ბიბლია ძველი ქართულით 


დაბადება 


თავი 1 


1 დასაბამად ქმნნა ღმერთმან ცაი და ქუეყანაი. 2 ხოლო 
ქუეყანაი იყო უხილავ და განუმზადებელ და ბნელი ზედა 
უფსკრულთა. და სული ღმრთისაი იქცეოდა ზედა წყალთა. 3 და 
თქუა ღმერთმან: იქმენინ ნათელი და იქმნა ნათელი. “ და 
იხილა ღმერთმან ნათელი, რამეთუ კეთილ. და განწვალა 
ღმერთმან შორის ნათლისა და შორის ბნელისა. ? და უწოდა 
ღმერთმან ნათელსა დღე და ბნელსა უწოდა ღამე. და იქმნა 
მწუხრი და იქმნა განთიად დღე ერთი. 9 და თქუა ღმერთმან: 
იქმენინ სამყარო შორის წყლისა და იყავნ განმყოფელ შორის 
წყლისა და წყლისა. და იქმნა ეგრეთ. ” და განყო ღმერთმან 
შორის წყლისა, რომელი იყო ქუეშე კერძო სამყაროისა და 
შორის წყლისა ზედა კერძო სამყაროისა. 8 და უწოდა 
ღმერთმან სამყაროსა ცაი და იხილა ღმერთმან, რამეთუ 
კეთილ. და იქმნა მწუხრი და იქმნა განთიად დღე მეორე. 9? და 
თქუა ღმერთმა შეკერბინ წყალი ქუეშე კერძო ცისა 
შესაკრებელსა ერთსა, და გამოჩნდინ ყმელი. და იქმნა ეგრეთ. 
და შეკრბა წყალი ქუეშე კერძო ცისა შესაკრებელთა მათთა. და 
გამოჩნდა ყმელი. 19 და უწოდა ღმერთმან ჭმელსა ქუეყანაი და 
შესაკრებელსა წყალთასა უწოდა ზღუებ. და იხილა ღმერთმან, 
რამეთუ კეთილ. 11 და თქუა ღმერთმან: აღმოამორჩენ 
ქუეყანამან მწუანვილი თივისაი. მთესველი თესლისაი, 
ნათესავობისაებრ და მსგავსებისა და ხე ნაყოფიერი მყოფელი 
ნაყოფისა, რომლისა თესლი მისი მის თანა მსგავსებისაებრ 
ქუეყანასა ზედა. და იქმნა ეგრეთ. 12 და გამოიღო ქუეყანამან 
მწუანვილი თივისაი, მთესველი თესლსა ნათესავობისაებრ და 
მსგავსებისაებრ და ხე ნაყოფიერი, მყოფი ნაყოფისაი, 
რომლისა თესლი მისი მის თანა ნათესავობისაებრ ქუეყანასა 
ზედა. და იხილა ღმერთმან, რამეთუ კეთილ. 13 და იქმნა 


მწუხრი და იქმნა განთიად დღე მესამე. 1“ და თქუა ღმერთმან 
იქმენინ მნათობნი სამყაროსა შინა ცისასა მნათობად ქუეყანისა 
განსაყოფელად შორის დღისა და შორის ღამისა. და იყუნედ 
სასწაულებად დღეებად და ჟამებად და წელიწადებად. 12 და 
იყუნედ განმანათლებელად სამყაროსა ცისა, რათა ჩნდეს 
ქუეყანასა ზედა. და იქმნა ეგრეთ. 15 და შექმნა ღმერთმან ორნი 
მნათობნი დიდნი: მნათობი დიდი მთავრობად დღისა. და 
მნათობი უმრწემესი - მთავრობად ღამისა. და ვარსკულავნი. 17 
და დასხნა იგინი ღმერთმან სამყაროსა ცისასა, რათა ჩნდენ 
ქუეყანასა ზედა. 18% და მთავრობდენ დღესა და ღამესა და 
განწვალებდენ შორის ნათლისა და შორის ბნელისა. და იხილა 
ღმერთმან ნათელი, რამეთუ კეთილ. 19 და იქმნა მწუხრი და 
იქმნა განთიად დღე იგი მეოთხე. 29 და თქვა ღმერთმან: 
გამოიღედ წყალთა ქუეწარმავალები სამშვნველთა ცხოველთაი 
და მფრინველნი ფრინვალენი ქუეყანასა ზედა ჩემისაებრ ცისა. 
და იქმნა ეგრეთ. 21 და შექმნნა ღმერთმან ვეშაპნი დიდნი და 
ყოველი სული ცხოველთა ქუეწარმავალთაი, გამოიღეს 
წყალთა ნათესაობისაებრ მათისა ყოველი მფრინველი 
მფრინვალენი ნათესაობისაებრ. და იხილა ღმერთმან, რამეთუ 
კეთილ. 22 და აკურთხნა იგინი ღმერთმან მეტყუელმან: 
აღორძნდით და განმრავლდით. და აღავსენით წყალნი 
ზღვსანი. და მფრინველნი განმრავლდედ ქუეყანასა ზედა. 23 
და იქმნა მწუხრი და იქმნა განთიად დღე მეხუთე. 24 და თქვა 
ღმერთმან: გამოიღედ ქუეყანამან სამშვნველი ცხოველი 
ნათესაობისაებრ ოთხფერვთა და ქუეწარმავალთა და მჭეცთა 
ქუეყანისათა ნათესაობითი. და იქმნა ეგრე. 22 და შექმნა 
ღმერთმან მჟეცნი ნათესაობითნი და საცხოვარნი 
ნათესაობისაებრ მათისა და ყოველი ქუეწარმავალი ქუეყანისა 
ნათესაობისაებრ მათისა და იხილა ღმერთმან, რამეთუ კეთილ. 
26 და თქვა ღმერთმან: ვქმნეთ კაცი ხატებისაებრ ჩვენისა და 
მსგავსებისაებრ. და მთავრობდეს თევზთა ზღვსასა და 
მფრინველთა ცისათა და პირუტყუთა და მჭეცთა ყოვლისა 
ქუეყანისა ყოველთა ქუეწარმავალთა მავალთა ქუეყანასა ზედა. 
27 და შექმნა ღმერთმან კაცი სახედ თვსად და ხატად ღმრთისა 


შექმნა იგი, მამაკაცად და დედაკაცად ქმნა იგინი. 28 და 
აკურთხნა იგინი ღმერთმან მეტყუელმან: აღორძნდით და 
განმრავლდით. და აღავსეთ ქუეყანაი და ეუფლენით მას. და 
მთავრობდით თევზთა ზღვსათა, და მფრინველთა ცისათა, და 
ყოველთა პირუტყუთა, და ყოველსა ქვეყანასა და ყოველთა 
ქუეწარმავალთა, მავალთა ქვეყანასა ზედა. 2? და თქვა 
ღმერთმან: აჰა, მიგცე თქვენყოველი თივა სათესავი მთესველი 
თესლისაი, რომელ არს ზედა ყოვლისა ქვეყანისა. და ყოველი 
ხე, რომელსა აქუს თავსა შორის თვსსა ნაყოფი თესლისაი 
სათესავი, თქუენდა იყოს საჭმელად. 39 და ყოველთა მყეცთა 
ქვეყანისათა და ყოველთა მფრინველთა ცისათა. და ყოვლისა 
ქუეწარმავალისა, რომელი ვალს ქვეყანასა ზედა, რომელსა 
აქუს თავსა შორის თვისსა სული სიცოცხლისა, და ყოველი 
თივა მწვანვილისა საჭამადად და იქმნა ეგრეთ. 31 და იხილნა 
ღმერთმან ყოველნი, რაოდენნი ქმნნა, და აჰა კეთილ. 
ფრიად,და იყო მწუხრი ღა იქმნა განთიად დღე მეექუსე. 


თავი 2 


1 და სრულ იქმნეს ცაი და ქვეყანა და ყოველი სამკაული მათი. 
2 და განასრულა ღმერთმან დღესა მეექუსესა საქმენი მისნი, 
რომელნი ქმნნა. და დასცხრა დღესა მეშვიდესა ყოველთაგან 
საქმეთა მისთა, რომელნი ქმნნა. 3 და აკურთხა ღმერთმან დღე 
მეშვდე და წმიდა-ყო იგი, რამეთუ მას შინა დასცხრა 
ყოველთაგან საქმეთა მისთა, რომელთა იწყო ღმერთმან 
ქმნად.“ ესე წიგნი შესაქმისა ცისა და ქვეყანისაილ, ოდეს 
შეიქმნნეს დღესა მას, რომელსა შექმნნა ღმერთმან ცაი და 
ქვეყანაი და. > ყოველი მწვანვილი ველისა პირველ ყოფად 
ქუეყანასა ზედა და ყოველი თივა ველისა პირველ 
აღმოცენებადმდე, რამეთუ არ-ღა ეწვიმა ღმერთსა ქუეყანასა 
ზედა და კაცი არა იყო მოქმედ ქუეყანისა. 95 ხოლო წყარო აღ- 
მო-ვიდოდა ქვეყანით და რწყვიდა პირსა ყოვლისა ქვეყანისასა 
7 და შექმნა უფალმან ღმერთმან კაცი მტუერისა მიმღებელმა 
ქვეყანისაგან. და შთაბერა პირსა მისსა სული სიცოცხლისაი და 
იქმნა კაცი იგი სულად ცხოველად. 8 და დაასხა ღმერთმან 
სამოთხე ედემისა აღმოსავალით და დადვა მუნ კაცი იგი, 
რომელ შექმნა. ? და აღმო-ვე-აცენა ღმერთმან მერმე ქვეყანით 
ყოველი ხე შუენიერი ხილვად და კეთილი საჭმელად და ხე 
ცხოვრებისა - შორის სამოთხესა და ხე იგი - ცნობად კეთილისა 
და ბოროტისა. 190 ხოლო მდინარე გამოვალს ედემით 
მორწყვად სამოთხისა, მიერ განიყოფვის ოთხად თავად. 11 
სახელი ერთისა - ფისონ. ესე არს, რომელი გარემოვლის 
ყოველსა ქვეყანასა ევლატისასა, მუნ, სადა-იგი არს ოქროი. 12 
ხოლო ოქრო მის ქვეყანისაი კეთილ, მუნ არს ანთრაკი და ქვაი 
იგი კაპოეტი. 13 და სახელი მდინარისა მეორისა - გეონ. ესე 
გარემოვლის ყოველსა ქვეყანასა ეთიოპიისასა. 14 და მდინარე 
მესამე - ტიგრისი. ესე ვალს წინაშე ასურეთსა, ხოლო მდინარე 
მეოთხე ევფრატი. 12 და მოიყვანა უფალმან ღმერთმან კაცი, 
რომელი შექმნა, და დაადგინა იგი სამოთხესა მას 
საშვებელისასა საქმედ მისა და დაცვად. 19 და ამცნო უფალმან 


ღმერთმან ადამს და ჰრქუა: ყოვლისაგან ხისა სამოთხისა 
ჭამით შჭამო. 17 ხოლო ხისა მისგან ცნობადისა კეთილისა და 
ბოროტისა არა შჭამოთ მისგან, რამეთუ, რომელსა დღესა 
შჭამოთ მისგან, სიკუდილითა მოსწყდეთ. 18 და თქვა 
ღმერთმან: არა კეთილ არს ყოფად კაცისა ამის მარტოსა, 
უქმნეთ მაგას შემწე, მსგავსი მაგისი. 1? და და-ვე-ჰბადა 
უფალმან ღმერთმან ყოველი მკეცი ველისალ ყოველი 
მფრინველი ცისაი და მოიყვანნა იგინი ადამისა ხილვად და 
ყოველთა მშვნვიერთა ცხოველთა, რომელიცა უწოდა ადამ, 
იგი არს სახელი მათი, რაიძი უწოდოს მათ. 29 და ყოველი, 
რომელი უწოდა მათ ადამ სახელები ყოველთა საცხოვართა და 
ყოველთა მფრინველთა ცისათა და ყოველთა მქეცთა 
ქვეყანისათა, ხოლო ადამისი არა ეპოვა შემწე მსგავსი მისი. 21 
დასდვა ღმერთმან განკვრვებაი ადამს და დააძინა: მოიღო 
ფერცხალი ერთი გუერდისა მისისა. და აღმოუვსო ჟორცითა 
მის წილ. 22 და აღუშენა უფალმან ღმერთმან გუერდი, რომელ 
მოიღო ადამისგან, ცოლად და მოიყვანა იგი ადამისსა: 23 და 
თქვა ადამ: აწ ესე ძუალი ძუალთა ჩემთაგანი და ყორცი 
კორცთა ჩემთაგანი. ამას ეწოდოს ცოლ, რამეთუ ქმრისა 
მისისაგან გამოღებულ იქმნა იგი. 24 ამისთვს დაუტეოს კაცმან 
მამაი თვისი და დედა თვისი და შეეყოს ცოლსა თვისსა 22 და 
იყვნენ ორნივე იგი ერთ ყკორც. და იყვნეს ორნივე შიშუელ: 
ადამ და ცოლი მისი, და არა ჰრცხუენოდა. 


თავი 3 


1 ხოლო გუელი იყო უგონიერეს უფროის ყოველთა მქეცთა 
ქუეყანასა ზედა, რომელნი ქმნნა უფალმან ღმერთმან და ჰრქუა 
გუელმან დედაკაცსა: რად რამეთუ თქუა უფალმან ღმერთმან: 
არა სჭამოთ ყოვლისაგან ხისა სამოთხისა. ? და ჰრქუა 
დედაკაცმან გუელსა: ყოვლისაგან ნაყოფისა ხისა სამოთხისა 
ვჭამოთ. 3 ხოლო ნაყოფისაგან ხისა, რომელ არს შორის 
სამოთხისა, თქუა ღმერთმან, არა სჭამოთ მისგანი, არცა 
შეეხნეთ მას, რათა არა მოჰკუდეთ. 4 და ჰრქუა გუელმან 
დედაკაცსა: არა სიკუდილით მოჰკუდეთ. ? რამეთუ უწყოდა 
ღმერთმან, ვითარმედ: რომელსა დღესა სჭამოთ მისგანი, 
განგეხუნენ თქუენ თუალნი და იყვნეთ, ვითარცა ღმერთნი, 
მეცნიერ კეთილისა და ბოროტისა. 9 და იხილა დედაკაცმან, 
რამეთუ კეთილ არს ხე ჭამად და სათნო თვალთათვს ხილვად 
და შუენიერ განცდად. და მიმღებელმან დედაკაცმან 
ნაყოფისაგან ჭამა და მისცა ქმარსა-ცა მისსა მის თანა და 
ჭამეს. 7” და განეხუნეს თუალნი ორთა-ნი-ვე და აგრძნეს, 
რამეთუ შიშუელ იყვნეს. და შეკერეს ფურცელი ლეღვსა და 
ქმნეს თავთა თვსთა გარემოსარტყმელნი. 89 და ესმათ ქჭმაი0 
უფლისა ღმრთისა, მავალისაი სამოთხეს შინა, მიმწუხრი და 
დაიმალნეს ადამ-ცა და ცოლი მისი პირისაგან უფლისა 
ღმრთისა საშუალ ხესა სამოთხისასა. ? და უწოდა უფალმან 
ღმერთმან ადამს და ჰრქუა მას: ადამ: სადა ხარ? 19 და მან 
თქუა: ჭმისა შენისა მესმა, მავალისა შორის სამოთხესა, რამეთუ 
შიშუელ ვარ და დავიმალე. 11 და ჰრქუა მას უფალმან 
ღმერთმან: ვინ გითხრა შენ, რამეთუ შიშუელ ხარ? უკუეთუ არა 
ხისაგან, რომლისა გამცენ შენ მისგან ხოლო არა ჭამაი, მისგან 
სჭამე-ა ? 12 და თქუა ადამ: დედაკაცი, რომელი მომეც ჩემ 
თანა, მან მომცა მე ხისაგან და ვჭამე. 13 და პრქუა უფალმან 
ღმერთმან დედაკაცსა: რაი ვსე ჰყავ? და თქუა დედაკაცმან: 
გუელმან მაცთუნა მე და ვჭამე. 14 და ჰრქუა უფალმან გუელსა: 
რამეთუ ჰყავ ესე, წყეულ იყავ შენ ყოველთაგან პირუტყუთა და 


ყოველთაგან მქჟეცთა ქუეყანისა ზედათა, მკერდსა ზედა და 
მუცელსა ხვდოდი და მიწასა სჭამდე ყოველთა დღეთა 
ცხორებისა შენისათა. 12 და მტერობაი დავდვა შორის შენსა და 
შორის დედაკაცისა. და შორის თესლისა შენისა და შორის 
თესლისა მისისა იგი შენსა უმზირდეს თავსა და შენ უმზირდე 
მისსა ბრჭალსა. 19 და დედაკაცსა მას ჰრქუა: განმრავლებით 
განვამრავლნე მწუხარებანი შენნი და სულთქუმანი შენნი, 
მწუხარებით ჰშვნე შვილნი. და ქმრისა შენისა მიმართ იყოს 
მიქცევაი შენი. და იგი გეუფლებოდეს შენ. 17 ხოლო ადამს 
ჰრქუა: რამეთუ ისმინე ყმაი ცოლისა შენისაი და სჭამე ხისაგან, 
რომლისა გამცენ შენ მისი ხოლო არაჭამაი, მისგან სჭამე, 
წყეულ იყავნ ქუეყანა საქმეთა შინა შენთა, მწუხარებით სჭამდე 
მას ყოველთა დღეთა ცხორებისა შენისათა. 18 ეკალსა და 
კუროისთავსა აღმოგიცენებდეს შენ და სჭამდე თივასა 
ველისასა, 197 ოფლითა პირისა შენისათა სჭამდე პურსა შენსა 
ვიდრე მიქცევადმდე შენდა მიწად, რომლისაგან მოღებულ 
იქმენ, რამეთუ მიწაი ხარ და მიწად-ცა მიიქცე. 2? და უწოდა 
ადამ სახელი ცოლსა თვსსა: ცხორებაი. რამეთუ იგი არს დედა 
ყოველთა მაცხორებელთა. 21 და უქმნა უფალმან ღმერთმან 
ადამს და ცოლსა მისსა სამოსელნი ტყავისანი და შეჰმოსნა 
მათ. 2? და თქუა უფალმან ღმერთმან: აჰა, ადამ იქმნა, 
ვითარცა ერთი ჩუენგანი, მეცნიერ კეთილისა და ბოროტისა. და 
აწ ნუ-სა-და მიყოს ყელი თვსი და მოიღოს ხისაგან ცხორებისა, 
და ჭამოს და ცხონდეს უკუნისამდე. 23 და განავლინა იგი 
უფალმან ღმერთმან სამოთხისაგან საშუებელისა საქმედ 
ქუეყანისა, რომლისაგან მოღებულ იქმნა. 24 და განყადა ადამ 
და დაამკვდრა იგი წინაშე საშუებელსა სამოთხისასა ღა 
დააწესა ქერობინი და მოტყინარე მახვლი იქცევისი დაცვად 
გზასა ხისა ცხორებისასა. 


თავი 4 


1 ხოლო ადამ იცნა ევაი ცოლი თვსი. და მიდგომილმან შვა 
კაინ. და თქუა: მოვიგეთ კაცი ღმრთისა მიერ. ? და შესძინა 
შობად ძმაი მისი აბელ და იქმნა იგი მწყემს ცხოვართა; ხოლო 
კაინ - მშრომელ ქუეყანისა. 3 და იყო შემდგომად დღეთა 
მოართუა კაინ ნაყოფთაგან ქუეყანისათა მსხუერპლი უფალსა. 
4 და აბელ მოართუა მან-ცა პირმშოთაგან ცხოვართა მისთასა 
და ცმელთაგან. და მოიხილა ღმერთმან აბელს ზედა და 
ძღუენთა მისთა ზედა. 2 ხოლო კაინს ზედა და მსხუერპლთა 
მისთა ზედა არა მიიხილა. და შეწუხნა კაინ ფრიად. და 
შეიჭუვნა პირი მისი. 9 და ჰრქუა უფალმან ღმერთმან კაინს: 
რათა რად შეიჭუვინ პირი შენი, არცა მართლიად შემოწირე. 7 
ხოლო მართლიად არა განჰყავ, სცოდე დაყუდენ. შენდამი 
მიქცევალ მისი ღა შენ ჰმთავრობდი მას. 8 და თქუა კაინ აბელის 
მიმართ, ძმისა თვსისა: განვიდეთ ზოგად ველად. და იყო, 
ყოფასა მათსა ველს, აღდგა კაინ აბელის ზედა, ძმისა თვსისა, 
და მოკლა იგი. 9? და თქუა უფალმან ღმერთმან კაინის მიმართ: 
სადა არს აბელ, ძმაი შენი? და თქუა: არა უწყი, ნუ მცველი 
ძმისა ჩემისა ვარ მე? 19 და თქუა ღმერთმან: რაი ესე ჰყავ? ყმა0 
სისხლისა ძმისა შენისა ღაღადებს ჩუენ-და-მო ქუეყანით. 11 და 
აწ წყეულ იყავ შენ ქუეყანისაგან, რომელმან განაღო პირი თვსი 
შეწყნარებად სისხლისა ძმისა შენისასა ყელისაგან შენისა. 12 
რამეთუ ჰშურებოდი ქუეყანასა და არა შესძინოს ძალი თვსი 
მოცემად შენდა, იწროებით და ძრწოლით იყო ქუეყანასა ზედა. 
13 და თქუა კაინ უფლისა მიმართ ღმრთისაი: უფროის არს 
ცოდვაი ჩემი მოტევებისა ჩემისა. 14% და უკუეთუ განმაძებ მე 
დღეს, პირისაგან ქუეყანისა და პირისაგან შენისა დავიმალო 
და იყოს, ყოველმან მპოვნელმან ჩემმან მომკლას მე. 12 და 
ჰრქუა მას უფალმან ღმერთმან: არა ეგრეთ ყოველმან 
მომკლველმან კაინისმან შვდნი შურის-ძიებანი დავსნნეს. და 
დასდვა უფალმან ღმერთმან სასწაული კაინს არა მოკლვად 
მისა ყოვლისაგან მპოვნელისა მისისა. 15 და გამოვიდა კაინ 


პირისაგან ღმრთისა და დაემკვდრა ქუეყანასა ნაიდს წინაშე 
ედემისა. 17 და იცნა კაინ ცოლი თვსი. და მუცლად-მღებელმან 
შვა ენოს. და აღაშენა ქალაქი და უწოდა სახელად ძისა თვსისა 
ენოს, 18 ხოლო შვა ენოს ღაიდად. და ღაიდად შვა მალელელ 
და მალელელ შვა მათუსალა. და მათუსალა შვა ლამექ. 19 და 
მოიყვანა ლამექ თავისა თვსისა ორ ცოლ. სახელი ერთისა - 
ადა და სახელი მეორისა - სელა. 29 და შვა ადა იობელ. ესე 
იყო მამაი მკვდრთა კარვებისათა, საცხოვართმზრდელთა. 21 
და სახელი ძმისა მისისა იობალ. ესე იყო გამომაჩინებელ 
საფსალმონისა და ებნისა. 22 ხოლო სელა შვა. მან-ცა თობალ 
და იყო კუერით ხუროი, მჭედელი რვალისა და რკინისა, ხოლო 
დაი თობელისი - ნოემა. 23 და ჰრქუა ლამექ ცოლთა თვსთა: 
ადა და სელა, ისმინეთ ქმისა ჩემისა, ცოლთა ლამექისათა, 
ყურად-იხუენით სიტყუანი ჩემნი, რამეთუ მამაკაცი მოვკალ 
წყლულებად ჩემდა და ჭაბუკი საგუემელად ჩემდა. 74 რამეთუ 
შვდგზის შური ძლებულ არს კაინისაგან, ხოლო ლამექისაგან 
სამეოცდაათ შვიდგზის. 22 ხოლო ადამ იცნა ცოლი თვსი ევა. 
და მიდგომილმან შვა ძე და უწოდა სახელი მისი სით 
მეტყუელმან: რამეთუ აღმიდგინა მე ღმერთმან თესლი სხუაი 
ნაცულად აბელისსა, რომელი მოკლა კაინ. 25 და სით შვა ძე 
და უწოდა სახელი მისი ენოს. ესე ესვიდა ხადად სახელსა 
უფლისა ღმრთისასა. 


თავი 5 


1 ესე წიგნი შესაქმისა კაცთასა, რომელსა დღესა შექმნა 
ღმერთმან ადამ ხატებად ღმრთისა. 2? შექმნა იგი, მამაკაცად და 
დედაკაცად შექმნნა იგინი. 3 ხოლო ცხოვნდა ადამ ორას 
ოცდაათ წელ და შვა სახოვნებისაებრ თვსისა და ხატებისაებრ 
თვსისა. და სახელ-სდვა სახელი მისი სით. “ ხოლო იქმნნეს 
დღენი ადამისნი შემდგომად შობისა სეითისა შვიდას წელ და 
შვნა ძენი და ასულნი. ? და იქმნნეს ყოველნი დღენი ადამისნი, 
რომელთა ცხოვნდა ცხრაასოცდაათ წელ და მოკუდა. 95 ხოლო 
ცხოვნდა სით ორას და ხუთ წელ. და შვა ენოს. 7 და ცხოვნდა 
სით შემდგომად შობისა ენოსისა შვიდსა და შვიდ წელ და შვნა 
ძენი და ასულნი. 8 და იქმნნეს ყოველნი დღენი სეითისნი 
ცხრაასდაათორმეტ წელ და მოკუდა, ? და ცხოვნდა ენოს 
ასოთხმეოცდაათ წელ. და შვა კაინან. 19 და ცხოვნდა ენოს 
შემდგომად შობისა მის კაინანისსა შვიდასათხუთმეტ წელ. და 
შვნა ძენი და ასულნი. 11 და იქმნნეს ყოველნი დღენი ენოსისნი 
ცხრაასდახუთ წელ და მოკუდა. 12 და ცხოვნდა კაინან 
ასსამეოცდაათ წელ. და შვნა მალელეილ. 13 და ცხოვნდა 
კაინან შემდგომად შობისა მის მალელეილისსა შვიდასორმეოც 
წელ. და შვნა ძენი და ასულნი. 14 და იქმნა ყოველნი დღენი 
კაინანისნი ცხრაასდაათ წელ. და მოკუდა. 12 და ცხოვნდა 
მალელეილ ასსამეოცდახუთ წელ და შვა იარედ. 19 და 
ცხოვნდა მალელეილ შემდგომად შობისა მის იარედისსა 
შვიდასოცდაათ წელ. და შვნა ძენი და ასულნი. 17 და იქმნეს 
ყოველნი დღენი მალელეილისნი. 
შვიდასოთხმეოცდაათხუთმეტ წელ და მოკუდა. 18 და ცხოვნდა 
იარედ ასსამეოცდაორ წელ და შვა ენუქ. 1? და ცხოვნდა იარედ 
შემდგომად შობისა მის ენუქისსა შვიდას წელ. და შვნა ძენი და 
ასულნი. 29 და იქმნნეს ყოველნი დღენი იარედისნი 
რვაასსამეოცდაორ წელ და მოკუდა. 21 და ცხოვნდა ენუქ 
ასსამეოცდახუთ წელ. და შვა მათუსალა. 22 ხოლო სათნო ეყო 


ენუქ ღმერთსა. და ცხოვნდა ენუქ შემდგომად შობისა მის 
მათუსალასა ორას წელ და შვნა ძენი და ასულნი. 23 და იქმნნეს 
ყოველნი დღენი ენუქისნი სამასსამეოცდახუთ წელ. 24 და 
სათნო ეყო ენუქ ღმერთსა და არა იპოვა, რამეთუ გარდაცვალა 
იგი ღმერთმან. 22 და ცხოვნდა მათუსალა ასსამეოცდაშვიდ 
წელ. და შვა ლამექ. 20 და ცხოვნდა მათუსალა შემდგომად 
შობისა მის ლამექისა. შვიდასოთხმეოცდაორ წელ. და შვნა 
ძენი და ასულნი. 27 და იქმნნეს ყოველნი დღენი მათუსალასნი, 
რომელთა ცხოვნდა, ცხრაასსამეოცდაცხრა წელ. და მოკუდა. 
28 და ცხოვნდა ლამექ ასოთხმეოცდარვა წელ და შვა ძე. 29 და 
უწოდა სახელი მისი ნოე მეტყუელმან:ამან განმისუენოს ჩუენ 
საქმეთაგან ჩვენთა და მწუხარებათაგან ჟელთა ჩუენთასა და 
ქუეყანისაგან, რომელი დაწყევა უფალმან ღმერთმან ჩუენმან. 
30 და ცხოვნდა ლამექ შემდგომად შობისა მის ნოესსა. 
ხუთასსამეოცდახუთ წელ და შვნა ძენი და ასულნი. 31 და 
იქმნნეს ყოველნი დღენი ლამექისნი შვდასორმეოცდააცამეტ 
წელ და მოკუდა. 32 და იყო ნოე წელიწადთა ხუთასთა. და შვნა 
ნოე სამნი ძენი: სემ, ქამ და იაფეთ. 


თავი 6 


1 და იყო, რაჟამს იწყეს განმრავლებად კაცთა ქუეყანასა ზედა. 
და ასულნი იშვნეს მათდა. 2 ხოლო იხილნეს რაი ძეთა 
ღმრთისათა ასულნი კაცთანი, რამეთუ შუენიერ არიან, 
მიიყვანეს თავთა თვსთა ცოლებად ყოველთაგან, რომელნი 
გამოირჩინეს. 3 და თქუა უფალმან ღმერთმან:არა დაადგრეს 
სული ჩემი კაცთა ამათ შორის უკუნისამდე ყოფისათვს მათისა 
ყორც, ხოლო იყვნენ ასოც წელ. “ და გმირნი იყვნენ ქუეყანასა 
ზედა მათ დღეთა შინა და შემდგომად ამისსა ვითარცა 
შევიდოდეს ძენი ღმრთისანი ასულთა მიმართ კაცთასა და 
შობდეს თავთა თვსთად. და იგინი იყვნეს გმირნი საუკუნითგან, 
კაცნი სახელოვანნი. ?2 ხოლო იხილა რაი უფალმან ღმერთმან, 
ვითარმედ განმრავლდეს უსჯულოებანი კაცთანი ქუეყანასა 
ზედა. და ყოველი ვინ გონებს გულსა შინა თვსსა მოსწრაფებით 
ბოროტთა ყოველთა დღეთა. 5 და შეიგონა ღმერთმან, რამეთუ 
შექმნა კაცი ქუეყანასა ზედა, და განიგონა. 7 და თქუა 
ღმერთმან:აღვჭოცო კაცი, რომელი შევქმენ პირისაგან 
ქუეყანისა კაცთაგან მიპირუტყუთამდე და ქუეწარმავალთაგან 
მფრინველთამდე ცისათა, რამეთუ შევინანე, რამეთუ შევქმენ 
იგინი. 8 ხოლო ნოე პოვა მადლი წინაშე უფლისა ღმრთისა. 9? 
ესე შობანი ნოესი :ნოე კაცი მართალი სრული იყო ნათესავსა 
შინა მისსა, ღმერთსა სათნო ეყო ნოე. 19 ხოლო შვნა ნოე სამ 
ძე: სემ, ქამ და იაფეთ. 11 ხოლო ქუეყანა განიხრწნა წინაშე 
ღმრთისა და აღივსო ქუეყანა უსამართლოებითა. 12 და იხილა 
უფალმან ღმერთმან ქუეყანა და იყო განხრწნილ, რამეთუ 
განხრწნა ყოველმან ჭყორციელმან გზაი თვსი ქუეყანასა ზედა. 
13 და თქუა უფალმან ღმერთმან ნოეს მიმართ: ჟამი ყოვლისა 
კაცისა მოიწია წინაშე ჩემსა, რამეთუ აღივსო ყოველი ქუეყანა 
უსამართლოებითა. მათგან. და აჰა, მე განვხრწნი მათ და 
ქუეყანასა. 14 იქმენ უკუე თავისა შენისა კიდობანი ძელთაგან 
ოთხკედლედთა, ბუდებად ჰქმნა კიდობანი და მოჰკირო იგი 
შინათ და გარეთ კირითა. 12 და ესრეთ ჰქმნა კიდობანი, სამასი 


წყრთა - სიგრძე კიდობნისა და ერგასისი წყრთა - სივრცე. და 
ოცდაათი წყრთა - სიმაღლე მისი. 195 შეკრებულ-ჰყო კიდობანი 
და წყრთეულად შეასრულო იგი ზედა კერძო, ხოლო კარი 
კიდობნისა ჰქმნე იგურდივ ქვენად საყოფელად, ორ 
სართულებად და სამ სართულებად ჰყო იგი. 17 ხოლო მე 
მოვჰყადო რღუნა წყლისა ქუეყანასა ზედა განხრწნად ყოვლისა 
ჭკორცისა, რომლისა თანა არს სული სიცოცხლისა ცასა ქუეშე 
და, რაოდენიცა-რაი არს ქუეყანასა ზედა, აღესრულოს. 18 და 
დავამტკიცო აღთქმაი ჩემი შენ თანა, ხოლო შეხვდე კიდობნად 
შენ და ძენი შენნი და ცოლი შენი. და ცოლნი ძეთა შენთანი, 
შენ თანა. 19 და ყოველთაგან ქუეწარმავალთა და ყოველთაგან 
საცხოვართა და ყოველთაგან მჭეცთა და ყოვლისაგან 
კორცისა; ორ-ორი ყოველთაგან შეიყვანო კიდობნად, რათა 
ჰზრდიდე თავისა შენისა თანა, მამალი და დედალი იყვნენ. 29 
ყოველთაგან ფრთოანთა მფრინველთა ცისათა 
ნათესაობისაებრ და ყოველთაგან ქუეწარმავალთა, რომელნი 
ვლენან ქუეყანასა ზედა ნათესაობისაებრ მათისა, ორ-ორი 
ყოველთაგან შევიდეს შენ თანა ზრდად შენ თანა - მამალი და 
დედალი. 21 ხოლო შენ მიიღო თავისა შენისად ყოველთაგან 
ჭამადთა, რომელთა სჭამთ და შეჰკრიბო თავისა შენისა თანა 
და იყოს შენდა და მათდა საზრდელად 22? და ქმნნა ნოე 
ყოველნი, რაოდენნი ამცნო მას უფალმან ღმერთმან, ეგრეთ 
ქმნნა. 


თავი 7 


1 და თქუა უფალმან ღმერთმან ნოეს მიმართ: შევედ შენ და 
ყოველი სახლი შენი კიდობნად, რამეთუ შენ გიხილე 
მართლად წინაშე ჩემსა ნათესავსა ამას შინა. 2 ხოლო 
ყოველთაგან საცხოვართა წმიდათა შეიყუანე შენ თანა შვიდ- 
შვიდი მამალი და დედალი ხოლო საცხოვართაგან 
არაწმიდათა ორ-ორი მამალი და დედალი. 3 და 
მფრინველთაგან ცისათა წმიდათაგან შვიდ-შვიდი მამალი და 
დედალი და მფრინველთაგან არაწმიდათ ორ-ორი მამალი და 
დედალი დამარხვად თესლი ყოველსა ქუეყანასა ზედა. 4 
რამეთუ მერმე-ღა შვდნი დღენი მოვჰყადო მე წვიმაი ქუეყანასა 
ზედა ორმეოცთა დღეთა და ორმეოცთა ღამეთა. და აღვჰყოცო 
ყოველი აღმდგომი, რომელი შევქმენ პირისაგან ყოვლისა 
ქუეყანისა. 2 და ქმნა ნოე ყოველნი, რაოდენნი ამცნო უფალმან 
ღმერთმან. 9 ხოლო ნოე იყო ექუსასთა წელთა. და წყალი 
რღუნისა იქმნა ქუეყანასა ზედა. 7 და შევიდა ნოე და ძენი მისნი 
მის თანა და ცოლი მისი და ცოლნი ძეთა მისთანი კიდობნად 
წყლისათვს რღუნისა. 8 და ყოველთაგან მფრინველთა 
წმიდათა და ყოველთაგან მფრინველთა არაწმიდათა და 
ყოველთაგან საცხოვართა წმიდათა და ყოველთაგან 
საცხოვართა არაწმიდათა და ყოველთაგან ქუეწარმავალთა 
ქუეყანისზედათა. 9? ორ-ორი ყოველთაგან შევიდეს ნოეს თანა 
კიდობნად - მამალი და დედალი - ვითარცა ამცნო მას 
უფალმან ღმერთმან. 19 და იყო შემდგომად შვიდთა დღეთასა, 
და წყალი რღუნისა იქმნა ქუეყანასა ზედა. 11 მეექუსასესა 
წელსა ცხორებასა ნოესსა, მეორესა თთუესა, ოცდამეშვდესა 
თთვსასა, ამას დღესა შინა გამოეცნეს წყარონი უფსკრულისანი 
და საქანელნი ცისანი განეხუნეს. 12 და იქმნა წვმა ქუეყანასა 
ზედა ორმეოც დღე და ორმეოც ღამე. 13 ამას დღესა შევიდა 
ნოე, სემ, ქამ და იაფეთ, ძენი ნოესნი, და ცოლი ნოესი, და 
სამნი ცოლნი ძეთა მისთანი მის თანა კიდობნად. 14 და 
ყოველნი მყჟეცნი ქუეყანისანი ნათესაობით, და ყოველნი 


ქუეწარმავალნი ნათესაობით, და ყოველნი საცხოვარნი 
ნათესაობით, და ყოველნი მფრინველნი ნათესაობით მისით, 
ყოველი მფრინვალე, ყოველი ფრთოსანი. 15 და შევიდა 
კიდობნად ნოეს თანა ორ-ორი ყოვლისაგან ჭორცისა, 
რომლისა თანა არს სული სიცოცხლისაი. 15 და შემავალი 
მამალი და დედალი ყოვლისაგან ჭორცისა შევიდა, ვითარცა 
ამცნო ღმერთმან ნოეს. 17 და დაყშა უფალმან ღმერთმან 
გარეგნით მისსა კიდობანი, და იქმნა რღუნა ორმეოც დღე და 
ორმეოც ღამე ქუეყანასა ზედა, და განმრავლდა წყალი და 
აღიღო კიდობანი და აღმაღლდა ზედა ქუეყანისა. 18 და 
დაიპყრო წყალმან და განმრავლდებოდა ფრიად ქუეყანასა 
ზედა. და ზე მოაქუნდა კიდობანი ზედა კერძო წყლისა. 19 
ხოლო წყალი განძლიერდა ფრიად-ფრიად ქუეყანასა ზედა და 
დაფარნა ყოველნი მთანი მაღალნი, რომელნი იყვნეს ქუეშე 
ცისა. 2?– ათხუთმეტ წყრთა ზედა კერძო ამაღლდა წყალი და 
დაფარნა ყოველნი მთანი. 21 და მოკუდა ყოველი ყორცი 
მოკუდავი ქუეყანასა ზედა და ყოველი კაცი. ?? და ყოველი, 
რაოდენსა აქუნდა სული სიცოცხლისაი, და ყოველი, რაოდენი 
იყო კმელსა ზედა, მოკუდა. 23 და აღყოცა ყოველი 
აღმდგომი,რომელი იყო პირსა ყოვლისა ქუეყანისასა, დაშთა 
მხოლოდ ნოე და მისთანანი,რომელნი იყუნეს კიდობანსა შინა. 


24 და ამაღლდა წყალი ქუეყანასა ზედა ასერგასის დღე. 


თავი 8 


1 და მოეჟსენა ღმერთსა ნოესი და ყოველთა მჟეცთა, და 
ყოველთა საცხოვართა, და ყოველთა მფრინველთა და 
ყოველთა ქუეწარმავალთა, რაოდენნი იყვნეს მის თანა 
კიდობანსა შინა. 2 და მოაწია ღმერთმან სული ქუეყანასა ზედა 
და მოაკლდა წყალი და დასწყდეს წყარონი უფსკრულისანი და 
საქანელნი ცისანი. და მოაკლდა წყალი, მავალი ქუეყანისაგან, 
და შედგებოდა. 3 და შემცირდებოდა წყალი შემდგომად 
ასერგასისთა დღეთასა. 4 და დადგა კიდობანი თთუესა 
მეშვდესა ოცდაშვდისა მის თთვსასა მთათა ზედა არარატისასა. 
2 ხოლო წყალი მავალი შემცირდებოდა ვიდრე მეათედ 
თთუემდე და მეთერთმეტესა თთუესა, პირველსა თთვსასა, 
გამოჩნდეს თავნი მთათანი. 9 ხოლო იყო, შემდგომად 
ორმეოცთა დღეთასა განაღო ნოე კარი კიდობნისა, რომელ 


ქმნა. ” და განავლინა ყორანი ხილვად, უკუეთუ მოაკლდა 
წყალი და განსრული არა კუალად იქცა ვიდრე განჟმობადმდე 
წყლისა ქუეყანისაგან. 8 და განავლინა ტრედი უკუანა მისა, 
უკუე-თუ მოაკლდა წყალი პირისაგან ქუეყანისა. ? და ვერ 
მპოვნელი განსუენებასა ტრედი ფერვთა მისთასა მოიქცა მისა 
მიმართ კიდობნად, რამეთუ წყალი იყო ყოველსა ზედა პირსა 
ქუეყანისასა, და განყო ჭელი მისი, მიიქუა იგი და შეიყუანა იგი 
თავისა თვსისა თანა კიდობნად. 19 მერმე შემდგომად შვდთა 
დღეთასა კუალად განავლინა ტრედი კიდობნისაგან. 11 და 
მოაქცია მისა მიმართ ტრედმან მიმწუხრი და აქუნდა 
ზეთისხილისა ფურცელი რტოითა პირსა შინა მისსა და ცნა ნოე, 
რამეთუ მოაკლდა წყალი პირისაგან ქუეყანისა. 12 და მერმე 
და-ღა-ითმინა შვდ დღე. და კუალად განავლინა ტრედი და არ- 
ღა-რა შესძინა მოქცევად მისსა მომართ მერმე. 13 და იყო 
ექუსასსა და ერთსა წელსა ცხორებასა ნოესსა, პირველსა 
თთუესა, ერთსა თთვსასა, მოაკლდა წყალი ქუეყანისაგან და 
აღსძარცვა ნოე სართული კიდობნისა, რომელ ქმნა, და იხილა, 
რამეთუ მოაკლდა წყალი პირისაგან ქუეყანისა. 194 ხოლო 


მეორესა თთუესა, ოცდაშვდსა თთვსასა,განჭმა ქუეყანა. 12 და 
ჰრქუა უფალმან ღმერთმან ნოეს. 195 გამოვედ კიდობნისაგან 
შენ და ცოლი შენი, და ძენი შენნი და ცოლნი ძეთა შენთანი. 17 
და ყოველნი მჟეცნი, რაოდენნი არიან შენ თანა, და ყოველი 
კორცი მფრინველთაგან საცხოვართამდე, და ყოველი 
ქუეწარმავალი მოძრავი ქუეყანასა ზედა, გამოიყუანე თავისა 
შენისა თანა და აღორძნდით და განმრავლდით ქუეყანასა 
ზედა. 18 და გამოვიდა ნოე და ცოლი მისი, ძენი მისნი და 
ცოლნი ძეთა მისთანი. 1? და ყოველნი მჟეცნი და ყოველნი 
საცხოვარნი, და ყოველი მფრინველი და ყოველი 
ქუეწარმავალი მოძრავი ქუეყანასა ზედა ნათესაობისაებრ 
მათისა გამოვიდეს კიდობნისაგან. 29 და აღუშენა ნოე 
საკურთხეველი ღმერთსა და მოიღო ყოველთაგან საცხოვართა 
წმიდათა და ყოველთაგან მფრინველთა წმიდათა და შეწირნა 
იგინი ყოვლად ნაყოფებად საკურთხეველსა ზედა. 21 და 
იყნოსა უფალმან ღმერთმან სული სულნელებისაი. და თქუა 
უფალმან ღმერთმან: შევინანე, არ-ღა შევსძინო მერმე წყევად 
ქუეყანისა საქმეთათვს კაცთასა, რამეთუ შეყოფილ არს 
მომგონებელობაი კაცისა მოსწრაფებით ბოროტთა და 
სიჭაბუკითგან მისით, არ-ღა შევსძინო უკუე მოსპოლვად მერმე 
ყოვლისა ყორცისა ცხოველისა. 22 ვითარ-ცა ვჰყავ და 
ყოველთა დღეთა ქუეყანისათა თესვად და მკად, სიგრილე და 
სიცხე, ზაფხული და არე, და დღე და ღამე არა მოაკლდენ. 


თავი 9 


1 და აკურთხნა ღმერთმან ნოე და ძენი მისნი და ჰრქუა მათ 
აღორძნდით, და განმრავლდით და აღავსეთ ქუეყანა და 
ეუფლენით მას. 2 და შიში თქუენი და ძრწოლაი თქუენი იყოს 
ყოველთა ზედა მჟქეცთა ქუეყანისათა, და ყოველთა ზედა 
მფრინველთა ცისათა. 3 და ყოველთა ზედა იძრვისთა 
ქუეყანისათა. და ყოველნი თევზნი ზღვსანი ჭელის ქუეშე მიგცე 
თქუენ და ყოველი ქუეწარმავალი, რომლისა არს სიცოცხლე, 
თქუენდა იყოს საჭამადად ვითარ-ცა მხალი თივისაი, მიგცენ 
თქუენ ყოველნი. “ გარნა ყორცი სისხლითურთ სულისათ არა 
სჭამოთ. ? და რამეთუ სისხლიცა თქუენი სულთა თქუენთა 
გამოვიძიო ყელისაგან მჟეცთასა და გამოვიძიო იგი ყელისაგან 
კაცისა ძმისა მისისა გამოვიძიო სული კაცისა. 9 და 
დამთხეველისა სისხლსა კაცისასა ნაცვლად სისხლისა მისისა 
დაითხიოს, რამეთუ ხატად ღმრთისა შევქმენ კაცი. 7 ხოლო 
თქუენ აღორძნდით და განმრავლდით და განავსეთ ქუეყანა და 
ეუფლენით მას. 8 და ჰრქუა უფალმან ღმერთმან ნოეს და ძეთა 
მისთა მეტყუელმან: ? აჰა, მე აღვადგენ აღთქუმასა ჩემსა 
თქუენდა და თესლისა თქუენისა შემდგომად თქუენსა. 19 და 
ყოვლისა სულისა ცხოველისა თქუენ თანა მფრინველთაგან და 
საცხოვართაგან და ყოველთაგან მჟეცთა ქუეყანისათა, 
რაოდენნი არიან თქუენ თანა, ყოველთა თანა გამოსრულთა 
კიდობნით და ყოველთა პირუტყუთა ქუეყანისათა. 11 და 
დავამტკიცო აღთქუმაი ჩემი თქუენდა მიმართ და არ-ღა-რა 
მოჰკუდეთ ყოველი ჭორცი წყლისა მიერ რღუნისა და არ-ღა-რა 
იყოს მერმე რღუნა წყლისა განხრწნად ყოვლისა ქუეყანისა. 12 
და თქუა უფალმან ღმერთმან ნოეს და ძეთა მისთა: ესე 
სასწაული აღთქუმისა ჩემისაი, რომელსა მე მოვსცემ შორის 
ჩემსა და შორის თქუენსა და შორის ყოვლისა სულისა 
ცხოველისა, რომელი არს თქუენ თანა ნათესავად საუკუნოდ. 13 
რამეთუ მშვილდსა ჩემსა დავსდებ ღრუბელთა შინა და იყოს 
სასწაულად აღთქუმისა შორის ჩემსა და ქუეყანისა. 14 და იყოს, 


რაჟამს მოვავლინო ღრუბელი შორის ქუეყანასა, გამოჩნდეს 
მშვლდი იგი ღრუბელთა შინა. 12 და მოვივსენო აღთქუმაი ჩემი, 
რომელ არს შორის ჩემსა და თქუენსა და შორის ყოვლისა 
კორციელისა ცხოველისა ყოვლისა მიმართ ყორცისა და არ- 
ღა-რა იყოს წყალი იგი რღუნისა მოსპოლვად ყოველსა 
ჭორციელსა. 165 და იყოს მშვილდი იგი ღრუბელთა შინა და 
ვიხილო და მოვივსენო აღთქუმაი საუკუნო შორის ჩემსა. და 
შორის ყოვლისა ცხოველისა და ყოვლისა ყორციელისა, 
რომელ არს ქუეყანასა ზედა. 17 და ჰრქუა უფალმან ნოეს: ესე 
სასწაული არს აღთქუმისა ჩემისაი, რომელი დავდევ შორის 
ჩემსა და შორის ყოვლისა ყორციელისა, რომელ არს ქუეყანასა 
ზედა. 18 ხოლო იყუნეს ძენი ნოესნი გამოსრულ კიდობნისაგან: 
სემ, ქამ, და იაფეთ, ხოლო ქამ იყო მამაი ქანანისი. 19 ესე 
სამნი, იყვნეს ძენი ნოესნი, ამათგან განითესნეს ყოველსა ზედა 
ქუეყანასა. 29 და იწყო ნოე, კაცმან საქმედ ქუეყანისა და დაასხა 
ვენაჭი. 21 და სუა ღვნისაგან და დაითრო და განშიშულდა 
სახლსა შინა თვსსა. 22 და იხილა ქამ, მამამან ქანანისამან, 
სიშიშულე მამისა თვსისა და გამოსრულმან მიუთხრა ძმათა 
თვსთა გარე. 23 და მიიღეს სემ და იაფეთ სამოსელი და 
დაიდვეს ორთავე მყართა მათთა ზედა. და ვიდოდეს ზურგ 
უკუნქცევით და შიშლოებაი მამისა მათისა არა იხილეს. 24 და 
განიფრთხო ნოე ღვნისაგან და ცნა, რაოდენ უყო მას ძემან 
მისმან უჭაბუკესმან. 22 და თქუა: წყეულ ქანან ყრმა, მონა იყავნ 
ძმათა მისთაი. 20 და თქუა: კურთხეულ არს უფალი ღმერთი 
სემისი და იყოს ქანან მონა მისსა. 27 განავრცენ ღმერთმან 
იაფეთ და დაემკვდრენინ საყოფელთა შინა სემისთა. და 
იქმენინ ქანან მონა მისა. 28 ხოლო ცხოვნდა ნოე შემდგომად 
წყლით რღუნისა სამასორმეოცდაათ წელ. 29? იქმნნეს ყოველნი 
დღენი ნოესნი ცხრაასერგისის წელ და მოკუდა. 


თავი 10 


1 ესე შობანი ძეთა ნოესთანი: სემ, ქამ და იაფეთ. და იყვნეს 
მათდა ძენი შემდგომად წყლით რღუნისა. ? ძენი იაფეთისანი 
ღამერ, და მაგოგ, და მადიმ, და ავან და ელიოსან, და თობელ 
და მოსოქ და თირას. 3 და ძენი ღამერისანი: ასქანაზ და 
რიფათ და თორღამა. 4 და ძენი ავანისნი: ელისა და თარშის 
კიტელნი. ? როდელნი, ამათგან განიყვნეს ჭალაკნი 
წარმართთანი ქუეყანასა მათსა, თვთეულნი ენად-ენად ტომთა 
შინა მათთა და ნათესავთა შინა მათთა. 95 ხოლო ძენი ქამისნი: 
ხუს, და მესარაიმ, ფუდ და ქანან. ” ხოლო ძენი ხუსისნი: სავა, 
და ლვილატ, და სავათა, და რეღმაი და სავაკათა, ხოლო ძენი 
რეღმასნი: სავან და დათან. 8 ხოლო ხუს შვა ნებაროთ. ამან 
იწყო გმირ-ყოფად ქვეყანასა ზედა. ? ესე იყო გმირი მონადირე 
წინაშე უფლისა ღმრთისა. 19 და იქმნა დასაბამ მეფობისა 
მისისა ბაბილონი, ორექი, აქადი და ტალანი ქუეყანასა 
სენარისსა. 11 ქუეყანისა მისგან გამოვიდა ასურ და აღაშენა 
ნინევი, და ქალაქი რომოთი, და ხალანი. 12 და დასე, საშუალ 
ნინევისა და საშუალ ხალანისა, ესე ქალაქი დიდი. 13 და 
მესარიმ შვნა ლუდიიმელნი, და ემატიიმელნი, და 
ლავიიმელნი, და ნეფთალიმილნი. 14 და პატროსონიმელნი და 
ხასლორიმელნი, ვინა გამოვიდა მიერ ფილისტიმ და 
კაფთორიიმელნი. 12 ხოლო ქანან შვა სიდონ პირმშოდ და 
ქეტელი. 19 და იებოსლელი, და ამორეველი, და გერგესეველი. 


17 და ეველი, და არუკეველი, და ასენეველნი. 19 და 
არადელნი, და სამარეელნი, და ამათეფელნი და ამაათი, 


შედგომად მათსა განეთესნეს, ტომნი ქანანელთანი. 19 და 
იქმნნეს საზღვარნი ქანენელთანი სიდონისაგან და ვიდრე 
შესლვადმდე გერარად და ღაზად, და ვიდრე შესლვადმდე 
სოდომად და გომორად. 29 ადად და სებვომად - ესე ძენი 
ქამისნი ტომთა შინა მათთა და ენათა მათთა და სოფელთა 
მათთა. 21 და სემისსა იშუნეს მის-და-ცა მამისა ყოველთა ძეთა 


ებერისთასა, ძმისა იაფეთისა, ძმისა უხუცესისა. 22 ძენი სემისნი: 
ალიმ, და ასსურ, და არფაქსად, და ლუდდა, არამ და კაინან. 
23 და ძენი არამისნი: ოს, და იულ, და ღათერ და მოსოხ. 24 და 
არფაქსად შვა სალაი. და სალა შვა ებერ. 25 და ებერისსა 
იშვნეს ორნი ძენი: სახელი ერთისა მის ფალეკ, რამეთუ დღეთა 
მისთა განინაწილა ქუეყანა და სახელი ძმისა მისისა იეკტან. 29 
ხოლო იეკტან შვა ელმოდად, და სალეფ, და ასარმოთ, და 
იერარ. 27 და დორრა, და ღაზილ, და დეკლაი. 28 და გებარ, 
და აბიმეილ, და სავარ. 29? და უფირ, და ევილატ, და იობაბ ესე 
ყოველნი - ძენი იეკტანისნი. 39 და იქმნა დამკვდრებაი მათი 
მასისითგან ვიდრე მოსულადმდე სოფირად, მთად 
აღმოსავლისად. 31 ესე ძენი სემისნი - ტომთა შინა მათთა, 
სოფელთა შინა მათთა და ნათესავთა შინა მათთა. 22 ესე 
ტომნი ძეთა ნოესთანი ნათესაობათაებრ მათთა თესლისაებრ 
მათისა. ამათგან განეთესნეს ჭალაკნი ნათესავთანი ქუეყანასა 
ზედა შემდგომად წყლით რღუნისა. 


თავი 11 


+ და იყო ყოველი ქუეყანა - ბაგე ერთ და ყმა ერთ ყოველთა. 2 
და იყო, ძრვასა მათსა აღმოსავლით გამო პოვეს ველი 
ქუეყანასა სენარისასა და დაემკვდრნენ მუნ. 3 და ჰრქუა კაცმან 
მოყუასსა: მოვედით, გამოვზილნეთ ალიზნი და გამოვაცხუნეთ 
იგინი ცეცხლითა. და იყო მათდა ალიზი ქვაი და ასფალტოსი 
იყო მათდა თიყჭაი. 4 და თქუეს: მოვედით, ვიშენოთ თავთა 
თვსთათვს ქალაქი და გოდოლი, რომლისა თავი იყოს ვიდრე 
ცადმდე. და ვყოთ თავთა თვსთად სახელი პირველ განთესვისა 
ჩუენისა პირსა ზედა ყოვლისა ქუეყანისასა. 2 და გარდამოვიდა 
უფალი ხილვად ქალაქისა და გოდლისა, რომელი აღაშენეს 
ძეთა კაცთასა. 95 და თქუა უფალმან ღმერთმან: აჰა ნათესავი 
ერთ და ბაგენი - ერთ ყოველთა, და ამის იწყეს ქმნად და აწ 
არა დააკლდეს მათგან ყოველნი, რაოდენ-თა-ცა ინებონ 
ქმნად. 7 მოვედით, გარდავიდეთ და შეურინეთ მათ ენანი მუნ, 
რათა არა ესმოდის თვთოეულსა ვჭმაი მოყუსისა. 8 და განთესნა 
იგინი უფალმან მუნით პირსა ზედა ყოვლისა ქუეყანისასა. და 
დასცხრეს მაშენებელნი ქალაქისა და გოდლისანი. ? ამისთვს 
ეწოდა სახელი მისი შერევნა, რამეთუ მუნ შეურივნა უფალმან 
ბაგენი ყოვლისა ქუეყანისანი და მუნით განთესნა იგინი 
უფალმან ღმერთმან პირსა ზედა ყოვლისა ქუეყანისასა. 19 და 
ესე შობანი სემისნი : სემ ძე ასის წლის იყო, ოდეს შვა 
არფაქსად მეორესა წელსა შემდგომად წყლით რღუნისა. 11 და 
ცხოვნდა სემ შემდგომად შობისა მის არფაქსადისა ხუთას წელ, 
და შვნა ძენი და ასულნი, და მოკუდა. 12 და ცხოვნდა 
არფაქსად ასოცდაათხუთმეტ წელ და შვა სალა. 13 და ცხოვნდა 
არფაქსად შემდგომად შობისა მის სალასა, სამასოცდაათ წელ, 
და შუნა ძენი და ასულნი, და მოკუდა. 14 და ცხოვნდა სალა 
ასოცდაათ წელ და შვა ებერ. 12 და ცხოვნდა სალა შემდგომდა 
შობისა მის ებერისსა სამასერგასის წელ, და შვნა ძენი და 
ასულნი, და მოკუდა. 19 და ცხოვნდა ებერ ასოცდაათოთხმეტ 
წელ, და შვა ფალეგ. 17 და ცხოვნდა ებერ შემდგომად შობისა 


მის ფალეგისსა ორასსამეოცდაათ წელ, და შვნა ძენი და 
ასულნი, და მოკუდა. 18 და ცხოვნდა ფალეგ ასოცდაათოთხმეტ 
წელ და შვა რაგავ. 1? და ცხოვნდა ფალეგ შემდგომად შობისა 
მის რაგავისა ორასდაცხრა წელ, და შვნა ძენი და ასულნი, და 
მოკუდა. 29 და ცხოვნდა რაგავ ასოცდაათოთხმეტ წელ და შვა 
სერუქ. 21 და ცხოვნდა რაგავ შემდგომად შობისა მის 
სერუქისსა ორასდაშვდ წელ, და შვნა ძენი და ასულნი, და 
მოკუდა. 22 და ცხოვნდა სერუქ ასოცდათ წელ და შვა ნაქორ. 23 
და ცხოვნდა სერუქ შემდგომად შობისა მის ნაქორისსა ორას 
წელ, და შვნა ძენი და ასულნი, და მოკუდა. 24 და ცხოვნდა 
ნაქორ სამეოცდაათცხრამეტ წელ და შვა თარრა. 25 და 
ცხოვნდა ნაქორ შემდგომად შობისა მის თარრასა ასოცდაცხრა 
წელ, და შვნა ძენი და ასულნი, და მოკუდა. 29 და ცხოვნდა 
თარრა სამეოცდაათ წელ და შვა აბრაამ, და ნაქორ და არრან. 
27 ხოლო ესე შობანი თარრაისნი. თარრა შვა აბრაამ, და 
ნაქორ და არრან: ხოლო არრან შვა ლოთ. 28 და მოკუდა 
არრან წინაშე თარრასა, მამისა თვსისა, ქუეყანასა, რომელსა 
იშვა სოფელსა ქალდეველთასა. 29 და მიიყუანეს აბრაამ და 
ნაქორ თავისა თვსისათვს ცოლნი, სახელი ცოლისა 
აბრაამისისა - სარაი და სახელი ცოლისა ნაქოერრისისა 
მელქა, ასული აჰრონისი, მამისა მელქასი, და მამისა 
იესტანისი. 39 და იყო სარა ბერწ და არა შვილისმშობელ. 31 და 
მოიყვანნა თარრა აბრაამ და ნაქორ, ძენი თვსნი, და ლოთ, ძე 
არრანისი, ძისა თვსისა და გამოიყვანნა იგინი სოფლისაგან 
ქალდეველთასა წარსლვად ქუეყანად ქანანისა და მოვიდა 
ვიდრე ხარრანადმდე და დაემკვდრა მუნ. 32 და იქმნნეს 
ყოველნი დღენი თარრასნი ქარანს შინა ორასდახუთ წელ და 
მოკუდა თარრა ხარანს შინა. 


თავი 12 


1 და ჰრქუა უფალმან აბრაჰამს: გამოვედ ქუეყანისაგან შენისა, 
და ნათესავისაგან შენისა და სახლისაგან მამისა შენისა და 
მოვედ ქუეყანად, რომელიცა გიჩუენო შენ. 2 და გყო შენ 
ნათესავად დიდად, და გაკურთხო შენ, და განვადიდო სახელი 
შენი და იყო კურთხეულ. 3 და ვაკურთხნე მაკურთხეველნი 
შენნი და მწყევარნი შენნი ვწყევნე. და იკურთხეოდიან შენდამი 
ყოველნი ტომნი ქუეყანისანი. 4 და გამოვიდა აბრაამ, ვითარცა 
ამცნო მას უფალმან, და ჰყუა მის თანა ლოთ, ხოლო აბრაამ 
იყო წლისა სამეოცდაათხუთმეტისა, რაჟამს გამოვიდა 
ხარანით. ? და მიიყუანა აბრაამ სარა, ცოლი თვსი, და ლოთ 
ძე, ძმისა თვსისა, და ყოველი საქონელი მათი, რაოდენი 
მოიგეს. და ყოველი სული, რომელი მოიგეს ხარანს, და 
გამოვიდეს წარსლვად ქუეყანად ქანანისა და მოვიდეს 
ქუეყანად ქანანისა. 9 და განვლო აბრაამ ქუეყანაი იგი სიგრძედ 
მიმართ მისა ვიდრე ადგიდმდე სვქემისა, მუხასა თანა 
მაღალსა, ხოლო ქანანელნი მკვდრ იყვნეს მაშინ მას 
ქუეყანასა. 7 და გამოუჩნდა უფალი აბრაამს და ჰრქუა მას: 
თესლსა შენსა მივსცე ქუეყანა ესე და აღუშენა მუნ აბრაამ 
საკურთხეველი უფალსა გამოჩინებულსა მისდა. 8 წარიტრა მუნ 
მთად მიმართ აღმოსავალით კერძო ბეთელს და აღდგა მუნ 
კარავი თვსი ბეთელს შინა ზღვთ კერძო და ანგეთ, 
აღმოსავლით კერძო. და აღუშენა მუნ საკურთხეველი უფალსა 
და ხადოდა სახელსა ზედა უფლისასა: 9? და აღიტრა აბრაამ და 
წარსლვით ილაშქრა უდაბნოსა შინა. 19 და იქმნა სიყმილი 
ქუეყანასა ზედა და შთავიდა აბრაამ შთასლვად ეგვპტეს 
მსხემობად მუნ, რამეთუ განძლიერდა სიყმილი ქუეყანასა ზედა. 
11 ხოლო იყო, რაჟამს მიეახლა აბრაამ შთასლვად ეგვპტედ, 
ჰრქუა აბრაამ სარას, ცოლსა თვსსა: უწყი, რამეთუ დედაკაცი 
პირკეთილი ხარ შენ; 12 იყოს უკუე, ვითარცა გიხილონ შენ 
მეგვპტელთა, თქუან, ვითარმედ: ცოლი მისი არს ისი და 
მომკლან მე, ხოლო შენ გიგულონ. 13 თქუ, უკუე ვითარმედ: 


დაი მისი ვარ, რათა კეთილი მეყოს შენ მიერ და ცხონდეს 
სული ჩემი შენ ძლით. 1“ და იყო, რაჟამს შევიდა აბრაამ 
ეგვპტედ, იხილეს მეგვპტელთა დედაკაცი იგი, რამეთუ შუენიერ 
იყო ფრიად. 12 და მხილველთა მისთა მთავართა ფარაოისთა 
აქეს იგი წინაშე ფარაოსა, და შეიყუანეს იგი სახლსა 
ფარაოსსა. 195 და აბრაამს კეთილსა უყოფდეს მის ძლით და 
იქმნნეს მისსა ცხოვარი და ზროხები და ვირნი და მონანი და 
მყჟევალნი, კერძოვირნი და აქლემნი. 17 და განცადა უფალმან 
ფარაოი განცდითა დიდ-დიდებითა და ბოროტებითა და სახლი 
მისი სარრასთვს, ცოლისა აბრაამისისა. 18 და მოუწოდა ფარაო 
აბრაამს და ჰრქუა მას: რაი ესე მიყავ მე? რამეთუ არა მითხარ 
მე, ვითარმედ ცოლი ჩემი არს. 19 რად თქუ, დაი ჩემი არს, და 
მოვიყუანე თავისა ჩემისა ცოლად? და აჰა ცოლი შენი წინაშე 
შენსა, მიიყუანე და განისწრაფე. 29 ჰრქუა ფარაო კაცთა 
აბრაამისთა თანა განვლინებად მისსა ცოლი-ცა მისი და 
ყოველნი, რაოდენნი იყუნეს მისნი, და ლოთ მის თანა. 


თავი 13 


1 ხოლო გამოვიდა აბრაამ ეგვპტით, იგი და ცოლი მისი და 
ყოველნი მისნი, და ლოთ მის თანა უდაბნოდ. ? და აბრაამ იყო 
მდიდარ ფრიად საცხოვრითა და ვეცხლითა და ოქროითა. 3 და 
ვიდოდა, ვინაი მოვიდა უდაბნოდ, ვიდრე ბეთელამდე, ვიდრე 
ადგიდმდე, რომელსა იყო კარავი მისი პირველ საშუალ 
ბეთელსა და საშუალ ანგესა. 4 ადგილსა საკურთხეველისასა, 
რომელი ქმნა მუნ პირველ და უწოდა. მუნ აბრაამ სახელსა 
უფლისასა ღმრთისასა. ? და ლოთის თანა-მავლისანი აბრაამის 
თანა იყვნეს ცხოვარნი და ზროხანი და კარვები. 9 და არა 
იტევდა მათ ქუეყანა იგი დამკვდრებად ზოგად, რამეთუ იყო 
მონაგები მათი ფრიად. და ვერ შემძლებელ იყვნეს 
დამკვდრებად ზოგად. 7 და იქმნა ბრძოლაი შორის მწყემსთა 
საცხოვართა აბრაამისთა და შორის მწყემსთა ლოთისთასა. 
ხოლო ქანანელნი და ფერეზელნი მკვდრ იყუნეს მაშინ 
ქუეყანასა მას. 8 და თქუა აბრაამ ლოთს: ნუ არს ბრძოლაი 
შორის ჩემსა და შენსა და შორის მწყემსთა ჩუენთა, რამეთუ 
კაცნი ძმანი ვართ ჩუენ. ? არა, აჰა, ყოველი ქუეყანა წინაშე 
შენსა არს-ა? განმეყავ ჩემგან, უკუეთუ შენ მარცხენით, მე 
მარჯუენით, ხოლო უკუეთუ შენ მარჯუენით, მე მარცხენით. 19 და 
აღმხუმელმან თუალთა თვსთამან ლოთ იხილა ყოველი 
გარემო სოფლები იორდანისაი, რამეთუ ყოველი იყო სარწყავ, 
პირველ დაქცევადმდე ღმრთისა მიერ სოდომისა და 
გომორისა, ვითარცა სამოთხე ღმრთისაი და ვითარცა ქუეყანა 
ეგვპტისა, ვიდრე მოსლვადმდე ზოღორად. 11 და გამოირჩია 
ლოთ თავისა თვსისად ყოველი სოფელი იორდანისაი. და 
წარიტრა ლოთ აღმოსავალით კერძო და განიყუნეს 
თითოეული ძმისაგან თვსისა. 12 აბრაამ დაემკვდრა ქუეყანასა 
ქანანისსა, და ლოთ დაემკვდრა ქალაქსა გარემო 
სოფლებთასა და დაიკარვა სოდომთა. 13 ხოლო კაცნი 
სოდომთანი ბოროტნი და ცოდვილნი ფრიად წინაშე 
ღმრთისაი. 14 ხოლო ღმერთმან თქუა აბრაამის მიმართ 


შემდგომად ლოთის განყოფისა მისგან: აღიხილენ თუალნი 
შენნი და იხილენ ადგილთაგან, რომელსა ხარ შენ აწ, 
ჩრდილოით მიმართ და სამხრად და აღმოსავლად და ზღუად. 
15” რამეთუ ყოველი ქუეყანაი, რომელსა შინა ჰხედავ შენ, მიგცე 
იგი შენ და თესლსა შენსა უკუნისამდე. 19 და ვყო თესლი შენი 
ვითარცა ქვშაი ქუეყანისაი, უკუეთუ ვისმე ძალ-უც აღრიცხუად 
ქვშალი ქუეყანისაი, და თესლიცა შენი აღრიცხოს. 17 აღდეგ, 
მოვლე ქუეყანა, სიგრძედ მიმართ მისა, და სივრცედ მისსა, 
რამეთუ შენ მიგცე იგი. 18 და აღიკარვა აბრაამ და მოვიდა, 
დაიკარვა მუხასა თანა მამბრესა, რომელი იყო ქებრონს, და 
აღუშენა მუნ საკურთხეველი უფალსა. 


თავი 14 


1 ხოლო იქმნა მეფობასა არმაფალისასა მეფისა სენარისასა, 
არიოქ, მეფემან სალასარისამან, და ქოდოლ, გომორის 
მეფემან, ელამისმან და თარგალ მეფემან წარმართთამან. 2 
ყვეს ბრძოლაი ვარლას თანა, მეფისა სოდომთასა, და ვარსას 
თანა, მეფისა გომორისა, და სენნარისა, მეფისა ადამისა, და 
სვმოვორის, მეფისა სებომისა, და მეფისა ვალასა: ესე არს 
სეგორი. 3 ესე ყოველნი შეითქუნეს ყევსა მარილოვანსა, 
რომელ არს ზღუაი მარილთა. 4 ათორმეტ წელს ჰმონებდეს 
ქოდოლგომორს. ? ხოლო მეათცამეტესა წელსა მოვიდა 
ქოდოლოგომორ და მისთანანი მეფენი და დაჭრნეს გმირნი 
ასტაროთს შინა, კარნაინს, და ნათესავნი ძლიერნი მათ თანა 
და ომმეანნი საბის შინა ქალაქსა. 96 და ხორრეველნი მთათა 
შინა სეირისათა ვიდრე ტერევინთამდე ფარანისა, რომელ არს 
უდაბნოს. 7 და უკმოქცეულნი მოვიდეს ქუეყანად კერისისა, ესე 
არს კადე, და დაჭრნეს ყოველნი მთავარნი ამალეკისანი და 
აღმორეველნი მკვდრნი ასასანთამარისანი. 8 ხოლო გამოვიდა 
მეფე სოდომთა და მეფე გომორისაი და მეფე ადამასა და მეფე 
სებომისა და მეფე ვალასა, ესე არს სეგორი, და განეწყუნეს 
იგინი ბრძოლად ღელესა შინა მარილოანსა, 9 
ქოდოლოგომორის მიმართ, მეფისა ელამისა, მეფისა 
სენარისა, და არიოქის მეფისა სელილასარისა. და თარგალ 
მეფისა წარმართთასა - ოთხნი მეფენი ხუთთა მიმართ. 19 
ხოლო ღელე მარილოვანი მთხრებლ მთხრებლოვან არს 
ასფალტოსითა. და შეივლტოდა მეფე სოდომისა ყევად და 
მეფე გომორისაი. და დაეცნეს მუნ, ხოლო დაშთომილნი მთად 
კერძო ივლტოდეს. 11 და წარიქციეს ყოველი იავარნი 
სოდომისა და გომორისა და ყოველი ჭამადი მათი. და 
წარვიდეს. 12 და წარიყუანეს ლოთი-ცა, ძე აბრაამის ძმისა, და 
ჭურჭელი მისი. და წარვიდეს, რამეთუ მკვდრ იყო სოდომს. 13 
ხოლო მოვიდა ვინმე განრომილთაგანი და უთხრა აბრაამს 
წიაღ სადა იგი მკვდრ იყო მუხასა თანა მამბრესსა ამორისსა, 


ძმისა ესტოლისსა, და ძისა ავანისსა, რომელნი იყვნეს 
ყურცემულ აბრაამისსა. 14 ხოლო ესმა რაი აბრაამს, ვითარმედ 
წარიტყუენა ძმაი მისი ლოთ. აღრიცხუნა თვსნი სახლისწულნი 
სამასათრვამეტნი. 12 და დევნა-უყო უკანა მათისა ვიდრე 
დაანადმდე. და დაესხა მათ ზედა ღამე, იგი და ყრმანი, მისნი, 
და დასცნა იგინი. და სდევდეს ვიდრე ქობალადმდე, რომელ 
არს მარცხენით დამასკისა. 195 და შემოაქცია ყოველი იავარი 
სოდომთა და ლოთ, ძმაი თვსი, შემოაქცია და ყოველნი 
საქონელნი და ცოლნი და ერი. 17 და გამოვიდა მეფე 
სოდომისა შემთხუევად მისსა, შემდგომად მოქცევისა მისისა 
ჭირისაგან ქოდოლგომორისა და მის თანა მეფეთასა ღელესა 
შინა საბისსა, რომელ არს ველი მეფისაი. 18 და მელქიზედეკ- 
ცა, მეფემან სალომისმან, გამოართუნა პურნი და ღვნოი. 
ხოლო იყო მღდელი ღმრთისა მაღლისა. 19? და აკურთხა 
აბრაამ და თქუა: 2? კურთხეულ არს აბრაამ ღმრთისა მიერ 
მაღლისა, რომელმან შექმნა ცაი და ქუეყანაი, და კურთხეულ 
არს ღმერთი მაღალი, რომელმან მოგცნა მტერნი შენნი ქუეშე 
ჭელთა შენთა. და მისცა მას აბრაამ ათეული ყოველთაგან. 21 
ხოლო თქუა მეფემან სოდომისამან აბრაამის მიმართ: მომცენ 
მე კაცნი, ხოლო ცხენნი წარასხ თავისა შენისად. 22 და თქუა 
აბრაამ მეფისა მიმართ სოდომისა: განვიპყრობ ყელთა ჩემთა 
ღმრთისა მიმართ მაღლისა, რომელმან შექმნნა ცაი და 
ქუეყანაი, 232 უკუეთუ საბლითგან ვიდრე ტერფადმდე ყამლისა 
მოვიღო ყოველთაგან შენთა, რათა არა სთქუა, ვითარმედ: მე 
განვამდიდრე აბრაამ თვნიერ ღმრთისა. 24 ჭამეს ჭაბუკთა და 
ნაწილი კაცთა თანამავალთა ჩემ თანა: ესხოლ, ავან, 
მამბრესი, ამათთვს მოვიღო ნაწილი. 


თავი 15 


1 და შემდგომად სიტყუათა ამათ იქმნა სიტყუაი უფლისა 
აბრაამის მიმართ, ჩუენებასა შინა ღამისასა, მეტყუელი: ნუ 
გეშინინ, აბრაამ, მე შეგეწიო შენ, სასყიდელი შენი იყოს 
ფრიად. ? და თქუა აბრაამ: მეუფეო, რაი მომცენ? რამეთუ მე 
წარვწყმდები უშვილოდ, ხოლო ძე მასეკის, სახლისწულისა 
ჩემისა, ესე დამასკოის ელიეზერ. 3 და თქუა აბრაამ: ვინათგან 
მე არა მომეც თესლი, ხოლო სახლისწული ჩემი დამიმკვდრებს 
მე. 4 და მეყსეულად იქმნა ყმაილ მისსა მისდა მიმართ მეტყუელი: 
არა დაგიმკვდრებს შენ, არამედ, რომელი გამოვიდეს შენგან, 
მან დაგიმკვდროს შენ. ? და განიყუანა იგი გარე და ჰრქუა მას: 
აღიხილენ თუალნი ცად მიმართ და აღრაცხენ ვარსკულავნი, 
უკუეთუ ძალ-გიც აღრაცხვაი მათი. ესრეთ იყოს თესლი შენი. 9 
და ჰრწმენა აბრაამს ღმრთისაი და შეერაცხა მას სიმართლედ. 
7 ხოლო ღმერთმან თქუა მისსა მიმართ: მე, ღმერთი 
გამომყუანებელი შენი სოფლისაგან ქალდეველთასა, რათა 
მოგცე შენ ქუეყანა ესე სამკვდრებელად. 9 და თქუა: მეუფეო 
უფალო, რაითა ვცნა, ვითარმედ დავიმკვდრო იგი. 9? და ჰრქუა 
მას: მომგუარე მე დიაკეული სამისა წლისაი და ვაცი სამისა 
წლისაი და ვერძი სამისა წლისა და გურიტი და ტრედი. 19 
ხოლო მან მოიხუნა ესე ყოველნი და განყუნა იგინი შუა ღა 
დასხნა იგინი პირისპირ ურთიერთას, ხოლო მფრინველნი არა 
განყუნა. 11 და გარდამოვიდეს მფრინველი მძორთა მათ ზედა 
ორად განკუეთილებათა მათთა. და თანა-უჯდა მათ აბრაამ. 12 
ხოლო დასლვასა მზისასა განკვრვებაი დაეცა აბრაამს და, აჰა, 
შიში ბნელი დიდი დაეკუეთა მას. 13 და თქუა აბრაამის მიმართ: 
ცნობით უწყოდე, ვითარმედ მსხემ იყოს თესლი შენი ქუეყანასა 
არა თვსსა და დაიმონებდენ მათ. და განაშორებდენ მათ და 
დაამდაბლებდნენ მათ ოთხას წელ. 14 და ნათესავი, 
რომელსაცა ჰმონონ, ვსაჯო მე ხოლო შემდგომად ამათსა 
გამოვიდენ აქა განმზადებულებითა მრავლითა. 12 ხოლო შენ 
წარხვდე მამათა შენთა თანა მშვდობით, განზრდილი სიბერითა 


კეთილითა. 19 და მეოთხე ნათესავი მოიქცეს აქა, რამეთუ არ- 
ღა სრულ ქმნილ არიან ცოდვანი ამორეველთანი აქამომდე. 17 
ხოლო ვინათგან დასლვად მიიწია მზე იქმნა ალი და აჰა 
საყმილი და ლამპარნი ცეცხლისანი, რომელნი განვიდეს 
შორის ორ განკუეთილებათა მათ. 18 მას დღესა შინა აღუთქუა 
უფალმან აბრაამს აღთქუმაი მეტყუელმან: თესლსა შენსა 
მივსცე ქუეყანა ესე მდინარითგან ეგვპტისათ, ვიდრე 
მდინარედმდე დიდად ევფრატად. 19? კინეველნი და კინეზელნი 
და კედმაზელნი. 29 და ქეტელნი და ფერეზელნი და 
რაფიმელნი. 21 და ამორეველნი და ქანანელნი და 
გერგესეველნი და იებოოსლელნი. 


თავი 16 


1 ხოლო სარრაი, ცოლი აბრაამისი, არა უშობდა მას. და იყო 
მისი მყევალი მეგვპტელი, რომლისა სახელი აგარ. ? და თქუა 
სარრა აბრაამის მიმართ ქუეყანასა ქანანისასა: აჰა ეგერა, 
დამყშა მე უფალმან არა შობად. შევედ უკვე მყევლისა მიმართ 
ჩემისა, რათა შვილიერ ვიქმნნეთ მისგან. და ისმინა აბრაამ 
ყმისა სარასა. 3 და მოიყუანა სარა, ცოლმან აბრაამისმან, 
მჭევალი მისი, მეგვპტელი აგარ, შედგომად ათისა წლისა 
დამკვდრებისა აბრამისა ქუეყანასა ქანანისსა, და მისცა იგი 
აბრაამს, ქმარსა თვსსა, ცოლად მისსა. “ და შევიდა აგარის 
მიმართ და მიუდგა. და იხილა, რამეთუ მუცელქმულ არს. და 
უპატიო იქმნა დედოფალი მისი მის წინაშე. ? და ჰრქუა სარრა 
აბრაამის მიმართ: ვიუსამარლოები შენგან, მე მოგეც შენ 
მჭევალი ჩემი წიაღთა შენთა. ხოლო მან იხილა რაი, ვითარმედ 
მუცელქმულ არს, უპატიო-ვიქმენ წინაშე მისსა. საჯენ ღმერთმან 
შორის ჩემსა და შენსა. 95 და თქუა აბრაამ სარრას მიმართ: აჰა, 
მჭევალი შენი ყელთა შინა შენთა. იქჭუმიე იგი, ვითარ-რაიმეცა 
სათნო არს შენდა. და ძვრი შეაჩუენა მას სარრა. და წარვიდა 
პირისაგან მისისა 7 ხოლო პოვა იგი ანგელოზმან უფლისა 
ღმრთისამან წყაროსა ზედა წყლისასა უდაბნოსა შინა, 
ქუეყანასა ზედა გზასა ზედა სურისასა. 8? და ჰრქუა მას 
ანგელოზმან უფლისამან: აგარ, მჭევალო სარასო, ვინაი 
მოხუალ? და სადაი წარხუალ? და თქუა: პირისაგან სარას, 
დედოფლისა ჩემისა, ვივლტი მე. 3? და ჰრქუა მას ანგელოზმან 
უფლისამან: მიიქეც დედოფლისა შენისა მიმართ და 
დამდაბლდი ქუეშე ჭელსა მისსა. 19 და ჰრქუა მას ანგელოზმან 
უფლისამან: განმრავლებით განვამრავლო თესლი შენი და 
არა აღირაცხოდის სიმრავლისაგან. 11 და პრქუა მას 
ანგელოზმან უფლისამან: აჰა შენ მუცელქმულ ხარ და ჰშვე ძე, 
და უწოდი სახელი მისი ისმაილ, რამეთუ შეისმინა უფალმან 
სიმდაბლისა შენისაი. 12 ესე იყოს ველური კაცი. ყელნი მისნი 
ყოველთა ზედა და ჭელნი ყოველთანი მის ზედა და წინაშე 


პირსა ყოველთა ძმათა მისთასა დაიმკვდროს. 13 უწოდა აგარ 
სახელი უფლისა, მზრახუალსა მას მისსა: შენ, ღმერთო, 
რომელმან მოიხილე ჩემ ზედა, ვითარმედ სთქუ, და რამეთუ 
წინაშე ვიხილე გამოჩინებული ჩემდა. 14 ამისთვს უწოდა 
ჯურღმულსა მას ჯურღმული, წინაშე ვიხილე, აჰა, საშუალ 
კადისა და საშუალ ვარადისა. 12 და უშვა აგარ აბრაამს ძე და 
უწოდა აბრაამ სახელი ძისა თვსისა შობილისაი მისდა, 
რომელი შვა აგარ, ისმაილ. 106 ხოლო აბრაამ იყო 
ოთხმეოცვდაექუსთა წელთა, რაჟამს უშვა აგარ ისმაელი 
აბრაამს. 


თავი 17 


1 ხოლო იქმნა აბრაამ წელთა ოთხმეოცდაათცხრამეტთაი. და 
გამოუჩნდა უფალი აბრაამს და ჰრქუა მას: მე ვარ ღმერთი 
შენი. სათნო იყავ წინაშე ჩემსა და იქმენ უბრალოი. 2 და 
დავდვა აღთქუმაი ჩემი შორის შენსა და განგამრავლო ფრიად 
ფრიად. 3 და დავარდა აბრაამ პირსა ზედა თვსსა და პრქუა მას 
ღმერთმან მეტყუელმან: 4 და აჰა, აღთქუმაი ჩემი შენ თანა და 
იყო შენ მამაი მრავალთა თესლთა. ? და არა გეწოდოს 
მერმეცა სახელი შენი აბრამ, არამედ იყოს სახელი შენი 
აბრაჰამ, რამეთუ მამად მრავალთა თესლთა დაგდევ შენ. 9 და 
აღგაორძინო შენ ფრიად ფრიად და დაგდვა შენ ნათესავად, 
და მეფენი შენგან გამოვიდენ. 7 და დავადგინო აღთქუმაი ჩემი 
შორის ჩემსა და შორის შენსა და შორის თესლისა შენისა 
ნათესავთა მიმართ მათთა აღთქუმად საუკუნოდ, ყოფად შენდა 
მე ღმრთად და თესლისა შენისა შენ თანა ქუეყანასა, რომელსა 
ჰმსხეობ, ყოველი ქუეყანაი ქანანისაი. 8 მიგცე შენ და თესლსა 
შენსა შენ თანა სამკვდრებელად საუკუნოდ და ვიყო მათდა 
ღმერთ. ? და თქუა უფალმან აბრაჰამის მიმართ ხოლო შენ 
აღთქუმაი ჩემი დაიცვა, შენ და თესლმან შენმან ნათესავთა 
შინა მათთა. 19 და ესე არს აღთქუმაი, რომელ დაიმარხო 
შორის ჩემსა და თქუენსა და შორის ნათესავისა შენისა 
შემდგომად შენსა ვიდრე ნათესავთამდე, 11 წინა-დაიცვთოს 
თქუენმან ყოველმან წულმან. და წინა-დაიცვთოთ ქყორცი წინა- 
დაუცვეთელობისა და იყოს სასწაულ აღთქუმისა ჩემდა და 
თქუენდა. 12 და ყრმამან რვისა დღისამან წინა-დაიცვითოს 
თქუენმან ყოველმან წულმან ნათესავსა შორის თქუენსა, 
სახლისწულმან და ვერცხლით ფრდილმან ყოვლისაგან ძისა 
უცხოისა, რომელ არს თესლისაგან შენისა, წინა-დაცვეთით 
წინა-დაიცვითოს სახლისწულმან სახლისა შენისამან ღა 
ვერცხლით ფრდილმან. 13 და იყოს აღთქუმაი ჩემი ყორცსა 
ზედა თქუენსა აღთქუმაი საუკუნოი. 1“ და წულმან რომელმან 
არა წინა-დაიცვითოს ჭორცი წინა-დაუცვეთელობისა მისისა, 


მოისპოს სული იგი ნათესავისაგან მისისა, რამეთუ აღთქუმა0 
ჩემი განაქარვა. 12 და ჰრქუა ღმერთმან აბრაჰამს: სარას 
ცოლსა შენსა არა ეწოდოს სარაი, არამედ სარრაი იყოს 
სახელი მისი, 19 ხოლო ვაკურთხო იგი და მოგცე მისგან შვილი 
და ვაკურთხო იგი და იყოს ნათესავად და მეფენი ნათესავთანი 
მისგან გამოვიდენ. 17 და დავარდა აბრაჰამ პირსა ზედა თვსსა 
და განიცინნა და თქუა გონებასა თვსსა: უკუეთუ ასისა წლისასა 
ესუას ძე და სარრა ოთხმეოცაათისა წლისამან შუეს. 18 და თქუა 
აბრაჰამ ღმრთისა მიმართ: ისმაილ ესე ცხოვნდინ წინაშე შენსა. 
19 და ჰრქუა ღმერთმან აბრაჰამს: ჰე, აჰა, ცოლმან შენმან 
გიშვეს შენ ძე და უწოდი სახელი მისი ისაკ. და დავადგინო 
აღთქუმაი ჩემი მისსა მიმართ აღთქუმად საუკუნოდ ყოფად მე 
მისდა ღმერთად და თესლისა მისისა მის თანა. 25 ხოლო 
ისმაილისთვს, აჰა, ვისმინე შენი, აჰა, ვაკურთხე იგი და 
განვამრავლო იგი ფრიად, ათორმეტნი ნათესავნი შვნეს და 
ვყო იგი ნათესავად დიდად. 21 ხოლო აღთქუმაი ჩემი 
დავადგინო ისაკის მიმართ, რომელი გიშვეს შენ სარრა ჟამსა 
ამას წელიწადსა მეორესა. 22 დაასრულა მეტყუელმან მისსა 
მიმართ და ამაღლდა უფალი აბრაჰამისაგან. 23 და მოიყუანა 
აბრაჰამ ისმაილ, ძე თვსი, და ყოველნი სახლისწულნი და 
ყოველნი ვეცხლით ფრდილნი თვსნი და ყოველი წული მამათა 
სახლსა შინა აბრაჰამისსა და წინა-დასცვთა დაუცვეთელებაი 
მათი ჟამსა მის დღისასა, ვითარცა ჰრქუა მას ღმერთმან. 24 
ხოლო აბრაჰამ იყო ოთხმეოცდაათცხრამეტისა წლისა, რაჟამს 
დაიცვთა ჭყორცი დაუცვეთელობისა თვსისა. 22 ხოლო ისმაილ, 
ძე მისი, ათცამეტის წლის, რაჟამს წინა-დასცვთა 
წინადაუცვეთელებაი ყორცისა მისისაი. 25 ჟამსა მას მის 
დღისასა წინა-დაიცვთა აბრაჰამ და ისმაელ, ძემან მისმან. 27 
და ყოველთა კაცთა სახლისა მისისათა და სახლის ნაშვთა და 
ვეცხლით ფრდილთა უცხოთესლთაგან ნათესავთა წინა- 
დასცვთა მათ. 


თავი 18 


1 ხოლო ეჩუენა მას ღმერთი მუხასა თანა მამბრესსა, ჯდა რა0 
იგი კართა თანა კარვისა თვსისათა შუადღე. 2 და 
აღმხილველმან თუალთა მისთამან იხილა, და აჰა, სამნი კაცნი 
ზედა მოადგეს მას. და იხილნა რაი, მირბიოდა შემთხუევად 
მათდა კარისაგან კარვისა თვსისა და თაყუანის-სცა ქუეყანასა 
ზედა. 3 და თქუა: უფალო, უკუეთუ ვპოვე სადამე მადლი წინაშე 
შენსა, და ნუ თანა-წარჰჭდები მონასა შენსა. “ მოვიღეთ წყალი 
და დაიბანნეთ ფერყნი თქუენნი, და დაიგრილეთ ხესა ქუეშე. 23 
და მოვიღო პური და ჭამეთ. და ამის შემდგომად წარვედით 
გზასა თქუენსა, რომლისაგან მოაქციეთ მონისა მიმართ 
თქუენისა. და ჰრქუა: ეგრე ყავ, ვითარცა სთქუ. 9 და შეისწრაფა 
აბრაჰამ კარვად სარრას მიმართ და ჰრქუა მას: ისწრაფე და 
შესუარე სამი საწყაული სამინდოი და შექმენ ყურბეულად. 7 და 
სამროწლედ მირბიოდა აბრაჰამ, მოიღო ვბოი ჩჩვლი და 
კეთილი და მისცა ყრმასა და ისწრაფა შექმნად მისა. 8 და 
მოიღო ერბოი და სძე და ვბოი, რომელი შექმნა, და დაუგო მათ 
და ჭამეს. ხოლო თვთ წინა უდგა მათ ხესა ქუეშე. ? და თქუა 
მისსა მიმართ: სადა არს სარრაი, ცოლი შენი? ხოლო მან 
მიუგო: ესერა კარავსა შინა. 19 და თქუა: შემოქცეული მოვიდე 
შენდა ჟამსავე ამას. და ესვას ძე სარრას, ცოლსა შენსა. ხოლო 
სარრას ესმა კარსა ზედა კარვისა მისისასა მყოფსა უკუანა 
მისსა. 11 ხოლო აბრაჰამ და სარრა მოხუცებულ იყვნეს, 
გარდასრულ დღეთა. და მოკლებულ იყო სარრა წესისაგან 
დედათასაი. 12 ხოლო განიცინნა სარრა მეტყუელმან: თავისა 
მიმართ თვსისა: არღა სადა იქმნა ჩემდა ვიდრე აქამომდე, 
ხოლო უფალი ჩემი მოხუცებულ არს. 13 და ჰრქუა უფალმან 
ღმერთმან აბრაამს: რად განიცინნა სარრა თავსა შორის თვსსა 
მეტყუელმან: აწ სადამე ჭეშმარიტად შვა, რამეთუ მე 
დაბერებულ ვარ? 14 ნუ შეუძლებელ არსა ღმრთისა მიერ 
ყოველი სიტყუაი? ჟამსა ამას მოვიქცე შენდა მომართ და იყოს 
სარრასა ძე. 12 ხოლო უარ-ყო სარრა მეტყუელმან: არა 


განვიცინენ, რამეთუ შეეშინა. და თქუა: არა, არამედ განიცინენ. 
16 ხოლო აღდგეს კაცნი იგი მიერ და შთახედნეს პირსა ზედა 
სოდომთა და გომორთასა და აბრაჰამ თანა-ვიდოდა მათ თანა, 
წარმგზავნელი მათი. 17 ხოლო უფალმან თქუა: არა დავფარო- 
ა მე პირისაგან აბრაჰამ, მონისა ჩემისა, რომელსა ვჰყოფ მე. 18 
ხოლო აბრაჰამ ქმნილ იყოს ნათესავად დიდად და მრავლად 
და იკურთხეოდიან მის-და-მი ყოველნი წარმართნი 
ქუეყანისანი. 1? რამეთუ უწყოდეს, ვითარმედ ამცნოს ძეთა 
მისთა და სახლსა მისსა მის თანა და იცნან გზანი უფლისანი, 
რამეთუ ძეთა მისთა ქმნად სიმართლისა და მშჯავრისა, რათა 
მოაწივნეს უფალმან აბრაჰამის ზედა ყოველი, რაოდენი თქუნა 
მისსა მიმართ. 29 და თქუა უფალმან ღმერთმან: ღაღადებაი 
სოდომთა და გომორთა განმრავლდა ჩემდა მომართ, ცოდვანი 
მათნი დიდ არიან ფრიად. 21 გარდავიდე უკუე, ვიხილო, 
უკუეთუ ღაღადებისაებრ მათისა მომავლისა იქცევიან, და, 
უკუეთუ არა, რათა ვცნა. 22 და მოაქციეს კაცთა მიერ და 
მოვიდეს სოდომად. და აბრაჰამ მერმე იყო-ღა მდგომარე 
წინაშე უფლისა ღმრთისა. 23 და მიეახლა აბრაჰამ და პრქუა: ნუ 
თანა წარსწყმედ მართალსა უღმრთოთა თანა და იყოს 
მართალი, ვითარცა უღმრთოიძ? ““ უკუეთუ იყუნენ ერგასისნი 
მართალნი, წარწყმედ-ა მათ? არა ჰრიდო-ა ყოველსა მას 
ადგილსა ერგასისთა მართალთა ძლით, უკუეთუ იყვნენ მას 
შინა? 22 არა სადა ჰყო შორის სიტყვსა მისებრ მოკუდინებაი 
მართლისა უღმრთოთა თანა და იყოს მართალი, ვითარცა 
უღმრთოი? ნუ სადა რომელი სჯი ყოველსა ქუეყანასა, ნუ ჰყოფ 
სასჯელსა. 206 და თქუა უფალმან ღმერთმან: უკუეთუ იყვნენ 
ერგასისნი მართალნი სოდომთ ქალაქთა შინა, დაუტეო 
ყოველი ადგილი მათთვს. 27 და მიმგებელმან აბრაჰამ თქუა: 
აწ ვიწყე სიტყუად უფლისა მიმართ, ხოლო მე ვარ მიწაი და 
ნაცარ. 28 უკუეთუ შემცირდენ ერგასისნი მართალნი 
ორმეოცდახუთად, წარსწყმიდო-ა ორმეოცდახუთთათვს 
ყოველი ქალაქი? და თქუა: უკუეთუ ვპოვნე მუნ 
ორმეოცდახუთნი, არა წარვწყმიდო. 29 და შესძინა მერმე 
სიტყუად მისსა მიმართ და თქუა: უკუეთუ იყვნენ ორმეოცნი? და 


თქუა: არა წარვწყმიდო ორმეოცთათვს. 39 და თქუა: ნურას, 
უფალო, უკუეთუ ვიტყოდი-ღა: იპოვნენ თუ მუნ ოცდაათნი? და 
თქუა: არა წარვწყმიდო ოცდაათთათვს. 31 და თქუა: ვინათგან 
მაქუს სიტყუად უფლისა მიმართ ჩემისა და თქუა: უკუეთუ იყვნენ 
მუნ ოცნი? და თქუა: არა წარვწყმიდო ოცთათვს. 32 და თქუა: ნუ 
რაილი, უფალო, უკუეთუ ვიტყოდი მერმე ერთგზის-ღა და იპოვნენ 
თუ ათნი? და თქუა: არა წარვწყმიდო ათთათვს. 33 და წარვიდა 
უფალი, ვითარცა დასცხრა ზრახვსაგან აბრაჰამისსა. და 
მიიქცია ადგიდ თვსსა. 


თავი 19 


1 ხოლო მოვიდეს ორნი ანგელოზნი მიმწუხრი და ლოთ ჯდა 
წინაშე ბჭეთა სოდომისთა. და იხილნა რაი ლოთ, აღდგა 
მიგებებად მათდა და თაყუანის-სცა პირითა ქუეყანასა ზედა. 2 
და ჰრქუა: აჰა, უფალნო, მოაქციეთ ჩემდა მომართ სახიდ 
მონისა თქუენისა და დაივანეთ და დაიბანენით ფერყნი და, 
განცისკრდეს რაი, წარვედით გზასა თქუენსა. და თქუეს: არა, 
არამედ უბანთა ზედა დავივანოთ. 3? და აიძულა მათ და 
მოაქციეს მისსა მიმართ და შევიდეს სახედ მისსა. და უქმნა მათ 
სასუმელი და უცომონი წარუცნა მათ და ჭამეს პირველ 
დაძინებისა. 4 და კაცთა ქალაქისათა სოდომელთა გარე 
მოიცვეს სახლი ჭაბუკითგან ვიდრე მოხუცებულადმდე 
ყოველმან ერმან ერთბამად. ? და განუწოდდეს ლოთს და 
იტოდეს მისა მიმართ: სადა არიან კაცნი, მოსრულნი შენდა 
ღამით? გამოიყუანენ იგინი ჩუენდა, რამეთუ თანა-ვეყუნეთ მათ. 
6 ხოლო გამოვიდა ლოთ მათდა მიმართ წინაშე კართა და 
კარი განიყჟშა უკუანა თვსსა. 7 და ჰრქუა მათ: ნუ სადა, ძმანო, ნუ 
უკეთურებთ. 8 რამეთუ არიან ჩემნი ორნი ასულნი, რომელთა 
არღა უცნიეს მამაკაცნი. გამოვიყუანნე იგინი თქუენდა და 
იყმიენით იგინი, ვითარცა გთნავს, მხოლოდ კაცთა ამათ 
მიმართ ოდენ ნურარას ჰყოფთ უსამართლოსა, ვინათგან 
შემოვიდეს სართულსა ქუეშე მოსრულთა ჩემთასა. ? და ჰრქუეს: 
განერე იქი. მწირობად შემოხუედ, ნუ. სასჯელისა სჯად. აწ უკუე 
შენ გიბოროტოთ უფროს-ღა, ვიდრე მათ. და აიძულებდეს 
ლოთს ფრიად და მიეახლნეს შემუსრვად კარსა. 19 ხოლო 
კაცთა მათ ბანყუნეს ჭელნი და შეიტანეს ლოთ ყელთა მიმართ 
თვსთა და კარი სახლისა დაქშეს. 11 ხოლო კაცთა მყოფთა 
კარსა ზედა სახლისასა, დასცეს ვერ მხედველობაი მცირითგან 
მათით ვიდრე დიდადმდე და დაივსნნეს ძიებითა კარისათა. 12 
და თქუეს კაცთა მათ ლოთის მიმართ: არს ვინა შენი აქა 
სიძენი, ანუ ძენი, ანუ ასულნი, ანუ ვინცა ვინ შენი არს სხუა0 
ქალაქსა შინა, განიყვანენ იგინი ადგილით ამით. 13 რამეთუ 


წარვსწყმედთ ჩუენ ადგილსა ამას, რამეთუ ამაღლდა 
ღაღადებაი მათი წინაშე უფლისა და მომავლინნა ჩუენ 
უფალმან აყოცად მისსა. 14 გამოვიდა ლოთ და თქუა: სიძეთა 
მიმართ თვსთა, მიმყუანებელთა ასულთა მათთასა, და ჰრქუა: 
აღდეგით და გამოვედით ადგილისა ამისგან, რამეთუ აჰჭოცს 
უფალი ქალაქსა ხოლო საცინელად შეირაცხა წინაშე სიძეთა 
მისთა. 12 და ვითარ ცისკარი იქმნა, და ასწრაფობდეს 
ანგელოზნი ლოთს მეტყუელნი: აღდეგ, მიიყუანე ცოლი შენი 
და ორნი ასულნი შენნი, რომელნი გისხენ, და განვედ, რათა 
არა თანა წარსწყმდე უსჯულოებათა ქალაქისათა. 195 და 
აღშფოთნეს და უპყრეს ანგელოზთა ქჭელსა მისა და ყელსა 
ცოლისა მისისასა და ყელსა ასულთა მისთასა რიდებასა მას 
უფლისასა მათ ზედა. 17 და იყო, რაჟამს გამოიყუანეს იგინი 
გარე და ჰრქუეს: ცხოვნებით იცხოვნე სული შენი, ნუ 
უკმოიხედავ უკუღმართ. ნუცა დასდგები ყოველსა შინა გარემო 
სოფლებთა, არამედ მთად კერძო ივლტოდე, ნუუკუე თანა 
შეეპყრა. 18 და თქუა ლოთ მათდა მიმართ: გევედრები, 
უფალო. 19 ვინათგან პოვა წყალობაი მონამან შენმან წინაშე 
შენსა და განადიდე სიმართლე შენი, რომელსა ჰყოფ ჩემ ზედა 
განრინებად სულისა ჩემისა. ხოლო მე ვერ ძალ-მიც მიწევნად 
მთად, ნუუკუე მეწიოს მე ბოროტი ესე და მოვკუდე. 29 აჰა 
ესერა, ქალაქი ესე ახლოს არს მივლტოლად ჩემდა მუნ, 
რომელ არს მცირე, და მუნ განვერე, და ცხოვნდეს სული ჩემი 
შენ ძლით. 21 და თქუა მან: აჰა, დამიკვრდა პირი შენი ამასცა 
ზედა სიტყუასა, არა დავაქციო ქალაქი, რომლისათვს სთქუ. 22 
ისწრაფე შენ მიწევნად მუნ, რამეთუ ვერ ჭელ-მეწიფების 
ყოფად საქმისა, ვიდრე შესლვადმდე შენდა მუნ. ამისთვს 
უწოდა სახელი ქალაქსა მას სეგორ. 23 და მზე მოეფინა 
ქუეყანასა ზედა და ლოთი შევიდა სეგორად. 24 და უფალმან 
აწვმა სოდომსა და გომორსა ზედა წუნწუბაი და ცეცხლი 
უფლისა მიერ ზეცით. 25 და დააქცია ყოველნი ესე ქალაქნი და 
ყოველი სანახები და მოსწყდეს, ყოველნი მეფენი მის 
ქალაქისანი და ყოველი მცენარე ქუეყანისა. 295 და მიიხილა 
ცოლმან ლოთისამან მართლუკუღმართ და იქმნა იგი ძეგლ 


მარილისა. 27 ხოლო აღიმსთო აბრაჰამ განთიად ადგილსა 
მას, სადა-იგი დგა წინაშე უფლისა. 28 და მიჰხედა პირსა ზედა 
სოდომისასა და გომორისასა და პირსა ყოვლისა ქუეყანისა 
სანახებისასა და იხილა: და აჰა ესერა, აღვიდოდა ალი 
ცეცხლისა ქუეყანით, ვითარცა არმური საყმილისა. 29 და იყო, 
დაქცევასა მას უფლისა მიერ ქალაქებისა მის სანახებისასა 
მოევსენა ღმერთსა აბრაჰამ და გამოიყუანა ლოთ შორის 
დაქცევისა მის, რაჟამს დააქცია უფალმან ქალაქები იგი, 
რომელსა შინა დამკვდრებულ იყო ლოთ. 39 აღვიდა ლოთ 
სეგორით და დაჯდა იგი მთასა ზედა და ასულნი მისნი მის 
თანა, რამეთუ შეეშინა დამკვდრებად სეგორს შინა. და 
დაემკვდრა ქუაბსა შინა იგი და ორნი ასულნი მისნი მის თანა. 
31 პრქუა უხუცესმან უმრწემესსა მას: მამაი ჩუენი მოხუცებულ 
არს და ქუეყანასა ზედა არა არს, ვინმცა შემოვიდა ჩუენდა, 
ვითარცა-იგი არს წესი, რათა მკვდროან იქმნეს ყოვლისა 
ქუეყანისაი. 32 მოვედ და ვასუათ ღვნოი მამასა ჩუენსა და 
დავწვეთ მის თანა და აღვადგინოთ თესლი მამისაგან ჩუენისა. 
33 ასუეს მამასა მათსა ღვნოი მას ღამესა და შევიდა უხუცესი 
იგი და დაწვა მამისა თვსისა თანა მას ღამესა. და არა ცნა 
დაწოლაი მისი და აღდგომა მისი. 3“ და ჰრქუა უხუცესმან მან 
ხვალისაგან უმრწემესსა მის: აჰა ესერა, მე დავწევ გუშინ მამისა 
ჩემისა თანა, ვასუათ მას ღვნოი ამას ღამესა-ცა და შენ დაწევ 
მის თანა და აღვადგინოთ მამისა ჩუენისაგან თესლი. 35 ასუეს 
მას ღამესა ღვნოი მამასა მათსა და შევიდა უმრწემესი იგი 
ასული და დაწვა მამისა თვსისა თანა. და არა აგრძნა დაწოლა 
მისი და აღდგომაი 35 და მიუდგეს ორნივე იგი ასულნი 
ლოთისანი მამისაგან თვსისა. 37 და შვა უხუცესმან მან ძე და 
უწოდა სახელი მისი მოაბ და თქუა: მამისა ჩემისაგანი. ესე არს, 
მამაი მოაბელთა ვიდრე დღეინდელად დღედმდე. 39 ხოლო 
შვა უმრწემესმან მანცა ძე და უწოდა სახელი მისი ამან, 
მეტყუელმან: ძე თესლისაგან მამისა. ესე არს მამაი ამანელთა 


ვიდრე დღეინდელად დღედმდე. 


თავი 20 


1 და წარმოვიდა მიერ აბრაჰამ ქუეყანად სამხრად კერძო და 
დაეშენა შორის, კადესა და შორის სურსა და იმსხემა გერარს 
შორის. 2 და თქუა აბრაჰამ სარრასთვს, ცოლისა თვსისა, 
ვითარმედ: დაი ჩემი არს. შეეშინა სიტყუად, ვითარმედ: ცოლი 
ჩემი არს, ნუუკუე მოკლან იგი კაცთა მის ქალაქისათა, მისთვს 
მიავლინა აბიმელიქ მეფემან გერართამან და მიიყუანა 
სარრაი. 3 მოვიდა ღმერთი აბიმელიქისა ძილსა შინა ღამე და 
ჰრქუა მას: აჰა ეგერა, შენ მოჰკუდე დედაკაცისა მაგის ძლით, 
რამეთუ ეგე შეყოფილ არს ქმარსა. “ ხოლო აბიმელიქ არა 
შეეხო მას და ჰრქუა: უფალო, ნათესავი უმეცარი და მართალი 
წარსწყმიდოა? ? არა მან მრქუა მეა, ვითარმედ: დაი ჩემი არს 
და მან მითხრა, ვითარმედ: ძმაი ჩემი არს? გულითა 
წრფელითა და სიმართლითა ჭელთათა ვყავ ესე. 9 და ჰრქუა 
მას ღმერთმან: მეცა ვიცი, რამეთუ გულითა წმიდითა ჰყავ ეგე 
და გერიდე შენ, რათა არა სცოდო ჩემდა მომართ, ამისთვს არა 
გიტევე შენ შეხებად მისსა. ” ხოლო შენ მიეც აწ ცოლი მისი, 
რამეთუ კაცი წინაისწარმეტყუელი არს იგი და ილოცოს შენთვს 
და სცხონდე. უკუეთუ არა მისცე, იცოდე, რამეთუ მოჰკუდები შვნ 
და ყოველი სახლი შენი. 8 აღიმსთო აბიმელიქ განთიად და 
მოუწოდა ყოველთა მონათა თვსთა და ეტყოდა ყოველთა ამათ 
სიტყუათა ყურთა მიმართ მათთა. და შეშინდეს ყოველნი კაცნი 
უფლისაგან ფრიად. ? და მოუწოდა აბიმელიქ აბრაჰამს და 
ჰრქუა მას: რაი ესე მიყავ ჩუენ, შე-მე-რა-გცოდეთა შენ, რამეთუ 
მოაწიე ჩემ ზედა და სამეფოსა ჩემსა ზედა ცოდვა დიდი, საქმე, 
რომელ არა ვინ ქმნის, მაქმნიე ჩუენ. 19 და ჰრქუა აბიმელიქ 
აბრაჰამს: რაისა გულსა მოგივჯდა და ჰყავ ესე?. 11 და ჰრქუა 
აბრაჰამ: რამეთუ ვთქუ, ნუუკუე არა იყოს ღმრთისმსახურებაი 
ადგილსა ამას და მე მომკლან ცოლისა ჩემისათვს. 12 და 
რამეთუ დაიცა ჩემი არს ჭეშმარიტად მამით, არა დედით და 
მეყო მე ცოლ. 13 და იყო, ოდეს გამომიყუანა მე სახლისაგან 
მამისა ჩემისა და ვარქუ მას: ესე სიმართლე ჰყო ჩემდა მომართ 


ყოველსავე ადგილსა, ვიდრეცა შევიდეთ მუნ, თქუ ჩემთვს, 
ვითარმედ ძმაი ჩემი არს. 14 და მოიღო აბიმელიქ ათასი 
სასწორი ფასი და ცხოვარი და ზროხაი, მონები და მჟევლები 
და მისცა აბრაჰამს და მოსცა სარრა, ცოლი მისი. 12 და ჰრქუა 
აბიმელიქ აბრაჰამს: აჰა ესერა, ქუეყანა ესე წინაშე შენსა არს, 
სადაცა გთნავს, დაეშენე. 10 ხოლო სარრას ჰრქუა: აჰა ეგერა, 
მივეც ათასი სასწორ ძმასა შენსა. ესე გეყავნ შენ პატივ პირისა 
შენისა და ყოველთავე დედათა შენთანათა და ყოველივე 
ჭეშმარიტი ჰყვი. 17 და ილოცა აბრაჰამ ღმრთისა მიმართ და 
განკურნა ღმერთმან აბიმელიქ და ცოლი მისი და მჭევლები 
მისი და შობდეს. 18 რამეთუ დაყშვით დაყშა უფალმან გარეშე 
ყოველი საშოი სახლსა შინა აბიმელიქისასა სარრასთვს, 
ცოლისა აბრაჰამისა. 


თავი 21 


1 და მოჰხედა უფალმან სარრას, ვითარცა ჰრქუა და უყო 
ღმერთმან სარრას, ვითარცა ეტყოდა მას. ? და მიუდგა და უშვა 
აბრაჰამს ძე სიბერისა ოდენ ჟამსა, ვითარცა ეტყოდა მას 
ღმერთი. 3 და უწოდა აბრაჰამ სახელი ძისა მისისა, რომელ-იგი 
უშვა სარრა, ისაკ. “ და წინა-დასცვთა აბრაჰამ ისაკს, ძესა 
თვსსა, დღესა მერვესა, ვითარცა ამცნო მას უფალმან 
ღმერთმან. ? ხოლო აბრაჰამ იყო ას წლისა, რაჟამს ესუა მას 
ისაკ, ძე თვსი. 9 და თქუა სარრა: საცინელ მიქმნა მე ღმერთმან: 
ვის ესმეს, უხაროდის, ჩემ თანა. 7 და თქუას: ვინ უთხრას 
აბრაჰამს, ვითარმედ აწოებს ყრმასა სარრა, რამეთუ უშევ ძე 
სიბერესა ჩემსა. 8 და განორძნდა ყრმაი იგი და განეყენა სძესა 
და ყო აბრაჰამ სერი დიდი, რომელსა დღესა განეყენა სძესა 
ისაკ, ძე მისი. ? და იხილა სარრა ძე აგარისი მეგვპტელისა. 
რომელი-იგი ესვა აბრაჰამს, იმღერდა ისაკის თანა, ძისა მისისა. 
19 მიუგო და პრქუა აბრაჰამს: განაძე მყევალი ეგე და ძე მისი, 
რამეთუ არა დაიმკვდროს ძემან მყევლისამან ძისა ჩემისა 
ისაკის თანა. 11 ხოლო ფიცხელ იყო სიტყუაი ესე ფრიად წინაშე 
აბრაჰამისა ძისა მისისათვს. 12 და ჰრქუა ღმერთმან აბრაჰამს: 
ნუ ფიცხელ გიჩნს წინაშე შენსა ყრმისა მაგისთვს და მყევლისა, 
ყოველივე, რაილიცა გრქუას შენ სარრა. ისმინე ყმისა მისისაი, 
რამეთუ ისაკისგან გეწოდოს შენ ნათესავად. 13 ხოლო ძე-ცა 
ეგე მჭჟევლისა მაგის ვყო ნათესავად დიდად, რამეთუ თესლი 
შენი არს. 11 ხოლო აღდგა აბრაჰამ განთიად და მოიღო პური 
და თხიერითა წყალი და მისცა აგარს. და აღიკიდა იგი მყართა 
თვსთა და ყრმაი. და განვიდა იგი და შესცთა უდაბნოსა 
ჯურღმულსა მას ზედა ფიცისასა. 12 მოაკლდა წყალი იგი 
თხიერისაი მისგან და დააგდო ყრმაი იგი ქუეშე ნერგსა ერთსა. 
16 და წარვიდა ღა დაჯდა წინაშე მისსა შორს, ვითარ ისრის 
სატყორცებელ, რამეთუ თქუა: არა ვიხილო სიკუდილი ძისა 
ჩემისა, და ვითარ ჯდა წინაშე მისსა, ღაღად-ყო ყრმამან მან და 
ტიროდა. 17 შეისმინა ღმერთმან ყმალ ყრმისაი მის ადგილით, 


სადა-იგი იყო, და უწოდა ანგელოზი უფლისა აგარს ზეცით და 
ჰრქუა: რაი არს, აგარ? ნუ გეშინინ, რამეთუ შეისმინა ღმერთმან 
კმაი ვედრებისა ყრმისა მაგის შენისა მიერ ადგილით, სადა-იგი 
არს. 18 აღდეგ უკუე და შეიყუარე ყრმაი შენი და უპყრა მას 
ჭელითა შენითა, რამეთუ ნათესავად დიდად ვყო ესე. 19 და 
აღუხილნა ღმერთმან თუალნი მისნი და იხილა ჯურღმული 
წყლისა ცხოველისა და მივიდა და აღავსო თხიერი იგი 
წყლითა და ასუა ყრმასა მას, და იყო ღმერთი ყრმისა მის თანა. 
20 და აღორძნდა და დაეშენა უდაბნოსა და იყო იგი მეისარ. 21 
და დაემკვდრა უდაბნოსა მას ფარანისა, და მოჰგუარა მას 
დედამან მისმან ცოლი ქუეყანით ეგვპტით. 2? მას ჟამსა ოდენ 
მიუგო აბიმელექ და ოქოზათ, ეზოისმოძღუარმან და ფიქოლ, 
ერისთავმან ერისა მისისამან, აბრაჰამს და ჰრქუა: ღმერთი შენ 
თანა არს ყოველსავე, რასაცა იქმ. 23 აწ უკუე მეფუცე მე, 
ღმერთსა, რათა არა მავნო, არცა ნათესავსა ჩემსა, ნუცა 
სახლსა ჩემსა, არამედ სიმართლისაებრ ჩემისა, რომელი ვყავ 
შენ თანა და ქუეყანასა მას. რომელსა დამკვდრებულ ხარ შენ 
მას ზედა. 2“ და ჰრქუა მას აბრაჰამ: მე უკუე გეფუცო შენ. 22 და 
ამხილა აბრაჰამ აბიმელექს ჯურღმულთა მათთვს წყლისათა, 
რომელ-იგი მოუღიეს მწყემსთა მათ აბიმელექისთა. 29 ჰრქუა 
აბიმელექ აბრაჰამს: არა ვიცი, ვინ ყო საქმე ეგე. არცა შენ 
მითხარ, არცა მე მესმა, არამედ დღეს ხოლო. 27 მოასხა 
აბრაჰამ ცხოვარი და ზროხაი და მისცა აბიმელექს და 
აღითქუეს ორთავე აღთქუმა. 28 დაადგინა აბრაჰამ შვდნი 
ტარიგნი თვსაგან. 2? და ჰრქუა აბრაჰამს აბიმელექ: რაი არიან 
შვდნი ესე ტარიგნი ცხოვართანი, რომელ-ესე დაადგინენ 
თვსაგან? 39 მიუგო აბრაჰამ და ჰრქუა: რამეთუ შვდნი ესე 
ტარიგნი მიიბნე ჩემგან. რათა იყვნენ ჩემდა საწამებელად, 
რამეთუ მე ვთხარე ჯურღმული ესე. 31 ამისთვს უწოდა სახელი 
ადგილსა მას ჯურღმულ ფიცისა. 32 რამეთუ მუნ იფიცნეს 
ურთიერთას და აღითქუეს აღთქუმაი ჯურღმულსა მას ზედა 
ფიცისასა. და აღდგა აბიმელექ და ოქოზათ, მზახალი იგი მისი, 
და ფიქორ, ერისთავი ერისა მისისაი, და წარვიდეს ქუეყანად 
ფილისტიმედ. 33 დაასხა აბრაჰამ ყანაი ჯურღმულსა მას ზედა 


ფიცისასა და ჰხადა მუნ სახელი უფლისა ღმრთისა საუკუნოი. 34 
და დაემკვდრა აბრაჰამ ქუეყანასა მას ფილისტიმისასა დღეთა 
მრავალთა. 


თავი 22 


1 და იყო, შემდგომად სიტყვსა ამის ღმერთმან გამოსცადა 
აბრაჰამ და ჰრქუა მას: აბრაჰამ, აბრაჰამ. ხოლო მან თქუა: აჰა, 
მე. 2 და ჰრქუა მას: მოიყუანე ძე შენი ისაკი და წარვედ 
ქუეყანასა მაღალსა და შეწირე იგი მუნ ყოვლად დასაწველად 
ერთსა ზედა მთათაგანსა, რომელსა მე გრქუა შენ. 3 აღდგა 
აბრაჰამ განთიად და აღსხნა კარაულსა თვსსა და წარიყვანნა 
მის თანა ორნი მონანი და ისაკ, ძე თვსი, და დაკოდა შეშაი 
მსხუერპლისათვს, და აღდგა და წარვიდა, და მოვიდა 
ადგილსა მას, რომელსაცა ჰრქუა მას ღმერთმან მესამესა 
დღესა. 4 და აღიხილნა აბრაჰამ თუალნი თვსნი და იხილა 
ადგილი იგი შორით. ? და ჰრქუა აბრაჰამ მონათა თვსთა: 
დასხედით მანდა კარაულისა თანა, და მე და ყრმაი ვსე 
წარვიდეთ ვიდრე იქიმდე და თაყუანისს-ვსცეთ და თქუენდავე 
მოვაქციოთ. 9 წარიღო აბრაჰამ შეშაი მსხუერპლისაი და 
აღჰკიდა ისაკს, ძესა თვსსა. და მოიღო ცეცხლიცა ყელითა 
თვსითა და დანაკი. და წარვიდეს ორნი-ვე ზოგად. 7 ჰრქუა ისაკ 
აბრაჰამს, მამასა თვსსა: თქუ, მამაო. ხოლო მან ჰრქუა: რაი 
არს, შვლო? და ისაკ ჰრქუა: აჰა ცეცხლი და შეშაი; სადა არს 
ცხოვარი მსხუერპლისაი? 3? ხოლო აბრაჰამ ჰრქუა: ღმერთმან 
იგულოს თავისა თვსისა ცხოვარი მსხუერპლად, შვლო 
წარვიდეს ორნივე ზოგად. ? და მიიწივნეს ადგილსა მას, 
რომელსა ჰრქუა მას ღმერთმან. და აღაშენა აბრაჰამ 
საკურთხეველი და დაასხა შეშაი. და შეკრა ისაკი, ძე თვსი, და 
დადვა იგი საკურთხეველსა მას ზედა შეშასა თანა. 19 და განყო 
ჭელი თვსი მოღებად მახვლისა დაკლვად ძისა თვსისა. 11 
ხოლო უწოდდა ანგელოზი უფლისა ზეცით და ჰრქუა: აბრაჰამ. 
აბრაჰამ. და მან თქუა: აჰა მე. 12 და ჰრქუა მას. ნუ მიჰყოფ 
ჭელსა შენსა ყრმისა მაგის ზედა, ნუ-ცა რას უყოფ მას. აწ უწყი, 
რამეთუ გეშინის შენ ღმრთისაი და არა ჰრიდე ძესა შენსა 
საყუარელსა ჩემთვს. 13 და აღიხილნა თუალნი თვსნი აბრაჰამ 
და იხილა: და აჰა, ვერძი ერთი გამოკიდებულ იყო რქათაგან 


ნერგსა საბეკსა, რქათა მიერ. და მივიდა აბრაჰამ და მოიბა 
ვერძი იგი და შეწირა იგი მსხუერპლად უფლისა ისაკის წილ, 
ძისა თვსისა. 14 და უწოდა აბრაჰამ სახელი ადგილსა მას 
უფალმან იხილა, რომელსა ჰრქვან დღესა მთასა მას უფალი 
გამოჩნდა. 12 და უწოდა ანგელოზი უფლისა აბრაჰამს მეორედ 
ზეცით და ჰრქუა. 15 თავსა ჩემსა ვფუცე, თქუა უფალმან, 
ვინათგან ჰყავ სიტყაი ესე. და არა ჰრიდე ძესა შენსა 
საყუარელსა ჩემთვს. 17 კურთხევით გაკურთხო შენ და 
განმრავლებით განვამრავლო ნათესავი შენი, ვითარ-ცა 
ვარსკულავნი ცისანი და ვითარცა ქვშაი ზღვსკიდისაი. და 
დაიმკვდროს ნათესავმან შენმან ქალაქები იგი მტერთა. 18 და 
იკურთხეოდიან შენდა მომართ და ნათესავისა შენისა მომართ 
ყოველნი ტომნი ქუეყანისანი, ამისთვს რამეთუ ისმინე ჭმისა 
ჩემისა. 1? და მიიქცა აბრაჰამ მონათა თვსთა თანა. და აღდგეს 
და წარვიდეს. ერთბამად ჯურღმულად ფიცისა და დაეშენა 
აბრაჰამ ჯურღმულსა მას ზედა ფიცისასა. 29 და იყო, 
შემდგომად სიტყუათა ამათ უთხრეს აბრაჰამ და ჰრქუეს: აჰა 
ესერა, უშვა მელქამანცა ძეებ ნაქორს, ძმასა შენსა. 21 ოქს 
პირმშოი და კავქს, ძმაი მისი, და კამოელ მამაი ასურთაი. 22 
და ქაზათ და აზავ და ფალდას და ალაბ და ბათოელ. 23 და 
ბათოელს ესუა რებეკა. რვანი ესე ძენი, რომელნი უსხნა მელქა 
ნაქორს, ძმასა აბრაჰამისსა. 24 და ხარჭმან მისმან, რომელსა 
ერქუა რეჰმა, შვა მანცა, ბაეკ და ტაბეკ და ტოქოს და მუქან. 


თავი 23 


1 იყო ცხორებაი სარრასი ასოცდაშვდ წელ. ? და მოკუდა 
სარრა ქალაქსა შინა არბოკსა, რომელ არს ღელოვანსა მას, 
ესე იგი არს, ქებრონი ქუეყანასა ქანანისსა. მოვიდა აბრაჰამ 
ტყებად სარრასა და გლოვად. 3 და აღდგა აბრაჰამ მკუდრისა 
მისგან და ჰრქუა ძეთა ქეტისთა მეტყუელმან: 4 მწირ და 
წარმავალ ვარ მე თქუენ თანა. მომეცით მე ადგილი 
საფლავისაი თქუენ შორის და დავფლა მკუდარი ჩემი ჩემგან. ? 
მიუგეს ძეთა ქეტისთა აბრაჰამის მიმართ და ჰრქუეს. 9 რად 
უფალო? ისმინე ჩუენი: მეფე ხარ ღმრთისა მიერ. ჩვენ შორის 
რჩეულთა საფლავთა დაჰფალ მკუდარი შენი არა ვინ 
ჩუენგანმან დააყენოს საფლავი მისი შენგან დაფლვად 
მკუდარი შენი მუნ. ” აღდგა აბრაჰამ და თაყუანი-სცა ერსა მას 
მის ქუეყანისასა, ძეთა ქეტისთა. 8 და ეტყოდა მათ და ჰრქუა: 
უკუეთუ გულითად გნებავს, რათა დავჰფლა მკუდარი ჩემი 
პირისაგან ჩემისა; ისმინეთ ჩემი და ეტყოდეთ ჩემთვს ეფრონს, 
ძესა სარისსა. ? და მომეცინ მე ქუაბი მრჩობლი. რომელ არს 
მისი, რომელ-იგი არს ერთკერძო აგარაკსა მისსა, ვეცხლის 
რაილი ღირდეს, მომეცინ მე იგი თქუენ შორის მონაგებად 
საფლავისა. 1 ხოლო ეფრონ ჯდა შორის ძეთა ქეტისთა, მიუგო 
ეფრონ ქეტელმან აბრაჰამს და ჰრქუა წინაშე ძეთა ქეტისთა და 
ყოველთა, რომელნი შევიდეს ქალაქად. 11 და ჰრქუა: ჩემდა 
მოიხილე, უფალო და ისმინე ჩემი: აგარაკსა მას და ქუაბსა, 
რომელ არს მას შინა, შენ მიგცემ, წინაშე ყოველთა 
მოქალაქეთა ჩემთა დაჰფალ მუნ მკუდარი შენი. 12 თაყუანის- 
სცა აბრაჰამ წინაშე ყოვლისა ერისა მის ქუეყანისა. 13 და ჰრქუა 
ეფრონს ყურთა მიმართ ყოვლისა ერისა მის ქუეყანისათა: 
რამეთუ ჩემ კერძო ხარ, ისმინე ჩემი, ვეცხლი აგარაკისა მის 
მიიღე ჩემგან და დავფლა მკუდარი ჩემი მუნ. 14 და მიუგო 
ეფრონ აბრაჰამს და ჰრქუა: 12 არა, უფალო, რამეთუ მასმიეს, 
ვითარმედ ქუეყანა ოთხასისა დიდრაქმისა ვეცხლისა არს, 
არამედ შენ შორის და ჩემ შორის რაი არს ესე? ხოლო შენ 


დაჰფალ მკუდარი შენი. 15 და ისმინა აბრაჰამ ეფრონისი და 
მისცა აბრაჰამ ეფრონს ვეცხლი იგი, რომელ თქუა ეფრონ 
წინაშე ძეთა ქეტისთა, ოთხას დიდრაქმაი ვეცხლი 
გამოცდილითა სავაჭროითა. 17 და დაამტკიცა აგარაკი იგი 
ეფრონისი. რომელი იყო ქუაბსა მა– მრჩობლსა, რომელ არს 
პირისპირ წინაშე მამბრესსა აგარაკი იგი და ქუაბი, რომელი 
იყო მას შინა და ყოველი ხე, რომელი იყო აგარაკსა შინა, 
რომელ არს საზღვართა მისთა გარემო. 18 ესე მოიგო აბრაჰამ 
წინაშე ძეთა ქეტისთა და ყოველთა შემავალთა ქალაქისათა. 19 
და ამისსა შემდგომად დაჰფთლა აბრაჰამ ცოლი თვსი სარრა, 
ქუაბსა მას შინა აგარაკისასა მრჩობლსა, რომელ არს წინაშე 
მამბრესსა. ესე იგი არს, ქებრონი ქუეყანასა ქანანისასა. 29 და 
დაამტკიცნა აგარაკი იგი და ქუაბი, რომელ იყო მას შინა 
აბრაჰამისად, მოსაგებად საფლავი ძეთაგან ქეტისთა. 


თავი 24 


1 და იყო აბრაჰამ მოხუცებულ და გარდასრულ დღეთა და 
უფალმან აკურთხა აბრაჰამ ყოვლითა-ვე. 2 და ჰრქუა აბრაჰამ 
მონასა თვსსა უხუცესსა სახლისა მისისასა, მთავარსა მას 
ყოვლისასა, რომელ-რაი იყო მისი: დამდევ ყელი შენი 
წყვილთა ჩემთა. 3 და გაფუცო შენ უფალსა ღმერთსა ცათასა 
და ქუეყანისასა, რათა არა მოჰგუარო ცოლი ძესა ჩემსა ისაკს 
ასულთაგან ქანანელთასა, რომელთა თანა მე დამკვდრებულ 
ვარ მათ შორის. 4 არამედ ქუეყანით ჩუენით, ვინა-იგი ვიყავ მე, 
მუნ წარხვდე ნათესავთა ჩემთა და მოჰგუარო ცოლი ძესა ჩემსა 
ისაკს მიერ. ? ჰრქუა მას მონამან მან უკუეთუ არა ინებოს 
დედაკაცმან მოსლვად ჩემ თანა ქუეყანასა ამას, მივაქციოა ძე 
შენი ქუეყანასა მას, ვინა-ცა გამოხუედ შენ მიერ? 5 ჰრქუა მას 
აბრაჰამ: ეკრძალე თავსა შენსა, ნუ მიაქცევ ძესა ჩემსა მუნ. 7 
უფალმან ღმერთმან ცისამან და ღმერთმან ქუეყანისამან, 
რომელმან გამომიყუანა მე სახლისაგან მამისა ჩემისა და 
ქუეყანისა მისგან, რომელსა ვიშევ, რომელ-იგი მეტყოდა მე და 
მეფუცა და მრქუა: შენ მიგცე ქუეყანაი ესე და ნათესავსა შენსა, 
მან წარავლინოს ანგელოზი მისი წინაშე შენსა და მოჰგუარო 
ცოლი ძესა ჩემსა მუნით. 5 ხოლო უკუეთუ არა ინებოს 
დედაკაცმან მოსლვაი ჩუენ თანა ქუეყანასა ამას, უბრალო იყო 
შენ ფიცისა ამისგან, გარნა ძესა ჩემსა ნუ მიაქცევ მუნ ? და 
დასდვა ყელი მონამან მან წყვლთა აბრაჰამისთა, უფლისა 
თვსისათა, და ეფუცა მას სიტყვსა ამისთვს. 19 და წარიყუანა 
მონამან მან ათი აქლემი აქლემთაგან უფლისა თვსისათა და 
ყოვლისაგან კეთილისა უფლისა თვსისა თავისა თვსისა თანა 
და აღდგა და წარვიდა შუამდინარედ ქალაქად ნაქორისაი. 11 
და დააწვინნა აქლემნი იგი გარეშე ქალაქსა ჯურღმულსა მას 
თანა მიმწუხრი, რაჟამს გამოვლენედ მერწყულნი. 12 და თქუა: 
უფალო ღმერთო, უფლისა ჩემისა აბრაჰამისო, წარმიმართე მე 
წინაშე ჩემსა დღეს და ყავ წყალობაი უფლისა ჩემისა 
აბრაჰამის თანა. 13 აჰა ესერა, ვდგა მე წყაროსა ამას ზედა 


წყლისასა და ასულნი ამის ქალაქისა მკვდრნი გამოვლენ 
ვსებად წყლისა. 14 და იყოს ქალწული. რომელსა ვჰრქუა მე: 
მომიდრიკე მე სარწყული შენი, რათა ვსუა მე. ხოლო მან 
მრქუას: შენცა სუ და აქლემთაცა შენთა ასუ, ესე არს დედაკაცი, 
რომელი განუმზადე მონასა შენსა ისაკს. და ამით ვცნა, რამეთუ 
ჰყავ წყალობაი უფლისა ჩემისა აბრაჰამის თანა. 12 და ვიდრე 
აღსრულებადმდე სიტყუათა ამათ გონებასა შინა. მუნთქუეს-ვე 
რებეკა გამოვიდოდა, შობილი ბათოელისი, ძისა მელქასი, 
ცოლისა ნაქორისა, ძმისა აბრაჰამისაი, და აქუნდა სარწყული 
მყართა თვსთა. 10 ხოლო ქალწული შუენიერ იყო ხილვითა 
ფრიად, და ქალწული იყო, მამაკაცი არა უწყოდა მან. და 
შთავიდა წყაროსა მას და აღმოავსო სარწყული და აღმოვიდა. 
17 ხოლო მირბიოდა ყრმაი მიგებებად მისსა და ჰრქუა მას: მეც 
მე წყალი, ისწრაფა და გარდამოიღო სარწყული იგი მისგან. 18 
და თქუა: სუ, უფალო. და ასუა. 1? ვიდრე განძღებოდა სმითა. 
და თქუა: აქლემთაცა შენთა ვასუა, ვიდრემდის ყოველთა სუან. 
20 ისწრაფა და წარმოაცალიერა სარწყული ისარნებსა შინა. და 
მირბიოდა მერმეცა ჯურღმულისა მიმართ აღმოვსებად წყლისა 
და ასვა ყოველთავე აქლემთა. 21 ხოლო კაცი შეისწავლიდა 
მას და ზომდა ცნობად, უკუეთუ კეთილ-ყო ღმერთმან გზაი მისი, 
ანუ არა. 22 და იყო, ვითარცა დასცხრეს ყოველნი აქლემნი 
სმისაგან, მოიხუნა კაცმან საყურნი ოქროისანი თითოი 
დიდრაქმისა საწონისანი და ორნი სალტენი ყელთა მისთა 
ოქროი საწონი მათნი. 23 და ჰკითხა მას და ჰრქუა: ასული ვისი 
ხარ. შენ? მითხარ მე. უკუეთუ არს მამისა შენისა თანა ადგილი 
ჩემთვს დავანებად. 24 და ჰრქუა მან მას: ასული ბათოელისი 
ვარ მე მელქაისისაი, რომელი უშვა მან ნაქორს. 22 და ჰრქუა 
მას: ბზე-ცა და თივაი არს ჩუენდა და ადგილი დავანებად. 29 
და სთნდა კაცსა მას და თაყუანის-სცა უფალსა. 27 და თქუა: 
კურთხეულ არს უფალი ღმერთი უფლისა ჩემისა აბრაჰამისი. 
რომელმან არა დამაკლო სიმართლე მისი და ჭეშმარიტება0 
უფლისა ჩემისა აბრაჰამისგან, მე მომიძღუა უფალი სახიდ 
ძმისა უფლისა ჩემისა 28 და მირბიოდა ქალი და მიუთხრა 
სახლსა დედისა თვსისასა მსგავსად სიტყუათა ამათ. 29 ხოლო 


რებეკას ძმაი იყო, რომლისა სახელი ლაბან. და მირბიოდა 
კაცისა მიმართ გარე წყაროსა ზედა. 39 და იყო ვითარცა 
იხილნა სალტენი და საყურნი ყელთა ზედა დისა თვსისათა, 
რამეთუ ესმნეს სიტყუანი დისა მისისა რებეკას მეტყუელისანი: 
ესრეთ მეტყოდა მე კაცი, და მოვიდა კაცისა მომართ, დგა რა 
იგი აქლემთა თანა წყაროსა ზედა. 31 და ჰრქუა მას: მოედ, 
შემოვედ კურთხეულ არს უფალი, რაისათვს სდგა გარე? 
რამეთუ მე განმიმზადებიეს სახლი ღა ადგილი აქლემთა. 32 და 
შევიდა კაცი სახიდ და გარდატვრთნა აქლემნი და მისცა ბზე 
და თივაი აქლემთა და წყალი დასაბანელად ფერვთა მისთა 
და ფერყთა მისთანათა კაცთასა. 33 და დაუგნა მან პურნი 
ჭამად. და თქუა მან: არა ვჭამო ვიდრე თქუმადმდე სიტყუათა 
ჩემთა. 34 და ჰრქუა მონაი აბრაჰამისი ვარ მე. 32 უფალმან 
აკურთხა უფალი ჩემი ფრიად, და ამაღლდა. და მისცნა მას 
ცხოვარნი და ზროხანი, ოქროი და ვეცხლი, აქლემი და ვირნი. 
36 და უშვა სარრა, ცოლმან უფლისა ჩემისამან, ძე ერთი 
უფალსა ჩემსა შემდგომად დაბერებისა მისისა და მისცა მას 
ყოველი, რაოდენი-რაი იყო მისი. 37 და მაფუცა მე უფალმან 
ჩემმან მეტყუელმან: არა მოჰგუარო ცოლი ძესა ჩემსა 
ასულთაგან ქანანელთასა, რომელთა თანა მე მკვდრ ვარ 
ქუეყანასა მათსა. 38 არამედ სახიდ მამისა ჩემისა წარხვდე და 
ტომისა მიმართ ჩემისა და მოჰგუარო ცოლი ძესა ჩემსა, ისაკს, 
მუნით. 3? ხოლო მე ვარქუ: უკუეთუ არა მოვიდეს დედაკაცი ჩემ 
თანა? 49 და მრქუა მე უფალმან ღმერთმან, რომლისა სათნო- 
ვიქმენ წინაშე მისსა, მან წარმოავლინენ ანგელოზი თვსი შენ 
თანა და წარმართენ გზა შენი და მოგუარო ცოლი ძესა ჩემსა 
ტომისაგან ჩემისა და სახლისაგან მამისა ჩემისა. 41 მაშინ 
უბრალო იყო წყევისაგან ჩემისა, ხოლო რაჟამს წარხვდე 
ტომისა მიმართ ჩემისა და არა მოგცენ შენ და იყო უბრალო 
ფიცისაგან. 42 და მო-რა-ვედ მე დღეს წყაროსა ზედა, ვთქუ: 
უფალო ღმერთო უფლისა ჩემისა აბრაჰამისო! უკუეთუ შენ გზა 
კეთილ ჰყოფ გზასა ჩემსა, რომელსა ზედა ვალ მე. 43 აჰა, მე 
ვდგა წყაროსა ზედა წყლისასა, ხოლო ასულნი კაცთა 
ქალაქისათანი გამოვლენ ვსებად წყლისა. და იყოს ქალწული, 


რომელსაცა ვპჰრქუა მე: მასუ მცირედი წყალი სარწყულისაგან 
შენისა. ““ და მრქუას მე: და შენ სუ და აქლემთაცა შენთა ვასუა, 
ესე დედაკაცი არს, რომელი განუმზადა უფალმან მსახურსა 
თვსსა ისაკს, და ამით ვცნა, ვითარმედ უყავ წყალობაი უფალსა 
ჩემსა აბრაჰამს. “2 და იყო პირველ დასრულებისა ჩემგან, 
მეტყუელისა გონებასა შინა, მეყსეულად რებეკა გამოვიდოდა 
მქონებელი სარწყულისა მყართა ზედა. და შთავიდა წყაროსა 
ზედა და აღმოივსო. ხოლო ვარქუ მას: მასუ მე. 45 და 
მოსწრაფე ქმნილმან შთა-მოიღო სარწყული თავისაგან თვსისა 
და თქუა: სუ შენცა ღა აქლემთაცა შენთა ვასუა. და აქლემთაცა 
ასუა. 47 და ვჰკითხე მას და ვარქუ: ვისი ხარ ასული? ხოლო მან 
თქუა: ასული ბათოელისი, რომელი უშვა მელქა. და შეუსხენ 
მას საყურნი და სალტენი ყელთა მისთა. 45 და სათნო 
ჩენილმან თაყუანის-ვეც უფალსა და ვაკურთხე უფალი ღმერთი 
უფლისა ჩემისა აბრაჰამისი, რომელმან წარმიმართა მე გზასა 
ჭეშმარიტებისასა მიყვანებად ასულისა ძმისა უფლისა ჩემისა 
ძისა მისისათვს. 49 აწ უკუეთუ ჰყოფთ ვიდრემე თქუენ 
წყალობასა და სიმართლესა უფლისა თანა ჩემისა, მითხართ 
მე, ხოლო უკუეთუ არა, რათა მივაქციო მარჯუენით, ანუ 
მარცხენით. 39 მიუბეს ლაბან და ბათოელ და თქუეს: 
უფლისაგან გამოვიდა ბრძანებაი ესე. ვერ ძალ-გვც უკუე 
წინააღდგომად, თქუმად ჰავ-კარგობისა. 21 აჰა, რებეკა წინაშე 
შენსა, მიიყუანე და განისწრაფე და ეყავნ ცოლ ძესა უფლისა 
შენისასა, ვითარცა თქუა უფალმან. 232 ხოლო იყო ყრმისაგან 
სმენასა აბრაჰამისსა სიტყუათა მათთასა, თაყუანის-სცა 
ქუეყანასა ზედა უფალსა. 23 და გამომღებელმან ყრმამან 
ჭურჭლისა ოქროისა და ვეცხლისა და შესამოსლისა და მისცნა 
რებეკას. და ძღუენი მისცა ძმასა მისსა და დედასა მისსა. 24 და 
ჭამეს და სუეს მან და მისთანათა მყოფთა კაცთა. და დაიძინეს 
და აღ-რაი-დგა განთიად ყრმაი იგი და თქუა: განმავლინე მე, 
რათა წარვიდე უფლისა ჩემისა. 22 მიუგეს ძმათა რებეკასთა და 
დედამან და ჰრქუეს: იყავნ ჩუენ თანა ქალწული ესე ვითარ აწ 
დღე ოდენ ათთა და ამისსა შემდგომად წარვიდეთ. 239 ხოლო 
მან ჰრქუა მათ: ნუ მაბრკოლებთ მე, რამეთუ უფლისა მიერ 


წარმემართა გზაი ჩემი, წარმგზავნეთ მე და წარვიდე უფლისა 
ჩემისა. 277 ხოლო მათ ჰრქუეს: მოუწოდეთ ქალწულსა მასცა და 
ვჰკითხოთ პირსა მისსა. 28 და მოუწოდეს რებეკას და ჰრქუეს: 
წარხვდეა კაცისა ამის თანა? ხოლო მან თქუა: წარვიდე. 2329 და 
წარგზავნეს რებეკა, დაი მათი, და ზითევი მისი და მონაი იგი 
აბრაჰამისი და მისთანანი ყოველნი. 99 და აკურთხეს რებეკა, 
დაი მათი, და ჰრქუეს: დაი ჩუენი ხარ შენ, იყავ ათასეულად 
ბევრეულთა და დაიმკვდრონ ნათესავმან შენმან ქალაქები 
მტერთაი. 91 აღდგა რებეკა და შიმუნვარნი მისნი და აღსხდეს 
აქლემებსა ზედა და წარვიდეს, კაცისა მის თანა და წარიყუანა 
მონამან მან რებეკა და წარვიდა. 952 ხოლო ისაკ იქცეოდა 
უდაბნოსა, ჯურღმულსა მას თანა ხილვისასა, რამეთუ იგი 
დამკვდრებულ იყო ქუეყანასა მას სამხრითკერძოსა. 93 და 
განსრულ იყო იგი ველად განცხრომად მიმწუხრი. და 
აღმხილველმან თუალთამან იხილნა აქლემნი მომავალნი 
ათნი. 54 და მიადგნა რებეკა თუალნი თვსნი და იხილა ისაკ 
შთამავალი სწრაფი აქლემთა მომართ. 95 და ჰრქუა მონასა 
მას: ვინ არს კაცი ესე, რომელი მოგებებად ჩუენდა? ხოლო მან 
ჰრქუა: ესე უფალი ჩემი. და გარდამოვდა იგი აქლემისა მისგან 
და მოიღო თერისტროი და გარე მოისხა. 955 მაშინ მიუთხრა 
მონამან მან ისაკს ყოველივე ესე სიტყუაი, რაიცა ყო. 97 ხოლო 
შევიდა ისაკ სახიდ დედისა თვსისასა და შეიყუანა რებეკა და 
იყო იგი მისა ცოლად. და შეიყუარა იგი და ნუგეშინის-იცა ისაკ 
სარრაისთვს დედისა თვსისა. 


თავი 25 


1 მერმე შესძინა აბრაჰამ და მოიყუანა ცოლი, რომელსა 
სახელი ერქუა ქეტურა. ? და უშვა მას ზემბრან და იეკტან და 
მანადან და მადიამ, იესბოკამ და სუვიე. 3 და იეკტან შვა სამან 
და თემან და დედან. და ძენი დედანისნი იყუნეს: რაგველ და 
ნაბდიელ და სურინ და ლატუსინ და ლომიმ. 4 და ძენი 
მადიამისნი: გეფარ და აფერ და ენოქ და აბიდრა და 
სერგამაი. ესე ყოველნი იყვნეს ძენი ქეტურაისნი. ? და მისცა 
აბრაჰამ ყოველივე მონაგები ისაკს, ძესა თვსსა. 9 და ძეთა მათ 
ხარჭთა მისთასა სცა საცემელი და განავლინნა იგინი 
ისაკისგან, ძისა თვსისა, ცხორებასავე თვსსა აღმოსლვად 
ქუეყანად აღმოსავალთასა. 7 ესე არიან წელნი დღეთა 
აბრაჰამისთანი, რაოდენ ცხოვნდა ასსამეოცდაათხუთმეტ წელ. 
8 და მოკუდა აბრაჰამ სიბერითა კეთილითა მოხუცებული ღა 
დღითა სავსე და შეეძინა ერსა თვსსა. ? და დაფლეს იგი ისაკ 
და ისმაელ, ძეთა მისთა, ქუაბსა მრჩობლსა, აგარაკსა მას 
ეფრონისსა, ძისა საარისსა ქეტელისასა, რომელ არს წინაშე 
მამბრესსა. 19 აგარაკი იგი და ქუაბი, რომელ მოიგო აბრაჰამ 
ძეთაგან ქეტისთა, მუნ დაჰფლეს აბრაჰამ და სარრა, ცოლი 
მისი. 11 და იყო, შემდგომად სიკუდილისა აბრაჰამისა აკურთხა 
ღმერთმან ისაკი, ძე მისი. და დაემკვდრა ისაკ ჯურღმულსა მას 
თანა ხილვისასა. 12 და ესე შობანი არიან ისმაელისნი, ძისა 
აბრაჰამისნი, რომელ უშვა აგარ მეგვპტელმან, მჟევალმან 
აბრაჰამს. 13 და ესე სახელები არს ძეთა ისმაელისთა მსგავსად 
სახელებისა ნათესავთა მათთასა: პირმშოი ისმაელისი-ნაბეოთ 
და კედარ და აბდიელ, მასმან. 1“ და მასონ და იდუმა და მასე. 
1 და ქოლდადად და თემან, და ესტურ და ნაფეს და კედნაი. 
16 ესე არიან ძენი ისმაელისნი ესე არს სახელები მათი 
კარვებსა მათსა და ეზოთა შინა მათსა, ათორმეტნი მთავარნი 
ნათესავთა მათთანი. 17 და ესე არიან წელნი დღეთა 
ცხორებისა ისმაელისანი: ასოცდაჩვდმეტ წელ. და მოკლებით 
მოკუდა და შეეძინა ნათესავსა თვსსა. 18 და დაეშენა 


ევლათიდგან ვიდრე სურდამდე, რომელ არს წინაშე პირსა 
ეგვპტისასა ვიდრე მოსულადმდე ასურასტანელთა წინაშე, 
პირსა ყოველთა ძმათა მისთასა დაემკვდრა. 173 და ესე შობანი 
არიან ისაკისნი, ძისა აბრაჰამისნი: აბრაჰამ შვა ისაკ. 2? და იყო 
ისაკ ორმეოცდასამთა წლისა, ოდეს მოიყუანა რებეკა, ასული 
ბათოელისი, ასურისა შუამდინარით, დაი ლაბანისი, თვსსა 
ცოლად 21 და ევედრებოდა ისაკ ღმერთსა, ცოლისა თვსისა 
რებეკასთვს, რამეთუ ბერწ იყო. და შეისმინა მისი ღმერთმან და 
მუცლად-იღო ცოლმან მისმან, რებეკა 22 და ჰკრთებოდეს 
ყრმანი მუცელსა მისსა და თქუა: უკუეთუ ესრეთ ყოფად არს 
ჩემდა, რაისათვსმე ესე ჩემდა? და წარვიდა იგი კითხვად 
უფლისა მიერ. 23 და ჰრქუა მას უფალმან: აჰა ეგერა, ორი 
ნათესავი არს მუცელსა შენსა და ორნი ერნი მუცლისა 
შენისაგან გამოვიდენ. და ერი ერსა წარემატოს და უხუცესი 
ჰმონებდეს მრწემსა. 24 და აღივსნეს დღენი იგი შობისა 
მისისანი და იყვნეს მარჩბივნი მუცელსა მისსა. 22 და გამოვიდა 
პირმშოი იგი მწითური ყოვლად, ვითარცა ტყავი ფაჩუნიერი. და 
დასდვა მას სახელი ესავ. და ამისსა შემდგომად გამოვიდა 
ძმაი მისი და ყელი მისი მოხეული იყო ბრჭალსა ესავისსა და 
უწოდა სახელი მისი იაკობ. 25 და ისაკ იყო სამეოცსა წელსა, 
რომელსა ჟამსა შვნა იგინი რებეკა 217 აღორძნდეს ჭაბუკნი ესე. 
და იყო ესავ მეცნიერ ნადირობად, მეველე. ხოლო იაკობ - კაცი 
უმანკოი, მყოფ სახლსა შინა. 28 უყვარდა ისაკს ესავ, რამეთუ 
ნადირი მისი იყო საზრდელად მისა, და რებეკას უყვარდა 
იაკობ. 2? შეგბოლა იაკობ გბოლვილი. და მოვიდა ესავ ველით 
დამაშურალი. 39 და ჰრქუა ესავ იაკობს: გემო მაჩუენე მე 
მგბარისა მისგან ოსპისანი, რამეთუ მოუძლურდი. ამისთვს 
ეწოდა სახელი მისი ედომ. 31 და ჰრქუა იაკობ ესავს: მომეც მე 
დღეს პირმშოებაი შენი. 32 ჰრქუა მას ესავ: აჰა ესერა, მე მივახ 
აღსრულებად და ჩემდა რაი სარგებელ არს პირმშოებაი ესე? 
33 პრქუა მას იაკობ: მეფუცე მე დღეს. და ეფუცა მას და მისცა 
პირმშოებაი თვსი იაკობს. 34 ხოლო იაკობ სცა ესავს პური და 
მგბარი ოსპნისა. ჭამა და სუა, აღდგა და წარვიდა. და 
განაქარვა ესავ პირმშოებაი თვსი. 


თავი 26 


1 და იქმნა სიყმილი ქუეყანასა ზედა თვნიერ მის სიყმილისა, 
რომელი-იგი იყო ჟამთა აბრაჰამისთა. და მივიდა ისაკ 
აბიმელექისა, მეფისა ფილისტიმელთასა, გერარდ. ? ეჩუენა 
მას უფალი და ჰრქუა: ნუ შთახუალ ეგვპტედ. არამედ 
დაემკვდრე ქუეყანასა მას, რომლისა მე გრქუა შენ. 3 და 
მწირობდ მუნ შინა და ვიყო მე შენ თანა და გაკურთხო შენ, და 
რამეთუ შენ და ნათესავსა შენსა მივსცე ესე ყოველი და 
დავამტკიცო ფიცი იგი, რომელ ვეფუცე აბრაჰამს, მამასა შენსა. 
4 და განვამრავლო ნათესავი შენი ვითარცა ვარსკულავნი 
ცისანი, და მიგცე შენ და ნათესავსა შენსა ყოველი ესე 
ქუეყანაი. და იკურთხეოდიან ნათესავისა შენისა მიმართ 
ყოველნი ტომნი ქუეყანისანი. ? ამისთვს რამეთუ ერჩდა 
აბრაჰამ ყმასა ჩემსა, რამეთუ დაიმარხა მცნებანი ჩემნი და 
ბრძანებანი ჩემნი და სჯულნი ჩემნი. 9 და დაეშენა ისაკ 
გერარეთს. 7 ჰკითხეს კაცთა მის ადგილისათა რებეკაისთვს, 
ცოლისა მისისა, და თქუა: დაი ჩემი არს. რამეთუ შეეშინა 
თქუმად, ვითარმედ: ცოლი ჩემი არს, ნუუკუე-მცა მოკლეს იგი 
კაცთა მის ადგილისათა რებეკაისთვს, ცოლისა მისისა, რამეთუ 
შუენიერ იყო იგი პირითა. 858 და იყო იგი მუნ მრავალ ჟამ. და 
შთახედა აბიმელექ მეფემან გერარელთამან სარკუმლით და 
იხილა ისაკ, იმღერდა რებეკაის თანა, ცოლისა თვსისა. 9 
მოუწოდა აბიმელექ ისაკს და ჰრქუა: ცოლი სამე შენი არს. 
რაისათვს სთქუ, დაი ჩემი არს? ჰრქუა მას ისაკ: ვთქუ, 
ნუუკუემცა მოვჰკუედ მაგის ძლით. 19 ჰრქუა მას აბიმელექ: რაი 
ესე მიყავ ჩუენ? მცირედღა და წარ-მცა- იტაცა ვინმე იგი 
ნათესავისა ჩუენისაგანმან ცოლი შენი და მო-მცა-ჰყადე ჩუენ 
ზედა უმეცრებაი. და უბრძანა აბიმელექ ყოველსა ერსა თვსსა 
11 და პრქუა: ყოველი, რომელი შეეხოს კაცსა მას და ცოლსა 
მისსა, სიკუდილისა თანა-მდებ იყოს. 12 სთესა ისაკ მას წელსა 
და იყო ას ასეული ქრთილისაი. აკურთხა იგი უფალმან. 13 და 
ამაღლდა კაცი იგი და ვიდოდა და უფროის იქმნებოდა, 


ვიდრემდე დიდ იქმნა ფრიად. 14 და იყო მისი სამწყსოი0 
ცხოვართაი და მროწლე ზროხათაი და ქუეყანისა საქმე ფრიად. 
ეშურებოდეს მას ფილისტიმელნი იგი. 12 და ყოველივე 
ჯურღმულები, რომელი თხარეს მონათა მამისა მისისათა, 
დაყვეს იგი ფილისტიმელთა და აღავსეს მიწითა. 195 პრქუა 
აბიმელექ ისაკს: განვედ ჩუენგან, რამეთუ უძლიერეს ჩუენსა 
იქმენ ფრიად. 17 და წარვიდა ისაკ და დაივანა ჟევსა მას 
გერარისასა და დაეშენა მუნ. 18 და მერმე მო-ვე-თხარა ისაკ 
ჯურღმულები იგი წყალისა, რომელ თხარეს მონათა აბრაჰამ 
მამისა მისისათა და დაყუეს იგი ფილისტიმელთა მათ 
შემდგომად სიკუდილისა მამისა მისისა აბრაჰამისა და დასდვა 
მათ სახელები, რაიცა-იგი დაედვა აბრაჰამს, მამასა მისსა. 19 
და თხარეს მონათა ისაკისთა ჯურღმული ჟევსა მას გერარისასა 
და პოვეს მუნ ჯურღმული წლისა ცხოველისაი. 29 და 
ჰლალვიდეს მწყემსნი იგი გერარელთანი მწყემსთა მათ 
ისაკისთა და იტყოდეს, ვითარმედ: მათი არს წყალი იგი. და 
უწოდა სახელი ჯურღმულსა მას ვნებაი, რამეთუ ავნეს მას. 21 
წარმოვიდა მიერ ისაკ და თხარა ჯურღმული სხუაი. და ესჯოდეს 
მას იგინი მისთვსცა და დასდვა მას სახელი მტერობაი. 22 და 
წარვიდა იგი მიერ-ცა და თხარა ჯურღმული სხუაი და არა 
ჰლალვიდეს მისთვს და დასდვა მას სახელი ფართოებაი და 
თქუა: რამეთუ განგვფართა ჩუენ უფალმან აწ და აღგუაორძინა 
ჩუენ ქვეყანასა ზედა. 232 აღმოვიდა მიერ ჯურღმულსა მას ზედა 
ფიცისასა. 24 და ეჩუენა მას უფალი ღამესა მას და ჰრქუა: მე 
ვარ ღმერთი მამისა შენისა აბრაჰამისი. ნუ გეშინინ, რამეთუ მე 
შენ თანა ვარ. და გაკურთხო შენ და განვამრავლო ნათესავი 
შენი აბრაჰამისთვს, მამისა შენისა. 22 და აღაშენა მუნ 
საკურთხეველი და ხადა სახელი უფლისა და აღმართა მუნ 
კარავი თვსი. თხარეს მონათა ისაკისთა ჯურღმული ჟევსა მას 
გერარონისასა. 25 და აბიმელექ მოვიდა გერარონით და 
ოქოზათ, ეზოისმოძღუარი მისი, და ფიქოლ, ერისთავი 
ძლიერებისა მისისაი. 27 და ჰრქუა მათ ისაკ: რაისათვს 
მოხუედით ჩემდა, რამეთუ თქუენ მომიძულეთ მე? და 
გამომავლინეთ თქუენგან. 298 ხოლო მათ ჰრქუეს: ხილვით 


ვიხილეთ, უფალი, რამეთუ შენ თანა არს, და ვთქუთ: იყავნ 
ფიცი შორის შენსა და ჩუენსა და აღვთქუათ შენ თანა 
აღთქუმაი. 2? რათა არა ჰყო ბოროტი ჩუენდა მომართ, 
ვითარცა-იგი ჩუენ არა მოგიძაგეთ შენ, ვითარცა-იგი გიყავთ 
ჩუენ კეთილად და წარმოგავლინეთ მშვდობით. და აწ შენ 
კურთხეულ ხარ უფლისა მიერ. 39 და უმზადა ისაკ სერი. ჭამეს 
და სუეს. 31 და აღდგეს განთიად და ეფუცა კაცი მოყუასსა 
თვსსა. და წარგზავნა იგინი ისაკ და წარვიდეს მისგან 
ცოცხლებით. 32 და მათ დღეთა ოდენ მოვიდეს მონანი 
ისაკისნი და უთხრეს ჯურღმულისა მისთვს, რომელ თხარეს, და 
ჰრქუეს: არა ვპოვეთ წყალი. 33 და ფიცისა მისთვს უწოდა 
ქალაქსა მას ჯურღმული ფიცისა, ვიდრე დღეინდელად 
დღემდე. 3“ იყო ესავ ორმეოცის წლის და მოიყუანა ცოლი 
იუდინა, ასული ბეჰრისი ქეტელისა, და ბასემათ, ასული 
ელონისი ეველისაი. 35 და იყვნეს მყდომ ისაკისა და რებეკასა. 


თავი 27 


1 და შემდგომად სიბერისა მის ისაკისა დაუბრყვლდეს თუალნი 
მისნი ხედვად. და მოუწოდა ძესა თვსსა უხუცესსა და ჰრქუა მას: 
ძეო ჩემო. და მან თქუა: აჰა, მე. 2 ჰრქუა მას: აჰა ესერა, მე 
დავბერდი და არა ვიცი დღე აღსრულებისა ჩემისა. 3 აწ აღიღე 
ჭურჭელი შენი, მშვლდ-კაპარჭი და განვედ ველად და 
მინადირე მე ნადირი.“ და მიქმენ მე სანოვაგენი, ვითარ-იგი მე 
მიყუარს. და მომართუ მე და ვჭამო, რათა გაკურთხოს სულმან 
ჩემმან ვიდრე სიკუდილადმდე ჩემდა. ? ხოლო რებეკას 
ესმოდა, ეტყოდა რაი ისაკ ესავს, ძესა თვსსა და ვითარცა 
განვიდა ესავ ველად და ნადირობად ნადირისა მამისათვს 
თვსისა. 9 მოუწოდა რებეკა იაკობს, ძესა თვსსა უმრწემესსა, და 
ჰრქუა: ესერა, მესმა, ვითარ-იგი ეტყოდა მამაი შენი ესავს, 
ძმასა შენსა, და ჰრქუა: 7 მინადირე მე ნადირი და მიქმენ მე 
ჭამადი. და ვჭამო და გაკურთხო შენ წინაშე უფლისა ვიდრე 
სიკუდილადმდე ჩემდა. 8 აწ უკუე, შვილო, ისმინე ჩემი, 
ვითარცა მე გამცნებ შენ 7? და წარვედ არვედ და მომართუენ 
მიერ ორნი თიკანნი ჩჩვლნი და კეთილნი. 19 და უქმნე იგი 
სანოვაგედ მამასა შენსა, ვითარ-იგი უყუარს მას. და შეართვი 
იგი მამასა შენსა, ჭამოს და გაკურთხოს შენ მამამან შენმან 
ვიდრე სიკუდილადმდე მისსა. 11 ჰრქუა იაკობ რებეკას, დედასა 
თვსსა: არს ესავ, ძმაი ჩემი, კაცი ფაჩუნიერი და მე კაცი წყლტუ. 
12 ნუუკუე ყელი შემახოს მე მამამან ჩემმან და ვიყო წინაშე 
მისსა ვითარცა შეურაცხის-მყოფელი და მოვიღო თავისა ჩემისა 
წყევაი და არა კურთხევაი. 13 ჰრქუა მას დედამან მისმან: ჩემ 
ზედა იყავნ, შვილო, წყევაი იგი. გარნა შენ ისმინე ყმისა ჩემისა 
და წარვედ და მომართუ მე, რაი-იგი გარქუ შენ. 14 ხოლო იგი 
წარვიდა და მოიყუანნა და მოართუა დედასა თვსსა. და უქმნა 
დედამან მისმან სანოვაგენი, ვითარცა უყვარდა მამასა მისსა. 
15” და მოიღო რებეკა სამოსელი ესავისი, ძისა თვსისა, კეთილი, 
რომელი ედვა მის თანა სახლსა შინა, და შეჰმოსა იგი იაკობს, 
ძესა თვსსა უმრწემესსა. 15 და ტყავნი იგი თიკანთანი მოხვნა 


მკლავთა მისთა და შიშუელსა ქედსა მისსა. 17 და მისცა 
საჭმელი იგი, რომელ ქმნა და პური ჭელთა იაკობისთა, ძისა 
თვსისათა. 18 და შეართუა იგი მამასა თვსსა და ჰრქუა: მამაო 
და მან ჰრქუა: აჰა, მე, ვინ ხარ შენ, შვლო? 19 და ჰრქუა იაკობ 
მამასა თვსსა: მე ვარ ესავ, პირმშოი შვლი შენი. ვყავ, ვითარ- 
იგი მეტყოდე მე. აღდეგ და დაჯედ და ჭამე ნადირებულისა 
ჩემისა, რათა მაკურთხოს მე სულმან შენმან. 29 ჰრქუა ისაკ ძესა 
თვსსა: რაი არს, შვლო, რამეთუ ადრე ჰპოვე, შვლო? და მან 
ჰრქუა: რამეთუ მომცა მე უფალმან ღმერთმან შენმან წინაშე 
ჩემსა. 21 პრქუა ისაკ იაკობს: მომეახლე მე და ყელი შეგახო. 
უკუეთუ შენ ხარ შვლი ჩემი ესავ, ანუ არა. 22 და მიეახლა იაკობ 
ისაკს, მამასა თვსსა და მან ყელი შეახო და თქუა: ქმაი ესე - 
ყმაილი იაკობისი, ხოლო ჟელნი - ესავისნი. 23 და ვერ იცნა იგი, 
რამეთუ იყვნეს ჭელნი მისნი ვითარცა ჭელნი ესავის, ძმისა 
მისისანი, ფაჩუნიერ და აკურთხა იგი. 2“ და თქუა: შენ ხარ ძე 
ჩემი ესავ? და თქუა: მე ვარ. 22 და ჰრქუა ისაკ: მომართუ მე 
ნადირებულისა შენისა და ვჭამო, და გაკურთხოს შენ სულმან 
ჩემმან. და მოართუა მას და ჭამა და ღვნოი სუა. 29 და ჰრქუა 
მას ისაკ, მამამან მისმან: მომეახლე მე და ამბორს-გიყო შენ, 
შვლო. 27 და მიეახლა და ამბორს-უყო მას. და ეცა 
სულნელებაი სამოსლისა მისისაი აკურთხა იგი და თქუა: აჰა 
ესერა, სულნელებაი ძისა ჩემისაი, ვითარცა სულნელებაი 
ველისა სავსისა, რომელი აკურთხა უფალმან. 28 მოგეცინ შენ 
უფალმან ცუარისაგან ზეცისა და სიპოხისაგან ქუეყანისა 
სიმრავლე იფქლისა და ღვნისაი. 29 და გმონებდენ შენ 
თესლები და თაყუანის-გცემდენ შენ მთავარნი, და იყავ შენ 
უფალ ძმისა შენისა და თაყუანის-გცემდენ შენ ძენი მამისა 
შენისანი; მწყევარნი შენნი წყეულ იყვნენ და მაკურთხეველნი 
შენნი კურთხეულ იყვნენ. 39 და იყო, ვითარცა დასცხრა ისაკ 
კურთხევისაგან იაკობისა, ძისა თვსისა, გამოვიდა იაკობ 
პირისაგან ისაკისა, მამისა თვსისა, და მოვიდა ესავ, ძმაი მისი, 
ნადირობით. 31 და უქმნა საჭმელი და შეართუა მამასა თვსსა 
და ჰრქუა: აღდეგინ მამაი ჩემი და ჭამენ ნადირებულისაგან 
ძისა თვსისა, რათა მაკურთხოს მე სულმან შენმან. 32 და ჰრქუა 


მას ისაკ, მამამან მისმან: ვინ ხარ შენ? ხოლო მან ჰრქუა: მე 
ვარ ძე შენი პირმშო, ესავ. 33 განცვფრდა ისაკ განცვფრებითა 
დიდითა და თქუა: ვინ იყო, რომელმან მინადირა მე ნადირი, 
შემომართუა და ვსჭამე მისგან ვიდრე მოსლვადმდე შენდა? და 
ვაკურთხე იგი და იყავნ კურთხეულ. 34 და ვითარცა ესმეს 
სიტყუანი ესე ესავს ისაკისგან, მამისა თვსისა, ღაღად-ყო 
მწარედ ყმითა დიდითა ფრიად და თქუა: მაკურთხე მეცა, 
მამაო. 35 ჰრქუა მას ისაკ: მოვიდა ძმაი შენი ზაკვთ და მიიღო 
კურთხევაი შენი. 35 და თქუა ესავ: სამართლად ეწოდა სახელი 
მისი იაკობ, რამეთუ განმწიხნა მე, ესერა, მეორედ. პირველად 
პირმშოებაი ჩემი მიმიღო და აწ ესერა კურთხევაი ჩემი მიმიღო. 
და ჰრქუა ესავ მამასა თვსსა ისაკს: არა დამიშთინე-ა მე 
კურთხევაი, მამაო? 37 მიუგო ისაკ და ჰრქუა ესავს: ვინათგან 
უფალ-ვყო იგი შენ ზედა და ყოველნი ძმანი მისნი ვყუენ მისა 
მრწემ, იფქლითა და ღვნითა განვამტკიცე იგი, აწ შენ რაი 
გიყო, შვლო? 38 ჰრქუა ესავ მამასა თვსსა: ერთი ხოლო ნუ 
არსა კურთხევაი შენი, მამაო? მაკურთხე მეცა. და ვითარცა 
შეწუხნა ისაკ, ღაღად-ყო ესავ ყმითა დიდითა და ტიროდა 
ფრიად. 39 მიუგო ისაკ და ჰრქუა: აჰა ესერა, სიპოხისაგან 
ქუეყანისა იყოს მკვდრობაი შენი და ცუარისაგან ცისა 
ზეგარდამო. 49 და მახვლითა შენითა სცხოვნდებოდი და ძმასა 
შენსა ჰმონებდე. ხოლო იყოს ოდესმე, რაჟამს განივსნენ 
უღელი მისი ქედისაგან შენისა. “1 და ძვრსა უთქმიდა ესავ 
იაკობს კურთხევისა მისთვს, რომლითა აკურთხა იგი ისაკ, 
მამამან მისმან, და თქუა ესავ გონებასა თვსსა მოიწინენ დღენი 
სიკუდილისა მამისა ჩემისანი, და მოვკლა იაკობ, ძმაი ჩემი. 42 
უთხრეს რებეკას სიტყუაი ესე ძისა თვსისა უხუცესისა. და 
მიავლინა და მოუწოდა ძესა თვსსა უმრწემესსა და ჰრქუა მას: 
აჰა ესერა, ძმაი შენი ესავ გითქუამს შენ მოკლვად. 43 აწ უკუე, 
შვლო, ისმინე ქჟმისა ჩემისა: და აღდეგ და წარივლტოდე 
შუამდინარედ ლაბანისა, ძმისა ჩემისა, ქარანად. ““ და იყავ მის 
თანა რაოდენმე დღე, ვიდრემდე გარე მიიქცეს გულისწყრომაი 
და რისხვაი ძმისა შენისა შენგან. 4? და დავიწყდეს, რაი-იგი 
უყავ მას. და მოვავლინო და მოგიწოდო შენ მიერ, ნუუკუე 


უშვილო ვიქმნე თქუენ ორთაგან-ვე ერთსა შინა დღესა. 49 და 
ჰრქუა რებეკა ისაკს: მომეწყინა ცხორებაი ჩემი ასულთაგან 
ქეტის ძეთასა. უკუეთუ მოიყვანოს იაკობ ცოლი ასულთაგან 
ამის ქუეყანისათა, რომლისა-ღა არს ცხორებაი ჩემი? 


თავი 28 


1 მოუწოდა ისაკ იაკობს და აკურთხა იგი და ამცნო მას და 
ჰრქუა: არა მოიყუანო ცოლი ასულთაგან ქანანისათა. 2 არამედ 
აღდეგ და წარვედ შუამდინარედ, სახიდ ბათოელისა, დედის 
მამისა შენისა, და მიერ მოიყვანე თავისა შენისა ცოლი, 
ასულთაგან ლაბანისათა, დედისძმისა შენისათა. 3 ხოლო 
ღმერთმან ჩემმან გაკურთხენ შენ და აღგაორძინენ და 
განგამრავლენ და იყავ შენ კრებულად ნათესავთა. 4 და 
მოგეცინ შენ კურთხევაი აბრაჰამისი, მამისა ჩემისაი, შენ და 
ნათესავსა შენსა შემდგომად შენსა და დაიმკვდრენ ქუეყანაი 
ესე მწირობისა შენისა, რომელი მოსცა ღმერთმან აბრაჰამს. 2 
და წარგზავნა ისაკ იაკობი. და აღდგა იაკობ და წარვიდა 
შუამდინარედ ლაბანისსა, ძისა ბათოელ ასურისა, ძმისა 
რებეკასა, დედისა იაკობისა და ესავისა. 9 ვითარცა იხილა 
ესავ, რამეთუ აკურთხა ისაკმან იაკობი და წარვიდა 
შუამდინარედ. ასურეთისა მოყვანებად მიერ თავისა თვსისა 
ცოლი და კურთხევასა მას მისსა ამცნო მას და ჰრქუა: არა 
მოყვანებად ცოლი ასულთაგან ქანანისთა. ” და რამეთუ ერჩდა 
იაკობ მამასა თვსსა და დედასა, და წარვიდა შუამდინარედ 
ასურეთისა. 83 და იხილა ესავ, რამეთუ ბოროტ არიან ასულნი 
ქანანელთანი წინაშე ისაკისა, მამისა მისისა. ? წარვიდა ესავ 
ისმაელისა, ძისა აბრაჰამისა, და მოიყვანა მაელეთ, ასული 
ისმაელისი, დაი ნაბეოთისი, ცოლთა მისთა თანა თვსა ცოლად. 
19 და განვიდა იაკობ ჯურღმულისა მისგან ფიცისა და წარვიდა 
ქარრანად. 11 და მიემთხვა ადგილსა ერთსა და დაიძინა მუნ, 
რამეთუ დაჰვიდოდა მზე. და მოიღო ლოდი ლოდთაგან მის 
ადგილისათა და დაიდვა სასთუნალად და დაწვა ადგილსა მას. 
12 და ჩუენებასა იხილვიდა. და აჰა ესერა, კიბენი 
აღმართებულნი ქუეყანით, რომლისა თავი მიწდომილ იყო ცად 
და ანგელოზნი ღმრთისანი აღვიდოდეს და გარდამოვიდოდეს 
მას ზედა. 132 ხოლო უფალი დამტკიცებულ იყო მას ზედა. და 
თქუა: მე ვარ ღმერთი აბრაჰამისი და ღმერთი ისაკისი მამისა 


შენისა, ნუ გეშინინ. ქუეყანაი ეგე, რომელსა გძინავს, შენ მიგცე 
და ნათესავსა შენსა. 14 და იყოს ნათესავი შენი, ვითარცა ქვშაი 
ზღვსა და განვრცნეს ჩრდილოდ და ბღუარად და 
აღმოსავლად. და იკურთხეოდიან შენდამი ყოველნი ტომნი 
ქუეყანისანი და ნათესავისა შენისა მიმართ. 12 და, აჰა, მე შენ 
თანა ვარ დაცვად შენდა ყოველსავე გზასა შენსა, ვიდრეცა 
ხვდოდი. და მოგაქციო შენ ამასვე ქუეყანასა, რამეთუ არა 
დაგიტეო, შენ, ვიდრემდე ვჰყო მე იგი, რაოდენსა გეტყოდე 
შენ. 10 და ვითარცა განიღვძა იაკობ ძილისა მისგან, თქუა, 
რამეთუ: არს უფალი ადგილსა ამას და მე არა ვიცოდე. 17 და 
შეეშინა და თქუა: ვითარ საშინელ არს ადგილი ესე. არა არს 
სხუაილ ესე, გარნა სახლი ღმრთისაი და ესე ბჭე ზეცისაი. 18 
აღდგა იაკობ განთიად და აღიღო ლოდი იგი, რომელი ედვა 
სასთუნალად. და აღმართა იგი ძეგლად და დაასხა ზეთი თავსა 
ზედა მის ლოდისასა. 1? და უწოდა სახელი ადგილსა მას 
სახლი ღმრთისა, რამეთუ უალამ იყო სახელი ქალაქისა მის 
პირველად. 29 და აღთქუა აღთქუმალ ახალი და თქუა: უკუეთუ 
იყოს ღმერთი ჩემ თანა და დამიცვეს მე გზასა მას, რომელსა მე 
მივალ, და მცეს მე პური ჭამად და სამოსელი შემოსად. 21 და 
მომაქციოს მე ცოცხლებით სახლსა მამისა ჩემისასა, იყოს 
უფალი ჩემი ღმერთად ჩემდა. 22 და ლოდი ესე, რომელ 
აღვდგი ძეგლად, იყოს სახლად ღმრთისა ჩემისა, და 
ყოვლისაგანი, რაოდენი-რაი მომცეს მე. ათეული მივსცე მას. 


თავი 29 


1 და წარემართა იაკობ და წარვიდა ქუეყანად მზისა 
აღმოსავალად ლაბანის, ასურისა, ძისა ბათოელ ასულისა, 
ხოლო ძმისა რებეკასა, დედისა იაკობისა და ესავისა. 2 და 
მიჰხედა, და იხილა ჯურღმული ველსა ზედა. და იყვნეს მუნ 
სამნი მწყემსნი ცხოვართანი და განისუენებდეს მუნ, რამეთუ მის 
ჯურღმულისაგან ასვან წყალი სამწყსოსა მათსა. და ქვა0 
დაედვა პირსა ზედა ჯურღმულისასა. 3 და შეკრბის მუნ ყოველი 
სამწყსოი და მწყემსები და გარდააგორიან ლოდი იგი პირისა 
მისგან ჯურღმულისა და ასვან ცხოვარსა და კუალად დასდვიან 
ლოდი იგი პირსა-ვე მის ჯურღმულისსა ადგილსა თვსსა. 4 და 
ვითარ იხილნა იგინი იაკობ, ჰრქუა მათ: ძმანო, ვინანი ხართ? 
ხოლო მათ ჰრქუეს: ქარანით ვართ ჩუენ. ? და ჰრქუა მათ: 
იცით-ა ლაბან, ძე ნაქორისა? და მათ ჰრქუეს: ვიცით. 9 ხოლო 
მან ჰრქუა: ცოცხლებით არს-ა? და მათ ჰრქუეს: ცოცხლებით 
არს. და ვიდრე იგინი ამას იტყოდეს, აჰა, რაქელ მოვიდოდა 
ცხოვართა თანა მამისა თვსისათა. 7 და თქუა იაკობ: დღე 
დგას-ღა ფრიად და არ-ღა არს შეკრებაი სამწყსოთაი; ასუთ 
ცხოვართა, წარვედით და აძოებდით. 8 ხოლო მათ პრქუეს: ვერ 
შემძლებელ ვართ, ვიდრე შეკრებადმდე ყოველთა მწყემსთა, 
და გარდააგორვონ ლოდი ესე პირისაგან ჯურღმულისა ამის 
და მაშინ-ღა ვასუათ საცხოვარსა ჩუენსა. ? ჯერეთ ზრახვიდა იგი 
მათ, და რაქელ მოვიდოდა ცხოვართა თანა მამისა მისისათა, 
რამეთუ აძოებდა ცხოვართა მამისა მისისათა. 19 და ვითარცა 
იხილა იაკობ რაქელ, ასული ლაბანისი. დედისძმისა თვსისა, 
მოვიდა და გარდააგორვა ლოდი იგი პირისაგან მის 
ჯურღმულისა და სუა ცხოვართა მათ ლაბანისთა, დედისძმისა 
თვსისათა. 11 და ამბორს-უყო რაქელს და ღაღად-ყო ყმითა 
დიდითა და ტიროდა. 12 და უთხრა რაქელს, ვითარმედ ძმა0 
არს მამისა მისისა და ვითარმედ ძე არს რებეკასი. და წარვიდა 
რაქელ და უთხრა მამასა თვსსა სიტყვსა მისებრ იაკობისა 13 და 
ვითარცა ესმა ლაბანს სახელი იაკობისი, დისწულისა თვსისა, 


სრბით გამოვიდა შემთხუევად მისა და ვითარცა იხილა იგი, 
მოეხვა მას და ამბორს-უყო. და შეიყვანა სახიდ თვსა და უთხრა 
ლაბან ყოველთა სიტყუანი ესე. 14 ჰრქუა მას ლაბან: ძუალთა 
ჩემთაგანი და ყორცთა ჩემთაგანი ხარ შენ. და იყო მის თანა 
თთვეთა და დღეთა მრავალთა. 12 და ჰრქუა ლაბან იაკობს: 
რამეთუ ძმაი ჩემი ხარი შენ. აჰა მმონო მე მედად. მითხარ მე, 
რაი არს სასყიდელი შენი? 19 ხოლო ლაბანს ესხნეს ორ ასულ. 
სახელი უხუცესისა ლია და სახელი უმრწემესისა მის რაქელ. 17 
და იყვნეს თუალნი ლიასნი უძლურ, ხოლო რაქელ იყო კეთილ 
ხილვითა და შუენიერ პირითა. 18 და უყვარდა იაკობს რაქელ 
და თქუა: გმონებდე შენ შვდ წელ რაქელისთვს, ასულისა 
შენისა უმრწემესისა. 13? მიუგო და ჰრქუა ლაბან: უმჯობეს არს 
ჩუენდა მიცემად იგი შენ, ვიდრე მიცემად იგი სხუასა ქმარსა, 
იყოფოდე ჩემ თანა. 29 და ჰმონებდა იაკობ შვდ წელ 
რაქელისთვს და იყუნეს წინაშე მისსა ვითარცა დღენი მცირენი 
სიყვარულისა მისისათვს. და ვითარცა წარჰყდეს შვდნი წელნი, 
21 პრქუა იაკობ ლაბანს: მომეც მე ცოლი ჩემი, რამეთუ 
აღესრულნეს დღენი იგი დროსანი. 22 და შეკრიბნა ლაბან 
ყოველნი კაცნი მის ადგილისანი და ყო ქორწილი. 23 და იყო 
მწუხრი. და მოიყვანა ლაბან ლია, ასული თვსი, და შეიყვანა 
იაკობისა და შევიდა მისსა იაკობ. 24 და მისცა ლაბან ლიას, 
ასულსა თვსსა, ზელფა მყჭევალი თვსი, მისა მყევლად. და 
ვითარცა იყო განთიადი და, აჰა ესერა, იყო იგი ლია. 22 და 
ჰრქუა იაკობ ლაბანს: რაი ესე ჰყავ, ანუ აჰა რაქელისთვს 
გმონებდ? რაისათვს შეურაცხ-მყავ მე. 29 და თქუა ლაბან: არა 
არს ჩუენსა ადგილსა ეგრეთ-მიცემად უმრწემესი უწინარეს 
უხუცესისა. 27 აღასრულენ სხუანი-ღა წელნი და მიგცე იგი შენ 
საქმისა მისთვს. რომელსა იქმოდი ჩემ თანა მერმეცა შვდ წელ. 
28 და ყო იაკობ ეგრეთ და აღასრულნა სხუანი წელნი. 29 და 
მისცა მას ლაბან ასული თვსი რაქელ ცოლად მისა და რაქელს 
მისცა ბალა, მჭყევალი თვსი, მისა მყევლად. 39 და შევიდა 
იაკობ რაქელისა და შეიყუარა იგი უფროის ლიასსა და 
ჰმონებდა მას შვდ წელ-ღა სხუა. 31 და იხილა ღმერთმან, 
რამეთუ სძულს ლია. განაღო საშოი მისი. ხოლო რაქელ იყო 


ბერწ. 32 მიუდგა ლია და უშვა იაკობს ძე. და უწოდა სახელი 
მისი რუბენ და თქუა: რამეთუ იხილა უფალმან სიმდაბლე ჩემი 
და მომცა მე შვილი და აწ შემიყუაროს მე ქმარმან ჩემმან. 33 
და მერმე მიუდგა ლია და უშვა ძე მეორე იაკობს და თქუა: 
რამეთუ ისმინა უფალმან ვედრებისა ჩემისა და იხილა, 
ვითარმედ ვსძულ მე, და მომცა მე შვილი მეორე. და უწოდა 
სახელი მისი სვმეონ. 34 და მერმე მიუდგა და შვა ძე და თქუა: 
ამიერითგან ჩემდამო იყოს ქმარი ჩემი, რამეთუ უშვენ მას სამ 
ძე და უწოდა სახელი მისი ლევი. 35 და მერმე მიუდგა და შვა ძე 
და თქუა: აწ უკვე აღუვარო უფალსა და. უწოდა სახელი მისი 
იუდა. და დადგა შობისაგან. 


თავი 30 


1 და ვითარცა იხილა რაქელ, რამეთუ არა უშვა ძე იაკობს, და 
ეშურებოდა რაქელ ლიას, დასა თვსსა, და ჰრქუა იაკობს: მეც 
მე შვილი; უკუეთუ არა, მოვკუდე მე. 2 განურისხნა იაკობ 
რაქელს და ჰრქუა: ნუუკუე, ნაცუალი ღმრთისა ვარი მე, 
რომელმან დაგაკლო შენ ნაყოფი მუცლისა შენისა. 3 ხოლო 
რაქელ ჰრქუა იაკობს: აჰა ეგერა, ბალა, მჭევალი ჩემი შევედ 
უკუე მისა და მიშუეს მე მუყლთა ჩემთა ზედა და შვილიერ 
ვიქმნე მეცა მისგან. 4 და მისცა მას რაქელ ბალა, მჟევალი 
თვსი, ცოლად და შევიდა მისა იაკობ. ? და მიუდგა ბალა, 
მყევალი რაქელისი, ღა უშვა ძე იაკობს. 9 და თქუა რაქელ: 
მისაჯა მე ღმერთმან და ისმინა ვედრებისა ჩემისა და მომცა მე 
შვილი. ამისთვს უწოდა სახელი მისი დაან. 7 და მერმე მიუდგა 
ბალა, მჭყევალი რაქელისი, და შვა ძე მეორე. 8 და თქუა 
რაქელ: შემეწია მე ღმერთი და მივესწორე დასა ჩემსა და 
უწოდა სახელი მისი ლეფთალემ. ? და ვითარცა იხილა ლია, 
რამეთუ დადგა შობისაგან, მოიყუანა ზელფა, მჭევალი თვსი, 
და მისცა იგი იაკობს ცოლად და შევიდა მისა მიმართ იაკობ. 19 
და მიუდგა ზელფა, მყევალი ლიასი, და უშვა იაკობს ძე. 11 და 
თქუა: კეთილ და ბედნიერ, და უწოდა სახელი მის გაად. 12 და 
მერმე მიუდგა ზელფა, მყევალი ლიასი, და შვა ძე მეორე. 13 და 
თქუა ლია: ნეტარ ვარ მე, რამეთუ მნატრიდენ მე დედანი. და 
უწოდა სახელი მისი ასერ. 14% განვიდა რუბენ დღესა 
ზაფხულისასა ცხელსა და პოვა ვაშლი მანდრაგორი ველსა 
ზედა და მოართუა იგი ლიას, დედასა თვსსა. და ჰრქუა რაქელ 
დასა თვსსა: მომეც მანდრაგორი ძისა შენისანი. 12 და ჰრქუა 
მას ლია: ვერ კმა არს შენდა, რამეთუ მიმიღე ქმარი ჩემი? და 
აწ მანდრაგორიცა ძისა ჩემისა მი-ვე-იღო-ა? ჰრქუა მას რაქელ: 
აჰა ეგერა, შევედინ შენდა ამას ღამესა მანდრაგორთა წილ 
ძისა შენისათა. 190 შემოვიდა იაკობ ველით მიმწუხრი. და 
განვიდა ლია მიგებებად მისა და ჰრქუა: ჩემდა შემოხვდე 
დღეს, რამეთუ მომიყიდიე შენ მანდრაგორთა წილ ძისა 


შენისათა. და შევიდა მისა მას ღამესა. 17 და ისმინა ღმერთმან 
ლიასი. და მიუდგა და უშვა იაკობს ძე მეხუთე. 18 და თქუა ლია: 
მომცა მე ღმერთმან სასყიდელი ჩემი ამისთვს, რამეთუ მივეც 
მჭევალი ჩემი ქმარსა. და უწოდა სახელი მისი იზაქარ, რომელ 
არს სასყიდელი. 13? და მიუდგა ლია და უშვა იაკობს, ძე 
მეექუსე. 22– და თქუა ლია: მომანიჭა მე ღმერთმან ნიჭი 
კეთილი. ამიერითგან სათნო-მიყოს მე ქმარმან ჩემმან, რამეთუ 
უშვენ ძენი ექუსნი. და უწოდა სახელი მისი ზაბულონ. 21 და 
ამისა შემდგომად შვა ასული და უწოდა სახელი მისი დინა. 22 
ხოლო მოევსენა ღმერთსა რაქელ და შეისმინა მისი და განაღო 
საშოი მისი. 23 მიუდგა და უშვა იაკობს ძე და თქუა რაქელ: 
მომისპო მე ღმერთმან ყუედრებაი ჩემი. 24 და უწოდა სახელი 
მისი იოსებ. და თქუა რაქელ: შემძინა მე ღმერთმან შვლი 
სხუაილ. 22 და იყო, ვითარცა შვა რაქელ იოსები, ჰრქუა იაკობ 
ლაბანს: წარმავლინე მე, და წარვიდე ქუეყანად ჩემდა, და 
ადგიდ ჩემდა. 265 და მომცენ მე ცოლნი ჩემნი და შვილნი ჩემნი, 
რომელთათვს გმონებდ შენ, რათა წარვიდე, რამეთუ შენ იცი 
მონებაი ჩემი, რომელ გმონე შენ. 27 ჰრქუა მას ლაბან: უკუეთუ 
ვჰპოვე მადლი წინაშე შენსა, ვისმინო, თუ მაკურთხა მე 
ღმერთმან შემოსლვასა შენსა. 28 და თქუა: განიჩინე 
სასყიდელი შენი ჩემ თანა და მე მიგცე შენ. 29 ჰრქუა მას იაკობ: 
შენ იცი, რამეთუ გმონე შენ და რაოდენ იყო საცხოვარი შენ ჩემ 
თანა, რამეთუ მცირედ იყვნეს, რაოდენ-იგი იყვნეს ჩემ წინაშე. 
30 და აღგაორძინა სიმრავლედ და გაკურთხა შენ უფალმან 
ღმერთმან ფერვსა ჩემსა, აწ უკუე ოდეს-ღა ვიშენო თავისა 
ჩემისა სახლი. 31 ჰრქუა მას ლაბან: რაი მიგცე შენ? ჰრქუა მას 
იაკობ: ნუ რას მომცემ მე. უკუეთუ ჰყო სიტყუაი ესე ჩემი, 
კუალად ვჰმწყსიდე-ღა ცხოვართა შენთა და ვსცვიდე. 32 
წარმოავლინე ყოველი ცხოვარი შენი დღეს და გამოარჩიე 
მიერ ყოველი ცხოვარი ფერით ტარიგთაგან და ყოველი 
სპეტაკი და სხურებული თხათაგან. ესე იყო სასყიდელად 
ჩემდა. 33 და შეისმინოს ჩემი სიმართლემან ჩემმან ამას დღესა 
შინა ხვალე, რამეთუ არს სასყიდელი ჩემი შენ თანა: ყოველი, 
რომელი არა იყოს სხურებულ და მოთეთრე თხათა შორის და 


სპეტაკ და ფეროი კრავთა შორის, წოდებულ იყავნ ჩემდა. 34 
ჰრქუა მას ლაბან: იყავნ სიტყვსაებრ შენისა! 32 და განარჩია 
მას დღესა შინა ვაცები სხურებული და სპეტაკი და ყოველი 
თხაი ნეზვ ჭრელი და სპეტაკი, და ყოველი-ვე, რომელი იყო 
თეთრ მათ შორის, და ყოველივე, რომელი იყო ფეროი კრავთა 
შორის, და მისცა მას, ჟელითა ძეთა თვსთათა და სამწყოსოი 
თვს-თვსად. 365 განაშორა გზასა სამისა დღისასა შორის მათსა 
და შორის იაკობისა. და იაკობ ჰმწყსიდა ცხოვართა ლაბანისთა 
ნეშტთა. 37 ხოლო იაკობ მოიღო კუერთხი ბრაწისა და 
ნიგუზისაი და ძელქვსაი ნედლი და გამოქურთნა იგი იაკობ, 
ნაქრთუენად თეთრად, გარე შემძრველმან სიმწვანისამან, 
ხოლო დააჩნდა კუერთხთა მათ თეთრი იგი, რომელ 
გამოქურთნა ჭრელად. 38 და დაუსხა კუერთხები იგი წინა 
ისარნებსა მას წყლისსასუმელსა, რათა, რაჟამს მოვიდეს 
ცხოვარი სუმად წყლისა წინაშე კუერთხთა მოსლვასა მათსა 
სუმად. 3? მიხედოდიან ცხოვართა მათ და ისახოდიან 
კუერთხებსა მას და შობდეს სპეტაკსა და ჭრელსა და 
ნაცრისფერად სხურებულსა. 49 ხოლო ტარიგები იგი დაარჩია 
იაკობ და დაადგინა წინაშე ცხოვართა მათ ვერძი მოსპეტაკე 
და ყოვლად ჭრელი ტარიგთა შორის და განაშორვა სამწყსო 
იგი თვსაგან და არა შერთო იგი ცხოვართა ლაბანისთა. 41 და 
იყო მას ჟამსა შინა, ოდეს მაკდებიედ ცხოვარნი და მუცლად- 
იღებდენ, დაასხის იაკობ კუერთხები იგი წინაშე ცხოვართა მათ 
ისარნებსა შორის წყლის სასხმელსა მას, რათა მუცლად-იღონ 
მათ კუერთხებისა მის სახედ. 42 და რაჟამს შობედ, არა 
დაასხის. და იყო უნიშნოი იგი ლაბანისაი, ხოლო ნიშნოანი იგი 
იაკობისა. 43 და განმდიდრდა კაცი იგი ფრიად ფრიად და იყო 
მისი საცხოვარი ფრიად: ზროხაი, და მონაი და მყევალი, 
აქლემი და ვირები. 


თავი 31 


1 და ესმა იაკობს სიტყუაი ძეთა ლაბანისთა, ვითარ-იგი 
ეტყოდეს: მიგვიღო იაკობ ყოველივე მამისა ჩუენისა და მამისა 
ჩუენისათა მოიგო ყოველი ესე დიდებაი. 2 და იხილა იაკობ 
პირი ლაბანისი და არა იყო მისა მიმართ, ვითარ-იგი 
გუშინდელსა და ძოღანდელსა დღესა. 3 და ჰრქუა უფალმან 
იაკობს: მიიქეც ქუეყანად მამისა შენისა და ქუეყანად 
ნათესავისა შენისა და ვიყო მე შენ თანა. “ მიავლინა იაკობ და 
მოუწოდა ლიას და რაქელს ველად, სადა-იგი იყო სამწყსოი. 2 
და ჰრქუა მათ: ვხედავ მე პირსა მამისა თქუენისა, რამეთუ არა 
არს ჩემდა მომართ, ვითარ-იგი გუშინ და ძოღან. და ღმერთი 
მამისა ჩემისა იყოს ჩემ თანა. 9 თქუენ თვთ იცით, რამეთუ 
ყოვლითა ძალითა ჩემითა ვჰმონე მამასა თქუენსა. ” ხოლო 
მამამან თქუენმან დამაკლო და ცვალა სასყიდელი ჩემი ათისა 
ტარიგისაი და არა უტევა მას ღმერთმან ბოროტის-ყოფად 
ჩემდა. 8 უკუეთუ თქუას: ვითარმედ ჭრელი იგი იყავნ შენდა 
სასყიდელად, შობდენ ყოველნივე ცხოვარნი ჭრელსა. და 
უკუეთუ ესრეთ თქუას: იყვნედ სპეტაკნი სასყიდელად შენდა, 
შობდენ ყოველნივე ცხოვარნი სპეტაკსა. 9? და მოუღო 
ღმერთმან ყოველივე იგი საცხოვარი მამისა თქუენისა და 
მომცა მე. 19 და იყო, რაჟამს მაკდებოდეს ცხოვარნი და 
მუცლად-იღებდეს, ვიხილე თუალითა ჩემითა ძილსა შინა: და 
აჰა, ვაცები და ვერძები აღვიდოდა ცხოვართა და თხათა 
სპეტაკი და ჭრელი და ნაცრისფერად სხურებული. 11 და მრქუა 
მე ანგელოზმან უფლისამან ძილსა შინა: იაკობ, იაკობ. მე 
ვარქუ ვითარმედ: რაი არს? და თქუა: 12 აღიხილენ თუალნი 
შენნი და იხილენ ვაცები ესე და ვერძები, აღმავალი ცხოვართა 
და თხათა სპეტაკთა და ჭრელთა და ნაცრისფერად 
სხურებულთა, რამეთუ მე ვიხილე, რასა-იგი ლაბან გიყოფს შენ. 
13 მე ვარ ღმერთი შენი, რომელი გეჩუენე შენ ადგილსა 
ღმრთისასა, სადა-იგი სცხე ჩემდა ძეგლსა და აღმითქუ მე 
აღთქუმაი. აწ აღდეგ და განვედ ამიერ ქუეყანით და მივედ შენ 


ქუეყანასა შობისა შენისასა და ვიყო მე შენ თანა. 14 მიუგეს ლია 
და რაქელ და ჰრქუეს მას: ნუუკუე ამიერითგან არს ნაწილ და 
სამკვდრებელ სახისა შინა მამისა შენისასა? 12 ანუ არა, 
ვითარცა უცხონი შერაცხილ ვართ მის წინაშე, რამეთუ 
განმყიდნა ჩვენ და შეჭამა შეჭმით ვეცხლი ჩუენი. 19 ყოველივე 
სიმდიდრე და დიდებაი, რომელი მოუღო ღმერთმან მამისაგან 
ჩუენისა, ჩუენდა იყოს და შვლთა ჩუენთა. აწ რაი-იგი გრქუა შენ 
ღმერთმან შენმან, ეგრეცა ყავ: 17 აღდგა იაკობ და წარიყვანნა 
ცოლნი თვსნი და ყრმანი და აღსხნა იგინი აქლემებსა. 18 და 
წარიღო ყოველივე მონაგები მისი და ყოველი ჭურჭელი მისი, 
რომელ მოიგო შუამდინარეს და ყოველივე, რაიცა იყო მისი. 
და წარმემართა მისლვად ისაკისასა, მამისა თვსისა, ქუეყანად 
ქანანისა. 1? ხოლო ლაბან მივიდოდა რისვად ცხოვართა 
თვსთა. და მოიპარნა რაქელ კერპნი მამისა თვსისანი. 29 და 
დაუმალა იაკობ ლაბანს ასურსა და არა უთხრა, რამეთუ 
წარივლტის. 21 და წარივლტოდა იგი და ყოველივე მისი. და 
წიაღყდა მდინარესა და მიმართა მთასა მას გალადისასა. 22 
უთხრეს ლაბანს ასურსა დღესა მესამესა. ვითარმედ წიაღყდა 
იაკობ. 23 და წარიყუანნა მის თანა ყოველნი ძენი მისნი, ლაბან 
დევნა-უყო იაკობს გზასა შვდისა დღისასა და ეწია მას მთასა 
გალადისასა. 24 ხოლო მოვიდა ღმერთი ლაბანისა ჩუენებად 
ღამე და ჰრქუა მას: ეკრძალე, ნუუკუე ეტყოდე იაკობს 
ფიცხელად და ეწია ლაბან იაკობს. 2? ხოლო იაკობს აღედგა 
კარავი მთასა მას ზედა, და ლაბან დაადგინა ძმანი თვსნი 
მთასა მას ზედა გალაადისა. 29 და ჰრქუა ლაბან იაკობს: რა0 
ესე მიყავ? რაისა იდუმალ წარმოივლტოდე? დამპარენ-ცა და 
წარმოიყუანენ ასულნი ჩემნი, ვითარცა ტყუენი მახვლითა. 27 
და თუმცა მითხრა მე, წარმო-მცა-გგზავნე შენ სახიობითა, 
ბობღნითა და ქნარითა. 28 არა ვღირდია ამბორის-ყოფად 
ყრმათა ჩემთა და ასულთა ჩემთა? ხოლო აწ უგუნურად ჰყავ. 29 
და აწცა შემძლებელ არს ყელი ჩემი ბოროტის-ყოფად შენდა. 
არამედ ღმერთმან მამისა შენისამან მრქუა მე გუშინ: ეკრძალე 
თავსა შენსა, ნუუკუე ეტყოდი იაკობს ბოროტსა. 39 და აწ 
წარმოსრულ ხარ, გულის თქუმით გულმან გითქუა წარსლვად 


სახედ მამისა შენისა. გარნა რაისათვს წარმოიპარენ ღმერთნი 
ჩემნი? 31 მიუგო იაკობ და ჰრქუა ლაბანს: რამეთუ შემეშინა და 
ვთქუ: ნუუკუე მიმიხუნე ასულნი შენნი და ყოველივე ჩემი. 32 
მიუგო იაკობ და ჰრქუა: რომლისა თანა ჰპოვნე ღმერთნი 
შენნი, არა ცხონდეს წინაშე ძმათა ჩემთა აწ უკუე იცან ყოველი, 
რაი არს შენი ჩემ თანა, და მიიღე. და ვერარაი იცნა მის თანა 
არცა ერთი რაი. არა იცოდა იაკობ, რამეთუ რაქელ, ცოლმან 
მისმან, წარმოიპარნა იგინი. 33 შევიდა ლაბან და აღიხილა 
სახლი ლიასი და არა პოვა, გამოვიდა სახლისაგან ლიაისა და 
აღიხილა სახლი იაკობისი და არა პოვა, და სახლები ორთავე 
მყევალთა და არა პოვა. და შევიდა სახლსა რაქელისსა. 34 
ხოლო რაქელ მოიხუნა კერპნი იგი და ქუე შესხნა იგინი 
პალანთა აქლემისათა და დაჯდა მათ ზედა. 352 და პრქუა მამასა 
თვსსა: ნუ მძიმე-გიჩნ, უფალო, ვერ ძალ-მიც აღდგომად შენ 
წინაშე, რამეთუ ჩუეულებათა დედათასა ვარ მე. აღიხილა 
ლაბან ყოველივე სახლნი და არა პოვა კერპნი იგი. 39 
განრისხნა იაკობ და ჰლალვიდა ლაბანს. და ჰრქუა: რაი არს 
ბრალი ჩემი და შეცოდებაი ჩემი. რამეთუ მდევნი? 37 და 
აღიხილე ყოველი ჭურჭელი სახლისა ჩემისა? რაი ჰპოვე 
ყოვლისაგან ჭურჭლისა სახლსა შენისასა? დადევ აქა წინაშე 
ყოველთა ძმათა შენთა და ჩემთა და გუამხილონ საშუალ 
ორთავე. 38 ესე ოცი წელ არს, ვინათგან ვარ მე შენ თანა. 
ცხოვარნი შენნი და თხანი შენნი არა უშვილო იქმნნეს, ვერძნი 
ცხოვართა შენთანი არა შევჭამენ. 39 ნამყეცავი არა სადა 
მოგართვი შენ; მე ვზღევდ თავით ჩემით ნაპარევსა დღისასა და 
ნაპარევსა ღამისასა; ვიქმენ ისართა თანა. 49 შევიწვებოდე 
სიცხითა დღისათა და ნეფხვითა ღამისათა და განყენებულ იყო 
ძილი თუალთაგან ჩემთა. 41 ესე ოცი წელი არს ჩემი, ვინათგან 
ვარ მე სახლსა შენსა. გმონე შენ ათოთხმეტი წელი ორთა 
ასულთა შენთათვს და ექუს წელ ცხოვართა შენთა ზედა და 
შეურაცხ-ჰყავ ყოველი სასყიდელი ჩემი ათთა მათ 
ტარიგთათვს. 42 არა თუმცა ღმერთი მამისა ჩემისა აბრაჰამისა 
იყო ჩემ თანა და შიში ისაკისი, აწ ცალიერი-მცა გამომავლინე 
მე. სიმდაბლე ჩემი და შრომაი ყელთა ჩემთა იხილა ღმერთმან 


და გამხილა გუშინ. 43 მიუგო ლაბან და ჰრქუა იაკობს: ასულნი 
ესე - ასულნი ჩემნი და ძენი ესე - ძენი ჩემნი და საცხოვარი ესე 
- საცხოვარი ჩემი. და ყოველსა ამას რომელსა ჰხედავ, ჩემი 
არს, და ასულთა ამათ ჩემთათვს რაი ვჰყო დღეს, ანუ შვილთა 
მათთა, რომელნი შვენ? ““ აწ მოვედ და აღვითქუათ აღთქუმაი 
მე და შენ და იყოს საწამებელ შორის შენსა და ჩემსა. და ჰრქუა 
მას: აჰა ესერა, არა ვინ არს ჩუენ თანა, აჰა ესერა. ღმერთი არს 
მოწამე შორის შენსა და ჩემსა. “?2 და მოიღო იაკობ ლოდი და 
აღდგა იგი ძეგლად. 45 და ჰრქუა იაკობ ძმათა თვსთა: 
შეკრიბეთ ლოდები. და შეკრიბეს ლოდები და აღდგეს 
ბორცუსა. და ჭამეს ბორცუსა მის თანა. 47 და ჰრქუა და უწოდა 
ლაბან ბორცვ მოწმობათა და იაკობ უწოდა ბორცუ მოწამე, 
თვთოეულმან განმარტებით ენათა თვსთათა. 48 ჰრქუა ლაბან 
იაკობს: ბორცვ ესე მოწამე არს შორის ჩემსა და შენსა დღეს. 
და უწოდა მას ლაბან ბორცუ წამებისაი, ხოლო იაკობ უწოდა 
ბორცუ მოწამე. და ჰრქუა ლაბან იაკობს: აჰა ესერა, ბორცვ ესე 
და ძეგლი, რომელი აღმართე შორის ჩემსა და შენსა, წამებს 
ბორცვ ესე და ძეგლიცა ესე წამებს. ამისთვს ეწოდა სახელი 
მისი ბორცუ წამებისაი. 4? და ხილვაი იგი, რომელ იხილე, 
იხილენ ღმერთმან შორის ჩემდა და შენსა, რამეთუ 
განვეშორებით მოყუასი მოყუასისა. 29 უკუეთუ დაამდაბლნე 
ასულნი ჩემნი, უკუეთუ ისხნე ცოლნი სხუანი ასულთა ჩემთა 
ზედა, იხილე, არა ვინ არს მოწამე თვნიერ ღმრთისა, რომელი 
დგას და ხედავს. 21 და ჰრქუა ლაბან იაკობს: აჰა, ბორცვ ესე 
და ძეგლი. რომელი დავაფუძენით შორის ჩემსა და შორის 
შენსა. 22 იყოს მოწამედ ბორცვ და მოწამედ ძეგლი, რამეთუ 
არცა მე წიაღ-მოვიდე ძეგლსა ამას, და ნურ-ცა შენ 
წიაღმოხვალ ჩემდა ბორცუსა ამას და ძეგლსა ბოროტებით. 23 
ღმერთმან აბრაჰამისმან და ღმერთმან ნაქორისმან საჯენ 
შორის ჩუენსა, ღმერთმან მამათა მათთამან. და ფუცა იაკობ 
შიშსა მამისა თვსისა ისაკისსა. ?“ და შეწირა მსხუერპლი იაკობ 
მთასა მას თანა და ხადა ყოველთა ძმათა თვსთა. ჭამეს და 
სუეს და დაიძინეს მთასა მას. 22 და აღდგა ლაბან განთიად და 
ამბორს-უყო ძეთა მისთა და ასულთა თვსთა და აკურთხნა 


იგინი და მიიქცა ლაბან და წარვიდა ადგიდ თვსა. და იაკობ 
წარვიდა გზასა თვსსა. 


თავი 32 


1 და აღიხილნა იაკობ თუალნი და იხილა ბანაკი ღმრთისაი 
დაბანაკებული და შეემთხვნეს მას ანგელოზნი ღმრთისანი. 2 
ხოლო იაკობ თქუა, რაჟამს იხილნა იგინი: ბანაკი წმიდაი არს 
ესე და უწოდა ადგილსა მას ბანაკებ. 3 წარავლინნა იაკობ 
მაუწყებელნი წინაშე ესავისა, ძმისა თვსისა, ქუეყანად სეირად, 
სოფელსა ედომისასა. 4 ამცნო მათ და ჰრქუა: ესრე არქუთ 
უფალსა ჩემსა ესავს: ესრე იტყვს მონა შენი იაკობ: ლაბანის 
თანა ვმწირობდ და ვყოვნე ვიდრე აქამომდე. ? და მოვიგე 
ზროხაი და ვირები და ცხოვარი, მონები და მყევლები. და 
მივავლინე უფლისა ჩემისა ესავისა თხრობად, რათა პოოს 
მონამან შენმან მადლი წინაშე შენსა. 9 და მოიქცეს და მოვიდეს 
მაუწყებელნი იგი იაკობისა და ჰრქუეს: მივედით ესავისა, ძმისა 
შენისა, და აჰა, იგიცა მოვალს შემთხუევად შენდა და ოთხასნი 
კაცნი მის თანა. 7 ხოლო იაკობს შეეშინა ფრიად და 
უღონოებად. განყო ერი მისი მის თანა და ცხოვარი და ზროხა 
ღა აქლემი ორად ბანაკად. 8 და თქუა იაკობ: უკუეთუ მოვიდეს 
და ბანაკი ესე ერთი მოსრას, განერეს მეორე იგი ბანაკი 
საცხორებელად. 9? და თქუა იაკობ: ღმერთო მამისა ჩემისა 
აბრაჰამისო და ღმერთო ისაკისო, უფალო, რომელმან მარქუ 
მე: წარვედ ქუეყანად საშოისა შენისა, კეთილი გიყო შენ. 19 კმა 
არს ჩემდა ყოვლისაგან სიმართლისა და ყოვლისაგან 
ჭეშმარიტებისა, რომელი უყავ მონასა შენსა, რამეთუ ამით 
კუერთხითა წიაღმოვჰჭედ იორდანესა ამას და, აწ ესერა, 
ვიქმენ ორად ბანაკად. 11 განმარინე მე, ჟელთაგან მისა ჩემისა 
ესავისთა, რამეთუ მეშინის მე მისგან, ნუუკუე მოვიდეს და 
მომკლას მე და დედანი შვილთა ზედა. 12 შენ სთქუ: კეთილად 
კეთილი გიყო შენ და ვყო ნათესავი შენი ვითარცა ქვშაი0 
ზღვსაი, რომელი არა აღირაცხების სიმრავლისაგან. 13 და 
დაიძინა მუნ ღამესა მას. და მოიღო რომელ-იგი მოაქუნდა 
ძღუენი, და მიუძღუანა ესავს, ძმასა თვსსა. 14 თხანი ორასი, 
ვაცნი ოცნი, ცხოვარნი ორასი, ვერძნი ოცნი. 12 და აქლემი 


კდალი და კიცვები მათი ოცდაათი, ზროხაი ორმეოცი და 
კუროი ათი, ვირნი ოცნი და კარაულნი ათნი. 19 და მისცა იგი 
ჭელთა მონათა მისთასა სამწყსო თვს-თვს და ჰრქუა მათ: 
წარვედით წინაშე ჩემსა და ხანი დაუტევეთ სამწყსოი და 
სამწყსოსა. 17 და ამცნო პირველსა მას და პრქუა: უკუეთუ 
შეგემთხვოს შენ ესავ, ძმაი ჩემი, და გკითხოს შენ და გრქუას: 
ვისი ხარ, ანუ ვიდრე ხუალ და ვისი არს, რომელი-ესე ვალს 
წინაშე შენსა? 18 არქუ შენ: მონისა შენისა იაკობისი; ძღუენი 
რომელი მიუძღუანა უფალსა ესავს და აჰა, იგი შემდგომად 
ჩუენსა მოვალს. 1? ესრეთ ამცნო პირველსა და მეორესა და 
მესამესა და ყოველთავე, რომელნი ვიდოდეს წინაშე მისა, და 
ამის სიტყვსაებრ ეტყოდეთ თქუენ ესავს, რაჟამს გპოვნეს მან. 
20 და არქუთ: აჰა, მონა შენი იაკობ მოვალს შედგომად ჩუენსა. 
რამეთუ თქუა: მოვამშვდო ძღუენითა ამით, წინაისწარ ჩემსა 
წარძღუანულითა, და მისა. შემდგომად ვიხილო პირი მისი; ვინ 
იცის, შემიწყნაროს. 21 და შემიმთხვოს მე. და წინა უძღოდა 
ძღუენი იგი წინაშე მისა. ხოლო მან დაიძინა ღამესა მას 
სავანესა მას. 22 და აღდგა მას ღამესა და მოიყვანნა ორნი იგი 
ცოლნი თვსნი რა ორნი მყევალნი და ათორმეტნი ძენი მისნი 
და წიაღმოყდა წიაღმოსლვასა მას რაბოკისასა და 
წარმოიყუანნა იგინი. 23 და წიაღმოჭდა ნაღუარევსა მას და 
წიაღმოიკრიბა ყოველივე, რა-ცა იყო მისი. 24 და დადგა იგი 
მარტოი მუნ. და ერკინებოდა მას კაცი ვიდრე განთიადმდე. 23 
და ვითარ იხილა, რამეთუ ვერ უძლავს მისსა მიმართ, შეახო 
ვრცელსა ბარკლისა მისისასა დ, დაუბუშა ვრცელი ბარკლისაი 
იაკობისი ბრძოლასა მას მისსა მის თანა. 29 და თქუა: 
განმიტევე მე, რამეთუ აღმოჭდა ცისკარი, ხოლო მან ჰრქუა 
მას: არა განგიტეო შენ, ვიდრემდე მაკურთხო მე. 27 და მან 
ჰრქუა: რაი არს სახელი შენი? ხოლო მან ჰრქუა: იაკობ. 28 და 
მან ჰრქუა: არღარა გერქუას შენ ამიერითგან იაკობ, არამედ 
ისრაცლ იყოს სახელი შენი. რამეთუ განსძლიერდი ღმრთისა 
თანა და კაცთა თანაცა ძლიერ იყო. 29 ხოლო ჰკითხა იაკობ და 
ჰრქუა: რაი არს სახელი შენი? და მან ჰრქუა: რაისათვს 
იკითხავ სახელსა ჩემსა? და იგი არს საკვრველ. და აკურთხა 


იგი მუნ. 3? და უწოდა იაკობ ადგილსა მას ხილვაი ღმრთისაი, 
რამეთუ ვიხილე ღმერთ პირისპირ და ცხოვნდა სული ჩემი. 31 
და აღმოუჭდა მას მზე. და ვითარცა წარვიდა ხილვაი იგი 
ღმრთისაი, კელობდა იგი ბარკლითა მით. 32 ამისთვს არა 
ჭამონ ძეთა ისრაცლისათა ძარღვ, რომელი დაუბუშდა, 
რომელი არს ვრცელსა ბარკლისასა ვიდრე დღეინდელად 
დღედმდე, რომელსა შეახო ვრცელსა ბარკლისასა ძარღუსა 
იაკობისსა, რომელ დაუბუშა. 


თავი 33 


1 აღიხილნა თუალნი თვსნი იაკობ და იხილა, აჰა, ესავ, ძმა0 
მისი, მომავალი და ოთხასი კაცი მის თანა. ? და განუყვნა 
ყრმანი იგი ლიას და რაქელს და ორთა მათ მყევალთა. და 
დაადგინა ორნი იგი მჭევალნი პირველად, და ლია და ყრმანი 
მისნი შემდგომად, და რაქელ და იოსებ უკანაისკნელ. 3 და 
იაკობ წარუძღუა წინაშე მათსა და თაყუანის-სცა მას ქუეყანასა 
ზედა შვიდგზის ვიდრე მიახლებადმდე ძმისა თვსისა. 4 და 
მირბიოდა ესავ შემთხუევად მისა და მოეხვა და ამბორს-უყო 
და დასდვა პირი მისი ზედა ქედსა იაკობისასა; და ტიროდეს 
ორნივე. ? და მიხედა და იხილნა ცოლნი მისნი და ყრმანი და 
ჰრქუა: რაი გეყვიან ესენი? და მან ჰრქუა: ყრმანი ესე, რომელ 
მე შემიწყალა ღმერთმან, მონაი შენი. 9 და მოეახლნეს 
მჭევალნი იგი და ყრმანი მათნი და თაყუანის-სცეს. 7 და 
მოეახლა ლია და შვილი მისნი და თაყუანის-სცეს, და ამისა 
შემდგომად მოეახლნეს რაქელ და იოსებ და თაყუანის-სცეს. 8 
მიუგო და ჰრქუა ესავ: შენი არსა ყოველნი ესე ბანაკები, 
რომელ შემემთხვა? და მან მიუგო მას: რათა პოვოს მადლი 
მონამან შენმან წინაშე შენსა. ? ჰრქუა მას ესავ: არს ჩემი 
ფრიად, ძმაო, გეყავნ შენ შენივე. 19 ხოლო იაკობ თქუა: უკუეთუ 
ვპოვე მადლი წინაშე შენსა, მიიღე ძღუენი ყელთაგან ჩემთა 
ამისთვს, რამეთუ ვიხილე პირი შენი, ვითარცა ვინ იხილის 
პირი ღმრთისა, ჯერ-მიჩინე. 11 და მიიღე კურთხეული ესე, 
რომელ მოგართუ შენ, რამეთუ შემიწყალა მე ღმერთმან და 
არს ჩემი ფრიად. და აიძულა მას და მიიღო. 12 ჰრქუა მას ესავ: 
აღვდგეთ და წარვიდეთ მართლ. 13 ჰრქუა მას მან: უფალმან 
ჩემმან იცის, რამეთუ ყრმანი ჩემნი ჩჩვლ არიან და ზროხა და 
ცხოვარი ჩემნი შობენ ოდენ. უკუეთუ წარვიქცინე იგინი დღე 
ერთ, გინა თუ ორ დღე, მოსწყდეს ყოველნი საცხოვარნი ჩემნი. 
14 წარვედინ უფალი ჩემი წინაშე მონისა თვსისა და მე შეუძლო 
გზასა ზედა მოცალედ სლვით წინაშე ჩემსა და შემდგომად 
ყრმათა მისლვადმდე ჩემდა უფლისა ჩემისა სეირად. 1” ჰრქუა 


მას ესავ დაუტეო ერისა ამისგან შენ თანა, რომელი არს ჩემ 
თანა. ხოლო მან ჰრქუა: რაისათვს? ესე კმა არს, რამეთუ ვპოვე 
მადლი წინაშე შენსა, უფალო. 15 და მიაქცია ესავ მას დღესა 
შინა გზასა თვსსა სეირად. 17 და იაკობ წარმოვიდა კარვობად 
და იქმნა მუნ სახლი და საცხოვარსა თვსსა უქმნა საყოფელი. 
ამისთვს უწოდა სახელი ადგილისა მის კარვებ. 18 და მოვიდა 
იაკობ სალემ ქალაქად სიკიმიელთა, რომელ არს ქუეყანასა 
ქანანისასა, ოდეს-იგი მოვიდოდა შუა მდინარით ასურეთისათ, 
და დაიბანაკა წინაშე პირისპირ ქალაქსა მას. 19 და მოიგო 
ნაწილი იგი ველისაი, სადა-იგი აღდგა კარავი თვსი, 
ემორისგან, მამისა სვქემისა, ასის ტარიგისა. 2? და აღმართა 
მუნ საკურთხეველი და ხადა სახელსა ღმრთისა ისრაცლისასა. 


თავი 34 


1 გამოვიდა დინა, ასული ლიასი, რომელ უშვა იაკობს, 
განცდად ასულთა მის სოფლისათა. ? და იხილა იგი სვქემ, 
ძემან ემორისმან, ქორეველმან, მთავარმან მის ქუეყანისამან 
და მიიყვანა იგი მისდა და დაწვა მის თანა და დაამდაბლა იგი. 
3 და შეეყო სული მისი დინას, ასულსა იაკობისასა, და შეიყუარა 
ქალი იგი და ეტყოდა გონებისაებრ მისისა. 4 მიუგო სვქემ 
მამასა თვსსა და ჰრქუა: მომგუარე მე ყრმაი ესე ცოლად. 2? 
იაკობს ესმა, რამეთუ შეაგინა ასული მისი ძემან ემორისმან, 
დინა, ასული მისი. ხოლო ძენი მისნი იყვნეს საცხოვარსა მისსა 
თანა ველსა გარე, და დაიდუმა იაკობ ვიდრე მოსლვადმდე 
მათა. 9 გამოვიდა ემორ, მამაი სვქემისაი, იაკობისა სიტყუად 
მისა. ” ხოლო ძენი იაკობისნი მოვიდეს ველით. ვითარცა ესმა 
ესე, შეწუხნეს იგინი და მწუხარებაი იყო მათა დიდად, რამეთუ 
სარცხვნელ იქმნა ისრაცლსა შორის, ვითარმედ დაწვა ასულისა 
თანა იაკობისა, და არა ეგრე იყოს. 8 ეტყოდა მათ ემორ და 
ჰრქუა: ძემან ჩემმან, სვქემ, აღირჩია სულითა ასული თქუენი. 
მოეცით მას იგი ცოლად. 3? გუემზახენით ჩუენ და ასულნი 
თქუენნი მომცენით ჩუენ და ასულნი ჩუენნი მიუთხოენით ძეთა 
თქუენთა. 19 და ჩუენ შორის დაემკვდრენით, რამეთუ, აჰა 
ესერა, ქუეყანა ჩუენი ფართო არს წინაშე თქუენსა, დაეშენენით, 
და ივაჭრებდით მას ზედა და მოიგებდით მას შინა. 11 ჰრქუა 
სვქემ მამასა მისსა და ძმათა მისთა: ვჰპოებმცა მადლსა თქუენ 
წინაშე და, რაი-იგი სთქუთ, მიგცე. 12 განამრავლეთ 
სათხოველი ფრიად და მიგცე, რაიცა მრქუათ მე, და მომეცით 
მე ქალი ესე ცოლად ჩემდა. 13 მიუგეს ძეთა იაკობისთა სვქემს 
და ემორს, მამასა მისსა, ზაკვთ, რამეთუ შეაგინა დაი იგი მათი, 
და ეტყოდეს მათ სვმეონ და ლევი, ძმანი დინასნი, ძენი 
ლიასნი: 14 ვერ ყელ-გეწიფების სიტყუაი ეგე, მიცემად და0 
ჩუენი კაცსა წინა-დაუცუეთელსა, რამეთუ საყუედრელ არს იგი 
ჩუენდა. 12 ამით მსგავს იყვენით ჩვენდა და დავემკვდრნეთ 
თქუენ შორის, უკუეთუ იქმნნეთ თქუენ, ვითარცა-ესე ჩუენ ვართ, 


რათა წინა-დაიცვითოს ყოველმან წულმან თქუენმან, 15 მაშინ 
მიგცნეთ ასულნი ჩუენნი თქუენ და ასულნი თქუენნი 
მივიყუანნეთ ჩუენდა. და დავიმკვდროთ თქუენ შორის და 
ვიყოთ ვითარცა ერთი ნათესავი. 17 უკუეთუ არა ისმინოთ ჩუენი, 
რაითამცა წინა-დაიცვთეთ, წარვიყუანნეთ ასულნი ჩუენნი და 
წარვიდეთ. 18 და სთნდეს სიტყუანი წინაშე ემორისა და წინაშე 
სვქემისა, ძისა ემორისა. 1? და არღარა ყოვნა ჭაბუკმან მან 
ყოფად საქმისა ამის, რამეთუ ტრფიალ იყო ასულისა იაკობისა, 
რამეთუ იგი იყო უდიდებულეს ყოველთა სახლსა შინა მამისა 
თვსისასა. 29 მოვიდეს ემორ და სვქემ, ძე მისი, ბჭეთა თანა 
ქალაქისა მათისათა და ეტყოდეს კაცთა მათ მის ქალაქისათა 
და ჰრქუეს: 21 კაცნი ესე მშვდობისანი არიან ჩუენ თანა, 
დაემკვდრნედ ამას ქუეყანასა და ვაჭრობდედ. ესერა, ქუეყანაი 
ფართო არს წინაშე მათსა. ასულნი მათნი მოვიყუანნეთ ჩუენდა 
ცოლად და ასულნი ჩუენნი მივსცნეთ მათ. 22 გარნა ამით 
ხოლო ვემსგავსნეთ ჩუენ კაცთა მათ დამკვდრებად ჩუენ თანა, 
რათა ვიყვნეთ ვითარცა ერი ერთი წინა-დაცუეთითა მით 
ჩუენითა ყოველსავე წულსა თანა, ვითარცა-იგი წინა- 
დაცუეთილ არიან. 23 და საცხოვარი მათი და ყოველივე 
მონაგები მათი ჩუენდა იყოს, გარნა ამით ხოლო ვემსგავსნეთ 
მათ და დაემკვდრნენ ჩუენ თანა. 24 და ისმინეს ემორისი და 
სვქემისი, ძისა მისისაი, ყოველთავე გამომავალთა ბჭეთა ზედა 
მის ქალაქისათა და წინა-დაიცუეთდეს წინა-დაცვეთილებასა 
მათსა ყოველივე წული. 25 და იყო დღესა მესამესა, ვითარ 
იყვნეს ოდენ სალმობასა შინა. მოიღეს ძეთა იაკობისთა: 
სვმეონ და ლევი, ძმათა დინასთა, კაცად-კაცადმან მახვლი 
თვსი და შევიდეს ქალაქად განკრძალულებით და მოსრეს 
ყოველივე მამაკაცი. 29 და ემორ და სვქემ, ძე მისი, მოსწყვდეს 
პირითა მახვლისათა და გამოიყუანეს დინა, დაი მათი, 
სახლისაგან სვქემისა და გამოვიდეს. 217 ხოლო ძენი იაკობისნი 
შევიდეს წყლულებასა მას ზედა და აღიჭრეს ყოველივე იგი 
ქალაქი ამისთვს, რამეთუ შეაგინეს დინა, დაი მათი. 28 
ცხოვარი და ზროხაი მათი, და ვირები მათი, რაოდენი იყო 
ქალაქსა მას შინა, რაოდენი იყო ველსა ზედა. 29 წარმოიღეს 


ყოველივე დედა-წული მათი და ყოველი ჭურჭელი მათი და 
ცოლნი მათნი წარმოსტყუენეს, და, რაოდენი-რაი იყო 
სახლებსა შინა, იავარ-ყვეს. 39 და ჰრქუა იაკობ სვმეონს და 
ლევის: საძულელ მქმენით მე, რათა ვიყო ვითარცა ბოროტი 
ყოველთა მკვდრთა შორის ამის ქუეყანისათა, ქანანელთა 
შორის და ფერეზელთა და მე მცირე ვარ რიცხვთ და შეკრბენ 
ჩემ ზედა და მომსრან მე და აღვიყოცო მე და სახლი ჩემი. 31 
ხოლო მათ ჰრქუეს: არამედ, ვითარცა მეძავი იყმიონა და0 
ჩუენი? 


თავი 35 


1 პრქუა ღმერთმან იაკობს: აღდეგ და აღვედ შენ ბეთელდ და 
დაემკვდრე მუნ და აღუშენე მუნ საკურთხეველი ღმერთსა, 
რომელი გეჩუენა შენ, ოდეს-იგი ივლტოდე შენ პირისაგან 
ესავისა, ძმისა შენისა 2 ჰრქუა იაკობ სახლსა თვსსა და 
ყოველთა მისთანათა: აღიხილენით ღმერთნი ეგე 
უცხოთესლთანი, რომელ არიან თქუენ შორის, და განწმიდენით 


და შეიცვალეთ სამოსლები თქუენი. 3 და აღდეგით და 
აღვიდეთ ბეთელდ და უქმნეთ მუნ საკურთხეველი ღმერთსა, 
რომელმან შეისმინა ჩემი ყოველსა შინა ჭირსა ჩემსა, რომელი 
იყო ჩემ თანა და მიჟსნა მე გზასა ზედა, რომელსა ვიდოდე. 4 
და მოსცნეს იაკობს კერპნი იგი უცხოთესლთანი, რომელნი 
იყვნეს ყელთა შინა მათთა და საყურები იგი ყურთა მათთა. და 
დამალნა იგინი იაკობ ქუეშე ბელეკონსა მას, რომელი იყო 
სიკიმას, და წარწყმიდნა იგინი ვიდრე დღეინდელად 
დღედმდე. ? და წარმოვიდა ისრაცლ სიკიმათ და იყო შიში 
ღმრთისაი ქალაქებსა მას მათსა ზედა გარემოს და არა დეკვნა- 
უყვეს უკუანა ძეთა ისრაცლისათა. 9 მოვიდა იაკობ ლუზად, 
რომელ არს ქუეყანასა ქანანისასა, ესე არს ბეთელი, და 
ყოველი ერი მის თანა. 7 და აღაშენა მუნ საკურთხეველი და 
უწოდა სახელი ადგილსა მას ბეთელ, რამეთუ მუნ ეჩუენა 
ღმერთი, რაჟამს ივლტოდა იგი პირისაგან ესავისა, ძმისა 
თვსისა. 8 მოკუდა დებორა, მზარდული რებეკასი, და დაეფლა 
იგი ქუემოკერძო ბეთელსა ქუეშე მუხასა. და უწოდა სახელი 
მუხასა მას მუხაი გლოისაი. ? ეჩუენა ღმერთი იაკობს მერმეცა 
ლუზას, რაჟამს მოვიდა შუამდინარით ასურეთისათ, აკურთხა 
იგი 190 და ჰრქუა. არღარა გერქუას სახელი შენი იაკობ, არამედ 
ისრაცლ იყოს სახელი შენი. 11 ჰრქუა მას ღმერთმან: მე ვარ 
ღმერთი შენი, აღორძნდი და განმრავლდინ ნათესავი შენი, 
შესაკრებელნი თესლთანი იყვნენ შენგან და მეფენი წელთა 
შენთაგან გამოვიდენ. 12 და ქუეყანა, რომელი მივეც აბრაჰამს 
და ისაკს, შენ მიგცე იგი, და შენდა იყოს და ნათესავისა შენისა 


შემდგომად შენსა. 13 აღვიდა ღმერთი მიერ ადგილით, სადა- 
იგი ეტყოდა მას. 14 და აღმართნა იაკობ ძეგლნი ადგილსა მას, 
სადა-იგი იტყოდა ღმერთი მის თანა, და შეწირა მას ზედა 
შესაწირავი და დაასხა მას ზედა ზეთი. 12 და უწოდა სახელი 
ადგილსა მას ბეთელ და გამოვიდა მუნით, ჟამსა ზამთრისასა. 
16 და მიეახლა ქაბრათად მისლვად ქუეყანად ეფრათად, შვა 
რაქელ. 17 და შობასა მისსა ძნიად შობდა. და იყო ფიცხლად 
შობასა მისსა. ჰრქუა მას ყრმისა აღმქმელმან მან: ნუ გეშინინ, 
რამეთუ ესეცა ძე გესვა შენ. 18 და იყო აღმოსლვასა ოდენ 
სულისა მისისასა. რამეთუ მოკუდებოდა, უწოდა სახელი მისი ძე 
სალმობისა ჩემისა. ხოლო მამამან უწოდა მას ბენიამენ. 19 
მოკუდა რაქელ და დავფლა გზასა ზედა ცხენთ სარბიელსა 
ეფრათას, ესე იგი არს ბეთლემი. 29 და აღმართა იაკობ ძეგლი 
საფლავსა ზედა რაქელისსა, ესე არს ძეგლი საფლავისა 
რაქელისი ვიდრე დღეინდელად დღედმდე. 21 და წარვიდა 
ისრაცლ და დასცა კარავი თვსი დამართებით გოდლისა მის 
გადერისასა. 22 და იყო, რაჟამს დაემკვდრა ისრაცლ ქუეყანასა 
მას, მივიდა რუბენ და დაწვა ბალას თანა, ხარჭისა მამისა 
თვსისა, იაკობისა. და ვითარცა ესმა ესე ისრაცლს, ბოროტ- 
უჩნდა წინაშე მისსა. იყუნეს ძენი იაკობისნი ათორმეტ. 23 ძენი 
ლიასნი: პირმშოი რუბენ, სვმეონ, ლევი, იუდა, იზაქარ, 
ზაბულონ. 24 და ძენი რაქელისნი: იოსებ და ბენიამენ. 22 და 
ძენი ბალასნი, მყევლისა რაქელისნი: დაან და ნეფთალიმ. 29 
და ძენი ზელფასნი, მყევლისა ლიასნი: გაად და ასერ. ესე ძენი 
იაკობისნი, რომელნი ესხნეს მას შუამდინარეს ასურეთისასა. 27 
მოვიდა იაკობ ისაკისა, მამისა თვსისა, ჯერეთ სიცოცხლესა-ღა 
ქალაქად მამბრედ ეველისა, ესე იგი არს ქებრონი, ქუეყანასა 
ქანანისასა, სადა-იგი მსხემ იყო აბრაჰამ და ისაკ. 28 და იყუნეს 
დღენი ისაკისნი, რაოდენ ცხონდა ასოთხმეოცდაათ წელ. 29? და 
მოაკლდა ისაკ და მოკუდა და შეეძინა მამათა თვსთა 
მოხუცებული და სავსე დღითა და დაჰფლეს იგი ესავ და იაკობ, 
ძეთა მისთა. 


თავი 36 


1 ესე შობანი არიან ესავისნი, ესე იგი არს ედომ. 2? და 
მოიყვანნა ესავ თავისა თვსისა ცოლნი მისნი ასულთაგან 
ქანანისთა: ადან, ასული სელონისი ქეტელისა, და ოლიბემან, 
ასული ენანისი, ძისა სებეგონისი ეველისა. 3 და ბასემათ, 
ასული ისმაელისი, დაი ნაბეოთისი. “ და უშვა მას - ადან ესავს 
ელიფას და ბასიმათ უშვა რაგოელ. ? და ოლიბემან უშვა იეულ 
და ეგლომ და კორე. ესე ძენი ესავისნი, რომელნი ესხნეს მას 
ქუეყანასა ქანანისასა. 9 წარიყუანა ესავ ცოლნი თვსნი, ძენი და 
ასულნი თვსნი და ყოველი კაცი სახლისა თვსისა და ყოველივე 
მონაგები მისი და ყოველი საცხოვარი და ყოველი ძენი თვსნი 
და ყოველივე, რაიცა მოეგო ქუეყანასა ქანანისსა, და წარვიდა 
ქუეყანით ქანანისათ პირისაგან იაკობისა, ძმისა თვსისა. 7 
რამეთუ იყო მონაგები მათი ფრიად და ვერ ეძლო მკვდრობად 
ერთად და ვერ ეძლო ქუეყანასა მწირობისა მათისასა ტვრთვად 
მათა სიმრავლისაგან მონაგებთა მათთასა. 83 და დაეშენა ესავ 
მთასა სეირსა, და ესე იგი არს, ედომ. ? ესე შობანი არიან 
ესავისნი, მამისა ედომისნი, მთასა სეირსა. 19 და ესე სახელები 
არს ძეთა ესავისთაი: ელიფას, ძე ადასი, ცოლისა ესავისი, 
როგოველ, ძე ბასემათისი, ცოლისა ესავისი. 11 იყუნეს ძენი 
ელიფასნი: თემან, ომარ, სოფორ, გოთომ, კენეზ. 12 ხოლო 
თამნა, ხარჭმან ელიფასისმან, ძისა ესავისმან, უშვა ელიფაზს 
ამალეკი. ესე ძენი ადასნი, ცოლისა ესავისნი. 13 და ესე არიან 
ძენი რაგოელისნი: ნაქეთ, ზარეთ, ბოსრ და მოზე. ესე იყვნეს 
ძენი ბასემათისნი, ცოლისა ესავისნი. 1“ და ესე იყვნეს ძენი 
ოლიბემასნი, ასულისა ენანისნი, ძისა სებეგორისა; ცოლისა 
ესავისნი. და უშვა ესავს იეოლ და იეგლონ და კორე. 12 ესე 
იყვნეს მთავარნი, ძენი ესავისნი: ძენი ელიფასნი, პირმშო 
ესავისი: მთავარი თემან, მთავარი ომარ, მთავარი სოფარ, 
მთავარი კინეზ. 10 მთავარი კორე, მთავარი გოთომ, მთავარი 
ამალეკ. ესე არიან მთავარნი ელიფასისნი ქუეყანასა 
იდუმიასასა. ესე ძენი ადასნი. 17 და ესე ძენი რაგოელისნი, 


ძისა ესავისნი: მთავარი ნაქეთ, მთავარი ზარეთ, მთავარი 
ომეთ, მთავარი მოზე. ესე მთავარნი რაგოელისნი ქუეყანასა 
ედომისასა. ესე ძენი ბასემათისნი, ცოლისა ესავისნი. 18 და ესე 
ძენი ილიბემასნი, ცოლისა ესავისნი: მთავარი იულ, მთავარი 
ეგლომ, და მთავარი კორე. ესე მთავარნი ილიბემასნი. და ესე 
ძენი ესავისნი. 137 და ესე მთავარნი მათნი. ესე არიან ძენი 
ედომისნი. 2? ხოლო ესე ძენი სეირისნი ქორელისანი, რომელი 
დამკვდრებულ იყო ქუეყანასა მას ლოტანისსა: სობალ, 
სებეგონ, ანა. 21 და დესონ, ასარ და რისონ. ესე მთავარნი 
სეირის ქორელისანი. ქუეყანასა ედომისსა. 22 ხოლო იყვნეს 
ძენი, ლოტანისანი: ქორრი და ემან, ხოლო დაი ლოტანისნი 
თამნა. 23 და ესე ძენი სობალისნი: გოლომ და მანაქათ, და 
გებელ, სოფ და ონან. 24 და ესე ძენი სებეგონისნი: ეე და ესან. 
ესე იგი არს ენან, რომელმან პოვა იამინი უდაბნოსა, რაჟამს- 
იგი აძოებდა კარაულთა სებეგონისთა, მამისა თვსისათა. 232 და 
ესე ძენი ენანისნი: დესონ და ელიბემა, ასული ინანისი. 29 
ხოლო ესე ძენი დესონისნი: ამა და აბამა და იეთრამ და 
ქარრან. 27 ესე ძენი ასარისნი: ბალაამ და ზუკამ და იოვიკამ და 
ოკამ. 28 და ესე ძენი რისუნისნი: ოს და არრან. 29 ესე 
მთავარნი ქორისნი: მთავარი ლუტან, მთავარი სობალ, 
მთავარი სებეგონ, მთავარი ენან. 39 მთავარი ასარ, მთავარი 
დესონ, მთავარი რისონ. ესე მთავარნი სამთავროსა მათსა 
ზედა ქუეყანასა მას ედომისასა. 31 და ესე მეფენი, რომელნი 
მეფობდეს ქუეყანასა ედომისასა ვიდრე მეფისა ყოფადმდე 
ისრაცლსა ზედა. 32 და მეფობდა ედომს ბალაკ, ძე ბეორისი, 
და სახელი ქალაქისა მისისა დენნაბა. 33 მოკუდა ბალაკ და 
მეფობდა მის წილ იობაბ, ძე ზარასი, ბოსორელი. 34 მოკუდა 
იობაბ და მეფობდა მის წილ ასონ ქუეყანისაგან თემანელთასა. 
35 მოკუდა ასონ და მეფობდა მის წილ ადად, ძე ბარადისი, 
რომელმან მოსრა მადიამი ველსა მას მოაბისასა და სახელი 
ქალაქისა მისისა გეთემ. 30 მოკუდა ადად და მეფობდა მის 
წილ სამალაკ, რომელი იყო მასეკათ. 37 მოკუდა სამალაკ და 
მეფობდა მის წილ საულ, რომელი იყო რობოთით, რომელ არს 
მდინარესა ზედა. 38 მოკუდა საულ და მეფობდა მის წილ 


ბალაენონ, ძე აქაბრისი. 3? მოკუდა ბალაენონ და მეფობდა მის 
წილ ადად, ძე ბარადისი, და სახელი ქალაქისა მისისა ფოგორ, 
და სახელი ცოლისა მატებელ, ასული მატრადისი, ძისა 
მეზოფისი. 49 და ესე სახელები მთავართა მათ ესავისთა ტომთა 
მათთა და ადგიდ-ადგილსა მათსა და სოფლებსა მათსა და 
ნათესავსა შორის მათსა: მთავარი თამნა, მთავარი გოლა, 
მთავარი იეთომ. “1 მთავარი ელიბემა, მთავარი ილას, 
მთავარი ფინონ. “? მთავარი კენეზ, მთავარი თემან, მთავარი 
მაზარ. 43 მთავარი მეგედიელ, მთავარი ზეფოიმ. ესე მთავარნი 
ედომისნი და შენებულთა შინა ქუეყანისა მის მონაგებისა 
მათისასა. ესე არს ესავ, მამაი ედომისაი. 


თავი 37 


1 ხოლო იაკობ დამკვდრებულ იყო ქუეყანასა მას, სადაცა 
დამკვდრებულ იყო მამაი მისი ქუეყანასა მას ქანანისასა. 2 ესე 
შობანი არიან იაკობისანი: იოსებ აჩვდმეტის წლის იყო და 
ჰმწყსიდა ძმათა თვსთა თანა ცხოვართა მამისა თვსისათა. 
ყრმა-ღა იყო ძეთა თანა ბალასთა, და ძეთა თანა ზელფასთა, 
ხარჭთა მამისა თვსისა თანა. და დასდვეს ბრალი ბოროტი 
იოსებს ისრაცლისა მიმართ, მამისა თვსისა. 3 ხოლო ისრაცლს 
უყუარდა იოსებ უფროის ყოველთა ძეთა თვსთა, რამეთუ შვილი 
სიბერისაი იყო იგი. და უქმნა მას სამოსელი ჭრელი 
მრავალფერი. 4 და ვითარცა იხილეს ძმათა მისთა, რამეთუ 
მამასა უყვარს იგი უფროის ყოველთა ძეთა მისთა, მოიძულეს 
იგი ძმათა თვსთა და ვერ ეძლო მათ მშვდობისა სიტყუად მის 
თანა რაითურთით. ? ჩუენებალ იხილა იოსებ და უთხრა ძმათა 
თვსთა. 9 და ჰრქუა: იხილეთ ჩუენებაი ესე, რომელი მეჩუენა. 7 
მეგონა მე, ვითარმედ თქუენ ჰკრევდით მჭელეულსა შორის 
ველსა და აღდგა მჭელეული ჩემი და აღემართა. და მოიქცეს 
მჭელეულნი თქუენნი და თაყუანის-სცეს მჭელეულსა ჩემსა. 9? 
ჰრქუეს მას ძმათა თვსთა: აწ მეფობით ნუ მეფობდი-ა ჩუენ 
ზედა, ანუ უფლებით უფლებდე ჩუენ ზედა? და შესძინეს მერმე 
სიძულილი მისი ჩუენებათა მათ მისთათვს და სიტყუათათვს 
მისთა. ? მერმე იხილა ჩუენებაი სხუაი და უთხრა იგი მამასა და 
ძმათა და თქუა: აჰა მეჩუენა მე ჩუენებაი სხუაი, ვითარმედ მზე 
და მთოვარე და ათერთმეტნი ვარსკულავნი თაყუანის-მცემდეს. 
19 შერისხნა მამამან მისმან და ჰრქუა: რაი არს ჩუნებაი ესე, 
რომელ გეჩუენა შენ? აწ უკუუე მო-მე-ვიდეთა მოსლვით მე და 
დედაი შენი და ძმანი შენნი თაყუანის-ცემად შენდა ქუეყანასა 
ზედა? 11 და ეშურებოდეს მას ძმანი მისნი ხოლო მამასა მისსა 
დაემარხა სიტყუაი ესე. 12 და წარვიდეს ძმანი მისნი ძოვნად 
ცხოვართა მამისა თვსისათა სვქემად. 13 და ჰრქუა ისრაცლ 
იოსების მიმართ: ანუ არა ძმანი შენნი მწყსიან სვქემს? მოვედ 
და წარგავლინო შენ მათდა მიმართ. 14 ხოლო მან ჰრქუა: აჰა, 


მე. და ჰრქუა მის ისრაცლ: წარვედ და იხილენ ძმანი შენნი, 
ვითარძი ცოცხლებით არიან, საცხოვარი, და მითხარ მე. და 
წარავლინა იგი ღელეთაგან ქებრონისთა და მივიდა სვქემად. 
15 და პოვა იგი კაცმან შეცთომილი ველსა ზედა. და ჰკითხა 
მას: ვის ეძიებ? 190 ხოლო მან პრქუა: ძმათა ჩემთა ვეძიებ: 
მითხარ მე სადა აძოებენ? 17 და ჰრქუა მას კაცმან მან: 
წარვიდეს ამიერ, რამეთუ მესმა მათი, იტყოდეს რაი, ვითარმედ 
წარვიდეთ დოთაიმად. და წარვიდა იოსებ კუალსა ძმათა 
თვსთასა და პოვნა იგინი დოთაიმს. 18 და მათ წინასწარ 
იხილეს იგი მიმავალი მათა შორის, ვიდრე მიახლებადმდე 
მათა, მოი-ძმაი-ცვეს მოკლვა მისი, ვიდრე მისლვადმდე მისა. 
19 და ჰრქუა კაცად-კაცადმან ძმასა თვსსა: აჰა, 
ჩუენებისმხილველი იგი მოვალს. 29 აწ მოვედით და მოვკლათ 
იგი და შთავაგდოთ იგი ერთსა ჯურღმულთაგანსა და ვთქუათ, 
ვითარმედ მჰქეცმან ბოროტმან შეჭამა იგი. და ვიხილოთ, რაიძი 
იყოს ჩუენებაი იგი მისი. 21 ესმა ესე რუბენს და განარინა იგი 
ჭელისაგან მათისა. 22 და ჰრქუა მათ: არა მოვჰკლათ იგი 
მოკლვით, ნუ დასთხევთ სისხლსა. შთააგდეთ ეგე ჯურღმულსა 
უდაბნოსასა, ხოლო ქჭელსა ნუ მიჰყოფთ მის ზედა, რათამცა 
განარინა იგი ყელთაგან მათთა და მისცა მამასა თვსსა. 23 და 
იყო, რაჟამს მოვიდა იოსებ ძმათა თვსთა, განძარცუეს მას 
სამოსელი იგი ჭრელი, რომელ ემოსა. 2“ და მიიყუანეს და 
შთააგდეს იგი ჯურღმულსა მას. ხოლო ჯურღმული იგი ცალიერ 
იყო, წყალი არა დგა. 22 და დასხდეს ჭამად პურისა და 
აღიხილნეს თუალნი მათნი და იხილნეს, და, აჰა ესერა, 
მოგზაურნი ისმაელიტელნი ვაჭარნი მოვიდოდეს გალათით. და 
აქლემნი მათნი სავსე იყვნეს საკუმეველითა, შტახსითა და 
მკურისკევითა და მივიდოდეს შთასლვად ეგვპტედ. 29 ჰრქუა 
იუდა ძმათა თვსთა: რაი სარგებელ არს, უკუეთუ მოვჰკლათ ძმა 
ჩუენი და დავმალოთ სისხლი მისი? 2?7 მოდით და მივჰყიდოთ 
იგი ისმაელიტელთა მათ, ხოლო ყელი ჩუენი ნუ იყოფინ მის 
ზედა, რამეთუ ძმაი ჩუენი არს. ისმინეს მისი ძმათა მისთა. 28 და 
წარმოვიდეს კაცნი იგი მადიამელნი ვაჭარნი, და აღმოიყუანეს 
იოსებ მიერ ჯურღმულით და მიჰყიდეს ისმაელიტელთა მათ ოც 


დრაჰკნისა. 29? და შთაიყუანეს იგი ეგვპტედ. მოაქცია რუბენ 
ჯურღმულსა მას და არა პოვა იოსებ ჯურღმულსა მას. 39 და 
დაიპო სამოსელი თვსი და მიაქცია ძმათა თვსთა და ჰრქუა 
მათ: ყრმაი იგი აქა არა არს და მე ვიდრე მივიდე? 31 ხოლო 
მათ მოიღეს სამოსელი იოსებისი და დაკლეს თიკანი თხათაი 
და შებღალეს სამოსელი იგი სისხლითა. 32 და სამოსელი 
ჭრელი მიუძღუანეს მამასა თვსსა და ჰრქუეს: ესე ვპოვეთ. იცან, 
უკუეთუ სამოსელი ძისა შენისა არს, ანუ არა. 33 და იცნა იგი და 
თქუა: სამოსელი ძისა ჩემისა არს ესე. მჭჟეცმან ბოროტმან 
შეჭამა იოსებ, მყეცმან ბოროტმან მიმტაცა იოსებ. 34 და დაიპო 
იაკობ სამოსელი თვსი და შეიმოსა ძაძა წელთა მისთა და 
ეგლოვდა ძესა თვსსა დღეთა მრავალთა. 32 შეკრბეს ყოველნი 
ძენი მისნი და ასულნი და მოვიდეს ნუგეშინის- ცემად მისა. და 
არა უნდა ნუგეშინის-ცემისა და თქუა, ვითარმედ: შთავიდე ძისა 
ჩემისა თანა გლოვით ჯოჯოხეთად. და ტიროდა მამა თვსი. 39 
ხოლო მადიამელთა მათ ვაჭართა მიჰყიდეს იოსებ ეგვპტეს 
პეტეფრეს, საჭურისსა ფარაოსასა მატაკარანსა. 


თავი 38 


1 და იყო მის ჟამსა, ოდენ წარმოვიდა იუდა ძმათა თვსთაგან 
და მოვიდა ვიდრე კაცისა ვისამე ოდოლამელისა, რომელსა 
სახელი ერქუა ირას. 2 და იხილა მუნ იუდა ასული კაცისა 
ქანანელისაი, რომელსა სახელი ერქუა სავანა, და მოიყუანა 
იგი და შეირთო. 3 და მიუდგა და შვა ძე და უწოდა სახელი მისი 
ცერ. 4 და მერმე მიუდგა და შვა ძე და უწოდა სახელი მისი 
ავნან. ? და შესძინა მერმე და შვა ძე და უწოდა სახელი მისი 
სელომ. ესე იყო ქაზბის, რაჟამს შვნა იგინი. 9 და მოჰგუარა 
იუდა ცოლი ჰერს, პირმშოსა ძესა თვსსა, რომელსა სახელი 
ერქუა თამარ. 7 და იყო პირმშო იგი ჰერ, ძე იუდასი, უკეთურ 
წინაშე უფლისა და მოკლა იგი უფალმან. 8 და ჰრქუა იუდა 
ავნანს: შევედ ცოლისა ძმისა შენისა და ესიძე მას და აღუდგინე 
თესლი ძმასა შენსა. ? გულისყმა-ყო ავნან, ვითარმედ არა 
მისსა იყოს თესლი იგი. და იყო, ვითარცა შევიდა ცოლისა მის 
ძმისა თვსისა, დასთხია ქუეყანასა, რათა არა მისცეს თესლი 
ძმასა თვსსა. 1 ბოროტ-უჩნდა წინაშე ღმრთისა საქმე, ესე, 
რამეთუ ყო ესრეთ, და მოაკუდინა ესეცა უფალმან. 11 ჰრქუა 
იუდა თამარს, სძალსა თვსსა: დაჯედ ქურივად სახლსა შინა 
მამისა შენისასა, ვიდრემდის განმწვსნეს სელომ, ძე ჩემი, 
რამეთუ, თქუა: ნუუკუე მოკუდეს ესეცა, ვითარცა ძმანი მისნი. 
ხოლო თამარ წარვიდა და დაჯდა სახლსა შინა მამისა 
თვსისასა. 12 აღესრულნეს დღენი და მოკუდა სავანა, ცოლი 
იუდასი, და ნუგეშინის-იცა გლოისაგან იუდა და მივიდა 
მრისველთა ცხოვართა მისთასა და ირა, მწყემსი იგი 
ოდოლამელი, თამნად. 13 და უთხრეს თამარს, სძალსა მისსა, 
და ჰრქუეს: ესერა, მამამთილი შენი აღვალს თამნად რისვად 
ცხოვართა თვსთა ღა ირას, მწყემსი მისი. 14 განიძარცუა თამარ 
სამოსელი ქურიობისა მისგან და გარემოისხა თერისტროი და 
შეიმკო და დაჯდა იგი ბჭეთა თანა ენანისთა, რომელ არს 
თანაწარსავალსა თამნასასა, რამეთუ იხილა, ვითარმედ 
განჰმწვსნა სელომ, ძე მისი, და მან არა მისცა იგი მას ცოლად. 


15 და ვითარ იხილა იგი იუდა, აგონა, ვითარმედ მეძავი ნუ 
იყოს, რამეთუ დაიფარა პირი და ვერ იცნა იგი. 15 და მიაქცია 
მისა გზისა მისგან და ჰრქუა მას: მიტევე მე შესლვად შენდა. 
რამეთუ ვერ იცნა იგი, ვითარმედ ძის ცოლი მისსა არს. ხოლო 
მან ჰრქუა მას: რაი მომცე მე, უკუეთუ შემოხვდე ჩემდა. 17 და 
იუდა ჰრქუა მას: მე მოგიძღუანო შენ თიკანი თხათა სამწყსოთ. 
ხოლო მან ჰრქუა მას: მომეც მე წინდი ვიდრე მოძღუანებადმდე 
შენდა. 18 და იუდა ჰრქუა: რაი წინდი მიგცე შენ? ხოლო მან 
ჰრქუა: ბეჭედი შენნი და მძივი და კუერთხი ეგე, რომელ გაქუს 
ჭელსა შენსა. და მან მისცა იგი და შევიდა მისა, და მიუდგა 
მისგან. 1? და იგი აღდგა და მოიძარცვა თერისტრა თავისაგან 
თვსისა და შეიმოსა სამოსელი იგი ქურიობისა მისისა. 29 ხოლო 
იუდა მიუძღუანა თიკანი თხათაი ჭყელითა მწყემსისა მის 
ოდოლამელისათა, რათა მიიღოს წინდი იგი დედაკაცისა 
მისგან. ხოლო მან არა პოვა იგი 21 და ჰკითხა კაცითა მის 
ადგილისათა: ვითარმედ სადა არს მეძავი იგი, რომელი იყო 
ენანს გზასა ზედა? 2? და მათ ჰრქუეს: არა არს მეძავი აქა. და 
მიიქცა მწყემსი იგი იუდასა ღა ჰრქუა: არა ვპოვე; და კაცთა მის 
ადგილისათა თქუეს: არა არს აქა მეძავი. 23 და თქუა იუდა: 
აქუნდინ იგი მას არამედ ნუუკუე მოვიკიცხნეთ, მე, მიუძღუანე 
თიკანი ესე, ხოლო შენ არა ჰპოვე იგი. 24 და შემდგომად 
სამისა თთვსა უთხრეს იუდას და ჰრქუეს, ვითარმედ ისიძა 
თამარ, სძალმან შენმან, და მიდგომილ არს იგი სიძვით. თქუა 
იუდა: გამოიყუანეთ იგი და დაწვით ცეცხლითა. 22 და ვითარცა 
გამოჰყვანდა, მიუვლინა მამამთილსა თვსსა და ჰრქუა: კაცითა 
მისგან, რომლისა არს ესე წინდი, მისგან მიდგომილ ვარ; და 
თქუა: იცან, ვისი არს ბეჭედი ესე და მძივი და კუერთხი. 29 
ხოლო იუდა იცნა იგი და თქუა: მართალ არს თამარ, ვიდრე-ღა 
მე რამეთუ არა მივეც სელომს, ძესა ჩემსა. და არღარა შესძინა 
მერმე ცნობად მისა. 27 და იყო, რაჟამს შობდა იგი, იყვნეს 
მარჩბივნი მუცელსა მისსა. და შობასა მისსა ერთმან მან 
პირველ გამოყო კელი მისი. მოიღო ამქუმელმან და გამოაბა 
მეწამული ჭელსა მისსა. 28 და თქუა: ესე გამოვიდეს 
პირველად. 23 და ვითარცა შეყო ჭელი მისი, მეყსეულად 


გამოვიდა ძმაი მისი და აღმქუმელმან თქუა: რაისა განეღო 
შენთვს ღობე? და უწოდა სახელი მისი ფარეზ. 39 და მისა 
შემდგომად გამოვიდა ძმაი მისი, რომლისსა იყო ყელსა მისსა 
ზედა მეწამული და უწოდა სახელი მისი ზარა. 


თავი 39 


1 ხოლო იოსებ შთაიყუანეს ეგვპტედ და მიიყიდა იგი პეტეფრი, 
საჭურისმან ფარაოსმან, მზარაულთა მთავარმან, კაცმან 
ეგვპტელმან, ყჟელთაგან ისმაელიტელთასა, რომელთა 
შთაიყვანეს იგი მუნ. 2 და იყო უფალი იოსების თანა. და იყო 
კაც მაგებელ, და იყო სახლსა შინა კაცისა მის ეგვპტელისა 
წინაშე, 3 ხოლო იცოდა უფალმან მისმან, რამეთუ ღმერთი იყო 
მის თანა, და რაოდენსა-რას იქმს, უფალი წარმართებს ყელთა 
შინა მისთა. 4 და პოვა იოსებ მადლი წინაშე უფლისა თვსისა 
და სათნო-ეყო იგი მას. და დაადგინა იგი სახლსა ზედა თვსსა 
და ყოველივე რაიცა იყო, მისცა ყელთა იოსებისთა, და იყო 
შემდგომად დადგინებისა მისისა სახლსა ზედა მისსა, რაიცა 
იყო მისი, აკურთხონ სახლი ეგვპტელისა მის იოსებისათვს. 2? 
და იყო კურთხევაი უფლისაი ყოველთა ზედა მონაგებთა მისთა. 
სახლსა შინა და აგარაკსა. და მისცა ყოველივე, რაიცა იყო 
მისი, ყელთა იოსებისთა. 9 და არღარა იცოდა, რასა იქმოდა 
იოსებ, გარნა პური, რომელ ჭამის მან. და იყო იოსებ კეთილ 
სახითა, შუენიერ ქმნულობითა. 7 და იყო შემდგომად სიტყვსა 
ამის, თუალ-აგნა ცოლმან უფლისა თვსისამან იოსებს და ჰრქუა 
მას: დაწევ ჩემ თანა. 8 ხოლო მან არა ინება და ჰრქუა ცოლსა 
მას უფლისა თვსისასა: უკუეთუ უფალმან ჩემმან არა უწყის 
ჩემთვს სახლსა შინა მისსა. ? და ყოველივე, რაიცა არს მისი, 
მომცა ჭელთა ჩემთა და არარაით ვინ მმატს მე სახლსა ამას 
შინა და არცა გარეშე, რაი არს ყელსა ჩემსა, არცა თვნიერ 
ხოლო შენსა, რამეთუ ცოლი ხარ შენ მისი, და ვითარ ვქმნე 
საქმე ბოროტი და ვცოდო წინაშე ღმრთისა? 19 და რაჟამს 
ეტყვნ იგი დღითი დღედ, არა ერჩდა იოსებ დაწოლად მის 
თანა და თანა-ყოფად მას. 11 და იყო ეგე ვითარ რაიმე დღე და 
შევიდა იოსებ სახიდ საქმედ საქმესა თვსსა, და არა ვინ იყო 
სახლსა მას შინა. 12 შებმა-უყო სამოსელსა მისსა და ეტყოდა: 
დაწევ ჩემ თანა. ხოლო იოსებ მიუტევა სამოსელი თვსი ყჟელთა 
მისთა და ივლტოდა და განვიდა გარე. 13 და ვითარცა იხილა, 


რამეთუ დაუტევა სამოსელი მისი ყელთა მისთა და ივლტოდა 
და განვიდა გარე. 14 მოუწოდა, რომელნი-იგი იყვნეს სახლსა 
შინა, და ეტყოდა მათ და ჰრქუა: იხილეთ აწ, რამეთუ 
შემომგუარა ჩუენ მონაი ებრაელი საკიცხევად ჩუენდა: 
შემოვიდა დაწოლად ჩემ თანა. და მე ღაღად-ვყავ ყმითა 
დიდითა. 15 მას ვითარცა ესმა, რამეთუ აღვიმაღლე ჟმაი ჩემი 
და ღაღად-ვყავ, დაუტევა სამოსელი მისი ჩემ თანა, და 
ივლტოდა და განვიდა გარე. 15 და დაიყენა სამოსელი იგი მის 
თანა, ვიდრემდე მოვიდა უფალი იგი სახიდ თვსად. და უთხრა 
მას მსგავსად სიტყვსა ამის და ჰრქუა: 17 შემოვიდა ჩემდა 
მონაი ესე ებრაელი, რომელი შემოიყვანე, კიცხევად შენდა, და 
მრქუა მე: დავწვე შენ თანა. 18 ვითარცა ესმა, რამეთუ ღაღად- 
ვყავ და აღვიმაღლე ქმაი ჩემი, დაუტევა სამოსელი თვსი და 
ივლტოდა და განვიდა გარე. 19 და იყო, ვითარცა ესმა უფალსა 
მისსა სიტყუანი იგი ცოლისა მისისანი, რაოდენ-იგი უთხრა მას 
და ჰრქუა, ვითარმედ ესე მიყო მე მონამან შენმან, განრისხნა 
პეტეფრე გულისწყრომით. 29 და მოიყუანა იოსებ და შესუა იგი 
საპყრობილესა, სადაცა პყრობილნი იგი მეფისანი იყვნეს 
საპყრობილესა შინა. 21 და იყო უფალი იოსების თანა და 
მოსცემდა წყალობასა და პოვა მადლი წინაშე მისა 
მესაპყრობილეთა მოძღურისა მის. 22 და მისცა 
მესაპყრობილეთ მთავარმან მან საპყრობილე იგი ყელთა 
იოსებისთა და ყოველნი იგი პყრობილნი, რაოდენნი იყვნეს 
საპყრობილესა შინა, რა ყოველივე, რაიცა ქმნიან მუნ შინა. 23 
არარაი იცოდა მესაპყრობილეთმთავარმან მან არცა ერთი 
რაი, რამეთუ ყოველივე იყო ჭელთა შინა იოსებისთა, ამისთვს 
რამეთუ უფალი იყო მის თანა. და რაოდენსა-იგი იქმოდა, 
უფალი წარუმართებდა ყელთა შინა მისთა. 


თავი 40 


1 და იყო, შემდგომად სიტყუათა ამათ შესცოდა 
მთავარღვნისმწდემან მეფისა ეგვპტისამან და მეპურეთ 
მოძღუარმან უფალსა მათსა მეფესა ეგვპტისასა. 2 და 
განურისხნა ფარაო ორთავე მათ საჭურისთა, ღვნისმნესა მას 
და მეპურეთმოძღუარსა. 3 და მისცნა იგინი საპყრობილესა, 
სადაცა-იგი იოსებ პყრობილ იყო. 4 და შეჰვედრნა იგინი 
მესაპყძრობილეთმთავარმან მან იოსებს. და დგა იგი წინაშე 
მათსა და იყუნეს იგინი საპყრობილესა შინა მრავალ დღე. ? და 
იხილეს ჩუენებაი ორთავე, კაცად-კაცადმან მათმან ღამესა 
ერთსა, ხილვაი იგი ჩუენებისა მათისა, ღვნისმნემან მან და 
მეპურეთმოძღუარმან მან, რომელი-იგი იყვნეს მეფისა მის 
ეგვპტელისანი. და ესენი იყვნეს საპყრობილესა შინა. 9 შევიდა 
მათა იოსებ განთიად და იხილნა იგინი, რამეთუ იყვნეს 
შეძრწუნებულ. 7 და ჰკითხვიდა საჭურისთა მათ ფარაოსთა, 
რომელნი იყვნეს საპყრობილესა მას შინა უფლისა თვსისასა, 
და ჰრქუა მათ: რაისათვს პირნი თქუენნი მწუხარე არიან დღეს. 
8 ხოლო მათ ჰრქუეს მას: ჩუენებაი ვიხილეთ და გამომეტყუელ 
მისა არა ვინ არს. ჰრქუა მათ იოსებ: ანუ არა ღმრთისა მიერ 
არს გამოთქმაი მათი? მითხართ იგი მე. 9? და უთხრა 
ღვნისმნემან მან ჩუენებაი იგი თვსი იოსებს და თქუა: ვხედევდ 
ძილსა შინა ჩემსა. 19 და იყო ვენავი წინაშე ჩემსა და ვენავსა 
მას სამნი ძირნი ჯდა. იგი ჩენთა და აღმოორძნდა მორჩი და 
მწიფე იყვნეს ტევანნი მისნი. 11 და სასუმელი ფარაოისი ყელსა 
ჩემსა და მოვიღე ყურძენი, იგი და გამოვწურე სასუმელსა შინა 
ფარაოისსა და მივეც სასუმელი იგი ჟყელთა ფარაოსთა. 12 და 
ჰრქუა მას იოსებ: ესე არს გამოთარგმანებაი მაგისი: სამნი იგი 
ძირნი სამნი დღენი არიან. 13 სამნი დღენი წარვდენ, 
მოევსენოს ფარაოს სამთავროი შენი და კუალად დაგადგინოს 
შენ მთავრად ღვნისმნეობასავე შენსა და მისცე სასუმელი 
ფარაოისი ყელსა მისსა, პირველისაებრ მთავრობისა შენისა, 
ვითარცა-იგი იყავ პირისმწდე. 14% არამედ მომივსენე მე თავით 


შენით, რაჟამს კეთილი გიყოს შენ, და ყავ ჩემ ზედა წყალობაი 
და მოივსენე ჩემთვს წინაშე ფარაოისა და განმიყვანოს მე 
საპყრობილისა ამისგან. 1? რამეთუ პარვით წარმომიპარეს მე 
ქუეყანით ებრაელთაით და აქა-ცა არარაი ვქმენ ბოროტი და 
შემომაგდეს მე სახლსა ამას ჯურღმულისასა. 156 და ვითარცა 
იხილა მეპურეთმოძღუარმან მან, რამეთუ მართალ 
გამოუთარგმნა მას, ჰრქუა იოსებს: მეცა ვიხილე ჩუენებაი: 
მეგონა მე, ვითარმედ სამნი ლაკანნი სამინდოთა მაქუნდეს 
თავსა ზედა ჩემსა. 17 ხოლო ლაკანსა მას ზედა კერძოისა იყო 
ყოვლისაგან სანოვაგისა, რომელსა ჭამნ მეფე ფარაო, ქმნული 
მეპურეთ მოძღურისა. და მფრინველნი ცისანი შესჭამდეს მას 
ლაკნისა მისგან, რომელ იყო თავსა ზედა ჩემსა. 18 მიუგო მას 
იოსებ და ჰრქუა: ესე არს შეტყუებაი მაგისი: სამნი ეგე ლაკანნი 
სამნი დღენი არიან. 19 სამნი-ღა დღენი წარყჯდენ, მოგკუეთოს 
ფარაო თავი შენი შენგან და დამოგკიდონ შენ ძელსა. და 
მოვიდენ მფრინველნი ცისანი და შეჭამონ ყორცნი შენნი. 29 და 
იყო, მესამესა დღესა დღე იყო შობისა ფარაოსი და ყო სმა 
დიდი ყოველთა მონათა თვსთა თანა და მოევსენა პატივი 
ღვნისმნისა მის და პატიჟი მეპურეთმოძღურისა მის შორის 
მონათა თვსთა. 21 და კუალად დაადგინა ღვნისმნე იგი 
მთავრობასავე თვსსა ზედა და მისცა სასუმელი ყელთა 
ფარაოისთა. 22 ხოლო მეპურეთმოძღუარი იგი დამოჰკიდა 
ძელსა, ვითარცა-იგი გამოუთარგმნა მას იოსებ. 232 ხოლო 
ღვნისმნესა მას არა მოევსენა იოსებ, არამედ დაავიწყდა. 


თავი 41 


1 და იყო, შემდგომად ორისა წლისა მათ დღეთასა ფარაო 
იხილა ჩუენებაი: ეგონა, ვითარმედ დგა იგი მდინარესა ზედა. 2 
და, აჰა ესერა, ვითარცა მდინარისა მისგან გამოვიდოდეს 
შვდნი ზროხანი, შუენიერნი პირითა და მსუქანნი ჟორცითა, და 
ძოვდეს მდინარისა კიდესა. 3 და სხუანი შვდნი ზროხანი 
აღმოვიდოდეს შემდგომად მათსა მიერ მდინარით, საძაგელნი 
ხილვითა და მჭლენი ჭქორცითა და ძოვდეს ზროხათავე მათ 
თანა კეთილსახისათა მდინარისკიდესა მას. 4 და შეჭამნეს 
შვდთა მათ ზროხათა, საძაგელთა, ხილვითა და მჭლეთა 
კორცითა, შვდნი იგი ზროხანი, კეთილნი ხილვითა და 
კეთილნი ყორცითა. და არა ცხად იქმნა, ვითარმედ შევიდეს 
მუცელთა მათთა. განიღვძა ფარაო. ? და მეორე ჩუენებასა 
იხილვიდა: აჰა ესერა, შვდნი თავნი ყჟუვილისანი აღმოვიდოდეს 
ძირსა ერთსა ზედა, რჩეულნი და კეთილნი. 5 და მერმე 
კუალად შვდნი თავნი აღმოსცენდეს მათვე თანა, წულილნი და 
ხორშაკეულნი. 7 და შეჭამნეს შვდთა მათ წულილთა და 
ხორშაკეულთა შვდნი იგი თავნი სავსენი და კეთილნი. და 
განიღვძა ფარაო და, აჰა ესერა, იყო იგი ჩუენებაი. 8 და 
ვითარცა განთენა, შეძრწუნებულ იყო სული მისი მის თანა. და 
მიავლინა და მოუწოდა ყოველთავე გამომეტყუელთა 
ეგვპტისათა და ყოველთა ბრძენთა მისთა და უთხრა მათ 
ფარაო ჩუენებაი იგი მისი. და არა ვინ იყო მათგანი, 
რომელმან-ცა უთხრა ფარაოს ჩუენებაი იგი. ? და ეტყოდა 
ღვნისმნე იგი ფარაოს და ჰრქუა: ცოდვაი ჩემი მოვიყსენო 
დღეს. 19 ფარაო ჰრისხვიდა მონათა თვსთა და შემსხნა ჩუენ 
საპყრობილესა, სახლსა მას მზარეულთმოძღურისა, მე და 
მეპურეთმოძღუარი. 11 და ვიხილეთ ჩუენებაი ღამესა ერთსა მე 
და მან. კაცად-კაცადმან ჩუენმან მსგავსად თვსისაებრ 
ჩუენებისა ვიხილეთ. 12 და იყო მუნ ჩუენ თანა ჭაბუკი ებრაელი, 
მონაი მზარაულთა მოძღურისაი, და უთხართ მას ჩუენებაი იგი 
და განგვმარტა ჩუენ. 13 და ვითარცა განგვმარტა ჩუენ, ეგრეცა 


იყო: მე კუალად მოვედ ჩემსავე ამას პატივსა, ხოლო იგი 
დამოეკიდა ძელსა და მოკუდა. 14% მიავლინა ფარაო და 
მოუწოდა იოსებს და გამოიყუანა იგი საპყრობილისა მისგან. 
დაუკვეცეს მას თმაი და შეუცვალეს მას სამოსელი მისი და 
მოვიდა წინაშე ფარაოისა. 12 და ჰრქუა ფარაო იოსებს: 
ჩუენებაი ვიხილე და არა ვინ არს, რომელმან-ცა განმიმარტა 
იგი, ხოლო მე მასმიეს შენთვს ვითარმედ თქვან, გესმის რა0 
ჩუენებაი, განჰმარტი იგი. 19 მიუგო იოსებ და ჰრქუა ფარაოს: 
თვნიერ ღმრთისა ვერ მიეგოს სიტყუაი, მეფე, მაცხოვარებასა 
შენსა. 17 ეტყოდა ფარაო იოსებს და ჰრქუა: ძილსა შინა 
მეგონა, ვითარმედ ვდეგ კიდესა მდინარისასა. 18 და ვითარცა 
მიერ მდინარით გამოვიდოდეს შვდნი ზროხანი რჩეულნი 
ჭორცითა და შუენიერნი ხილვითა, და ძოვდეს კიდესა ზედა. 19 
და მერმე კუალად სხუანი ზროხანი შვდნი აღმოვიდოდეს, 
შემდგომად მათსა მიერ-ვე მდინარით, ხენეშნი და საძაგელნი 
ხილვითა და მჭლენი ჭორცითა, რომელ, არა სადა მეხილვნეს 
ეგევითარნი საძაგელნი ყოველსა ეგვპტესა უუშვერესი. 29 და 
შეჭამნეს შვდთა მათ ზროხათა, მჭლეთა და საძაგელთა, შვდნი 
იგი ზროხანი, კეთილნი და რჩეულნი. 21 და შევიდეს მუცელთა 
მათთა და არა რაი აჩნდა, ვითარმედ შევიდეს მუცელთა მათ 
თანა. და პირნი მათნი საძაგელ იყვნეს, ვითარცა-იგი პირველ. 
“2 განვიღვძე და კუალად დავიძინე. და ვიხილე მერმე 
ჩუენებასა: და ვითარცა შვდნი თავნი ჭუვილისანი, 
აღმოვიდოდეს ადგილსა ერთსა, სავსენი და კეთილნი. 23 და 
მერმე კუალად სხუანი შვდნი თავნი წულილნი და 
ხორშაკეულნი აღმოსცენდებოდეს მათ თანავე. 24 და 
შთანთქნეს შვდთა მათ თავთა ხორშაკეულთა შვდნი იგი თავნი, 
კეთილნი და სავსენი. უთხარ ესე გამომეტყუელთა და არა ვინ 
არს. რომელმან-ცა მითხრა მე. 22 ჰრქუა იოსებ ფარაოს: 
ჩუენება ფარაოისი ორი-ვე ერთ არს: რაოდენი ღმერთსა 
ეგულების ყოფად, უჩუენა ფარაოს: 295 შვდნი იგი ზროხანი 
კეთილნი შვდნი წელნი არიან და შვდნი იგი თავნი ყჟუვილისანი 
კეთილნი შვდნი წელნი არიან. ჩუენებაი ფარაოისა ორი-ვე ერთ 
არს. 27 შვდნი იგი ზროხანი, რომელნი აღმოვიდოდეს 


შემდგომად მათსა მჭლენი, შვდნი წელნი არიან; და შვდნი იგი 
თავნი ყუვილისანი წულილნი და ხორმაკეულნი - იყოს შვდ 
წელ სიყმილი. 298 ხოლო სიტყუაი იგი რომელ ვარქუ ფარაოს, 
რაოდენი ღმერთსა ეგულების, უჩუენა ფარაოს. 29 აჰა ესერა, 
შვდნი წელნი მოვლენან ნაყოფიერებისა დიდისანი ყოველსა 
ქუეყანასა ეგვპტისასა. 3? და მოიწინენ შვდნი წელნი 
სიყმილისანი შემდგომად მისა და დაივიწყონ ნაყოფიერებაი 
იგი მაძღრობისა ყოველსა ქუეყანასა ეგვპტისასა. და აღჭქოცოს 
სიყმილმან ქუეყანაი. 31 და არ-ღა-რა საცნაურ იყოს 
ნაყოფიერებაი ქუეყანასა ზედა სიყმილისა მისგან, რომელ 
იყოს შემდგომად მისა, რამეთუ სასტიკ იყოს ფრიად. 32 ხოლო 
მეორედ ქცევისა მისთვს ჩუენებისა ფარაოისა ორგზის, რამეთუ 
ჭეშმარიტ იყოს სიტყუაი იგი ღმრთისამიერი და ისწრაფოს 
ღმერთმან ყოფად ესე. 33 აწ შენ იხილე კაცი ბრძენი და 
დაადგინე ყოველსა ქუეყანასა ზედა ეგვპტისასა. 34 და ყავნ 
ესრეთ ფარაო, დაადგინენინ ადგილთმთავარნი ქუეყანასა 
ზედა და ხუთეული აღიღეთ ყოვლისაგან ნაყოფისა ქუეყანისა 
ეგვპტისა შვდთა მათ წელთა ნაყოფიერებისათა. 32 და 
შეკრიბედ ყოველივე საზრდელი შვდთა მათ წელთა 
მომავალთა კეთილთა და შეკრიბედ იფქლი კელსა ქუეშე 
ფარაოსსა, საზრდელი ქალაქთა შინა. 39 და დამარხულ იყავნ 
ქუეყანისათვს საზრდელი იგი შვდთა მათთვს წელთა 
სიყმილისათა, რომელნი ყოფად არიან ქუეყანასა ეგვპტისასა, 
და არა მოისრას ქუეყანა სიყმილითა. 37 ხოლო სათნო-უჩნდეს 
სიტყუანი ესე წინაშე ფარაოისა და წინაშე ყოვლისა ერისა 
მისისა. 38 და ჰრქუა ფარაო ყოველთა მონათა თვსთა: ვინა 
ვპოოთ ჩუენ სხვაი0 კაცი ესევითარი, რომლისა თანა არს სული 
ღმრთისაი თავისა თვსისა შორის? 39 და ჰრქუა ფარაო იოსებს, 
რამეთუ გიჩუენა შენ ღმერთმან ესე ყოველი და არა ვინ არს 
კაცი უბრძნეს შენსა და უგულისხმისმყოფელეს შენსა. 49 შენ 
იყავ სახლსა ზედა ჩემსა და პირსა შენსა ერჩდეს ერი ჩემი, 
გარნა ხოლო საყდრითა გმატდე მე შენ. 41 და ჰრქუა ფარაო 
იოსებს, აჰა ესერა, დამიდგინებიე შენ დღესითგან ყოველსა 
ქუეყანასა ეგვპტისასა. 42 და წარიყადა ფარაო ბეჭედი ყელისა 


თვსისა და შეაცუა ჟელსა იოსებსა და შეჰმოსეს მას სამოსელი 
ბისონი და გარდააცუეს მანიაკი ოქროისა ყელსა მისსა. 43 და 
აღსუეს იგი ეტლსა შემდგომსა მისსა და ქადაგებდა წინაშე 
მისსა ქადაგი და დაადგინა იგი ყოველსა ქუეყანასა 
ეგვპტისასა. 44 და პრქუა ფარაო იოსებს: მე, ფარაო, გეტყვ შენ: 
თვნიერ შენსა არავინ აღყოს ჭელი ქუეყანასა ეგვპტისასა. 42 და 
უწოდა ფარაო სახელი იოსებს ფსომთოთფანი და მისცა მას 
ასენექ, ასული პეტეფრესი, მღდელისა მის მზისქალაქისა, მისა 
ცოლად. 45 იოსებ იყო ოცდაათის წლის, რაჟამს წარდგა წინაშე 
ფარაოისა, მეფისა ეგვპტელთასა. განვიდა იოსებ პირისაგან 
ფარაოისა და მოვლო ყოველი ეგვპტე. “7 და ყო ქუეყანამან 
შვდთა მათ წელთა ნაყოფიერებისათა ნაყოფი. 48 და შეკრიბა 
ყოველი საზრდელი შვდთა მათ წელთა ნაყოფიერებისათა, 
ყოველსა ქუეყანასა ეგვპტისასა. და დადვა საზრდელი 
ქალაქთა შინა, საზრდელი ველთა მათ ქალაქისა გარემოთა. 49 
და დადვა მას შინა. და შეკრიბა იოსებ იფქლი ვითარცა ქვშაი 
ზღვსა დიდად ფრიად, ვიდრემდე ვერ-ღა-რა ეძლო რაცხვად, 
რამეთუ არა იყო რიცხუ. 2? ხოლო იოსებს ესხნეს ორ ძე, ვიდრე 
მოწევნადმდე შვდთა მათ წელთა სიყმილისათა, რომელნი 
უშვნა ასენექ, ასულმან პეტეფრესმან, მღდელისა მის 
მზისქალაქისამან. 21 და უწოდა სახელი იოსებ პირმშოსა მას 
მანასე და თქუა: დამავიწყა მე ღმერთმან ყოველი სალმობაი 
ჩემი და ყოველი მამისა ჩემისა. 22 და სახელი მეორისა მის 
უწოდა ეფრემ და თქუა: რამეთუ აღმაორძინა მე ღმერთმან 
სიმდაბლესა შინა ჩემსა. 23 წარყდეს შვდნი იგი წელნი 
ნაყოფიერებისანი, რომელ იყვნეს ქუეყანასა ეგვპტისასა. 24 და 
იწყეს შვდთა მათ წელთა სიყმილისათა მოსლვად, ვითარცა- 
იგი თქუა იოსებ. და იყო სიყმილი ყოველსა ქუეყანასა, და 
ყოველსა ეგვპტესა არა იყო პური. 22 და შეემშია ყოველსა 
ქუეყანასა ეგვპტისასა და ღაღად-ყო ყოველმან ერმან 
პურისათვს ფარაოს მიმართ. ჰრქუა ფარაო ყოველთა 
მეგვპტელთა: მივედით იოსებისა და რაი-იგი გრქუას, იგი-ცა 
ყავთ. 3295 და სიყმილი იყო პირსა ზედა ყოვლისა ქუეყანისასა, 
განახუნა იოსებ ყოველნი იგი იფქლისა საუნჯენი და ჰყიდდა 


ყოველთა ეგვპტელთა ზედა. 57 და ყოველი სოფლები 
მოვიდოდა ეგვპტედ სყიდად იფქლისა იოსებისა, რამეთუ 
დაიპყრა სიყმილმან ყოველი ქუეყანაი. 


თავი 42 


1 და ვითარცა იხილა იაკობ, რამეთუ არს სასყიდელი ეგვპტეს, 
ჰრქუა ძეთა თვსთა: რაისა უდებ ხართ. ? აჰა, მესმა, ვითარმედ 
არს იფქლი ეგვპტედ, შთავედით მუნ და მიყიდეთ ჩუენ მცირედ 
საზრდელი, რათა ვცხოვნდეთ და არა მოვსწყდეთ. 3 და 
შთავიდეს ძმანი იოსებისნი ათნი ეგვპტედ სყიდად იფქლისა. 4 
ხოლო ბენიამენ, ძმაი იოსებისი, არა წარავლინა ძმათა მისთა 
თანა, რამეთუ იყვნეს მუნ მრავალნი და მისდევდეს მას. თქუა: 
ნუუკუე სნეულებაი რაიმე ხუდეს გზასა ზედა. ? მოვიდეს ძენი 
ისრაცლისანი ეგვპტედ სყიდად მომავალთა თანა. ხოლო იყო 
სიყმილი ქუეყანასა-ცა ქანანისასა, 9 ხოლო იოსებ იყო მთავარ 
ქუეყანასა მას და ესე მიჰყიდდა ყოველსა ერსა ქუეყანისასა. და 
მოვიდეს ძმანი იოსებისნი და თაყუანის-სცეს მას პირსა ზედა 
ქუეყანისასა. 7 და ვითარცა იხილა იოსებ ძმანი თვსნი, იცნა 
იგინი და არა გამოეცხადა მათ, არამედ ეტყოდა ფიცხელად და 
ჰრქუა მათ: ვინა მოხუალთ? ხოლო მათ ჰრქუეს: ქუეყანით 
ქანანისათ სყიდად საზრდელისა. 8 იცნა იოსებ ძმანი თვსნი, 
ხოლო მათ ვერ იცნეს იგი. ? მოეჭსენა იოსებს ჩუენებაი იგი, 
რომელ იხილა მან და ჰრქუა მათ: მსტოარნი ხართ და ალაგთა 
სოფლისათა მისრულ ხართ ხილვად. 19 ხოლო მათ ჰპრქუეს: 
არა, უფალო, მონანი შენნი ვართ და მოვედით სყიდად 
საზრდელისა. 11 ჩუენ ყოველი ძმანი ვართ და ძენი ერთისა 
კაცისანი მშვდობისანი ვართ და არა მსტოვარნი. 12 ჰრქუა მათ 
იოსებ: არა, არამედ ალაგთა სოფლებისათა მოსრულ ხართ 
ხილვად. 13 ხოლო მათ ჰრქუეს: ათორმეტნი ვიყვენით ჩუენ 
ძმანი, მონანი შენნი, ქუეყანასა ქანანისსა. და ერთი უმრწემესი 
ჩუენი მამისა თანა არს დღეს, ხოლო ერთი იგი არა არს ჩუენ 
შორის. 14 ჰრქუა მათ იოსებ: ესე იგი არს, რომელსა გეტყოდე 
თქუენ, ვითარმედ მსტოვარნი ხართ. 1” ამით საცნაურ იყვნეთ: 
უკუეთუ მშვდობისანი ხართ, ვფუცავ ცხორებასა ფარაოსსა, არა 
განხვდეთ ამიერ, ვიდრე არა მოვიდეს აქა ძმაი იგი თქუენი 
უმრწემესი, 190 წარავლინეთ ერთი თქუენგანი და მოიყუანეთ იგი 


აქა. ხოლო თქუენ გიპყრნე კრძალულად, ვიდრე განცხადნენ 
სიტყუანი თქუენნი, გინა თუ ჭეშმარიტ არიან, გინა არა. უკუეთუ 
არა ვფუცავ ცხორებასა ფარაოსსა, ვითარმედ მსტოვარნი 
ხართ. 17 და შესხნა იგინი საპყრობილესა სამ დღე. 18 და 
მესამესა დღესა ჰრქუა მათ: ესე ჰყავთ და სცხოვნდეთ, რამეთუ 
მე ღმრთისა მეშინის. 19? უკუეთუ ხართ მშვდობისანი. ძმა0 
თქუენი ერთი დავიყენო საპყრობილესა შინა, ხოლო თქუენ 
წარვედით და წარიღეთ სყიდული ეგე იფქლი თქუენი 29 და ძმა 
იგი თქუენი მოიყუანეთ ჩემდა, და მაშინ-ღა თუ სარწმუნო 
იყვნენ სიტყუანი ეგე თქუენნი; უკუეთუ არა, მოსწყდეთ. ხოლო 
მათ ჰრქუეს: ეგრე. 21 და ჰრქუა კაცად-კაცადმან ძმასა თვსსა: 
ჰე, ცოდვასა შინა ვართ ძმისათვს ჩუენისა, რამეთუ 
უგულებელს-ვყავთ ჭირი სულისა მისისა, რაჟამს-იგი 
გვევედრებოდა ჩუენ და არა ვისმინეთ მისი. ამისთვს მოიწია 
ჩუენ ზედა ყოველი ესე ჭირი. 22 მიუგო რუბენ და ჰრქუა მათ: 
არა გეტყოდი-ა თქუენ და გარქუ: ნუ ავნებთ ყრმასა მაგას? და 
არა ისმინეთ ჩემი, აწ, ესერა, სისხლი მისი იძიების. 232 ხოლო 
მათ არა იცოდეს, ვითარმედ ესმის იოსებს, რამეთუ თარგმანი 
დგას მათ შორის. 24 მიიქცა გარე მათგან იოსებ და ტიროდა. 
მერმე მოუჭდა და ჰრქუა მათ ეგრევე. 22 და შეიპყრა სვმეონ და 
შეკრა მათ წინაშე. და უბრძანა იოსებ აღვსებად ჭურჭელნი 
მათნი იფქლითა და მიცემად კაცად-კაცადისა ვეცხლი ძაძასა 
თვსსა და მიცემად საგზალი გზასა ზედა და უყვეს მათ ეგრე. 29 
და აღჰკიდეს იფქლი ვირთა მათთა და წარვიდეს მიერ. 27 
განვსნა ერთმან ტვრთსა, რათა-მცა სცა საზრდელი ვირთა 
სადგურსა ზედა, და იხილა კრული იგი ვეცხლი თვსი, რამეთუ 
იყვა ზედა კერძო ძაძასა მისსა 28 მიუგო და ჰრქუა ძმათა 
თვსთა: კუალად მომეცა მე ვეცხლი ჩემი და, აჰა, იგი 
ვაშკარანსა ჩემსა არს. და განუკრთა გული მათი და 
შეშფოთნეს ურთიერთას და იტყოდეს: რაი ესე მიყო ჩუენ 
ღმერთმან? 23? და მოვიდეს იგინი იაკობისა, მამისა მათისა, 
ქუეყანად ქანანისა, უთხრეს მათ ყოველი, რაიცა შეემთხვა და 
ეტყოდეს: 39 მეტყოდა ჩუენ კაცი იგი, უფალი მის ქუეყანისა 
ფიცხლად და შემსხნა საპყრობილესა, ვითარცა მსტოვარნი 


ქუეყანისანი. 31 ხოლო ჩუენ ვარქუთ მას: რამეთუ მშვდობისანი 
ვართ და არა მსტოვარნი. 32 ათორმეტნი ვიყუენით ჩუენ ძენი 
ერთისა მამისანი, ერთი იგი არა შოვრის არს, ხოლო ერთი იგი 
უმრწამესი მამისა ჩუენისა თანა არს ქუეყანასა ქანანისსა. 33 და 
მრქუა ჩუენ კაცმან მან, უფალმან მის ქუეყანისამან: ამით ვცნა, 
რამეთუ მშვდობისანი ხართ, ძმაი ერთი თქუენგანი აქა 
დაუტევეთ ჩემ თანა და სყიდულიცა იგი იფქლი, რომელი 
მიგიღებიეს, მიართვთ ვანსა თქუენსა და წარვედით. 34 და ძმა0 
იგი თქუენი უმრწემესი მოიყუანეთ ჩემდა და ვცნა, რამეთუ არა 
მსტოვარნი ხართ, არამედ მშვდობისანი, მიგცე ძმაი ესე თქუენი 
და ქუეყანასა ამას იქცეოდეთ და ვაჭრობდეთ. 35 და იყო, 
ვითარცა წარმოაცალიერებდეს ძაძათა მათთა, იპოვა შეკრული 
ვეცხლი კაცად-კაცადისა ძაძასა თვსსა. და ვითარცა იხილეს 
შეკრულები იგი ვეცხლი მათი და შეეშინათ. 35 და ჰრქუა იაკობ, 
მამამან მათმან: მე უშვილო მქმენით, იოსებ არა არს, სვმეონ 
არა არს და ბენიამენ-ღა მიმიღოთ, ჩემ ზედა იქმნა ესე 
ყოველი. 37 მიუგო რუბენ მამასა თვსსა და ჰრქუა: ორნი ესე 
ძენი ჩემნი მოსწყვდენ, უკუეთუ არა მოვიყვანო ეგე შენდა. 
მომეც მე ეგე ყელთა ჩემთა და მე აღმოგგუარო ეგე შენ. 38 
ჰრქუა მას იაკობ: არა შთავიდეს ძე ჩემი თქუენ თანა, რამეთუ 
ძმაი მაგისი მოკუდა და ეგე მარტოი დაშთომილ არს და 
შეემთხვოს რაიმე სნეულებაი გზასა ზედა, რომელსა მიხუალთ 
და შთაავლინოთ სიბერე ჩემი მწუხარებით ჯოჯოხეთად. 


თავი 43 


1 ხოლო სიყმილი განძლიერდებოდა ქუეყანასა. 2 და იყო, 
რაჟამს შეასრულეს იფქლი იგი შეჭმად, რომელ მიეღო 
ეგვპტით, ჰრქუა მათ მამამან მათმან: კუალად წარვედით და 
მიყიდეთ ჩუენ მცირედ საზრდელი. 3 ჰრქუა მას იუდა: წამებით 
მიწამებდა ჩუენ კაცი იგი, უფალი ქუეყანისა მის, და თქუა: ვერ 
იხილოთ პირი ჩემი, უკუეთუ არა ძმაი იგი თქუენი უმრწემესი 
იყოს თქუენ თანა. % უკუეთუ მოავლინო შენ ძმაი ჩუენი ჩუენ 
თანა, შთავიდეთ და გიყიდოთ შენ საზრდელი. ? უკუეთუ არა 
მოავლინებ ძმასა ჩუენსა ჩუენ თანა, არა შთავიდეთ, რამეთუ 
კაცი იგი გვეტყოდა ჩუენ და გურქუა: არა იხილოთ პირი ჩემი, 
უკუეთუ არა ძმაი იგი თქუენი უმრწმესი იყოს თქუენ თანა. 9 და 
ჰრქუა მათ ისრაცლ: რაი ესე ბოროტი მიყავთ მე? რაისათვს 
უთხართ, კაცსა მას, რამეთუ გივის თქუენ ძმაი. 7” ხოლო მათ 
ჰრქუეს: კითხვთ მკითხვიდა ჩუენ კაცი იგი ნათესავსა ჩუენსა: 
უკუეთუ მამაი თქუენი ცოცხალ-ღა არს, ანუ თუ გივის ძმაი? და 
ჩუენ უთხართ მას კითხვსა მისისაებრ. ჩუენ რაი უწყოდეთ, თუ 
მრქუას ჩუენ: ვითარმედ მოიყუანეთ ძმაი თქუენი? 8 ჰრქუა მას 
იუდა: მოავლინე ყრმაი ეგე ჩემ თანა და აღვდგეთ და 
წარვიდეთ, რათა ვსცხოვნდეთ და არა მოვსწყდეთ ჩუენ-ცა და 
შენ-ცა და ვანი-ცა შენი. ? მე თავს-ვიდვა ეგე და ყელთა 
ჩემთაგან იძიე, უკუეთუ არა მოვიყუანო და დავადგინო ეგე შენ 
წინაშე, შეცოდებულ ვიყო შენდა ყოველთა დღეთა. 19 და 
უკეთუმცა არა დავყოვნეთ, აწმცა მოქცეულ ვართ ორგზის. 11 
და ჰრქუა მას ისრაცლ: ვინათგან ეგრე არს, ესე ყავთ: მიიღეთ 
ნაყოფისაგან ამის ქუეყანისა ჭურჭელთა შინა თქუენთა და 
შთაართუთ ძღუენი კაცსა მის ღმრთისასა: რეტინე და თაფლი 


და საკუმეველი და შტახსი და ბელეკონი და ნიგოზი. 12 და 


ვეცხლი ორი წილი მიიღეთ ქჭელთა თქუენთა, ვეცხლი იგი, 
რომელ მოიგო ჭურჭელთა თქუენთა თანა, მიიღეთ თქუენ 


თანავე, ნუუკუ უმეცრება რაიმე არს. 13 და ძმაი თქუენი 
წარიყუანეთ, და აღდეგით და წარვედით მის კაცისა. 1/% ხოლო 


ღმერთმან ჩემმან მოგეცინ თქუენ მადლი წინაშე მის კაცისა, 
მოავლინენ ძმაი იგი თქუენი ერთი და ბენიამენ, რამეთუ მე 
ერთ-ვე უშვილო ვიქმენ. 12 მიიღეს კაცთა მათ ძღუენი იგი და 
ვეცხლი ორი წილი მიიღეს ჭყელთა მათთა და ბენიამენ, და 
აღდგეს და შთავიდეს ეგვპტედ და წარდგეს წინაშე იოსებისა. 
16 ვითარცა იხილნა იგინი იოსებ და ბენიამენ, ძმაი იგი თვსი 
ერთისა დედისაი, ჰრქუა ეზოისმოძღუარსა თვსსა: შეიყუანენ 
კაცნი ეგე სახიდ და დაკალ საკლველები და მზა-ყავ, რამეთუ 
ჩემ თანა ჭამონ პური კაცთა მაგათ სამხრის. 17 ყო ეგრე კაცმან 
მან, ვითარცა უბრძანა მას იოსებ და შეიყუანნა იგინი ვანად 
იოსებისა. 18 ვითარცა იხილეს, რამეთუ შეიყუანეს კაცნი იგი 
სახიდ იოსებისა და თქუეს ვეცხლისა მისთვს, რაჟამს იპოვა 
ჭურჭელთა ჩუენთა პირველად, მისთვს შევჰყავთ ჩუენ 
შეწამებად დაცვისა და დადებად ბრალისა და მიყუანებად 
ჩუენდა მონად და კარაულთა ჩუენთა. 19 მოუჭდეს კაცსა მას, 
რომელ-იგი იყო სახლსა ზედა იოსებისსა. 29 ბჭეთა სახლისათა 
და ჰრქუეს: გევედრებით, უფალო, მოვედით პირველად 
სყიდად საზრდელისა. 21 და იყო, ვითარცა მივედით სადგურსა 
და აღვაღეთ ძაძათა ჩუენთა, კაცად-კაცადისა ვეცხლი იპოვა 
ძაძათა ჩუენთა ვეცხლი ჩუენი, სასწორით მოგვიღებიეს ყელთა 
ჩუენთა აწ. 22 და ვეცხლი სხუაი მოგვღებიეს სყიდად 
საზრდელისა და არა ვიცით, ვინ შთადვა იგი ძაძათა ჩუენთა. 23 
ხოლო მან ჰრქუა მათ: შენდობა იყავნ თქუენდა. ნუ გეშინინ, 
ღმერთმან თქუენმან და ღმერთმან მამათა თქუენთამან გცა 
საფასე ჭურჭელთა თქუენთა. ხოლო მე ვეცხლი თქუენი 
გამოცდილი მომიღებიეს და გამოგუარა მათ სვმეონ და 
შეიყუანნა იგინი შინაგან. 24 და მოართუა წყალი დაბანად 
ფერვთა მათთა და სცა საზრდელი ვირთა მათთა. 22 ხოლო 
მათ მზა-ყუეს ძღუენი მოსლვადმდე იოსებისა სამხრად, რამეთუ 
ესმა ვითარმედ, მუნ სადილობად არს. 25 შევიდა იოსებ სახიდ 
თვსა და შეართუეს მის ძღუენი, რომელ აქუნდა ყჟელთა მათთა 
და თაყუანი-სცეს მას თავითა ქუეყანასა ზედა. 27 ჰკითხა მათ 
იოსებ და ჰრქუა: ვითარ-რაი ცოცხლებით იყუენით? და მერმე 
ჰრქუა მათ: ცოცხლებით არს-ა მამალი იგი თქუენი მოხუცებული, 


რომლისა სთქუთ: ცოცხალ-ღა არს? 28 ხოლო მათ ჰრქუეს: 
ცოცხლებით არს მონაი შენი, მამაი ჩუენი, ცოცხალ-ღა არს. და 
თქუა იოსებ: კურთხეულ არს კაცი იგი ღმრთისა მიერ და იგინი 
მოდრკეს და თაყუანის-სცეს. 2? აღიხილნა თუალნი თვსნი 
იოსებ და იხილა ბენიამენ, ძმაი თვსი, ერთისა დედისაი და 
ჰრქუა: ესე არსა ძმაი თქუენი მრწემი, რომლისა სთქუთ ჩემდა 
მოყვანებაი? და ჰრქუა: ღმერთმან შეგიწყალენ შენ, შვილო. 39 
შეძრწუნდა იოსებ, რამეთუ, შეიწვებოდეს ნაწლევნი მისნი ძმასა 
მისსა ზედა და ეგულებოდა ტირილად, შევიდა საუნჯედ და 
ტიროდა მუნ. 31 და დაიბანა პირი თვსი და დაითმინა ტირილი 
და უბრძანა დაგება პურისა. 32 და დაუგეს მას მარტოსა და მათ 
თვსა და მეგვპტელთა მათ, რომელნი პურს ერთნეს, თვსა 
რამეთუ ვერ ყელ-ეწიფების მეგვპტელთა პურისა ჭამად 
ებრაელთა თანა. რამეთუ საძაგელებაი არს მეგვპტელთაი 
ყოველი მწყემსი ცხოვართა. 33 და დასხდეს წინაშე მისსა 
უხუცესი უხუცესად და უმრწემესი უმრწემესად, განუკვრდებოდა 
კაცთა მათ კაცად-კაცადისა ძმისა მიმართ თვსისა. 34 რამეთუ 
მიიღებდეს იგინი ბოძსა კაცად-კაცადი, მიიხუენ თავისა თვსისა, 
ხოლო დიდად განდიდნებოდა ბოძი ბენიამენისი უფროის 
მათსა ხუთ წილ, ვიდრე მათი, სუეს ღვნოი და დაითვრნეს მის 
თანა. 


თავი 44 


1 და უბრძანა იოსებ ეზოისმოძღუარსა თვსსა და პრქუა: 
აღავსენით ძაძანი მაგათ კაცთანი საზრდელითა, რაოდენ 
რომელ ედვას აღებად და შთაუდევით ვეცხლი კაცად-კაცადისა 
პირსა ზედა ძაძისა თვსისასა. 2 და ბარძიმი იგი ჩემი ვეცხლისა 
შთაუდევით ძაძასა უმრწემესისასა და სასყიდელი-ცა იფქლისა 
მისისაი, ხოლო მათ ყუეს სიტყვსა მის იოსებისსა, ვითარ-იგი 
უბრძანა მათ. 3 ღამე იგი განთენა და კაცნი იგი წარიგზავნნეს 
და კარაულნი მათნი “ და ვითარცა განვლეს ქალაქი, არღა 
განშორებულ იყვნეს შორად, ჰრქუა იოსებ ეზოსმოძღუარსა 
თვსსა: აღდეგ, დევნა-უყავ კაცთა მათ, ეწიე და არქუ მათ: 
რაისათვს მომაგეთ მე ბოროტი კეთილისა წილ? ? რასა 
მიმპარეთ მე ბარძიმი ვეცხლისაი, ანუ არა ესე არს-ა, 
რომლითა სუამნ უფალი ჩემი და იგი ზმნით იზმნიან მაგით? 
ბოროტი აღასრულეთ რომელ ესე ჰყავთ. 9 და ვითარ ეწია იგი, 
ჰრქუა მათ სიტყვსა მისებრ. 7 ხოლო მათ მიუგეს და ჰრქუეს: 
რად იტყვს უფალი ჩუენი სიტყუასა მაგას? ნუ იყოფინ ჩუენდა, 
მონათა შენთა სიტყვსა მაგისებრ. 8 უკუეთუ ვეცხლი იგი, 
რომელ ვპოვეთ ჭურჭელთა ჩუენთა, მოვიღე შენდა ქუეყანით 
ქანანით, ვითარმცა ვიპარეთ სახლისაგან უფლისა შენისა 
ოქროი, გინა ვეცხლი? ? ხოლო რომლისაცა თანა იპოოს 
მონათა შენთაგანისა ბარძიმი იგი მოკუედინ და ჩუენმცა ვართ 
უფლისა შენისა მონა. 19 ხოლო მან პრქუა: და აწ ვითარ 
იტყვთ, ეგრე იყავნ. ვის თანა-ცა იპოოს ბარძიმი იგი, იყავნ 
ჩუენდა მონა. ხოლო თქუენ უბრალო იყვნეთ. 11 და ისწრაფეს 
და გარდაჰვადეს კაცად-კაცადმან ტვრთი თვსი და განვსნეს 
თითოეულად ძაძა თვსი. 12 და იწყო და აღიხილვიდა 
უხუცესითგან, ვიდრემდე მოვიდა უმრწემესისა და პოვა ბარძიმი 
იგი ტვრთსა შინა ბენიამენისსა. 13 ხოლო მათ დაიპეს 
სამოსელი მათი და აჰკიდეს კაცად-კაცადმან ტვრთი თვსი 
კარაულსა მათსა და მიიქცეს ქალაქად. 14 შევიდა იუდა და 
ძმანი მისნი იოსებისა, ვიდრე სახლსა-ღა შინა იყო და დაცვვეს 


წინაშე მისსა ქუეყანისა ზედა. 12 ჰრქუა მათ იოსებ: რაი-ვსე 
ჰქმენით? არა იცითა, რამეთუ ზმნით იზმნის კაცი ჩემ ვითარი? 
16 პრქუა მას იუდა: რაილი სიტყუაი მიუგოთ უფალსა ჩუენსა, ანუ 
რასა ვიტყოდით, ანუ რასა ვიმართლობდეთ, რამეთუ 
ღმერთმან პოვნა მონანი თვსნი ცოდვასა შინა. აჰა ესერა, ვართ 
ჩუენ მონა უფლისა ჩუენისა და რომლისა თანა იპოვა ბარძიმი 
იგი. 17 ჰრქუა მას იოსებ: ნუ იყოფინ ჩემდა ყოფად სიტყვსა 
მაგის, კაცი რომლისა თანა იპოვა ბარძიმი იგი, იგი-ცა იყოს 
ჩემდა მონა ხოლო თქუენ აღვედით ცოცხლებით მამისა 
თქუენისა. 18 მი-რე-ეახლა მას იუდა და ჰრქუა: გევედრები 
უფალო, იტყოდი მონა შენი წინაშე შენსა და ნუ განჰრისხნები 
მონისა შენისათვს, რამეთუ შე ხარ შემდგომი ფარაოსა. 19 შენ 
გვკითხე მონათა შენთა და სთქუ: უკუეთუ გივის მამაი, გინათუ 
ძმაი? 2?– და გარქუთ უფალსა ჩუენისა, ვითარმედ გვვის ჩუენ 
მამაი მოხუცებული და ძე სიბერისა მისისა. ძმაი მისი მოკუდა 
და იგი მარტო დაშთა დედასა მისსა და მამამან მისმან 
შეიყუარა იგი. 21 ხოლო შენ არქუ მონათა შენთა: მოიყუანეთ 
იგი ჩემდა და მე ვიღუაწო იგი. 22 ხოლო ჩუენ გარქუთ შენ, 
უფალსა ჩუენსა, ვერ ყელ-გეწიფების ყრმასა მას დატევებად 
მამისა, უკუეთუ დაუტეოს მამაი, მოკუდეს იგი. 232 ხოლო შენ 
არქუ მონათა შენთა: უკუეთუ არა მოვიდეს ძმაი თქუენი 
უმრწემესი თქუენ თანა, არ-ღა-რა შესძინოთ ხილვად პირისა 
ჩემისა. 24 და იყო, ვითარცა აღვედით მონისა შენისა, მამისა 
ჩუენისა, უთხართ მას სიტყუაი უფლისაი ჩუენისა. 22 და მრქუა 
ჩუენ მონამან შენმან, მამამან ჩუენმან: წარვედით, და მიყიდეთ 
ჩუენ კუალად მცირედ საზრდელი. 29 ხოლო ჩუენ ვარქუთ: ვერ, 
ჭკელ-გუეწიფების შთასლვად, არა თუ ძმაი ჩუენი უმრწემესი 
შთამოვიდეს ჩუენ თანა, რამეთუ ვერ ყელ-გუეწიფების ხილვად 
პირისა კაცისა მის, უკუეთუ ძმაი ჩუენი უმრწემესი არა იყოს ჩუენ 
თანა. 27 ხოლო მრქუა ჩუენ მამამან ჩუენმან, მონამან შენმან, 
ჩუენდა მომართ: თქუენ უწყით, რამეთუ ორნი შუნა იგინი 
ცოლმან ჩემმან. 28 და ერთი იგი წარწყმდა, განვიდა ჩემგან და 
სთქუთ: მჭეცმან შეჭამა იგი და არ-ღა-რა ვიხილე. 29 აწ უკუე 
ესე-ღა თუ წარიყუანოთ პირისაგან ჩემისა და შეხუდეს მაგას 


სნეულებაი გზასა ზედა, შთაავლინოთ სიბერე ჩემი მწუხარებით 
ჯოჯოხეთა. 39 აწ უკუეთუ შევიდე მონისა შენისა, მამისა ჩუენისა, 
და ყრმაი ეგე არა იყოს ჩუენ თანა, რამეთუ სულნი მისნი 
გამოაბენ სულთა მაგისთა. 31 და იყოს, რაჟამს იხილოს, 
ვითარმედ ყრმაი ეგე არა არს ჩუენ თანა, აღესრულოს და 
შთავიდეს სიბერე მამისა ჩუენისა მწუხარებით ჯოჯოხეთა. 32 
რამეთუ მონასა შენსა თავს-მიდებიეს ყრმაი ეგე მამისაგან და 
ვარქუ: უკუეთუ არა მოვიყუანო შენ წინაშე და დავადგინო, 
შეცოდებულ ვიყო მე მამისა ყოველთა დღეთა. 33 აწ უკუე ვდგე 
მე მონად შენდა ყრმისა მაგის წილ, ხოლო ყრმაი ეგე აღვიდეს 
ძმათა თანა მამისა თვსისა. 34 ვითარმე უკუე აღვიდე მამისა, 
არა თუ იყოს ძმაი ჩუენი უმრწემესი ჩუენ თანა, რათა არა 
ვიხილო ძვრი, რომელი პოოს მამამან ჩემმან? 


თავი 45 


1 და ვერ-ღა-რა ეძლო იოსებს დათმენად ყოველთა წინაშე 
მდგომარეთა მისთა და თქუა: განავლინეთ ყოველი კაცი 
ჩემგან და არა ვინ დადგა წინაშე იოსებისა, არცა ერთი. ღა 
რაჟამს გამოეცხადებოდა იოსებ ძმათა თვსთა. 2 აღიმაღლა 
ჟმაი ტირილით და ესმა ყმაი ყოველთა მეგვპტელთა და მიესმა 
სახლსა ფარაოისსა. 3 და ჰრქუა იოსებ ძმათა თვსთა: მე ვარ 
იოსებ, ცოცხალღა არსა მამაი ჩემი? და ვერ მიუგეს ძმათა 
მისთა სიტყუაი, რამეთუ შეეშინა და შეძრწუნდეს ფრიად. 4 
ჰრქუა იოსებ ძმათა მისთა: მომეახლენით მე! ხოლო იგინი 
მიეახლნეს და ჰრქუა: მე ვარ იოსებ, ძმაი თქუენი, რომელი 
მიმყიდეთ ეგვპტედ. ? ხოლო აწ ნუ სწუხთ, ნუცა ფიცხელ-გიჩნ 
თქუენ, რამეთუ მომყიდეთ მე აქა, რამეთუ ცხორებისა 
თქუენისათვს მომავლინა მე ღმერთმან წინაშე თქუენსა. 9 
რამეთუ ესე მეორე-ღა წელი არს სიყმილი ქუეყანასა ზედა და 
მერმე ხუთნი-ღა წელნი ყოფად არიან, რომელსა არა იყოს 
ყნვა, არაც ლეწვა. 7 და მომავლინა მე ღმერთმან თქუენსა 
წინა, რათა დაშთეს ნეშტი თქუენი ქუეყანასა ზედა გამოზრდად 
თქუენდა ნეშტად დიდად. 8? ხოლო აწ არა თქუენ მომავლინეთ 
მე აქა, არამედ ღმერთმან და მყო მე, ვითარცა მამაი ფარაოსი, 
უფალ ყოველსა ზედა სახლსა მისსა და მთავარ ყოველსა 
ქუეყანასა ეგვპტისასა. ? ისწრაფეთ და აღვედით მამისა ჩემისა 
და არქუეთ მას: ამის იტყვს იოსებ, ძე შენი, მყო მე ღმერთმან 
უფალ ყოველსა ქუეყანასა ეგვპტისასა შთამოვედ ჩემდა და ნუ 
ჰყოვნი. 19 და დაემკვდრე ქუეყანასა გესემ არაბიასა და იყავ 
მახლობელად ჩემსა შენ და ძენი შენნი და ძენი ძეთა შენთანი 
და ცხოვარი და ზროხაი შენი ყოველი, რაოდენი-რაი არს შენი. 
11 და მე გამოგზარდო შენ, რამეთუ ხუთ წელსა სიყმილი 
ყოფად არს, რათა არა მოსწყდეთ შენ და ძენი შენნი და 
ყოველი მონაგები შენი. 12 აჰა ესერა, თუალნი თქუენნი ხედვენ 
და თუალნი ბენიამენისნი, ძმისა ჩემისანი, რამეთუ პირი ჩემი 
გეტყვს თქუენ. 13 უთხართ მამასა ჩემსა ყოველივე დიდებაი 


ეგვპტეს შინა და რაოდენი-ესე იხილეთ და ადრე ყავთ და 
მოიყვანეთ მამა ჩემი აქა. 14 და მოეხვა ქედსა ბენიამენისსა, 
ძმისა თვსისსა, და ტიროდა მას ზედა. და ბენიამენ ტიროდა 
ქედსა ზედა იოსებისსა. 12 და ამბორს-უყოფდა ყოველთა ძმათა 
თვსთა და ტიროდა მათ თანა და ამისა შემდგომად ეტყოდეს 
მას ძმანი მისნი. 19 და მიიწია სიტყუაი ესე სახლსა ფარაოსსა 
და უთხრეს, ვითარმედ მოსრულ არიან ძმანი იოსებისნი, 
განიხარა ფარაო და ყოველთა მსახურთა მისთა. 17 და ჰრქუა 
ფარაო იოსებს: არქუ ძმათა შენთა, რათა ესრე ყონ; აღავსეთ 
ძაძები თქუენი იფქლითა და წარვედით ქუეყანად ქანანისად. 18 
და წარმოიყუანეთ მამაი თქუენი და ყოველი მონაგები თქუენი, 
და მოდით ჩემდა და მიგცე თქუენ ყოველივე კეთილი 
ეგვპტისალ და შჭამდეთ თქუენ ტვნსა ქუეყანისასა. 19 ხოლო შენ 
ამცენ ესე, რათა მიიღონ ურმები ქუეყანით ეგვპტით ყრმათა 
თქუენთათვს და ცოლთა და წარმოიყუანეთ მამაი თქუენი და 
მოვედით 29 და ნუ ჰრიდებნ თუალი თქუენი ჭურჭელსა თქუენსა, 
რამეთუ ყოველივე კეთილი ეგვპტისა თქუენდა იყოს. 21 და 
ყვეს, ეგრე ძეთა ისრაცლისათა და მისცა მათ იოსებ ურმები 
ბრძანებისაებრ მეფისა ფარაოსა და აღუგო მათ საზრდელი 
გზასა ზედა. 22 და ყოველთავე სცა მრჩობლი სამოსელი, 
ხოლო ბენიამენს სცა ორასი დრაჰკანი და ხუთი საცვალებელნი 
თითოფერი სამოსლები. 23 და მამასა მიუძღუანა ეგრეთვე ათი 
ვირი, რომელთა ეკიდა ყოვლისაგან კეთილისა ეგვპტისა და 
ათი ჯორი, რომელთა აქუნდა პური საგზლად მამისა თვსისა. 24 
და წარგზავნნა ძმანი თვსნი და წარვიდეს და ჰრქუა მათ: ნუ 
გულს იწუხებთ გზასა ზედა. 22 და აღმოვიდეს ეგვპტით და 
მოვიდეს ქუეყანად ქანანისად იაკობისა. მამისა მათისა. 29 და 
უთხრეს მას და ჰრქუეს: ცოცხალ არს ძე შენი იოსებ და იგი არს 
მთავარ ყოველსა ქუეყანასა ეგვპტისასა და განუკვრდა იაკობს 
გონებასა თვსსა და არა ჰრწმენა მათი. 27 და იგინი 
უთხრობდეს ყოველთა მათ სიტყუათა იოსების მიერ, რომელთა 
ეტყოდა მათ და ვითარცა იხილა ურმები იგი, რომელ 
მიუძღუანა იოსებ, რათა წარიყუანოს იგი განცხოველყურდა 
სული იაკობ მამისა მათისა. 28 და თქუა ისრაილ: დიდ არს ესე 


ჩემდა, უკუეთუ ძე ჩემი იოსებ ცოცხალ-ღა არს, მივიდე და 
ვიხილო ვიდრე სიკუდილადმდე ჩემდა. 


თავი 46 


1 წარმოიტრო ისრაცლ და ყოველივე მისი. და მოვიდა 
ჯურღმულსა მას ზედა ფიცისასა და შეწირა მსხუერპლი 
ღმრთისა მამისა თვსისა ისაკისა. 2 ჰრქუა ღმერთმან იაკობს 
ჩუენებასა შინა ღამისასა; იაკობ, იაკობ, ხოლო მან თქუა: რა 
არს? 3 და თქუა: მე ვარ ღმერთი მამათა შენთა, ნუ გეშინინ 
შესლვად ეგვპტედ, რამეთუ ნათესავად დიდად გყო შენ მუნ: “ 
და შთავიდე მე შენ თანა ეგვპტედ და მე აღმოგიყუანო შენ მიერ 
სრულიად. და იოსებ დაგასხნეს ყელნი თუალთა შენთა. ? და 
აღდგა იაკობ ჯურღმულისა მისგან ფიცისა და წარიყვანეს ძეთა 
მისთა ისრაცლ, მამაი მათი და აღსხეს ჭურჭელი მათი და 
ცოლები მათი ურმებსა მას, რომელ მიუძღუანა იოსებ ახუმად 
მათ ზედა და საცხოვარნი მათნი და შთავიდეს ეგვპტედ. 9 და 
ყოველივე მონაგები მათი, რაოდენი-რაი მოეგო ქუეყანასა 
ქანანისასა. და შევიდეს ეგვპტედ იაკობ და ნათესავი მისი მის 
თანა. 7 ძენი მისნი და ძეთა მისთანი და ასულნი მისნი და 
ასულნი ასულთა მისთანი და ყოველივე ნათესავი მისი 
შეიყუანა ეგვპტედ. 8 და ესე სახელები არს ძეთა ისრაცლისათა, 
რომელნი შევიდეს ეგვპტედ იაკობის თანა, მამისა მათისა, 
იაკობ და ძენი მისნი. პირმშოი იაკობისი - რუბენ. ? და ძენი 
რუბენისნი: ენუქ და ფალუს, ასრომ და ქარმი. 19 და ძენი 
სვმეონისნი იემუელ და იამინ და აოდ და აქიმ და საარ და 
საულ ქანანელისაგანნი. 11 და ძენი ლევისნი: გეთსონ და კაათ 
და მერარი. 12 და ძენი იუდასნი: ჰერ და ავნან, სელომ ფარეზ 
და ზარა. და მოსწყდეს ჰერ და ავნან ქუეყანასა ქანანისასა. და 
იყვნეს ძენი ფარეზისნი: ესრომ და იამოცლ. 13 და ძენი 
იზაქარისნი: თოლა და ფოა და იასუქ და ზამბრამ. 14 და ძენი 
ზაბულონისნი სედერ და ალონ და აიცელ. 17 ესენი ძენი 
ლიასნი, რომელ უშვნა იაკობს შუამდინარეს ასურეთისა და 
დინა, ასული მისი, ყოველი ძენი და ასულნი ოცდაათსამეტნი. 
16 და ძენი გადისნი: საფონ და ანგის და სავნის და თასუბამ და 
აედის არუცლის და არცილის. 17 და ძენი ასერისნი: იემნა და 


იესო და ბარია და იეოლ და სარა დაი მათი. და ძენი ბარიასნი: 
ქობორ და მელქიელ. 189 ესე ძენი ზელფასნი, რომელ მოსცა 
ლაბან ლიას ასულსა თვსსა რომელ, უშვნა ესე ძენი იაკობს 
სული ათექუსმეტი. 1? და ძენი რაქელისნი, ცოლისა იაკობისნი, 
იოსებ და ბენიამენ. 2? ხოლო იყვნეს ძენი იოსებისნი ეგვპტეს, 
რომელნი უშვნა მას ასენეთ, ცოლმან მისმან ასულმან 
პეტეფრესმან, მღდელისა მზის ქალაქისამან მანასე და ეფრემ, 
ხოლო იყვნეს ძენი მანასესნი, რომელნი უშვნა მას ხარჭმან მან 
ასურმან მაქირ. და მაქირ შვა გალად, ძენი ეფრემისნი ძმისა 
მანასესნი: სუტალმან და ტალამ. ძენი სუტალმისნი: ედემ. 21 
ძენი ბენიამენისნი: ბალა ქობორ და ასბცლ, ხოლო იყვნეს ძენი 
ბალასნი: გირა და ნოემან და ჰნქის და როს და მამფენ და 
ოფიმენ და გირა შვა არად. 2? ესე ძენი რაქელისნი, რომელ 
უშვნა იაკობს, ყოველი სული ათრვამეტნი. 23 და ძენი დანისნი 
ასომ. 24 და ძენი ნეფთალემისნი: ასიცლ და გოვინი და ესარ 
და სულლემ. 29 ესე ძენი ბალასნი, რომელნი მისცნა ლაბან 
რაქაელს, ასულსა თვსსა, და უშვნა ესენი იაკობს ყოველი სული 
შვდ. 29 და ყოველნივე, რომელნი შევიდეს ეგვპტედ იაკობის 
თანა, რომელნი გამოსრულ იყვნეს, წყვილთაგან მისთა გარეშე 
ცოლთა ძეთა იაკობისთა ყოველი სული სამეოცდაექუს. 27 და 
ძენი იოსებისნი, რომელნი ესხნეს ეგვპტეს ორ და ყოველი 
სული, რომელი შევიდა ეგვპტედ იაკობის თანა 
სამეოცდაათხუთმეტ. 29 ხოლო იუდა წარავლინა წინასწარ მისა 
იოსებისა, რათა მოეგებოდის მას კათერონ ქალაქად, 
ქუეყანასა რამცსასა. 2? აღაგნა იოსებ ეტლნი თვსნი და აღვიდა 
შემთხუევად იაკობისა მამისა თვსისა კათერონ ქალაქად და 
იხილა იგი და მოეხვა ყელსა მამისასა და ტიროდა ტირილითა 
დიდითა ფრიად. 39 და ჰრქუა ისრაცლ იოსებს: მოვკუდე აწ, 
ამიერითგან ვიხილე პირი შენი, რამეთუ შენ ცოცხალ-ღა ხარ. 
31 და ჰრქუა იოსებ ძმათა თვსთა: აღვიდე და უთხრა ფარაოს 
და ვჰრქუა მას, ვითარმედ ძმანი ჩემნი და სახლი მამისა 
ჩემისა, რომელნი იყვნეს ქუეყანასა ქანანისასა, მოსრულ არიან 
ჩემდა. 32 ხოლო კაცნი იგი არიან მწყემს, რამეთუ ცხოვარის 
მზრდელმან ცხოვარნი მათნი და ზროხაი და ყოველივე, რაიცა 


არს მათი, მოსრულ არიან ჩემდა. 33 უკუეთუ გიწოდოს თქუენ 
ფარაო და გრქუას, რაი არს საქმე თქუენი: 34 თქუთ, ვითარმედ 
კაცნი საცხოვრის მზრდელ ვართ მონანი შენნი სიყრმითგან-ვე 
აქამომდე ჩუენ და მამანი ჩუენნი, რათა დაეშენნეთ ქუეყანასა 
გესემისასა არაბიასა, რამეთუ საძაგელ არს მეგვპტელთა 
ყოველი მწყემსი ცხოვართაი. 


თავი 47 


1 და მივიდა იოსებ, უთხრა ფარაოს და ჰრქუა: მამაი ჩემი და 
ძმანი ჩემი და ყოველი საცხოვარი და ზროხანი მათნი მოსრულ 
არიან ქუეყანით ქანანისათ და აჰა არიან იგინი ქუეყანასა 
გესემისასა. 2 და ძმათაგანი მისთა წარიყუანა იოსებ ხუთი კაცი 
და დაადგინნა იგინი , წინაშე ფარაოისა. 3 და პრქუა ფარაო 
ძმათა იოსებისთა: რაი არს საქმე თქუენი? ხოლო მათ ჰრქუეს 
ფარაოს: მწყემს ვართ ცხოვართა მონანი შენნი სიყრმითგან, 
ვიდრე აქამომდე, ჩუენ-ცა და მამანი ჩუენნი. “ და ჰრქუეს 
ფარაოს: მწირობად მოსრულ ვართ ჩუენ ქუეყანასა, რამეთუ 
არა არს საძოვარი საცხოვართათვს მონათა შენთასა, რამეთუ 
განძლიერდა სიყმილი ქუეყანასა ქანანისასა აწ უკუე 
დავეშენნეთ მონანი შენნი ქუეყანასა მას გესემისასა. ? ჰრქუა 
ფარაო იოსებს და ეტყოდა: მამაი შენი და ძმანი შენნი მოსრულ 
არიან შენდა. 9 ეგერა, ქუეყანა ეგვპტისა შენ წინაშე არს, 
უმჯობესა ქუეყანასა დაამკვდრენ მამაი შენი და ძმანი შენნი, 
დაემკვდრნედ ქუეყანასა გესემისასა, უკუეთუ იცი შენ, 
ვითარმედ არიან მათ შორის კაცნი ძლიერნი, დაადგინენ იგინი 
მთავრად ჩემთა საცხოვართა. 7” შეიყვანა იოსებ მამაი თვსი 
იაკობ და დაადგინა იგი წინაშე ფარაოისა და აკურთხა იაკობ 
ფარაო. 8 და ჰრქუა ფარაო იაკობს: რაოდენ არიან წელნი 
დღეთა ცხოვრებისა შენისათანი? 3? და ჰრქუა იაკობ ფარაოს: 
დღენი წელთა ცხორებისა ჩემისათანი, რომელთა ვმწირობ 
ასოცდაათ წელ, მცირე და ბოროტ იყვნეს დღენი წელთა 
ცხორებისა ჩემისანი, ვერ მიიწინეს დღეთა მათ წელთა 
ცხორებისა მამათა ჩუენთასა, რაოდენთა დღეთა მწირობდეს. 
190 და აკურთხა იაკობ ფარაო და განვიდა მისგან. 11 და 
დააშენა იოსებ მამაი თვსი და ძმანი თვსნი და მისცა მათ 
სამკვდრებელი ქუეყანასა ეგვპტისასა და უმჯობესსა ქუეყანასა 
მას რამესესასა, ვითარცა იგი უბრძანა ფარაო. 12 და იფქლსა 
უწყვიდა საწყაულით იოსებ მამასა თვსსა და ძმათა თვსთა და 
ყოველსა სახლსა მამისა თვსისასა იფქლსა თავად-თავად. 13 


და იფქლი არა იყო ყოველსა ქუეყანასა, რამეთუ განძლიერდა 
სიყმილი ფრიად და მოაკლდა ქუეყანა ეგვპტისა და ქუეყანა 
ქანანისა სიყმილითა. 14 და შეკრიბა იოსებ ყოველი ვეცხლი, 
რაოდენი იპოვა ქუეყანასა ეგვპტისასა იფქლითა მით, 
რომელსა ჰყიდდეს და იფქლსა უწყვიდა მათ და შეიღო იოსებ 
ყოველი ვეცხლი სახლსა ფარაოსსა. 12 და მოაკლდა ვეცხლი 
ქუეყანასა ეგვპტისასა, ქუეყანასა ქანანისსა, მოვიდეს ყოველნი 
ეგვპტელნი იოსებისა და ეტყოდეს: მეც ჩუენ პური, რაისა 
მოვსწყდებით წინაშე შენსა, რამეთუ მოგუაკლდა ჩვენ ვეცხლი. 
16 პრქუა მათ იოსებ: მომეცით მე საცხოვარი თქუენ- და გცე 
პური საცხოვრისა წილ თქუენისა. 17 მიჰგუარეს მათ საცხოვარი 
მათი და სცა მათ პური იოსებ საცხოვარისა წილ მათისა, 
ცხენებისა წილ და ვირებისა ზროხებისა და ცხოვარისა: და 
გამოზარდნა იგინი მას წელიწადსა შინა პურითა ყოვლისა წილ 
საცხოვარისა მათისა. წარყდა წელიწადი იგი. 18 და მოვიდეს 
მისა წელიწადსა მას მეორესა და ჰრქუეს: ნუუკუე მოვისრნეთ 
უფლისა ჩუენისაგან, რამეთუ მოგუაკლდა ჩუენ ვეცხლი და 
მონაგები და საცხოვარი შენდამი უფლისა ჩუენისა და არა 
დამიშთა ჩუენ წინაშე უფლისა ჩუენისა, გარნა თვსი ესე გუამი 
და ქუეყანაი ჩუენი. 1? რათა არა მოვსწყდეთ წინაშე შენსა და 
ქუეყანაი ჩვენი მოოყრდეს, არამედ მიმიყიდენ ჩუენ და 
ქუეყანაი ჩუენი პურისა წილ და ვიყუნეთ ჩუენ და ქუეყანაი ჩუენი 
მონა ფარაოისა, მეც ჩუენ თესლი, რათა ვსთესოთ და 
ვცხოვნდეთ და არა მოვსწყდეთ და ქუეყანა არა მოოვრდეს. 29 
და მოუყიდა იოსებ ყოველი ქუეყანა ეგვპტისაი ფარაოს, 
რამეთუ მისცეს ქუეყანა მათი ეგვპტელთა ფარაოს, რამეთუ 
დაიპყრა იგინი სიყმილმან და იყო ქუეყანა იგი ფარაოისა. 21 
და ერი იგი დაამონა ფარაოს კირთად კიდითგან საზღურით 
ეგვპტისად ვიდრე კიდედმდე მისა თვნიერ. 22 ხოლო ქუეყანისა 
მის მღდელთასა იგი ხოლო არა მოიყიდა იოსებ, რამეთუ 
უსასყიდლოდ მისცემდა იოსებ მღდელთა მათ ფარაოსთა და 
ჭამეს საცემელსა მას, რომელსა სცემდა მათ ფარაო, ამისგან 
არა განყიდეს ქუეყანა მათი. 23 პრქუა იოსებ ყოველთა 
ეგვპტელთა: აჰა ესერა, მოგიგენ თქუენ და ქუეყანა თქუენი 
დღესითგან ფარაოსად, მიიღეთ თქუენ თესლი, დასთესეთ 


ქუეყანასა. 24 და ნაყოფი მისი, რომელი იყოს, მოეცით მეხუთე 
ნაწილი ფარაოს, ხოლო ოთხი ნაწილი იყოს თავისა თქუენისა 
თესლად ქუეყანისა საზრდელად თქუენდა და ყოვლისა 
სახლისა თქუენისა და საჭმელად ჩჩვლთა თქუენთა. 25 და მათ 
ჰრქუეს: მაცხოვნენ ჩუენ, ვპოვეთ მადლი წინაშე შენსა, უფალო 
ჩუენო, და ვიყუნეთ მონა ფარაოისა. 25 და დადვა იოსებ 
ბრძანებაი ქუეყანასა ეგვპტისასა ვიდრე დღეინდელად 
დღედმდე: მეხუთე ნაწილი ფარაოს, თვნიერ ხოლო ქუეყანისა 
მის მღდელთასა არა იყო ყოველი ფარაოისა. 27 ხოლო 
დაემკვდრა ისრაცლ ქუეყანასა ეგვპტისასა, ქუეყანასა გესმეს, 
და დაეშენნეს მას ზედა და აღორძნდეს და განმრავლდეს 
ფრიად. 28 და ცხოვნდა იაკობ ეგვპტეს ათჩვდმეტ წელ და 
იყვნეს დღენი იაკობისნი და წელნი ცხორებისა მისისანი 
ასორმეოცდაშვდ წელ. 29 და ვითარცა მოიწივნეს დღენი 
სიკუდილისა იაკობისნი; მოუწოდა იოსებს, ძესა თვსსა, და 
ჰრქუა: უკუეთუ ვპოვე მადლი წინაშე შენსა, დამდევ ყელი შენი 
წყვილთა ჩემთა და პოოს ჩემ თანა მოწყალებაი და 
ჭეშმარიტებაი, რათა არა დამფლა მე ეგვპტეს. 39 არამედ 
დავეფლა მე მამათა ჩუენთა თანა და განმიღე მე ეგვპტით და 
დამფალ საფლავსა მამათასა, ხოლო მან თქუა: ეგე ვყო. 31 და 
ჰრქუა მას: მეფუცე მე! და ეფუცა იგი და თაყუანის-სცა ისრაილ 
წუერსა ზედა კუერთხისა მისისასა. 


თავი 48 


1 და შემდგომად სიტყვსა ამის უთხრეს იოსებს, ვითარმედ 
მამაი შენი შფოთოის. და წარმოიყუანნა ორნი ძენი თვსნი 
ეფრემ და მანასე და მოვიდა იაკობისა. უთხრეს იაკობს და 
ჰრქუეს. 2 ვითარმედ იოსებ, ძე შენი მოვალს შენდა. და 
განძლიერდა ისრაცლ და აღჯდა ცხედარსა ზედა. 3 და ჰრქუა 
იაკობ იოსებს ღმერთი ჩემი მეჩუენა მე ლუზას, ქუეყანასა 
ქანანისასა, და მაკურთხა მე. 4“ და მრქუა: აჰა, აღგაორძინო შენ 
და განგამრავლო და გყო შენ კრებულად და ნათესავად და 
მიგცე შენ ქუეყანა ესე და ნათესავსა შენსა შემდგომად შენსა 
სამკვდრებელად საუკუნოდ. ? აწ უკუე ორნი ეგე ძენი შენნი, 
რომელ გესხნეს შენ ეგვპტეს, პირველ მოსლვისა ჩემისა შენდა 
მომართ ეგვპტეს, ჩემნი არიან, ეფრემ და მანასე, ვითარცა 
რუბენ და სვმეონ იყვნეს ჩემდა. 9 ხოლო შვლნი, რომელ 
გესხნეს შენ შემდგომად შენდად, იყვნენ სახელითა ძმათა 
მათთათა იწოდნენ მათსა მას ნაწილსა. 7 მე რაჟამს მოვიდოდე 
შუამდინარით ასურეთისათ, მოკუდა რაქელ, დედაი შენი, 
ქუეყანასა მას ქანანისასა და ვითარ მოვიწიე მე 
ცხენთსარბიელთასა მას ქუეყანასა ქაბარათასასა მისლვად 
ევფრათად, დავჰფალ გზასა ზედა ცხენისარბიელთასა. ესე იგი 
არს ბეთლემი. 8 და ვითარცა იხილნა ისრაცლ ძენი იოსებისნი, 
თქუა: ვინ არიან ესე? ? და ჰრქუა იოსებ მამასა თვსსა: ძენი 
ჩემნი არიან, რომელნი მომცნა მე ღმერთმან აქა. და თქუა 
იაკობ: მომგუარენით ეგენი აქა და ვაკურთხნე. 190 ხოლო 
თუალნი ისრაცლისნი დამძიმებულ იყვნეს სიბერითა და ვერ 
ეძლო ხილვად და მოიყუანნა იგინი ახლოს მისსა და ამბორს- 
უყო მათ და შეიტკბნა. 11 და ჰრქუა ისრაცლ იოსებს: აჰა ესერა, 
პირისა შენისაგან არა ყჟუებულ ვიქმენ და მიჩუენა მე ღმერთმან 
თესლი-ცა შენი. 12 და გამოიყვანნა იგინი იოსებ მუყლთაგან 
იაკობისთა და თაყვანის-სცეს მას თავითა ქუეყანასა ზედა და 
მოიყუანნა იოსებ ორნივე ძენი მისნი. 13 ეფრემ მარჯუენით 
მარცხენით კერძო ისრაცლისა, ხოლო მანასე მარცხენით 


მარჯუენედ კერძო ისრაცლისა და მიიახლნა იგინი მას. 14 
განყო ისრაცლისა ყელი თვსი მარჯუენე და დასდვა თავსა ზედა 
ეფრემისსა, რამეთუ იგი იყო უმრწემესი, მარცხენე მისი თავსა 
ზედა მანასესსა, იცვალნა ჭელნი მისნი. 12 აკურთხნა იგინი და 
თქუა: ღმერთმან, რომელსა სათნო ეყვნეს მამანი ჩუენნი წინაშე 
მისა. აბრაჰამ და ისაკ, ღმერთმან, რომელმან გამომზარდა მე 
სიყრმით ჩემითგან ვიდრე დღეინდელად დღედმდე. 19 
ანგელოზმან, რომელმან მივსნა მე ყოვლისაგან ბოროტისა, 
აკურთხენინ ყრმანი ესე! და ეწოდოს სახელი ჩემი ამათ ზედა 
და სახელი მამათა ჩემთა აბრაჰამისი და ისაკისი და 
განმრავლდედ სიმრავლედ დიდად ქუეყანასა ზედა! 17 
ვითარცა იხილა იოსებ, რამეთუ დასდვა მამამან მისმან 
მარჯუენე მისი თავსა ზედა ვფრემისსა, მძიმე-უჩნდა მას და 
აღუპყრა იოსებ ყელი მამისა თვსისა აღებად თავისაგან 
ეფრემისსა და დადებად თავსა ზედა მანასესსა. 18 და ჰრქუა 
მამასა თვსსა არა ეგრე, მამაო, რამეთუ ესე არს პირმშო; 
დადევ მარჯუენე შენი თავსა ზედა ამისსა. 19 და არა ინება, 
არამედ თქუა: ვიცი, შვილო, ვიცი, ესეცა იყოს ერად და ესეცა 
ამაღლდეს. არამედ ძმაი მაგისი უმრწემესი უფროის მაგისა 
იყოს და ნათესავი მაგისი იყოს მრავალთესლებად. 29 და 
აკურთხნა იგინი მას დღესა შინა და თქუა: თქუენ შორის 
იკურთხეოდის ისრაცლი და გყავნ შვნ ღმერთმან, ვითარცა 
ეფრემ და ვითარცა მანასე! და დაადგინა ეფრემ წინაშე 
მანასესა კურთხევასა შინა. 21 და ჰრქუა ისრაცლ იოსებს: მე 
ესერა მოვკუდები და იყოს ღმერთი თქუენ თანა და მიგაქცინეს 
თქუენ ქუეყანად მამათა თქუენთა! 22 მე მიგცემ შენ სიკიმასა 
გარეშე ძმათა შენთასა, რომელი დავიპყარ ყელთაგან 
ამორეველთასა მახვლითა ჩემითა და მშვლდითა. 


თავი 49 


1 და მოუწოდა იაკობ ძეთა თვსთა და ჰრქუა: შემოკერბით და 
გითხრა თქუენ, რაი-იგი შეგემთხვოს თქუენ უკუანაისკნელთა 
დღეთა. ? შემოკერბით და ისმინეთ ძეთა იაკობისთა, ისმინეთ 
ისრაცლისი, მამისა თქუენისა. 3 რუბენ, პირმშოი ჩემი, ძალი 
ჩემი და დასაბამი შვლთა ჩემთაი, ფიცხელად სჩნდი და 
ფიცხელად და თავყედად აღსდუღდი. “ ვითარცა წყალი ნუ 
შეჰგბები, რამეთუ აჰჭედ შენ საწოლსა მამისა შენისასა მაშინ 
შეაგინე სარეცელი, რომელსა აჰჟედ. ? სვმეონ და ლევი ძმათა 
აღასრულეს სიცრუც ყდომითა მათითა. 5 ზრახვასა მათსა ნუ 
შევალნ სული ჩემი და შეკრებასა მათსა ნუ აღყუებინ ღვძლი 
ჩემი, რამეთუ გულისწყრომითა მათითა მოსწყვდნეს კაცნი და 
გულისთქმითა მათითა დაჰკუეთნეს ძარღუნი კუროსა. 7 წყეულ 
იყავნ გულისწყრომაი მათი, რამეთუ თავჭედობაი და ბორგაი 
მათი, რამეთუ ფიცხელ, განვყუნე იგინი იაკობსა შორის და 
განვსთესნე იგინი ისრაცლსა შორის. 8 იუდა, შენ გაქებდედ 
ძმანი შენნი ყელნი შენნი ზურგსა მტერთა შენთასა; თაყუანის- 
გცემდენ შენ ძენი მამისა შენისანი. ? ლეკვ ლომის იუდა, 
მცენარისაგან, შვლო ჩემო, აღმოყედ. მიწოლით დაიძინო, 
ვითარცა ლომმან და ვითარცა ლეკუმან ლომისამან, ვინმე 
აღადგინოს იგი? 19 არა მოაკლდეს მთავარი იუდასგან და 
წინამძღუარი წყვილთაგან მისთა ვიდრემდე მოვიდეს, 
რომლისა-იგი განმზადებულ არს და იგი არს მოლოდება 
წარმართთა. 11 და გამოაბას ვენავსა კიცვ მისი და რქასა 
ვენაჭისსა კიცვ ვირისა მისისაი, განრცხეს ღვნითა სამოსელი 
თვსი და სისხლითა ყურძნისათა მოსაბლარდნელი თვსი. 12 
მხიარულ არიან თუალნი მისნი ღვნითა და სპეტაკ კბილნი 
მისნი უფროის სძისა. 13 ზაბულონ ზღვს კიდესა დაეშენოს და 
იგი ავლინებდეს ნავთა და მიიწიოს სიდონადმდე. 14 იზაქარს 
კეთილისა გულმან უთქუა, განისუენებდეს შორის ნაწილსა 
თვსსა. 12 და იხილოს განსუენებაი მისი, რამეთუ კეთილ და 
ქუეყანა, რამეთუ პოხილ მისცა მყარნი მისნი შრომად და იქმნა 


კაც ქუეყანის მოქმედ. 15 და დან სჯიდეს ერსა თვსსა, ვითარცა 
ნათესავი ერთი ისრაცლსა შორის. 17 და იყოს დან გუელ გზასა 
ზედა მზირად მჯდომარე ალაგსა და უკბენდეს ტერფსა 
ცხენთასა და დაეცეს მყედარი მართლუკუნ. 18 და 
მაცხოვარებასა უფლისასა მოელოდის. 137 გად განცდით 
განცადოს იგი და მან განცადოს იგი შემდგომად კუალსა მისსა. 
20 ასერ, პოხილ პური მისი და მან მისცეს საზრდელი 
მთავართა. 21 ნეფთალემ, ხე მცენარე, მოსცემდეს ნაყოფთა 
სიკეთისათა. 22 შვილი აღორძინებული იოსებ, შვილი ჩემი 
აღორძინებული საშურველი ძე ჩემი უმრწემესი ჩემდა მოიქცე, 
რომლისათვს ზრახვა-ყვეს. 23 და ძმაცვიდეს და ემტერნეს მათ 
უფალნი იგი მშვლდთანი. 24 და შეიმუსრა ძალითურთ 
მშვლდები მათი და დავსნდეს ძარღუნი მკლავთა ყელთა 
მათთანი ყელითა ძლიერითა იაკობისთა მის მიერ, რომელმან 
განგაძლიერა შენ ისრაცლ. 22 ღმრთისა მიერ მამისა შენისა. 
და შეგეწია შენ ღმერთი ჩემი და გაკურთხა შენ კურთხევითა 
ზეცისათა ზეგარდამო და კურთხევითა ქუეყანისათა, რომელსა 
იქმს ყოველი კურთხევისათვს ძუძუთასა და საშოისა. 25 
კურთხევითა მამისა და დედისა შენისათა უფროისად 
განძლიერდი უფროის მთათა მყართასა, კურთხევად ბორცუთა 
საუკუნეთა იყუნენ თავთა ზედა იოსებისსა და თხემსა, რომელი 
წინამძღუარ ყო ძმათა. 27 ბენიამენ, მგელი მტაცებელი, 
განთიად ჭამდეს-ღა და მწუხრი განუყოფდეს საზრდელსა. 28 
ყოველნი ესე ძენი იაკობისნი - ტომი ათორმეტ. და ამას 
ეტყოდა მამაი მათი და აკურთხნა იგინი კაცად-კაცადი 
კურთხევისაებრ თვსისა. 23? ამცნო მათ და ჰრქუა მე შევეძინები 
ერსა ჩემსა, დამფალთ მე მამათა ჩემთა თანა ქუაბსა მას 
მრჩობლსა, რომელ-იგი არს აგარაკსა მას ეფრონის 
ქეტელისასა. 3- რომელ არს წინაშე მამბრესსა, ქუეყანასა 
ქანანისასა, რომელ-იგი მოიგო აბრაჰამ ქუაბი ეფრონისაგან 
ქეტელისა სასყიდლით საფლავად. 31 მუნ დაჰფლეს აბრაჰამ 
და ცოლი მისი სარრა ისაკ და ცოლი მისი რებეკა და მუნ 
დაფლეს ლია მოგებულსა მას აგარაკსა და რომელ-იგი არს 
მას შინა ქუაბი ძეთაგან ქეტისთა. 32 და დასცხრა იაკობ 


ბრძანებად ძეთა თვსთა და აღიხუნა ფერვნი თვსნი ცხედრად 
და მოაკლდა და შეეძინა ერსა თვსსა. 33 


თავი 50 


1 და დავარდა იოსებ პირსა ზედა მამისა თვსისასა და ტიროდა 
და ამბორს-უყო მას. 2 და უბრძანა იოსებ მონათა თვსთა 
მკუდრის მმოსელთა შემოსად მამაი თვსი. 3 და შემოსეს 
მკუდრის მმოსელთა მათ ისრაცლ და აღასრულეს მისი 
ორმეოცი დღე, რამეთუ ესრეთ აღირაცხიან დღენი 
დაფლვისანი. და ეგლოვდა მას ეგვპტე სამეოცდაათ დღე. “ და 
ვითარცა წარჰყდეს დღენი იგი გლოვისანი, ეტყოდა იოსებ 
მთავართა ფარაოსთა და ჰრქუა მათ: უკუეთუ ვპოვე მადლი 
წინაშე თქუენსა, ეტყოდეთ ყურთა ფარაოსთა და არქუთ: 2 
მამამან ჩემმან მაფუცა მე და მრქუა: საფლავსა მას, რომელ- 
იგი ვიქმენ თავისა ჩემისა ქუეყანასა ქანანისასა, მუნ დამფალ 
მე, აწ უკუე აღვიდე და დავფლა მამაი ჩემი და კუალად 
მოვიდე. 9 და ჰრქუა ფარაო იოსებს: აღვედ და დაფალ იგი 
ვითარცა გაფუცა შენ. 7 და აღვიდა იოსებ დაფლვად მამისა 
თვსისა. და მის თანა აღვიდეს ყოველნი მონანი ფარაოისნი და 
მოხუცებულნი სახლისა მისისანი და ყოველნი მოხუცეგულნი 
ქუეყანისა ეგვპტისანი, 85 და ყოველივე სახლი იოსებისი და 
ყოველნივე ძმანი მისნი და ყოველნივე სახლი მამულისა 
მისისანი და ნათესავი. და ცხოვარი და ზროხა დაუტევეს 
ქუეყანასა გესემისასა. ? და მის თანა აღვიდა ეტლები და 
მჭედრები და იყო ბანაკი იგი დიდ ფრიად. 19 და მოვიდეს 
იგინი კალოებსა მას ზედა ადატისასა, რომელ არს წიაღ 
იორდანესა, და ეტყებდეს მას ტყებითა დიდითა და ძლიერით 
ფრიად. და იოსებ გლოვაი მამისა თვსისა შვდ დღე. 11 და 
იხილეს მკვდრთა ქუეყანისა მის ქანანისათა გლოვაი კალოთა 
მათ ადატისათა, თქუეს: გლოვაი დიდ არს ვსე ეგვპტელთა. 
ამისთვს უწოდა ადგილსა მას სახელი გლოვაი ეგვპტისაი, 
რომელ არს იორდანესა თანა. 12 და უყვეს მათ ძეთა 
ისრაცლისათა ესრეთ, ვითარცა-იგი ამცნო მათ. 13 და 
აღმოიღეს იგი ძეთა მისთა ქუეყანად ქანანისა, და დაფლეს იგი 
ქუაბსა მას მრჩობლსა, რომელ-იგი მოიგო აბრაჰამ მოგებად 


საფლავად ძეთაგან ეფრონის ქეტელისათა წინაშე მამბრესა. 14 
და მიიქცა იოსებ ეგვპტედ, იგი და ძმანი მისნი ღა რომელნი 
მის თანა აღმოსრულ იყვნეს დაფლვად მამისა მისისა. 12 
ვითარცა იხილეს ძმათა იოსებისთა, რამეთუ აღესრულა მამაი 
მათი, თქუეს: ნუუკუე ძვრი იკსენოს ჩუენთვს იოსებ და 
მოგუაგოს მოსაგებელი ჩუენი ყოვლისა მისთვს ბოროტისა, 
რომელი შევაჩუენეთ მას. 15 და მოვიდეს იოსებისა და ჰრქუეს 
მას: მამამან შენმან გაფუცა შენ ვიდრე აღსრულებადმდე მისა 
და გრქუა შენ. 17 ესრეთ არქუთ იოსებს მიუტევენ სიცრუენი და 
ცოდვანი მათნი, რამეთუ ბოროტი მეგაჩუენეს შენ და აწ თავს- 
იდევ შეცოდებაი მსახურთა ღმრთისა მამისა შენისათა. და 
ტიროდა იოსებ სიტყუასა მას ზედა მათსა მის მიმართ. 18 და 
მოუჭდეს მას და ჰრქუეს: ჩუენ შენი მონანი ვართ. 19 და ჰრქუა 
მათ იოსებ: ნუ გეშინინ თქუენ, რამეთუ ღმრთისა ვარი მე. 29 
თქუენ ზრახეთ ჩემთვს ბოროტი, ხოლო ღმერთმან ზრახა 
ჩემთვს კეთილი, რათა იყოს ვითარცა დღეს, რათა 
გამოიზარდოს ერი მრავალი და ჰრქუა მათ იოსებ: 21 ნუ 
გეშინინ, მე გამოგზარდნე თქუენ და სახლი თქუენი. და 
ნუგეშინის-სცა მათ და ეტყოდა ნებისაებრ მათისა. 22 და 
დაემკვდრა იოსებ ეგვპტეს, იგი და ძმანი მისნი და ყოველი 
სახლი მამისა მისისა და ცხოვნდა იოსებ ასდაათ წელ. და 
იხილნა იოსებ ყრმა ეფრემისნი მესამედ ნათესავადმდე: და 
ძენი მაქირისნი, ძისა მანასესი იშვნეს წიაღთა იოსებისთა. 23 
და იხილნა იოსებ ყრმა ეფრემისნი მესამედ ნათესავადმდე: და 
ძენი მაქირისნი, ძისა მანასესი იშვნეს წიაღთა იოსებისთა. 24 
ეტყოდა იოსებ ძმათა თვსთა და ჰრქუა: მე მოვკუდები და 
მოხედვით მოხედვა-ყოს ღმერთმან თქუენ ზედა, განგიყუანნეს 
თქუენ ამიერ ქუეყანით მას ქუეყანასა, რომლისათვს ეფუცა 
მამათა ჩუენთა აბრაჰამს, ისაკს იაკობს. 22 და აფუცა იოსებ 
ძეთა ისრაცლისათა და ჰრქუა: მოხედვასა მას, ოდეს 
მოგხედოს თქუენ ღმერთმან, თანა-აღიხუენით თქუენ ძუალნი 
ჩემნი თქუენ თანა. 29 და აღესრულა იოსებ ასდაათისა წლისაი, 
და დაჰფლეს იგი და დადვეს საფლავსა მას ეგვპტეს შინა. და 


შემურეს იგი ნელსაცხებლითა და დაფლეს იგი ცხედრითა 
ეგვპტეს შინა. 


გამოსვლა 


თავი 1 


1 ესე სახელები არს ძეთა ისრაცლისათაი, რომელნი შესრულ 
იყვნეს ეგვპტედ იაკობის თანა, მამისა მათისა, კაცად-კაცადი 
ყოვლითურთ სახლით მათით შევიდეს. ? რუბენ, სვმეონ, ლევი, 
იუდა, 3 იზაქარ, ზაბულონ და ბენიამენ. “ დაან და ლეფთალემ, 
გაად და ასერ. ? ხოლო იოსებ იყოვე ეგვპტეს და იყო ყიველი 
სული იაკობისითაგანი სამეოცდაათხუთმეტ. 9 აღესრულა იოსებ 
და ყოველნი ძმანი მისნი და ყოველივე იგი ნათესავი. 7 ხოლო 
ძენი ისრაცლისანი აღორძნდეს და განმრავლდეს და ამრღუე 
იქმნეს და განძლიერდებოდეს დიდად ფრიად, რამეთუ 
განამრავლებდა მათ ქუეყანა იგი. 8 აღდგა მეფე სხუაილ ეგვპტეს 
შინა, რომელმან იცოდავე არა იოსებ, 7? და ჰრქუა ნათესავსა 
თვსსა: აჰა ესერა, ნათესავი ესე ძეთა ისრაცლისათაი დიდი 
სიმრავლე არს და ძლიერ არს უფროის ჩუენსა. 1? მოდით და 
ვისიბრძნოთ დამყჭობად მათდა, ნუუკუე განმრავლდენ და 
ოდეს, თუ სადმე შეგვემთხვოს ჩუენ ბრძოლაი, შეერთნენ 
იგინიცა მტერთა მათ ჩუენთა და გუბრძოდიან ჩუენ და ეგრეთ 
განვიდენ ქუეყანით. 11 და დაადგინნა მათ ზედა 
ზედამდგომელნი საქმისანი, რათა ძვრსა შეაჩუენებდენ მათ 
საქმითა და უშენნენ ქალაქნი ძლიერნი ფარაოს: პითოფი და 
რამესე და ონი, რომელ არს მზის ქალაქი. 12 და რაოდენ იგინი 
დაამდაბლებდენ, ეგოდენ ესენი განმრავლდებოდეს და 
განძლიერდებოდეს დიდად ფრიად. 13 და საძაგელ იყვნეს 
ეგვპტელნი ძეთაგან ისრაცლისათა და მსძლავრობდეს 
მეგვპტელნი იგი ძეთა ისრაცლისათა ძლით. 1“ და აჭირვებდეს 
სალმობით ცხორებასა მათსა საქმითა მით ფიცხელითა თიჭისა 
და ალიზისათა და ყოვლითავე საქმითა, რომლითა 
დაიმონებდეს მათ სასტიკად. 12 და ჰრქუა მეფემან მან 
მეგვპტელთამან ყრმისა ამქუმელთა მათ ებრაელთასა, სახელი 


ერთისა მის სეფორა და ერთისა - ფოა 15 და ჰრქუა მათ: ოდეს 
შეხვდეთ შვნებად ებრაელთა მათ და შობასა იყუნენ, უკუეთუ 
წული იყოს, მოკალით იგი და, უკუეთუ ქალი იყოს, განარინეთ 
იგი. 17 შეეშინა ღმრთისა ყრმისა აღმქუმელთა მათ და არა ყვეს 
ეგრე, ვითარ-იგი უბრძანა მათ მეფემან ეგვპტელთამან და 
აცხოვნებდეს წულსა. 18 მოუწოდა მეფემან ეგვპტელთამან 
ყრმისა აღმქუმელთა მათ და ჰრქუა: რაისათვს ჰყავთ საქმე ესე 
და აცხოვნებდით ყოველსა წულსა? 19 ჰრქუეს ყრმისა 
აღმქუმელთა მათ ფარაოს: არა ვითარცა დედანი ეგვპტისანი 
არიან ებრაელთა დედანი, რამეთუ შვიან ვიდრე შესლვადმდე 
ყრმისა აღმქუმელთა და შობდეს იგინი. 2 კეთილსა უყოფდა 
ღმერთი ყრმისა აღმქუმელთა მათ და განმრავლდა ერი იგი და 
განძლიერდებოდა ფრიად. 21 რამეთუ ეშინოდა ღმრთისა 
ყრმისა აღმქუმელთა მათ და იშენეს მათ თავისა მათისა 
სახლებ. 22 უბრძანა ფარაო ყოველსა ერსა თვსსა და ჰრქუა: 
ყოველი წული, რომელი შვიან ებრაელთა, მდინარესა 
შთასთხევდით და ყოველსა ქალსა აცხოვნებდით. 


თავი 2 


1 ხოლო იყო ვინმე ტომისაგან ლევისა, რომელმან გამოიყუანა 
ცოლი ასულთაგან ლევისთა და ესუა იგი ცოლად. 2 მუცლად- 
იღო და შვა მან წული, ვითარცა იხილა იგი მკვრცხედ, 
მალვიდეს მას სამ თუე. 3 და ვითარ-იგი ვერღარა ეძლო 
დამალვად, მოიღო დედამან მისმან კიდობნაკი და მოფისა იგი 
და შთააწვინა ყრმაი იგი მას შინა და დადგა იგი შამბსა შინა 
მდინარის, კიდესა მას. 4 და ხედვიდა დაი მისი შორით, რათა 
უწყოდის, რაიძი შეემთხვოს მას. 2 შთავიდოდა ასული 
ფარაოისი ბანად მდინარესა მას და შიმუნვარნი მისნი 
უვიდოდეს იმიერ და ამიერ მდინარის კიდესა მას. და იხილა 
კიდობანი იგი შამბისა შორის და მიავლინა შიმუნვარი თვსი და 
მოიღო იგი. 9 აღაღო და იხილა ყრმაი იგი, ტიროდა 
კიდობანსა მას შინა და განარინა ასულმან ფარაოსმან და 
თქუა: ყრმათაგანი ებრაელთასა არს ესე. 7 ჰრქუა ასულსა 
ფარაოსსა დამან მის ყრმისამან: გნებავს, მოგიხადო 
დედაკაცსა მზარდულსა ებრაელთაგანსა და გიწოებდეს ყრმასა 
მაგას? 8 ხოლო ასულმან ფარაოსმან ჰრქუა: წარვედ, უწოდე. 
წარვიდა ქალი იგი და უწოდა დედასა მის ყრმისასა. 9? და 
ჰრქუა მას ასულმან ფარაოისმან: დამიმარხე მე ყრმაი ესე, 
აწოებდ მაგას და მე მიგცე სასყიდელი შენი. მიიქუა 
დედაკაცმან მან ყრმაი იგი და აწოებდა მას და, ვითარცა 
აღორძნდა ყრმაი იგი, შეჰგუარა იგი ასულსაა ფარაოსსა. 19 და 
იყო იგი მისსა შვილად და დასდვა სახელი მისი მოსე და თქუა: 
წყლისაგან გამოვიღე ეგე. 11 და იყო, დღეთა მრავალთა 
განჰმწვსნა მოსე და განვიდა ძმათა მისთა ძეთა ისრაცლისათა 
ხილვად ჭირისათვს მათისა. და იხილა კაცი ეგვპტელი, სცემდა 
რაი კაცსა ვისმე ებრაელსა ძმათაგან მისთა, ძეთა 
ისრაცლისაგანისა. 12 მიიხილა აქა და იქი და არა ვინ იხილა, 
მოკლა ეგვპტელი იგი და დაფლა ქვშასა შინა. 13 ხოლო გამო- 
რა-ვიდა იგი მეორესა დღესა და იხილნა ორნი კაცნი 
ებრაელნი, იბრძოდეს და ჰრქუა: რომელ-იგი ავსებდა 


მოყუასსა თვსსა, რაისათვს, სცემ შენ მოყუასსა თვსსა? 14 
ხოლო მან ჰრქუა: ვინ დაგადგინა შენ მთავრად და მსაჯულად 
ჩუენ ზედა, ანუ მოკლვაი ჩემი გნებავს შენ, ვითარცა მოჰკალ 
გუშინ ეგვპტელი იგი? შეეშინა მოსეს და თქუა: უკუეთუ ესრეთ 
განცხადნა სიტყუაი ესე? 12 ესმა ფარაოს სიტყუაი ესე და 
ეძიებდა მოკლვად მოსეს, წარივლტოდა მოსე პირისაგან 
ფარაოისსა და დაემკვდრა ქუეყანასა მადიამისასა, და მოვიდა 
იგი ქუეყანასა მადიამისასა და დაჯდა ჯურღმულსა ზედა. 15 
ხოლო მღდელსა მადიამისასა ესხნეს შვდ ასულ და მწყსიდეს 
ცხოვართა მამისა მათისა იოთორისთა, ვითარცა მოვიდეს, 
აღმოავსებდეს, წყალსა, ვიდრემდე აღავსეს ისარნები იგი, 
რათა ასუან ცხოვართა მამისა მათისათა. 17 მოვიდეს მწყემსნი 
და წარასხნეს იგინი, აღდგა მოსე და განარინნა იგინი და 
აღმოასხა წყალი და ასუა ცხოვარსა მათსა. 18 და შევიდეს 
იგინი რაგოელ, მამისა მათისა, ხოლო მან ჰრქუა მათ: 
რაისათვს ისწრაფეთ შემოსლვად დღეს? 17 და მათ პრქუეს: 
კაცმან მეგვპტელმან განმარინნა ჩუენ მწყემსთაგან და მივსო 
ჩუენ წყალი და ასუა ცხოვართა ჩუენთა. 2? ხოლო მან ჰრქუა 
ასულთა თვსთა: სადა არს? და რაისათვს დაუტევეთ კაცი იგი? 
მოუწოდეთ მას, რათა ჭამოს პური. 21 და დაემკვდრა მოსე 
კაცისა მის თანა და მისცა სეფორა, ასული თვსი, მოსეს 
ცოლად. 22 მიუდგა დედაკაცი იგი და შვა ძე და სახელი უწოდა 
მას გერსამ და, თქუა: რამეთუ მწირ ვარი მე ქუეყანასა უცხოსა, 
ხოლო სახელი მეორისა მის უწოდა ელიეზერ და თქუა: 
ღმერთი მამისა ჩემისა შემწე ჩემდა და მივსნა მე ყელთაგან 
ფარაოისთა. 23 შემდგომად დღეთა მრავალთა მოკუდა მეფე 
იგი ეგვპტელთა და სულთ-ითქუმიდეს ძენი ისრაცლისანი 
საქმეთა მათგან ფიცხელთა და ღადადებდეს. 24 და მიიწია 
ღაღადებაი მათი წინაშე ღმრთისა და შეისმინა სულთქუმანი 
მათნი და მოივსენა ღმერთმან აღთქუმაი იგი თვსი აბრაჰამის 
მიმართ, ისაკ და იაკობისა. 2? და მოხედნა ღმერთმან ძეთა 
ისრაცლისათა და გამოეცხადა მათ. 


თავი 3 


1 და მოსე მწყსიდა ცხოვართა იოთორ სიმამრისა თვსისათა 
მღდელისა მის მადიამელთასა და მოჰყვანდეს ცხოვარნი იგი 
უდაბნოდ და მოვიდა მთასა მას ღმერთისასა ქორებად. 2 
ეჩუენა მას ანგელოზი უფლისა ცეცხლითა ალისათა 
მაყლოვანით გამო, და იხილა, ვითარმედ მაყლოვანსა მას 
აღატყდების ცეცხლი და მაყუალი იგი არა შეიწვების. 3 თქუა 
მოსე: წარვიდე და ვიხილო, ხილვა ესე დიდი რაი არს, რამეთუ 
მაყუალი არა დაიწუების? 14 ვითარცა იხილა უფალმან, რამეთუ 
მოვალს ხილვად, უწოდა მას უფალმან მაყლოვანით გამო და 
ჰრქუა: მოსე, მოსე! ხოლო მან ჰრქუა: რაი არს? 2? ხოლო 
უფალმან თქუა: ნუ მოეახლები აქა! წარიყადენ ჟამლნი 
ფერკთაგან შენთა, რამეთუ ადგილი ეგე, რომელსა სდგა შენ, 
ქუეყანა წმიდა არს. 9 და თქუა: მე ვარ ღმერთი მამისა შენისა, 
ღმერთი აბრაჰამისი, ღმერთი ისაკისი და ღმერთი იაკობისი. 
გარე-მიიქცია პირი მისი მოსე, რამეთუ ეშინოდა მიხედვად 
წინაშე ღმრთისა. ” ჰრქუა უფალმან მოსეს: ხილვით ვიხილე მე 
ძვრი ერისა ჩემისა, რომელ არს ეგვპტეს შინა. 8 და ღაღადებაი 
მათი მესმა საქმის მაწვეველთა მათგან, რამეთუ ვიცი იგი ჭირი 
მათი, და გარდამოვედ განრინებად მათა ყელისაგან 
მეგვპტელთასა, გამოყუანებად მათა მიერ ქუეყანით და 
შეყვანებად მათა ქუეყანასა კეთილსა და ფრიადსა, ქუეყანასა 
მას გამომადინებელსა სძისა და თაფლისასა, ადგილსა მას 
ქანანელთასა და ქეტელთასა, ამორეველთასა და ეველთასა, 
ფერეზელთასა და გერგესველთასა და იებოსელთასა. ? და აწ 
ესერა, ღაღადებაი ძეთა ისრაცლისათა მოიწევის ჩემდა და მე 
ვიხილე ჭირი მათი, რომელსა ეგვპტელნი აჭირვებდეს მათ. 19 
აწ უკუე მოვედ და მიგავლინო შენ ფარაოისა, მეფისა მის 
ეგვპტელთასა, და გამოიყუანო ერი ჩემი - ძენი ისრაცლისანი - 
ქუეყანით ეგვპტით. 11 და ჰრქუა მოსე ღმერთსა: ვინ ვარ მე, 
რამეთუ მივიდე ფარაოისა მეფისა მის ეგვპტისა და 
გამოვიყუანნე ძენი ისრაცლისანი ქუეყანით ეგვპტით? 12 


ეტყოდა ღმერთი მოსეს და ჰრქუა, ვითარმედ: მე ვიყო შენ თანა 
და ესე იყავნ სასწაულად შენდა, რამეთუ მე მიგავლინო შენ, 
რათა გამოიყვანო ერი ჩემი ქუეყანით ეგვპტით და 
ჰმსახურებდენ ღმერთსა მთასა ამას ზედა. 13 და ჰრქუა მოსე 
ღმერთსა: აჰა ესერა, მე მივიდე ძეთა ისრაცლისათა და ვჰრქუა 
მათ: ღმერთმან მამათა თქუენთამან მომავლინა მე თქუენდა და 
მკითხვიდენ, თუ რაი არს სახელი მისი, რაილი ვჰრქუა მათ? 14 და 
ჰრქუა ღმერთმან მოსეს: მე ვარ ღმერთი, მყოფი რომელი ვარ, 
და ესრე არქუ ძეთა ისრაცლისათა: რომელ-იგი არს, მან 
მომავლინა მე თქუენდა. 12 და ჰრქუა ღმერთმან მერმე კუალად 
მოსეს: ესრე არქუ ძეთა ისრაცლისათა: უფალმან ღმერთმან 
მამათა თქუენთამან, ღმერთმან აბრაჰამისმან, ღმერთმან 
ისაკისმან და ღმერთმან იაკობისმან, მომავლინა მე თქუენდა. 
ესე არს სახელი ჩემი საუკუნე და საჭსენებელი ჩემი თესლითი 
თესლადმდე. 19 მი-რა-ხვდე უკუე და შეკრიბენ მოხუცებულთა 
ძეთა ისრაცლისათანი და არქუ მათ: უფალი ღმერთი მამათა 
თქუენთა მეჩუენა მე, ღმერთი აბრაჰამისი, ღმერთი ისაკისი და 
ღმერთი იაკობისი და მრქუა მე: მოხედვით მოგხედო თქუენ და 
რაოდენი შეგემთხვა თქუენ ეგვპტეს. 17 და ვთქუ გამოყვანება 
თქუენი ბოროტის ყოფისაგან ეგვპტელთასა და შეყვანებად 
ქუეყანასა მას ქანანელთასა და ქეტელთასა, ამორეველთასა, 
ფერეზელთასა და გერგესეველთასა და ეველთა და 
იებოსელთასა, ქუეყანასა მას მდინარისა სძისა და თაფლისა. 
18 და ისმინონ ყმისა შენისა შეხვდე შენ და მოხუცებულნი ძეთა 
ისრაცლისათანი ფარაოისა, მეფისა ეგვპტელთასა, და არქუ 
მას: უფალი ღმერთი ებრაელთა მიწესს ჩუენ, განვიდეთ უკუე 
გზისა სამისა დღისასა უდაბნოდ, რათა ვჰმსახუროთ ღმერთსა 
ჩუენსა. 1% ხოლო მე ვიცი, რამეთუ არა განგიტევნეს, თქუენ 
გამოსლვად ფარაო, მეფემან ეგვპტისამან, არა თუ ჟყელითა 
მტკიცითა. 29 განვყო ყელი ჩემი და ვსცე ეგვტელთა ყოვლითა 
საკვრველებითა ჩემითა, რაოდენი იყო მათ შორის, და ამისა 
შემდგომად განგიტევნეს თქუენ. 21 და მოვსცე მადლი ერსა 
ამას წინაშე მეგვპტელთა და, რაჟამს გამოხვდოდით, არა 
გამოხვდეთ ცალიერნი. 22 არამედ ითხოვენ დედაკაცმან 
მეზობლისაგან და შემყოფისა თვსისა ჭურჭელი ვეცხლისაი და 


ოქროისა და სამოსელი და შეჰმოსეთ იგი ძეთა თქუენთა და 
ასულთა თქუენთა და გამოტყუენენით ეგვპტელნი იგი. 


თავი 4 


1 მიუგო მოსე და ჰრქუა: უკუეთუ არა ჰრწმენეს ჩემი, არცა 
ისმინონ ყმისა ჩემისა, რამეთუ მრქუან, ვითარმედ: არა გეჩუენა 
შენ ღმერთი, რაი ვჰრქუა მათ? ? ჰრქუა მას უფალმან: რაი არს 
ესე ყელსა შენსა? ხოლო მან თქუა: კუერთხი. 3 და ჰრქუა 
უფალმან, მიაგდე ეგე ქუეყანასა! ხოლო მან მიაგდო იგი და 
იქმნა გუელ. და ივლტოდა მოსე გუელისა მისგან. “ ჰრქუა 
უფალმან მოსეს: მიყავ ყელი შენი და უპყარ ბოლოი. მიყო 
ჭელი მისი მოსე და უპყრა მას ბოლოი. და იქმნა იგი კუერთხი 
ჭჰელსა მისსა. 2? რათა ჰრწმენეს შენი, რამეთუ გეჩუენა შენ 
უფალი ღმერთი მამათა მათთა, ღმერთი აბრაჰამისი, ღმერთი 
ისაკისი და ღმერთი იაკობისი. 9 მერმე ჰრქუა მას უფალმან 
ღმერთმან: შეყავ ყელი შენი წიაღსა შენსა. ხოლო მან შეყო 
ჭელი მისი წიაღსა თვსსა. და ჰრქუა: გამოიღე ყელი შენი. და 
გამოიღო და იქმნა ყელი მისი სპეტაკ, ვითარცა თოვლი. 7 და 
მერმე კუალად ჰრქუა: შეყავ ჭელი შენი წიაღადვე შენდა. და 
შეყო ყელი მისი წიაღადვე თვსა და გამოყო ყელი მისი 
წიაღისაგან და კუალად მოეგო ფერსავე ყჭორცთა მისთასა. 8 
უკუეთუ არა ჰრწმენეს შენი, არცა ისმინონ ქმისა შენისა 
სასწაულისა ამის პირველისაი, ჰრწმენეს, უკუეთუ არა ჰრწმენეს 
პირველისა მის სასწაულისა, მეორისა მის ჰრწმენეს. ? და იყოს 
უკუეთუ არა ჰრწმენეს შენი ორთა ამათ სასწაულთა, არცა 
ისმინონ ყმისა შენისაი, მოიღო წყლისა მისგან მდინარისა და 
დასთხიო ჟყმელსა ზედა. და იყოს წყალი, რომელიცა მოიღო 
მდინარისაგან, სისხლ ყმელსა ზედა 19 ჰრქუა მოსე უფალსა: 
გევედრები, უფალო, ვერ შემძლებელ ვარ პირველ 
გუშინდლითგან და ძუღანდლის დღის წინათგანვე, არცა 
ვინათგან იწყე სიტყუად მსახურისა შენისა, რამეთუ ჟმაწულილ 
და ენამძიმე ვარ მე. 11 ჰრქუა უფალმან მოსეს: ვინ მოსცა პირი 
კაცსა, ანუ ვინ შექმნა მსმენელი და ყრუ მხედველი და ბრმაი, 
ანუ არამეა უფალმან ღმერთმან? 12 ხოლო აწ შენ ვიდოდე და 
მე აღვაღო პირი შენი და გასწაო შენ. რასა-იგი იტყოდი. 13 და 


ჰრქუა: გევედრები, უფალო, გამო-ვინ-ირჩიე შემძლებელი 
სხუაი, რომელი მიავლინო. 1“ და განრისხნა უფალი 
გულისწყრომით მოსეს ზედა და თქუა: ანუ არა, ეგერა, აჰრონ 
ძმაი შენი ლევიტელი, ვიცი, რამეთუ სიტყვთ გეტყოდის იგი შენ, 
აჰა ეგერა იგი მოგეგებვოდის შენ შემთხუევად შენდა ღა 
გიხილოს შენ და განიხაროს გულსა თვსსა. 12 და უთხრნე მას 
სიტყუანი ესე და მისცნე მას სიტყუანი ჩემნი პირსა მისსა და მე 
აღვაღო პირი შენი და პირი მისი და გასწაო თქუენ, რაილი ჰყოთ. 
16 და იგი ეტყოდის შენ წილ ერსა მას და იგი იყოს პირ შენდა 
და შენ ეყო მას ღმრთისა მიმართ. 17 და კუერთხი ეგე, რომელ 
გარდაიქცა გუელად, მიიღო ჭელითა შენითა, რომლითა-იგი 
ჰყოფდე სასწაულებსა. 18 წარმოვიდა მოსე და მიიქცა 
იოთორისა, სიმამრისა თვსისა, და ჰრქუა მას: წარვიდე მე და 
მივიქცე ძმათა ჩემთა, რომელნი არიან ეგვპტეს, და ვიხილნე 
იგინი, ცოცხალ-ღა თუ არიან, და ჰრქუა იოთორ მოსეს: გუალე, 
ვიდოდე ცოცხლებით! 1? შემდგომად დღეთა მრავალთა 
მოკუდა მეფე იგი ეგვპტისაი. ჰრქუა უფალმან მოსეს მადიამს 
შინა: გუალე და მივედ შენ ეგვპტედ, რამეთუ მოსწყდეს 
ყოველნი, რომელნი ეძიებდეს სულსა შენსა 29 წარმოიყუანა 
მოსე ცოლი თვსი და ძენი თვსნი და აღსხნა იგინი კარაულებსა 
და მოიქცა ეგვპტედ და მოიღო მოსე კუერთხი იგი 
ღმრთისამიერი ჭელითა თვსითა. 21 ჰრქუა უფალმან მოსეს: მი- 
რა-ხვდე შენ ეგვპტედ და მიიქცე, იხილე ყოველი იგი ნიშები, 
რომელ მიგეც ყელთა შენთა, ქმენ იგი წინაშე ფარაოისა. 
ხოლო მე განვაფიცხო გული მისი და არა გამოუტეოს ერი იგი. 
22 ხოლო შენ არქუ ფარაოს: ამას იტყვს უფალი: ძე ჩემი 
პირმშო არს ისრაცლი. 23 გარქუ შენ: გამოუტევე ერი ჩემი, 
რათა მმსახურებდენ მე, უკუეთუ არა ინებო გამოვლინებად, 
იხილე: მე მოვკლა ძე შენი პირმშოი. 2“ და იყო გზასა ზედა 
სავანესა მას შეემთხვა მას ანგელოზი უფლისაი და ეგულვა 
მოკლვაი მისი. 22 და მოიღო სეფორა ბასრი და წინადასცვთა 
წინადაცუეთილებაი ძისა თვსისაილ და შეუვრდა ფერვთა მისთა 
და თქუა: დადეგინ სისხლი წინადაცუეთისა ძისა ჩემისა. 295 და 
წარვიდა მისგან ანგელოზი იგი, რამეთუ თქუა: დადგა სისხლი 


წინადაცუეთისაი ყრმისა ჩემისაი. 27 ჰრქუა უფალმან აჰრონს: 
განვედ შენ უდაბნოდ და მიეგებვოდე მოსეს, და განვიდა და 
შეემთხვა მას მთასა მას ზედა ღმრთისასა და ამბორს-უყვეს 
ურთიერთას. 28 და უთხრა მოსე აჰრონს: ყოველნი ესე 
სიტყუანი უფლისანი, რომლისათვს მოავლინა და ყოველნივე 
იგი სასწაულნი, რომელ ამცნო მას. 2? მოვიდეს მოსე და აჰრონ 
და შეკრიბნეს მოხუცებულნი ძეთა ისრაცლისათანი. 39 და 
ეტყოდა აჰრონ ყოველთავე მათ სიტყუათა, რომელთა ეტყოდა 
ღმერთი მოსეს და ქმნნა სასწაულნი იგი წინაშე ერისა მის. 31 
და ჰრწმენა ერსა მას და განიხარეს, რამეთუ მოხედა უფალმან 
ერსა თვსსა ძეთა ისრაცლისათა, და რამეთუ იხილა ჭირი იგი 
მათი. და მოდრკა ერი იგი და თაყუანი-სცეს ღმერთსა. 


თავი 5 


1 და ამისა შემდგომად შევიდეს მოსე და აჰრონ წინაშე 
ფარაოისსა და ჰრქუეს მას: ამას იტყვს უფალი ღმერთი 
ისრაცლისაი: გამოავლინე ერი ჩემი, რათა მმსახურებდენ მე 
უდაბნოსა ზედა. 2 და ჰრქუა ფარაო: ვინ არს იგი, რათა 
ვისმინო ყმისა მისისა, ვითარმედ განუტევნე ძენი 
ისრაცლისანი? არა ვიცი უფალი, არცა განუტეო ისრაცლი. 3 და 
ჰრქუეს მას: ღმერთი ებრაელთა მიწესს ჩუენ, განვიდი გზასა 
სამისა დღისასა უდაბნოდ, რათა მსხუერპლი შევწიროთ 
უფლისა ღმრთისა ჩუენისა, ნუუკუე შემემთხვოს ჩუენ სიკუდილი, 
გინა მახვლი. 4 ჰრქუა მათ მეფემან ეგვპტისამან: რაისათვს 
თქუენ, მოსე და აჰრონ, გარდააქცევთ ერსა საქმისაგან 
მათისა? წარვედით კაცად-კაცადი თქუენი საქმესა თვსსა. ? და 
თქუა ფარაო: აჰა ესერა, აწ განმრავლებულ არს ერი ესე 
ქუეყანისა, არღარა შეუნდოთ მათ საქმისა მისგან. 9 და უბრძანა 
ფარაო მას დღესა შინა საქმის მაწუეველთა მათ ერისათა და 
მწიგნობართა და პრქუა: 7 ნუღარა შესძინებთ ცემად ბზესა 
ალიზისა საქმედ რად, ვითარცა გუშინ და ძოღან, იგინი 
წარვიდედ და შეიკრიბედ თავისა თვსისა ბზე. 8 და ბრძანებული 
იგი ალიზი, რომელსა იქმან დღითი-დღედ იგივე დასდევით 
მათ, ნუმცა რას დააკლებენ, რამეთუ სცალს და ამისთვს 
ღაღადებენ და იტყვან: განვიდეთ და შევწიროთ უფლისა 
ღმრთისა ჩუენისა. ? დაუმძიმდინ საქმე კაცთა ამათ და მას 
ზრუნვიდენ და ნუ ზრუნვედ სიტყუასა ცუდსა. 19 ასწრაფდეს მათ 
საქმის მწუეველნი იგი ერისანი და მწიგნობარნი იგი და 
ეტყოდეს ერსა: ამას იტყვს ფარაო, არარა გცემ თქუენ ბზესა. 11 
წარვედით თქუენ და შეკრიბეთ ბზე, სადაცა ჰპოოთ და არარაი 
დააკლოთ თქუენ დაწესებულსა მას არცაღა ერთ. 12 და 
განიბნია ერი იგი ყოველსა ქუეყანასა ეგვპტისასა შეკრებად 
წუელისა ბზედ. 13 ხოლო საქმის მწვეველნი იგი ასწრაფებდეს 
მათ და ეტყოდეს: აღასრულეთ საქმე დაწესებული თქუენი 
დღითი-დღედ, ვითარცა-იგი რაჟამს ბზე გეცემოდა თქუენ. 14 


და იტანჯნენ მწიგნობარნი იგი ნათესავისა მის ძეთა 
ისრაცლისათანი, რომელნი-იგი დაედგინნეს მათ ზედა 
ზედამდგომელთა მათ ფარაოისთა და ეტყოდეს: რაისათვს არა 
აღასრულეთ დაწესებული იგი ალიზისა საქმე თქუენი 
გუშინდელისა და ძოღანდელისა დღისა დღესცა ეგრევე? 1? 
შევიდეს მწიგნობარნი იგი ძეთა ისრაცლისათანი, ღაღადებდეს 
წინაშე ფარაოსსა და იტყოდეს: რაისათვს ესრეთ უყოფ მონათა 
შენთა? 15 ბზესა არა გუცემენ მონათა შენთა და ალიზსა მასვე 
გვეტყვან საქმედ და, აჰა ესერა, მონანი შენნი ტანჯულ არიან, 
ავნებ ეგრე ერსა შენსა? 17 ჰრქუა მათ ფარაო: გცალს, მოცალე 
ხართ და მისთვს იტყვთ: განვიდეთ და ემსახურეთ უფალსა 
ღმერთსა ჩუენსა. 18 აწ უკვე წარვედით და იქმოდეთ, ხოლო ბზე 
არა გცეს თქუენ და დაწესებული იგი ალიზი მოსცეთ. 13? 
ვითარცა აღიხილნეს თავნი თვსნი მწიგნობართა მათ ძეთა 
ისრაცლისათა, რამეთუ ბოროტსა შინა არიან, ვითარ-იგი 
ეტყოდეს, ვითარმედ: არა დააკლოთ თქუენ განწესებულსა მას 
მდღევარსა რიცხვი ალიზთა. 29 და შეემთხვნეს მოსეს და 
აჰრონს, მო-რა-ვიდოდეს მათა, ვითარ-იგი გამოვიდოდეს 
ფარაოისგან. 21 და ჰრქუეს მათ: იხილენ ღმერთმან თქუენი და 
საჯენ, რამეთუ საძაგელ ჰქმენით სულნელებაი ჩუენი წინაშე 
ფარაოისა და წინაშე მსახურთა მისთა მიცემად მახვლი ყჟელთა 
მისთა და მოკლვად ჩუენდა. 22 მოიქცა მოსე უფლისა და 
ჰრქუა: უფალო, რაისა განაბოროტე ერი ესე. რაისა მომავლინე 
მე? 23 და ვინათგან შევედ მე ფარაოისა სიტყუად სახელითა 
შენითა, ბოროტსა უყოფს ერსა შენსა და არა ივსენ ერი შენი. 


თავი 6 


1 პრქუა უფალმან მოსეს: აწ იხილო, რაი-იგი უყო ფარაოს, 
რამეთუ ჭელითა მტკიცითა გამოავლინნეს იგინი და მკლავითა 
მაღლითა გამოასხნეს იგინი ქუეყანით მათით. 2 ეტყოდა 
ღმერთი მოსეს და ჰრქუა: მე ვარ უფალი, 3 რომელი ვეჩუენე 
აბრაჰამს, ისაკს და იაკობს, რომელთა ღმერთი მე ვარ და 
სახელი ჩემი უფალ არა ვაუწყეა მათ? “ და დავამტკიცე 
აღთქუმაი ჩემი მათ თანა მიცემად მათა ქუეყანა იგი 
ქანანელთაი, რომელსაცა მწირობდეს, რომელსა იყოფოდეს 
მას ზედა. ? და მესმნეს სულთქუმანი იგი ძეთა ისრაცლისათანი, 
რომლითა ეგვპტელნი იგი დაიმონებენ მათ და მოვივსენე 
აღთქუმაი იგი თქუენი. 9 წარვედ, ეტყოდე ძეთა ისრაცლისათა 
და არქუ: მე ვარ უფალი და გამოგიყუანნე თქუენ 
მძლავრებისაგან ეგვპტელთასა და გივსნნე თქუენ 
კირთებისაგან მათისა და განგარინნე თქუენ მკლავითა 
მაღლითა და სასჯელითა დიდ-დიდითა. 7” და მოგიყუანნე 
თქუენ ერად ჩემდა და ვიყო მე თქუენდა ღმერთ და სცნათ, 
რამეთუ მე ვარ უფალი ღმერთი თქუენი, რომელმან 
გამოგიყვანნე თქუენ ქუეყანით ეგვპტით მძლავრებისაგან 
ეგვპტელთასა. 8 და შეგიყვანნე თქუენ ქუეყანასა მას, რომელსა 
განვირთხ ქელი ჩემი მიცემად იგი აბრაჰამს, ისაკს და იაკობს 
და მიგცე იგი თქუენ ნაწილად მე უფალმან. ? ეტყოდა ესრეთ 
მოსე ძეთა ისრაცლისათა და არა ისმინეს მოსესი 
სულმოკლებისა მისგან და საქმეთა მათგან ფიცხელთა. 19 
ჰრქუა უფალმან მოსეს მიმართ მეტყუელმან: 11 შევედ შენ და 
ეტყოდე ფარაოს, მეფესა ეგვპტისასა, რათა გამოავლინნეს 
ძენი ისრაცლისანი ქუეყანით ეგვპტით. 12? იტყოდა მოსე წინაშე 
უფლისა და თქუა: აჰა ესერა, ძეთა ისრაცლისათა არა ისმინეს 
ჩემი და ვითარ ისმინოს ჩემი ფარაო. რამეთუ მე უსიტყუ ვარ? 
13 ეტყოდა უფალი მოსეს და აჰრონს და ჰრქუა: არქუთ ძეთა 
ისრაცლისათა და ფარაოს, რათა გამოუტევნეს ძენი 
ისრაცლისანი ქუეყანით ეგვპტით. 14 და ესე არიან მთავარნი 


სახლთა მამულთა მათთანი, ძენი რუბენისნი, პირმშოისა 
ისრაცლისანი: ენუქ და ფალუს, ასრონ და ქარმი. 12 ესე არიან 
ნათესავნი რუბენისნი და ძენი სვმეონისნი: იცმუელ, და იამინ, 
და ოდ, და იაქიმ, და საარ და საულ, რომელი იყო 
ფინიკიელისა მისგან. ესე არიან ტომნი ძეთა სვმეონისთანი. 159 
და ესე სახლები არს ძეთა ლევისთა ნათესავებისაებრ მათისა: 
გეთსონ და კაათ და მერარი, და წელნი ცხორებისა ლევისნი 
ასოცდაათჩვდმეტ წელ. 17 და ესე არიან ძენი გეთსონისნი: 
ლობენი და სემეი, სახლისა მამათმთავართა მათისანი. 18 და 
ძენი კათისნი: ამბრამ და ისაჰრ, ქებრონ და ოზიელ. და წელნი 
ცხორებისა კაათისნი ასოცდაათსამეტ წელ. 17 და ძენი 
მერარისნი: მოოლი და ომუსი, ესე სახლისა მამათმთავართა 
ლევისნი ნათესავად-ნათესავადი მათი. 29 და მოიყუანა 
ამბრაამ იოქაბედ, ასული მამის ძმისა თვსისა, თავისა თვსისა 
ცოლად და უშვნა მას: აჰრონ, და მოსე და მარიამ, დაი მათი, 
ხოლო წელნი ცხორებისა ამბრამისნი ასოცდაათშვდმეტ წელ. 
21 და ძენი ესაარისნი: კორე და ნაფეგ და ზექრი. 2? და ძენი 
ოზიელისნი: მისაელ, ელისაფან და სეთრი. 23 და მოიყუანა 
აჰრონ ელისაბეთ, ასული ამინადარისი და დაი ნაასონისი, 
თვსა ცოლად და უშვნა მას ნადაბ და აბიუდ და ელიეზერ და 
იათამარ. 24 და ძენი კორესნი: ასერ და ელკანა და აბიასარ - 
ესე შობანი კორესნი. 22 და ელიაზარ, ძემან აჰრონისმან, 
მოიყუანა ასულთაგანი ფუტიელისთა თვსა ცოლად და უშვა მას 
ფინეზ. ესე მთავარნი ტომთა ლევიტელთანი მსგავსად შობისა 
მათისა. 29 ესენი არიან აჰრონ და მოსე, რომელთა პრქუა 
ღმერთმან გამოყვანებალ ძეთა ისრაცლისათა ეგვპტით 
ძალითურთ მათით. 27 ესენი არიან, რომელნი ეტყოდეს 
ფარაოს, მეფესა ეგვპტისასა, და გამოიყვანეს ძენი 
ისრაცლისანი ეგვპტით. ესე არიან აჰრონ და მოსე. 28 დღესა 
მას, რომელსა ეტყოდა უფალი ქუეყანასა მას ეგვპტისასა, 
რაოდენი მე გრქუა შენ. 29 39 და თქუა მოსე წინაშე უფლისა: 
აჰა ესერა, მე ყმა-წულილ ვარ და ვითარ ისმინოს ჩემი ფარაო? 


თავი 7 


1 ეტყოდა უფალი მოსეს და ჰრქუა: აჰა ეგერა, მიგეც შენ 
ღმერთად ფარაოს, და აჰრონ, ძმაი შენი, იყოს შენდა 
წინაისწარმეტყუელ. ? შენ ეტყოდი მას ყოველსავე, რაოდენსა 
გამცნებდე შენ და აჰრონ, ძმაი შენი, ეტყოდის ფარაოს, რათა 
გამოავლინნეს ძენი ისრაცლისანი ქუეყანით ეგვპტით. 3 ხოლო 
მე განვაფიცხო გული ფარაოსი და განვამრავლნე სასწაულნი 
და ნიშნი ჩემნი ქუეყანასა მას ეგვპტისასა. “ და არა ისმინოს 
თქუენი ფარაო და მივყო ქელი ჩემი ეგვპტესა ზედა და 
გამოვიყუანო ძალითა ჩემითა ერი ჩემი, ძენი ისრაცლისანი, 
ქუეყანით ეგვპტით შურისგებითა დიდითა. ? და ცნან 
ყოველთავე ეგვპტელთა, რამეთუ მე ვარ უფალი, რომელმან 
მივყავ ყელი ჩემი ეგვპტესა ზედა და გამოვიყუანნე ძენი 
ისრაცლისანი შორის მათსა. 5 და ყვეს ეგრე მოსე და აჰრონ, 
ვითარცა ამცნო მათ უფალმან, ეგრეცა ყვეს. 7 მოსე იყო 
ოთხმეოცის წლის, ხოლო აჰრონ - ოთხმეოცდასამის წლის, 
რაჟამს-იგი ეტყოდეს ფარაოს. 8 და ეტყოდა უფალი მოსეს და 
აჰრონს მეტყუელი, ” და ჰრქუა: უკუეთუ გეტყოდის თქუენ 
ფარაო და გრქუას: ყავთ სასწაული, ანუ ნიში უფლისა მიერ, შენ 
ჰრქუა აჰრონს, ძმასა შენსა: მოიღე კუერთხი ეგე და მიაგდე 
ქუეყანასა წინაშე ფარაოსა და მსახურთა მისთა და იქმნეს 
ვეშაპ. 1?% და შევიდეს მოსე და აჰრონ წინაშე ფარაოსა და 
მსახურთა მისთა და ყვეს ეგრე, ვითარცა უბრძანა მათ 
უფალმან. და მიაგდო აჰრონ კუერთხი იგი წინაშე ფარაოსა და 
წინაშე მსახურთა მისთა და იქმნა იგი ვეშაპ. 11 მოუწოდა 
ფარაო ბრძენთა ეგვპტისათა და გრძნეულთა და ყვეს 
გრძნეულთა მათ ეგვპტისათა გრძნებითა მათითა ეგრევე. 12 და 
მიაგდო კაცად-კაცადმან კუერთხი თვსი და იქმნა იგი ვეშაპებ. 
და შთანთქა კუერთხმან მან აჰრონისმან კუერთხები იგი მათი. 
13 და განიმტკიცა გული თვსი ფარაო და არა ისმინა მათი, 
ვითარცა-იგი ეტყოდა მათ უფალი. 14 ჰრქუა უფალმან მოსეს: 
დამძიმებულ არს გული ფარაოსი არა გამოვლინებად ერისა. 12 


მივედ ფარაოისა ხვალე. აჰა ეგერა, იგი გამოვალს მდინარესა 
მას წყალთასა და შეემთხვე მას მდინარის კიდესა მას. და 
კუერთხი იგი, რომელ გარდაიქცა გუელად, მოიღე ყელითა 
შენითა. 15 და არქუ მას: უფალმან ღმერთამან ებრაელთამან 
მომავლინა მე შენდა და თქუა: გამოავლინე ერი ჩემი, რათა 
მმსახურებდენ მე უდაბნოსა ზედა. და, აჰა ეგერა, არა ისმინე 
აქამომდე. 17 ამას იტყვს უფალი: ამით ცნან, რამეთუ მე ვარ 
უფალი: აჰა ესერა, მე ვსცე კუერთხით ამით, რომელ არს 
ჭკელსა ჩემსა, წყალსა ამას მდინარისასა და გარდაიქცეს 
სისხლად. 18 და თევზნი იგი მდინარისანი მოსწყდენ და 
დაყროლდეს მდინარე იგი და ვერ ეძლოს ეგვპტელთა მათ 
სუმად წყალი მდინარისა მისგან. 1? ჰრქუა უფალმან მოსეს: 
არქუ აჰრონს, ძმასა შენსა: მოიღე კუერთხი ეგე შენი და 
განირთხ წყალთა ზედა ეგვპტისათა და მდინარეთა ზედა 
მათთა და გამოსადინელსა წყალთა მათთასა. და იყუნენ 
სისხლ. და იყოს სისხლ ყოველსა ქუეყანასა ეგვპტისასა ხეთა 
და ქვათა. 29 და ყვეს ეგრე მოსე და აჰრონ, ვითარცა უბრძანა 
მათ უფალმან და განიპყრა აჰრონ კუერთხი იგი მისი და სცა 
წყალსა მას მდინარისა წინაშე ფარაოისა და წინაშე მსახურთა 
მისთა. და გარდაიქცეს ყოველნი წყალნი მდინარისანი 
სისხლად. 21 და თევზნი იგი მდინარისანი მოსწყდეს და 
დაყროლდა მდინარე იგი და ვერ ეძლო ეგვპტელთა მათ 
წყალი იგი მდინარისა მის სუმად. და იყო სისხლი ყოველსა 
ქუეყანასა ეგვპტისასა. 22 ყვეს ეგრევე გრძნეულთა მათ 
ეგვპტისათა და განიფიცხა გული ფარაო და არა ინება 
გამოვლინებად ერი იგი, ვითარცა-იგი ჰრქუა მათ უფალმან. 23 
მიიქცა ფარაო და შევიდა სახიდ თვსად და არა დააყოვნა 
გონებაი თვსი არცა ამას ზედა. 24 თხარეს ყოველთა 
ეგვპტელთა გარემო მდინარესა მას, რათამცა სუეს წყალი და 
ვერ ეძლო წყალი სუმად მდინარისა მისგან. 2? და აღესრულნეს 
შვდ დღენი შემდგომად გუემისა მის მდინარისა მისგან უფლისა 
მიერ. 


თავი 8 


1 პრქუა უფალმან მოსეს: შევედ ფარაოსა და არქუ მას: ამას 
იტყვს უფალი: გამოუტევე ერი ჩემი, რათა მმსახურებდენ მე. 2 
უკუეთუ არა ინებო გამოვლინება, აჰა ეგერა, ვგუემნე ყოველნი 
საზღუარნი შენნი მყუარითა. 3 და გამოსცეს მდინარემან მყუარი 
და აღმოვჭდეს და შევიდეს სახლთა შენთა და საუნჯეთა 
სასუენებელთა შენთასა და ცხედართა შენთა და სახლთა 
მსახურთა შენთასა და ყოვლისა ერისა შენისასა და საპურესა 
შენსა და თორნეთა შენთა. “ და შენ ზედა და მსახურთა შენთა 
ზედა და ერსა შენსა ზედა აღმოვდეს მყუარნი. ? ჰრქუა 
უფალმან მოსეს: არქუ აჰრონს, ძმასა შენსა: განირთხ ყელითა 
შენითა კუერთხი ეგე მდინარესა მაგას ზედა და ქევნებსა და 
წყურნებსა დ აღმოიყვანე მყუარი ქუეყანასა მას ეგვპტისასა. 9 
და განირთხა აჰრონ ყელი თვსი წყალთა მათ ზედა ეგვპტისათა 
და აღმოიყძუანა მყვარი. და აღმოვიდა მყვარი და დაფარა 
ქუეყანა ეგვპტისა. 7 ყვეს ეგრევე გრძნეულთა მათ ეგვპტისათა 
გრძნებითა მათითა და აღმოავლინნეს მყვარი ყოველსა მას 
ქუეყანასა ეგვპტისასა. 8 მოუწოდა ფარაო მოსეს და აჰრონს და 
ჰქუა მათ: ლოცვა-ყავთ ჩემთვს ღმრთისა მიმართ თქუენისა, 
რათა განმაყენოს ჩემგან მყუარი ესე და ერისა ამის ჩემისგან 
და განვავლინო ერი ესე. რათა მივიდენ და ჰმსახურონ 
უფალსა ღმერთსა. 3? და ჰრქუა მოსე ფარაოს: დრო-მეც, ოდეს 
ვილოცო შენთვს და ერისა მაგის შენისათვს და მსახურთა 
შენთათვს, და მოისპოს მყუარი ესე შენგან და ერისა მაგის 
შენისაგან და ტაძრებისა მაგისგან თქუენისა, გარნა მდინარესა 
მაგას ხოლო დაშთეს. 19 და ჰრქუა ფარაო: ხვალისა. და ჰრქუა 
მოსე: აჰა, ვითარცა სთქუ, რათა უწყოდე, ვითარმედ არა არს 
სხუა ღმერთი უფლისა გარეშე. 11 და მოაკლდეს მყუარები ეგე 
შენგან და ტაძრებისა მაგის შენისაგან და ეზოებისა შენისაგან 
და მსახურთა მაგათ შენთაგან და სოფლებისა შენისა, გარნა 
მდინარესა მაგას ხოლო დაშთეს. 12 და გამოვიდეს მოსე და 
აჰრონ პირისაგან ფარაოისა და ღაღადებდეს უფლისა მიმართ 


ღმრთისა განქარვებისათვს მის მყუარისა, ვითარცა-იგი დრო- 
იღეს მათ ფარაოსგან. 13 უბრძანა უფალმან, ვითარცა-იგი 
ჰრქუა მოსე და მოსწყდა მყუარი იგი ტაძრებისა მისგან და 
არეთაგან მათთა და ეზოებისა მისგან. 14 და შეკრიბეს მყუარი 
იგი ყოველი ზვნად და დალპა ყოველი იგი ქუეყანა. 12 იხილა 
რაი იგი ფარაო, რამეთუ განქარდა მყუარი იგი სოფლებისაგან 
მისისა, მერმე გან-ვე-იფიცხა გული თვსი და არა ისმინა მან 
ბრძანებაი იგი ღმრთისაი. 19 და ჰრქუა უფალმან მოსეს: არქუ 
შენ აჰრონს, რათა განირთხას ყელი თვსი და აღირთხას 
კუერთხი იგი მისი და სცეს სიზრქესა ქუეყანისასა. და გამოჭდეს 
მიერ მუმლი, დაეცეს ზედა კაცსა და საცხოვარსა ერთბამად 
ყოველსა ქუეყნასა ეგვპტისასა. 17 აღირთხა აჰრონ ყელითა 
თვსითა კუერთხი იგი და სცა სიზრქესა მას ქუეყანისასა, 
დაჰკრბა მუმლი კაცსა და საცხოვარსა. და ყოველივე ნაპრალი 
მის ქუეყანისა აღივსო მუმლითა მით. 18 ყვიანღა თუ 
გრძნეულთა მათ მისნობითა მით მათითა გამოყვანებაი 
მუმლისა, განა-ვერ-ვე-აძლიან და განმრავლდა მუმლი იგი 
ზედა კაცსა და საცხოვარსა. 19 ღაღად-ყვეს გრძნეულთა მათ 
და ქურუმთა წინაშე ფარაოსა და ჰრქუეს: თითი ღმრთისაი არს 
ეგე. და განუფიცხნა გული ფარაოსი და არავე ისმინა, რაი-იგი 
უბრძანა უფალმან. 29 და ჰრქუა უფალმან მოსეს: აღიმსთუე 
განთიად და წარდეგ შენ წინაშე ფარაოისა და მუნთქუესვე 
გამოვიდოდეს იგი წყლის კიდედ, ჰრქუა შენ მას: ამას იტყვს 
უფალი ღმერთი: გამოავლინე ერი ჩემი, რათა მოვიდენ და 
მმსახურონ მე. 21 უკუეთუ არა ინებო გამოვლინება ერისა 
ჩემისა, აჰა ეგერა, მოვავლინო შენ ზედა და მსახურთა შენთა 
ზედა და ზედა ერსა შენსა და ყოველსა ზედა სახლებსა თქუენსა 
ძაღლის მწერი. და აღივსოს ძაღლის მწერითა ყოველივე 
სახლები ეგვპტელთა და ქუეყანასა მას, რომელსა იყვნენ იგინი 
მას ზედა. 22 და საკვრველ-ვყო ქუეყანაი იგი გესემი მას დღესა 
შინა, რომელსა-იგი ერი ჩემი დაშენებულ არს მუნ, რამეთუ მუნ 
არა იყოს ძაღლის მწერი იგი, რათა ცნან, რამეთუ მე ვარ 
უფალი ღმერთი ყოვლისა ქუეყანისა. 23 და დავდვა 
სარიდებელი შორის ერსა ჩემსა და შორის ერსა შენსა. და 
ხვალე იყოს სასწაული ესე ქუეყანასა მაგას ზედა. 24 და ყო 


უფალმან ღმერთმან ეგრე და მოუჭყდა ძაღლის მწერი ძლიერი 
ტაძრებსა მას ფარაოსასა და ყოველსა სახლებსა ერისა 
მისისასა და ყოველსა ქუეყანასა ეგვპტელთასა. და მოისრა 
ყოველი ქუეყანა ძაღლის მწერითა მით. 2? მოუწოდა ფარაო 
მოსეს და აჰრონს და ჰრქუა: მივედით ქუეყანასა მასვე და 
შეწირეთ მსხუერპლი თქუენი უფლისა ღმრთისა თქუენისა. 259 
და ჰრქუა მოსე: ვერ ეგების ეგე, ვითარმცა წიდოვანებითა მით 
ეგვპტელთათა შევიწრეთ მსხუერპლი უფლისა ღმრთისა 
ჩუენისა. უკუეთუ შევწიროთ ჩუენ საძაგელებითა ამით 
მეგვპტელთათა, ვამსხვერპლოთ წინაშე, ქვთა განვიტვნნეთ. 27 
არამედ წარვიდეთ ჩუენ გზასა სამ დღისა სავალსა უდაბნოდ 
და მუნ შევწიროთ მსხუერპლი უფლისა ღმრთისა ჩუენისა, 
ვითარცა მიბრძანა ჩუენ უფალმან. 28 და თქუა ფარაო: მე 
განგიტევნე თქუენ უდაბნოდ, გარნა შორად ხოლო ნუვე 
ხუალთ, არამედ აწ მივედით და ილოცეთ ჩემთვს უფლისა 
მიმართ. 2? ჰრქუა მოსე: მისლვად შევიდე და ვილოცო შენთვს 
ღმრთისა მიმართ, რათა განგეყაროს შენგან ძაღლის მწერი 
ეგე, მონათა შენთა და ერსა შენსა ხვალევე. ხოლო მერმე ნუ 
განჰფიცხნე და არა გამოუტეო ერი ეგე მსხუერპლისა შეწირვად 
უფლისა. 39 გამოვიდა მოსე ფარაოსგან და ილოცვიდა 
უფლისა მიმართ. 31 და ყო უფალმან, ვითარცა იგი ჰრქუა მას 
მოსე, და მოუსპო ძაღლის მწერი იგი ფარაოსგან და მონათა 
მისთა და ერისა მისისაგან და არა დაშთა არცაღა ერთ. 32 
მერმეცა გან-ვე-იფიცხა ფარაო გული თვსი და მას ჟამსაცა 
არავე ისმინა, არცა ინება გამოვლინებაი ერისაი მის. 


თავი 9 


1 და ჰრქუა უფალმან მოსეს: გუალე შენ, შევედ ფარაოისა და 
არქუ მას: ამას იტყვს უფალი ღმერთი ებრაელთაი: გამოუტევე 
შენ ერი ეგე ჩემი, რათა გამოვიდენ უდაბნოდ და მმსახურონ მე. 
2 უკუეთუ არა გინდეს გამოტევებაი ერისა მაგის ჩემისა, 
მერმეცა იპყრობდე მას, 3 აჰა ეგერა, ყელი უფლისა იყოს 
ყოველსა ზედა საცხოვარსა შენსა ველისასა და ყოველთა ზედა 
ჰუნეთა შენთა და ყოველსა ზედა კარაულებსა შენსა და 
აქლემებსა შენსა და ზედა ზროხასა და ცხოვარსა შენსა 
სიკუდილი სასტიკი და ფრიადი. “ და ვისაკვირველო მე მას 
ჟამსა შინა ქუეყანა იგი ძეთა ისრაცლისათა ქუეყანასა მას ზედა 
ეგვპტელთასა, რათა საცხოვრისა მათისაგანი არა მოკუდეს 
არცაღა ერთი და საცხოვრისა მისგან ეგვპტელთასა არა 
დაშთეს არცაღა თუ ერთ. ? და დრო-უყო ღმერთმან და თქუა: 
ხვალისა დღესა ყოს ღმერთმან სიტყუაი ესე ქუეყანასა ზედა. 9 
და ხვალისაგან ყო უფალმან სიტყუაი იგი და მოიწია სიკუდილი 
ყოველსა ზედა პირუტყუსა ეგვპტელთასა და პირუტყუთა მათგან 
ძეთა ისრაცლისათა არა განეჟუა არცაღა ერთ. 7 იხილა რაი 
ფარაო, რამეთუ საცხოვათა მათგანი ძეთა ისრაცლისათაი არა 
განეყუა არცაღა ერთი, განიფიცხა გული თვსი და არა 
გამოუტევა ერი იგი. 8? და ჰრქუა უფალმან მოსეს და აჰრონს: 
აღიღეთ თქუენ და აღივსენით ყელნი თქუენნი ნაცრითა 
თორნისათა და აღაფქურიეთ ცად აღმართ წინაშე ფარაოსა, 
წინაშე ყოვლისა მის ერისა მისისა. ? და იყოს მტუერი ყოველსა 
ქუეყანასა ეგვპტისასა და აღმოესხას ყოველსა კაცსა და 
ყოველსა საცხოვარსა ფაქლი გამომტკუფოლვარე გამოსხმით 
ყოველსა ქუეყანასა ეგვპტელთასა. 19 და მოიღეს ნაცარი იგი 
თორნისაი და აღაცცა მოსე ზეცად წინაშე ფარაოსა და იწყო 
გამოსხმად ფაქლმან და აღდუღებად ნატკუფოლავსა მას ზედა 
კაცსა და პირუტყუსა. 11 და ვერღარა დაუდგებოდეს 
გრძნეულნი იგი წინაშე მოსესა ფაქლისა მისთვს, რომელი-იგი 
გამოსხმულ იყო მათ ზედა, რამეთუ ეგრე სასტაკად 


გამოესხმოდა პირველად გრძნეულთა მათ და მერმეღა 
ქუეყანასა მას ეგვპტელთასა. 12 და განუფიცხა უფალმან გული 
ფარაოსი და არა ერჩდა მათ, ვითარცა-იგი უბრძანებდა 
უფალი. 13 და პრქუა უფალმან მოსეს: აღიმსთუე შენ ცისკარსა 
წინაშე ფარაოისა და არქუ ესრე: ამას იტყვს უფალი ღმერთი 
ებრაელთა: გამოუტევე ერი ჩემი და მმსახურონ მე ამას ჟამსა. 
14 და მე მიუტეო ყოველი შესამთხუეველი, რაი-იგი შეგემთხვოს 
გულსა შენსა და გულსა მონათა შენთასა და ყოვლისა ერისა 
შენისასა, რათა უწყოდით, რამეთუ არა ვინ არს სხუა ჩემებრ 
ყოველსა ზედა ქუეყანასა. 12 რამეთუ აწ მივყო ყელი ჩემი და 
გგუემო შენ გუემითა მრავლითა და ერი ეგე შენი მოვსრა 
სიკუდილითა და აღგჭოცო შენ ქუეყანისაგან. 19 რამეთუ 
ამისთვს დაგმარხე შენ მოაქამდე, რათა შენ ზედა ვაჩუენო 
ძლიერებაი ჩემი, რათა მიეთხრას სახელი ესე ჩემი ყოველსა 
ქუეყანასა. 17 აწ უკუე შენ იპყრობვეღა ერსა მაგას ჩემსა და არა 
გამოუტევებ მაგათ. 18 აჰა ეგერა, ვაწვიმებ მე ამას ჟამსა ხვალე 
სეტყუასა ფრიად სასტიკსა, რომელ ეგევითარი არასადა 
ყოფილ არს ყოველსა ქუეყანასა ეგვპტელთასა ჟამითგან 
დაბადებისა მისისათ მოაქამომდე. 173 აწ უკვე სწრაფით 
უბრძანე შემოკრებად საცხოვრისა, რომელ-იგი იყოს ველსა 
გარე, რამეთუ ყოველი კაცი და პირუტყვ, რომელ იპოოს ველსა 
და არა შევიდეს სახიდ, დაეცემოდის მას ზედა სეტყუაი იგი და 
მოსპოლვიდეს მას. 2? და ყოველთა, რომელთა შეეშინა 
სიტყვსა მისგან უფლისა მონათა მისთაგან ფარაოსთა, 
შემოკრიბეს საცხოვარი იგი მათი სახლებსა და განერა. 21 და 
რომელთა-იგი არა მიხედეს სიტყუასა მას უფლისასა, დაუტევეს 
ველსა გარე და მოისრა. 22 და ჰრქუა უფალმან მოსეს: აღყავ 
კელი ეგე შენი ზეცად და მოკდეს სეტყუაი ყოველსა ქუეყანასა 
ეგვპტელთასა ზედა კაცთა, საცხოვართა და ყოველსა ზედა 
თივასა, რომელ არს ველსა ქუეყანასა ეგვპტისასა. 232 აღირთხა 
მოსე ყელი თვსი ცად და უფალმან მოსცა ყმაი ზეცით გარდამო 
და იყო ქუხილი და მოვდა სეტყუაი იგი სასტიკი და რბიოდა 
ნაბერწყალები ზედა ქუეყანასა მას. და აწვმა უფალმან სეტყუა0 
იგი სასტიკი ყოველსა მას ზედა ქუეყანასა ეგვპტელთასა. 24 და 


სეტყუდა სეტყუაი იგი და შესტუსვიდა ცეცხლი შორის სეტყუასა 
მას და იყო სეტყუაი იგი სასტიკ ფრიად, რომელ არა ოდეს 
ყოფილ იყო ეგევითარი დასაბამითგან ჟამთა ქუეყანასა მას 
ეგვპტელთასა. 2” და გუემა სეტყუამან ყოველი იგი ქუეყანა0 
ეგვპტელთა მათ კაცითგან მიპირუტყუთადმდე. და ყოველი 
თივაი ველისა მოსპო სეტყუამან მან და ყოველი ხე ველისაი 
შემუსრა. 265 გარნა ქუეყანასა მას ხოლო გესემისასა, სადა-იგი 
იყუნეს ძენი ისრაცლისანი, არა იყო სეტყუაი იგი. 27 მიავლინა 
ფარაო და მოუწოდა მაოსეს და აჰრონს და ჰრქუა მათ: აწ 
შეცოდებულ ვარ მე ამიერითგან, რამეთუ უფალი მართალ არს, 
მე და ერი ჩემი ცრუ ვართ. 28? ილოცეთ ჩუენთვს უფლისა 
მიმართ ღმრთისა და დასცხრეს კჟმაი ესე სეტყვსა და 
ცეცხლისაი და ნაბერწყალი ესე და განგავლინნე თქუენ, რათა 
მერმე არღარა დაჰყუდნეთ. 2737 ჰრქუა მას მოსე: აწ ვითარცა 
განვიდე ქალაქსა ამას, განვიპყრნე ყელნი ჩემნი უფლისა 
მიმართ ღმრთისა. და ქმაი ეგე ქუხილისა მაგის დაყუდნეს და 
სეტყუაი ეგე დასცხრეს და დადგეს წვმაი ეგე, რათა უწყოდი, 
რამეთუ უფლისაი არს ქუეყანაი. 39 არამედ შენ და ერი ეგე 
შენი, ესოდენ უწყი, ვითარმედ არღა გეშინის უფლისა. 31 
რამეთუ სელი იგი და ქრთილი იგუემა, რამეთუ ქრთილი იგი 
გოდლოოდა ოდენღა და სელი თესლოოდა. 32 ხოლო იფქლი 
იგი და ასლი არა იგუემა, რამეთუ მცხუედ იყო. 33 და გამოვიდა 
მოსე ფარაოისაგან ქალაქსა მას, აღიპყრა ყჟელნი თვსნი 
უფლისა მიმართ და ქუხილნი იგი და ელვანი, წვმაი იგი და 
სეტყუაი დასცხრეს და არღარა დასწუთა ნაწუეთი ერთი 
ქუეყანასა ზედა. 34 იხილა რაი ფარაო. რამეთუ დასცხრეს 
წვმანი იგი და სეტყუაი და დაყუდნეს კმანი იგი ქუხილისანი მის, 
შე-ვეღა-სძინა შეცოდებაი. 32 და განიფიცხა გული მისი და 
გული ერისა მისისა და არღარა განუტევნა ძენი ისრაცლისანი. 
ვითარცა-იგი უბრძანა უფალმან მოსეს. 


თავი 10 


1 და ჰრქუა უფალმან მოსეს: გუალე, შევედ შენ ფარაოისა, 
რამეთუ მე განმიფიცხებიეს გული მისი და გული ერისა მისისაი 
და გული მთავართა მისთა, რათა აწ ცხადად მოვიდეს ყოველი 
ესე სასწაული მის ზედა. 2 რათა თქუენცა უთხრათ შვლთა 
თქუენთა და შვილის შვილთა თქუენთა-ნაშობთა მათ თვსთა, 
რაოდენი უყო მე ქუეყანასა მას ეგვპტელთასა. 3 და სასწაულები 
იგი და ნიშები ჩემი, რომელ ვყავ მაგათ ზედა გულისყჟმა-ჰყოთ 
და უწყოდეთ, რამეთუ მე ვარ უფალი ღმერთი. შევიდეს მოსე 
და აჰრონ წინაშე ფარაოსა და ჰრქუეს მას: ამას იტყვს უფალი, 
ღმერთი ებრაელთა: ვიდრემდის არა გრცხუენოდის, გამოუტევე 
შენ ერი ეგე ჩემი, რათა მსახურებაი მმსახურონ მე. “ უკუეთუ 
არა გნებავს გამოტევებაი ერისა მაგის ჩემისა, ხვალე და მასვე 
ჟამსა შინა მოვჰყადო საზღვართა შენთა ზედა მკალი. ? და 
დაფაროს პირი ქუეყანისა მაგის შენისაი და ვერ იხილო 
ქუეყანაი იგი შენი და შეჭამოს ყოველივე იგი ნეშტი ქუეყანისა 
მაგის, რომელი დაშთომილ იყოს სეტყვსა მისგან და შეჭამოს 
ყოველივე მცენარე ქუეყანისა მაგის შენისაი. 9 აღივსოს 
საუნჯეები შენი და ტაძრები ეგე შენი და სახლები და ყოველი 
საუნჯეები მონებისა მაგის შენისა და ყოველივე სახლები 
აღივსოს ყოველსა მაგას ქუეყანასა ეგვპტელთასა, რომელ 
ეგევითარი არა სადა ეხილვოს მამათა თქუენთა ჟამითგან, 
რომლით დაბადებულ იყვნეს იგინი ქუეყანასა ზედა 
მოდღენდელად დღედმდე, მიჰრიდა მოსე და გამოვიდა 
პირისაგან ფარაოისა მთავართა თვსთა. 7 ჰრქუეს მონათა 
ფარაოს: ვიდრემდე იყოს გუემა ესე ჩუენ ზედა, განუტევე ერი 
ეგე, რათა მივიდენ და მსახურებაი ჰმსახურონ უფალსა თვსსა, 
ანუ არა უწყი, რამეთუ წარწყმდა ეგვპტე? 8 და მოაქციეს მოსე 
და აჰრონ მუნვე ფარაოსა და ჰრქუა მათ: გუალეთ, წარვედით 
და ჰმსახურეთ უფალსა ღმერთსა თქუენსა, და აწ ვინ და ვინ 
მისლვად ხართ? 9 მიუგო მოსე და ჰრქუა: მოხუცებულითურთ 
და ჭაბუკითურთ მივალთ, ძეებით და ასულებით, ცოლით და 


შვლითურთ, ზროხით და ცხოვარით, და ყოვლით 
საცხოვარითურთ, რამეთუ დღესასწაული არს უფლისა 
ღმრთისა ჩუენისაი. 19 და ჰრქუა მათ ფარაო: ეგრე იყავნ, 
უფალი თქუენ თანა, და თქუენ განგიტევნე, სახლითურთ 
თქუენით გნებავს წარსლვის? ჰხედავთ, რამეთუ ზრახვაი 
ბოროტებისა ძეს გულსა შინა თქუენსა. 11 არა ეგრე არს. ნუ 
მიხუალთ, არამედ მამანი ხოლო მივიდე და მსახურებაი თვსი 
ჰმსახურედ უფალსა ღმერთსა მათსა, სადა მაგას რასა ეძიებდი 
თქუენ. და გამოასხნეს იგინი პირისაგან ფარაოსა. 12 ჰრქუა 
უფალმან მოსეს: მიყავ ჭელი შენი ქუეყანასა მაგას 
ეგვპტელთასა და აღმოვედინ მკალი ქუეყანასა ზედა და 
შეჭამოს ყოველი მხალი ნედლი და ყოველივე ნაყოფი ხისა, 
რომელ დაშთომილ იყოს სეტყვსაგან 13 აღიპყრნა მოსე ყელნი 
თვსნი ზეცად და მიავლინა უფალმან ქარი ბღუარისაი ყოველსა 
მას ზედა ქუეყანასა დღე ყოველ და ღამე ყოველ. 
განთიადითგან შემწუხრებადმდე და მიცისკრადმდე ქარნი იგი 
ქროდა და აღმოადინებდა მკალსა. 14 და აღავსებდა ყოველსა 
ქუეყანასა ეგვპტელთასა და მოაქცია ყოველივე საზღვარი 
ქუეყანისა ეგვპტისა მკალმან დიდად ფრიად, რამეთუ არასადა 
იყო დასაბამითგან აქამომდე. 12 და დაფარა ყოველი პირი 
ქუეყანისაი და განრყუნა ყოველი ქუეყანა ეგვპტელთაი და 
შეჭამა ყოველი მწუანვილი ველისაი და ყოველი ნაყოფი ხისაი, 
რომელ განრინებულ იყო სეტყვსაგან სასტიკისა და არა დაშთა 
რაითურთით მხალი ნედლი ველისა ქუეყანასა მას 
ეგვპტელთასა. 16 სწრაფით მოუწოდა ფარაო მოსეს და აჰრონს 
და ჰრქუა: ვცოდე მე წინაშე უფლისა ღმრთისა თქუენისა და 
თქუენცა. 17 ამას ჯერსა შე-ღა-მიწყნარეთ მე ამას უნასსა ზედა. 
და ილოცეთ ჩემთვს უფლისა მიმართ, ღმრთისა თქუენისა, 
რათა განაქარვოს ჩემგან მკალი ესე. 18 და გამოვიდა მოსე 
პირისაგან ფარაოისა და ილოცვიდა უფლისა მიმართ. 19 და 
გარდააქცია უფალმან ქარი იგი უსასტიკესად ზღვთ, და აღიღო 
და აღუმაღლა მკალსა მას და შთადვა იგი ზღუასა მას 
მეწამულსა და არა დაშთა რაითურთით მკალი იგი არცა ერთ 
ყოველსა ქუეყანასა ეგვპტელთასა. 29 მერმე განუფიცხა 
უფალმან გული ფარაოსი, და არავე უნდა განტევებაი ძეთა მათ 


ისრაცლისათა. 21 და ჰრქუა უფალმან მოსეს: აღირთხ ყელი 
შენი და იყავნ ბნელ უღაღ, ყშირ, ყელით შესაპყრობელ 
ქუეყანასა მაგას ზედა ეგვპტელთასა! 22 აღირთხა მოსე ყელი 
თვსი ზეცად და იქმნა ბნელი წყუდიადი, ნისლი და არმური 
ყოველსა ზედა ქუეყანასა ეგვპტელთასა სამ დღე. 2? და ვერ 
იხილა კაცმან მოყუასი თვსი, ვერცა ძმაი თვსი და არა ვის 
ეძლო ყოვლად აღდგომად სარეცელით თვსით სამთა მათ 
დღეთა. ხოლო ძეთა მათ ისრაცლისათა იყო ნათელ 
ყოველთავე საყოფელთა მათთა. 24 მოუწოდა ფარაო მოსეს და 
აჰრონს და ჰრქუა: გუალე, წარვედით და ჰმსახურეთ უფალსა 
ღმერთსა თქუენსა, გარნა ცხოვარი და ზროხაი ადგილობანს 
იყავნ და ყოვლითა სიმრავლითა წარვედით. 252 მიუგო მოსე და 
ჰრქუა: არა ეგრე, არამედ ცხოვრით და ზროხით და 
ყოვლითურთ ჭურჭლით ჩვენით წარვიდეთ და ზედა შენცა მეც 
ჩუენ საწევნელი მსხუერპლთა მათ, რომელ-იგი შევწიროთ ჩუენ 
უფლისა ღმრთისა ჩუენისა. 25 აცადე, თუ ჩუენი არა დაგიტეოთ 
შენ, არცაღა ჭლაკი ერთი მათგანი, რამეთუ არა უწყით, რაი 
სათნო იყოს მსახურებად უფლისა, ღმრთისა ჩუენისა, 
მსხუერპლი საკუერთხთაი ნაყოისა მის ჩუენისაგნი, არც უწყით, 
რაი ბრძანებაი გამოვიდეს ჩუენდა მსახურებისა მისთვს 
მსხუერპლთასა ვიდრე მიწევნადმდე ადგილსა მას 
მსხუერპლისასა. 27 მერმე გან-ვე-უფიცხა უფალმან გული 
ფარაოისი, და არავე უნდა გამოტევებაი მათი. 28 და განრისხნა 
ფარაო და თქუა: წინა განმეშორენით, წარვედით ჩემგან და 
ნუღარა შესძინებთ ხილვად პირსა ჩემსა, რამეთუ რომელსა 
დღესა მეჩუენო მე შენ, მუნთქუესვე მოჰკუდე! 29 ჰრქუა მას 
მოსე: არღარა გეჩუენო პირსა შენსა. 


თავი 11 


1 და ჰრქუა უფალმან მოსეს: ერთიღა გუემაილი მივავლინო მე. 
ფარაოს ზედა და ეგვპტელთა მაგათ, და მაშინღა თუ 
გამოგავლინნეს თქუენ, არამედ რაჟამს გამოგავლინებდეს 
თქუენ, ყოვლითურთ გამოგასხნეს თქუენ მაგიერ. 2 ეტყოდე შენ 
ფარულად ყურთა ერისათა, რათა მივიდენ და სამკაული 
შესასხმელად მოითხოვონ ეგვპტელთა მათგან მამაკაცმან 
მოძმისაგან თვსისა და ეგრეთვე დედაკაცმან მახლობელისაგან 
თვსისა ჭურჭელი ოქროისა და ვერცხლისა და სამოსელი 
პატიოსანი. 3 და უფალმან მისცა მადლი ერსა თვსსა წინაშე 
ეგვპტელია მათ და განუვსნა გული მათი მოცემად მათდა 
სამკაული იგი შესხმად, ვითარცა-რას ითხოვდეს იგინი მათგან. 
და კაცი იგი მოსე განდიდნა და ამაღლდა დიდად ფრიად 
წინაშე მეგვპტელთა მათ და წინაშე ფარაოისა და ყოვლისა 
ერისა მისისა. 4 სიტყუად იწყო მოსე და თქუა: ამას იტყვს 
უფალი: შუაღამესა ოდენ მე მოვიდე და შევიდე შორის 
ქუეყანასა მას ეგვპტელთასა. ? ვგუემო და მოვსპო ყოველი 
პირმშოი ქუეყანისა მისგან ეგვპტელთასა კაცითგან 
მიპირუტყუადმდე, პირმშოითგან ფარაოისით, რომელი ზის 
სასთაულთა საერკოლოტოთა მიპირმშოდმდე მჟევლისა, 
რომელი-იგი გამოჰკრავს ფქვლთა მათ, 9 და იყოს ღაღადება 
დიდ ყოველსა ზედა ეგვპტესა, რომელ ეგევითარი ღაღადებაი 
არა სადა ყოფილ იყოს შორის მათსა, არცაღა მერმე ყოფად 
არს მიაღსასრულადმდე ჟამთა. 7 გარნა შორის ძეთა მათ 
ისრაცლისათა ლეკვსაცა ერთისა ჭუმინვაი არცა იყოს კაცითგან 
მიპირუტყუადმდე, რამეთუ არა ვის ევნებოდის, რათა 
განცხადნეს, ვითარ იდიდოს უფალი ღმერთი შორის 
მეგვპტელთა მაგათ და შორის ისრაცლთა. 8 და მოვიდენ 
ყოველნი ეგე მონანი შენნი ჩემდა და თაყუანის-მცენ მე და 
თქუან: განვედ შენ და ყოველი ეგე ერი შენი, რომელსა შენ 
უძღვ! და მაშინღა წარვიდე. ესე თქუა მოსე. ? და გამოვიდა 
პირისაგან ფარაოსა სავსე გულისწყრომითა და ჰრქუა 


უფალმან მოსეს: არა ყოფად არს, არა ისმინოს შენი ფარაო, 
არა თუ აღვავსო და აღვასრულო ყოველივე იგი ნიშები ჩემი და 
სასწაულები ქუეყანასა მას ზედა ეგვპტელთასა. 19 ყვეს მოსე და 
აჰრონ ყოველივე სასწაულები და ნიშები ქუეყანასა მას 
ეგვპტელთასა წინაშე ფარაოსა; ხოლო უფალმან განაფიცხა 
გული ფარაოსი, და არავე გამოუტევებდა ძეთა ისრაცლისათა 
ქუეყანისაგან ეგვპტელთასა. 


თავი 12 


1 სიტყუად იწყო უფალმან მოსესა და აჰრონისა ქუეყანასა მას 
ეგვპტელთასა და პრქუა: 2? თთუე ესე იყავნ თქუენდა თავად 
თთუეთა, თთუე პირველი - თთუეთა მათ შინა წელიწადისათა. 
აწ მივედ შენ 3 და ეტყოდე ყოველსა მას კრებულსა ძეთა 
ისრაცლთასა: ათსა მის თთვსასა მოიღედ თვთეულად კრავი 
ერთი თესლად-თესლად და ტომად-ტომად, განიყონ კრავი, 
სახიდ გამოიღონ. “ უკუეთუ უმცირეს იყვნენ სახლსა მის და ვერ 
შემძლებელ იყუნენ კრავისა მის, შეიყონ მეზობელი და მოყუასი 
სახლად მსგავსად რიცხვსა მის კაცთასა, მიიღედ თითოეულად, 
ვითარ ეყოფოდის კრავი იგი, განითუალონ კრავი. ? ვერძი 
მოზუერი იყავნ სრულად თქუენდა, საცხოვარისა მისგან 
ცხოვართასა და თხათასა მოიღოთ. 5 და იყოს იგი თქუენდა 
დამარხულ კრძალვით ვიდრე მეათოთხმეტედმდე თთვსა მის, 
და დაკლას იგი ყოველმან ერმან, კრებულმან ძეთა 
ისრაცლისათამან მიმწუხრი. 7 და მოიღონ სისხლისა მისგან და 
გამონიშნონ ორთავე მათგან წყირთლთა მათ ზედა კართასა და 
ზღურბლთა მათ ზედა სახლებისა მათისათა, რომელთა შინა 
შეჭამონ იგი მათ. 83 და შეჭამონ კრავი იგი მასვე ღამესა მწუარი 
ცეცხლითა, და უფუველი პური და ველისყრდელი ჭამონ, 
ხოლო შეჭამონ კრავი იგი ესრე სახედ. 3? ნუ უმწუარი ჭამონ, 
ნუცა წყლითა მგბარი ჭამონ, არამედ მწუარი ცეცხლითა 
ტფილად ჭამონ, და ადრე შეჭამონ თავფერვი იგი, 
ნაწლევითურთ შეჭამონ. 19 ნეშტსა ნუ სადა უტევებედ განთიად, 
ნუ განაწევებდ, ძუალსა ნუ განსტეხედ, რომელი ნეშტად 
დაშთეს განთიადმდე, მისგანი იგი ცეცხლითა შეწუედ. 11 და 
ჭამდენ ესრე სახედ: კუერთხები ყელთა, სარტყელი - წელთა, 
კამლი - ფერყთა, მალიად-მალიად მსწრაფლ შეჭამონ, რამეთუ 
ზატიკი არს უფლისა. 12 და განვლო მე ქუეყანაი ეგვპტელთა 
მას ღამესა და ვგუემო ყოველი პირმშოი კაცითგან 


მიპირუტყუადმდე და ზედა ყოველსა მას ქუეყანასა 
ეგვპტელთასა აღვადგინო შური შურისძიებათა, რამეთუ მე ვარ 


უფალი. 13 და იყოს სისხლი იგი თქუენდა აღსანიშნველად 
ზედა სახლებსა მას, რომელსა შინა იყვნეს ძენი ისრაცლისანი, 
რომელთა შინა დაშენებულ იყვნეთ, მუნ ვიხილო მე სისხლი 
იგი აღნიშნული ზეღა ბჭეთა მათ და დაგიფარნე თქუენ დაცვად 
თქუენდა გუემისა მისგან რისხვისა, რაჟამს გარდამოსრულ 
ვიყო და მოვსრვიდე პირმშოსა მას ეგვპტისასა. 1“ და იყოს 
სისხლი იგი თქუენდა საყსენებელად დღესასწაულად 
ზატიკობისა უფლისა თესლთა მიმართ ყოველთა შჯული 
სიხარულისა უკუნისამდე თავი დღესასწაულთა მათ 
წელიწდეულთა. 1” შვდ დღე უფუველი ჭამეთ და პირველით 
დღითგანვე ბალარჯობათა მათ განაქარვეთ ყოველივე ცომი 
სახლებისაგან თქუენისა და ყოველმან, რომელმან ჭამოს 
თბისაგან მფუვილისა, მოსპოლვით მოისპოს იგი კაცი 


ისრაცლისაგან პირველით დღითგან დღედმდე, მეშვდედ. 19 
რამეთუ დღე იგი პირველი წოდებულ არს წმიდა. და დღე იგი 
უფლისაი წოდებულ არს წმიდა უფლისა, ყოველივე საქმე 
ხარკით მსახურებისა მათ დღეთა შინა ნუ იქთ, გარნა ერთი იგი 
საქმე, რომლისა გარეშე არა რაი განეგების ყოველსა კაცსა, 
საქმე ესე ხოლო იქმნებოდენ თქუენდა. 17 ეკრძალენით 
მცნებასა ამას, რამეთუ დღესა ამას გამოგიყუანებ თქუენ 
ქუეყანისა ამისგან ეგვპტელთასა, და გეპყრან თქუენ დღე იგი 
თესლითი თესლადმდე თქუენდა შჯულად საუკუნოდ. 19 იწყეთ 
თქუენ ათოთხმეტითგან დღით მის თთვსა პირველსათ, ჭამად 
უფუველისა მწუხირითგან ვიდრე დღედმდე მეოცედ მძღუარად 
თთვსა მის მიმწუხრადმდე 13? შვდ დღე ნუ იპოებინ ცომი 
სახლებსა თქუენსა, ყოველმან, რომელმან ჭამოს ცომოვანი, 
მოისპოს იგი კაცი ერისა მისგან ძეთა ისრაცლისათა გარეშე 
მოსრულთა მათ მწირთა და შიშუელთა ბუნაკთა მათ მონათაგან 
სოფლისა მის თქუენისათა რაითურთით. 29 მფუვესა ნუ ვინ ჭამნ 
ყოველთა შინა სამკვდრებელთა თქუენთა, არამედ უფუველი 
ჭამეთ! 21 მოუწოდა მოსე მოხუცებულთა ძეთა ისრაცლისათა და 
ჰრქუა მათ: გუალეთ, მოიღეთ თქუენდა თვთო კრავი ტომად- 
ტომადმან თქუენმან და დაკალთ იგი ზატიკად უფლისა! 22 და 
მოიღეთ თქუენ უსუპი კონაი ერთი საპკურებელი და დააწეთ 
სისხლსა მას კრავისასა და აღნიშნეთ თქუენ ზედა წყირთლთა 


მათ ბჭეთასა და ზღურბლსა მას, ხოლო თქუენ ნუ გამოხუალთ 
კართა მათ სახლისა თქუენისათა მიგანთიადმდე რომელსა 
ჟამსა 22 გარდამოვიდეს უფალი მოსპოლვად ეგვპტელთა მათ, 
იხილოს სისხლი იგი სამსავე მას კერძოსა ბჭეთასა და თანა- 
წარჭდეს ბჭეთა მათ თქუენთა და არა აუფლოს მომსრველსა 
სიკუდილისა მტარვალსა შესლვად სახლებსა მას თქუენსა და 
მოსრვად პირმშოისა მის თქუენისა. 24 ეკრძალენით და 
დაიცევით სიტყუაი ესე წესად შჯულიერად თქუენდა და ნაშობთა 
თქუენთა მიუკუნისამდე! 25 უკუეთუ შეხვდეთ თქუენ ქუეყანასა 
მას, რომელსა მოგცემს თქუენ უფალი, ვითარცა გიბრძანა, 
დაიმარხეთ სიტყუაი ესე. 25 და იყოს, გკითხვიდენ თუ ძენი იგი 
თქუენნი: რალი არს მსახურებაი ესე? 27 ჰრქუათ თქუენ: ესე 
მსხუერპლი შეწირვისა ზატიკისა უფლისა, რამეთუ დაიცვა 
სახლები ძეთა მათ ისრაცლისათა ქუეყანასა მას ეგვპტისასა, 
რაჟამს-იგი ჰგუემდა ეგვპტელთა მათ გუემითა მით 
განუგებელითა და სახლები იგი ჩუენი განარინა. დადრკა 
ყოველი იგი ერი ძეთა ისრაცლისათა პირსა ზედა თვსსა და 
დამხედ თაყუანის სცეს. 29 და სწრაფით წარვიდოდეს 
აღსრულებად ქუეყანისა მის ბრძანებულისა, რომელი-იგი ამცნეს 
მოსე და აჰრონ სიტყვთა უფლისათა. 29 და იყო განზოგებასა 
ოდენ ღამისასა, გარდამოყდა უფალი ქუეყანასა მას, 
ეგვპტელთასა მოსპოლვად ყოვლისა მის პირმშოებისა 
ეგვპტისა კაცითგან მიპირუტყუამდე პირმშოითგან ფარაოსით, 
რომელ-იგი ჯდა სასთულთა მათ საერკულოთა, მიპირმშოდმდე 
ტყვსა მის, რომელი გამოეკრა ფქვლთა მათ. 39 აღდგა 
სწრაფით ფარაო ღამე და ყოველნივე იგი მთავარნი მისნი და 
ყოველი ერი ქუეყანისა მის ეგვპტისა0. და იყო გოდებაი და 
ღაღადება დიდ ყოველსა მას ქუეყანასა ეგვპტისასა. რამეთუ 
არა იყო სახლი, რომელსა შინა არა იდვა მკუდარი. 31 უწოდა 
მუნთქუესვე ფარაო მოსეს და აჰრონს ღამე და ჰრქუა: აღდგით 
და წარვედით აწვე ერისაგან ჩემისა თქუენ და ძენი იგი 
ისრაცლისანი, გუალეთ და ჰმსახურეთ უფალსა ღმერთსა 
თქუენსა, 32 ვითარცა-იგი სთქუთ, კაცით, საცხოვარით და 
ყოვლით აგებულებითურთ თქუენით, გარნა მე ხოლო 
მაკურთხევდით. 33 მაშინ იწყეს წუევად და იძულებად 


ეგვპტელთა მათ, ერისა მის ისრაელისა ურვით, წყევით 
განსლვად ქუეყანისა მისგან ეგვპტელთასა, რამეთუ ესრეთ 
გულსა დაიდვეს, ვითარმედ წუთღა თუ დაიგვანონ, ერთბამად 
მოისპოს, ყოველივე იგი ერი ეგვპტისაი. 34 და აღიღო ერმან 
მან თბე იგი აღსუარული მჩურითა განუყოფელი და 
გარდაიკიდეს მჟართა მათთა და განვიდეს. 35 და ყვეს ეგრე 
ძეთა მათ ისრაცლისათა, ვითარცა-იგი უბრძანა მათ მოსე და 
მოითხოვეს სამოსელი იგი შესხმად მამაკაცმან მოყუსისაგან 
თვსისა და დედაკაცმან მეზობლისაგან თვსისა, ჭურჭელი 
ოქროისა და ვერცხლისაი და სამოსელი პატიოსანი. 395 და 
უფალმან მოსცა მადლი ერსა თვსსა წინაშე ეგვპტელთა მათ, 
რამეთუ განუჭსნნა გულნი მათნი და მისცეს, ვითარცა იგინი 
სთხოვდეს, და მოიღეს და შეუკრიბეს ყოველივე ძეთა მათ 
ისრაცლისათა. და ესრეთ განძარცული და განშიშულებული 
დაუტევეს ქუეყანა იგი ეგვპტელთა მათ. 37 ხოლო აღიტრნეს 
ძენი ისრაცლისანი რამესით სოქოთდ ექუსასი ათასი მკვრცხლი 
მამაკაცი, თვნიერ ყრმა - დედებისა; 39 და ნართაული მრავალი 
თანააღვიდა მათ თანა და ცხოვარი და ზროხაი და პირუტყვ 
მრავალი ფრიად. 39 და შექმნეს იფქლი იგი, რომელი 
გამოიტანეს ეგვპტით ყუერბეულებად უცომოდ, რამეთუ არა 
შეზელილ იყო. და გამოვადნეს იგინი მეგვპტელთა და ვერ 
შემძლებელ იქმნნეს დათმენად, არცა საგზაული უქნეს, თავთა 
თვსთა გზისათვს. 49 ხოლო მსხემობაი ძეთა ისრაცლისათა, 
რაოდენი იმსხემეს ქუეყანასა ეგვპტისასა და ქუეყანასა 
ქანანისასა, მათ და მამათა მათთა წელნი - ოთხას ოცდაათ. და 
იყო შემდგომად ოთხასოცდაათისა წლისა, 41 გამოვიდა 
ყოველი ძალი უფლისაი ქუეყანით ეგვპტით. 4“? ღამე წინა 
საყუმილავი არს უფლისაი გამოყვანებისა მათისა ქუეყანით 
ეგვპტით. ღამე იგი ესე წინა საყუმილავი არს უფლისა, ვინაცა 
ყოველთა ძეთა ისრაცლისათად იყოს ესე ნათესავსა შინა 
მათსა. 43 და თქუა უფალმან მოსეს და აჰრონის მიმართ: ესე 
შჯული არს პასექისაი, ყოველმან უცხონათესავმან არა ჭამოს 
მისგანი. 44 და ყოველსა მონასა ვისსამე და ვეცხლით 
ფრდილსა წინა-დასცვთო მას, და მაშინ ჭამოს მისგან. 42 


მსხემმან და მოსასყიდელმან არა ჭამოს მისგანი. 49 სახლსა 
შინა ერთსა იჭამოს, და არა დაუტეოთ ყორცთაგანი 
განთიადმდე, და აჰა განიღოთ ყორცთაგანი გარე, და ძუალი 
არა შეჰმუსროთ მისი. 47 ყოველმან შესაკრებელმან ძეთა 
ისრაცლისათამან ყოს იგი. 48 ხოლო უკუეთუ ვინმე მოვიდეს 
თქუენდა მწირი და იქმოდის პასექსა უფლისასა, წინა-დასცვთო 
მას, ყოველსა წულსა. და მაშინ მოვიდეს ქმნად მისსა და იყოს 
ვითარცა მკვდრი ქუეყანისაი. ყოველმან წინა-დაუცვეთელმან 
არა ჭამოს მისგან. 49? შჯული ერთი იყოს მსოფლელისაი და 
მწირისაი, მოსრულისა თქუენ თანა. 39 და ქმნეს ძეთა 
ისრაცლისათა, ვითარცა ამცნო უფალმან მოსეს და აჰრონს 
მათდა მიმართ, ეგრეთ ყვეს. 21 და იყო, მას დღესა შინა 
განიყვანნა უფალმან ძენი ისრაცლისანი ქუეყანით ეგვპტით 
ძალისა თანა მათისა. 


თავი 13 


1 ხოლო ჰრქუა უფალმან მოსეს მეტყუელმან: ? წმიდა-მიყავ მე 
ყოველი პირმშოი პირველშობილი განმღებელი ყოვლისა 
საშოისა ძეთა შორის ისრაცლისათა, კაცითგან მიპირუტყუამდე: 
ჩემი არს. 3 და თქუა მოსე ერისა მიმართ: იყსენებდით დღესა 
ამას, რომელსა შინა გამოხუედით ეგვპტით სახლისაგან 
მონებისა, რამეთუ ყელითა მტკიცითა განგიყუანა თქუენ 
უფალმან ამიერ და არა შჭამოთ ცომი. 4 რამეთუ ამას დღესა 
შინა განხვდეთ თქუენ თთუესა შინა ახალთასა. ? და იყოს, 
ოდესცა შეგიყვანოს შენ უფალმან ღმერთმან შენმან ქუეყანასა 
ქანანელთასა, და ქეტელთასა, და აღმორეველთასა, და 
ეველთასა, და იებოსელთასა, და გერგესეველთასა, და 
ფერეზელთასა, რომლისათვს ვეფუცე მამათა შენთა მიცემად 
თქუენდა ქუეყანა, რომელსა გამოსდის სძე და თაფლი, და 
ჰყოთ მსახურებაი თთუესა ამას. 9 და შვდ დღე შჭამდეთ 
უცომოსა, ხოლო მეშვდესა დღესა დღესასწაული არს 
უფლისაი. ”7 უცომოსა შჭამდეთ შვდთა დღეთა, არა იხილვოს 
შენდა ცომოანი, არცა იყოს ცომი შენდა ყოველთა შინა 
საზღვართა შენთა შვდ დღე. 8 და უთხრობდე ძესა შენსა მას 
დღესა შინა მეტყუელი; ამის მიერ, ქმნა უფალმან ღმერთმან 
ჩუენმან, ვითარცა-იგი მოვიდოდე ეგვპტით. 9? და იყოს შენდა 
სასწაულად ყელსა ზედა შენსა და მოსავსენებლად წინაშე. 
თუალთა შენთა, რათა იყოს შჯული უფთლისაი პირსა შინა შენსა, 
რამეთუ ჭელითა მტკიცითა გამოგიყუანა შენ უფალმან 
ეგვპტით. 19 და დაიცევით შჯული ესე ჟამითი ჟამადთა შინა 
ჟამთასა დღითი დღეთაგან დღეთა მიმართ. 11 და იყოს, 
ვითარცა შეგიყვანოს შენ უფალმან ქუეყანასა ქანანელთასა, 
ვითარ სახედ ეფუცა მამათა შენთა, და მიგცეს იგი შენ. 12 და 
განუჩინო ყოველი განმღებელი საშოისა წული უფალსა და 
ყოველი განმღებელი საშოისაი სამროწლეთაგან შენთა ანუ 
საცხთვართა შორის შენთა. წმიდა-ჰყო უფლისად, რაოდენი- 
რა0 იყოს შენდა წული. 13 ყოველი განმღებელი საშოისაი 


კარაული განსცვალო ცხოვრად, ხოლო უკუეთც არა 
განსცვალო, ივსნა იგი. ყოველი პირმშოი კაცისაი ძეთა 
შენთასა ივსნა. 1.1 ხოლო უკუეთუ გკითხოს შენ ამისსა 
შემდგომად ძემან შენმან მეტყუელმან: რაი არს ესე? და ჰრქუა 
მას, ვითარმედ: ყელითა მტკიცითა გამომიყუანნა ჩუენ 
უფალმან ქუეყანით ეგვპტით სახლისაგან მონებისა. 12 ხოლო 
რაჟამს განფიცხნა ფარაო გამოვლინებად ჩუენდა, მოკლა 
ყოველი პირმშოი ქუეყანასა ეგვპტისასა პირმშოითგან კაცისათ 
ვიდრე პირმშოდმდე საცხოვართა. ამისთვს შევსწირავ მეცა 
უფლისა ყოველსა განმღებელსა საშოისასა წულსა, და 
ყოველსა პირმშოსა ძეთა ჩემთასა ვიჟსნი. 165 და იყოს 
სასწაულად ყელსა ზედა შენსა და შეურყეველ წინაშე თუალთა 
შენთა, რამეთუ ყელითა მტკიცითა გამოგიყვანა შენ უფალმან 
ეგვპტით. 17 ხოლო ვითარცა განავლინა ფარაო ერი იგი, არა 
გზა-უყო მათ ღმერთმან გზაი ქუეყანისა ფილისტიმისაი, რამეთუ 
ახლო იყო. რამეთუ თქუა უფალმან: ნუსადა შეინანოს ერმან, 
იხილოს რაი ბრძოლაი, და მიაქციოს ეგვპტედ. 18 და მოაქცია 
უფალმან ერი უდაბნოდ მიმართ ზღუად მიმართ მეწამულად, 
ხოლო მეხუთე ნათესავი აღმოვიდეს ძენი ისრაცლისანი 
ქუეყანით ეგვპტით. 19 და მიიხუნა მოსე ძუალნი იოსებისნი მის 
თანა, რამეთუ ფიცით აფუცა იოსებ ძეთა ისრაცლისათა, 
მეტყუელმან: მოხილვასა მას, რომლითა მოგხედოს თქუენ 
უფალმან, თანა-აღიხუენით ძალნიცა ჩემნი ამიერ თქუენ თანა 
20 ხოლო იტრნეს რაი ძენი ისრაცლისანი სოქოთით, წყობა- 
ყვეს ანათომს შინა უდაბნოდ მიმართ. 21 ხოლო ღმერთი 
უძღოდა მათ დღისი უკუე სუეტითა ღრუბლისათა ჩუენებად 
მათდა გზასა, ხოლო ღამე - სუეტითა ცეცხლისათა. 22 და არა 
მოაკლდა სუეტი იგი ღრუბლისა დღისი და სუეტი ცეცხლისა 
ღამე წინაშე ყოვლისა ერისა. 


თავი 14 


1 და თქუა უფალმან მოსეს მიმართ მეტყუელმან: 2 არქუთ ძეთა 
ისრაცლისათა და მიიქცენ და წყობა-ყონ წინაშე ეპავლეოისა 
საშუალ მაგდალოსა და საშუალ ზღუასა პირისპირ 
ბეელსეფონსა, და წინაშე მათსა წყობას-ჰყოფდე ზღუად 
მიმართ. 3 და თქუა ფარაო ძეთათვს ისრაცლისათა: 
მიმოსცთებიან ისინი ქუეყანასა შინა, რამეთუ გარე შეაქცევს 
მათ უდაბნო. 4 ხოლო მე განვაფიცხო გული ფარაოსი და 
დევნა-უყოს შემდგომად მათსა. ? და ვიდიდო მე ფარაოს ზედა 
და ყოველსა ზედა მყედრობასა მისსა და ცნან ყოველთა 
მეგვპტელთა, ვითარმედ მე ვარ უფალი, და ყვეს ეგრეთ. 9 და 
მიეთხრა მეფესა მეგვპტელთასა, ვითარმედ ივლტოდა ერი, და 
გარდაიქცა გული ფარაოსი და მსახურთა მისთა ერსა მას ზედა, 
და თქუეს: რაი-ესე ვყავთ განვლინებაი ძეთა ისრაცლისათაი 
არღარა მონებად ჩუენდა? ” და შეაუღლნა ფარაო ეტლები 
თვსნი და ყოველი ერი თვსი წარიყუანა თავისა თვსისა თანა და 
აღიხუნა ექუსასნი ეტლნი რჩეულნი და ყოველი ცხენი 
მეგვპტელთა და სამმდგომნი ყოველთა ზედა. 8 და განაფიცხა 
უფალმან გული ფარაოსი მეფისა მეგვპტელთასა, და დევნა- 
უყო შემდგომად ძეთა ისრაცლისათა, ხოლო ძენი ისრაცლისანი 
განვიდოდეს ყელითა მაღლითა. ? და სდევდეს მეგვპტელნი 
შემდგომად მათსა და პოვნეს იგინი დაბანაკებულნი ზღვს 
კიდესა, და ყოველი ცხენი და ეტლები ფარაოსი და ცხენნი 
მათნი და ლაშქარი მისი წინაშე ეპავლეოსა პირისპირ 
ვეელსეფონსა. 19 და ფარაო წინა ვიდოდა და აღიხილნეს ძეთა 
ისრაცლისათა თუალნი და იხილეს, და მეგვპტელნი 
განწყობილ იყუნეს უკუანა მათსა, და შეეშინა ფრიად. 11 და 
ღაღად-ყვეს ძეთა ისრაცლისათა უფლისა მიმართ და ჰრქუეს 
მოსეს: არა ყოფისათვს საფლავთასა ეგვპტეს გამომიყუანენა 
ჩუენ მოსიკუდიდ უდაბნოსა ზედა? რაი-ესე მიყავ ჩუენ 
გამოყვანებაი ჩუენი ეგვპტით? 12 არა ესე სიტყუაი იყოა, 
რომელი ვთქუთ შენდა მიმართ ეგვპტეს შინა, მეტყუელთა: 


მიტევენ ჩუენ, რათა ვჰმონებდეთ მეგვპტელთა? რამეთუ 
უმჯობეს იყო ჩუენდა მონებაი მეგვპტელთაი ვიდრე სიკუდილი 
უდაბნოსა ამას შინა. 13 და თქუა მოსე ერისა მიმართ: 
მინდობილ იყუენით, დეგით და იხილოთ მაცხოვარებაი 
უფლისამიერი, რომელი გიყოს თქუენ დღეს, რამეთუ ვითარ 
სახედ იხილენით მეგვპტელნი დღეს, არღა შესძინოთ მერმე 
ხილვად მათდა საუკუნესა ამსა. 194 უფალი ებრძოლოს თქუენ 
წილ, და თქუენ დუმენით. 12 ხოლო თქუა უფალმან მოსეს 
მიმართ: რასა ჰყმობ ჩემდა მომართ? არქუ ძეთა 
ისრაცლისათა, და აღეგნენ. 15 და შენ აღიღე კუერთხი შენი და 
განირთხ ჭელი შენი ზღუასა ზედა და განაღე იგი, და შევიდენ 
ძენი ისრაცლისანი საშუალ ზღუასა ვითარცა ყმელსა. 17 და აჰა, 
მე განვაფიცხო გული ფარაოსი და მეგვპტელთა ყოველთა და 
შევიდენ შემდგომად მათსა და ვიდიდო მე ფარაოს ზედა და 
ყოველსა მჭყედრობასა მისსა ზედა და ეტლთა მისთა ზედა და 
ცხენთა მისთა ზედა. 198 რათა გულისხმა-ყონ ყოველთა 
მეგვპტელთა, რამეთუ მე ვარ უფალი, რომელი ვიდიდო 
ფარაოს ზედა და ეტლებსა მისსა და ჰუნებსა ზედა მისსა. 19 
ხოლო აღიძრა ანგელოზი იგი წინამავალი ბანაკისა ძეთა 
ისრაცლისათასა და ვიდოდა უკუანაგან, და აღიძრა სუეტიცა 
ღრუბლისა პირისაგან მათისა და დადგა უკუანაგან მათსა. 29 
და შევიდა საშუვალ ბანაკსა მეგვპტელთასა და საშუვალ ძეთა 
ისრაცლისათასა და იყო ალმური და ბნელი, და წარვდა ღამე, 
და არა აღერინეს ურთიერთას ყოველსა მის ღამესა. 21 ხოლო 
განირთხა მოსე ჭელი თვსი ზღუასა ზედა, და მოაწია უფალმან 
ქარი სამხრისა მაიძულებელი ღამე ყოველ ზღუასა ზედა და ყო 
ზღუაი იგი ყმელ, და განიპო წყალი. 2? და შევიდეს ძენი 
ისრაცლისანი შორის ზღუასა ყმელებრ, და წყალი მათდა 
ზღუდე მარჯუენით და ზღუდე მარცხენით. 23 ხოლო სდევდეს 
მეგვპტელნი და შევიდეს შემდგომად მათსა, ყოველი ჰუნე 
ფარაოსი და ეტლები და მჭყედრები შუა ზღვსასა. 24 და იყო 
საყუმილავსა განთიადისასა და მიჰხედა უფალმან ბანაკსა 
მეგვპტელთასა სუეტითა ცეცხლისა და ღრუბლისათა და 
განაწყო ბანაკი მეგვპტელთაი. 25 და შეუკრა ღერძები 


ეტლებისა მათისა და მოჰყუანდეს იგინი იძულებით და თქუეს 
მეგვპტელთა: ვევლტოდით პირისაგან ისრაცლისა, რამეთუ 
უფალი ჰბრძავს მათ წილ მეგვპტელთა. 295 და თქუა უფალმან 
მოსეს მიმართ: განირთხ ქელი შენი ზღუასა ზედა, და კუალად 
მოეგენ წყალი, და დაფარნეს მეგვპტელნი ეტლებსა ზედა და 
მყედრებსა ზედა. 27 და განირთხა მოსე ყელი ზღუასა ზედა, და 
კუალად მოეგო წყალი იგი დღეულად ადგილსა მასვე ზედა, 
ხოლო მეგვპტელნი ივლტოდეს წყალსა ზედა, და შთაყარნა 
უფალმან მეგვპტელნი შუა ზღუასა. 28 და მოაქცია წყალმან და 


დაფარნა ეტლნი და მყედარნი და ყოველი ძალი ფარაოსი 
შესრული შემდგომად მათსა ზღუად, და არა დაშთა მათგანი 


არცა ერთი. 2? ხოლო ძენი ისრაცლისანი ვიდოდეს ყმელად შუა 
ზღუასა, და იყო წყალი მათდა ზღუდე მარჯუენით და ზღუდე 
მარცხენით. 39 და ივსნა უფალმან ისრაცლი მას დღესა შინა 
ყელისაგან მეგვპტელთასა. 31 და იხილნა ისრაცლმან 
მეგვპტელნი მომწყუდარნი კიდესა თანა ზღვსასა, ხოლო იხილა 
ისრაცლმან ყელი დიდი, რომელი უყო უფალმან მეგვპტელთა. 
და შეეშინა ერსა უფლისა და ჰრწმენა ღმრთისა და მოსესი, 
მსახურისა მისისა. 32 მაშინ იგალობეს მოსე და ძეთა 
ისრაილისათა გალობაი ესე ღმრთისა მიმართ და თქუეს: 


თავი 15 


1 უგალობდეთ უფალსა, რამეთუ დიდებით დიდებულ არს, 
ცხენები და მყედრები შთასთხია ზღუასა. 2 შემწე და მფარველ 
მექმნა მე მაცხოვარებად ესე ღმერთი ჩემი, ვადიდო ესე 
ღმერთი მამისა ჩემისა და აღვამაღლო ესე. 3 უფალი 
შემმუსრველ ბრძოლათა, უფალ-სახელი მისი. 4 ეტლები 
ფარაოისი და ძალი მისი შთასთხია ზღუასა, რჩეული მყედრები 
სამმდგომნი დაანთქნა ზღუასა მეწამულსა. ? ღრმამან დაფარნა 
იგინი, შთაყდეს სიღრმედ ვითარცა ლოდი. 5 მარჯუენე შენი, 
უფალო, დიდებულ არს, ძალითა შენითა მარჯუენემან შენმან, 
უფალო, მოსრნა მტერნი. 7 და სიმრავლითა დიდებისა 
შენისათა შეჰმუსრენ წინააღმდგომნი, მიავლინე რისხვაი შენი 
და შეჭამნა იგინი, ვითარცა ლერწამი. 8 და სულისაგან 
გულისწყრომისა შენისა განიყო წყალი, შეჰყინდეს ვითარცა 
ზღუდენი წყალნი, შეჰყინდეს ღელვანიცა შუა ზღუასა. ? თქუა 
მტერმან: ვდევნო, ვეწიო და განვიყო ნატყუენავი და განვიძღო 
სული ჩემი, მოვსრა მახვლითა ჩემითა, ეუფლის ყელი ჩემი. 19 
მიავლინე სული შენი, და დაფარნა იგინი ზღუამან, დაჭდეს 
ვითარცა ბრპენი წყალსა შინა ფრიადსა. 11 ვინ მსგავს შენდა 
ღმერთთა შორის, უფალო? ვინ მსგავს შენდა წმიდათა შორის, 
დიდებული, საკვრველ, დიდებათა შინა მოქმედი ნიშნებისაი? 
12 მიჰყავ მარჯუენე შენი, შთანთქნა იგინი ქუეყანამან. 13 უძეღუ 
სიმართლითა შენითა ერსა შენსა ამას, რომელი ივსენ, 
ნუგეშინის-ეც ძალითა შენითა ბანაკსა წმიდასა შენსა. 14 ესმა 
წარმართთა და განრისხნეს და სალმობამან შეიპყრნა მკვდრნი 
ფილსტიმისანი. 15 მაშინ ისწრაფეს მთავართა ედომისათა, და 
მთავართა მოაბელთამან, ძრწოლამან შეიპყრნა იგინი, და 
დადნეს ყოველნი მკვდრნი ქანანისანი. 195 დაეცეს მათ ზედა 
შიში და ძრწოლაი, სიდიდითა მკლავისა შენისათა ქვა იქმნენ, 
ვიდრემდის წარვლოს ერმან შენმან, უფალო, ვიდრემდის 
წარვლოს ერმან შენმან ამან, რომელ მოიგე. 17 შეიყვანენ და 
დაჰნერგენ იგინი მთასა მკვდრობისა შენისასა განმზადებულსა 


სამკვდრებელსა შენსა, რომელ ჰქმენ, უფალო, სიწმიდე, 
უფალო, რომელ განჰმზადეს ყელთა შენთა, უფალო. 18 უფალი 
მეფე არს საუკუნე და საუკუნესა და მერმეცა. 19 რამეთუ შევიდა 
ჰუნე ფარაოისი ეტლებითურთ და მჭედრებით ზღუად, და 
მოაქცია მათ ზედა უფალმან წყალი იგი ზღვსაი. ხოლო ძენი 
ისრაცლისანი ვიდოდეს ყმელად შუა ზღუასა. 29? და მოიღო 
მარიამ წინაისწარმეტყუელმან, დამან აჰრონისმან, ებანი 
ჭელითა მისითა და განვიდეს ყოველნი დედანი შემდგომად 
მისსა ბობღნებისა თანა და მწყობრებისა. 21 ხოლო უპირობდა 
მათ მარიამ მეტყუელი: 22 უგალობდეთ უფალსა, რამეთუ 
დიდებით დიდებულ არს. ცხენი და მჭედარი შთასთხია ზღუასა. 
და აღიხუნა მოსე ძენი ისრაცლისანი ზღვით მეწამულით და 
მოიყუანნა იგინი უდაბნოდ სურდ. და ვიდოდეს სამთა დღეთა 
უდაბნოსა მას შინა და არა ჰპოებდეს წყალსა, რათამცა სუეს. 23 
ხოლო მოვიდეს მერრანდ და ვერ ეძლო სუმად წყალი 
მერრანისაგან, რამეთუ იყო მწარე. 24 და დრტვნვიდა ერი 
მოსესთვს და იტყოდეს: რაი ვსუათ? 22 ხოლო ღაღად-ყო მოსე 
უფლისა მიმართ და უჩუენა მას უფალმან ძელი და შთააგდო 
იგი წყალსა და დატკბა წყალი. მუნ დაუსხნა ღმერთმან 
სამართალნი და მსჯავრი და მუნ გამოსცდიდა მას. 25 და თქუა: 
უკუეთუ სმენით ისმინო ყმისა უფლისა, ღმრთისა შენისა, და 
სათნონი წინაშე მისსა ჰყვნე და ყურად-იხუნე მცნებანი მისნი და 
დაიცვნე ყოველნი სამართალნი მისნი, ყოველი სნეულებაი, 
რომელი მოვაწიე მეგვპტელთა ზედა, არა მოვაწიე შენ ზედა, 
რამეთუ მე ვარ უფალი, განმკურნებელი შენი. 27 და მოვიდეს 
ელიმდ, და იყვნეს მუნ ათორმეტნი წყარონი წყალთანი და 
სამეოცდაათნი ხენი დანაკისკუდთანი და დაიბანაკეს მუნ 
წყალთა მათ ზედა. 


თავი 16 


1 ხოლო იტრნეს ელიმით. და მოვიდეს ყოველი შესაკრებელი 
ძეთა ისრაცლისათა უდაბნოდ სინდ, რომელ არს შუა ელიმსა 
და შუა სინასა. ხოლო მეათხუთმეტესა დღესა მეორესა თთუესა 
გამოსლვისა მათისასა ქუეყანით ეგვპტით 2? დრტვნვიდა 
ყოველი შესაკრებელი ძეთა ისრაცლისათაი მოსესთვს და 
აჰრონისთვს, 3 და იტყოდეს მათდა მიმართ ძენი ისრაცლისანი: 
ჰე, თუმცა მომკუდარ ვიყუენით მოწყლულნი უფლისა მიერ 
ქუეყანასა შინა ეგვპტისასა, რაჟამს ვსხედით სიავთა ზედა 
ჭორცისათა და ვჭამდით პურსა მაძღრივ. რამეთუ 
გამომიყუანენით ჩუენ უდაბნოსა ამას მოსიკუდიდ სიყმილითა, 
ყოველი ესე შესაკრებელი. 4 ხოლო უფალმან პრქუა მოსეს: 
აჰა, მე გიწვმებ თქუენ პურსა ზეცით, და განვიდეს ერი და 
შეკრიბონ დღისაი დღესა შინა, რათა გამოვცადნე იგინი, 
უკუეთუ ვლენან შჯულსა ჩემსა, ანუ არა. ? და იყოს, დღესა 
მეექუსესა განჰმზადონ, რომელსაცა დღესა შინა შეჰკრებდენ. 
და იყოს ორ წილ მისსა, რომელსა შეჰკრებენ დღითი-დღედისა 
დღისათვს. 9 ხოლო თქუეს მოსე და აჰრონ ყოვლისა 
შესაკრებელისა მიმართ ძეთა ისრაცლისათასა: მიმწუხრი 
სცნათ, ვითარმედ გამოგიყუანნა თქუენ უფალმან ქუეყანით 
ეგვპტით, 7 და განთიად იხილოთ დიდებაი უფლისა სმენითა 
დრტვნვისა თქუენისათა ღმრთისა მიერ. ხოლო ჩუენ რანი 
ვართ, რამეთუ სდრტვნავთ ჩუენდა მომართ? 8 და თქუა მოსე: 
მოგცეს თქუენ უფალმან მწუხრი ყორცი ჭამად და პური 
განთიად მაძღრივ, რამეთუ ისმინა დრტვნვაი თქუენი უფალმან, 
რომელი იდრტვნეთ ჩუენდა მომართ. ხოლო ჩუენ ვინ ვართ? 
რამეთუ არა ჩუენდა მომართ არს დრტვნვა თქუენი, არამედ 
ღმრთისა მიმართ. 7? და თქუა მოსე აჰრონის მიმართ: არქუ 
ყოველსა შესაკრებელსა ძეთა ისრაცლისათასა: შემოკერბით 
წინაშე ღმრთისა, რამეთუ შეისმინა დრტვნვაი თქუენი. 19 ხოლო 
რაჟამს ეტყოდა აჰრონ ყოველსა შესაკრებელსა ძეთა 
ისრაცლისათასა, და მიიქცეს უდაბნოდ, და დიდებაი უფლისა 


გამოჩნდა ღრუბელსა შინა. 11 და იტყოდა უფალი, მოსეს 
მიმართ მეტყუელი: 12 მესმა დრტვნვაი ძეთა ისრაცლისათა, 
თქუ მათდა მიმართ მეტყუელმან: მიმწუხრი შჭამოთ ჭყორცი და 
განთიად განსძღეთ პურითა; და სცნათ, ვითარმედ მე ვარ 
უფალი ღმერთი თქუენი! 13 და იქმნა მწუხრი და აღმოვიდა 
მწყერმარყილი და დაფარა ბანაკი. 14 ხოლო განთიად იქმნა 
დაცხრომაი ცუარისაი გარემოის ბანაკისა, და აჰა, პირსა ზედა 
უდაბნოსასა მწულილი, ვითარცა ქინძის მარცუალი სპეტაკი, 
ვითარცა მყინვარი ქუეყანასა ზედა. 12 ხოლო იხილეს რაი ძეთა 
ისრაცლისათა, ჰრქუა მოყუასმან მოყუასსა: რაი არს ესე? 
რამეთ: არა უწყოდეს, რაი იყო; ხოლო მოსე თქუა მათდა 
მიმართ: ესე პური, რომელი მოგცა თქუენ უფალმან ჭამად. 19 
ესე სიტყუაი, რომელი თქუა უფალმან: შეკრიბეთ კაცად- 
კაცადმან მისგან, რაოდენ ჯერ-იყოს, ღომორი თავად-თავად, 
რიცხვსაებრ სულთა თქუენთასა, თვთოეულმან კარავთა შინა 
თქუენთა შეიკრიბეთ. 17 და ყვეს ესრეთ ძეთა ისრაცლისათა და 
შეკრიბეს, რომელმანმე ფრიადი და რომელმანმე მცირედი. 18 
და აღწყეს ღომორი, და არა დაჰმატდა ფრიადსა, და 
მცირედსა არა დააკლდა, თითოეულმან მახლობელთა 
თვსთათვს ჯეროვნად შეიკრიბა. 1? ხოლო თქუა მოსე მათდა 
მიმართ: ნუ ვინ დაუტეობს მისგანსა განთიადმდე! 29 და არა 
ისმინეს მოსესი; არამედ დაუტევეს ვიეთმე მისგანი 
განთიადმდე და გარდაეცა მატლი და აღყროლდა. და 
განმწარდა მოსე მათთვს. 21 და შეკრიბეს იგი განთიად 
თვთოეულმან წესად თავისა თვსისა. ხოლო, რაჟამს დატფის 
მზე, დადნებოდა. 22 ხოლო, იქმნა რაი დღე მეექუსე, შეკრიბეს 
სათანადოი ორ წილად ორი ღომორი თითომან და შევიდეს 
ყოველნი მთავარნი შესაკრებელისანი და მიუთხრეს მოსეს. 23 
და თქუა მოსე მათდა მიმართ: ესე არს სიტყუაი, რომელი თქუა 
უფალმან: შაბათი განსუენებისა წმიდაი უფლისაი ხვალე, 
რაოდენიცა შესწუათ, შეიწუას, და რაოდენიცა შეაგბოთ, შეგბეს; 
და ყოველი ნამეტავი დაუტევეთ იგი შთასადებელსა შინა 
ვიდრე განთიადმდე! 24 და დაუტევეს მისგან ვიდრე 
განთიადმდე, ვითარცა ამცნო მათ მოსე: და არა აღყროლდა, 


არცა მატლი შეიქმნა მას შინა. 22 და ჰრქუა მათ მოსე: ჭამეთ 
დღეს, რამეთუ შაბათი არს უფლისაი; დღეს არა ჰპოოთ ველსა 
ზედა. 20 ექუსთა დღეთა შეჰკრიბოთ, ხოლო მეშვდე დღე 
შაბათი არს, არა იყოს მას შინა. 27 და იყო დღესა მეშვდეს, 
განვიდეს ვინმე შეკრებად და ვერ პოვეს, 28 ხოლო თქუა 
უფალმან მოსეს მიმართ: ვიდრემდის არა გნებავს სმენაი 
მცნებათა ჩემთა და შჯულისა ჩემისა? 2? იხილეთ, რამეთუ 
უფალმან მოგცა თქუენ დღე ესე შაბათთაი. ამისთვს მან მოგცა 
თქუენ დღესა მეექუსესა პური ორისა დღისაი; დასხედით 
კაცად-კაცადი სახლთა შინა თქუენთა, ნუმცა ვინ თქუენი 
განვალს თითოეული ადგილისაგან თვსისა დღესა მეშვდესა! 
30 და შაბათობდა ეღი დღესა მეშვდესა. 31 და სახელ-სდვეს 
ძეთა ისრაცლისათა სახელი მისი მანანა. ხოლო იყო, ვითარცა 
თესლი ქინძისა სპეტაკი და გემოი მისი - ვითარცა კიპრუჭი 
თაფლსა შინა. 32 და თქუა მოსე: ესე არს სიტყუაი, რომელი 
თქუა უფალმან: აღავსეთ ღომორი მანანაითა დასამარხველად 
ნათესავისაგან თქუენისა, რათა იხილონ პური, რომელი შჭამეთ 
თქუენ უდაბნოსა ზედა, ვითარცა გამოგიყვანნა თქუენ უფალმან 
ქუეყანით ეგვპტით! 33 და თქუა მოსე აჰრონის მიმართ: მოიღე 
ტაკუკი ოქროისა ერთი და შთაასხ მას შინა ღომორი სავსე 
მანანათა და დასდგა იგი წინაშე უფლისა ღმრთისა 
დასამარხველად ნათესავთათვს თქუენთა! 34 ვითარსახედ 
უბრძანა ღმერთან მოსეს, და დადვა აჰრონ წინაშე 
საწამებელისა დასამარხველად. 32 ხოლო ძეთა ისრაცლისათა 
ჭამეს მანანაი ორმეოც წელ, ვიდრემდის მოვიდეს ქუეყანად 
მკვდროვნად, მანანასა ჭამდეს, ვიდრემდის მოვიდეს კერძოსა 
ფინიკიისასა. 36 ხოლო ღომორი მეათედი სამთა საწყაულთაი. 


თავი 17 


1 და აღიტრა ყოველი შესაკრებელი ძეთა ისრაცლისათაი 
უდაბნოთ სინით დაბანაკებისაებრ მათისა სიტყვთა უფლისათა 
და დაიბანაკეს რაფიდინს შინა; ხოლო არა იყო წყალი 
სასუმელად ერისა. 2 და ჭუოდა ერი მოსეს მიმართ და იტყოდა: 
მეც ჩუენ წყალი, რათა ვსუათ! და ჰრქუა მათ მოსე: რაისა 
სჭუით ჩემდა მომართ? და რაისა განსცდით უფალსა? 3 ხოლო 
მოეწყურა მუნ ერსა წყალი, და დრტვნვიდეს მოსეს ზედა და 
იტყოდეს: რაისათვს აღმომიყვანენ ჩუენ ეგვპტით მოწყუედად 
ჩუენდა და შვილთა ჩუენთა და საცხოვარსა ჩუენსა 
წყურილითა? “ და ღაღად-ყო მოსე უფლისა მიმართ 
მეტყუელმან: რაი უყო ერსა ამას? მერე მცირედღა, და ქვაი 
დამკრიბონ მე! ? და ჰრქუა უფალმან მოსეს: წინა წარუძეღუ 
ერსა ამას, ხოლო მიიყვანენ შენ თანა მოხუცებულთაგან 
ერისათა და კუერთხი, რომლითა ეც მდინარესა, მიიღე ყელსა 
შენსა და მოვედ აქა. 95 რამეთუ მე ვდგე პირველ მოსლვისა 
შენისა მუნ კლდესა ზედა ქორებს; და სცე კლდესა და 
გამოვიდეს წყალი, და სუას ერმან, და ქმნა მოსე ეგრეთ წინაშე 
ძეთა ისრაცლისათასა. 7 და უწოდა სახელი ადგილსა მას 
განცდა და დრტვნვაილ დრტვნვისა მისთვს ძეთა ისრაცლისათისა 
და გამოცდისათვს უფლისა და თქუმისა: უკუეთუ არს უფალი 
ჩუენ შორის, ანუ არა. 8 ხოლო მოვიდა ამალეკი და ებრძოლა 
ისრაცლსა რაფიდინს. 3? და ჰრქუა მოსე ისოს: გამოირჩიენ 
თავისა შენისა მამაკაცნი და განსრული ეწყვე ამალეკსა ხვალე! 
და აჰა, მე ვდგე თხემსა ზედა ბორცვსასა და კუერთხი 
ღმრთისაი ჭელსა შინა ჩემსა. 19 და იყო ისო, ვითარ-იგი ჰრქუა 
მას მოსე, და განეწყო ამალეკსა. და მოსე და აჰრონ და ორ 
აღვიდეს თხემსა ზედა ბორცვსასა. 11 და იყვის, რაჟამს 
აღიხუნის მოსე ყელნი, განძლიერდის ისრაცლი, ხოლო რაჟამს 
შთამოიხუნის ყჟელნი, განძლიერდის ამალეკი. 12 ხოლო ყელნი 
მოსესნი იყვნეს მძიმე, და მოიღეს ქვაი, და დადვეს ქუეშე 
მისსა, და დაჯდა მას ზედა. ხოლო აჰრონ და ორ 


განამტკიცებდეს ჭელთა მისთა, ერთი ამიერ და ერთი იმიერ. 
და იყვნეს ყელნი მოსესნი განპყრობილ ვიდრე დასლვადმდე 
მზისა. 13 და განაქცია ისო ამალეკი და ყოველი ერი მისი 
სიკუდილითა მახვლისათა. 14 და ჰრქუა უფალმან მოსეს: 
დაწერე ესე საყსენებელად წიგნსა შინა და მიეც ყურთა 
ისოისთა, ვითარმედ: აღყოცით აღვკოცო საჟსენებელი 
ამალეკისა ცისქუეშისაგან. 12 და აღაშენა მოსე საკურთხეველი 
და უწოდა სახელი მისი უფალი ჩემი და შესავედრებელი ჩემი. 
16 რამეთუ დაფარულითა ჭელითა ჰბრძავს უფალი ამალეკსა 
ნათესავთათაგან ნათესავთამდე. 


თავი 18 


1 ხოლო ესმა იოთორს, მღდელსა მადიამისასა, სიმამრსა 
მოსესსა, ყოველი, რაოდენი უყო უფალმან ერსა თვსსა 
ისრაცლსა, რამეთუ გამოიყვანა უფალმან ისრაცლი ეგვპტით. 2 
და მოიყუანა იოთორ, სიმამრმან მოსესმან, სეპფორა, ცოლი 
მოსესი, განსავლინებელისა თანა შემდგომად განტევებისა 
მისისა 3 და ორნი ძენი მისნი: სახელი ერთისა მის - გერსამ, 
მეტყუელი: მსხემ ვარ ქუეყანასა უცხოსა; “ და სახელი 
მეორისაი - ელიეზერ, რამეთუ ღმერთი მამისა ჩემისა შემწე 
ჩემდა და განმარინა მე ყელისაგან ფარაოსსა. 2? და მოვიდა 
იოთორ, სიმამრი მოსესი, და ძენი და ცოლი მისი მოსეს 
მომართ უდაბნოსა, სადა დაბანაკებულ იყვნეს მთასა თანა 
ღმრთისასა. 95 ხოლო მიუთხრეს მოსეს მეტყუელთა: აჰა, 
იოთორ, სიმამრი შენი, მოვალს შენდა და ცოლი შენი და ორნი 
ძენი შენნი მის თანა. 7 და განვიდა მოსე მიგებებად სიმამრისა 
თვსისა, და თაყუანი-სცა მას და ამბორს-უყო მას, ღა შეიტკბნეს 
ურთიერთას, და შეიყვანა იგი კარავსა შინა. 8 და მიუთხრა 
მოსე სიმამრსა ყოველნი, რაოდენნი უყვნა უფალმან ფარაოს 
და მეგვპტელთა ისრაცლისათვს, და ყოველი ჭირი 
შემთხუეული გზასა ზედა, და ვითარმედ გამოივსნნა იგინი 
უფალმან ყელისაგან ფარაოისსა და ყელისაგან 
მეგვპტელთასა. ? ხოლო განკვრდა იოთორ ყოველთა ზედა 
კეთილთა, რომელნი უყვნა მათ უფალმან, რამეთუ გამოივსნნა 
იგინი ყელისაგან მეგვპტელთასა და ყელისაგან ფარაოისთა. 
190 და თქუა იოთორ: კურთხეულ არს უფალი, რამეთუ ივსნა ერი 
თვსი ყჟელისაგან მეგვპტელთასა და ყელისაგან ფარაოისსა! 11 
აწ მიცნობიეს, რამეთუ დიდ არს უფალი უფროის ყოველთა 
ღმერთთასა ამისთვს, რამეთუ მძლე ექმნა მათ! 12 და 
მოართუნა იოთორ, სიმამრმან მოსესმან, ყოვლად 
დასაწუველნი და მსხუერპლნი ღმერთსა. ხოლო მოვიდეს 
აჰრონ და ყოველნი მოხუცებულნი ისრაცლისანი ჭამად პურისა 
სიმამრსა თანა მოსესსა წინაშე ღმრთისა. 13 და იყო, 


შემდგომად ხვალისა დაჯდა მოსე შჯად ერისა; და წინაშე უდგა 
ყოველი ერი მოსეს განთიადითგან ვიდრე მწუხრადმდე. 14 და 
იხილა რაი იოთორ ყოველი, რაოდენი უყო ერსა, ჰრქუა: რა0 
არს ესე, რომელსა შენ უყოფ ერსა? რაისათვს შენ ჰზი მარტოი, 
ხოლო ყოველი ერი წინა-გითქს შენ განთიადითგან ვიდრე 
მიმწუხრადმდე? 1” და ჰრქუა მოსე სიმამრსა: რამეთუ მოვალს 
ჩემდა ერი გამოძიებად მშჯავრსა ღმრთისა მიერ. 19 რამეთუ 
რაჟამს იქმნეს მათდა ცილობაი, და მოვიდენ ჩემდა, განუბჭობ 
თითოეულსა და შევაზავებ მათ ბრძანებასა ღმრთისასა და 
შჯულსა მისსა. 17 და თქუა სიმამრმან მოსესმან მისსა მიმართ: 
არა მართლად ჰყოფ შენ სიტყუასა ამას! 18 ხრწნილებით 
განიხრწნა შენ და ყოველი ერი, რომელ არს შენ თანა; მძიმე 
არს შენდა სიტყუაი ესე. ვერ ძალ-გიც ამისი ქმნაი შენ მარტოსა. 
19 აწ უკუე ისმინე ჩემი, და განგზრახო შენ, და იყოს ღმერთი 
შენ თანა, ექმენ შენ ერსა ღმრთისა მიმართ და შესწირენ 
სიტყუანი მათნი წინაშე ღმრთისა. 29 და უწამებდ მათ 
ბრძანებათა ღმრთისათა და შჯულსა მისსა, და უნიშნევდ მათ 
გზათა, რომელთა ზედა ვიდოდინ მათ ზედა და საქმეთა, 
რომელთა ჰყოფდენ. 21 და შენ თავსა შენსა ეკრძალე და 
გამოირჩიენ ყოვლისაგან ერისა კაცნი ძლიერნი, ღმრთის 
მსახურნი, კაცნი მართალნი, მოძულენი ამპარტავანებისანი; და 
დაადგინენ იგინი მათ ზედა ათასისთავად და ასისთავად და 
ერგასისთავად და ათისთავად 22 და წერილის 
შემომყვანებელად და შჯიდენ ერსა ყოველსა ჟამსა, ხოლო 
სიტყუასა უზეშთაესსა ძალისასა მოაწევდენ შენდა, ხოლო 
მცირეთა საშჯელთა შჯიდენ იგინი, და აღასუბუქებდენ შენგან 
და თანაშეგეწეოდინ შენ. 23 უკუეთუ სიტყუაი ესე ჰყო, 
განგაძლიეროს შენ ღმერთმან, და შემძლებელ იყო წინაშე 
დგომად; და ყოველი ესე ერი მივიდეს ადგილსა თვსსა 
მშვდობით. 24 და ისმინა მოსე ჟმაი სიმამრისა და ქმნა, 
რაოდენიცა მან თქუა. 22 და გამოირჩინა მოსე კაცნი ძლიერნი 
ყოვლისაგან ისრაცლისა და ყვნა იგინი მათ ზედა ათასისთავ 
და ასისთავ და ერგასისთავ და ათისთავ 295 და წერილის 
შემომყუანებელ, და შჯიდეს ერსა ყოველსა ჟამსა, ხოლო 


სიტყუასა უზეშთაესსა ძალისსა მიაწევდეს მოსეს მიმართ და 
ყოველსა სიტყუასა სუბუქსა შჯიდენ იგინი. 27 ხოლო წარგზავნა 
მოსე სიმამრი თვსი და წარვიდა ქუეყანად თვსსა. 


თავი 19 


1 და თთუესა მესამესა გამოსლვისა ძეთა ისრაელისათასა 
ქუეყანით ეგვპტით, ამას დღესა მოვიდეს უდაბნოდ სინად. 2 და 
იტრნეს რაფიდინით და მოვიდეს უდაბნოდ სინაისა და 
დაიბანაკა მუნ ისრაცლმან წინაშე მთისა. 3 და მოსე აღვიდა 
მთასა ღმრთისასა და უწოდა მას ღმერთმან მთით 
გამომეტყუელმან: ესე ჰრქუენ სახლსა იაკობისასა, მიუთხრენ 
ძეთა ისრაცლისათა. 4 თვთ იხილენით, რაოდენნი უყვენ 
მეგვპტელია და აღგიხუენ თქუენ ვითარცა ფრთეთა ზედა 
არწივისათა და შემოგკრიბენ თქუენ თავისა მიმართ ჩემისა. 2 
და აწ უკუეთუ სმენით ისმინოთ ყმისა ჩემისა და დაიცვათ 
აღთქუმაი ჩემი, იყვნეთ ჩემდა ერ საზეპუროი ყოველთაგან 
ნათესავთა, რამეთუ ჩემი არს ყოველი ქუეყანაი. 9 ხოლო თქუენ 
იყვნეთ ჩემდა სამეუფოი მღდელობაი, ნათესავ წმიდა. ესე 
სიტყუანი ჰრქუნე ძეთა ისრაცლისათა. 7 ხოლო მოვიდა მოსე 
და მოუწოდა ყოველთა მოხუცებულთა ერისათა და წინა 
დაუგნა მათ ყოველნი ესე სიტყუანი, რომელნი მიუმცნნა მათ 
ღმერთმან. 83 და მიუგო ყოველმან ერმან ერთბამად და თქუა: 
ყოველი, რაოდენი თქუა ღმერთმან, ვყოთ და ვისმინოთ. და 
მიაწინა მოსე სიტყუანი ერისანი ღმრთისა მიმართ. ? ხოლო 
უფალმან ჰრქუა მოსეს: აჰა, მე მოვალ შენდა სუეტითა 
ღრუბლისათა, რათა ესმას ერსა. ვიტყოდი მე შენდა მომართ 
და ჰრწმენეს შენი უკუნისამდე. და მიუთხრობდა მოსე სიტყუათა 
ერისათა უფალსა. 19 ხოლო უფალი ეტყოდა მოსეს: შთავედ და 
უწამე ერსა და განწმდენ იგინი დღეს და ხვალე და განირცხნენ 
სამოსელნი მათნი. 11 და იყვნენ მზა დღესა მესამესა, რამეთუ 
დღესა მესამესა გარდამოვიდეს უფალი მთასა ზედა სინასა 
წინაშე ყოვლისა ერისა. 12 და განაყენო ერი გარემოის 
მეტყუელმან: ეკრძალენით თავთა თქუენთა აღსლვად მთად და 
შეხებად რასმე მისსა. ყოველი, რომელი შეეხოს მთასა, 
სიკუდილითა აღესრულოს. 13 არა შეეხოს მას ყელი, რამეთუ 
ქვითა დაიქოლოს, ანუ სატყორცნითა განიშურდლოს, უკუეთუ 


საცხოვარი, უკუეთუ კაცი არა ცხოვნდეს, რაჟამს ყმანი და 
საყვრნი და ღრუბელი წარვიდენ მთით, მაშინ აღვიდენ იგინი 
მთად. 1“ და შთამოვიდა მოსე მთით ერისა მომართ და 
განწმიდნა იგინი და განირსხნეს სამოსელნი მათნი. 12 და 
ჰრქუა ერსა: იყვენით მზა, სამთა დღეთა ნუ შეხუალთ 
დედაკაცისა. 16 ხოლო იყო მესამესა დღესა, იქმნა რა0 
ცისკარი, იქმნეს ყმანი და ელვანი და ღრუბელი ალმურიანი 
მთასა ზედა სინასა, ყჟმაი საყვრისა ოხრიდა დიდად და შეშინდა 
ყოველი ერი ბანაკსა შინა. 17 განიყვანა მოსემან ერი 
შემთხუევად ღმრთისა გარეშე ბანაკისა და წარდგეს წინაშე 
მთისა. 18 ხოლო მთაი სინა მკმოლვარე იყო ყოვლად 
გარდამოსლვისათვს ღმრთისა მას ზედა ცეცხლითა. და 
აღვიდოდა კუამლი ვითარცა კუამლი საჟუმილისა. 19 და 
განკვრდა ყოველი ერი ფრიად და იყვნეს ყმანი იგი 
საყვრისანი, რაოდენ ვიდოდეს, უძლიერეს იქმნებოდეს ფრიად 
და მოსე იტყოდა, ხოლო ღმერთი მიუგებდა მას ყმითა. 29 და 
გარდამოვიდა უფალი მთასა ზედა სინასა, თხემსა ზედა 
მთისასა, და უწოდდა უფალი მოსეს მიმართ თხემსა ზედა 
მთისასა და აღვიდა მოსე. 21 და თქუა უფალმან მოსეს მიმართ 
მეტყუელმან: შთავედ, უწამე ერსა, ნუსადა მიეახლნენ ღმრთისა 
მიმართ განცდად მთასა ზედა და დაეცეს მათგანი სიმრავლე. 
22 და მღდელნი, მახლობელნი უფლისა ღმრთისანი, წმიდა 
იყვნენ, ნუსადა მოაკუდინოს მათგან უფალმან. 23 და თქუა 
მოსე ღმრთისა მიმართ: ვერ შეუძლებს ერი აღმოსლვად მთასა 
სინასა, რამეთუ შენ მიწამე ჩუენ, მეტყუელმან, განაჩინე მთაი 
და წმიდა-ყავ იგი. 24 და ჰრქუა მას უფალმან: ვიდოდე, შთავედ 
და აღმოხვდე შენ და აჰრონ შენ თანა, ხოლო მღდელნი და 
ერნი ნუ იიძულებიან აღსლვად ღმრთისა მიმართ, ნუსადა 
წარწყმიდოს მათგანი უფალმან. 22 ხოლო შთავიდა მოსე ერისა 
მიმართ და ჰრქუა მათ. 

+ და იტყოდა უფალი ყოველთა ამათ სიტყუათა, მეტყუელი. 2 მე 
ვარ უფალი, ღმერთი შენი, გამომყუანებელი შენი, ქუეყანით 
ეგვპტით სახლისაგან კირთებისა. 3 არა იყვნენ შენდა ღმერთნი 
სხუანი თვნიერ ჩემსა. 4 არა ჰქმნე თავისა შენისა კერპი, არცა 
ყოველი მსგავსეგაი, რაოდენ ცათა შინა-ზე და რაოდენი 
ქუეყანასა ზედა-ქუე და რაოდენნი წყალთა ქუეშე ქუეყანისა. 2 
არა თაყუანის-სცე მათ, არცა ჰმსახურო მათ, რამეთუ მე ვარ 
უფალი ღმერთი შენი, ღმერთი მოშურნე, მიმგებელი ცოდვათა 
მამათასა შვილთა მიმართ მესამედ და მეოთხედ 
ნათესავადმდე მოძულეთა ჩემთა. 9 და მოქმედი წყალობისა 
ათასთამდე მოყუარეთა ჩემთა და რომელი, დაიმარხნიან 
მცნებანი ჩემნი. 7 არა მოიღო სახელი უფლისა ღმრთისა შენისა 
ამაოსა ზედა, რამეთუ არა წმიდა-ყოს უფალმან მომღებელი 
სახელისა მისისაი ამაოსა ზედა. 8 მოიყსენე დღე შაბათთა 
წმიდა-ყოფად მისსა. ? ექუსთა დღეთა იქმოდე და ჰქმნე 
ყოველნი საქმენი. 1? ხოლო დღე მეშვდე შაბათი არს უფლისა, 
ღმრთისა შენისა, არა ჰქმნე მას შინა ყოველი საქმე შენ და 
ძემან შენმან და ასულმან შენმან და მონამან შენმან და 
მჭევალმან შენმან, ყჟარმან შენმან და კარაულმან შენმან და 
ყოველმან საცხოვარმან შენმან და მწირმან, რომელი მკვდრ 
არს შენ შორის. 11 რამეთუ ექუსთა დღეთა შინა შექმნა 
უფალმან ცა და ქუეყანაი და ზღუაი და ყოველნი მას შინანი და 
განისუენა დღესა მეშვდესა. ამისთვს აკურთხა უფალმან დღე 
მეშვიდე და წმიდა-ყო იგი. 12 პატივ-ეც მამასა შენსა და დედასა 
შენსა, რათა კეთილი იქმნეს შენდა და რათა გრძელ ჟამ იყო 
ქუეყანასა ზედა კეთილისასა, რომელი უფალმან ღმერთმან 
შენმან მოგცეს შენ. 13 არა კაც-ჰკლა, 14 არა იმრუშო, 15 არა 
იპარო, 15 არა ცილი სწამო მოყუასსა შენსა ზედა წამებითა 
ცრუითა, 17 არა გული-გითქუმიდეს ცოლსა მოყუსისა შენისასა, 
არცა აგარაკსა მისსა, არცა მონასა მისსა, არცა მყჟევალსა 
მისსა, არცა ჟარსა მისსა, არცა კაჰრაულსა მისსა, არცა 


ყოველსა საცხოვარსა მისსა, არცა რაოდენი-რაი არს მოყუსისა 
შენისა. 18 და ყოველი ერი ხედვიდა ყმასა და ლამპართა და 
ჟმასა საყვრისასა და მთაი მკუმოლვარე იყო, ხოლო 
შეშინებულნი ყოველნი ერნი დგეს შორს. 19? და იტყოდეს მოსეს 
მიმართ: შენ გუეტყოდე ჩუენ და ნუ იტყვს ჩუენდა მომართ 
ღმერთი, რათა არა მოვკუდეთ. 29 და ეტყოდა მათ მოსე: 
მინდობილ იყვენით, გამოცდისა თქუენისათვს მოვიდა ღმერთი 
თქუენდა, რათა იქმნეს შიში მისი თქუენ შორის, რათა არა 
სცოდოთ. 21 და დგა ყოველი ერი შორს. ხოლო მოსე შევიდა 
ნისლსა, სადა იყო ღმერთი. 22 და თქუა უფალმან მოსეს 
მიმართ: ესე ჰრქუნე სახლსა იაკობისსა და მიუთხრნე ძეთა 
ისრაცლისათა: თქუენ იხილეთ, რამეთუ ცით გამო ვიტყოდე 
თქუენდა მიმართ. 23 არ ჰქმნნეთ თავთა თქუენთათვს ღმერთნი 
ვეცხლისანი და ღმერთნი ოქროისანი. 24 საკურთხეველი 
ქუეყანისაგან მიქმენით მე. და შეწირენით მას ზედა ყოვლად- 
დასაწველნი და საცხოვრებელნი თქუენნი, ცხოვარი და 
ზუარაკნი თქუენნი ყოველსა ადგილსა, რომელსა სახელ-სდვათ 
სახელსა ჩემსა მუნ და მოვიდე შენდა და გაკურთხო შენ. 23 
ხოლო უკუეთუ ქვათაგან მიქმნე მე საკურთხეველი, არა აშენნე 
იგინი გამოკუეთილნი, რამეთუ ჭელითა ქანდაკებულობაი 
დასდევ მას ზედა და ბიწიან იქმნნეს. 29 არა აღხვდე 
აღსავალებითა საკურთხეველსა ზედა ჩემსა, რათა არა 
გამოაცხადო უშუერებაი შენი მას ზედა. 

1 და ესე აღრიცხვაი სამართალთა ჩემთა წინაშე მათსა. 2 
უკუეთუ მოიგო მონაი ებრაელი, ექუს წელ გმონებდეს შენ, 
ხოლო მეშვდესა წელსა განვიდეს თავისუფალი ნიჭითა. 3 
ხოლო უკუეთუ თვთ მხოლოი შემოვიდეს, მხოლოცა განვიდეს. 
ხოლო უკუეთუ ცოლი შემოვიდეს მის თანა, ცოლიცა განვიდეს 
მის თანა. “ ხოლო უკუეთუ უფალმან მისმან უსუას მას ცოლი და 
უშვნეს მას ძენი, ანუ ასულნი, ცოლი და შვლნი იყვნედ უფლისა 
მათისად და იგი მხოლოი განვიდეს. ? ხოლო უკუეთუ მიუგოს 
და ჰრქუას მონამან: შევიყუარე უფალი ჩემი და ცოლი ჩემი და 
შვილნი ჩემნი და არა განვალ თავისუფალი. 5 მიიყუანოს იგი 
უფალმან მისმან სამშჯავროსა ღმრთისასა და მერმე მიიყუანოს 
იგი კარად ზღურბლსა თანა და განუყჟურიტოს მას უფალმან 
მისმან ყური სადგისითა და ჰმონებდეს მას უკუნისამდე. 7 
უკუეთუ ვინმე მისცეს ასული თვსი მონასა, არა განვიდეს, 
ვითარცა განვლენ მჭევალნი. 8 ხოლო უკუეთუ არა სათნო-იყოს 
უფლისა თვსისა, რომელი არა აღიარა მან წინაშე თუალთა, 
გამოივსნას იგი, ხოლო წარმართისა უცხოისა არა უფალ არს 
განსყიდისა მისისა, რამეთუ შეურაცხ-ყო იგი. ? ხოლო უკუეთუ 
ძედ აღიაროს იგი, სამართალთაებრ ასულთასა უყოს მას. 19 
და უკუეთუ სხუაი მიიყვანოს მან, სათანადოთაგან და 
შესამოსლისა და ზრახვისა მისისა არა დააკლოს იგი. 11 ხოლო 
უკუეთუ სამნი ესე არა ყვნეს მან, განვიდეს იგი ცუდად თვნიერ 
ვეცხლისა. 12 ხოლო უკუეთუ სცეს ვინმე ვისმე და მოკუდეს, 
იგიცა მოკუედინ. 13 ხოლო რომელმან არა ნებსით, არამედ 
ღმერთმან მისცა იგი ყელთა მისთა. მისცე ადგილი, რომელსა 
მიივლტოდის მუნ კაცისმკულელი იგი. 14 ხოლო უკუეთუ ვინმე 
ზედა დაესხას მოყუასსა მოკლვად მისა ზაკვითა და 
მოივლტოდის იგი საკურთხეველისა მიმართ ჩემისა, 
გამოიყვანო იგი მოკლვად. 12 რომელმან სცეს მამასა თვსსა, 
ანუ დედასა, სიკუდილით მოკუდეს. 10 რომელმან მოჰპაროს 
ვისმე რაიმე ძეთა ისრაცლისათაგანსა და ჰმძლავროს მას 


მიხუეჭად და იპოოს მის თანა, სიკუდილით მოკუედინ. 17 
ბოროტის მეტყუელი მამისა ანუ დედისა თვსისაი სიკუდილით 
მოკუდეს. 18 უკუეთუ ილალებოდინ ორნი მამაკაცნი და სცეს 
ვინმე მოყუასსა ქვითა, ანუ მჯიღითა და არა მოკუდეს, გარნა 
დავარდესვე ცხედარსა ზედა. 19 უკუეთუ აღდგეს კაცი იგი და 
ვიდოდეს გარე კუერთხითა, უბრალო იყოს მცემელი იგი, გარნა 
უქმებისათვს მისისა მიაგოს მისდა კურნებისაილ. 29 ხოლო 
უკუეთუ ვინმე სცეს მონასა თვსსა, ანუ მჭყევალსა კუერთხითა და 
მოკუდეს ყელთა მიერ მისთა, პატიჟი მიეყადოს, 21 ხოლო 
უკუეთუ იცხორებოდისღა დღე ერთი, ანუ ორი, არა მიეყადოს, 
რამეთუ ვეცხლი მისი არს. 22 უკუეთუ ვინმე იბრძოდინ ორნი 
კაცნი და დასცეს დედაკაცი მუცელქუმული და განვიდეს ყრმაი 
მისი დაუხატველი, ზღვევით იზღვიოს, ვითარცა ინებოს ქმარმან 
მის დედაკაცისამან და მისცეს პატივისა თანა. 232 ხოლო უკუეთუ 
დახატული იყოს, მისცეს სული ნაცულად სულისა, 24 თუალი - 
ნაცულად თუალისა, კბილი - ნაცულად კბილისა, ყელი - 
ნაცულად ყელისა, ფერჟი - ნაცულად ფერვისა. 25 დამწუარი - 
ნაცულად დამწურისა, წყლული - ნაცულად წყლულისა, ნაგუემი 
- ნაცულად ნაგუემისა. 25 უკუეთუ ვინმე სცეს თუალსა მონისა 
ანუ მჭევლისა თვსისასა და დააბრმოს, თავისუფლად 
განავლინნეს იგინი ნაცულად თუალთა მათთა. 27 უკუეთუ 
კბილი მონისა ანუ კბილი მყევლისა თვსისა აღმოჰფხურას, 
თავისუფლად განავლინნეს იგინი ნაცულად კბილისა მათისა. 
28 უკუეთუ ურქინოს კურომან მამაკაცსა ანუ დედაკაცსა და 
მოკუდეს, ქვა-დაკრებულ იქმნეს კუროი და არა იჭამოს ჭჟორცი 
მისი, ხოლო უფალი კუროსა უბრალო იყოს. 2? ხოლო უკუეთუ 
კურო მრქენალი იყოს უწინარეს გუშინდლისა და უწინარეს 
ძოღანდლითგან, და უწამებდენ უფალსა მისსა და არა უჩინო- 
ყოს იგი, ხოლო მოკლას მამაკაცი, ანუ დედაკაცი, კუროი ქვთა 
განიტვნოს და უფალი მისი თანა მოკუდეს. 39 ხოლო უკუეთუ 
საყსარი იგი ზედა ესვას მას, მისცეს საყსარი სულისა მისისა 
ყოველთაებრ, რაოდენნი ზედა დაჰსხნენ მას. 31 ხოლო უკუეთუ 
ძესა ურქინოს, ანუ ასულსა, სამართლისა ამისებრ უყონ მას. 32 
ხოლო უკუეთუ მონაი დარქინოს კურომან, ანუ მყევალი, 


ოცდაათისა ვეცხლისა დიდრაქმაი მისცეს უფალსა მათსა და 
კუროი ქვთა განიტვნოს. 33 უკუეთუ ვინმე განაღოს ჯურღმული, 
ანუ აღმოჰკუეთოს ჯურღმული და არა დაბუროს იგი და 
შთავარდეს მას შინა ზუარაკი, ანუ ვირი, 34 უფალმან 
ჯურღმულისამან გარდაიჭადოს: ვეცხლი მისცეს უფალსა 
მათსა, ხოლო მკუდარი მისი იყოს. 32 უკუეთუ ურქინოს კურომან 
ვისმანმე კუროსა მეზობლისასა და მოკუდეს, განსცეს კუროი 
იგი ცოცხალი და განიყონ ვეცხლი მისი და მომკუდარი იგიცა 
კუროი განიყონ. 30 ხოლო უკუეთუ ცნობილ იყოს, ვითარმედ 
მრქენალი არს პირველ გუშინდლისა და პირველ ძოღანდლისა 
და ეწამოს უფლისა მისისადა და არა უჩინო-ეყოს მას, მისცეს 
კუროი ნაცვლად კუროისა უფალსა მისსა, ანუ მისცეს ვეცხლი 
ნაცვლად კუროისა, ხოლო მომკუდარი იგი მისდა იყოს. 37 


თავი 22 


1 უკუეთუ ვინმე მოიპაროს ზუარაკი, ანუ ცხოვარი და დაკლას 
იგი, ანუ განყიდოს, ხუთნი ზუარაკნი მისცნეს ზუარაკისათვს და 
ოთხნი ცხოვარნი ცხოვარისათვს. 

ხოლო უკუეთუ ნათხარსა შინა იპოოს მპარავი და მოწყლული 
მოკუდეს, არა არს ესე კაცის-კლვაი. 2 ხოლო უკუეთუ 
აღმოჰვდეს მზე მის შინა, თანა-მდებ არს, მოკუედინ. ხოლო 
უკუეთუ არა აქუნდეს მას, განისყიდენ იგი ნაცულად 
ნაპარევისა. 3 ხოლო უკუეთუ დაშთეს და იპოოს, ყელსა შინა 
მისსა ნაპარევი ვირითგან ვიდრე ცხოვრადმდე, ორ წილად 
გარდაიყადოს იგი. “ უკუეთუ ვინმე მოაძოოს აგარაკი, ანუ 
ვენაჭი, დაუტეოს საცხოვარი თვსი ძოვნად აგარაკსა სხვსასა, 
მისცეს აგარაკისაგან ნაყოფისაებრ მისისა, ხოლო უკუეთუ 
ყოველი აგარაკისა მოძოოს, ანუ უმჯობესნი აგარაკისა 
მისისანი, ანუ უკეთესნი ვენაჭისა მისისანი მისცნეს. ? უკუეთუ 
გამოსრულმან ცეცხლმან პოვნეს ეკალნი და მოწუას კალოი, 
ანუ ყუვილნი, ანუ ველი, აღმატყინებელმან ცეცხლისამან 
გარდაიჭადოს. 5 უკუეთუ ვინმე მისცეს მოყუასსა ვეცხლი, ანუ 
ჭურჭელი დასამარხველად და მოპარულ იქმნეს სახლისაგან 
კაცისა მის, უკუეთუ იპოოს მპარავი, გარდაიყადოს ორ წილ. 7 
ხოლო უკუეთუ არა იპოოს მპარავი, შევიდეს უფალი სახლისაი 
წინაშე ღმრთისა და ფუცოს, ვითარმედ მას არა უზაკუავს 
ყოველსავე დანადებსა ზედა მოყუსისასა 8 ყოვლისაებრ 
სიტყვსა უსამართლოისა ზუარაკისათვს და კაჰრაულისა და 
ცხოვრისა და შესამოსლისა და ყოვლისა წარწყმედისა 
სასარჩლოისა მის, რაიცა რაიმე იყოს იგი და წინაშე ღმრთისა 
გამოვიდეს საშჯელი ორთავე და მხილებულმან ღმრთისა მიერ 
ორწილ მიაგოს მოყუასსა. ? უკუეთუ ვინმე მისცეს მოყუასსა 
კაჰრაული, ანუ ცხოვარი, ანუ ზუარაკი, ანუ ყოველი საცხოვარი 
დასამარხველად და მოკუდეს, ანუ დაიმუსროს, ანუ ტყუე იქმნას 
და ვერვინ ცნას. 1? ფიცი ღმრთისაი იყოს შორის ორთავე, 
ვითარმედ მას არა რაი უზაკუავს რაითურთით დანატეობისა 


მისთვს მოყუსისა და ესრეთ შეიწყნაროს იგი უფალმან, არა 
მისცეს. 11 ხოლო უკუეთუ მოიპაროს მის მიერ, უზღოს უფალსა 
მისსა. 12 ხოლო უკუეთუ მჟეცის შესაჭმელ იქმნეს, მიიყუანოს 
უფალი მისი ნამჭეცავსა მას ზედა და არა უზღოს. 13 უკუეთუ 
ვინმე ითხოოს მოყუსისაგან და დაიმუსროს, ანუ მოკუდეს, ანუ 
მჭეცის შესაჭმელ იქმნეს, ხოლო უფალი მისი არა იყოს მის 
თანა, უზღოს მას. 14 ხოლო უკუეთუ უფალი მისი მუნ იყოს, არა 
უზღოს. ხოლო უკუეთუ. მიზდური იყოს, ეყოს მას ნაცულად 
მიზდისა მისისა. 12 უკუეთუ ვინმე შეაცთუნოს ქალწული 
დაუწინდებელი და დანვეს მის თანა, მიყვანებით მიიყვანოს იგი 
თავისა თვსისა ცოლად. 195 ხოლო უკუეთუ განფრთხობით 
განიფრთხოს და არა ენებოს მამასა მისსა მიცემად მისდა 
ცოლად, ვეცხლი მისცეს მამასა მისსა, რაოდენი მოღებად არს 
ქალწულთაგან. 17 მწამლველთა არა მიჰხედნეთ. 18 ყოველი, 
რომელი დაწვეს პირუტყვსა თანა, სიკუდილით მოკუედინ. 19 
მემსხუერპლე ღმერთთა მოსპოთ თვნიერ მხოლოისა ღმრთისა. 
20 მწირი არა განაბოროტოთ, არცა აჭირვოთ მას, რამეთუ 
იყვენით თქუენცა მწირ ქუეყანასა ეგვპტისასა. 21 ყოველი 
ქურივი და ობოლი არა დაჰქენჯნოთ. 22 ხოლო უკუეთუ ქენჯნით 
დაჰქენჯნნეთ იგინი და იწყონ ყმობად ჩემდამო, სმენით 
ვისმინო ჟმისა მათისა. 23 და განვრისხნე გულისწყრომით 
თქუენდა მომართ და მოგწყვდნე თქუენ მახვლითა და იყვნენ 
ცოლნი თქუენნი ქურივ და შვილნი თქუენნი ობოლ. 24 უკუეთუ 
ვეცხლი ისესხოს ძმამან შენგან, რომელი იყოს გლახაკ, არა 
იყო მაჭირვებელ მისსა, არა დასდვა მას ვახში. 22 უკუეთუ 
წინდად დაიწინდო სამოსელი მოყუასისაი, უკენსცე იგი 
უწინარეს მზის დასლვისა. 295 რამეთუ იგი ხოლო მარტო არს 
შესამოსელი მისი, ესე არს სამოსელი უშუერებისა მისისა, 
რომლითა დაიძინის და უკუეთუ ქჭმა-ყოს ჩემდა მომართ, მე 
ვისმინო მისი, რამეთუ მოწყალე ვარ. 27 ღმერთთათვს ძვრი 
არა სთქუა და მთავარსა ერისა შენისასა არა ჰრქუა ძვრი. 28 
დასაბამნი კალოსა და საწნეხელისანი არა დააკლნე, 
პირმშონი ძეთა შენთანი მომცე მე. 2? ესრეთ უყო ზუარაკსა 
შენსა და ცხოვარსა შენსა და კაჰრაულსა შენსა, შვდღა დღეთა 


იყოს დედისა თანა, ხოლო დღესა მერვესა მომცე მე იგი. 39 და 
კაცნი წმიდანი იყვნეთ და ყორცი ნამქეცავი არა შჭამოთ, 
ძაღლსა მიუგდოთ იგი. 


თავი 23 


1 არა შეიწყნარით სასმენელი ამაო, არა დაშჯდე ცრუისა თანა 
ყოფად მოწამედ ცრუდ. ? არა იყო მრავალთა თანა 
სიბოროტესა ზედა, არა შეეძინო სიმრავლესა თანა მიდრეკად 
მრავალთა თანა, ვითარმცა მისდრიკე საშჯელი. 3 და 
დავრდომილი არა შეიწყალო საშჯელსა შინა. 4 და უკუეთუ 
შეემთხვო ზროხასა მტერისა შენისასა, ანუ კარაულსა მისსა 
შეცთომილსა, მომაქცეველმან მისმან კუალად აგნე მას. ? 
ხოლო უკუეთუ იხილო კარაული მტერისა შენისა დაცემული 
ტვრთსა შინა მისსა, არა თანაწარჰვდე მას, არამედ შეეწიო მას 
მის თანა. 9 არა გარდაჰგულარძნო სამართალი 
დავრდომილისაი საშჯელსა შინა მისსა. 7 ყოვლისაგან სიტყვსა 
ცრუისა განეშორო, უბრალოი და მართალი არა მოაკუდინო და 
უღმრთოი არა განამართლო ქრთამისათვს. 8 და ქრთამი არა 
მიიღო, რამეთუ ქრთამი დააბრმობს თუალთა მხედველთასა და 
განაბოროტებს სიტყუათა მართალთა. 9? და მწირი არა 
შეაწუხოთ, არცა შეაურვოთ, რამეთუ თქუენ უწყით სული 
მწირისაი, რამეთუ თქუენცა მწირ იყვენით ქუეყანასა 
ეგვპტისასა. 19 ექუს წელ სთესვიდე ქუეყანასა შენსა და 
შეპჰკრებდე ნაშრომთა მისთა. 11 ხოლო მეშვდესა წელსა 
განტევებაი ჰყო და განუსუენო მას და ჭამდენ გლახაკანი 
ნათესავისანი, ხოლო დანაშთომთა მისთა ჭამდენ მქჭეცნი 
ველურნი. ესრეთ უყო ვენავსა შენსა და ზეთის ხილოანსაცა 
შენსა. 12 ექუს დღე იქმოდი საქმესა შენსა, ხოლო დღესა 
მეშვდესა განისუენო, რათა განისუენოს ყარმან შენმან და 
კარაულმან შენმან და რათა ილხინოს ძემან მყევლისა 
შენისამან და მწირმან. 132 ყოველნი რაოდენნი ვთქუენ თქუედა 
მომართ, დაიმარხენით და სახელი ღმრთისა სხუათა არა 
მოიჭსენოთ, არცა ისმეს პირთაგან თქუენთა. 1“ სამთა ჟამთა 
წელიწადისათა იდღესასწაულოთ ჩემდა. 12 დღესასწაული 
უცომოთაი დაიმარხეთ, შვდთა დღეთა შჭამდეთ უცომოსა 
ვითარ-იგი გამცენ შენ ჟამსა თთვსა ახალთაისასაი, რამეთუ მას 


შინა გამოხუედ ეგვპტით. არა მეჩუენო ცალიერი წინაშე ჩემსა. 
16 და დღესასწაული მკისა პირველისა ნაშრომთასაი ჰყო 
საქმეთა შენთა, რომელნიცა სთესნე აგარაკსა შენსა და 
დღესასწაული დასასრულისაი განსლვასა წელინდისასა, 
შეკრებასა საქმეთა შენთასა აგარაკისაგან შენისა. 17 სამთა 
ჟამთა წელიწდისათა ეჩუენოს ყოველი წული შენი წინაშე 
უფლისა ღმრთისა შენისა. 18 არა აკუმივო ცომითა სისხლი 
საკუმეველისა ჩემისა, არცა დაიძინოს ცმელმან 
დღესასწაულისა ჩემისამან განთიადმდე. 13 დასაბამნი 
პირველთა ნაშრომთა ქუეყანისა შენისათანი შეიხუნე სახლად 
უფლისა ღმრთისა შენისა, არა შეაგბო კრავი სძითა დედისა 
მისისათა. 29 და აჰა, მე წარვავლენ ანგელოზსა ჩემსა წინაშე 
პირსა შენსა, რათა დაგიცვას შენ გზასა ზედა, რათა შეგიყვანოს 
შენ ქუეყანასა, რომელი განგიმზადე შენ. 21 ეკრძალე თავსა 
შენსა და ისმინე მისი. და ნუ ურჩ ექმნები მას, რამეთუ არა 
გრიდოს შენ, რამეთუ სახელი ჩემი არს მას ზედა. 22 უკუეთუ 
სმენით ისმინოთ კმისა ჩემისა და ჰყუნეთ ყოველი, რაოდენნიცა 
გრქუნე თქუენ. უკუეთუ ისმინნე სიტყუანი ჩემნი და ჰყვნე 
ყოველნი, რაოდენთა გეტყოდე შენ, მტერ ვექმნე მტერთა 
შენთა ღა წინა-აღუდგე წინააღმდგომთა შენთა. 23 რამეთუ 
ვიდოდის ანგელოზი ჩემი წინამძღურად შენდა და შეგიყვანოს 
შენ აღმორეველისა მიმართ და ქეტელისა და ფერეზელისა და 
ქანანელისა და გერგესეველისა და ეველისა და იებოსელისა 
და აღვჭყოცნე იგინი. 2“ არა თაყუანი-სცე ღმერითა მათთა, 
არამედ დამჭობით დაამყუნე იგინი და შემუსრვით შეჰმუსრნე 
სუეტნი მათნი. 22 და ჰმსახურო უფალსა ღმერთსა შენსა და 
ვაკურთხო პური შენი და ღვნოი შენი და წყალი შენი და გარე- 
მოვაქციო ყოველი დაჭსნილობაი შენგან. 25 არა იყოს უბიწოი, 
არცა ბერწი ქუეყანასა შენსა ზედა, რიცხვ დღეთა შენთა 
აღვავსო. 27 და შიში ჩემი წარვავლინო წინამძღურად შენდა და 
განვაცვბრნე ყოველნი წარმართნი, რომელთაცა მიერ შენ 
განხვდე მათ მიერ და მოგცნე წინააღმდგომნი შენნი მეოტად. 
28 და წარვავლინნე ბზიკნი უპირატეს შენსა და განასხნეს 
აღმორეველნი და ეველნი და ქანანელნი და ქეტელნი შენგან 


და ფერეზელნი და გერგესეველნი და იებოსელნი. 29? არა 
განვყადნე იგინი პირისაგან შენისა წელიწადსა ერთსა, რათა 
არა დაშთეს ქუეყანა ოყრად და მრავალ იქმნენ შენ ზედა 
მჭეცნი მის ქუეყანისანი. 3– მცირედ-მცირედ განვყადნე იგინი 
შენგან, ვიდრემდის აღორძინდე და დაიმკვდრო ქუეყანაი. 31 
და დავსხნე საზღვარნი შენნი ზღვთ მეწამულით ვიდრე 
ფილისტიმისათ და უდაბნოით ვიდრე მდინარედ დიდად 
ევფრატადმდე და მოგცნე ყელთა თქუენთა მსხდომარენი 
ქუეყანასა მას ღა განვასხნე იგინი შენგან. 32 არა დასდვა მათ 
თანა და ღმერთთა მათთა თანა აღთქუმაი. 33 და არა 
დაადგრენ ქუეყანასა შენსა, რათა არა შემცოდე-გყონ შენ 
ჩემდა მომართ, რამეთუ უკუეთუ ჰმსახურო ღმერთთა მათთა, 
იგინი იყვნენ შენდა შესაბრკოლებელ. 


თავი 24 


1 და მოსეს ჰრქუა: აღმოვედით ჩემდა შენ და აჰრონ და ნადაბ 
და აბიუდ და სამეოცდაათნი მოხუცებულთაგან ისრაცლისათა 
და თაყუანის-სცენ შორით უფალსა. 2 და მიეახლოს მოსე 
ხოლო ღმერთსა, ხოლო იგინი არა მიეახლნენ და ერი არა 
თანააღმოვიდეს მათ თანა. 3 ხოლო შევიდა მოსე და მიუთხრნა 
ერსა ყოველნი სიტყუანი ღმრთისანი და სამართალნი. და 
მიუგო ყოველმან ერმან ერთითა ყმითა მეტყუელმან: ყოველნი 
სიტყუანი, რომელთა იტყოდა უფალი, ვყვნეთ და ვისმინნეთ. 43 
და დაწერნა მოსე ყოველნი სიტყუანი უფლისანი, აღიმსთო 
მოსე განთიად და აღაშენა საკურთხეველი ქუეშე მთასა მას და 
დასხნა ათორმეტნი ქვანი ათორმეტთაებრ ტომთა 
ისრაცლისათა. ? და წარავლინნა ჭაბუკნი ძეთა 
ისრაცლისათანი და მოიხუნეს ყოვლად დასაწველნი და 
ამსხუერპლნეს მსხუერპლად მაცხოვარებისად ღმერთსა ვბონი. 
6 და მოიღო მოსე ზოგი იგი სისხლისა მის და შთაასხა ტაკუკსა, 
ხოლო ზოგი იგი აპკურა საკურთხეველსა. 7 და მოიღო წიგნი 
აღთქუმისაი და წარიკითხა ყურთა მიმართ ერისათა. და თქუეს: 
ყოველი, რაოდენი თქუა უფალმან, ვყოთ და ვისმინოთ. 8 
ხოლო მოიღო მოსე სისხლი, აპკურა ერსა და თქუა: აჰა 
სისხლი აღთქუმისა, რომელი აღთქუმა-ყო ღმერთმან თქუენდა 
მომართ ყოველთა ამათ სიტყუათათვს. 3? და აღვიდა მოსე და 
აჰრონ და ნადაბ და აბიუდ და სამეოცდათნი მოხუცებულთაგან 
ისრაცლისათა. 19 და იხილეს ადგილი, რომელსა დგა მუნ 
ღმერთი ისრაცლისა და ქუეშე ფერვთა მისთა, ვითარცა 
ნაქმარი ქვისა საპფირონისაი და ვითარცა სახე სამყაროისა 
ცისაი სიწმიდითა. 11 და რჩეულთაგანი ისრაცლისათა არა 
ჭუებულ იქმნა არცა ერთი, და იხილეს ადგილი ღმრთისაი და 
ჭამეს და სუეს. 12 და ჰრქუა უფალმან მოსეს: აღმოვედ ჩემდა 
მომართ მთად და იყავ მუნ და მიგცნე შენ ფიცარნი ქვისანი, 
შჯული და მცნებანი, რომელნი დავწერენ შჯულისდებად მათდა. 
13 და აღდგა მოსე და ისო, წინაშემდგომი მისი, აღვიდეს მთასა 


ღმრთისასა. 14 და მოხუცებულთა პრქუა: და დაყუდენით მანდა, 
ვიდრემდის მოვიქცეთ თქუენდა მომართ და აჰა, აჰრონ და ორ 
თქუენ თანა, უკუეთუ რაიმე დაემთხვოს საშჯელი, მივიდოდე 
მათდა მიმართ. 15 და აღვიდა მოსე მთად და დაფარა 
ღრუბელმან მთაი. 10 და გარდამოყჟდა დიდებაი ღმრთისაი 
მთასა ზედა სინასა და დაფარა იგი ღრუბელმან ექუს დღე. და 
უწოდდა უფალი მოსეს დღესა მეშვდესა საშუალით 
ღრუბლისათ. 17 ხოლო სახე დიდებისა უფლისაი ვითარცა 
ცეცხლი მოტყინარე თხემსა ზედა მთისასა წინაშე ძეთა 
ისრაცლისათა. 18 და შევიდა მოსე საშუალ ღრუბლისა და 
აღვიდა მთად და იყო მუნ მთასა ზედა ორმეოცთა დღეთა და 
ორმეოცთა ღამეთა. 


თავი 25 


1 და იტყოდა უფალი მოსეს მიმართ მეტყუელი: 2 არქუთ ძეთა 
ისრაცლისათა და მიიხუენით ჩემთვს დასაბამნი ყოველთაგან 
ნაყოფთა, რომელთაცა სთნდეს გულსა, მიიხუენით დასაბამნი 
ჩემთვს. 3 და ესე არს ნაყოფი, რომელი მიიღო მათგან: ოქროი, 
ვეცხლი, რვალი, “ ვაკინთი, პორფირი, ძოწეული ორკეცი, და 
ბისონი ძახილი და ბალანი თხათაი, ? და ტყავნი მეწამულ- 
ქმნილნი და ტყავნი ვაკინტინი და შეშანი ულპოლველნი, 9 
ზეთი და სასაკუმევლე, ნელსაცხებელი და საკუმეველი, 7 და 
ქვანი სარდიონნი და ქვანი საწახნაგებელნი სამჭყართათვს და 
პოდირისაი. 8 და მიქმნე მე სიწმიდე და გეჩუენებოდი თქუენ 
შორის. ? და მიქმნე მე ყოვლისა მისებრ, რაოდენი მე გიჩუენო 
შენ მთასა ზედა მაგალითი კარვისაი და მაგალითი ჭურჭელთა 
მისთაი. 19 ეგრეთ ჰქმნა. და ჰქმნა კიდობანი წამებისა 
ძელთაგან ულპოლველთა ორი წყრთა და ნახევარი სიგრძე და 
წყრთა და ნახევარი სივრცე მისი და წყრთა და ნახევარი 
სიმაღლე მისი. 11 და ოქრომოსილ-ჰყო იგი ოქროითა წმიდითა 
შინათ და გარეთ, ოქრომოსილ-ჰყო იგი და ჰყვნე თხზულნი 
ოქროისანი ქცეულნი გარემოის მისსა. 12 და განშჭედნე იგინი 
ოთხად ბეჭდად ოქროსად და დაჰსხნე ოთხთა კიდეთა ზედა 
ორნი ბეჭედნი ერთსა კიდესა ზედა და ორნი ბეჭედნი სხუასა 
კიდესა ზედა. 13 და ჰქმნე აღსაღებელნი ძელთაგან 
ულპოლველისა და ოქრომოსილ-ჰყვნე იგინი ოქროითა. 14 და 
განუხუნე აღსაღებელნი იგი ბეჭედთა შინა, რომელნი არიან 
კიდეთა ზედა კიდობნისათა აღებად კიდობნისა მათ მიერ. 12 
ბეჭედთა შინა კიდობნისა მის აღთქმისათა იყვნენ 
აღსაღებელნი შეურრყეველ. 165 და შთაპსხნე კიდობანსა შინა 
წამებანი, რომელნიცა მოგცნე შენ. 17 და ჰქმნა სალხინებელი 
ზედა დასადებელი ოქროისა წმიდსაი ორი წყრთა და ნახევარი 
სიგრძე მისი და წყრთა და ნახევარი სივრცე მისი. 18 და ჰქმნე 
ორნი ქერობინნი ოქროისანი წახნაგებულნი და დაჰსხნე იგინი 
ორკერძოთაგანვე კიდეთა სალხინებელისათა. 19 და იქმნნენ 


ქერობინი ერთი კიდისა ამისგან და ქერობინი ერთი კიდისაგან 
მეორისა სალხინებელისა მის. 29 და ჰქმნნე ორნი ქერობინნი 
ორთა ზედა კიდეთა მისთა, იყვნენ ქერობინნი განმპყრობელნი 
ფრთეთანი ზედა კერძო მაგრილობელნი ფრთეებითა მათითა 
სალხინებელსა ზედა და პირნი მათნი ურთიერთას მიმართ 
სალხინებელისა მიმართ, იყვნენ პირნი ქერობინთანი. და 
დასდვა სალხინებელისა კიდობანსა ზედა ზენათ. 21 და 
კიდობანსა შინა დაჰსხნე საიდუმლონი, რომელნიცა მიგცნე 
შენ. 22 და გეცნობო მე შენ მუნით და გეტყოდი შენ ზენა 
კერძოით, სალხინებლისათ საშუალ ორთა ქერობინთასა, 
რომელნი არიან კიდობანსა ზედა წამებისასა, ყოველთა 
მათებრ, რაოდენნიცა გამცენ შენ ძეთა მიმართ ისრაცლისათა. 
23 და ჰქმნე ტაბლაი ძელთაგან ულპოლველისა ორი წყრთა 
სიგრძით და წყრთაი სივრცით და წყრთა და ნახევარი 
სიმაღლე მისი. 24 და აქმნნე მას კიდენი ოქროისა წმიდისანი 
თხზვით გარემო. 25 და აქმნე მას გვრგვნი ოთხგოჯეული 
გარემოის და აქმნე ქუეით თხზული გარემოის გვრგვნისა. 29 და 
აქმნე მას ოთხნი ბეჭედნი ოქროისანი და დაასხნე ბეჭედნი იგი 
ოთხთა ზედა კერძოთა ფერვთა მისთასა. 27 გვრგვნსა ქუეშე, 
და იყვნენ ბეჭედნი იგი შესაცუმელად აღსაღებელთა მათ, რათა 
აღიღებოდის მათ მიერ ტაბლაი იგი. 28 და ჰქმნნე 
აღსაღებელნი იგი ძელთაგან ულპოლველთა და ოქროითა, 
მოსილ-ჰყვნე იგინი ოქროითა წმიდითა და აღიღებოდის მათ 
მიერ ტაბლაი იგი. 29? და ჰქმნე პინაკები მისი და ფიალები და 
ტაკუკები და ბარძიმები და შთასაყოფელები, რომლითა 
შესწირვიდე მათ მიერ, ოქროისაგან წმიდისა ჰქმნნე იგინი. 39 
დააგნე ტაბლასა ზედა პურნი საწინაშონი წინაშე ჩემსა 
მარადის. 31 და ჰქმნე სასანთლე ოქროისაგან წმიდისა, 
წახნაგებულად ჰქმნე სასანთლე. ღერი მისი და ლელწმის 
სახენი და ტაკუკნი და ბირთვს სახენი და შროშანნი მისგან 
იყვნენ. 32 და ექუსნი ლელწმის სახენი გამოვიდოდინ 
გუერდთაგან: სამნი ლელნმის სახენი სასანთლისანი 
გუერდისაგან მისისა ერთისა და სამნი ლელნმის სახენი 
გუერდისაგან მეორისა. 33 და სამნი ტაკუკნი დაწესებულნი 


ნიგუზის მსგავსნი: ერთი ლელნმის სახე, ერთსა - ბირთვს 
სახესა და შროშანსა და სამნი ტაკუკნი დაწესებულნი ნიგუზის 
მსგავსნი: ერთი ლელნმის სახე, ერთსა - ბირთვს სახესა და 
შროშანსა, ესრეთ ექუსთა ლელნმის სახეთა გამომავალთა 
სასანთლისაგან. 34 და სასანთლესა მას ოთხნი ტაკუკნი 
დაწესებულნი ნიგუზის მსგავსნი ბირთვს სახენი და შროშანნი 
მისნი. 32 ბირთვს სახე ქუეშე: ორთა ლელწმის სახეთა მისგან 
და ბირთვს სახე ქუეშე ორთა ლელნწნმის სახეთა მისგან, ესრეთ 
ექუსნი ლელწმის სახენი გამომავალნი სასანთლისაგან. 35 
ბირთვს სახენი და ლელნმის სახენი მისგან იყვნენ ყოველი 
წახნაგებული, ერთისაგან ოქროისა წმიდისა. 37 და ჰქმნე 
სასანთლენი მისნი შვდნი და ზედა დაჰსხნე სანთელნი მისნი და 
ნათობდენ ერთისაგან პირისა. 38 და მოსაყოფელი მისი და 
ქუეშე შესადგმელი მისი ოქროისაგან წმიდისა. 39 
ტალანტისაგან ოქროისა წმიდისა ჰქმნნე ყოველნი ესე 
ჭურჭელნი. 49 იხილე, ჰქმნე წესისაებრ ჩუენებულისა შენდა 
მთასა ზედა. 


თავი 26 


1 და კარავი ჰქმნე ათ ეზოებად ბისონისა ძახილისა და 
ვაკინთისა და პორფირისა და ძოწეულისა ძახილისა; 
ქერობინად ქმნულად ქსოილად ჰქმნნე იგინი. 2 სიგრძე ეზოისა 
ერთისა ოცდარვა წყრთა და სივრცე ოთხ წყრთა ეზოისა 
ერთისა იყოს საზომი, იგივე იყოს ყოველთა ეზოთაი. 3 ხუთნი 
ეზონი იყვნენ მახლობელნი ერთკერძო და ხუთნივე იგი იყვნენ 
შედგმულ მოყუასი მოყუასსა. 4 და უქმნე მათ კილოები 
ვაკინთისა ძგიდესა ზედა ეზოისა ერთისასა ერთისა 
კერძოისაგან შესაკინძველად და ესრეთ ჰყო ძგიდისაგან 
გარეგანისა ეზოისა შესაკინძველად მეორისა. ? ხოლო 
ერგასისნი კილონი უქმნნე ეზოსა ერთსა და ერგასისნი კილონი 
უქმნნე კერძოსა ეზოისასა შესაკინძველად მეორისა, წინაშე 
პირსა წინა ემთხვოს თვთოეული მათი ურთიერთას. 5 და ჰქმნნე 
კარშიკები ერგასისი ოქროისაი და შეაბრძვლო ეზოები მოყუასი 
მოყუასსა კარშიკებითა და იყოს კარავი ერთი. 7 და ჰქმნე 
გარდასაბურველი თმისა საფარველად კარვისა მის, 
ათერთმეტი გარდასაბურველი უქმნე მათ. 8 სიბრძე 
გარდასაბურველისაი ერთისაი იყოს ოცდაათი წყრთა და ოთხი 
წყრთა სივრცე გარდასაბურველისა ერთისაი, საზომი იგივე 
იყოს გარდასაბურველთა ათერთმეტთანი. ? და შეიყვნენ ხუთნი 
გარდასაბურველნი ერთბამად და ექუსნი გარდასაბურველნი 
ერთბამად; და შემოჰკეცო მეექუსე იგი გარდასაბურველი 
წინაშე პირსა კარვისასა. 19 და ჰქმნნე ღილნი ერგასისნი 
ძგიდესა ზედა გარდასაბურველისასა, რომელი შეეკინძებოდის 
მეორესა. 11 და ჰქმნნე კარშიკნი რვალისანი ერგასისნი და 
შეაკინძო კარშიკები იგი კილოებითა მით, შეაბრძვლნე 
გარდასაბურველნი და იყვნენ ერთ. 12 და შეუკეცო 
დამატებული გარდასაბურველთა შორის კარვისათა, 
ნახევრითა გარდასაბურველითა დაშთომილისათა დაჰბურო 
დამეტებული გარდასაბურველთა კარვისათა, დაჰბურო უკუანა 
კერძო კარვისა. 13 წყრთაილ ამიერ და წყრთაი იმიერ 


ნამეტავისაგან სიგრძისა საბურველთასა 
გარდასაბურველთაგან კარვისათა იყოს დამფარველ გუერდთა 
ზედა კარვისათა ამიერ და იმიერ, რათა დაჰფარვიდეს. 14 და 
ჰქმნე საფარველიცა კარვისა ტყავნი ვერძთანი მეწამულად 
ღებულნი და ზედა საბურველნი ტყავნი ვაკინთის ფერნი ზედა 
კერძო. 1” და ჰქმნნე სუეტნი კარვისანი ძელთაგან 
ულპოლველთა. 165 ათ წყრთა სიგრძე ერთისა სუეტისა და 
წყრთა ერთ და ნახევარ 17 სივრცე ერთისა ორნი იდაყუნი 
სუეტსა მას ერთსა, წინააღმდგომნი ერთი ერთისაი. ესრეთ უყო 
ყოველთა სუეტთა კარვისათა. 18 და ჰქმნნე სუეტნი კარვისანი 
ოცნი სუეტნი ერთ კერძო ჩრდილოთ კერძო. 1? და ორმეოცი 
სუეტის თავები ვეცხლისა უქმნე ოცთა მათ სუეტთა, ორნი 
სუეტის თავნი ერთსა სუეტსა ორთავე კერძოთა მისთა. 29 და 
ნაწილსა მეორესა სამხრით კერძოსა - ოცნი სუეტნი. 21 და 
ორმეოცნი სუეტის თავნი მათნი ვეცხლისანი, ორნი სუეტის 
თავნი ერთსა სუეტსა ორთავე კერძოთა მისთა. 2? და უკუანა 
კერძო კარვისა ზღუად მიმართ ჰქმნნე ექუსნი სუეტნი. 23 და 
ორნი სუეტნი ჰქმნნე ყურეთა მის კარვისათა ზურგით კერძო. 24 
და იყვნენ სწორ ქუენა კერძო და მისებრვე იყუნენ სწოტნი 
სუეტის თავთაგან შესანაწევრებელად ერთად. ესრეთ უყო 
ორკერძოთავე მათ ორთა ყურეთა, რათა სწორ იყვნენ. 22 და 
იყვნენ რვანი სუეტნი და ხარისხნი მათნი ვეცხლისანი 
ათექუსმეტნი. ორნი ხარისხნი - სუეტსა ერთსა და ორნი 
ხარისხნი - სუეტსა ერთსა და ორთავე კერძოთა მისთა. 29 და 
ჰქმნნე მოქლონნი ძელთაგან ულპოლველთა ხუთნი ერთსა 
სუეტსა ერთკერძო კარვისა. 27 და ხუთნი მოქლონნი ერთსა 
სუეტსა მეორესა კერძსა კარვისასა და ხუთნი მოქლონნი 
უკუანასა სუეტსა ზღუად მიმართსა კერძოსა კარვისასა. 28 და 
მოქლონი იგი შუა მოქმედებდენ საშუალ სუეტთასა ერთისა 
კერძოისგან მეორისა კერძისა მიმართ. 2797 და სუეტნი იგი 
ოქრომოსილ ჰყვნე ოქროითა და ჰქმნნე ბეჭედნი ოქროისანი, 
რომელთა განაცუნე მოქლონნი იგი და ოქროვან-ჰყვნე 
მოქლონნი იგი ოქროითა. 39 და აღჰმართო კარავი იგი 
სახისაებრ ჩუენებულისა შენდა მთასა ზედა. 31 და ჰქმნე 


კრეტსაბმელი ვაკინთისაგან და პორფირისა და ძოწეულისა 
ძახილისა და ბისონისა სთულისა, ნაქმარად ქსოილად ჰქმნე 
იგი ქერობინად. 32 და დასდვა ოთხთა სუეტთა ზედა 
ულპოველთა, შემოსილთა ოქროითა და სუეტისთავნი მათნი 
ოქროისანი და ხარისხნი მათნი ოთხნი - ვეცხლისანი. 33 და 
დასდვა კრეტსაბმელი სუეტთა მათ ზედა. და შეიღო მუნ 
უშინაგანეს კრეტსაბმელისა კიდობანი წამებისაი და 
განგიწვალებდეს თქუენ კრეტსაბმელი იგი შორის წმიდისა მის 
და შორის წმიდისა წმიდათასა. 34 და დაჰფარო 
კრეტსაბმელითა კიდობანი იგი წამებისაი წმიდათა შინა 
წმიდათასა. 32 და დასდვა ტაბლა გარეშე კრეტსაბმელისა და 
სასანთლე წინაშე ტაბლისა სამხრად მიმართსა კერძოსა 
კარვისასა და ტაბლაი დასდვა ჩრდილოდ მიმართსა კერძოსა 
კარვისასა. 39 და ჰქმნე განსამარტებელი ვაკინთისგან და 
პორფირისა და ძოწეულისა ძახილისა და ბისონისა სთულისა 
ნაქმრად ჭრელებულად: 37 და უქმნე კრეტსაბმელსა მას ხუთნი 
სუეტნი ხისაგან ულპოლველისა და ოქრომოსილ-ჰყვნე იგინი 
ოქროითა და სუეტის თავნი მათნი ოქროისანი და გამოადნვნე 
მათგან ხუთნი ხარისხნი რვალისანი. 


თავი 27 


1 და ჰქმნე საკურთხეველი ძელთაგან ულპოლველთა ხუთ 
წყრთა სიგრძე და ხუთ წყრთა სივრცე მისი, მოთხვითი იყოს 
საკურთხეველი იგი და სამი წყრთა სიმაღლე მისი. ? და უქმნნე 
რქანი ოთხთა კიდეთა მისთა. მისგანვე იყვნენ რქანი მისნი და 
დაჰფარნე იგინი რვალითა. 3 და უქმნნე გვრგვნი 
საკურთხეველსა, დასაბურავი მისი და ფიალები მისი და 
ფუცხუები მისი და საცეცხური მისი და ყოველი ჭურჭელი მისი 
ჰქმნე რვალისა. 4 და უქმნე ლანძვ ბადის სახე რვალისაი და 
აქმნე ლანძუსა ოთხნი ბეჭედნი რვალისანი ოთხთა კიდეთა 
მისთა. 3? და შემოუდრიკნე იგინი ლანძუსა მას 
საკურთხეველისასა ქუეშე კერძო, ხოლო იყოს ლანძვ იგი 
ვიდრე ნახევრადმდე საკურთხეველისა. 5 და უქმნე 
აღსაღებელი საკურთხეველსა მას ძელთაგან ულპოლველთა 
და გარე შეჰრვალნე იგინი რვალითა. ” და განუხუნე 
აღსაღებელნი იგი ბეჭედთა მათ და იყვნენ აღსაღებელნი იგი 
ორთავე გუერდთა საკურთხეველისათა აღსაღებელად მისსა. 8 
გრძელოვნად ფიცრედად ჰქმნე იგი ჩუენებულისაებრ შენდა 
მთასა ზედა, ეგრეთ ჰქმნნე. ? და ჰქმნე ეზოი ტაძრისა 
კერძოისაი სამხრად მიმართსა, კრეტსაბმელი ეზოისაი 
ბისონისგან ძახილისა, სიგრძე - ასი წყრთაი ერთისა მის 
მომრგულებისაი. 19 და სუეტნი მათნი ოცნი და ხარისხნი მათნი 
- ოცნი რვალისანი და კარშიკნი მათნი და მარწუხნი მათნი - 
ვეცხლისანი. 11 ეგრეთვე კერძოსა აღმოსავლად მიმართსა - 
კრეტსაბმელი, ასი წყრთა სიგრძით და სუეტნი მისნი ოცნი - 
რვალისანი და ხარისხნი მისნი ოცნი - რვალისანი და კარშიკნი 
მისნი და მარწუხნი სუეტთანი და ხარსხნი - გარემოვეცხილულ 
ვეცხლითა. 12 ხოლო სივრცე ეზოისა ზღვთ კერძოისა - 
კრეტსაბმელი წყრთაი ერგასისი, სუეტნი მისნი - ათ და 
ხარისხნი მათნი - ათ. 13 ხოლო სივრცე ეზოისა ჩრდილო 
კერძოისაი - კრეტსაბმელი წყრთაი ერგასისი, სუეტნი მათნი - 
ათ და ხარისხნი მათნი - ათ. 14 და ათხუთმეტი წყრთაი - 


სიმაღლე კრეტსაბმელთა ერთისა მის კერძოისათა, სუეტნი 
მათნი - სამ და ხარისხნი მათნი - სამ. 12 და მეორისა კერძოისა 
- ათხუთმეტი წყრთაი სიმაღლე კრეტსაბმელთა, სუეტნი მათნი - 
სამ და ხარისხნი მათნი - სამ. 15 და ბჭესა მას ეზოისასა 
საბურველი - ოცი წყრთაი სიმაღლით ვაკინთისაგან და 
პორფირისა და ძოწეულისა ძახილისა და ბისონისა გრეხილისა 
ჭრელად ნემსულისა სუეტნი მისნი - ოთხ და ხარისხნი მისნი - 
ოთხ. 17 ყოველნი სუეტნი ეზოისანი გარემოის - რვალისანი და 
მოვეცხლილნი ვეცხლითა, სუეტის თავნი მათნი - ვეცხლისანი 
და ხარისხნი მაინი - რვალისანი. 18 ხოლო სიგრძე ეზოისა - ასი 
ასსა თანა და სივრცე - ერგასისი ერგასისსა თანა, და სიმაღლე 
- ხუთ წყრთა ბისონისაგან გრეხილისა და ხარისხნი მათნი 
რვალისანი. 13? და ყოველი სამზადისი კარვისა და ყოველნი 
ჭურჭელნი და მანანი მის ეზოისანი - რვალისანი. 29 და შენ 
ამცენ ძეთა ისრაცლისათა და მოიღე ზეთი ზეთთაგან უთხლეო, 
წმიდა, წურვილი სანთებლად, რათა მარადის ენთებოდის 
სასანთლე. 21 კარავსა შინა წამებისასა გარეშე კრეტსაბმელსა 
ზედა კერძოსა აღთქუმისასა ანთებდენ მას აჰრონ და ძენი 
მისნი მწუხრითგან ვიდრე განთიადადმდე წინაშე უფლისა 
შჯულად საუკუნოდ ნათესავსა შინა თქუენსა ძეთა მიერ 
ისრაცლისათა. 


თავი 28 


1 და შენ მოიყვანე თავისა მომართ შენისა აჰრონ, ძმაი შენი, და 
ძენი მისნი ძეთაგან ისრაცლისათა მღდელობად ჩემდა, აჰრონ 
და ნადაბ და აბიუდ და ელეაზარ და ითამარ, ძენი აჰრონისნი. 
2 და უქმნე შესამოსელი წმიდაი აჰრონს, ძმასა შენსა, უქმნე 
პატივად და დიდებად. 3 და შენ მოუწოდე ყოველთა ბრძენთა 
გაგონებითა, რომელნი აღვავსენ სულითა მგძნობელობისათა 
და უქმნენ სამოსელი წმიდა აჰრონს სიწმიდედ, რომლითა 
მღდლობდეს ჩემდა. “ და ესე არიან შესამოსელნი, რომელნი 
უქმნენ მკრდისა ზედა და სამყარი და პოდირი და შესამოსელი 
ფესუედი და კიდარი და სარტყელი, და უქმნენ შესამოსელნი 
წმიდანი არონს და ძეთა მისთა მღდელობად ჩემდა. ? და მათ 
მოიღონ ოქროი და ძოწეული და ვაკინთი და პორფირი და 
ბისონი, 9 და შექმნან სამყარი ბისონისაგან გრეხილისა 
ნაქმრად ქსოილად ჭრელებულად. 7 ორნი სამჭარნი იყვნენ 
მისნი, სხვთა და სხვთა თანა შემწყუმელნი მისნი, ორთავე 
კერძოთა ზედა განმარტებულნი. 8 და ნაქსოი - სამყართა, 
რომელ არს მას ზედა, ქმნულებისაებრ მისგანვე იყოს 
ოქროისაგან და ვაკინთისა და პორფირისა და ძოწეულისა 
ძახილისა და ბისონისა გრეხილისა. ? და მოიხუნე ორნი ქვანი 
სამარაგდონნი და სწახნაგნე მათ ზედა სახელნი ძეთა 
ისრაცლისათანი. 19 და ექუსნი სახელნი - ქვასა ზედა ერთსა და 
ექუსნი სახელნი სხუანი - ქვასა მეორესა ნათესავთაებრ მათთა. 
11 საქმედ ქვის მოქმედებითისა ყელოვნებისად წახნაგებად 
საბეჭდავისად სწახნაგნე ორნი ქვანი სახელებისაებრ ძეთა 
ისრაცლისათასა, გამოსახულად და გამოწახნაგებულად 
ოქროითა ჰქმნე იგინი. 12 და დაჰსხნე ორნი იგი ქვანი მყჟყართა 
ზედა სამყართასა, ქვანი მოსაყსენებელისანი არიან ძეთა 
ისრაცლისათანი და აღიღებდეს აჰრონ სახელებსა ძეთა 
ისრაცლისათასა წინაშე უფლისა ორთა ზედა მყართა მისთა 
მოსაყსენებელად მათთვს. 13 და ჰქმნნე ფარის სახენი 
ოქროისაგან წმიდისა. 14 და ჰქმნნე ორნი ფესვს სახენი 


ოქროისაგან წმიდისა აღრეული ყუავილთა თანა ნაქმრად 
თხზულებისა, და დასხნე ფესვს სახენი იგი განთხზულნი ფარის 
სახეთა მათ ზედა დასასრულსა 12 თანა მათსა წინა0 
კერძოითგან. და ჰქმნა სიტყვერი მსჯავრთა მსგავსად 
ჭრელებულად შენაწევრებისაებრ სამყართასა. ჰქმნა იგი 
ოქროისაგან და ვაკინთისა და პორფირისა და ძოწეულისა 
გრეხილისა და ბისონისა ძახილისა. 165 ჰმნე იგი მოთხვით. 
იყოს იგი მრჩობლ მტკავლეული სიგრძით და მტკავლეული 
სივრცით. 17 და ქსოო მას შინა ნაქსოვი ქვათაგან ოთხ სტიქონი 
და სტიქონი ქვათაი იყოს: სარდიონი, პაზიონი, სამარაგდონი - 
სტიქონი. 18 და სტიქონი მეორე - ანთრაკი და საპფირონი და 
იასპი, 19 და სტიქონი მესამე - ლიგვრი და აქატი და ამეთვსოს. 
20 და სტიქონი მეოთხე - ოქროქვაი და ბვრილლიონი და 
ფრცხილი. გარემობურვილ ოქროითა იყვნენ სტიქონეულად 
სახელნი მათნი. 21 და ქვანი იყვნენ სახელთაებრ ძეთა 
ისრაცლისათა ათორმეტ მსგავსად სახელთა მათთა 
წახნაგებულ ბეჭდებრ, თითოეული იყვნენ სახელსა ზედა 
ათორმეტთა ტომთასა. 22 და ჰქმნნე სიტყვერსა ზედა ფესუნი 
განთხზულნი ნაქმარად ჯაჭუედად ოქროსაგან წმიდისა. 23 და 
ჰქმნნე სიტყვერსა ზედა ორნი ბეჭედნი ოქროისანი და დაჰსხნე 
ორნი იგი ბეჭედნი ორთა ზედა კიდეთა სიტყვერისათა. 24 და 
დაასხნე ორნი იგი ჯაჭუედნი ოქროისანი ორთა ზედა ბეჭედთა 
კიდესა თანა სიტყვერისასა. 22 და ორნი მწუერვალნი ორთა 
ზედა ჯაჭუედთანი განუხუნე ორთა შინა შესაკრავთა და დაჰსხნე 
მყართა ზედა სამყრისათა შუბლსა თანა პირისა მისისასა. 29 და 
ჰქნნე ორნი ბეჭედნი ოქროისანი და დაჰსხნე იგინი ორთა ზედა 
მწუერვალთა სიტყვერისათა, კიდესა თანა მისსა, რომელ არს 
კერძოისა თანა სამყართასა შინათ კერძო. 27 და ჰქმნნე 
ბეჭედნი ოქროისანი და დაჰსხნე იგინი ორთა ზედა მყართა 
სამჭრისათა ქუეშე კერძო პირით კერძოისა თანა შესაკრებელსა 
მათსა, ზედა კერძო ღონესა მას სამყრისასა. 28 და შეჰკრვიდენ 
სიტყვერსა ბეჭედსა ზედა მისსა ბეჭდისა მიმართ სამჭყართასა 
გრეხილითა ვაკინთისათა, რათა იყოს იგი ღონესა ზედა 
სამყრისასა, და არა განჰყო სიტყვერი სამჭრისაგან. 29 და 


მოიხუნეს აჰრონ სახელნი ძეთა ისრაცლისათანი სიტყვერსა 
ზედა მშჯავრთასა მკრდითა თვსითა შემავალმან წმიდად 
მიმართ საყსენებელად სამარადისოდ წინაშე ღმრთისა. 39 და 
დაპსხნე სიტყვერსა ზედა მსჯავრისასა ფესუნი ჯაჭუედნი, 
ორთავე კიდეთა ზედა სიტყვერისათა დაჰსხნე, და ორნი ფარის 
სახენი დაჰსხნე ორთავე ზედა მყართა სამჭრისათა პირით 
კერძო, და დასდვა სიტყვერსა ზედა მსჯავრისასა გამოცხადებაი 
და ჭეშმარიტებაი და იყვნენ მკერდსა ზედა აჰრონისასა, რაჟამს 
შევიდოდის წმიდად მიმართ წინაშე უფლისა და მიიხუნეს 
აჰრონ მშჯავრნი ძეთა ისრაცლისათანი მკერდსა ზედა უფლისა 
მარადის. 31 და ჰქმნა ქუეშეთსაცუმელი პოდირი ყოვლად 
ვაკინთოვანი. 32 და იყოს პირის გარემოისი დასაწყისისა 
მისისა საშუალო მქონებელი სირასა გარემო პირის 
გარემოისისა ნაქმარსა ქსოით და შესარწყუმელსა მის თანა 
ქსოილსა მისგანვე, რათა არა განიბძაროს. 33 და ჰქმნე ქუე 
ქუემოსა ზედა ქუეშეთსაცუმელისასა ქუეით, ვითარცა 
აღყუავებულთა ბროწეულთა ბროწეულებანი ვაკინთისაგან და 
პორფირისა და მეწამულისა ძახილისა და ბისონისა 
გრეხილისა ქუე ქუემოსა ზედა ქუეშეთსაცუმელსა, ხოლო მითვე 
სახითა ბროწეულნი ოქროისანი და ეჟუანნი საშუალ მათსა 
გარემოის გარე ბროწეულთა თანა ოქროისასა. 34 ეჟუანი და 
ყუავილედი ქუე ქუემოისა ზედა ქუეშეთსაცუმელისასა 
გარემოის. 35 და იყოს აჰრონ მსახურებასა შინა მისსა, ისმოდის 
ჟმაი მისი, შე-რა-ვიდოდის სიწმიდესა წინაშე უფლისა და გამო- 
რა-ვიდოდის, რათა არა მოკუდეს. 35 და ჰქმნა პეტალი 
ოქროისა წმიდაი და ჰსწახნაგო მას ზედა წახნაგებად ბეჭდისად 
სიწმიდე უფლისა. 37 და დასდვა იგი ვაკინთსა ქუეშე გრეხილსა 
და იყოს მიტრასა ზედა, პირსა ზედა მიტრასასა იყოს. 38 და 
იყოს შუბლსა ზედა აჰრონისასა და აღიხუნეს აჰრონ ცოდვანი 
წმიდათანი, რაოდენნიცა განწმიდნენ ძეთა ისრაცლისათა, 
ყოველი მოსაცემელი წმიდათა მათთა, და იყოს შუბლსა ზედა 
აჰრონისსა სამარადისოდ მითუალულად მათთვს წინაშე 
უფლისა. 39? დასკუნილნი სამოსელთაგან ბისონისაგან და ჰქმნა 
კიდარი ბისონისაი და სარტყელი ჰქმნა ნაქმარად 
ჭრელებულად. 49 და ძეთაცა აჰრონისთა უქმნე სამოსელნი და 


სარტყელნი და კიდარნი, უქმნნე მათ დიდებად და პატივად. 41 
და შეჰმოსნე იგინი აჰრონს, ძმასა შენსა, და ძეთა მისთა მის 
თანა და სცხო მათ, და აღუვსნე მათ ჟელნი მათნი და 
განსწმიდნე იგინი, რათა მიმღდელობდენ მე. “2 და უქმნნე მათ 
საწვივენი სელისანი დაფარვად უშუერებასა სარცხვნელისა 
მათისასა, წელთაგან ბარკალსხვლადმდე იყოს. 43 და ემოსნენ 
იგინი აჰრონს და ძეთა მისთა, რაჟამს შევიდოდიან კარავსა 
საწამებელსა, და ანუ რაჟამს შევიდოდიან მსახურებად 
საკურთხეველსა წმიდისა, და არა აღიღონ თავთა მათთა თანა 
ცოდვაი, რათა არა მოკუდენ შჯულად საუკუნოდ მისსა და 
თესლისა მისისა მის თანა. 


თავი 29 


1 და ესე არიან, რომელნი უყვნე მათ, განწმიდენ იგინი, რათა 
მიმღდელობდენ მე იგინი, მოიყუანო ზუარაკი ზროხათაგან 
ერთი და ვერძნი უბიწონი ორნი. 2 და პურნი უცომონი, 
გამოზელილნი ზეთითა, და ლელანგონი უცომონი, ცხებულნი 
ზეთითა, სამინდოსაგან იფქლისა ჰქმნნე იგინი. 3 და დააგნე 
იგინი ლანკნასა ზედა ერთსა და შესწირნე იგინი ლანკნითა მით 
და ზუარაკი და ორნი ვერძნი. “ და აჰრონ და ძენი მისნი 
მოიყუანნე კართა ზედა კარვისა საწამებელისათა და განჰბანნე 
იგინი წყლითა. ? და მომხუმელმან შესამოსელთა წმიდათამან 
შეჰმოსო აჰრონ, ძმაი შენი, და სამოსელი პოდირი 
შესამოსლისაი და სამყარი და სიტყვერი, და შეაყო სიტყვერი 
იგი სამყარსა თანა. 9 და დაადგა მიტრა თავსა ზედა მისსა და 
დასდვა პეტალი განწმედისაი მიტრასა ზედა. 7 და მოიღო ზეთი 
ცხებისა და დაასხა თავსა ზედა მისსა და სცხო მას. 8 და ძენი 
მისნი მოიყვანნე და შეჰმოსნე მათ შესამოსელნი და შეარტყნე 
მათ სარტყელნი. ? და დაადგნე მათ კიდარნი და იყოს მათდა 
მღდელობაი ჩემი უკუნისამდე, და განასრულნე ყელნი 
აჰრონისნი და ყელნი ძეთა მისთანი. 19 და მოიყუანო ზუარაკი 
კართა თანა კარვისა საწამებელისათა და დაასხნენ აჰრონ და 
ძეთა მისთა ჭელნი მათნი თავსა ზედა ზუარაკისასა წინაშე 
უფლისა, კართა თანა კარვისა საწამებელისათა. 11 და დაჰკლა 
ზუარაკი წინაშე უფლისა კართა თანა კარვისა საწამებელისათა. 
12 და მოიღო სისხლისაგან ზუარაკისა და სცხო რქათა 
საკურთხეველისათა თითითა შენითა, ხოლო სხუაი იგი ყოველი 
სისხლი მოჰღუარო ხარისხსა თანა საკურთხეველისასა. 13 და 
მოიღო ყოველი ცმელი მუცლისზედაი და ყური ღვიძლისაი და 
ორნი თირკუმელნი და ცმელი იგი მის ზედაი და აკუმიო და 
დააგო საკურთხვველსა ზედა. 14 ხოლო ჭორცნი ზუარაკისანი 
და ტყავი მისი და სკორე მისი დასწუა გარეშე ბანაკისა, რამეთუ 
ცოდვისა არს. 12 და მოიყვანო ვერძი ერთი და დაასხნენ 
აჰრონ და ძეთა მისთა ყელნი მათნი თავსა ზედა ზუარაკისასა. 


16 და დაჰკლა ვერძი, და მომღებელმან სისხლისა მისისამან 
მოჰღუარო საკურთხეველსა ზედა გარემო. 17 და ვვრძი 
განჰკუეთო ორად განაწილებით და განჰრცხნე შინაგანნი მისნი 
და ფერკნი მისნი წყლითა და დაპსხნე ორგანკუეთილებითა 
ზედა თავისა თანა მისისა. 18 და აღიღო ვერძი სრულებით 
საკურთხეველსა ზედა და ყოვლად დასაწველ იყოს უფლისა 
სულად სულნელებისად. 137 და მოიბა ვერძი მეორე, დაასხნენ 
აჰრონ და ძეთა მისთა ყელნი თავსა ზედა ვერძისასა. 29 და 
დაჰკლა იგი და მოიღო სისხლისაგან მისისა და სცხო ცმელსა 
აჰრონის ყურისასა მარჯუენესა, და მწუერვალთა ყელისა 
მარჯუენისათა და მწუერვალთა ფერვკისა მარჯუენისათა და 
ცმელსა ყურისასა ძეთა მისთასა მარჯუენესა და მწუერვალთაი 
ჭკელთა მათთა მარჯუენეთასა, და მწუერვალთა ფერვთა მათთა 
მარჯუენეთასა, აპკურო სისხლი საკურთხეველსა. 21 და მოიღო 
სისხლთაგან საკურთხეველისა და ზეთისაგან საცხებელისა, და 
აპკურო აჰრონს ზედა და შესამოსელსა მისსა ზედა და ძეთა 
ზედა მისთა და შესამოსელსა ზედა ძეთა მისთასა მის თანა, და 
განწმიდნეს იგი და სამოსელი მისი და ძენი მისნი და 
სამოსელნი ძეთა მისთა მის თანა, ხოლო სისხლი ვერძისა 
მოჰღუარო საკურთხეველსა ზედა გარემოის. 22 და მოიღო 
ვერძისაგან ცმელი მისი და ცმელი დამფარველი მუცლისაი და 
ყური ღვძლისა და ორნი თირკუმელნი და მათ ზედა ცმელი და 
მარჯუენე მყარი, რამეთუ განსრულებაი არს მისი. 23 და პური 
ერთი ზეთისაგან და ლელანგოი ერთი ლანკლნისაგან 
უცომოთა დაგებულთასა წინაშე უფლისა. 24 და დააგნე 
ყოველნი ყელთა ზედა აჰრონისთა და ყელთა ზედა ძეთა 
მისთასა და განაჩინნე იგინი განჩინებად წინაშე უფლისა. 22 და 
მიითუალნეს იგინი ყელთაგან მათთა და აღიხუნე იგინი 
საკურთხეველსა ზედა ყოვლად დასაწველობისასა სულად 
სულნელებისად წინაშე უფალსა, ნაყოფება არს უფლისა. 29 და 
მოიღო მკერდი ვერძისაგან სრულებისასა, რომელ არს 
აჰრონისი, და განაჩინო იგი განჩინებად წინაშე უფლისა და 
იყოს შენდა ნაწილად. 27 და წმიდა-ჰყო მკერდი განჩინებული 
და მჭარი განჩინებისა, რომელი განჩინებულ არს და რომელი 


შეწირულ არს ვერძისაგან 28 სრულებისასა აჰრონისაგან და 
ძეთა მისთაგან შჯულად საუკუნოდ ძეთაგან ისრაცლისათა, 
რამეთუ არს განჩინებული ესე და განჩინებაი იყოს ძეთაგან 
ისრაცლისათა საკლველთაგან ცხორებისათა განჩინებული 
უფლისა. 29? და სამოსელი სიწმიდისა, რომელ არს აჰრონისსა, 
იყოს ძეთა მისთაცა მის თანა, ცხებად მათდა მათ შინა და 
განსრულებად ყელთა მათთა. 39 შვდ დღე შეიმოსდეს მათ 
მღდელი, ნაცვალი მისი, ძეთა მისთაგანი, რომელი შევიდოდის 
კარვად საწამებელად მსახურებად მის შორისთა წმიდათა. 31 
და ვერძი სრულებისა მოიღო და შეაგბო ყკორცი მისი ადგილსა 
წმიდასა. 32 და შეჭამნენ აჰრონ და ძეთა მისთა ყორცნი 
ვერძისანი და პურნი ლაკნისანი, კართა თანა კარვისა 
საწამებელისათა შეჭამნენ იგინი. 33 რომელთა შინა წმიდა 
იქმნნეს, მათ შინა სრულ იქმნნეს ყელნი მათნი და განწმდეს 
იგინი და სხუა ნათესავმან არა ჭამოს მათგან, რამეთუ არიან 
წმიდა. 34 ხოლო უკუეთუ დაშთეს ყორცთაგან სრულებისათაისა 
და პურთაგან ვიდრე განთიადმდე, დასწუა იგი ცეცხლითა და 
სხუანი არა იჭამნენ, რამეთუ სიწმიდენი არიან. 35 და უყვნენ 
აჰრონს და ძეთა მისთა ყოველნი, რაოდენნი გამცნენ შენ. 
შვდთა დღეთა განასრულნე ყჭყელნი მათნი. 39 და ყბოი ცოდვისა 
ჰქმნა დღესა განწმედისასა და წმიდა-ჰყო საკურთხეველი 
განწმედითა შენითა მას ზედა და სცხო მას. 37 შვდთა დღეთა 
განსწმიდო საკურთხეველი და წმიდა-ჰყო იგი და იყოს 
საკურთხეველი წმიდაი წმიდისა. ყოველი, რომელი შეეხოს 
საკურთხვველსა, განწმდეს. 38 და ესენი არიან, რომელნი 
ჰქმნნე საკურთხეველსა ზედა ტარიგნი წელიწდეულნი უბიწონი, 
ორნი დღესა შინა მიმდემად ნაყოფებად სამიმდემოდ. 33 კრავი 
ერთი ჰყო ცისკრად და კრავი მეორე ჰყო მიმწუხრი. 49 და 
მეათედი სამინდოისა შესუარული ზეთითა წმიდითა ერთსა 
კრავსა თანა მეოთხედი სათუელისაი საღვნისაი კრავსა ერთსა. 
41 და კრავი მეორე ჰქმნა მიმწუხრი მსხუერპლისაებრ 
საცისკროისა და შეწირვისაებრ მისისა ჰქმნა სულად 


სულნელებისად. 42 ნაყოფებად უფლისა მსხუერპლი 
სამიმდემო ნათესავსა შინა თქუენსა კართა ზედა წინაშე 


უფლისა კარვისა საწამებელისათა, რომელთა შორის გეცნობო 
შენ მუნ ვიდრე ზრახვადმდე შენდა. 43 და უბრძანებდე მუნ ძეთა 
ისრაცლისათა და განვწმიდნე მე დიდებითა ჩემითა. 44 და 
განვწმიდო კარავი წამებისა და საკურთხეველი, და აჰრონ და 
ძენი მისნი განვწმიდნე მღდელობად ჩემდა. 4? და წოდებულ 
ვიქმნე ძეთა ზედა ისრაცლისათა და ვიყო მე მათდა ღმერთ, 45 
და ცნან, ვითარმედ მე ვარ უფალი ღმერთი მათი ქუეყანით 
ეგვპტით, წოდებად მათ ზედა და ღმერთ მათდა ყოფად. “7 


თავი 30 


1 და ჰქმნე საკურთხეველი საკუმეველისა ძელთაგან 
ულპოლველთა. ? და ჰქმნა იგი წყრთეულ სიგრძით და 
წყრთეულ სივრცით, მოთხვთ იყოს იგი, და ორ წყრთეულ 
სიმაღლედ. მისგანვე იყვნედ რქანი მისნი და ოქროვან. 3 ჰყო 
იგი ოქროითა წმიდითა იატაკი მისი და კედელნი მისნი 
გარემოის და რქანი მისნი, უქმნნე მას ღულარჭნილი გვრგვნი 
ოქროისა გარემოის. 4 და ორნი კარშიკნი ოქროისანი წმიდანი 
უქმნნე მას ღულარჭნილსა ქუეშე გვრგვნსა მისსა ორნი კიდენი 
52 უქმნნე ორთა ზედა გუერდთა, იყუნენ მარწუხად კუერთხებნი, 
რათა აღიღოდიან იგინი მით. 95 და კუერთხნი იგი ჰქმნნე 
ძელთაგან ულპოლველთა და შეჰმოსნე იგინი ოქროითა. 7 და 
დასდგა იგი წინაშე კრეტსაბმელისა, რომელი არს კიდობანსა 
ზედა საწამებელთასა, რთმელთა შინა გეცნობებოდი მე შენ 
მუნ. 8 და აკუმიოს მას ზედა აჰრონ საკუმეველი შეზავებული 
წყლითა განთიად-განთიად, რაჟამს განჰმზადებდეს 
სასანთლეთა, აკუმიოს მას ზედა სამარადისოდ. ? და რაჟამს 
აღანთებდეს აჰრონ სასანთლესა, მწუხრი აკუმიოს მას ზედა 
საკუმეველი სამიმდემო მარადის წინაშე უფლისა ნათესავსა 
შინა მათსა. 19 და არა აღვიდეს მას ზედა საკუმეველი სხუა, 
ნაყოფებაი, მსხუერპლი და შესაწირავი არა შეწირულ იქმნნეს 
მას ზედა. 11 და ლხინება-ყოს აჰრონ რქათა მისთა ზედა 
ერთგზის წელიწადსა შინა სისხლისაგან განსაწმედელისა 
ცოდვათასა სალხინებელისა, ერთსა ჯერსა წელიწადისასა 
განწმიდოს იგი ნათესავსა შინა მათსა, რამეთუ წმიდაი წმიდათა 
უფლისა არს. 12 და თქუა უფალმან მოსეს მიმართ მეტყუელმა: 
უკუეთუ მოიღო შენაკრები ძელთაგან ისრაცლისათა მოხედვასა 
შინა მათსა და მისცეს კაცად-კაცადმან საჭყსარი სულისა თვსისა 
უფალსა. და არა იყოს მათ შორის დაცემაი მოხედვასა შინა 
მათსა. 13 და ესე არს, რომელი მისცენ, რომელნი თანა 
წარიჭდიდენ მოხედვასა, ნახევარი დიდრაქმისა, რომელ არს 
სიწმიდე დიდრაქმისაებრ, ოცი დანგი არს დიდრაქმაი, ხოლო 


კერძოი დიდრაქმისა სახარკოი უფლისაი. 14 ყოველი, რომელი 
წარიჭდიდეს მოხედვასა მას ოცით წლითგანი და უზეშთაესი, 
მისცენ სახარკოი უფალსა. 12 მდიდარმან არა შემატოს და 
მკოდოვანმან არა დააკლოს. 16 ნახევრისაგან დიდრაქმისა მი- 
რა-სცემდით უფალსა სახარკოისა ძენი ისრაილისანი 
ლხინებისათვს სულთა თქუენთასა და მოიღო ვეცხლი 
სახარკოისა ძეთაგან ისრაცლისათა და მისცე იგი საქმარად 
კარვისა საწამებელისა. და იყოს ძეთათვს ისრაცლისათა 
მოსაჭსენებელად წინაშე უფლისა ლხინებისათვს სულთა 
მათთასა. 17 და იტყოდა უფალი მოსეს მიმართ მეტყველი: 18 
ქმენ ემბაზი რვალისა და ხარისხი მისი რვალისა დასაბანელად 
დასდგა იგი შორის კარვისა საწემებელისა და შთაასხა მას შინა 
წყალი. 1? დაიბანოდიან აჰრონ და ძენი მისნი მისგან ყელთა 
მათთა და ფერჭთა მათთა. 29 რაჟამს შევიდოდინ კარვად 
საწამებელისად, დაიბანოდინ წყლითა, რათა არა მოკუდენ, ანუ 
რაჟამს მოუჭდებოდინ საკურთხეველსა მსახურებად და 
შეწირვად უფლისა ყოვლად დასაწველთა. დაიბანოდინ ჭჟელთა 
მათთა და ფერჭთა მათთა წყლითა. 21 და არა მოკუდენ და იყო 
მათდა და ნათესავთა მისთა. 22 და იტყოდა უფალი მოსეს 
მიმართ მეტყუელი: 23 და შენ მოიხვენ სულნელი ყვავილი 
ზმვრნისა რჩეულისა ხუთასი სიკილა და კინამო სულნელთა 
ნახევარი მისი - ორის და ერგასისი და საკუმეველი და კალამი 
სულნელთა - ორის და ერგასისი. 24 და ირეოს ხუთასი სიკილაი 
წმიდისა და ზეთი ზეთთაგან სათველი ერთი. 25 და ჰქმნე იგი 
ზეთი საცხებელი წმიდაი მიჰრონად მიჰრონობითად 
ნაყელოვნებად მემიჰრონისად, ზეთი ცხებისა წმიდა იყოს. 29 
და სცხო მისგან კარავსა წამებისასა და კიდობანსა მას 
საწამებელისა, 27 და საკურთხეველსა და ყოველთა ჭურჭელთა 
მისთა, სასანთლესა და ყოველთა ჭურჭელთა მისთა და 
საკურთხეველსა საკუმეველთასა, საკურთხეველსა ყოვლად 
დასაწველთასა, და ყოველთა ჭურჭელთა მათთა. 28 და 
ტრაპეზსა ყოვლად დასაწველთასა, და ყოველთა ჭურჭელთა 
მისთა და საბანელსა და ხარისხსა მისსა. 29? და განწმიდნე 
იგინი და იყავნ წმიდაი წმიდათა. ყოველი, რომელი შეეხოს 


მათ, წმიდა იქმნეს. 3?– და აჰრონს და ძეთა მისთა სცხო და 
წმიდა-ჰყვნე იგინი მღდელობად ჩემდა. 31 და ძეთა 
ისრაცლისათა ჰრქუა მეტყუელმან: ზეთი, საცხებელი ცხებისა, 
წმიდა იყოს ესე თქუენდა უკუნისამდე. 32 და ყორცსა კაცისასა 
არა შეეხოს და მსგავსად შეზავებულობისა მისისა ჰქმნე 
ეგრეთვე, რამეთუ წმიდა არს და სიწმიდე იყოს თქუენდა. 33 
რომელმან ქნეს ეგრეთვე და რომელმან უქმნეს უცხოთესლსა, 
მოისპოს იგი ერისგან თვსისა. 34 და ჰრქუა უფალმან მოსეს: 
მოიღე შენ სუნელი შტახსი და ფრჩხილი და ბანე და გუნდრუკი 
მჭვინარე სწორ-სწორი იყოს. 35 და ჰქმნე იგი საკუმეველად 
მენელსაცხებელთა ქმნულად ნელსაცხებლის მგბოლველთად, 
აღზავებული განრჩეული წმიდაი. 30 და მოჰგალო ამისგან 
წვლილად და დასდვა იგი წინაშე საწამებელთასა და კარსა მას 
კარისა საწამებელისასა, ვინაი-იგი გამოგეცხადოდი მენ, 
წმიდაი წმიდათა იყოს საკურთხეველი იგი თქუენდა ამის 
ქმნულებისაებრ. 37 არა ჰქმნათ თავისა თქუენისა სხუა0 
საკუმეველი, სიწმიდე უფალი იყოს თქუენდა. 38 კაცმან, 
რომელმან ქმნეს ეგრევე, ვითარცა იყნოსა იგი, წარწყმდეს იგი 
ერისაგან თვსისა. 


თავი 31 


1 ეტყოდა უფალი მოსეს და ჰრქუა: 2 აჰა ეგერა, მიწოდებიეს 
სახელით ბესელიელ, ძე ურისი, რომელი-იგი არს ოვრაი 
ტომისაგან იუდასი. 3 და აღვავსო იგი სულითა საღმრთოითა, 
სიბრძნითა და მეცნიერებითა, ყოვლითა საქმითა. 4 
განზრახვად და ხუროთმოძღვევრებად საქმედ ოქროისა მის და 
ვეცხლისა და რვალისა. ? და იაკინთისა და ძოწეულისა, და 
მეწამულისა მის სთულისა და ზეზისა მის ძახილისა 
სამსახურებელისა მის, და საქმისა მისა ძელით ხუროობისა 
საქმედ, ყოვლისავე საქმისაებრ. 5 და მე მივსცე მას ელიაბ, ძე 
აქისამაქისი, ტომისაგან დაანისა და ყოველსა გულისხმის- 
მყოფელსა გულითა მივეც მეცნიერებაი, და ქმნენ ყოველი, 
რომელი გიბრძანე შენ. 7 კარავი იგი საწამებელისაი და 
კიდობანი იგი შჯულისა და სალხინებელი მას ზედა და 
შესამზადებელი იგი კარვისაი. 8 საკურთხეველები და ტაბლა 
და ყოველი ჭურჭელი მისი, და სასანთლენი წმიდაი და 
ყოველნი ჭურჭელნი მისნი და საკურთხეველი საკუმეველთა. 9? 
და საკურთხეველი შესაწირავთა და ყოველი ჭურჭელი მისი და 
საბანელი და ხარისხი მისი. 19 და შესამოსელი 
ქვესამსახურებელი სიწმიდისანი და სამოსელნი იგი, 
სამსახურებელნი აჰრონისი და სამოსელნი იგი ძეთა მისთანი 
სამღდელოდ ჩემდა. 11 და ზეთი იგი ცხებულებისა და 
საკუმეველი იგი შეზავებული სიწმიდისა მსგავსად ყოვლისა, 
რომელი გიბრძანე შენ, ქმნენ ყოველთაებრ, რომელთა მე 
გამცნებდ შენ ქმნად. 12 და იტყოდა უფალი მოსეს მიმართ 
მეტყველი: 13 შენ ეტყოდე ძეთა ისრაცლისათა და არქუ: 
ეკრძალენით და შაბათი ჩემი დაიმარხენით, რამეთუ იგი 
სასწაული ჩემდამო და თქუენ შორის და ნათესავთა თქვენთა, 
რათა სცნათ, რამეთუ მე ვარ უფალი, რომელმან განგწმიდენ 
თქუენ. 1“ დაიმარხეთ შაბათი ჩემი, რამეთუ წმიდაი არს 
უფლისა მიერ თქუენ შორის, რომელმან შეაგინოს იგი, 
სიკუდილითა მოკუდეს და ყოველმან, რომელმან ქმნეს საქმე 


მას შინა, მოისპოს სული იგი შორის ერისა მის. 12 ექუს დღე 
იქმოდე საქმესა შენსა, ხოლო დღე იგი მეშვდე განსუენება არს, 
წმიდაი უფლისაი. ყოველმან, რომელმან ქმნეს საქმე მას 
დღესა, სიკუდილითა მოკუედინ. 19 და დაიმარხედ ძეთა 
ისრაცლისათა შაბათისა მის. ყოფად მისა ნათესავთა მათ 
შორის სჯულად საუკუნოდ. 17 შორის ჩემსა და შორის ძეთა 
ისრაცლისათა სასწაული არს ჩემ წინაშე საუკუნო, რამეთუ 
ექუსთა დღეთა ქმნა უფალმან ცა და ქუეყანაი და დღესა 
მეშვდესა დააცადა. 18 და მოსცა უფალმან მოსეს, რაჟამს 
დასცხრა სიტყუად მისა მთასა მას ზედა სინასა, ორნი იგი 
ფიცარნი ქვისანი დაწერილნი თითითა ღმრთისაითა. 


თავი 32 


1 და ვითარცა იხილა ერმან მან, რამეთუ დაყოვნა მოსე 
გარდამოსლვად მიერ მთით, შეკრბა ერი იგი აჰრონის ზედა და 
ჰრქვეს მას: აღდეგ და მიქმენ ჩუენ ღმერთნი, რომელნი 
წინაგვძღოდიან ჩუენ, რამეთუ კაცსა მას მოსეს, რომელმან 
გამომიყვანა ჩუენ ქუეყანით ეგვპტით, არა ვიცით, რაი შეემთხვა 
მას. 2 და ჰრქუა მათ აჰრონ: გამოუღეთ საყურები ოქროისა 
ყურთაგან ცოლთა თქუენთა და ასულთაგან თქუენთა და 
მომართვით აქა. 3 და გამოიყადა ყოველმან ერმან საყურები 
ოქროისა ყურთაგან მათთა და მოართვეს აჰრონს. 4“ და მოიღო 
იგი ყელთაგან მათთა და გამოუქმნა იგი გამოწერით და შექმნა 
ქკბო გამოდნობილად დასხმით. და თქვეს: ესე არიან ღმერთნი 
შენნი, ისრაილ, რომელთა გამოგიყძყვანეს შენ ქუეყანით 
ეგვპტით. ? და იხილა აჰრონ და უშენა საკურთხეველი წინაშე 
მისა და ქადაგი განავლინა მათა აჰრონ და ჰრქუა: 
დღესასწაული არს უფლისაი ხვალე. 9 და აღიმსთო 
ხვალისაგან და შეწირა მსხვერპლები. და მოიღო შესაწირავი 
ცხორებისა და დასხდა ერი იგი ჭამად და სუმად და აღდგეს 
სიმღერად. 7 და ეტყოდა უფალი მოსეს და ჰრქუა: 
გარდაგვალე ადრე ამიერ, რამეთუ უშჯულო იქმნა ერი შენი, 
რომელი გამოიყვანე ქუეყანით ეგვპტით. 8 და გარდაყდეს 
ადრე გზისა მისგან რომელი ამცენ მათ, იქმნეს თავისა მათისა 
კბოი გამოდნობილი და თაყუანის-სცეს მას და თქვეს: ესე 
არიან ღმერთნი შენნი, ისრაცლ, რომელმან აღმოგიყუანა შენ 
ქუეყანით ეგვპტით. ? და ჰრქუა უფალმან მოსეს: ვიხილე ერი 
იგი, აჰა, ერი ქედფიცხელი არს. 19 და აწ მიტევე მე და 
განვრისხნე გულისწყრომითა დიდითა. და აღვკოცნე იგინი და 
გყო შენ ნათესავად დიდად. 11 და ევედრა მოსე უფალსა 
ღმერთსა და ჰრქუა: რაისათვს განრისხნები ერსა შენსა ზედა 
გულისწყრომითა შენითა, რომელი აღმოიყვანე ქუეყანით 


ეგვპტით ძალითა დიდითა და მკლავითა მაღლითა? 12 ნუუკუე 
თქუან მეგვპტელთა მათ, ვითარმედ ზაკვთ განიყვანა იგინი 


ღმერთმან მოწყვედად მთათა ზედა და აჭოცად მათა ქუეყანით, 
დასცხერ რისხვსაგან გულისწყრომისა შენისა და ლხინება-ყავ 
უკეთურებისა მისთვს ერისა შენისა. 13 მოივსენე აბრაჰამისი, 
ისაკისი და იაკობისი, მსახურთა შენთა, რომელთა-იგი ეფუცა 
თავისა შენისა, ეტყოდე და ჰრქვ: ფრიად განვამრავლო 
ნათესავი თქუენი, ვითარცა ვარსკულავნი ცისანი სიმრავლითა 
და ყოველი ესე ქუეყანაი, რომელ სთქუ, მიცემად ნათესავსა 
მათსა, და დაიპყრან იგი უკუნისამდე. 14 და ლხინებაი-ყო 
ბოროტისა მისთვს ერისა, რომელ თქუა ყოფად მათდა. 12 
მოიქცა მოსე და გარდამოვიდოდა მიერ მთით და ორნი იგი 
ფიცარნი წამებისანი ყჟელთა მისთა, ფიცარნი ქვისანი, 
რომელნი წერილ იყო ორკერძოვე (იმიერ და ამიერ), 15 
ფიცარნი იგი ქნულნი ღმრთისანი იყვნეს და წერილი იგი იყო 
წერილი ღმრთისაი გამოდგმულ ფიცართა მათ. 17 და ესმა 
ისოს, ძესა ნავესასა, ყმაი იგი ერისა მის და ჰრქუა მოსეს: ყმა0 
ბრძოლისა მესმის ბანაკსა მას. 18 და ჰრქუა: არა არს ყმაი ესე 
მთავართაგან ძლევისა, არამედ ჟმალ განცხრომისა. 19 და 
ვითარცა მოეახლა ბანაკსა მას, იხილა ვბოი იგი და მწყობრი 
და განრისხნა მოსე გულისწყრომითა და განუტევა ყელთაგან 
თვსთა ორნი იგი ფიცარნი და შემუსრნა იგინი მთასა მას ქუეშე. 
20 და ყბოი იგი, რომელ ქმნეს, დაწვა იგი ცეცხლითა, 
დამუსრნა წვლილად და შთააბაბნია იგი წყალსა და ასვა იგი 
ძეთა ისრაცლისათა. 21 და ჰრქუა მოსე აჰრონს: რაი გიყო 
ერმან ამან, რამეთუ მოაწიე მათ ზედა ცოდვაი დიდი. 22 და 
ჰრქუა აჰრონ მოსეს: ნუ განრისხნები, უფალო, რამეთუ შენ უწყი 
სლვა ერისა ამის. 23 რამეთუ მრქუეს მე: მიქმნენ ჩუენ 
ღმერთნი, რომელნი წინამიძღოდიან ჩუენ. რამეთუ მოსე, კაცი 
იგი, რომელმან გამომიყვნა ჩუენ ეგვპტით, არა ვიცით, რა0 
შეემთხვა მას. 24 და ვარქუ მათ: ვის აქუს ოქროი, გამოიღენ. და 
მომცეს მე და შევაბნიე ცეცხლსა და გამოჰვდა ვბო ესე. 25 და 
ვითარცა იხილა მოსე ერი, რამეთუ განქარდეს და რამეთუ 
განაქარვა იგინი აჰრონ მოსაცხრომელად მტერთა მათთა. 29 
დადგა მოსე ბჭეთა თანა ბანაკისათა და თქუა: ვინ არს უფლისა 
კერძო, მოვედინ ჩემდა. და შეკრბეს მისა ყოველნი ძენი 


ლევისანი. 27 და ჰრქუა მათ: ამას იტყვს უფალი, ღმერთი 
ისრაცლისა: შეიბ კაცად-კაცადმან მახვლი წელთა მისთა და 
განვლეთ და მოაქციეთ ბჭით ბჭედ ბანაკისა მაგისაგან და 
მოკალნ კაცად-კაცადმან ძმა თვსი და კაცად-კაცადმან მოყუასი 
თვსი და კაცად-კაცადმან მახლობელი თვსი. 28 და ყვეს ძეთა 
ლევისათა, ვითარცა ეტყოდა მათ მოსე და დაეცნეს მას დღესა 
შინა ოცდასამი ათასი კაცი. 29 და ჰრქუა მათ მოსე: 
აღასრულეთ ყელითა თქუენითა დღეს უფლისა მიმართ კაცად- 
კაცადმან ძესა თვსსა ზედა და ძმასა მოცემად თქუენდა 
კურთხევისა. 39 და იყო ხვალისაგან და ჰრქუა მოსე ერსა მას: 
თქვენ სცოდეთ ცოდვა დიდი და აწ აღვიდე მე ღმრთისა, რათა 
გილხინოს ცოდვათა თქუენთათვს. 31 მიაქცია მოსე უფლისა და 
ჰრქუა: გევედრები, უფალო, ცოდა ერმან ამან ცოდვა დიდი და 
იქმნეს თავისა თვსისა კერპნი ოქროისანი და აწ მი-თუ-უტევებ 
ცოდვათა მათთა, მიუტევენ. 32 უკუეთუ არა, აღმჟყოცე მეცა 
წიგნსა მისგან, რომელსა დამწერე. 33 და ჰრქუა უფალმან 
მოსეს: რომელმან ცოდა, აღვჭოცე იგი წიგნისაგან ჩემისა. 34 
ხოლო აწ ვიდოდე და წარუძეღუ ერსა მაგას ადგილსა მას, 
რომელსა გარქუ შენ. აჰა ესერა, ანგელოზი ჩემი წარგიძღვეს 
წინაშე პირსა შენსა, რომელსა დღესა მოვხედო, მოვყადო მათ 
ზედა ცოდვა მათი. 35 და მოვსრა მე უფალმან ერისა მისგან 
კბოისა მის საქმისათვს, რომელი-იგი ქმნა აჰრონ. 


თავი 33 


+ და ჰრქუა უფალმან მოსეს: გვალე, აღვედ შენ და ერი ეგე 
შენი, რომელი გამოიყვანე ქუეყანით ეგვპტით ქუეყანასა მას, 
რომლისათვს ვეფუცე აბრაჰამს, ისაკს და იაკობს და ვარქუ: 
ნათესავსა თქუენსა მივსცე იგი. 2 და თანამივავლინო 
ანგელოზი ჩემი უწინარეს შენსა და განასხნეს ქანანელნი იგი 
და ამორეველნი, ქეტელნი, და ფერეზელნი, და ეველნი, და 
გერგესეველნი, და იობოსელნი. 3 შეგიყვანო შენ ქუეყანასა 
მას, რომელსა გამოსდის სძე და თაფლი, ხოლო მე არა 
აღვიდე თქუენ თანა, რამეთუ ერი ეგე ქედფიცხელ არს, რათა 
არა აღვყოცნე იგინი გზასა ზედა. 4 და ესმა ერსა მას სიტყვა0 
ესე ბოროტი და იგლოვდეს გლოვით და არა აღიღეს კაცთა 
მათ გვამნი. 2 და ჰრქუა უფალმან მოსეს: არქუ ძეთა 
ისრაცლისათა: თქუენ ერი ქედფიცხელ ხართ. ეკრძალენით, 
ნუუკუე წყლულება სხუაცა მოჰჭვდეს თქუენ ზედა და აღგკოცნე 
თქუენ და აწ განიძარცვეთ სამოსელი დიდებისა თქუენისა და 
სამკაულები და გიჩვენო თქუენ, რაი-იგი გიყო თქუენ. 9 და 
განიძარცვეს ძეთა ისრაცლისათა სამკაულები მათი და 
სამოსელი მთასა მას ქორებს. 7 და მოიღო მოსე კარავი იგი 
მისი და აღმართა იგი გარეშე ბანაკსა მას. და ეწოდა მას 
კარავი საწამებელი. და იყო, ყოველი რომელი ეძიებდა 
უფალსა, განვიდოდა კარავსა მას გარეშე ბანაკსა მას. 8 და 
რაჟამს შევალნ მოსე ბანაკსა მას, გარე დგა ერი იგი და 
იხედავნ კაცად-კაცადი კარავსა თვსისაით და ხედვიდიან მი- 
რაი-ვალნ მოსე, ვიდრემდის შევიდის კარავსა მას. ? და 
ვითარცა შევიდის მოსე კარავსა მას, გარდამოვდის სუეტი იგი 
ღრუბლისა და დადგის კართა თანა მის კარვისათა და ეტყვნ 
უფალი მოსეს. 19 და ჰხედვიდა ყოველი იგი ერი სუეტსა მას 
ღრუბლისასა, მდგომარესა კართა ზედა მის კარვისათა. და 
დგან ყოველი იგი ერი და თაყუანის-სცის კაცად-კაცადმან 
კარით კარვისა თვსისაით. 11 და ეტყოდა უფალი მოსეს 
პირისპირ, ვითარცა-იგი ვინ ზრახავს თვსსა მეგობარსა და 


მოივლინის ბანაკად. ხოლო მსახური იგი მოსესი, ისო ჭაბუკი, 
არა გამოვიდის კარვით. 12 და ჰრქუა მოსე უფალსა: აჰა, შენ 
მეტყვ აღყვანებასა ამის ერისასა და შენ არა გამომიცხადე ვის- 
იგი მოავლინებ ჩემდა. ხოლო შენ მარქუ: გიცი შენ უფროის 
ყოველთასა და მადლი გაქუს ჩემ მიერ. 1? უკუეთუ ვჰპოვე 
მადლი შენ წინაშე, გამომიცხადე მე თავი შენი და 
განცხადებულად გიხილო მენ, რათა ვსცნა მე, ვითარმედ 
ვჰპოვე მადლი წინაშე შენსა და გულისხმა-ვყო, ვითარმედ შენი 
არს ნათესავი ესე. 1“ და ჰრქუა უფალმან მოსეს: მე თავადი 
წინაწარგიძღვე და შეგიყვანო შენ. 12 და ჰრქუა უფალსა მოსე: 
უკუეთუ შენ არა მოხვალ ჩუენ თანა, ნუ აღმიყვანებ ჩუენ ამიერ. 
16 და ვითარმედ საცნაურ იყოს ჭეშმარიტად, რამეთუ ვჰპოე 
მადლი წინაშე შენსა, არამედ მოსლვასა მას შენსა ჩუენ თანა 
ვიდიდნეთ მე და ესე უფროს ყოველთა ნათესავთა, რომელნი 
არიან ქუეყანასა ზედა. 17 ჰრქუა უფალმან მოსეს: ეგეცა 
სიტყუაი, რომელი სთქუ, ვყოვე, რამეთუ გიპოვნიეს მადლი 
წინაშე ჩემსა და გიცი შენ უმეტეს ყოველთასა. 18 და ჰრქუა 
მოსე უფალსა: მიჩვენე დიდებაი თავისა შენისა. 19 ჰრქუა 
უფალმან მოსეს: მე წარვიდე წინაშე შენსა დიდებითა ჩემითა 
და უწოდი სახელითა უფლისაითა წინაშე შენსა. და შევიწყალო, 
რომელი შევიწყალო და შევიწნარო, რომელი შევიწყნარო. 29 
და ჰრქუა უფალმან მოსეს: ვერ ძალ-გიც პირისა ჩემისა 
ხილვად, რამეთუ არა არს კაცი, რთმელმან იხილა პირი ჩემი 
და ცხონდა. 21 და ჰრქუა უფალმან: აჰა ესერა, ადგილი შენ 
წინაშე და სდგე შენ კლდესა ზედა. 22 რაჟამს წარვიდოდის 
დიდებაი ჩემი, დაგდვა შენ ყჟურელსა კლდისასა და დაგფარო 
შენ ყელითა ჩემითა შენ ზედა, ვიდრემდე წარვიდე. 23 და 
აღვიღო ყელი ჩემი და მაშინ იხილო ზურგით ჩემსა, ხოლო 
პირი ჩემი ვერ იხილო. 


თავი 34 


1 პრქუა უფალმან მოსეს: გამოჰქმნენ თავისა შენისა ორნი 
ფიცარნი, ვითარცა-იგი პირველნი და აღმოვედ ჩემდა მთასა 
ამას, და დავსწერნე ფიცართა სიტყუანი იგი, რომელნი წერილ 
იყვნეს პირველთა მათ ფიცართა, რომელნი შეჰმუსრენ. 2 და 
იყავ შენ განმზადებულად განთიადისა და აღმოხვდე მთასა 
სინასა და დასდგე მუნ მწუერვალსა მთისასა. 3 და ნუ ვინ 
აღმოვალნ შენ თანა და ნუ ვინ იპოვებინ ყოველსა მას მთასა 
და საცხოვარი და ზროხა ნუ ძოვნ მახლობელად მთასა მას. 4 
და გამოთალნა მოსე ორნი იგი ფიცარნი ქვისანი, ვითარცა-იგი 
პირველნი და აღიმსთო განთიად და აღვიდა მთასა მას სინასა, 
ვითარცა-იგი უბრძანა მას უფალმან. და მიიხუნა მოსე მის თანა 
ორნი იგი ფიცარნი ქვისანი. ? და გარდამოყდა უფალი 
ღრუბლითა და დგა მოსე მუნ და ხადა სახელი უფლისაი. 9 და 
წარმოვიდა უფალი წინაშე მისსა და უწოდა: უფალი ღმერთი, 
მოწყალე, შემწყნარებელ, სულგრძელ, დიდად მოწყალე და 
ჭეშმარიტ. 7 რომელმან დამარხის სიმართლე და ყვის 
წყალობა ათასამდე ნათესავად. და აჰყოცის უსჯულოებანი და 
სიცრუენი და ცოდვანი და თანამდებნი იგი არა განწმიდის და 
მოჰვადნის ცოდვანი მამათანი შვილთა ზედა და 
შვილისშვილთა მესამედ და მეოთხედ ნათესავადმდე. 8 და 
ისწრაფა მოსე, მოდრკა და თაყუანის-სცა უფალსა 
ქუეყანასაზედა. ? და ჰრქუა: უკუეთუ ვჰპოვე მადლი წინაშე 
შენსა, მოვედინ უფალი ჩუენ თანა, რამეთუ ერი ესე 
ქედფიცხელ არს, და გვლხინებდე შენ ცოდვათა და 
უშჯულოებათა ჩუენთა შენდად. 19 და ჰრქუა უფალმან მოსეს: 
აჰა ესერა, მე აღგითქუამ შენ აღთქუმასა წინაშე ყოვლისა 
ერისა შენისა და ვქმნე დიდებული, რომელი არა ყოფილ არს 
ყოველსა ქუეყანასა. და იხილოს ყოველმან ნათესავმან მაგან, 
რომელთა შორის ხარ შენ საქმედ უფლისა. 11 რამეთუ 
საკვრველ იყო, რომელ გიყო შენ, ეკრძალე ყოველსა, 
რომელსა გამცნებ შენ, და აჰა, მე განვასხნე პირისაგან 


თქუენისა ამორეველნი იგი, და ქანანელნი, და ქეტელნი, და 
ფერეზელნი, და ეველნი, და გერგესეველნი, და იაბოსელნი. 12 
ეკრძალე თავსა შენსა, ნუუკუე აღუთქუა აღთქუმა მკვდრთა 
თანა მის ქუეყანისათა, რომელსა-იგი შეხვალ შენ, ნუუკუე 
გექმნეს საცთურ. 13 ბომონნი მათი დაარღვე და ძეგლები მათი 
შეჰმუსრენ, და სერტყები მათი მოჰკაფენ და 
გამოქანდაკებულნი იგი ღმერთთა მათთანი დაწვენ ცეცხლითა. 
14 რამეთუ არა ყელ-გეწიფების თქუენ თაყუანის-ცემად 
ღმერთთა უცხოთა, რამეთუ უფალი ღმერთი მოშურნე სახელი 
არს, ღმერთი მოშურნე არს. 12 ნუუკუე აღუთქუა აღთქუმა0 
მკვდრთა მის ქუეყანისათა და ისიძვდეთ კუალსა მას შედგომად 
ღმერთთა მათთასა, დაუკლვიდენ კერპთა მათთა, და 
გხადოდიან შენ და სჭამო შენ ნაკერპავი იგი მათი. 19 და 
მოჰგვარნეთ ასულნი მათნი ძეთა თქუენთა, და ასულნი თქუენნი 
მისცნეთ ძეთა მათთა, და ისიძვდენ ასულნი შენნი შემგომად 
კერპთა მათთა, და ძენი შენნი ისიძვდენ შედგომად კერპთა 
მათთა. 17 და ღმერთნი გამოდნობილი არა იქმნეთ. 18 და 
დღესასწაული უცომოებისა თქუენისა დაიმარხეთ. შვდ დღე 
სჭამო უცომოი, ვითარცა-იგი გამცენ ჟამსა მას ოდენ თთუესა 
მას ახალსა, რამეთუ თთუესა მას ახალსა გამოხვედ შენ 
ქუეყანით ეგვპტით. 1? ყოველმან, რომელმან პირველად 
განაღოს საშოი წულან, ჩემი არს. 29 პირმშოი ზროხათა და 
პირმშოი ცხოვართა და პირმშოი კარაულისაი ივსნე ცხოვართა, 
უკუეთუ არა ივსნე, სასყიდელი მისცე მისი. ყოველი პირმშოი ძე 
შენი იყსნე. არა მეჩუენო წინაშე ჩემსა ცალიერი. 21 ექუს დღე 
იქმოდე და მეშვდესა დღესა დააცადე თესლი შენი და სამკალი 
შენი დააცადე. 22 დღესასწაული იგი ჩემი შვდეულთაი ჰყო 
დასაბამსა იფქლის მკასა, დღესაწაული ნაყოფის შეკრებისაი, 
განსაზოგებელისა წელიწდისასა. 23 სამგზის წელიწადსა 
ეჩუენოს ყოველი პირმშოი შენი წინაშე უფლისა ღმრთისა 
ისრაცლისა. 24 რაჟამს განვასხნე ნათვსავნი იგი პირისაგან 
შენისა და განვავრცნე საზღვარნი შენნი, არავის გულმან 
უთქუას ქუეუანისათვს შენისა, რაჟამს აღხვდოდე შენ 
შემთხუევად წინაშე უფლისა ღმრთისა შენისა სამგზის 


წელიწადსა. 22 არა დაჰკლა ცომსა ზედა სისხლი საკლველთა 
ჩემთაი. და არა დაადგრეს განთიადმდე საკლველი 
დღესასწაულისა მის ვნებათა. 295 პირველი ნაყოფი ქუეყანისა 
შეიღო ტაძრად უფლისა ღმრთისა შენისა. არა შეაგბო კრავი 
სძითა დედისა თვსისათა. 27 ჰრქუა უფალმან მოსეს: დაწერენ 
თავისა შენისა სიტყუანი ესე, რამეთუ ამათ სიტყვათა ზედა 
დაგიდებ შენ საშჯელსა ისრაცლისასა. 28 და იყო მუნ მოსე 
წინაშე უფლისა ორმეოც დღე და ორმეოც ღამე. პური არა ჭამა 
და წყალი არა სუა და აღწერნა სიტყუანი ესე სჯულისანი 
ფიცართა ათნი იგი სიტყუანი. 2? და ვითარცა გარდამოვიდა 
მოსე მთისა მისგან სინაისა, და ორნი ფიცარნი იგი ჟელთა შინა 
მოსესთა და გარდამო-რა-ჰყდა მიერ მთით მოსე, არა უწყოდა, 
რამეთუ დიდებულ იყო ფერი პირისა მოსესი სიტყვთა მით 
მისითა ღმრთისა მიმართ. 39 და იხილა აჰრონ და ყოველთა 
ძეთა ისრაცლისათა მოსე. და იყო დიდებულ წინაშე ფერი 
პირისა მოსესი. და შეეშინა მიახლებად მისა. 31 და უწოდა მათ 
მოსე და მოიქცეს მისა აჰრონ და ყოველნი მთავარნი 
კრებულისანი და ეტყოდა მათ მოსე. 32 და ამისა შემდგომად 
მოუჭდეს ძენი ისრაცლისანი და ამცნო მათ ყოველი, რაოდენსა 
ეტყოდა უფალი მოსეს მთასა ზედა სინასა. 33 და ვითარცა 
დასცხრა მოსე სიტყუად მათდა მიმართ, დაიბურა საფარველი 
პირსა მისსა. 34 და ოდეს შევალნ მოსე წინაშე უფლისა 
სიტყუად მისა, აღიყადის საბურველი იგი ვიდრე 
გამოსლვადმდე მისა და გამო-რა-ვიდის, ეტყვნ ყოველთა ძეთა 
ისრაცლისათა, რაოდენი უბრძანის უფალმან. 32 და იხილეს 
ძეთა ისრაცლისათა პირი მოსესი, რამეთუ დიდებულ იყო. და 
დაიბურის მოსე საფარველი პირსა მისსა ვიდრე შესლვადმდე 
მისა წინაშე უფლისა თანა ზრახვად მისსა. 


თავი 35 


1 და შეკრიბა მოსე ყოველი კრებული ძეთა ისრაცლისათა და 
ჰრქუა მათ: ესე სიტყუანი არიან, რომელნი თქუა უფალმან 
ყოფად მათდა. ? ექუს დღე იქმოდეთ საქმესა, ხოლო დღესა 
მის მეშვდესა განისუენო, წმიდა არს ესე შაბათი ესე 
განსუენებაი უფლისაი. ყოველმან, რომელმან ქმნეს საქმე მას 
შინა, სიკუდილითა მოკუედინ. 3 არა აღაგზნეთ ცეცხლი 
ყოველსავე სამკვდრებელსა თქუენსა დღესა შაბათსა, რამეთუ 
მე ვარ უფალი. “ ეტყოდა მოსე ყოველსა მას კრებულსა ძეთა 
ისრაცლისათა და თქუა: ესე სიტყუა არს, რომელი გიბრძანა 
უფალმან და თქუა: ? მოიღეთ თქუენ თავისა თქუენისა 
შესაწირავად უფლისა. ყოველმან, რომელმან დაიჯეროს 
გულითა, მოიღოს ნაყოფად პირველად უფლისა ოქროი, 
ვეცხლი და რვალი. 5 ვიაკინთი, და ძოწეული და მეწამული 
რჩეული, და ზეზი შესთული და თმა თხათა. 7 და ტყავი ვერძთა 
ტარსიკონი, და ტყავი ცისხეული, და ძელი ულპოლველი. 8 და 
ზეთი სანთებელი, და საკუმეველები იგი ზავებული, და 
ნელსაცხებელი რჩეული. 7? და ქვაი სარდიონი, და ანთრაკი 
გამოქანდაკებულად საყმართა მათ დასაწველთა. 19 და 
ყოველივე ბრძენი გონებით თქუენ შორის მოვედინ და იქმოდენ 
ყოველსავე მას რომელი ბრძანა უფალმან, 11 საქმედ კარავსა 
მას, და სტოაებსა, და სახურველებსა, და სამაგდარებსა, და 
მოქლონებსა, და სუეტებსა, და ხარისხთა. 12 და კიდობანსა მას 
საწამებელისასა და აღსაღებელთა მას მისთა. და 
სალხინებელსა, და კრეტსაბმელსა და განსაბმელსა მას 
ეზოსასა, და სუეტთა მათ მისთა, და ქვათა მათ ზმარაგდოთა 
საკმეველთა, და ზეთთა მათ ცხებისათა, 13 და ტაბლასა მას, და 
ყოველსავე ჭურჭელსა მისსა, და საგრილებელთა ტაბლისათა, 
და საკუმეველსა მას შეზავებულსა, და აღსაღებელსა მას, და 
ყოველსა ჭურჭელსა მისსა, და პურსა პირისა. 14 სასანთლესა 
სანთლისასა ყოველთა ჭურჭელთა მისთა, და სასანთლესა, და 
ზეთსა ნათლისასა. 12 და ტაბლასა საკუმეველისა, და 


საგრილებთა მისთა, და ზეთსა საცხებელისა, და საკუმეველსა 
შეზავებულსა და კრეტსაბმელთა ბჭისა კარვისათა, 19 და 
ტაბლასა საკუერთხთასა, და ლანძვსა რვალისასა და 
საგრილობელსა მისსა და ყოველთა ჭურჭელთა მისთა, და 
საბანებელთა, და ხარისხთა მისთა, 17 და სტოვაებსა, და 
კრეტსაბმელთა, და სვეტთა მისთა და ხარისხთა მისთა, 18 და 
კრეტსაბმელსა კარისა მის ეზოისასა, და მანაებსა მას 
ეზოისასა, 1? სამოსელსა მას წმიდასა აჰრონ მღდლისასა, და 
სამოსელსა მას, რომელი მსახურებენ სიწმიდესა მას შინა, და 
სამოსელსა მას ძეთა აჰრონისთასა სამღდელოსა. 29 და 
გამოვიდა ყოველი კრებული ძეთა ისრაცლისათა მოსესგან. 21 
და მოიღებდეს კაცად-კაცადი, რომელი უნდა გულსა მათსა, და 
რომელი ჯერ-უჩნდა სულსა მათსა, მოიღებდენ შესაწირავად 
უფლისა ყოველსავე საქმესა კარვისა მის საწამებელისასა, 
ყოველსავე მას საქმარსა მისსა და ყოველსავე 22 სამოსელსა 
წმიდასა. 23 მოიღეს ქმართა ცოლთაგან მათთა ყოველივე, 
რომელსა ჯერ-უჩნდეს გონებასა თვსსა, მოაქუნდა ბეჭედი, და 
საყურები, და გრკალები, და საცხინველები, და სალტეები და 
ყოველივე ჭურჭელი ოქროისა და ყოველსა მოაქუნდა ოქროი 
შესაწირავად უფლისა. 24 და ყოველსა, რომელსა თანა იპოვა 
მეწამული და ვაკინთი და ზეზი ვანად თვსად, მოაქუნდა ბალანი 
თხათა, და ტყავები მეწამული და ტყავები ცისხეული 
ტარსიკონი. 22 და მოიღეს ყოველი, რომელი შესწირვიდა 
შესაწირავსა ოქროისა და ვეცხლისა, და ყოველი მოაქუნდათ 
შესაწირავად უფლისა, და რომელთა თანა იპოვა მათ შორის 
ძელი ულპოლველი, მოაქუნდა ყოვლისა მისთვს საქმისა 
მომზადებად. 206 და ყოველი დედაკაცი ბრძენი გონებითა 
ჭელითა სთვიდა და მოაქუნდა სთული მყიე, და ძოწეული და 
მეწამული, და ზეზი და ყოველსა დედაკაცსა, რომელსა ჯერ- 
უჩნდა გონებათა მათთა, სიბრძნით სთვდეს თმასა თხისასა. 27 
და მთავარნი იგი მამანი მოიღებდეს თვალთა პატიოსანთა: 
ანთრაკსა, ზამარაგდესა და ბივრილსა, და იაკინთსა ნივთად 
ვაკასისა მის. 298 და საკითხავისა შემზადებად და ზეთსა მას 
ცხებისასა და შემზადებასა მას საკუმეველთასა. 2? და ყოველი 


მამაკაცი და დედაკაცი, რომელთა მოუვიდოდა გონებითა 
მათითა, შევიდოდეს საქმედ ყოველსავე მას საქმესა, რომელი 
ბრძანა უფალმან საქმედ მოსეს მიერ. მოიღეს ძეთა 
ისრაცლისათა შესაწირავი უფლისა. 39 და ჰრქუა მოსე ძეთა 
ისრაცლისათა: აჰა ესერა, უწოდა ღმერთმან სახელით 
ბესელიელს ურისსა, ძისწულსა ურისსა, ტომისაგან იუდასსა. 31 
და აღავსო იგი სულითა საღმრთოითა სიბრძნითა და 
გულისხმისყოფითა და მეცნიერებითა ყოვლითა. 32 ყოველსავე 
ზედა ხუროთმოძღურებად საქმედ ოქროისა და ვეცხლისა, და 
რვალსა და ანთრაკსა მას. 33 ხუროვნებად საქმედ ძელსა მას 
და ყოვვლსა საქმესა სიბრძნისასა და წინაწარ განზრახვად 
მოსცა მას. 34 და ელიაბს, ძესა მას აქის მაქისისასა, ტომისაგან 
დაანისსა. 32 და აღავსნა იგინი სიბრძნისა და განზრახვისა და 
გულისხმის-ყოფად და საქმედ ქსოვასა, და ჭრელსა ქსოვად 
მეწამულსა მას და ზეზსა ხუროთმოძღურებისა. 


თავი 36 


1 და იქმოდეს ბესელიელ და ელიაბ და ყოველი ბრძენი 
გონებითა, რომელთა მისცა უფალმან სიბრძნე და მეცნიერება 
მათ შორის გულისხმის-ყოფად საქმედ ყოველსავე მას საქმესა 
მის სიწმიდისა ჯეროვანად ყოვლისა მისთვს საქმისა, ვითარცა- 
იგი უბრძანა უფალმან. 2? მოუწოდა ბესელიეს და ელიაბს მოსე 
და ყოველსა, რომელსა აქუნდა გულისხმის-ყოფაი, რომელსა 
მოსცა ღმერთმან მეცნიერებაი გულსა მისსა და ყოველთავე 
მათ ნებსით მომავალთა, რომელთა უნდა მოსლვად საქმისა 
აღსრულებად მისსა. 3 და მიიღეს მოსესგან ყოველივე 
შეწირული, რომელი მოიღეს ძეთა ისრაცლისათა ყოვლისა 
მისთვს საქმისა სიწმიდისა საქმედ მისა და ესენიცა მოიღებდეს 
განთიად, რომელი მოაქუნდა მერმე შემწირველთა მათ. 4 და 
მოვიდეს ყოველი იგი ბრძენნი, რომელნი იქმოდეს საქმესა მას 
წიდისასა, რომელსა იქმოდენ იგინი კაცად-კაცადი საქმისაებრ 
თვსისა. ? ჰრქუეს მოსეს, ვითარმედ: ფრიად მააქუს ერსა ამას 
უმეტეს საქმარისა მის. რომელი ბრძანა უფალმან საქმედ. 9 
უბრძანა მოსე და ქადაგებდეს ბანაკსა მას შინა და იტყოდეს: 
მამაკაცი და დედაკაცი ნურღარა მოგაქუს ყჟსნილად საყმრად 
ნივთი იგი კაცისა მის სიწმიდისა, ამიერითგან კმა-ყვედ. 7 და 
დააცადა ერმან მან არღარა მოღებად, რამეთუ კმა-ეყო მზა იგი 
ნივთი, კარვისა მის საქმე წარემართებოდა და ნივთი იგი 
გარდაერეოდა. 8 და ქმნეს ყოველთა ბრძენთა გონებითა 
მოქმედთა მათ საქმისათა კარავი იგი ათ ეზოედად 
იაკინთისაგან სთულისა მეწამულისა, და პორფირისა, და 
ძოწეულისა ძახილისა ქერობინებრ ქმნილად. 7? სიგრძე ეზოისა 
ერთისა ფელიკისა მის ოცდარვა წყრთა მისი, და სივრცე 
ოთხით წყრთით ერთისა მის ფელიკისა. და ყოველთავე 
ფელიკთა ზომა ეგრეთვე იყო. 19 შეაბრძვილო ხუთნი იგი 
ფელიკნი სხვათა მათ ხუთთა ფელიკთა ზედა, და ხუთნიცა 
სხუანი იგი ფელიკნი - ხუთთა მათ სხვათავე ზედა. 11 და ჰქმნა 
წალაები ვიაკინთისაგან გარეგან ერთისა მის ფელიკისა. 12 


კიდით კიდე შეაბრძვილო გარემოის, ეგრეთვე ყო გარეგნითცა 
ფელიკნი მეორენი შებრძვილებულად. 13 წალაები ერგასნი 
უქმნა ერთსა ფელიკსა და წალაები ერგასნი უქმნა გვერდით 
მეორისა ფელიკისა მეორისაებრ შებრძვლებულსა, რათა 
შეებრძვილოს ურთიერთას წალაებთა ურთიერთს თანა. და 
უქმნა კარშიკები ოქროისა ერგასი შესაკინძველად ფელიკთა 
ურთიერთს თანა კარშიკებითა მით, რათა იქმნას 
შებრძვლებულად ერთად. 14“ უქმნა ფელიკნი ბალანთაგან 
საბურველად კარვისა მის, ათერთმეტნი ფელიკნი უქმნა მას. 12 
სიგრძე ერთისა მის ფელიკისა - ერგასი წყრთა და სივრცე 
ერთისა ფელიკისა - ოთხი წყრთა, ზომით ეგრეთვე იყოს 
ათერთმეტთა მათ ფელიკთანი. 165 და შეაბრძვილნა ხუთნი 
ფელიკნი ერთად და ექუსნი იგი ფელიკნი ერთად 17 და ქმნა 
ერგასნი წალაები გარემოის ფელიკთა მათ შორის 
შესაბრძვლველად. და ქმნა ერგასნიცა სხვანი წალაები 
გარემოის ფელიკთა მათ მეორისა შებრძვილებულისა თანა. 18 
და შექმნა კარშიკები რვალთაგან ერგასნი და შესაკინძველად 
კარვისა, რათა იქმნას ერთ. 19 და ქმნა სუეტის თავთა ზედა 
კარვისათა ტყავთაგან ვერძისათა ტარსიკონი მეწამული 
დასაბურველად ცისსხეული ზედა კერძო. 29 და ქმნა ორნი 
სუეტნი კარვისა მის ძელთაგან ულპოლველთა და 
აღმართებული. 21 ათ წყრთა სიგრძე ერთისა მის სუეტისა და 
წყრთისა და კერძოსი სივრცე ერთისა სვეტისა. 22 და ორნი 
თვთეულთა სუეტთა შესაბრძვილველად ურთიერთას, ეგრეთვე 
უქმნა ყოველთა მათ სვეტთა კარვისათა. 23 და ქმნა სვეტნი 
კარვისანი ოცნი სვეტნი სამხრით კერძო და ორმეოცნი 
ხარისხნი ვეცხლისანი სვეტთა ოთხთა მათ. 24 და ორნი 
ხარისხნი - ერთსა მას სვეტთა ორთავე კერძოთა და ორნი 
ხარისხნი - ერთისაცა მის სვეტთასა ორთავე კერძოთა. 23 და 
მეორე კერძო კარვისა მის ჩრდილოით კერძო ოცნი სვეტნი. 29 
და ორმეოცნი ხარისხნი - ვეცხლისანი, ორნი ხარისხნი ერთისა 
თანა. 27 და ზურგით კარვისა მის ზღვთ კერძო ქმნა ექუსნი 
სვეტნი, 28 და ჰქმნა ორნი სუეტნი უკანით კერძო. 293 და იყვნეს 
სწორად შინაგან და ეგრეთვე მსგავსად მისა იყვნეს სწორად 


თავის კერძოდ ერთად შებრძვლებულად. და ეგრეთვე უქმნა 
ოთხთა მათ სუეტთა, რომელნი იყვნეს საფუძველად ძგიდეთა 
მათ. 39 და იყვნენ რვანი სუეტნი და ხარისხნი მათნი ვეცხლისა 
ათექუსმეტნი და ორნი ხარისხნი - ერთი ერთისა სუეტისა 
მიმართ და ერთი ერთისა სუეტისა. 31 და ქმნა სართული მისი 
ძელთაგან ულპოლველისა, ხუთნი ერთისა მის სვეტისა ერთ 
კერძო კარვისა მის. 32 და ხუთნი იგი სხვანი სართულნი 
მეორისა კერძო კარვისა მის და ხუთნი სართულნი ზურგით 
ზღვს კერძო. 33 ყო შუა კერძო სართული სვეტთა შორის 
გვერდით კერძო. 34 ორნივე სვეტნი ოქროითა შემოსა და ორნი 
იდაყუნი მისნი ოქროისანი, რომელი განეცმოდიან 
ურთიერთას. და შემოსა სართული იგი ოქროითა. 35 და ჰქმნეს 
კრეტსაბმელი იგი იაკინთისაგან, და ძოწეულისა, და 
მეწამულისა, და ზეზისაგან ძახილისა და ქმნული ქსოვით 
ქერობინად. 39 და დგეს იგი ოთხთა სუეტთა ძელთაგან 
ულპოლველთა, რომელნი შემოსილ იყუნეს ოქროითა და 
სვეტის თავნი მათნი ოქროისანი, და ხარისხები მათნი ოთხნი - 
ვეცხლისანი. 37 და ქმნეს კრეთსაბმელი იგი კარისა მის 
კარვისა საწამებელისა იაკინთისაგან ძოწეულისა, და 
მეწამულისა სთულისა და ზეზისაგან ძახილისა ქმნული ქსოვით 
ქერაბინად. 38 და სვეტნი მათნი ხუთ, და კრკლები მათი, და 
მარწუხები მათი შემოსილ ოქროითა და ხარისხები მათ, ხუთი 
რვალისაი. 


თავი 37 


1 და ქმნა ბესელიელ კიდობანი იგი სჯულისაი ძელთაგან 
ულპოლველთა, ორ წყრთა, და კერძო - სიგრძე მისი, და 
წყრთა და კერძო - სივრცე მისი, და წყრთა და კერძო - 
სიმაღლე მისი. და შემოსა იგი ოქროითა წმიდითა შინათ და 
გარეთ. ? და აქმნა მას კიდენი ოქროისანი გარემოის. 3 და 
უქმნა მას დასხმითნი ოთხნი გრკალნი ოქროისანი ოთხთავე 
კიდეთა მისთა: ორი - ერთ კერძო და ორი - ერთ კერძო 
სივრცისაებრ მათ განსაცმელთასა, რათა აღიღოდიან იგი მით. 
4 და ქმნა სალხინებელი იგი ძელთაგან ულპოლველთა და 
შემოსა იგი ოქროითა. ? და შეაკრნეს სალხინებელსა გრკალნი 
იგი კიდით კიდობნისა მის, რათა აღიღოდიან. 5 და ჰქმნე 
სალხინებელი ზედა კიდობანსა მის ოქროისგან წმიდისა, ორი 
წყრთა და ნახევარი - სიგრძე მისი, წყრთა და ნახევარი - 
სივრცე მისი. 7 და ქმნნა ორნი იგი ქერაბინნი პატიოსანი 
ორთავე კიდეთა სალხინებელისასა, 8? ქერობინი ერთი კიდესა 
მას სალხინებელისასა და ქერობინი მეორე მეორისა კიდესა 
სალხინებელისასა, ჰქმნე ორნივე ქერობინად ორთავე კიდეთა 
მისთა. ? და იყვნეს ფრთენი ქერობინთა მათ განმარტებით 
ზედა კვრძო სალხინებელსა მას, რათა აგრილობდეს ფრთითა 
მით. პირნი ქერობინთანი აქუნდენ პირისპირ. 19 და ჰქმნა 
ლანკანი წინაშე ოქროისაგან წმიდისა და უქმნა მას კარშიკნი 
ოქროისანი ოთხნი, კარშიკნი ორნი - ერთ კერძოსა კიდესა და 
კარშიკნი ორნი - კარშიკსა მას მეორესა სივრცით, რათა 
აღიღოდიან იგი უღლითა მით, და უღელნი იგი კიდობნისანი 
და ტაბლისანი ქმნნა ძელთაგან ულპოლველთა და შემოსნა 
იგინი ოქროითა, ორი წყრთა - სიგრძე მისი და ორი წყრთა და 
ნახევარი - სიმაღლე მისი. 11 და შემოსნა იგინი ოქროითა 
წმიდითა და გარემოს მისა. 12 და უქმნა მას გვირგვინი 
მტკაველადი გარემოს და ქმნა რქანი ოქროისა გვირგვინისანი 
გარემოს. 13 და ქმნა ოთხნი გრკალნი ოქროისაგან და დადვა 
სალტითა მით ოთხთავე კერძოთა, რომელი იყუნეს ოთხთა 


ფერვთა მისთა. 1“ შინაგან გვირგვინისა ქმნა გრკალნი და 
შეაცვა უღელთა, რათა აღიღებოდიან ტაბლაი. 12 და ქმნა 
ორნი უღელნი ძელთაგან ულპოლველთა და შემოსნა იგინი 
ოქროითა აღსაღებელად ტაბლასა. 165 და ქმნა სასანოვაგე იგი 
ჭურჭელი ტაბლისაი მის, პინაკები იგი, და ფიალები და 
ფეშხუნები, და გოვზაკები, რომლითა შეწირეს მით ყოველი, 
ოქროითა წმიდითა. 17 (38,13) და ქმნა სასანთლე იგი, 
რომელი ენთებოდის (მყარი ოქროისა (38,14), ჭერი იგი და 
რტონი ორკერძოვე გვერდით მისით (38,15) მისგანვე რტოთა 
მისთა გამომცენარედ გამომატებულ, სამნი ამიერ და სამნი 
იმიერ განსწორებულ ურთიერთას. (38,16) და სასანთლენი 
მათნი, რომელნი დგენ მწუერვალთა მათთანი გველისსახედ 
მათგანვე და დასადგმელნი მათგანვე, რათა იყუნენ სანთელნი 
იგი მათ ზედა და დასადგმელი მეშვდე ზედა წუერსა 
სანთლისასა თხემსა ზედა კერძო მყარი ყოვლად ოქროისაი 
(38,17) და შვდნი სანთელნი მისნი მას ზედა - ოქროისანი და 
მარწუხნი მისნი - ოქროისანი), ოქროი წმიდაი ოფაზი ქმნა 
სასანთლე, ბუნი და ჭერი მისი ყვავილედად აღმოკვეთილად, 
და ბირთვი და შროშანნი მისნი გამოზიდვით მისგანვე. 18 
ექვსკეცად განუმზადა საბურველად გვერდით მისა სამნი 
ნიგოსაკები - ერთ კერძო სასანთლისა მის და სამნი 


ნიგოზაკები - მეორედ კერძო სასანთლისა მის. 19 29 21 22 23 24 
25 26 27 28 29 


თავი 38 


1 ქმნა საკურთხეველი იგი რვალისაი (საცეცხურთა მათგან 
რვალისათა, რომელნი იყვნეს კაცთა მათ მის მკრებელთაი 
კრებულისა მის კორესისა) ძელთაგან ულპოლველთა, ხუთ 
წყრთა- სიგრძე მისი და ხუთ წყრთა - სივრცე მისი 
ოთხკუთხედად და სამ წყრთა - სიმაღლე მისი. ? და ქმნა რქანი 
მისნი ოთხთა მათ კიდეთა მისთასა, დასაწყისითვე მისით 
იყვნეს რქანი მისნი და შემოსნა იგინი რვალითა. 3 ამან ქმნა 
ყოველივე იგი სასანოვაგე ჭურჭელი საკურთხეველისაი, 
ხარისხი მისი და საცეცხური მისი, ფიალები მისი და ფუცხები 
მისი რვალისაი. “ ამან ქმნა გარემოსადგმელი იგი 
საკურთხეველისაი, ქმნული კანკლედად ქვეშე საცეცხურისა მის 
ქვემორე ვიდრე საშუალამდე მისა. ? და განასხნა მას ოთხნი 
გრკალნი რვალისანი ოთხთა მათ კიდეთა გარემოსადგმელისა 
მის საკურთხეველისათა რვალისანი. 9 და ქმნა სალხინებელი 
ძელთაგან ულპოლველთასა და შემოსა იგი რვალთათა. 7 და 
შეაცვნეს გრკალნი ტაბლისა მის კერძო აღსაღებელად 
ტაბლისა, მათ მიერ ყოვლითურთ ფიცრითა შეძერწული, და 
ქმნა შინაგანი მისი ცალიერ. 89 ამან ქმნა საბანელი იგი 
რვალისაი და ხარისხი მისი რვალი სარკეთა მათგან 
მმარხველთა დედათაისა, რომელნი იმარხვიდეს წინაშე კართა 
მის კარვისა საწამებელისათა დღესა მას, რომელსა აღმართა 
კარავი იგი. ? და ჰქმენი ეზოილ იგი სამხრით კერძო და წალაები 
იგი მისი ზეზისაგან ძახილისა, ას წყრთა - სიგრძე, ასი - სივრცე. 
19 სუეტები მათი - ოც და ხარისხები მათი - ოც რვალისაი, 
გარემოის სუეტები და სუეტების თავი - ვეცხლისა. 11 და 
გვერდი იგი ბღუარით კერძო და გარემოის სუეტის თავნი 
შეძერწულ ვეცხლითა. 12 და გვერდი იგი ზღუდით კერძო, 
ეზოები - ერგასის წყრთა, სუეტები მათი - ათ და ხარისხები 
მათი - ათ და გარემოის სუეტთა და სუეტის თავნი - შეძერწულ 
ვეცხლითა. 13 და გვერდი იგი - აღმოსავალით კერძო ერგასის 
წყრთა, ეზოი წარმოსატევებელ. 14“ ათხუთმეტ წყრთა სამხრით 


კერძოისა, სუეტები მათი - სამ და ხარისხები მათი - სამ. 12 და 
ზურგით კერძოისა მას მეორესა ამიერ და იმიერ ბრჭისა 
მისებრვე ეზოისა, ეზოები ათხუთმეტ წყრთით და სვეტები მათი - 
სამ და ხარისხები მათი - სამ. 19 და ყოველი იგი ეზოისა მის 
კარვისა გარემოს ზეზსაგან ძახილისა. 17 და ხარისხები 
სუეტებისა მის რვალისაი, და იდაყუნი მათნი ვეცხლისანი, და 
სუეტის თავნი მათნი - შემოსილნი ვეცხლითა და სუეტნი მისნი - 


შემოსილ ვეცხლითა. 18 ყოველივე სვეტები ეზოისა მის და 
დასახურველი ბჭისა მის ეზოისაი - ქმნული ჭრელებულად 
იაკინთისაგან და ძოწეულისა და მეწამულისა სთულისა და 
ზეზისა ძახილისა, ოც წყრთა - სიგრძე და სივრცე - ათხუთმეტ 
წყრთა, სწორედ ეზოებისა მის წარმოსატევებელისა ეზოისა 
დიდისა. 19 და სუეტები მათი ოთხ და ხარისხები მათი ოთხ, 
რვალისა, და იდაყუები იგი მათი ვეცხლისა და სვეტის თავნი 
შემოსილი ვეცხლითა. 29 და ყოველი სუეტები კარვისა 
გარემოის რვალისა. 21 და ესე არს ბრძანებისა განწესება0 
კარვისა მის საწამებელისაი, ვითარცა-იგი ბრძანებაი მოსცა 
მოსეს მსახურებისა მის ყოფაი ლევიტელთა ითამარის მიერ, 
ძისა აჰრონის მღდლისაითა, 22 ბესელიელ, ძემან ურისმან, 
ტომისაგან იუდაისმან, ქმნა, ვითარცა უბრძანა უფალმან მოსეს. 
23 და ელიაბ, ძე აქისმაქისი, ტომისაგან დანისა, რომელი 
ხუროთმოძღურებდა ქსოვილსა მას, და ნემსულსა და ჭრელსა 
ქსოვად მეწამულსა და ზეზსა. 24 ყოველი ოქროი, რომელი 
შეემსახურა საქმესა მას ყოვლისა მისებრ საქმისა წმიდათასა, 
იყო ოქროი მის შესაწირავისაი ოცდაცხრა ქანქარი და შვიდას 
და ოცდაათ სიკილა სიკილითა მით წმიდითა. 23 და ვეცხლი 
შეწირული აღრაცხილთა მათგან კაცთა კრებულისათა (ასი 
ქანქარი და ათას შვიდას და სამეოცდაათხუთმეტ სიკილა 
დიდრაჰქმაი ერთი, თავად-თავად ნაზოგალი სიკილისაი, 
სიკილითა მით წმიდითა), ყოველი, რომელი წარმოვიდოდა 
ახილვასა მას, ოცის წლითგან და უზეშთაესი ექუსასი ბევრისა 
სამ ათას ხუთას ერგასის. 25 და იყო ასი იგი ქანქარი 
ვეცხლისაი გამოსადნობელად და სხმით სუეტის თავებად 
კარვისა მის და სუეტის თავად კრეტსაბმელისა და ასი სუეტის 


თავები ასისა მის ქანქარისაი. 27 ქანქარი ას და ერთი იყო 
სუეტის თავი ერთი. 28 და ათას შვიდას სამეოცდაათხუთმეტი 
სიკილაი ქმნეს იდაყვებად სუეტებისა მის, და ოქროცხებულ 
სუეტის თავები იგი შეემკო. 2? და რვალი იგი შესაწირავისაი 
სამეოცდაათი ქანქარი იგი და ორ ათას ოთხასი სიკილაი. 39 
ქმნა მისგან ხარისხები იგი ბჭეთა მათ კარვისა მის 
საწამებელისათა ტაბლა პილენძისა ღა მარჯუენით კერძო 
ტაბლისა მის პილენძისა და ყოველივე ტაბლა და ხარისხნი 
გარეგან კრეტსაბმელისად. 31 და ხარისხები ბჭეთა მის 
ეზოისთა და ყოველი მანაებად კარვისა მის და მანაებად ეზოსა 
მის გარემოის და მოსადგმელი იგი იაკინთისა და ძოწეულისა 
და მეწამულისა სთულისა. 


თავი 39 


1 და ქმნა ყოველმან ბრძენმან მოქმედთა მათ შორის 
სამოსელი იგი წმიდაი, რომელი არს აჰრონ მღდლისა, 
ვითარცა უბრძანა უფალმან ღმერთმან მოსეს. ? და ქმნეს 
სამყარნი იგი ოქროისაგან, და იაკინთისა, და ძოწეულისა 
სთულისა და ზეზისაგან ძახილისა. 3 და დახიეს ოქროი იგი 
განჭედილი სხეპლად, რათა თანა-შეექსოოს იაკინთესა მას, და 
ძოწეულსა, და მეწამულსა სთულსა და ზეზსა მას ძახილსა, 
ქსოვილად ქმნეს იგი სამყრად. 4 შეყოფილად ორ კერძოვე 
ნაწევართა მისთა, ქმნულად ურთიერთას შეწმასნილად მის 
ზედა. 2? და მისგანვე ქმნეს მისვე ქმნულებისაებრ ოქროისა და 
იაკინთოსა, და ძოწეულისა, და მეწამულისა სთულისა და 
ზეზისა ძახილისა, ვითარცა უბრძანა უფალმან მოსეს. 9 და 
ქმნეს ორნივე იგი ქვანი ზამარაგდენი თანა-შექსოვილად 
ოქროსა მას ქანდაკებულად, გამოჭრილად ბეჭდის სახედ 
სახელებისაებრ ძეთა ისრაილისათა. 7 და დასხნა იგინი 
მჭართა ზედა მის სამჭრისათა ქვანი მოსავსენებელნი, ძეთა 
ისრაცლისათანი, ვითარცა უბრძანა უფალმან მოსეს. 9 და ქმნა 
საკითხავი იგი ქმნული ქსოვილად ჭრელად ქმნულისა 
მისებრვე სამყართა ოქროისაგან და იაკინთისა, და 
ძოწეულისა, და მეწამულისა და ზეზისაგან ძახილისა. 9? 
ოთხკიდედ ორკეცად ქმნა საკითხავი იგი, მტკაველ სიგრძე 
მისი და მტკაველ - სივრცე მისი ორკეცად. 19 და თან შეაქსოვა 
მას ქსოვილი თითოეული ანთრაკი კარგად-კარგად ოთხ 
სტიქონად; კარგი ერთი: ქვაი სარდიონი, და ტოპაზიონი და 
ზამარაგდონი. 11 და მეორე იგი კარგი: ანთრაკი, და საფირონი 
და იასპი. 12 და მესამე იგი კარგი: ლიგვრი, აქატი და 
ამეთვსტონი. 13 (36,20) და მეოთხე იგი კარგი: ოქროქვა, და 
ბივრილიონი და ფრცხილი და გარემოდგმული ოქროითა. 14 
(36,21) და შემაგრებული ოქროსა შინა და ანთრაკნი ესე 
იყვნეს სახელებისაებრ ძეთა ისრაცლისათა, ათორმეტ 
სახელები მათი გამოწერით ბეჭდებრ თვთოეული სახელი 


ათორმეტთა მათ ტომთაი. 1” (36,22) და ჰქმნეს საკითხავსა მას 
ფერსუები თანა შეთხზულად ქმნულად თხზულსა ოქროისაგან 
წმიდისა. 19 (36,23) და ქმნეს ორნი იგი ფიცარნი ოქროისანი 
და გამოაბნეს ორნი იგი გრკალნი ოქროისანი ორთა მათ 
კიდეთა საკითხავისა. 17 (36,24) და განაცუნეს თხზულნი იგი 
ოქროისანი ორთა მათ გრკალთა ორკერძოვე კიდეთა მის 
საკითხავისათა (36,25) და ორთა მათ შესაკინძველთა ორთა 
მათ თხზულთასა, და განასხნეს ორთა მათ ასპიტაკთა და 
დაასხნეს ორთა მათ ზედა მჭართა მის სამჭრისათა 18 წინაუკმო 
პირისპირ მისსა (36,26) და ქმნეს ორნი კარშიკნი ოქროისანი, 
და განასხნეს იგინი ორთა მათ ფრთეთა კიდეთა მის 
საკითხავისათა, ერთ კერძო კიდეთა ბეჭით კერძოთა მის 
სამჭყრისათა, შიგან კერძო და ქმნეს ორნი კარშიკნი ოქროისანი 
სხვანი, და განასხნეს ორთავე მათ კერძოთა ბეჭთა მის 
სამჭრისათა ქვემო კერძო მის წინაშე პირისპირ შეკინძულისა 
მის ზემო კერძოსა თანა-შექსოისა მისაებრვე სამყართასა. 19 
რათა შეამტკიცებდენ საკითხავსა მას კარშიკნი იგი, რომელნი 
იყვნენ მას ზედა კარშიკთა მათ სამჭჟრისათა შემტკეცილი 
იაკინთოთა და თანაშეთხზულ ნაქსოვსა მას სამჭჟართასა, რათა 
არა გამოეკეცებოდეს საკითხავი იგი სამყართა მათგან, 
ვითარცა უბრძანა უფალმან მოსეს. 29 და ქმნეს შთასაცუმელნი 
იგი ქვემო კერძო სამყჟართა მათ ქმნულად ქსოილად ყოვლად 
იაკინთონი. 21 ხოლო საყელე იგი შთასაცმელისა მის საშუალ 
გამოქსოვილად თანაშეთხზულ იყო მარტივსა მას. იყო 
მოსხმულ კილონი იგი გარემოსთა საყელესა მას 
განუხსნელად. 2? და ქმნეს ნივთსა მას ქუმეჯაკისასა ქუემო 
კერძო, ვითარცა ყვავილი ბროწეულისაი ბროწეულაკები 
იაკინთოისაგან, ძოწეულისა, და მეწამულისაგან სთულისა და 
ზეზისაგან ძახილისა. 23 და ქმნეს ეჟუნები ოქროისაი წმიდისა 
ფესუებსა მას მის ქუმენჯაკისასა გარემო. 24 შორის 
ბროწეულაკთა მათ ეჟუანი ოქროისა, ბროწეული გარემო 
ფესუებსა მას ქუმენჯაკისასა სამსახურებლად, ვითარცა-იგი 
უბრძანა უფალმან მოსეს. 25 და ქმნეს პალეგავტი ზეზისა ქმნულ 
ქსოილი აჰრონისათვს ძეთა მისთა. 29 ნაფერტები ზეზისა 


ძახილისა და ვარშამანგები ზეზისა. 27 და უქმნეს როპანაკები 
ზეზისაგან ნივთისა. 28 და სარტყელები მათი ზეზისაგან, და 
ძოწეულისა, და იაკინთესა და მეწამულისა სთულისა ქმნულად 
ჭრელებულად ძვავილის სახედ, ვითარცა უბრძანა უფალმან 
მოსეს. 2? და ქმნეს განჭედილი იგი ოქროისაგან რჩეულისა და 
გამოწერა მას ზედა წიგნი გამოდგმით ბეჭდის სახედ სიწმიდისა 
უფლისა. 39 და გამოჰკიდა მას სთული იაკინთისა, რათა იყოს 
ზედა კერძო ვარშამაგსა მას, ვითარცა უბრძანა უფალმან 
მოსეს. 31 და აღესრულა ყოველივე საქმარი საქმე მის კარვისა 
საწამებელისა, რაოდენი უბრძანა უფალმან მოსეს და ყვეს 
ძეთა ისრაცლისათა ეგრეთ, ვითარცა უბრძანა უფალმან მოსეს, 
ხოლო ნეშტი იგი ოქროი მის შეწირულისა ქმნეს ჭურჭელნი 
სამსახურებელისა მათისა წინაშე უფლისა. 32 და მოიღეს 
სამოსელი იგი მოსეს წინაშე და კარავი იგი, და ყოველი 
ჭურჭელი მისი, და მოქლონები, და ხარისხები მისი, და 
სვეტები, და კიდობანი იგი სჯულისა და აღსაპყრობელნი მისნი. 
33 და მაშკები ტყავებისა იგი ვერძთასა ენდროისფერი და 
საბურველი იგი ტყავებისა მის იაკინთესა. 34 და კრეტსაბმელი, 
რომელ ჰფარვიდა კიდობანსა მას აღთქუმისასა, და უღელნი. 
35 და ტაბლა იგი წინაშე დასაგებელი, და ყოველივე 
სასანოვაგე ჭურჭელი მისი, და პურნი შესაწირავთანი, 39 და 
სასანთლე იგი წმიდაი, და სანთელნი იგი მისნი და სანთელნი 
სანათობელნი, და ზეთი იგი ნათლისაი. 37 და საკურთხეველი 
ოქროისა, და ყოველი ჭურჭელი მისი, და ზეთი იგი ცხებისა, და 
საკმეველი შეზავებული. 38 და კრეტსაბმელი კარვისა და 
კარისა მისისა. 3? და ტაბლა იგი სპილენძისა, და 
სალხინებელი მათი, და ყოველი ჭურჭელი მათი, და საბანელი 
და ხარისხი მათი. 49 სამოსელნი იგი სამსახურებელი 
სიწმიდისა, სამოსელნი სიწმიდისა, რომელ არიან აჰრონ 
მღდელთმოძღურისა, და სამოსელნი იგი ძეთა მისთანი 
სამღდელონი. 431 ყოველივე, რაოდენი უბრძანა მოსეს, ეგრე 
ყვეს ძეთა ისრაცლისათა ყოველივე მომზადება. 42 და იხილა 
მოსე ყოველივე იგი ქნული და იყო ქმნილ მსგავსად, ვითარცა 
უბრძანა ღმერთმან მოსეს, ეგრეთ მოექმნათ იგი. აკურთხნა 


იგინი მოსემ. 43 და იხილა მოსე ყოველივე იგი ქნული და იყო 
ქმნილ მსგავსად, ვითარცა უბრძანა ღმერთმან მოსეს, ეგრეთ 
მოექმნათ იგი. აკურთხნა იგინი მოსემ. 


თავი 40 


1 და ეტყოდა უფალი მოსეს და ჰრქუა: 2 ერთსა დღესა თთვსა 
მის მირკანისასა, თვს თავსა აღმართო კარავი იგი 
საწამებელისა, 3 და დასდგა კიდობანი იგი საწამებელისაი, და 
დაჰბურო კიდობანი იგი საბურველითა. 4 და შეიღო ტაბლა იგი 
ოქროისა და დააგო პური იგი დასაგებელი მისი, და შეიღო 
სასანთლე იგი და დასდგნე მის ზედა სანთელნი მისნი. ? და 
დასდგა საკურთხეველი იგი ოქროისა კმევად საკუმეველისა 
წინაშე კიდობანსა მას საწამებელისა და დაჰბურო საბურველი 
იგი კრეტსაბმელისაი კარსა კარვისა მის საწამებელისა, 9 და 
დასდგა საკურთხეველი იგი ნაყოფითა კართა მის კარვისა 
საწამებელისათა. 7 და დასდგა საბანელი წინაშე კარსა 
კარვისა საწამებელისათა, და შთაასხა მას შინა წყალი. 8 და 
სცხო ეზოსა მას გარემოს და განმარტო კრეტსაბმელი კარსა 
მას ზედა ეზოსასა, ? და მოიღო ზეთი იგი ცხებისაილი და სცხო 
კარავსა მას და ყოველი, რაი არს მას შინა, და განსწმიდო იგი 
და ყოველი ჭურჭელი მისი და იყოს წმიდა. 19 და სცხო 
საკურთხეველსა მას ნაყოფთასა და ყოველთა ჭურჭელთა 
მისთა, 11 და განსწმიდო საკურთხეველი იგი და იყოს წმიდა 
წმიდათა. და სცხო საბანელსა და ხარისხთა მისთა, და, 
განსწმიდო იგი. 12 და მოიყვანო აჰრონ და ძენი მისნი წინაშე 
კარსა კარვისა მის საწამებელისასა, და განბანნე იგინი 
წყლითა, 13 და შეჰმოსო აჰრონს იგი წმიდაი, და სცხო მას და 
წმიდა იყოს იგი მღდელად ჩემდა; და იყოს მათა ცხებულება 
მღდელობისა უკუნისამდე ნათესავთა შორის მათსა. 14 15 16 და 
ყო ეგრე მოსე, ვითარცა-იგი უბრძანა უფალმან მოსეს, ეგრე 
ქმნა. 17 და იყო, თთვესა მას პირველსა მეორესა წელთათა 
გამოსლვისა მის ეგვპტით, თთვის თავსა, რომელთა კარავი იგი 
განესრულა. 18 და აღმართა მოსე კარავი და დადგინა 
ხარისხნი მისნი, და აღმართნა სვეტნი იგი მისნი, და დასდვა 
სვეტის თავნი, 1? და მოქლონნი, და აღმართნა სუეტნი, და 
განმარტნა ეზოები იგი კარვისა მის, და დაჰბურა საფარველი 


კარავსა მას ზედა კერძო, ვითარცა უბრძანა უფალმან მოსეს. 29 
და მოიხუნა საწამებელნი იგი და შთაასხნა იგინი კიდობანსა 
მას და განუთხინა უღელნი იგი ქვეშე კერძო კიდობანსა მას. 21 
და შეიღო კიდობანი იგი შინაგან კარვისა მის, დაჰბურა 
საფარველი იგი კრეტსაბმელისა მის და დაფარა კიდობანი იგი 
წამებისა, ვითარცა უბრძანა უფალმან მოსეს. 22 დადგა ტაბლა 
იგი კარავსა მას შინა საწამებელისასა, ჩრდილოთ კერძო, გარე 
კრეტსაბმელსა მას, კარვისა მის საწამებელისასა. 23 და დააგო 
მას ზედა პური იგი შესაწირავი წინაშე უფლისა, ვითარცა 
უბრძანა უფალმან მოსეს. 24 და დადგა სასანოვაგე იგი 
კარავსა მას საწამებელისასა ადგილსა მას სამხრეთ კერძო 
კარვისასა. 22 და დააგნა სასანთლენი მას ზედა წინაშე 
უფლისა, ვითარცა-იგი უბრძანა უფალმან მოსეს. 29 დადგა 
საკურთხეველი იგი ოქროისა კარავსა მას შინა 
საწამებელისასა, წინაშე კრეტსაბმელისა. 27 და დააკმია 
საკმეველი იგი აღზავებული მას ზედა, ვითარცა-იგი უბრძანა 
უფალმან მოსეს. 28 და განმატა კრეტსაბმელი კარსა ზედა 
კარვისა მის. 2? და საკურთხეველი ნაყოფთა დადგა კართა მათ 
თანა კარვისა მის საწამებელისათა. დაასხნა მას ზედა 
მსხუერპლი და შესაწირავი იგი, ვითარცა უბრძანა უფალმან 
მოსეს. 3%- და დასდგა საბანელი იგი კარავსა მის თანა 
საწამებელისათა ტაბლასა თანა და შთაასხა მას შინა წყალი. 31 
და იბანებდენ მისგან მოსე და აჰრონ და ძენი მისნი ჟელთა და 
ფერვთა მათთა. 32 რაჟამს შევიდოდიან კარავსა მას 
საწამებელისასა, გინა რაჟამს შეეხებოდენ საკურთხეველსა მას 
მსახურებად, და დაიბანდენ მით, ვითარცა უბრძანა უფალმან 
მოსეს. 33 და აღმართა ეზო გარემოს კარვისა მის 
საკურთხევლითურთ და დაჰბურა კარნი ბრჭისა ეზოსა მის 
საბურველითა მით და აღასრულა მოსე ყოველივე საქმე. 34 
დაფარა ღრუბელმან კარავი იგი საწამებელისა და აღივსო 
დიდებითა უფლისაითა კარავი იგი. 32 და ვერ ყელ-ეწიფა 
მოსეს შესლვად კარავსა მას საწამებელისასა, რამეთუ 
აგრილობდა მას ზედა ღრუბელი იგი და დიდებითა 
უფლისაითა აღივსო კარავი იგი. 39 და რაჟამს ამაღლდის 


ღრუბელი იგი კარვისა მისგან, აღეგნიან ძენი ისრაცლისანი 
ტრვად ყოვლით ვანითურთ მათით. 37 და უკუეთუ არა 
აღიმაღლის ღრუბელმან მან, არა აღეგნიან ტრვად მუნ 
დღედმდე, ვიდრემდე აღიმაღლის ღრუბელმან მან. 38 რამეთუ 
ღრუბელი უფლისაი იყო კარავსა მას ზედა დღისი და ცეცხლი 
იყო მას ზედა ღამე წინაშე ყოვლისა სახლისა ისრაცლისა და 
ყოვლისა მის ვანისა ტრვასა მათსა. 


ლევიანნი 


თავი 1 


1 და უწოდდა ღმერთი მოსეს. და ეტყოდა მას უფალი კარვისა 
მისგან საწამებელისა და ჰრქუა: ეტყოდე შენ ძეთა 
ისრაცლისათა და არქუ მათ: ? კაცი თქუენგანი უკეთუ 
შემოსწირვიდეს შესაწირავსა მსხუერპლად ღმრთისა, 
საცხოვართაგან და ზროხათაგან და ცხოვართაგან შეწირეთ 
მსხუერპლი თქუენი. 3 უკუეთუ მრგულიად მწუარი იყოს 
მსხუერპლი იგი მისი: ყარი ჭქბოი უბიწოი ზროხათაგან, მოიბას 
იგი კართა თანა კარვისა მის საწამებელისათა და შეწიროს იგი 
სათნოდ წინაშე უფლისა. “ და დასდვას ყელი მისი თავსა ზედა 
მის შესაწირავისასა სათნოდ მისა და სალხინებელად მისთვს. 2 
და დაკლან ქბოი იგი წინაშე უფლისა. და შეწირონ ძეთა 
აჰრონისთა მღდელთა სისხლი იგი მისი და მოაპკურონ სისხლი 
იგი მისი გარემოს საკურთხეველსა მას, რომელ-იგი არს კართა 
მათ თანა კარვისა საწამებელისათა. 9 და განჰყადოს 
მრგულიად შესაწირავი იგი, და განაგონ იგი ასოდ-ასოდ. 7 და 
დადგან ძეთა აჰრონისთა მღდელთა ცეცხლი საკურთხეველსა 
მას ზედა და დაასხან შეშაი ცეცხლსა მას ზედა. 8 და დააგონ 
ძეთა აჰრონისთა მღდელთა დრონეული იგი, და თავი და 
ცმელი შეშასა მას ზედა, რომელი იყო საკურთხეველსა მას 
ზედა. ? ხოლო ნაწლევნი და ფერვნი განჰრცხნე წყლითა და 
დააგოს მღდელმან მან ყოველი ესე საკურთხეველსა ზედა, 
ნაყოფი არს ესე შესაწირავი სული სულნელებისაი უფლისა. 19 
უკუეთუ ცხოვართაგანი იყოს შესაწირავი იგი მისი ღმრთისა 
კრავთაგან და თიკანთაგან მრგულიად მწუარად, ვერძი უბიწოი 
მოიბას იგი. 11 და დასდვან ყელი მისი თავსა მისსა ზედა და 
დაკლან იგი გუერდით საკურთხეველსა მას, ბღუარით კერძო 
წინაშე უფლისა და მოაპკურონ მღდელთა, ძეთა აჰრონისთა, 
სისხლი მისი გარემო საკურთხეველსა მას. 12 და განყონ იგი 


ასოდ-ასოდ, თავი და ცმელი დააგონ მღდელთა მათ შეშასა მას 
ზედა. 132 ხოლო ნაწლევნი და ფერყნი განრცხნეს წყლითა, 
შეწიროს მღდელმან მან ყოველი ესე და დადგას 
საკურთხეველსა მას ზედა, ნაყოფი არს შესაწირავი სული 
სულნელებისა უფლისა. 14 უკუეთუ მფრინველთაგან ნაყოფი 
მსხუერპლად შეწიროს ღმრთისა, და შეწიროს გურიტთაგან, ანუ 
მართუეთაგან ტრედთაისა შესაწირავი მისი. 1? და მოიღოს 
მღდელმან მან საკურთხეველსა თანა და წარჰკუეთოს 
მღდელმან მან თავი და დადვას საკურთხვველსა ზედა და 
დასწრიდოს სისხლი მისი ხარისხსა მას საკურთხეველისასა. 15 
და წარჰკუეთნეს შეწებულად ფრთითურთ და გამოიხუნეს იგი 
საკურთხეველისაგან აღმოსავალად ადგილსა მსხუერპლისასა. 
17 და მოსტეხნეს იგი ფრთეთა მათგან, და არა განყოს და 
დასდვას იგი მღდელმან მან საკურთხეველსა მას ზედა შეშასა 
მას და ცეცხლსა. ნაყოფი არს შესაწირავი სული სულნელებისა 
ღმრთისა. 


თავი 2 


1 უკუეთუ სულსა შესწირვიდეს ძღუნად შესაწირავად ღმრთისა, 
სამინდოი იყოს შესაწირავი მისი, და დაასხას მას ზედა ზეთი და 
დასდვას მას ზედა გუნდრუკი. შესაწირავი არს ესე. 2 და 
მოართუას ძეთა აჰრონისთა მღდელთა და აღიღოს მისგან 
სავსე მჭელი სამინდოისა მისგან ზეთითურთ და ყოველივე იგი 
გუნდრუკი მისი დასდვას მღდელმან მან საყსენებელი მისი 
საკურთხეველსა მას სულად სულნელებად ღმრთისა. 3 და 
სხუალ იგი მსხუერპლისაი მის აჰრონისა და ძეთა მისთა იყოს, 
წმიდათა მათგან მსხუერპლთა ღმრთისათა. 4 უკუეთუ 
შესწირვიდეს ძღუენსა შესაწირავად, გამოცხობილი თორნითა 
სამინდოისაგან პურნი უცომონი, ზეთითა შესუარულნი და 
ლელანგოი უცომოი ცხებული ზეთით. ? და უკუეთუ შესაწირავი 
იგი ტაპაკისაგან იყოს, ძღუენი იგი შენი სამინდოი შესუარული 
ზეთითა უცომოი იყოს. 9 და დაალტვო იგი დამუსრვილი და 
დასხა მას ზეთი: შესაწირავი არს ღმრთისა. 7 უკუეთუ 
შესაწირავი ლანძვსაგან იყოს, ძღუენი იგი შენი სამინდოი 
ზეთითა შეიქმნეს. 8 და შეწიროს მსხუერპლი იგი, რომელი 
ექმნეს ერთი ამათგანი, ღმრთისა, და მოართვას იგი მღდელსა. 
და მიეახლოს მღდელი იგი საკურთხეველსა მას. 9? და აღიღოს 
მსხუერპლისა მისგან მოსავსენებელი მისი, და დადვას 
მღდელმან მან საკურთხეველსა ზედა, ნაყოფად, სულად 
სულნელებისა ღმრთისა. 19 ხოლო ნეშტი იგი შესაწირავისაი 
მის აჰრონისა და ძეთა მისთა იყოს, წმიდაი წმიდათაი ნაყოფთა 
მათგან ღმრთისათა. 11 ყოველსა მას შესაწირავსა, რომელსა 
შესწირვიდეთ ღმრთისა, არა ჰყოთ ცომოვანი, რამეთუ 
ყოველივე ცომი და ყოველივე თაფლი არა შესწიროთ მათგანი 
ნაყოფად ღმრთისა. 12 და ძღუნად პირველად შესაწირავად იგი 
ღმრთისა და საკურთხეველსა ზედა არა აღვიდეს სულად 
სულნელად ღმრთისა. 13 და ყოველივე შესაწირავი 
მსხუერპლისა თქუენისაი მარილითა დაიმარილენ. არა 
დააცადოთ მარილი შჯულისა ღმრთისა შესაწირავთაგან 


თქუენთა და ყოველსა ზედა შესაწირავსა თქუენსა მარილი 
დაასხით. 14 უკუეთუ შესწირვიდე შესაწირავსა პირველთა 
ნაყოფთაგან ღმრთისა, ახალი შეტუსვილი ნედლი ღერღილი 
ღმრთისა, შესწირო მსხუერპლად პირველთა ნაყოფთა. 15 და 
დაასხა მას ზედა ზეთი და დასდვა მას ზედა გუნდრუკი. 
შესაწირავი არს ესე. 10 და შეწიროს მღდელმან მან 
საყსენებელი მისი ეტერთა მათგან ზეთითურთ, და ყოველივე 
გუნდრუკი მისი. შესაწირავი არს ესე ღმრთისა. 


თავი 3 


1 უკუეთუ შესაწირავად ცხორებისა იყოს მსხუერპლი იგი მისი 
ღმრთისა, ანუ თუ ზროხათაგან შესწირვიდეს იგი, გინათუ 
ვერძსა გინათუ ნეზუსა, უბიწოი მოიბნ იგი წინაშე ღმრთისა. 2 
და დაასხნენ ყელნი მისნი თავსა მას ზედა მის შესაწირავისასა, 
და დაკლას იგი კართა თანა კარვისა მის საწამებელისასა, და 
დასთხიონ ძეთა აჰრონისთა მღდელთა სისხლი იგი მისი 
საკურთხეველსა მას მრგულიად დასაწველთასა გარემოის. 3 
და მოიღონ შესაწირავისა მისგან ცხორებისაისა ნაყოფად 
ღმრთისა ცმელი იგი გარდაბურვილი ქუსეტსა და ყოველი 
ცმელი მუცლისაი. 4 და ორნი თირკუმელნი და ცმელი იგი მას 
ზედა, რომელ არს ბარკალთაი და ღვძლის ყურნი იგი 
თირკმელთა თანა მოჰკუეთოს. ? და შეწირონ იგი ძეთა 
აჰრონისთა მღდელთა საკურთხეველსა მას ზედა 
შესაწირავთასა, შეშასა მას და ცეცხლსა, ნაყოფად, სულად 
სულნელად ღმრთისა. 59 უკუეთუ ცხოვართაგან იყოს მსხუერპლი 
იგი მისი ღმრთისა საცხორებელად მისა, ვერძი გინა თუ ნეზვ 
უბიწოი, მოიბას იგი. 7 უკუეთუ კრავი მოიბას შესაწირავად მისა, 
მოართუას იგი წინაშე ღმრთისა 8 დაასხნენ ყელნი მისნი თავსა 
მას შესაწირავისა მისისასა ? და დაკლას იგი კართა თანა 
კარვისა საწამებელისათა, 19 და დასთხიონ ძეთა აჰრონისთა 
მღდელთა სისხლი იგი მისი გარემო საკურთხეველსა მას. და 
შეწიროს შესაწირავი იგი ცხორებისაი მსხუერპლად ღმრთისა, 
ცმელი და წელნი უბიწოი, თეძოითურთ მოჰკუეთოს იგი და 
ცმელი იგი გარდაბურვილი ქუსეტსა და ყოველი ცმელი 
მუცლისაი და ორნი თირკუმელნი და ცმელი იგი მათ ზედა, 
რომელ არს ბარკალთაი და ღვძლის ყურნი იგი 
თირკუმლითურთ მოჰჭადოს. 11 და შეწიროს მღდელმან მან 
საკურთხეველსა ზედა სულად სულნელებისა მსხუერპლად 
ღმრთისა. 12 ანუ თუ თხათაგანი იყოს შესაწირავი იგი მისი და 
მოჰგუაროს იგი წინაშე ღმრთისა. 13 და დაასხნეს ყელნი მისნი 
თავსა ზედა მისსა და დაკლან იგი წინაშე ღმრთისა კართა თანა 


კარვისა მის საწამებელისათა და დასთხიონ ძეთა აჰრონისთა 
მღდელთა სისხლი იგი მისი გარემო საკურთხეველსა მას. 14 
და შეწიროს მას ზედა მსხუერპლად ღმრთისა ცმელი იგი 
გარდაბურვილი მუცელსა და ყოველი ცმელი მუცლისაი. 1? და 
ორნი თირკუმელნი და ცმელნი იგი მათ ზედა, რომელ არს 
ბარკალთაი და ღვძლის ყურნი იგი ღვძლისაი თირკუმელთა 
თანა მოჰკუეთოს, 195 და შეწიროს იგი მღდელმან მან 
საკურთხევვლსა ზედა, ნაყოფად, სულად სულნელად ღმრთისა 
ყოველივე ცმელი ღმერთსა. 17 შჯულად საუკუნოდ ნათესავსა 
შორის თქუენსა, ყოველი ცმელი და ყოველი სისხლი არა 
ჰჭამოთ. 


თავი 4 


1 და ეტყოდა უფალი მოსეს და პრქუა: 2 ეტყოდე შენ ძეთა 
ისრაცლისათა და არქუ: კაცმან თუ ცოდოს წინაშე ღმრთისა 
არა ნეფსით ყოველთა მათგან ბრძანებათა ღმრთისათა, 
რომელ არა ჯერ-არს ყოფად, და ყოს ერთი რაიმე მათგანი, 3 
უკუეთუ მღდელთმოძღუარმან მან ცხებულმან ცოდოს ესე ერისა 
ცოდვაი და მოიბას ცოდვისა მისთვს, რომელ ცოდა, ვბოი 
ზროხათაგან უბიწო ღმრთისა წინაშე ცოდვისა მისთვს. “ და 
წარმოიბას კართა თანა კარვისა მის საწამებელისათა წინაშე 
ღმრთისა და დასდვას ჟჭელი მისი თავსა ზედა მის ვბოისასა 
წინაშე ღმრთისა და დაკლას ვბოი იგი წინაშე უფლისა. ? და 
მოიღოს მღდელმან მან ცხებულმან, განსრულებულმან, 
ჭელითა მისითა სისხლი იგი ვბოისაი მის და შეიღოს იგი 
კარავსა მას საწამებელისასა. 95 და დააწოს თითი მღდელმან 
მან სისხლსა მას და აპკუროს სისხლისა მისგანი შვდგზის 
თითითა მისითა წინაშე ღმრთისა კრეთსაბმელსა მას თანა 
წმიდასა. 7 და სცხოს მღდელმან მან სისხლისა მისგან ჟბოისა 
რქათა მათ საკურთხეველისათა საკმეველისა მის 
აღზავებულისათა წინაშე ღმრთისა, რომელ არს კარავსა მას 
შინა საწამებელისასა, და ყოველივე იგი სისხლი ქბოისაი მის 
მოაპკუროს წინაშე ხარისხსა მას საკურთხეველისა მის 
ნაყოფთაისა, რომელ არს წინაშე კართა მათ კარვისა 
საწამებელთა. 8 და ყოველი ცმელი ვბოისაი მის ცოდვათაისაი 
მოჰვყადოს მისგან, ცმელი იგი ნაწლევთაი ? და ორნი 
თირკუმელნი და ცმელი იგი მათ ზედა, რომელ არს ბარკალთა 
თანა და ძირი იგი ღვძლისაი თირკმელთა თანა მოჰყადოს. 19 
ვითარცა-იგი მოჰვადეს ვბოსა მას შესაწირავისა 
საცხორებელისასა და შეწიროს მღდელმან მან 
საკურთხეველსა მას ზედა ნაყოფთასა. 11 და ტყავი ვბოისაი მის 
და ყოველი ჭორცი მისი თავ-ფერკითურთ და ნაწლევით და 
ფუშნიერით. 12 და ყოვლადვე ჭბოი იგი განიღოს გარეშე 
ბანაკსა მას ადგილსა წმიდასა, სადა-იგი დასხიან ნაცარი და 


დაწვან იგი შეშასა ზედა ცეცხლითა და სათხეველსა თანა 
ნაცრისასა და დაიწუეს იგი. 13 და უკუეთუ ყოველმან 
კრებულმან ისრაცლისამან უმეცრებაი ქმნეს არა ნეფსით, და 
დაეფაროს სიტყუაი იგი თუალთაგან კრებულისათა, და ყონ 
ერთი რაიმე მცნებათაგანი ღმრთისათაი, რომელ არა ყოფად 
ჯერ-იყო, 1? და განცხადნეს მათი იგი ცოდვაი, რომელ ცოდეს 
მას შინა, მოიბას კრებულმან მან ზროხათაგან უბიწოი ცოდვისა 
მისთვს და მოჰგუარონ იგი კართა მათ თანა კარვისა 
საწამებელისათა. 15 და დაასხნენ ყელნი მოხუცებულთა მათ 
ერისათა თავსა მას ზედა კბოისა წინაშე ღმრთისა და დაკლან 
იგი წინაშე ღმრთისა. 196 და შეიღოს მღდელმან მან ცხებულმან 
სისხლისა მისგანი ვბოისაი კარვად საწამებელისა. 17 დააწოს 
მღდელმან მან თითი სისხლსა მას ვბოისასა და აპკუროს 
შვდგზის წინაშე ღმრთისა პირისპირ კრეთსაბმელსა მას 
სიწმიდისასა. 18 და მისვე სისხლსგანი სცხოს რქათა მათ 
საკურთხეველისა საკმეველისათა წინადაგებულისათა წინაშე 
ღმრთისა, რომელ არს კარავსა მას შინა საწამებელისასა, და 
ყოველი იგი სისხლი დასთხიოს ხარისხსა თანა 
საკურთხეველისა მის ნაყოფთაისა, რომელ არს კართა მათ 
ზედა კარვისა მის საწამებელისათა. 19? და ყოველი ცმელი 
მოიღოს მისგან და შეწიროს იგი საკურთხეველსა ზედა. 29 და 
ყოს ვბოი ესე, ვითარცა სახედ ყო ვბოი იგი ცოდვისაი, ეგრევე 
იყოს ესე. და ლხინება-ყოს მათთვს მღდელმან მან და 
მიეტევნენ მათ ცოდვანი მათნი. 21 და განიღონ ვბოი იგი 
გარეშე ბანაკსა მას და დაწუან იგი, ვითარცა სახედ დაწუეს 
ყბოი იგი პირველი: ცოდვისა მისთვს, კრებულისა არს ესე. 22 
უკუეთუ მთავარმან მან ცოდოს და ქმნეს ყოველთა მათგან 
მცნებათა უფლისა ღმრთისა მისისათა არა ნეფსით, რომელ 
არა ჯერ-იყო ყოფად, 23 და ცოდოს და განცხადნეს ცოდვაი იგი 
მისი, რომელსა შინა ცოდა, მოიბას შესაწირავად მისა თიკანი 
თხათაგან, ვაცი უბიწოი. 24 და დასდვას ყელი მისი თავსა ზედა 
მის ვაცისასა, და დაკლან იგი ადგილსა მას წინაშე ღმრთისა, 
სადაცა დაკლნიან ყოვლად დასაწუველნი იგი, რამეთუ 
ცოდვისაი არს. 22 და სცხოს მღდელმან მან სისხლისა მისგან 


ცოდვისაისა თითითა მისითა რქათა მათ საკურთხეველისა 
ყოვლად დასაწუველთაისა და ყოველი სისხლი მისი დასთხიოს 
კედელსა მას თანა საკურთხეველისა ყოვლად 
დასაწუველთაისა. 25 და ყოველი ცმელი მისი შეწიროს 
საკურთხეველსა ზედა, ვითარცა ცმელი იგი საკლველისაი მის 
ცხორებისაი და ლხინება-ყოს მისთვს მღდელმან მან 
ცოდვისაგან მისისა, და მიეტეოს მას. 27 უკუეთუ კაცმან ერთმან 
ერისა მის ქუეყანისამან ცოდოს ცოდვაი არა ნებსით და ყოს 
ერთი რაიმე მცნებათაგან ღმრთისათა, რომელ არა ჯერ-იყო 
ყოფად, და ქმნეს, 29 და განცხადნეს ცოდვაი იგი მისი, რომელ 
ცოდა და მოიბას თიკანი თხათაგანი, ნეზვ უბიწოი, ცოდვისა 
მისთვს, რომელ ცოდა 23 და დასდვას ყელი მისი თავსა მას 
ზედა, რომელ-იგი არს ცოდვისათვს, და დაკლან თიკანი იგი 
ცოდვისაი ადგილსა მას, სადაცა დაკლნიან ყოვლად 
დასაწუველნი იგი. 39 და მოიღოს მღდელმან მან სისხლისა 
მისგანი თითითა და სცხოს რქათა მათ საკურთხეველისათა 
ყოვლად დასაწველთასა და ყოველი სისხლი მისი დასთხიოს 
ხარისხთა თანა საკურთხეველისათა. 31 და ყოველივე ცმელი 
მისი მოჰვადოს, ვითარცა-სახედ მოჰყადიან ცმელი 
შესაწირავსა და შეწიროს იგი მღდელმან მან საკურთხეველსა 
ზედა სულად სულნელად ღმრთისა; და ლხინება-ყოს მისთვს 
მღდელმან მან, და მიეტეოს მას. 32 უკუეთუ ცხოვარი შეწიროს 
მსხუერპლად თვსა ცოდვისათვს, ნეზვ უბიწოი შეწირენ იგი. 33 
და დასდვას ყელი მისი თავსა მას ზედა ცოდვისასა, და 
დაკლან იგი ადგილსა მას, სადაცა დაკლნიან ყოვლად 
დასაწველნი იგი. 34 და მოიღოს მღდელმან მან სისხლისა 
მისგან ცოდვისაი თითითა და სცხოს რქათა მათ 
საკურთხეველისა ყოვლად დასაწველთასა, და ყოველივე 
სისხლი მისი დასთხიოს ხარისხსა თანა საკურთხეველისასა. 352 
და ყოველი ცმელი მისი მოჰჭადოს, ვითარცა მოჰყადიან 
ცმელი ცხოვარსა მას შესაწირავისა ცხორებისასა, და სცხოს 
მღდელმან მან საკურთხეველსა მას მსხუერპლთასა წინაშე 
ღმრთისა. და ულხინოს მღდელმან მან ცოდვაი იგი მისი და 
მიეტეოს მას. 


თავი 5 


1 უკუეთუ ცოდოს კაცმან და ესმეს ჭმა0 ფიცისაი და ესე 
წამებდეს გინა თუ იხილა, გინა თუ თანად-იცის და უკუეთუ არა 
უთხრა, მოიღო მან ცოდვაი მისი. ? კაცი, რომელი შეეხოს 
ყოველსა საქმესა არაწმიდებისასა, გინა მძორსა, გინა 
ნამჭეცავსა არაწმიდასა, გინა მკუდარსა, რომელსავე 
საძაგელსა არაწმიდათასა, 3 გინა თუ შეეხოს არაწმიდებასა 
რასმე კაცისასა, ყოველივე არაწმიდებასა მისსა, რომელსა 
შეეხოს, და შეგინებულ იქმნა და დაავიწყდა, და ამისა 
შემდგომად ცნა და ცოდა, “ და კაცმან, რომელმან ფუცოს და 
გან-რაიმე-აჩინოს პირითა თვსითა ბოროტისა ყოფად, გინა 
კეთილის ყოფად ყოვლისა მისებრ, რომელი აღუთქუა კაცმან 
ფიცით და დაავიწყდა იგი, და ესრეთ ცნა და ცოდა ერთი რაიმე 
მათგანი, ?2 და მიუთხრას მისთვს ცოდვაი იგი, რომელ ცოდა, 9 
და შეწიროს ღმრთისა, რომელთათვს ცოდა, ნეზვ 
ცხოვართაგან ტარიგი, გინა ვაცი თხათაგან ცოდვისათვს. და 
ლხინება-ყოს მღდელმან მან ცოდვისა მისთვს და მიეტეოს მას 
ცოდვაი იგი. 7 უკუეთუ ვერ ეძლოს კელსა მისსა ყოფად 
ცხოვარი, შეწიროს ღმრთისა ცოდვისა მისთვს, რომელ ცოდა, 
ორნი გურიტნი, გინა თუ ორნი მართუენი ტრედისანი, ერთი - 
ცოდვისათვს და ერთი - ყოვლად დასაწველად. 8 და 
მოართუნეს იგინი მღდელსა და შეწიროს იგი მღდელმან მან 
ცოდვისა მისისათვს პირველად, და წარჰკუეთოს მღდელმან 
თავი მისი საქციელითგან და არა განახევროს. ? და აპკუროს 
სისხლისა მისგან, რომელ-იგი არს ცოდვისაი, კედელსა 
საკურთხეველისასა, ხოლო ნეშტი იგი სისხლი დაწრიდოს 
ხარისხსა თანა საკურთხეველისასა, რამეთუ ცოდვისაი არს. 19 
ხოლო მეორე იგი ყოს ყოვლად დასაწველ, ვითარცა-იგი ჯერ- 
არნ და ლხინება-ყოს მისთვს მღდელმან მან ცოდვისა 
მისისაგან, რომელ ცოდა და მიეტეოს მას. 11 უკუეთუ არა 
პოვოს ყელმან მისმნ წყვილნი გურიტთანი, გინა მართუენი 
ტრედთანი, შეწიროს მსხუერპლად მისა ცოდვისა მისთვს მეათე 


სათველი სამინდოი ცოდვისა მისისათვს, და არა დაასხას მას 
ზედა ზეთი, და არა დასდვას მას ზედა გუნდრუკი, რამეთუ 
ცოდვისაი არს. 12 და მოართუას იგი მღდელსა მას და აღიღოს 
მისგანი მღდელმან მან სავსე მჭელი და მოსაყსენებელად მისა 
დადვას იგი საკურთხეველსა ზედა მსხუერპლთასა წინაშე 
ღმრთისა, ცოდვისაი არს. 13 და ლხინება-ყოს მისთვს 
მღდელმან მან ცოდვისა მისისათვს, რომელ ცოდა, ერთი 
რაიმე ამათგანი, რომელ-რაი პოვა და შეწირა, მიეტეოს მას; 
ხოლო ნეშტი იგი იყოს მღდელისა მის, ვითარცა მსხუერპლი 
ქებისაი. 19 ეტყდა უფალი მოსეს და ჰრქუა: 1” კაცსა უკეთუ და- 
რაიმე-ავიწყდა დავიწყებაი და ცოდა არა ნეფსით სწმიდეთა 
შინა ღმრთისათა, და შეწიროს ცოდვისა მისისათვს ღმრთისა 
ვერძი უბიწოი ცხოვართაგან სასყიდლითა ვეცხლისაითა 
სასწორთაგან სასწორითა წმიდითა, რომლისათვს-იგი ბრალი 
ქმნა. 10 და ცოდა, სიწმიდეთა შინა მისთა, ზღოს ესე და მეხუთე 
შესძინოს მას ზედა და მისცეს იგი მღდელსა მას. და მღდელმან 
ლხინება-ყოს მისთვს ვერძითა მით ბრალისაითა და მიეტეოს 
მას. 17 და კაცმან უკუეთუ ცოდოს და ყოს ერთი რაიმე 
მცნებათაგანი ღმრთისათაი, რომელ არა ჯერ-არს ყოფად, და 
ვერ ცნა, და ბრალი ქმნა და მოიღო ცოდვაი იგი, 18 
მოჰგუაროს მღდელსა ვერძი უბიწოი ცხოვართაგან 
სასყიდლითა ვეცხლისაითა ბრალისა მისთვს; და ლხინება-ყოს 
მღდელმან მან 19 უმეცრებისა მისისათვს, რომელ ვერ ცნა და 
მან არა იცოდა ცოდვაი წინაშე ღმრთისა. 


თავი 6 


1 ეტყოდა უფალი მოსეს და ჰრქუა: 2 კაცმან უკკუეთუ ცოდოს 
და უგულებელობით უგულებელს-ყვნეს მცნებანი უფლისანი და 
ჰტყუოს მოყუასსა ვედრებისათვს, გინა ზიარებისათვს, გინა 
ტაცებისათვს, გინა თუ ავნო რაიმე მოყუასსა, 3 ანუ თუ პოვა 
წარწყმედული, და ტყუვა მისთვს და ფუცა ნაცულად ერთისა 
ამათგანისათვს, რომელი ყვის კაცმან 4 და ცოდის ამათ შინა, 
და ყოს, რაჟამს ცოდა და ბრალი ქმნა, და მისცა მუნ ნატაცები 
იგი, რომელ მოსტაცა, ? გინა ვნებისა მისთვს, რომელ ავნო 
გინა ვედრებისა მისთვს, რომელი ვედრად აქუნდა მას, გინა 
წარწყმედულისა მისთვს, რომელ პოვა ყოვლისაგან საქმისა, 
რომლისათვს ფუცა ნაცულად და მისცეს მას თავადი იგი და 
მეხუთე იგი შესძინოს მას ზედა. ვისაცა იყოს, მასვე მისცეს, 
რომელსაცა დღესა ემხილოს. 9 და ბრალისა მისთვს შეწიროს 
ღმრთისა ვერძი უბიწოი სასყიდლითა, რომლისათვს ბრალი 
ქმნა. ” და ლხინება-ყოს მისთვს მღდელმან მან წინაშე 
ღმრთისა 8 და მიეტეოს მას ერთისა მათგანისათვს, რომელ 
ქმნა საცოდავსა მას შინა და ეტყოდა უფალი მოსეს და ჰრქუა: 9? 
ამცენ შენ აჰრონს და ძეთა მისთა და არქუ: ესე არს შჯული 
ყოვლად დასაწველისაი: ესე ყოვლად დაწუვაი დაწვასა მისსა 
ზედა საკურთხეველსა ზედა ეგზნებოდის ღამე ყოველ 
განთიადმდე, და არა დაშრტეს, და ცეცხლი იგი 
საკურთხეველისაი ეგზნებოდის მას ზედა და არა დაშრტეს 19 
და შეიმოსოს მღდელმან მან სამოსელი სელისაი, და ნიფხავი 
შეიმოსოს სხეულთა მისთა და აღიღოს შეწირული იგი, რომელ 
განლია ცეცხლმან ყოვლად დამწვარი იგი საკურთხეველისა 
მისგან და დადგას იგი მახლობელად საკურთხეველსა მას. 11 
და განიძარცოს სამოსელი მისი, და შეიმოსოს სხუაი და 
განიღოს ნაყოფად შეწირული იგი გარეშე ბანაკსა მას 
ადგილსა წმიდასა. 12 და ცეცხლი ეგზებოდის საკურთხეველსა 
მას ზედა და არა დაშრტეს, და აგზებდეს მღდელი იგი შეშასა 
განთიად-განთიად, და დაზვნოს მას ზედა ყოვლად დასაწველი 


იგი და დასდვას მას ზედა ცეცხლი იგი ცხოვრებისაი. 13 და 
ცეცხლი მარადის ეგზებოდის საკურთხეველსა ზედა და არა 
დაშრტეს. 14 ესე არს შჯული შესაწირავთაი, რომელ 
მოართოდიან ძეთა აჰრონისთა წინაშე ღმრთისა პირისპირ 
საკურთხეველისა. 15”> და აღიღოს სამინდოისა მისგან 
შესაწირავისა მჭელითა ზეთითურთ მისით გუნდრუკსა თანა 
მისსა, რომელი-იგი იყოს შესაწირავსა მას ზედა და შეწიროს 
საკურთხეველსა მას ზედა ნაყოფად, სულად სულნელად, 
საყსენებელი მისი უფლისა ღმრთისა. 15 ხოლო ნეშტი იგი 
მისგანი შეჭამოს აჰრონ და ძეთა მისთა; უცომოი შეჭამოს იგი 
ადგილსა წმიდასა ეზოსა კარვისა საწამებელისასა, სადა 
შეჭამონ იგი. 17 არა შეიცხოს ცომოვანი; ნაწილად მივსცე იგი 
მათ ნაყოფთაგან ღმრთისათა: წმიდაი წმიდათაი არს, ვითარცა 
ცოდვისაი იგი და ვითარცა ბრალისაი იგი. 18 ყოველივე წული 
მღდელთაი ჭამდეს მას: შჯულად საუკუნოდ ნათესავსა შორის 
თქუენსა ნაყოფად შეწირულთა მათგან ღმრთისათა. ყოველი, 
რომელი შეეხოს მას, განწმიდნეს. 1? და ეტყოდა უფალი მოსეს 
და ჰრქუა: 29 ესე არს შესაწირავი აჰრონისი და ძეთა მისთაი, 
რომელი შეწირონ ღმრთისა დღესა მას, რომელსა ვცხო მათ: 
მეათე სათველისაი სამინდოი - მსხუერპლად სამარადისოდ, 
ზოგი მისი განთიად და ზოგი მისი მწუხრი. 21 ტაპაკსა ზედა 
ზეთითა შესვარული შექმნეს იგი, შეწიროს იგი გულარძნილი 
მსხუერპლი განატეხთაი შესაწირავი სულად სულნელად 
ღმრთისა. 22 მღდელმან ცხებულმან მის წილ, ძეთა 
მისთაგანმან ყოს იგი, შჯულად საუკუნოდ, ყოვლადვე დადვას 
საკურთხეველსა ზედა. 23 და ყოველი მსხუერპლი მღდლისაი 
ყოვლად დამწვარ იყოს და არა იჭამოს. 24 და ეტყოდა უფალი 
მოსეს და ჰრქუა: 22 ეტყოდე შენ აჰრონს და ძეთა მისთა და 
არქუ: ესე არს შჯული ცოდვისაი: ადგილსა მას, სადა-იგი 
დაჰკლვიდენ ყოვლად დასაწველთა, დაკლან ცოდვისაი იგი 
წინაშე ღმრთისა: წმიდაი წმიდათაი არს. 29 მღდელმან მან, 
რომელმან შეწიროს იგი, მანვე შეჭამოს იგი ადგილსა წმიდასა 
და შეჭამოს იგი, ეზოსა მას კარვისა საწამებელისასა. 27 
ყოველი, რომელი შეეხოს ყორცსა მას, განწმიდნეს, და 


რომელსა ასხურეს სისხლისა მისისაგანი სამოსელსა და 
დაბღალოს, გამორცხენ იგი ადგილსა წმიდასა. 28 და ჭურჭერი 
კეცისაი, რომლითა მეიგბას იგი, შეიმუსრენ, უკუეთუ ჭურჭრითა 
რვალისათა მეიგბას, მოხუეტენ იგი, და დაწონ და ჭურჭელი 
განრცხენ წყლითა. 2? ყოველი წული მღდელთაი ჭამდეს მას: 
წმიდაი წმიდათაი არს ღმრთისა. 39 და ყოველივე, რომელ 
ცოდვისათვს არს, რომელი შეიწიროს სისხლისა მათისაგანი 
კარავსა მას საწამებელისასა სალხინებელად სიწმიდესა შინა, 
არა იჭამოს, ცეცხლითა დაიწუეს იგი. 


თავი 7 


1 და ესე არს შჯული ვერძისაი მის, რომელი იყოს ცოდვისათვს: 
რამეთუ წმიდაი წმიდათა არს. 2 ადგილსა მას, სადაცა 
დაკლიან ყოვლად დასაწველები იგი და დაკლან ვერძი იგი 
ცოდვისაი წინაშე ღმრთისა და სისხლი მისი მოაპკურონ 
ხარისხსა თანა საკურთხეველისასა. 3 და ცმელი მისი მოიღოს 
მისგან მუცლისა და ყოველივე ცმელი, გარდაბურვილი 
შინაგან, და ყოველივე ცმელი, რომელ არს ნაწლევთაი. 4 და 
ორნი იგი თირკუმელნი და ცმელი იგი მათ ზედა, რომელ არს 
ბარკალთაი, და ღვძლის ყური იგი თირკუმლითურთ 
მოჰყადოს. ? და შეწიროს მღდელმან მან საკურთხეველსა ზედა 
ნაყოფად სულად სულნელად ღმრთისა, რამეთუ ცოდვისაი 
არს. 95 ყოველივე წული მღდელთაგანი ჭამდეს მას, ადგილსა 
წმიდასა ჭამდენ მას, რამეთუ წმიდაი წმიდათა არს. 7 ვითარცა- 
იგი ცოდვისაი, ეგრეცა ბრალისაი შჯული ერთისა მათგანისა: 
მღდელისა, რომელმან ყოს ლხინებაი, მისა იყავნ იგი. 8 
მღდელი იგი, რომელი შესწირვიდეს მსხუერპლსა მას 
კაცისასა, ტყავი იგი ყოვლად დასაწველისაი მის, რომელი მან 
შეწიროს, მისაცა იყოს. ? და ყოველივე შესაწირავი, რომელი 
იქმნეს თორნესა და ყოველივე, რომელი იქმნეს ლანძუსა, გინა 
ტაპაკსა, მღდელისა მის შემწირველისა იყოს იგი. 19 და 
ყოველივე შესაწირავი ქმნილი ზეთითა, გინა უქმნელი ზეთითა, 
ყოველთავე კაცად-კაცადისა სწორად. 11 ესე არს შჯული 
შესაწირავისა ცხორებისაი, რომელი შეწიროს ღმრთისა. 12 
უკუეთუ ქებისათვს შესწირვიდე მას და შეწიროს მსხუერპლსა 
მას ზედა ქებისასა პურნი სამინდოისაგან შესუარული ზეთითა 
და ლელანგოი უცომოი, ცხებული ზეთითა, და სამიდოი 
აღდგინებული ზეთითა, 13 პურთა თანა ცომოვანთა შეწიროს 
შესაწირავი იგი მისი მსხუერპლსა მას ზედა ქებისასა. და 
მოართუას მისგანი თითოი ყოვლისა ამისგან შესაწირავისა 
მისისა ნაყოფად პირველად უფალსა ღმერთსა. 14 მღდელმან 
მან, რომელმან აპკუროს სისხლი იგი ცხორებისაი, მისა იყოს 


იგი და მსხუერპლი იგი და ყორცი ქებისა ცხორებისა მისავე 
იყოს 12 და რომელსა დღესა შეწიროს იგი, შეჭამოს, არა 
დაუტეონ იგი განთიადმდე. 15 და უკუეთუ აღთქმით, გინათუ 
ნეფსით შეწიროს მსხუერპლი მისი, რომელსაცა დღესა 
შეწიროს მსხუერპლი იგი მისი, შეჭამონ ხვალისაგანცა. 17 
შესაწირავისაი, რომელი დაშთეს მესამედ დღედმდე, 
ცეცხლითა დაიწუეს. 18 უკუეთუ ჭამით ჭამოს დღესა მას 
მესამესა ყჟორცისა მისგანი, არა შეიწირა იგი, რამეთუ შეგინება 
არს, ხოლო კაცმან, რომელმან ჭამოს მისგანი, ცოდვაი 
მოიღოს თავისა თვსისა. 1? და ყორცსა, რომელმან შეახოს 
ყოვლისა არაწმიდებისასა, არა იჭამოს, ცეცხლითა დაიწონ! 
ყოველი არაწმიდაი ჭამდეს ყორცსა. 29 ხოლო კაცმან, 
რომელმან ჭამოს ყორცისაგან შესაწირავისა ცხორებისაი, 
რომელ არს ღმრთისა, არაწმიდებაი მისი მის ზედაცა იყოს, 
წარწყმდეს სული იგი ერისაგან თვსისა. 21 და კაცი, რომელი 
შეეხოს საქმესა არაწმიდასა, არაწმიდებითგან კაცისაით, გინა 
თუ ოთხფერკთა არაწმიდათა, გინა საძაგელსა, ყოველსა 
არაწმიდასა და ჭამოს შესაწირავისაგან მის ყორცისა 
ცხოვრებისა, რომელ არს უფლისა, წარწყმდეს კაცი იგი 
ერისაგან თვსისა. 22 და ეტყოდა უფალი მოსეს და ჰრქუა: 23 
ეტყოდე შენ ძეთა ისრაცლისათა და არქუ: ყოველივე ცმელი 
ზროხათაი და ცხოვართაი და თხათაი არა ჰჭამოთ! 24 და 
ცმელი მკუდრისაი და ნამქჟეცავისაი არა ემსახუროს ყოველსა 
საქმესა, ჭამით არა იჭამოს. 22 ყოველმან რომელმან ჭამოს 
ცმელისა ცხოვართაგან, რომელთა შესწირვიდეთ მსხუერპლად 
ღმრთისა, წარწყმდეს კაცი იგი, რომელმან ჭამოს ერისაგან 
თვსისა. 29 ყოველი ესე სისხლი არა ჰჭამოთ ყოველსავე 
სამკვდრებელსა თქუენსა მფრინველისაითგან ვიდრე 
საცხოვართამდე. 27 ყოველმან კაცმან, რომელმან ჭამოს 
სისხლი, წარწყმდეს სული იგი ერისაგან თვსისა. 28 და ეტყოდა 
უფალი მოსეს და ჰრქუა: 2? ეტყოდე შენ ძეთა ისრაცლისათა და 
არქუ: რომელი შესწირვიდეს მსხუერპლსა ცხორებისასა 
ღმრთისა, მოართუის შესაწირავი იგი მისი ღმერთსა 
მსხუერპლისაგან ცხორებისა. 390 ყელითა თვსითა მოართუას 


ნაყოფი იგი მისი ღმერთსა: ესე არს, ცმელი მკრდისაი და 
ღვძლის ყური. მოართვას იგი, რათა დადვას დასადებელად 
წინაშე ღმრთისა. 31 და შეწიროს მღდელმან ცმელი იგი 
საკურთხეველსა ზედა და მკერდი იგი იყოს აჰრონისა და ძეთა 
მისთა. 32 და მყარი იგი მარჯუენე მისცეთ შესაწირავისათვს 
მღდელსა მას შესაწირავთაგან ცხორებისა თქუენისათა. 33 
რომელი შესწირვიდეს სისხლსა მას ცხორებისასა და ცმელსა, 
ძეთაგანი აჰრონისთაი, მისა იყოს მყარი იგი მარჯუენე 
ნაწილად. 34 რამეთუ მკერდი იგი დაგებისაი და მყარი იგი 
შესაწირავისაილ მოვიღე ძეთაგან ისრაცლისათა მსხუერპლთაგან 
ცხორებისა თქუენისათა და მივეც იგი აჰრონს და ძეთა მისთა 
შჯულად საუკუნედ ძეთაგან ისრაცლისათა. 32 ესე არს ცხება0 
აჰრონისი და ცხებაი ძეთა მისთაი შესაწირავთაგან ღმრთისათა 
დღესა მას, რომელსა მოიყვანნა იგინი მღდელობად ღმრთისა, 
ვითარცა-იგი ამცნო ღმერთმან მიცემად მათა 35 დღესა მას, 
რომელსა ეცხო მათ ძეთაგან ისრაცლისათა, შჯულად საუკუნედ 
ნათესავსა შორის მათსა. 37 ესე არს შჯული ყოვლად 
დასაწუელთაი მათ და შესაწირავთაი და რომელ ცოდვათათვს 
არნ და ბრალისათვს და სრულებისათვს და მსხუერპლთათვს 
ცხორებისა. 38 ვითარცა ამცნო ღმერთმან მოსეს მთასა სინასა 
დღესა მას, რომელსა უბრძანა ძეთა ისრაცლისათა შეწირვად 
მათა მსხუერპლები მათი წინაშე ღმრთისა უდაბნოსა მას 
სინაისასა. 


თავი 8 


1 და ეტყოდა უფალი მოსეს და პრქუა: 2 მოიყვანე აჰრონ და 
ძენი მისნი და სამოსელი მათი და ზეთი იგი ცხებისაი და 
ზუარაკი იგი ცოდვისაი და ორნი იგი ვერძნი და ლანკლაი იგი 
უცომოთაი. 3 და ყოველი იგი ერი შეკრიბე კართა თანა 
კარვისა საწამებელისათა. 4“ და ყო მოსე, ვითარცა-იგი უბრძანა 
ღმერთმან და მოუწოდა ყოველსა მას კრებულსა ერისასა 
კარად კარვისა მის საწამებელისა. ? და ჰრქუა მოსე კრებულსა 
მას: ესე სიტყუაი არს, რომელი მამცნო ღმერთმან ყოფად. 9 და 
მოიყვანნა მოსე აჰრონ და ძენი მისნი და განბანნა იგინი 
წყლითა. 7 და შეჰმოსა მათ სამოსელი იგი და შეარტყა მათ 
სარტყლები და შეასხა მათ ყამლები და გარდასდვა მათ ზედა 
სამყრე 8 და შეარტყა მსგავსად ქმნულებისა მისისა და 
შეამტკიცა იგი მით. და დასდვა სამჭყრეთა მათ ზედა საკითხავი 
იგი და დაადგა საკითხავსა მას ზედა გამოცხადებაი იგი და 
ჭეშმარიტებაი ? და დაჰბურა ვარშამაგი თავსა მისსა და დასდვა 
ვარშამაგსა მას ზედა წინაშე პირსა მისსა პეპელი იგი 
ოქროისაი განწმედილი იგი წმიდაი, ვითარცა უბრძანა 
ღმერთმან მოსეს. 19 და მოიღო მოსე ზეთისა მისგან 
საცხებელისა და აპკურა მათ და საკურთხეველსა მას შვდგზის 
11 და სცხო საკურთხეველსა მას და განწმიდა იგი და 
ყოველივე ჭურჭერი მისი, და ენბაზი იგი და ხარისხნი მისნი, და 
განწმიდა იგი და სცხო კარავსა მას და ყოველსა მას, რაიცა 
იყო მას შინა და განწმიდა იგი. 12 და დაასხა მოსე ზეთისა 
მისგან ცხებისა თავსა აჰრონისსა, სცხო მას და განწმიდა იგი. 
13 მოიყვანნა მოსე ძენი აჰრონისნი და შეჰმოსა მათ სამოსელი 
და შეარტყა მათ სარტყლები და დაჰბურა მათ ვარშამაგები, 
ვითარცა უბრძანა ღმერთმან მოსეს. 14 და მოიბა ზუარაკი იგი, 
რომელ არნ ცოდვისათვს და დაასხნეს აჰრონ და ძეთა მისთა 
ჭელნი თავსა ზედა ზვარაკისა მის ცოდვისასა და დაკლა იგი. 12 
და მოიღო მოსე სისხლისაგან მისისა და სცხო რქათა მათ 
საკურთხეველისათა თითითა თვსითა გარემოის 19 და 


განწმიდა საკურთხეველი იგი და სისხლი იგი დასთხია 
ხარისხსა თანა საკურთხეველისასა და განწმიდა იგი 
ლხინებისა ყოფად მას ზედა. და მოიღო ყოველივე ცმელი 
ნაწლევთაი, და ძირი იგი ღვძლისაი, და ორნი თირკუმელნი და 
ცმელი იგი მათ ზედა და შეწირა მოსე საკურთხეველსა მას 
ზედა. 17 და ზუარაკი იგი და ტყავი მისი და ყოველი ჭორცი მისი 
და ფუშნიერი მისი დაწუას ცეცხლითა გარეშე ბანაკსა მას, 
ვითარცა უბრძანა ღმერთმან მოსეს. 18 და მოიბა მოსე ვერძი 
იგი ყოვლად დასაწველი და დაასხნეს აჰრონ და ძეთა მისთა 
ჭელნი მათნი თავსა ზედა მის ვერძისასა. 1? და დაკლა მოსე 
ვერძი იგი და მოაპკურა სისხლი იგი მისი გარემო 
საკურთხეველსა მას. 29 და ვერძი იგი განყო ასოდ-ასოდ და 
შეწირა მოსე თავი მისი, და ასოები მისი, და ცმელი, და 
ნაწლევნი მისნი 21 და ფერვნი მისნი განრცხა წყლითა. და 
შეწირა მოსე ყოვლადვე ვერძი იგი საკურთხეველსა ზედა: 
მრგულიად დასაწველი არს, სული სულნელებისაი, ნაყოფად 
შეწირული არს ღმერთისა, ვითარცა ამცნო ღმერთმან მოსეს. 22 
და მოჰგუარა მოსე ვერძი იგი მეორე - ვერძი სრულებისაი. და 
დაასხნეს აჰრონ და ძეთა მისთა ჭელნი მათნი თავსა ზედა მის 
ვერძისასა. 232 და დაკლა იგი და მოიღო მოსე სისხლისაგან 
მისისა და სცხო ყურისა ძირსა მარჯუენესა აჰრონისსა, და 
მწუერვალთა თითთა მარჯუენისათა და მწუერვალთა თითთა 
ფერყისა მარჯუენისათა. 24 და მოიყვანნა მოსე ძენი 
აჰრონისნი. და სცხო მოსე მის სისხლისაგანი ყურის ძირთა 
მარჯუენისა მათისათა და თითთა ყელისა მარჯუენისა მათისათა 
და თითთა ფერვკისა მარჯუენისა მათისათა. და მოაპკურა მოსე 
სისხლი იგი საკურთხეველსა მას გარემოის. 22 და მოიღო 
ცმელი, და მუცელი, და ცმელი იგი ქუსეტისაი, და ძირი იგი 
ღვძლისაი და ორნი თირკუმელნი და ცმელი იგი მათ ზედა და 
მყარი იგი მარჯუენე 295 და ლანკლითა მისგან სრულებისა, 
რომელი-იგი იყო წინაშე ღმრთისა, მოიღო პური ერთი უცომოი 
და პური ზეთითა ქმნული ერთი და ლელანგოი ერთი და 
დასდვა ცმელსა მას ზედა და მყარსა მას ზედა მარჯ უენესა 27 
და დაასხა ესე ყოველი ყელსა ზედა აჰრონისასა და ყელთა 
ზედა ძეთა მისთასა და აღიღო შესაწირავად წინაშე ღმრთისა 


28 და მოიღო იგი მოსე ყელთაგან მათთა და შეწირა იგი 
საკურთხეველსა ზედა ყოვლად დასაწველთასა სრულებისა. 
სულად სულნელად მსხუერპლი არს ესე ღმრთისა 29 და მოიღო 
მოსე მკერდი იგი და მოჰჭადა იგი შესაწირავად წინაშე 
ღმრთისა ვერძისა მისგან სრულებისა და იყო მოსე 
მონაწილედ, ვითარცა უბრძანა ღმერთმან მოსეს 39 და მოიღო 
მოსე ზეთისა მისგან ცხებისა და სისხლისა მისგან 
საკურთხეველისა და აპკურა აჰრონს და სამოსელსა მისსა, და 
ძეთა მისთა და სამოსელსა მათსა 31 და განწმიდა აჰრონ 
სამოსელი მისი, და ძენი მისნი და სამოსელი მათი მათ თანა. 
და ჰრქუა მოსე აჰრონს და ძეთა მისთა: შეაგბეთ ყჟორცი იგი 
ეზოსა მას კარვისა მის საწამებელისასა, ადგილსა წმიდასა, და 
მუნ შეჭამეთ იგი და პურნი იგი, რომელ არიან ლანკლასა მას 
ზედა სრულებისასა, ვითარცა მიბრძანა მე უფალმან და მრქუა: 
აჰრონ და ძენი მისნი ჭამდენ მას. 32 და ნეშტი იგი ყორცისაი 
მის და პურისაი ცეცხლითა დაწუთ. 33 და კარისა მისგან 
კარვისა საწამებელისა არა გამოხვდეთ შვდ დღე ვიდრე 
დღედმდე აღსასრულთა სრულებისა თქვენისათა, რამეთუ 
შვდთა დღეთა სრულ-იქმნენ ყელნი თქუენნი, 34 ვითარცა-იგი 
ყო ამას დღესა შინა რომელსა მიბრძანა მე ღმერთმან ყოფად 
მისა, რათა ლხინება-ყოს თქუენთვს. 32 და კართა ზედა კარვისა 
საწამებელისათა სხდეთ შვდ დღე და ღამე, სცვდეთ საცოსა მას 
ღმერთისასა, რათა არა მოსწყდეთ, რამეთუ ესრე მამცნო მე 
ღმერთმან. 36 და ყუნეს აჰრონ და ძეთა მისთა ყოველნივე 
სიტყუანი, რომელნი უბრძანა ღმერთმან მოსეს. 


თავი 9 


1 და იყო, დღესა მას მერვესა მოუწოდა მოსე აჰრონს და ძეთა 
მისთა და მოხუცებულთა ისრაცლისათა. და ჰრქუა მოსე 
აჰრონს: 2 მოიბ თავისა შენისა ყჟბოი ზროხათაგან ცოდვისათვს 
და ვერძი იგი ყოვლად დასაწველი უბიწოი და შეწირე იგი 
წინაშე ღმრთისა. 3 და მოხუცებულთა ისრაცლისათა ეტყოდე 
და არქუ: მოიბთ ვაცი ერთი თხათაგან ცოდვისათვს და ვერძი 
და კბოი და ტარიგი წელიწდეული მსხუერპლად, ყოველივე 
უბიწოი. “ და ზვარაკი და ვერძი შესაწირავად ცხორებისა 
წინაშე ღმრთისა და სამინდოი შესუარული ზეთითა, რამეთუ 
უფალი გამოჩნდეს თქუენ შორის. ? და მოიღეს, ვითარცა-იგი 
ამცნო მოსე წინაშე კარავსა მას საწამებელისასა და ყოველივე 
იგი, მოვიდა კრებული და დადგეს წინაშე ღმრთისა. 9 და ჰრქუა 
მათ მოსე: ესე იგი სიტყუაი არს, რომელ თქუა ღმერთმან, 
რაითა ჰყოთ და გამოჩნდეს თქუენ შორის დიდებაი ღმრთისა. 7 
და ჰრქუა მოსე აჰრონს: წარმოდეგ წინაშე საკურთხეველსა 
ღმრთისასა და შეწირე ცოდვისა შენისაი და მსხუერპლი შენი 
და ლხინება-ყავ თავისა შენისა და სახლისა შენისა, და შეწირე 
მსხუერპლი ერისა და ლხინება-ყავ მათთვს, ვითარცა-იგი 
ბრძანა ღმერთმან. 8 და წარდგა აჰრონ წინაშე საკურთხეველსა 
მას და დაკლა ვბოი იგი ცოდვისაი. ? და მოართუეს ძეთა 
აჰრონისთა სისხლი იგი მას. და დააწო თითი მისი სისხლსა მას 
და სცხო რქათა მათ საკურთხეველისათა, და სისხლი იგი სხუა0 
დასთხია ხარისხსა თანა მის საკურთხეველისასა. 19 და ცმელი, 
და თირკუმელნი და ძირი იგი ღვძლისაი, რომელ არს 
ცოდათათვს, შეწირა საკურთხეველსა ზედა, ვითარცა უბრძანა 
ღმერთმან მოსეს. 11 და ჭყორცი, და ტყავი და ფუშნიერი მისი 
დაწუეს გარეშე ბანაკსა მას. 12 და დაკლა მრგულიად 
დასაწველი იგი და მოართუეს ძეთა აჰრონისთა მღდელთა 
სისხლი იგი მამასა მათსა და მოაბკურა გარემო 
საკურთხეველსა მას. 13 და მრგულიად დასაწველი იგი 
მოართუეს მას ასოდ-ასოდ და თავი იგი მისი, და დააგო იგი 


საკურთხეველსა ზედა. 14 და განრცხნეს ნაწლევი და ფერვნი 
მისნი წყლითა და დააგო იგიცა აკურთხევვლსა ზედა ყოვლად 
დასაწველთასა. 15 და მოიღეს შესაწირავი იგი ერისაილ 195 და 
მოჰგუარეს ვაცი იგი ცოდვისათვს ერისა. და დაკლა, ვითარცა- 
იგი პირველი, და მოართუეს ყოვლად დასაწველი იგი 17 და ყო 
იგი ეგრევე, ვითარცა ჯერ-არნ. და მოართუეს შესაწირავი და 
აღივსნეს ჭყელნი მისგან და დააგო საკურთხეველსა მას ზედა 
თვნიერ მსხუერპლისა მის განთიადისა. 18 და დაკლა ვბოი იგი 
და ვერძი შესაწირავისაი ცხორებისათვს ერისა. და მოართუეს 
ძეთა აჰრონისთა სისხლი იგი მათი მამასა მათსა. 1? და ცმელი 
იგი ვქბოისა მისგან და ვერძისა მისგან, მუცელი და ცმელი იგი 
გარდაბურვილი ქუსეტსა და ყოველი ცმელი ნაწლევთაი და 
ორნი თირკუმელნი, და ცმელი იგი მათ ზედა და ძირი იგი 
ღვძლისაი. 29 და დასდვა ცმელი იგი მკერდსა მას ზედა და 
შეწირა ცმელები ესე საკურთხეველსა ზედა. 21 და მკერდი იგი 
და მჭარი მარჯუენე მოჰყადა აჰრონ აღსაღებელად წინაშე 
ღმრთისა, ვითარცა-იგი უბრძანა ღმერთმან მოსეს. 22 და 
აღიპყრნა აჰრონ ჭელნი თვსნი ერსა მას ზედა და აკურთხნა 
იგინი და გარდამოვდა შემდგომად შეწირვისა მის 
მსხუერპლისა და რომელი-იგი ცოდვათათვს არნ, და რომელი- 
იგი ცხორებისათვს არიან. 23 და შევიდეს მოსე და აჰრონ 
კარავსა მას საწამებელისასა, და ვითარცა მიერ გამოვიდეს, 
აკურთხეს ერი იგი და გამოჩნდა დიდებაი ღმრთისა ყოველსა 
მას ერსა. 24 და გამოჰყდა ცეცხლი ღმრთისა მიერ და შეჭამა 
ყოველივე, რაიცა იყო საკურთხეველსა მას ზედა, ყოვლად 
დასაწველი იგი და ცმელები. და იხილა ყოველმან ერმან და 
განუკვრდა და დაეცნეს პირსა თვსსა ზედა და თაყუანი-სცეს. 


თავი 10 


1 და მიიღეს ორთა მათ ძეთა აჰრონისათა, ნადაბ და აბიუდ, 
კაცად-კაცადმან საცეცხური თვსი, და დადვეს მათ ზედა 
ცეცხლი და დაასხეს საკუმეველი 2 და მოიღეს ცეცხლი უცხოი 
წინაშე ღმრთისა, რომელი არა უბრძანა მათ ღმერთმან და 
გამოჭდა ცეცხლი ღმრთისა მიერ, და შეწუნა იგინი და მოწყდეს 
წინაშე ღმრთისა. 3 და ჰრქუა მოსე აჰრონს: ესე იგი არს, 
რომელსა ეტყოდა ღმერთი და თქუა: რომელნი 
მომეახლებოდიან, მათ ზედა განვწმიდნე და ყოველსა 
კრებულსა შორის ვიდიდო. და წუხნა აჰრონ ფრიად “ და 
მოუწოდა მოსე მისადეს და ელისაფანს, ძეთა ოზიელისთა, 
ძეთა მამის ძმისა აჰრონისთა, და ჰრქუა მათ: მოდით და 
აღიხუენით ძმანი თქუენნი პირისაგან სიწმიდეთაისა და 
განიხუენეთ გარეშე ბანაკსა. ? და მოვიდეს და აღიხუნეს იგინი 
სამოსლითა მათითა და განიხუნეს გარეშე ბანაკსა მას, 
ვითარცა-იგი უბრძანა მათ მოსე. 9 და ჰრქუა მოსე აჰრონს, და 
ელიაზარს და ითამარს, ძეთა აჰრონისთა, რომელნი 
დაშთომილ იყვნეს: თავსა თქუენსა არა აღძარცუთ ვარშამაგი 
და სამოსელი თქუენი არა დაიპოთ, რაითა არა მოსწყდეთ და 
ყოველსავე კრებულსა ზედა იყოს რისხვაი. ხოლო ძმანი 
თქუენნი, ყოველი სახლი ისრაცლისაი, ტიროდიან დაწვასა მას, 
რომელ დაიწუნეს ღმრთისა მიერ. 7 და კარისაგან კარვისა 
საწამებელისა არა გამოხვდეთ, რათა არა მოსწყდეთ, რამეთუ 
ზეთი იგი ცხებისაი ღმრთისამიერი არს თქუენ ზედა. და მათ 
ეგრე ყვეს, ვითარცა უბრძანა მოსე. 8 და ეტყოდა უფალი 
აჰრონს და ჰრქუა: ? ღვნოი და თაფლუჭი არა ჰსუათ შენ და 
ძეთა შენთა, რაჟამს შეხვდოდით კარავსა მას საწამებელისასა, 
ანუ თუ წარსდგებოდით წინაშე საკურთხეველსა და არა 
მოსწყდეთ: შჯულად საუკუნედ ნათესავსა შორის თქუენსა 19 
გამორჩევად შორის წმიდათა და შეგინებულთა და შორის 
არაწმიდათა და ღირსთა, 11 რაითა ასწავებდენ ძეთა 
ისრაცლისათა ყოველსა მას შჯულსა, რომელსა ეტყოდა 


ღმერთი მათ ჭყელითა მოსესითა. 12 და ჰრქუა მოსე აჰრონს და 
ელიაზარს და ითამარს, ნეშტთა მისთა: მოიღეთ შესაწირავი 
იგი, რომელი დაშთომილ არს ნაყოფად შეწირულთაგან 
ღმრთისათა, 13 და შეჭამეთ უცომოი იგი წინაშე 
საკურთხეველსა, რამეთუ წმიდაი წმიდათაი არს და ჭამდით მას 
ადგილსა წმიდასა, რამეთუ შჯულად შენდა ეგე არს და შჯულად 
ძეთა შენთა ესე წმიდათაგან ნაყოფთა ღმრთისათა, რამეთუ 
ესრეთ ბრძანებულ არს ჩემდა. 14 და მკერდსა მას 
განჩემებულსა და მჭქყარსა მას შესაწირავსა ჭამდით ადგილსა 
წმიდასა შენ, და ძენი შენნი და სახლეულნი მენნი შენ თანა, 
რამეთუ შჯულად შენდა და შჯულად ძეთა შენთა მოგეცა 
შესაწირავთაგან ცხორებისათა ძეთაგან ისრაცლისათა. 12 
მჭარი იგი შესაწირავისაი და მკერდი იგი განჩემებისაი 
ნაყოფთა თანა ცმელთასა შეწიროდიან, განჩემებად 
განჩინებული იგი წინაშე ღმრთისა. და იყოს შენდა და ძეთა 
შენთა შენ თანა შჯულად საუკუნედ, ვითარცა უბრძანა 
ღმერთმან მოსეს. 15 და ვაცსა მას ცოდვისასა ძიებით ეძიებდა 
მოსე და იგი დამწუარ იყო. და განურისხნა მოსე ელიაზარს და 
ითამარს, ძეთა აჰპრონისთა, რომელ დაშთომილ იყუნეს, 17 და 
ჰრქუა მათ: რაისა არა შეჰჭამეთ ცოდვისაი ესე ადგილსა 
წმიდასა? რამეთუ წმიდაი წმიდათაი არს ესე, და მოგცა თქუენ 
ჭამად, რაითა მოუსპნეთ ცოდვანი ერისანი და ლხინება- 
ჰყოფდით მათთვს წინაშე ღმრთისა. 18 რამეთუ არა შევიდა 
სისხლისა მისისაგანი სიწმიდესა შინა, წინაშე პირისპირ 
შინაგან ჭამდით მას ადგილსა წმიდასა, ვითარცა-იგი მიბრძანა 
მე უფალმან. 19 და ეტყოდა აჰრონ მოსეს და ჰრქუა: უკუეთუ 
დღეს-ღა მოუღებიეს ცოდვისა მათისაი და მსხუერპლები იგი 
წინაშე ღმრთისა, და შემხუედა მე ესევითარი და ვჭამო 
ცოდვისაი ესე დღეს, ნუუკუე არა სათნო იყოს ღმრთისა? 29 და 
ესმა ესე მოსეს და სთნდა მას. 


თავი 11 


1 და ეტყოდა უფალი მოსეს და აჰრონს და ჰრქუა: 2? ეტყოდეთ 
ძეთა ისრაცლისათა და არქუ მათ: ესე არიან საცხოვარნი, 
რომელსა ჰჭამდეთ ყოველთაგან საცხოვართა ქუეყანისათა: 3 
ყოველსა საცხოვარსა, რომელსა განყოფილ იყოს ჭლაკი და 
ფრჩხილითა ფრცხენდეს და აღმოიცოხნიდეს საცოხნელსა 
საცხოვართა შორის ესე ჭამეთ. 4 ხოლო მათგანი არა ჰჭამოთ, 
რომელნი არა აღმოიცოხნიან, და რომელთაი არა განყოფილ 
არს ჭლაკი და რომელნი ფრცხენენ ფრცხილითა: აქლემი, 
რამეთუ აღმოიცოხნის და ჭლაკი მისი არა განპებულ არს, 
არაწმიდაი არს ესე თქუენდა; ? და ყურგდელი, რამეთუ 
აღმოიცოხნის და ჭლაკი არა განპებულ არს, არაწმიდაი არს 
ესე თქუენდა; 9 და მაჩვ, რამეთუ აღმოიცოხნის ესე და ჭლაკი 
არა განპებულ არს. არა არს წმიდაი ესე თქუენდა; 7 და ღორი, 
რამეთუ განპებულ არს ჭლაკი მისი და ფრცხენს ფრცხილითა 
ჭლაკისაითა და ესე არა აღმოიცოხნის, არაწმიდაი არს 
თქუენდა; 8 ყორცი მათი არა ჰჭამოთ და მძორსა მათსა არა 
შეეხნეთ, რამეთუ არაწმიდა არიან ესენი თქუენ შორის. ? და 
ამათ ჭამდით ყოველთაგან, რომელნი არიან წყალთა შინა: 19 
ყოველსა, რომელსა არს მათ თანა ფრთე და ქეცი წყალთა 
შიდა, და ზღუათა შინა და მდინარეთა, მას ჭამდით. 11 და 
ყოველსა, რომელსა არა ესხას ფრთე და არცა ქეცი წყალთა 
შინა, გინა თუ ზღუასა შინა, გინა მდინარეთა, რომელთა 
გამოსცემენ წყალნი, ყოვლისაგან სულისა ცხოველისა, 
რომელნი არიან წყალთა შინა, საძაგელ არს და საძაგელ 
იყვნენ თქუენდა 12 ყორცი მათი არა ჰჭამოთ და მძორი მათი 
გძაგდინ. 132 და ყოველსა, რომელსა არა არს ფრთეებ და ქეც 
წყალთა შინა, საძაგელ არს ესე თქუენდა. 1“ და ესე გძაგდინ 
მფრინველთაგან და არა ჰჭამოთ, რამეთუ საძაგელ არს: 12 
ორბი და ყანჩი, და ძერი, და ზარნასოვი, და ძერქორი და 
მსგავსი მათი, და ყორანი და მსგავსი მისი, და სირი და ჭაჰრი 
და მსგავსი მისი, და ქორი და მსგავსი მისი; 15 ბუვი, და ღამის 


მყჭმობარი და მინინოი 17 და ძენძერუკი და დედამთრვალი 18 
და ვარყჟვ, და მღრინავი, და ტივყუავი, და ბუკიოტი და მსგავსი 
მისი; 1% და ოფოფი და მღამიობი. 29 და ყოველი 
ქუეწარმავალი ფრინველთა, რომელი ვალს ოთხითა, საძაგელ 
არს თქუენდა. 21 ხოლო სჭამდეთ ფრინველთა, რომელი ვალს 
ოთხითა, რომელთა ასხენ წვივნი უზეშთაეს ფერვთა მისთა 
ხლდომად ქუეყანასა ზედა. 22 ესე არს, რომელსა სჭამდეთ 
მათგან: ბოცომკალი და ყოველი მსგავსი მისი, მჭრინავი და 
ყოველი მსგავსი მისი, |გველისმბრძოლი | და ყოველი მსგავსი 
მისი, მკალი და ყოველი მსგავსი მისი. 232 მფრინველთაგან, 
რომელთა ასხენ ოთხ ფერყკ, საძაგელ არს თქუენდა და მით 
არა შეიგინნეთ. 24 ყოველი რომელი შეეხოს მკუდარსა 
მათგანსა, არაწმიდაი იყოს იგი მწუხრადმდე. 22 და ყოველი 
რომელი შეეხოს მძორსა მას მათსა, განირცხენ სამოსელი მისი 
და არაწმიდა იყოს იგი ვიდრე მწუხრადმდე. 20 ყოველთა 
შორის პირუტუთა, რომელთა ჭლაკი განყოფილ არს და 
ფრცხილითა ფრცხენს და აღმოცოხნით არა აღმოიცოხნის, 
არაწმიდა იყოს თქუენდა. ყოველი რომელი შეეხოს მძორსა 
მათგანსა, არაწმიდა იყოს იგი ვიდრე მწუხრადმდე. 27 და 
ყოველი რომელი ვალს ყელითა, ყოველთა შორის მვეცთა, 
რომელი ვალს ოთხითა, არაწმიდა არს იგი თქუენდა. ყოველი 
რომელი შეეხოს მძორსა მათსა, არაწმიდა იყოს იგი ვიდრე 
მწუხრადმდე. 28 და რომელმან აღიღოს ყელითა მკუდარი 
მათგანი, განირცხეს სამოსელი მისი, და იბანენ წყლითა და 
არაწმიდა იყოს იგი ვიდრე მწუხრადმდე. 29 რამეთუ არაწმიდა 
არს ესე ყოველი თქუენდა. და ესეცა თქუენდა არაწმიდა არს 
ქუეწარმავალთაგანი, რომელნი ძურებიან ქუეყანასა ზედა: 39 
ქურცინი, და თაგვ, და ხვთქი, და თაგვ ქურცინი, და მსუენ- 
ლომი, და მხულივი და მსუენი და მთხუნველი. ესე ყოველი 
არაწმიდა არს თქუენდა ყოველთაგან ქუეწარმავალთა, 
რომელნი ძურებიან ქუეყანასა ზედა. ყოველი რომელი შეეხოს 
მათგანსა მძორსა, არაწმიდა იყოს იგი ვიდრე მწუხრადმდე. 31 
და ყოველსა, რომელსა შთავარდეს მკუდარი ამათგანი, 
არაწმიდა იყოს. 32 ყოველსავე ჭურჭელსა ძელისასა, გინა 


სამოსელსა, გინა ტყავსა, გინა ძაძასა. 33 ყოველივე ჭურჭელი, 
რომლიითა იქმნების საქმე, წყლითა განირცხეს და არაწმიდა 
იყოს ვიდრე მწუხრადმდე და არაწმიდა იყოს. და ყოველი 
ჭურჭერი კეცისაი, რომელსა შთავარდეს მათგანი შიდა, 
რაოდენ-რაი იყოს მას შინა, არაწმიდა არს და იგი შეიმუსრენ. 
34 და ყოველი საჭმელი, რომელი იჭამების, რომელსა მივიდეს 
წყალი, არაწმიდა იყოს, და ყოველი სასუმელი, რომელი 
ისუმების ყოვლითა ჭურჭრითა, არაწმიდა არს იგი. 32 და 
ყოველსავე ზედა, რომელსა დავარდეს მკუდარი მათგანი, 
არაწმიდა იყოს: თორნენი და ყუერბნი დაირღუედ, რამეთუ 
არაწმიდა არს და არაწმიდა იყოს თქუენდა, 30 თვნიერ 
წყაროთა წყალთასა და ჯურღმულისა და დასაკრებელისა 
წყალთასა, ესე ხოლო წმიდა არს. 37 ხოლო რომელი შეეხოს 
მკუდარსა მათგანსა, არაწმიდა იყოს. უკუეთუ დავარდეს მძორი 
იგი მათგანი ყიველსავე თესლსა სათესავსა, რომელი ითესვის, 
არაწმიდა იყოს. 38 უკუეთუ დაესხას წყალი ყოველსა მას ზედა 
თესლსა და დავარდეს მათგანი მძორი მას ზედა, არაწმიდა 
იყოს იგი თქუენდა. 3? უკუეთუ მოკუდეს პირუტყუთაგანი, 
რომლისა არს ესე მისა საჭმელი, რომელი შეეხოს მძორსა მას 
მათსა, არაწმიდა იყოს იგი ვიდრე მწუხრადმდე. 49 და 
რომელმან ჭამოს მკუდარი ამათგან, განირცხეს სამოსელი 
მისი და არაწმიდა იყოს იგი ვიდრე მწუხრადმდე. და 
რომელმან აღიღოს მძორი ამათგანისაი, განირცხეს სამოსელი 
მისი და არაწმიდა იყოს იგი მწუხრადმდე. “1 და ყოველივე 
ქუეწარმავალი, რომელი ძურების პირსა ზედა ქუეყანისასა, 
საძაგელ არს ესე თქუენდა, არა იჭამოს. ყოველი, რომელი 
ვალს მუცლითა 42 და ყოველი, რომელი ვალს ოთხითა 
მარადის, რომელი მრავალფერკ არს ყოველთა შორის 
ქუეწარმავალთა, რომელნი არიან ქუეყანასა ზედა, არა ჰჭამოთ 
იგი, რამეთუ საძაგელ არს. 43 და არა საძაგელ-იყვნეთ სულნი 
თქუენნი ყოველთა ამათგან ქუეწარმავალთა, რომელნი 
ძურებიან ქუეყანასა ზედა, არა შეიგინნეთ ამით და არა 
არაწმიდა იყუნეთ ამით. 414 რამეთუ მე ვარ უფალი ღმერთი 
თქუენი, და განწმიდენით და იყვენით წმიდაი, 4? რამეთუ წმიდა 


ვარ მე, უფალი თქუენი და არა შეაგინნეთ სულნი თქუენნი 
ყოველთა ამათგან ქუეწარმავალთა, რომელნი იძრვიან 
ქუეყანისა ზედა, რამეთუ მე ვარ ღმერთი შენი, რომელმან 
გამოგიყვანენ თქუენ ქუეყანით ეგვპტით, რათა ვიყო მე 
თქუენდა ღმერთ და იყვენით წმიდაი, რამეთუ წმიდა ვარ მე 
უფალი. 469 ესე შჯული არს საცხოვართათვს და 
მფრინველთათვს და ყოვლისა სულისა ქუეწარმავლისა 
ქუეყანასა ზედა “7 განმორებად შორის არაწმიდათა და შორის 
წმიდათა და სწავლად ძეთა ისრაცლისათა შორის 
მაცხოვნებელთა საჭმელთა და შორის არამაცხოვნებელთა 
საჭმელთა. 


თავი 12 


1 და ეტყოდა უფალი მოსეს და პრქუა: ეტყოდე შენ ძეთა 
ისრაცლისათა ? და არქუ მათ: დედაკაცმან, რომელმან 
მუცლად-იღოს თესლი და შვეს წული, არაწმიდა იყოს იგი შვდ 
დღე, მუნ დღენდმდე განწმედისა წიდოვანებისა მისისა 
არაწმიდა იყოს. 3 და დღესა მერვესა წინადასცვთოს სხეული 
წინადაცუეთილებისა მისისაი. “ და ჯდეს იგი ოცდაათცამეტ 
დღე სისხლითა არაწმიდითა მისითა და ყოველსა წმიდასა არა 
შეეხოს და სიწმიდესა არა შევიდეს ვიდრემდე აღესრულნენ 
დღენი იგი განწმედისა მისისანი. ? უკუეთუ ქალი შვეს, 
არაწმიდა იყოს იგი ორწილ შვდ დღე მსგავსად წიდოვანებისა 
მისისა და სამეოცდაექუს დღე ჯდეს იგი სისხლითა არაწმიდითა 
მისითა. 95 და რაჟამს აღესრულნენ დღენი იგი განწმედისა 
მისისანი ძესა ზედა, გინა ასულსა, შეწიროს ტარიგი 
წელიწდეული უბიწოი მსხუერპლად და მართუენი ტრედისანი, 
გინა გურიტნი ცოდვისათვს კართა თანა კარვისა 
საწამებელისათა მღდელისა მიერ. 7 და შეწიროს წინაშე 
ღმრთისა და ლხინება-ყოს მისთვს მღდელმან მან და 
განწმიდნეს წყაროისა მისგან სისხლისა მისისა. ესე არს შჯული 
მშობიერისაი წულსა ზედა გინა ქალსა. 8 უკუეთუ ვერ პოვოს 
ყელმან მისმან ტარიგი, მოიქუნეს ორნი გურიტნი, ანუ 
მართუენი ტრედისანი: ერთი ყოვლად დასაწუველად და ერთი 
ცოდვისათვს და ლხინება-ყოს მისთვს მღდელმან მან და 
განწმიდნეს. 


თავი 13 


1 და ეტყოდა უფალი მოსეს და აჰრონს და პრქუა: ? კაცისა 
უკეთუ იყოს ვისსამე სხეულსა ფერისა მისისასა ბრძვრი, ნიში, 
ანუ თუ თეთრი, და იყოს ყორცსა ფერისა მისისასა სახე 
კეთროვანებისაი და მოიყვანოს იგი აჰრონის მღდელისა, გინა 
ერთისა ძისა მისისა მღდელისა. 3 და იხილოს მღდელმან მან 
ნიში იგი ტყავსა ფერისა მისისასა და თმაი სახესა მას 
გარდაიქცეოდის სპეტაკად და პირი იგი ნიშისაი მის იყოს 
მწუხარე ტყავისა მისგან, შედებაი კეთროვანებისაი. არს და 
იხილოს მღდელმან მან და შეგინებულად შეჰრაცხოს იგი. 4 
უკუეთუ ბრწყინვალებაი იგი იყოს სპეტაკ ტყავსა მას ფერისა 
მისისასა და მწუხარე არა იყოს ფერი იგი პირისა მისისა, ტყავი 
მისგან და თმაი მისი არა ფერქცეულ იყოს და თმაი სპეტაკ, 
არამედ მოშავე, და განავლინოს იგი გარე მღდელმან მან, 
რომელსა-იგი შეედების კეთროვანებაი, შვდ დღე. ? და 
იხილოს მდღელმან მან ნიში იგი, ჰგიესღა მის თანა და არა 
მოიქცა ნიში იგი ფერსავე თვსსა, და კუალად განავლინოს იგი 
მღდელმან მან მეორედ შვდ დღე. 9 და იხილოს იგი მღდელმან 
მან დღესა მეშვდესა მეორედ და აჰა, ესერა, მოშავე არს ნიში 
იგი, არა იცვალა სხეულისაგან თვსისა. განწმიდოს იგი 
მღდელმან მან, რამეთუ სასწაულად არს და განირცხეს 
სამოსელი თვსი და არაწმიდა იყოს. ” უკუეთუ გარდაქცევით 
გარდაიქცა სასწაული იგი სხეულისაგან მისისა შემდგომად 
ხილვისა მის მღდელისა ღა განწმედისა მისისა და ეჩუენოს 
მეორედ მღდელსა მას და იხილოს მღდელმან მან და აჰა, 
ესერა, სასწაულად არს და იცვალა ტყავისაგან მისისა. 8? და 
კუალაღ შეგინებულ-ყოს იგი მღდელმან, რამეთუ 
კეთროვანებაი არს. 9? უკუეთუ შედებაი კეთროვანებისაი იყოს 
ვისთანამე კაცისა, მოვიდეს მღდელისა მის. 19 და იხილოს 
მღდელმან და აჰა, ესერა, ბრძვრი სპეტაკი არს ყორცთა მისთა 
და იგი გარდაიქცა თმად თეთრად ცოცხლისა მისგან ყორცისა, 
ცხოველისა ბრძვრსა მას, 11 კეთროვანებაი დაძუელებული არს 


ჭკორცსა ფერისა მისისასა. და შეგინებულ-ყოს იგი მღდელმან 
მან და განყადოს იგი გარე, რამეთუ არაწმიდა არს. 12 უკუეთუ 
ყუავილით ყძყუაოდის სისპეტაკე იგი სხეულთა მისთა და 
დაფაროს სისპეტაკემან მან ყოველივე სხეული ხილვისა 
მისისაი თავითგან ვიდრე ფერჭყადმდე 13 ყოვლადვე ხილვად 
მღდელისა მის, და აჰა, ესერა, დაფარა სისპეტაკემან მან 
ყოველივე სხეული ფერისა მისისაი, და განწმიდოს მღდელმან 
მან შეხებაი იგი, რამეთუ ყოვლადვე გარდაიქცა სპეტაკად, 
წმიდა არს იგი. 1% და რომელსა დღესა გამოაჩნდეს მას ფერი 
ცოცხალი, შეიგინა იგი. 1? და იხილოს მღდელმან მან ფერი 
იგი ცოცხალი, და შეაგინოს ფერმან მან ცოცხალმან და 
არაწმიდა არს იგი. 19 უკუეთუ კუალად ეგოს, ფერი იგი 
ცოცხალი და გარდაიქცეს სპეტაკად, 17 მოვიდეს იგი 
მღდელისა მის. და იხილოს მღდელმან მან და, აჰა, ესერა, 
გარდაიქცა შეხებაი იგი სპეტაკად, და განწმიდოს მღდელმან 
მან შეხებაი იგი და წმიდა იყოს. 18 და უკუეთუ იყოს ყორცსა 
ტყავისა მისისასა წყლულებაი იგი რაიმე და განცოცხლდეს 19 
და იყოს ადგილსა მას წყლულებისასა ბრძვლი სპეტაკი გინა 
ბრწყინვალე მოთეთრედ, გინა მოწითლედ, ეჩუენოს იგი 
მღდელსა მას. 29 და იხილოს იგი მღდელმან მან და, აჰა, 
ესერა, პირი მისი უმდაბლე ტყავისა მის და თმაი მისი 
გარდაიქცა თეთრად, და შეგინებულ-ყოს მღდელმან, რამეთუ 
კეთროვნებაი არს, რამეთუ წყლულსა მას გამოაჩნდა. 21 
უკუეთუ იხილოს მღდელმან მან და არა იყოს მას ზედა თმა0 
სპეტაკი და უმწუხარეს არა იყოს ფერისაგან მისისა, და იგი 
იყოს მოშავე, და განავლინოს იგი გარე მღდელმან მან შვდ 
დღე. 22 უკუეთუ განეფინოს ტყავსა მას შინა, შეგინებულ-ყოს 
იგი მღდელმან მან, რამეთუ შედებაი არს კეთროვანებისაი და 
წყლულსა მას გამოაჩნდა. 23 უკუეთუ ადგილობანს ეგოს 
ბრწყინვალებაი იგი და არა განეზაოს, ბრძვლი წყლულებისაი 
არს იგი, განწმიდოს იგი მღდელმან მან. 24 უკუეთუ იყოს ყორცი 
გუამსა მისსა დამწუარი ცეცხლითა და იყოს ტყავსა მას მისსა 
განგებულსა ნაწუევისასა მონათლედ ბრწყინვალე, სპეტაკად 
მოწითლედ, გინა მოთეთრედ. 22 იხილოს იგი მღდელმან მან 


და, აჰა, ესერა, გარდაიქცა თმაი იგი სპეტაკად ბრწყინვალედ 
და პირი მისი უმდაბლეს ტყავისაგან, კეთროვანება არს, 
დამწუარსა მას გამოაჩნდა და შეგინებულ-ყოს იგი მღდელმან, 
რამეთუ შეხებაი კეთროვანებისაი არს. 29 და უკუეთუ იხილოს 
მღდელმან მან და არა იყოს მოთეთრესა მას თმაი სპეტაკი და 
მდაბალ არა იყოს ტყავისაგან და იყოს მოშავე. 27 განყადოს 
იგი გარე მღდელმან მან შვდ დღე და იხილოს მღდელმან 
დღესა მეშვდესა, უკუეთუ განფენით განფენილ იყოს ტყავსა მას 
ზედა, შეგინებულ-ყოს იგი მღდელმან მან, რამეთუ შეხებაი 
კეთროვანებისაი არს, წყლულსა მას გამოაჩნდა. 28 უკუეთუ 
ადგილობანს ეგოს ბრწყინვალებაი იგი და არა განეზაოს 
ტყავსა მას ზედა, და იგი იყოს მოშავე, ბრძვლი დამწუარისაი 
არს. და განწმიდოს იგი მღდელმან მან, რამეთუ ხატი 
ნამწუარევისაი არს. 2? და უკუეთუ მამაკაცსა, გინა დედაკაცსა 
იყოს მათ თანა შედებაი კეთროვანებისაი, თავსა გინა წუერსა, 
და იხილოს მღდელმან მან შედებაი იგი მისი 39 და, აჰა, ესერა, 
პირი მისი უდაკლებულე არს ტყავისა და მას ზედა არს თმაი 
მოწითურე, გინა მოწითლე მწულილი. და შეგინებულ-ყოს იგი 
მღდელმან მან: დასვრინგებულ არს კეთროვანებაი თავისაი0 
გინა კეთროვანებაი წუერისაი. 31 და უკუეთუ იხილოს 
მღდელმან მან შედებაი იგი დასვრინგებისაი იგი, და არა იყოს 
პირი მისი უდაკლებულე ტყავისა და თმაი მოწითლე არა იყოს 
მას შინა, განავლინოს გარე მღდელმან მან შედებული იგი 
დასვრინგებისაი მის შვდ დღე. 32 და იხილოს მღდელმან მან 
შეხებაი იგი დღესა მეშვდესა, და არა განეზავა დასვრინგება0 
იგი და თმაი მოწითლე არა არს მას შინა და პირი 
სვრინგებისაი მის არა დაკლებულ არს ტყავისაგან, 33 და 
დაიყვნოს ყოველივე გუამი მისი, ხოლო სვრინგებული იგი არა 
დაიყვნოს და განავლინოს მღდელმან მან დასვრინგებული იგი 
შვდ დღე მეორედ. და იხილოს მღდელმან მან დასვრინგებული 
იგი დღესა მას მეშვდესა 34 და არა განეზავა დასვრინგებაი იგი 
ტყავსა მას მისსა ზედა შემდგომად დაყუენვისა მისისა და პირი 
დასვრინგებისაი მის არა უდარე არს ტყავისაგან, და 
განწმიდოს იგი მღდელმან მან, განირცხეს სამოსელი მისი 
წყლითა და წმიდა იყოს. 32 უკუეთუ განფენით განეფინოს 


დასვრინგებაი იგი ტყავსა მას ზედა შემდგომად განწმედისა 
მისისა 35 და იხილოს მღდელმან მან და, ესერა, განფენილ 
არს დასვრინგებაი იგი ტყავსა მას მისსა ზედა, არა მიხედოს 
მღდელმან მან თმისა მისთვს მწითურისა, რამეთუ არაწმიდა 
არს. 37 და უკუეთუ წინაშე ეგოს ადგილობანს დასვრინგება0 
იგი და თმაი შავი აღმოსცენდეს მას ზედა, განიკურნა 
დასვრინგებაი იგი და წმადა არს და განწმიდოს იგი მღდელმან 
მან, 38 უკუეთუ მამაკაცსა გინა დედაკაცსა იყოს ტყავსა 
ჭკორცისა მისისასა ბრწყინვალებაი მობრწყინვალედ 
მოთეთრედ 39 და იხილოს მღდელმან მან და, აჰა, ესერა, 
ტყავსა მას ჭორცისა მისისასა მბრწყინვალე მობრწყინვალედ 
მოთეთრედ არს, მძოვარი არს ყუავილად ტყავისა ყორცისა 
მისისა, წმიდა არს იგი. 49 უკუეთუ ვისმე თმაი დასრულ იყოს 
თავსა მისსა, სიმტიერე არს, წმიდა არს იგი. 491 უკუეთუ იყოს 
სიმტიერესა მას მისსა გინა სიშულუვესა მას მისსა შედებაი 
სითეთრისაი გინა მოწითლედ, “? კეთროვანებაი არს 
სიმტიერესა მას მისსა, ანუ თუ სიშლუესა მისსა გამოაჩნდა. 43 
და იხილოს იგი მღდელმან მან და, აჰა, ესერა, პირი შედებისაი 
მის თეთრ არს გინა მოწითლე სიმტიერესა მას მისსა გინათუ 
სიშლუესა მას მისსა, %“ ხატი კეთროვანებისაი არს ტყავსა 
ჭორცისა მისისასა. “5 კაცი არს იგი კეთროვანი. შეგინებით 
შეგინებულ-ყოს იგი მღდელმან მან, თავსა მისსა ზედა არს 
შედებაი იგი კეთროვანებისაი და კეთროვანსა მას, რომელსა 
იყოს შედებაი იგი, კუართი მისი იყავნ წარყსნილ და თავი მისი 
დაუბურველ და პირი მისი დაიხურენ, არაწმიდა ეწოდოს მას. 
460 ყოველთა დღეთა, რაოდენ ჟამ იყოს იგი მის თანა, შედება0 
იგი კეთროვანებისაი, არაწმიდა არს და არაწმიდა იყოს, 
განშორებულად ჯდეს იგი, გარეშე ბანაკსა იყოს მყოფებაი 
მისი. 47 უკუეთუ სამოსელსა მისსა იყოს შედებაი იგი 
კეთროვანებისაი სამოსელსა მატყლისასა, 48 ანუ თუ 
სამოსელსა სელისასა, ანუ თუ საგუასლსა, გინათუ ფესუსა, 
გინათუ მატყლისასა, გინათუ სელისასა, 49 გინათუ ტყავისასა, 
გინათუ ყოველსავე საქმარსა ტყავისასა, იყოს შედებაი იგი 
კეთროვანებისაი მომწუანედ გინა მოწითლედ ტყავსა მას ზედა, 


გინა სამოსელსა, გინა საგუასლსა, ანუ თუ ფესუსა, ანუ თუ 
ყოველსა საქმარსა ტყავისასა, და იყოს შეხებაი იგი მიმწუანე, 
ანუ მოწითლე, შედებაი კეთროვნებისაი არს და უჩუენოს 
მდღელსა მას. 239 და იხილოს მღდელმან მან შედებაი იგი და 
განაშოროს. 21 და იხილოს მღდელმან მან შედებაი იგი 
კეთროვანებისაი დღესა მეშვდესა, უკეთუ განფენილ იყოს 
შედებაი იგი სამოსელსა მას, გინა სავაღლსა, გინა ფესუსა, ანუ 
თუ ტყავსა ყოვლისაებრვე, რაოდენ იქმნეს ტყავის საქმარსა 
შინა, კეთროვანებაი დადგრომილ არს. შედებაი იგი არაწმიდა 
არს. 22 დაწუას სამოსელი იგი, ანუ თუ სავაღლსა, ანუ თუ 
ფესუსა მატყლისასა, ანუ თუ სელისასა, გინათუ ყოველსავე 
ქმნილსა ტყავისასა, რომელსაცა შინა იყოს იგი, რამეთუ 
კეთროვანებაი დადგრომილ არს, ცეცხლითა დაიწუნ. 33 
უკუეთუ იხილოს მღდელმან მან და არა განეფინა შედებაი იგი 
კეთროვანებისაი სამოსელსა მას, ანუ სავაღლსა, ანუ თუ 
ფესუსა, ანუ თუ ყოველსავე ჭურჭერსა ტყავისასა, 24 და 
უბრძანოს მღდელმან მან და განრცხეს, რომელსა ზედა იყოს 
შედებაი იგი. და განაშოვროს იგი მღდელმან შვდ დღე 
მეორედ. 22 და იხილოს მღდელმან მან შემდგომად განრცხისა 
მის შედებაი იგი და შედებამან მან არა იცვალა ფერი პირისა 
მისისაი და შედებაი იგი არა განეფინა, არაწმიდა არს, 
ცეცხლითა დაიწუნ. მტკეცელი არს სამოსელსა მას, ანუ 
სავაღლსა, ანუ თუ ფესუსა, ანუ თუ ტყავსა. 29 და უკუეთუ 
იხილოს მღდელმან მან და იყოს შედებაი იგი მოშავე 
შემდგომად განრცხისა მისისა, გამოჰხიოს იგი სამოსლისა 
მისგან, 27 ანუ თუ ტყავსა, ანუ თუ სავაღლსა, გინათუ ფესუსა. 
უკუეთუ გამო-ღა-აჩნდეს სამოსელსა ანუ თუ სავაღლსა ანუ თუ 
ფესუსა 28 ანუ ყოველსა ჭურჭერსა ტყავისასა, კეთროვანებაი 
აღმოცენებულ არს, ცეცხლითა დაიწუეს, რომელსა თანა არს 
შეხებაი იგი. და სამოსელი, ანუ ფესვანი ჭურჭერი ტყავისაი, 
რომელი განირცხეს, და გარდაადგინოს იგი მღდელმან მან და 
განირცხეს მეორედ და წმიდა იყოს. 39 ესე არს შჯული შეხებისა 
კეთროვანებისაი სამოსელსა მატყლისასა, გინათუ სელისასა, 
ანუ თუ სავაღლსა, ანუ თუ ფესუსა, გინა ყოველსა ჭურჭერსა 
ტყავისასა, გინა თუ განწმედად მისა, გინა შეგინებად მისა. 


თავი 14 


1 და ეტყოდა უფალი ღმერთი მოსეს და პრქუა: 2? ესე არს 
შჯული კეთროვნისაი, რომელსა დღესა განწმიდნეს, და 
მოიყვანოს იგი მღდელისა მის 3 და განვიდეს მღდელი იგი 
გარეშე ბანაკსა მას და იხილოს მღდელმან მან და, აჰა, 
განკურნებულ არს შედებაი იგი კეთროანებისაი კეთროვნისა 
მისგან. 4 და უბრძანოს მღდელმან მან და მოართუნენ 
განწმედილსა მას ორნი ქათამნი ცოცხალნი წმიდანი და ძელი 
ნაძვსაი და შესთული მეწამული და უსუპი. ? და უბრძანოს 
მღდელმან მან და დაკლას ქათამი იგი ერთი ჭურჭელსა 
კეცისასა წყალსა ზედა ცხოველსა. და ქათამი იგი ერთი 
მოიღოს მან და ძელი იგი ნაძვსაი და შეგრაგნილი იგი 
მეწამული და უსუპი და დააწოს იგი 9 და ქათამი იგი ცოცხალი 
სისხლსა მას ქათმისა დაკლულისასა წყალსა ზედა ცხოველსა. 
7” და აპკუროს განწმედილსა მას კეთროვნებისაგან შვდგზის და 
წმიდა იყოს და განავლინოს ქათამი იგი ცოცხალი ველად. 8 და 
განირცხეს განწმედილმან მან სამოსელი თვსი და დაიყვნოს 
ყოველი თმაი მისი და დაიბანოს წყლითა და წმიდა იყოს. და 
მისსა შემდგომად შევიდეს იგი ბანაკად და იქცეოდის იგი 
გარეშე სახლსა თვსსა შვდ დღე. 7? და იყოს, შემდგომად შვდისა 
დღისა დაიყვნოს ყოველივე თმაი მისი, თავი მისი და წარბნი 
და ყოველივე თმა მისი დაიყვნოს, და განირცხეს სამოსელი 
მისი, დაიბანოს გუამი მისი წყლითა და წმიდა იყოს. 19 დღესა 
მერვესა მოიბნეს ორნი ტარიგნი უბიწონი წელიწდეულნი და 
ცხოვარი ერთი წელიწდეული უბიწოი და სამი ათეულისაგანი 
სამინდოი შესაწირავად შესუარული ზეთითა და საწყაული 
ერთი ზეთისაი. 11 და დაადგინოს მღდელმან მან 
განმწმედელმან კაცი იგი განწმედილი და ესე ყოველი წინაშე 
ღმრთისა კართა თანა კარვისა საწამებელისათა. 12 და მოიბას 
მღდელმან მან ტარიგი ერთი და მოჰგვაროს, რომელ-იგი 
ბრალისათვს არს და საწყაული იგი ზეთისაი და განაჩინოს 
განჩემებით წინაშე ღმრთისა. 13 და დაკლან ტარიგი იგი 


ადგილსა მას, სადა-იგი დაკლიან მრგულიად დასაწუელები, 
და რომელ-იგი ცოდვისათვს ადგილსა წმიდასა, რამეთუ არს 
იგი ცოდვისაი და ბრალისაი მღდელისა მის: წმიდაი წმიდათაი 
არს. 14 და მოიღოს მღდელმან მან სისხლისა მისგან 
ბრალისაისა და სცხოს მღდელმან მან ყურის ძირსა 
განწმედილსა მარჯუენესა და მწუერვალთა ჭელისა მისისა 
მარჯუენისათა და მწუერვალთა ფვრვისა მისისა მარჯუენისასა. 
15 და მოიღოს მღდელმან მან საწყაულისა მისგან ზეთისა 
ჭელსა მღდელისა მარცხენესა და დააწოს თითი მარჯუენე 
ზეთისა მისგან, რომელ იყოს ჭელსა მას მისსა მარცხენესა. 19 
და დააპკუროს ზეთითა შვდგზის წინაშე ღმრთისა, ხოლო ნეშტი 
იგი ზეთი, რომელი ყელსა ზედა ედგას მღდელსა მას, სცხოს 
ყურისა ძირსა განწმედილისასა მას მარჯუენესა 17 და 
მწუერვალსა ჭელისა მისისა მარჯუენისასა და მწუერვალთა 
ფერკისა მისისა მარჯუენისათა სისხლისა მისგან ბრალისაისა. 
18 ხოლო ნეშტი იგი ზეთი, რომელი იყოს ყელსა მღღელისასა, 
დაასხას თავსა ზედა მის განწმედილისასა. 19? და ლხინება-ყოს 
მისთვს მღდელმან მან წინაშე ღმრთისა, და ყოს მღდელმან 
მან ცოდვისაი იგი, და ლხინება-ყოს მღდელმან განწმედილისა 
მისთვს ცოდვისაგან მისისა 29 და ამისა შემდგომად დაკლას 
მღდელმან მან ყოვლად დასაწველი იგი და შესაწირავი 
საკურთხეველსა ზედა წინაშე ღმრთისა, და ლხინება-ყოს და 
განწმიდნეს. 21 უკუეთუ გლახაკ იყოს და ყელმან მისმან არარაი 
პოვოს, მოიბას ტარიგი ერთი წელიწდეული, რომლისათვს-იგი 
ცოდა, შესაწირავად და მეათე სამინდოისაი შესუარული 
ზეთითა, მსხუერპლად დასაწუელი იგი ზეთისაი ერთი. 22 და 
ორნი გურიტნი, ანუ ორნი მართუენი ტრედისანი და რაოდენ- 
რაილი პოვოს ჭელმან მისმან, და იყოს ერთი იგი ცოდვისათვს და 
ერთი იგი მრგულიად დასაწველად. 23 და მოართვას იგი 
დღესა მეშვდესა განსაწმედელად თვსა მღდელსა მას კარად 
კარვისა საწამებელისა წინაშე ღმრთისა. 24 და მოიღოს 
მღდელმან მან ტარიგი იგი ბრალისაი და საწყაული ზეთისაი 
და დადვას დასადებელად წინაშე ღმრთისა. 22 და დაკლას 
ტარიგი იგი, რომელ არს ბრალისათვს, და მოიღოს მღდელმან 
სისხლისა მისგან ბრალისაისა და სცხოს ძირსა ყურისასა მის 


განწმედილისასა მარჯუენესა 29 და მწუერვალთა ყელისა 
მარჯუენისა მისისათა და მწუერვალთა ფერვისა მარჯვენისა 
მისისათა. 27 და ზეთისა მისგან დაასხას მღდელმან ყელსა 
მღდელისა მის მარცხენისა და აპკუროს მღდელმან მან 
თითითა მარჯვენითა ზეთისა მისგან, რომელ იყოს ქჭელსა მისსა 
მარცხენესა, შვდგზის წინაშე ღმრთისა. 28 და დაასხას 
მღდელმან მან ზეთისა მისგანი, რომელ იყოს ყელსა მას მისსა 
მარცხენესა, ყურისა ძირსა მის განწმედილისასა მარჯუენესა და 
მწუერვალთა ჭელისა მისისა მარჯუენისათა და მწუერვალთა 
ფერკისა მისისა მარჯუენისათა ადგილსა მას სისხლისასა, 
რომელ-იგი არნ ბრალისაი მის. 2? ხოლო ნეშტი იგი ზეთისა0 
მის, რომელ-იგი იყოს ყელსა მის მღდელისასა, დაასხას თავსა 
ზედა მის განწმედილისასა, და ლხინება-ყოს მისთვს 
მღდელმან მან წინაშე ღმრთისა. 39 და ყოს ერთი იგი 
გურიტთაგანი, ანუ ერთი იგი ტრედისა მართუეთაგანი, რაიცა- 
იგი პოვა ყელმან მისმან, 31 ერთი ცოდვისათვს და ერთი იგი 
მრგულიად დასაწველად და შესაწირავსა თანა და ლხინება- 
ყოს მღდელმან მან განწმედილისა მისთვს წინაშე ღმრთისა. 32 
ესე არს შჯული, რომლისა თანა იყოს შეხებაი იგი 
კეთროვანებისაი, და რომელმან არა პოვოს ყელითა თვსითა 
განსაწმედელად თავისა თვსისა. 33 და ეტყოდა ღმერთი მოსეს 
და აჰრონს და პრქუა: 34 რაჟამს შეხვდეთ ქუეყანასა მას 
ქანანელთასა, რომელსა მე მიგეც თქუენ ნაწილად და მოვსცე 
შეხებაი კეთროვანებისაი სახლთა მათ ქუეყანისათა მონაგებისა 
თქუენისათა, 32 და თუ იყოს სახლსა ვისსამე და უთხრას 
მღდელსა მას და ჰრქუას, ვითარმედ: შეხებაი კეთროვანებისაი 
ვიხილე სახლსა ჩემსა, 396 და უბრძანოს მღდელმან მან 
გამოკრებაი ჭურჭრისა სახლისა მისგან შესულადმდე 
მღდელისა მის და ხილვად სახლისა მის, და რათა არაწმიდა 
იქმნეს, რაოდენი-რაი იყო სახლსა მას შინა. 37 და ამისა 
შემდგომად შევიდეს მღდელი იგი ხილვად სახლისა მის. და 
იხილოს მღდელმან მან შეღებაი იგი კედელთა მის 
სახლისათაი ყჟვფლოვნად მომწუანედ გინა მოწითლედ, პირი 


უმდაბლეს კედელთა მათ. 38 გამოვიდეს მღდელი იგი სახლისა 


მისგან კართა ზედა მის სახლისათა და განაშოროს სახლი იგი 
შვდ დღე. 3? და კუალად მოვიდეს მღდელი იგი დღესა 
მეშვდესა და იხილოს სახლი იგი და, აჰა, ესერა, განფენილ 
არს შეხებაი იგი კედელთა მის სახლისათა. 49 და უბრძანოს 
მღდელმან მან და გამოიხუნეს ქვანი იგი, რომელთა არს 
შეხებაი იგი და განიხუნენ იგინი გარეშე ქალაქსა მას ადგილსა 
არაწმიდასა და სახლი იგი მოხუეტონ გარემოისი და შინაგანი 
და განსთხიოს მტუერი იგი გარეშე ქალაქსა მას, ადგილსა 
არაწმიდასა. “1 და მოიხუნენ ლოდნი გამოთლილნი და 
კუალად შეუსხნენ ლოდთა მათ წილ პირველთა და განგოზონ 
სახლი იგი, უკუეთუ მოუჭდეს კუალად შეხებაი იგი სახლსა მას. 
42 და აღმოსცენდეს კუალად სახლსა მას შინა შემდგომად 
გამოღებისა მის ლოდთაისა, და შემდგომად მოხუეტისა მის 
სახლისა და შემდგომად გაგოზისა მის მისისა, 43 და შევიდეს 
მღდელი იგი და იხილოს: უკუეთუ განეფინა კუალად შეხებაი 
იგი სახლსა მას, კეთროვანებაი დადგრომილ არს სახლსა მას 
შინა, არაწმიდა არს იგი. დაარღვონ სახლი იგი და ყოველი 
ძელი მისი და ქვანი და ყოელივე მტუერი სახლისა მის 
განიღონ გარეშე ქალაქსა მას, ადგილსა არაწმიდასა. 44 და 
რომელ-იგი შევიდეს სახლსა მას, რომელ-იგი განშორებულ 
არს, არაწმიდა არს იგი ვიდრე მწუხრადმდე, და რომელი 
დაწვეს სახლსა მას შინა, განირცხეს სამოსელი თვსი და 
იბანოს წყლითა და არაწმიდა იყოს იგი მიმწუხრადმდე. უკუეთუ 
მოვიდეს მღდელი იგი და იხილოს და, აჰა, ესერა, არა 
განფენით განიფინა სახლსა მას შინა შეხებაი იგი შემდგომად 
განგოზისა მის სახლისა და წმიდა-ყოს მღდელმან მან სახლი 
იგი. 4? რამეთუ განიკურნა სახლი იგი. “9 და მოიხუნეს 
განსაწმედელად “7 სახლისა მის ორნი ქათამნი ცოცხალნი 49 
წმიდანი და ძელი ნაძვსაი და შესთული მეწამული და უსუპი 43? 
და დაკლან ქათამი იგი ერთი ჭურჭელსა კეცისასა ტყავსა ზედა 
ცხოველსა 329 და მოიღოს ძელი იგი ნაძვსაი და შეძახილი იგი 
მეწამული და უსუპი, და ქათამი იგი ცოცხალი, 21 და დააწოს 
სისხლსა მას ქათმისა მის დაკლულისასა წყალსა ზედა 
ცხოველსა და აპკუროს ამით სახლსა მას შვდგზის. 322 და 
განწმიდოს სახლი იგი სისხლითა მით ქათმისაითა და წყლითა 


მით ცხოველითა და ძელითა მით ნაძვსაითა და უსუპითა და 
შეგრაგნილითა მით მეწამულითა. 233 და განუტეოს ქათამი იგი 
ცოცხალი გარეშე ქალაქსა მას ველად და ლხინება-ყოს 
სახლისა მისთვს და განწმიდნეს. 2?“ ესე არს შჯული ყოველსა 
ზედა შეხებასა 2? კეთროვანებისასა 325 და სვრინგისასა და 
კეთროვანებასა სამოსლისასა და სახლისა და ბრძვლისასა და 
ნიშისასა და ბრწყინვალისასა 27 და მითხრობისათვს, 
რომელსა დღესა არაწმიდა იყოს, და რომელსა დღესა 
განწმიდნეს. ესე არს შჯული კეთროვანებისათვს. 


თავი 15 


1 და ეტყოდა ღმერთი მოსეს და აჰრონს და ჰრქუა: 2 ეტყოდე 
ძეთა ისრაცლისათა და არქუ მათ: კაცსა უკუეთუ შეხუდეს 
დინებაი თესლისაი ყორცთაგან მისთა, დინებაი იგი მისი 
არაწმიდა არს. 3 და ესე შჯული არს არაწმიდებისა მისისაი, 
რომელსა სდიოდის შობადი ყორცთაგან მისთა დინებისა 
მისგან, რომლითა შეიქმნა ჭორცი მისი გამოდინებითა მით, ესე 
არს არაწმიდებაი მისი მის თანა. ყოველნი დღენი დინებისა 
კორცთა მისთანი, რომლითა შეიქმნა გუამი მისი დინებისა 
მისგან, არაწმიდებისა მისისა. 4 ყოველი საწოლი, რომელსა 
დაწვეს მას ზედა თესლმდინარე იგი, არაწმიდა იყოს და 
ყოველსა ჭურჭელსა, რომელსა ზედა დაჯდეს თესლმდინარე 
იგი, არაწმიდა იყოს. ? და კაცი რომელი შევხოს საწოლსა 
მისსა, განირცხეს სამოსელი მისი და დაიბანოს წყლითა და 
არაწმიდა იყოს ვიდრე მწუხრადმდე 9 და რომელი დაჯდეს 
ჭურჭელსა ზედა, რომელსა ზედა ჯდა თესლგამომდინარე იგი, 
განირცხეს სამოსელი მისი, დაიბანოს წყლითა და არაწმიდა 
იყოს ვიდრე მწუხრადმდე. 7 და რომელი შეეხოს სხეულსა მის 
თესლმდინარისსა, განირცხეს სამოსელი თვსი, და იბანოს 
წყლითა და არაწმიდა იყოს ვიდრე მწუხრადმდე. 8 უკუეთუ 
ჰნერწყოს თესლმდინარემან მან წმიდასა ვისმე, განირცხენ 
სამოსელი მისი და იბანოდ წყლითა და არაწმიდა იყოს იგი 
ვიდრე მწუხრადმდე. ? და ყოველსავე უნაგირსა კარაულისასა, 
რომელსა ზედა დაჯდეს თესლმდინარე იგი, არაწმიდა იყოს. 19 
და ყოველსა, რომელსა შეეხოს ყოვლისაგანსა, რომელი იყოს 
ქუეშე მისსა, არაწმიდა იყოს. და რამელმან აღიღოს იგი, 
განირცხეს სამოსელი მისი, და იბანოს წყლითა და არაწმიდა 
იყოს იგი ვიდრე მწუხრადმდე. 11 და რაოდენსა შეეხოს 
თესლმდინარე იგი და ყელნი არა დაიბანნენ წყლითა, 
განირცხენ სამოსელი მისი და იბანოს წყლითა და არაწმიდა 
იყოს ვიდრე მწუხრადმდე. 12 და ჭურჭელსა კეცისასა, რომელსა 
შეეხოს თესლმდინარე იგი, შეიმუსრენ და ჭურჭელი ძელისაი 


გაირცხეს წყლითა და წმიდა იყოს. 13 უკუეთუ განწმიდეს 
თესლმდინარე იგი გინებისაგან მისისა და აღირაცხნეს შვდნი 
დღენი განწმედისა მისისანი, და განირცხეს სამოსელი მისი, და 
დაიბანოს გუამი მისი წყლითა ცხოველითა და წმიდა იყოს. 14 
და დღესა მერვესა მოიხუნეს თავისა თვსისა ორნი გურიტნი, 
ანუ თუ ორნი მართუენი ტრედისანი და მოართუნეს იგინი 
წინაშე ღმრთისა კართა ზედა კარვისა საწამებელისათა. 12 და 
მისცეს იგი მღდელსა მას და შეწიროს იგი მღდელმან მან ერთი 
- ცოდვისათვს და ერთი იგი - მრგულიად დასაწველად. და 
ლხინება-ყოს მისთვს მღდელმან მან წინაშე ღმრთისა დინებისა 
მისთვს თესლისა მისისა. 19 და კაცისაგან რომლისაი გამოყდეს 
მისგან საწოი თესლისაი და არა დაიბანოს გუამი მისი წყლითა, 
არაწმიდა იყოს იგი ვიდრე მწუხრადმდე. 17 და ყოველივე 
სამოსელი და ყოველივე ტყავი, რომელსა ზედა იყოს საწოლი 
იგი თესლისაი, განირცხეს წყლითა და არაწმიდა იყოს იგი 
ვიდრე მწუხრადმდე. 18 და ცოლისა თანა უკუეთუ დაწვეს ქმარი 
მისი საწოლითა თესლისაითა, განიბანოს წყლითა და 
არაწმიდა იყოს ვიდრე მწუხრადმდე. 19? და დედაკაცი რომელი 
იყოს წიდოვანებასა შინა მისსა და წიდოვნებაი იგი იყოს მის 
თანა, შვდ დღე იყოს ჯდომასა მას მისსა ზედა. 29 ყოველი, 
რომელი შეეხოს მას, არაწმიდა იყოს ვიდრე მწუხრადმდე. 21 
და ყოველსა რომელსა ზედა დაწვეს განსლვასა მას მისსა, 
არაწმიდა იყოს. 22 და ყოველი რომელი შეეხოს საწოლსა 
მისსა, განირცხეს სამოსელი მისი და განიბანოს გუამი მისი 
წყლითა და არაწმიდა იყოს. 23 და ყოველი რომელი შეეხოს 
ყოველსა ჭურჭელსა, სადა-იგი დაჯდა, განირცხეს სამოსელი 
და დაიბანოს გუამი წყლითა. და არაწმიდა იყოს იგი ვიდრე 
მწუხრადმდე. 2“ უკუეთუ დაწვეს იგი რასმე ზედა, რომელსა 
ზედა დაჯდა იგი შეხებასა მას მისსა, არაწმიდა იყოს ვიდრე 
მწუხრადმდე. უკეთუ დაწოლით ვინმე დაწვეს მის თანა და 
არაწმიდებაი იგი იყოს მის თანა, არაწმიდა იყოს იგი შვდ დღე. 
და ყოველი საწოლი, რომელსა ზედა დაწვეს, არაწმდა არს. 232 
გინათუ დედაკაცი, რომელსა სდიოდის დინებაი სისხლისაი 
დღეთა მრავალთა და ჟამსა განსლვისა მისისასა, დაღათუ 


სდიოდის შემდგომად დაჯდომისა მისისა ყოველნი დღენი 
დინებისა არაწმიდებისა მისისანი, ვითარცა დღენი დაჯდომისა 
არაწმიდებისა მისისანი, იყუნენ არაწმიდაილ. 29 და ყოველსა 
საწოლსა რომელსა დაწვეს მას ზედა ყოველთა დღეთა 
დინებისა მისისათა დღეთა მათებრვე საწოლისა არაწმიდებისა 
მისისა, შეერაცხნენ მას და ყოველსა ჭურჭელსა, რომელსა 
ზედა დაჯდეს არაწმიდა იყოს მსგავსად არაწმიდებისა 
მისებრვე დაჯდომისა. 27 ყოველი, რომელი შეეხოს მას, 
არაწმიდა იყოს და განირცხეს სამოსელი და დაიბანოს გუამი 
მისი წყლითა და არაწმიდა იყოს იგი ვიდრე მწუხრადმდე. 28 
უკუეთუ განწიდნეს გინებისაგან მისისა, და აღირაცხნენ შვდნი 
იგი დღენი მისნი და ამისა შემდგომად განწმიდნეს. 29 და 
დღესა მერვესა მოიქუნეს ორნი გურიტნი, ანუ ორნი მართუენი 
ტრედისანი და მოართუნეს იგინი მღდელსა მას კართა თანა 
კარვისა საწამებელისათა. 39 და შეწიროს მღდელმან მან ერთი 
იგი - ცოდვისათვს და ერთი იგი - მრგულიად დასაწველად და 
ლხინება-ყოს მისთვს წინაშე ღმრთისა დინებისა მისთვს 
არაწმიდებისა მისისა. 31 და მოშიშ ქმნენით ძენი ისრაცლისანი 
არაწმიდებათაგან მათთა და არა მოწყდენ არაწმიდებათა 
მათგან შეგინებითა მით მათითა კარავი იგი ჩემი, რომელ არს 
მათ შორის. 32 ესე არს შჯული თესლმდინარისაი მის და უკუეთუ 
ვისიმე გამოყდეს საწოლი თესლისაი და შეიგინოს მით. 33 და 
დედაკაცსა, რომლისა თანა იყოს წიდოვანებაი, და 
თესლმდინარესა დინებითა მისითა მამაკაცსა. 34 გინა თუ 
დედაკაცსა და ქმარი, რომელი დაწვეს არაწმიდათა თანა. 


თავი 16 


1 და ეტყოდა ღმერთი მოსეს შემდგომად სიკუდილისა ორთა 
მათ ძეთა აჰრონისთა, რაჟამს მოიღეს ცეცხლი იგი უცხოი 
წინაშე ღმრთისა და მოწყდეს. ? და ეტყოდა ღმერთი მოსეს და 
ჰრქუა: ეტყოდე შენ აჰრონს, ძმასა შენსა, რათა არა შევიდოდის 
იგი ყოველსა ჟამსა სიწმიდესა მას შინა შინაგან 
კრეთსაბმელისა მის წინაშე პირსა სალხინებელისასა, რომელ 
არს პირისპირ კიდობანსა მას საწამებელისასა, რათა არა 
მოკუდეს, რამეთუ ღრუბლითა გამოვჩნდე მე სალხინებელსა 
მას ზედა. 3 და მაშინღა ესრე შევიდეს აჰრონ სიწმიდესა მას 
კბოითა ერთითა ზროხათაგან ცოდვისათვს და ვერძითა 
მრგულიად მწუარითა. 4 და სამოსელი სელისაი განწმედილი 
შეიმოსოს, და ნიფხავი სელისაი იყოს სხეულსა მისსა: და 
სარტყელი სელისაი შეირტყას და ვარშამაგი სელისაი 
დაიბუროს, რამეთუ სამოსელი წმიდა არს, და დაიბანოს 
წყლითა ყოველი გუამი მისი და მაშინღა შეიმოსოს იგი. ? და 
კრებულისაგან ძეთა ისრაცლისათა მოიბნეს ორნი ვაცნი 
თხათაგან ცოდვისათვს და ვერძი ერთი მრგულიად 
დასაწველად. მოიბას აჰრონ კბოი ერთი ცოდვისათვს თავისა 
თვსისა და ლხინება-ყოს თავისა თვსისათვს და სახლისა 
თვსისათვს. 9 და მოიბნეს ორნი ვაცნი და წარადგინნეს წინაშე 
ღმრთისა კართა თანა კარვისა საწამებელისათა. 7 დაასხნეს 
აჰრონ ორთა მათ ვაცთა ზედა წილი: წილი ერთი - ღმერთსა 
და წილი - ერთი გამომყვანებელსა ველად. 8 და მოიბას აჰრონ 
ვაცი იგი, ერთი, რომელსა ზედა გამოყდა წილი იგი ღმრთისა. 
? შეწიროს იგი ცოდვისათვს, და ვაცი იგი ერთი, 19ი რომელსა 
ზედა გამოყდა წილი განმყვანებელისა, დაადგინოს ცოცხალი 
წინაშე ღმრთისა, რათა ლხინება-ყოს მას ზედა, ვითარმედ 
განვლინებად იგი განყვანებასა მას და განუტეოს იგი 
უდაბნოდ. 11 და მოიბას აჰრონ ვბოი იგი ცოდვისათვს თავისა 
თვსისა და ლხინება-ყოს თავისა თვსისათვს და სახლისა 
მისისათვს და დაკლას ვბოი იგი ცოდვისათვს თავისა თვსისა. 


12 და მოიღოს სავსე საცეცხლური ნაკუერცხალი ცეცხლისაგან 
საკურთხეველისა, რომელ არს წინაშე ღმრთისა. 13 და 
აღივსნეს ყელნი საკუმეველითა შეზავებულითა მწულილითა და 
შეიღოს შინაგანსა მას კრეთსაბმელსა მას და დაასხას 
საკუმეველი იგი ცეცხლსა მას ზედა წინაშე ღმრთისა და 
დაფაროს კუამლმან მან სალხინებელი იგი, რომელ არს 
საწამებელთა ზედა და არა მოკუდეს. 14 და მოიღოს სისხლისა 
მისგან ჟბოისა თითითა მისითა და აპკუროს სალხინებელსა მას 
მზისაღმოსავალით კერძო, წინაშე სალხინებელსა მას აპკუროს 
სისხლისა მისგანი შვდგზის თითითა მისითა. 12 და დაკლას 
ვაცი იგი ცოდვისაი წინაშე ღმრთისა ერისა მისთვს და შეიღოს 
სისხლისა მისგანი შინაგან კრეტსაბმელსა მას და ყოს სისხლი 
იგი მისი, ვითარცა ყო სისხლი იგი ვბოისა მის და აპკუროს 
სისხლი მისი სალხინებელსა მას წინაშე პირსა 
სალხინებელისასა. 195 და ლხინება-ყოს წმიდათათვს 
არაწმიდებათათვს ძეთა ისრაცლისათა და სიცრუეთაგან მათთა 
და ყოველთათვს ცოდვათა მათთა და ესრეთ უყოს კარავსა მას 
საწამებელისასა შცნებულსა მას შორის შინაგან კარავსა მას 
საწამებელისასა არაწმიდებისაგან მათისა. 17 და კაცი ნუ ვინ 
არნ კარავსა მას საწამებელისასა, შე-რაი-ვიდოდის იგი ყოფად 
ლხინებისა სიწმიდესა მას შინა ვიდრე გამოსლვადმდე და 
ლხინება-ყოს მისთვს და სახლისა მისისათვს და ყოვლისათვს 
კრებულისა ძეთა ისრაცლისათა. 18 და გამოვიდეს 
საკურთხეველად, რომელი-იგი არს წინაშე ღმრთისა და 
ლხინება-ყოს მისთვს და მოიღოს სისხლისა მისგან ჭბოისა და 
სისხლისა მისგან ვაცისა და სცხოს გარემო რქათა მათ 
საკურთხეველისათა. 19 და აპკუროს მას სისხლისა მისგან 
გარემო თითითა შვდგზის და განწმიდოს იგი და წმიდა იყოს 
იგი არაწმიდებათაგან ძეთა ისრაცლისათა. 29 და აღასრულოს 
ლხინებისა ყოფაი იგი წმიდისაი, და კარვისა საწამებელისაი, 
და საკურთხეველისაი და მღდელთათვს, განწმიდოს და 
მოიბას ვაცი იგი ცოცხალი. 21 და დაასხნეს აჰრონ ყელნი მისნი 
თავსა მას ზედა ვაცისა მის ცოცხალისასა და მიუთხრნეს მას 
ზედა ყოველნივე უშჯულოებანი ძეთა ისრაცლისათანი, და 
ყოველნი სიცრუენი და ყოველნი ცოდვანი მათნი, და 


დაჰკრიბნეს ცოდვანი მათნი თავსა მას ზედა ვაცისა 
ცოცხალისასა. 22 და განავლინოს იგი ყელითა კაცისა 
განმზადებულისაითა უდაბნოდ და მოიხუნეს ვაცმან მან მის 
ზედა სიცრუვენი მათნი ქუეყანად უვალად, განგზავნოს ვაცი იგი 
უდაბნოდ. 23 და შევიდეს აჰრონ კარავსა მას საწამებელისასა 
და განირცხოს სამოსელი იგი სელისაი, რომელ-იგი ემოსა 
შესლვასა მას მისსა სიწმიდესა მას, და დაასხას იგი მუნ. 24 და 
დაიბანოს გუამი მისი წყლითა ადგილსა წმიდასა, და შეიმოსოს 
სამოსელი თვსი, და გამოვიდეს და შეწიროს მრგულიად 
დასაწველი იგი მისი და ყოვლად სანაყოფე იგი ერისაი და 
ლხინება-ყოს მისთვს და სახლისა მისისათვს, და ერისათვს, 
ვითარცა-იგი მღდელთათვს. 25” და ცმელი იგი ცოდვათაი 
შეწიროს საკურთხეველსა ზედა. 29 და რომელმან განავლინა 
ვაცი იგი განჩინებული განტევებად, განირცხეს სამოსელი და 
დაიბანოს გუამი მისი წყლითა, და ამისა შემდგომად 
გამოვიდეს იგი ბანაკად. 27 და ყბოი იგი ცოდვისაი და ვაცი იგი 
ცოდვისაი, რომელთაი სისხლი შეიღო ლხინებისა ყოფად 
სიწმიდესა მას შინა, განიხუნენ იგინი გარეშე ბანაკსა მას და 
დაწუნენ იგინი ცეცხლითა და ტყავი მათი, და ყორცი მათი და 
ფუშნიერი მათი. 28 და რომელმან დაწუნეს იგინი, განირცხენ 
სამოსელი მისი და დაიბანოს გუამი მისი წყლითა და ამისა 
შემდგომად შევიდეს ბანაკად. 29 და იყოს ესე თქუენდა შჯულად 
საუკუნედ: თთუესა მას მეშვდესა, ათსა თთვსასა, 
დაიმდაბლნეთ სულნი თქუენნი, ყოველივე საქმე თქუენი არა 
ჰქმნეთ მას შინა მკვდრმან და მწირმან, რომელი მოსრულ 
იყოს თქუენ შორის. 39 რამეთუ ამას დღესა ლხინებაი თქუენთვს 
იყოს განწმედად თქუენდა ყოველთაგან ცოდვათა თქუენთა 
წინაშე ღმრთისა და განიწმიდნეთ. 31 შაბათ განსუენების 
იყუნედ ესე თქუენდა და დაიმდაბლნეთ სულნი თქუენნი 
შჯულად საუკუნედ. 32 და ლხინება-ყოს მღდელმან მან, 
რომელსა-იგი სცხო მას და რომლისანი-იგი სრულ იყუნეს 
ჭყელნი მათნი მღდელობად შემდგომად მამათა მისთა და 
შეიმოსოს სამოსელი იგი სელისაი სამოსელი წმიდაი. 33 და 
ლხინება-ყოს წმიდისა მისთვს წმიდათაისა და კარვისა მისთვს 
საწამებელისა და საკურთხეველისა მისთვს ლხინება-ყოს, და 


მღდელთათვს და ყოვლისათვს კრებულისა ლხინება-ყოს. 34 
და იყოს ესე თქუენდა შჯულად საუკუნედ და ლხინება-ჰყვით 
ძეთათვს ისრაცლისათა ყოველთაგან ცოდვათა მათთა. 
ერთგზის წელიწადსა იყოს ესე, ვითარცა უბრძანა ღმერთმან 
მოსეს. 


თავი 17 


1 და ეტყოდა ღმერთი მოსეს და ჰრქუა: ეტყოდე აჰრონს და 
ყოველთა ძეთა ისრაცლისათა. 2 და არქუ მათ: ესე სიტყუა0 
არს, რომელ ამცნო ღმერთმან. 3 და ჰრქუა: კაცმან ძეთა 
ისრაცლისათამან და მწირმან მან, რომელი მოსრულ იყოს 
თქუენ შორის, რომელმან დაკლას ზუარაკი, გინა ცხოვარი, ანუ 
თუ თხაი ბანაკსა შინა და რომელმან დაკლას გარეშე ბანაკსა. 4 
და კარად კარვისა საწამებელისა არა მოიღოს ყოფად მისა 
მსხუერპლად ცხორებისა, უფლისა სათნოდ სულად სულნელად 
და დაკლას გარეშე ბანაკსა და კარად კარვისა საწამებელისა, 
არა მოიღოს იგი შესაწირავად ძღუნად ღმრთისა წინაშე 
კარავსა ღმრთისსა, სისხლად შეერაცხოს მას კაცსა, იგი 
სისხლი დასთხია მან, მოისპოს სული იგი ერისაგან მისისა. 2 
არამედ რათა მოიღოდიან ძეთა ისრაცლისათა მსხუერპლები 
მათი, რაოდენი-რაი დაკლან ველსა ზედა, მოიღედ იგი 
ღმრთისა კარად კარვისა საწამებელისა მღდელისა მის და 
შეწიროს იგი მსხუერპლად ცხორებისა წინაშე ღმრთისა. 9 და 
მოასხუროს სისხლი იგი გარემო საკურთხეველსა მას წინაშე 
უფლისა, კართა თანა კარვისა საწამებელისათა. 7 და შეწიროს 
ცმელი მისი სულად სულნელად ღმრთისა და არღარა 
შესწირვიდენ მსხუერპლთა მათთა ამაოთა მიმართ, რათა არა 
ისიძვიდენ შემდგომად კვალსა მათსა, შჯულად საუკუნოდ იყოს, 
ესე თქუენდა და ნათესავსა შორის თქუენსა. 8 და არქუ მათ: 
კაცმან-კაცმან ძეთა ისრაილისათამან, ანუ თუ მწირთაგანმან, 
რომელი მოსრულ იყოს თქუენ შორის, რომელმან ყოს 
მსხუერპლი, გინა შესაწირავი, ? და კარად კარვისა 
საწამებელისა არა მოიღოს შეწირვად იგი ღმრთისა, მოისპოს 
კაცი იგი ერისაგან თვსისა. 19 და კაცმან-კაცმან ძეთა 
ისრაცლისათამან, გინათუ მწირმან მან, რომელი მოსრულ 
იყოს თქუენ შორის, რომელმან ჭამოს ყოველივე სისხლი, 
დავამტკიცო პირი ჩემი კაცსა მას ზედა, რომელმან ჭამოს 
სისხლი და წარვწყმიდო იგი ერისაგან თვსისა. 11 რამეთუ 


სული ყოვლისა ყორციელისაი სისხლი თვსი არს და იგი მიგცე 
თქვენ საკურთხეველსა ზედა სალხინებელად სულთა 
თქუენთათვს, რამეთუ სისხლი მისი არს სალხინებელად სულთა 
თქუენთა წილ. 12 ამისთვს ვარქუ ძეთა ისრაცლისათა: 
ყოველმან კაცმან თქუენგანმან არა ჭამოს სისხლი და მწირმან 
მან, რომელი მოსრულ იყოს თქუენ შორის, არა ჭამოს სისხლი. 
13 და კაცმან-კაცმან ძეთა ისრაცლისათამან და მწირმან მან, 
რომელი-იგი იყოს თქუენ შორის, რომელმან ინადიროს 
ნადირი მჟეცი, გინა თუ მფრინველი, რომელი იჭამების, 
დასთხიოს სისხლი მისი, დაფარენ იგი მიწითა, რამეთუ სული 
ყოვლისა ყორციელისაი სისხლი თვსი არს. და ვარქუ ძეთა 
ისრაცლისათა: სისხლისა ყოვლისა ყორციელისაი არა ჰჭამოთ. 
14 რამეთუ სული ყოვლისა ჭორციელისაი არს სისხლი თვსი. 12 
ყოველმან, რომელმან ჭამოს იგი, მოისპოს და ყოველმან 
კაცმან, რომელმან ჭამოს მკუდრისაი, ანუ ნამჟეცავი, 
მკვდრთაგანმან, გინა მწირთაგანმან, მოისპოს სული იგი 
ერისაგან თვსისა და რომელი შეეხოს მათგანსა, განირცხეს 
სამოსელი თვსი და განიბანოს წყლითა; და არაწმიდა იყოს იგი 
ვიდრე მწუხრადმდე და მიერ განწმიდნეს. 19 უკეთუ არა 
განირცხეს სამოსელი თვსი და არა დაიბანოს გუამი თვსი 
წყლითა, მოიღოს მან უშჯულოებაი თვსი. 


თავი 18 


1 და ეტყოდა ღმერთი მოსეს და ჰრქუა: 2 ეტყოდე შენ ძეთა 
ისრაცლისათა და არქუ მათ: მე ვარ უფალი ღმერთი თქუენი. 3 
მსგავსად საზღვართა მათ ქუეყანისა ეგვპტელთაისა, რომელთა 
შორის დამკვდრებულ იყვენით თქუენ, ეგრე არა ჰყოთ და 
მსგავსად სლვისა მის ქუეყანისა ქანანელთაისა, ვიდრე-იგი 
შეგიყვანნე თქუენ მუნ, არა ჰყოთ და შჯულსა მას მათსა არა 
ხვდოდით. 43 სამართალთა ჩემთა ჰყოფდით და ბრძანებათა 
ჩემთა იმარხევდით და ვიდოდეთ მათ შინა: მე ვარ უფალი 
ღმერთი თქუენი. ? და დაიმარხენით ყოველნივე ბრძანებანი 
ჩემნი და მშჯავრნი ჩემნი და ჰყოფდით მათ. რომელმან ყუნეს 
იგი კაცმან, ცხონდეს მათ შინა, რამეთუ მე ვარ უფალი ღმერთი 
თქუენი. 9 კაცი-კაცი ყოველივე თვსსა ყორცსა არა მოუჟდეს 
გამოცხადებად სარცხვნელისა, რამეთუ მე ვარ უფალი ღმერთი 
თქუენი. 7 სარცხვნელი მამისა შენისაი და სარცხვნელი დედისა 
შენისაი არა გამოაცხადო, რამეთუ დედაი შენი არს, და არა 
გამოაცხადო სარცხვნელი მათი. 8 სარცხვნელი მამისცოლისა 
შენისაი არა გამოაცხადო, რამეთუ სარცხვნელი მამისა შენისა0 
არს. ? სარცხვნელი დისა შენისაი არა გამოაცხადო მამით, ანუ 
დედით, შინაგან ნათესავისაი, რომელი განსრულ იყოს გარე, 
არა გამოაცხადო სარცხვნელი მისი. 190 სარცხვნელი ასულისა 
ძისა შენისაი, გინა თუ ასულისა წულისა შენისაი არა 
გამოაცხადო, რამეთუ სარცხვნელი შენი არს. 11 სარცხვნელი 
ასულისა მამისცოლისა შენისაი, ზოგადისა მამისაი არს, არა 
გამოაცხადო სარცხვნელი მისი. 12 სარცხვნელი მამისდისა 
შენისაი არა გამოაცხადო, რამეთუ თვსი მამისა შენისაი არს. 13 
სარცხვნელი დედისდისა შენისაი არა გამოაცხადო, რამეთუ 
თვსი დედისა შენისაი არს. 14 სარცხვნელი მამისძმისა შენისა0 
არა გამოაცხადო და ცოლსა მისსა არა მოუჭდე, რამეთუ 
ნათესავი შენი არს. 12 სარცხვნელი სძლისა შენისაი არა 
გამოაცხადო, რამეთუ ძისცოლი შენი არს და არა გამოაცხადო 
სარცხვნელი მისი, ასული ძისა მისისაი და ასული წული მისი 


არა მოიყვანნე გამოცხადებად სარცხვნელისა მათისა, რამეთუ 
თვსნი შენნი არიან და უღმრთოება არს. 190 სარცხვნელი 
ძმისცოლისა შენისაი არა გამოაცხადო, რამეთუ სარცხვნელი 
ძმისა შენისაი არს. 17 სარცხვნელი ცოლისა და ასულისა 
მისისაი არა გამოაცხადო, ასული ძისა მისისაი და ასული 
ასულისა მისისაი არა მოიყვანო გამოცხადებად სარცხვნელისა 
მათისა, რამეთუ თვსნი შენნი არიან და უღმრთოება არს. 18 და 
ცოლად დაი მისი არა მოიყვანო მოშურნედ, გამოცხადებად 
სარცხვნელი მისი მის თანა ცხორებასა მისსა. 19 და დედაკაცსა 
განშორვებასა არაწმიდებისა მისისასა არა მოუჭდე 
გამოცხადებად სარცხვნელისა მისისა. 29 და ცოლისა მოყუსისა 
შენისა არა შეხვდე დაწოლად და შეგინებად მისა. 21 და 
ნათესავისა შენისაგან არა მისცე მსახურებად იგი მთავარსა და 
არა შეაგინოთ სახელი წმიდაი, რამეთუ მე ვარ უფალი ღმერთი 
თქუენი. 22 და წულისა თანა არა დასწვე საწოლითა 
დედებრითა, რამეთუ საძაგელ არს. 23 და ყოველისა თანა 
ოთხფერვისა არა შეხვდე დაწოლად და შეგინებად მის თანა 
და დედაკაცი არა დადგეს მოსლვად მის ზედა ყოველივე 
ოთხფერვი და მამლობად, რამეთუ საძაგელ არს. 24 და ნუ 
შიეგინებით ამას ყოველსა შინა, რამეთუ ამას ყოველსა შინა 
შეიგინნეს წარმართნი, რომელნი მე განვასხნი პირისაგან 
თქუენისა, რომელთაგან შეიგინა ქუეყანაი. 25 და მივაგე მას 
სიცრუც მისი ამისთვს, და მოიწყინა ქუეყანამან 
დამკვდრებულნი მისნი მას ზედა. 29 დაიმარხეთ ყოველივე 
შჯული ჩემი და ყოველნივე ბრძანებანი ჩემნი და სამართალნი 
ჩემნი და არა ჰყოთ ამათ ყოველთაგანი საძაგელთაი 
მსოფლელმან, და რომელი მოსრულ იყოს მწირი, თქუენ 
შორის. 27 რამეთუ ყოველივე ამას იქმოდეს საძაგელსა კაცნი 
ქუეყანისანი, რომელნი უპირადეს იყუნეს თქუენსა, და შეიგინა 
ქუეყანაი, 28 და რომელმან არა მოგიძაგოს თქუენ ქუეყანამან 
შეგინებითა მით მისითა თქუენ მიერ, ვითარცა-იგი მოიძაგნა 
უწინარესნი თქუენსა. 2? რამეთუ ყოველმან, რომელმან ყოს 
ესრეთ, მოისპენ სული იგი, რომელთა ყონ, ერისაგან თვსისასა. 
30 და დაიცუნეთ მცნებანი ჩემნი, რათა არა ჰყოფდეთ 


უშჯულოებათა მათგან საძაგელთა, რომელნი იქმნეს უწინარეს 
თქუენსა და არა შეიგინნეთ მათ შინა, რამეთუ მე ვარ უფალი 
ღმერთი თქუენი. 


თავი 19 


1 და ეტყოდა ღმერთი მოსეს და პრქუა: 2 ეტყოდე შენ 
კრებულსა მას ძეთა ისრაცლისათა და არქუ მათ: წმიდა 
იყვენით, რამეთუ მე წმიდა ვარ, უფალი ღმერთი თქუენი. 3 
კაცად-კაცადსა მამისა თვსისა და დედისა თვსისა ეშინოდენ და 
შაბათნი ჩემნი დაიმარხენით. მე ვარ უფალი ღმერთი თქუენი. “ 
არა შეუდგეთ თქუენ კერპთა და ღმერთნი გამოდნობილნი არა 
ჰქმნნეთ თქუენ. მე ვარ უფალი ღმერთი თქუენი. ? და უკუეთუ 
შეწიროთ შესაწირავი ცხორებისაი უფლისა ღმრთისა, სათნოი 
შეწირეთ თქუენ. 9 და რომელსა დღესა შესწიროთ, იჭამენ 
ხვალისაგანცა და რომელი დაშთეს მესამედ დღემდე, 
ცეცხლითა დაიწუნ, უკუეთუ ჭამით იჭამოს დღესა მესამესა, 
უკლველი არს, არა შეიწიროს. ” ხოლო რომელმან ჭამოს იგი, 
ცოდვაი თავისა თვსისა მოიღოს, რამეთუ სიწმიდე უფლისა 
ღმრთისა შეაგინა და მოისპნენ სულნი იგი. 5 რომელთა ჭამონ 
ერისაგან მათისა და რომელთა მომკონ სამკალი იგი ქუეყანისა 
მის თქუენისაი, არა მოასრულოთ სამკალი იგი თქუენი 
ქუეყანისა თქუენისაი მომკად. ? და რომელი დაცვოდის 
სამკალისა თქუენისაი, არა შეჰკრიბოთ. 19 და ვენავსა შენსა 
არა შეიქცე მეორედ მოხილვად და არცაღა მარცვალი ვენავსა 
შენსა აღკრიბო, გლახაკთა და მწირთა დაუტევო იგი, რამეთუ 
მე ვარ უფალი ღმერთი თქუენი. 11 არა იპარვიდეთ და არცაღა 
სტყუოდით, ნუცა ცილსა შესწამებნ კაცი მოყუასსა თვსსა. 12 და 
არა ჰფუცვიდეთ სახელითა ჩემითა ნაცვლად და არა შეაგინოთ 
სახელი უფლისა ღმრთისა თქუენისაი. მე ვარ უფალი ღმერთი 
თქუენი. 13 არა ავნო მოყუასსა შენსა და არცაღა მო-რაი-სტაცო. 
და ნუცაღა დაადგრებინ სასყიდელი მორენისაი შენ თანა 
განთიადმდე. 14 არარაი ბოროტი პრქუა ყრუსა და წინაშე 
ბრმისა არა დასდვა საცთური და გეშინოდენ უფლისა ღმრთისა 
შენისა. მე ვარ უფალი ღმერთი თქუენი. 1? არა ჰქმნეთ ცრუ 
სარჩელსა შინა, არცა თუალ-ახუნე გლახაკსა, არცა თუალ- 
ახუნე პირსა ძლიერისასა სიმართლით განსაჯო მოყუასი შენი. 


16 არა ხვდოდი ზაკვთ ნათესავსა შორის შენსა, არა შეერთო 
სისხლსა მოყუსისა შენისასა. მე ვარ უფალი ღმერთი თქუენი. 17 
არა გძულდეს ძმაი შენი გონებითა შენითა, მხილებით ამხილო 
მოყუასსა შენსა და არა მოიღო მისთვს ცოდვაი. 18 და არცა 
შური იძიოს ყელმან შენმან და არცა ძვრი იჭსენო ძეთათვს 
ერისა შენისათა და შეიყუარო მოყუასი შენი, ვითარცა თავი 
თვსი. მე ვარ უფალი ღმერთი თქუენი. 13 შჯული ჩემი 
დაიმარხეთ, საცხოვარი შენი არა შეაყო სხუასა მეუღლედ და 
ვენაჭყოვანსა შენსა არა სთესო თითოფერი თესლი და 
სამოსელი ორთაგან ქსოვილი რეული არა შეიმოსო. 29 და 
უკუეთუ ვინმე დაწვეს დედაკაცისა თანა საწოლითა 
თესლისაითა, და იგი იყოს მჭევალი თხოვილ კაცისა, დაჭსნით 
არა ყსნილ იყოს და განთავისუფლებულ არა იყოს, მოხედვაი 
იყავნ მათა, არა მოწყდენ, რამეთუ არა განთავისუფლებულ 
იყოს, 21 და შეიწიროს უფლისა შეცოდებისა მისთვს მისისა 
კართა თანა კარვისა საწამებელისათა - ვერძი შეცოდებისათვს. 
22 და ლხინება-ყოს მისთვს მღდელმან მან ვერძითა მით 
შეცოდებათათვს წინაშე ღმრთისა ცოდვისა მისისათვს, რომელ 
ცოდა და მიეტეოს მას ცოდვაი იგი. ?3 უკუეთუ შეხვდეთ 
ქუეყანასა მას, რომელ-იგი უფალმან ღმერთმან თქუენმან 
მოგცეს თქუენდა, დაასხათ ყოველი ხე საჭმელი, და 
განწმიდოთ არაწმიდებაი მისი, და ხილი მისი სამ წელ იყოს 
თქუენდა განუწმედელ და არა იჭამოს. 24% და წელსა მეოთხესა 
იყოს ყოველი ნაყოფი მისი წმიდაი საქებელად ღმრთისა. 22 და 
მეხუთესა წელსა ჰჭამოთ ნაყოფი, შესაძინელად თქუენდა 
ნაყოფი მისი. მე ვარ უფალი ღმერთი თქუენი. 25 ნუ ჰჭამთ 
მთასა ზედა და ნუცა იზმნით და ნუცა ქათმითა იმისნით, არა 
ჰყოთ 27 სასწორი თმისაგან თავისა თქუენისა, არა განირყუნეთ 
პირი წუერთა თქუენთაი და ნაჭერი აღთქუმისა ყორცთა ზედა 
თქუენთასა არა ჰყოთ. 28 და წერილი დაწერტით არა ჰყოთ 
თქუენ, რამეთუ მე ვარ უფალი ღმერთი თქუენი. 29 არა შეაგინო 
ასული შენი, სიძვად იგი, და არა ისიძვიდეს ქუეყანაი და 
აღივსოს იგი უშჯულოებითა. 39 და შაბათნი ჩემნი დაიმარხნეთ 
და წმიდათა ჩემთათვს გეშინოდენ, რამეთუ მე ვარ ღმერთი. 31 


არა შეუდგეთ თქუენ მუცლითმეზღაპრეთა და მსახრვალთა, არა 
შეეყენნეთ შეგინებად მათ შორის. მე ვარ უფალი ღმერთი 
თქუენი. 32 წინაშე პირსა მჭცოვანისასა ზე აღუდგე და პატივ-სცე 
პირსა მოხუცებულისასა და გეშინოდენ ღმრთისა ცხოველისა. 
მე ვარ უფალი ღმერთი თქუენი. 33 უკუეთუ ვინმე მოგიჭდეს 
თქუენ მწირი ქუეყანასა თქუენსა, არა აჭირვებდეთ მას. 34 
არამედ ვითარცა მკვდრი თქუენ შორის იყოს მწირი იგი, 
რომელი მოვიდეს თქუენდა და შეიყვარო იგი, ვითარცა თავი 
თვსი, რამეთუ მწირ იყვენით თქუენცა ქუეყანასა ეგვპტისასა. მე 
ვარ უფალი ღმერთი თქუენი. 35 არა ჰქმნე სიცრუც სარჩელსა 
შინა საწყაულითა, და სასწორთა და ნედლთა ზედა უღელი 
მართალი იყავნ. 395 სასწორი სიმართლისაი და საწყაული 
მართალი და საწყაული კეცი იყავნ მართალი თქუენ შორის. მე 
ვარ უფალი ღმერთი თქუენი, რომელმან გამოგიყვანენ თქუენ 
ქუეყანით ეგვპტით. 37 და დაიმარხეთ ყოველივე შჯული ჩემი და 
ყოველნი სამართალნი ჩემნი და ჰყოფდით მათ, რამეთუ მე 
ვარ უფალი ღმერთი თქუენი. 


თავი 20 


+ და ეტყოდა უფალი მოსეს და ჰრქუა: ? უკუეთუ ვინმე 
ძეთაგანმან ისრაცლისათამან, გინათუ მოსრულთაგანმან 
მწირმან ისრაცლსა შორის, რომელ მისცეს ნათესავი თვსი 
მთავარსა, სიკუდილით მოკუედინ, ტომმან მისვე ქუეყანისამან 
ქვაი დაჰკრიბონ მას. 3 და მე დავამტკიცო პირი ჩემი კაცსა მას 
ზედა და წარვწყმიდო იგი ერისაგან თვსისა, რამეთუ მისცა 
მთავარსა, რათა შეაგინოს სიწმიდე ჩემი და შეაბილწოს 
სახელი განწმედილთა ჩემდამო. 4? უკუეთუ უგულებით 
უგულებელ-ყონ თუალითა მათითა მკვდრთა მათ ქუეყანისათა 
კაცისა მისთვს, რომელმან მისცა ნათესავი თვსი მთავარსა და 
არა მოკლან იგი. ? და დავამტკიცო პირი ჩემი კაცსა მას ზედა 
და ნათესავსა მისსა. 9 და წარწვწყმიდო იგი და ყოველნივე მის 
თანა შეთქმულნი, ვითარცა ისიძვიდეს მთავართა მიმართ, 
ერისაგან მათისანი. 7 და კაცი, რომელი შეუდგის 
მუცლითმეზღაპრედ, გინა მსახრვალად, რათა ისიძვიდენ იგინი 
მთავართა მიმართ, ერისა მათისაგანნი და დავამტკიცო პირი 
ჩემი კაცსა მას ზედა და წარვწყმიდო იგი ერისაგან თვსისა და 
იყუნეთ თქუენ წმიდა, რამეთუ მე წმიდა ვარ უფალი ღმერთი 
თქუენი. 8 და დაიმარხნეთ ბრძანებანი ჩემნი და ჰყუნეთ იგინი, 
რამეთუ მე ვარ უფალი, რომელი განგწმედ თქუენ. უკუეთუ 
კაცმან-კაცმან ბოროტი ჰრქუას მამასა თვსსა, გინა დედასა 
თვსსა, სიკუდილით მოკუედინ, რამეთუ მამასა თვსსა და 
დედასა თვსსა ბოროტი ჰრქუა, თანამდებ არს სიკუდილისა. ? 
კაცმან უკუეთუ ვინმე იმრუშოს ქმრისცოლისა, გინა ცოლისა 
თანა მოყუსისა თვსისა, 19 სიკუდილით მოკუედინ მრუშავი იგი 
და რომლისა თანა იმრუშა. 11 და უკუეთუ ვინმე დაწვეს 
მამისცოლისა თანა, რამეთუ სარცხვნელი მამისა თვსისა 
გამოაცხადა, სიკუდილით მოკუედინ ორნივე, რამეთუ 
უღმრთოებაი ყვეს, ამისთვს თანამდებ არიან. 12 რომელი 
დაწვეს წულისა თანა საწოლითა დედებრ, რამეთუ საძაგელი 
ქმნეს ორთავე, სიკუდილით მოწყდენ, რამეთუ თანამდებ 


არიან. 132 რომელმან შეირთოს ასული და დედაი მისი, რამეთუ 
უშჯულოებაი არს, 14 ცეცხლითა დაწვთ იგი და იგინი მის თანა, 
და არა იყოს ურჩულოებაი თქუენ შორის. 12 და რომელი 
დაწვეს პირუტყუსა თანა, სიკუდილით მოკუედინ და ოთხფერჰქი 
იგი მოკალთ. 19 და დედაკაცი, რომელი მოუყდეს ყოველსა 
პირუტყუსა ცოდვად მისგან, მოკალთ დედაკაცი იგი და 
პირუტყვცა იგი. სიკუდილით მოწყდენ, რამეთუ თანამდებ 
არიან. 17 რომელმან შეირთოს დაი თვსი მამით, გინა დედით 
და იხილოს სარცხვნელი მისი და მან იხილოს სარცხვნელი 
თვსი, რამეთუ საყუედრელ არს, მოისპედ იგინი წინაშე ძეთა 
ნათესავისა მათისათა, რამეთუ სარცხვნელი დისა თვსისაი 
გამოაცხადა, ცოდვაი მოიღონ მათ. 18 და მამაკაცი, რომელი 
დაწვეს დედაკაცისა თანა გამოჯდომილისა და გამოაცხადოს 
სარცხვნელი მისი, წყაროი მისი გამოაცხადა და დედაკაცმან, 
გამოაცხადა მდინარე სისხლისა მისისაი, მოისპენ ორნივე 
ნათესავისაგან მათისა. 1? და სარცხვნელი მამისდისა თვსისაი 
და დედისა დისა თვსისაი არა გამოაცხადო, რამეთუ თვსება0 
გამოაცხადა, ცოდვაი მოიღონ. 29 რომელი დაწვეს ნათესავისა 
თვსისა თანა, რამეთუ ნათესაობაი გამოაცხადა, უშვილონი 
მოწყდენ. 21 რომელმან შეირთოს ცოლი ძმისა თვსისაი, 
არაწმიდება არს, რამეთუ სარცხვნელი ძმისა თვსისაი 
გამოაცხადა, უშვილონი მოწყდენ. 22 და დაიმარხნეთ 
ყოველნივე ბრძანებანი ჩემნი და სამართალნი ჩემნი და 
ყვენით იგინი. და არა მოგიძაგნეს თქუენ ქუეყანამან, რომელსა 
მე შეგიყვანენ თქუენ დამკვდრებად მას ზედა. 23 და არა 
ხვდოდით თქუენ შჯულსა მას წარმართთასა, რომელნიმე 
განვასხნე პირისაგან თქუენისა. 24 რამეთუ ამას ყოველსა 
იქმოდეს იგინი და მოვიძაგენ იგინი და გარქუ თქუენ, 
ვითარმედ თქუენ დაიმკვდრეთ ქუეყანაი, რომელ არს მდინარე 
სძისა და თაფლისაი. მე ვარ უფალი ღმერთი თქუენი, ვითარცა- 
იგი მე გამოგირჩიენ თქუენ ყოველთაგან ნათესავთა. 23 
გამოირჩიეთ თქუენცა შორის საცხოვართა მათ წმიდათა და 
შორის არაწმიდათა და შორის მფრინველთა წმიდათა და 
არაწმიდათა, და არა საძაგელ იყუნენ სულნი თქუენნი 


საცხოვართაგან და მფრინველთაგან და ყოველთაგან 
ქუეწარმავალთა ქუეყანისათა, რომელნი მე განგიჩინენ თქუენ 
არაწმიდად. 25 და იყუნეთ თქუენ ჩემდა წმიდა, რამეთუ მე 
წმიდაი ვარ. მე ვარ უფალი ღმერთი თქუენი, რომელმან 
გამოგიყვანენ თქუენ ყოველთაგან ნათესავთა, რათა იყუნეთ 
ჩემდად. 27 და მამაკაცი, ანუ თუ დედაკაცი იყუნენ თუ მისან, 
გინა მსახრვალ, სიკუდილით მოწყდედ, ქვითა დაქოლენით 
იგინი, რამეთუ თანამდებ არიან. 


თავი 21 


1 და ეტყოდა ღმერთი მოსეს და ჰრქუა: ეტყოდე შენ ძეთა 
აჰრონისთა და არქუ მათ: რათა სულთაგან არა შეიგინებოდიან 
შორის ნათესავთა მათთა, 2 არამედ თვსთა და მახლობელთა 
მათთა თანა, არამედ მამისა და დედისა შევიდედ. 3 და ძეთა 
და ასულთა და ძმისა და დისა ქალწულისა, რომელი 
მახლობელ იყოს მისა და რომელი არა მიცემულ იყოს ქმარსა, 
ამათა შევიდედ. ? და არა შეიგინნენ მეყსეულად ერსა შორის 
თვსსა შეგინებად მათა და შიშულად ? ნუ აღპარსვედ თმათა 
მკუდარსა ზედა და წვერსა ნუ დაიყვნვედ ყკორცთა მათთაგან 
და ნუცა განიკუეთედ ჭრით. 9 არამედ წმიდა იყუნედ ღმრთისა 
მათისსა და არა შეიგინონ სახელი ღმრთისა მათისაი, რამეთუ 
შესაწირავსა ღმრთისა მათისსა იგინი შესწირვენ და იყუნედ 
იგინი წმიდა. ” და დედაკაცსა მეძავსა და შეგინებულსა ნუ 
შეირთვედ და დედაკაცსა განტევებულსა ქმრისაგან თვსისა ნუ 
მოიყვანებედ, რამეთუ წმიდა არიედ უფლისა ღმრთისა მათისა. 
8 და წმიდა-ჰყო იგი, რამეთუ მსხუერპლსა უფლისა ღმრთისა 
თქუენისასა იგი შესწირავს და წმიდა იყავნ, რამეთუ წმიდა ვარ 
მე უფალი ღმერთი, რომელი განვსწმედ მათ. 3? და ასული თუ 
მღდელისაი შეიგინოს სიძვითა, სახელი მამისა თვსისა შეაგინა, 
ცეცხლითა დაიწუნ. 1? და მღდელმან დიდმან ძმათაგან მისთა 
რომელსა ზედა დაესხა თავსა მისსა ზეთი ცხებისაი და სრულ 
ქმნულ არს შემოსად სამოსელისა მის თავსა ვარშამაგი, 
აღძარცუენ, ხოლო სამოსელსა ნუ დაიპებნ. 11 და ყოველსა 
ზედა სულსა აღსრულებულსა ნუ შევალნ ნუცა მამისა, ნუცა 
დედისა მისისა ზედა შეიგინებინ. 12 და სიწმიდეთაგან ნუ 
გამოვალნ, რათა არა შეაგინოს სიწმიდე იგი ღმრთისა მისისაი, 
რამეთუ წმიდაი, იგი ზეთი ცხებულებისაი ღმრთისამიერი არს 
მის ზედა. მე ვარ უფალი ღმერთი. 13 ხოლო ამან ქალწული 
ერისაგან თვსისა მოიყვანოს, 14 ქურივი და განტევებული და 
მეძავი ვერ მოიყვანოს, არამედ ქალწული ნათესავისაგან 
თვსისა მოიყვანედ ცოლად. 15 რათა არა შეიგინოს თესლი 


მისი ერსა შორის მისსა, რამეთუ მე ვარ უფალი ღმერთი, 
რომელმან განვწმიდე იგი. 10 და ეტყოდა უფალი ღმერთი 
მოსეს და ჰრქუა: 17 არქუ აჰრონს, კაცსა ნათესავისაგან შენისა: 
ტომთა შორის თქუენთა იყოს თუ ვისთანამე ბიწი, ნუ მოვალნ 
შეწირვად მსხუერპლისა ღმრთისა მისისა. 18 ყოველი კაცი, 
რომლისა თანა იყოს ბიწი, ნუ მოვალნ კაცი ბრმაი და 
მკელობელი, გინა ცხვრმოკლე, გინა ყურკუეთილი, 19 გინა 
კაცი, რომელსა განტეხილ ედგას ჟელი, 29 ანუ ფერჯი, ანუ 
ზურგტეხილი, ანუ თუ ნახევარყმელი, ანუ თუალითა ლბილი, 
ანუ კაცსა, რომლისა თანა იყოს სიმღიერე ბოროტი, გინა 
მეფხანი, ანუ ერთკაკაი. 21 და ყოვლისა თანა, რომლისა თანა 
იყოს ბიწი ნათესავსა აჰრონის მღდელისასა, ვერ მიეახლოს 
იგი შეწირვად მასხუერპლსა ღმრთისა შენისასა, რამეთუ ბიწი 
არს მის თანა, მსხუერპლსა ღმრთისა მისისასა ვერ მოუყდეს 
შეწირვად წმიდასა წმიდათასა. 22 ხოლო წმიდათაგანი 
შეწირულთა ჭამენ. 23 გარნა კრეთსაბმელას ნუ მოვალნ, ნუცა 
საკურთხეველსა შევალნ, რამეთუ ბიწი არს მის თანა, და ვერ 
მივიდეს იგი შეგინებად მისა სიწმიდესა ღმრთისა მისისასა, 
რამეთუ მე ვარ უფალი, რომელი განვსწმედ მათ. 24 და 
ეტყოდა მოსე აჰრონს და ძეთა მისთა და ყოველთა მიმართ 
ძეთა ისრაცლისათა ყოველთა მათ სიტყუათა. 


თავი 22 


1 და მერმე ეტყოდა ღმერთი მოსეს ? და პრქუა: არქუ შენ 
აჰრონს და ძეთა მისთა და ეკრძალნედ სიწმიდეთა მათგან 
ძეთა ისრაცლისათა, რათა არა შეიგინონ სახელი ჩემი წმიდაი, 
რაოდენ-რაი განწმიდონ მათ ჩემდა მომართ, მე ვარ უფალი. 3 
არქუ მათ ნათესავთა შორის თქუენთა: ყოველი კაცი, რომელი 
მოვიდეს ყოვლისაგან ნათესავისა თქუენისა სიწმიდესა მას, 
რაოდენ-რაი განწმიდონ ძეთა ისრაცლისათა, ღმრთისა და 
არაწმიდებაი იგი მის თანა იყოს, მოისპოს სული იგი ჩემგან, მე 
ვარ უფალი.“ კაცი, რომელი იყოს ნათესავისა აჰრონის 
მღდელისა კეთროვან, ანუ თუ თესლმდინარე, სიწმიდისაგან 
არა ჭამოს ვიდრე განწმედამდე და რომელი შეეხოს ყოველსა 
არაწმიდებასა სულისასა ანუ კაცსა, რომლისაგან გამოყდეს 
საწოლი თესლისაი, ? ანუ რომელი შეეხოს ყოველსა 
ქუეწარმავალსა არაწმიდასა, რომელმან შეაგინოს იგი, გინა 
თუ კაცსა ზედა, რომელმან შეაგინოს იგი ყოვლისაებრ 9 
არაწმიდებისა მისისა, კაცმან რომელმან შეახოს მას, არაწმიდა 
იყოს იგი ვიდრე მწუხრადმდე. 7 არა ჭამოს მან სიწმიდეთაგან, 
ვიდრე არა დაიბანოს გუამი მისი წყლითა და დაჰვდეს მზე და 
წმიდა იყოს და მაშინღა ჭამოს სიწმიდეთაგანი, 8 რამეთუ პური 
მისი არს იგი, მკუდრისაი და ნამქეცავისაი არა ჭამოს 
შეგინებად მისა მათგან. მე ვარ უფალი ღმერთი. 8? დაიმარხედ 
დასაცავნი ჩემნი, რათა არა მოიღონ ამისთვს ცოდვაი და 
მოწყდენ მისთვს, უკუეთუ შეაგინონ იგი. მე ვარ უფალი 
ღმერთი, რომელი განვსწმედ მათ. 19 და ყოველმან 
უცხოთესლმან არა ჭამოს წმიდაი იგი და შემყოფმან 
მღდელისამან და სასყიდლით დადგინებულმან არა ჭამოს 
სიწმიდისაგანი. 11 უკეთუ მღდელმან მან მოიგოს კაცი 
სასყიდლით ვეცხლითა, ამან ჭამოს პური მისი და შვილთა, 
მონათა მისთა, ამათცა ჭამონ პური მისი. 12 და ასული კაცისა 
მღდელისაი იყოს თუ ქმრისა უცხოთესლისა, პირველ ნაყოფი 
შესაწირავთაი არა ჭამოს. 13 და ასული კაცისა მღდელისაი 


უკუეთუ იყოს ქურივ და გამოაძონ და ნაშობი არა ესვას მას, 
მოიქცეს სახლსავე მამისა თვსისასა, ვითარცა პირველ 
სიჭაბუკესა მას მისსა, პურსა მამისა მისისასა ჭამდეს იგი, 
ხოლო ყოველმან უცხოთესლმან არა ჭამოს მისგან. 14“ და 
კაცმან რომელმან ჭამოს წმიდაი იგი უმეცრებით, დაურთოს 
ნახუთალი მისი მას ზედა, და მისცეს მღდელსა მას წმიდაი იგი. 
15 და არა შეაგინოს სიწმიდე იგი ძეთა ისრაცლისათა, 
რომელსა იგინი შეწირვენ უფლისა. 15 და არა მოავლინონ მათ 
ზედა უშჯულოებაი იგი შეცოდებისაი ჭამასა მას მათსა 
წმიდათაგან მათთა, რამეთუ მე ვარ უფალი ღმერთი, 
განვსწმედ მათ. 17 და ეტყოდა უფალი ღმერთი მოსეს და 
ჰრქუა: 18 ეტყოდე შენ აჰრონს და ძეთა მისთა და ყოველსა 
კრებულსა ძეთა ისრაცლისათა და არქუ მათ: კაცმან-კაცმან 
ძეთა ისრაცლისათამან, ანუ ძეთაგანმან მწირთამან, რომელი 
მოსრულ იყოს მათა ისრაცლსა შორის, რომელმან შეწიროს 
მსხუერპლი მისი მსგავსად ყოვლისავე აღსაარებისა მათისა. 19 
ანუ თუ მსგავსად ყოვლისავე გულსმოდგინებისა მათისა, 
რაოდენ-რაი შეწირონ ღმრთისა. 29 მრგულიად დასაწველად 
სათნოი თქუენი უბიწოი ვერძი ზროხათაგან და თხათაგან 
ყოველსა მას, რომელსა შინა იყოს ბიწი, ნუ შესწირვედ 
ღმრთისა, რამეთუ არა შევიწირო მათგან. 21 და კაცმან უკუეთუ 
შეწიროს ძღუენი მისი მსგავსად ყოვლისავე აღსაარებისა 
მათისა და ყოვლისავე ნებისა მათისა მსხუერპლი ცხორებისაი 
ღმრთისა, რომელი განაჩინა აღთქმით დღესასწაულთა მათ 
თქუენთა მროწ|ლე)თაგან, ანუ თუ არვისაგან, უბიწო იყოს, 
შეწიროს, ყოველიმცა ბიწი ნუ არს მის თანა, 22 ბრმაი, ანუ 
ყურკუეთილი, ანუ განტეხილი, ანუ ჭლაკითა ბრმაი, ანუ 
მღიერი, ანუ მეფხანოვანი, არა შეწირონ ესევითარი ღმრთისა 
და ნაყოფად არა მოსცეთ მათგან საკურთხეველსა ზედა 
ღმრთისასა. 23 და ვბოი, ანუ თუ ცხოვარი ყურკუეთილი, ანუ თუ 
კუდმოკლე საკლველად ჰყო იგი თავისა შენისა, ხოლო 
აღნათქუემად შენდა არა შეიწიროს. 24 გამოტეხილი და 
შეჭყლემული და მოკუეთილი და აღმოტაცებული არა შესწირო 
იგი ღმრთისა. 2” და ქუეყანასა თქუენსა არა ჰყოთ, ყელისაგან 
უცხოთესლთაისა არა შესწიროთ შესაწირავად ღმრთისა 


თქუენისა ამათ ყოველთაგანი, რამეთუ ხრწნილებაი არს მათ 
თანა და ბიწი არს მათ თანა, არა შეიწიროს ესე თქუენდა. 29 და 
ეტყოდა ღმერთი მოსეს და ჰრქუა: 27 ყბოი, ანუ თუ ცხოვარი, 
ანუ თუ თხაი, რომელი იშვეს, იყოს იგი შვდ დღე დედისა თანა, 
ხოლო მერვით დღითგან და წამართ შეიწიროს მსხუერპლად 
ნაყოფად უფლისა. 28 და ვბოი და ცხოვარი და დედაი და 
შვილი მისი არა დაჰკლა დღესა ერთსა. 29 უკუეთუ შეწირვიდეს 
შესაწირავსა აღთქმისასა სიხარულისა თქუენისასა ღმრთისა 
შესაწირველად თქუენდა და დაკალთ იგი. 39 და მას დღესა 
შეიჭამენ, არა გაუტეოთ ყორცისა მისგანი განთიადმდე. 31 მე 
ვარ უფალი და დაიმარხნეთ მცნებანი ჩემნი და ჰყოფდით მათ. 
32 და არა შეაგინოთ სახელი წმიდაი და წმიდაი ვიყო მე შორის 
ძეთა ისრაცლისათა. მე ვარ უფალი ღმერთი თქუენი. 33 
რომელი განგწმედ თქუენ, რომელმან გამოგიყვანენ თქუენ 
ქუეყანით ეგვპტით, რათა ვიყო მე თქუენდა ღმერთად, მე - 
უფალი. 


თავი 23 


1 და ეტყოდა უფალი მოსეს და პრქუა: 2 ეტყოდე შენ ძეთა 
ისრაცლისათა და არქუ მათ: დღესასწაულთა, რომელთა 
ჰხადოთ მათ - წოდებულ წმიდაი, ესე იგი არიან დღესასწაულნი 
ჩემნი. 3 ექუს დღე იქმოდე საქმესა, დღესა მეშვდესა შაბათი - 
განსუენებაი წოდებულ წმიდა უფლისა არს, ყოველი საქმე არა 
ჰქმნეთ, შაბათი არს ღმრთისა ყოველსა სამკვდრებელსა 
თქუენსა. ესე დღესასწაულნი - ნაწილად ხუედრებულნი 
უფლისა. 4 ესე წმიდანი არიან, რომელთა უწოდეთ მათ ჟამსა 
მათსა. 2 პირველსა მათ თთუესა, მეათოთხმეტესა დღისა 
თვსისა, პასექი ღმრთისა მწუხრთა ზატიკი ღმრთისა, 9 და 
მეათოთხმეტესა დღესა ამის თთვსსა - დღესასწული უცომოთაი 


უფლისა, შვდ დღე შჭამდეთ უცომოსა. 7 და დღე იგი პირველი 
წმიდაი წოდებულ იყოს თქუენდა და ყოველი საქმე 
მსახურებისაი არა ჰქმნეთ. და შესწირვიდით 8? მრგულიად 
დასაწველთა ღმრთისა შვდ დღე და დღე იგი მეშვდე წმიდაი 
წოდებულ იყოს თქუენდა, ყოველი საქმე სამსახურებელი არა 
ჰქმნეთ. ? და ეტყოდა ღმერთი მოსეს და ჰრქუა: 19 ეტყოდე შენ 
ძეთა ისრაცლისათა და არქუ მათ: რაჟამს შეხვდეთ თქუენ 
ქუეყანასა მას, რომელ მე მიგცე თქუენ და მომკოთ სამკალი 
მის ქუეყანისაი, 11 და მოართუათ მჭელეულები პირველისა 
ყანისა თქუენისაი მღდელსა მას და შეწიროს მჭელეული იგი 
წინაშე ღმრთისა სათნოდ თქუენდა, ხვალისაგან პირველისა 
მის დღისა შეწიროს მღდელმან მან: 12 და ჰყოთ დღესა მას, 
რომელსა შესწირვიდეთ მჭელეულსა მას ცხოვარი 
წელიწდეული უბიწოი მრგულიად მწურად ღმრთისა. 13 და 
მსხუერპლი მისი ორი ათისაგანი სამინდოი აღსუარული 
ზეთითა მსხუერპლად ღმრთისა სულად სულნელად ღმრთისა - 
და შესაწირავი მის თანა ნაოთხალი მერისაი ღვნოი. 14 და 
პური და ტუსვილი ეტერი ახალი არა ჰჭამოთ იგი მასვე დღესა 
ვიდრე შეწირვად თქუენდა მსხუერპლისა ღმრთისა ქუენისა 
შჯულად საუკუნოდ ნათესავსა შორის თქუენსა ყოველსავე 


სამკვდრებელსა თქუენსა. 12 და აღირაცხოთ თქუენ 
ხვალისაგან შაბათთაისა, ვინაით დღითგან შესწიროთ 
მჭელეული იგი, წინაშე დაგებისა შვდნი შაბათნი სავსედ 
აღირაცხნე ვიდრე ხვალისაგან. 16 უკანასკნელ შაბათისა 
აღრაცხნე ერგასისნი დღენი და შესწიროთ შესაწირავი ახალი 
ღმრთისა. სამკვდრებელისაგან თქუენისა შესწიროთ 17 პური 
წინაშე დაგებისა ორი პური, ორთაგან ათეულთა იყოს პური 
იგი, ერთი ცომოვანი შეიცხოს პირველ ნაყოფად ღმრთისა. 18 
და ჰყუნეთ პურთა მათ თანა შვდნი ტარიგნი წელიწდეულნი 
უბიწონი და ჟბოი ერთი მროწლისაგან და ორნი ვერძნი 
უბიწონი ჰყუნე მრგულიად მწურად ღმრთისა და შესაწირავნი 
მათნი და ღვნოი მათი მსხუერპლად სულნელად უფლისა. 19 
და ჰყოთ ვაცი ერთი თხათაგან ცოდვათათვს და ორნი ტარიგნი 
წელიწდეულნი უბიწონი შესაწირავად ცხორებისა. 29 პურთა 
თანა პირველთა ნაყოფთასა, რომელნი დაეგნენ წინაშე 
ღმრთისა, ორთა მათ თანა ტარიგთა. განწმიდნედ ღმრთისა, 
მღდელისა მის შემწირველისა იყოს იგი. 21 და ჰხადოთ დღესა 
მას, წოდებულ წმიდა იყოს იგი თქუენდა, ყოველი საქმე 
მსახურებისაი არა ჰქმნეთ მას შინა, შჯულად საუკუნოდ იყოს 
ნათესავსა შორის თქუენსა ყოველსავე სამკვდრებელსა 
თქუენსა. 22 რაჟამს მოჰმკიდეთ სამკალსა თქუენსა ქუეყანასა 
თქუენისასა, არა ყოვლად მოასრულოთ ნეშტი იგი სამკალისაი 
ყანისა მის თქუენისაი მკასა მას თქუენსა და დანაცვვნები იგი 
სამკალისა თქუენისაი არა აღკრიბოთ, გლახაკსა და მწირსა 
დაუტეოთ იგი. მე ვარ უფალი ღმერთი თქუენი. 23 და ეტყოდა 
ღმერთი მოსეს და ჰრქუა: 24 ეტყოდე შენ ძეთა ისრაცლისათა 
და არქუ: თთუესა მეშვდესა ერთსა მის თთვსასა იყავნ თქუენი 
განსუენებაი, საყსენებელი საყვრთა დაბერვისაი, წოდებულ - 
წმიდაი უფლისა. 25 ყოველი საქმე მსახურებისაი არა ჰქმნეთ 
და შესწიროთ მსხუერპლები ღმრთისა. 29 და ეტყოდა ღმერთი 
მოსეს და ჰრქუა: 27 და მეათესა დღესა თთვსა ამის მეშვდისასა 
დღე ლხინებისაი ჩინებული წმიდაი იყავნ თქუენდა. და 
დაიმდაბლნეთ სულნი თქუენნი მეცხრით დღითგან მის 
თთვსაით და შეწირეთ თქუენ მსხუერპლები ღმრთისა. 28 


ყოველი საქმე ჰქმნე მას დღესა შინა, რამეთუ არს დღე იგი 
ლხინებისა თქუენისაი, ლხინებად თქუენთვს წინაშე უფლისა 
ღმრთისა თქუენისა. 2? ყოველმან სულმან, რომელმან არა 
დაიმდაბლოს თავი მას დღესა შინა, მოისპოს იგი ერისაგან 
თვსისა; 3– და ყოველმან კაცმან რომელმან ქმნეს საქმე მას 
შინა, დღესა მას წარწყმდეს სული იგი ერისაგან თვსისა. 31 
ყოველი საქმე არა ჰქმნეთ შჯულად საუკუნოდ ნათესავსა 
შორის თქუენსა ყოველსავე სამკვდრებელსა თქუენსა. 32 
შაბათი შაბათთაი იყავნ ესე თქუენდა და დაიტანჯნეთ სულნი 
თქვენნი. მეცხრითგან თთვსაით მწუხრითგან ვიდრე 
მწუხრადმდე, ჰშაბათობდეთ შაბათსა მას თქუენსა. 33 და 
ეტყოდა ღმერთი მოსეს და ჰრქუა: 34 ათხუთმეტსა თთვსასა 
ამის მეშვდისასა დღესასწაული კარავთაი ჰყო შვდ დღე 
უფლისა. 32 და დღე იგი პირველი წმიდა წოდებულ იყოს, 
ყოველი საქმე მსახურებისაი არა ჰქმნეთ. 39 შვდ დღე 
შესწირვიდე მსხუერპლსა ღმრთისა და დღე იგი მერვე წმიდა 
წოდებულ იყავნ თქუენდა, და შეწირეთ მსხუერპლები თქუენი 
ღმრთისა, განსლვაი დღესასწაულთაი არს, ყოველი საქმე 
მსახურებისა არა ჰქმნე. 37 ესე არიან დღესასწაულნი 
ღმრთისანი, რომელსა ჰხადოთ მათ ჩინებულ წმიდა, რათა 
შესწირვიდეთ ნაყოფთა თქუენთა ღმრთისა მრგულიად 
მწუართა და მსხუერპლთა მათთა და შესაწირავთა დღითი 
დღედ მუნ დღედმდე. 38 თვნიერ შაბათთა მათ ღმრთისათა, 
თვნიერ დასადებელთა თქუენთა და თვნიერ ყოველთა მათ 
აღნათქვემთა თქუენთა და ნეფსით შესაწირავთა თქუენთა, 
რაოდენი-რაი მისცეთ ღმერთსა. 39? და მეთხუთმეტესა დღესა 
თთვსა მის მეშვდისასა, რაჟამს მოასრულოთ ნაყოფი ქუეყანისა 
თქუენისაი და დღესასწაულსა ჰყოფდით უფლისასა შვდ დღე, 
და დღე იგი პირველი განსუენება არს. 49 და მოიღოთ დღესა 
მას პირველსა ნაყოფი ხისაი შუენიერი და ფურცელი 
დანაკისკუდთაი და რტოები ხეთა ბორობანთაი, ძეწნი და 
ტირიფისაგან რტოები ქევთაგან, რათა იხარებდეთ თქუენ 
წინაშე უფლისა ღმრთისა თქუენისა. 91 შვდ დღე მის 
წელიწადისა შჯულად საუკუნოდ ნათესავსა შორის თქუენსა 


თთუესა მას მეშვდესა დღესასწაულობდით მას, კარავსა შინა 
სხდეთ შვდ დღე. ყოველივე ქუეყანის უფალი ისრაცლსა 
შორის, 42 დაემკვდროს კარავსა შინა, 43 რათა იხილონ 
ნათესავთა თქუენთა, რამეთუ კარავთა შინა დავამკვდრენ ძენი 
ისრაცლისანი, რაჟამს გამომყვანდეს მე იგინი ქუეყანით 
ეგვპტით. მე ვარ უფალი ღმერთი თქუენი. 44 და ეტყოდა მოსე 
დღესასწაულთა ამათ ღმრთისათა ძეთა ისრაცლისათა. 


თავი 24 


1 და ეტყოდა ღმერთი მოსეს და პრქუა: ? ამცენ ძეთა 
ისრაცლისათა და არქუ მათ, მოგართუედ შენ ზეთი ზეთთაგან 
წმიდაი წნეხილი ნათლად ნათებად სანთლისა მის. 3 გარეშე 
კრეთსაბმელსა მას კარვისა საწამებელისასა და ჰნათებდენ მას 
აჰრონ და ძენი მისნი მწუხრითგან განთიადმდე წინაშე 
ღმრთისა მოუკლებელად შჯულად საუკუნედ ნათესავსა შორის 
თქუენსა. “ სასანთლესა ზედა ჰნათებდით წმიდასა სანთელსა 
წინაშე ღმრთისა განთიადმდე. ? და მოიღეთ სამინდოი და 
ჰქმნეთ იგი ათორმეტად პურად. მეორე ათეულისაგან იყოს 
პური იგი ერთი. 9 და დააგნეთ იგინი ორად წინაშე 
დასაგებელად, ექუს-ექუსი პური დააგეთ ლანკლასა ზედა 
წმიდასა წინაშე უფლისა. 7 და დასდვა მას ზედა დასადებელი 
გუნდრუკი წმიდაი და მარილი. და იყუნენ პურნი ესე 
მოსაყსენებელად წინაშე დაგებულ ღმრთისა. 8 დღესა შაბათსა 
დააგოდით წინაშე უფლისა მარადის ძეთაგან ისრაცლისათა 
შჯულად საუკუნოდ. ? და იყოს იგი აჰრონისა და ძეთა მისთა და 
ჭამდენ მას ადგილსა წმიდასა, რამეთუ არს წმიდაი წმიდათაი 
ესე მათა შესაწირავთაგან ღმრთისათა შჯულად საუკუნედ. 19 
და გამოვიდა ძე დედაკაცისა ისრაცლიტელისა. და ერთი ესე 
იყოს ძე დედაკაცისა ეგვპტელისაი ძეთა შორის ისრაცლისათა 
და ლალვიდეს ბანაკსა მას შინა დედაკაცისა მის მეგვპტელისა 
და კაცი იგი ისრაცლიტელი. 11 და სახელ-სდვა ძემან მან მის 
დედაკაცისამან სახელსა და სწყევა. და მოიყვანეს მოსესა და 
სახელი დედისა მისისაი ალამით, ასული ზამბრესი, ტომისა 
მისგან დანისა. 12 და შესუეს იგი საპყრობილესა, რათა 
განიკითხნენ იგინი ბრძანებითა ღმრთისათა. 13 და ეტყოდა 
უფალი მოსეს და პრქუა: 1“ გამოიყვანე, რომელმან იგი სწყევა 
გარეშე ბანაკსა და დაასხნენ ყოველთა, რომელთა ესმა, ჭჟელნი 
მათნი თავსა ზედა მისსა და ქვაი დაჰკრიბენ მას ყოველმან 
კრებულმან. 12 და ძეთა ისრაცლისათა ეტყოდე და არქუ მათ: 
კაცმან, რომელმან სწყეოს ღმერთსა, ცოდვაი მოიღო მან. 15 


რომელმან სახელ-სდვას სახელსა უფლისასა, აგრეთვე 
სიკუდილით მოკუედინ, ქვითა განტვნენ იგი 17 ყოველმან 
კრებულმან, გინა თუ მწირმან, გინა თუ მკვდრმან, 18 
რომელმან სახელ-სდვას სახელსა უფლისასა, ეგრეთვე 
მოკუედინ. 1? და კაცმან უკუეთუ სცეს ყოველსავე კაცსა და 
მოკუდეს, სიკუდილით მოკუედინ იგი და პირუტყუმან თუ 
ვისმანმე სცეს კაცსა და მოკუდეს, ზღოს სული სულისა წილ, 
უკუეთუ ვინმე დასდგას გერში მოყუასსა თვსსა, ვითარცა-იგი 
მან უყო, ეგრევე უყავთ მას. 29 განტეხაი განტეხისა წილ, 
თუალი თუალისა წილ, კბილი კბილისა წილ, და, რაიცა გერში 
დასდვა კაცმან კაცსა, ეგრევე უყავთ მას. “1 უკუეთუ ვინმე სცეს 
კაცსა და მოკუდეს, სიკუდილით მოკუედინ. 22 სამართალი 
ერთი იყავნ მწირისაი მის და მსოფლელისაი და ეტყოდა მოსე 
ძეთა ისრაცლისათა. 23 და გამოიყვანეს კაცი იგი, რომელმან 
სწყევა გარეშე ბანაკსა და დაჰკრიბეს ქვაი ყოველმან 
კრებულმან და ძეთა ისრაცლისათა, ეგრე ყვეს, ვითარცა 
უბრძანა უფალმან მოსეს. 


თავი 25 


1 და ეტყოდა უფალი მოსეს მთასა ზედა სინასა და ჰრქუა მას: 2 
ეტყოდე შენ ძეთა ისრაცლისათა და არქუ მათ: რაჟამს შეხვდეთ 
თქუენ ქუეყანასა მას, რომელსა მე მიგცემ თქუენ, დაიპყრათ 
ქუეყანაი იგი, რომელ მე მიგცემ თქუენ და ჰყოფდით თქუენ 
შაბათად უფლისა. 3 ექუს წელ სთესო ყანაი შენი და ექუს წელ 
მოსთულო ვენაჭი შენი და შეიკრიბო ნაყოფი შენი, “ ხოლო 
წელსა მეშვდესა შაბათი განსუენებაი იყოს ქვეყანისაი - შაბათი 
უფლისა: ყანაი შენი არა სთესო და ვენაჟი შენი არა განსხლა. ? 
და თვთ აღმოსრული სამკალისა შენისაი არა მომკო და 
ყურძენი სიწმიდისა შენისაი არა მოსთულო, წელიწად 
განსუენებისა არს ქუეყანისა. 9 და იყოს შაბათი ქუეყანისა0 
თქუენდა და საჭმლად შენდა და მონისა შენისა და 
სასყიდლითდადგინებულისა შენისა და შემყოფისა მის, 
რომელი მოსრულ იყოს შენდა. 7 და საცხოვართა შენთა და 
მჭეცთა ქუეყანისა შენისათა იყოს ყოველივე ნაყოფი მისი 
საჭმელად. 8 და აღირაცხო თავისა შენისა შვდი განსუენება0 
წელთა მათ, შვდი წელი შვდგზის, და იყუნენ შენდა შვდნი იგი 
შვდეულნი წელიწადთანი ორმეოცდაცხრა წელ. ? და 
მიმოდასდვათ ნესტვსა ყმითა ყოველსა ქუეყანასა თქუენსა 
თთუესა მას მეშვდესა, ათსა თთვსასა, დღესა მას ლხინებისსა, 
მიმოაუწყეთ ნესტვთა ყოველსა ქუეყანასა თქუენსა. 19 და 
წმიდა-ყავთ წელი იგი მეერგასისე წელიწადი, მიმოითქუას 
მიტევებაი იგი ქუეყანასა ყოველსა დამკვდრებულსა მას ზედა, 
წელიწადი მიტევებისაი შესაწირავებისა მისისაი იყოს თქუენდა. 
და წარვიდეს კაცად-კაცადი მონაგებსა თვსსა და კაცად-კაცადი 
- მამულსა თვსსა. 11 წარხვდეთ, მიტევებაი უწყებისაი ესე იყოს 
თქუენდა. და წელი მეერგასისე წელიწადი იყოს თქუენდა, არა 
სთესოთ, არცაღა ლეწოთ ნეფსით აღმოსრული მისი და არცა 
მოსთულოთ განწმედილი იგი მისი. 12 რამეთუ მიტევება0 
უწყებისაი არს, წმიდა იყოს თქუენდა, ველთაგან ჰჭამდეთ 
შობილსა მისსა. 13 წელსა მას მიტევებისასა კუალად მოვიდეს 


კაცად-კაცადი მონაგებსა თვსსა. 14 უკუეთუ მისცე სასყიდელად 
მოყუასსა შენსა აგარაკი და მოიგო მოყუსისაგან შენისა, ნუმც 
ვინ აჭირებს კაცი მოყუასსა თვსსა. 12 და მსგავსად რიცხუთა 
მათ წელიწადისათა შემდგომად სასწაულისა მის დღისა მოიგე 
მოყუსისაგან, რიცხვსაებრ წელიწადისა ნაყოფთაისა მოგცეს 
შენ. 19 რაოდენცა უმრავლეს წელთა მათ განამრავლოს 
მოგებაი მისი, გინათუ რაოდენ მოკლებისა წელთა მათ 
დააკლოს მოგებაი იგი მისი, რამეთუ, ვითარცა რიცხვ 
ნაყოფთაი, ეგრევე მოგცეს შენ. 17 ნუ ვინ აჭირვებნ კაცი 
მოყუასსა თვსსა და გეშინოდენ ღმრთისა შენისა. მე ვარ 
უფალი ღმერთი თქუენი. 18 და ყავთ ყოველივე მსჯავრი ჩემი 
და დაიმარხეთ და ყავთ იგი და დაემკვდრნეთ ქვეყანასა ზედა 
სასოებით. 19 და გამოსცეს ქუეყანამან ნაყოფი მისი და 
ჰჭამდეთ მაძღრივ და დაემკვდრნეთ სასოებით მას ზედა. 29 
უკუეთუ სთქუათ, რაი ვჭამოთ წელსა მას მეშვდესა, უკუეთუ არა 
ვსთესოთ და არა შევიკრიბოთ ნაყოფი ჩუენი. 21 და 
მოვავლინო კურთხევაი ჩემი თქუენ ზედა წელსა მას მეექუსესა 
და ყოს ნაყოფი მისი სამისა წლისაი. 22 და სთესოს წელსა მას 
მერვესა და ჰჭამდეთ ნაყოფთა მათგან ძუელთა ვიდრე 
მეცხრედ წლადმდე, ვიდრემდე მოვდეს ნაყოფი მისი, ჰჭამდეთ 
ძუელისძუელსა. 23 და ქუეყანაი არა განჰყიდოთ სრულიად, 
რამეთუ ჩემი არს ქუეყანა, რამეთუ მწირ და მსხემ ხართ თქუენ 
წინაშე ჩემსა. 24 და ყოველსავე ქუეყანასა, რომელი გიპყრიეს 
თქუენ, საყსარი მოსცით ქუეყანისაი. 22 უკუეთუ გლახაკ იყოს 
ძმაი შენი, რომელ არს შენ თანა და განყიდოს ქუეყანისა 
მისისაგანი და მოვიდეს ნათესავი, რომელი მახლობელ იყოს 
მისა და ივსნეს განსყიდული იგი ძმისა თვსისაი. 29 უკუეთუ 
ვისმე არა ესუას ნათესავი და პოვნიერ იყოს ყელითა და 
ეპოვოს მას ნოყიერად სავსრად მისა. 27 და შეჰრაცხოს წელი 
იგი განსყიდისა მისისაი და მისცეს, რომელი-იგი აქუს კაცსა 
მას, რომელსა მიჰყიდა იგი და წარვიდეს ქუეყანასა მას 
მკვდრობისა თვსისასა. 28 უკუეთუ ვერ პოვნიერ იყოს ყელი 
მისი კმა-ყოფად, რათამცა მისცა მას და იყოს სასყიდელი 
მომგებელისა მისისაი ვიდრე წლადმდე მიტევებისა, და 


გამოვიდეს მიტევებასა მას და წარვიდეს ქუეყანასა თვსსა. 29 
და უკუეთუ ვინმე მიჰყიდოს სახლი მონასა ქალაქსა შინა 
მოზღუდვილსა და იყოს სავსარი მისი, ვიდრემდე აღესრულოს 
წელიწადი იგი, ზოგი სასყიდლისაი იყოს სავსრად მისა. 39 
უკუეთუ არა იკსნეს ვიდრე აღსრულებადმდე ყოვლად მის 
წელიწადისა, დამტკიცნეს სახლი იგი ქალაქსა შინა 
მოზღუდვილსა მტკიცედ მომგებელისა მიმართ მისისა 
ნათესავსა შორის მისსა და არა განვიდეს მიტევებასა მას. 31 
ხოლო სახლნი, რომელნი იყუნენ აგარაკსა, რომელთა არა 
აქუს ზღუდე გარემო, მსგავსად აგარაკისა მის ქუეყანისა 
შეირაცხენ, და საყსარ მარადის იყუნენ და მიტევებასა მას 
გამოვიდენ. 32 და ქალაქნი ლევიტელთანი და სახლნი 
ქალაქთა სამკვდრებელისა მათისანი იყსენებოდიან მარადის 
ლევიტელთა შორის. 33 და რომელმან იჭსნეს ლევიტელთა 
შორის, გამოჭყდეს სასყიდელი მათი, სახლნი ქალაქთა 
სამკვდრებელისა მათისანი მიტევებასა მას, რამეთუ სახლნი 
ქალაქთა სამკვდრებელისა მათისანი შორის ძეთა 
ისრაცლისათა არიან. 34 და ქუეყანა იგი განჩემებული ქალაქთა 
მათთაი არა განიყიდოს, რამეთუ სამკვდრებელი საუკუნე ესე 
არს მათი. 32 უკუეთუ გლახაკ იყოს ძმაი შენი და ვერ 
შემძლებელ იყოს ყელითა შენ შორის, ჭელი აღუკპყარ მას, 
ვითარცა-იგი მწირსა და მსხემსა, და ცხონდეს ძმაი იგი შენი 
შენ თანა. 30 არა მოიღო მისგან ვახში და აღნადგინები და 
გეშინოდენ ღმრთისა შენისა, მე ვარ უფალი ღმერთი, და 
ცხონდეს ძმაი იგი შენი შენ შორის. 37 ვეცხლი შენი არა მისცე 
მას ვახშად და განსამრავლებლად, არა ავასხო მას საზრდელი 
შენი, 38 რამეთუ მე ვარ უფალი ღმერთი თქუენი, რომელმან 
გამოგიყვანენ თქუენ ქუეყანით ეგვპტით, რათა მიგცე თქუენ 
ქუეყანაი ქანანისაი და ვიყო მე თქუენდა ღმერთ. 39 უკუეთუ 
დავარდეს ძმაი შენი შენ შორის და მოგყიდოს თავი მისი შენ, 
არა გმონებდეს შენ მონებასა კირთებრ, 49 არამედ ვითარცა 
სასყიდლითდადგინებული და მწირი იყოს შენ თანა, ვიდრე 
წლადმდე მიტევებისა გიქმოდის შენ. 41 და განვიდეს 
თავისუფლად მიტევებასა მას და შვილნი მისნი მის თანა და 


მივიდეს ნათესავსა თვსსა, სამკვდრებელსა მამულსა მისსა 
შევიდეს. 42 რამეთუ მონანი ჩემნი არიან ესენი, რომელნი 
გამოვიყვანენ ქუეყანით ეგვპტით, არა განიყიდნენ სასყიდლით, 
ვითარცა მონანი. 43 არა დაამძიმო მას შრომითა და გეშინოდენ 
ღმრთისა შენისა. 44 და მონანი და მყჭევალნი, რაოდენნი 
გესხნენ შენ, ყოველთაგან ნათესავთა, რომელნი არიან 
გარემო შენსა, მათგანნი მოიგნეთ. 4? და ნათესავთაგან მათთა, 
რაოდენნი იყუნენ ქუეყანასა თქუენსა, იყუნედ იგინი თქუენდა 
სამკვდრო. 45 და განუყუნეთ იგინი ძეთა თქუენდა შემდგომად 
თქუენსა, და იყუნედ იგინი მონა თქუენდა საუკუნედ, რამეთუ 
ძმანი თქუენნი ძენი ისრაცლისანი, კაცად-კაცადმან ძმაი თვსი 
დაიდგინენ ვითარცა მოქმედი. 47 უკუეთუ პოვოს ჭელმან მის 
მწირისამან, რომელი მსხემობდეს შენ შორის, და შეჰჭირდეს 
ძმასა შენსა და მიჰყიდოს თავი თვსი მწირსა, გინათუ შემყოფსა 
მისსა, ნაშობსა მწირისასა. 48 შემდგომად განსყიდისა მისისა 
ჭსნაი იყავნ მისი, ერთმან ძმათაგანმან მან იჟსნეს იგი. 49 
მამისძმამან, ანუ თუ მამისძმისწულმან ივსნეს იგი, ანუ 
სახლეულმან, ყორცთა მისთაგანმან, ტომმან მისმან ივსნეს იგი, 
უკუეთუ პოვნიერ იქმნეს, ყელითა თვსითა ივჭსნეს თავი თვსი. 39 
და აღირაცხენ მომგებელისა მისისასა თანა მიერ წლითგან, 
ვინათგან მიჰყიდა მას თავი თვსი ვიდრე წლადმდე მიტევებისა, 
იყოს ვეცხლი იგი სასყიდლისა მისისაი ვითარცა მორეწისა, 
წლითი წლად იყოს მის თანა. 21 უკუეთუ უმრავლესთა წელთა 
იყოს; ამისებრვე მისცეს სასყიდელი მისი ვეცხლისა მისგან 
მონაგებისა მისისა: 232 უკუეთუ მცირედ დაშთეს წელთა 
მათგანნი, წელიწადადმდე მიტევებისა შეერაცხოს მას 
წელიწადი იგი და მისცეს მას საჟსარი მისი. 23 ვითარცა 
სასყიდლითდადგინებულმან წელიწადით წელიწადადმდე იყოს 
მის თანა, არა დაამძიმო მას რუდუნებაი წინაშე შენსა. 34 
უკუეთუ ვერ ივსნეს თავი თვსი, ეგრევე განვიდეს წელსა მას 
მიტევებისა მისისასა და ყრმანი მისნი მის თანა, რამეთუ ჩემნი 
არიან ძენი ისრაცლისანი მსახლობნი 275 და მონანი ჩემნი ესენი 
არიან, რომელნი გამოვიყვანენ ქუეყანით ეგვპტით, მე ვარ 
უფალი ღმერთი თქუენი. 


თავი 26 


1 არა ჰქმნე თავისა თვსისა ჟელითქმნული, არცა 
გამოქანდაკებული, არცა ძეგლი არა აღმართოთ თქუენ, არცა 
ლოდი სასტრად აღსდგათ ქუეყანასა თქუენსა თაყუანის- 
საცემელად თქუენდა, რამეთუ მე ვარ უფალი ღმერთი თქუენი. 
2 შაბათნი ჩემნი დაიმარხენით და წმიდათა ჩემთაგან 
გეშინოდენ, რამეთუ მე ვარ უფალი ღმერთი თქუენი. 3 უკუეთუ 
ბრძანებათა ჩემთა ხვდოდით, და მცნებათა ჩემთა იმარხვდეთ 
და ჰყოფდეთ მათ, მოგცე თქუენ წვმაი ჟამსა თვსსა. “ და 
ქუეყანამან გამოსცეს ნაყოფი თვსი და ხეთა ველისათა მოსცენ 
ხილი მათი. ? და მიიწიოს სალეწავი თქუენი ვიდრე 
სთულებადმდე და სთველი მიიწიოს თესვადმდე და ჰჭამდეთ 
პურსა თქუენსა მაძღრივ და დაემკვდრნეთ კრძალულებით 
ქუეყანასა თქუენსა. 9 და მოვსცე მშვდობაი ქუეყანასა თქუენსა 
და დაიძინოდით უზრუნველად და არა ვინ იყოს მაშინებელ 
თქუენდა, და წარვწყმიდო მქჭეცი ბოროტი ქუეყანისაგან 
თქუენისა და ბრძოლა არა იყოს ქუეყანასა თქუენსა. 7 და 
სდევნიდეთ მტერთა თქუენთა და დაეცნენ წინაშე თქუენსა 
მომწყდარნი მახვლითა. 8 და წარიქციოს ხუთმან თქუენგანმან 
ასი და ასმან თქუენგანმან წარიქციოს ბევრეული და დაეცნენ 
მტერნი თქუენნი წინაშე თქუენსა მახვლითა. ? და მოვიხილო 
თქუენ ზედა და გაკურთხნე თქუენ და აღგაორძინნე თქუენ და 
განგამრავლნე თქუენ და დავამტკიცო აღთქმაი ჩემი თქუენ 
თანა. 19 და ჰჭამდეთ ძუელსა და ძველისძველსა და ძუელი 
წინაშე პირსა ახალთასა გამოსდვათ. 11 და აღუმართო კარავი 
ჩემი თქუენ შორის და არა მოგიძაგნეს თქუენ სულმან ჩემმან. 
12 და ვიქცეოდი მე თქუენ შორის, და ვიყო მე თქუენდა ღმერთ 
და თქუენ იყუნეთ ჩემდა ერად. 13 მე ვარ ღმერთი, რომელმან 
გამოგიყვანენ თქუენ ქუეყანით ეგვპტით, რამეთუ იყვენით 
თქვენ მონა და განვხეთქენ საკრველნი უღლისა თქუენისანი და 
მოგიყვანენ თქუენ განცხადებულად. 14 უკუეთუ არა ისმინოთ 
ჩემი და არცა ჰყოფდეთ ბრძანებათა ჩემთა, 12 არამედ ურჩ 


ექმნნეთ მათ და სამართალნი ჩემნი მოიწყინნეს სულმან 
თქუენმან და არა ჰყოფდეთ ბრძანებათა ჩემთა და 
განაქარვნეთ აღთქუმანი ჩემნი. 19 და მეცა ეგრევე გიყო თქვენ: 
მოვავლინო თქუენ ზედა სიმღიერე და უნაყოფოებაი და 
სიყვთლე დანდალუკად თუალთა თქუენთა, და გული თქუენი 
დადნებოდეს, და სთესვიდეთ თესლსა თქუენსა ცუდად და 
ჭამდენ მას მტერნი თქუენნი. 17 და დავამტკიცო პირი ჩემი 
თქუენ ზედა და დაეცნეთ წინაშე მტერთა თქუენთა, და 
გდევნიდენ თქუენ მოძულენი თქვენნი და ივლტოდით თქუენ 
თვნიერ მდევართა. 18 უკუეთუ აქამომდე არა ისმინოთ ჩემი და 
შევსძინო სწავლად თქუენდა შვდწილ ცოდვათა თქუენთა ზედა. 
19 და შევმუსრო გინებაი იგი ამპარტავნებისაი და ვყო ცა0 
თქუენ ზედა ვითარცა რკინაი და ქუეყანა ვითარცა რვალი. 29 
და ცუდად იყოს ძალი თქუენი და ქუეყანამან არა მოგცეს 
თესლი მისი და ხემან ველისა თქუენისამან არა მოგცეს ნაყოფი 
მისი. 21 უკუეთუ ამისა შემდგომად ხვიდოდითღა თქუენ დრკუდ 
ჩემდა მომართ და არა ინებოთ სმენად ჩემი, შეგძინო თქუენ 
ტანჯვაი შვდი ცოდვათა თქუენთაებრ. 22 და მოვავლინო თქუენ 
ზედა მქეცი მძვნვარე ქუეყანისაი და შეგჭამდეს თქუენ, და 
აღჭოცოს საცხოვარი თქუენი და შეგამცირნეს თქუენ და ოყერ 
იყუნენ გზანი თქუენნი. 23 და უკუეთუ ამითცა ვერ განისწავლნეთ 
თქუენ, 21 არამედ ხვდოდითღა ჩემდა მომართ გულარძნილად, 
ვიდოდი მეცა თქუენ თანა გულისწყრომითა გულარძნილითა 
და გგუემნე თქუენ შვდ წელ ცოდვათა მათ თქუენთათვს. 2” და 
მოვვადო თქუენ ზედა მახვლი და შურისმეძიებელი საშჯელად 
შჯულისა და შეევედრნეთ თქუენ ქალაქებსა თქუენსა და 
მოვავლინო სიკუდილი თქუენ ზედა და მიეცნეთ ჭჟელთა 
მტერთა თქუენთასა. 25 და გჭირდეს თქუენ იფქლისა და 
პურისათვს და აცხობდენ ათნი დედანი თქუენგანნი პურსა 
ერთსა შიდა თორნესა და მოგცემდენ თქუენ პურსა თქუენსა 
სასწორით, ჰჭამდეთ და ვერ განძღებოდით. ?7 უკუეთუ ამათ 
ზედაცა არა ისმინოთ ჩემი, არამედ ხვდოდითვე დრკუდ. 28 
მეცა ვიდოდე თქუენ თანა გულისწყრომითა დრკუითა და 
გასწავლნე თქუენ შვდ წელ ცოდვათა თქუენთათვს. 2? და 


ჰჭამდეთ თქუენ ყორცთა ძეთა თქუენთასა და ყორცთა ასულთა 
თქუენთასა. 39 და მოვიხუნე ძელისანი ყელითქმნილნი თქუენნი 
და დავსხნე გუამნი თქუენნი გუამთა თანა კერპთა თქუენთასა, 
და მოგიწყინნეს თქუენ სულმან ჩემმან 31 და დავსხნე ქალაქნი 
თქუენნი ოყრად და მოვაოვრო სიწმიდე თქუენი, და არა 
ვიყნოსო სულნელებაი მსხუერპლთა თქუენთაი. 32 და 
მოვაოვრო ქუეყანა თქუენი და უკვრდეს ამას ზედა მტერთა 
თქუენთა, რომელნი მკვდრ იყუნენ მას ზედა. 33 და 
მიმოდაგთესნე თქუენ წარმართთა შორის, და აღგკოცნეს 
თქუენ მომავალმან მან მახვლმან თქუენ ზედა და იყოს ქუეყანა 
თქუენი უდაბნო და ქალაქნი თქუენნი - ოჟერ. 34 და მაშინ 
სათნო იყოს ქუეყანამან შაბათი თვსი ყოველთა მათ დღეთა 
ოჭრებისა მისისათა. 35 და თქუენ იყუნეთ ქუეყანასა მტერთა 
თქუენთასა. და მაშინღა შაბათობდეს ქუეყანა და სათნო იყოს 
შაბათი მისი. ყოველსა ჟამსა ოჭრებისა მისისასა შაბათობდეს, 
რომელ არა შაბათობდა შაბათთა მათ შინა თქუენთა, რაჟამს 
მკვდრ იყვენით მას ზედა. 39 და დაშთომილთა მათ ზედა 
თქუენგანთა მოვავლინო შიში გულთა მათთა ქუეყანასა მტერთა 
მათთასა და სდევნიდეს მათ ყმაი ფურცლისაი მოღებული 
ქარითა. და ივლტოდიან, ვითარცა ვინ ივლტინ მბრძოლისაგან 
და დაეცნენ თვნიერ მდევართა. 37 და უგულებელ-ყოს ძმამან 
ძმაი, ვითარცა ბრძოლასა შინა, დაღათუ არა ვინ სდევნიდეს 
მათ და ვერ გეძლოს წინადადგომად მტერთა თქუენთა. 38 და 
წარსწყმდეთ თქუენ წარმართთა შორის და შეგჭამდეს თქუენ 
ქუეყანაი იგი მტერთა თქუენთაი. 3? და რომელნი დაშთნენ 
თქუენგანნი, განიყრწნენ ცოდვითა თქუენითა და დადნებოდიან 
ქუეყანასა მტერთა მათთასა. 49 და მიუთხრობდენ ცოდვათა 
მათთა და ცოდვათა მამათა მათთასა, რამეთუ გარდაჰყდეს 
შჯულსა და დამივიწყეს მე, და ვიდოდეს წინაშე ჩემსა დრკუდ. 
41 და მეცა ვიდოდე მათა მიმართ დრკუდ და წარვწყმიდნე 
იგინი ქვეყანასა მას მტერთა მათთასა. და მაშინ ჰრცხუენოდის 
გულსა მათსა წინადაუცუეთელსა, და მაშინ სათნო იყუნენ 
ცოდვანი მათნი. “? და მაშინ მოვივსენო მე აღთქმა იგი იაკობის 
თანა, და აღთქმაი იგი ისაკის თანა და აღთქმაი იგი აბრაჰამის 


თანა მოვიჭსენო და ქუეყანისაი მის მოვივსენო. 43 და ქუეყანა 
იგი თქუენი დაშთეს. და მაშინ შეიწყნაროს ქუეყანამან შაბათი 
მისი მოოჭრებითა მით მისითა ამისთვს და მათ მოიხუნენ თვსნი 
იგი უშჯულოებანი ამისთვს, რამეთუ სამართალნი ჩემნი 
უგულებელს-ყუნეს, ბრძანებანი ჩემნი მოიწყინნა გულმა მათმან. 
44 და იყუნეს ღათუ ქუეყანასა მტერთა მათთასა, არა 
უგულებელი-ვყვენ იგინი და არცა მოვიწყინე მოყოცად მათა და 
განქარვებად აღთქმათა ჩემთა მამათა მიმართ, რამეთუ მე ვარ 
უფალი ღმერთი მათი. 43? და მოვიყჟსენო მე აღთქმაი იგი 
პირველი, რაჟამს გამოვიყვანენ იგინი ქუეყანით ეგვპტით 
სახლისა მისგან კირთებისა წინაშე ყოველთა ნათესავთა, 
რაითა ვიყო მე მათა ღმერთ. მე ვარ უფალი. ესე სამართალნი 
და მშჯავრნი და შჯული, რომელ მოსცა უფალმან შორის მისსა 
და შორის ძეთა ისრაცლისათა მთასა სინასა ჟყელითა 
მოსესითა. 45 


თავი 27 


1 და ეტყოდა უფალი მოსეს და ჰრქუა: 2 ეტყოდე ძეთა 
ისრაცლისათა და არქუ მათ: რომელმან ილოცოს ლოცვაი 
მიცემად სასყიდელი სულისა თვსისაი ღმერთსა, 3 და იყოს 
სასყიდელი იგი წულისაი ოცით წლითგან ვიდრე სამეოც 
წლადმდე, იყოს სასყიდელი მისი ერგასისი სატირი ვეცხლისაი 
სასწორითა წმიდითა “ ხოლო ქალისაი იყოს თანა სასყიდელი 
ოცდაათი სატირი. ? უკეთუ ხუთისა წლისაითგან ვიდრე ოცად 
წლადმდე იყოს, სასყიდელი წულისაი - ოცი სატირი. 9 ხოლო 
ქალისაი - ათი სატირი. და თთვთ ერთითგან ვიდრე ხუთად 
წლადმდე იყოს სასყიდელი იგი წულისაი ხუთი სატირი 
ვეცხლისაი, 7 ხოლო ქალისაი - სამი სატირი ვეცხლისაი. უკეთუ 
სამეოცისა წლისა უზეშთაეს იყოს, წულისაი მის იყოს ათხუთმეტ 
სატირი ვეცხლისაი. 8 უკუეთუ ქალი იყოს - ათ სატირ. უკუეთუ 
უპოვარ იყოს სასყიდლისა, დადგეს წინაშე მღდელისა მის და 
დასდვას მღდელმან მან სასყიდელი, რაოდენცა შემძლებელ 
იყოს ყელი მისი, რომელმან-იგი აღუთქვა, ეგრეცა დასდვას 
სასყიდელი მღდელმან მან. ? უკუეთუ საცხოვართაგანსა 
რომელსა შესწირვიდენ მსხუერპლად ღმრთისა, რომელმან 
შეწიროს ამათგანი უფლისა, იყოს იგი წმიდაი. 19 არა 
განსცვალო კეთილი ხენეშად, უკუეთუ განცვალებით 
განსცვალო იგი საცხოვარი საცხოვრად და ნაცვალიცა იგი მისი 
იყოს წმიდაი. 11 უკეთუ ყოველივე პირუტყვ არაწმიდაი იყოს, 
რომელთაგანი არა შეიწირვის მსხუერპლად ღმრთისა, 
დაადგინოს საცხოვარი იგი წინაშე მღდელისა მის 12 და 
დასდვას სასყიდელი მღდელმან მან შორის კეთილსა და 
შორის ხენეშსა მას, რაიცა-იგი დასდვას მღდელმან მან, იგიცა 
ეგენ. 13 უკუეთუ ჭსნით იყჟსნეს იგი, შესძინენ მეხუთე იგი 
სასყიდელსა მისსა. და უკუეთუ კაცმან განწმიდოს სახლი თვსი 
წმიდად უფლისა, დასდვას სასყიდელი შორის ხენეშსა, რაიცა- 
იგი დასდვას მღდელმან მან, იგიცა დაემტკიცენ. 1? უკუეთუ 
შემდგომად განწმედისა მის ივსნიდეს სახლსა მას თვსსა, 


შესძინოს ნახუთალი ვეცხლისა სასყიდელსა მისსა და იყოს 
მისა სახლი იგი. 15 უკუეთუ ყანაი სამკვდრებელისა მისისა0 
წმიდა-ყოს კაცმან ღმრთისა 15 და იყოს სასყიდელი მისი 
მსგავსად სათესავისა მისისა ოცდაათისა გრივისა ქრთილისაი 
ერგასისი სატირი ვეცხლი. 17 უკუეთუ წელიწადსა მას 
მიტევებისა წმიდა-ყოს ყანაი თვსი, მსგავსად სასყიდელისა მის 
დაემტკიცოს. 18 უკუეთუ შემდგომად მიტევებისა მის წმიდა ყოს 
ყანაი თვსი, ეგრეცა შეურაცხ-ყოს მღდელმან ვეცხლი მისი 
წელთა მათ დაკლებულთა ვიდრე მუნ წლადმდე მიტევებისა 
დააკლოს სასყიდელსა მას მისსა. 19 უკუეთუ იჭსნიდეს ყანასა 
მას თვსსა, შემდგომად განწმედისა მისისა შესძინოს მეხუთე 
იგი ვეცხლისაი სასყიდელსა მისსა, და იყოს იგი მისავე. 29 
უკუეთუ არა ივსნეს ყანაი თვსი და მისცეს იგი კაცსა სხუასა, 
არღარა ივსნეს იგი. 21 არამედ იყოს ყანაი0ი იგი გამოსრულ 
მიტევებასა მას წმიდა, იყოს საქებელ ღმრთისა, ვითარცა-იგი 
ქუეყანაი განჩემებული, მღდელისა იყოს იგი სამკვდრებელ. 22 
უკუეთუ ყანაი იგი, სადა მოუგიეს, რომელ არა არს 
სამკვდრებელისაგან მისისა და იგი წმიდა-ყოს ღმრთისა. 23 
შეურაცხოს მას მღდელმან მან სასყიდელისაგან მისისა ვიდრე 
წელიწადადმდე მიტევებისა მის და მისცეს სასყიდელი იგი მისი 
მას დღესა, წმიდა-ყოს ღმრთისა. 24 და წელიწადსა მას 
მიტევებისასა კუალად მოეგოს ყანაი იგი კაცსა მას, 
რომლისაგან მოიყიდა, რომლისაიცა იყო ქუეყანაი იგი 
სამკვდრებელად. 22 და ყოველივე სასყიდელი იყოს სასწორთა 
წმიდათა, ოცი დანგი იყოს სატირი იგი. 29 და ყოველივე 
პირმშოი საცხოვართა შორის, რომელი იყო ღმრთისა, ნუ ვინ 
შესცვალებნ გინა თუ ვბოი, გინა თუ ცხოვარი უფლისად იყოს. 
27 უკუეთუ ოთხფერყთაგანი არაწმიდათაი შესცვალო, 
შემსგავსებულად სასყიდელისა მისისა შესძინოს ნახუთალი 
მისი მას ზედა. და იყოს იგი მისავე, უკუეთუ არა ივსნეს, 
განიყიდოს მსგავსად სასყიდელისა მისისა. 28 და ყოველივე 
აღნათქუემი, რომელი აღუთქვას კაცმან ღმერთსა ყოველთა 
მათგან, რაოდენი-რაი არს მისი კაცითგან მიპირუტყუადმდე და 
ქუეყანითგან სამკვდრებელისა მისისაით, არა განყიდოს, არცა 


იჭსნეს იგი, ყოველივე შენაჩუენები წმიდაი წმიდათა იყოს 
უფლისა. 29 და ყოველივე, რომელი შეიწიროს კაცთაგან, არა 
იყსნეს ყსნით, არამედ სამკვდრებელით მოკუდეს. 39 ყოველივე 
ათეული თესლისაგან ქუეყანისა ნაყოფითგან ხისაით წმიდა 
იყოს უფლისა ღმრთისა. 31 უკუეთუ ჭსნით ივჭსნეს კაცმან 
ათეული თვსი, მეხუთე იგი შესძინოს მას ზედა, და იყოს იგი 
მისა. 32 ყოველივე ათეული ზროხათა და ცხოვართაი და 
ყოველივე, რაოდენი განვიდეს რიცხუსა მას კუერთხსა ქუეშე, 
ათეული იგი იყოს წმიდაი უფლისა. 33 არა შესცვალო კეთილი 
ბოროტად, არცა ბოროტი კეთილად. უკუეთუ შეცვალებით 
შესცვალო იგი, ნაცვალიცა იგი მისი იყოს წმიდაი, არღარა 
იჭსნეს. 34 ესე არიან მცნებანი, რომელნი ამცნო ღმერთმან 
მოსეს ძეთა მიმართ ისრაცლისათა მთასა ზედა სინასა. 


რიცხვნი 
თავი 1 


1 ეტყოდა უფალი მოსეს უდაბნოსა სინას კარავსა შინა 
წამებისასა პირველსა მას თთუესა მეორესა წელსა გამოსლვასა 
მათსა ქუეყანით ეგვპტით, ჰრქუა: 2 იწყე შენ აღრაცხად 
ყოველთა კრებულთა ძეთა ისრაცლისათა, ნათესავთა მათთა 
და სახლთა მამათა მათთა, რიცხვ სახელთა მათთაი და თავად- 
თავადისა მათისაი. 3 ყოველი ჭაბუკი ოცი წლითგან და 
უზეშთაესი ყოველი, რომელი გამოვალს ძლიერი 
ისრაცლისაგან, აღხილვად მათა ძლიერთა მათ ისრაცლისათა 
აღიხილნეთ იგინი ძლიერებითურთ მათით, შენ და აჰრონ 
აღრაცხნეთ იგინი. “ და თქუენ თანა იყუნენ თითოეულნი 
თავად-თავადნი მთავარნი და ტომად-ტომადნი იყუნედ. ? და 
ესე სახელნი ამათ კაცთანი, რომელნი თქუენ თანა იყუნენ 
რუბენისი: ელისურ, ძე ედიოზორისი, 9 სვმეონისი: სალამიელ, 
ძე სურისადაისი, 7 იუდაისი: ნაასონ, ძე ამინადაბისი, 93 
იზაქარისი: ნათანაელ, ძე სუგარისი, ? ზაბულონისი: ელიაბ, ძე 
ქელონისი, 19 ძენი იოსებისნი, ეფრემისნი: ელისამა, ძე 
ემიუდისი, მანასესი: გამალიელ, ძე ფადასურისი, 11 
ბენიამინისი: ამინადან, ძე გედეონისი, 12 დანისი: აქიეზერ, ძე 
ამინადაისი, 13 ასერისი: ფაგეელ, ძე 14 ექრანისი, გადისი: 
ელისაფატ, ძე ჰრაგუელისი, 12 ნეფთალემსი: აქირე, ძე 
ენანისი, 190 ესე რჩეულნი კრებულთანი და მთავარნი 
ნათესავთანი ტომად-ტომადთანი ათასეულთა ისრაცლისათანი 
არიან. 17 და მოიყვანნეს მოსე და აჰრონ კაცნი ესე, რომელნი 
წოდებულ იყუნეს სახელად-სახელად. 19 და ყოველი ერი 
შეკრიბეს პირველსა მას თთუესა მეორესა წელსა და აღიხილეს 
თესლად-თესლადი მათი და ტომად-ტომადი მათი და რიხვ 
სახელთა მათთაი ოცით წლითგანი და უზეშთაესი, ყოველი 


ჭაბუკი თავად-თავადი მათი, 1? ვითარცა უბრძანა უფალმან 
მოსეს და აღრაცხნეს უდაბნოსა სინას. 29 და იყუნეს ძენი 
რუბენისნი პირმშოისა ისრაცლისა ნათესავნი მათნი და ტომნი 
მათნი და სახლნი მამისა მათისანი და რიცხუნი სახელთა 
მათთანი ყოველი წული ოცით წლითგანი და უზეშთაესი 
ყოველი, რომელი გამოვიდოდა ძლიერი, რიცხვ იგი მათი, 21 
ძეთა რუბენისთაი - ორმეოცდაექუს ათას და ხუთას. 22 ძენი 
სვმეონისნი - ნათესავნი მათნი და ტომნი მათნი და სახლნი 
მამათა მათთანი და რიცხუნი სახელთა მათთანი და თავთა 
მათთანი, ყოველი წული ოცით წლითგანი და უზეშთაესი 
ყოველი, რომელი გამოვიდოდა ძლიერი. 23 აღხილვაი იგი 
მათი ნათესავისა მის სვმეონისი - ორმეოცდაცხრამეტ ათას და 
ოთხას. 24 ძენი იუდაისნი ნათესავნი მათნი და ტომნი მამათა 
მათთანი და თავად-თავადნი მათნი ყოველი წული ოცით 
წლითგანი და უზეშთაესი ყოველი, რომელი გამოვიდოდა 
ძლიერი, რიცხვ იგი მათი 2? ნათესავისა მის იუდაისა - 
სამეოცდაათხუთმეტ ათას და ექუსას. 25 ძენი ისაქარისნი 
ნათესავად-ნათესავადნი მათნი და ტომად-ტომადნი მათნი და 
რიცხუნი სახელთა მათთანი და თავად-თავადნი მათნი, 
ყოველი წული ოცით წლითგანი და უზეშთაესი, ყოველი, 
რომელი გამოვიდოდა ძლიერი, რიცხვ იგი მათი 27 ნათესავისა 
მის ისაქარისი - ორმეოცდაათოთხმეტ ათას და ოთხას. 28 ძენი 
ზაბულონისნი - ნათესავად-ნათესავადნი მათნი და ტომად- 
ტომადნი მათნი და სახლნი მამათა მათთანი და თავად- 
თავადნი მათნი, ყოველი წული ოცით წლითგანი და უზეშთაესი, 
ყოველი, რომელი გამოვიდოდა ძლიერი რიცხვ იგი მათი 27? 
ნათვსავისა მის ზაბულონსი - ორმეოცდააჩვდმეტ ათას და 
ოთხას, 39 ძეთა იოსებისთაი: ძენი ეფრემისნი ნათესავად- 
ნათესავადნი მათნი და ტომად-ტომადნი მათნი და სახლი 
მამათა მათთანი და რიცხუნი სახელთა მათთანი და თავად- 
თავადნი მათნი, ყოველი წული ოცით წლითგანი და უზეშთაესი, 
ყოველი, რომელი გამოვიდოდა ძლიერი რიცხვ იგი მათი 31 
ნათესავისა მის ეფრემისი - ორმეოც ათას და ხუთას. 32 ძენი 
მანასესნი - ნათესავად-ნათესავადნი მათნი და ტომად- 


ტომადნი და სახლნი მამათა მათთანი და რიცხუნი სახელთა 
მათთანი და თავად-თავადნი მათნი, ყოველი წული ოცით 
წლითგანი და უზეშთაესი, ყოველი, რომელი გამოვიდოდა 
ძლიერი რიცხვ იგი მათი 33 ნათესავისა მის მანასესი - 
ოცდაათოთხმეტ ათას და სამას. 34 ძენი ბენიამენისნი - 
ნათესავად-ნათესავადნი მათნი და ტომად-ტომადნი მათნი და 
სახლნი მამათა მათთანი და რიცხუნი სახელთა მათთანი და 
თავად-თავადნი მათნი, ყოველი წული ოცით წლითგანი და 
უფროისი, ყოველი, რომელი გამოვიდოდა ძლიერი და რიცხვ 
იგი მათი 35 ნათესავისა მის ბენიამენისი - ოთხ და ათხუთმეტ 
ათას და ოთხას. 39 ძენი გადისნი - ნათესავად-ნათესავადნი 
მათნი და ტომად-ტომადნი მათნი და სახლნი მამათა მათთანი 
და რიცხუნი სახელთა მათთანი და თავად-თავადნი მათნი, 
ყოველი წული ოცით წლითგანი და უზეშთაესი, ყოველი, 
რომელი გამოვიდოდა ძლიერი, რიცხვ იგი მათი 37 38 ძენი 
დანისნი - ნათესავად-ნათესავადნი მათნი და ტომად-ტომადნი 
მათნი და სახლნი მამათა მათთანი და თავად-თავადნი მათნი, 
ყოველი წული ოცით წლითგანი უზეშთაესი, ყოველი, რომელი 
გამოვიდოდა ძლიერი, რიცხვ იგი მათი 37 ნათესავისა მის 
დანისი - სამეოცდაორ ათას და ოთხას. 49 ძენი ასერისნი - 
ნათესავად-ნათესავადნი მათნი და ტომად-ტომადნი მათნი და 
სახლნი მამათა მათთანი და რიცხუნი სახლთა მათთანი და 
თავად-თავადნი მათნი და ყოველი წული ოცით წლითგანი და 
უზეშთაესი, ყოველი, რომელი გამოვიდოდა ძლიერი, რიცხვ 
იგი 41 ნათესავისა მის ასერისი - ორმეოც და ათას და ხუთას. 42 
ძენი ნეფთალემისნი - ნათესავად-ნათესავადნი მათნი და 
ტომად-ტომადნი მათნი და სახლნი მამათა მათთანი და 
რიცხუნი სახელთა მათთანი, ყოველი წული ოცით წლითგანი 
და უზეშთაესი, ყოველი, რომელი გამოვიდოდა ძლიერი, რიცხვ 
იგი მათი 43 ნათესავისა მის ნეფთალემისი - 
ორმეოცდაათცამეტ ათას და ოთხას. ““ ესე აღხილვაი, 
რომელი აღრაცხეს მოსე და აჰრონ და მთავართა 
ისრაცლისათა, ათორმეტთა მთავართა კაცი ერთი ტომად- 
ტომადისა თითოისა ნათესავად-ნათაესავად სახლთა მამულთა 
მათთანი იყუნეს. 42 და იყო ყოველი იგი აღხილვაი ძეთა 


ისრაცლისათა ძალითურთ მათით ოცით წლითგანი და 
უფროსით ყოველი, რომელი გამოვიდოდა ბრძოლად 
ისრაცლისაგან 465 ექუსას ათას და სამ ათას და ხუთას და 
ერგასის. 47 ხოლო ლევიტელნი იგი და ნათესავნი იგი მათნი 
არა შეარაცხნეს შოვრის ძეთა ისრაცლისათა. 485 ეტყოდა 
უფალი მოსეს და ჰრქუა: 4? იხილე ნათესავი ლევისი, არა 
შეარაცხნე იგინი შორის ძეთა ისრაცლისათა. 39 და შენ 
დაადგინენ ლევიტელნი კარავსა წამებისასა და ყოველსა 
ჭურჭერსა მისსა და ყოველსა ზედა, რაიცა არს მას შინა, მათ 
აღიღონ კარავი და ყოველი სამსახურებლი მისი. და იგინი 
ჰმსახურებდენ მას შინა, და გარემო კარავსა დაიბანაკონ და, 
რაჟამს აღიღებდენ კარავსა, დაყჟსნენ იგი ლევიტელთა. 21 და 
რაჟამს დაიბანაკებდეს კარავი, მათ აღმართონ იგი და სხუა, 
რომელი მიეახლოს, მოკუედინ. 22 და დაიბანაკონ ძეთა 
ისრაცლისათა კაცად-კაცადმან წესსა ზედა თვსსა და კაცმან 
მთავრობასა თვსსა ზედა ძალითურთ მათით. 23 ხოლო 
ლევიტელთა დაიბანაკონ წინაშე უფლისა მახლობელად 
გარემო კარავსა წამებისასა. და არა იყოს ცოდვა შორის ძეთა 
ისრაცლისათა და დაიცვან ლევიტელთა მათ ჟუმილვაი იგი 
კარავისა მის წამებისაი. 24 და ყვეს ძეთა ისრაცლისათა 
ყოველი, ვითარცა უბრძანა უფალმან მოსეს და აჰრონს, ეგრეთ 
ყვეს. 


თავი 2 


1 ეტყოდა უფალი მოსეს და აჰრონს და ჰრქუა: 2 კაცად- 
კაცადმან მახლობელად განწესებასა თვსსა მსგასად უწყებასა 
თვსსა სახლად-სახლად და ტომად-ტომად დაიბანაკონ ძეთა 
ისრაცლისათა წინაშე უფლისა გარემო კარავსა წამებისასა. 3 
დაიბანაკონ ძეთა ისრაცლისათა და რომელთა დაიბანაკონ 
პირველად აღმოსავალით განწესებულმან ბანაკმან იუდაისმან 
ძალითურთ მათით და მთავარ ძეთა იუდაისთა, ნაასონ, ძე 
ამინადაბისი, 4 ძალი მისი აღხილული სამეოცდაათოთხმეტ 
ათას და ექუსას. 2 და რომელთა დაიბანაკონ მახლობელად 
მათსა ნათესავმან იზაქარისმან და მთავარმან ძეთა 
ისაქარისთა, ნათანაელ, ძემან სოგორისმან. 9 ძალი მისი 
აღხილული - ორმეოცდაათოთხმეტ ათას და ოთხას და 7 
რომელთა დაიბანაკონ მახლობელად მათსა ნათესავმან 
ზაბულონისმან და მთავარმან ძეთა ზაბულონისთა, ელიაბ, ძე 
ქიროსისი, 8 ძალი მისი აღხილული - ორმეოცდაშვდ ათას და 
ოთხას, ? ყოველნი აღრაცხილნი ნათესავთა თანა იუდაისთა 
ასოთხმეოცდაექუს ათას და ოთხას ძალითურთ მათით, 
პირველად აღიძრნენ. 19 განწესებული ბანაკი რუბენისი 
ჩრდილოით ძალითურთ მათით და მთავარი ძეთა რუბენისთაი 
- ელისურ, ძე ედიორისი. 11 ძალი მისი აღხილული - 
ორმეოცდაექუს ათას და ხუთას. 12 და რომელთა დაიბანაკონ 
მახლობელად მათსა ნათესავმან სვმეონისმან და მთავარმან 
ძეთა სვმეონისთა - სალამიელ, ძემან სურისადაისმან. 13 ძალი 
მისი აღხილული - ორმეოცდაათცამეტ ათას და სამას. 14 და 
რომელთა დაიბანაკონ მახლობელად მათსა ნათესავმან 
გადისმან და მთავარ ძეთა გადისთა - ელისაფატ, ძე 
რაგუცლისი. 12 ძალი მისი აღხილული - ორმეოცდახუთ ათას 
ექუსას და ერგასის. 19 ყოველნივე აღრაცხილ ბანაკსა თანა 
რუბენისსა - ასერგასის და ერთ ათას და ოთხას და ერგასის 
ძალითურთ მათით. 17 მეორედ აღიძრნენ და აღიღონ კარავი 
წამებისაი და ბანაკი ლევიტელთაი შორის ბანაკთა, ვითარცა 


დაიბანაკონ, ეგრეცა აღიძრნენ თითოეულად მახლობელად 
განწესებასა მათსა. 18 განწესებული ბანაკი ეფრემისი ზღვთ 
ძალითურთ მათით და მთავარი ძეთაგანი ეფრემისთაი. 19 
ელისამა, ძე ემეუდისი, ძალი მისი აღხილული ორმეოც ათას 
და ხუთას. 2?– და რომელთა დაიბანაკონ მახლობელად მათსა 
ნათესავმან მანასცსმან და მთავარ ძეთაგან მანასცსთა 
გამალიელ ძემან ფადასორისმან. 21 ძალი მისი აღხილული - 
ოცდაათორმეტ ათას და ორას. 22 და რომელთა დაიბანაკონ 
მახლობელად მათსა ნათესავმან ბენიამისმან და მთავარი 
ძეთა ბენიამისთაი - აბიდან, ძე გედეონისი. 23 ძალი მისი 
აღხილული - ოცდაათხუთმეტ ათას და ოთხას, რომელთა 
დაიბანაკონ მახლობელად მათსა ნათესავმან ბენიამენისამან 
და მთავარი ძეთა ბენიამენისთაი - აბედან, ძე გედეონისი. 
ძალი მისი აღხილული - ოცდათხუთმეტ ათას და ორას. 24 
ყოველნი აღრაცხილ ბანაკთა თანა ეფემისთა ასდარვა ათას 
და ორა ძალითურთ მათით. 22 მესამედ აღიძრნედ 
განწესებული ბანაკი დანისი ჩრდილოით ძალითურთ მათით, 
და მთავარი ძეთა დანისთანი - აქეზერ, ძე ამისადისი. 20 ძალი 
მათი აღხილული - სამეოცდაორ ათას და შვდას. 27 და 
რომელთა დაიბანაკონ მახლობელად მათსა ნათესავმან 
ასერისმან და მთავარ ძეთა ასერისთა - ფაგელ, ძე ექრანისი. 
28 ძალი მისი აღხილული - ორმეოცდაერთ ათას და ხუთას. 29 
და რომელთა დაიბანაკონ მახლობელად მათსა ნათესავმან 
ნეფთალისმან და მთავარი ძეთა ნეფთალემისთაი - აქირე, ძე 
ენანისი, 30 ძალი მისი აღხილული - ორმეოცდაათ ათას და 
ოთხას. 31 ყოველნი აღრაცხილნი ბანაკსა თანა დანისსა 
ასერგასისდაშვდ ათას და ექუსას ძალითურთ მათით. 
უკანაისკნელ აღიძრნენ მსგავსად განწესებულებისა მათისა. 32 
ესე რიცხვ ძეთა ისრაცლისათაი და სახლად-სახლად მამათა 
მათთაი და ყოველი აღხილვაი ბანაკთა მათთა ძალითურთ 
მათით ექუსას ათას და სამ ათას და ხუთას და ერგასის. 33 
ხოლო ლევიტელნი არა შეარაცხნეს მათ, ვითარცა უბრძანა 
უფალმან მოსეს. 34 და ყვეს ძეთა ისრაცლისათა, ვითარცა 
უბრძანა უფალმან მოსეს, ესრესახედ დაიბანაკეს მსგავსად 


განწესებულებასა მათსა და ესრეთ აღიძრნიან თითოეულად 
მახლობელად ტომად-ტომად მათა მსგავსად სახლად-სახლად 
მამათა მათთა. 


თავი 3 


1 ესე შობალ აჰრონისი და მოსესი დღესა მას, რომელსა 
ეტყოდა უფალი მოსეს მთასა ზედა სინასა. 2 და ესე სახელნი 
ძეთა აჰრონისთანი: 3 პირმშოი ნადაბ და აბიუთ და ელიაზარ 
და ითამარ და ესე სახელნი ძეთა აჰრონისთანი მღდელნი 
ცხებულნი, რომელთანი სრულ იყუნეს ჭელნი მაიან მღდელად. 
4 და მოკუდა ნადაბ და აბიუთ წინაშე უფლისა, რამეთუ 
შესწირვიდეს ცეცხლსა უცხოსა წინაშე უფლისა უდაბნოსა სინას. 
და შვილი არა ესუა მათ და მდღელობდეს ელიაზარ და 
ითამარ აჰრონის თანა მამისა მათისა. ? ეტყოდა უფალი მოსეს 
და ჰქუა: 95 მოიყვანენ ნათესავნი ლევისნი და დაადგინენ იგინი 
წინაშე აჰრონ მღდელისა და ჰმსახურებდენ მას. ” და დაიცვენ 
საყუმილი მისი და საყუმილი ძეთა ისრაცლისათაი წინაშე 
კარავსა წამებისსა საქმედ საქმესა კარავისასა. 8 და დაიცვენ 
ყოველი ჭურჭელი კარვისა წამებისაი და დაიცვენ საყჟუმილი 
ძეთა ისრაცლისათაი და ყოველი საქმე კარვისაი. ? და მისცნე 
ლევიტელნი სმასა შენსა. 19 აჰრონს და ძეთა მისთა - 
მღდელთა. მოცემით მოცემულ არიან ესენი ჩემდა ძეთაგან 
ისრაცლისათა. და აჰრონ და ძენი მისნი დაადგინნე კარავსა 
წამებისსა. 11 და დაიცვენ მოღდელობაი მათი და ყოველი 
საკურთხეველისაი და შინაგან კრეტსაბმელსა და სხუაი 
ნათესავი, რომელი შეეხოს, მოკუდეს. 12 ეტყოდა უფალი მოსეს 
და ჰრქუა: და, აჰა, ესერა, მე მოვიყვანნე ლევიტელნი შორის 
ძეთა ისრაცლისათა ყოველთა წილ პირმშოთა, რომელმან 
განაღოს საშოი ძეთაგან ისრაცლისათა, სავსრად მათა იყუნენ 
ჩემდად ლევიტელნი. 13 რამეთუ ჩემი არს ყოველი პირმშოი 
დღესა მას, რომელსა მოვსარ ყოველი პირმშოი ქუეყანასა მას 
ეგვპტისასა, განვწმიდენ ჩემდად ყოველნი პირმშონი 
ისრაცლისანი კაცითგან მიპირუტყვადმდე: ჩემდა იყუნედ, მე 
ვარ უფალი. 14 ეტყოდა უფალი მოსეს უდაბნოსა სინას და 
ჰრქუა: 12 აღიხილენ ძენი ლევისნი სახლად-სახლად მამათა 
მათთა და ტომად-ტომადი მათი და ნათესავად-ნათსავადი 


მათი, ყოველი წული თთვთგანი და უზეშთაესი - აღრაცხენ 
იგინი, 190 და აღრაცხნა იგინი მოსე და აჰრონ სიტყვთა 
უფლისათა, ვითარცა უბრძანა მათ უფალმან. 17 და იყუნეს ესე 
ძენი ლევსინი და სახელები მათი: გეთნოს, კაათ, მერარი. 18 
და ესე სახელები ძეთა გეთსონისთაი და ტომთა მათთაი: 
ლუბენი და სვმიი. 13 და ძენი კაათისნი და ტომნი მათნი: 
ამბრამ და ისაარ, ქებრონ და ოზიელ. 29 ძენი მერარისნი და 
ტომნი მათნი - მოული და ომოსი. 21 ესე არიან ტომნი 
ლევიტელთანი და სახლნი მამისა მათისანი, გეთსონისი ტოჰმი 
ლობენისი და ტომნი სემეისნი. 22 ესე ტომნი - გეთსონისნი, 
აღხილვაი იგი მათი შვდ ათას და ხუთათაა. 23 და ძეთა 
გეთსონსთა დაიბანაკონ შემდგომად კარვისა ზღვთ კერძო: 24 
და მთავარი ტომისა მის გეთსონისი - ელისაბან, ძე 
დანიელისი. 25 და ყუმილვაი იგი ძეთა მათ გეთსონისთაი. 29 
კარვისა მის წამებისა კარავი და საბურველი მისი 
დასახურველი კართაი კარვისა მის წამებათაისაი. და სუეტნი 
ეზოისანი და კრეტსაბმელი ბჭეთა მათ ეზოისათაი, რომელი 
არს კარვისაი და ნეშტნი ყოველნი სამსახურებელნი მისნი. 27 
კაათისი - ტომსა ამბრამისი ერთ, ტომი ისაჰარისი ერთ, ტომი 
ქებრონისი ერთ, ტომი ოზიელისი ერთ, ესე არიან ტომნი 
კათისნი. 29 და რიცხვ ყოველთა წულთაი, თთვთგან და 
უაღრესი, რვა ათას და ათას ყჟუმილვიდეს ყუმილვასა 
წმიდათასა. 2? ტომთა ძეთა კათისთა დაიბანაკონ გუერდით 
კარვისა ჩრდილოით. 39 და მთავარი სახლისა მის კაათისი - 
ელისაფან, ძე ოზიელისი. 31 და ყუმილვაი იგი მათი კიდობნისა 
და ტაბლისა და სანთელთა და საკურთხეველთა და ჭურჭერთა 
წმიდათა, რაოდენითაცა ჰმსახურებდენ მით, დასახურველი 
ყოველი და სამსახურებელი მათი. 32 და მთავარი მთავართა 
მათ ზედა ლევიტელთა - ელიაზარ, ძე აჰრონისი მღდელისაი, 
დადგინებული ყუმილვად ჟუმილვასა მას წმიდასა. 33 მერარისი 
- ტოჰმი მოოლისი და ტომი ომუოსისი. ესე არიან ტომნი 
მერარისნი აღხილვაი იგი მათი 34 და რიცხვ მათი - ყოველი 
წული თთვთგანი და უზეშთაესი - ექუს ათას და ხუთას. 32 და 
მთავარი სახლისა მის მამათაისა ტომისა მის მერარისთაი - 


სურიელ, ძე აბიქეაისი, გუერდით კარავსა მას დაიბანაკონ 
ჩრდილოით. 35 მსახურებაი იგი ძეთა მერარისთაი 
სუეტისთავთა კარვისათა და მოქლონთა მისთა. 37 და სუეტთა 
მისთა და ხარისხთა მისთა და ჭურჭელთა მათთა და საქმართა 
მათთა და სუეტთა ეზოისა გარემო და ხარისხთა მისთა, მანათა 
მათთა და საბელთა მათთაი. 38 და რომელთა დაიბანაკონ 
წინაშე პირსა კარვისა წამებისასა აღმოსავლით, მოსე და 
აჰრონ და ძენი მისნი ყჟუმილვიდენ ჭუმილვასა წმიდასა 
საყუმილავსა მას ძეთა ისრაცლისათასა და სხუაი ნათესავი, 
რომელი შეეხოს, მოკუდეს. 3? ყოველი აღხილვაი ლევის 
ძეთაი, ვითარ აღიხილნეს მოსე და აჰრონ სიტყვთა 
უფლისაითა ტომითურთ მათით, ყოველი წული თთვთგან და 
უფროისით - ოცდაორ ათას. 49 ეტყოდა უფალი მოსეს და 
ჰრქუა: აღიხილე ყოველი პირმშოი წული ძეთა ისრაცლისათაი 
თთვთგან და უფროისი, და მოიღე რიცხვ მათი სახელით. 41 და 
მოიყვანნე ლევიტელნი ჩემდა, მე ვარ უფალი, ყოველთა მათ 
წილ პირმშოთა ძეთა ისრაცლისათა და პირუტყუნი 
ლევიტელთანი ყოველთა მათ პირმშოთა წილ პირუტყუთა მათ 
ძეთა ისრაცლისათა. 42 და აღიხილნა მოსე, ვითარცა უბრძანა 
მას უფალმან ყოველი პირმშოი ძეთა ისრაცლისათაი. 43 და 
იყო ყოველივე პირმშოი ძეთა ისრაცლისათაი წული 
რიცხვსაებრ მათისა და სახელებისაებრ მათისა თთვთგანი და 
უზეშთაესი რიცხვსაებრ მათისა ოც ათას და 
ორასსამეოცდაცხრამეტ. 94% ეტყოდა უფალი მოსეს და ჰრქუა: 
მოიყვანენ 42 ლევიტელნი იგი ყოველთა წილ პირმშოთა ძეთა 
ისრაცლისათა და საცხოვარი იგი ლევიტელთაი საცხოვართა 
წილ მათთა. და იყუნედ ჩემდა ლევიტელნი იგი, მე ვარ უფალი. 
46 და საყსარი იგი ორასსამეოცდაცამეტისა, რომელნი-იგი 
ემატნენ ძეთა ლევისთა პირმშოთაგან ძეთა ისრაცლისათა. 47 
და მოიღო ხუთი სასწორი თავად-თავად მსგავსად სასწორისა 
მის წმიდისა და მოიღო ოცი დანგი სასწორისა მის, 48 და 
მივსცე ვეცხლი იგი აჰრონს და ძეთა მისთა სავსარი უმეტესთაი 
მათ შორის. 4? და მოიღო მოსე ვეცხლი იგი საყსარი უმეტესთა 
მათ საყჟსრად ლევიტელთა. 29 პირმშოთა მათგან ძეთა 


ისრაცლისათა, მოიღო ვეცხლი იგი ათას სამასსამეოცდახუთი 
სასწორი სასწორისაებრ წმიდისა. 21 და მისცა მოსე საყსარი 
იგი უმეტესთაი მათ აჰრონს და ძეთა მისთა სიტყვთა 
უფლისაითა, ვითარცა უბრძანა უფალმან მოსეს. 


თავი 4 


1 და ეტყოდა უფალი მოსეს და აჰრონს ? და ჰრქუა: მოიღე 
რიცხვ იგი ძეთა მათ კაათისთაი შოვრის ძეთა მათ ლევისთა 
ტომად-ტომადი მათი და სახლად-სახლადი მამათა მათთაი, 3 
ოცდახუთისა წლისაით და უზეშთაესი ვიდრე ერგასისად 
წლადმდე ყოველი, რომელი შევიდოდის მსახურებად და 
საქმედ ყოველსავე მას საქმესა კარვისასა წამებისასა. 4 და ესე 
საქმე იყო ძეთა კაათისთაი კარავსა მას წამებისასა წმიდა 
წმიდათა. ? და შევიდეს აჰრონ და ძენი მისნი, რაჟამს აღიძრას 
ბანაკი იგი და გარდამოჰვსნენ (!) კრეტსაბმელი იგი, რომელი 
აგრილობდა და დაჰხურონ მით კიდობანი იგი წამებისაი. 9 და 
დასდვან მას ზედა საბურველი იგი ტყავი, იაკინთონი და 
დაჰბურონ მას სამოსელი ყოვლად იაკინთონი ზედა კერძო და 
განუთხინენ აღსაღებელნი იგი. 7 და ტაბლასა მას წინაშესა 
დასდვან მას ზედა ყოვლად ძოწეული სამოსელი, და პინაკები, 
და ფიალები, და ციცხუები და ტაკუკები, რომლითა-იგი 
შესწირვიდეს მით და პურნი იგი სამარადისონი მას ზედა 
იყუნენ. 8 და დასდვან მას ზედა სამოსელი მეწამული და 
დაფარონ იგი საბურველითა ტყავითა იაკინთონისაითა და 
განუთხინენ მას აღსაღებელნი იგი. ? და მოიღონ სამოსელი 
იაკინთონი და შეხურონ სასანთლე იგი, რომელ-იგი ჰნათობნ, 
და ორნი სანთელნი მისნი და მარწუხნი მისნი და 
მოსაყოფელნი მისნი და ყოველივე ჭურჭერი ზეთისაი, 
რომლითა-იგი ჰმსახურებედ მით. 19 და შთადვან იგი და 
ყოველი ჭურჭერი მისი საბურველსა ტყავისა იაკინთონისასა და 
დადვან იგი აღსაღებელსა მათ ზედა. 11 და საკურთხეველსა 
მას ზედა ოქროისასა დაჰბურონ საბურველი იაკინთონი და 
დაფარონ იგი ტყავითა იაკინთონისაითა და განუთხინენ 
აღსაღებელნი მისნი. 12 და მოიღონ ყოველი ჭურჭერი 
სამსახურებელი, რომლითა ჰმსახურებდეს მით სიწმიდეთა შინა 
და შთადვან იგი სამოსელსა იაკინთონსა და დაფარონ იგი 
საბურველითა ტყავისა იაკინთონისაითა. 13 და დადვან 


აღსაღებელთა მათ ზედა და საბურველი იგი დაჰბურონ 
საკურთხეველსა მას და დასდვან მას სამოსელი ყოვლად 
ძოწეული. 14 და დაასხან მას ყოველი ჭურჭერი, რომლითა-იგი 
ჰმსახურებდენ მით, საცეცხურები იგი, და ფუცხუები, და 
ფიალები იგი, და საბურველი იგი და ყოველივე ჭურჭერი 
საკურთხეველისაი და დადვან მას ზედა საბურველი ტყავი 
იაკინთონი და განუთხინენ მას აღსაღებელნი მისნი. 12 და 
მოიღონ სამოსელი ძოწეული და შეხურონ ემბაზსა მას და 
ხარისხთა მათ მისთა, და შთადგან იგი საბურველსა ტყავისა 
იაკინთოსა და დადგან იგი აღსაღებელთა მათ და აღასრულონ 
აჰრონ და ძეთა მისთა დაბურვაი იგი სიწმიდისაი მის და 
ყოველივე ჭურჭერი წმიდა ტრვასა მას ბანაკისასა და ამისა 
შემდგომად შევიდენ ძენი კაათისნი აღებად და არა შეეხნენ 
სიწმიდეთა მათ, რათა არა მოწყდენ. ესე აღიღოდიან ძეთა 
კაათისთა კარავსა მის საწამებელისასა. 106 და მოღუაწემან 
ელიაზარ, ძემან აჰრონის მღდელისამან, ზეთი იგი სანთლისა 
და საკუმეველი იგი შეზავებული და შესაწირავი იგი დღითი 
დღედი, და ზეთი იგი ცხებისაი და საღუაწოი იგი ყოველი 
კარვისაი მის, და რაოდენი არს სიწმიდესა მას შინა, და 
ყოველივე საქმარი მისი. 17 და ეტყოდა უფალი მოსეს და 
აჰრონს და ჰრქუა: 18 ნუ მოსრავთ ნათესავსა გუნდისა მის 
კაათისსა შორის ლევიტელთა, ესრეთ ყავთ მათა მიმართ და 
ცხონდენ და არა მოწყდენ, 1? მო-რაი-ვიდოდიან იგინი წმიდასა 
მას წმიდათასა, აჰრონ და ძენი მსნი შევიდენ და დაადგინონ 
კაცად-კაცადი მათი მსგავსად აღსაღებელისა მათისა. 29 და 
არა შევიდენ იგინი ხილვად მეყსეულად წმიდასა მას 
წმიდათასა, რათა არა მოწყდენ. 21 და ეტყოდა უფალი მოსეს 
და ჰრქუა: მოიყვანენ თავად-თავად 22 ძენი გეთსონისნი და 
ამათი სახლად-სახლად მამათა მათთაი, ტომად-ტომადი მათი 
23 ოცდახუთისა წლისაითგან და უზეშთაესი ვიდრე ერგასისად 
წლადმდე და აღიხილენ იგინი ყოველი, რომელი შევიდოდის 
მსახურებად და საქმედ-საქმესა თვსსა კარავსა მას შინა 
წამებისასა. 24 ესე არს მსახურებაი ტომისა გეთსონისი 
მსახურებად. 22 და აღებად აღსაღებელსა მაშკები კარვისა მის 
და კარავი იგი წამებისაი და საბურველი იგი მისი და 


შესახურველი იგი იაკინთონი, რომელ არს ზედა კერძო მისსა 
და საბურველი იგი კარვისა საწამებელისაი. 29 და კარვის 
ძელები იგი ეზოისაი მის, და რაოდენი არს კარვისა მის 
საწამებელისაი და მეტი იგი, და ყოველი ჭურჭერი 
სამსახურებელი, რაოდენთა-იგი ჰმსახურებდენ მას შინა. 27 ყონ 
იგი წინაშე პირსა აჰრონისა და ძეთა მისთა, იყოს მსახურებაი0ი 
იგი ძეთა გეთსონისთაი ყოვლისა მისებრ საქმისა მათისა, და 
აღიხილენით იგინი სახელად-სახელად ყოველივე 
აღსაღებელი მათგან. 29 ესე არს მსახურებაი ძეთა 
გეთსონისთაი კარავსა მას შინა წამებისასა და ყჟუმილვაი იგი 
მათი ყელითა ითამარისითა ძისა აჰრონის მღდელისაითა. 29 
ძენი მერარისნი ტომად-ტომადი მათი და სახლად-სახლადი 
მამათა მათთაი აღიხილნეთ იგინი. 39 ოცდახუთისა 
წლისაითგანი და უზეშთაესი ვიდრე ერგასისა წლადმდე 
ყოველი, რომელი შევიდოდის მსახურებად და საქმედ კარავსა 
მას წამებისასა. 31 და ესე არს საცავი აღსაღებელი მათ მიერ 
ყოვლისავე მისებრ საქმისა მათისა კარავსა მას შინა წამებისა, 
სუეტისთავნი იგი კარვისანი და მოქლონები იგი და სუეტები 
იგი და ხარისხები მისი გარდასაბურველი და ხარისხები მათი 
და სუეტები იგი მათი და საბურველი იგი კარისა მის კარვისაი. 
32 და სუეტები იგი ეზოისა მის გარემო და ხარისხები მათი და 
სუეტნი იგი კრეთსაბმელისა ბჭისა მის ეზოისანი და ხარისხები 
მათი და მანაები მათი და საბლები იგი მათი და ყოველი 
სამსახურებელი მათი, სახელად-სახელად აღიხილნეთ იგინი 
და ყოველივე ჭურჭერი საცავი აღსაღებელი მათ მიერ. 33 ესე 
არს სამსახურებელი ძეთა მერარისთაი ყოველთა შინა საქმეთა 
მათთა კარავსა მას წამებისასა ყელითა ითამარისითა, ძისა 
აჰრონის მღდელისაითა. 34 და აღიხილნეს მოსე და აჰრონ და 
მთავართა მათ ისრაცლისათა ძენი კაათისნი ტომად- 
ტომადისაებრ მათისა და სახლისაებრ მამათა მათთაისა 32 
ოცდახუთისა წლისაითგან და უზეშთაესი ვიდრე ერგასის 
წლადმდე. 39 ყოველი, რომელი შევიდოდის მსახურებად და 
საქმედ საქმესა კარვისა წამებისასა და იყო რიცხვ იგი მათი 
ტომად-ტომადისა მათისაი ორ ათას შვდასდაერგასის. 37 ესე 
არს აღხილვაი ძეთა კაათისთაი ყოველი, რომელი 


ჰმსახურებდა კარავსა მას წამებისსა, ვითარცა აღიხილნეს 
მოსე და აჰრონ სიტყვთა უფლისათა ყელითა მოსესითა. 38 და 
აღიხილნეს ძენი გეთსონისნი ტომად-ტომადი მათი და 
სახლად-სახლად მამათა მათთაი. 39 ოცდახუთისა 
წლისაითგანნი და უზეშთაესი ვიდრე ერგასის წლადმდე. 49 
ყოველი, რომელი შევიდოდა მსახურებად და საქმედ საქმესა 
მას კარვისა წამებისასა. და იყო რიცხვ იგი მათი ტომად- 
ტომადისა მათისაი სახლად-სახლად მამათა მათთაი ორ ათას 
და ექუსასდაერგასის. 31 ესე არს აღხილვაი ძეთა 
გეთსონისთაი, ყოველი, რომელი ჰმსახურებდა კარავსა მას 
წამებისასა, რომელნი აღიხილნეს მოსე და აჰრონ სიტყვთა 
უფლისაითა და ჭელითა მოსესითა. 42 აღიხილნეს ტომნიცა 
ძეთა მერარისთანი გუნდად-გუნდადი მათი და სახლად- 
სახლად მამათა მათთაი. 432 ოცდახუთისა წლისაითგან და 
უზეშთაესი ვიდრე ერგასის წლადმდე. 44 ყოველი, რომელი 
შევიდოდა მსახურებად საქმესა მას კარვისა წამებისასა. და 
იყო რიცხვ იგი მათი ტომად-ტომადისა მათისაი და სახლად- 
სახლად მამათა მათთაი სამ ათას და ორას. 4? ესე არს 
აღხილვაი ტომისა ძეთა მერარისთაი, რომელნი აღიხილნეს 
მოსე და აჰრონ, სიტყვთა უფლისათა, ყელითა მოსესითა. 45 
ყოველნივე აღხილულნი, რომელნი აღიხილხეს მოსე და 
აჰრონ 47 და მთავართა ისრაცლისათა ლევიტელნი იგი ტომად- 
ტომადი მათი და სახლად-სახლად მამათა მათთაი. 48 
ოცდახუთისა წლისაითგან და უზეშთაესი ვიდრე ერგასისად 
წლადმდე, რომელი შევიდოდა საქმესა მას სიწმიდეთასა და 
საქმესა მას აღსაღებელსა კარვისა მის წამებისასა. და იყუნეს 
აღხილულნი იგი რვა ათს ხუთასდაოთხმეოც სიტყვთა 
უფლისაითა. აღიხილნა იგინი მოსე, ყელითა მოსესითა კაცად- 
კაცადი საქმესა მათსა ზედა, 4? და რომელი აღიღოდიან მათ 
და აღიხილნეს, ვითარცა უბრძანა უფალმან მოსეს. 


თავი 5 


1 ეტყოდა უფალი მოსეს და ჰრქუა: უბრძანე ძეთა 
ისრაცლისათა: ? და განასხნედ გარეშე ბანაკსა ყოველი 
კეთროვანი და ყოველი თესლმდინარე და ყოველი არაწმიდაი 
სულითა. 3 მამაკაცითგან ვიდრე დედაკაცადმდე, განავლინენ 
გარეშე ბანაკსა და არა შეაგინონ ბანაკი მათი, რომელთა 
შორის მე გარდამოვალ მათა. 4 და ყვეს ეგრე ძეთა 
ისრაცლისათა და განავლინნეს იგინი გარეშე ბანაკსა, ვითარცა 
ეტყოდა უფალი მოსეს, ეგრეთ ყვეს ძეთა ისრაცლისათა. 2 
ეტყოდა უფალი მოსეს და ჰრქუა: 9 ეტყოდე ძეთა ისრაცლისათა 
და არქუ: მამაკაცმან, გინა დედაკაცმან, რომელმან ყოს 
ყოველთაგან ცოდვათა კაცობრივთა და უგულებელით 
უგულებელ-ყოს და ცოდოს სულმან მან 7 და აღიაროს ცოდვაი 
იგი, რომელი ქმნა და მისცეს ცოდვისა მისთვს იგი თავადი და 
მეხუთე მისი დასძინოს მას ზედა და მისცეს, ვის-იგი შესცოდა. 93 
უკუეთუ არა იყოს კაცისაი მის ნათესავი, რათამცა მისცა მას 
შეცოდებისა მისთვს მისაცემელი იგი უფალსა, მღდლისა იყოს 
იგი თვნიერ ვერძისა მის ლხინებისაისა, რომლითა-იგი 
ლხინება-ყო მისთვს მას შინა. 7? და ყოველივე პირველნაყოფი 
და ყოველი განწმედილი ძეთა შორის ისრაცლისათა და 
რაოდენ-რაი მოართვან უფალსა, მღდელისა იყოს იგი. 19 და 
კაცად-კაცადისა შეწირული მისა იყოს და კაცმან, რომელმან 
მისცეს მღდელსა, მისა იყოს. 11 ეტყოდა უფალი მოსეს და 
ჰრქუა: 12 ეტყოდე ძეთა ისრაცლისათა და არქუ ILმათ1: კაცისაი, 
რომლისაი გარდავდეს ცოლი მისი და უგულებელ-ყოს ქმარი 
იგი თვსი უგულებლებით 13 და და-ვინმე-წვეს მის თანა 
საწოლითა თესლისაითა და დაეფაროს თუალთაგან ქმრისა 
თვსისაითა და დაუმალოს, და იგი დედაკაცი იყოს შეგინებულ 
და მოწამე არა ვინ იყოს მისა და მიდგომილ არღა იყოს. 14 და 
მოუჭდეს ქმარსა მისსა სული შურობისაი და ეშურობდეს ცოლსა 
თვსსა, და იგი იყოს შეგინებულ, ანუ მოუჭდეს მას სული 
მოშურნეობისაი, და ეშურობდეს ცოლსა თვსსა და იგი არა 


იყოს შეგინებულ. 12 და მოიყვანოს კაცმან მან ცოლი თვსი 
მღდელისა და შეწიროს მსხუერპლი მისთვს მეათე წილი 
სათველისაი. ფქვილი ქრთილისაი და არა დაასხას მას ზედა 
ზეთი და არცა დასდვას მას ზედა გუნდრუკი, რამეთუ არს იგი 
შესაწირავი შურისსახისაი, შესაწირავი მოსავსენებელისაი, 
შესაწირავი მოსაყსენებელი ცოდვისაი. 15 და მოიყვანოს 
მღდელმან მან და დაადგინოს დედაკაცი იგი წინაშე უფლისა. 
17 და მოიღოს მღდელმან მან წყალი წმიდაი ცხოველი 
ჭურჭრითა კეცისაითა და მიწისა მისგან ეატაკისა კარვისა 
საწამებელისა, და მოიღოს მღდელმან მან და შთაასხას იგი 
წყალსა მას. 18 და დაადგინოს იგი დედაკაცი წინაშე უფლისა 
და აღსძარცოს თავსა დედაკაცსა მას და მისცეს ყელთა მისთა 
შესაწირავი იგი მოვსენებისაი, რომელ-იგი არს შურისსახისა, 
და ყელსა მღდელისასა იყოს წყალი იგი მხილებისაი 
დაწყეული. 19 და აფუცოს იგი მღდელმან მან და ჰრქუას 
დედაკაცსა მას: 29 უკეთუ და-ვინმე-წოლილ არს შენ თანა? 
უკუეთუ გარდაკედ შეგინებად თვნიერ ქმრისა შენისა, უბრალო 
იყო შენ წყლისა ამისგან მხილებისა დაწყლეულისა, უკუეთუ 
გარდაჰყედ შენ, რამეთუ ქმრისცოლი იყავ, გინათუ შეგინებულ 
ხარ შენ და მო-ვინმე-გცა შენ თესლი თვსი თვნიერ ქმრისა 
შენისა? 21 და აფუცოს მღდელმან მან დედაკაცი იგი ფიცსა 
ამას წყევისასა და ჰრქუას მღდელმან მან დედაკაცსა მას: 
მიგეცინ შენ უფალმან წყევასა და ფიცსა ერსა შორის შენსა 
მოცემად შენდა უფლისა მიერ ბარკალი შენი გარდავრდომად 
და მუცელი შენი განსივებად. და შევიდეს წყალი ესე დაწყეული 
მუცელსა შენსა, რათა გარდაგივარდეს ბარკალი შენი და 
განასიოს მუცელი შენი. და თქუას დედაკაცმან მან: იყავნ, 
იყავნ. 22 232 და დაწეროს მღდელმან მან წყევაი ესე წიგნსა და 
აღყოცოს იგი წყალსა მას შიდა მხილებისა მის დაწყეულისა. 24 
და ასუას დედაკაცსა მას წყალი იგი მხილებისა მის 
დაწყეულისაი. და შევიდეს მისა წყალი იგი მხილებისაი 
დაწყეული. 22 და მოიღოს მდღელმან მან ყელთაგან მის 
დედაკაცისათა შესაწირავი იგი შურისსახისაი და დადვას 
შესაწირავი იგი წინაშე უფლისა, დადგას იგი საკურთხეველსა 
თანა, 225 და მოიღოს მჭელითა მღდელმან მან შესაწირავისა 


მისგან საყსნებელისა მისისა და შეწიროს იგი საკურთხეველსა 
ზედა. და ამისა შემდგომად ასუას დედაკაცსა მას წყალი იგი. 27 
და იყოს, უკეთუ შეგინებულ იყოს დედაკაცი იგი, დავიწყებით 
დაავიწყდა ქმარსა მისსა, შევიდეს მისა წყალი იგი მხილებისაი 
დაწყეული, და განსივნეს მუცელი მისი და გარდაჰვარდეს 
ბარკალი მისი. და იყოს დედაკაცი იგი წყეული ერსა შორის. 28 
უკუეთუ არა შეგინებულ იყოს დედაკაცი იგი და წმიდა იყოს, 
უბრალო არს და თესლი გამოიღოს. 29? ესე არს შჯული 
შურისსახისაი, რიმლისა გარდაუყდეს ცოლი ქმრისცოლ- 
ყოფილი და შეიგინოს. 39 გინათუ მამაკაცსა, რომელსა 
მოუჭდეს სული მოშურნეობისაი და ჰშუროდეს ცოლისა თვსისაი 
და დაადგინოს ცოლი იგი თვსი წინაშე უფლისა და უყოს მას 
მღდელმან მან ყოველივე შჯული ესე. 31 და უბრალო იყოს კაცი 
იგი ცოდვისაგან და დედაკაცმან მან მოიღოს ცოდვაი თვსი. 


თავი 6 


+ ეტყოდა უფალი მოსეს და ჰრქუა: 2 ეტყოდე ძეთა 
ისრაცლისათა და არქუ მათ: მამაკაცმან, ანუ დედაკაცმან, 
რომელმან ილოცოს ლოცვაი დიდად, 3 განიწმიდენინ 
სიწმიდითა უფლისაითა, ღვნისაგან და თაფლუზჭისა 
განწმიდნეს და ძმარი ღვნისაგან და ძმარი თაფრუჭისგან არა 
სუან და ყოველი, რომელი იქმნების ღვნისაგან, არა სუას და 
ყურძენი ახალი და შკიჭი არა ჭამოს. 4 ყოველია დღეთა 
ლოცვისა მისისათა ყოვლისაგან, რომელი იქმნების 
ვენაჭისაგან, ღვნოლ საგუდლითგან ვიდრე ნატკუეცლადმდე 
არა ჭამოს. 2 ყოველთა დღეთა მათ განწმედისათა მახვლი არა 
აღვიდეს თავსა მისსა, ვიდრემდის აღივსნენ დღენი იგი, 
რომელ აღუთქუა უფალსა, წმიდა იყოს, მიუტეოს სიგრძედ თმაი 
თავისაი. 95 ყოველთა დღეთა ლოცვისა მისისათა უფლისა 
მიმართ სულსა ზედა ასრულებულსა არა შევიდეს 7 მამასა ზედა 
და დედასა და ძმასა და დასა, არა შეიგინოს მათ შორის 
სიკუდილსა მათსა, რამეთუ ლოცვაი უფლისა მისისაი მის ზედა 
თავსა მისსა. 8? ყოველთა დღეთა ლოცვისა მისისათა წმიდა 
იყოს უფლისა. 3? უკუეთუ ვინმე მოკუდეს მის თანა, მეყსეულად 
შეიგინა თავი ლოცვისა მისისაი და დაიყვნოს თავი მისი, 
რომელსა დღესა განწმიდნა. 19 და დღესა მეშვდესა დაიყვნოს 
და დღესა მერვესა მოიქუნეს ორნი გურიტნი, ანუ ორნი 
მართუენი ტრედისანი მღდელისა მის კარად კარვისა 
საწამებელისა. 11 და ყოს მღდელმან მან ერთი ცოდვისათვს და 
ერთი ყოვლად დასაწველად და ლხინება-ყოს მღდელმან მან, 
რომელთათვს ცოდა სულისა მისთვს და განწმიდოს თავი მისი. 
12 მას დღესა შინა მას დღესა განწმიდნეს უფლისა დღენი იგი 
ლოცვისანი და მოჰგუაროს ტარიგი წელიწადეული ცოდვისა 
მისთვს და პირველნი იგი დღენი შეურაცხ იყუნენ, რამეთუ 
შეიგინა თავი ლოცვისა მისისაი. 13 ესე არს შჯული 


მლოცველისაი მის, რომელსა დღესა აღასრულნეს დღენი 
ლოცვისა მისისანი, შეწიროს მან კართა თანა კარვისა 


წამებისათა. 1“ და მოართუას ძღუენი მისი უფალსა ტარიგი 
წელიწადეული უბიწოი ერთი ყოვლად მწუარად და ტარიგი 
ნეზვ წელიწადეული უბიწოი ერთი ცოდვისათვს და ვერძი ერთი 
უბიწოლ ცხორებისათვს. 12 და ლანკლითა უცომოი სამინდოისა 
პურნი შექმნილნი ზეთითა და ლელანგონი უცომონი ზეთითა 
ცხებულნი, 15 და მსხუერპლი მათი და შესაწირავი მათი. და 
მოიღოს იგი მღდელმან მან წინაშე უფლისა და ყოს იგი 
ცოდვისათვს და მსხუერპლი იგი ყოვლად მწუარი მისი. 17 და 
ვერძი იგი ყოს შესაწირავად ცხორებისა მისისათვს უფლისა 
ლანკლანსა მას თანა უცომოსა, და ყოს მღდელმან შესაწირავი 
იგი მისი და მსხუერპლი მისი. 18 და დაიყვნოს მლოცველმან 
მან კართა თანა კარვისა საწამებელისათა თავი ლოცვისა 
მისისაი და დადვას თმაი იგი ცეცხლსა მას, რომელ-იგი არს 
შესაწირავი მის ცხოვრებისაი. 1? და მოიღოს მღდელმან მან 
მჭარი იგი მგბარი ვერძისა მისგან და პური ერთი უცომოი 
ლანკნისა მისგან და ლელანგოი უცომოი ერთი. და დაუდგას 
მღდელმან მან ჟელთა ზედა მის მლოცველისათა შემდგომად 
დაყვნვისა თავისა მის ლოცვისა მისისა. 29 და შეწიროს იგი 
მღდელმან მან დასადებელად წინაშე უფლისა წმიდაი იყოს იგი 
მღდელისა, მკერდისაი მის დასადებელისაი და მჭვრისაი მის 
შესაწირავისაი, და ამისა შემდგომად სუას მლოცველმან მან 
ღვნოი. 21 ესე არს შჯული მლოცველისა მის, რაოდენიცა 
აღუთქუა უფალსა ძღუენი ლოცვისა მისისათვს თვნიერ მისა, 
რომელი-რაი პოვოს ჭელმან მისმან ძალისაებრ აღთქმისა 
მისისა, რაოდენიცა აღუთქუას შჯულისა მისებრ უმეცრებისა 
მისისა უფლისა მიმართ. 22 ეტყოდა უფალი მოსეს და პრქუა: 23 
ეტყოდე აჰრონს და ძეთა მისთა და არქუ მათ, და დადვან 
სახელი ჩემი ძეთა ზედა ისრაცლისათა და მე, უფალმან, 
ვაკურთხნე იგინი. 24 გაკურთხენ შენ უფალმან და დაგიცევინ 
შენ. 22 გამოაჩინენ პირი მისი შენ ზედა და გაკურთხენ შენ. 25 
მოაქციენ უფალმან პირი მისი შენ ზედა და მოგეცინ შენ 
მშვდობაი. 27 


თავი 7 


1 და იყო დღესა მას, რომელსა აღასრულა მოსე, რათა 
აღმართოს კარავი იგი და სცხო მას და განწმიდა იგი. 2 და 
შეწირეს მთავართა მათ ისრაცლისათა ათორმეტთა მთავართა 
სახლთა მამათა მათთაისა. 3 ესე მთავარნი ტომთანი, ესენი 
წინაშე მდგომელნი მოღუაწებისანი და მოიღეს შესაწირავი 
მათი წინაშე უფლისა - ექუსი ურემი კარვედი და ათორმეტი 
კარი ურემი, ერთი ორთაგან მთავართა და ჭარი თითოი კაცად- 
კაცადმან მოიბა წინაშე კარავსა. 4 ეტყოდა უფალი მოსეს და 
ჰრქუა: ? მოიღე მათგან და იყუნენ საქმესა მას მსახურებისა 
კარვისა მის საწამებელისა და მისცენ იგინი ლევიტელთა მათ 
კაცად-კაცადსა მსგავსად თვსისა მის მსახურებისა. 9 და მოიღო 
მოსე ურმები იგი და ჭარები იგი, მისცა იგინი ლევიტელთა მათ. 
7 ორნი იგი ურემნი და ოთხი ჭარი მისცა ძეთა გეთსონისთა 
მსგავსად მსახურებისა მათისა. 8 და ოთხი იგი ურემი და რვა0 
კარი მისცა ძეთა მერარისთა მსგავსად მსახურებისა მათისა 
ითამარის მიერ, ძისა აჰრონის მღდელისა. ? ხოლო ძეთა 
კაათისთა არა მისცა, რამეთუ სამსახურებელი იგი სიწმიდისაი 
აქუნდა და მყრითა აღიღოდიან. 190 და მოართვეს მთავართა 
მათ სატფურებასა მას კარვისასა დღესა, რომელსა სცხო მას 
და შეწირეს მთავართა მათ შესაწირავი მათი წინაშე 
საკურთხეველსა მას. 11 და ჰრქუა უფალმან მოსეს: მთავარმან 
ერთმან დღითი დღედ შეწირენ შესაწირავი თვსი სატფურებასა 
მას საკურთხეველისასა. 12 და იყო დღესა მას პირველსა და 
შეწირა შესაწირავი მისი ნაასონ, ძემან ამინადაბისმან, 
მთავარმან ტომისა იუდაისთამან, და შეწირა შესაწირავი მისი: 
13 ლანკნაი ვეცხლისაი ერთი, ას ოცდაათ სასწორი მისი, 
ფიალი ვეცხლისაი სამეოცდაათ სასწორის სასწორითა 
წმიდითა, ორნივე სავსენი სამინდოითა შესვარული ზეთითა 
შესაწირავად; 14 პარაფსიტი ოქროისაი, ათი სასწორი მისი, 
სავსე საკუმევლითა; 12 ზუარაკი ერთი ზროხათაგან; 19 ვერძი 


ერთი და ტარიგი წელიწადეული ყოვლად მწუარად 17 და ვაცი 


ერთი თხათაგან ცოდვისათვს და შესაწირავად ცხორებისა 
დიაკეული ორ, ვერძი ხუთ, ვაცი ხუთ, ტარიგი წელიწადეული 
ხუთ. ესე შესაწირავი - ნაასონისი, ძისა ამინადაბისი. 18 დღესა 
მეორესა შეწირა ნათანაელ, ძემან საგორისმან, ტომისა 
ისაქარისმან, და შეწირა შესაწირავი მისი: 19 ლანკნაი ერთი 
ვეცხლისაი, ასოცდაათ სასწორი მისი, ფიალი ვეცხლისაი, 
სამეოცდაათ სასწორი მისი სასწორისაებრ წმიდისა, ორნივე 
სავსენი სამინდოითა შესუარულნი ზეთითა შესაწირავად, 
პარაფსიტი ოქროისაი, ათი სასწორი მისი, სავსე 
საკუმეველითა. 29 ზუარაკი ერთი ზროხათაგან. 21 ვერძი ერთი 
უბიწოი წელიწდეული ყოვლად დასაწველად. 22 ვაცი ერთი 
თხათაგან ცოდვისათვს, 23 და შესაწირავად ცხორებისა 
დიაკეული ორ, ვერძი ხუთ, ვაცი ხუთ, ტარიგები ხუთ. ესე 
შესაწირავი - ნათანაელისი, ძისა სოგარისი. 24 დღესა მესამესა 
შეწირა მთავარმან ძეთა ზაბულონისთამან - ელიაბ, ძემან 
ქელონისმან. 25 შესაწირავი მისი: ლანკანაი ერთი ვეცხლისაი, 
ასოცდაათ სასწორი მისი, ფიალი ერთი ვეცხლისაი, 
სამეოცდაათ სასწორი მისი სასწორისაებრ წმიდისა, ორნივე 
სავსენი სამინდოითა, შესუარულნი ზეთითა შესაწირავად. 259 
პარაფსიტი ერთი ოქროისაი, ათი სასწორი მისი, სავსე 
საკმეველითა. 27 ზუარაკი ერთ ზროხათაგან, ვერძი ერთ 
წელიწდეული უბიწოი ყოვლად დასაწველად, ვაცი თხათაგან 
ცოდვისათვს. 28 29? და შესაწირავად ცხორებისა დიაკეული ორ, 
ვერძი ხუთ, ვაცი ხუთ, ტარიგები წელიწდეული ხუთ. ესე 
შესაწირავი - ელიაბისი, ძისა ქალონისი. 39 დღესა მეოთხესა 
შეწირა მთავარმან ძეთა რუბენისთამან - ელიასურ, ძემან 
ედიორისმან. 31 შესაწირავი მისი: ლანკანაი ვეცხლისაი ერთ, 
ას ოცდაათისა სასწორისაი, ფიალი ერთი ვეცხლისაი 
სამეოცდაათი სასწორი მისი სასწორისაებრ წმიდისა, ორნივე 
სავსენი სამინდოითა, შესუარულნი ზეთითა. 32 პარაფსიტი 
ოქროისაი ერთი, ზუარაკი ერთი ზროხათგან, ვერძი ერთი 
უბიწოლ წელიწდეული ყოვლად დასაწველად, 213 3 ვაცი 
თხათაგან ერთ ცოდვათათვს. 32 და შესაწირავად ცხორებისა 
დიაკეული ორ, ვერძი ხუთ, ვაცი ხუთ; ტარიგი ნეზვ 


წელიწდეული ხუთ. ესე შესაწირავი - ელისორისი, ძისა 
ედიორისი. 395 დღესა მეხუთესა შეწირა მთავარმან ძეთა 
სვმეონისთამან სალამიელ, ძემან სურისადაისმან, 37 
შესაწირავი მისი: ლანკანალ ვეცხლისაი ერთი, ას ოცდაათ 
სასწორი მისი, ფიალი ერთი ვეცხლისაი, სამეოცდაათ სასწორი 
მისი სასწორისაებრ წმიდისა, ორნივე სავსენი სამინდოითა, 
შესუარული ზეთითა. 38 პარაფსიტი ერთ ოქროისაი ათი 
სასწორი მისი, სავსე საკუმეველითა, 3? ზუარაკი ერთი 
ზროხათაგან, ვერძი ერთი უბიწოი წელიწდეული ყოვლად 
დასაწველად, ვაცი ერთი თხათაგან ცოდვისათვს. 49 41 და 
შესაწირავად ცხორებისა დიაკეული ორ, ვერძი ხუთ, ვაცი ხუთ, 
ტარიგი ნეზვ წელიწდეული ხუთ: ესე შესაწირავი - 
სალამიელისი, ძისა სურისადაისი. “2 დღესა მეექუსესა შეწირა 
მთავარმან ძეთა გადისთამან - ელისამა, ძემან რაგუელისმან, 
43 შესაწირავი მისი: ლანკანაი ვეცხლისაი ერთი, ასოცდაათისა 
სასწორისაი, ფიალი ვეცხლისაი ერთ, სამეოცდაათ სასწორი 
მისი სასწორისაებრ წმიდისა, ორნივე სავსენი სამინდოითა, 
შესუარულნი ზეთითა. 4? პარაფსიტი ოქროისა ერთი სავსე 
საკუმეველითა, ზუარაკი ერთი ზროხათაგან, ვერძი ერთი, 
ტარიგი წელიწდეული ყოვლად დასაწველად. 4” 49 და ვაცი 
თხათაგან ცოდვათათვს. “7 და შესაწირავად ცხორებისა 
დიაკეული ორ, ვერძი ხუთ, ვაცი ხუთ, ტარიგი ნეზვ 
წელიწდეული ხუთ. ესე შესაწირველ - ელისაფანისი, ძისა 
რაგუელისი. 48 დღესა მეშვდესა შეწირა მთავარმან ძეთა 
ეფრემისათამან ელისამა, ძემან სემეოდისმან, 4? შესაწირავი 
მისი: ლანკანაი ვეცხლისაი ერთ, ასოცდაათ სასწორი მისი, 
ფიალი ვეცხლისაი ერთ, სამეოცდაათ სასწორი მისი 
სასწორისაებრ ღმრთისა, ორნივე სავსენი სამინდოითა, 
შესუარულნი ზეთითა შესაწირავად. 239 პარაფსიტი ოქროისაი 
ერთ, ათი სასწორი მისი, სავსე საკუმეველითა, ზუარაკი ერთ, 
ვერძი ერთ, ტარიგი წელიწდეული ყოვლად დასაწველად. 21 32 
ვაცი თხათაგან ერთ ცოდვათათვს. 23 და შესაწირავად 
ცხორებისა დიაკეული ორ, ვერძი ხუთი, ვაცი თხათაგან ხუთ, 
ტარიგი ნეზვ წელიწდეული ხუთ. ესე შესაწირავი ელისამაისი - 


ძისა სემიუდისი. 24 დღესა მერვესა შეწირა მთავარმან ძეთა 
მანასესთამან - გამალიელ, ძემან ფადასურისმან. 22 
შესაწირავი მისი: ლანკანაილი ვეცხლისა ერთ, ასოცდაათისა 
სასწორისაი, ფიალი ერთი ვეცხლსაი სამეოცდაათ სასწორი 
მისი სასწორისაებრ წმიდისა, ორნივე სავსენი სამინდოითა, 
შესუარულნი ზეთითა შესაწირავად. 295 პარასიტი ოქროისაი 
ერთ, ათისა სასწორისაი სავსე საკუმეველითა. ?7 ზუარაკი ერთ 
ზროხათაგან, ვერძი ერთი, ტარიგი ერთი წელიწდეული 
ყოვლად დასაწველად. 38 ვაცი თხათაგან ერთი ცოდვათათვს. 
529 და შესაწირავად ცხორებისა დიაკეული ორ, ვერძი ხუთ, ვაცი 
თხათაგან ხუთ, ტარიგი ნეზვ წელიწდეული ხუთ. ესე შესაწირავი 
- გამალიელისი, ძისა ფადასურისი. 99 დღესა მეცხრესა შეწირა 
მთავარმან ძეთა ბენიამენისთამან - აბიდან, ძემან 
გედეონისმან, 91 შესაწირავი მისი: ლანკანაილ ვეცხლისაი ერთ, 
ასოცდაათ სასწორი მისი, ფიალი ვეცხლისა ერთ, სამეოცდაათ 
სასწორი მისი სასწორისაებრ წმიდისა, ორნივე სავსენი 
სამინდოითა, შესუარულნი ზეთითა შესაწირავად. 92 პარაფსიტი 
ოქროისაი ერთ, ათი სასწორი მისი, სავსე საკუმეველითა, 53 
ზუარაკი ერთი ზროხათაგან, ვერძი ერთ, ტარიგი წელიწდეული 
დასაწველად. 54 და ვაცი თხათაგან ერთ ცოდვისათვს. 92 და 
შესაწირავად ცხორებისა დიაკეული ორ, ვერძი ხუთ, ვაცი ხუთ, 
ტარიგი ნეზვ წელიწდეული ხუთ. ესე შესაწირავი - აბიდანისი, 
ძისა გედეონისი. 90 დღესა მეათესა შეწირა მთავარმან ძეთაგან 
დანისთა - აქიეზერ, ძემან ამისადაისმან, 97 შესაწირავი მისი: 
ლანკანაი ვეცხლისაი ერთი, ასოცდაათისა სასწორისაი, ფიალი 
ერთი ვეცხლისაი, სამეოცდაათ სასწორის სასწორისაებრ 
წმიდისა, ორნივე სავსენი სამინდოითა შესუარულნი ზეთითა 
შესაწირავად. 98 პარაფსიტი ოქროისაი ერთ, ათი სასწორი 
მისი, სავსე საკუმეველითა. 99 ზუარაკი ერთი ზროხათაგან, 
ვერძი ერთ, ტარიგი წელიწდეული ერთი ყოელად დასაწველი. 
79 ვაცი თხათაგან ერთ ცოდვათათვს. 71 და შესაწირავად 
ცხორებისა დიაკეული ორ, ვერძი ხუთ, ვაცი თხათაგან ხუთ, 
ტარიგი ნეზვ წელიწდეული ხუთ. ესე შესაწირავი - აქიეზერისი, 
ძისა ამისადესი. 72 დღესა მეთერთმეტესა შეწირა მთავარმან 


ძეთა ასერისთამან - ფაგეელ, ძემან ექრანისმან, 73 შესაწირავი 
მისი: ლანკნაი ვეცხლისაი ერთ, ასოცდაათ სასწორი მისი, 
ფიალი ვეცხლისაი ერთ, სამეოცდაათ სასწორის სასწორისაებრ 
წმიდისა, ორნივე სავსენი სამინდოითა, შესუარულნი ზეთითა 
შესაწირავად. 74 პარაფსიტი ერთი ოქროისაი, ათი სასწორი 
მისი, სავსე საკუმეველითა, 7> ზუარაკი ერთი ზროხათაგან, 
ვერძი ერთ, ტარიგი წელიწდეული ერთ ყოვლად დასაწველად, 
76 ვაცი თხათაგან ერთ ცოდვისათვს, 77 და შესაწირავად 
ცხორებისა დიაკეული ორ, ვერძი ხუთ, ვაცი ხუთ, ტარიგი ნეზვ 
წელიწდეული ხუთ. ესე შესაწირავი - ფაგელისი, ძისა ექრანისი. 
78 დღესა მეთორმეტესა: მთავარმან ძეთა ლეფთალემისთამან 
- აქირი, ძემან ენანისმან, 73? შესაწირავი: ლანკნაილი ვეცხლისაი 
ერთი, ასოცდაათ სასწორი მისი, ფიალი ვეცხლისაი ერთი, 
სამეოცდაათ სასწორი სასწორისაებრ წმიდისა, ორნივე სავსენი 
სამინდოითა წმიდითა, შესუარულნი ზეთითა შესაწირავად. 89 
პარაფსიტი ოქროისაი ერთ, ათი სასწორი მისი, სავსე 
საკუმეველითა, 81 ზუარაკი ერთ ზროხათაგან, ვერძი ერთი, 
ტარიგი წელიწდეული ერთი ყოვლად დასაწველად, 82 
ვაცითგან ერთ ცოდვისათვს, 83 და შესაწირავად ცხორებისა 
დიაკეული ორ, ვერძი ხუთ, ვაცი ხუთ, ტარიგი ნეზვ 
წელიწდეული ხუთ. ესე შესაწირავი - აქირესი, ძისა ენანისი, 984 
ესე არს სატფურებაი საკურთხეველისაი, რომელსა დღესა ეცხო 
მას მთავართა მათგან ძეთა ისრაცლისათა: ლანკანა0 
ვეცხლისაი ათორმეტ ფიალი ვეცხლისაი - ათორმეტ, 
პარაფსიტი ოქროისაი - ათორმეტ. 82 ასოცდაათ სასწორ 
ლანკანაი ერთი, სამეოცდაათ სასწორ ფიალი ერთი, ყოველი 
ჭურჭერი ვეცხლისაი ორ ათას და ოთხას სასწორ მსგავსად 
სასწორისა მის წმიდათაისა. 80 პარაფსიტი ოქროისაი - 
ათორმეტ სავსენი საკუმეველითა, ყოველი ოქროისა 
პარაფსიტები ასდაოც სასწორ ოქროისაი, 87 და ყოველი 
ზროხაი შესაწირავად ზუარაკი - ათორმეტ, ვერძი - ათორმეტ, 
ტარიგები წელიწდეულები - ათორმეტ, უბიწოები შესაწირავი 
ამათი და მსხუერპლები ამათი და ვაცები თხათაგან ათორმეტ 
ცოდვისათვს. 88 და ყოველი ზროხაი შესაწირავად ცხორებისა 


დიაკეული - ოცდაოთხ, ვერძი უბიწოი - სამეოც. ესე არს 
სატფურებაი საკურთხეველისაი შემდგომად აღვსებისა ყელთა 
მისთაისა და შემდგომად ცხებისა მისისა. 89 შესლვასა მას 
მოსესსა კარავსა მას წამებისასა სიტყუად მისა და ესმა მას ჟმაი 
უფლისა, ეტყოდა რაი მას ზეგარდამო სალხინებელით შორის 
ორთა მათ ქერობინთა, რომელ იყო კიდობანსა მას წამებისასა 
შორის ორთა მათ ქერობინთა და ეტყოდა მას. 


თავი 8 


1 და ეტყოდა უფალი მოსეს და პრქუა მას: 2 ეტყოდე აჰრონს 
და არქუ მას: რაჟამს დაადგმიდე სანთელთა მათ ერთკერძო 
წინაშე პირსა სასანთლეთასა, ნათობდენ შვდნივე იგი 
სანთელნი. 3 და ყო აჰორონ ეგრეთ: ერთკერძოსა ადგილსა 
წინაშე პირსა სასანთლეთასა აღანთნა სანთელნი მისნი, 
ვითარცა უბრძანა უფალმან მოსეს. “ და ესე არს აღმზადება0 
სანთელთაი: მყარი - ოქროი ჟერი მისი და შროშანნი მისნი - 
მყარი ყოვლად ხატისა მისებრ, ვითარცა უბრძანა უფალმან 
მოსეს, ესრეთ ქმნა სასანთლე იგი. ? და ეტყოდა უფალი მოსეს 
და ჰრქუა: 95 მოიყვანენ ლევიტელნი იგი შორის ძეთაგან 
ისრაცლისათა, განწმიდენ იგინი. ” და ესრეთ ყავ განწმედაი 
იგი მათი: აპკურე მათ წყალი განწმედისაი და მოვიდეს მახვლი 
ყოველთა ასოთა მათთა და განირცხენ ყოველი სამოსელი 
მათი და წმიდა იყუნენ. 8 და მოიბან ყბოი ერთი ზროხათაგან 
და ამისი შესაწირავი სამინდოი შექმნილი ზეთითა და ზუარაკი 
ერთი წელიწდეული ზროხათაგან ცოდვისათვს მოიბან ? და 
მოიყვანნე ლევიტელნი იგი წინაშე კარავსა მას წამებისასა და 
შეჰკრიბო ყოველი კრებული ძეთა ისრაცლისათა. 19 და 
მოიყვანნე ლევიტელნი იგი წინაშე უფლისა და დაასხნენ 
ჭელნი ძეთა ისრაცლისათა ლევიტელთა მათ ზედა. 11 და 
განაჩინნეს აჰრონ ლევიტელნი იგი მიცემულად წინაშე უფლისა 
ძეთაგან ისრაცლისათა. და იყუნენ იგინი მოქმედად საქმისა 
მის კარვისა უფლისასა. 12 ხოლო ლევიტელთა მათ დაასხნენ 
ჭელნი მათნი თავთა ზედა მათ ზუარაკთასა და ჰყო ერთი იგი 
ცოდვისათვს და ერთი იგი საკუერთხად უფლისა 
სალხინებელად მათთვს. 13 და დაადგინნე ლევიტელნი იგი 
წინაშე უფლისა და წინაშე აჰრონისა და წინაშე ძეთა მისთა და 
მისცნე იგინი მათ მიცემულად წინაშე უფლისა. 1“ და განაჩინნე 
ლევიტელნი შორის ძეთაგან ისრაცლისათა და იყუნენ ჩემდად. 


15 და ამისსა შემდგომად შევიდენ ლევიტელნი იგი საქმედ 
საქმესა მას კარვისა წამებისასა და განწმიდნე იგინი და მისცნე 


მიცემულად წინაშე უფლისა. 15 რამეთუ მოსაცემელად მიცემულ 
არიან იგინი ჩემდა შორის ძეთაგან ისრაცლისათა მათ წილ, 
რომელთა განაღონ საშოი 17 პირმშოთა ძეთა ისრაცლისათაი, 
მოიყვანენ იგინი ჩემდა, რამეთუ ჩემი არს ყოველი პირმშოი, 
ძეთა ისრაცლისათაი კაცითგან მიპირუტყუადმდე. დღესა მას, 
რომელსა მოვსარ ყოველი პირმშოი ქუეყანასა მას ეგვპტისასა, 
წმიდა-ვყვენ იგინი ჩემდად. 19 და მოვიყვანენ ლევიტელნი 
ყოველთა წილ პირმშოთა ძეთა ისრაცლისათა 13 და მივსცენ 
იგინი მისაცემელად მიცემულ აჰრონს და ძეთა მისთა შორის 
ძეთაგან ისრაცლისათა საქმედ საქმისა ძეთა ისრაცლისათა 
კარავსა მას წამებისასა და ლხინებად ძეთა ისრაცლისათა, და 
არავინ იყოს შორის ძეთა ისრაცლისათა, რომელი 
შეეახლებოდის სიწმიდესა მას. 29 და ყვეს მოსე და აჰრონ და 
ყოველმან კრებულმან ძეთა ისრაცლისათამან ლევიტელთა 
მიმართ, ვითარცა უბრძანა უფალმან მოსეს ლევიტელთათვს, 
ეგრე ყვეს ძეთა ისრაცლისათა მათთვს. 21 და განწმიდნეს 
ლევიტელნი იგი და განირცხეს სამოსელი მათი. და მისცნა 
იგინი აჰრონს მიცემულად წინაშე უფლისა და ლხინება-ყო 
მათთვს აჰრონ და განწმიდნა იგინი. 22 და ამისსა შემდგომად 
შევიდეს ლევიტელნი იგი მსახურებად მსახურებასა თვსსა 
კარავსა მას წამებისასა წინაშე აჰრონისა და წინაშე ძეთა 
მისთა, ვითარცა უბრძანა უფალმან მოსეს ლევიტელთათვს, 
ეგრეთ ყვეს მათთვს. 23 და ეტყოდა უფალი მოსეს და ჰრქუა: 24 
ესე არს ლევიტელთათვს: ოცდახუთისა წლისაითგანი და 
უზეშთაესი შევიდენ მსახურებად კარავსა მას წამებისა. 22 და 
ერგასის წლითგანი და ერგასის წლითგან გამოდგენ 
მსახურებისაგან და არღარა იქმოდიან მერმე. 29 და 
ჰმსახურებდეს ძმაი მისი კარავსა მას წამებისასა დაცვად 
საცავსა მას, ხოლო საქმით არა იქმოდის. ესრეთ უყო 
ლევიტელთა მათ საცოსა მათსა ზედა. 


თავი 9 


1 და ეტყოდა უფალი მოსეს უდაბნოსა მას სინაისასა წელსა მას 
მეორესა გამოსლვასა მას მათსა ქუეყანით ეგვპტით, თთუესა 
მას პირველსა, და ჰრქუა: 2 არქუ და ყონ ძეთა ისრაცლისათა 
ვნებაი ჟამსა თვსსა. 3 მეათოთხმეტესა დღესა თთვსა მის 
პირველისასა, მიმწუხრი, ყონ იგი ჟამისაებრ და შჯულისა 
მისისა, მეტყველებისაებრ მისისა ყონ იგი. “ და ეტყოდა 
უფალი ძეთა ისრაცლისათა ყოფად ვნებისა. ? დასაბამისა 
მეათოთხმეტესა დღესა თთვსა მის პირველისასა უდაბნოსა მას 
სინაისასა, ვითარცა უბრძანა უფალმან მოსეს, ეგრეთ ყვეს 
ძეთა ისრაცლისათა. 9 და მოვიდეს კაცნი იგი, რომელნი იყუნეს 
არაწმიდა სულითა კაცისაითა და ვერ ეძლო ყოფად ვნებისა 
მას დღესა შინა: და მოვიდეს წინაშე მოსესა და აჰრონისსა მას 
დღესა. 7 და ჰრქუეს მათ კაცთა მათ: ჩუენ არაწმიდა ვართ 
სულითა კაცისაითა, ნუ დააკლებთ შეწირვად მსხუერპლსა 
უფლისასა ჟამსა თვსსა შორის ძეთა ისრაცლისათა. 8 და ჰრქუა 
მათ მოსე: დეგით მანდა და ვისმინო, რაი მათ უბრძანოს 
უფალმან თქუენთვს. ? და ეტყოდა უფალი მოსეს და ჰრქუა: 19 
ეტყოდე ძეთა ისრაცლისათა და არქუ: კაცი, რომელი იყოს 
არაწმიდა სულითა კაცისაითა, გინათუ შორსა გზასა იყოს 
თქვენგანი ნათესავთა შორის თქუენთა და ყოს ვნებაი უფლისა, 
11 თთუესა მას მეორესა, მეათოთხმეტესა დღესა, მიმწური, ყონ 
იგი, უცომოსა თანა ველისყრდელითა ჭამონ იგი. 12 და არა 
დაუტეონ მისგანი განთიადმდე და ძუალი არა განტეხონ 
მისგანი, შჯულისა მისებრ ვნებისა ყონ იგი. 13 და კაცი, 
რომელი წმიდა იყოს და გზასა შოვრსა არა იყოს და დააკლოს 
ყოფად ვნებაი, მოიჭოცოს სული იგი შორის ერისა თვსისა, 
რამეთუ მსხუერპლი უფლისა არა შეწირა ჟამსა თვსსა, ცოდვაი 
მოიღოს კაცმან მან. 14 უკუეთუ მოვიდეს მწირი ქუეყანასა 
თქუენსა და ყოს ვნებაი უფლისა შჯულისა მისებრ ვნებისა, 
მსგავსად ბრძანებისა მისისა ყოს იგი. შჯული ერთი იყავნ 
თქუენი მწირისაი და მსოფლელისა მის ქუეყანისაი. 12 დღესა 


მას, რომელსა აღემართა კარავი იგი, დაფარა ღრუბელმან 
კარავი იგი სახლი წამებისაი და მწუხრად-მწუხრად არნ 
კარავსა მას ზედა, ვითარცა ხილვაი ცეცხლისაი ვიდრე 
განთიადადმდე. 15 ესრეთ იყო მას, ღრუბელი ჰფარვიდა მას 
დღისი და ხილვაი იგი ცეცხლისაი - ღამე. 17 და რაჟამს 
აღიმაღლის ღრუბელმან კარვისა მისგან, ამისა შემდგომად 
წარიტრიან ძენი ისრაცლისანი და ადგილსა მას, რომელსა 
დადგის ღრუბელი იგი, მუნ დაიბანაკიან ძეთა ისრაცლისათა. 
18 ბრძანებითა უფლისაითა დაიბანაკიან ძეთა ისრაცლისათა 
და ბრძანებითა უფლისაითა აღიძრნიან. 1? ყოველთა დღეთა, 
რაოდენთა აგრილობნ ღრუბელი კარავსა მას ზედა, 
დაიბანაკიან ძეთა ისრაცლისათა და ოდეს დაადგრის 
ღრუბელი იგი მრავალ დღე, დაიცვიან საცოი იგი ღმრთისა და 
არა აღიძრნიან. 29 და იყოს, ოდეს აგრილობნ ღრუბელი 
დღეთა მათ, რიცხვთ კარავსა ზედა სიტყვთა უფლისათა 
დაიბანაკიან და სიტყვთა უფლისაითა აღიძრნიან. 21 და არნ, 
ოდეს ფგან ღრუბელი იგი მწუხრითგან და ვიდრე განთიადმდე. 
22 და უკუეთუ აღვიდეს ღრუბელი იგი განთიად, იტრნიან, 
დღისი გინა ღამე, ოდეს წარვიდეს ღრუბელი იგი, წარიტრნიან. 
უკუეთუ თთუეთა დღეთამდე გამრავლდის ღრუბელი იგი და 
აგრილოსნ მას ზედა, დაადგრიან ძენი ისრაცლისანი და არა 
იტრნიან. 23 რამეთუ ბრძანებითა უფლისათა, იტრვოდეს და 
საცოსა უფლისასა იმარხვდეს ბრძანებითა უფლისათა ყელითა 
მოსესითა. 


თავი 10 


1 და ეტყოდა უფალი მოსეს და პრქუა: 2 იქმნენ თავისი შენისა 
ორნი ნესტუნი, ჭედილნი ვეცხლისანი ჰქმნე იგინი და იყუნენ 
შენდა მოწოდებად კრებულისა და ტრვად ბანაკისა. 3 და 
დაჰბეროს მით და შემოკრბეს ყოველი კრებული კარად 
კარვისა საწამებელისა. 14 უკუეთუ ერთსა დაჰბეროთ, 
მოვიდოდიან შენდა მთავარნი იგი წინამძღუარნი 
ისრაცლისანი. ? და დაჰბეროთ საუწყებელად და იტრას ბანაკი 
იგი, რომელი დაბანაკებულ იყოს მზის აღმოსავალით, 9 და 
დაჰბეროთ საუწყებელსა მას მეორესა და იტრას ბანაკი იგი, 
რომელი დაბანაკებულ იყოს ჩრდილოით; და დაჰბერეთ 
საუწყებელითა მესამითა, იტრას ბანაკი იგი, რომელი 
დაბანაკებულ იყოს ზღვთ კერძო; და დაჰბეროთ საუწყებელსა 
მას მეოთხესა და იტრას ბანაკი იგი, რომელი დაბანაკებულ 
იყოს ბღუარით. და საუწყებელსა დაჰბეროდიან ტრვასა მას 
მათსა. 7” და რაჟამს შეჰკრიბოთ კრებული, დაპბეროთ და ნუ 
საუწყებელად. 8 და ძეთა აჰრონისთა, მღდელთა, 
დაჰბეროდიან ნესტუებითა მით და იყოს იგი თქუენდა შჯულად 
საუკუნოდ ნათესავთა შორის თქუენთა. ? უკუეთუ განხვდეთ 
ბრძოლად მტერთა მათ თქუენთა ქუეყანასა მას თქუენსა და 
აუწყოდით ნესტუებითა მით და მოიკსენნეთ წინაშე უფლისა და 
განერნეთ მტერთაგან თქუენთა. 19 და დღესა სიხარულისა 
თქუენისათა და დღესასწაულთა და თთვსთავთა თქუენთა 
დაჰბერით ნესტუებითა მით მსხუერპლთა თქუენთა ზედა და 
შესაწირავთა ცხორებისა თქუენისათა და იყოს თქუენდა 
მოსაჭსენებელ წინაშე ღმრთისა თქუენისა, რამეთუ მე ვარ 
უფალი ღმერთი თქუენი. 11 და იყო, წელსა მას მეორესა და 
თთუესა მეორესა, ოცსა თთვსასა, აღიმაღლა ღრუბელმან 
კარვისა მისგან წამებისა. 12 და წარიტრნეს ძენი ისრაცლისანი 
კარვითურთ მათით უდაბნოისა მისგან სინაისა და დადგა 
ღრუბელი იგი უდაბნოსა მას ფარანისასა. 13 და იტრნეს 
პირველად სიტყვთა უფლისათა ჭელითა მოსესითა. 14 და იტრა 


განწესებული ბანაკი ძეთა იუდაისთაი ძალითურთ მათით და 
ერსა მას ზედა მათსა - ნაასონ, ძე ამინადაბისი, 12 და ერსა 
ზედა ტოჰმისა ძეთა ისაქარისთასა - ნათანიელ, ძე სოგარისი. 
16 და ერსა ზედა ტოჰმისა ძეთა ზაბულონისთა ელისაბ, ძე 
ქერონისი. 17 და დაჭსნენ კარავი იგი და იტრნენ ძენი 
გეთსონისნი და ძენი მერარისნი და აღიღონ კარავი იგი. 18 და 
წარიძრა განწესებული იგი ბანაკი ძეთა რუბენისთაი 
ძალითურთ მათით და ერსა მას ზედა - ელისურ, ძე 
სედეორისი, და ერსა მას ზედა ნათესავისა. 19 ძეთა 
სვმეონისთა - სალამიელ, ძე სურისადაისი. 29 და ერსა ზედა 
ნათესავისა ძეთა გადისთასა - ელისაფან, ძე რაგუელისი. 21 და 
იტრნეს ძენი კაათისნი და აღიღონ სიწმიდე იგი და აღმართონ 
კარავი იგი ვიდრე მისლვად მათთამდე. 22 და იტრას 
განწესებული ბანაკი ეფრემისი და ერსა მას ზედა მათსა - 
ელისამა, ძე სემიუდისი. 23 და ერსა ზედა ტომისა ძეთა 
მანასესთასა - გამალიელ, ძე ფადასურისი, 24 და ერსა ზედა 
ტომისა ძეთა ბენიამისთასა - აბიდან, ძე გედეონისი. 25 და 
იტრას განწესებული ბანაკი ძეთა დანისთაი შემდგომად 
ყოველთა ბანაკთა ძალითურთ მათით და ერსა მას ზედა - 
აქეზურ, ძე ამინადაისი. 29 და ერსა მას ზედა ტოჰმისა 
ასერისთასა - ფაგელ, ძე ექრანისი. 27 და ტომსა მას ზედა ძეთა 
ნეფთალემისთასა - აქირე, ძე ენანისი. 28 ესე ბანაკი ძეთა 
ისრაცლისათაი, რომელნი წარიძრნეს ძალითურთ მათით. 29? 
და ჰრქუა მოსე იუბიბას, ძესა რაგუელისსა, მადიამელსა, 
სიმამრსა მოსესა: წარვიძრვით ჩუენ ადგილსა მას, რომელი 
მრქუა ჩუენ უფალმან. ესე მიგცე თქუენ, აწ მოვედ ჩუენ თანა და 
კეთილი გიყოთ შენ, რამეთუ უფალმან თქვა კეთილი 
ისრაცლისათვს. 39 და მან ჰრქუა მას: არა მივიდე, არამედ 
ქუეყანად ჩემდა და ნათესავისა ჩემისა წარვიდე. 31 და ჰრქუა 
მას მოსე: ნუ დამიტევებ ჩუენ, ვინაითგან იყავ ჩუენ თანა 
უდაბნოსა ამას და იყო ჩუენ შორის მოხუცებულად. 32 და 
უკუეთუ მოხვდე ჩუენ თანა, იყოს კეთილი იგი, რაოდენი 
კეთილი გვყოს ჩუენ უფალმან, შენცა კეთილ გიყოთ და მან არა 
ინება. 33 და წარიძრნეს იგინი მთისაგან უფლისა გზასა სამისა 


დღისასა და კიდობანი იგი უფლისა წინავიდოდა უწინარეს 
მათსა გზასა სამისა დღისასა, 34 განხილვად მათთვს 
განსასუენებელისა. 32 და იყო, რაჟამს წარიძრვოდა კიდობანი 
და თქუა მოსე: აღდეგ, უფალო, და განიბნინედ ყოველნი 
მტერნი შენნი და ივლტოდედ ყოველნი მოძულენი შენნი 
პირისა შენისაგან. 32 და დადგრომასა თქუა: მოაქციე, უფალო, 
ათასეული და ბევრეული ისრაცლსა შორის. და ღრუბელი იგი 
აგრილობდა მათ ზედა დღისი ტრვასა მას მათსა ბანაკით. 


თავი 11 


1 და ერი იგი დრტვნვიდა ბოროტად წინაშე უფლისა და ესმა 
უფალსა და განრისხნა გულისწყრომით და აღატყდა ცეცხლი 
მათ შორის უფლისა მიერ და შეჭამა რაოდენიმე ბანაკისაი მის. 
2 და ღაღად-ყო ერმან მან მოსესა მიმართ და ილოცა მოსე 
უფლისა მიმართ და დასცხრა ცეცხლი იგი. 3 და ეწოდა 
ადგილსა მას „ცეცხლით მოწუა“, რამეთუ მუნ აღატყდა მათ 
შორის ცეცხლი უფლისა მიერ. 4 და ერსა მას უცხოსა, რომელი 
გამოვიდა ისრაცლისა თანა, გულმან უთქუა გულისთექმაი, 
დასხდა და ტიროდა, და ძენი ისრაცლისანიცა მათ თანა, და 
იტყოდეს: ვინ მცეს ჩუენ ყორცი და ვჭამოთ. ? რამეთუ 
მოვივსენეთ ჩუენ თევზი იგი, რომელსა ვჭამდით ჩუენ ეგვპტეს 
უსასყიდლოდ და ნესუსა, და მელაპეპონსა, და პრასასა, და 
ხახუსა და ნიორსა. 59 აწ, ესერა, სული ჩუენი დამდნარ არს, 
გარნა მანანასა ამას ხოლო თუალნი ჩუენნი მსტუარ არიან. 7 
ხოლო მანანაი იყო ვითარცა თესლი ქინძისაი სპეტაკ და 
ხილვაი მისი - ვითარცა ხილვაი მყინვარისაი. 8 და განვიდეს 
ერი იგი, შეკრიგის და დაფქვიან მფქველითა, და მოგალიან 
ფილთა, და შეგბიან იგი ქოთნითა და შექმნიან ყურბეულად. და 
იყო გემოი მისი, ვითარცა გემოი რჩეულისა ზეთიცაი და, 3? 
რაჟამს გარდამოვდის ცუარი ბანაკსა მას ზედა, გარდამოყდის 
მანანაიცა იგი მის თანა. 19 და ესმა მოსეს ტირილი იგი მათი 
ტომად-ტომადისა მათისალი თითოეულთაი წინაშე კარსა 
კარვისა თვსისასა და ტიროდეს. განრისხდა გულისწყრომით 
უფალი ფრიად და წინაშე მოსესცა იყო ესე ბოროტ. 11 და 
ჰრქუა მოსე უფალსა: რაისათვს ბოროტი უყავ მსახურსა შენსა 
და რაისათვს არა ვპოვე მადლი წინაშე შენსა და დამდევ 
სიმძაფრე ერისაი ამის ჩემ ზედა? 1? ნუუკუე მე მუცლად-ვიღე 
ყოველი ესე ერი, ანუ მე ვშვენ ესენი, რამეთუ მეტყვ მე: 
შთაისხენ ეგენი წიაღსა შენსა, ვითარცა აღიქვს დედამძუძემან 
მწოვარი ჩჩვლი და შეიყვანენ იგინი ქუეყანასა მას, 
რომლისათვს ეფუცე მამათა მათთა? 13 ვინაი ვსცე მე ყორცი 


ყოველსა ამას ერსა, რამეთუ ტირან ჩემდამო და მეტყვან: მეც 
ჩუენ ყორცი და ვჭამოთ? 14 ვერ ძალ-მიც მე მარტოსა ტვრთვად 
ერი ესე, რამეთუ მძიმე არს ჩემდა სიტყუაი ესე. 12 უკუეთუ 
ესრეთ მიყოფ მე, მომკლა მე მოკლვით, უკუეთუ ვპოვე მე 
მადლი და წყალობაი შენ წინაშე, რათა არა ვიხილო ძვრი 
ჩემი. 19 და ჰრქუა უფალმან მოსეს: შემიკრიბენ მე 
სამეოცდაათნი კაცნი მოხუცებულთაგან ისრაცლისათა, 
რომელნი შენ იცნი, ვითარმედ: ესენი არიან მოხუცებულნი 
ერისანი და მწიგნობარნი მათნი, და მიიყვანენ იგინი კარვად 
წამებისა, და დგენ მუნ შენ თანა. 17 და მოვიღო სულისა მისგან, 
რომელ არს შენ თანა და მივსცე მათ ზედა, და შეგეწეოდიან 
შენ ზედა მოსლვასა მას ერისასა და არა გეტვრთოს შენ 
მარტოსა. 18 და ერსა არქუ: განწმიდენით ხვალისა და ჭამეთ 
ყორცი. რამეთუ სტიროდით წინაშე უფლისა და იტყოდით: ვინ 
მაჭამოს ჩუენ ყორცი? რამეთუ უმჯობე იყო ყოფაი ჩუენი 
ეგვპტეს, და მოგცეს თქუენ უფალმან კორცი ჭამად და 
ჰჭამდეთ. 1? არა დღე ერთ, არცა ორ დღე, არცა ხუთ დღე, 
არცა ათ დღე, არცა ოც დღე, 29 არამედ ვიდრე თვესა 
დღეთასა ჰჭამდეთ, ვიდრემდე წარმოვდეს ცხვრით თქუენით 
და გექმნეს თქუენ ნავღელ, რამეთუ ურჩ ექმნენით უფალსა, 
რომელი არს თქუენ შორის, რამეთუ სტიროდეთ წინაშე მისსა 
და იტყოდეთ: რაისათვს იყო გამოსლვაი ჩუენი ქუეყანით 
ეგვპტით? 21 და ჰრქუა მოსე უფალსა: ექუსას ათასი არს 
მკვრცხლი ერი ესე, რომელსა ვარ მე მათ ზედა და შენ იტყვ: 
ჭორცი ვსცე მათ და ჭამდენ, ვიდრე თთუეთა დღეთამდე? 22 ნუ 
ცხოვარი და ზროხაი დაუკლნენა მათ და კმა-ეყოს მათ, ანუ 
ყოველნი თევზნი ზღვსანი შეკრბენ და ეყოს მათ. 23 და ჰრქუა 
უფალმან მოსეს: ყელი უფლისა ვერმე კმა-ეყოს ამათ აწვე, 
ეგერა, სცნა მო-რა-იწიოსა სიტყუაი ჩემი ანუ არა? 24 და 
გამოვიდა მოსე და ეტყოდა ერსა სიტყუასა მას უფლისასა და 
შეკრიბა სამეოცდაათი კაცი მოხუცებულთაგან ერისათა და 
დაადგინნა იგინი გარემო კარავსა მას. 22 და გარდამოყდა 
უფალი ღრუბლითა და ეტყოდა მოსეს. და მოიღო უფალმან 
სულისა მისგან, რომელი იყო მის ზედა და მიჰფინა იგი 
სამეოცდაათთა მათ კაცთა ზედა მოხუცებულთა. და ვითარცა 


განისუენა სულმან მან მათ ზედა და წინაისწარმეტყუელებდეს 
ბანაკსა მათსა შინა და არღარა შეეძინნეს. 29 და დაშთეს ორნი 
კაცნი ბანაკსა მას შინა: სახელი ერთისაი ელდად და სახელი 
მეორისაი მის - მოლდად. და განისუენა სულმან მან მათ ზედა. 
და ესენი იყუნეს აღწერილთა მათგანნი და არა მოვიდეს 
კარვად 27 და წინაისწარმეტყუელებდეს ბანაკსა მას შინა. და 
მორბიოდა ჭაბუკი ერთი და უთხრა მოსეს და ჰრქუა მას: 
ელდად და მოლდად წინაწარმეტყველებენ ბანაკსა შინა. 28 
მიუგო ისო, ძემან ნავესმან, წინაშემდგომელმან მოსესმან 
რჩეულმან, და ჰრქუა: უფალო მოსე, დააბრკოლეიენ იგინი. 29 და 
ჰრქუა მას მოსე: და შენცა მეშურობ მე? და ვინ მომცეს ყოველი 
ესე ერი წინასწარმეტუელად, რაჟამს მოსცეს უფალმან სული 
მისი მათ ზედა? 39 ხოლო წარვიდა მოსე და ბანაკი მისი 
უწინარეს ისრაცლთასა. 31 და გამოვიდა სული უფლისა და 
გამოიღო მწყერმარყილი ზღვთ და დადვა იგი ბანაკსა მას 
დღის ერთისაგანსა ამიერ და იმიერ, გარემო ბანაკსა მას, 
ვითარ ორ წყრთა ქუეყანასა ზედა. 32 და აღდგა ერი იგი მას 
დღესა დღე ყოველ და ღამე ყოველ, და დღე ყოველ 
ხვალისაგან და შეკრიბეს მწყერმარყილი იგი, რომელმან 
მცირედ შეიკრიბა ათკოროს, რომელ არს სამას გრივ. და 
დაწვდეს და განაჟყმეს ყჟმელად გარეშე ბანაკსა მას. 33 და 
კორცი იგი იყოღა პირსა შინა მათსა და არღა მოკლებულ იყო. 
და უფალი განრისხნა ერსა მას ზედა და მოსრა ერი იგი 
წყლულებითა დიდითა ფრიად. 34 და ეწოდა ადგილსა მას 

' საფლავებ გულისთქმისაი,– რამეთუ მუნ დაჰფლეს ერი იგი 
გულისმთქმელი. და სამარით გულისთქმით წარიძრა ერი იგი 
ასეროთდ და იყო ერი იგი ასეროთს. 32 


თავი 12 


1 და იტყოდეს მარიამ და აჰრონ მოსეს ზედა დედაკაცისა 
მისთვს ჰინდოისა, რამეთუ ცოლი ჰინდოი მოიყვანა. 2 და 
თქუეს: მოსეს ხოლო ნუ ეტყოდაა უფალი, ანუ ჩუენ არა 
გუეტყოდა? და ესმა ესე უფალსა. 3 და კაცი მოსე მშვდ იყო 
ფრიად უფროს ყოველთა კაცთა, რომელნი არიან ქუეყანასა 
ზედა. 4 და ჰრქუა უფალმან მეყსეულად მოსეს და აჰრონს და 
მარიამს: გამოვედით თქუენ სამნივე გარეშე კარვად 
საწამებელისა, და გამოვიდეს სამნივე იგი კარვად 
საწამებელისა. ? და გარდამოჭდა უფალი სუეტითა 
ღრუბლისაითა, და დადგა კართა წინაშე კარვისა მის 
საწამებელისათა და უწოდა აჰრონს და მარიამს. და განვიდეს 
ორნივე. 95 და ჰრქუა მათ უფალმან: ისმინნეთ სიტყუანი ჩემნი: 
უკუეთუ იყოს ვინმე თქუენგანი წინაისწარმეტყუელ უფლისა, 
ჩუენებით გამოვეცხადო მას და ძილსა შინა ვეტყოდი მას. 7 
ხოლო არა ვითარცა მოსეს, მსახურსა ჩემსა, სარწმუნო არს, 8 
პირისპირ ვეტყოდი მას ხილვით და არა იგავით, დიდებაი 
უფლისა იხილა და ვითარ არა შეიშინით ძვრისსიტყუად 
მსახურისა ჩემისა მოსესთვს? 3? და რისხვაი გულისწყრომისა 
უფლისაი ყო მათ ზედა, წარვიდეს. 19 და ღრუბელი იგი 
განეშოვრა მიერ კარვით და, აჰა, ესერა, მარიამ განკეთრდა, 
ვითარცა თოვლი და მიჰხედა აჰრონ მარიამს. და იგი 
განკეთრებულ იყო და 11 პრქუა აჰრონ მოსეს: გევედრები, 
უფალო, ნუ მომაგებ ჩუენ ცოდვისა მისთვს, 12 რამეთუ უმეცარ 
ვიქმნენით და შეგცოდეთ შენ, რათა არა იყოს სწორად 
სიკუდილისა, ვითარცა მორყუნილი, რომელ გამოვალნ 
საშოისაგან დედისა და შეჰჭამს ზოგსა ყორცთა მისთასა. 13 და 
ღაღად-ყო მოსე უფლისა მიმართ და თქუა: უფალო, 
გევედრები შენ, ულხინე ამას. 1“ და ჰრქუა უფალმან მოსეს: 
უკუეთუმცა მამამან მისმან პირსა ჰნერწყვა, არამცა შეიკდიმაა 
შვდ დღე? განქედინ გარეშე ბანაკსა და მისსა შემდგომად 


შემოვედინ. 12 და განყადეს მარიამ გარეშე ბანაკსა მას შვდ 
დღე. და ერი არა წარიძრა, ვიდრემდე განწმიდნა მარიამ. 19 


თავი 13 


1 და მისა შემდგომად წარიძრა ერი იგი ასეროთით კერძო და 
დაიბანაკეს უდაბნოსა მას ფარანისასა. 

და ეტყოდა უფალი მოსეს და ჰრქუა: წარავლინენ შენ კაცნი. 2 
და განიმსტრვედ ქუეყანა იგი ქანანელთაი, რომელი მივეც მე 
ძეთა ისრაცლისათა სამკვდრებელად. კაცი თითოი ტომისაგან, 
სახლისაგან მამათა მათთაისა, წარავლინნე ყოველნივე იგინი 
მთავარნი მათგანი. 3 და წარავლინნა იგინი მოსე უდაბნოით 
ფარანისაით სიტყვთა უფლისაითა, ყოველნი კაცნი მთავარნი 
ძეთა ისრაცლისათანი. და ესე არს სახელები მათი: 4 ტოჰმისა 
რუბენისი - სალამიელ, ძე ზაქურისი. ? სვმეონისი ნათესავისაი - 
ზაფატია, ძე სურისი. 9 ძეთაგან იუდაისთა - ქალებ, ძე 
იეფონესი. 7 ძეთაგან ისაქარისთა - გალაამ, ძე იოსეფისი. 98 
ძეთაგან ეფრემისთა - ისო, ძე ნავესი. ? ძეთაგან ბენიამისთა - 
ფალტი, ძე რაფუისი. 19 ძეთაგან ზაბულონისთა - იულიელ, ძე 
სუდისი. ძეთაგან იოსეფისთა, 11 ძეთა მანასესთა - გადი, ძე 
სურისი. 12 და ძეთაგან გადისთა - ამისე, ძე გამესი. 13 ძეთაგან 
ასერისთა - სათურ, ძე მიქაელისი. 14 ძეთაგან ლეფთალემისთა 
- აბი, ძე იაბისი. 1252 ძეთაგან გადისთა - ტოელ, ძე მაქისი. 15 ესე 
არს სახელები კაცთაი მათ, რომელნი წარავლინნა მოსე 
განხილვად ქუეყანისა მის ქანანელთაისა და დასდვა ასეს, ძესა 
ნავესსა, სახელი მისი ისუ. 17 და წარავლინნა იგინი მოსე 
უდაბნოით ფარანისაით განმსტრობად ქუეყანისა მის 
ქანანელთაისა და ჰრქუა მათ: 18 აღვედით ამიერ უდაბნოით და 
აღხვდეთ თქუენ მთასა მას. და იხილეთ ქუეყანა იგი, რაბამ-რაი 
არს და ერი იგი, რომელ მსხდომ არს მას ზედა, ანუ თუ ძლიერ 
არს, ანუ თუ უძლურ, ანუ თუ მცირედ არიან, ანუ თუ მრავალ. 19 
და ვითარ არს ქუეყანა იგი, რომელსა ზედა დამკვდრებულ 
არიან იგინი, გინათუ კეთილ არს, ანუ ბოროტ, ანუ ვითარ 
არიან ქალაქნი იგი, რომელსა შინა დამკვდრებულ არიან 
იგინი, ანუ თუ მოზღუდვილ არიან, ანუ თუ უზღუდო. 29 და რა0 
არს ქუეყანა იგი, ანუ თუ პოხილ არს, ანუ მჭლე, ანუ თუ არს ხე 


მას ზედა, ანუ თუ არა, და განეკრძალენით და მოიღეთ 
ნაყოფისა მისგან მის ქუეყანისა. და დღენი იგი იყუნეს დღენი 
ზაფხულისანი და ჟამი მსთვსა ყურძნისა. 21 და აღვიდეს და 
განიმსტურეს ქუეყანა უდაბნოით სინაისაით ვიდრე რააბად 
შესავალთაით ეფრაათისაით. 22 და აღვიდეს უდაბნოით და 
მოვიდეს ქებრონადმდე და მუნ იყუნეს აქიმან და სესი და 
თალმი ნათესავნი ენაკისნი. და ქებრონი შვდით წლით 
შენებულ იყო უწინარეს ტანისა, რომელ არს ეგვპტისაი. 23 და 
მოვიდეს იგინი ჭყევადმდე ტევნისა და განიმსტურეს იგი და 
მოჰკუეთეს მიერ რქაი და ტევანი ყურძნისაი მას ზედა ერთი და 
წარიღეს იგი მჭყრითა აღებით და ბროწეულისაგან და ლეღვსა. 
24 და უწოდეს სახელი ადგილისაი მის „ყჟევ ტევნის“ - ტევნისა 
მისთვს, რომელ მოჰკუეთეს ძეთა ისრაცლისათა. 25 და მიიქცეს 
მიერ და განემსტურო ქუეყანა შემდგომად ორმეოცისა დღისა. 
26 და წარვიდეს მიერ და მოვიდეს მოსესა და აჰრონისა და 
ყოვლისა მის კრებულისა ძეთა ისრაცლისათა - უდაბნოდ 
ფარანისა, რომელ არს კადსაი, და მიუთხრეს მათ სიტყუაი 
ყოველსა მას კრებულსა, და უჩუენეს ნაყოფი იგი ქუეყანისაი 
მის, და უთხრეს მათ და ჰრქუეს მათ: 27 მივიდეთ ჩუენ 
ქუეყანასა მას, რომელსა მიმავლინენ ჩუენ ქუეყანასა, 
მდინარესა სძისა და თაფლისასა, და ესე არს, ნაყოფი მისი. 298 
არამედ ფიცხელ არს ნათესავი იგი, რომელი მყოფ არს მას 
ზედა და ქალაქნი ძნელ და მოზღუდვილ და დიდად, და 
ნათესავიცა ენაკისი ვიხილეთ მუნ. 2? და ამალეკი 
დამკვდრებულ არს ქუეყანასა მას სამხრით კერძო და ქეტელი 
იგი, და ეველი, და იებოლელი და ამორეველი დამკვდრებულ 
არიან მთით კერძო. და ქანანელი იგი მკვდრ არს ზღვსკიდესა 
და იორდანით კერძო. 39 და დაადუმა ქალებ ერი იგი მოსესა 
მიმართ და ჰრქუა მათ: არა, არამედ აღსლვით აღვიდე და 
დავიმკვდროთ ქუეყანა იგი, რამეთუ შეძლებით შეუძლოთ მათ. 
31 და კაცნი იგი, რომელნი აღსრულ იყუნეს მის თანა, თქვეს: 
არა აღვიდეთ, რამეთუ ვერ შემძლებელ ვართ აღსლვად ერისა 
მის, რამეთუ უძლიერეს ჩუენსა არიან ფრიად. 32 და განთქუეს 
გმობაი მის ქუეყანისაი, როელ-იგი განიმსტურეს ძეთა მიმართ 
ისრაელისათა და იტყოდეს: ქუეყანა იგი, რომელ ჩუენ 


განვლეთ და ვიხილეთ, ქუეყანაი იგი შემჭამელი მკვდრთა 
მისთაი არს და ერი იგი, რომელი ვიხილეთ, მას ზედა, კაცნი 
ჰასაკგრძელნი არიან მუნ. 33 და მუნ ვიხილენით გმირნიცა და 
ვიყვენით ჩუენ მათ წინაშე, ვითარცა მკალნი, არამედ ესრეთ 
ვიყვენით მათ წინაშე. 


თავი 14 


1 და აღიღო ყოველმან მან კრებულმან და მოსცეს ყმაი და 
ტიროდა ყოველი იგი ერი ღამე ყოელ. ? და დრტვნვიდეს 
მოსესთვს და აჰრონისთვს ყოველნი ძენი ისრაცლისანი. და 
ჰრქუეს მათ ყოველმან მან კრებულმან: მო-თუმცა-მწყდარ 
ვიყვენით ჩუენ ქუეყანასა მას ეგვპტისასა, და უდაბნოსა ამას 
თუმცა მოვწყედით. 3 და რაისათვს შევჰყავთ ჩუენ უფალსა 
ქუეყანასა მას დაცემად ბრძოლითა, ცოლნი ჩუენნი და ყრმანი 
იყუნენ აღსაჭრელ, აწ უმჯობეს არს ჩუენდა მიქცევაი ეგვპტედვე. 
4 და პრქუა მოყუასმან მოყუასსა: დავიდგინოთ ერისთავი და 
შევიქცეთ ეგვპტედვე. ? და დავარდეს მოსე და აჰრონ პირსა 
ზედა თვსსა წინაშე ყოვლისა კრებულისა ძეთა ისრაცლისათა. 9 
ხოლო ისუ, ძემან ნავესმან, და ქალებ, ძემან იეფონესმან, 
რომელთა განემსტურო ქუეყანა, დაიპეს სამოსელი მათი. 7 და 
ეტყოდეს ყოველსა მას კრებულსა ძეთა ისრაცლისათა და 
ჰრქუეს: ქუეყანა, რომელი განვიხილეთ, კეთილ არს დიდად 
ფრიად. 8 უკუეთუ სათნო უჩნდეთ ჩუენ უფალსა, შეგვყვანნეს 
ჩუენ მას და მოგუცეს ჩუენ იგი, რომელ-იგი არს 
გამომადინებელი სძისა და თაფლისაი. ? არამედ უფლისაგან 
ნუ განსდგებით, ხოლო თქვენ ნუ გეშინინ ერისა მისთვს მის 
ქუეყანისა, რამეთუ შესაჭმელ ჩუენდა არიან იგინი, რამეთუ 
განიშოვრა მათგან ჟამი, ხოლო უფალი ჩუენ შორის არს. ნუ 
გეშინინ მათგან. 1- ხოლო კრებულმან მან თქუა მათი ქვისა 
დაკრებაი, ხოლო დიდებაი უფლისა გამოჩნდა ღრუბელსა შინა 
კარავსა მას ზედა წამებისასა ყოველისა შორის ძეთა 
ისრაცლისათა. 11 ჰრქუა უფალმან მოსეს: ვიდრემდის ხოლო 
განმარისხებდეს მე ერი ესე, ვიდრემდე არა ჰრწამს ჩემი 
ყოველთა ამათ სასწაულთა, რომელთა უყოფ მათ შორის? 12 
მაცადე და მოვსრა ეგე სიკუდილითა და წარვწყმიდნე ეგენი, 
გყო შენ და სახლი მამისა შენისაი ნათესავად დიდად უფროის 
მათსა. 13 ჰრქუა მოსე უფალსა: ესმეს სამე ეგვპტელთა, რამეთუ 
გამოიყვანე ძალითა შენითა ერი ესე მათგან. 14 არამედ 


ყოველთა მკვდრთაცა ამის ქუეყანისათა ასმიეს, რამეთუ შენ 
ხარ უფალი ერსა ამას შორის, რამეთუ თუალთა წინაშე 
პირისპირ იხილვები შენ, უფალი, და ღრუბელი წმიდაი შენი 
ზედა-ადგს მათ და სუეტითა ღრუბლისაითა ხუალ წინაშე მათსა 
დღისი და სუეტითა ცეცხლისაითა ღამე. 12 და მოსრაა ერი ესე, 
ვითარცა კაცი ერთი და თქუან წარმართთა, რავდენთა ასმიეს 
სახელი შენი. 10 რამეთუ ვერ უძლო შეყვანებად უფალმან ერი 
ესე ქუეყანასა მას, რომლისათვს ეფუცა მათ და დასცნა იგინი 
უდაბნოსა მას ზედა. 17 აწ ამაღლდეს ყელი შენი, უფალო 
ვითარცა-იგი სთქუ. 19 სულგრძელ, დიდად მოწყალე, 
ჭეშმარიტ, მომტევებელ უსჯულოებათა, სიცრუვეთა და 
ცოდვათა და განწმედით არა განიწმიდის თანამდები იგი მაგის 
ცოდვაი მამათაილ შვილთა ვიდრე სამად და ოთხად 
ნათესავადმდე. 19 მიუტევე ცოდვაი ერსა მას დიდისაებრ 
წყალობისა შენისა, ვითარცა-იგი მალხინებელ ექმენ 
ეგვპტელთაგან ვიდრე აქამდე. 29 ჰრქუა უფალმან მოსეს: 
მალხინებელ ვარ მაგითა სიტყვთა შენითა, 21 არამედ ცხოველ 
ვარ მე, და ცხოველ არს სახელი ჩემი და აღავსოს დიდებამან 
უფლისამან ყოველი ქუეყანა, 22 რამეთუ ყოველთა მაგათ 
კაცთა, რომელთა უხილავს დიდებაი ჩემი და სასწაულნი, 
რომელნი ვყვენ ეგვპტეს და უდაბნოსა ამას და განმცადეს მე 
ესე ათგზის, არა ისმინეს ყმისა ჩემისა. 23 უკუეთუ მაგათ 
იხილონ ქუეყანა იგი, რომლისათვს ვეფუცე მამათა მათთა, 
არამედ შვილთა მათთა, რომელ არა იციან ჩემ თანა აქა, 
რომელთა არა იციან კეთილი და ბოროტი, ყოველსა ჭაბუკსა 
უმეცარსა, ამათ მისცე ქუეყანა იგი, ხოლო რომელთა 
განმარისხეს, არა იხილონ იგი. 24 ხოლო მონა ჩემი ქალებ, 
რამეთუ იყო სული სხუაი მის ზედა და შემომიდგა მე, შევიყვანო 
იგი ქუეყანასა მას, რომელსა შევიდა მუნ და ნათესავმან მისმან 
დაიმკვდროს. 22 ხოლო ამალეკი და ქანანელი შენ არიან 
ღელსა შინა, ხვალე მოიქეცით თქუენ და იტრენით უდაბნოდ 
გზასა ერვთრისა ზღვსასა. 295 მიუგო უფალმან მოსეს და აჰრონს 
და ჰრქუა: 27 ვიდრემდის ვითავსებდე კრებულსა ამას 
უკეთურსა, იგინი დრტვნვენ წინაშე ჩემსა, დრტვნვა ძეთა 


ისრაცლისათა თქუენთვს მესმა. 285 ვარქუ მათ: ცხოველ ვარ მე, 
იტყვს უფალი, არამედ ვითარცა იტყოდეთ ყურთა ჩემთა, ეგრე 
გიყო თქუენ. 2? უდაბნოსა ამას დაცვვენ ძვალნი თქუენნი, 
ყოველივე ხილვაი თქუენი და აღრაცხილნი იგი თქუენნი ოცით 
წლითგანი დამართ, რომელნი დრტვნვიდეს ჩემთვს. 39 უკუეთუ 
თქუენ შეხვდეთ ქუეყანასა მას, რომელსა მიმიყოფიეს ყელი 
ჩემი დამკვდრებად თქუენდა მას ზედა, გარნა ქალები 
იეფონესი და ისო ნავესი. 31 და ყრმათა მათ, რომელთა 
აქრუთ: მიმოდასატაცებელ იყვენით, შევიყვანნე იგინი 
ქუეყანასა მას და დაიმკვდრონ ქუეყანა იგი, რომლისაგან 
განსდეგით. 32 და ძვალნი თქუენნი იყუნენ მძორ უდაბნოსა 
ზედა. 33 და ძენი თქუენნი მოსჭამდენ უდაბნოსა ამას ორმეოც 
წელ და აღასრულონ სიძვაი თქუენი, ვიდრემდის არა 
განკაფდენ ძვალნი თქუენნი უდაბნოსა ზედა. 34 მსგავსად 
რიცხუსა მას დღეთაისა, რაოდენსა მოიხილეს ქუეყანა იგი 
ორმეოცსა წელსა, დღე _ წელიწდისა წილ და მოიხუნეთ 
ცოდვანი თქუენნი ორმეოც წელ და გულისხმა-ჰყოთ რისხვაი 
გულისწყრომისა ჩემისა. 35 მე, უფლმან, ვთქვ: უკუეთუ არა 
ესრეთ უყო კრებულსა ამას უკეთურსა, რომელ აღდგომილ არს 
ჩემ ზედა. უდაბნოსა ამას აღესრულნენ და მოსწყდენ. 39 და 
კაცნი იგი, რომელ წარავლინნა მოსე მოხილვად მის 
ქუეყანისა, მოვიდეს, იდრტვნეს მისთვს კრებულსა თანა 
თქუმად სიტყუასა ბოროტსა მის ქუეყანისათვს. 37 მოსწყდეს 
კაცნი იგი, რომელთა თქუეს მის ქუეყანისათვს ძვრი, გუემითა 
ბოროტითა წინაშე უფლისა. 38 ისო ნავესი და ქალებ იეფონესი 
ცხოვნდეს კაცთა მათგან, რომელ წარვიდეს მოხილვად მის 
ქუეყანისა. 3? ეტყოდა მოსე სიტყუათა ამათ ყოველთა ძეთა 
ისრაცლისათა. და იგლოვდა ერი იგი ფრიად. 49 აღიმსთუეს 
განთიად, აღვიდეს თავსა ზედა მთისასა და თქუეს: აჰა, ესერა, 
ჩუენ წარვიდეთ ადგილსა, რომელსა თქუა უფალმან, რამეთუ 
ვცოდეთ. “1 ჰრქუა მოსე: რად გარდახვალთ სიტყუათა 
უფლისათა, არა წარგემართოს თქუენ. “2 ნუ აღხვალთ, არა 
არს უფალი თქუენ თანა. დაეცნეთ წინაშე პირსა მტერთასა. 43 
რამეთუ ამალეკი და ქანანელი მუნ წინაშე თქუენსა არს და 


დაეცნეთ მახვლითა მისთვს, რამეთუ უკუნ თუ იქეცით ურჩებით 
უფლისაგან. და არა იყოს უფალი თქუენ თანა. 414 და იძულებით 
აღჭდეს თავსა ზედა მის მთისასა, ხოლო კიდობანი იგი 
სჯულისა უფლისა და მოსე არა იძრნეს ბანაკით. 4? და მოყდა 
ამალეკი და ქანანელი, რომელ ჯდა მას მთასა შინა, სძლეს მათ 
და მოსრნეს იგინი ერთადმდე. 

და მოიქცეს ბანაკად. 


თავი 15 


1 ეტყოდა უფალი მოსეს, ჰრქუა: 2 არქუ შენ ძეთა 
ისრაცლისათა: რაჟამს შეხვდეთ ქუეყანასა მას მკვდრობისა 
თქუენისასა, რომელ მე მიგცე თქუენ, 3 ჰყოთ მრგულიად 
დასაწველადი უფლისა, ანუ მსხუერპლი განდიდებად 
შესაწირავნისა, ანუ ნებსით აღნათქუემისა, ანუ დღესასწაულთა 
თქუენთა ყოფად სულად სულნელად უფლისა, ანუ 
ზროხათაგან, ანუ ცხოვართა. 4 მოართუას შემწირველმან 
შესაწირავი თვსი უფალსა სამინდოისა მეათე გრივისა 
აღსუარული ზეთითა მეოთხითა ნაწილითა დორაკისაით. ? და 
ღვნო შესაწირავად მეოთხე ნაწილი დორაკისაი ჰყოთ 
მრგულიად დასაწველსა ზედა, ანუ მსხუერპლსა ზედა კარავსა 
ერთსა ჰყო ესოდენ შესაწირავად სულნელად სულნელებისად 
უფლისა. 9 ვერძსა ოდეს ჰყოფდე მრგულიად დასაწველად, ანუ 
მსხუერპლად შესაწირავად სამინდოი ორი ათეული 
აღსუარული ზეთითა მესამითა ნაწილითა დორაკისაითა. 7 და 
ღვნო შესაწირავად მესამე ნაწილი შესწიროთ უფლისა, 8? 
უკუეთუ ზროხასა ჰყოფდეთ მრგულიად დასაწველად, ანუ 
მსხვერპლად განდიდებად აღნათქუემისა საყსრად უფლისა 
მიმართ. 3? და ყოს ზუარაკსა ზედა შესაწირავად სამინდოი სამი 
ათეული აღსუარული ზეთითა ზოგითა დორაკისაითა. 19 და 
ღვნო შესაწირავად კერძო დორაკი სულნელად უფლისა. 11 
ესრე ყოს. 12 ზუარაკსა თანა ერთსა, ანუ კრავსა ცხოვართასა, 
ანუ თხათასა მსგავსად რიცხუთა მათ, რომელ ჰყოთ, ესრეთ 
ჰყოთ ერთსა მას ზედა, ვითარცა არს რიცხვ მათი. 13 ყოველმან 
მკვდრმან ყოს ესე შესაწირავად სულნელად უფლისა, უკუეთუ 
მოქცეული თქუენ შორის იყოს, მოვიდეს ქუეყანასა თქუენსა, ანუ 
ვინ იყოს ქუეყანასა შორის ნათესავთა შინა თქუენთა. და 
ჰყოფდე შესაწირავსა სულად სულნელებისად უფლისა. 14 
ვითარცა ჰყოთ თქუენ, ესრეთ ყოს კრებულმან უფლისამან. 12 
სჯული ერთი იყავნ თქუენი და მოქცეულთაი, რომელ შემყოფი 
იყუნენ თანა სჯულად საუკუნოდ, იყავნ ნათესავთა თქუენთა, 


ვითარცა თქუენ, ეგრე მოქცეული იგი იყოს წინაშე უფლისა. 
სჯული ერთი იყავნ და სამართალი ერთი იყავნ თქუენ შორის. 
16 ეტყოდა უფალი მოსეს და ჰრქუა: 17 ეტყოდე შენ ძეთა 
ისრაცლისათა და არქუ მათ: 18 რაჟამს შეხვდეთ ქუეყანასა მას, 
რომელსა შეგიყვანნე თქუენ მუნ. 13? რაჟამს სჭამდეთ პურსა მის 
ქუეყანისასა, გამოჰყოთ შესაწირავად ზე საყოფელად უფლისა 
პირველი თბისა თქუენისა. 29 პური შესაწირავად გამოჰყოთ 
იგი, ვითარცა შესაწირავი კალოისაი. 21 ეგრე გამოჰყოთ იგი 
თვსნიერი თბეთა თქუენთაი და მისცეთ უფალსა შესაწირავად 
ნათესავთა თქუენთა. 22 და რაჟამს შესცოდოთ და არა ჰყუნეთ 
ყოველნი მცნებანი ესე, რომელ ჰრქუა უფალმან მოსეს, 23 
ვითარცა ბრძანა უფალმან თქუენდამო ყჭელითა მოსესითა, 
მიერ დღითგან, რომლითგან ბრძანა უფალმან თქუენდამო და 
მიმდემი ნათესავთა თქუენთა. 24 იყოს თუ ვინმე თუალთაგან 
კრებულისათა, განვარდეს არანებსით. და ყოს ყოველმან 
კრებულმან ზუარაკი ერთი უბიწოი მრგულიად დასაწველად 
სულნელად უფლისა და მსხუერპლი მისი და შესაწირავი 
სულად სულნელად მსგავსად ბრძანებისა და წალი თხათაგანი 
ერთი ცოდვისათვს. 22 და ლხინება-ყოს მღდელმან ყოვლისა 
ცოდვისა კრებულისა ძეთა ისრაცლისათა, მიეტეოს მას, 
რამეთუ არანებსით არს და მათ მოიღეს შესაწირავი მათი 
მსხუერპლად უფლისა ცოდვისა მათისათვს წინაშე უფლისა 
არანებსითთა მათთვს. 295 და მიეტეოს ყოველსა კრებულსა 
ძეთა ისრაცლისსა და მოქცეულსაცა, რომელ შემოყოფილ 
იყოს თქუენდა, რამეთუ ყოვლისა ერისა არანებსით იყო. 27 
უკუეთუ სულმან ერთმან ცოდოს არანებსით, შეწიროს თხაი 
ერთი წელიწდეული ცოდვათათვს. 28 ულხინოს მღდელმან 
სულსა მას არანებსით შეცოდებულსა წინაშე უფლისა, ლხინება- 
ყოს მისთვს. 2? ძეთა ისრაცლისათა და მოქცეულთაი, რომელნი 
შეყოფილ იყუნენ მათა, სჯული ერთი იყავნ, რომელმან ქმნეს 
რაიმე არანებსით. 39 და თავმან, რომელმან ქმნას ყელითა 
ამპარტავანებისათა მკვდრთაგანმან, ანუ მოქცეულმან, ღმერთი 
განარისხოს, მოისპოს იგი ერისაგან თვსისა. 31 რამეთუ 
სიტყუაი უფლისა გარდააქცია და მცნებანი მისნი განაქარვნა. 


და მოყოცით მოიკოცოს სული იგი ერისაგან თვსისა, რამეთუ 
ცოდვა მისი მას შინა. 32 და იყუნეს ძენი ისრაცლისანი 
უდაბნოსა მას. პოვეს კაცი, რომელ კრებდა შეშასა დღესა 
შაბათსა. 33 მოჰგუარეს იგი კრებასა შეშისასა, რომელთა 
პოვეს, მოსეს და აჰრონს და ყოველთა კრებულთა 
ისრაცლისათა. 34 და შესუეს იგი საპყრობილესა, რამეთუ ვერ 
გულისხმა-ყვეს, რაიმცა უყონ მას. 32 ეტყოდა უფალი მოსეს - 
სიკუდილით მოკუედინ კაცი იგი, განტვნეთ ქვითა ყოველმან 
კრებულმან გარეშე ბანაკსა. 30 და გამოიყვანა იგი ყოველმან 
კრებულმან გარეშე ბანაკსა და დაჰკრიბეს ქვაი, ვითარცა 
ჰრქუა უფალმან მოსეს და ჰრქუა: 37 ეტყოდე ძეთა 
ისრაცლისათა და არქუ მათ: 38 იქმნედ მათ ფესვ ყურთა ზედა 
სამოსლისა მათისათა ნათესავთა მათთა და დაახვოთ ფესუთა 
მათ ზედა კიდეთასა საწვალი იაკინთისაი. 33 და იყოს იგი 
თქუენდა ფესუთა მათ ზედა და იხილოთ იგი და მოგევსენენ 
ყოველნი მცნებანი უფლისანი, ჰყუნეთ იგინი და არღარა 
მისდრკეთ უკუანა გონებათა და თუალთა თქუენთა, რომლითა- 
იგი თქუენ ისიძავთ უკუანა მათსა. 4– რათა მოიყსენოთ და ჰყოთ 
ყოველი მცნებაი ჩემი, იყუნეთ წმიდა ღმრთისა თქუენისა. 41 
რამეთუ მე ვარ უფალი ღმერთი თქუენი, რომელმან 
გამოგიყვანენ ქუეყანით ეგვპტით ყოფად თქუენდა ღმერთად, 
მე უფალი ღმერთი თქუენი. 


თავი 16 


1 იტყოდა კორე, ძე ისსარისი, ძისა კაათისი, ძისა ლევისი, 
დათან და აბირონ, ძენი ელიაბისნი, და ავან, ძე ფალეკისი, 
ძისა რუბენისი, ავნან, ძე ფალეთისი, ძისა რუბენისი. 2? აღდგეს 
წინაშე მოსესა კაცნი ძეთაგან ისრაცლისათანი ორასერგასისნი 
მთავარნი წოდებულნი ზრახვისანი, კაცნი სახელოვანნი. 3 
შეკრბეს მოსეს ზედა და აჰროს და თქუეს: გაქუნდინ თქუენ, 
რამეთუ ყოველი იგი კრებული წმიდა არს და მათ შორის 
უფალი, რაისათვს აღდგომილ ხართ კრებულსა ზედა 
უფლისასა? “ ესმა ესე მოსეს და დავარდა პირსა ზედა თვსსა. 2 
და ეტყოდა კორეს და ყოველსა კრებულსა მისსა და ჰრქუა: 
მოხედა და იცნა ღმერთმან, რომელნი-იგი არიან მისნი და 
წმიდანი მისნი და მოიყვანნა იგინი თავისა თვსისა და, 
რომელნი არა გამოირჩინა, არა მოიყვანნა. 5 აწ ესე ყავთ: 
მოიღეთ სასაკუმევლე თქუენი კორე და ყოველმან კრებულმან 
მისმან. 7 და შთაასხთ ცეცხლი და დაასხთ მას ზედა 
საკუმეველი წინაშე უფლისა ხვალე; იყოს კაცი, რომელი 
გამოირჩიოს უფალმან. წმიდა არს იგი, კმა-იყავნ თქუენდა, 
ძენო ლევსნო. 8? ჰრქუა მოსე კორეს: ისმინეთ ჩემი, ძენო 
ლევისნო. 7? მცირე არს ესე თქუენდა, რამეთუ გამოგირჩინა 
ღმერთმან ისრაცლისამან კრებულისაგან და მოგიყვანნა თქუენ 
თავისა თვსისა მსახურებად მსახურებასა კარვისა უფლისასა 
და წარდგომად წინაშე კრებულისა და მსახურებად მისა. 19 
მოგიყვანა შენ და ყოველნი ძმანი შენნი, ძენი ლევისნი, შენ 
თანა და გნებავს კუალად მღდელობაი. 11 ესრეთ შენ და 
კრებულსა შენსა, რომელნი შეკრებულ ხართ ღმრთისა ზედა და 
აჰრონ ვინ არს, რამეთუ სდრტვინავთ მისთვს? 12 და მიავლინა 
მოსე მოწოდებად დათანისა და აბირონისა, ძეთა ელიაბისთა, 
და თქუეს: არა მივალთ. 13 ნუ მცირე არს ესე, რამეთუ 
შემიყვანენ ჩუენ ქუეყანასა მას მდინარისა სძისა და 
თაფლისასა მოსრვად ჩუენდა უდაბნოსა ამას, რამეთუ 
გუმთავრობ ჩუენ? შენ ხარ მთავარ. 14 ქუეყანასა მას მდინარისა 


სძისა და თაფლისასა შემიყვანენ ჩუენ და მომეც ჩუენ ნაწილები 
აგარაკთაი და საყურძენთაი, თუალნი მათ კაცთანი აღმოჰვდეს, 
არა აღვალთ. და დამძიმდა 12 სულმოკლებითა ფრიად მოსე 
და ჰრქუა უფალსა: ნუ მოჰხედავ შესაწირავთა მათსა, რამეთუ 
არა ვისი მათგანისაი გულისსათქმელი რაიმე მოვიღე, არცა 
ბოროტი ვისმე უყავ მათ. 19 და ჰრქუა მოსე კორეს: წმიდა-ყავ 
კრებული შენი და იყვენით თქვენ მზა წინაშე უფლისა, შენ და 
იგინი და აჰრონ ხვალისა; 17 და მოიღეთ კაცად-კაცადმან 
საცეცხური თვსი და დაასხთ მას ზედა საკმეველი და მოიღეთ 
წინაშე უფლისა კაცად-კაცადმან საცეცხური თვსი 
ორასერგასისი საცეცხური, შენ და აჰრონ თვთოეულმან 
სასაკმევლე თვსი. 18 და მოიღო კაცად-კაცადმან საცეცხური 
თვსი და შთაასხეს მას ცეცხლი, და დაასხეს საკუმეველი და 
დადვეს კართა თანა კარვისა მის საწამებელისათა მოსე და 
აჰრონ. 19 და შეკრიბნა მათ თანა კორე ყოველნი კრებულნი 
თვსნი კართა თანა კარვისა მის საწამებელისათა და გამოჩნდა 
დიდებაი უფლისა ყოველსა მას ზედა კრებულსა. 29? და ეტყოდა 
უფალი მოსეს და აჰრონს და ჰრქუა: 21 გამოეშორენით შორის 
კრებულისა მაგის და აღვჭოცნე იგინი ერთბამად. 22 და 
დავარდეს წინაშე უფლისა მოსე და აჰრონ და თქუეს: უფალო, 
ღმერთო სულთაო და ყოველთა ჭორცთაო, უკეთუ ერთმან 
კაცმან ცოდა, ყოველსა ზედა კრებულსა იყოსა რისხვაი 
უფლისა? 2? და ეტყოდა უფალი მოსეს და ჰრქუა: 24 ეტყოდე 
კრებულსა მაგას და არქუ: განეშორენით გარემო კრებულისა 
მაგისგან კორესისა და დათანისა და აბირონისა. 22 და აღდგა 
მოსე და მივიდა დათანისა და აბირონისა და მივიდეს მის თანა 
ყოველნი მოხუცებულნი ისრაცლისანი. 29 და ეტყოდა 
კრებულსა და ჰრქუა: გამოეშოვრენით კარავთა მაგათგან 
კაცთა ფიცხელთასა და ნუ შეეხებით ყოველსავე, რომელ-რაი 
არს მათი, ნუუკუე წარსწყმდეთ ცოდვათა მათთა თანა. 27 და 
გამოეშოვრნეს გარემო კარავთა მათ კორესთა და გამოვიდეს 
დათან და აბირონ, დადგეს კართა თანა კარვისა მათისათა 
ცოლნი მათნი, და შვილნი მათნი და ყოველი ჭურჭერი მათი. 28 
და ჰრქუა მოსე: ამით სცნათ, რამეთუ უფალმან მომავლინა მე 


საქმედ ყოველსა მას საქმესა და არა თავით ჩემით. 29? უკუეთუ 
სიკუდილისაებრ ყოველთა კაცთაისა მოწყდენ ესენი, გინა თუ 
მოხედვისაებრ ყოველთა კაცთაისა მოხედვა იყოს მათა, არა 
უფალმან მომავლინა მე, 39 არამედ საოცრად აჩუენოს 
უფალმან და განაღოს ქუეყანამან პირი თვსი და შთანთქნეს 
იგინი. და სახლნი მაგათნი და საყოფელნი მაგათნი და 
ყოველი, რაოდენი არს მაგათი და შთაჭდენ ყოველნი 
ჯოჯოხეთად და სცნათ, რამეთუ განარისხეს კაცთა ამათ 
უფალი. 31 და ვითარცა დასცხრა მოსე სიტყუად ყიველთა ამათ 
სიტყუათა, 32 განსთქდა ქუეყანა ქუეშე მათსა და განეღო 
ქუეყანა 33 და შთანთქნა იგინი და სახლნი მათნი და ყოველნი 
კაცნი, რომელნი იყუნეს კორეს თანა და ყოველი საცხოვარი 
მათი და ყოველივე, რაიცა იყო მათი ცხოველნი ჯოჯოხეთა. და 
დაფარნა იგინი ქუეყანამან და წარწყმდეს იგინი შორის 
კრებულისა მის. 34 და ყოველი ისრაცლი ივლტოდა გარემო 
კმისაგან მათისა, რამეთუ თქუეს: ნუუკუე ჩუენცა შთამნთქმნეს 
ქუეყანამან. 32 და ცეცხლი გამოვიდა უფლისაგან და შეჭამნა 
ორასერგასისნი იგი კაცნი, რომელთა მოაქუნდა საკუმეველი. 
36 და ჰრქუა უფალმან მოსეს და ელიაზარს, ძესა აჰრონისსა 
მღდელისა: 37 აღკრიბეთ საცეცხურები ეგე რვალისაი შორის 
დამწუართა მაგათ და ცეცხლი ესე უცხოი მიაბნიე მუნ, რამეთუ 
განწმიდნეს 38 საცეცხურები ესე ამათ ცოდვილთანი სულითა 
მათითა და შექმნენ ეგენი პეპელად ჭედილად გარემო 
სადებელად საკურთხეველისა, რამეთუ მოიხუნეს წინაშე 
უფლისა, და განწმიდნეს და იქმნეს ესე სასწაულად ძეთა 
ისრაცლისათა. 39? და მოიხუნა ელიაზარ მღდელმან, ძემან 
აჰრონისმან, საცეცხურნი იგი რვალისანი, რაოდენნი-იგი 
მოიხუნეს დამწვართა მათ და მოსდვეს გარეშე სადებელად 
საკურთხეველსა 49 საყსენებელად ძეთა ისარცლისათა, რათა 
არა ვინ მოუჭდეს უცხოთესლი, რომელი არა იყოს 
ნათესავისაგან აჰრონისი დასხმად საკუმეველისა წინაშე 
უფლისა, რათა არა იყოს, ვითარცა კორე, და კრებული მისი, 
ვითარცა იტყოდა უფალი ჭელითა მოსესითა. 41 და 
დრტვნვიდეს ძენი ისრაცლისანი ხვალის დღე მოსესა მიმართ 


და აჰრონისა და იტყოდეს: თქუენ მოჰსართ ყოველივე ესე ერი 
უფლისა. “2 და იყო, ვითარცა მოიქცა კრებული იგი მოსეს ზედა 
და აჰრონის ზედა და მოიმართეს კარვად საწამებელისა. და 
მეყსეულად დაჰფარა ღრუბელმან კარავი იგი და გამოჩნდა 
დიდებაი უფლისა. 43 და დადგეს მოსე და აჰრონ წინაშე პირსა 
კარვისა მის საწამებელისა. 44 და ეტყოდა უფალი მოსეს და 
აჰრონს და ჰრქუა: 42 გამოეშორენით შორის კრებულსა ამის და 
აღვყოცნე ეგენი ერთბამად. და დაცვვეს პირსა ზედა მათსა. 49 
და ჰრქუა მოსე აჰრონს: მოიღე სასაკუმევლე და დაასხთ მას 
ცეცხლი საკურთხეველისაგან, და დასდევ მას ზედა 
საკუმეველი, და მოიღე ადრე ბანაკად და ლხინება-ყავ 
მათთვს, რამეთუ გარდამოვჟდა რისხვაი უფლისამიერი და 
უწყიეს მოსრვაი ერისაი. 47 და მოიღო აჰრონ საკუმეველი, 
ვითარცა ჰრქუას მას მოსე და მირბიოდა ბანაკად, და ეწყო 
მოსრვად ერისა და დაასხა საკუმეველი და ლხინება-ყო ერისა 
მისთვს. 48 და დადგა შორის მომწყუდართა და შორის 
ცოცხალთა. და დასცხრა მოსრვაი იგი. 49 და იყუნეს მოსრვასა 
მას, ათორმეტ ათას და შვდას თვნიერ მომწყუდართა მათ 
კორეს თანა. 29 და მოიქცა აჰრონ მოსესა კარად კარვისა მის 
საწამებელისა. და დასცხრა მოსრვაი იგი. 


თავი 17 


1 და ჰრქუა უფალმან მოსეს და ელიაზარს, ძესა აჰრონისსა 
მღდელისა: 2 აღკრიბეთ საცეცხურები ეგე რვალისაი შორის 
დამწუართა მაგათ და ცეცხლი ესე უცხოი მიაბნიე მუნ, რამეთუ 
განწმიდნეს 3 საცეცხურები ესე ამათ ცოდვილთანი სულითა 
მათითა და შექმნენ ეგენი პეპელად ჭედილად გარემო 
სადებელად საკურთხეველისა, რამეთუ მოიხუნეს წინაშე 
უფლისა, და განწმიდნეს და იქმნეს ესე სასწაულად ძეთა 
ისრაცლისათა. 4 და მოიხუნა ელიაზარ მღდელმან, ძემან 
აჰრონისმან, საცეცხურნი იგი რვალისანი, რაოდენნი-იგი 
მოიხუნეს დამწვართა მათ და მოსდვეს გარეშე სადებელად 
საკურთხეველსა ? საყჟსენებელად ძეთა ისარცლისათა, რათა 
არა ვინ მოუჭდეს უცხოთესლი, რომელი არა იყოს 
ნათესავისაგან აჰრონისი დასხმად საკუმეველისა წინაშე 
უფლისა, რათა არა იყოს, ვითარცა კორე, და კრებული მისი, 
ვითარცა იტყოდა უფალი ყელითა მოსესითა. 9 და 
დრტვნვიდეს ძენი ისრაცლისანი ხვალის დღე მოსესა მიმართ 
და აჰრონისა და იტყოდეს: თქუენ მოჰსართ ყოველივე ესე ერი 
უფლისა. 7 და იყო, ვითარცა მოიქცა კრებული იგი მოსეს ზედა 
და აჰრონის ზედა და მოიმართეს კარვად საწამებელისა. და 
მეყსეულად დაჰფარა ღრუბელმან კარავი იგი და გამოჩნდა 
დიდებაი უფლისა. 8 და დადგეს მოსე და აჰრონ წინაშე პირსა 
კარვისა მის საწამებელისა. ? და ეტყოდა უფალი მოსეს და 
აჰრონს და ჰრქუა: 1% გამოეშორენით შორის კრებულსა ამის და 
აღვყოცნე ეგენი ერთბამად. და დაცვვეს პირსა ზედა მათსა. 11 
და ჰრქუა მოსე აჰრონს: მოიღე სასაკუმევლე და დაასხთ მას 
ცეცხლი საკურთხეველისაგან, და დასდევ მას ზედა 
საკუმეველი, და მოიღე ადრე ბანაკად და ლხინება-ყავ 
მათთვს, რამეთუ გარდამოყდა რისხვაი უფლისამიერი და 
უწყიეს მოსრვაი ერისაი. 12 და მოიღო აჰრონ საკუმეველი, 
ვითარცა ჰრქუას მას მოსე და მირბიოდა ბანაკად, და ეწყო 
მოსრვად ერისა და დაასხა საკუმეველი და ლხინება-ყო ერისა 


მისთვს. 13 და დადგა შორის მომწყუდართა და შორის 
ცოცხალთა. და დასცხრა მოსრვაი იგი. 14 და იყუნეს მოსრვასა 
მას, ათორმეტ ათას და შვდას თვნიერ მომწყუდართა მათ 
კორეს თანა. 12 და მოიქცა აჰრონ მოსესა კარად კარვისა მის 
საწამებელისა. და დასცხრა მოსრვაი იგი. 19 და ეტყოდა 
უფალი მოსეს და ჰრქუა: 17 ეტყოდე შენ ძეთა ისრაცლისათა და 
მოიღე მათთვს კუერთხები სახლად-სახლად მამათა მათთა 
ყოველთაგან მთავართა მათთა - ათორმეტი კუერთხი და 
კაცად-კაცადისალ გამოწერე სახელი კუერთხსა მისსა. 18 და 
სახელი აჰრონისი გამოწერე კუერთხსა მისსა, რამეთუ არს 
კუერთხი ერთი, ტომად-ტომად მამათა მათთა მოსცედ. 139 და 
დასხი იგი კარავსა საწამებელისასა, ვინაი-იგი გამოგეცხადო 
შენ მუნ. 20 და იყოს კაცი, რომელი გამოვირჩიო მე, კუერთხი 
იგი მისი განედლდეს და მოვსპო დრტვნვაი ძეთა 
ისრაცლისათაი ჩემგან, რომელსა დრტვნვენ თქუენთვს. 21 და 
ეტყოდა მოსე ძეთა ისრაცლისათა. და მოსცეს მას ყოველთა 
მათ მთავართა მათთა კუერთხები: კუერთხი მთავრისაი - ერთი 
კუერთხი მთავრად-მთავრად და სახლად-სახლად მამათა 
მათთა, მოჰსცეს ათორმეტი კუერთხები და კუერთხი აჰრონისი 
შორის კუერთხებსა მათსა. 22 და დასხა მოსე კუერთხები იგი 
წინაშე უფლისა კარავსა მას შინა საწამებელისასა. 23 და იყო 
ხვალისაგან, და შევიდეს მოსე და აჰრონ კარვად 
საწამებელისა. და, აჰა, ესერა, კუერთხი იგი აჰრონისი 
განედლებული იყო სახლსა ზედა ლევისსა, და მოეღო 
ფურცელი, და გამოეღო ყუავილი და გამოსცა ნიგოზი. 24 და 
გამოიღო მოსე ყოველი იგი კუერთხები პირისაგან უფლისა 
წინაშე ყოველთა ძეთა ისრაცლისათა. და იხილეს და მოიღო 
კაცად-კაცადმან კუერთხი თვსი. 22 და ჰრქუა უფალმან მოსეს: 
დადევ კუერთხი ეგე აჰრონისი წინაშე საწამებელთა 
დასამარხველად სასწაულთა ძეთა მაგათთვს ურჩთაისა, და 
დასცხერინ დრტვნვაი მათი ჩემგან და არა მოწყდენ. 29 და 
ეგრე ყვეს მოსე და აჰრონ, ვითარცა ამცნო უფალმან მოსეს, 
ეგრე ყვეს. 27 და ეტყოდეს ძენი ისრაცლისანი მოსეს და 
ჰრქუეს: აჰა, ესერა, აღვიყოცენით და წარვწყმდით, 


აღვესრულენით. 28 ყოველი, რომელი შეეხების კარავსა ამას 


საწამებელისა უფლისასა, მოკუდების, ნუუკუე სრულად 
მოვწყდეთ. 


თავი 18 


1 და ეტყოდა უფალი და პრქუა აჰრონს: შენ და ძენი შენნი და 
სახლი მამისა შენისაი შენ თანა მოიღებდით ცოდვასა 
წმიდათასა და შენ და ძენი შენნი მოიღებდით ცოდვასა 
მღდელობისა თქუენისასა. 2 და ძმანი შენნი, ტოჰმი ლევისი, 
გუნდი მამისა შენისაი, მიიყვანე თავისა შენისა და შეგიძინედ 
შენ და ძენი შენნი შენ თანა წინაშე კარავსა მას წამებისა. 3 და 
სცვიდენ საცოსა მას შენსა და საცოსა მას კარვისა 
საწამებელისასა. გარნა ჭურჭელსა წმიდასა და 
საკურთხეველსა არა მოუჭდენ, და რათა არა მოწყდენ ესენი “ 
და თქუენ, და შემოგეძინენ შენ და სცვიდენ საცოსა მას კარვისა 
საწამებელისასა ყოვლისა მისებრ მსახურებისა მის კარვისაისა. 
და სხუაი ნათესავი არა მოვიდეს შენდა. ? და სცევდით საცოსა 
მას წმიდასა და საცოსა მას საკურთხეველისსა. და არღარა 
იყოს რისხვაი ძეთა ზედა ისრაცლისათა. 5 და მე მოვიყვანენ 
ძმანი შენნი ლევიტელნი შორის ძეთაგან ისრაცლისათა, 
მოცემით მოცემულ არიან უფალსა მსახურებად მსახურებასა 
მას კარვისა საწამებელისასა. 7 შენ და ძეთა შენთა შენ თანა 
დაიმარხეთ მღდელობაი თქუენი ყოვლისაებრ წმიდისა 
საკურთხეველისა და შინაგან კრეტსაბმელისა და 
ჰმსახურებდით მსახურებასა მოცემულისა მღდელობისა 
თქუენისასა. და უცხოთესლი იგი, რომელი შეეხოს მას, 
მოკუდეს. 8 და ეტყოდა უფალი აჰრონს: და, აჰა, ეგერა, მიგეც 
თქუენ საცავი იგი პირველ ნაყოფთა ჩემთაი ყოველთაგან 
განწმედილთა ჩემდამო ძეთაგან ისრაცლისათა, შენ მიგეც იგი 
სიბერედ და ძეთა შენთა შემდგომად შენსა შჯულად საუკუნოდ. 
? და ესე იყოს თქვენდა განწმედილთაგან წმიდათა ნაყოფთა 
ყოველთაგან შესაწირავთა მათთა და ყოველთაგან 
მსხუერპლთა მათთა, და ყოვლისაგან ბრალისა მათისა და 
ყოვლისაგან ცოდვისა მათისა, რაოდენ მომცენ მე, 
ყოველთაგანი სიწმიდეთაი შენდა იყოს და ძეთა შენთა. 19 
წმიდათა შინა წმიდათასა ჰჭამდეთ მას. ყოველმან წულმან 


ჭამოს იგი, შენ და ძეთა შენთა. წმიდა იყოს ესე შენდა. 11 და 
ესე იყოს თქუენდა ნაყოფად მიცემულთა მათთა ყოველთაგან 
დასადებელთა ძეთა ისრაცლისათა. შენ მიგეც იგი და ძეთა 
შენთა და ასულთა შენთა შემდგომად შენსა შჯულად საუკუნოდ. 
ყოველი წმიდაი სახლსა შინა შენსა ჭამდეს მას. 12 და ყოველი 
შესაწირავი ზეთისაი და ყოველი შესაწირავი ღვნისაი და 
შესაწირავი იფქლისაი, რაოდენიცა მოსცენ უფალსა, შენ მიგეც 
იგი. 132 პირველი ნაყოფი ყოველი, რაოდენიცა იყოს ქუეყანასა 
მათსა, რაოდენი მოართუან უფალსა, შენდა იყოს, ყოველი 
წმიდაი სახლსა შინა შენსა ჭამდეს მას. 1“ ყოველივე შეწირული 
ძეთა ისრაცლისათაი შენდა იყოს. 12 და ყოველმან, რომელმან 
გააღოს საშოი ყოვლისაგან ჟორციელისამან, რომელი 
მოართუან უფალსა კაცითგან ვიდრე პირუტყუადმდე, შენდა 
იყოს, არამედ ვსნით ივსნე ყოველი პირმშოი კაცთაი და 
ყოველი პირმშოი პირუტყუთა არაწმიდათანი ივსნე. 15 და ჭსნა0 
მისი - თთვთგანი. და სასყიდელი მისი ხუთი სიკილაი 
სიკილითა მით წმიდითა ოცი დანგი არს. 17 გარნა პირმშოი 
ზროხათაი და პირმშოი ცხოვართაი და თხათაი არა ივსნე, 
რამეთუ წმიდა არიან და სისხლი მათი მოაპკურო გარემო 
საკურთხეველსა სულად სულნელად უფლისა. 19 და ყორცი იგი 
იყოს შენდა და მკერდი იგი დასადებელი და მჭარი მარჯუენე 
შენდა იყოს. 1? ყოველი შესაწირავი წმიდათაგანი, რაოდენი 
შეწირონ ძეთა ისრაცლისათა უფლისა, შენ მიგეც იგი, ძეთა 
შენთა და ასულთა შენთა, შენ თანა შჯულად საუკუნოდ 
აღნათქუემად მარილისა საუკუნისა არს წინაშე უფლისა, შენდა 
იყოს და ნათესავისა შენისა შემდგომად შენსა. 29 და ეტყოდა 
უფალი აჰრონს: ქუეყანაი მათი არა დაიმკვდრო და ნაწილი 
არა იყოს მათ შორის შენი, რამეთუ ნაწილი შენი და 
სამკვდრებელი შენი შორის ძეთა ისრაცლისათა და ძეთა 
ლევისთა. 21 აჰა, ეგერა, მივეც ყოველი ათეული ძეთა 
ისრაცლისათაი ნაწილად მსახურებისა მათისა წილ, რომელსა 
იგინი ჰმსახურებდენ კარავსა მას წამებისსა. 22 და არღარა 
მოუჭდენ მსახურებად ძენი ისრაცლისანი კარავსა მას 
წამებისასა მიღებად ცოდვისა მაკუდინებელისა. 23 და 


ჰმსახურებდეს ლევიტელი იგი მსახურებასა მას კარვისა 
საწამებელისასა და მათ მოიხუნენ ცოდვანი მათნი შჯულად 
საუკუნოდ ნათესავსა მათსა შორის ძეთა ისრაცლისათა, არა 
დაიმკვდროს სამკვდრებელი. 24 რამეთუ ათეული ძეთა 
ისრაცლისათაი, რაოდენ-რაი განუჩემონ უფალსა, 
განჩემებული იგი მივეც ლევიტელთა სამკვდრებელად. 
ამისთვს ვარქუ მათ: შორის ძეთა ისრაცლისათა არა 
დაიმკვდრონ სამკვდრებელი. 22 და ეტყოდა უფალი მოსეს და 
ჰრქუა: 25 და ლევიტელთა მათ ეტყოდე და არქუ: უკუეთუ 
მოიღოთ ძეთაგან ისრაცლისათა ათეული, რომელი მიგეც 
თქუენ მათგან ნაწილად და აღიღეთ თქუენცა მისგან 
შესაწირავი უფლისა ათეული ათეულისაგან. 27 და შეგერაცხოს 
თქვენ შესაწირავი იგი თქუენი, ვითარცა იფქლი კალოისაგან 
და ვითარცა შესაწირავი საწნახელისაი. 28 ეგრეთ შესწირით 
თქუენცა შესაწირავთაგან უფლისათა ყოველთაგან ათეულთა 
თქუენთა, რაოდენი მოიღოთ ძეთაგან ისრაცლისათა და 
მიეცით მისგანი შესაწირავად უფლისა აჰრონს მღდელსა. 29 
ყოველთაგან მოცემულთა თქუენდა შესწირეთ შესაწირავად 
უფლისა ყოველთაგან ნაყოფთა განწმედილთა მათგან. 39 და 
არქუ მათ, რაჟამს შესწირვიდეთ პირველ ნაყოფსა მისგან და 
შეერაცხოს ლევიტელთა მათ, ვითარცა ნაყოფი კალოისაი და 
საწნახელისაი. 31 და ჰსჭამდეთ მას ყოველსა ადგილსა თქუენ 
და სახლეულნი თქუენნი, რამეთუ სასყიდელ თქუენდა ესე იყოს 
მსახურებათა მათ თქუენთა წილ კარავსა მას წამებისასა. 32 და 
არა მოიღოთ ცოდვაი მისთვს, ოდეს შესწიროდით პირველი 
ნაყოფისა მისგან და სიწმიდე იგი ძეთა ისრაცლისთაი არა 
შეაგინოთ, რათა არა მოსწყდეთ. 


თავი 19 


1 და ეტყოდა უფალი მოსეს და აჰრონს და პრქუა: 2? ესე არს 
ბრძანებაი შჯულისაი, რაოდენი ბრძანა უფალმან და თქუა: 
ეტყოდე ძეთა ისრაცლისათა და მოგგუარედ შენ დიაკეული 
წითელი უბიწოი, რომლისა თანა არა იყოს ბიწი და არა 
დადებულ მას ზედა უღელი. 3 და მისცენ იგინი ელიაზარს 
მღდელსა. და განიბან იგი გარეშე ბანაკსა ადგილსა წმიდასა 
და დაკლან იგი წინაშე მისა. “ და მოიღოს ელიაზარ 
სისხლისაგან მისისა და აპკუროს იგი წინაშე კარვისა მის 
საწამებელისასა სისხლისა მისისაგან შვდგზის. ? და დაწვან იგი 
მის წინაშე, და ტყავი მისი, და ქორცი მისი, და სისხლი იგი მისი 
ფუშნიერითურთ მისით დაიწუეს. 95 და მოიღოს მღდელმან 
ძელი ნაძვსაი და უსუპი და მატყლი მეწამული. და შთადვან იგი 
შუვა დამწვასა მას დიაკეულისასა. 7 და განირცხეს სამოსელი 
მღდელმან მან და დაიბანოს გუამი თვსი წყლითა და ამისსა 
შემდგომად შევიდეს იგი ბანაკად და არაწმიდა იყოს მღდელი 
იგი მწუხრადმდე. 8 და რომელმან დაწუას იგი, განირცხეს 
სამოსელი მისი და განიბანონ გუამი მისი წყლითა და 
არაწმიდა იყოს იგი მწუხრადმდე. ? და შეკრიბოს კაცმან 
წმიდამან ნაცარი იგი დიაკეულისაი მის და დაასხას იგი გარეშე 
ბანაკსა ადგილსა წმიდასა და იყოს კრებულისა მის ძეთა 
ისრაცლისათა დასამარხავად წყალი პკურებისაი, განწმედა 
არს. 19 და განიბანოს გუამი თვსი, რომელმან შეკრიბოს 
ნაცარი იგი დიაკეულისაი მის და განირცხეს სამოსელი თვსი. 
და არაწმიდა იყოს იგი ვიდრე მწუხრადმდე. და იყოს იგი 
კრებულისათვს ძეთა ისრაცლისათა და მწირთა მათთვს, 
რომელი მოსრულ იყოს მათ შჯულად საუკუნოდ. 11 და რომელი 
შეეხოს მკუდარსა ყოვლისა სულისასა, ანუ კაცისასა, არაწმიდა 
იყოს იგი შვდ დღე. 12 ესე განწმიდნეს დღესა მესამესა და 
დღესა მეშვდესა. და წმიდა იყოს, უკუეთუ არა განწმიდნეს 
დღესა მესამესა. და დღესა მეშვდესა არა იყოს წმიდა. 13 
ყოველი რომელი შეეხოს მკუდარსა სულითგან კაცისათა, 


უკუეთუ მო-ვინმე-კუდეს და არა განწმიდნეს, კარავი უფლისა 
შეაგინა, შეიმუსრო სული სული იგი ისრაცლისაგან, რამეთუ 
წყალი იგი პკურებისაი არა ეპკურა მას, არაწმიდა იყოს, 
რამეთუ არაწმიდებაი მისი მის ზედა იყოს. 14 და ესე შჯული 
არს, უკუეთუ მოკუდეს კაცი სახლსა შინა, ყოველი, რომელი 
შევიდეს სახლსა მას და ყოველი, რომელიცა-რაი იყოს სახლსა 
მას შინა, არაწმიდა იყოს შვდ დღე. 12 და ყოველი ჭურჭელი 
ურქველი, რომელსა არა იყოს სარქველი დაკრულ მას ზედა, 
არაწმიდა იყოს. 10 და ყოველი, რომელი შეეხოს პირსა ყრმისა 
წულისასა გინა მკუდრისა ძვალსა კაცისასა, გინა საფლავსა, 
არაწმიდა იყოს იგი შვდ დღე. 17 და მოართუან არაწმიდასა მას 
ნაცრისა მისგან, დამწურისა მისგან განსაწმედელისა და 
დაასხან მას ზედა წყალი ცხოველი ჭურჭერსა შიდა. 18 და 
მოიღონ უსუპი და დააწოს წყალსა მას კაცმან წმიდამან და 
აპკუროს სახლსა მას და ჭურჭელთა ზედა და სულთა ზედა, 
რავდენ იყუნენ მუნ და შეხებულთა მათ ზედა ძვალთა კაცისასა, 
გინა თუ სამოსელსა მკუდრისასა, გინა თუ სამარესა. 19 და 
აპკუროს წმიდამან არაწმიდასა მას დღესა მესამესა და 
განწმიდნეს დღესა მეშვდესა და განირცხას სამოსელი თვსი და 
განიბანოს წყლითა. და არაწმიდა იყოს მიმწუხრადმდე. 29 და 
კაცი, რომელი შეიგინოს და არა განწმიდნეს, აღიკოცოს სული 
იგი კრებულისაგან ძეთა ისრაცლისათა, რამეთუ წმიდანი 
უფლისანი შეაგინნა და წყალი პკურებისაი არა დაეპკურა მას 
ზედა, არაწმიდა არს იგი. 21 და იყავნ თქუენდა შჯულად 
საუკუნოდ ესე. და რომელმან ასხუროს წყალი იგი პკურებისაი, 
განირცხას სამოსელი თვსი და, რომელი შეეხოს წყალსა მას 
პკურებისასა, არაწმიდა იყოს მიმწუხრადმდე. 22 და ყოველსა, 
რომელსა შეეხოს არაწმიდაი იგი, არაწმიდა იყოს და სული, 
რომელი შეეხოს, არაწმიდა იყოს მიმწუხრადმდე. 


თავი 20 


1 და მოვიდეს ძენი ისრაცლისანი, ყოველი კრებული იგი 
უდაბნოდ სინად თთუესა პირველსა. და დაადგრა ერი იგი 
კადეს და აღესრულა მარიამ და დაეფლა იგი მუნ. 2? და არა 
იყო წყალი კრებულსა მას და შეკრბეს მოსეს ზედა და 
აჰრონისა. 3 და იწყეს ძვრის-სიტყუად ერმან მან მოსეს ზედა და 
თქუეს: შჯობდა, მო-ღამცა-ვკუედით წარწყმედასა მას ძმათა 
ჩუენთასა წინაშე უფლისა. 4 და რაისათვს აღმოიყვანეთ 
კრებული ესე უფლისა უდაბნოსა ამას მოსრვად ჩუენდა და 
საცხოვრისა ჩუენისა? ? და რაისათვს ჰყავთ ესე? აღმოგჟყყვანენ 
ჩუენ ვგვპტით მოსრვად ადგილსა ამას ბოროტსა? ადგილი, 
რომელ არა ითესვის, არცა არს ლეღექ, არცა ვენაკყი, არცა 
მროწეული, არცა არს წყალი სასმელად. 59 და მოვიდა მოსე და 
აჰრონ პირისაგან კრებულისაისა კარად კარვისა 
საწამებელისად და დავარდეს პირსა ზედა თვსსა და გამოჩნდა 
დიდებაი უფლისა მათ ზედა. ” და ეტყოდა უფალი მოსეს და 
ჰრქუა: 8 მოიღე კუერთხი ეგე და შეკრიბეთ კრებული შენ და 
აჰრონ, ძმამან შენმან, და არქუთ კლდესა წინაშე მათსა, და 
გამოსცეს წყალი და გამოუდინოს მათ წყალი კლდისაგან და 
ასუას კრებულსა ამას და საცხოვარსა მათსა. ? და მოიღო მოსე 
კუერთხი იგი, რომელ იყო წინაშე უფლისა, ვითარცა უბრძანა 
უფალმან. 19 და შეკრიბეს მოსე და აჰრონ კრებული იგი წინაშე 
კლდესა მას და ჰრქუა მათ: ისმინეთ ჩემი, ურჩნო, კლდისაგან 
ნუ ამის გამოგიდინოთ თქუენ წყალი. 11 და აღყო მოსე ყელი 
თვსი და სცა კლდესა მას კუერთხითა მით ორგზის და გამოყდა 
წყალი ფრიად, და სუა კრებულმან მან და საცხოვარმან 
მათმან. 12 და ჰრქუა უფალმან მოსეს და აჰრონს: რამეთუ არა 
გრწმენა თქუენ ჩემი წმიდა-ყოფად წინაშე ძეთა ისრაცლისათა, 
ამისთვს არა შეიყვანოთ კრებული ესე ქუეყანასა მას, რომელ 
მივეც მათ. 13 ესე არს წყალი ცილობისა, რამეთუ მაცილობელ 
იქმნეს ძენი ისრაცლისანი წინაშე უფლისა და წმიდაი იქმნა მათ 
შორის. 14 და წარავლინნა მოსე მოციქულნი კადეთ მეფესა 


ედომელთაისა და ჰრქუა: ესრე იტყვს ძმაი შენი ისრაცლი: შენ 
უწყი ყოველი შრომაი, რომელმან გუპოვნა ჩუენ. 12 და 
შთავიდეს მამანი ჩუენნი ეგვპტედ და ვსხემობდით ეგვტეს შინა 
მრავალ დღე, გუბრძოდეს ჩუენ ეგვპტელნი და მამათა ჩუენთა. 
16 და ყმა-ვყავით უფლისა მიმართ. და ისმინა უფალმან ჭმისა 
ჩუენისა და მოავლინა ანგელოზი და გამოგვყვანა ჩუენ 
ეგვპტით. და აწ ვართ კადეს შინა ქალაქსა, ერთკერძო 
საზღვართა შენთასა. 17 გზა-გუეც განსლვად ქუეყანით შენით, 
არა განვიდეთ ყანობირსა შენსა, არცა ვენაჟებსა შენსა, არცა 
ვსუათ წყალი ჯურღმულისა შენისაი, გზაი სამეუფოი განვლოთ, 
არა მივაქციოთ მარჯულ, არცა მარცხლ გარდასლვადმდე 
საზღუართა შენთა. 18 და ჰრქუა მათ ედომ: ვერ განხვდეთ 
ჩემით, უკუეთუ არა ბრძოლით განგივდე შემთხუევად შენდა. 19 
და ჰრქუეს მას ძეთა ისრაცლისათა: მთის პირი წარვლოთ, 
უკუეთუ ვსუათ წყალი შენი მე და საცხოვარმან, მიგცეთ შენ 
სასყიდელი, ხოლო საქმე ესე არა რაი არს, მთის პირი 
წარვლოთ. 29 ხოლო მან თქუა: ვერ განხვდეთ ჩემით. და 
გამოჭდა ედომი შემთხუევად მისა ერითა დიდითა და ყელითა 
მტკიცითა. 21 და არა ჯერ-იჩინა ედომმან გზის-ცემაი 
ისრაცლისა საზღვარით თვსით. 22 და მიაქცია ისრაცლმან 
მისგან. და იძრნეს კადეთ და მივიდეს ძენი ისრაცლისანი, 
ყოველი კრებული იგი ორდ მთად. 23 და ეტყოდა უფალი 
მოსეს და აჰრონს ორს მთასა შინა, საზღვართა ზედა 
ედომისათა, და თქუა: 2“ შეეძინენ აჰრონ ერსა თვსსა, რამეთუ 
ვერ შეხვდეთ ქუეყანასა მას, რომელ მივეც ძეთა ისრაცლისათა, 
რამეთუ განმარისხეთ მე წყალსა მას ზედა ცილობისასა. 22 
წარიყვანე აჰრონ და ელიაზარ, ძე მისი, და აღიყვანენ იგინი 
ორდ მთად წინაშე ყოვლისა კრებულისა. 295 და გასძარცუე 
აჰრონს სამოსელი მისი და შეჰმოსე ელიაზარს, ძესა მისსა, და 
აჰრონ შეეძინენ და მოკუედინ მუნ. 27 და ყო მოსე, ვითარცა 
უბრძანა მას უფალმან და აღიყვანნა იგინი ორდ მთად წინაშე 
ყოვლისა კრებულისა. 28 და გასძარცვა აჰრონს სამოსელი 
თვსი და შეჰმოსა იგი ელიაზარს, ძესა მისსა. 29 და მოკუდა 
აჰრონ თავსა ზედა მის მთისასა. და გარდამოვდა მოსე და 


ელიაზარ მთით. 39 და იხილა ყოველმან კრებულმან, რამეთუ 
ჯმნულ იყო აჰრონ და სტიროდეს აჰრონს ოცდაათ დღე 
ყოველი სახლი ისრაცლისაი. 


თავი 21 


1 და ესმა ქანანის მეფესა არადიდსა, რომელ მკვდრ იყო 
უდაბნოსა, ვითარმედ მოვიდა ისრაცლი გზასა ათარისასა, და 
ბრძოლა-უყო ისრაცლსა, და იტაცეს მათგან სატყუენავი. 2 და 
აღუთქუა ისრაცლმან აღთქმაი უფალსა და თქუა: მო-თუ-მცე 
ერი ესე ყელთა ჩემთა, შეჩუენებულ-ვყო იგი და ქალაქები მისი. 
3 და ისმინა უფალმან ყმაი ისრაცლისაი და მოსცა ქანანი 
ჭელთა მისთა. და შეჩუენებულ-ყო იგი და ქალაქები მისი და 
უწოდა მას ადგილსა სახელი - „შეჩუენებულ“. 4 და იტრნეს 
ორით მთით გზით ზღვთ კერძო ერუთრად და გარეშევლლეს 
ქუეყანაი ედომისაი. და სულმოკლე იქმნა ერი იგი გზასა ზედა. 
2 და ძვრსა იტყოდა ერი იგი ღმრთისა მიმართ და მოსესთვს 
და თქუა: რაისათვს მოგვყვანენ ჩუენ ეგვპტით მოსრვად 
უდაბნოსა ამას, რამეთუ არა არს პური, არცა წყალი და სულსა 
ჩუენსა მოეწყინა პური ესე ცუდი? 9 და მოუვლინა უფალმან 
ერსა მას გუელი მომსრველი და უკბენდეს ერსა მას და მოისრა 
ერი მრავალი ძეთა ისრაცლისათაი. 7” და მოვიდა ერი იგი 
მოსესა და ეტყოდა: ვცოდეთ, რამეთუ ძვრსა ვიტყოდეთ 
უფლისათვს და შენთვს. ილოცე აწ უფლისა მიმართ და 
განგუაყენე ჩუენგან გუელი ესე. და ილოცა მოსე უფლისა 
მიმართ ერისა მისთვს. 858 და ჰრქუა უფალმან მოსეს: ქმენ შენ 
გუელი და დადვე იგი საზღვარსა ზედა. და იყოს, უკბინოს თუ 
გუელმან კაცსა, ყოველმან კბენილმან, რომელმან იხილოს 
იგი, ცხონდეს. 9? და ქმნა მოსე გუელი რვალისაი და აღმართა 
იგი საზღვართა ზედა. და იყო, რაჟამს უკბინის გუელმან კაცსა, 
და მიჰხედის გუელსა მას რვალისასა და ცხონდის. 19 და 
იძრნეს ძენი ისრაცლისანი და დაიბანაკეს უბოთსა. 11 და 
იძრნეს უბოთით და დაიბანაკეს აქალგას წიაღ უდაბნოსა, 
რომელ არს პირის-პირ მოაბსა აღმოსავლით კერძო მზისაით. 
12 მიერ იძრნეს და დაიბანაკეს ყევსა სარედისასა. 13 მიერ 
იძრნეს და დაიბანაკეს მიერ წიაღ არნუნსა უდაბნოსა, რომელ 
გამოვლეს საზღვართაგან ამორეველთაისა, რამეთუ არნუნი 


საზღვარი მოაბელთაი არს და არს საშუვალ ამორეველისა. 14 
ამისთვს თქმულ არს წიგნსა ბრძოლაი იგი უფლისა, ზუობი 
მოწუა და ჭევნი არნონისანი. 12 და ჭევნი დაამტკიცნა 
დამკვდრებად ერისა. და ახს საზღვართა მოაბისათა. 15 და მუნ 
იყო ჯურღმული ესე, ჯურღმული, რომლისათვს ჰრქუა უფალმან 
მოსეს: შეკრიბე ერი ეგე და ვსცე მათ წყალი სუმად. 17 მაშინ 
გალობდა ისრაცლი გალობასა ამას ჯურღმულსა მას ზედა. 
წინამძღუართა მისთა თხარეს 18 ჯურღმული, მთავართა 
აღმოკოდეს იგი, მეუფეთა წარმართთა მეუფებასა მათსა, 
რაჟამს ეუფლებოდეს მათ და ჯურღმულით მანთანაინდ. 19 და 
მანთანაით მანთანაცლდ და მანანაცლით ბაბუოთდ, 29 და 
ბამოოთით იანანდ თავი, რომელ არს ველსა მოაბისასა თავით 
გოთლილით, რომელ ხედავს პირსა უდაბნოისასა. 21 და 
წარავლინნა მოსე მოციქული სიონ მეფისა ამორეველთაისა 
სიტყვთა მშვდობისაითა. 2? და ჰრქუა: განვლო ქუეყანა შენი, 
გზაი განვლო, არა მივაქციოთ აგარაკსა შენსა, არცა ვენაჭთა 
შენთა, არა ვსუათ წყალი ჯურღმულისა შენისაი. გზაი სამეუფოი 
განვლოთ ვიდრე გარდასლვადმდე საზღვართა შენთა. 23 და 
არა სცა სიონი ისრაცლსა განსლვად საზღვრით მისით. და 
შეკრიბა სიონ ყოველი ერი თვსი და გამოუყდა ბრძოლად 
ისრაცლსა უდაბნოდ და მოვიდა იასასარდ და ეწყო ისრაცლსა. 
24 და სძლო მას ისრაცლმან მოსრვად მახვლითა და ეუფლა 
ქუეყანასა მისსა არნუნითგან მიიაბუკდმდე და ვიდრე ძეთა 
ამანისთადმდე, რამეთუ იაზერ საზღვარი არს ამმანისთაი. 22 
და დაიპყრა ისრაცლმან ყოველი ქალაქები ესე. და დაეშენა 
ისრაცლი ყოველსა შინა ქალაქებსა ამორეველთასა ესებონს 
შინა და ყოველთა შინა მოსაზღურეთა მისთა. 29 რამეთუ 
ესებონი ქალაქი სერუნისი არს მეფისა ამორეველთაისაი და 
ამას ჰბრძოდა მეფესა ამორეველთასა წინა და დაიპყრა 
ყოველი ქუეყანაი მისი არუცრითგან მიარნუნდმდე. 27 ამისთვს 
თქვანმე იგავითა მოვედით ესებონს, რათა აღეშენოს და 
განეგოს ქალაქი სიონისი. 28 რამეთუ ცეცხლი გამოყდა 
ესებონით, ალი ქალაქით სიონისით და შეჭამა მოაბადმდე, 
შთანთქნა ძენი არნუნისნი. 27 ვაი შენდა, მოაბ, წარსწყმიდე ერი 


ქამონისი, მიეცა, ძენი მათნი ევლტოდეთ და ასულები მათი 
ტყუე იყოს მეფისა ამორეველთაისა სიონისი. 39 და ნათესავი 
მათი წარწყმდეს ესებონდ მიდებონდმდე და დედებმან მათმან 
უფროის აღაგზნეს ცეცხლი მოაბსა ზედა. 31 ხოლო დაეშენა 
ისრაცლი ყოველთა ქალაქებთა ამორეველთასა. 32 და 
წარავლინა მოსე მოხილვად იაზერისა და დაიპყრეს იგი და 
დაბნები მისი და გამოყადეს ამორეველი იგი, რომელ მკვდრ 
იყო მუნ. 33 და მოაქციეს და აღვიდეს გზასა ბასანისასა და 
გამოვიდა ოგ, მეფე ბასანისაი, წინაშემთხუევად მათა, თავადი 
იგი და ყოველი ერი მისი ბრძოლად ედრაინს. 3“ და ჰრქუა 
უფალმან მოსეს: ნუ გეშინინ მისგან, რამეთუ ყელთა შენთა 
მიმიცემიეს იგი და ყოველი ერი მისი და ყოველი ქუეყანა მისი 
და უყავ მას, ვითარცა-იგი უყავ სეონ მეფესა ამორეველთასა, 
რომელ შენ იყო ესებონს შინა. 32 და მოკლა იგი და ძენი მისნი, 
და ყოველი ერი მისი, და არა დაუტევა მისი განრინებული და 
დაიმკვდრეს ქუეყანა მათი. 


თავი 22 


1 და იძრნეს ძენი ისრაცლისნი და დაიბანაკეს დასავალით 
კერძო მოაბსა, იორდანესა ზედა, იერიქოით კერძო. 2 და 
იხილა ბალაკ, ძემან სეფორისმან, ყოველი, რაიცა-იგი უყო 
ისრაცლმან ამორეველსა. 3 და შეეშინა მოაბსა ერისა მისგან 
ფრიად, რამეთუ მრავალ იყუნეს და ზარ-ჰყდა მოაბსა 
პირისაგან ძეთა ისრაცლისათაისა. 4 და პრქუა მოაბ 
მოხუცებულთა მადიამისათა: აწ აღლოშოს კრებულმან ამან 
ყოველი გარემოის ჩუენსა, ვითარცა აღლოშის ზროხამან 
მწუანე ველისაგან. და ბალაკ, ძე სეფორისი, მეფე მოაბისაი0 
იყო მას ჟამსა ოდენ. ? და მიავლინნა მოციქულნი ბალაამისსა 
ძისა ბეორისსა ფათურაისსა, რომელ არს მდინარესა ზედა 
ქუეყანასა ზედა, ძეთა ერისა თვსისათა, მოხადად მისა და 
რქუმად მისა: აჰა, ესერა, ერი გამოყდა ეგვპტით. აჰა, ესერა, 
დაიფარა პირი ქუეყანისაი, და ესე დადგრომილ არს 
მახლობელად ჩემსა. 5 და აწ მოვედ და წყევე ერი ესე, რამეთუ 
უძლიერეს არს ესე ჩემსა. უძლოთ ხოლო თუ მოსრვად 
მათგანთა და განვასხნეთ იგინი ქუეყანით, რამეთუ უწყი, 
რომელნი აკურთხნი შენ, კურთხეულ არიედ და, რომელნი 
სწყევნი შენ, წყეულ არიედ. 7 და წარვიდეს მოხუცებულნი 
მადიამისანი და სამისნველნი ყელთა შინა მათთა. და მოვიდეს 
ბალაამისსა და უთხრნეს მას სიტყუანი ბალააკისანი. 8 და 
ჰრქუა მათ: დაადგერით მწუხრად და მიგეთხრას თქუენ საქმე, 
რომელ თქვას უფალმან ჩემდამო. და იყუნეს მთავარნი იგი 
მოაბისანი ბალაამის თანა. ? და მოვიდა ღმერთი ბალაამისსა, 
და პრქუა მას: ვინ არიან კაცნი ესე შენსა? 19 და ჰრქუა ბალაამ 
ღმერთსა: ბალააკ, ძემან სეფორისმან, მეფემან მოაბისმან, 
მოავლინნა იგინი ჩემდა და თქუა: 11 აჰა, ესერა, ერი 
გამოსრულ არს ეგვპტით და დაუფარავს პირი ქუეყანისაი და, 
ესერა, დადგრომილ არს მახლობელად ჩემსა. და აწ მოვედ და 
სწყევე მას, უძლო ხოლო თუ მოსრვად. 12 და ჰრქუა ღმერთმან 
ბალამს: არა შეხვდე მათ თანა, არცაღა სწყეო ერი იგი, რამეთუ 


კურთხეულ არს. 13 და აღდგა ბალაამ განთიად, ჰრქუა 
მთავართა მათ ბალაკისთა: წარვედით უფლისა თქუენისა, არა 
მიფლო მე ღმერთმან შესლვად თქუენ თანა. 1“ და აღდგეს 
მთავარნი იგი მოაბისანი და მივიდეს ბალაკისა და ჰრქუეს: არა 
ჰნებავს ბალაამს მოსლვად ჩუენ თანა. 12 და შესძინა მერმე 
ბალაკ მივლინებად მთავარნი უმრავლესნი და უპატიოსნესნი 
ამათსა. 10 და მოვიდეს ბალაამისსა და ჰრქუეს მას: ესრე იტყვს 
ბალაკ, ძე სეფორისი, გლოცავ შენ, ნუ გცონის მოსლვად 
ჩემდა. 17 რამეთუ პატიოსნად გადიდო შენ, და რაიცა მრქუა, 
ვყო შენ თანა, გარნა მოვედ და წყევე ერი ესე. 18 და მიუგო 
ბალაამ და ჰრქუა მთავართა ბალაკისთა: მო-თუ-მცეს მე ბალაკ 
სახლი თვსი სავსე ოქროითა და ვეცხლითა ვერ შემძლებელ 
ვარ, გარდასლვად სიტყუასა უფლისა ღმრთისასა, დამცირებად 
მისა, ანუ განდიდებად გულსა შინა ჩემსა. 19 და აწ იყვენით 
თქუენცა ღამესა ამას და გულისხმა-ვყო, რაი შესძინოს 
უფალმან სიტყუად ჩემდამო. 29 და მოვიდა ღმერთი 
ბალაამისსა ღამე და ჰრქუა მას: ხადილდ თუ შენდა მოსრულ 
არიან კაცნი ესე, აღდეგ და მივედ მათ თანა და სიტყუაი, 
რომელ გრქუა შენ, ესრე ჰყო. 21 და აღდგა ბალაამ განთიად 
და დაასხნა ვირსა თვსსა და წარვიდა მთავართა თანა 
მოაბისათა. 22 და განრისხნა გულისწყრომით ღმერთი, რამეთუ 
მივიდა იგი. და დადგა ანგელოზი ღმრთისა დაბრკოლებად 
მისა. და იგი აღმჭყედრებულ იყო ვირსა ზედა მისსა და ორნი 
ყრმანი მისნი მის თანა. 23 და იხილა ვირმან მან ანგელოზი იგი 
ღმრთისა მდგომარე გზასა ზედა და მახვლი ყდილი ყელსა 
შინა მისსა, და მიიქცია ვირმან მან გზისაგან და ვიდოდა ველსა 
და სცა ვირსა მას კუერთხითა მოქცევად იგი გზად. 24 და 
დადგა ანგელოზი იგი ღმრთისა ფოლოცთა ვენავკისათა, იყო 
ღობე ერთკერძო და ღობე ერთკერძო. 25 და იხილა ვირმან მან 
ანგელოზი იგი ღმრთისა, და მიიდრიკებოდა იგი ღობესა მას, 
და მოჰქლიშა ფერკი ბალამისი და შესძინა მერმე გუემად მისა. 
26 და შესძინა მერმე ანგელოზმან მან ღმრთისამან და მივიდა 
და დადგა გზასა იწროსა, რომელსა ვერ იყო მისაქცეველ 
მარჯულ, ვერცა მარცხლ. 27 და იხილა ვირმან მან ანგელოზი 


ღმრთისა და დაჯდა ქუეშე ბალაამისსა. და განრისხნა ბალამ 
და სცემდა ვირსა მას კუერთხითა. 28 და განუღო ღმერთმან 
პირი მას ვირსა და ჰრქუა ბალაამს: რაი გიყავ შენ, რამეთუ მეც 
მე? ესე სამგზის ყო. 2? და ჰრქუა ბალაამ ვირსა მას: რამეთუ 
დამიწუნე მე და, თუმცა მაქუნდა მახვლი ქჭელსა შინა ჩემსა, 
მუნთქუსვემცა დაგურიმე შენ. 39 და ჰრქუა ვირმან მან ბალაამს: 
არა მე ვირი იგი შენი ვარა, რომელ ზედა შჯდი სიჭაბუკით 
შენითგან მოდღენდელად დღედმდე? ანუ შეურაცხებით 
შეურაცხ-გყავ სადამე შენ? ხთლო მან თქუა: არა. 31 და 
განუხუნა ღმერთმან თუალნი ბალაამისნი და იხილა ანგელოზი 
იგი ღმრთისა მდგომარე წინაშე ვირისა და მახვლი ყდილი 
ჭელთა შინა მისთა, დადრკა და თაყუანის-სცა პირითა. 32 და 
ჰრქუა მას ანგელოზმან მან ღმრათსამან: რად ეც ვირსა მაგას 
შენსა ესე სამგზის? და, აჰა, ესერა, მე გამოსრულ ვარ 
დაყდუნებად შენდა, რამეთუ არა მართალ არს გზაი ეგე შენი 
წინაშე ჩემსა. 33 და მიხილა მე ვირმან მაგან და მიაქცია ჩემგან 
ესე სამგზის. და თუმცა არა მიმრიდა მე ესე სამგზის, აწ შენმცა 
მოგკალ და ესემცა განვარინე. 34 და ჰრქუა ბალაამ ანგელოზსა 
მას: უფალო, ვსცოდე, რამეთუ არა უწყოდე, რამეთუ შენ სდეგ 
გზასა ზედა დაყდუნებად ჩემდა, და აწ არა თუ გთნავს შენ, 
უკუნვიქცე. 32 და ჰრქუა ანგელოზმან ღმრთისამან ბალაამს: 
მივედ კაცთა მათ თანა, გარნა სიტყუაი, რომელ გრქუა შენ, ესე 
იკრძალე სიტყუად. და წარვიდა ბალამ მთავართა თანა 
ბალაკისთა. 35 და ესმა ბალაკს, ვითარმედ მოვალს ბალამ. 
გამოვიდა წინამიგებებად მისა ქალაქად მოაბსა, რომელ არს 
საზღუართა ზედა აჰრონისთა, რომელ არს კიდეთა 
საზღუარისათა. 37 და ჰრქუა ბალაკ ბალაამს: არა მიგივლინენა 
ხადიდ შენდა, რასათვს არა მოხვდოდე, ანუ ნანდვლ, ვერ 
შემძლებელ ვარ პატივის-ყოფად შენდა. 38 და ჰრქუა ბალაამ 
ბალააკს: აჰა, ესერა, მოვალ შენდა. აწ შემძლებელ მე რაი 
ვიწყო სიტყუად რაისამე, გინა სიტყუაი, რომელ მომცეს მე 
ღმერთმან პირსა ჩემსა, ესე ვთქუა. 3? და მივიდა ბალაამ 
ბალააკის თანა და მოვიდეს ქალაქთა ბალააკისთა. 49 და 
დაწყვდა ბალაკ ცხოვარი და ზროხაი და მიუძღუანა ბალაამს 


და მთავართა, რომელ იყუნეს მის თანა. 41 და იყო განთიად, 
წარიყვანა ბალაკ ბალაამი და აღიყვანა იგი ძეგლსა ზედა 
ბაალისსა და უჩუენა მას მიერ მცირედი რაიმე მის ერისაი. 


თავი 23 


1 და ჰრქუა ბალამ ბალააკს: მიქმნენ მე აქა შვდნი ბომონნი და 
დამიმზადე მე აქა შვდი ზუარაკი და შვდი ვერძი. 2 და ყო ეგრე 
ბალაკ, ვითარცა ჰრქუა მას ბალაამ, და შეწირა ზურაკი და 
ვერძი ბომონსა მას ზედა. 3 და ჰრქუა ბალაამ ბალააკს. დადეგ 
მსხუერპსა ზედა შენსა და წარვიდე. გამო-ძი-მე-ცხადოს მე 
ღმერთი შემთხუევით და სიტყუაი, რომელ გამოაჩინოს, გითხრა 
შენ. და დადგა ბალაკ შესაწირავსა ზედა მისსა და ბალაამ 
მივიდა კითხვად ღმრთისა და მივიდა მართლ. 4 და 
გამოეცხადა ღმერთი ბალაამს და ჰრქუა მას ბალაამ: შვდნი 
ბომონნი დამიმზადებიან და შემიწირავს ზუარაკი და ვერძი 
ბომონსა ზედა. 2? და მოსცა ღმერთმან სიტყუაი პირსა 
ბალაამისსა და ჰრქუა: მიიქეც ბალააკისსა და ესრე თქუ. 9 და 
მოიქცა მისა, ხოლო იგი დგა მრგულიად დასაწველთა ზედა 
მისთა და ყოველნი მთავარნი მოაბისანი მის თანა. 7 და იყო 
სული ღმრთისა მის თანა და აღიღო იგავი იგი თვსი და თქუა: 
შუვამდინარით მომხადა მე ბალაკ, მეფემან მოაბისამან, 
მთათაგან აღმოსავალთაით და თქუა: მოვედ და სწყევე 
იაკობი, და მოვედ და წყევე ისრაცლი. 8 რაი ვსწყევო, 
რომელსა არა სწყევე უფალი, ანუ რათა დავწყეო, რომელ არა 
უწყევიეს ღმერთსა? ? არამედ თავთაგან მთათაისა ვიხილო იგი 
და ბორცუთაგან განვიცადო იგი. აჰა, ესერა, ერი მარტოი 
დაეშენოს და შორის წარმართთა არა შეირაცხოს. 19 ვინ 
გამოიძია ნათესავი იაკობისი და ვინ აღრაცხოს დასები 
ისრაცლისაი. მოკუედინ სული ჩემი სულთა თანა მართალთა. 
და იყავნ ნათესავი ჩემი ვითარცა ნათესავი ამათი. 11 და ჰრქუა 
ბალაკ ბალაამს: რაი მიყავ მე ესე? წყევად მტერთა ჩემთა 
მოგხადე შენ და, აჰა, ესვრა, აკურთხე კურთხევით? 12 და 
ჰრქუა ბალაამ ბალააკს: არა ვთქუა, ვითარმედ რომელი 
მომცეს ღმერთმან პირსა ჩემსა, ამას ვეკრძალო სიტყუად? 13 
და ჰრქუა მას ბალაკ: მოვედ მერმეცა ჩემ თანა ადგილსა 
სხუასა, ვინაი არა იხილო იგი მიერ, არამედ მცირედი რაიმე 


მისი იხილო. ხოლო ყოველი არა იხილო და დაწყევე იგი მიერ. 
14 და წარიყვანა იგი აგარაკით ებგურთაილთ თავად 
გამოთლილისად. და ალღქმნნა მუნ შვდნი ბომონნი და შეწირა 
ზუარაკი და ვერძი ბომონსა მას ზედა. 12 და ჰრქუა ბალაამ 
ბალააკს: დადეგ მსხუერპლსა ამას ზედა შენსა და მე მივიდე 
კითხვად ღმრთისა. 156 და შეემთხვა ღმერთი ბალაამს და მოსცა 
სიტყუაი პირსა მისსა და ჰრქუა: მიიქეც ბალააკისა და ესრე 
თქუა. 17 და მოიქცა მისა, სადა-იგი დგა მრგუალიად 
დასაწველსა ზედა მისსა და ყოველნი მთავარნი მის თანა და 
ჰრქუა მას ბალაკ: რაი გრქუა უფალმან? 18 და აღიღო იგავი 
იგი თვსი და ჰრქუა: აღდეგ, ბალაკ, და ისმინე, ყურად-იღე 
მოწამემან ძემან სეფორისმან. 19 არა თუ ვითარცა კაცი არს 
ღმერთი განღვძებად და არცა ვითარცა ძე კაცისაი რიცხვად. 
შენ სთქუ: არა ყოს, თქვს და არა დაადგრის. 29 აჰა, ესერა, 
კურთხევად მიწყიეს, ვაკურთხო და არა მოვაქციო. 21 არა იყოს 
შრომაი შორის იაკობსა, არცა იხილო სალმობაი შორის 
ისრაცლსა. უფალი ღმერთი მისი მის თანა და დიდებულნი 
მთავართანი შორის მისსა. 22 ღმერთი არს, რომელმან 
გამოიყვანნა იგინი ეგვპტით, ვითარცა დიდებაი მარტორქისაი 
მის. 22 რამეთუ არა არს ზმნა შორის იაკობსა, არცა მისნობა 
შორის ისრაცლსა. ჟამად-ჟამად ეთხრას იაკობსა და 
ისრაცლსა, რაიცა ქმნას ღმერთმან. 2“ აჰა, ესერა, მან, 
ვითარცა ლეკუმან ლომისამან, განიღვძოს და ვითარცა ლომი 
იბედღუენდეს, არა დაიძინოს ვიდრემდის არა ჭამოს ნადირი 
და სისხლი წყლულთაი სუას. 22 და ჰრქუა ბალაკ ბალაამს: 
ნუცა წყევით სწყევ მას, ნუცა კურთხევით აკურთხევ. 29 და 
მიუგო ბალამ და ჰრქუა ბალაკს: არა გეტყოდე შენ და გარქუ, 
ვითარმედ: სიტყუაი, რომელი მრქუას ღმერთმან, ესე ვყო. 27 
და ჰრქუა ბალაკ ბალაამს: მოვედ და მიგიყვანო შენ ადგილსა 
სხუასა, სთნდეს ხოლო თუ ღმერასა, და დაწყევე იგი მიერ. 28 
და წარიყვანა ბალაკ ბალაამი თავსა ზედა ფუგორისასა, 
რომელ მიაწევს უდაბნოდ. 29 და ჰრქუა ბალაამ ბალააკს: 
მიქმნენ მე აქა შვდნი ბომონნი და დამიმზადე მე აქა შვდ 


ზუარაკი და ვერძი. 39 და ყო ბალაკ, ვითარცა ჰრქუა მას 
ბალამ, და შეწირა ზუარაკი და ვერძი ბომონსა მას ზედა. 


თავი 24 


1 და იხილა ბალაამ, რამეთუ კეთილ არს წინაშე უფლისა 
კურთხევაი ისრაცლისაი, არა მივიდა კითხვად, ვითარ-იგი 
ჩუეულ იყო ზმნებათა და მიიქცია პირი თვსი უდაბნოდ. ? და 
აღიხილნა თუალნი თვსნი ბალამ და იხილა ისრაცლი 
დაბანაკებული ნათესავად-ნათესავად. და იყო სული ღმრთისა 
მის ზედა. 3 და აღიღო იგავი იგი მისი და თქუა ბალაამ, ძემან 
ბეორისმან, 4“ თქუა კაცმან მან, რომელ ჭეშმარიტად ხედვიდა, 
რომელმან ხილვაი ღმრთისა იხილა ძილსა შინა 
ზემხილვარითა თუალითა თვსითა: ? ვითარ ეგე კეთილ არიან 
სახლნი შენნი, იაკობ, საყოფელნი, ისრაცლ, 9 ვითარცა 
მაღნარნი ბორობანნი და ვითარცა სამოთხენი მდინარესა ზედა 
და ვითარცა კარავნი, რომელ აღდგნა უფალმან და არა კაცმან 
და ვითარცა ნაძუნი წყლისკიდესა. 7 გამოჭდეს კაცი 
ნათესავისაგან თვსისა და ეუფლოს ნათესავთა მრავალთა და 
აღმაღლდეს გუგის მეფობაი და აღორძნდეს მეუფებაი მისი. 8 
ღმერთი უძღოდა მას ეგვპტით, ვითარცა დიდებაი 
მარტორქისაი მისი, შეჭამნეს ნათესავნი მტერთა მისთანი და 
სიპოხე მათი ტვნითურთ გამოწოოს და ისრითა მისითა 
ესროდის მტერთა. 9? ინაყ-იდგა და განისუენა ვითარცა ლომმან 
და ვითარცა ლეკუმან ლომისამან. ვინ აღადგინოს იგი? 
მაკურთხეველნი შენნი კურთხეულ არიან, და მაწყევარნი შენნი 
წყეულ არიან. 19 და განრისხნა გულისწყრომით ბალაკ 
ბალაამის ზედა და შეიტყუელნა ყელნი თვსნი და ჰრქუა ბალაკ 
ბალამს: წყევად მტერსა ჩემისა მოგხადე შენ, და, აჰა, ესერა, 
კურთხევით აკურთხე, იგი ესე მესამედ. 11 აწ ივლტოდე 
ადგილდ შენდა ვთქუ: გადიდო შენ. აწ კუებულ გქმნა შენ 
უფალმან დიდებისა მისგან. 12 და ჰრქუა ბალაამ ბალაკს: არა 
მოციქულთაცა შენთა, რომელ მოავლინენ ჩემდა, ვარქუ მათ- 
მეთქი: 13 მო-ღათუ-მცეს ბალაკ სახლი თვსი სავსე ვეცხლითა 
და ოქროითა, ვერვე შეუძლო გარდასლვად სიტყუასა 
უფლისასა ყოფად მისა კეთილად, ანუ ბოროტად თავით ჩემით, 


არამედ რავდენი მრქუას მე ღმერთმან, ესე ვთქუა. 14 და აწ, 
ესერა, წარვალ მე ადგიდ ჩემდა, მოვედ და გიზრახო შენ, რაი 
უყოს ერმან ამან ერსა მაგას შენსა. 12 აღიღო იგავი თვსი და 
თქუა ბალამ, ძემან ბეორისმან, თქუა კაცმან მან, რომელ 
ჭეშმარიტად ხედვიდა, 19 ესმოდეს სიტყუანი ღმრთისანი, და 
მეცნიერ ყო მეცნიერებასა მაღლისასა. და ხილვაი ღმრთისა 
იხილა, რომელსა შინა ზეხილულ იყუნეს თუალნი მისნი. 17 
უჩუენო მას და არა აწ ვნატრო და არა მახლობელად 
გამობრწყინდეს ვარსკულავი იაკობისგან და აღდგეს კაცი 
ისრაცლისაგან და მოსრნეს მთავარნი მოაბისანი და 
წარტყუენნეს ყოველნი ძენი სეითისნი. 18 და იყოს ედომი 
სამკვდრებელად და იყოს სამკვდრებელად ესავი, მტერი მისი, 
და ისრაცლმან ყოს ძლიერებით. 1? და აღდგეს იაკობისგან და 
წარწყმიდოს განრინებული ქუეყანით. 29 და იხილა ამალეკი და 
იხილა იგავი იგი თვსი და თქუა: დასაბამი წარმართთაი 
ამალეკი და ნათესავი მათი წარწყმდეს. 21 და იხილა კინეელი 
და აღიღო იგავი ესე და თქუა: მტკიცე არს სამკვდრებელი შენი 
და და-თუ-სდვა კლდესა შინა ბუდე შენი. 22 დაღათუ იყოს 
ბეორისი ბუდე ძმაცულებით, ასურასტანელთა წარგტყუენონ 
შენ. 232 და აღიღო იგავი თვსი და თქუა: მ, ვინ ცხონდეს, ოდეს 
დადვას ესე ღმერთმან? 24 და გამოყდეს ყელთაგან 
კიტელთაისა და აჭირონ ასურს და აჭირებდენ ებრაელთა. და 
იგინი ერთბამად წარწყმდენ და აღდგა ბალაამ და წარვიდა, 
მიიქცა ადგილად თვსა. და ბალაკ წარვიდა თვსა. 23 


თავი 25 


1 და დაიბანაკა ისრაცლმან სატინს ასულთა თანა მოაბელთა. 2 
და ხადეს მათ ნაგებთა ზედა კერპთა მათთასა და ჭამა ერმან 
მან ნაზორევთა მათთაი და თაყუანი-სცეს კერპთა მათთა. 3 და 
შეეჩუენა ისრაცლი ბეელფეგორს და განრისხნა უფალი 
გულისწყრომით ისრაცლსა ზედა. “ და ჰრქუა უფალმან მოსეს: 
მოიყვანენ ყოველნი მთავარნი ერისანი და განაქიქენ იგინი 
უფლისა მიერ წინაშე მზესა და უკუნიქცეს რისხვაი იგი 
გულისწყრომისა უფლისა ისრაცლისაგან. ? და ჰრქუა მოსე 
ნათესავთა ისრაცლისათა: მოკალნ კაცად-კაცადმან სახლეული 
თვსი, რომელ შეჩუენებულ არს ბეელფეგორისა. 6 და აჰა, 
ესერა, კაცი ძეთა ისრაცლისათაი მოვიდა, მიიყვანა ძმალ თვსი 
მადიანიტელისა წინაშე მოსესა და წინაშე ყოვლისა კრებულისა 
ძეთა ისრაცლისათაისა, ხოლო იგინი ტიროდეს წინაშე კართა 
კარვისა მის საწამებელთაისა. 7 და იხილა ფინეეზ, ძემან 
ელიაზარისმან, ძისა აჰრონ მღდელისამან, და აღდგა იგი 
შორის კრებულსა, მოიღო ლახუარი ყელთა. 8 და შევიდა უკანა 
კაცისა მის ისრაიტელისა საცხობელსა კეცისასა და დაგურიმნა 
ორნივე იგი: კაცი იგი ისრაიტელი და დედაკაცი იგი საშოით 
მისით. და დასცხრა გუემაი იგი ძეთაგან ისრაცლისათაისა. 9? და 
იყუნეს მოსრულნი გუემასა მას შინა ოცდაოთხ ათას. 19 და 
ეტყოდა უფალი მოსეს და ჰრქუა: 11 ფინეეზ, ძემან 
ელიაზარისმან, ძისა აჰრონ მღდელისამან, დააცხრვო რისხვაი 
ჩემი ძეთაგან ისრაცლისათა აღშურვებასა შურისა ჩემისასა მათ 
შორის და არა მოვსპენ ძენი ისრაცლისანი შურსა შინა ჩემსა. 12 
ესრე არქუ: 13 აჰა, ესერა, მე მივსცემ მას აღთქუმასა 
მშვდობისასა და იყოს მისა და ნათესავისა მისისა შემდგომად 
მისსა აღთქმა მღდელობისაი საუკუნე, რამეთუ შური იძია 
ღმრთისა მისისა და ლხინება-ყო ძეთათვს ისრაცლისათა. 14 
ხოლო სახელი კაცისა მის ისრაიტელისაი მის, რომელ მოკუდა 
მადიანიტელისა თანა, ზამბრი, ძე სალომისი, მთავარი 
სახლისა ტომისა სვმეონისი. 12 და სახელი დედაკაცისა მის 


მოკლულისაი, მადიანიტელისაი - ქასბი, ასული სურისი, 
მთავრისა ნათესავისა სომმოთისი, სახლისა ტომთა 
მადიამელთაი არს. 19 და ეტყოდა უფალი მოსეს და პრქუა: 17 
ეტყოდე შენ ძეთა ისრაცლისათა და არქუ: ემტერენით 
მადიამელთა და მოსრენით იგინი. 18 რამეთუ გემტერებიან 
თქუენ იგინი ზაკვთ, რავდენსა გზაკვენ იგინი თქუენ 
ფოგორისთვს და ქაზბისთვს, ასულისა მთავრისა მადიამელისა, 
დისს მათისათვს, რომელ მოკუდა დღესა მას გუემისა 
ფოგორისთვს. 


თავი 26 


1 და იყო, შემდგომად გუემისა ამის ეტყოდა მოსეს და 
ელიაზარს, ძესა აჰრონ მღდელისსა, და ჰრქუა: ? იწყე 
დასაბამსა ყოვლისა კრებულისასა ძეთა ისრაცლისათასა ოცით 
წლითგანი და მიმართე სახლად-სახლად ტომთა მათთა 
ყოველი შემავალი წყობად ისრაცლისა თანა. 3 და ეტყოდა 
მოსე და ელიაზარ მღდელი მათ არაბუთ მოაბს იორდანესა 
ზედა იერიქოით, კერძო და პრქუა: 4 ოცით წლითგანი და 
მიმართ, ვითარცა უბრძანა უფალმან მოსეს: შენ და ძენი 
ისრაცლისანი, რომელნი გამოვიდეს ეგვპტით, ? რუბენ, 
პირმშოი ისრაცლი, ძენი რუბენისნი: ენუქ და დასი ენუქისი, 
ფალილუ, დასი ფალილუაისი. 9 ასრონ და დასი ასრონისი, 
ქარმი და დასი ქარმისი. 7” ესე დასნი რუბენისნი. და იყო 
აღხილვაი მათი ორმეოცდასამ ათას და შვდასდაოცდაათ. 8 და 
ძენი ფალუისნი: ელიაბ. 3? და ძენი ელიაბისნი: ნამოელ და 
დათან და აბირონ. ესე რჩეულნი იყუნეს კრებულისანი, რომელ 
ზედა მიუჭდეს მოსეს და აჰრონს კრებულსა თანა კორესსა, 
რაჟამს აღდგებოდეს უფლისათვს. 19 და განაღო ქუეყანამან 
პირი თვსი და შთათქრნა იგინი. და კორე თანა იყო სიკუდილსა 
მას კრებულისასა, რაჟამს შეჭამნა ცეცხლმან ერგასის და 
ორასნი. და იქმნნეს იგინი სასწაულ. 11 ხოლო ძენი კორესნი 
არა მოწყდეს. 12 და ძენი სვმეონისნი და სიძეთა სვმეონისთაი: 
ნამუცლ, დასი ნამუცლისი: იამინ, დასი იამინისი: იაქინ, დასი 
იაქინისი: 13 ზარა, დასი ზარაისი: საულ, დასი საულისი, 14 ესე 
დასნი სვმეონისნი აღხილვისა მათისაგან - ოცდაორ ათას. 12 
ძენი გადისნი დასად-დასად მათა: საფონ, დასი საფონისი, 
აგგი, დასი აგგისი, სუნი, დასი სუნისი. 15 აზენი, დასი აზენისი, 
ადდი, დასი ადდისი. 17 ორად, დასი ორადისი, არიელ, დასი 
არიელისი. 18 ესე დასნი ძეთა გადისთანი აღხილვისგან 
მათისა: 1? ორმეოც ათას და ხუთას. ძენი იუდასნი: ცრ და ავან, 
სელონ და ფარეს და ზარა, და მოკუდა ცრ და ავნან ქუეყანასა 
ქანანისასა, 29 და იყუნეს ძენი იუდასნი დასად-დასად მათა: 


სელომ, დასი სელომისი, ფარეზ, დასი ფარესისი, ზარა, დასი 
ზარაისი. 21 და იყუნეს ძენი ფარესისნი: ასრონ, დასი ასრინისი, 
ამუცლ, დასი ამუცლისი. 22 ესე დასნი იუდაისნი მსგავსად 
აღხილვისა მათისა - სამეოცდაათექუსმეტ ათას და ხუთას. 23 
და ძენი იზაქარისნი დასად-დასად მათა: თულა, დასი 
თულაისი, ფუსი - დასი ფუჰისი. 24 იასობი, დასი ისობისი, 
სამრან, დასი სამრანისი. 29 ესე დასნი იზაქარისნი 
აღხილვისაგან მათისა - სამეოც. 29 ძენი ზაბულონისნი დასად- 
დასად მათა: სარედ, დასი სარედისი, ალილონ, დასი 
ალილონისი, იალიცლ, დასი იალიცლისი. 27 ესე დასნი 
ზაბულონისნი აღხილვისაგან მათისა - სამეოც ათას და ხუთას. 
28 ძენი იოსებისნი დასად-დასად მათა: მანასე და ეფრემ. 29 
ძენი მანასესნი: მაქირ, დასი მაქირისი. და მაქირ შვა გალაადი 
და გალაადისი - დასი გალაადისი. 39 და ესე ძენი გალადისნი: 
აქიეზერ, დასი აქიეზერისი, ქელეკ, დასი ქელეკისი. 31 სჟქემ, 
დასი სჟქემისი. 32 სემაცრ, დასი სემაცრისი, ოფერ, დასი 
ოფერისი. 33 და სალპაადს, ძესა ოფერისსა, არა ესხნეს მას ძე, 
არამედ ასულებ. და ესე არს სახელები ასულთა სალპადისთაი: 
მაალა, და ნუა, და ეგლა, და მელქა და თერსა. 34 ესე დასნი 
მანასესნი აღხილვისაგან მათისა - ერგასისადაორ ათას და 
შვდას. 32 და ესე ძენი ეფრემისნი: სუთალა, დასი სუთალაისა, 
თანაქ, დასი თანაქისი. 395 ესე ძენი სუთალაისნი: ედენ, დასი 
ედენისი. 37 ესე დასნი ძეთა ეფრემისთანი აღხილვისაგან 
მათისა ოცდაათოთხმეტ ათას და ხუთას. ესე ძენი იოსებისნი - 
დასად-დასად მათა. 38 ძენი ბენიამენისნი და დასად-დასად 
მათა: ბალი, დასი ბალისი, ასბელ, დასი ასბელისი, იაქირამ, 
დასი იაქირამისი. 3? სოფამ, დასი სოფამისი. 49 და იყუნეს ძენი 
ბალესნი: არედ და ნუემმან, დასი ნუემმანისი. “1 ესე ძენი 
ბენიამენისნი დასად-დასად მათა აღხილვისგან მათისა - 
ორმოცდახუთ ათას და ექუსას. 4“? და ესე ძენი დანისნი დასად- 
დასად მათა: სუამ, დასი სუამისი, ესე დასნი დასად-დასად 
მათა. 43 ყოველნი დასნი სუამისნი აღხილვისაგან მათისა - 
სამეოცდაოთხ ათას. 44 ძენი ასერისნი დასად-დასად მათა: 
იამი, დასი იამმინისი, იესუი - დასი იესუისი, ბარია, დასი 


ბარიაისი. 4? ქუბერ, დასი ქუბერისი, მელქიელ, დასი 
მელქიელისი. 45 და სახელი ასულისა ასერისისაი სარა. 47 ესე 
დასი ძეთა ასერისთანი აღხილვისაგან მათისა - ერგასის და 
სამ ათას და ოთხას. 48 ... სი გავნი, დასი გავნისი, 49 იესე, დასი 
იესერისი, სელლემ, დასი სელლიემისი. 329 ესე დასნი 
ნეფთალემისნი აღხილვისაგან მათისა - ორმეოც ათას და 
სამას. 21 ესე არს აღხილვად ძეთა ისრაცლისათაი - ექუსას 
ათას და შვდას ოცდაათ. 22 და ეტყოდა უფალი მოსეს და 
ჰრქუა: 23 ამათ განეყოს ქუეყანა იგი დამკვდრებად რიცხვთ 
სახელებით. 24 უმარლესთა განამრავლო სამკვდრებელი მათი 
თითოეულად, ვითარცა აღიხილნეს, მიეცეს მათ სამკვდრებელი 
იგი. 2? წილით განიყოს ქუეყანაი იგი, სახელებსა თესლად- 
თესლადსა ტომთა მათთასა დაემკვდრონ. 29 წილით განჰყო 
სამკვდრებელი მათი შორის მრავალთა და მცირეთა. 2?” და ესე 
არიან ძენი ლევისნი დასად-დასად მათა: გერსონ, დასი 
გერსონისი, კაათ, დასი კაათისი, მერარი, დასი მერარისი. 328 
ესე დასნი ძეთა ლევისთანი, დასი ლუბენისი, დასი ქებრონისი, 
დასი მოლისი. და კაათ შვა ამრამ. 29 და სახელი ცოლისა 
მისისაი იყო იოქაბელ. ასულმან ლევისმან, რომელმან უსხნა 
ესენი ლევის ეგვპტეს შინა და უშვა ამრამს აჰრონ და მოსე და 
მარიამ, დაი მათი. 99 და ესხნეს აჰრონს: ნადაბ და აბიუთ, და 
ელეაზარ და ითამარ. 51 და მოკუდა ნადაბ და აბიუთ შეწირვასა 
მას მათსა ცეცხლისა უცხოისასა წინაშე უფლისა უდაბნოსა 
ზედა. 52 და იყუნეს აღხილვისაგან მათისა ოცდასამ ათას 
ყოველი წული თთვთგანი და მიმართ, რამეთუ არა აღიხილნეს 
შორის ძეთა ისრაცლისათა. 53 რამეთუ არა ეც ამათ ნაწილი 
შორის ძეთა ისრაცლისათა. და არს აღხილვაი მოსესი და 
ელიაზარ მღდელისაი, რომელთა აღიხილნეს ძენი 
ისრაცლისანი არაბოთს მოაბს იორდანესა ზედა იერიქოით 
კერძო. 94 და ამათ შორის არა იყო კაცი აღხილულთა მათგანი 
მოსესგან და აჰრონისგან, რომელ აღიხილნეს ძენი 
ისრაცლისანი უდაბნოსა სინასა. 92 და ჰრქუა მათ უფალმან: 
სიკუდილით მოკუდენ უდაბნოსა ზედა. და არა დაშთა მათგანი 
არცა ერთი გარნა ქალებ, ძე იეფონესი, და ისუ, ძე ნავესი. 


თავი 27 


1 და მოვიდეს ასულნი სალპაადისნი, ძისა ორფერისნი, ძისა 
გალაადისნი, ძისა მაქირისნი, დასისა მანასესი, ძეთა 
იოსებისთაი. და ესე არს სახელები მათი: მაალა, და ნუა, და 
ეგლა, და მელქა და თერსა. 2 და დადგეს წინაშე მოსესა და 
წინაშე ელიაზარ მღდელისა და წინაშე მთავართასა და წინაშე 
ყოვლისა კრებულისა კართა თანა კარვისა მის 
საწამებელისათა და თქუეს: 3 მამაი ჩუენი მოკუდა უდაბნოსა 
ზედა და იგი არა თანა იყო კრებულსა მას აღდგომილსა წინაშე 
უფლისა შორის კრებულსა მას კორესა, რამეთუ ცოდვისათვს 
მოკუდეს და ძენი არა ესხნეს მას. 34 ნუ აღიყოცებინ სახელი 
მამისა ჩუენისაი დასისაგან მისისა, რამეთუ არა არს მისა ძე, 
გუეცით ჩუენ სამკვდრებელი შორის ძმათა მამისა ჩუენისათა. ? 
და მიაწია მოსე საშჯელი იგი მათი წინაშე უფლისა. 9 და 
ეტყოდა უფალი მოსეს და ჰრქუა: 7 მართლ იტყვან ასულნი 
სალპადისნი, ცემით სცე მათ დასაპყრობელი 
სამკვდრებელისაი შორის ძმათა მამისა მათისათა და მივსცე 
ნაწილი მამისა მათისაი მათ. 8 და ძეთა ისრაცლისათა ეტყოდა 
და ჰრქუა: კაციღა მოკუდეს და ძე არა ესუას მას, მისცეს 
სამკვდრებელი მისი ასულსა მისსა. ? უკუეთუ არა ესუას ასული, 
მისცეთ სამკვდრებელი მისი ძმასა მისსა. 19 უკუეთუ არა ესხნეს 
მას ძმა, მისცეთ იგი მამისძმასა მისსა. 11 უკუეთუ არა ესუას მას 
მამისძმაი, მისცეს სამკვდრებელი იგი სახლეულსა 
მახლობელსა მისსა. ნათსავისა მისისაგანმან დაიმკვდროს 
მისი და იყოს იგი ძეთა ისრაცლისათა სამართალ საშჯელის, 
ვითარცა უბრძანა უფალმან მოსეს. 12 და ჰრქუა მოსეს: აღვედ 
მთასა წიაღსა ამას მთასა ნაბავსა და იხილე ქუეყანა იგი 
ქანაანისაი, რომელსა მივსცემ მე ძეთა ისრაცლისათა 
დაპყრობად. 13 იხილო იგი და შევსძინო ერსა შენსა, ვითარცა 
შეეძინა აჰრონ, ძმაი შენი, ორს მთასა შინა. 14 რამეთუ 
გარდაჰყედით სიტყუასა ჩემსა უდაბნოდა ზედა სინასა რაჟამს 
მიჭქდებოდა კრებული იგი წმიდა-ყოფად ჩემდა. არაწმიდა 


მყავთ მე წყალსა მას ზედა წინაშე მთასა. ესე არს წყალი 
ცილობისა კადესა, უდაბნოსა შინა სინასა. 12 და ჰრქუა მოსე 
უფალსა: 15 იხილენ უფალმან ღმერთმან სულთამან და 
ყოველთა ჭორცთამან კაცი კრებულსა ზედა ამას, 17 რომელ 
გამოვიდოდის წინამძღურად მათსა და, რომელმან შეიყუარნეს 
იგინი, და რომელმან გამოიყვანნეს იგინი. და არა იყოს 
კრებული ესე უფლისა ვითარცა ცხოვარი, რომელთა არა არს 
მწყემს. 19 და ეტყოდა უფალი მოსეს და ჰრქუა: მოიყვანე შენ 
თანა ისუ, ძე ნავესი, კაცსა, რომელსა აქუს მას სული და 
დაასხნე მას ზედა ყელნი შენნი. 1? და დაადგინო იგი წინაშე 
ელიეზერ მღდელისა და წინაშე ყოვლისა კრებულისა. 29 და 
ამცნო მათ მისთვს წინაშე მათსა და მისცე დიდებაი შენი მას, 
რაითა ისმინოდიან მისი ძეთა ისრაცლისათა. 21 და წინაშე 
ელიაზარ მღდელისა დადგეს და ჰკითხოდიან მას საშჯელი 
განცხადებისაი წინაშე უფლისა. სიტყვთა პირისა მისისაითა 
გამოვიდოდიან და სიტყვთა პირისა მისისაითა შევიდოდიან და 
ძენი ისრაცლისანი ერთბამად და ყოველი კრებული იგი. 22 და 
ყო მოსე, ვითარცა ამცნო მას უფალმან და მოიყვანა ისუ და 
დაადგინა იგი წინაშე ელიაზარ მღდელისა და წინაშე ყოვლისა 
კრებულისასა. 23 და დაასხნა ყელნი მისნი მის ზედა და 
შეასწავა იგი მათ, ვითარცა უბრძანა უფალმან მოსეს. 


თავი 28 


1 და ეტყოდა უფალი მოსეს და პრქუა: 2 ამცენ ძეთა 
ისრაცლისათა და არქუ მათ: შესაწირავი ჩემი და მსხუერპლი 
ჩემი სულად სულნელებისად ჩემდა დაიმარხეთ შესაწირავად 
ჩემდა. 3 დღესასწაულთა ჩემთა. და არქუ მათ ესე: შესაწირავი, 
რავდენი შესწიროთ უფლისა კრავნი წელიწდეულნი უბიწონი 
ორნი დღედ-დღედ დაუკლებელად მრგულიად დასაწველად. 4“ 
კრავი იგი ერთი ჰყო დილითი და კრავი იგი მეორე ჰყო 
მწუხრითი. ? და ჰყო მეათე გრივისაი სამინდოი შესაწირავად 
აღსუარული ზეთითა გამოწურვილითა მეოთხითა ნაწილითა 
დორაკისაითა. 9 მრგულიად დასაწველად სამარადისოდ, 
რომელ იყო მთასა შინა სინასა სულად სულნელებისად 
უფლისად. 7 და შესაწირავად მისა მეოთხე ნაწილი დორაკისაი 
კარავსა ერთსა წმიდასა შინა შესწირო შესაწირავად უფლისა. 8? 
და კარავი იგი მეორე ჰყო მწუხრად მსგავსად შესაწირავისა 
მისისა და მსგავსად მსხუერპლისა მისისა ჰყო იგი სულად 
სულნელად უფლისა. ? დღეთა შაბათთასა ორი კრავი 
წელიწდეული უბიწოი და ორი ათეული სამინდოისაი 
აღსუარული ზეთითა. 19 შესაწირავად და მსხუერპლისა 
მრგულიად დასაწველისა სამარადისოისა და შესაწირავი მისი. 
11 და თთვსთავსა შესწიროთ მრგულიად დასაწველები უფლისა 
ზუარაკი მროწლისაგანნი ორნი და ვერძი ერთი უბიწოი, კრავნი 
წელწდეულნი შვდნი უბიწონი. 12 და სამნი ათეულნი 
სამინდოისაი აღსუარული ზეთითა ზუარაკსა ერთსა და ორი 
ათეული სამინდოისაი ვერძსა ერთსა. 13 ათეული ათეულისაი 
სამინდოისაი შესაწირავად აღსუარული ზეთითა კრავსა ერთსა 
სულად სულნელად სულნელებისად მსხუერპლად უფლისა. 14 
შესაწირავი მათი ზოგი დორაკისაი იყოს ზუარაკსა ერთსა და 
მესამე ნაწილი დორაკისაი იყოს ვერძსა ერთსა და მეოთხე 
დორაკისაი იყოს კრავსა ერთსა, ღვნისაი. ესე მრგულიად 
დასაწველი თთვთი თუედ თთუეთა წელიწადისათა. 12 და წალი 
თხათაგან ერთი ცოდვათათვს უფლისა მრგულიად 


დასაწველსა ზედა სამარადისოსა იყოს შესაწირავი მისი. 19 
თთუესა პირველსა მეათხუთმეტესა დღესა თვსსა ზატიკი 
უფლისა. 17 და მეათხუთმეტესა დღესა ამის თთვსასა 
დღესასწაული, შვდ დღე უფუველსა ჰშჭამდეთ. 15 და დღე იგი 
პირველი ჩინებულ იყოს წმიდად თქუენდა, ყოველსა საქმესა 
მსახურებისასა ნუ იქმთ. 1? და შესწიროთ მრგულიად 
დასაწველები მსხუერპლად უფლისა ზუარაკნი მროწლისაგანნი 
ორნი, ვერძი ერთი, შვდნი კრავნი წელიწდეულნი უბიწონი, 
იყვნენ თქუენდა. 29 და შესაწირავი მათი სამინდოი აღსუარული 
ზეთითა სამი ათეული ზუარაკსა ერთსა და ორი ათეული ვერძსა 
ერთსა. 21 ათეულ-ათეული ჰყო კრავსა ერთსა შვდთა მათ 
კრავთა. 22 და წალი ერთი თხათაგანი - ცოდვისათვს 
სალხინებელად თქუენთვს. 23 გარნა მრგულიად დასაწველისა 
მის დილითისაისა, რომელ არს მრგულიად დასაწველი 
სამარადისოი. 24 ჰყო იგი მსგავსად ამისა, ჰყოთ დღესა შინა 
შვდთა მათ დღეთა შესაწირავი მსხუერპლად სულად 
სულნელებისად უფლისა მრგულიად დასაწველსა ზედა 
სამარადისოსა. ჰყოთ შესაწირავი მისი. 22 და დღე იგი მეშვდე 
ჩინებულ წმიდა იყოს თქუენდა, ყოველი საქმე მსახურებისაი 
არა ჰქმნეთ მას შინა. 22 და დღეთა მათ ახლისათა შესწიროთ 
შესაწირავი ახალი უფლისა შვდ შაბათთაი, ჩინებულ წმიდა 
იყოს იგი თქუენდა, ყოველი საქმე მსახურებისაი არა ჰქმნეთ. 27 
და შესწირნეთ მრგულიად დასაწველნი სულად სულნელად 
უფლისა ზუარაკნი მროწლისაგანნი ორნი, ვერძნი ორნი, შვდნი 
კრავნი წელიწდეულნი უბიწონი. 28 შესაწირავი მათი სამინდოი 
ასუარული ზეთითა, სამი ათეული ზუარაკსა ერთსა და ორი 
ათეული ვერძსა ერთსა თანა. 2? ათეული კრავსა ერთსა შვდთა 
მათ კრავთა. 390 და წალი თხათაგანი ერთი ცოდვათათვს 
სალხინებელად თქუენდა, გარნა მრგულიად დასაწველისა მის 
სამარადისოისა. 31 და შესაწირავი ჰყოთ ჩემდა. უბიწო იყუნენ 
თქუენდა მსხუერპლნი იგი მათნი. 


თავი 29 


1 და თთუცსა მეშვდესა, ერთსა თთვსასა ჩინებულ წმიდა იყოს 
იგი თქუენდა. ყოველი საქმე მსახურებისაი არა ჰქმნეთ, დღე 
იგი უწყებისაი იყოს თქუენდა. 2 და ჰყოთ მრგულიად 
დასაწველი სულად სულნელად უფლისა ზუარაკი ერთი 
მროწლისაგან, ვერძი ერთი, კრავი წელიწდეული, შვდნი 
უბიწონი. 3 შესაწირავი მათი სამინდოი აღსუარული ზეთითა 
სამი ათეული ზუარაკსა ერთსა და ორი ათეული - ვერძსა 
ერთსა. 4 ათეული-ათეული კრავსა ერთსა შვდთა მათ კრავთა. 
2 და წალი თხათაგანი ერთი - ცოდვათათვს სალხინებელად 
თქუენთვს. 9 გარნა მრგულიად დისაწველთა მათთვს თავისათა 
შესაწირავი მათი და მსხუერპლი მათი და მრგულიად 
დასაწველი სამარადისოი და შესაწირავი მათი და მსხუერპლი 
მათი მსგავსად სულად სულნელებისად უფლისა. 7 და მეათე 
ამის თთვსაი ჩინებულ წმიდა იყავნ თქუენდა და იჭირეთ სულთა 
თქუენთა და ყოველსა საქმესა მსახურებისასა ნუ იქმთ. 8 და 
შეწირენით მრგულიად დასაწველნი უფლისა სულად 
სულნელად მხუერპლად ზუარაკი ერთი მროწლისაგან, ვერძი 
ერთი, კრავნი წელიწდეულნი შვდნი უბიწონი იყუნენ თქუენდა. 9 
შესაწირავი მათი, სამინდოი აღსუარული ზეთითა, სამი ათეული 
ზუარაკსა ერთსა და ორი ათეული ვერძსა ერთსა. 19 ათეულ- 
ათეული კრავსა ერთსა შვდთა მათ კრავთა. 11 და წალი 
თხათაგან ერთი ცოდვათათვს სალხინებელად თუენთვს და 
მრგულიად დასაწველი იგი სამარადისოი და შესაწირავი მისი 
და მსხუერპლი მისი სულად სულნელად უფლისა. 12 და 
მეათხუთმეტესა დღესა თთვსა მეშვდისასა, წოდებულ წმიდა 
იყავნ იგი თქუენდა, ყოველსა საქმესა მსახურებისასა ნუ იქმთ 
და დღესასწაულ-ყავთ იგი დღესასწაულად უფლისა შვდ დღე. 
13 და შეწირენით მრგულიად დასაწველნი მლხუერპლად 
სულად სულნელად უფლისა და დღესა მას პირველსა ზუარაკი 
მროწლისაგანი ათცამეტი, ვერძნი ორნი, კრავნი 
წელიწდეულნი ათოთხმეტნი უბიწონი, იყუნენ. 14 და შესაწირავი 


მათი სამინდოი აღსუარული ზეთითა სამი ათეული ზუარაკსა 
ერთსა ათცამეტთა მათ ზუარაკთა და ორი ათეული ვერძსა 
ერთსა ორთავე მათ ვერძთა. 12 ათეული-ათეული კრავსა 
ერთსა ათოთხმეტთა მათ კრავთა. 19 და წალი ერთი 
თხათაგანი ცოდვათათვს, გარნა მრგულიად დასაწველისა მის 
სამარადისოისა. 17 შესაწირავი მათი და მსხუერპლი მათი და 
დღესა მეორესა ზუარაკები ათორმეტი და ვერძი ორი და 
კრავნი წელიწდეულნი ათორმეტნი უბიწონი. 19 შესაწირავი 
მათი და მსხუერპლი მათი ზუარაკთა და ვერძთა და კრავთაი 
მსგავსად რიცხვსა მათისა და განწესებისა მათისა. 19 და წალი 
თხათაგანი ერთი - ცოდვათათვს, გარნა მრგულიად 
დასაწველისა მის სამარადისოისა შესაწირავი მათი და 
მსხუერპლი მათი. 29 და დღესა მესამესა ზუარაკები 
ათერთმეტი, ვერძნი ორნი, კრავნი წელიწდეულნი ათოთხმეტნი 
უბიწონი. 21 შესაწირავი მათი და მსხუერპლი მათი ზუარაკთა 
და ვერძთა და კრავთაი მსგავსად რიცხვსა მათისა და 
განწესებისა მათისა. 22 და წალი ერთი თხათაგანი 
ცოდვათათვს, გარნა მრგულიად დასაწველისა მის 
სამარადისოისა - შესაწირავი მათი და მსხუერპლი მათი. 23 და 
დღესა მეოთხესა ზუარაკები ათი, ვერძნი ორნი, კრავნი 
წელიწდეულნი ათორმეტნი უბიწონი. 24 შესაწირავები მათი და 
მსხუერპლი მათი ზუარაკთა და ვერძთა და კრავთაი მსგავსად 
რიცხვსა მათისა. 22 და წალი ერთი თხათაგანი ცოდვათათვს, 
გარნა მრგულიად დასაწველისა მის სამარადისოისა 
შესაწირავი მათი და მსხუერპლი მათი. 295 და დღესა მეხუთესა 
ზუარაკი ცხრაი, ვერძნი ორნი, კრავნი ათოთხმეტნი 
წელიწდეულნი უბიწონი. 27 შესაწირავი მათი და მსხუერპლი 
მათი ზუარაკთა და ვერძთაი მსგავსად რიცხვსა მათისა და 
განწესებისა მათისა. 29 და წალი ერთი თხათაგანი 
ცოდვათათვს, გარნა მრგულიად დასაწველისა მის 
სამარადისოისა შესაწირავი მათი და მსხუერპლი მათი. 29? და 
დღესა მეექუსესა ზუარაკი რვაი, ვერძნი ორნი, კრავნი 
წელიწდეულნი ათოთხმეტნი უბიწონი. 39 შესაწირავი მათი და 
მსხუერპლი მათი ზუარაკთა და ვერძთა და კრავთაი მსგავსად 


რიცხვსა მათისა და განწესებისა მათისა. 31 და წალი ერთი 
თხათაგანი - ცოდვათათვს, გარნა მრგულიად დასაწველისა მის 
სამარადისოისა შესაწირავი მათი და მსხუერპლი მათი. 32 
დღესა მეშვდესა ზუარაკნი შვდნი, ვერძნი ორნი, კრავნი 
წელიწდეულნი ათოთხმეტნი უბიწონი. 33 შესაწირავი მათი და 
მსხუერპლი მათი ზუარაკთა და ვერძთა და კრავთაი მსგავსად 
რიცხვსა მათისა. 34 და წალი ერთი თხათაგანი - ცოდვათათვს, 
გარნა მრგულიად დასაწველისა მის სამარადისოისა 
შესაწირავი მათი და მსხუერპლი მათი. 35 და დღესა მერვესა 
განჯმნაი იყოს რქუენი, ყოველი საქმეი მსახურებისაი არა 
ჰქმნეთ მას შინა. 39 და შესწიროთ მრგულიად დასაწველები 
სულად სულნელად უფლისა ზუარაკი ერთი, ვერძი ერთი, 
კრავნი წელიწდეულნი შვდნი უბიწონი, 37 და შესაწირავი მათი 
და მსხუერპლი მათი ზუარაკთა და ვერძთა და კრავთა 
მსგავსად რიცხვსა მათისა. 38 და წალი ერთი თხათაგანი - 
ცოდვათათვს, გარნა მრგულიად დასაწველისა მის 
სამარადისოისა შესაწირავი მათი და მსხუერპლი მათი. 39 ესე 
ჰყოთ უფლისა დღესასწაულთა თქუენთა ნეფსითნი თქვენნი და 
მრგულიად დსაწველნი თქვენნი, შესაწირავნი თქუენნი და 
მსხუერპლნი თქუენნი და საყსრადნი თქუენნი. 


თავი 30 


1 და ჰრქუა მოსე ძეთა ისრაცლისათა ყოველი, რაიცა ამცნო 
უფალმან მოსეს. 2 და ეტყოდა მოსე მთავართა ნათესავთა 
ისრაცლისათა და ჰრქუა: ესე სიტყუაი, რომელ ბრძანა 
უფალმან. 3 კაცმან, რომელმან აღუთქვას აღთქმაი უფლისაი, 
ანუ ფუცოს ფიცი დროებით, ანუ დრო-ყოს თავისი თვსისათვს, 
არა განაცრუვოს სიტყუაი თვსი ყოველი, რავდენი გამოყდეს 
პირისა მისისგან, ყოს იგი. %“ უკუეთუ დედაკაცმან აღუთქვას 
აღთქუმა უფალსა, ანუ დრო-ყოს დროებაი სახლსა შინა მამისა 
თვსისასა სიჭაბუკესა თვსსა, ? და ესმეს მამასა მას თვსსა 
აღთქუმაი იგი მისი და დროისა ყოფაი იგი მისი, რომელ დრო- 
ყო თავსა ზედა თვსსა, დეგინ მის ზედა. 9 უკუეთუ არა თავს- 
დებით არა ითავსოს მამამან მისმან დღესა მას, რომელსა 
ესმეს ყოველი აღთქუმაი იგი მისი და დროებანი, რომელ დრო- 
ყუნა თავისა თვსისათვს, არა დადეგინ და განწმიდოს იგი, 
რამეთუ არა თავს-იდვა მამამან მისმან. 7 უკუეთუ ყოფით 
ქმრისცოლი იყოს იგი ბაგითა თვსითა და დროებანი იგი, 
რომელ დრო-ყვნა თავისა თვსისათვს. 8 და ესმეს ქმარსა მას 
მისა დღესა მას, რომელსა ესმეს მას და დაუდუმნეს მას. და 
ესრეთ დაემტკიცნენ ყოველნი აღთქუმანი მისნი დროებანი 
მისნი, რომელ დრო-ყუნა თავისა თვსისათვს, დადეგინ იგი. 3? 
უკუეთუ არა თავს-იდვას ქმარმან მან მისმან თავს-დებით მისი, 
რავდენ-იგი დრო-ყო თავისა თვსისათვს და უფალმან 
განწმიდოს იგი. 19 და აღთქუმაილ ქურივისაი და 
გამოძიებულისაი, რავდენიცა აღუთქუას თავისა თვსისათვს, 
დამტკიცებულ იყოს. 11 უკეთუ სახლსა შინა ქმრისა თვსსასა 
აღთქუმაი იგი იყოს, ანუ დროებაი თავისა მისისაი ფიცით. 12 
და ესმეს ქმარსა მას მისსა და დაუდუმნეს მას და თავს-იდვას 
მისი, დაემტკიცნენ ყოველნივე აღთქმანი იგი მისნი და 
ყოველნივე დროებანი იგი მისნი, რომელ დრო-ყო თავსა 
თვსისათვს და დადგენ იგინი მის ზედა. 13 უკუეთუ 
დაბრკოლებით დააბრკოლოს ქმარმან მან მისმან დღესა მას, 


რომელსა ესმეს ყოველი, რავდენი აღმოთქუა ბაგითა თვსითა 
მსგავსად აღთქმისა მის თვსისა და დროებისა მისისა თავისა 
თვსისათვს, არა მტკიცე იყოს მისა, რამეთუ ქმარმან მისმან 
დააბრკოლა იგი და უფალმან განწმიდოს იგი. 14 ყოველი 
აღთქუმაი და ყოველი ფიცი კრულებისა და ბოროტისაი თავისა 
თვსისაი. ქმარმან მისმან დაამტკიცოს იგი და ქმარმან მისმან 
არა შეურაცხოს მას. 12 უკუეთუ დუმილით დაუდუმნეს მამაი, 
დღითი დღედ დაამტკიცოს მან ყოველი აღთქუმაი მისი და 
ყოველი დროებაი მისი, რომელ ყოს მას ზედა, რამეთუ 
დაუდუმა დღესა მას შინა, რომელსა ესმა. 19 უკუეთუ, 
დაბრკოლებით დააბრკოლოს იგი ქმარმან მან მისმან 
შემდგომად დღესა მას, რომელსა ესმა და მან მოიღოს ცოდვაი 
იგი მისი. 17 ესე სამართალი, რომელ ამცნო უფალმან მოსეს 
შორის ქმრისა დ ცოლისა და შორის მამისა და ასულისა 
სიჭაბუკესა შინა სახლსა მამისასა. 


თავი 31 


1 და ეტყოდა უფალი მოსეს და პრქუა: 2 შურს-იგებდ 
შურისგებასა ძეთა ისრაცლისათასა მადიანელთაგან და 
უკანაისკნელთა შეეძინო ერსა შენსა. 3 და ეტყოდა მოსე ერსა 
მას და ჰრქუა: შეიჭურენით თქუენგანნი კაცნი წყობად წინაშე 
უფლისა მადიამსა ზედა მიგებად უფლისა მიერ მადიამსა. 4? 
ათასი ნათესავთაგანი ისრაცლისათა მიავლინნით წყობად 
მათა. > და აღრაცხუნეს ათასეულთაგანნი ისრაცლისანი ათასი 
ნათესავისაგან ათორმეტი ათასი ჭურვილი წყობად. 9 და 
წარავლინნა იგინი მოსე ათასი ნათესავისაგან და ათასი 
ნათესავისაგან ძალითურთ მათით და ფიმეეზ, ძე ელიაზარისი, 
ძისა არრონ მღდელისა და ჭურჭლები წმიდაი და ნესტუები 
უწყებისალი ყელთა შინა მათთა. 7 და ეწყვნეს მადიამსა, ვითარცა 
ამცნო უფალმან მოსეს და მოსრეს ყოველი მამაკაცი. 8 და 
მეფე მადიამისაი მოკლეს წყლულებასა თანა მათსა და ეფი და 
სურ, და ჰროკუმ, და ურ და, ჰრუბო - ხუთნი მეფენი 
მადიამისანი და ბალაამ, ძე ბეორისი, მოკლეს მახვლითა 
წყლულებასა შორის მათსა. ? და წარმოტყუენეს დედები 
მადიამისაი, და ჭურჭლები მათი, და საცხოვარი მათი და 
ყოველი მონაგები მათი. და ყოველი ძალი მათი 
წარმოტყუენეს. 1 და ყოველი ქალაქები მათი საყოფლისა 
მათისალ და ბოსლები მათი მოწუეს ცეცხლითა. 11 და 
წარმოიღეს ყოველი ნატყუენავი მათი კაცითგან 
მიპირუტყუადმდე. 12 და მოიღეს მოსესა და ელიაზარ 
მღდელისა და ყოველთა ძეთა ისრაცლისათა ტყუც და ყოველი 
წარმონაღები და ნატყუენავი ბანაკად არაბოთდ მოაბდ, 
რომელ არს იორდანესა ზედა იერირქოით კერძო. 13 და 
გამოვიდა მოსე და ელიაზარ მღდელი და ყოველნი მთავარნი 
კრებულისანი წინამიგებებად მათა გარეშე ბანაკსა. 14 და 
განრისხნა მოსე განმგებელთა მათ ზედა ძალისათა 
ათასისთავთა და ასისთავთა, რომელ მოვიდეს წყობით 
ბრძოლისაით. 12 და ჰრქუა მათ მოსე: რად აცხოვნეთ ყოველი 


ნეზვ? 10 რამეთუ იგინი იყუნეს ძეთათვს ისრაცლისათა სიტყვთა 
ბალაამისითა განდგომად და შეურაცხებად სიტყვსა უფლისა 
ფოგორისათვს. და იყო გუემაი კრებულსა ზედა უფლისასა. 17 
და აწ მოკალთ ყოველი მამაკაცი ყოველსა სოფელსა, ყოველი 
დედაკაცი, რომელმან უწყის საწოლი მამაკაცისაი, მოწყვდეთ. 
18 და ყოველი კრებული დედებისაი, რომელთა არა იციან 
საწოლი მამაკაცისაი, აცხოვნენით იგინი. 13? და თქუენ 
დაიბანაკეთ ბანაკსა გარეშე შვდ დღე და ყოველი, რომელი 
მოჰკლვიდა და შეეხებოდა წყლულსა, განწმიდნეს დღესა 
მესამესა და დღესა მეშვდესა თქუენ და ნატყუენავი თქუენი. 29 
და ყოველი სამოსელი და ყოველი ჭურჭელი ტყავისაი და 
ყოველი საქმარი თმისაი და ყოველი ჭურჭელი ძელისაი 
განსწმიდოთ. 21 და ჰრქუა ელიაზარ მღდელმან კაცთა მათ 
ძალისათა, რომელ მოვიდოდეს წყობით ბრძოლისაით: ესე 
არს სამართალი შჯულისაი, რომელ უბრძანა უფალმან მოსეს. 
22 გარნა ოქროისა და ვეცხლისა და რვალისა და რკინისა და 
ტყვვისა და ბრპენისა. 232 ყოველი, რომელ შევალს ცეცხლსა და 
განწმიდნეს იგი, წყლითა მით განსაწმედელთა განწმიდნეს და 
ყოველი, რომელი არა შევალს ცეცხლსა, შევიდეს იგი წყალსა. 
24 და განირცხეთ სამოსელი თქუენი დღესა მეშვდესა და 
განსწმიდნეთ, და შემდგომად ამისა შეხვდეთ ბანაკად. 22 და 
ეტყოდა უფალი მოსეს და პრქუა: 25 მოიღე თავსნიერი 
წარმონაღებისა მის ნატყუენავისაი კაცითგან მიპირუტყუადმდე 
შენ და ელიეზერ მღდელმან და მთავართა ტომთა 
კრებულისათა. 27 და განყავთ ნატყუენავი იგი შორის 
მბრძოლთა მათ, რომელ განვიდეს წყობად და შორის 
ყოვლისა კრებულისა. 28 და გამოჰყოთ ზუერი უფლისა კაცთა 
მათგან მბრძოლთა, რომელ გამოვიდეს წყობად სული ერთი 
ხუთასისაგან - კაცთაგანი და ყოველთაგან საცხოვართა - 
ზროხათაგანი და ცხოვართაგანი და თხათაგანი. 23? და ზოგი 
მათგანი მოიღოთ და მისცეთ ელიაზარს მღდელსა თავსნიერი 
უფლისა. 39 და ზოგისაგანი ძეთა ისრაცლისათაილ მოიღო ერთი 
ერგასისაგან კაცთაგანი და ზროხისაგანი და ცხოვარისაგანი 
და ვირთაგანი და ყოვლისაგან საცხოვრისა და მისცე იგი 


ლევიტელთა, რომელნი ჟუმილვენ ქჭქუმილვასა კარავსა შინა 
უფლისასა. 31 და ყო მოსე და ელიაზარ მღდელმან, ვითარცა 
უბრძანა უფალმან მოსეს. 32 და იყო წარმონაღები იგი 
ნატყუენავისაი, რომელ წარმოიღეს კაცთა მათ ბრძოლთა - 
ცხოვარი ექუსასი ათასი და სამეოცდაათხუთმეტ ათასი. 33 და 
ზროხაი სამეოცდაათოთხმეტ ათასი. 34 და ვირები 
სამეოცდაერთ ათასი. 32 და სულები კაცთაი დედებისაგანი, 
რომელთა არა იცოდეს საწოლი მამაკაცისაი, ყოველი სულები 
- ოცდაათორმეტი ათასი. 39 და იყო ზოგი იგი ნაწილი, რომელ 
განვიდეს ბრძოლად რიცხვსა მისგან ცხოვართაისა 
სამასდაოცდაათი ათას და შვდ ათას და ხუთას. 37 და იყო 
ზუერი უფლისა ცხოვართაგანი - ექუსას სამეოცდაათხუთმეტ. 38 
და ზროხაი - ოცდაათექუსმეტ ათას და ზუერი უფლისა - 
სამეოცდაათორმეტ. 39 და ვირები - ოცდაათ ათას და ხუთას და 
ზუერი უფლისა - სამეოცდაერთ. 49 და სულები კაცთაი 
ათექუსმეტ ათას და ზუერი მათგანი უფლისა - ოცდაათორმეტ 
სულ. “1 და მისცა მოსე ზუერი იგი უფლისაი განაყოფი 
ღმრთისად ელიაზარს მღდელსა, ვითარცა უბრძანა უფალმან 
მოსეს. 42 ზოგისა მისგან ძეთა ისრაცლისათაისა, რომელთა 
განჰყო მოსე კაცთა მათგან მბრძოლთა. 43 და იყო ზოგი იგი 
კრებულისაი ცხოვარისაგანი - სამას ათას დ შვდ ათას და 
ხუთას. 4?“ ზროხაი - ოცათექუსმეტ ათას. 4? ვირები - ოთხ ათას 
და ხუთას. 45 სულები კაცთაი - ათექუსმეტ ათას. 47 და მოიღო 
მოსე ზოგისა მისგან ძეთა ისრაცლისათაისა ერთი ერგასისაგან 
კაცთაგანი და საცხოვართაგანი და მისცა იგი ლევიტელთა, 
რომელნი ქჭუმილვიდეს ქჭუმილვასა კარვისა უფლისასა, 
ვითარცა უბრძანა უფალმან მოსეს. 48 და მოვიდეს მოსესა 
ყოველნი ზედამდგომელნი ათასისთავთა მათ ძალისათა, 
ათასისთავნი და ასისთავნი. 49 და ჰრქუეს მოსეს: მონათა 
შენთა მოვიყვანნეთ რჩეული იგი კაცნი მბრძოლნი ჩუენთანანი. 
და არა განერა მათგან არცა ერთი. 39 და აწ მოგვღებიეს 
ძღუნად უფლისა, კაცმან რომელმან პოვა ჭურჭელი ოქროისაი, 
მანიაკი და სალტე და ბეჭედი და სამკლავე მელევანდი 
სალხინებელად ჩუენთვს წინაშე უფლისა. 21 და მოიღო მოსე 


და ელიაზარ მღდელმან ოქროი იგი მათგან, ყოველი ჭურჭელი 
ქმნილი. 22 და იყო ყოველი ოქროი იგი გამონაყოფი, რომელ 
გამოყვეს უფლისა ათექუსმეტ ათას და შვდასდაერგასის 
სიკილა ათასისთავთაგან და ასისთავთაგან. 23 და კაცთა მათ 
მბრძოლთა წარმოიღეს კაცად-კაცადმან თავისა თვსისა. 24 და 
მოიღო მოსე და ელიაზარ მღდელმან ოქროი იგი ათასთავთა 
მათგან და ასისთავთაგან და შეიღეს იგი კარავად 
საწამებელისად საყსენებელად ძეთა ისრაცლისათა წინაშე 
უფლისა. 


თავი 32 


1 და მრავალ იყო საცხოვარი ძეთა რუბენისთაი და ძეთა 
გადისთაი, მრავალ იყო ფრიად და იხილეს სოფელი იაზერისი 
და სოფელი გალაადისაი. და იყო ადგილი იგი ადგილი 
სასაცხოვრე. ? და მოვიდეს ძენი რუბენისნი და ძენი გადისნი, 
ეტყოდეს მოსეს და ელიაზარს მღდელსა და მთავართა 
კრებულისათა და ჰრქუეს: 3 ატაროთი და დებონ და იაზერი და 
ნამბრაი და ესებონი და ელეალე და სებამაი და ნაბად და 
აბეაი, 4 ქუეყანაი, რომელ მოგუცა უფალმან წინაშე ძეთა 
ისრაცლისათა, ქუეყანაი ცხოვარისა საყოფელი არს და მონათა 
შენთა საცხოვარი ფრიად არს. ? და ეტყოდეს: ვპოვეთ თუ 
მადლი წინაშე შენსა, მოეც ქუეყანა ესე მონათა შენთა 
დაპყრობად და ნუ წიაღგვყვანებ ჩუენ იორდანესა. 9 და ჰრქუა 
მოსე ძეთა გადისთა და ძეთა რუბენისთა: ძმანი თქუენნი 
ვიდოდიან ბრძოლად და თქუენ სხდეთ მანდა. 7 და რად 
განსდრეკთ გონებასა ძეთა ისრაცლისათასა არა წიაღსლვად 
ქუეყანასა მას, რომელსა მოსცემს მათ უფალი? 8 არა ესრევე 
ყვესა მამათა თქუენთა, რაჟამს წარავლინნა იგინი კადეს 
ბარნეთ მოხილვად ქუეყანისა მის? 7? და მივიდეს იგინი ჭევსა 
მას ტევნისასა და მოიხილეს ქუეყანა იგი, და განდრიკეს გული 
ძეთა ისრაცლისათაი, რათა არა შევიდენ ქუეყანასა მას, 
რომელ მოსცა მათ უფალმან. 19 და განრისხნა გულისწყრომით 
უფალი მას დღესა შინა და თქუა: 11 უკეთუ იხილოთ კაცთა მათ, 
რომელნი აღმოვიდეს ეგვპტით ოცით წლითგანთა და მიმართ, 
რომელ მეცნიერ არიან კეთილისა და ბოროტისა, ქუეყანაი იგი, 
რომლისათვს ეფუცა აბრაჰამს, ისაკს, და იაკობს, რამეთუ არა 
შემომიდგეს მე. 12 გარნა ქალებ იეფონისი, რომელ განეყენა 
მათგან და ისუ, ძე ნავესი, რამეთუ შეუდგეს უკუანა უფალსა, 13 
და განრისხნა გულისწყრომით უფალი ისრაცლსა ზედა და 
აგურიობნა იგინი უდაბნოსა ზედა ორმეოც წელ, ვიდრემდის 
მოისრა ყოველი ნათესავი იგი, რომელნი იქმან ძვრსა წინაშე 
უფლისა. 14 და, აჰა, ესერა, აღდეგით მამათა თქუენთა წილ 


კრებული კაცთა ცოდვილთაი შეძინებად მერმე რისხვასა 
გულისწყრომასა უფლისასა ისრაცლსა ზედა. 12 რამეთუ 
უკუნიქცევით თქუენ მისგან და შესძინებთ კუალად დატევებასა 
მისსა უდაბნოსა ზედა და იქმთ უშჯულოებასა ყოველსა ზედა 
კრებულსა ამას. 15 და მოუჭდეს მას და ეტყოდეს: ბოსლები 
სასაცხოვრე ვაშენოთ საცხოვრისა ჩუენისათვს და ქალაქები 
ბუნაურებისა ჩუენისათვს. 17 და ჩუენ ჭურვილნი წინაშე ძეთა 
ისრაცლისათა ვიდრემდის მივიყვანნეთ იგინი ადგილად მათა 
და დაეშენოს დედაწული ჩუენი ქალაქთა ისრაცლისათა. და 
სცენ ლევიტელთა ნაწილისაგან სამკვდრებელისა მათისა 
ქალაქები საყოფელად და აგარაკები ქალაქებისაი გარემოის 
მათსა მისცენ ლევიტელთა და იყუნენ ქალაქნი იგი 
საყოფელად მათა. და გარემოისი მათსა იყოს საცხოვრისა 
მათისათვს და ოთხფერვისა მათისათვს და საბრძანებელი 
ქალაქთაი, რომელ მისცეთ ლევიტელთა ზღვთგან 
ქალაქისაითა გამართ ათას წყრთა გარემოის და განჰზომო 
გარეშე ქალაქსა აღმოსავალით კერძო ადგილი - ორ ათას და 
ბღუარით კერძო - ორ ათას წყრთა და ზღვთ კერძო - ათას 
წყრთა ქალაქები იგი საშუალ. 18 არასადა მოვიქცეთ სახით 
ჩუენდა, ვიდრემდის არა განიყვანენ ძენი ისრაცლისანი 
თითოეული სამკვდრებელად თვსა. 1? და არღარა 
დავიმკვდროთ მათ შორის მიერ კერძო, რამეთუ მოგვღებიეს 
ჩუენ ნაწილი ჩუენი წიაღმო იორდანესა აღმოსავალით კერძო. 
20 და პრქუა მათ მოსე: ჰყოთ თუ მსგავსად სიტყვსა ამის, შე-თუ- 
იჭურნეთ ბრძოლდდ წინაშე უფლისა. 21 და წიაღყდეს ყოველი 
ჭურვილი თქუენი იორდანესა წინაშე უფლისა, ვიდრემდის 
მოისრნენ მტერნი მისნი პირისაგან მისისა. 22 და დაიპყრას 
ქუეყანაი იგი წინაშე უფლისა და შემდგომად ამისსა 
უკუმოიქცეთ და იყუნეთ უბრალო წინაშე უფლისა და 
ისრაცლისაგაც, და იყოს ქუეყანა ესე სამკვდრებელად თქვენდა 
წინაშე უფლისა. 23 უკუეთუ არა ჰყოთ ესრე, სცოდოთ წინაშე 
უფლისა და სცნათ ცოდვაი თქუენი, რაჟამს გეწიოს თქუენ ძვრი. 
24 და აწ იშენეთ თქუენ ქალაქები ვანისა თქუენისათვს და 
ბანაკები საცხოვრისა თქუენისათვს და, რომელ-ეგე აღმოჭდა 
პირით თქუენით, ყავთ. 25 და მიუგეს ძეთა რუბენისთა და ძეთა 


გადისთა მოსეს და ჰრქუეს: მონათა შენთა ყონ, ვითარცა 
უმცნიეს შენდა უფალსა ვანი ჩუენი 29 და დედები ჩემნი და 
ყოველი საცხოვარი ჩუენი იყოს მუნ ქალაქებსა მას 
გალაადისასა. 27 მონანი შენნი წიაღყდენ ყოველნივე 
შეჭურვილნი და განმზადებულნი წინაშე უფლისა ბრძოლად, 
ვითარცა იტყვს უფალი. 28 და შეასწავლნა იგინი მოსე 
ელიაზარს მღდელსა და ისოს, ძესა ნავესსა, და მთავართა და 
ტომთა ძეთა ისრაცლისათა. 23? და ჰრქუა მათ მოსე: წიაღ-თუ- 
ჭდენ ძენი რუბენისნი და ძენი გადისნი თქუენ თანა იორდანესა 
ყოველნი შეჭურვილნი ბრძოლად წინაშე უფლისა და ეუფლნეთ 
ქუეყანასა მას წინაშე თქუენსა, მისცეთ მათ ქუეყანა 
გალაადისაი სამკვდრებელად. 39 უკუეთუ არა წიაღყდენ 
შეჭურვილნი თქუენ თანა ბრძოლად წინაშე უფლისა, თქუენ 
წიაღიღეთ ვანი მათი და დედაწული მათი და საცხოვარი მათი 
პირველად თქუენსა ქუეყანად ქანანისა. 31 და მიუგეს ძეთა 
რუბენისთა და ძეთა გადისთა და ჰრქუეს: რავდენსაცა 
გვეტყოდის უფალი მონათა მისთა, 32 ეგრე ვყოთ ჩუენ, 
წიაღვკდეთ შეჭურვილნი ქუეყანად ქანანისა და გუცეთ ჩუენ 
სამკვდრებელი წიაღ იორდანესა. 33 და მისცა მათ მოსე: ძეთა 
რუბენისთა და ძეთა გადისთა და ზოგსა ნათესავსა მანასესა, 
ძისა იოსებისსა, სამეუფოი სეონ მეფისა ამორველისაი, და 
სამეუფოი ოგ მეფისა ბასანისაი ქუეყანაი და ქალაქები მისი 
საზღურითურთ, ქალაქები ქუეყანასა გარემო. 34 და აღაშენეს 
ძეთა გადისთა დებონი 35 და ატაროთი და არუერი და სუფანი 
და იაზერი, 306 და აღამაღლნეს იგინი და ბეთნაბრაი და 
ბეთარრანი, ქალაქნი ძნელნი, და ბოსლები საცხოვრე. 37 და 
ძეთა რუბენისთა აღაშენეს ესებონი და ელვარე და კარათაიმე 
და ნაბოი 38 და ბელმოინი გარემოის დასაბამი და დასდვეს 
სახელები მათი სახელებად ქალაქებსა მას, რომელ აღაშენნეს. 
39 და წარვიდა ძე მაქირისი, ძისა მანასესი, გალაადდ და 
დაიპყრა იგი და წარწყმიდა ამორეველი იგი, რომელ მკვდრ 
იყო მუნ, 49 და მისცა მოსე გალაადი მაქირს, ძესა მანასესა, და 
დაეშენა მუნ. 41 და იაირ, ძე მანასესი, წარვიდა და დაიპყრა 
ბოსლები მათი და უწოდა მათ ბანაკები იაირისი. “? და ნაბავ 


წარვიდა, დაიპყრა კანათაი და დაბნები მისი. და უწოდა მას 
ნაბავ, სახელი თვსი. 


თავი 33 


1 და ესე არიან საბანაკონი ძეთა ისრაცლისათანი, რაჟამს 
გამოვიდეს იგინი ქუეყანით ეგვპტით ძალითურთ ჭელითა 
მოსესითა და აჰრონისითა. ? და დაწერა მოსე სლვაი მათი და 
სადგურები მათი სიტყვთა უფლისათა. და ესე არს სადგურები 
სლვისა მათისაი. 3 და იძრნეს რამესეთ თუესა პირველსა, 
მეათხუთმეტესა დღესა თთვსა მის პირველისასა, ხვალისაგან 
ზატიკსა გამოვიდეს ძენი ისრაცლისანი ყელითა მაღლითა 
წინაშე ყოველთა ეგვპტელთა. 93 და ეგვპტელნი დაჰფლვიდეს 
ყოველთა მათ, რომელნი მოსრნა უფალმან მათგანნი, ყოველი 
პირმშოი ქუეყანასა ეგვპტისასა და შორის ღმერთთა მათთა ყო 
უფალმან შურისგებაი. ? და იძრნეს ძენი ისრაცლისანი 
ჰრამესეთ და დაიბანაკეს სოკქოთს. 9 და იძრნეს სიკქოთით და 
დაიბანაკეს უთანს, რომელ არს ნაწილი უდაბნოისაგანი. 7 და 
იძრნეს უთანით და დაიბანაკეს პირსა ზედა ეთრონისასა, 
რომელ არს მართლ ბეელსეპფონსა და დაიბანაკეს წინაშე 
მაგდოლასა. 8 და იტრნეს მართლ იოროთით და განჭდეს 
საშუვალ ზღუასა უდაბნოდ და ვიდოდეს გზასა სამ დღისასა 
სავალსა უდაბნოსა ემათისასა და დაიბანაკეს 
განსამწარებელსა. ? და იძრნეს განსამწარებელით და მოვიდეს 
ელიმდ. და ელიმს იყო ათორმეტი წყაროი წყლისაი და 
სამეოცდაათი ძირ - დანაკისკუდი და დაიბანაკეს მუნ წყაროსა 
მას ზედა. 1? და იძრნეს ელიმით და დაიბანაკეს ზღუასა ზედა 
ერუთრასა. 11 და იძრნეს ზღვთ ერვთრაით და დაიბანაკეს 
უდაბნოსა სინაისასა. 12 და იტრნეს უდაბნოით სინაით და 
დაიბანაკეს აფეკს. 13 და იტრნეს აფეკაით და დაიბანაკეს 
ელუვსს. 14 და იძრნეს ელვსით და დაიბანაკეს ჰრაფიდინს. და 
არა იყო მუნ წყალი სასმელად ერისა მისთვს. 12 და იტრნეს 
ჰრაფიდინით და დაიბანაკეს უდაბნოსა სინასა. 19 და იძრნეს 
უდაბნოით სინაით და დაიბანაკეს სამარობანს გულისთქემისასა. 
17 და იძრნეს სამარობნით გულისთქმისაილთ და დაიბანაკეს 
ასეროთს. 18 და იძრნეს ასეროთით და დაიბანაკეს ჰრათმას. 19 


და იძრნეს ჰრათმაით და დაიბანაკეს ჰრემონ ფარესს. 29 და 
იძრნეს ჰრემონ ფარესით და დაიბანაკეს ლებუნას. 21 და 
იძრრნეს ლებუნაით და დაიბანაკეს რესას. 22 და იძრნეს 
რესაით და დაიბანაკეს მაკელლათას. 23 და იძრნეს 
მაკელლათაით და დაიბანაკეს საფარს. 24 და იტრნეს 
საფარით და დაიბანაკეს ქარას. და იძრნეს ქარაით და 
დაიბანაკეს მაკედოთს. 22 და იძრნეს მაკედოდით და 
დაიბანაკეს თაათს. 295 და იძრნეს თაათით და დაიბანაკეს 
თათს. 27 და იძრნეს თათით და დაიბანაკეს თარას. 28 და 
იძრნეს თარაით და დაიბანაკეს მათეკას. 29? და იტრნეს 
მათეკაით და დაიბანაკეს ასემუნას. 39 და იძრნეს ასემუნაით და 
დაიბანაკეს მასურუთს. 31 და იტრნეს მასურუთით და 
დაიბანაკეს ბანაიკამს. 32 და იძრნეს ბანაიკამით და დაიბანაკეს 
მთასა გადგადსა. 33 და იძრნეს მთით გადგადით და 
დაიბანაკეს იეტაბათას. 34 და იტრნეს იეტაბათალთ, დაიბანაკეს 
ებრუნას. 32 და იძრნეს ებრუნაით და დაიბანაკეს გესიონ 
გაბერს. 30 და იძრნეს გესიონ გაბერით და დაიბანაკეს 
უდაბნოსა სინაისასა, ესე არს კადე. 37 და იტრნეს კადეთ და 
დაიბანაკეს ორსა მთასა მახლობელად ქუეყანასა ედომისასა. 
38 და აღვიდა აჰრონ მღდელი ბრძანებითა უფლისაითა და 
მოკუდა მუნ მეორმეთცესა წელსა გამოსლვასა ძეთა 
ისრაცლისათასა ქუეყანით ეგვპტით, თთუესა მეხუთესა 
თთვსასა. 39? და აჰრონ იყო ასოცდასამ წლის, რაჟამსა 
მოკუდებოდა ორს მთასა. 49 და ესმა ქანაანის მეფესა 
არადისასა. და იგი დაშენებულ იყო ბღუარით კერძო ქუეყანასა 
ქანანისასა, რაჟამს შევიდოდეს ძენი ისრაცლისანი. “1 და 
იტრნეს ორით მთით და დაიბანაკეს სელმუნას. 42 და იძრნეს 
სელმუნაით და დაიბანაკეს ფინუნს. 43 და იძრნეს ფინონით და 
დაიბანაკეს ობოთს. 434 და იძრნეს ობოთით და დაიბანაკეს 
წიაღ საზღუართა ზედა მოაბისათა. 4? და იძრნეს გესით და 
დაიბანაკეს დებონგათს. 495 და იტრნეს დებონგადით და 
დაიბანაკეს გელმონს დაბლათაიმს. 47 და იძრნეს გელმონ 
დაბლათაიმით და დაიბანაკეს მთათა ზედა აბარიმისასა 


მართლ ნაბავსა. 48 და იძრნეს მთით აბარიმით და დაიბანაკეს 
დასავალით კერძო მოაბსა, იორდანესა ზედა იერიქოით 
კერძო. 4? და დაიბანაკეს იორდანესა ზედა საშუვალ ესიმოთსა 
მაბელ სატტიდმდე, რომელ არს დასავალით მობაბსა. 39 და 
ეტყოდა უფალი მოსეს დასავალით მოაბსა, იორდანესა ზედა, 
იერიქოით კერძო. ?1 და თქვა: ეტყოდეთ ძეთა ისრაცლისათა 
და არქუ მათ: თქუენ წიაღხვალთ იორდანესა ქუეყანად 
ქანანისად. 22 და წარსწყმიდნეთ ყოველნი დამკვდრებულნი 
ქუეყანასა მას პირისაგან თქუენისა. 232 და მოსპოთ ყოველი 
ბანაკები მათი და ყოველი კერპები დასხმულები იგი მათი 
წარსწყმიდოთ. 24 და ყოველი ძეგლები მათი მოსპოთ და 
წარსწყმიდნეთ ყოველნი იგი მკვდრნი მის ქუეყანისანი და 
დაეშენნეთ მას შინა, რამეთუ თქუენ მიგეც ქუეყანაი იგი მათი 
ნაწილად წილითა ნათესავად-ნათესავთა თქუენთა. 
უმრავლესთაი განამრავლოთ სამკვდრებელი მათი და 
უმცირესთაი დაამციროთ სამკვდრებელი მათი, რომელსაცა 
აღმოჭდეს სახელი მისი მუნ, მისი იყოს, ნათესავად-ნათესავად 
ტომთა თქუენთა დაიმკვდრეთ. ?2 უკუეთუ არა წარსწყმიდნეთ 
მკვდრნი იგი მის ქუეყანისანი პირისაგან თქუენისა. 29 და 
იყუნენ, რომელნი-იგი დაუტევნეთ მათგანნი, ჩნდენ თუალთა 
თქუენთა და ისარ გუერდთა თქუენთა და გემტერნენ თქუენ 
ქუეყანასა ზედა, რომელსა მკვდ იყუნეთ. და იყოს, ვითარ-იგი 
ჯერ იყოს ყოფად მათა, გიყოთ თქუენ. 


თავი 34 


1 და ეტყოდა უფალი მოსეს და პრქუა: 2 ამცენ ძეთა 
ისრაცლისათა და ეტყოდე მათ და არქუ: თქუენ შეხვალთ 
ქუეყანად ქანანისა. იგი იყოს სამკვდრებელად თქუენდა 
ქუვყანაი ქანანისაი - საზღურითურთ მათით. 3 და იყოს 
ერთკერძოი იგი, რომელ არს ბღუარით კერძო უდაბნოითგან 
სინაით მიმახლობელადმდე ედომისა. და იყუნენ საზღუარნი 
თქუენნი ბღუარითნი ზღვთ კერძო მარილოვნით და 
აღმოსავალით კერძო. “ და გამოგესხნენ თქუენ საზღვარნი 
ბღუარით აღმოსავალსა აკრაბინისასა და გარეწამოვლოს 
სენაკი. და იყოს გამოსავალი მისი ბღუარით კერძო კადეს 
ბარნესა და მიიწიოს ბანაკსა არადისსა და გარეწარვლოს 
ასემონაი. 2 და გარეშევლოს საზღვარმან ასემონაით 
ნაღუარევი ეგვპტისაი და იყოს გამოსავალი მისი ზღუაი. 9 და 
საზღვარნი ზღვსანი იყუნენ თქუენდა, ზღუაი დიდი ეზღუანდეს, 
ესე იყუნენ თქუენდა საზღვარნი ზღვსანი. 7 და ესე იყუნენ 
თქუენდა საზღვარნი ჩრდილოისანი ზღვთ დიდითგან და 
მოიზომოთ თქუენ მთისპირი. 8 და მთითგან მთადმდე და 
მოიზომოთ თქუენდამი შესავალადმდე ემათისა. და იყოს 
გამოსავალი მისი საზღვართა სარადისათა. 3? და განვლნეს 
საზღვარნი ზეფრონაისნი. და იყოს გამოსავალი მისი ასერანას. 
ესე იყოს თქუენდა საზღვრად ჩრდილოი. 19 და დაიზომნეთ 
საზღვარნი თქუენდა აღმოსავალით კერძო ასარინაით 
სეფამად. 11 და შთავლოს საზღვარმან სენაფამაი არბელად 
აღმოსავალით წყაროდ კერძო. და შთავიდეს საზღვარი და 
მივიდეს ბელად ბღუარით კერძო ზღუასა ქენერეთისასა 
აღმოსავალით. 12 და შთავიდეს საზღვარი იორდანედ კერძო. 
და იყოს გამოსავალი მისი ზღუაი მარილოვანი ესე იყოს 
თქუენდა ქუეყანაი და საზღვარნი მისნი გარემოის. 13 და ამცნო 
მოსე ძეთა ისრაცლისათა და ჰრქუა: ესე არს ქუეყანაი იგი, 
რომელ დაიმკვდროთ წილითა, ვითარცა ბრძანა უფალმან 
მიცემად იგი ცხრათა ნათესავთა და ზოგსა ნათესავსა მანასესა, 


14 რამეთუ მიიღო ნათესავმან ძეთა რუბენისთამან და 
ნათესავმან ძეთა გადისთამან, სახლად-სახლად ტომთა მათთა 
მიიღეს ნაწილი მათი. 1? ორთა ნათესავთა, ზოგმან ნათესავმან 
მანასესმან მიიღეს ნაწილი მათი წიაღ იორდანესა იერიქოით 
კერძო ბღუარით აღმოსავალსა. 15 და ეტყოდა უფალი მოსეს 
და ჰრქუა: 17 ესე არს სახელები კაცთაი მათ, რომელთა 
დაგიმკვდრონ თქუენ ქუეყანაი იგი - ელიაზარ მღდელმან და 
ისუ ნავესმან. 18 და მთავარი ერთი ნათესავისაგან მოიყვანოთ 
დამკვდრებად თქუენდა ქუეყანისა მის. 19 და ესე არს სახელები 
კაცთაი მათ: 29 ნათესავისა იუდაისა - ქალებ, ძე იეფონესი. 21 
ნათესავი ძეთა სვმეონისთაი - სალამიელ, ძე სემიუდისი, 
ელიად, ძე ქესლონისი, 22 ნათესავთა ძეთა დანისთაი - 
მთავარი ბოკკი, ძე იოგლისი. 23 ძეთა იოსებისთაი - ნათესავისა 
ძეთა მანასესთაი - მთავარი ანელ, ძე ეფოდისი. 24 ნათესავისა 
ძეთა ეფრემისთაი - მთავარი კამუელ, ძე საფტანისი. 22 
ნათესავისა ძეთა ზაბულონისთაი - მთავარი ელისაფან, ძე 
ფარნაქისა. 25 ნათესავისა იზაქარისთაი - მთავარი ფალტიელ, 
ძე უზაისი. 27 ნათესავისა ძეთა ასერისთაი - მთავარი აქიურ, ძე 
სელიმისი. 28 ნათესავისა ძეთა ნეფთალემისთაი - მთავარი 
ფადაელ, ძე ამიუდისი. 29 ესე არიან, რომელთა ამცნო 
უფალმან განყოფად ძეთა ისრაცლისათა ქუეყანასა ქანანისასა. 


თავი 35 


1 და ეტყოდა უფალი მოსეს დასავალით კერძო მოაბსა 
იორდანესა ზედა იერიქოით კერძო და ჰრქუა: 2 ამცენ ძეთა 
ისრაცლისათა, და სცენ ლევიტელთა ნაწილისაგან 
სამკვდრებელისა მათისა ქალაქები საყოფელად და აგარაკები 
ქალაქებისა გარემოს მათსა ლევიტელთა. 3 და იყუნენ ქალაქნი 
იგი საყოფელად მათდა, გარემოს მათსა იყოს საცხოვრისა 
მათისა და ოთხფერჯჟისა მათისათვს. “ და საბრძანებელი 
ქალაქთა, რომელ მისცეთ ლევიტელთა ზღუდითგან 
ქალაქისათა გამართ ორ ათასი წყრთა. ? დაზომო გარეშე 
ქალაქისა და აღმოსავლით კერძო ადგილი ორ ათას წყრთა 
და ბღუარით კერძო - ორ ათასი წყრთა და ზღვთ კერძო - ორ 
ათასი წყრთა, ჩრდილოდ კერძო - ორ ათასი წყრთა. ესე იყავნ 
თქუენდა და საზღვარნი ქალაქთანი. 9 და ქალაქნი, რომელ 
მივსცნეთ ლევიტელთა, ექუსნი იგი ქალაქნი შესაოტებელნი, 
რომელ მისცნეთ შევლტოლად მუნ კაცისმკლველისა და ამათ 
თანა ორმეოცდაორ ქალაქ. 7 ყოველი ქალიქები, რომელი 
მისცეთ ლევიტელთა ორმეოცდარვა ქალაქ იგი და დაბნები 
მისი. 8 და ქალაქები, რომელ სცეთ სამკვდრებელისაგან ძეთა 
ისრაცლისათაისა უდიდესთაგან დიდად და მცირეთაგან 
მცირედ თითოეულად მსგავსად სამკვდრებელისა თვსისა, 
რომელ დაიმკვდრონ, სცეს ქალაქთაგან ლევიტელთა. 9? და 
ეტყოდა უფალი მოსეს და ჰრქუა: 19 ეტყოდე ძეთა 
ისრაცლისათა და არქუ მათ: თქუენ წიაღხვალთ იორდანესა, 
ქუეყანად ქანაანისა. 11 და განაკუთნეთ თქუენდად ქალაქნი, 
შესავედრებელად იყუნენ იგინი თქუენდა შევლტოლად მუნ 
კაცისმკლველისა, ყოველმან, რომელმან მოკლას კაცი 
არანეფსით. 12 და იყუნენ თქუენდა ქალაქნი იგი 
შესავედრებელად მეძიებელისაგან სისხლისაისა და არა 
მოკუდეს კაცისმკლველი იგი ვიდრე წარდგომადმდე წინაშე 
კრებულისა საშჯელად. 13 და ქალაქნი იგი, რომელ მისცნეთ, 
ექუსნი ქალაქნი შესავედრებელად იყუნენ თქუენდა. 14 სამნი 


იგი ქალაქნი მისცნეთ წიაღ იორდანესა და სამნი იგი მისცნეთ 
ქუეყანასა ქანაანისასა. შესავედრებელად იყუნენ ძეთა 
ისრაცლისათა და მოქცეულთა და მსხემთა, რომელ იყუნენ 
თქუენ შორის, იყუნენ ექუსნი ესე ქალაქნი შესავედრებელად 
მუნ ყოვლისა კაცისმკლველისა არანეფსით. 15 16 უკუეთუ 
ჭურჭლითა რკინისაითა სცეს და მოკუდეს, კაცისმკლველ არს, 
სიკუდილით მოკუედინ მკლველი იგი. 1” უკუეთუ ქვაი ვინმე 
აღიღოს ყელითა, რომელსა შინა მოკუდეს, და მით სცეს მას და 
მოკუდეს, კაცისმკლველ არს, სიკუდილით მოკუედინ მკლველი 
იგი. 198 უკუეთუ ჭურჭლითა ძელისაითა ჭელითა სცეს ვინმე მას 
და მოკუდეს, კაცისმკლველ არს იგი, სიკუდილით მოკუედინ 
მკლველი იგი. 19? მეძიებელმან მან სისხლისამან მოკლას, 
რაჟამს შეემთხვოს მას. ამან მოკლას იგი. 29 უკუეთუ მტერობით 
უგუმიროს მას და დაუტეოს მის ზედა ყოველი ჭურჭელი ზაკვთ 
და მოკუდეს, 21 ანუ მანკიერებით სცეს მას ყელითა თვსითა და 
მოკუდეს, სიკუდილით მოკუედინ მცემელი იგი, კაცისმკლველ 
არს, მეძიებელმან მან სისხლისამან მოკლას მკლველი იგი, 
რაჟამს შეემთხვოს მას იგი. 22 უკუეთუ მყის არა მტერობით 
უგუმიროს მას, ანუ მიაგდოს მის ზედა ყოველი ჭურჭელი, არა 
უმზირდა მას, 232 არღაცა ყოვლითა ქვითა, რომლითა მოკუდეს 
მით, არამეცნიერობით და დაეცეს მის ზედა და მოკუდეს, 
ხოლო იგი არა მტერ იყო მას, არცაღა ეძიებდა ბოროტსა- 
ყოფად მისა. 24 და საჯოს კრებულმან შორის მცემელისა მის და 
შორის მეძიებელისა სისხლისაისა მსგავსად ამას საშჯელისა. 22 
და განარინოს კრებულმან მან მკლველი იგი მეძიებელისა 
მისგან სისხლისაისა და შეიყვანოს კრებულმან მან ქალაქსა 
მას შესავედრებელსა. და დაეშენოს მუნ ვიდრე მოსიკუდიდმდე 
მღდელისა მის დიდისა, რომელსა სცხეს საცხებელითა 
წმიდითა. 29 უკუეთუ გამოვიდეს მკლველი იგი საღზვართა 
მისთა ქალაქისათა, რომელსა შეევედრა მუნ. 27 და პოვოს იგი 
მეძიებელმან მან სისხლისამან გარეშე საზღვართა ქალაქისა 
მის შესავედრებელისა მისისათა და მოკლას მეძიებელმან მან 
სისხლისამან მკლველი იგი, არა თანამდებ იყოს, 28 არამედ 
ქალაქსა მას შესავედრებელსა შენ იყოს, ვიდრემდის მოკუდეს 


მღდელი იგი დიდი და შემდგომად სიკუდილისა მღდელისა მის 
დიდისა მიიქცეს მკლველი იგი ქუეყანად სამკვდრებელად 
თვსა. 29 და იყოს ესე თქუენდა სამართალ საშჯელისა 
ნათესავთა თქუენთა ყოველთა სამკვდრებელთა თქუენთა. 39 
ყოველმან, რომელმან სცეს კაცსა მოწამით, მოკლას მკლველი 
იგი და მოწამემან ერთმან არა წამოს კაცისათვს მოსიკუდიდ. 31 
და არა მოიღო სავსარი სულისათვს მკლველისაგან, რომელი 
სიკუდილისა თანამდებ იყოს, არამედ სიკუდილით მოკუდეს. 32 
არა მოიღოს სავსარი ოხებად მისა ქალაქთა 
შესავედრებელთა, რათამცა შენ იყო იგი კუალად ქუეყანასა 
ზედა ვიდრე მოსიკუდიდმდე მღდელისა მის დიდისა. 33 და არა 
მოსრათ ქუეყანაი, რომელსა ზედა თქუენ შენ ხართ, რამეთუ 
სისხლმან მან მოსრა ქუეყანაი და ვერ განერეს ქუეყანაი 
სისხლისა მისგან, რომელ დაითხია მას ზედა, არამედ მას 
სისხლსა ზედა, რომელ დასთხია იგი. 34 და არა შეაგინოთ 
ქუეყანა, რომელსა ზედა მკვდრ ხართ თქუენ, და რომელსა 
ზედა დამკვდრებულ ვარ მე თქუენ შორის, რამეთუ მე ვარ 
უფალი, რომელი დამკვდრებულ ვარ შორის ძეთა 
ისრაცლისათა. 


თავი 36 


1 და მოვიდეს მთავარნი ტომთა ნათესავსა ძეთა გალადისთანი 
ძისა მაქირისნი, ძისა მანასესნი, ნათესავისაგან ძეთა 
იოსებისთანი, და იტყოდეს წინაშე მოსესა და წინაშე ელიაზარ 
მღდელისა და წინაშე მთავართასა სახლებისა ტომთა ძეთა 
ისრაცლისათასა 2 და თქუეს: უფალსა ჩუენსა ამცნო უფალმან 
მოცემად ქუეყანისა მის სამკვდრებელისა წილით ძეთა 
ისრაცლისათა და უფალსა ჩუენსა უბრძანა უფალმან მიცემად 
სამკვდრებელი სალპადისი, ძმისა ჩუენისაი, ასულთა მისთა. 3 
და ცოლ-ეყუნენ იგინი ერთსა ნათესავსა ძეთა ისრაცლისათასა 
და აღიღოს ნაწილი იგი მათი სამკვდრებელისაგან მამათა 
ჩუენთა და შეეძინოს სამკვდრებელსა მას ნათესავისასა, 
რომელსაცა ეცოლნენ და ნაწილისაგან სამკვდრებელისა 
ჩუენისაისა განეყენნენ. “ უკუეთუ მიტევებალ იყოს ძეთა 
ისრაცლისათაი და შეეძინოს სამკვდრებელი იგი მათი, 
სამკვდრებელისაგან ნათესავისა ტომისა ჩუენისაისა მიიღონ 
სამკვდრებელი იგი მათა. ? და ამცნო მოსე ძეთა ისრაცლისათა 
ბრძანებითა უფლისათა და ჰრქუა: ესრე იტყვან ნათესავნი 
ძეთა იოსებისთანი. 9 ესე სიტყუაი, რომელი უბრძანა უფალმან 
სულთა სალპადისთა და ჰრქუა: სთნავს თუ წინაშე მათსა, ცოლ- 
ეყვნედ იგინი ტომსა მამისა მათისსა ეცოლნენ იგინი. 7 და არა 
გარდაიქცეს სამკვდრებელი ძეთა ისრაცლისათაი ნათესავითი 
ნათესავად, არამედ კაცად-კაცადი სამკვდრებელსა ნათვსავისა 
მამულისა თვსისასა შეეკრძალნენ ძენი ისრაცლისანი. 83 და 
ყოველი ასული, რომელი ეძიებდეს სამკვდრებელსა 
ნათესავისაგან ძეთა ისრაცლისათა ერთტომსა მამისა თვსისასა 
ცოლ-ეყოს, რათა მოიძიონ ძეთა ისრაცლისათა კაცად- 
კაცადმან სამკვდრებელი მამული თვსი. ? და არა 
გარდაიცვალოს ნაწილი ნათესავითი ნათესავად სხუად, 
არამედ თვთოეულად სამკვდრებელსა თვსსა შეუდგენ ძენი 
ისრაცლისანი. 19 ვითარცა უბრძანა უფალმან მოსეს, ეგრე ყვეს 


ასულთა სალპადისთა. 11 და ცოლ-ეყვნენ თერსა და ეგლა, 


მელქა, და ნოა და მალა ასულნი სალპადისნი მამისძმისწულთა 
მათთა, 12 ტომისაგან მანასესთა ძეთა იოსებისთა ცოლ-ეყვნეს 
იგინი და იყო სამკვდრებელი მათი ნათესავსა თანა ტომისა 
მამისა მათისასა. 13 ესე არიან მცნებანი და სამართალნი და 
განკითხვანი, რომელ ამცნო უფალმან ჭელითა მოსესითა 
დასავალით მოაბსა, იორდანესა ზედა, იერიქოით კერძო. 


მეორე რჯული 
თავი 1 


1 ესე სიტყუანი არიან, რომელთა ეტყოდა მოსე ყოველსა 
ისრაცლსა წიაღ იორდანესა უდაბნოსა დასავალით კერძო 
მახლობელად ევრთრასა ზღუასა, შორის ფარანს და ტოფოლს, 
და ლობონს, და ასეროთს და სადა-იგი ოქროი იყო, 2 
ათერთმეტ დღის სავალით ქორებით მთად სეირდ ვიდრე 
კადეს ბარნედ. 3 და იყო მეორმეოცესა მას წელსა, 
ათერთმეტსა მას თვსასა, რომელ იყო პირველი თვისა, ეტყოდა 
მოსე ყოველთა მათ ძეთა ისრაცლისათა ყოველთა მათ 
მცნებათა, რომელ ამცნო მას უფალმან, 4 რაჟამს დასცა მან 
სეონ მეფც იგი ამორეველთა, რომელ-იგი დამკვდრებელ იყო 
ესებონს, და ოგ მეფც იგი ბასაანისაი, რომელ-იგი 
დამკვდრებულ იყო ასტაროთს და ლედრაინს. ? წიაღ 
იორდანესა ქუეყანასა მოაბისასა იწყო მოსე თხრობად შჯულისა 
ამის და თქუა: 95 უფალი ღმერთი ჩუენი გუეტყოდა ჩუენ ქორებს 
და თქუა: კმა-იყავნ თქუენდა დგომაი მთასა მას. 7 მიიქეცით 
თქუენ, აჰკიდეთ, წარიძრენით და მივედით, და შევედით მთასა 
მას ამორეველთასა და ყოველთა მათ გარემო მკვდრთა 
არაბიელთასა, რომელნი-იგი დამკვდრებულ არიან ველთა, და 
მთათა, და ღელეთა და სამხრით კერძო ზღვსკიდესა მას 
ქანანელთასა და ყოველსა მას მთისპირსა ლიბანით კერძო 
ვიდრე მდინარედ დიდადმდე ევფრატად. ? აჰა, ეგერა, 
მიმიცემიეს თქუენდა ქუეყანა იგი, შევედით და დაიმკვდრეთ 
ქუეყანაი იგი, რომლისათვს ეფუცა უფალი მამათა მათ 
თქუენთა აბრაჰამს, ისაკს, და იაკობს და ნათესავსა მათსა 
შემდგომად მათსა. ? გეტყოდე თქუენ და გარქუ მას ჟამსა შინა, 
190 ვითარმედ ვერ დაგითმო თქუენ მარტომან, რამეთუ 
უფალმან ღმერთმან თქუენმან განგამრავლნა თქუენ და.აწ, 
ეგერა, ხართ თქუენ, ვითარცა ვარსკულავნი ცისანი 


სიმრავლითა. 11 უფალმან ღმერთმან მამათა თქუენთამან 
შეგძინენ თქუენ, ვითარცა-ეგე ხართ ათასწილ და გაკურთხენინ 
თქუენ, ვითარცა-იგი გეტყოდა თქუენ. 12 აწმე ვითარ შეუძლია 
თავს-დებად ურვასა მაგას თქუენსა და სიმიმესა და ყდომასა 
სასჯელისასა განგებად? 13 აწ მომცენით მე კაცნი ბრძენნი და 
გონიერნი და მეცნიერნი ნათესავთაგან თქუენთა, რათა 
დავადგინნე იგინი მთავრად და განმგებელად თქუენ ზედა. 14 
და მომიგეთ მე და მარქუთ: კეთილ არს სიტყუა ეგე, რომელსა 
მეტყოდე ჩუენ ყოფად ეგე. 1? და მოვიყვანენ თქუენგან კაცნი 
ბრძენნი, გონიერნი და მეცნიერნი და დავადგინენ იგინი 
წინამძღურად თქუენდა - ათასისთავებად, და ასისთავებად, და 
ერგასისთავებად, და ათისთავებად და მწიგნობარნი 
საშჯელისა განმგებელად ნათესავთა თქუენთა. 15 და ვამცენ 
მსაჯულთა თქუენთა მას ჟამსა და ისმინეთ შორის ძმათა და 
საჯეთ სიმართლით შორის კაცისა და ძმისა მიმართ თვსისა. 17 
და ნუ თუალ-აღებთ სასჯელსა და ნუ მიჰხედავ სიკნინით და 
სიმდიდრით, ნუ თუალ-ახუამ პირსა კაცისასა, რამეთუ სასჯელი 
ღმრთისაი არს და სიტყუაი, რომელ ფიცხელ იყოს და ვერ 
შესაძლებელ იყოს თქუენდა განგებად, ჩემდა მოაწიეთ და მე 
განვაგო. 18 მას ჟამსა შინა გამცენ თქუენ და გარქუ, ვითარმედ 
ყოველთა მაგათ მცნებათა, რომელსა გამცნებდი, ჰყოფდით. 19 
და წარვიძრენით ჩუენ ქორებით, განვლეთ ჩუენ უდაბნოი იგი 
დიდი და საშინელი, რომელ თქუენ თვთ იხილეთ, გზაი იგი 
მთისა მის ამორეველთაისა, ვითარცა გვბრძანა ჩუენ უფალმან 
ღმერთმან ჩუენმან და მოვედით ჩუენ ვიდრე კადეს 
ბარნედმდე. 29 და გარქუ თქუენ: ეგერა, მოწევნულ ხართ თქუენ 
მთასა მას ამორეველთასა. 21 რომელ-იგი უფალმან ღმერთმან 
თქუენმან მოგცა თქუენ: იგულეთ, რამეთუ მოგცა თქუენ 
უფალმან ღმერთმან თქუენმან წინაშე პირსა თქუენსა ქუეყანა 
ეგე მათი, შევედით და დაიმკვდრეთ, ვითარცა გრქუა უფალმან 
ღმერთმან მამათა თქუენთამან: თქუენ ნუ გეშინინ, ნუცა 
შესძრწუნდებით. 2? და მოვედით ჩემ წინაშე და სთქუთ: 
წარავლინნეთ კაცნი წინასწარ ჩუენსა და მოვლონ, 
მოისტოვრონ ქუეყანაი იგი და მოვიდენ, მოგვთხრან ჩუენ 
საზომი გზისაი მის, რომელსა აღვიდეთ, და ქალაქთა მათ, 


რომელთა შევიდეთ, დამკვდრებად მათ შინა. 23 და სათნო- 
მიჩნდა ჩემ წინაშე სიტყუაი ეგე და მოვიყვანენ თქუენგანი კაცნი 
ათორმეტნი, თითოი კაცი ნათესავად. 24 და წარვავლინენ 
იგინი მსტოვრად ქუეყანისა მის და წარვიდეს იგინი მთით 
კერძოსა მას და მიიწინეს იგინი ვიდრე ჟჭევადმდე ტევნისა და 
მოისტუნეს ქუეყანა იგი ყოველი. 2? და მოიღეს ყელითა 
მათითა ნაყოფისაგან მის ქუეყანისაისა, და მომართუეს ჩუენ და 
მრქუეს ჩუენ: კეთილ არს ქუეყანაი იგი, რომელსა უფალი 
ღმერთი ჩუენი მოგუცემს ჩუენ. 295 და თქუენ არა ინებეთ 
აღსლვაი, არამედ ურჩ ექმნენით სიტყუასა მას უფლისა 
ღმრთისა თქუენისასა. 27 და სდრტვნევდით ბანაკსა შინა 
თქუენსა და იტყოდეთ: რამეთუ ვსძულდით ჩუენ უფალსა, 
ამისთვს გამომიყვანნა ჩუენ ქუეყანისა მისგან ეგვპტელთაისა 
მიცემად ჩუენდა ყელთა ამორეველთა, რათა მოგუსრნენ ჩუენ. 
28 აწვე აღვიდეთ ჩუენ, მერმე ძმათავე თქუენთა განდრიკნეს 
გულნი თქუენნი და იტყოდეს: ვითარმედ ნათესავი დიდი და 
უძლიერესი თქუენსა და ქალაქები დიდ-დიდები და ზღუდეები 
მაღალი ვიდრე ცადმდე, არამედ ნათესავნი გმირთაიცა 
ვიხილეთ მუნ. 2? ხოლო მე გარქუ თქუენ, ვითარმედ: ნუ 
გეშინინ, ნუცა შესძრწუნდებით მათგან. 30 უფალი ღმერთი 
თქუენი წარგიძღუეს წინაშე პირსა თქუენსა და იგი ჰბრძოდის 
თქუენ წილ შეზღუდვილსა მკვდრთათვს ქუეყანისათა, ამცენ 
ძეთა ისრაცლისათა მსგავსად ყოვლისა მის, რომელ-იგი ყო 
ჩუენთვს ქუეყანასა მას ეგვპტელთასა წინაშე თუალთა თქუენთა. 
31 და უდაბნოსაცა მას, რომელ-ესე თქუენ იხილეთ, ვითარ-იგი 
გუზრდიდა ჩუენ უფალი ღმერთი ჩუენი, ვითარცა-იგი ზრდინ 
კაცი შვილსა თვსსა ყოველთავე გზათა თქუენთა, რომელთაცა 
ხვდოდით თქუენ ვიდრე მოსლვად-მოწევნადმდე ადგილსა 
ამას. 32 და ამითცა სიტყვთა არავე ერწმუნეთ თქუენ უფალსა 
ღმერთსა თქუენსა, 33 რომელ-იგი გიძღოდა თქუენ ყოველთავე 
გზათა თქუენთა და გირჩევდა თქუენ ადგილთა და გიძღოდა 
თქუენ სუეტითა ცეცხლისაითა ღამე და გიჩუნებდა თქუენ გზასა, 
რომელსა ხვდოდეთ, და ღრუბლითა - დღისი. 34 და შეესმა 
უფალსა ჭმაი სიტყვსა თქუენისაილ და განრისხნა, 32 ფუცა და 


თქუა: ვერვინ იხილოს ამათ კაცთაგანმან ქუეყანაი იგი 
კეთილთაი, რომელ ვეფუცე მამათა თქუენთა, 395 გარნა ქალებ, 
ძემან იეფონისმან, იხილოს იგი და მას მივსცე ქუეყანაი იგი, 
რომელსა მიიწია და შევიდა, და შვილთა მისთა, რამეთუ 
სათნო ეყო უფალსა. 37 და ჩემთვისცა განრისხნა უფალი თქუენ 
გამო და მრქუა მე: ვერცაღა შენ შეხვდე მუნ, 38 გარნა ისო, ძე 
იგი ნავესი, მსახური იგი შენი, იგი შევიდეს ქვეყანასა მას 
აღთქუმისასა, გარნა ძლიერი იგი, რამეთუ მან დაუმკვდროს 
იგი ისრაცლსა და ერისა თქუენისაგანმან, 3? ყრმამან ჩჩვლმან, 
რომელმან არა იცის დღე კეთილი და ბოროტი, იგი შევიდეს 
მუნ და მათ მივსცე იგი. და მათცა დაიმკვდრონ იგი. 49 და 
თქუენ მიიქეცით და დაიბანაკეთ უდაბნოსა მას გზასა 
ევრვთრით ზღვთ კერძო. 431 და მომიგეთ და მარქუთ მე: 
ვცოდეთ წინაშე უფლისა ღმერთისა ჩუენისა. აწ აღვიდეთ ჩუენ, 
ბრძოლა-ვსცეთ, ვითარცა გვბრძანა ჩუენ უფალმან ღმერთმან 
ჩუენმან და შეიჭურენით თითოეულად საჭურველი თქუენი, 
შეჰკერბით და აღხუედით მთასა მას. 42 სიტყუად იწყო ჩემდა 
უფალმან და მრქუა მე: ეტყოდე მაგათ და არქუ, ნუ აღხუალთ, 
ნუცა ვბრძვით მაგათ, რამეთუ მე არა თქუენ თანა ვარ, რათა 
შეიმუსრეთ წინაშე მტერთა თქუენთა. 43 და გეტყოდი თქუენ და 
თქუენ არა ისმინეთ ჩემი, გარდაჰყედით ბრძანებასა მას 
უფლისასა, არამედ ურჩ ექმნენით და აღხუედით მთასა მას. 44 
და გამოვიდა ამორეველი იგი, რომელ-იგი დამკვდრებულ იყო 
მთასა მას შემთხუევად თქუენდა და წარგიქცინა თქუენ მეოტად 
და შეგიცვნეს თქუენ, ვითარცა ფუტკართა. და დაგჩხუეპდეს 
თქუენ სეირითგან მიჰრმადმდე. 42 და დასხედით და 
სტიროდეთ წინაშე უფლისა და არა ისმინა უფალმან ქმისა 
თქუენისაი და არცა მოგხედნა თქუენ. 49 და დაადგერით თქუენ 
კადეს მრავალ დღე, რავდენცა იყვენით მუნ. 


თავი 2 


1 მერმე მოიქეცით მუნვე უდაბნოდ კერძო გზასა მას ერვთრისა 
ზღუასა, ვითარცა მეტყოდა მე უფალი. და დავადგერით მთასა 
მას სეირსა მრავალ დღე. ? სიტყუად იწყო ჩემდა უფალმან და 
მრქუა: 3 კმა იყავნ თქუენდა გარემოდგომაი მთისა მაგის 
სეირისა, აწ მოიქეცით თქუენ სამხრით კერძო: “ და ერსა მაგას 
ამცენ და არქუ: ეგერა, განხვალ საზღვარსა ძმათა თქუენთასა 
ძეთა მათ ესავისთა, რომელ-იგი დამკვდრებულ არიან სეირს, 
რამეთუ შეშინებულ და შეძრწუნებულ არიან ფრიად. ? ხოლო 
თქუენ ნუ ბრძოლა-სცემთ მათ, რამეთუ არა მიმიცემიეს 
ქუეყანისა მის მათისაგანი თქუენდა, არცაღა წარსადგმელ ერთ 
ფერკისა, რამეთუ ნაწილად მკვდრობისა მიმიცემიეს მთაი იგი 
სეირი ესავსა. 9 არამედ საჭმელი იყიდეთ მათგან და ჭამეთ და 
წყალი სასწორით იყიდეთ მათგან და სუთ. 7 რამეთუ უფალმან 
ღმერთმან შენმან გაკურთხა შენ ყოველთა შინა საქმეთა 
ჭელთა შენთასა, განიგულე გონებასა შენსა, ვითარ განვლე შენ 
უდაბნოი იგი დიდი და საშინელი. ესე მეორმეოცე წელი არს, 
უფალი ღმერთი შენი შენ თანა არს, არაით ნაკლულევან გყოს 
შენ. 8 და თანაწარვჰყედით ჩუენ ძმათა ჩუენთა, ძეთა მათ 
ესავისთა, რომელნი-იგი დამკვდრებულ იყვნეს სეირს, გზასა 
მას არაბიელთასა, ელათით და გასიონ გაბერით და 
მოვაქციეთ, განვლეთ ჩუენ უდაბნოი იგი მოაბელთაი. 9? მერმე 
სიტყუად იწყო ჩემდა უფალმან და თქუა: ნუ ემტერებით 
მოაბელთა მაგათ და ნუცა აღადგინებთ მაგათა მიმართ 
ღუაწლსა ბრძოლისასა, რამეთუ არა მიგეც თქუენ ქუეყანაი ეგე 
მაგათი ჭყელთა თქუენთა, რამეთუ ძეთა ლოთისთა მიმიცემიეს 
იგი ნაწილად მკვდრობისა მათისა, 19 რამეთუ პირველად 
ომინელნი იგი დამკვდრებულ იყვნეს მას ზედა, ნათესავი დიდი 
მრავალი და ძლიერი. 11 და ვითარცა აკიმრაფასიელნი იგი 
შეირაცხნეს, ეგრეცა ესენი, რომელნი აკიმს არიან, ეგრეცა 
მოაბელნი იგი სახელდებულ არიან ნოემად. 12 და სეირსა 
პირველად ქორეველი იგი დამკვდრებულ იყო და ძეთა მათ 


ესავისთა აღყოცეს, წარწყმიდეს იგი პირისაგან მათისა და 
დაემკვდრნეს იგინი მათ წილ, ვითარცა ისრაცლმან ყო 
ქუეყანაი იგი მკვდრობისა მათისაი, რომელ-იგი მისცა მათ 
უფალმან. 13 აწ აღდეგით და წარვედით ჟევსა მას ზარედისასა. 
14 და დღენი, ვინაითგან წარვედით ჩუენ კადეთ ბარნედ ვიდრე 
მისლვადმდე ჟევსა მას ზარედისასა, ოცდაათურამეტ წელ 
ვიდრე დასრულებადმდე ყოვლისა ნათესავისა კაცთა მათ 
მბრძოლთაისა ბანაკისა მისგან ისრაცლთაისა, ვითარცა ეფუცა 
მათ უფალი. 15 და იყო მათ ზედა ყელი უფლისაი მოსპოლვად 
მათა ბანაკისა მისგან ვიდრე მოსპოლვადმდე მათა. 19 და 
მოისრა ყოველი იგი კაცი მბრძოლი სიკუდილითა შორის ერსა 
მას. 17 სიტყუად იწყო ჩემდა უფალმან და მრქუა: 18 შენ 
განვლო დღეს საზღვარი იგი მოაბელთაი არუცსრი. 19 და 
მახლობელად წარჰვდეთ თქუენ ძეთა მათ ამონისთა: ნუ 
ემტერებით მათ და ნუ აღუდგინებთ მათა მიმართ ღუაწლსა 
ბრძოლისასა, რამეთუ არა მიგეც თქვენ ქუეყანაი იგი ძეთა მათ 
ამოსისთაი, რამეთუ ნაწილად ძეთა მათ ლოთისთა მიმიცემიეს. 
20 ქუეყანაი იგი ჰრაფაიმი, რამეთუ ჰრაფაიმელნი იგი 
დამკვდრებულ იყვნეს მუნ პირველად ამანიტელთა მათ, 
სახელი ჰრქვან ზომზომინ, 21 ნათესავი დიდი და მრავალი და 
უძლიერესი, ვითარცა-იგი აკიმელნი. და წარწყმიდნა იგინი 
უფალმან პირისაგან მათისა და დაიმკვდრეს იგი და დაეშენნეს 
მუნ მათ წილ მოდღეინდელად დღედმდე. 2? ვითარცა-იგი უყო 
ძეთა მათ ესავისთა, რომელ-იგი დამკვდრებულ არიან სეირს, 
ვითარცა-იგი აღჭოცა ქორეველი იგი პირისაგან მათისა და 
დაიმკვდრეს იგი და დაეშენნეს მუნ მოდღეინდელად 
დღედმდე. “” და ეგრეცა ეველი იგი, რომელ-იგი 
დამკვდრებულ იყო ასეროთს გაზადმდე და კაბადუნი იგი, 
რომელ გამოვიდეს კაბადუკიალთ, მოსრნეს იგინი და დაეშენნეს 
იგინი მათ წილ. 24 აწ თქუენცა აღდეგით, წარემართენით, 
განვლეთ ჟევი იგი არნონისაი, რამეთუ, ეგერა, მიმიცემიეს იგი 
ჭელთა თქუენთა, სეონ, მეფც იგი ამორეველთაი, რომელ-იგი 
დამკვდრებულ იყო ესებონს, და ქუეყანაი იგი მათი იწყედ 
დამკვდრებად და იწყეთ მისა მიმართ ღუაწლი ბრძოლისა. 239 
დღესით დღითგან დავიდევ აერი და შიში შენი პირსა ზედა 


ყოველთა წარმართთასა, რომელნი არიან პირსა ქუეშე ცისასა, 
რათა ყოველთა რომელთა ესმეს სახელი შენი, შეძრწუნდენ და 
სალმობამან შეიპყრნეს იგი პირისაგან შენისა. 29 და 
წარვავლინნე მოციქულნი უდაბნოით კადემოთით სეონისა 
მეფისა მის ესებონელთაისა სიტყვთ მშვდობისაითა. 27 და 
ვარქუ, ვითარმედ განვლო ქუეყანაი ეგე შენი, მგზავრ ვიდოდი, 
არა მივაქციო მარჯულ, არცა მარცხლ. 28 საჭმელი ვეცხლითა 
ჩემითა ვიყიდო და ვჭამოთ და წყალი ვეცხლი ვიყიდოთ და 
ვსუათ, გარნა გზაი ხოლო განვლოთ ფერყითა ჩუენითა. 29 
განვლეთ ქუეყანა იგი ძეთა მათ ესავისთაი, რომელნი 
დამკვდრებულ იყვნეს სეირს და ვითარცა განვლეთ ქუეყანა0 
იგი მოაბელთაი რომელნი-იგი დამკვდრებულ არიან აროსრს, 
ვიდრე წიაღვლო მე იორდანე, მივიწიო ქუეყანასა მას, რომელ- 
იგი უფალმან ღმერთმან ჩუენმან მომცეს ჩუენ. 39 და არა ინება 
მეფემან მან ესებონელთამან განსლვაი ჩვენი მიერ, რამეთუ 
განაფიცხა უფალმან ღმერთმან ჩუენმან სული მისი და 
განამტკიცა გული მისი, რათა მოგცეს იგი ყჟელთა შენთა 
დღესდღე. 31 და სიტყუად იწყო უფალმან მოსესა და ჰრქუა: 
აჰა, ესერა, მიწყიეს მე მიცემად წინაშე შენდა სეონ მეფც 
ესებონისაი, ამორეველი იგი, აწ იწყე განაწილებად და 
დამკვდრებად ქუეყანაი იგი მისი. 32 და მოვიდა სეონ მეფც იგი 
ამორეველთაი და ყოველი იგი ერი მისი მის თანა შემთხუევად 
ჩუენდა ღუაწლით ბრძოლასა. 33 და განწირა იგი უფალმან 
ღმერთმან ჩუენმან წინაშე პირსა ჩუენსა და მოვსართ იგი და 
ძენი მისნი და ყოველი ერი მისი. 34 და მოვიპყართ ყოველი 
ქალაქები მისი მას ჟამსა შინა, და მოვსართ ყოველი ქალაქი 
მისი ერთბამად და მოვწყვდეთ ცოლი და შვილი მისი 
ყოველივე, რაიცა იყო მისი, არა განერა ერთისა კაცი 
ცოცხალი, გარნა საცხოვარი მათი ტყუედ წარმოვიღეთ. 35 და 
ნატყუენავი ქალაქთა მათთაი წარმოვიღეთ 395 აროერით, 
რომელი-იგი არს კიდესა ზედა მდინარისა მის არონისასა, და 
ქალაქი იგი ძნელოვანი, რომელ დაშენებულ იყო ჟევსა მას 
ვიდრე მთადმდე გალადისა და არა იყო ქალაქი, რომელიმცა 
განერა ყელთაგან ჩუენთა, არამედ ყოველი იგი ქალაქები 
მოგუცა ჩუენ უფალმან ღმერთმან ჩუენმან ყელთა ჩუენთა. 37 


ხოლო ქუეყანასა მას ძეთა მათ ამონისთასა არად შევეხენით 
საზღვართა მათთა ნაღუარევთასა იაბოკისთა და ყოველი იგი 
ქალაქები მთის კერძო ვითარცა გუამცნო ჩუენ უფალმან 
ღმეთმან ჩუენმან. 


თავი 3 


1 და მოვიქეცით და მივედით გზასა მას ბასანად კერძო და 
გამოვიდა ოლ, მეფც ბასანისაი, შემთხუევად ჩუენდა, იგი და 
ყოველი ერი მისი ღუაწლით ბრძოლისა ჰედრაინდ. 2 სიტყუად 
იწყო ჩემდა უფალმან და მრქუა მე: ნუ გეშინინ, ნუცა 
შესძრწუნდები მისგან, რამეთუ ჭელთა შენთა მიმიცემიეს 
ყოვლითურთ ერით მისით და ყოვლითურთ ქუეყანით მისით და 
უყო მას, რაიცა-იგი უყავ სეონ, მეფესა მას ამორეველთასა, 
რომელ-იგი დამკვდრებულ იყოს ესობონს. 3 მოგუცა უფალმან 
ღმერთმან ჩუენმან ოგ, მეფც იგი ბასანისაი, და ყოველი იგი 
ერი მისი და მოვსართ იგი და ყოველი სოფელი მისი და არა 
დაშთა სოფელსა მისსა ნათესავი. “ დავიპყართ ყოველი 
ქალაქები მათი, მას ჟამსა შინა არა იყო ქალაქი, რომელი არა 
ვიპყართ მათგანი, სამეოცი ქალაქი დავიპყართ სოფლებით 
მათით არგობ, მეფისა მის ოგისი, ქუეყანისა მის 
ბასანელთაისა. ? ყოველი ესე ქალაქები ძნელოვანები და 
ზღუდე მათი მაღლები და მოქლონები მათი განგებული, ხოლო 
ქალაქები იგი უზღუდოი ფრიად მრავალი მოვსართ, 9 ვითარცა 
შევქმენით სეონ, მეფც ესებონელთაი, და მოვსართ ყოველი 
ქალაქები ერთბამად და ცოლები მათი და შვილები მათი 
მოვსართ, 7 და საცხოვარი მათი და ფასი მონაგები მათი 
ნატყუენავსა თანა განვიყავთ წილით და დავიპყართ ქვეყანა 
იგი მათი. 8 მიერ ჟამსა შინა ყელთაგან ორთა მეფეთა 
ამორეველთაისა, რომელნი-იგი იყვნეს წიაღ იორდანესა 
ნაღუარევითგან არნონით ვიდრე ჰერნონდმდე. ? რომელთა- 
იგი ტაიჭიკ სახელ-ედების ჰაერმონ, რომელ-იგი არს სანიორი, 
რამეთუ ამორეველმან მან სანირ სახელი უწოდა მას. 19 
ყოველი ქალაქები ნისონისაი და ყოველი გალაადი და 
ყოველი ბასაანი ვიდრე სელლქალდმდე და ედრაემდ, ესე 
ყოველი ქალაქები ოგისი, მეფისა მის ბასანელთაისა. 11 
რამეთუ ოგ, მეფც ბასანელთაი, მარტო დაშთა რაფანელთაგან. 
და იყო ცხედარი მისი ცხედარი რკინისაი და ძნელოვანსა მას 


ძეთა ამონისთასა დადგომილ იყო იგი, ცხრა წყრთაი სიგრძე 
მისი და ოთხ წყრთა სივრცე მისი წყრთა მამაკაცისათა. 12 და 
ქუეყანაი იგი მათი დავიმკვდრეთ ჩუენ მას ჟამსა შინა, რომელ 
არს კიდედმდე ნაღუარევისა მის არნონისა და ვიდრე 
ზოგადმდე მთისა მის გალადელთაისა: და ქალაქები იგი მათი 
მივეც რუბენს და გაადს. 13 და ნეშტი იგი გალადისაი და 
ყოველი იგი ბასანი მეფისა ოგისი მივეც კერძოსა მას, 14 
ნათესავსა მანასესა და ყოველი იგი გარემო სოფლები 
არგობისი და ყოველი ბასანი ქუეყანად რაფაინისა შერაცხილ 
არიან, და იაირ, ძემან მანასესმან, დაიპყრა ყოველი იგი 
სოფლები არგობისაი ვიდრე საზღვრადმდე გარგასისა. და 
მაქათი სახელი უწოდა მას სახელად თავისა თვსისა ბასანა 
ვათაირ მოდღეინდელად დღედმდე. 1” და მაქირს მივეც 
გალაადი, 15 და რუბენს და გაადს მივეც ქუეყანისა მის 
გალაადისაი ვიდრე ნაღუარევადმდე არნონისა შუა 
საზღვრითგან ნაღუარევისა მის ვიდრე იაბოკდმდე ნაღუარევი 
იგი, რომელ არს საზღვარი ძეთა მათ ამონისთაი. 17 და 
არაბიაი და იორდანე თვთ საზღვარი არს მაქანარადმდე 
არაბიელთა და ზღვთ მარილოვნითგან და ასელოთით ვიდრე 
ჭევადმდე აღმოსავლითისა. 18 გამცენ თქუენ მას ჟამს შინა და 
გარქუ: უფალმან ღმერთმან თქუენმან მოგცა თქუენ ქუეყანა ეგე 
ნაწილად მკვდრობისა თქუენისა, შეიჭურენით, განემზადენით, 
წარგუალეთ ძმათა თქუენთა თანა ძეთა მათ ისრაცლისათა 
ყოველი კაცი ძლიერი მოღუაწე. 19 გარნა დედაწული თქუენი 
და საცხოვარი თქუენი და ნაყოფი თქუენ უწყი, რამეთუ მრავალ 
არს საცხოვარი იგი თქუენი, დაუტევენით ქალაქთა მაგათ 
თქუენთა, რომელ-ეგე მიგეც თქუენ. ““ ვიდრემდე 
განსასუენებელი სცეს უფალმან ღმერთმან თქუენმან ძმათა 
თქუენთა, ვითარცა-ეგე თქუენ და დაემკვდრნენ იგინიცა 
ქუეყანასა მას, რომელ-იგი უფალმან ღმერთმან მისცეს მათ 
წილი იორდანესა მდინარესა დ მიიქცეს კაცად-კაცადი 
თითოეულად სამკვდრებელთავე თვსთა, რომელ მიგეც თქუენ. 
21 და ვამცენ ისოს, ძესა ნავესა, მას ჟამსა შინა და ვარქუ: 
თუალთა თქუენთა იხილეს, რაი-იგი უყო უფალმან ღმერთმან 
თქუენმან ორთა მათ მეფეთა, ეგრე უყოს უფალმან ღმერთმან 


თქუენმან ყოველთა მათ მეფეთა, რომელთა-იგი მიხუალთ 
თქუენ მუნ. 22 ნუ გეშინინ, რამეთუ უფალი ღმერთი თქუენი 
ჰბრძოდეს თქუენ წილ. 23 და ვევედრე უფალსა მას ჟამსა შინა 
და ვთქუ: 24 უფალო, უფალო, შენ იწყე ჩუენებად მონისა შენისა 
ძალი შენი დ სიმტკიცე შენი, ქელი ეგე მტკიცე და მკლავი 
მაღალი. ვინ არს ღმერთ ცათ შინა, ანუ ქუეყანასა ზედა, 
რომელმცა ყო ესე, რომელ-ესე შენ ჰყავ ჩუენთვს. 25 ანუ მსგავს 
ძლიერებისა მაგის შენისა? აწ ჯერ-თუ-გიჩნდეს, წიაღვყდე, 
ვიხილო ქუეყანაი იგი კეთილთაი, რომელ-იგი არს წიაღ 
ორდანესა, მთაი იგი კეთილი და ადგილი იგი ლიბანისაი. 29 
და უგულებელ-მყო მე უფალმან თქუენთვს. მერმე მომიგო მე 
უფალმან და მრქუა: კმა იყავნ შენდა, ნუღარა შესძინებ 
სიტყუად ჩემდა სიტყუასა მაგას, 27 არამედ აჰყედ შენ თხემსა 
მთისა მაგის გამოთლილისასა და აღიხილენ თუალნი შენნი 
ზღუად კერძო და სამხრით, და ჩრდილოით, და დასავალად და 
აღმოსავალად და იხილე თუალითა შენითა, რამეთუ არასადა 
წიაღსლვად ხარ შენ წიაღ იორდანესა. 28 არამედ შენ ამცენ 
ისოს და ნუგეშინის-ეც მას, რამეთუ ესე წიაღუძღუეს ერსა მას 
და მანცა დაუმკვდროს მათ ქუეყანაი იგი, რომელ-ეგე შენ 
იხილე. დავსხედით ჩუენ ღელესა ერთსა მახლობელად სახლსა 
მას ფოგორისსა. 29 


თავი 4 


1 აწ გესმოდენ ისრაცლსა სამართალი და მსჯავრი, რომელსა- 
ესე მე გასწავებ შენ დღესდღე ყოფად მაგისა, რათა სცხონდე 
და განსძლიერდე, შეხვდე და დაიმკვდრო ქუეყანაი იგი, 
რომელ-იგი უფალმან ღმერთმან მამათა შენთამან მოგცეს შენ. 
2 არა შესძინო შენ სიტყუაი ერთი, რომელსა-ესე მე გამცნებ 
თქუენ და არცა დააკლოთ მაგას, არამედ დაიცვნე შენ მცნებანი 
უფლისა ღმრთისა შენისანი, რომელთა-ესე მე გამცნებ შენ 
დღესდღე. 3 თუალნი თქუენნი ხედვიდეს, რაი-იგი უყო 
უფალმან ღმერთმან ბელფეგოს, რამეთუ ყოველი კაცი, 
რომელი შეუდგა ბელფეგორსა, აღკოცა იგი უფალმან 
ღმერთმან თქუენმან საშოვლისაგან. 4 თქუენ, ეგენი რომელ 
შეახლებულ ხართ უფალსა ღმერთსა თქუენსა, სცხონდეთ 
ვითარცა-ესე დღესდღე. წ იგულეთ, აჰა, ესერა, მიგეც თქუენ 
სამართალი და მსჯავრი, ვითარცა მამცნო მე უფალმან 
ღმერთმან ჩემმან, რათა ჰყოთ თქუენ იგი ქუეყანასა მას, 
რომელსა შეხუალთ დამკვდრებად მუნ. 9 დაცვად მცნებათა 
მათ და ყოფად ამისა, რამეთუ ესე არს სიბრძნე და 
მეცნიერებაი თქუენდა, წინაშე ყოველთა წარმართთა, 
რომელთა ესმოდის ყოველი სამართალი ესე თქუენი. აჰა, 
ესერა, ერი ბრძენი და მეცნიერი ნათესავი დიდი, ”7 რამეთუ 
რომელი არს ნათესავი დიდი, რომლისაიმცა უფალი ღმერთი 
იყო მახლობელ მათა, ვითარცა უფალი ღმერთი ჩუენი 
მახლობელ არს ჩუენდა ყოველსავე ადგილსა, რომელსაცა 
ვხადოდით მას? 3 ანუ რომელი არს ნათესავი დიდი, რომლისა 
მიცემულ არს სამართალი და მშჯავრი მსგავსად ყოვლისა ამის 
შჯულისა, რომელ-ესე მე მიგეც თქუენ დღესდღე? ? იგულე თავი 
შენი და დაიცევ სული შენი ფრიად, ნუ დაივიწყებ ყოველთა 
ამათ სიტყუათა, რომელ-ესე იხილეს თუალთა შენთა და ნუცა 
განიშორებ გულისაგან შენისა ყოველთა დღეთა ცხორებისა 
შენისათა, არამედ წურთილ ჰყვნე შვილნი შენნი და შვილნი 
შვილთა შენთანი. 19 დღესა მას, რომელსა-იგი წარსდეგით 


თქუენ წინაშე უფლისა ღმრთისა თქუენისა ქორებს, რამეთუ 
მეტყოდა მე უფალი და მრქუა: შემოკრიბე ერი ეგე ჩემ წინაშე 
და ისმინნეს სიტყუანი ჩემნი და შეისწაონ შიში ჩემი ყოველთა 
დღეთა ცხორებისა მათისათა, რავდენცა ცხონდენ ქუეყანასა 
ზედა, და ასწაონ შვილთაცა მათთა. 11 და მოჰკერბით და 
დასდეგით წინაშე მთასა მას და მთა იგი აღჭურვილი 
აღატყდებოდა ცეცხლითა ვიდრე ცადმდე და ბნელი ვშირი 
ნისლისა და არმურისაი და ყმაი ბრძანებისა უფლისაი. 12 
გეტყოდა თქუენ უფალი მიერ მთით შორის ცეცხლსა მას, 
რომლისა ჟქმაი სიტყუათა მისთაი გესმოდა თქუენ, ხოლო 
ქმნულებასა არა ხედევდით. 13 და გითხრობდა თქუენ მცნებათა 
მათ, რომელ-იგი გამცნო თქუენ ყოფად მისა და მოგცნა თქუენ 
ათნი იგი მცნებანი შჯულისანი დაწერილნი ორთა ზედა 
ფიცართა ქვისათა. 1“ და მამცნო მე უფალმან მას ჟამსა შინა 
სწავლად თქუენდა სამართალი და მშჯავრი, რათა ვყო იგი 
ქუეყანასა მას, რომელსა შეხუალთ თქუენ. 12 ეკრძალენით 
თავთა თქუენთა, რამეთუ ხატი ქმნულებისაი არა იხილოთ 
თქუენ დღესა მას, რომელსა გეტყოდა თქუენ უფალი ღმერთი 
მთასა მას ქორებსა შორის ცეცხლსა მას. 165 და თქუა, 
ვითარმედ: ნუ ურჩულოებთ, ნუცა იქმთ თავისა თქუენისა 
კერპთა გამოქანდაკებულთა მსგავსად ხატისა მამლისა გინა 
დედლისა, 17 გინა თუ მსგავსად ყოვლისავე საცხოვრისა, 
რომელი-რა არს ქუეყანასა ზედა, ანუ თუ მსგავსად ყოვლისა 
მფრინველისა ფრთოვანისა, რომელი ფრინავს ცასა ქუეშე, 18 
ანუ მსგავსად ყოვლისავე ქუეწარმძრომელისა, რომელი 
ძურების პირსა ზედა ქუეყანისსა, ანუ მსგავსად ყოვლისავე 
მცურვალისა, რომელი ცურავს წყალთა შინა ქუეყანასა ქუეშე. 
19 ნუცა აღიხილავ ზეცად, რათა არა რაჟამს იხილო მზე, გინა 
თუ მთოვარე და ვარსკულავნი, ანუ თუ ყოველი სამკაული 
ცათა, და შესცთე თაყუანის-ცემად, ანუ მსახურებდე მათ, 
რომელ-იგი განგაშორნა თქუენგან უფალმან ღმერთმან 
თქუენმან და მისცა წარმართთა, რომელ არს ქუეშე ცასა. 29 
ხოლო თქუენ შეგიწყალნა უფალმან ღმერთმან თქუენმან და 
გამოგიყვანნა თქუენ საჭუმილისა მისგან რკინისასა ქუეყანისა 
მისგან ეგვპტელთაისა, რათა იყო შენ მისა ერად მკვდრობისა 


დღესდღე. 21 და აწ უფალი ღმერთი განრისხნა ჩემ ზედა 
სიტყუათა თქუენთათვს და ფუცა, რათა არა წიაღვიდე მე 
იორდანესა მდინარესა და არცა შევიდე მე ქუეყანასა მას, 
რომელ-იგი უფალმან ღმერთმან მოგცეს თქუენ ნაწილად 
მკვდრობისა თქვენისა. 22 ხოლო აწ მე მოსიკუდიდ ვარ ამასვე 
ქუეყანასა და არა წიაღსლვად ვარ მე იორდანესა მდინარესა, 
ხოლო თქუენ წიაღჰყდეთ და დაიმკვდროთ ქუეყანაი იგი 
კეთილი. ?3? ეკრძალე, ნუუკუე დაივიწყო შენ მცნებაილ იგი 
უფლისა ღმრთისა თქუენისა, რომელ გამცნო თქუენ და არა 
იქმნნეთ თავისა თქუენისა კერპნი გამოქანდაკებულნი 
მსგავსად ყოვლისა მის, რომლისა-ესე გიბრძანა შენ უფალმან 
ღმერთმან შენმან, 24 განშორებად მისგან, რამეთუ უფალი 
ღმერთი ცეცხლშემცველ არს და ღმერთი მოშურნე. 25 უკეთუ 
ისხნე შენ შვილნი, ანუ შვილისშვილნი და დღეგრძელ იყო 
ქუეყანასა ზედა და უშჯულოებდე და ჰყო ბოროტი წინაშე 
უფლისა ღმრთისა შენისა, და იქმნნე შენ თავისა შენისა კერპნი, 
და განარისხო უფალი ღმერთი შენი. 25 აჰა, ესერა, შეგწამებ მე 
დღეს თქუენ წინაშე ცასა და ქუეყანასა, რამეთუ მოსპოლვით 
მოგსპნეს თქუენ ქუეყანისა მისგან, რომლისათვს წიაღ ხუალთ 
იორდანესა მდინარესა დამკვდრებად მისა და არა 
დღეგრძელად დაიმკვდროთ მუნ, არამედ მოსრვით მოისრნეთ. 
27 და განგაბნინეს თქვენ უფალმან ღმერთმან თქუენმან 
ყოველთა შოის წარმართთა. დაშთეთ თქუენ მცირედ რიცხვთ 
წარმართთა შორის, რომელსა-იგი შეგიყვანნეს თქუენ 
უფალმან. 28 და ჰმსახურებდეთ თქუენ კერპთა უცხოთა, 
ქმნულთა ჭელითა კაცისა ძელითა და რვალითა, რომელნი არა 
ხედვიდეს და არცა ესმოდის, არცა ჭამდენ და არცა იყნოსდენ. 
29 და ეძიებდეთ თქუენ უფალსა ღმერთსა თქუენსა და ჰპოოთ 
იგი, რაჟამს ეძიებდეთ მას ყოვლითა გონებითა თქუენითა და 
ყოვლითა გულითა თქუენითა. 39 რაჟამს სიმდაბლით ეძიებდეთ 
მას ჭირსა შინა თქუენსა და მოგეგონებოდიან თქუენ სიტყუანი 
ესე ჩემნი შემდგომად ჟამთა. და მოიქცე შენ უფლისა მიმართ 
ღმრთისა შენისა და ისმინო ყმაი ბრძანებისა მისისა. 31 რამეთუ 
უფალი ღმერთი მოწყალე არს, უფალმან ღმერთმან შენმან არა 
დაგაგდოს შენ, არცაღა წარგწყმიდოს შენ, არცა დაივიწყოს 


აღთქუმაი იგი მამათა შენთა, რომელ-იგი ეფუცა მათ. 32 
იკითხენით დღენი იგი პირველნი, რომელი-იგი თქუენსა წინა 
იყვნეს, ვინაით დღითგან შექმნა ღმერთმან კაცი პირსა ზედა 
ქუეყანისასა და კიდითგან ცისაით ვიდრე კიდედმდე მისა 
ყოფილ თუ სადამე არს მსგავსად სიტყვსა ამის დიდისა, 33 
რომელი-ესე თქუენ გესმა, ესმა თუ რომელსამე ნათესავსა ჟყმა0 
ღმრთისაი ცხოველისაი, ვითარ-იგი ეტყოდა შორის ცეცხლსა, 
რომელ-იგი გესმოდა შენ და სცხონდი. 3“ ანუ თუ გან-სადამე- 
ცადა ღმერთმან შესლვად და გამოყვანებად ნათესავი 
ნათესავთაგან სასწაულებითა და ნიშებითა ყელითა მტკიცითა 
და მკლავითა მაღლითა და საჩუენებელითა დიდძალითა 
ყოველთათვს, რომელ ყო უფალმან ღმერთმან თქვენმან 
ქუეყანასა მას ეგვპტელთასა წინაშე შენსა, 32 რათა გულისხმა- 
ჰყო, რამეთუ უფალი ღმერთი შენი მხოლოი არს ღმერთ და 
არა არს სხუა ღმერთ მისა გარე. 39 ცით გარდამო ისმა ჟმა0 
მისი სასწაულად შენდა და ქუეყანასა ზედა გიჩუენა შენ ცეცხლი 
იგი მისი დიდი და სიტყუაი იგი მისი გესმა შორის ცეცხლსა მას. 
37 რამეთუ შეიყვანნა მუნ მამანი იგი თქუენნი და გამოირჩია მან 
ნათესავი იგი მათი შემდგომად მათსა თქუენ ყოველთა 
უფროის წარმართთა და გამოგიყვანა შენ ძალითა მით 
დიდითა ქუეყანისა მისგან ეგვპტელთაისა. 38 დაცემად წინაშე 
პირსა შენსა, ნათესავები იგი დიდ-დიდები უძლიერესი შენსა 
შეყვანებად და მიცემად შენდა ქუეყანაი იგი მათი 
სამკვდრებელად მკვდრობისა შენისა, ვითარცა-ეგე გიპყრიეს 
დღესდღე. 39? რათა გულისხმა-ჰყო დღეს გონებასა შენსა, 
რამეთუ უფალი თავადი არს ღმერთ ზეცათა შინა და ქვეყანასა 
ზედა და არა ვინ არს მისა გარეშე სხუი ღმერთი “9 და დაიცვნე 
შენ მცნებანი მისნი და სამართალნი, რომელსა მე გამცნებ შენ 
დღესდღე, რათა კეთილი გეყოს შენ და შვილთა შენთა შენ 
თანა და დღეგრძელ იყვნეთ ქუეყანასა ზედა, რომელ-იგი 
უფალმან ღმერთმან თქუენმან მოგცეს თქუენ ყოველთა დღეთა 
თქუენთა. “1 მას ჟამსა გამოაყენნა მოსე სამნი ქალაქნი წიაღ 
იორდანესა მზის აღმოსავალით კერძო. 42 შესავედრებელად 
კაცისმკლველთა, რათა რომელმანცა მოკლა მოყუასი თვსი 
იშვდ და არა ნებსით თვსით, არა ზრახვით და არცა 


სიძულილით იყო მისა მიმართ გუშინ, ანუ ძოღან და შევარდეს 
ეგევითარი იგი ერთსა მას ქალაქთაგანსა, განერეს და 
ცხონდეს. 43 ბოსორი უდაბნოით კერძო, ველთა მათ ქუეყანისა 
რუბენისგან და ჰრომოთ გალაადით კერძო ქუეყანისა მისგან 
გაადისი და გულანი ბასაანსა. ““ ესე შჯული არს, რომელ 
დადვა მოსე წინაშე ძეთა მათ ისრაცლისათა. “? ესე მცნებანი 
არიან წამებანი და სამართალნი, რომელთა ეტყოდა მოსე 
ძეთა მათ ისრაცლისათა უდაბნოსა მას, რაჟამს გამოვიდეს 
იგინი ქუეყანით ეგვპტით. 49 წიაღ იორდანესა ჟევსა მას, 
მახლობელად სახლისა მის ფოგორისსა, ქვეყანასა მას სეონ, 
მეფისა მის ამორეველთაისა, რომელ-იგი დამკვდრებულ იყო 
ესებონს, რომელ-იგი მოსრა მოსე და ძეთა მათ ისრაცლისათა, 
რაჟამს გამოვიდეს იგინი ქუეყანით ეგვპტით. “” და 
დაიმკვდრეს მათ ქუეყანაი იგი და ქუეყანაი ოგისი, მეფისა მის 
ბასაანისაი, ორთა მათ შარავანდედთა ამორეველთაი, რომელ- 
იგი იყვნეს წიაღ იორდანესა, 48 მზის აღმოსავალით კერძო 
აროერითგან, რომელ არს კიდესა ნაღუარევთა მათ 
არნონისათა მიმთადმდე სებნისა, რომელ არს ერმონი, 43? 
ყოვლით კერძო არაბიაით წიაღ იორდანესა მზის 
აღმოსავალით ასეროთით, მთით თლილით. 


თავი 5 


1 მოუწოდა მოსე ყოველსა მას ისრაცლსა და ჰრქუა მათ: 
გესმოდენ ისრაცლსა ყოველი ესე სამართალი და მშჯავრი, 
რომელთა-ესე გეტყვ თქუენ ყურთა თქუენთა დღესდღე, 
დაისწავეთ დამარხვად და ყოფად მაგისა. 2 უფალმან 
ღმერთმან თქუენმან დადვა თქუენ თანა მცნებაი აღთქუმისაი0 
ქორებს. 3 არა თუ მამათა თქუენთა თანა დადვა უფალმან 
აღთქუმაი ესე, არამედ თქუენ თანა, თქუენ, ეგერა, დღეს 
ყოველნი ცოცხალ ხართ. 4 რამეთუ პირისპირ გეტყოდა თქუენ 
უფალი მთასა მას შინა ცეცხლსა მას შორის. ? და მე ვდეგ 
შორის უფლისა და თქუენსაცა მას ჟამსა შინა თხრობად თქუენ 
სიტყუათა მათ უფლისათა, რამეთუ შეშინებულ იყვენით თქუენ 
წინაშე პირსა მის ცეცხლისასა და არა აღხუედით მთასა მას, 
რამეთუ გეტყოდა თქუენ უფალი და თქუა: 9 მე ვარ უფალი 
ღმერთი შენი, რომელმან გამოგიყვანე შენ ქუეყანით ეგვპტით 
სახლისა მისგან კირთებისაისა. 7 ნუ იყოფინ შენდა სხუა0 
ღმერთი ჩემსა გარეშე, არა იქმნე თავისა შენისა კერპნი 
გამოქანდაკებულნი, 8 არცა მსგავსი ყოვლისავე, რომელ არს 
ცასა შენა ზესკნელ და არცაღა, რომელ არს ქუეყანასა ზედა 
ქუესკნელ და არცაღა, რომელ არს წიაღთა შინა ქუესკნელსა 
ქუეყანასა. ? არა თაყუანი-სცე მათ, არცა ჰმსახურებდე მათ, 
რამეთუ მე ვარ უფალი ღმერთი შენი, ღმერთი მოშურნე, 
რომელმან მივაგი ცოდვაი მამათაი შვილთა სამად და 
ოთხადმდე ნათესავად მოძულეთა მათ ჩემთა. 19 და ვყვი 
წყალობაი ათასამდე ნათესავად მოყუარეთათვს სახელისა 
ჩემისათა და რომელთა დაიცვნიან მცნებანი ჩემნი. 11 ნუ 
ჰფუცავ სახელსა უფლისა ღმრთისა შენისასა სიცრუვით, 
რამეთუ არა განწმიდოს უფალმან ღმერთმან ყოველივე, 
რომელი - ფუცვიდეს სახელსა მისსა სიცრუვით. 12 დაიცევ შენ 
დღე იგი შაბათისაი, წმიდა და ფუფუნეულ-ჰყო იგი, ვითარცა 
გიბრძანა შენ უფალმან ღმერთმან შენმან. 13 ექუს დღე იქმოდი 
შენ ყოველსა მას საქმესა შენსა. 14 რამეთუ დღე იგი მეშვიდე 


შაბათი არს უფლისა ღმრთისა შენისაი, არა იქმოდე შენ 
ყოველსავე საქმესა შენსა, ნუცა შენ, ნუცაღა ძე შენი, ნუცა 
ასული შენი, ნუცა მონა შენი, ნუცა მჟევალი შენი, ნუცა ყარი 
შენი, ნუცა კარაული შენი, ნუცაღა ყოველივე საცხოვარი შენი, 
ნუცა მწირი შენი, ნუცა მსხემი შენი, რომელი შეყოფილ იყოს, 
და ჯდეს შინაგან ბჭეთა შენთა. 12 რამეთუ განისუენოს მონამან 
შენმან და მჭევალმან შენმან და საცხოვარმან შენმან და 
მწირმან შენმან, ვითარცა შენ. მოივსენე შენ, რამეთუ შენცა 
დამონებულ იყავ ქუეყანასა მას ეგვპტელთასა და გამოგიყვანა 
შენ მიერ უფალმან ღმერთმან შენმან ყჟელითა მტკიცითა და 
მკლავითა მაღლითა. ამისთვს გიბრძანა შენ უფალმან 
ღმერთმან შენმან დამარხვად დღე იგი შაბათთაი. 19 თავ-უყავ 
მამასა შენსა და დედასა შენსა, ვითარცა გამცნო შენ უფალმან 
ღმერთმან შენმან, რათა კეთილი გეყოს შენ და დღეგრძელ 
იყო შენ ქუეყანასა ზედა, რომელ-იგი უფალმან ღმერთმან 
შენმან მოგცეს შენ. 17 ნუ კაც-ჰკლავ. 

ნუ იმრუშებ, 

ნუ იპარავ, 

ნუ სწამებ წამებასა ცილსა მოყუსისა შენისა მიმართ, 18 ნუ 
გული-გითქუამნ ცოლსა მოყუსისა შენისასა, ნუცა გული- 
გითქუამნ სახლსა მოყუსისა შენისასა, ნუცა ქუეყანასა მისსა, 
ნუცა მონასა მისსა, ნუცა მყევალსა მისსა, ნუცაღა ყარსა მისსა, 
ნუცა კარაულსა მისსა, ნუცა საცხოვარსა მისსა, ნუცა ყოველივე, 
რაიცა იყოს მოყუსისა შენისაი. 1? ამათ სიტყუათა ეტყოდა 
უფალი ყოველსა მას შესაკრებელსა ისრაცლისასა მთასა მას 
შინა, შორის ცეცხლსა მას, და შორის ბნელსა მას არმურისა მის 
ნისლისა წყუდიადისასა, ყმითა მაღლითა, და მერმე არღარა 
შესძინა სიტყუად. და დაწერა ესე ორთა ფიცართა ქვისათა და 
მომცა მე. 29 და იყო, რაჟამს ისმინეთ თქუენ ყმაი იგი სიტყუათა 
მათ უფლისათაი შორის ცეცხლსა მას, რამეთუ მთაი იგი 
აღგზებული ცეცხლითა აღატყდებოდა, მოხუედით ჩემდა 
ყოველი ეგე მთავრები ნათესავთა მაგათ თქუენთაი და 
მოხუცებული ერისა თქუენისაი და მარქუთა მე. 21 აჰა, ესერა, 
გვჩუენა ჩუენ უფალმან ღმერთმან დიდებაი იგი მისი და ყკმაი 
იგი მისი გუესმა ცეცხლით გამო დღესდღე და ვიხილეთ, 


ვითარცა ეტყოდა ღმერთი კაცსა და ცხონდა. 2? და აწ ნუუკუე 
მოვწყდეთ, ანუ გუეწიოს და მოგუსრნეს ჩუენ ცეცხლმან მან 
დიდმან, შე-ღათუ-ვსძინოთ ჩუენ სმენად ყმისა მისა უფლისა 
ღმრთისა ჩუენისაისა მერმე, და მოვწყდეთ. 23 ვინ არს 
ჭკორციელი, რომელსამცა ესმა ჟმაი უფლისა ღმრთისა 
ცხოველისაი, ვითარმცა ეტყოდა ცეცხლით გამო, ვითარ-ესე 
ჩუენ გეუტყოდა და ცხონდა. 24 აწ მიეახლე შენ და ისმინე, რასა 
იტყოდის უფალი ღმერთი ჩუენი და შენ გუეტყოდე ჩუენ 
ყოველთა მათ მცნებათა, რომელთასა გეტყოდის შენ უფალი 
ღმერთი ჩუენი, ვისმინოთ შენი და ვყოთ. 232 და შეესმა უფალსა 
კმაი იგი სიტყვსა მის ქუეყანისაი, რომელსა მეტყოდეთ მე და 
მრქუა მე უფალმან: მესმა მე ჟმაი სიტყვსა ერისაი მის, 
რომელსა-იგი გეტყოდის შენ მართლიად, მოგიგეს შენ 
ყოველივე, რომელსაცა-იგი გეტყოდეს შენ. 25 ვინმემცა უკუე 
მისცა გულთა მაგათთა მარადის შიში იგი ჩემი და დამარხვა 
ყოველსა ჟამსა მცნებათა ჩემთაი, რათამცა კეთილი ეყო მათ 
და ნაშობთა მათთა უკუნისამდე? ?7 აწ მივედ და ეტყოდე მათ 
და მიიქცენ იგინი სახედვე მათთა. 28 ხოლო შენ დადეგ აქა ჩემ 
თანა და გეტყოდი შენ ყოველთა მათ მცნებათა და 
სამართალთა, რომელი ასწაო მათ და ჰყოფდენ მას ქუეყანასა 
მას ზედა, რომელი მე მივეც მათ ნაწილად მკვდრობისა მათისა 
29 დამარხვად და ყოფად, ვითარ-იგი გამცენ შენ უფალმან 
ღმერთმან შენმან, არა მიაქციო მარჯულ, არცა მარცხლ. 39 
ყოველთავე გზათა შენთა, რომელ გამცნო შენ უფალმან 
ღმერთმან შენმან, არამედ ხვდოდი ყოველთა მცნებათა მისთა, 
რათა განგისუენოს შენ და კეთილი გეყოს შენ და დღეგრძელ 
იყო ქუეყანასა მას ზედა, რომელსა დაემკვდრო შენ. 


თავი 6 


1 ესე მცნებანი არიან და სამართალნი და მშჯავრი, რომელ-იგი 
გამცნო თქუენ უფალმან ღმერთმან თქუენმან, რათა ისწაოთ და 
ჰყოთ ესე ქუეყანასა მას, რომელსა-ეგე თქუენ შეხუალთ 
დამკვდრებად მუნ. 2? რათა გეშინოდის შენ უფლისა ღმრთისა 
შენოსა და დაიცვნე შენ მცნებანი და სამართალნი მისნი, 
რომელთა-ესე მე გამცნებ შენ დღესდღე შენ და შვილთა შენთა 
ყოველთა დღეთა ცხორებისა შენისათა, რათა დღეგრძელ იყო 
შენ. 3 ისმინე, ისრაცლ, და ეკრძალე ყოფად ყოველთა ამათ 
მცნებათა, რათა კეთილი გეყოს შენ და განმრავლდე ფრიად, 
ვითარცა ეტყოდა ღმერთი მამათა მათ შენთა მიცემად შენდა 
ქუეყანა იგი, რომელსა გამოდის სძე და თაფლი (ესე 
სამართალნი და მშჯავრნი არიან, რომელ-იგი ამცნო მოსე 
ძეთა მათ ისრაცლისათა უდაბნოსა შინა, რაჟამს გამოვიდოდეს 
იგინი ქუეყანით ეგვპტით). 4 გესმოდენ ისრაცლსა: უფალი 
ღმერთი შენი მხოლოი უფალ არს. ? და შეიყუარო უფალი 
ღმერთი შენი ყოვლითა გულითა შენითა და ყოვლითა 
გონებითა შენითა და ყოვლითა ძალითა შენითა. 5 და იყვნენ 
სიტყუანი ესე, რომელთა მე გამცნებ შენ დღესდღე გულსა შენსა 
და გონებასა შენსა. 7 და ასწავლნე ეგენი შვილთა მათ შენთა 
და იტყოდი მაგათ ჯდომასა სახლსა შინა შენსა და სლვასა 
გზასა შენსა და სასუენებელსა ზედა შენსა და აღდგომასა შენსა. 
8 შეიბნე ესე სასწაულად ყელსა შენსა და იყვნედ ეგენი 
შეურყეველად წინაშე თუალთა შენთა. ? და დასწერნე იგინი 
ზღრუბლსა სახლისა შენისასა წყირთლთა ბჭეთა შენთასა. 19 
და იყოს, რაჟამს შეგიყვანოს შენ უფალმან ღმერთმან შენმან 
ქუეყანასა მას, რომელსა-იგი ეფუცა მამათა მათ შენთა: 
აბრაჰამს, ისაკს და იაკობს მიცემად შენდა ქალაქებისა მის 
დიდ-დიდებისა და შუენიერებისა, რომელ შენ არა აღაშენენ. 11 
და სახლებისა მის სავსისა ყოვლითა მით კეთილითა, რომელ 
შენ არა აღავსენ ჯურღმულებისა მის აღმოქმნულებისა, რომელ 
არა შენ აღმოჰქმნენ, ვენაჭებისა მის და ზეთისხილებისა, 


რომელ არა შენ დაჰნერგენ. 12 შჭამდე რაი უკუე და განსძღე. 
13 ეკრძალე თავსა შენსა, ნუუკუე დაივიწყო უფალი ღმერთი 
შენი, რომელმან გამოგიყვანა შენ ქუეყანით ეგვპტით სახლისა 
მისგან კირთებისაისა, უფლისა ღმრთისა შენისა გეშინოდენ და 
მას მხოლოსა ჰმსახურებდე და მას მხოლოსა ესვიდე და 
სახელსა მისასა ჰფუცვიდე. 14 არა შეუდგე შენ კუალსა 
ღმერთთა უცხოთა, კერპთა მათ წარმართთასა, რომელნი-იგი 
გარემო იყვნენ თქუენსა. 12 რამეთუ ღმერთი მოშურნე არს და 
უფალმან ღმერთმან შური იძიოს შენგან, ნუუკუე განრისხნეს 
უფალი ღმერთი შენ ზედა და მოგსპოს შენ პირისაგან 
ქუეყანისაისა. 190 არა განსცადო შენ უფალი ღმერთი შენი, 
ვითარცა-იგი განსცადეთ დღესა მას განცდისასა. 17 დამარხვით 
დაიმარხნეთ მცნებანი უფლისა ღმრთისა თქუენისანი. წამებანი 
მისნი და სამართალნი მისნი, რომელ-იგი გამცნო შენ. 18 ჰყო 
კეთილი და სათნოებაი წინაშე უფლისა ღმრთისა, რათა 
კეთილი გეყოს შენ და შეხვიდე და დაიმკვდრო ქუეყანა იგი 
კეთილი, რომელთა-იგი ეფუცა უფალი მამათა მათ შენთა 19 
განდევნად მტერთა მათ შენთა პირისაგან შენისა, ვითარცა 
ეტყოდა უფალი. 29 იყოს, რაჟამს გითხვიდენ შენ შვილნი შენნი 
ხვალე, ზეგე და გრქუან: რაი არიან წამებანი ესე სამართალნი 
და მშჯავრნი, რომელ-ეგე გამცნო შენ უფალმან ღმერთმან 
შენმან? 21 მიუგო შენ შვილთა მათ შენთა და ჰრქუა: 
დაკირთებულ ვიყვენით ჩუენ ფარაოისა ეგვპტეს და 
გამოგვიყვანნა ჩუენ უფალმან ეგვპტით ყელითა მტკიცითა და 
მკლავითა მაღლითა. 22 და ყო უფალმან ნიშები და 
სასწაულები დიდ-დიდები და ბოროტები ფარაოსა ზედა და 
ყოველსა სახლსა მისსა წინაშე თუალთა ჩუენთა. 23 და ჩუენ 
გამოგვიყვანნა მიერ, რათა შემომიყვანნეს და მომცეს ჩუენ 
ქუეყანა ესე, რომელ აღუთქუა მიცემად მამათა ჩუენთა. 24 და 
მამცნო ჩუენ უფალმან ყოფად ყოველთა მათ სამართალთა 
მისთა და რათა გუეშინოდის უფლისა ღმრთისა ჩუენისა და 
კეთილი გუეყოს ყოველთა დღეთა ცხორებისა ჩუენისათა და 


ვცხონდეთ, ვითარცა-ესე დღესდღე. 2? და შეწყალებულ 


ვიყვნეთ, და-თუ-ვიცვნეთ ყოველნი მცნებანი მისნი წინაშე 
უფლისა ღმრთისა ჩუენისა, ვითარ-იგი მამცნო ჩუენ. 


თავი 7 


1 რაჟამს უკუე შეგიყვანოს შენ უფალმან ღმერთმან შენმან 
ქუეყანასა მას, რომელსა შეხუალთ, დამკვდრებად მუნ და 
შემუსრნეს ნათესავნი იგი დიდნი და მართალნი პირისაგან 
შენისა, ქეტელი იგი, გერგესეველი, ამორეველი იგი, და 
ქანანელი იგი, და ფერეზელი იგი, ეველი იგი და იობოსელი 
იგი, შვიდი იგი ნათესავი დიდ-დიდი და უძლიერესი თქუენსა. 2 
მოგცნეს შენ უფალმან ღმერთმან ყელთა შენთა, დასცნე შენ 
იგინი და მოსრვით მოსრნე, არა აღუთქუა აღთქუმაი შენი მათ 
თანა, არცა შევიწყალნე იგინი. 3 არცა დაემზახო მათ, ასული 
შენი არა მისცე მათსა ძესა და ასული მისი არა მოჰგუარო ძესა 
შენსა. + რამეთუ განდრიკოს ძე იგი შენი ჩემგან და ამსახუროს 
იგი ღმერთთა უცხოთა და განრისხნეს გულისწყრომითა უფალი 
შენ ზედა და აღგყოცოს მსთუად. ? არამედ ესრეთ უყო მათ, 
ბაგინები მათი დაამჭუთ, ძეგლები დაჰმუსრეთ, კერპები მათი 
სერტყები დაჰკაფეთ, ძეგლები მათი დაწვით ცეცხლითა, 9 
რამეთუ ერი ეგე წმიდა ხართ უფლისა ღმრთისა შენისა. და შენ 
პირველად გამოგირჩია უფალმან ღმერთმან შენმან, რათა იყო 
შენ მისა ერად საზეპუროდ ყოველთა უფროს ნათესავსა 
ნათესავთა, რომელნი არიან პირსა ზედა ქუეყანისასა. 7 და 
არათუ სიმართლისა თქუენისათვს რაიმე გამოგირჩინა თქუენ 
ღმერთმან, რამეთუ თქუენ უმცირეს ხართ ყოველთა ნათესავთა, 
8 არამედ, რამეთუ უყუარდით თქუენ უფალსა, დაამტკიცა ფიცი 
იგი, რომელ ეფუცა მამათა მათ თქუენთა და გამოგიყვანნა 
თქუენ ყელითა მტკიცითა და მკლავითა მაღლითა და გივსნა 
შენ სახლისა მისგან კირთებისაისა ჟელთაგან ფარაო, 
მეფისათა ეგვპტელთაისა, ? რათა გულისხმა-ჰყო, რამეთუ 
უფალი ღმერთი შენი ესე არს ღმერთი, ღმერთი სარწმუნოი, 
რომელმან დაუმარხის აღთქუმაი მისი და წყალობაი მისი 
მოყუარეთა მისთა და რომელთა დაიცვნიან მცნებანი მისნი 
ვიდრე ათასამდე ნათესავად. 19 და მიაგის პირისპირ 
მისაგებელი და მოსრვაი მოძულეთა მისთა, და არა აყოვნის, 


დაიცვენ შენ მცნებანი მისნი. 11 და ესე სამართალნი და 
მშჯავრნი, რომელსა-ესე მე გამცნებ შენ დღეს, ყოფად მისა. 12 
და იყოს, რაჟამს ისმინნეთ თქუენ ყოველნი ესე სამართალნი 
ჩემნი, დაიცვნეთ და მოგცნეს შენ უფალმან ღმერთმან შენმან 
აღთქუმაი იგი და წყალთბაი, ვითარცა-იგი ეფუცა მამათა მათ 
თქუენთა. 13 და შეგიყვაროს შენ და გაკურთხოს შენ და 
განგამრავლოს შენ, აკურთხნეს ნაშობნი მუცლისა შენისანი და 
ნაყოფი ქუეყანისა შენისალ, იფქლი იგი შენი და ღვინოი შენი 
და ზეთი შენი, ზროხანი სამროწლისა შენისანი და არვები 
ცხოვართა შენთა ქვეყანასა ზედა, რომელ-იგი ეფუცა ღმერთი 
მამათა მათ შენთა მიცემად შენდა. 14 და კურთხეულ იყო შენ 
ყოველთა უფროის ნათესავთა, არა იპოოს ნათესავსა შენსა 
შორის უმკვდროი, არცა უზუები საცხოვარსა შენსა შორის. 15 და 
განგაშოროს უფალმან ღმერთმან შენგან ყოველი იგი სენი და 
სალმობაი ბოროტი მეგვპტელთა, რომელ-იგი იხილე და 
უწყოდე, არა მოავლინოს იგი შენ ზედა, არამედ მიავლინოს 
იგი ყელთა ზედა მტერთა შენთა. 15 და შეჭამდე შენ 
ნატყუენავსა მას წარმართთასა რომელი-იგი უფალმან 
ღმერთმან მოგცეს შენ, არა გეწყალოდიან შენ იგინი, არცაღა 
ჰმსახურო სამსახურებელთა მათთა, რათა არა საცთურ გეყოს 
შენ. 17 უკეთუ სთქუა გონებასა შენსა: არამედ ნათესავი ესე 
უძლიერ არს შენსა, ვითარ შეუძლო მოსრვად მათა? 18 არა 
გეშინოდის შენ მათგან, მოვსენებით მოივსენო, რაი-იგი უყო 
უფალმან ღმერთმან შენ მიერ ფარაოს და ყოველთა მათ 
მეგვპტელთა. 19 განსაცდელნი დიდ-დიდნი, რომელ-იგი 
იხილეს თუალთა შენთა, სასწაულები და ნიშები დიდ-დიდები, 
კელი იგი მტკიცე და მკლავი იგი მაღალი, ვითარ-იგი 
გამოგიყვანა შენ უფალმან ღმერთმან შენმან, ეგრე უყოს 
უფალმან ღმერთმან შენმან ყოველთა წარმართთა, 
რომელთაგან გეშინის პირისაგან მათისა. 29 და ბზიკები 
მოავლინოს უფალმან ღმერთმან მათა, ვიდრე მოესრულნენ 
ნეშტნი იგი და რომელნი დამალულ იყვნენ პირისაგან შენისა. 
21 ნუ გეშინინ პირისაგან მათისა, რამეთუ უფალი ღმერთი შენი 
თანა არს, დიდი და ძლიერი. 22 და მოსრნეს უფალმან 
ღმერთმან შენმან ყოველნი წარმართნი პირისაგან შენისა 


მცირედ, არა მოსრნეს იგინი ერთბამად, რათა არა დაშთეს 
ქუეყანაი იგი ოყრად და განმრავლდენ შენ ზედა მყჟეცნი. 23 და 
მიგცნეს შენ იგინი უფალმან ღმერთმან შენმან ყჟელთა შენთა 
და მოსრნეს იგინი მოსრვითა დიდითა, ვიდრემდე მოასრულნე 
იგინი. 24 და მოგცნეს უფალმან შარავანდედნი მათნი ყელთა 
თქუენთა და წარსყმიდოთ სავსენებელი მათი ადგილით 
მათით, არა ვინ აღგიდგეს წინაშე შენსა პირსა, ვიდრე 
მოასრულნე იგინი. 25 ხატები კერპებისა მათისაი დასწუა 
ვეცხლითა, ნუ გული-გითქუამნ ოქროსა და ვეცხლსა მათსა ნუ 
მოიღებ თავისა შენისა, რათა არა საცთური გეყოს შენ იგი, 
რამეთუ საძაგელ არს წინაშე უფლისა ღმრთისა შენისა. 29 არა 
შეიღო იგი სახლად შენდა, რამეთუ ბილწი არს, რათა არა მის 
თანა წყეულ იყოს, დამჭობით დაამჟუნე იგინი და განშორებით 
განიშორო იგი, რამეთუ წყეულ არს. 


თავი 8 


1 ყოველთა ამათ მცნებათა, რომელთა-ესე მე გამცნებ შენ 
დღესდღე, დაიმარხნე იგინი და ჰყო, რათა სცხონდეთ და 
განმართლდეთ, შეხვიდეთ და დაიმკვდროთ ქუეყანაი იგი, 
რომელ ეფუცა უფალი მამათა მათ თქუენთა. 2 მოიჭსენნე 
ყოველნი იგი გზანი შენნი, რომელსა მოგიყვანა შენ უფალმან 
ღმერთმან, ესე მეორმეოცე წელი არს უდაბნოსა მას, ბოროტი 
ღათუ გიყო შენ და გამოგცადა შენ, რათა გულისხმა-ჰყო 
გულისა შენისაი და-რაიძი-იტევნე მცნებანი მისნი, ანუ არა. 3 
შე-ღათუ-გაურვა შენ სიყმილითა უდაბნოსა მას, მანანაი იგი 
გაჭამა შენ, რომელ არა იცოდე შენ, არცა მამათა შენთა, რათა 
გულისხმა-გიყო შენ, რამეთუ არა პურითა ხოლო ცხონდების 
კაცი, არამედ ყოვლითა სიტყვთა, რომელი გამოვალს 
პირისაგან ღმრთისაისა, ცხონდების კაცი. “ სამოსელი შენი არა 
განგიკფდა, ფერვი შენი არა გამოგტკუფა, ესე მეორმეოცე 
წელი არს. ? რაი გულისხმა-ჰყო გულისა შენისაი, რამეთუ 
ვითარცა გასწავლის მამამან შვილი თვსი, ეგრე განგსწავლა 
შენ უფალმან ღმერთმან შენმან. 9 და დაიცვნე შენ მცნებანი 
უფლისა ღმრთისა შენისანი და ხვიდოდი გზათა მისთა და 
გეშინოდის შენ მისა, 7” რათა უფალმან ღმერთმან შენმან 
შეგიყვანოს შენ ქუეყანასა მას დიდსა და კეთილსა, სადა-იგი 
მდინარენი წყალთანი და წყარონი უბსკრულთანი დიან მთათა 
და ველთა, 89 ქუეყანასა მას საიფქლესა და საქრთილესა, 
ქუეყანასა მას ვენაყოვანსა და ლეღოვანსა და 
ბროწეულოვანსა, ქუეყანასა კეთილსა თაფლისასა, ? ქუეყანასა 
მას, რომელსა ზედა არა ცვინეულად შჭამდე პურსა შენსა, არცა 
ნაკლულევან იყო მას ზედა, რომლისანი ქვანი მისნი არიან 
რკინა და მამათა მისთა გამოეკუეთების სპილენძი. 19 ჰჭამდე 
და განსძღებოდე და აკურთხევდე უფალსა ღმერთსა შენსა 
ქუეყანასა მას ზედა კეთილსა, რომელი-იგი მოგცა შენ 
უფალმან ღმერთმან შენმან. 11 იგულე თავი შენი, ნუუკუე 
დაივიწყო უფალი ღმერთი შენი და არა დაიმარხნე მცნებანი 


მისნი და წამებანი მისნი, და სამართალნი, რომელსა-ესე მე 
გამცნებ შენ. 12 დღესდღე ნუუკუე შჭამდე და განსძღებოდე და 
ტაძრებსა შუენიერებსა იშენებდე და დაემკვდრებოდი მათ შინა. 
13 და განმრავლებითა მით მროწეულისა და არვებისა 
შენისაითა, ოქროისა და ვეცხლისა შენისაითა 14 აღამაღლო 
გულითა შენითა და განჰლაღნე და დაივიწყო უფალი ღმერთი 
შენი, რომელმან გამოგიყვანა შენ ქუეყანისაგან ეგვპტისა 
სახლისაგან კირთებისა 12 და აღგიყვანა შენ უდაბნოსა მას 
დიდსა და საშინელსა, სადა-იგი გველი და ღრიანკალი კბენდა 
და წყურილი იგი წყლისაი აჭირვებდა მათ, სადა არა იყო 
წყალი, რომელმან გამოგიდინა შენ წყაროი კლდისა მისგან 
უღაღისა. 16 რომელმან-იგი უდაბნოსა მას მანანაი იგი გაჭამა 
შენ, რომელ-იგი არა იცოდე შენ, არცა მამათა შენთა, 
ბოროტიღა თუ გიყო და გამოგცადა შენ, რათა უკუანაისკნელ 
კეთილი გეყოს და განგისუენოს შენ. 17 ნუ იტყვ გულსა შენსა, 
ვითარმედ ძლიერებითა ჩემითა და სიმტკიცითა მკლავისა 
ჩემისაითა ვყავ ყოველი ესე ძალი. 18 არამედ მოივსენო შენ 
უფალი ღმერთი შენი, რამეთუ მან მოგცეს შენ ძალი და 
ძლიერებაი, რათა აღესრულოს აღთქუმაი იგი, რომელ ეფუცა 
უფალი მამათა მათ შენთა, ვითარცა დღესდღე. 19 და იყოს, 
უკუეთუ დავიწყებით დაივიწყო უფალი ღმერთი შენი და შეუდგე 
შენ ღმერთთა უცხოთა და ჰმსახურებდე მათ და თაყუანის- 
სცემდე მათ, ვწამებ მე თქუენ წინაშე დღესდღე, რამეთუ 
მოსრვით მოისრნეთ, 29 ვითარცა სხუანი წარმართნი, 
რომელნი-იგი მოსრნა უფალმან პირისაგან თქუენისა, ეგრე 
მოგსრნეს თქუენ უფალმან, რამეთუ არა ისმინე თქუენ ჭმაი 
უფლისა ღმრთისა თქუენისა. 


თავი 9 


1 გესმოდენ ისრაცლსა, რამეთუ წიაღხუალ შენ დღესდღე 
იორდანესა მდინარესა შესლვად და დამკვდრებად ნათესავთა 
დიდთა და უძლიერესთა შენსა, ქალაქთა დიდთა და 
მოზღუდვილთა მაღლად, ვიდრე ცადმდე. 2 ერსა დიდსა და 
ძლიერსა და კაცთა სრულთა ჰასაკითა, ძეთა მათ ენაკისთა, 
რომლისაი შენცა სადმე გესმინოს, ვითარმედ: ვინმცა წინა 
დაუდგა პირსა წინაშე ძეთა მათ აკიმისთა? 3 არამედ უწყოდი 
შენ, რამეთუ უფალი ღმერთი შენი წინაგიძღვის შენ წინაშე 
პირსა შენსა, ვითარცა ცეცხლმან შემწველმან მოსრნეს იგინი 
და მან გარემიაქცინეს იგინი პირისაგან შენისა, აღჭოცნეს და 
წარწყმიდეს იგინი მსთუად, ვითარცა გეტყოდა თქვენ უფალი. “ 
ნუ იტყვ გულსა შენსა, რაჟამს მოსრნეს უფალმან ღმერთმან 
შენმან წარმართნი იგი პირისაგან შენსა, ნუ იტყვ, ვითარმედ: 
სიმართლისა ჩემისათვს შემომიყვანა მე უფალმან 
დამკვდრებად ქუეყანისა ამის, არამედ უკეთურებისათვს 
წარმართთაისა მოსრნა იგინი უფალმან პირისაგან შენისა 2? და 
არა თუ სიმართლისა შენისათვს, არცაღა სიწმიდისა გულისა 
შენისათვს შეხუედ შენ დამკვდრებად ქუეყანისა მის მათისა, 
არამედ უკეთურებისათვს წარმართთაისა მოსრნეს იგინი 
უფალმან ღმერთმან შენმან პირისაგან შენისა, რათა 
დაემტკიცოს აღთქუმა იგი, რომელ ეფუცა უფალი მამათა მათ 
თქუენთა: აბრაჰამს, ისაკს და იაკობს, 9 და რათა გულისხმა- 
ჰყო დღეს, რამეთუ არა სიმართლისა შენისათვს მოგცემს შენ 
უფალი ღმერთი შენი დამკვდრებად ქუეყანასა მაგას კეთილსა, 
რამეთუ ერი ეგე ქედფიცხელი ხარ. 7 მოიჭსენე და ნუ 
დაივიწყებ, რავდენ ჟამ განარისხე უფალი ღმერთი შენი 
უდაბნოსა მას, რომლით დღითგან გამოხუედ შენ ქუეყანისა 
მისგან ეგვპტელთაისა მოსლვად-მოწევნადმდე ადგილსა მას, 
რამეთუ ურჩებით დაუმორჩილებელ ექმნენით უფალსა. 8 და 
ქორებსა გან-ვე-არისხეთ უფალი. და განრისხნა 
გულისწყრომით უფალი თქუენ ზედა, ? რათამცა მოგსრნა 


თქუენ, რაჟამს აღვიდოდე მთასა მას მოღებად ფიცართა მათ 
ქვისათა, ფიცართა მათ შჯულისათა, რომელ-იგი მომცნა მე და 
ვიყავ მე მთასა მას ზედა ორმეოც დღე და ორმეოც ღამე, პური 
არ ვჭამე და არცა წყალი ვსუ. 19 და მომცნა მე ორნი იგი 
ფიცარნი ქვისანი დაწერილნი ყელითა ღმრთისათა, რამეთუ 
მას ზედა დაწერილ იყვნეს ყოველნი იგი მცნებანი, რომელთა 
გეტყოდა თქუენ უფალი მთასა მას ზედა. 11 და იყო ორმეცოსა 
მას დღესა და ორმეოცსა მას ღამესა, რაჟამს მომცნა მე 
უფალმან ორნი იგი ფიცარნი ქვისანი, რომელსა ზედა 
დაწერილ იყო შჯული იგი, 12 სიტყუად იწყო ჩემდა უფალმან და 
მრქუა: აღდეგ, გარდაგუალე ადრე ამიერ, რამეთუ უსჯულო 
იქმნა ერი იგი შენი, რომელ გამოიყვანე ქუეყანით ეგვპტით და 
გარდავჭდეს მცნებასა მას, რომელი-იგი ამცნო მათ და იქმნეს 
თავისა მათისა კერპი გამოქანდაკებული და თაყუანი-სცეს 
ხატსა. 13 და მრქუა მე უფალმან: გეტყოდე შენ ერთგზის და 
ორგზის და გარქუ: ვიხილე ერი ესე, ვითარ გულფიცხელ და 
ქედფიცხელ არს, 14 მომიშუ მე, რათა მოვსრნე იგინი და 
აღვჰჭოცო სახელი მათი ცასა ქუეშე და გყო შენ ნათესავად 
დიდად და ძლიერად უფროის მაგათსა. 12 და მოვიქეც და 
გარდამოვედ მიერ მთით და მთაი იგი ცეცხლითა აღჭურვილი 
აღატყდებოდა და ორნივე ფიცარნი იგი მეპყრნეს ორთავე 
ჭელთა ჩემთა. 15 და ვიხილე, რამეთუ შეცოდებულ იყვენით 
თქუენ წინაშე უფლისა ღმრთისა თქუენსა და გექმნა თქუენ 
კერპი გამოდუღებითი, და გარდასრულ იყვენით თქუენ გზისა 
მისგან, რომელ გამცნო თქუენ უფალმან. 17 და მოვიხუენ 
ორნივე იგი ფიცარნი ორთავე ჭელთა ჩემთაგან და დავსთხიენ 
იგინი წინაშე თქუენსა და დავმუსრენ. 18 და დავვარდი წინაშე 
უფლისა და ვილოცევდ, ვითარცა-იგი პირველ ორმეოც დღე 
და ორმეოც ღამე პური არა ვჭამე და არცა წყალი ვსუ 
ყოველთა მათ ცოდვათა თქუენთათვს, რომელ-იგი სცოდეთ 
თქუენ და ბოროტი ჰქმენით წინაშე უფლისა, და განარისხეთ 
იგი. 19 და შეშინებულ ვიყავ მე გულისწყრომისათვს 
რისხვისასა, რამეთუ - განრისხნა უფალი თქუენ ზედა, რათამცა 
აღგჭოცნა თქუენ ქუეყანით და შეესმა ჩემი უფალსა მას ჟამსა 
შინა. 25– და აჰრონის ზედაცა განრისხნა უფალი ფრიად, 


რათამცა მოსპო იგი და აჰრონისთვსცა ვილოცე მას ჟამსა შინა. 
21 და ცოდვაი იგი თქუენი, რომელ ჰქმენით, ვბოი იგი მოვიღე 
იგი და დავწვი ცეცხლითა, დავჭარ და დავმუსრე იგი 
წულილად და შევქმენ იგი, ვითარცა მტუერი და შთავაბნიე იგი 
ჰევსა მას, რომელ-იგი გარდამოვიდოდა მიერ მთით. 22 
შეწუვითა მით და განცდითა და სამარეთა მათ 
გულისთქუმისათა განარისხეთ უფალი ღმერთი თქუენი. 23 და 
რაჟამს წარავლინნა უფალმან კადეს ბარნედ და გრქუა: 
აღვედით და დაიმკვდრეთ ქუეყანაი იგი, რომელ-იგი მიგცე 
თქუენ. ხოლო თქუენ ურჩ ექმნენით და არა ისმინეთ ჟმაი 
უფლისა ღმრთისა თქუენისაი, არცაღა გრწმენა მისი და არცა 
ისმინეთ ყმისა მისისაი. 24 არამედ ურჩებით ურჩ ექმნენით 
უფალსა მიერ დღითგანვე, ვინაითგანცა გამოგეცხადა თქუენ. 
72% მერმე ვილოცევდ მე წინაშე უფლისა ორმეოც დღე და 
ორმეოც ღამე, რავდენცა-იგი ვილოცევდ, რამეთუ თქუა 
უფალმან მოსრვაი თქუენი. 295 და ვილოცევდ უფლისა მიმართ 
და ვთქუ: უფალო, უფალო საუკუნეო! ნუ მოსრავ ერსა ამას 
შენსა და სამკვდრებელსა შენსა, რომელ-ესე იყსენ ძალითა 
მაგით შენითა დიდითა, რომელ გამოიყვანე ქუეყანით ეგვპტით 
ყელითა მაგით მტკიცითა და მკლავითა მაღლითა. 27 მოიჭსენე 
აბრაჰამისი, ისაკისი და იაკობისი, მონანი შენნი და ნუ მიხედავ 
სიფიცხლესა ამის ერისასა და ნუცაღა უკეთურებასა მათსა. 298 
ნუსადა თქუან მკვდრთა მათ მის ქუეყანისათა: ვინა0 
გამომიყანენ ჩუენ, ვითარმედ ვერვემე შეუძლო უფალმან 
შეყვანებად ქვეყანასა მას, რომელ აღუთქუა მათ? არამედ 
სიძულილით გამოიყვანნა იგინი და მოსრნა იგინი უდაბნოსა 
მას, 2? არამედ ესე ერი შენი არს და სამკვდრებელი შენი, 
რომელ გამოიყვანენ ქუეყანისა მისგან ეგვპტელთაისა ძალითა 
დიდითა და მკლავითა მაღლითა. 


თავი 10 


1 მას ჟამსა შინა მრქუა მე უფალმან: გამოთალენ თავისა შენისა 
ორნი ფიცარნი ქვისანი მსგავსად პირველისა მის და 
აღმოგუალე ჩემდა მთასა მას და იქმენ შენ თავისა შენისა 
კიდობანაკი ძელთაგან ულპოლველთა. ? და დავწერო 
ფიცართა მათ შჯული იგი პირველი, რომელი-იგი იყო 
პირველთა მათ ფიცართა, რომელნი-იგი შენ დაჰმუსრენ და 
შთასხნე ფიცარნი იგი კიდობანსა მას. 3 და შევქმენ მე 
კიდობანი ერთი ძელთაგან ულპოველთა და გამოვთალენ 
ორნი ფიცარნი ქვისანი მსგავსად პირველთა მათ და აღვედ 
მთასა მას და ორნი იგი ფიცარნი ყჟელთა შინა ჩემთა. 4 და 
დაწერა ფიცართა მათ ზედა ათი იგი მცნებაი, რომელთა-იგი 
გეტყოდა თქუენ უფალი მთასა მას ზედა შორის ცეცხლსა მას 
და მომცნა მე იგინი უფალმან. ? და მოვიქეც და გარდამოვედ 
მე მიერ მთით და შთავსხენ მე ფიცარნი იგი კიდობანსა, 
რომელ-იგი შევქმენ, ვითარცა მიბრძანა მე უფალმან. 9 და 
წარიძრნეს და წარვიდეს ძენი იგი ისრაცლისანი ბეროთით 
ძეთა მათგან აკასისთა მოსლვად. და მუნ მოკუდა აჰრონ და 


დაეფლა და შედგა მღდელობად მის წილ ელიაზარ, ძე მისი. 7 
მიერ წარიძრნეს გალგალდ და გალგალით მივიდეს ტეგად, 
ქუეყანასა მას მდინარეთა წყალთასა. 8? მას ჟამსა შინა 
გამოარჩია უფალმან ნათესავი იგი ლევისი აღღებად 
კიდობნისა მის შჯულისა უფლისა შეწირვად მსახურებათა და 


ლოცვათა სახელისათვს უფლისა დღენდელად დღედმდე. ? 
ამის გამო არა უც ნაწილი და სამკვდრებელ ლევიტელთა 
ძმათა შორის თვსთა, რამეთუ უფალი თავადი ნაწილ და 
სამკვდრებელ არს მათა. 19 და მე დავადგერ მთასა მას ზედა 
ორმეოც დღე და ორმეოც ღამე მას ჟამსა, შეისმინა ჩემი 
უფალმან და არა ჯერ-იჩინა მოსრვაი მათი. 11 სიტყუად იწყო 
ჩემდა უფალმან და მრქუა: აღჰკიდე, ვიდოდე, წარუძეღუ ერსა 
მაგას, შევიდენ და დაიმკვდრონ ქუეყანაი იგი, რომელ-იგი 
ვეფუცე მამათა მათთა მიცემად მათა. 12 აწ, ისრაცლ, რასა 


ითხოვს უფალი ღმერთი შენგან, არამედ, რათა გეშინოდის შენ 
უფლისა ღმრთისა შენისა და ხვიდოდი შენ ყოველთა გზათა 
მისთა და შეიყუარო იგი და ჰმსახურებდე შენ უფალსა 
ღმერთსა შენსა ყოვლითა გულითა შენითა და ყოვლითა 
გონებითა შენითა. 13 და დაიცვნე მცნებანი და სამართალნი 
უფლისა ღმრთისა შენისანი და მშჯავრნი მისნი, რომელთა-ესე 
გამცნებ შენ დღესდღე, რათა კეთილი გეყოს შენ. 1“ აჰა, ესერა, 
უფლისა ღმრთისა შენისანი, არიან ცანი და ცანი ცათანი, 
ქუეყანაი და ყოველ, რაი არს მას შინა. 1? ხოლო მამანი 
თქუენნი გამოირჩინა უფალმან, შეიყვარნა იგინი და 
შემდგომად მათსა გამოგირჩინა თქუენ ნათესავი ეგე მათი 
ყოველთა უფროის წარმართთა ვიდრე დღენდელად 
დღედმდე. 19 აწ განიშორეთ სიფიცხლე ეგე გულთა თქუენთა 
და ქედთა თქუენთაი და მერმე ნუღარა განფიცხნებით, 17 
რამეთუ უფალი ღმერთი თქუენი იგი თავადი არს ღმერთი 
ღმერთთა და უფალი უფალთა, ღმერთი დიდი და ძლიერი და 
საშინელი, რომელმან არა თუალი-ახუნის, არა შეიღის ქრთამი, 
18 ყვის სასჯელი მწირისა, ობლისა და ქურივისაი, შეიყუარის 
მწირი იგი და სცის მას პური და სასუმელი. 19 აწ შეიყუარეთ 
თქუენ მწირი იგი და მსხემი, რამეთუ თქუენცა მწირ და მსხემ 
იყვენით ქუეყანასა მას ეგვპტელთასა. 290 უფლისა ღმრთისა 
შენისა გეშინოდენ და მას მხოლოსა ჰმსახურებდე, მას შეეყო 
და სახელსა მისსა ჰფუცვიდე, 21 რამეთუ იგი არს სიქადულ 
შენდა და იგი თავადი არს ღმერთი შენი, რომელმან-იგი ყო 
შენ ზედა სასწაული დიდ-დიდი და საკვრველებაი, რომელ 
იხილეს თუალთა შენთა, 22 რამეთუ სამეოცდაათ სულ 
შთავიდეს მამანი იგი თქუენნი ეგვპტედ, აწ, ეგერა, შეგქმნა შენ 
უფალმან ღმერთმან შენმან, ვითარცა ვარსკულავნი ცისანი 
სიმრავლითა. 


თავი 11 


1 შეიყვარო შენ უფალი ღმერთი შენი და დაიმარხნე მცნებანი 
მისნი და წამებანი და სამართალნი მისნი და მშჯავრნი 
ყოველთა დღეთა ცხორებისა შენისათა. 2 და გულისხმა-ჰყო 
დღეს, ვითარმედ არა თუ ყრმანი თქუენნი, რომელთა არარაი 
უწყიან და არცა იხილეს სწავლაი იგი უფლისა ღმრთისა 
თქუენისაი და საკვრველებანი მისნი, ყელი იგი მტკიცე და 
მკლავი იგი მაღალი, 3 სასწაულნი მისნი და საქმენი იგი მისნი, 
რომელ ყო უფალმან ღმერთმან ეგვპტეს ფარაო მეფისა ზედა 
და ყოველსა ქუეყანასა მისსა. 4 და რაი-იგი უყო ერსა მას 
მეგვპტელთასა, ეტლებსა და ჰუნებსა მათსა, ვითარ-იგი 
დაფარნა წყალმან ერთრისა მის ზღვსამან წინაშე მდევართა 
თქუენთა, რამეთუ წარწყმიდნა იგინი უფალმან მოდღენდელად 
დღედმდე. ? და რავდენ-რაი იყო თქუენთვს უდაბნოსა მას 
ვიდრე მოსლვად-მოწევნადმდე ადგილსა ამას. 9 და რავდენ- 
რალ0 უყო დათანს და აბირონს, ძეთა მათ ელიაბისთა, ძისა 
რუბენისთა, ვითარ-იგი აღაღო ქუეყანამან პირი თვსი და 
დანთქნა იგინი და ყოველი სიმდიდრე ნაყოფისა მათისა და 
ყოველნი სახლნი მათნი და საყოფელნი მათნი შორის ძეთა 
მათ ისრაცლისათა. 7 რამეთუ თუალთა თქუენთა იხილნეს 
ყოველნი საქმენი უფლისანი და საკვირველებანი მისნი, 
რომელ ყვნა თქუენ შორის მოდღენდელად დღედმდე. 8 
ეკრძალენით დამარხვად ყოველთა მცნებათა მისთა, რომელ- 
ესე მე გამცნებ თქუენ დღეს, რათა სცხონდეთ და გამრავლდეთ 
და შეხვიდეთ და დაიმკვდროთ ქუეყანაი იგი, რომლისათვს-ეგე 
წიაღხუალთ იორდანესა დამკვიდრებად მუნ, ? რათა 
დღეგრძელ იყვნეთ ქუეყანასა მას ზედა, რომლისათვს-იგი 
ეფუცა უფალი მამათა მათ თქუენთა მიცემად მათა და 
ნათესავისა მათისა შემდგომად მათსა ქუეყანასა, რომელსა 
გამოსდის სძე და თაფლი. 19 რამეთუ ქუეყანაი იგი, რომელსა 
თქუენ შეხუალთ დამკვდრებად, არა ეგრე არს, ვითარ-იგი 
ქუეყანაი ეგვპტელთაი, სადაით-იგი თქუენ გამიხუედით, რამეთუ 


რაჟამს დასთესიან თესლი და მორწყიან, ფერვითა მათითა 
განქმნიან, ვითარ ყუერბი მტილისაი. 11 ხოლო ქუეყანა იგი, 
რომელსა თქუენ შეხუალთ დამკვიდრებად ქუეყანაი - მთაი და 
ბარი, ცუარისაგან ზეცისაისა ირწყვის იგი. 12 რომელსა-იგი 
უფალი ღმერთი თვით ღუწილ და თუალნი უფლისა ღმრთისანი 
მარადის მას ზედა არიან დასაბამითგან წელიწადისაით და 
მიაღსასრულადმდე წელიწადისა. 13 უკეთუ სმენით ისმინეთ 
ყოველნი ესე მცნებანი ჩემნი, რომელთა-ესე დღეს გამცნებ 
თქვენ და შეიყუაროთ უფალი ღმერთი თქუენი და 
ჰმსახურებდით მათ ყოვლითავე გულითა თქუენითა და 
ყოვლითა ძალითა თქუენითა, 14% მოგცეს უფალმან წვიმაი 
ქუეყანასა თქუენსა ჟამსა შინა მისსა, მსთუაი და მცხეუედი. და 
შეიკრიბო შენ იფქლი შენი და ღვინოი შენი და ზეთი შენი. 12 
და მოგცეს შენ თივაი ველთაგან შენთა საზრდელად 
საცხოვართა შენთა, შჭამდეღა და განსძღებოდი. 165 იგულე 
თავი შენი, ნუუკუე განსუქნე და განვრცნე და შესცთეს გული 
შენი და ჰმსახურებდეთ და თაყუანი-სცემდეთ ღმერთთა 
უცხოთა. 17 და განრისხნეს უფალი გულისწყრომით თქუენ 
ზედა. და დაეყენნეს ცანი და არა გამოსცეს წვიმაი და 
ქუეყანამან არა გამოსცეს ნაყოფი თვსი და წარწყმდეთ მსთუად 
ქუეყანისა მისგან კეთილთაისა, რომელ-იგი უფალმან მოგცეს 
თქუენ. 18 დაისხენით მცნებანი ესე ჩემნი გულთა თქუენთა და 
შევიბნეთ იგი სასწაულად ყელთა თქუნთა და იყვნენ იგინი 
შეურყეველად წინაშე თუალთა თქუენთა. 19 და ასწავლნეთ ესე 
შვილთა მათ თქუენთა და იტყოდი ამას ჯდომასა სახლსა შენსა, 
და სლვასა გზასა შენსა, და დაწოლას სარეცელსა შენსა და 
აღდგომასა შენსა. 29 და დასწერნე ესენი ზღურბლთა სახლსა 
შენისათა და ბჭეთა თქუენთა ზედა. 21 რათა განმრავლდენ 
დღენი თქუენნი და დღენი ნაშობთა მათ თქუენთანი ქუეყანასა 
მას ზედა, რომლისათვს ეფუცა უფალი მამათა მათ თქუენთა 
მიცემად მათა, ვითარცა დღენი ცისანი ქუეყანასა ზედა. 22 და 
იყოს, უკეთუ სმენით ისმინნეთ მცნებანი ესე ჩემნი, რომელთა- 
ესე მე გამცნებ თქუენ დღეს და ჰყოთ ესე და შეიყუაროთ 
უფალი ღმერთი თქუენი და ხვიდოდით ყოველთა გზათა მისთა 


და შეეყვნეთ მას, 23 განასხნეს უფალმან ყოველნი წარმართნი 
პირისაგან თქუენისა და დაიმკვდრნე შენ ნათესავნი დიდნი და 
უძლიერესნი შენსა. 24 ყოველსავე ადგილსა, რომელსაცა 
დასდგათ კუალი ფერკვთა თქუენთაი, თქუენი იყოს 
უდაბნოითგან დიდით ვიდრე ლიბანედმდე, და მდინარით 
დიდით ევფრატით და ვიდრე ზღუად დიდადმდე დასავალით 
კერძო იყავნ საზღვარი თქუენი. 25 არა ვინ გიყდებოდის თქვენ 
და არცაღა მო-ვინ-გექცეს პირსა თქუენსა, რამეთუ შიში და 
ზარი თქუენი მიჰფინოს უფალმან ღმერთმან თქუენმან 
ყოველსა მას ქუეყანასა, რომელსაცა მიხვიდოდით თქუენ, 
ვითარცა გეტყოდა თქუენ უფალი. 25 აჰა, ესერა, მიგცემ თქუენ 
დღეს წყევასა და კურთხევასა. 27 ამისთვს თუ ისმინნეთ 
მცნებანი უფლისა ღმრთისა თქუენისანი, რომელსა-ესე გამცნებ 
თქუენ დღესდღე 28 დაწყევასა, არა თუ ისმინნეთ მცნებანი 
უფლისა ღმრთისა თქუენისანი, რომელსა-ესე დღეს გამცნებ 
თქუენ და შესცთეთ გზისა მისგან, რომელი გამცენ თქუენ და 
შეხვიდეთ და ჰმსახურებდეთ თქუენ ღმერთთა უცხოთა, რომელ 
არა იცოდეთ. 297 და იყოს, რაჟამს შეგიყვანოს შენ უფალმან 
ღმერთმან შენმან ქუეყანასა მას, რომელსა შეხუალ 
დამკვიდრებად მუნ და მისცე კურთხევაი იგი მთასა მას ზედა 
გარიზინსა და წყევაილ იგი მთასა მას ზედა გებალსა. 39 ესე 
ორნივე წიაღ იორდანესა გზასა მას მზისდასავალით კერძოსა, 
ქუეყანასა მას ქანანელთასა, რომელი დამკვიდრებულ არს 
მზიაღასავალით კერძოთა გალგალასა, მახლობელად მუხასა 
მას მაღალსა. 31 აწ თქუენ, ეგერა, წიაღხუალთ იორდანესა 
შესლვად და დამკვიდრებად ქუეყანისა მის, რომელ-იგი 
უფალმან ღმერთმან თქუენმან მოგცეს თქუენ და 
დაიმკვიდროთ იგი, და დაეშენეთ მუნ. 32 და დაიმარხნეთ და 
ჰყოთ ყოველი ესე მცნებაი და სამართალი, რომელსა-ესე 
გამცნებ თქუენ დღეს. 


თავი 12 


1 და ესე არიან ბრძანებანი და მსჯავრნი, რომელ 
დაიმკვიდრნეთ და ჰყოთ ქუეყანასა მას, რომელ-იგი უფალმან 
ღმერთმან მამათა თქუენთამან მოგცეს შენ სამკვიდრებელად 
ყოველთა დღეთა, რავდენცა სცხონდეთ ქუეყანასა ზედა. 2 
მოსპოლვით მოსპნე ყოველნი იგი ადგილნი სამსახურებელნი 
წარმართთანი, რომელსა ემსახუროს სამსახურებელი იგი 
ბილწებისაი ზედა მთათა მაღალთა და ბორცუთა და ხეთა ქუეშე 
3 ვარჯოვანთა ბაგინები მათი დაამჟვთ და ძეგლები მათი 
დამუსრეთ, სერტყები მათი დაკაფეთ, კერპები მათი დაწვით 
ცეცხლითა და სავსენებელი მათი წარწყმიდეთ ქუეყანისა 
მისგან. + ხოლო არა ეგრე უყოთ უფალსა ღმერთსა თქუენსა. 2 
არამედ ადგილსა ერთსა, რომელსა გამოირჩიოს უფალმან 
ღმერთმან თქუენმან ადგილი ერთი ნათესავთაგან თქუენთა 
სახელის-დებად სახელი მისი მუნ: ადგილი იგი გამოირჩიეთ 
და შევედით მუნ. 9 და შეწირეთ მსხუერპლები იგი თქუენი მუნ 
და საკუმეველები, და პირველისა ნაყოფისა თქუენისაი და 
აღნათქუემი თქვენი ძღუენი ნეფსითი გონებათა თქუენთაი და 
პირმშოები ზროხათა თქვენთაი. 7 ჭამდით და იხარებდით 
წინაშე უფლისა ღმრთისა თქუენისა და მხიარულ იყვნეთ 
ყოველთა ზედა, რომელსა ზედა შეხებულ იყვნენ კელნი 
თქუენნი, თქუენ და ყოველნი სახლეულნი თქუენნი, რამეთუ 
გაკურთხნა თქუენ უფალმან ღმერთმან თქუენმან. 8 არა ჰყო 
ეგრე, ვითარ-ეგე ჰყოფთ აქა დღეს კაცად-კაცადი ეგე ნებასა 
თავისა თვსისასა, რამეთუ არღა მიწევნულ ხართ თქუენ 
აქამდის განსასუენებელსა მას და სამკვიდრებელსა თქვენსა, 
რომელ-იგი უფალმან ღმერთმან თქუენმან მოგცეს თქუენ. 9 19 
რამეთუ წიაღჰჭდეთ თქუენ იორდანესა და დაეშენნეთ 
ქუეყანასა მას, რომელ-იგი უფალმან ღმერთმან 
დაგიმკვიდროს თქვენ და განგისუენოს თქუენ ყოველთაგან 
მტერთა თქუენთა, რომელნი იყვნეს გარემოის თქუენსა და 
დაეშენნეთ ყუდროებით. 11 და იყოს ადგილი იგი, რომელ 


გამოირჩიოს უფალმან ღმერთმან თქუენმან თავისა თვისისა 
სახელ-დებად სახელი მისი მას ზედა, მუნ შესწირით ყოველი 
შესაწირავი, რომელსა-ესე მე გამცნებ თქუენ დღეს, 
მსხუერპლები იგი თქვენი და ძღუენი თქუენი და ათეული 
თქუენი და პირველი იგი ყჟელთა თქუენთა და რჩეულ-რჩეული 
ძღუენი აღნათქუემთა თქუენთაი, რომელ აღუთქუათ უფალსა 
ღმერთსა თქუენსა. 12 და იხარებდეთ წინაშე უფლისა ღმრთისა 
თქუენისა და თქუენ, და ძენი თქუენნი, და ასულნი თქუენნი, 
მონანი და მყევალნი თქუენნი და ლევიტელნი იგი, რომელ არს 
ზედამდგომელ თქუენდა, რამეთუ არა უც მას ნაწილ და 
სამკვიდრებელ თქუენ შორის. 13 იგულე თავი შენი, ნუუკუე შე- 
სადამე-სწირვიდე შესაწირავთა შენთა ყოველსავე ადგილსა, 
რომელ იხილო, არამედ მას ადგილსა, 14 ხოლო რომელ 
გამოირჩიოს უფალმან ღმერთმან შენმან ადგილსა ქალაქთა 
შენთასა, მუნ შესწირო მსხუერპლი შენი და მუნ ჰყო ყოველი, 
რომელსა-ესე მე გამცნებ შენ. 1? და ყოვლითა გულისთქუმითა 
შენითა შესწირო მსხუერპლი იგი შენი და შჭამო ყორცი იგი 
მისი კურთხევითა მით უფლისა ღმრთისა შენისაითა, რომელ- 
იგი მოგცა შენ ყოველთა მათ ქალაქთა შენთა ბილწი იგი და 
წმიდაი, ერთბამად შჭამდეთ, ვითარცა ქურციკსა და ირემსა. 19 
ხოლო სისხლსა მისსა ნუ შჭამთ, არამედ ქუეყანასა დასთხიეთ 
იგი, ვითარცა წყალი. 17 ვერ შეშჭამო შენ ქალაქთა შინა შენთა 
ათეული იგი იფქლისა შენისაი და ღვინისა და ზეთისა შენისაი 
და პირმშოები ზროხათა შენთაი და ცხოვართა შენთაი და 
აღთქუმული იგი აღნათქუემთა შენთაი, და შესაწირავი იგი 
აღსაარებათა თქუენთაი და პირველი იგი ნაყოფთაი ქმნული 
ჭელთა თქუენთაი, 18 არამედ წინაშე უფლისა ღმრთისა შენისა 
შეშჭამო იგი ადგილსა მას, რომელსაცა-იგი გამოირჩიოს 
უფალმან ღმერთმან თქუენმან, შენ, და ძემან შენმან, და 
ასულმან შენმან, და მონამან და მჭევალმან და ლევიტელი იგი, 
რომელ დამკვიდრებულ იყოს ქალაქთა შენთა, შჭამდე და 
იხარებდე წინაშე უფლისა ღმრთისა შენისა ყოველსა მას ზედა, 
რომელსაცა შეგეხოს კელი შენი. 19 ეკრძალე, ნუუკუე და- 
სადამე-უტეო ლევიტელი იგი ყოველთა დღეთა ცხორებისა 
შენისათა, რავდენცა სცხონდე ქუეყანასა ზედა. 29 უკეთუ 


განგიფართნეს შენ უფალმან ღმერთმან საზღვარნი შენნი, 
ვითარცა გეტყოდა შენ, უკეთუ გულმან გითქუას ჭამად ყჟორცისა 
გულისთქუმისათვს გულისა შენისასა, ჭამე შენ ყორცი იგი. 21 
უკეთუ განშორებულადრე იყოს შენგან ადგილი იგი, რომელ 
გამოირჩია უფალმან ღმერთმან წოდებად სახელი მისი მას 
ზედა და შესწირო შენ ზუარაკთაგანი შენთაი, ანუ ცხოვართაი, 
რომელი მოგცეს შენ უფალმან ღმერთმან შენმან, ვითარცა 
გიბრძანა შენ და შეშჭამო იგი ქალაქთა შინა შენთა ყოვლითა 
მით გულისთქუმითა გულისა შენისაილთა. 22 ვითარცა შეიჭამოს 
ქურციკი და ირემი, ეგრე შეშჭამო იგი, რომელ-იგი არაწმიდაი 
არს შენ თანა და წმიდაი იგი ერთბამად შეჭამეთ იგი. 23 
ეკრძალე მტკიცედ არაჭამად სისხლისა, რამეთუ სისხლი 
საცხოვრისაი სამშვინველ მისა არს; არა შეშჭამო შენ 
სამშვინველი იგი ყორცსა მას თანა, 24 არამედ ქუეყანასა 
დასთხიო იგი ვითარცა წყალი. 25 არა შჭამო იგი, რათა 
კეთილი გეყოს შენ და შვილთა შენთა შენ თანა, რაჟამს ჰყო 
კეთილი და სათნოებაი წინაშე უფლისა ღმრთისა შენისა. 29 
ხოლო შესაწირავი იგი სიწმიდისა შენისაი და აღნათქუემი იგი 
შენი მოიღო ადგილსა მას, რომელ-იგი გამოირჩია უფალმან 
და შესწირო იგი მუნ. 27 მსხუერპლი შენი ყორცი იგი შესწირო 
საკურთხეველსა მას ზედა უფლისა ღმრთისა შენისასა, რამეთუ 
სისხლი იგი დააპკურო აღსავალთა მათ საკურთხეველისა ამის 
უფლისა ღმრთისათა და ჭორცი იგი შესჭამო. 28 დაიცევ და 
ისმინენ ესე სიტყუანი, რომელსა-ესე მე გამცნებ შენ, რათა 
კეთილი გეყოს შენ და შვილთა შენთა შენ თანა, უკუე ჰყო თუ 
სათნოებაი წინაშე უფლისა ღმრთისა შენისა. 29 უკუეთუ 
მოსრნეს უფალმან ღმერთმან შენმან ნათესავნი იგი, 
რომელსა-იგი მიხუალთ დამკვიდრებად ქუეყანისა მათისა 
წინაშე პირსა შენსა, დაიმკვიდრნე იგი და დაეშენო ქუეყანასა 
მათსა. 39 იგულე თავი შენი, ნუკუე გამოიძიებდე მიდევნებად 
მათა შემდგომად მოსრვისა მის მათისა პირისაგან შენსა, 
ნუუკუე ეძიებდე კერპთა მათთა და სთქუა, ვითარცა-იგი მათ 
ნათესავთა ყვიან კერპთა მიმართ მათთა, ეგრეცა მე ვყო. 31 
ხოლო შენ არა ეგრე ჰყო უფლისა მიმართ ღმრთისა შენისა 
ყოველივე საძაგელებაი, რომელი წინავე სძულდა უფალსა, 


ყვეს კერპთა მიმართ მათთა, რამეთუ ძეთასა მათთა და 
ასულთა მათთა დასწვიდეს წინაშე კერპთა მათთა. 32 
ყოველივე სიტყუაი, რომელსა-ესე მე გამცნებ შენ დღეს, 
დაიმარხო იგი და ჰყო, არა დააკლო, არცაღა შეჰმატო მათ. 


თავი 13 


1 უკუეთუ აღ-ვინმე-დგეს შენ შორის წინაისწარმეტყუელი, ანუ 
ჩუენებისმხილველი, ? და აჩუენოს რაიმე სასწაული 
საცთურებისაი თქუენ შორის და თქუას: მოვედით და მივიდეთ 
ჩუენ ღმერთთა უცხოთა, რომელ-იგი თქუენ არა იცოდეთ, 
თქუას: ვმსახურებდეთ მათ. 3 ნუ ისმენთ სიტყუათა მის 
წინაისწარმეტყუელისათა, ნუცა მის ჩუენებისმხილველისათა, 
რამეთუ გამოცდით გამოგცდის თქუენ უფალი ღმერთი თქუენი, 
გიყუარდეს თუ თქუენ უფალი ღმერთი თქუენი ყოვლითა 
გულითა თქუენითა და ყოვლითა გონებითა თქუენითა. 4 
არამედ შენ უფალსა ღმერთსა შენსა ხოლო შეუდეგ და მისა 
გეშინოდენ და მცნებათა მისთა იმარხევდით და ქმისა მისისა0 
ისმინეთ და მას მხოლოსა შეეყვენით. ? და წინაისწარმეტყუელი 
იგი, გინა ჩუენებისმხილველი იგი სიკუდილით მოკუედინ, 
რამეთუ საცთურსა იტყოდა, რათამცა გაცთუნა შენ უფლისაგან 
ღმრთისა შენისა, რომელმან გამოგიყვანა შენ ქვეყანით 
ეგვპტით და გივსნა შენ სახლისაგან კირთებისაისა, რათამცა 
განგაშორა შენ მან გზისა მისგან, რომელ გამცნო შენ უფალმან 
ღმერთმან შენმან, რათამცა ხვიდოდე შენ მას და აღიყოცენ 
უკეთურებანი იგი თქუენ შორის. 9 უკუეთუ გლოცვიდეს შენ ძმაი 
შენი მამითი, გინა თუ დედით, გინა თუ ძე შენი, გინა თუ ასული 
შენი, გინა თუ ცოლი შენი, რომელი იყოს წიაღთა შენთა, ანუ 
თუ მეგობარი შენი, რომელი სწორი იყოს თავისა შენისა0 
ფარულად და გეტყოდის: გუალე, მივიდეთ, და ვმსახუროთ 
ღმერთთა უცხოთა, რომელ არა იცოდე შენ, არცა მამათა მათ 
შენთა. 7 სამსახურებელთა მათგან წარმართთაისა, რომელნი 
იყვნენ გარემოის თქვენსა, მახლობელნი, გინა თუ შორიელნი, 
კიდითგან კიდედმდე ქუეყანისა, არა ჯერ-იჩინო მისლვაი მის 
თანა, არცაღა ისმინო მისი. 8 არა ჰრიდოს თუალმან შენმან, 
არცაღა გეწყალოდის იგი, არცაღა დაუფარო მას, 9? არამედ 
მხილებით ამხილო მას და ყელი შენიღა პირველად შეხებულ 
იყავნ მოკლვად მისა, მაშინღა ყელნი ყოვლისა ერისანი. 19 და 


ქვაი დაჰკრიბონ მას და მოკუედინ, რამეთუ იზრახა 
განშორებად შენი უფლისაგან ღმრთისა შენისა, რომელმან 
მოგიყვანა შენ ქუეყანით ეგვპტით სახლისა მისგან კირთებისა. 
11 და ყოველსა ისრაცლსა, რომელსა ესმეს, შეეშინოს და 
არღარა შესძინონ ყოფად ესევითარი სიტყუაი ბოროტი თქუენ 
შორის. 12 უკეთუ გესმეს შენ ერთისა ქალაქთაგანისაი, 
რომელი-იგი უფალმან ღმერთმან მოგცეს შენ 
სამკვიდრებელად და თქუენ, 13 ვითარმედ კაცნი უსჯულონი 
განვიდეს ჩუენგან და გადააქცინეს ყოველნი იგი მკვიდრნი მის 
ქალაქისანი და ჰრქუეს: მოვედით და ვმსახუროთ ღმერთთა 
უცხოთა, რომელ-იგი თქუენ არა იცოდეთ. 14 გამოიძიო, 
გამოიკულიო ეგევითარი იგი, გამოიკითხო ფრიად და თუ 
ჭეშმარიტად ყოფილ იყო სიტყუაი იგი ბილწებისაი თქუენ 
შორის, 12 მოსრვით მოისრნეთ მკვიდრნი იგი მის ქალაქისანი 
პირითა მახვილისაითა. და დაწყევით დასწყევნეთ იგინი და 
ყოველივე, რაძცა იყოს ქალაქსა მას შინა და საცხოვარი მათი 
მოსრათ პირითა მახვილისაითა. 195 და ყოველი მონაგები მათი 
გამოჰკრიბო გზასა წარსავალთა მათთასა, და ქალაქნი იგი 
მათნი, და ყოველი იგი ნატყუენავი და მონაგები მათი, რომელ 
გამოგეკრიბოს დაწვით ცეცხლითა წინაშე უფლისა ღმრთისა 
თქუენისა და იყავნ იგი ოჭერ უკუნისამდე ჟამთა და ნუღარა 
აღიშენებინ. 17 და ნუცარაი შეგეხებინ ყელთა შენთა 
ჭურჭელისა მისგან მისისა, რამეთუ წყეულ არს, რათა მოიქცეს, 
უფალი რისხვისა, მისგან გულისწყრომისა მისისა და 
შეგიწყალოს შენ და განგამრავლოს შენ, ვითარცა ეფუცა 
უფალი მამათა მათ შენთა. 18 უკეთუ ისმინო შენ ჟმაი უფლისა 
ღმრთისა შენისაი და დაიცვნეთ ყოველნი მცნებანი მისნი, 
რომელსა-ესე მე გამცნებ შენ დღესდღე, უკეთუ ჰყო კეთილი და 
სათნოებაი წინაშე უფლისა ღმრთისა შენისა. 


თავი 14 


1 ნაშობ იყვნეთ თქუენ უფლისა ღმრთისა თქუენისა, მკუდარსა 
ზედა არა იტყებდე და არცაღა აჩინო ნიში ყაყილებისაი შუბლსა 
შენსა, შორის ორთა თუალთა შენთა. ? რამეთუ ერი ეგე წმიდაი 
ხარ უფლისა ღმრთისა შენისაი და შენ გამოგირჩია უფალმან 
ღმერთმან შენმან, რათა იყო მისა ერ საზეპურო ყოველთა 
შორის ნათესავთა, რომელნი არიან გარემოის შენსა. 3 
ყოველივე საცხოვარი, რომელი ბილნ არს, არა შჭამო. არამედ 
ესე შჭამო ჟბოი ზუარაკთაგანი და ტარიგი ცხოვართაგანი, ვაცი 
თხათაგანი, “ ? ირემი, ქურციკი, გამეში, ხარაბუზი, ნიამორი, 9 
და ყოველი პირუტყვ, რომელი ჭლაკ-განპებულ იყოს და 
აღმოიცოხნიდეს, შჭამოთ. ” და რომელ არა შჭამო, ესე არს, 
რომლისა ჭლაკნი არა განპებულ იყვნენ და არა 
აღმოიცოხნიდეს, არცა განმარტებულ ესხნენ ფრცხილნი. 8 არა 
შჭამო აქლემი და მაჩვი და ყოველივე ფერყ-მატყიერი, რამეთუ 
არა აღმოიცოხნიან და არცა ჭლაკნი განპებულ ასხენ. ნუ 
შჭამთ, რამეთუ ბილწი არს, ნუცა მომკუდარსა შეეხებით 
ყოვლისაგან. ? რომელი წყალსა შინა არს, ესე შჭამო. 
ყოველსა, რომელსა ფრთე ესხნენ და ქეცი ედვას, მისი შჭამო. 
10 და ყოველსა, რომელსა ფრთე არა ესხნენ, და არცა ქეცი 
ედვან, მისი არა შჭამო, რამეთუ ბილწი არს. 11 ყოველივე 
მფრინველი, რომელი წმიდა იყოს, მისი შჭამო. 12 და რომელი 
არაწმიდა იყოს, მისი არა შჭამო, 13 ორბი, ფასქუჯი და ყანჩი, 
ყურჭი, 14 ძერი და ყოველი მსგავსი მისი, 12 სირაქლემი და 
ბუვი, ყუავი და ყიველი მსგავსი მისი. 15 და ტივი, და ყარყატი, 
და აკაური, 17 და ოფოფი და ძენძერუკი და დედამთრვალი და 
ქორი და ყოველი მსგავსი მისი. 18 და ვარხვ და მღამიობი, და 
ბუკიოტი და ყოველი მსგავსი მისი. 1? და ყოველივე 
ქუეწარმავალი მფრინველთა არაწმიდათაი, ბილწ არს თქენდა 
და ნუ შჭამთ. 2? ყოველივე მფრინველი წმიდათაგანი ჭამეთ. 21 
ყოველსავე მკუდრისასა ნუ შჭამთ, ყოველსავე მსხემსა და 
მწირსა, რომელი ქალაქსა შინა შენსა იყოს, ნუ სცემ მას, ნუცა 


აწამებ და ნუცა სხუასა სცემ, რამეთუ ერი ეგე წმიდა ხარ 
უფლისა ღმრთისა შენისა, კრავსა სძითა დედისა თვსისაითა ნუ 
შეჰგბოლავთ. 22? ათეული გამოსცი ყოვლისავე ნაყოფისა 
თესულისა შენისაი, რომელი იყოს ველთა შენთა წილად- 
წილად. 23 და შეშჭამო იგი წინაშე უფლისა ღმრთისა შენისა 
ადგილსა მას, რომელსაცა გამოირჩიოს უფალმან ღმერთმან 
შენმან წოდებად სახელი მისი მას ზედა, მუნ შესწირო 
ყოველივე ათეული იფქლისა შენისაი და ზეთისა შენისაი და 
პირმშოები ზროხათა და ცხოვართა შენთაი, რათა შეისწაო შიში 
უფლისა ღმრთისა შენისა ყოველთა დღეთა ცხორებისა 
შენისათა. 24 უკეთუ შორს იყოს შენგან გზაი იგი და ვერ 
შესწირო იგი, რამეთუ შორს იყოს შენგან ადგილი იგი, 
რომელი გამოირჩია უფალმან ღმერთმან შენმან წოდებად 
სახელი მისი მას ზედა რამეთუ გაკურთხა შენ უფალმან 
ღმერთმან შენმან. 22 განჰყიდო შენ ნაყოფი იგი ვეცხლად, და 
მოიღო შენ ვეცხლი იგი ყელითა შენითა და მიხვიდე ადგილსა 
მას, რომელ-იგი გამოირჩია უფალმან ღმერთმან შენმან. 25 
განჰყიდო იგი, რადცა გინდეს და გულმან გრქუას შენ, ზროხად, 
გინა თუ ცხოვრად, გინა თუ ღვინოდ, გინა თუ რადმე, რაი 
გულმან გრქუას შენ, და შეშჭამო იგი წინაშე უფლისა ღმრთისა 
შენისა და იხარებდე შენ და სახლეულნი შენნი. 27 და 
ლევიტელი იგიცა, რომელი იყოს ქალაქსა შენსა, არა 
განიშორო იგი, რამეთუ არა უც ნაწილ და სამკვიდრებელ შენ 
თანა. 28 მესამესა წელსა გამოსცე შენ ყოველი-იგი ათეული 
ნაყოფისა მის შენისაი და მასვე წელსა დასდვა იგი ქალაქსა 
შენსა, 2? და მივიდეს ლევიტელი, რამეთუ არა უც ნაწილ და 
სამკვიდრებელ შენ თანა და მსხემი იგი, და მწირი იგი, და 
ქურივი იგი და ობოლი იგი, რომელ იყოს ქალაქსა შენსა, 
მივიდენ და შეჭამონ იგი და განძღენ, რათა გაკურთხოს შენ 
უფალმან ღმერთმან შენმან ყოველთა მათთვს საქმეთა შენთა, 
რომელსა იქმოდე შენ. 


თავი 15 


1 მეშვიდესა წელსა ჰყოდი მისატევებელი იგი შენი. ? და ესე 
ბრძანებაი არს მიტევებისა მის, მიუტეო შენ ყოველი 
თანანადები შენი, რაიცა თანა-ედვას მოყუასსა შენსა და ძმასა 
შენსა, რამეთუ მიტევებაი წოდებულ არს უფლისა ღმრთისა 
შენისა. 32 უცხოთესლსა მას და შორიელსა არა მიუტეო, არამედ 
მოჰყადო, რაიცა თანა-ედვას, მოყუასსა მას და ძმასა მიუტეო, 41 
რათა არავინ იპოოს შენ შორის ნაკლულევან, რათა მისთვს 
კურთხევით გაკურთხოს შენ უფალმან ღმერთმან შენმან, 
მოგცეს შენ მკვიდრთბით დამკვიდრებად მას ზედა, ? უკუეთუ 
სმენით ისმინოთ ყკმაი უფლისა ღმრთისა თქუენისაი და 
დაიმარხნე და ჰყვნე ყოველნი იგი მცნებანი, რომელსა მე 
გამცნებ შენ დღესდღე. 9 და გაკურთხოს შენ უფალმან 
ღმერთმან შენმან, ვითარცა-იგი გეტყოდა შენ და ავასხებდე 
ნათესავთა მრავალთა, ხოლო მენ არა ავასხებდე და 
ჰმსთავრობდე შენ ნათესავთა შორის მრავალთა, ხოლო შენ 
ზედა არავინ მთავრობდეს. ” უკეთუ ვინმე იყოს შენ შორის 
ნაკლულევანი ძმათა შენთაგანი რომელსავე ერთსა ქალაქთა 
შენთაგანსა, არა გარე მიიქციო ბული შენი მისგან, არცაღა 
კრულ-ჰყო ყელი შენი ძმისა მის შენისა ნაკლულევანისა. 8 
არამედ ჭყქსნილ-ჰყო ჭელი შენი მისთვს და ავასხო მას, 
რავდენცა უჭმდეს. ? იგულე თავი შენი, ნუუკუე იყოს სამე 
დაფარულ სიტყუაი უშჯულოებისაი გულსა შინა შენსა და სთქუა: 
მოახს წელი იგი მეშვიდე წელიწადი იგი მიტევებისაი და 
თუალძვირ იქმნე ძმისა მის შენისა ნაკლულევანისა, და არა 
რაი სცე მას და ღაღადებდეს უფლისა მიმართ შენთვს და იყოს 
შენდა ცოდვა დიდ. 19 მიცემით მისცე მას, რავდენცა აკლდეს 
და არა შესწუხნე გულითა შენითა შემდგომად მიცემისა მის 
შენისა, რამეთუ ამისთვს გაკურთხოს შენ უფალმან ღმერთმან 
შენმან ყოველთა მათ საქმეთა შინა შენთა და ყოველსა მას 
ზედა, რომელსა შეახო ყელი შენი. 11 რამეთუ არასადა 
მოაკლდეს ნაკლულევანისაგან, ამისთვს გამცნებ შენ და 


გეტყვი: ყსნით ყსნილ-ყავ ყელი შენი ძმისა მის შენისა 
ნაკლულევანისათვს და გლახაკისათვს, რომელი-იგი იყოს 
ქუეყანასა შენსა. 12 უკუეთუ იყიდო ვინმე შენ ძმათა შენთაგანი 
თავისი სჯულის მონა ნასყიდი, ან მყევალი ებრაელი, ანუ 
მამაკაცი, ანუ დედაკაცი, ექუს წელ გმსახუროს შენ და წელსა 
მას მეშვიდესა გამოავლინო იგი შენგან განთავისუფლებული. 
13 და რაჟამს გამოავლინებდე მას შენგან 
განთავისუფლებულსა, არა გამოავლინო იგი შენგან 
ჭჰელცუდად, 1“ არამედ აღგებით აღაგო იგი: საცხოვართა 
შენთაგან, და იფქლისა შენისაგან და საწნეხელისა შენისაგან 
მისცე მას, რათა გაკურთხოს შენ უფალმან ღმერთმან შენმან. 
15 მოივსენე, რამეთუ შენცა დამონებულ იყავ ქუეყანასა მას 
ეგვიპტისასა და გივსნეს შენ უფალმან შენმან, ამისთვს გამცნებ 
შენ სიტყუათა ამათ. 19 უკეთუ გრქუას შენ, ვითარმედ: არა 
განვალ შენგან, რამეთუ შეგიყუარე შენ და სახლი შენი და 
კეთილი შენი მეყო მე შენგან. 17 მოიღო შენ სადგისი და 
დააპყრა ყური მისი კარსა, და განყურიტო იგი და იყოს იგი 
შენდა მონა უკუნისამდე და ეგრეცა მსგავსად მჭევალსა მას 
უყო, 18 არა ფიცხელ გიჩნდეს წინაშე შენსა, რაჟამს 
გამოავლინებდე შენგან განთავისუფლებულსა, რამეთუ 
წელიწდეულად სასყიდელითა მორეწისაითა გმსახურებდა შენ 
ექუს წელ და გაკურთხოს შენ უფალმან ღმერთმან შენმან 
ყოველთა მათ საქმეთა შენთა, რომელსაცა იქმოდე. 19 
ყოველივე პირმშოი, რომელი იშვეს ზროხათა შენთაი, გინა თუ 
ცხოვართაი უპედი, განწმიდო შენ უფლისა ღმრთისა 
შენისათვს, არა აქმნიო ყარი იგი პირმშოთა შენთაი და არცა 
მოჰრისო ცხოვარი იგი პირმშოთა შენთაი. 29 არამედ წინაშე 
უფლისა ღმრთისა შენისა შეშჭამო იგი წლითი წლად ადგილსა 
მას, რომელი გამოირჩიოს უფალმან ღმერთმან შენმან, შენ და 
სახლეულთა შენთა შეჭამეთ იგი. 21 უკუეთუ ბილწ რაიმე იყოს 
მის თანა, ბრმა იყოს, ანუ ყრუ იყოს, ანუ მკელობელი იყოს, ანუ 
სხუა რაიმე ბოროტ სიხაშმე იყოს მის თანა, არა დაუკლა იგი 
უფალსა ღმერთსა შენსა, 22 არამედ ქალაქთა შინა შენთა 
შეშჭამო იგი, წმიდამან და არაწმიდამან ზოგად. შეჭამონ 
ვითარცა ქურციკი და ვითარცა ირემი. 23 ხოლო სისხლი მისი 


არა შეშჭამოთ, არამედ ვითარცა წყალი დასთხიოთ იგი 
ქუეყანასა ზედა. 


თავი 16 


1 დაიცევ თთუც იგი ახალთაი და ჰყვი იგი უფლისა ღმრთისა 
შენისა, რამეთუ თუესა მას ახალთასა გამოგიყვანა შენ 
უფალმან ღმერთმან შენმან ღამე ეგვპტით. 2? და დაჰკლა შენ 
მსხუერპლი უფლისა ღმრთისა შენისა ცხოვარი იგი და ზროხაი 
ადგილსა მას, რომელ-იგი გამოირჩიოს უფალმან ღმერთმან 
შენმან, წოდება და სახელი მისი მას ზედა. 3 არა შჭამო მას 
შინა მფუე, შვიდ დღე უფოველი პური შჭამო ჭირსა მას შინა, 
რამეთუ მწრაფლ ღამე გამოხუედ ეგვიპტით და მოივსენით დღე 
იგი გამოსლვისა მის თქუენისაი ქუეყანით ეგვიპტით ყოველთა 
დღეთა ცხორებისა თქუენისათა. 4 არა იპოოს ცომი შვიდ დღე 
ყოველთა საზღვართა თქვენთა და არცა განაციოთ ყორცი იგი, 
რომელ დაჰკლა მიმწუხრი განთიად დღესა მას პირველსა. ? ნუ 
გიფლიენ შენ ჭამად ურიდად საკლველისა მისგან, რომელი- 
იგი დაიკლას დღესასწაულსა მას ყოველთასა ქალაქთა შენთა, 
რომელ-იგი უფალმან ღმერთმან მოგცეს შენ. 9 არამედ 
ადგილსა მას, რომელ-იგი გამოირჩიოს უფალმან ღმერთმან 
შენმან წოდებად სახელი მისი მას ზედა, მუნ დაკლის 
საკლველი იგი დღესასწაულთაი მათ, მწუხრი დასლვასა ოდენ 
მზისასა ჟამსა მას, რომელსაცა გამოხუედ ქუეყანით ეგვიპტით. 
7 შეაგბო და შესწვა და შეშჭამო ადგილსა მას, რომელსაცა 
გამოირჩიოს უფალმან ღმერამან შენმან და მიიქცე ხვალისაგან 
და მიხვიდე სახიდ შენდა. 8 ექუს დღე უფუველი შჭამო და 
მეშვიდესა დღესა განვსნაი არს დღესასწაულისაი მის უფლისა 
ღმრთისა შენისაი, არა ჰქმნე მას შინა ყოველივე საქმე შვიდი 
შვიდეული მრგულიად აღრაცხო თავისა, რაჟამს იწყო 
მანგლისა საქმე მკათა, მიერითგან აღირაცხო შვიდი 
შვიდეული. 9 19 და ჰყო დღესასწაული იგი შვიდეულთაი 
უფლისა ღმრთისა შენისაი, რავდენცა ეძლოს ყელთა შენთა, 
რავდენცა-რაი განგემარჯოს შენ, რამეთუ გაკურთხა შენ 
უფალმან ღმერმთან შენმან. 11 და იხარებდე შენ წინაშე 
უფლისა ღმრთისა შენისა, შენ, და ძენი შენნი და ასული შენნი, 


მონაი, და მყჟევალი შენი და ლევიტელი იგი, რომელ 
დამკვიდრებულ იყოს ქალაქსა შენსა და მწირი იგი, და ობოლი 
იგი და ქურივი იგი, რომელი მყოფ იყოს თქუენ შორის 
ადგილსა მას, რომელ-იგი გამოირჩიოს უფალმან ღმერთმან 
შენმან წოდებად სახელი მისი. 12 და მუნ მოივჭსენო, რამეთუ 
შენცა დამონებულ იყავ ეგვიპტელთასა. ამის გამო დაიმარხნე 
და ჰყვნე მცნებანი ესე. 13 დღესასწაული იგი ტალავრობისაი 
ჰყვი თავისა შენისა შვიდ დღე შეკრებასა მას კალოისა შენისასა 
და საწნეხელისა შენისასა. 14 და იხარებდე დღესასწაულსა მას 
შენსა შენ, და ძე ეგე შენი, და ასული შენი, მონა და მჟევალი 
შენი, და ლევიტელიცა იგი, და მწირი, და ობოლი და ქურივი, 
რომელ იყოს ქალაქსა შენსა. 12 შვიდ დღე ჰყო დღესასწაული 
იგი უფლისა ღმრთისა შენისაი ადგილსა მას, რომელ-იგი 
გამოირჩიოს უფალმან ღმერთმან შენმან თავისა შენისა, უკეთუ 
გაკურთხოს შენ უფალმან ღმერთმან შენმან ყოველთა ზედა 
ნაყოფთა შენთა და ყოველთა ზედა საქმეთა ყელთა შენთასა, 
და იყო შენ სახარულევან. 19 შვიდგზის წელიწადსა ეჩუენოს 
ყოველი წული ყრმაი შენი წარდგინებად წინაშე უფლისა 
ღმრთისა შენისა ადგილსა მას, რომელ-იგი გამოირჩიოს 
უფალმან თავისა თვისისად დღესასწაულსა მას უფუველთასა 
და დღესასწაულსა მას შვიდეულთასა და დღესასწაულსა მას 
ტალავრობისასა, არა ეჩვენო შენ პირსა უფლისასა ყჟელცუდად, 
არამედ თითოეულად რავდენ-რაი. 17 ძალი აქუნდეს ყელთა 
შინა მისთა კურთხევისა მისთვს უფლისაისა, რომელ მოგცეს 
შენ. 18 მსაჯული და განმგებელნი და მწიგნობარნი დაიდგინნე 
თავისა შენისა ყოველთაგან ნათესავთა შენთა ყოველთა მათ 
ქალაქთა, რომელ-იგი უფალმან ღმერთმან შენმან, რომელმან 
მოგცეს შენ და შჯიდე ერსა მას სიმართლისა საშჯელითა, 19 ნუ 
გარდასდრეკ სასჯელსა, ნუცა შჯით თუალხუმით, ნუცა მიიღებნ 
ქრთამსა, რამეთუ ძღუენმან და ქრთამმან დაუყვნის თუალნი 
ბრძენთანი და გარდაიქცინის სიმართლისანი. 29 სიმართლით 
სამართალსა შეუდეგით, რათა სცხონდეთ და შეხვიდეთ და 
დაიმკვიდროთ ქუეყანაი იგი, რომელ უფალმან ღმერთმან 
შენმან მოგცეს შენ. 21 არა ისხა თავისა შენისა სერტყები 
სამსახურებელად თავისა შენისა და ყოვლისავეგანი ხისა 


მაღნარსა გარეშე საკურთხეველსა მას უფლისა ღმრთისა 
შენისასა. 22 ნუ აღმართებ თავისა შენისა ძეგლად, რომელ-იგი 
მოიძულა უფალმან ღმერთმან შენმან. 


თავი 17 


1 არა შესწირო შენ უფლისა ღმრთისა შენისა ზუარაკი, ანუ თუ 
ცხოვარი, რომლისა თანა იყოს ბიწი, ანუ სიხაშმე, რამეთუ 
საძაგელ არს იგი უფლისა ღმრთისა თქუენისა. 2 იპოვოს თუ 
ვინმე შენ შორის, ანუ ქალაქთა შენთა, რომელ-იგი უფალმან 
ღმერთმან შენმან მიგცეს შენ მამაკაცი, გინა თუ დედაკაცი, 
რომელმან ქმნეს ბოროტი წინაშე უფლისა ღმრთისა შენისა და 
გარდაჰვდეს მცნებათა მისთა, 3 და მივიდეს და ჰმსახუროს მან 
კერპთა და თაყუანი-სცეს მზესა, გინა მთოვარესა, გინა თუ 
ყოველსავე სამკაულსა ცისასა, რომლისაი მე არა უბრძანე მათ. 
4 და აგრძნეთ, გამოიძიეთ, გამოიკითხეთ ფრიად და, თუ 
ჭეშმარიტად ყოფილიყოს სიტყუაი ეგე ბილწებისაი შორის 
ისრაცლსა, ? განიყვანო კაცი იგი გარეშე ქალაქსა, გინა თუ 
მამაკაცი იყოს, გინა თუ დედაკაცი იყოს, ქვაი დაჰკრიბონ მას 
და მოკუდეს. და, რომელი-იგი მოკუდებოდის, 9 ორითა და 
სამითა მოწამითა მოკუედინ, ნუ ერთითა მოწამითა, ყელნი 
პირველად მოწამეთა შეეხნედ. 7 მოკუდინებად სიკუდილისა 
თანამდებისა მის, და მაშინღა ყოვლისა მის ერისანი 
შემდგომად მათისა, მოისპენ უკეთური იგი თქუენ შორის. 8 ვერ 
თუ რაიმე შესაძლებელ იყოს თქუენ შორის სიტყუა0 
საშჯელისაი, განგებასა განსაგებელისასა, ანუ განკითხვასა 
რასმე სასჯელისასა, ანუ იჭუისა მიმართ რაისმე გონებისასა, 
ანუ ცილობისათვს რაიმე სიტყვისა სასჯელისაისა ქალაქთა 
შინა შენთა, აღსდგე და აღხვიდე შენ ადგილსა მას, რომელცა- 
იგი გამოირჩია უფალმან ღმერთმან თქუენმან წოდებად 
სახელი მისი მას ზედა, 3? და მიხვიდე შენ მღდელთა მათ 
ლევიტელთა და მსაჯულნი იგი, რომელ იყვნენ მათ ჟამთა, და 
გამოიკითხონ სასჯელი იგი და გითხრან შენ განგებაი იგი 
სასჯელისა მის. 19 და ჰყო მსგავსად სიტყვისა მის, რომელცა- 
იგი გითხრან შენ ადგილისა მისგან, რომელ-იგი გამოირჩია 
უფალმან და ეკრძალო მას ყოფად ყოვლისა მის მცნებისა 
სასჯელისაისა. 11 რომელ-იგი შჯული შეგითხრა შენ და რაიცა 


გასწაონ შენ, ჰყო შენ მსგავსად სიტყვსა მის მათისა, რაიცა-იგი 
გრქუან შენ, არა გარდააქციო შენ მარჯულ, არცა მარცხლ. 12 
იყოს თუ ვინმე კაცი და ამპარტავნებდეს და არა ერჩდეს 
სიტყუასა მღდელისასა მის, რომელ-იგი დგეს მსახურად 
სახელისა მის უფლისა ღმრთისა შენისასა, ანუ თუ მსაჯულთა 
მათ, რომელნი დგეს მათ ჟამთა, სიკუდილისა თანამდებ არს 
იგი კაცი, სიკუდილით მოკუედინ და მოისპენ ბოროტი იგი 
ეგევითარი შორის ისრაცლსა. 13 რათა ყოველსა ერსა, 
რომელსა ესმეს, ეშინოდის და არღარა უსჯულოებდენ. 1“ შე- 
თუ-ხვიდე შენ ქუეყანასა მას, რომელ-იგი უფალმან ღმერთმან 
შენმან მოგცეს შენ ნაწილად მკვიდრობისა შენისა და დაეშენო 
მუნ და მოივსენო გულსა შენსა და სთქუა: ვიდგინო თავისა 
ჩემისა მთავარი, ვითარცა სხუათა ნათესავთა, რომელნი-იგი 
გარემო არიან ჩემსა. 12 არა იდგინო შენ სხუაი, არამედ 
რომელნიცა გამოირჩიოს უფალმან ღმერთმან შენმან 
ძმათაგანვე შენთა, იგი დაიდგინო მთავრად შენ ზედა, რომელ 
არა ძმათა შენთაგანი იყოს. 15 ნუუკუე ერისკრება-ყოს და 
განამრავლოს შენ ზედა მჭჟედარი და მიაქციოს ერი ეგე მუნვე 
ეგვიპტედ, რამეთუ უფალმან ესრე თქუა: არღარა შესძინოთ 
თქუენ მერმე მოქცევად გზასავე ამას. 17 და ნუ განიმრავლებნ 
თავისა თვისისა ცოლებსა, რათა არა განდრკეს გული მისი, 
ოქროსა და ვეცხლსა ნუ შეიკრებნ ძლიერად. 18 და იყოს, 
რაჟამს დაჯდეს საყდართა მათ ზედა მთავრობისა მისისათა და 
გარდაწეროს წიგნი ესე მეორისა სჯულისაი წიგნთა 19 
მღდელთაგან და ლევიტელთა და იყოს მის თანა მარადის და 
ჰკითხვიდეს მას ყოველთა დღეთა ცხორებისა მისისათა, რათა 
შეისწაოს შიში უფლისა ღმრთისა თვსისაი და დაიმარხნეს 
ყოველნი ესე მცნებანი და სამართალნი და ყოს ესე. 29 რათა 
არა აღმაღლდეს გული მისი ძმათაგან თვსთა და გარდააქციოს 
სჯულისა მისგან მარჯულ, ანუ მარცხლ, რათა დღეგრძელ იყოს 
მთავრობასა მას ზედა მისსა იგი და შვილნი მისნი შორის ძეთა 
მათ ისრაცლისათა. 


თავი 18 


1 არა იყოს მღდელთა მათ ძეთა ლევისთა, ვითარცა სხუათა 
მათ ნათესავთაი ნაწილ და სამკვიდრებელ შორის ისრაცლსა, 
არამედ შესაწირავნი იგი უფლისანი იყვნედ ნაწილად მათა და 
მას ჭამედ. 2 ხოლო სხუაი ნაწილი არა აქუნდეს, არამედ 
უფალი ნაწილ იყავნ 3 მღდელთა მათ ერისა მისგან, რომელნი- 
იგი შესწირვიდენ მსხუერპლთა მათ, გინა თუ ზუარაკსა, გინა თუ 
ცხოვარსა, მიეცენ მღდელსა მას ნაწილად აღსაბმელი და 
ღაწუნი კოჭანითურთ. “ და პირველ იფქლისაი და ღვინისაი და 
ზეთისაი და პირველი ნარისუელი ცხოვართა შენთაი მისცე მას. 
> რამეთუ იგი გამოირჩია უფალმან ღმერთმან შენმან თავისა 
თვსისა ყოველთაგან ნათესავთა დადგინებად მისა მსახურებად 
უფლისა, იგი და ძენი მისნი ძეთაგან ისრაცლისათა ყოველთა 
დღეთა ცხორებისა მათისათა. 9 მო-თუ-ვინმე-ვიდეს ლევიტელი 
ერთი, რომლისავე ქალაქისა ძეთა მათ ისრაცლისათა, სადაცა 
ვინ დამკვიდრებულ იყოს და რამეთუ გულმან ჰრქუა მას 
მოსლვად და მსახურებად ადგილსა ამას, რომელი-იგი 
გამოირჩია უფალმან 7 სამსახურებულად უფლისა ღმრთისა, 
ვითარცა ყოველთა ამათ ძმათა ძეთა ლევიტელთა, რომელნი 
დგენ წინაშე უფლისა. 8 ეგრეცა მას მიეც ნაწილი საჭმლად, 
გარნა სასყიდელისა მისგან ნათესავთაისა არა სცე მას. ? უკეთუ 
შეხვიდე შენ ქუეყანასა მას, რომელი-იგი უფალმან ღმერთმან 
მოგცეს შენ, ნუ ისწავებ შენ საქმედ მსგავსად ბილწებისა მის 
მათ წარმართთაისა. 19 ნუ ვინ იპოვებინ შენ შორის, რამეთუ 
შესწვიდეს ძესა თვისსა, გინა თუ ასულსა თვსსა ცეცხლითა, ანუ 
თუ იმისნიდეს მისნობითა, ანუ ჰავსა იზმნიდეს ჰავთა ზმნითა, 
ანუ წამლებდეს წამლითა, 11 ანუ გრძნეულ გრძნებითა, ანუ თუ 
ულუკთმკითხველი, ანუ სასწაულით მკუდართა მკითხველი. 12 
რამეთუ ბილწი არს წინაშე უფლისა ღმრთისა შენისა, რომელი 
იქმოდის ამას ყოველსა, რამეთუ ამის ყოვლისა ბილწებისათვს 
მოსრნა იგინი უფალმან ღმერთმან შენმან პირისაგან შენისა. 13 
არამედ სრულ იყავ შენ წინაშე უფლისა ღმრთისა შენისა. 14 


ხოლო წარმართნი ესე, რომელნი შენ დაიმკვიდრნე, ჰავის 
ზმნთა და მისნობათა აღრეულ იყვნეს, ხოლო შენ არა ეგრე 
გამცნო უფალმან ღმერთმან შენმან. 12 რამეთუ 
წინაისწარმეტყუელი ერთი აღგიდგინოს შენ უფალმან 
ღმერთმან შენმან ძმათაგანივე შენთაი, ვითარცა-ესე მე მისი. 19 
ისმინეთ მსგავსად ყოვლისა მის, რომელი-იგი ითხოვე უფლისა 
ღმრთისა შენისაგან ქორებს ჟამსა მას შეკრებისასა, რამეთუ 
სთქუათ: არღარა შევსძინოთ ჩუენ სმენად ქჭმისა მის უფლისა 
ღმრთისა ჩუენისაისა. და ცეცხლი ესე დიდი არღარა ვიხილოთ 
მერმე, რათა არღარა მოვწყდეთ. 17 და მომიგო უფალმან და 
მრქუა მე: მართლიად მოგიგეს სიტყუაი ეგე, რომელსა 
იტყოდეს. აწ 18 წინაისწარმეტყუელნი აღუდგინო მათ 
ძმათაგანვე თვსთა, ვითარცა-ეგე შენ და მივსცნე მე სიტყუანი 
ესე ჩემნი პირსა მისსა და ეტყოდის მათ ყოველთავე მცნებათა 
ჩემთა. 19 და იყოს კაცი იგი, რომელმან არა ისმინნეს ყოველნი 
იგი სიტყუანი მის წინაისწარმეტყუელისანი, რომელსა-იგი 
ეტყოდის სახელითა ჩემითა. 29 მე შური ვიძიო მისგან და 
წინაისწარმეტყუელი, რომელი უშჯულოებდეს და იტყოდის 
სახელითა ჩემითა სიტყუასა, რომელ მე არა უბრძანე მას 
სიტყუად და ანუ თუ ეტყოდის სახელითა ღმერთთა უცხოთაითა, 
სიკუდილით მოკუდეს იგი წინაისწარმეტყუელი. 21 უკეთუ სთქუა 
გულსა შენსა, ვითარ მე უწყოდით სიტყუაი იგი უფლისა, 22 
რომელსა-იგი უფალი არა ეტყოდის წინასწარმეტუელსა მას? 
სიტყუასა, რომელ-იგი იტყოდის წინაისწარმეტყუელი იგი 
სახელით უფლისათა და სიტყუაი იგი არა იყოს მსგავსად 
წინაისწარმეტყუელებისა მის მისისა, რომელსა-იგი ეტყოდა მას 
უფალი ღმერთი, ნუ შეუდგებით, რამეთუ უსჯულოებით მით 
თავისა თვისისაითა იტყოდა ცრუწინაისწარმეტყუელი იგი. 


თავი 19 


1 უკეთუ მოსრვით მოსრნეს უფალმან ღმერთმან შენმან 
წარმართნი იგი, რომელთაი-იგი მოგცეს უფალმან ღმერტთმან 
შენმან ქუეყანაი იგი დამკვიდრებად. და დაეშენო შენ ქალაქთა 
მათთა და სახლთა მათთა. ? სამი ქალაქი გამოირჩია უფალმან 
თავისა შენისა ქუეყანისა მისგან, რომელი-იგი უფალმან 
ღმერთმან შენმან მოგცეს შენ. 3 აღიწონე გონებასა შენსა გზაი 
იგი მისი და სამად ნაწილად განჰყო საზღვარი იგი მის 
ქუეყანისაი, რომელი-იგი უფალმან ღმერთმან შენმან მოგცეს 
შენ და განუყო შენ ნაწილად თითოი ქალაქი და იყოს იგი 
შესავედრებელად კაცისმკლველთა. 4 და ბრძანებაი ესე იყოს 
კაცისა მკლველისა მის ზედა, რომელ-იგი მეოტ იქმნეს და 
შევარდეს ქალაქსა მას, განერეს. 2 რომელმან მოკლას 
მოყუასი იშვით, არანებსით, არცა ზაკვით, არც ყოფილ იყოს 
გული მისი სიძულილით მისა მიმართ გუშინ, გინა თუ ძოღან. 
შე-თუ ვინმე-სრულ იყოს ტყესა შეშისა კრვად მოყუასისა თანა 
დაცემასა მას ცულისასა, განერეს ყჟელთა მისთა და მახვილი 
იგი ეცეს მოყუასსა მას თვსსა და მოკუდეს, ეგევითარი იგი 
ივლტოდის და შევარდეს ერთსა ქალაქთა მათგანსა, 9 რათა 
არა მახლობელმან ვინმე მის სისხლისამან დევნა-უყოს 
მომკლველსა მას, განჭურვებითა მით გულისაითა ეწიოს მას და 
მოკლას, რამეთუ შორს იყოს გზაი მისი და იგი არა თანამდებ 
იყოს, რამეთუ არა მტერობით, ანუ სიძულილით იყო მისა 
მიმართ გუშინ, ანუ ძოღან. 7 ამისთვს განმცნებ შენ სიტყუასა 
ამას, რათა გამოჰყუნე შენ სამნი იგი ქალაქნი განსარინებელად 
მკლველთა მათ. 8 უკეთუ განვრცობით განგივრცნეს უფალმან 
ღმერთმან შენმან საზღვარნი იგი შენნი, ვითარცა-იგი ეფუცა 
მამათა შენთა და მოგცეს შენ ყოველი-იგი ქუეყანაი, ვითარცა- 
იგი ეტყოდა მამათა შენთა. ? უკეთუ სმენით ისმინნე ყოფად 
ყოველთა ამათ მცნებათა ჩემთა, რომელსა-ესე მე გამცნებ შენ 
დღეს, და შეიყუარო უფალი ღმერთი შენი და ხვიდოდი გზათა 
მისთა ყოველთა დღეთა ცხორებისა შენისათა, შესძინო შენ 


სამიღა ქალაქი სხუაი სამთა მათ ქალაქთა, 19 რათა არა 
დაითხეოდის სისხლი უბრალოი ქუეყანასა მას შენსა, რომელ- 
იგი უფალმან ღმერთმან მოგცეს შენ დამკვიდრებად და ნუმცა 
იპოების შენ შორის თანამდებ სისხლისა. 11 უკეთუ იყოს ვინმე 
კაცი, რომელსა სძულდეს მოყუასი იგი თვსი მტერობით და 
უმზიროს მას და აღდგეს მის ზედა და მოკლას და შევარდეს 
ერთსა ქალაქთაგანსა, 12 მიავლინეთ ყოველთა მათ 
მოხუცებულთა მის ქალაქისათა და გამოიყვანეთ მიერ. და 
მიეცეს იგი ჟელთა შურისმგებელისა მის სისხლისასა და 
მოკლან იგი. 13 და ნუ დაჰრიდებნ თუალი მისი და ნუცა 
შეიწყალებნ მას და განსწმიდო სისხლი იგი უბრალოი 
ისრაცლსა შორის და კეთილი გეყოს შენ. 1“ ნუ გარდასცვალებ 
საზღვართა, რომელ დაამტკიცნეს მამათა შენთა 
სამკვიდრებელსა მას შენსა ქვეყანასა მას ზედა, რომელსა 
დაგამკვიდროს შენ უფალმან ღმერთმან შენმან. 12 წამებასა 
ერთისა მოწამისასა ნუ თავს-იდებთ, რომელი წამებდეს 
ყოვლისავე უსჯულოებისათვს და ცოდვისათვს რომლისავე 
კაცისა მიმართ. რამეთუ ორითა და სამითა მოწამითა 
დაემტკიცების ყოველივე სიტყუაი. 19 წარმო-თუ-ვინმე-დგეს 
ცრუმოწამე რომლისავე კაცისათვს და იტყოდის უსჯულოებასა, 
17 წარმოდგედ ორნივე იგი კაცნი და იტყოდედ წინაშე უფლისა 
და წინაშე მღდელთა და წინაშე მსაჯულთა, რომელნი იყუნენ 
მათ ჟამთა. 18 და გამოიკითხონ მათ ჭეშმარიტებით და თუ 
იპოვნენ კაცი იგი წამებასა მას ზედა ცრუსა, სიცრუით წამებდა 
მოყუსისა მისისათვს. 19? და ვახად აღუდგა მას და უყვედ მას 
მსგავსად სიბოროტისა მისისა, რომელ-იგი ზრახა ყოფად 
მოყუსისა მის თვსისათვს და მოსპეთ ეგევითარი იგი ბოროტი 
თქუენ შორის, 29 რათა ნეშტთა მათ, რომელნი-იგი დაშთენ, 
ეშინოდის და არღა შესძინონ საქმედ ბოროტისა რაითურთით. 
21 ნუ ჰპრიდებნ თუალი შენი ეგევითარსა მას, სული სულისა 
წილ, თუალი თუალისა წილ, კბილი კბილისა წილ, ყელი 
ყელისა წილ, ფერკი ფერვისა წილ, რაიცა ვინ უყოს მოყუასსა 
თვსა, მიეგოს მას. 


თავი 20 


1 გან-თუ-ხვიდოდი შენ წყობად მტერთა შენთა და იხილო მუნ 
ვაშტი და მყედრები და გუნდები ერთა მრავალთაი უძლიერესი 
შენსა, ნუ გეშინინ მათგან, რამეთუ უფალი ღმერთი შენ თანა 
არს, რომელმან გამოგიყვანა შენ ქუეყანით ეგვიპტით. 2 და 
იყოს, რაჟამს მიეახლო შენ ადგილსა მას განსაწყობელსა, 
წარდგეს მღდელთმოძღუარი იგი 3 და თქუას: ისმინე, 
ისრაცლო, თქუენ გამოსრულ ხართ, ეგრე, დღეს წყობად 
მტერთა მათ თქუენთა, ნუ და აღვსნდებიედ გულნი თქუენნი, 
ნუცა გეშინინ მათგან, ნუ დაბრკოლდებიედ გულნი თქუენნი, 
ნუცა დაჰრიდებთ პირსა მათსა, 4 რამეთუ უფალი ღმერთი 
თქუენ თანა არს, რომელი წინაგიძღვის თქუენ, რათა სძლოთ 
დაცემად მტერთა თქუენთა და განგარინნეს თქუენ ყჟელთაგან 
მათთა, ? მერმე წარდგენ შჯულისმწიგნობარნი იგი, ეტყოდიან 
ერსა მას და ჰრქუან: ეშენოს თუ ვისმე კაცსა თქუენგანსა სახლი 
ახალი და სატფური არა ეყოს მას შინა, განვედინ ჩუენგან და 
მიიქეცინ მუნ სახიდ თვისა, ნუუკუე მოკუდეს წყობასა მას შინა 
და სხუაი კაცი მოვიდეს და სატფურ იყოს მას შინა. 9 და ესხას 
თუ ვინმე კაცსა რქაი და არღა ეხაროს მისგანი, წარვიდეს და 
მიიქცეს სახიდ თვისა, ნუუკუე მოკუდეს წყობასა მას შინა, და 
სხუაი კაცი მოვიდეს და იხარებდეს მას. 7 და ეთხოვოს თუ 
ვისმე კაცსა ცოლი და არღა შეერთოს, წარვედინ და მიიქეცინ 
სახიდვე თვისა. ნუუკუე მოკუდეს წყობასა მას და სხუამან კაცმან 
შეირთოს ცოლი იგი მისი. 8 მერმე შესძინოს მწიგნობართა მათ 
ერისა მის მიმართ და თქუან, იყოს თუ ვინმე კაცი გულმედგარ 
და შეშინებულ იყოს გული მისი, წარვედინ და მიიქეცინ სახიდ 
თვისა, რათა არა მედგროს გული ძმისაი მის, ვითარცა-იგი 
მისი იყოს შეშინებულ. 9? და იყოს, რაჟამს დადუმნენ 
მწიგნობარნი იგი სიტყვისა მისგან, რომელსა-იგი ეტყოდიან 
ერსა მას, დაადგინედ მთავარნი და ერისთავნი და 
წინამძღუარნი ერსა მას ზედა. 19 მი-თუ-უყდეთ ქალაქსა 
რომელსამე ბრძოლად, პირველად მშვიდობითღა ეტყოდეთ. 


11 და თუ მშვიდობისა სიტყუაი მოგიგონ თქუენ, და სიმდაბლით 
დაგემორჩილნენ თქუენ და იყავნ ყოველი იგი ერი 
დამორჩილებულ მოხარკე თქუენდა. 12 და უკეთუ არა გერჩდენ 
თქუენ და ბრძოლად გამოგეწყვნენ თქუენ, გარემოადგე და 
მოიცვა იგი. 13 და მოგცეს შენ უფალმან ღმერთმან შენმან 
ჭელთა შენთა და მოსრა ყოველი მამაკაცი და წული ყრმაი 
მათი. 14 ხოლო დედები მათი, ფასი და მონაგები მათი, და 
საცხოვარი მათი და ყოველი, რაიცა იპოოს ქალაქსა მას, 
საცხორებელი მათი წარმოიღო ტყუედ. და შჭამდე შენ 
ნატყუენავსა მას მტერთა შენთასა, რომელ-იგი უფალმან 
ღმერთმან მოგცეს შენ. 12 ესრე უყო ყოველთა მათ ქალაქთა, 
რომელნი-იგი განშორებულად იყვნენ შენსა, რომელ-იგი არა 
ნათესავისა მისგანისა წარმართთაისა იყვნენ. 190 ხოლო 
ქალაქთა მათთვს წარმართთაისა, რომელ-იგი უფალმან 
ღმერთმან შენმან მოგცეს შენ დამკვიდრებად, მოსრვით 
მოსრნე იგინი და არა დაუტეო მას შინა ცოცხალი ერთიცა 
მშუმინვიერი, რომლისა თანა იყოს სამშვინველი ცხოველი. 17 
არამედ წყევით დასწყევნე იგინი, ქეტელი იგი და ამორეველი, 
და ქანანელი იგი, და ფერეზელი იგი, და ეველი იგი, და 
გერგესეველი იგი და იაბოსელი იგი, ვითარცა გამცნო შენ 
უფალმან ღმერთმან შენმან, 18 რათა არა გასწაონ შენ ყოველი 
იგი საქმე ბილწებისაი, რომელსა-იგი იქმოდეს კერპთა მიმართ 
მათთა და გაცთუნონ შენ წინაშე უფლისა ღმრთისა შენისა. 19 
უკეთუ მიხვიდე და გარემოადგე რომელსამე ქალაქსა, და 
მოიცვა იგი და ჰბრძოდი მას ბრძოლითა მრავალ დღე, ნუ 
დაჰკაფ შენ ნერგსა მათსა მახვლითა შენითა, არამედ ჭამით 
შჭამდე შენ მათ, ნუ მოჰკვეთ შენ ხესა ხილისა გამომღებელსა 
პატნეზად, შესაცველად გამოსაპყრობელად მისა. 29 არამედ 
იგი ძელი მოჰკაფო, რომელი უწყოდი, ვითარმედ არა ხილისა 
გამომღებელი იყოს, და დამოაქმნა მას გარემო საბრძოლად 
ქალაქსა მას, ვიდრემდის უფალმან ღმერთმან მოგცეს ქალაქი 
იგი ყელთა შენთა. 


თავი 21 


1 იპოოს თუ ვინმე წყლული ქუეყანასა, რომელ-იგი უფალმან 
ღმერთმან შენმან მოგცეს შენ და არა ვინ უწყოდის, რომელმან 
წყლა იგი. ? გამოვიდეს ყოველი იგი მოხუცებული ქალაქისაი 
მის მსაჯულითურთ და მოზომონ ქალაქი იგი, რომელ-იგი იყოს 
გარემოის წყლულსა მას და რომელი ქალაქი ეხოს მას, 
გამოიბან ქალაქისა მისგან 3 მოხუცებულთა მათ დიაკეული 
ერთი ზროხათაგან, რომელი არა შეხებულ იყოს უღელსა და 
არცა საქმე რაი ექმნას, 4 და შთაიბან იგი ყევსა ერთსა ძნელსა, 
რომელი არა დავნულ იყოს მოხუცებულთა მათ მის 
ქალაქისათა და კართნი დაჰკუეთნენ დიაკეულსა მას ჟევსა მას 
შიდა. 2 და წარდგენ ლევიტელენი იგი მღდელნი, რამეთუ 
იგინი გამოირჩინა უფალმან ღმერთმან წარდგომად წინაშე 
მისა და კურთხევად სახელისა მის მისისა პირითა მათითა 
ყოვლისათვს იჭვისა და ყოვლისათვს ჭდომისა. 9 და ყოველი 
იგი მოხუცებული ქალაქისა მის, რომელი-იგი მახლობელ იყოს 
წყლულისა მის, დაიბანნენ ყელნი მათნი თავსა ზედა მის 
დიაკეულისასა | | დაკუეთილისა ყჟევსა მას შინა. 7 და თქუან, 
ჭელთა ჩუენთა არა დასთხიეს სისხლი ესე და არცა თუალთა 
ჩუენთა იხილეს. 8 ლხინებაი იყავნ ერისა ამის შენისა 
ისრაცლისა, რომელი-ესე ივსენ ქუეყანისა მისგან 
ეგვიპტელთაისა და ნუ ეკითხვინ სისხლი ესე უბრალოი ერსა 
შენსა ისრაცლსა. და განწმიდნენ იგინი სისხლისა მისგან 
ეგვიპტელთაისა. 9 და ნუ ეკითხვის სისხლი ესე უბრალოი ერსა 
შენსა ისრაცლსა. და განწმიდნენ იგინი სისხლისა მისგან და 
თქუენ განიწმიდენით თავნი სისხლისა მისგან უბიწოისა, რათა 
კეთილი გეყოს თქუენ, რაჟამს ჰყოთ კეთილი და სათნოებაი 
წინაშე უფლისა ღმრთისა თქუენისა. 19 უკეთუ განხვიდე 
ბრძოლად მტერთა შენთა და მოგცეს შენ უფალმან ღმერთმან 
შენმან ყელთა შენთა და წარმოსტყუენო ნატყუენავი იგი მათი. 
11 და იხილო შენ ნატყუენავსა შორის დედაკაცი ქმნულკეთილი 
და შეგიყუარდეს შენ, და გინდეს ცოლის-ყოფაი მისი. 12 და 


შეიყვანო იგი სახიდ შენდა და დაჰყვნო თავი მისი, 13 და 
მოუყუნე ფრჩხილნი მისნი, და განსძარცო ყოველი იგი 
სამოსელი ტყუეობისა მისისაი. და ჯდეს სახლსა შენსა, 
სტიროდის მამა-დედასა თვსსა თთუე ერთ, მაშინღა შეხვდე და 
შეირთო იგი და იყოს მიერითგან იგი შენდა ცოლად. 14 უკეთუ 
იყოს და არა რაიმე სათნო გეყოს შენ, გამოავლინო იგი შენგან 
განთავისუფლებული და სყიდით არა განჰყიდო იგი ვეცხლად 
და არცა შეურაცხ-ჰყო იგი, რამეთუ აგინე. 15 ესხნენ თუ ვისმე 
კაცსა ორ ცოლ, და ერთი მათგანი საყუარელ იყოს და ერთი 
საძულელ, და უსხნენ მათ ორთავე ნაშობ, საძულელმანცა და 
საყუარელმანცა. და პირმშო უხუცეს იყოს საძულელისაი მის 
დღესა მას განყოფისასა და წილის-გდებისასა. 165 რაჟამს 
განჰყოფდეს ნაყოფსა მისსა შვილთა მისთა სამკვიდრებელად, 
ნუ ახუცებნ შვილსა მას საყუარელისასა უხუცესსა მას შვილსა 
საძულელისასა, ნუცა შეურაცხ-ჰყოფნ პირმშოებასა მისსა, 17 
არამედ უხუცესი იგი ნაწილი მის საძულელისასა მიეცენ 
შენდობით, მრჩობლი ყოვლისავე მისგან ფასისა მისისა, რაიცა 
იყოს ყელსა შინა მისსა. რამეთუ იგი არს დასაბამი შვილებისა 
მისისაი და მისდა წეს არს პირმშოებაი იგი. 18 იყოს თუ ვისიმე 
შვილი ურჩ და ხისტ და არა ერჩდეს სწავლასა მამა-დედათა 
მისთასა, 19 შეიპყრან იგი მამა-დედათა მისთა და მოიყვანონ 
იგი წინაშე კრებულსა მას მოხუცებულთა ერისა ქალაქისათა და 
კარსა მას, სადა სასხდომელი იყოს კაცთაი მათ მის 
ქალაქისათაი. 29 და თქუან შვილი ესე ჩუენი ურჩ არს და ხისტ 
და უზავ და არა მერჩის ჩუენ, და არცა ისმინის ყმაი სწავლისა 
ჩუენისაი, და ჭამს, და სუამს და განსცხრების მომთრვალეთა 
თანა. 21 მოიყვანონ იგი კაცთა მათ ქალაქისათა და ქვა0 
დაჰკრიბონ მას და მოკუდეს, რათა მოისპოს უკეთური იგი 
თქუენ შორის. და ყოველსა ისრაცლსა, რომელსა ესმეს, 
შეეშინოს. 22 იყოს თუ ვის ზედამე სიკუდილისა თანამდებისა და 
მოკლან იგი და ჯუარს-აცვან, 23 არა დაუტეოთ გუამი იგი მისი 
ჯუარსა ზედა, არამედ გარდამოიღო იგი და დაჰფლა მასვე 


დღესა, დაწყეულ არს უფლისა მიერ ყოველი, რომელი 
დამოეკიდოს ძელსა და ნუ შეაბილწებთ ადგილსა მას, 


რომელი-იგი უფალმან ღმერთმან თქუენმან მოგცეს თქუენ 
ნაწილად მკვდრობისა თქუენისა. 


თავი 22 


1 ნუ უგულებელს-ჰყოფ ზროხასა, გინა თუ ცხოვარსა 
შეცთომილსა ძმისა შენისასა, ნუ უდებ-ჰყოფ მას, არამედ 
მოქცევით მოაქციო იგი და მისცე ძმასავე მას შენსა. 2 უკეთუ 
შორს იყოს უფალი იგი მისი ადგილობანს, ნუ დაუტევებნ მას, 
არამედ მოსერო იგი და შეასხა სახიდ შენდა, და რაჟამს 
ეძიებდეს ძმა იგი შენი, მისცე მას. 3 ეგრეცა კარაული მისი ჰყო, 
ეგრეცა ფიჩვ მისი ჰყო, ეგრეცა სამოსელი მისი ჰყო, ეგრეცა 
ყოველი ჰყო, რაიცა წამებულ იყოს ძმისა მის შენისა, რაჟამს 
ჰპოო იგი, არა უგულებელს-ჰყო იგი, არამეღ აღიღო იგი და 
მისცე მას. 4 ნუ უგულებელს-ჰყოფ კარაულსა ძმისა შენისა, ანუ 
თუ ვირსა, ანუ თუ ყარსა, რომელი დაცემულ იყოს გზასა ზედა, 
არამედ შეეწიო მას და აღადგინო იგი. ? ნუ შეიმოსნ დედაკაცი 
სამოსელსა მამაკაცისასა, ნუცა მამაკაცი შეიმოსნ სამოსელსა 
დედაკაცისასა, რამეთუ საძაგელ არს უფლისა ღმრთისა შენისა 
ყოველივე, რომელი იქმს ეგევითარსა. 9 უკეთუ ჰპოვნე სადამე 
შენ მართუენი მფრინველისანი ბუდეთა ზედა, ანუ თუ ხეთა 
ზედა, ანუ თუ ქუეყანასა, ანუ თუ მართუენი, ანუ კუერცხნი, და 
დედაი იგი ზედა ჯდეს, ანუ აცხობდეს, ანუ თუ ზრდიდეს, ნუ 
წარმოჰკრებ მართუეთა მათ დედითურთ. 7” არამედ დედაი იგი 
განტევებით განუტეო, ხოლო მართუენი იგი წარმოჰკრიბნე, 
რათა კეთილი გეყოს შენ და დღეგრძელ იყო. 8 იშენებდე თუ 
სახლსა ახალსა ბედედად, არდაბაგი გარემოის მოაქმნე 
კედელთა მისთა, რათა არა გარდავარდეს, რომელი-იგი 
გარდავრდომად იყოს და შეიქმნეს კაცის-კლვაი სახლსა შენსა. 
8? ვენაჭსა შინა შენსა ყანასა ნუ დასთესავ და ნუცა ორს ლარკს 
ჰყოფ მას, რამეთუ არა განწმიდნეს ნაყოფი იგი თესულისა მის 
შენისაი ნაყოფისა მის ვენაყისა თანა. 19 ნუ ჰყნავ ყარითა და 
ვირითა ერთად, ნუ შეიმოს სამოსელსა, რომლისაი მატყლი და 
სელი შერთულად მოქსოვილ იყოს. 11 სადგმელთა იქცევისთა 
ნუ დაადგამ ოთხთავე კიდეთა სამოსლისა შენისათა, რომელ 
შეიმოსო შენ. 12 უკეთუ ისუას ვისმე ცოლი 13 და მოიძულოს 


იგი, 1“ და მიზეზით სიტყუასა დასდებდეს მას და სახელსა 
ბოროტსა განუჭდიდეს მას და თქუას: არა ქალწული დავიპყარ 
დედაკაცი ესე, 12 მოიყვანონ დედამან და მამამან მის 
ქალისამან წინაშე კრებულსა მას მოხუცებულთა მის 
ქალაქისათა მსგავსად ქალწულებისა მისისა. 16 და ბჭეთა ზედა 
თქუან მამა-დედათა მის ქალისათა მოხუცებულთა მათ წინაშე: 
ესე ასული ჩუენი მივეცით კაცსა ამას ცოლად. 17 და ესე 
სიძულილით მიზეზსა უკრებს და დასდებს სიტყუასა, ვითარმედ: 
ასული ესე შენი არა ქალწული დავიპყარო, განსძარცონ 
სამოსელი მისი და განიხილონ იგი მსგავსად ქალწულებისა 
წინაშე ერისა მის და თუ ქალწული იყოს, 18 მოიყვანონ კაცი 
იგი მოხუცებულთა მის ქალაქისათა და გუემონ იგი, 19? და 
აზღვიონ მას ათასი სასწორი ვეცხლი და მისცენ მამასა მის 
ქალისასა, რამეთუ სახელი ბოროტი განუყდა ქალწულსა მას 
ისრაცლისასა. და ქალი იგი მისცენ მასვე ცოლად და იყოს მის 
თანა ყოველთა დღეთა ცხორებისა მისისათა. 29 უკუეთუ 
ჭეშმარიტ იყოს სიტყუაი იგი და არა იპოოს ქალწულებაი 
ქალისა მის თანა, 21 გამოიყვანონ ქალი იგი და მოიყვანონ 
კართა მამისა თვსისათა და ქვაილი დაჰკრიბონ მას კაცთა მის 
ქალაქისათა და მოკუდეს, რამეთუ უგუნურებაი ყო მან შორის 
ისრაცლსა და შეაგინა სახლი იგი მამისა თვსისა და მოისპოს 
ბოროტი იგი შენ შორის. 2? და თუ ვინმე შეიპყრას მამაკაცი 
ქმრისცოლისა თანა სიძვასა, მოსწყვიდნეთ ორნივე იგი ერთად 
მამაკაციცა და დედაკაციცა და მოსპო ბოროტი იგი შორის 
ისრაცლსა, 23 იყოს თუ ვინმე ქალი ქალწული და განთხოვილ 
იყოს და შეიპყრას სხუამან კაცმან ქალაქსა შინა და შეაგინოს 
იგი, 24 გამოიყვანეთ იგი გარეშე ქალაქსა მათსა და ქვა0 
დაჰკრიბონ მათ და მოწყდენ ქალსა მას მით, რამეთუ არა ჭმა- 
ყო მამაკაცსა ამით, რამეთუ აგინა ცოლი მოყუსისა თვსისაი და 
მოისპენ ბოროტი იგი თქუენ შორის. 25 და-თუ ვინმე-აპყრას 
კაცმან ველსა გარე ქალი განთხოვილი და მჰძლავროს და 
დაიწანოს იგი, მოკუედინ მამაკაცი იგი, რომელმან დაიწანა. 29 
ხოლო ისრაცლსა მას ნურა ევნებინ, რამეთუ არა თანა-აც მას 
ბრალი სიკუდილისაი, რამეთუ ვითარცა კაცმან, რომელმან 


დააპყრის კაცი ველსა ზედა და მოკლის, იგი საქმე წარყდა 
ქალსა ამას. 27 რამეთუ ველსა დაეპყრა, ღაღადებდა და არა 
ვინ შეეწია მას. 28 შე-თუ ვინმე-იპყრას ქალი ქალწული 
განთხოვილი, ველსა ჰმძლავროს და დაიწანოს იგი და 
გამოჩნდეს, 29 მიეცინ კაცმან მან მამასა მის ქალისასა ერგასი 
სატირი ვეცხლი და ქალი იგი იყავნ მისავე ცოლად, რამეთუ 
აგინა იგი, და ნუ უფლიედ განტევებაი მისი ყოველთა დღეთა 
ცხორებისა მისისათა. 39 ცოლსა მამისა შენისასა ნუ ცოლს- 
იყოფ, რათა არა განცხადო სარცხვენელი მამისა შენისაი. 


თავი 23 


1 კუდური და დუმაკ კუეთილი ნუ შეიწირვინ ტაძრად უფლისა. 2 
ძაღლისა სასყიდელი და სიძვისა სასყიდელი ნუ შეიწირვიედ 
ტაძრად უფლისა. 3 ამანიტელი და მოაბელი ნუ შევლენედ 
სახიდ უფლისა ვიდრე ათამდე ნათესავად, ნუცა უკუნისამდე 
ჟამთა. 4 რამეთუ არა მოგეგებვოდეს თქუენ პურითა და 
წყლითა, რაჟამს გამოხუედით თქუენ ქუეყანით ეგვიპტით, 
არამედ სასყიდლით მოიყვანეს ბალამი, ძე ბეორისი, შორის 
მდინარეთა მათ წყევად თქუენდა. ? და არა უნდა უფალსა 
ღმერთსა სმენად ბალამისი, არამედ გარდააქცია წყევაი იგი 
კურთხევად თქუენდა, რამეთუ შეგიყუარნა თქუენ უფალმან 
ღმერთმან თქუენმან რაითურთით. 9 კითხვაი არა მისცე მას, 
არცაღა მშვდობასა იტყოდი მათა მიმართ ყოველთა დღეთა 
ცხოვრებისა შენისათა. 7 ნუ გძაგნ შენ იდუმელი იგი, რამეთუ 
ძმაი შენი არს, ნუ გძაგნ შენ მეგვიპტელი იგი, რამეთუ მწირ 
იყავ შენ ქუეყანასა მათსა. 8 და-თუ-ემკვდროს შენ შორის და 
ესხნენ მას შვილ, მესამე იგი ნათესავი მისი შევიდეს სახლსა 
უფლისასა. ? გინათუ ხვიდოდი წყობად მტერთა შენთა, დაიცევ 
თავი შენი ყოვლისაგან სიტყვსა ბოროტისა. 19 იყოს თუ ვინმე 
შენ შორის ხაშმ და უწრდოდის საფსმელი მისი ღამე, განვედინ 
გარეშე ბანაკსა მას და ნუ შემოვალნ ბანაკად. 11 და მერმე 
მიმწუხრი დაიბანენ გუამი მისი წყლითა და მზისა დასლვასა 
შემოვედინ ბანაკსავე მას. 12 და ადგილი ერთი განჩინებულ 
იყავნ შენდა გარეშე ბანაკსა მას, რომელსა განხვიდოდი შენ. 13 
და მანაი ერთი იყავნ გამობმულ სარტყელსა შენსა და სადა-იგი 
დასდგე, აღმოსთხარო და დაჰფარო საძაგელებაი იგი 
სარცხვნელისა მის შენისაი. 1% რამეთუ უფალი ღმერთი შენი 
გარდამოსრულ არს და იქცევის ბანაკსა შენსა განრინებად 
შენდა და მოცემად მტერთა შენთა წინაშე პირსა შენსა, რათა 
იყოს ბანაკი იგი შენი წმიდა და არა გამოჩნდეს შენ შორის 
საქმე საძაგელებისაი. და გარე მიიქციოს უფალმან პირი 
შენგან. 12 მონაი რომელ შემოვედრებულ იყოს შენდა, ნუ 


მისცემ ყელთა უფლისა თვსისათა, 190 რომელი შეყოფილ იყოს 
შენდა და ჯდეს შორის ყოველსავე ადგილსა, რომელსაცა 
სთნდეს მას, ნურას აჭირებნ მას. 17 ასულთაგანი ისრაცლისთაი, 
ნუ იქმნებინ როსპიკ და ნუცა იპოებინ მამაკაცი მეძავ ძეთაგანი 
ისრაცლისთანი, 18 ნუ შესწირავ შენ სასყიდელსა სიძვისასა, ნუცა 
ნაცვალსა ძაღლისასა სახიდ უფლისა ღმრთისა შენისა, ნუ 
შესწირავ ყოველსავე შინა აღნათქუემსა, რომელ აღგითქუას 
შენ, რამეთუ ბილწ არს წინაშე უფლისა ღმრთისა შენისა ორივე 
ეგე. 19 ნუ მოჰჟდი ძმასა შენსა აღნადგინებსა ვეცხლისასა, ნუცა 
აღნადგინებსა საჭმლისასა, 29 ნუცა ყოველსა აღნადგინებსა 
სესხისა მის შენისასა, რომელ ავასხე ძმასა მას შენსა, რათა 
გაკურთხოს შენ უფალმან ღმერთმან შენმან ყოველთა მათ 
ზედა საქმეთა შენთა ქუეყანასა მას, რომელსა შეხვდე 
დამკვდრებად მუნ. 21 აღ-თუ-უთქუა აღნათქუემი უფალსა 
ღმერთსა შენსა, არა დააყენო აღსრულებაი მისი, რამეთუ 
მიჭდით მიუყადოს იგი უფალმან ღმერთმან შენგან და იყოს 
შენდა ცოდვაი. 2? უკეთუ არა აღუთქუა შენ, არარაი ცოდვაი 
არს შენდა, 232 გარნა რომელ აღმოვდეს ბაგეთა შენთა, 
დაიმარხე და ყავ, ვითარცა აღუთქუ უფალსა ღმერთსა შენსა 
მისაცემელი, რომელსა იტყოდა პირი შენი. 24 შთა-თუ-ჰყდე 
ყანასა მოყუსისა შენისასა თავის-კრებად, მანგლითა, ნუ მოჰმკი 
ყანასა მას მოყუასისა შენისასა, 22 შთა-თუ-ჰყდე ვენაჭსა 
მოყუსისა შენისასა ჭამად ყურძნისა, ჭამე, რავდენცა უნდეს 
სულსა შენსა, წიაღთა ნუ ჩაიდებ, ნუცა სხუასა რას ჭურჭელსა. 


თავი 24 


1 მო-თუ ვინმე-იყვანოს ცოლი და შეირთოს იგი და არა სათნო 
ეყოს, ანუ თუ და-რაიმე-აპყრას მის თანა საქმე ჯერკუალი, 
დაუწერენ მას წიგნი განსატევებელი და მიეცინ ყელთა მისთა 
და გამოავლინენ იგი სახლით მისით. ? მი-თუ უკუე-ვიდეს 
დედაკაცი იგი 3 და ცოლ-ეყოს სხუასა ქმარსა და მოიძულოს 
იგი უკანაისკნელმანცა ქმარმან, დაუწერენ მანცა წიგნი 
განსატევებელი და მიეცინ იგი ყჟელთა მისთა და განავლინენ 
იგი სახლით თვსით, უკეთუ მოკუდეს უკანაისკნელ იგი ქმარი, 
რომელმან შეირთო დედაკაცი იგი, 4 ვერ ყელ-იწიფოს 
პირველმან მან ქმარმან, რომელმან განუტევა იგი მიქცევად და 
მიყვანებად მისა ცოლად შემდგომად მეგინებისა მისისა, 
რამეთუ ბილწ არს წინაშე, უფლისა ღმრთისა თქუენისა და ნუ 
შეაგინებთ ადგილსა მას, რომელ მოგცეს თქუენ უფალმან 
ღმერთმან თქუენმან ნაწილად მკვდრობისა თქუენისა. ? შე-თუ 
ვინნე-ირთოს ცოლი ახლად, ღუაწიდ ნუ განვალნ იგი, და ნუცა 
შეერევინ იგი რომელსავე საქმესა ჯერკუალსა, არამედ წმიდად 
ეგენ იგი სახლსა თვსსა წელიწად ერთ და ახარენ ცოლსა მას 
თვსსა, რომელცა-იგი შეერთოს. 5 ნუ სადა იყუთავ შენ ფქვლსა 
ზედა კერძოსა, ნუცა ქვეკერძოსა, რამეთუ სულთა მიქჭუთვასა 
მსგავს არს იგი. 7 უკეთუ ყელთ-სადმე-იდვას კაცი მპარავმან 
ნათესავთაგანი თვსთა ძეთა მათ ისრაცლისათა, და 
ჰმძლავროს და განყიდოს იგი, მოკუედინ კაცი იგი და მოისპენ 
ბოროტი იგი შორის თქუენსა. 8 ეკრძალე თავსა შენსა, იგულე, 
ერიდებოდე კეთროვნებისაგან, დაიმარხო და ჰყო, რაი-იგი 
გასწაონ შენ მღდელთა მათ ლევიტელთა, რაიცა-იგი გამცნო 
თქუენ დამარხვად და ყოფად. 9? მოიჭსენო, რაი-იგი უყო 
უფალმან ღმერთმან მარიამსა, რაჟამს გამოხვიდოდეთ თქუენ 
ქუეყანით ეგვპტით. 19 თანა-თუ რაიმე-ედვას თანანადები 
მოყუასსა მას შენსა რაივე თანანადები, ნუ შეხუალ შენ ყჟუთვად 
სახლსა მისსა. 11 არამედ გარეშე დასდგე და მოსთხოვო 
ნაჭუთევი იგი თანამდებსა მას შენსა და გარე გამოართვან მან 


ნაჟუთევი იგი. 12 უკუეთუ უპოვარ იყოს კაცი იგი, ნუ 
დაადგრებინ ნაჭუთევი იგი მას დღესა შენ თანა, 13 არამედ 
მიცემით მისცე მას სამოსელი იგი მისი მიმწუხრი, დასლვასა 
მზისასა და შეიმოსოს იგი მან და გაკურთხევდეს შენ და რათა 
შეგრაცხოს შენ იგი ქველისსაქმედ წინაშე უფლისა ღმრთისა 
შენისა. 1“ ნუ მოხუეჭ სასყიდელსა მორეწესა უპოვარსა მას და 
ნაკლულევანსა, რომელი იყო ნათესავისა შენისაგან, ნუცაღა 
მწირსა მას და მსხემსა, რომელი-იგი დამკვდრებულ იყოს 
ქუეყანასა შენსა ქალაქთა შინა შენთა. 12 არამედ მასვე დღესა 
მისცე მას სასყიდელი იგი მისი, ნუ დააღამებ მას მას ზედა, 
რამეთუ უპოვარ არს იგი და იგი არს სასო მისა, ნუუკუე 
ღაღადბდეს შენთვს უფლისა მიმართ და შეგერაცხოს იგი 
ცოდვად, 15 ნუ მოკუდებინ მამაი შვილისა წილ, ნუცა შვილი 
მამისა წილ, არამედ კაცად-კაცადი თვსითა ცოდვითა 
მოკუედინ. 17 ნუ განსდრეკ სარჩელსა მწირისასა, ნუცა 
ობლისასა, ნუ მოჰჭუთავ ფიჩუსა ქურივსა. 18 მოიჟსენე, რამეთუ 
შენცა დამონებულ იყავ ეგვპტეს და გივსნა შენ უფალმან 
ღმერთმან შენმან, ამისთვს გამცნებს შენ ყოფად სიტყუათა 
ამათ. 1? ჰმკიდე თუ სამკალსა შენსა და დაგიშთეს შენ, მუნ 
მჭელეული, ნუ უკუნიქცევი აკრებად დაშთომილსა მას თავისა 
შენისასა, არამედ გლახაკისა მის იყავნ იგი, და მწირისა მის, 
ობლისა და ქურივისა მის, რათა კეთილი გეყოს შენ და 
გაკურთხოს შენ უფალმან ღმერთმან შენმან ყოველთა დღეთა 
მათ შინა საქმეთა ყელთა შენთასა. 29 მო-თუ-ისთულებდე შენ 
ზეთისხილსა შენსა და დაგიშთეს, ნუ უკუნიქცევი მოკუფხულად 
დაშთომილისა მის, არამედ ნაკლულევანმან მან მწირმან, 
ობოლმან და ქურივმან მოიკუფხლონ იგი. 21 მო-თუ- 
ისთულებდე შენ საყურძნესა შენსა და დაგიშთეს მისგანი, 
ნუუკუე იქცევი მოკუფხულად, არამედ მწირმან, ობოლმან და 
ქურივმან მოიკრიბონ იგი. 22 მოივსენე, რამეთუ შენცა 
დამონებულ იყავ ქვეყანასა მას ეგვპტისასა. ამისთვს გამცნებ 
ყოფად ყოველსა ამა სიტყუასა. 


თავი 25 


1 იყოს თუ ვისიმე სიტყუაი ყმობისაი ორთა კაცთა შორის ერსა 
მაგას და წარდგეს იგი საშჯელად, განსაჯენით იგინი 
მართლიად და განამართლეთ და განაცრუეთ ცრუი იგი. ? და 
იყოს ღირს გუემისა ცრუი იგი, დასუა იგი წინაშე მსაჯულთა მათ 
და ჰგუემო იგი მათ წინაშე შემსგავსებულად უსჯულოებისა 
მისისა 3 რიცხვთ ორმეოც, ნუ შეუმატებ მას უფროის, უკეთუ 
შემატო გუემასა მას, იკდიმოს ძმაი იგი წინაშე შენსა. 4 ყარსა 
მეკალოესა პირსა ნუ დაუკრავ. ? და-თუ-მკვდრებულ იყვნენ შენ 
შორის ორნი ძმანი ერთად და მოკუდეს ერთი იგი მათგანი და 
ცოლი იგი მისი უშვილო დაშთეს, ნუ განვალნ იგი ქმრისა 
უცხოსა, არამედ ძმამან მისმან მიიყვანოს იგი და შეირთოს 
ცოლად. 5 და თუ ესუას მისგანი შვილი, დაადგინოს იგი 
სახელად ძმისა მის თვსისა მომკუდრისა. მიუგოს და ჰრქუას: 
ესე ეყავნ კაცსა, რომელმან არა ინებოს აღშენებად სახლი 
ძმისა მის მისისაი და ერქუას მას სახელი შორის ისრაცლსა 
სახლი ყჟამლთწარყდილისაი, იბრძოდიან თუ ორნი კაცნი 
ურთიერთას მოყძუასნი და მივიდეს ცოლი ერთისა მის 
მათგანისაილ განრინებად ქმრისა მისსა მგუემელისა მისგან, და 
მიყოს ყელი მისი და შებმა-უყოს მჩობლთა მისთა, წარვჰკუეთო 
ჭელი მისი და არა შეიწყალოს იგი თუალმან შენმან. 7 8 9 19 11 
12 13 14 ნუ იპოების ჭურჭელსა შენსა შორის სასწორი ერთი 
დიდი და ერთი კნინი. 1? არამედ საწყაული სარწმუნოებისაი და 
სამართალი იყავნ შენ შორის, რათა დღეგრძელ იყო და 
კეთილი გეყოს ქუეყანასა მას ზედა, რომელი-იგი უფალმან 
ღმერთმან მოგცეს შენ სამკვდრებელად, 195 რამეთუ ბილწ არს 
წინაშე უფლისა ღმრთისა შენისა, რომელი იქმს მაგას 
ყოველსა. 17 მოიჟსენე შენ, რავდენი-რაი გიყოს შენ ამალეკ, 
რავდენი გიყო შენ მგზავრ. 18 რაჟამს გამოხვიდოდე შენ 
ქუეყანით ეგვპტით, ვითარ-იგი წინა აღგიდგენ შენ და მიგკუეთა 
ბოლოი იგი შენი მაშურალი და მ–დგინარი შემდგომად შენსა, 
ხოლო შენ გშიოდა და მაშურალ იყავ და მას არა შეეშინა 


უფლისა ღმრთისა შენისა. 13 და იყოს, რაჟამს განგისუენოს შენ 
უფალმან ღმერთმან შენმან ყოველთაგან მტერთა შენთა, 
რომელნი იყვნენ გარემოის შენსა ქუეყანასა მას, რომელი-იგი 
უფალმან ღმერთმან შენმან მოგცეს ნაწილად მკვდრობისა 
შენისა, აღჭოცოს სახელი ამალეკისი პირისაგან ქუეყანისასა 
და არა დაივიწყოს იგი. 


თავი 26 


1 და იყოს, რაჟამს შეხვდე შენ ქუეყანასა მას, რომელ-იგი 
უფალმან ღმერთმან შენმან მოგცეს შენ ნაწილად 
დამკვდრებად და შენებად მას ზედა. 2 მოიღო შენ პირველი 
იგი ნაწილი ნაყოფთა მათ მის ქუეყანისთაი, რაიცა იყოს და 
შთაასხ იგი კოლოფსა და მიხვიდე ადგილსა მას, რომელ-იგი 
გამოირჩიოს უფალმან ღმერთმან შენმან წოდებად სახელი 
მისი მას ზედა. 3 და მიხვიდე შენ მღდლისა მის, რომელი-იგი 
იყოს მათ ჟამთა და ჰრქუა მას: ვჰმადლობ მე დღესდღე 
უფალსა ღმერთსა ჩემსა, რამეთუ შევედ მე ქვეყანასა მას, 
რომელ-იგი ეფუცა უფალი ღმერთი მამათა მათ ჩუენთა 
მოცემად ჩუენდა. 4 და მოიღოს მღდელმან კოლოფი იგი 
ჭელთაგან შენთა და დადგას წინაშე საკურთხეველსა მის 
უფლისა ღმრთისა შენისა. ? სიტყუად იწყო შენ წინაშე უფლისა 
შენისა და ჰრქუა: ასურეთი დაუტევა მამამან ჩუენმან და 
შთავიდა ეგვპტედ დამკვდრებად მუნ მცირედ ჟამ და შეიქმნა 
იგი ნათესავად დიდად და მრავლად ფრიად. 59 და 
გუაჭირებდეს ჩუენ დიდად ფრიად და დაგვიდგეს ჩუენ საქმე 
ფიცხელი და ბოროტი. 7 და ვღაღადებდით ჩუენ უფლისა 
მიმართ ღმრთისა მამათა ჩუენთაისა და შეესმა უფალსა ქჭმისა 
ჩუენისაი და მოგუხედნა დამდაბლებასა ჩუენსა და ურვასა და 
ჭირსა ჩვენსა. 8 და გამომიყვანნა ჩუენ ეგვპტით ძალითა 
მრავლითა, ყელითა მტკიცითა და მკლავითა მაღლითა, 
სასწაულებითა და ნიშებითა მრავლითა. 7? და შემომიყვანნა 
ჩუენ ადგილსა ამას და მომცა ჩუენ ქუეყანაი ესე, რომელსა 
გამოსდის სძე და თაფლი. 1ჰ აწ ესერა, მე მოვედ და მოვიღე 
პირველი ნაყოფი ქუეყანისაი ამის, რომელი მომცა მე უფალმან 
ქუეყანაი, რომელსა გამოსდის სძე და თაფლი და თაყუანი-სცე 
შენ წინაშე უფლისა ღმრთისა შენისა. 11 და იხარებდე შენ 
ყოვლითა მით კეთილითა, რომელ-იგი უფალმან ღმერთმან 
მოგცეს შენ, შენ და სახლი შენი და ლევიტელი იგი და მწირი 
იგი, რომელ დამკვდრებულ იყო შენ თანა. 12 უკეთუ 


გამოასრულო გამოცემად ყოველი იგი ათეული ნაყოფისა მის 
ქუეყანისა შენისაი წელსა მას მესამესა, მეორე ნაწილი 
ათეულისაი მის მისცე ლევიტელსა მას და მწირსა მას, და 
ობოლსა მას და ქურივსა მას, ჭამენ ქალაქსა მას შინა შენსა და 
განძღებოდიან. 13 და სთქუა შენ წინაშე უფლისა ღმრთისა 
შენისა: განვწმიდე მე სახლისა ჩემისაგან ყოველნი იგი 
მსხუერპლნი და მივეც იგინი ლევიტელსა მას და მწირსა მას და 
მსხემსა მას ობოლსა მას და ქურივსა და ყოველნი იგი 
მცნებანი შენნი, რომელ მამცნენ მე, დავიმარხენ და არა 
დავივიწყენ იგი მცნებანი შენნი. 1“ და არა ვჭამე მისგანი 
ნაკლულევანებითა ამით ჩემითა და არცა განვაბნიე მისგანი 
ბილწებითა, და არცა წარ-რაი-ვაგე მისგანი მკუდართა მიმართ, 
არამედ ვისმინე ყჟმაი უფლისა ღმრთისა ჩემისაი და ვყვენ 
ყოველნი იგი მცნებანი მისნი. 12 აწ გარდამოიხილე შენ ზეცით 
სამკვდრებლით შენით და აკურთხე ერი ესე შენი ისრაცლი და 
ქუეყანაი ესე, რომელი მოეც ამათ, ვითარ-იგი ეფუცა მამათა 
მათ ჩვენთა მოცემად ჩუენდა ქუეყანაი იგი, რომელი 
გამოადინებს სძესა და თაფლსა. 15 ამას დღესა შინა გამცნო 
შენ უფალმან ღმერთმან შენმან დამარხვად და ყოფად 
ყოველთა მათ სამართალთა და მშჯავრთა ყოვლითა გულითა 
თქუენითა და ყოვლითა გონებითა თქუენითა. 17 გამოირჩიე შენ 
უფალი ღმერთი შენი ყოფად შენდა ღმრთად და ვიდოდე 
ყოველთა გზათა მისთა და დაიმარხენ ყოველნი სიმართლენი 
და მშჯავრი მისნი. 19 მორჩილ იყავ და ისმინე ყმისა მისისაი, 
რამეთუ გამოგირჩია შენ დღეს უფალმან, რათა იყო შენ მისა 
ერად საზეპუროდ და იმარხვიდე შენ ყოველთა მცნებათა 
მისთა. 19 და იყო შენ ზეშთა ყოველთავე ნათესავთა, ვითარცა 
გყო შენ სახელოვან და დიდებულ, რათა იყო შენ ერად წმიდად 
უფლისა ღრთისა შენისა ვითარცა გეტყოდა შენ. 


თავი 27 


1 და უბრძანა მოსე და ყოველმან მან კრებულმან 
მოხუცებულთა ერსა მას ისრაცლისასა და ჰრქუეს: 
დაიმარხენით ყოველნი ესე მცნებანი, რომელსა-ესე მე გამცნებ 
დღესდღე. ? და იყოს, რაჟამს წიაღხვიდოდი შენ იორდანესა, 
ქუეყანასა მას, რომელი-იგი უფალმან ღმერთმან მოგცეს შენ, 
აღჰმართნე შენ თავისა შენისა ქვანი დიდ-დიდნი და 
აღმოჰკოდნე იგინი. 3 და დასწერნე მას ზედა ყოველნი ესე 
სიტყუანი შჯულისანი, რაჟამს წიაღჰხდე შენ იორდანესა 
ქუეყანასა მას, რომელი-იგი უფალმან ღმერთმან შენმან 
მოგცეს შენ, ქუეყანასა მას, რომელსა გამოსდის სძე და 
თაფლი, ვითარ-იგი ეტყოდა უფალი ღმერთი მამათა მათ 
თქუენთა მოცემად თქუენდა. “ და იყოს, რაჟამს წიაღჰყდეთ 
თქუენ იორდანესა მდინარესა, აღჰმართნე შენ ქვანი იგი, 
რომლისა-იგი მე გამცნებ თქუენ დღეს მთასა მას ზედა გებალსა 
და აღჰმოკოდნე იგინი. ? და უშენო მუნ საკურთხეველი 
უფალსა ღმერთსა შენსა, საკურთხეველი გამოუკუერველთაგან 
ქვათა, რომელსა არა შეხებულ იყოს რკინაი. 9 მრგუალთაგან 
ქვათა უშენო შენ საკურთხეველი უფალსა ღმერთსა შენსა. 7 და 
შესწირო შენ მას ზედა მსხუერპლი შესაწირავი მაცხოარებისაი 
უფალსა ღმერთსა შენსა და დაუკლნე მუნ საკლველნი 
ლხინებისანი, შჭამდე და განსძღე და იხარებდე წინაშე უფლისა 
ღმრთისა შენისა. 8 და დასწერო ლოდთა მათ ზედა ყოველი 
ესე შჯული ჭეშმარიტებისაი განცხადებულად. 9? სიტყუად იწყო 
მოსე და მღდელთა მათ ლევიტელთა ყოვლსა მის ერისა და 
ჰრქუეს: დუმენ და ისმინე, ისრაცლ, რამეთუ დღესდღე შეიქმენ 
შენ ერად უფლისა ღმრთისა. 19 ისმინო თუ ყჟმაი უფლისაი 
ღმრთისა შენისაი და ჰყვნე ყოველნი ესე მცნებანი და 
სამართალნი მისნი, რომელ-ესე მე გამცნებ შენ დღესდღე. 11 
და ამცნო მოსე ყოველსა მას ერსა და ჰრქუა: 12 ესენი დადგეს 
მაკურთხევლად ყოვლისა მაგის ერისა მთასა მას ზედა 
გარიზინსა, რაჟამს წიაღჰჭდე თქუენ იორდანესა მდინარესა: 


სვმეონ, ლევი, იუდა, იზაქარ, იოსებ და ბენიამენ. 13 და ესენი 
დადგენ წყევად მათსა მას ზედა გებალსა: რუბენ, გად, ასერ, 
ზაბულონ, დან და ლეფთალიმ. 14 და ეტყოდიან ლევიტელნი 
იგი ყოველსა მას ერსა ისრაცლისასა ყმითა დიდითა და 
ჰრქუან: 12 წყეულ იყავნ იგი კაცი, რომელმან იქმნნეს თავისა 
თვსისა კერპნი გამოქანდაკებულნი და გამოჭედილნი ქმნილნი 
ჭკელთა ყელოვნისათა და დადგნეს იგინი დაფარულად, 
რამეთუ ბილწ არს უფლისა ღმრთისა. და ჰრქუან ყოველმან 
ერმან: იყავნ! 19 წყეულ იყავნ, რომელმან შეურაცხყოს მამა 
თვსი, გინა თუ დედაი. და თქუას ყოველმან ერმან: იყავნ! 17 
წყეულ იყავნ, რომელმან დრიკოს სასჯელი მწირისაი, ობლისა 
და ქურივისა, და თქუას ყოველმან ერმან: იყავნ! 18 წყეულ 
იყავნ, რომელმან ცვალნეს საზღვარნი მოყუსისა თვსისანი. და 
თქუას ყოველმან ერმან: იყავნ! 19 წყეულ იყავნ რომელმან 
აცთუნოს ბრმაი გზასა. და ჰრქუას ყოველმან ერმან: იყავნ! 29 
წყეულ იყავნ, რომელი დანვეს მამის ცოლისა თანა, რამეთუ 
განაცხადა საიდუმლოი იგი მამისა თვსისა. და თქუას 
ყოველმან ერმან: იყავნ! 21 წყეულ იყავნ, რომელი შეიბილწოს 
ყოვლისა საცხოვრისა თანა. და თქუას ყოველმან ერმან: იყაცნ! 
22 წყეულ იყავნ, რომელი დაწვეს დისა თანა მამითისა, გინა თუ 
დედითისა. და თქუას ყოველმან ერმან: იყავნ! 23 წყეულ იყავნ, 
რომელი დაწვეს სიდედრისა თანა. და თქუას ყოველმან ერმან: 
იყავნ! წყეულ იყავნ, რომელი დაწვეს მამისა დისა თანა, გინა 
თუ დედის დისა თანა. და თქუას ყოველმან ერმან: იყავნ! 24 
წყეულ იყავნ, რომელმან გუემოს მოყუასი თვსი ზაკვით. და 
თქუას ყოველმან ერმან: იყავნ! 235 წყვულ იყავნ, რომელმან 
მოიღოს ქრთამი მოკლვად სულისა მართლისა და თქუას 
ყოველმან ერმან: იყავნ! 26 წყეულ იყავნ ყოველი კაცი რომელი 
არა დაადგრეს ყოველთა ამათ სიტყუათა შჯულისათა ყოფად 
მისა. და თქუას ყოველმან ერმან: იყავნ! 


თავი 28 


1 და იყოს, რაჟამს წიაღჰყდეთ თქუენ იორდანესა მდინარესა 
შესლვად ქუეყანასა მას, რომელ-იგი უფალმან ღმერთმან 
თქუენმან მოგცეს თქუენ, და იყოს, სმენით თუ ისმინნეთ 
მცნებანი უფლისა ღმრთისა თქუენისანი დამარხვად და ყოფად 
ყოველთა ამათ მცნებათა მისთა, რომელსა-ესე მე გამცნებ შენ 
დღესდღე. და გყოს შენ უფალმან ღმერთმან შენმან ზეშთა 
ყოველთა მათ ნათესავთა ქუეყანისათა. 2? და მოვიდენ შენ ზედა 
ყოველნი ესე კურთხევანი და გპოონ შენ, ისმინო თუ შენ ყმაი 
უფლისა ღმრთისა შენისა, 3 კურთხეულ იყო შენ ქალაქსა შინა 
შენსა და ველთა შენთა. 4 კურთხეულ იყვნენ ნაშობნი მუცლისა 
შენისანი და ნაყოფი ქუეყანისა შენისაი, მროწეულნი ზროხათა 
შენთანი და სამწყსონი ცხოვართა შენთანი. ? კურთხეულ იყვნენ 
საუნჯენი შენნი და მონაგებნი შენნი. 9 კურთხეულ იყო 
შესლვასა შენსა და კურთხეულ იყო გამოსლვასა შენსა. 7 
მოგცნეს შენ უფალმან ღმერთმან შენმან ყოველნი მტერნი 
შენნი ყელთა შენთა და ყოველნი მყდომნი შენნი შეიმუსრნენ 
წინაშე პირსა შენსა. ერთსა გზასა ზედა მოგიჭდეს შენ და 
შვიდით გზით ივლტოდიან პირისაგან შენისა. 8 და მოავლინოს 
უფალმან კურთხევაი შენ ზედა და საუნჯეთა შენთა და ყოველსა 
მას, რომელსაცა იქმოდის ქელი მენი ქუეყანასა მას, რომელი- 
იგი უფალმან ღმერთმან შენმან მოგცეს შენ. ? აღგადგინოს შენ 
უფალმან ღმერთმან შენმან ერად წმიდად, ვითარცა-იგი ეფუცა 
მამათა შენთა, სმენით თუ ისმინო ყმაი უფლისა ღმრთისა 
შენისაი და ხვიდოდი გზათა მისთა. 19 და გიხილონ შენ 
ყოველთა ნათესავთა ქუეყანისათა, რამეთუ სახელი უფლისა 
ღმრთისაი წოდებულ არს შენ ზედა და ეშინოდის შენდა. 11 და 
განგამრავლოს შენ უფალმან ღმერთმან შენმან კეთილისა 
მიმართ. განმრავლნის ნაშობნი მცლისა შენისანი და ნაშობნი 
საცხოვართა შენთანი ქუეყანასა ზედა, რომელ-იგი ეფუცა 
უფალი მამათა მათ შენთა მიცემად შენდა. 12 და აღგიხუნეს შენ 
უფალმან ღმერთმან შენმან საფასენი იგი კეთილნი ცათანი და 


მოსცეს წვმაი ქუეყანასა შენსა ჟამსა შინა, მსთუაი და მცხუედი, 
და აკურთხნეს ყოველნი საქმენი ყელთა შენთანი და ავასხებდე 
შენ ნათესავთა მრავალთა, ხოლო შენ არა ივასხებდე. 13 და 
მსთავრობდე შენ ნათესავთა ზედა მრავალთა, ხოლო შენ ზედა 
არა ვინ მთავრობდეს და დაგამტკიცოს შენ უფალმან 
ღმერთმან შენმან მთავრად და არა ბოლოდ. და იყო შენ ზეშთა 
ყოველთა და არა ქუემო, ისმინნე თუ შენ მცნებანი უფლისა 
ღმრთისა შენისანი, რომელსა-ესე მე გამცნებ შენ დღესდღე 
დამარხვად და ყოფად მათა. 14 და არა გარდააქციო ყოველთა 
ამათ მცნებათაგან, რომელსა-ესე მე გამცნებ შენ დღესდღე 
მარჯულ, არცაღა მარცხლ, ვითარმცა შეუდეგ შენ კერპთა 
უცხოთა მსახურებად მათა. და იყოს, 15” უკეთუ არა ისმინოთ 
თქუენ ყმაი უფლისა ღმრთისა თქუენისა დამარხვად და ყოფად 
ყოველთა მცნებათა მისთა, რომელსა-ესე მე გამცნებ შენ 
დღესდღე და მოიწინენ შენ ზედა ყოველნი ესე წყევანი და 
გპოონ შენ დაწყეულ. 159 და იყო შენ ქალაქთა შენთა, დაწყეულ 
იყო შენ ველსა გარე. 17 დაწყევნენ საუნჯენი შენნი და 
მონაგებნი შენნი. 18 წყეულ იყვნენ ნაშობნი მუცლისა შენისანი 
და ნაყოფი ქუეყანისა შენისაი, მროწეულნი ზროხათა შენთანი 
და სამწყსონი ცხოვართა შენთანი. 1? წყეულ იყო შენ შესლვასა 
შენსა და გამოსლვასა შენსა. 29 და მოავლინოს შენ ზედა 
უპოვარებაი და ნაკლულვანებაი და უნაყოფოებაი ყოველსა, 
რომელსა მიჰყო ყელი შენი, ვიდრემდის მოგსპოს შენ და 
წარგწყმიდო შენ მსთუად ბოროტთა მათ საქმეთა შენთათვს, 
რამეთუ დაუტევე შენ უფალი ღმერთი შენი. 21 და მოავლინოს 
უფალმან შენ ზედა სიკუდილი და მოსრვაი, ვიდრემდის 
მოგასრულოს შენ ქუეყანისა მისგან, რომელსა-ეგე შეხუალ 
დამკვდრებად მუნ. 22 და გგუემოს შენ ჰოროლებითა და 
სენითა სიცხისაითა, და ცხროითა დაწერტითა უსაზომოითა და 
კაცისკლვითა და გუემითა ხორშაკისაითა, გუნითა და 
დანდალუკითა. ესე ყოველი მოიწიოს შენ ზედა და მოგსპოს 
შენ ქუეყანისა მისგან, რომელსა-იგი შეხუალ დამკვდრებად 
მუნ. 23 და გექმნეს შენ ცაი ზესკნელ თავსა შენსა ვითარცა 
რვალი. და ქუეყანაი ქუეშე შენსა, ვითარცა რკინაი. 24 და 
გარდაიქციის უფალმან ღმერთმან შენმან წვიმაი იგი ქუეყანისა 


მის შენსაი მტუერად და ვითარცა მიწაი ცით გარდამო 
დამოცვოდის, ვიდრემდის შეგმუსრო შენ და წარგწყმიდოს 
ქუეყანისა მისგან, რომელსა შეხუალ დამკვდრებად. 22 და 
მიგცეს შენ უფალმან ღმერთმან შენმან ძლევასა წინაშე 
მტერთა შენთა, ერთით გზით მიუდგე შენ მათ და შვიდით გზით 
მეოტად წარქცეული ივლტოდი მათგან და განგაბნიოს შენ 
უფალმან ყოველთა შორის შარავანდედებათა და ნათესავთა 
ქუეყანისათა. 29 და იყოს მძორები თქუენი საჭმლად 
მფრინველთა ცისათა და მქეცთა ქუეყანისათა და არავინ იყოს 
განმარინებელ თქუენდა. 27 და გგუემოს შენ უფალმან 
სალმობითა ეგვპტელთაითა სენითა მით საგურკველისაითა და 
სიმღიერითა უცხოითა, და ფხანითა და სალმობითა, რომელსა 
ვერ განერე. 28 და გგუემოს შენ უფალმან წყლულებითა 
განუკურნებელითა. 2? და დაბრმობითა გონებისათა იყო შენ, 
ვითარცა ბრმაი შუასამხრის და ეფეშვებოდი, ვითარცა 
ეფეშვებინ ბრმაი ბნელსა შინა და არა წარგემართნენ გზანი 
შენნი. და იყო შენ ვნებულ და მიმოტაცებულ ყოველთა დღეთა 
ცხოვრებისა შენისათა და არავინ იყოს შენდა შემწე. 3? ცოლი 
მოიყვანო შენ და სხუამან მამაკაცმან შეირთოს იგი ცოლად, 
სახლსა იშენებდე და სხუათა დაიმკვდრონ იგი, რქასა 
დაასხმიდე და სხუათა მოსთლონ იგი, 31 უსხი შენი დაკლულ 
იყოს შენ წინაშე, ხოლო შენ არა შჭამო მისი, არამედ სხუათა 
შეჭამონ იგი, კარაული შენი მიგტაცონ შენგან. და კუალად 
არავინ გაგოს შენ, საცხოვარი შენი მიცემულ იყოს ყჟყელთა 
მტერთა შენთასა. 32 ძენი შენნი და ასულნი შენნი მოცემულ 
იყვნენ ნათესავთა სხუათა და თუალნი შენნი ხედვიდენ 
წარმტყუენველთა შენგან და არა ყელ-გეწიფოს, ნაყოფსა 
ქუეყანისა შენისასა. 33 და ნაშრომსა ყელთა შენთასა შეშჭამდეს 
ნათესავი უცხოი, რომელი არა იცოდი. და იყო შენ მიხუეჭილ 
და ვნებულ ყოველთა დღეთა შენთა. 3“ და იყო შენ გულპებულ 
და შეურვებულ ხილვითა მით თუალთა შენთაითა, რომელსა- 
იგი ხედვიდე შენ. 32 და გცეს შენ უფალმან სალმობითა 
ბოროტითა და მუყლთა და წელთა შენთა მსივანებითა, 
რომლითა ვერ განიკურნო და იგუემო შენ ტერფით შენითგან 
ვიდრე თხემად შენდამდე. 39 და მიგცნეს უფალმან შენ და 


მთავრობანი იგი შენნი, რომელ დაედგინნენ შენ ზედა 
ნათესავსა უცხოსა, რომელ არა იცოდი შენ და არცაღა მამათა 
შენთა და მსახურებდე შენ მუნ კერპთა უცხოთა ძელისა და 
ქვისათა. 37 და იყო შენ მუნ საბასრობელად და იგავად 
საკიცხელებისა ყოველთა შორის ნათესავთა, ვიდრეცა 
მიგიყვანოს შენ უფალმან ღმერთმან შენმან მუნ. 38 თესლი 
დიდად განსთესო ყანობირსა შენსა და მცირედ შეიკრიბო იგი, 
რამეთუ შეჭამოს იგი მკალმან. 39 ვენავსა ასხმიდე და იქმოდი, 
და ღვნოი არა სუა და არცაღა იხარებდი მისგან, რამეთუ 
შეჭამოს იგი მგრაგნელმან. 49 ზეთისხილი იყოს ყოველთა 
საზღვართა შენთა და ზეთი არა ჰპოო ცხებად, რამეთუ უჟამოდ 
დასცვვეს ზეთისხილი იგი. “1 ძეებ და ასულებ ისხნე და არა 
სარგებელ გეყვნენ შენ, არამედ წარიყვანნენ იგინი წყუედ. 42 
ყოველი ნერგი ხისა შენისაი და მცენარე ქუეყანისა შენისაი 
მოჰყოცოს მგრაგნელმან. 43 მწირი იგი და მსხემი, რომელი 
იყოს შენ შორის, აღმაღლდეს უზეშთაეს შენსა, ხოლო შენ 
დაჰვდე დამართ, იყო შენ ნაკლულევან. 44 42 იგი გავასხებდეს 
შენ და შენ არაი ჰპოო, რაიმცა სესხად უკუეც, იგი იყოს თავ 
შენდა, ხოლო შენ იყო მისა ბოლო. 45 და მოიწინენ შენ ზედა 
ყოველნი ესე წყევანი და გეწინენ შენ, ვიდრემდე მოგასრულონ 
და წარგწყმიდონ შენ, რამეთუ არა ისმინე შენ ყჟმაი უფლისა 
ღმრთისა შენისაი დამარხვად მცნებათა მისთა, რომელ-იგი 
გამცნო შენ. 47 და იყოს შენ შორის სასწაულები და ნიშები შენ 
შორის და ნათესავსა შენსა შორის უკუნისამდე ჟამთა ამისთვს, 
რამეთუ არა ჰმსახურებდ შენ უფალსა ღმერთსა შენსა 
სიხარულით და გულწრფელებით. 48 ჰმსახურებდე შენ მტერთა 
შენთა შიმშილითა და წყურილითა. და შიშულოებითა და 
ნაკლულევანებითა ყოვლისაგან და დაგდვას შენ ჯაჭვ 
რკინისაილ ქედსა შენსა, ვიდრემდე მოგსპოს შენ. 4? და 
მოავლინოს შენ ზედა უფალმან ღმერთმან შენმან ნათესავი იგი 
შორიელი კიდითგან ქუეყანისაით, რომელნი იღუმერდენ, 
ვითარცა ლომნი, და ეტევებოდიან, ვითარცა ორბნი. 39 
ნათესავი, რომლისაი არა გესმოდის ყმაი მისი, ნათესავი 
ურიდი და თუალუხუავი, რომელმან არა თუალ-ახუნის 


მოხუცებულსა სიბერისა. 21 და არცაღა შეიწყალის ყრმაი 
ჩჩვლი. და შეჭამნეს მან ნაშობნი საცხოვართა შენთანი და 
ნაყოფი ქვეყანისა შენისაი. და არა დაგიშთეს შენ იფქლი და 
ღვნოი, და ზეთი და არცა დაგიშთვენ ზროხანი მროწეულთა 
შენთანი და არცა სამწყსონი ცხოვართა შენთანი, ვიდრემდის 
მოგასრულოს შენ. 22 აღგფხურას შენ ქალაქთა შენთა, 
რომელთა დამკვდრებულ იყო და დაამყჟუნეს ზღუდენი იგი 
მაღალნი და შენნი და ძნელნი, რომელსა-იგი შენ ესვიდე 
ყოველსა მას ქუეყანასა შენსა და შეგიცვან შენ და შეგაურაონ 
ყოველთა მათ შინა ქალაქთა შენთა, რომელნი მოგცნა შენ 
უფალმან ღმერთმან შენმან. 23 და შეშჭამდე შენ ნაშობთა 
მუცლისა შენისათა ორთა ძეთა და ასულთა შენთასა, 
რომელნი-იგი მოგცნეს შენ უფალმან ღმერთმან შენ 
იწროებითა მით ჭირისა შენისაითა, რომელსა გაჭირებდენ შენ 
მტერნი იგი შენნი ყოველთავე მათ ქალაქთა შინა შენთა, 24 
რომელი-იგი ნუკეული და ფრიად ფუფუნეულ იყოს შენ შორის, 
თუალძვრ იქნეს იგი ძმისა თვსისათვს და ცოლისა თვსისა, 
რომელი-იგი იყოს უბეთა მისთა და ნეშტთა მათ შვილთა მისთა 
და-თუ რაიმე-უშთეს. 232 265 და რომელ-იგი ფუფუნეულ იყოს და 
ნუკეულ შენ შორის, რომელმან რაითურთით არა იცოდის 
გამოცდილებაი სიფიცხლისაი და არცა დაედგას ფერკი 
ქუეყანასა ზედა სიჩჩოით ფუფუნეულებისა მისისაით, თუალძვრ 
იქნეს ქმრისათვს მკერდისა თვსისა და შვილთა თვსთათვს და 
ასულთა თვსთათვს, ?7 რომელი-იგი გამოსრულ იყოს წყვილთა 
მისთა და შეშჭამდეს ნაშობთა მუცლისა თვსისათა იდუმალ 
უპოვარებითა მით და იწროებითა ჭირისა მისისაითა, 
რომელსა-იგი გაჭირებდეს შენ მტერნი იგი შენნი ყოველთა 
შინა ქალაქთა შენთა. 28 არა თუ ისმინო შენ ყოფად ყოველთა 
ამათ სიტყუათა სჯულისათა, რომელ-ესე დაწერილ არიან 
წიგნთა ამათ და გეშინოდის შენ სახელისა მის პატიოსნისა და 
დიდებულისა უფლისა ღმრთისა შენისაისა. 29? და 
განაძლიერნეს უფალმან გუემანი იგი შენნი და გუემანი იგი 
ნათესავისა შენისანი, გუემანი იგი დიდ-დიდნი და საკვრველნი 
სენითა მით პირად-პირადითა და ბოროტითა, 99 და მოაქცინეს 
შენ ზედა სალმობანი იგი მეგვპტელთანი ძვრად-ძვრადნი, 


რომელთაგან-იგი შეძრწუნებულა მათგან. 51 და მოვიდენ შენ 
ზედა ყოველნი იგი გუემანი, რომელ-იგი წერილ არს და 
რომელ-იგი არა წერილ არს წიგნსა მას შჯულისასა, 
მოავლინოს იგი უფალმან შენ ზედა, ვიდრემდის მოგსპოს შენ. 
62 და დაშთეთ თქუენ რიცხვთ მცირედ, რამეთუ იყვნეთ თქუენ 
სიმრავლით, ვითარცა ვარსკულავნი ცისანი ამისთვს, რამეთუ 
არა ისმინეთ თქუენ ყმაი უფლისა ღმრთისა თქუენისა. 93 და 
იყოს, ვითარცა მხიარულ იყო უფალი კეთილის ყოთოფასა მას 
თქუენსა და განმრავლებასა თქუენსა, ეგრე მხიარულ იყოს 
უფალი ღმერთი თქუენი მოსრვასა მას თქუენსა და აღყოცასა 
მას თქუენსა ქუეყანისა მისგან, რომელ-იგი არა იცოდეს მამათა 
შენთა. 954 და განგაბნინეს თქვენ უფალმან ღმერთმან თქუენმან 
ყოველთა მიმართ წარმართთა და ჰმსახურებდეთ თქუენ 
კერპთა მათ ქვისათა და ძელისათა, რომელ-იგი არა იცოდეს 
მამათა შენთა. 92 არამედ წარმართთა მათ შორის არავე 
განისუენო შენ და არცაღა იყოს განსუენებაი ფერვთა შენთა. 
და მოგცეს შენ უფალმან ღმერთმან შენმან გული ჭუვნიერი და 
თუალნი ნაკლულევანნი და სული განკაფული. 55 და იყოს 
ცხორებაი შენი დამოკიდებულ წინაშე თუალთა შენთა 
შეშინებულ იყო შენ დღე და ღამე და არა გრწმენეს შენ 
ცხოვრებაი თავი შენისაი. 97 განთიად სთქუათ: ოდესმე 
დაღამდეს და მწუხრი სთქუა: ოდესმე განთენდეს, 
შეძრწუნებითა მით გულისა შენისალთა და შეშინებითა მით 
ხილვისა მის თუალთა შენთაისა, რომელსა-იგი ხედვიდე შენ. 
68 და მიგაქციოს შენ უფალმან მუნ ვიდრე ეგვპტედ ნავებითა 
და გზასა მას, რომელსა-იგი გარქუ თქუენ, ვითარმედ არღარა 
შესძინოთ თქუენ მოქცევად აქავე, მიგყიდოს თქუენ ჭყელთა 
მტერთა თქუენთასა მონად და მყევლად და არავინ იყოს, 
რომელმანცა მიგიყიდნა თქუენ. 


თავი 29 


1 ესე სიტყუანი არიან შჯულისანი, რომელ ამცნო უფალმან 
ღმერთმან მოსეს დადებად წინაშე ძეთა მათ ისრაცლისათა 
ქუეყანასა მას მოაბისასა გარეშე შჯულსა მას, რომელი ამცნო 
უფალმან მოსეს მთასა მას ქორებს. ? და მოუწოდა მოსე ძეთა 
მათ ისრაცლისათა და ჰრქუა მათ: თუალთა თქუენთა იხილეს, 
რაი-იგი უყო უფალმან ქუეყანასა მას ეგვპტელთასა, ფარაოს 
და ყოველსა მას ერსა მისსა და ყოველსა ქუეყანასა 
ეგვპტელთასა. 3 განსაცდელი იგი დიდ-დიდი, რომელ იხილეს 
თუალთა თქუენთა, სასწაულები დიდ-დიდები და საკვრველი, 
ყელი იგი მტკიცე და მკლავი მაღალი. “ და არა მოგცა თქუენ 
უფალმან ღმერთმან თქუენმან გული მეცნიერი და თუალნი 
მხილველნი და ყურნი მსმენელნი. ? და მოჰყვანდით თქუენ 
ორმეოც წელ უდაბნოსა, სამოსელი თქუენი არა დაძუელდეს 
და ყამლნი თქუენნი არა განკაფდეს ფერვთაგან თქუენთა. 9 
პური არა შჭამოთ, ღვნოი და სასუმელი არა სუათ რათა 
გულისხმა ჰყოთ, რამეთუ იგი არს უფალი ღმერთი თქუენი. 7 
ვიდრე მოსლვად მოწევნადმდე ადგილსა მას. და გამოგიყდა 
თქუენ სეონ, მეფე იგი ესებონელთაი, და ოგ, მეფე იგი 
ბასანისაი, შემთხუევად წყობად თქუენდა, და მოვსრენ იგინი. 8? 
და მივეც ქუეყანაი იგი მათი ნაწილად რუბენს და გადს და 
კერძოსა მას ნათესავსა მანასესა. 97 ეკრძალენით თქუენ 
ყოველთა ამათ მცნებათა შჯულისათა და ყოფად მათა, რათა 
გულისხმა-ჰყოთ ყოველი, რაიცა-იგი გიფლიეს აწ, ეგერა, 
წარმოდგომილ ხართ 19 თქუენ, დასდგათ წინაშე უფლისა 
ღმრთისა თქუენისა ერისთავნი ეგე ნათესავთა თქუენთანი და 
მოხუცებულნი ეგე თქუენნი და მსაჯულები ეგე თქვენი და 
შჯულისმწიგნობარნი ეგე წინამძღუარნი თქუენნი, და ყოველი 
ეგე კაცი ისრაცლისაი, 11 ცოლები თქუენი და შვილნი თქუენნი 
და მწირნი თქუენნი, რომელ-ეგე არიან ბანაკსა თქუენსა, 
შეშისმკაფელთაგან მიწყლისმვსებელადმე. 12 ნუცა ვინ 
გარდავალს მცნებათა ამათ შჯულისა უფლისა ღმრთისა 


თქვენისათა, რომელ-ესე გამცნო შენ დღესდღე. 13 თვსა ერად. 
და იგი იყოს შენდა ღმერთ, ვითარცა-იგი გეტყოდა შენ და 
ვითარცა-იგი ეფუცა მამათა მათ შენთა: აბრაჰამსა, ისაკსა და 
იაკობსა. 14 და არა თუ თქუენ ხოლო დაგიდებ მცნებასა ამას 
შჯულისასა და წყევასა ამას, 12 არამედ ყოველთავე, რომელ- 
ესე დღეს თქუენ შორის არიან წინაშე უფლისა ღმრთისა 
თქუენისა და მათცა, რომელ-იგი არ თქუენ შორის არიან დღეს. 
16 რამეთუ თქუენ თვთ უწყით, ვითარ-იგი დამკვდრებულ 
იყვენით ქუეყანასა მას ეგვპტელთასა და ვითარ-იგი 
გამოვედით ჩვენ შორის წარმართთა, რამეთუ გამოსლვასა მას 
თქუენსა, 17 იხილეთ თქუენ ყოველივე იგი სამსახურებელი 
ბილწებისა მათისაი, კერპნი იგი ძელისანი და ქვისანი, 
ვეცხლისა და ოქროისანი რომელ იყვნეს მათ თანა. 18 ნუუკუე 
იყოს ვინმე თქუენგან მამაკაცი, გინა თუ დედაკაცი ნათესავთა 
შორის, ანუ თუ ტომთა, რომლისა გონებაი დრეკილ იყოს 
უფლისაგან ღმრთისა თქუენისა და შეუდგეს მსახურებასა 
კერპთა წარმართთასა. 19 ნუუკუე იყოს ვინმე თქუენ შორის, 
რომლისა თანა აღმოცენებულ იყოს ძირი ნავღლისა და 
სიმწარისაი. და იყოს, ისმინნე თუ სიტყუანი წყევისანი ამის, 
დაიდვას გულსა შინა და რქუას: ესე უმჯობეს არს ჩემდა, 
საცთურსა თუ გულსა ჩემისასა მისდევდე მე და წარწყმდეს 
უცოდველი იგი ცოდვილისა თანა. 29 და არღა უნდეს ღმერთსა 
შენდობად მისა, აღატყდეს, ვითარცა ცეცხლი, რისხვაი იგი 
უფლისაი და შური იგი კაცისა მის ზედა. და ეწინეს მას წყევანი 
იგი ამათ მცნებათანი, რომელნი-იგი წერილ არიან წიგნსა ამას 
შჯულისასა. და აღყოცოს უფალმან ღმერთმან სახელი მისი 
ქუეყანისა მისგან. 21 და დაჰკრიბოს უფალმან ღმერთმან 
ყოველი იგი წყევაი ძეთა მათ ზედა ისრაცლისაათა მსგავსად 
ყოვლისა მის წყევისა, რომელი-იგი წერილ არს წიგნსა მას 
შჯულისასა. 22 და თქუენ ნათესავთა მათ სხუათა ნაშობთა მათ 
თქუენთა, რომელნი აღდგენ შემდგომად თქუენსა და უცხონი 
იგი, რომელ მოსრულ იყვნენ თქუენდა, რაჟამს იხილნენ 
გუემანი იგი და სალმობანი სნეულებისანი, რომელნი 
მოავლინნეს მათ ზედა უფალმან. 23 და იყოს ქუეყანალ იგი 
მათი, ვითარცა წუნწუბაი და ნამწუარები ცეცხლისაი. ნუ 


იპოებინ ქუეყანასა მათსა თესლი თესვისაი, ნუცა საძოვარი 
კარისაი, და არცა აღმოსცენდეს მათ ზედა მწუანვილი თივისა 
და არცა აღმოვდეს, არამედ ვითარცა დაიქცა სოდომაი და 
გომორაი, ადამაი და სებეიმი, რომელ-იგი დააქცია უფალმან 
ღმერთმან რისხვითა მით გულისწყრომითა რისხვისა 
მისისაითა. 24 და თქუან ყოველთა ნათესავთა: რაისამე ესრე 
შექმნა უფალმან ღმერთმან ქუეყანაი ესე, ანუ რაიმე არს 
რისხვაი ესე დიდი გულისწყრომისა მისისაი, რომელ-ესე ყო 
მათ ზედა? 25 და თქუან: ამის გამო, რამეთუ დაუტევეს მცნება0 
იგი შჯულისა უფლისა ღმრთისა მამათა მათთაისა, რაჟამს 
გამოჰყვანდეს იგინი ქუეყანით ეგვპტით. 25 და მივიდეს და 
ჰმსახურებდეს კერპთა, რომელ-იგი არა იცოდეს მამათა 
მათთა. 27 და განრისხნა უფალი გულისწყრომით მათ ზედა და 
ქუეყანასა მათსა ზედა და მოავლინა მათ ზედა მსგავსად 
წყევისა მის, რომელ წერილ არს წიგნსა მას შჯულისისა. 28 და 
აღვჭოცნა იგინი უფალმან ღმერთმან ქუეყანისა მისგან მათისა 
რისხვითა მით გულისწყრომისა მისისაითა, რამეთუ განრისხნა 
მათ ზედა ფრიად და განვადნა იგინი ქუეყანად უცხოდ 
მოაქაჟამადმდე. 2? რომელ-რაი დაფარული არს უფლისა 
ღმრთისა ჩვენისა, ხოლო განცხადებული იგი თქუენ და 
შვილთა თქუენთა უკუნისამდე ჟამთა ყოფად ყოველთა ამათ 
სიტყუათა ამის შჯულისათა. 


თავი 30 


1 და იყოს, რაჟამს მოიწინენ შენ ზედა ყოველნი ესე სიტყუანი 
კურთხევისა და წყევისანი, რომელ-ესე მიგცე შენ წინაშე 
თქუენსა. შეიწყნარნე ეგენი გულსა შენსა ყოველთა შორის 
წარმართთა და მოიქცე შენ უფლისა ღმრთისა შენისა. 2 და 
ისმინო ყმისა ამისაი, რომელსა-ესე მე გამცნებ შენ დღესდღე 
და ჰყო იგი ყოვლითა გულითა შენითა და ყოვლითა გონებითა 
შენითა. 3 გილხინოს შენ უფალმან ღმერთმან შენმან ცოდვათა 
შენთა და შეგიწყალოს შენ და შეგკრიბოს შენ უფალმან 
ღმერთმან შენმან ყოველთაგან ნათესავთა, რომელსაცა-იგი 
განბნეულ იყო შენ მუნ. “ და გან-ღა-თუ-ბნეულ იყო შენ 
კიდითგან ქვეყანისაით ვიდრე კიდემდე მისა, მიერცა შემო-ვე- 
გკრიბოს შენ უფალმან ღმერთმან შენმან და მოგიყვანოს. 2? და 
შეგიყვანოს შენ უფალმან ღმერთმან შენმან ქუეყანასა მას, 
რომელსა-იგი დამკვდრებულ იყვნეს მამანი იგი შენნი და 
გაკურთხოს შენ და კეთილი გეყოს შენ და განგამრავლოს შენ 
უფროის მამათა მათ შენთა. 9 და განწმიდოს უფალმან გული 
შენი და გული ნათესავისა მის შენისა შეყუარებად უფლისა 
ღმრთისა შენისა ყოვლითა გულითა შენითა და ყოვლითა 
გონებითა შენითა, რათა სცხონდე შენ და ნათესავი შენი. 7 და 
მიავლინოს უფალმან ღმერთმან შენმან წყევაი ესე მტერთა მათ 
შენთა და მოძულეთა შენთა, რომელნი-იგი გდევნიდეს შენ. 93 
მო-თუ-იქცე და ისმინო ყმაი უფლისა ღმრთისა შენისაი, და 
ჰყვნე ყოველნი იგი მცნებანი მისნი, რომელსა-სეე მე გამცნებ 
შენ დღესდღე. ? და დღეგრძელ-გყოს შენ უფალმან ღმრთმან 
შენმან და განგიმრავლნეს ყოველნი საქმენი ჭყელთა შენთანი, 
და ნაშობნი მუცლისა შენისანი და ნაყოფი ქუეყანისა შენისაი 
და ნაშობნი საცხოვართა შენთანი. და მოიქცეს უფალი ღმერთი 
და იხარებდეს შენდა მიმართ კეთილის-ყოფითა, ვითარცა-იგი 
იხარებდა მამათა შენთა ზედა. 19 უკეთუ ისმინო ჟმაი უფლისა 
ღმრთისა შენისა და დაიმარხნე ყოველნი მცნებანი მისნი და 
ჰყვნე ყოველნი სამართალნი მისნი და მშჯავრნი მისნი, 


რომელ-ესე წერილ არიან წიგნსა მას შჯულისასა, მო-თუ-იქცე 
შენ უფლისა ღმრთისა შენისა და ყოვლითა გულითა შენითა და 
ყოვლითა გონებითა შენითა, 11 რამეთუ მცნებალ ესე, რომელსა, 
ესერა, გამცნებ შენ დღეს, რამეთუ არა სიმძიმე რაი არს შენდა, 
არცა განშორებულ არს შენგან, არცა ზეცას არს, სთქუა თუ 
ვითარმედ: ვინ აღვიდეს ზეცად, 12 და არცა ქუეყანასა, სთქვათ: 
ვინ წარვიდეს და მოგუართვას ჩუენ? რათა ვისმინოთ და ვყოთ 
იგი, 13 არცაღა ზღუასა წიაღ არს, სთქუა თუ ვითარმედ: ვინ 
წიაღჰყდეს და წიაღ მოგუართვას ჩუენ? რათა ვისმინოთ ჩუენ 
და ვყოთ იგი. 1“ მახლობელ არს შენდა სიტყუაი იგი ფრიად, 
პირსა შენსა შინა არს და გულსა შენსა და ყელთა შენთა შინა 
არს ყოფაი მისი. 15 აჰა, ესერა, მიმიცემიეს თქუენ წინაშე 
დღესდღე ცხორებაი და სიკუდილი. 165 ისმინე თუ მცნებანი 
უფლისა ღმრთისა შენისანი, რომელსა-ესე მე გამცნებ შენ 
დღეს და შეიყუარო შენ უფალი ღმერთი შენი და ხვიდოდი 
ყოველთა გზათა მისთა. და დაიმარხნე ყოველნი მცნებანი 
მისნი და სამართალნი მისნი და მშჯავრნი, სცხონდეთ და 
განმრავლდეთ და შეხვდეთ დამკვდრებად მუნ. 17 უკეთუ 
გარდა-რაიმე-იცვალოს გული შენი და არა ისმინო შენ უფლისა 
ღმრთისა შენისაი და შესცთე და თაყუანის-სცემდე შენ 
ღმერთთა უცხოთა და ჰმსახურებდე შენ მათ. 18 გაუწყებ შენ 
დღესდღე, რამეთუ წარწყმედით წარსწყმდეთ თქუენ და არა 
დღეგრძელ იყვნეთ თქუენ ქუეყანასა მას ზედა, რომელი-იგი 
უფალმან ღმერთმან მოგცეს შენ, რომლისათვს წიაღხუალ შენ 
იორდანესა მდინარესა შესლვად და დამკვდრებად მუნ. 19 
მოწამეს-ვჰყოფ დღეს ცასა და ქუეყანასა, რამეთუ ცხორებასა 
და სიკუდილსა დავსდებ თქუენ წინაშე, კურთხევასა და წყევასა 
გამოირჩიე შენ კურთხევაი იგი, რათა სცხონდე შენ და 
ნათესავი შენი. 29 შეიყუარე შენ უფალი ღმერთი შენი და ისმინე 
ჟმისა მისისა და შეიკრძალე იგი მტკიცე... დამკვდრებად შენდა 
ქუეყანასა მათსა, რომლისათვს ეფუცა უფალი ღმერთი მამათა 
შენთა: აბრაჰამს, ისაკს და იაკობს მიცემად მათა. 


თავი 31 


1 და დაასრულნა მოსე ყოველნი იგი სიტყუანი, რომელთა-იგი 
ეტყოდა ძეთა მიმართ ისრაილისათა. 2 და ჰრქუა მათ: ასოც 
წლის ვარ მე დღეს და ვერ მიძლავს მე შემოსლვად და 
განსლვად თქუენ წინაშე, რამეთუ უფალმანცა მრქუა მე, 
ვითარმედ: არა წიაღჰჭდე შენ იორდანესა. 3 უფალი ღმერთი 
წინაგიძღოდის შენ და მან მოსპნეს ყოველნი მტერნი შენნი 
წინაშე პირსა შენსა და დაგიმკვდროს შენ ქუეყანაი იგი, რამეთუ 
ისო წარგიძღუეს წინაშე პირსა თქუენსა, ვითარცა ეტყოდა 
ღმერთი. 4 ეგრეცა უყოს უფალმან ღმერთმან თქუენმან, რაიცა- 
იგი უყო სეონს და ოგს, ორთა მათ მეფეთა ამორეველთა, 
რომელნი-იგი იყვნეს წიაღ იორდანესა... ? მოგცნა იგინი მან 
ღმერთმან თქუენმან ყელთა თქუენთა და უყავთ მათ, ვითარა- 
იგი გამცენ თქუენ: 9 მყნე იყავ, განძლიერდი, ნუ გეშინინ, ნუცა 
შესძრწუნდები, ნუცა დაბრკოლდები პირისაგან მათისა, რამეთუ 
უფალი ღმერთი შენი თანაგივალს შენ, არა დაგაგდოს შენ, 
არცა უგულებელს-გყოს შენ. ”7 მერმე სიტყუად იწყო მოსე 
ისოისა და ჰრქუა მას წინაშე ყოვლისა მის ერისა ისრაცლისა: 
მჭნე იყავ, განძლიერდი, რამეთუ შენ წარუძღუე ერსა ამას და 
შეხვდე ქუეყანასა მას, რომლისათვს ეფუცა უფალი ღმერთი 
მამათა შენთა მიცემად მაგათ და შენ დაუმკვდრო იგი მაგათ. 8 
და უფალი ღმერთი თანაგივიდოდის შენ, არა დაგაგდოს შენ, 
არცა უგულებელს-გყოს შენ, ნუ გეშინინ. ნუცა შესძრწუნდები 
შენ... ? წიგნსა და მატიანთა, და მისცა იგი ძეთა ლევისთა 
მღდელთა, რომელთა აქუნდა კიდობანი იგი შჯულისა მის 
უფლისაისა და ყოველთა მათ მოხუცებულთა ერისა მის 
ისრაცლისათა. 19 მერმე ამცნებდა მათ მოსე მას დღესა შინა და 
ჰრქუა: მეშვდესა მას წელსა ჟამსა მას წელიწადისა მის 
მიტევებისასა და დღესასწაულსა მას ტალავრობისასა, 11 
რაჟამს შეკრბებოდიან ყოველნი იგი ძენი ისრაცლისანი 
წარდგომად წინაშე უფლისა ღმრთისა შენისა ადგილსა მას, 
რომელცა-იგი გამოირჩიოს უფალმან ღმერთმან შენმან და 


აღმოიკითხოდის წიგნი ესე შჯულისაი ყოველთა მათ წინაშე 
ძეთა ისრაცლისათა ყურთა ყოვლისა მის 12 კრებულისა 
ერისათა მამებისა და დედებისათა, რომელ იყოს ქალაქთა 
შინა შენთა, რათა ესმოდის და შეისწაონ შიში იგი უფლისა 
ღმრთისა თქუენისა და ისმინონ და ყონ ყოველი იგი სიტყუაი, 
რომელ წერილ არს წიგნსა მას შჯულისასა. 13 და შვილთაცა 
მათთა, რომელთა არა იცოდიან, ისმინონ და შეისწაონ შიში 
უფლისა ღმრთისა თქუენისაი ყოველთა დღეთა ცხორებისა 
მათისათა, რავდენ ცხონდენ ქუეყანასა მას ზედა, 
რომლისათვს-ეგე თქუენ წიაღხუალთ იორდანესა 
დამკვდრებად მისა. 14 მერმე სიტყუად იწყო უფალმან მოსესა 
და ჰრქუა: ესერა, მოახლებულ არიან დღენი სიკუდილისა 
შენისანი, მოუწოდე ისოს და დაადგინე იგი კაცთა ზედა 
კარვისა მის საწამებელისათა და ვამცნებდე მას. და მივიდეს 
მოსე და ისო კარავსა მას საწამებელისასა და დადგეს კართა 
თანა კარვისა მის საწამებელისათა. 12 და გარდამოყდა უფალი 
სუეტითა მით ღრუბლისაითა წინაშე კართა მის 
საწამებელისათა. 19 და ეტყოდა უფალი მოსეს და ჰრქუა: აწ, 
ეგერა, დაიძინო მამათა შენთა თანა და აღდგეს ერი იგი, 
ისიძვიდეს სამსახურებელთა მიმართ უცხოთა მაგის 
ქუეყანისათა, რომელსა შევლენან მაგას და დამიტეონ მე და 
გარდაჰყდენ შჯულსა მას და მცნებათა ჩემთა, რომელ ვამცენ 
მათ. 17 და განვრისხნე გულისწყრომით მათ ზედა მას დღესა 
შინა და დავსთხინე იგინი და გარემივაქციო პირი ჩემი მათგან 
და იყვნენ იგინი საჭმლად მქეცთა ქუეყანისათა, იპოვნენ იგინი 
ძვრთა პირად-პირადთა და ჭირთა და თქუენ მას დღესა შინა, 
არა ვიდრემე ჩუენ თანა არს უფალი ღმერთი ჩუენი, ამისთვს 
მპოვნეს ჩუენ ძვრთა ამათ პირად-პირადთა და ჭირთა. 18 და მე 
გარემიქცევითა გარემოვიქციო პირი ჩემი მათგან მას დღესა 
შინა უკეთურებათა მათთათვს, რიმელსა-იგი იქმოდეს, რამეთუ 
მიეცეს სამსახურებელთა უცხოთა. 19 და აწ დაწერენით 
სიტყუანი ესე ამის გალობისანი და დაასწავლენით ძეთა მათ 
ისრაცლისათა და შეასწავენით იგინი პირსა მათსა, რათა იყოს 
გალობაი ეგე საწამებელად ძეთა მაგათ შორის ისრაცლისათა. 
20 რაჟამს შევიყვანენ იგინი ქუეყანასა მას კეთილსა, რომელ- 


იგი ვეფუცე მამათა მათ თქუენთა, რომელსა გამოსდის სძე და 
თაფლი, ჭამონ და განძღენ და მიიქცენ კერპთა მათ მიმართ 
უცხოთა და ჰმსახურებდენ მათ და განმარისხონ მე და 
გარდაჰვდენ მცნებათა მათ შჯულისა ჩემისათა. 21 და იყოს, 
რაჟამს პოვნენ იგინი ჭირთა ბოროტთა და ძვრთა და აღუდგეს 
წინაშე პირსა მათსა გალობაი ესე საწამებელად ჩემდა. და არა 
დავიწყებულ იყოს ეს პირისაგან ნათესავისა მათისა, რამეთუ მე 
უწყი უკეთურებაი იგი მათი, რომელსა-ეგე იქმან დღეს, ვიდრე 
არღა შემიყვანებიან ეგენი ქუეყანასა მას კეთილსა, რომელ-იგი 
ვეფუცე მამათა მათთა. 22 დაწერა მოსე გალობაი ესე მას 
დღესა შინა და ასწავებდა ძეთა მათ ისრაცლისათა. 23 და 
ამცნებდა მოსე ისოს, ძესა ნავესსა, და ჰრქუა მას: მჭნე იყავ, 
განძლიერდი, რამეთუ შენ შეიყვანნე ძენი ეგე ისრაცლისანი 
ქუეყანასა მას, რომლისათვს ეფუცა უფალი მათ, რამეთუ იგი 
თავადი წინაგიძღოდის შენ. 24 იყო, რაჟამს დაასრულნა მოსე 
შთაწერად სიტყუანი ესე ამის სჯულისანი წიგნთა მატიანთასა. 232 
ამცნებდა ლევიტელთა მათ, რომელთა აქუნდა კიდობანი იგი 
შჯულისა მის უფლისაი და ჰრქუა: 25 მიიღე წიგნი ესე მცნებათა 
მათ შჯულისა მის უფლისათაი და შთადევ ეგე გუერდით კერძო 
კიდობნისა მის შჯულისა მის უფლისა და იყავნ ეგე თქუენ 
შორის საწამებელად, 27 რამეთუ მე უწყი ზრზინებაი ეგე თქუენი 
და ქედფიცხელებაი ეგე თქუენი. რამეთუ მე, ესერა, ვიდრე 
ცოცხალღა ვარ დღეს, განამწარებთ უფალსა ღმერთსა 
თქუენსა, რავდენღა უფროის სიკუდილისა ჩემისა ჰყოთ ესე 
თქუენ. 28 აწ შემოკრიბე ჩემ წინაშე მთავრები იგი თქუენი და 
მღდელნი თქუენნი და მსაჯულნი თქუენნი და მწიგნობარნი იგი 
განმგებელნი თქუენნი, რათა ვეტყოდი ყურთა მათთა სიტყუათა 
ამათ და დავდვა აღთქუმა ესე ჩემი მათ თანა და მოწამე ვიყო 
მათ წინაშე ცაი და ქუეყანაი. 29 უწყი მე, რამეთუ შემდგომად 
სიკუდილისა ჩემისა უსჯულოებით უსჯულოებდეთ და 
გარდააქციოთ გზისა მისგან, რომელ-ესე მე გამცენ თქუენ და 
შეგემთხვოს თქუენ ბოროტი შემდგომად მათ დღეთა, რამეთუ 
ბოროტსა იქმოდით წინაშე უფლისა ღმრთისა თქუენისა და 
განარისხოთ საქმითა მით ყელთა თქუენთაითა. 39 და ეტყოდა 


მოსე სიტყუათა ამათ გალობისათა ყურთა ყოვლისა მის ერისა 
ისრაცლისათა მიაღსასრულადმდე. 


თავი 32 


1 მოიხილე, ცაო, და ვიტყოდი, და ისმენდინ ქუეყანალ სიტყუათა 
პირისა ჩემისათა. 2 მოელოდენ ვითარცა წვმასა სიტყუასა 
ჩემსა, გარდამოვიდოდენ ვითარცა ცუარნი სიტყუანი ჩემნი, 3 
ვითარცა წვმაი მწვანვილსა ზედა და ვითარცა თოვლი თივათა 
ზედა, რამეთუ სახელსა უფლისასა ვხადეთ, მიეცით დიდებაი 
ღმერთსა ჩუენსა. 4 ღმერთი ჩუენი, ჭეშმარიტებით არიან 
საქმენი მისნი და ყოველნი გზანი მისნი სიმართლით არიან, 
ღმერთი სარწმუნო არს და არა არს სიცრუვე მის თანა, 
მართალ და წრფელ არს უფალი. ? შესცოდეს მას ნაშობთა მათ 
ბილწებისათა, ნათესავმან დრკუმან და გულარძნილმან. 5 ესე 
მოსაგებელი მოაგეს უფალსა ამან ერმან ცოფმან და 
არაბრძენმან ამან, რამეთუ თავადმან მამამან შენმან მოგიპოვა 
შენ, შეგქმნა შენ და დაგბადა შენ. 7 მოივსენენ დღენი იგი 
საუკუნენი და გულისხმა-ყვენ წელიწადნი იგი. თესლითი 
თესლამდე ჰკითხე მამასა შენსა, გითხრან შენ და 
მოხუცებულთა შენთა გაუწყონ შენ. 8 რაჟამს მიმოდაყვნა 
მაღალმან ნათესავნი იგი, ვითარ-იგი მიმოდაჰფინნა ძენი 
ადამისნი, დაამტკიცნა საზღვარნი იგი თესლებისანი მსგავსად 
რიცხუთა მათ ანგელოზთა ღმრთისათა, 3? და იყო ნაწილად 
უფლისა ერი თვსი იაკობი, ნამთაულად სამკვდრებელისა 
თვსისა ისრაცლი. 19 უნაკლულო-ყვნა იგინი უდაბნოსა მას ზედა 
წყურიელსა მას სიცხისასა და ურწყულსა გარემოადგა მათ და 
განწვალნა იგინი და დაიცვნა იგინი, ვითარცა გუგაი თუალისა. 
11 ვითარცა ორბმან რალი დაიფარნა ბუდენი თვსნი და 
მართუეთა თვისთა სუროდა, განყვნა ფრთენი თვისნი და 
შეიკრიბნა იგინი და აღიმატნა იგი ბეჭთა ზედა თვსთა. 12 
უფალი ხოლოი უძღოდა მათ და არავინ იყო მათდა სხუა 
ღმერთ. 13 აღმოიყვანნა იგინი ძალსა მას ზედა ქუეყანისასა და 
აჭამა მათ ნაყოფი იგი ველთაი, ჭამდეს იგინი თაფლსა 
კლდისაგან და ზეთსა კლდისა მისგან უღაღისა. 14 ერბოსა, 
ზროხათა, სძესა ცხოვართასა, ცმელითა კრავთაითა და 


ვერძთაითა, ნაშობსა კუროთასა და ვაცთასა, თირკუმელთა 
ცმელთა, იფქლსა, სისხლსა ყურძნისასა სუმიდეს ღვნოსა. 12 
ჭამა იაკობ, განძღა და შეჰზრიობდა საყუარელი იგი, განსუქნა, 
განსხუა, განიშუა, დაუტევა ღმერთი შემოქმედი თვსი და 
განუდგა ღმერთსა მაცხოვარსა თვსსა. 15 განმარისხეს მე 
უცხოთა მათ სამსახურებელთა მათთა ზედა და კერპებითა 
მათითა განმამწარეს მე. 17 უზორვიდეს იგინი ეშმაკთა და არა 
შესწირვიდეს ღმრთისა ღმერთთა მათ, რომელი-იგი არა 
იცოდეს ცრუთა მათ საწუთროით მოხუმულთა, რომელ-იგი არა 
იცოდეს მამათა მათთა. 18 აწ ღმერთი, რომელმან გშვა შენ, 
დაუტევე და დაივიწყე ღმერთი გამომზრდელი შენი. 19? იხილა 
ესე უფალმან და აღიშურვა და განრისხნა გულისწყრომითა 
ძეთა და ასულთა მათთაითა. 29 და თქუა უფალმან: 
გარემივიქციო პირი ჩემი მათგან და განვაცხადო, რაი-იგი 
ყოფად არს მათა შემდგომად ჟამსა, რამეთუ ნათესავი ესე 
განდრეკილი არს, ნაშობნი არიან, რომელთა თანა არა არს 
სარწმუნოებაი. 21 მათ მაშურეს მე არა ღმერთთა მათთა ზედა 
და კერპებითა მათითა განმამწარეს მე, აწ მეცა ვაშურო მათ 
ნათესავსა მას ზედა შეურაცხსა და ნათესავითა მით უცები, 
განვკაფნე იგინი, 22 რამეთუ ცეცხლი აღატყდა 
გულისწყრომისგან ჩემისა, შთასწუვიდეს ჯოჯოხეთამდე 
ქუესკნელად შეჭამოს ქუეყანაი ნაყოფითურთ თვსით და 
შეწუნეს საფუძველნი მთათანი. 23 დავჰკრიბო ძვრი მათ ზედა 
და ისარნი ჩემნი დავასრულნე მათ ზედა. 24 განჰკფდენ იგინი 
სიყმილითა და მიეცნენ საჭმლად მფრინველთა ცისათა და 
სალმობაი იგი განმამრუდებელი დაეცვეს მათ ზედა, კბილნი 
მძვნვარეთანი მივავლინნე მათ ზედა, რომელნი 
გულისწყრომით ითრევდეს ქუეყანასა ზედა. 22 გარეშე 
უმკვდროვნეს იგინი მახვლმან საუნჯით მათითგან შიშმან 
ჭაბუკნი და ქალწულნი ძუძუისმწოვარნი მოხუცებულთა თანა 
დღითა. 295 და თქუა უფალმან: განვაბნინე იგინი და 
განვაქარვო კაცთაგან სავსენებელი მათი. 27 არა თუმცა 
გულისწყრომითა მტერთაითა, რათა არა მყოვარ ჟამ იყვნენ და 
რათა არა განმრავლდენ მჭდომნი იგი მათნი და რათა არა 


თქუან: იყოვე ჭელი ჩუენი უაღრეს მათ ზედა, არა თუმცა 
უფალმან ყო ესე ყოველი. 25 რამეთუ ნათესავი ესე 
წარწყმედისაი მზრახვალი არს და არა არს მათ თანა 
მეცნიერებაი. 2? არა ცნეს ესე გულისხმის-ყოფად, თავს-იდვან 
ესე მომავალთა. 39 ვითარმე იოტოს ერთმან ათასები და ორმან 
წარიქციის ბევრები, არა თუმცა ღმერთმან განიჭნა იგინი და 
უფალმან მისცნა იგინი? 31 რამეთუ არა ეგრე იყვნენ კერპნი 
მათნი, ვითარ ღმერთი ჩუენი, ხოლო მტერნი ჩუენნი უგუნურ 
იყვნენ. 32 რამეთუ საყურძნისა მისგან სოდომელთაისა იყო 
საყურძნე მათი და ვენაჭები მათი გომორელთაგან, ყურძენი 
მათი ყურძენი ნავღლისაი და ტევანი სიმწარისა მათისაი. 33 
გულისწყრომაი ვეშაპთაი იყო ღვნოი მათი და რისხვაი 
ასპიტთაი განუკურნებელი. 3“ აჰა, ესერა, ესე ყოველი 
დამიკრებიეს მე ბეჭდული, მარხულ არს საუნჯესა ჩემსა. 32 
დღესა მას შურისგებისასა მივაგო მათ ჟამსა მას, რომელსაცა 
შეუცთენ ფერკნი მათნი, რამეთუ ახლოს არს დღე იგი 
წარწყმედისა მათისაილ და მოწევნულ არს განმზადებული მათ 
ზედა. 39 რამეთუ განიკითხოს უფალმან ერი თვსი და მონათა 
თვსთა ნუგეშინის-სცეს, რამეთუ იხილნა იგინი ნაკლულევანნი, 
კუებულნი, ტყუედ წარქცეულნი და განკაფულნი. ”” და თქუა 
უფალმან: აწ სადა არიან კერპნი იგი თქუენნი, რომელთა-იგი 
თქვენ ესევდით, 38 რამეთუ ცმელსა ნაზორევსა მათთასა 
შჭამდით და სუემდით თქუენ ღვნოსა ნაგებსა მათთასა. აწ 
აღდგენ და შეგეწინენ და გეყვნენ თქუენ იგინი მფარველ. 39 
იხილეთ, იხილეთ, რამეოუ მე ვარ და არა არს სხუა ღმერთ 
ჩემსა გარეშე, მე მოვაკუდინი, მე ვაცხოვნი, მე მოვწყლი, მე 
განვკურნი და არა არს, რომელი განერეს ჭელსა ჩემსა, 49 
რამეთუ მივყო ცად ჭელი ჩემი და ვფუცო მარჯუენესა ჩემსა, და 
ვთქუა: ცხოველ ვარ მე უკუნისამდე. “1 რამეთუ აღვლესო, 
ვითარცა ელვაი, ყრმალი ჩემი და განვიმზადო შჯად ყელი 
ჩემი, შური ვიძიო და მივაგო სასჯელი, მტერთა და მოძულეთა 
ჩემთა მივაგო. 42 დავათრვნე ისარნი ჩემნი სისხლითა და 
კრმალი ჩემი ჭამდეს ჟორცსა სისხლთაგან წყლულებისათა და 
ნატყუენავებისათა და თავებისაგან მთავართაისა და 


მტერთაისა. იხარებდით ცანი მის თანა და თაყუანი-სცემდით 
მას ყოველნი ძენი ღმრთისანი. 43 იხარებდით წარმართნი 
ერისა მისისა თანა და განაძლიერებდით მას ყოველნი 
ანგელოზნი ღმრთისნი, რამეთუ სისხლი ძეთა მისთა იძიოს, 
შური იძიოს და მიაგოს სასჯელი მტერთა მოძულეთა თვსთა, 
კუალად-აგოს და განწმიდოს უფალმან ქუეყანა იგი ერისა 
თვსისაი (და დაწერა მოსე გალობა ესე მას დღესა შინა და 
დაასწავა იგი ძეთა მათ ისრაცლისათა). 44 და შევიდა მოსე და 
ეტყოდა ყოველთა ამათ სიტყუათა შჯულისათა ყურთა ყოვლისა 
მის ერისათა, თვით მოსე და ისო, ძე იგი ნავესი. 42 და 
დაასრულნა მოსე ყოველნი ესე სიტყუანი, რომელსა-იგი 
ეტყოდა ძეთა მათ ისრაცლისათა. 45 და ჰრქუა მათ: გულისხმა- 
ყვენით გულითა თქუენითა ყოველი ესე სიტყუანი, რომელთა- 
ესე მე გამცნებ თქუენ დღეს, რათა თქუენცა ამცნოთ შვილთა 
თქუენთა დამარხვად და ყოფად ყოველთა მათ სიტყუათა 
სჯულისათა. “7 რამეთუ არა ცუდად რაიმე იყვნეს სიტყუანი ესე 
თქუენდა მიმართ, არამედ ესე არს ცხორება თქუენი, რამეთუ 
ამათ სიტყუათა გამო დღეგრძელ იყვნეთ ქვეყანასა მას ზედა, 
რომლისათვს-იგი წიაღხუალთ იორდანესა დამვდრებად მუნ. 48 
და ეტყოდა უფალი მოსეს მას დღესა შინა და ჰრქუა: 49? აღვედ 
შენ მთასა მას ზედა აბარიმსა, რამეთუ იგი თვთ არს ნაბავ 
ქუეყანასა მას მოაბელთასა, რომელ არს პირისპირ იერიქოსა 
და იხილე ქუეყანაი ქანანისა, რომელ-იგი მივსცე მე ძეთა მათ 
ისრაცლისათა სამკვდრებელად მათა. 329 და მოკუედ მთასა მას 
ზედა, რომელსაცა აღხვდე. მუნ და შეეძინე შენ ერსა მას 
მამათა შენთასა, 21 ვითარცა-იგი აჰრონ, ძმაი, შენი, მოკუდა 
ენორს, მთასა მას ზედა და შეეძინა ერსა მას მამათა თვსთასა. 
რამეთუ ურჩ ვქმნენით სიტყუათა მათ ჩემთა ძეთა მათ შორის 
ისრაცლისათა, წყალთა მათ ზედა ცილობისათა კადეს ბარნეს 
უდაბნოსა მას, რამეთუ არა მადიდებდით მე ძეთა მათ შორის 
ისრაცლისათა. 232 ხილვით იხილო ქუეყანაი იგი შორით, 
რამეთუ ვერ შეხვდე მუნ ქუეყანასა მას, რომელი-იგი მე მივეც 
ძეთა მათ იარაცლისათა. 


თავი 33 


1 და ესე კურთხევაი არს, რომლითა აკრთხნა მოსე კაცმან მან 
ღმრთისამან ძენი იგი ისრაილისანი ვიდრე სიკუდილადმდე 
მისა. 2 და თქუა: უფალი სინად მოვიდა და გამოგვიჩნდა ჩუენ 
სეირს. ისწრაფა ფარან მთით ბევრებითა კადეს, მარჯუენით 
მისა ანგელოზნი მისნი მას თანა 3 და წყალობა-ყო ერსა თვსსა 
ზედა და ყოველნი შეწირულნი ჟყელთა შინა შენთა.“ და ესენიცა 
შენ ქუეშე არიან და შეიწყნარნა სიტყუანი მისნი შჯული, რომელ 
მოგუცა ჩუენ მოსე სამკვდრებელად შესაკრებელსა მას 
იაკობისასა. ? და იყოს საყუარელისა მისგან მთავარი შეკრება 
მას მთავართა მათ ნათესავთა ისრაცლისათა. 9 ცხონდენ რუბენ 
და ნუ მოკუდებინ და იყავნ იგი რიცხვთ მრავალ. 7 და ესე 
იუდა. ისმინე, უფალო, ყმალ იუდასი და შესაკრებელთა მისთა 
შეკრბენ, ყელნი მისნი გამოირჩინედ მას შემწედ მისა 
მტერთაგან მათთა. 8 და ლევის ჰრქუა: მიეცით ლევის 
მხილებაი და ჭეშარიტებაი მისი კაცსა მას უბიწოსა, რამეთუ 
განცადეს იგი განცდით და განაბოროტეს იგი წყალთა მათ 
ზედა ცილობისათა. 3? რამეთუ ჰრქუა მამასა თვსსა და დედასა 
თვსსა: არა გიცი შენ, და ძმანი თვისნი არა იცნნა და შვილნი 
თვსნი არა იცნნა. დაიმარხნა მან მცნებანი ესე შენნი და შჯულსა 
შენსა არა შესცთა. 19 აუწყნე სიმართლენი შენნი იაკობსა და 
შჯული მისი ისრაცლსა შეწირონ მათ მსხუერპლი და 
საკურთხეველი რისხვისათვს შენისა მარადის საკურთხეველსა 
შენსა ზედა. 11 აკურთხე, უფალო, ძალი იგი მისი და საქმენი 
ჭელთა მისთანი შეწირენ, შემუსრე ძალი იგი მტერთაი, 
რომელნი-იგი აღდგომილ იყვნეს მის ზედა და მოძულენი მისნი 
ნუღარა აღემართნედ. 12 და ბენიამენს ჰრქუა: შეყუარებული 
უფლისაი დაემკვდროს სასოებით და ღმერთი თავადი 
მფარველ ეყოს მას ყოველთა დღეთა და ბეჭთა შორის მისთა 
განუსუენოს მას. 13 და იოსებს ჰრქუა: კურთხევითა უფლისაითა 
ქუეყანაი იგი მისი და საზღვართაგან ცისათა და ცუარითა და 
წყაროთაგან უფსკრულთაისა ქუესკნელ და აღმოცენებისა 14 


ჟამთა ნაყოფთა მათ მზისათა დამდაბლებასა, 12 თავთა მთათა 
მათ საუკუნოისათა და თხემსა ბორცუთა მათ სამარადისოითა, 
16 ჟამსა მას სავსებისა ქუეყანისასა მსგავსად შეწყნარებისა მის, 
რომელ-იგი გამოჩნდა მაყვლოვანსა მას, მოვიდენ თავსა ზედა 
იოსებისსა და თხემსა მისსა ზედა და იდიდენ იგინი შორის 
ძმათა თვსთა პირმშოთა. 17 იყავნ შუენიერებაი მისი, ვითარცა 
შუენიერებაი ზუარაკთაი, და ვითარცა რქაი მარტორქისაი - 
რქანი მისნი. და მითა ურქენდეს წარმართთა ვიდრე კიდედმდე 
ქუეყანისა ბევრებითა ეფრემ და ათასებითა მანასე. 18 და 
ზაბულონს ჰრქუა: იხარებდ, ზაბულონ, გამოსლვასა შენსა. და 
იზაქარს ჰრქუა: სამკვდრებელსა მისსა ნათესავნი დაეცნენ. 19 
და ხადოდით თქუენ სახელსა მისსა და შესწიროთ მსხუერპლი 
სიმართლისა უფლისა მიმართ, სიმდიდრესა მას ზღვსასა 
სწოვდე შენ ვაჭართა მათ დამკვდრებულთა ზღვსკიდისათა. 29 
და გადს ჰრქუა: კურთხეულ და განვრცობილ იყავ, გად, 
ვითარცა ლომი განსუენებულად დაემკვდრე შენ, შემუსრნა 
მკლავნი მთავართანი. 21 და იხილა დასაბამი მისი, რამეთუ მუნ 
განიყო ქუეყანაი იგი მთავართაი შეკრებასა მას ერთა 
მრავალთასა მთავრობითურთ მისით, სამართალი წინაშე 
უფლისა ყო და შჯული შორის ისრაცლსა. 22 და დანს ჰრქუა: 
დან, ვითარცა ლეკვ ლომისაი, გამოვიდეს ბანაკით. 23 და 
ლეფთალიმს ჰრქუა: სავსებაი შეწირული და აღივსენ 
კურთხევითა უფლისა მიერ, ზღვთ კერძო და სამხრით 
დაემკვდროს იგი. 24 და ასერს ჰრქუა: კურთხეულ იყავ შენ 
ძმათა შორის თვსთა, დააწოს ზეთსა ფერყი მისი, 22 ვითარცა 
რკინაი და სპილენძი, და იყოს ყამლი იგი მისი და, ვითარცა 
დღენი შენნი, ეგრე იყოს ძალი შენი. 29 არა არს ვითარცა 
ღმერთი საყუარელისა, რომელი აღვდეს ცად შემწედ შენდა და 
დიდად შუენიერებითა სამყაროსა მისსა. 27 და საფარველსა 
მას ღმრთისასა ყჟყელმწიფებითა ძლიერებითა მკლავისაითა 
სამარადისოთა მათ და განასხნეს მტერნი შენნი პირისაგან 
შენისა. და ჰრქუას: მივედ, წარწყმი. 28 და დაემკვდროს 
ისრაცლი სასოებით მხოლოდ ქუეყანასა ზედა იფქლითა და 
ღვნითა და ცუარითა ცისათა მარადის. 29 ნეტარ ხარ შენ, 


ისრაცლ, ვინმე გემსგავსოს შენ ერი ეგე გამოჟსნილი უფლისა 
მიერ? ზედა მდგომელ გეყოს შენ შემწე იგი შენი და მახვლითა 
შენითა სიქადული შენი, გეცრუვნენ მტერნი იგი შენნი და ქედსა 
მათსა ზედა ფერყი ეგე შენი. 


თავი 34 


1 და აღვჭდა მოსე არაბოთდ მოაბით მთასა მას ზედა ფაიგასა, 
რომელ არს პირისპირ იერიქოსა, და უჩუენა მას უფალმან 
ყოველი იგი ქუეყანალ გალადისაი ვიდრე დანადმდე, 2 და 
ყოველი იგი ქუეყანაი ლეფთალემისი და ყოველი ქუეყანაი 
ეფრემისი და მანასესი, და ყოველი იგი ქუეყანა იუდაისი 
ვიდრე დასასრულადმდე ზღვსა. 3 და ყოველი იგი უდაბნოი და 
ყოველი გარემოის სოფლები, რომელ იყო ველთა მათ 
იერიქოსაითა, ქალაქები იგი დანაკისკუდოვანი ვიდრე 
სეგორდმდე. 4 და ჰრქუა უფალმან მოსეს: ესე არს ქუეყანა იგი, 
რომელ ვეფუცე აბრაჰამს, ისაკს და იაკობსა და ვარქუ, 
ვითარმედ: ნათესავსა შენსა მივსცე ეგე. აწ, ეგერა, გიჩუენე შენ, 
თუალთა შენთა იხილეს, ხოლო შენ არა შეხვდე მუნ. ? და 
მოკუდა მოსე, მონა იგი ღმრთისაი, ქუეყანასა მას მოაბისასა 
სიტყვთა უფლისაითა. 9 და დაჰფლეს იგი გეზს, მახლობელად 
სახლისა მას ფაგომისსა. და არა ვინ იცის საფლავი მისი 
მოდღენდელად დღედმდე. 7 და იყო მოსე ვითარ ასოც წლის, 
ოდეს, რაჟამს მოკუდა, და არა დაუბრყვლდეს თუალნი მისნი 
და არცა იცვალა ქმნულებაი პირისა მისისაი. 8 და დაიტირეს 
მოსე ძეთა მათ ისრაცლისათა არბოთს მოაბისასა, კიდესა მას 
იორდანისა მდინარისასა, პირისპირ იერიქოსა. და დაიტირეს 
იგი ოცდაათ დღე და აღესრულნეს დღენი იგი ტირილისანი და 
გლოვისანი მოსესნი. ? და ისო, ძე იგი ნავესი, აღივსო სულითა 
სიბრძნისაითა, რამეთუ მოსე დაასხნა ჭელნი მისნი მის ზედა და 
ერჩდეს მას ყოველნი იგი ძენი ისრაცლისანი და ყვეს, რაი-იგი 
უბრძანა უფალმან მოსეს. 19 და არღარა აღდგა 
წინასწარმეტყველი შორის ისრაცლსა მსგავსად მოსესა, 
რომელ-იგი უფალსა შეესწავა პირისპირ, 11 ყოვლითა მით 
სასწაულებითა და ნიშებითა, ვითარ-იგი მიავლინნა უფალმან 
ყოფად სასწაულთა მათ ქუეყანასა მას ეგვპტელთასა ფარაოის 
ზედა და ყოველთა მონათა მისთა და ყოველსა ქუეყანასა მისსა 


საკვრველებანი იგი დიდ-დიდნი, 1? ყელი იგი მტკიცე და 
მკლავი მაღალი, რომელ ყო მოსე წინაშე ყოვლისა ერისა. 


იესო ნავეს ძე 


თავი 1 


1 და იყო, შემდგომად აღსასრულისა მის მოსესი, მონისა მის 
უფლისა, ჰრქუა უფალმან ისოს, ძესა ნავესა, მსახურსა მოსესა. 
2 მოსე, მონაი ჩემი, აღესრულა. აწ შენ აღდეგ და წიაღვედ 
იორდანესა, შენ და ყოველი ერი ესე ქუეყანასა მას, რომელსა 
მე მიგცემ თქუენ. 32 ყოველსა ადგილსა რომელსაცა დასდგათ 
კუალი ფერვთა თქუენთაი, თქუენ მიგცე იგი, ვითარცა-იგი 
ვარქუ მოსეს, “ უდაბნოი და წინაი ლიბანე, მიმდინარედმდე 
დიდად მდინარედ ევფრატისად და ყოველი ქუეყანა ქეტელთა 
ვიდრე ზღუადმდე დასასრულისად, მზისა დასავლადმდე იყვნენ 
საზღვარნი თქუენნი. ? არა დაგიდგეს კაცი წინაშე თქუენსა 
ყოველთა დღეთა ცხორებისა შენისათა. და ვითარ ვიყავ მოსეს 
თანა, ეგრეცა შენ თანა ვიყო. და არა დაგაგდო შენ და არცა 
უგულებელს-გყო შენ. 9 განძლიერდი და მყჭნე იყავ, რამეთუ შენ 
განუყო ერსა მას ქუეყანალ იგი, რომლისათვს-იგი ვეფუცე 
მამათა თქუენთა მიცემად მათა. 7 აწ განძლიერდი და მყნე იყავ 
დამარხვად და ყოფად, რაი-იგი გამცნო შენ მოსე, მონამან 
ჩუენმან. და არა გარდააქციო შენ მათგან მარჯულ, არცაღა 
მარცხულ, რათა გულისხმა-ჰყო ყოველი, რასაცა იქმოდი. 8 და 
არა განგეშოროს შენ წიგნი ესე ამის შჯულისა პირისაგან შენისა 
და იწურთიდე მას დღე და ღამე, რათა გულისხმა-ჰყო ყოფად 
ყოველი წერილი. მაშინ წარგემართოს და წარჰმართნე გზანი 
შენნი და მაშინ გულისხმა-ჰყო. ? აჰა, ესერა, მე გამცნებ შენ: 
განძლიერდი და მყნე იყავ, ნუ შესძრწუნდები, ნუცაღა გეშინინ. 
რამეთუ მე შენ თანა ვარ, უფალი ღმერთი შენი, ყოველსა 
ადგილსა, ვიდრეცა ხვდოდი. 19 და უბრძანა ისო მწიგნობართა 
ერისათა და ჰრქუა: შევედით შორის ბანაკსა ამას ერისასა და 
ამცენით ერსა ამას და არქუთ: 11 აღჰმზადეთ საგზალი, რამეთუ 
შემდგომად სამისა დღისა წიაღსლვად ხართ იორდანესა ამას. 


შეხვდეთ დაპყრობად ქუეყანისა მის, რომელი უფალმან 
ღმერთმან მამათა თქუენთამან მოგცეს თქუენ სამკვდრებელად. 
12 და რუბენს და გადს და ზოგსა ნათესავსა მანასესსა ჰრქუა 
ისო: 13 მოივსენეთ სიტყუაი, რომელ გამცნო თქუენ მოსე, 
მონამან უფლისამან, და გრქუა: უფალმან ღმერთმან თქუენმან 
დაგადგინა თქუენ და მიგცა ქუეყანა ესე. '“ დედა-წული თქუენი 
და საცხოვარი თქუენი შეიყვანენ ქუეყანასა მას, რომელ მიგცე 
თქუენ. ხოლო თქუენ წიაღხვდეთ, ჭაბუკნი, პირველად ძმათა 
თქუენთა ყოველსა, რომელსა უძლავს, და შეეწინეთ მათ, 12 
ვიდრემდის დაფუძნეს უფალმან ღმერთმან თქუენმან ძმანი ეს 
თქუენნი, ვითარცა-ეგე თქუენ. და დაიმკვდრონ მათცა ქუეყანა 
იგი, რომელ უფალმან ღმერთმან თქუენმან მოსცეს მათ. და 
მაშინ წარხვდეთ კაცად-კაცად სამკვდრებელად თვსად, 
რომელი მიგცა თქუენ მოსე წიაღ იორდანესა მზის 
აღმოსავალით. 15 და მიუგეს ისოს და ჰრქუეს: ყოველი, 
რავდენიცა გუამცნო, ჩუენ ვყოთ. 17 და ყოველსა ადგილსა, 
რომელსა მიგუავლინნე ჩუენ, მივიდეთ; ყოვლითა, რავდენითა 
ვერჩდით მოსეს, გერჩდეთ შენცა, გარნა უფალი ღმერთი ჩუენი 
იყავნ შენ თანა, ვითარცა იყო მოსეს თანა. 18 ხოლო კაცმან, 
რომელმან გაცილოს შენ, და რომელმან არა ისმინოს 
სიტყუათა შენთა, ამცნებდეთ თუ რასმე მას, მოკუედინ იგი, 
არამედ განძლიერდი და მკყნე იყავ. 


თავი 2 


1 და წარავლინნა ისო, ძემან ნავესმან, სატიმით ორნი ჭაბუკნი 
მსახურად და ჰრქუა მათ: აღვედით და იხილეთ ქუეყანა იგი და 
იერიქოი. და წარვიდეს ორნი იგი ჭაბუკნი და მოვიდეს 
იერიქოდ და შევიდეს სახლსა დედაკაცისა მეძავისასა, 
რომელსა სახელი ერქუა ჰრააბ. და იყვნეს მუნ. 2 და მიეთხრა 
მეფესა იერიქოისასა, ვითარმედ: აჰა, ესერა, კაცნი შემუსრულ 
არიან აქა ძეთა ისრაცლისათანი მოხილვად ქუეყანისა. 3 და 
მიავლინა მეფემან იერიქოისამან, ეტყოდა ჰრააბს და ჰრქუა: 
გამოიყვანენ კაცნი იგი, რომელ შემოსრულ არიან სახიდ შენდა 
ღამე, რამეთ მსტოვრად მოსრულ არიან. “ და მიიყვანნა მან 
დედაკაცმან კაცნი იგი და დამალნა იგინი. და მათ მიუგო და 
ჰრქუა: 2? შემოვიდეს ჩემდა კაცნი იგი და, რაჟამს დაჰყშვიდეს 
ბჭეთა შერიჟუებასა, კაცნი იგი განვიდეს. არა უწყი, ვიდრე 
ვიდეს. დევნა-უყავთ უკუანა მათსა, ეწივნეთ ხოლო თუ მათ. 9 
ხოლო მან აღიყვანნა იგინი სყუენად და დამალნა იგინი სელსა 
შინა ძნეულსა, რომელ დაზვნებულ იყო სჟუენსა შინა მისსა. 7 
და კაცთა დევნა-უყვეს უკუანა მათსა გზასა იორდანისასა 
წიაღსავალით კერძო და ბჭენი დაუკშნეს. და იყო, რაჟამს 
განვიდეს მდევარნი იგი უკუანა მათსა. 8 და ვიდრე 
დაწოლადმდე მათა აღვიდა იგი თავადი მათა სყუენად და 
ჰრქუა მათ: 9? უწყი, რამეთუ თქუენ მიგცა უფალმან ქუეყანა. და 
აწ რამეთუ დაცემულ არს შიში თქუენი ჩუენ ზედა 19 და 
გუასმიეს, რამეთუ განაყმო უფალმან ღმერთმან ზღუაი იგი 
ერუთრაისაი პირისაგან თქუენისა, რაჟამს გამოხვდოდეთ 
ეგვპტით, და რავდენი-იგი უყო ორთა მათ მეფეთა 
ამორეველთა, რომელი-იგი იყვნეს წიაღ იორდანესა: სეონ და 
ოგ, რომელ-იგი მოსრენით. 11 და, ესერა, გუესმა ჩუენ, უგონ 
ვიქმნენით გულითა ჩუენითა. და არღარა არს სულ არავის 
თანა პირისაგან თქუენისა, რამეთუ უფალი ღმერთი თქუენი 
ღმერთი არს ცასა შინა ზესკნელს და ქუეყანასა ზედა ქუე. 12 და 
აწ მეფუცენით მე უფლისა ღმრთისა, რამეთუ ვჰყოფ თქუენთვს 


წყალობასა. და თქუენცა ყავთ წყალობაი სახლსა ზედა მამისა 
ჩემისასა. 13 და განარინეთ სახლი მამისა ჩემისაი და დედაი 
ჩემი, ძმანი ჩემანი და დანი ჩემნი. და ყოველივე, რაცა არს 
მათი, და იყსენით სული ჩემი სიკუდილისაგან. 14 და ჰრქუეს 
მას კაცთა მათ: სული ჩუენი თქუენ წილ იყავნ სიკუდიდ. და მან 
ჰრქუა მათ: რაჟამს მიგცეს თქუენ უფალმან ქალაქი ესე, ყავთ 
ჩემთვს წყალობაი და ჭეშმარიტებაი. 12 და გარდასხნა 
სარკუმლით 15 და ჰრქუა მათ: მთად წარვედით, ნუუკვე 
შეგემთხვნენ მდევარნი იგი თქუენნი და დაემალენით მუნ სამ 
დღე ვიდრე უკმოქცევადმდე, რომელთა დევნა-უყოფიეს უკუანა 
თქუენსა. და ამისა შემდგომად წარხვდეთ გზასა თქუენსა. 17 და 
ჰრქუეს მას კაცთა მათ: უბრალომცა ვართ ფიცსა მას შენსა. 18 
აჰა, ესერა, ჩუენ შემოვიდოდით ზოგსა ქალაქისასა და დასდვა 
შენ სასწაულად: შტანგი ესე მეწამული გამოაბა სარკუმელსა, 
ვინა-იგი გარდამოგუსხენ ჩუენ მას ზედა. და მამაი შენი და 
დედაი შენი და ძმანი შენნი და ყოველი სახლი მამისა შენისაი 
შეჰკრიბნე. შენ თანა სახლსა შინა შენსა. 1? და იყოს, ყოველი, 
რომელი გამოვიდეს სახლით შენით გარე, თანამდებ იყოს 
თავისა თვსისა. ხოლო ჩვენ უბრალო ვიყუნეთ ფიცსა ამას 
შენსა. და რავდენნივე იყვნენ სახლსა შენსა, ჩუენ თანამდებ 
ვიყვნეთ, “” უკუეთუ ვინმე გუავნოს ჩუენ და განცხადნენ 
სიტყუანი ესე ჩუენნი უბრალო ვიყვნეთ ფიცსა ამას შენსა. 21 და 
ჰრქუა მათ: მსგავსად სიტყვსა თქუენისა, ეგრეცა ყავთ. და 
განავლინნა იგინი და წარვიდეს. და მოაბა სასწაული იგი 
მეწამული სარკუმელსა. 22 და წარვიდეს და მივიდეს მთად და 
იყვნეს მუნ სამ დღე და ეძიებდეს მდევარნი იგი ყოველთა 
გზათა და არა პოვნეს იგინი. 23 და მოიქცეს ორნი იგი ჭაბუკნი 
და მოვიდეს მთით და წიაღვიდეს ისოისა, ძისა ნავესისა, და 
მიუთხრეს ყოველი, რაიცა-იგი შეემთხვა მათ, 24 და ჰრქუეს 
ისოს: რამეთუ მოგუცა უფალმან ყელთა ჩუენთა ყოველი იგი 
ქუეყანაი და შეშინებულ არიან ყოველნი იგი მკვდრნი მის 
ქუეყანისან ჩუენგან. 


თავი 3 


1 და აღიმსთო ისო განთიად. და წარმოიძრნეს სატიმით და 
მოვიდეს იორდანედ ოდენ. და დადგეს მუნ წიაღსლვადმდე. 2 
და იყო, შემდგომად სამისა დღისა გამოვლეს მწიგნობართა 
მათ ბანაკი იგი 3 და ამცნეს ერსა მას და ჰრქუეს: რაჟამს 
იხილოთ კიდობანი იგი შჯულისა უფლისა ღმრთისა ჩუენისაი. 
და მღდელნი ჩუენნი და ლევიტელნი, რომელთა აღეღოს იგი, 
წარემართენით ადგილთაგან თქუენთა და შეუდეგით უკუანა 
მათსა. 4 და იყავნ განშორებაი საშუვალ თქუენსა და მისსა ორ 
ათასითა ოდენ წყრთითა, ადგილ-იპყართ ნუ შეეახლებით მას 
არამედ რათა უწყოდით ოდენ გზაი, რომელსა ხვდოდით, 
რამეთუ არა სრულ ხართ გზასა ამას გუშინ და ძუღან დღეთა. 2 
და ჰრქუა ისო ერსა: განწმიდენით ხვალისა რამეთუ ხვალე ყოს 
უფალმან თქუენ შორის საკვრველი. 5 და ჰრქუა ისო 
მღდელთა: აღიღეთ კიდობანი იგი შჯულისაი და წარუძეღუთ 
ერსა ამას. და აღიღეს მღდელთა მათ კიდობანი იგი შჯულისა 
უფლისა და ვიდოდეს წინა ერისა მის. 7 და ჰრქუა უფალმან 
ისოს: ამას დღესა შინა ვიწყებ აღმაღლებად შენდა წინაშე 
ყოველთა ძეთა ისრაცლისათა, რათა უწყოდიან, რამეთუ, 
ვითარცა ვიყავ მოსეს თანა, ეგრე ვიყო შენ თანაცა. 8 აწ ამან 
მღდელთა, რომელთა აღიღეს კიდობანი იგი შჯულისაი დ 
არქუ: რაჟამს შეხვდეთ ზოგსა წყალსა იორდანისასა, 
იორდანესა შინა ადგილ-იპყართ. ? და პრქუა ისო ძეთა 
ისრაცლისათა: მოკერბით აქა და ისმინეთ სიტყუაი უფლისა 
ღმრთისა ჩუენისაი. 19 ამით გულისხმა-ჰყოთ, რამეთუ ღმერთი 
ცხოველი არს ჩუენ შორის და მოსრვით მოსრნეს პირისაგან 
თქუენისა ქანანელნი და ქეტელნი და ეველნი და ფარეზელნი 
და გერგესეველნი და იებოსელნი. 11 აჰა, ესერა, კიდობანი 
შჯულისა უფლისა ყოვლისა ქუეყანისა წიაღვალს იორდანესა. 
12 გამოირჩიენით თქუენ ათორმეტნი კაცნი ძეთაგან 
ისრაცლისათა: ერთი თითოსაგან ნათესავისა. 13 და იყოს, 
რამეთუ დადგენ ფერკნი მღდელთანი, რომელთა აღეღოს 


კიდობანი იგი შჯულისა უფლისა ყოვლისა ქუეყანისაი წყალსა 
შინა იორდანისასა, წყალი იორდანისა დასწდეს, ხოლო წყალი 
იგი დამომავალი დადგეს. 1“ და წარიძრა ერი იგი 
საყოფელთაგან მათთა წიაღსლვად იორდანესა. ხოლო 
მღდელთა აღიღეს კიდობანი იგი შჯულისაი წარძღუანვად 
ერისა. 12 და ვითარცა შევიდოდეს მღდელნი იგი, რომელთა 
აქუნდა კიდობანი იგი შჯულისა იორდანედ, და ფერვნი 
მღდელთანი მათ კიდობნისა აღმღებელთანი შეისოლვნენ 
მცირედ წყალსა იორდანისასა, ხოლო იორდანე სავსე იყო 
რაითურთით კიდემდე მისად, ვითარცა დღეთა იფქლის 
მკისათა. 190 დადგეს წყალნი იგი ზენადამომავალნი. დგა 
მკდნარად განყენებულად შორს ჯეკმა ფრიად ადამინითაგან 
ვიდრე კარიათიმდმდე, ხოლო შთამავალი იგი შთავდა ზღვასა 
მარილოვანსა და სრულიად მოაკლდა და ერი იგი დგა მართლ 
იერიქოისა. 17 და დგეს მღდელნი იგი, რომელთა აქუნდა 
კიდობანი იგი შჯულისა უფლისა ყმელსა ზედა შორის 
იორდანესა. და ყოველნი ძენი ისრაცლისანი წიაღვიდოდეს 
ყმელსა, ვიდრემდის დაასრულა ყოველმან ერმან წიაღსლვად 
იორდანესა. 


თავი 4 


1 და ვითარცა დაასრულა ყოველმან ერმან წიაღსლვად 
იორდანესა, მიუგო უფალან ისოს და ჰრქუა: 2 მოიყვანენ 
ერისაგანნი ათორმეტნი კაცნი: ერთი თითოისაგან ნათესავისა, 
3 უბრძანე მათ და არქუ: აღიღეთ ამიერ საშუვალ იორდანესა, 
სადა ქუე დადგეს ფერყნი მღდელთანი, მზანი ქვანი 
ათორმეტნი. და ესენი წიაღიხვენით თქუენ თანა და დასხენით 
იგინი საბანაკესა თქუენსა, სადა დაიბანაკოთ მუნ ამას ღამესა. 
4 და მოუწოდა ისო ათორმეტთა კაცთა პატიოსანთა ძეთაგან 
ისრაცლისათა, ერთსა თითოსაგან თესლისა. ? და ჰრქუა მათ 
ისო: მოდით წინაშე ჩემსა. წინაშე პირსა უფლისასა საშუვალ 
იორდანესა. და აღებით აიღენ კაცად-კაცადმან ქვაი ერთი 
ზედა ბჭეთა თვსთა მსგავსად რიცხვსა მის ნათესავთა 
ისრაცლისათა. 9 რათა იყვნენ ესენი თქუენდა სასწაულად 
მარადის. და რაჟამს გკითხვიდეს შენ ძე შენი ხვალე და 
გრქუას: რა არიან ქვანი ესე თქუენდა? 7 და შენ აუწყო ძესა 
შენსა და ჰრქუა, ვითარმედ: დასწყდა იორდანე მდინარე 
პირისაგან კიდობნისა შჯულისა უფლისა ყოვლისა ქუეყნისასა, 
რაჟამს წიაღვიდოდა მას. და იყვნენ თქუენდა ქვანი იგი 
საყსენებელად ძეთა ისრაელისათა მიუკუნისამდე. 898 და ყვეს 
ეგრე ძეთა ისრაცლისათა, ვითარცა უბრძანა უფალმან ისოს. 
და აღიხუნეს ათორმეტნი საშუვალ იორდანესა, ვითარცა 
უბრძანა უფალმან ისოს დასრულებასა მას წიაღსლვისასა ძეთა 
ისრაცლისათასა და წიაღიხუნეს მათ თანა ბანაკად. და დასხნეს 
იგინი მუნ. ? და აღჰმართნა ისო სხუანი ათორმეტნი ქვანი 
იორდანესა შინა ადგილსა, მას, სადა დადგეს ფერყნი 
მღდელთანი, რომელთა აქუნდა კიდობანი იგი შჯულისა 
უფლისა და არიან მუნ დღეინდელად დღედმდე. 1? და დადგეს 
მღდელნი იგი, რომელთა აქუნდა კიდობანი იგი შჯულისაი, 
იორდანუსა შინა, ვიდრე დაასრულა ისო ყოველი, რავდენი 
ამცნო უფალმან ისოს თხრობად ერსა მას, და ისწრაფა ერმან 
მან და წიაღჭდა. 11 და იყო, რაჟამს აღასრულა ერმან მან 


წიაღსლვაი, წიაღჭდა კიდობანი იგი შჯულისა უფლისა და ქვანი 
იგი წინა მათსა. 12 და წიაღყდეს ძენი რუბენისნი და ძენი 
გადისნი და ზოგი ნათესავისა, მანასესი განმზადებული წინაშე 
ძეთა ისრაცლისათა, ვითარცა ამცნო მათ მოსე. 13 ოთხი ბევრი 
ჭურვილი ბრძოლად და წიაღვდეს წინაშე უფლისა ბრძოლად 
იერიქოსა ქალაქისა. 14 მას დღესა შინა აღამაღლა უფალმან 
წინაშე ყოვლისა ნათესავისა ისრაცლისა, და ეშინოდა მისგან, 
ვითარცა ეშინოდა მოსესგან, რავდენ ჟამ ცხოველ იყო იგი. 12 
და მიუგო უფალმან ისოს და ჰრქუა: 19 უბრძანე მღდელთა, 
რომელთა აქუნდეს კიდობანი იგი შჯულისა საწამებლისაი 
გამოსლვად იორდანისაგან. 17 და უბრძანა მღდელთა მათ ისო 
და ჰრქუა: გამოვედით იორდანით. 18 და იყო ვითარ გამოყდეს 
მღდელნი იგი, რომელთა აქუნდა კიდობანი იგი შჯულისა 
უფლისა, იორდანისაგან. და დაიდგნეს ფერვყნი მათნი ჟმელსა 
ზედა. და წარმოემართა წყალი იგი იორდანისა ადგილსავე 
თვსსა და ვიდოდა, ვითარცა გუშინ და ძოღან დღეთა ყოლად 
კიდესა. 19 და ერი იგი აღმოყდა იორდანით მეათესა თთუესა 
პირველისასა და დაიბანაკეს ძეთა ისრაცლისათა გალგალს 
შინა მიერ კერძო მზის აღმოსავლით იერიქოისა. 29 და 
ათორმეტნი ესე ქვანი, რომელნი აღმოიხუნეს იორდანით, 
დასხნა ისო გალგალს შინა. 21 და ჰრქუა: რაჟამს გკითხვიდენ 
თქუენ შვილნი თქუენნი და გქუან: რა არიან ქვანი ესე? 22 
უთხრათ შვილთა თქუენთა და ჰრქუათ, ვითარმე: ჟმელსა ზედა 
წიაღმოყდა ისრაცლი იორდანესა, 23 რამეთუ განაყმო 
უფალმან ღმერთმან ჩუენმან, წყალი იორდანისა წინაშე მათსა, 
ვიდრე წიაღსლვადმდე მათა. 24 ვითარცა ყო უფალმან 
ღმერთმან ჩუენმან, ერუთრაი ზღუაი, რომელ განაყმო უფალმან 
ღმერთმან ჩუენმან, წინაშე ჩუენსა, 22 ვიდრემდის წიაღვჰყდით, 
რათა ცნან ყოველთა ნათესავთა ქუეყანისათა, რამეთუ ძალი 
უფლისა ძლიერ არს, და ჰმსახურებდეთ უფალსა ღმერთსა 
თქუენსა, ყოველსა ჟამსა. 


თავი 5 


1 და იყო, ვითარ ესმა ყოველთა მათ მეფეთა ამორეველთა, 
რომელ იყვნეს წიაღ იორდანესა, და მეფეთა ფვნიკისათა, 
რომელ იყვნეს ზღვსკიდესა, რამეთუ განაყმო უფალმან 
ღმერთმან იორდანე მდინარე წინაშე ძეთა ისრაცლისათა 
წიაღსლვასა მას მათსა და დადნეს გულნი მათნი, და ივლტნეს 
და არღარა იყო მათ თანა გონებაი არცა ერთ პირისაგან ძეთა 
ისრაცლისათა. ? მას ჟამსა შინა ჰრქუა უფალმან ისოს: იქმნენ 
შენ დანაკნი ქვისანი ქვისა ცისნატეხისანი და დაჯედ და 
წინადასცვთე ძეთა ისრაცლისათა მეორედ. 3 და შექმნნა ისო 
დანაკნი ცისნატეხისანი. და წინადასცვთა ძეთა ისრაცლისათა 
ადგილსა მას, რომელსა ერქუა ბორცვ წინადაცუეთილთანი. 4 
და ვითარცა განწმიდნა ისო ძენი იგი ისრაცლისანი, რომელნი- 
იგი იყვნეს ოდესმე გზასა ზედა და რომელნი იგი ოდესმე 
წინადაუცვეთელ იყვნეს გამოსრულთაგანნი ეგვპტით. ყოველსა 
ამას წინადასცვთა ისო ყოველსა გამოსრულსა ეგვპტით წულსა 
ყრმასა, რამეთუ ყოველნი კაცნი მბრძოლნი მოსწყდეს მუნვე 
უდაბნოსა გზას შემდგომად გამოსლვისა მათისა ქუეყანით 
ეგვპტით. ? რამეთუ წინადაცუეთილ იყო ყოველი იგი ერი, 
რომელ გამოსრულ იყო და ყოველი იგი ერი, რომელი ეშვა 
უდაბნოისა გზას შემგომად გამოსლვისა მათისა ქუეყანით 
ეგვპტით, წინადასცვთეს. 9 რამეთუ ორმეოცდაორ წელ 
იქცეოდა ისრაცლი უდაბნოსა მას მადბარიტისადისასა. ამისთვს 
წინადაუცუეთელ იყვნეს მრავალნი მბრძოლთა მათგანნი, 
რომელნი გამოსრულ იყვნეს ქუეყანით ეგვპტით, რომელნი-იგი 
არა ერჩდეს ბრძანებათა ღმრთისათა, რომელნი-იგი განაჩინნა 
უფალმან არა ხილვად მათა ქვეყანა იგი, რომლისათვს ეფუცა 
უფალი მამათა მათთა მოცემად ჩუენდა ქუეყანა, რომლისგან 
გამოსდის სძე და თაფლი. 7 ამათ წილ დაადგინნა ძენი მათნი, 
რომელთა წინადასცვთა ისო, რამეთუ წინადაუცუეთელ იყვნეს, 
რამეთუ იყვნეს იგინი გზასა ზედა წინადაუცვეთელ. 8 და რაჟამს 
წინადაიცვთეს ყოველთა მათ ნათესავთა, ყუედრებით იყვნეს 


მუნვე მსხდომარენი ბანაკსა მას შინა, ვიდრემდის განეგნეს. 9 
და ჰრქუა უფალმან ისოს: დღესდღესა შინა განგაშოვრე 
ყუედრებაი ეგვპტელთა თქუენგან. და უწოდა სახელი მის 
ადგილისა გალგალა მოდღეინდელად დღედმდე. 19 და 
დაიბანაკეს ძეთა ისრაცლისათა გალგალს შინა. და ყვეს ძეთა 
ისრაცლისათა ზატიკი მეათოთხმეტესა დღესა თთვსასა 
მწუხრითგან დასავალით კერძო იერიქოსა ველსა ზედა. 11 და 
ჭამეს იფქლისაგან ქუეყანისასა ხვალისაგან უფუველი და 
ახალი. 12 ამას დღესა შინა მოაკლდა მანანაი შემდგომად 
ჭამისა მის მათისა იფქლისაგან ქუეყანისასა. და არღარაი0 
ეპოვა ძეთა ისრაცლისათა მანანაი და დაიკრიბეს ნაყოფი იგი 
ფვნიკელთა მას წელსა. 13 და იყო, ვითარ იყო ისო იერიქოს, 
აღიხილნა თუალნი თვსნი და იხილა კაცი ერთი მდგომარე 
წინაშე მისსა და მახვლი ყჟდილი ქჭელთა შინა მისთა. და 
მოვიდა ისო და ჰრქუა მას: ჩუენი ხარ, ანუ მტერთა ჩუენთაი? 14 
და მან ჰრქუა მას: მე ვარ ერისთავი ძალისა უფლისაი და აწ 
მოსრულ ვარ. 15 და ისო დავარდა პირსა თვსსა ქუეყანასა 
ზედა, თაყუანის-სცა მას და ჰრქუა: უფალო, რაი უბრძანო შენსა 
მონასა? 19 და ჰრქუა ერისთავმან უფლისამან ისოს: განიჟსნენ 
კამლნი შენნი ფერვთაგან შენთა, რამეთუ ადგილი ეგე, 
რომელსა შენ სდგა, წმიდა არს. და ყო ეგრე ისო. 


თავი 6 


1 და იერიქოი შეყენებულ იყო და განძლიერებულ პირისაგან 
ძეთა ისრაცლისათა. და არა ვინ გამოვიდოდა მისგან, არცა 
შევიდოდა. 2? და ჰრქუა უფალმან ისოს: აჰა, ესერა, მე მოგცე 
ჭელთა შენთა იერიქოი და მეფც მისი, რომელ არს მუნ შინა 
ძლიერი ძალითა. 3 ხოლო შენ მოადგინენ მას ყოველნი 
მბრძოლნი გარემოის იობელითა მით სმენად თქუენდა ჟმაი 
ნესტვსა და იყოს, ვითარცა დაჰბეროთ ნესტუსა მას, მოადგეთ 
ქალაქსა მას ყოველნი კაცნი მბრძოლნი გარემო ქალაქსა მას 
ერთჯერ, ესრე ჰყოთ ექუს დღე. % და შვდთა მღდელთა 
აღეხუნედ შვდნი ნესტუნი იობელისნი წინაშე კიდობნისა მის და 
დღესა მას მეშვდესა მოადგეთ ქალაქსა მას შვდგზის და 
მღდელთა მათ დაჰბერონ ნესტუსა მას რქისასა. ? და იყოს, 
რაჟამს დაჰბეროთ ნესტუთა მათ, ღაღად-ყავნ ყოველმან 
ერმან. და ღაღადებასა შინა მათსა დაეცნენ თვთ ზღუდენი იგი 
ქალაქისანი და შევიდეს ყოველი ერი, შეიმართოს კაცად- 
კაცადმან პირისპირ ქალაქად. 5 და შევიდა ისო, ძე ნავესი, 
მღდელთა მიმართ. მიუგო და ჰრქუა მათ: აღიღეთ კიდობანი 
შჯულისაი. და შვდთა მღდელთა აღიხუნენ შვდნი ნესტუნი 
რქისანი წინაშე კიდობნისა მის უფლისა. 7 და ეტყოდა მათ და 
ჰრქუა: ამცენით ესა გარემო მოსლვად და მოდგომად ქალაქსა 
მას. და მბრძოლნი თანავიდოდედ. შეჭურვილნი წინაშე 
კიდობნისა მის უფლისა. 8 და იყო აღძრვაი ერისაი და შვიდთა 
მათ მღდელთა, რომელთა აქუნდა შვიდნი ნესტუნი 
სამღდელონი, წარმოვიდენ ეგრეთვე წინაშე უფლისა, ასმინედ 
მაგრიად და კიდობანი შჯულისა უფლისა შეუდეგინ. ? ხოლო 
მბრძოლნი იგი თანაუვიდოდედ წინ და მღდელნი იგი, 
რომელნი ჰბერვიდენ ნესტუსა და რომელნი შეუდგენ უკუანა 
კიდობანსა მას შჯულისა უფლისასა, გარეწარვიდოდედ და 
ჰბერვიდედ ნესტუსა. 1?- ხოლო ერსა მას ამცნო ისო და ჰრქუა: 
ნუ ჰყმობთ, ნუცაღა ვის ესმინ ყჟმაი თქუენი ვიდრე დღედმდე, 
რომელსა გიბრძანა თქუენ ჟმობად, და მაშინ ჟმა-ჰყოთ. 11 და 


შე-გარე-ვლო კიდობანმან შჯულისა უფლისამან ქალაქი და 
მუნთქუესვე მივიდა ბანაკად და იყო მუნ. 12 და დღესა მეორესა 
აღდგა ისო განთიად და აღიღეს მღდელთა კიდობანი უფლისა 
13 და მღდელთა მათ შვდთა, რომელთა აქუნდეს კიდობანი, 
ნესტუნი, წინავიდოდეს წინაშე უფლისა. და მღდელნი იგი 
ჰბერვიდეს ნესტუთა ღა სხუაი იგი ყოველი ერი შევიდეს 
კუალად ბანაკად. და მისა შემდგომად შევიდენ მბრძოლნი და 
სხუანიცა ერნი შეუდგენ კიდობანსა აღთქმისა უფლისასა, და 
ვიდოდენ და ჰბერვიდენ ნესტვთა რქისათა. 14 და გარემოიცუეს 
ქალაქი დღესა მეორესა ერთბამად და კუალად წარყვდენ 
ბანაკადვე და ესრეთ ყუეს ექუს დღე. 1” და დღესა მას მეშვდესა 
აღდგეს აღმოსლვასა ცისკრისასა და შე-გარე-ვლეს ქალაქი 
შვდგზის. 19 და მეშვდესა მას გარეშესლვასა დაჰბერეს 
მღდელთა ნესტუთა მათ და ჰრქუა ისო ძეთა ისრაცლისათა: 
ღაღატ-ყავთ, რამეთუ მოგცა თქუენ ქალაქი ესე. 17 და იყოს 
ქალაქი ესე შეჩუენებულ და ყოველი, რაი არს მის შინა ძალითა 
უფლისათა, ხოლო რააბ მეძავი განარინეთ და ყოველივე, 
რომელნი იყონ სახლსა შინა მისსა, რამეთუ დამალნა 
მსტოვარნი, რომელნი მივავლინენი. 18 ხოლო თქუენ 
ეკრძალენით შესაჩუენებელსა მისგან. ნუსადა გულსა მოგიყდეს 
თქუენ და აღიღოთ შესაჩუენებელისა მისგან და ჰყოთ ბანაკი 
ძეთა ისრაცლისათა შეჩუენებულ და მოგუსრნეთ ჩუენ. 13? და 
ყოველი ვეცხლი და ოქროი, და ყოველი რვალი და რკინაი 
წმიდა იყოს უფლისა, საფასედ უფლისად შეიღოს. 29 და 
დაჰბერეს ნუსტვთა მღდელთა მათ. და რაჟამს ესმა ერსა მას 
ჟმაი იგი ნესტვთა, ღაღად-ყო ყოველმან ერმან ერთბამად 
ღაღადებითა დიდითა და ძლიერებითა და დაეცა ზღუდე 
გარემოს და აღკდა ყოველი იგი ერი ქალაქად კაცად-კაცადი 
პირისპირ და იპყრეს ქალაქი იგი, 21 და შეაჩუენეს იგი და 
რაიცრა იყო ქალაქსა მას შინა მამაკაცითგან ვიდრე 
დედაკაცმდე და ჭაბუკითგან მიმოხუცებულადმდე და ვიდრე 
კბოდ და ცხოვრადმდე და მი-კარაულადმდე პირითა 
მახვლისათა. 22 და ორთა მათ ჭაბუკთა მსტოართა ჰრქუა ისო: 
შევედით სახლსა მას დედაკაცისასა და გამოიყვანეთ იგი მიერ 
ღა ყოველი რაიცა არს მისი. 23 და შევიდეს ჭაბუკნი იგი 


მსტოარნი მის ქალაქისანი სახლსა მას დედაკაცისასა და 
გამოიყვანეს რააბ მეძავი და მამაი მისი და დედაი მისი და 
ძმანი მისნი და ყოველი, რაიცა იყო მათი და ყოველი ნათესავი 
მისი და დაადგინეს იგი გარეშე ბანაკსა ისრაცლისასა. 24 და 
ქალაქი იგი დაწვეს ცეცხლითა ყოვლითურთ, რაიცა იყო მას 
შინა, გარნა ოქროისა და ვეცხლისაი, რვალისა, რკინისაი, 
მისცეს იგი შეღებად საფასედ უფლისად. 25 და რააბ მეძავი და 
სახლი მისი და მამული განარინა ისო. და დაეშენა შორის 
ისრაცლსა მოდღეინდელად დღედმდე, რამეთუ დამალნა 
მსტოარნი იგი, რომელ მოავლინა ისო სტუანვად იერიქოისა. 29 
და აფუცა ისო მას დღესა შინა წინაშე უფლისა და თქუა: წყეულ 
იყავნ წინაშე უფლისა კაცი იგი, რომელმან აღჰმართოს, ანუ 
აღაშენოს ქალაქი იგი იერიქოი პირმშოსა ზედა თვსსა. და 
დადვას საძირკველი მისი და უმწემესსა ზედა მისსა აღმართნეს 
ბჭენი მისნი (და ეგრე ყო ოზან ბეთელმან აბირონს ზედა, 
პირმშოსა ზედა, დადვა საძირკველი მისი. და რომელ დაუშთა 
უმწემესი, მის ზედა აჰმართნა ბჭენი მისნი). 277 და იყო უფალი 
ისოს თანა. და ისო სახელი მისი დიდ ყოველსა ქუეყანასა. 


თავი 7 


1 და ცოდეს ძეთა ისრაცლისათა ცოდვაი. და იპარეს 
შენაჩუენებისა მისგანი: და აღიღო აქარ, ძემან ქარმისმან, ძისა 
ზამბრისმან, ძისა ზარასმან, ნათესავისაგან იუდასმან, 
შენაჩუენებისა მისგან. და განრისხნა გულისწყრომით უფალი 
ძეთათვს ისრაცლისათა. ? და წარავლინნა ისო კაცნი იგი 
იერიქოთ გაიდ, რომელ არს პირისპირ ბეთელისა, და ჰრქუა 
მათ: აღვედით და მოისტუანეთ გაიდ. და აღვიდეს კაცნი იგი და 
მოისტუანეს ქუეყანაი გაისაი. 3 და მოიქცეს ისოისა და ჰრქუეს 
მას: ნუ აღმოვალნ ყოველი ერი! არამედ ვითარ ორ ათას 
ოდენ, ანუ სამ ათას კაც აღვიდედ და მოიცვან ქალაქი. ნუ 
აღიყვანებთ მუნ ყოველსა ერსა, რამეთუ მცირედ არიან. 4 და 
აღვიდეს მუნ ვითარ სამ ათას კაც. და ივლტოდეს პირისაგან 
კაცთა გალილეველთასა. ? და მოსწყვდნეს მათგანნი კაცთა 
გაისათა ოცდაათექუსმეტ კაც და დევნა-უყვეს მათ ბჭითგან, 
ვიდრემდის შემუსრნეს იგინი შთამართებსა და შეძრწუნდა 
გული ერისა მის და იქმნა, ვითარცა წყალი. 9 და ჩამოიპო ისო 
სამოსელი თვსი და დავარდა ქუეყანასა ზედა პირსა ზედა 
თვსსა წინაშე უფლისა მიმწუხრადმდე, იგი და მოხუცებულნი 
ისრაელისანი და გარდაისხეს მიწაილ თავსა ზედა მათსა. 7 და 
თქუა ისო: გევედრები, უფალო, უფალო! რაისათვს 
წიაღმოიყძუანა მონამან შენმან ერი ესე იორდანესა მიცემად იგი 
ამორეველსა და წარწყმედად ჩუენდა? და-თუმცა-ვეშენენით და 
დავემკვდრენით წიაღ იორდანესა 8 და რაი ვთქუათ? რამეთუ 
მოიდრიკა ისრაცლმან ქედი წინაშე მტერთა მისთა 9 და ესმას 
ესე ქანანელთა და ყოველთა მკვდრთა ქუეყანისათა, 
გარემოგუადგენ ჩუენ და მოგუსრნენ ჩუენ ქუეყანით. და ვითარ 
ჰყო სახელი იგი შენი დიდი? 19 და ჰრქუა უფალმან ისოს: 
აღდეგ! რაისათვს-ეგე დაცემულ ხარ შენ პირსა ზედა შენსა? 11 
ცოდა ერმან მაგან და გარდაყდა შჯულსა ჩემსა რომელ 
დავდევ მათა მიმართ. და იპარეს შესაჩუენებელისა მისგან და 
შთაიდვეს ჭურჭელსა მათსა. 12 ვერ უძლონ ძეთა ისრაცლისათა 


დადგომად წინაშე პირსა მტერთა მათთასა. და დაიდრიკონ 
ქედი მათი წინაშე მტერთა მათთასა, რამეთუ შეჩუენებულ 
იქმნნეს. არღარა შევსძინო მერმე ყოფად თქუენ თანა, არა თუ 
განიშოროთ თქუენგან შესაჩუნებელი იგი. 13 აღდეგ და 
განწმიდე ერი ეგე და არქუ წმიდა-ყოფად ხვალისა, რამეთუ 
ესრე იტყვს უფალი ღმერთი ისრაცლისა: შენაჩუენები თქუენ 
შორის არს ისრაცლ. ვერ შეუძლოთ წინადადგომად წინაშე 
მტერთა თქუენთა, ვიდრემდის არა მოსპოთ შენაჩუენები იგი 
თქუენგან. 14 და შეკრიბენით ყოველნი დილითი ნათესავად- 
ნათესავადი თქუენი. და იყოს, ნათესავი, რომელი გამოირჩიოს 
უფალმან, წარმოადგინოთ ნათესავად-ნათესავად სახლად. და 
სახლი, რომელ გამოირჩიოს უფალმან, წარმოადგინოთ კაცად- 
კაცადი. 12 და იყოს, რომელი გამოჩნდეს შენაჩუენებსა მას 
ზედა, დაიწუას ცეცხლითა იგი და ყოველი, რაიცა არს მისი, 
რამეთუ გარდაჰყდა აღთქუმასა უფლისასა და ყო ურჩულოებაი 
შორის ისრაცლისა. 15 და აღიმსთო ისო განთიად და 
წარმოადგინა ერი იგი ნათესავად-ნათესავად მათად. და 
გამოჩნდა ნათესავი იუდასი. 17 და წარმოადგინეს ტომად- 
ტომადი იუდაისი: და გამოჩნდა ტომი ოზარაისი და 
წარმოადგინეს ტომი ოზარაისი სახლად-სახლად და გამოჩნდა 
სახლი ზამბრისი. 18 და წარმოადგინეს სახლი მისი კაცად- 
კაცადი. და გამოჩნდა აქარ, ძე ქარმისი, ძისა ზამრისი, ძისა 
ზარაისი, ნათესავისაგან იუდაისისა. 13? და ჰრქუა ისო აქარს: 
შვილო, მიეც დიდებაი უფალსა ღმერთსა ისრაცლისასა, და ეც 
აღსარებაი, და მითხარ მე, რაი ჰყავ, და ნუ დაჰმალავ ჩემგან. 
20 და მიუგო აქარ ისოს და ჰრქუა: ჭეშმარიტად მე ვცოდე 
წინაშე უფლისა ღმრთისა ისრაცლისა, ესრე და ესრე ვყავ. 21 
ვიხილე ტყუენვასა მას შინა შატროვანი ერთი ჭრელი და ორასი 
სატირი ვეცხლი და ენაი ერთი ოქროისაი ერგასის სატირ 
სასწორით. გულმან მითქუა მათგანი და მოვიღე. და აჰა, ესერა, 
ესე დამიმალავს მიწასა ქუეშე კარავსა შინა ჩემსა და ვეცხლი 
იგი დამიმალავს ქუეშე მათსა. 22 და მიავლინნა ისო 
მოციქულნი. და მირბიოდეს კარავსა მას ბანაკად და ესე 
დამალულ იყო კარავსა შინა მისსა და ვეცხლი იგი ქუეშე 
მათსა. 23 და გამოიღეს იგი კარვით და მოიღეს იგი ისოსა. და 


მოხუცებულთა ისრაცლისათა დადვეს იგი წინაშე უფლისა. 24 
და მოიყვანა ისო აქარ, ძე ზარაისი, და აღიყვანა იგი ჭევსა 
აქორისასა, და ძენი მისნი და ასულნი მისნი, და ზროხანი მისნი 
და კარაულნი მისნი, და ცხოვარი მისი და კარავი მისი და 
ყოველი ნაყოფი მისი და ყოველი ისრაცლი მის თანა. და 
აღიყვანეს იგი სურმექარონდ. 25 და ჰრქუა ისო: რად 
აღგუჭოცენ ჩვენ? და აღგვოცოს შენ უფალმან ვითარცა-ესე 
დღეს. და განტვნა იგი ყოველმან ისრაცლმან ქვითა და დაწვეს 
იგი ცეცხლითა. 29 და აღდგეს მის ზედა ჭორტი ქვისაი დიდი 
მოდღენდელად დღედმდე. და დასცხრა უფალი რიცხვისაგან 
გულისწყრომისაისა, ამისთვს უწოდეს მას ემეკაქორ 
მოაქადღედმდე. 


თავი 8 


1 და ჰრქუა უფალმან ისოს: ნუ გეშინინ, ნუცა შესძრწუნდები! 
წარიყვანენ შენ თანა ყოველნი კაცნი მბრძოლნი. აღდეგ და 
აღვედ გაიდ. აჰა, ესერა, მე მიმიცემიეს ყელთა შენთა მეფე 
გაისაი და ქუეყანაი მისი. 2 და ჰყო გაი და მეფე მისი, ვითარცა 
ჰყავ იერიქოსა და მეფესა მისსა. და ნატყუენავი მისი და 
ცხოვარი მისი მოიტყუენო შენდად, ხოლო დაადგინენ შენ 
მზირნი უკუანა ქალაქისა. 3 და აღდგა ისო და ყოველი ერი 
მბრძოლი აღსლვად გაიდ და წარარჩია ისო ოცდაათი ათასი 
კაცი ძლიერი ძალითა და წარავლინნა იგინი ღამე. 4 ამცნო 
მათ და ჰრქუა: თქუენ უმზირდით უკუანა ქალაქსა და ნუ 
განეშორებით ქალაქსა და მზა იყვენით ყოველნი. და მე ? და 
ყოველი ერი ჩემ თანაი მიუჭჟდეთ ქალაქსა. და იყოს ვითარ 
გამოვიდენ მკვდრნი გაისანი შემთხუევად ჩუენდა, ვითარცა-იგი 
პირველად იყო, და ვივლტოდით ჩუენ პირისაგან მათისა. 9 და 
რაჟამს გამოვიდენ უკუანა ჩუენსა, განვაშორნეთ ქალაქსა და 
მათ თქუან: ივლტიან ესენი პირისაგან ჩუენისა, ვითარცა-იგი 
პირველად. 7 და თქუან: აღსდგეთ სადარანოისა მისგან და 
შეხვდეთ ქალაქად და მოსრათ ქალაქი იგი. და მოგცეს იგი 
უფალმან ღმერთმან თქუენმან, ყჟელთა თქუენთა. 8 და რაჟამს 
დაიპყრათ ქალაქი იგი, აღუდვათ მას ცეცხლი და მსგავსად მის 
სიტყვსა ყავთ. აჰა, ესერა, გამცნებ თქუენ. ? და წარავლინნა 
იგინი ისო ღა მივიდეს სადარანოდ დაიმალნეს საშუვალ 
ბეთელსა და საშუვალ გაისა ზღვთგან გაისით. და ისო იყო მას 
ღამესა საშუვალ ერსა მას. 19 და აღიმსთო ისო განთიად და 
აღიხილა ერი. და აღვიდა იგი და მოხუცებულნი ისრაცლინი 
პირისპირ ერისა მის გაის ზედა. 11 და ყოველი ერი მბრძოლი 
მის თანა აღვიდა, მივიდეს და მიიწინეს წინაშე ქალაქსა მას 
აღმოსავალით კერძო. და დადარნებულნი იგი ქალაქსა ზღვთ 
კერძო იყვნეს. და დაიბანაკეს ჩრდილოთ კერძო გაისსა. 12 და 
იყო ქყევი საშუვალ მათსა გაისსა. და წარიყვანა ხუთი ათასი 
კაცი, დამალნა იგინი საშუვალ ბეთნავსა და საშუვალ ზღუასა 


გაისსა. 13 და დაიბანაკა ერმან ყოველი ბანაკი ჩრდილოთ 
კერძო ქალაქისა მის. წიაღჟდა ისო მას ღამესა ჟევსა მას. 14 და 
იყო, ვითარ იხილა მეფემან მან გაისამან, ისწრაფა, აღიმსთო 
და გამოქჭდა შემთხუევად მათა პირისპირ ბრძოლად, იგი და 
ერი მისი. და მან არა უწყოდა, რამეთუ დადარანებულ იყვნეს 
მისთვს უკუანა ქალაქსა მას. 12 და იხილა და ივლტოდა ისო და 
ყოველი ისრაცლი პირისაგან მათისა და ევლტოდეს გზასა 
უდაბნოისასა. 156 და ისწრაფა ყოველმან ერმან შედგომად 
კუალსა მათსა და სდევდეს ძეთა ისრაცლისათა და განაშორნეს 
იგინი ქალაქსა. 17 არა დაშთა არავინ გაისს შინა, რომელმან 
არა დევნა-უყო უკუანა ისრაცლსა და დაუტევეს ქალაქი იგი 
განღებული და სდევდეს უკუანა ისრაცლსა. 18 და ჰრქუა 
უფალმან ისოს: მიყავ ყელი შენი გეონითა, ლახურითა, 
ჰორლითა, რომელ არს ჭელსა შინა შენსა ქალაქსა ზედა. 
რამეთუ ჭელთა შენთა მიმიცემიეს იგი (დადარანებულნი იგი 
აღდგენ ადრე ადგილით მათით). და მიყო ისო გეონი და ყელი 
მისი ქალაქსა ზედა. 1? და დადარანებულნი იგი აღდგეს 
ადგილით მათით. და გამოჭდეს, ვითარცა განყარა ყელი, და 
შევიდეს ქალაქად და დაიპერეს იგი, და ისწრაფეს და მოწუეს 
ქალაქი იგი ცეცხლითა. 29 და უკუნიხილეს მკვდრთა გაისთა 
უკუანა მათსა და ხედვიდეს კუამლსა აღმავალსა ქალაქისასა 
ზეცად. და არღარა უღირდა, ვიდრემცა ივლტოდეს აქა, ანუ იქი 
და ერი იგი, რომელ ივლტოდა უდაბნოდ, აღდგეს მდევართა 
მათ ზედა. 21 და ისო და ყოველმან ისრაცლმან იხილეს, 
რამეთუ დაიპყრეს დადარანებულთა ქალაქი და რამეთუ აღვდა 
კუამლი ქალაქისა ზეცად, მოაქციეს და მოსრნეს კაცნი იგი 
გაისისანი. 22 და იგინი გამოყდეს ქალაქისაგან და 
მიეგებვოდეს და იქმნეს იგინი საშუვალ ბანაკსა, ესენი 
ერთკერძო და ესენი ერთკერძო. და მოსრნეს იგინი, 
ვიდრემდის რაითურთით არა დაშთა მათი განრინებული და 
მეოტი. 23 და მეფე გაისაი შეიპყრეს ცოცხალი და მოჰგუარეს 
ისოს 24 და ვითარ დააცადეს ძეთა ისრაცლისათა მოსრვაი 
ყოველთა მყოფთა გაისა და რომელ იყვნეს ველთა და მთისა 
დამოსავალთა, ვიდრემდის სდევდეს მათ. და შევიდეს 
ყოველნი პირსა მახვლისასა სრულიად. და მოიქცა ისო გაისად 


და მოსრნა იგინი პირითა მახვლისათა. 25 და იყვნეს ყოველნი 
დაცემულნი მას დღესა შინა მამაკაცითგან მიდედაკაცადმდე 
ათორმეტ ათას ყოველნი მკვდრნი გაისნი, გარნა საცხოვრისა. 
26 და ისო არა გარემოაქცია ყელი თვსი, რომელ მიყო 
გეონითა ვიდრე შეჩუენებადმდე ყოველთა მკვდრთა გაისათა. 
27 და ნატყუენავი, რომელ იყო ქალაქსა შინა, აღიჭდეს ძეთა 
ისრაცლისათა ბრძანებითა უფლისათა, ვითარცა უბრძანა 
უფალმან ისოს. 285 და მოწუა ისო ქალაქი იგი ცეცხლითა და 
ქმნა იგი ბორცუ მიწის უშენებელ უკუნისამდე მოდღენდელად 
დღედმდე. 29 და მეფე გაისაი დამოჰკიდეს ძელსა 


ბორჯღლედსა და იყო ძელსა მას ზედა დამოკიდებულ 
მიმწუხრადმდე. და დასლვასა მზისასა უბრძანა ისო და 


გარდამოიღეს გუამი მისი ძელისა მისგან და შთააგდეს იგი 
გუბსა ბჭეთა თანა ქალაქისათა და აღადგინეს მის ზედა 
ღუერფი დიდი ქვშისაი მოდღენდელად დღედმდე. 39 მაშინ 
აღაშენა ისო საკურთხეველი უფლისა ღმრთისა ისრაელისა 
მთასა შინა გებალსა. 31 რამეთუ ამცნო მოსე, მონამან 
უფლისამან, ძეთა ისრაცლისათა, ვითარცა წერილ არს შჯულსა 
მოსესსა, საკურთხეველი ქვათა ცოცხალთაი, რომელთა ზედა 
არა დაცემულ არს რკინაი. და შეწირა მუნ მრგულიად 
დასაწველი უფლისა და მსხუერპლი ცხორებისაი. 32 და დაწერა 
ისო ქვათა მათ ზედა მეორე შჯული, შჯული მოსესი, რომელ 
დაწერა წერითა ისრაცლისათა. 33 და ყოველი ისრაცლი და 
მოხუცებულნი მათნი და მსაჯულნი მათნი და მწიგნობარნი 
მათნი თანაუვიდოდეს იმიერ და ამიერ წინაშე კიდობნისა. და 
მღდელთა ლევიტელთა აღიღეს კიდობანი იგი შჯულისა 


უფლისა და მოქცეულნი და მკვდრნი, და იყვნეს ზოგნი 
მახლობელად მთასა ბარიზინსა და ზოგნი მათნი მახლობელად 


მთასა გებალსა, ვითარცა ამცნო მოსე, მონამან უფლისამან, 
კურთხევად უფლისა ისრაცლისა პირველად. 34 და ამისა 
შემდგომად წარიკითხნა ყოველნი სიტყუანი ამის შჯულისანი, 
კურთხევანი და წყევანი რაითურთით, დაწერილნი შჯულსა შინა 
მოსესსა. 32 არა იყო სიტყუაი ყოველთაგან, რომელ ამცნო 
მოსე ისოს, რომელ არა აღმოიკითხა ისო ყურთა ყოვლისა 
კრებულისა ისრაცლისათა, მამათასა და დედათასა და 


ყრმათასა და მოქცეულთა, რომელნი მოადგებოდეს 
ისრაცლსა. 


თავი 9 


1 და ვითარ ესმა ყოველთა მეფეთა ამორეველთა, რომელ 
იყვნეს წიაღ იორდანესა, და რომელ იყუნეს მთათა და ველთა, 
და რომელ იყვნეს ყოველსა კიდესა ზღვსა დიდისასა, და 
რომელ იყვნეს წინალიბანესა და ქეტელთა, და ამორეველთა 
და გერგესეველთა და ქანანელთა და ფერეზელთა და ეველთა 
და იებოსელთა. 2 შეკრბეს ერთბამად ბრძოლად ისოსა და 
ისრაცლისა თანად ყოველნი. 3 და მკვდრთა გაბაონისათა ესმა 
ყოველი, რავდენი უყო უფალმან იერიქოსა და გაის. 4 და ყვეს 
მათცა ზაკუვით, და მოვიდეს და იმზადეს საგზალი. და მოიღეს 
თხიერები ძუელები და აღიკიდეს ზურგებსა მათსა და ღვნოი 
თხიერებითა ძუელითა და დახეთქილებითა, ? და სადგმელი 
კამლთა მათთა და სანდალნი მათნი დაძუელებულ და 
დაბებკულ იყვნეს ფერვთა შინა მათთა. და სამოსელი მათი 
დაძუელებულ იყო მათ ზედა და პური საგზლისა მათისა 
განყმელ იყო და დამღილულ. 65 და მოვიდეს ისოსსა, ბანაკსა 
ისრაცლისასა გალგალად და ჰრქუეს ისოს და ყოველსა 
ისრაცლსა: ქუეყანით შორით მოვალთ და აწ ყავ ჩუენდამო 
აღთქუმაი, და ჰრქუეს ძეთა ისრაცლისათა ქორეველსა: 7 
იგულე, ნუუკუე ჩემ შორის შენ ხარ, და ვითარ დავდვა შენ თანა 
აღთქუმაი? 3 და ჰრქუეს ისოს: მონანი შენნი ვართ. და ჰრქუა 
მათ ისო: ვინანი ხართ და ვინა მოსრულ ხართ? ? და ჰრქუეს 
მას: ქუეყანით შორით მოსრულ ვართ, მონანი შენნი სახელითა 
უფლისა ღმრთისა შენისათა, რამეთუ გუესმა სახელი მისი და 
რავდენი უყო ეგვპტესა. 1 და რავდენი უყო ორთა მათ მეფეთა 
ამორეველთა, რომელ იყვნეს წიაღ იორდანესა სეონს, მეფესა 
ესებონისასა, და ოგ მეფესა ბასანისასა, რომელ მკვდრ იყო 
ასტაროდს შინა და ედრაინს. 11 და გურქუეს ჩუენ 
მოხუცებულთა ჩუენთა. და ყოველთა მკვდრთა მოხუცებულთა 
ქუეყანისა ჩუენისათა თქუეს: აღიღეთ თქუენდა საგზალი გზად, 
წარვედით და მიეგებვოდეთ მათ და არქუთ მათ: მონანი 
თქუენნი ვართ, და აწ აღთქუმა-ყავ ჩუენდა მომართ. 12 რამეთუ 


ესე პური ტფილი გამოგუცეს ჩუენ თანა დღესა მას, რომელსა 
გამოვედით მოსლვად თქუენდა, აწ განყმეს და დამღილულ 
იქმნნეს. 13 და ესე თხიერები, რომელ ღვნით გუევსო, ახლები 
იყო და, ესე, განხეთქილ არიან და სამოსელი ჩუენი 
დაძუელებულ არს გზისაგან დიდისა ფრიადისა 14 და მოიღეს 
მთავართა საგზალი მათი და უფალსა არა ჰკითხეს. 12 და ყო 
ისო მათა მიმართ მშვდობაი და აღუთქუა მათ აღთქუმაი 
განრინებად მათა და ეფუცნეს მათ მთავარნი კრებულისანი. 19 
და იყო, მესამესა დღესა შემდგომად აღთქუმისა მის მათა 
მიმართ ესმა, ვითარმედ მახლობელ არიან მათა და შორის 
მათსა შენ არიან. 17 და აღდგენ ძენი ისრაცლისანი და 
მივიდვეს ქალაქებსა მათსა. ხოლო ქალაქები მათი არს 
გაბაონი და კეფირაი, და ბეთორი და ქალაქი იარიმი. 18 და 
არა ლალვიდეს მათ ძენი ისრაცლისანი, რამეთუ ეფუცნეს მათ 
ყოველნი მთავარნი კრებულისანი უფლისა ღმრთისა 
ისრაცლისა. და დრტვნვიდა ყოველი კრებული იგი 
მთავართათვს. 1? და ჰრქუეს ყოველთა მათ მთავართა 
ყოველსა კრებულსა: ჩუენ ვეფუცენით მათ უფლისა ღმრთისა 
ისრაცლისა. 29 და აწ ვერ შეძლებელ ვართ ყელსა შეხებად 
მათა, რამეთუ ესე ჰყოთ, დაიცვნეთ იგინი და განვარინნეთ 
იგინი და არა იყოს ჩვენ ზედა რისხვაი ფიცისა მისთვს, რომელ 
ვეფუცენით მათ, და ცხონდენ. 21 და იყვნენ იგინი მრეშველ და 
მერწყულე ყოველსა ამას კრებულსა. და ყო ეგრე ყოველმან 
კრებულმან, ვითარცა ჰრქუეს მათ მთავართა. 22 და შეკრიბნა 
იგინი ისო და ჰრქუა მათ: რად შეურაცხ-მყავთ მე და სთქუთ, 
ვითარმედ: შორს ვართ შენგან ფრიად და თქუენ მსოფლელ 
ხართ, რომელნი დამკვდრებულ ხართ ჩუენ შორის? 23 და აწ 
წყეულ იყვნეთ, არა მოგაკლდეს თქუენგან მონა მრეშუველი და 
მერწყული ჩემდა და ღმრთისა ჩემისა. 24 და მიუგეს ისოს და 
ჰრქუეს: რამეთუ თხრობით მოგუეთხრა ჩუენ, რავდენი უბრძანა 
უფალმან ღმერთმან თქუენმან მოსეს, მონასა თვსსა, მიცემად 
თქუენდა ქუეყანაი ესე და მოსპოლვად ჩუენდა ყოველნი 
მკვდრნი მისნი პირისაგან თქუენისა. და შეგუეშინა ჩუენ თავთა 
ჩუენთათვს ფრიად და პირისაგან თქუენისა და ვქმენით საქმე 


ესე, 22 და აწ ჩუენ, ესერა, ყელთა შინა თქუენა ვართ. ვითარცა 
გთნავს და ვითარცა გნებავს ყოფად ჩუენდა, გვყავთ. 29 და ყო 
მათთვს ესრე და განარინნა იგინი ისო მას დღესა შინა 
ჭჰელთაგან ძეთა ისრაცლისათა და არა მოსრნეს იგინი. 27 და 
დაადგინნა იგინი ისო მას დღესა შინა მრეშუელად და 
მერწყულად ყოვლისა კრებულისა და საკურთხეველისა 
ღმრთისა. ამისთვს იქმნენ მკვდრნი გაბაონისანი მრეშუელ და 
მერწყულ საკურთხეველისა ღმრთისა მოდღენდელად 
დღედმდე. და ადგილსა, რომელსა გამოირჩია უფალმან. 


თავი 10 


1 და ვითარ ესმა ადონიბეზეკს, მეფესა იერუსალსმისასა, 
ვითარმედ: ისო დაიპყრო გაი და მოსრნა იგინი, ვითარცა ყო 
იერიქოი და მეფე მისი, ეგრე უყო გაის მეფესა მისსა. და 
რამეთუ მიადგეს მკვდრნი გაბაონისნი ისოს და ძეთა 
ისრაცლისათა. ? და შეიშინეს მათგან ფრიად, რამეთუ 
უწყოდეს, ვითარმედ ქალაქი დიდი იყო გაბაონი, ვითარცა 
ერთი დედაქალაქთაგანი, და ყოველნი კაცნი მისნი ძლიერნი. 
3 და მიუვლინა, ადონიბეზეკ, მეფემან ისრაცლისამან, ელამს, 
მეფესა ქებრონისასა, და აფიდომს, მეფესა ლაქისასა, და 
დაბირს, მეფესა ადოლანისასა “ და ჰრქუა: აღდეგით და 
აღმოვედით ჩემდა და შემეწიენით მე და ვჰბრძოდით გაბაონსა, 
რამეთუ მიადგეს იგინი ისოს და ძეთა ისრაცლისათა. ? და 
აღვიდეს ხუთნი ესე მეფენი იებოსელთანი: მეფე 
იერუსალცსმისა, და მეფე ქებრონისაი, და მეფე იერემოთისაი, 
და მეფე ლაქისაი და მეფე ოდოლამისაი, იგინი და ყოველი 
ერი მათი, და გარე მოადგეს გაბაონსა და ჰბრძოდეს მათ. 9 და 
მიავლინეს მკვდრთა გაბაონისათა ისოისა ბანაკსა 
ისრაცლისასა გალგალად და ჰრქუეს: ნუ დაალტობ ჭყელთა 
შენთა მონათა შენთათვს. აღმოვედით ჩუენდა მსთუად და 
განგუარინენ ჩუენ და შეგუეწიე ჩუენ, შეკრებულ არიან ჩუენ 
ზედა ყოველნი მეფენი ამორეველთანი და მკვდრნი მთისანი. 7 
და აღვიდა ისო გალგალით, იგი და ყოველი ერი მბრძოლი 
მის თანა ყოველი ძლიერი ძალითა. 8 და ჰრქუა უფალმან 
ისოს: ნუ გეშინინ მათგან, რამეთუ ჭელთა შენთა მიმიცემიან 
იგინი, არა დაგიდგეს მათგანი არა ვინ წინაშე თქუენსა. ? და 
რამეთუ მიიწია მათა ისო მეყსეულად, ღამე ყოელ მიიწია 
გალგალით 19 და შესულიბნა იგინი პირისაგან ძეთა 
ისრაცლისათა და შემუსრნა იგინი უფალმან შემუსრვითა 
დიდითა გაბაონს შინა და დევნა-უყვეს მათ გზასა აღსავალსა 
ბეთორონისასა და მუსრვიდეს მათ მიაზეკადმდე და 
მაკედადმდე. 11 და რაჟამს ივლტოდეს იგინი პირისაგან ძეთა 


ისრაცლისათა შთამართსა მას ბეთორონისასა, და უფალმან 
დასდვა მათ ზედა ქვაი სეტყვსაი ზეცით გარდამო ვიდრე 
აზეკადმდე. და იყვნეს უმრავლეს მომკუდარნი იგი ქვითა 
სეტყვსათა, ვიდრე რომელნი-იგი მოწყვდნეს ძეთა 
ისრაცლისათა მახვლითა ბრძოლასა შინა. 12 მაშინ იტყოდა 
ისო უფლისა მიმართ დღესა მას, რომელსა მოსცა უფალმან 
ღმერთმან ამორეველი ჭელთა ისრაცლისათა, რაჟამს 
შემუსრნა იგინი გაბაონს შინა და შეიმუსრნეს პირისაგან 
ისრაცლისა, და თქუა ისო: დადეგინ მზე გაბაონსა ზედა და 
მთოვარე ჟევსა ზედა იალონისასა, ვიდრემდის უბრძანო ერსა 
ამას. 132 და დადგა მზე და მთოვარე დადგომით, ვიდრემდის 
სძლო უფალმან მტერთა მათთა. არა, აჰა, ესერა, ესე ყოველი 
წერილ არს წიგნსა სიმართლისასა? და დადგა მზე საშუვალ 
ცასა, არა ვიდოდა დასლვად სრულიად დღის ერთის. 14 და 
არა იყო ესე მლევანი დღე პირველი, არცა დასასრული, 
ვითარმცა ისმინა ღმერთმან კაცისაი, რამეთუ უფალი ჰბრძოდა 
ისრაცლისა თანა. 152 და მოიქცა ისო და ყოველი იგი ისრაცლი 
და დაიბანაკეს გალგალსა. 19 და ივლტოდეს ხუთნი ესე 
მეფენი. და დაემალნეს ქუაბსა შინა მაკედონიასასა. 17 და 
უთხრეს ისოს და ჰრქუეს: იპოვნეს ხუთნი იგი მეფენი 
დამალულნი ქუაბსა შინა მაკედონიასასა. 18 და ჰრქუა ისო: 
მიაგორვეთ ქვები პირსა ზედა ქუაბისასა და დაადგინენით მას 
ზედა კაცნი მცველად მათ. 1? ხოლო თქუენ ნუ დასცხრებით 
უკუანა მტერთა თქუენთათა და ეწიენით ბუნაურსა მათსა. და ნუ 
აუფლებთ შესლვად ქალაქად მათა. რამეთუ მოგუცნა იგინი 
უფალმან ღმერთმან ჩუენმან ყელთა ჩუენთა. 29 და იყო, რაჟამს 
დააცადა ისო და ძეთა ისრაცლისათა მოსრვაი მათი ფრიად 
სრულიად და განრინებულნი განერნეს ქალაქებსა. 21 და 
მოიქცა ყოველი ერი ისოისა მაკედად ცოცხალნი. და არავინ 
აღიკუმინა ძეთა ისრაცლისათამან ენითა თვსითა. 22 და ჰრქუა 
ისო: აღიღეთ ქუაბსა მას და გამოიყუანენით ხუთნი ესე მეფენი 
მიერ ქუაბით. 23 და გამოიყვანნეს ხუთნი ესე მეფენი მიერ 
ქუაბით: მეფე იერუსალიმისაი, და მეფე ქებრონისაი, და მეფე 
იერიმოთისაი, და მეფე ლაქისაი, და მეფე ოდალომისაი. 24 და 


რამეთუ გამოიყვანნეს იგინი ისოისსა, მოუწოდა ისო ყოველსა 
ისრაცლსა და წინამძღუართა ბრძოლისათა, რომელნი 
თანაუვიდოდეს მას და ჰრქუა მათ: მიდით და დაადგემდით 
ფერკთა თქუენთა ქუედთა ზედა მათთა. და მივიდეს და 
დაადგნეს ფერყნი მათნი ქედთა ზედა მათთა. 25 და ჰრქუა მათ 
ისო: ნუ გეშინინ მათგან, ნუცა შესძრწუნდებით! მყნე იყვენით 
და განძლიერდით! რამეთუ ესრე უყოს უფალმან ყოველთა 
მტერთა თქუენთა, რომელთა ჰბრძავთ თქუენ მათ. 29 და 
მოწყვდნა იგინი ისო და ვითარცა მოჰკიდნა იგინი ხუთთა 
ძელთა. და იყვნეს იგინი დამოკიდებულ ძელსა ზედა 
მიმწუხრადმდე. 27 და იყო, დასლვასა მზისასა უბრძანა ისო და 
გარდამოიხუნეს ძელთაგან. და შთასთხინა იგინი ქუაბსა მას, 
რომელსაცა შეივლტოდეს მუნ და მიაგორეს ქვები დიდ-დიდი 
მოდღენდელად დღედმდე. 28 და მაკედა0ი დაიპყრეს მას დღესა 
შინა და მოსრნეს იგინი პირითა მახვლისათა და აყოცნეს იგინი 
და ყოველი მშუმინვიერი, რომელ იყო მას შინა, არავინ 
განრინებულნი და ოტებულნი. და უყვეს მეფესა მაკედასასა, 
ვითარცა უყვეს მეფესა იერიქოისასა. 2? და წარვიდა ისო და 
ყოველი ისრაცლი მის თანა მაკედაით ლომნად და ჰბრძოდა 
იგი ლომნასა. 39 და მოსცა იგი უფალმან ყელთა 
ისრაცლისათა. და დაიპყრეს ლემნაი და მეფც მისი. და 
მოსრნეს იგინი პირითა მახვლისათა და ყოველი მშუმინვიერი 
მას შინა. და არა დაშთა მისგანი არცა ერთ განრინებული და 
ოტებული და ეგრე უყვეს მეფესა მას, ვითარცა უყვეს მეფესა 
იერიქოისასა. 31 და წარვიდა ისო და ყოველი ისრაცლი მის 
თანა ლებნაით ლაქისა და მოადგეს მას. 32 და მისცა უფალმან 
ლაქისი ყელთა ისრაცლისათა. და დაიპყრეს იგი დღესა 
მეორესა და მოსრნეს იგინი პირითა მახვლისათა და აღჭოცნეს 
იგინი, ვითარცა ყვეს ლებნასა მაშინ. 33 აღმოვიდა ელამ, მეფე 
გაბერისაი, შეწევნად ლაქისა. და მოკლა იგი ისო პირითა 
მახვლისაითა და ერი მისი, და არა დაშთა მათგანი 
განრინებული და ოტებული. 3“ და წარვიდა ისო და ყოველი 
ისრაცლი მის თანა ლაქისით ოდოლამდ. და გარე მოადგეს მას 
და ჰბრძოდეს მათ. და მოსცა იგი უფალმან ჭჟყელთა 
ისრაცლისათა. 35 და დაიპყრეს იგი მას დღესა შინა და მოსრეს 


იგი პირითა მახვლისათა. და ყოველი მშუმინვიერი მას შინა 
მოსრეს, ვითარცა უყვეს ლაქისსა. 39 და წარვიდა ისო და 
ყოველი ისრაცლი მის თანა ქეგრონდ და გარე მოადგეს მას. 37 
და დაიპყრეს და მოსრეს იგი პირითა მახვლისათა და ყოველი 
მშუმინვიერი, რავდენი იყო მას შინა, არა იყო მას შინა 
განრინებულ, ვითარცა უყვეს ოდოლამსა, აჭოცეს იგი და რაიცა 
იყო მას შინა. 38 და მოაქცია ისო და ყოველმან ისრაცლმან 
დაბირდ და გარე მოადგეს მას. 3? და დაიპყრეს იგი და მეფე 
მისი და დაბნები მისი და მოსრეს იგი პირთა მახვლისათა. და 
აღჭოცეს იგი და ყოველი მშუმინვიერი მის თანა, და არა 
დაუტევეს რაითურთით განრინებული, ვითარცა უყვეს 
ქებრონსა, ეგრე უყვეს დაბირსა და მეფესა მისსა, ვითარცა 
უყვეს ლებნასა და მეფესა მისსა. 49 და მოსრა ისო ყოველი 
ქუეყანაი მთისაი და ნაგები და ველი და აჰლოთი და მეფენი 
მისნი და არა დაუტევეს მუნ განრინებული და ყოველი 
მშუმინვიერი მისგან აყოცეს, ვითარცა ამცნო უფალმან 
ღმერთმან ისრაცლისა მას. 41 და მოსრნა იგინი ისო კადცს 
ბარნეთგან ვიდრე გაზედმდე, ყოველი ქუეყანაი გოსომისაი 
მიგაბაონდმდე. 42 და ყოველნი მეფენი ესე და ქუეყანაი მათი 
დაიპყრა ისო ერთბამად. რამეთუ უფალი ღმერთი ისრაცლისა 
შეეწეოდა ისრაცლსა. 43 და მოაქცია ისო და ყიველმან 
ისრაცლმან მის თანა გალგალდ. 


თავი 11 


1 და ვითარ ესმა იაბინს, მეფესა ასურისასა, მიუვლინა იობაბს, 
მეფესა მარდონისასა, და მეფესა სუმერონისასა, და მეფესა 
აქიფისასა. 2? და მეფესა სიდინით კერძოთა დიდსა მთისასა და 
რაბათდ, რომელ იყო მართლ ქენერეთსა, და ველსა და 
ნაფეთდორდ და ზღვსკიდისათა. 3 ქანანელთა აღმოსავალით 
და ზღვსკიდისათა და ამორეველთა და ქეტელთა და 
ფერეზელთა და იობოსელთა, რომელ იყვნეს მთასა შინა და 
ეველთა, რომელ იყვნეს ქუეშე აერმონსა, და მასეფათდ. 4 და 
გამოვიდეს იგინი და მეფენი მათნი მათ თანა, ვითარცა ქვშაი, 
რომელ არს კიდესა ზღვსასა, სიმრავლით და ცხენები და 
ეტლები დიდად ფრიად. ? და შეკრბეს ყოველნი ესე მეფენი და 
მივიდეს ერთბამად და დაიბანაკეს ერთბამად წყალსა ზედა 
მერომისასა ბრძოლად ისრაცლისა. 9 და ჰრქუა უფალმან 
ისოს: ნუ გეშინინ პირისაგან მათისა, რამეთუ ხვალე ამას ჟამსა 
მიგცნე იგინი დაცემულნი წინაშე ძეთა ისრაცლისათა. ჰუნებსა 
მათსა დაჰკუეთნეთ კირნი და ეტლები მათი დასწუათ 
ცეცხლითა. 7 და მოვიდა ისო და ყოველი ერი მბრძოლი მათ 
ზედა წყალსა მას მერომისასა მეყსეულად და დაესხა მათ 
მთასა შინა. 8 და მისცნა იგინი უფალმან ყელთა ისრაცლისათა 
და მოსწყუედდეს მათ და სდევნიდეს მათ სიდონადმდე დიდად 
და მასრეფოთ მაიდმდე და ვიდრე ველთა მოსეფათისათა 
აღმოსავალით კერძო. და მოსრნეს იგინი და არა დაუტევეს 
მათგანი განრინებული. 7? და უყო მათ ისო, ვითარცა ამცნო მას 
უფალმან, და ჰუნეთა მათთა დაჰკუეთნა კირნი და ეტლები 
მათი დაწუა ცეცხლითა. 19 და მოიქცა ისო მას ჟამსა შინა და 
დაიპყრა ასური და მეფე მისი, რამეთუ ასური მთავრობდა 
პირველად ყოველთა მეფეთა ამათ. 11 და მოსრეს ყოველი 
მშვნვიერი მას შინა პირითა მახვლისათა და აღყოცეს ყოველი 
და არა დაშთა მას შინა მშვნვიერი. და ასური მოწუა ცეცხლითა 
12 და ყოველი ქალაქები მეფეთა და მეფენი მათნი შეიპყრნა 
ისო და მოწყვდნა იგინი პირითა მახვლისათა. და აღყოცნეს 


იგინი, ვითარცა ამცნო მონამან უფლისამან მოსე. 13 ხოლო 
ქალაქი, რომელი წინადაცუეთილ იყო, არა მოწუა ისრალმან, 
გარნა ასური მარტოი იგი მოწუა ისო. 14 და ყოველი ნატყუენავი 
მისი განიყვეს თავისა თვსისად ძეთა ისრაცლისათა, ხოლო 
იგინი ყოველნი პირითა მახვლისათა წარწყმიდნეს, არა დაშთა 
მათგანი რაითურთით მშვნვიერი. 12 ვითარცა უბრძანა 
უფალმან მოსეს, მონასა თვსსა, და მოსე ეგრევე ამცნო ისოს. 
და ეგრე ყო ისო. არა გარდაყდა არარას ყოველთაგან, რომელ 
ამცნო უფალმან ისოს. 15 და დაიპყრა ისო ყოველი ქუეყანა 
ნაგებისაი, და ყოველი ქუეყანა გოსომისაი, და ველი 
დასავალით კერძო, და მთაი ისრაცლისა, 17 და ღელენი მთათა 
ქუეშენი მთიდგან ალაკისათ და რომელ აღჰმართეს სეირასა 
და გალგალდმდე და ველი ლიბანისა მთასა ქუეშე აერმონსა. 
და მეფენი მათნი ყოველნი მოსრნა და მოწყვდნა იგინი. 18 და 
დაყვნა მრავალნი დღენი ისო მეფეთა ამათ მიმართ 
ბრძოლად. 19? და არა იყო ქალაქი, რომელი არა მისცა ძეთა 
ისრაცლისათა, ყოველი დაიპყრა ბრძოლით. 29 რამეთუ 
უფლისა მიერ იყო განძლიერებაი ისრაცლისაი და გული მათი 
შეემთხუეოდა ბრძოლად ისრაცლისა, რათა მოსრნეს, რათა 
არა იყოს მას ზედა წყალობაი, და მოისრნეს იგინი, ვითარცა 
ჰრქუა უფალმან მოსეს. 21 და მოვიდა ისო მას ჟამსა შინა და 
მოსრნა, რომელნი იყვნეს აკიმს შინა მთისაგან ქებრონისა და 
დაბირით, და ანობით და ყოვლისაგან საზღვრისა ისრაცლისა 
ქალაქებითურთ მათით. და მოსრნა იგინი ისო. 22 არა ვინ 
დაშთა, რომელნი იყვნეს აკიმს შინა ძეთაგან ისრაცლისათა, 
გარნა გაზს შინა და გეთს შინა და ასერის შინა დაშთეს. 23 და 
დაიპყრა ისო ყოველი ქალაქი, ვითარცა ამცნო უფალმან 
მოსეს. და მისცა მათ ისო სამკვდრებელად ისრაცლსა 
განყოფით ნათესავთა მათთა და ქუეყანაი დასცხრა 
ბრძოლისაგან. 


თავი 12 


1 და ესე მეფენი მის ქუეყანისანი, რომელ მოსრნა მოსე: და 
ძეთა ისრაცლისათა დაიმკვდრეს ქუეყანა მათი წიაღ 
იორდანესა მზის აღმოსავალით კერძო, ყევითგან არნონით 
ვიდრე მთადმდე აერმონდ და ყოველი არაბიაი აღმოსავალით 
კერძო. 2 სეონ მეფე ამორეველთა, რომელ დამკვდრებულ იყო 
ესებონს შინა, რომელ უფლებდა აროცრითგან, რომელ არს 
ჭქევსა შინა არნონისასა საშუვალ ჟევსა, და ზოგი გალადისაი 
ვიდრე იაბოკდმდე, საზღვარნი ძეთა ამონისთანი. 3 და არაბია0 
მისაზღვარადმდე, არაბად ზღუასა მარილოვანსა 
აღმოსავალით გზასა ისიმოთისასა, თემანსა ქუეშე ასიდოთს 
ფაგას. “ და ოგ, მეფე ბასანისა, დაშთომილ იყო გმირთაგანი, 
რომელ მკვდრ იყო ასტაროთს შინა. ? მთავარი იყო ერმონით 
და სელქაითგან და ყოველი ბანაკი ვიდრე საზღვრადმდე 
გესორისა და მაქატი, და ზოგი გალაადისა საზღვარი სეონ 
მეფისა ესებონისანი. 9 მოსე, მონამან უფლისამან, და ძეთა 
ისრაცლისათა მოსრნეს იგინი. და მისცა იგი მოსე ნაწილად 
რუბენს, და გადს და ზოგსა ნათესავსა მანასესა. 7 და ესე 
მეფენი ამორეველნი, რომელნი მოსრნა ისო და ძეთა 
ისრაცლისათა წიაღ იორდანესა ზღუასა თანა ბაალგადს, 
ველსა ზედა ლიბანისასა ვიდრე მთადმდე ალუგისად 
აღმავალთასა სეირად და მისცა იგი ისო ნათესავთა 
ისრაცლისათა სამკვდრებელად ნაწილად მათა. 98 მთათა შინა 
და ველთა, და არაბიას შინა და ესედოთს შინა და უდაბნოსა 
ზედა და ნაგებსა შინა ქეტელი და ამორეველი და ქანანელი... 
და ფერეზელი და ეველი და იებოსელი. ? მეფე იერიქოისაი 
მეფც გაისა, რომელ არს მახლობელად ბეთელსა. 19 მეფც 
იცრუსალემისაი, მეფც ქებრონისაი, 11 მეფც იერიმოთისაი, 
მეფც ლაქისაი, 12 მეფც ეგლომისაი, მეფც გაზერისაი, 13 მეფც 
დაბირისაი, მეფც გარედისაი, 1“ მეფც ერმაისაი, მეფც 
არედისაი, 152 მეფც ლებნაისაი, მეფც ოდოლამისაი, 19 მეფც 
მაკედასაი, მეფც თაფფოისაი, 17 მეფც ოფერისაი, მეფც 


აფეკისაი, 18 მეფე ასურისაი, მეფც სამბონისაი, 19 მეფც 
მარონისაი, მეფც აქსაფისაი, 29 მეფც თანაქისაი, მეფც 
მაგედონისაი, 21 მეფც კედცსსაი, მეფც იეკონამ, 2? ქერმევისაი, 
მეფც დორ 23 ნაფეთდორისაი, მეფც გოიმისაი, 24 მეფც 
თერსაისაი, ყოველნი ესე მეფენი ოცდათერთმეტ. 


თავი 13 


1 და ისო მოხუცებულ იყო, გარდასრულ დღეთა და ჰრქუა 
უფალმან ისოს: შენ მოხუცებულ ხარ და მოყოფილ ხარ დღეთა 
შენთა და ქუეყანაი მრავალი დატევებულ არს სამკვდრებელად. 
“ და ესე არს ქუეყანაი, რომელ დატევებულ არს - ყოველი 
საზღვარნი ფილისტიმისანი: გესორი 3 და ქანანელი 
უდაბნოთაგან, რომელ არს წინაშე პირსა ეგვპტისასა 
მისაზღვრადმდე აკარონისად მარცხლ ქანანელთასა, 
შერაცხილ არს ხუთთა მათ სანახპეტოთა ფილისტიმისათა: 
გაზეულსა, და აზოტელსა, ასკანოლიტელსაი, და აკარონელსა 
და ეველსა თემანითგან, 14 და ყოველსა ქალაქსა ქანანისასა 
წინაშე გაზასა, და სიდონელნი აფეკადმდე ვიდრე საზღვრად 
ამორეველთა, ? და ყოველი ქუეყანა ფილისტიმისაი, და 
ყოველი ლიბანი მზისაღმოსავლითგან, გალგალითგან მთასა 
ქუეშე აერმონსა ვიდრე შესავალადმდე ემათისად. 9 ყოველი, 
რომელნი მკვდრ არიან მთასა შინა ლიბანითგან ვიდრე 
სერეფოთ მაიდმდე, ყოველნი სიდონელნი, მე ავყოცნე იგინი 
პირისაგან ისრაცლისა და განუყავ იგი წილით ისრაცლსა, 
ვითარცა გამცნებ შენ. 7” და აწ განუყავ ქუეყანაი ესე 
სამკვდრებელად ცხრათა მათ ნათესავთა და ზოგსა ნათესავსა 
მანასესა (იორდანითგან ვიდრე ზღუადმდე დიდად ზღვს 
დასავალი მისცეს მათ, ზღუაი დიდი ეზღუანვის), 5 ხოლო ორთა 
მათ ნათვსავთა და ზოგსა ნათესავსა მანასესა, რომელ არიან 
მათ თანა რუბენსა და გადს, რომელ მისცა მოსე წიაღ 
იორდანესა, აღმოსავლით კერძო, მისცა იგი მოსე, მონამან 
უფლისამან. ? აროერითგან, რომელ არს კიდესა ნაღუარევისა 
არნონისასა და ქალაქი, რომელ არს საშუვალ ჟევსა, და 
ყოველი მისორიმე დაბათგან. 19 ყოველი ქალაქები სეონ 
მეფისა ამორეველთასა, რომელ მეფობდა ესებონს შინა, 
მისაზღვრადმდე ძეთა ამონისთა, 11 და გალაადი და 
საზღვარნი გესორისანი, და მაქათისანი, ყოველი მთაი 
აერმონი და ყოველი ბასანიტი ელქადმდე. 12 ყოველი 


სამეუფოი ოგისი ბასანს შინა, რომელ მეფობდა ასტაროთს და 
ედრაინს შინა, ესე დაშთომილ იყო გმირთაგანი, და მოკლა იგი 
მოსე და აღვოცა, 13 და არა აღჭოცეს ძეთა ისრაცლისათა 
გესური და მაქატი და ქანანელი და შენი, მეფთფც გესურისა და 
მაქათისაი შორის ძეთა ისრაცლისათა მოდღენდელად 
დღედმდე. 1“ ხოლო ნათესავსა ლევისსა არა სცა 
სამკვდრებელი, რამეთუ ღმერთი ისრაცლისა იგი თავადი იყო 
მათა სამკვდრებელ, ვითარცა ჰრქუა მათ უფალმან (და ესე არს 
განყოფაი, რომელ განუყო მოსე ძეთა ისრაცლისათა, არაბოთ 
მოაბისასა წიაღ იორდანესა იერიქოით კერძო). 15 და მისცა 
მოსე ნათესავსა რუბენისსა ტომად-ტომად მათა. 15 და იყო 
საზღვარი მათი აროერითგან, რომელ არს წინაშე ქჭევსა 
არნონისასა, და ქალაქი, რომელ არს ჟევსა შინა არნონისასა, 
17 და ყოველი მისურიმი ესებონმდე და ყოველი ქალაქი, 
რომელ არს მისურს შინა, და დებონი, და ბამოთი, ბაალი და 
სახლნი ბელმონისნი, 18 და ისაისაი და კედმოთი, და სებამაი, 
და მაფაათი, 1? და კარიათაიმი, და სართი, და სეორი მთასა 
შინა ენაკისასა, 2?% და ბითფოგორი, და ასედორი, ფასგაი და 
ბეთსიმოთი, და ყოველი ქალაქი მისურისაი, 21 და ყოველი 
სამეუფოი სეონ მეფისა ამორეველთაისაი, რომელ მეფობდა 
ესებონს შინა, რომელ მოკლა მოსე იგი, და წინამძღუარნი 
მადიამისანი და ები, და ჰროკამ, და სურ, და ჰრუბენ მთავარი 
სეონისაი, რომელ მკვდრ იყო ქუეყანასა. 22 და ბალაამ 
ბეორისი მისანი მოკლეს ბრძოლასა. 23 და იყვნეს საზღვარნი 
რუბენისნი იორდანე საზღვრად, ესე სამკვდრებელი ძეთა 
რუბენისთა, ტომად-ტომად მათა ქალაქები და ვანები მათი. 24 
და მისცა მოსე ძეთა გადისთა ტომად-ტომად მათა. 22 და იყო 
საზღვრად მათა იარცსი, ყოველი ქალაქები გალაადისაი და 
ზოგი ქუეყანაი ძეთა ამონისთაი არუერმდე, რომელ არს წინაშე 
პირსა ლაბბოისასა. 29 და ესებონითგან ჰრამოთდმდე მართლ 
მასფასა, და ბოანიმი და მანაიმი ვიდრე საზღვართა 
დაბირისათა, ?7 და ემეკს ბეთარამ ბეთისამნა, და სოქო, და 
საფონ და სხუა იგი სამეუფოი სეონისი მეფისა ესებონისაი. 
იორდანც იზღუანის ვიდრე ზღუადმდე ქენეროთისად წიაღ 


იორდანესა აღმოსავლით. 28 ესე სამკვდრებელი ძეთა 
გადისთა ტომად-ტომად მათა და ქალაქად-ქალაქად მათა და 
ვანები მათი. 2? და მისცა მოსე ზოგსა ნათესავსა მანასესა და 
იყო ზოგთა ძეთა მანასცსთა ტომად-ტომად მათა. 39 და იყო 
საზღვარი მათი მანაიმითგან: და ყოველი ბასანი, და ყოველი 
სამეუფოი ოგისი, მეფისა ბასანისაი, და ყოველი დაბნები 
იაირისი, რომელ არიან ბასანიტითს შინასა, სამეოცი ქალაქი. 
31 და ზოგი გალაადისაი, და ასტაროთს შინა, და ედრაინს 
შინა, ქალაქები სამეუფოისა ოგისი ბასანიტს შინა. და მისცნეს 
ძეთა მაქირისთა, ძისა მანასესთა. 32 ესენი, რომელ 
დაიკმვდრნა მოსე წიაღ იორდანესა იერიქოით კერძო, 
აღმოსავალით. 33 და ნათესავსა ლევისსა არა სცა მოსე 
მკვდრობაი, რამეთუ უფალი ღმერთი ისრაცლისა, იგი 
სამკვდრებელ იყო მათა, ვითარცა ეტყოდა მათ. 


თავი 14 


1 და ესენი არიან, რომელთა დაიმკვდრეს ძეთა ისრაცლისათა 
ქუეყანა ქუეყანასა ქანანისასა, რომელ დაუმკვდრეს ელიაზარ 
მღდელმან და ისო ნავესმან და მთავართა ტომთა ძეთა 
ისრაცლისათა. 2 ნაწილად-ნაწილად დაიმკვდრეს. ვითარცა 
ამცნო უფალმან ყელითა ისოისითა. ცხრათა ნათესავთა და 
ზოგსა ნათესავსა მანასესა წიაღ იორდანითგან. 3 და 
ლევიტელთა არა სცა ნაწილ მათ შორის. “ რამეთუ იყვნეს ძენი 
იოსებისნი მანასე და ეფრემ და არა სცეს ნაწილი ქუეყანისა 
ლევიტელთა და ქალაქნი საყოფელად და გარემოსი მათი 
საცხოვართა. ? ვითარცა ამცნო უფალმან მოსეს, ეგრე ყვეს 
ძეთა ისრაცლისათა და განიყვეს ქუეყანაი. 9 და მოვიდეს ძენი 
იუდაისნი ისოისა გალგალს შინა და ჰრქუა მას ქალებ 
იეფონისმან კენეზელმან: შენ უწყი სიტყუაი, რომელ თქუა 
უფალმან მოსეს მიმართ, კაცისა ღმრთისა, ჩემთვს და შენთვს 
კადცს ბარნცს შინა. 7 რამეთუ ორმეოცის წლის ვიყავ, რაჟამს 
მიმავლინა მე მოსე, მონამან უფლისამან, მოხილვად 
ქუეყანისა. 8 და მიუგეს მათ სიტყუაი გონებით თვსით ძმათა 
ჩემთა, რომელ აღმოვიდეს ჩემდა და გარდაცვალეს გონებაი 
ერისაი. ხოლო მე შევეყავ შემდგომად უფლისა, ღმრთისა 
ჩემისა. ? და ფუცა მოსე მას დღესა შინა და თქუა: ქუეყანასა 
რომელსა მიხუედ, შენდად იყოს სამკვდრებელად და შვილთა 
შენთა უკუნისამდე. რამეთუ შევეყავ შემდგომად უკუანა უფლისა 
ღმრთისა ჩემისა. 19 და აწ გამომზარდა მე უფალმან, ვითარცა 
თქუა ესე, მეორმეოცდამეხუთე წელი არს, ვინათგან თქუა 
უფალმან ღმერთმან სიტყუაი ესე მოსეს მიმართ და ვიდოდა 
ისრაცლი უდაბნოსა ზედა და აწ, აჰა, ესერა, მე დღეს 
ოთხმეოცდახუთ წლის ვარღა, დღეს მიძლავს. 11 ვითარცა 
რაჟამს წარმავლინა მოსე, ეგრეთვე მიძლავს აწ განსლვად და 
შესლვად ბრძოლად. 12 და აწ გთხოვ შენ მთასა ამას, ვითარცა 
თქუა უფალმან მას დღესა, რამეთუ შენ გესმა სიტყუაი ესე მას 
დღესა შინა. აწ, ესერა, აკიმელნი მუნ არიან ქალაქნი. ძნელნი 


და დიდნი, უკუეთუ უფალი იყოს ჩემ თანა, მოვსრნე იგინი, 13 
ვითარცა მრქუა მე ისო. და მისცა ქებრონი ქალებს, ძესა 
იეფონცსსა, კენეზიელსა სამკვდრებელად. 14 ამისთვს იქმნა 
ქებრონი იეფონეს კენეზელისა სამვდრებელად 
მოდღენდელად დღედმდე. რამეთუ იგი შეუდგა ბრძანებასა 
უფლისა ღმრთისა ისრაცლისასა. 12 ხოლო სახელი ქებრონისი 
იყო პირველად არაბოკ ქალაქი, დედაქალაქი არანაკიმელთაი 
ესე, და ქუეყანაი დასცხრა ბრძოლისაგან. 


თავი 15 


1 და იყვნეს საზღვარნი ნათესავისანი ძეთა იუდაისთანი ტომად- 
ტომად მათა საზღვართაგან იუდაისთა უდაბნოითგან სინით 
ვიდრე კადედმდე, ბღუარით კერძო. ? და იყვნეს საზღვარნი 
მათნი ბღუარით კერძო ვიდრე ზღუად კერძო მარილოვნად, 
ცხვრითგან, რომელ მიიწევის ბღუარით კერძო მისსა და 
განვალს აკრამბი და გარემოვალს სეენასა და აღვალს 
ბღუარით კადედ ბარნედ. 3 და განვალს სოროდმდე, და 
აღიწევის ადდარად და გარემოვალს დასავალით კადესა, 4 და 
მივალს ასემონად კერძო და განვარდების პირსა ზედა 
ეგვპტისასა, და იყოს მისი განსავალი ზღუად კერძო, ესე არს 
საზღუარი მათი ბღუარით. ? და საზღუარნი მათნი 
აღმოსავალითნი: ყოველი ზღუაი მარილოვანი იორდანედმდე 
და საზღვარნი ჩრდილოით კერძონი ცხვრითგან ზღვსაით და 
ერთკერძო იორდანითგან. 5 მიიწევიან საზღვარნი ბეთაგლად 
კერძო და გარეწარვალს ჩრდილოით კერძო ბეთარაბად 
კერძო. და აღჰმართებს საზღვარი ქვად კერძო ბვონისა ძისა 
რუბენისა. 7” და აღვალს საზღვარი მეოთხესა ოდენ ნაწილსა 
კევისა აქორისასა და შთავალს გალგალდ კერძო, რომელ არს 
მართლ გამოსავალსა ადომისასა, რომელ არს ბღუარით 
კერძო ქევსა და განიწევის წყლად კერძო წყაროისა 
ლელიუსად, და იყოს გამოსავალად მისა წყაროი ჰრუგელისაი. 
8 და აღვალს საზღვარი ჟევსა ენომისასა იებულსთად, ესე არს 
იერუსალსმი, და განვლენ საზღვარნი თხემით კერძო მთისად, 
რომელ არს პირით კერძო ჟევსა ენომისა ზღუად მიმართ, 
რომელ არს ერთკერძო ქუეყანასა ჰრაფაინისასა ჩრდილოით 
კერძო. ? და განვალს საზღვარი თავისაგან მთათასა წყაროსა 
ზედა წყლისა აფთოისასა და განვლენ საზღვარნი ეფრონისნი, 
და განაწიოს საზღვარი ბალად (ესე არს ქალაქი იარიმი). 19 და 
მი-გარე-ვლოს საზღვარმან ბაალით ზღუად კერძო მთასა 
სეირასა, და გარეწარვლოს ზურგით კერძო ქალაქი იარიმი 
ჩრდილოით კერძო (ესე არს ქასალონი) და შთავიდეს 


მზისქალაქად კერძო და გარეწარვლოს ბღუარით კერძო. 11 და 
მიაწიოს საზღვარი ზურგით აკარონსა ჩრდილოით კერძო, და 
მიაწინეს საზღვარნი საქქარონადმდე და თანაწარვლოს მთაი 
ქუეყანისა ბაალისაი. და მიაწიოს იაბნეამდე და იყოს 
გარემოსავალი საზღვართა ზღუად კერძო 12 და საზღუარნი 
მათნი ზღვთგან, ზღუაი დიდი ეზღუანვის. ესე საზღუარი ძეთა 
იუდაისთანი გარემოის ტომად-ტომად მათა. 13 და ქალებს, 
ძესა იეფონესსა, მისცა ნაწილი შორის ძეთა იუდაისთა 
ბრძანებითა ღმრთისაითა და მისცა ისო მას ქალაქი ერბოკი, 
დედაქალაქი ენანისი (ესე არს ქებრონი). 1“ და აღყოცნა მიერ 
ქალებ, ემან იეფონსმან, სამნი იგი ძენი ენანისნი: სური და 
თოლმა და აქიმან. 12 და აღვიდა მიერ ქალებ მკვდრთა ზედა 
დაბირისათა. და სახელი დაბირისაი პირველად იყო ქალაქი 
მწიგნობართაი. 19 და თქუა ქალებ: რომელმან დაიპყრას 
ქალაქი მწიგნობართაი და ეუფლოს მას, და მივსცე მას ასქანა, 
ასული ჩემი, ცოლად. 17 და დაიპყრა იგი გოთონიელ, ძემან 
კენეზისმან, ძმამან ქალებისმან უმრწემესმან. და მისცა მას 
ასქანა, ასული თვსი, ცოლად. 1858 და იყო, შესლვასა მისსა, 
აზრახა მას და ჰრქუა: უთხოვო მამასა ჩემსა აგარაკი. და ქმა- 
ყო კარაულით და ჰრქუა მას ქალებ: რაი არს შენდა? 19 და 
ჰრქუა მას: მეც მე კურთხეული, რამეთუ ქუეყანად ნაგებდ 
მიმცემ მე. მომეც მე გოლადმაიმი. და მისცა მას ქალებ 
გოლათი ზენაი და გოლათი ქუეყანაი. 29 ესე არს 
სამკვდრებელი ნათესავისა ძეთა იუდასთაი ტომად-ტომად 
მათა. 21 და იწყო ქალაქები მათი ქალაქი პირველი ნათესავისა 
ძეთა იუდასთაი საზღვართა ზედა ედომისა უდაბნოსა ზედა: 
კაბსეელი, და ედრაინი და იაგონირი, 2? და კინაი, და 
დიმონაი, და ადადაი, 23 და კედე და იონან, 2“ სიფი, და 
ხელემი, და ბალოთი, 25 და ქალაქი ესერონი (და Lესე1 არს 
ასური), 25 და ამამი, და სამააი, და მოლადაი, 27 და სერგადაი, 
და ბეთფალეთი, 28 და ასარსუდაი, და ბერსაბე, და ბერსაბე და 
დაბნები მათი. და ვანები მათი, 2? ბაალი, და ევიმი, და ასემი, 
30 და ესთლადი, და ქესილილი, და ერმაი, 31 და სიკილენი, და 
მედებენაი, და სანსანაი. 32 და ლაბოთი, და სელემი, და 


რემონი. ქალაქები ოცდაცხრა და დაბნები მათი: 33 ველსა 
ზედა ესთაორისასა: და სარააი, და ასნაი. 34 და ილრამენი, და 
ზანაი, და ადიათაიმი, 32 და იერიმოთი, და ოდოლამი, და 
ნემრაი, და სოქოი, და აზექაი, 30 და სარგარიმი, და გადერაი 
და ავანბიმისი, ქალაქები ათორმეტი და დაბნები მათი. 37 
სენნანი, და ადასაი, და მაგდალგადი, 38 და ლაანი, და 
მასფაი, და იექთაელი, 3? და ლაქისი, და ბაზკათაი, და 
აგლომი, 49 და ქაბბაი, და ლამისი, და ქათლოსი, 41 და 
გადეროთი, და ბეთდაგონი, და ნომქაი და მაკადცს, ქალაქები 
ათექუსმეტი და დაბნები მათი. 42 ლუბნაი და ათერი, 43 და 
იეფთაი, და ასენნაი, და ნესები, და კაილაი, და აქზიფი, და 
მარესაი, და ელომი, ქალაქები ცხრა და დაბნები მათი. 44 42 
აკკარონი და დაბნები მისი, 49 და აკარონითგან იემნაი და 
ყოველნი, რავდენნიცა არიან მახლობელად ასდოდსა და 
დაბნებსა მათსა: ასდოდი და დაბნები მისი. “7 და ვანები მისი 
მიჭევადმდე ეგვპტისა. და დიდი ზღუაი განსაზღურებს. 48 და 
მთათა საფარისათა, და იეთერი და სოქოი. 49? და აჰრენა 
ქალაქი მწიგნობართა (ესე არს დაბირი), 29 და ანობი, და 
ესთემონი, და იამინი. 21 და გოსომი, და ქილუმნი, და გელონი, 
ქალაქები ათერთმეტი და დაბნები მათი. ?2 ებერი, და ესანი, 
და რუმაი, 23 და იანუმი, და ბეთთააფუეაი, და აფაკაი, 24 და 
ქამმატაი, და ქალაქები არბოი. (ესე არს ქებრონი) და სიორი, 
და ქალაქები ცხრაი და დაბნები მათი. 25 და მნი, და ქერმელი, 
და ზიფი: და ეტტაი, 239 და იეზრაელი, და იეკდაამი, და ზანო, 327 
ეკიმი, და გაბაი, ქალაქები ცხრაი და დაბნები მათი. 28 ალული, 
და ბეთსური, და გედორი, 39? და მაროთი, და ბეთნოთი, და 
ეზთეკენი, ქალაქები ექუსი და დაბნები მათი. თეკცს, და 
ეფრათაი, (ესე არს ბეთლემი), და ფაგორი, და ეტამი, და 
კოლონი, და ტატამი, და სურესი, და კარიმი, და გალლიმი, და 
ბბეთერი, და მონოქოი, ქალაქები ათერთმეტი და დაბნები 
მათი, 590 კარიათბაალი (ესე არს ქალაქი იარიმისი) და რებაი, 
ქალაქნი ორნი და დაბნები მათი და ვანები მათი. 91 და 
ბდარბისი, და ბეთარაბოი, და მადნი, და სოქოზაი. 92 და 


ნებსანი, და ქალაქნი მათილთანი, და ენგადი, ქალაქები შვდნი 
და დაბნები მათი. 93 და იებოსელი დამკვდრებულ იყო 
იერუსალცმს. და ვერ შეუძლეს ძეთა იუდასთა ბრძოლად მათა, 
დაეშენნეს იებოსელნი მიმუნდღედმდე. 


თავი 16 


1 და იყვნეს საზღვარნი ძეთა იოსებისთანი იორდანითგან, 
რომელ არს იერიქოით კერძო, აღმოსავალით უდაბნოდ და 
აღვიდეს იერიქოით მთით პირსა უდაბნოით ბეთელად. და 
განვიდეს ბეთელით ლუზად, ? და წარვიდეს საზღვართა ზედა 
არაქიასხ ტაუთისთა. 3 და განვიდეს ზღუად კერძო საზღვართა 
ზედა იეფალთისთა მისაზღუართამდე ბეთორინისათა. და იყოს 
გამოსავალი მათი ზღვთ კერძო. “ და დაიმკვდრნეს ძეთა 
იოსებისთა: ეფრემ და მანასე. ? და იყვნეს საზღვარნი ტომად- 
ტომად მათა: აღმოსავალით ასტაროთი და ადარი ვიდრე ზენა 
ბეთორონდმდე და გაზარაი. 9 და განვიდეს საზღვარნი ზღუად 
კერძო მაქთულდდ, ჩრდილოით, მივიდეს აღმოსავალად 
თენად სელოთად და წარვიდეს აღმოსავალით იანოქად. 7 და 
დანაართად ატაროთდ, და დაბნები მათი და განვლოს 
იერიქოი და მიიწიოს იორდანედ. 8 და თაქუესა გარეწარვლნეს 
საზღუარნი ზღუად კერძო ჟევსა კანაისასა. და იყოს 
გამოსავალი მისი ზღვთ კერძო. ესე არს სამკვდრებელი 
ნათესავისა ძეთა ეფრემისთაი ტომად-ტომად მათა. ? და 
ქალაქები, რომელ განიკუთნეს ძეთა ეფრემისთა შორის 
სამკვდრებელისა, ძეთა მანასესთანი ყოველი ქალაქები და 
დაბნები მათი. 19 და არა მოსპო ეფრემ ქანანელი, რომელ 
მკვდრ იყო გაზერს შინა, და შენ იყო ქანანელი შორის 
ეფრემისა მოაქადღედმდე ვიდრე აღმოსავალადმდე ფარაო 
მეფისა ეგვპტისაი. და დაიპყრა ქალაქი და მოწუა იგი 
ცეცხლითა, და ქანანელნი და ფერეზელნი, და მკვდრნი 
გაზერისანი და გმირნი, და მისცა იგი ფარაო ზითვად ასულსა 
თვსსა. 


თავი 17 


1 და იყვნეს საზღვარნი ნათესავისა ძეთა მანასესთანი, რამეთუ 
ესე პიმშოი იყო იოსებისი, და მაქირს პირმშოსა მანასესა, 
მამასა გალაადისსა, რამეთუ კაცი მბრძოლი იყო გალაადიტს 
შინა და ბასანიტიდს შინა. 2 და იყო ძეთა მანასესთა სხუათა 
ტომად-ტომად მათა ძეთა აქიეზერისთა, და ძეთა ქეზეკისთა, 
და ძეთა იერეელისთა, და ძეთა სექემისთა, და ძე 
სემემირაესთა. ესე იყვნეს ძენი ტომად-ტომად მათა. 3 და 
სალფაათს, ძესა სოფერისსა, არა ესხნეს მას ძეებ, არამედ 
ასულებ. და ესე არს სახელები ასულთა სალპაადისთა: მაალი, 
და ნუსა და ეგლა, და მელქა და თესრა. “ და წარდგეს წინაშე 
ელიაზარ მღდელისა და წინაშე ისოისა, ძისა ნავცსა, და წინაშე 
მთავართა და თქუეს: ღმერთმან ამცნო ყელითა მოსესითა 
ცემად ჩუენდა სამკვდრებელი შორის ძმათა ჩუენთა და სცეს 
მათ ნაწილი ბრძანებითა უფლისათა შორის ძმათა მამისა 
მათისათა. 2? და აღმოუჟდა მანასეს ნაწილად ველი ლაბეკისაი 
ქუეყანისაგან გალაადის და ბასანისა, რომელ არს წიაღ 
იორდანესა. 9 რამეთუ ასულთა ძეთა მანასესთა დაიმკვდრეს 
ნაწილი შორის ძმათა მათთა, ხოლო ქუეყანა გალაადისა ხუდა 
ძეთა მანასესთა, რომელ დაშთომილ იყვნეს. 7 საზღვარნი ძეთა 
მანასესთანი ასერ მაქთოითგან, რომელ არს პირისპირ 
სუქემსა. და მივლენ საზღვარნი იამინდ კერძო და იასებდ 
წყაროდ კერძო თაფოისა მანასცსთა. 8 იყოს თაფთოიცა 
საზღვართა ზედა მანასესთა. 7? ჟევსა ზედა კანესასა 
ჩრდილოით კერძო ყჟევსა ზედა იარისასა, რომელ არს 
ბელეკუნი ეფრემისი, შუვა ქალაქსა მანასესა და საზღვარნი 
მანასესნი. 19 ჩრდილოით კერძო ნაღუარევისა და იყოს 
გამოსავალად მისა ზღუაი ჩრდილოით კერძო და იზაქარისა 
აღმოსავალით. 11 იყოს მანასესი შორის იზაქარისა და შორის 
ასერისა, ბეთსანს და დაბნები მათი, და მკვდრნი დორისანი, 
დაბნები მისი, და მკვდრნი მაგედოისანი და დაბნები მისი, და 
მკვდრნი თანაქისანი და დაბნები მისი, და მესამე ნაწილი 


ნაფეთისი და დაბნები მისი. 12 ჯ|და1 ვერ შეუძლეს ძეთა 
მანასესთა მოსრვად ამის ქალაქებისა. და იწყო ქანანელმან 
დაშენებად ქუეყანასა მას. 13 და იყო, რამეთუ სძლეს ძეთა 
ისრაცლისათა და მორჩილ იყვნეს ქანანელნი, ხოლო მოსრვით 
არა მოსრნეს იგინი. 1“ სიტყუას უგებდეს ძენი იოსებისნი ისოს 
და ჰრქუეს: რაისათვს დაგვმკვდრე ჩუენ ნაწილი ერთი და 
საზომი ერთი? ხოლო მე ერმრავალ ვარ და ღმერთმან 
მაკურთხა მე. 15 და ჰრქუა მათ ისო: ერმრავალ თუ ხარ შენ, 
აღგუალე მაღნარად და განკაფე თავისა შენისად. გიწრობს თუ 
შენ მთა ეფრემისი. 15 და ჰრქუეს ძეთა იოსებისთა: ვერ კმა არს 
ჩუენდა მთა, რამეთუ ცხენი რჩეული და მახვლი აქუს 
ქანანელთა, რომელი მკვდრ არს ბეთსანს შინა და დაბნებსა 
მისსა ღელესა შინა იზრაცლისასა. 17 და ჰრქუა ისო ძეთა 
იოსებისთა: ერმრავალ თუ ხარ შენ და ძალი დიდი გაქუს, არა 
იყოს შენდა ნაწილი ერთი. 18 რამეთუ მაღნარი შენდა იყოს და 
რაჟამს აჰჭოცო ქანანელი, რამეთუ ცხენი რჩეული არს მისი, 
შენ ვერ სძლო მას. 


თავი 18 


1 და განკრბა ყოველი კრებული ძეთა ისრაცლისათა სელომდ. 
და აღდგეს მუნ კარავი საწამებელისაი და ქუეყანაი დაიპყრა 
მათგან. 2 და დაშთეს ძენი ისრაცლისანი, რომელთა არღა 
დაემკვდრა შვდნი ნათესავნი. 3 და ჰრქუა მათ ისო: ვიდრემდის 
აჰხუმიდეთ დამკვდრებად ქუეყანისა, რომელ მიგცა თქუენ 
უფალმან ღმერთმან მამათა ჩუენთამან. “ მომცენით მე თქუენნი 
სამნი კაცნი ნათესავისაგან და წარვავლინნე იგინი. და აღდგენ 
და მოვლონ ქუეყანაი და აღწერედ იგი წინაშე ჩემსა, ვითარცა 
ჯერ-არს განყოფაი მისი. ? და მოვიდეს მისსა და განუყვეს მათ 
შვდად ნაწილად იუდაი. დადგეს საზღვრად მათა ბღუარით 
კერძო. და ძენი იოსებისნი დადგეს საზღვართა ზედა მათთა, 
ჩრდილოით კერძო. 9 ხოლო თქუენ განიყავთ ქუეყანა იგი 
თქუენდად შვდად ნაწილად და მომართვთ მე აქა. და გამოგცე 
თქუენ ნაწილი წინაშე უფლისა ღმრთისა ჩუენისა. 7 რამეთუ არა 
არს ნაწილი ძეთა ლევისთა თქუენ შორის. და მღდელობაი 
უფლისა ნაწილად მათა არს: და გად და რუბენ და ზოგმან 
ნათესავმან ძეთა მანასესთამან მიიღეს სამკვდრებელი მათი 
წიაღ იორდანესა. აღმოსავალით, რომელ მისცა მათ მოსე, 
მონამან უფლისამან. 8 და აღდგეს კაცნი იგი და წარვიდეს. და 
ამცნო ისო, რომელნი-იგი წარვიდეს განზომად ქუეყანისა მის 
და ჰრქუა: წარვედით და განზომეთ ქუეყანაი და მოვედით 
ჩემდა აქა და მოგცე თქუენ სამკვდრებელი წინაშე უფლისა 
სელომს შინა. ? და წარვიდეს, და განზომეს ქუეყანაი და 
იხილეს იგი და აღწერეს ქალაქად-ქალაქად შვდად ნაწილად 
წიგნსა და მოართუეს ისოს სელომდ. 19 და შთაუთხინა მათ ისო 
წილნი სელომს წინაშე უფლისა. 11 და აღმოუჭყდა წილი 
ნათესავსა ბენიამენისსა პირველად ტომად-ტომად მათა. და 
აღმოუჭდა საზღვარი ნაწილისა მათისა საშუვალ იუდაისა და 
საშუვალ ძენი იოსებისნი. 12 და იყვნეს საზღვარნი მათნი 
ჩრდილოით კერძო იორდანით. და აღვიდეს საზღვარნი 
ზურგით იერიქოისა ჩრდილოით კერძო და აღვიდეს მთასა 


ზღუად კერძო. და იყოს გამოსავალი მისი მადბარიტის 
ბეთავნი. 13 და განვიდეს მიერ საზღვართა ლუზასათა ზურგით 
კერძო ლუზასა ბღუარით (ესე არს ბეთელი). 14 და შთავიდეს 
საზღვარნი ატაროთით ადარდ მთად კერძო, რომელ არს 
ბღუარით კერძო ბეთორონი ქუეყანაი. და განვლნეს საზღვარნი 
და გარეწარვიდეს ერთკერძო, რომელ მიაქცევს ზღუად კერძო 
ბღუარით კერძო მთისა პირთა ბეთორონ ლიბანსა. და იყოს 
გამოსავალი მისი კარითბაალდ (ესე არს კარითიმი, ქალაქი 
ძეთა იუდაისთა), ესე არს ნაწილი ზღვთ კერძო. 15 და ნაწილი 
ბღუარით კერძო ნაწილად კარიათბაალით. და განვიდეს 
საზღვარნი გაიდდ წყაროსა ზედა წყლისასა ნაფთოისასა. 15 და 
შთავიდეს საზღვარნი ზოგსა ზედა მთისასა, რომელ არს პირით 
კერძო მაღნარსა ძისა ენუმისთა, რომელ არს ერთკერძო 
ემეკრაფაინსა: ჩრდილო და შთავიდეს გეონომდ, ზურგით 
კერძო იებუსისსა, ბღუარით კერძო და შთავიდეს წყაროსა 
ჰრუგელისასა. 17 და განვიდეს წყაროსა ზედა სამოისასა. 18 და 
განვიდეს გალილოთად, რომელ არს მართლ აღსავალსა 
ედომისასა, და შთავიდეს ქვად კერძო ბეან ძისა რუბენისსა და 
განვიდეს ზურგით ბეთაბრა ჩრდილოით კერძო. 19 და 
შთავიდეს ზურგით კერძო ბეთაგლად, ჩრდილოით კერძო. და 
იყო საზღვარი გამოსავალთაი ცხვრად კერძო ზღუად 
მარილოვნისა ჩრდილოით ნაწილსა იორდანისასა, 29 
ბღუარით კერძო. ესე საზღვარნი ბღუარით კერძონი და 
იორდანე ეზღუანვის ნაწილითგან აღმოსავალით, ესე არს 
სამკვდრებელი ძეთა ბენიამენისთა, საზღვარნი მისნი გარემო 
ტომად-ტომად მათა. 21 და იყვნეს ქალაქნი ძეთა ბენიამენისთა 
ტომად-ტომად მათა: იერიქოი, 22 და ბეთაგლაი, და ამეკანი, 
და თარაბაი, და სემბრიმი, და ბეთელი, 23 და ავმმი, და 
აფარი, 24 და ეკრენი, და კაფერამ მისი, და გაბაი, და 
ქალაქები ათორმეტი და დაბნები მათი. 25 გაბაონი, და ჰრამაი, 
და ბეროთი. 259 და მასფაი, და კეფირაი, და ამოსაი. 27 და 
რეკიმი, და იერფაელი, და თარალაი. 28 და სც, და ლიფი, და 
იებუსი (და ესე არს იერუსალცმი) და გაათი, და ქალაქი 


იარემი, და ქალაქები ათცამეტი და დაბნები მათი. ესე არს 
სამკვდრებელი ძეთა ბენიამენისთა: ტომად-ტომად მათა. 


თავი 19 


1 და აღმოუჭდა ნაწილი მეორე სვმეონს და იყო სამკვდრებელი 
მათი საშუვალ ნაწილსა ძეთა იუდაისთასა. 2 და იყო მათა 
სრულიად ბერსაბე, და საბეც და მოლადამ, 3 და ასერსუალი 
და ბათული, და ბოლოი და ასუმი, “ და ელთუმადი, და ერმაი, 
52 და სეკელა და ბეთამმარქაგოთი, და ასერსურიმი. 9 და 
ბეთლაბათი, და აგარაკნი მათნი. და ქალაქები ათცამეტი და 
დაბნები მათი, იანი, და ჰრემონი, და იეთერი, და ასანი, 
ქალაქები ოთხი და დაბნები მათი, 7 8 რომელ იყო გარემო 
ქალაქთა ამათ ვიდრე ბალეთ ბერსამოთმდე. მისავალთა 
იამეთდ ბღუარით კერძო. ესე არს სამკვდრებელი ნათესავისა 
ძეთა სვმეონისთა. ? რამეთუ იყოს ნაწილი ძეთა იუდაისთაი 
უფროის მათსა. და დაიმკვდრეს ძეთა სვმეონისთა შორის 
მათსა. 1? და აღმოუყჟდა მესამე ნაწილი ზაბულონისი ტომად- 
ტომად მათა, და იყვნეს საზღვარნი სამკვდრებელისა მათისანი 
სართითმდე. 11 საზღვარად მათა ზღუაი: და მიიწიოს...დმდე 
ჭევსა, რომელ არს პირისპირ იეკნამსა. 12 და მიიქცეს სარითით 
მართლ აღმოსავალით ბეთსამონსა საზღვართა ზედა ქასალოთ 
თაბორისათა და განვიდეს 13 დაბრათდ კერძო და აღვიდეს 
იაფგაიდდ კერძო და მიერ მი-გარე-ვიდეს მართლ 
აღმოსავალად გათად კერძო ქალაქად კასიმდ და განვიდეს 
ჰერმოთამმათარინ ანნუათდ. 14 და მი-გარე-ვლოს საზღვართა 
ზედა ჩრდილოისათა ენათონდ კერძო. და იყოს გამოსავალი 
მათი გეითიეფთაელდ კერძო, 12 და კატტათი, და ნაალოლი, 
და სერმონი, და იადელაი, და ბეთლემი. 19 ესე არს 
სამკვდრებელი ნათესავისა ძეთა ზაბულონისათა, ტომად- 
ტომად მათა ქალაქები ესე არს და დაბნები მათი. 17 და 
იზაქარს აღმოუყდა წილი მეოთხე ძეთა იზაქარისთა ტომად- 
ტომად მათა 18 და იყვნეს საზღვარნი მათნი: იეზრაელი, და 
ქასელოთი, 19 და სუნამი და აფერაიმი, და სიანი, და ჰრნათი, 
და ანარეთი, და რაბბოთი და კესიონი და აემსი, 29 და 
ჰრამათი და ენგანნიმი, და რინთ, და ენადაი, 21 და რაბბოთ, 


და კესიონ და აიემის რაიენოთ და ენგდის და ენგდდო, და 
ჰრეთფასც. 22 და მიიწინეს საზღვარნი თაბორდ და სასიმად 
კერძო ზღვთ და ბეთსამდ. და იყოს გამოსავალი საზღვართა 
მათთა იორდანც. 23 ესე არს სამკვდრებელი ნათესავისა ძეთა 
იზაქარისთა ტომად-ტომად მათა, ქალაქები და ვანები მათი. 24 
და აღმოუჭდა მეხუთე წილი ნათესავსა ძეთა ასერისთასა 
ტომად-ტომად მათა. 25 და იყვნეს საზღვარნი მათნი: ქელკათი 
და ოული, და ბატნაი, და აქსაფი, და ლიმელიქი, 25 და ამადი 
და მასალი და მიიწიოს კარმელად ზღვთ კერძო და სიურდ, და 
ლაბანაოდ, და სამდ. 27 და მიიქცეს აღმოსავალით კერძო 
მზისათ ბეთაგონდ და მიიწიოს ზაბულონდ და ქუეყანად 
იეთფალისად ჩრდილოით კერძო და შევიდეს საზღვართა 
ასაფთაისათა ბეთაემიკდ და მივიდეს გარეშე საზღუართა 
ანიელისთა და შევიდეს ქაბოლდ, მარცხლ კერძო. 28 და 
აქრანი, და ჰროობი, და ამმონი, და კანაი, და სიდონდმდე 
დიდად. 23 და გარეაღიქცევის საზღვარი ჰრამად ვიდრე 
ქალაქადმდე ძნელად ხვრელთად და აღვალს საზღვარი ოსად 
კერძო და იყოს გამოსავალი მისი ზღუაი და ნაწილისაგან 
იაქსიფისა. 39 და ამოისი, და აფეკი, და ჰროობი, ქალაქები 
ოცდაორი. 31 ესე სამკვდრებელი ნათესავისა ძეთა უერისთაი 
ტომად-ტომად მათა, ქალაქები მათი და დაბნები მათი. 32 და 
ძეთა ნეფთალემისთა ტომად-ტომად მათა აღმოუყდა წილი 
მეექუსე. 33 და იყვნეს საზღვარნი მათნი მეელეფი, და მაელოი, 
და ბესენანი, და არმც, და ნაკები, და იაბნელი ლაკუმდე და 
იყვნეს გამოსავალნი მათნი იორდანედ. 34 და მოიქცევის 
საზღუარი ზღუად კერძო აზანოთ თაბორდ, განვალს მიერ 
იაკოკდ, და მიიწიოს ზაბულონისა ბღუარით კერძო და ასერისა 
მიიწიოს ზღვთ კერძო და იორდანე იყოს აღმოსავალით კერძო. 
35 და ქალაქი ზღვსკიდები ტვრელთაი, ტვროსი, და ამათი. 39 
და ადამი, და ჰრამაი, და ასორი. 37 და კედესი, და ედრაინი, 
და წყაროი ასორი, 38 და იარიონი და მაგდალიცლი, ორამი და 
ბეთანათი, და თასმოსი, ქალაქები ათცხრამეტი და ვანები 
მათი. 3? ესე არს სამკვდრებელი ნათესავისა ძეთა 
ნეფთალემისთაი ტომადტომად მათა. 49 და დანს აღმოუყდა 


წილი მეშვდე. “1 და იყვნეს საზღვარნი სამკვდრებელისა 
მათისანი: სარაალ და ესთაული, და ქალაქი სამესი. 42 და 
სალაბინი, და იაალომი, და ითლაი, და ელონი, და თამნაი, და 
კარონი, 43 და ელთეკლაი და გაბათონი, და აბალოთი, და 
ისუთი. ““ და ბანებარა, და ქალაქი მისი, და იალონ, 4? და 
ელონ, და აკკარონ, გაბათონ. 46 და გრემონი, და ზღვთგან 
სოქორით საზღვარი მახლობელად იოპესა. 47 და აღმოუყდა 
საზღვარი ძეთა დანისთა მათგან. ესე არს სამკვდრებელი 
ნათესავისა ძეთა დანისთა ტომად-ტომად მათა, ქალაქები და 
დაბნები მათი. და აჭირეს ძეთა დანისთა ამორეველსა, 
მაჭირებელსა მათსა, მთასა შინა. და არა უტევებდეს მათ 
ამორეველნი შთასლვად ველად და იჭირვოდა მათგან 
საზღვარი ნაწილისა მათისა. და წარვიდეს ძენი დანისნი და 
ჰბრძოდეს ლესემსა, და დაიპყრეს იგი და მოსრნეს იგინი 
პირითა მახვლისათა და დაეშენნეს მუნ და უწოდეს სახელი 
მისი ლესენდან მსგავსად სახელისა მის მთისაისა. 48 ესე არს 
სამკვდრებელი ნათესავისა ძეთა დანისთა ტომად-ტომად მათა, 
ქალაქები ესე და დაბნები მათი. 4? და დაასრულეს ქუეყანა0 
იგი დამკვდრებად საზღვრად-საზღვრად მათა. და ამორეველი 
დაშთა დამკვდრებად აელომს და სალამიდს შინა. და 
დამძიმდა ყელი ეფრემისი მათ ზედა. და ექმნეს მათ იგი 
მოჰარკე და წარვიდეს მოხილვად ქუეყანისა და საზღვართა 
მათთა. და სცეს ძეთა ისრაცლისათა ნაწილი ისოს ძეთა 
ნავესთა მათ შორის ბრძანებითა უფლისათა. 239 და მისცა მას 
ქალაქი, რომელ ითხოვა, თამნათსარაი, რომელ არს მთასა 
ეფრემისასა და აღაშენა ქალაქი და დაეშენა მუნ. 21 ესე არს 
განყოფაი, რომელ დაუმკვდრეს ელიაზარ მღდელმან და ისო, 
და ისო ნავესი და მთავართა ტომთა ნათესავთა ისრაცლისათა 
წილით სედომს შინა წინაშე უფლისა კართა ზედა კარვისა მის 
საწამებელისათა და წარვიდეს მოხილვად ქუეყანისა. 


თავი 20 


1 და ეტყოდა უფალი ისოს და ჰრქუა: 2 ეტყოდე ძეთა 
ისრაცლისათა და არქუ: მისცენით ქალაქნი 
შესავედრებელთანი, რომელ გარქუ თქუენ ჭელითა მოსესითა, 


3 შესავედრებელად კაცისმკლველისა, რომელმან მოკლას 
სული არა ნეფსით და იყვნენ თქუენდა ქალაქნი იგი 
შესავედრებელ. და არა მოკუდეს კაცსმკლველი იგი 
მეძიებელისაგან სისხლისასა, ვიდრე წარდგომადმდე წინაშე 
კრებულისა განკითხვად. % მიივლტოდეს ერთსა მას 
ქალაქთაგანსა და დადგეს შესავალთა მათ ბჭეთა ქალაქისათა 
და ეტყოდეს ყოველთა მოხუცებულთა მის ქალაქისათა 
სიტყუათა თვსთა და შეწყნარებულ იყოს იგი ერისა მის თანა. 
და სცენ მას ადგილ და დაემკვდროს მათ თანა. ? და თუ 
სდევდეს მას მახლობელი სისხლისაი მის, ნუ მისცემედ ყელთა 
მისთა მომკლველსა მას, რამეთუ არა ნებსით სცა მოყუასსა მას 
თვსსა და არა მტერად იყო მისა გუშინ და ძუღუან. 9 და 
დაემკვდრენ ქალაქსა მას ვიდრე წარდგომადმდე წინაშე ერსა 
მის საშჯელად ვიდრე სიკუდიდმდე მღდელისა მის დიდისა, 
რომელი იყოს დღეთა მათ და მაშინღა მოიქცეს მკლველი იგი 
ადგილად თვსა და ქალაქად, რომლისაგან ივლტოდა. 7 და 
დადვეს კედელი გალილეას საზღვარსა ნეფთალემისასა და 
სვქემი მთასა ეფრემისასა და ქალაქი არბოკი (ესე არს 
ქებრონი), საზღვარსა იუდაისსა, 8 და წიაღ იორდანესა 
იერიქოისა აღმოსავალით მისცეს ბოსორი და უდაბნოისა 
ველსა შინა ნათესავისაგან რუბენისისა და ჰრამოთი გალაადს 
შინა და გავლანი ბასანიტიდს შინა ნათესავისაგან მანასესისა. 9? 
ესე ქალაქნი განჩინებულნი ყოველთა ძეთა ისრაცლისათანი 
და მწირისა, რომელ შევედრებულ იყოს მათ შორის 
შევედრებად მუნ. ყოველმან, რომელმან სცეს კაცსა, არა 
ნებსით, რათა არა მოკუდეს ჭელისაგან 
სისხლისმეძიებელისაისა, ვიდრემდე არ დადგეს წინაშე 
კრებულსა განკითხვად. 


თავი 21 


1 და მოვიდეს ტომთმთავარნი ძეთა ლევისთანი ელიაზარ 
მღდელისა და ისო ნავესა და ნათესავთმთავართა ტომთა და 
ნათესავთაგანთა ძეთა ისრაცლისათა. ? და მიუგეს მათ სილომს 
შინა ქალაქსა ქანაანისასა და ჰრქუეს: გამცნო უფალმან 
ჭელითა მოსესითა ცემად ჩუენდა ქალაქებ საყოფლად და 
გარემო მთესველნი მათნი საცხოვართა ჩუენთა. 3 და მისცეს 
ძეთა ისრაცლისათა ლევიტელთა, რაჟამს დაგიმკვდრებდენ 
იგინი ბრძანებითა უფლისათა, ქალაქები და გარემო 
სათესველი მათი. 4 და აღმოუჟდა წილი ტომსა კაათისსა. და 
იყო ძეთა აჰრონისთა მღდელთა ლევიტელთა ნათესავისაგან 
იუდასისა და ნათესავისაგან სვმეონისა და ნათესავისაგან 
ბენიამენისი, წილით ქალაქები ათცამეტი. ? და ძეთა კაათისთა 
ნეშტთა ნათესავისაგან ეფრემისისა და ნათესავისაგან დაანისი 
და ზოგისაგან ნათესავისა მანასესისა წილით ქალაქები ათი. 9 
და ძეთა გესონისთა ნათესავისაგან იზაქარისთა და 
ნათესავისაგან ასერისთა და ნათესავისაგან ნეფთალემისთა 
და ზოგისაგან ნათესავისა მანასესთა ბასანს შინა წილით 
ქალაქები ათცამეტი. 7 და ძეთა მერარისთა ტომად-ტომად 
მათა ნათესავისაგან რუბენისთა და ნათესავისაგან გადისთა და 
ნათესავისაგან ზაბულონისთა წილით ქალაქები ათორმეტი. 3 
და მისცეს ძეთა ისრაცლისათა ლევიტელთა ქალაქები მათი და 
გარემო სათესველი მათი, ვითარცა ამცნო უფალმან წილით. 9 
და მისცა ნათესავმან ძეთა იუდაისთამან და ნათესავმან ძეთა 
სვმეონისთამან და ნათესავისაგან ძეთა ბენიამენისთა 
ქალაქები დაეჩემნეს: 19 ძეთა აჰრონისთა ტომისაგან 
კაათისთა, ძეთა ლევისთა, რამეთუ ამათ ხუდა ნაწილი. 11 და 
მისცეს მათ კარიათაბოკი დედაქალაქი ენაკიმისი (ესე არს 
ქებრონი), მთა ადასი და საყანურნი გარემოს მისა 12 და 
აგარაკები ქალაქებისა და დასბნები მისი მისცა ისო ქალებს; 
ძესა იაფონესსა, სამკვდრებელად. 13 და ძეთა აჰრონისთა 
მღდელთასა ქალაქები შესავედრებელთა, რომელმან კაც 


კლას, ქებრონი და განკუთნებულნი გარემოის მისსა, 14 და 
ბელნაი და განკუთნებულნი გარემოისს მისსა, და ესთემონი და 
განკუთნებული გარემოის მისსა, 1? და ოლონი და 
განკუთნებული მისი, და დიბირი და განკუთნებული მისი, 195 და 
იანი, და განკუთნებული გარემოის მისა, და იეხტოი და 
განკუთნებული გარემოის მისა, ქალაქები ცხრა ორთა ამათ 
ნათესავთაი. 17 და ნათესავისაგან ბენიამენისა გაბაონი და 
განკუთნებული გარემოის მისსა, და გაბც და განკუთნებული 
გარემოის მისსა. 18 და ანათოთი და განკუთნებული გარემოის 
მისსა, და სალმონ და განკუთნებული გარემოის მისსა. 19 
ყოველი ქალაქი ძეთა აჰრონისთა მღდელთა ქალაქები 
ათცამეტ და გარემო სათესველი მათი. 29 და ტომთა ძეთა 
კაათისთა ლევიტელთა, რომელ დაშთომილ იყვნეს ძეთაგანნი 
კაათისნი. და იყვნეს საზღვარნი ქალაქთა მათთანი 
ნათესავისაგან ეფრემისთა. 21 და მისცეს მათ ქალაქი 
შესავედრებელთა კაცისმკლველისაი: სვქემი და 
განკუთნებული გარემოის მისსა, და გაზერი და განკუთნებული 
გარემოის მისსა, 22 და ბაკსემი ღა განკუთნებული გარემოის 
მისსა, და ზენა ბეთმონი და განკუთნებული გარემოის მისსა, 
ქალაქები ოთხი. 23 და ნათესავისაგან დანისისა ელთეკოი და 
განკუთნებული გარემოის მისსა, გებეთონი და განკუთნებული 
გარემოის მისსა, იალონ და განკუთნებული გარემოის მისსა, 24 
და გეთრემონი და განკუთნებული გარემოის მისსა, ქალაქები 
ოთხი. 2” მანასცსისა - თანაქი და განკუთნებული გარემოის 
მისსა, ბეთაანი და განკუთნებული მისი, ქალაქნი ორნი. 29 
ყოველი ქალაქები ათი და განკუთნებული გარემოის მისსა 
ტომთა ძეთა კაათისთა დაშთომილთა. 27 და ძეთა გესონისთა 
ლევიტელთა ზოგისაგან ნათესავისა მანასესისა ქალაქნი 
განკუთნებულნი კაცისმკლველთა, გოლანი ბასანიტიდს და 
განკუთნებული გარემოის მისსა, და ბეესთენაი და 
განკუთნებული გარემოის მისსა, ქალაქნი ორნი. 28 და 
ნათესავისაგან იზაქარისთა კესიონი და განკუთნებული 
გარემოის მისსა, 2? და იერმოთი და განკუთნებული გარემო 
მისსა, და წყაროი მწიგნობართა და განკუთნებული მისა, 


ქალაქი ოთხი. 39 და ნათესავისაგან ასერისა მასაალი და 
განკუთნებული მისა და აბდონ და განკუთნებული მათი, 31 
ქელკათ და განკუთნებული მათი, რაუბ და განკუთნებული მისა 
მიმართ, ქალაქი ოთხი. 32 და ნათესავისაგან ნეფთალემისი 
ქალაქი განკუთნებული კაცისმკლველისათვს კედესი 
გალილესს შინა და განკუთნებული გარემოის მისა, და 
აენმათდორი და განკუთნებული მათდა მიმართ, და ნოთმონი 
და განკუთნებული გარემო მისა, ქალაქები სამი. 33 ყოველი 
ქალაქები გესონისი ტომად-ტომად მათა ქალაქები ათცამეტი. 
34 და ტომთა ძეთა მერარისთა ლევიტელთა სხუათა 
ნათესავისაგან ძეთა ზაბულონისთა იეკნამი და გარემო 
სათესავი მისი, და დემნაი. 32 და გარემო სათესავი მისი, და 
კაროაი გარემო სათესავი მისი, და ნაალრონი და გარემო 
სათესველი მისი, ქალაქები ოთხი. 39 და წიაღ იორდანესა 
იერიქოით კერძო ნათესავისაგან რუბენისი ქალაქი 
შესავედრებელი კაცისმკლველთაი. ბოსორი უდაბნოსა ზედა 
მისურურისასა და გარემო სათესველნი მისნი, 37 კედსონ და 
გარემოის სათესველი მისი, მასფე და გარემოის სათესველი 
მისი, ქალაქი ოთხი. 38 ნათესავთა გაადისთა ქალაქი 
კაცისმკლველთათვს რამოთ, გალდ და, გარემოის სათესველი 
მათი, მანაიმ და გარემოის სათესველი მისი, 39 ესებონი და 
გარემოის სათესველი მისი, ოზერ და გარემოის სათესველი 
მისი, და იაზეირი და გარემოის სათესველნი მისნი. ყოველი 
ქალაქები ოთხი. 49 ყოველი ქალაქები ძეთა მერარისთა 
ტომად-ტომად მათა, რომელ დაშთომილ იყვნეს 
ნათესავისაგან ლევისნი. და იყვნეს საზღვრად ქალაქნი 
ათორმეტნი. 41 ყოველი ქალაქები ლევიტელთა შორის 
სამკვდრებელსა ძეთა ისრაცლისათა იყო ორმეოცდარვა 
ქალაქი და გარემო სათესველი მისი გარემო ქალაქებსა ამას, 
42 ქალაქი და სათესველი გარემოის ქალაქსა ყოველსა 
ქალაქსა ამას, და დაასრულა ისო და ქუეყანა იგი განუყო 
საზღვრებსა შინა მისსა და სცეს ნაწილი ძეთა ისრაცლისათა 
ისოს ბრძანებითა უფლისათა, სცეს მას ქალაქი, რომელცა 
ითხოვა, თამნასაქარი მისცეს მას მთასა ეფრემისასა. და 


აღაშენა ისო ქალაქი იგი და დაეშენა მას შინა და მოიხუნა ისო 
დანაკნი იგი ქვისანი, რომლითა წინადასცვთა ძეთა 
ისრაცლისათა, რომელნი-იგი იშვნეს გზასა უდაბნოსა ზედა, და 
დასხნა იგინი თამნასაქარს შინა. 43 და მისცა უფალმან 
ისრაცლსა ყოველი ქუეყანა იგი, რომლისათვს ეფუცა მიცემად 
მამათა მათთა და დაიმკვდრეს იგი და დაეშენნეს მას შინა. 44 
და განუსუენა მათ უფალმან გარემო, რამეთუ ეფუცა მამათა 
მათთა. არა ვინ წინა დაუდგა მათ ყოველთაგანი მტერთა 
მათთა. ყოველნი მტერნი მათნი მისცნა უფალმან ყელთა 
მათთა, არა დააკლდა ყოველთაგან სიტყუათა კეთილთა, 
რომელ თქუა უფალმან ძეთა ზედა ისრაცლისათა, ყოველი 
მოვდა. 


თავი 22 


1 მაშინ შეკრიბნა ისო რუბენეანნი და ძენი გადისნი და ზოგისა 
ნათესავისა მანასესნი. 2? და ჰრქუა მათ: თქუენ გესმა ყოველი, 
რავდენი გუამცნო ჩუენ მოსე, მონამან უფლისამან, და ისმინეთ 
ყმისა ჩემისა ყოვლადვე, რავდენიცა გამცენ თქუენ. 3 არა 
დაუტევენით ძმანი თქუენნი ამათ დღეთა და უფროის 
მოდღენდელად დღედმდე ღაიმარხენით მცნებანი უფლისა 
ღმრთისა თქუენისანი. “ ხოლო აწ განუსუენა უფალმან 
ღმერთმან ჩუენმან ძმათა თქუენთა, ვითარცა ჰრქუა მათ: აწ 
მიიქეცით და მივედით სახიდ თქუენდა. და ქუეყანად 
სამკვდრებელისა თქუენისად, რომელ მიგცა თქუენ მოსე წიაღ 
იორდანესა. ? და ეკრძალენით ფრიად ყოფად მცნებათა 
შჯულისათა, რომელ გუამცნო ჩუენ მოსე, მონამან უფლისამან. 
და გიყუარდინ უფალი ღმერთი თქუენი ყოველთა გზათა მისთა, 
ეკრძალენით მცნებათა მისთა და შეუდეგით მას მსახურებად 
მისა ყოვლითა გულითა თქუენითა და ყოვლითა სულითა 
თქუენითა. 9 აკურთხნა იგინი ისო და წარავლინნა იგინი და 
წარვიდეს სახიდ თვსა. 7 და ზოგთა ნათესავთა მანასესთა მისცა 
მოსე ბასანი და ზოგთა მისცა ისო მამათა მათთა წიაღმო 
იორდანესა ზღვსკიდესა. და რაჟამს წარავლინნა იგინი ისო 
სახიდ მათა, აკურთხნა იგინი. 85 და თქუა: ფასითა მრავლითა 
წარვიდენ სახიდ მათა. და საცხოვარი მრავალი ფრიად, და 
ვეცხლი, და ოქროი, და რვალი, და რკინა და სამოსელი ჯეკმა 
ფრიად განიყვეს ნატყუენავი მტერთა მათთა ძმათა მათ თანა. 9 
და წარვიდეს ძენი რუბენისნი და ძენი გადისნი და ზოგი 
ნათესავისა მანასესნი ძეთა ისრაცლისათაგან სელოით 
ქუეყანით ქანაანისათ მისლვად ქუეყანად გალადისად 
სამკვდრებელად მათა, რომელ-იგი დაემკვდრა ბრძანებითა 
უფლისათა ჭელითა მოსესითა. 19 და მოვიდეს გალილოთდ 
იორდანისად, რომელ არს ქუეყანასა ქანაანისასა, და ქმნეს 
ძეთა რუბენისთა და ძეთა გადისთა და ზოგმან ნათესავმან 
მანასესმან მუნ ბომონი იორდანესა ზედა, ბომონი დიდი 


ხილვით. 11 და ესმა ძეთა ისრაცლისათა, რომელ იტყოდეს: 
აჰა, ესერა, ქმნეს ძეთა რუბენისთა და ძეთა გადისთა და 
ზოგმან ნათესავმან მანასესმან ბომონი საზღვარსა ზედა 
ქუეყანასა ქანაანისასა ზედა გალილოთს იორდანისასა ძეთა 
ისრაცლისათა. 12 და შეკრბეს ყოველნი ძენი ისრაცლისანი 
სელომდ, რათამცა აღვიდეს და ჰბრძოდეს მათ. 13 და 
მიუვლინეს ძეთა ისრაცლისათა ძეთა რუბენისთა და ძეთა 
გადისთა და ზოგსა ნათესავსა მანასესა: ქუეყანად გალაადისად 
ფინეზ, ძე ელიეზერისი, ძისა აჰრონისი მღდელთმოძღურისა. 14 
და ათნი მთავართაგანნი მის თანა, მთავარი ერთი სახლისაგან 
ტომისასა ყოველთაგან ნათესავთა ისრაცლისათა, მთავარნი 
რვანი ტომთანი არიან ათასისთავნი ისრაცლისანი. 12 და 
მივიდეს ძეთა მიმართ რუბენისთა და ძეთა გადისთა და ზოგსა 
ნათესავსა მანასესა ქუეყანად გალაადისად და ეტყოდეს მათ 
და ჰრქუეს: 19 ესრე იტყვს ყოველი კრებული უფლისა: რაი არს 
ცოდვაი ესე, რომელ სცოდეთ წინაშე ღმრთისა ისრაცლისა 
უკუნქცევად დღეთა უფლისაგან, რამეთუ ჰქმნენით თქუენდად 
ბომონნი და განსდეგით უფლისაგან? 17 მცირედ ნურაი არს 
თქუენდა ცოდვაი იგი ფოგორისი, რამეთუ არა განწმენდილ 
ვართ მისგან მოაქადღედმდე? და იყო წყლულებაი კრებულსა 
ზედა უფლისასა. 19 და თქუა: უკუნიქეცით დღეს უფლისაგან. და 
იყოს, უკუეთუ განსდგეთ თქუენ უფლისაგან ხვალე, ყოველსა 
ზედა ისრაცლსა იყოს რისხვაი. 19 და აწ მცირე თუ რაი არს 
თქუენდა ქუეყანაი ეგე სამკვდრებელისა თქუენისაი, 
წიაღმოვედით ქუეყანასა ამას სამკვდრებელსა უფლისასა. 
სადა დამკვდრებულ არს კარავი უფლისაი, დაემკვდრენით 
ჩუენ თანა და ნუ განსდგებით უფლისაგან და ჩუენგან ნუ 
განსდგებით საქმითა მით ბომონისათა გარეშე საკურთხეველსა 
უფლისა ღმრთისა ჩუენისასა. 29 არა ხედავთა, აქა არს, ზარასა 
ცთომით სცა შესაჩუენებელისა მისგან და ყოველთა ზედა 
კრებულსა ისრაცლისასა, და იყოს რისხვაი? და ესე ერთი 
მარტოი იყო, მარტო ხოლო ნუ ესე მოკუდა ცოდვასა მას შინა 
თვსსა? 21 და მიუგეს ძეთა რუბენისთა და ძეთა გადისთა და 
ზოგმან ნათესავმან მანასესმან და ეტყოდეს ათასისთავთა 
ისრაცლისათა და ჰრქუეს: 22 ღმერთი, ღმერთი უფალი არს და 


ღმერთმან, ღმერთმან უფალმან მან უწყის და ისრაცლმან 
თავადმან ცნას, უკუეთუ განდგომით ვცოდეთ წინაშე უფლისა, 
ნუ გვჭსნინ ჩუენ დღესა ამას შინა. 23 და თუ ვქმენით თავისა 
ჩუენისა ბომონი განსადგომელად უფლისა ღმრთისა ჩუენისა, 
რათამცა შევწირეთ მას ზედა მსხუერპლი 
მრგულიადდასაწველთანი. 24 ანუმცა ვყავთ მას ზედა 
მსხუერპლი ცხორებისა, უფალმან თავადმან იძიენ, არამედ 
კრძალულებისათვს სიტყვსა ვყავთ ესე. და ვთქუთ: რათა არა 
ჰრქუან ხვალე შვლთა თქუენთა შვლთა ჩუენთა: რაი ძეს თქუენი 
და უფლისა ღმრთისა ისრაცლისაი? 25 რამეთუ საზღვარნი 
დასხნა უფალმან საშუალ ჩუენსა და თქუენსა იორდანე და არა 
არს თქუენდა ნაწილ უფლისა? და უცხო ქმნენ შვლთა თქუენთა 
შვლნი ჩუენნი, რათა არა ჰმსახურებდენ უფალსა. 29 და ვთქუათ 
ყოფად ესრე აღშენებად მის ბომონისა არა შესაწირავთათვს, 
არცა მსხუერპლთათვს, 27 არამედ რათა იყოს საწამებელად 
საშუვალ თქუენსა და საშუვალ ჩუენსა და საშუვალ შვლთა 
ჩუენთა შემდგომად ჩუენსა, რათა ჰმსახურებდენ მსახურებასა 
უფლისასა წინაშე მისსა შესაწირავითა ჩუენითა და 
საკუერთხთა ჩუენთასა და მსხუერპლითა ცხორებისა 
ჩუენისათა. და არა ჰრქუან შვლთა თქუენთა შვლთა ჩუენთა 
ხვალე, ვითარმედ არა არს თქუენდა ნაწილი უფლისა. 28 და 
ვთქუ: იყოს თუ სადამე და გვეტყოდიან ჩუენ და ნათესავთა 
ჩუენთა ხვალე და ჰრქუან: იხილეთ მსგავსი ესე საკურთხეველი 
უფლისა, რომელ ქმნეს მამათა ჩუენთა არა შესაწირავთათვს 
და არცა მსხუერპლთათვს, არამედ შუვა ჩუენსა და შუვა 
ნათესავისა ჩუენისა. 29 ნუ იყოფინ ჩუენდა განდგომად 
უფლისაგან დღენდელსა ამას დღეს შინა, რათამცა ვქმნენით 
საკურთხეველი შესაწირავთათვს და მსხუერპლთა სალამისთა 
და საკუერთხთა ცხორებისათვს გარეშე საკურთხეველისა 
უფლის ღმრთისა ჩუენისასა, რომელ არს წინაშე კარავსა მისსა. 
30 და ესმა ფინეეზ მღდელსა და ყოველთა მათ მთავართა 
ერისათა ათასისთავთა ისრაცლისათა, რომელ იყვნეს მის თანა 
სიტყუანი ესე, რომელ თქუნეს ძეთა რუბენისთა და ძეთა 
გადისთა და ზოგთა ნათესავთა მანასესთა, და სთნდა მათ. 31 
და ჰრქუა ფინეეზ მღდელმან, ძემან ელიაზარისმან, ძეთა 


რუბენისთა და ძეთა გადისთა და ზოგსა ნათესავსა მანასესა: 
დღეს გულისხმა-ყავთ, რამეთუ ჩუენ თანა არს უფალი, რამეთუ 
არა სცოდეთ წინაშე უფლისა ცოდვა ეგე, რამეთუ იჭსნენით 
ძენი ისრაცლისანი ყელთაგან უფლისათა. 32 და მიიქცა ფინეეზ 
მღდელი და მთავარნი იგი ტომთანი ძეთაგან რუბენისთა და 
ძეთაგან გადისთა და ზოგისგან ნათესავისა მანასესისა 
ქუეყანით გალაადით ქუეყანად ქანაანისად ძეთა მათ 
ისრაცლისათა. 33 და მიუთხრნეს მათ სიტყუანი ესე და სთნდა 
ძეთა ისრაცლისათა. და ეტყოდეს ძეთა ისრაცლისათა და 
ჰრქუეს: ნუღარა მიხუალთ ბრძოლად მათა მოსრვად ქუეყანისა 
ძეთა რუბენისთასა, ძეთა გადისთასა და ზოგსა ნათესავსა 
მანასესა და დაეშენნეს მას ზედა. 34 და უწოდა ისო სახელი 
ბომონსა მას ბომონი რუბენისი და გადისი დ ზოგისა 
ნათესავისა მანასესი. და თქუა: ვითარმედ საწამებელ არს 
საშუვალ მათსა, რამეთუ უფალი ღმერთი მათი არს. 


თავი 23 


1 და იყო შემდგომად დღეთა მრავალთა, ოდეს განუსუენა 
უფალმან ისრაცლსა ყოველთაგან მტერთა გარემოის და ისო 
მოხუცებულ იყო და მოდგომილ დღეთა. ? და მოუწოდა ისო 
ყოველთა ძეთა ისრაცლისათა და მოხუცებულთა მათთა, და და 
მთავართა მათთა, და მსაჯულთა მათთა, და მწიგნობართა 
მათთა, დ ჰრქუა მათ: მე დავბერდი და გარდავყედ დღეთა. 3 
ხოლო თქუენ იხილეთ, რავდენი უყო უფალმან ღმერთმან 
ჩუენმან, ყოველთა ნათესავთა მათ პირისაგან თქუენისა, 
რამეთუ უფალი ღმერთი თქუენი, იგი თავადი ჰბრძოდა თქუენ 
წილ. “ იხილეთ, რამეთუ დაგიტევენ თქუენ ნათესავნი ესე 
დაშთომილნი შორის ნაწილთა ნათესავთა თქუენთასა 
იორდანითგან ყოველნი ნათესავნი, რომელ მოვსრენ, და 
ზღვთ დიდითგან იზღუანვის მზისდასავალადმდე. ? ხოლო 
უფალმან ღმერთმან ჩუენმან მან მოსრნეს იგინი პირისაგან 
ჩუენისა, ვიდრემდის წარწყმდენ და მიუვლინნეს მათ მჭეცი 
ველურნი, ვიდრემდის მოისრნენ იგინი და მეფენი მათნი 
პირისაგან თქუენისა. და დაიმკვდრეთ ქუეყანაი იგი მათი, 
ვითარცა გრქუა თქუენ უფალმან ღმერთმან ჩუენმან. 9 
განძლიერდით აწ ფრიად დამარხვად და ყოფად ყოველთა 
წერილთა წიგნსა შინა შჯულისა მოსესისათა, რათა არა 
გარდაიქციოთ მისგან მარჯულ ანუ მარცხლ. 7 რათა არა 
შეერთნეთ ნათესავთა ამათ დაშთომილთა, და სახელები 
ღმერთთა მათთა არა ითქუას თქუენ შორის. და ნუ ჰფუცავთ 
მათ, ნუცა ჰმსახურებთ მათ, ნუცა თაყუანის-სცემთ მათ. 8 
არამედ უფალსა ღმერთსა ჩუენსა შეეკრძალენით, ვითარცა 
ჰყავთ მოაქადღედმდე. ? და მოსრნეს იგინი უფალმან 
პირისაგან თქუენისა ნათესავნი დიდ-დიდნი და ძლიერნი, და 
თქუენ არა ვინ დაგიდგეს წინაშე თქუენსა მოაქადღედმდე. 19 
ერთმან თქუენგანმან დევნნა ათასნი, რამეთუ უფალი ღმერთი 
თქუენი იგი თავადი ჰბრძოდა თქუენ წილ, ვითარცა გრქუა 


თქუენ. 11 და ეკრძალენით ფრიად და გიყუარდეთ უფალი 


ღმერთი ჩუენი. 12 უკუეთუ მოიქცეთ და შეერთნეთ 
დაშთომილთა და წარმართთა ამათ, რომელ არიან თქუენ 
თანა, და მზა-უყოთ მათა მიმართ, და აღერინეთ მათ და იგინი 
თქუენ, 13 უწყებით უწყოდეთ, რამეთუ არღარა შესძინოს 
უფალმან ნათესავი ესე მოსრვად პირისაგან თქუენისა. და 
იყვნენ იგინი თქუენდა საფრკჟე და საცთურ და პატნეზ ფერყთა 
თქუენთა და ისარ თუალთა თქუენთა, ვიდრემდის წარსწყმდეთ 
ქუეყანისა ამისგან კეთილისა, რომელ მიგცა თქუენ უფალმან 
ღმერთმან თქუენმან. 14 ხოლო მივალ გზასა ჩემსა, ვითარცა 
ყოველნი, რომელ არიან ქუეყანასა ზედა და სცნათ გულითა 
თქუენითა და სულითა თქუენითა, რამეთუ არა დააკლდა 
სიტყუაი ერთი ყოველთაგან სიტყუათა, რომელნი თქუნა 
უფალმან ღმერთმან ჩუენმან თქუენდამო. ყოველი მოიწია 
თქუენდა, ერთიცა არა დააკლდა მათგანი. 12 და იყოს, 
ვითარცა მოვიდეს თქუენ ზედა ყოველი ესე სიტყუაი კეთილი, 
რომელი თქუა უფალმან ღმერთმან თქუენ ზედა; ეგრეთვე 
მოავლინოს თქუენ ზედა უფალმან ყოველი სიტყუაი ბოროტი, 
ვიდრემდის არა მოისრნეთ თქუენ ქუეყანისა ამისგან 
კეთილისა, რომელ მიგცა თქუენ უფალმან ღმერთმან 
თქუენმან. 19 რაჟამს გარდაჰყვდეთ თქუენ აღთქუმასა უფლისა 
ღმრთისა თქუენისასა, რომელი გამცნო თქუენ და მიხვდეთ 
მსახურებად ღმერთთა უცხოთა, თაყუანის-ცემად მათა, და 
განრისხნეს თქუენ ზედა უფალი და წარსწყმდეთ ადრე-ადრე 
ქუეყანით. 


თავი 24 


1 და შეკრიბნა ისო ყოველნი ნათესავნი ისრაცლისანი სელომდ 
და მოუწოდა ყოველთა მოხუცებულთა ისრაცლისათა და 
მთავართა მათთა და მწიგნობართა მათთა და მსაჯულთა 
მათთა და დადგეს წინაშე ღმრთისა. 2 და მიუგო ისო ყოველსა 
ერსა და ჰრქუა: ესრე იტყვს უფალი ღმერთი ისრაცლისაი: წიაღ 
მდინარესა შენ იყუნეს მამანი თქუენნი პირველად: თარაი, 
მამაი აბრაჰამისი, და მამაი ნაქორისი და ჰმსახურებდეს 
ღმერთთა უცხოთა. 3 და მოვიყუანე მამალ თქუენი აბრაჰამი 
წიაღ მდინარით და უძღოდე მას ყოველსა ქუეყანასა და 
განვამრავლე ნათესავი მისი. 4 და მივეც მას ისაკი, და ისაკს 
იაკობი და ესავი. და მივეც ესავსა მთაი სეირი სამკვდრებელად 
მისა. და იაკობ და ძენი მისნი შთავიდეს ეგვპტედ და იქმნნეს 
მუნ ნათესავად დიდად და მრავალ და ძლიერ, და ჰბრძოდეს 
მათ ეგვპტელნი. ? და ვგუემე ეგვპტელნი სასწაულითა და 
ნიშითა, რომელ ვყავ მათ შორის. 9 შემდგომად გამოგიყვანნა 
თქუენ ეგვპტით ზღუასა და დევნა-უყვეს უკუანა მამათა თქუენთა 
ეტლებითა და ჰუნებითა ზღუასა შინა ერვთრასა. 7 და ღაღად- 
ვყავთ და მოავლინა ღრუბელი და ნისლი საშუვალ ჩუენსა და 
საშუვალ ეგვპტელთასა. და მოაქცია მათ ზედა ზღუაი, დაფარნა 
იგინი და იხილეს თუალთა ჩუენთა, რავდენი უყო უფალმან 
ქუეყანასა ეგვპტისასა. და ვიყვენით უდაბნოსა ზედა მრავალ 
დღე. 8 და მოგვყვანნა ჩუენ ქუეყანასა ამორეველთასა, რომელ 
მკვდრ იყვნეს წიაღ იორდანესა, და განგეწყუნეს თქუენ და 
მოგცნა იგინი უფალმან ყელთა თქუენთა და დაიმკვდრეთ 
ქუეყანაი მათი, და მოსრენით იგინი პირისაგან თქუენისა. ? და 
აღდგა ბალაკ ზეფორისი, მეფე მოაბისაი, და ეწყო ისრაცლსა. 
და მიავლინა და უწოდა ბალამს, ძესა ბეორისასა, წყევად 
თქუენდა. 19 და არა ინება უფალმან ღმერთმან შენმან 
წარწყმედად შენდა და კურთხევით გაკურთხნა თქუენ და 
გივსნნა თქუენ ყელისაგან მათისა და მოგცნა იგინი. 11 და 
წიაღმოხუედით იორდანესა და მოხუედით იერიქოდ. და 


გბრძოდეს თქუენ მკვდრნი იგი იერიქოისანი: ამორეველი, და 
ფერეზელი, და ქანანელი, და ქეტელი, და გერგესეველი, და 
ეველი და იებოსელი. და მოგცნა იგინი უფალმან ჭჟყელთა 
თქუენთა. 12 და მიუვლინა პირველად თქუენსა ბზიკი და 
განასხნა იგინი პირისაგან ჩუენისა, ათორმეტნი მეფენი, 
პირისაგან ჩუენისა მრავალნი არა მახვლითა შენითა, არცა 
მშვლდითა შენითა. 13 და მოგცა თქუენ ქუეყანა, რომელსა 
ზედა არა დამაშურალ იყვენით, და ქალაქები, რომელ არა 
გეშენა, დაეშენენით მათ შინა, და ვენაჭები და 
ზეთისხილოვანები, რომელ არა დაჰნერგეთ თქუენ, და სჭამთ. 
14 და აწ გეშინოდეს თქუენ უფლისაგან და ჰმსახურებდით მას 
სიწრფოებით და სამართლით, და განიშორენით ღმერთნი 
უცხონი, რომელთა-იგი ჰმსახურებდეს მამანი იგი თქუენნი წიაღ 
იორდანესა და ეგვპტესა შინა; და ჰმსახურებდით უფალსა, 12 
უკუეთუ გთნავს თქუენ მსახურებად უფლისა, ირჩიეთ თქუენ 
დღეს, რომელთა ჰმსახურებდეთ, გინა თუ ღმერთთა მამათა 
თქუენთასა, რომელ იყვნეს წიაღ იორდანესა, გინათუ ღმერთთა 
ამორეველთა, რომელთა თანა შენ ხართ ქუეყანასა ზედა 
მათსა, ხოლო მე და სახლი ჩემი ვჰმსახურებდეთ უფალსა, 
რამეთუ. წმიდა არს. 15 და მიუგო ერმან მან და ჰრქუა: ნუ 
იყოფინ ჩუენდა დატევებად უფლისა, რათამცა ვჰმსახურებდით 
ჩუენ ღმერთთა უცხოთა. 17 რამეთუ უფალი ღმერთი ჩუენი არს 
და მან აღგვყვანნა ჩუენ და მამანი ჩუენნი ქუეყანით ეგვპტით 
სახლით მონებისაით და გვყო ჩუენ სასწაული დიდ-დიდი და 
დაგვცვნა ჩუენ ყოველსა გზასა, რომელსა ვიდოდეთ მას შინა 
და შორის ყოველთა ნათესავთა, რომელთა თანა წარვიდოდეთ 
მათ. 198 და განასხნა უფალმან ამორეველნი და ყოველნი 
ნათესავნი, რომელ მკვდრ იყვნეს ქუეყანასა ზედა პირისაგან 
ჩუენისა, არამედ ჩუენცა ვჰმსახურებდეთ უფალსა, რამეთუ ესე 
არს ღმერთი ჩუენი. 19 და ჰრქუა ისო ერსა მას: ვერ უძლოთ 
მსახურებად უფლისა, რამეთუ ღმერთი წმიდა არს და 
აღიშუროს ამან და არა გილხინოს ცოდვათა თქუენთა და 
უშჯულოებათა თქუენთა, 29 რაჟამს დაუტეოთ უფალი და 
ჰმსახურებდეთ ღმერთთა უცხოთა, და მოვიდეს და ბოროტი 
გიყოს თქუენ და მოგსრნეს თქუენ მის წილ, რამეთუ კეთილი 


გიყო თქუენ. 21 და ჰრქუა ერმან მან ისოს: არამედ უფალსა 
ვჰმსახურებდეთ! 22 და ჰრქუა ისო ერსა მას: მოწამე ხართ 
თქუენ თავთა თქუენთა, რამეთუ თქუენ გამოირჩიეთ უფალი 
მსახურებად მისა! 23 და აწ განიშორენით ღმერთნი უცხონი, 
რომელ არიან, და წრფელ-ჰყვენით გულნი თქუენნი უფლისა 
მიმართ ისრაცლისა. 24 და ჰრქუა ერმან მან ისოს: უფალსა 
ვჰმსახურებდეთ და ყმისა მისისა ვისმინოთ. 22 დადვა ისო 
აღთქუმაი ერისა მიმართ მას დღესა შინა და მისცა მათ შჯული 
და სამართალი სელომს შინა წინაშე კარავსა ღმრთისა 
ისრაცლისასა. 25 დაწერნა სიტყუანი ესე წიგნსა შჯულისა 
ღმრთისასა: და მოიღო ქვაი დიდი და დადგა იგი ისო 
ბელეკუნსა ქუეშე წინაშე ღმრთისა. 27 და ჰრქუა ისო ერსა მას: 
აჰა, ესერა, ქვაი ესე იყავნ თქუენდა საწამებელად, რამეთუ ამას 
ესმნეს ყოველნი თქუმულნი უფლისა მიერ, რავდენნი თქუნა 
თქუენდამო დღეს. და ესე იყოს თქუენ შორის საწამებელად 
აღსასრულთა დღეთა, რაჟამს ეცრუვნეთ უფალსა ღმერთსა 
თქუენსა. 28 და წარავლინა ისო ერი იგი კაცად-კაცადი 
ადგილად თვსა. 23? და ჰმსახურებდა ისრაცლი უფალსა 
ყოველთა დღეთა ისოსთა და ყოველთა დღეთა მოხუცებულთა, 
რომელთა ჟამნი მიაწინეს ისოს თანა, და რომელთა იხილნეს 
ყოველნი საქმენი უფლისანი, რომელ ქმნა შორის ისრაცლსა. 
30 და შემდგომად ამათსა მოკუდა ისო ნავესი, მონაი უფლისა, 
ასდაათ წლისა. 31 დაჰფლეს იგი საზღვართა შინა ნაწილისა 
მისისათა თამნასაქარს შინა, მთასა ეფრემისსა, ჩრდილოთ 
მთასა გალადსა. და მუნ დასხნეს მის თანა სამარესა მას, 
რომელსა დაჰფლნეს იგინი მუნ, დანაკი ქვისანი, რომლითა- 
იგი წინადასცვთა ძეთა ისრაცლისათა გალგალს შინა, რაჟამს 
გამოიყვანა იგინი ეგვპტით, ვითარცა უბრძანა უფალმან მან, 
არიან მოდღენდელად დღემდე. 32 და ძუალნი იოსებისნი 
გამოიხუნეს ძეთა ისრაცლისათა ეგვპტით და დაჰფლნეს იგინი 
სიკიმას შინა ნაწილსა მას აგარაკისასა, რომელ მოიგო იაკობ 
ამორეველთაგან, რომელ იყვნეს სიკიმას შინა, ასითა 
ტარიგითა და მისცა იგი იოსებს ნაწილად. 33 და იყო, 
შემდგომად ამისსა ელიაზარცა, ძე აჰრონისი, მღდელი 


აღესრულა და დაეფლა გაბაარს შინა ფინეზის, ძისა თვსისა, 
რომელ მისცა მას მთასა მას ეფრემისასა. მას დღესა შინა 
მოიღეს ძეთა ისრაცლისათა კიდობანი შჯულისა ღმრთისა და 
მიმოდააქუნდა მათ შორის. და ფინეეზ მღდელობდა 
ელიაზარის წილ მამისა თვსისა ვიდრე მოსიკუდიმდე. და 
დაეფლა გაბაათს შინა თვსსავე, ხოლო ძენი ისრაცლისნი 
წარვიდეს კაცად-კაცადი ადგილად თვსა და ქალაქად თვსა. და 
ჰმსახურებდეს ძენი ისრაცლისნი ასტარტეს და ასტაროთს 
ღმერთთა წარმართთასა, რომელ იყვნეს გარემოის მათსა. და 
მისცნა იგინი უფალმან ყელთა ეგლომისა მეფისა მოაბისათა 


და ეუფლა მათ ათურამეტ წელ. 


მსაჯულნი 


თავი 1 


1 და იყო შემდგომად აღსრულებისა მის ისოსისა და 
იკითხვიდეს ძენი ისრაცლისანი უფლისა მიერ და იტყოდეს: ვინ 
აღვიდეს წინამძღურად ჩუენდა ქანანელისა მის და ბრძოლა- 
სცეს მას? 2 და ჰრქუა უფალმან იუდა აღვიდეს. აჰა ესერა, 
მივეც ქუეყანაი იგი ყელთა მისთა. 3 და ჰრქუა იუდა სვმეონს, 
ძმასა თვსსა: აღმოვედ ჩემ თანა ნაწილსა მას ჩემსა და 
ვჰბრძოდით ქანანელსა მას და მოვიდე მეცა შენ თანა ნაწილსა 
შენსა, და წარვიდა მის თანა სვმეონ. “ და წარვიდა იუდაცა. და 
მოსცა უფალმან ქანანელი იგი და ფერეზელი ჟჭელთა მისთა და 
მოსრნა იგინი ბეზეკს შინა, ათი ათასი კაცი. ? და პოვეს 
ოდონიბეზეკ ბეზეკს შინა და ჰბრძოდეს მას და მოსრნეს 
ქანანელნი იგი და ფერეზელნი. 9 და ივლტოდა იდონიბეზეკ და 
დევნა-უყვეს შემდგომად მისსა, ეწინეს და შეიპყრეს იგი და 
მოჰკუეთნეს ყელნი და ფერყნი მისნი. 7 და თქუა ოდონიბეზეკ: 
სამეოცდაათორმეტნი მეფენი, რომელთანი ჭყელნი მათნი და 
ფერკნი მათნი მოკუეთილ იყუნეს, და კრებდეს ნაბიჭევსა 
ტაბლასა ჩემსა ქუეშე, რამეთუ ვითარცა-იგი უყავ მათ, ეგრეცა 
მომაგო მე ღმერთმან, და მოიყუანეს იგი იერუსალყმდ, და 
მოკუდა მუნ. 8 და ჰბრძოდეს ძენი იუდასნი იერუსალსმსა. და 
დაიპყრეს იგი და მოსრეს იგი პირითა მახვლისათა და ქალაქი 
იგი მოწუეს ცეცხლითა. 7? და მისა შემდგომად შთავიდეს ძენი 
იუდასნი ბრძოლად ქანანელისა მის, რომელი დამკვდრებულ 
იყო მთათა შინა და სამხრით და ველით. 19 და წარვიდა იუდა 
ქანანელისა მის, რომელი დამკვდრვბულ იყო ქებრონს შინა; 
და გამოქჭდა ქებრონი წინაშე პირისპირ ბრძოლად მათა, 
ხოლო სახელი ქებრონისა იყო პირველ კარიათარბოკსეფერ; 
და მოსრეს ესესი და აქიმან, და თოლმი, ნაშობნი ენაკისნი. 11 
და აღმოვიდეს დამკვდრებულთა მათ ზედა დაბირისთა და 


სახელი დაბირისაი იყო პირველად ქალაქი მწიგნობართაი. 12 
და თქუა ქალებ: რომელმან მოსრას ქალაქი ესე მწიგნობართა 
და პირველად დაიპძერას იგი, მივსცე მას ასული ჩემი ცოლად. 
13 და დაიპყრა იგი გოთონიელ, ძემან კვნეზისმან, ძმისწულმან 
ქალებისმან უმრწემესმან და მისცა მას ქალებ ასქან, ასული 
თვსი, ცოლად. 14 და იყო, რაჟამს შევიდოდა იგი, აბირა იგი 
გოთონიელ, ცოლი თვსი, რათა სთხოოს მამასა თვსსა აგარაკი. 
და დრტვნვიდა იგი და ყმობდა კარაულსა მას ზედა, 
ვითარმედ: ქუეყანად სამხრით კერძო მიმეც მე. და ჰრქუა მას 
ქალებ: რასა მთხოვ მე? 15 და ჰრქუა მას ასქან, ასულმან 
თვსმან: მეც ნურაი კურთხეულად, რამეთუ ქუეყანად სამხრით 
კერძო მიმეც მე და მეც მე საყმარი წყალთა. და მისცა მას 
ქალებ მსგავსად გულისა მისისა საჭსარი მაღალთა და საჭსარი 
მდაბალთაი 165 და ძენი იობაბისნი კენეელისანი, სიმამრისა 
მოსესნი, აღმოვიდეს ქალაქთა მათთაგან ზღვისკიდისათა ძეთა 
იუდაისთა უდაბნოდ, რომელ არს სამხრით იუდაისა 
შთასავალსა მას არადისასა. და მოვიდეს და დაემკვდრნეს 
იგინი ერისა მის თანა. 17 და წარვიდა იუდა სვმეონის თანა, 
ძმისა თვსისა, და მოსრა ქანანელი იგი, რომელი 
დამკვდრებულ იყო სეფეთს, და შეჩუენებულ-ყვეს იგი და 
მიწყვდეს იგი. და უწოდეს სახელი ქალაქისა მის მოსრვაი. 18 
და დაიმკვდრა იუდა აზეროი და საზღვარნი მისნი, და აკარონი 
და საზღვარნი მისნი, და აზოტე და გარვმო ნათესავი მისი. 19 
და იყო უფალი იუდას თანა. და დაიმკვდრა მთაი იგი, რამეთუ 
ვერ შეუძლეს დამკვდრებად მკვდრთა მათ ბარისათა, რამეთუ, 
რექაბ შორის ბანუწვალა მათ და ეტლები რკინისა იყო მათი. 29 
და მისცეს ქალებს ქებრონი, ვითარცა ეტყოდა მოსე და 
დაიმკვდრნეს მუნ სამნი იგი ქალაქნი ძეთა ენაკისთანი და 
აღყოცნეს მიერ სამნი იგი ძენი ენაკისნი. 21 და იებოსელი იგი, 
რომელი დამკვდრებულ იყო იცრუსალამს, არა დაიმკვდრეს 
ძეთა ბენიამენისთა, და მკვდრ იყო იებოსელი იგი ძეთა თანა 
ბენიამენისთა იცრუსალიმს, ვიდრე აქა დღედმდე. 22 და 
აღმოვიდვს ძენიცა იოსებისნი ბეთლემდ და უფალი იყო მათ 
თანა 23 და დაიბანაკა სახლმან ისრაცლისამან გარემო 
ბეთელსა, ხოლო სახელი ქალაქისა მის იყო პირველად ლუზა. 


24 და იხილეს ებგურთა მათ კაცი გამომავალი ქალაქით. და 
შეიპყრვს იგი და ჰრქუეს მას: გვჩუენე ჩუენ შესავალი ქალაქისა 
ამის და ვყოთ შენ თანა წყალობაი. 25 და უჩუენა მათ შესავალი 
ქალაქისა მის, და მოსრეს ქალაქი იგი პირითა მახვლისათა, 
ხოლო კაცი იგი და ნათესავი მისი გამოიყუანეს და განუტევეს. 
26 და წარვიდა კაცი იგი ქუეყანასა მას ქეთემისასა და აღაშენა 
მუნ ქალაქი. და უწოდა სახელი მისი ლუზა. ესე არს სახელი 
მისი დღენდელად დღედმდე. 27 და არა დაიმკვდრა მანასე 
ბეთშანი, რომელ არს სკვთელთა ქალაქი, არცა ასულები მისი 
და არცა გარემო სათესავი მისი, არცა თანიქი და ასულები 
მისი, არცა დამკვდრებულნი დორისანი, არცა გარემო მკვდრნი 
მისნი და ასულები მისი, და არცა დამკვდრებელნი ბალაკისანი 
და გარემო მკვდრნი მისნი, და ასულები მისი, და არცა 
დამკვდრებულნი მაგედოსანი, არცა გარემო მყოფნი მისნი, 
არცა ასულები მისი, არცა დამკვდრებულნი იებელამისანი, 
არცა გარემო მყოფნი მისნი, არცა ასულები მისი; და იწყო 
ქანანელმან დამკვდრებად ქუეყანისა მის. 28 და იყო, რაჟამს 
განძლიერდა ისრაცლი და ყო ქანანელი იგი მოხარკე, ხოლო 
მოსრვით არა მოსრა იგი 2? და ეფრემ არა აღყოცა ქანანელი 
იგი, რომელი დამკვდრებულ იყო გაზერს შინა. და დაემკვდრა 
ქანანელი იგი შორის მისსა გაზერს შინა და იყო იგი მისი 
მოხარკე. 39 და ზაბულონ არა აღყოცნა დამკვდრებულნი 
კედარისანი და დამკვდრებულნი იგი ამონისანი: და 
დაემკვდრა ქანანელი იგი შორის მისსა. და იყო იგი მისსა 
მოხარკე. 31 და ასერ არა აღყოცნა დამკვდრებელნი იგი 
აკქორისანი. და იყო იგი მისა მოხარკე და დამკვდრებულნი 
დორისანი და მკვდრნი იგი სიდონისანი, და დამკვდრებულნი 
იგი დალაფისანი და აქაზიფისანი და ელბოისანი და აფეკისანი 
და რთობისანი. 32 და დავმკვდრა ასერ შორის ქანანელისა მის, 
რომელი მკვდრ იყო ქუეყანასა მას, რამეთუ ვერ ეძლო 
წარწყმედად მისა. 33 და ლეფთალიმ არა აღვოცნა მკვდრნი 
იგი ბეთსამისანი, არცა მკვდრნი იგი ბენეთისანი, დაემკვდრა 
ლეფთალიმს შორის ქანანელისა მის, რომელი-იგი მკვდრ იყო 
ქუეყანასა მას. ხოლო მკვდრნი იგი ბეთსამისანი და 
ბეთანათისანი იყვნეს მისა მოხარკე. 34 და აჭირებდა 


ამორეველი იგი ძეთა დანისთა მთასა მას შინა, რამეთუ არა 
უტევებდა მათ შთასლვად ღელესა მას. 32 და იწყო 
ამორეველმან მან დამკვდრებად მთასა მას მურტოვანსა, სადა- 
იგი დათუნი და მელნი იყვნეს, მურტოვანსა მას და სალაბინს 
და დამძიმდა ყელი სახლისა იოსებისი ამორეველისა მის ზედა 
და იყო იგი მათა მოხარკე 35 და საზღვარნი ამორეველთანი 
ზემო კერძო აღსავალსა მას აკრიბინისასა კლდითგან უზეშთაეს 
იყო. 


თავი 2 


1 და აღმოვიდა ანგელოზი უფლისა გალგად და ადგილსა მას 
ტირილისასა და ბეთელდ და სახლსა მას ისრაცლისასა და 
ჰრქუა მათ. ამას იტყვს უფალი: უფალმან აღმოგიყუანნა თქუენ 
ეგვპტით და შემოგიყუანნა თქვენ ქუეყანასა ამას, რომლისათვს 
ეფუცა მამათა თქუენთა მოცემად თქუენდა. და თქუა: არა 
განვაქარვო აღთქუმაი ჩემი, რომელ არს თქუენდა მიმართ 
უკუნისამდე. 2? და თქუენ არა აღუთქუათ აღთქუმაი მკვდრთა 
მათ ამის ქუეყანისათა, არცა თაყუანის-სცვმდეთ კერპთა 
მათთა, არამედ გამოქანდაკებულნი იგი კვრპნი მათნი 
შეჰმუსრენით და საკურთხეველები მათი დაარღვეთ. და თქუენ 
არა ისმინეთ ჭმისა ჩემისა და ესე ყოველი ჰყავთ. 3 და მე ვთქუ: 
არღარა შევსძინო განსხმად ერისა მის, რომლისა-იგი ვთქუ 
განსხმაი არა აღვყოცნე იგინი პირისაგან თქუენისა და იყვნენ 
იგინი თქუენდა მაჭირვებელ და ღმერთნი იგი მათნი იყვნენ 
თქუენდა საცთურ. 4 და იყო, ვითარცა იტყოდა ანგელოზი იგი 
უფლისა სიტყუათა ამათ ყოველთა მიმართ ძეთა 
ისრაცლისათა, და აღიღო ერმან მან ჟმალი მათი და ტიროდეს. ? 
ამისთვს ეწოდა სახელი ადგილსა მას ტირილისა და შეწირეს 
მუნ მსხუერპლი უფლისა. 9 და წარავლინა ისო ერი იგი და 
წარვიდეს ძენი ისრაცლისანი კაცად-კაცადი სამკვდრვბელსა 
თვსსა დაპყრობად ქუეყანისა. 7 და ჰმონებდა ერი იგი უფალსა 
ყოველთა დღეთა მათ მოხუცებულთასა, რომელნი დღეგრძელ 
იყვნეს ისოის თანა, და რომელთა იცნოდეს ყოველნი საქმენი 
უფლისანი, და დიდნი, რომელ იყო ისრაცლსა თანა. 8 და 
აღესრულა ისო, ძე ნავესი, მონაი უფლისაი, ასდაათისა წლისა. 
?– და დაჰფლეს იგი მთასა მას სამკვდრებელისა თვსისასა 
თამნასაქარს, მთასა მას ეფრემისსა, ბღუარით კერძოი მთისა 
მის გაასისსა. და ყოველი ნათესავი წარვდა და შეეძინნეს 
მამათა მათთა. 19 და აღდგა ნათესავი სხუაი შემდგომად 
მათსა, რომელთა არა იცოდეს I|უფალი! და საქმენი. რომელ 
ქმნნა ისრაილსა თანა. 11 და ქმნეს ძეთა ისრაცლისათა 


ბოროტი წინაშე უფლისა და ჰმსახურებდეს ბაალიმსა. 12 და 
დაუტევეს უფალი ღმერთი მამათა მათთა, რომელმან 
გამოიყუანნა იგინი ქუეყანით ეგვპტით და ვიდოდეს იგინი 
შემდგომად ღმერთთა უცხოთა, ღმერთთა მათ ერისათა, 
რომელნი იყვნეს გარემო მათსა, და თაყუანისცემდეს მათ და 
განარისხეს უფალი. 13 და დაუტევეს იგი და ჰმსახურებდეს 
ბაალსა და ასტარტესა. 1“ და განრისხნა გულისწყომით უფალი 
და მისცნა იგინი ჟელთა წარმტყუენველთა მათთასა. და 
წარტყუენნეს იგინი გარემოის და ვერ ეძლო დადგომად წინაშე 
პირსა მტერთა მათთასა ყოველთავე მით, რომელსა იქმოდეს. 
152 და ყელი უფლისა იყო მათ ზედა ბოროტისა საქმედ, 
ვითარცა ეტყოდა უფალი, და ვითარცა-იგი ფუცა უფალმან, და 
აჭირებდა მათ ფრიად 15 და აღადგინნის უფალმან მსაჯულნი, 
და განარინნის იგინი უფალმან ყჟელთაგან წარმტყუენველთა 
მათთასა და მათცა არავე ისმინეს. 17 და ისიძვიდეს 
შემდგომად ღმერთთა უცხოთა და თაყუანის-სცემდეს მათ. და 
განარისხეს უფალი და გარდავდეს ადრე გზისა მისგან, 
რომელსა ვიდოდეს მამანი მათნი არა სმენად მცნებათა 
უფლისათა, არცა ყვეს ეგრეთ. 18 და რამეთუ აღუდგინის მათ 
უფალმან მსაჯული და არნ უფალი მსაჯულისა მის თანა. და 
იჭსნეს იგი ყელთაგან მტერთა მისთასა ყოველთა დღეთა მის 
მსაჯულისათა: და ნუგეშინის-სცის უფალმან სულთქუმისათვს 
მათისა პირისაგან მათისა, რომელთა გარემოიცვნიან იგინი და 
ბოროტსა უყოფედ მათ. 13? და არნ, ვითარცა მოკუდის მსაჯული 
იგი, გარდაიქციან და კუალად განიხრწნიან უფროს მამათა 
მათა მისლვად კუალსა მათსა ღმერთთა უცხოთასა. და 
ჰმსახურებედ და თაყუანის-სცემედ მათ და არა განიშორნეს 
სლვანი გზისა მისგან მათისა. 29 და განრისხნა გულის 
წყრომით უფალი ისრაცლსა ზედა და თქუა: ამისთვს, რამეთუ 
დაუტევა ნათესავმან ამან შჯული ჩემი, რომელ ვამცენ მამათა 
მათთა, და არა ისმინეს ჭმისა ჩემისა. 21 და მე არღარა 
შევსძინო აღყოცად კაცისა პირისაგან მათისა წარმართთა 
მათგანი, რომელნი დაუტევა ისო, ძემან ნაცესმან. 22 და 
დააცადა გამოცდად მათ შორის ისრაცლისა, და-თუ-იმარხნენ 
გზანი უფლისანი, და ვიდოდიან მას, ანუ თუ არა, ვითარცა-იგი 


დაიმარხნეს მამათა მათთა. 23 და დაუტევნა უფალმან 
ნათესავნი ცსე და არა აღჭოცნა ადრე, არა მისცნა იგინი 
ჭკელთა ისოისსთა. 


თავი 3 


1 და ესე ნათესავნი დაუტევნა უფალმან, რათა გამოცადნეს 
მათგან ძენი ისრაცლისანი, ყოველნივე იგი, რომელთა არა 
იცნოდეს ბრძოლანი ქანანელთანი. ? ნათესავისა მისთვს, ძეთა 
ისრაცლისათა, რათა ასწაონ მათ ბრძოლაი. ხოლო 
უწინარესთა მათთა არავე იცნოდეს ესენი. 3 ხუთნი ესე 
სამთავრონი უცხოთესლთანი და ყოველნივე ქანანელნი და 
სიდონელნი და ეველნი, და რომელი დამკვდრებულ იყო 
ლიბანესა ზედა, მთითგან აერმონით ვიდრე ლაბკმათმდე. 4? და 
იყვნეს, რათა გამოცადოს მათ შორის ისრაცლი, და რათა 
უწყოდის, უკუეთუ ისმინნეს, მცნებანი უფლისანი, ანუ არა, 
რომელი-იგი ამცნო მამათა მათთა ყელითა მოსესითა. ? და 
ძენი ისრაცლისანი დაემკვდრნეს შორის ქანანელისა მის, და 
ქეტელისა, და ამორეველისა, და ფერეზელისა, და ეველისა, 
და იებოსელისა და გერგესელისა. 9 და მოიყვანნეს ასულნი 
მათნი თავისა თვსისა ცოლად და ასულნი მათნი მისცნეს ძეთა 
მათთა, და ჰმსახურებდეს ღმერთთა მათთა. 7 და ყვეს ძეთა 
ისრაცლისათა ბოროტი წინაშე უფლისა, და დაივიწყეს უფალი 
ღმერთი მათი და ჰმსახურებდეს ბაალსა და სერტყებსა. 8 და 
განრისხნა გულისწყრომით უფალი ისრაცლსა ზედა და მისცნა 
იგინი ყელსა ქუსარსათემისასა, მეფისა ასურეთისასა, და 
ჰმონებდეს მათ რვა წელ. ? და ღაღად-ყვეს ძეთა 
ისრაცლისათა უფლისა მიმართ. და აღუდგინა უფალმან 
მჭსნელი ისრაცლსა და ივსნნა იგინი გოთონიელ, ძემან 
კენეზისმან, ძისა ქალებისმან უმრწემესისამან. 19 და ისმინა 
მათი უფალმან. და შჯიდა იგი ისრაცლსა და განვიდა 
ბრძოლად ქუსარსათემისა; და მოსცა უფალმან ყელთა მისთა 
ქუსარსათემ, მეფე ასურეთისაი. და განმტკიცნა ყელი მისი 
ქუსარსათემის ზედა. 11 და დამშვდნა ქუეყანა ორმეოც წელ. და 
მოკუდა გოთონიელ, ძე კენეზისი. 12 და შესძინნეს ძეთა 
ისრაცლისათა ყოფად ბოროტისა წინაშე უფლისა. და 
განაძლიერა უფალმან ეგლომ, მეფე მოაბისაი, ისრაცლსა 


ზედა ამისთვს, რამეთუ ყვეს ბოროტი წინაშე უფლისა. 13 და 
შეიკრიბნა მან ყოველნი ძენი ამასისნი და ამალეკი, და მოვიდა 
და მოსრა ისრაცლი, და მოვიდა და დაიმკვდრა ქალაქები იგი 
დანაკისკუდოვანთაი. 1“ და ჰმონებდეს ძენი ისრაცლისანი 
ეგლომს, მეფესა მოაბისასა, ათურამეტ წელ. 12 და ღაღად-ყვეს 
ძეთა ისრაცლისათა უფლისა მიმართ და აღუდგინა მათ 
უფალმან მყსნელად აოდ, ძე გერაისი. ძისა იემენელისაი, კაცი 
ორითავე ყელითა მარჯუენე. და მიუძღუანეს ძეთა 
ისრაცლისათა ყელითა მისითა ძღუენი ეგლომს, მეფესა 
მოაბისასა. 16 და იქმნა აოდ თავისა თვსისა მახვლი ორპირი, 
სიგრძე ყო მტკაველ ერთ და შეიბა იგი ბარკალთა ქუეშე 
ბარკლისა მარჯუენისა მისისასა და წარვიდა. 17 და მიართუა 
ძღუენი იგი ეგლომს, მეფესა მოაბისასა. და ეგლომ იყო კაცი 
სასტიკი ფრიად. 18 და ვითარცა აღასრულა აოდ შეწირვად 
ძღუენი იგი, და წარავლინნა კაცნი იგი, რომელთა აქუნდა 
ძღუენი იგი. 1? და ეგლომ გამო-ოდენ-სრულ იყო კერპთა 
მისთაგან გალგალის თანა და ჰრქუა აოდ ეგლომს: სიტყუა0 
მიყმს ფარულად შენდამი, მეფე. და ჰრქუა ეგლომ: დადუმენ! 
და გამოვიდეს წინაშემდგომელნი იგი მისგან. 29 და იგი ჯდა 
ქორსა მას საზაფხულოსა მარტო. და ჰრქუა აოდ: სიტყუაი 
ღმრთისაი მივჟმს მე რქუმად შენდა, მეფე, და აღდგა ეგლომ 
საყდრისაგან თვსისა. 21 და მოვიდა მახლობელ მისა. და იყო, 
ვითარცა ა-ოდენ-დგა იგი, მიყო აოდ ყელი მარცხენე მისი, და 
აღმოიკადა მახვლი იგი ორპირი ბარკლისაგან მარჯუენისა 
მისისა, და სცა მუცელსა ეგლომისსა. 22 და შთააგდო ტარიცა 
შემდგომად მახვლისა. და დაყო პოზანმან პირი მისი და არა 
გამოვჭადა მახვლი იგი მუცელსა მისსა. 23 და გამოვიდა 
კარსესა და გამოვლნა განწესებულნი იგი. და დაჰვშნა კარნი 
ქორისანი მის მის ზედა და დამშჭუალნა, და აოდ გამო-ოდენ- 
ვიდა. 24 და შევიდეს მონანი მისნი და იხილეს და კარნი მის 
ქორისანი დაყკშულ იყვნეს, და თქუეს: ნუუკუე საჯდომელთა 
ჯდეს განშორებულად სასუენებელსა მისსა? 2? და ელოდეს და 
ეშინოდა რეკად კარისა და, აჰა ესერა, არა ვინ იყო, 
რომელმანცა განახუნა კარნი მის ქორისანი და მოიღეს კლიტე. 


და განაღეს კარნი მის ქორისანი და იხილეს და უფალი მათი 
იდვა ქუეყანასა ზედა მკუდარი. 29 და აოდ განერა და შევარდა 
ტიროთად, ვიდრე იგინი შფოთსაღა შინა იყვნეს. და არავინ 
იყო, რომელმანცა გულისხმა-ყო მისთვს. და იგი თანაწარჰყდა 
გამოქანდაკებულთა მათ, და განერა და შევარდა ტიროთად. 27 
და იყო, რაჟამს მოვიდა აოდ ქუეყანასა ისრაცლისასა, და 
დაჰბერეს ნესტუსა მთასა მას ეფრემისასა. და შეკრბეს მის 
თანა ძენი ისრაცლისანი და იგი წინაშე მათსა. 28 და ჰრქუა მათ 
აოდ: მოდით ჩემ თანა, რამეთუ მოგცნა უფალმან ღმერთმან 
თქუენმან მტერნი თქუენნი მოაბელნი ყელთა თქუენთა. და 
მივიდეს მის თანა და დაიპყრეს წიაღსავალი იგი იორდანისაი, 
რომელ არს მოაბელთა, და არა უტევეს კაცი წიაღსლვად. 29 
და მოსრეს მოაბელთაგანი მას დღესა შინა ათი ათასი კაცი 
ყოველნივე მბრძოლნი მათ შორის და ყოველი კაცი ძლიერი. 
და არავინ განერა ერთიცა მათგანი. 39 და იძლია მოაბი მას 
დღესა შინა ყელსა ქუეშე ისრაცლისასა; და დამშვდნა ქუეყანა 
ოთხმეოც წელ. და შჯიდა აოდ ვიღრე დღედმდე სიკუდილისა 
მისისა. 31 და ამისა შემდგომად აღდგა სემეგარ, ძე ამათისი, 
და მოსრნა უცხოთესლნი ექუსასნი კაცი ერქუნითა საჭნველისა 
კართათა. და ივსნა ისრაცკლი ყელთაგან უცხოთესლთასა. 


თავი 4 


1 და შესძინეს ძეთა ისრაცლისათა ყოფად ბოროტისა წინაშე 
უფლისა. ? და მისცნა იგინი უფალმან ყელთა იაბისსა, მეფისა 
ქანანელთასა, რომელი მეფობდა ასურს შინა, და მთავარ 
ერისა მისისა იყო სისარაი. და დამკვდრებულ იყო არისოთს 
წარმართთასა. 3 და ღაღად-ყვეს ძეთა ისრაცლისათა უფლისა 
მიმართ, რამეთუ ცხრაასი ეტლი რკინისა იყო მისი, და იგი 
აჭირვებდა ისრაცლსა ფრიად ოც წელ.“ და დებორა იყო 
დედაკაცი წინაისწარმეტყუელა, ცოლი ლაფიჭუდისი და იგი 
შჯიდა ისრაცლსა მას ჟამსა შინა. 2 და დამკვდრებულ იყო იგი 
დანაკისკუდსა მას ქუეშე დებორასა შორის რამასა და შორის 
ბეთელსა, მთასა ეფრემისსა. მოვიდიან მისა ძენი ისრაცლისანი 
საშჯელად. 9 და წარავლინა დებორა და მოუწოდა ბარაკს, ძესა 
აბინოემისსა, კედენეთ, რომელ არს ლეფთალიმისი, და ჰრქუა 
მას: ანუ არა, აჰა ეგერა, გიბრძანა შენ უფალმან ღმერთმან 
ისრაცლისამან და წარხვიდე შენ მთასა მას თაბორსა და 
მიიყვანო შენ თანა ათ ათასი კაცი ძეთაგანი ლეფთალემისთაი 
და ძეთაგანი ზაბულონისაი. 7 და მიიყვანო შენ ჟევსა მას 
კიშოვნისასა სისარაის ზედა, ერისთავისა მის იაბინისა, და 
ეტლებსა მისსა და სიმრავლესა მისსა ზედა. და მოგცე იგი 
ჭელსა შენსა. 8 და ჰრქუა მას ბარაკ: უკუეთუ მოხვდე შენ, 
მოვიდე მეცა და უკუეთუ არა მოხვდე ჩემ თანა, მე არა 
წარვიდე; რამეთუ არა ვიცი დღე იგი, რომელსა 
წარმოუმართოს ანგელოზსა მას უფალმან ჩემ თანა. ? და ჰრქუა 
მას დებორა: მოსლვით მოვიდე შენ თანა, ხოლო უწყოდე, 
რამეთუ არა იყოს პირველი ჭელის-ყოფაი შენი გზასა მაგას, 
რომელსა შენ წარხუალ, და ყელსა დედაკაცისასა მოსცეს 
უფალმან სისარა. და აღდგა დებორა და წარვიდა ბარაკის 
თანა კედემით. 19 და უბრძანა ბარაკ ზაბულონსა და 
ნეფთალიმსა კედეს შინა. და მივიდეს მის თანა ათ ათასოდენ 
კაც, და მივიდა დებორაცა მის თანა. 11 და მახლობელნი იგი 
კენეველთანი გამოეშორნეს კინევეთ ძეთაგან იობაბესთა, 


სიმამრისა მოსესისა, და აღმართა კარავი თვსი მუხასა მას 
თანა განსასუენებელთასა, რომელ არს მახლობელად კადესა. 
12 და უთხრეს სისარას, ვითარმედ: აღმოვიდა ბარაკ, ძე 
აბინუმისი, მთასა მას თაბორსა. 13 და მოუწოდა სისარა 
ყოველსა ეტლებსა მისსა, ცხრაასსა ეტლსა რკინისასა, და 
ყოველსა ერსა მისსა თანა არისოთით რომელ არს 
წარმართთა, ქჭევად კიშოვნისა. 14 და ჰრქუა დებორა ბარაკს: 
აღდეგ აწ, რამეთუ ესე არს დღე, რომელსა მოგცეს უფალმან 
სისარა ჭყელთა შენთა, რამეთუ უფალი არს წინამძღუარად 
შენდა და შთავიდა ბარაკ მთისაგან თაბორისა და ათი ათასი 
კაცი მის თანა. 12 და განაკრთო უფალმან სისარა წინაშე 
ბარაკისა და ყოველი ეტლები მისი და ყოველივე ბანაკი მისი. 
და დაეცნეს იგინი პირითა მახვლისათა წინაშე ბარაკისა, და 
გარდამოვდა სისარა ეტლისაგან თვსისა და ევლტოდა იგი 
ფერვჭითა თვსითა. 15 და ბარაკ დევნა შემდგომად ეტლთა მათ 
მისთა და შემგომად ბანაკისა მის ვიდრე მაღნარადმდე 
წარმართთასა; და დაეცა ყოველივე იგი ბანაკი სისარასი 
პირითა მახვლისათა და არა დაშთა ერთიცა. 17 და სისარა 
ივლტოდა ფერკვკითა თვსითა კარვად იაელისაი, ცოლისა 
ქაბერისა კინეველისა, რამეთუ მშვდობაი იყოს შორის 
იაბენისა, მეფისა ასურისა, და შორის სახლისა ქაბერისა 
კინეველისა. 18 და გამოვიდა იაცლ შემთხუევად სისარასა და 
ჰრქუა მას: მოაქციე ჩემდა, და ნუ გეშინინ! და მიაქცია კარვად 
მისა და დამალა იგი მაშკსა ქუეშე მისსა. 1? და ჰრქუა მას 
სისარა: მასუ მე წყალი მცირედ, რამეთუ მწყურის. და განჰვსნა 
თხიერსა სასძეურსა და ასუა მას. და დაჰბურა სამუმლელი 
პირსა მისსა. 29 და ჰრქუა მას სისარა: დეგ შენ კართა ზედა 
კარვისათა. და იყოს, უკუეთუ ვინმე მოვიდეს შენდა და გრქუას 
შენ: არს ვინა კაცი აქა? შენ არქუ: ვითარმედ არავინ არს. 21 და 
მოიღო იაელ მანაი კარვისაი და ყუედა ჭელითა მისითა და 
შევიდა მისა მდუმრიად. და დაასვა მანალ იგი ყურიმალსაი 
მისსა, და დაჰმჭუალა ქუეყანასა; და იგი მიმოგორვიდა და 
მოკუდა. 22 და აჰა ესერა, ბარაკ სდევდა სისარას; და მოიწია 
მუნ, და იაელ განვიდა გარე, და მიეგებვოდა მას და ჰრქუა: 
ბარაკ, მოვედ და გიჩუენო შენ კაცი, რომელსა შენ ეძიებ! და 


შევიდა იგი მისსა და იხილა, და სისარა იდვა მკუდარი, და 
მანაი იგი განწონილი ყურიმალსა მისსა. 23 და დაამდაბლა 
უფალმან იაბინი, მეფე ქანაანისაი, მას დღესა შინა წინაშე ძეთა 
ისრაცლისათა. 24 და ვიდოდა ყელი ძეთა ისრაცლისათა 
სლვით და აღმაღლდებოდა იაბინის, ზედა, მეფისა 
ქანანელთასა, ვიდრემდე. მოსრნეს იგინი სრულიად. 


თავი 5 


1 და გალობდეს დებორა და ბარაკ, ძე აბინოემისი, მის დღესა 
შინა და თქუეს, 2 ვითარმედ: იწყეს აღმაღლებად მთავართა 
ისრაცლისათა, გულსმოდგინებითა ერისათა აკურთხევდით 
უფალსა, ისმინეთ მეფეთა. 3 და ყურად-იღეთ მთავართა, 
რამეთუ უფალსა ვაქებდე და უგალობდე ღმერთსა 
ისრაცლისასა. 4 უფალო, გამოსლვასა შენსა სეირით და 
აღმაღლებასა შენსა ველთაგან ედომისათა ქუეყანაი შეიძრა და 
ცანი შეძრწუნდეს. და ღრუბელნი ცროდეს წყალთა. ? და მთანი 
შეიძრნეს პირისაგან უფლისა ელოისა, პირისაგან ღმრთისა 
ისრაცლისა. 9 დღეთა სემეგარისთა, ძისა ანათისთა, დღეთა 
იაელისთა მოაკლდეს გზანი და ვიდოდეს ალაგებსა, ვიდოდეს 
გზათა გულარძნილთა. 7 მოაკლდეს დამკვდრებულნი 
ისრაცლისანი, მოაკლდეს, ვიდრემდე აღდგა დებორა, 
ვიდრემდე აღდგა დედაი შორის ისრაცლისა. 8 შეჰრაცხნეს, 
ვითარცა პურნი ქრთილისანი, კერპნი მათნი ცუდნი. მაშინ 
ჰბრძოდეს ქალაქნი მთავართანი ფარითა ჭაბუკთაითა და 
ლახურითა ორმეოცითა ათასითა ისრაცლისა. 3? გული ჩემი 
განწესებულთა თანა ისრაცლისათა, ძლიერნი ერისანი, 
აკურთხევდით უფალსა. 19 რომელნი ზესხედთ ცხენებსა 
შუვასამხრის და საჭედრებსა საგრილითა სამშჯავროდ 
მიმავალნი შესაკრებელთასა, იტყოდეთ ყმითა სახიობისათა. 11 
შორის მოხარულთასა. მუნ მისცეს უფალსა სიმართლე, 
სიმართლე განაძლიერე ისრაცლსა შორის. მაშინ შევიდა ერი 


იგი ქალაქებსა უფლისასა. 12 აღდეგ, დებორა, აღდეგ, აღდეგ, 
აღდეგ და იტყოდე გალობით. აღდეგ, ბარაკ, და წარმოიღე 
ტყუც შენი, ძეო აბინოემისო. 13 მაშინ განდიდნა ძალი მისი, 
ერო უფლისაო, დამიმდაბლენ მე უძლიერესნი ჩემსა. 14 ერმან 
უფლისამან ტანჯნა იგინი ღელეთა შინა და ძმაი შენი ბენიამენ 
ერისა შენისა თანა. ჩემგან მაქირ გამოვიდა გამოძიებად და 
ზაბულონისგან განძლიერებულნი ტომითა მითხრობისა 
მწიგნობრისათა. 15 და ერისთავნი იზაქარისნი დებორაის თანა 


და ბარაკის თანა, ესრეთ ბარაკ ღელეთა შიდა განირთხა 
ფერკი თვსი განყოფასა რუბენისსა. დიდ-დიდნი განკითხვანი 
არიან გულისანი. 16 რაისათვს ჰზი შენ შორის მოსმეთამსა 
სმენად სტუენასა განმაღვძებელთასა? განსლვად რუბენისსა 
დიდ-დიდნი გამოძიებანი გულისანი, 17 გალად წიაღ 
იორდანესა დაიმკვდრა. და დან რაისათვს მკვდრ ხარ ნავთა 
შინა? ასერ დაეშენა კიდეთა ზღუათასა და განშორებულსა 
მისსა დაემკვდროს. 18 ზაბულონ ერმან აყუედრა სულსა მისსა 
სიკუდიდმდე; და ლეფთალიმს სიმაღლესა ზედა ველისასა, 
მოუჭდეს მას მეფენი და ეწყვნეს. 13? მაშინ ჰბრძოდეს მეფენი 
ქანანელთანი თანაქს შინა წყალთა ზედა მაგიდონისათა: 
ნაანგარები ვეცხლი არა მოვიღე. 29 ზეცით შეეწყვნეს მათ 
ვარსკულავნი, წესთაგან მათთა შეეწყვნეს სისარაის თანა. 21 
ჭევთაგან კიშოვნისათა განასხნეს იგინი ჭევთა კადემისათა, 
ჭევთა კიშოვნისათა. დათრგუნოს იგინი სულმან ჩემმან 
ძლიერმან, 22 მაშინ ძარღუნი დაჰკუეთნეს ტერფსა ცხენთასა 
და დატკებნეს იგინი ბრჭყალმან ჩემმან, გინებანი იგი 
განკრთომისა მათისანი. 23 სწყევდით მარუსს, თქუა 
ანგელოზმან უფლისამან: წყევით სწყევდით მკვდრთა მისთა, 
რამეთუ არა მოვიდეს შემწედ უფლისა უფალი შემწე 
მბრძოლთა მათ შორის. 24 იკურთხენ დედათაგან იაელ, ცოლი 
ქაბერისი კინეველისაი, დედათაგან კარავსა შინა იკურთხენ. 22 
წყალსა სთხოვდა და სძე მოართუა მას ფილითა წყლისათა, და 
მოართუა მას ერბოი. 29 ყელი მარცხენე მისი მიყო მანასა და 
მარჯუენე მიყო ჭყუედასა, რათა სრულიად უჭმარ ქმნეს, და 
აღასრულა სისარა და დაასვა ყურიმალსა მისსა, და განავლინა 
თავსა მისსა და მოკლა. 27 შორის ფერჭთა მისთა დაეცა და 
დაიძინა შორის ბარკალთა მისთა. რომელთა ზედა მოდრკა, 
ვითარცა-იგი მიდრკა მუნ, დაეცა უბადრუკი იგი. 28 სარკუმლით 
გარდამოხედვიდა დვდაი სისარაისი კანკლედით გამო, რამეთუ 
დააყოვნა ეტლმან მისმან მისლვად, რაისათვს დაყოვნეს 
კუალსა ეტლთა მისთასა? 29 ბრძენნი დედანი მთავარნი მისნი 
მიეგებვოდეს მას. და იგი იტყოდა სიტყუათა მისთა თავით 
თვსით. 39 არა პოონ იგი განყოფასა ნატყუენავისასა? და 


სიყუარულსა მეგობართასა თავისა კაცისათა. ნატყუენავი 
ღებილთა სისარას, ნატყუენავი ღებილთა თითოფერთაი, 
ღებილი ჭრელთა იგი ქედსა მისსა ნატყუენავითურთ. 31 ესრეთ 
წარწყმდედ ყოველნი მტერნი შენნი, უფალო, და მოყუარენი 
შენნი, ვითარცა აღმოსავალი მზისა ძლიერებითა შენითა, და 
დამშვდნა ქუეყანაი ორმეოც წელ. 


თავი 6 


1 და უყვეს ბოროტი ძეთა ისრაცლისათა წინაშე უფლისა და 
მისცნა იგინი უფალმან ყელთა მადიამისასა შვდ წელ. 2 და 
განძლიერდა ქელი მადიამისაი ისრაცლსა ზედა, და იქმნეს 
თავისა თვსისა ძეთა ისრაცლისათა პირისაგან მადიამისა 
საყოფლები მთათა შინა, და ქუაბთა და ძნელოვანთა. 3 და 
იყო, რაჟამს სთესის თესლი კაცმან ისრაცლისამან, აღმოვიდის 
მადიამი და ამალეკი და ყოველნივე ძენი მზის 
აღმოსავალითისანი. 4 და მოვიდეს და დაიბანაკეს მათ ზედა, 
და განრყუნიან ჯეჯილი ქუეყანისა ვიდრე მოსლვადმდე გაზად. 
და არა დაუტევიან ძალი ცხორებისაი ისრაცლისა შორის, 
რამეთუ იგინი და სამწყსოი და ზროხაი და ცხოვარი მათი. 2 
აღმოვიდიან და კარვები მათი მოიწინიან, ვითარცა მკალნი 
სიმრავლითა და რემაკები მათი და აქლემებისა მათისა არა 
არნ რიცხვ, და მოვიდიან ქუეყანასა ისრაცლისასა და 
განხრწნიან იგი. 9 და დაგლახაკნა ისრაცლი ფრიად პირისაგან 
მადიამისა და ძეთა ისრაცლისათა ღაღად-ყვეს უფლისა 
მიმართ. 7 და იყო, რაჟამს ღაღად-ყვეს ძეთა ისრაცლისათა 
უფლისა მიმართ მადიამისთვს. 8 და მოავლინა უფალმან კაცი 
წინაისწარმეტყუელი ძეთა ისრაცლისა და ჰრქუა მათ: ამას 
იტყვს უფალი ღმერთი ისრაცლისაი: მე ვარ, რომელმან 
აღმოგიყძუანენ თქუენ ვგვპტით, და გამოგიყვანენ თქუენ 
სახლისა მისგან კირთებისა. ? და განგარინენ თქუენ ყელთაგან 
მეგვპტელთასა და ყელთაგან ყოველთა მაჭირვებელთა 
თქუენთასა, და განვასხენ იგინი პირისაგან თქუენისა და მიგეც 
თქუენ მათი. 19 და გარქუ თქუენ: მე ვარ უფალი ღმერთი 
თქუენი: და არა გეშინოდის თქუენ ღმერთთათვს 
ამორეველთასა, რომელთა შორის თქუენ დამკვდრებულ ხართ 
ქუეყანას მათსა! და ისმინეთ ყმისა ჩემისაი. 11 და მოვიდა 
ანგელოზი უფლისა და დაჯდა იგი მუხასა მას ქუეშე, რმელი-იგი 
იყო ეფრაასიოსისსა, მამისა ეზრისსა, და გედეონ, ძე მისი, 
გამოძეგუდა იფქლსა კუერთხითა საწნეხელსა შინა, რათა 


მოსტაცოს წინაშე პირსა მადიამისასა. 12 და ეჩუენა მას 
ანგელოზი უფლისა და ჰრქუა მას: უფალი შენ თანა ძლიერი 
ძალითა! 13 და ჰრქუა მას გედეონ: ჩემდა მოიხილე, უფალო, 
და უკუეთუ არს უფალი ჩუენ თანა, რაისათვს მპოვნა ჩუენ 
ყოველმანვე ამან ბოროტმან? და სადა არიან ყოველნი იგი 
საკვრველებანი მისნი, რავდენთა მითხრობდეს ჩუენ მამანი 
ჩუენნი? და თქუან, ვითარმედ: ეგვპტით გამომიყვანნა ჩუენ. 
ხოლო აწ განგვშორნა ჩუენ და მიგუცნა ჩუენ ჟელთა 
მადიამისათა. 14 და მოიხილა მისსა ანგელოზმან მან 
უფლისამან და ჰრქუა მას: წარვედ ძლიერებითა შენითა და 
იჭსენ ისრაელი: აჰა ეგერა, წარგავლინე შენ. 12 და ჰრქუა მას 
გედეონ: ჩემდა მოიქეც, უფალო, რათა ვივსნე მე ისრაცლი. აჰა 
ესერა, ათასეული ჩემი უმდაბლეს არს მანასესა შორის და მე 
უმცირეს ვარ სახლსა შინა მამისა ჩემისასა. 16 და ჰრქუა მას: 
უფალი შენ თანა! და მოსრა შენ მადიამი, ვითარცა ერთი კაცი. 
17 და ჰრქუა მას გედეონ: და უკუეთუ ვპოვე მადლი წინაშე 
თუალთა შენთა. 18 ნუ განმეშორები ამიერ ვიდრე მოსლვამდე 
ჩემდა წინაშე შენსა და მოგართუა მსხუერპლი ჩემი, დავაგო 
წინაშე შენსა. და ჰრქუა მას ანგელოზმან მან: მე ვარ, გგებდე 
შენ ვიდრე მოსლვადმდე შენდა. 1? და გედეონ შევიდა და 
შეაგბო თიკანი თხათა და საწყაული ერთი ფქვლი უცომოთა. 
და ჭორცი იგი დააგო ლანკლასა ზედა. და წუენი იგი მისი 
შთაასხა ქოთანსა და გამოართუა მას მუხასა მას ქუეშე და 
თაყუანის-სცა მას. 22 და ჰრქუა მას ანგელოზმან მან 
უფლისამან: მოიღე ყორცი ეგე და უცომონი ეგე პურნი და 
დააგენ კლდესა იმას ზედა, და წუენი ეგე, დაასხ, ხოლო მან ყო 
ეგრე. 21 და განირთხა ანგელოზმან მან უფლისამან წუერი იგი 
კუერთხისაი, რომელ იყო ყელსა მისსა, და შეახო ყორცსა მას 
და უცომოთა მათ პურთა. და ააღატყდა ცეცხლი კლდისა 
მისგან და შეჭამა ყორცი იგი და უცომონი იგი და პურნი. და 
ანგელოზი იგი უფლისაი წარვიდა და მიეფარა თუალთაგან 
მისთა. 22 და გულისყმა-ყო გედეონ, რამეთუ ანგელოზი 
უფლისაი არს. და თქუა: აჰა, უფალო, რამეთუ ვიხილე 
ანგელოზი უფლისაი პირისპირ. 23 და ჰრქუა მას უფალმან: 


მშვდობაი შენ თანა! ნუ გეშინინ, არა მოჰკუდე. 24 და უშენა მუნ 
გედეონ საკურთხეველი უფალსა. და უწოდა მას „მშვდობაი 
უფლისაი“ ვიდრე დღეინდელად დღედმდე. და ვიდრე იყოღა 
იგი მუნ იეფორას მამისა ეზრისსა. 25 იყო მას ღამესა მისა 
მიმართ სიტყუაი უფლისაი და ჰრქუა მას: მოიბ ზუარაკი იგი 
ჭამებული მამისა შენისა და ზუარაკი სხუაი შვდ წელისაი, 
დაარღვე საკურთხეველი იგი ბაალისი, რომელ არს მამისა 
შენისა და სერტყები იგი მისი მოკაფე. 295 და აღაშენე 
საკურთხეველი უფლისა ღმრთისა შენისაი თხემსა მას ზედა 
მანოზ მთისასა განსაწყობელსა; და მოიბ ზუარაკი იგი და 
შეწირე მსხუერპლად შეშითა მით მის სერტყებისაითა, რომელ 
მოჰკაფო. 27 და წარიყუანა გედეონ ათი კაცი მონათაგან 
თვსთა ყოფად ეგრე, ვითარცა ეტყოდა მას უფალი; და რამეთუ 
ეშინოდა მას, სახლისათვს მამისა თვსისა და კაცთათვს მის 
ქალაქისათა, არა ყო დღისი, არამედ ღამე. 28 და აღიმსთუეს 
კაცთა მის ქალაქისათა განთიად და იხილეს, რამეთუ 
დარღუეულ იყო საკურთხეველი იგი ბაალისი და სერტყები იგი 
მისი მოკაფულ იყო და ზუარაკი იგი ჭამებული შეიწირა 
საკურთხეველსა მას ზედა, რომელი ეშენა. 29 და ჰრქუა კაცად- 
კაცადმან მოყუასსა თვსსა ვინმე ქმნა საქმე ესე? და 
გამოიკითხეს და გამოიძიეს და უთხრეს, ვითარმედ გედეონ, 
ძემან იოასისმან, ქმნა საქმე ესე. 39 და ჰრქუეს კაცთა მის 
ქალაქისათა იოასს: გამოიყვანე ძე შენი და მოკუედინ რამეთუ 
დაარღვა საკურთხეველი ბაალისი და მოჰკაფა სერტყები იგი 
მას ზედა. 31 და ჰრქუა იოას კაცთა მათ, რომელნი აღდგომილ 
იყვნეს მის ზედა: აწ თქუენ უშჯითა ბაალსა? ანუ თქუენმე 
იჭსნეთა იგი, რომელმან-იგი ავნო მას? მოკუდეს იგი 
განთიადმდე, უკუეთუ ღმერთი არს, შურ-აგოს თავსა თვსსა, 
რამეთუ დაამყჟუა საკურთხეველი მისი. 32 და უწოდა მას სახელი 
მას დღესა შინა სამშჯავროი ბაალისი, რამეთუ დაარღვა 
გედეონ საკურთხეველი მისი. 33 და ყოველი მადიამი და 
ამალეკი და ძენი იგი მზისაღმოსავალისათანი შეკრებილ 
იყუნეს ერთბამად, და მოვიდეს და დაიბანაკეს ღელესა მას 
იეზრაელისასა. 34 და სულმან უფლისამან განაძლიერა 
გედეონ, დაჰბერა ნესტუსა რქისასა, და აღიზახა აბიეზერ 


შემდგომად მისა. 32 და მოციქულნი წარავლინნა ყოველსა 
მანასესა, და აღიზახეს მათცა შემდგომად მისა და მოციქულნი 
წარავლინნა ასერისა და ზაბულონისა და ლეფთალემისა; და 
გამოვიდეს და მიეგებვოდეს მას. 390 და ჰრქუა გედეონ უფალსა: 
უკუეთუ იჭსნე ყელითა ჩემითა ისრაცლი, ვითარცა-იგი იტყოდე. 
37 აჰა ესერა, მე დავდვა საწმისი ერთი მატყლისაი კალოსა 
ზედა; და უკუეთუ იყოს ცუარი საწმისსა მას ხოლო ზედა და 
ყოველი ქუეყანაი ყმელი იყოს, უწყოდი, რამეთუ ყელითა 
ჩემითა იყსნე შენ ისრაცლი, ვითარცა-იგი იტყოდის უფალი. 38 
და იყო ეგრე. და აღიმსთო გედეონ განთიად და გამოწურა 
სასმისი იგი, და გამოჭდა ცუარი საწმისისა მისგან და აღავსო 
ფიალი წყლითა მით. 39 და ჰრქუა გედეონ ღმერთსა: ნუ 
განრისხნებინ გულისწყრომაი შენი ჩემ ზედა და ვიტყოდიღა 
ერთგზის; და გამოვცადოღა ერთგზის საწმისითა ამით და თქუა: 
იყავნ სიყმელე საწმისსა ამას ხოლო ზედა და ყოველსა 
ქუეყანასა ზედა იყავნ ცუარი. 4? და ყო ღმერთმან ეგრეთ მას 
ღამესა შინა, და იყო ყმელი საწმისსა მას ხოლო ზედა და 
ყოველსა ქუეყანასა ზედა იყო ცუარი. 


თავი 7 


1 და აღიმსთო იერობოალ, (ესე იგი თავადი არს გედეონ), და 
ყოველმან ერმან მის თანა და დაიბანაკეს წყაროსა მას ზედა 
არედისასა; და მადიამი იყო ბღუარით და ამალეკ იყო 
ჩრდილოთ გაბთანისა ველსა. 2 და ჰრქუა უფალმან გედეონს: 
ფრიად არს ერი ეგე შენ თანა, რათა არა მივსცე მე მადიამი 
ჭელთა მათთა, ნუუკუე იქადოს ჩემ ზედა ისრაცლმან, ვითარმედ 
ყელმან ჩემმან მიჭსნა მე. 3? ეტყოდე შენ ყურთა მიმართ მაგის 
ერისათა და არქუ: უკუეთუ ვინმე არს მოშიში გულითა, 
უკუნიქეცინ და განვიდეს მთისა მისგან გალადისა. და უკუნიქცა 
ერი მისგანი ოცდაორი ათასი, და ათ ათასნი დაშთეს. 4 და 
ჰრქუა უფალმან გედეონს: ფრიადღა არს ერი ეგე შენ თანა. 
შთაიყვანენ ეგენი მდინარესა მას და გამოცადენ ეგენი მუნ, და 
იყოს, რომლისა გრქუა შენ, ვითარმედ: ესე წარვიდეს შენ თანა, 
იგი წარვედინ, და ყოვლისა, რომლისა გრქუა შენ, ვითარმედ: 
არა წარვიდეს შენ თანა, იგი ნუ წარვალნ შენ თანა. ? და 
შთაიყვანა ერი იგი წყალსა მას და ჰრქუა უფალმან გედეონს: 
ყოველმან, რომელმან წბას ენითა თვსითა წყლისა მისგან, იგი 
წბის ძაღლმან. დაადგინნე იგინი თვსაგან და ყოველი, 
რომელი მოდრკეს მუყჭლთა თვსთა ზედა სუმად წყლისა, გან- 
რე-ადგინო იგი. 9 და იყო ყოველი რიცხვ, რომელთა წბეს 
ენითა მათითა, სამას ოდენ კაც, და სხუალ იგი ყოველი ერი 
მოდრკა მუყლთა თვსთა ზედა სუმად წყლისა. 7 და ჰრქუა 
უფალმან გედეონს: სამასითა ამით კაცითა, რომელთა წბეს 
ენითა მათითა, გივსნე თქუენ და მოვსცე მადიამი ყელთა 
შენთა; და ყოველივე იგი ერი წარვედინ ადგილად თვსა. 9? 
მოიღეს საგზალი ერისაი მის ჟელითა მათითა და ნესტუები იგი 
მათი რქისაი და ყოველი ისრაცლი წარავლინა კაცად-კაცადი 
საყოფლად თვსა, ხოლო სამასნი იგი კაცნი დაიყენნა და 
ბანაკი იგი მადიამაისი იყო ქუემო კერძო მისა ღვლესა მას 
შიდა. ? და იყო მას ღამესა და ჰრქუა უფალმან გედეონს: 
აღდეგ და შთავედ ბანაკსა მას მადიამისა, რამეთუ მიგეც იგი 


ჭელთა შენთა. 19 უკუეთუ გეშინის შენ მარტოსა, შთავედ შენ და 
ფარა, მონაი ეგე შენი, ბანაკად. 11 და გესმეს, რასა-იგი 
იტყოდიან, და ამისსა შემდგომად განძლიერდენ. ყელნი შენნი 
და მიუჭდენ ბანაკსა მას. და შთავიდა იგი და ფარა, მონაი 
მისი, ერთკერძოისა მისგან ერგასისისა, რომელნი იყვნეს მის 
ბანაკისანი. 12 და მადიამი და ამალეკი და ყთველნივე ძენი 
მზისაღმოსავალისანი დაბანაკებულ იყვნენ ღელესა მას შიდა, 
ვითარცა მკალი სიმრავლითა და აქლემებისა მათისა არა იყო 
რიცხვ, არამედ იყვნეს, ვითარცა ქვშაი ზღვსალ სიმრავლითა. 13 
და შევიდა გედეონ ბანაკსა მას. და, აჰა ესერა, კაცი უთხრობდა 
ჩუენებასა მოყუასსა თვსსა, ვითარმედ: ვიხილე ჩუცნებაი და, 
აჰა ესერა, ჟუეზაი პური ქრთილისაი გორვიდა ბანაკსა 
მადიამისასა და მოიწია ვიდრე კარვებადმდე მადიამისა, და 
ეკუეთა და დაამჟუნა იგინი. 14 მიუგო მოყუასმან მან თვსმან და 
ჰრქუა: არა არს ეგე სხუაი, არამედ მახვლი გედეონისი, ძისა 
იოასისი, კაცისა ისრაიტელისა, რამეთუ მისცა ღმერთმან 
ყელსა მისსა მადიამი და ყოველი ესე ბანაკი. 13 და იყო, 
ვითარცა ესმა გედეონს თხრობაი იგი ჩუენებისაი მის და 
შეტყუებაი მისი, თაყუანის-სცა უფალსა და მოაქცია ბანაკად 
ისრაცლისა და ჰრქუა მათ: აღდეგით, რამეთუ მოსცა უფალმან 
ბანაკი მადიამისაი ყელთა ჩუენთა. 15 და განყო სამასი იგი კაცი 
სამად გუნდად და მისცა ნესტუ რქისა ჟელთა მათ ყოველთასა 
და ჩაფები ახლები და ლამპრები ჩაფებსა მას შიდა. 17 და 
ჰრქუა მათ: ჩემგან იხილეთ, ვითარ-იგი ვყო და თქუენცა 
ეგრევე ყავთ, და მე შევიდე შორის ბანაკსა მას, და იყოს, 
ვითარ-იგი ვყო, და თქუენცა ეგრევე ყავთ. 19 დავჰბერო 
ნესტუსა მას რქისასა და ყოველთავე ჩემ თანა დაჰბერეთ 
ნესტუსა თქუენსა გარემოის და თქუან: მახვლი უფლისაი და 
გედეონისი. 19 და შევიდა გედეონ და ასი კაცი მის თანა 
ერთკერძო ბანაკსა მას, ვითარ ეწყო ოდენ მყუმელთა მათ შუვა 
ღამე და განმაღვძებელნი იგი აღ-ვე-აღვძებდეს მყჟუმილთა 
მათ, ხოლო მათ დაპბერეს ნესტუსა მას რქისასა და განყარნეს 
ჩაფნი იგი ყელთაგან მათთა. 29 და დაჰბერა სამმანვე მან 
გუნდმან ნესტუსა მას რქისასა. და შემუსრეს ჩაფები იგი და 
მიიღეს ყელითა მარცხენითა მათითა ლამპრები იგი 


აღნთებული და ყელითა მარჯუენითა ნესტუები იგი რქისაი. და 
ჰბერვიდეს, ღაღადყუეს და თქუეს: მახვლი უფლისაი და 
გედეონისი. 21 და დადგა კაცად-კაცადი თვსაგან გარემოის 
ბანაკსა მას. და რბიოდა ყოველივე იგი ბანაკი, და აუწყებდეს 
და ივლტოდეს. 22 და ჰბერვიდეს სამასსავე მას ნესტუსა 
რქისასა. და დასდვა უფალმან მახვლი კაცისაი მოყუასსა თვსა 
ზედა ყოველსავე მას ბანაკსა. 23 და ივლტოდა ბანაკი იგი 
ვიდრვ ბეთასეპადმდე და ვიდრე კიდედმდე საბილმაულისა და 
ტაბეთად. და აღიზახა კაცმან ისრაცლისამან ლეფთალემით 
გამო და ასერით და ყოვლისაგან მანასესა და დევნა-უყუეს 
შემდგომად მადიამისა. 24 და მოციქულნი წარავლინნა გედეონ 
ყოველთა საზღუართა ეფრემისათა და ჰრქუა: გარდამოვედით 
შემთხუევად მადიამისა და დაიპყართ წიაღსავალი იგი ვიდრე 
ბეთბერადმდე და იორდანე. და აღიზახა ყოველმან კაცმან 
ეფრემისმან, და უსწრეს და დაიპყრეს წყალი იგი ვიდრე 
ბეთბერადმდე და იორდანე. 25 და შეიპყრნეს ორნი იგი 
მთავარნი მადიამისანი: ორებ და ზებ. და მოკლეს ორებ სურს 
შინა და ზებ მოკლეს იაკებზებს შინა და სდევდეს მადიამსა. და 
თავი ორებისი და ზეებისი მოართუეს გედეონს კაცთა მათ წიაღ 
იორდანესა. 


თავი 8 


1 პრქუეს გედეონს მთავართა ეფრემისთა: რაი არს სიტყუა0 
ესე, რომელი მიყავ ჩუენ, რამეთუ არა მხადენ ჩუენ, რაჟამს 
განხვდოდე შენ წყობად მადიამისა? და ესჯოდეს მას ფრიად. 2 
და ჰრქუა მათ გედეონ: რაი ვქმენ მე აწ, ვითარ-ეგე თქუენ? ანუ 
არა უმჯობეს არს საკუფხლებელი ეგე ეფრემისი ვიდრეღა 
სასთულებელი აბიეზერისი? 3 რამეთუ ყელსა ოქუენსა მოსცნა 
უფალმან მთავარნი იგი მადიამისანი: ორვბ და ზებ. და რაი 
შევსძინე მე ყოფად, ვითარ-ესე თქუენ? მაშინ დააცხრვნა 
გულნი მათნი სიტყვთა ამით მისითა. 4 და მოვიდა გედეონ 
იორდანედ და წიაღვყდა იგი და სამასნი იგი კაცნი მის თანა 
სულშემოკლებულნი და მშიერნი. ? და ჰრქუა გედეონ კაცთა 
მათ სოქოთისათა: ეცით პური საზრდელად ერსა ამას ჩემსა, 
რომელ არს ჩემ თანა, რამეთუ ჰშის. და მე ვსდევნი ზეებს და 
სალმანას, მეფეთა მადიამისათა. 9 და ჰრქუეს მას მთავართა 
მათ სოქოთისათა: აწ ნუ თავი ზებესი და სალმანასი ყელსა 
შენსა არს? და ვსცეთ ერსა შენსა პური. 7 და ჰრქუა გედეონ: 
არა ეგრე, არამედ რაჟამს მომცნეს უფალმან ზებეე და სალმა 
ჭკელთა ჩემთა, მე დავწერტნე ყორცნი თქუენნი ეკლითა 
უდაბნოისაითა და კუროისთავითა. 8 და წარმოვიდა მიერ და 
მოვიდა ფანუელდ და ეტყოდა მათ ეგრევე. და მიუგეს მას 
კაცთა მათ ფანუელისათა, ვითარცა-იგი ეტყოდეს კაცნი იგი 
სოქოთისანი. ? და ჰრქუა გედეონ კაცთა მათ ფანუელისთა: 
რაჟამს მოვიქცე მე მშვდობით ბრძოლისა ამისგან, დავარღვო 
გოდოლი ესე. 19 და ზებეე და სალმანა იყვნეს კარკარას შინა 
და ბანაკი მათი მათ თანა, ვითარ ათხუთმეტ ათას ოდენ, 
რომელნი განრინებულ იყუნეს ყოვლისა მისგან ბანაკისა, ძეთა 
მზისაღმოსავლისათა, და რომელნი დაცემულ იყვნეს 
მახვლითა. იყვნეს ას და ოც ათას კაცნი მახვლოსანნი. 11 და 
აღვიდა გედეონ გზასა მას დამკვდრებულთა კარვებისათა 
მზისაღმოსავალით ნაბაისა და წინაშე ნაბესა და დაესხა 
ბანაკსა მას და მოსრა იგი, ხოლო ბანაკი იგი მათი უზრუნველ 


იყო მიერითგან, და მეყსეულად დაესხნეს იგინი 12 და 
ევლტოდეს ზებეე და სალმანა, და დევნა-უყო გედეონ, და 
შეიპყრნა ორნი იგი მეფენი მადიამისანი, ზვბეე და სალმანა და 
ყოველი ბანაკი მათი განიბნია. 13 და მოიქცა გედეონ. ძე 
იოასისი, ბრძოლისა მისგან IჯაღI)მართსა მას თანა არერისასა. 
14 და შეიპყრა ყრმაი ერთი კაცთაგან სოქოთისათა და ჰკითხა 
მას სახელები კაცთა სოქოთისათა და აღწერნა გედეონ 
მიავარნი და მოხუცებულნი იგი სოქოთისანი 
სამეოცდათჩვდმეტნი კაცნი. 12 და მოვიდა გედეონ მთავართა 
მათ ზედა სოქოთისათა და ჰრქუა მათ: აჰა, ზებეე და სალმანა 
ჭელთა ჩემთა არიან, რომელთათვს მაყუედრეთ მე და სთქუთ: 
ნუ თავი ზებეესი და სალმანასი ჭელთა შენთა არიან? და ვსცეთ 
ერსა შენსა პური მაშინ. 10 შეიპყრნა გედეონ მთავარნი იგი და 
მოხუცებულნი ქალაქისანი, და მოიღო ეკალი და კუროისთავი 
და ტანჯნა იგინი მით, კაცნი იგი სოქოთისანი. 17 და გოდოლი 
იგი ფანოველისაი დაარღვა და კაცნი იგი მის ქალაქისანი 
მოწყვდნა. 18 და ჰრქუა ზებეეს და სალმანას: ვირე. ადგენით 
კაცნი იგი, რომელ მოსწყვდენით ბათორს შინა? და ჰრქუეს მას: 
ვითარცა-ეგე შენ, ეგრეცა იგინი იყვნეს მსგავს და შენ მსგავს 
მათა ხარ, ხატნი მათნი ეგრე იყვნეს, ვითარცა ძენი მეფეთანი. 
19 და ჰრქუა მათ გედეონ: ძმანი ჩემნი იყვნეს და ძენი დედისა 
ჩემისანი. ცხოველ არს უფალი, უკუეთუმცა არა მოგეწყვდნეს 
იგინი, არამცა მოგწყვდენ თქუენ. 29 და ჰრქუა გედეონ იეთერს, 
ძესა თვსსა: აღდეგ და მოწყვდენ ეგენი! და ვერ იჭადა ყრმამან 
მახვლი შიშითა, რამეთუ ყრმაღა იყო. 21 და ჰრქუა მას ზებეე და 
სალმანა: აღდეგ შენ და მომწყვდენ ჩუენ! რამეთუ ვითარცა 
კაცი, ეგრეცა ძალი მისი არს და აღდგა გედეონ და მოწყვდნა 
ზებეე და სალმანა. და მოიღო მანიაკები იგი, რომელ იყო 
ყელსა აქლემებსა მათსა. 22 ჰრქუეს კაცთა ისრაცლისათა 
გედეონს: მთავრობდ შენ ჩუენ ზედა და ძენი შენნი, და ძენი 
ძეთა შენთანი, რამეთუ შენ განმარინენ ჩუენ ჟელთაგან 
მადიამისათა. 23 და ჰრქუა მათ გედეონ: არა გმთავრობდე მე 
თქუენ ზედა, არცა გმთავრობდეს თქუენ ძე ჩემი, არამედ 
უფალი გმთავრობდეს თქუენ. 24 და ჰრქუა მათ გედეონ: 


ვითხოვ მე თქუენგან თხოვასა ერთსა: მომეცინ კაცად-კაცადმან 
თქუენმან საყური ერთი ნატყუენავისაგანი! რამეთუ საყური 
ოქროსაი ესხა მათ, რამეთუ ისმაიტელ იყვნეს. 22 და ჰრქუეს 
მათ: მიცემით მიგცეთ და განიპყრნა გედეონ სამოსელნი თვსნი 
და შთაუგდებდა კაცად-კაცადი მუნ საყურსა ოქროისასა 
ნატყუენავისა მისგან. 29 და იყო სასწორი საყურებისაი მის 
ოქროისა, რომელ ითხოვა მათგან ათას და შვდას სასწორ, 
თვნიერ მანიაკებისა მის და მძივისა და სამოსლისა 
ძოწეულისა. და რაი-იგი იყო მეფეთა მათ მადიამისათაი, გარნა 
ფარიელებისა მის, რომელ-იგი იყო ყელსა აქლემებსა მათსა. 
?7 და შექმნა იგი გედეონ ევფუთად და დადგა იგი ქალაქსა 
თვსსა ეფრაას, და მიიქცა ყოველი ისრაცლი მსახურებად მუნ 
და ექმნა იგი გედეონს სახლსა მისსა საცთურ დიდ. 28 და 
დამდაბლდა მადიამი წინაშე ძეთა ისრაცლისათა. და ვერღარა 
შესძინეს აღებად თავისა მათისა. და დამშვდნა ქუეყანა0 
ორმეოც წელ დღეთა გედეონისთა. 2? და წარვიდა იერობოალ, 
ძე იოასისი, ესე თავადი არს გედეონ, და დაემკვდრა სახლსა 
თვსსა. 39 და გედეონისნი იყუნეს ძენი სამეოცდაათ, რომელნი 
გამოსრულ იყუნეს წყვლთაგან მისთა, რამეთუ ცოლნი 
მრავალნი ესხნეს მას. 31 და ხარჭმან მისმან, რომელი იყო 
საკიმას, უშვა მას მანცა ძე და უწოდა სახელი მისი აბიმელექ. 32 
და მოკუდა გედეონ, ძე იოასისი, სიბერითა კეთილითა და 
დაეფლა საფლავსა იოასისსა მამისა თვსისასა ეფრაას, მამისა 
ეზრისსა. 33 და იყო, ვითარცა მოკუდა გედეონ, გარდაიქცეს 
ძენი ისრაცლისანი, და ისიძვიდეს კუალსა ბაალიმისსა და 
დაიდვეს თავისა თვსისა ბალბერეთის თანა აღთქმაი, რათა 
იყოს იგი მათდა ღმერთად. 234 და არა მოივსენეს ძეთა 
ისრაცლისათა უფალი ღმერთი მათი, რომელმან ივსნნა იგინი 
ჭჰელთაგან მტერთა მათთასა გარემოის. 35 და არა ყვეს 
წყალობაი სახლსა იერობოალისსა, ესე იგი არს გედეონ 
ყოვლისა მისებრ, რომელ ყო კეთილი ისრაცლსა თანა. 


თავი 9 


1 და წარვიდა აბიმელექ, ძე იერობოალისი, ძმათა თანა 
დედისა მისისათა, და ეტყოდა მათ და ყოველსა ნათესავსა 
სახლისა მამის-დედისა მისისათა და ჰრქუა მათ. 2? ეტყოდეთ 
თქუენ ყურთა მიმართ კაცთა სიკიმელთასა! რომელი უმჯობეს 
არს თქუენდა, რათა გმთავრობდენ თქუენ სამეოცდაათნი კაცნი 
ყოველნი ძენი იერობოალისნი, ანუ რათა უფლებდეს თქუენ 
ზედა კაცი ერთი? და მოივსენეთ, რამეთუ ყორცი თქუენი ვარ, 
და ძუალი ძუალთა თქუენთაგანი. 3 და ეტყოდეს მისთვს ძმანი 
დედისა მისისანი ყურთა მიმართ კაცთა სიკიმელთასა 
ყოველთავე ამათ სიტყუათა. და მოაქციეს გული მათი 
შემდგომად აბიმელექისა, რამეთუ თქუეს, ვითარმედ: ძმაი 
ჩუენი არს! 4 და მისცეს მას სამეოცდაათი სასწორი ვეცხლისაი 
სახლისაგან ბაალბერეთით აღთექძმისა და მოინადნა მით 
აბიმელექ კაცნი უკეთურნი და განკრთომილნი და შეუდგეს მას. 
2 და მოვიდეს სახლსა მამისა თვსისასა ეფრაად და მოსრნა 
ძმანი თვსნი ძენი იერობოალისნი, სამეოცდაათნი კაცნი 
ერთითა ლოდითა და დაშთა იოათარ, ძე იერობოალისი, 
უმწემესი ივლტოდა და დაემალა. 5 და შეკრბეს ყოველნი კაცნი 
სიკიმელნი და ყოველი სახლი მაალოაისი. და მოვიდეს და 
მეფე-ყვეს აბიმელექ მუხასა მას თანა, რომელი-იგი იყო 
სიკიმას. 7 და აგრძნა ესე იუათარ. და წარვიდა და დადგა იგი 
თხემსა მას ზედა მთისა გარიზინისასა. და აღიღო ჟმაი თვსი, 
და ეტყოდა მათ და ჰრქუა: ისმინეთ ჩემი კაცთა სიკიმისათა, და 
ისმინოს თქუენი ღმერთმან! 8 და თქუა: წარსლვით წარვიდეს 
ხენი მაღნარისანი ცხებად თავისა თვსისა მეფესა. ? და ჰრქუეს 
ზეთისხილსა: მეფობდ ჩუენ ზედა! და ჰრქუა მათ ზეთისხილმან: 
აწ და-მე-უტეო სიპოხე ჩემი, რომელ ადიდა ჩემ თანა 
ღმერთმან და კაცთა, და მოვიდე და ვმთავრობდე ხეთა? 19 და 
ჰრქუეს ყოველთა მათ ხეთა ლეღუსა: მოვედ და მეფობდ შენ 
ჩუენ ზედა! 11 და ჰრქუა მათ ლეღუმან: და აწ და-მე-უტეო 
სიტკბოებაი ჩემი და ნაყოფი ჩემი კეთილი, და მოვიდე და 


ვმთავრობდე ხეთა? 12 და პრქუეს ხეთა მათ ვენავჭსა: მოვედ, 
მეფობდ შენ ჩუენ ზედა. 13 და ჰრქუა მათ ვენაყმან: აწ და-მე- 
უტეოა ღვნოი ჩემი, სიხარული კაცთაი, მოვიდე და 
ვმთავრობდე ხეთა? 14 და ჰრქუეს ყოველთა მათ ხეთა ძეძუსა: 
მოვედ და მეფობდ შენ ჩუენ ზედა! 15 და ჰრქუა ძეძუმან ხეთა 
მათ: უკუეთუ ჭვშმარიტად მცხებთ მე თქუენ ზედა მეფედ, 
მოვედით და მესევდით საფარველსა ჩემსა ქუეშე. და აწ უკუეთუ 
ეგრე არს, გამოვედინ ცეცხლი ძეძვსა მისგან და შეჭამენინ 
ნაძუნი ლიბანისანი. 19 და თუ ჭეშმარიტად და სრულითა 
გულითა ჰქმენით თქუენ და მეფე-ჰყავთ აბიმელექ, და 
ვითარცა-იგი ჰყავთ იერობოალის თანა, და უკუეთუ მსგავსად 
მოგებისა მის ყელისა მისისა მოაგეთ მათ. 17 ვითარ-იგი 
ჰბრძოდა მამაი ჩემი თქუენთვს, და დადვა სული მისი წინაშე 
მის და გივსნნა თქუენ ყელისაგან მადიამისა. 18 და თქუენ 
აღსდეგით სახლსა ზედა მამისა ჩემისასა დღეს და მოსრენით 
ძენი მისნი სამეოცდაათნი კაცნი ლოდითა ერთითა და მეფე- 
ჰყავთ აბიმელექ, ძე მჭევლისა მისისაი, კაცთა ზედა 
სიკიმელთა, რამეთუ ძმაი თქუენი არს. 1? და უკუეთუ 
ჭეშმარიტად სრულითა გულითა ჰყავთ იერობოალის თანა და 
სახლისა მისისა თანა ამას დღესა, იხარეთ აბიმელექის თანა 
და იხარენ აბიმელექ თქუენდა მიმართ. 29 უკუეთუ არა, 
გამოვედინ ცეცხლი აბიმელექისგან და შეგჭამენინ კაცნი 
სიკიმაისანი და სახლი მაალოისი, და გამოვედინ ცეცხლი 
კაცთაგან სიკიმაისათა და სახლისაგან მაალოისა და შეჭამენ 
აბიმელექ. 21 და წარვიდა და ივლტოდა იოათარ და მივიდა 
იგი ბეჰრად და იყოფოდა მუნ პირისაგან აბიმელექისა, ძმისა 
თვსისა. 22 და მთავრობდა აბიმელექ ისრაცლსა ზედა სამ წელ. 
232 და მოუვლინა ღმერთმან სული უკეთური შორის 
აბიმელექისა და. შორის კაცთა მათ სიკიმისათა. და შეურაცხ- 
ყვეს კაცთა მათ სიკიმელთა სახლისა მიმართ აბიმელექისა. 24 
რათა მოაწიოს უფალმან სიცრუვისა მისთვს მისისა 
სამეოცდათთა მათთვს ძეთა იერობოალისთა და სისხლი იგი 
მათი დაკრებად აბიმელექის ზედა, ძმისა მათისა, რამეთუ 
მოსრნა იგინი. 25 და კაცთა მათ ზედა სიკიმაისათა, რამეთუ 


განაძლიერნეს ჭელნი მისნი მოწყუედად ძმათა თვსთა. და 
უმზირდეს მას კაცნი იგი სიკემელნი და ქმნეს მისთვს სამზიროი 
თავთა ზედა მთათასა და მოიტაცებდეს ყოველსა ჟამსა 
წარმავალთა გზისათა და უთხრეს ესე აბიმელექს. 295 და 
მოვიდა გაალ, ძც აბედისი, და ძმანი მისნი და შევიდეს 
სიკემად. და მოსავ იყუნეს მის კაცნი იგი სიკემელნი. 27 და 
განვიდეს ველად და მოსთულეს ვენაყჟები მათი, და დაწნიხეს 
და ერისკრებაი ყუეს. და შევიდეს ტაძრად ღმრთისა, და ჭამდეს 
და სუმიდეს და სწყევდეს აბიმელექს. 28 და თქუა ბაალ, ძემან 
აბედისმან: ვინ არს აბიმელექ და ვინ არს ძე, სუქემისი, რამეთუ 
ვჰმონებდეთ მას? ანუ არა ძე არს იერობოალისი და ზებულ 
მოღუაწე მისი და მონაი მისი კაცთა თანა ემორისთა, მამისა 
სვქემისთა? და რაისათვს ვჰონებდეთ მას ჩუენ? 29 ვინმცა 
მომცა მე ერი ესე ყელთა ჩემთა? და გარდა-მცა-ვადგინე 
აბიმელექ და ვარქუ აბიმელექს: განიმრავლე ერი შენი და 
განვედ. 39 და ესმეს ზებულს, მთავარსა მის ქალაქისასა, 
სიტყუანი ესე გაალისნი, ძისა აბედისნი, და განრისხნა 
გულისწყრომითა ფრიად. 31 და მოუვლინნა მოციქულნი და 
ძღუენი აბიმელექისა და ჰრქუა: აჰა ესერა, გაალ, ძე აბედისი, 
და ძმანი მისნი მოსრულ არიან სიკიმად და იგინი აშფოთებენ 
ქალაქსა შენსა ზედა. 32 და აწ აღდეგ ღამე და ერი ეგე, რომელ 
არს შენ თანა, და უმზირე მათ ველსა. 33 და იყოს, განთიად 
აღმოსლვასა ოდენ მზისასა აღიმსთო და განირთხა ჭელი შენი 
ქალაქსა ამას ზედა. და იგი და ერი მისი მის თანა განგივლენ 
შენ და უყავ მას, რაი-იგი ძალ-გედვას ყელსა შენსა. 34 და 
აღდგა აბიმელექ და ყოველი ერი, რომელ იყო მის თანა ღამე 
და უმზირდეს სიკიმასა ოთხი გუნდი ოთხად განყოფილი. 35 და 
გამოვიდა გაალ, ძე აბედისი, და დადგა იგი კართა თანა ბჭეთა 
მის ქალაქისათა. და წარმოიძრა აბიმელექ და ერი მის თანა 
ადგილისა მისგან სამზიროისა და მოვიდოდა. 35 და მიჰხედა 
და იხილა გაალ, ძემან აბედიმან, ერი იგი და ჰრქუა ზებულს: 
აჰა ესერა, რომელი გარდამოვალს თავთაგან მთისათა. და 
ჰრქუა მას ზებულს: აჩრდილსა მთათასა ხედავ. შენ კაცად. 37 
და შესძინა გაალ მერმე სიტყუად და თქუა: ერი გარდამოვალს 
ზღვთ კერძო მახლობლად ღელესა მას ქუეყანისასა. და გუნდი 


ერთი მოვალს გზისა მისგან მაღნარისა სამსტროთაისა. 38 და 
ჰრქუა მას ზებულ: სადა არს პირი შენი, რომელი იტყოდა, 
ვითარმედ: ვინ არს აბიმელექ, რამეთუ ვჰმონებდეთ? აჰა 
ეგერა, ეგე არს ერი იგი, რომელ შენ შეურაცხ-ჰყავ. აწ განვედ 
და ჰბრძოდე მას. 39 და განვიდა გაალ წინამძღუარად კაცთა 
მათ სიკიმელთა და ჰბრძოდა აბემელიქს. 49 და დევნა-უყო მას 
აბემელიქ და ივლტოდა გაალ პირისაგან მისისა. და დაეცნეს 
წყლულებითა მრავალნი ვიდრე ბჭედმდე მის ქალაქისა. 41 და 
შევიდა აბიმელიქ არიმად და იყო იგი მუნ და განაძო ზებულ 
გაალი და ძმანი მისნი, რათა არა მკვდრობდენ სიკიმას შინა. 
42 და იყო ხვალისაგან, განვიდა ერი იგი ველად და უთხრეს 
აბიმელექს: 43 ვითარმედ ზედა მოგივლენ. ხოლო მან 
წარმოიყვანა ერი თვსი და განყო იგი სამად გუნდად და 
დაემალა მათ. და ვითარცა იხილა, რამეთუ ერი გამოყდა 
ქალაქით, დაესხა მათ და მოსრნა იგინი. 44 და აბიმელექ და 
გუნდი იგი მისი მოიწინეს და გადგეს ბჭეთა თანა მის 
ქალაქისათა და ორი იგი გუნდი განეფინა მათ ზედა ყოველნი, 
რომელნი იყუნეს ველსა მას, დამუსრვდეს მათ. 4? და აბიმელექ 
ჰბრძოდა ქალაქსა მას დღე ყოელ. და დაიპყრეს იგი და ერი 
მისი მოსრეს და ქალაქი იგი დაარღვეს. და დასთესეს მას 
მარილი. 465 და ესმეს სიტყუანი ესე ყოველნი ყოველთავე მათ 
კაცთა გოდლისა სიკიმისათა და შევიდეს იგინი მოზღუდვილსა 
მას ტაძარსა ბაალბერითისსა. 47 და უთხრეს აბიმელექს, 
ვითარმედ: შეკრბეს ყოველნი იგი კაცნი გოდლისა 
სიკიმაისანი. 43 და აღვიდა აბიმელექ მთასა მას ევმონსა, იგი 
და ყოველი ერი მისი მის თანა. და მოიღო აბიმელექ ცული 
ჭელითა თვსითა და მოკაფა ტვრთი ერთი შეშაი, და აღიდვა 
იგი მყარსა და ჰრქუა ერსა მას თვსსა: ვითარცა-ესე მიხილეთ 
მე, რაი-ესე ვყავ. თქუენცა ესრეთ ყავთ ადრე, ვითარცა-ესე მე 
ვყავ. 4? და მოკაფა კაცად-კაცადმან ტვრთი და შეუდგა 
აბიმელექს. და დაზვნეს იგი გარემოს მოზღუდვილსა მას და 
დაწუეს იგი ცეცხლითა. და მოწყვდა ყოველი კაცი გოდლისა 
მის სიკიმელთაისა, ვითარ ათას ოდენ მამაკაცი და დედაკაცი. 
5-– და წარმოვიდა აბიმელექ თებედდ და გარე მოადგა მას. 21 


და იყო გოდოლი დიდი შორის ქალაქსა მას, და შეივლტოდეს 
მუნ მამანი და დედანი და ყოველნივე მთავარნი მის 
ქალაქისანი და დაჰყშეს კარი და აღვიდეს იგინი ერდოსა მის 
გოდლისასა. 322 და მოვიდა აბიმელექ გოდოლსა მას თანა და 
ჰბრძოდეს მას. და მიეახლა აბიმელექ ვიდრე კარადმდე მის 
გოდლისა, რათამცა დაწუა იგი ცეცხლითა. 233 და 
გარდამოუტევა დედაკაცმან ნატეხი ფქვლისა საფქუელისა 
თავსა ზედა აბიმელექისსა და შთატეხა თხემი მისი. 24 და 
ღაღად-ყო მეყსეულად და ჰრქუა მონასა მას ნიჟოგარსა თვსსა: 
იჭადე მახვლი შენი და მომკალ მე, რათა არა თქუან, 
ვითარმედ დედაკაცმან მოკლა იგი, და განგუმირა იგი მონამან 
მან თვსმან და მოკუდა. 232 და იხილეს კაცთა მათ 
ისრაცლისათა, რამეთუ მოკუდა აბიმელექ, და ივლტოდა და 
წარვიდა კაცად-კაცადი ადგილსა თვსსა. 26 და მოაქცია 
ღმერთმან უკეთურებაი იგი აბიმელექესი თავსა ზედა მისსა, 
რომელ-იგი უყო მამასა თვსსა, ვითარ-იგი მოწყვდნა 
სამეოცდაათნი ძმანი თვსნი. 37 და ყოველივე უკეთურება0 
კაცთა მათ სუქემისათა შეაქცია ღმერთმან თავთა მათთა ზედა 
წყევაი იგი იოათამისი, ძისა იორობოალისი. 


თავი 10 


1 და აღდგა აბიმელექს შემდგომად ცხორებად ისრაცლსა 
თოლა, ძე ფოლაისი, ძე მამისძმისა მისისა, კაცი ისაქარისა0 
და იგი მკუდრ იყო სამარიას მთასა მას ეფრემისსა. 2 და იგი 
შჯიდა ისრაცლსა ოცდასამ წელ და მოკუდა თოლა, ძე 
ფულაისი, და დაფლეს იგი სამარიას. 3 და ამისა შემდგომდა 
აღდგა იარ გალაადელი და სჯიდა ისრაცლსა ოცდაორ წელ. “რ 
და ესხნეს მას ოცდათორმეტ ძენი, აღსხდებოდეს 
ოცდაათორმეტსა საყჭედარსა. და ოცდაათორმეტი ქალაქი იყო 
მათი. და უწოდა მათ საყოფლები იარისი ვიდრე დღენდელად 
დღედმდე, რომელ-იგი არიან ქუეყანასა გულაადისასა. ? და 
მოკუდა იარ და დაეფლა იკამონსა. 5 და შესძინეს ძეთა 
ისრაცლისათა ყოფად ბოროტისა წინაშე უფლისა და 
ჰმსახურებდეს ბაალის, და ასტაროთსა და ღმერთთა 
ასურეთისათა. და ღმერთთა სიდონისათა და ღმერთთა 
მოაბისათა და ღმერთთა ძეთა ამონისთასა და ღმერთთა 
უცხოთესლთასა. და დაუტევეს ღმერთი მათი და არა 
ჰმონებდეს მას. 7 და განრისხნა გულისწყრომით უფალი 
ისრაცლსა ზედა და მისცნა იგინი ყელთა უცხოთესლთასა და 
ჭელთა ძეთა ამონისთასა. 8 და დაგლახაკნეს იგინი და 
დაამდაბლნეს ძენი ისრაცლისანი მას ჟამსა შინა ათრვამეტ 
წელ ყოველნივე, რომელნი იყუნეს წიაღ იორდანეს და 
ქუეყანასა ამორეველთასა და ბალაადისასა. 9? და წიაღმოყდეს 
ძენი ამონისნი იორდანესა ბრძოლად, იუდაისსა და 
ბენიამენისსა და სახლისა ეფრემისა, და სჭირდა ფრიად ძეთა 
ისრაცლისათა. 19 ღაღად-ყვეს ძეთა ისრაცლისათა უფლისა 
მიმართ და თქუეს: შეგცოდეთ შენ, რამეთუ დაგიტევეთ უფალი 
ღმერთი ჩუენი და ვჰმსახურებდით ბაალსა. 11 და ჰრქუა 
უფალმან ძეთა ისრაცლისათა: ანუ არა ეგვპტელნი და 
ამორეველნი. 12 და ძენი ამონისნი, ამალეკი, და ქანანელნი 
გაჭირვებდეს და ჰღაღადყავთ ჩემდა მომართ და გივსენ თქუენ 
ჭელისაგან მათისა? 13 და თქუენ დამიტევეთ მე და ჰმონებდით 


ღმერთთა უცხოთა, ამისთვს არღარა შევსძინო ვსნად თქუენდა. 
14 ვიედოდით და ღაღადებდით ღმერთთა მიმართ, რომელნი 
გამოირჩიენით თავისა თვსისა და მათ გივსნენ თქუენ ჟამსა 
ჭირისა თქუენისასა. 12 და ჰრქუეს ძეთა ისრაცლისათა უფალსა: 
ვცოდეთ, აწ მიყავ ჩუენ ყოვლისაებრ, რაი-იგი სათნო არს 
წინაშე თუალთა შენთა. 19 და განშორნეს ძეთა ისრაცლისათა 
ღმერთნი უცხონი შორის მათსა და ჰმსახურებდეს ღმერთსა 
მხოლოსა და სულმოკლე იქმნა შრომითა ისრაცლი. 17 და 
აღმოვიდეს ძენი ამონისნი და დაიბანაკეს გალაადით კერძო. 
და გამოვიდეს ძენი ისრაცლისანი და დაიბანაკეს სამსტროსა 
მას ზედა. 18 და თქუა ერმან მან, რომელნი იყვნეს მთავარნი 
გალაადისანი, კაცად-კაცადმან მოყუსისა მიმართ თვსისა: 
ვინმე იყოს კაცი, რომელმან იწყოს ბრძოლად ძეთა ამონისთა? 
და იყოს იგი მთავარ ყოველთა ზედა დამკვდრებულთა 
გალაადისათა. 


თავი 11 


1 და იეფთაელ გალაადელი იყო კაცი ძლიერი ძალითა, და ესე 
იყო ძე დედაკაცისა მეძვსაი; და უშვა გალადს იეფთაე. 2 და 
მერმე უშვნა ცოლმან გალადისმან მას ძეებ. და განორძინდეს 
ძენი იგი ცოლისა მისისანი და გამოაძეს იეფთა და ჰრქუეს მას: 
ვერ დაემკვდრო სახლსა შინა მამისა ჩუენისასა, რამეთუ 
დედაკაცისა უცხოისა ძე ხარ შენ. 3 და წარივლტოდა იეფთაე 
პირისაგან ძმათა თვსთაისა და დაეშენა ქუეყანასა ტობისასა. 
და შეკრბებოდეს იეფთაეს თანა კაცნი წრფელნი და 
იყოფოდეს მის თანა. “ და იყო, შემდგომად დღეთა მათ 
ჰბრძოდეს ძენი ამონის ისრაცლსა და ვითარ-იგი ჰბრძოდეს 
ძენი ამონის ისრაცლსა, ? წარვიდეს მოხუცებულნი გალაადისნი 
მოყვანებად იეფთაესა ქუეყანით ტობისაით. 9 და ჰრქუეს 
იეფთაეს: მოვედ და იქმენ ჩუენდა მთავარ და ვჰბრძოთ ძეთა 
ამონისთა. 7 და ჰრქუა იეფთაე მოხუცებულთა მათ 
გალაადისათა: თქუენ მომიძულეთ მე და გამომაძეთ მე 
სახლისაგან მამისა ჩემისა და წარმომგზავნეთ თქუენგან. და აწ 
მოსრულ ხართ ჩემდა, რაჟამსღა გჭირს? 38 მიუგეს და ჰრქუეს 
მოხუცებულთა მათ გალაადისათა იეფთაეს: ეგრე, არამედ 
წარმოსრულ ვართ შენდა, რათა წარმოხვდე და ვჰბრძოდით 
ძეთა ამონისთა და იყავ შენ ჩუენდა მთავარ ყოველთა 
დამკვდრებულთა გალაადისათა. ? და ჰრქუა იეფთაე 
მოხუცებულთა მათ გალაადისათა: უკუეთუ მხადით მე თქუენ 
ბრძოლად ძეთა ამონისთა, და მომცნეს იგინი უფალმან წინაშე 
ჩემსა, ვიყო თქუენდა მთავარ. 19 მიუგეს და ჰრქუეს 
მოხუცებულთა მათ გალაადისათა იეფთაეს: უფალი იყავნ ჩუენ 
შორის, რომელსა-ესე ესმეს ჩუენი, ვითარმედ სიტყვსა 
შენისაებრ ვყოთ. 11 და მოვიდა იეფთაე მოხუცებულთა თანა 
გალაადისსა და დაადგინეს იგი ერსა ზედა მათსა მთავრად და 
წინამძღურად. და იტყოდა იეფთეა ყოველთავე ამათ სიტყუათა 
მისთა წინაშე უფლისა მასეფატს. 12 და წარავლინნა იეფთაე 
მოციქულნი წინაშე მეფისა ძეთა ამონისთა და ჰრქუა: რაი ძეს 


შენი და ჩემი, რამეთუ მოსრულ ხარ ბრძოლად ქუეყანასა 
ჩემისა? 13 და ჰრქუა მეფემან ძეთა ამონისთამან მოციქულთა 
მათ იეფთაესთა: რაისათვს მიმიღო მე ისრაცლმან ქუეყანა ჩემი 
გამოსლვასა მას მისსა ეგვპტით არნონითგან ვიდრე 
იაბოკდმდე, და იორდანედ? და კუალად მომაგე იგი მშვდობით 
და წარვიდე შენგან. და შესძინა მერმე იეფთაე 14 და 
მიავლინნა მოციქულნი მეფისა ძეთა ამონისთასა 12 და ჰრქუა 
მას: ესრეთ იტყვს იეფთაე: არა მოუღო ისრაელმან ქუეყანაი 
მოაბისაი და ქუეყანაი ძეთა ამონისთაი; 190 აღმოსლვასა მათსა 
ეგვპტით, არამედ წარმოვიდა ისრაცლი უდაბნოსა მას ვიდრე 
ზდუადმდე მეწამულად და მოიწია ვიდრე კადედმდე. 17 და 
მიუვლინნა ისრაცლმან მოციქულნი მეფესა ედომისა და ჰსქუა, 
ვითარმედ: წარვიდე ქუეყანით შენით. და არა ისმინა მეფემან 
ედომისამან მათი. და მერმე მეფესა მოაბისასა მიუვლინა და 
არავე ინება. 18 და დადგა ისრაცლი კადესა შინა და განვლო 
უდაბნოი იგი და არა გარემოვლო ქუეყანაი ედომისაი და 
ქუეყანაი მოაბიცსაი. და მოვიდა მზისა აღმოსავალით კერძო 
და დაიბანაკა წიაღკერძო არონისა, და არა შევიდა საზღუართა 
მოაბისათა, რამეთუ არონი არს საზღუარი მოაბისაი. 19 და 
მიუვლინნა ისრაცლმან მოციქულნი სეონისა, მეფისა 
ამორეველთასა, მეფისა ესებონისა. და ჰრქუა მას ისრაცლმან: 
წარვლო ქუეყანით შენით ვიდრე ადგიდმდე ჩემდა. 29 და არა 
ინება სეონ წარსლვად ისრაცლი საზღუართაგან მისთა შეკრიბა 
სეონ ყოველი ერი თვსი და დაიბანაკა იასას და ჰბრძოდა 
ისრაცლსა. 21 და მოსცა უფალმან ღმერთმან სეონ და ყოველი 
ერი მისი ყელსა ისრაცლისსა და მოსრნეს იგინი და 
დაიმკვდრა ისრაცლმან ყოველი ქუეყანაი ამორეველთანი. 22 
რომელნი დამკვდრებულ იყუნეს მას ქუეყანასა არონითგან 
ვიდრე იაბოკადმდე. 23 და აწ უფალმან ღმერთმან აღიღო 
ამორეველი იგი ერისაგან თვსისა ისრაცლისა. და შენ 
დაიმკვდრო იგია? 24 ანუ არა, რაოდენ დაგიმკვდრა შენ ქამოს, 
ღმერთმან შენმან, იგი დაიმკვდრო შენ? და ყოველი რომელი 
დაგვმკვდრა ჩუენ უფალმან ღმერთმან ჩუენმან წინაშე პირსა 
თქუენსა. იგი დავიმკვდროთ ჩუენ. 25 და აწ შენ უმჯობეს ხარა 


ბალაკისა, ძისა სეფორისსა, მეფისა მოაბისასა? ლალვით ნუ 
ჰლალვიდა ისრაცლსა, ანუ ბრძოლით ნუ ჰბრძოდა მას? 25 
რაჟამს იყოფოდა ისრაცლი იესებონს და ასულთა მისთა და 
ყოველსავე ქალაქებსა მისსა იორდანით კერძო სამას წელ, 
რაისათვს არა იჭსნნეს იგინი მას ჟამსა შინა? 2?7 ხოლო მე 
არარაი შეგცოდე შენ და შენ იქმ ჩემდა მომართ ბოროტსა, და 
მბრძავ მე. საჯენ უფალმან, რომელმან საჯოს დღეს შორის 
ძეთა ისრაცლისათა და შორის ძეთა ამონისთა. 28 და არა 
ისმინნა მეფემან ძეთა ამონისთამან სიტყუანი იგი იეფთაესნი, 
ვითარ-იგი მიუვლინა მას. 2? და ილოცა იეფთაე ლთცვაი 
უფლისა მიმართ და თქუა: უკეთუ მოცემით მოსცნე ძენი 
ამონისნი ყელთა ჩემთა, 39 31 და იყოს, ყოველივე, რომელი 
გამოვიდეს კართაგან სახლისა ჩემისათა შემთხუევად ჩემდა, 
მო-რა-ვიქცე მე მშვდობით ძეთაგან ამონისთა, იყავნ იგი 
უფლისაი და შევწირო იგი მსხუერპლად მისსა. 32 და წარვიდა 
იეფთაე ძეთა ამონისთა ბრძოლად მათა. და მოსცნა იგინი 
უფალმან ჭელსა მისსა. 33 და მოსრნა იგინი არონითგან ვიდრე 
მოსლვადმდე სემინნდ ოცი ქალაქი და ვიდრე აბელდმდე 
ვენაყოანისა წყლულებითა დიდითა ფრიად. და პჰრცხუენა ძეთა 
ამონისთა პირისაგან ძეთა ისრაცლისათა. 34 და მოვიდა 
იეფთაე მასეფად სახიდ თვსა და ასული მისი გამოვიდოდა 
შემთხუევად მისა ბობღნითა და მძნობრითა. და იგი იყო 
იამავრი მისი და არა ესუა მას მისა გარეშე ძე გინა ასული. 32 
და იყო, იგი ვითარცა იხილა მან, დაიპო სამოსელი თვსი და 
თქუა: ვაიმე ასულო ჩემო, ვაიმე, რამეთუ ბორკილ მექმენ მე და 
საწერტელ თუალთა ჩემთა. და მე აღვაღე პირი ჩემი უფლისა 
მიმართ და ვერ ჭელ-მეწიფების მე ქცევად. 35 სიტყვსა ჩემისა. 
და ჰრქუა მას ასულმან: უკუეთუ. ჩვმთვს აღაღე პირი შენი 
უფლისა მიმართ, მიყავ მე, ვითარცა აღმოჰყდა პირისაგან 
შენისა ამისთვს, რამეთუ ჰყავ შენ უფალი შურისმეძიებელად 
მტერთა შენთათა ძეთათვს ამონისთა. 37 და ჰრქუა მამასა 
თვსსა: მიყავ მე სიტყვსაებრ მის და მაცადე მე ორ თვე ოდენ 
და განვიდე მთად და ვტიროდი მე ქალწულებასა ჩემსა 
მოყუასთა ჩემთა თანა. 38 ხოლო მან ჰრქუა მას: განვედ! და 
განვიდა იგი და მის თანა სხუანი ქალწულნი. და სტიროდა 


ქალწულებასა თვსსა მთათა გარე. 39 და იყო, შემდგომად 
აღსრულებისა ორთა თუეთაისა მოვიდა იგი მამისა თვსისა. და 
აღასრულა მის ზედა აღთქუმაი იგი თვსი იეფთაე, რიმელ-იგი 
აღუთქუა ღმერთსა, ხოლო მან არა იცოდა მამაკაცი და 
დამტკიცნა სიტყუაი ესე ბრძანებად ისრაცლსა შორის. 49 მიერ 
დღითგან მუნ დღედმდე მასვე ჟამსა შეკრბიან ასულნი 
ისრაცლისანი გოდებად ასულისა იეფთაეს გალაადელისა ოთხ 
დღე წელიწადსა შინა. 


თავი 12 


1 და შეკრბეს და მოვიდეს ძენი ეფრემისნი სეფინად და ჰრქუეს 
იეფთაეს: რაისათვს განხუედ შენ ბრძოლად ძეთა ამონისთა და 
ჩუენ არა გუაუწყე, რათამცა ვჰბრძოლეთ ჩუენცა შენ თანა? აწ 
სახლი შენი დაგაწუათ ცეცხლითა შენ ზედა. 2? ხოლო იეფთაე 
ჰრქუა მათ: კაცი მსაჯული ვიყავ მე, და ერი ჩემი და ძენი 
ამონისნი მაჭირვებდეს მე ფრიად, და ვღაღადებდ მე თქუენდა 
მიმართ და არა მივსენით მე ყელთაგან მათთა. 3 და ვითარცა 
ვიხილე, რამეთუ არავინ იყო მვსნელ ჩემდა, წარვიღე თავი 
ჩემი სიკუდილად ყჭელითა ჩემითა და წიაღუჰჭედ ძეთა 
ამონისთა. და მოსცნა უფალმან ძენი ამონისნი ყელთა ჩემთა 
და თქუენ მოსრულ ხართ ბრძოლად ჩემდა? 4 და შეიკრიბა 
იეფთა ყოველი ერი გალაადისაი და ჰბრძოდა ძეთა 
ეფრემისთა. და მოსრეს კაცთა ბალაადისათა ძეთაგანი 
ეფრემისთა მახვლითა. ? და წინაწარ დაიპყრეს გალაადელთა 
წიაღსავალი იგი იორდანისაი ეფრემისი. და იყო, რაჟამს-იგი 
იქუეს განრინებულთა მათ ეფრემისთა, ვითარმედ: წიაღვყდეთ 
იორდანესა: ჰრქუეს გალაადელთა მათ: ნუუკუე ეფრემისგანი 
იყუნეთ თქუენ? ხოლო მათ ჰრქუეს: არა ვართ ეფრემისგანნი. 9 
და მათ ჰრქუეს: გვთხარ ნუ რაი სასწაული და მათ ვერ 
წარიმართეს სიტყუად სიტყუად ეგრესახედ. და აღიპყრობდეს 
მათ და მოსწყუედდეს წიაღსავალსა მას ზედა იორდანისასა და 
დაეცნეს მას დღესა შინა ერისაგან ეფრემისი ორმეოცდაორი 
ათასი. 7” და სჯიდა იეფთაე ისრაცლსა ექუს წელ. და მოკუდა 
იეფთაე გალაადელი, და დაფლეს იგი ქალაქსა თვსსა 
გალაადს. 8 და სჯიდა მისსა შემდგომად ისრაცლსა ესებონ 
ბეთლემელი. 9? და ესხნეს მას ოცდაათ ძე ოცდაათ ასულ, 
რომელნი მიეცნეს ქმართა ოცდაათნი ცოლნი შემოჰგუარნეს 
ძეთა თვსთა, და სჯიდა ისრაცლსა შვდ წელ. 19 და მოკუდა 
ესებონ და დაფლეს იგი ბეთლემს. 11 და ამისა შემდგომად 
სჯიდა ისრაცლსა ელომ ზაბულონელი ათ წელ 12 და მოკუდა 
და დაჰფლეს ქუეყანასა ზაბულონისასა. 13 და ამისა 


შემდგომად სჯიდა ისრაცლსა აბოდონ, ძე ელექისი, 
ფარათონელი. 1“ და ესხნეს მას ორმეოც ძე და ოცდაათ 
ძისწულ, რომელნი აღსხდებოდეს სამეოცდაათთა საყედართა; 
და სჯიდა იგი ისრაცლსა რვა წელ. 12 და მოკუდა აბოდონ, ძე 
ელექისი, ფარათონელი, და დაფლეს იგი ფარათონს, მთასა 
ამალეკისასა. 


თავი 13 


1 და შესძინეს ძეთა ისრაცლისათა მერმე ყოფა ბოროტისა 
წინაშე უფლისა. და მისცნა იგინი უფალმან ყელთა 
უცხოთესლთასა ორმეოც წელ. ? და იყო კაცი სარაით 
ტომისგან დანისა, და სახელი მისი მანოე. და ცოლი მისი იყო 
ბერწ და არა შობდა. 3 და გამოეცხადა დედაკაცსა მას 
ანგელოზი უფლისაი და პრქუა მას: შენ, ეგერა ბერწ ხარ და 
არა გიშობიეს, ხოლო აწ მიუდგე და შვე ძე. 4 არამედ ეკრძალე 
და ნუ ჰსუამ ღვნოსა და თაფლუსსა, ნუცა სჭამ ყოველსავე 
არაწმიდასა. ? რამეთუ შენ მუცლად-იღო და პშვე ძე. და 
მახვლი თავსა მისსა ნუ შეეხებინ, რამეთუ წმიდაი ღმრთისაი 
იყოს ყრმაი იგი შობითგან მისით. და მან იწყოს განრინებად 
ისრაცლისა ყელისაგან უცხოთესლთა, ფილისტიმელთასა. 9 და 
შევიდა ცოლი და ჰრქუა ქმარსა თვსსა: რამეთუ კაცი უფლისაი 
მოვიდა ჩემდა და ხილვა მისი. ვითარცა ხილვა ანგელოზისა 
ღმრთისაი, შუენიერ იყო ფრიად. და ვკითხე მას: ვინა მოხვალ? 
და სახელი მისი არა მითხრა მე. 7 და მრქუა მე: ეგერა, შენ 
მუცლად-იღო და ჰშვე ძე. და მრქუა მე: ნუ სუამ ღვნოსა და 
თაფლუზჭსა და ნუ სჭამ ყოველსავე არაწმიდასა, რამეთუ წმიდაი 
ღმრთისაი იყოს ყრმაი იგი საშოითგანვე სიკუდიდმდე მისა. 8 
და ევედრებოდა უფალსა მანოე და იტყოდა: მოიხილე ჩემდა, 
უფალო! და კაცი იგი ღმრთისაი, რომელი მოავლინე ჩუენდა, 
მერმეცა მოვედინ ჩუენდა, და მაუწყენ ჩუენ, რაი უყოთ ყრმასა 
მას. რომელ იგი იშვეს! ? და შეისმინა ღმერთმან ვედრებაი იგი 
მანოესი, და მოვიდა ანგელოზი იგი უფლისაი დედაკაცისა მის. 
ხოლო დედაკაცი იგი ჯდა ველსა გარე, და მანოე, ქმარი მისი, 
არა იყო მის თანა. 19 და ისწრაფა დედაკაცმან მან და 
მირბიოდა და უთხრა ქმარსა თვსსა და ჰრქუა მას: აჰა ესერა, 
მეჩუენა მე კაცი იგი, რომელი მოვიდა მას დღესა ჩემდა. 11 და 
აღდგა მანოე და შეუდგა ცოლსა თვსსა და მოვიდა კაცისა მის 
და ჰრქუა მას: უკუეთუ შენ ხარა კაცი იგი, რომელ ეტყოდე 
ცოლსა ჩემსა? და მან ჰრქუა: მე ვარ. 12 და ჰრქუა მას მანოე: 


აწ, რაჟამს მოიწიოს სიტყუაი შენი, რაიმე იყოს სამართალი 
ყრმისა მის და საქმე მისი? 132 ხოლო ანგელოზმან უფლისამან 
ჰრქუა მანოეს: ყოველივე, რომელი ვარქუ ცოლსა შენსა, 
ეკრძალენ. 14 და ყოველივე რომელი გამოვალს ვენაჟჭისგან, ნუ 
ჭამნ; და ღვნოსა და თაფლუზჭსა ნუ სუამნ და ყოველსავე 
არაწმიდასა ნუ ჭამნ; და ყოველივე რომელი ვამცენ მას, 
ეკრძალენ. 15 მიუგო და ჰრქუა მანოე ანგელოზსა მას 
უფლისასა: გაიძულოთ შენ და მოვჰმზადოთ შენ წინაშე თიკანი 
ერთი თხათაი. 195 და პრქუა ანგელოზმან მან უფლისამან 
მანოეს: დაღათუ მაიძულოთ, მე არა ვჭამო პური შენი. ხოლო 
შე-თუ-სწირავ მსხუერპლსა, უფლისა შეწირე იგი, რამეთუ. ვერ 
გულისყმა-ყო მანოე, ვითარმედ ანგელოზი უფლისაი არს. 17 
და ჰრქუა მანოე ანგელოზსა მას უფლისასა. რაი არს სახელი 
შენი? რათა, რაჟამს მოიწიოს სიტყუაი შენი, გადიდებდე შენ! 18 
ჰრქუა მას ანგელოზმან უფლისამან: რაისათვს ესრეთ მკითხავ 
მე სახელსა ჩემსა? და იგი არს საკვრველ. 19 და მოიღო მანოე 
თიკანი იგი თხათაი და შესაწირავი. და შეწირა იგი უფლისა 
საკვრველმოქმედისა კლდესა მას ზედა; და მანოე და ცოლი 
მისი ჰხედვიდეს. 29 და იყო, ვითარ-იგი აღვიდოდა ალი იგი 
ზედა კერძო საკურთხეველსა მას ზეცად, თანააღვიდა 
ანგელოზი იგი უფლისაი ალსა მას. და მანოე და ცოლმან 
მისმან იხილეს და დაცვვეს იგინი პირსა ზედა თვსსა ქუეყანად. 
21 და არღარა შესძინა ანგელოზმან უფლისამან ჩუენებად 
მანოესა და ცოლსა მისისა. მაშინ გულისკმა-ყო მანოე, 
ვითარმედ ანგელოზი უფლისაი არს. 22 და ჰრქუა მანოე 
ცოლსა თვსსა: სიკუდილით მოვსწყდეთ, რამეთუ ღმერთი 
ვიხილეთ. 23 და ჰრქუა მანოეს ცოლმან თვსმან: უკუეთუმცა 
უნდა უფალსა სიკუდილი ჩუენი. არამცა შეიწირა ყელთაგან 
ჩუენთა მსხუერპლი ესე და შესაწირავი; და არამცა მაუწყა ჩუენ 
ესე ყოველი, და არამცა მასმინა ჩუენ. 24 და შვა დედაკაცმან 
მან ყრმაი იგი და უწოდა სახელი მისი სამსონ და აკურთხა იგი 
უფალმა. 22 და აღორძნდა ყრმაი იგი, და იწყო სულმან 
უფლისამან სლვად მის თანა ბანაკსა მას დანისსა შორის 
სარაასა და შორის ასთალონსა. 


თავი 14 


1 და შთავიდა სამსონ თამნთად და იხილა მუნ დედაკაცი 
ასულთაგან უცხოთესლთასა. და სათნო-უჩნდა იგი წინაშე 
მისსა. 2 და მოვიდა და უთხრა მამასა და დედასა თვსსა და 
ჰრქუა მათ: ვიხილე დედაკაცი თამნათას ასულთაგან 
უცხოთესლთაისა, და აწ მომგუარეთ მე იგი ცოლად. 3 და 
ჰრქუეს მას მამამან და დედამან: არა ნუ არიანა დედანი ძმათა 
შორის შენთა და ერსა შორის შენსა. და აწ შენ მიხუალ 
მოყვანებად ცოლად ასულთაგან უცხოთესლთაისა 
წინადაუცუეთელთა? და ჰრქუა მამასა თვსსა სამსონ: იგი 
მომგუარეთ, რამეთუ იგი სთნავს თუალთა ჩემთა. “ ხოლო 
მამასა და დედასა მისსა ვერ გულისყმა-ეყო, რამეთუ უფლისა 
მიერ არს. რამეთუ შურისგებასა ეძიებდა უფალი 
უცხოთესლთაგან, ხოლო მათ ჟამთა შინა უფლებდეს 
ისრაცლთა ზედა. ? და შთავიდა სამსონ და დედაი და მამაი 
მისი თამნათად და მიაქციეს ვენაჭოანსა მას თამნათაისსა, და 
აჰა ესერა, ლეკვ ლომისა იზახებდა და მოეგებვოდა მას. 9 და 
წარიმართა მის ზედა სულმან უფლისმან და დააკუეთა იგი, 
ვითარცა თიკანი თხათაი და არა რაი იყო ყელთა შინა. ხოლო 
მან არა უთხრა მამა-დედასა მისსა, რაი-იგი ყო. 7 და შთავიდეს 
და ეტყოდეს დედაკაცსა მას და სათნო-უჩნდა იგი წინაშე 
თუალთა სამსონისთა. 8 და მოვიდეს შემდგომად დღეთა მათ 
მოყვანებად მისსა და მიაქცია სამსონ ხილვად ლომის ლეკვ, 
ესერა, ფუტკარი შეკრებილ იყო პირსა მის ლომისასა და გოლი 
თაფლისა. 3? გამოიღო პირისა მის ლომისაგან და ვიდოდა 
სლვით და ჭამდა და სცა მამა-დედასა თვსსაცა და ჭამეს და 
არა უთხრა, ვიდრე მოიღო თაფლი იგი. 19 და შთავიდეს იგინი 
დედაკაცისა მის და ყო მუნ სამსონ სუმაი შვდ დღე, რამეთუ 
ესრეთ ყვან ჭაბუკთა. 11 და იყუნეს შეძრწუნებულ მისგან და 
დაადგინნეს მის თანა გმირნი ოცდაათნი, და იყოფოდენ მის 
თანა. 12 და ჰრქუა მათ სამსონ: დაგიდვა თქუენ იგავი და, 
უკუეთუ მითხრათ მე შვდთა ამათ დღეთა სუმისათა, მოგცე 


თქუენ ოცდათი არდაგი და ოცდათი კუართი. 13 და უკუეთუ ვერ 
მითხრათ მე, თქუენ მომეცით ოცდაათი არდაგი კუართი. ხოლო 
მათ ჰრქუეს: გვთხარ ჩუენ იგავი შენი და ვისმინოთ იგი. 14 და 
ჰრქუა მათ სამფსონ: მჭამელისაგან გამოყჭდა ჭამადი და 
ძლიერისგან გამოჟჭდა ტკბილი. და ვერ უძლეს მათ თხრობად 
იგავი იგი სამთა მათ დღეთა. 15” და ჰრქუეს ცოლსა სამსონისსა: 
გამოჰკითხე შენ ქმარსა შენსა და გითხრას შენ იგავი იგი, რათა 
არა დაგწუათ შენ და სახლი მამისა შენისა ცეცხლითა. 195 და 
მიერითგან იწყო ტირილად ცოლმან სამსონისმან და ეტყოდა 
მას: მომიძულე მე. რამეთუ იგავი იგი, რომელ უთხრა ძეთა 
დედისა ჩემისათა, არა მითხარ მე. და ჰრქუა მას სამსონ: 
მამასა ჩემსა და დედასა ჩემსა არა უთხარ იგი და შენ გითხრა 
იგი? 17 და ტიროდა იგი შვდთა მათ დღეთა, რომელთა შინა 
იყო სუმაი იგი. და იყო, დღესა მას მეშვდესა უთხრა მას იგავი 
იგი, რამეთუ შეაურვა მას და მოაწყინა. და მან უთხრა ძეთა 
დედისა თვსისათა. 18 და თქუეს კაცთა მათ მის ქალაქისათა 
დღესა მას მეშვდესა ვიდრე დასლვად მზისა: რაი უტკბილეს 
არს თაფლისა, ანუ რაი უძლიერეს არს ლომისა? მიუგო სამსონ 
და ჰრქუა მათ: არა თუმცა დასაჯეთ დიაკეული ჩემი, ვერმცა 
ჰპოეთ იგავი ჩემი. 1? და წარიმართა მის ზედა სულმან 
უფლისამან, და შთავიდა ასკალონდ და დაესხა მუნ ოცდაათსა 
კაცსა. და მოიღო და მისცა მათ სამოსელი იგი, რომელთა 
უთხრეს მას იგავი იგი მისი. და განრისხნა გულისწყრომით 
სამსონ და წარვიდა სახიდ მამისა თვსისა. 29 ხოლო ცოლი იგი 
სამსონისი შეირთო ძმამან მისმან, რომელ-იგი იყო მოყუასი 
მისი. 


თავი 15 


1 და იყო, შემდგომად დღეთა რავდენთამე დღეთა მკისა 
იფქლისათა მივიდა სამსონ ცოლისა თვსისა და მიართუა მას 
თიკანი თხათაი და თქუა: შევიდე მე ცოლისა ჩემისა 
სასუენებელად. 2 ხოლო მამამან მის დედაკაცისამან არა უტევა 
იგი შესლვად და ჰრქუა მას: მე ვჰგონებდ და ვთქუ, ვითარმედ 
სიძულილით მოიძულე იგი. და მივეც იგი მოყუასსა შენსა! აწ, 
ესერა, დაი მისი უმრწემესი უმჯობეს მისა არს, იგი იყავნ შენდა 
ცოლად მის წილ! 3 და ჰრქუა მათ სამსონ: უბრალომცა ვარ მე 
ამიერითგან უცხოთესლთაგან, რამეთუ ყოფით ვყო მათ თანა 
ბოროტი! “ და წარვიდა სამსონ და შეიპყრა სამასი მელი და 
მოიღო ლამპრები, და შეუკრა კუდი კუდსა თანა და გამოაბა 
ლამპარი ერთი შორის ორთა კუდთა და შეკრა მაგრად. ? და 
აღუდვა ცეცხლი ლამპრებსა მას და განუტევნა იგინი შორის 
მჭელეულებსა მას უცხოთესლთასა. და მოწუა ყჭყუვილი ზვნითგან 
ვიდრე უმკალადმდე და ვენაჟი და ზეთისხილი. 9 და ჰრქუეს 
უცხოთესლთა მათ: ვინმე ქმნა საქმე ესე? და თქუეს: სამსონ, 
ძემან მანოელისმან, რამეთუ მოუღო ცოლი მისი, და მისცა 
მოყუასსა მისსა. და აღმოვიდეს უცხოთესლნი იგი და დაწუეს 
იგი და სახლი მამისა მისისა ცეცხლითა. 7 და ჰრქუა მათ 
სამსონ: დაღათუ ჰყავთ ესე, არავე სათნო-მიჩნს მე, არამედ 
შურისგებაი ჩემისა კაცად-კაცადისაგან ვიძიო თქუენისა. 8 და 
მოსრნა იგინი წყლვითა ბარკალსხვლითა გუემითა დიდითა 
ფრიად და წარვიდა იგი და დაემკვდრა ჟევსა მას ქუაბსა 
ეტამისასა. ? და აღმოვიდეს უცხოთესლნი და დაიბანაკეს 
იუდასა შორის და მოიწინეს ლექიდმდე. 19 და ჰრქუა კაცმან 
იუდაისმან უცხოთესლთა მათ: რაისათვს აღმოსრულ ხართ 
ჩუენდა? და თქუეს უცხოთესლთა მათ: შეპყრობად და შეკრვად 
სამსონისა აღმოსრულ ვართ, რათა უყოთ მას, ვითარცა იგი 
ჩუენ მიყო მან. 11 და წარვიდეს სამათასნი კაცნი იუდაისაგანნი 
ჟურელსა მას კლდისა ეტამისასა. და ჰრქუეს სამსონს: არა 
უწყია, რამეთუ უცხოთესლნი უფლებენ ჩუენ ზედა? რაისათვს 


მიყავ ჩუენ ესე? და ჰრქუა მათ სამსონ: ვითარცა-იგი მათ მიყუეს 
მე, ეგრეცა მე უყავ მათ. 12 ხოლო მათ პრქუეს მას: შეკრვად 
შენდა მოსრულ ვართ და მიცემად ყელსა უცხოთესლთასა! 
ხოლო სამსონ ჰრქუა მათ: მეფუცენით, რათა არა მომკლათ მე 
თქუენ! და მიმეცით ყელთა მათთა, ნუუკუე თქუენ მემთხვნეთ მე. 
13 და ეფუცნეს მას და ჰრქუეს: არა! არამედ შე-ხოლო-გკრათ 
შენ და მიგცეთ ყელთა მათთა, ხოლო სიკუდილითა არა 
მოგკლათ შენ! და შეკრეს იგი ორითა საბლითა ახლითა 
მანქანისათა და წარიყვანეს იგი კლდისა მისგან ეტამისა. 14 და 
მოვიდა იგი ვიდრე ადგიდმდე მის ღაწვსა, ხოლო 
უცხოთესლთა მათ აღიზახეს და მოიმართეს შეპყრობად მისა, 
და წარიმართა მის ზედა სულმან უფლისამან. და იქმნნეს 
საბელნი იგი მანქანისანი მკლავთა შინა მისთა, ვითარცა 
ნაძეძი, რაჟამს ეცის ცეცხლი, ეგრეთ დადნეს საკრველნი იგი 
მკლავთაგან მისთა. 12 და პოვა ღაწვ ვირისა მდებარე, მიყო 
ჭელი მისი და მოიღო იგი და მოსრა მით ათასი კაცი. 19 და 
თქუა სამსონ: ღაწვითა ვირისაითა აღყოცით აღვკოცნე იგინი, 
რამეთუ ღაწვთა ვირისაითა მოვსარ ათასი კაცი. 17 და იყო, 
რაჟამს აღასრულნა სიტყუანი ესე, დააგდო ღაწვ იგი 
ჭელისაგან მისისა და უწოდა აღგილსა მას მუსრვაი ღაწვთა. 18 
და შეეწყურა, მას ფრიად, და ღაღად-ყო უფლისა მიმართ და 
თქუა: შენ წარუმართე ყელსა მონისა შენისასა ცხოვრებაი ესე 
დიდი; და აწ, ესერა, მოვკუდები წყურილითა, დავვარდი მე 
ჭელთა წინადაუცუეთელთასა? 19? და განაღო ღმერთმან 
წყლული იგი ღაწვსაი მის და გამოეცა მისგან წყალი, და სუა 
და მოიქცია სული თვსი და განისუენა. ამისთვს ერქუა სახვლი 
მისი წყაროი წოდებული ღაწვსაი ვიდრე აქა დღედმდე. 29 და 
შჯიდა ისრაცლსა სამსონ დღეთა მათ უცხოთესლთასა ოც წელ. 


თავი 16 


1 და წარვიდა სამსონ გაზად და იხილა მუნ დედაკაცი მეძავი 
და მივიდა მისა. 2 და უთხრეს გაზელთა და პრქუეს, ვითარმედ 
მოსრულ არს სამსონ აქა! და გარემოადგეს და უმზირდეს მას 
ღამე ყოელ ბჭეთა ზედა ქალაქისათა. და დადუმნეს ღამე ყოელ 
და თქუეს: ვიდრე განთენებადმდე ხვალისა ვჰგებდეთ, 
მოვკლათ იგი. 3 და დაიძინა სამსონ ვიდრე შუაღამეს ოდენ. და 
შებმა-უყო, კართა მის ქალაქისათა და აღიხუნა იგინი 
წყირთხლითურთ და მოქლონით, და დაისხნა იგინი ბეჭთა 
ზედა თვსთა და აღიხუნა იგი თხემსა ზედა მის მთისასა, რომელ 
არს წინაშე ქებრონსა. “ და იყო ამისა შემდგომად, და 
შეიყუარა სამსონ დედაკაცი იგი ყელსა მას სორექისასა, 
რომელსა სახელი ერქუა დალილა. ? და აღვიდეს მისა 
მთავარნი იგი უცხოთესლთანი და ჰრქუეს ცოლსა მას 
სამსონისსა: შეაცთუნე იგი და იხილე, თუ რაისაგან არს ძალი 
იგი მისი დიდი, რათა შეუძლოთ ჩუენ შეპყრობაი იგი მისი, და 
შევკრათ და დავამდაბლოთ იგი და ჩვენ მიგცეთ შენ კაცად- 
კაცადმან ათას-ათასი ვეცხლი. 9 და მიერითგან იწყო დალილა 
სიტყუად სამსონისა და ჰრქუა: მითხარ მე, რაითა არს ძალი ეგე 
შენი დიდი და რაითა შეიკრა და დამსდაბლდე? ” მიუგო 
სამსონ და ჰრქყუა მას: უკუეთუ შემკრა მე შვიდითა ძარღვთა 
ნედლითა, რომელი არღა განრყუნილ იყოს, მაშინ 
მოუძლურდე მე და ვიქმნე მე, ვითარცა ერთი კაცთაგანი. 8 და 
მოართუეს მას მთავართა მათ უცხოთესლთა შვდი ძარღვ 
ნედლი, რომელი არა განრყუნილ იყო. და შეკრა იგი მით და 
მზირნი. 9? იგი სხდეს სენაკსა შინა. და ჰრქუა მას დალილა: 
უცხოთესლნი შენ ზედა, სამსონ! და აღდგა და განხეთქნა 
ძარღუნი იგი, ვითარცა განწყდეს მკედი, რაჟამს ეცის სული 
ცეცხლისაი და ვერ საცნაურ იქმნა ძალი იგი მისი. 19 და ჰრქუა 
დალილა სამსონს: აჰა ესერა, შეურაცხ-მყავ, მეტყოდე მე 
ტყუვილით, აწ მითხარ მე, რალთა შეიკრა შენ! 11 და ჰრქუა მას 
სამსონ: უკუეთუ შემკრან მე საბლითა ახლითა მანქანისათა. 


რომლითა არა ქმნილ იყოს საქმე, მოუძლურდე და ვიქმნე მე, 
ვითარცა ერთი კაცთაგანი. 12 და მოიღო დალილა საბელი 
მანქანისაი ახალი და შეკრა იგი მით და ჰრქუა მას: 
უცხოთესლნი შენ ზედა სამსონ! და მზირნი იგი სხდეს 
დამალულნი სენაკსა შინა. და აღდგა სამსონ და განხეთქნა 
იგინი მკლავითგან მისთა, ვითარცა მკედი. 13 და ჰრქუა 
დალილა სამსონს: აქამომდე შეურაცხ-მყავ მე და მეტყოდე მე 
ტყუილით. აწ მითხარ მე, რალთა შეიკრა შენ! და ჰრქუა მას 
სამსონ: უკუეთუ დაქსოვო შვდი ესე კოწოლი თავისა ჩემისაი 
საგუსალსა თანა და დამსჭუალო მანებითა კედელსა, და 
მაშინღა მოუძლურდე მე, ვითარცა ერთი კაცთაგანი. 14 და 
დააწუნა იგი დალილა და მოიხუნა შვდნი იგი კოწოლნი თავისა 
მისისანი და დააქსოვნა იგინი ვარჯითურთ და დამსჭუალა იგი 
მანებითა კედელსა და ჰრქუა: უცხოთესლნი შენ ზედა, სამსონ! 
და აღდგა იგი ძილისაგან და გამოჰვადა მანები იგი 
დაქსოვილითურთ კედლისა მისგან და საგუსლით და არა 
საცნაურ იქმნა ძალი იგი მისი. 12 და ჰრქუა მას დალილა: 
ვითარ სთქუ, ვითარმედ შეგიყუარე შენ და გული შენი არა არს 
ჩემ თანა. ესე სამგზის შეურაცხ-მყავ მე და არა მითხარ მე, 
რაისაგან არს ძალი ესე შენი დიდი. 15 და იყო რაჟამს მოაშრო 
იგი სიტყვთა მისითა ღამე ყოელ და შეაურვა მას, და 
სულმოკლე იქმნა იგი ვიდრე სიკუდიდმდე. 17 და უთხრა მას 
ყოველივე გულისა მისისაი და ჰრქუა მას: არა აღსრულ არს 
საპარსველი თავსა ჩემსა, რამეთუ წმიდაი ღმრთისაი ვარი მე 
მუცლითგან დედისა ჩემისათ. და უკუეთუ დავიყვნო თმაი ესე 
ჩემი, განდგეს ძალი ჩემი ჩემგან და მოუძლურდე და ვიქმნე, 
ვითარცა ყოველნი კაცნი. 18 და ვითარცა იხილა დალილა, 
რამეთუ უთხრა მას ყოველივე გულისა მისისაი, მიავლინა და 
მოუწოდა ყოველთა მათ მთავართა უცხოთესლსთასა და ჰრქუა, 
ვითარმედ: მოვედით აწ, რამეთუ მითხრა მე ყოველივე გულისა 
მისისაი. და მოვიდეს მისა ყოველნი მთავარნი უცხოთესლთანი 
და მოართუეს ვეცხლი იგი ყელითა მათითა. 19 და დააწვნა იგი 
შორის მუხლთა თვსთა და მოიყვანა მკუეცარი, და დაჰყვნა 
შვდივე იგი კოწოლი თავისაი. და იწყო დამდაბლებად და 
განეშორა მისგან ძალი მისი. 29 და ჰრქუა დალილა: 


უცხოთესლნი შენ ზედა, სამსონ! და განიღვძა ძილისა 
თვსისაგან სამსონ და თქუა: განვიდე და განვყარნე მტერნი 
ჩემნი და უყო, ვითარცა იგი პირველ! და მან არა უწყოდა, 
რამეთუ განეშორა მისგან ძალი მისი. 21 და შეიპყრეს იგი 
უცხოთესლთა მათ და აღმოჰჰქადნეს თუალნი მისნი და 
წარიყვანეს იგი გაზად და შეკრეს იგი ბორკილითა 
რვალისაითა, და ფქვდა იგი სახლსა შინა საპყრობილისასა. 22 
და ვითარცა იწყო თმამან თავისა მისისამან აღმოსლვად, 
რომელ-იგი დაეყვნა; 23 და შეკრბეს მთავარნი უცხოთესლთანი 
შეწირვად მსხუერპლისა დიდისა დაგონის ღმრთისა მათისა, 
და იხარებდეს და თქუეს: მოგუცა ღმერთმან ჩუენმან ყელთა 
ჩუენთა სამსონ, მტერი ჩუენი. 24 და იხილა იგი ერმან მან და 
აქებდეს ღმერთთა, რამეთუ თქუეს: მოგუცა ღმერთმან ჩუენმან 
მტერი ჩუენი ყელთა ჩუენთა, რომელი მოაოკრებდა და 
ქუეყანასა ჩუენსა, რომელმან განამრავლნა წყლულებანი 
ჩუენნი. 22 და იყო, რაჟამს განმხიარულდა გული მათი ღვნითა, 
თქუეს: მოუწოდეთ სამსონს სახლისაგან საპყრობილისა და 
იმღერდინ წინაშე ჩუენსა. და მოუწოდეს სამსონს სახლისაგან 
საპყრობილისა და ემღერდეს და დაადგინეს იგი შორის ორთა 
მათ სუეტთა. 295 და ჰრქუა სამსონ ჭაბუკსა მას, რომელსა ეპყრა 
ყელი მისი: განმიტევე და შევახო ჭელი ჩემი სუეტთა ამათ, 
რომელთა ზედა სახლი ესე დამტკიცებულ არს, და 
უკუნვეყრდნა მათ! 27 ხოლო ტაძარი იგი სავსე იყო მამებითა 
და დედებითა და მუნ იყუნეს ყოველნი მთავარნი 
უცხოთესლთანი. და ერდოსა ზედა დგა ვითარ სამ ათას ოდენ 
მამაკაცი და დედაკაცი, და ხედვდეს და ემღერდეს იგინი 
სამსონს. 28 და ღაღად-ყო უფლისა მიმართ სამსონ: უფალო 
ღმერთო ძალთაო, მომივსენე მე, მონაი შენი, და განმარინე მე 
ერთგზისღა-ესე აწ, ღმერთო, და შურ-ვიგო მე შურის-გება0 
ერთი ორთა ამათ წილ თუალთა ჩემთა უცხოთესლთა ამათგან. 
29 და შებმა-უყო სამსონ ორთა მათ სუეტთა, რომელნი დგეს 
შორის, რომელთა ზედა ტაძარი იგი დამტკიცებულ იყო, და 
მოსდვა მათ ერთსა ყელი მარჯუენაი მისი და ერთსა ყელი 
მარცხენე მისი. 39 და თქუა სამსონ: მოკუედინ თავი ჩემი 
უცხოთესლთა ამათ თანა! მოზიდა ძალითა და დაეცა ტაძარი 


იგი მთავართა მათ ზედა უცხოთესლთასა და ყოველსავე მას 
ერსა, რომელნი იყვნეს მას შინა. და იყვნეს მომწყდარი იგი, 
რომელნი მოსრნა სამსონ სიკუდილსა უფროს, რომელნი 
მოსრნა ცხორებასა მისსა. 31 და შთავიდეს ძმანი მისნი და 
ყოველი სახლი მამისა მისისაილი და წარმოიღეს იგი და დაფლეს 
შორის სარასა და შორის ერთაულსა საფლავსა მის თანა 
მანუესა, მამისა თვსისა. და იგი შჯიდა ისრაცლსა ოც წელ. 


თავი 17 


1 და იყო კაცი მთისა ეფრემისი და სახელი მისი მიქა. 2 და 
ჰრქუა დედასა თვსსა: ათასი იგი ფასი, რომელი მოგართუეს 
შენ, და მაფუცე და მარქუ ყურთა ჩემთა, აჰა ესერა, ვეცხლი იგი 
ჩემ თანა არს, მე მოვიღო იგი. და ჰრქუა დედამან თვსმან: 
კურთხეულ არს ძე ჩემი უფლისა მიერ! 3 და კუალად მისცა 
ათასდაასი იგი ვეცხლი დედასა თვსსა. და თქუა დედამან 
მისმან: განწმედით განწმიდე ვეცხლი იგი უფლისათვს 
ჭკელთაგან ჩემთა თვსაგან საქმედ გამოქანდაკებული და 
გამოდნობილი, და აწ მიგცე შენ იგი დედასა თვსსა. “ და 
მოიღო დედამან მისმან ორასი ვეცხლი და მისცა იგი 
მჭედელსა და შექმნა იგი კერპად გამობერილად. და იყო იგი 
სახლსა შინა მიქაისსა. ? და სახლი იგი მიქაისი იყო სახლად 
ღმრთისა. და ქმნა ევფუდი და თერაფინი და აღავსო ყელი 
ერთისა ძისა მისთაგანისაი და იყო იგი მისა მღდელად. 9 მათ 
დღეთა შინა არა იყო მეფე ისრაცლსა შორის, რამეთუ კაცი 
ნებასა თავისა თვსისასა თუალთა წინაშე მისთა იქმოდა. 7 და 
იყო ყრმაი ერთი ბეთლემელი იუდასაი ნათესავისაგან ტომისა 
იუდაისი. და ესე იყო ლევიტელი და მწირობდა იგი მუნ. 8 და 
წარვიდა კაცი იგი ქალაქისაგან იუდაისა ბეთლემით მწირობად, 
სადაცამცა პოვა და მოვიდა ვიდრე მთადმდე ეფრემისა და 
ვიდრე სახიდმდე მიქაისა მიგზავნებით გზისა თვსისა. ? და 
ჰრქუა მას მიქა: ვინა მოხვალ? და მან ჰრქუა: მე ვარ 
ლევიტელი ბეთლემით, რომელ არს იუდაისა, მივალ 
მწირობად. 19 და ჰრქუა მას მიქა: დაადგერ შენ ჩემ თანა და 
მექმენ მე მამაი და მღდელ და მე მიგცე შენ ათი ვეცხლი 
დღეთა წელიწადისათა და სამოსელი და საზრდელი შენი. 11 
და შევიდა ლევიტელი იგი და დაადგრა მკუდრობად კაცისა 
მის თანა და იყო ყრმაი იგი მისა, ვითარცა ერთი ძეთა 
მისთაგანი. 12 და აღავსო მიქა ყელი ლევიტელისაი და იყო 
ყრმაი იგი მისა მღდელად და იყოფოდა სახლსა შინა მიქაისსა. 
13 და თქუა მიქა: აწ გულისყმა-ვყავ, ვითარ კეთილი მიყო მე 


უფალმან, რამეთუ მექმნა მე ლევიტელი ესე. 19 მღდელ. მათ 
დღეთა შინა არა იყო მეფე ისრაცლსა შორის. 


თავი 18 


1 და დღეთა მათ ოდენ ტომი დანისი ეძიებდა სამკვდრებელსა 
თავისა თვსისასა დამკვდრებად, რამეთუ არღა ეცა მათ ნაწილი 
ვიდრე მოდღენდელად დღედმდე შორის ძეთა ისრაცლისათა. 
2 და წარავლინეს ძეთა დანისთა გუნდისაგან მათისა ხუთნი 
კაცნი ძენი ძლიერებისანი სასარაით და ესთაულით 
განმსტურობად ქუეყანისა და ძიებად მისა. და ჰრქუეს მათ: 
წარვედით და იძიეთ ქუეყანაი! და მიიწინეს მთასა ეფრემისსა 
ვიდრე სახლადმდე მიქაისა და დაადგრეს მუნ. 3 და ვითარ 
იყვნეს იგინი სახლსა შინა მიქაისსა, იცნეს მათ ყმაი იგი ყრმისა 
მის ლევიტელისაი, და მიაქციეს მუნ და ჰრქუეს: ვინ მოგიყვანა 
შენ აქა? და შენ რასა ზამ და რაი ძეს შენი აქა? 4“ და ჰრქუა მათ: 
ესრე და ესრეთ მიყო მიქა და სასყიდლით დამიდგინა მე და 
ვიქმენ მისა მოდელად. ? ხოლო მათ ჰრქუეს მას: გვკითხეღა 
ჩუენ ღმერთისა მიერ და ვცნათ, უკუეთუ წარგუემართოს ჩუენ 
გზაი იგი ჩუენი, რომელსა მივალთ ჩუენ მუნ! 9 და ჰრქუა მათ 
მღდელმან მან: წარვედით მშვდობით, რამეთუ წინაშე უფლისა 
არს გზაი თქუენი, რომელსა მიხუალთ თქუენ მუნ. 7 და 
წარვიდეს ხუთნი იგი კაცნი და მიიწინეს ვიდრე ლესადმდე. და 
იხილეს ერი იგი დამკვდრებული მას ზედა და მსხდომარე 
სასოებით მსგავსად წესისა მის სიდონელთაისა დაყუდებულად 
გულდებულად, და ვერ შემძლებელ იყუნეს თხრობად ვისამე 
სიტყვსა, რამეთუ. შორს იყუნეს სიდონისაგან. და სიტყუაი არა 
დაედვა მათ ასურეთისა თანა. 8 და მოვიდეს ხუთნი ესე კაცნი 
ძმათა მათთა სარაად და ესთაოლდ. და ჰრქუეს ძმათა მათთა: 
რაისათვს სდუმთ თქუენ და სხედთ? ? აღდეგით და აღხვდეთ 
მათ ზედა და რამეთუ ვიხილეთ ჩუენ ქუეყანაი იგი და იგი 
კეთილ არს ფრიად. და თქუენ სდუმთ და სხედთ, ნუ გცონის 
მისლვად და შესლვად. ქუეყანასა მას და დამკვდრებად მისა. 
19 და რაჟამს მიხვდეთ თქუენ, მიუყდეთ ერსა, რომელი 
სასოებით სხდეს, და ქუეყანაი იგი ფართო არს ფრიად, რამეთუ 
მოგცა იგი უფალმან ყელთა თქუენთა ადგილი ეგე, რომლისა 


ნაკლულევანებაი არა არს მუნ ყოვლისავე კეთილისაი, 
რავდენ-რაი არს ქუეყანასა ზედა. 11 და წარმოიძრნეს მიერ 
ნათესავისაგან ტომისა დანისნი სარაით და ესთუალთ ექუსასნი 
კაცნი შეჭურვილნი ჭურჭლითა საბრძოლისაითა. 12 და 
აღმოვიდეს და დაიბანაკეს კარიათიარიმს, ქუეყანასა იუდაისა, 
ამისთვს ეწოდა სახელი ადგილისაი მის საბანაკოი დანისი 
ვიდრე აქა დღედმდე, რომელ-იგი არს ზურგით კერძო 
კარიათიარიმსა. 13 და წარვიდეს მიერ ვიდრე მთადმდე 
ეფრემისა. 14 და მიიწინეს ვიდრე სახლადმდე მიქაისა. და 
მიუგეს და ჰრქუეს ხუთთა მათ კაცთა, რომელნი წარსულ იყუნეს 
განმსტურობად ქუეყანისა და უთხრეს ძმათა მათთა: უკუეთუ 
უწყით, რამეთუ არს სახლთა ამათ შინა ევფუდი და თერაფინი 
და გამოქანდაკებული და შებერული? და აწ განიზრახეთ, რაი 
ვყოთ! 152 და მიაქციეს მუნ და შევიდეს სახლსა მას ყრმისა მის 
ლევიტელისა სავანედ მიქაისა და მოიკითხეს იგი მშვდობით. 15 
და ექუსასნი იგი კაცნი ჭურვილნი საჭურველითა საბრძოლისა 
მათისაითა დგეს ბჭეთა ზედა სახლისა მისისაითა ძეთაგან 
დანისთა. 17 და აღვიდეს ხუთნი იგი კაცნი, რომელნი წარსრულ 
იყუნეს განმსტურობად ქუეყანისა და შევიდეს მუნ და გამოიღეს 
ევფუდი იგი და თერაფინი და კერპი იგი გამობერული. და 
მღდელი დგა წინაშე კართა ზედა მის ბჭისათა და ექუსასნი 
კაცნი, რომელთა ემოსა საჭურველი ბრძოლისაი. 18 და ესენი 
შესრულ იყუნეს სახლსა მიქაისსა და გამოიღეს კერპი იგი და 
ევფუდი და თერაფინი და გამობერული იგი. და ჰრქუა მათ 
მღდელმან მან: რად ეგრე, ანუ რაისა ეგრე ჰზამთ? 19 ხოლო 
მათ ჰრქუეს: დუმენ და დაიდევ ყელი პირსა შენსა და მოვედ 
შენ ჩუენ თანა, და მექმენ ჩუენ მამა და მღდელ! ესე ნუ უმჯობეს 
არსა შენდა მღდელობაი სახლისა კაცისა ერთისაი, ანუ 
მღდელობაი ტომისა თავადისაი და ნათესავისა ერისა 
ისრაცლსა შორის? 29 და განმხიარულდა გული მღდელისაი მის 
და მოიღო ევფუდი იგი და თერაფინი და გამოქანდაკებული 
იგი და გამობერული, და შევიდა იგი შორის ერისა მის. 21 და 
მიაქციეს და წარვიდეს და დასცეს ყოვლად სახლი იგი და 
მონაგები მისი დიდებული, რომელი იყო წინაშე მათსა. 22 და 
იგინი ვითარ გან-ოდენ-ეშორნეს სახლსა მას მიქაისა, 


ღაღადებდეს და ეწეოდეს ძეთა დანისთა. 23 და მოიქცინეს 
ძეთა დანისთა პირნი მათნი, და დადგეს 2“ და ჰრქუეს მიქას: 
რაი ჰყავ შენ, რამეთუ ჰღაღადებ? და ჰრქუა მათ მიქა: რამეთუ 
ღმერთნი ჩემნი, რომელ ვიქმნენ თავისა ჩემისად, წარიხუენათ 
და მღდელი იგი წარიყუანეთ, და წარხუალთ და ჩემდა რაიღა 
აწ? და მეტყვ მე, რაისა ჰღაღადებ? 25 და ჰრქუეს მას ძეთა 
დანისთა: ნუღარა ისმის ჟმაი შენი, ნუუკუე გემთხვნენ თქუენ 
კაცნი ტკივნეულნი გულითა და დართო თავი შენი და თავი 
სახლისა შენისაი. 25 და წარვიდეს ძენი დანისნი გზასა თვსსა 
და ვითარცა იხილა მიქა, რამეთუ უძლიერეს არიან მისა, და 
მოიქცა იგი სახიდ თვსა. 27 და მათ წარიღეს, რავდენ-რაი ექმნა 
მიქას, და მღდელი იგი მისი და მივიდეს იგინი ლესად ერსა 
ზედა დაყუდებულსა და მსხდომარესა სასოებით. და მოსრეს 
იგი პირითა მაცვლისაითა და ქალაქი იგი მოწუეს ცეცხლითა. 
28 და არა ვინ იყო მათა განმარინებელ, რამეთუ შორს იყუნეს 
სიდონელთაგან. და სიტყუაი არა დაედვა მათ კაცისა ვის 
თანამე. და ესე იყო ღელესა მას შიდა სახლისა ჰროობისსა და 
აღაშენეს ქალიქი იგი და დაემკვდრნეს მას შინა. 2? და უწოდეს 
სახელი ქალიქისა მის დანისი მსგავსად სახელისა მის დანისი, 
მამისა მათისა, რომელი-იგი იქმნა ისრაცლისად და იყო 
პირველ სახელი ქალაქისაი მის ლეს. 39 და აღმართეს თავისა 
თვსისა ძეთა დანისთა გამოქანდაკებული იგი მათი. და 
იონათან და ძენი მისნი იყუნეს მღდელ ტომისა მის დანისა 
ვიდრე წარტყუენადმდე ქალაქისა და აღჰმართეს და დააწესეს 
თავსა მათისა გამოქანდაკებული იგი მიქაისა, რომელი-გი 
ექმნა მას ყოველთა, რავდენთა იყო ტაძარი იგი ღმრთისაი 
სელომს,. 31 


თავი 19 


1 და ამათ დღეთა შინა არა იყო მეფე ისრაცლსა შორის. და 
იყო კაცი ლევიტელი, რომელი მწირობდა ადგილთა მთისა 
ეფრემისათა და მოიყვანა თავისა თვსისა ცოლად დედაკაცი 
ბეთლემელი, რომელ არს იუდაისი. ? და განურისხნა მას ცოლი 
იგი მისი და წარვიდა იგი მისგან და მივიდა სახიდ მამისა 
თვსისა ბეთლემდ. და იყო იგი მუნ ოთხ თუე. 3 და აღდგა ქმარი 
იგი მისი და წარვიდა შედგომად მისა სიტყუად მისა მსგავსად 
ნებისაებრ გულისა მისისა, რათა დაიგოს იგი მუნ, და მონაი 
იგი მისი თანა და ორი კარაული და მოვიდა იგი სახლსა მამისა 
მის დედაკაცისასა. და იხილა იგი მამამან მის ქალისამან და 
გამოვიდა შემთხუევად მისა. 4 და შეიყვანა იგი სიმამრმან 
მისმან, მამამან მის ქალისამან, და იყოფოდა იგი მის თანა სამ 
დღე. და ჭამეს და სუეს და დაიძინეს მუნ. ? და იყო, დღესა 
მეოთხესა აღიმსთუეს განთიად და აღდგა და განემზადა 
წარსლვად. და ჰრქუა მამამან მის ქალისამან სიძესა თვსსა: 
განიმაგრე გული შენი პურითა და ამისა შემდგომად წარვედით. 
6 და დასხდეს, ყოველნი ერთბაშად და ჭამეს და სუეს. და 
ჰრქუა მამამან მის ქალისამან კაცსა მას: აღდეგ და მიმოვლე 
და განსცხერ და განმხიარულდინ გული შენი! 7 და აღდგა კაცი 
იგი და წარემართა, რათამცა წარვიდა გზასა თვსსა, ხოლო 
სიმამრმან მისმან აღიძულა და დაიყენა იგი და დაადგრა იგი 
და იყო მუნ. 8 და აღიმსთო იუალისგან დღესა მას მეხუთესა, 
რათამცა წარვიდა. ჰრქუა მას მამამან მის დედაკაცისამან: 
განიმაგრე გული შენი პურითა და იქცეოდე, ვიდრემდის 
მოდრკეს მზე დღეს! და მერმეცა ჭამეს და სუეს ყოველთავე. ? 
და აღდგა კაცი იგი და წარვიდეს იგინი და ცოლი იგი მისი და 
მონაი იგი მისი და ჰრქუა მას სიმამრმან მისმან, მამამან მის 
ქალისამან, აჰა ესერა, მიდრკა მზე და მწუხრ არს. დაადგერ 
აქა და უმხიარულეს იყოს გული შენი და აღიმსთუეთ 
ხვალისაგან და წარვედით გზასა თქუენსა და მივედით 
საყოფელად თვსა! 19 და არა ინება კაცმან მან დადგრომად, 


და აღდგა და წარვიდა და მოვიდა მახლობელად წინაშე 
იებუსსა, ესე იგი არს იყრუსალემი, და მის თანა ორნი იგი 
კარაულნი დასხმულნი, და ცოლი იგი მისი მის თანა. 11 და 
იგინი მი-ოდენ-იწინეს იებუსად და დღე მიდრეკილ იყო 
ფრიად, ჰრქუა მონამან მან უფალსა თვსსა: მოვედ და 
მივაქციოთ ქალაქსა ამას იებუსელთასა, და დავადგრეთ მუნ! 
12 და ჰრქუა მას უფალმან მისმან: არა შევიდეთ ჩუენ ქალაქსა 
მას უცხოთესლთასა, სადა-იგი არავინ არს ძეთაგან 
ისრაცლისათა, არამედ თანაწარვჰყდეთ და მივიდეთ ვიდრე 
გაბადმდე. 13 და ჰრქუა მონასა მას თვსსა: მოგუალე და 
მივეახლნეთ ერთსა ადგილთაგანსა ჩუენსა და ვიყუნეთ გაბაას 
გინა რამას! 14 და თანაწარყდეს და წარვიდეს და დაუჟდა მათ 
მზე მახლობელად გაბაასა, რომელ არს ბენიამენისი. 12 და 
მიაქციეს და შევიდეს მუნ და დაადგრეს გაბაას. და შერ-რაი- 
ვიდა იგი, სხდეს უბანთა ზედა ქალიქისათა და არავინ იყო 
კაცი, რომელმანცა შეიყვანა იგი სახიდ და და-მცა-ადგინა. 19 
და აჰა, კაცი მოხუცებული შემოვიდოდა ველით სიქმისაგან 
თვსისა მწუხრი და კაცი იგი იყო მთისაგან ეფრემისი, 
მკვდრობდა იგი გაბაას შინა, ხოლო კაცნი იგი მის ადგილისანი 
იყვნვს ძენი ბენიამენისნი. 17 და აღიხილნა თუალნი 
მოხუცებულმან მან და იხილა კაცი იგი მოგზაური უბანთა ზედა 
ქალაქისათა. და ჰრქუა მოხუცებულმან მან: ვინაი მოხუალ, ანუ 
ვიდრე ხუალთ? 185 ხოლო მან ჰრქუა მას: მოვალთ ჩუენ 
ბეთლემით, რომელ არს იუდაისი, და მოვალთ ვიდრე 
ადგილმდე მთისა ეფრემისა, რამეთუ მე მიერ ვალ და 
წარსრულ ვიყავ ვიდრე ბეთლემდმდე იუდაისსა, და აწ წარვალ 
სახლად ჩემდა და არა ვინ არს, რომელმანცა ჩუენ სახლსა 
შემიყვანნა და დამადგინნა. 19 და ბზე და საზრდელი მაქუს ჩუენ 
კარაულთა ჩუენთათვს და პური და ღვნოი, ჩუენთვს, და 
მჭევლისა შენისა და ჭაბუკისა მისთვს და მონათა შენთა, არა 
რაი არს ნაკლულევანებაი ყოვლისაგან საყმრისა. 29 და ჰრქუა 
მას კაცმან მან მოხუცებულმან: მშვდობაი იყავნ! დაღათუ რაიმე 
გაკლს შენ, ჩემდამო იყავნ, გარნა უბანთა ზედა ნუ იყოფი. 21 
და შეიყვანა იგი სახიდ თვსა და დაუდვა კარაულთა მათთა; და 
დაჰბანნა ფერვნი მათნი, და ჭამდეს და სუმიდეს. 22 და 


ვითარცა გა-ოდენ-მხიარულდეს გულითა მათითა, და აჰა 
ესერა, კაცნი იგი მის ქალაქისანი ძენი უსჯულოებისანი 
გარემოადგეს სახლსა მას მისსა, ჰრეკდეს კარსა მას და 
ეტყოდეს კაცსა მას მოხუცებულსა უფალსა მის სახლისასა და 
ჰრქუეს: გამოიყვანე კაცი იგი, რომელი შევიდა სახლსა შენსა, 
რათა ვიცნათ იგი! 23 და გამოვიდა კაცი იგი უფალი მის 
სახლისაი და ჰრქუა მათ: ნუსადა ნურას ბოროტსა იქმთ, 
ვინაითგან ერთვე შემოვიდა კაცი ესე სახლსა ჩემსა, ნუ იქმთ 
უგუნურებასა მაგას. 24 აჰა ესერა, ასული ჩემი ქალწული და 
ხარჭი მისი, გამოგგუარნე იგინი თქუენ, და დამდაბლენით 
იგინი თქუენ, და ყავთ, რაი-იგი სათნო არს წინაშე თუალთა 
თქუენთა, ხოლო კაცსა მას ნურას უყოფთ სიტყუასა 
უგნურებისასა! 22 ხოლო მათ არა ინებეს სმენად მისი. და 
კაცმან მან უპყრა ყელი ცოლსა თვსსა და გამოჰგუარა იგი მათ 
გარე; და იცნეს და დაამდაბლეს იგი და მოკიცხეს იგი ღამე 
ყოველ ვიდრე განთიადმდე, და განუტევეს იგი აღმოსლვასა 
ოდენ ცისკრისასა. 29 და მოვიდა დედაკაცი იგი განთიად და 
დაეცა იგი კართა ზედა სახლისა მის კაცისათა, სადაცა იყო 
უფალი იგი მისი, და სულნი წარჰვდეს. 27 და აღდგა უფალი 
იგი მისი განთიად, განახუნა კარნი მის სახლისანი და 
გამოვიდა, რათამცა წარვიდა გზასა თვსსა და, ესერა, 
დედაკაცი იგი ცოლი მისი დაცემულ იყო კართა ზედა და ყელნი 
მისნი დაესხნეს წინაშე კართა. 28 და ჰრქუა მას: აღდეგ და 
წარვიდეთ! და არა რაი მიუგო მას სიტყუაი, რამეთუ მომკუდარ 
იყო და აღიღო იგი და აღჰკიდა კარაულსა. და აღდგა კაცი იგი 
და წარვიდა სახიდ თვსა. 2? და მოიღო მახვლი და უპყრა 
ცოლსა მას მისსა და განყო იგი ასოდ-ასოდ ათორმეტად 
ნაწილად და მიუძღუანა იგი ყოველსა ტომსა ისრაცლისასა. 39 
და იყო, ყოველმან, რომელმან იხილის იგი, თქვს: არცა 
ყოფილ სადა იყო და არცა ეხილვა ესრეთ, ვინაითგან 
გამოვიდეს ძენი ისრაცლისანი ქვეყანით ეგვპტით და ვიდრე 
აქა დღედმდე! აწ ყავთ ზრახვაი ამისთვს და თქუთ: რალი ვყოთ? 


თავი 20 


1 და გამოვიდეს ყოველნი ძენი ისრაცლისანი, და გამოკრბა 
კრებული, ვითარცა კაცი ერთი დანითგან ვიდრე ბერსაბედმდე 
და ქუეყანაი იგი გლაადისაი, და მოვიდეს უფლისა მასეფად. 2 
და დადგეს ადგილსა ერთსა ყოველივე ერი და ყოველნივე 
ტომნი ისრაცლისანი კრებული ღმრთისაი ოთხას ათასი კაცი 
მკვრცხლი მახვლოსანი. 3 და ესმა ძეთა ბენიამენისთა, რამეთუ 
აღმოვიდეს ძენი ისრაცლისანი მასეფად და თქუეს ძეთა 
ისრაცლისათა: გვთხარ, სადა იქმნა ბოროტი ესე საქმე? 4 
მიუგო კაცმან მან ლევიტელმან, ქმარმან მის დედაკაცისა 
მოკლულისამან, და თქუა: მოვედ მე და ხარჭი ჩემი ? გაბაად 
ბენიამენისა დადგომად. და აღდგეს ჩემ ზედა კაცნი იგი 
გაბაისანი და გარემომადგეს მე სახლსა მას ღამე, ჩემი უნდა 
მოკლვაი და ცოლი ჩემი დაამდაბლეს, მოკიცხეს და მოკუდა. 9 
და შებმა-უყავ და განვყავ ასოდ-ასოდ და მიუძღუანე იგი 
ყოველთა საზღუართა სამკვდრებელისა ისრაცლისათა, რამეთუ 
ქმნეს უგნურებაი ესე ისრაცლსა შორის. 7 აჰა ესერა, აქა ხართ 
ყოველნი ძენი ისრაცლისანი, ყავთ მათთვს სიტყუაი და 
ზრახვაი. 95 და აღდგა ყოველი იგი ერი, ვითარცა კაცი ერთი, 
და თქუეს: არა წარვიდეთ კაცი საყოფლად თვსა, და არცა 
მივიქციოთ კაცმან სახიდ თვსა. ? და აწ ესე სიტყუაი ვყოთ, 
გაბაასა ზედა მიუყდეთ მას წილის-გდებით. 19 და მოვიყვანოთ 
ათი კაცი ასმან და ასი ათასმან და ათასი ბევრმან, რათა 
მოართუან საზრდელი ერსა აღსრულებად, რომელნი-იგი 
შევიდენ გაბაად ბენიამენისა ყოვლისავე მისთვს უგნურებისა, 
რომელ ქმნეს ისრაცლსა შორის. 11 და შეკრბა ყოველი ვრი 
ისრაცლისაი ქალაქად, ვითარცა კაცი ერთი, რომელნი-იგი 
მოვიდეს ქალაქებისაგან. 12 და მიავლინნეს ტომთა ისრაცლთა 
ძეთა მიმართ ბენიამენისთა და ჰრქუეს: რაი არს უკეთურებაი 
ესე, რომელი იქმნა თქუენ შორის? 13 და აწ მოგუცენით ჩუენ 
კაცნი იგი უღმრთონი გაბაისანი, და მოვწყვდნეთ, იგინი და 
აღვიღოთ უკეთურებაი იგი ისრაცლისაგან! და არა ინებეს ძეთა 


ბენიამენისთა სმენად ყმისა ძმათა მათთა ძეთა ისრაცლისათა. 
14 და შეკრბეს ძენი ბენიამენისნი ქალაქთა მათგან გაბაად 
განსლვად და ბრძოლად ძეთა ისრაცლისათა. 15 და 
აღიხილნეს თუალნი თვსნი ძეთა ბენიამენისთა მას დღესა შინა, 
რომელნი მოსრულ იყუნეს ქალაქებისაგან. და იყუნეს 
ოცდახუთი ათას კაცნი მახვლოსანნი გარეშე მკვდრთა 
გაბაისათა. 10 რომელნი აღირაცხნეს; და იყვნეს შვდას კაცნი 
რჩეულნი ყოვლისაგან ერისა ორითავე მარჯუენი ყოველი. 
ყიველნივე ესე მეშურდულენი, რომელნი ესროდეს ქვითა 
თმასა და არა შესცოდებდეს. 17 და აღიხილეს ყოველი კაცი 
ისრაცლისაი თვნიერ ძეთა ბენიამენისთა. და იყუნეს ოთხას 
ათას კაცნი მახვლოსანნი, ყოველნივე კაცნი მბრძოლნი. 18 და 
აღდგეს და აღვიდეს ბეთლემდ და იკითხეს ღმრთისა მიერ და 
თქუეს ძეთა ისრაცლისათა: ვინ აღვიდეს წინამძღურად ჩუენდა 
და ბრძოლად ძეთა ბენიამენისთა? და თქუა უფალმან: იუდა 
აღვიდეს მთავრად. 19 და აღდგეს ძენი ისრაცლისანი განთიად 
და დაიბანაკეს გაბაასა თანა. 29 და განვიდა კაცი ისრაცლისაი 
ბრძოლად ბენიამენისა და ეწყო კაცი ისრაცლისა ბრძოლად 
გაბაასა. 21 და გამოვიდეს შენი ბენიამენისნი ქალაქით და 
მოსრეს ისრაცლისაგანი მას დღესა შინა ოცდაორი ათასი კაცი 
ადგილობანს. 22 და განძლიერდეს ძენი ისრაცლისანი და 
შესძინეს წყობად ბრძოლისა ადგილსავე მას, სადაცა-იგი 
ეწყვნეს დღესა მას პირველსა. 23 და მოვიდეს ძენი 
ისრაცლისანი და ტიროდეს წინაშე უფლისა ვიდრე 
მწუხრადმდე. და მერმე იკითხეს უფლისა მიერ და რქუეს: 
უკუეთუ შევსძინოთ მიახლებად და ბრძოლად ბენიამენისა, 
ძმისა ჩუენისა? და ჰრქუა უფალმან: აღვედით მისა! 24 და 
მოუჭდეს ძენი ისრაცლისანი ძეთა ბენიამენისთა დღესა 
მეორესა. 22 და გამოუჟდა ბენიამენი გაბაით წყობად მათა 
დღესა მეორესა და დასხეს ერისაგანი ისრაცლისაი ათურამეტი 
ათასი კაცი ადგილობანს ყოველნივე, რომელთა ევადა 
მახვლი. 29 და აღმოვიდეს ყოველნივე ძენი ისრაცლისანი და 
ყოველი იგი ერი, და მოვიდეს იგინი ბეთლემდ და ტიროდეს 
წინაშე უფლისა, და იმარხეს მას დღესა შინა და შეწირეს 


მსხუერპლი ცხორებისაი. 27 და მუნ იყო კიდობანი იგი შჯულისა 
უფლისა ღმრთისაი მათ დღეთა შინა. 28 და ფინეეზ, ძე 
ელიაზარისი, ძისა აჰრონისი, დგა იგი წინაშე მისა მათ დღეთა 
შინა. და იკითხეს ძეთა ისრაცლისათა უფლისა მიერ და თქუეს: 
უკუეთუ შე-ღა-ვსძინოთ მერმე განსლვად და ბრძოლად 
ბენიამენის თანა, ძმისა ჩუენისა, გინა თუ დავაცადოთ? და 
ჰრქუა უფალმან: ხვალე მოგცნე იგინი ყელთა თქუენთა! 29 და 
ყუეს ძეთა ისრაცლისათა მზირი გარემოის გაბაასა. 39 და 
აღმოვიდეს ძენი ისრაცლისანი ბენიამენისა დღესა მას მესამესა 
და განეწყვნეს წინაშე გაბასა, ვითარცა-იგი პირველ და 
მეორედ. 31 და გამოუყდეს ძენი ბენიამენისნი ბრძოლად ერსა 
მას, და გამოაშორნეს ქალაქისა მისგან, და იწყეს მოსრვად 
ერისა მისგანთა წყლულებითა, ვითარცა პირველ, და მერმე 
გზასა ზედა, რომელი-იგი აღვალს ერთი ბეთლემდ და ერთი 
გაბაად ველსა ზედა. და დაეცნეს ვითარ ოცდაათ ოდენ კაც 
ისრაცლისაგან. 32 და თქუეს ძეთა ბენიამენისთა: დაეცნეს 
წინაშე ჩუენსა, ვითარცა-იგი პირველ! და ძეთა ისრაცლისათა 
თქუეს: ვივლტოდეთ და გამოვაშორნეთ იგინი ქალაქისაგან 
გზათა ზედა! და ყვეს ეგრე. 33 და ყოველი კაცი ისრაცლისაი 
აღდგეს ადგილით მათით და ეწყვნეს ბალთაბარს, და მზირი 
იგი ისრაცლისაი ჰბრძოდა ადგილობანს დასავალით კერძო 
გაბაასა. 34 და მოექცეს იგინი პირისპირ წინაშე, გაბაასათ 
ათასი კაცი რჩეული ყოვლისაგან ისრაცლისა, და ბრძოლაი 
იგი დამძიმდა მათ ზედა, და მათ არა უწყოდეს, რამეთუ 
მოწევნულ არს ბოროტი მათ ზედა. 32 და დასცა უფალმან 
ბენიამენ წინაშე პირსა ისრაცლისასა და მოსრეს ძეთა 
ისრაცლისათა ბენიამენი მას დღესა შინა ოცდახუთი ათასი და 
ასი კაცი ყოველნივე ესე, რომელთა ეჭადა მახვლი. 39 და 
იხილა ბენიამენ, რამეთუ იძლია და კაცმან ისრაცლისამან 
ადგილსცა ბენიამენს, რამეთუ ესვიდეს იგინი მზირთა მათ, 
რომელნი დაედგინნეს გარემო გაბაასა, 37 და მზირთა მათ 
შეიმართეს და განეფინნეს გაბაასა შინა და შევიდეს და 
მოსრეს ყოველი იგი ქალაქი პირითა მახვლისათა. 38 და 
შეთქმულ იყუნეს კაცნი ისრაცლისანი მზირთა მათ თანა 
მაცვლითა აღდებად ცეცხლისა და კუამლისა ქალაქსა მას შინა. 


39 და აქცია კაცმან ისრაცლისამან ბრძოლად, და ბენიამენს 
ეწყო ოდენ მურვად წყლულებითა კაცთა ზედა ისრაცლისათა 
ვითარ ოცდაათ ოდენ კაც, რამეთუ თქუეს: სივლტოლით 
ივლტოდიან წინაშე ჩუენსა, ვითარცა-იგი პირველ. 49 და 
სასწაული იგი აღვიდოდა უფროის ქალაქისა მისგან სუეტი იგი 
კუამლისაი და მოიხილა ბენიამენ ზურგით კერძო მისა და, აჰა 
ესერა, აღვიდოდა აღსასრული ქალაქისაი მის ზეცად. 41 და 
ძეთა ისრაცლისათა მიაქციეს და ისწრაფეს, და ივლტოდეს 
ძენი ბენიამენისნი წინაშე ძეთა ისრაცლისათა. 42 ვითარცა 
იხილეს, რამეთუ მოწევნულ არს მათ ზედა ბოროტი იგი, და 
მიაქციეს გზასა მას უდაბნოსასა და მბრძოლნი იგი ეწინეს მათ, 
და რომელნი-იგი იყუნეს ქალაქთა მათ შინა და მოსრვიდეს. 
მათ შორის მათსა. 43 და დაეცნეს ძენი ბენიამენისნი, და დევნა- 
უყვეს... შემდგომად კუალსა მათსა ვიდრე წინაშე პირისპირ 
გაბაანსა მზის აღმოსავალით. ““ და დაეცნეს ბენიამენისაგანნი 
ათურამეტ ათასნი კაცნი, ყოველნივე იგი ძლიერნი. 4? და 
მოიხილეს გარე ნეშტთა მათ და ივლტოდეს უდაბნოდ კლდესა 
მას რემონისასა, და მო-ღავე-სრეს მერმე გზათა ზედა ხუთ 
ათასი კაცი, და დევნა-უყუეს კუალსა მათსა ვიდრე. გაბადმდე 
და მერმე მოსრეს მათგანი ორ ათასი კაცი. 45 და იყუნეს 
ყოველნი, რავდენნი დაეცნეს შორის ბენიამენისა ოცდახუთი 
ათასი კაცნი მახვლოსანნი მას დღესა შინა, ყოველნივე ესე 
კაცნი ძლიერებისანი. 47 და მიაქციეს ნეშტთა მათ და 
ივლტოდეს უდაბნოდ კლდესა მას რემონისასა ოთხ თუე, და 
ძენი ისრაცლისანი მოიქცეს 45 ძეთაგან ბენიამენისთა, და 
მოსრნეს იგინი პირითა მახვლისაითა ქალაქისაგან 
შემდგომითი შემდგომად ვიდრე საცხოვრადმდე. და ყოველი, 
რომელი იპოვა ყოველსა მას ქალაქებსა, და ყოველივე 
ქალაქები, რომელი დაშთომილ იყო, დაწუეს ცეცხლითა. 


თავი 21 


1 და კაცმან ისრაცლისამან ფუცა მასეფას მას დღესა შინა და 
თქუა: კაცმან ჩუენგანმან არა მისცეს ასული თვსი ბენიამენს 
ცოლად. ? და წარმოვიდა ერი იგი და მოვიდეს ბეთლემდ. და 
დასხდა მუნ წინაშე უფლისა ვიდრე მწუხრადმდე და აღიღეს 
ყმაი მათი და ტიროდეს ტირილითა დიდითა. 3 და თქუეს: 
რაისა, უფალო ღმერთო ისრაცლისაო, იქმნა ესე ისრაცლსა 
შორის, აყოცად დღეს ისრაცლსა შორის ნათესავი ერთი? “ და 
იყო ხვალისაგან, და აღიმსთო ერმან მან და აღაშენეს 
საკურთხეველი და შეწირეს მსხუერპლები ცხორებისაი, ? და 
თქუეს ძეთა ისრაცლისათა: ვინ არა მოვიდა კრებულსა ამას 
ყოველთაგან ტომთა ისრაცლისათა უფლისა? რამეთუ ფიცი 
იყო დიდი, რომელი არა მოვიდეს უფლისა მასეფად და თქუეს: 
სიკუდილით მოკუედინ იგი. 9 და ნუგეშინის-იცეს ძეთა 
ისრაცლისათა ბენიამენისთვს, ძმისა მათისა, და თქუეს: 
აღებულ არს დღეს ტომი ერთი ისრაცლისაგან. 7 რაიმე უყოთ 
მათ, რომელნი დაშთომილ არიან უცოლოდ, რამეთუ ჩუენ 
ვფუცეთ უფლისა, რამეთუ არა მივსცეთ მათ ცოლად 
ასულთაგანი ჩუენთა? 8 და თქუეს: ვინმე არს ერთი ტომი 
ნათესავისაგან ისრაცლისა, რომელი არა მოვიდა უფლისა 
მასეფად? და არა მოსრულ იყო კაცი ბანაკად ? იაბის 
გალაადისა კრებულსა მას და აღიხილეს ერი იგი. და არა იყო 
მუნ კაცი მკუდრთაგან იაბის გალაადისათა. 19 და მიავლინნა 
მუნ ერმან მან ათორმეტი ათასი კაცი ძეთაგან ძლიერებისათა 
და ამცნეს მათ და ჰრქუეს: წარვედით და მოსრენით ყოველნი 
დამკვდრებულნი იაბის გალაადისანი პირითა მახვლისათა, 
დედანი და ერი მათი. 11 და ესე სიტყუაი არს, რომელი ჰყოთ: 
ყოველივე მამაკაცი და ყოველივე დედაკაცი, რომელმან იცის 
საწოლი მამაკაცისაი, შეჩუენებულ-ყავთ, ხოლო ქალწულნი 
განარინენით! და მათ ყვეს ეგრეთ. 12 და პოვეს მკვდრთაგან 
იაბის გალაადისათა ოთხასი ქალწული ქალი, რომელთა არა 
იცოდეს მამაკაცი საწოლითა მამაკაცისაითა, და მოიყვანნეს 


იგინი ბანაკად სელომდ, რომელ არს ქალაქსა ქანაანისასა. 13 
და მიავლინნეს ყოველმან კრებულმან და ეტყოდეს ძეთა 
ბენიამენისთა, რომელნი-იგი იყუნეს კლდესა მას რემონისასა, 
და მოუწოდეს მათ მშვდობად. 1“ და მოიქცა ბენიამენ ძეთა 
ისრაცლისათა მას ჟამსა შინა, და მისცეს მათ ცოლები, 
რომელნი იყუნეს დედათაგან იაბის გალაადისათანი, და 
სათნო-უჩნდა მათ ესრე. 15 და ერმან, რომელმან ნუგეშინის-იცა 
ბენიამენის ზედა, რამეთუ ყო უფალმან განკუეთაი ტომთა 
შორის ისრაცლისათა. 15 და თქუეს მოხუცებულთა მის 
კრებულისათა: რაიმე ვყოთ ნეშტთა ამათთვს, რომელნი 
დაშთეს უცოლოდ, რამეთუ აღიკოცა ბენიამენისგან დედაკაცი? 
17 და ჰრქუეს: სამკვდრებელ განრინებულ ბენიამენს და არა 
აღიყოცოს ტომი ისრაცლსა შორის. 18 და ჩუენ ვერ ყელ- 
გუეწიფების მიცემად მათა ცოლი ასულთაგან ჩუენთა, რამეთუ 
ვფუცეთ ძეთა ისრაცლისათა და ვთქუთ: წყეულ იყავნ, 
რომელმან მისცეს ცოლი ბენიამენს. 1? და თქუეს: ესერა, 
დღესასწაული არს უფლისაი სელომს დღეთა წელიწადისათა, 
რომელ არს ბღუარით კერძო ბეთლემსა მზისაღმოსავალით 
მებოძირთა მათ, რომელი აღვალს ბეთლემით სიკიმად, და 
სამხრით კერძო ლებონასა. 29 და ამცნეს ძეთა მათ 
ბენიამენისთა და ჰრქუეს: წარვედით და მზირ-უყავთ 
ვენაჭყოვანსა შინა. 21 და იხილეთ, რაჟამს გამოვიდენ ასულნი 
იგი მკვდრთა სელომისთანი და მძნობრები მძნობრად, 
გამოეტევენით ვენაჭოვანთა მათგან! და იტაცენ კაცად- 
კაცადმან თავისა თვსისა ცოლი ასულთაგან სელომისთა, და 
წარიყვანეთ და წარვედით ქუეყანად ბენიამენისა. 22 და იყოს, 
რაჟამს მოვიდენ მამანი მათნი, გინათუ ძმანი მათნი სასჯელად 
თქუენდა, ჰრქუათ მათ: შეიწყალენით იგინი, რამეთუ არა 
გამოიყვანა კაცმან ცოლი თვსი ბრძოლასა მას შინა; არა თუ 
თქუენ მისცნეთ მათ და არცაღა ბრალი რაი ჰქმენით თქუენ. 23 
და ყვეს ეგრე ძეთა ბენიამენისთა და მოიყვანეს ცოლები 
მსგავსად რიცხვსა მის მათისა მძნობართა მათგანი, რომელნი 
იტაცნეს, და წარვიდეს და მოიქცეს სამკვდრებელსა მათსა და 
აღაშენეს ქალაქები და დაემკვდრნეს მათ შინა. 24 და 
წარმოვიდეს მიერ ძენი ისრაცლისანი მას ჟამსა შინა. და 


მივიდა კაცად-კაცადი ტომსა თვსსა და ნათესავსა თვსსა და 
მიეგო კაცად-კაცადი სამკვდრებელსა თვსსა. მათ დღეთა შინა 
არა იყო მეფე ისრაცლსა შორის და კაცად-კაცადი ნებასა 
თავისა თვსისასა თუალთა წინაშე მისთა ჰყოფდა. 225 დიდებაი 
შენდა, უფალო! დაესრულა წიგნი მსაჯულთაი. 


რუთი 
თავი 1 


1 და იყო, დღეთა მათ მსაჯულთა შჯასა იყო სიყმილი ქუეყანასა 
ზედა. და წარვიდა კაცი ბეთლემის ჰურიასტანისაით მწირობად 
სოფელსა მას მოაბასასა, იგი და ცოლი მისი და ორნი ძენი 
მისნი. 2 და სახელი მისი ელიმელექ და სახელი ცოლისა 
მისისაი ნოომინ, და სახელი ორთა მათ ძეთა მისთა: მაალონ 
და ქელეონ ეფრათელი ბეთლემით ჰურიასტანისაით, და 
წარვიდეს ქუეყანასა მას მოაბისასა, იყოფოდეს მუნ. 3 და 
მოკუდა ელიმელექ, ქმარი იგი ნოომინისი, და დაშთა იგი და 
ორნი ძენი მისნი. “ და მოიყვანნეს ძეთა მათ მისთა თავისა 
თვსისა ცოლნი მოაბელნი, სახელი ერთისა მის ურიფა და 
სახელი მეორისა მის რუთ. და იყოფოდეს მუნ ვიდრე ათად 
წლადმდე. ? და მოსწყდეს ორნივე იგი ძენი მისი, მალონ და 
ქალეონ. და დაშთა მარტო დედაკაცი იგი ქმრისაგან თვსისა 
და ორთაგან ძეთა მისთა. 9 და აღდგა დედაკაცი იგი და 
ორნივე იგი ძის ცოლნი მისნი და მოიქცეს იგინი ქუეყანით 
მოაბისაით სოფლად ჰურიასტანისა, რამეთუ ესმა მათ 
ქუეყანასა მას მოაბისასა, ვითარმედ მოჰხედა უფალმან ერსა 
თვსსა მოცემად ნაყოფისა. 7 და გამოვიდა იგი მიერ ქუეყანით 
და ორნი ძის ცოლნი მისნი მის თანა. და მოვიდეს იგინი გზასა 
მოქცევად ქუეყანას მას ჰურიასტანისასა. 8 და ჰრქუა ნოომინ 
ორთა მათ ძის ცოლთა მისთა: წარვედით და მიიქეცით თქუენ 
სახიდ მამისა თვსისა! და ყავნ უფალმან თქუენ თანა 
წყალობაი, ვითარცა-იგი ჰყავთ მკუდართა მათ თანა და ჩემ 
თანა! ? და მოგაგენ თქუენ უფალმან კეთილისა მაგის წილ და 
პოვეთ თქუენ განსუენებაი სახლსა შინა ქმრისა თვსისასა! და 
ამბორს-უყო მათ და უჯმნიდა; და აღიმაღლეს კმაი მათი და 
ტიროდეს. 19 და პრქუეს მას: არა ეგრე, არამედ შენ თანა 
მივიდეთ ერისა შენისა. 11 და ჰრქუა მათ ნოომინ: მიექეცით, 


ასულნო ჩემნო, და წარვედით! რაისათვს მოხუალთ თქუენ ჩემ 
თანა? ნუუკუე ამიერითგან შვლნი არიან მუცელსა ჩემსა და 
იგინი იყვნენ ქმარ თქუენდა? 12 არამედ აწ წარვედით, ასულნო 
ჩემნო, ამისთვს, რამეთუ დავბერდი, და არღარა შემძლებელ 
ვარ მე ქმრისა სუმად, უკუეთუმცა გარქუ თქუენ, ვითარმედ შე- 
ღა-მძლებელ ვარ და შე-ღა-ვეყო ქმარსა, და ვშუნე მე ძენი? 13 
და ამათ ელოდით თქუენ, ვიდრემდე განორძნდენ, და 
დაგიყენნე თქუენ, რათა არა ისხნეთ ქმარ? ნუ ეგრე, ასულნო 
ჩემნო, რამეთუ განმწარდა ჩემთვს უფროის თქუენსა, რამეთუ 
ყელი უფლისაი გამოვიდა ჩემ ზედა. 14 და აღიმაღლეს ყმაი 
მათი და მერმეცა ტიროდეს-ვე. და ამბორს-უყო ურიფა 
დედამთილსა თვსსა და მიაქცია წარვიდა იგი ერისა თვსისა. 
ხოლო რუთ შეუდგა და მოსდევდა მას. 12 და ჰრქუა ნოომინ 
რუთს: აჰა ეგერა, მიიქცა მოყუასი შენი ერისა თვსისა და 
ღმერთთა თვსთა, მიიქეც შენცა მოყუსისა შენისა თანა! 15 
მიუგო და ჰრქუა მას რუთ: ნუ შემემთხუევინ მე ეგე ყოფად, 
ვითარმცა დაგიტევე მე შენ და მივიქეც და წარვედ შენგან, 
არამედ ვიდრეცა მიხვდე, მივიდე და სადაცა იყოფოდე, 
ვიყოფოდე მეცა შენ თანა, ერი შენი ერი ჩემი არს და ღმერთი 
შენი ღმერთი ჩემი არს. 17 და სადაცა მოჰკუდე, მოვკუდე მეცა 
და მუნ დავეფლა. ესე მიყავნ მე უფალმან და ესე შემძინენ, 
რამეთუ სიკუდილმან განმწვალოს შენ შორის და ჩემ შორის. 18 
ხოლო მან ვითარცა იხილა, რამეთუ დაამტკიცა ესრცთ 
მისლვად მის თანა, დასცხრა მიერითგან სიტყუად მის თანა. 19 
და წარმოვიდეს მიერ ორნივე და მოვიდეს ბეთლემდ. და იყო, 
ვითარცა მოიწინეს იგინი ბეთლემდ, ოხრიდა ყოველი იგი 
ქალაქი მათ ზედა და თქუეს: უკუეთუ ნანდვლ ნოომინ არს ესე? 
20 და ჰრქუა მათ: ნუ მრქუათ მე ნოომინ, არამედ მარქუთ მე 
სიმწარე, რამეთუ განამწარა ძლიერმან ჩემ ზედა, 21 რამეთუ მე 
სავსე წარვედ და ცალიერი მომაქცია მე უფალმან, რაისათვს 
მრქუათ მე ნოომინ? და უფალმან დამამდაბლა მე და 
ძლიერმან ბოროტი მიყო მე. 22 და მოიქცა ნოომინ და მოვიდა 
და რუთ მოაბელი, ძის ცოლი მისი მის თანა, მოვიდეს ქუეყანით 
მოაბისაით. და ესენი მოვიდეს ბეთლემდ დასაბამსა ოდენ 
მკისასა ქრთილისასა. 


თავი 2 


1 და ნოომინის ქმრისაი იყო კაცი მეცნიერი, და კაცი ესე იყო 
ძლიერ ძალითა ნათესავისაგან ელიმელექისა და სახელი მისი 
ბოოზ. და მისცა ნოომინს სახელი ქვრიობისა საყოფელად 
მისსა. 2 და ჰრქუა რუთ მოაბელმან ნოომინს: განვიდე ველად, 
დავკრიბო თავი ყუვილისაი შემდგომად, სადაცა ვპოო მადლი 
წინაშე თუალთა მისთა. და ჰრქუა მას ნოომინ: განვედ, ასულო. 
3 და განვიდა და მივიდა და შეკრიბა თავი ჭუვილისაი ყანასა 
შიდა შემდგომად მომკალთასა. და მიემთხვა იგი მიმთხუევით 
ნაწილსა მას ყანასა ბოოზისსა, რომელი-იგი იყო 
ნათესავისაგან ელიმელემქისი. “ და, აჰა ესერა, ბოოზ მოვიდა 
ბეთლემით და ჰრქუა მომკალთა მათ: უფალი თქუენ თანა! და 
მათ ჰრქუეს მას: გაკურთხენინ შენ უფალმან! ? და ჰრქუა ბოოზ 
მონათა მას მისსა, ზედა-მდგომელსა მას მომკალთასა: ვინ არს 
ჭაბუკა ესე? 9 მიუგო მონამან მან, რომელი-იგი ზედაადგა 
მომკალთა მათ და ჰრქუა ბოოზს: დედაკაცი ეგე არს მოაბელი, 
რომელი მოვიდა ნოომისის თანა ქუეყანით მოაბისალთ. 7” და 
თქუა: ვიკრიბო თავი და შევიკრიბო შორის მჭელეულსა 
შემდგომად მომკალთა. და მოვიდა და დაადგრა 
განთიადითგან ვიდრე აქამომდე, და არა განისუენა მცირედცა 
ყანასა ამას შიდა. 8 და ჰრქუა ბოოზ რუთს: შენ გეტყვ, ასულო: 
ნუ წარხუალ კრებად სხვსა ყანასა და ნუცა განეშორები, 
არამედ აქა შეეყავ მყევალთა ჩემთა თანა. ? და თუალნი შენნი 
იგენ ყანასა მას, სადაცა მკიდენ, შეუდეგ მათ. აჰა ესერა, 
მიბრძანებიეს მონათა ჩემთა, რათა არა გეტყოდიან შენ. და 
ოდეს გწყუროდის, მიხვდე ჭურჭლად და ჰსუა, ვინაიცა სუან 
მონათა ჩემთა. 19 და დავარდა რუთ პირსა ზედა თვსსა და 
თაყუანის-სცა მას ქუეყანასა ზედა. და ჰრქუა მან ბოოზს: რა0 
არს, რამეთუ ვპოე მადლი წინაშე თუალთა შენთა და მიცან მე, 
და მე ვარ უცხოი? 11 მიუგო მას ბოოზ და ჰრქუა: თხრობით 
მითხრეს მე, რავდენი უყავ დედამთილსა მას შენსა შემდგომად 
სიკუდილისა ქმრისა შენისა და დაუტევე მამაი შენი და დედა0 


შენი და ქუეყანაი შობისა შენისა და მოხუედ ერისა, რომელი 
არა იცოდე გუშინ და ძუღუნ? 12 მოგაგენ შენ უფალმან საქმისა 
წილ შენისა და იყავნ სასყიდელი შენი სავსებით უფლისა მიერ 
ღმრთისა ისრაცლისა, რომლისა მოხუედ სასოებად ქუეშე 
ფრთეთა მისთა. 13 ხოლო მან თქუა: მიპოვნიესმცა მადლი 
წინაშე თუალთა შენთა, უფალო, რამეთუ ნუგეშინის-მეც მე და 
ეტყოდე გულსა მჭევლისა შენისსა, და მე ვიყო ამიერითგან, 
ვითარცა ერთი მჟევალთა შენთაგანი. 1“ და ჰრქუა მას ბოოზ: 
ჟამთა პურის ჭამისასა მოვედ აქა და ჭამე პური, და დააწე პური 
შენი ძმარსა. და დაჯდა რუთ ერთ კერძო მომკალთა მათ და 
შეუსუარა მას ბოოზ ჟყალი და ჭამა და განძღა და დაუშთა. 12 და 
აღდგა კრებად თავისა და ამცნო ბოოზ მონათა თვსთა და 
ჰრქუა, რათა მჭელეულსაცა შორის იკრიბოს თავი, და ნუ 
ჰკდემთ მას. 19 და თავს-დებით თავს-იდევით ეგე! და მისცით 
მაგას საჭმლისაგან თქუენისა და უტევეთ იგი, და ჭამდეს და 
კრებდეს თავსა და ნუ რისხავთ მაგას. 17 და კრიბა ყანასა მას 
შიდა ვიდრე მწუხრადმდე და გამოწმიდა, რომელი-იგი 
შეეკრიბა და იყო სათხოელ ერთ ქრთილი იგი. 18 და აღიღო 
და შევიდა ქალაქად. და იხილა დედამთილმან მან მისმან, 
რომელი-იგი შეეკრიბა. და გამოიღო რუთ და მისცა მას, 
რომელი-იგი დაუშთა ნეშტი, რომლისაგან განძღა. 1? და ჰრქუა 
დედამთილმან მან მისმან: სადა ჰკრიბე დღეს, ასულო? და 
სადა დაჰყავ ესოდენი ესე? კურთხეულმცა არს, რომელმან-იგი 
გიცნა შენ! და უთხრა რუთ დედამთილსა თვსსა, სადა-იგი 
კრიბა, და უთხრა სახელი კაცისა მის, რომლისა თანა ვკრიბე 
დღეს, ჰრქვან ბოოზ. 29 პრქუა ნოომინ ძის ცოლსა თვსსა: 
კურთხეულ იყავნ კაცი იგი უფლისა მიერ, რამეთუ არა დაუტევა 
წყალობაი მისი ცოცხალთა თანა და მკუდართა თანა. და ჰრქუა 
ნოომინ: მახლობელ არს კაცი იგი ჩუენდა და ნათესავცა 
ჩუენდა არს. 21 ჰრქუა რუთ დედამთილსა თვსსა: და მრქუაცა 
მე, ვითარმედ: შეეყავ მყევალთა ჩემთა, ვიდრემდე 
აღასრულონ ყოველი სამკალი, რავდენიცა არს ჩემი. 22 და 
ჰრქუა ნოომინ რუთს, ძის ცოლსა თვსსა: კეთილ, ასულო, 
რამეთუ განხუედ მყევალთა მისთა თანა და არა მიხუედ შენ 
სხვსა ყანასა. 23 და შეეყო რუთ მყევალთა მათ ბოოზისთა 


კრებად თავისა, ვიდრემდე დაასრულეს მკაი ქრთილისაი, და 
შევიდა რუთ და იყოფოდა დედამთილისა თვსისა თანა. 


თავი 3 


1 პრქუა მას ნოომინ, დედამთილმან მისმან: ასულო, აწ არა-მე 
გიძიო შენ განსუენებაი, რათა კეთილი გეყოს შენ? ? და, ეგერა, 
ბოოზ მეცნიერი ჩუენი არს, სადა-იგი მყევალთა მისთა თანა 
იყავ შენ! და იგი შეჰკრებს ქრთილსა კალოსა თვსსა ამას 
ღამესა. 3 და შენ იბანე და იცხე და შეიმოსე სამოსელი თვსი და 
აღვედ შენ კალოდ მისა, და ნუ გამოეცხადები შენ კაცსა მას, 
ვიდრე აღსრულებადმდე ჭამისა და სუმისა. 4 და იყოს, რაჟამს 
დაწუეს იგი, და დაისწავე ადგილი იგი, სადა დაწვეს მუნ და 
მივედ მახლობელად მისა და დაწევ ფერვთა თანა მისთა! და 
მან გითხრას შენ, რაი-იგი ჯერ-არს ყოფად შენდა. ? ჰრქუა რუთ 
დედამთილსა თვსსა: ყოველივე, რაცა მრქუა, ვყო. 9 და 
აღვიდა იგი კალოდ მისა და ყო ეგრე, ვითარცა-იგი ამცნო მას 
დედამთილმან თვსმან. 7 და ჭამა ბოოზ და სუა და 
განმხიარულდა გული მისი და მივიდა და დაწვა იგი ზვნსა მას 
წერეულისა მისისასა, ხოლო რუთ მივიდა მისა ფარულად და 
დაწვა იგი მახლობელად ფერვთა თანა მისთა. 8 და იყო შუვა 
ღამეს ოდენ განიღვძა და განჰკრთა კაცი იგი და შეძრწუნდა, 
რამეთუ დედაკაცი წვა ფერვთა თანა მისთა. 3? ჰრქუა მას ბოოზ: 
ვინ ხარ შენ? ხოლო მან ჰრქუა მას: მე ვარ რუთ, მჭევალი შენი. 
და გარდამომდევ სამოსელი მჟევალსა შენსა, რამეთუ შენ 
ნათესავ ჩემდა ხარ. 19 ჰრქუა მას ბოოზ: კურთხეულ იყავ შენ 
უფლისა ღმრთისა მიერ, ასულო, რამეთუ კეთილი ჰქმენ 
წყალობაი ესე უკუანასკნელი უფროი პირველისა მის, რამეთუ 
არა მიხუედ შენ შემდგომად ჭაბუკთა, გინათუ გლახაკისა 
ვისამე, გინათუ მდიდრისა. 11 და აწ ნუ გეშინის ყოვლისავე, 
რაიცა მრქუა მე, ვყო შენთვს, რამეთუ იცის ყოველმან 
ნათესავმან ერისა ჩემისამან, რამეთუ დედაკაცი ძლიერებისაი 
ხარ შენ. 12 და აწ ჭეშმარიად ნათესავ ვარ მე, არამედ არს 
ნათესავი სხუაი უმახლობელესი ჩემსა, 13 იქცეოდა ამას 
ღამესა. და იყოს ხვალისაგან, უკუეთუ გითვსოს შენ, თვს-გეყავნ 
შენ. უკუეთუ არა უნდეს თვსობაი შენი, თვს-გიყო მე; ცხოველ 


არს უფალი! და დაწვა იგი ვიდრე განთიადმდე. 1“ და დაიძინა 
ფერვკთა თანა მისთა ვიდრე ხვალისადმდე. და აღდგა იგი 
უადრეს, ვიდრემდე იცნას კაცმან მოყუასი თვსი, და თქუა ბოოს: 
ნუმცა ვინ უწყის, რამეთუ მოვიდა დედაკაცი კალოსა ამას. 12 
და ჰრქუა ბოოს: მოიპყარ სამოსელი შენი აქა, რომელ გმოსიეს 
შენ, და განჰმარტე იგი! ხოლო მან მოუპყრა მას, და 
გარდაუწყო მას ექუსი საწყაული ქრთილი და დასდვა იგი მას 
ზედა. და შევიდა იგი ქალაქად. 19 და ვითარცა შევიდა რუთ 
დედამთილისა თვსისა და ჰრქუა მას: რაი არს, ასულო? ხოლო 
მან უთხრა ყოველივე, რაიცა უყო კაცმან მან. 17 და ჰრქუა მას: 
ექუსი ესე საწყაული ქრთილი მომცა მე და მრქუა მე: ნუ შეხუალ 
ცალიერი დედამთილისა შენისა. 18 ხოლო მან ჰრქუა მას: 
დაჯედ, ასულო, ვიდრემდე გულისხმა-ჰყო შენ, (31) ვითარ-იგი 
არა დავარდეს სიტყუაი, რამეთუ არა დაიდუმოს კაცმან მან, 
ვიდრემდე აღასრულოს სიტყუაი იგი დღესვე. 


თავი 4 


1 აღვიდა ბოოზ ბჭეთა ზედა და დაჯდა მუნ. და, აჰა ესერა, 
ნათესავი იგი წარმოვიდოდა, რომლისათვს თქუა ბოოზ. და 
ჰრქუა ბოოზ: მოაქციე და დაჯედ აქა საიდუმლოო! და მოაქცია 
და დაჯდა მუნ. 2? და მოიყვანა ბოოზ ათი კაცი მოხუცებულთაგან 
ქალაქისათა და ჰრქუა მათ: დასხედით! დასხდეს. 3 და ჰრქუა 
ბოოზ ნათესავსა მას: ნაწილი იგი ქუეყანისაი მის, რომელ არს 
ძმისა ჩემისა ელიმელიქისი, მიეცინ ნოომინს, რომელ-იგი 
მოვიდა ქუეყანის მოაბისაით “ და მე ვთქუ, ვითარმედ: ვაუწყო 
ყურთა შენთა. და ჰრქუა მას: მოიგე ამათ წინაშე, რომელნი 
სხენან, და მოხუცებულთა წინაშე ერისა ჩემისათა. უკუეთუ 
ეშვლები, ეშვლე. უკუეთუ არა ეშვლები, მითხარ მე, რათა ვცნა, 
რამეთუ არავინ არს შენსა გარეშე ნათესავ, და შემდგომად 
შენსა ვარ. ხოლო მან ჰრქუა: მე ვერ ვეშვლო. ? და თქუა ბოოზ: 
დღესა მას, რომელსა მოიგო ქუეყანაი იგი ჭქელისაგან 
ნოომინისა და რუთისგან მოაბელისა, ძის ცოლისა მისისა, 
რომლისა მოკუდა ქმარი, სამკვდრებელი იგი მისი მოიგო 
თავისა შენისა. და იგიცა მოიყვანე თავისა შენისა, რომლისაგან 
აღუდგინო მკვდრი მკუდარსა მას სამკვდრებელსა მას მისსა 
ზედა. 9 ჰრქუა ნათესავმან მან: ვერ ყელ-მეწიფების თავისა 
ჩემისა შვლებად მისა, ნუუკუე განვრყუნე სამკვდრებელი ჩემი 
და ეშვლე შენ საშვლებელსა მას ჩემსა ზედა, რამეთუ მე ვერ 
ძალ-მიც შვილებად. 7 და ესე სამართალი იყო პირველ 
ისრაცლსა შორის საშვილებელსა ზედა და ცვალებასა ზედა, 
რათა დაემტკიცოს ყოველი სიტყუაი, განიძარცვს კაცმან ჟამლი 
თვსი და მისცის მოყუასსა თვსსა, რომელი ეშვლებინ 
საშვლებელსა თვსსა ზედა. და ესე იყო საწამებელი ისრაცლსა 
შორის. 8 და ჰრქუა ნათესავმან მან ბოოზს: მიიღე თავისა 
შენისა საშვლებელი იგი ჩემი! და განიძარცუა ჟამლი თვსი და 
მისცა მას. 7? ჰრქუა ბოოზ მოხუცებულთა მათ და ყოველსა ერსა: 
მოწამე ხართ თქუენ დღეს, რამეთუ მომიგებიეს ყოველივე 
ელიმელიქისი და ყოველი, რავდენი არს ქელეონისი და 


მალოონისი, ყელისაგან ნოომისი 19 და რუთი მოაბელისა, 
ცოლი მაალონისი, მოვიგე თავის ჩემისა ცოლად აღდგინებად 
სახელი მკვდრისა მის სამკვდრებელსა მისსა ზედა. და არა 
აღიყოცოს სახელი მკვდრისაი მის ძმათაგან მისთა და 
ტომთაგან ადგილისა მისისათა, მოწამეცა ხართ თქუენ დღეს. 
11 და მიუგო ყოველმან ერმან, რომელნი სხდეს ბჭეთა ზედა, 
და თქუეს: მოწამე ვართ! და მოხუცებულთა მათ ჰრქუეს: 
მოეცინ უფალმან ცოლსა მას შენსა, რომელი შევალს სახლსა 
მას შენსა, ვითარცა რაქელს და ვითარცა ლიას, რომელ 
აღაშცნეს ორთავე ამათ სახლი ისრაცლისა და ყვეს ძალი 
ეფრათას და წოდებად სახელი ბეთლემს. 12 და იყავნ სახელი 
შენი ვითარცა სახელი ფარეზისი, რომელმან უშვა თამარ იუდას 
ნათესავისაგან შენისა. და მოგეცინ შენ უფალმან მჭევლისა 
მაგისგან შენისა შვილი! 13 და მოიყვანა ბოოზ რუთ და იყო 
მისა ცოლად. და შევიდა მისა და მოსცა მას უფალმან 
მიდგომილებაი. 1“ და ეტყოდეს დედანი იგი ნოომინს და 
ჰრქუეს: კურთხეულ არს უფალი, რომელმან დაგიმტკიცა შენ 
დღეს შვლებულებაი წოდებად სახელი შენი ისრაცლსა შორის. 
15 და იყოს იგი შენდა მოსაქცეველ სულისა და გამომზრდელ 
სიბერესა შენსა, რამეთუ სძალმან შენმან, რომელმან 
შეგიყუარა შენ, შვა ძე, რომელ არს უმჯობეს შენდა უფროის 
შვდთა ძეთა. 15 და მოიქუა ნოომინ ყრმაი იგი და დაისუა იგი 
წიაღთა თვსთა და ექმნა მას მპოხელ. 17 და უწოდეს მას 
მოძმეთა სასელი და თქუეს: ესუა ძე ნოომინს! და უწოდეს 
სახელი მისი იობედ. ესე არს მამაი იესესი, მამისა დავითისი. 18 
და ესე არიან შობანი ფარეზისნი: ფარეზ შვა ესრომ, 19 ესრომ 
შვა არამ, არამ შვა ამინადაბ, 29 და ამინადაბ შვა ნაასონ, და 
ნაასონ შვა სალმუნ, 21 და სალმუნ შვა ბოოზ, და ბოოზ შვა 
იობედ, 2? და იობედ შვა იესე და იესე შვა დავითი. 


პირველი მეფეთა 


თავი 1 


1 იყო კაცი ერთი არმათემს სიფასისასა, მთათაგან ეფრემისთა, 
სახელი მისი ელკანა, ძე ერემელისა, ძისა ელისი, ძისა 
თოკესი, ნასეფსა საზღუართა მათ ეფრემისთა. ? და ესხნეს მას 
ორ ცოლ და სახელი ერქვა ერთსა მას ანნა და მეორეს - 
ფენნა. და ესხნეს ფენნას ყრმები, ხოლო ანნას არა ესვა. 3 და 
აღვიდის კაცი იგი დღითი დღე ქალაქით თვსით არმათემით 
წესისაებრ თაყუანის-ცემად უფლისა ღმრთისა ძალთასა და 
მსხუერპლის შეწირვად სელომს შინა. და მუნ იყო ელი და 
ორნი იგი ძენი მისნი: ოფნი და ფინეზ, მღდელნი იგი 
უფლისანი. 4 და ვითარცა მოვიდა დღე შეწირვისა მათისა, 
შეწირა ელკანა და სცა ფენნას, ცოლსა თვსსა, და ძეთა თვსთა 
და ასულთა თვსთა ნაწილები. ? ხოლო ანნას მისცა ერთი 
ნაწილი, რამეთუ არა ესვა შვილი, და უყუარდა ელკანას ანნა 
უფროს ფენნაისა ამისთვს, რამეთუ უფალმან დაკშა საშო მისი, 
6 რამეთუ არა ესვა მას შვილი და გულისსიტყუათა გულისა 
მისისათა იურვოდა იგი ამისთვს, რამეთუ ბრძანა უფალმან 
დაყშვა საშოსა მისისა და არა მოსცა შვილი. 7 ესრე ყვის 
წლითი წლად აღსლვასა მისსა ტაძარსა მას უფლისასა, წუხნ 
და ტირნ და არა რას სჭამნ. 8 და ჰრქუა მას ელკანა, ქმარმან 
მისმან, ანნას. და ჰრქუა მას: აჰა, აქა ვარ, უფალო! ჰრქუა მას 
ელკანა: რა არს, რამეთუ სტირ და არა სჭამ და განიკაფები? მე 
არა უმჯობეს ვარა შენთვს ვიდრეღა ათთა შვილთასა? 9 და 
აღდგა ანნა შემდგომად პურის ჭამისა მათისა სელომს შინა, 
წარდგა წინაშე უფლისა და ელი, მღდელი უფლისა, ჯდა 
საყდართა ზღურბლთა ზედა ტაძრისა მის უფლისათა. 19 და 
ანნა ურვითა გულისათა ილოცვიდა უფლისა მიმართ 
ტირილითა და იტყოდა: 11 უფალო ღმერთო, უკუეთუ ხილვით 
მომხედო მწუხარებასა ამას მჭევლისა შენისასა და მცე მე 


მკვდრი მამაკაცი, განგიკუთნო იგი წინაშე შენსა მსახურ 
აღთქუმისად დღედმდე სიკუდილისა მისისა, ღვინო და 
მთრვალობისა გემო ვერა იხილოს, მახვლი ვარსამით არა 
აღვიდეს თავსა მისსა. 12 და რაჟამს განაგრძო ანნა თაყუანის- 
ცემა წინაშე უფლისა და ელი მღდელი არა უტევებდა მას 
სიტყუად, ხოლო იგი ეტყოდა გულსა თვსსა. 13 და ბაგენი მისნი 
იძრვოდეს ოდენ, ხოლო ჟქმაი მისი არა ისმოდა, შეესმა მისი 
უფალსა და ელის მთურალობა ეგონა. 14 ჰრქუა მას ყრმამან 
ერთმან ელისმან: გთროდის ხოლო? არამედ მირიდე 
პირისაგან უფლისა და განაქარვე ღვნო ეგე. 12 მიუგო ანნა და 
ჰრქუა: არა ეგრე არს, უფალო, არამედ მე დედაკაცი ვარ 
ურვილი გულითა, რამეთუ ღვნისა და მთურალობისა გემო 
ვერა მიხილავს, არამედ განვფენ წინაშე უფლისა ლოცვათა 
ჩემთა. 19 ხოლო შენ ნუ ეგრე გგონიეს მჭევალი ესე შენი, 
არამედ დედაკაცი ერთი ასულთაგანი სურსუტთა, რამეთუ 
სიმრავლითა ურვათა ჩემთათა ვიტყოდე აქამომდე. 17 მიუგო 
ელი და ჰრქუა მას: გუალე, ვიდოდე შენ მშვდობით! ღმერთმან 
ისრაცლისამან მოგეცინ შენ ყოველი თხოვა გულისა შენისა, 
რაიცა ითხოო მისგან. 18 და თქუა ანნა: აწღა ვპოე მადლი 
წინაშე შენსა მყევალმან შენმან! და წარვიდა ანნა გზასა თვსსა 
სიხარულით და შევიდა იგი სახლად თვსსა, ჭამა და სვა ქმრისა 
თვსისა თანა, და პირი მისი არღარა მწუხარე იყო. 193 
აღიმსთვეს განთიად თაყუანის-ცემად უფლისა და შეუდგეს 
გზასა თვსსა არმათემად და შევიდა ელკანა ცოლისა თვსისა 
ანნას თანა, რამეთუ მოივსენა იგი უფალმან და მიუდგა. 29 და 
ჟამსა თვსსა შვა ძე და უწოდეს სახელი მისი სამოველ, რამეთუ 
თქუა: უფლისაგან ღმრთისა ძალთასა ვითხოვე ესე. 21 და 
აღვიდა კაცი იგი ელკანა და ყოველი სახლი მისი შეწირვად 
მსხუერპლისა სელომსა შინა წესთა მათ ჩუეულებისა მათისათა 
აღნათქვემთა თვსთა და ყოველთა ათეულთა ქუეყანისა მისისა 
შეწირვად, ხოლო ანნა არა აღვიდა მის თანა, რამეთუ ჰრქუა 
ქმარსა თვსსა, ვითარმედ მე არა აღვიდე ვიდრე 
განყენებადმდე ყრმისა ამის ძუძუსაგან, და მაშინ წარვადგინო 
იგი წინაშე უფლისა და ჯდეს მუნ უკუნისამდე ჟამთა. 22 23 და 
ჰრქუა მას ელკანა, ქმარმან მისმან: ეგრე ყავ, რაიცა სათნო- 


გიჩნს; ჯედ, ვიდრემდე განაყენო იგი ძუძუსა; ხოლო 
აღასრულენ უფალმან ყოველი თხოვა შენი! და დაჯდა 
დედაკაცი იგი და პოხდა ყრმასა მას ვიდრე განყენებადმდე 
ძუძუსა. 24 და შემდგომად მისა აღვიდა იგი სელომად და 
თანაწარიბა მან ზვარაკი ერთი სმნიერი და პური და გრივი 
ერთი სამინდო და საწდითა ღვნო და შევიდეს ტაძარსა მას 
უფლისასა სელომს და ყრმაცა იგი მათ თანა. 22 და 
წარუდგინეს წინაშე უფლისა და დაკლა მამამან მისმან ზვარაკი 
იგი და შესწირეს მსხუერპლი უფლისა წესისაებრ პირველისა, 
რომელ შესწირიან წინაშე უფლისა და წარუდგინეს ყრმა იგი 
უფალსა, და რამეთუ დაიკლა ზვარაკი იგი ცხოვრებად ყრმისა 
მისთვს. 25 და მიიყვანა დედამან მისმან ყრმა იგი ელი 
მღდელისა და ჰრქუა: გევედრები, უფალო ჩემო, ცხოველ არს 
სული შენი; მე ვარ დედაკაცი იგი, რომელი წარმოდგომილ 
ვიყავ შენ წინაშე 27 შეწირვად ლოცვათა ჩემთა უფლისა 
მიმართ, რამეთუ ვილოცევდი ყრმისა ამისთვს. და მომცა მე 
უფალმან თხოვა იგი ჩემი, რომელი ვითხოვე მისგან. 28 აჰა 
ესერა, დგეს ესე წინაშე უფლისა ყოველთა დღეთა ცხორებისა 
მისისათა მსახურებად უფლისა და თაყუანი-სცეს უფალსა! და 
ილოცა ანნა და თქუა: 


თავი 2 


1 განძლიერდა გული ჩემი უფლისა მიმართ, და ამაღლდა რქა 
ჩემი ღმრთისა მიმართ, მაცხოვარისა ჩემისა: განვრცნა პირი 
ჩემი ზედა მტერთა ჩემთა; განვიხარე მე მაცხოვარებითა 
შენითა! 2 რამეთუ არა ვინ არს წმიდა, ვითარ შენ, უფალი, და 
არა ვინ არს მართალ ღმრთისა ჩუენისაებრ! და არა ვინ არს 
წმიდა შენსა გარეშე. 3 ნუ იქადინ, ნუცა იტყვნ მაღალსა 
გარდარეულად, ნუცა აღმოვალნ მდიდრად სიტყუაი პირისაგან 
თქუენისა! რამეთუ ღმერთი არს მეცნიერებათა უფალი და 
ღმერთმან განამზადნეს საქმენი თვსნი. “ მშკლდები ძლიერთა 
მოუძლურდა, და უძლურნი შეიმოსნეს ძალითა. ? შვებულთა 
პური მოაკლდა და მშიერთა დაიპერეს ქუეყანა; რამეთუ ბერწსა 
მას ესხნეს შვდ შვილ და შვილმრავალი იგი მოუძლურდა! 9 
უფალმან მოაკუდინის და აცხოვნის; შთააგდის ჯოჯოხეთად და 
აღმოიყვანის! 7 უფალმან დააგლახაკის და განამდიდრის, 
დაამდაბლის და აღამაღლის! 8 აღადგინის ქუეყანისაგან 
გლახაკი და სკორეთაგან აღამაღლის დავრდომილი, რათა 
დასვას იგი ძლიერთა თანა ერისა მისისათა და საყდარნი 
დიდებისანი დაუმკვდრნეს მას; ? მოანიჭის თხოვა მლოცველთა 
მისთა და აკურთხნის წელიწადნი მართლისანი, რამეთუ არა 
არს სიმტკიცე ძლიერებაი კაცისა. უფალმან უძლურ-ყვნის 
მჭქდომნი თვსნი. უფალი წმიდა არს! (ნუ იქადინ ბრძენი 
სიბრძნითა თვსითა, ნუცა იქადინ ძლიერი ძალითა თვსითა, 
ნუცა იქადინ მდიდარი სიმდიდრითა თვსითა, არამედ ამას 
ზედა იქადოდენ, რომელი-იგი იქადოდის გულისყმის-ყოფასა 
და ცნობასა უფლისასა ყოფად სასჯელი სიმართლისა 
ქუეყანასა ზედა). 19 უფალი ამაღლდა ცათა შინა და იქუხა, 
თავადმან განსაჯნეს კიდენი ქუეყანისანი სიმართლითა 
თვსითა, მოსცეს ძალი მეუფესა ჩუენსა და აღიმაღლოს 
უფალმან რქა ცხებულისა თვსისა! 11 და დაუტევეს ყრმა იგი 
სამოველ სელომს წინაშე უფლისა და თაყუანი-სცეს უფალსა 
და წარვიდეს არმათემად სახიდ თვსად; და ყრმა იგი სამოველ 


აღორძნდებოდა და მსახურებდა უფალსა წინაშე ელი 
მღდელისა. 12 და ძენი იგი ელისნი, ნაშობნი უძღებნი და 
უსჯულონი, რომელთა არა გულისძქმა-ყვეს შიში უფლისა, 13 და 
არცა წესი იგი მღდელობისა, ხოლო წესი იგი შესაწირავთა მათ 
ერისა მღდელისაგან იყო შეწირვად. მაშინ მოვიდა ყრმა ერთი 
მღდელისა აღმოღებად ჭორცისა მის და ყელთა მისთა აქუნდა 
ფუცხვი სამპირი. 14 და შთაყვის იგი სიავსა შიგან, ქოთანსა, 
გინა ქვაბსა და, პირველად რაიცა მოემთხვვის ფუცხუსა მას, 
იგიცა წარიღის ნაწილად მღდელისა მის. და ესე სახედ 
უყოფდეს ძეთა ისრაცლისათა, რომელნი მოვიდიან შეწირვად 
მსხუერპლისა უფლისა მიმართ სელომად. 12 და ვიდრე არღა 
უკმევიედ ცმელი იგი წინაშე უფლისა, მოვიდის მსახური იგი 
მღდელისა და ჰრქუის კაცსა მას შემწირველსა, ვითარმედ: 
მომეც მე ქჟორცი შესაწვავად მღდვლისათვს, და არა მოვიღო 
მგბარი ქვაბთაგან. 15 მაშინ რქუა კაცმან მან, რომელი 
მოსრულ არნ შეწირვად მსხუერპლისა: პირველად შე-ღა- 
ვსწიროთ საკუმეველი და მსხუერპლი უფლისა, ვითარცა ჯერ- 
არს და მაშინ მიიღე ყოვლისაგან, რომლისათვს გული 
უთქმიდეს სულსა შენსა. და ჰრქუას მან: არა, არამედ მომეც აწ, 
უკუეთუ არა, მოვიღო მძლავრ. 17 და იყო ცოდვა იგი ყრმათა 
მათ დიდ წინაშე უფლისა, რამეთუ შეურაცხ-ყოფდეს 
მსხუერპლსა უფლისასა. 18 და ყრმა იგი სამოველ იყო 
მსახურებად წინაშე უფლისა და ემოსა მას ევფუდ ბარი. 19 და 
ჩუდკეცი მცირე უქმნის მას დედამან მისმან და მიართვის მას 
ჟამითი ჟამად, რაჟამს იგი აღვალნ ქმარსა თვსსა თანა 
შეწირვად მსხუერპლისა მათ დღეთასა. 29 და აკურთხა ელი 
ელკანა და ცოლი მისი და ჰრქუა: მოგეცინ შენ უფალმან 
თესლი ცოლისა მაგისგან შენისა ამის წილ თანანადებისა, 
რომელ-იგი მსახურეთ წინაშე უფლისა! და წარვიდა კაცი იგი 
ადგილად თვსად. 21 და მიხედნა უფალმან ანნას, და შვა სამ ძე 
და სამ ასულ. და განდიდნა ყრმა იგი სამოელ წინაშე უფლისა. 
22 და ელი მოხუცებულ იყო ფრიად და ესმოდა, რასა-იგი 
უყოფდეს ძენი მისნი ძეთა ისრაცლისათა, და ვითარ-იგი 
დააძინებდეს დედათა აღთქუმულთა ბჭეთა თანა კარვისა 
საწამებელისათა. 23 და ჰრქუა მათ: რომლისათვს ეგრე იქმთ 


სიტყვსა ამისებრ, რომელი მესმის პირისაგან ერისა უფლისა? 
24 ნუ ეგრე, შვილნო! არა კეთილ არს ამბავი ესე, რომელი 
მესმის თქუენთვს; ნუ ეგრე ზამთ, ვითარმცა არა მონებთ ერსა 
უფლისასა. 22 უკუეთუ შეცოდებით შესცოდის კაცმან კაცისა 
მისთვს უფლისა მიმართ, უკეთუ უფალსა შესცოდოს, ვინ 
ლოცვიდეს მისთვს? და არა ისმენდეს კმასა მამისა მათისასა, 
რამეთუ ნეფსით უნდა უფალსა განრყუნა მათი. 265 და ყრმა იგი 
სამოველ ვიდოდა და განდიდნებოდა. და იყო იგი სათნო 
ღმრთისა და კაცთა. 27 და მოვიდა კაცი ღმრთისა ელისა და 
ჰრქუა: ამას იტყვს უფალი: გამოცხადებით გამოვეცხადე 
სახლსა მამისა შენისასა, ვიდრე იყუნესღა იგინი ეგვპტესა 
მონად ფარაოსა. 28 და გამოვირჩიე სახლი მამისა შენისა 
ყოველთაგან ტომთა ისრაცლისათა ჩემდა მღდელად და 
აღსვლად საკურთხეველსა და აღღებად ევფუდისა. და მივეც 
სახლსა მამისა შენისასა ყოველი იფქლი ძეთა ისრაცლისათა 
საჭმელად, 2? და რომლისათვს მიხედეთ თქუენ 
საკურთხეველსა ჩემსა მსხუერპლსა ჩემსა ურცხვნოთა 
თუალითა და ადიდენ ძენი შენნი უფროს ჩემსა, კურთხევად 
მათთვს პირველად ყოველი ნაყოფი მსხუერპლთა სახლისა 
ისრაცლისა? 39 ამისთვს ამას იტყვს ღმერთი ისრაცლისა: ვთქუ, 
ვითარმედ: სახლი შენი და სახლი მამისა შენისა ვიდოდიან 
წინაშე ჩემსა უკუნისამდე. და აწ იტყვს უფალი: ნუსადა იყოფინ, 
არამედ მადიდებელნი ჩემნი ვადიდნე და შეურაცხ-მყოფელნი 
ჩემნი შეურაცხ იქმნენ. 31 აჰა ესერა, დღენი მოვლენან, - იტყვს 
უფალი, - და მოვსრა ნათესავი შენი და თესლი სახლისა მამისა 
შენისა, და არა იყოს მოხუცებული შენი ტაძარსა შინა ჩემსა. 32 
და იხილოს მეყსა შინა განცვფრებით ყოველივე კეთილი, 
რომელ ყოს უფალმან ღმერთმან ისრაცლისამან და არა იყოს 
მოხუცებული სახლსა შინა შენსა ყოველთა დღეთა. 33 ხოლო 
არა ავჭოცო შენგან კაცი საკურთხეველისაგან ჩემისა, რათა 
ეყჟუებოდის თუალთა მისთა და დასდნებოდეს გული მისი, და 
ყოველი დაშთომილი სახლისა შენისა დაეცეს მახვლითა 
კაცთათა. 3“ და ესე იყავნ სასწაულად შენდა, რომელი მოიწიოს 
ორთა მათგან ძეთა შენთა: ერთსა შინა დღესა მოსწყდენ ოფნი 
და ფინეზ ერთბამად ორნივე. 32 და აღვადგინო ჩემდა 


მღდელი სარწმუნო, რომელმან ყოველივე გულისა ჩემისა და 
სულისა ჩემისა ყოს; და უშენო მას სახლი სარწმუნო; და 
ვიდოდის იგი წინაშე ცხებულისა ჩემისა ყოველთა დღეთა. 39 
და იყოს, ყოველი ნეშტი სახლისა შენისა მოვიდოდის 
თაყუანის-ცემად მისა დანგითა ვეცხლისათა და ერთითა 
ჟუეზითა პურითა და რქუას: დამადგინე ერთსა ოდენ 
სამღდელოსა შენსა ჭამად პურისა. 


თავი 3 


1 და ყრმა იგი სამოველ იყო მსახურებად უფლისა წინაშე ელი 
მღდელისა და სიტყუაი უფლისა საძიებელ იყო მათ დღეთა 
შინა, რამეთუ არა იყო ჩუენებაი, არცა განცხადებაი 
წინაისწარმეტყუელებათა. ? და იყო მას დღესა შინა, ეძინა 
ელის ადგილსა თვსსა და იწყეს თუალთა მისთა დამძიმებად 
და ვერ ხედვიდა 3 სანთელსა მას ღმრთისასა ვიდრე 
აღგებადმდე. სამოველს ეძინა ტაძარსა მას შინა უფლისასა, 
სადა-იგი დგა კიდობანი იგი ღმრთისა. 4 და უწოდა უფალმან 
სამოველს და ჰრქუა: სამოველ, სამოველ! მიუგო და რქვა 
სამოველ: აქა ვარ, უფალო. ? და მირბიოდა სამოველ ელისა 
და ჰრქუა: რომლისათვს მიწოდე მე? ჰრქუა მას ელიმ: არას 
გიწოდე შენ, მივედ და დაიძინე ადგილსავე შენსა, შვილო! და 
მივიდა სამოველ და დაიძინა ადგილსავე თვსსა. 59 და შესძინა 
უფალმან წოდებად ყრმისა მის მეორედ და ჰრქუა: სამოველ, 
სამოველ! განჰკრთა სამოველ და მირბიოდა ელისაკე და 
ჰრქვა: რომლისათვს მიწოდე მე? და რქუა მას ელიმ. არას 
გიწოდდი შენ, შვილო, მივედ და დაიძინე ადგილსავე თვსსა. 7 
და სამოველ არა უწყოდა, ვითარმედ უფლისა რამე 
განცხადებულებაი არს მისა მიმართ. 8 და შესძინა უფალმან 
წოდებად სამოველისა მესამედ, და აღდგა სამოველ და 
მირბოდა ელისაკე და ჰრქუა: აქა ვარ! რაისა მიწოდე მე? და 
გულისყმა-ყო ელიმ, ვითარმედ უფალი უწოდდა მას. ? და რქუა 
მას: მოვედ და დაიძინე ადგილსავე შენსა, შვილო! და უკუეთუ 
შესძინოს წოდებად შენდა, რქვა მას, ვითარმედ: ისმენს მონა 
შენი, იტყოდე, უფალო. და წარვიდა სამოველ და დაიძინა 
ადგილსავე თვსსა. 19 და მოვიდა უფალი და დაადგა მას ზედა 
და უწოდა მას, ვითარცა-იგი პირველად და რქუა: სამოველ, 
სამოველ! მიუგო სამოველ და ჰრქუა: იტყოდენ უფალი, 
რამეთუ ესმის მონასა შენსა. 11 და ჰრქუა უფალმან სამოველს: 
აჰა ესერა, მე აღვასრულებ ყოველთა სიტყუათა ჩემთა 
ისრაცლსა ზედა, რათა ყოველსა, რომელსა ესმეს, ოხრიდენ 


ორნივე ყურნი მისნი. 12 დღესა მას, რომელსა აღვადგინო, 
ელის ზედა დავდვა, რასაცა ვიტყოდე და ყოველსა სახლსა 
მისსა ზედა დავდვა, და აღვასრულო. 13 და უთხრა მას: რამეთუ 
მოვიგო შური სახლისა ჩემისა სახლსა მისსა ზედა უკუნისამდე 
ჟამთა უსჯულოებათათვს ძეთა მისთასა, რამეთუ ძვრსა 
იტყოდეს ღმრთისათვს ძენი მისნი და არა განსწავლნა. 14 
ხოლო მე არა ესრე აღვთქუა, ვითარმედ ულხინო 
უსჯულოებათა სახლისა მის ელისთა მსხუერპლითა მით და 
საკუმეველითა უკუნისამდე ჟამთა. 12 დაიძინა სამოველ მუნვე 
ვიდრე ცისკრადმდე და აღიმსთო განთიად და განახუნა კარნი 
იგი ტაძრისანი. და ვერ იკადრა სამოველ თხრობად ელისა 
ჩუენებაი იგი, რამეთუ ეშინოდა, რომელი იხილა მისთვს. 15 
მიუგო ელიმ სამოველს და ჰრქუა: შვილო! ხოლო მან რქუა 
მას: აქა ვარ! 17 რქუა მას ელი: მითხარ მე სიტყუაი იგი, 
რომელი იყო შენდა მომართ ამას ღამესა, და ნუ დამიმალავ მე 
ერთსაცა სიტყუასა! ესე რაიმე გიყავნ შენ უფალმან და ესე 
დაგირთენ, უკუეთუ დამიმალო ერთიცა სიტყუაი. 18 მაშინ 
უთხრა მას სამოველ ყოველი იგი სიტყუაი, რომელსა ეტყოდა 
უფალი და არა დაუმალა ერთიცა სიტყუაი. და თქუა ელი: 
აღასრულენ უფალმან ყოველივე, რაიცა სათნო-უჩნს, რამეთუ 
იგი მხოლო უფალ არს. 13? და განძლიერდა სამოველ და 
უფალი იყო მის თანა და არა დავარდებოდა ქუეყანასა ზედა 
ყოველთაგან სიტყუათა მისთა არცა ერთი სიტყუაი. 29 და სცნა 
ესე ყოველმან ისრაცლმან დანითგან ვიდრე ბერსაბედამდე, 
ვითარმედ სარწმუნო არს სამოველ წინაისწარმეტყუელად 
უფლისა. 21 აუწყა უფალმან სამოველს სელომს შინა, ოდეს 
გამოეცხადა უფალი სიტყვსაებრ უფლისა. და სარწმუნო იყო 
სამოველ ყოველსა ზედა ისრაცლსა კიდითგან ვიდრე კიდემდე 
ქუეყანისა. და ელი მოხუცებულ იყო ფრიად და ძენი მისნი 
ვიდოდეს გზასა უსჯულოებისათა წინაშე უფლისა. 


თავი 4 


1 და იყო მათ დღეთა შინა და შეკრბეს უცხოთესლნი იგი 
წყობად ისრაცლისა. და ისრაიტელნი განემზადნეს ბრძოლად 
და ისრაიტელნი იგი მოვიდეს და დაიბანაკეს აბეზენერს. და 
უცხოთესლთა მათ დაიბანაკეს აფეკს. 2? და შეიქმნა ბრძოლა 
დიდი მათ შორის და ძლევასა მიეცა ისრაცლი. და დაეცეს 
ბრძოლასა მას შინა უცხოთესლთა მათ მიერ ვითარ ოთხ ათას 
ოდენ მამაკაცი. 3 და სხვა ერი იგი ისრაცლისა მეოტ იქმნა და 
შემოვიდა ბანაკსა თვსსა. და ზრახვიდეს ურთიერთას 
მოხუცებულნი ისრაცლისანი: რაისათვსმე განგუწირნა უფალმან 
დღეს უცხოთესლთა თანა? აწ მოდით და გამოვიღოთ 
კიდობანი იგი სჯულისა უფლისა ღმრთისა ჩუენისა სელომით 
და წინაწარვიძღვანოთ იგი და ვსძლიოთ მტერთა ჩუენთა! “ და 
მაშინ წარმოიღეს კიდობანი იგი სჯულისა უფლისა, და რამეთუ 
დგეს კიდობანსა მას ზედა ქერობინნი; და ორნი იგი ძენი 
ელისნი ოფან და ფინეზ მოვიდეს კიდობანსა მას თანა 
სჯულისასა. ? და ვითარცა შეიღეს კიდობანი იგი სჯულისა 
უფლისა ბანაკად, იზახეს ისრაიტელთა მათ ჟყმითა დიდითა, და 
ოხრიდა ქუეყანა იგი. 9 ესმა რაი ესე უცხოთესლთა, 
შეძრწუნდეს და იტყოდეს ურთიერთას: რაიმე არს ჟმაი ესე 
ღაღადებისა ბანაკსა მას ებრაელთასა? და სცნეს ყოველთა, 
ვითარმედ კიდობანი იგი სჯულისა მოსრულ არს ბანაკსა მათსა. 
7 და შეეშინა ფრიად და იტყოდეს ურთიერთას: ვაი ჩუენდა, ვა0 
ჩუენდა, რამეთუ ღმერთი იგი მათი მოსრულ არს შემწედ 
მათად! და იტყოდეს: უფალო, განმარინენ ჩუენ ჟელთაგან 
მათთა! რამეთუ არა იყო შორის მათსა გუშინ და ძოღან ქმაი 
ესე საშინელი. 8 ვაი ჩუენდა, ვინ განმარინნეს ჩუენ ყელთაგან 
ღმრთისა ძლიერებისათა? ესე იგი ღმერთი არს, რომელმან 
დასცა ქუეყანა იგი ეგვპტისა, და გუემა უდაბნოსა შინა იგი! 3? 
მერმე იწყეს ნუგეშინის-ცემად ურთიერთას და თქუეს: 
განძლიერდით უცხოთესლნი ეგე. არა დავემორჩილნეთ 
ებრაელთა, ვითარცა იგინი ჩუენ გუმონებდეს, მყნე იყვენით და 


ჰბრძოდით! და ნუგეშინის-იცეს უცხოთესლთა მათ. 19 და 
ბრძოლა-ყვეს, სძლიეს და ძლევასა მიეცა ისრაცლი 
უცხოთესლთა მათ, და ივლტოდა ისრაცლი ბანაკად თვსა. და 
იყო დაცემა დიდი, დაეცა ისრაცლისაგან ოცდაათი ათასი კაცი 
განწყობილი. 11 და წარიღეს კიდობანი იგი სჯულისა, და ორნი 
იგი ძენი ელისნი დაეცნეს მახვლითა - ოფნი და ფინეზ. 12 და 
ივლტოდა კაცი ერთი იემინელი ბენიამენისა წყობისა მისგან 
ბრძოლისა. და მოვიდა სელომად მას დღესა კვართდაპებული 
და მიწაგარდასხმული თავსა ზედა. 13 და ელი ჯდა სავარძელსა 
ზედა მისსა და იხედვიდა გზად მიმართ, რამეთუ იურვოდა 
კიდობნისათვს უფლისა. და მოვიდა კაცი იგი ქალაქად და 
შეიქმნა ღაღადებაი. 14 და ესმა ელის ყმაი იგი და იკითხვდა: 
რაი არს ღაღადებაი იგი? ამას ოდენ სიტყუასა ზედა მოვიდა 
კაცი იგი ელისსა და უთხრა ყოველივე, რაი-იგი იქმნა. 12 და 
ელი მოხუცებული იყო, რამეთუ იყო იგი ოთხმეოცდათურამეტ 
წლისა, და თუალნი მისნი დადგომილ იყუნეს, და ვერა 
ხედვიდა. 16 ჰკითხვდა ელი კაცთა მათ და პრქუა: რა არს ყმა0 
ესე ამბოხისა ამისი? რქუა მას კაცმან მან: მე ვარ, რომელი 
მოსულ ვარ ბანაკით ისრაიტელთათა ოტებული. 17 მიუგო ელიმ 
და ჰრქუა მას: რა იქმნა, შვილო? მან უთხრა მას: ძლევასა 
მიეცა ისრაცლი უცხოთესლთა მათ, და მეოტ იქმნა ყოველი 
კაცი მებრძოლი და დაეცა სიკუდილითა მახვლისათა, და 
ორნივე ძენი შენნი მოკლეს; და კიდობანი იგი სჯულისა 
სიწმიდისა წარიღეს. 18 და ელის რაი ესმა კიდობნისა მის 
ღმრთისა წაღებაი, ზეუკუნიჭრა სავარძელისაგან თვსისა და 
დაეცა ზღურბლთა მათ ზედა მართლუკუნ და განიტეხა ზურგი 
და მოკუდა, რამეთუ მოხუცებულ იყო. და იგი სჯიდა ისრაცლსა 
ოც წელ. 19 და ძისცოლი მისი, ცოლი ფინეზისი, მიდგომილ 
იყო შობად. და ესმა ჰამბავი ესე, ვითარმედ კიდობანი იგი 
მიუღებიესთ და მამამთილი მისი და ქმარი მისი მომკუდარ 
იყუნენ, ტიროდა და შვა. და მოიქცეს საშონი და მოკუდებოდა. 
20 და ჟამსა მას სიკუდილისასა ჰრქუეს მას დედათა მათ, 
რომელნი მახლობელ იყუნეს: ნუ გეშინის, ძე შევ. ხოლო მან 
არა მიუგო, არცა ცნა, რამეთუ დასულებულ იყო. 21 და 
უჟმობდეს ყრმასა მას სახელით ბექაბოდ: კიდობანსა მას ზედა 


სჯულისასა მამამთილსა და ქმარსა მისსა ზედა, რამეთუ 
მომკუდარ იყო. 22 სიტყუად იწყეს და თქუეს: მიღებულ არს 
ჩუენდა დიდებაი ისრაცლისა მიღებითა კიდობნისა 
ღმრთისათა. 


თავი 5 


1 და უცხოთესლთა წარიღეს კიდობანი იგი სჯულისა უფლისა, 
აბენეზერით აზოტად. ? და შეიღეს სახლსა მას დაგონისასა, 
დადგეს იგი მახლობელად დაგონისასა. 3 და აღიმსთვეს 
აზოტელთა მათ და შევიდეს დაგონისა და იხილეს დაგონი, 
რამეთუ დაცემულ იყო და პირდაქცევით ქუეყანასა ზედა წინაშე 
კიდობნისა მის უფლისა. და აღადგინეს დაგონი და დადგეს 
ადგილსავე თვსსა. “ და მერმე ხვალისგან იხილეს დაგონი 
დაცემული პირდაქცევით წინაშე კიდოსბნისა მის ღმრთისასა და 
თავი დაგონისი და ორნივე ჭელნი და ბრჭალნი მისნი 
მოვრდომილ იყუნეს, გარნა გუამი ხოლო მისი დაშთომილ იყო 
ზღურბლთა ზედა. ? და ამისთვს მღდელთა მათ დაგონისათა 
და ყოველმან შემავალმან სახლსა მას დაგონისასა აზოტს შინა 
არა დაადგნის ფერყკყნი ზღურბლთა ზედა, არამედ ბიჯებით 
გარდააბიჯიან ვიდრე მოაქაჟამამდე. 9 და დამძიმდა ყელი 
უფლისა აზოტელთა ზედა და გვემნა იგინი სენითა 
საგურკველისათა. და განამრავლა მათ ზედა თაგვი და აღივსო 
სარწყულები მათი, ყანობირი და უბანნი მათნი თაგვითა და 
განმრავლდა სიკუდილი ქალაქთა ზედა მათთა. 7 და იხილეს 
რაილი აზოტელთა მათ, რამეთუ ესე დღენი დაუდგეს, იტყოდეს 
ურთიერთას და თქუეს: არა ჯერ არს ჩუენ შორის ყოფნა 
კიდობნისა ამის ღმრთისა, რამეთუ განრისხნა ჩუენ ზედა და 
ღმერთსა ჩუენსა ზედა დაგონსა. 8 და მოუწოდეს მთავართა 
მათ უცხოთესლთა აზოტელთა მათ და ჰრქუეს: რაიმე ვყოთ 
კიდობანი იგი ღმრთისა მის ისრაცლისა? მიუგეს გეთეელთა 
მათ და რქუეს: მოგუეცით ჩუენ! და წარიღეს კიდობანი იგი 
ღმრთისა გეთეელთა. 7? და მისლვასა მას მათსა იყო ყელი 
უფლისა ქალაქსა მას ზედა და შეძრწუნებაი დიდი ფრიად. და 
ტანჯნა კაცნი მის ქალაქისანი მცირითგან ვიდრე დიდადმდე და 
გვემნა იგინი საგურკუელითა მათითა. და იქმნეს გეთეელთა 
მათ საგურკველები ოქროსა. 19 და წარიღის კიდობანი იგი 
ღმრთისა ისრაცლისა ასკალონდ, და ვითარცა მიიღეს 


კიდობანი იგი, ეტყოდეს ასკალონელნი იგი: რაისათვს მოიღეთ 
კიდობანი ეგე აქავე მოსასრველად ჩუენდა და ერისა ჩუენისა? 
11 და წარავლინეს და გამოჰკრიბეს ყოველი ყრმლოსანი 
უცხოთესლთა მათ, რქუეს: წარიღეთ კიდობანი ეგე ღმრთისა 
ისრაცლისა და მიიღეთ |თვ)სისავე ადგილსა, რათა აღარა 
მოვისრნეთ ჩუენ და ერი ჩუენი, რამეთუ დაეცა შიში 
სიკუდილისა ქუეყანასა ჩუენსა, ვინათგან შემოვიდა კიდობანი 
ესე ღმრთისა ისრაცლისა აქა. 12 რამეთუ ცოცხალნი და 
მკუდარნიცა ჩუენნი იგუემნესვე სენითა მით საგურკველისათა, 
და მიიწია სიტყუაი იგი ღაღადებისა ცადმდე. 


თავი 6 


1 და დადგა კიდობანი იგი ღმრთისა ქუეყანასა მას 
უცხოთესლთასა შვიდ თვე და აღმოაცენა ქუეყანამან მათმან 
თაგვი. 2 მაშინ მოუწოდეს უცხოთესლთა მათ ქურუმთა მათთა 
და მისანთა და ულუკთა: რალი ვყოთ კიდობანი ესე უფლისა? 
მითხართ ჩუენ, რათა მივიღოთ ეგე ადგილსავე თვსსა. ხოლო 
მათ რქუეს: 3 უკუეთუ წარავლინებთ კიდობანსა მაგას შჯულისა 
უფლისა ღმრთისა ისრაცლისასა, ნუ წარიღებთ მაგას ეგრე, 
არამედ წარიღეთ მის თანა გვემისა თქუენისათვს ნიჭად მისად 
და გელხინოს თქუენ, უკუეთუ არა აღიღოს ყელი მისი 
დამძიმებული თქუენ ზედა. “ მიუგეს და თქუეს: რალ მივსცეთ 
კურნებისა ჩუენისათვს? ხოლო მათ თქუეს: რიცხვსაებრ 
კლმოსანთა უცხოთესლთა ხუთნი საგურკველნი ოქროსნი 
ჰქმენით და ხუთი თაგვ ოქროსა, რამეთუ გვემანი არიან თქუენ 
ზედა და მთავართა თქუენთა ზედა და ერთა ზედა თქუენთა. 2 
და ჰქმენით მსგავსი საგურკველთა თქუენთა და მსგავსი 
თაგუთა მათ და მიეცით უფალსა დიდებაი, რათა განგაშოროს 
თქუენ გვემა იგი და აღიღოს ყელი მისი ძლიერი თქუენ ზედა 
და ქუეყანისა თქუენისაგან. 9 რაისათვს განაფიცხებთ გულთა, 
ვითარცა-იგი ეგვპტელნი და ფარაო განაფიცხნეს გულნი 
მათნი? და გვემნა იგინი გუემითა მით სასტიკითა, მაშინვე 
განუტევეს ერი იგი და წარვიდეს. 7 ხოლო აწ ქმენით თქვენ 
ურემი ახალი და შეაბენით ორნი დიაკეულნი პირმშონი და 
უმწყსნი და ვბონი მათნი შინა დაიყენენით. 858 და მოიღეთ 
კიდობანი იგი სჯულისა უფლისა, დადევით ურემსა მას ზედა, 
და ჭურჭელი ოქროსა თანაწარეცით გვემულებისათვს და 
შთადევით იგი ჩაყვსა და დადევით გვერდით კერძო მისა, და 
წარავლინენით იგი და განიყვანენით, რათა წარვიდეს. ? და 
იხილეთ, უკუეთუ წარვიდეს საზღვართა მისთა ბეთსამიით 
კერძო. მაშა სცანით, რამეთუ მას მოუვლინებიეს გუემაი ესე. 
უკუეთუ არა წარვიდეს, უწყოდით, რამეთუ ჭელი მისი არა 
გვავნებს ჩუენ, არამედ შემთხუევით რაიმე შეგუემთხვა ჩუენ 


ესენი ესე. 1- და ყვეს ეგრე უცხოთესლთა მათ. და მოიბნეს 
დიაკეულნი იგი პირმშონი და უმწყსნი, და შეაბნეს იგინი 
ურემსა მას და ვბონი მათნი შინა დააყენნეს. 11 და დადგეს 
კიდობანი იგი ღმრთისა ურემსა მას ზედა და თაგუნი იგი 
ოქროსანი და საგურკველნი იგი, და ჩაასხნეს იგინი ჩაყვსა, და 
დასხნეს გვერდით მისა. 12 და წარვიდეს დიაკეულნი იგი გზასა 
მას ბეთსამისით კერძო, მართლ გზასა მივიდოდეს, არა 
დაშვრენ და არა გარდააქცივეს გზასა, არცა მარჯულ და არცა 
მარცხულ. და მთავარნი უცხოთესლთანი შეუდგეს უკანა 
საზღვრადმდე ბეთსამისა. 13 და იყუნეს ვინმე მუნ ბეთსამას, 
ვითარცა იხილეს მომკალთა მათ კიდობანი იგი ღმრთისა 
მომავალი, განიხარეს ფრიად და წინამოეგებვოდეს მას. 14 
მოვიდა ურემი იგი და დადგა იგი ლოდსა მას თანა დიდსა. და 
ურემი იგი დაკოდეს და დიაკეულნი იგი დაკლნეს და 
შესწირნეს მსხუერპლად უფლისა. 12 და ლევიტელთა მათ 
აღიღეს კიდობანი იგი უფლისა და ჩაყჟვ იგი და ჭურჭელი იგი 
ოქროსა, და დადგეს იგი ლოდსა მას ზედა დიდსა. და კაცთა 
მათ ბეთსამითელთა შესწირეს საკურთხი მსხუერპლი უფლისა 
ღმრთისა მას დღესა შინა. 16 და ხუთნივე იგი მთავარნი 
უცხოთესლნი ხედვიდეს და წარვიდეს ასკალონად. 17 და 
საგურკველნი იგი ოქროსანი, რომელ ქმნეს უცხოთესლთა 
ლხინებისა მათისათვს უფლისა: ერთი აზოტელთა, ერთი 
გაზელთა, ერთი ასკალონელთა, ერთი აკკარონელთა და ერთი 
გეთეელთა. 18 ეგრეცა ხუთნი იგი თაგუნი ოქროსანი მსგავსად 
რიცხვსა მის ქალაქთასა ხუთთა თავადთა და მთავართა 
ქალაქთა განმაძნელებელთა დაბადმდე ფერეზისა და ვიდრე 
ლოდადმდე დიდად, რომელსა ზედა დადგეს კიდობანი იგი 
სჯულისა უფლისა, რომელი დადგა ადგილსა მას ოსესა 
ბეთსაბილესისასა. 19? და დასცნა მათგანი ღმერთმან ერგასის 
ათას სამეოცდაათი კაცი. იწყეს გლოვად ერმან მან, რამეთუ 
დასცნა იგინი უფალმან გუემითა დიდითა ფრიად. 29 და თქუეს 
კაცთა მათ ბეთსამისელთა: ვინმე შემძლებელ არს დადგომად 
წინაშე პირსა უფლისა ღმრთისა წმიდისასა? ანუ ვისსამე 
მოიქცეს კიდობანი ესე უფლისა? 21 მიავლინნეს მოციქულნი 
მკვდრთა მიმართ კარიათიმსათა და რქუეს მათ, ვითარმედ: 


აქავე მოიღეს კიდობანი იგი სჯულისა უფლისა უცხოთესლთა 
მათ. აწ მოდით და წარიღეთ თქუენდა. 


თავი 7 


1 და მოვიდნეს კარიათიმელნი და წარიღეს მათ კიდობანი იგი 
სჯულისა უფლისა, შეიღეს იგი სახლსა მას ამინადაბისა, 
რომელი დაშენებულ იყო ბორცუსა მას ზედა, და გამოირჩიეს 
ძე მისი, ელიაზარ, და დაადგინეს მცველად კიდობანსა მას 
უფლისასა. ? და იყო, ვინათგან შეიღეს კიდობანი იგი ღმრთისა 
კარითიამად, და განმრავლდეს ჟამნი, და დაყო ვითარ ოცი 
წელი და მოიქცა ისრაცლი უფლისა მას დღესა შინა. 3 და რქუა 
სამოველ ყოველსა ისრაცლსა: უკუეთუ მოიქცეთ უფლისა 
ყოვლითა გულითა თქუენითა, და განიშოროთ 
კერპთმსახურებაი და მონებდეთ უფალსა ღმერთსა, და მან 
გიყსნნეს თქუენ ყელთაგან უცხოთესლთასა. 4 ისმინეს სიტყუა0 
იგი ძეთა ისრაცლისათა, და განაგდეს ბაალი და სერტყები და 
კერპი იგი ასტაროთისი და მონებდეს უფალსა ღმერთსა. ? და 
რქუა მას სამოველ: შეკრბით ყოველი ერი ისრაცლისა 
მასეფათდ, და ვილოცო თქუენთვს უფლისა მიმართ! 9 და 
შემოკრბა ყოველი ერი მასეფათდ და მოიღეს წყალი და 
მოაპკურეს ქუეყანას წინაშე უფლისა და იმარხეს მას დღესა და 
თქუეს: ვსცოდეთ წინაშე უფლისა! რამეთუ შჯიდა სამოველ 
მასეფათს ძეთა ისრაცლისათა. 7 და ესმა უცხოთესლთა მათ, 
რამეთუ შეკრბეს მასეფათდ ძენი ისრაცლისანი და შეკრბეს 
უცხოთესლნიცა იგი და მოვიდეს ისრაცლისა და გამოვიდნენ 
ისრაცლნი უცხოთესლთა მათ ზედა. და ესმა რაი ესე ძეთა მათ 
ისრაცლისათა, შეეშინათ ფრიად. 8 და რქუეს ძეთა 
ისრაცლისათა სამოელს: ნუ დასცხრები ლოცვასა უფლისა 
ღმრთისა მიმართ ჩუენთვს, რათა გვვსნეს ჩუენ ჟყელთაგან 
უცხოთესლთასა. ? და თქუა სამოველ: არა დავსცხრები 
ლოცვასა უფლისა მიმართ თქუენთვს! და მოიქვა სამოველ 
კრავი ერთი მწოვარი და შესწირა მსხუერპლად უფლისა 
ყოვლისათვს ერისა ისრაცლისა. და ისმინა უფალმან ლოცვა 
იგი სამოველისა. 19 და ვიდრე შესწირვიდა სამოველ 
მსხუცრპლსა მას, უცხოთესლნი იგი მი-ხოლო-ვიდეს 


განმზადებულნი ბრძოლად ისრაცლისა. და ქუხდა უფალი 
უცხოთესლთა მათ ზედა ჟმითა კრჩხიალებისათა, და 
შეძრწუნდეს და ძლევასა მიეცნეს წინაშე ისრაიტელთა მათ. და 
გამოვიდეს ისრაიტელნი იგი მასეფათით. 11 და დევნა-უყვეს, 
და ეწივნეს, მოსრნეს უცხოთესლნი იგი და ნეშტი იგი მეოტად 
წარიქციეს ბეთსაბემდე. 12 და მოიღო სამოველ ლოდი ერთი 
და აღმართა იგი შორის მასეფათსა და შორის განსაწყობელსა 
მას, და უწოდა სახელი მისი აბენეზერ, რომელ არს 
თარგმანებით ლოდი შეწევნისა, რამეთუ თქუეს, ვითარმედ: 
აქამომდე შეგვეწია ჩუენ უფალი. 13 და დაამდაბლნა უფალმან 
უცხოთესლნი იგი. და არღარა შესძინეს ზედამისლვად 
ისრაცლისა. და იყო ჭელი უფლისა უცხოთესლთა მათ ზედა 
ყოველთა დღეთა სამოველისათა. 14 და უკმოიღეს ქალაქები 
იგი, რომელი დაეპყრა უცხოთესლთა მათ ძეთაგან 
ისრაცლისათა, აკარონითგან ვიდრე გეთადმდე დაიპყრეს 
საზღვარი იგი ისრაცლისა ჟელთაგან უცხოთესლთასა. და იყო 
მშვდობაილ შორის ისრაცლსა და ამორეველთა მათ. 12 და შჯიდა 
სამოველ ყოველთა ადგილთა წმიდათა მათთა. 165 17 და 
მოვიდის იგი არმათემადვე, რამეთუ საყოფელი მისი მუნ იყო; 
და მუნ განიკითხავნ ისრაცლსა და აღაშენა მუნ სამოველ 
საკურთხეველი უფლისა. 


თავი 8 


1 ხოლო რაჟამს დაბერდა სამოველ, დაადგინა ძენი მისნი 
მსაჯულად ისრაცლსა ზედა. ? და ესე სახელები არს ძეთა 
მისთა: პირმშო მისი იოელ, შემდგომი მისი აბა, მსაჯულნი 
ბერსაბესანი. 3 და არა ვიდოდეს ძენი იგი მისნი გზათა მისთა, 
არამედ შეუდგეს იგინი ანგაჰარებასა, მიიღებდეს ქრთამსა და 
სამართალი არა უყვიან. 4 და შეკრბა ყოველი ნათესავი 
ისრაცლისა, მოვიდეს სამოველისა არმათემად. ? და რქუეს 
მას: შენ, ესერა, დაბერებულ ხარ, და ძენი შენნი არა ვლენან 
გზათა შენთა. აწ მოგუეც ჩუენ მეფე, რათა სჯიდეს სამართალსა, 
ვითარცა სხუათა ნათესავთა არს! 5 და შეუძნდა სიტყუაი ესე 
სამოელს, რამეთუ რქუეს მას, ვითარმედ: მოგუეც მეფე, 
რომელი წინაგვძღოდის ჩუენ! და ილოცვიდა სამოველ 
უფლისა მიმართ. 7 და უფალმან რქუა მას: ისმინე სიტყუა0 
ერისა მაგის, რამეთუ არა შენ შეურაცხ-გყვეს, არამედ მე, 
ვინათგან იყავ მათ ზედა მეფედ. 8 ყოველთა ზედა საქმეთა 
თვსთა, ვინათგან მოვიყვანნეთ იგინი ეგვპტით ვიდრე 
დღევანდელად დღედმდე, რამეთუ დამიტევეს მე და 
მსახურებდეს კერპთა უცხოთა, ეგრეცა შენ გიყვეს. ? აწ შენ 
ისმინე მათი; აღთქმა დავდვა მათ შორის და უთხრა წესი და 
სამართალი სამეფო, რომელი მეფობდეს მაგათ ზედა. 19 და 
უთხრა სამოველ ყოველი იგი სიტყუალ0 ღმრთისა ერსა მას, 
რომელნი ითხოვდეს მისგან მეფესა. 11 და რქუა მათ: ესე წესი 
არს მეფისა, რომელი მეფობდეს თქუენ ზედა: მიგიხუნეს 
შვილნი თქუენნი და ყვნეს მჭედრებად, რომელნიმე მეეტლედ 
და წინამოცორვალად, 12 და რომელნიმე დაადგინნეს 
ათასისთავად და ასისთავად, მყნველად და მომკალად, და 
მწველელად და მეზუერედ, და ყუნეს მათგანნი რომელიმე 
ჯაჭვსმოქმედად და საჭურველისა. 13 და ასულნი თქუენნი 
მიგიხუნეს და ყვნეს საცხებელისმგბოლველ და მექოთნედ და 
მეპურე. 14 და მიგიღოს ყანები და ვენაჟები თქუენი და 
ზეთისხილები კეთილ-კეთილი და ნაყოფიერი, და მისცეს იგი 


მონათა თვსთა. 12 და ნაყოფისაგანი ყანათა და ვენაჟთა 
თქუენთა ათეული მიიღოს, და მისთა საჭურისთათვს და 
მონათა. 15 მონანი და მყევალნი თქუენნი, მროწეულნი და 
კარაულნი და ქარნი თქუენნი მოგიხუნეს და დაადგინნეს 
საქმესა მას სამეფოსა. 17 და საცხოვართა თქუენთა ათეული 
მიიღოს და იყვნეთ თქვენ მონად და მსახურად. 18 და 
ღაღადებდით მეფისა მის, და არა ისმინოს თქუენი უფალმან, 
რამეთუ თქუენ თვთ გამოირჩიეთ მეფე. 19 და არა უნდა ერსა 
მას სმენად სიტყუაი იგი სამოველისა. მაშინ რქუეს მას: არა 
ეგრე არს, არამედ დაადგინე ჩუენ ზედა მეფე 29 და მორჩილ 
ვიყუნეთ მისა, ვითარცა სხუანი ნათესავნი და განგვიკითხევდეს 
ჩუენ მეფე და ბრძოდეს მტერთა ჩუენთა. 21 მაშინ ისმინა 
სამოველ სიტყუაი იგი მათი და უთხრა ყოველი უფალსა. 22 და 
რქუა უფალმან სამოველს: ისმინე მათი და დაადგინე მათ ზედა 
მეფე, რათა მეფობდეს მათ ზედა! და გამოვიდა სამოველ და 
უბრძანა ერსა მას: წარვედით თქუენთვს ქალაქად! 


თავი 9 


1 და იყო მუნ კაცი ერთი ნათესავისაგან ბენიამენისა, და 
სახელი მისი კისი, ძე აქელისი, ძისა საბიგასი, ძისა ზაქესი, 
ძისა აფეკისი, კაცისა იემენელისი. და იყო კაცი იგი ძლიერი. 2 
და ესვა მას ძე, სახელი მისი საულ. და იყო იგი ჰასაკითა დიდ 
და ქმნულკეთილი. და არა ვინ იყო უმაღლეს მისა ასაკითა 
ისრაცლსა შორის, რამეთუ მყჟრითგან უმაღლეს იყო ყოველსა 
კაცსა. 3 და წარუწყმდეს მამასა მისსა კარაულნი და რქუა კისი 
ძესა თვსსა საულს: წარიყვანე შენ თანა ყრმა ერთი, წარვედით 
და მოიძიენით კარაულნი იგი! და წარვიდეს და გარდავლეს 
მთა ეფრემისი. 4 და მოვლეს მთანი საირისნი და ვერა პოვნეს; 
და მოვლეს ყოველი ქუეყანა სალიმისნი და არა პოვნეს; და 
მოვიდეს ქვეყანასა იემინელთასა და არცა მუნ პოვეს. ? მაშინ 
მოვიდეს სიფასა, რქუა საულ ყრმასა მას: გვალე და მივიქცეთ 
ჩუენდავე მამისა ჩუენისა, ნუუკუე დაეტეოს ზრუნვა, ვითარ მათ, 
და იურვოდის იგი ჩუენთვს? 5 მიუგო ყრმამან მან და რქუა: 
მესმა მე, ვითარმედ კაცი არს აქა, ღმრთისა ქალაქსა მას, 
პატიოსანი და დიდებული, და რაიცა თქვს, ყოველივე 
აღესრულის. აწ მივიდეთ მისა, რათა ვკითხოთ, თუ რომელსა 
კერძოსა უმჯობეს არს, და წარვიდეთ. ” მიუგო საულ ყრმასა 
მას და რქუა: მისლვით მივიდეთ, გარნა რაი მივართვათ კაცსა 
მას ღმრთისასა, რამეთუ პურიცა მოკლებულ არს საგზლისაგან 
ჩუენისა და ამისა უფროს არა გვაქუს, რომელსა-ესე ხედავ? 98 
მიუგო მეორედ ყრმამან მან და ჰრქუა საულს: არს აქა ჩემ თანა 
მეოთხე ნაწილი სასწორი ვეცხლისა, იგი მიიღე და მიეც კაცსა 
მას ღმრთისასა, რათა გვთხრას ჩუენ გზა იგი ჩუენი, რომელსა 
ვიდოდით. 7? რამეთუ წინათ ქუეყანასა მას ისრაცლისასა ესრეთ 
იტყვედ კაცისა მისთვს ღმრთისასა, რომელნი შევიდიან 
კითხვად მისა უფლისა მიერ: მიდით კაცისა მის, რომელი 
მხილველი არს, რამეთუ წინასწარმეტყველთა მათ ჟამთა 
მხილველი უწოდიან. 19 მაშინ რქუა საულ ყრმასა მას: კეთილ, 
გვალე, მივიდეთ! და მივიდოდეს ქალაქსა მას, სადა-იგი იყო 


კაცი ღმრთისა. 11 ვითარცა მიიწინეს იგინი შესავალსა 
ქალაქისასა, შეემთხვა მათ ქალები, რომელი გამოვიდოდა 
ვსებად წყლისა. და რქუეს მათ: აქამე არს მხილველი იგი? 12 
მიუგეს ქალთა მათ და რქუეს: აწღა თქუენსა წინა შემოვიდა 
ქალაქად, რამეთუ შეწირვად მოსრულ არს მსხუერპლისა ერისა 
მის ბამას. 132 და ოდეს შეხვდეთ ქალაქად, ჰპოოთ კაცი იგი, 
ესრეთ ერი კრებულ იყოს, რამეთუ მას ელიან და არა ჭამონ 
პური, ვიდრე ერმან შესწირნეს მსხუერპლნი იგი უფლისა, 
მაშინღა ჭამონ პური. და აწ თქუენ ადრე აღვედით და ჰპოოთ 
იგი ქალაქსა შინა, რამეთუ დღეს ამისთვს მოსრულ არს 
მსხუერპლისა შეწირვად. 14 და ვითარცა შევიდოდეს იგინი 
საშუალ ქალაქსა მას, შეემთხვა მათ სამოველ, რამეთუ 
მოვიდოდა ბამად. 12 რამეთუ გამოუცხადა ღმერთმან 
სამოველს დღით ერთით წინა, ვიდრე საულ არღარა 
შემთხუეულ იყო. 15 ხვალე ამას ჟამსა მოვავლინო შენდა კაცი 
ქუეყანისა მისგან ბენიამენისა და სცხე მას მეფედ ერსა მას 
ჩემსა ზედა ისრაცლსა. და მან იჭსნეს ერი იგი ჩემი ისრაცლი 
ჭყელთაგან უცხოთესლთასა, რამეთუ მოვხედო სიმდაბლესა მას 
ერისა ჩემისასა, რამეთუ მოვიდა ჩემდა ღაღადებაი იგი მათი. 
17 და სამოველ ვითარცა იხილა საულ და ჰრქუა მას მეუფემან: 
ესე არს კაცი იგი, რომლისათვს გარქუ შენ. ესე მეფობდეს ერსა 
მას ჩემსა ზედა. 18 რქვა საულ სამოველს: მითხარღა მე სახელი 
მხილველისა მის. 1? მიუგო სამოველ და რქუა: მე თავადი ვარ! 
არამედ აღვედ შენ ჩემსა წინა ბამად; და ჭამე დღეს ჩემ თანა 
პური და ხვალე წარგავლინო შენ და გითხრა ყოველივე ნება 
გულისა შენისა! 2?– ხოლო ვირთა მათთვს ნურას ზრუნავ, 
რამეთუ დღე სამ არს, ვინათგან უპოვნიან ვირები იგი. 
ამიერითგან კეთილსა ზრახევდ, რამეთუ ვისამე არს სიხარული 
დღეს ისრაცლსა შორის ვითარ შენდა და სახლისათვს მამისა 
შენისა? 21 მიუგო საულ და რქუა: არამე ძე კაცისა იემენელისა 
ვარ უმრწემესი ნათესავთა შორის ისრაცლისასა და ტომი იგი 
ჩემი უმცირეს ყოველსა შორის ტომსა ბენიამენისასა? აწ რად 
მარქუ მე, უფალო, სიტყუაი ეგე? 22 და წარიყვანა სამოველ 
საულ და ყრმა იგი, რომელ მის თანა იყო, და შეიყვანა იგი 
ვანად თვსა და უბრძანა მას დაჯდომა ოცდაათსა მეინაჭესა 


ზემო კერძო. 23 და პრქუა სამოველ მზარეულსა მას: მომართუ 
მე ნაწილი იგი, რომელ მიგეც დამარხვად! 24 და მზარეულმან 
მოართვა ბარკალი ერთი კუნთითურთ, დაუგო წინაშე მისა, და 
რქუა სამოველ საულს: აჰა ეგერა, ეგე საწამებელი არს შენდა 
წინაშე ყოვლისა ერისა მაგის! და მოიღო იგი საულ და შეჭამა 
სამოველითურთ მას დღესა შინა. 22 და გარდამოვიდეს ბამით 
ქალაქად და დაუგეს საულს სარეცელი ერდროსა ზედა და 
დაწვა. 20 და ვითარ ცისკარი განეღებოდა, გარდამოუწოდა 
სამოველ საულს მიერ ერდოთ და რქუა: აღდეგ და 
გარდამოკედ და წარგავლინო შენ. და აღდგა საულ და 
გამოვიდეს ორნივე გარეშე ქალაქსა მას. 27 და მოვიდეს 
დასასრულსა ქალაქისასა, რქუა სამოველ საულს: არქუ ჭაბუკსა 
მაგას, და წაგვძღვეს ჩუენ წინა და შენ ფერჭი დაიპყარ და 
ისმინე ბრძანებაი უფლისა. 


თავი 10 


1 მოიღო სამოველ რქა იგი საცხებელისა და დაასხა თავსა 
ზედა და ამბორს-უყო მას და რქუა: გცხო შენ მეფედ უფალმან 
ერსა მას თვსსა ზედა ისრაცლსა! და შენ უძღოდი ერსა მას 
უფლისასა, და ივსნნე იგინი ყელთაგან მტერთა მათთასა! და 
ესე სასწაულ იყოს შენდა, რამეთუ გცხო შენ უფალმან შენმან 
და დაგადგინა შენ სამკვდრებელსა თვსსა ზედა. ? და ესე 
სასწაულ იყოს შენდა: ვითარცა წარხვდე დღეს ჩემგან, 
შეგემთხვვნენ მუნ ორნი კაცნი საფლავსა მას თანა 
რაქაელისასა, საზღვართა მათ ბენიამენისათა, სამხრით ოდენ, 
და იწყონ ვლდომად შენს წინაშე და გითხრან შენ, ვითარმედ: 
ვიპოვნეთ ვირნი იგი, რომელთა შენ ეძიებდი და მამასა 
დაუვიწყებიეს ზრუნვა კარაულისა მის და თქუენთვს იურვის, 
ვითარმედ: ვიდრემე ჭდა შვილი იგი ჩემი? 3 და ვითარ 
წარხვდე მცირედ მახლობელად მუხასა მას თანა შუენიერსა, და 
შეგემთხვნენ მუნ სამნი კაცნი, აღმავალნი ღმრთისა ბეთელად. 
ერთსა ჰქონდენ სამნი თიკანნი, და ერთსა ჰქონდეს ტიკით 
ღვნო და ერთსა ჰქონდეს კიშტე, სავსე პურითა. “ და 
მოგიკითხონ შენ მშვდობით და მოგიპყრან და გრქვან შენ, 
ვთარმედ: ნაწილ-იღე ამისგან და შენ ნაწილ-იღო ყოვლისა 
მისგან. 2 და მისა შემდგომად ახვდე შენ ბორცუსა მას 
ღმრთისასა, სადა-იგი არს გუნდი უცხოთესლთა. და რაჟამს 
შეხვდე ქალაქად, შეგემთხვოს შენ დასი ერთი 
წინაწარმეტყველთა, გარდამომავალი ბამით, და წინაშე მათსა 
პარით მემღერნი და ქნარით, ნესტვ და ბობღანი. და იგინი 
წინაისწარმეტყუელებდენ მათ თანა. 59 და მოვიდეს შენ ზედა 
სული ღმრთისა, და შენცა წინაისწარმეტყუელებდე მათ თანა 
და გარდაიცვალო შენ ახალ კაცად. 7” და იყოს, რაჟამს 
აღესრულოს ესე ყოველი სასწაული შენ ზედა, ჰქმენ ყოველი, 
რაიცა გინდეს, რამეთუ უფალი შენ თანა არს. 8 აწ შენ უწინარეს 
აღვედ გალგალად და მე მოვიდე მუნ შეწირვად მსხუერპლთა 
საკურთხისათა და შესაწირავთა მშვდობისათა და მელოდე მე 


შვდ დღე, ვიდრემდე მე მოვიდე შენდა და გაუწყო შენ, რა-იგი 
ჯერ-იყოს ყოფად შენდა. 9? და ვითარცა გარემოიქცა და ზურგი 
შეაქცია, ვითარცა წარ-ოდენ-ვიდა სამოველისგან, 
გარდაცვალა გული მისი ღმერთმან და განახლდა და მოიწია 
ყოველი ესე სასწაული მის ზედა მას დღესა შინა. 19 და მოვიდა 
იგი ბორცუსა მას თანა და მოეგებოდეს მას დასნი იგი 
წინაისწარმეტყუელთანი. და მოეფინა მის ზედა სული იგი 
ღმრთისა და იწყო მანცა წინაისწარმეტყუელებად მათ შორის. 
11 და რაჟამს იხილეს, რამეთუ გუშინ და ძოღანცა ეხილვა, 
რამეთუ წინაისწარმეტყუელებდა წინაწარმეტყველთა შორის, 
თქუეს ერთა მათ მოყვასმან მოყუსისა მიმართ: ესეღა სამე 
ელოდა ძესა კისისასა, აწ საულცა წინაისწარმეტყუელთა 
თანავე? 12 მი-ვინმე-უგო მათგანმან და ჰრქუა: ვინმე იყო მამა 
იგი მისი, არა უკუე კის? ამის ჯერისათვს იგავად იყო სიტყუაი 
ესე, ვითარცა აწ საულ წინაისწარმეტყუელთა თანავე? 13 და 
დაასრულა წინაისწარმეტყუელება და მოვიდა ბორცუსა მას 
ოდენ. 1“ ჰრქუა მამისძმამან მისმან ყრმასა მას: ვიდრე ოდენ 
სრულ იყვენით? ხოლო მან რქუა მას: ვირთა ძებნასა, და 
არასადა ვპოენით და მოვედით ჩუენ სამოველისა. 15” და რქუა 
სახლისწულმან მან საულს: მითხარ მე, რაიცა გითხრა შენ 
სამოველ. 16 და ჰრქუა საულ სახლისწულსა თვსსა: მან 
მომითხრა პოვნა კარაულისა, ხოლო მეფობისათვს სიტყუაი 
არა აჟსენა მის თანა, რომელი პრქუა მას სამოელ. 17 და 
შეკრიბა სამოველ ყოველი იგი ერი უფლისად მასეფათდ 18 და 
ჰრქუა ძეთა მათ ისრაცლისათა: ესრეთ იტყვს უფალი ღმერთი 
ისრაცლისა, მე გამოვიყვანენ ძენი ისრაცლისანი ქუეყანით 
ეგვპტით და გივჭსნენ თქუენ ყელისაგან ფარაოსთა, რომელი- 
იგი გაჭირვებდა თქუენ. 1? ხოლო თქუენ დღეს შეურაცხ-ყავთ 
ღმერთი თქუენი, რომელი-იგი იყო მყჟსნელი თქუენი 
ყოვლისაგან ჭირისა და ძვრთასა, და სთქუთ, ვითარმედ, მეფე 
დაადგინე ჩუენ ზედა! აწ წამოდეგით წინაშე უფლისა 
ნათესავად-ნათესავადი თქუენი ათასეულებითა მით თქუენითა! 
20 და შეკრიბა სამოველ ყოველი იგი ნათესავები ისრაცლისა 
და განაწილა და აღმოუყდა წილი იგი ბენიამენს. 21 და 


შემოკრიბა ტომები იგი ბენიამენისა, განაწილა და აღმოუყდა 
წილი მატტარიისი და შემოკრიბა ტომები იგი მატტარიასი 
კაცად-კაცადი და განუწილა. აღმოუჟჭდა წილი საულისი, ძისა 
კისისა, და ეძიებდა მას და ვერა ჰპოვეს. 22 და იკითხა კუალად 
სამოველ უფლისა მიმართ და თქუა: იპოვოსმე სადა კაცი იგი 
ჩუენ შორის? და ჰრქუა უფალმან სამოველს: აჰა ეგერა, 
დამალულ არს ჭურსა შორის! 23 და მიირბინა სამოველ და 
გამოიყვანა საულ მიერ და წარმოადგინა შორის მათსა. და 
უმაღლეს იყო იგი ყოვლისა მის ერისა ბეჭითგან აღმართ. 24 
მაშინ ჰრქუა სამოველ ყოველსა მას ერსა: იხილეთღა, რამეთუ 
გამოირჩია უფალმან! არა ვინ არს თქუენ შორის მსგავსი ამისა 
რაითურთით! და იხილა ყოველმან ერმან და თქუეს: 
უკუნისამდინ ცხონდინ მეფე! 22 და ეტყოდა სამოველ ყოველსა 
მას ერსა მისსა და განაგო ყოველივე წესი საშარავანდო: და 
დაწერა წიგნი და დადვა წინაშე უფლისა; და განუჯმნა 
ყოველსა ერსა და წარვიდეს თვთოეულად ადგილსა თვსსა. 295 
და საულცა წარვიდა სახიდ თვსად გაბაას და წარმო-ვინმე- 
დგეს შვილნი მდიდართანი, რომელთანი განარისხნა გულნი 
მათნი უფალმან საულის მიმართ. 27 შვილნი უშჯულოებისანი 
შეურაცხ-ყოფდეს საულს და თქუეს: არამე უკუც მაცხოვნნეს 
ჩუენ ამან? და არასადა მიართვეს ამას ძღუენი. ხოლო იგი 
დუმნა და არა იტყოდა. 


თავი 11 


1 და იყო თვესა ერთსა მას დღეთასა და მოვიდა ნაას 
ამმანიტელი და მოიცვა ერითა თვსითა იაბისი გალადას. და 
ჰრქუეს კაცთა მათ იაბისელთა ნაას ამმანიტელსა: აღთქმა 
აღგვთქუ და პაიმანი დადევ ჩუენ შორის და გმონებდეთ შენ. 2 
მიუგო ნაას ამმანიტელმან და ჰრქუა: რა აღთქმა აღგითქუა 
თქუენ, გარნა თუ ესე აღმოღება თუალისა მარჯუენისა? და იგი 
იყოს აღთქუმად თქუენ ზედა და იყოს იგი საყუედრელად 
ისრაცლსა შორის უკუნისამდე. 3 და ჰრქუეს მას კაცთა მათ 
იაბისელთა: დრო-გვეც ჩუენ შვდ დღე ოდენ და მივავლინნეთ 
მოციქულნი ყოველთა საზღვართა ისრაცლისათა. და თუ არა 
ვინ იყოს შემწე ჩემდა, გამოვიდეთ თქუენდა. 4 და მოვიდეს 
მოციქულნი იაბისანი ბორცუსა მას, სადა-იგი იყო საულ, და 
უთხრეს სიტყუაი ესე ყოველსა ერსა. და აღიმაღლეს ჟმაი თვსი 
და ტიროდა და იურვოდა ყოველი იგი ერი. ? და ხვალისაგან, 
ცისკარს ოდენ, მოიწია საულ, და მოესხნეს ყარნი აგარაკით და 
თქუა: რა არს, ანუ რაისა სტირ? მაშინ უთხრეს მას ყოველი იგი 
სიტყუაი იაბისელთა. 9 და მოვიდა სული ღმრთისა საულსა 
ზედა და განრისხნა ფრიად სიტყვთა მათთვს. 7 და მოიბნა 
ორნი იგი ქარნი და დაკლა და განყუნა იგინი ასოეულად და 
მიმოუძღუანა იგი ყოველსა ნათესავსა ისრაცლისასა ყელითა 
მოციქულთათა და თქუა: ღვაწლი ბრძოლისა მოწევნულ არს 
ჩუენ ზედა. აწ ყოველი კაცი, რომელი არა გამოვიდეს საულსა 
და სამოველს თანა ბრძოლად, შემდგომად საქმისა მის ამის 
მსგავსად დაჭრად არს ზროხა და ცხოვარი მისი! და დაეცა 
შიში დიდი ყოველსა ზედა ერსა ისრაცლისასა უფლისა მიერ. 
და იზრახა ყოველმან ერმან, ვითარცა ერთითა პირითა. 8 და 
ახილვა-ყო მათდა ბეზეკსა შინა. ანდეზობით იყუნეს ვითარ ექუს 
ათას კაცი სახლისა მისგან ისრაცლისანი, ხოლო სახლისა მის 
იუდასნი იყუნეს ვითარ სამეოცდაათი ათასი კაცი. ? და ჰრქუა 
საულ მოციქულთა მათ, რომელნი-იგი მოსრულ იყუნეს: ესრეთ 
უთხართ კაცთა მათ იაბის გალადისათა, ვითარმედ: ხვალე 


ყოფად არს ცხორებაი თქუენი მოფენასა ოდენ მზისასა. და 
მოვიდნენ მოციქულნი იგი იაბის გალადისათა და უთხრეს 
სიტყუაი იგი ყოველსა კაცსა ქალაქისასა, და მათ განიხარეს 
ფრიად. 19 და ჰრქუეს იაბისელთა მათ ამანიტელსა: ხვალე 
გამოვიდეთ თქუენდა და ვყოთ, რაც სათნო-გიჩნდეს! 11 და 
ხვალისაგან მოვიდა საულ და განყო ერი იგი სამად გუნდად, 
და დაესხა ბანაკსა მას ძეთა ამონისათა ჟამსა ოდენ 
ცისკრისასა და მოსრეს ყოველი ბანაკი ძეთა ამონისათა ვიდრე 
მოფენადმდე მზისა; და ნეშტნი იგი მეოტად განიბნივნეს 
თვთეულად და არა დარჩა არცა ორი ერთად. 12 მაშინ ჰრქვა 
ერმან მან სამოველისა: ვინ იყუნეს კაცნი იგი, რომელთა 
თქუეს, ვითარმედ: ნუ მეფობნ საულ ჩუენ ზედა? მოგუცენ ჩუენ 
კაცნი იგი და აწვე მოვსწყვდნეთ! 13 მიუგო საულ და პრქუა: 
არა ვინ მოკუდეს აქა დღეს არცა ერთი კაცი, რამეთუ დღეს ყო 
უფალმან მაცხოვარებაი თვსი ისრაცლსა ზედა. 14 სიტყუად 
იწყო სამოველ ერისა მიმართ და თქუა: მოგუალე, შევიდეთ 
ჩუენ გალგალად და განვაახლოთ ჩუენ შარავანდობა ეგე 
მაგისი! 1? და მოვიდა ყოველი იგი ერი შეკრებული 
გალგალად. და მუნ სცხო სამოველ საულს მეფედ წინაშე 
უფლისა გალგალს და შესწირეს მუნ მსხუერპლი 
დასამშვდებელად უფლისა. და იხარებდეს მუნ სამოველ და 
საულ და ყოველი იგი ერი ისრაცლისა ფრიად. 


თავი 12 


1 მაშინ ჰრქუა სამოველ ერსა მას: აჰა ესერა, მე ვისმინე 
თქუენი, რომელი მითხართ მე და დავადგინე თქვენ ზედა მეფე, 
ვითარცა-იგი თქუენ ითხოვეთ. ? აწ, ეგერა, მეფე თქუენი თქუენ 
წინაშე არს! და მე დაბერებულ ვარ და ძენი ჩემნი თქუენ შორის 
არიან სიყრმით მათითგან, და თქუენ თვთ უწყით, რამეთუ 
თქუენ წინაშე დამაშურალ ვარ სიყრმითგან ვიდრე 
დღევანდელად დღედმდე. 2 აწ შემეწიენით მე წინაშე უფლისა 
და წინაშე ცხებულისა მისისა: და თუ მო-რა-ვის-ეღოს ვბო, ანუ 
კარაული, ანუ მო-რაიმე-მეხვეჭოს თქუენგანისა ვისიმე, ანუ თუ 
ვაჭირვე ვის რა, ანუ თუ ყელთა ვისთა რა გამოვსტაცე, ანუ თუ 
სამოსელი, ანუ თუ საყამლე, გინა თუ თუალნი სადამე 
განუტევენ თქუენ ზედა, შემწამეთ მე წინაშე უფლისა და 
ყოველივე მიგაგო თქუენ. 4 მიუგო ყოველმან ერმან სამოველს 
და ჰრქუა: არასადა არავის ჩუენგანსა აჭირვე, არცა მი-რა- 
გუხვეჭე და არცაღა მი-რა-ვის-გვღე ყელთაგან ჩუენთა არარა! 
2 მიუგო სამოველ ერსა მას და ჰრქუა: მოწამე იყავნ უფალი 
თქუენ შორის და მოწამე იყავნ ცხებული მისი, რამეთუ არა 
ჰპოეთ ბოროტი ჩემ თანა! მიუგო ყოველმან ერმან და ჰრქუა: 
ჰე, მოწამე იყავნ! 9 თქუა სამოველ ერისა მიმართ: მოწამე 
იყავნ უფალი ღმერთი ისრაცლისა, რომელმან შექმნა მოსე და 
ჰარონ, რომელმან გამოიყვანნა მამანი ჩუენნი ქუეყანისა 
მისგან ეგვპტელთასა. 7 აწ წარმომიდეგით და სამართალი 
ვაჩუენო თქუენთვს წინაშე უფლისა და გითხრა თქუენ 
სამართალი უფლისა და ყოველი, რაი-იგი მიყო ჩუენ. 8 ჟამსა 
მას, რომელსა შევიდა იაკობ და ძენი მისნი ეგვპტესა და 
ვითარ-იგი აჭირვებდეს მათ ეგვპტელნი იგი, და მამანი იგი 
ჩუენნი ღაღადებდეს უფლისა მიმართ ღმრთისა ჩუენისა. და 
მოავლინა უფალმან მოსე და ჰარონ და გამოიყვანნა მამანი 
იგი ჩუენნი ეგვპტით და დაამკვდრნა იგინი ადგილსა ამას. 9 
ხოლო მათ დაივიწყეს უფალი ღმერთი მათი, და მისცა იგინი 
ჭელთა სისარასთა, მთავრისა მის ძლიერისა აბინაისა, მეფისა 


მის ასურთასა, და ჟყელთა უცხოთესლთასა და მეფისა მის 
მოაბელთასა. და იგინი ავნებდეს მათ. 19 და მათ ღაღად-ყვეს 
უფლისა მიმართ და თქუეს: ვსცოდეთ წინაშე შენსა, უფალო, 
რამეთუ დაგიტევეთ შენ, უფალი ჩუენი, და ვმონებდით ჩუენ 
ბალიმსა და სერტყთა მათ ასტაროთისათა. აწ მივსნენ ჩუენ 
ჭჰელთაგან მტერთა ჩუენთასა და გმონებდეთ შენ. 11 და 
მოუვლინა უფალმან იორობთელი და ბარაკ და იეფთე და 
სამფსონ. და გიჭსნა თქუენ უფალმან ჟელთაგან მტერთა 
თქუენთასა, რომელნი გარემოს იყუნეს თქუენსა, და 
დაგამკვდრნა თქუენ მშვდობით და სასოებით. 12 ხოლო აწ, 
ვითარცა იხილეთ თქუენ, ვითარმედ ნაას ამანიტელი ზედა 
მოგვივიდოდა, მარქუთ მე, ვითარმედ: დაადგინე ჩუენ ზედა 
მეფე! არამედ უფალი ღმერთი ჩუენი არს მეფე ჩუენი. 13 და აწ, 
აჰა ეგერა, არს შარავანდოსანი იგი თქუენი, რომელ 
გამოირჩიეთ და მოითხოვეთ, რომელი მოგცა თქუენ უფალმან 
თქუენმან. 14 უკუეთუ გეშინოდის უფლისა, და მსახურებდეთ მას 
და დაემორჩილნეთ ბრძანებასა მისსა და არა მყდომად 
აღუდგეთ სიტყუათა უფლისათა, და იყვნეთ თქუენ და მეფე 
თქუენი მორჩილ მცნებათა უფლისა თქუენისათა. და იგი იყოს 
მყსნელი თქუენდა! 12 უკეთუ არა ისმინოთ ბრძანება უფლისა 
თქუენისა და მყდომად აღუდგეთ მცნებათა მისთა, იყოს ყელი 
უფლისა თქუენ ზედა და მეფეთა თქუენთა ზედა. 10 ხოლო აწ 
უფროსღა დაემტკიცენით და დაეწყნარენით დიდთა მათ 
სიტყუათა უფლისათა, რომელ ყოს უფალმან წინაშე თუალთა 
თქუენთა. 17 არამე იფქლისა მკა არს დღეს? და თუ გნებავს 
თქვენ, ვითხოოთ უფლისაგან, და მოგცეს თქუენ წვმა მძაფრი 
სავსე ქუხილითა და გულისხმა-ყოთ, რამეთუ განძლიერდეს 
უკეთურებანი თქუენნი წინაშე უფლისა, რამეთუ ითხოვდით 
თქუენ მეფესა. 18 და ითხოვა სამოველ უფლისაგან. და მოსცა 
მას უფალმან წვმა მძაფრი, სავსე ქუხილითა საშინელითა. 19 
და შეეშინა ყოველსა ისრაცლსა უფლისაგან ფრიად და 
სამოველისა; და რქუა ყოველმან ერმან სამოველს: ილოცე შენ 
უფლისა მიმართ ღმრთისა შენისა მონათა ამათ შენთათვს, 
რათა არა მოვსწყდეთ დღეს, რამეთუ გარდავამეტეთ ჩუენ 
ცოდვათა ჩუენთა თხოვად თავისა ჩუენისა მეფე! 29 მიუგო 


სამოველ ერსა მას და რქუა: ნუ გეშინინ თქუენ! რამეთუ 
თქუენგან ღათუ იყოს უკეთურება ეგე, ხოლო თქუენ ნუვე 
გარდააქცევთ გზათა მათგან უფლისათა, არამედ მონებდით 
უფალსა ყოვლითა გულითა თქუენითა. 21 და ნუ შეუდგებით 
უნდოთა, რომელნი არა სარგებელ-გეყუნენ თქუენ და არცა 
გივსნნეს თქუენ, რამეთუ იგინი უნდო არიან! 22 ხოლო 
უფალმან არა განიშოროს ერი თვსი სახელისა მისისათვს 
დიდისა, რამეთუ შეგიწყნარნა თქვენ უფალმან და 
გამოგირჩივნა თქუენ ერად საზეპუროდ. 23 ხოლო ჩუენდა ნუ 
იყოფინ შეცოდება უფლისა, ანუ დაკლებად თქუენდა უფლისა 
მიმართ ლოცვათა ჩემთა და უწყებად თქუენდა გზა იგი 
სიმართლისა და სიწრფოებისა! 24 ხოლო თქუენ გეშინოდესვე 
უფლისა და მონებდეთ მას ჭეშმარიტებითა ყოვლითა გულითა 
თქუენითა, რამეთუ გიხილავს, ვითარ განადიდა უფალმან 
ყოფა მისი ჩუენ თანა. 22 უკუეთუ ბოროტსა იქმოდით თქუენ და 
შარავანდოსანი თქუენი, წარსწყმდეთ. 


თავი 13 


1 შვილი იყო საულ წელიწადისა ერთისა, ვინათგან დაჯდა იგი 
მეფედ და მეორესა წელსა მეფობისა მისისასა ისრაცლსა ზედა. 
2 გამოირჩია საულ თავისა თვსისათვს სამ ათასი მამაკაცი ძეთა 
ისრაცლისათა, ორი ათასი იგი საულისა თანა იყო მაქმასს 
მთასა მას ბეთელისასა, და ხოლო ათასი იგი ყო ნათანისა 
თანა ბორცუსა მას გაბაონსა ბენიამენისსა. და სხუასა მას ერსა 
განუჯმნა თვთეულად სოფლად თვსა. 3 და ამისა შემდგომად 
მოსწყვდა იონათამ ერი იგი განდგომილი ფილისტიმელთა, 
რომელი იყო ბორცუსა მას. და ესე მიესმა უცხოთესლთა მათ 
და უბრძანა საულ ნესტვისა დაბერვა ყოვლისა მიმართ 
სოფლისა და თქუა: უწყოდენ ყოველმან სოფელმან 
ებრაელთამან, ვითარმედ განდგეს მონანი იგი! 4“ და სცნა ესე 
ყოველმან ისრაცლმან, ვითარმედ მოსრა, მოსწყვდა ყოველი 
იგი ერი უცხოთესლთა და დაწუნეს ისრაიტელთა მათ 
უცხოთესლნი იგი. და მოკრბა ყოველი იგი ერი საულს 
გალგალად. ? და უცხოთესლნი იგი შეკრბეს და ბრძოლად 
მივიდეს ისრაცლისა სამ ათასითა ეტლითა და ექუს ათასითა 
მჭედრითა. ხოლო სხუაი ერი ურიცხვ იყო ვითარცა ქვშა ზღვსა 
კიდისა. და აღვიდეს იგინი და დაიბანაკეს მაქმასსა ზურგით 
კერძო ბეთორს. 59 და კაცთა მათ ისრაცლისათა ვითარცა 
იხილეს, რამეთუ შემოაჭირვებდეს მათ უცხოთესლნი იგი, 
მოჰრიდეს და დაემალნეს ქვაბებსა და ნაპრალებსა 
კლდეთასა, ორმოებსა და ჯურღმულებსა წყლისასა. 7 
რომელნიმე წიაღვიდოდეს იორდანეს ქუეყანად გადისა და 
გალადისა; საულ მუნვე იყო გალგალს, და ყოველნი ერნი 
განცვვნეს მისგან. 8 და საულ დაშთა მარტო გალგალს, და დგა 
და ელოდა შვდ დღე წამებასა მას ზედა სამოველისასა. და 
სამოველ არღა მოსულ იყო გალგალად. სიტყვად იწყო საულ 
და თქუა: სამოველ არა მოვიდა გალგალად და ერი ესე 
განიჭრა ჩემგან. ? და თქუა საულ: აღმომგუარენით მე 
საკურთხებთაგან და შევსწირო მსხუერპლი დასამშვდებელად 


და შესწირა მსხუერპლი. 19 და ვითარცა შე-ოდენ-სწირა 
მსხუერპლი იგი, მოვიდა სამოველ. გამოვიდა საულ 
შემთხუევად მისა, რათამცა აკურთხა იგი. 11 და ჰრქუა 
სამოველ: რა ჰყავ ეგე? მიუგო საულ და ჰრქუა: რაჟამს ვიხილე, 
რამეთუ ერი იგი განიჭრა ჩემგან და შენ დაგეყოვნა, და არა 
მოხვედ აღთქმისა მისებრ, რომელ სთქუ ჩემ თანა, და 
უცხოთესლნი იგი მოსრულ იყუნეს მაქმასად. 12 და მე ვთქუ: 
წუუკუე ჩამო-ნუუკუე-კდენმეა უცხოთესლნი იგი გალგალად? და 
უფალი არა ვაშურო მე! არამედ განვიწმიდე თავი ჩემი და 
შევსწირე მსხუერპლი ესე. 13 მაშინ ჰრქუა სამოველ საულს: 
ცუდად იყო მსხუერპლი ეგე შენი, რამეთუ არა დაიცვენ 
მცნებანი ჩემნი, რომელნი მამცნო უფალმან, რათამცა 
განამტკიცა მეფობაი შენი ისრაცლსა ზედა უკუნისამდე ჟამთა. 
14 ხოლო აწ მეფობა ეგე არა დაადგრეს შენ თანა, არამედ 
მოიძიოს უფალმან კაცი, სათნო გულისა თვსისა და დაადგინოს 
იგინი მთავრად ერსა თვსსა ზედა, რამეთუ არა დაიმარხე 
მცნება იგი, რომელ გამცნო შენ უფალმან. 12 და წარვიდა 
სამოველ გალგალით გზასა თვსსა (და ნეშტნი იგი ერისანი 
აღვიდეს საულის თანა შემთხუევად ერისა მის განწყობილისა). 
და ვითარცა მოვიდეს გალგალად ბორცუსა მას ბენიამენისასა, 
და ახილვა-ყო საულ ერისა მისთვს, რომელნი-იგი მის თანა 
იყვნეს, და იპოვა მუნ ვითარ ექუსასი კაცი. 19 და საულ და 
იონათან, ძე მისი, და ერი იგი, რომელ მის თანა იყო გაბაონს 
ბენიამენისსა, და უცხოთესლთა მათ დაიბანაკეს მაქმასს. 17 და 
მჭკუერველი, რომელი გამოვიდოდა უცხოთესლთა მათ, სამად 
გუნდად განიყოფოდა: ერთი იგი გუნდი მსტუანვად გოფერით 
კერძო გზასა მას წყაროსასა სოგალიმით; 18 და ერთი იგი 
გუნდი წარმართებულ იყო გზასა მას ბეთორისასა, და მესამე 
იგი გუნდი მივიდოდა გაბაონად, და რომელი შთაიყვანების 
გაიდ საბასსა, რომელ არს უდაბნოთ კერძო. 1? და მჭედელი 
რკინისამებრვე არა იპოებოდა მათ ჟამთა ქუეყანასა მას 
ისრაცლისასა, რამეთუ ესრე თქვან უცხოთესლთა მათ: ნუუკუე 
იქმოდიან ებრაელნი იგი ჰოროლსა, ყრმალსა? და ურიდად 
მოვიდოდიან ქუეყანასა მას ჩუენსა. 2?– არამედ შთავიდიან 
ისრაიტელნი იგი ქუეყანასა მას უცხოთესლთასა ჭედად 


თვთეულად საქმრისა თვსისა საყმართა: საყნისისა, მანგლისა, 
ცელისა, ცულისა, სასხლევისა, და ქმნიან იგი რეწვით 
სასყიდლით. 21 და ოდეს მკა გარდავდის, მაშინღა სასყიდელი 
მისციან სამი სასწორი საყნისისათვს ცულისა, და ცელისა, 
მანგლისა და სასხლევისა, და დეზიღა ზედა მოირთიან. 22 და 
დღეთა მათ შინა წყობისათა მაქმასს ყოვლადვე არა იყო 
მახვლი, არცა ჟმალი და არცა ჰოროლი ყქელთა შინა მის 
ერისათა, რომელი-იგი იყვნეს საულის თანა და იონათანისა, 
ძისა მისისა, გარნა საულის თანა და იონათანის თანა, ძისა 
მისისა. 232 და გამოვიდეს ფილისტიმელნი და გუნდნი, რათა 
მაქმასა განვიდენ. 


თავი 14 


1 და იყო, დღესა ერთსა ჰრქუა იონათან, ძემან საულისამან, 
ნიჟორგალსა მას თვსსა, რომელსა ჰქონდა მშვლდ-კაპარჭი 
მისი: მოგვალე, წიაღვყდეთ ბანაკსა მას წინადაუცვეთელთასა, 
რომელ არს პირისპირ ჩუენსა! და მამასა თვსსა არა აუწყა. 2 
და საულ ჯდა ბორცუსა მას ზედა ხესა ქუეშე ბროწეულსა 
მაგდოსს, და ექუსას ოდენ კაცი მის თანა. 3 და აქია, ძე 
აქიტობელისი, ძმისა იოაქებელისი, ძისა ფინეზისი, ძისა ელი 
მღდელთმოძღურისა მის ღმრთისა სელომისა, რომელსა 
აქუნდა სამკაული სამღდელო, და არცაღა ერმან მან უწყოდა 
წიაღსლვად იგი იონათანისი. 4? და აღსავალსა, რომელსა 
უმზირდა იონათან ფილისტიმელთა, დასხმად იყო ორ კონცხ 
კლდისა, ერთი იმიერ და ერთი ამიერ და სახელი ერთისა მის 
კონცხისა ბაზეთ და მეორისა მის სენაჰარ. 2? ერთი იგი კონცხი 
იყო ჩრდილოთ მაქმასით და ერთი იგი კონცხი იყო სამჭჟრით 
გაბაონით. 9 და ჰრქუა იონათან ნიჟორგალსა მას თვსსა, 
რომელსა აქუნდა საჭურველი მისი: მოგვალე, წინაღვყდეთ 
ბანაკსა მას წინადაუცვეთელთასა შეწევნითა ღმრთისა 
ჩუენისათა, რამეთუ ადვილ არს წინაშე ღმრთისა ვსნა ჩუენი 
მტერთაგან ჩუენთა მცირითა, გინათუ დიდითა ერითა. 7 მაშინ 
ჰრქუა ნიჟორგალმან მან, რომელსა ჰქონდა საჭურველი მისი: 
მაშა, მალე ყავ, რაცა გნებავს! აჰა, ესერა, მე შენ თანა ვარ! 
ვითარცა შენი გული არს, ეგრეცა ჩემი! გვალე შენ! 8 და ჰრქუა 
იონათან: აჰა, ესერა, ჩუენ წიაღვყდეთ და შევეპარებოდით 
მათ! ? გურქუას თუ ვინმე ჩუენ მათგანმან: დადეგით წუთ მანდა, 
და გიხილნეთ, რაძი ვინ ხართ თქუენ! მაშა, ფერყი დავიპყრათ. 
190 უკუეთუ ესრე თქუან, ვითარმედ: წარმოგვალეთ! ყსნილად 
მივიდეთ მათ ზედა, უწყოდეთ, რათა უფალსა განუწირვან იგინი 
ჭყელთა მომართ ჩუენთა. და ესე სასწაული იყავნ ჩუენდა. 11 და 
შევიდეს ორნივე იგი ბანაკსა მას უცხოთესლთასა, სიტყუად 
იწყეს უცხოთესლთა მათ და თქუეს ებრაელთა იმათ: ვითარ 
გამოვლენან ყურელებით მათით, სადა-იგი დამალულ იყუნეს? 


12 და ჰრქუეს მიერ მომართ უცხოთესლთა მათ იონათანს: 
მოგვალეთ, წარმოიმართეთ და გიჩვენო თქუენ, რა-იგი ჯერ- 
იყოს თქუენდა უწყებად ჩუენგან. მაშინ ჰრქუა იონათან კაცსა 
მას, რომელსა ჰქონდა საჭურველი მისი: შემომიდეგ მე! აწ 
უწყი, რამეთუ უფალსა განუწირვან იგინი ჟყელთა მომართ 
ჩუენთა. 132 და აღემართა იონათან ყელთაგან და ფერჭთა 
მისთა და ნიჟორგალი იგი მის თანა. და შეეტევნეს მათ ზედა. 
14 ვითარცა იხილეს უცხოთესლთა მათ იონათან ზედა 
მიმავალი მათდა, მოეგებოდეს მას. ხოლო პირველსა მას 
შერევასა ადგილობანს მოსწყვდნა იონათან ოცი სპარაზენი, 
რომელსა-იგი ჰქონდა საჭურველი მისი, უმარჯვებდა მახვლსა 
მისსა. 152 და შეიმუსრნეს, რომელნი წინაეტევებოდეს მას და 
ბანაკი იგი, და, რომელნი აღუდგებოდეს გარემოს, ყოველნი 
ერთბამად შეიმუსროდეს. და კაცსა გული ბრძოლად ვერ 
შეუვიდოდა. და შეშინდა ყოველი ქუეყანა, რამეთუ მოვიდა მათ 
ზედა შეძრწუნება უფლისა მიერ. 15 და იხილეს გუშაგთა მათ 
საულისათა, რომელნი იყვნეს გაბას ბენიამენისასა, აღტეხა იგი 
ბანაკისა მის უცხოთესლთასა, და აცნობეს ესე საულსაცა 
მეფესა, რამეთუ იგიცა მაღალსავე ზედა ჯდა და ხედვიდა 
აღტეხასა მას მათსა. 17 სიტყუად იწყო საულ და ჰრქუა ერსა 
მას, რომელი იგი მის თანა იყო: ძიებაღა ყავთ და იხილეთ, 
ნუთუ ჩუენგანი ვინმე წიაღსულ არს მუნ? და ვითარცა 
მოიხილეს, არა ჰპოეს იონათან და მემშვლდკაპარზჭე იგი მისი. 
18 და ჰრქუა საულ აქიას, მოღდელთმოძღუარსა მას: განიპყარ 
ევფუდი ეგე და იკითხე უფლისა მიერ! რამეთუ კიდობანი 
ღმრთისა იყო წინაშე ისრაცლთა მას დღესა შინა. 19? და იყო, 
ვიდრე ეტყოდაღა საულ მღდელთმოძღუარსა მას, ამბოხი იგი 
უცხოთესლთა მათ უფროს და უფროს განძლიერდებოდა. და 
ჰრქუა საულ აქიას მღდელთმოძღუარსა: შემოკრიბენ ყჟელნი 
შენნი და დააცადე კითხვა ევფუდისა მაგის. 29 და ამყედრდა 
საულ და ყოველი ერი მის თანა და მივიდეს ადგილსა მას 
განსაწყობელსა. და უცხოთესლნი იგი შერეულ იყვნეს 
ერთიერთსა და კაცად-კაცადისა ყმალი თავსა ზედა 
მოყუასისასა იყო. და შეიქმნა შემუსრვა დიდი ფრიად. 21 და 
მონანი იგი საულისანი, რომელ განქცეულ იყვნეს 


უცხოთესლთაგან, მოვიდეს და შეერთნეს მუნვე ერსა მას 
ისრაიტელთასა საულის თანა და იონათანის თანა. 22 და 
ყოველნი ისრაცლთაგანი, რომელნი დამალულ იყუნეს მთასა 
მას ეფრემისსა, მოვიდეს და ჭელი შეყვეს საქმესა ბრძოლისასა 
მეოტთა მათ ზედა. 23 და იყსნა უფალმან ისრაცლი მას დღესა 
შინა ყელთაგან უცხოთესლთასა. 24 და ისრაცლი იყო საულის 
თანა ვითარ ათი ათასი კაცი. ხოლო ღუაწლი იგი ბრძოლისა 
მიმოდაფენილ იყო ყოველსა მათ ქალაქთა მთათა მათ 
ეფრემისათა. მას ჟამსა უგუნურად იყო საულ უმეცრებითა 
დიდითა, რამეთუ ფერჰჭი დაიპყრა და შესწყევა ერი იგი და 
ჰრქუა: წყეულ იყავნ ყოველი კაცი, რომელმან ჭამოს პური 
დღეს ვიდრე მწუხრადმდე, ვიდრემდის არა სრულიად ვიძიო 
შური მტერთა ჩემთა! და არავინ ჭამა პური მას დღესა. 25 და 
ყოველი ქუეყანა სადილსა შინა იშვებდა, და იყო მუნ მაღნარი 
ერთი და ფუტკარი ფრიად იყო. 259 და განვიდოდა მისა 
ყოველი ერი და ვერავინ იკადრა ჭამად თაფლისა მის, და 
დრტვნვიდეს და არავინ მიაქცია ყელი თვსი პირით კერძო, 
რამეთუ ეშინოდა წყევისა მისგან. 217 და იონათან არა იცოდა 
წყევა იგი მამისა თვსისა. ვითარცა მოვიდა იონათან ადგილსა 
მას თაფლოვანსა, მიყო ბუნი ოროლისა მისისა, დააწო გოლსა 
მას თაფლისასა და შესვა პირსა მისსა. და აღეხუნეს თუალნი 
მისნი და განძლიერდა. 28 მი-ვინმე-უგო ერთმან ერისაგანმან 
და ჰრქუა მას: ფიცით აფუცა მამამან შენმან ერი იგი და ჰრქუა, 
ვითარმედ: წყეულ იყავნ კაცი იგი, რომელმან ჭამოს პური 
დღეს მწუხრამდის! და აწ დაყსნილ არს ყოველი კაცი. 29 და 
ვითარცა ესმა იონათანს სიტყუაი ესე, შეუძნდა და თქუა: 
წარწყმიდა მამამან ჩემმან ყოველი ქუეყანა, რამეთუ მცირედ 
ვიხილე გემო თაფლისა ამის და აღმეხუნეს თუალნი ჩემნი, 
განვძლიერდი. 39 აწ უკუე ერსა ამას თუმცა ეჭამა ნატყუენავისა 
მისგან მტერთასა, უმეტესიმცა ვნება შეამთხვეს მტერთა მათ და 
უფროსიმცა ვნება შეიქმნა დღეს უცხოთესლთა მათ შორის, 31 
ვიდრე მაქმასისა. და აწ, ესერა, ყოველნი დავსნილ, დამშეულ 
არნ შიმშილითა ერი ესე ფრიად. 32 მაშინ ვითარცა დააცადეს 
ბრძოლისგან, შეეურვა შიმშილითა, შეეტევა ყოველი იგი ერი 
ნატყუენავსა მას და აღჭრიდეს ცხოვარსა და ზროხასა, და 


დასწყვედდეს და ჭამდეს აღრეულად ყჭორცსა სისხლითურთ. 33 
მაშინ აუწყეს საულს, ვითარმედ შესცოდა ერმან მან უფალსა, 
რამეთუ ჭამეს ყორცი სისხლითურთ. ვითარცა ესმა საულს ესე, 
შერისხნა ერსა მას და ჰრქუა: უსჯულო ვიქმნენით და ვსცოდეთ, 
აღმოაგორვეთ ჩემ ზედა ლოდი ერთი დიდი. 34 და თქუა საულ: 
განუცხადეთ ყოველსა ერსა და უთხართ მათ, რათა მოიყვანონ 
კაცად-კაცადმან ჩემ თანა ზროხა თვსი და ცხოვარი, და 
დაჰკალთ ამას ზედა და სჭამდით! არა შესცოდოთ უფალსა 
სისხლიანითა მით ჭამითა. და ყოველმან ერმან თვთეულმან 
ზროხანი მოიბნეს ჟელითა თვსითა მიმწუხრი და დაკლნეს მუნ. 


35 და აღაშენა მუნ საულ საკურთხეველი უფლისა. ესე 
პირველად აღაშენა საულ საკურთხეველი უფლისა. 39 მიუგო 
საულ ერსა მას და ჰრქუა: მოგვალე, გარდაუყდეთ 
უცხოთესლთა მათ ამას ღამესა და აღვჭრნეთ იგინი ვიდრე 
განთიადმდე, და არა დაუტეოთ მათგანნი კაცნი! მიუგო ერმან 
მან და ჰრქუა: ყავ, რაიცა, სათნო-გიჩნს წინაშე შენსა! მიუგო 
მღდელთმოძღუარმან მან და ჰრქუა: პირველად ვიკითხოღა 
უფლისაგან, ესრეთ გარდაუჭდეთ! 37 და წარდგა საულ 
კითხვად უფლისაგან და თქუა: მო-თუ-მცნე იგინი ყელთა 
ჩემთა? და არა მიუგო მას უფალმან მაშინ. 38 და უბრძანა საულ 
ყოველსა ერსა შემოკრებად თესლად-თესლად წინაშე მისა და 
ჰრქვა მათ: იკითხეთ და მოიკითხეთ, ვისგან-ძი იყოს შეცოდება 
ესე დღეს? 3? რამეთუ ცხოველ არს უფალი, რომელმან იყსნა 
ისრაცლი. იონათანისგანღა თუ იყოს, ძისა ჩემისა, შეცოდება 
ესე, სიკუდილითვე მოვაკუდინო იგი! და ვერავინ იკადრა 
სიტყვს-მიგებად მისა. 49 მაშინ ჰრქუა საულ ერსა მას: აწ თქუენ 
ყოველნი იქმენით ერთკერძო, დადეგით. და მე და იონათან, ძე 
ჩემი, ერთკერძო, და წილ-ვიგდოთ. ვისიცა იყოს, ვსცნათ! 
მიუგო ყოველმან ერმან და ჰრქუა: რაიცა სათნო არს შენს 
წინაშე, იგი ყავ! 41 და სიტყუად იწყო საულ უფლისა და თქუა: 
უფალო, ღმერთო ისრაცლისაო! რაისაგან არს, რამეთუ არა 
მოუგე მონასა შენსა დღეს სიტყუაი? თუ ჩემგან არს, ანუ 
იონათანისგან, ძისა ჩემისა, უსჯულოებაი ესე? მაუწყე მე, 
უფალო, შენ მიერ, უკუეთუ ერისაგან არს? ლხინება-ყავ 
მათთვსცა და დააგდეს წილი ერსა ზედა და უბრალო იპოვა 


ყოველი ერი. “? და თქუა საულ: განაგდეთ ჩემ ზედა და 
იონათანს ზედა, და ვისგანცა იყოს, მოვკუდეთ! და მიუგო 
ყოველმან ერმან: ნუ იყოფინ სიტყუაი ეგე! და არა ერჩდა 
საულ. არამედ განაგდეს მის ზედა და იონათანისა, ძისა მისისა, 
და აღმოჰყდა წილი იონათანსა ზედა. 43 მიუგო საულ იონათანს 
და ჰრქუა: მსწრაფლ მითხარ მე რა საქმე ჰქენ? მიუგო იონათან 
საულს და ჰრქუა: გემო ვიხილე ბუნითა ჰოროლისათა, რომელ 
არს ყელთა ჩემთა, თაფლისა მისგან გოლისა, რამეთუ არა 
უწყოდე წყევა იგი შენი. და აწ, ესერა, მოვკუდები. 44 მიუგო 
საულ და ჰრქუა: ესე და ესე მიყავნ მე უფალმან, არა თუ 
მოგაკუდინო შენ! “? მაშინ ჰრქუა ერმან მან საულს: ნუ იყოფინ 
ეგე, უფალო! რათამცა მოკუდა დღესა იონათან, რამეთუ 
მისგან იქმნა ცხორება შორის ისრაცლისა. შენდობა იყავნ! 
ცხოველ არს უფალი, არა დავარდეს თმა ერთი იონათანისა 
ქუეყანასა ზედა! და ილოცა ერმან იონათანისთვს მას დღესა 
შინა. და განერა იონათან სიკუდილისაგან. 45 მაშინ 
აღმყედრნეს და შეიჭურნეს და დევნა-უყვეს უცხოთესლთა მათ 
და შეაწყუდივნეს იგინი თვთეულად ადგილად თვსა. “7 
დაემტკიცა მეფობა იგი საულისა ისრაცლსა ზედა. და ჰბრძოდა 
ყოველთა მტერთა მისთა მოაბისა და ძეთა მათ ამონისთა და 
ედომელთა მათ და ბეთორელთა და მეფეთა მათ სუბასათა და 
ყოველთა უცხოთესლთა, ვიდრეცა მივიდოდეს და ყვეს 
ცხორება და ძალი დიდი. 48 და მოსრა მასვე ჟამსა ამალიკი და 
იყსნა ისრაცლი ყელთაგან მტერთა მათთასა. 4? და იყუნენ ძენი 
საულისნი: იონათან, და იესიუ, და მელქისავე და იეზაბალ. და 
სახელი ორთა ასულთა მისთა ესე არს: უხუცესისა მის ნერობ 
და უმრწემესისა მის - მელქოლ. 239 და ცოლისა მისისა - აქია, 
ასული აქიმასისი, და სახელი სპასპეტისა მისისა - აბენერ, ძე 
ნერისი, მონისა საულისი, 21 და კის - მამა საულისა და ნერ - 
მამა აბენერისა, და ძენი ამინასნი, ძისა აბიელისნი, - 
ოცდაათრვამეტნი. 232 და განძლიერებულ იყო ღუაწლი 
ბრძოლისა დიდად ფრიად უცხოთესლთა მიმართ ყოველთა 
დღეთა საულისათა. და იხილნა საულ ყოველნი ძლიერნი და 
ყოველნი კაცნი ძლიერებისანი ქველნი შეკრიბნა წინაშე მისსა 


ყოფად. 


თავი 15 


1 მას ჟამსა მოვიდა სამოველ საულისა და პრქუა მას: 
მომავლინა უფალმან ცხებად შენდა მეფედ ისრაცლსა ზედა, 
ერსა მისსა! აწ ისმინე ბრძანება უფლისა! 2 რამეთუ ამას იტყვს 
უფალი ყოვლისამპყრობელი: აჰა, ესერა, მე ვიძიო შური 
ამალეკისა ზედა ამისთვს, რამეთუ ბოროტი უყვეს ერსა მას 
ჩემსა, რაჟამს გამოვიდოდა იგი ქუეყანით ეგვპტით. 3 და აწ 
აღდეგ, და წარვედ, მივედ მათ ზედა და მოსარ ამალეკი და 
ყოველივე მათი, რაიცა იყოს კაცითგან მიპირუტყვამდე, 
მამაკაცი და დედაკაცი, ყრმა და ძუძუსმწოვარი, ზროხა და 
ცხოვარი, აქლემი და კარაული, ყოველი მოსრა და მოსწყვტო 
და ნურარას დაუტევებ. “ და უბრძანა სამოველ ყოვლისა ერისა 
მოწოდებაი ანდეზობით და ყო გალგალას ახილვასა მას 
მათსა. იპოვნეს მუნ ისრაცლისაგანნი ერი, ვითარ ოთხასი 
ათასი კაცი და იუდასი ოცდაათი ათასი კაცი. ? და წარვიდა 
საულ ერითურთ და მივიდა ქალაქთა მათამდე ამალეკისთა, და 
დაემალა მათ ნაღვარევთასა. 95 და ჰრქუა საულ კინეველსა: 
წარვედ შენ ამალეკისაგან და ნუღარა მიეახლები მას, რათა 
არა მოსწყდე მათ თანა ამისთვს, რამეთუ კეთილ უყავ შენ ძეთა 
ისრაცლისათა, რაჟამს განვიდოდეს იგინი ქუეყანით ეგვპტით. 
და განეშორა კინეველი იგი ამალეკისაგან. ”7 დაესხა საულ 
ამალეკსა და მოსრა ამალეკი ევილათითგან მისუდამდე, 
რომელ არს წინაშე პირსა ეგვპტისასა. 8 და შეიპყრა აგაგ, მეფე 
ამალეკთა, ცოცხალი და ყოველი ნათესავნი არიმისნი 
მოსწყვდა. 3? და განარინეს საულ და ყოველმან ერმან აგაგ 
ცოცხლად, ხოლო კაცი ჭაბუკოვანი და კეთილ-კეთილი ტყუედ 
წარმოიტყუენა და საცხოვარი რჩეულ-რჩეული წარმოასხა და 
ყოველი კეთილი მის ქუეყანისა, ხოლო შეურაცხი ოდენ 
მოსწყვდეს. 19 და იყო ბრძანება უფლისა სამოველსა ზედა და 
თქუა: 11 შემინანებიეს მე, რამეთუ დავადგინე საულ მეფედ. 
რამეთუ გარდავდა იგი ბრძანებასა ჩემსა და არა ქმნა, რომელ- 
იგი ვამცენ. და შეუძნდა სამოველს სიტყუაი იგი და გოდებდა 


ღმრთისა მიმართ ღამე ყოელ. 12 და აღიმსთო სამოველ 
განთიად და მიეგებვოდა ისრაცლსა ჟამსა ცისკრისასა. და 
უთხრეს სამოველს, ვითარმედ: მოვიდა საულ კარმელად. და 
მიჰყო სამოველ ქელი თვსი, გარემოაქცივნა ეტლნი მისნი და 
შთავიდა იგი მუნვე გალგალად. და მოვიდა სამოველ საულსა 
თანა და იხილა საულ, რამეთუ შესწირვიდა მსხუერპლთა 
ნატყუენავისა მისგანსა, რომელი მოეღო ამალეკთაგან. 13 და 
ვითარცა მოვიდა სამოველ საულისა თანა, და ჰრქუა მას საულ: 
კურთხეულო უფლისაო, აჰა, ესერა, აღვასრულე ყოველი 
ბრძანება უფლისა. 14 მიუგო სამოელ და ჰრქუა: რომელი არს 
ჟმაი ესე საცხოვარისა, რომელი მესმის ყურთა ჩემთა, ღრიალი 
ზროხათა ამათ? 152 მიუგო საულ და პრქუა: ეგე რჩეულ-რჩეული 
შესაწირავად უფლისა, რომელი განარინა ყრმამან მან, ზროხა 
და ცხოვარი ამალიკისი, ხოლო სხუაი იგი მოსრეს. 15 მიუგო 
სამოველ საულს და ჰრქუა: აწ ისმენდი და გითხრა შენ 
ბრძანება უფლისა, რომელსა მეტყოდა მე უფალი ღამესა ამას! 
და ჰრქუა მას საულ: იტყოდე! 17 მაშინ ჰრქუა სამოველ: არა 
შენ უმრწემეს იყავ ნათესავსა შორის ისრაცლთასა და გცხო შენ 
უფალმან მეფედ ყოველსა ზედა ისრაცლსა? 18 და წარგავლინა 
შენ უფალმან გზასა ერთსა და გრქვა, ვითარმედ: მივედ, მოსარ 
ამალეკი შეცოდებული იგი ჩემდა მომართ, მოსწყვდო 
მისრულიადმდე! 1? ხოლო შენ არა ჰყავ ბრძანება უფლისა, 
არამედ განუტევენ თუალნი შენნი ნატყუენავსა მას ზედა და 
ჰყავ შენ ბოროტი წინაშე უფლისა. 29 და ჰრქუა საულ 
სამოველს: ამისთვს, რამეთუ ვისმინე ყმაი ერისა ამის და მივედ 
გზასა მას, რომელსა მიმავლინა მე უფალმან, და მივიყვანე მე 
აგაგ, მეფე ამალეკთა, ცოცხალი პყრობილად და ერი იგი 
ამალეკთა მოვსარ! 21 და კეთილ-კეთილი იგი ცხოვარი და 
ზროხა მოასხეს ერმან ამან შესაწირავად უფლისა ღმრთისა 
გალგალად. 22 მიუგო სამოველ საულს და პრქუა: არა უჟმან 
უფალსა საკუერთხნი მსხუერპლად, არამედ აღსრულებად 
ბრძანება უფლისა! რამეთუ ფრიად უმჯობეს არს მსხუერპლთა 
დამორჩილება და სმენად ბრძანება უფლისა უფროს ცმელისა 
ვერძთასა! 23 რამეთუ ზმნა ზმნათა ცოდვა არს და განრისხებაი0 
ცუდადი უსჯულოება არს, და ფუფუნებამან სენი და სალმობა 


შეიძინიან. აწ, რამეთუ შეურაცხ-ყავ შენ ბრძანება იგი უფლისა, 
შეურაცხ-გყოს შენცა უფალმან, რათა არღარა მეფობდე 
ისრაცლსა ზედა! 24 მაშინ ჰრქუა საულ სამოველს: ვცოდე 
წინაშე უფლისა, რამეთუ გარდავკედ ბრძანებასა მას უფლისასა 
და სიტყუასა მას შენსა; და შემეშინა ერისა მისგან და მივერჩდი 
მათ. 25” და აწ მომიტევე მე შეცოდება ესე ჩემი და მოვედ ჩემ 
თანა და მოვიდეთ და თაყუანის-ვსცეთ უფალსა ღმერთსა 
შენსა! 20 მიუგო სამოველ საულს და ჰრქუა: არა მივიდე მე შენ 
თანა, რამეთუ შეურაცხ-ყავ შენ ბრძანებაი უფლისა, და აწ 
შეურაცხ-გყო შენ უფალმან, რათა არღარა მეფობდე შენ 
ქუეყანასა ზედა! 27 და გარემოიქცა სამოველ წარსლვად 
პირისაგან. და მიჰყო საულ ყელი თვსი და შეუპყრა კიდე 
ჩუდკეცისა მისისა, რათამცა დაიყენა იგი მის თანა და მოხეთქა 
კიდე ერთი სამოსლისა მისისა. 28 მაშინ ჰრქუა მას სამოველ: 
განხეთქოს უფალმან მეფობა შენი ქუეყანასა ზედა და სახლსა 
მას ზედა ისრაცლისასა დღესდღე და მისცეს იგი მოყვასსავე 
შენსა, რომელი უმჯობეს იყოს შენსა! 29? და განხეთქოს 
ისრაცლი ორგან, და არღარა მოიქცეს და არცა შეინანოს 
უფალმან ისრაცლისამან, რამეთუ არა ვითარცა კაცი არს იგი, 
ვითარცა შეინანა რისხვა იგი! 39 და ჰრქუა საულ სამოველს: 
ვსცოდე, არამედ ნუღარა მაგინებ მე წინაშე მოხუცებულთა 
ერისა ჩემისათა და წინაშე ისრაცლისა, არამედ მოიქეც შენ 
ჩემდა და თაყუანის-ვსცეთ უფალსა ღმერთსა შენსა. 31 და 
მოვიდა სამოველ საულის თანა და თაყუანი-სცეს უფალსა 32 
და ჰრქუა სამოველ: მომგვარეთ მე აგაგ, მეფე იგი ამალეკისა! 
და მოჰგუარეს მას აგაგ და ძრწოლა შეედვა მას და თქუა: 
უკუეთუ ესრე მწარე არს სიკუდილი? 33 მიუგო მას სამოველ და 
ჰრქუა: ვითარ-იგი უშვილო ქმნნა დედანი იგი მახვლმან შენმან, 
ეგრე უშვილო იქმნეს დედათა შორის შენთა დედაი შენი. და 
სცა და მოკლა აგაგ წინაშე უფლისა გალგალას. 34 და წარვიდა 
სამოველ არმათემად. და საულ წარვიდა სახლით თვსა გაბაას. 
და არღარა შევიდა სამოველ ხილვად საულისა ვიდრე დღემდე 
სიკუდილისა თვსისა, რამეთუ ეგლოვდა სამოველ საულს. და 
უფალმანცა შეინანა, რამეთუ დაადგინა იგი მეფედ ისრაცლსა 
ზედა. 35 


თავი 16 


" და ჰრქუა უფალმან სამოველს: ვიდრემდე ეგლოვდე შენ 
საულს? რამეთუ განმიგდებიეს იგი, რათა არღარა მეფობდეს 
იგი ისრაცლსა ზედა, არამედ აღავსე რქა ეგე შენი ზეთითა და 
წარგავლინო შენ ბეთლემად იესესა, რამეთუ გამოვირჩიე 
ჩემდად ძეთაგანი იესესთა მეფედ! 2? მიუგო სამოველ უფალსა 
და ჰრქუა: ვითარ მივიდე მე, ნუუკუც სცნას საულ და მომკლას 
მე? ჰრქუა უფალმან სამოველს: წარიბ შენ თანა დიაკეული, 
ერთი მროწლისაგან. და ესრე სთქუა, ვითარმედ: შეწირვად 
მოვსრულვარ მსხუერპლთა უფლისათა. 3 და მოუწოდე იესეს 
და ძეთა მისთა შესაწირავსა მას თანა და გაუწყო შენ, რაი-იგი 
ჯერ-არს შენდა ყოფად. და სცხე მას ჩემდად, რომლისაცა 
გიბრძანო შენ! 4 და ყო სამოველ ყოველივე, რაიცა უბრძანა 
მას უფალმან, და მოვიდა იგი ბეთლემად. და განიკვრვეს 
მოხუცებულთა მათ ქალაქისათა შესლვა იგი მისი და ჰრქუეს 
მას: მშვდობით არს შემოსლვა ეგე შენი ჩუენდა, მხილველო? 2 
ხოლო მან ჰრქუა: მშვდობით არს, რამეთუ მსხუერპლისა 
შეწირვად მოვსრულ ვარ უფლისა! არა განწმიდენით თავნი 
თქუენნი და ჩემ თანა ინაყ-იდგით დღეს, მსხუერპლისა ამის 
ჟამსა. და განწმიდნა მან იესე და ძენი მისნი, მიუწოდა მათ 
მსხუერპლთა მათ ზედა. 5 და მოვიდეს იგინი მის წინაშე. და 
ვითარცა იხილა მან ელიაბ, თქუა წინაშე უფლისა: ესე-მე იყოს 
ცხებული მისი? 7 და ჰრქუა უფალმან სამოველს: ნუ ხედავ შენ 
ქმნულებასა მაგისსა, ნუცა სიმწვსესა ჰასაკისა მაგისისასა, 
რამეთუ არა მთნავს ეგე. რამეთუ არა ვითარცა კაცი ხედავნ, და 
იხილის ეგრე ღმერთმან, რამეთუ კაცი პირსა ოდენ ხედავნ, 
ხოლო ღმერთი გულთმეცნიერი არს. 8 და მოუწოდა იესე 
ამინადაბს და წარმოდგა იგი სამოველის წინაშე და თქუა: 
არცაღა ესე გამოირჩია ღმერთმან. ? მერმე წარმოუდგინა მას 
იესე სამაა და თქუა სამოველ: არცაღა ეგე გამოირჩია 
უფალმან! 19 და წარმოუდგინა იესე შვდნივე იგი ძენი მისნი 
წინაშე სამოველისა და ჰრქუა სამოველ იესეს: არა ვინ 


გამოირჩია უფალმან ამათგანი. 11 მერმე ჰრქუა სამოველ 
იესეს: ეგოდენ არიან ძენი შენნი? ხოლო მან ჰრქუა: არსღა 
ერთი სხვა უმცირესი ამათსა სამწყსოსა გარე ცხოვართასა. და 
ჰრქუა სამოველ იესეს: წარავლინე მსწრაფლ და მოიყვანე იგი 
აქა, რამეთუ ვერ ეგების ჩუენდა ინაჭყით დასხდომა, ვიდრე არა 
მოვიდეს იგი აქა. 12 და წარავლინა იესე და მოიყვანეს იგი 
წინაშე სამოველისა. და იყო იგი მწითურ, პირითა მხიარულ, 
გრემან, ქმნილკეთილ ხილვითა. მაშინღა ჰრქუა უფალმან 
სამოველს: აღდეგ ადრე და სცხე დავითს, რამეთუ ეგე 
გამოვირჩიე! 13 და მოიღო სამოველ რქა იგი საცხებელისა მის 
და სცხო მას წინაშე ძმათა მისთა, და მოვიდა სული უფლისა 
დავითის ზედა მიერ დღითგან მყოვარ ჟამ და წარვიდა 
სამოველ არმათემადვე. 14 და სული უფლისა განეშორა 
საულისგან და შეუჭდა მას სული უკეთური ბრძანებითა 
უფლისათა და აჭირვებდა მას. 12 მიუგეს მონათა საულისათა 
და ჰრქუეს: ესერა, სული უკეთური შეგაშფოთებს შენ უფლისა 
მიერ; 15 აწ ისმინე სიტყუათა მონათა შენთა. და უძიოთ უფალსა 
ჩუენსა კაცი ერთი, რომელმან იცოდის სახიობა გალობათა 
უფლისათა ქნარითა. და რაჟამს მოიწეოდის შენ ზედა სული 
უკეთური უფლისა მიერ, იტყოდის იგი გალობასა უფლისასა 
ქნარითა. და კეთილ იყოს იგი შენდა და განისუენებდი. 17 და 
თქუა საულ მონათა მისთა მიმართ: მიძიეთ მე კაცი ერთი, 
რომელი კეთილად გალობდეს უფლისასა, და მოიყვანეთ იგი 
ჩემდა. 18 მი-ვინმე-უგო ერთმან მონათაგანმან და ჰრქუა: 
ვიხილე მე ძე იესესი ბეთლემს, რომელი კეთილად გალობდა 
სახიობასა უფლისასა მეცნიერებით, და კაცი ბრძენი და ძალით 
ძლიერი და მყნე, მჭევრი სიტყვთა და შუენიერი ხილვითა, და 
უფალი არს მის თანა. 19 და წარავლინა საულ მოციქული 
იესესა თანა და ჰრქუა: მომივლინე მე დავით, ძე შენი, რომელი 
არს სამწყსოსა ცხოვართა შენთასა! 29 და აჰკიდა იესე 
კარაულსა ცხოვარი ერთი, პური, თხიერი ერთი ღვნო და ერთი 
თიკანი და მიუძღვანა იგი იესე დავითის მიერ, ძისა თვსისა, 
საულს. და შემოვიდა დავით და დადგა მის წინაშე და შეიყვარა 
იგი საულ ფრიად. და იყო დავით მომრთმელი მშვლდ- 
კაპარჭთა მისსა. 21 22 და მიავლინა საულ კაცი ერთი იესესა და 


ჰრქუა: რათა დგეს დავით ჩემ წინაშე მარადის, რამეთუ პოვა 
მადლი წინაშე თუალთა ჩემთა! 23 და იყო, რაჟამს მოიწიის 
სული უკეთური უფლისა მიერ საულისა, მიიღის დავით ქნარი 
იგი და გალობსბნ მის წინაშე და განუსუენის საულსა, და სათნო- 
უჩნ მას, და განეყენის მისგან სული იგი უკეთური. 


თავი 17 


1 მას ჟამსა შეკრბეს უცხოთესლნი იგი და მოვიდეს და 
დაიბანაკეს წყობად შორის სოქოთსა და შორის აზაკესა 
აფერმნისასა. 2 საულ და ერი იგი ისრაცლისა შეკრბა, და 
მოვიდა და დაიბანაკეს ღელესა მას მაღნარისასა პირისპირ 
მათსა, და განეწყვნენ ურთიერთსა ამიერ და იმიერ. 3 
უცხოთესლნი იგი იდგენ მიერ კერძო მთისა და ისრაცლნი 
ამიერ კერძო მთისა, და ღელე იყო საშუალ მათსა. “ და 
გამოვიდა კაცი ერთი ერისა მისგან უცხოთესლთასა, კაცი მჭნე 
და ძლიერი და ქველი, გუნდისა მისგან გეთელთასა, და 
სახელი მისი გოლიად, სიმაღლე მისი ექუს წყრთა და 
მტკაველი, >? სპარაზენად ჭურვილი ჯაჭვთ ჩაბალახითურთ, და 
იყო სასწორი საჭურველისა მისისა ხუთ ათას სიკილა რკინით 
და რვალითურთ; 9 და ფარი ბარკალთა მისთა რვალისა 
პოლოტიკნი და ფარი რვალისა ბჭეთა მისთა, 7 ხოლო ბუნი 
ჰოროლისა მისისა, ვითარცა ავლი ქსელთა, პირი ჰოროლისა 
მისისა - ექუსასის სასწორისა, და მეაბჯრე ერთი წინაშე მისა. 8 
მოვიდა და დადგა განმზადებული წინაშე ისრაიტელთა მათ, 
ჟკმა-ყო მათ მიმართ და თქუა: რად ერთბამად ყოველნი 
განწყობილ ხართ ბრძოლად ჩუენდა? აჰა, ესერა, მე ერთი 
უცხოთესლთაგანი ვარ და თქუენ ებრაელნი მონანი საულისანი 
ხართ. აწ გამოირჩიეთ ერთი კაცი, რომელი მოვიდეს და 
ბრძოლა-ყოს ჩემ თანა! 3? და უკუეთუ მაჯობოს, მომკლას მე, და 
ვიყუნეთ ჩუენ მორჩილ თქუენდა. უკუეთუ მე ვერეოდი და 
მოვკლა იგი, თქუენ დაგვემორჩილენით. 19 და კუალად თქუა 
უცხოთესლმან: აჰა, ესერა, მე გაყუედრებ განწყობილსა მაგას 
ისრაცლისასა, დღესდღე გამოვედინ კაცი ერთი თქუენგანი და 
განვიდეთ ახოვნად ურთიერთსა მარტოდ! 11 11. და ვითარცა 
ესმა საულს და ყოველთა ისრაიტელთა მათ სიტყუაი იგი 
უცხოთესლისა მის, ზარი განჰყდა, რამეთუ შეშინდეს ფრიად. 12 
და დავით იყო ძე კაცისა ერთისა ეფრათელისა ქალაქით 
ბეთლემით, ნათესავისა მისგან იუდასისა, და სახელი მისი 


იესე, და ესხნეს მას რვა ძენი, და იყო კაცი იგი მოხუცებული. 13 
და წარვიდეს ძენი იგი მისნი სამნივე უმრწემესნი საულის თანა 
ღუაწლსა ბრძოლისასა. და ესე სახელები არს სამთა მათ ძეთა 
იესესთა: ელიაბ პირმშო, ამინადაბ, სამაა. 1“ დავით - 
უმრწემესი მათსა, და ესე სამნი მივიდეს საულისსა. 12 ხოლო 
დავით წარვიდა ბეთლემადვე მწყსად ცხოვართა მამისა 
მისისათა. 190 და უცხოთესლმან მან აღიმსთვის და წარმოუდგის 
დილითგან ვიდრე მწუხრადმდე, აყუედრის ორმეოც დღე. 17 
ჰრქუა იესემ დავითს, ძესა თვსსა: მიიღე შენ თანა გრივი ერთი 
კალი, ათი ქუეზა პური, და მიისწრაფე ბანაკად და მიართუ 
ძმათა შენთა. 18 და ათი ესე ხაჭო მიიპყარ ერისთავსა მას, და 
სცან სიცოცხლე ძმათა შენთა და მითხარ მე სიცოცხლე მათი. 19 
და საულ და ყოველი ერი განწყობილად დგ!ა მუხასა მას ქუეშე, 
რომელი იყო უბესა მას ბრძოლისასა წინაშე უცხოთესლთა მათ. 
20 და აღიმსთო დავით განთიად და შევედრნა საცხოვარნი იგი 
მწყემსთა მათ, და ყო, რაიცა-იგი უბრძანა მას იესემ, და 
მოვიდა ადგილსა მას ბრძოლისასა. და იყივლეს 21 და 
აღიზახნეს ერმან მან ისრაიტელთამან, შევიდეს და დადგეს 
თვთეულად ადგილთა თვსთა განმზადებულნი ბრძოლად, 
ეგრეცა უცხოთესლნი იგი მოვიდეს და დადგეს წინაშე 
ისრაიტელთა მათ. 22 და დავით მოიღო ჭურჭელი იგი, და 
დავედრა ვანისმცველსა მას, და წარვიდა ერისა მის თანა 
ბრძოლად და ჰკითხვიდა ძმათა თვსთა მშვდობასა. 23 და 
ვიდრე იგი ამას იტყოდა ოდენ, აჰა, ესერა, გამოუჭდა კაცი იგი 
ამინელი, ფილისტიმელი გეთელი, რომელსა ერქუა გოლიად, 
უცხოთესლი, და ესმა დავითს და ყოველსა ერსა ისრაცლისასა, 
რომელი იტყოდა სიტყუასა ამპარტავანებისასა სილაღით. 24 
და რაჟამს იხილეს მათ კაცი იგი, შეშინდეს ფრიად და 
სივლტოლად მიიქცეს პირისაგან მისისა. 22 და ჰრქუა კაცმან 
ვინმე ერთმან ისრაიტელთამან მოყუასსა თვსსა: მე უწყი, 
ვითარღა ყუედრებად გამოსრულ არს კაცი ესე უცხოთესლი 
ისრაცლისა, ხოლო რომელმან მოკლას ეგე, მე ვიცი, რამეთუ 
მეფემან განამდიდროს, ასული თვსი მისცეს მას ცოლად და 
სახლი მამისა განათავისუფლოს ისრაცლსა შორის. 29 და 


ვითარცა ესმა სიტყუა ესე დავითს, და ჰრქუა კაცთა მათ, 
რომელნი გარემოს იყვნეს მისა: რაიმემცა კეთილი უყვეს კაცსა 
მას, რომელმანცა მოკლა უცხოთესლი ესე, რომელი 
აყუედრებს ერსა ისრაცლისა? ანუ ვინ არს წინადაუცვეთელი 
ისი, რომელი გამოსრულ არს მაყუედრებელად ერსა უფლისა 
ცხოველისასა? 27 მო-ვინმე-უგო მიერ განწყობილისა მისგანმან 
სიტყუასა მას ოდენ და ჰრქუა: მსგავსად აღთქმისა მის მისცეს 
მას, რომელმანცა მოკლას იგი. 28 და ვითარცა ესმა სიტყუა0 
ესე დავითისი ელიაბს, ძმასა მისსა უხუცესსა, რომელსა 
ეტყოდა კაცთა მათ, განრისხნა ფრიად დავითისათვს და 
ჰრქუა: შენ მო-ვე-რა-ხვედ აქა, ანუ ვის დავედრენ უბადრუკნი 
იგი საცხოვარნი უდაბნოსა? მე უწყი ამპარტავანება ეგე შენი და 
სიბოროტე, რასა იქ სილაღითა, რამეთუ მოსრულ ხარ აქა 
ხილვად ღუაწლსა ბრძოლისასა. 29 მიუგო დავით და ჰრქუა: 
რაი მიყოფიეს, ანუ რაი გავნე, ანუ სიტყუანი არიანა სამე? 39 და 
წარვიდა დავით სხუასა ადგილსა და მასვე იტყოდა, და მიერ 
ერისაგან მიუგეს პირველისაებრვე სიტყვსა. 31 და სიტყვა იგი 
დავითისი უთხრეს საულს, და მიიყვანეს დავით და წარ-ხოლო- 
უდგინეს საულს. 32 სიტყუად იწყო დავით წინაშე საულისა და 
თქუა: ნუ შეძრწუნდები, უფალო ჩემო მეფევ, რამეთუ მონა შენი 
განვიდეს და ბრძოლა-უყოს უცხოთესლისა მის თანა. 33 მიუგო 
საულ დავითს და ჰრქუა: შენ ყრმაღა ხარ და იგი 
განსრულებული კაცი არს და მბრძოლი სიჭაბუკითგან მისით. 
ვერ შემძლებელ ხარ წინადადგომად მისა. 34 სიტყუად იწყო 
დავით საულისა და ჰრქვა: ოდეს ვმწყსიდი საცხოვართა მამისა 
ჩუენისათა უდაბნოსა ზედა, მოვიდის ლომი, ანუ თუ დათვ და 
წარიღის კრავი, ანუ თუ ვაცი, 32 ვეწივი და პირისა მისისაგან 
გამოუღი, და თუ ზედამიმივჟდის, მე მკლავნი მოვსცნი, და 
შევმუსრი და მოვკლი იგი. 39 და აწ შერაცხილ იყავნ 
უცხოთესლი იგი წინადაუცუეთელი, ვითარცა ერთი ბოროტთა 
მჭეცთაგანი. ვითარ არა მოვიდე და მოვჰკლა იგი და აღვჭვოცო 
ყუედრება ისრაცლსა შორის დღეს? რამეთუ ვინ არის 
წინადაუცვეთელი ესე, რომელი აყუედრებტს ბანაკსა ღმრთისა 
ცხოველისასა? 37 მაშინ თქუა დავით: თავადმან უფალმან 
ღმერთმან, რომელმან მივსნა მე პირისაგან ლომისასა და 


მკლავთაგან დათვსათაგან, მან მივსნეს მე ყელთაგან მის 
წინადაუცვეთელისა უცხოთესლისათა! მიუგო საულ დავითს და 
ჰრქუა: გვალე, განვედ მისა და უფალი იყავნ შენ თანა. 38 და 
შთააცვა დავითს ჯაჭვი ჯაჭუსა მას ზედა იალმაგი და ჩაფხუტი 
სპილენძისა დაადგა თავსა მისსა. 39 და ყმალი მისი შეარტყა 
წელთა მისთა და განსლვასა მისსა კელობად იწყო დავით და 
ბრკომად, რამეთუ უმეცარ იყო იგი. მიუგო საულს დავით და 
ჰრქუა: ვერ განუჭდე ამით, რამეთუ უმეცარ და უხეშ ვარ ამისა! 
ფერკი დაიპყრა დავით და განიძარცვა საჭურველი იგი მისგან. 
40 და მოიღო არგანი იგი მისი სამწყემსო და გამოირჩივნა მან 
ხუთნი ქვანი რიყისანი მრგვალნი, და შთასხნა იგინი 
ვაშკარანსა მას სამწყემსოსა და შურდულნი მისნი მოიხუნა 
ჭჰელთა თვსთა, და განვიდა უცხოთესლისა მის გმირისა. 41 და 
მიერ წარმოემართა უცხოთესლი იგი და მოუვიდოდა დავითს 
და ვითარცა მოეახლა მას, ფერჭი დაიპყრა, და მეფარე ერთი 
წინაუფარებდა მას. 42 და ვითარცა იხილა უცხოთესლმან მან 
დავით, რამეთუ ჭაბუკი იყო შუენიერ და მწითურ, შეურაცხ-ყო 
იგი. 432 ჰრქუა უცხოთელსმან დავითს: ძაღლი ნუ ვარ მე, 
რამეთუ არგნითა და ქვითა გამოხვედ ჩემ ზედა? და ჰრქუა: 
უაღრეს ძაღლთასა ხარ შენ! და დაწყევა უცხოთესლი იგი 
დავით კერპითურთ მისით. ““ და ჰრქუა უცხოთესლმან: 
მოგვალე და დავსხნე ყორცნი შენნი საჭმელად მფრინველთა 
ცისათა და მჭეცთა ქუეყანისათა! 42 მიუგო დავით და ჰრქუა: 
მოგვალე შენ, ეგერა, ჩემ ზედა მოხვალ ჯაჭვთა, ჰოროლითა 
და ფარი|თა|, ხოლო მე მოგივალ შენდა სახელითა უფლისა 
ღმრთისა ძალითა და, ესერა, ამისგან ისრაცლისა, რომელსა- 
იგი შენ აყუედრებდი დღეს! 495 რამეთუ შემოგაწყვდა უფალმან 
დღეს ყელთა ჩემთა და მოგკლა შენ ადგილობანსა, 
მახვლითავე შენითა მოგკვეთო თავი შენი და დავსხნე ფერვნი 
შენნი და ყორცნი შენნი და ყორცნი ერისა მაგის 
უცხოთესლთანი საჭმელად მფრინველთა ცისათა და მჭეცთა 
ქუეყანისათა! და სცნან ყოველთა ნათესავთა ქუეყანისათა, 
ვითარმედ არს ღმერთი ისრაცლსა შორის! “7 და სცნას 
ყოველმან ამან ერმან, რამეთუ არა მახვლითა, არცა 
ჰოროლითა და ჯაჭვითა იჭსნის უფალმან, არამედ უფლისა 


მიერ არის ძლევა ბრძოლასა შინა! და განგწირნეს თქუენ 
უფალმან ყელთა მომართ ჩუენთა! 48 და მოეახლებოდა 
უცხოთესლი იგი დავითს და დავით ისწრაფა და განვიდა 
შემთხუევად უცხოთესლისა მის. 4? და შთაყო ყელი თვსი დავით 
ვაშკარანსა მას და აღმოიტაცა ქვა ერთი, და შთადვა იგი 
შურდულთა მას მისთა და განსტყორცა და მიამთხვა შუბლსა 
უცხოთესლსა მას, და შევიდა ჩაფხუტით, შუბლი ჩასტეხა და 
ტვინად ჩაუგდო და პირდაქვე ზედა ქუეყანასა დასცა. 239 და 
განძლიერდა დავით უფროს უცხოთესლთა მათ ზედა მას 
დღესა შინა, რამეთუ შურდულითა და ქვითა მოკლა 
უცხოთესლი იგი, და მახვლი საჭურველი და ჰოროლი არა 
აქუნდა მას. 21 ფერჭნი განუტევნა დავით და მოვიდა 
უხცოთესლისა მის, მუყლი ყელსა დაადგა და აღმოჰყადა 
კმალი მისი და თავი ჩაფხუტითურთ მოჰკუეთა. ვითარცა 
იხილეს უცხოთესლთა მათ, ვითარმედ მოკლა ძლიერი იგი 
მათი, მეოტ იქმნნეს. 22 და აღიზახნეს ისრაცლისამან და 
იუდასამან, ღაღად-ყვეს და მიეტევნეს მათ ზედა და აღყოცდეს 
ვიდრე გეთადმდე და ვიდრე ბჭედმდე ასკალონისა. და 
დაეცნეს წყლულნი მრავალნი უცხოთესლთანი გზასა ზედა, 
ვიდრე ბჭედ გეთისა და ასკალონისა. 23 და მოიქცა ერი 
ისრაცლთა, დაესხა ნატყუენავსა და ნაყარსა ბანაკისა მათისასა 
და სცარცვიდეს მძორებსა მათსა. 2?“ და წარიღო დავით თავი 
იგი უცხოთესლისა მის, და შეიღო იგი იერუსალყმად და ჯაჭვ 
და საჭურველი მისი მოიღო საყოფელად თვსა. 22 რაჟამს 
იხილა საულ ზედამისლვა დავითისა უცხოთესლისა მის, ჰრქუა 
აბენერს, სპასპეტსა თვსსა: ვისიმე რა შვილი არს ჭაბუკი ისი? 
მიუგო აბენერ და ჰრქუა: ცხოველ არს სული შენი, უფალო ჩემო 
მეფე, არა უწყი. 29 და ჰრქვა მეფემან: ჰკითხე მას, უკუეთუ ვისი 
ძე არს ჭაბუკი ეგე? ?7 და ვითარცა მოვიდა დავით ახოვანებისა 
მისგან, რამეთუ მოეკლა უცხოთესლი იგი, უპყრა ყელი აბენერ 
და შეიყვანა იგი წინაშე საულისა, და თავი იგი ახოვანისა მის 
ჭელთა შინა დავითისათა. 328 მიუგო დავითს საულ და ჰრქუა 
მას: ვისი შვილი ხარ, ჭაბუკო? მიუგო დავით და ჰრქუა: ძე ვარი 
მე მონისა შენისა იესესი ბეთლემელისა. 


თავი 18 


1 და ვითარცა უთხრა დავით სიტყუაი ესე მეფესა მას, შეიყვარა 
იგი იონათან, ძემან მეფისამან, სიყუარულითა დიდითა, 
ვითარცა თავი თვსი. 2 და დაიყენა საულ დავით მიერ დღითგან 
და არღარა განუტევის სახედ მამისა თვსისა. 3 და აღთქმა-ყო 
იონათან დავითის თანა ესე, რამეთუ შეიყუარა იგი სწორად 
თავისა თვსისა. “ და განიძარცვა იონათან ვარში მისი, ჯაჭვი და 
ყკმალი და მშვლდ-კაპარჭი და ყოველი საჭურველი მისი 
მისარტყელამდე და მისცა დავითს. ? და დაიდგინა დავით 
საულ კაცთა თანა ზედამოღუაწეთა მის ერისათა, და 
შემომავალ და გამომავალ იყო დავით მეცნიერებით წინაშე 
უფლისა და მბრძანებელ მის წინაშე, და სათნო იყო იგი 
საულისა წინაშე ყოვლითა საქმითა მისითა, წინაშე ყოვლისა 
ერისა საულისა. 9 და იყო, რაჟამს მოვიდოდეს მოწყუედისა 
მისგან უცხოთესლთასა და გამოეგებოდა მათ მძნობარი 
შემთხუევად დავითისა ყოველთაგან ქალაქთა ისრაცლისა 
მემღერად მათ წინაშე პარით, წინაშე მეფისა საულისა ნესტვთა 
და ქნარითა, ბობღნითა და წინწილითა. 7 პირი აღეღო და 
მიეგებოდეს მათ, სახიობდეს, აქებდეს და იტყოდეს: საულ 
მოსწყვდა ათასები, ხოლო დავით დასცა ბევრები! 8 განრისხნა 
საულ, რამეთუ შეძრწუნდა, შეუძნდა სიტყუაი იგი და თქუა: 
ვითარ მისცეს დავითს მოწყუედა ბევრეულთა და მე 
ათასეულთა? აწ სხუაი რაღა აკლს მას, გარნა შარავანდობაიძი? 9 
ხოლო მიერ ჟამითგან ქუეგამხედველ იყო საულ დავითს 
მიაღსასრულამდე. 19 და იყო ხვალისგან, ვითარცა მოვიდა 
სული უკეთური უფლისა მიერ საულის ზედა და იგვემებოდა 
სახლსა შინა თვსსა. და დავით ახიობდა სახიობასა მას, 
ვითარცა მარადის ჩუეულ იყო, და საულს აქუნდა ჭყელთა მისთა 
ჰოროლი. 11 და ეგულებოდა განგურემა დავითისი და 
შემსჭვალვა კედელსა ლახურითა მით. და დავით მიჰრიდა 
პირისაგან მახვლისა ორჯერ. 12 შეეშინა საულს დავითისგან, 
რამეთუ დაეტევა იგი უფალსა და დავითის თანა იყო. 13 და 


განიშორა საულმან დავითი თვსაგან და დაადგინა იგი 
ერისთავად ერსა მას თვსსა ზედა; და შევიდოდა და 
გამოვიდოდა წინაშე ერისა. 14 და იყო დავით მცნობელ 
ყოველთა გზათა მისთა, რამეთუ უფალი იყო მის თანა. 12 და 
ხედვიდა საულ სიბრძნესა მას დავითისსა და ეშინოდა ფრიად. 
16 და ყოველი ისრაცლი და იუდა ჰყუარობდა დავითს, რამეთუ 
შინაგანმავალ იყო იგი წინაშე ერისა. 17 სიტყუად იწყო საულ 
დავითისა და ჰრქუა: აჰა, ესერა, ასული ჩემი მერობ მიმიცემიეს 
ცოლად შენდა! და იყავ შენ ჩემად შვილ და ძალ და მბრძოლ 
მტერთა მიმართ უფლისათა. რამეთუ ესრე გულსა-ედვა საულს, 
ვითარმედ მებრვე რაისა შევახებ ყელსა ჩემსა, არამედ ყელი 
უცხოთესლთა იყავნ მის ზედა. 18 მიუგო საულს დავით და 
ჰრქუა: ვინ ვარ მე, ანუ რა ვარი მე, ან რა არს ნათესავი მამისა 
ჩემისა შორის ისრაცლსა, ვითარმცა ღირს ვიქმნე მე სიძედ 
მეფისა? 19 და იყო შემდგომად რაოდენისამე ჟამისა, რაჟამს 
მითხოვილ იყო მერობ, ასული იგი საულისა, ცოლად 
დავითისა, არა ინება ქალმან მან ცოლებად დავითისა, რამეთუ 
თხოვილ იყო იგი ედრიელ მოლოთელისა ცოლად. 29 და 
შეიყუარა დავით მელქოლ, ასულმან საულისამან. და ვითარ 
სცნა საულ სიტყუაი იგი, სათნო-უჩნდა ფრიად წინაშე თუალთა 
მისთა. 21 და თქუა საულ: მივსცე იგი ცოლად. და იყოს იგი მისა 
საცთურ და ყელი უცხოთესლთა იყოს მის ზედა. და ჰრქუა საულ 
დავითს შორის ერსა მას: სიძე გერქუნ შენ ჩემდა 
დღესდღითგან! 22 და ამცნო საულ მონათა თვსთა და ჰრქუა: 
მივედით და არქუთ დავითს იდუმალ: აჰა, ესერა, მეფესა 
ჰნებავს სიძედ-ყოფად შენი მისა და ყოველნი მონანი მისნი 
გყუარობენ შენ, აწ ჯერ-იჩინე შენ სიძობა მეფისა! 23 მოვიდეს 
და ჰრქუეს დავითს მონათა მათ, ვითარცა უბრძანა მათ 
მეფემან ყოვლისავე სიტყვსა მისებრ. მიუგო დავით და ჰრქუა: 
მცირე ნურა გიჩნდეს წინაშე თუალთა თქუენთა სიძე-ყოფად 
მეფისა? რამეთუ მე კაცი მკოდოვი ვარ და არა დიდებულ. 24 
და უთხრეს მათ საულს ყოველი იგი სიტყუაი დავითისი. 22 და 
ჰრქუა საულ მონათა მათ თვსთა: ესრე არქუთ დავითს: არა თუ 
სათხოველისა რა სიტყუაი არს აქა, ძნელღა თუ რაიმე გიჩნს? 
უქმდეს ღათუ რაიმე მას, გარნა თუ ესე მორთმად მისა ასი 


სხეული მამაკაცისა ერთბამად მტერთა მათგან მეფისათა. 
რამეთუ ესრე განეზრახა საულს, ვითარმცა შე-ვითარ-რათა- 
აგდო დავით ყელთა უცხოთესლთასა. 25 და მივიდეს და 
უთხრეს დავითს ყოველი იგი სიტყუაი საულისა. და სათნო- 
უჩნდა დავითს სიძე-ყოფად მეფისა და მორთმა, რაისაცა-იგი 
სთხოვდა მას. და ვიდრე არღარა მცირედნი ჟამნი წარსრულ 
იყუნეს, 27 წარვიდა დავით რაოდენითამე კაცითა და დასცნა 
უცხოთესლნი იგი, ვითარ ორასი ოდენ კაცი და მიუთვალა მათ 
კაცთა, რასა სთხოვდა მას მეფე; და მიერითგან ესიძა იგი 
მეფესა. და მისცა საულ ასული თვსი მელქოლ ცოლად. 28 
რაჟამს სცნა საულ, რამეთუ უფალი დავითის თანა იყო და 
მელქოლ, ასული მისი, და ყოველი ისრაცლი ჰყვარობს მას, 29 
უფროს ეჭუდა საულ დავითს და უფროს ემტერებოდა საულ 
დავითს ყოველთა დღეთა ცხორებისა მისისათა. 39 გამოვიდეს 
მთავარნი იგი უცხოთესლთანი უჟამოდ და დავით უფროს 
შერაცხილ იყო ყოველთა მონათა საულისათა. და დიდებულ 
იქმნა სახელი მისი ფრიად. 


თავი 19 


1 ამისა შემდგომად ზრახვა-ყო საულ იონათანის თანა, ძისა 
თვსისა, და ყოველთა თანა მონათა მისთა, რათამცა მოკლეს 
დავით. 2 იონათანს, ძესა საულისასა, უყუარდა დავით ფრიად 
და მუნთქუესვე უმხილა დავითს და ჰრქუა, ვითარმედ: მამაჩემი 
გიმზირს შენ მოკლვად. აწ ეკრძალე თავსა შენსა და ხვალე 
განთიად მივედ და დაიმალე ადგილსა ერთსა. 3 და მე შევიდე 
თავით ჩემით მამისა ჩემისა და გამოვიკითხო, რაი გულსა 
ედვას და გაუწყო შენ! 4 და შევიდა იონათან საულ მამისა 
თვსისა კეთილის-თხოვად დავითისათვს, ჰრქუა მას: ნუ უყოფ 
ბოროტსა, მეფე, დავითს, რამეთუ არა შეუცოდებიეს შენდა, 
არამედ ყოველნი საქმენი მისნი კეთილ არიან შენდა! ? და 
თავი თვსი მისცა ყელთა მტერთასა, და მოკლა უცხოთესლი 
იგი შენსა წინაშე და ქმნა უფალმა ცხორებაი დიდი ყელითა 
მისითა ისრაცლსა ზედა; და იხილა ყოველმან ისრაცლმან და 
განიხარა. აწ რაისა სცოდავ შენ და დასთხევ სისხლსა 
მართლისასა და მოაკუდინებ დავითს უბრალოდ? 9 ვითარცა 
ესმა სიტყუაი ესე იონათანისი საულს, ფიცა და თქუა: ცხოველ 
არს უფალი ჩემი, ვითარმედ არა მოკუდეს დავით! 7 მაშინ 
მოუწოდა იონათან დავითს და ჰრქუა, რასა-იგი იტყოდა საულ 
მისთვს და შეიყვანა იონათან დავით წინაშე საულისა. და იყო 
იგი მის წინაშე, ვითარცა გუშინ და ძოღან. 9 მერმე შე-ღავე- 
სძინეს ღვაწლი ბრძოლისა უცხოთესლთა მათ მიმართ და 
დავით უფროს განძლიერდებოდა და მოწყუედდა 
უცხოთესლთა მათ წყლულებითა დიდ-დიდითა, ნეშტთა მათ 
მეოტად წარიქცევდა. ? და მოიწია სული იგი უკეთური 
უფლისამიერი საულისა ზედა და ჯდა იგი სახლსა შინა თვსსა, 
და ლახვარი ყელთა აქუნდა და დავით წინაშე მისსა ქნარითა 
განაცხრობდა ნელიად. 19 და საულ ემარჯვებოდა განგმირად 
დავითისა და შესტყორცა ლახვარი იგი დავითს და ვერ 
მიამთხვა, რამეთუ დავით მიჰრიდა და ლახვარი იგი 
შეამსჭვალა კედელსა. და დავით გამოვიდა და წარვიდა 


მისგან. 11 და მასვე ღამესა წარავლინა საულ ერი რჩეული 
სახიდ დავითისა, რათა მოიცვან იგი სახლსა შინა მისსა, და 
განთიად მოკლან იგი. და უთხრა სიტყუაი იგი მელქოლ, 
ცოლმან თვსმან, დავითს და ჰრქუა: არა თუ წარხვდე შენ ამას 
ღამესა და არა აცხოვნო თავი შენი, ხვალე სიკუდიდ ხარ. 12 და 
გარდამოსვა მელქოლ დავით სარკმლით და წარვიდა 
სივლტოლით და განერა. 13 და შექმნა მელქოლ ცხედარსა 
მისსა ზედა კაცისსახედ ღვძლი თხისა და ბირთვ ერთი თმა 
სასთუნალით დაუდვა, დაბურა იგი სამოსლითა. 14 მერმე 
მიავლინა კუალად შეპყრობად დავითისა და ჰრქვა მელქოლ 
მოციქულთა მათ: იგი ჭირვეული ძეს ცხედარსა ზედა და სულთა 
ბრძავს. და უთხრეს ესე საულს. 12 და კუალად მიავლინა საულ 
მოციქულნი დავითისა და ჰრქუა: მითვე ცხედრითურთ 
მომართუთ მე იგი აქა, რათა მოვკლა იგი! 15 და მოვიდეს 
მოციქულნი იგი და იხილეს ცხედარი იგი სამარის მსგავსად 
შემკული და ღვიძლი თხისა და თმანი. მივიდეს და უთხრეს 
საულს. 17 და ჰრქუა საულ მელქოლს: რაისათვს განმარინე მე 
და წარავლინე მტერი ჩემი და განმერა? მიუგო მელქოლამ 
საულს და ჰრქუა: მან ესრე მრქუა: უკუეთუ არა წარმგზავნო, 
მოგკლა შენო. 18 ივლტოდა და განერა დავით და მოვიდა 
სამოველისა არმათემად და უთხრა ყოველი, რაიცა უყო მას 
საულ. და წარვიდეს დავით და სამოველ ნავათად ჰარამასასა 
და მუნ იყოფებოდეს. 19 და უთხრეს საულს და პრქუეს, 
ვითარმედ: აჰა, ესერა, არს დავით ნავათს ჰარამასასა! 29 და 
წარავლინნა საულ შეპყრობად დავითისსა. და ვითარცა 
მივიდეს, იხილეს მათ კრებული წინაისწარმეტყუელთა, რამეთუ 
წინაისწარმეტყუელებდეს და სამოველ მათ თანა. და მოიწია 
ერსა მისსა ზედა საულისასა სული ღმრთისა და იგინიცა 
წინაისწარმეტყუელებდეს. 21 ვითარცა ესმა ესე საულს, 
მიავლინნა სხუანი მოციქულნი და იგინიცა 
წინაწარმეტყველებდესვე, და შესძინა საულ სხუანი მოციქულნი 
და იგინიცა წინაისწარმეტყუელებდესვე. 22 და განრისხნა საულ 
გულისწყრომითა დიდითა, აღდგა და მივიდოდა იგი თვთ 
არმათემად. და მოვიდა იგი ვიდრე დიდ ჯურღმულამდე, 
რომელი იყო სოქოთს. და იკითხვდა საულ და თქვა: სადა 


არიან სამოველ და დავით? მიუგეს და ჰრქვეს: ნავათს 
ჰრამასასა! 23 და მოვიდოდა საულ ნავათად ჰრამასასა და 
მოიწია მის ზედა სული ღმრთისა, და სლვით ვიდოდა, და 
იგიცა წინასწარმეტყველებდავე, ვიდრემდი მოვიდა ნავათად 
ჰრამასსა. 24 და განიძარცვა სამოსელი თვსი წინაშე 
სამოველისა და წინაწარმეტყველებდა. და მივარდა შიშველი 


ღამე ყოელ და დღე ყოელ, ამისთვს სიტყვს ჯერად თქვან: აწ 
საულცა წინაწარმეტყველთა თანავე! 


თავი 20 


1 და წარმოვიდა დავით ნავათით არამასისით და შეემთხვა 
იონათანს და ჰრქუა: რა შევსცოდე, ანუ რა ბოროტი ვყავ მამისა 
შენისა მიმართ, რამეთუ მეძიებს მე მოკლვად? ? მიუგო 
იონათან დავითს და ჰრქუა: ნუ იყოფინ! რამეთუ არა მოჰკუდე! 
რამეთუ არა იყოს სიტყუაი მამისა, რომელიმცა არა ვსცან 
კეთილი, გინა ბოროტი. და ყოველივე გაცნობო შენ. 3 მიუგო 
დავით იონათანს და ჰრქუა: რამეთუ უწყის მამამან შენმან, 
ვითარღა მიპოვნიეს მადლი წინაშე შენსა და ესრე ჰნებავს, 
ვითარმედ, ნუმცა უწყის იონათან სიტყუაი ესე, რათა არა 
უმხილოს დავითს. ხოლო ცხოველ არს უფალი და ცხოველ არს 
სული შენი, რამეთუ ჭეშმარიტად განმზადებულ არს სიკუდილი 
წინაშე მამისა შენისა. “ და ჰრქუა იონათან დავითს: და რა 
გნებავს, თქუ, და იგიცა ვყო. ? ჰრქუა დავით იონათანს: აჰა, 
ესერა, ხვალე დღესასწაული არს თთვისთავისა. და ჩემდა ჯერ- 
არს პურის რთვა მეფისა, და შენ განმავლინე მე, და მე მივიდე 
და დავემალო ველსა გარე სამ დღე! 9 და უკუეთუ მიკითხევდეს 
მამა შენი, ჰრქუა მამასა შენსა, ვითარმედ: იჯმნა დავით ჩემგან 
და მივიდა ბეთლემად, ქალაქად თვსა, რამეთუ დღესასწაული 
არს მსხუერპლთა შესაწირავისა ნათესავ-ტომითურთ მისით. 7 
უკუეთუ თქვას მამამან შენმან, რამეთუ: კეთილ არს! მაშინ 
უწყოდე, რამეთუ მშვდობა არს მონისა შენისა. უკუეთუ 
ფიცხლად რამე მოგიგოს შენ, უწყოდე, რამეთუ ყოვლად 
ბოროტი ჰნებავს ჩემთვს. 3? ხოლო შენ წყალობა-ყავ ჩემთვს, 
მონისა შენისა, რამეთუ აღთქმით წინაშე ღმრთისა მომიყვანე 
მე დღესა, და უკუეთუ შეცოდება რაიმე ჰპოო ჩემ თანა, მონისა 
შენისა, შენ მომკალ მე და ნუ შემიყვანებ მე წინაშე მამისა 
შენისა. ? მიუგო იონათან დავითს და ჰრქუა: ნუ იყოფინ ეგე! 
უკეთუ ვსცნა, ვითარმედ ჭეშმარიტად განრისხებულ არს მამა 
ჩემი შენთვს, მოვიდე და გაუწყო შენ და მეოტ იქმნა. 19 და 
ჰრქუა დავით იონათანს: და აწ ვინმე მოვიდეს და მითხრას მე 
ფიცხლად, თუ რაიმე მოგაგოს შენ მამამან შენმან ჩემთვს? 11 


მიუგო იონათან დავითს და ჰრქუა: მოგვალე და განვიდეთ 
ველად! და განვიდეს. 12 რქვა იონათან დავითს: უფალმან 
ღმერთმან ისრაცლისამან უწყის, გამოვკითხო მამასა ჩემსა 
შენთვს, რაჟამს მარჯვე იყოს ორგზის და სამგზისცა. და თუ 
კეთილი რაიმე თქუას შენთვს, გინა ბოროტი, გამოგივლინო 
კაცი და გაუწყო შენ. 13 ესე და ესე უყავნ, უფალო, იონათანს, 
უკუეთუ ყოველივე ადრე არა გაუწყო შენ და წარგავლინო შენ 
ჩემგან მშვდობით. და იყავნ უფალი ღმერთი შენ თანა, 
ვითარცა იყო მამისა ჩემისა თანა. 14 და ცოცხალიღა თუ ვიყო 
მე, ყავ ჩემდა მომართ წყალობაი! უკუეთუ მოვკუდე, 15 ნუვე 
დააყენებ წყალობასა სახლისა ჩემისათვს უკუნისამდე ჟამთა და 
რომელსა ჟამსა მოჰყოცნეს უფალმან ყოველნი მტერნი 
დავითისანი თითოეულად პირისაგან ქუეყანისა! 106 რათა 
იპოებოდეს სახელი იონათანისი სახლსა დავითისისა, იძიენ 
უფალმან ყელთაგან მტერთა დავითისათა! 17 და შე-ღავე-სძინა 
იონათან ფიცად დავითის მიმართ, რამეთუ უყუარდა იგი 
ფრიად. 18 და პრქუა მას იონათან: ხვალე დღესასწაული არს 
თთვისთავისა და 1? ხილვით იხილოს საჯდომელი შენი და შენ 
სამგზის იხილო, და მოხვდე ადგილსა მას, სადაცა დამალულ 
იყო დღესა მას საქმისასა მაგას ქვეშე. 29 და მე მოვიდე და 
განვსტყორცნე სამნი ისარნი უტევნად. 21 და მივავლინო ყრმა 
ჩემი, და ვრქვა ყრმასა მას, ვითარმედ: მომართვენი ისი 
ისარნი ჩემნი, რომელ შევსტყორცენ! უკუეთუ ვრქვა, 
ვითარმედ: ეგერა, ისარნი იგი შენ კერძო! მაშინ უწყოდე, 
რამეთუ მშვდობა არს და არა არს სიტყუაი ბოროტი. ცხოველ 
არს უფალი! 22 უკუეთუ ესრე ვრქვა ყრმასა მას, ვითარმედ 
შენითგან მიმართ მი-რე-იძიე, აღდეგ და ივლტოდე, რამეთუ 
წარგგზავნა შენ უფალმან. 23 ხოლო სიტყვსა მისთვს, რომელსა 
ვიტყოდეთ შენ და მე, მოწამე არს შორის ჩემდა და შორის 
შენსა ღმერთი, ნათესავისა ჩემისა შორის და ნათესავისა 
შენისა უკუნისადმე ჟამთა! 24 და დაემალა დავით ველსა მას 
შინა, და იყო დღესასწაული იგი თთვისთავისა. და მოვიდა 
მეფე ტაძრად პურის-ჭამად. 25 და დაჯდა მეფე საინაჟესსა 
თვსსა და შემდგომად მისა დაჯდა იონათან, და მოვიდა აბენერ 


და დაჯდა გუერდით კერძო საულისსა, ხოლო ადგილი იგი 
დავითისი ცუდად დაშთომილ იქმნა. 25 და საულ არა თქუა მას 
დღესა შინა, რამეთუ ესრე ჰგონებდა, ვითარმედ ნუთუ 
ზრუნვასა რასმე შეპყრობილ იყოს გული მისი და არა 
განწმედილ იყოს. 27 და იყო ხვალისაგან, მეორესა დღესა მის 
თვისასა მიხედა საულ და იხილა ადგილი იგი დავითისი 
ცალიერადვე და ჰრქუა იონათანს, ძესა მისსა: რადმე არა 
შემოვიდა ძე იესესი გუშინ, ანუ დღეს პურის-ჭამად? 28 მიუგო 
იონათან და ჰრქუა: იჯმნა ჩემგან მისლვად ბეთლემად, 
ქალაქად თვსა. 2? რამეთუ ესრე მრქუა, ვითარმედ: განმიტევე 
მე, რამეთუ შესაწირავი უყოფიეს ნათესავთა ჩემთაო და კაცი 
მომივლინესო ძმათა ჩემთა, რათა მივიდეო.აწ მიპოვნიეს თუ 
მადლი წინაშე შენსა, მივიდეო და ვიხილნე ძმანი ჩემნი და მის 
გამო არა შემოვიდა პურის-ჭამად შენს წინაშე. 39 და განრისხნა 
საულ ფრიად იონათანის ზედა და ჰრქუა: შობილო ქალო, 
გულ-დედალო, მდედრ გაზრდილო! მე არა ვიცი, რამეთუ შენ 
ერთგულ ხარ ძისა იესესისა სირცხვლად შენდა და 
საგინებელად გამოჩინებისა სარცხვნელისა დედისა შენისა? 31 
რამეთუ ყოველთა დღეთა, ვიდრე ცოცხალ იყოს ძე იესესი 
ქუეყანასა ზედა, არა განგემარჯოს მეფობაი შენი. აწ 
წარავლინე ადრე და შეპყრობად-ეც იგი და მოყვანებად, 
რამეთუ შვილი სიკუდილისა არს იგი! 32 მიუგო იონათან მამასა 
თვსსა და ჰრქვა: რასათვს მოკუდების იგი, რა შეუცოდებიეს? 33 
და აღიტაცა საულ ლახვარი იგი, რათამცა მოკლა იონათან, და 
სცნა იონათან, განაღაობით ნებავს მამასა მისსა მოკლვა 
დავითისი. 34 აღდგა იონათან ტაბლისა მისგან 
გულისწყრომით, გამოვიდა და არა ჭამა პური, რამეთუ 
განტყდა გული მისი დავითისათვს, რამეთუ განიზრახა მამამან 
მისმან მოკულა დავითისი. 35 და იყო ხვალისაგან, გამოვიდა 
იონათან ველად პაიმანისა მისებრ, რომელ დაედვა დავითის 
თანა და ყრმა ერთი მცირე მის თანა. 39 და ჰრქუა იონათან 
ყრმასა მას: გვალე, მომართვენ ისარნი ჩემნი, რომელ 
გავსტყორცნო! და წარვიდა ყრმა იგი და განსტყორცნა ისარნი 
მოღებად. 37 და მირბიოდა ყრმა იგი ადგილსა მას ისართასა, 
რომელ-იგი სტყორცნა იონათან და უჭყმო უკანა ყრმისა მის 


იონათან და პრქუა: შენსა მიმართრე არს ისარნი. 38 და უჟმო 
იონათან ყრმასა მას და ჰრქუა: მიისწრაფე ადრერე და ნუ 
დაიყოვნი! და აკრიბნა ყრმამან ისარნი იგი და მოართუნა 
უფალსა თვსსა. 3? ხოლო ყრმამან მან არა იცოდა ზრახვა იგი 
მათი, გარნა იონათან და დავით. 49 და აღყჟსნა იონათან 
მშვლდი იგი და ისარნი და მისცა ყრმასა და ჰრქუა: გვალე, 
ადრე მიისწრაფე ქალაქად! 41 და წარვიდა ყრმა, და აღდგა 
დავით სამალველით და თაყუანი-სცა იონათანს სამგზის; და 
პირსა აკოცნეს ურთიერთას და ტიროდეს გაწნყენებისა 
მათისათვს მყოვარ ჟამ. 42 და ჰრქუა იონათან დავითს: აწ 
გვალე, ვიდოდე შენ მშვდობით! და ვითარცა ვფუცეთ 
ურთიერთარს სახელსა მას უფლისასა და ვთქუ, ვითარმედ 
მოწამე არს უფალი შორის შენსა და ჩემსა და შორის 
ნათესავისა ჩუენისა, ეგრეცა იყავნ ვიდრე საუკუნომდე! 43 და 
აღდგა დავით და წარვიდა, და იონათან შევიდა ქალაქად 
თვსსა. 


თავი 21 


1 და მოვიდა დავით ნობად აბიმელიქსა მღდელისა, და 
განუკვრდა აბიმელიქს მღდელსა მისლვა იგი დავითისი და 
ჰრქუა: რად ეგრე? რაისათვს მარტო მოხვალ და არა ვინ არს 
შენ თანა? 2 მიუგო დავით და ჰრქუა აბიმელიქს, მღდელსა 
ღმრთისასა: სიტყუაი ერთი მიბრძანა მე მეფემან საიდუმლო და 
მომავლინა, და მონანი ჩემნი განვიშვენ, და მელიან მე 
ადგილსა, რომელსა ჰრქვან სარწმუნო ღმრთისა. 3 და აწ თუ 
გიც ხუთი ყკვეზა პურისა და სხუაცა თუ რამე არს ყელთა შენთა, 
მომეც. 4 მიუგო მღდელმან მან და ჰრქუა: არა არს პური 
შერეული ყელთა შინა ჩემთა, გარნა პური იგი შესაწირავისანი. 
აწ წმიდა თუ არიან ყრმანი შენნი დედათაგან, მიიღეთ და 
ჭამეთ. ? მიუგო დავით მღდელსა და ჰრქუა: დედათაგან წმიდა 
ვართ, გუშინდლითგან და ძოღანდლითგან, ვინათგან 
გამოვედით გზასა ამას, წმიდა ვართ, და გზათა, თუ ესე 
საეჭველ არს, ხოლო დღეს წმიდა ვართ, და ყრმანიცა ჩემნი 
განწმედილ არიან. 9 ამოიღო პური იგი აბიმელიქ და მისცა მას 
პური იგი, რომელ დაგებულ იყო წინაშე უფლისა, რამეთუ სხუაი 
პური შერეული არა იდვა, გარნა პური იგი, რომელ დაგებულ 
იყო წინაშე უფლისა. 7 და იყო ვინმე მუნ მონათა მათგანი 
საულისთა კაცი ერთი, სულით სნეული, შეკრული წინაშე 
უფლისა, და სახელი მისი დოიკ იდუმელი, მეჯორე საულისი. 8? 
და ჰრქუა დავით აბიმელიქს: იხილე შენ, არს თუ სადა შენ თანა 
ჰოროლი, ანუ ჭმალი, ანუ ლახვარი, რამეთუ ყმალი ჩემი და 
საჭურველი ჩემი არა მოვიღე ჩემ თანა, რამეთუ ბრძანებაი იგი 
მეფისა მსწრაფლ იყო. 3? მიუგო მღდელმან მან და ჰრქვა: აჰა, 
ეგერა, ყმალი იგი გოლიადისა, უცხოთესლისა მის, რომელ შენ 
მოჰკალ ღელესა მას ელისსა, წარგრაგნილი სამოსლითა ძეს, 
იგი თუ მიგაქუს, მიიღე; ხოლო მახვლი არა არს ჩემ თანა, 
თვნიერ მისა. მიუგო დავით და ჰრქუა: მომართუ მე იგი, 
რამეთუ არა არს მისა უმჯობესი! მოიღო აქიმელექ ყმალი იგი 
და მისცა მას. 19 11 და ადგა დავით სწრაფით და ივლტოდა 


საულისგან, და მოვიდა იგი ანქუშისა, მეფისა მის გეთელთასა. 
12 მაშინ ჰრქუეს ანქუშს მონათა მათ მისთა: არა ესე არს დავით 
მეფე იგი ქუეყანისა? არა ამას გამოეგებვოდეს მაქებელნი იგი, 
რომელ იტყოდეს: საულ დასცა ათასები, ხოლო დავით დასცნა 
ბევრეულნი? 13 და ვითარცა ესმა დავითს სიტყუაი ესე, შეეშინა 
ფრიად ანქუშისა, მეფისა გეთელისა. 14 და განიმრუდა პირი 
მისი წინაშე მათსა და მოიცოფა თავი თვსი, როკავნ და იქცევინ 
იგი კარით კარად მიბჭედმდე ქალაქისა, მერმე იწყო ოთხითა 
სლვად, გორვად და პეროად და აღავსებდა პერითა მით 
წვერთა მისთა. 12 და ჰრქუა ანქუშ მონათა თვსთა: სადა ჰპოვეთ 
კაცი ეგე სულითა სნეული, რამეთუ მოიყვანეთ ეგე ჩემ წინაშე? 
16 ნაკლულ ნურა ვიყვენით ჩუენ ესევითარითა სნეულითა, რად 
გამოიყვანედ ესევითარი სნეული წინაშე ჩემსა? აწ ნურღარა 
შემოვალნ ეგე სახლსა ჩემსა. 


თავი 22 


1 და წარვიდა დავით მშვდობით, განერა და მივიდა იგი ქვაბთა 
მათ ოდოლონისათა. ესმა რა უკუე ძმათა მისთა და ყოველსა 
სახლსა მამისა მისისასა, და მოვიდეს მუნ. 2 და 
შემოუკრბებოდა მას ყოველი ჭირვეული და იყო მათა ერისთავ 
და იყუნეს იგინი ვითარ ოთხას ოდენ კაცი. 3 და წარვიდა იგი 
მასეფთად მოაბელთა და ჰრქუა დავით მეფესა მას 
მოაბელთასა: იყუნედ მამა ჩუენი და დედა ჩუენი შენ თანა, 
ვიდრემდის ვსცნა, თუ რა ყოს ღმერთმან ჩუენთვს. 4 და შეეაჯა 
მეფესა მას მოაბელთასა. და იყუნეს მის თანა, ვიდრე იყო 
დავით ჭირსა მას შინა. ? და ჰრქუა მას გაად 
წინაისწარმეტყუელმან: ნუ ჰზი შენ ქალაქსა ამას, არამედ 
წარვედ შენ ქუეყანად იუდაისა! და წარვიდა დავით მიერ და 
მივიდა და დაემკვდრა ქალაქსა მას სართისა. 59 და ესმა 
საულს, ვითარმედ დავით გამოჩნდა და კაცებიცა იგი, რომელ 
იყო მის თანა. და საულ ჯდა ბორცუსა მას ზედა საყნველთასა, 
და ჰოროლი ჰყელთა ჰქონდა მას, და მონანი იგი მისნი დგეს 
წინაშე მისსა. 7 მაშინ ჰრქუა საულ ერსა მას: ისმინეთ ესე, 
ნაშობნო ბენიამენისანო! უკუეთუ ნანდვილვე ძემან იესესმან 
მოგცეს თქუენ დაბნები და აგარაკები, გინა ზვრები ვენაჭთა, 
ანუ თუ დაგადგინეს თქუენ ასისთავად და ათასისთავად? 8 
რამეთუ ყოველნი სდგათ და არა ვინ იპოვა კაცი ერთი 
თქუენგანი, რომელმანცა მიმხილა მე, რაჟამს-იგი 
შეიყოფვოდეს, აღთქუმასა ჰყოფდეს ძე იგი ჩემი იონათან ძისა 
თანა იესესისა; და არა ვინ იყო თქუენგანი, რომელსამცა გული 
ელმოდა ჩემთვს, და მიმხილა მე, რაჟამს აღადგინებდა ძე იგი 
ჩემი მონასა ჩემსა მტრად ჩემდა, ვითარცა-ესე დღესდღე. 3? 
მიუგო დოიკ იდუმელმან, მეჯორემან საულისამან, და ჰრქუა: 
ვიხილე მე ძე იესესი, რაჟამს მოსრულ იყო ნოაბად 
აქიმელექისსა, ძისა აქიტობისა, მღდელისა მის. 19 და 
იკითხვდა იგი მის მიერ უფლისაგან, და საგზალი მისცა მას და 
ყმალი იგი გოლიადისა მისცა მას. 11 და წარავლინა საულ 


მოწოდებად აქიმელექ მღდელისა, ძისა აქიტობისა, და 
ყოველთა მამისა მისისათა მღდელთა მათ, რომელნი იყუნეს 
ნობას. და მოკრბეს ყოველნი საულისა. 12 და ჰრქუა მას საულ: 
შენ გეტყვ, აქიმელექ, ძეო აქიტობისაო! და ჰრქუა მან: აჰა, აქა 
ვარ! იტყოდეს უფალი! 13 ჰრქუა მას საულ: რაისათვს შეეზრახე 
შენ ძესა იესესსა ჩემთვს და მიეც მას საგზალი და ყმალი იგი 
გოლიადისა? და იკითხვიდიღა მისთვს უფლისაგან აღდგომად 
მისა მტერად ჩემ ზედა. ვითარცა ესე დღესდღე. 14 მიუგო 
აქიმელექ და ჰრქუა: ვინ სარწმუნო იყო მონათა შენთაგანი, 
ვითარ დავით, არამედ სიძეცა გეყო იგი მეფესა და ყელმწიფე 
და განმგებელ ყოველსა განსაგებელსა სამეფოსა. 12 და დღეს 
არარომელ მიც კითხვად მისთვს უფლისაგან, ნუ იყოფინ, მეფე, 
და ნუ დაჰკრებ მონასა შენსა ზედა ბრალსა, ნუცა სახლსა ზედა 
მამისა ჩემისასა, რამეთუ არა ვიცი მე ზაკვა მაგას შინა, დიდი 
სიტყუაი ანუ მცირე. 165 ჰრქუა მას საულ მეფემან: სიკუდილით 
მოჰკუდე შენ, აქიმელექ, და ყოველი სახლი მამისა შენისა! 17 
ჰრქუა საულ მსახურთა მათ მისთა, რომელნი დგეს წინაშე 
მისსა: წარიყვანენით მღდელნი ეგე უფლისანი და 
მოსწყვდენით ყოველნი! რამეთუ ჭელი მაგათი დავითის თანა 
არს და უწყოდეს მაგათ სივლტოლა იგი მისი და არა მაუწყეს 
მე. ხოლო მათ არა ჯერ-იჩინეს მოკლვა მღდელთა მათ 
უფლისათა. 18 და ჰრქუა საულ დოიკ იდუმელსა: მივედ და 
მოსწყვდენ მღდელნი ეგე უფლისანი მახვლითა! მივიდა დოიკ 
იდუმელი და მოსწყვდნა მღდელნი იგი უფლისანი მახვლითა, 
და მოსრნა მან მას დღესა შინა სამასოთხმოცდახუთი კაცნი, 
რომელნი-იგი წარდგებოდეს მსახურებასა მას უფლისასა. 19 
ნობა, ქალაქი იგი მღდელთა, მოსრა მახვლითა მამაკაცითგან 
მიდედაკაცამდე, ყრმა და ძუძუსმწოვარი, ზროხა და ცხოვარი 
ყოველი მოსრა პირითა მახვლისათა. 29 და განერა მუნ ძე 
ერთი აქიმელიქისა, ძისა აქიტობისა, რომლისა სახელი 
აბიათარ, ივლტოდა და მივიდა დავითისა და იყო მის თანა. 21 
და უთხრა მას ამოწყუედა იგი მღდელთა მათ. 22 და ჰრქუა 
დავით აბიათარს: ვსცან მასვე დღესა, რაჟამს ვიხილე მე დოიკ 
იდუმელი იგი, მეჯორე, და ვთქუ-მეთქი: მიუთხრას ესე ყოველი 
საულს. აწ მე თანამდებ არა ვარ სისხლთა მათთა და ყოვლისა 


მის სახლისა მამისა შენისასა. 23 აწ იყავ შენ ჩემ თანა და ნუ 
გეშინინ! რამეთუ ვიძიო შური შენი, ვითარ თავისა ჩემისა, 
ხოლო აწ შენ განრინებულ ხარ და იყავ ჩემ თანა! 


თავი 23 


1 მოვიდეს და უთხრეს დავითს, ვითარმედ: აჰა, ესერა, 
უცხოთესლნი მოდგომილ არიან და ჰბრძვანან კეილასა, და 
გარემოს არბევენ საცხოვარსა, და შესჭამენ ყუვილსა და 
დასტკებნიან ყანობირსა! 2 და იკითხა დავით უფლისაგან და 
თქუა: მიბრძანო თუ, მივიდე და მოვსრნე უცხოთესლნი იგი! და 
ჰრქუა უფალმან დავითს: მივედ და მოსრენ უცხოთესლნი იგი 
და განარინე კეილა! 3 მიუგო ერმან მან, რომელი იყო დავითის 
თანა და ჰრქუეს: ჩვენ ჰურიასტანს ვართ შიშსა შინა, აწ ვერ 
მივიდეთ კეილად ღელესა მას უცხოთესლთასა. 4“ მერმე შე- 
ღავე-სძინა დავით კითხვად უფლისაგან და ჰრქუა უფალმან 
დავითს: გვალე, მივედ შენ ადრე, რამეთუ მიმიცემიან იგინი 
ჭჰელთა შენთა! ? და წარვიდა დავით კაცითურთ, რომელნი 
იყუნეს მის თანა კეილად, და ბრძოლა-ყო უცხოთესლთა მათ 
თანა. და ერეოდა დავით, და მეოტ იქმნნეს იგინი პირისაგან 
მათისა, და მოსრნა იგინი წყლულებითა დიდითა და დაყარა 
ნატყუენავი იგი ერსა მას და განარინა მკვდრნი კეილოს. 9 და 
იყო, რაჟამს ივლტოდა აბიათარ, ძე აქიმელექისა, და მივიდა 
დავითისა და შთავიდა კეილად და აქუნდა ეფუდი იგი. 7 მაშინ 
უთხრეს საულს, ვითარმედ: ესერა, მივიდა დავით კეილად! და 
თქუა: აწ უწყი, რამეთუ განწირა უფალმან ყელთა მიმართ 
ჩემთა, რამეთუ შევიდა იგი ქალაქსა მას მოზღუდვილსა და 
განკრძალულსა ბჭითა და მოქლონებითა. 8 და ჰრქუა საულ 
ყოველსა ერსა მოსლვად მის თანა, რათა შთავიდეს და 
ჰბრძოდიან კეილასა შეცვად დავითისა და ერისა მის, რომელ 
მის თანა იყო. ? და აგრძნა დავით ზედამისლვა იგი საულისი, 
რამეთუ არღა დაევიწყა საულს უკეთურებაი იგი, რომელ 
ეზრახა დავითისთვს, და ჰრქუა დავით აბიათარს მღდელსა: 
განიპყარ ევფუდი ეგე წინაშე უფლისა. 19 და თქუა დავით: 
უფალო ღმერთო ისრაცლისაო, სმენით მესმა მონასა შენსა, 
რამეთუ ზედამომივალს მე საულ კეილად მოსრვად ქალაქისა 
ამის ჩემ გამო! 11 აწ ჩამო-თუ-ვიდეს აქა საულ, ვითარცა მესმა 


მონასა შენსა, უფალო ღმერთო ისრაცლისაო, ესე მაუწყე მე, 
უფალო, მონასა შენსა, და ჰრქუა უფალმან: ღმერთმან შეიცვას. 
12 და თქუა დავით: და მი-მე-მცნეა კეილელთა და ერი ესე ჩემი 
ჭელთა საულისათა? და ჰრქუა უფალმან: მიგცნე. 13 და აღდგა 
დავით სწრაფით, და წავიდა და ერი იგი, რომელ მის თანა 
იყო, ვითარ ოთხას ოდენ კაცი, ვიდრეცა ვიდოდეს და უთხრეს 
საულს, ვითარმედ: განერა დავით, და განერა და გავიდა 
კეილაით. და ადგილობანს ფერჭი დაიპყრა საულ. 1“ და 
მოვიდა დავით და დაადგრა უდაბნოსა ძნელოვანსა მას 
ზიფელთასა, მთასა მას არმუროვანსა, და ეძიებდა საულ 
დავითს ყოველთა დღეთა ცხორებისა მისისათა. და არა მოსცა 
იგი უფალმან ჟელთა მისთა. 15 რაჟამს სცნა დავით, ვითარმედ 
ეძიებს მას საულ, და დავით ჯდა მთასა მას არმუროვანსა 
ზიფელთასა. 15 და აღდგა იონათან, ძე საულისი, და მივიდა 
დავითისა და აღიპყრნა ყელნი თვსნი უფლისა მიმართ. 17 და 
თქუა: ნუ გეშინინ შენ, დავით, რამეთუ არა გპოოს შენ მამამან 
ჩემმან, და შენ მეფობდე ისრაცლსა ზედა, და მე ვიყო 
შემდგომად შენსა, და საულცა, მამამან ჩემმან, უწყის ესე, 
რამეთუ ესრე არს. 18 და აღთქმა აღთქვეს და წამება დადვეს 
წინაშე უფლისა. და დავით დაადგრა მუნვე ახალთა მათ და 
იონათან წარვიდა სახიდ თვსა. 19? და მოვიდეს ზიფელნი იგი 
საულისა ბორცვად და ჰრქუეს: აჰა, ესერა, დავით დამალულ 
არს ჩვენ შორის მესერამს, ძნელოვანსა მას, ახალთა მათ ოდენ 
ბორცუსა მას ქელას, რომელ არს მარჯულ კერძო ესემონსა. 29 
და აწ აღესრულა ყოველი ნება გულისა შენისა, მეფე, რამეთუ 
შემოყენებულ არს იგი ყელთა შენთა. 21 სიტყუად იწყო საულ 
ერისა მის მიმართ და ჰრქუა: კურთხეულ ხართ თქუენ უფლისა 
მიერ, რამეთუ გელმოდა თქუენ ჩემთვს! 22 და აწ მოვედით და 
მზა იყვენით, და მოიხილეთ ადგილი იგი და ჭეშმარიტად 
მაუწყეთ მე, ნუუკუე მო-რამე-გერგოს თქუენ ზაკულებითა 
მისითა. 23 არამედ ჭეშმარიტად დაისწავეთ ადგილი იგი, სადა 
დამალულ იყოს. და მოდით და მითხართ ჩუენ, და ჩუენ 
მოვიდეთ განმზადებულნი და მოვიძიოთ იგი, სადაცა 
დამალულ იყოს ათასითა ამით ერითა იუდასითა. 24 და 


წარვიდეს ზიფელნი იგი საულისგან, და დავით და ერი მისი 
ჯდა მარჯულ კერძო ესემონისა. 22 და წარვიდა საულ ერითურთ 
ძიებად დავითისა და უთხრეს დავითს გუშაგთა მათ მისთა, 
ვითარმედ: აჰა, ეგერა, საულ ერითურთ მისით გეძიებს შენ! 
ვითარცა ესმა დავითს, შთავიდა მას, რომელ-იგი იყო 
უდაბნოსა მას მაონათ კერძო. და საულ დევნა-უყო დავითს 
უდაბნოსა მას მაონისასა. 29 და საულ ვიდოდა ერითურთ მისით 
მიერ კერძო მთასა მას. და დავით ერითურთ გარდაფარულ 
იყო სივლტოლასა მას პირისაგან საულისა. და საულ და ერმან 
მისმან შეიცვეს დავით და ერი მისი, რომელ მის თანა იყო. და 
ვითარ შე-ოდენმცა-იპყრეს იგინი, 27 მეყსეულად მოციქული 
ხოლო ვიდა სოფლით საულისა და ჰრქუა: მოიქეც ადრე, 
რამეთუ, აჰა, ესერა, უცხოთესლნი მოეტევნეს სოფლად 

ჩუენდა! 7” და მუნთქუესვე ხოლო იქცა საულ და დაუტევა დევნა 
იგი დავითისი, და მოვიდა შემთხუევად უცხოთესლთა მათ. ამის 
გამო ერქუმის ადგილსა მას კლდე განსაყენებელი. 

თავი 25 


1 და მას ჟამსა მოკუდა სამოველ და შეკრბა ყოველი ისრაცლი. 
და დაიტყებეს იგი და დაფლეს საფლავსა თვსსა არმათემს და 
დავით შთავიდა უდაბნოსა მას მაონისასა. 2 და იყო მუნ კაცი 
ერთი მაონას და არვე მისი კარმელს; და კაცი იგი მდიდარი 
იყო ფრიად და ედგა მას სამ ათასი ცხოვარი და ათასი თხა და 
რისვიდა იგი ცხოვარსა მას მისსა კარმელს. 3 სახელი კაცისა - 
მის ნაბალ და ცოლისა მისისა აბეგა. და ცოლი იგი მისი იყო 
სახიერ გონებითა და კეთილ ქმნულებითა, ხოლო ქმარი იგი 
მისი ფიცხელ და ბოროტ და ბილწ გზათა მისთა და უღირს 
გონებითა თვსითა. “ და ესმა დავითს, ვითარმედ რისავს 
ნაბალ კარმელს საცხოვარსა თვსსა. ? და წარავლინა დავით 
მონანი თვსნი ათნი და ჰრქუა: მივედით თქუენ კარმელად 
ნაბაალისსა და არქუთ მას კითხვად მშვდობისა ჩუენ მიერ. 9 და 
არქუთ მას, ვითარმედ, ესრე თქუა დავით: მშვდობა და 
სიცოცხლე შენ თანა იყავნ და სახლისა შენისა და ყოველი, 
რაიცა იყოს შენი. 7 აწ გვესმა ჩუენ, ვითარმედ რისვა არს 
მწყემსთა მათ შენთა საცხოვარისა მის შენისა, რომელნი 
იყოსვე ჩუენ თანა მთასა მას კარმელსა. 8 და შენცა ჰკითხე 
მწყემსთა მაგათ და გითხრან შენ. და აწ პოვედ მონათა მათგან 
ჩემთა მადლი წინაშე შენსა, რამეთუ ჟამსა დღესა კეთილსა 
მიმთხუეულ ვართ, აწ მო-რა-მეც შვილსა ამას შენსა, რაიცა 
გეპოოს ყელთა შენთა. 9? და მოვიდეს მონანი იგი დავითისნი 
ნაბალისა და უთხრეს მას ყოველი იგი სიტყუაი დავითისი. 19 
და განჰკრთა ნაბალ და ჰრქუა მონათა მათ დავითისთა 
რისხვთ: ვინ არს დავით, ანუ ვინ არს ძე იგი იესესი? აწ დღეს 
გან-რამე-მრავლებულ არიან, დაუტეობიან თვთეულად თვსნი 
უფალნი და განძლიერებულ არიან თვსთა უფალთაგან! 11 და 
აწ მოვიღო პური ჩემი და ღვნო ჩემი და პატრუჭაკი იგი ჩემი, 
რომელ დაუკალ მრისველთა ჩემთა და მივსცე კაცთა მათ, 
რომელ არა ვიცნი, ვინანი არიან? 12 და წარმოვიდეს მონანი 
იგი ცალიერნი და უთხრეს დავითს ყოველი იგი სიტყუაი 


ნაბალისი. 13 და პრქუა დავით კაცთა მათ, რომელნი მის თანა 
იყუნეს: აღიღეთ კაცად-კაცადმან თქუენმან მახვლი თვსი 
თვთეულად! და დავითცა შეირტყა მახვლი თვსი და წარვიდეს 
დავითის თანა, ვითარ ოთხასი კაცი, და ორასნი შინა დადგეს 
ვანისმცველად. 14 და მუნთქუესვე მირბიოდა ყრმა ერთი 
აბგეასა, ცოლისა მის ნაბალისა, და უთხრა ყოველი იგი, რაიცა 
ჰრქუა ნაბალ მონათა მათ დავითისთა, და ჰრქუა: მე ვსცან, 
ვითარმედ მოუვლინნა დავით უდაბნოთ მოციქულნი ქმარსა 
შენსა და მან არად შერაცხნა იგინი. 12 და კაცნი იგი კეთილ 
იყუნეს ჩუენთვს და ფრიად, არას გვავნებდეს ჩუენ, ვიდრე-იგი 
ვიყვენით ჩუენ არეობად. 195 და ვითარცა ზღუდე იყუნეს ჩუენთვს 
დღე და ღამე ყოველთა დღეთა, ვიდრე-იგი მათ თანა ვიყვენით 
მთასა მას, შეგვეწეოდეს დღით და ღამით, ვიდრე-იგი 
ვმწყსიდით საცხოვარსა ამას. 17 აწ განიზრახე გონებასა შენსა, 
რალ ყო, რამეთუ მოწევნად არს ბოროტი უფალსა ჩუენსა ზედა 
და სახლსა ზედა ნაბალისასა, რამეთუ იგი კაცი ჯერკვალი არს 
და არა ჯერ-არს სიტყვს-გებად მისა! 18 განკრთა აბგეა და 
აღდგა მსწრაფლ და მოიღო მან ორასი ჟუეზა პური, ორი 
საწყული ღვნო და ხუთი ცხოვარი მომზადებული და ხუთი 
კვმირი ყალი და ყვმირი ერთი სკიჭი, ორასი ლეღვისკვერი, და 
აჰკიდა იგი კარაულთა. 193 და წარსცა იგი წინა მონათა მისთა 
და ჰრქუა: ვიდოდით თქვენ და მე გეწიო უკანა! და ქმარსა მას 
მისსა არა უთხრა. 29 და ვითარცა-იგი აღჯდა კარაულსა თვსსა, 
შთავიდოდა იგი შთამართ მთისასა. და, აჰა, დავით ერითურთ 
აღმოვიდოდა და შეემთხვვნეს გზასა ზედა. 21 სიტყუად იწყო 
დავით მიერვე და თქუა: ცუდად ვიდრემე ვსცევდ ყოველსა მას 
საცხოვარსა ნაბალისასა უდაბნოსა მას ზედა და არა ვის უტევე 
დაჭირვება მისა და აწ მან მომაგო მე ბოროტი კეთილისა წილ? 
22 ესე რაიმე უყავნ ღმერთმან დავითს და ესე შესძინენ, უკუეთუ 
დაუტეო მე სახლისა მის ნაბალისი ვიდრე განთენებადმდე 
ყრმაცა ერთი, რომელიმცა მიექცა კედელსა! 23 ვითარ იხილა 
აბგეა დავით, გარდაყდა სწრაფით კარაულსა თვსსა, დავარდა 
პირსა ზედა თვსსა წინაშე დავითისა და თაყუანი-სცა მას. 24 
უპყრა ფერვთა და ჰრქუა: ჩემდა მომართ არს, უფალო, 
შეცოდება ესე! აწ იტყოდის მყევალი ესე შენდა მიმართ და 


ისმინე მყევალისა შენისა. 22 და ნუ ჰყოფს ბოროტსა უფალი 
ჩემი კაცისა მისთვს ბილწისა, რამეთუ შემსგავსებულად საქმისა 
მისისა არს სახელიცა მისი, რამეთუ ნაბალ ითქმის უწესობა და 
უგუნურება, ხოლო მე, მყევალმან შენმან, არა ვიხილენ მონანი 
იგი შენნი, რომელ აღმოგევლინნეს მუნ. 25 და აწ, უფალო 
ჩემო, ცხოველ არს უფალი და ცხოველ არს სული შენი! 
რამეთუ დაგაყენა შენ უფალმან, რათამცა არა მოვიდა შენ 
ზედა სისხლი უბრალო და დაიცვა ჟჭელი შენი შენ თანა. აწ 
ნაბალისებრ შეიქმნედ ყოველნი მტერნი უფლისა მაგის 
ჩუენისანი, რომელთა უნდა ბოროტი უფლისა მაგის ჩუენისა. 27 
და აწ მოიღე კურთხევა ეგე, რომელ მიგიპყარ მყევალმან 
შენმან უფალსა ჩემსა და მიეც მონათა მაგათ შენთა, რომელნი 
დგანან წინაშე უფლისა ჩემისა. 28 და მიუტევე შეცოდება 
მჭევალსა შენსა და ყოს უფალმან უფლისა ჩემისა სახლი 
სარწმუნო და ღუაწლი იგი უფლისა ჩემისა. და უფალმან 
ღმერთმან მოიღუაწოს და ბოროტი შენ თანა არა იპოოს. 29 და 
აღ-თუ-დგეს ვინმე მბრძოლად უფლისა ჩემისა და ვინმე დგეს, 
ეძიებდეს სულსა შენსა და იყოს სული იგი უფლისა ჩემისა 
შეკრულ კრულებითა მით ცხორებისათა უფლისა ღმრთისათა 
და თავი მტერთა შენთა შემუსრო შურდულთა შინა შენთა. 39 და 
ყოს უფალმან უფლისა ჩემისათვს კეთილი, რომელიცა-იგი 
აღგითქუა შენ და დაგამტკიცოს შენ უფალმან მთავრად და 
წინამძღურად ისრაცლსა ზედა! 31 და ნუ შეგემთხუევინ შენ ესე 
ბილწება და საცთური, უფალსა ჩემსა, დათხევად სისხლისა 
მართლისა უბრალო! დაიცვეს უფალმან ჭელი უფლისა ჩემისა 
ბოროტისაგან და ახაროს უფალმან უფალსა ჩემსა და 
მოიხსენო შენ მყევალი შენი და კეთილი უყო მას. 32 და ჰრქუა 
დავით აბგეასა: კურთხეულ არს უფალი ღმერთი ისრაცლისა, 
რომელმან მოგავლინა შენ დღეს აქა შემთხუევად ჩემდა! 33 და 
კურთხეულ ხარ შენ და სახეცა შენი და კურთხეულ იყავ შენ, 
რამეთუ დამაყენე მე დღესდღე, რათა არა მივიდე მე 
დათხევად სისხლისა უბრალოსა ყელითა ჩემითა! 34 ხოლო 
ცხოველ არს ღმერთი ისრაცლისა, რომელმან დააყენა ყელი 
ჩემი ბოროტისა ყოფად თქუენდა მიმართ, თუმცა არა მოსრულ 
იყავ შემთხუევად ჩემდა, არამცა დამეტევა განთენებადმდე 


ნაბალისი, რომელმანცა შეაფსა კედელსა. 32 და მიიღო დავით 
ყოველი, რაიცა მოერთვა აბგეასა, და ჰრქუა მას დავით: 
წარვედ შენ მშვდობით სახიდ შენდა და გულისხმა-ყავ, რამეთუ 
ვისმინე შენი და თუალ-გახვენ შენ. 395 და წარვიდა აბგეა მუნვე 
ნაბალისა, რამეთუ სმა ეყო მას და იშვებდა იგი ტაძრობასა მას 
სამეფოსა და გული ნაბალისი მხიარულ იყო ფრიად, სთროდა. 
და მას დღესა არა უთხრა აბგეა სიტყუაი დიდი, არცა მცირე 
ვიდრე განთიადმდე. 37 და ვითარცა განთენა და ღვნო იგი 
გამოჰქარდა ნაბალს, უთხრა ცოლმან მისმან ყოველი იგი 
სიტყვა. და მუნთქუესვე მოკუდა გული ნაბალისი და შეიქმნა 
ვითარცა ქვა. 38 და მისა შემდგომად ვითარცა ათი ოდენ დღე 
წარყჯდა, მოაკუდინა უფალმან ნაბალ. 39 და ესმა დავითს 
სიკუდილი ნაბალისი და თქუა: კურთხეულ იყავნ უფალი, 
რომელმან საჯა სასჯელი იგი ნებისა ჩემისა ყელთაგან 
ნაბალისათა და მონა მისი ბოროტის-ყოფისგან დაიცვა და 
უკეთურება იგი ნაბალისი დაჰკრიბა თავსა მისსა! და მიავლინა 
დავით აბგეასა მოყვანებად იგი მისა ცოლად. 49 და ვითარცა 
მოვიდეს მოციქულნი დავითისა აბგეასსა კარმელად და ჰრქუეს 
მას: დავით მოგვავლინნა ჩუენ შენდა მიყვანებად ცოლად მისა! 
41 ვითარცა ესმა აბგეას, დამხედ თაყუანი-სცა და ჰრქუა მათ: 
მჭევლებად ღირს ვარ მე და დაბანად ფერვთა მონათა მათ 
უფლისა ჩემისათა. 42 აღდგა აბგეა სწრაფით და აღჯდა 
კარაულსა თვსსა და თანაწარიყვანნა ხუთნი მჭევალნი, აღეგო 
და წარვიდა მოციქულთა მათ თანა დავითისთა, და ცოლ-ეყო 
დავითს. 43 და მერმე აქინამ იზრაიტელი მოიყვანა დავით. და 
იყუნეს ორნივე იგი ცოლად დავითისა. 4“ და საულ მისცა 
ასული თვსი მელქოლ, ცოლი დავითისი, ფალტიას, ძესა 
ამოსიასა. 


თავი 26 


1 მას ჟამსა მოვიდეს ზიფეანი არმურისა მისგან ბორცვად 
საულისსა და ჰრქუეს მას: ესერა, დავით დამალულ არს ჩუენ 
შორის ბორცუსა მას ექელაკისსა, რომელ არს წინაშე პირსა 
ესემონისასა. 2 და მოვიდა საულ უდაბნოსა მას არმუროვანსა 
და მის თანა სამი ათასი კაცი რჩეული ისრაცლისა მოძიებად 
დავითისა უდაბნოსა მას ზიფისასა. 3 მოვიდა და დაიბანაკა 
ბორცუსა მის თანა ექელაკიას, რომელ არს წინაშე პირსა 
ესემონისასა, მახლობელად გზასა მას. და დავით ჯდა 
უდაბნოსა მას და ვითარცა ესმა დავითს, ვითარმედ საულ 
მოსულ არს ერითურთ ძიებად დავითისა, “ გუშაგნი 
წარავლინნა დავით ხილვად, თუ ნანდვილ მოსულ არს საულ 
კეილად. ? და აღდგა დავით ფარულად და მოვიდა საულისა. 
და მას ეძინა და აბენერს, ძესა ნერისსა, ერისთავსა მას მისსა, 
და სანთელი ერთი ენთებოდა წინაშე მისსა. და ერი იგი 
ყოველი წვა გარემოს მისა. 9 მიუგო დავით და ჰრქვა 
აბიმელექს ქეტელსა და აბესეს, ძესა შარუელისასა, ძმასა მას 
იოაბისსა: ვინ შემოვიდეს ჩემ თანა ბანაკსა მას საულისასა? და 
პრქუა აბესა დავითს: მე შემოვიდე შენ თანა. 7 და შევიდეს 
დავით და აბესა შორის ბანაკსა მას საულისასა ღამე, და საულს 
ეძინა და სანთელი და ჰოროლი დგა წინაშე მისსა, და 
აბენეზერს და ყოველსა ერსა მისსა ეძინა გარემოს მისსა. 9 
მიუგო აბესა დავითს და ჰრქუა: დღეს შემოაწყუდინა უფალმან 
მტერნი შენნი ყქელთა შენთა, ვსცე და მოვკლა იგი 
ჰოროლითავე მისითა, და დავმსჭვალო იგი ქუეყანასა ზედა. 9 
ჰრქუა დავით აბესას: ნუ იყოფინ, ვითარმცა მოკალ ცხებული 
უფლისა, და განმართლდეს! 19 და თქუა დავით: ცხოველ არს 
უფალი ჩემი! არა თუ უფალმან მოაკუდინოს იგი, გინა თუ 
დაეცეს ბრძოლასა შინა. 11 მე არა მივყო ყელი ცხებულსა ზედა 
უფლისასა, ხოლო აწ მიიღე ჰოროლი ეგე და გოვზაკი 
სასთუნალით მაგისა და წარვიდეთ! 12 და აღიღო მან ჰოროლი 
იგი და გოზაკი და წარვიდეს და არა ვინ სცნა საქმე იგი, არცა 


ვინ განიღვძა, რამეთუ ყოველნი დასულებულ იყუნეს ძილისა 
მისგან, რამეთუ თლემულება ძილისა დადებულ იყო მათ ზედა 
უფლისა მიერ. 13 და წიაღჭდა დავით მიერ ჟევსა მას 
განშორებულადრე, პირისპირ წინაშე მათსა, დადგა იგი თხემსა 
ზედა მის მთისასა. 14 და უჟმობდა დავით მიმართ ერსა მას 
საულისასა და თქუა: აბენერ, შენ გეტყვ, არას მომიგებ? მიუგო 
აბენერ და ჰრქუა: ვინ ხარ შენ, რომელი-ეგე მიყმობ მე? 12 
მიუგო დავით და ჰრქუა: არა შენ აბენერ ხარა, რომელი-ეგე 
კაცი შერჩეული ხარ ისრაცლსა შორის? და რასათვს არა 
იქმილვე უფალი ეგე შენი მეფე, რამეთუ შევიდა კაცი ერთი 
ბანაკსა მაგას მოკლვად უფლისა მაგის შენისა მეფისა? 19 არა 
კეთილ არს საქმე ეგე თქუენი, რომელ ჰყავით, ხოლო ცხოველ 
არს უფალი ჩემი, რამეთუ სიკუდილისა თანა-მდებ ხართ 
მცველნი ეგე უფლისა თქუენისა მეფისანი, ცხებულისა უფლისა! 
აწ აღდეგით და იხილეთ თქუენ ჰოროლი იგი და გოვზაკი 
მეფისა, რომელი იყო სასთუნალით კერძო მისა! 17 და იცნა 
საულ ქჭმაი იგი დავითისი და თქუა: ეგე ჟმაი შენი არს, შვილო 
ჩემო დავით! და თქუა დავით: აქა ვარ მონა შენი, მეფე! 18 და 
კუალად თქუა: რასათვს მდევნი მე, მონასა ამას შენსა, მეფე? 
რა შეგცოდე, ანუ რაი იპოვა ჩემ თანა ბრალი? 19 და აწ ისმინე, 
უფალო ჩემო მეფე, სიტყუაი მონისა შენისა! უკუეთუ ღმერთსა 
აღუდგინებიე შენ მდევრად ჩემ ზედა, იყავნ ნება ღმრთისა. 
უკუეთუ კაცთა მიერ არს, წყეულ იყუნედ იგინი წინაშე უფლისა! 
რამეთუ დღეს გამომჰადეს მე მაგათ, რათა არა დავემტკიცო მე 
სამკვდრებელსა უფლისასა, და თქუეს: უტევეთ და მივიდეს და 
ჰმონოს კერპთა მათ უცხოთა! 29 და ნუ დავარდებინ სისხლი 
ჩემი წინაშე უფლისა, რამეთუ გამოსრულ არს მეფე ისრაცლისა 
ძიებად სულისა ჩემისა, ვითარცა ვინ ეძიებნ გრწყილსა ერთსა, 
ანუ თუ მღამიობსა ერთსა უდაბნოსა ზედა! 21 და ჰრქუა საულ 
დავითს: ვცოდე, შვილო დავით. აწ მოიქეც ჩემდა, რამეთუ 
არარა გავნო ამისთვს, ვინათგან საყვარელ არს სული ჩემი შენ 
წინაშე. ხოლო მე ვიდრე დღეინდელამდე ცილისმეძიებელ 
ვიყავ და დაუდგრომელ ფრიად. 2? მიუგო დავით და პრქუა: 
აჰა, ესერა, დამიც ჰოროლი იგი მეფისა ველსა ამასა ზედა. აწ 
მო-ვინ-ვედინ მონათა შენთაგანი და წარიღენ! 23 და უფალმან 


მიაგენ თვთეულად სამართალი სიმართლისა თვსისაებრ, 
ვითარცა განგწირა შენ უფალმან ჭყელთა მომართ ჩემთა, და მე 
არა მოგკალ, რამეთუ ცხებული უფლისა ხარ. 24 და აწ ვითარცა 
დიდებულ და ჰაეროვან ხარ წინაშე თუალთა ჩუენთა, ეგრე 
მხიარულ იპოვენ სული ჩემი წინაშე უფლისა და მფარველ 
მეყავნ, და მიყსენინ მე და განმარინენ ყოვლისაგან ჭირისა! 232 
და ჰრქუა საულ დავითს: კურთხეულ ხარ შენ, შვილო დავით! 
და ყავნ უფალმან წყალობაი მისი შენ ზედა და განგაძლიერენ 
შენ! და წარვიდა დავით გზასა თვსსა და საულ მიაქცია 
ადგილად თვსა. 


თავი 27 


1 განიზრახა დავით გულსა თვსსა და თქუა: მე უწყი, რამეთუ შე- 
სამე-ვარდე დღესა ერთსა ყელთა საულისთა, და არა კეთილ 
იყოს იგი ჩემდა, არამედ წარვიდე მე ქუეყანასა მას 
უცხოთესლთასა. და თუ მეძიებდეს მე საულ ყოველთა მათ 
საზღვართა ისრაცლისათა, ხოლო მე განვერე ყჟელთაგან 
მისთა. ? და წარვიდა დავით ექუს ათასითა მით კაცითა და 
მივიდა იგი ანქუშისა, ძისა მის მოაქისა, მეფისა მის 
გეთელთასა. 3 და დადგა დავით ანქუშის თანა გეთსა შინა, იგი 
თავადი და ერი იგი და ყოველი სახლი მათი და ორნივე იგი 
ცოლნი მისნი: აქინამ იზრაიტერი და აბგეა, ცოლი იგი 
ნაბალისი კარმელელისა. 4 და უთხრეს საულს, ვითარმედ: 
წარვიდა დავით სივლტოლით გეთად, ქუეყანასა მას 
უცხოთესლთასა, და არღარა შესძინა საულ ძიებად დავითისა. 2? 
და ჰრქვა დავით ანქუშს: უკუეთუ მიპოვნიეს მადლი მონასა 
შენსა წინაშე შენსა, მიბოძე მე ადგილი ქალაქსა ერთსა და მუნ 
დავჯდე და რასა ვზი მონა შენი ქალაქსა სამკვდრებელსა 
სამეფოსა შენსა? 5 და მისცა მას ანქუშ მას დღესა შინა სეკელა, 
რამეთუ იყო სეკელა მოაქა-ჟამამდე მეფისა მის 
ჰურიასტანელთასა. ” დაყო მუნ დავით აგარაკსა მას 
უცხოთესლთასა ოთხ თთვე. 8 და გამოვიდეს დავით და კაცნი 
იგი, რომელნი მის თანა იყუნეს, და დაესხნეს მახლობელსა მას 
სოფლებსა გესირს და ამალეკსა და ყოველსა ქუეყანასა, 
რომელ-იგი მკვდრ იყუნეს მშვდობით გესურითგან ვიდრე 
ქუეყანამდე ეგვპტისა. ? მოსრვიდეს ქუეყანასა მათსა და არა 
აცხოვნებდეს მამაკაცსა, არცა დედაკაცსა; და 
წარმოსტყუენვიდეს ცხოვარსა და მროწეულსა მათსა, 
რემაკებსა აქლემთა, ვირთა, სამოსელთა და მოვიდეს 
ანქუშისავე. 19– და ჰრქუა ანქუშ დავითს: ვიდრე კერძო 
მივეტევნეთ დღეს? მაშინ ჰრქუა დავით: სამხრით კერძო 
ჰურიასტანით და იერამელის კერძო და კენეზის კერძო. 11 და 
მოსრვიდა დავით მამაკაცსა და დედაკაცსა ერთბამად და არა 


შეუტევებდა მთხრობელსა გეთად, რამეთუ ესრეთ თქუეს: 
ნუუკუე უთხრან გეთელთა, ვითარმედ დავით ამას იქსო. და ესე 
საქმე იყო დავითისი ყოველთა დღეთა, ვიდრე იგი 
დამკვდრებულ იყო ადგილსა მას უცხოთესლთასა. 12 სარწმუნო 
ეყო დავით ანქუშს ფრიად და თქუა ანქუშ: სირცხვლ-უჩნდეს 
დავითს მისლვად აწ ერისა მის ისრაცლისა, არამედ იყოს ესე 
ჩემდა მონა უკუნისამდე ჟამთა. 


თავი 28 


1 და იყო, მათ დღეთა შინა შეკრბეს უცხოთესლნი იგი წყობად 
ისრაიტელთა მათ. და ჰრქუა ანქუშ დავითს: უწყოდე, რამეთუ 
დღეს ჩემ თანა ყოფად ხარ ერითურთ შენით წყობად 
ისრაცლისა! 2 და თქუა დავით: აქა ვარ, აწ სცან, რასა იქმოდის 
მონა შენი წინაშე შენსა! და ჰრქუა ანქუშ დავითს: მაგასა ზედა 
დაემტკიცე და კელმწიფედ უფალ-გყო შენ სახლსა ზედა ჩემსა 
ყოველთა დღეთა. 3 და მოკუდა სამოველ და დაიტყება 
ყოველმან ისრაცლმან. და დაფლეს იგი არმათემს ქალაქსავე 
თვსსა. და საულ მოსრა ყოველი მისანი გრძნეული და ულუკი 
სოფლისაგან თვსისა ქვეყანასა ზედა. 4 და უცხოთესლნი იგი 
შეკრბეს და მოვიდეს და დაიბანაკეს სომანს, და შეკრბა 
ყოველი ერი ისრაცლისა და დაიბანაკეს გელბუეს. ? რაჟამს 
იხილა საულ ბანაკი იგი უცხოთესლთა, შეეშინა ფრიად და 
განვარდა გული მისი. 9 და იწყო კითხვად უფლისაგან და არა 
მიუგო მას უფალმან. და იკითხვდა ჩუენებათაგან და 
წინაისწარმეტყუელთა და არა ვინ ყო მისა სიტყვსგება. 7 
მაშინღა ჰრქუა საულ მონათა მათ თვსთა: მიძიეთ მე დედაკაცი 
ერთი ულუკი, მივიდე და ვიკითხო მისგან სიტყუაი. და ჰრქუეს 
მონათა მისთა: აჰა, ესერა, არს დედაკაცი ერთი ულუკი 
აენდორსა შინა. 8 და შეიმოსა საულ სხუაი სამოსელი და 
ვერღარა საცნაურ იყო იგი მეფედ; და დაიბურა თავი თვსი და 
თანაწარიყვანა ორნი მონანი. და მივიდა იგი დედაკაცისა მის 
ღამე და ჰრქუა დედაკაცსა მას: მიმისნე მე ულუკებითა შენითა 
და აღმოიყვანე ჩემს წინაშე, რომელსა ვეძიებ მე. 9? და ჰრქუა 
დედაკაცმან მან: შენ თვთ უწყი, რაი ყო საულ, რამეთუ მოსრნა 
მან ყოველნი მეცნიერნი და მისანნი და ულუკნი და ქუეყანით 
მეტყუელნი. აწ შენ რად მოინადირებ სულსა ჩემსა, რათამცა 
მომაკუდინა მე? 19 ეფუცა მას საულ ღმრთისა მიმართ და 
ჰრქუა: ცხოველ არს უფალი ჩემი! არა შეგემთხვოს შენ 
ბოროტი სიტყუასა ამას ზედა. 11 და ჰრქუა დედაკაცმან მან: ვინ 
აღმოვიყვანო შენდა? და ჰრქუა მას საულ: სამოველ 


აღმომგვარე მე! 12 და იხილა დედაკაცმან სიკრულასა მას შინა 
თვსსა პირველად საულ, ყმაო ყმითა დიდითა დედაკაცმან და 
ჰრქუა საულს: რაისათვს შემიტყუე მე, რამეთუ შენ თავადი 
თვით საულ ხარ? 13 მიუგო მეფემან დედაკაცსა მას და ჰრქუა: 
გარქვი შენ პირველვე, ვითარმედ, ნუ გეშინინ შენ, არამედ რა 
იხილო, მითხარ მე! რქვა დედაკაცმან საულს: ვხედავ მე 
კერპთა მრავალთა აღმომავალთა ქუეყანით. 14 და ჰრქვა 
საულ: რა გულისხმა-ყავ? რქვა დვდაკაცმან: ვხედავ მე კაცსა 
ერთსა მაღალსა აღმომავალსა ქუეყანით და ჩუდკეცი 
სამოსელი მოუბლარდნიეს მას! და გულისხმა-ყო საულ, 
ვითარმედ სამოველ იყო იგი, დადრკა ქუეყანასა ზედა და 
თაყუანი-სცა მას. 12 მიუგო სამოველ და ჰრქუა საულს: რასათვს 
შემაურვე მე? აღმომიყვანე მე შენდა? მიუგო საულ და ჰრქუა: 
ურვილ ვარ მე ფრიად და უცხოთესლნი იგი მბრძვანან მე. და 
ღმერთმან განმაგდო მე ჭჟელთაგან მისთა და არა ისმინა ჩემი, 
ვკითხე ღათუ ჩუენებათა მიერ და წინაისწარმეტყუელთა და 
უწყებათა მიერ, და არავე ისმინა ჩემი. ამისთვს აღმოგიწოდე 
შენ, რათა მაუწყო მე, რა ვყო. 196 პრქუა სამოველ: რა გიჭმს შენ 
კითხვად ჩემდა, რამეთუ დაგიტევა შენ უფალმან ყჟელთაგან 
თვსთა და მოყუსისა შენისა თანა არს იგი? 17 და გიყო შენ 
უფალმან, ვითარცა-იგი გეტყოდა ჩემ მიერ. და განხეთქოს 
უფალმან ღმერთმან მეფობა შენი და მისცეს მოყუასსა შენსა 
დავითს! 18 რამეთუ არა ისმინე შენ ბრძანება იგი უფლისა და 
არცა დააცხრევ რისხვა გულისწყრომისა მისისა ამალეკსა 
ზედა. ამისთვს ყო ეგე შენ ზედა უფალმან. 13? და მისცეს 
უფალმან შენითურთ ისრაცლი უცხოთესლთასა და ხვალე ამას 
ჟამსა შენ და ძენი შენნი დაეცეთ პირითა მახვლისათა, და ერი 
იგი ისრაცლისა მიეცეს ყელთა უცხოთესლთასა. 29 დაეცა საულ 
ქუეყანასა ზედა პირდაქცევით, რამეთუ ზარი გაჰყდა მას 
სიტყუათა მათგან სამოველისათა, და ძილი არღარა იყო მის 
თანა, რამეთუ არცა ეჭამა რა მას დღესა და ღამესა, არცა ესვა 
რა. 21 და დედაკაცმან მან იხილა საულ, რამეთუ შეურვებულ 
იყო ფრიად და ჰრქუა მას: აჰა, ესერა, ისმინა მყევალმან 
შენმან ყმისა შენისა და შევიპყრენ სულნი იგი ყელთა შინა 
ჩემთა და ვისმინენ სიტყუანი შენნი! 22 აწ შენცა ისმინე 


მჭევლისა შენისა, და დაგიგო პური და ჭამე, რამეთუ მოგზაურ 
ხარ შენ. 22 ხოლო მან არა ინება. და აწვევდეს მას მონანიცა 
იგი თვსნი და დედაკაციცა იგი, და იგი არა ისმენდა ჟმასა 
მათსა. მაშინღა ადგა იგი და დაჯდა სავარძელთა ზედა. 24 და 
დაკლა დედაკაცმან ჭბო ერთი მწოვარი და შექმნა პური 
უფუველად ტაფილად. 2” და დაუგო იგი წინაშე მათსა, და 
ჭამეს იგი და წარვიდეს გზასა თვსსა ღამე ყოელ. 


თავი 29 


1 და შეკრბეს უცხოთესლნი იგი, მოვიდეს და დაიბანაკეს აფეკს 
და ისრაცლმან აენდომს, რომელ-იგი არს იეზრაელით კერძო. 
2 და მთავარნი იგი უცხოთესლთანი წარმოვიდოდეს ათასნი 
ათასებითა და ბევრნი ბევრეულითა და დავით გუნდითურთ 
მოვიდოდა ანქუშის თანა. 3 მაშინ თქუეს მთავართა მათ 
უცხოთესლთა: ვინ არიან ესენი, რომელნი მყრით ვლენან 
გუნდსა ამას ჩუენსა? მიუგო ანქუშ და ჰრქუა: არა ესე თვით 
დავით არს, მონა იგი საულისი, მეფისა მის ისრაცლისა, და ესე 
ორი წელი არს, ვინათგან ჩუენ თანა არს, და არა ვპოვე მაგის 
თანა ბიწი არცა ერთი. “ და ვითარცა ესმა უცხოთესლთა მათ, 
შეძრწუნდეს ფრიად და ჰრქუეს მას: უკუნაქციე კაცი ეგე და 
მივიდეს ადგილსა თვსსა, სადაცა დაგიდგინებიეს და ნუ 
მოვალნ ჩუენ თანა ღუაწლსა ამასა, რათა არა შინაგამცემელ 
ეყოს ერსა ამას ჩუენსა და ბოროტი დიდი შეგვამთხვოს ჩუენ! 
და აწ დაეგოს უფალსა მას თვსსა თავებითა ამათ კაცთათა, 
რომელ-ესე ჩუენ თანა არიან? ? ანუ არა ესე იგი დავით არს, 
რომელსა-იგი გამოეგებვოდეს მაქებელნი იგი და იტყოდეს, 
ვითარმედ: საულ დასცნა ათასეულნი და დავით დასცნა 
ბევრეულნი? 9 და მოუწოდა ანქუშ დავითს და ჰრქუა: ცხოველ 
არს უფალი! რამეთუ წრფელ და კეთილი-მიჩნ წინაშე ჩემსა 
მშვდობასაცა და ღუაწლსაცა, და არა ვპოვე შენ თანა საქმე 
უკეთური ჩემდა მომართ და ამათ მთავართაცა კეთილვე უჩნ 
შენ. 7 ხოლო აწ უკუნიქეც შენ მშვდობით, რათა არა გეჭუდენ 
შენ უცხოთესლნი ესე! 8 მიუგო დავით ანქუშს და ჰრქუა: რა 
შეგცოდე შენ, ანუ რა ჰპოვე ბოროტი მონისა შენისა თანა, 
ვინათგან მოვედ მე შენ წინაშე, რამეთუ არა მიტევებ მე 
მისლვად შენ თანა მოსრვად მტერთა მათ უფლისა ჩემსა 
მეფისათა? 9? მიუგო ანქუშ დავითს და ჰრქუა: მე თვთ უწყი, 
რამეთუ სათნო ხარ ჩემდა მომართ, ხოლო მთავარნი ესე 
უცხოთესლთანი ესრე იტყვან, ვითარმედ: ნუ მოვალს დავით 
ჩუენ თანა ღვაწლსა ამას ბრძოლისასა! 19 აწ აღიმსთუე 


განთიად და შევედ ერითურთ შენით ადგილსა მას, რომელსაცა 
დაგადგინენ თქუენ და სიტყუასა ბოროტსა გულსა შენსა ნუ 
დაიდებ, რამეთუ სათნო-მიჩნ წინაშე თუალთა ჩუენთა ყოვლით 
კერძოვე, ვითარცა მოციქული ღმრთისა გზასა. აწ აღიმსთვე და 
წარვედ და გზასამცა განგითენდების. 11 და წარვიდა დავით 
ერითურთ, განთიად დაცვად ქუეყანისა მის უცხოთესლთასა და 
უცხოთესლნი ბრძოდეს ისრაცლთა. 


თავი 30 


1 და რაჟამს შევიდა დავით და ერი მისი სეკელად დღით 
მესამით, ამალეკი დაესხა სეკელასა სამხრით კერძო და დასცა 
სეკელა და მოწვა იგი ცეცხლითა. 2 და წარეტყუენათ დედა- 
წული და ყოველი, რაცა იყო მას შინა, მცირითგან ვიდრე 
დიდამდე, ხოლო არა მოესრათ მამაცნი და დიაცნი, არამედ 
წარეტყუენათ. და წარსრულ იყუნეს გზათა თვსთა. 3 და 
ვითარცა მოიწინეს დავით და ერი მისი ქალაქად და იხილა, 
რამეთუ ქალაქი მომწვარ იყო, და ცოლნი და შვილნი მათნი 
წარტყუენილ იყუნეს. 4 და აღიმაღლეს დავით და ერმან მისმან 
კმა მათი და ტიროდეს ფრიად, ვიდრემდე მოაკლდა ძალი 
მათი და ვერღარა შემძლებელ იყუნეს ტირილად. ? და ორნივე 
ცოლნი მისნი წარტყუენულ იყვნეს: აქინამ იეზრაიტელი და 
აბგეა, ცოლი ნაბალისი, კარმელელისა. 9 და მწუხარე იყო 
დავით ფრიად, რამეთუ შეიზრახა ერი იგი, რათამცა ქვა 
დაკრიბეს დავითს, რამეთუ განრისხებულ იყო ერი იგი ცოლთა 
და შვილთა მათთათვს. და განძლიერდა დავით უფლისა მიერ 
ღმრთისა თვსისა. ”7 და ჰრქუა დავით აბიათარს მღდელსა, ძესა 
აქიმელექისასა: წარმოიპყარ ევფუდი! და მოიღო აბიათარ 
ევფუდი დავითისა თანა. 8 და იკითხა დავით უფლისა მიერ: 
უკუეთუ ვდევნო და ვეწიო ერსა მას? და ჰრქუა უფალმან: 
დევნა-უყავ, რამეთუ ეწიო და მოუღო ნატყუენავი იგი! 9 და 
დევნა-უყო დავით ექუსასითა მით ერითა და, ვითარცა მოვიდა 
იგი ნაღვარევსა მას ბოსორისასა, დაუტევა მუნ ორასი კაცი 
მცველი ვანისა. 1?% და ოთხასითა მით სდევდა დავით და ორასი 
კაცითა დაშთა წიაღ კერძო ნაღვარევსა მას ბოსორისასა. 11 და 
პოვეს მუნ კაცი ერთი ეგვპტელი ველსა მას და შეიპყრეს იგი, 
მოიყვანეს დავითისა და სცეს მას პური და წყალი, ჭამა და სვა. 
12 და მოსცეს მას ლეღვისკვერი და სკიჭი. და მოექცეს მას 
სულნი, რამეთუ სამ დღე და სამ ღამე პური არა ეჭამა და არცა 
ესვა წყალი. 13 მაშინ ჰკითხა დავით და ჰრქუა: ვისი ხარ, ანუ 
ვიდრე ხვალ? ხოლო მან ჰრქუა: მონა ვარ მე კაცისა ერთისა 


ამალეკელისა და დამაგდო მე უფალმან ჩემმან, რამეთუ შემყმა 
მე შიმშილმან, რამეთუ ესე სამი დღე არს. 14 და მივედით 
სამხრით კერძო ჰურიასტანად და ქელობად და სეკელად, და 
მოვწუთ სეკელა ცეცხლითა. 12 და ჰრქუა მას დავით: და აწ შენ 
შემძლებელ ხარა, რათა შემიყვანო ბანაკსა მათსა? ხოლო მან 
ჰრქუა დავითს: მეფუცო თუ მე ღმერთსა შენსა, და არა მომკლა 
მე და არცა მიმცე ყჟყელთა უფლისა ჩემისათა, შეგიყვანო შენ 
ბანაკსა მათსა. და ეფუცა დავით მას. 15 და შეიყვანა იგი 
ბანაკსა მათსა და იხილა დავით, რამეთუ განბნეულ იყუნეს 
ჟამსა მას ქუეყანასა, ჭამდეს, სუმიდეს და იხარებდეს 
დიდძალსა მას ზედა ნატყუენავსა, რომელ მოეღო ქუეყანისა 
მისგან უცხოთესლთასა და ჰურიასტანისა. 17 და მივიდა დავით 
და დაესხა მათ ზედა და მოსრნა იგინი ცისკრითგან 
მწუხრადმდე. და ხვალისგანცა მოსწყვდნა იგინი და არა 
განერა მათგანი, გარნა ოთხას ოდენ ყრმა, რომელნი ასხდეს 
აქლემთა და ივლტოდეს. 18 და დაჰყარა დავით ყოველი იგი 
ნატყუენავი და ორნივე იგი ცოლნი მისნი. 19 და არა დაუტევა 
მათგან მცირითგან ვიდრე დიდამდე ვაჟნი და ქალნი და 
ნატყუენავი ყოველნი, რომელიცა წარეღოთ მათგან, ყოველივე 
მოუღო დავით. 29 და მოუღო დავით ყოველი საცხოვარი, 
მროწეულნი და არვენი და წარიქცინა წინაშე იავარისა მის. და 
წარვიდა დავით და ერქვა მას მიერითგან ნატყუენავი 
დავითისა. 21 და ვითარცა მივიდა დავით ორასთა მათ თანა 
კაცთა, რომელნი ვანისმცველად დაედგინნეს და იგინი 
მოეგებვოდეს დავითს და ერსა მას და ჰკითხვიდა მათ დავით 
მშვდობით სიცოცხლესა. 2? მაშინ ჰრქუეს კაცთა მათ უღირსთა 
და უცებთა, რომელნი იყუნეს ღვაწლსა მას დავითისათა, 
ვითარმედ არა მიიღონ ნაწილი კაცთა მათ, რომელნი აქა 
დადგეს, გარნა ცოლნი და შვილნი მათნი მიიყვანნედ და 
სხუასა ნატყუენავსა განვეყენნეთ ჩუენგან. 23 მიუგო დავით და 
ჰრქუა: არა ეგრე არს, ძმანო ჩემნო, არმედ ესრე ვყოთ, 
ოდესღა უფალმან ღმერთმან ჩუენმან მოგუცნა მტერნი ჩუენნი 
კელთა ჩუენთა. 2“ ვერ ეგების ეგე სიტყუაი ყოფად, არამედ 
სწორად მიიღონ ყოველთა: ვანისმცველმან და მტყუენველმან. 
25 და ყო ეგრე, და დაიდვა სჯულად მიერითგან ბრძანებისაებრ 


და სამართლისა შორის ისრაცლსა ვიდრე დღევანდელად 
დღემდე. 29 და მოვიდა დავით სეკელად და წარავლინნა 
მოციქულნი და მოუძღუანნა ნაწილნი ყოვლისა მისგან 
ნატყუენავისა მოხუცებულთა იუდასთა და ყოველსა გარემოს 
მისსა და თქუა: ესე ნაწილი იყავნ თქუენდა ნატყუენავისა 
ამისგან მტერთა უფლისათასა, 217 რომელნი-იგი ბეთორს 
იყუნეს და რომელნი არემათს იყუნეს სამხრით კერძო და 
რომელნი-იგი იეთერს იყუნეს, 29 და რომელნი არუერს იყუნეს, 
და რომელნი-იგი სეფომორს იყუნეს, და რომელნი ესთამოს 
იყუნეს, 2? და რომელნი-იგი რაქათს იყუნეს, და რომელნი 
ქალაქთა ერამელთასა იყუნეს, და რომელნი-იგი ქალაქთა მათ 
კინეველთასა იყუნეს, 3? და რომელნი-იგი ჰრამას იყუნეს, და 
რომელნი-იგი ლაქაისასანს იყუნეს, და რომელნი - ანათაგს, 31 
და ქებრონს და ყოველთა მათ ქალაქთა, რომელთა მისმენილ 
იყო დავით და კაცნი იგი, რომელ მის თანა იყვნეს. 


თავი 31 


1 და უცხოთესლნი იგი ებრძოდეს ისრაიტელთა მათ. და 
ძლევასა მიეცა ისრაელი და მეოტ იქმნა ყოველი კაცი 
მბრძოლი ისრაცლისა პირისაგან უცხოთესლთასა და დაეცნეს 
წყლულნი მთასა მას ზედა გელბუესა. ? და მიიწინეს 
უცხოთესლნი იგი საულის ზედა და ძეთა მისთა და მოკლეს 
ონათან და ამინადაბ და მელქისაკე, ძენი საულისანი. 3 
დამძიმდა ღუაწლი იგი საულს ზედა და ჰპოვეს იგი კაცთა 
მოისართა, და წყლეს იგი ძნიად, რამეთუ სცეს მას 
გულისეზოთა და ნესტუსა მიუწიეს. “ და ჰრქუა საულ 
მენიჟაგორესა თვსსა: იყადე მახვლი შენი და მომკალ მე, 
ნუუკუე მოვიდენ წინადაუცუეთელნი იგი და მომკლან მე, და 
სულთა აღმოსლვასა კიცხევით დამწერტდენ მე. და არა უნდა 
მემშვლდკაპარჭესა მას მიყოფად ჟელი მისი საულისა, რამეთუ 
ეშინოდა ფრიად და აღმოიკადა საულ ყმალი თვსი და დაეცვა 
მას ზედა. 2 ვითარცა იხილა მემშვლდკაპარზჭემან მან მისმან, 
რამეთუ მოკუდა საულ, იყადა მანცა ყჟმალი თვსი და დაეცვა და 
მოკუდა იგიცა მის თანა. 9 და მოკუდა საულ და სამნი ძენი 
მისნი და მემშვლდკაპარჭე იგი მისი მის თანა და ყოველნი 
კაცნი მისნი ერთბამად. 7 და ვითარცა იხილეს კაცთა მათ 
ისრაცლისათა, რომელნი-იგი მიერ იყუნეს ღელესა მას, და 
რომელნი-იგი წიაღ იყვნეს იორდანესა, რამეთუ ივლტოდა 
ისრაცლი, და მოკუდა საულ და ძენი მისნი, დაუტევეს ქალაქები 
იგი მათი და ივლტოდეს. და მოვიდეს უცხოთესლნი იგი, 
დაემკვდრნეს მათ შინა. 8 და ხვალისაგან მოიქცეს 
უცხოთესლნი იგი დაძარცვად მძორებისა მის, და ჰპოვეს საულ 
და სამნივე ძენი მისნი მთასა მას ზედა გელბუესა. 9 
განსძარცვეს სამოსელი მას, მოჰკუთეს თავი მისი და წარიღეს 
საჭურველი მისი და წარავლინეს მახარობელი კერპთა მიმართ 
მათთა და ერისა მიმართ მათისა და ყოველსა ქუეყანასა მათსა. 
190 და მოიღეს საჭურველი მათი და დადვეს ბაგინსა მათსა 
კერპთა მათთასა, და გუამი მისი დამოჰკიდეს ზღუდესა მას 


ზედა ბელსანისასა. 11 ვითარცა ესმა იგი მკვდრთა მათ იაბის 
გალადისთა, რა-იგი უყვეს საულს, 12 აღდგეს ყოველნი კაცნი 
ძლიერნი, წარვიდეს და წარმოიღეს გვამი საულისი და 
იონათანისი, ძისა მისისა, ბეთსანით და აღიხუნეს იგინი იაბის 
და დაწუნეს ყორცნი მათნი ცეცხლითა. 13 ხოლო ძვალნი იგი 
მათნი დაფლეს ყანასა მას იაბისა და იმარხვიდეს შვდ დღე. 


მეორე მეფეთა 
თავი 1 


1 იყო, რაჟამს მოკუდა საულ, მოიქცა დავით მოსლვისა მისგან 
ამალეკთასა და დადგა იგი სეკელას ორ დღე ოდენ. 2? და 
მესამესა დღესა მოვიდა კაცი ერთი წყობისა მისგან საულისისა, 
რომელსა კუართი დაეპო და მიწა გარდაესხა თავსა მისსა. და 
ვითარცა შევიდა იგი წინაშე დავითისა, დავარდა ქუეყანასა 
ზედა და თაყუანი-სცა მას. 3 და ჰრქვა მას დავით: ვინა0 
მოხვალ შენ? და მან ჰრქუა: ერისა მისგან ისრაცლისა, 
განრინებული მოწყუედისა მისგან. 4? და ჰრქვა მას დავით: რა 
იქმნა, მითხარღა მე? და მან უთხრა მას: მეოტ იქმნა ერი იგი 
ბრძოლისა მისგან და დასცნეს ერნი მრავალნი და მოსწყვდნეს 
საულ და იონათან. ? მიუგო დავით და ჰრქუა კაცსა მას: წარმო- 
რეღა-დეგ და მითხარ მე, ვითარ იცი სიკუდილი საულისი და 
იონათანისი, ძისა მისისა? 9 და უთხრობდა კაცი იგი და თქუა: 
გუნდი ერი მრავალი მიეტევა გუნდსა მას საულისასა გელბუესა, 
და მიჰხადეს საულ და ვიხილე მე, რამეთუ დავრდომილი იყო 
იგი ჰოროლსა მისსა, ვითარცა მიაქციეს ახოვანთა და 
მთავართა ეტლოსანთა მისგან. 7 მომხედა მე და მიწოდა საულ 
და ვარქუ: აქა ვარ. 8 და მრქუა: ვინ ხარ შენ? და ვარქუ მას, 
ვითარმედ ამალეკ ვარ მე! 9? და მრქუა: მოვედ ადრე და 
მომკალ მე, რამეთუ ჰარმური ბნელისა დახვეულ არს თუალთა 
ჩემთა და სული ჩემი იარების გვამსა ჩემსა! 19 და მივედ და 
მოვკალ იგი, რამეთუ უწყოდე, ვითარმედ არა განრინებად იყო 
იგი. და შემდგომად დაცემისა მისისა აღვკყადე თავსა მისსა 
შარავანდი და სავლტე მკლავსა მისსა, და მოგართუ უფალსა 
ჩემსა. 11 და ვითარცა ესმა ესე დავითს, ყელი მიყო საყელოსა 
და მოიღო სამოსელი თვსი, ეგრეთვე ყოველმან ერმან, 
რომელნი დგეს წინაშე მისსა, ტიროდეს. 12 და იტყებდეს და 
იმარხვიდეს მწუხრამდის საულისთვს და იონათანისთვს, ძისა 


მისისა, და ერისა მისთვს იუდასასა და სახლისა მისთვს 
ისრაცლისა, რამეთუ დაეცნეს მახვლითა. 13 და პრქუა დავით 
კაცსა მას, რომელი-იგი უთხრობდა სიტყუასა მას, ვინ ხარო 
შენ? და მან ჰრქუა: შვილი ვარ მე კაცისა ერთისა ამალეკელის, 
მწირად შემოსრულისა. 1“ მაშინ ჰრქუა მას დავით: და შენ 
ვითარ იკადრე მიყოფად ყელი შენი და მოკლვად ცხებული 
უფლისა? 15> და მოუწოდა დავით კაცსა ერთსა და ჰრქუა: აწვე 
მოაკუდინე ეგე! და მივიდა სწრაფით, სცა და მოკლა იგი. 19 და 
ჰრქუა მას დავით: სისხლი შენი თავსა შენსა ზედა იყავნ! 
რამეთუ პირი შენი თვთ იტყოდა, ვითარმედ მე მოვკალ 
ცხებული უფლისა! 17 და გოდებდა და შეასხმიდა დავით საულს 
და იონათანს, ძესა მისსა. 18 და უბრძანა სწავლად ძეთა 
ისრაცლისათა და იუდასთა მშვლდოსნობად. და დაიწერა ესე 
წიგნთა წმიდათა: 1? მოხუცებულნო ისრაცლისანო! 
მომწყდარან მთათა შენთა წყლულებითა, ვითარ-იგი დაეცნეს 
ძლიერნი! 29 ნუ მიუთხრობთ მაგას გეთად, ნუცა ახარებთ 
შესავალთა ასკალონისათა, რათა არა სცნან და უხაროდის 
ასულთა მათ უცხოთესლთასა, ნუცა იხა- რებენ ასულნი 
წინადაუცუეთელთანი მათნი ეგე! 21 მთანი გელბუესნი! ნუ 
მოვალნ თქუენ ზედა ცვარი ცისკრისა, ნუცა გარდამოვალნ წვმა 
მშვდობისა ღრუბელთაგან მაღალთა, მთანი ეგე 
სიკუდილისანი, რამეთუ მათ ზედა დაეცნეს შესავედრებელნი 
იგი ძლიერთანი შესავედრებელსა მას საულისსა, რამეთუ არა 
ეცხო საცხებელითა! 22 არამედ ეცხო მას სისხლი ბრძოლისა 
და ცმელი ახოვანთა, ისარნი იგი იონათანისნი არა უკმოქცეულ 
იყუნეს ცუდად და მახვლი იგი საულისი არა მოქცეულ იყო 
ცუდად ცალიერი ქარქაშადვე თვსა! 23 საულ და იონათან, 
საყუარელნი, შუენიერნი და საჩინონი, რომელნი აქა არა 
განშორებულ იყუნეს ურთიერთას ცხორებასა და არცა 
სიკუდილსა განიშორნეს, უმაღლესნი ორბთანი და უძლიერესნი 
ლომთანი. 24 ასულნი ეგე ისრაცლისანი! სტიროდეთ საულს, 
რომელი შეგამკობდა თქუენ მეწამულითა და სამკაული 
ოქროსა შესამოსელად თქუენდა. 22 ვითარ დაეცნეს ძლიერნი 
იგი ბრძოლასა! იონათან, სასიკუდინედ ჩემდა იწყალ! 29 


მტკივის შენთვს, იონათან, ძმაო, ქმუნლკეთილობა იგი შენი, 
რამეთუ საყუარელ იყავ ჩემდა. და რომელი უმჯობეს იყავ 
სიყუარულისა და ქმნულკეთილ უფროს დედათა! 27 ვითარმე 
დაეცნეს ძლიერნი ბრძოლასა, ანუ ვითარ წარწყმდა 
საჭურველი იგი გულისსათქმელი? 


თავი 2 


1 და იყო, ამის ყოვლისა შემდგომად იკითხა დავით უფლისა 
მიერ და თქუა: ჯერმე-არს ჩემდა აღსლვად ერთსა მას 
ქალაქთაგანსა ჰურიასტანისასა? და ჰრქუა მას უფალმან: 
აღვედ! და თქუა დავით: ვიდრე მივიდე? და ჰრქუა მას 
უფალმან: ქებრონად! 2 და აღვიდა დავით ქებრონად და 
ორნივე იგი ცოლნი მისნი: აქინამ იზრაიტელი და აბგეა, ცოლი 
ნაბალისი, კარმელელისა. 3 და კაცნი იგი, რომელ მის თანა 
იყუნეს, თვთეულად სახლეულითურთ მოვიდეს და 
დაემკვდრნეს ქებრონსა შინა. 4 მოვიდეს და მოკრბეს ყოველნი 
ტომნი დავითისა და სცხეს მას მეფედ იუდასა ზედა. და უთხრეს 
დავითს, ვითარმედ: მოვიდეს კაცნი იგი იაბის გალადელისანი, 
და , წარიღეს საულ და დაფლეს იგი. ? და წარავლინნა დავით 
მოციქულნი მთავართა მიმართ იაბის გალადისთა და ჰრქუა: 
კურთხეულ ხართ თქუენ უფლისა მიერ! რამეთუ ქმენით საქმე 
კეთილი და მოივსენეთ სიყუარული უფლისა თქუენისა 
საულისი, ცხებულისა ღმრთისა , და წყალობა-ყავთ მისთვს და 
დაჰფალით იგი. 9 და ყავნ უფალმან წყალობა მისი თქუენ ზედა 
და ჭეშმარიტებაი მისი! და მეცა ვყო კეთილი თქუენდა მიმართ, 
რამეთუ აღასრულეთ სიტყუაი თქმული. 7 და აწ განძლიერდენ 
ჭელნი თქუენნი და იქმნნეთ ნაშობ ძლიერებისა, რამეთუ მო- 
ღათუ-კუდა საულ, უფალი იგი თქუენი, აწ, ესერა, მცხო მე 
სახლმან იუდასმან მეფედ მათ ზედა. 8 და აბენერ, ძემან 
ნერისმან, სპასპეტმან საულისამან, მოიყვანა მემფიბოსთე, ძე 
იგი საულისი, და განიყვანა იგი შორის ბანაკსა მას. 9? და 
დაადგინა იგი მეფედ გალაადსა ზედა თარსისა ზედა და 
იეზრეილსა ზედა და ეფრემს და ბენიამენს და ყოველსა ზედა 
ისრაცლსა. 19 და იყო მემფიბოსთე, ძე საულისი, ორმეოც 
წლისა, რაჟამს დაჯდა მეფედ, და ორ წელ მეფობდა. ხოლო 
მისგან იუდასნი შეუდგეს დავითს. 11 და იყო რიცხვ დღეთა, 
რაოდენ მეფობდა დავით ქებრონს სახლსა ზედა იუდასა, შვდ 
წელ და ექუს თუე. 12 და გამოვიდა აბენერ, ძე ნერისი, და 


მონანი მემფიბოსთესნი, ძისა საულისანი, მის თანა ბანაკისა 
მისგან გაბაონადმი. 13 და იოაბ, ძე შარუელისა, გამოვიდა 
ქებრონით და მონანი იგი დავითისნი მის თანა, და 
შეიმთხვვნეს იგინი ავაზანთა თანა გაბაონელთასა და დასხდეს 
ესენი ამიერ, და იგინი მიერ. 14 მაშინ ჰრქუა აბინერ იოაბს: 
აღდგედ ყრმანი სიმღერად ჩუენ შორის! და ჰრქუა იოაბ: 
აღდგედ. და აღდგეს და წარმოდგეს რიცხვთ ათორმეტნი და 
ეგრეთვე მონათა ძეთა მათგან ბენიამენისთა, მონანი 
მემფიბოსთესნი, და ეგრეთვე მონათა მათგან დავითისთა. 15 15 
და შებმა-უყოფდეს ურთიერთას მოყუასსა თვსსა, მარცხენითა 
ჭელითა შეუპყრობდეს თმათა მათთა და მარჯუენითა ყელითა 
შთააგდებდეს მახვლსა გუერდსა მოყუასისასა და 
მოსწყდებოდეს. და სახელი დაედვა ადგილსა მას ნაწილი 
არდაბაგების, რომელ არს გაბაონს. 17 და განძლიერდა 
ღუაწლი ბრძოლისა სიფიცხით მას დღესა შინა, და ძლევასა 
მიეცა აბინერ და მეოტ-იქმნა ერი იგი მისი წინაშე მონათა მათ 
დავითისთა. 18 და იყუნეს მუნ სამნი ძენი შარუელისნი: იოაბ და 
აბესა და ასაელ. ხოლო ასაელ მალე იყო მუყლითა, ვითარცა 


ქურციკი ველისა. 1? და წარექცია ასაელს აბინერ და სდევდა 
ერდგულად და არა უტევებდა მას მიქცევად მარჯულ და 
მარცხლ. 29 და ყმა-უყო უკმომართ აბენერ ასაელს და ჰრქუა 
მას: შენ ხარ ასაელ? და პრქუა მან: მე ვარ! 21 და ჰრქუა მას 
აბენერ: განმეყენე ჩემგან და მიაქციე მარჯულ, ანუ მარცხენით, 
და მოვალს ერთი მონათა ჩემთაგანი და წარიღე ნაძარცვევი 
მისი! და არა უკმოიქცა ასაელ მისგან. 22 და კუალად პრქუა 
მეორედ აბენერ ასაელს: გარეუკუნიქეც ჩემგან, კაცო, ნუუკუე 
გცე და მოგკლა შენ! და ვითარმე შევადგნე თუალნი იოაბს, 
ძმასა მას შენსა? 23 და არა უკუნიქცა ასაელ და გარემოიქცა 
აბენერ და სცა ჰოროლი თვსი, და განსწონა ზურგსა მისსა, 
დაეცა და მოკუდა. და რაჟამს მოვიდიან ყოველნი იგი 
მდევარნი ადგილსა მას, სადა-იგი იდვა ასაელ მომკუდარი, 
არღარა სდევედ, არამედ ადგილობანსა ფერვნი დაიპყრიან. 24 
მაშინ დევნა-უყვეს იოაბ და აბესა აბენერს, და მოვიდეს 
ბორცუსა მას ამომანისასა, რომელ არს პირისპირ გაისსა, 
გზასა მას უდაბნოსა გაბაონისასა. 25 და შეკრბეს ძენი 


ბენიამენისნი, და შეუდგეს კვალსა მას აბენერისასა და დადგეს 
ბორცუსა ზედა ერთსა. 25 სიტყვა იწყო აბენერ მიერ ბორცვთ 
იოაბისა და ჰრქვა: ჰე, დაუპყრობელად მახვლისა მაგის 
განტევებაი, ანუ არა უწყი, რამეთუ აღსასრულსა მაგის 
საქმისასა სიმწარე შეიქმნეს, ვიდრე არა უბრძანებ ერსა მაგას 
შენსა უკუნქცევად მოსრვისაგან ძმათა თვსთასა? 27 მიუგო 
იოაბ: ცხოველ არს უფალი! თუმცა არა გეთქვა სიტყუაი ეგე, 
ამას ღამესა გეხილვამცა ამის ყოვლისა ერისა ჩემისა ყელი 
თითოეულად ძმასა თვსსა ზედა. 28 აწ უბრძანა იოაბ სწრაფით 
დაბერვა ნესტვსა ერსა მას, აღარა სდევდეს ისრაიტელთა მათ, 
არცა ყვესღა ბრძოლა. 29 და აბენერ და ერი იგი მისი წავიდეს 
ღამე ყოელ დასავალით კერძო ვიდრე კიდედმდე იორდანისა. 
და წიაღყდეს მიერ სწრაფით და მოეფინეს მდინარისკიდესა 
მას ვიდრე მისლვადმდე ბანაკთა მათ. 39 და იოაბ მოიქცა 
აბენერისგან და შეკრიბა ერი იგი დავითისი და აღლუმი ყო 
ანდერზობით, და იპოვნეს მოკლულნი ერისაგან ვითარ 
ათცხრამეტი კაცი, და ასაელ მათ თანა. 31 ხოლო დავითის 
ერთა, რომელ მოსწყქდეს ძეთაგან ბენიამენისთა და კაცთა 
ებენერისთა, სამასსამეოცი კაცი. 32 და წარიღეს ასაელ და 
დაფლეს საფლავსა მამისა თვსისასა ბეთლემს. და წარვიდეს 
იოაბ და ერი იგი ღამე ყოელ და განუთენა მათ ქებრონს. 


თავი 3 


1 და განძლიერდა ღუაწლი ბრძოლისა შორის სახლსა მას 
საულისასა და შორის სახლსა დავითისასა. და სახლი იგი 
დავითისი ჟამითი-ჟამად აღემატებოდა, განძლიერდებოდა, 
სახლი იგი საულისი მოაკლდებოდა და შემცირდებოდა. ? და 
ესხნეს დავითს ქებრონს ძენი და იყო პირმშო მისი ამონ 
აქინამისგან იზრაიტელისა. 3 და მეორე იგი მისი დავია 
აბგესგან კარმელელისა, მესამე იგი მისი აბესალომ, ძე მაქასი, 
ასულისა თოლმესი, მეფისა მის გესურისა. 4 მეოთხე იგი მისი 
ადონია, ძე აგგითასი, და მეხუთე იგი მისი საფატია, ძე 
ამიტალისგან ? და მეექუსე იგი იეთერამ იგალასგან, ცოლისა 
მის დავითისი. ესენი ესხნეს დავითსა ქებრონს. 9 და იყო 
ბრძოლა შორის სახლსა საულისა და სახლსა დავითისასა. და 
აბენერ იყო ყელმწიფე სახლსა საულისასა. 7 და საულისი იყო 
ხარჭი ერთი ქალი და შეირთო იგი ცოლად აბინერ, ძემან 
ნერისმან, და სახელი ქალისა მის რესფა, ასული ულასი. მაშინ 
ჰრქუა იებოსთე, ძემან საულისამან, აბენერს: 8 რასათვს 
შეირთე შენ ხარჭი იგი მამისა ჩემისა ცოლად? და განრისხნა 
აბენერ ფრიად და ჰრქვა იებოსთეს, ვითარმედ: ძაღლისთავ 
ვარი მეა? აცადე აწ, რამეთუ წყალობა ვყავ სახლსა მას ზედა 
საულ, მამისა შენისასა, ძმათა და ნათესავთა მისთათვს და არა 
მივედ სახიდ დავითისა! და აწ აღდგომილ ხარ 
შურისმეძიებელად ქალისა ერთისათვს ჯერკუალისა? 9 ესე 
მიყავნ მე უფალმან და ესე შემძინენ, არა თუ ეგრე ვყო 
დავითისთვს, ვითარცა ეფუცა მას უფალი! 19 რამეთუ დღეს 
მიეღო მეფობა სახლსა მას საულისასა და აღემართა საყდარი 
დავითისი ისრაცლსა ზედან და სახლსა მას ზედან იუდასსა 
დანითგან ბერსაბედამდე! 11 განკრთა იებოსთე სიტყვსა 
ამისთვს და ვერარა მიუგო სიტყუაი აბენერს შიშისა მისგან. 12 
და წარავლინა აბენერ მოციქული დავითისა თესალმუსის 
ქუეყანასა და ჰრქვა მას: აღმითქუ მე აღთქმა, და ჭელნი მიგცნე 
შენ და მოვაქციო ყოველი ისრაცლი შენდა! 13 და პრქუა 


დავით: კეთილ არს! ეგრე ვყო, გარნა სიტყუასა ერთსა გეტყვ 
შენ: არა იხილო პირი ჩემი, ვიდრემდის არა მოიყვანო ცოლი 
ჩემი მელქოლ, ასული საულისი, რაჟამს მოხვდოდი 
შემთხუევად ჩემდა. 1“ და წარავლინა დავით მოციქული 
იებოსთეს, ძისა მის საულისა, და ჰრქუა: მომეც მე ცოლი ჩემი 
მელქოლ, რომელი მოვიგე მე ასეულითა მით 
წინადაუცუეთელებით უცხოთესლთასა! 12 და წარავლინა 
იებოსთე და მოუღო ქმარსა თვსსა ფალტიას, ძესა სელლასა. 
16 და მოსდევდა ქმარი იგი ცოლსა თვსსა და ტიროდა იგი, 
ვიდრე მოჰყვანდა მელქოლ ბარაკადამდე: მაშინ ჰრქუა 
აბენეზერ ფალტიას, ვიდრე თანაუვიდოდა მაგას: წარვედ 
სახიდ შენდა! და მუნთქუესვე უკუნიქცა ფალტია და წარვიდა. 17 
და ჰრქუა აბენერ მოხუცებულთა მათ ისრაცლისათა: გუშინ და 
ძუღან ეძიებდით დავითსა, გინდა მეფობაი მისი თქუენ ზედა. 18 
აწ აღასრულეთ ნება თქუენი და მიდით მის წინაშე! რამეთუ 
იტყოდა უფალი დავითისთვს, თქუა: ჭელითა დავითის, მონისა 
ჩემისათა, ვივსნა ერი ჩემი ისრაცკლი უცხოთესლთაგან და 
ყოველთაგან მტერთა მათთასა! 19? და ეტყოდა აბენერ ყურთა 
ბენიამენისთა. და წარვიდა აბენერ თხრობად დავითისა 
ქებრონს სიტყვსა მისთვს, რომელ თქუეს ძეთა ისრაცლისათა 
და ყოველმან სახლმან ბენიამენისამან. 29 და მივიდა აბენერ 
დავითის თანა ქებრონად და მის თანა იყო ოც ოდენ კაცი. და 
ყო დავით აბენერისთვს და კაცთა მათ, რომელ მის თანა 
იყუნეს, სიხარული და შვება დიდი. 21 და ჰრქუა აბენერ 
დავითს: აწ განმიტევე მე და წარვიდე და შემოგიკრიბო 
უფალსა ჩემსა ყოველივე ისრაცლი და დავდვა აღთქმა ჩემი 
შენდა მიმართ! და მეფობდე ყოველსა ზედა, რომელთა 
ჰნებავს სულსა შენსა! უჯმნა დავით აბენერს და წარვიდა 
მშვდობით მუნთქუესვე. 22 და, აჰა, იოაბ და მონანი დავითისნი 
მოვიდეს ბანაკისა მისგან დიდითა ნატყუენავითა, ხოლო იოაბ 
არა იყო დავითისა თანა ქებრონად, რაჟამს მიავლინა და 
წარვიდა მშვდობით, 23 იოაბ და ყოველი ერი მისი, ვითარცა 
მოვიდნენ და მიუთხრეს იოაბს და ჰრქუეს, ვითარმედ: მოვიდა 
აბენერ, ძე ნერისი, დავითისა და განუტევა იგი მშვდობით და 
წარვიდა მუნთქუესვე. 24 შევიდა იოაბ წინაშე მეფისა და ჰრქუა 


მას: რა ჰქმენ ესე, რამეთუ მოვიდა შენდა აბენერ, ძე ნერისი, 
და შენ განუტევე იგი, წარვიდა მშვდობით? 2? ანუ შენ არა 
იცოდეა უკეთურება იგი აბენერისი, რამეთუ შეტყუვილად შენდა 
მოვიდა იგი და განცდად შესავალ-გასავალთა შენდა ცნობად, 
რასა შენ იქმ? 29 და გამოვიდა იოაბ მეფისაგან, დასწინა 
მოციქულნი აბენერს და მიაქციეს იგი გარე ჯურღმულითგან 
სეირისა და დავით არა იცოდა. 27 უკუმოქცევასა აბენერისასა 
მიეგებოდა იოაბ და მიაქცია გუერდით კერძო ბჭეთა მათ და 
ჰზრახვიდა მას ზაკვთ, და უგმირა გუერდსა მისსა მახვლი და 
მოკლა იგი, და მოკუდა აბენერ ნაცვლად ასაელისა 
სისხლისათვს ძმისა იოაბისასა. 28 ამისა შემდგომად, ვითარცა 
ესმა დავითს, თქუა: უბრალო ვარი მე და მეფობა ესე ჩემი 
უფლისა მიერ სისხლისა მისგან უკუნისამდე, სისხლისაგან 
აბენერისა, ძისა ნერისა. 29 ხოლო სისხლი იგი აბენერისი 
თავსა ზედან იოაბისასა იყავნ და ყოველთა ზედან სახლსა 
მამისა მისისასა! და ნუ მოაკლოს სახლსა იოაბისასა უბითა 
ხაშმი, კეთროვანი, და პურის-მთხოველი, და მახვლითა 
მომკუდარი და სიყმილითა. 39 იოაბ და აბესა, ძმა მისი, 
უმზირდეს მარადის აბენერს მოკლვად ნაცვლად სისხლისა მის 
ასაელისა, ძმისა მათისა, რომელი-იგი მოკლა ბრძოლასა შინა 
გაბაონს. 31 და ჰრქუა დავით იოაბს და ყოველსა ერსა, 
რომელნი მის თანა იყუნეს: ყელი მიჰყავთ საყელესა, მოიპეთ 
სამოსელი თქუენი და შთაიცვთ ძაძა და სტიროდეთ აბენერს! 
და თავადი მეფე წინაუძღოდა საქუმელთა მათ აბენერისთა. 32 
და მოიღეს და დაფლეს იგი ქებრონს. აღიღო ჟქმაი მეფემან, 
სამარესა მას ზედა ტიროდა და ატირებდა ერსა მას აბენერსა 
ზედა. 33 შეასხმიდა, ყმითა გოდებდა და იტყოდა: მსგავსად 
სიკუდილისა მის უგუნურისა მოკუდა აბენერ! 34 ყელნი შენნი 
არა შეიკრნეს და არცა ფერკნი შენნი ბორკილითა. პირველად, 
ვითარცა ნაბალ, წინაშე ნაშობთა მათ უსჯულოებისათა დაეცა 
და შეკრბა ყოველი ერი ტირილად მისსა. 32 და მოვიდა 
ყოველი ერი წინაშე დავითისა და ეტყოდეს მას, რათა ჭამოს 
პური, ხოლო მან არა ინება. და ფუცა დავით და თქუა: ესე 
მიყავნ ღმერთმან და ესე შემძინენ, უკუეთუ ვჭამო პური, გინა 
სხუა რამე ვიდრე მწუხრამდე. 395 ვითარცა ესმა ერსა მას, 


სათნო-უჩნდა მათ ყოველივე, რაიცა ყო დავით. 37 და 
გულისხმა-ყვეს მას დღესა შინა ყოველმან ერმან 
ისრაცლისამან, რამეთუ ბრძანებითა მეფისათა არა იყო 
სიკუდილი აბენერისი, ძისა ნერისი. 38 სიტყუად იწყო მეფემან 
ერისა მისა და ჰრქუა: არა იცითა, რამეთუ დღეს მთავარი დიდი 
დაეცა ისრაცლსა შორის? 39 ანუ არა უწყით, რამეთუ ნათესავი 
და მეგობარი და ყელმწიფე დიდი მოკუდა? ხოლო კაცნი ესე, 
ძენი შარუელისნი, გულფიცხელ არიან სასტიკებითა ჩემსა 
უფროს. მიაგენ მათ უფალმან საქმეთა მათთაებრ უკეთურთა! 


თავი 4 


1 ვითარცა ესმა ესე იებოსთეს, ვითარმედ მოკუდა აბენერ 
ქებრონს, დავსნდეს ძარღუნი მისნი და ყოველივე ერი იგი 
ისრაცლისა შეძრწუნდა. 2? და ორნი კაცნი მთავარნი, ერისთავნი 
იებოსთესნი, ძისა მის საულისანი: ბანეა და რექაბ, ძენი 
რემონისნი, ბეროთ ელიოსანი და ძეთა მათგანივე 
ბენიამენისნი; რამეთუ ბეროთცა შერაცხილ იყო ძეთა მათ თანა 
ბენიამენისთა. 3 რამეთუ განძებულ იყუნეს ბეროთელნი იგი 
გეთსა, და მუნ მწირობდენ ვიდრე დღეინდელად დღემდე. ? და 
იონათანისი, ძისა მის საულისი, დაშთომილ იყო ძე ერთი 
შეხაშმებული ფერვითა და იყო იგი ხუთისა წლისა, რამეთუ 
ჟამსა მას, რომელსა მოვიდა მეამბვე იგი საულისა და 
იონათანისა, ძისა მისისა, ეზრაელით, აღიქუა იგი 
მაწოვნებელმან, წარიტაცა. და იყო, სივლტოლასა მას მისსა 
და სწრაფასა დაეცა იგი ფერვხთა ზედან მის ყრმისათა და 
აღაკელობა იგი. და სახელი ერქვა მემფიბოსთე. ? და მოვიდეს 
ძენი იგი რემოისნი, ბეროთეანისანი: რექაბ და ბანეა, ძმა მისი, 
და შევიდეს სახიდ იებოსთესა, და მას ეძინა სასვენებელსა შინა 
თვსსა. 95 და მეკარეცა მირულებულ იყო, რომელი სცვიდა მას, 
და რექაბ და ბანეა დაიმალნეს. 7 შევიდეს იდუმალ და მოკლეს 
იებოსთე, მძინარე სასვენებელსა ზედა, საწოლსა შინა, და 
მოკუეთეს თავი მისი და წარიღეს დასავლის კერძო ღამე 
ყოელ. 8 და მოართუეს დავითს ქებრონად და პრქუეს მეფესა: 
აჰა, ესერა, თავი იებოსთესი, ძისა საულისი, მტერისა შენისა, 
რომელი გეძიებდა შენ მოკლვად! მოგცა შენ უფალმა, უფალსა 
ჩუენსა, შურის-გებაი მტერთა მისთა საულისი და ყოვლისა 
სახლისა მისისა. ? მიუგო დავით რექაბსა და ბანეას, ძმასა 
მისსა, ძეთა რემონისთა ბეროთელისა და ჰრქუა: ცხოველ არს 
უფალი ჩემი, რომელმან ივსნა სული ჩემი ყოველთაგან ჭირთა! 
190 ვითარცა, რომელმან მითხრა მე სიკუდილი საულისი და მას 
ეგონა, ვითარმედ კეთილსა რასმე ვახარებო და მუნთქუესვე 
მო-ხოლო-ვკალ იგი სეკელას, რომლისა ვინ უწყის, თუ ჯერ-იყო 


ჩემდა მიცემად ხარებისა მისისათვს. 11 და აწ კაცთა მაგათ 
უკეთურთა შეხუედით და მოჰკალთ კაცი მართალი 
სასვენებელსა შინა. ეგრეთვე ვიძიო შური ყჟელთაგან თქუენთა 
და მოგსპო თქუენ ქუეყანით! 12 და უბრძანა დავით მონათა 
თვსთა და მოსწყვდნეს იგინი, და ჩამოჰკიდნეს იგინი 
გოდოლსა ქებრონს, მოჰკუეთეს ყელნი და ფერკნი მათნი, და 
დამოჰკიდეს იგინი გოდოლსა ქებრონისასა, და თავი იგი 
მიიღეს და დაფლეს საფლავსა მას აბენერისა, ძისა ნერისა, 
ქებრონს შინა. 


თავი 5 


1 და მოვიდეს და მოკრბეს ყოველნივე ნათესავნი 
ისრაცლისანი დავითისა ქებრონად და ჰრქუეს მას: აჰა, ესერა, 
ჩვენ ძვალნი ძვალთა შენთაგანნი და ყორცნი ყჟყორცთა 
შენთაგანნი! 2 რამეთუ პირველცა, ვიდრე საულ მეფე იყო ჩუენ 
ზედა, შენვე იყავ წინამძღუარ და მბრძანებელ ისრაცლისა, 
რამეთუ შენ გრქვა უფალმან, ვითარმედ: შენ დამწყსო ერი ჩემი 
ისრაცლი! 3 და მოვიდეს და მოკრბეს ყოველნი მოხუცებულნი 
ისრაცლისანი ქებრონად მეფისა თანა. დადვა აღთქმა მათ 
თანა დავით ქებრონს წინაშე უფლისა, და სცხეს დავითს მეფედ 
ყოველსა ზედა ისრაცლსა. “ რამეთუ ოცდაათ წლისა იყო 
დავით, რაჟამს სცხეს მას მეფედ, და ორმეოც წელ მეფობდა 
იგი. ? შვდ წელ და ექუს თუე მეფობდა ქებრონს იუდასა ზედა; 
ოცდაათსამეტსა წელსა მეფობდა ყოველსა ისრაცლსა ზედა და 
იუდასა ზედა იერუსალსმს. 9 და წარვიდა დავით მეფე და 
ყოველი ერი მის თანა იერუსალცმად იებუსელისა მის, რომელ- 
იგი დამკვდრებულ იყო ყოველსა მას ქუეყანასა. ეუწყა დავითს, 
რამეთუ იტყოდეს იებუსელნი იგი, ვითა: არა შემოვიდეს დავით 
აქა, რამეთუ მყდომად აღუდგეს ბრმანი და მკელობელნი! და 
იტყოდეს, ვითარმედ: ყოვლადვე ნუ შემოვალნ აქა დავით! 7 
და მოვიდა დავით და დაიპყრა ციხისციხე იგი სიონისი, ესე არს 
ქალაქი დავითისი. 8 და უბრძანა დავით მას დღესა შინა: 
ყოველმან, რომელმან დასცეს იებუსელი, მახვლი აღიღენ 
ბრმათა ზედან და მკელობელთა და მოსრენ იგინი, რომელთა 
სძულდა სული დავითისი! რამეთუ ამის გამო თქვან სიტყვსა 
ჯერად, ვითარმედ: ბრმანი და მკელობელნი ნუ შევლენ 
ტაზრად უფლისა. ? და დაემკვდრა დავით ციხისციხესა მას და 
ერქვა მას ქალაქი დავითისი. და აღაშენა ქალაქი გარემოს 
ბორცუსა მას, და მასვე შინა აღქმნა ტაზარი თვსი. 19 და 
გამდიდრდებოდა დავით და უფალი ყოვლისა მპყრობელი იყო 
მის თანა. 11 მაშინ მიუვლინნა მოციქულნი ქიარამ, მეფემან 
ტვროსისამან, და მიუძღვნა მას ძელი ნაძვსა და ფიჭვსა, და 


მოუვლინნა მას ხურონი ძელისანი, მოქმედნი ქვისანი და 
აუშენეს მუნ ტაზარი დავითისა. 12 და გულისხმა-ყო დავით, 
რამეთუ წარუმართა უფალმან მეფობა მისი ყოველსა ზედა 
ისრაცლსა და აღიმაღლა მეფობა მისი ერისათვს მისისა 
ისრაცლისა. 13 და ისხნა დავით სხუანი ცოლნი და ხარჭანი 
იერუსალემს შემდგომად მოსლვისა მისისა ქებრონით, და 
ესხნეს მას სხუანიცა ძეებ და ასულებ. 14 და ესე სახელები არს 
შვილთა მისთა, რომელნი იშუნეს იერუსალცმსა: სამაათ, 
ესებაი, ნათან, გალამან, 12 იებარ, თუმუსუს, ელფალატ, ნაგეთ, 
ნაფეკ. 19 ენნათ, ელსამის, ბალიდად, ელიფალეთ. 17 და 
აგრძნეს უცხოთესლთა მათ, ვითარმედ სცხეს დავითს მეფედ 
ისრაცლსა ზედან. და გამოვიდეს ყოველნი უცხოთესლნი 
მოძიებად დავითისა. და ვითარცა ესმა დავითს, ვითარმედ 
ეძიებენ მას უცხოთესლნი იგი, მოვიდა დავით ადგილსა მას 
ძნელოვანსა. 18 და მივიდეს უცხოთესლნი იგი და განეზავეს 
უბესა მას ტიტანელთასა. 19 და იკითხა დავით უფლისა მიერ და 
თქუა: უკუეთუ ჯერ-არს ჩემდა ზედამისლვად უცხოთესლთა მათ 
და მომცნე იგინი ყელთა ჩემთა? და ჰრქვა უფალმან დავითს: 
მივედ, რამეთუ მიმიცემიან იგინი ყელთა შენთა! 29 და მოვიდა 
დავით და დაესხა უცხოთესლთა და მოსრნა იგინი და თქუა 
დავით: მოსრნა უფალმან მტერნი ჩემნი და უცხოთესლნი 
წინაშე ჩემსა, ვითარცა განიყვნიან და განიჭრიან წყალნი 
მრავალნი, რამეთუ ამის გამო ერქუმის ადგილსა მას ადგილი 
მოსასრველი. 21 და დაყარნეს უცხოთესლთა მათ 
სივლტოლასა მათსა კერპნი იგი მათნი. და აღიხუნა იგინი 
დავით და ერმან მისმან. 22 მერმე შე-ღავე-სძინეს 
უცხოთესლთა მათ გამოსლვად კრებულად ქშირად უბესა მას 
ტიტანელთასა. 23 და იკითხა დავით უფლისაგან: უკუეთუ 
მივიდე უცხოთესლთა ზედა, მომცნე იგინი ყელთა ჩემთა? და 
ჰრქუა უფალმან დავითს: ნუ განხვალ მათდა, არამედ 
გარემოიქეც და მახლობელად მათსა დაემალე ღელესა მას 
გლოისასა! 24 და რაჟამს გესმეს შენ ყმაი ძრვისა მაღნარისა 
ადგილსა მას გლოისასა, მაშინ მივედ მათ ზედა, რამეთუ 
მაშინღა გამოვიდეს უფალი წინაშე შენსა ბრძოლად და 


დაცემად უცხოთესლთა მათ. 25 და ყო დავით, ვითარცა 
უბრძანა მას უფალმან. დასცნა უცხოთესლნი იგი გაბაონითგან 
გაზერადამდე. 


თავი 6 


1 კუალად შეკრიბნა დავით ყოველი ჭაბუკი რჩეული 
სახლისაგან ისრაცლისა, ვითარ სამასი ათასი კაცი. 2 და 
წარვიდა დავით და ყოველი ერი მის თანა, მდიდარნი და 
მთავარნი სახლისა იუდასნი, აღსლვად ბორცუსა მას ზედა 
წარმოღებად კიდობნისა მის სჯულისასა, რომელსა ზედან 
წოდებულ არს სახელი უფლისა ღმრთისა ძალთასა, რომელსა 
ზედან დადგინებულ იყო ქერობინი მას ზედა. 3 და აღიღის და 
დადგის კიდობანი იგი სჯულისა ურემსა ზედან ახალსა. “ და 
წამოიღეს იგი სახლისა მისგან ამინადაბისა, რომელი იყო 
ბორცუსა მას ზედა, და ოზიას, ძმათა მისთა და ძეთა 
ამინადაბისათა მოაქუნდა ურემი იგი კიდობნითურთ 
ღმრთისათ, და ძმანი მისნი ვიდოდეს გარემოსა კიდობანსა. 2 
და დავით და ყოველი ერი ისრაცლისა იმღერდეს წინაშე 
კიდობანსა ღმრთისა ნესტვთა და ქნარითა, ბობღნითა და 
ლინითა და პირად-პირადითა სახიობითა. 5 და მოიწინეს 
ვიდრე კალომდე ორნია იებოსელისა. მას ჟამსა მიჰყო ყელი 
თვსი ოზია კიდობანსა ღმრთისასა, რათამცა დაამტკიცა, 
რამეთუ შეხარა იგი ზვარაკმან. 7 და განრისხნა გულისწყრომით 
უფალი ოზიასა ზედა, მუნთქუესვე ურიდებისა მისთვს განგალა 
იგი და მოკუდა კიდობანსა მას თანა უფლისასა წინაშე 
ღმრთისა. 8 და შეუძნდა დავითს შემუსრვაი იგი ოზიასი. და 
ეწოდა ადგილსა მას შესამუსრველი ოზიასი მოდღენდელად 
დღედმდე. ? და შეეშინა დავითს უფლისაგან და თქუა: ვითარ 
შევიღო სახიდ ჩემდა კიდობანი სჯულისა ღმრთისა? 19 და არა 
უნდა დავითს მიქცევად კიდობანი იგი უფლისა მისისა ქალაქსა 
დავითისასა, არამედ მიაქცია სახიდ აბედადისა გეთელისა. 11 
და დადგა კიდობანი უფლისა მუნ სამ თუე ოდენ და აკურთხა 
უფალმან სახელი იგი აბედადისი გეთელისა. 12 მიუთხრეს 
დავითს: აკურთხა უფალმან სახლი აბედარისი და ყოველივე, 
რაიცა არს მისი, კიდობნის გამო ღმრთისა! წარვიდა დავით და 
აღმოიღო კიდობანი სჯულისა ღმრთისა სახლისაგან 


აბედადისა ქალაქად დავითისა სიხარულით. 13 და იყუნეს მის 
თანა, რომელთა მოაქუნდათ კიდობანი იგი, მემღერნი შვდ 
დასად და საკლავები ზუარაკთა და კრავთა. 14 დავით 
როკვიდა წინაშე კიდობნისა მის პარითა შორის მოსტვნვართა 
მათ და მბობღნართა წინაშე უფლისა მკული სამკაულითა 
ძოწეულითა. 12 და დავით და ყოველთა ერთა ისრაცლისათა 
მოიღეს კიდობანი ღაღადებითა ჭმითა ნესტვსათა. 19 და 
შევიდოდა რა კიდობანი იგი უფლისა ქალაქად დავითისა, და 
მელქოლ, ასული საულისი, იჭვრებოდა სარკმლით გამო და 
იხილა მეფე დავით, რამეთუ როკვიდა ქნარითა, მომღერალი 
წინაშე კიდობნისა უფლისა, და განგმო გულსა შინა თვსსა. 17 
და მოიღეს და დადგეს კიდობანი იგი ღმრთისა კარავსა მას 
შინა, რომელი აღმართა დავით. და შეწირა დავით წინაშე 
უფლისა საკუერთხნი მშვდობისანი. 18 და რაჟამს აღასრულა 
შეწირვაი მსხუერპლთა და მშვდობისათა, აკურთხა ყოველი იგი 
ერი სახელითა უფლისა ყოვლისა მპყრობელისათა. 19 და 
განუყო ყოველსა მას ერსა და ყოველსა ძალსა ისრაცლისათა 
დანითგან ვიდრე ბერსაბემდე: მამაცსა და დიაცსა, თვთო 
კუერი პური და თითო დარანი ყორცი და თვთო მანდარი 
ტაბაკისაგან. და წარვიდა ერი იგი სახიდ თვსად. 29 და შეიქცა 
დავით კურთხევად სახლისა თვსისა. და გამოეგებოდა მას 
მელქოლ, ასული საულისა, აკურთხა იგი და ჰრქუა: რაბამადღა 
რამე ჰაეროვან და დიდებულ იყავ შენ დღეს, მეფე ეგე 
ისრაელისა, რაჟამს განკვართულ იყავ შენ და მოხვდოდე 
წინაშე მონათა შენთა და მყევალთა, ვითარცა ვინ განიკვართის 
როკვასა თვსსა, ეგრე რამე განკვართულ იყავ დღეს. 21 მიუგო 
დავით მელქოლს და ჰრქუა: წინაშე უფლისა ჩემისა ვიხარებდე 
და ვროკვიდე. ხოლო კურთხეულ არს უფალი ჩემი, რომელმან 
გამომირჩია მე უფროს მამისა შენისა და ყოვლისა სახლისა 
მისისა, რამეთუ დამამტკიცა მე მთავრად ყოველსა ზედა ერსა 
თვსსა ისრაცლსა. 22 მის წინაშე ვიხარებდე, და ვიმღერდე და 
ვროკვიდე წინაშე უფლისა და განვიკუართო სიხარულით უფრო 
და უფროს და შეურაცხად გამოვჩნდე წინაშე თუალთა შენთა 
და თუალთა მყჭევალთა შენთასა, რომელთა წინაშე მარქუ მე, 


ვითარმედ: დიდებულ რამე შჩნდი! 23 და მელქოლს, ასულსა 
საულისასა, აღარა ესვა შვილი, ვიდრე სიკუდიდმდე მისა. 


თავი 7 


1 და იყო, ვითარცა დაემკვდრა დავით სახლსა შინა თვსსა. და 
დააცხრვნა უფალმან გარემოს მისსა ყოველნი მტერნი მისნი. 2 
მიუგო მეფემან ნათანს წინაისწარმეტყუელსა: მე, ესერა, 
დამკვდრებულ ვარ ტაზართა შინა ჩემთა და კიდობანი იგი 
სჯულისა სდგას კარავსა შინა უფლისსა! 3 მიჰუგო ნათან 
წინაისწარმეტყუელმან მეფესა და ჰრქუა: სად ღმერთმან 
განგიმარჯვა! მივედ შენ და ყავ, რაცა გნებავს, რამეთუ უფალი 
ღმერთი შენ თანა არს. 4 და იყო მას ღამესა ბრძანება0 
უფლისა ნათან წინაისწარმეტყუელისა მიმართ და ჰრქუა: 2 
მივედ და არქუ მონასა ჩემსა დავითსა, ვითარმედ: ესრე იტყვს 
უფალი: არა შენ მიშენო სახლი, რათა დავიმკვდრო მას შინა? 9 
რამეთუ არა დამკვდრებულ ვარ მე საყოფელთა შინა მიერ 
დღითგან, ოდეს გამოვიყვანნე ძენი ისრაცლისანი ქუეყანით 
ეგვპტით ვიდრე აქა ჟამამდე, არამედ ვიდოდე მათ თანა 
საბანაკესა მათსა კარვითა ყოველსა ადგილსა. 7 რომელსაცა 
მივიდოდე ძეთა მათ თანა ისრაცლისათა და არა თუ სიტყვთ 
სადა ვის ვეტყოდე ერთსა ნათესავთაგანსა ძეთა ისრაცლისათა, 
რომელთა-იგი ვამცენ მწყსა ერისა ჩემისა ისრაცლისა, 
ვითარმედ: რად არა მიშენეთ მე სახლი ძელთაგან ნაძუთასა? 38 
და აწ შენ ესრე ჰრქვა მონასა ჩემსა დავითს: ესრე იტყვს 
უფალი ყოვლისა მპყრობელი: გამოგიყვანე შენ ფარეხთაგან 
სამწყსოთასა და გყავ შენ წინამძღუარ ერისა ჩემისა 
ისრაცლისა. 7? და ვიყავ შენ თანა ყოველთა გზათა შენთა, 
ვიდრეცა ხვდოდე და მოვსრენ ყოველნი მტერნი შენნი წინაშე 
შენსა და მიგეც შენ სახელი დიდი მგზავსად სახელთა მათ 
დიდთა, რომელნი უწინარეს შენსა იყუნეს ქუეყანასა ზედა. 19 
და აწ მივსცე ადგილი ერსა ჩემსა ისრაცლსა, დავნერგნე იგინი 
და დავამკვდრნე იგინი თავისთავ და არღარა ზრუნვიდენ, 
არცა შესძინოს ძემან უსჯულოებისამან ვნებად მათა, ვითარცა- 
იგი წინათვე, 11 და დღეთა, რომელთა დავამტკიცენ მსაჯულნი 
ერსა ჩემსა ზედა ისრაცლსა. აწ მე განგისუენო შენ 


ყოველთაგან მტერთა შენთა და გაუწყოს შენ უფალმან, ვითარ- 
იგი ჯერ-იყოს მისა შენებად ტაზარი. 12 და იყო, რაჟამს 
აღგესრულნენ დღენი შენნი, დაიძინო მამათა შენთა თანა, და 
აღვადგინო ნათესავისა შენისაგან, რომელი იყოს მუცლისაგან 
შენისა და განუმზადო მას დამტკიცებად მეფობა შენი. 13 და მან 
აღაშენოს ტაზარი სახელისა ჩემისათვს და აღვმართო საყდარი 
მისი მიუკუნისამდე. 14 და ვიყო მე მისა მამა და იგი იყოს ჩემდა 
ძე. უკუეთუ შემცოდოს მე, ვგუემო იგი კუერთხითა კაცთათა და 
განვსწავლო იგი ძეთა მიერ კაცთასა; 12 ხოლო წყალობაი ჩემი 
არავე დავაყენო მისგან, ვითარცა დავაყენე მათგან, რომელნი 
მიდრკეს პირისაგან ჩემისა. 195 და დავამტკიცო მეფობაი იგი 
მისი და სახელი მისი უკუნისამდე წინაშე ჩემსა და საყდარი 
მისი აღმართებულ იყოს წინაშე ჩემსა უკუნისამდე. 17 და 
მგზავსად სიტყუათა ამათ და ჩუენებათა მათ ეტყოდა ნათან 
დავითს. 18 და შევიდა დავით მეფე და დაჯდა წინაშე უფლისა 
და თქუა: ვინ ვარი მე, უფალო ჩემო, უფალო? ანუ რა არს 
სახლი ჩემი, რამეთუ ესეოდენ შემიყუარე მე? 1? რამეთუ უნდო 
და არარა ვარ მე შენს წინაშე, უფალო, უფალო ჩემო! და 
ვითარ იტყოდე ოდენ მყოვარ სახლისათვს მონისა შენისა და 
ესე რჯულ არს მონისა შენისა შენდა მიმართ, უფალო, უფალო 
ჩემო! 29 რაღამე შევსძინო, დავით, სიტყუად შენს წინაშე? და აწ 
შენ იცი მონისა შენისა, უფალო, უფალო ჩემო! 21 მონისა 
შენისათვს ყავ ნიჭისაებრ შენისა ყოველი დიდება, რათა 
გულისხმა-უყო მონასა შენსა. 22 სიმდიდრისათვს ჩემისა, 
უფალო ჩემო, უფალო, რამეთუ არა ვინ არს მგზავსი შენდა 
ღმერთად შენსა გარეშე, ყოველი, რაოდენი გუესმა ყურთა 
ჩუენთა! 23 არავინ არს ნათესავი, ვითარ ერი შენი ისრაცლი; 
რომელსა-იგი უძღოდე ქუეყანასა ზედან, ღმერთო, მაცხოვრად 
მათდა, რათამცა მოიპოვე იგი ერად შენდა და ადიდე სახელი 
დიდებითა დიდითა, რაჟამს გამოგყვანდა ერი შენი, რომელი 
იჭსენ ქუეყანისაგან ეგვპტელთაგან, ერი იგი და 
სამკვდრებელი. 24 და განამზადე თავისა შენისა ერი შენი 
ისრაცლი ერად საუკუნოდ და შენ, უფალო, იყავ მათა 
ღმერთად. 25 და აწცა, უფალო, უფალო ჩემო, სიტყუასა მას, 


რომელსა იტყოდე მონისა შენისათვს და სახლისა მისისათვს, 
დაემტკიცენ უკუნისამდე! და ვითარცა ეტყოდე, ეგრეცა ყავ. 29 
და აწ ამაღლდინ სახელი შენი უკუნითი უკუნისამდე, უფალო 
ყოვლისა მპყრობელო, ღმერთო ყოვლისა ისრაცლისაო, და 
სახლი მონისა შენისა დავითისი აღმართებულ იყავნ წინაშე 
შენსა! 27 რამეთუ შენ, უფალო ყოვლისა მპყრობელო, ღმერთო 
ისრაცლისაო, განაღე ყური მონისა შენისა და სთქუ, ვითარმედ: 
აღგაშენო შენ! სთქუ, ვითარმედ: აღგიშენო შენ სახლი! 
ამისთვს პოვა მონამან შენმან გულჭსნილობაი ღმრთისა მიერ 
ლოცვად შენდა თხოვა ესე. 28 და აწ, უფალო, უფალო ჩემო, 
შენ ხარ ღმერთი და სიტყუანი შენნი ეგნედ ჭეშმარიტებითა, 
ვითარცა იტყოდე მონისა შენისათვს კეთილთა ამათ! 29 და აწ 
აკურთხე სახლი მონისა შენისა, რათა ეგოს უკუნისამდე წინაშე 
შენსა, რამეთუ შენ, უფალი, იტყოდე, და კურთხევითა შენითა 
იკურთხენ სახლი მონისა შენისა უკუნისამდე! 


თავი 8 


1 და იყო, ამისა შემდგომად მოსრვიდა დავით უცხოთესლთა 
მათ და დაიმორჩილებდა მათ, მოუღებდა დავით 
განყენებულსა მას ყელთაგან უცხოთესლთასა. 2 და მოსრვიდა 
დავით მოაბსა და ბადისპირითა განზომდა ქუეყანასა, რამეთუ 
დასძინა მათ ქუეყანასა ზედა, და წარჭჟდეს ორნი წილნი 
სიკუდილისანი, ხოლო მესამე იგი ნაწილი ცოცხალი დაიპყრა. 
და იყუნეს ნეშტნი იგი მოაბისნი მონად დავითისა და 
მოართუმიდეს მას ძღუენსა. 3 და მერმე დავით მოსრა 
ადრაზარ, ძე როამისი, მეფისა მის სუბელისა, რამეთუ ერი 
შეიკრიბა და მოვიდოდა დასხმად ჭელთა მისთა მდინარის 
კიდესა მას ეფრატისასა. 4 და წარმოიღო მისი ათასი ეტლი 
ტყუედ და შვდ ათასი მყედარი და ოცი ათასი მკუირცხლი 
ფაროსანი. და დავსნა დავით ყოველივე იგი ეტლები და 
გამოარჩია ასი ეტლი ოქროცხებული და დაიყენა იგი 
სამსახურებელად სამეფოდ. ? მას ჟამსა მოვიდა ასურასტანელი 
დამასკით შემწედ ადრაზარ, მეფისა მის სუბელისა. მერმე 
მოსწყვდა დავით ასურასტანელისა მის ოცდაორათასი კაცი 
სპარაზენი. 9 და დადვა დავით ადგილ-ადგილ მცველნი 
სოფლებსა მას ასურასტანით კერძოსა და დამასკით კერძოსა 
და ყოველი ასურასტანელნი მონად დაიმორჩილნა და 
მოართუმიდეს მას მარადის ძღუენსა და ხარკსა და შეეწეოდა 
უფალი დავითს ყოველთა გზათა მისთა, ვიდრეცა ვიდოდა. 7 
და მოუხუნა დავით სალტენი იგი ოქროსანი, რომელი ესხნეს 
მონათა ადრაზარისთა, მეფისა მის სუბასასა, მოიღო 
იერუსალიმად, 898 მასბაკით და სხუათა მათგან ქალაქთა 
რჩეულთა ადრაზარისთა წარმოიღო დავით მეფემან სპილენძი 
დიდძალი, რომელი-იგი იყმარა სოლომონ, ძემან 
დავითისამან, რამეთუ ამისგან შექმნნა ტაბლა იგი და სუეტნი 
და ემბაზნი ღა ყოველნი ჭურჭელნი. ? და ვითარცა ესმა ესე 
თოუ მეფესა მას ემათელთასა, რამეთუ მოსრნა დავით 
ყოველნი ძლიერნი ადრაზარისნი, 19 მიუვლინა მათ თოუ 


იედორა, ძე თვსი, დავითს მეფესა კითხვად მშვდობისა და 
აკურთხა იგი, რამეთუ ადრაზარ მარადის მყდომ იყო თოუვისა. 
მოვიდა იედორა დავითისა დიდითა ძღუნითა: ოქროთა და 
ვერცხლითა და მრავლითა ჭურჭლითა სპილენძისათა. 11 და 
წაიღო იგი დავით მეფემან და მიუპყრა ღმერთსა ოქრო- 
ვერცხლით და ყოვლით ჭურჭლითურთ, რომელი მოიღო 
ქალაქთა მათგან მძლავრობით. 12 ედოელთასა და მოაბელთა 
და ძეთაგან ამონისთა და უცხოთესლთა ერისა მისგან 
ამალეკთასა და ნატყუენავისა მისგან ადრაზარისი, ძისა 
რუბისა, მეფისა მის სუბელისა. 13 და კუალად განითქვა სახელი 
დავითისი, ოდეს დაიპყრა სირია და შემოიქცა მუნით ჟევსა მას 
მარილოვანსა, სადა მოსწყვდნა ცხრამეტნი ათასნი. 14 და 
დადვა დავით მცველნი ყოველთა ზედა იდუმელთა. და იყუნეს 
ყოველნი მკვდრნი იდუმიასანი მონად დავითისა. და შეეწეოდა 
უფალი დავითსა ყოველთა გზათა მისთა, ვიდრეცა ვიდოდა. 12 
და მეფობდა დავით ყოველსა ზედა ისრაცლსა და ჰყოფდა 
სამართალსა და მსჯავრსა ყოველსა ზედა ერსა მისსა. 19 და 
იოაბ, ძე შარველისი, ერისთავი იყო ყოველსა ზედა ერსა 
ისრაცლისასა. და იყო, იოსაფატ, ძე აქიასი, მწიგნობარ იყო. 17 
და სადუკ, ძე აქიტობისი, და აქიმელექ, ძე აბიათარისი, იყუნეს 
მღდელად მისა, და ასა მწიგნობართმოძღუარი. 18 და ბანია, ძე 
იედაესი, თანამზრახველ და ოფელტი და ქერეთი და ძენი 
დავითისნი ეზოსმოძღუარ იყუნეს. 


თავი 9 


1 დღესა შინა ერთსა ბრძანა დავით, ვითარმედ: და-თუ-ვინ- 
შთომილ არს სახლისა მისგან საულისასა, რათამცა ვყო 
მისთვს წყალობაი იონათანის გამო? ? სახლისაგან საულისა 
დაშთომილ იყო მსახური ერთი და სახელი მისი სიბა. და 
მოიყვანეს იგი წინაშე დავითისა და ჰრქუა მას მეფემან: შენ 
ხარ ყრმა იგი სიბა? ხოლო მან თქუა: მე ვარ მონა შენი. 3 და 
ჰრქუა მას მეფემან, ვითარმედ: და-თუ-ვინ-შთომილ არს 
სახლისა მისგან საულისა, რათამცა ვყავ მის თანა წყალობა 
ღმრთისა? მიუგო სიბა მეფესა და ჰრქუა: არს ძე იონათანისა 
ერთი, მკელობელი ფერჭითა. “ და ჰრქუა დავით: სადა არს 
იგი? და ჰრქუა მას სიბა: სახლსა მაქირისსა, ძისა ამიელისა, 
გაბარეველისა. ? და წარავლინა დავით მეფემან და 
წარმოიყვანეს იგი სახლით მაქირისა, ძისა ამიელისა, 
გაბარეველისა. 9 და მოვიდა მემფიბოსთე, ძე იონათანისი, 
ძისა საულისა, მეფისა თანა დავითისა, დავარდა იგი პირსა 
ზედა თვსსა და თაყუანი-სცა მეფესა. და ჰრქუა მას დავით: შენ 
ხარ მემფიბოსთე? ჰრქუა მას მემფიბოსთე: აქა ვარ მონა შენი. 
7 და ჰრქუა მას დავით: ნუ გეშინინ, რამეთუ შენ თანა ვყო 
წყალობაი იონათანისა, მამისა შენისათვს და მოგცე შენ 
ყოველი სამკვდრებელი საულისი, მამისმამისა შენისა, და 
პურისმტე იყო ტაბლასა ჩემსა მარადის! 8 მაშინ თაყუანი-სცა 
მას მემფიბოსთე და ჰრქუა: რა ვარი მე, მონა ესე შენი, რამეთუ 
მომხედე მე, ძაღლსა ერთსა მკუდარსა, მიმსგავსებულსა ჩემსა? 
?–? და მოუწოდა დავით მეფემან სიბას, მონასა მას საულისა, და 
ჰრქუა: ყოველი, რაცა იყოს მონაგები საულისი, და ყოველი 
სახლი მისი მიმიცემიეს მე ძისა უფლისა შენისასა! 19 და აწ მუნ 
იქმოდე ქუეყანასა ძით და მონით შენითურთ და დაუკრიბე 
უფალსა შენსა ნაყოფი, უქმოდე მას უნჯსა და დაუკრებდ, და 
მემფიბოსთე, ძე უფლისა შენისა, ჭამდეს მარადის ტაბლასა 
ჩემსა! და სიბას ესხნეს ათხუთმეტ ძე და ოც მონა. 11 მიუგო 
სიბა მეფესა და ჰრქუა: ყოველი, რაცა მიბრძანოს უფალმან 


ჩემმან მონასა ამას თვსსა, იგიცა ვყო! მემფიბოსთე მარადის 
ჭამდა ტაბლასა ზედა მეფისასა, ვითარცა ერთი შვილთა 
მისთაგანი. 12 და მემფიბოსთეს ესვა ძე ერთი მცირე, სახელი 
მისი მიქა, და ყოველი სამკვდრებელი სიბასი ჰმონებდა 
მემფიბოსთეს. 13 და მემფიბოსთე დამკვდრებულ იყო 
იერუსალცსმს, რამეთუ მარადის ჭამდა ტაბლისაგან მეფისა. და 
იგი იყო მკელობელი ორითავე ფერკვითა. 


თავი 10 


1 ამისა შემდგომად მოკუდა მეფე ძეთა ამონისთა, და მეფობდა 
ანონ, ძე მისი, მის წილ. 2 და ჰრქუა დავით: ვყო წყალობა 
ანონის თანა, ძისა ნაასისა, ვითარცა-იგი ყო მამამან მისმან 
ჩემთვს. და მოუვლინნა დავით ნუგეშინის-მცემელად მონანი 
თვსნი მამისათვს მისისა. და მივიდეს მონანი დავითისნი 
ქუეყანასა ძეთა ამონისთასა. 3 მიუგეს მთავართა ამონისთა 
ანონს, უფალსა თვსსა, და ჰრქუეს. არა თუ სადიდებელად 
შენდა მოავლინნა დავით მამისა შენისათვს ნუგეშინის- 
მცემელნი, არამედ მსტოვრად მოავლინა ქალაქისა ამის და 
ქუეყანისა შენისა, რათა განიხილონ და უთხრან დავითს. 4 
ვითარცა ესმა ანონს, შეიპყრნა მონანი დავითისნი და დაჰყვნა 
ნახევარი თმა წვერისანი და მოჰკუეთნა კალთანი სამოსელთა 
მათთანი და განუტევნა იგინი. ? ვითარცა ესმა ესე დავითს, 
მიაგებნა კაცნი და იხილნეს მონანი იგი განკიცხულნი ფრიად. 
და მიუმცნო დავით, ვითარმედ: დადეგით მანდავე, იერიქოდ, 
ვიდრემდის აღორძნდეს თმანი წვერისა თქუენისანი და 
მაშინღა მოდით! 9 ხოლო რაჟამს იხილეს ძეთა ამონისთა, 
რამეთუ განიკიცხნეს მონანი დავითისანი, მოიყიდეს ერი ასური, 
რობუა და ასური სობასნი ოცი ათასი ერი მკვრცხლე და მეფე 
ბაქია ათასითა ერითა და სოტობა ათორმეტი ათასითა ერითა. 
7 და ვითარცა ესმა დავითს, წარავლინა სპასპეტი თვსი იოაბ 
და ყოველი ერი მის თანა. 8 და გამოვიდეს ძენი ამონისნი და 
განეწყვნეს წინაშე ბჭეთა მის ქალაქისათა ასურასტანელთა 
სუბას, რობას და ისტობის და მელქათაგან, იყუნენ ველსა 
განწყობით. ? ვითარცა იხილა იოაბ, რამეთუ განწყობილ 
იყუნეს პირისპირ მათსა, გამოარჩინა ყოველნი ჭაბუკნი 
ძლიერნი ძეთაგან ისრაცლისათა და განაწყო პირისპირ 
ასურთა მათ. 19 ხოლო სხვა იგი ერი მისცა აბესას, ძმასა თვსსა, 
და განაწყვნა პირისპირ ძეთა ამონისთა. 11 და ჰრქუა იოაბ 
აბესას: უკუეთუ განძლიერდენ ასურნი, შენ მოვედ შეწევნად 
ჩუენდა, და უკუეთუ ძენი ამონისნი განძლიერდენ, ჩუენ 


მოვიდეთ ძალად თქუენდა! 12 მყნე იყავ და განძლიერდი ერსა 
ჩუენსა ზედა და ბრძოდე ქალაქთათვს ღმრთისა ჩუენისათა და 
უფალმან ყავნ კეთილი ჩუენ ზედა! 13 და ვითარცა ესე სიტყუანი 
თქუნა, შეამტკვებარა იოაბ ყოველი იგი ერი და დიდითა 
ძლიერებითა ზედამიუჭდეს ერსა მას ასურთასა და მუნთქუესვე 
მეოტად წარქცეულნი ქალაქად შესთხინეს. 14 და ვითარცა 
იხილეს ძეთა ამონისთა მეოტად ასურნი იგი, მეოტ იქმნნეს 
იგინიცა პირისაგან აბესაისისა და შეცვვეს ქალაქად, ხოლო 
იოაბ გარემოიქცა და წარვიდა იერუსალცმდ. 15” და იხილნეს 
რაი ასურნი უძლურად წინაშე ძეთა ისრაცლისათა, შეკრბეს 
ყოველი ერთბამად. 16 და მიავლინა ადრაზარ და შეკრიბნა 
ასურასტანელნი იგი, რომელ იყო წიაღ მდინარესა ქალამას, 
და მოვიდეს და მოიწინეს ელამს და სუბად, ერისთავი იგი 
ადაზარისი, წინამძღურად მათდა. 17 და ვითარცა ესმა დავითს, 
უბრძანა შეკრებაი ყოვლისა ერისა ისრაცლისა. და წიაღყდეს 
იორდანეს მდინარესა და მოვიდეს ქალამად და განეწყო ასური 
იგი წინაშე პირსა დავითისასა და ბრძოლა-უყვეს. 18 და მეოტ 
იქმნა ასურასტანელი იგი პირისაგან ისრაცლისა. და მოსწყვდა 
დავით ერისა მისგან ასურთაისა შვდასი მჭედარი ერი 
სპარაზენი და ორმოცი ათასი მკვრცხლი ფაროსანი და მოკლა 
ერისთავი სობაკ. 1? და იხილეს რა ყოველთა მათ მეფეთა, 
რომელნი-იგი ძალად მოსრულ იყუნეს ადრაზარისსა, რამეთუ 
ძლევასა მიეცნეს წინაშე ძეთა ისრაცლისათა, აღთქმა 
აღუთქუეს და მონად დაემორჩილნეს ძეთა ისრაცლისათა, და 
შეიშინეს ასურთა მათ და არღარა მოვიდეს ძალად ძეთა მათ 
ამონისთა. 


თავი 11 


1 და იყო, მერმესა მას წელსა გამოსლვასა მეფეთასა 
წარავლინა დავით იოაბ და ყოველი ერი ისრაცლისაი; და 
მოსრნა ყოველნი ძენი ამონისნი და გარემოადგა და მოიცვა 
ქალაქი იგი ჰრაბათისაი. და დავით დამკვდრებულ იყო 
იერუსალცმს. 2 და დღესა ერთსა მიმწუხრი გამოვიდა დავით 
სასუენებლით თვსით და იქცეოდა ერდოსა ზედა ტაძრისა 
სამეფოსასა. და იხილა, მიერ ერდოით დედაკაცი ერთი 
იბანებოდა რა სამოთხესა შინა თვსსა, და იყო დედაკაცი იგი 
ქმნულკეთილ ფრიად. 3 და მოყვანებად-სცა დედაკაცი იგი და 
სახელი ერქვა ბერსაბეე, ასული იყო ელეაისი, ცოლი ურია 
ქეტელისა. 4 და მიავლინნა დავით და მოიყვანა დედაკაცი, და 
შევიდა მის თანა და დაისუენა. და იგი ოდენ დაბანილ იყო 
წესისაგან თვსისა. 2 და წარვიდა მისგან მიდგომილი სახიდ 
თვსად და მოუმცნო დავითს, ვითარმედ: უწყოდე, რამეთუ 
მიდგომილ ვარ შენგან! 9 და მიავლინნა დავით იოაბისსა და 
მიუმცნო, ვითარმედ: ადრე მომივლინე ურია ქეტელი! და იოაბ 
წარმოავლინა მსწრაფლ ურია დავითისსა. მოვიდა ურია და 
შევიდა დავითისსა. ” და იწყო კითხვად დავით ურიასსა და 
ჰრქუა: ცოცხლებით არსა იოაბ და ცოცხლებით არსა ერი იგი? 
მიუგო მან: ცოცხლებით! 8 და ჰრქუა დავით: წარვედ სახედ 
შენდა, დაიბანენ ფერვნი შენნი და განისუენე! და განვიდა ურია 
პირისაგან მეფისა, გარნა გამოსცა ნიჭი მეფემან, 9? სახიდ 
თვსად არა წარვიდა, არამედ ბჭეთა სამეფოსა ტაძრისათა 
მონათა თანა უფლისა თვსისა განისუენა. 19 მიუთხრეს დავითს, 
რამეთუ არა წარვიდა ურია სახიდ თვსა. და მიუგო დავით 
ურიასა: არა გზით მოსრულ ხარა შენ, რად არა შეხვედ სახიდ 
შენდა? 11 მიუგო ურიამ და ჰრქუა: კიდობანი იგი სჯულისა 
უფლისა და ყოველი ერი ისრაცლი და იუდასი დგანან გარე 
კარავთა. და იოაბ, უფალი იგი ჩემი, დგას წინაშე განწყობილსა 
და მე ვითარ შევიდე სახიდ ჩემდა ჭამად და სმად და 
განცხრომად ცოლისა ჩემისა თანა? მზესა შენსა ვფუცავ და 


სიყუარულსა თავისა შენისასა, რამეთუ არა ვყო საქმე ეგე! 12 
და ჰრქუა დავით ურიას: დადეგ დღესა აქა და ხვალე 
წარგავლინო შენ. და დადგა ურია დღესა მას იერუსალსმსა. 13 
და ხვალისაგან შეუწოდა დავით ურიასა და პურის ირთო, ჭამა 
და სვა წინაშე მეფისა, იხარებდა და დაითრო. ვითარცა 
დამწუხრდა, მივიდა ბჭეთა მის ტაძრისათა მსახურთა თანა 
უფლისა თვსისათა, სახედ მისა არა მივიდა. 14 და განთენა, 
დაწერა წიგნი მეფემან და მიუძღუანა იგი იოაბს ყელითა 
ურიასათა. 12 და წიგნი იგი მიწერა ესრეთ, ვითარმედ: 
მიჰმარჯვე ურია მას ძნელსა და თქუენ მეყსეულად ფერვი 
დაიპყართ, რათა მოკლან იგი. 19 და იყო, რაჟამს გარემოადგა 
იოაბ ქალაქსა მას, მიავლინა ურია იოაბ ადგილსა ძნელსა, 
სადა-იგი ახოვანნი მის ქალაქისანი დგეს. 17 და მოუჭდეს კაცნი 
იგი მის ქალაქისანი და ბრძოლა-უყვეს იოაბს. და დაეცა ერი 
მრავალი შერევასა მას სიტყვთა დავითისითა და მოკლეს ურია 
ქეტელი. 18 მას ჟამსა წარავლინნა იოაბ მოციქულნი, რათა 
უთხრან დავითს ყოველივე საქმე ბრძოლისა. 19 და ჰრქუა იოაბ 
მოციქულთა მათ: რაჟამს უთხრათ საქმე ესე ბრძოლისა 
მეფესა, პირველად ესე თქვთ-სიფიცხლე ბრძოლისა ამისა. 29 
და უკუეთუ განრისხდეს მეფე მოსრვისა ერისათვს და გრქვას 
შენ: რასათვს ეგოდენ შეეყლენით ზღუდესა მის ქალაქისასა? 
თქუენ არა იცოდეთა, ვითარმედ ზეგარდამო უსაზომო მოსრვა 
შეემთხუევის ერსა მას? 21 ვინ მოკლა აბიმელექ, ძე 
იერობოელისი, ძისა ნერისი? არა დედაკაცმან ერთმან 
გარდამოსტყორცნა ფქვილისა საფქველისა ნატეხი და 
მიამთხვა და მოკლა იგი თამიშს? და აწ თქუენ რად ეგოდენ 
შეუჭედით ზღუდესა მას? ოდეს ამასა იტყოდის, თქუენ ესრეთ 
თქუთ, ვითარმედ: მონა შენი, ურია ქეტელი, მოიკლა! 22 და 
მოვიდა მოციქული იგი იოაბისა იერუსალსცმდ მეფესა თანა და 
უთხრა ესე ყოველი დავითს - იობისმიერი ბრძანებული და 
ყოველი საქმე ბრძოლისა. 23 მიუგო მოციქულმან მან, ჰრქუა 
დავითს: განძლიერდა ღუაწლი ბრძოლისა ჩუენ ზედა, რამეთუ 
გუნდი ერთი ძლიერი გამოგვვდა ჩვენ ველად და ჩუენ მუნით 
მეოტად წარვიქციენით და შევყარენით იგინი ბრჭეთა მის 


ქალაქისათა. 24 და განამრავლეს ისარნი მათნი ზღუდით 
გარდამო მონათა ზედა მეფისათა და მოსწყვტეს მუნ მონანი 
შენნი და მონაცა შენი, ურია ქეტელი, მოიკლა. 22 მიუგო დავით 
მოციქულსა მას და ჰრქუა: ესრეთ უთხარ იოაბს, ვითარმედ: ნუ 
უმძიმეს-გიჩნს საქმე ეგე, რომელი იქმნა, რამეთუ ღუაწლი 
ბრძოლისა სადმე ესრეთ არიან და სადმე-ეგრეთ. აწ შენ 
განაძლიერე ღუაწლი ბრძოლისა ქალაქსა მაგას ზედა და 
დაარღვე ეგე! 29 ვითარცა ესმა ესე ცოლსა ურიასსა, ვითარმედ 
მოკუდა ქმარი მისი, ტყებად იწყო და იგლოვდა ქმარსა თვსსა. 
27 და ვითარცა წარყჭდეს დღენი გლოვისა მისისანი, მიავლინა 
დავით და მოიყვანეს სახიდ დავითისა. და იყო იგი მისა 
ცოლად და უშვა მას ძე. და არა სათნო-უჩნდა უფალსა საქმე 
იგი დავითისი. 


თავი 12 


1 და მოავლინა უფალმან ნათან წინაისწარმეტყუელი დავითისა 
და ჰრქვა მას: საშჯელსა ერთსა გკითხავ შენ. მითხარ მე: ორნი 
კაცნი იყუნეს ქალაქსა შინა. ერთი იგი მდიდარი იყო და ერთი 
გლახაკი. ? და მდიდრისა მის იყო არვე მროწეული ფრიად. 3 
ხოლო გლახაკისა მის არა, გარნა ერთი ტარიგი მცირე, 
გაეზარდა იგი შვილთა თვსთა თანა, რომელი ტაბლისა 
მისისაგან ჭამდა და სასმელისა მისისაგან სუმიდა და უბესა და 
მკერდსა მისსა ზედა განისუენებდა. და იყო იგი მისა, ვითარცა 
ასული. 4 დღესა ერთსა მდიდარსა მას მოუვიდა სტუმარი და 
არვისა მისისაგან დიდისა არა მოუმზადა სერი, არამედ მოუღო 
ტარიგი გლახაკსა მას და დაუკლა სტუმარსა მას თვსსა და 
ზვარაკისა უფალი იგი მოკლა. ? ვითარცა ესმა ესე დავითს, 
განრისხნა ფრიად და ჰრქუა ნათანს: ცხოველ არს უფალი! 
სიკუდილისა თანამდებ არს კაცი იგი, რომელმან ესე საქმე 
ჰყო. 95 ტარიგი იგი შვდ წილად ზღვად, რამეთუ ეგე საქმე ქმნა 
და არა შეიწყალა იგი! 7 მიუგო ნათან დავითსა და ჰრქუა: შენ, 
თავადი ხარ, რომელმან ჰყავ ეგე! აწ ამას იტყვს უფალი 
ღმერთი ისრაცლისა: მე გცხე შენ მეფედ ყოვლისა ისრაცლისა 
ზედა, გიყსენ შენ ყელისა საულისათა, 8 და მიგეც შენ მონაგები 
უფლისა შენისა და მოგცენ ცოლნი მისნი უბეთა შენთა, და 
ყოველნივე სახლნი ისრაცლისა და იუდასი. და თუ ვეღარა-კმა 
გეყოფოდა, შე-მცა-გძინე სხუაცა! ? აწ რად შეურაცხ-ყავ შენ 
ბრძანებაი იგი უფლისა შენისა და ჰქმენ საქმე ესე ბოროტი 
წინაშე მისსა? ურია ქეტელი მოჰკალ მახვლითა ძეთა 
ამონისთაითა და ცოლი მისი მოიყვანე ცოლად შენდა? 19 აწ ნუ 
განეშორებინ მახვლი სახლსა შენსა უკუნისამდე ჟამთა 
ამისთვს, რამეთუ შენ შეურაცხ-მყავ მე და მოიყვანე შენ ცოლი 
ურია ქეტელისა ცოლ-ყოფად შენდა! 11 ამას იტყვს უფალი: 
აჰა, ესერა, სახლით შენით აღვადგინო ძვრი შენ ზედა და 
ცოლნი შენნი წინაშე შენსა სხუასა მივსცნე მოყუასსა შენსა, 
დაისუენოს მათ თანა ცხადად! 12 შენ ეგრე ჰგონე, რამეთუ 


ფარულად ჰყავ. მე განცხადებულად ვყო წინაშე ყოველთა 
ძეთა ისრაცლისათა და წინაშე მზისა ამის! 13 მიუგო დავით 
ნათან წინაისწარმეტყუელსა და ჰრქუა: ვცოდე წინაშე უფლისა! 
მიუგო ნათან: და უფალმანცა მიგიტევნა ცოდვანი შენნი, რათა 
არა მოჰკუდე. 14 ხოლო აწ, რამეთუ განარისხე უფალი, 
ღმერთი შენი, და განაღვძენ მტერნი შენნი შენ ზედა საქმითა 
ამით, შვილი იგი, რომელ შობად არს მისგან, სიკუდილით 
მოკუედინ! 12 და ვითარცა წართქუნა ნათან სიტყუანი ესე, 
წარვიდა სახიდ თვსად და დასცა უფალმან ყრმა იგი, რომელ 
უშვა ცოლმან ურიისამან დავითს, და დასნეულდა. 195 და 
ილოცვიდა დავით ღმრთისა მიმართ ყრმისა მისთვს და 
იმარხვდა მარხვასა და იდვა ქუეყანასა ზედა. 17 და შევიდეს 
მისსა მოხუცებულნი ერისანი და აიძულებდეს აღდგომად და 
ჭამად რასმე, და არა აღდგა მიწისაგან, არცა ჭამა და არცა 
სვა. 18 ხოლო მეშვდისა დღისა შემდგომად მოკუდა ყრმა იგი. 
და ეშინოდა მონათა დავითისთა თხრობად სიკუდილი მისი და 
ზრახვიდეს, ვითარმედ: ვიდრე ცოცხალ იყო, არა გუერჩდა 
აღდგომად ქუეყანით, და აწ ვითარ ვიკადროთ თქუმად 
სიკუდილი ყრმისა მის? ნუუკუე შეჰრჩეს გულსა ბოროტი 
ჩუენთვს! 1? და იხილა დავით, რამეთუ ჩურჩნდეს ურთიერთას 
და გულისხმა-ყო, ვითარმედ მოკუდა ყრმა იგი, და ჰრქუა მათ 
დავით: მოკუდა ყრმაი იგი? და მათ ჰრქუეს: მოკუდა! 29 და 
აღდგა დავით ქუეყანისაგან და იცხო და შეიმკო, და შევიდა 
ტაძარსა მას ღმრთისასა და თაყუანი-სცა უფალსა და შევიდა 
სახლად თვსსა და დაჯდა, ჭამა და სუა და იხარებდა. 21 და 
ჰრქუეს დავითს: რაი არს ესე, რომელ შენ ჰყავ? რამეთუ ვიდრე 
იყო ყრმაი იგი, იმარხევდ, იღვძებდ და სტიროდე და ვითარცა 
მოკუდა, აღსდეგ და განმხიარულდი და სჭამე და პსუ? 22 მიუგო 
დავით: ვიდრე ცოცხალ იყო, ვწუხდი, რათამცა წყალობა ეყო 
ღმერთსა და ეცხოვნა ყრმაი იგი. 23 ხოლო აწ რაი მოკუდა, აქა 
არღარა მოიწიოს, არამედ მე მისა მისლვად ვარ, და რაისაღა 
ვწუხ? 24 და მოუწოდა დავით ბერსაბეს, ცოლსა თვსსა, და 
ნუგეშინი-სცა მას, და შევიდა მისსა. და მიუდგა და უშვა ძე. და 
უწოდა სახელი მისი სოლომონ. და შეიყუარა იგი უფალმან. 232 


და მიავლინნა მისსა ნათან წინაისწარმეტყუელი და უწოდა მას 
სახელი იედედი, რომელ არს საყუარელ უფლისა. 25 ამისად 
შემდგომად ბრძოდა იოაბადს, რაბათს, ძეთა მათ ამონისთა, 
სძლო და დაიპყრა ქალაქი იგი მეფისა მათისა. 27 და 
წარავლინნა მოციქულნი იოაბ დავითისა და ჰრქუა, ვითარმედ: 
დავიპყარ წყლით კერძო ქალაქისა ამის! 28 აწ თვთ მოვედ აქა, 
დაიპყარ ქალაქი ესე, რათა არა სახელი ჩემი იყოს დაპყრობად 
ამისა, არამედ შენი! 2? და შეკრიბა დავით ყოველი ერი და 
მივიდა რობათს, ბრძოლა-ყო და დაიპყრა ქალაქი იგი. 39 და 
თვთ მოჰყვადა მეფესა მათსა მელქონს გვრგვნი თავსა მისსა. 
და იყო იგი სასწორითა ერთი ქანქარი ოქრო და ანთრაკი, 
დაიდგა იგი დავით თავსა თვსსა და ნატყუენავი გამოიღო 
ფრიად. 31 და ნეშტი ერისა მის გამოიყვანა და განხერხნა იგინი 
ხერხითა და მოსწყვდნა იგინი ტაბრაკითა და ვაზირითა. და 
მოიყვანნა იგინი მადიბადდ, რომელ არს ალიზისმოქმედთა, 
და ესრეთ უზმიდა ყოველთა ქალაქთა ძეთა ამონისთა. და 
მოვიდა დავით ერითურთ იერუსალსმად. 


თავი 13 


1 და იყო, ამისა შემდგომად ესუა აბესალომს, ძესა დავითისსა, 
დაი ერთი ქმნულკეთილი ფრიად და სახელი მისი თამარ. და 
შეიყუარა იგი ამონ, ძემან დავითისამან. 2 და იურვოდა ამონ 
იგი მისთვს და იდვა სნეული მჭირნედ თამარისთვს, დისა 
თვსისა, და ღონე ვერარა ყო, ვითარმცა უყო რა მას. 3 და იყო 
ამონისი მოყუასი ერთი, და სახელი მისი იონადაბ, ძე სამიასი, 
ძმისწული დავითისი. და იონადაბ ბრძენი იყო ფრიად. 4? და 
რქვა ამოანს: რად ეგრე განიკაფები დღითი დღე, ძეო 
მეფისაო? მიუგო ამნონ და ჰრქუა: თამარ, დაი აბესალომისი, 
ძმისა ჩემისა, მიყუარს მე! ? მაშინ ჰრქუა მას იონადაბ: მიწევ 
ცხედარსა ზედა და მიზეზ-იდგ სნეულებისა და რაჟამს მოვიდეს 
მამა შენი ხილვად შენდა, მოითხოვე იგი მისგან, და ესრე არქუ, 
ვითარმედ: მოავლინე დაი ჩემი თამარ, და ზედამადგეს და 
მსახურებდეს მე და მიქმოდის წვენსა და ვსჭამო. 5 და მიწვა 
ამონ ცხედარსა თვსსა ზედა და მიზეზ-იდგა სნეულებისა. და 
ვითარცა შევიდა მამა მისი ხილვად მისა, და ჰრქუა ამონ 
მეფესა: უბრძანე თამარს, დასა ჩემსა, რათა მოვიდეს ჩემდა და 
მიქმოდის საჭმელსა და ვჭამდე ყელთაგან მისთა! 7 და 
მიავლინა მსწრაფლ დავით მეფემან თამარისა და ჰრქუა მას: 
მივედ შენ სახიდ ამონისა, ძმისა შენისა, და უქმოდე ჭამადთა! 8 
და მივიდა თამარ სახიდ ამმონისა, ძმისა თვსისა, და იგი 
მიყრდომილ იყო ცხედარსა თვსსა ზედა, მოიღო თამარ 
სამინდო და შექმნა იგი ლელანგოდ, და აღმოაგო იგი 
გუარდაკთა. 7? და მიუპყრა მას, ხოლო მან არა მიიღო. მაშინ 
თქუა ამნონ: განავლინეთ კაცები იგი! და ვითარცა განვიდა 
კაცები იგი. 10 ჰრქუა ამონ თამარს: შემომართუ მე ჭამადი ეგე 
სასუენებელად, ვჭამო! 11 და მან შეართვა იგი, და შეიპყრა იგი 
ამნონ და აიძულებდა დაწოლად მის თანა. 12 ჰრქუა მას 
თამარ, დამან მისმან: ნუ ჯერ-გიჩნს ეგე, ძმაო ჩემო, ნუ იყოფინ 
გინებაი ეგე! რამეთუ არასადა ყოფილ არს ისრაცლსა შორის, 
ნუ იქმ ბილწებასა მაგას საქიქელსა. 13 რამეთუ არა იყოს 


ადგილი, სადა არა მიიწიოს სირცხვლი და ყუედრებაი ჩემი, და 
შენ იქმნე შორის ისრაცლისა, ვითარცა უგუნური! და უკუეთუ ეგე 
გნებავს, მომითხოვე უფალსა ჩემსა მეფესა და უწყი, რამეთუ 
არა იყოს უნებელი შენი! 1“ და არა ისმინა ამონ, არამედ 
შეიპყრა და დაამდაბლა იგი. 1” და მყის მოიძულა იგი 
სიძულილითა დიდითა, რამეთუ უფროს იყო სიძულილი 
სიყუარულსა მისსა და ჰრქუა ამონ თამარს: აღდეგ, განვედ 
ამიერ! 15 ჰრქუა მას თამარ: ნუ ეგრე ზამ, ძმაო! უდიდესი არს 
უკუანაისკნელი ესე უსჯულოება ვიდრე პირველსა მას, რა-იგი 
მიყავ, და აწ განმაძო, მე! არამედ არა უსმინა მას. 17 ხოლო 
ამონ მოუწოდა ეზოსმოძღუარსა თვსსა და ჰრქუა: განავლინე 
ეგე ჩემგან და დაჭაშ კარნი! 18 ემოსა თამარს სამოსელი 
ვარსკულავედი, რომელი ეგრე შეიმოსიან ქალწულებათა შინა 
ასულთა მეფისათა. და მსახურთა გამოაძეს იგი გარე და 
დაუყშეს კარნი. 1? აღიღო თამარ ნაცარი და გარდაისხა თავსა 
და ვარსკულავედი იგი სამოსელი დაიპო და ყელნი თავსა 
შეისხნა და ტიროდა ყმითა დიდითა. 29 მოეგებოდა მას 
აბესალომ, ძმა მისი, და ჰრქუა: რასა სტირ, რა არს? ნუუკუე 
ამონ, ძმამან შენმან, უნებელი რამე გიყო? აწ დადუმენ, დაო 
ჩემო, რამეთუ ძმა შენი არს და ნურარასა მიიღებ გულად 
შენდა! და დაჯდა თამარ ქურივობით სახლსა შინა ძმისა 
თვსისა აბესალომისასა. 21 ესმა რაი ესე დავითს, შეწუხნა 
ფრიად, გარნა არა შეაურვა ამონ, რამეთუ პირმშო ძე იყო მისი 
და უყუარდა ფრიად. 22 მიერ ჟამითგან მოიძულა აბესალომ 
ძმა თვსი უკეთურებისათვს და გინებისა დისა მისისა და არა 
მიუგო სიტყუაი კეთილი, არცა ბოროტი. 23 და შემდგომად 
ორისა წლისა რისვა იყო აბესალომისი ბეთმარონს 
მახლობელად ეფრემისა და მიხადნა ყოველნი ძენი მეფისანი. 
24 და მოვიდა წინაშე მეფისა და ჰრქუა: მრისავნი არიან მონისა 
შენისანი, და მოვედინ მეფე და იშუებდინ ვანსა მონისა 
თვსისასა! 22 ჰრქუა დავით: აცადე, შვილო, ნუ ყოველნი 
მოვიდეთ, რათა არა დაგიმძიმოთ! ხოლო აბესალომ 
ევედრებოდა. გარნა მეფემან არა ინება, არამედ აკურთხა და 
განუტევა. 20 მერმე ჰრქუა აბესალომ მეფესა: მომივლინე მე 


ამონ, ძმა ჩემი! ჰრქუა მას მეფემან: რაისა გიყმს, რად მოვიდეს 
შენდა ამონ? გვალე, იქმოდე საქმესა შენსა! 27 და კუალად 
ჰრქუა აბესალომ, ვითარმედ: გამოავლინე იგი! და მიავლინა 
დავით ამონ და ყოველნი ძმანი მისნი მის თანა. და ყო 
აბესალომ შვება დიდი მსგავსად ტაძრისა მის სამეფოსა. 28 და 
ამცნო აბესალომ მონათა თვსთა და ჰრქუა, რაჟამს კეთილად 
დაითროს ამონ და მე გრქვა თქუენ, ვითარმედ: მალე ყავთ, 
მსწრაფლ მოკალთ იგი! ნუ გეშინინ, რამეთუ მე გიბრძანებ და 
მყჭნედ იყვენით ძენი ძლიერებისანი! 27 და მათ ყვეს ეგრე, 
ვითარცა უბრძანა აბესალომ და მოკლეს იგი, განცვვეს 
ყოველნი ძენი მეფისანი, დასხდეს ჰუნეთა მათთა და 
ივლტოდეს. 39 და ვიდრე მეოტად მოვიდოდეს, ქადაგი მოვიდა 
მეფისა და ჰრქუა, ვითარმედ: მოსწყვდნა აბესალომ ყოველნი 
ძენი მეფისანი და არა დაშთა მათგანი არცა ერთი. 31 აღდგა 
დავით მსწრაფლ და დაიპო სამოსელი თვსი და დაჯდა 
ქუეყანასა. და ყოველთა მონათა მისთა დაიპეს სამოსელი 
მათი. 32 მაშინ ჰრქუა იონადაბ, ძემან სამაისამან, ძმისწულმან 
დავითისამან, ვითარმედ: ნუ ესრე ჰგონებნ მეფე, ვითარმცა 
ყოველნი ძენი მეფისანი მოსწყდეს, არამედ ამონ ხოლო 
მოუკლავს, რამეთუ ბოროტი ედვა გულსა აბესალომისასა 
ამონისთვს მიერითგან, რაჟამს აგინა დასა თვსსა თამარს. 33 აწ 
ნუ საგონებელ-გიჩნს, მეფევ, რათამცა ყოველნი ძენი მეფისანი 
მომწყდარ იყუნეს, არამედ მხოლოდ ამონ მოიკლა. 34 და 
ივლტოდა აბესალომ მეფისაგან და იხილა გუშაგმან, გუნდი 
ერთი დიდძალი მოვიდოდა გზასა მას კერძოსა მთისასა. და 
უთხრა გუშაგმან მან მეფესა და ჰრქუა, ვითარმედ: ვიხილე მე 
გუნდი ერთი დიდძალი, რომელი ჩამოვიდა სორემით მთით 
კერძო. 35 და ჰრქუა იონადაბ მეფესა: აჰა, ესერა, ძენი 
მეფისანი მოვლენან სიტყვსაებრ მონისა შენისა! 39 და 
ვითარცა ამას იტყოდა ოდენ, მო-ხოლო-ვიდეს ძენი მეფისანი 
და ყმითა დიდითა ტიროდეს და შევიდეს წინაშე მეფისა. და 
თავადი მეფეცა ტიროდა და ატირებდა ყოველსა ერსა ფრიად. 
37 და აბესალომ მოვიდა თოლმისა, ძისა ამიუდისა, მეფისა 
გესურელთასა, ქუეყანად მაქელთასა და ეგლოვდა მეფე ძესა 
თვსსა დღე ყოელ. 38 და აბესალომ ივლტოდა და წარვიდა 


გესურს და მუნ იყო ორ წელ ოდენ. 33? და დასცხრა მეფე 
აბესალომის ზედა, რომელმან ნუგეშინის-იცა ამონისთვს, 
რომელი მოკუდა. 


თავი 14 


1 ოდეს სცნა იოაბ, ძემან შარუელისმან, რამეთუ გული მეფისა 
მოლბა აბესალომისთვს, 2 მიავლინა იოაბ თეკუედ და 
მოიყვანა მუნით დედაკაცი ერთი ბრძენი და ჰრქუა მას, 
ვითარმედ: მგლოვარედ იპყარ თავი შენი და შეიმოსე 
სამოსელი საგლოველი და ნუცა იცხებ საცხებელსა და იყავ 
ვითარცა დიაცი ვინმე მრავლის ჟამითგან მწუხარე 
მკუდარისათვს. 3 და შეხვდე შენ წინაშე მეფისა და იტყოდე, 
რომელი მე გასწაო შენ! და გულისხმა-უყვნა სიტყუანი იგი, 
რომელ თქუმად ესხნეს პირით მისით. 4 და მოვიდა დედაკაცი 
იგი თეკველი წინაშე მეფისა და დავარდა პირსა ზედა თვსსა 
და თაყუანი-სცა მას, ევედრებოდა მას და ეტყოდა: განმარინე 
მე, მეფე, განმარინე! ? და ჰრქუა მას მეფემან: რა არს? რა 
შეგემთხვა? მაშინ თქუა დედაკაცმან მან: ნანდვილვე ქურივი 
იგი მე ვარ, რამეთუ ქმარი ჩემი მოკუდა. 9 და დამშთეს 
მჭევალსა ამას შენსა ორ ძე და იბრძოდეს ურთიერთას 
უდაბნოსა, და არა ვინ იყო, რომელმანცა განაშველნა იგინი. 
და სცა ერთმან მან და მოკლა ძმა თვსი. 7 და მეტყვან მე 
ნათესავნი მისნი, ვითარმედ მოგუეც ჩუენ ძმა იგი მისი და 
მოვკლათ იგი მოკლულისა მისთვს ძმისა მისისა, რათამცა არა 
დაშთა მკვდრი ქმრისა ჩემისა ქუეყანასა ზედა. 8 მიუგო მეფემან 
და ჰრქუა დედაკაცსა მას; წარვედ შენ სახიდ შენდა მშვდობით 
და მე ვბრძანო შენთვს! ? და ჰრქუა დედაკაცმან მეფესა: 
უფალო ჩემო მეფე, ჩემ ზედა იყავნ შეცოდება იგი და სახლსა 
ზედა მამისა ჩემისასა! მეფე და საყდარი მისი უბრალო იყავნ! 
19 მიუგო მეფემან და პრქუა: რომელი გეტყოდა სიტყუასა 
მაგას, მოიყვანე იგი აქა ჩემს წინაშე და არღარა შეგეახლოს 
შენ! 11 მიუგო დედაკაცმან და ჰრქუა: მოივსენე, მეფე, უფალი 
ღმერთი შენი, ნუუკუე განმრავლდენ შურისმეძიებელნი 
სისხლისა მისისანი და შენ მოკლა ძე იგი ჩემი? მიუგო მეფემან 
და ჰრქუა: ცხოველ არს უფალი ღმერთი ჩემი, ვითარმედ არა 
დავარდეს თმა ერთი თავისა მისისა ქუეყანასა ზედა! 12 მიუგო 


დედაკაცმან და ჰრქუა: მიბრძანე, რათა თქუას მჭევალმან 
შენმან სიტყუაი ერთი შენს წინაშე! და ჰრქუა მეფემან: იტყოდე! 
13 მიუგო დედაკაცმან და ჰრქუა: რადმე იზრახა ესევითარი 
ზრახვა ერსა ამას ზედა უფლისასა? და თანაწარვდა სიტყუაი 
ესე მეფესა დამტკიცებად, რათა არღარა მოიქცეს 
განშორებული შენგან. 14% რამეთუ მოკუდა ძე იგი შენი და, 
ვითარცა წყალი რა დაითხიის ქუეყანასა ზედა, ვერღარა 
შეკრბის, და არცაღა მიაქციოს თავადმან სული მისი. და აწ 
იზრახა მეფემან განშორებად განშორებულისა მისთვს. 15 და აწ 
რომლისათვს მოვსულ ვარ სიტყუად მეფისა უფლისა ჩემისა, 
მიხილონ მე ერმან ამან და მრქვან მყევალსა შენსა, ვითარმედ: 
იტყოდეს მქჭევალი შენი წინაშე უფლისა ჩემისა მეფისა, რათა 
ყოს მეფემან სიტყუაი მყევლისა თვსისა. 19 რათა ისმინოს 
მეფემან და ივსნეს მჭევალი თვსი კაცთა მათგან, რომელნი 
ეძიებდეს ძესა ჩემსა მოკლვად ერთბამად სამკვდრებელისა 
მისგან უფლისა. 17 და თქუას მჟყევალმან შენმან, ვითარმედ: 
იყავნ სიტყუაი უფლისა ჩემისა მეფისა, ვითარცა შესაწირავი 
მსხუერპლთა და ვითარცა ანგელოზი უფლისა, ეგრეცა უფალი 
ჩემი მეფე მსმენად კეთილისა და ბოროტისა! და იყავნ უფალი 
ღმერთი შენ თანა! 18 მიუგო მეფემან დედაკაცსა მას და ჰრქუა: 
ნუ დამიმალავ მე ერთსაცა სიტყუასა, რომელსა გკითხავ შენ! 
და ჰრქუა დედაკაცმან: იტყოდენ უფალი ჩემი მეფე! 19 თქუა 
მეფემან: ნუთუ იოაბისნი არიანა ეგე სიტყუანი, ანუ ყელცემული 
რაილი არს შენდა? თქუა დედაკაცმან მან: ცხოველ არს სული 
შენი, უფალო ჩემო მეფე! არასადათ მივაქციე გარნა, 
რომელნი-იგი შეამრგვალნა პირსა შინა ჩემსა მონამან შენმან 
იოაბ, 29 და თვთ შენ მეცნიერ ხარ და ბრძენ მსგავსად 
ანგელოზისა ღმრთისათა და უწყი ყოველივე, რაი არს 
ქუეყანასა ზედა! 21 მაშინ ჰრქუა მეფემან იოაბს: ნება-გეყავნ 
სიტყვსაებრ შენისა, მივედ და მოიყვანე ყრმა იგი აბესალომ! 22 
და დავარდა იოაბ პირსა ზედა თვსსა და თაყუანი-სცა მას და 
აკურთხა მეფე იგი და თქუა იოაბ: აწ უწყი, რამეთუ ვპოვე 
მადლი წინაშე მეფისა, რამეთუ ყო მეფემან სიტყუაი მონისა 
თვსისა. 23 და წარვიდა იოაბ გედსურად და მოიყვანა 
აბესალომ იერუსალცმდ. 2“ და ჰრქუა მეფემან: მივედინ 


აბესალომ და იყავნ სახლსა შინა თვსსა და პირსა ჩემსა ნუ 
იხილავნ! და მივიდა სახიდ თვსა და პირი მეფისა არა იხილა. 
25 არა იყო სხუა კაცი ქმნულკეთილ, ვითარ აბესალომ, 
ისრაცლსა შორის ფერკითგან ვიდრე თავადმდე. და არა იყო 
ბიწი მის თანა. 29 არა იკვეცის თმა თვსი ვიდრე წელიწადამდე 
და მაშინღა იკვეცის თმა თვსი, რამეთუ დაუმძიმდის და, რაჟამს 
იკუეცის, არნ იგი სასწორითა სამეფოთა ორასი სიკილა. 27 და 
ესხნეს აბესალომს სამ ძე, ერთ ასულ, და სახელი მისი თამარ, 
და იყო იგი ქმნულკეთილ ფრიად. 28 და ჯდა აბესალომ 
იერუსალცმს ორ წელ ოდენ და პირი მეფისა არა იხილა. 29 და 
მოუწოდა აბესალომ იოაბს თვსთა თანა, რათამცა შეავლინა 
იგი მეფისა. ხოლო იობბ არა მივიდა. და მერმე მიავლინა მისა 
მეორედ და მან არავე ინება მისლვად მისა. 39 მაშინ ჰრქუა 
აბესალომ მონათა თვსთა: გვალე, მივედით და მოწუთ ყანა იგი 
იოაბისი ქრთილად თესილი, რომელ არს მახლობელად 
აგარაკსა ჩუენსა! და ყვეს ეგრე მონათა მათ აბესალომისათა, 
ვითარცა უბრძანა მათ. და უთხრეს იოაბს მონათა მისთა, 
ვითარმედ: მოწვეს ცეცხლითა ყანა იგი ჩუენი მონათა 
აბესალომისათა. 31 მსწრაფლ მივიდა იოაბ აბესალომისა და 
ჰრქუა: რასთვს მომიწვეს მონათა შენთა ყანა იგი ჩემი 
ცეცხლითა! 32 და ჰრქუა აბესალომ იოაბს: მივავლინე შენდა 
ერთგზის და ორგზის და ვთქუ, ვითარმედ: მოვედ და 
მიგავლინო შენ მეფისა, რათამცა ჰრქუა მას, ვითარმედ: 
რასათვს წარმოვედ მე გესურით და ვზი აქა? უმჯობესი იყო 
ჩემდა მუნ ჯდომა ვიდრე აქა მოსლვასა და მეფისა 
არახილვასა! და თუ არს რამე შეცოდება ჩემ თანა, სიკუდილით 
მომაკუდინენ მე! 33 და მივიდა იოაბ მეფისა და უთხრა ესე 
ყოველი სიტყუაი. და უბრძანა მეფემან მოწოდება აბესალომისი 
და შევიდა იგი წინაშე მეფისა, თაყუანი-სცა პირსა ზედა თვსსა, 
და მიუწოდა მეფემან აბესალომს და შეიტკბო იგი და ამბორს- 
უყო მას. 


თავი 15 


1 და იყო, ამისა შემდგომად იწყო აბესალომ მოგებად 
საყედრებისა და ეტლებისა და ერგასის კაცნი წინამცორვალად 
ეტლთა მისთა და ჰუნეთა. 2 და აღიმსთვს განთიად აბესალომ 
და დადგის გზასა ზედა ბჭეთა მათ წინაშე, რომელი მივალნ 
სასჯელად წინაშე მეფისა, მოუწოდის მათ აბესალომ და 
ეტყოდის: რომლისა ქალაქისა ხარ შენ? და ჰრქვს კაცმან მან: 
ერთისა მისგან ტომისა ისრაცლისა ვარ მონა შენი. 3 და ჰრქვს 
აბესალომ: სიტყუანი ეგე შენნი კეთილ და მარჯვე ჩანან, 
არამედ, ვაი, რამეთუ არავინ გივის წინაშე მეფისა მოურავი. “ 
და მერმე კუალად თქვს: და-მცა-ვინ-მადგინა ისრაცლსა ზედა 
მთავრად და ყოველსა კაცსა მართლისა სასჯელითამცა 
განვიკითხვიდი! ? და იყო, ვითარცა მიეახლის ყოველი კაცი 
თაყუანის-ცემად მისა, მიიყვანის იგი და მიყვის ყელი, შეიტკბის 
და ამბორს-უყვის. 95 და ესრეთ ჰყოფდა აბესალომ ყოველთა 
მიმართ კაცთა ისრაცლისათა, რომელნი მოვლენედ სასჯელად 
წინაშე მეფისა და ესრეთ შეიყოფდა გულსა ყოვლისა კაცისა 
ისრაცლისასა აბესალომ. 7 და იყო შემდგომად მეოთხისა 
წლისა ჰრქუა აბესალომ მეფესა: მიბრძანე მე, რათა მივიდე და 
შევსწირო აღნათქუამი, რომელი აღმეთქუა უფალსა ღმერთსა. 
8 რამეთუ აღთქმა აღუთქუ მონამან შენმან, ოდეს ვიყავ 
გეთსურს, ვითარმედ: უკუეთუ მივიწიო იერუსალცმდ, ვმსახურო 
უფალსა ღმერთსა ქებრონს. 7? ჰრქუა მას მეფემან, ვითარმედ: 
ვიდოდე შენ ცოცხლებით! და წარვიდა აბესალომ ქებრონად. 
190 და წარავლინნა მაუწყებელნი ყოველთა მიმართ ნათესავთა 
ისრაცლისათა და ამცნო მათ და ჰრქუა, ვითარმედ: რაჟამს 
გესმეს თქუენ ყმაი ნესტვსა, სთქუთ ყოველთა, ვითარმედ: მეფე 
არს აბესალომ ქებრონს! 11 და წარვიდეს იერუსალცსმით ვითარ 
ორას ოდენ კაცნი რჩეულნი სიწრფოებით, და არა იცოდეს მათ 
განზრახვა იგი არცა ერთი სიტყუაი. 12 და წარავლინა 
აბესალომ და მოიყვანეს აქიტობელი თეკველი, 
თანამზრახველი დავითისი, ქალაქით თვსით დოვლით. და 


იყო, რაჟამს შესწირვიდა მსხუერპლსა და სიტყუაი 
დამტკიცნებოდა, და მიკრბებოდა აბესალომისა, 13 მაშინ 
მოვიდა კაცი ერთი დავითისა და ჰრქუა მას: გული ყოვლისა 
კაცისა ისრაცლისა აბესალომის თანა არს! 14 სიტყუად იწყო 
დავით მონათა მათ მისთა და ჰრქუა: აღდეგით, წარვიდეთ 
ამიერ, რამეთუ არა არს ჩუენდა ცხორებაი აბესალომისგან, 
ისწრაფეთ, მოარიდეთ, ნუუკუე მოვიდეს და მოსრას ქალაქი 
ესე ჩუენ გამო მახვლითა. 12 მიუგეს მონათა მათ დავითს და 
ჰრქუეს: აქა ვართ, მეფე! ყოველი, რაცა გნებავს, იგიცა ვყოთ! 
16 და გამოვიდა მეფე და ყოველი სახლი მისი მკვრცხლი. და 
დაუტევა მუნ მეფემან ათი დედაკაცი ხარჭთა მისთაგან 
მცველად სახლისა მისისა. 17 და გამოვიდა მეფე და ყოველი 
ერი მის თანა მკვრცხლი და დადგეს ზეთისხეოანსა მას 
უდაბნოსასა 18 ყოველნი მონანი მისნი, და წარვიდეს მის თანა 
და მოვიდეს ყოველნი ქეტელნი და ყოველნი ფერეზელნი, და 
მის თანა ექუსასი კაცი, რომელნი მოსრულ იყვნეს გეთით. და 
მივიდოდეს მკვრცხლნი წინაშე მეფისა. 19 მაშინ ჰრქუა მეფემან 
ეთთის გეთელსა, ვითარმედ: რასათვს მოხველ ჩუენ თანა? 
შეიქეც მუნვე და იყავ მეფისა თანა, რამეთუ კაცი უცხო ხარ 
შენა, რომელი აღდეგ ქუეყანით შენით გეთით და მოხველ ჩუენ 
თანა, 2?– ხოლო დღეს არა გიტევებ მოსლვად ჩუენ თანა და მე 
წარვალ, სადაცა მიმავალ ვარ, და შენ მიიქეც და შეაქციენ 
ძმანიცა შენნი შენ თანა. და გიყოსთ უფალმან ღმერთმან 
წყალობა და ჭეშმარიტება მისი შენ თანა! 21 მიუგო ეთთი 
მეფესა და ჰრქუა: ცხოველ არს უფალი! და ცხოველ არს სული 
შენი, უფალო ჩემო მეფე! რამეთუ ვიდრეცა უფალი ჩემი მეფე 
მიხვდე, გინა თუ სიკუდილით, გინა თუ ცხორებად მივიდე მეცა, 
მონა შენი! 22 მაშინ ჰრქუა დავით მეფემან ეთთის: წარმოვედ 
ჩემ თანა! და წავიდა ეთთი გეთელი. 23 და ყოველნი მონანი 
მისნი და ყოველი ერი მისი მის თანა ყჟმითა მაღლითა 
ტიროდეს და აღვიდოდეს ნაღვარევსა მას კედრონისასა. და 
მეფე და ყოველი ძალი მისი ვიდოდეს გზასა მას ზედა. 24 
სადუკსა და ყოველთა ლევიტელთა მოაქუნდა კიდობანი იგი 
შჯულისა უფლისა ბეთარადდ. და დადგეს მუნ კიდობანი იგი, 


ვიდრე არა გამოკრბა ერი იგი ყოვლით ქალაქით. 2? მაშინ 
ჰრქუა დავით მეფემან სადუკს: მიიღე კიდობანი იგი სჯულისა 
უფლისა ადგილსავე თვსსა; უკუეთუ ვპოო მადლი წინაშე 
უფლისა, და მომაქციოს ადგილად თვსა და ვიხილო დიდებაი 
მაგისი. 29 უკუეთუ მრქვას მე, ვითარმედ: არა სათნო ხარ 
ჩემდა, ყავნ, რაცა სათნო არს წინაშე მისსა! 27 და ჰრქუა დავით 
მეფემან სადუკს: წარვედ შენ მშვდობით ქალაქად და აქიმას, 
ძე შენი, და იონადაბ, ძე აბიათარისი, შენ თანა! 28 და მე 
გელოდი ზეთისხილოვანსა მას უდაბნოსასა, ვიდრე არა 
მითხრან სიტყუაი თქუენ მიერ. 29? და წარიღეს კიდობანი იგი 
სადუკ და აბიათარ მუნვე, იერუსალცსცმდ, და დადგეს მუნ. 39 და 
დავით აღვიდოდა აღმართსა მას ზეთისხილოვანისასა და 
ტიროდა და დაებურა თავი მისი, და მივიდოდა იგი უყამური და 
ერი იგი თავდაკიდებულად და ფიჩუდაბურვილად და 
ტიროდეს. 31 და უთხრეს დავითს, ვითარმედ: აქიტობელცა 
თანაშემწე არს აბესალომისა! და თქუა დავით: უფალმან 
ღმერთმან ჩემმან განაქარვენ ზრახვა იგი აქიტობელისი! 32 და 
ვითარცა მოვიდა დავით როსკედმდე თაყუანის-ცემად უფლისა, 
და მოეგებოდა მას ქუში შემთხუევად დავითისა, 
თანამზრახველი იგი მისი. და დაეპო სამოსელი მისი და მიწა 
თავსა გარდაესხა. 33 სიტყუად იწყო დავით და თქუა: მო-თუ- 
ხვდე ჩემ თანა, ტვრთ-მეყო მე. 34 არამედ მიიქეც ქალაქად, 
ესრე არქუ აბესალომს, ვითარმედ: წარვიდეს ძმანი შენნი და 
მამა შენი, მეფე. მინდა მისლვად მუნ, ხოლო აწ მონა შენი ვარ, 
მიტევე და ვცხონდებოდი შენს წინაშე. მაშინ მამისა შენისა, 
ხოლო აწ შენი ვარ მონა და განაქარვე ზრახვა აქიტობელისი. 
35 სადუკ და აბიათარ მღდელთმოძღუარნი და ყოველი ზრახვა, 
რაიცა გესმეს მეფისაგან, უთხარ შენ სადუკს და აბიათარს, 35 
და ორთა ძეთა მათთა: აქიმას და იონადაბს, რამეთუ მათ თანა 
არიან, და მაუწყეთ მე ყოველი სიტყუაი მათ მიერ, რასაცა 
იტყოდის მეფე იგი. 37 და ვითარცა შევიდა ქუში ქალაქად, და 
აბესალომცა შემოსრულ იყო იერუსალცმდ. 


თავი 16 


1 და დავით მცირედ წარ-ოდენ-სრულ იყო ჰპრუსსა, და აჰა, 
ოდენ სიბა, მონა იგი მემფიბოსთესი, მოეგებოდა შემთხუევად 
დავითს და ორი კარაული აგებული მის თანა. და ეკიდა მათ 
ორასი ჟუეზა პური, ჭვმირი ერთი სკიჭი და ასი ლეღვისკვერი 
და მარი ერთი ღვნო. ? მიუგო მეფემან სიბას და ჰრქუა: და რა 
არს ესე კარაულნი აღსაგებელითურთ? მაშინ თქუა სიბა: 
სამსახურებელად სამეფოდ პური ეგე და ლეღვსკვერი და სკიჭი 
საჭმელად და მონათა შენთათვს, ღვნო ესე სასმელად 
მაშურალთა წყურიელთა! 3 და ჰრქუა მეფემან: სადა არს ძე იგი 
უფლისა შენისა? და ჰრქვა სიბამ მეფესა: მუნვე ზის 
იერუსალცმსა და თქუა: დღეს, ანუ ხვალე მოაქციოს სახლმან 
ისრაცლისამან ჩემდავე მეფობა იგი მამისა ჩემისა! 4 და ჰრქუა 
მეფემან სიბას: გვალე, შენ გეყავნ ყოველი, რაცა არს 
მემფიბოსთესი. და თაყუანი-სცა სიბამ მეფესა და ჰრქუა: 
რამეთუ ვპოვე მადლი წინაშე უფლისა ჩემისა მეფისა! 2? და 
მოვიდა დავით მეფე ბავრიმად. და გამოვიდა კაცი ერთი 
ნათესავისაგან საულისი, და სახელი მისი სემეი, ძე გერასი, 
მოვიდოდა და ძვრსა იტყოდა, სწყევდა. 9 და ქვითა ესროდა 
დავითს და ყოველთა მონათა მისთა, და ყოველივე გუნდი 
მოვიდოდა მარჯუენით და მარცხენით მეფისა. 7 სემეი ესრეთ 
იტყოდა წყევასა მას მისსა: განგვალე, განგვალე, კაცი ეგე 
მოსისხლე და სავსე უსჯულოებითა! 8 და აწ მოაწია უფალმან 
შენ ზედა სისხლი იგი საულისი, რამეთუ მეფობდ შენ მის წილ 
და მისცა უფალმან მეფობა შენი აბესალომს, ძესა შენსა, და 
აღასრულა შენ ზედა უკეთურება შენი, რამეთუ კაცი მოსისხლე 
ხარ და ურჯულო! ? მაშინ თქუა აბესა, ძემან შარუელისამან, 
მეფესა: რა ვინა არს ძაღლი ისი შეურაცხი, რომელი აგინებს 
უფალსა ჩემსა მეფესა? მიბრძანეღა და მივიდე და წარვკუეთო 
თავი მისი. 19 მიუგო მეფემან აბესას: რა ძეს ჩემი და შენი, ძეო 
შარუელისაო? ნუ აყენებ მაგას, აცადე და მწყევდეს, ვინ უწყის, 
თუ უფალსა უთქუამს, ვითარმედ ძვრისა მეტყუელად აღუდგა 


დავითსაო და ვინა არს, რომელმან ჰრქუას მას, ვითარმედ: 
რად ეგრე ჰყავ? 11 და ჰრქუა დავით აბესას, ერისთავსა მისსა: 
აჰა, ესერა, ძე ჩემი, რომელი გამოკდა მუცელსა ჩემსა, ეძიებს 
სულსა ჩემსა, აწ ძეცა ესე იემენელისა მოსრულ არს და 
მეკიცხევს. აცადეთ და მწყევდეს მე. ვინ უწყის, თუ უფალმან 
რქვა მაგას. 12 რამეთუ იხილოს უფალმან დამდაბლებაი ესე 
ჩემი და მომაგოს მე კეთილი წყევისა მის წილ ამას დღესა 
შინა. 13 და მივიდოდა დავით ერითურთ მთასა. და კაცი იგი 
სწყევდა და ქვითა ესროდა და მტუერსა გარდაასხმიდა. 14 და 
მოვიდა მეფე და ყოველი ძალი მისი დამაშურალი კიდედ 
იორდანისად და განისუენეს მუნ. 12 და აბესალომ ერითურთ 
შევიდა იერუსალემად და აქიტობელცა მათ თანა. 19 და 
ვითარცა მოვიდა ქუში, თანამზრახველი და მეგობარი 
დავითისი, აბესალომისა თანა, თაყუანი-სცა მას და ჰრქუა: 
უკუნისამდე ცხონდი, მეფე აბესალომ. 17 მიუგო აბესალომ 
ქუშის და ჰრქუა: ეგრევე სიყუარული იყო მეგობრისა შენისა? 
რასათვს არა მიხველ მის თანა? 18 მიუგო ქუში აბესალომს: არა 
ეგრე, არამედ შეუდეგ მას, რომელი უფალმან გამოირჩია და 
ყოველმან ერმან ისრაცლისამან, მისივ ვიყო და მის თანაცა 
დავდგე! 19 და მერმე ვისი მონა ვარ? არა ვიცი მე, ვითარ არა 
თაყუანის-ვსცე ძესა მისსა? ვითარცა ვმსახურე მამასა შენსა, 
ეგრეცა შენს წინაშე ვიყო. 29 მერმე ჰრქუა აბესალომ 
აქიტობელს: განიზრახეთ, რა ვყო, რათა დავიპყრათ სოფელი 
ესე. 21 და ჰრქუა აქიტობელ აბესალომს: პირველად შევედ შენ 
ხარჭთა თანა მამისა შენისათა, რომელნი დაუტევებიან 
მცველად სახლსა მისსა, და სცნას ყოველმან ისრაცლმან, 
რამეთუ არცხვნე მამასა შენსა, რათა ერთგულ იყოს ერი ესე 
შენდა. 22 აღუდგეს კარავი აბესალომს ერდოსა ზედა და 
შევიდა იგი ხარჭთა თანა მამისა მისისათა განცხადებულად 
ყოვლისა ერისა ისრაცლისა. 23 და ზრახვა იგი აქიტობელისა 
მტკიცე იყო პირველთა მათ დღეთა, ვითარცა ღმრთისა მიერ 
დამტკიცებულ წინაშე დავითისა და აბესალომისა. 


თავი 17 


1 მაშინ ჰრქუა აქიტობელ აბესალომს: გამოვირჩიო მე 
ათორმეტი ათასი კაცი და შთავიდე დავითისა. ? და დავესხა 
მას ღამე და მე ვიცი, თუ იგი დამაშურალ იყოს, შეეშინოს და 
ივლტოდის ყოველი ერი მისი. და ვეწიო და მოვკლა მეფე 
ოდენ. 3 და მოიქცეს ყოველნი ერნი შენდავე, ვითარცა მიექცის 
სძალი სიძესა, გარნა მას თავადსა შეუდგეთ, ხოლო ყოვლისა 
ერისა მშვდობა იყოს. 4 და სათნო-უჩნდა სიტყვა იგი 
აბესალომსა და ყოველთა მოხუცებულთა ისრაცლისათა. ? და 
ჰრქუა მათ აბესალომ: ქუშისცაღა რაქანელი მოუწოდეთ და 
მისგანცა ვისმინოთ, რა-ძი თქვას! 5 და შემოვიდა ქუში წინაშე 
აბესალომისა. უთხრა აბესალომ ქუშის ყოველივე იგი სიტყუაი 
აქიტობელისა და ჰრქუა: აწ აღვასრულოთ სიტყუაი იგი 
აქიტობელისი, ანუ არა, შენ რას იტყვ? ” მაშინ ჰრქუა ქუშიმ 
აბესალომს: არა კეთილ არს ჯერეთ ზრახვა იგი აქიტობელისი. 
8 რამეთუ შენ თვთ იცი, მეფე, სიმყნე მამისა შენისა. ერი, 
რომელი მის თანა არს, განძვნებულ არიან იგინი, ვითარცა 
მამა შენი მჭყნე და რჩეული კაცი არს, და არა დაუტეოს ერი იგი. 
?–? და-აწ-სადამე-მალულ და დავანებულ იყოს ჟევსა ერთსა, ანუ 
რომელსავე ადგილსა, და რაჟამს დავესხნეთ, აღდგეს 
სამალველისა მისგან, და მოსრას ერი ეგე შენი. და რომელთა 
ესმას, თქუან, ვითარმედ: შეიქმნა მოსრა დიდი ერსა მას შორის 
აბესალომისასა. 19 და იყოს ღათუ ვინმე მჟნე, ვითარცა ლომი 
ბრძოლასა შინა ერისა შენისა, განტყდეს გული მისი, და 
განასხნნეს, და რაჟამს სცნას ყოველმან ისრაცლმან, ვითარმედ 
განძლიერდა მამა შენი შენ ზედა, და სირცხვლი იყოს შენდა. 11 
ხოლო მე ესრეთ განვიზრახე, არამედ, რაჟამს შემოგიკრბეს 
ყოველი ისრაცლი და დანითგან ბერსაბედამდე, და შენ მათ 
შორის იყო, მაშინ 12 მივიდეთ მათ ზედა, სადაცა ვპოვნეთ და 
დავესხათ მათ ზედა მეყსეულად ვითარცა ცვარი ცისკრისა 
მიეფინის ქუეყანასა ზედა. და არა განერეს არცა ერთი კაცი. 13 
და უკუეთუ შევარდეს იგი ერთსა ქალაქთაგანსა, გარემოადგენ 


და მოსრან ქალაქი იგი, და იგინი ნაღვარევსა შთაცვვდეს. და 
არა იყოს ადგილი შესაკრებელი მათი. 14 და თქუა აბესალომ 
და ყოველმან ერმან ისრაცლისამან: კეთილ არს ზრახვა ესე 
ქუშისა რაქანელისა ვიდრე ზრახვა აქიტობელისი! რამეთუ 
უფალმან თვთ ბრძანა განქარვებად ზრახვა იგი აქიტობელისი, 
რათა მოავლინოს უფალმან ყოველი ძვრი აბესალომის ზედა. 
15 და პრქუა ქუში სადუკს და აბიათარ მღდელთა: ამას 
განიზრახავს აქიტობელ, აბესალომ და ყოველსა ერსა 
ისრაცლისასა, ხოლო მე ესრე განვიზრახე. 15 აწ თქუენ ადრე 
აუწყეთ ესე დავითს, რათა არა დადგეს ღამესა ამას რაბოთისა 
უდაბნოსა, არამედ ისწრაფოს წარსლვად, რათა არა მოისრას 
მეფე და ყოველი ერი მისი მის თანა. 17 ხოლო იონათან და 
აქიმას დგეს წყაროსა მას ზედა როგაელისასა და მივიდა მათ 
თანა მყჟევალი ერთი და უთხრა მათ ყოველი ესე, რათამცა 
მივიდეს იგინი და უთხრნეს მეფესა დავითს სიტყუაი ესე, 
რამეთუ ვერ ეგებოდა მათ ცხადად შესლვა ქალაქად. 18 და 
იხილნა იგი ყრმამან ვინმე და უთხრეს აბესალომს. ხოლო 
იგინი წარვიდეს სწრაფით და შეცვვდეს სახიდ კაცისა ვისმე 
ბაურიმს. და იყო კაცისა მის ორმო ერთი ეზოსა შინა და 
შთაჭდეს იგინი ორმოსა მას. 19 და მოიღო დედაკაცმან ერთმან 
სარქველი და დაარქვა მას ორმოსა და ზედასაფენელი 
გარდაფინა, და დააყმობდა ლეღვის კვერთა მასვე ჟამსა. 29 
ხოლო მონანი მივიდეს აბესალომისნი დედაკაცისა მის და 
ჰრქუეს მას: სადა არიან აქიმას და იონათან? ხოლო მან ჰრქუა 
მათ: შემოვიდეს მსწრაფლ და გავიდეს. და მე არა ვიცი, ვიდრე 
ვიდეს. ეძიებდეს მათ და არა პოვნეს იგინი და წარვიდეს მუნვე 
იერუსალცმად. 21 და ვითარცა წარვიდეს კაცნი იგი მათგან, 
აღმოვდენ იგინი ორმოსა მისგან და მივიდეს მეფისა დავითისა 
და უთხრეს ყოველი იგი სიტყუაი და ჰრქვეს მას: აღდეგით 
ადრე და წიაღუჭედით მას, რამეთუ ამას ზრახავს აქიტობელ 
თქუენთვს! 22 და აღდგა დავით მსწრაფლ და წარვიდა 
ერითურთ იორდანეს ღამე ყოელ, რათა არა განცხადნეს 
სიტყუანი იგი მათნი და განვლო იორდანე, რამეთუ არა ვინ 
დაშთა ერთიცა მათგანი. 23 და ვითარცა სცნა აქიტობელ, 
რამეთუ განუქარდა ზრახვა იგი მისი, დაისხნა კარაულსა და 


წარვიდა სახიდ თვსა, და ბრძანებაი მისცა სახლეულთა მისთა 
და მივიდა იგი და შიშთვილ-იბა, მოკუდა და დაფლეს 
საფლავსა მამისა თვსისა. 24 და დავით მივიდა საბანაკესა 
თვსსა და აბესალომ წიაღყდა იორდანესა მდინარესა და 
ყოველი ისრაცსლი მის თანა. 22 და აბესა დაადგინა ერისთავად 
აბესალომ ნაცვლად იოაბისა ერსა თვსსა ზედა, ხოლო ამესა, 
ძე იეთერისი, იყო ეზრაიტელისა, რომელი მოვიდა აბიგესთვს, 
ასულისა იესესისა, დისა შარუელისა, დედისა იოაბისა. 29 და 
მივიდა აბესალომ და ყოველნი ისრაცლნი და დაიბანაკეს 
ქუეყანასა მას გალაადისასა. 27 და ვითარცა მოვიდა დავით 
საბანაკოსა ვესებისასა, ძისა ნაასისსა, რობოთით ძეთაგან 
ამონისთა და მაქირ, ძე ამელისი, რომელი იყო ლადბრით და 
ბერზელი გალაადელი, რომელი რაკაბანით იყო. 28 და 
მოართვეს მათ ათი ტაბასტო, ათი ტერი, ათი ქვაბი სიავი და 
ათი კეცისჭურჭელი, იფქლი და ქრთილის ფქვილი, და კალი, 
და ოსპი, და ყნდური. 2? თაფლი და ერბო და ცხოვარი და ვბო 
მწოვარი. და შეართვეს ყოველი დავითს, რამეთუ ესრეთ 
თქუეს, ვითარმედ: შიოდის და სწყუროდის ერსა მისსა. რამეთუ 
მაშურალ იყუნეს უდაბნოსა ზედა და დავსნილი. 


თავი 18 


1 მას ჟამსა ახილვა-ყო დავით ერისა მის თვსისა და დაადგინა 
მათ ზედა ასისთავები და ათასისთავები და ყოველივე იგი 
სამად გუნდად განყო. ? ერთი იგი გუნდი მისცა იოაბს, მეორე 
იგი გუნდი მისცა აბესას, ძმასა იოაბისასა, ძესა შარუელისასა, 
და მესამე იგი გუნდი მისცა ეთის გეთელსა. და ჰრქუა დავით 
მეფემან ერსა მას: განვიდე მეცა თქუენ თანა! 3 მიუგო ერმან 
მან და ჰრქუა: არა გამოხვდე ჩუენ თანა! ნუუკუე მეოტ ვიქმნეთ 
და არა ვინ იყუნეს, რომელმან გული გვაპყრას ჩუენ. და თუ 
ზოგი ჩუენი მოისრას, არა ვინ იყოს, რომელმან ნუგეშინის- 
გუცეს ჩუენ და მიგუეღოს ზოგი ქუეყანისა ჩუენისა. ხოლო 
უმჯობეს არს: შენ აქა დადგე ქალაქსა შინა ძალად ჩუენდა და 
გვიზახებდე! 4“ მიუგო მეფემან და ჰრქუა: კეთილ არს, რაიცა 
გნებავს, იგიცა ვყო! და დადგა მეფე ერთკერძო ბჭეთა მათ და 
გამოვიდოდა ერი იგი ასეულობით და ათასეულობით. ? და 
შეუთულიდა მეფე იოაბს და აბესას და ეთი გესელსა 
ერისთავთა მათ, და ყოველსა ერსა ესმოდა ბრძანება იგი 
მეფისა, და ჰრქუა მათ: ეკრძალენით და ერიდენით ყრმასა მას 
ჩემსა აბესალომს! 9 და გამოვიდა ყოველი იგი ერი და 
განეწყვნეს ველსა წინაშე ერისა მის ისრაცლისა. იყო ბრძოლა 
მაღნარსა მის თანა ეფრემისასა. ” ძლევასა მიეცა ისრაცლი 
წინაშე დავითისათა და იქმნა მოსრვა დიდი მას დღესა შინა, 
და მოსწყდეს ერისა მისისაგან ისრაცლისა ოცი ათასი კაცი. 98 
განიბნია ერი იგი ისრაცლისა მაღნარსა მას. იქმნა ერისა მის 
ისრაცლისა მოწყვედა მაღნარისა მისგან უფროს, ვიდრეღა 
პირითა მახვლისათა. 3? და უმაღლეს ჩნდა აბესალომ ერსა მას 
შორის დავითისა. და ზეჯდა იგი საყედარსა. და განვიდოდა იგი 
ხესა ქუეშე სივლტოლასა მისა. და მოეხვნეს შტონი რკოსანი 
თმათა მისთა, დამოეკიდა ხესა მას შორის ცისა და ქუეყანისა. 
და საჟედარი იგი მისი განვიდა ქუეშე წყვილთაგან მისთა. 19 
და იხილა იგი კაცმან ვინმე ერთმან, მივიდა და უთხრა იოაბს, 
ვითარმედ: ვიხილე მე აბესალომ მოკიდებული რკოსა ერთსა. 


11 პრქუა იოაბ კაცსა მას: ნანდვილ იხილე იგი? და რად არა 
მოჰკალ? და მი-მცა-გეც შენ დღისა ვერცხლი ათი სიკილა და 
ზოსტერი ერთი! 12 მიუგო კაცმან მას და ჰრქუა: მო-ღა-თუმცა- 
მეც ათასი სასწორი ვერცხლი, არავემცა მივყავ ჭელი ჩემი ძესა 
ზედა მეფისასა, რამეთუ გვესმა ჩუენ, რაჟამს გამცნებდა მეფე 
შენ და აბესას და ეთთის, ვითარმედ: ეკრძალენით და 
ერიდენით ყმასა აბესალომსა! 13 და ვითარმედ ვქმენ მე საქმე 
იგი უსჯულოებისა და მოვიკრიბე ბრალი თავსა ჩემსა? და მე 
ვიცი, თუ არამცა დაიფარა სიტყუაი იგი წინაშე მეფისა და 
ვერცაღა შენ დასტურად წარმომიდგე წინაშე მეფისა. 14 და 
მაშინ ჰრქუა იოაბ: მაგა სიტყვსათვს აწვე გიჩუენო თუალთა 
შენთა! და მოიღო იოაბ სამი ლიბანდაკი ყელთა მისთა და 
განწონნა გულსა აბესალომისასა, ვიდრე ცოცხალი ეკიდა ხესა 
მას რკოსასა. 12 და მოადგენ ყრმანი ათნი მესაჭურველები 
იოაბისანი და მო-ხოლო-კლეს აბესალომ და დამსჭვალეს 
ქუეყანასა. 10 ხოლო დაბერეს ნესტუთა, უკუმოიკრიბეს ერი იგი, 
რათამცა აღარა სდევდეს ისრაიტელთა მათ, რამეთუ შეეწყალა 
იოაბს ერი იგი ისრაცლისა. 17 შთაგდებად-სცა აბესალომ 
ნაპრალსა ქუეყანისასა მაღნარსა მას შინა მთხრებლსა დიდსა 
და აღაშენა მას ზედა ღვერთი ქვისა. ერი იგი ისრაცლისა 
წარვიდა ადგილსა თვსსა. 18 აბესალომ ვიდრეღა ცოცხალღა 
იყო, აღმართა ძეგლი ერთი სავსენებელად თავისა თვსისა 
უბესა ერთსა სამეუფოსა და თქუა: არა მივის შვილი, რათა 
მაყსენებდეს! და ეწოდა ადგილსა მას ყელ აბესალომისა აქა 
ჟამამდე. 19 ხოლო აქიმას, ძემან სადუკისმან, ჰრქუა იოაბს: 
ვრბიოდეთ და ვახაროთ მეფესა, რამეთუ ჰყო უფალმან შურის- 
გება მტერთა მისთა ზედა. 29 ჰრქუა მას იოაბ: არა ხარ შენ კაცი 
მახარობელი, რამეთუ ძე მისი მოკლულ არს, და ახარებდეღა 
თუ მას, სხუასავე დღესა ახარე. 21 და ჰრქუა ქუშის: მივედ და 
უთხარ მეფესა, რა-ესე იქმნა! და თაყუანი-სცა ქუში იოაბს და 
წარვიდა. 22 მერმე ჰრქუა აქიმას, ძემან სადუკისამან, იოაბს: და 
რა იყოს მი-თუ-ვრბიოდე შემდგომად ქუშისა? და ჰრქუა იოაბ: 
რად გიყმს სრბა, შვილო? არა სიხარულ ყოფად არს შენდა! 23 
ჰრქუა მას აქიმას: და რა იყოს მი-თუ-ვრბიოდი? მაშინ ჰრქუა 


მას იოაბ: გვალე, ვიდოდე! და წარვიდა აქიმას შინაგნით გზით 
კენქარისა და უსწრო ქუშის. 24 და დავით ჯდა ბჭეთა ზედა. და 
აჰყდა გუშაგი გოდოლსა და იხილა კაცი ერთი მორბიოდა. 22 
და უთხრა მეფესა, ვითარმედ: კაცი ერთი მორბის ბანაკით 
კერძო! ჰრქუა მას მეფემან: უკუეთუ მარტო არს მახარებელი, 
იყოს! და ვითარცა მოეახლა იგი, 29 მერმე იხილა გუშაგმან მან 
და თქუა: ესერა, სხუაღა კაცი მორბის! და თქუა მეფემან: ესეცა 
მახარობელი იყოს! 27 და თქუა გუშაგმან: ვხედავ პირველსა 
მას, რამეთუ ჰგავს იგი აქიმას, ძესა სადუკისასა! მაშინ თქუა 
მეფემან: კაცი კეთილი არს იგი და სიტყუაცა კეთილი მოაქუს! 
28 და მო-ხოლო-ვიდა აქიმას წინაშე მეფისა და თქუა: 
სიცოცხლე და მშვდობა! და თაყუანის-სცა მეფესა და ჰრქუა: 
კურთხეულ არს უფალი ღმერთი შენი, რომელმან დასხნა კაცნი 
იგი, რომელთა აეხუნეს თავნი მათნი მტერობით უფლისა 
ჩემისა მეფისა ზედა! 29 და ჰკითხვიდა მეფე აქიმასს და ჰრქუა: 
ცოცხლებით არსა ძე იგი ჩემი აბესალომ? მიუგო აქიმას და 
ჰრქუა: მესმა მე ჟმაი, რაჟამს წარმომავლინა მე იოაბ, მონამან 
მეფისამან, და არა ვიცი, რა იქმნა, რამეთუ ღაღადებაი დიდი 
იყო შემდგომად წარმოსლვისა ჩემისა. 39 ჰრქუა მას მეფემან: 
წარმოდეგ ესრე! და დადგა იგი ზურგით მისა. 31 და მო-ხოლო- 
ვიდა ქუში და ჰრქუა მეფესა: გიხაროდენ, უფალო ჩემო მეფე, 
რამეთუ საჯა უფალმან შურის-გებით სასჯელი მტერთა შენთა! 
32 და ჰრქუა მეფემან ქუშის: ცოცხლებით არს ყრმა იგი ჩემი 
აბესალომ? და ჰრქუა ქუშიმ მეფესა: შეიქმნედ ყოველნი 
მტერნი მეფისანი, ვითარცა ყრმა იგი უფლისა ჩემისა მეფისა 
და რომელნი აღდგომილ იყუნეს შენ ზედა ბოროტებით! 33 და 
ცრემლოოდა მეფე და აღვდა ქორსა მას ზედა მის ბჭისასა, და 
ტიროდა ფრიად და იტყოდა: შვილო ჩემო აბესალომ, 
აბესალომ, შვილო ჩემო! ვინამცა მომაკუდინა მე სიკუდილისა 
შენისა წილ, შვილო ჩემო აბესალომ, შვილო ჩემო აბესალომ! 


თავი 19 


1 და უთხრეს იოაბს, ვითარმედ: ტირს მეფე და იგლოვს 
აბესალომისთვს. ? და შეექმნა სიხარული იგი მის დღედ 
გლოვისად და ყოვლისა მის ერისა, რაჟამს ესმა ერსა მას, 
ვითარმედ ტირს და იგლოვს მეფე ძისა თვსისათვს. 3 და 
შეიკდიმა ერმან მან დღესა შესლვა ქალაქად, ვითარცა ერი, 
რომელი იძლიის და მეოტ იქმნის ბრძოლისაგან. “ და 
მოედრიკა თავი მეფესა და ყმითა დიდითა ტიროდა და 
იტყოდა: შვილო ჩემო აბესალომ, აბესალომ, ძეო ჩემო. ? და 
შევიდა იოაბ წინაშე მეფისა და ჰრქუა: რასათვს სირცხვლეულ- 
ჰყავ ერი შენი და მონანი შენნი, რომელთა გივსნეს შენ და ძენი 
და ასულნი შენნი, ცოლნი და ხარჭნი შენნი? 9 და ეგრე 
გამოაჩინებ ერსა ამას, ვითარცა ჰყვარობდეს მტერთა შენთა 
და სძულობდეს მოყუარეთა შენთა? და ეგრე გამოაჩინებ დღეს, 
ვითარცა არა გესხნეს შენ მთავარნი, არცა მონანი? ხოლო ესე 
უწყოდე დღეს, თუმცა აბესალომ ცოცხალ იყო, ჩუენ 
ყოველნიმცა მომკუდარ ვიყვენით შენს წინაშე, რამეთუ იგი 
სათნო-გიჩნდა. ” არამედ აწ გამოვედ და ეტყოდე ერსა მას, 
რამეთუ უფიცავს ღმერთისა მიმართ, თუ შენ არა გამოხვდე 
შემთხუევად მათა, არა ვინ დადგეს შენ თანა ამასვე ღამესა! 
ხოლო ეს უწყოდე, უბოროტეს-ყოფად არს შენდა ესე, ვიდრეღა 
ყოველთა მათ ჭირთა, რომელნი წარგვდეს სიყრმითგან ვიდრე 
მოაქამდე. 8 და გამოვიდა მეფე და დაჯდა ბჭეთა ზედა მის 
ქალაქისათა. და მიესმა ყოველსა ერსა, ვითარმედ გამოსულ 
არს მეფე და მჯდომარე არს ბჭეთა ზედა. და მოვიდა ყოველი 
იგი ერი შემთხუევად მეფისა, ხოლო ისრაიტელნი იგი 
ივლტოდეს კაცად-კაცადნი ადგილად თვსა. ? და დრტვნვდეს 
ყოველნი ნათესავნი ისრაცლისანი და იტყოდეს: დავით 
მეფემან გვვსნა ჩუენ ყელთაგან მტერთა ჩუენთასა და 
განგვარინნა უცხოთესლთაგან და აწ მეოტ ვართ მეფისაგან 
აბესალომისთვს, ძისა მისისა. 1– და აბესალომს, რომელსა 
ვსცხეთ მეფედ ჩუენ ზედა, ესერა, მოიკლა ღუაწლსა შინა! აწ 


თქუენ რად დაიყოვნებთ და არა მოიქცევით მეფისა? და 
სიტყუალ იგი ისრაიტელთა მიიწია მეფისა. 11 და დავით 
მიავლინა სადუკისა და აბიათარისა მღდელთმოძღუართა და 
ჰრქუა: არქუთ მოხუცებულთა ისრაცლთასა, ვითარმედ: რად 
დაიყოვნებთ მოქცევად სახიდ მეფისა? ხოლო სიტყუანი 
ყოვლისა ისრაცლისა მოიწია მეფისა თანა. 12 ჰრქუა დავით 
ტომთა იუდასთა: არა ძვალნი ჩემნი და ყორცნი ჩემნი თქუენ 
ხართა? რასათვს უკუნსდეგით მეფისა მის? 13 და ამესას ესრე 
არქვით: არა ძვალნი და ყორცნი ჩემნი ხართ? ესე რამე მიყავნ 
მე ღმერთმან და ესე დამირთენ, არა თუ ერისთავ-გყო შენ ერსა 
ჩემსა ზედა იოაბის წილ ყოველთა დღეთა ცხორებისა 
შენისათა! 14 და მოაქცია ამესა ყოველი კაცი იუდასი 
მორჩილებად, ვითარცა ერთგული. და მოავლინეს მეფისა და 
ჰრქუეს: მოიქცა შენდა ყოველნი მონანი შენნი! 12 და მოიქცა 
მეფე და მოვიდა კიდემდე იორდანისა მდინარისა. და ყოველი 
ერი იუდასი მოეგებოდა გალგალადმდე შემთხუევად მეფისა, 
რათამცა წიაღმოიყვანეს იგი მდინარესა მას. 10 და მოვიდა 
სემეი, ძე გერასი, ძისა იამანისი ბაურიმით კაცთა თანა 
იუდასთა შემთხუევად მეფისა დავითისა. 17 და ათასი კაცი 
სხუაილ მის თანა სახლისა მის ბენიამენისი და სიბა, ყრმა იგი 
სახლისა მის საულისი, ათხუთმეტით ძითურთ და ოცით მონით. 
და შთავიდეს იგინი მეფისა 18 მსახურებად და წიაღმოყვანებად 
მდინარესა მეფისა წიაღყდენ, აღდგინებად სახლისა მეფისა და 
სათნო-ყოფად წინაშე თუალთა მისთა და სემეი, ძე გერასი, 
დავარდა პირსა ზედა თვსსა წინაშე მეფისა, ვიდრე 
წიაღმოვიდოდა იორდანესა. 19 და ჰრქუა მეფესა: ნუ 
მოივსენებენ შეცოდებასა ჩემსა უფალი ჩემი და ნუცა 
მოიგონებნ წყევასა დღისასა, რომელ გამოვიდოდა 
იერუსალყმით უფალი ჩემი მეფე და ნუცა დაიდებნ გულთა შინა 
მეფისათა. 29 21 მაშინ ჰრქუა აბესა, ძემან შარუელისამან: 
სხუაღამცა რა ეყო სემეის? სიკუდილისა თანამდებ არს იგი, 
რამეთუ იკადრა წყევად ცხებულსა ღმრთისასა! 22 მიუგო 
დავით და ჰრქუა: რა ძეს ჩემი და შენი, ძეო შარუელისაო? 
რამეთუ დღეს ბოროტსა ზრახავ ჩემთვს მტერობით. ნუ იყოფინ 
ეგე, ვითარმცა მო-ვინმე-კუდა ისრაცლსა შორის! ანუ თქუენ 


არა უწყითა, რამეთუ მეფე ვარ ისრაცლსა ზედა? 23 და პრქუა 
მეფემან სემეის: ნუ გეშინინ! რამეთუ არა მოჰკუდე შენ! და 
ეფუცა მეფე სემეის. 24 და მემფიბოსთე, ძე იონათანისი, ძისა 
საულისი, შთამოვიდა შემთხუევად მეფისა. და მას არა 
განეწმიდნეს ფერკვნი მისნი, არცა მოეჭრნეს ფრჩხილნი მისნი, 
არცა ეკუეცნეს თმანი, არცა განერცხნა სამოსელნი მისნი მიერ 
დღითგან, რაჟამს გამოვიდა მეფე სახლით თვსით, ვიდრე 
შემოსლვად მისა მშვდობით. 25 და ვითარცა შევიდა 
იერუსალცმად, მოეგება მეფესა. მაშინ ჰრქუა მას მეფემან: რა 
არს, რამეთუ არა წარმოხუედ ჩუენ თანა? 25 ჰრქუა მას 
მემფიბოსთე: უფალო ჩემო მეფე, მონამან ჩემმან დამაგდო მე. 
რაჟამს ვარქუ მას, ვითარმედ: დამისხენ კარაულსა და წარვიდე 
მეფისა თანა! არა ისმინა ჩემი, რამეთუ ვერ ეგებოდა 
უკარაულოდ მისლვა ჩემი შენ თანა, რამეთუ მკელობელ ვარ 
მონა შენი. 27 არამედ იგი მასმენდაცა მე უფლისა ჩემისა 
მეფისა წინაშე, ხოლო უფალმან ჩემმან მეფემან, ვითარცა 
ანგელოზმან ღმრთისამან, კეთილად ყავნ ღმრთისათვს. 28 
რამეთუ არა სხუა რამე ღირს ვიყო სახლისა მამისა ჩემისა, 
არამედ ყოველნი სიკუდილისა თანამდებ ვიყვენით, არამედ 
შემრთე მონა შენი მათ თანა, რომელნი ჭამენ ტაბლასა შენსა. 
და აწ ვის მიერ იყოს ესე ჩემდა სამართალი, არა თუ შენ მიერ? 
და ღაღადებითა ამას იტყოდა წინაშე მეფისა. 29 და ჰრქუა მას 
მეფემან: რას განამრავლებ სიტყუასა შენსა? შენ და სიბა 
განიყავთ, განანაწილეთ აგარაკი. 39 და ჰრქუა მემფიბოსთე 
მეფესა: ოდეს გიხილე, მეფე, მშვდობით მოქცეული სახიდ 
თვსა, ყოველი მეფისსა იყავნ! 31 და ბერზელი გალადელი 
შთავიდა რაბინით და წიაღმოვდა მეფისა თანაწარმოყვანებად 
მისა იორდანით. 32 და ბერზელი კაცი მოხუცებული იყო და იყო 
იგი ოთხმეოც წლისა და უდაბნოსა ყოფასა მსახურებულ იყო 
იგი მეფისა, და მდიდარი იყო იგი ფრიად. 33 მიუგო მეფემან 
ბერზელის და ჰრქუა: გნებავს თუ, მოგვალე ჩემ თანა და 
პატიოსან-ვყო სიბერე შენი იერუსალსმს. 34 და ბერზელიმ 
ჰრქუა მეფესა: რაოდენღამე იყუნენ დღენი ჩემნი და აღვიდე მე 
მეფისა თანა იერუსალყმდ? 35 რამეთუ მე ოთხმეოცისა წლისა 


ვარ და აწცა არა ვიცი გამორჩევა კეთილისა და ბოროტისა და 
გემოს-ხილვა საჭმელთა, ანუ სასმელთა, ანუ სმენად ქმაი 
მემღერეთა და აწ რად ტვრთ-გეყო მონა ესე უფალსა ჩემსა 
მეფესა? 30 მცირედ ოდენ წიაღგყვე იორდანესა მეფისა თანა, 
რამეთუ რასათვს მომაგებ მე საგებელსა ამას? 37 მიბრძანე 
მონასა შენსა, რათა დავსჯდე და მოვკუდე ქალაქსა ჩემსა, და 
დავეფლა საფლავსა მამა-დედათასა ჩემისასა. და აქინამ, ძე 
ჩემი, მივიდეს უფლისა ჩემისა მეფისა თანა და კეთილი უყავ 
მას, რაცა სათნო-გიჩნდეს! 38 და ჰრქუა მას მეფემან: მოვედინ 
იგი ჩემ თანა და ვყო მისთვს, რაცა სათნო-მიჩნდეს! და 
ყოველი, რაცა მრქვას მე, იგიცა ვყო მისთვს! 3? და ერი იგი 
ყოველი წიაღმოკრფა იორდანესა და მეფე დგა კიდესა 
მდინარისასა და ამბორს-უყო მეფემან ბერეზელის. და აკურთხა 
იგი მეფემან და წარვიდა ბერეზელი სახიდ თვსად. 49 და 
მოვიდა მეფე გალგალად და აქინამცა მის თანა, და ერი იგი 
იუდასი და ზოგი ერისა მის ისრაცლისა. “1 და მოკრბა ყოველი 
ერი ისრაცლისა მეფისა და ჰრქუეს მას: რა არს ესე, რამეთუ 
პარვით რეცა მოგიპარეს შენ ძმათა ჩუენთა, კაცთა მაგათ 
იუდასთა, და წიაღმოგიყვანეს ერითურთ იორდანესა? 42 მაშინ 
ჰრქუა ერმან იუდისმან კაცთა მათ ისრაცლისათა: ამისთვს, 
რამეთუ მახლობელ არს ჩემდა მეფე. რასა ეგოდენ შეგიძნდა 
და შესწუხენით ამის სიტყვსათვს; ანუ შე-რა-ვსჭამეთ და 
შევსვით მეფისა, ანუ ნიჭი რამე მოვიღეთ მისგან, ანუ მან 
მიიღო ჩუენგან? 43 და ჰრქუეს კაცთა მათ ისრაცლისათა: 
ათწილ ჩუენ უფროს მახლობელ ვართ მეფისა და ჩუენ 
უპირმშოეს ვართ მისა, ვიდრეღა თქუენ. და აწ რასათვს 
შეურაცხ-მყვენით ჩუენ? არა ჩუენთვს იყო მოქცევა იგი მეფისა, 
არამედ თქუენთვს. და განბოროტნეს კაცნი იგი იუდასნი, 
ვიდრეღა ისრაიტელნი იგი. 


თავი 20 


1 და მოსრულ იყო მუნ კაცი ერთი ნაშობი უსჯულოებისა, და 
სახელი მისი საბეე, ძე ბაქორისი, იემინელი. და მან 
მეყსეულად ნესტუსა დაბერა და თქუა: არა არს ნაწილი ჩუენი 
დავითის თანა! არცა სამკვდრებელი ჩუენი ძისა თანა იესესისა! 
მიმოდაეგენ ყოველი კაცი ისრაცლისა ადგილად თვსა! 2 და 
წარვიდა ყოველი კაცი ისრაცლისა, რომელნი იყუნეს მეფისა 
თანა, და შეუდგეს საბეესა, ძესა ბაქორისასა, ხოლო კაცნი იგი 
იუდასნი მოვიდეს მეფისა თანა იორდანით იერუსალსმად. 3 და 
შევიდა დავით სახიდ თვსა იერუსალცსმად. და მოიყვანა 
მეფემან ათნივე იგი ხარჭნი თვსნი, რომელნი დაეტევნეს 
მცველად სახლსა მისსა და დასხნა იგინი სახლსა შინა ერთსა 
და როჭიკსა სცემდა მათ, ხოლო იგი არღარა შევიდის მათ 
თანა. და იყუნეს იგინი დაცულ და შესჭამდეს როჭიკსა 
ქურიობისასა ვიდრე სიკუდილადმდე მათა. “ და ჰრქუა მეფემან 
ამესას: დრო-ეც ერსა მაგას იუდასსა სამ დღე და შენ აქავე 
დადეგ! ? და წარვიდა ამესა და ყო ეგრე, ვითარცა უბრძანა მას 
მეფემან. 9 მაშინ ჰრქუა დავით ამესას: ბოროტი ნურა გვყოს 
ჩუენ საბეე, ძემან ბაქორისამან, უფროს აბესალომისა. აწ შენ 
წარიყვანე ერი უფლისა შენისა და ეწიე მას, ნუ უკუნშევიდეს იგი 
ქალაქსა სადამე ერთსა ძნელსა, შეევედროს მათ ჩუენგან. 7 და 
უბრძანა დავით ყოველსა ერსა, რათა წარვიდეს. და დევნა- 
უყვეს აბესა და კაცთა იოაბისთა და ქერეთუნ ოფელტი და 
ყოველი იგი ერი წარვიდეს ამესას თანა და სდევდეს საბეეს, 
ძესა ბაქორისასა. 8 და იგი დაბანაკებულ იყო ლოდსა მას თანა 
დიდსა, რომელი იყო გაბაონს. და ამესა მოვიდა და დადგა 
პირისპირ მათსა. და იოაბს შთაეცვა ჯაჭვი და ერტყა მას ყმალი 
პოლოტიკი ორპირი. და აღმოშორებულ იყო ყჟმალი იგი 
ქარქაშსა მისსა. ? ჰრქუა იოაბ აბესიას: მშვდობით ხარა, ძმაო? 
და მოსდვა ჟჭელი იობბ ამესას ქედსა, მოზიდა, რეცა თუ 
ამბორისა-ყოფისა. 19 და ამესა არა ეკრძალა, რათამცა დაიცვა 
თავი თვსი ქმლისა მისგან და სცა იოაბ უბესა ამესასა 


ზეჩამომართ და გარდმოყარნა ნაწლევნი მისნი: და მუნთქუესვე 
წიაღჭდეს სულნი მისნი. იოაბ და აბესამ დევნა-უყვეს საბიას, 
ძესა ბოქორისსა. 11 და მოვიდა კაცი ერთი და დადგა ამასიას 
ზედა სპათაგან იოაბისთა და თქვა: რომელსა უყვარან დავით 
და იოაბ, შეუდგეს იოაბს, და აბესიას! 12 რამეთუ ამესა 
მომკუდარ არს და შესვარულ სისხლითა და ძეს გზასა ზედა. და 
ყოველი კაცი, რომელი მოვალნ, დაადგრის მას ზედა, და 
ხედავნ მას! ვითარცა ესმა სიტყვა ესე იოაბს, აღიღეს ამესა და 
გარდარევდეს გზასა და დაბურეს მას სამოსელი. 13 და 
მიერითგან შეუდგა ერი იგი იოაბს და სდევდეს საბეეს, ძესა 
ბოქორისსა. 1“ და მოვიდეს ნათესავთა მათ თანა 
ისრაცლისათა საბეე და ბეთბაგოს და ყოველნი მოქალაქენი 
შეკრბეს ქალაქსა ერთსა. 15 და უქმნეს მას ზღუდისზღუდე. და 
ყოველი იგი ერი იოაბისი გარემოადგა ქალაქსა მას და მიაწიეს 
იგი გამოსაღებელად. 15 და ყმა-ყო დედაკაცმან ერთმან 
ბრძენმან ზღუდით გარდამო და თქუა: ისმინეთ, ისმინეთ ჩემი, 
რომელნი-ეგე გარემოდგომილ ხართ ქალაქტსა ამას, და არქუთ 
იოაბს, რათა მო-რე-დგეს და ვეტყოდი მას! 17 ვითარცა მივიდა 
იოაბ მახლობელად ზღუდესა მას, და ჰრქუა დედაკაცმან მან 
იოაბს: ისმინენ სიტყუანი მჭევლისა შენისანი! და ჰრქუა: 
იტყოდე, მესმის! 18 და დედაკაცმან ჰრქვა იოაბს: სიტყვსჯერად 
უთქვამს პირველთა მათ, ვითარმედ: იკითხონ აბელსა და დანს 
მოაკლდენ, რომელი სარწმუნოთა ისრაცლისათა დადვეს და 
თქუეს, ვითარმედ: იკითხონ იაბელს და ეგრე მოაკლდენ. 19 აწ 
მე ვარ მშვდობა და სიმტკიცე ისრაცლისა და აწ შენ მოსრულ 
ხარ მოოყრებად ქალაქისა ამის, რომელი დედა არს ყოველთა 
ქალაქთა ისრაცლისათა? აწ რასა შთანსთქამ სამკვდრებელსა 
უფლისასა? 29 მიუგო იოაბ და ჰრქუა: ნუ იყოფინ ეგე ჩემდა, 
ვითარმცა მოვაოვრე ეგე! 21 არა ეგრე, არამედ კაცი ერთი 
მანდა შევიდა მთისა ეფრემისი, საბეე, ძე ბოქორისა, რომელი 
მჭქდომად აღუდგა დავითს. იგი ხოლო მარტო გამომეცით და 
წარვიდე ქალაქისა ამისგან! და ჰრქუა დედაკაცმან: აწვე, 
ვიდრე მანდაღა სდგა, გარდმოგიგდონ თავი მისი! 22 და 
შევიდა დედაკაცი იგი მუნვე ქალაქად და ეტყოდა მოქალაქეთა 
სიტყუათა მათ გონიერებისათა. და მოჰკუეთეს თავი საბეეს, 


ძესა ბოქორისასა, და გარდმოუგდეს იოაბს. და უბრძანა იოაბ 
დაბერვა ნესტვსა და დაცადებად ბრძოლა ქალაქოსა მას. და 
განიბნია ერი იგი თვთეულად ადგილად თვსსა და იოაბ 
წარვიდა მეფისა იერუსალცმდ. 23 და იოაბ იყო უხუცესი 
ყოველსა ზედა ერსა ისრაცლისასა და ბანია, ძე იოდესი, იყო 
ჭელმწიფე ჩერეთეოსა და ფილეთეოსა ზედა. 24 და ადორამ 
ხარკისმომყდელი იყო და საფან, ძე აქითალისი, 
საყსენებელთმწიგნობარ. 25 და სოსაკ მწიგნობართმოძღუარი 
იყო, სადუკ და აბითარ მღდელთმოძღუარნი იყუნეს. 295 და 
ირას - ეეთეს მღდელად წინაშე მდგომელ დავითისა. 


თავი 21 


1 და იყო სიყმილი დიდი დღეთა მათ დავითისთა სამთა წელთა 
ზედასაზედა. და იკითხა დავით უფლისა მიერ და ჰრქუა 
უფალმან დავითს: საულისათვს და სახლისა მისისათვს არს 
უსჯულოებაი ეგე, რამეთუ მოსწყუედდა იგი გაბაონელთა. 2 და 
მოუწოდა დავით მეფემან გაბაონელთა მათ და ჰრქვა ესე, 
ხოლო გაბაონელნი არა ძეთაგან ისრაცლთა იყვნეს, არამედ 
ნეშტთა მათგან ამორეველთასა და ძენი ისრაცლისანი 
ფიცებულ იყუნეს არა მოწყუედად მათდა. ხოლო საულ 
მოსრვიდა მათ, რამეთუ ეშურებოდა იგი ისრაცლთასა მას და 
იუდასასა მათ ფიცსა. 3 და ჰრქუა დავით გაბაონელთა: რა გიყო 
თქუენ, რათა ლხინება-ვყო წყევისა ამისთვს და თქუენ 
მაკურთხეთ მე და სამკვდრებელი ღმრთისა? “ და ჰრქუეს 
დავითს გაბაონელთა: არა გვყმს ჩუენ ოქრო და ვერცხლი, 
არცარა ძვრი სახლისა ისრაცლისა, არამედ საქმე ჩუენი 
სახლისა მიმართ საულისა არს! და ჰრქუა მათ დავით: რა 
გინებსთ, რათა გიყონ თქუენ? ? და მათ ჰრქუეს: არამედ 
კაცმან, რომელმან მოგუსრნა ჩუენ და შეურაცხ-გუყვნა, 
მოვსრათ იგიცა, რათა არა ვხედვიდეთ საზღუართა შინა 
ისრაცლისათა! 5 აწ მოგუცენ ჩუენ შვდნი კაცნი ძეთა მისთანი 
და ლხინება იყოს ჩვენდა მათ მიერ უფლისა მიმართ ბორცუსა 
მას ზედა საულისასა შესაწირავად უფლისა! და ჰრქუა მათ 
დავით მეფემან: მე მოგცნე იგინი. ” და იჭირვოდა მეუფე 
მემფიბოსთესთვს, ძისა იონათანისა, ძისა საულისა, რათამცა 
არა მოსცა მათ სიკუდილად ფიცისა მისთვს; რომელ-იგი 
ფიცება იყო შორის დავითისა და შორის იონათანისა, ძისა 
საულისა. 8? და მოუხუნა მეფემან ორნი ძენი რეფას, ასულსა 
აიასსა, რომელნი უშუნა საულს: ერმონი და მემფიბოსთე და 
ხუთნი ძენი მელქოლისნი, ასულსა საულისსა, რომელნი უშუნა 
იეზრიელ, ძისა იერზელისა, მოვლათელისა. ? და მისცნა იგინი 
გაბაონელთა მათ და დაზორნეს იგინი წინაშე უფლისა და 
მოსწყვდნეს შვდნივე იგი ძენი მათნი ასლობისა და ქრთილისა 


მკის დღეთა. 19 და რეფა, ასულმან აიასმან, ხარჭმან 
საულისამან, მოიღო ძაძა და ნაცარი დაიფინა კლდესა მას 
ზედა, ვიდრე არა ეწვიმა ღმრთისა მიერ და სცვიდა ძვალთა 
მათ დაზორვილთა, ვიდრე არა დაირღუეს იგინი მუნვე. და არა 
შეეხო მათ მფრინველი, არცა მჟეცი. 11 და უთხრეს დავითსა 
საქმე ესე, რა-იგი ყო რესფა, ასულმან აიასმან, ხარჭმან 
საულისმან. 12 და წარვიდა დავით და წარმოიხუნა ძვალნი იგი 
საულისნი და იონათანისნი, ძისა მისისანი, კაცთა მათგან იაბის 
გალადისთა, რომელ წარიპარნეს ურაკპარაკთაგან ბეთსამისა 
და ძეგლად ქმნეს უცხოთესლთა მათ დღესა მას, ოდეს დასცნეს 
უცხოთესლნი გელბეთს. 13 მოიღო მუნით ძვალნი საულისნი და 
ძვალნი იონათანისნი, ძისა მისისა, და შეკრიბნა 
დაზორვილნიცა იგიცა. 14 და დაფლნა ქუეყანასა ბენიამენისასა 
მახლობელად საფლავსა მას კისისასა, მამისა მისისასა. და 
ყოველივე ყვეს, რომელიცა უბრძანა მათ მეფემან. მაშინღა 
ულხინა უფალმან ქუეყანასა მას წყევისა მისგან მათისა. 12 
ამისა შემდგომად იწყო წყობა უცხოთესლთა მათ ისრაიტელთა 
მიმართ. და მოვიდა დავით ერითურთ უცხოთესლთა მათ და 
დაჭსნდა დავით ღუაწლსა მას ბრძოლისასა. 165 და აბესა 
იესბესი იყო ნათესავი გმირთა და სასწორი ჰოროლისპირისა 
მისისა იყო სამასი სიკილა სპილენძი და ყჟმალი ერტყა წელთა 
მისთა და ეგულებოდა განგურემა დავითისი. 17 და მუნთქუეს 
შემოვარდა შუა აბესა, ძე შარუელისი, სცა და მოკლა 
უცხოთესლი იგი და ივსნა დავით მისგან და აღთქმა-ყვეს ერმან 
მან და დაწყევეს, რათამცა არღარა განვიდა დავით ბრძოლად 
მათ თანა, რამეთუ არა დაშრტეს სანთელი იგი ისრაცლისა. 18 
და იყო, ამისა შემდგომად წყობა იყო უცხოთესლთა მიმართ 
გეთს, მაშინ მოსწყვდნა სობოქა ოსათისა საფ არაფისა, 
ნათესავმან გმირთამან უცხოთესლნი იგი. 19? მერმე კუალად 
წყობა იყო უცხოთესლთა მათ როთს და მოკლა ადეოდად 
სალთის ძემან, პოლიმარის ბეთლემელმან, გოლიათ გეთელი. 
და ბუნი ჰოროლისა მისისა იყო, ვითარცა ლვილი ქსელთა. 29 
და კუალად იყოღავე ღუაწლი ბრძოლისა უცხოთესლთა 
მიმართ გეთს. და იყო მუნ კაცი ერთი რაზეთ და თითნი ყელთა 
და ფერკთა მისთანი ესხნეს ექუს-ექუს, რიცხვთ ოცდაოთხ და 


ნათესავი იყო გმირთა. 21 დადგა იგი შორის განწყობილთა მათ 
და ჰყუედრებდა ერსა მას ისრაცლისასა, და განუჭდა მას 
იონადაბ, ძე სამაისი, და მოკლა იგი ძმისწულმან დავითისმან. 
22 ესე ოთხნივე იყვნენ ნათესავნი გმირთანი, რომელნი იყუნეს 
გეთს სახლისაგან რაფასისა. და მოსწყვდნა იგინი დავით 
ერითა თვსითა. 


თავი 22 


1 მაშინ წართქვა დავით სიტყუაი გალობისა წინაშე უფლისა 
დღესა მას, რომელსა ივსნა იგი უფალმან ყოველთაგან 
მტერთა მისთა და ყელთაგან საულისთა, ? და თქუა: 
შეგიყუარო შენ უფალო, ძალო ჩემო! უფალი 
განმაძრიალებელი ჩემი! ჭირსა ჩემსა მიჟსნეს მე. 3 ღმერთი 
ჩემი, მფარველი ჩემი! რამეთუ იგი არს ჯაჭვ ჩემი და რქა 
ცხორებისა ჩემისა. და იგი არს შესავედრებელი ჩემი და 
მჭსნელი ჩემი! და უსჯულოებათა ჩემთაგან მივსნა მე უფალმან. 
4 ქებით ვხადე უფალსა და მტერთა ჩემთაგან განმარინა მე! 3 
მომადგეს მე სალმობანი წყალთანი და ღუართა 
უსჯულოებისათა შემაძრწუნეს მე! 9 გარემომადგეს მე 
სალმობანი ჯოჯოხეთისანი და მახენი სიკუდილისანი მეწივნეს 
მე! 7” ჭირსა ჩემსა ვხადე უფალსა და ღმრთისა ჩემისა მიმართ 
ღაღად-ვყავ და ისმინა ჩემი ტაძრით წმიდით მისით კმისა 
ჩემისა! და ღაღადება ჩემი მიიწია ყელთა მისთა. მან მოისმინა, 
ყურთა მისთა მოივსენა. 8 იძრა და შეძრწუნდა ქუეყანა! და 
საფუძველნი მთათანი შეირყნეს, შეძრწუნდეს, რამეთუ 
შერისხდა მათ ღმერთი! ? აჰყდა კუამლი რისხვასა მისსა, და 
ცეცხლი პირისა მისისგან აღატყდა, და ნაბერწყალნი 
გამოეთხეოდეს მისგან! 1- მოდრიკნა ცანი და გარდამოჯყდა, 
ნისლი ქუეშე ფერვთა მისთა! 11 აღყდა ქერობინთა, აფრინდა, 
აღმაღლდა ფრთეთა ზედა ქართასა! 12 დადვა ბნელი 
საფარველად მისა და გარემოს მისა, საყოფელნი მისნი 
ბნელისა წყალნი ღრუბელთა შინა ჰაერისათა! 13 
ბრწყინვალებითა მისითა მის წინაშე სეტყვა და ნაბერწყალი 
ცეცხლისა! 14 ქუხდა ცით გამო უფალი, და მაღალმან მოსცა 
ჭმაი თვსი. 12 მიავლინა მათა შურდულის ქვანი და განაბნივნა 
იგინი, ელვანი განამრავლა და შეაძრწუნნა იგინი! 19 
შეძრწუნდეს იგინი განფენასა მას ზღვსასა, გამოჩნდეს 
საფუძველნი სოფლისანი სასტიკებითა უფლისათა და სულითა 
რისხვისა მისისათა! 17 გამოავლინა მაღლით და შემიწყალა მე 


და შემიწყნარა მე წყალთაგან მრავალთა! 18 მიჭსნა მე მტერთა 
ჩემთაგან ძლიერთა და მოძულეთა ჩემთა, რამეთუ უძლიერეს 
ჩემსა იყუნეს! 19? მომეწყინეს მე დღესა ჭირისა ჩემისასა, და 
უფალი იყო შემწე ჩემდა! 29 და გამომიყვანა მე ფართოდ. ეს 
მიყსნა მე უფალმან! 21 მომიგოს მე უფალმან სიმართლითა 
ჩემითა და სიწმიდისაებრ ყელთა ჩემთა მომიგოს მე! 22 
რამეთუ დავიცუენ მე გზანი უფლისანი და არა უღმრთო ვიქმენ 
ღმრთისა ჩემისაგან! 23 რამეთუ ყოველნი სამართალნი მისნი 
წინაშე ჩემსა არიან მარადის და სიმართლენი მისნი არა 
განვიშორენ ჩემგან! 24 და ვიყო მე წმიდაი წინაშე მისა და 
ვეკრძალო მე უსჯულოებისა ჩემისაგან! 295 მომაგოს მე 
უფალმან სიმართლითა ჩემითა და უბიწოებითა ყელთა 
ჩემთათა წინაშე თუალთა მისთა! 25 წმიდისა თანა წმიდა იყო 
და სრულისა კაცისა სრული იყო! 27 და რჩეულისა თანა 
რჩეული იყო და დრკუსა მისგან განეშორო! 28 რამეთუ შენ ერი 
მდაბალი აცხოვნე და თუალნი ამპარტავანთანი შენ 
დაამდაბლენ! 2? რამეთუ შენ აღმინთო სანთელი ჩემი, უფალო, 
ღმერთო ჩემო, და განმინათლო ბნელი ჩემი! 39 რამეთუ შენ 
მიერ ვრბიოდი მე ჭურვილი და ღმრთისა ჩემისა მიერ 
გარდავჭედ ზღუდეთა! 31 ღმერთი წმიდა არს და უბიწო არს გზა 
მისი! ბრძანება უფლისა მტკიცე არს და გამოყურვებულ და 
შესავედრებელ არს თვთ მოშიშთა მისთა! 32 რამეთუ ვინ არს 
ღმერთი უფლისა გარეშე? ანუ ვინ არს შემოქმედი გარნა 
ღმრთისა ჩუენისა? 33 რომელმან შემჭურა მე ძალითა და 
აღივსნეს სიმართლითა გზანი ჩემნი! 34 დაამტკიცნა ფერვნი, 
ვითარცა ირემთანი და მაღალთა ზედა დამადგინა მე! 32 
განსწავლენ ჭელნი ჩემნი ღუაწლსა და არა მოუძლურდა, 
ვითარცა მშვლდი რვალისა მკლავთაგან ჩემთა! 369 შემჭურვე მე 
საჭურველითა მაცხოვარებისათა და განამრავლე ჩემ თანა 
სიმდაბლე, და მარჯუენემან შენმან შემიწყნარა მე, და 
სწავლამან შენმან აღმმართა მე! 37 ფართო-ყვენ სლვანი 
ჩემნი, ნაკლულევანებათა დამაკვრვეს მე ქუეშე ჩემსა, რათა 
არა მოუძლურდენ ალაგნი ჩემნი, და ვერ წინადამიდგეს მე 
მჭდომნი იგი ჩემნი! 38 მივეტევე მე მტერთა ჩემთა ზედა და 


მოვსრენ იგინი და არა მოვაქცივე მათგან ვიდრე მოაკლდეს 
და მოვასრულნე იგინი! 3? დავგალნე იგინი და არღარა 
აღემართნენ და დაეცნენ იგინი ქუეშე ფერვჭთა ჩემთა! 49 
შთამაცვა მე ძალი ბრძოლასა მათდა, შევმუსრენ, რომელნი- 
იგი აღდგომილ იყვნეს ჩემ ზედა! და მტერნი ჩემნი მომცენ 
მეოტად ყელთა ჩემთა და ქედნი მტერთა ჩემთანი 
დავსთრგუნენ! 41 მტერთა ჩემთა ზურგთა ვდევნიდი და 
მოძულეთა ჩემთა განვაბნევდი! 42 ღაღად-ყვეს და არა ვინ 
იყო, რომელმანცა ივსნნა იგინი უფლისა ღმრთისა მიერ, და 
არა ისმინა მათი. 43 განვაბნიენ იგინი, ვითარცა მტუერნი 
წინაშე ქარისა და, ვითარცა თივჭა უბნისა, დავზილენ იგინი. 44 
მივსენ მე მძლავრობისგან ერისასა და ნათლად წარმართთა 
დამიდგინე მე. ერი, რომელ არა ვიცოდე, მემონა მე, სმენითა 
ყურისათა დამემორჩილნეს მე. 42 მეცრუვნეს მე შვილნი და 
უცხოთა დასმენითა ყურისათა მემორჩილნეს მე. 49 და შვილნი 
სხუათანი წარვლიდენ და ზრუნვათა თვსთა შეეკრნეს. 47 
ცხოველ არს უფალი და კურთხეულ არს დამბადებელი ჩემი! 
და ამაღლდინ ღმერთი ჩემი, მცველი მაცხოვარებისა ჩემისა! 
48 ძლიერ არს უფალი, რომელმან იძია შური ჩემი და 
დაამდაბლნა ერნი ჩემ ქუეშე! 437 განმარინა გულისწყრომისაგან 
მტერთასა და მჟდომთაგან ჩემისა აღმამაღლა მე და კაცთა 
უსჯულოთაგან მივსნა მე! 239 ამისთვს აღგიარო შენ წარმართთა 
შორის, უფალო, და სახელი უფლისა მოვივსენო! 231 განადიდე 
ცხორებაი მისი და ჰყავ წყალობაი ცხებულისა მისისა თანა 
დავითისა და ნათესავისა მისისა თანა უკუნითი უკუნისამდე! 


თავი 23 


1 და ესე სიტყუანი არიან დავითის აღსასრულისანი და 
სარწმუნო არს დავით, ძე იესესი, და სარწმუნო არს კაცი იგი, 
რომელ დაადგინა უფალმან ცხებული ღმრთისა იაკობის ზედა. 
და შუცნიერ არს გალობაი ესე ისრაცლისა. 2 რამეთუ სული 
უფლისა იტყოდა ამას და სიტყუანი პირისა მისისანი ენასა 
ჩემსა. 32 და თქუა ღმერთმან იაკობისმან: ჩემდამო იტყოდა 
მცველი იგი ისრაცლისა, მთავრად დამადგინა მე კაცთა მათ 
სიმართლითა და შიშითა ღმრთისათა ფლობად მათ ზედა.“ 
ვითარცა ცისკარი განთიადისა და ვითარცა მზე რა 
აღმობრწყინდის მაღლით განთიად, და არა დაბნელდის 
ნათელი იგი მისი, ვითარცა წვმამან რა აღმოაცენის მწვანე 
ქუეყანით. ? რამეთუ ვითარცა არა ესრე იყო სახლი ჩემი 
ძლიერსა თანა ღმრთისათა, რამეთუ აღთქმა საუკუნო ედვა ჩემ 
თანა, ყოველთა ზედა დამტკიცებული და დამყარებული. 
ყოველივე ცხორებაი ჩემი და ნება ჩემი არა არს, რომელიცა 
მის მიერ არა მოიღებოდის. 9 რომელნი აღმოსცენდეს, 
ვითარცა ეკალნი და სხუანი, ვითარცა გამონაფრეწნი 
ყოველნი, რამეთუ არა ყელი ვინ შეახის და გამოფრიწის. 7 
უკუეთუ ვისმე ენებოს მოფხურად, რკინა შემზადონ ძელითურთ 
და ყოველივე ცეცხლით შეიწუნენ არარადმდე. 898 ესე სახელები 
არს მთავართა მათ და ერისთავთა დავითისათა: იებოსთე 
ქანანელი, მთავარი ერისა ნაწილთა, აქინომ ანელისთა, 
რვაასთა მათ ზედა წყლულთა ერთბამად. 7? ამისა შემდგომად 
ელიაზარ, ძე მამისძმისა მისისა სოვსელისა, სამთა მათ შორის 
ერისთავთა. ესე იყო დავითის თანა მესერანს, ყუედრებად 
ამისა, და უცხოთესლნი იგი მოკრებილ იყუნეს მუნ ბრძოლად. 
10 და მო-ღხოლო-ვიდეს ისრაიტელნი მათ ზედა და ელიაზარ 
მათ თანა და მოსწყვდნა უცხოთესლნი იგი ვიდრე დაშრომამდე 
და დაეკრა ვადა ყლმისა მისისა ჭელსა მისსა. და შექმნა 
უფალმან ცხორებაი დიდი მას დღესა შინა ერსა მას ზედა. და 
ყოველი იგი ერი მიექცა ნატყუენავსა მას ზედა მტერთასა. 11 და 


ამისა შემდგომად სამაა, ძე ეილასი რაქიანი და კუალად 
შეკრბეს უცხოთესლნი იგი და იყო მუნ ოსპნი თესული 
ახალვნული; და ერი იგი მეოტ იქმნა უცხოთესლთა მათგან. 12 
და შევიდეს უცხოთესლნი იგი ყნულსა მას ოსპისასა; და ერი 
იგი დავითისი გარემოექცა და მოსწყვდნეს უცხოთესლნი იგი. 
და შექმნა უფალმან ცხორებაი დიდი ერსა მას შორის მას 
დღესა. 13 და ჩამოვიდეს სამნი კაცნი სამთა მათგან გუნდთა 
დავითისთა ქვაბსა მას ოდოლამისასა და უცხოთესლნი იგი 
მძვნვარედ განწყობილ იყუნეს უბესა მას ტიტანელთასა. 14 და 
დავით დგა კლდისპირსა მას თანა, და უცხოთესლნი იგი იყუნეს 
მას ოდენ ჟამსა ბეთლემს. 12 გულმან უთქუა დავითს და თქუა: 
ვინმცა მასვა მე წყალი წყაროსა მისგან ბეთლემისასა, რომელ 
არს ბჭეთა თანა? 15 და გუნდსა მას უცხოთესლთასა შეეცვა 
ბეთლემი და კაცნი იგი, რომელ მოვიდეს სამნი გუნდთა მათგან 
დავითისა, განაპეს ბანაკი იგი უცხოთესლთა, და მივიდეს და 
მოართუეს წყალი იგი ბეთლემისა, რომელ იყო ბჭეთა მათ 
თანა, ხოლო დავით არა სვა წყალი იგი, არამედ მოიღო იგი, 
აპკურა წინაშე უფლისა. 17 და თქუა: ნუ იყოფინ ჩემდა უფლისა 
მიერ ეგე, ვითარმცა შევსვენ სისხლნი და სულნი კაცთანი 
წყალსა ამას თანა! ესე ყვეს სამთა მათ ახოვანთა. 18 და აბესა, 
იოაბის ძმა, ძე შაროელისი, მთავარი სამთა მათგანი, იახოვნა, 
განმარტა ჰოროლი თვსი და მოწყლნა სამასი ახოვანი ერთსა 
მას შერევასა მისსა. 17 და ესე ოდენ უმჯობეს იყო ერთისა 
მათგანისა ორთა მათ უდიდებულეს. და იყო მათა მთავარ, 
ხოლო სამთა მათ ვერავე ესწორებოდა. 29 და ბანეა, ძემან 
იოადისამან, ძისა ახოვანისა კაცისამან, მრავალი საქმე ქმნა 
უფროს გაბასაელისა. რამეთუ მან მოსწყვდნა ორნი იგი ძენი 
ადრიელის მოაბელისნი. და ესე გარდაყდა და მოკლა ლომი 
გუბსა მას შინა დღეთა მათ ზამთრისათა. 21 და მან მოკლა 
ეგვპტელი იგი კაცი საშინელი და მყნე და ვერ შესაძლებელი, 
რამეთუ ჭელთა აქუნდა ეგვპტელსა მას ოროლი და ბუნი 
ოროლისა მისისა იყო, ვითარცა დირე ქიდისა. და მით 
ოროლითა გამოუვდა ეგვპტელი იგი და ესე მიეგებოდა. და 
მოუღო ოროლი იგი ეგვპტელსა მას და მისითავე ოროლითა 
განგურიმა ეგვპტელი იგი. 2? და ესე ყო ბანეა, ძემან 


იოადისამან. 23 და მისი სახელი უმჯობეს იყო შორის სამთა მათ 
ახოვანთა და უდიდებულეს, ხოლო სამთა მათ ვერავე 
ესწორებოდა. და დაადგინა იგი დავით ყოველთა ზედა, 
რომელნი სცვიდეს მას და ესე სახელები არს კაცთა მათ 
მყნეთა დავითისათა: 24 ასაელ, ძმა იოაბისი, ოცდაათთა მათ 
შორის, ელნალ, ძე ელიუდისი, მამისძმისა მის ბეთლემელისა, 
29 სამეე რუდელი, სელომ კელოთელი, ?9 ქალეს ფალემელი, 
ირას ძე, ესკათისა თეკველი, 27 აბეზერ ანათოთელი, მოაბან 
ოსითელი, 28 სელიმონ აოთელი, მაარა ნეთაფათელი, 29 
ელედ, ძე ბანიასი, ესე იგი არს ნეტოფიტელი, ითი, ძე რაბასი, 
გაბათელის ძენი ძეთაგან ბენიამენისთა, 39 ბანია 
ფარათონელი, ედაი მდინარისა გაასას, 31 აბაბონ 
არბატიტელი, ძმათაგან ბერომეველთა, 32 ელიაბ 
სალაბონელი, ძენი იესესნი იონათანისანი, 33 სემ 
ორორეველი, აიამ, ძე სარარისი, არორიტელი, 34 იელფელეთ, 
ძე აზბაისი, ძეთა მავეთეველთა, ძე ელიასი, აქიტობელ 
გელანიტელი, 35 ესრი კარმეითეველი, ფარია არაბელი, 35 
აგალ ათიასი, საობიტელისა ბონი გაადელი. 37 სელეკ 
ამონელი, ნარა ბეოტელი, მჭედარი იოაბისი, ძენი 
სარვეინისნი. 38 ირაითიტრეს გარებელი, ესე იგი არს იეთიტრე, 
29 ჰურია ქეტელი, ესე ყოველი კაცნი ოცდაჩვდმეტ იყო. 


თავი 24 


1 და შესძინა გულისწყრომამან ღმრთისამან განრისხება 
ისრაცლსა ზედა და აღაზრზინა მათ ზედა დავით და თქუა: 
წარვედით და აღმირაცხეთ ყოველი კაცი ისრაცლი და იუდასი! 
2 და ჰრქვა მეფემან იოაბს და მთავართა მათ ერისათა: 
მოვლეთ თქუენ ყოველი სახლი ისრაცლისა და იუდასი 
დანითგან ბერსაბედმდე, აღრაცხეთ და აღითვალეთ და 
აღწერილი მომართუთ მე, რათა უწყოდი რიცხუ ერისა მის. 3 
მიუგო იოაბ მეფესა და ჰრქუა: შესძინენ უფალმან ღმერთმან 
ერსა ამას ასი წილი! თვთ უფალმან ჩუენმან მეფემან იხილენ! 
მეფე, მო-ვე-რასა-იღე ზრახვა გულისა შენისა, უფალო ჩემო 
მეფე? “ განძლიერდა ბრძანება იგი მეფისა უფროს იოაბის 
მიმართ და მთავართა ზედა და გამოვიდეს იოაბ და მთავარნი 
იგი პირისაგან მეფისა აღრიცხვად ერისათვს ისრაცლისა. ? და 
წიაღჭდეს იორდანესა და დაიწყეს გარემოცვად არობელით 
მარჯულ ქალაქისა, რომელ არს შორის ღელეთა გაადისთა და 
ელიაზარისა. 9 და მოვიდეს გალადად და ქუეყანასა მას 
ქეტელთასა და კადესსა, და მოვიდის დანადმდე და მიიწივნეს 
სიდონიად. ” და მოვიდეს ბოსორად და ტვრედ და ყოველთა 
ქალაქთა ეველთასა და ქანანელთასა და მიიქცეს სამხრით 
კერძო იუდასა ბერსაბედმდე. 8 და მოვლეს ყოველი ქუეყანა და 
მოვიდეს მეცხრესა თთვესა და ოცსა დღესა იერუსალცმად. 9 
და მოიღო იოაბ წიგნი იგი აღწერილი სოფლისა და დადვა 
წინაშე მეფისა. და იყო რიცხვ ერისა მის ისრაცლისა რვაას 
ათასი კაცი აზნაური ოდენ და იუდისი რჩეული კაცი სპარაზენი 
ხუთასი ათასეული. 19 და შეეჭუდა გული დავითისი აღწერისა 
მისთვს ერისასა, სიტყუად იწყო დავით უფლისა და თქუა: 
ვცოდე ფრიად წინაშე უფლისა, რამეთუ ვყავ ესე სიტყუაი და 
აწ, უფალო, მომიტევე შეცოდება ესე მონასა შენსა, რამეთუ 
ცუდად და უგუნურებით ვიზრახე ზრახვა ესე. 11 და აღდგა 
დავით განთიად, იყო ბრძანება უფლისა გად 
წინაისწარმეტყუელისა ხილვად დავითისა, და ჰრქვა: 12 


წარვედ და ეტყოდე დავითს: ესრეთ იტყვს უფალი, სამსა ამას 
მოვავლინებ შენ ზედა, ხოლო შენ გამოირჩიე თავისა შენისა 
ერთი რაიმე მათგანი, რომელი ვყო შენთვს! 13 და მოვიდა გად 
დავითისა და ჰრქუა მას: გამოირჩიე თავისა შენისა ერთი 
ამათგანი: ანუ სამ წელ სიყმილი პურისა ქუეყანასა ზედა შენსა, 
ანუ სამთავე მეოტად წარქცევა მტერთაგან სულშეუქცეველად, 
ანუ სამსა დღესა სიკუდილი კაცთა ქუეყანასა შენსა. და აწ შენ 
განიზრახე და მითხარ მე, რა მივართვა მომავლინებელსა 
ჩემსა? 14 მიუგო დავით გადსა და ჰრქუა: სამივე სიმძიმე არს 
ჩემ ზედა, ხოლო უმჯობეს არს ჩემდა შევრდომა ყჟელთა 
უფლისათა, რამეთუ მრავალ არს წყალობა მისი, ნუმცა 
შევარდები მე ყელთა კაცთასა (და გამოირჩია დავით სამ დღე 
სიკუდილი კაცისა. და იყუნეს დღენი იფქლის მკისანი). 12 და 
ბრძანა უფალმან სიკუდილი ისრაცლსა ზედა ცისკრითგან 
ვიდრე ექუს ჟამადმდე. და მოიწია მოსრვა ერსა მას ზედა 
ისრაცლისასა. და მოკუდა მას დღესა შინა ვითარ 
სამეოცჩვდმეტი ათასი კაცი დანითგან ბერსაბედამდე. 19 და 
მივიდა ანგელოზი იგი სიკუდილისა მოსრვად იერუსალცმად. 
და დააცხრო უფალმან რისხვა იგი მისი მათ ზედა და ლხინება- 
ყო უფალმან გუამსა მათსა ზედა და ჰრქუა ანგელოზსა მას, 
რომელი მუსრავდა ერსა მას: კმა არს! აწ დააყენე ყელი შენი 
და ნუღარა მუსრავ! და ანგელოზი იგი დგა კიდესა კალოსა მის 
ორნია იებუსელისასა. 17 სიტყუად იწყო დავით უფლისა, 
რაჟამს იხილა ანგელოზი იგი, რამეთუ მოსრვიდა ერსა მას 
ისრაცლისასა და თქუა დავით: აქა ვარ, უფალო, მწყემსი ესე, 
რომელმან შეგცოდე და ბოროტი შენს წინაშე ვქმენ, ხოლო 
ამათ საცხოვართა არარა ცოდეს. იყავნ ჭელი შენი ჩემ ზედა და 
სახელსა ზედა მამისა ჩემისასა! 18 და მოვიდა გად 
წინაისწარმეტყუელი დავითისა და ჰრქუა: მივედ შენ ადრე და 
აღაშენე საკურთხეველი კალოსა მას ზედა ორნია 
იებოსელისასა! 19? და წარვიდა დავით სიტყვსაებრ გადისა, 
ვითარცა უბრძანა მას უფალმან. 29 და ვითარცა იხილა ორნია 
მეფე დავით, წინამიეგებოდა მას და თაყუანი-სცა მეფესა. 21 და 
ჰრქუა ორნია: რა არს, უფალო ჩემო, მეფე, რასა მოხვალ 
მონისა შენისსა? მიუგო დავით და ჰრქუა: მოსყიდად კალოსა 


ამის შენისა და აღშენებად მას ზედა საკურთხეველი უფლისა 
ღმრთისა, რათა დასცხრეს მოსრვა ესე ერსა ამასა ზედა! 22 
მიუგო ორნია დავითს და ჰრქუა: მიიღენ უფალმან ჩემმან 
მეფემან და ყავნ ბრძანებისაებრ უფლისა ღმრთისა, და 
ვითარცა სათნო-უჩნს! და, აჰა, ეგერა, არიან ყარნი ეგე 
მსხუერპლად და უღელი და საკნველი და ყოველივე ჭურჭელი 
კალოსი მრგულიად დასაწველთათვს შეშად! 23 ყოველივე 
მისცა ორნია მეფესა და ჰრქუა: შეიწირენ უფალმან ყჟელთაგან 
შენთა! 24 მიუგო მეფემან და ჰრქუა: არა ეგრე, თუმცა ცუდად 
მოვიღე, არამედ ნაცვალი მიგცე შენ, არა შევსწირნე 
საკუერთხნი მედად უფლისა და ღმრთისა დასამშვდებელად! 
და მოიყიდა დავით კალო იგი ცვალებით და ყართა მათთვს 
მისცა ორმოცდაათი სასწორი ვერცხლი, რომელ არს სატირი. 
25 და აღაშენა მუნ დავით საკურთხეველი უფლისა ღმრთისა და 
შესწირნა ყარნი იგი მსხუერპლად უფლისა დასამშვდებელად! 
(მერმე შე-ღავე-სძინა სოლომონ და განადიდა საკურთხეველი 
იგი, რამეთუ პირველ მცირე იყო). და დააცხრო უფალმან 
რისხვა მისი ქუეყანასა ზედა. და დასცხრეს გუემანი იგი 
ისრაცლისაგან. 


მესამე მეფეთა 
თავი 1 


1 და დავით მეფე დაბერდა და მიიწია წესსა ჟამთა თვსთასა და 
შემოსიან იგი სამოსლითა და ვერ განტფის. ? მაშინ ჰრქუეს მას 
მონათა მისთა: მოვგვაროთ უფალსა ჩუენსა ქალწული ერთი 
მცირე და დადგეს იგი წინაშე მეფისა, და იყოს იგი მისა 
მოღუაწედ, და განატფობდეს მეფესა მარადის. 3 და მოიძიეს 
ქალი ერთი ყოველთა საზღვართა ისრაცლისათა და პოვეს 
აბისაკ სომანიტელი ქმნულკეთილი ფრიად და მოიყვანეს 
მეფისა თანამწოლ და მსახურად. “ და იყო ქალი იგი შუენიერ 
ფრიად და ატფობდის მეფესა და მსახურებდა მას, და მეფემან 
არა რა იცოდა მის თანა. ? ადონია აგითასმან აღიღო თავი 
თვსი მეფედ დავითის წილ და მოიგო ეტლები და მჭედრები და 
წინამცორვალები ერგასის ოდენ. 9 და მამამან არასადა 
შერისხნა, ვითარმედ: რად ეგრე ჰყავ, ანუ რად იქმ მაგასა? და 
იყო იგი ქმნულკეთილ პირითა, რამეთუ აბესალომის 
შემდგომად შობილ იყო. 7 და ზრახვა მისი იყო იოაბის თანა 
ძისა შარუასსა, და აბიათარცა მღდელი შემწე იყო მისა. 8 და 
სადუკ მღდელი და ბანეა, ძე იოადისი, და ნათან 
წინაისწარმეტყუელი და სემეი და რეი და ძენი ძლიერებისა 
დავითისანი არა იყუნეს ადონიასა თანა. ? ხოლო იყუნეს 
ადონიასნი ცხოვარნი, ზროხანი და კრავნი ფრიად ლოდსა მას 
თანა სელათისასა, რომელი-იგი არს მახლობელად 
ჰრობელსა, და უწოდა ყოველთა ძმათა მისთა, ძეთა მეფისათა, 
ყთველსა კაცსა იუდასასა, მსახურთა მეფისათა. 19 და ნათან 
წინაისწარმეტყუელსა და ბანასე და ძლიერთა დავითისთა და 
სოლომონს, ძმასა თვსსა, არა მიჰხადა. 11 და მოვიდა ნათან 
ბერსაბესა, დედისა სოლომონისა, და ჰრქუა: არა გასმიესა ესე 
შენ, რამეთუ მეფედ დადგა ადონია, ძე აგითაისი, და უფალმან 
ჩემმან, დავით მეფემან, არა იცოდა. 12 აწ ისმინე სიტყუაი ესე 


ჩემი, რომლითა სცხონდე შენ და ძე შენი სოლომონ. 13 და 
შევედ შენ წინაშე მეფისა და არქუ მას, ვითარმედ: შენ, უფალი 
ჩემი მეფე, ეფუცე მყევალსა შენსა ღმრთისა მიმართ და სთქუ, 
ვითარმედ: ძე შენი, სოლომონ, მეფობდეს ჩემსა შემდგომად, 
და იგი დაჯდეს საყდართა ჩემთაო, და აწ, ესერა, მეფე არს 
ადონია. 14 და ვიდრე შენ მაგასა იტყოდი ოდენ, მე შემოვიდე 
შენ თანა და დავამტკიცო სიტყუაი შენი. 12 და შევიდა ბერსაბე 
წინაშე მეფისა. და მეფე მოხუცებულ იყო ფრიად და აბისაქ 
სომანიტელი დგა წინაშე მეფისა მსახურად. 19 დავარდა 
ბერსაბე და დამხედ თაყუანი-სცა მეფესა. და ჰრქუა მეფემან: 
რა გიყმს შენ? 17 მიუგო ბერსაბე მეფესა და ჰრქუა: უფალო 
ჩემო მეფე, შენ ჰფუცე უფლისა მიმართ ღმრთისა და სთქუ, 
ვითარმედ: ძე შენი, სოლომონ, მეფობდესო შემდგომად ჩემსა, 
და იგი დაჯდესო საყდართა ჩემთა. 18 და აწ, ეგერა, ადონია 
მეფედ დადგა და შენ, უფალმან ჩემმან, მეფემან, არა უწყი. 19 
და დაუკლავს მას ზროხა და ცხოვარი და ტარიგნი დიდძალი 
და მოუხადიან ყოველნი ძენი მეფისანი და აბიათარ მღდელი 
და იოაბ სპასპეტი, და სოლომონ, მონა შენი, არა მიხადეს. 29 
და შენ მიერ თუ არს სიტყუაი ესე, უფალო ჩემო, მეფე, 
განცხადებულ იყავნ, ვინ დაჯდეს საყდართა უფლისა ჩემისა 
მეფისათა შემდგომად მისა. 21 და იყოს, რაჟამს შეისუენოს 
უფალმან ჩემმან, მეფემან, ვიპოვნეთ მე და სოლომონ 
შეცოდებულ. 22 და ვიდრე იგი ამას იტყოდა ოდენ, მი-ხოლო- 
ვიდა ნათან წინაისწარმეტყუელი კართა ზედა. 23 და უთხრეს 
დავითს, ვითარმედ: ნათან წინაისწარმეტყუელი კართა დგას. 
და ვითარცა შევიდა ნათან წინაშე დავითისა და დამხედ 
თაყვანი-სცა მეფესა. 24 და ჰრქუა ნათან: უფალო ჩემო, მეფე, 
შენ ესრეთ ბრძანეა, ვითარმედ ჩემსა შემდგომად მეფობდეს 
ადონია და დაჯდეს საყდარსა ჩემსა? 22 რამეთუ შთამოვიდა 
დღეს და დასწყვდნა ზროხა და ცხოვარი და კრავები ფრიად, 
და უხდიან ყოველნი ძენი მეფისანი და იოაბ სპასპეტი შენი და 
აბიათარ მღდელთმოძღუარი და მთავარნი შენნი, იშუებენ და 
იხარებენ წინაშე მისა და იტყვან, ვითარმედ: ცხოვნდინ მეფე 
ადონია. 25 და მე, მონა შენი, და სადუკ მოღდელთმოძღვარი და 


ბანეა, ძე იოადისი, და სოლომონ, ძე შენი, არა მიუყვანებიან. 
27 და შენ მიერ თუ იყო ესე, რასა არა მაუწყე ჩუენ, მონათა 
შენთა, ვინ დაჯდეს საყდართა მათ უფლისა ჩუენისათა შენსა 
შემდგომად? 28 მიუგო დავით და ჰრქუა: შემოუწოდეთ 
ბერსაბეს! და შემოვიდა ბერსაბე წინაშე მეფისა. 2? ფიცად 
იწყო მეფემან და თქუა: ცხოველ არს უფალი ჩემი, რომელმან 
მიყსნა მე ყოველთაგან ჭირთა ჩემთა. 39 რამეთუ, ვითარცა-იგი 
პირველად ვეფუცე უფალსა ღმერთსა ისრაცლისასა, ვითარმედ 
სოლომონ, ძე ჩემი, მეფობდეს ჩემსა შედეგად და იგი დაჯდეს 
საყდართა ჩუენთა, ეგრეცა ვყო დღეს დღე. 31 და ბერსაბე 
დამხედ თაყუანი-სცა მეფესა და თქუა: უკუნითი |უკუნისამდე|! 
ცხონდი, მეფე დავით. 32 და მოუწოდა მეფემან სადუკს 
მღდელსა და ნათანს წინაისწარმეტყუელსა და ბანეას, ძესა 
იოადისასა, და შემოვიდეს იგინი წინაშე მეფისა. 33 და ჰრქუა 
მათ: წარიყვანენით თქუენ თანა მონანი უფლისა თქუენისანი და 
აღსვით სოლომონ, ძე ჩემი, საყდარსა ჩემსა და შთავედით 
გეონად. 34 და სცხედ მას მეფედ კურთხევად სადუკ მღდელმან 
და ნათან წინაისწარმეტყუელმან ყოველსა ზედა ისრაცლსა, და 
ნესტუსა დაბერეთ და თქუთ: უკუნისამდე ცხოვნდინ მეფე 
სოლომონ! 35 და აღმოვედინ აქავე და თქუენ მის თანა, და 
შემოვიდეს იგი და დაჯდეს იგი საყდართა ჩემთა. და იგი 
მეფობდეს ჩემ წილ და მას მივსცე ბრძანება, რათა მეფობდეს 
იგი ყოველსა ზედა იუდასა და ისრაცლსა. 35 სიტყუად იწყო 
ბანეა, ძემან იოადისამან, მეფისა და ჰრქუა: იყავნ ეგრე! და 
დაამტკიცა უფალმან ღმერთმან უფლისა ჩუენისა, მეფისა. 37 
და ვითარცა იყო უფალი ღმერთი უფლისა ჩემისა, მეფისა 
თანა, ეგრეცა სოლომონის თანა. და დაამტკიცენ საყდარი 
მისი, ვითარცა დაამტკიცა უფალმან საყდარი შენი უფლისა 
ჩემისა, მეფის დავითისი. 38 და შთავიდა სადუკ მღდელი და 
ნათან წინაისწარმეტყუელი და ქერეთი და ოფელეთი. და 
აღსვეს სოლომონ ზედა საქჭედარსა მეფისა დავითისასა და 
შთავიდეს გეონად. 3? და მოიღო სადუკ ამპოლი ზეთისა 
კარვით და სცხო სოლომონს და დაბერეს ნესტუსა რქისასა და 
თქუა ყოველმან ერმან: უკუნისამდის ცხოვნდინ სოლომონ 


მეფე! 49 და მსახურნი იგი მეფისანი სცემდეს ნესტუსა და 
როკვიდეს და ძნობდეს წინაშე მეფისა და იხარებდეს 
სიხარულითა დიდითა. და ოხრიდა ქუეყანა ყმითა მით 
ღაღადებისათა. “1 და ესმა ადონიას და ყოველსა ერსა, 
რომელი-იგი მის თანა იყო და დასცეს შვება იგი მათი და ესმა 
იოაბს და თქუა: რა არს ჟმაი ესე ოხრისა ქალაქსა ამას შინა? 42 
და ვიდრე იგი ამას იტყოდაღა ოდენ, მი-ხოლო-ვიდა იონათან, 
ძე აბათაქ მოღდელთმოძღურისა, და ჰრქუა მას: ადონია, 
შემოვედ შინა, რამეთუ კაცი კეთილი ხარ და სიტყუაი კეთილი 
მოგაქუს. 43 მიუგო იონათან და ჰრქუა ადონიას: უფალმან 
ჩემმან, დავით მეფემან, მეფედ დაადგინა სოლომონ. 44 და 
მიავლინა მის თანა სადუკ მღდელი და ნათან 
წინაისწარმეტყუელი და ბანეა, ძე იოადისი, და ქერეთი და 
ოფელტი. და აღსვეს იგი საჟედარსა მეფისასა. 42 და სცხეს მას 
მეფედ სადუკ მღრდელმან და ნათან წინაისწარმეტყუელმან 
გეონსა შინა, და აღმოვიდენ მუნით, სიხარულითა და ოხრიდა 
ქუეყანა განცხრომით. ესე იგი ჟმა არს, რომელი გესმოდა 
თქუენ. 45 და დაჯდა სოლომონ საყდართა მათ მეფისათა. 47 
და შევიდა ერი იგი და აკურთხევდეს უფალსა ჩუენსა დავითს 
და ჰრქვეს მას: დიდებულ-ყავნ უფალმან სახელი ძისა შენისა 
სოლომონისი უფროს სახელისა შენისა და აღიმაღლენ 
საყდარი მისი უფროს საყდრისა მაგის შენისა. თაყუანი-სცა 
მეფემან ცხედართა თვსთა ზედა. 48 და ესე თქუა მეფემან: 
კურთხეულ არს უფალი ღმერთი ისრაცლისა, რომელმან მომცა 
მე დღეს ნაშობისაგან მუცლისა ჩემისა დაჯდომად საყდართა 
ჩუენთა და მიჩუენა თუალთა ჩემთა მხილვარეთა. 49? და 
ვითარცა ესმა ესე მათ ყოველთა, განკრთეს და აღდგეს 
ყოველნი, რომელნი პურად სხდეს ადონიასა თანა, და 
წარვიდეს თვთოეულად გზასა თვსსა. 29 და ადონიას შეეშინა 
სოლომონ მეფისაგან, აღდგა და შევიდა კარავსა მას 
უფლისასა და მოეხვია საკურთხეველსა მას უფლისასა. 21 და 
უთხრეს სოლომონს, ვითარმედ შეეშინდა ადონიას მეფისაგან 
სოლომონისა და მოხვეულ არს საკურთხეველსა უფლისასა და 
იტყვს: მეფუცენ მე დღეს მეფე სოლომონ, რათა არა მომკლას 
მახვლითა მონა ესე თვსი. 232 მიუგო სოლომონ და პრქუა: 


უკუეთუ ბრძენი იყოს იგი სიტყვთა და მართალი დგეს ჩემ თანა, 
არა მოკუდეს იგი, უკუეთუ ბოროტი რამე ყოს ჩემ თანა, 
მოკუდეს. 23 და მიავლინა მეფემან სოლომონ მოციქულნი და 
მოიყვანეს საკურთხეველისა მისგან და შევიდა ადონია წინაშე 
მეფისა და თაყუანი-სცა მას და ჰრქუა სოლომონ: გვალე, 
მივედ სახიდ შენდა! 


თავი 2 


1 და მოვიდეს დღენი სიკუდილისა დავითისნი, და ამცნო ძესა 
თვსსა სოლომონს და ჰრქუა: 2 მე მივალ გზასა ყოველთა 
კაცთასა, ხოლო შენ განძლიერდი და იყავ მამაკაც ძლიერ. 3 
და დაიცვენ გზანი უფლისა ღმრთისა ისრაცლისანი, რათა 
ხვდოდი ყოველთა ბრძანებათა მისთა და ყოველთა მცნებათა 
მისთა და სამართალთა მისთა და წამებათა მისთა, რომელ-იგი 
წერილ არიან სჯულსა მას მოსესასა, რათა წარგემართოს 
ყოველი, რასაცა იქმოდი და რასაცა მიჰხედო. “ რათა 
დაამტკიცოს უფალმან ყოველივე სიტყუაი იგი, რომელსაცა 
მეტყოდა მე და თქუა: უკუეთუ დაიმარხნენ შვილთა შენთა გზანი 
ჩემნი და ვიდოდიან წინაშე ჩემსა ჭეშმარიტებითა, არა 
მოვაკლო ნაშობი შენი საყდართა შენთა და ძეთა შორის 
ისრაცლისათა. ? და აწ შენ თვთ უწყი, რა მიყო მე იოაბ, ძემან 
შარუელისამან, რა-იგი უყო ორთა მათ ერისთავთა 
ისრაცლისათა: აბენეზერს, ძესა მას ნერისასა, და ამესას, ძესა 
მას იეთერისასა, ერისთავსა მას იუდასასა, რამეთუ მოსწყვდნა 
იგინი, იძია სისხლი ღუაწლისა ჟამსა მშვდობისასა და დასთხია 
სისხლი უბიწო ცხორებასა შინა თვსსა და ყჟამლთა მისთა, 
რომელ ესხნეს ფერყთა მისთა. 5 აწ ყავ შენ მისთვს სიბრძნითა 
შენითა და ნუ შთაავლინებ სიბერესა მისსა მშვდობით 
ჯოჯოხეთად. 7 და ძეთა ბერზელის გალადელისათვს ყავ 
წყალობა და პურისმტე-ყვენ იგინი ტაბლასა შენსა, რამეთუ ესე 
ფრიად მსახურებდა წინაშე ჩემსა, რაჟამს ვივლტოდე მე 
პირისაგან აბესალომისა, ძმისა შენისა. 8 და სემეი, ძე გერასი 
იემენელისა, რომელი ბავრიმეველი იყო, იგიცა მწყევდა მე 
წყევასა სიმწარისასა დღესა მას, რომელსა წარმოვიდოდე მე 
მეოტებით ბანაკითურთ და მომეგებოდა მე კიდემდე 
იორდანისა და ვეფუცე მას უფალსა და ვთქუ, ვითარმედ: არა 
მოგკლა შენ მახვლითა. ? ხოლო შენ ნუ განამართლებ მას, 
რამეთუ კაცი ბრძენი ხარ შენ და გულისხმა-ყო, რა უყო მას და 
შთაჭადო სიბერე მისი სისხლით ჯოჯოხეთად. 19 და დაიძინა 


დავით მამათა თვსთა თანა და დაეფლა ქალაქსა თვსსა. 11 და 
რიცხვ დღეთა დავითისათა, რაოდენ მეფობდა ისრაცლსა 
ზედა, ორმეოც წელ, რამეთუ ქებრონს მეფობდა შვდ წელ და 
იერუსალცყმს მეფობდა ყოველსა ზედა ისრაცლსა ოცდაცამეტ 
წელ. 12 სოლომონ დაჯდა საყდარსა დავითის, მამისა 
თვსისასა, და იყო იგი ათორმეტისა წლისა. და განემზადა 
მეფობა მისი ფრიად. 13 და შევიდა ადონია, ძე აგითასი, 
ბერსაბესა, დედისა სოლომონისა და თაყუანი სცა მას. ხოლო 
მან ჰრქუა მას: მშვდობითა შემოსულა შენი? და მან თქუა: 
მშვდობით. 14 და პრქუა: სიტყუაი არს ჩემი შენდა. ჰრქუა მას 
ბერსაბე: იტყოდე! 15” და ჰრქუა მას: შენ იცი, რამეთუ ჩემი იყო 
მეფობა და ჩემ ზედა იყო პირი ყოვლისა ისრაცლისა მეფობად. 
და იქცა მეფობა და იქმნა ძმისა ჩემისა, რამეთუ ღმრთისა მიერ 
იყო. 19 და აწ თხოვასა ერთსა მცირესა ვითხოვ შენგან, ნუ 
გარემიიქცევ პირსა შენსა. და ჰრქუა მას ბერსაბე: იტყოდე! 17 
და ჰრქუა მას: არქუ სოლომონს მეფესა, რამეთუ არა 
გარემიიქციოს პირი მისი შენგან და მომეცინ მე აბესკა 
სომანიტელი ცოლად. 18 და ჰრქუა მას ბერსაბე: კეთილ, და მე 
ვეტყოდი მეფესა შენთვს. 137 და შევიდა ბერსაბე მეფისა 
სოლომონისა სიტყუად მისა ადონიასთვს. და ზეაღდგა მეფე 
სოლომონ და მიეგებოდა დედასა თვსსა და ამბორს-უყო მას 
და დაჯდა საყდარსავე თვსსა და დაუდგეს საყდარი დედასა 
მეფისასა. და დაჯდა მარჯუენით მისა. 29 და ჰრქუა ბერსაბე: 
თხოვასა ერთსა მცირესა ვითხოვ შენგან და ნუ გარემიიქცევ 
პირსა შენსა. ჰრქვა მას მეფემან: ითხოვე, დედაო ჩემო, 
რამეთუ არა გარემივიქციო პირი ჩემი შენგან. 21 და ჰრქუა მას 
ბერსაბე: მიეც აბესაკ სომანიტელი ადონიას, ძმასა შენსა, 
ცოლად. 22 მიუგო მას მეფემან სოლომონ და პრქუა დედასა 
თვსსა: რად ითხოვ აბისაკს სომანიტელსა ადონიასათვს? 
არამედ მოუთხოე მას მეფობა ესე, რამეთუ იგი არს ძმა 
უხუცესი, რამეთუ მის თანა არს აბიათარ მღდელი და იოაბ, ძე 
შარუელისი, სპასპეტი და მეგობარი მისი. 23 და ფუცა მეფემან 
სოლომონ უფლისა სახელი და თქუა: ესე მიყავნ მე ღმერთმან 
და ესე შემძინენ, რამეთუ სავნებელად თავისა თვსისა თქუა 


ადონია სიტყუაი ეგე. 24 აწ ცხოველ არს უფალი, რომელმან 
განმამზადა მე და დამსვა მე საყდარსა ზედა დავითის, მამისა 
ჩემისასა, და ყო სახელი ჩემი, ვითარცა მეტყოდა მე უფალი, 
რამეთუ დღეს სიკუდილით მოკუდეს ადონია. 22 და 
წარავლინნა სოლომონ მეფემან ბანეას, ძე იოადასი, და 
მოკლა ადონია მას დღესა შინა. 25 და აბიათარ მღდელსა 
ჰრქუა მეფემან სოლომონ: წარვედ ანათოთად, აგარაკსა მას 
შენსა, სახიდ შენდა, რამეთუ კაცი მოსაკლავი ხარ შენ დღეს და 
არა მოგაკუდინო შენ, რამეთუ იტვრთე კიდობანი იგი სჯულისა 
მის უფლისა წინაშე მამისა ჩემისა და რამეთუ იჭირვე 
ყოველსავე ადგილსა, სადაცა შურებოდა მამა ჩემი. 27 და 
განაძო სოლომონ მეფემან აბიათარ, რათა არღარა იყოს 
მღდელი უფლისა აღსრულებად სიტყვსა მის უფლისა, რომელ 
თქუა სახლსა მას იჰელისასა სელომს შინა. 28 და მიესმა იოაბს, 
ძესა შარუელისასა, რამეთუ იოაბ მიდრეკილ იყო კვალსა 
ადონიასასა და არა კვალსა სოლომონისასა და შეივლტოდა 
იოაბ კარავსა მას უფლისასა და მობმა-უყო რქათა მათ 
საკურთხეველისათა. 29? და უთხრეს სოლომონს და პრქუეს: 
შეივლტოდა იობბ კარავსა მას უფლისასა და, აჰა, მობმა- 
უყოფიან რქათა მათ საკურთხეველისათა. და წარავლინა 
სოლომონ იოაბისა და ჰრქუა: რა გექმნა შენ, რამეთუ 
შეივლტოდე საკურთხეველსა მაგას? და ჰრქუა იოაბ: რამეთუ 
შემეშინა პირისაგან შენისა და მოვივლტოდე უფლისა. და 
წარავლინა სოლომონ მეფემან ბანეა, ძე იოადისი, და ჰრქუა: 
მივედ და მოკალ იგი და დაფალ იგი! 39 მივიდა ბანეა, ძე 
იოადისი, იოაბისათვს კარავსა მას უფლისასა და ჰრქუა მას: 
ესრე იტყვს მეფე: გამოვედ! და ჰრქუა იოაბ: არა გამოვიდე 
ამიერ, არამედ აქავე მოვკუდე. და მიიქცა ბანეა, ძე იოადისი, 
უთხრა მეფესა და ჰრქუა: ესრე თქუა იოაბ და ესრე მომიგო. 31 
ჰრქუა მას მეფემან: მივედ და უყავ მას, ვითარცა-იგი თქუა, და 
მოკალ და დაფალ იგი, და აღვყოცო დღეს სისხლი იგი, 
რომელსა დასთხევდა იოაბ მედად ჩემგან და სახლისაგან 
მამისა ჩემისა. 32 მიაქცია უფალმან სისხლი იგი მისი 
უსამართლო თავსავე ზედა მისსა, ვითარცა შეემთხვა ორთა 
მათ კაცთა მართალთა და უსახნიერესთა მისთა, და მოსწყვდნა 


იგინი მახვლითა და მამამან ჩემმან არა უწყოდა სისხლი იგი. 
აბენერ, ძე ნერისი, ერისთავი ისრაცლისა, და ამესა, ძე 
იეთერისი, ერისთავი იუდასი. 33 დააკრბედ სისხლნი მათნი 
თავსა მაგისსა და თავსა ნათესავისა მაგისისა უკუნისამდე, და 
დავითისა და ნათესავისა მისისა და სახლისა მისისა და 
საყდრისა მისისა იყავნ მშვდობაი უკუნისამდე უფლისა მიერ. 34 
და აღვდა ბანეა, ძე იოადისი, და შეემთხვა მას და მოკლა იგი 
და დაფლა იგი საფლავსა მას უდაბნოსასა. 35 და მისცა 
მეფემან სოლომონ ბანია, ძე იუდასი, იოაბის წილ ერსა მას 
ზედა და მეფობა წარემართებოდა. 365 და წარავლინა მეფემან 
და მოუწოდა სემეის, ძესა გერასისა, და ჰრქუა მას: იქმენ შენდა 
სახლი იერუსალცსმს, და დაეშენე მუნ და ნუ ვიდრე განხვალ 
მუნით. 37 და იყოს დღესა მას მოსულისა შენისასა, და ნუ 
წიაღჭდენ ნაღვარევსა მას კედრონისასა. უწყებით უწყოდე, 
რამეთუ მოჰკუდე და სისხლი შენი იყავნ თავსა შენსა ზედა. და 
აფუცა იგი მეფემან მას დღესა შინა. 38 და ჰრქუა სემეი: კეთილ 
არს სიტყუაი ეგე, რომელ სთქუ, უფალო ჩემო მეფე, ეგრე ყოს 
მონამან შენმან. და დაჯდა სემეი იერუსალცმსა შინა სამ წელ. 
39 და იყო, შემდგომად სამისა წლისა ივლტოდენ ორნი მონანი 
სემეისნი და მივიდეს ანქუშის, ძისა მაქიასა, მეფისა 
გეთელთასა, და უთხრეს სემეის და ჰრქუეს: აჰა, ორნი იგი 
მონანი შენნი გეთს არიან. 49 და აღდგა სემეი და დაასხნა 
კარაულსა თვსსა და მივიდა გეთად ანქუშისა, მეფისა 
გეთელთასა, თხოვად მონათა მათ თვსთა და მივიდა სემეი და 
მოიყვანა მონანი იგი თვსნი გეთით. 41 და უთხრეს სოლომონს 
და ჰრქუეს: მივიდა სემეი იერუსალყმით გეთად და მოიყვანნა 
მონანი იგი თვსნი. 42 და მიავლინა მეფემან და მოუწოდა 
სემეის და ჰრქუა: არა გაფუცე შენ უფლისა და დავდევ შენ ზედა 
აღთქმა და ვთქუ: დღესა, რომელსა განხვდე იერუსალცყმით და 
მიხვდე მარჯულ ანუ მარცხლ, უწყებით უწყოდე, რამეთუ 
სიკუდილით მოჰკუდე, და მარქუ მე: კეთილ არს სიტყუაი ეგე, 
რომელ მესმა. 43 და აწ რად არა იმარხე ფიცი იგი უფლისა და 
მცნება იგი, რომელ გამცენ? ““ და ჰრქუა მეფემან სემეის: შენ 
თვთ იცი ყოველი სიბოროტე შენი, რომელ უწყის გულმან 
შენმან, რაოდენი-რა უყავ დავითს, მამასა ჩემსა, და მიგაგო 


უფალმან უფალმან უკეთურება იგი შენი თავსა შენსა. 42 და 
მეფე სოლომონ კურთხეულ არს და საყდარი დავითისი ჰგიეს 
წინაშე უფლისა უკუნისამდე. 495 და უბრძანა მეფემან სოლომონ 
ბანეას, ძესა იოადისასა, და განვიდა და მოკლა იგი და მოკუდა 
სემეი. 


თავი 3 


1 დამტკიცებასა მეფობისა მის სოლომონისა, მზახობა-ყო 
სოლომონ ფარაოს მიმართ მეფისა მის მიმართ ეგვპტელთასა. 
და მოითხოვა ასული იგი მისი და მოიყვანა ქალაქად დავითისა 
ვიდრე აღშენებადმდე სახლისა მის თვსისა და ტაძრისა მის 
უფლისა და ზღუდისა მის გარემო იერუსალსმისა. 2 უკმევდა 
ერი იგი საკმეველსა ზედა მაღალთა მათ, რამეთუ არღა 
შენებულ იყო ტაძარი იგი სახლისა უფლისა მიმუნდღედმდე. 3 
და შეიყუარა სოლომონ უფალი სლვად მცნებათა მათ 
დავითის, მამისა თვსისათა, ხოლო მაღალთა მათ ზედა იგიცა 
შესწირვიდა მსხუერპლსა და უკმევდა საკუმეველსა. 4“ და 
აღდგა, წარვიდა მეფე გაბაონად შეწირვად მუნ, რამეთუ იგი 
უმაღლეს და უდიდებულეს არს, და ათასი მსხუერპლი შესწირა 
ზედა საკურთხეველსა მას გაბაონსა. 2? და ეჩუენა უფალი 
სოლომონს ძილსა შინა ღამე. და ჰრქუა უფალმან სოლომონს: 
ითხოვე რა შენ თხოვა თავისა შენისა. 9 და ჰრქუა სოლომონ: 
შენ ჰყავ მონისა შენისა თანა, დავითის, მამისა ჩემისა, 
წყალობაი დიდი, ვითარცა ვიდოდა შენ წინაშე ჭეშმარიტებით 
და სიმართლით და სიწრფოებითა გულისათა შენდამი, და 
დაუმარხე მას წყალობა ესე დიდი - დაჯდომად ძე მისი 
საყდარსა მისსა, ვითარცა-ესე დღეს-დღე. 7 და აწ, უფალო 
ღმერთო ჩემო, შენ მიეც ერსა ამას შენსა დავითის წილ, მამისა 
ჩემისა, და მე ვარ ყრმა მცირე და არა ვიცი გასულა ჩემი და 
გამოსულა ჩემი. 8 და მონა შენი შორის ერსა შენსა არს, 
რომელ გამოირჩიე ერი შენი სიმართლითა ურიცხუ, ვითარცა 
ქვშა ზღვსა. ? და მისცე მონასა შენსა გული გულისხმის-ყოფისა 
სმენად და სჯად ერისა შენისა სიმართლით, გულისხმის-ყოფად 
კეთილისა და ბოროტისა, რამეთუ ვინ არს შემძლებელ შჯად 
ერისა მის შენისა მძიმისა? 1? და სათნო-უჩნდეს სიტყუანი ესე 
წინაშე უფლისა, რამეთუ ითხოვა სოლომონ სიტყუაი ესე. 11 და 
ჰრქვა მას უფალმან: ამისთვს, რამეთუ ითხოვე შენ სიტყუაი ესე 
ჩემგან, და არა ითხოვე თავისა შენისა დღენი მრავალნი, და 


არა ითხოვე სიმდიდრე და არცა ითხოვე თავნი მტერთა 
შენთანი, არამედ ითხოვე თავისა შენისა გულისხმის-ყოფაი 
სმენად სიმართლისა, 12 აჰა, ვყავ მსგავსად სიტყვსა შენისა და 
მიგცე შენ გული გონიერი და ბრძენი და შენებრ არა ვინ იყო 
უწინარეს შენსა, და შენსა შემდგომად არა აღდგეს მსგავსი 
შენსა. 132 და რომელღა არა ითხოვე, მი-ვე-გცე შენ და 
სიმდიდრე და დიდებაი შენ ვითარ კაცი არა ვინ იყო მეფეთა 
შორის შენებრივ. 14 და უკუეთუ ხვდოდი გზათა ჩემთა 
დამარხვად მცნებათა ჩემთა, ვითარცა ვიდოდა დავით, მამა 
შენი, განვაგრძნე დღენი შენნი. 12 და განიღვძა სოლომონ და 
იყო ჩუენება, და აღდგა და შევიდა იერუსალცმად. და წადგა 
წინაშე პირსა კიდობნისა შჯულისა უფლისა სიონს შინა და 
შესწირა მსხუერპლი დასამშვდებელი და ყო სიხარული დიდი 
თავისა თვსისა და ყოველთა მონათა მისთა. 15 მას ჟამსა 
წარმოდგეს სოლომონ მეფისა ორნი დედანი მეძავნი და 
დადგეს წინაშე მისა. 17 და თქუა ერთმან დედაკაცმან: ჩემდა 
მოიხილე, უფალო, მე და დედაკაცი ესე ვიყოფოდეთ სახლსა 
ერთსა და ვშევ სახლსა მას შინა. 18 და იყო, მესამესა დღესა 
შობითგან ჩემით შვა დედაკაცმანცა ამან ძე, და ვიყვენით 
სახლსა მას შინა ორნივე ჩუენ ხოლო და სხვა არა ვინ იყო ჩუენ 
თანა სახლსა მას. 19 და მოკუდა ძე იგი ამის დედაკაცისა ღამე, 
რამეთუ დააწვა მას ზედა. 29 და აღდგა შუაღამესა ოდენ და 
მიმპარა ყრმა იგი ჩემი მჭართაგან ჩემთა და მყევალსა შენსა 
მეძინა და დააძინა უბესა თვსსა და ყრმა იგი მისი მომკუდარი 
შემოაწვინა უბესა ჩემსა. 21 და აღვდეგ, რათამცა ვაწოე ყრმასა 
მას ჩემსა და იგი იყო მომკუდარი, და ვიხილე განთიად და არა 
იყო ყრმა იგი ჩემი, რომელ მეშვა მე. 22 და სხუაი იგი დედაკაცი 
ეტყოდა: არა, ესე ჩემი არს და ცოცხალ არს, მომკუდარი იგი 
არს შვილი შენი. და ერთმან თქუა: არა, არამედ მომკუდარი 
იგი შენი არს და ცოცხალი ეგე ჩემი არს. 23 და ესე წართქუეს 
წინაშე მეფისა და ჰრქუა მეფემან: შენ იტყვ, ვითარმედ: შვილი 
ჩემი ცოცხალი ესე არს და შვილი მაგისი მომკუდარი იგი არს? 
და შენ იტყვ: არა, არამედ შვილი შენი მომკუდარი იგი არს და 
ჩემი შვილი ცოცხალი ესე არს? 24 და თქუა მეფემან: 


მომართუთ მე მახვლი! და მოიღეს მახვლი წინაშე მეფისა. 22 
და თქუა მეფემან: განკუეთეთ ყრმა იგი მწოვარი ცოცხალი 
ორგან და მიეცით ზოგი მისი მას და ზოგი მისი მას. 295 მიუგო 
დედაკაცმან, რომლისა იყო ყრმა იგი ცოცხალი, და ჰრქუა 
მეფესა (რამეთუ შეელმა მუცელი მისი ზედა შვილსა მას თვსსა) 
და თქუა: ჩემდა მოიხილე, მეფე, მიეცით მაგას ყრმა იგი 
ცოცხალი და სიკუდილით ნუ მოაკუდინებთ და ერთი იგი 
იტყოდა: ნუცამცა ჩემდა არს, ნუცა მაგისა, განკვეთეთ ორგან! 
27 და მიუგო მეფემან და თქუა: მიეცით მაგას დედაკაცსა ყრმა 
ეგე ცოცხალი, რომელმან თქუა, ვითარმედ: ეგე მიეცით მაგას 
და სიკუდილით ნუ მოაკუდინებთ, რამეთუ ეგე არს დედა 
მაგისი. 28 და ესმა ყოველსა ისრაცლსა სასჯელი ესე, რომელ 
საჯა მეფემან, და შეეშინა ერსა მას პირისაგან მეფისა, რამეთუ 
იხილეს, ვითარმედ სიბრძნე ღმრთისა არს მის თანა ყოფად 
სიმართლისა. 


თავი 4 


1 და იყო მეფე სოლომონ მეფედ ისრაცლსა ზედა. ? და ესე 
არიან მთავარნი მისნი: აზარა, ძე სადუკისი, მღდელისა, 3 
ელიაბ და აქია, ძენი სისასნი, მწიგნობარნი, და იოსაფატ, ძე 
აქილიდისი, ზედამდგომელი მოსაჟჭსენებელთა. “ და ბანეა, ძე 
იოადისი, სპასპეტი, და სადუკ და აბიათარ-მღდელნი. ? და 
აზარია, ძე ნათანისი, ზედა საქმისა მაწვეველად და ზაბოთ, ძე 
ნათანისი, მღდელი-საყუარელი მეფისა. 9 და აქიელ, მოღუაწე 
და ელიაბ, ძე იოასი, ერსა ზედა და ადონირამ, ძე ედრამისი, - 
ხარკთა ზედა. 7 და დაედგინნეს სოლომონს ათორმეტნი 
მბრძანებელნი ისრაცლსა ზედა მოღუაწედ და წინამძღუარად 
და როჭიკისა მიმცემელად სახლსა მას სამეუფოსა, რომელთა 
ხუდის წელიწადსა შინა როჭიკისა მიცემა თვთო თვთოს თვესა 
მას. ზ8 ესე არიან სახელები მათი: ბენიამენ, ძე იოვრასი, 
მთისაგან ეფრემისა, ? ძე რექაბისი მაქმასს და ზალამინს და 
ბეთსამუს და ედომს ვიდრე ბეთნამდე. 19 იაქირ, ძე ექორებისი, 
ბეთნამს, ლუზას და ამექსას და ფარაქიმს, ანადაბს და 
მათსასას და ფატის კაცი ერთი, რომლისა ტაბაათ, ასული 
სოლომონისი, იყო ცოლად მისა. 11 12 ბაქსას, ძე აქაბისი, 
ეთამას და მაგედონს და ყოველთა მათ მკვდრთა 
სასართანისათა ქვე აღეზრაესსა ბეთსანითგან ვიდრე 
აბელაულამდე და მაებერდამდე. 13 ოკამ, ძე გამერისი, 
გალადიტელისა, მისი იგი ნაწილი რაგაბანს ბასანს, სამეოცი 
ქალაქი დიდ-დიდი და შეზღუდვილი და მოქლონები რვალისა. 
14 აქინადაბ, ძე აქაბისი, მაქილამს. 15 აქიმაას - ნეფთალიმს, 
და მან მიიყვანა ბასემად, ასული სოლომონისი, ცოლად. 195 
განეა, ძე ქუსისი, ქუეყანასა გალაადისასა. 17 სამაა, ძე ჰელასი, 
ქუეყანასა მას ბენიამენისასა. 18 გამერ, ძე სადადესი, ქუეყანასა 
მას გაადისასა, ქუეყანასა მას სეონისასა, მეფესა მას ზედა 
ესებონისასა, და ოგს, მეფესა მას ზედა ბასანისასა. და ნასიბ 
ქუეყანასა მას იუდასასა. 1? და იოსაფატ, ძე ფარასუქისი, 
ისაქარს და მსახურებდეს სოლომონ მეფესა, რომელნი 


დაედგინნეს კელმწიფენი, ყოველთავე რა განწესებულად იყო 
ტაბლად სამეუფოდ, კაცად-კაცადი თთუესა თვსსა, და არა 
გარდააქცევდეს სიტყუასა. და ქრთილი და ბზე საყედართათვს 
და საეტლეთათვს მოაქუნ ადგიდ, სადაცა არიან მეფე კაცად- 
კაცადი საბრძანებელით თვსით. 29 და ისრაცლი ურიცხუ იყო, 
ვითარცა ქვშა ზღვსა კიდისა სიმრავლითა, ჭამდეს და სუმიდეს 
და იხარებდეს. 21 და სოლომონ უფლებდა შარავანდედთა მათ 
ზედა მდინარითგან ქუეყანისა მისგან უცხოთესლთასა ვიდრე 
საზღვრამდე ეგვპტისა. და მოართმიდეს ძღუენსა და 
ჰმონებდეს სოლომონს ყოველთა დღეთა ცხორებისა მისისათა. 
22 და ესე როჭიკი იყო სოლომონისი, - დღესა შინა ოცდაათი 
სათუელი სამინდო და ორმოცი სათუელი ფქვილი გერმაკი, 23 
და ათი ზვარაკი და ოცი ფური და ასი ცხოვარი და ნადირი, 
ირემი და ქურციკი და რჩეულ-რჩეული მფრინველთა. 24 
რამეთუ ჭელმწიფე იყო ყოველსა ზედა წიაღ მდინარით 
თაფსაით ვიდრე გაზადმდე ყოველსა მას მეფობასა ვიდრე 
წიაღ მდინარედმდე, და იყო მისა მშვდობაი ყოველთაგან 
გარემოთა. 22 დამკვდრებულ იყო იუდა და ისრაცლი სასოებით 
კაცად-კაცადი ვენაჭსა თვსსა და ლეღოვანსა ჭამდეს და 
სუმიდეს დანითგან ვიდრე ბერსაბემდე ყოველთა დღეთა 
სოლომონისათა. 26 და იყო სოლომონისი ორმეოც ათასი 
ჭრდალი საეტლეთა და ათორმეტ ათასი საყედართა. 27 28 29 
და მისცა უფალმან სოლომონს სიბრძნე და მეცნიერება დიდად 
ფრიად და გულისხმის-ყოფა, ვითარცა ქვშა ზღვსა. 39 და 
განმრავლდა სიბრძნე სოლომონისი უფროს წინანდელთა 
კაცთასა და უმეტეს მეცნიერთა ეგვპტისათა. 31 და განბრძნდა 
უფროს ყოველთა კაცთა და უბრძენე ეთამ იზრაიტელისა და 
ზამბრისა და ეთამისა და ქალქაკისა და დარდაესა, ძეთა 
მალაისათა, და იყო სახელოვან ყოველთა თესლთა გრემოთა. 
32 და თქუა სოლომონ სამ ათასი იგავი და იყუნეს ქებანი მისნი 
ხუთ ათას. 33 და თქუა ძელთათვს ფიჭუთაგან ლიბანისათა მი- 
ჯეჯილამდე, რომელ ზღუდესა ზეცა აღმოსცენდის და თქუა 
პირუტყუთათვს და ფრინველთათვს და ქვეწარმავალთათვს და 
თევზთათვს. 34 და მოვიდეს ყოველნივე ნათესავნი სმენად 


სიბრძნისა მის სოლომონისა, ყოველნი მეფენი ქუეყანისანი, 
რომელთა ესმოდა სიბრძნე მისი. 


თავი 5 


1 და მოუვლინა ქირიმ, მეფემან ტვროსისამან, მონანი თვსნი 
სოლომონს, რამეთუ ესმა, ვითარმედ სცხეს სოლომონს მეფედ 
დავითის წილ, მამისა თვსისა, რამეთუ ჰყვარობდა ქირამ 
დავითს ყოველთა დღეთა. 2 და მოუვლინა სოლომონ ქირამისა 
და პრქუა: 3 შენ თვთ უწყოდე დავითის, მამისა ჩემისა, რამეთუ 
ვერ აშენა ტაძარი სახელად უფლისა ღმრთისა თვსისა 
პირისაგან მებრძოლთასა, რომელ იყუნენ გარემოს მისა, 
ვიდრემდე მისცნა იგინი უფალმან ქუეშე ფერვთა მისთა. 4 და 
აწ დაამშვდა უფალმან ღმერთმან ჩემმან გარემო ჩემსა და 
არავინ არს მავნებელ და არცა შემთხუევა ბოროტისა. ? და, 
აჰა, მე ვიტყვ შენებად ტაძრისა სახელად უფლისა ღმრთისა 
ჩემისა, ვითარცა ეტყოდა უფალი ღმერთი დავითს, მამასა 
ჩემსა, და ჰრქუა: ნიშები შენი, რომელ მისცე შენ წილ საყდარსა 
შენსა, მან აღაშენოს ტაძარი სახელისა ჩემისა. 9 და აწ ბრძანე, 
და, კაფონ ძელი მონათა შენთა ლიბანეს და, აჰა, მონანიცა 
ჩემნი მოვიდენ მონათა შენთა თანა და ნაშრომი მონათა შენთა 
მიგცე შენ ყოველივე, რაცა სთქვა შენ. თვთ უწყი, რამეთუ არა 
არს აქა კაცი, რომელმანცა იცოდა კაფა ძელისა, ვითარ-ეგე 
სიდონელთა. 7 და იყო, ვითარცა ესმა სიტყვა ესე სოლომონისი 
ქირამს, განიხარა ფრიად და თქვა: კურთხეულ არს უფალი 
ღმერთი, რომელმან მოსცა დავითს შვილი ბრძენი ერსა ამას 
ზედა დიდსა. 8 და მიავლინა ქირამ სოლომონისა და ჰრქუა: 
მესმა ყოველივე, რა გებრძანა ჩემდა; მე ვყო ნება შენი. ფიჭვი 
და ნაძვი ? მონათა ჩემთა მოიღონ ლიბანით ზღვსკიდედ, და 
შევდგა ხვეულად და მოვიღო ზღვთ და მოვაწიო ადგილად, 
სადაცა ბრძანო შენ და შენ მიიღო და ჰყო ნიში ჩემი და სცე 
პური სახლსა ჩემსა. 19 და უძღუანებდა ქირამ სოლომონს 
ფიჭუსა და ნაძუსა და ყოველსა ნებასა მისსა. 11 და სოლომონ 
სცის ქირამს ოც ათას სათუელი იფქლი და ოცათი საწყაული 
ზეთი. ამას მისცემდა სოლომონ ქირამს წლითი წლად. 12 და 
უფალმან მისცა სიბრძნე სოლომონს, ვითარცა აღუთქვა მას და 


იყო მშვდობა შორის ქირამისა და სოლომონისა და აღთქმა- 
ყვეს ურთიერთას. 13 და გამოიყვანა მეფემან სოლომონ 
მოქმედი ყოვლისაგან ისრაცლისა. და იყო მოქმედი იგი 
ოცდაათი ათას მამაკაც. 14 და განაწესა მიმავალი ლიბანედ, 
ათი ათასმან თთუე ერთი დაყვეს ლიბანეს, ორი თთუე სახლსა 
თვსსა. და ადონირამ იყო მოქმედსა მას ზედა. 12 და იყო 
სოლომონისი მოტვრთე სამეოცდაათ ათას და ოთხმეოც ათას 
ქვისმყდელნი მთასა შინა. 15 და უხუცესნი მბრძანებელნი, 
რომელ დაედგინნეს სოლომონს, ზედა საქმესა მას მოძღურად 
სამ ათას და ხუთას ზედა ერსა მას მოქმედსა. 17 და უბრძანა 
მეფემან და მოიხუნეს ლოდნი დიდნი ქვათა მათგან 
პატიოსანთა საძირკველად ტაძრისა მის ქვანი 
გამოკვერვილნი. 18 და გამოკვერნეს ძეთა მათ 
სოლომონისათა და ძეთა მათ ქირამისათა და ბიბლელთა და 
დაამზადეს ძელი და ქვა საშენებელად ტაძრისა მის სამ წელ. 


თავი 6 


1 და იყო, წელსა მას ოთხას და მეორმოცესა შემდგომად 
გამოსლვისა მის ძეთა ისრაცლისათა ქუეყანით ვგვპტით, 
წელსა მეოთხესა თთვესა მეორესა, სუფევასა სოლომონ 
მეფისასა ისრაცლსა ზედა, იწყო საქმედ ტაძრისა მის უფლისა. 
2 და ტაძარი იგი, რომელ აღუშენა სოლომონ მეფემან უფალსა, 
სამეოც წყრთა - სიგრძე მისი და ოც წყრთა - სივრცე მისი და 
ოც წყრთა - სიმაღლე მის ტაძრისა. 3 და კამარა ერთ პირისპირ 
მის ტაძრისასა - ოც წყრთა, სიმაღლე მის სწორად სიმაღლისა 
მის ტაძრისა, და ათ წყრთა - სივრცე მისი პირისპირ ტაძრისა 
მის და აღქმნა და აღასრულა ტაძარი იგი. 4 და უქმნნა ტაძარსა 
მას სარკმელნი კანკლედნი და ფრიალნი. ? და მოადგა 
არდაბაგი გარემო ზღუდესა მას მის ტაძრისასა და დაბირსა და 
მოაქმნა კედლისკედელ გარემო კედელთა მათ. 9 კედელი იგი 
შინაგანი - ხუთ წყრთა სივრცე მისი, და კედელი იგი მეორე - 
ექუს წყრთა - სივრცე მისი და მესამისა მის - შვდ წყრთა - 
სივრცე მისი და განამარტა მოტიხურით გარემო ზღუდეთა მათ 
ტაძრისათა, რათა არა ევნებოდის კედელთა მის ტაძრისათა. 7 
და აღიშენა ტაძარი იგი ქვითა უთლელითა და კმაი ჭურჭლისა 
და რკინისა ყოვლადვე არა ისმა შენებასა მის ტაძრისასა. 8 და 
ბჭე გუერდით შინაგან მარჯუენით მჭყარსა მას მის ტაძრისასა და 
აღსავალი მისი გარემოთ საშუალადმდე საშუალითგან ვიდრე 
მესამედ სართულადმდე. 9 და აღქმნა ტაძარი იგი და 
აღასრულა და განარჩუნა ტაძარი იგი ფიცრითა შედგმულითა 
და ძელითა ფიჭვისათა. 19 და აღაშენა კედელთა მათ თანა მის 
ტაძრისათა სვეტებს ქვეშე კამარათა მათ ხუთ წყრთა 
სიმაღლით და აღრჩუნნა სუეტნი იგი ძელითა ფიჭვისათა. 11 და 
იყო სიტყუაი უფლისა სოლომონის მიმართ და თქუა: 12 სახლსა 
მაგას, რომელსა მიშენებ მე, უკუეთუ ბრძანებათა ჩემთა 
ხვდოდი და სამართალნი ჩემნი ჰყვნე და დაიცვნე ყოველნი 
მცნებანი ჩემნი სლვად მათ შინა, და დავამტკიცნე სიტყუანი 
ჩემნი შენ თანა, რომელსა ვეტყოდე დავითს, მამასა შენსა. 13 


და დავემკვდრო შორის ძეთა ისრაცლისათა და არა 
უგულებელს-ვყო ერი ჩემი ისრაცლი. 1“ და ქმნა სოლომონ 
ტაძარი იგი და აღასრულა. 12 და აღრჩუნნა კედელნი იგი მის 
ტაძრისანი ძელითა ფიჭვსათა იატაკითგან ვიდრე თავამდე და 
ვიდრე მოსლებამდე და მორჩუნა ძელითა შინათგან და 
განრჩუნა შინაგანი გუერდი ერთი ტაძრისა მის ძელითა 
ნაძვსათა. 106 და შემოაქნა ტაძარსა მას გუერდი ერთი, ოც 
წყრთა სიმაღლე მისი იატაკითგან ვიდრე მოსლამდე, და 
შემოაქნა კედელი იგი დაბირსა წმიდასა მას წმიდათასა. 17 
ორმეოც წყრთა იყო ტაძარი იგი შინაგანი. 18 და განრჩუნა 
ტაძარი იგი შინაგანი ძელითა ფიჭვსათა, კამარები მისნი და 
სვეტნი მისნი გამოქანდაკებულნი ყოველი ძელითა ფიჭუთა და 
არა ჩნდა ქვა 19? პირისპირ დაბირისა შორის ტაძარსა მას 
შინაგან და განმზადა მუნ ადგილი დასადგმელი კიდობნისა მის 
აღთქმისა უფლისა. 29 და პირსპირ დაბირსა - ოც წყრთა 
სიგრძო მისი და ოც წყრთა - სივრცე მისი და ოც წყრთა - 
სიმაღლე მისი, და განრჩუნა იგი ოქროთა მყარითა და ქმნა 
საკურთხეველი ძელისაგან ფიჭვსა. 21 და განრჩუნა სოლომონ 
ტაძარი იგი შინაგან ოქროთა რჩეულითა და დამსჭვალა 
ოქროსა სამშჭულებითა პირისპირ დაბირისა და შემოსა იგი 
ოქროთა. 22 და ყოველსა მას ტაძარსა შესცხო თქრო და 
შინაგან დაბირსა მას ქმნნა პეპელნი ოქროსანი. 23 და ქმნნა 
შინაგან დაბირსა მას ორნი ქერობინნი ძელისა ურთხელისაგან, 
ათ წყრთით სწორად სიდიდე მისი. 24 ხუთ წყრთა ერთი ფრთე 
მისი, ხუთ წყრთა მეორე ფრთე მისი და ათ წყრთა ფრთით 
ფრთედ ფრთეთა მისთა, 25 ეგრეცა მეორისა მის ქერობინისა 
ერთითა სწორითა ერთ სწორება ქერობინთა მათ. 25 და 
სიმაღლე ერთისა მის ქერობინისა ათ წყრთა, ეგრეცა მეორისა 
მის ქერობინისა. 27 და დადგნა ორნივე იგი ქერობინნი საშუალ 
ტაძარსა მას შინაგანსა და განუფინნა ფრთენი მათნი და 
მისწუდებოდა ფრთე ერთისა მის ქერობინისა ერთკერძო 
კედელსა მის ტაძრისასა და მისწუდებოდა ფრთე ქერობინისა 
მის მეორისა კედელსა მას მეორესა და ფრთენი მათნი საშუალ 
ტაძარსა მას შესწორდებოდეს ერთიერთსა ფრთე ფრთესა. 28 


და შემოსნა ქერობინნი იგი ოქროთა. 2? და ყოველნი კედელნი 
ტაძრისანი მის გარემოს ქანდაკებით მოწერნა ქერობინისსახედ 
და დანაკისკუდისსახედ და გამოხატულნი სახილველნი 
შინაგან და გარეშე ქერობინთა მათ. 39 და იატაკი ტაძრისა მის 
შინაგანისა და გარეშისა მორჩუნა ოქროთა. 31 და კარები 
დაბირისა მისი ქმნა ძელისაგან ღვივის და ზღურბლნი მისნი 
ხუთნაკეცითა. 32 და ორნი კარნი ძელთაგან ნაძვსათა და 
ქანდაკნი და ჭედილნი ქერობინისსახედ და 
დანაკისკუდისსახედ და პეპელნი აღფრინვებულნი და შემოსნა 
იგინი ოქროთა და მოძერწა გარემოს ქერობინთა მათ და 
დანაკისკუდთა ოქრო. 33 ეგრევე სახედ აქმნა ბჭეთა მათ 
ტაძრისათა ზღრუბლნი ოთხნაკეცად ძელთაგან ღვივისათა, 34 
და ორნივე იგი ბჭენი ძელთაგან ნაძუთასა ორკერძო განღებით 
და ქსულნი მათნი იმერ-ამიერ. 35 და ბჭე იგი მეორე 
გარემოქცევით და ქანდაკნი ბჭეთანი მათ ქერობინისსახედ და 
დანიკისკუდისსახედ და პეპელნი აღფრინვებულნი და შემოსა 
ოქროთა მოძერწვით გარემოს ქმნულება იგი. 39 და აღაშენა 
ეზო იგი შინაგანი სამნაკეცად და მოფეტნა ძელითა ფიჭვსათა. 
37 წელსა მას მეოთხესა და დადვა საძირკველი ტაძრისა მის 
უფლისა თთვესა მას იუსსა წელსა მას მეათერთმეტესა 
სუფევისა თვისისასა თვესა მას იბულს (რამეთუ იგი არს თვე 
მერვე). აღესრულა ტაძარი იგი მსგავსად ყოვლისა სიტყვსა 
მისისა და მსგავსად ყოვლისა განგებისა მისისა და აღასრულა 
ტაძარი იგი შვიდსა წელსა. 38 


თავი 7 


1 და თვსი იგი ტაძარი აღასრულა სოლომონ ათცამეტსა წელსა 
და აღასრულა ყოველივე საქმე ტაძრისა მის თვსისა. 2 და 
აღაშენა ტაზარი იგი მაღნარისა მისგან ლიბანისა ას წყრთა - 
სიგრძო მისი და ერგასის წყრთა - სივრცე მისი და ოცდაათ 
წყრთა - სიმაღლე მისი და სამნაკეცად გარემო სვეტთა მათ 
ძელითა ფიჭვსათა და სამყარნი სვეტთა მათ ფიჭვსანი. 3 და 
დართვა ტაძარი იგი ზედა კედელთა მათ და სვეტთა მათ რიცხვ 
სვეტებისა მის ორმეოცდახუთ და ათხუთმეტგან განკარულ 
შინაგან. 4 გარემო და ზედა მოტიხრულ სამნაკეცლად 
განწვალვით. წ და ყოველი იგი ბჭეები და ყოველი ფოლოცები 
ტაძრისა მის ოთხნაკეცლად განწვალა და ბჭითი ბჭედ 
სამნაკეცლად. 9 და კამარები სვეტებისა მის იქმნა, ერგასის 
წყრთა, - სივრცე მისი, შედგმულ კამარანი იგი პირისპირ 
ურთიერთას და სუეტნი იგი ხარისხნი პირისპირ კამარათა მათ. 
7 და კამარა იგი საყდრისა მის, სადა დაჯდის შჯად შინა 
კამარისა მის აქმნა სართული ძელთაგან ფიჭვსათა კიდით 
კიდედ. 8 და სახლსა მას საყოფელსა თვსსა ქმნა ეზო ერთი 
კამარედი მსგავსად მისივე ქმნულებისა და ტაძარი იგი 
ასულისა ფარაოსისა, რომელ მოიყვანა სოლომონ ცოლად 
თვსა, მსგავსად მათვე კამარათა. 9 ქვათაგან პატიოსანთა 
უთლელთა შებრძვინვით ურთიერთას სიგრძით შინაგან და 
გარეშე საძირკველთაგან ვიდრე სართულადმდე. 19 და გარეშე 
ეზოსა მის დიდისა მომტკიცებულ ქვითა დიდითა ათ წყრთით 
და რვა წყრთით. 11 და ზეშთა ქვითა პატიოსნითა უთლელითა 
მსგავსად მისვე საზომთა და ძელითა ფიჭვისათა. 12 ეზო, 
რომელი-იგი დიდი გარემო სამნაკეცლად უთლელითა და ჯერი 
ერთი ფიცრითა შედგმულითა მოადგა ძელითა ფიჭუთა და 
აღაშენა ეზო იგი ტაძრისა მის უფლისა შინაგან კამარათა მათ 
პირისპირ ტაძრისა მის. 13 და მიავლინა მეფემან სოლომონ და 
მოიყვანა ქირამ ტვროსით, 1“ ძე დედაკაცისა ერთისა ქურივისა, 
რამეთუ იყო იგი ნათესავისაგან ნეფთალიმისა, და მამა მისი 


კაცი ტვრელ ყელოვანთმოძღუარ სპილენძისა და სავსე 
სიბრძნითა და მეცნიერებითა, გულისხმისმყოფელ ყოველსა 
საქმესა სპილენძისასა, და მოვიდა სოლომონ მეფისა და უქმნა 
ყოველივე იგი საქმე. 15 და შექმნნა დასხმით ორნივე იგი 
სუეტნი კამარას მის ათრვამეტ წყრთა - სიმაღლე სუეტისა მის, 
საზომითა ათოთხმეტ წყრთა სიმსხო სვეტისა და ოთხ - 
ოთხთით შუა კარები მისი, ეგრეცა მეორე იგი სუეტი. 19 და 
ორნი სუეტისთავნი ზედა სუეტთა მათ დასხმითნი 
სპილენძისანი, ხუთ წყრთა - სიმაღლე ერთისა მის სუეტისა 
თავისა და მეორისა მის სუეტისა - ხუთ წყრთა. 17 და ქმნა ორნი 
სატიხარნი დასაფარველად ერთისა მის სუეტისთავისა და 
ორნი სატიხარნი დასაფარველად მეორისა მის სუეტისთავისა, 
ქმნილი დამოკიდებით 18 და ორთავე მათ სუეტთა 
ბროწეულისსახედ სპილენძისა გარემო სატიხარსა მას მოაქმნა 
დამოკიდებით შემდგომით შემდგომად, ეგრევე სახედ იქმნა 
მეორესა მას სუეტისთავსა. 1? და ორთავე მათ სუეტისთავთა 
მოაქმნა შროშნისსახედ კამარასა მას თანა საზომითა ოთხ 
წყრთა. 29 სატიხართა მათ ზედა ორთავე სუეტთასა ბროწლის 
სახედ ორასი გარემო მოდგომილი ორთავე მათ სუეტისთავთა. 
21 და აღუდგინა სუეტნი იგი კამარასა მას ტაძრისასა და 
აღმართა სუეტი იგი ერთი მარჯულ და უწოდა სახელი მისი 
იაქუმ, და აღმართა სუეტი იგი მეორე მარცხულ, და უწოდა 
სახელი მისი ბოოზ. 22 და ზედ სუეტისთავთა მათ მოაქმნა 
შროშნისსახედ და აღასრულა საქმე იგი სუეტთა მათ. 23 და 
ქმნა ზღუაი იგი რვალისა ათ წყრთა ყურით, ყურ მრგვალ 
გარემო და სიფართე მისი იყო ოცდაათსამმეტ წყრთა და ხუთ 
წყრთა სიმაღლე მისი. 24 და სამყაროთა ზედა, რომელთა დგა 
საზომით გარემო ათ წყრთა და მოადგა სამყაროთა მათ ზედა 
და დასხმით დასამტკიცებელად. 2? და ათორმეტი კურო ქვეშე 
ზღუასა მას, სამნი იგი ხედვიდეს სამხრად კერძო და სამნი იგი 
ხედვიდეს ჩრდილოდ კერძო და სამნი იგი ხედვიდეს ზღუად 
მიმართ და სამნი იგი ხედვიდეს აღმოსავალად, და ზღუაი იგი 
მათ ზედა და ბჭენი ყოველთანი შემართ. 25 და სიზრქო მისი 
მტკაველითა და ბაგენი მისნი, ვითარცა წედისანი, და სახე 
შროშანისა გარემო და შთაისხის ვითარ ორ ათას ოდენ მარი. 


27 და ქმნნა მექონოთნი ათნი სპილენძისანი, ხუთ წყრთა 
სიგრძო ერთისა მის მექონოთისა და ოთხ წყრთა სივრცე მისი 
და ექუს წყრთა სიმაღლე მისი. 28 და ესე ქმნილებაი იყო 
მექონოთთა მათ ხორშად ქმნულ ზედა და ხორშად ქმნულ 
გარემო წარსავალთა მათ და ზედ 29? ხორშთა მათ 
წარსავალთასა ლომისსახენი და კურონი და ქერობინნი და 
ზედა გარემოსავალთა მათ ეგრევე სახედ და ზედ ლომთა მათ 
და კუროთა მათ ქმნულებაი დამოსლვითა. 39 ოთხნი 
ურმისთუალნი სპილენძისანი ერთისა მის მექონოთისა და 
განსაცმელნი სპილენძისანი ოთხკერძოვე, ბეჭნი მათნი ქუეშე 
ავაზანთა მათ და ბეჭნი კაცისსახენი ჩასხმულნი ატყირბულნი 
მათ თანა. 31 და პირი მისი სუეტისთავითგან აღმართ წყრთა 
ერთ; და იყო პირი მისი მრგუალ, ეგრესახედვე წყრთა და 
კერძო სიზრქო მისი და გარემო ბჭენი მისნი წახნაგისსახედ 
მოქმულ ოთხ კედლად და არა მრგულად. 32 და ოთხნი 
ურმისთვალნი ქუეშე სამყაროთა მათ და ჭელნი მისნი 
ურმისთვალთა მათ მიმართ და მექონოთთა და სიმაღლე 
ურმისთვალთა მათ წყრთა და კერძო. 33 და ქმნილება0 
ურმისთვალთა საეტლეთა და ქელნი მათნი და ქედნი მათნი და 
ბეჭნი მათნი და ყოველი ქმნილებაი მათი დასხმითი რვალისა. 
34 და ოთხნი მჭარნი ზედა ოთხთა მათვე კიდეთა 
მექონოთისათა, მუნვე შემართ მექონოთად ბეჭნი მათნი. 32 
ზედა თავსა მას მექონოთისასა წყრთისა ერთისა კერძო 
სიდიდით მრგულად გარემო ზედა თავსა მის მექონოთისასა და 
ჭელნი მისნი გამოდგმითნი მისგანვე. 30 და განეღებოდეს 
შედგმულსა ზედა ყელთა მისთასა და ხორშთა მისთა 
ქერობინნი და ლომნი და დანაკისკუდნი გამოქმნულნი მისგან 
პირისპირ ურთიერთსა შინაგან და გარეშე. 37 და მისსახედვე 
ქმნა ყოველი იგი ქმნილებაი ათთა მათ მექონოთთა. ერთი 
საზომი და ერთი სწორება და ერთი სახე იყო ყოველთა მათ. 38 
და ქმნა ათნი ქოთნისსახენი ქვაბნი სპილენძისანი და შთაისხის 
ერთმან ქვაბმან ორმეოცი მარი და იყო ოთხ წყრთა საზომი 
ქვაბთა მათ და ქვაბი ერთი თითოეულად ზედა ათთა მათ 
მექონოთთა. 3? და დადგნა მექონოთნი იგი ხუთნი მყარით 


კერძო ტაძრისა მის მარჯვენით და ხუთნი მყრით ტაძრისა მის 
მარცხენით და ზღუაი იგი დადგა მყრით მარჯვენით კერძო 
მზისა აღმოსავალით და ბღუარით. 49 და ქმნა ქირამ სიავ- 
ქვაბნი, სიავ-ქვაბნი იგი გამატფობელად და ტასტები იგი და 
აღასრულა ქირამ ყოველი იგი საქმე, რომელ უქმნა მეფესა 
სოლომონს ტაძარსა მას უფლისასა. 41 და სუეტნი ორნი გარე- 
მოდგმით ქანდაკებული ზედა ორთა მათ სუეტისთავთა და ორ- 
ორი მოტიხრული დასაფარველად გარემოქანდაკებულთა მათ 
ქმნილთა ზედა სუეტისთავთა. 42 და ოთხასნი 
ბროწეულისსახენი ორთა მათ სატიხართა და ოთხნაკეცად 
მოდგმული ბროწეულისსახედ მათვე საქციელთა 
მექონოთისათა ზედა ორთა მათვე სუეტთა. 43 და ქოთნისსახენი 
იგინი ქვაბნი ათნივე ზედა მექონოთთა მათ. 44 ზღუაი იგი ერთი 
და ათორმეტნი იგი კურონი ქუეშე ზღუასა მას. 452 და სიავნი იგი 
განმატფობელნი სამნი და ტასტები იგი და ყოველივე იგი 
ჭურჭელი, რომელნი უქმნა ქირამ მეფეს სოლომონს ტაძარსა 
მას უფლისასა და სუეტები ორმეოცდარვა ტაძარსა მას 
უფლისასა და ტაძარსა მას მეფისასა და ყოველი იგი საქმე, 
რომელ ქმნა მეფემან ქირამ, სპილენძისაგან ხოლო, და არა 
იყო სწორი სპილენძისა მის, რომლისაგან ქმნა ყოველი იგი 
საქმე მრავალი და დიდი, და არა იყო სწორ ბრწყინვალებისა 
მის სპილენძისა. 495 კიდესა იორდანისასა ოდენ უქმნა მეფესა 
დასხმითი და სპილენძისა სიზრქესა მის მიწისასა, შთასხა 
ყოველი საშუალ სოკაქოთსა და სირთანსა. “7 და მისცა 
მეფემან სოლომონ ყოველი იგი საქმარი, რამეთუ დიდად 
ფრიად იყო სიმრავლითა და არა იყო რიცხვ სპილენძისა მის. 
48 და ქმნა სოლომონ ყოველი იგი სამსახურებელი ტაძრისა მის 
უფლისასა და საზორველი იგი ოქროსანი და ტაბლა იგი, 
რომელსა ზედა პური იგი შესაწირავისა დაიდებოდა, ოქროსა. 
49 და სასანთლენი იგი ოქროსანი ხუთნი მარჯუენით და ხუთნი 
მარცხენით პირისპირ დაბირისა, რჩეულისა ოქროსა, და 
ლამპარნი იგი და სასანთლენი და მოსაწმენდელნი იგი 
ოქროსანი. 29 და წირთხლები იგი და სამსჭვალები და 
ტაბლები იგი და პინაკები იგი და საგლელნი ოქროსაგან 
რჩეულისა და კარები სახლისა მის შინაგანისა წმიდასა მას 


წმიდათასა და კარები ტაძრისა მის ოქრო რჩეულ. 21 და 
აღასრულა ყოველი იგი საქმე, რომელი ქმნა მეფემან 
სოლომონ ტაძარსა მას უფლისასა, და შეიღო სოლომონ 
სიწმიდე იგი დავითის მამისა თვსისა და ყოველი იგი სიწმიდე 
სოლომონისი: ვეცხლი და ოქრო და ყოველი ჭურჭელი იგი 
მისცა საფასედ ტაძარსა მას უფლისასა. 


თავი 8 


1 მას ჟამსა შინა შეკრიბნა მეფემან სოლომონ ყოველნი იგი 
მოხუცებულნი ისრაცლისანი ყოვლით მთავრითურთ მსგავსად 
განნაწილებისა მის მამათასა ძეთა ისრაცლისათა მიღებად 
სიონად კიდობნისა მის უფლისა ქალაქით დავითისათა. 2 და 
მოკრბეს სოლომონ მეფისა ყოველნი იგი ძენი ისრაცლისანი 
თთვესა მას ანთანიმსა, რამეთუ იგი არს თთვე მეშვდე. 3 და 
გამოვიდეს ყოველნი იგი მოხუცებულნი ისრაცლისანი და 
აღიღეს მღდელთა მათ კიდობანი იგი უფლისა. “ და კარავი 
იგი წამებისა და ყოველი იგი სამსახურებელი სიწმიდისა, 
რომელი-იგი იყო კარავსა მას შინა საწამებელისასა, და აღიღეს 
მღდელთა მათ ლევიტელთა. ? და მეფე სოლომონ და ყოველი 
იგი ერი ძეთა მათ ისრაცლისათა მოკრებილ იყუნეს წინაშე 
კიდობნისა მის და სწყუედდეს ზროხასა და ცხოვარსა ურიცხუსა 
სიმრავლითა. 9 და შეიღეს შინა მღდელთა მათ კიდობანი იგი 
აღთქმისა ადგილად თვსა დაბირსა, სახლსა მას წმიდასა 
წმიდათასა ფრთეთა ქუეშე ქერობინთა მათ. 7 რამეთუ 
ქერობინთა მათ განეფინნეს ფრთენი ზედა ადგილსა მას 
კიდობნისასა და დაფარეს ქერობინთა მათ კიდობანი იგი და 
სიწმიდენი მისნი ზეშთა. 838 და დადგეს ზედა სიწმიდეთა მათ და 
ხედვიდეს თავნი განწმედილთა მათ სიწმიდესა მას პირისპირ 
დაბირისა და გამომართ და არა გამოჩნდეს. და იყო მუნ ესრეთ 
ვიდრე დღეინდელად დღედმდე. ? და არა იდვა კიდობანსა მას 
შინა, გარნა ორნი იგი ფიცარნი ქვისანი, ფიცარნი აღთქმისანი, 
რომელნი დასხნა მას შინა მოსე ქორებს, რომელ აღუთქუა 
უფალმან ძეთა ისრაცლისათა შემდგომად გამოსლვისა მის 
მათისა ქუეყანისა მისგან ეგვპტელთასა. 19 და იყო, ვითარცა 
გამოვიდეს მღდელნი იგი სიწმიდეთა მათგან და ღრუბლითა 
აღივსო ტაძარი იგი უფლისა. 11 და ვერ დგეს მღდელნი იგი 
მსახურებასა მას ღრუბლისა მისგან, რამეთუ დიდებითა 
უფლისათა აღივსო ტაძარი იგი. 12 მას ჟამსა სიტყუად იწყო 
სოლომონ და თქუა: უფალმან თქუა მფარველ-ყოფად 


ნისლითა. 13 და აღვაშენე მისი ტაძარი სამკვდრებელად და 
დასამტკიცებლად საყდრისა მისისა უკუნისამდე. და მიექცა 
მეფე და აკურთხა ყოველი ისრაცლი და ყოველი იგი ერი 
ისრაცლისა დგა. 1“ 12 და თქუა სოლომონ: კურთხეულ არს 
უფალი ღმერთი ისრაცლისა დღეს, რომელი იტყოდა პირითა 
თვსითა დავითისთვს, მამისა ჩემისა, და ჟყელითა თვსითა 
აღასრულა და თქუა: 19 რომლით დღითგან გამოვიყვანე ერი 
ჩემი ისრაცლი ქუეყანით ეგვპტით, არასადა გამოვირჩიე 
ქალაქისაგან ისრაცლისა ერისა შენებად ტაძარი სახელისა 
ჩემისა, გამოვირჩიე დავით წინამძღურად ერისა ჩემისა 
ისრაცლისა. 17 და იყო გულსა დავითისა, მამისა ჩემისსა, 
ვითარმცა უშენა ტაძარი სახელსა უფლისა ღმრთისა 
ისრაცლისასა. 18 და ჰრქუა უფალმან დავითს, მამასა ჩემსა, 
ამისთვს; რამეთუ მოგიჭდა გულსა შენსა შენებად ტაძარი 
სახელისა ჩემისა, კეთილ არს, რამეთუ მოგიყდა გულსა შენსა. 
19 ხოლო არა შენ ჰქმნე ტაძარი იგი, არამედ შვილმან შენმან, 
რომელი გამოსლვად არს წყვილთაგან შენთა, მან მიქმნეს 
სახლი სახელისა ჩემისა. 29 და წარმართა უფალმან სიტყუაი 
იგი, რომელსა იტყოდა და აღმმართა მე დავითის წილ, მამისა 
ჩემისა, და დამსვა მე საყდარსა ისრაცლისასა, ვითარცა თქუა 
უფალმან, და აღვაშენე სახლი სახელისა უფლისა ღმრთისა 
ისრაცლისა. 21 და განუმზადე მუნ ადგილი დასადგმელად 
კიდობნისა მის სჯულისა უფლისა, რომელ აღუთქვა უფალმან 
მამათა ჩუენთა გამოყვანებასა მათსა ქუეყანისა მისგან 
ეგვპტელთასა. 22 და დადგა სოლომონ პირისპირ წინაშე 
საკურთხეველისა უფლისა და წინაშე ყოვლისა მის ერისა 
ისრაცლისა და აღიპყრნა ყელნი თვსნი ზეცად. 23 და თქუა: 
უფალო, ღმერთო ისრაცლისაო, არავინ არს შენებრ ღმერთი 
ცათა შინა და არცა ქუეყანათა ზედა, რომელმან დაუმარხე 
აღთქმა და წყალობაი მონასა შენსა, რომელი ვიდოდა წინაშე 
შენსა ყოვლითა გულითა თვსითა. 24 რომელ დაუმარხენ 
მონასა შენსა დავითს, მამასა ჩემსა, რომელსა ეტყოდე მას და 
სთქუ პირითა შენითა და ყელითა შენითა აღასრულნე, 
ვითარცა-ესე დღეს დღე. ?? და აწ, უფალო, ღმერთო 
ისრაცლისაო, დაუმარხე მონასა შენსა დავითს, მამასა ჩემსა, 


რომელსა ეტყოდე მას და სთქუ: არა მოაკლდეს შენგან კაცი 
წინაშე პირსა ჩემსა, რომელი ჯდეს საყდარსა ისრაცლისასა, 
გარნა ეკრძალნედ შვილნი შენნი გზათა თვსთა სლვად წინაშე 
ჩემსა, ვითარცა შენ ხვდოდი წინაშე ჩემსა. 295 და აწ, უფალო, 
ღმერთო ისრაცლისაო, სარწმუნო იყავნ სიტყუაი შენი, 
რომელსა ეტყოდე მონასა შენსა დავითს, მამასა ჩემსა. 27 და 
თუ ჭეშმარიტად დაიმკვდროს ღმერთმან კაცთა შორის 
ქუეყანასა ზედა, უკუეთუ ცანი ცათანი ვერ შემძლებელ არიან 
შენდა, აწ ვითარმე სახლი ესე, რომელ აღვაშენე სახელისა 
შენისა, იყოს საყოფელად შენდა? 28 აწ მოხედე ლოცვასა 
მონისა შენისასა, ვედრებასა ჩემსა, უფალო, ღმერთო 
ისრაცლისაო, სმენად ლოცვისა მონისა შენისასა, რომელი 
დგეს წინაშე შენსა შენ თანა დღეს. 2? იყუნედ თუალნი შენნი 
მოხედვად დღე და ღამე ადგილსა ამას, რომელსა სთქუ, 
ვითარმედ: იყავნ სახელი ჩემი მას შინა სმენად ლოცვისა, 
რომელსა გევედრებოდის მონა შენი ადგილსა ამას დღე და 
ღამე და ისმინო ჟმა მონისა შენისა და ერისა შენისა 
ისრაცლისა, რომელნი თაყუანის-გცემდენ ადგილსა ამას. 39 და 
შენ ისმინო ადგილსა მკვდრობისა შენისასა ცათა შინა და შენ 
ჰყო მიტევება, 31 რათაცა ვინ შეცოდებულ იყოს კაცი მოყუსისა 
მიმართ, და თუ ვინმე აღიღოს წყევა წყევად ვისამე და 
აღიაროს წინაშე საკურთხეველსა ტაძრისა ამის, 32 და შენ 
ისმინო ზეცით და ჰყო. და სჯიდე ერსა შენსა ისრაცლსა 
უსჯულოებისა უსჯულოსასა მიგებად მსგავსად გზათა მისთა 
მისაგებელი თავსა მისსა და განმართლებასა მართლისასა 
მიგებად მას მსგავსად სიმართლისა მისისა. 33. და 
მოუძლურებასა ერისა შენისა ისრაცლისასა წინაშე მტერთა, 
რაჟამს ცოდონ შენდა მიმართ და მოიქცენ შენდა და აღუარონ 
სახელსა შენსა და ილოცვიდენ და გევედრებოდენ შენ ტაძარსა 
ამას. 33 34 და შენ ისმინო ზეცით და მიუტევენ ცოდვანი ერსა 
შენსა ისრაცლსა და მოიქცენ იგინი ქუეყანასა ამასვე, რომელ 
მიეც მამათა მათთა. 35 დაყენებასა წვმისასა არა ყოფად 
წვმისა, რაჟამს ცოდონ შენდა მიმართ და ილოცვიდენ 
ადგილსა ამას და აღუარონ სახელსა შენსა და მოიქცენ 
ცოდვათაგან თვსთა, რაჟამს მოუძლურდენ იგინი. 36. ისმინო 


ზეცით და მიუტევნე ცოდვანი მონათა შენთა და ერსა შენსა 
ისრაცლსა და გამოუცხადენ მათ გზანი კეთილნი სლვად მათ 
შინა და მოსცე წვმა ქუეყანასა შენსა, რომელ მიეც ერსა შენსა 
სამკვდრებელად. 365 37 და თუ სიყმილი იყოს ქუეყანასა ზედა, 
გინა თუ სიკუდილი, ანუ თუ ცეცხლითა მოწვაი, ანუ თუ 
მგრაგნელი, გინა თუ მკალი, ანუ თუ გესლი, ანუ თუ 
აჭირვებდეს მტერი ერთსა ქალაქთაგანსა და ყოველი 
განსაცდელი და ყოველი სალმობაი და ყოველი 
შესამთხუეველი და ყოველი თხოვა 238 და ყოველი ლოცვა, 
რომელ იყოს ყოვლისა კაცისა, ყოვლისა ერისა შენისა 
ისრაცლისა, ვითარ-რა ცნან კაცად-კაცადმან სალმობაი იგი 
გულისა თვსისა და აღიპყრნენ ჭყელნი ტაძარსა ამას, 39 და შენ 
ისმინო ზეცით განმზადებულით სამკვდრებელით შენით და 
მიუტეო და განამართლო მსგავსად გზათა მისთა, ვითარ სცნა 
გული მისი, რამეთუ შენ მხოლომან იცნი გულნი ყოველთა ძეთა 
კაცთანი. 49 და ეშინოდის შენგან ყოველთა დღეთა, რაოდენ 
ცხონდენ ზედა პირსა ქუეყანისასა, რომელ მიეც მამათა მათ 
ჩუენთა. 41 და უცხო იგი, რომელ არა იყოს ერისა შენისაგან 
ისრაცლისა და იგი მოსრულ იყოს ქუეყანით შორიელით, 42 
სადაცა მისმენილ იყოს სახელი შენი დიდი და ყელისა შენისა 
ძლიერისა და მკლავისა შენისა განრთხმულისა, და მოვიდეს 
და თაყუანი-სცეს ადგილსა ამას, 43 და შენ ისმინო ზეცით, 
განმზადებულით სამკვდრებელით შენით და ჰყო მსგავსად 
ყოვლისავე, რომელსაცა ილოცვიდეს შენდამი უცხოთესლი 
იგი, რათა სცნან ყოველთავე ნათესავთა ქვეყანისათა სახელი 
შენი და ეშინოდის შენგან ერსა შენსა ისრაცლსა და სცნან, 
რამეთუ სახელი შენი წოდებულ არს ზედა ტაძარსა მას, რომელ 
აღვაშენე. 4?“ და თუ განვიდეს ერი შენი ბრძოლად მტერთა 
თვსთა გზასა, რომელსა მივავლინე იგინი და ლოცვიდენ 
სახელისა მიმართ უფლისა გზასა ამას ქალაქისასა, რომელი 
გამოირჩიე და ტაძარსა, რომელ აღვაშენე სახელისა შენისა. 42 
და ისმინო ზეცით ლოცვისა და თხოვისა მათისა და ჰყო მათდა 
სამართალი და შენდობაი, 46 რამეთუ შეგცოდონ შენ, რამეთუ 
არა არს კაცი, რომელმან არა ცოდოს, და თუ მოავლინო მათ 
ზედა, და მოსცნე იგინი წინაშე მტერთა, წარტყუენენ იგინი 


წარმტყუენველთა თვსთა ქუეყანად მტერთასა შორიელთა, გინა 
თუ მახლობელთა; 4147 და მოაქცინენ გულნი თვსნი ქუეყანასა 
ამას, რომელსა მიიტყუენნეს და მოიქცენ და გევედრებოდიან 
შენ ქვეყანასა მას ტყუეობისასა და თქუან: ვცოდეთ, უსჯულო- 
ვყავთ, უწესო-ვყავთ; 48 და მოიქცენ ყოვლითა გულითა და 
ყოვლითა ძალითა თვსითა ქუეყანასა მას მტერთასა, რომელსა 
მიიტყუენნეს იგინი და ილოცვიდენ შენდა მიმართ კუალად- 
გებისათვს ქუეყანადვე თვსა, რომელ მიეც მამათა მათთა, და 
ქალაქისა მისთვს, რომელი გამოირჩიე, და ტაძრისა ამისთვს, 
რომელი აღვაშენე სახელისა შენისათვს, 4? და ისმინო ზეცით 
განმზადებულით სამკვდრებელით შენით ლოცვისა და თხოვისა 
მათისა და ჰყო მათდა სამართალი. 329 და მოუტევნე 
უკეთურებანი მათნი, რომელ ცოდეს შენდა მიმართ, და 
ყოველი იგი შეურაცხებაი, რომელ შეურაცხ-გყვეს შენ, და 
შეიწყალნე იგინი წინაშე წარმტყვენველთა მათთა და ჰყო 
მათთვს წყალობაი, 31 რამეთუ ერი შენი და სამკვდრებელი 
შენი არს, რომელნი გამოიყვანნეს ქუეყანისა მისგან 
ეგვპტელთასა შუა ბრძმედისა მისგან რკინისა 
განმადნობელისა. 22 და იყუნედ თუალნი შენნი მორჩილ 
ლოცვასა მონისა შენისასა და ლოცვასა ერისა შენისა 
ისრაცლისასა სმენად მსგავსად ყოვლისა ვედრებისა მათისა. 
523 რამეთუ შენ გამოირჩიე შენდა სამკვდრებელად ყოვლისაგან 
ერისა ქუეყანისასა, ვითარცა ეტყოდე მოსეს, მონასა შენსა, 
გამოყვანებასა მას მამათა ჩუენთასა ეგვპტით, უფალო 
ღმერთო. 24 და იყო, ვითარცა აღასრულა სოლომონ უფლისა 
მიმართ ყოველი იგი ლოცვა და აღდგა წინაშე სამკვდრებელსა 
მას უფლისასა, სადა-იგი მუჟლდადგმით დგა ზედა მუყლთა 
თვსთა და ყელნი თვსნი ზეცად აღყარნეს, 2? და აღდგა, მიექცა 
და აკურთხა ყოველი იგი ერი ისრაცლისა ყმითა მაღლითა და 
თქუა: 235 კურთხეულ არს უფალი ღმერთი დღეს, რომელმან 
მოსცა განსვენებაი ერსა ამას თვსსა ისრაცლსა მსგავსად 
ყოვლისა მის სიტყვსა თვსისა, რომელსა ეტყოდა და არა 
გარეწარვდა სიტყუაი ერთი ყოვლისაგან სიტყუათა მისთა 
კეთილთა, რომელთა ეტყოდა მოსეს, მონასა თვსსა. ?7 იყავნ 
უფალი ღმერთი ჩუენ თანა, ვითარცა მამათა ჩუენთა თანა, ნუ 


დამაგდებ ჩუენ. 28 არამედ მოგვაქციე ჩუენ არა განდრეკასა 
გულთა ჩუენთასა მისგან, სლვად ყოველთა გზათა მისთა და 
დაცვად ყოველთა მცნებათა მისთა და ბრძანებათა მისთა და 
სამართალთა მისთა, რომელ ამცნო მამათა მათ ჩუენთა. 39 და 
იყუნედ სიტყუანი ესე ჩუენნი, რომელთა ვლოცევდ წინაშე 
უფლისა ღმრთისა ჩუენისა დღე და ღამე ყოფად სამართალი 
ჩემი მონისა ამის შენისა და ყოფად სამართალი ერისა შენისა 
ისრაცლისა დღითი დღედ. 99 რათა სცნას ყოველმან ერმან 
ქუეყანისამან, რამეთუ შენ ხარ უფალი ღმერთი და არავინ არს 
სხუა შენსა გარეშე. 951 იყუნედ გონებანი ჩუენნი განსრულებულ 
უფლისა მიმართ ღმრთისა ჩუენისა უბიწოებით სლვად 
მსგავსად ბრძანებათა მისთა და დაცვად სამარ- თალთა, 
ვითარცა-ესე დღეს დღე. 52 და მეფე და ყოველი ისრაცლი მის 
თანა შესწირვიდეს შესაწირავსა წინაშე უფლისა. 53 და შესწირა 
მეფემან სოლომონ შესაწირავი სამშვდებელთა, რომელ 
შესწირა უფლისა, ზროხა ოცდაორ ათას და ცხვარი ას და ოც 
ათასი, და ყო სატფური სახლისა მის უფლისა მეფემან და 
ყოველთა მათ ძეთა ისრაცლისათა. 854 მას დღესა შინა 
განწმიდა მეფემან ეზო იგი, რომელ იყო პირისპირ ტაძარსა მას 
უფლისასა, რამეთუ მუნ ყუნა მრგულიადდასაწველნი იგი და 
შესაწირავნი იგი და ცმელი იგი სამშვდებელთა, რამეთუ ტაბლა 
სპილენძისა, რომელ დგა წინაშე უფლისა, მცირე იყო, რამეთუ 
ვერ დაიტია მრგულიადდასაწველნი იგი და შესაწირავნი 
სამშვდებელთანი. 92 და ყო სოლომონ მას დღესა შინა 
დღესასწაული და ყოველმან ისრაცლმან მისმან მის თანა 
კრება დიდი და გამოსავლითგან ემათისათ ვიდრე 
მდინარემდე ეგვპტისა წინაშე უფლისა ღმრთისა ჩუენისა 
ტაძარსა მას, რომელ აღაშენა, ჭამდეს და სმიდეს და 
იხარებდეს წინაშე უფლისა ღმრთისა ჩუენისა შვდ დღე და შვდ 
დღეთა, ათოთხმეტთა. 565 და დღესა მას მერვესა განუტევა ერი 
იგი და აკურთხეს მეფე, და წარვიდეს თვთვეულად 
სამკვდრებელსა თვსსა სიხარულითა გულისათა 
განმხიარულებულნი ყოველთა მათ ზედა კეთილთა, რომელ ყო 
უფალმან დავითისთვს, მონისა თვსისა, და ერისა თვსისა 
ისრაცლისა. 


თავი 9 


1 და იყო, ვითარცა აღასრულა სოლომონ შენება ტაძრისა მის 
უფლისა და ტაძრისა მის მეფისა და ყოვლისა მის ქმნილებისა, 
რომელ ინება სოლომონ მიღებად, ? და ვითარცა-იგი 
გამოეცხადა უფალი სოლომონს მეორედ, ვითარცა-იგი 
გამოეცხადა მას გაბაონს, 3 და ჰრქუა მას უფალმან: ვისმინე 
ჟმისა შენისა ლოცვათა შენთა და თხოვათა შენთა, რომელ 
ითხოვე წინაშე ჩემსა, ვყავ შენთვს მსგავსად ყოვლისა 
ლოცვისა შენისა, განვსწმინდე ტაძარი ეგე, რომელ აღაშენე 
დადებად სახელი ჩემი მას ზედა უკუნისამდე და იყუნედ 
თუალნი ჩემნი და გული ჩემი მას შინა ყოველთა დღეთა. “ და 
შენ ხვდოდი თუ წინაშე ჩემსა, ვითარცა ვიდოდა დავით, მამა 
შენი, სიწმიდითა გულისათა და სიწრფოებითა ყოფად 
ყოველივე, რაიცა ვამცენ მას ბრძანებანი ჩემნი და მცნებანი 
ჩემნი დაიმარხენ. ? და აღუმართო საყდარი სუფევისა შენისა 
ზედა იერუსალცსმსა უკუნისამდი, ვითარცა ვეტყოდე დავითს, 
მამასა შენსა, და ვთქუა: არ მოაკლდეს შენი კაცი წინამძღურად 
ისრაცლსა. 9 უკუეთუ უკუნქცევით უკუნიქცე, თქუენ და შვილნი 
თქუენნი ჩემგან და არა დაიმარხნეთ მცნებანი ჩემნი და 
ბრძანებანი ჩემნი, რომელ მოგცნა მოსემ წინაშე თქუენსა, 
მიხვდეთ და მონოთ ღმერთთა უცხოთა და თაყუანის-სცეთ მათ, 
7 აღვიღო ისრაცლი ქუეყანისაგან, რომელ მივეც მათ, და 
სახლი ეგე, რომელ განვწმიდე სახელისა ჩემისათვს, განვაგდო 
პირისაგან ჩემისა და იყოს ისრაცლი განსარყუნელ და 
სასიტყუ3კლ ყოველთა ერთა. 5 და ტაძარსა მაგას მაღლად 
ქმნულსა ყოველნი, რომელნი გარეწარვიდოდიან, დაუკვრდეს 
და ისტვნონ და თქუან: რასმე ეგრე უყო უფალმან ამას 
ქუეყანასა და ტაძარსა ამას? 8? და თქუან: ამისთვს, რამეთუ 
დაუტევეს უფალი ღმერთი მათი, რომელმან გამოიყვანნა 
მამანი მათნი ეგვპტით სახლისა მისგან კირთებისასა, და 
შეუდგეს ღმერთთა უცხოთა და თაყუანი-სცეს მათ და მონეს 
მათ. ამისთვს მოავლინა უფალმან მათ ზედა ყოველი ძვრი (მას 


ჟამსა გამოიყვანა სოლომონ ასული იგი ფარაოსი ქალაქით 
დავითისით სახიდ თვსა, რომელი-იგი აშენა თავისა თვსისა), 19 
და იყო, მათ დღეთა შინა ოცსა წელსა აღაშენა სოლომონ 
ორნი იგი ტაძარნი: ტაძარი იგი უფლისა და ტაძარი იგი 
მეფისა. 11 და ქირამ, მეფე ტვროსისი, შეეწეოდა სოლომონს 
ძელითა ფიჭუთა და ძელითა ნაძუთა და ოქროთა და 
ყოვლითავე, რაც ნება იყო მისა. მას ჟამსა სცა მეფემან 
სოლომონ ქირამს ოცი ქალაქი გალილეისა. 12 და განვიდა 
ქირამ ტვროსით და მივიდა გალილეად ხილვად ქალაქთა მათ, 
რომელნი მისცნა მას სოლომონ და არა სთნდეს მას. 13 და 
თქუა: რა არიან ქალაქნი ესე, რომელ მომცენ მე, ძმაო? და 
უწოდა მათ საზღვარი მოდღენდელად დღემდე. 14 მოართვა 
ქირამ სოლომონს ას და ოცი სასწორი ოქროსა. 12 ესე არს 
ხარკი, რომელსა მოჰყდიდა მეფე საშენებელად ტაძრისა მის 
უფლისა და ტაძრისა მის მეფისასა და მელონისა და მაღალთა 
მათ და აღადგინა ზღუდენი იგი დარღუეულნი ქალაქისა მის 
დავითისანი, ასური და მაიდანი და ზღუდე იგი იერუსალცმისა 
და ესერი და მაგედონი და გაზერი. 19 ფარაო, მეფე 
ეგვპტელთა, გამოვიდა, წარტყუენა გაზერი და მოწვა იგი 
ცეცხლითა და ქანანელი იგი, რომელ დამკვდრებულ იყო 
ქალაქსა მას, მოსრა და მისცა იგი ზითვად ასულსა თვსსა, 
ცოლსა მას სოლომონისასა. 17 და აღაშენა სოლომონ გაზერი 
და ბეთრონი ქვენა. 18 და ბალათი და დერმოთი, უდაბნო იგიცა 
და შენიცა, 1?% ყოველნი ქალაქნი სამკვდრებელად, რომელ 
იყუნეს სოლომონისა, და ქალაქნი მეეტლეთანი და 
მეცხენეთანი და ყოველი იგი საქმე, რომელი ქმნა 
იერუსალცმს, და ლიბანეს და ყოველსა მას ქუეყანასა, 29 
ჰრიდა ყოველსა მას ნათესავსა დაშთომილსა ამორეველისასა 
და ქეტელისასა და ფერეზელისასა და ეველისასა და 
ქანანელსა და იებოსელისასა და გერგესეველისასა, რომელნი 
არა იყუნეს ძეთა მათგან ისრაცლისათა. 21 ძენი მათნი, 
რომელნი დაშთომილ იყუნეს შემდგომად მათსა ქვეყანა- სა 
მას, რომელთა ვერ შეუძლეს ძეთა მათ ისრაცლისათა მოსრვად 
მათა და შეადგინნა იგინი სოლომონ ხარკსა მონებისასა 


მოდღენდელად დღემდე. 22 და ძენი იგი ისრაცლისანი არა 
შეადგინნა სოლომონ ხარკსა მძიმესა, რამეთუ კაცნი 
მოღუაწენი იყუნეს და მონა მისა და წინამღუარნი მისნი ძენი 
მათგან აღჭურვილნი და მჟყედარნი. 23 და ესე იყუნეს 
მთავარნი, რომელნი დაედგინნეს ზედა, რიმელნი იქმოდეს 
საქმესა მას სოლომონისასა ხუთასერგასისი, რომელთა 
აქუნდათ საქმარნი. 24 ხოლო ასული იგი ფარაოსი განვიდა 
ქალაქით დავითისით სახიდ თვსა, რომელი-იგი უშენა მას 
ჟამსა, რომელ აღაშენა მელონი. 22 და შეწიროს სოლომონ 
სამგზის წელიწადსა მგურგულიადდასაწველნი და 
სამშვდებელნი ზედა საკურთხეველსა მას, რომელ უშენა 
უფალსა, და უკმევდა საკუმეველთა წინაშე უფლისა და 
აღასრულა საქმე ტაძრისა მის. 25 და ქმნა ნავი მეფემან 
სოლომონ გასიონგაბერს, რომელი-იგი იყო მახლობელად 
ევლათს, კიდესა შემდგომისა მის ზღვსასა, და ქვეყანასა მას 
იდუმისასა. 27 წარავლინა ქირამ ნავსა მას თანა მონათა 
თვსთაგანნი მენავენი ყელოვანნი ნავისმსახურნი ზღუასა შინა 
მონათა მათ თანა სოლომონისათა. 28 და მივიდეს სოფერად 
და წარმოიღეს მიერ ოქრო ოთხას და ოცი ტალანტი და 
მოართვეს მეფესა სოლომონს. 


თავი 10 


1 დედოფალსა მას საბიასსა ესმა სახელი სოლომონისი და 
სახელი უფლისა და წარმოვიდა გამოცდად მისა იგავითა. 2 და 
მოვიდა იერუსალცმდ ძალითა დიდითა და აქლემებითა, 
რომელთა ეკიდა საკუმეველი და ოქრო დიდად ფრიად და 
თვლები პიტიოსნები და შევიდა სოლომონისა და ეტყოდა მას 
ყოველსავე, რაცა იყო გულსა მისსა. 3 და განუმარტნა მას 
სოლომონ ყოველნი სიტყუანი მისნი და არა იყო სიტყუა0 
დამალულ მეფისაგან, რომელი არა განუმარტა მას. “ და 
იხილა დედოფალმან მან საბასამან ყოველი იგი სიბრძნე 
სოლომონისი და ტაძარი იგი, რომელ აღაშენა. ? და სანოაგე 
იგი სოლომონისი და სასხდომელი მონათა მისთა და წესი 
მსახურთა და სამკაული მისი და მწდენი მისნი და საჭურისნი 
მისნი და შესაწირავნი მისნი, რომელსა შესწირვიდა სახლსა 
მას უფლისასა, და უკვრდა. 9 და ჰრქუა მეფესა სოლომონს: 
ჭეშმარიტ იყო სიტყუაი იგი, რომელ მესმა ქუეყანასა მას ჩემსა 
სიტყუათა შენთათვს და სიბრძნისა შენისათვს. 7 და არა 
მრწმენა მთხრობელთა მათ, ვიდრემდე მე თვთ მოვედ და 
იხილეს თუალთა ჩემთა და, აჰა, ზოგიცა არა იყო, რომელსა 
მითხრობდეს მე სიბრძნისა შენისასა, რამეთუ შესძინე კეთილი 
ყოველსა მას სმენილსა, რომელ მესმა ქუეყანასა მას ჩუენსა. 8 
სანატრელ არიან ცოლნი შენნი და სანატრელ არიან მონანი 
შენნი, რომელნი დგანან შენს წინაშე და მარადის ესმის 
ყოველი ეგე სიბრძნე შენი. ? და იყავნ უფალი ღმერთი შენი 
კურთხეულ, რომელსა სათნო-უჩნდი შენ მიცემად საყდრისა 
ისრაცლისასა, რამეთუ შეიყუარა უფალმან ისრაცლი 
სამკვდრებელად უკუნისამდე და დაგადგინა შენ მეფედ მათ 
ზედა და ყოფად სასჯელისა და სამართლისა მათ ზედა. 19 და 
მიუპყრა სოლომონს ას და ოცი ტალანტი ოქროსა და 
საკმეველი დიდად ფრიად და თვლები პატიოსანი, რამეთუ არა 
მოღებულ იყო მუნ საკუმეველი სურნელი უფროს მისა, 
რომელი-იგი მოართვა დედოფალმან მან მეფესა სოლომონს. 


11 და ნავი იგი ქირამისი, რომელსა მოაქუნდა ოქრო 
სოფერით, მოიღო ძელიცა უთლელი ფრიად და თვალები 
პატიოსანი. 12 და შექმნა მეფემან სოლომონ ძელი იგი 
უთლელი სამყაროდ ტაძრისა მის უფლისა და ტაძრისა მის 
მეფისა და ნესტუად და ქნარად შემასხმელთა მათთვს და 
არავინა მოღებულ იყო ეგევითარი ძელი უთლელი ქუეყანასა 
მას მოდღენდელად დღემდე. 13 და მეფემან სოლომონ სცა 
დედოფალსა მას საბასსა ყოვლისაგან, რაცა უნდა და სთხოვა, 
გარნა მისგანი არარომელი მოართვა მას მეფესა სოლომონს, 
და მიიქცა და წარვიდა ქუეყანადვე თვსა იგი და ყოველნი 
მონანი მისნი. 14 და იყო სასწორი ოქროსა მის ძღუენთა, 
რომელ მოართვეს სოლომონს წელიწადსა მას ერთსა შინა 
ექუსასსამეოცდაექუს სასწორი ოქროსა, 15 გარეშე ხარკთა მათ, 
რომელ განაწესნეს და ვაჭართა მათ, რომელნი აქცევდეს და 
მეფეთა მათ წიაღ მდინარეთა და მთავართა მათ მის 
ქვეყანისათა. 19 და ქმნა მეფემან სოლომონ სამასი ჰოროლი 
ოქროსი ჭედილი და სამას-სამასი დრაჰკანი ზედა თვთეულად 
ოროლღებსა მას. 17 და სამასი ყორი ქმნა ჭედითი და 
სამნაკეცლად გარემოწმასვითი ოქრო თვთეულად ფარებსა მას 
და მისცა იგი მეფემან სახლსა მას მაღნარისასა ლიბანედ. 18 
და ქმნა მეფემან საყდარი პილოსძვალისა დიდი და შემოსა 
იგი ოქროთა რჩეულითა. 19 და ექუს მენაკ აღსავალი საყდრისა 
და თავნი კუროთანი ზედა საყდარსა მას ზურგით კერძო და 
ჭელნი იმიერ და ამიერ ზედა საყდარსა მას და ორნი ლომნი 
იმიერ და ამიერ ყელთა მათ თანა. 29 და ათორმეტი ლომი დგა 
ზედა აღსავალთა მათ მენაკთა იმიერ და ამიერ და არა იპოვა 
ესევითარი სახე ყოველთა შარავანდთა თანა. 21 და ყოველი 
ჭურჭელი და სამსახურებელი სოლომონისი იყო ოქროსაგანი 
და ავაზანი ოქროსი და ყოველი ჭურჭელი სახლისა მის 
ლიბანისა ოქროთა შემოსილი და არა იყო ვეცხლი, რამეთუ 
არად შერაცხილ იყო ვეცხლი დღეთა სოლომონისათა, 
ვითარმედ არს რამე. 22 რამეთუ ნავი თარშისა იყო მეფისა 
სოლომონისა ზღუასა შინა ნავთა თანა ქირამისათა და მესამესა 
წელსა მოიწიის მეფისა ნავი თარშით და მოართვეს ოქრო და 
ვერცხლი, ანთრაკი წახნაგებული და უთლელი და შუა პილოთა 


და ქია და ფარშამანგები. 23 და განდიდნა სოლომონ უფროს 
ყოველთა მეფეთა ქუეყანისათა სიმდიდრითა და სიბრძნითა. 24 
და ყოველნი მეფენი ქუეყანისანი ეძიებდეს ხილვად პირსა 
სოლომონისასა და სმენად მისგან სიბრძნისა მისისა, რომელ 
მოსცა უფალმან გულსა მისსა. 225 და იგინი მოართუმიდეს მას 
თვთვეულად ძღუენსა ჭურჭელსა ოქროსასა და ვეცხლისასა, 
სამოსელსა და შტახსებსა, საკმეველსა, ცხენთა და ჯორთა 
წლითი წლად. 25 და ქმნა სოლომონ ეტლები და განაწესა 
მჭედრები და იყო სოლომონისი ორმეოც ათას ყდალი მეზვები 
საეტლედ და თორმეტ ათას საჭედართა. და განაწესნა იგინი 
ქალაქთა საეტლეთა და მეფისა თანაცა იერუსალცმს. 27 და 
დადვა მეფემან სოლომონ ოქრო და ვეცხლი იერუსალცსმს, 
ვითარ ქვშა, და ფიჭვ, ვითარცა თვთმავალი ლეღოვანი ველთა 
სიმრავლითა, 28 და გამოსავალნი საყედართა 
სოლომონისთანი ეგვპტით და თეკვათ დამასკეთ, რომელთა 
მოგურიდეს ვაჭარნი მეფისანი სასყიდლითა. 2? და მოვიდოდა 
ეტლები ეგვპტით ეტლი ერთი ასის სასწორისა ვერცხლისა და 
ცხენი ერთი ერგასის სასწორის ვერცხლისა, ეგრეცა ყოველთა 
მათ მეფეთა ქეტელისა და მეფეთა მათ ასურასტანისათ ზღვთ 
კერძო აღმოსავალისათ. 


თავი 11 


1 და მეფე სოლომონ იყო დედათმოყუარე და მოიყვანნა 
ცოლნი უცხოთესლთაგან მრავალნი და ასული იგი ფარაოსი 
და მოაბელთა და ამანიტელთა და იდუმელთა და ასურასტანით 
და ქეტელთა და ამორეველთა. 2 ნათესავთა მათ, რომელთა 
ამცნო უფალმან ძეთა მათ ისრაცლისათა არა შესლვად მათა 
და არცა მოყვანებად მათგან ცოლი, ნუუკუე განდრიკნენ გულნი 
თქუენნი შედგომად კვალსა კერპთა თვსთასა, მათა მიდრკა 
სოლომონ და შეიყუარნა. 3 და იყუნეს მისნი ცოლნი შვიდას და 
ხარჭნი სამას. და განდრიკნეს ცოლთა მისთა გული მისი. “ და 
იყო, ჟამსა სიბერისა სოლომონისა და ცოლთა მისთა 
განდრიკნეს გული მისი კვალსა ღმერთთა უცხოთასა და არა 
იყო გული მისი სრულ უფლისა მიმართ ღმრთისა თვსისა, 
ვითარცა გული დავითისი, მამისა მისისა. ? და შეუდგა 
სოლომონ კვალსა ასტარეთისასა საძაგელისა სიდონელთასა, 
კვალსა მოლოქისა საძაგელისა ძეთა ამონისთასა. 5 და ქმნა 
სოლომონ ბოროტი წინაშე უფლისა და არა შეუდგა უფალსა, 
ვითარცა დავით, მამა მისი. 7 მას ჟამსა აღაშენა სოლომონ 
მაღალი იგი ქამოსის, კერპისა მის მოაბელთასა, მთასა მას, 
პირისპირ იერუსალცმისა და მოლოქ კერპსა მას ძეთა 
ამონისთასა. 8 და ესრესახედ უქმნა ყოველთა მათ ცოლთა 
თვსთა უცხოთესლთაგანსა და უკმევდეს საკმეველსა და 
უზორვიდეს კერპთა მათ თვსთა. 9? და განრისხნა უფალი 
სოლომონისთვს, რამეთუ განდრკა გული მისი უფლისაგან 
ღმრთისა ისრაცლისა, რომელი ეჩუენა მას ორგზის. 19 და 
ამცნო მას სიტყვსა მისთვს ყოვლადვე არა შედგომად კვალსა 
ღმერთთა უცხოთესლთასა და დამარხვად და ყოფად, რომელ 
ამცნო მას უფალმან ღმერთმან. 11 და ჰრქვა უფალმან 
სოლომონს: მაგისთვს, რომელ იქმნა ეგე შენ თანა და არა 
იმარხენ ბრძანებანი ჩემნი და მცნებანი ჩემნი, რომელ გამცენ 
შენ, განხეთქით განვხეთქო მეფობა შენი ჭქელთაგან შენისა და 
მივსცე ეგე მონასა შენსა. 12 ხოლო დღეთა შენთა არა ვყო ესე 


დავითისათვს, მამისა შენისა, არამედ ჭელისაგან ძისა შენისა 
მოვიღო ეგე. 13 ხოლო არა თუ ყოველი ეგე მეფობა აღვიღო, 
არამედ ნაწილი ერთი მივსცე ძესა შენსა დავითისთვს, მონისა 
ჩემისა, და იერუსალცმისათვს ქალაქისა, რომელ გამოვირჩიე. 
14 და აღუდგინა უფალმან მყდომი სოლომონს ადერი 
იდუმელი, რომელი-იგი იყო ნათესავისა მისგან მეფეთა 
იდუმელთასა. 15 და იყო, რაჟამს მოსრვიდა დავით იდუმელსა 
მისლვასა მას იოაბისასა, ერისთავისა მისისა, მოსრეს ყოველი 
მამაკაცი იდუმიასი. 19 რამეთუ ექუს თუე გარემოადგა იოაბ და 
ყოველი ისრაცლი იდუმეასი. ვიდრე მოსრეს ყოველი მამაკაცი 
იდუმეასა შინა. 17 და ივლტოდა ადერ და ყოველნი კაცნი 
იდუმელნი და მონანი მამისა მისისანი მის თანა და შევიდეს 
ეგვპტედ. და ადერ ყრმა მცირე იყო. 19 და აღდგეს კაცნი 
ქალაქით მადიამით და მივიდეს ფარანად და თანაწარიყვანნეს 
კაცნი ფარანით და შთავიდეს ეგვპტედ ფარაოსა, მეფისა მის 
ეგვპტელთასა, და შეემთხვა ადერ ფარაოს, და სცა მას ფარაო 
სახლი და განუწესა როჭიკი და სცა მას ქუეყანა. 19 და პოვა 
ადერ მადლი წინაშე ფარაოს და მოსცა მას ცოლად ცოლისდაი 
მისი, დალ თეკემენისი, უხუცესი. 29 და უშვა დამან 
თეკემენისამან ადერს ძე, სახელით განებათ, და განზარდა იგი 
თეკემენა ძეთა მათ თანა ფარაოსთა. და იყო განებათ სახლსა 
მას ფარაოსასა შორის ძეთა მათ ფარაოსთა. 21 და ესმა ადერს 
ეგვპტეს, ვითარმედ დაიძინა დავით მამათა თვსთა თანა და 
მოკუდა იოაბ, ერისთავი ერისა მისისა. ჰრქუა ფარაოს: 
განმიტევე მე და მივიქცე ქუეყანასა მასვე ჩემსა. 22 და ჰრქვა 
ფარაო ადერს: რა ნაკლულევანება არს შენდა ჩემ თანა, 
რამეთუ ეძიებ მისლვად ქუეყანასა მას შენსა? და ჰრქუა მას 
ადერ: განტევებით განმიტევე მე. და მოიქცა ადერ ქუეყანასა 
მას თვსსა. 232 და აღუდგინა უფალმან სოლომონს მყჟდომად 
ადერ იდუმელი და რაზონ, ძე ელიადათისი, რომელი-იგი 
ელტოდა და ადრაზარ მეფისა მისგან სუბელთასა, უფლისა 
თვსისა. 24 და შეკრბეს მას ზედა კაცნი მთავარნი ერად ნეშტთა 
მათგანნი, რომელ მოსწყვდნა დავით, და მივიდეს დამასკედ 
და დადგა ადერ მეფედ დამასკესა. 22 და იყო მყდომ 


ისრაცლისა ყოველთა დღეთა სოლომონისათა. ესე არს ძვრი, 
რომელ ქმნა ადერ, და განადიდა გულისწყრომად ისრაცლსა 
შორის და მეფობდა ქუეყანასა მას ედომელთასა. 29 და 
იერობუამ, ძე ნაბატისი, ეფათელი სარირაით, სახელი დედისა 
მისისა სარუა, დედაკაცი ქურივი. და იგი იყო ძე დედაკაცისა 
მის ქურივისა, მონა სოლომონისი, და აღიღო ქელი მისი 
სოლომონის ზედა. 27 და ესე სახე იყო, რომლითა-იგი აღიღო 
ჭკელი თვსი სოლომონ მეფისა ზედა, აღაშენა მაღალნი იგი და 
აღაგნა ზღუდენი იგი დავითის, მამისა მისისა. 28 და კაცი 
იერობუამ ძლიერ იყო ძალითა. ვითარცა იხილა იგი 
სოლომონ, რამეთუ კაცი საქმისა არს, დაადგინა იგი 
მოტვრთეთა ზედა სახლსა მის იოსეფისასა. 29 და იყო, მას 
ჟამსა შინა განვიდა იერობუამ იერუსალცმით და იხილა იგი 
აქია წინაისწარმეტყუელმან სელონიტელმან, გან-რე-იყვანა იგი 
გზისა მისგან ველად. და აქია მოსილ იყო სამოსლითა ახლითა 
და ორნი იგი ხოლო იყუნეს ველსა მას. 39 და მიჰყო ყელი აქია 
სამოსელსა მას თვსსა ახალსა და დააპო იგი ათორმეტად 
ნახევად. 31 და ჰრქუა იერობუამს: მიიღე შენდად ათი ეგე 
ნახევი, რამეთუ ესრეთ იტყვს უფალი ღმერთი ისრაცლისა: აჰა, 
მე განვხეთქო მეფობა იგი ყქჟელისაგან სოლომონისა და მიგცე 
შენ ათი იგი ნაწილი. 32 და ორი იგი ნაწილი იყავნ მისა 
დავითისთვს, მონისა ჩემისა, და იერუსალცმისათვს ქალაქისა, 
რომელ გამოვირჩიე ყოველთაგან ნათესავთა ისრაცლისათა. 
33 და მისთვს, რამეთუ დამიტევა მე და თაყუანი-სცა ასტაროთს, 
საძაგელსა მას სიდონელთასა, და ქამოსსა, კერასა მოაბისასა, 
და მოლოქეს, სარუვანელსა ძეთა მათ ამონისთასა, და არა შე- 
ვე-უდგა გზათა ჩემთა ყოფად სამართლისა წინაშე ჩემსა და 
ჭეშმარიტებისა და სიწრფოებისა, ვითარცა დავით, მამა მისი. 
34 და არა აღვიღო ყოვლადვე მეუფება იგი ყელისაგან მისისა 
დავითისთვს, მონისა ჩემისა, რომელი გამოვირჩიე, რომელმან 
დაიცუნა მცნებანი ჩემნი და ჭეშმარიტება ჩემი, და კყდომით 
ჭკდომ ვექმნე სოლომონს ყოველთა დღეთა ცხორებისა 
მისისათა. 32 და აღვიღო მეუფება ყელისაგან მისისა და მიგცე 
შენ ათი იგი ნაწილი. 35 და ძესა მისსა მივსცე ორი ნაწილი, 
რამეთუ ეგოს სანთელი მონისა ჩემისა დავითისი ყოველთა 


დღეთა წინაშე ჩემისა იერუსალცმს ქალაქსა, რომელი 
გამოვირჩიე სახელად ჩემდა. 37 და შენ აღგიღო და მეფობდე, 
რომელთა ზედაცა უნდეს გულსა შენსა და იყო შენ მეფე 
ისრაცლსა ზედა. 38 და იყოს, და-თუ-იმარხნე შენ ყოველნი 
მცნებანი ჩემნი, რომელთა გამცნებ შენ, და ხვდოდი გზათა 
ჩემთა და ჰყო სამართალი წინაშე ჩემსა, ვითარცა ყო დავით, 
მონამან ჩემმან, და ეკრძალო მცნებათა ჩემთა და ბრძანებათა 
ჩემთა, ვიყო შენ თანა და გიშენო შენ სახლი სარწმუნო, 
ვითარცა უშენე დავითს, და მიგცე შენ ისრაცლი. 39 და ვაჭირო 
ნათესავსა მას დავითისსა ამისთვს, ხოლო არა ყოველთა 
დღეთა. 49 და ეძიებდა სოლომონ მოკლვად იერობუამს, და 
აღდგა იერობუამ და ივლტოდა ეგვპტედ სუსაკიმო მეფისა მის 
ეგვპტელთასა და იყო ეგვპტეს ვიდრე სიკუდიმდე 
სოლომონისა. “1 და ნეშტნი სიტყუათა სოლომონისთანი და 
ყოველივე, რა ქმნა და ყოველი სიბრძნე მისი, აჰა, ესერა, 
წერილ არიან წიგნთა სიტყუათა სოლომონისთასა. 42 და რიცხვ 
დღეთა მეფობისა სოლომონისთა იერუსალსმსა ზედა ყოველსა 
ისრაცლსა ორმეოც წელ. 43 და დაიძინა სოლომონ მამათა 
თვსთა თანა და დაფლეს იგი ქალაქსა მას დავითის, მამისა 
თვსისასა, და მეფობდა რობუამ, ძე მისი, მის წილ. 


თავი 12 


1 და მივიდა მეფე რობუამ სიკიმად, რამეთუ სიკიმად მიკრბა 
ყოველი ისრაცლი დადგინებად მისა მეფედ მათ ზედა. 2 და 
იყო, ვითარცა ესმა იერობუამს, ძესა ნაბატისასა, ვიდრე იყო 
იგი ეგვპტეს, ვინათგან იგი ლტოლვილ იყო პირისაგან 
სოლომონისა, და მოიქცა იერობუამ ეგვპტით. 3 და 
წარავლინეს და მოხადეს იერობუამს ყოველმან ნათესავმან 
ისრაცლისამან, სიტყუად იწყო ყოველმან ერმან ისრაცლისამან 
და ჰრქუეს მეფესა რობუამს: “ მამამან შენმან დაამძიმა ჩუენ 
ზედა უღელი და შენ აღამცირე ფიცხელად იგი მონება მამისა 
შენისა და მძიმე იგი უღელი, რომელ იყო ჩუენ ზედა, და გმონო 
შენ. 2 და ჰრქუა მათ მეფემან: წარვედით ჩემგან და მესამესა 
დღესა მოიქეცით ჩემდა! და წარვიდეს. 9 და ზრახვა-ყო 
მეფემან რობუამ მოხუცებულთა მათ თანა, რომელნი დგეს 
წინაშე სოლომონისა, მამისა მისისა, ვიდრე ცოცხალღა იყო, 
და ჰრქუა: მაზრახეთ, რა სიტყუა-უგო ერსა მას? 7 სიტყუად 
იწყეს მისა და ჰრქუეს: ამას დღესა თუ დაემორჩილო ერსა ამას 
და ეტყოდე მათ სიტყუათა კეთილთა, იყუნენ მონად შენდა 
ყოველთა დღეთა. 8 და მიუტევა ზრახვა იგი მოხუცებულთა მათ, 
რომელ აზრახეს მას და აზრახა ყრმებსა ზრდილთა მისთა, 
რომელნი დგეს წინაშე მისსა. ? და ჰრქუა მათ: თქუენ რათა 
მაზრახით? და მიუგო ერსა მას, რომელსა მეტყოდეს მე და 
თქუეს, ვითარმედ: აღამცირე უღელი მძიმე, რომელი დადვა 
მამამან შენმან ჩუენ ზედა? 19 და სიტყუად იწყეს ყრმებმან და 
თანაზრდილთა მისთა, რომელნი დგეს წინაშე მისსა, და 
ჰრქუეს: ესრე არქვა ერსა მას, რომელნი გეტყოდეს შენ, 
ვითარმედ: მამამან შენმან დაამძიმე უღელი ჩუენ ზედა და შენ 
აღამცირე ურჩთაგან. ესრე ჰრქუა მათ: ნეკი ჩემი უმახვლეს არს 
წელთა მამისა ჩემისათა. 11 ხოლო მამამან ჩემმან დადვა 
თქუენ ზედა უღელი იგი მძიმე და მე დავსძინო მას ზედა, მამა 
ჩემი გასწავლიდა თქუენ კვერთხითა და მე გასწავლნე თქუენ 
გველითა და ღრიანკალითა. 12 და მოვიდა ყოველი ისრაცლი 


რობუამ მეფისა დღესა მას მესამესა, ვითარცა ჰრქვა მათ 
მეფემან, ვითარმედ: მოდით ჩემდა დღესა მესამესა. 13 და 
მიუგო მეფემან ერსა მას ფიცხლად და დაუტევა ზრახვა იგი 
მოხუცებულთა მათ, რომელი აზრახეს მას. 14 და ეტყოდა მათ 
მსგავსად ზრახვისა მის ყრმებისასა და ჰრქვა: მამამან ჩემმან 
დაამძიმა უღელი თქუენ ზედა და მე დაურთო მას ზედა, მამამან 
ჩემმან გასწავლნა თქვენ კუერთხითა და მე გასწავლნე თქუენ 
გველითა და ღრიანკალითა. 1” და არა ისმინა მეფემან ერისა 
მის, რამეთუ უფლისა მიერ იყო განდრეკა იგი, რათა 
დაამტკიცოს უფალმან სიტყუაი იგი, რომელსა ეტყოდა ყელითა 
აქია წინაისწარმეტყუელისათა სილონიტელისათა იერობუამს, 
ძესა ნაბატისასა. 10 ვითარცა იხილა ყოველმან ისრაცლმან, 
რამეთუ არა ისმინა მათი მეფემან, მიუგეს ყოველმან ერმან და 
ჰრქვეს მეფესა: რა ნაწილი ძეს ჩუენი დავითის თანა და არცა 
სამკვდრებელ ძისა თანა იესესისა? ისწრაფე სამკვდრებელად 
შენდა, ისრაცლ! და აწ შენ მწყისიდი სახლსა დავითისასა! და 
წარვიდა ყოველი ისრაცლი სამკვდრებელად თვსა. 17 და ძეთა 
მათგანთა ისრაცლისათა, რომელნი სხდეს ქალაქთა მათ 
იუდასთა, მეფობდა მათ ზედა რობუამ. 18 და წარავლინა 
მეფემან რობუამ ადონირამ ხარკის-მოჭდად და დაქოლეს იგი 
ყოველმან ისრაცლმან ქვითა და მოკლა. და მეფემან რობუამ 
ისწრაფა და აღყდა ეტლთა და მიივლტოდა იერუსალსმდ. 19 
და შეურაცხ-ყო ისრაცლმან სახლი დავითისი მოდღენდელად 
დღემდე. 29 და იყო, ვითარცა ესმა ყოველსა ისრაცლსა, 
ვითარმედ მოიქცა იერობუამ, მიავლინეს და მოიყვანეს იგი 
ერმან და დაადგინეს იგი მეფედ ისრაცლსა ზედა, და არა ვინ 
შეუდგა სახლსა მას დავითისსა, გარნა ნაწილი იგი ხოლო 
იუდასი და ბენიამენისი. 21 და რობუამ მივიდა იერუსალიმდ. 
და შეიკრიბა ერი იგი იუდასი და ნაწილი იგი ბენიამენისი ას და 
ოთხმეოც ათას მამაკაცი ჭაბუკი მბრძოლი წყობად სახლსა მას 
ისრაცლისასა, რათა მოაქციოს რობუამ მეფობაი თვსი, ძემან 
სოლომონისმან. 22 და იყო სიტყვა უფლისა სამესა მიმართ, 
კაცისა მის ღმრთისა, და ჰრქუა: 23 ეტყოდე რობუამს, ძესა 
სოლომონისსა, მეფესა იუდასსა, და ყოველსა მას სახლსა 
იუდასსა და ბენიამენისასა და ნეშტთა მათ ერისათა და ჰრქუა. 


24 ესრე იტყვს უფალი: ნუ განხვალთ და ნუ სცემთ წყობასა 
ძმათა მათ თქუენთა, ძეთა ისრაცლისათა, და მოიქეცით 
თვთეულად სახიდ თვსა, რამეთუ ჩემგან იყო საქმე იგი. და 
ისმინეს სიტყუაი იგი უფლისა და დააცადეს ზედამისლვა იგი 
მსგავსად სიტყვსა მის უფლისა. 252 და აღაშენა იერობუამ 
სიკიმი მთათა მათ ეფრემისათა და დამკვდრებულ იყო მას შინა 
და გამოვიდა მიერ და აღაშენა ფანუველი. 25 და თქუა 
იერობუამ გულსა თვსსა: აჰა, აწ მიიქცეს მეფობაი ჩემი სახლსა 
მას დავითისასა. 27 უკუეთუ აღვიდეს ერი ესე შეწირვად 
შესაწირავისა სახლსა მას უფლისასა იერუსალცმდ და მოიქცეს 
გული ერისა ამის ღმრთისა და უფლისა მიმართ თვსისა, 
რობუამ მეფისა იუდასა, და მომკლან მე და მიიქცენ რობუამ 
მეფისა იუდისასა. 28 და იზრახა მეფემან და მივიდა და ქმნნა 
ორნი დიაკეულნი ოქროსანი და ჰრქუა ერსა მას: კმა იყავნ 
თქუენდა აღსლვა იერუსალემად. აჰა, ღმერთნი შენნი, 
ისრაცლ, რომელთა გამოგიყვანეს შენ ქუეყანისა მისგან 
ეგვპტელთასა! 2? და დადგა ერთი იგი ბეთელს და ერთი იგი 
დადგა დანსა. 39 და ექმნა სიტყუაი ესე ცოდვად და მივიდოდა 
ერი იგი წინაშე ერთისა მის ვიდრე დანად. 31 და ქმნა 
იერობუამ სახლნი ზედა მაღალთა მათ და დაადგინნა ქურუმნი, 
ნაწილი ერთი ერთისა მისგან, რომელნი არა იყუნეს სახლისა 
მისგან ლევისა. 32 და ყო იურობუამ დღესასწაული თთვესა მას 
მერვესა, დღესა მეათხუთმეტესა მისვე თთვსასა, და აღყდა 
საკურთხეველსა მას, რომელ ქმნა ბეთელს, შეწირვად 
დიაკეულთა მათ მიმართ, რომელ ქმნნა და დაადგინნა 
ბეთელს ქურუმნი მაღალთა მათ, რომელ ქმნნა. 33 და აღყდა 
საკურთხეველსა მას, რომელ ქმნა ბეთელს, დღესა 
მეთხუთმეტესა, თვესა მერვესა, მის დღესასწაულისასა, რომელ 
იზრახა გულით თვსით და უყო დღესასწაული ძეთა მათ 
ისრაცლისათა და აღჭდა საკურთხეველსა მას ზედა შეწირვად. 


თავი 13 


1 და, აჰა, კაცი ღმრთისა მიიწია იუდათ სიტყვთა უფლისათა 
ბეთელად, და იერობუამ დგა ზედა საკურთხეველსა მას 
შეწირვად. ? და ყმა-უყო საკურთხეველსა მას სიტყვთა 
უფლისათა და თქუა: საკურთხეველო, საკუთრხეველო, ესრე 
იტყვს უფალი: აჰა, ძე იშვეს სახლსა მას დავითისასა, იოსია 
სახელი მისი. და შეიწირნეს შენ ზედა ქურუმნი ეგე მაღალთა 
მათგან, რომელნი შესწირვენ შენ ზედა და ძვალნი კაცთანი 
დაწუნენ შენ ზედა. 3 და მისცა მას დღესა სასწაული და თქუა: 
ესე სასწაული იყოს, რომელსა იტყოდა უფალი და თქუა: აჰა, 
საკურთხეველი ეგე განიპოს და დაინთხიოს სიპოხე ეგე, 
რომელ არს მაგისა ზედა. “ და იყო, ვითარცა ესმა მეფესა 
იერობუამს სიტყუაი იგი და ყჟმაი კაცისა მის ღმრთისა ზედა 
საკურთხეველსა მას ბეთელს, მიჰყო მეფემან ყელი თვსი 
საკურთხეველისა მისგან და თქუა: შეიპყართ ეგე! და განჭმა 
ყელი იგი, რომელ მიეყო მისა და ვერ უკუნიდრიკა თვსვე. ? და 
საკურთხეველი იგი განიპო და დაითხია სიპოხე იგი, რომელ 
იყო ზედა საკურთხეველსა მას მსგავსად სასწაულისა მის, 
რომელ მოასწავა კაცმან ღმრთისამან სიტყვთა უფლისათა. 9 
და ჰრქუა მეფემან იერობუამ კაცსა მას ღმრთისასა: ევედრე 
პირსა უფლისა ღმრთისა შენისასა და ილოცე ჩემთვს, და 
მოაქციოს ყელი ჩემი ჩემდავე. და ილოცა კაცმან მან 
ღმრთისამან წინაშე უფლისა და მოიქცა ყელი მეფისა მისავე 
და იქმნა, ვითარცა-იგი პირველ. 7 და ეტყოდა მეფე კაცსა მას 
ღმრთისასა და ჰრქვა: შემოვედ ჩემ თანა სახიდ და ჭამე და 
მიგცე შენ ნიჭი. 3? და ჰრქუა კაცმან მან ღმრთისამან მეფესა: 
დაღათუ მომცე ზოგი სახლისა შენისა, არა შევიდე შენ თანა და 
არა ვჭამო პური და არცა ვსუა წყალი ადგილსა ამას. ? რამეთუ 
ესრე მამცნო მე უფალმან სიტყვთა და მრქვა: არა სჭამო პური 
და არცა სუა წყალი და არცა მიიქცე მასვე გზასა, რომელსაცა 
მიხვედ. 19 და წარვიდა სხვთ გზით და არა მიიქცა მასვე გზასა, 
რომელსაცა მივიდა ბეთელად. 11 და წინაისწარმეტყუელი 


ერთი მოხუცებული დამკვდრებულ იყო ბეთელს. და შევიდეს 
და უთხრეს მას ძეთა მისთა ყოველი იგი საქმე, რომელ ყო 
კაცმან მან ღმრთისამან მას დღესა შინა ბეთელს და სიტყუანი 
იგი, რომელთა ეტყოდა მეფესა, და მოაქციეს პირი მამისა მის 
თვსისა. 12 და ეტყოდა მათ მამა იგი მათი და ჰრქვა: რომელსა 
გზასა წარვიდა? და უჩუენეს მას ძეთა მათ მისთა გზა იგი, 
რომელსა წარვიდა კაცი იგი ღმრთისა, რომელ მოსრულ იყო 
იუდად. 13 და ჰრქუა ძეთა მათ: დასხენით ვირსა. და დასხნეს 
ვირსა და დაჯდა მას ზედა. 14 და წარვიდა კვალსა კაცისა მის 
ღმრთისა და პოვა იგი მჯდომარე მუხასა ქუეშე და ჰრქუა მას: 
შენ ხარ კაცი იგი ღმრთისა მოსული იუდაისით? და თქუა: მე 
ვარ. 15 და ჰრქუა მას: მოვედ ჩემ თანა სახიდ და ჭამე პური. 19 
და ჰრქუა მას: ვერ მივიქცე და ვერცა მივიდე შენ თანა და არა 
ვჭამო პური და არცა ვსვა წყალი ადგილსა ამას. 17 რამეთუ 
ეგრეთ ბრძანებულ არს ჩემდა სიტყვთა უფლისათა და მრქუა: 
არა სჭამო მუნ პური და არცა სუა წყალი და არცა მიაქციო 
მასვე გზასა, რომელსაცა მიხვდე. 18 და ჰრქუა მას: მეცა 
წინაისწარმეტყუელივე ვარ, ვითარცა-ეგე შენ და ანგელოზი 
უფლისა მეტყოდა მე სიტყვთა უფლისათა და მრქუა: მოაქციე 
ეგე შენ თანა სახიდ შენდა, ჭამოს პური და სვას წყალი. და 
უტყუა მას. 19 და მიაქცია იგი და ჭამა პური მისსა სახლსა და 
სუა წყალი, 29 და იყო, ვიდრე სხდეს იგინი ტაბლასა მას ზედა, 
იყო სიტყუაი უფლისა წინაისწარმეტყუელისა მის, რომელმან 
მიაქცია იგი. 21 და ეტყოდა კაცსა მას ღმრთისასა, მოსრულსა 
იუდით, და ჰრქუა: ესრე იტყვს უფალი: ამისთვს, რამეთუ 
განამწარე შენ სიტყუაი იგი უფლისა და არა დაიმარხე შენ 
მცნება იგი, რომელ გამცნო შენ უფალმან ღმერთმან შენმან, 22 
და მიიქეც და სჭამე პური და სვი წყალი ადგილსა მაგას, 
რომლისა გრქვა შენ: არა სჭამო პური და არა სვა წყალი, არა 
დაისხნენ ჟორცნი შენნი საფლავსა მამათა შენთა თანა. 23 და 
იყო, შემდგომად ჭამისა მის პურისა და წყლისა სმისა დასხნა 
ვირსა წინაისწარმეტყუელისასა მის და მიიქცა და წარვიდა. 24 
და პოვა იგი ლომმან გზასა მას და მოკლა იგი და იყუნეს 
ჭკორცნი მისნი დაგდებულ გზასა მას, და ვირი იგი დგა მის თანა 


და ლომი იგი დგა ყორცთა მათ მისთა თანა. 23 და, აჰა, კაცთა 
წარმავალთა იხილეს მკუდარი იგი დაგდებული გზასა მას, და 
ლომი იგი დგა მკუდარსა მას თანა, და შევიდეს და უთხრეს 
ქალაქსა მას, რომელსა შინა დამკვდრებულ იყო 
წინაისწარმეტყუელი იგი მოხუცებული. 25 ვითარცა ესმა, 
რომელმან მიაქცია იგი გზისა მისგან, თქუა: იგი კაცი ღმრთისა 
არს, რომელმან განამწარა სიტყუაი იგი უფლისა და მისცა 
უფალმან ლომსა მას და განტეხა იგი და მოაკუდინა მსგავსად 
სიტყვსა მის უფლისა, რომელსა ეტყოდა მას. 27 და ჰრქუა ძეთა 
მათ თვსთა: დასხენით ვირსა მას! და დასხნეს. 28 და წარვიდა 
და პოვნა ჭყორცნი მისნი დაგდებულ გზასა მას, და ვირი იგი, და 
ლომი დგა ყორცთა მისთა თანა, და არა შეახო ლომმან მან 
ჭკორცთა მათ კაცისა მის ღმრთისათა და არცა განხეთქა ვირი 
იგი, 29 და აღიხუნა წინაისწარმეტყუელმან ყორცნი იგი კაცისა 
მის ღმრთისანი და დადვა იგი ზედა ვირსა მას, და წარიღო იგი 
ქალაქად თვსა მოხუცებულმან მან წინაისწარმეტყუელმან 
ტყებად და დაფლვად იგი. 3? და დადვა საფლავსა თვსსა და 
დააყუდა მძორი მისი. და ეტყებდეს მას და იტყოდეს: ვაი, ძმაო. 
31 და იყო, შემდგომად ტყებისა მის ეტყოდა ძეთა მათ თვსთა 
და ჰრქუა: ოდეს მოვკუდე, დამმარხეთ მე საფლავსა ამას, სადა 
დაეფლა კაცი ესე ღმრთისა, ძვალთა მაგისთა თანა დამდევით 
მე, რამეთუ ყოფით იყოს, რათა განერნენ ძვალნი ჩემნი 
ძვალთა მაგისთა თანა. 32 რამეთუ აღესრულოს ყოველი იგი, 
რომელსა იტყოდა სიტყვთა უფლისათა ზედა საკურთხეველსა 
მას ბეთელსა და ზედა სახლთა მათ მაღალთასა, რომელ არიან 
სამარიას. 33 და შემდგომად ამათ სიტყუათა არა მოაქცია 
იერობუამ უკეთურებათაგან თვსთა და მერმეცა განნაწილნა 
ერისა მისგან ქურუმნი მაღალთა მათ და რომელსა უნებნ, 
აღივსნის ყელნი მისნი და იქმნის ქურუმ მაღალთა მათ. 34 და 
ექმნა სიტყუაი იგი ცოდვა სახლსა მას იერობუამისსა 
მოსასრველად და განსარყუნელად პირისაგან ქუეყანისა. 


თავი 14 


1 მას ჟამსა დასნეულდა აბია, ძე იერობუამისა. 2 და ჰრქვა 
იერობუამ ცოლსა მას თვსსა: უცნაურ იყავნ თავი შენი და ნუმცა 
ვინ გიცნობს შენ, ვითარმედ ცოლი იერობუამისი ხარ, და 
მიხვდე სელომად და, აჰა, მუნ არს აქია წინაისწარმეტყუელი, 
იგი იტყოდა ჩემთვს მეფედ ზედა ერსა ამასა. 3 და მიართუ 
კაცსა მას ღმრთისასა პურნი და კვერნი ყრმათა მისთა და სკიჭი 
და სტამნითა თაფლი, და მიხვდე მისა და გითხრას შენ, რა 
ყოფად არს ყრმისა მაგისთვს. “ და ყო ეგრე ცოლმან მან 
იერობუამისმან და აღდგა და წარვიდა სელომად და შევიდა 
სახლსა მას აქიასასა. და კაცი იგი მაშურალ იყო სიბერითა და 
თუალნი მისნი დამძიმებულ. ? და ჰრქუა უფალმან აქიას: აჰა, 
ცოლი იერობუამისი მოვალს კითხვად შენდა ძისა თვსისათვს, 
რამეთუ სნეულ არს ესე და ესე ჰრქუა მას. 9 და იყო, შესლვასა 
მას მისსა და თავი უცნაურ-ყო, და იყო, ვითარცა ესმა აქიასა 
განხმა კართა და ბგერა ფერვთა მისთა შესლვასა მას მისთა 
და თქუა: შემოვიდა ცოლი იერობუამისა. რა არს ეგე, რამეთუ 
უცნაურქმნილ ხარ და მე მოვლინებულ ვარ შენდა 
სიფიცხლით? ” მივედ და არქუ იერობუამს: ესრე იტყვს უფალი 
ღმერთი ისრაცლისა: ამისთვს, რამეთუ აღგამაღლე შენ შორის 
ერსა მაგას და მიგეც შენ წინამძღუარად ერსა მაგას ჩემსა 
ისრაცლსა. 8 და განვხეთქე მეფობაი ეგე სახლისაგან 
დავითისა, მიგეც შენ და არა იქმენ, ვითარცა მონა ჩემი დავით, 
რომელმან დაიცუნა მცნებანი ჩემნი და შემიდგა ყოვლითა 
გულითა თვსითა ყოფად სამართალი წინაშე ჩემსა. ? და 
განსძვინდი უფროს ყოველთასა, რომელ იყუნეს წინა შენსა და 
იქმნენ შენსა ღმერთნი უცხონი დასხმითნი განსარისხებელად 
ჩემდა და მე განმიშორენ პირისაგან შენისა. 19 ამისთვს 
მოვავლინო მე ძვრი ზედა სახლსა მას იერობუამისსა და 
მოვსპო იერობუამისი, რომელი აფსმიდეს კედელსა, 
შეღრეკილ და დავსნილ შორის ისრაცლისა და შევკრიბო 
შემდგომად სახლისა მის იერობუამისი, ვითარცა ვინ შეკრების 


ნაგევი ვიდრე მოსრულებადმდე მისა. 11 მძორები იერობუამისი 
ქალაქსა შინა შეჭამნენ ძაღლთა და მკუდარნი ველთა შეჭამნენ 
ფრინველთა ცისათა, რამეთუ უფალი იტყოდა. 12 და შენ 
აღდეგ და წარვედ სახიდ შენდა და შესლვასა ოდენ შენსა 
ქალაქად მოკუედინ ყრმა იგი. 13 და იტყებედ იგი ყოველმან 
ისრაცლმან და დაფლედ იგი, რამეთუ იგი ხოლო იერობუამისი 
დაიდვის სამარესა, რამეთუ იპოვა მის თანა სიტყუაი კეთილი 
უფლისათვს ღმრთისა ისრაცლისა სახლსა იერობუამისსა. 14 
და აღადგინოს უფალმან თვსა მეფედ ზედა ისრაცლსა, 
რომელმან დასცეს სახლი იერობუამისი მას დღესა შინა. 12 და 
აწ რადღამე დასცეს უფალმან ისრაცლი? რამეთუ ირყევის 
ვითარცა ლერწამი წყალსა და აღყვარდოს უფალმან ისრაცლი 
ქუეყანისა ამისგან შვებისა, რომელ მისცა მამათა მათთა და 
განიქარვნეს იგინი წიაღ მდინარესა მას ამისთვს, რამეთუ 
იქმნეს თვსა მაღალნი განსარისხებელად უფლისა. 19 და 
მისცეს უფალმან ისრაცლი ცოდვათათვს იერობუამისთა, 
რომელ ცოდა, და აცოდვა ისრაცლი. 17 და აღდგა ცოლი 
იერობუამისი და წარვიდა სარირად. და იყო, ვითარცა 
შევიდოდა ბჭეთა მათ ტაძრისათა, მოკუდა ყრმა იგი. 18 და 
იტყებდეს იგი და დაფლეს იგი ყოველმან ისრაცლმან მსგავსად 
სიტყვსა მის უფლისა, რომელსა იტყოდა ყელითა მონისა 
თვსისა აქია წინაისწარმეტყუელისათა. 19 და ნეშტნი სიტყუათა 
იერობუამისნი, რაოდენ ვის ბრძოდა, რაოდენ მეფობდა, აჰა, 
წერილ არიან წიგნთა სიტყუათა დღეთა მეფეთა მათ 
ისრაცლისათა. 29 და დღენი, რაოდენ მეფობდა იერობუამ, 
ოცდაორ წელ. და დაიძინა მამათა თვსთა თანა. და მეფობდა 
ნაბატ, ძე მისი, მის წილ. 21 და რობუამ, ძე სოლომონისი, 
მეფობდა ზედა იუდასა. ძე ორმეოცდაერთისა წლისა იყო 
რობუამ დადგომასა მას მისა მეფედ, და ათჩვდმეტ წელ 
მეფობდა იერუსალცმს ქალაქსა, რომელი გამოირჩია უფალმან 
დადებად სახელი მისი მას ზედა ყოველთაგან ნათესავთა 
ისრაცლისათა, და სახელი დედისა მისისა ნაამა ამანიტელი. 22 
და ქმნა რობუამ ბოროტი წინაშე უფლისა და აღიშურა ყოფად 
ყოველივე, რაცა ქმნეს მამათა მისთა და მსგავსად ცოდვათა 


მათთა, რომელ ცოდეს. 23 და აღაშენნეს მათცა თვსა მაღალნი 
და მაღნარნი ზედა ყოველსა ბორცუსა მაღალსა ქუეშე ყოველს 
ხესა მაგრილობელსა. 24 და ზმნა იყო ქუეყანასა მათსა და 
ქმნეს საძაგელები ყოველთა მათ ნათესავთა, რომელნი მოსპნა 
უფალმან პირისაგან ძეთა ისრაცლისათა. 25 და იყო, წელსა მას 
მეხუთესა სუფევასა რობუამისასა აღმოვიდა სუსაკიმ, მეფე 
ეგვპტისა, იერუსალსმად. 29 და წარიღო ყოველი ფასი 
სახლისა მის უფლისა და ფასი სახლისა მის მეფისა და 
ოროლნი იგი ოქროსანი, რომელ ქმნა სოლომონ. 27 და ქმნა 
მეფემან რობუამ მის წილ ჯაჭუ-ჭური სპილენძისა და აღიღიან 
მთავართა მათ წინამცურვალთა, რომელნი სცვედ ბჭეთა 
სახლისა მეფისათა. 28 და რაჟამს შევალნ მეფე სახლსა მას 
უფლისასა, აღიღიან იგი წინამცურვალთა მათ და დააყრდიან 
იგი თავეთ წინამცურვალთასა. 29? და ნეშტნი სიტყუათა 
რობუამისთანი და ყოველი, რაიცა ქმნა, აჰა, ესერა, წერილ 
არიან წიგნთა სიტყუათა დღეთა მეფეთა იუდასთასა. 39 და 
ბრძოლა იყო შორის რობუამისა და შორის იერობუამისა 
ყოველთა დღეთა. 31 დაიძინა რობუამ მამათა თვსთა თანა 
ქალაქსა დავითისასა და სახელი დედისა მისისა ნამა 
ამანიტელი და მეფობდა აბიუ, ძე მისი, მის წილ. 


თავი 15 


1 და წელსა მას მეათურამეტესა სუფევასა იერობუამისსა, ძისა 
ნაბატისასა, მეფობდა აბია, ძე რობუამისი, ზედა იუდასა. 2 და 
ექუს წელ მეფობდა იერუსალცსმს და სახელი დედისა მისისა 
მააქა, ასული აბესალომისი. 3 და ვიდოდა ცოდვასა მამისა 
თვსისასა, რომელ ქმნა წინაშე უფლისა ღმრთისა თვსისა და 
არა იყო გული მისი სრულ უფლისა ღმრთისა თვსისა, ვითარცა 
გული დავითისი, მამისა მისისა. “ რამეთუ ყელითა 
დავითისითა მისცა უფალმან ღმერთმან ნეშტი იერუსალსმსა, 
რათა დაადგინნეს ძენი მისნი შემდგომად მისა და დაამტკიცოს 
იერუსალსმი. ? ვითარცა ქმნა დავით სამართალი წინაშე 
უფლისა და არა გარდააქცია ყოვლისაგანვე, რომელ ამცნო 
მას ყოველთა დღეთა ცხორებისა მისისათა, გარნა სიტყვთა 
მით ჰურია ქეტელისათვს. 9 და ბრძოლა იყო შორის აბიასა და 
შორის იერობუამისა ყოველთა დღეთა ცხორებისა მათისათა. 7 
და ნეშტნი სიტყუათა აბიასთანი და ყოველი, რაცა ქმნა, აჰა 
ესერა, წერილ არიან წიგნთა სიტყუათა დღეთა მეუფეთა მათ 
იუდასთა. და ბრძოლა იყო შორის აბიასა და შორის 
იერობუამისა. 8 და დაიძინა აბია მამათა თვსთა თანა და 
დაეფლა ქალაქსა მას დავითისსა. და მეფობდა ასა, ძე მისი, 
მის წილ. ? და წელსა მას მეოცესა იერობუამ მეფისა 
ისრაცლისა მეფობდა ასა ზედა იუდასა. 190 და ორმეოცდაერთ 
წელ მეფობდა იერუსალცმს და სახელი დედისა მისისა მააქა, 
ასული აბესალომისი. 11 და ქმნა ასამ სიმართლე წინაშე 
უფლისა, ვითარცა დავით, მამამან მისმან. 12 და დაამყჟუა 
ძეგლები მის ქუეყანისა და აღჭოცა ყოველი იგი შერეულები, 
რომელ ქმნეს მამათა მისთა. 13 და მააქა, დედა თვსი, 
განიშორა დედოფლობისაგან თვსისა, რამეთუ კრება-ყო 
მაღნარსა მას თვსსა; და მოკაფა ასამ ძნელოვანნი მისნი და 
დაწვა ცეცხლითა ნაღვარევსა მას კედროვნისასა. 14 და 
მაღალნი იგი არა მოსპნა; ხოლო გული მისი სრულ იყო 
უფალსა თანა ყოველთა დღეთა თვსთა. 12 და მოიხუნა სუეტნი 


იგი მამისა თვსისანი და სუეტნი იგი თვსნი ოქროსა და 
ვერცხლისანი და შეიხუნა სახლსა მას უფლისასა. 15 და წყობა 
იყო შორის ასასა და შორის ბაასა და მეფესა ისრაცლისასა 
ყოველთა დღეთა მათთა. 17 და გამოვიდა ბაას, მეფე 
ისრაცლისა ზედა იუდასა და აღაშენა რამა, რათა არა იყოს 
გამოსლვა და შესულა ასა, მეფისა იუდასი. 18 და მოიღო ასამ 
ყოველი იგი ოქრო და ვერცხლი, რომელ იპოვა საფასესა 
სახლსა უფლისასა და საფასესა სახლისა მის სამეუფოისასა და 
მისცა იგი ყელთა მონათა თვსთასა და წარავლინნა იგინი ასა 
მეფემან ძისა მის ადერისი, ძისა აბენერისა, რამასა, ძისა 
იაბელისა, მეფისა ასურთასა, რომელ-იგი დამკვდრებულ იყო 
დამასკეს, და ჰრქუა: 1? აღთქუა აღთქმა ჩემდა და შენ შორის 
და შორის მამისა ჩემისა და მამისა შენისა. აჰა, ეგერა, 
მიგიძღვანე შენ ძღვენი ოქრო და ვერცხლი. განაქარვე აღთქმა 
შენი, რომელ არს ბაას მეფისა თანა ისრაცლისასა, რათა 
წარვიდეს დღეს ჩემგანცა. 29 და ისმინა ძემან ადერ მეფისამან 
ასაისი და წარავლინნა მთავარნი იგი ერისა თვსისანი 
ქალაქთა მათ ისრაცლისათა, და დასცეს ნაინი და დანი და 
აბელმო სახლისა მის მააქასი და ყოველივე ქენერეთი და 
ყოველი ქუეყანა ნეფთალიმისი. 21 და იყო, ვითარცა ესმა 
ბაასას, დააცადა შენება იგი რამასი და მიიქცა თერსად. 22 და 
მეფემან ასამ ამცნო ყოველსა იუდასა, რომელ იყუნეს ენაკიმს, 
რათა წარმოიხუნენ ქვანი იგი რამაასნი და ძელი მისი, რომელ 
აშენა ბაას. და აშენა მით მეფემან ასამ ყოველნი იგი ბორცუნი 
ბეინამენისნი და საებგურონი იგი. 23 და ნეშტნი სიტყუათა 
ასაისთანი და ყოველი ძალი მისი და ყოველი, რაცა ქმნა, და 
ქალაქნი იგი ყოველნი, რომელ აღაშენნა, აჰა, ესერა, წერილ 
არიან წიგნთა სიტყუათა დღეთა მეფეთა მათ იუდასთასა, 
ხოლო ჟამსა მას სიბერისა მისისასა ელმოდეს ფერყკნი მისნი. 
24 და დაიძინა ასამ მამათა თვსთა თანა და დაეუფლა მამათა 
თვსთა თანა ქალაქსა მას დავითისასა და მეფობდა იოსაფატ, 
ძე მისი, მის წილ. 25 და ნაბატ, ძე იერობუამისი, მეფობდა 
ისრაცლსა ზედა წელსა მას მეორესა ასაის, მეფისა იუდასსა, და 
მეფობდა ისრაცლსა ზედა ორ წელ. 25 და ქმნა ბოროტი წინაშე 
უფლისა და ვიდოდა გზათა მამისა თვსისასა და ცოდვასა 


თვსსა, რომლითა აცთუნა ისრაცლი. 27 და გარემოადგა ბაასა, 
ძე აქიასი, სახლსა მას ისაქარისასა და დასცა იგი ბაასა 
გაბათონს უცხოთესლთასა. და ნაბატ და ყოველი ისრაცლი 
სხდეს გაბათონს. 28 და მოკლა იგი ბაასა წელსა მას მეორესა 
ასა მეფისა იუდასსა და მეფობდა მის წილ. 29 და იყო, 
მეფობასა მას მისსა მათ ზედა დასცა ყოველი იგი სახლი 
იერობუამისი ვიდრე მოსრვადმდე მისა მსგავსად სიტყვსა მის 
უფლისა, რომელსა იტყოდა ყჭელითა მონისა თვსისა აქია 
სელონიტელისათა. 390 ყოველთა მათთვს ცოდვათა 
იერობუამისათა, რომელმან ცოდა და აცთუნა ისრაცლი და 
განარისხა უფალი ღმერთი ისრაცლისა, 31 და ნეშტნი სიტყუანი 
ნაბატისთანი და ყოველი, რაიცა ქმნა, აჰა, ესერა, წერილ 
არიან წიგნთა სიტყუათა მეფეთა ისრაცლისათა. 32 და იყო 
ბრძოლა შორის ასას და შორის ნაბატისსა, მეფისა ისრაცლისა, 
ყოველთა დღეთა მათთა. 33 და წელსა მას მესამესა ასა მეფისა 
იუდასსა მეფობდა ბაასა, ძე აქიასი, ზედა ყოველსა ისრაცლსა, 
თერსას, ოცდაოთხ წელ. 34 და ქმნა ბოროტი წინაშე უფლისა 
და ვიდოდა გზათა იერობუამისთა, ძისა ნაბატისასა, და 
ცოდვასა თვსსა, რომლითა აცთუნა ისრაცლი. 


თავი 16 


1 და იყო სიტყუაი უფლისა იუას, ძისა ანანიასა, და ჰრქვა: ესრე 
ეტყოდე შენ ბაასას, მეფესა ისრაცლისასა, და არქვა: 2 
ამისთვს, რამეთუ აღგამაღლე მენ ქუეყანასა ზედა და მიგეც შენ 
წინამძღურად ზედა ერსა ჩემსა ისრაცლსა, ხვდოდე შენ გზათა 
მათ იერობუამისთა და აცთუნე ერი ჩემი ისრაცლი განრისხებად 
ჩემდა ამაოებითა მით თვსითა. 3 და აჰა, მე აღვადგინო 
შემდგომად ბაასისსა ზედა სახლისა მისისა და მივსცე სახლი 
მისი ვითარცა იერობუამისი, ძისა ნაბატისნი. “ მომკუდარნი 
ბაასნი ქალაქსა შინა შეჭამნენ ძაღლთა, რომელი მოკუდეს 
მისი ველსა, შეჭამნენ ფრინველთა ცისათა. ? და ნეშტნი 
სიტყუათა ბაასისთანი და ყოველი, რაიცა ქმნა, და ძლიერებანი 
მისნი, აჰა, ესერა, წერილ არიან წიგნთა სიტყუათა დღეთა 
მეუფეთა ისრაცლისათა. 5 და დაიძინა ბაას მამათა თვსთა 
თანა, დაეფლა თარსას და მეფობდა ელა, ძე მისი, მის წილ. 7 
ჭელითა იუს, ძისა ანანიას, წინაისწარმეტყუელისათა იტყოდა 
უფალი ზედა ბაასისა და ზედა სახლსა მისსა ყოვლისა მის 
უკეთურებისა, რომელ ქმნა წინაშე უფლისა განსარისხებელად 
მისა საქმითა ჟყელთა თვსთათა ყოფად და მსგავსად, ვითარცა 
სახლი იგი იერობუამისი დასაცემელად მისა. 8 წელსა 
ოცდამეექუსესა LასაI მეფისა იუდასასა ელა, ძე ბაასისი, 
მეფობდა ისრაცლსა ზედა თერსას ორ წელ. ? და აღდგა 
ზამბრი მის ზედა, მონა თვსი, რომელ-იგი იყო მთავარ ზოგთა 
ზედა ჭურჭელთა მისთა და იგი სუმეულ იყო სახლსა მას 
ასარისსა ეზოსმოძღურისა თესარისას. 19 და შევიდა ზამბრი, 
სცა და მოკლა წელსა მას ოცდამეშვდესა ასა მეფისა იუდასსა, 
მეფობდა ზამბრი ელას წილ. 11 და იყო მეფობასა მას მისსა და 
დაჯდომად საყდარსა თვსსა დასცა ყოველი იგი სახლი ბაასისი 
და არა დაუტევა მისი, რომელი აფსმიდისმცა კედელსა და 
მახლობელნიცა მისნი და მეგობარნი მისნი. 12 და აყოცა 
ზამბრი ყოველი იგი სახლი ბაასისი მსგავსად სიტყვსა მის 
უფლისა, რომელსა იტყოდა ზედა სახლსა ბაასისასა ყელითა 


იუ წინაისწარმეტყუელისათა 13 ყოველთა მათთვს ცოდვილთა 
ბაასისთა და ელას, ძისა მისისა, რომელ სცოდა და ვითარ-იგი 
აცთუნა ისრაცლი განსარისხებელად უფლისა ღმრთისა 
ისრაცლისა ამაოებითა თვსითა. 1“ და ნეშტნი სიტყუათა 
ელასთანი და ყოველივე, რაცა ქმნა, აჰა, ესერა, წერილ არიან 
წიგნთა სიტყუათა დღეთა მათ მეუფეთა ისრაცლისათა. 12 
წელსა ოცდამეშვდესა ასა, მეფისა იუდასსა მეფობდა ზამბრი 
შვდ დღე თერსას, და ბანაკი იგი ისრაცლისა იყო გაბაონს 
უცხოთესლთასა. 165 და ესმა ერსა მის ბანაკისასა და თქუეს: 
მიეტევა ზამბრი ელას ზედა და მოკლა იგი, დაიდგინა მეფედ 
ისრაცლმან ზამბრი ერისთავი იგი ისრაცლისა მას დღესა შინა 
ბანაკსა მას. 17 და განვიდა ზამბრი და ყოველი ისრაცლი მის 
თანა გაბათონით და გარემოადგა თერსას. 18 და იყო, ვითარცა 
იხილა ზამბრი, ვითარმედ გამოაქუს ქალაქი იგი, შევიდა 
სენაკსა ერთსა სახლისა მის მეფისასა და დაიწვა ზედა თავსა 
თვსსა სახლი იგი მეფისა და მოკუდა 19? ცოდვათა თვსთათვს, 
რომელ ქმნა ბოროტი წინაშე უფლისა სლვად გზათა 
იერობუამისთა, ძისა ნაბატისთასა, და ცოდვასა მისსა, რომელ 
ქმნა, და ვითარ-იგი აცთუნა ისრაცლი. 29 და ნეშტნი სიტყუათა 
ზამბრისათანი და კრება, რომელ შეკრბა მისა, აჰა, ესერა, 
წერილ არიან წიგნთა სიტყუათა დღეთა მეფეთა ისრაცლისათა. 
21 მას ჟამსა განიყო ერი იგი ისრაცლისა და ზოგი ერისა 
შეუდგა თაბენის, ძესა გინოთისასა, დადგინებად მისა მეფედ 
და ზოგი ერისა მის შეუდგა ამრის. 22 და სძლო ერმან მან, 
რომელ შეუდგა ამრის, და მოუძლურდა ერი იგი, რომელი 
შეუდგა თამნის, ძესა გონოთისასა, და მოკუდა თამნი (და 
იორამ, ძმა მისი, მას ჟამსა), და მეფობდა ამბრი შემდგომად 
თამნისა. 23 წელსა მას მეოცდათერთმეტესა ასა მეფისა 
იუდასსა მეფობდა ამბრი ზედა ისრაცლსა ათორმეტ წელ და 
თერსას მეფობდა ექუს წელ. 24 და მოიგო ამბრი მთა იგი 
სომოროისი სემერესგან, მეფისა მის მთისასა, ორითა 
სასწორითა ვერცხლითა და აღაშენა მთა იგი და უწოდა მთასა 
მას სახელი, რომელ აღაშენა, სახელსა მას სემერასსა, უფლისა 
მის მთისასა, სომორონ. 22 და ქმნა ამრი ბოროტი წინაშე 


უფლისა და განბოროტნა უფროს ყოველთასა, რომელნი 
წინაიყუნეს მისა, 22 და ვიდოდა ყოველთა გზათა მათ 
იერობუამისათა, ძისა ნაბატისთასა, და ცოდვასა თვსსა, 
რომლითა აცთუნა ისრაცლი განსარისხებელად უფლისა 
ღმრთისა ისრაცლისა ამაოებითა თვსითა. ?7 და ნეშტნი 
სიტყუათა ამრისთანი და ყოველი, რაცა ქმნა, ყოველი 
ძლიერებანი მისნი, რომელ ქმნა, აჰა, ესერა, წერილ არიან 
წიგნთა სიტყუათა დღეთა მათ მეფეთა ისრაცლისათა. 28 
დაიძინა ამრი მამათა თვსთა თანა და დაეფლა სამარიას. და 
მეფობდა ძე მისი მის წილ - აქაბ. 2? და აქაბ, ძე ამრისი, 
მეფობდა ისრაცლსა ზედა წელსა მას ოცდამეათურამეტესა ასა 
მეფისა იუდასსა. მეფობდა აქაბ, ძე ამრისი, ზედა ისრაცლსა და 
სამარიას ოცდაორ წელ. 39 და ქმნა აქაბ, ძემან ამრისმან, 
ბოროტი წინაშე უფლისა უმეტეს ყოველთა წინანდელთასა. 31 
და არა მოაკლო სლვად ცოდვასა მას იერობუამისასა, ძისა 
ნაბატისასა, და მოიყვანა ცოლად იეზაბელ, ასული იობათასი, 
მეფისა სიდონელთასა, და წარვიდა აქაბ და ჰმონა ბალას და 
თაყუანი-სცა მას. 32 და აღუშენა საკურთხეველი ბაალასა 
სახლსა საძაგელთასა მისთა, რომელ აშენა სამარიას. 33 და 
აშენნა მაღნარნი და შესძინა აქაბ განრისხებად უფლისა 
ღმრთისა ისრაცლისა უმეტეს ყოველთა მათ მეფეთა 
ისრაცლისათა, რომელ იყუნეს წინა მისა. 34 დღეთა მისთა 
აღაშენა აქელ ბეთელელმან იერიქო აბირონით, პირმშოთ მით 
მისით, დააბა საძირკველი მისი სეგობალთ, მრწემით მით, და 
აღმართნა ბჭენი მისნი მსგავსად სიტყვსა მის უფლისა, 
რომელსა იტყოდა ქელითა ისუს, ძისა ნავესითა. 


თავი 17 


1 და ჰრქუა ელია წინაისწარმეტყუელმან, რომელი-იგი იყო 
თეზიბით გალადისაით, აქაბს: ცხოველ არს უფალი ღმერთი 
ძალთა, ღმერთი ისრაცლისა, რომლისა წინაშე ვდგა მე, 
უკუეთუ იყოს ცვარი გინა წვიმა ამათ წელთა თვნიერ სიტყუათა 
პირისა ჩემისათა. 2 და იყო სიტყუაი უფლისა ელიასსა და 
ჰრქუა: 3 წარვედ ამიერ მზისა აღმოსავალად კერძო და 
დაიმალე ნაღვარევსა მას ქორათისასა, რომელ არს პირისპირ 
იორდანესა. “ და იყოს შენდა სუმა წყლისა ნაღვარევისა მისგან 
და ყორანთა უბრძანო და გზრდიდენ შენ მუნ. ? და წარვიდა 
ელია ბრძანებითა უფლისათა, მივიდა და დაჯდა ნაღვარევსა 
მას ქორათისასა, პირისპირ იორდანესა. 9 და ყორანნი 
მოართუმიდეს მას პურსა და ყორცსა. განთიად - პურსა და 
ჭორცსა - მწუხრად, და ნაღვარევისა მისგან სუმიდა წყალსა. 7 
და იყო შემდგომად დღეთა მათ და განყმა ნაღვარევი იგი. 8 
და იყო სიტყუაი უფლისა ელიას მიმართ და ჰრქუა: ? აღდეგ და 
წარვედ სარეფთად სიდონიისსა და დასჯდე მუნ და, აჰა, 
მიმცნებიეს მე დედაკაცისა ერთისა ქურივისა გამოზრდად შენი. 
10 და აღდგა და წარვიდა სარეფთად ბჭეთა მათ მის 
ქალაქისათა და, აჰა, მუნ დედაკაცი ერთი ჰკრეფდა შეშასა და 
ჟქმა-უყო ელია და ჰრქუა მას: მომართუ მცირედ ჭურჭლითა 
წყალი და ვსუა. 11 და წარვიდა მოღებად და ჭმა-უყო მას უკანა 
ელია და ჰრქვა: მომართუ მე კოტორი ერთ პურიცა ყელითა 
შენითა. 12 ჰრქუა მას დედაკაცმან: ცხოველ არს უფალი 
ღმერთი შენი, დაღათუ მიც ყუეზა ერთ და მჭელ ერთ ფქვილი 
საფქვილესა შინა და მცირედ ზეთი რქასა შინა და აჰა, შევკრებ 
შეშასა ამას, შევიდე და შევქმნე იგი ჩემდა და ყრმათა ჩემთა, 
შევჭამოთ და ხვალე მოვსწყდეთ. 13 და ჰრქუა მას ელია: 
ისწრაფე და შევედ და შეჰქმენ სიტყვსაებრ შენისა და ჰქმნე 
მისგან პირველად ჩემდა ქუეზა ერთი მცირე და მომართუ მე, 
და მერმე ჰქმნე შენდა და ყრმათა შენთათვს. 1“ რამეთუ ესრეთ 
იტყვს უფალი ღმერთი ისრაცლისა: საფქვილესა შენსა არა 


მოაკლდეს ფქვილი და საზეთესა შენსა არა მოაკლდეს ზეთი 
ვიდრე ყოფად წვმისა უფლისა მიერ პირსა ზედა ქუეყანისასა. 
15 და წარვიდა დედაკაცი იგი სიტყვსა მისებრ ელიაისისა, 
მოართვა და ჭამა მან და შვილთა მისთა. 195 და მიერ დღითგან 
არა მოაკლდა საფქვილესა ფქვილი და საზეთესა მას არა 
მოაკლდა ზეთი მსგავსად სიტყვსა მის უფლისა, ვითარცა 
იტყოდა უფალი ყელითა ელიასითა. 17 და იყო, შემდგომად 
სიტყუათა ამათ დასნეულდა ძე დედოფლისა მის სახლისა. და 
იყო სენი იგი ძნელ ფრიად, ვიდრე არა დაშთა სამშვნველიცა 
მის თანა. 198 და ჰრქუა ელიას: რა ძეს შენი და ჩემი, კაცო 
ღმრთისაო, შემოხუედ ჩემდა აღვსნებად უწესობათა ამათ 
ჩემთა და მოკუდინებად ძისა ამის ჩემისა. 1? და ჰრქუა ელია 
დედაკაცსა მას: მომეც აქა შვილი ეგე შენი! და მოიქვა იგი 
მჭყართაგან მისთა და აღიყვანა ქორსა მას, რომელსა იყოფოდა 
იგი, და დადვა ცხედარსა მას თვსსა. 2? და ღაღად-ყო ელია და 
თქუა: 9 უფალო, მოწამეო ამის ქურივისაო, რომლისა თანა მე 
დამკვდრებულ ვარ, შენ ჰგუემე ძე მაგისი სიკუდილითა? 21 და 
დაჰბერა სამგზის ყრმასა მას და ხადოდა უფალსა და თქუა: 
უფალო, ღმერთო ჩემო, მოიქეცინ სამშვნველი ყრმისა ამის 
ამისავე! და იყო ეგრე. 22 და ისმინა უფალმან ღაღადებაი 
ელიასი და მოიქცა სამშვნველი ყრმისა მის გვამადვე მისა და 
განცოცხლდა. 23 და გარდმოიყვანა ელია ყრმა იგი ქორისა 
მისგან სახიდ და მისცა დედასა თვსსა და ჰრქუა ელია: იხილე, 
რამეთუ ცოცხალ არს ძე ეგე შენი. 24 და ჰრქუა ელიას 
დედაკაცმან: აწ უწყი, რამეთუ კაცი ღმრთისა ხარი შენ და 
სიტყუაი ღმრთისა ჭეშმარიტ არს პირსა შენსა. 


თავი 18 


1 და იყო, შემდგომად დღეთა მრავალთა და სიტყუაი უფლისა 
იყო ელიასსა წელსა მას მესამესა და ჰრქუა: მივედ და ეჩუენე 
აქაბს და მივსცე წვმა პირსა ზედა ქუეყანისასა. 2 და წარვიდა 
ელია ჩუენებად აქაბისა. და სიყმილი იგი განსასტიკებული იყო 
სამარიას. 3 და მოუწოდა აქაბ აბდიას, ეზოსმოძღუარსა თვსსა, 
და აბდია იყო მოშიშ უფლისა ფრიად. “ და იყო, მოსრვასა მას 
იეზაბელისასა წინაისწარმეტყუელთა მათ უფლისათა დამალა 
აბდია ასი კაცი წინაისწარმეტყუელთაგანი ერგასის - ერგასისი 
თითოსა ქვაბსა და ზრდიდა მათ პურითა და წყლითა. ? და 
ჰრქუა მეფემან აქაბ აბდიას: მოვედ და ვიქცეოდით ყოველსა 
მას ქუეყანასა წყაროსთავთა წყალთასა და ნაღვარევთა და, ჰე, 
თუმცა ვპოოთ საძოვარი და გამოვზარდნეთ ცხენნი და ჯორნი, 
რათა არა აღივჭოცნენ ჩუენგან ყოვლადვე საცხოვარნი. 9 და 
განიყვნენ სლვად გზათა და აქაბ წარვიდა გზასა ერთსა მარტო 
და აბდია სხუასა გზასა მარტო. 7” და აბდიას გზასა ზედა 
შეემთხვა ელია წინა მისა მარტო და ისწრაფა აბდია და 
დავარდა პირსა ზედა თვსსა და თქუა: შენ ხარა, უფალო ჩემო 
ელია? 8 და ჰრქუა ელია: მე ვარ, მივედ და არქუ უფალსა 
შენსა, ვითარმედ: აჰა, ესერა, არს ელია. 9? და ჰრქუა აბდია: რა 
შეგცოდე, რამეთუ შემაგდებ მე, მონასა შენსა, ჟელთა აქაბისთა 
მოკულად? 19 ცხოველ არს უფალი ღმერთი შენი, რამეთუ არა 
არს ნათესავი და არცა მეუფებაი, რომელსა არა მიავლინა 
უფალმან ჩემმან ძიებად შენდა. 11 და ჰრქუეს, ვითარმედ: 
არასადა არს, და მოწვა მეუფებაი იგი და სოფელი მათი, 
რამეთუ არა გპოვეს შენ. 12 და აწ შენ იტყვ, ვითარმედ: მივედ 
და უთხარ უფალსა შენსა, ვითარმედ: აჰა, ესერა, არს ელია. 13 
და თუ წარვიდე მე შენგან და სულმან უფლისამან აღგიღოს შენ 
ქუეყანით, რომელ არა ვიცოდე, მოვიდე და უთხრა აქაბს და 
არა გპოო შენ, მომკლას მე, და მონა შენი მოშიში უფლისა არს 
სიყრმითგან თვსით. 14 და არა მიეთხრა უფალსა ჩემსა, რა-იგი 
ვყავ მე მოწყუედასა მას იეზაბელისასა წინაისწარმეტყუელთა 


მათ უფლისათა? მე დავმალე წინაისწარმეტყუელთაგან მათ 
უფლისათა ასი კაცი ერგასის-ერგასისი თვთოსა ქვაბსა და 
გამოვზარდენ იგინი პურითა და წყლითა. 1” და აწ შენ მეტყვ მე, 
ვითარმედ: მივედ და უთხარ უფალსა შენსა, ვითარმედ: აჰა, 
ელია არს და მომკლას მე. 16 და ჰრქუა ელია: ცხოველ არს 
უფალი ძალთა, რომლისა ვდეგ წინაშე მისა, რამეთუ დღეს 
ვეჩუენო მას. 17 და წარვიდა აბდია და მიეგებოდა აქაბს და 
უთხრა მას. აღირბინა აქაბ და მიეგებოდა ელიას და იყო, 
ვითარცა იხილა აქაბ ელია, ჰრქუა აქაბ ელიას: შენ ხარა 
ამრღუე ისრაცლისა? 18 ჰრქუა ელია: არა მე, არამედ შენ და 
სახლი მამისა შენისა, რამეთუ დაუტევეთ უფალი ღმერთი 
თქუენი და შეუდეგით კვალსა ბაალისასა. 13? და აწ წარავლინე 
და მოკრიბე ჩემდა ყოველი ისრაცლი მთასა მას კარმელსა და 
წინაისწარმეტყუელნი იგი ბაალისნი ოთხასდაერგასისნი, 
წინაისწარმეტყუელნი იგი მაღნარისანი ოთხასნი, რომელნი 
ჭამენ ტაბლისა მისგან იეზაბელისა. 29 და წარავლინა აქაბ 
ყოველსა ისრაცლსა და შეკრიბნა წინაისწარმეტყუელნი იგი 
მთასა მას კარმელსა. 21 და მიიკრიბნა ელია ყოველი იგი ერი 
და ჰრქუა მათ: ვიდრემდის კელობთ ორითავე გოჯითა? უკუეთუ 
არს უფალი ღმერთი, მისდევდით მას და თუ არს ბაალი იგი, 
შეუდეგით კვალსა მისსა. და არა მიუგო მას ერმან მან სიტყუაი. 
22 და პრქუა ელია ერსა მას: მე მარტო დაშთომილ ვარ 
წინაისწარმეტყუელი უფლისა და წინაისწარმეტყუელნი ეგე 
ბაალისნი კაცნი ოთხასდაერგასისნი და წინაისწარმეტყუელნი 
მაღნართანი ოთხასნი. 23 და აწ მოგუცენით ჩუენ ორნი 
ზუარაკნი და გამოირჩიონ ერთი იგი მათ და განაგონ 
ასოეულად და დადვან ზედა შეშასა და ცეცხლსა ნუ შეახებედ. 
და მე ვყო ერთი იგი ზუარაკი და დავდვა ზედა შეშასა და 
ცეცხლი არა მივახო. 24 და ხადოდეთ სახელსა ღმერთთა 
თქუენთასა და მე ვხადო სახელსა უფლისა ღმრთისა 
ისრაცლისასა და იყოს ღმერთი, რომელმან ისმინოს 
ცეცხლითა, იგი არს ღმერთი. მიუგო ყოველმან ერმან და 
ჰრქუა: კეთილ არს სიტყუაი ეგე, რომელ სთქუ. 22 და ჰრქუა 
ელია წინაისწარმეტყუელთა მათ სირცხვლისათა: გამოირჩიეთ 
თქუენდად ზვარაკი ერთი და ჰყავთ პირველ, რამეთუ თქუენ 


უმრავლეს ხართ და ხადოდეთ სახელსა მას ღმერთთა 
თქუენთასა და ცეცხლსა ნუ შეახებთ. 265 და მიიბეს ზვარაკი იგი, 
რომელ მისცა მათ, და ყვეს ეგრე და ხადოდეს სახელსა 
ბაალისასა ცისკრითგან ვიდრე სამხრადმდე და იტყოდეს: 
ისმინე ჩუენი, ბაალ, ისმინე ჩუენი! და არა იყო მათ თანა ჟმა0 
და არცა სმენა, და რბიოდეს გარემო საკურთხეველსა მას, 
რომელ ქმნეს. 27 და იყო სამხრისა ოდენ, და განბასრნა იგინი 
ელია თეზბიტელმან და ჰრქუა: მაღლადრე უქმეთ, რამეთუ 
ღმერთი არს; ანუ თუ განსცხრებოდეს რასამე, ანუ არა რამე 
სცალდეს, ანუ ეძინოს და ადგეს. 28 და უყმობდეს ყმითა 
დიდითა და იზახდეს მსგავსად სჯულისა მათისა მახვლითა და 
დანაკითა ვიდრე დათხევადმდე სისხლისა მათ ზედა. 29 და 
იყო, ვითარ გარდაჟვდა სამხარი და წინაისწარმეტყუელებდეს 
ვიდრე ჟამადმდე მსხუერპლის შეწირვისა და არა იყო მუნ ქმაი, 
და ეტყოდა ელია წინაისწარმეტყუელთა მათ საძაგელებისათა 
და ჰრქუა: გა-რე-მიდეგით და აწ მე ვყო შესაწირავი იგი ჩემი. 
და გან-რე-დგეს და წარვიდეს. 39 და ჰრქუა ელია ერსა მას: 
მომეახლენით მე! და მიეახლნეს ყოველი ერი მისა და 
აღმართა საკურთხეველი იგი უფლისა დამჟობილი. 31 და 
მოიხუნა ელია ათორმეტნი ქვანი მსგავსად რიცხვსა მის ძეთა 
მათ ისრაცლისათა, ვითარცა ვტყოდა მას უფალი და ჰრქუა: 
ისრაცლ იყავნ სახელი შენი. 32 და აღაშენნა ქვანი იგი 
სახელად უფლისა და ქმნა ტაბლაი, რომელმანცა შთაიტია 
ორი გრივი თესლი გარემოს საკურთხეველსა მას. 33 და 
დააზვინა შეშა იგი ზედა საკურთხეველსა მას, რომელ ქმნა და 
განაგო ასოეულად ზვარაკი იგი და დადვა ზედა შეშასა მას და 
აღზვინა ზედა საკურთხეველსა მას. 34 და ჰრქუა: მომართუთ მე 
ოთხითა ლაგვნითა წყალი და დაასხით ზედა შესაწირავსა 
მაგას და შეშასა. და ჰრქუა: დაასხით! და დაასხეს და თქუა 
მეორედ: დაასხით! და დაასხეს; თქუა მესამედ: დაასხით! და 
დაასხეს. 32 და მოვიდოდა წყალი იგი გარემო საკურთხეველსა 
მას და აღავსეს ტბა იგი წყლითა. 35 და იყო, ჟამსა ოდენ 
შეწირვისასა მსხუერპლისა მის ღაღად-ყო ელია ზეცად და 
თქუა: უფალო, ღმერთო აბრაჰამისო, ისაკისო და 
ისრაცლისაო, დღეს ცნედ, რამეთუ შენ ხარ უფალი ღმერთი 


ისრაცლისა და მე მონა შენი. მე ვქმენ საქმე ესე. 37 ისმინე 
ჩემი, უფალო, ისმინე ჩემი ცეცხლითა და სცნას ერმან ამან, 
რამეთუ შენ ხარ უფალი ღმერთი და შენ გარემოაქციე გული 
ერისა ამის მართლუკუნ. 38 და გარდამოვარდა ცეცხლი 
უფლისა მიერ ზეცით და შეჭამა მსხუერპლი იგი და შეშა იგი და 
მიწა იგი. და წყალი იგი, რომელ დგა ტბასა მას, აღწბა 
ცეცხლმან მან. 39 ვითარცა იხილა ყოველმან ერმან, დავარდეს 
პირსა ზედა თვსსა და თქუეს: ნანდვილვე უფალი იგი არს, 
უფალი იგი არს ღმერთი. 49 და პრქუა ელია ერსა მას: 
შეიპყრენით წინაისწარმეტყუელნი იგი ბაალისნი და ნუმცა ვინ 
განმერების მათგანი, ნუცა ერთი. და შეიპყრეს იგინი და 
შთაიყვანნა იგინი ელია ნაღვარევსა მას კიშონისასა და 
მოსრნა იგინი მუნ. 11 და ჰრქუა ელია აქაბს: აღდეგ, ჭამე და 
სუ, რამეთუ ყმაი ბგერისა წვიმისა არს. 42 და აღვიდა აქაბ 
ჭამად და სუმად და ელია აღვდა თავსა მთისა მის 
კარმელისასა და დადრკა ქუეყანად და დადვა პირი თვსი ზედა 
მუყლთა თვსთა. 43 და პრქუა ყრმასა მას თვსსა: აღდეგ და 
მიხედენ გზასა მას ზღვთ კერძო! აღჭდა და მიხედნა ყრმამან 
და ჰრქუა: არარა არს. და ჰრქუა ელია ყრმასა მას: მოიქეც და 
მიხედენ შვდგზის! და მიიქცა ყრმა იგი შვდგზის. 44 და იყო 
მეშვდესა მას ჯერსა, და აჰა, ღრუბელი ერთი მცირე, ვითარცა 
ნები კაცისა, და აღმოაქუნდა წყალი ზღვთ და ჰრქუა: მივედ და 
არქუ აქაბს: აღიმზადენ ეტლნი შენნი და შთავედ, ნუუკუე 
გეწიოს შენ წვმაი. “? და იყო, ვითარცა იგი მიმოიქცეოდა, ცა 
დაბნელდა ღრუბლითა და ქა- რითა, და იყო წვიმა ძლიერი და 
ტიროდა აქაბ. და მივიდოდა იეზრაელად. 46 და ყელი უფლისა 
იყო ელიასა ზედა და მოიმტკიცნა წელნი თვსნი და რბიოდა 
წინა აქაბისასა ვიდრე შესლვადმდე მისა იეზრაელად. 


თავი 19 


1 და უთხრა აქაბ იეზაბელს, ცოლსა თვსსა, ყოველი იგი, რაცა 
ყო ელია და ვითარ მოსწყვდნა ყოველნი იგი 
წინაწარმეტყუეელნი მახვლითა. 2 და წარავლინა იეზაბელ 
ელიასა მოციქულნი და ჰრქუა: უკუეთუ შენ ელია ხარ და მე 
იეზაბელ, ესე და ესე მიყავნ მე ღმერთთა და ესე შემძინენ, 
უკუეთუ არა, ხვალე ამასვე ჟამსა დავდვა თავი შენი, ვითარცა 
თავი ერთისა მათგანისა. 3 და შეეშინა ელიას, აღდგა და 
წარვიდა გულისსიტყვთა და მივიდა ბერსაბედ ქუეყანასა მას 
იუდასსა და დაუტევა მუნ ყრმა იგი თვსი. 4 და იგი წარვიდა 
დღისა ერთისა სავალსა უდაბნოდ, მივიდა და დაჯდა 
ბელეკუნსა ვრთსა ქუეშე და ითხოვა სიკუდილი თავისა თვსისა 
და თქუა: კმა არს აწ, უფალო, მიიღე სული ჩემი ჩემგან, 
რამეთუ არა უმჯობეს ვარ მამათა ჩემთა. ? დაწვა და დაიძინა 
ნერგსა ერთსა ქუეშე და, აჰა, შე-ვინმე-ახო მას და ჰრქუა: 
აღდეგ და ჭამე, 9 და აღიხილნა ელია და, აჰა, სათუელით 
მისით ყჟუეზა ერთი ასლისა და წყალი სტამნითა და აღდგა, ჭამა 
და სვა და მიიძინა მუნვე. 7 და მიეახლა კუალად ანგელოზი 
უფლისა და ჰრქუა: აღდეგ და ჭამე. რამეთუ გრძელ არს შენდა 
გზა იგი. 3? და აღდგა, ჭამა და სვა და წარვიდა ძალითა მით 
ჭამადისათა ორმეოც დღე და ორმეოც ღამე ვიდრე 
მიწევნადმდე მთასა მას ღმრთისასა ქორებად. 7? და შევიდა მუნ 
ქვაბსა მას და დაადგრა და, აჰა, სიტყუაი უფლისა იყო მისა და 
ჰრქუა: რაისა ხარ შენ აქა, ელია? 19 და ჰრქუა ელია: შემშურდა 
შური უფლისა ღმრთისა ყოვლისა მპყრობელისა, რამეთუ 
დაგიტევეს შენ ძეთა მათ ისრაცლისათა, საკურთხეველნი შენნი 
დაამქუნეს და წინაისწარმეტყუელნი შენნი მოსწყვდნეს 
მახვლითა და მე მარტო დაშთომილ ვარ და ეძიებენ სულსაცა 
ჩემსა მიღებად. 11 და ჰრქუა: გამოხვდე შენ ხვალე და დასდგე 
მთასა მაგას წინაშე უფლისა და, აჰა, უფალი წარვიდოდის და 
ქარი დიდი ძლიერი, რომელი დაარღუევდეს მთათა და 
შემუსრვიდეს კლდეთა წინაშე უფლისა, და არა ქარსა მას 


უფალი, და შემდგომად ქარისა მის ძრვა, და არა ძრვასა მას 
უფალი. 12 და შემდგომად ძრვისა მის ცეცხლი, და არა 
ცეცხლსა მას უფალი, და შემდგომად ცეცხლისა მის ქჭმაი 
წულილისა ნიავისა. 13 და მას შინა უფალი, და იყო, ვითარცა 
ესმა ელიას, დაიფარა პირი თვსი ხალენითა მით და გამოვიდა 
და დადგა ქვაბსა მას თანა და, აჰა, იყო ყმაი მისა და ჰრქუა: 
რასა ხარ შენ აქა, ელია? 1“ და თქუა ელია: შემშურდა შური 
უფლისა ყოვლისა მპყრობელისა, რამეთუ დაუტევეს აღთქმა 
შენი ძეთა ისრაცლისათა, საკურთხევვლნი შენნი დაარღვნეს 
და წინაისწარმეტყუელნი შენნი მოსწყვდნეს მახვლითა და მე 
მარტო დაშთომილ ვარ და ეძიებენ სულსაცა ჩემსა მიღებად. 12 
და ჰრქუა მას უფალმან: წარვედ და მიიქეც გზასა შენსა და 
მივედ გზასა უდაბნოსასა დამასკეთ კერძო და სცხო აზაელს 
მეფედ ასურასტანსა ზედა. 165 და ეუს, ძესა ამესისასა, მეფედ 
ისრაცლსა ზედა და ელისეს, ძესა საფატისსა, აბელმაულელსა 
უცხო წინაისწარმეტყუელად შენ წილ. 17 და იყოს, რომელი 
განერეს მახვლსა აზაელისასა, მოკლას იგი ეუ. რომელი 
განერეს მახვლსა ეუსასა, მოკლას იგი ელისე. 18 და დაუტეო 
ჩემდა ისრაცლისაგან შვდ ათასი მამაკაცი ყოველთავე მათ, 
რომელთა არა შეუდრკიან მუჭყლნი მათნი ბაალისა და ყოველი 
პირი, რომელმან არა თაყუანი-სცეს მას. 19 და წარვიდა მიერ 
ელია და პოვა ელისე, ძე საფატისი, და იგი ქნვიდა 
ათორმეტითა დაუღლვილითა და შეუდგა იგი ათორმეტთა მათ 
კართა და მიიწია ელია მისა და დააგდო ხალენი იგი მისი მის 
ზედა. 29 და დაუტევნა ელისე ყარნი იგი და მიისწრაფა ელიასა 
და ჰრქუა: ამბორს-უყო მამასა ჩემსა და დედასა ჩემსა და 
შეგიდგე შენ. და ჰრქუა მას: მიიქეც მუნვე, რა გიყავნ შენ? 21 და 
უკუნიქცა მისგან და მოიბა სწორ-სწორი ზოგი ყართა მათ და 
დაწყვდნა საქრმითა მით ყართათა და მოამზადა, და მისცა 
ერსა მას და ჭამეს და აღდგა ელისე და შეუდგა და მსახურებდა 
მას. 


თავი 20 


1 და ძემან ადერისმან, მეფემან ასურასტანისამან, შეიკრიბა 
ყოველი ერი თვსი და მოვიდა და გარემოადგა სამარიასა და 
ოცდაათორმეტნი მეფენი მის თანა და ყოველნი საჟქჭედარნი მის 
თანა და ეტლნი. და წარვიდეს სამარიად და ბრძოდეს მას. 2 
და წარავლინნა მის თანა მოციქულნი აქაბ მეფისა ისრაცლისა 
ქალაქსა ამას. 3 და ჰრქუა მას: ესრეთ იტყვს ძე ადერისი: 
ვეცხლი შენი და ოქრო შენი თვთ ჩემი არს და ცოლნი შენნი და 
შვილნი ქმნულკეთილნი თვთ ჩემნი არიან. 4 მიუგო მეფემან 
ისრაცლთამან და ჰრქუა: ვითარცა სთქუ, უფალო ჩემო, მეფე, 
შენი ვარ მე და ყოველივე ჩემი შენი არს. ? და მიიქცეს 
მოციქულნი იგი, მიუთხრეს და მოიქცეს აქაბისავე და ჰრქუეს: 
ესრე იტყვს ძე ადერისი: მე მივავლინე, რათამცა ვეცხლი შენი 
და ოქრო შენი და ცოლნი შენნი, შვილნი შენნი მომიძღვანნე. 9 
ხოლო ხვალე ამასვე ჟამსა მივავლინნე მონანი ჩემნი და 
აღიხილონ სახლი შენი და სახლნი მონათა შენთანი, და იყოს, 
რა სათნო-უჩნდეს წინაშე თუალთა მათთა, მიჰყონ ჟელნი 
თვსნი და მოიღონ. 7 და მოუწოდა მეფემან ისრაცლისამან 
ყოველთა მათ მოხუცებულთა მის ქუეყანისათა და ჰრქუა: 
უწყოდეთ, რამეთუ ძვრსა რასმე ეძიებს იგი და მოავლინა 
ჩემდა ძეთა ჩემთათვს და ასულთა ჩემთათვს, რამეთუ ვეცხლი 
ჩემი და ოქრო ჩემი არა დავაყენე მისგან. 8 ჰრქუეს მას 
მოხუცებულთა და ყოველმან ერმან: ნუ ისმენ და ნუცა თავსა 
იდებ. ? და ჰრქუა მოციქულთა მათ ძისა ადერისათა: არქუთ 
უფალსა მას თქუენსა მეფესა: ყოველივე, რა მარქუ მონასა 
შენსა, ვყო პირველსა მას ჯერსა, ხოლო ეგე სიტყუაი ვერა ვყო. 
და მიიქცეს კაცნი იგი და მიუთხრეს სიტყუაი იგი. 19 და 
მიავლინა მისა ძემან ადერისამან და ჰრქუა: ესე და ესე მიყავნ 
მე ღმერთთა მათ ჩემთა, და ესე და ესე შემძინონ, უკუეთუ ეყოს 
მიწა ქუეყანისა შენისა ყელთა ერისა ჩემისა მკურცხლისათა. 11 
მიუგო მეფემან ისრაცლისამან და ჰრქუა: კმა არს, აწ ნუღარა 
იქადინ მღუნავი იგი, ვითარცა მართალი. 12 და იყო, ვითარცა 


მიუგო მას სიტყუაი ესე და იგი შე-ოდენ-ღვინებულ იყო და 
ყოველნი იგი მეფენი მის თანა კარავსა შინა, ჰრქუა მონათა 
თვსთა: მოადგთ პატნეზი! და მოადგეს პატნეზი გარემო 
ქალაქსა მას. 13 და, აჰა, წინაისწარმეტყუელი ერთი მივიდა 
აქაბ მეფისა ისრაცლისა და ჰრქუა: ესრეთ იტყვს უფალი: 
იხილე აწ დიდი ესე ამბოხი და, აჰა, მე მივსცნე იგინი ყელთა 
შენთა დღეს და უწყოდე, რამეთუ მე ვარ უფალი. 14 და თქუა 
აქაბ: რათამე? და ჰრქუა: ესრე იტყვს უფალი: ყრმებითა 
სოფლისა მის მთავართათა. და ჰრქუა აქაბ: ვინ მიეტეოს 
პირველ ღუაწლსა ამას? 15 და ჰრქუა: შენ აღრაცხენ მონანი იგი 
მთავართანი! და იპოვნეს ორასოცდაათ. და მერმე აღრაცხნა 
ყოველი იგი ერი და ყოველნი ძენი ძლიერებისანი და იყუნეს 
შვდ ათას. 15 და განვიდეს შუა სამხრის ოდენ და ძე იგი 
ადერისი შე-ოდენ-ღვინებულ იყო და დამთურალ სოკქოთს, იგი 
თავადი და ათორმეტნი მეფენი, შემწენი მისნი. 17 და განვიდეს 
პირველ ყრმანი იგი მთავართა მათ სოფლებისათანი და 
უთხრეს ძესა ადერისსა და ჰრქუეს, ვითარმედ: კაცნი 
გამოვიდეს სამარიათ. 18 და ჰრქუა მათ: მშვდობით თუ 
გამოვლენ, შეიპყრენით იგინი ცოცხალნი, და თუ ბრძოლად 
გამოვლენ, შეიპყრენით იგინი ცოცხალნი. 13 და განვიდეს 
ქალაქისა მისგან ყრმები მთავართა მათ სოფლებისათა, და 
ერი იგი შეუდგა მათ. 29 და სცეს თვთეულად, ვისცა 
შეემთხუეოდეს. და სივლტოლად იქცეს ასურასტანელნი იგი 
ისრაიტელთა მათგან და განერა ძე ადერისი, მეფე 
ასურასტანისა, აღმყედრებული სამითა მყედრითა. 21 და 
გამოვიდა მეფე იგი ისრაცლისა და დააყარა ეტლები მათი და 
საყედარნი მათნი და დასცა ასურასტანელნი იგი დაცემითა 
დიდითა. 22 (და მივიდა წინაისწარმეტყუელი მეფისა მის 
ისრაცლისა და ჰრქუა მას: განძლიერდი და უწყოდე და იხილე, 
რა ყო. რამეთუ შემდგომად ამის წელიწდისა ძე ადერისი, მეფე 
ასურასტანისა, გამოსლვად არს შენ ზედა). 23 და მონანი 
მეფისა მის ასურასტანელისანი ეტყვან მას: ღმერთი მთათა არს 
ღმერთი იგი ისრაცლისა და არა ღმერთი ველთა, და მისთვს 
გუძლეს ჩუენ; უკუეთუ ვეწყუნეთ მათ, ადვილცა ვსძლოთ მათ. 24 
და აწ ყო მსგავსად სიტყვსა ამის: გარდაადგინენ მეფენი ეგე 


ადგილით თვსით და დაადგინენ მათ წილ მთავარნი. 25 და 
აღგედგინოს შენ ერი ერისა ამის წილ, რომელ განგეყვა შენ და 
საყედარნი საყედართა მათ წილ და ეტლნი ეტლთა მათ წილ 
და სცე მათ ბრძოლად ველსა, სძლო მას. და მიერჩდა ყმასა 
მისსა. და ყო ეგრე. 295 და იყო შემდგომად მის წლისა ახილვა- 
ყო ძემან ადერისამან ასურასტანისა და გამოვიდა აფეკად 
წყობად ისრაცლისა. 27 და ძეთა მათ ისრაცლისათა ახილვა- 
ყვეს და განგუნდნეს ორგან და მიეგებოდეს წინა მათსა 
ბრძოლად და ძენი იგი ისრაცლისანი იყუნეს წინა მათსა, 
ვითარცა ორნი სამწყსონი თხათანი, ხოლო ასურთა მათ 
აღავსეს ქუეყანა იგი. 28 და მივიდა კაცი იგი ღმრთისა და 
ჰრქუა მეფესა ისრაცლისასა: ესრე იტყვს უფალი ამისთვს, 
რამეთუ თქუეს ასურთა მათ, ვითარმედ: ღმერთი მთათა არს 
უფალი ღმერთი ისრაცლისა და არა ღმერთი ველთა. მე მიგცე 
დღე იგი დიდი ჭელთა შენთა და უწყოდე, რამეთუ მე ვარ 
უფალი. 29 და დაიბანაკეს მათ პირისპირ მთასა შვდ დღე. და 
იყო, შემდგომად შვდისა მის დღისა განეწყუნეს ბრძოლად და 
დასცა ისრაცლმან ასურასტანელთა მათ ასი ათასი მკვრცხლთა 
ერთსა შინა დღესა. 39 და ნეშტნი იგი მიივლტოდეს აფეკად, 
ქალაქსა თვსსა, და დაეცა ზღუდე იგი ოცდაშვდი ათასთა მათ 
ზედა კაცთა ნეშტთა და ძე იგი ადერისი ივლტოდა და 
შეივლტოდა სახიდ თვსა სენაკით სენაკად. 31 და ჰრქუეს 
მონათა მათ თვსთა. აჰა, ესერა, უწყით, რამეთუ მეფენი 
სახლისა მის ისრაცლისანი მოწყალენი არიან. აწ შთავიცვათ 
ძაძა და მოვიდვათ საბელი თავსა და განვიდეთ მეფისა მის 
ისრაცლისა, გან-ხოლო-თუ-არინნეს თავნი ჩუენნი. 32 და 
შთაიცვეს ძაძა და მოიდვეს საბელი თავსა თვსსა და ჰრქუეს 
მეფესა მას ისრაცლისასა: მონა შენი, ძე ადერისი. ესრეთ 
იტყვს: ცხოვნდინ თავი ჩემი და ჰრქუა აქაბ: ცოცხალღა თუ 
არს? ძმა ჩემი არს. 33 და კაცთა მათ დაიზმნეს და გულისხმა- 
ყვეს და მოისმინეს სიტყუაი პირისაგან მისისა და ჰრქუეს: ძმა 
შენი, ძე ადერისი, აქა არს. და ჰრქუა აქაბ: შევედით, 
გამოიყვანეთ იგი. და გამოვიდა მისა ძე ადერისი და აღსვა იგი 
ეტლთა მათ მისთა თანა. 34 და ჰრქუა: ქალაქნი იგი დაიპყრნა 
მამამან ჩემმან მამისაგან შენისა, კუალად გააგო შენდავე და 


დასდვა ხარკი დამასკესა, ვითარცა დასდვა მამამან ჩემმან 
ხარკი სამარიას და მე აღთქმა-ვყო შენ თანა და დავდვა 
აღთქმა მის თანა. და განუტევა იგი და წარვიდა. 35 და კაცმან 
ერთმან ძეთა მათ წინაისწარმეტყუელთაგანმან ჰრქვა მოყუასსა 
თვსსა სიტყვთა უფლისათა: მომკალ მე და არა ინება მან 
მოკლვად მისა. 30 ხოლო პრქუა მას: ამისთვს, რამეთუ არა 
ისმინე ყმაი უფლისა, აჰა, ვითარცა წარხვდე ჩემგან, 
განგბძაროს შენ ლომმან. და ვითარცა წარვიდა იგი მისგან, 
პოვა იგი ლომმან და მოკლა იგი. 37 და მიემთხვა მას სხუა0 
კაცი და ჰრქუა მას: მომკალ მე და დასცა მას კაცმან მან და 
დალეწა. 38 და მოვიდა წინაისწარმეტყუელი და დადგა წინაშე 
მეფისა მის გზასა ზედა და დაიხურნა თუალნი თვსნი. 39 და 
იყო, ვითარცა წარმოვიდოდა მეფე და მან ღაღად-ყო მეფისა 
მიმართ და თქუა: მონა შენი განვიდა ერსა თანა ღუაწლსა და, 
აჰა, კაცმან ერთმან მოიყვანა ჩემდა კაცი და მრქვა: დამიმარხე 
კაცი ეგე, უკუეთუ განრინებით განგერეს, იყოს თავი შენი 
თავისა მისისა წილ, ანუ ტალანტი ერთი ვეცხლისა მომიწონო 
მე, 49– და იყო ვიდრე მონა შენი იქი და აქა, ვხედევდ და იგი 
არა უწყი, ვიდრე ჭდა. და ჰრქუა მეფემან ისრაცლისამან მას: 
აჰა, შენცა სტყუი ჩემდა მომართ, მო-სამე-ჰკალ. 41 და ისწრაფა 
და უკანაიჭადა საბურველი იგი თუალთაგან მისთა. და იცნა იგი 
მეფემან ისრაცლისამან, ვითარმედ წინაისწარმეტყუელთაგანი 
არს იგი. 42 და ჰრქუა მას: ესრეთ იტყვს უფალი: ამისთვს, 
რამეთუ განუტევე შენ კაცი წინაისწარმეტყუელი ჭჟელთაგან 
შენთა, იყავნ თავი შენი თავისა მისისა წილ და ერი შენი ერისა 
მისისა წილ. 43 და წარვიდა მეფე ისრაცლისა სახიდ თვსა 
მწუხარე და დავსნილი და მივიდა სამარიად. 


თავი 21 


1 და იყო, შემდგომად ამათ სიტყუათა იყო ვენაყჟი ერთი 
ნაბუთესი იეზრაიტელისა მახლობელად კალოსა მას აქაბისსა, 
მეფისა მის სამარიტელთასა. 2 და ეტყოდა მეფე ნაბუთეს და 
ჰრქუა: მომეც მე ვენაჭი შენი, რათა იყოს მტილად ჩემდა 
სამხლედ, რამეთუ მახლობელიცა არს ჩემდა სახლსა და მიგცე 
შენ სხუაი ვენაყი უმჯობესი მაგისსა, უკუეთუ კულა გნებავს, შენ 
მიგცე ვეცხლი სასყიდელად მაგისსა (და იყოს მტილად ჩემდა 
სამხლედ). 3 და ჰრქუა ნაბუთე მეფესა: ნუ იყოფინ ჩემდა 
უფლისაგან ჩემისა, ვითარცა მიგცე შენ სამკვდრებელი მამათა 
ჩემთა? “ და შევიდა აქაბ მწუხარე და გულმწყრალ სიტყუათა 
მათთვს ნაბოთესთა იზრაიტელისა, რამეთუ ჰრქუა მას: არა 
მიგცე შენ სამკვდრებელი მამათა ჩემთა. და მიწვა იგი 
ცხედარსა თვსსა და დაიხურა პირი თვსი და არა ჭამა პური. 2 
და შევიდა მისა იეზაბელ, ცოლი თვსი, ეტყოდა მას და ჰრქუა: 
რაისა მწუხარე არს სული შენი და არა სჭამ პურსა? 59 და თქუა: 
ამისთვს, რამეთუ ვეტყოდე ნაბოთეს იზრაიტელსა, ვითარმედ, 
მომეც ვენაკი შენი ვეცხლად სასყიდლად და, უკუეთუ გნებავს, 
მოგცე შენ სხუაი ვენაყჭი მაგისა წილ. და თქვა: არა მიგცე შენ 
სამკვდრებელი მამათა ჩემთა. 7 და ჰრქუა მას იეზაბელ, 
ცოლმან მისმან: აწ ეგრეთ ჰყოა შენ მეფობა ეგე შენი 
ისრაცლსა ზედა? აწ აღდეგ და ჭამე პური და განიფრთხუე და 
მე მიგცე შენ ვენაჟი იგი ნაბოთესი იეზრაიტელისა. 8 და მიწერა 
როარდაგი სახელად აქაბისა და დაბეჭდა ბეჭდითა მისითა და 
მიუძღვნა მოხუცებულთა მათ და აზნაურთა მის ქალაქისათა, 
რომელნი დამკვდრებულ იყუნეს ნაბუთეს თანა. ? და დაწერილ 
იყო ჰროარდაგსა მას ესრეთ: იმარხეთ მარხვა და დასუთ 
ნაბუთე მთავრად ერსა მაგას. 19 და დასხენით ორნი კაცნი, 
ძენი უსჯულოებისანი, პირისპირ მისა და შესწამონ მას და 
ჰრქუან, ვითარმედ: აკურთხე, ნაბოთე, ღმერთი და მეფე და 
განიყვანეთ იგი, დაკრიბეთ ქვა და მოკუედინ. 11 და ყვეს 
მოხუცებულთა მის ქალაქისათა და აზნაურთა, რომელნი სხდეს 


ქალაქსა მას შინა, ვითარცა მიევლინა მათა იეზაბელს, და 
ვითარცა წერილ იყო ჰროარდაგსა მას. 12 და განუწესეს 
მარხვა და დასვეს ნაბუთე მთავრად ერსა მას. 13 და მივიდეს 
ორნი კაცნი, ძენი უსჯულოებისანი, და დასხდეს პირისპირ მისა 
და შესწამეს კაცთა მათ განდგომილთა ნაბუთეს წინაშე 
ყოვლისა ამის ერისა და ჰრქუეს: აკურთხე, ნაბუთე, ღმერთი და 
მეფე. და განიყვანეს იგი გარეშე ქალაქსა მას და დაკრიბეს მას 
ქვა და მოკუდა. 1“ და წარავლინეს იეზაბელისა და ჰრქუეს: 
დაიქოლა ნაბუთე ქვითა და მოკუდა. 12 და იყო, ვითარცა ესმა 
იეზაბელს, რამეთუ ქვადაკრებულ იქმნა ნაბოთე და მოკუდა, 
ჰრქუა იეზაბელ აქაბს: აღდეგ და დაიმკვდრე ვენაკი იგი 
ნაბუთესი იეზრაიტელისა, რომელი არა მოგცა შენ ვეცხლად, 
რამეთუ არა არს ნაბუთე ცოცხალ, არამედ მოკუდა. 15 და იყო, 
ვითარცა ესმა აქაბს, ვითარმედ მოკუდა ნაბოთე იეზრაიტელი 
დაიპო სამოსელი თვსი და შთაიცვა ძაძა, და იყო შემდგომად 
ამისა და აღდგა აქაბ და შთაჟყჟდა ვენავსა მას ნაბუთეს 
იეზრაიტელისასა დაპყრობად მას. 17 და ეტყოდა უფალი 
ელიას თეზაბიტელსა და ჰრქუა: 185 აღვედ, შთავედ და 
მიეგებოდე აქაბს, მეფესა ისრაცლისასა, რომელ არს 
სამარიასა, რამეთუ შთასრულ არს იგი ვენავსა მას ნაბოთესასა 
დაპყრობად მისა. 19 და ეტყოდე მას და არქუ: ესრეთ იტყვს 
უფალი, ვითარმედ: მოჰკალ და დაიმკვდრე, ამისთვს ესრე 
იტყვს უფალი: ადგილსა, რომელსა აღწბეს ძაღლთა და 
ღორთა სისხლი ნაბოთესი, მუნ აღნბან სისხლი შენი ძაღლთა 
და როსპიკნი იბანნენ სისხლითა შენითა. 29 და მოვიდა ელია 
აქაბისა და ეტყოდა მსგავსად სიტყვსა მის და ჰრქუა აქაბ 
ელიას: მპოე მეა, მტერო ჩემო? და ჰრქუა ელია: გპოვე, 
რამეთუ ცუდად აღილაღე და ქმენ ბოროტი წინაშე უფლისა 
განრისხებად მისა. 21 აჰა, მე მოვავლინო შენ ზედა ძვრი და 
აღატყდეს შემდგომად შენსა, და მოვსპო აქაბისი და არა 
დაუტეო, რომელი აფსმიდეს კედელსა და ჭირვეული იგი და 
დაცემული ისრაცლისა. 22 და მივსცე სახლი შენი, ვითარცა 
სახლი იერობუამისი, ძისა ტაბატისა, და ვითარცა სახლი 
ბაასისი, ძისა აქიასი, განრისხებათა მაგათთვს, რომელ 
განმარისხე მე და აცთუნე ისრაცლი. 23 და იეზაბელისთვს 


იტყვს უფალი: ნაცულად ნაბოთესა ძაღლთა შეჭამონ იგი 
ზღუდესა მას თანა იეზრაიტელისასა. 24 მომკუდარნი აქაბისნი 
ქალაქსა შინა შეჭამნენ ძაღლთა და მომკუდარნი მისნი ველსა 
შეჭამნენ ფრინველთა ცისათა. 22 რამეთუ ცუდად აჰყვა აქაბ 
ყოფად ბოროტისა წინაშე უფლისა, რამეთუ შესულიბა იგი 
იეზაბელ, ცოლმან თვსმან. 29 და მოიძაგა ფრიად შედგომად 
კვალსა მას საძაგელთასა მსგავსად ყოვლისა მის, რაიცა ქმნა 
ამორეველმან, რომელნი მოსპნა უფალმან პირისაგან ძეთა 
მათ ისრაცლისათა. 27 და სიტყვსა მისთვს, რომელ შეიკდიმა 
მეფემან პირისაგან უფლისა, და მივიდოდა ტირილით და 
დაიპო სამოსელი თვსი და შთაიცვა ძაძა ყორცთა მისთა და 
დაიმარხა დღესა მას, რომელსა მოკუდა ნაბუთე იეზრაიტელი 
და ძე მისი მივიდოდა მღუნარედ. 28 და იყო სიტყუაი უფლისა 
ელიასა აქაბისთვს და ჰრქუა უფალმან: 29 იხილე, ვითარ 
შეიკდიმა აქაბ პირისაგან ჩემისა და შეინანა და თქუა უფალმან: 
არა მოვავლინო ძვრი დღეთა მაგისთა, არამედ დღეთა ძისა 
მაგისისათა მოვავლინო ძვრი ზედა სახლსა მაგისსა. 


თავი 22 


1 და დასხდეს სამ წელ, და არა იყო ბრძოლა შორის 
ასურასტანელთა და შორის ისრაიტელთა. ? და იყო, წელსა მას 
მესამესა შთავიდა იოსაფატ, მეფე იუდასი, მეფისა მის 
ისრაცლისა. 3 და ჰრქუა მეფემან ისრაცლისამან მონათა 
თვსთა: არა უწყით, რამეთუ ჩუენი არს რამათ გალაიდი? და 
ჩუენ დადუმებულ ვართ მოღებად ყელთაგან მეფისა ასურთასა? 
4 და პრქვა მეფემან ისრაცლისამან იოსაფატს: გამოვედ ჩემ 
თანა ბრძოლად რამათდ გალადიისა. და ჰრქვა იოსაფატ 
მეფესა ისრაცლისასა: ვითარცა შენ, ეგრეთცა მე, ვითარცა ერი 
შენი - ერი ჩემი და ვითარცა საყედარნი შენნი - ეგრეთცა და 
საჭედარნი ჩემნი. ? და ჰრქუა იოსაფატ, მეფემან იუდისმან 
მეფესა ისრაცლისასა: მო და ვკითხოთ დღეს უფალსა. 9 და 
შეკრიბნა მეფემან ისრაცლისამან ყოველნი 
წინაისწარმეტყუელნი თვსნი, ვითარ ოთხას ოდენ კაცი და 
ჰრქუა მათ მეფემან: მივიდე რამათ გალადისა ზედა ბრძოლად, 
ანუ ადგილ-ვიპყრა? და ჰრქუეს: აღდეგ და მოცემით მოსცეს 
უფალმან ყჯელთა მეფისათა. 7 და ჰრქუა იოსაფატ მეფესა მას 
ისრაცლისასა: არს ვინ აქა წინაისწარმეტყუელი უფლისა, ანუ 
არა? და ვკითხოთ მის მიერ უფალსა. 8 და ჰრქუა მეფემან 
ისრაცლისამან იოსაფატს: არს აქა კაცი ერთი ღმრთისა, 
რომლისა მიერ ვკითხემცა უფალსა და მე მოვიძულე იგი, 
რამეთუ არა იტყვს ჩემთვს კეთილსა, არამედ ძვრსა, მიქეა, ძე 
იემლაისი. და ჰრქუა იოსაფატ, მეფემან იუდასმან: ნუ ეგრე 
იტყვ, მეფე. ? და მოუწოდა მეფემან ისრაცლისამან საჭურისსა 
ერთსა და ჰრქუა: ადრე მოიყვანე მიქეა, ძე იემლაისი. 19 და 
მეფე ისრაცლისი და იოსაფატ, მეფე იუდასი, სხდეს 
თვთვეულად, სავარძელთა ზედა ჭურვილნი ბჭეთა მათ თანა 
სამარიასათა და ყოველნი იგი ქურუმნი მისნობდეს წინაშე 
მათსა. 11 და ქმნნა სედეკია, ძემან ქანანისამან, რქანი 
რკინისანი და თქვა: ესრეთ იტყვს უფალი: ამით ერქენდე და 
მოსპო ასურასტანელი სრულიად. 12 და ყოველნი იგი 


წინაისწარმეტყუელნი წინაისწარმეტყუელებდეს ეგრეთვე და 
იტყოდეს: აღვედ რამათად გალადისად, და წარგემართოს და 
მოგცეს უფალმან ყელთა შენთა მეფე იგი ასურასტანელთა. 13 
და მოციქული იგი, რომელ მივიდა წოდებად მიქეასა, უთხრა 
მას და ჰრქუა: აჰა, ეგერა, ყოველნი იგი წინაისწარმეტყუელნი 
იტყვან, ვითარცა ერთითა პირითა კეთილსა მეფისათვს. აწ 
იყავნ სიტყუაი შენი, ვითარცა ერთისა მათგანისა და იტყოდე 
კეთილსა. 14 და თქუა მიქეა: ცხოველ არს უფალი, რამეთუ, 
რაიცა მრქვის მე უფალმან, მასცა ვიტყოდი. 12 და მოვიდა 
მეფისა და ჰრქუა მას მეფემან: მიქეა, აღვიდეა რამათ 
გალადისა ბრძოლად, ანუ ვდგე აქა? მიუგო და ჰრქუა: აღვედ 
და წარგემართოს და მოგცეს უფალმან ყელთა შენთა. 15 ჰრქუა 
მას მეფემან მერმე: გაფუცებ შენ, რათა სთქუა ჭეშმარიტი 
სახელითა უფლისათა. 17 და ჰრქვა მიქეა: არა ეგრე, ვიხილე 
ყოველი ისრაცლი განბნეული მთათა, ვითარცა სამწყსო, 
რომლისა არა არიან მწყემს. და თქუა უფალმან: არა ვინ არს 
მაგათა უფალ, მიიქცედ თვთეულად სახიდ თვსა მშვდობით. 18 
და ჰრქუა მეფემან ისრაცლისამან იოსაფატს, მეფესა იუდისასა: 
არა გარქვა შენ, ვითარმედ არა წინაისწარმეტყუელებენ ჩემთვს 
კეთილსა, არამედ ძვრსა? 137 და პრქუა მიქეა: არა ეგრე, არა 
თუ მე რაიმე, არამედ ისმინე სიტყუაი უფლისა, რამეთუ ვიხილე 
უფალი ღმერთი ისრაცლისა მჯდომარე ზედა საყდართა თვსთა 
და ყოველნი ერნი ზეცისანი დგეს გარემო მისა მარჯულ და 
მარცხლ. 29 და თქუა უფალმან: ვინ შეიტყუოს აქაბ, მეფე 
ისრაცლისა, და აღვიდეს და დაეცეს რამათ გალადსა? და 
თქვეს ვინმე ესრე და ვინმე ეგრე. 21 და წარვიდა სული წინაშე 
უფლისა და თქუა: მე შევიტყუო იგი. და ჰრქუა მას უფალმან: 
რათა? 2? და პრქუა მას: მივიდე და ვექმნე სული ცრუ პირსა 
ყოველთა მათ წინაისწარმეტყუელთა მისთასა. და ჰრქუა: 
შეიტყუე, და შეუძლო, განვედ და ყავ ეგრე. 23 და აწ, აჰა, მოსცა 
უფალმან სული სიცრუსა პირსა ყოველთა მათ 
წინაისწარმეტყუელთასა და უფალი იტყოდა შენ ზედა ძვრსა. 24 
და მიუდგა თანა სედეკია, ძე ქანანისი, და სცა ღაწუსა მიქეასსა 
და ჰრქუა: რომელი სული უფლისა არს იგი, რომელ განმეშორა 


ჩემგან და გეტყოდა შენ? 22 და პრქუა მიქეა: აჰა, შენ თვთ 
იხილო მას დღესა შინა, რაჟამს შეივლტოდი სენაკით სენაკად 
დამალვად. 25 და თქუა მეფემან ისრაცლისამან: შეიპყართ 
მიქეა და მიეცით ამნონს, ქალაქაპეტსა, და იოასს, ძესა 
მეფისასა. 27 და არქუთ: ესრე იტყვს მეფე, შესვით ეგე 
საპყრობილესა და ჭამოს პური ჭირისა და წყალი იწროებისა, 
ვიდრემდე მოვიქცე მშვდობით. 29 და ჰრქუა მიქეა: და უკუეთუ 
მოქცევით მოიქცე მშვდობით უკუე. ვიდრე არა მეტყოდა მე 
უფალი. და თქუა მეფემან: აწ ისმინეთ ყთველმან მაგან ერმან. 
29 და განვიდა მეფე იგი ისრაცლისა და იოსაფატ, მეფე 
იუდასი, მის თანა რამად გალადისა. 39 და პრქუა მეფემან 
ისრაცლისამან იოსაფატს, მეფესა იუდასასა: შევიმოსო სხვად 
და შევიდე ბრძოლად და შენ შეიმოსო ჩემი სამოსელი. და 
უცნაურ იქმნა თავი მეფემან ისრაცლისამან და შევიდა 
ღუაწლსა მას. 31 და მეფემან ასურასტანისამან ამცნო 
მეეტლეთა მათ თვსთა და ჰრქუა: ნუ შეახებთ ნუცა დიდსა, ნუცა 
მცირესა, არამედ მეფესა ხოლო ისრაცლისასა. 32 და იყო, 
ვითარცა იხილეს მეეტლეთა მათ იოსაფატ, მეფე იუდასი, და 
თქუეს ურთიერთას: ვგონებთ, თუ ესე არს მეფე იგი ისრაცლისა. 
და გარე-შეიცვეს იგი და ღაღად-ყო იოსაფატ. 33 და იყო, 
ვითარცა იხილეს მეეტლეთა მათ, რამეთუ არა იგი იყო მეფე 
ისრაცლისა, მიაქციეს მისგან. 34 და მოირთხა ერთმან ვინმე 
მოისართაგანმან და სცა მეფესა ისრაცლისასა ჯაჭუსა ზედა და 
განაწონა ფილტუსა. და ჰრქუა მეეტლესა მას თვსსა: მოაქციე 
ეტლი ეგე და უკუნმაქციე ღვაწლისა ამისგან, რამეთუ წყლულ 
ვარ. 32 და განძლიერდა ღუაწლი იგი მას დღესა შინა და მეფე 
დგა ზედა ეტლთა მათ პირისპირ ასურასტანელთა მათ 
დღითგან მიმწუხრამდე. და გარდამოექანებოდა სისხლი იგი 
წყლულისა მისგან და აღავსებდა უბესა მის ეტლისასა. და 
ვითარცა დამწუხრდა, აღმოჭდეს სულნი. 39 და შთასულასა 
ოდენ მზისასა ყმობდა ქადაგი ერისა მის და თქუა: მოიქეცით 
თვთეულად ქალაქსა თვსსა, ქუეყანად თვსა. 37 რამეთუ მოკუდა 
მეფე. და მოვიდეს სამარიად და დაფლეს იგი სამარიას. 38 და 
განრცხნეს ეტლნი იგი სისხლისა მისგან წყალთა მათ 


სამარიასათა. და ლოკდეს ღორნი და ძაღლნი სისხლსა მისსა 
და როსპიკნი იბანნეს სისხლსა მას მსგავსად სიტყვსა მის 
უფლისა, რომელსა იტყოდა პირითა ელიასითა. 39 და ნეშტნი 
სიტყუათა აქაბისთანი და ყოველი, რაცა ქმნა და სახლი იგი 
პილოსძვალისა, რომელი ქმნა, და ყოველნი იგი ქალაქნი, 
რომელ აღაშენნა, აჰა, ესერა, წერილ არიან წიგნთა დღეთა 
მეუფეთა ისრაცლისათა. 49 და დაიძინა აქაბ მამათა თვსთა 
თანა და მეფობდა ოქოზია, ძე მისი, მის წილ. 41 და იოსაფატ, 
ძე ასასი, მეფობდა ზედა იუდასა წელსა მეოთხესა აქაბ მეფისა 
ისრაცლისა. 42 და ოცდა ათხუთმეტისა წლისა იყო იოსაფატ 
დადგომასა მას მისსა მეფედ და ოცდახუთ წელ მეფობდა 
იერუსალცმს და სახელი დედისა მისისა ასუბა, ასული 
სალსალასი. 43 და ვიდოდა ყოველთა გზათა ასას, მამისა 
თვსისათა და არა გარდააქცია მათგან და ქმნა სამართალი 
წინაშე უფლისა. ““ გარნა მაღალნი იგი, რამეთუ მოსპნა; ერი 
იგი უზორვიდავე და უკმევდა საკუმეველსა ზედა მაღალთა მათ. 
45 და მშვდობაი იყო შორის იოსაფატისა და მეფისა მიმართ 
ისრაცლისა. 45 და ნეშტნი სიტყუათა იოსაფატისთანი და 
ძლიერებანი მისნი, რომელ ქმნა, აჰა, ესერა, წერილ არიან 
წიგნთა სიტყუათა დღეთა მეფეთა იუდასათა. “7 და შეწირულნი, 
რომელ დაშთომილ იყუნეს დღეთა მათ მამისა მისისათა, 
მოსპნა ქუეყანით. 48 და მეფე არა დგა ედომს დამტკიცებულად. 
49 და მეფემან იოსაფატ ქმნნა ნავნი მიმავალნი თარსით და 
სოფირად, რომელთა მოაქუნდა ოქრო და არღარა ვიდოდეს, 
რამეთუ დაიმუსრნეს ნავნი იგი გასიონ გაბერს. 39 მიერ ჟამსა 
ჰრქუა ოქოზია, ძემან აქაბისამან, იოსაფატს: მოვიდენ მონანი 
შენნი მონათა ჩუენთა თანა და ნავნი შენნი ნავთა ჩემთა თანა 
და არა ინება იოსაფატ. 21 და დაიძინა იოსაფატ მამათა თვსთა 
თანა და დაეფლა ქალაქსა მას დავითისასა და მეფობდა 
იორამ, ძე მისი, მის წილ. 22 და ოქოზია, ძე აქაბისი, მეფობდა 
ისრაცლსა ზედა სამარიას წელსა მას მეჩვდმეტესა 
იოსაფატისასა, მეფისა იუდასასა, მეფობდა ისრაცლსა ზედა 
ორ წელ. 23 და ქმნა ბოროტი წინაშე უფლისა და ვიდოდა 
გზათა აქაბის, მამისა თვსისათა, და გზათა იეზაბელის, დედისა 


თვსისათა, სახლისა მის იორობოამისა, ძისა ნაბატისასა, 
რომელმან აცთუნა ისრაცლი, 24 და ამონა კერპთა მათ, 
თაყუანი-სცა მათ და განარისხა უფალი ღმერთი ისრაცლისა 
უმეტეს ყოველთა მათ წინანდელთა მისთა. 


მეოთხე მეფეთა 
თავი 1 


1 ეცრუვა მოაბ ისრაცლსა შემდგომად სიკუდილისა მის აქაბისა. 
2 და გარდმოვარდა ოქოზია ქორსა მას არდაბაგით, რომელ- 
იგი იყო სამარიას, და დასნეულდა და წარავლინნა მოციქულნი 
და ჰრქუა მათ: მივედით და ჰკითხეთ ბაალს მწერსა, ღმერთსა 
მას აკკარონისასა, უკუეთუ განვერე მე ამას სენსა. და წარვიდეს 
კითხვად. 3 და ანგელოზი უფლისა უწოდდა ელიას 
თეზბიტელსა და ჰრქუა: აღდეგ და მიეგებოდე მოციქულთა მათ 
ოქოზია მეფისა სამარიასათა და არქუ მათ: არამე არსა 
ღმერთი ისრაცლისა შორის და მიხვალთ თქუენ კითხვად 
ბაალისასა, მწერსა მას და ღმერთსა აკკარონისასა? 4“ და არა 
ეგრე, არამედ ესრე იტყვს უფალი: ცხედარსა მაგას ზედა, 
რომელსა აღვედ, არა გარდამოვდე მაგიერ, არამედ მაგას 
ზედა სიკუდილითა მოჰკუდე. და წარვიდა ელია და ჰრქუა მათ. 
2 და მიიქცეს მოციქულნი იგი მისავე და ჰრქუა მათ: რა არს, 
რამეთუ მოიქეცით? 5 და ჰრქუეს მას: კაცი ერთი მოგვეგებოდა 
ჩუენ და გურქვა ჩუენ: მივედით და მოიქეცით მეფისა მის, 
რომელ წარმოგავლინა თქუენ და არქუთ მას: ესრე იტყვს 
უფალი ამისთვს, ვითარმედ: არა არს ღმერთი შორის 
ისრაცლისა და მიხვალთ კითხვად ბაალისსა, მწერსა მას, 
ღმერთსა აკკარონისასა? არა ეგრე, არამედ ცხედარსა მაგას, 
რომელსა აღვედ, მაგიერ არა გარდამოვდე, არამედ მანდავე 
ზედა სიკუდილითა მოჰკუდე. 7 და ჰრქუა მათ მეფემან: რა ხატი 
იყო კაცი იგი, რომელი მოგეგებოდა და გრქუა სიტყუაი ეგე? 8 
და ჰრქუეს: კაცი მატყიერ და სარტყელი ტყავისა ერტყა წელთა 
მისთა. და თქუა: ელია თეზბიტელი არს იგი. ? და წარავლინა 
ერგასისთავი ერგასისითურთ მისით, და მივიდეს მისა და ელია 
ჯდა ზედა თავსა მის მთისასა. სიტყუად იწყო ერგასისთავმან და 
ჰრქუა მას: კაცო ღმრთისაო, გიწოდს შენ მეფე, გარდამოჭედ 


მაგიერ! 190 მიუგო ელია და ჰრქუა ერგასისთავსა მას: უკუეთუ 
კაცი ღმრთისა ვარ მე, გარდამოქედინ ცეცხლი უფლისა მიერ 
ზეცით, შეგჭამენ შენ და ერგასისნი ეგე შენნი. და გარდამოვდა 
ცეცხლი ზეცით და შეჭამა იგი და ერგასისნი იგი მისნი მის 
თანა. 11 და შესძინა მეფემან და მიავლინა სხუაი ერგასისთავი 
და ერგასისნი მის თანა და აღყდა ერგასისთავი იგი და 
ეტყოდა კაცსა მას ღმრთისასა:კაცო ღმრთისაო, ესრე იტყვს 
მეფე: გარდამოყედ მაგიერ ადრე. 12 მიუგო ელია და ჰრქუა 
მას: უკუეთუ კაცი ღმრთისა ვარი მე, გარდამოჰყედინ ცეცხლი 
ზეცით და შეგჭამენ შენ და ერგასისნი ეგე შენნი. და 
გარდამოყდა ცეცხლი უფლისა მიერ და შეჭამა იგი და 
ერგასისნი მისნი მის თანა. 13 და შესძინა მერმეცა მეფემან 
მესამედ და მიავლინა ერგასისთავი და ერგასისნი მის თანა. 
და მივიდა მისა ერგასისთავი იგი მესამე და დაიდგნა მუყლნი 
წინაშე ელიასა, ევედრებოდა მას და ეტყოდა: კაცო ღმრთისაო, 
დიდებული-ყავ თავი მონისა შენისა და თავნი ერგასის ამათ 
მონათა შენთანი წინაშე თუალთა შენთა. 14 რამეთუ, აჰა, ესერა, 
გარდამოვარდა ცეცხლი ზეცით და შეჭამნა ორნივე იგი 
ერგასისთავნი პირველნი და ერგასისნი მისნი და შეარაცხენ აწ 
თავნი მონათა ამათ შენთანი წინაშე თუალთა შენთა. 12 და 
ჰრქუა ანგელოზმან უფლისამან ელიას: გარდამოვედ და მივედ 
მაგის თანა და ნუ გეშინინ პირისაგან მათისა. და აღდგა და 
გარდამოვიდა მიერ მათ თანა მეფისა. 19 და ეტყოდა ელია მას 
და ჰრქუა: ამისთვს, რამეთუ მიავლინენ მოციქულნი კითხვად 
ბაალისა, მწერისა მის, ღმრთისა აკკარონისა, რეცა არა არს 
ღმერთი შორის ისრაცლისა კითხვად მის მიერ, არა ეგრე, 
არამედ ცხედარსა მაგასა ზედა, რომელსა აღვედ, არა 
გარდამოვჭდე მაგიერ, არამედ სიკუდილითა მოჰკუდე. 17 და 
მოკუდა ოქოზია მსგავსად სიტყვსა მის უფლისა, ვითარცა 
ეტყოდა ელია (და იორამ, ძე აქაბისი, მეფობდა ისრაცლსა 
ზედა სამარიასა ათორმეტ წელ წელსა მას მეთურამეტესა 
იოსაფატისასა, მეფისა იუდასსა, და ქმნა ბოროტი წინაშე, 
უფლისა, ხოლო არა ვითარცა ძმათა თვსთა და დედამან 
თვსმან, დაამჭუნა ძეგლნი იგი ბაალისნი, რომელ აღმართნა 
მამამან მისმან და დამუსრნა იგინი, ხოლო ცოდვასა მას 


სახლისა იერობოამისასა, ძისა ნაბატისა, რომელმან აცთუნა 
ისრაცლი, შეუდგა და არა განეშორა. და განრისხნა 
გულისწყრომითა უფალი სახლსა ზედა აქაბისასა) და მეფობდა 
იორამ, ძმა მისი, მის წილ წელსა მესამესა იორამ მეფისა 
იუდეასსა, ძისა იოსაფატისსა, რამეთუ არა ესვა მას ძე. 18 და 
ნეშტნი სიტყუათა ოქროზისთანი და, რომელ ქმნა, აჰა, ესერა, 
ყოველი წერილ არს წიგნთა სიტყუათა დღეთა მეფეთა 
ისრაცლისათა. 


თავი 2 


1 და იყო, აღყვანებასა მას ელიასსა უფლისა მიერ ძრვით 
ზეცად და წარვიდეს ელია და ელისე გალგალით. ? და ჰრქუა 
ელია ელისეს: ჯედ შენ აქა, რამეთუ უფალსა მიუვლინებიე მე 
ბეთელადმდე. და ჰრქუა ელისე: ცხოველ არს უფალი და 
ცხოველ არს სული შენი! არა დაგიტეო შენ. და მივიდოდეს 
ბეთელად. 3 და გამოეგებოდეს ძენი იგი 
წინაისწარმეტყუელთანი, რომელ იყუნეს ბეთელს, შემთხუევად 
მათა და ჰრქუეს ელისეს: შენ უწყიმეა, რამეთუ დღეს 
აღამაღლებს უფალი უფალსა მაგას შენსა თავისაგან შენისა? 
და ჰრქუა მათ: უწყი მეცა, დუმენით. 4 და ჰრქუა ელია ელისეს: 
ჯედ აქა, რამეთუ უფალსა მიუვლნებიე მე იერიქოდ. და ჰრქუა: 
ცხოველ არს უფალი და ცხოველ არს სული შენი! არა დაგიტეო 
შენ. და მივიდეს იერიქოდ. ? და მოეგებოდეს ძენი იგი 
წინაისწარმეტყუელთანი, რომელნი იყუნეს იერიქოს და ჰრქვეს 
ელისეს: უწყიმეა, რამეთუ დღეს უფალი აღამაღლებს უფალსა 
მაგას შენსა თავისაგან შენისა? და თქუა: უწყი მეცა, თქუენ 
დუმენით. 9 და ჰრქუა ელია ელისეს: ჯედ შენ აქა, რამეთუ 
უფალსა მიუვლინებიე იორდანედ და ჰრქუა ელისე: ცხოველ 
არს უფალი და ცხოველ არს სული შენი! და არა დაგიტეო შენ. 
და წარვიდეს ორნივე. 7 და ერგასის კაცი ძეთა მათ 
წინაისწარმეტყუელთა დადგეს პირისპირ განშორებულად 
მათსა და დადგეს ორნივე იგი კიდესა იორდანისასა. 8 და 
მოიღო ელია ხალენი იგი თვსი, შეკეცა და სცა წყალსა მას. და 
განიპო წყალი იგი იმიერ და ამიერ, წიაღყდეს ორნივე ყმელსა. 
?–? და იყო, ვითარცა წიაღჭდეს და ჰრქუა ელია ელისეს: ითხოვე 
რაი ჩემგან, ვიდრე არღა ამაღლებულ ვარ მე შენგან. და ჰრქუა 
ელისე ელიას: იყავნ მრჩობლი სული შენი ჩემ ზედა! 19 და 
ჰრქვა ელია: ფიცხლად ითხოვე, უკუეთუ მიხილო ამაღლებული 
შენგან, იყავნ ეგრე, უკუეთუ არა, ნუ იყოფინ! 11 და იყო სლვასა 
ოდენ მათსა და სიტყუასა, აჰა, ეტლნი ცეცხლისანი და ცხენნი 
ცეცხლისანი. და განეშორნენ იგინი ურთიერთსა და აღიტაცა 


ელია ძრვით ზეცად. 1? და ელისე ხედვიდა, ღაღადებდა და 
იტყოდა: მამაო, მამაო, ეტლო ისრაცლისაო და მყედარო მისო! 
და არღარა ხედვიდა მას და შებმა-უყო სამო- სელსა და 
განაპო. 132 და აღიღო ელისე ხალენი იგი ელიასი, რომელ 
დაეცა მის ზედა, და მოიქცა ელისე და დადგა კიდესა 
იორდანისასა. 1“ და მოიღო ხალენი იგი ელიასი, რომელ 
დაეცა მის ზედა და სცა წყალსა მას და არა განიპო და თქუა 
ელისე: სადა არს უფალი ღმერთი ელიასი აფფო? და სცა 
წყალსა მას მეორედ და განიპო ორად და წიაღყდა ელისე 
ყმელსა. 12 და ვითარცა იხილეს ძეთა მათ 
წინაისწარმეტყუელთასა, რომელნი იერიქოს იყუნეს, და თქუეს: 
დაადგრა სული ელიასი ელისესა ზედა! და მიეგებოდეს მას და 
თაყუანი-სცეს პირსა ზედა ქუეყანისასა. 15 ჰრქუეს: აჰა, ესერა, 
არიან მონათა შენთა თანა კაცნი ერგასისნი, ძენი 
ძლიერებისანი, წარვიდენ და მოიძიონ უფალი შენი, ნუუკუე 
აღიტაცა სულმან უფლისამან და დააგდო იგი იორდანესა 
ოდენ, ანუ ერთსა მთათაგანსა სადამე, ანუ ბორცუთაგანსა. და 
ჰრქუა ელისე: ნუ წარავლინებთ. 17 და აიძულეს მას, 
ვიდრემდის ჰრცხუენაცა და ჰრქუა: წარავლინეთ! და 
წარავლინეს ერგასისნი კაცნი და ეძიებდეს სამ დღე და არა 
პოეს. 18 და მოიქცეს მისა და იგი ჯდა იერიქოს და ჰრქვა მათ 
ელისე: არა გარქუ თქუენ, ვითარმედ ნუ მიხვალთ? 13 და 
ჰრქუეს კაცთა მის ქალაქისათა ელისეს: აჰა, ესერა, საყოფელი 
ამის ქალაქისა კეთილ არს, ვითარცა შენ, უფალი ჰხედავ და 
წყალნი ესე ბოროტ და შვილთმომსრველ. 29 და ჰრქუა ელისე: 
მომართუთ მე სარწყული ერთი ახალი. და მოართვეს მას. 21 
და მივიდა ელისე თვალსა მას ზედა წყაროსასა და შთაასხა მას 
მარილი და თქუა: ესრეთ იტყვს უფალი: განვკურნებ წყალთა 
ამათ და ნუღარამცა არს მაგისგან სიკუდილი და ნუცაღა 
შვილთა სრვა. 22 და განიკურნეს წყალნი იგი მოდღენდელად 
დღემდე მსგავსად სიტყვსა მის ელისესისა, ვითარცა თქუა. 23 
და გამოვიდა მიერ ელისე და მოვიდოდა ბეთელად და, 
ვითარცა აღვიდოდა გზასა მას, გამოჭდა ყრმები მცირები 
ქალაქით, ესროდეს ქვითა და ეკიცხევდეს და ეტყოდეს: 


აღვიდოდე, მტერ, აღვიდოდე, მტერ. 24 უკმოექცა მათ და 
დასწყევნა იგინი სახელითა უფლისათა და თქუა: შვილნო 
ცოდვისანო და ცალიერებისანო! და გამოჭდეს ორნი დათუნი 
მაღ- ნარით და განბძარნეს მათგანნი ორმეოცდაორი ყრმა. 23 
და წარვიდა მიერ მთასა მას კარმელსა და მუნით მიაქცია 
სამარიად. 


თავი 3 


1 და იორამ, ძე აქაბისი, მეფობდა ისრაცლსა ზედა სამარიას 
წელსა მას მეათვრამეტესა იოსაფატის, მეფის იუდასასა, და 
მეფობდა ათორმეტ წელ. ? და ქმნა ბოროტი წინაშე უფლისა, 
ხოლო არა ვითარ მამამან და დედა- მან მისმან, და დაამჭუნა 
ძეგლნი იგი, რომელ აღმართნა მამამან მისმან. 3 ხოლო 
ცოდვასა მას იორობოამისასა, ძისა ნაბატისასა, რომელმან 
აცთუნა ისრაცლი, შეუდგა და არა განეშორა მათგან. 4 და 
ამოს, მეფე მოაბისა, იყო ნოკედს და მოსცემდა ხარკსა მეფესა 
მას ისრაცლისასა და ასი ათასსა კრავსა და ასი ათასსა ვერძსა 
ურისველსა. ? და იყო, შემდგომად სიკუდილისა მის აქაბისსა 
და განუდგა მეფე იგი მოაბისა მეფესა მას ისრაცლისასა. 9 და 
გამოვიდა მეფე იორამ სამარიად მას დღესა შინა, აღიხილა 
ისრაცლი და წარვიდა. ”7 და წარავლინნა მეფემან იოსაფატისა, 
მეფისა იუდასა და ჰრქუა: მეფე მოაბისა მეცრუვა მე. აწ გამო- 
თუ-ხვდე ჩემ თანა ბრძოლად მობბისა? და თქუა: განვიდე, 
რამეთუ ვითარცა შენ, ეგრეცა მე და ვითარცა ერი შენი, ეგრეცა 
ერი ჩემი და ვითარცა საყედარნი შენნი, ეგრეცა საყედარნი 
ჩემნი, 8 და ჰრქუა: რომელსა გზასა მივმართოთ? და ჰრქუა 
იორამ: გზასა მას უდაბნოსასა, ედომით კერძო. ? და წარვიდეს 
მეფე ისრაცლისა და მეფე იუდეასი და მეფე ედომისა და 
დაიდარნეს შვდ დღე გზასა მას. და არა ეპოვა წყალი ბანაკსა 
მას და არცა საცხოვარსა მათსა, რომელი იყო მათ თანა. 19 და 
თქუა მეფემან ისრაცლისამან: 9,ჯა რამეთუ განგუწირნა ჩუენ 
უფალმან, სამნი ესე მოსრულნი მეფენი, მიცემად ყელთა 
მოაბისთა. 11 და თქუა იოსაფატ მეფემან: არამე არს აქა 
წინაისწარმეტყუელი უფლისა და ვაკითხემცა უფლისა მიერ 
ჩუენთვს? და თქუა ერთმან ვინმე ყრმამან მეფისა 
ისრაცლისამან: არს აქა ელისე, ძე საფატისი, რომელი სცემდა 
ყელთსა- ბანელსა ელიას. 12 და თქუა იოსაფატ: არს სიტყუა0 
უფლისა მის თანა. და მივიდეს მისა მეფე იგი ისრაცლისა და 


იოსაფატ, მეფე იუდასი, და მეფე ედომისი. 13 და პრქუა ელისე 


მეფესა მას ისრაცლისასა: რა ძეს შენი და ჩემი? მივედ შენ 
წინაისწარმეტყუელთა მამისა შენისათა და 
წინაისწარმეტყუელთა დედისა შენისათა! და ჰრქუა მას 
მეფემან ისრაცლისამან: მო-მე-გვიყვანნა უფალმან სამნი ესე 
მეფენი მიცემად ყელთა მოაბელთასა? 14 და თქუა ელისე: 
ცხოველ არს უფალი, რომელმან განმაძლიერა მე წინაშე მისა, 
უკუეთუმცა არა თუალ-ვასხენ იოსაფატს, მეფესა იუდასსა, 
არცაღამცა მიგხედე და გიხილე შენ. 15” და აწ მომგუარეთ მე 
მაქებელი! და მოგვარეს ერთი მაქებელი, და იყო, ვითარცა 
იტყოდა ქებასა მას, იყო მის ზედა ყელი უფლისა. 19 და ჰრქვა: 
ესრე იტყვს უფალი, არა იხილოთ ქარი და არცა იხილოთ წვმა. 
და ნაღვარევი ეგე აღივსოს წყლითა და სუათ თქუენ და 
საცხოვარმან თქუენმან და კარაულმან თქუენმან. 17 18 და 
მცირე არს ესე ყოფად წინაშე თუალთა უფლისათა. და მოგცეს 
უფალმან მოაბი ყელთა თქუენთა. 19 და დასცნეთ ყოველნი იგი 
ქალაქნი რჩეულნი და ძლიერნი და ყოველი ხე შუენიერი 
დასცეთ და ყოველი წყაროები აღმოავსოთ და ყოველი 
ადგილი შუენიერი განრყუნეთ თქუენ. 29 და იყო, განთიადსა 
მას ოდენ შეწირვასა ოდენ მსხუერპლისასა და, აჰა, 
წინაისწარმეტყუელნი მოვიდოდეს გამოსლვითა ედომით. და 
აღივსო ქუეყანა წყლითა. 21 და ყოველსა მობაბსა ესმა, 
ვითარმედ მივლენან ესე მეფენი წყობად მათა. და აუწყეს 
ყოველთავე სარტყლისშემრტყმელსა მახვლოსანსა მათა 
მიმართ და აღიმსთვეს განთიადსა მას და დადგეს საზღვარსა 
მათსა. 22 და მოეფინა მზე წყალთა მათ ზედა და იხილა მოაბ 
პირისპირ წყალი იგი მეწამული, ვითარცა სისხლი. 23 და 
თქუეს: სისხლი იგი მახვლისა არს ჭქდომით, ვიდრემდე 
ჭკდებოდეს ურთიერთას მეფენი იგი, დაეცნეს ურთიერთას და, 
აჰა, აწ მალე იყავნ ტყუენვად მოაბ. 24 და მიმართეს ბანაკსა 
მას ისრაცლისასა და აღდგეს ისრაიტელნი და დასცეს მოაბი 
და ივლტოდეს პირისგან მათისა და შეუდგეს და მოსრვიდეს 
მოაბსა. 22 და ქალაქნი მათნი დაამჭუნეს და ყოველივე ნაწილი 
კეთილი კაცად-კაცადმან ქვითა აღმოავსო და ყოველივე თავი 
წყაროთა აღმოავსეს ქვითა და ყოველი ხე შუენიერი დასცეს და 
არა დაუტევეს ქვა ქვასა ზედა ზღუდეთა მათთა. და 


გარემოადგეს მას შურდულოსანნი და დასცეს იგი. 29 და იხილა 
იგი მეფემან მოაბისამან, რამეთუ განძლიერდა მის ზედა 
ღუაწლი იგი, მიმართა შვდასითა კაცითა მახვლოსანითა 
მიწევნად მეფისა მის ზედა ედომისასა და ვერ შეუძლო. 27 და 
მოიყვანა ძე იგი თვსი პირმშო მეფემან, რომელ დაედგინა 
მეფედ თავისი თვსისა წილ, და შეწირა იგი მსხუერპლად 
ზღუდესა მას ზედა. და იყო სინანულ დიდ შორის ისრაცლსა და 
წარმოვიდეს მიერ და მივიდეს ქუეყანად თვსად. 


თავი 4 


1 და დედაკაცი ერთი ძეთა მათგანი წინაისწარმეტყუელთა 
ღაღადებდა ელისეს მიმართ და თქუა: მონა შენი, ქმარი ჩემი, 
მოკუდა და შენ თვთ იცოდე, რამეთუ მონა შენი მოშიში უფლისა 
იყო, და მასესხებელი იგი მოვიდა და მიიყვანნა ორნივე იგი 
შვილნი ჩემნი მონად თვსად. 2 და ჰრქვა მას ელისე: რა გიყო 
შენ, მითხარ მე, რა გიც სახლსა შენსა? და მან თქუა: არარა 
არს სახლსა მყევლისა შენისასა გარნა ჭურჭელი ერთი, 
რომელსა დგას ზეთი საცხებელად ჩემდა. 3 და ჰრქუა მას 
ელისე: მივედ და ითხოვე შენდად ჭურჭელი მოცალე 
ყოვლისაგან გარემოთა შენთა და ნუ მცირედ. “ და შეხვდე შენ 
და შვილნი შენნი და დაჭაშ კარი შენი და ისხმიდე ყოველსა 
მას ჭურჭელსა ვიდრე აღვსებადმდე. ? და წარვიდა მისგან 
დედაკაცი იგი და ყო ეგრე. და დაკშეს კარი მან და შვილთა 
მისთა. შვილნი იგი მიუპყრობდეს და იგი ასხმიდა ზეთსა მას 
ვიდრე აღვსებადმდე ჭურჭელისა მის. 9 და ჰრქუა შვილთა მათ 
თვსთა: მომიპყართ სხუაცა ჭურჭელი! და ჰრქუეს: არა არს 
სხუაი. და დადგა ზეთი იგი. ” და მივიდა, უთხრა კაცსა მას 
ღმერთისასა. და ჰრქუა ელისე დედაკაცსა მას: მივედ და მიეც 
ზეთი იგი და გარდაიჭადე სესხი იგი, შენ და შვილნი შენნი 
გამოიზარდენით ნეშტითა მაგით ზეთისათა. 8 და იყო დღე 
ერთი და მივიდა ელისე სომნად: და მუნ იყო დედაკაცი ერთი 
მდიდარი და აიძულა რა ჭამად პურისა და არნ მრავალ ჟამ 
მისლვასა მისსა, მუნ შევიდის ჭამად და სუმად. ? და ჰრქუა 
დედაკაცმან ქმარსა თვსსა: აჰა, უწყი, რამეთუ კაცი ესე 
ღმრთისა წმიდა არს და მარადის ამიერ მავალ არს. 19 უქმნეთ 
მას ქორი მცირე და დაუდგათ მუნ ცხედარი და ტაბლა და 
სავარძელი და სანთელი. და იყოს, მოსლვასა მისსა ჩუენ თანა 
მუნ შევიდოდეს. 11 და იყო დღე ერთი და მოვიდა მუნ ელისე 
და შევიდა ქორსა მას და დაიძინა მუნ. 12 და ჰრქუა გეეზის, 
მსახურსა თვსსა: მოუწოდე სომანიტელსა მას დედაკაცსა! და 
მოუწოდა მას გეეზი და მოვიდა და დადგა წინაშე მისა. 13 და 


ჰრქუა ელისე გეეზის, მსახურსა თვსსა: არქუ მაგას დედაკაცსა: 
აჰა, ესერა, დაგვმზადე ჩუენ ყოველი საშუებელი. აწ რა ვყოთ 
შენთვს? არსა სიტყუაი შენი მეფისა მიმართ, ანუ მთავრისა 
მიმართ ერისასა? და მან თქუა: არა მიყმს, არამედ შორის ერსა 
ჩემსა დამკვდრებულ ვარ მე. 1“ და ჰრქუა ელისე გეეზის: არ 
წეს არს მაგისა ყოფად. და ჰრქუა გეეზი, სახურმან მისმან: ესე 
უწყი, რამეთუ შვილი არა უვის მაგას და ქმარი მაგისი 
მოხუცებულ არს. 12 და თქუა ელისე: მოუწოდე მას დედაკაცსა 
და გამოვიდა და დადგა კართა მათ მის სახლისათა. 19 და 
ჰრქუა ელისე დედაკაცსა მას: ჟამთა მათ ამას დღესა გაქუნდეს 
შენ ყრმა მჟართა შენთა. და ჰრქუა მას დედაკაცმან ელისეს: ნუ, 
უფალო, კაცო ღმრთისაო, ნუ მბასრობ მე მჭევალსა შენსა. 17 
და მიუდგა დედაკაცი იგი და შვა ძე ჟამსა მას ოდენ, ვიდრე 
ცოცხალღა იყო, ვითარცა ეტყოდა მას ელისე. 18 და 
განმტკიცნა ყრმა იგი. და იყო, დღეთა მათ ოდენ მკისათა 
მოვიდა ყრმა იგი მამისა თვსისა თანა მომკალთა მათ. 13 და 
ჰრქუა მამასა თვსსა: თავი ჩემი მელმის. და უბრძანა 
მონათაგანსა ერთსა და მიიყვანა ყრმა იგი დედისა თვსისა. 29 
და აღიქვა იგი დედამან თვსმან და დაისვა იგი მუყჟლთა ზედა 
თვსთა სამხრადმდე. და მოკუდა ყრმა იგი. 21 და აღიღო იგი 
და დადვა ცხედარსა მას ზედა ელისესსა, და გამოიქჟშა კარი და 
გამოვიდა გარე ველად. 2? და უჟყმო ქმარსა თვსსა და ჰრქუა: 
მო-ნუ-ვინ-ავლინე ერთი მონათა მათგანი და ერთი ვირი და 
მივისწრაფო კაცისა მის ღმრთისა და მოვიქცე. 23 და ჰრქუა მას 
ქმარმან მისმან: რა არს, რომელსა მიხვალ შენ დღეს? რამეთუ 
არცა თვისთავი არს, არცა შაბათი. და ჰრქუა მან დედაკაცმან 
ქმარსა: შენ დუმენ. 24 და დაასხნეს ვირსა მას და ჰრქუა მონასა 
მას თვსსა: წარიქციე და ვიდოდე და ნუ მელი მე აღსუმად 
მაგასა ზედა, ვიდრე გრქვა შენ. 22 და მიისწრაფე კაცისა მის 
ღმრთისა მთასა მას კარმელსა. და იყო, ვითარცა იხილა იგი 
ელისე მიმავალი მისსა, ჰრქვა გეზს, მსახურსა თვსსა: აჰა 
ეგერა, სომანიტელი იგი მოვალს. 25 მიეგებე მას და არქუ: 
მშვდობა არს შენდა და მშვდობა არს ქმრისა შენისა, გინა 
მშვდობით არსა ყრმა იგი? და მან ჰრქუა: მშვდობაი არს. 27 და 


მიმართა ელისესა მთასა მას და შებმა-უყო ფერვთა მისთა და 
მივიდა გეეზი, რათამცა უკმოაყენა, და ჰრქუა ელისე: აცადე და 
ნუ ეტყვ, რამეთუ ტკივნეულ არს, და უფალმან დამალა ჩემგან 
და არა მითხრა მე. 28 და თქუა დედაკაცმან: ვითხოე ნუ შვილი 
უფლისაგან ჩემისა? არა გარქუ, ვითარმედ: ნუ მეტყუვი მე? 29 
და ჰრქუა ელისე გეეზს: შეირტყ სარტყელი წელთა შენთა და 
მიიღე კუერთხი ეგე ჩემი ყელთა შენთა და წარვედ, და თუ 
ვინმე შეგემთხვოს კაცი, ნუ აკურთხევ მას და, თუ ვინმე 
გაკურთხევდეს, ნუ მიუგებ მას სიტყუასა, და დასდევ კუერთხი 
ეგე ჩემი პირსა ზედა მის ყრმისასა. 39 და ჰრქუა დედაკაცმან 
მან: ცხოველ არს უფალი და ცხოველ არს სული შენი! არა 
დაგიტეო შენ. და აღდგა ელისე და შეუდგა მას. 31 და გეეზი 
წარვიდა წინა მათსა და დასდვა კუერთხი იგი პირსა მის 
ყრმისასა და არა იყო ქმაი, არცა სმენა. და მიეგებოდა გეეზი 
და უთხრა ელისეს და პრქუა: არა აღდგა ყრმა იგი. 32 და 
შევიდა ელისე სახლსა მას და, აჰა, მომკუდარი მდებარე იყო 
სარეცელსა ზედა მისსა. 33 და შევიდა ელისე სახლსა მას და 
დაყშნა კარნი, თაყუანი-სცა უფალსა და ილოცა უფლისა 
მიმართ. 34 და აღყდა და დააწვა ზედა ყრმასა და დასდვა პირი 
თვსი ზედა პირსა მისსა და თუალნი მისნი ზედა თუალთა 
მისთა, ყელნი მისნი ყელთა მისთა და შეიკუნძა მას ზედა და 
განტფეს ყორცნი ყრმისანი მის. 32 და აღდგა ელისე და მივლო 
სახლსა მას შინა იმიერ ამიერ და აყდა მეორედ, დააწვა ყრმასა 
მას ზედა შვდგზის. და აღიხილნა ყრმამან მან თუალნი თვსნი. 
36 და ყმა-უყო ელისე გეეზის და ჰრქუა: მოუწოდე აქა 
სომანიტელსა მას. და მოუწოდა მას გეეზი და შევიდა მისა და 
ჰრქვა მას ელისე: მიიყვანე ყრმა ეგე შენი! 37 და შევიდა 
დედაკაცი იგი და დავარდა ფერკვთა მისთა თანა და თაყუანის- 
სცა მას ქუეყანასა ზედა და მიიქუა შვილი იგი თვსი და 
გამოვიდა. 38 და ელისე მიიქცა გალგალად. და იყო სიყმილი 
ქუეყანასა ზედა და ძენი იგი წინაისწარმეტყუელთანი სხდეს 
წინაშე მისსა. და ჰრქუა ელისე მსახურსა მას თვსსა: შეადგ შენ 
ქვაბი იგი დიდი და შეუგბოლე რა ძეთა მაგათ 
წინაისწარმეტყუელთასა. 39 და განვიდა ველად კრებად 
არიოთისა და პოვა ვენაყი დატევებული, და კრიბა მას შინა 


ნოიჭი სავსე წინამოთა და მოიღო და შთაყარა ქვაბსა მას 
საგბოლველსა და არა იცოდა, რა იყო. 49 და დაუგო კაცთა 
მათ წინაშე ჭამად, და ვითარცა იწყეს ჭამად, ღაღად-ყვეს და 
თქუეს: სიკუდილი არს, კაცო ღმრთისაო, ქვაბსა მაგას. და ვერ 
ჭამდეს. 41 და თქუა ელისე: მოიღეთ ფქვილი და შთაასხით 
ქვაბსა მაგას და შთაასხეს და ჰრქუა ელისე გეეზის, მსახურსა 
მას თვსსა: დაუგე ერსა მაგას და ჭამონ. და არა იქმნა ვნება 
ქვაბისა მისგან. 42 და გამოვიდა კაცი ერთი ბეთსაისით და 
მოართვა კაცსა მას ღმრთისასა პური პირველ ნაყოფთა ჟუეზა 
ქრთილისა და ეტერი ფიჩვთა. და თქუა ელისე: დაუგეთ ერსა 
მაგას და ჭამონ. 43 და თქუა მსახურმან მან მისმან: რა ვისმე 
ეყოს ესე წინაშე ასსა მაგას კაცსა? და ჰრქუა ელისე: დაუგე 
ერსა მაგას და ჭამონ, რამეთუ ესრე იტყვს უფალი: ჭამონ და 
დაუშთეს ნეშტი. 1“ და დაუგო წინაშე მათსა, ჭამეს და დაუშთა 
ნეშტი მსგავსად სიტყვსა მის უფლისა. 


თავი 5 


1 და ნემან, ერისთავი მეფისა ასურასტანისა, იყო კაცი დიდი 
წინაშე უფლისა თვსისა და საკვრველ პირითა, რამეთუ მის 
გამო მოსცა უფალმან ვსნა ასურასტანელთა. და კაცი იგი იყო 
ძლიერ ძალითა და კეთროვან. ? და გამოვიდეს ასურასტანით 
კაცნი უჭურველნი და წარტყუენეს ქუეყანისა მისგან ისრაცლისა 
ქალი ერთი მცირე. და იყო ცოლისა მის თანა ნემანისა. 3 და 
ჰრქუა დედოფალსა მას თვსსა: რამეთუმცა ვიდა უფალი ჩემი 
წინაისწარმეტყუელისა მის ღმრთისა სამარიად და ევედრამცა 
მას და მუნთქუესვემცა განწმიდნა ეგე კეთროვანებისაგან. 4 და 
შევიდა და უთხრა უფალსა მას თვსსა და ჰრქუა: ესრე და ესრე 
იტყოდა ქალი იგი, რომელი-იგი არს ქუეყანისა მისგან 
ისრაცლისა. ? და უთხრეს მეფესა და ჰრქუა მეფემან 
ასურასტანისამან: მივედ და მივწერო მეფისა მის ისრაცლისა. 
და წარიღო ათი სასწორი ვერცხლი და ექუსი სასწორი ოქრო, 
ათი ქმნული სამოსელი. 9 და წარიღო წინაშე მეფისა 
ისრაცლისა, რომელსა წერილ იყო ესრე: აწ ვითარცა მიიწიოს 
წიგნი ესე შენდა, მომივლენია შენდა ნემან, მონა ჩემი, და 
განწმიდო კერთოვანებისაგან თვსისა. 7 და იყო, ვითარცა 
აღმოიკითხა წიგნი იგი მეფემან ისრაცლისამან, დაიპო 
სამოსელი თვსი და თქუა: ღმერთი ნუ ვარა მეა, ვითარმცა 
მოვაკუდინე და ვაცხოვნე? და მოავლინა ჩემდა კაცი ეგე 
განწმედად კეთროვანებისაგან თვსისა, ხოლო უწყოდეთ და 
გულისხმა-ყავთ, რამეთუ მიზეზობს რასმე. 8 და იყო, ვითარცა 
ესმა ელისეს, კაცსა ღმრთისასა, ვითარმედ დაიპო მეფემან 
ისრაცლისამან სამოსელი თვსი, მიავლინა მეფისა მის 
ისრაცლისა და ჰრქუა: რასა დაიპე სამოსელი შენი? მოვედინ 
ჩემდა ნემან და უწყოდენ, რამეთუ არს წინაისწარმეტყუელი 
ისრაცლსა შორის. 9 და მოვიდა ნემან ეტლებითა და ჰუნებითა 
თვსითა და დადგა კართა სახლისა მის ელისესთა. 19 და 
გამოავლინა მისა ელისე მოციქული და ჰრქუა: მივედ, იბანე 
იორდანესა შვდგზის და მოიქცეს ფერი შენი შენდა და 


განსწმიდნე. 11 და განრისხნა ნემან და წარვიდა და თქუა: მე 
ვჰგონებდ, ვითარმედ გამოვიდეს ჩემდა და ხადოს სახელსა 
უფლისა ღმრთისა თვსისასა და დამდვას ყელი თვსი 
კვთროვანებასა ამას და განმწმიდოს მე კეთროვანებისაგან 
ამის ჩემისა. 12 არამე უმჯობეს არიან არბანა და ფარფათა 
მდინარენი იგინი დამასკისანი ვიდრე იორდანესა და ყოველთა 
წყალთა ისრაცლისათა? და რად არა მივიდე და ვიბანო მათ 
შინა და განვწმიდნე? და მოიქცა და წარვიდა გულისწყრომით. 
13 და წარდგეს მონათა მისთაგანნი და ეტყოდეს მას: ძმაო, 
დიდი თუმცა სიტყუაი რა გარქვა შენ წინაისწარმეტყუელმან? 
არამემცა ჯერ-იყო ყოფად? აცადე, რამეთუ გარქვა: დაიბანე, 
განწმიდნე. 1“ და შთაჟდა ნემან და იბანა იორდანესა შვდგზის 
მსგავსად სიტყვსა მისებრ ელისესა. და მოიქცეს და იქმნეს 
ჭორცნი მისნი, ვითარცა ყრმისა ჩჩვლისანი, და განწმიდნა. 12 
და მოიქცა ნემან ელისესა, იგი თავადი და ყოველი ბანაკი 
მისი, მოვიდა და დადგა წინაშე მისა და თქუა: აჰა, უწყი, 
რამეთუ არა არს ღმერთი ყოველსა ქუეყანასა, გარნა 
ისრაცლსა შორის და აწ მიიღე კურთხეული მონისა შენისაგან. 
16 და თქუა ელისე: ცხოველ არს უფალი, რომლისა წინაშე 
დავდეგ. არა რა მოვიღო. და აწვევდა მას მიღებად და მან არა 
თავს-იდვა. 17 და თქუა ნემან: ვინათგან არა ინებე, მიბრძანე 
და აღვკიდო ჯორთა მიწა ამის ქვეყანისა, რამეთუ არღარა ყოს 
მონამან შენმან შესაწირავი და საზორველნი ღმერთთა მათ 
უცხოთა, გარნა მხოლოსა უფალსა. 18 სიტყვსა ამისთვს 
ლხინება-ყვნა უფალმან მონისა ამის შენისა: შესლვასა მას 
უფლისა ჩემისასა სახლსა მას რემანისასა თაყუანის-ცემად 
მისა, რამეთუ დამდვის ყელი თვსი ჩემ ზედა შესლვასა მას 
მისსა სახლსა მას რემანისასა და დადრეკასა მისსა თაყუანის- 
ვსცე უფალსა ღმერთსა ჩემსა და მოტევება-ყავნ უფალმან 
მონისა შენისა სიტყვსა მისთვს. 19? და ჰრქუა ელისე ნემანს: 
ვიდოდე მშვდობით! და წარვიდა ქუეყანისა მისგან ისრაცლისა. 
20 და თქუა გეეზი, მსახურმან მან ელისესმან: აჰა, შეეწყალა 
უფალსა მას ჩემსა ნემან ასური და არა რა მიიღო მისგან, 
რომელ მოართვა მას. ცხოველ არს უფალი. აღვირბინო და 
ვეწიო მას და მუნ რამე ვიღო მისგან. 21 და ეწია გეეზი ნემანს 


და იხილა ნემან გეეზი, რამეთუ სდევდა მას და გარდამოვიდა 
ეტლით თვსით და მიეგებოდა მას და ჰრქუა: მშვდობა არსა 
მოსლვა შენი? 22 და ჰრქვა გეეზიმ: მშვდობით არს. უფალმან 
ჩემმან მომავლინა შენდა, აჰა, ესერა, მოვიდეს ჩემდა ორნი 
ყრმანი მთით ეფრემით ძეთა მათგან 
წინაისწარმეტყუელთასანი. აწ მოეც ამათ სასწორი ერთი 
ვერცხლისა და ორნი სამოსელნი ქმნულნი. 23 და ჰრქუა ნემან: 
უკუეთუ ეგრე არს, მიიღე სამი სასწორი ვერცხლისა. და აიძულა 
და მისცა სამი სასწორი ვერცხლისა, და შეკრა და შთადვა 
ორთა გუნდთა და ორი სამოსელი ქმნული და მისცა ორთა 
მონათა თვსთა და აღკიდეს წინაშე მისსა. 24 და მოვიდეს 
ბნელისასა მას და მოიღო ყელთაგან მათთა და დადვა სახლსა 
მას და განუტევნა იგინი. და წარვიდეს კაცნი იგი. 25 და იგი 
შევიდა და დადგა წინაშე უფლისა თვსისა და ჰრქუა მას ელისე: 
ვინა მოხვალ, გეეზი? და ჰრქუა გეეზი: არა ვიდრე სრულ ვარ 
მონა შენი იმიერ, გინა თუ ამიერ. 295 და ჰრქუა მას ელისე: არა 
გული ჩემი შენ თანა იყოა, რაჟამს მოიქცა კაცი იგი ეტლთა 
მათგან და მოგეგებოდა შენ? და, აჰა, მოიღე ვეცხლი იგი და 
სამოსელი და მოიგო მით მტილი და ზეთისხილნი და ვენაყი და 
ზროხა და ცხოვარნი და მონები და მჭევლები? 27 და 
კეთროვნებაიცა იგი ნემანისი დაგედევინ შენ ზედა და 
ნათესავსა შენსა უკუნისამდე. და გამოვიდა პირისაგან მისისა 
განკეთრებული, ვითარცა თოვლი. 


თავი 6 


1 და ჰრქუეს ძეთა მათ წინაისწარმეტყუელთა ელისეს: აჰა, 
ესერა, ადგილი ესე, რომელსა დავმკვდრებულვართ ჩუენ, 
იწრო არს ჩუენდა. 2? მივიდეთ და ვიკვეთოთ იორდანესა კაცად- 
კაცადმან თვთო მოსელი და ვიშენოთ მუნ საყოფელი. და 
ჰრქუა ელისე: მივედით! 3 და თქუა ერთმან ვინმე მათგანმან: 
მოვედ შენცა ნელიად მონათა შენთა თანა. და მან თქუა: 
მივიდე. 4 და წარვიდა მათ თანა და მივიდა იორდანედ და 
კაფდეს ძელთა. ? და, აჰა, ერთი ვინმე მათგანი ვიდრე 
მოაკვეთდა მოსელსა, წარვარდა რკინა ტარსა და შთავარდა 
წყალსა მას და ღაღად-ყო კაცმან და თქუა: შემიწყალე, 
უფალო, რამეთუ იგიცა ნათხოვ იყო. 9 და ჰრქუა კაცმან 
ღმრთისამან, სადა ოდენ შთავარდა? და უჩუენა მას ადგილი 
იგი, მოსტეხა რტო ერთი ელისე და შთააგდო მუნთქვეს ოდენ 
და ღმოჩნდა რკინა იგი. 7 და ჰრქუა ელისე: მიჰყავ და მოიღე 
თავით შენით და მიჰყო ყელი თვსი და მოიღო იგი. 95 და მეფე 
ასურასტანისა გამოვიდა წყობად ისრაცლისა და ზრახვა-ყო 
მონათა თვსთა თანა და თქუა: ადგილსა ერთსა ფელმონს 
დავიდარანოთ. 7? და მიავლინა ელისე მეფისა მის ისრაცლისა 
და ჰრქუა: ეკრძალე, ნუუკუე მიხვდოდით მათ ადგილთა, 
რამეთუ მუნ ასურნი იგი დადარანებულ არიან. 19 და 
წარავლინა მეფემან ისრაცლისამან ადგილსა მას მსტოვარნი, 
რომელსა ჰრქუა მას ელისე მოხილვად მათდა და ერიდებოდა 
მას ადგილსა არა ერთგზის და არცა ორგზის. 11 და განრისხნა 
გული მეფისა ასურთასა სიტყვსა მისთვს და მოუწოდა მონათა 
თვსთა და ჰრქუა მათ: მითხარითღა მე, ვინმე მამხილა მეფისა 
მის თანა ისრაცლისა? 12 და თქუა ვინმე ერთმან მონათა 
მისთაგანმან: არა ვინ, უფალო ჩემო მეფე, არამედ ელისე 
წინაისწარმეტყუელი ისრაცლისა უთხროსს მეფესა მას 
ისრაცლისასა ყოველთა სიტყუათა შენთა, რომელთა იტყვ 
სენაკთა, ანუ სასვენებელთა ზედა შენთა. 13 და თქვა მეფემან: 
მივედით და იხილეთ, სადა იყოს იგი და მივავლინო და 


შევიპყრა იგი. და უთხრეს მას და ჰრქვეს: აჰა, ეგერა, დოთაიმს 
არს. 14 და წარავლინა მუნ მეფემან ასურასტანისამან ჰუნეები 
და ეტლები და ერი ძლიერი და მივიდეს ღამე და მოიცვეს 
ქალაქი იგი. 12 და აღიმსთო მსახურმან ელისესმან და, აჰა, 
ერი ძლიერი მოახლებულ იყო გარემო ქალაქსა მას, ჰუნეები 
და ეტლები. და ჰრქუა მას ყრმამან: უფალო, რამე ვყოთ? 19 და 
ჰრქუა ელისე: ნუ გეშინინ, რამეთუ ჩუენ თანა უმრავლესნი 
არიან ვიდრე მათ თანა. 17 და თაყუანის-სცა უფალსა ელისე, 
ილოცვიდა და თქუა: უფალო, განუხვენ თუალნი ამის ყრმისანი, 
რათა იხილოს. და განუხუნა უფალმან თუალნი მისნი და იხილა 
და, აჰა, მთა იგი სავსე იყო ჰუნებითა და ეტლებითა 
ცეცხლისათა გარემოს ელისესა. 18 და გარდამოვდეს მისსა და 
ილოცვიდა ელისე უფლისა მიმართ და თქუა: გუემე ნათესავი 
ეგე სიბრმითა! და გუემნა იგინი უფალმან სიბრმითა მსგავსად 
სიტყვსა მის ელისესისა. 19? და ჰრქუა მათ ელისე: არა ესე გზა 
არს და არცა ესე ქალაქი, მომდევდით მე და მიგიყვანნე თქუენ 
კაცისა მის, რომელსა ეძიებთ. და მიიყვანნა იგინი სამარიად. 
20 და იყო, ვითარცა შევიდეს სამარიად. თქუა ელისე: 
აღახუნენ, უფალო, თუალნი ამათნი და ხედვიდენ. და 
აღუხილნა უფალმან თუალნი მათნი და იხილეს. და, აჰა, 
იყუნეს შორის სამარიასა. 21 ვითარცა იხილნა იგინი მეფემან 
ისრაცლისამან, ჰრქუა ელისეს: მოსრვით მოსრნე იგინი, მამაო. 
22 და პრქუა ელისე: ნუ მოსრავ, რამეთუ რომელნი არა 
სტყუენვენ მახვლთა შენითა და არცა მშვლდითა შენითა. აწ 
დაუგე პური და წყალი, ჭამონ და სვან და წარვიდენ უფლისა 
თვსისა. 23 და დაუგო მათ დიდად და ჭამეს და სვეს და 
წარვიდეს უფლისა თვსისა და არღარა შესძინეს ასურთა მათ 
მოსლვად ქუეყანასა მას ისრაცლისასა. 24 და იყო ამისა 
შემდგომად და კრება-ყო ძემან ადერისამან, მეფემან 
ასურასტანისამან, ყოვლისა მის ბანაკისა თვსისა, მოვიდა და 
მოიცვა სამარია. 22 და იყო სიყმილი დიდი სამარიას და 
დასხდეს მის გარემო, ვიდრემდე ეპოებოდა თავი ვირისა 
ერგასის სასწორის ვეცხლისა და ოთხი კაბიწი და ნაედომი 
ტრედისა ხუთის სასწორისა ვეცხლისა. 25 და მეფე ისრაცლისა 


იქცეოდა ზედა ზღუდესა მას და დედაკაცი ერთი ღაღადებდა 
მისა მიმართ და თქუა: მივსენ მე, უფალო მეფე. 27 და ჰრქუა 
მას მეფემან: ნუ გიჭსნეს შენ უფალმან, ვინა გივსნეს შენ 
კალოსაგან ანუ საწნეხელისა? 28 და ჰრქვა მას მეფემან: რა 
არს შენდა, დედაკაცო? მიუგო დედაკაცმან და ჰრქუა: ამან 
დედაკაცმან მრქუა: მოვედ და შვილი ეგე შენი შევჭამოთ დღეს 
და შვილი ესე ჩემი შევჭამოთ ხვალე. 29 და შევგბოლეთ შვილი 
იგი ჩემი და შევჭამეთ და ვარქუ მეორესა დღესა: აწ შენი 
შვილი მოიყვანე და შევჭამოთ და დამალა შვილი იგი თვსი. 39 
და იყო, ვითარცა ესმა მეფესა სიტყუა იგი მის დედაკაცისა, 
დაიპო სამოსელი თვსი და იგი იქცეოდა ზედა ზღუდესა მას. და 
იხილა ყოველმან ერმან, რამეთუ ძაძა ემოსა შიშველთა 
ჭორცთა მისთა. 31 და თქუა: ესე და ესე მიყავნ მე ღმერთმან და 
ესე და ესე შემძინენ, უკუეთუ დგესღა თავი ელისესი, ძისა 
საფატისი, მის ზედა დღეს. 32 და ელისე ჯდა სახლსა თვსსა და 
მოხუცებულნი იგი სხდეს მის თანა. და წარავლინა კაცი 
მეფემან მისა და, ვიდრე არღა მიწევნილ იყო მოციქული იგი 
მისა, ჰრქუა ელისე მოხუცებულთა მათ: იცითმეა, რამეთუ 
წარმოავლინა შვილმან მოსისხლისამან მოკუეთად თავისა 
ჩემისა და ვითარცა შემოვიდოდის მოციქული იგი, დაიპყართ 
კართა, რამეთუ, აჰა, ეგერა, ბგერა ფერყთა უფლისა მისისათა 
შემდგომად მისა. 33 და ვიდრე იგი ეტყოდა მათ და მოციქული 
იგი მეფისა მო-ხოლო-იწია მათა და ჰრქუა: აჰა, ესერა, ძვრი 
უფლისა მიერ არს, რასაღა ვევედრებოდი უფალსა? 


თავი 7 


1 და თქუა ელისე: ისმინე სიტყუაი უფლისა! ესრე იტყვს უფალი: 
ხვალე ამას ჟამსა ოდენ გრივი ერთი სამინდოსა სასწორისა 
ერთისა და ორი გრივი ქრთილისა სასწორისა ერთის ბჭეთა 
თანა სამარიასათა იპოვოს. 2 მიუგო მოციქულმან: რომლისა 
ჭელთა მიევედრის მეფე? და ჰრქვა ელისეს: დაღათუ ყოს 
უფალმან გარდამოსაქანელნი ცათაგან, იყოსმეა სიტყუაი ეგე? 
ჰრქუა მას ელისე: აჰა, იხილო თუალითა შენითა და მისგან შენ 
არა სჭამო. 3 და იყუნეს კაცნი ოთხნი კეთროვანნი გარეშე 
ბჭეთა მათ ქალაქისათა და ჰრქუა ერთმან მოყუასსა თვსსა: 
რასა ვსხედით აქა და მოვკუდებით? “ და უკუეთუ შევიდეთ 
ქალაქსა, სიყმილი არს ქალაქსა ამას და მოვკუდეთ მუნ, და 
უკუეთუ აქა ვსხდეთ, კუალადვე მოვკუდეთ. და აწ მოვედ და 
მოვიმართოთ ბანაკსა მას ასურთასა და თუ გვაცხოვნენ ჩუენ, 
ვცხონდეთ და თუ მოგვაკუდინენ, მოვკუდეთ. წ და აღდგეს 
რიჟრაჟუს ოდენ განთიად შესლვად ბანაკსა მას ასურთასა, და, 
აჰა, არა იყო მუნ კაცი. 9 რამეთუ ღმერთმან ასმინა ბანაკსა მას 
ასურთასა ჟღერა ეტლთა და ბგერა ჰუნეთა და ქმაი ერისა 
ძლიერისა. და ჰრქუა კაცმან ძმასა თვსსა: აჰა, ესერა, მო-სამე- 
იმიზდნა ჩუენ ზედა მეფემან ისრაცლისამან მეფე იგი ქეტელთა 
და მეფე იგი ეგვპტელთა. ” და აღდგნენ, ივლტოდეს ღამე და 
დაუტევეს კარავები მათი და საყედარნი მათნი და ვირები მათი 
ბანაკსა მას, ვითარცა იგი დგეს და ივლტოდეს განრინებად 
თავთა თვსთა. 8 და შევიდეს კეთროვანნი იგი კარავსა ერთსა, 
ჭამეს და სვეს და აღიღეს ვეცხლი და ოქრო და სამოსელი, 
წარვიდეს და დამალეს და მოიქცეს და შევიდეს სხუასა კარავსა 
და გამოიღეს მიერცა და დამალეს. ? და თქუეს კეთროვანთა 
მათ ურთიერთას: არა ეგრე არს, რასა-ესე ჩუენ ვიქმთ, არამედ 
ესე დღე დღე არს ხარებისა და ჩუენ ვდუმთ და ველით 
ნათელსა განთიადისასა და ვიპოვნეთ ჩუენ უსჯულოებასა, 
ხოლო აწ მოდით და მიუთხრათ ესე სახლსა მეფისასა. 19 და 
შევიდეს და ღაღად-ყვეს ბჭეთა თანა ქალაქისათა და უთხრეს 


და თქუეს: შევედით ქალაქსა მას ასურთასა, არა იყო მუნ კაცი, 
არცა ჟმაი კაცისა, გარნა ცხენნი ხოლო დაბმულნი და კარავნი 
მათნი აღმართებულნი დგანან. 11 და ღაღად-ყვეს მეკარეთა 
მათ და აუწყეს მეფესა. 12 და აღდგა მეფე და ჰრქვა მონათა 
თვსთა: გითხრა თქუენ, რა გვყვეს ჩუენ ასურთა მათ, უწყოდეს, 
რამეთუ მოვყმებით და განვიდეს ბანაკით და დაიმალნეს გარე 
და თქუეს: ვინ უწყის, გამოვიდნენ ქალაქით და ყელთა ვისხნეთ 
იგინი ცოცხალნი და შევიდეთ ქალაქსა მას და გამოვიღოთ. 13 
და მიუგო ვინმე ერთმან მონათაგანმან მისმან და ჰრქუა: 
მოიბენ ხუთნი ცხენნი ნეშტთა მათგანნი ყოვლისა მისგან 
სიმრავლისა ისრაცლისა, რომელ დაშთეს, და მივავლინოთ მუნ 
და ვიხილოთ. 1“ და მოიბნეს ორნი ცხენნი საყედრად და 
წარავლინნა მეფემან ისრაცლისამან კუალსა მეფისა მის 
ასურასტანელთასა და ჰრქუა: წარვედით და იხილეთ. 12 და 
წარვიდეს კვალსა მათსა ვიდრე იორდანედმდე და, აჰა, 
ყოველნი იგი გზანი სავსე იყუნეს სამოსლითა და ჭურჭლითა, 
რომელ დაესბნა ასურთა მათ აღტაცებასა მას მათსა და მოიქცეს 
მოციქულნი და უთხრეს მეფესა. 15 და განვიდა ერი იგი 
ქალაქით და იავარ-ყო ბანაკი იგი ასურთა და იყო გრივი ერთი 
სამინდოსა და სასწორის ერთისა და ორნივ ქრთილისა 
სასწორისა ერთის, მსგავსად სიტყვსა მის უფლისა. 17 და 
მეფემან დაადგინა მოციქულნი იგი ჭურჭელთაგან, რომლისა 
ჭელითა მიევედრის მეფე, და დატკებნეს იგი ბჭეთა თანა 
ტენებასა მას ერისასა და მოკუდა, ვითარცა ეტყოდა მას კაცი 
იგი ღმრთისა მოსულასა მას მოციქულად მისა. 18 და იყო, 
ვითარცა ეტყოდა ელისე მეფესა და თქუა, ვითარმედ: ორი 
გრივი ქრთილი სასწორისა იპოოს და გრივი ერთი სამინდო 
სასწორისა ერთისა და იყოს ხვალე ამასვე ჟამსა ბჭეთა თანა 
სამარიასათა. 1? და მიუგო მოციქულმან კაცსა მას ღმრთისასა 
და ჰრქვა: დაღათუ გარდამოსაქანელნი ცისანი განახუნეს 
უფალმან, იყოსმეა სიტყუაი ეგე? და ჰრქუა ელისე: აჰა, იხილო 
თუალითა შენითა და მისგანი არა სჭამო. 29 და ეყო მას ეგრე 
და დატკებნა იგი ერმან ტენებასა მას ბჭეთა მათ თანა და 
მოკუდა. 


თავი 8 


1 და ეტყოდა ელისე დედაკაცსა მას, რომლისა განაცოცხლა ძე 
მისი, და ჰრქუა: აღვედ და წარვედ, შენ და სახლი შენი, და 
მწირობდი, სადაცა განგემარჯოს, რამეთუ მოუწოდა უფალმან 
სიყმილსა ქუეყანასა ამას და ყოფად არს სიყმილი ქუეყანასა 
ამას ზედა შვდ წელ. ? და აღდგა დედაკაცი იგი და ყო 
მსგავსად სიტყვსა მის ელისესსა. და წარვიდა იგი თავადი და 
სახლი მისი და მწირობდა ქუეყნასა მას უცხოთესლთასა შვდ 
წელ. 3 და იყო, შემდგომად შვდთა მათ წელთა სიყმილისათა 
მოიქცა დედაკაცი იგი ქუეყანით უცხოთესლთათ, მოვიდა და 
ღაღადებდა წინაშე მეფისა სახლისა თვსისა და აგარაკისა 
თვსისათვს. 43 და მეფე ეტყოდა გეზის, მსახურსა მას ელისესსა, 
კაცისა მის ღმრთისასა, და ჰრქუა: მითხარ შენ მე ყოველი იგი 
დიდ-დიდი, რომელ ქმნა ელისე. ? და იყო, ვიდრე უთხრობდა 
იგი მეფესა, ვითარ განაცოცხლა ძე იგი დედაკაცისა მის 
მომკუდარი და, აჰა, დედაკაცი იგი, რომლისა განაცოცხლა ძე 
იგი მისი ელისე, ღაღადებდა მეფისა მიმართ სახლისა 
თვსისათვს და ქუეყანისა თვსისათვს, და ჰრქუა გეზი: უფალო 
მეფე, ესე დედაკაცი არს და ესე ძე მაგისი, რომელ 
განაცოცხლა ელისე. 9 და ჰკითხა მეფემან დედაკაცსა მას და 
მან უთხრა მას და მისცა მას მეფემან საჭურისი ერთი და ჰრქუა: 
უკუმოაგე მაგას ყოველივე მაგისი და ყოველივე ნაყოფი 
ქუეყანისა მაგისისა, ვინაითგან დაუტევა ქუეყანა ესე ვიდრე აქა 
ჟამამდე. 7 და მივიდა ელისე დამასკედ და ძე ადერისი, მეფე 
ასურასტანსა, სნეულ იყო და უთხრეს მას და ჰრქუეს: მოვიდა 
აქა კაცი ღმრთისა. 83 და ჰრქუა მეფემან აზაელს: მიიღე ყელთა 
შენთა მანანა და მიეგებოდე კაცსა მას ღმრთისასა და ჰკითხე 
მის მიერ უფალსა და არქუ: აღ-მე-ვდგეა სნეულებისა ამისგან 
ჩემისა? 9? და წარვიდა აზაელ წინამიგებებად ელისესა და 
წარმოიღო ძღუენი ჟელითა თვსითა და ყოველი კეთილი 
დამასკისა აქლემითა ორმეოცითა, მივიდა და დადგა წინაშე 
ელისესა და ჰრქუა: მამაო ელისე, შვილმან ადერისამან, 


მეფემან ასურასტანისამან მომავლინა მე შენდა და თქუა: აღ- 
მე-ვდგეა სნეულებისა ამისგან ჩემისა? 19 და ჰრქუა მას ელისე: 
მივედ და არქუ მას: ცხორებით სცხონდე. და მიჩუენა მე 
უფალმან, რამეთუ სიკუდილით მოკუდეს. 11 და დადგა აზაელ 
წინაშე პირსა ელისესა კრძალვით და ტიროდა კაცი იგი 
ღმრთისა. 12 და ჰრქუა აზაელ: რაისა სტირ, უფალო ჩემო? და 
ჰრქუა მას ელისე: უწყი, რავდენ-რა უყო შენ ძეთა 
ისრაცლისათა, ძნელოვანნი მათნი ცეცხლითა მოსწუნე და 
რჩეულნი მათნი მახვლითა მოსწყვდნე და ჩვლნი მათნი 
მოსრნე მახვლითა და მაკენი მათნი განაპნეთ. 13 და ჰრქუა 
აზაელ: ვინ არს მონა ესე შენი ძაღლი ერთი, ვითარმცა ქმნა 
მსგავსად სიტყვსა მაგის დიდისა? და ჰრქუა ელის: მიჩუენა მე 
უფალმან, რამეთუ მეფობდე შენ ასურასტანსა ზედა. 14 და 
წარვიდა აზაელ და მივიდა უფლისა თვსისა და ჰრქუა მას, რა 
თქუა ელისე, და თქვა აზაელ: მრქუა მე, ვითარმედ ცხორებით 
ცხონდეს. 12 და იყო, ხვალისგან მოიღო მაქმანი და შეასოვლა 
წყლითა და მიიბურა პირსა თვსსა და მოკუდა, და დადგა 
მეფედ მის წილ აზაელ. 16 წელსა მეხუთესა იორამისასა, ძისა 
აქაბისა, მეფისა ისრაცლისა, მეფობდა იორამ, ძე იოსაფატისი, 
იუდეასა ზედა. 17 და იყო იგი ოცდაათორმეტის წლისა 
დაჯდომასა მას მისსა და მეფობდა ორმეოც წელ იერუსალიმს 
ზედა. 18 და ვიდოდა გზათა მეფეთა მათ ისრაცლისათა, 
ვითარცა ქმნა სახლმან აქაბისამან, რამეთუ ასული აქაბისი 
ესვა ცოლად მისა, და ქმნა ბოროტი წინაშე უფლისა. 13 და არა 
უნდა უფალსა განრყუნად იუდა დავითისთვს, მონისა თვსისა, 
ვითარცა ეტყოდა მას მიცემად მისა სანთელი და ძესა მისსა 
ყოველთა დღეთა. 2? და დღეთა მისთა ეცრუვა ედომი ქუეშე 
ჭელსა იუდასსა და დაიდგინეს მათ ზედა მეფე. 21 და განვიდა 
იორამ სეირით და ყოველი ეტლები მისი მის თანა. და იყო, 
მსთუად განთიადსა მას, ვიდრე ბნელღა იყო, დასცა ედომი და 
გარემო ზღუდენი მისნი და მთავარნი ეტლთა მისთანი და 
შეივლტოდა ერი იგი თვთეული კარავად თვსა. 22 და განადგა 
ედომი ყელსა იუდასასა და დღენდელად დღემდე, მას ჟამსა 
განადგა ლობნაცა. 23 და ნეშტნი სიტყუათა იორამისთანი და 


ყოველნი, რაცა ქმნა, აჰა, ესერა, წერილ არიან წიგნთა დღეთა 
მეფეთა მათ იუდასთა. 24 და დაიძინა იორამ მამათა თვსთა 
თანა და დაეფლა ქალაქსა მას დავითისასა და მეფობდა 
ოქოზია, ძე მისი, მის წილ. 22 წელსა მას მეათორმეტესა 
იორამისასა, ძისა აქაბისასა, მეფისა ისრაცლისასა, მეფობდა 
ოქოზია, ძე იორამისი, მეფე იუდასი. 295 ოცდაორისა წლისა იყო 
ოქოზია დადგომასა მისსა მეფედ და წელიწად ერთ მეფობდა 
იერუსალცმს და სახელი დედისა მისისა გოთოლია, ასული 
ზამბრესი, მეფისა ისრაცლისა. 27 და ვიდოდა გზათა აქაბისთა 
და ქმნა ბოროტი წინაშე უფლისა, ვითარცა სახლმან აქაბისმან, 
რამეთუ სიძე ეყო სახლსა მას აქაბისასა. 298 და წარვიდა 
ოქოზია იორამის თანა, ძისა აქაბისა, წყობად აზაელისა, 
მეფისა მის ასურასტანელთასა, ჰრამოთ გალადისათ. და სცეს 
ასურთა მათ იორამი. 29 და მოიქცა მეფე იორამ კურნებად 
იეზრაელს შინა წყლულებათა მათგან, რომელ წყლეს იგი 
ასურთა მათ ჰრამათს წყობასა მას მისსა აზაელის მიმართ, 
მეფისა მის ასურთასა და ოქოზია, ძე იორამისი, მეფე იუდასი, 
გარდავიდა ხილვად იორამისა, ძისა აქაბისა, იეზრაელს შინა, 
რამეთუ სნეულ იყო. 


თავი 9 


1 და ელისე წინაისწარმეტყუელმან მოუწოდა ერთსა ძეთა 
მათგან წინაისწარმეტყუელთასა და ჰრქუა მას: მოიმტკიცენ 
წელნი შენნი და წარიღე რქა ეგე საცხებელისა ჭყელითა შენითა 
და მივედ ჰრამათ გალადად. ? და შეხვდე მუნ და იხილო მუნ 
იუ, ძე იოსაფატისი, ძისა ამესასი, და აღადგინო იგი შორის 
ძმათა თვსთა და შეიყვანო იგი სენაკით სენაკად. 3 და მიიღო 
რქა იგი ზეთისა და დაასხა თავსა მისსა ზედა და ჰრქუა: ესრე 
იტყვს უფალი: გცხე შენ მეფედ ისრაცლსა ზედა და განაღო 
კარი და ივლტოდი და ნუღარა დასდგები. 4“ და წარვიდა ყრმა 
იგი წინაისწარმეტყუელისა ჰრამოთ გალაად. ? და შევიდა მუნ 
და, აჰა, მთავარნი ერისანი სხდეს და ჰრქუა: სიტყუაი არს ჩემი 
შენდა, მთავარო. და ჰრქუა იუ: ვისდა მიმართ ჩუენგანისა? და 
ჰრქუა: შენდა, მთავრისა მაგის. 95 და აღდგა და შევიდეს 
სენაკად და დაასხა საცხებელი იგი ზედა თავსა მისსა და ჰრქუა 
მას: ესრე იტყვს უფალი, გცხე შენ მეფედ ერსა მაგას უფლისასა 
ისრაცლსა ზედა. ” და დასცე სახლი იგი აქაბისი უფლისა 
შენისა, პირისაგან შენისა და იძიო შური სისხლისა მონათა მათ 
ჩემთა წინაისწარმეტყუელთა, სისხლი ყოველთა მონათა 
უფლისათა ჭელთაგან იეზაბელისათა და ყოვლისაგან სახლისა 
მისისა. 8 და მოსრა სახლისა მის აქაბისი და არა დაუტეო 
ერთიცა, რომელი მიექცეს და აფსმიდეს კედელსა, და 
დათრგუნვილი იგი და ნეშტნი ისრაცლისა, ? მიცემად სახლი 
აქაბისი, ვითარცა სახლი იორობუამისი, ძისა ნაბატისი, და 
ვითარცა სახლი ბაასისი, ძისა აქიასი. 190 და იეზაბელ შეჭამონ 
ძაღლთა ნაწილსა მას იეზრაელისასა და არავინ იყოს, 
რომელმან დაფლას. და განაღო კარი და ივლტოდა. 11 და იუ 
გამოვიდა მონათა მათ უფლისა თვსისა თანა და ჰრქუეს მას: 
მშვდობა არსა? რასა მოვიდა შენდა მოკრაული იგი? და ჰრქუა 
მათ. თქუენ თვთ უწყით კაცი იგი და მოკრაულები მისი. 12 და 
ჰრქუეს მას: უწესობა არს ეგე, გვთხარ ჩუენ. ჰრქუა მათ იუ: 
ესრე და ესრე მეტყოდა მე და მრქვა: ესრე იტყვს უფალი, გცხე 


შენ მეფედ ისრაცლსა ზედა. 13 ვითარცა ესმა ესე, ისწრაფეს და 
მოიღეს თვთოეულმან ფიჩვ თვსი და დაუდვეს ქუეშე მისსა 
ერთსა მას აღსავალთაგანსა, სადა სხდეს, და დაბერეს ნესტუსა 
რქისასა და თქუეს: დადგა მეფედ იუ. 14 და ერისკრება-ყო იუ 
ძემან იოსაფატისამან, ძისა ამესასმან, ზედა იორამისა. და 
იორამ განკრძალულ იყო ჰრამათ გალაადს შინა, იგი თავადი 
და ყოველი ისრაცლი პირისაგან აზაელისა, მეფისა მისგან 
ასურასტანელთასა. 15 და მოიქცა იორამ მეფე კურნებად 
იეზრაელს შინა წყლულებათა მათგან, რომელ წყლეს იგი 
ასურთა მათ წყობასა მას აზაელის მიმართ, მეფისა მის 
ასურთასა, და თქუა: იგი უკუეთუ არს სული თქუენი ჩემ თანა, ნუ 
განვალნ მეოტი ქალაქისა ამისგან მისლვად და თხრობად 
იეზრაელსა შინა. 19 და წარემართა იუდა და შთავიდა 
იეზრაელად და იორამ, მეფე ისრაცლისა, იკურნებოდა 
იეზრაელსა შინა წყლულებათა მათგან, რომელ წყლეს იგი 
ჰრამოთს ღუაწლსა მას აზაელის მიმართ, მეფისა მის 
ასურთასა, რამეთუ იგი მჭნე იყო და კაცი ძლიერებისა. და 
დაიძინა მუნ და ოქოზია, მეფე იუდასი, შთავიდოდა ხილვად 
იორამისა. 17 და ებგური იგი აღყდა ზედა გოდოლსა მას 
ეზრაელისასა და იხილა მტუერი მოსლვასა მას იუსასა და 
თქუა: მტუერსა რასმე ვხედავ. და თქუა იორამ: მოიყვანეთ 
მჭედარი ერთი და წარავლინეთ წინა მათსა და ჰკითხოს, თუ 
მშვდობაი არსა? 18 და წარვიდა მყედარი იგი წინა მათსა და 
ჰრქვა: ესრე იტყვს მეფე: მშვდობა არსა? და თქუა იუ: რა ძეს 
შენი და მშვდობისა? უკუმოდეგ აქა. და თქუა ეგბურმან: მოიწია 
მოციქული იგი მათდა და არა უკმოიქცა. 19? და წარავლინა 
მეორედ მჰჭედარი და მოიწია მათა და ჰრქუა: ესრე იტყვს მეფე: 
მშვდობა არსა? და თქუა იუ: რა ძეს შენი და მშვდობისა? 
უკმოდეგ აქა. 29 და თქუა ებგურმან: მიიწია მოციქული იგი მათა 
და არავე უკმოიქცა, რომელსა-იგი მიჰყვანდა იუ, ძე ამესასი, 
მიაწია,რამეთუ მრისხანედ მიაწია. 21 და თქუა იორამ: აუბენით 
ეტლნი ეგე! და აუბნეს ეტლნი და აღსხდეს კაცად -კაცადი 
ეტლებსა თვსსა - იორამ, მეფე ისრაცლისა, და ოქოზია, მეფე 
იუდასი, და მიეგებნეს იუსს და პოვეს იგი ნაწილსა მას 
ნაბუთესსა იეზრაიტელისასა. 22 და ვითარცა იხილა იორამ იუ, 


ჰრქუა: მშვდობა არსა იუ? და ჰრქუა იუ: რაი მშვდობა? 
განმრავლდეს სიძვანი დედისა შენისა იეზაბელისნი და 
გრძნებანი მისნი. 23 და გარეშე-ხოლო-იქცა იორამ და 
ივლტოდა და ჰრქუა იორამ ოქოზიას: ზაკვა არს რამე, ოქოზია. 
24 და მოირთხა იუ და სცა იორამს საშუალ ბეჭთა და განსწონნა 
გულსა მისსა და დაიღულარჭნა ზედა მუყლთა თვსთა. 25 და 
ჰრქუა იუ დებეკს, სპარაზენსა მას თვსსა: აღიღე იგი და 
შთააგდე ნაწილსა მას აგარაკისა მის ნაბუთესასა 
იეზრაიტელისასა, რამეთუ მოვივსენე მე, ოდეს-იგი 
ამყედრებულ ვიყვენით ჩუენ ორნი და ვხედევდით აქაბს, მამასა 
მაგისსა, და უფალმან დადვა მაგასა ზედა შესამთხუეველი ესე, 
26 ვითარმედ ვიძიო სისხლი იგი ნაბუთესი და სისხლი ძეთა 
მისთა, რომელ ვიხილე გუშინ, თქუა უფალმან: მივაგო ეგე 
ნაწილსა ამას. და თქუა უფალმან: აწ აღიღე და შთააგდე 
ნაწილსა მას ნაბუთესასა მსგავსად სიტყვსა მის უფლისა. 27 და 
ოქოზია, მეფემან იუდაისმან, ვითარცა იხილა, ივლტოდა გზასა 
მას ბეთრონისასა და შეუდგა კვალსა მისსა იუ და თქუა: 
იგულეთ ეგეცა. და სცა მას ეტლთა მათ შინა, ვიდრე აღვიდოდა 
იგი აღმართსა მას ბერაისსა, რომელ არს იეგლამს, და 
მიივლტოდა მაგედოდ და მუნ მოკუდა. 28 და წარიღეს იგი 
მონათა თვსთა იერუსალცმდ და დაფლეს იგი საფლავსა თვსსა 
მამათა თვსთა თანა ქალაქსა მას დავითისასა. 29 და წელსა მას 
მეათერთმეტესა იორამისასა, მეფისა მის ისრაცლისასა, 
მეფობდა ოქოზია ზედა იუდასა. 39 და მივიდა იუ იეზრაიტელად 
და იეზაბელს ესმა და მოგრემანნა თუალნი თვსნი და შეიმკო 
თავი თვსი და გარდამოხედვიდა სარკმელით. 31 და იუ 
შევიდოდა ქალაქსა მას და თქუა იუ: ცოცხლებით არსა ზამბრი, 
მკულელი იგი უფლისა თვსისა? 32 და აღიხილნა თუალნი 
თვსნი იუ და მიხედნა სარკმელთა მათ და ჰრქუა: ვინ ხარ შენ? 
გარდამოჟყვედ ჩემდა. და გარდამოეჩუენნეს მის თანა ორნი 
საჭურისნი. 33 და ჰრქვა მათ იუ: გარდამოაგდეთ ეგე და 
გარდამოაგდეს იგი და მიასხურა სისხლი მისი კედელთა მათ 
და საყედართა მათთა დათრგუნეს იგი. 34 და შევიდა, ჭამა და 
სვა და თქუა იუ: იხილეთ წყეული იგი და დაფალით, რამეთუ 


ასული შარავანდედთა იყო. 325 და მივიდეს დაფლვად მისა და 
არა რაი პოვეს მისგანი, გარნა თხემი ხოლო, ფერკნი და ნებნი 
ჭელთა მისთანი. 35 და მივიდეს და უთხრეს მას და თქუა იუ: 
სიტყუა უფლისა არს ეგე, რომელსა იტყოდა პირითა მონისა 
თვსისა ელია თეზაბიტელისათა და თქუა: ნაწილსა 
იეზრაელისასა შეჭამნენ ძაღლთა ყორცნი იეზაბელისნი. 37 და 
იყოს მძორი იეზაბელისი, ვითარცა სკორე ნაწილსა მას 
აგარაკისა ნაბუთესსა, რათა არა ვინ თქუას მაგათგანმან, 
ვითარმედ: იეზაბელ არს. 


თავი 10 


1 და იყუნეს აქაბისნი სამეოცდაათ ძე სამარიას. და მიწერა იუ 
რუვარტაკი სამარიად მთავართა მათ სამარიასათა და 
მოხუცებულთა მათ და მამამძუძეთა აქაბისთა და ჰრქუა: 2 
ვითარცა მოიწიოს თქუენდა წიგნი ესე, და თქუენ თანა არიან 
ძენი უფლისა თქუენისანი და თქუენ თანა არიან ეტლნი მისნი 
და საყედარნი და ქალაქნი ძნელნი და საჭურველნი. 3 იხილეთ 
და გამოირჩიეთ ძეთა მათგან უფლისა თქუენისათა და 
დაამტკიცეთ ზედა საყდარსა მას მამისა თვსისასა და სცეთ 
ბრძოლა სახლსა ზედა უფ- ლისა თქუენისასა. “ და შეეშინა 
ფრიად-ფრიად და თქუეს: აჰა, ორნი იგი მეფენი ვერ დამდგომ 
იქმნნეს წინაშე მისა, და ჩუენ ვითარმე დაუდგეთ წინაშე მისა? ? 
და წარავლინეს სახლისა მისგან და ქალაქისა მოხუცებულთა 
მათ და მამამძუძეთა და ჰრქუეს იუს: მონანი შენნი ვართ ჩუენ 
და, რაცა გვბრძანოთ ჩუენ, ვყოთ და არა ვინ დავიდგინოთ 
ჩუენ ზედა მეფე, არამედ, რა-იგი სათნო იყოს შენ წინაშე, 
ვყოთ. 9 და მიწერა მათ წიგნი მეორედ და თქუა: უკუეთუ ჩემნი 
ხართ თქუენ და ბრძანებასა ჩემსა ისმენდეთ, მოკუეთენით 
თავნი ძეთა უფლისა მაგის თქუენისათანი, და მომართუთ 
ხვალე ამასვე ჟამსა იეზრაელად, და ძენი მეფისანი იყუნეს 
სამეოცდაათნი. და ყელმწიფენი ქალაქისანი ზრდიდეს მათ. 7 
და იყო, ვითარცა მიიწია წიგნი იგი მათა, შეიპყრნეს ძენი იგი 
მეფისანი, და მოსრნეს სამეოცდაათნივე, და შთაყარნეს თავები 
მათი გოდრებსა და მიუძღვანეს მას იეზრაელად. 8 და შევიდა 
მოციქული იგი და უთხრა მას: მოიხუნეს თავნი ძეთა მეფეთანი 
და ჰრქუა: დასცენით სამად ბორცუად გარეშე ბრჭეთა 
ქალაქისათა ვიდრე ცისკრადმდე. ? და იყო, განთიადსა მას 
გამოვიდა და დადგა ბჭეთა მათ ქალაქისათა და ჰრქუა 
ყოველსა მას ერსა: მართალ ხართ თქუენ. აჰა, ესერა, მე 
აღვდეგ უფლისა ჩემისა ზედა, მოვკალ იგი. იხილენით ესენი, 
აპფო ვინ მოსრნა? 19 და უწყოდეთ აწ, რამეთუ არა 
დავარდების სიტყუა უფლისა ქუეყანასა, რომელსა იტყოდა 


უფალი სახლსა მას ზედა აქაბისასა. და აღასრულა უფალმან, 
რასა-იგი იტყოდა პირითა მონისა თვსისა ელიასთა. 11 და 
მოსრნა იუ ყოველი ნეშტი სახლისა მის აქაბისი იეზრაელს და 
ყოველნი მთავარნი მისნი და მეგობარნი მისნი და ქურუმნი 
მისნი, და არა დაუტევა მას ნეშტი. 12 აღდგა და წარვიდა იუ 
სამარიად და ვიდრე-იგი მივიდოდა ბეთაკადს ოდენ გზასა მას 
სამწყსოთასა, 13 პოვნა იუ ძმანი ოქოზიას, მეფისა იუდასნი, და 
ჰრქუა: ვისნი ხართ თქუენ? და თქუეს: ძმანი ოქოზიასნი ვართ 
ჩუენ და გარდამოვჰკყედით შემთხუევად ძეთა მეფისათა და ძეთა 
მის განძლიერებულისათა. 14 და თქუა იუ: შეიპყრენით ეგენი 
ცოცხალნი! და შეიპყრნეს მათ და მოსრნეს იგინი ბეთაკადს - 
ორმეოცდაორნი კაცნი. და არა დაშთა მათგანი არცა ერთი. 12 
და წარვიდა მიერ იუ და პოვა იონადაბ, ძე რექაბისი, წინაშე 
თვსსა და აკურთხა იგი და ჰრქუა მას იუ: უკუეთუ არს გული შენი 
წრფელ, ვითარცა არს გული ჩემი შენდა მიმართ? და თქუა 
იონადაბ: არს. და ჰრქუა იუ: უკეთუ არს, მომეც მე ჭელი შენი. 
და მისცა ყელი თვსი, და აღისვა იგი თანა ეტლთა ზედა თვსთა. 
16 და ჰრქუა მას: მოვედ ჩემ თანა და იხილე შურისძიება ჩემი 
უფლისათვს. და აღსვა იგი ეტლთა ზედა თვსთა. 17 და შევიდა 
სამარიად და მოსრნა ყოველი ნეშტი აქაბისი სამარიას 
მსგავსად სიტყვსა მის უფლისა, ვითარცა ეტყოდა ელია. 18 და 
შეკრიბა იუ ყოველი იგი ერი და ჰრქუა მათ: აქაბ ჰმონა ბაალსა 
მცირედ და მე ვმონო დიდად. 173 და აწ მომგუარენით მე 
ყოველნი იგი წინაისწარმეტყუელნი ბაალისნი, და ყოველნი 
მონანი მისნი და ქურუმნი მისნი, და ერთიმცა კაცი ნუ 
მოაკლდებინ, რამეთუ შესაწირავი დიდი არს ბაალისი. და 
რომელ-იგი დამაკლდეს, მოკუდეს. და იუ ყო შეტყუილით, 
რათა მოსრნეს მონანი იგი ბაალისნი. 29 და თქუა იუ: 
განმზადეთ შესაწირავი ბაალისა. და ქადაგი ყმობდა. 21 და 
წარავლინა იუ ყოვლისა ისრაცლისა მიმართ და მოკრბეს 
ყოველნი მონანი ბაალისნი, და არავინ დაშთა, რომელნი არა 
მოიწივნეს მუნ და შევიდეს სახლსა ბაალისასა, და აღივსო 
სახლი იგი ბაალისი კიდით კიდედ. 2? და პრქუა იუ მტარვალთა 
მათ: განსძარცვეთ სამოსელნი მონათა მათ ბაალისთა! და 


განსძარცვეს სამოსელნი მათნი. 23 და შევიდა იუ და იონადაბ, 
ძე რექაბისი, სახლსა მას ბაალისასა და ჰრქვა მონათა მათ 
ბაალისათა: გამოიძიეთ და იხილეთ, ნუუკუე იყოს ვინმე თქუენ 
თანა მონათა მათგანი უფლისათა, გარნა თქუენ ხოლომცა 
მონანი ეგე ბაალისნი. 2“ და შევიდა იუ, რეცა თუ შეწირვად და 
კმევად საკუმეველთა. და იუ დაადგინნა რვაასი კაცი გარეშე 
და ჰრქუა მათ: კაცი რომელი განერეს კაცთა ამათგანი, 
რომელთა მე მიგცეთ ყელთა თქუენთა, თავი მისი თავისა 
მისისა წილ იყოს. 22 და ვითარცა აღასრულეს შესაწირავი იგი, 
ჰრქუა იუ წინამცორვალთა მათ და ჭურვილთა მათ: შევედით 
და მოსრენით იგინი და ერთიცამცა ნუ განერების მათგანი. და 
მოსრნეს იგინი მახვლითა და არა ვინ დაშთა მათგანნი არცა 
ერთი და შევიდეს სახლსა მას ბაალისაასა. 29 და გამოიღეს 
ძეგლები იგი სახლისაგან ბაალისი და დაწვეს იგი. 27 და 
დაამჟუნეს ყოველნი იგი ძეგლნი ბაალისნი და დაარღვეს 
სახლი იგი ბაალისი და ყვეს იგი ადგილ სასკორედ 
სარცხვნელად მოდღენდელად დღემდე. 259 და განრყუნა იუ 
ბაალი და სახლი მისი ისრაცლისგან. 2? ხოლო ცოდვასა მას 
იორობოამისსა, ძისა ნაბატისა, რომელმან-იგი აცთუნა 
ისრაცლი, არა განეშორა იუ დიაკეულთა მათგან ოქროსათა, 
რომელ იყუნეს ბეთელს და დაანს. 39 და ჰრქუა უფალმან იუს: 
ამისთვს, რამეთუ მყნე იქმენ წინაშე ჩემსა ყოფად სიწრფოებისა 
და ნება გულისა ჩემისა უყავ სახლსა მას აქაბისსა, ნაშობნი 
შენნი მეოთხედ დასხდენ საყდარსა მას ისრაცლისასა. 31 და იუ 
არა ეკრძალა სლვად სჯულისა უფლისა ღმრთისა 
ისრაცლისასა ყოვლითა გულითა თვსითა და არა განეშორა 
ცოდვასა მას იორობოამისასა, რომელმან-იგი აცთუნა 
ისრაცლი. 32 მათ დღეთა შინა იწყო უფალმან მოსრვა 
ყოველთა მათ საზღვართა ისრაცლისათა და მოსრვიდა აზაელ 
ყოველთა მათ საზღვართა ისრაცლისათა. 33 იორდანითგან და 
მზისა აღმოსავალით კერძო ყოველი იგი ქუეყანა გალაადისი 
და გაადისი და რუბენისი და მანასესი არუელითგან, რომელ 
არს კიდესა მის თანა ნაღვარევისასა არნონისსა, და გალაადი 
და ბასანი. 34 და ნეშტნი სიტყუათა იუსთანი და ყოველი, 
რაოდენი-რა ქმნა, ყოველი ძლიერებაი მისი და მოწყუედა 


მისი, რომელ მოსწყვდა, აჰა, ესერა, წერილ არიან წიგნთა 
სიტყუათა დღეთა მეფეთა ისრაცლისათა. 32 და დაიძინა იუ 
მამათა თვსთა თანა, და დაფლეს იგი სამარიას. და მეფობდა 
იოაქაზ, ძე მისი, მის წილ. 390 და დღენი, რაოდენ მეფობდა იუ 
ზედა ისრაცლსა, ორმეოცდარვა წელ სამარიასა. 


თავი 11 


1 და გოთოლია, დედამან ოქოზისამან, ვითარცა იხილა, 
რამეთუ მოსწყდეს შვილნი მისნი, წარწყმიდა ყოველი ნათესავი 
შარავანდედთა მათ. ? და აღიქვა იოსაბე, ასულმან მეფისა 
იორამისამან, დამან ოქოზისამან, იოას, ძე ოქოზიასი, ძმისა 
თვსისა, რამეთუ მოიპარა იგი შორის ძეთა მათ მეფისათა, 
რომელ მოსრნეს, და დამალა იგი და დედამძუძე მისი სენაკსა 
სასვენებელისასა პირისაგან გოთოლიასა, და არა მოკუდა. 3 
და იყო მის თანა სახლსა მას უფლისასა მალულად ექუს წელ 
და გოთოლია მეფობდა ზედა მას ქუეყანასა. “ და წელსა მას 
მეშვდესა წარავლინა იუდაე და მოიყვანნა ასისთავნი იგი: 
ქორრი და რასიმ, და შეიყვანნა იგინი სახლსა მას უფლისასა 
და აღთქმა-ყო მათ თანა, და აფუცნა იგინი სახელითა 
უფლისათა და უჩუენა მათ იუდაე, ძე იგი მეფისა. ? და ამცნო 
მათ და ჰრქუა: ესე სიტყუაი არს, რომელი ჰყოთ. სამგან 
განიწილენით და ერთმან მან ნაწილმან დაიცვას ცვა სახლისა 
მის სამეუფოსა კართა თანა. 9 და მეორემან ნაწილმან 
დაიცუნეს ბჭეთა მათ განსავალთა და მესამე ნაწილი ბჭეთა 
თანა შემდგომად წინამცორვალთა მათ, და დაიცევით ცვა 
სახლისა მის. 7 ყელნი თქუენნი განმზადებულად იპყრენით და 
ყოველი, რომელი შე- ვიდოდის განაწილებულთა მათ ცვად 
სახლსა მას უფლისასა, ეკრძალენით ცვასა მას სახლისა მის 
უფლისა და მეფისა. 8 გარემოადეგინ მეფესა კაცი და ჭურჭელი 
ჭელთა თვსთა, და რომელი შევიდოდის სადაროთ, მოკუედინ. 
და იგი თავადი იყო მეფისა თანა შესლვასა მისსა და 
გამოსლვასა. 3? და ქმნეს ყოველივე ასისთავთა მათ, რომელი 
ამცნო იუდე მღდელმა ბრძენმან, და შევალნ კაცები იგი 
განაწილებულნი მცველად შემდგომითი შემდგომად და 
შევიდეს იუდაე მღდელისა. 19 და მისცა მღდელმან ასისთავთა 
მათ ოროლები იგი და ჯაჭუ-ჭური დავითის მეფისა, რომელ იყო 
სახლსა მას უფლისასა. 11 და მიიღეს ასისთავთა მათ ჯაჭუ-ჭური 
ჭკელთა თვსთა და გარემოადგეს მარჯუენით მყრით ტაძრისა 


მის ვიდრე მარცხენად მყარადმდე ტაძრისა მის და 
საკურთხეველისა და სახლსა მას სამეფოსა გარემო. 12 და 
წარმოავლინა მათ ძე იგი მეფისა და მიეცა მას ზედა იეზერი 
იგი და წამება და სცხო მას და დაადგინა მეფედ, და 
აღიტყუელნა ერმან და თქუა: ცხონდინ მეფე! 13 და ესმა 
გოთოლიას ჟქმაი ბგერისა ერისა მრავლისა და შევიდა შორის 
ერსა მას სახლსა უფლისასა. 14“ და იხილა და, აჰა, დგა მეფე 
ზედა სვეტსა მას მსგავსად სახისა მის და მთავარნი იგი და 
შემასხმელნი და მსტვნვარნი, და ყოველსა მას ერსა 
ქუეყანისასა უხაროდა და სტვინვიდეს სტვრთა, დაიპო 
სამოსელი თვსი გოთოლია, ღაღად-ყო და თქუა: განდგა, 
განდგა. 12 და ამცნო იუდაე მღდელმან ასისთავთა მათ და, 
რომელნი-იგი დაედგინნეს ზედა ერსა მას, და ჰრქუა მათ: 
განიყვანეთ ეგე სადერონით და მიიყვანეთ ეგე უკანაწარ 
სახლსა მას და მოკალით ეგე მახვლითა, და ნუ მოჰკლავთ 
მაგას სახლსა მას ღმრთისასა. და იყოს, ყოველი, რომელი 
მისდევდეს მას, მოკუედინ მახვლითა. 15 და მიჰყვეს ყელი მისა 
და შეიყვანეს იგი გზასა მას საყედართასა სახლისა მის 
სამეუფოისათა, და მუნ მოკლეს იგი. 17 და აღთქმა-ყო იუდაე 
მღდელმან შორის უფლისა და შორის მეფისა და შორის ერისა 
მის ყოფად ერად უფლისა. 18 და შევიდა ყოველი იგი ერი 
ქუეყანისა სახლსა მას ბაალისსა და დაამყვეს იგი და 
საკურთხეველი მისი და ხატნი მისნი დამუსრნეს წელილად და 
მატთან, ქურუმი ბაალისი, მოსრნეს წინაშე შესაწირავისა მის, 
და დაადგინნა მღდელმან მცველნი სახლსა მას უფლისასა. 19 
და გამოიყვანნა იუდაე მღდელმან ასისთავნი იგი: ქორრი და 
რასიმ, და ყოველი ერი მის ქუეყანისა და გარდამოიყვანეს 
მეფე სახლისა მისგან უფლისა, და შეიყვანეს იგი გზასა მის 
ბჭისასა სახლისა მის სამეუფოისა, და დასვეს იგი საყდარსა მას 
სამეუფოსა. 29 და უხაროდა ყოველსა მას ერსა მის 
ქუეყანასასა, და ქალაქი იგი დამშვდნა და გოთოლია მოკლეს 
მახვლითა სახლსა მას მეფისასა. 21 და ძე შვდ წლისა იყო იოას 
დადგომასა მას მეფედ. 


თავი 12 


1 შემდგომად მეშვდისა მის წლისა იუისა მეფობდა იოვას, ძე 
ოქოზიასი, ორმეოც წელ იერუსალსმს და სახელი დედისა 
მისისა - საბა ბერსაბეთ. 2 და ქმნა იოას სამართალი წინაშე 
უფლისა ყოველთა დღეთა, რომელ განანათლა იგი იუდაე 
მღდელმან. 3 ხოლო მაღალთა მათგან არა განეშორა და მუნ 
უზორვიდა ერი იგი და უკმევდეს საკუმეველსა მაღალთა მათ. 4 
და ჰრქუა იოას მღდელთა მათ: ყოველი ვეცხლი, რომელი 
შეწირულ არს ტაძარსა მაგას უფლისასა სიწმიდეთა მაგათ, 
ვეცხლი თვთოეულად კაცად -კაცადისა აღსრულებულისა, 
შერაცხილ სულთათვს, ყოველი, ვეცხლი რაოდენი მოუვდეს 
გულსა კაცისასა შეღებად სახლსა მაგას უფლისასა. 2 მოიღონ 
მღდელთა მათ კაცად-კაცადმან მოფარდულთაგან თვსთა და 
მათ აღაგონ ბედეკი სახლისა მის უფლისა ყოველსა შინა, 
სადაცა პოონ ბედეკი. 9 და იყო, ოცდამესამესა წელსა იოას 
მეფისასა არა აღაგეს მღდელთა მათ ბედეკი სახლსა მას 
უფლისასა. 7 და მოუწოდა მეფე იოას იუდაე მღდელსა და 
ყოველთავე მათ მღდელთა და ჰრქუა მათ: რასა არა აღაგეთ 
ბედეკი სახლისა მის უფლისა? და აწ ნუ მიიღებთ ვეცხლსა 
ყოველთაგან მოფარდულთა თქუენთა, არამედ ბედეკისა 
მისთვს სახლისა უფლისა მიეცით იგი. 8? და აღუთქუეს 
მღდელთა მათ არა მოღებად ვეცხლი ერისა მისგან და არცა 
აღგებად ბედეკი ტაძრისა მის. ? და მოიღო იოდაე კიდობანი 
ერთი და უქმნა ყჟურელი პირსა ზედა მისსა და დადვა იგი 
საკურთხეველსა მას თანა უფლისასა. და მისცეს მღდელთა 
მათ, რომელნი-იგი სცვიდეს კართა მათ, ყოველი ვეცხლი, 
რომელ იპოვა სახლსა მას უფლისასა. 19 და იხილეს, 
ვითარმედ ფრიად არს კიდობანსა მას შინა. აღვიდა 
მწიგნობართა მოძღუარი იგი სამეუფოსი და მღდელი იგი დიდი 
და აღრაცხეს ვეცხლი იგი, რომელი იპოვა სახლსა მას 
უფლისასა. 11 და მისცეს ვეცხლი იგი ყელთა მოქმედთა 
საქმისა ჭურჭლისათა სახლსა მას უფლისასა და მისცეს 


ხუროთა მათ ძელთასა და მაშენებელთა მათ სახლისა მის 
უფლისათა. 12 და გამომქანდაკებელთა მათ და 
გამომკვეთელთა ქვისათა სასყიდლად ძელისა და ქვათა 
გამოკუეთილთა აღსაშენებელად ბედეკისათვს სახლისა მის 
უფლისა და მისცეს ყოველი იგი საყმრად ტაძრისა მის. 13 და 
რათა არა ქმნეს მისგან სახლსა მას უფლისასა კარები 
ვეცხლისა და სამსჭუალები და ტაბლები და ნესტვები და 
ყოველი ჭურჭელი ოქროსი და ყოველი ჭურჭელი ვეცხლისა და 
ვეცხლისა მის შეწირულისა სახლსა მას უფლისასა. 14 არამედ 
მოქმედთა მათ საქმისათა მისცეს იგი აღსაგებელად სახლისა 
მის უფლისა. 12 და არა იყო რიცხვ ვეცხლისა მის, რომელთა 
ჭელთა შინა იყო მიცემად მოქმედთა მათ, რამეთუ ერთგულ 
იყუნეს მოქმედნი იგი. 19 და ვეცხლი იგი შეწირული 
ცოდვათათვს არა შევიდოდა ტაძარსა მას უფლისასა, არამედ 
მღდელთა მათ იყო. 17 მას ჟამსა გამოვიდა აზაელ, მეფე 
ასურასტანისა, და ეწყო გეთსა, გამოიღო იგი და მიმართა 
აზაელ მისლვად იერუსალსმსა ზედა. 18 და აღიღო იოას, 
მეფემან იუდაისამან, ყოველნი იგი სიწმიდენი, რომელნი 
განწმიდნა იოსაფატ და იორამ და ოქოზია, მამათა მისთა 
მეფეთა იუდასთა და თვსნი იგიცა სიწმიდენი, ყოველი იგი 
ვეცხლი, რომელ იპოვა საფასესა სახლსა მას უფლისასა და 
სახლსა მეფისასა და მიუძღვანა აზაელს, მეფესა მას ასურთასა, 
და წარვიდა იერუსალსმით. 137 და ნეშტნი სიტყუათა იუასისათა 
და ყოველი, რაი ქმნა, აჰა, წერილ არიან წიგნთა დღეთა 
მეფეთა იუდასთა. 29 და აღდგეს მონანი მისნი მის ზედა ზაკვთ 
და დასცეს იოას სახლსა მას მაალონისთა, საყოფელთა მათ 
გალაადისთა. 21 და იოზაქარ, ძემან იემუთესმან, და იეზებეთ, 
ძემან მისმან, შერაცხილთა მონათა მისთა, სცეს და მოკლეს 
იგი. და დაფლეს იგი მამათა თვსთა თანა ქალაქსა დავითისასა 
და მეფობდა ამესა, ძე მისი, მის წილ. 


თავი 13 


1 წელსა ოცდამესამესა იოასისასა, ძისა ოქოზიასსა, მეფისა 
იუდაისასა, მეფობდა იოაქაზ, ძე იუასი, ზედა ისრაცლსა 
სამარიას ათჩვდმეტ წელ. 2 და ქმნა ბოროტი წინაშე უფლისა 
და შეუდგა ცოდვასა მას იორობოამისასა, ძისა ნაბატისასა, 
რომელმან-იგი აცთუნა ისრაცლი, და არა განეშორა მათგან. 3 
და განრისხნა გულისწყრომით უფალი ისრაცლსა ზედა და 
მისცნა იგინი ჟელთა აზაელ, მეფისა ასურთასა, და ყჟელთა ძისა 
ადერისთა, ძისა აზაელისასა, ყოველთა დღეთა. “ და ევედრა 
იოაქაზ პირსა უფლისასა და ისმინა მისი უფალმან და იხილა 
ურვა იგი ისრაცლისა, რასა აჭირვებდა მათ მეფე იგი ასურთა. 2 
და მისცა უფალმან მყსნელი ისრაცლსა და განერნეს 
ჭჰელთაგან ასურთასა და დაემკვდრნეს ძენი იგი ისრაცლისანი 
საყოფელთა თვსთა, ვითარცა გუშინ და ძოღან. 9 ხოლო არავე 
განეშორნეს ცოდვათა მათ იორობოამისთა, ძისა ნაბატისთა, 
რომელმან-იგი აცთუნა ისრაცლი, არამედ მათ შინავე ვიდოდეს 
და მაღნართა და მთათა მიმართ სამარიასთა. 7 და არა დაშთა 
იოაქაზისა ერი, არამედ მჭედარი ვითარ ერგასის ოდენ და 
ეტლნი ათნი და ათი ათასი მკვრცხლი, რამეთუ წარწყმიდნა 
იგინი მეფემან ასურასტანისამან, დასხნა იგინი, ვითარცა მიწა 
დასატკეპნელად. 8 და ნეშტნი სიტყუათა იოაქაზისთანი 
ყოველი, რა ქმნა და ძალი მისი არა, აჰა, ესერა, წერილ არიან 
წიგნთა სიტყუათა დღეთა მეუფეთა ისრაცლისათა? 9 და 
დაიძინა იოაქაზ მამათა თვსთა თანა და დაფლეს იგი მამათა 
თვსთა თანა სამარიას. და მეფობდა ძე მისი მის წილ. 19 წელსა 
ოცდამეათჩვდმეტესა სუფევასა იოასისა, მეფისა იუდასისა, 
მეფობდა იოას, ძე იოაქაზისი, ზედა ისრაცლსა სამარიას 
ათორმეტ წელ. 11 და ქმნა ბოროტი წინაშე უფლისა და არა 
განეშორა ყოველსა მას ცოდვასა იორობოამისსა, ძისა 
ნაბატისა, რომელმან- იგი აცთუნა ისრაცლი, არამედ მასვე შინა 
ვიდოდა. 12 და ნეშტნი სიტყვათა იოასისთანი და ყოველი, რა0 
ქმნა, და ყოველნი ძლიერებანი მისნი და, რა-იგი უყო მეფესა 


იუდაისსა, არა, აჰა, ესერა წერილ არიანა წიგნთა სიტყუათა 
მეუფეთა ისრაცლისათა? 13 და დაიძინა იოას მამათა თვსთა 
თანა და იორობოამ დაჯდა საყდარსა მისსა. და დაეფლა იოას 
სამარიას მეფეთა მათ თანა ისრაცლისათა. 14 და ელისე 
დასნეულდა სნეულებითა, რომლითა მო-ცა-კუდა და მივიდა 
იოას, მეფე ისრაცლისა, და ტიროდა პირსა მისსა ზედა და 
თქუა: მამაო, მამაო, ერლო ისრაცლისაო და მჭყედარო მისო. 12 
და ჰრქუა მას ელისე: მოიღე მშვლდი შენი და ისარნი შენნი. და 
მოიღო მშვლდი და ისარნი. 19 და ჰრქუა ელისე მეფესა მას 
ისრაცლისასა: მოირთხ მშვლდი შენი ჭელთა შენთა! მოირთხა 
მშვლდი იგი ყელითა თვსითა და დასდვა ელისე ყელი თვსი 
ზედა ყელთა მეფისათა. 17 და თქუა: განუხვენით სარკმელნი 
ეგე, რომელ არიან მზისა აღმოსავალით კერძო. განახუნეს და 
ჰრქუა ელისე: სტყორცე. და სტყორცა და თქუა ელისე: ისარი 
კსნისა უფლისა მიერ და ისარი ვსნისა წინაშე პირსა ასურთასა, 
დასცნე ასურნი აფეკს და მოასრულნე. 18 და ჰრქუა მას ელისე: 
მოიხვენ ისარნი! და მოიხუნა და ჰრქუა მეფესა მას 
ისრაცლისასა: სტყორცე ქუეყანასა! და სტყორცა მეფემან 
სამგზის და დააცადა. 19 და დაწუხნა მას ზედა კაცი იგი 
ღმრთისა და თქუა: უკუეთუმცა ეც ხუთგზის, ანუ თუ ექუსგზის, 
მაშინმცა დასცნე ასურნი და მოასრულნე, ხოლო აწ სამგზის 
დასცნე ასურნი. 29 და მოკუდა ელისე და დაფლეს. მტევებარნი 
მოაბისანი გამოვიდეს ქუეყანასა მას დასრულებასა ოდენ მის 
წელიწდისასა. 21 და იყო, ოდენ და-ვინმე-ჰფლვიდეს კაცსა 
ერთსა მკუდარსა, და, აჰა, იხილნეს მტევებარნი იგი და 
დააგდეს მკუდარი იგი სამარესა მას ელისესასა, ძვალთა მათ 
თანა ელისესთა მიწევნით, განცოცხლდა და აღემართა ზედა 
ფერვთა თვსთა. 22 და აზაელ, მეფე ასურთა, აჭირვებდა 
ისრაცლსა ყოველთა დღეთა იოაქაზისთა. 23 და შეეწყალნეს 
იგინი უფალსა და წყალობა-ყო მათთვს, და მოიხილა მათ ზედა 
აღთქმისა მისთვს, რომელ აღუთქვა აბრამს, ისაკს და იაკობს, 
და არა უნდა უფალსა განრყუნა მათი და არა განსთხივნა იგინი 
პირისაგან თვსისა. 24 და მოკუდა აზაელ, მეფე იგი ასურთა, და 
მეფობდა ადერ, ძე მისი, მის წილ. 2? და მივიდა იოას, ძე 


იოაქაზისი, და უკუმოიპყრნა ქალაქნი იგი ყჟელთაგან 
ადერისთა, ძისა აზაელისთა, რომელ მიუღო ყელთაგან 
იოაქაზისთა, მამისა მისისათა. ბრძოლასა მას შინა სამგზის 
დასცა იოას ადერი მსგავსად სიტყვსა მის უფლისა და 
მიაქცივნა ქალაქნი იგი ისრაცლისანი და ყოველი, რაცა 
მიეღო. 


თავი 14 


1 წელსა მეორესა სუფევასა იოასისათა, ძისა იოაქაზისასა, 
მეფისა ისრაცლისა, მეფობდა ამასია, ძე იოასისი, მეფე 
იუდასი. 2? ძე ოცდახუთისა წლისა იყო დადგომასა მას მისსა 
მეფედ, ოცდაცხრა წელ მეფობდა იერუსალცმს და სახელი 
დედისა მისისა - იოადიმ იერუსალცსმით. 3 და ქმნა სიმართლე 
წინაშე უფლისა, ხოლო არა ვითარ დავით, მამამან მისმან, 
არამედ, რა ქმნა მამამან მისმან იოას, ქმნა მანცა. “ ხოლო 
მაღალნი იგი არა მოსპნა და ერი იგი შესწირვიდა და უკმევდეს 
მაღალთა მათ. ? და იყო, ვითარცა დაამტკიცა მეფობაი მისი 
კელსა მისსა და მოსრნა მონანი იგი თვსნი, რომელთა მოკლეს 
მეფე, მამა მისი. 9 და შვილნი მკულელთანი მათ არა მოსრნა, 
ვითარცა წერილ არს წიგნსა სჯულისასა, ვითარცა ამცნო 
უფალმან მოსეს და თქუა: ნუ მოკუდებინ მამა შვილისათვს და 
ნუცა მამისათვს შვილი, არამედ თვთოეულად ცოდვათათვს 
მოკუედინ. 7 ამან დასცა ედომი გემელექს წყობასა ათი ათასი 
და გამოიპყრა კლდე იგი ბრძოლით და უწოდა სახელი მისი 
კათოელ მოდღენდელად დღედმდე. 8 მას ჟამსა წარავლინა 
ამასია მოციქულნი იოასისა, ძისა იოაქაზისა, ძისათვს იოას 
მეფისა ისრაცლისასა და ჰრქუა: მოვედ, შეგიმთხვვნეთ ურთი- 
ერთარს პირისპირ. 7? და მიუგო იოას, მეფემან ისრაცლისამან, 
ამასიას, მეფესა იუდისასა, და ჰრქუა: ძეძუმან ლიბანისამან 
მიუვლინა ფიჭუსა ლიბანისასა და ჰრქუა: მოეც ასული შენი ძესა 
ჩემსა ცოლად. და წარვგდეს მას ზედა მჭეცნი მაღნარისანი, 
რომელ იყუნეს ლიბანეს და დატკეპნეს ძეძვი იგი. 19 და 
მოსრვით მოსარ ედომი და აღილაღე გულითა შენითა, თავ- 
იყავ თავსა, დაჯედ სახლსა შენსა, რაისა გაზრზენს შენ 
უკეთურება შენი? და დაეცე შენ და იუდა შენ თანა. 11 და არა 
მიერჩოდა ამასია. განვიდა იოას, მეფე ისრაცლისა, და 
შეიმთხვვნეს პირისპირ იგი თავადი და ამასია, მეფე იუდასი, 
ბეთსამუსა ჰურიასტანისასა. 12 და იძლია იუდა წინაშე 
ისრაცლისა და ივლტოდეს თვთოეულად სამ- კვდრებელად 


თვსად. 13 და ამასია, მეფე იუდასი, ძე ოასისი, ძისა აქაზასი, 
შეიპყრა იოას, მეფემან ისრაცლისამან, ბეთსამუსსა და მოვიდა 
იერუსალყმდ და დაარღვა ზღუდე ბჭემდე კიდისათა ოთხას 
წყრთა. 14 და წარიღო ოქრო და ვეცხლი და ყოველი ჭურჭელი, 
რომელ იპოვა სახლსა მას უფლისასა და სახლსა მას საფასესა 
მეფისასა და შვილნი იგი უცხოთესლთანი, და მიიქცა 
სამარიად. 15 და ნეშტნი სიტყუათა იოასისთანი და რომელ- რა 
ქმნა ძლიერებითა თვსითა და წყობა იგი, რომელ ეწყო 
ამესიას, მეფესა იუდასსა, არა, აჰა, ესერა, წერილ არიანა 
წიგნთა სიტყუათა დღეთა მეფეთა ისრაცლისათა? 19 და 
დაიძინა მამათა თვსთა თანა და დაეფლა სამარიას მეფეთა 
მათ თანა ისრაცლისათა და მეფობდა იორობოამ, ძე მისი, მის 
წილ. 17 და ცხონდა ამესია, ძე იოასისი, მეფე იუდასი, 
შემდგომად სიკუდილისა მის იოასისა, ძისა იოაქაზისა, მეფისა 
ისრაცლისა, ათხუთმეტ წელ. 18 და ნეშტნი სიტყუათა 
ამესიასთანი და ყოველი, რაცა ქმნა, არა, აჰა, ესერა წერილ 
არიანა წიგნთა სიტყუათა დღეთა მეფეთა მათ იუდასთა? 19 და 
შეკრბეს მას ზედა გუნდნი იერუსალცმდ და მიივლტოდა 
ლაქისად. და შეუდგეს კვალსა მისსა ლაქისდმდე და მოკლეს 
იგი მუნ. 2? და დასდვეს იგი საყედარსა თვსსა ზედა და 
წარმოიღეს და დაფლეს იგი იერუსალცმსა მამათა თვსთა 
თანა, ქალაქსა დავითისასა. 21 და მოიყვანეს ყოველმან ერმან 
იუდისამან აზარია, ძე მისი, და იგი იყო ათექუსმეტისა წლისა 
ოდენ, და დაიდგინეს იგი მეფედ მათ ზედა მამისა მისისა წილ 
ამასიას. 22 ამან აღაშენა აელათი და კუალად-აგო იუდა 
შემდგომად სიკუდილისა მისისა მამათა თვსთა თანა. 23 წელსა 
მას მეათერთმეტესა ამასიასისა, მეფისა იუდასისა, მეფობდა 
იორობოამ, ძე იოასისი, მეფე ისრაცლისა, ზედა ისრაცლსა 
სამარიასა ორმეოცდაერთ წელ. 24 და ქმნა ბოროტი წინაშე 
უფლისა და არა განეშორა ყოველსა მას ცოდვასა 
იორობოამისასა, ძისა ნაბატისასა, რომელმან-იგი აცთუნა 
ისრაცლი. 22 მოიპყრა საზღვარი ისრაცლისა შთასავალთა 
მათგან ემათისთა ვიდრე ზღუადმდე არაბიასა მსგავსად 
სიტყვსა მის უფლისა ღმრთისა ისრაცლისა, რომელსა იტყოდა 


ჭელითა მონისა თვსისა იონა წინაისწარმეტყუელისათა, ძისა 
ამასია გეთელისათა. 29 რამეთუ იხილა უფალმან ურვა იგი 
ისრაცლისა დიდი სიმწარისა და შემცირებულნი და ჭირვეულნი 
და ნაკლულევანნი და ყუებულნი, და არა ვინ იყო შემწე 
ისრაცლისა. 27 და არა უნდა უფალსა აჭოცად ნათესავი 
ისრაცლისა ქუეშე ცასა და ივსნნა იგინი უფალმან ყჟელთაგან 
იორობოამისითა, ძისა იოსიასთა. 28 და ნეშტნი სიტყუათა 
იორობოამისათა და ყოველი, რაცა ქმნა, და ყოველნი ძალნი 
მისნი, რომლითა ჰბრძოდა და ვითარ-იგი დაიპყრა დამასკე და 
ემათი ისრაცლისაგან, არა აჰა, ესერა, წერილ არიანა წიგნთა 
სიტყუათა დღეთა მეუფეთა ისრაცლისათა? 29 და დაიძინა 
იორობოამ მამათა თვსთა თანა მეფეთა მათ თანა 
ისრაცლისათა. და მეფობდა აზარია, ძე ამესიასი, მამისა 
თვსისა წილ. 


თავი 15 


1 წელსა ოცდამეშვდესა იორობოამისასა, მეფისა 
ისრაცლისასა, მეფობდა აზარია, ძე ამესიასი, მეფისა იუდასი. 2 
ძე ათექუსმეტის წლისა იყო დადგომასა მისსა მეფედ და 
ერგასისდაორ წელ მეფობდა იერუსალსმსა ზედა და სახელი 
დედისა მისისა იექელთა იერუსალცმით. 3 და ქმნა კეთილი 
წინაშე უფლისა მსგავსად ყოვლისა მის, რაცა ქმნა ამასია, 
მამამან მისმან. 4 ხოლო მაღალნი იგი არავე მოსპნა და ერი 
იგი უზორვიდეს და უკმევდეს საკუმეველსა მაღალთა მათ. ? და 
მიყო უფალმან ყელი მეფესა მას, და გარდაასხა მას ზედა 
კეთროვანება ვიდრე დღედმდე სიკუდილისა მისისა. და დაჯდა 
სახლსა შინა დაფარულად აფფოთ. და იოათამ, ძე მეფისა, 
იყო ზედა სახლსა მას და შჯიდა ერსა მას მის ქუეყანისასა. 9 და 
ნეშტნი სიტყუათა აზარიასთანი და ყოველი, რა ქმნა, არა, აჰა, 
ესერა წერილ არიანა წიგნთა სიტყუათა დღეთა მეფეთა მათ 
იუდასთა? 7 და დაიძინა აზარია მამათა თვსთა თანა და 
დაფლეს იგი ქუეყანასა მას დავითისასა და მეფობდა იოათამ, 
ძე მისი, მის წილ 8 წელსა მას ოცდამეთურამეტესა აზარია 
მეფისა იუდასსა და მეფობდა ზაქარია, ძე იორობოამისი, 
ისრაცლსა ზედა სამარიას ექუს თუცს. ? და ქმნა ბოროტი წინაშე 
უფლისა, ვითარცა ქმნეს მამათა მისთა, და არა განეშორა 
ცოდვასა მას იორობოამისსა, ძისა ნაბატისსა, რომელმან 
აცთუნა ისრაც ლი. 19 და მიეტევნეს მას ზედა სელემ და 
კედბადიმ, ძენი იაბისნი, და დასცეს იგი წინაშე ერისა მის და 
მოკლეს იგი. და მეფობდა სელემ მის წილ. 11 და ნეშტნი 
სიტყუათა ზაქარიასთანი, აჰა, წერილ არიან წიგნთა სიტყუათა 
დღეთა მეფეთა მათ ისრაცლისათა. 12 ესე არს სიტყვა იგი 
უფლისა, რომელსა ეტყოდა იუს და ჰრქუა: ნაშობნი შენნი 
მეოთხედ დასხდენ საყდარსა ისრაცლისასა. და იყო ეგრე. 13 
და სელემ, ძე იოაბისი, მეფობდა სამარიას თვე ერთ წელსა მას 
ოცდამეათცხრამეტესა აზარია მეფისა იუდასასა. 1“ და 
გამოვიდა მანაელ, ძე გადდისი, თერსით და შევიდა სამარიად 


და სცა სელიმს, ძესა იაბისასა, და მოკლა იგი და მეფობდა მის 
წილ. 15 და ნეშტნი სიტყუათა სელემისათანი და კრებანი მისნი, 
რომელთა კრება-ყო, აჰა, ესერა, წერილ არიან წიგნთა 
სიტყუათა დღეთა მეფეთა ისრაცლისათა. 15 მას ჟამსა დასცა 
მანაელ თერსა და ყოველი, რა იყო მას შინა და ყოველი 
საზღვარი თერსისი, რამეთუ არა განუღეს მას, და მოსრა იგი 
და მაკენი მისნი განაპნა. 17 წელსა ოცდამეათცხრამეტესა 
აზარია მეფისა იუდასისა მეფობდა მანაელ, ძე გადდისი, 
ისრაცლსა ზედა სამარიას ათ წელ. 18 და ქმნა ბოროტი წინაშე 
უფლისა და არა განეშორა ჟამსა მას ცოდვასა იერობოამისსა, 
ძისა ნაბატისასა, რომელმან-იგი აცთუნა ისრაცკლი ცოდვითა 
თვსითა. 1? და გამოვიდა ფუა მეფე ასურასტანით ქუეყანასა მას 
ზედა და მანაელ მისცა მას ათასი სასწორი ვეცხლისა, რათა 
იყოს ყელ-ცემულ მისა და ამტკიცნეს მეფობა მისი ყელითა 
მისითა, 29 და გამოიღო მანაელ ვეცხლი ყოვლისაგან 
ისრაცლისა და ყოველთა მათ ყელმწიფეთაგან, რომელთა 
ძალ-ედვა მიცემად მეფესა მას ასურასტანისასა ერგასის- 
ერგასისი სასწორი ვეცხლისა თვთოეულად კაცად-კაცადსა. და 
კუალადიქცა მეფე იგი ასურასტანისა და არა დადგა ქუეყანასა 
მას. 21 და ნეშტნი სიტყუათა მანაელისთანი და ყოველი, რაცა 
ქმნა, არა, აჰა, ესერა, წერილ არიანა წიგნთა სიტყუათა დღეთა 
მეფეთა ისრაცლისათა? 22 და დაიძინა მანაელ მამათა თვსთა 
თანა და მეფობდა ფაკეა, ძე მისი, მის წილ. 23 წელსა მას 
ოცდამეათესა აზარია მეფისა იუდასა მეფობდა ფაკეა ზედა 
ისრაცლსა სამარიას ათ წელ. 2“ და ქმნა ბოროტი წინაშე 
უფლისა და არა განეშორა ცოდვასა მას იორობოამისასა, ძისა 
ნაბატისასა, რომელმან-იგი აცთუნა ისრაცლი. 22 და მოუჟდა 
მას ზედა ფაკეა, ძე რრომელისა, სპარაზენი იგი თვსი, და 
დასცა იგი სამარიას წინაშე უფლისა სახლსა მას სამეუფოსა და 
მის თანა იყუნეს არგობა და არა და მის თანა ერგასის კაცი 
ოთხასთა მათგანი, და მოკლა იგი და მეფობდა მის წილ. 29 და 
ნეშტნი სიტყუათა ფაკეასთანი და ყოველი, რაიცა ქმნა, აჰა, 
წერილ არიან წიგნთა სიტყუათა დღეთა მეფეთა მათ 
ისრაცლისათა. 27 წელსა მას ერგასისდამეორესა აზარია 


მეფისა იუდასასა მეფობდა ფაკეა, ძე რრომელისი, ზედა 
ისრაცლსა სამარიას ოც წელ. 28 და ქმნა ბოროტი წინაშე 
უფლისა და არა განეშორა ჟამსა მას ცოდვასა იორობოამისსა, 
ძისა ნაბატისსა, რომელმან აცთუნა ისრაცლი. 29? და დღეთა 
ფაკეა მეფისა ისრაცლისათა მოვიდა თეგლათფალასარ, მეფე 
ასურასტანისა, და წარიღო აინი და კაბელი და ბეთმაქა და 
ანუქი და კენეეზი და სური და გალაადი და გალილეა და 
ყოველი იგი ქუეყანა ნეფთალიმისი და წარტყუენა იგი 
ასურასტანად. 39 და წარიქცია გუნდი ოსევ, ძემან ელიასმან, 
ზედა ფაკეს, ძესა რრომელისასა, სცა და მოკლა იგი და მის 
წილ მეფობდა წელსა მეოცესა იოათამისსა, ძისა ოზიასსა. 31 
და ნეშტნი სიტყუათა ფაკეასთანი და ყოველი, რაცა ქმნა, აჰა, 
ესერა, წერილ არიან წიგნთა სიტყუათა დღეთა მეფეთა 
ისრაცლისათა. 32 წელსა მეორესა ფაკეე, ძისა რრომელისასა, 
მეფისა ისრაცლისასა, მეფობდა იოათამ, ძე ოზია მეფისა 
იუდასი. 33 ძე ოცდახუთის წლისა იყო დადგომასა მისსა მეფედ 
და ათექუსმეტ წელ მეფობდა იერუსალცმს და სახელი დედისა 
მისისა - იერუსა, ასული სადუკისი. 34 და ქმნა სამართალი 
წინაშე უფლისა მსგავსად ყოვლისავე, რომელ ქმნა ოზია, 
მამამან მისმან. 32 გარნა მაღალნი იგი არა მოსპნა და ერი იგი 
უზორვიდეს და უკმევდეს საკუმეველთა მაღალთა მათ. მან 
აღაშენა ბჭენი იგი სახლისა მის უფლისანი მაღალნი. 39 და 
ნეშტნი სიტყუათა იოთამისათანი და ყოველი, რაცა ქმნა, არა, 
აჰა, ესერა, წერილ არიანა წიგნთა სიტყუათა დღეთა მეფისა 
იუდასთა? 37 მათ დღეთა შინა მიავლინა უფალმან იუდასა ზედა 
რასონ, მეფე ასურასტანისა, და ფაკეე, ძე რრომელისი. 38 და 
დაიძინა იოათამ მამათა თვსთა თანა და დაეფლა მამათა 
თვსთა თანა ქალაქსა დავითისსა. და მეფობდა აქაზ, ძე მისი, 
მის წილ. 


თავი 16 


1 წელსა მას მეათჩვდმეტესა სუფევასა ფაკეს, ძისა 
რრომელისასა, მეფობდა აქაზ, ძე იოათამისი. 2 ძე ოცდახუთის 
წლისა იყო აქაზ დადგომასა მისსა მეფედ. ათექუსმეტ წელ 
მეფობდა იერუსალცმს და არა ქმნა სამართალი წინაშე 
უფლისა ღმრთისა, ვითარცა-იგი დავით, მამამან მისმან. 3 და 
ვიდოდა გზათა იორობოამისთა, ძისა ნაბატისსა, მეფისა 
ისრაცლისასა, ამან შვილნიცა თვსნი შესთხივნა ცეცხლსა 
მსგავსად საძაგელებისა მის ნათესავთა მათ, რომელნი მოსპნა 
უფალმან პირისაგან ძეთა ისრაცლისათა. 4 და უზორვიდა და 
უკმევდა მაღალთა მათ ზედა ბორცუთა და ქუეშე ყოველთა 
ხეთა მაგრილობელთა. ? მას ჟამსა გამოვიდა რაასონ, მეფე 
ასურასტანისა, და ფაკეე, ძე რრომელისი, მეფე იგი 
ისრაცლისა, იერუსალცსმსა ზედა ბრძოლად და მოიცვეს იგი 
აქაზის ზე და ვერ შეიძლეს დაპყრობად მისა. § მას ჟამსა 
დაიპყრა რაასონ, მეფემან ასურასტანისამან, აილათი და 
გამოიყვანნა ურიანი აილათით. და მოვიდეს ედომელნი და 
დაემკვდრნეს აილათს მოდღენდელად დღედმდე. 7 და 
წარავლინნა აქაზ მოციქულნი თეგლათფალსარ მეფისა მის 
ასურასტანისა და ჰრქუა: მონა შენი, შვილი შენი ვარ მე. 
გამოვედ და მივსენ მე ყელთაგან მეფისა ასურთასა და 
ჭქელთაგან მეფისა ისრაცლისათა, რამეთუ აღდგომილ არიან 
ჩემ ზედა. 8 და მოიღო ოქრო და ვეცხლი, რომელ იპოვა 
საფასესა სახლსა უფლისასა და სახლსა მას სამეფოსა და 
მიუძღვანა მეფესა მას ასურთასა ძღუნად. ? და ისმინა მისი 
მეფემან ასურასტანისამან და გამოვიდა მეფე იგი ასურთა ზედა 
დამასკესა და დაიპყრა იგი და წარტყუენა იგი, და კვირენ და 
რაასონ მოსრნა. 19 და წარვიდა მეფე აქაზ და მიეგებოდა 
თეგლათფალსარს, მეფესა მას ასურთასა, დამასკედ. და 
იხილა აქაზ საკურთხეველი იგი, რომელი იყო დამასკეს. და 
წარავლინა მეფემან აქაზ ურია მღდელისა და მიუძღუანა ზომი 
და მოასწავა მსგავსება ქმნულებისა მისისა. 11 და ქმნა ურია 


მღდელმან საკურთხეველი იგი მსგავსად ქმნულებისა მის, 
ვითარცა უბრძანა მეფემან აქაზ დამასკეთ, ეგრევე სახედ ქმნა 
ურია მღდელმან ვიდრე მოსლვადმდე აქაზ მეფისა დამასკედ. 
12 იხილა საკურთხეველი იგი და აღჭდა მეფე საკურთხეველსა 
მას ზედა და შეწირნა შესაწირავნი იგი თვსნი და მსხუერპლნი, 
და სათნონი. 13 და დასთხია სისხლი დასამშვდებელთა თვსთა. 
14 და საკურთხეველი იგი რვალისა, რომელ დგა წინაშე 
უფლისა, ცვალა პირისაგან სახლისა უფლისა ადგილით თვსით 
და დადგა იგი ბღუარით კერძო საკურთხეველსა მას. 12 და 
ამცნო მეფემან აქაზ ურიას მღდელსა და ჰრქუა: ზედა 
საკურთხეველსა მაგას დიდსა შესწირნე შესაწირავნი იგი 
ცისკრისანი და შესაწირავნი მწუხრისანი და შესაწირავნი 
მეფისანი და მსხუერპლნი მისნი და შესაწირავი ერისა მაგის 
ქუეყანისა და ზორვილნი მათნი და მსხუერპლნი მათნი და 
ყოველი სისხლი მსხუერპლთა მათთა და ყოველი ზორვილთა 
მათ დაასხა მას ზედა. და საკურთხეველი იგი სპილენძისა იყოს 
ჩემდა აღსამსთობელად. 16 და ყო ურია მღდელმან მსგავსად 
ყოვლისა მის მცნებისა, ვითარცა ამცნო მას მეფემან აქაზ. 17 
დაჭრა მეფემან აქაზ კარშიკები მექონოთთა მათ და ცვალნა 
მათგან ავაზანნი იგი, და ზღუაი იგი გარდამოიღო კუროთა 
მათგან ათორმეტთა სპილენძისათა, რომელ იყუნეს ქუეშე 
მისსა, და დადვა იგი ზედა ქვებსა ხარისხსა. 18 და საძირკველი 
საყდრისა მის აღაშენა სახლსა მას უფლისასა, დამშვდებით 
იყო შესლვა და გასლვა მეფისა სახლსა მას უფლისასა 
პირისაგან მეფისა მის ასურასტანელისათა. 19 და ნეშტნი 
სიტყუათა აქაზისთანი, რომელ ქმნნა, აჰა, არა წერილ არიანა 
წიგნთა სიტყუათა დღეთა მეფეთა მათ იუდასთასა? 29 და 
დაიძინა აქაზ მამათა თვსთა თანა ქალაქსა დავითისსა. და 
მეფობდა ეზეკია, ძე მისი, მის წილ. 


თავი 17 


1 წელსა მეათორმეტესა აქაზიას, მეფისა იუდასა, მეფობდა 
იოსე, ძე ელიასი, ზედა ისრაცლსა სამარიას ცხრა წელ. 2 და 
ქმნა ბოროტი წინაშე უფლისა, ხოლო არა ვითარ მეფეთა მათ 
ისრაცლისათა, რომელნი იყუნეს წინა მისსა. 3 მას ზედა მოუყდა 
სალმანასარ, მეფე ასურასტანისა, და ემონა მას ოსეე და 
უძუღნობდენ მას მანანასა. 4 და პოვა მეფემან ასურასტანისამან 
ოსეეს თანა ზაკვა და წარავლინნა მოციქულნი სოვა მეფისა 
მიმართ მეგვპტელთასა. და არა მისცა მან მანანა მეფესა მას 
ასურთასა მას წელსა. და მოიცვა იგი მეფემან ასურასტანისამან 
და შეაყენა სახლსა მას საპყრობელისასა. ? და გამოვიდა მეფე 
იგი ასურასტანისა ყოველსა მას ქუეყანასა და მი- ვიდა 
სამარიადცა და გარემოადგა მას სამ წელ. 9 წელსა მეცხრესა 
ოსესსა გამოიპყრა მეფემან ასურასტანისამან სამარია და 
წარტყუენა ისრაცლი ასურასტანად. და დააშენნა იგინი 
იალათას და იაბორს, მდინარეთა მათ გოვიზანისათა და მთათა 
მათ მედონელთა. 7 და იყო რისხვა უფლისა ისრაცლსა ზედა, 
რამეთუ შესცოდეს ძეთა მათ ისრაცლისათა უფალსა ღმერთსა 
თვსსა, რომელმან გამოიყვანნა იგინი ქუეყანისა მისგან 
ეგვპტელთასა ჟელთაგან ფარაოს მეფისა ეგვპტელთასა და 
ეშინოდა მათ ღმერთთა მათთაგან უცხოთა. 8 და ვიდოდეს 
მსგავსად სახისა მის მათ ნათესავთასა, რომელნი მოსპნა 
უფალმან პირისაგან ძეთა ისრაცლისათა და მეფეთა 
ისრაცლისათა, რაოდენ-რა ქმნეს. ? და რაოდენ-რა შეამკუნეს 
ძეთა ისრაცლისათა სიტყუანი არა უფლისა ღმრთისა 
თვსისათვს და იშენნეს თავისა თვსისა მაღალნი ყოველთა მათ 
ქალაქთა თვსთა გოდლითგან საეგბუროთ ვიდრე ქალაქთა 
მათ ძნელთამდე. 19 და აღმართნეს ძეგლნი და სერტყნი 
ყოველთა ბორცუთა მაღალთა და ყოველსა ხესა ქუეშე 
ბორობანსა. 11 და უკმევდეს საკუმეველსა ყოველთა მათ 
მაღალთა, ვითარცა ყოველნი იგი ნათესავნი, რომელნი 
მოსრნა უფალმან პირისაგან მათისა. და ეზიარნეს და 


შეითქუნეს განსარისხებელად უფლისა. 12 და მსახურეს 
კერპთა, რომელთა ჰრქუა მათ უფალმან, ვითარმედ: ნუ უყოფთ 
სიტყუასა მაგას უფლისათვს. 13 და დადვა უფალმან წამება 
ძეთა თანა ისრაცლისათა და ზედა იუდასა ყჟელითა ყოველთა 
წინაისწარმეტყუელთათა და ყოველთა მხილველთათა და 
ჰრქუა: მოიქეცით გზათაგან თქუენთა უკეთურთა და დაიმარხეთ 
მცნებანი ჩემნი და სამართალნი ჩემნი და ყოველი იგი შჯული, 
რომელ ვამცენ მამათა მათ თქუენთა, რომელნი მივავლინენ 
თქუენდა ყელითა მონათა ჩუენთა წინაისწარმეტყუელთა. 14 და 
არა ისმინეს მათ მათი და განიფიცხეს ზურგი მათი უფროს 
მამათა მათთა და არა ჰრწმენა უფლისა ღმრთისა თვსისა. 12 
და განიშორეს აღთქმა თვსი და სამართალი, რომელ დადვა 
მამათა მათთა თანა და წამება მისი, რომელ ამცნო მათ, არა 
დაიცვეს, ვიდოდეს კვალსა უნდოთასა და უყმარ იქმნნეს 
კვალსა ნათესავთასა, რომელნი იყუნეს გარემო მათსა, 
რომელთა ამცნო მათ უფალმან არა ყოფად მსგავსად სახისა 
მის მათისა. 10 და დაუტევნეს ყოველნი მცნებანი უფლისა 
ღმრთისა თვსისანი და იქმნეს თავისა თვსისა დასხმითნი ორნი 
დიაკეულნი და თაყუანი-სცეს ძალთა ცისათა და ამსახურებდეს 
ბაალსა. 17 და გარეშეჰყადნეს ძენი და ასულნი მათნი ცეცხლსა 
და მისნობდეს მისნობასა და იზმნიდეს ზმნასა, და შესძინეს 
ძვრის-ყოფად წინაშე უფლისა და განსარისხებელად მისა. 18 
და განრისხნა უფალი ისრაცლსა ზედა დიდად და განიშორნა 
იგინი პირისაგან თვსისა, და არა დაშთეს, გარნა ნათესავი იგი 
ხოლო იუდასი. 13? და იუდაცა არავე დაიცუნა მცნებანი უფლისა 
ღმრთისა თვსისანი და ვიდოდეს მსგავსად სახისა მის 
ისრაცლთასა, რომელ ქმნეს. 29 და განიშორეს უფალი 
ყოველმან ნათესავმან ისრაცლისამან, და აღძრნა იგინი და 
მისცნა იგინი ჟყელთა წარმტყუენველთა თვსთასა, ვიდრე 
განიშორნა იგინი პირისაგან თვსისა. 21 და განეშორა ისრაცლი 
სახლსა მას დავითისასა და დაიდგინეს მეფედ იორობოამ, ძე 
ნაბატისი, და განდრიკა იორობოამ ისრაცლი უფლისაგან და 
აცოდვა იგი ცოდვითა დიდითა. 2? და ქმნეს ძეთა 
ისრაცლისათა მსგავსად ყოვლისა მის ცოდვისა იორობოამისა, 
რომელ ქმნა, და არა განეშორნეს მათგან. 23 და ცვალა 


უფალმან ისრაცლი პირისაგან თვსისა, ვითარცა ეტყოდა 
უფალი ყელითა ყოველთა მონათა თვსთა 
წინაისწარმეტყუელთა, და წარიტყუენა ისრაცლი ქუეყანისაგან 
თვსისა ასურასტანად ვიდრე მოდღენდელად დღედმდე. 24 და 
მოიყვანნა მეფემან ასურასტანისამან ბაბილონით და ქუთით და 
იათ და სერფარუმით და ემათით, და დაიმკვდრნა იგინი 
ქალაქსა სამარიას ძეთა მათ წილ ისრაცლისათა და დასხდეს 
სამარიას და დაიმკვდრნეს ქალაქნი მისნი. 25 და იყო, 
დასაბამსა მას მკვდრობისა მათისასა მუნ არა შეეშინდეს 
უფლისაგან და მიავლინა უფალმან ორნი ლომნი და 
მოსრვიდეს მათ. 295 და ეტყოდეს მეფესა მას ასურასტანისასა 
და ჰრქუეს: ნათესავნი იგი, რომელ მისცვალენ და სცენ 
ქალაქთა მათ სამარიასათა, არა იციან წესი ღმრთისა მის 
ქუეყანისა. მიუვლინებიან მათ უფალსა ლომნი და, აჰა, 
მოსრვენ მათ, რამეთუ არა იციან წესი მის ქუეყანისა ღმრთისა. 
27 და უბრძანა მეფემან ასურასტანისამან და ჰრქუა: მიიყვანეთ 
ერთი მღდელთაგანი წარტყუენილთა მაგათ, რათა მოვიდეს და 
დაემკვდროს მუნ და უჩუენოს მათ წესი უფლისა და 
განანათლნეს იგინი სამართლითა ღმრთისა მის ქუეყანისათა. 
28 და წარიყვანეს ერთი მღდელთა მათგანი, რომელნი 
წარტყუენილ იყუნეს სამარიად, და დაჯდა ბეთელს და 
განანათლებდა მათ, რათა ეშინოდის უფლისაგან. 29 და ქმნეს 
ნათესავით ნათესავად ღმერთნი თავთა თვსთათვს და დასხნეს 
სახლებსა მას მაღალთასა, რომელ ქმნეს სამარიტელთა მათ 
თვთოეულად ნათესავთა მათ ქალაქთა თვსა, რომელ 
დამკვდრებულ იყუნეს. 39 და კაცთა ბაბილოვნისათა ქმნეს 
სოკქოთი და ბანოთი და არქოთი, და კაცთა ქუთისთა ქმნეს 
ნერგელი, და კაცთა ემათისათა ქმნეს ასენათი. 31 და იაელთა 
ქმნეს აბელაზერი და ნებასი და თართაკი და სიფარუიმი, სადა- 
იგი დასწვიდეს ძეთა თვსთა ცეცხლითა, ადრამელექსა და 
ამელექსა, ღმერთთა სეფრუიმისათა. 32 და ეშინოდა 
უფლისაგან და დაიმკვდრნეს საძაგელნი იგი თვსნი სახლებსა 
მას მაღალთასა, რომელ ქმნეს სამარიას თვთოეულად 
ნათესავთა და ნათესავთა მათ, რომელ დამკვდრებულ იყუნეს 
(და ეშინოდა უფლისაგან და დაიდგნეს ქურუმნი თვსად 


მაღალთა მათ). 33 და ეშინოდა უფლისაგან და მსახურებდეს 
ღმერთთა მათ თვსთა მსგავსად წესისა მის ნათესავთა მათ, 
რომელნი ღმერთმან მოსპნა მიერ. 34 და ვიდრე დღენდელად 
დღედმდე ჰყოფენ იგინი მსგავსად წესისა მის მათისა და 
ეშინის უფლისაგან და ჰყოფენ მსგავსად სახისა მათისა და 
სამართლისა და შჯულისა და მცნებისა მის, რომელ ამცნო 
უფალმან ძეთა მათ იაკობისათა, რომელსა დასდვა სახელი 
ისრაცლი. 32 და აღუთქვა უფალმან აღთქმა და ამცნო მათ და 
ჰრქუა: ნუ შეიშინებით ღმერთთაგან უცხოთა და ნუ თაყუანის- 
სცემთ და ნუცა მსახურებთ მათ და ნუცა შესწირავთ მათ. 39 
არამედ უფალსა ღმერთსა, რომელმან გამოგიყვანნა თქვენ 
ქუეყანით ეგვპტით დიდითა ძალითა და მკლავითა მაღლითა, 
მისგან გეშინოდენ და მას თაყუანის-ეცით და მისა 
შესწირვიდეთ. 37 და სამართალთა და მსჯავრთა და სჯულთა 
და მცნებათა მათ, რომელნი მოგცნა თქუენ, ეკრძალენით 
ყოფად და ნუ შეშინდებით ღმერთთაგან უცხოთა. 38 და აღთქმა 
იგი, რომელ დადვა თქვენ თანა, ნუ განაქარვებთ და ნუ გეშინინ 
ღმერთთაგან უცხოთა. 3? არამედ უფლისა ღმრთისა თქუენისა 
გეშინოდენ და მან გიკსნენ თქუენ ყოველთაგან მტერთა 
თქუენთა. 49 და ნუ მორჩილ ექმნებით სახესა მათსა, რომელსა 
ჰყოფენ. და ეშინოდა ნათესავთა მათ უფლისაგან. “1 და 
განხატულთა თვსთა მსახურებდეს და შვილნი მათნი და 
შვილნი შვილთანი, ვითარცა ყვეს მამათა მათთა, უყოფდენ 
ვიდრე დღევანდელად დღედმდე. 


თავი 18 


1 და იყო, წელსა მას მესამესა ოსესა, ძისა ელაის, მეფისა 
ისრაცლისა, მეფობდა ეზეკია, ძე აქაზისი, მეფისა იუდასი. ? ძე 
ოცდახუთისა წლისა იყო დადგომასა მეფედ და ოცდაცხრა წელ 
მეფობდა იერუსალცსმს, და სახელი დედისა მისისა - აბუთ, 
ასული ზაქარიასი. 3 და ქმნა სამართალი წინაშე უფლისა 
მსგავსად ყოვლისავე, ვითარ ქმნა დავით, მამამან მისმან. 4 
მან მოსპნა მაღალნი იგი და დამუსრნა იგინი და ყოველნი 
ძეგლნი და მოჰკაფნა მაღნარნი იგი და გველი იგი 
სპილენძისა, რომელ ქმნა მოსე, და მუნ დღედ ოდენ 
უზორვიდეს მას ძენი იგი ისრაცლისანი. და უწოდეს მას სახელი 
ეესთან. 2 უფალსა ღმერთსა ისრაცლისასა ესვიდა, და 
შემდგომად მისა არავინ იყო მსგავს მისდა ყოველთა მათგან 
მეფეთა იუდასთა, რომელ იყუნეს წინა მისა. 9 შეუდგა უფალსა 
და არა განეშორა გზათა მისთა და დაიმარხნა მცნებანი მისნი, 
რომელ ამცნო მოსეს. 7 და იყო უფალი მის თანა ყოველსა 
შინა, რასაცა იქმოდა, წარემართებოდა და შეურაცხ-ყო მეფე 
იგი ასურასტანისა და არა ჰმონა მას. 89 და მან დასცნა 
უცხოთესლნი იგი ვიდრე გაზადმდე და ვიდრე საზღურადმდე 
მათა გოდლითგან საებგუროდ ვიდრე ქალაქთა მათ 
ძნელთამდე. 9? და იყო წელსა მას მეოთხესა ეზეკია მეფისასა, 
იგი არს წელი მეშვდე ოსესი, ძისა ელასი, მეფისა ისრაცლისა, 
და მოვიდა სალმანასარ, მეფე ასურასტანისა ზედა სამარიასა 
და მოიცვა იგი. 19 და დაიპყრა იგი მესამესა წელსა, წელსა 
მეექუსესა ეზეკიასასა. იგი წელი მეცხრე იყო იოსე მეფისა 
ისრაცლისა, და გამოიღეს სამარია. 11 და წარტყუენა მეფემან 
ასურასტანისამან სამარიათ ასურასტანად და დააშენნა იგინი 
იალათს და აბოთს და მდინარეთა მათ გოვზანისათა და მთათა 
მართასა. 12 რამეთუ არა ისმინეს ყჟმაი უფლისა ღმრთისა 
მათისა და გარდაჭდეს აღთქმასა მისსა მსგავსად ყოვლისა 
მის, რომელ ამცნო მათ მოსე, მონამან უფლისამან, არა 
ისმინეს და არცა ყვეს. 13 და წელსა მას მეათოთხმეტესა 


სუფევასა ეზეკია მეფისასა გამოვიდა სენექერიმ, მეფე 
ასურასტანისა, ძნელ-ძნელთა ზედა მათ ქალაქთა იუდასათა და 
გამოიღო იგინი. 1“ და წარავლინა ეზეკია, მეფემან იუდასმან, 
მოციქულნი მეფისა მის ასურასტანელთასა ლაქისდ და ჰრქუა: 
ვსცოდე, მიიქეც ჩემგან და, რაი დამდვა ჩემ ზედა, აღვიკიდო. 
და დაადვა მეფემან ასურასტანისამან ზედა ეზეკიას, მეფესა 
იუდასასა, სამასი სასწორი ვეცხლისა და ოცდაათი სასწორი 
ოქროსა. 15 და მისცა ეზეკია ყოველი ვეცხლი, რომელი იპოვა 
სახლსა მას უფლისასა, საფასესა სახლსა მას სამეუფოსასა. 15 
მას ჟამსა დაჭრნა ეზეკია მეფემან ბჭენი ტაძრისა მის უფლისანი 
და ზღრუბლნი, რომელ განრჩუნნა ოქროთა ეზეკია, მეფემან 
იუდასამან, და მისცა იგი მეფესა მას ასურასტანისასა. 17 და 
წარავლინნა მეფემან ასურასტანისამან თარათა და რაფსისა 
და რაფსაკ ლაქისით და ეზეკია მეფისა ერითა ძლიერითა ზედა 
იერუსალცმსა. და გამოვიდეს და მივიდეს იერუსალცმდ და 
დადგეს ზედა ჯურღმულსა მას ზეშთა ავაზანისასა, რომელ არს 
გზასა აგარაკისა მის მმურკნელთასა. 18 და ყმა-ყვეს ეზეკიას 
მიმართ და მივიდეს მისა ელიაკიმ, ძე ქელკიასი, 
ეზოსმოძღვარი და სომნა მწიგნობართმოძღუარი და იოაქაზ, ძე 
ასაფისი, სახსენებელთმწიგნობარი. 19? და ჰრქუა მათ რაფსაკ: 
არქუთ ეზეკიას: ესრეთ იტყვს მეფე დიდი იგი, მეფე 
ასურასტანისა! რაიმე არს სასოებაი ეგე შენი, რომელსა შენ 
ესავ? 29 გინა თუ თქუა: სიტყუანი ბაგეთანი და ზრახვა და ძალი 
საყმარ არს ღვაწლსა. აწ ვის ესავ და შეურაცხ-მყავ მე? 21 აჰა, 
შენ ესავ არგანსა მას ლერწმისასა და დაჩხერილსა ეგვპტესა, 
რომელსა მი-თუ-ეყრდნას კაცი, აღესვას ყელსა და წყლას იგი, 
ეგრეცა ფარაო, მეფე იგი ეგვპტელთა, ყოველთა მოსავთა 
მისთა. 22 და რამეთუ მარქუ მე, ვითარმედ: უფლისა ღმრთისა 
ჩუენისა მოსავ ვართ ჩუენ. არა ეგრე იგი არსა ეზეკია, 
რომელმან მოსპნა მაღალნი იგი მისნი და საკურთხეველნი 
მისნი და ჰრქუა იუდასა და იერუსალცმსა: წინაშე 
საკურთხევლისა ამის თაყუანის-ეცით იერუსალცმს? 23 და აწ 
მო-ღა-შემოერთენ უფლისა ჩემისა მეფისა, ასურასტანისასა და 
მიგცე თქუენ ორათასი საჭედარი, უპოოთ თუმე კაცი 
ამჭყედრებად მათ ზედა? 2“ და ვითარმე შეუძლოთ წინა 


დადგომად ერთისა ერთისათვს უკანთაგანისა მონათა მათ 
უფლისა ჩემისათა? და რასა ესავ ეგვპტესა და ეტლთა მათ და 
საყედართა? ?5 და აწ თვნიერ უფლისა მოსრულ ვართ 
ადგილსა ამას განრყუნად ამისა? უფალმან მრქვა მე: აღვედ 
ქუეყანასა მას და განრყუენით იგი. 29 და ჰრქუა ელიაკიმ, ძემან 
ქელიკიასმან, და სომნა და იოაქა, რაფსაკს: მეტყოდე მონათა 
შენთა ასურებრ და ნუ ეტყვ ურიაებრ ყურთა ერისა მაგის, 
რომელნი დგანან ზღუდესა მაგას ზედა. 27 და ჰრქუა მათ 
რაფსაკ: უფლისა მაგის თქუენისა, ანუ თქუენდა ნუუკუე 
მომავლინა მე სიტყუად სიტყუათა ამათ? არამედ კაცთა მაგათ, 
რომელნი სხენან ზედა ზღუდესა, შეჭმად მათდა სკორე თვსი და 
შესუმად ფსელი თვსი თქუენითურთ. 28 დადგა რაფსაკ და 
ღაღად-ყო ყმითა დიდითა ურიაებრ, ეტყოდა და ჰრქუა: 
ისმინეთ სიტყუაი მეფისა მის დიდისა, მეფისა მის 
ასურასტანისა. 29 ესრეს იტყვს მეფე: ნუ განლაღნებით თქუენ 
ეზეკიას მიერ, რამეთუ ვერ შეუძლოს განრინებად თქუენდა 
ჭელთაგან ჩემთა. 39 ნუგეშინის-გცემნ თქუენ ეზეკია უფლისა 
მიერ და გეტყვნ, ვითარმედ გვვსნეს ჩუენ უფალმან და არა 
მისცეს ქალაქი ყელთა მეფისა მის ასურასტანელთასა. 31 ნუ 
ისმენთ ეზეკიასსა, რამეთუ ესრე იტყვს მეფე იგი ასურასტანისა: 
ყავთ ჩემდა მომართ სათნოება და გამოვედით ჩუენდა და 
ჭამეთ კაცთა თვთოეულად ვენაჭი თვსი და ლეღოვანი თვსი და 
სუას წყალი თვთოეულად ჯურღმუ- ლისაგან თვისისა, 32 ვიდრე 
მოვიდე და წარგიყვანნე თქუენ ქვეყანასა მას, რომელ არს 
ვითარცა ესე თქუენი, ქუეყანა იფქლისა და ღვნისა და ვენაჭისა 
და პურისა, ქუეყანა ზეთისა და ერბოსა, თაფლისა, და 
სცხონდეთ და არა მოკუდეთ და ნუ ისმენთ ეზეკიასსა, რამეთუ 
ცბის და გეტყვნ თქუენ, ვითარმედ: უფალმან გვვსნნეს ჩუენ. 33 
იჭქსნნეს ღმერთთა მათ ნათესავთა თვთოეულად სოფლები 
თვსი ყელთაგან მეფისა მის ასურასტანელთასა? 34 სადა არიან 
ღმერთნი იგი ემათასანი და არფათასნი? და სადა არიან 
ღმერთნი იგი ეპფარუმა ქალაქისანი, ანნა და ევა? ივსნნეს ნუ 
სამარია ყელთა ჩემთაგან? 32 ვინ არს ღმერთთა მათგანი ამის 
სოფლისათა, რომელთა ივსნეს ქუეყანა თვსი ჟელთაგან 
ჩემთა? ნუა უფალმან ივსნას იპრუსალემი ყელთაგან ჩემთა? 35 


და დადუმნეს და არა რა მიუგეს მას სიტყუაი, რამეთუ ემცნო 
მეფესა, ვითარმედ: ნუ მიუგებთ მას სიტყუასა. 37 და შევიდა 
ელიაკიმ, ძე ქელკიასი, ეზოსმოძღუარი, სომნა 
მწიგნობართმოძღუარი და იოაქაზ, ძე ასაფისი, 
საყსენებელთმწიგნობარი ეზეკიასა სამოსელდაპებულნი და 
უთხრეს მას სიტყუაი იგი რაფსაკისი. 


თავი 19 


1 და იყო, ვითარცა ესმა ეზეკიას მეფესა, დაიპო სამოსელი 
თვსი და შთაიცვა ძაძალ და შევიდა სახლსა მას უფლისასა. 2 და 
წარავლინნა ელიაკიმ ეზოსმოძღუარი და სომნა 
მწიგნობართმოძღუარი და მოხუცებულნი მღდელთანი 
ძაძაჩაცმულნი ესაია წინაისწარმეტყუელისა მიმართ ძისა 
ამოსისა. 3 და ჰრქუა მას: ესრეთ იტყვს ეზეკია: დღე ჭირისა და 
ურვისა არს დღე ესე, რამეთუ მოწევნილ არიან სალმობანი 
მუცელქმნილთანი და ვერ შობენ. 4 ისმინოს ხოლო თუ 
ღმერთმან შენმან სიტყუაი იგი რაფსაკისი, რომელ მოავლინა 
იგი მეფემან ასურასტანისამან, უფალმან მისმან, შეურაცხებად 
ღმრთისა ცხოველისა და ყუედრებად სიტყუათა, რომელ ესმა 
უფალსა ღმერთსა შენსა, და ლოცვა-ყავ ნეშტთა ამათთვს, 
რომელ დაშთომილ არიან. ? და მივიდეს მონანი იგი ეზეკია 
მეფისანი ესაიასა. 9 და ჰრქვა მათ ესაია: ესრე არქუთ უფალსა 
მას თქუენსა: ესრე იტყვს უფალი: ნუ გეშინინ პირისაგან 
სიტყუათა მათ, რომელ გესმეს, რომლითა მყუედრებდეს მე 
მონანი მეფისა მის ასურასტანისანი. 7 აჰა, მივავლინო მისა 
სული უკეთური და ესმეს ბავთი და მიიქცეს ქვეყანად თვსა, და 
დავსცე იგი მახვლითა ქუეყანასა თვსსა. 8 და მიიქცა რაფსაკ 
და პოვა მეფე იგი ასურასტანისა, რამეთუ ჰბარძოდა ლობნასა 
და ესმა, ვითარმედ იტრა ლაქისით. ? და მას ესმა თართაკ 
მეფისა მის ეთიოპელთასა და თქუეს, ვითარმედ: აჰა, ესერა, 
გამოსრულ არს ბრძოლად შენდა. და წარვიდა სოფლად თვსა 
და მიავლინნა მოციქულნი ეზეკიასა და თქუა: 19 ესრეთ 
ეტყოდით ეზეკიას, მეფესა იუდასა: ნუ გაცთუნებნ შენ ღმერთი 
იგი შენი, რომელსა შენ ესავ, ვითარმედ არა მისცეს 
იერუსალსმი ყელთა მეფისა ასურასტანელთასა. 11 აჰა, შენ 
თვთ გასმიეს ყოველი, რა ჰყვეს მეფეთა მათ ასურასტანისათა 
ყოველსა მას სოფლებსა, ვითარ წარტყუენნეს იგინი და აწ შენ 
განრინებასა ჰგონებ? 12 ივსნნეს ნუ იგინი ღმერთთა მათ 
ნათესავთა, რომელნი-იგი განრყუნეს მამათა ჩუენთა გოიზანი 


და ქარანი და რაფათი და ძენი იგი ედომისნი კიდედმდე 
ზღვსა. 13 სადა არს მეფე იგი ემათისი და მეფე არფათისი? და 
მეფე ქალაქისა მის სეფერუმისი ანადავა? 14 და მიიღო ეზეკია 
როარტაკი იგი ყჟელთაგან მათ მოციქულთასა და წარიკითხა და 
შევიდა სახლსა მას უფლისასა და განმარტა იგი ეზეკია წინაშე 
უფლისა. 12 და ილოცვიდა ეზეკია წინაშე უფლისა და თქუა: 
უფალო ღმერთო ისრაცლისაო, რომელი ზი ქერობინთა, შენ 
მხოლო ხარ ღმერთი ყოველთა ზედა მეფეთა ქუეყანისათა, შენ 
შექმენ ცა და ქუეყანა. 10 მოყავ, უფალო, ყური შენი და ისმინე; 
აღიხუენ, უფალო, თუალნი შენნი და იხილენ და ისმინენ 
სიტყუანი იგი სენაქერიმისნი, რომელ მოავლინა ყუედრებად 
ღმრთისა ცხოველისა. 17 რამეთუ ნანდვილვე, უფალო, 
წარწყმიდნეს მეფეთა მათ ასურასტანისათა ნათესავნი იგი და 
ქუეყანა მათი. 18 და მისცნეს ღმერთნი მათნი ცეცხლსა, რამეთუ 
იყუნესვე არა ღმერთ, არამედ ქმნილნი ყელთა კაცთანი, 
ძელისანი და ქვისანი, და წარწყმიდნეს იგინი. 19 და აწ, 
უფალო ღმერთო ჩუენო, გვვსნენ ჩუენ ყელთაგან მისთა, რათა 
ცნან ყოველთა მეფეთა ქუეყანისათა, რამეთუ შენ ხარ უფალი 
ღმერთი მხოლო. 29 და მიავლინა ესაია, ძე ამოსისი, და ჰრქუა: 
ესრე იტყვს უფალი ღმერთი ძალთა, ღმერთი ისრაცლისა: 
რომელ-ეგე ილოცე ჩემდა მომართ სენაქირიმის თანა, მეფისა 
ასურასტანელისა, ვისმინე. 21 ესე სიტყუაი არს, რომელსა 
იტყოდა მისთვს უფალი: შეურაცხ-გყო და განგბასრა შენ, 
ქალწულო, ასულო სიონისაო. თავი შეხარა შენ ზედა ასულმან 
იერუსალცმისამან. 22 ვინ აგინე და შეურაცხ-ყავ, ანუ ვის ზედა 
აღიმაღლე ჟქმაი შენი ყუედრებად და აღიხილენ თუალნი შენნი 
წმიდისა მიმართ ისრაცლისა. 23 მოციქულთა შენთა მიერ 
აყუედრე უფალსა და სთქუ: სიმრავლითა ეტლთა ჩემთათა 
აღვჭედ სიმაღლესა მთათა მათ ლიბანისათა, და მოვკაფე 
სიმაღლე ნაძუთა, რჩეულ-რჩეული იგი ფიჭუთა, და მივიწიე 
დასასრულსა მაღნარისა მის კარმელისასა. 2“ მე დავიცევ და 
ვსუ წყალი უცხოსი და განვაჟყმნე და დავტკებნე ბრჭალითა 
ჩემითა ყოველნი შესაკრებელნი წყალთანი. 25 არამედ გასმიეს 
შორით ეგე, რომელ ვყავ დღეთა პირველთა, დავბადე ეგე და 


განვასრულე ეგე და იქმნეს წარსტყუენველად მბრძოლთა 
ქალაქთა ძნელოვანთა. 290 და რომელნი დამკვდრებულ იყუნეს 
მას შინა, მოუძლურდეს ყელითა და შეძრწუნდეს და ჰრცხუენა. 
და იქმნეს ვითარცა თივა ველისა და ვითარცა მწუანე თივისა 
ერდოსა და დასატკეპნელად წინაშე მიწევნულთა მაგის ზედა. 
27 აწ ჯდომა შენი და გამოსლვა და შესულა შენი უწყი და 
გულისწყრომა შენი, 28 რომელ განრისხენ ჩემ ზედა და 
აღმღერება ეგე შენი მოიწია ყურთა ჩემთა და აწ განვაცვა 
ხრატუკი ცხვრთა შენთა და დანდალი იბასა შენსა და 
უკუნგაქციო შენ გზასა მას, რომელსაცა მოხუედ. 237 და შენდა 
ესე სასწაული იყავნ: ამას წელსა შეჭამო დაკრებილი შენი, და 
მეორესა წელსა შეჭამო გერი მისი, და მესამესა წელსა სთესოთ 
და მოიმკოთ და დანერგოთ ვენაქჭები, და სჭამოთ ნაყოფისა 
მათისა. 39 და იყოს სახლსა მაგას იუდასსა და რომელ-იგი 
დაშთომილ იყოს, დაიბნეს ძირნი დამართ და გამოსცეს 
ნაყოფი. 31 რამეთუ ერუსალსყმით გამოყდეს დაშთომილი და 
სიონით მთით განრინებული, შურმან უფლისა ძალთასამან ყოს 
ესე. 32 ამისთვს ესრე იტყვს უფალი მეფისა მისთვს 
ასურასტანელთასა: არა შევიდეს იგი ქალაქსა მაგას, არა 
შესტყორცნეს მაგას ისარნი და არა გარემოადგეს მაგას 
ფარებითა და არა მიაქციოს მაგასა ზედა მიწა. 33 გზასა, 
რომელსა მოვიდა, მასვე მიიქცეს და ქალაქსა მაგას არა 
შევიდეს, - თქუა უფალმან, - 34 და ზედამდგომელ ვექმნე 
ქალაქსა მაგას ყსნად მაგისა ჩემთვს და დავითისთვს, მონისა 
ჩემისა. 32 და იყო, მოწევნასა მას ღამისასა გამოვიდა 
ანგელოზი უფლისა მიერ და მოსრა ბანაკისა მისგან ასურთასა 
ასოთხმეოცდახუთი ათასი და აღიმსთვეს განთიადსა მას და, 
აჰა, იხილეს ეგეოდენი იგი გუამი მომკუდარი. 30 და აღიტრა 
და წარვიდა სენაქერემ, მეფე იგი ასურასტანისა, და 
დაემკვდრა ნინევის. 37 და იყო, ვიდრე თაყუანის-სცემდა 
სახლსა მას ნერსაქისსა ღმერთთა თვსთა, და ადრიმელექ და 
სარასარ, ძეთა მისთა, დასცეს იგი მახვლითა. და იგინი 
მეოტად წარვიდეს ქუეყანად არარატისა და მეფობდა ასურდან, 
ძე მისი, მის წილ. 


თავი 20 


1 მათ დღეთა შინა დასნეულდა ეზეკია სიკუდილისა სენითა და 
შევიდა მისა ესაია წინაისწარმეტყუელი, ძე ამოსისი, და ჰრქუა 
მას: ესრე იტყვს უფალი: ბრძანე სახლისა შენისა, რამეთუ 
მოჰკუდე შენ და არა განერე. 2 და მიიქცია პირი თვსი კედლად 
და ილოცვიდა უფლისა მიმართ და თქუა: 3 9, უფალო, 
მოივსენე, რამეთუ ვიდოდი წინაშე შენსა ჭეშმარიტებით და 
გულითა სრულითა, სათნოებათა ვყოფდი წინაშე შენსა. და 
ტიროდა ეზეკია ტირილითა დიდითა. “ და იყო ესაია ეზოსა მას 
დიდსა და იყო სიტყუაი უფლისა მისა და ჰრქუა: ? მიიქეც მუნვე 
და არქუ ეზეკიას, წინამძღუარსა მას ერისა ჩემისასა: ესრე 
იტყვს უფალი ღმერთი დავითისთვს, მამისა შენისა: ვისმინე 
ლოცვისა შენისა და ვიხილენ ცრემლნი შენნი. აჰა, მე 
განგკურნო შენ და დღესა მას მესამესა აღხვდე სახლსა მას 
უფლისასა. 95 და შევძინო დღეთა შენთა ათხუთმეტ წელ და 
ჭჰელთაგან მეფისა მის ასურასტანელთასა გივსნე შენ და 
ქალაქი ეგე. და ზედამდგომელ ვეყო ქალაქსა მაგას ჩემთვს და 
დავითისთვს, მონისა ჩემისა. 7 და ჰრქუა ესაია: მოიღეთ ზეთი 
და ლეღვი და შესაქმედ ეც კვერად და დაიდევ წყლულებასა 
მაგას და განიკურნო. 85 და ჰრქუა ეზეკია ესაიას: რამე 
სასწაული იყოს, ვითარმედ განმკურნოს მე უფალმან, და თუ 
აღვიდე მე სახლსა უფლისასა დღესა მესამესა? ? და ჰრქუა 
ესაია: ესე სასწაული იყოს უფლისა მიერ, რამეთუ ყოს 
უფალმან სიტყუაი იგი, რომელცა თქუა: შთავლოს აჩრდილმან 
ათსა მენაკსა. 19 და ჰრქუა ეზეკია: ადვილ არს აჩრდილისა მის 
ათსა მენაკსა შთასლვა. არა ეგრე, არამედ უკუნიქეცინ მუნვე 
ათსა მენაკსა. 11 და ღაღად-ყო ესაია წინაისწარმეტყუელმან 
უფლისა მიმართ და უკუნიქცა აჩრდილი იგი ათს მასვე მენაკსა 
ვინცა და მოსრულ იყო ათითა მენაკითა. 12 მას ჟამსა 
მოავლინა მოროდაქებალადან, ძემან ბალადანისამან, მეფემან 
ბაბილონისამან, როატაკები და ძღუენნი ეზეკიასა, რამეთუ 
ესმა, ვითარმედ დასნეულდა ეზეკია. 13 და განიხარა ეზეკია 


მოსლვა იგი მათი და უჩუენა მათ ყოველი იგი სახლი 
ნაქოთისა, ვეცხლი და ოქრო და საკმეველნი და 
ნელსაცხებელნი და სახლნი საჭურჭლენი, და რაცა იპოვა 
საფასესა მისსა, და არა იყო სახლსა მისსა, რომელი არა 
უჩუენა მათ ეზეკია ყოვლისა მის ყელმწიფებისა თვსისა. 1“ და 
შევიდა მისა ესაია წინაისწარმეტყუელი მეფისა მიმართ და 
ჰრქუა მას: რასა გეტყოდეს შენ კაცნი ეგე, ანუ ვინ მოვიდეს 
შენდა? და ჰრქუა ეზეკია: ქუეყანით შორით მოვიდეს ჩემდა 
ბაბილონით. 12 და ჰრქუა: რა იხილეს სახლსა შენსა? და თქუა 
ეზეკია: ყოველი, რაცა იყო სახლსა ჩემსა, იხილეს და არა იყო, 
რომელი არა უჩუენე მათ, და საფასენიცა ჩემნი. 195 და ჰრქუა 
ესაია ეზეკიას: ისმინე სიტყუაი უფლისა. 17 აჰა, დღენი 
მოვლენან და წარიღონ ყოველი, რაცა იყოს სახლსა შენსა, და 
რომელი დაკრიბეს მამათა შენთა მოდღენდელად დღედმდე, 
წარიღონ ბაბილოვნად და არა დაუტეონ, რამეთუ ესე სიტყუა0 
არს, რომელსა იტყოდა უფალი. 18 და ნაშობთა შენთაგანნიცა 
წარიყვანენ და ჰყუნენ საჭურის სახლსა მას მეფისა მის 
ბაბილონელთასა. 19 და ჰრქუა ეზეკია ესაიას: კეთილ არს 
სიტყუაი ეგე, რომელ, თქუა უფალმან. იყავნ მშვდობა და 
ჭეშმარიტება დღეთა ჩუენთა. 29 და ნეშტნი სიტყუათა 
ეზეკიასთანი და ყოველნი ძლიერებანი მისნი და 
წყლისგარდამოსადინელნი იგი და ჯურღმულები იგი, რომელ 
ქმნა, და წყალნი იგი, რომელ შეადინნა ქალაქსა მას, არა, აჰა 
ესერა, წერილ არიანა წიგნთა დღეთა მეფეთა მათ იუდასთა? 21 
და დაიძინა ეზეკია მამათა თვსთა თანა და მეფობდა მანასე, ძე 
მისი, მის წილ. 


თავი 21 


1 ძე ათორმეტისა წლისა იყო მანასე დადგომასა მისსა მეფედ, 
ერგასისდაცხრა წელ მეფობდა იერუსალსმსა. სახელი დედისა 
მისისა - ეფსიბა. 2 და ქმნა ბოროტი წინაშე უფლისა მსგავსად 
საძაგელებისა მის ნათესავთა მათ, რომელნი მოსპნა უფალმან 
პირისაგან ძეთა მათ ისრაცლისათა. 3 და აღაშენნა მაღალმან 
იგი, რომელ დაამკუნა ეზეკია, მამამან მისმან, და აღაშენნა 
ბაგინნი იგი ბაალისნი და ქმნნა მაღნარნი იგი, ვითარსახედ 
ქმნა აქაბ, მეფემან ისრაცლისამან, და თაყუანი-სცა ყოველთა 
ძალთა ცისათა, და მონებდა მათ. “ და აღაშენა საკურთხეველი 
სახლსა მას უფლისასა, ვითარცა თქუა უფალმან: იერუსალცმს 
დავიდგნე საყდარნი ჩემნი. ? და უქმნნა სამსახურებელნი 
ყოველთა ძალთა ცისათა ყოველთა მათ ეზოთა სახლისა მის 
უფლისათა. 59 და გარეშეყადნა შვილნი თვსნი ცეცხლსა და 
იზმნიდა და ჰკითხვიდა, და ყუნა ულუკნი, და განამრავლნა 
მცნობელნი, და შესძინა ძვრის-ყოფად წინაშე უფლისა და 
განსარისხებელად მისა. 7 და ქანდაკებულნი იგი მაღნართა 
მათ დადგნა სახლსა მას უფლისასა, რომლისა ჰრქუა უფალმან 
დავითს და სოლომონს, ძესა მისსა, ვითარმედ: სახლსა ამას 
და იერუსალცმს, რომელი გამოვირჩიე ყოველთაგან 
ნათესავთა ისრაცლისათა, დავდვა სახელი ჩემი უკუნისამდე. 8 
და არა შევსძინო შერყევად ფერვთა ისრაცლისათა ქუეყანისა 
მისგან, რომელ მივეც მამათა მათთა, რათამცა ეკრძალნეს 
ყოფად ყოვლისავე, რაცა ვამცენ მათ მსგავსად ყოვლისა მის 
მცნებისა, რომელი ამცნო მოსე, მონამან ჩემმან. ? და არა 
ისმინეს და საძაგელ იქმნა მანასე დიდად და აცთუნნა იგინი 
საქმედ ბოროტისა წინაშე უფლისა უფროს ყოველთა მათ 
ნათესავთა, რომელნი განრყუნნა უფალმან წინაშე პირსა ძეთა 
მათ ისრაცლისათა. 19 და ეტყოდა უფალი ყელითა მონათა 
თვსთა წინაისწარმეტყუელთაითა და თქუა: 11 ამისთვს, რამეთუ 
ქმნა მანასე, მეფემან იუდასმან, საძაგელნი იგი და 
უკეთურებანი უმეტეს ამორეველისა მის წინაშე ჩემსა და შესცთა 


იუდა კერპებითა თვსითა. 12 ამისთვს, ესრე იტყვს უფალი 
ღმერთი ისრაცლისა: აჰა, მე მოვავლინო ძვრი ზედა 
იერუსალცმსა და ზედა იუდასა, რათა ყოველთა რომელთა 
ესმეს, ოხრიდენ ორნივე ყურნი. 13 და მივაწიო ზედა 
იერუსალცმსა მსგავსად საზომისა მის სამარიასა და მსგავსად 
სასწორისა სახლისა მის აქაბისა და მოვსპო იერუსალსმი, 
ვითარცა ნიჟარი ერთი დათხეული ზედა პირსა თვსსა. 14 და 
აღვჭოცო ნეშტი სამკვდრებელისა ჩემისა და მივსცნე იგინი 
ჭელთა მტერთა თვსთასა და იყუნენ წარსატაცებელ და იავარ 
ყოველთა მტერთა თვსთა 15 ამისთვს, რამეთუ ქმნეს ბოროტი 
წინაშე ჩემსა და განმარისხეს მე, რომლით დღითგან 
გამოვიყვანენ იგინი ქუეყანისა მისგან ეგვპტელთასა 
მოდღენდელად დღედმდე. 165 და სისხლიცა უბრალო დასთხია 
მანასე დიდად ფრიად, ვიდრე აღივსო იერუსალცსმი კიდით 
კიდემდე. და ცოდვა იგი თვსი, რომლითა აცთუნა იუდა საქმედ 
ბოროტისა წინაშე უფლისა 17 და ნეშტნი სიტყუათა მანასესთანი 
და ყოველი, რაიცა ქმნა, და ცოდვა მისი, რომელ ცოდა, არა, 
აჰა, ესერა, წერილ არიანა წიგნთა სიტყუათა დღეთა მეფეთა 
მათ იუდასთასა? 18 დაიძინა მანასე მამათა თვსთა თანა და 
დაეფლა მტილსა სახლისა თვსისასა მტილსა ოზიასასა. და 
მეფობდა ამმონ, ძე მისი, მის წილ. 19? ძე ოცდაორის წლისა იყო 
ამმონ დადგომასა მისსა მეფედ და მეფობდა ათურამეტ წელ 
იერუსალცმს და სახელი დედისა მისისა - მესელომით, ასული 
არუასი, ტაბათით 29 და ქმნა ბოროტი წინაშე უფლისა, ვითარცა 
ქმნა მამამან მისმან მანასე. 21 და ვიდოდა ყოველთა მათ 
გზათა, რომელთა ვიდოდა მამა მისი, და მსახურა კერპთა მათ, 
რომელთა მსახურებდა მამა მისი, და თაყუანი-სცა მათ. 22 
დაუტევა უფალი ღმერთი მამათა თვსთა და არა ვიდოდა გზასა 
უფლისასა. 23 და აღდგეს მონანი ამონის ზედა და მოკლეს 
მეფე იგი სახლსა თვსსა. 24 და მოსწყვდეს მკულელნი იგი 
ამონისნი ერმან მან და დაიდგინეს, ერმან მის ქუეყანისამან 
მეფედ იოსია, ძე მისი, მის წილ. 25 და ნეშტნი სიტყუათა 
ამონისთანი, რომელ ქმნა, არა, აჰა ესერა, წერილ არიანა 
წიგნთა სიტყუათა დღეთა მეფეთა მათ იუდასთა? 265 და დაიძინა 


ამმონ მამათა თვსთა თანა და დაეფლა იგი საფლავსა თვსსა 
მტილსა მას ოზიასასა. და მეფობდა იოსია, ძე მისი, მის წილ. 


თავი 22 


1 ძე რვა წლისა იყო იოსია დადგომასა მას მისსა მეფედ და 
ოცდაათერთმეტ წელ მეფობდა იერუსალცმს. და სახელი 
დედისა მისისა - იედია, ასული იედიასი, ბასუროთით. ? და ქმნა 
იოსია სამართალი წინაშე უფლისა და ვიდოდა ყოველთა 
გზათა დავითის მამისა თვსისათა, და არა მიაქცია მარჯულ, 
არცა მარცხლ. 1? და იყო, წელსა მეთურამეტესა მეფობასა 
იოსიასასა, მეფისა იუდასასა, თვესა მეშვდესა მიავლინა 
მეფემან საფან, ძე ესელისი, ძისა მესოლამისი, მწიგნობარი 


სახლისა მის უფლისა და ჰრქვა: “ აღვედ შენ ქელკიასა, 
მღდელისა მის დიდისა, და გამოადნვეთ ვეცხლი იგი, რომელი 
შეწირა სახლსა უფლისასა, რომელი დაკრიბეს მცველთა მათ 
კარისათა ერისაგან. ? და მიეცით ყელთა მოქმედთა მათ 
საქმისა ზედამდგომელთა სახლისა უფლისათა. და მათ მისცეს, 
რომელნი-იგი იქმოდეს საქმესა მას სახლისა უფლისასა 
განსაძლიერებლად ბედეკისა სახლისა უფლისასა, 9 ხუროთა 
და მშენებელთა და ყელოვანთა მოღებად ძელი და ქვა 
კეთილი გასამტკიცებელად სართულისა მის სახლისა უფლისა. 
7 და არა ურაცხდეს ვეცხლსა მას, რომელსა-იგი მისცემდეს 
მათ, რამეთუ სარწმუნოებით იქმოდეს მას. 8 და ჰრქუა ქელკია, 
მღდელმან დიდმან, საფანს მწიგნობარსა: წიგნი სჯულისა ვპოე 
სახლსა შინა უფლისასა. და მოსცა ქელკია საფანს წიგნი იგი 
და აღმოიკითხა. 9? და შეართვა მეფესა იოსიას და მიუთხრა 
სიტყუაცა იგი და თქუა: გამოადვნეს მონათა შენთა ვეცხლი იგი, 
რაოდენ იპოვა სახლსა შინა უფლისასა და მისცეს იგი ყჟყელთა 
მოქმედთა მათ ზედამდგომელთა სახლსა უფლისათა. 19 და 
უთხრა სათან მწიგნობარმან მეფესა წიგნისა მისთვს და თქუა: 
წიგნი მომცა მე ქელკია მღდელმან და აღმოიკითხა იგი წინაშე 
მეფისა. 11 და იყო, ვითარცა ესმა მეფესა სიტყუაი იგი მის 
წიგნისა შჯულისა, დაიპო სამოსელი თვსი. 12 და უბრძანა 
მეფემან ქელკიას მღდელსა და აქიკამს, ძესა საფანისასა, და 
აქაბორს, ძესა მიქეასასა, და საფანს მწიგნობარსა და ასაიას, 


მონასა მეფისასა, და ჰრქუა: 13 მოვედით და გამოიძიეთ 
უფლისა ჩემთვს და ერისა ჩემისათვს და ყოვლისათვს იუდასა 
სიტყვსა ამისთვს წიგნისა, რომელი იპოვა, რამეთუ დიდ არს 
რისხვა უფლისა აღგზებულ ჩუენ ზედა, რამეთუ არა ისმინნეს 
მამათა ჩუენთა სიტყუანი ამის წიგნისანი ყოფად ყოველთავე 
და წერილთა მათ შინა. 14 და წარვიდა ქელკია მღდელი და 
აქიკამ და საფან და აქაბორ და ასაია ოდან 
წინაისწარმეტყუელისა, ცოლისა სელომისა, ძისა თეკუცსისა, 
ძისა ასარასა, სამოსლისმმარხველისა და იგი მკვდრ იყო 
იერუსალსმს და მასენას შინა და უთხრეს მას ესე. 12 და მან 
ჰრქუა მათ: ამას იტყვს უფალი ღმერთი ისრაცლისა: არქუთ 
კაცსა მას, რომელმან მოგავლინნა თქუენ ჩემდა: 165 ამას იტყვს 
უფალი: აჰა, ესერა, მე მივავლინო ბოროტი ქალაქსა ამას ზედა 
და მკვდრთა მას შინა ყოველნი სიტყუანი მის წიგნისანი, 
რომელ აღმოიკითხა მეფემან იუდასმან. 17 ამისთვს, რამეთუ 
დამიტევეს მე და მსახურებდეს ღმერთთა უცხოთა, რათა 
განმარისხონ მე საქმითა ყჟყელთა მათთათა და აღტყდეს 
გულისწყრომა ჩემი ადგილსა ამას და არა დაშრტეს. 18 ხოლო 
მეფესა იუდასასა, რომელმან მოგავლინა თქუენ გამოძიებად 
უფლისა, ესრეთ არქუთ მას: ამას იტყვს უფალი ღმერთი 
ისრაცლისა: სიტყუანი ეგე, რომელნი გესმეს, ეგენი არიან 19 
ამისთვს, რამეთუ მოლბა გული შენი და შეიკდიმე პირისაგან 
უფლისა, ვითარცა გესმეს სიტყუანი ესე, რაოდენსა ვიტყოდე 
ადგილისა ამისთვს და მკვდრთა მისთა, რათა იყოს 
განსარყუნელ და საწყევარ. და დაიპე სამოსელი შენი და 
სტიროდე წინაშე ჩემსა, და მეცა მესმა,-თქუა უფალმან,- 29 
ამისთვს, არა ეგრე, აჰა, ესერა, მე შეგძინო შენ მამათა შენთა 
და შეხვდე საფლავად შენდა მშვდობით და არა იხილონ 
თუალთა შენთა ყოველი ესე ბოროტი, რომელი მივავლინო 
ქალაქსა მას ზედა და მკვდრთა მისთა. 


თავი 23 


1 და მიუთხრნეს სიტყუანი ესე მეფესა და წარავლინა მეფემან 
და შეკრიბნა ყოველნი მოხუცებულნი იუდასნი და 


იერუსალცმისანი. 2? და აღვიდა მეფე ტაძრად უფლისა და 
ყოველნი კაცნი იუდასნი და ყოველნი მკვდრნი 
იერუსალცმისანი მის თანა და მღდელნი და 
წინაისწარმეტყუელნი და ყოველი ერი მის თანა მცირითგან 
ვიდრე დიდამდე, და აღმოიკითხა წიგნი იგი სჯულისა ყურთა 
მიმართ ერისათა, ყოველნი სიტყუანი სახლსა შინა უფლისასა. 
3 და აღდგა მეფე სუეტსა ზედა და დაუდვა მათ სჯული წიგნისა 
მისებრ სჯულისა, რომელ პოვა სახლსა უფლისასა წინაშე 
უფლისა, რათა ვიდოდიან იგინი გზასა უფლისასა და რათა 
იმარხვიდენ მცნებათა მისთა და სამართალთა მისთა და 
ბრძანებათა მისთა ყოვლითა გულითა და ყოვლითა სულითა 
მათითა ყოფად სიტყუათა მათ სჯულისათა, დაწერილსა წიგნსა 
შინა სჯულისასა, და დადგა ყოველი იგი ერი შჯულსა მას ზედა. 
4 და ამცნო მეფემან ქელკიას, მღდელსა მას დიდსა, და 
მღდელთა მათ შემდგომთა და მცველთა მათ კრებისათა 
გამოღებად ტაძრისაგან უფლისა ყოველი ჭურჭერი, რომელი 
ექმნა ბაალისთვს და მაღნართათვს და ყოვლისა ერისა 
ცათასა, და მოიღეს იგი და დაწვეს გარეშე იერუსალცსმს, 
სადემოთს კედრონისასა, და წარიღეს მიწა მისი ბეთელად. 2 
და დაწუნეს მღდელნი იგი, რომელ დაედგინეს მეფეთა 
იუდასთა მაკუმეველად მაღალთა მათ და ქალაქებსა იუდასთა 
და გარემო იერუსალცმსა და უკმევდეს იგინი ბაალსა და მზესა 
და მთოვარესა და ვარსკულავთა, ყომთა და ყოველთა ერთა 
ცისათა. 9 და გამოიღეს სერტყები იგი ასეროთისა სახლისაგან 
უფლისა გარეშე იერუსალცმს, ჟევსა მას კედრონისასა, და 
დაწვეს იგი მუნ და დააწულილნეს ვითარცა მიწა, და მიჰფინა 
საფლავსა ძეთა ერისათასა. 7 და დაარღვა სახლი იგი 
კადესიმელთა, რომელი იყო სახლსა შინა უფლისასა, სადა-იგი 
დედანი უქსოვდეს სამოსელსა სერტყებსა. 8 და მოიყვანა 


ყოველი იგი ქურუმნი ქალაქთაგან იუდაისთა და შეიგინნეს 
ყოველნი მაღალნი, სადა-იგი უკმევდეს ქურუმნი გაბაითგან 
ვიდრე ბერსაბედმდე და დაარღვა სახლი იგი მაღალთა წინაშე 
კართა ბჭისათა იოსეს მთავრისა მის ქალაქისასა, რომელი-იგი 
იყო მარცხენით შესლვასა ბჭეთა ქალაქისათა. ? ხოლო არა 
აღვიდეს მღდელნი იგი მაღალთანი საკურთხეველსა 
უფლისასა იერუსალცმს, ვიდრემდის არა ჭამეს მათ უცომო 
შორის ძმათა თვსთა. 19 და შეაგინა თაფეთი ყჟევსა მას ძეთა 
ენონისთა, რათა არა განჰყვანდეს კაცსა ძე თვსი, გინა ასული 
თვსი ცეცხლსა მელქომისთვს. 11 და დაარღვა ცხენები იგი, 
რომელი მისცეს მეფეთა იუდასთა მზისა შესავალსა მას 
სახლისა უფლისასა საფასისსაცავსა მას საჭურისისა მეფისასა, 
რომელი იყოს ფარურიმს და ეტლი იგი მზისა დაწვა 
ცეცხლითა. 12 და საკურთხეველები იგი, რაოდენი იყო 
ერდოებსა ზედა ქორებისასა, რაი ქმნნეს მეფეთა იუდასთა და 
საკურთხეველები, რომელ ქმნნა მანასე ორთა მათ ეზოთა 
სახლისა უფლისაითა, დაარღვა იგი მეფემან და აღიღო იგი 
მიერ, და გარდმოიღო და შემუსრა იგი და დასთხია მიწა იგი 
მათი ჟევსა მას კედრონისასა. 13 და სახლი იგი წინაშე პირსა 
იერუსალცმისასა მარჯუენით მთასა მას მოსოთისასა, რომელი 
აღაშენა სოლომონ მეფემან იერუსალცსემისამან ასტრატესათვს 
საძაგელისა მის სიდონელთასა, და ქამოს მოსაწყინელსა მას 
მოაბელთასა და მელქომს მოსაწყინელისა ძეთა ამონისათა, 
და შეაგინა იგი მეფემან. 14 და მოჰკაფა სერტყები და აღავსო 
ადგილები მათი ძვლებითა კაცთათა. 152 და საკურთხეველიცა 
იგი მაღალი, რომელი იყო ბეთელს, რომელი-იგი ქმნა 
იორობოამ, ძემან ნაბატისამან, რომელმან აცოდვა ისრაცლი 
და იგიცა საკურთხეველი მაღალი დაარღვა და დამუსრა ქვანი 
მისნი და დააწულილნა, ვითარცა მტუერი და მოწუა სერტყები 
იგი. 19 და მიხედა და იხილა საფლავები იგი, რომელი იყო 
მთასა მას და მიავლინა და გამოიღო ძუალები იგი 
საფლავებისა მისგან, დაწვა იგი საკურთხეველსა მას ზედა და 
შეაბილწა იგი სიტყვსაებრ უფლისა, რომელსა იტყოდა კაცი 
იგი ღმრთისა, რაჟამს-იგი დგა იორობოამ საკურთხეველსა 
ზედა დღესასწაულსა მას და მოიქცა იოსია და აღიხილნა 


თუალნი თვსნი და იხილა საფლავი იგი კაცისა მის ღმრთისა, 
რომელ იტყოდა სიტყუათა ამათ, 17 და თქუა: რა არს საჰამანი 
ისი, რომელსა მე ვხედავ? და ჰრქუეს მას კაცთა მის 
ქალაქისათა: ეგე არს საფლავი კაცისა მის ღმრთისა, რომელი 
მოივლინა ქუეყანით იუდასით და იტყოდა ყოველთა ამათ 
სიტყუათა, რომელსა ჰყოფ აწ საკურთხეველსა მას 
ბეთელისასა. 18 და ჰრქუა: აცადეთ ეგე, ნუ ვინ შეარყევთ 
ძვალთა მისთა, და პოვეს ძვალნი მისნი ძვალთა თანა 
წინაისწარმეტყუელსა მოსულისა სამარიით. 13 და ყოველი იგი 
სახლები მაღალთა, რომელი იყო ქალაქებსა მას სამარიას, 
რომელი ქმნნეს მეფეთა ისრაცლისათა განსარისხებელად 
უფლისა, დაარღვა იოსია, მეფემან ისრაცლისამან, და უყო მათ 
ყოვლისა მისებრ საქმისა, ვითარცა-იგი ყო ბეთელს. 29 და 
დაკლნა ყოველნი იგი მღდელნი მაღალთანი, რომელნი იყუნეს 
მუნ საკურთხეველსა მათსა ზედა, და დაწუა ძუალები კაცებისა 
მათ ზედა და მიიქცა იერუსალსმდ. 21 და უბრძანა მეფემან 
ყოველსა ერსა და ჰრქუა: ყავთ ზატიკი პასექისა უფლისა 
ღმრთისა ჩუენისა: წერილ არს წიგნსა ამას სჯულისასა. 22 და 
არა ყოფილ იყო ეგევითარი ზატიკი დღითგან მსაჯულთაით, 
რომელნი სჯიდეს ისრაცლსა და ყოველთა დღეთა მეფეთა 
ისრაცლისათა და მეფეთა იუდასთა, 23 არამედ, ვითარ-ესე 
მეათურამეტესა წელსა მეფობასა იოსიასასა იყო ზატიკი იგი 
უფლისა იერუსალცმს. 24 და მუცლითმეზღაპრენი და 
მცნობელნი და თერაფინნი და ყოველი კერპები და ყოველი 
საძაგელები, რომელი იყო ქუეყანასა იუდასასა და 
იერუსალცსმს, და აღიღო მეფემან იოსია, რათა დაამტკიცნეს 
სიტყუანი სჯულისა წერილისა წიგნისანი, რომელი-იგი პოვა 
ქელკია მღდელმან სახლსა შინა უფლისასა. 25 მსგავსი ამისი 
არავინ იყო მეფე უწინარეს მისა, ვითარ-ესე მოიქცა უფლისა 
ყოვლითა გულითა მისითა და ყოვლითა სულითა და ყოვლითა 
სიმტკიცითა ყოვლისაებრ სჯულითა მოსესითა და მისა 
შემდგომად არა აღდგა მსგავსი მისი. 295 ხოლო არავე 
გარემიიქცა უფალი რისხვისაგან გულისწყრომისა მისისა 
დიდისა, რომელ განრისხებულ იყო იუდასა ზედა ყოველთა 
მათ ზედა განრისხებათა, რომელ განარისხა იგი მანასე. 27 და 


თქუა უფალმან: იუდაცა გან-ვე-ვიშორო პირისაგან ჩემისა, 
ვითარცა განვიშორე ისრაცლი, და განვიშორო ქალაქი ესე, 
რომელი გამოვირჩიე, იერუსალცმი, და სახლი ესე, რომლისა 
ვთქუ, ვითარმედ იყოს სახელი ჩემი მუნ. 28 და ნეშტნი სიტყუათა 
იოსიასთანი და ყოველი, რაოდენ ქმნა, არა, აჰა, ესერა, 
წერილ არიანა წიგნთა სიტყუათა დღეთა მეფეთა იუდასთასა? 
29 და დღეთა მათ აღმოვიდა ფარაო ნექაო, მეფე ეგვპტისა, 
მეფისა მის ზედა ასურეთისასა მდინარესა ზედა ევფრატსა. და 
განვიდა იოსია მეფე შემთხუევად მისა. და მოკლა იგი ფარაო 
მაგედონს შინა შემთხუევასა მას მისსა. 3?–% და აღმოიღეს იგი 
მონათა თვსთა მაგედონით იერუსალცმად და დაფლეს იგი 
საფლავსა თვსსა. და მოიყვანა ერმან მის ქვეყანისამან იოაქაზ, 
ძე მისი, და სცხეს მას და მეფე-ყვეს იგი იოსიას, მამისა მისისა 
წილ. 31 ძე ოცდასამისა წლისა იყო იოაქაზ მეფობასა მისსა და 
სამ თუე მეფობდა იერუსალცმს. და სახელი დედისა მისისა - 
ამიტალ, ასული იერემიასი, ლობნათ. 32 და ქმნა ბოროტი 
წინაშე უფლისა ყოვლისა მისებრ, ვითარცა ყვეს მამათა მისთა. 
33 და გარდაადგინა იგი ფარაო ნექაო, მეფემან ეგვპტისამან, 
და წარიყვანა იგი დებლათად ქუეყანად ემათისა, რათა არა 
მეფობდეს იგი იერუსალიმს და დასდვა ხარკი ქუეყანასა მას 
ასი ტალანტი ვეცხლისა და ათი ტალანტი ოქროსა. 34 და 
მეფედ დაადგინა ფარაო ნექაო მათ ზედა ელიაკიმ, ძე 
იოსიასი, მეფისა იუდასი, იოსიას წილ, მამისა მისისა, და 
დასდვა მას სახელი იოაკიმ, ხოლო იოაქაზ წარიყვანა და 
შეიყვანა ეგვპტედ. და მოკუდა იგი მუნ. 3? და ვეცხლი იგი და 
ოქრო მისცა იოაკიმ ფარაოს. და მიერითგან მოხარკე იქმნა 
ქუეყანა იგი მიცემად ვეცხლისა პირსა ფარაოსა. კაცი 
ძალისაებრ თვსისა მისცემდა ვეცხლსა და ოქროსა ერისათა 
მის ქუეყანისა მიცემად იგი ფარაო ნექაოს. 39 ძე ოცდახუთისა 
წლისა იყო იოაკიმ მეფობასა მისსა და თერთმეტ წელ 
მეფობდა იერუსალიმს. და სახელი დედისა მისისა ელდათ, 
ასული ეგდელისი, რუმათ. 37 და ქმნა ბოროტი წინაშე უფლისა 
ყოვლისა მისებრ, ვითარცა ყვეს მამათა მისთა. 


თავი 24 


1 და დღეთა მისთა ოდენ აღმოვიდა ნაბუქოდონოსორ, მეფე 
ბაბილოვნისა, მას ქუეყანასა და იყო მისა იოაკიმ მონა სამ წელ 
და მოიქცა და შეურაცხ-ყო იგი. 2 და მოუვლინა უფალმან მას 
მტევებარნი ქალდეველთანი და მტევებარნი ასურთანი და 
მოაბელნი და ძენი ამონისნი და გამოავლინნა იგინი იუდასა 
ზედა წარწყმედად მისა მსგავსად სიტყვსა მის უფლისა, 
რომელსა იტყოდა ჭელითა მონათა მისთა 
წინაისწარმეტყუელთაითა. 3 რამეთუ გულისწყრომა უფლისა 
იყო იუდასა ზედა განშორებად იგი პირისაგან მისისა 
ყოველთათვს ცოდვათა მანასესთა, რაოდენი ქმნა. “ სისხლთა 
მათთვს უბრალოთა, რაი დასთხია და აღავსო იერუსალცმი 
სისხლითა უბრალოთა, და არა ინება უფალმან ლხინებად 
მათა. ? და ნეშტნი სიტყუათა იოაკიმისთანი და ყოველი, 
რაოდენი ქმნა, ანუ არა, ესერა, წერილ არიანა წიგნთა 
სიტყუათა დღეთა მეფეთა იუდასთასა? და დაიძინა იოაკიმ 
მამათა თვსთა თანა და დაეფლა მტილსა მას ოზიასასა მამათა 
მისთა თანა. 9 და მეფობდა იოაკიმ, ძე მისი, მის წილ. 7 და 
არღარა შესძინა მერმე მეფემან ეგვპტისამან გამოსლვად 
ქუეყანით მისით, რამეთუ დაიპყრა მეფემან ბაბილოვნისამან 
კევითგან ეგვპტისათა ვიდრე მდინარედმდე ეფრატად ყოველი 
ქუეყანა, რაოდენი იყო მეფისა ეგვპტისა. 8 ძე ათურამეტისა 
წლისა იყო იოაკიმ მეფობასა მისსა და სამ თუე მეფობდა 
იერუსალიმს და სახელი დედისა მისისა - ანეესთან, ასული 
ელემათესი, იერუსალიმით. 9? და ქმნა იოაკიმ ბოროტი წინაშე 
უფლისა ყოვლისა მისებრ, რაოდენი ქმნეს მამათა მისთა. 19 
მას ჟამსა შინა აღმოვიდა ნაბოქოდონოსორ, მეფე 
ბაბილოვნისა, იერუსალიმად და იღუაწა ქალაქი იგი 
გარემოცვად. 11 და მოვიდა მეფე ბაბილოვნისა ქალაქად; 
მონანი იგი ნაბოქოდონოსორისნი გარემოადგეს მას. 12 და 
განვიდა იოაკიმ, მეფე იუდასი, მეფისა ბაბილოვნისა, იგი და 
დედა მისი და მთავარნი მისნი და მონანი მისნი და საჭურისნი 


მისნი. და განიყვანა იგი მეფემან ბაბილოვნისამან მერვესა 
წელსა მეფობისა მისისასა. 13 და გამოიღო მიერ ყოველი 
საფასე სახლისა უფლისა და საფასე სახლისა სამეფოსა და 
შემუსრა ყოველი ჭურჭელი ოქროსა, რომელი ექმნა სოლომონ 
მეფესა ისრაცლისასა ტაძარსა უფლისა, ვითარცა იტყოდა 
უფალი. 1“ და წარიყვანა ყოველი იერუსალიმი და ყოველნი 
მთავარნი და ყოველნი ძლიერნი ძალითა ტყუეობად ათი 
ათასი და ყოველი ხურო და ოქროსმჭედელი. და არა ვინ 
დაშთა, გარნა გლახაკნი ხოლო ერისა ქუეყანისანი. 12 და 
წარიყვანა მეფემან ბაბილოვანისამან იოაკიმ ბაბილონად და 
დედა მეფისა და ცოლნი მისნი და საჭურისნი მისნი და 
ძლიერნი ქუეყანისანი წარიყვანნა ტყუედ იერუსალიმით 
ბაბილონად. 16 და ყოველი კაცი შემძლებელი, კაცი ძლიერი, 
რომელნი ჰყოფდეს ბრძოლასა შვდი ათასი, ხურო და 
მჭედელი ოქროსა და ანთრაკისა შთამსმელი - ათასი კაცი და 
ყოველი ძალი ძლიერითა და მოქმედი ბრძოლისა, წარიყვანნა 
იგინი მეფემან ბაბილოვნისამან ბაბილონად. 17 მეფედ 
დაადგინნა მეფემან ბაბილოვანისამან მეთთანია, მამისძმა 
მისი მის წილ. დასდვა მას სახელი სედეკია. 18 ძე ოცდაერთისა 
წლისა იყო სედეკია მეფობასა მისსა და თერთმეტ წელ 
მეფობდა იერუსალიმს. და სახელი დედისა მისისა ამიტალ, 
ასული იერემიასი, ლობნათ. 19 და ქმნა ბოროტი წინაშე 
უფლისა მსგავსად ყოვლისა მის, ვითარცა ქმნა იოაკიმ. 29 
რამეთუ გულისწყრომა უფლისა იყო იერუსალიმსა ზედა და 
იუდასა ზედა, ვიდრე განსთხივნა იგინი პირისაგან მისისა და 
შეურაცხება ქმნა სედეკია მეფისა მიმართ ბაბილონისა. 


თავი 25 


1 და იყო, მეცხრესა წელსა მეფობასა მისსა თუესა მეოთხესა, 
ათსა მის თვსასა, მოვიდა ნაბოქოდონოსორ, მეფე 
ბაბილოვანისა, და ყოველი ერი მისი იერუსალცმად და 
გარემოადგა მას და აშენა მას ზედა ზღუდე გარემო. 2 და 
გარემოიცვა ქალაქი იგი შეყენებად ვიდრე ათერთმეტად 
წლადმდე სედეკ მეფისა. 3 მეცხრესა თვესა განძლიერდა 
სიყმილი ქალაქსა შინა და არა იყო პური ერისათვს ქუეყანასა. 
4 და განივლთა ქალაქი და განვიდა მეფე და ყოველნი კაცნი 
მბრძოლნი ღამე გზასა ბჭისა აღსავლისასა შორის ორთა მათ 
ზღუდეთა, რომელ არს მტილისა მის სამეუფოსა. და 
ქალდეველნი გარემოადგეს ქალაქსა და წარვიდეს გზასა მას 
არაბიათ აღმოსავლით. ? და დევნა-უყო ერმან 
ქალდეველისამან უკანა მეფესა და ეწივნეს მას დასავლით 
იერიქოსა და ყოველი ერი მისი განიბნია მისგან. 9 და 
შეიპყრეს მეფე მარტო და მიიყვანეს იგი მეფისა ბაბილოვანისა 
დებლათად და ეტყოდა მეფე სასჯელით. 7 და ძენი სედეკიასნი 
მოსრნა წინაშე მისა და თუალნი სედეკიასნი აღმოჰყადნა და 
შეკრა იგი ბორკილითა და წარიყვანა ბაბილონად. 8 და თუესა 
მას მეხუთესა, შვდსა მის თვსასა, ესე წელი იყო მეათცხრამეტე 
მეფობასა ნაბუქოდონოსორისა, მეფისა ბაბილოვანისა, 
მოვიდა ნაბუზარდან მზარაულთმთავარი წინაშემდგომელი 
მეფისა ბაბილონისა იერუსალცმად. 9? და მოწვა ტაძარი 
უფლისა და სახლი მეფისა და ყოველი სახლები იერუსალცმისა 
მოწვა ცეცხლითა. 19 და ზღუდე იგი იერუსალცმისა გარემო 
დაარღვა ყოველმან ერმან, რომელი იყო მზარაულთმთავრისა 
თანა. 11 და დაშთომილი იგი ერი ქალაქსა შინა და რომელნი 
მოადგეს მეფესა ბაბილოვნისასა და ნეშტი იგი ერი ტყუედ 
წარიყვანა ნაბუზარდან. 12 და გლახაკთაგანი ერისათა დაუტევა 
ნაბუზარდან მზარაულთმთავარმან ვენაყისმოქმედად და 
ყანისმოქმედად. 13 და სუეტნი იგი რვალისანი, რომელ იყუნეს 
სახლისა უფლისანი და ხარისხნი მათნი და ემბაზი იგი 


რვალისა, რომელი დგა სახლსა უფლისასა, შემუსრეს 
ქალდეველთა და წარიღეს რვალი იგი ბაბილონად. 14 და 
სიავები იგი და ფუცხუები და ფიალები და ყოველი ჭურჭელი 
რვალისა, რომლითა-იგი მსახურებედ, წარიღეს. 15” და 
საცეცხურები და ფიალები ოქროსა წარიღო 
მზარეულთმთავარმან. 15 და სუეტთა მათ ორთა და ხარისხთა 
და ემბაზისა მის, რომელი ექმნა სოლომონს სახლსა შინა 
უფლისასა, რომელი წარიღო ნაბუზარდან, არა იყო რიცხვ 
სასწორისა რვალისა მის და ყოვლისა ჭურჭელისა. 17 
ათურამეტ წყრთა იყო სიმაღლე სუეტისა მის ერთისა და 
სუტისთავნი ორთა მათ სუეტთანი რვალისანი სამ-სამ წყრთა 
იყუნეს სიმაღლით თვთო იგი სუეტისთავი და კანკელი და 
მროწეულები სუეტისთავთა მათ გარემო ყოველი რვალისა და 
მეორესა მას სუეტსა სუეტისთავი და კანკელი და 
მროწეულისსახედ ქმნული ისი. 18 და წარიყვანა 
მზარეულთმთავარმან არეა, მღდელი იგი მთავარი, და 
სოფონია, მღდელი იგი შემდგომი, და სამნი მცველნი ბჭეთანი. 
19 და ქალაქისაგან წარიყვანა საჭურისი ერთი ზედამდგომელი 
კაცთა მათ მბრძოლთა და ხუთი კაცი წინაშემდგომელთაგანი 
მეფისათა, რომელნი იპოვნეს ქალაქსა შინა, და ერისთავი, 
მწიგნობარი იგი მთავრისა მის ერისა, რომელი განუყოფდა 
ერსა მის ქუეყანისასა და შვიდი კაცი ერისაგან ქუეყანისა, 
რომელნი იპოვნეს ქალაქსა შინა. 29 და წარიყვანნა იგინი 
ნაბუზარდან და მიიყვანნა მეფისა ბაბილონისა დებლათად. 21 
და მოსწყვდნა იგინი მეფემან ბაბილონისამან დებლათს 
ქუეყანასა ემათისასა და წარიტყუენა იუდა ქუეყანით თვსით. 22 
და ერსა მას ნეშტსა ზედა ქუეყანასა, რომელი დაუტევა 
ნაბუქოდონოსორ მეფემან ბაბილოვნისამან, დაადგინა მას 
ზედა გოდოლი), ძე აქიკამისი, ძისა საფანისი. 23 და ესმა 
ყოველთა მათ მთავართა ძლიერებისათა, რამეთუ დაადგინა 
მეფემან ბაბილონისამან გოდოლია მასეფათს და მოვიდა 
გოდოლია მასეფათად და ისმაელ, ძე ნათანისი და იონან, ძე 
საკარესი და სარეა, ძე თანეასი მიკ0ტოფატელი და იეზონია, ძე 
მაქატითელისა, იგინი და კაცნი მათნი. 2“ და ეფუცნეს 
გოდოლიასა თვთ იგინი და კაცნი მათნი. და ჰრქუა მათ: ნუ 


გეშინინ ქალდეველთაგან, დასხედით ქუეყანასა მას და 
ჰმონებდით მეფესა ბაბილოვნელთასა და უკეთეს იყოს 
თქუენდა. 25 და იყო, თუესა მას მეშვდესა მოვიდა ისმაელ, ძე 
ნათანისი, ძისა ელისამასი, ნათესავისაგან სამეუფოსა და ათი 
კაცი მის თანა. და სცეს გოდოლიას და მოკლეს იგი და 
ჰურიანი იგი და ქალდეველნი, რომელნი იყუნეს მის თანა 
მასეფათსა, მოსრნა. 29 და აღდგა ყოველი ერი მცირითგან 
ვიდრე დიდამდე და მთავარნი იგი ერისანი და შევიდეს 
ეგვპტედ, რამეთუ ეშინოდა პირისაგან ქალდეველთასა. 27 და 
იყო მეოცდაჩვდმეტესა წელსა წარტყუენვასა იოაკიმისასა, 
მეფისა იუდასასა, მეათორმეტესა თვესა, ოცდაშვდსა მის 
თვისასა, აღამაღლა ევლათ, მაროდაქ მეფემან 
ბაბილოვანისამან, წელიწადსა მას მეფობისა მისისასა, თავი 
იოაკიმისი, მეფისა იუდასი, და გამოიყვანა იგი სახლისა მისგან 
საპყრობილისა თვსისა. 28 და იტყოდა კეთილსა მის თანა, 
დადგა საყდარი მისი ზემო კერძო საყდართა მეფისათა, 
რომელნი იყუნეს მის თანა ბაბილონს. 2? და შეუცვალა 
სამოსელი პყრობილებისა მისისა და ჭამდა პურსა მარადის 
წინაშე მისა ყოველთა დღეთა ცხოვრებისა მისისათა. 39 და 
როჭიკი მისი მარადის როჭიკად მიეცემოდა სახლისაგან 
სამეუფოსა ნაწილი დღისა დღესა ყოველთა დღეთა ცხორებისა 
მისისათა. 


პირველი ნეშტთა 


თავი 1 


1 ადამ, სეთ, ენოს. ? კაინან, მალალელ, იარედ. 3 ენუქ, 
მათუსალა, ლამექ. 4 ნოე, ძენი ნოესნი: სემ, ქამ და იაფეთ. 23 
ძენი იაფეთისნი: გამერ, მიაგოგ, მადაი, ოვიგან, ელისან, 
თობელ, მოსოქ და თირას. 9 ძენი გომერისნი: ასქანას და 
რიფატ და თერგამ. 7 ძენი იოვიგანისანი: ელისა და თარსის, 
კიტელნი(!) და როდინელნი(!) 8 ძენი ქამისნი: ქუშ და მესტრემ, 
ფუდ და ქანან. 7? ძენი ქუშისანი: საბა და ევილა, და საბათა, 
რეგამა და საბათაქა. ძენი რეგამისნი: საბა და დიედან. 19 და 
ქუშ შვა ნებროთ, ამან იწყო გმირ-ყოფა და მონადირებად 
ქუეყანასა ზედა. 11 და მესტრომ შვა ლუდიმელნი და 
ლობიმელნი და ზანაიმელნი და ნეფთალიმელნი. 12 და 
პატროსიმელნი. და ქალონიმელნი, რომლისაგან გამოვიდნენ 
ფილისტიმელნი და ქაბდორიმელნი. 13 და ქანან შვა სიდონ, 
პირმშო თვსი, და ქანანელნი. 1“ და იებოსელნი და 
ამორეველნი და გერგესეველნი. 1” ეველნი და არეველნი და 
არსანელელნი. 16 და ასადელნი და სამარელნი და ამათელნი. 
17 ძენი სემისნი: ელამ და ასსურ და არფაქსად და ლუდ და 
არამ. და ძენი არამისნი: ოვსესოლ და გათერ და მოსოქ. 18 და 
არფაქსატ შვა კაინან, და კაინან შვა სალა, და სალა შვა ებერ. 
19 და ებერ შვნა ორნი ძენი: სახელი ერთისა მის ფოლეგ, 
რამეთუ დღეთა მისთა განიყო ქუეყანა, და სახელი ძმისა მისისა 
იეკტან, 29 და იეკტან შვა ელმოდად და სალობ და ზარამათ. 21 
და კედურამ, და ზეზელ, და დეკლან, და ზირა. 2? და კამაან, 
და ზაბიმეელ, და საბა. 23 და სუფირ, ზევი დ იორამ. და 
ყოველნი ესე ძენი იეკტანისნი. 24 და ძენი... 22 ებერ, ფალეგ, 
რაგავ, 25 სერუქ, ნაქორ, თარა. 27 აბრამ, ესე იგი არს, აბრაჰამ. 
28 და ძენი აბრაჰამისნი: ისაკ და ისმაელ. 29? და ესე ნაშობნი 


არიან ისმაელისანი: ნაბეოთ და კედარ, ნაბდეელ და მაბსალ. 
30 და მასმა, იდუმა და მასე, ქოდად და თემან. 31 ეგტურ და 
ნაფეს, და კედმა. ესენი არიან ძენი ისმაილისნი. 32 და ესე ძენი 
ქეტურისნი, ხარჭისა აბრაჰამისნი, რომელ უშვნა მას ზემბრამ, 
და იეკსან, და მადან, და მადიან, და იესბოკ, და სოვიე და ძენი 
იეკსანისნი: დედან და საბე და ძენი დედანისნი: ასურიმ და 
ლატუსიმ და ლოვმინ. 33 ძენი მადიამისნი: გეფარ და ენოქ და 
ოფერ და აბიდან და ელად. ესენი ყოველნი - ძენი ქეტურისნი. 
34 და შვა აბრაჰამ ისაკი. და ძენი ისაკისნი: იაკობ და ესავ. 32 
ძენი ესავისნი: ელიფაზ, და რაგუელ, და ეულ, და იეგლომ და 
კორე,. 306 ძენი ელიფაზისნი: თემან და ომარ და სოფარ და 
გოოთამ და კენეზე; თამნა, ხარჭმან ელიფაზისმან, უშვა მას 
ამალეკი. 37 ძენი რაგუელისნი: ნაქედ, ზარე, სომე, და მოზე. 38 
ძენი სეირისნი: ლოტან, სობალ, სებეგონ, ანა, დესონ და აკარ 
და რისონ. 39 ძენი ლოტანისნი: ბოროი და ემან, და დაი 
ლოტანისი - თამნა. 49 ძენი სუბალისნი: გოლამ, მანაქათ, და 
გებელ და სოფარ, და ონან და ძენი სებეგონისნი აია და ანა. 
ესე ძენი ანასნი: დესონ... 41 ხოლო ძენი დესონისნი: ამრან, 
ესებან, ითრან და ქერრან. “? და ძენი ესერისნი: ბილან და 
ავალ და ააკან. და ძენი დესონისნი: ოვს და არან. 43 და ესე 
მეფენი მათნი, რომელნი მთავრობდენ ქუეყანასა ედომისასა, 
რომელნი პირველად ზედა ძეთა ისრაცლთასა მეფობდენ, 
ბალაკ, ძე ბეორისი და სახელი ქალაქისა მათისა დენება. 44% და 
მოკუდა ბალაკა, მეფობდა მის წილ იობაბ, ძე ზარასი, 
ბოსორელი. “? და მოკუდა იობაბ, და მეფობდა მის წილ ასომ 
ქუეყანისაგან თემანელთასა. 45 და მოკუდა ასომ, და მეფობდა 
მის წილ ადად, ძე ბარადისი, რომელმან მოსრა მადიამი 
ველსა მას მოაბისასა, და სახელი ქალაქისა მისისა გეთემ. 47 
და მოკუდა ადად, და მეფობდა მის წილ სამაა მასეკეთით. 49 
და მოკუდა სამაა, და მეფობდა მის წილ საულ რობეთელი, 
რომელ არს მდინარესა თანა. 4? და მოკუდა საულ, და 
მეფობდა მისა შემდგომად ბალაენონ, ძე აქობორისი. 39 და 
მოკუდა ბალაენონ, ძე აქობორისი, და მეფობდა მისა 
შემდგომად ადად, და სახელი ქალაქისა მისისა ფოგორ, და 


სახელი ცოლისა მისისა ამეტაბელ, ასული მატრადისი. 21 და 
მოკუდა ატად. და იყუნეს მთავარნი ედომს: 

მთავარი თამნა, მთავარი გოლა, მთავარი იეთერ. 232 მთავარი 
ელისაკამას, მთავარი ელას, მთავარი ფინონ. 233 მთავარი 
კენოზ, მთავარი თემან, მთავარი იარასარ. 2?“ მთავარი 
მეგედიელ, მთავარი ზაფოინ. ესე მთავარნი მედომისნი. 


თავი 2 


1 და ესე არს სახელები ძეთა ისრაცლისათა: რუბენ, სვმეონ, 
ლევი, იუდა, იზაქარ, ზაბულონ, ? დან, იოსებ, ბენიამენ, 
ნეფთალიმ, გად, ასერ. 3 ძენი იუდასნი: ერ და ავნან, სელომ 
და სამნი ესე ესხნეს მას სავასგგან, ასულისა ქანანელისა 
კაცისა. და იყო ერ, პირმშო იგი იუდასი, უკეთური წინაშე 
უფლისა, და მოაკუდინა იგი უფალმან. “ და თამარ, სძალმან 
მისმან, უშვა ფარეზ და ზარა. ყოველნი ესე ძენი იუდასნი ხუთ. 2? 
ძენი ფარეზისნი: ესრომ და ამულ. 5 და ძენი ზარასნი: ზამბრი, 
და ეთამ, და ემან, და ქალქოლ და დარა, ესე ყოველნი ხუთ. 7 
და ძენი ქარმისნი: აქარ, შემაძრწუნებელი ისრაცლისა, და 
რომელმან თუალ-ახუნა შენარჩუენებსა. 8 ძე ეთამისი: აზარია. ? 
და ძენი ესრომისნი, რომელნი ესხნეს მას: ერმეელ და რამ, 
ქალებ და ჰარამ. 19 და არამ შვა ამინადაბ, ამინადაბ შვა 
ნაასონ, მთავარი სახლისა იუდასი. 11 და ნაასონ შვა სალმან, 
და სალმან შვა ბოოს. 12 და ბოოს შვა იობედ, იობედ შვა იესე. 
13 და იესემ შვა ელიაბედ, პირმშო მისი, ამინადაბ მეორე, საამა 
მესამე, 14 ნათანაელ მეოთხე, რადი მეხუთე, 1? ასომ მეექუსე, 
დავით მეშვიდე 15 და დაი მათი, სარუია, და აბიგია. და ძენი 
სარუისნი: იოაბ, და აბესა, და ასაელ, სამნი ესე. 17 და აბიგეა 
შვა ამესია, და მამა ამესიასი იეთერ, ისმაიტელი. 18 და ქალებ, 
ძემან ესრომისამან, შეირთო გაზუბა დედაკაცი და შვა იერიოთ, 
და ესე ძენი სამნი: იოასარ, სობაბ და ორნა. 1? და მოკუდა 
გაზუბა, და შეირთო ქალებ ეფრათ, და უშვა მას ორ. 29 და ორ 
შვა ური. და ური შვა ბესელიელ. 21 და ამისა შემდგომად 
შევიდა ესრომ ასულისა მის მაქირისა, მამისა გალაამისა. და 
ამან შეირთო იგი. და იყო სამეოცისა წლისა და უშვა მას 
სერგუბ. 22 და სერგუბ შვა იაირ, და იყუნეს ქალაქნი მისნი 
ოცდასამ გალაადს. 23 და დაიპყრეს გესურ და არამ დაბნები 
იარისი, და კანათი და დაბნები მისი, სამეოცი ქალაქი, ყოველი 
ძეთა მაქირისთა მამისა გალადისა. 24 და შემდგომად 


სიკუდილისა ესრომისა მოვიდა ქალებ ეფრათად და უშვა მას 
ასდოდ, მამა თეკვსისი. 22 და იყუნეს ძენი იერამელისნი, 
პირმშოსა ესრომისი: პირმშო რამ და ბაან. და ძენი გესონისნი: 
ადამა და ესაბამ, და ეთრან, და ქარან. და ძენი ასარისნი: 
ბალაამ, და აზუკამ, და ოვიკამ, და ოკამ, და არან, და ასომ, 
ძმა მისი, 256 და იყო ცოლი ირამელისი, და სახელი მისი ატარა; 
ესე არს დედა უონომისი. 27 და იყუნეს ძენი რამისნი, პირმშოსა 
იერემელისი: მაას, და იაბინ და აკორ. 28 და იყუნეს ძენი 
ენომისნი: სამა და იადაე. და ძენი სამაასნი: ნადაბ და აბისურ. 
29 და სახელი ცოლისა მის აბისურისი აბიქეა, და უშვა მას 
ზაბარ და მოლიდა. 39 და ძენი ნაბადისნი: სალად და აფაიმ. 
და მოკუდა სალა, და არა ესუა მას შვილი. 31 და ძენი 
აფაიმისნი: იესსი. და ძენი იესესნი: სოსან და ძე სოსანისი - 
აალი. 32 და ძენი ელიასნი, ძმისა აქისამისნი: იეთერ და 
იონათან. და მოკუდა იეთერ, და არა ესუა მას შვილი. 33 და 
ძენი იონათანისნი: ფელეთ და ოზამ. ესენი იყუნეს ძენი 
რამელისნი. 34 და არა ესხნეს სოსანს ძენი, არამედ ასულნი. 
და სოსანისი იყო მონა მეგვპტელი, და სახელი მისი იოქელ. 32 
და მისცა სოსან ასული თვსი იექეელს, მონასა თვსსა, ცოლად 
და უშვა ეთთი. 395 და ეთთი შვა ნათან და ნათან შვა ზაბედ. 37 
და ზაბედ შვა ოფლალ, და ოფლალ შვა ობედ. 38 და ობედ შვა 
იევუდ, და იევუდ შვა აზარია. 33? და აზარია შვა ქელეს, და 
ქელეს შვა ელეასა. 49 და ელეასა შვა სოსომე, და სოსომე შვა 
სალუმ. 41 და სალუმ შვა იექონია, და იექონია შვა ელისამან. 42 
და ძენი ქალებისნი, ძმისა იერიმელისნი: მარსა, პირმშო მისი. 
ესე არს მამაი ზიფისა, და ძენი მარსასნი, მამისა ქებრონისნი. 
43 და ძენი ქებრონისნი: კორეე და თაფ და როკომ და სემაა. 44 
და სემაა შვა რემ, მამალ იერკანისი, და იერკან შვა სალამა. 42 
და ძე მისი მეონ, მამა ბეთსურისი. “5 და გეფა, ხარჭმან 
ქალებისმან, შვა არრან და იოსან და გესუვი. “7 და ძენი 
იადანისნი: რეგემ და იოათამ და გერსომ და ფალეგ და გეფა 
და საგაფ. 48 და ხარჭმან ქალებისმან, მოქა, შვა სიბერ და 
თექნა. 4? და შვა საგაფ, მამაი მაგენისი, სულ, მამა მაქაებენასი 
და მამა ბალისი. და ასული ქალებისი - აქსაბ. 329 ესენი იყუნეს 


ძენი ქალებისნი: ძენი ორისნი, პირმშოსა ეფრათასნი, სობალ, 
მამაი კარიათიარიმისი, 21 სალმონ, მამა ბეთელომისი, მამა 
ბეთლემონისი, არი, მამა ბეთეგოვრისი. 22 და ესხნეს ძენი 
სობალს, მამასა კარიათიმისსა, რომელი ხედვიდა ნაწილსა 
განსუენებისასა. 233 და ნათესავისაგან კარიათიმისა: ეთაილიმ, 
მეფითინ, სამათით, ემასარიმ, ამათგან გამოვიდეს 
სარათეველნი და ესთაულელნი. 24 ძენი სალომისნი: ბეთლემი 
და ნეტუფატი, ატაროთი, სახლისა იოაბისი და ზოგი მანაათისა 
- ესარა. 22 მამათა მწიგნობართა, რომელნი დამკვდრებულ 
იყუნეს იაბესსა: აგათიმელნი და სუქმითელნი და სამათიმელნი. 
ესე არიან სახლნი, რომელნი მოვიდეს ემათით, მამისა 
სახლისა რექაბისნი. 


თავი 3 


1 და ესენი იყუნეს ძენი დავითისნი, რომელნი ესხნეს მას 
ქებრონს: პირმშო ამონ აქინამასაგან იეზრაიტელისა; მეორე - 
დალუა, აბიგეასგან კარმელისა. ? მესამე - აბესალომ, ძე 
მოქასი, ასულისა თოლმისი, მეფისა გესურისა; მეოთხე - 
ადონია, ძე ანგითისი. 3 მეხუთე - საფატია აბიტალისგან; 
მეექუსე იეთრამ, აგალისგან, ცოლისა მისისა. “ ესენი ესხნეს 
ქებრონს; და იმეფა მუნ შვდ წელ და ექუს თთუე და 
ოცდაათცამეტ წელ მეფობდა იერუსალსმსა. ? და ესენი ესხნეს 
მას იერუსალცმს: სამაა, სობაბ, ნათან და სოლომონ 
ბერსაბესგან, ასულისა ამელისა, 9 იებაარ, და ელისაუ. 7 და 
ელიფალეტ, და ნაგებ, და ნაფეკ, და ნაფია, 8? და ელისამა, და 
ელიათადა და სოქაინ, ? ყოველნი ესე ძენი დავითისნი ცხრა 
გარეშე ძეთა ხარჭთა მისთასა,- და თამარ, დაი მათი. 19 და 
ძენი სოლომონისნი: რობოამ, აბია, ძე მისი, ასა, ძე მისი, 
იოსაფატ, ძე მისი, 11 იორამ, ძე მისი, ოზია, ძე მისი, 12 ამასია, 
ძე მისი, აზარია, ძე მისი, იოვას, ძე მისი, იოთამ, ძე მისი, 13 
აქაზ, ძე მისი, ეზეკია, ძე მისი, მანასე, ძე მისი, 14 ამონ, ძე მისი, 
იოსია, ძე მისი, 1ლ”> და ძენი იოსიასი: პირმშო იოაქაზ, მეორე - 
იოაკიმ, მესამე - სედეკია, მეოთხე - სალუმ. 15 და ძენი 
იოვაკიმისანი: იექონია, ძე მისი, და სედეკია, ძე მისი. 17 და 
ძენი იოქონისნი: ასირ, სალათიელ, ძე მისი. 198 მელქირამ, და 
ფადია, და სენესარ, და იეკენია, და იოსამოთ და ნადაბია. 19 
და ძენი სალათიელისნი: ზორობაბელ და სემეა. და ძენი 
ზორაბაბელისნი: მოსალამოს და ანანია და სალომითი, დაი 
მათი, 29 და ასება, და ოლ, და ბარაქია, და ასადია, და სობედ, 
- ხუთნი ესე. 21 და ძენი ანანიასნი: ფალატია და იესეი, ძე მისი, 
და რაფაია, ძე მისი, ორნა, ძე მისი, აბდია, ძე მისი, სექენია, ძე 
მისი. 22 და ძე სექენიასი: სამეა. და ძენი სამეასნი: ქატუს, და 
იოელ, და ბარია, და ნოადია და საფატ, ექუსნი ესე. 23 და ძენი 
ნოადიასნი: ელიონე, და ეზეკია და ეზრიკამ, სამნი. 24 და ძენი 


ელიეოასნი: ოდუია, და ელიასიბ, და ფალაგია, აკკუბ, და 
იონან, და დალეა, და ანანია, - შვდნი. 


თავი 4 


1 და ძენი იუდასნი: ფარეზ, ესრომ, ქარიმ, და ორ და უბარ. 2 
დარა, ძე მისი. და სუბე შვა იეთე. და იეთე შვა აქიმე და ლაად. 
ესე შობანი არიან სალათისნი. 3 და ესენი ძენი არიან ეტამისნი: 
და იეზრაელ, და იესმა და იაბეს, და სახელი დისა მათისა 
ესელელფონ. “4 და ფანელ, მამა გედირისა, და ეზელ, მამა 
სოსანისა. ესე ძენი ორისნი, პირმშოსა ეფრათაისნი, მამისა 
ბეთლაემისა. ? და საურ, მამისა თეკუესა, იყუნეს ორნი ცოლნი: 
აალა და ნოორა. 65 უშვა მას ნოორა: ოქსამ, და ეფად, და 
თემან და ასთერა. ყოველნი ესე ძენი ნორასნი. 7 და ძენი 
აალასნი: ასარეთი, და ასარა და ეთნან. 8 და კორე შვა ენონ 
და სობება. და ესე შობანი არიან ძმისა რექაბისნი, ძისა 
იარიმისნი: ? და იყო იაგაბეს უდიდებულეს ძმათა თვსთა, და 
დედამან მისმან უწოდა მას სახელი იაგბეს, და თქუა: ვშევ, 
ვითარცა იაგბეს. 19 და ხადა იაგბეს ღმერთსა ისრაცლისასა და 
თქუა: უკუეთუ კურთხევით მაკურთხო მე და განამრავლნე 
საზღუარნი ჩემნი, და იყოს ჭელი შენი ჩემ თანა, და ჰყო 
საცნაური ჩემ თანა არა დამდაბლებად ჩემდა! და მოსცა მას 
ღმერთმან ყოველი, რაოდენიცა ითხოა. 11 და ქალებ, მამამან 
ასქანასისმან, შვა მაქირ, ესე - მამა ასათონისი. 12 და ასათონ 
შვა ფათრეფი, და ფესეე, და თანა და მამა ქალაქისა ნაას, 
ძმისა ასალონისი, კენეზიანი. ესე არიან კაცნი რეფესანი. 13 და 
ძენი კენეზისნი: გოთონიელ და სარაია. და ძე გოთოლიისი: - 
ათათ. 14 და მანათი შვა გეფორა, და სარაია შვა იობაბ, მამა 
გერსასიმისა, რამეთუ ხურონი იყუნეს. 15 და ძენი ქალებისა 
იეფონესნი: ერალა, და ნაამ. და ძე არამისი: -კენეეზ. 10 და 
ძენი იალელისნი: ზიფი, ზეფაა, და თირა და ეზერაელი. 17 და 
ძენი ეზარელისნი: ეთერი, მოლარი, და ფერ. და იაღონ შვა 
იეთერ, და მარო, და სემაი, და იესბა, მამა სესთემონისა. 18 და 
ცოლმან მისმან ადა უშვა მას იარედი, მამა გედორისა, და 
აბერი, მამა სოქოასა, და იეთიელ, მამა ზანოისი. და ესე არიან 
ძენი ბეთთასი, ასულისა ფარაოსი, რომელი მოიყვანა მორედ. 


19 და ძენი ცოლისა ოვდიასი, დისა ნაქემისნი, და დალია, მამა 
კეილაისა. და საბეგონ, მამა იომანისა, და ძენი ნაემისნი მამისა 
კელაისანი ტარმიკეანისანი: ესთეო და მაქათი. 29 და ძენი 
სემიონისნი: ამნონ და რანო და ძე ანანისი - თილონ. და ძენი 
ესთესნი: ბენზჰეთ და ზოქათ. და ძენი ზოქათისნი 21 და ძენი 
სელონისნი, ძისა იოდასნი: ერ, მამა ლექადისა, და ლაადა, 
მამა მადესი, და შობანი მათნი ესთაად და აბუს, სახლსა 
ესობასა, და იოაკიმისა, 22 და კაცნი ქოზიბასანი და იოასისნი 
სალაფინელი, რომელნი დაეშენნეს მოაბს და კუალად 
მოაქცინა იგინი, აბედდერინ და ათუკიიმ. 23 ესე მეკეცენი, 
რომელნი დაემკვდრნეს ატალიმს და გადერს მეფისა თანა. და 
მეფობასა თანა მისსა განაძლიერეს იგი და დაემკვდრნეს მუნ. 
24 და ძენი სვმეონისნი: ნამუელ და იამინ, იარიმ, ზარა, საულ, 
25 და სალიმ, ძე მისი, მაბესან, ძე მისი, ასემან, ძე მისი, მაზბან, 
ძე მისი, 29 ამუელ, ძე მისი, საბუდ, ძე მისი, საქურ, ძე მისი, 
სემეეი, ძე მისი. 27 და სემეემისნი ძენი - ათექუსმეტ და ასულნი 
ექუს; და ძმათა მათთა არა ესხნეს ძენი მრავალ, და ყოველნი 
ნათესავნი მათნი არა განმრავლდეს, ვითარ-იგი ძენი იუდასნი. 
28 და დაემკვდრნეს ბერსაბეეს და სამაას, და მოლაადს, და 
სერასულას, 29 და ბალაას, და ასომს, და სთოლად, 39 
ბათულს, და ერმას და სიკელაკს. 31 ბეთმაქაბოროს და 
კერძოსა სესომისისასა. და სახლი ბარუმისი -სეორიმი. ესე 
იყუნეს ქალაქნი მათნი ვიდრე დავითის მეფისამდე. 32 და 
საყოფელნი მათნი: ერამინი, და ერემონი, და თოკანი, და 
ესანი და თეკანი - ქალაქები ხუთი. 33 და ყოველი საყოფელები 
მათი გარემო ქალაქებსა ამას ვიდრე ბაალადმდე; ესე არს 
სამკვდრებელი მათი და ნაწილად ხუედრებული მათი: 34 
მოსობაბი, და ამალეკი და იოსია, ძე ამასიასი. 32 და იოელ და 
იესუ, ძე იოსაბიასი, და ძე სარაიასი, ძე ასიელისი. 39 და 
ელიონეი, და იეკებ, და იასოილ, და ასაიაი, და ედიელ, და 
ისმაელ და ბანეა. 37 და ზოზა, ძე სეფეისი, ძისა ალონისი, ძისა 
იედიასი, ძისა სამარიასი, ძისა სამეასი. 38 ესე არიან, რომელნი 
განვიდეს სახელებითა მთავართათა ნათესავთა შორის მათთა, 
და სახლთა შორის მამათა მათთა განმრავლდეს ფრიად 


სიმრავლედ. 39? და მიიწივნეს ვიდრე გერარად, ვიდრე 
აღმოსავალადმდე გაისა, ძიებად საძოვარისა საცხოვართა 
მათთვს. 49 და პოეს საძოვარი კეთილი და პოხილი, და ქუეყანა 
ვრცელი წინაშე მათსა, მშვდობა და მყუდროება, რამეთუ 
ძეთაგან ქამისთანი იყუნეს მუნ პირველ დამკვდრებულ. 41 და 
მოვიდეს ესენი დაწერილნი სახელით დღეთა ეზეკია მეფისა 
ჰურიასტანისათა, და მოსრნეს მკვდრნი მათნი და მინელნი იგი, 
რომელნი პოვნეს მუნ, და შეჩუენებულ-ყუნეს იგინი ვიდრე აქა 
დღედმდე და დაემკვდრნეს მათ წილ, რამეთუ საძოვარი 
საცხოვართა მათთათვს იყო მუნ. “? და მათთაგანვე, ძეთა 
სვმეონისთანი, წარვიდეს მთასა სეირსა კაცნი ხუთასნი: 
ფალეტია და ნოადია და რაფადია და ოზიელ, ძენი ესთისნი 
და მთავარნი მათნი. 43 და მოსრნეს დაშთომილნი იგი ნეშტნი 
ამალეკისანი და დაემკვდრნეს მუნ ვიდრე აქა დღედმდე. 


თავი 5 


1 და ძენი რუბენისნი, პირმშოსა ისრაცლისა, რამეთუ ესე იყო 
პირმშო, აღსვლისა მისთვს საწოლსა მამისა თვსისა მისცა 
კურთხევა მისი ძესა მისსა იოსებს, ძესა ისრაცლისასა, და არა 
შეერაცხა ნათესავად პირმშოდ. 2 რამეთუ იუდა იყო ძლიერ 
ძალითა ძმათა შორის მისთა, და იყუნეს მთავრად მისგანნი. 
ხოლო კურთხევა იგი იყო იოსებისა. 3 და ძენი რუბესნი, 
პირმშოსა ისრაცლისანი: ენოქ და ფალუს, ასრომ და ქარმი. “რ 
და ძენი იოელისნი: სემეი და ბანეა, ძე მისი, და ძენი გეგისნი. ? 
ძისა სემეისნი, ძე მისი ბაალ. 9 ძე მისი ბაბელ, რომელი 
წარტყუენა თაგლადფალნასარ, მეფემან ასურეთისამან. ესე 
მთავარი რუბენისი. 7 და ძმანი მისნი იყუნეს მამულსა მათსა და 
ნაწილსა მათსა ნათესავთაებრ მათთა: მთავარი იოელ და 
ზაქარია. 8 და ბალე, და ოზუზისი, ძე სამასა, ძე იოელისი. ესე 
დაემკვდრა აროირს ნაბავით კერძო და ბელმასონით. 9? და 
მზისა აღმოსავლით დაეშენა, ვიდრე ამოსლვადმდე უდაბნოდ 
მდინარითგან ევფრატით, რამეთუ საცხოვარი მათი ფრიად იყო 
ქუეყანასა გალადისსა. 190 და დღეთა საულისთა ყვეს ბრძოლა 
მკვდრთა მათ მიმართ მის ქუეყანისათა. და დასცნეს ყელითა 
მათითა დამკვდრებულნი იგი კარვებსა ყოველნივე 
აღმოსავლად კერძო გალადისსა. 11 და ძენი გადისნი წინაშე 
მათსა დაემკვდრნეს ბასანს შინა ვიდრე ზელაქადმდე: 12 
იოელ, პირმშო, და საფან, მეორე, და ანა მწიგნობარი, ბასანს. 
13 და ძმანი მათნი და სახლად მამული მათი: მიქეელ, და 
მოსოლამ, და სობეე, და იორეე და იოაქამ და აზოვე და ობედ 
- შვიდნი. 1“ ესე ძენი აბიქესნი, ძისა ურისნი, ძისა იედელისნი, 
ძისა მიქეელისნი, ძისა იესესესნი, ძისა გალადისნი, ძისა 
იედადისნი, ძისა ქიბულისნი. 12 ძისა აბდიელისნი, ძისა 
გუნდისნი- მთავარნი სახლისა მამულისანი. 19 და დაემკვდრნეს 
გალაადს და ბასანსა შინა და დაბნებსა მათსა და ყოველსა 
გარემო სოფლებისა სარონისასა, ვიდრე განსლვადმდე 17 
ყოველთა ნაწილად ხუედრებულისა დღეთა იოათამისთა, 


მეფისა იუდასათა, და დღეთა იორობოამისათა, მეფისა 
ისრაცლისთა. 18 ძენი რუბენისნი და გადისნი და კერძოსა 
ტომისა მანასესი ძეთაგან ძლიერებისათა კაცნი, რომელნი 
აღიღებდეს საჭურველსა და მახვლსა და მომრთხმელნი 
მშვლდისანი და წურთილნი ბრძოლასა ორმეოცდაოთხნი 
ათასნი და შვდას და სამეოცნი, რომელნი განვიდეს წყობად. 19 
და ჰყოფდეს ბოროტსა აგარელთა თანა, და იტურელთა, და 
ნაფისელთა, და ნადაბელთა. 29 და განძლიერდეს მათ ზედა, 
და მოეცნეს ყელთა მათთა აგარელნი იგი და ყოველი 
საყოფლები მათი, რამეთუ ღმრთისა მიმართ ღაღად-ყვეს 
ბრძოლასა შინა და ისმინა მათი ღმერთმან, რამეთუ ესვიდეს 
მას. 21 და წარმოტყუენეს ჭურჭელი მათი, აქლემი ხუთი ათასი, 
და ცხოვარი ორას და ერგასისი ათასი, ვირი ორი ათასი, და 
სულები მამათა ასი ათასი. 22 რამეთუ მრავალი წყლულებაი 
ყვეს და მოსრეს. რამეთუ უფლისა მიერ იყო ბრძოლა და 
დაემკვდრნეს მათ წილ ვიდრე წარტყუენვადმდე მათისა. 23 და 
ზოგი ნათესავი მანასესი დაემკვდრა ქუეყანასა ბასანითგან 
ვიდრე ბაალერმონადმდე, და სანირდ, და მთად აერმონისა და 
ლიბანესა, ესენი განმრავლდეს. 24 და ესენი იყუნეს მთავარნი 
და წინამძღუარნი სახლთა მამულთა მათთანი: ოფერ და იესსი, 
და ელიელ, და ეზრიელ, და იერმია, და ოდუი, და იედიელ, 
კაცნი ძლიერნი ძალითა და კაცნი სახელოვანნი, მთავარნი 
სახლთა მამათა მათთანი. 22 და შეურაცხება ქმნეს ღმრთისა 
მიმართ მამათა მათთასა და ისიძვიდეს შემდგომად ღმერთთა 
ერისა მის ქუეყანისათა, რომელნი-იგი აღყოცნა ღმერთმან 
პირისაგან მათისა. 256 და აღუდგინა ღმერთმან ისრაცლისამან 
სული ფალუქისი, მეფისა ასურეთისა, და სული 
თალგათფალსარისი, მეფისა ასუბისა, და წარტყუენეს რუბენ 
და გადი და ზოგი ნათესავი მანასესი, და წარიყუანნა ქალად 
და ქაბორად და მდინარესა მას ქუზასტანისასა ვიდრე აქა 
დღედმდე. 


თავი 6 


1 და ძენი ლევისნი: გესრომ, და კაათ, და მერარი. ? და ძენი 
კათისნი: ამრამ და ისარ, და ქებრონ და ოზიელ. 3 და ძენი 
ამრამისნი: აარონ, და მოსე და მარიამ. და ძენი აარონისნი: 
ნაბად, და აბიუდ, და ელიაზარ და ითამარ. 4 ხოლო ელიაზარ 
შვა ფინეზ, და ფინეზ შვა აბისუე. ? აბისუე შვა ბოკე, ბოკე შვა 
ოზი. 9 ოზი შვა ზარაია, ზარაია შვა მარეთ. 7 მარეთ შვა ამარეა, 
ამარია შვა აქიტობ. 8 აქიტობ შვა სადუკ, სადუკ შვა აქიმას. 9 
აქიმას შვა აზარია, აზარია შვა იოანა. 19 და იოანა შვა აზარია - 
ესე მოღდელობდა სახლსა ღმრთისასა მას, რომელი აღაშენა 
სოლომან იერუსალცმს. 11 და აზარია შვა ამარია და ამარია 
შვა აქიტობ. 12 და აქიტობ შვა სადუკ, და სადუკ შვა სელუმ. 13 
და სალუმ შვა ქელკია, და ქელკია შვა აზარია. 1“ და აზარია 
შვა სარეა, და სარეა შვა იოსედეკ. 12 და იოსედეკ წარვიდა 
ტყუედ იუდას თანა იერუსალყმს ყელითა 
ნაბუქოდონოსორისათა. 16 და ძენი ლევისნი: გაერსომ, და 
კაათ და მერარი. 17 და ესე არს სახელები ძეთა გერსონისთა: 
ლობენი და სემი. 18 და ძენი კაათისნი: ამრაამ და ისაარ, 
ქებრონ და ოზიელ. 19 ძენი მერარისნი: მოოლი და ომუსი. და 
ესე არს ტომი ლევისი მამად ნათესავისაებრ მათისა, 29 
გერსაონისი და ლობენისი, ძისა მისისა; იეთ, ძე მისი, 21 იოაქ, 
ძე მისი; ადდი, ძე მისი; ზიმა, ძე მისი; ასტი, ძე მისი; იეთრი, ძე 
მისი. 22 ძენი კათრისნი: სარა, ძე მისი, კორე, ძე მისი, ასირი, 
ძე მისი, 23 ელკანა, ძე მისი; იაბი ასაფ, ძე მისი; ისირი, ძე მისი; 
ოზია, ძე მისი. 2“ ტათი, ძე მისი; ურიელ, ძე მისი; და საულ, ძე 
მისი; 22 ძენი ელკანასი: ამასი და აქამოთ, 29 და ელკანა, ძე 
მისი, სუფი, ძე მისი, კანათ, ძე მისი; 27 ელიაბ, ძე მისი; იერომ, 
ძე მისი; ელკანა, ძე მისი; 28 და ძენი სამოელისნი: პირმშო მისი 
იოველ და მეორე აბია. 29 და ძენი მერარისნი: მოსოლი, 
ნაბარი და ლუბენი, ძე მისი, სემეი, ძე მისი, ოზია, ძე მისი, 39 
საამა, ძე მისი, ანგა, ძე მისი, ასაია, ძე მისი. 31 ესე არიან, 


რომელნი დაადგინნა დავით ყელსა მგალობელთასა, სახლსა 
უფლისა ღმრთისასა, დაცხრომასა მას კიდობნისასა. 32 და 
იყუნეს ესენი მსახურ წინაშე კარავსა მას სახლისა 
საწამებელისასა სტვრითა და ებნითა ვიდრე შენებადმდე 
სოლომონისსა ტაძრისა მის უფლისა იერუსალიმს, და დადგეს 
სამართლისაებრ მათისა მსახურებასა მათსა. 33 და ესენი, 
რომელნი დგეს, და ძენი მათნი ძეთაგანნი კაათისთანი, ძისა? 
ემან მეფსალმუნე, ძისა იოელისნი, ძისა სამუელისნი, 34 ძისა 
ელკანისი, ძისა იერემელისი, ძისა ელიელისი, ძისა თოვესი, 
ძისა სუფისი, ძისა ელკანასი, ძისა მაათისი, ძისა ამასიასი, 35 35 
ძისა ელკანასი, ძისა იოვდისი, ძისა აზარიასი, ძისა საფანისი. 
37 ძისა თათისი, ძისა ასირისი, ძისა აბიასაფისი, ძისა კორესი, 
38 ძისა ისაარისი, ძისა კაათისი, ძისა ლევისი, ძისა ისრაცლისი. 
39 და ძმა მისი ასაფ, რომელი დგა მარჯვენით მისა, ასაფ, ძე 
ბარაქიასი, ძე სამაასი, 49 ძისა მიქეელისი, ძისა მაასიასი, ძისა 
მექიასი, 41 ძისა ათანისი, ძისა აზაარესი, ძისა ადაასი, 42 ძისა 
ურისი, ძისა ზამმასი, ძისა სემიისი, 43 ძისა იეთისი, ძისა 
გეთსონისი, ძისა ლევისი. 44 და ძენი მერარისნი, ძმანი მისნი, 
მარცხენით - ეთან, ძე კაინანისი, ძისა აბდისი, ძისა მალუქისი, 
45 ძისა ასაბისი, ძისა ამესიასი, ძისა ქელკიასი, “9 ძისა 
ამასაისი, ძისა ბასანისი, ძისა სემერისი, 47 ძისა მოოლისი, ძისა 
ომოსისი, ძისა მერაარისი, ძისა ლევისნი, 45 და ძმანი მათნი 
სახლად და სახლად მამათა მათთა ლევიტელნი მიცემულ 
არიან ყოველსა საქმესა მსახურებისასა კარავისა სახლისა 
უფლისასა. 49? და აჰრონ და ძენი მისნი აკუმევდეს საკუმეველსა 
საკურთხეველსა მას ყოვლად დასაწველთასა და 
საკურთხეველსა მას საკუმეველთასა. და ყოველსა მას 
საქმარსა წმიდასა წმიდათასა და ლხინებად ისრაცლისა 
ყოვლისა მისებრ, რაოდენი ამცნო მოსე, მონამან ღმრთისამან. 
29 და ესე არიან ძენი აჰრონისნი: ელიეზერ, ძე მისი; ფინეზ, ძე 
მისი; აბისუ, ძე მისი; 21 ბოკე, ძე მისი; ოზი, ძე მისი; ზარა, ძე 
მისი; 22 მერაოთ, ძე მისი; ამარიათ, ძე მისი; აქიტომ, ძე მისი; 
23 სადუკ, ძე მისი; აქიმაან, ძე მისი. 234 და ესე არს დამკვდრება 
მათი დაბნებსა მათსა და საზღვართა მათთა ძეთა აჰრონისთა 


და ტომთა მისთა კათიანთა, რამეთუ იგი იქმნა მთავარი 
მძლავრი. 22 და მისცეს მათ ქებრონი ქუეყანასა იუდასსა და 
გარემო ნათესავი მისი. 239 და ველნი ქალაქისანი და დაბნები 
მისი მისცეს ქალებს, ძესა იეფონესასა. 27 და ძეთა აჰპრონისთა 
მისცეს ქალაქები იგი შესავედრებელი მეოტთა: ქებრონი და 
ლოსნა. და გარემო სათესავი მისი და ესთამონი და გარემო 
სათესავი მისი და დელონი და გარემო სათესავი მისი. 28 და 
იეთერი და გარემო სათესავი მისი, დაბირი და გარემო 
სათესავი მისი. 2? და ასან და გარემო სათესავი მისი და 
ბეთსამუსი და გარემო სათესავი მისი, და ბეთერ და სათესავი 
მისი. 959 და ტომისაგან ბენიამენისა - გაბე და გარემო სათესავი 
მისი, და გალემოთი და გარემო სათესავი მისი, და ლაბეე და 
გარემო სათესავი მისი, და ანათოთი და გარემო სათესავი მისი 
და ანქოსი, და გარემო სათესავი მისი, ყოველი ქალაქები მათი 
ათცამეტ ქალაქ ტომთაებრ მათთა, 51 და ძეთა კაათისთა, 
ნეშტთა ტომთაგან და ნათესავისაგანთა კერძოსა 
ნათესავისაგან მანასესისა ქალაქი ათ ნაწილად, 52 და ძეთა 
გეთსონისთა ტომთაებრ მათთა ტომისაგან ისაქარისა და 
ტომისაგან ასერისი და ტომისაგან ნეფთალიმისა და 
ტომისაგან მანასესა - ბასაანს შინა ქალაქები ათცამეტ, 93 და 
ძეთა მერარისათა ტომად-ტომადსა მათსა ნათესავისაგან 
რუბენისი, ნათესავისაგან გადისა, ნათესავისაგან ზაბულონისა - 
ნაწილად ქალაქები ათორმეტ. 9“ და მისცეს ძეთა ისრაცლისთა 
ლევიტელთა მათ ქალაქები ესე და გარემო სათესავი მათი. 932 
და მისცეს ტომისაგან ძეთა იუდასა, ტომისაგან ძეთა 
სემიონისთა და ტომისაგან ძეთა ბენიამენისათა ქალაქები ესე, 
რომელთა ეწოდა სახელებითა. %6 ნათესავისაგან ძეთაგან 
კაათისთა და იყუნეს ქალაქნი საზღვართა მათთანი ტომისაგან 
ეფრემისა. 97 და მისცეს მას ქალაქნი შესავედრებელნი 
მეოტთანი: სვქემი და გარემო სათესავი მისი საზღვართა 
ეფრემისთა, და გაზირი და გარემო სათესავი მისი. 9585 და 
იკნამი და გარემო სათესავი მისი, და ბეთორონი და გარემო 
სათესავი მისი. 9?– და ეგლომი და გარემო სათესავი მისი. 79 და 
გეთრემონი და გარემო სათესავი მისი, და ზოგისაგან 


ნათესავისა მანასესა - ენარი და გარემო სათესავი მისი, და 
იბლანმი და გარემო სათესავი მისი, ტომად-ტომად ძეთა 
კაათისთა ნეშტთა. 71 და ძეთა გეთსონისთა: ტომად და ტომად 
კერძოსაგან ნათესავისა მანასესა - გავლონი ბასანით კერძო 
და გარემო სათესავი მისი, და რამუთი და გარემო სათესავი 
მისი, 72 და ტომისაგან ისაქარისა - კედესი და გარემო 
სათესავი მისი, და გადირი და გარემო სათესავი მისი, 73 და 
რამოთი და გარემო სათესავი მისი, და ანამ და გარემო 
სათესავი მისი, 74 და ნათესავისაგან ასერისა მასალი და 
გარემო სათესავი მისი და ოდონი და გარემო სათესავი მისი, 
75 და იკაკი და გარემო სათესავი მისი, და როობი და გარემო 
სათესავი მისი, 79 და ტომისაგან ნეფთალიმისა - კედესენი 
გალილეას და გარემო სათესავი მისი და ქარმონი და გარემო 
სათესავი მისი და კარიათემი და გარემო სათვსავი მისი, 77 და 
ძეთა მერარისთა, ნეშტთა ნათესავისაგან ზაბულონისა - იეკომ 
და გარემო სათესავი მისი, და კადესი და გარემო სათესავი 
მისი, და რემონი და გარემო სათესავი მისი, და თობორა და 
გარემო სათესავი მისი, 78 და წიაღ იორდანესა და იერიქო, 
დასავლით იორდანესა, ნათესავისაგან რუბენისა - ბოსორი 
უდაბნოს და გარემო სათესავი მისი, და იასაა და გარემო 
სათესავი მისი, 7? და კადემოთი და გარემო სათესავი მისი, და 
მოფათი და გარემო სათესავი მისი, 89 და ნათესავისაგან 
გადისა - რამოთი გაალადისა და გარემო სათესავი მისი, და 
მანაიმი და გარემო სათესავი მისი, 81 და ესებონი და გარემო 
სათესავი მისი, და იაზერი და გარემო სათესავი მისი. 


თავი 7 


1 და ესენი არიან ძენი ისაქარისნი: თოლა, და ფუა, და იასუფ 
და სამბრამ, ოთხნი ესე, ? და ძენი თოლასნი: ოზი და რაფე და 
იერიელ და იემუ და იებასან და სამუელ, თავადნი სახლად 
ტომთა მათთა თოლასნი, ძლიერნი ძალითა ნათესავებისაებრ 
მათისა. და რიცხვ მათი დღეთა დავითისათა ოცდაორ ათას და 
ექუსას, 3 და ძენი ოზისნი: იეზრაია; და ძენი იეზრაასანი: 
მიქაელ და ობდია და იოელ და იესია, ხუთნი, მთავარნი 
ყოველნი, 4 და მათ თანა ნათესავთაებრ მათთა სახლად 
ტომთა მათთა ძლიერნი წყობასა ბრძოლისასა ოცდაათექუსმეტ 
ათას, რამეთუ განიმრავლეს ცოლები და ძეები. ? და ძენი 
მათნი ყოველთა მიმართ ტომთა ისაქარისათა ძლიერნი 
ძალითა, ოთხმეოცდაშვდ ათას იყო რიცხვ მათ ყოველთა. 9 და 
ძენი ბენიამენისნი: ბალე და ქობორ და იადიელ, სამნი. ” ძენი 
ბალესნი: ეასებონ, და ოზი, და ოზიელ და იარიმუთ და ური, 
ხუთნი ესე მთავარნი სახლთა მამულთანი ძლიერნი ძალითა და 
რიცხვ მათი ოცდაორ ათას და ოცდათორმეტ. 8 და ძენი 
ბოქოქრისნი: ზამრია, და იოას, და ელიეზერ, და ელიოენი, და 
ნადავ და ამარია, და იერიმოთ, და აბიუდ, და ანათოთ და 
ელმეთემ, ესე ყოველნი ძენი ბოქორისნი. ? მთავარნი სახლისა 
მამულისა მათისანი ძლიერნი ძალითა ოც ათას და ორას. 19 
და ძენი ადიელისნი: ბაალან. და ძენი ბაალანისნი: იაიოს, და 
ბენიამენ, და იაოთ, და ქაანა, და იეთან, და თარსის და 
აქისაარ. 11 ესე ყოველნი ძენი ადიელისნი, მთავარნი 
ტომთანი, ძლიერნი ძალითა; ათჩვდმეტ ათას და ორას, 
რომელნი გამოვიდოდეს ძლიერებით ბრძოლად: 12 და საფი 
და აფიმ და ძე ოვრასი. ასობ, ძე მისი - ათერ. 13 და ძენი 
ლეფთალიმისნი: ასელ, და გუვინი, და ისაარ, და სელუმ, ძე 
ბალასი. 14 და ძენი მანასესნი: ასიელ, რომელი უშვა ხარჭმან 
მისმან ასურმან; შვა მაქირ, მამა გაალადისი. 12 და მაქირ 
მოიყვანა ცოლი აფინ და სეფიმ. და სახელი დისა მისისა 
მოოქა, და სახელი მეორისა სალფაად, და ესხნეს სალფაადს 


ასულნი. 15 და შვა მოოქა, ცოლმან მაქირისმან, ძე და უწოდა 
სახელი მისი ფარეს; და სახელი ძმისა მისისა სოროს და ძენი 
ამისი - ულამ და რეკემ. 17 და ძე ულამისა: ბადან. ესენი არიან 
ძენი გაალადისნი, ძისა მაქირისნი, ძისა მანასესნი. 18 დამან 
მისმან მალექეთ უშვა ისუდ და აბიეზერ და მაოლა. 19 და 
იყუნეს ძენი სემირასნი: აინ, და სვქემ, და ლაკეი და ანანიამ. 29 
და ძენი ეფრემისნი: სოთოლა და ბარად, ძე მისი, ათათ, ძე 
მისი, ელეა, და ძე მისი, ნომეე, ძე მისი, ნაბედ, ძე მისი, 21 
სოთოლე, ძე მისი, იეზერ, ძე მისი, ელდად, ძე მისი. და 
მოსრნეს იგინი კაცთა გესელთა, ნაშობთა მის ქუეყანისათა, 
რამეთუ გარდასულ იყუნეს იგინი ტაცებად საცხოვარისა 
მათისა. 22 და ეგლოვდა მათ ეფრემ, მამა მათი, დღეთა 
მრავალთა და მოვიდეს ძმანი მისნი ნუგეშინის-ცემად მისა. 23 
და შევიდა ცოლისა თვსისა, და მუცლად-იღო, და შვა ძე, და 
უწოდა სახელი მისი ბარია, რამეთუ თქუა, ვითარმედ: ბოროტსა 
ჟამსა მეშვა, იქმნა ბოროტი სახლსა ჩემსა. 24 და ასული მისი 
სარრა, და სხუათა მათ ნეშტთათვს აღაშენა ბეთორონი ქვემო 
კერძო და ზემო. და ძენი ოზანისნი: სეერა, 22 და რაფე, ძე მისი, 
და რასეფ, და თალე, ძე მისი, და ლაადან, ძე მისი, ნაათაან, ძე 
მისი, 20 ამელ, ძე მისი, ელისამა, ძე მისი, 27 ნუნე, ძე მისი, 
იესუე, ძე მისი, 28 და სამკვდრებელი მათი და საყოფლები 
მათი: ბეთელი და დაბნები მისი, მზისა აღმოსავალით, და 
აზერი და დაბნები მისი, და სვქემი და დაბნები მისი ვიდრე 
გაზადმდე და სოფლები მისი. 2? და ვიდრე ზღუარადმდე ძეთა 
მანასესა და დაბნები მათი, ბეთსანი და დაბნები მისი, თანაქი 
და დაბნები მისი, გეგალაადი და დასბნები მისი, მეგედონი და 
დაბნები მისი, დორი და დაბნები მისი. ამათ შინა დაემკვდრნეს 
ძენი იოსებისნი, ძისა ისრაცლისნი. 39 და ძენი ასერისნი: 
იორმინა და ესულ და იესუი და ბარია, და სარია - და მათი. 31 
და ძენი ბარიასნი: ქაბელ, მელქიელ, ესე არს მამა ბერზეთისი. 
32 და ქაბერ შვა იაფალეტი, და სომერ, და ქოთამი და სოლა, 
დაი მათი. 33 და ძენი იაფალეტისნი: ფესექი, და ნაბელი და 
ასითი: ესე ძენი იაფალეტისნი. 3“ და ძენი სომერისნი: აქურ და 
ობა, და ოგა და არამ. 32 და ძენი სელამისნი, ძმისა 


სოფორისა: იმანა და სელეს, და ამალ. 359 და ძენი სოფასნი: 
სუე, არნაფარ, და სუალ, და ბარი, და იემრა, 37 და ბასარ, და 
ოდ, და სამა, და სალისა, და იეთერა და აბერა. 38 და ძენი 
იეთერისნი: იეფინა და ფასფე და არიან. 39 ძენი ოლისნი: 
ორექ, ანიელ და რასია. 49 ესე ყოველნი ძენი ასერისნი: 
ყოველნივე მთავარნი ტომთანი რჩეულნი, ძლიერნი ძალითა, 
მთავარნი და წინამძღუარნი: წყობასა ბრძოლისასა კაცნი 
რიცხვთ ოცდაექუს ათასნი. 


თავი 8 


1 და ბენიამინ შვა ბალე, პირმშო მისი, და იასბელ, მეორე, და 
ზარა, მესამე, ? და იოვა, მეოთხე, და რაფე, მეხუთე. 3 და 
იყუნეს ძენი ბალესნი: იარედ, და გერა, და აბიუდ, 4“ და აბისუე 
და ნამან, და გერა, 2? და სოფან, და აქირამ და ოიმ. 5 ესე ძენი 
ადოდისნი, ესე არიან მთავარნი ტომთანი მკვდრთა გაბესანი. 
და მიიყვანნა იგინი მანაქადით: 7 ნოომა, და აქია, და გერა, 
ესე არს ეგლაამ, და შვა მან აზა და იაბიქად. 8 და სარაიმ შვა 
მოაბ შემდგომად განვლინებისა მისისა ოზიმისსა და ბაარასი. 9? 
და ადა, ცოლისაგან მისისა, შვა იოაბ, და სები, და მოსა, და 
მელქან, 19 და იეუს, და სებია, და მარმა. ესენი იყუნეს 
მთავარნი ტომთანი იოსიმისა. 11 და შვა მოსიმ აქიტობი და 
ალფადი. 12 და ძენი ალფადისნი: ოედ და მისაალ და სეამერ. 
ამან აღაშენა ონაა და ლოოდი და დაბნები მისი. 13 და ბარიგა 
და საამა - ესე მთავარნი ტომთანი მკვდრთა აილამისათა, და 
ამათ განასხნეს დამკვდრებულნი გედისანი. 1“ და ძმანი მისნი: 
მოსექ, და არიმუთ, 15 და აზაბადია, და მარედიმ და ადერ, 15 
და მიქაელ და იესფაგ, და იოაქა, და იეზია - ძენი ბარიადისა. 
17 და ზაბადია, და მოქოლამ, და აზაკი, და აბარ, 18 და 
იესამარი, და იეზრია და იობაბ. ესე იყუნეს ძენი ელფაასნი. 19 
და იაკიმ, და ზექრი, და ზაბდი. 2 და იელიოენე და სალთი და 
ელიელი, 21 და ალაია, და ბერიგია, და ბარეა და სამარათ - 
ძენი სამაითისნი. 22 და იესფან, და ობედ, და ელელ, 23 აბდონ, 
და მექრი, და ანან, 2“ და ანანაია, და ამბრი, და ელამ, და 
ანათოთია, 25 და ათინ, და იეფადია და ფანუელ - ძენი 
სოსეკისნი, 25 და სამარია, და სარაია, და გოთოლია, 27 და 
იარასია, და ელია და ზექრი - ძენი ქერომისნი. 28 ესე 
მთავარნი ტომთანი მსგავსად ნათესავისა მათისა, მთავარნი 
და წინამძღუარნი დაემკვდრნეს იერუსალსმს. 29 და გაბონს 
შინა დაემკვდრა მამა გაბოანისი, და სახელი ცოლისა მისისა - 
მააქა 39 და ძე მისი - პირმშო აბდონ, და ისურ, და კის, და 


ბაალ, და ნერ, და ნადაბ, 31 და გედურ და ძმანი მისნი: ზაქურ 
და მალალოთ, 32 რომელ შვა სემაა. და ამათ წინაშე ძმათა 
მათთა დაიმკვდრეს იერუსალსმს ძმათა თვსთა შორის. 33 და 
ნერ შვა კისი, და კისი შვა საულ, და საულ შვა იონათან, და 
მელქისუე, და ამინადაბ და ისბალ. 34 და იონათან შვა 
მემფიბაალ და მემფიბაალ შვა მიქა. 35 და ძენი მიქასნი: 
ფითონ, და მალქოთ, და თარე და აქაზ. 35 და აქაზ შვა ოვიდა, 
და ოვიდა შვა გალემათ, და აზმოთ და აზამბრი, და აზამბრი 
შვა მესა. 37 და მესა შვა ბაანა. რაფაეა, ძე მისი, ელეასა, ძე 
მისი, ესეელ, ძე მისი. 38 ესეელს ესხნეს ძენი ექუს, და ესე არს 
სახელები მათი: ასრიკამ, პირმშო მისი, და ისმაელ, და სარია, 
და აბდია, და ანან: ესე ყოველნი ძენი ესეელისნი. 39 და ძენი 
ესეელისნი ძმისაგან მისისა: ულამ, პირმშო მისი, და აეას, 
მეორე, და ელიფალეტ, მესამე. 49 და იყუნეს ძენი ელიკამისნი 
ძლიერნი კაცნი ძალითა და მომრთხმელ მშვლდისა და 
მრავალ ძეებ ესხა და შვლისშვლ, ძისწულებ, ასერგასის იყუნეს 
ყოველნი ესე, ყოველნი ძეთაგან ბენიამენისთანი. 


თავი 9 


1 და ყოველი ისრაცლი და განყოფანი მათნი, და ესენი არიან 
დაწერილი წიგნსა მეფეთა ისრაცლისათა იუდასთა 
წარტყუენილთა მათ თანა ბაბილონად უსჯულობითა მათითა, 2 
რომელნი მკვდრ იყუნეს პირველ სამკვდრებელთა მათთა და 
ქალაქთა მათ ისრაცლისთა მღდელნი და ლევიტელნი, 
რომელნი-იგი განჩემებულ იყუნეს. 3 და იერუსალცმს შინა 
მკვდრ იყუნეს იუდას ძეთაგანნი და ბენიამენის ძეთაგანნი, და 
ეფრემის ძეთაგანნი და ძენი მანასესნი: 4? გოთი, ძე ამიუდისი, 
ძისა ამისისი, ძისა ამეკისა, ძისა ბანესი, ძეთა მათ 
ფარესისთანი, ძისა იუდასნი. ? და სელონისგან: ასაია, პირმშო 
მისი, და ძენი მისნი. 9 და ძეთაგან ზარასთა: იეიელ და ძმანი 
მათნი ექუსასოთხმეოცდაათ. 7 და ძეთაგან ბენიამენისთანი: 
სალონ, ძე მოსოლამისი, ძისა ოდუიასი, ძისა ასანუასი. 8 და 
იემნან, ძე იერემუასი, და ელ, ძე ოზიასი, ძისა მოქორესი, და 
მასალამ, ძე საფატიასი, ძისა რაგუელისი, ძისა იბანიისი. ? და 
ძმანი მათნი ნათესავად-ნათესავადი მათი - 
ცხრაასერგასისექუსი, და ყოველნი კაცნი მთავარნი ტომთანი 
სახლად და სახლად მამათა მათთა 19 და მღდელთაგანი: 
იუდაე, და იოიარებ, და იაქიმ, 11 და აზარია, ძე ქელკიასი, ძისა 
მოსოლამისი, ძისა სადუკისი, ძისა მარიოთისი, ძისა 
აქიტობისი, წინამძღვარი სახლისა მისი ღმრთისაი 12 და ადაია, 
ძე იერაამისი, ძისა პასქორისი, ძისა მალაქიასი, და ამასია, ძე 
ადიელისი, ძისა მოსოლამისი, ძისა მოთოლამოთისი, ძისა 
ეზარიასი, ძისა ემერისი, 13 და ძმანი მათნი სახლისა 
მამულთანი ათასშვდას და ოთხმეოცდაათი, ძლიერნი ძალითა 
საქმესა მსახურებისასა სახლსა შინა ღმრთისასა 14 და 
ლევიტელთაგანნი: სამაია, ძე ასობისა, ძისა ეზრიკამისი, ძისა 
ასაბისი, ძისა ძეთა მარარისთა, 15 და ბაკბაკარ, და არეს, და 
გოელ, და მათთანაიას, ძე მიქასი, ძისა ზექრისი, ძისა ასაფისი, 
16 და ობდია, ძე ოსსასი, ძისა ელკანასი, რომელი მკვდრ იყო 
დაბნებსა მას ნეტოფატიასსა, 17 და ბჭეთმცველნი: სალიომ, და 


აკობ, და გელმან, და ემან, და ძმანი მათნი, და სალომ იყო 
მთავარი მათ ზედა. 18 და არს ვიდრე აქამომდე ბჭე მეფისა მის 
აღმოსავლით. ესე არიან ბჭენი ბანაკთა მათ ლევიტელთანი: 19 
და საჰალომ, ძე ქორებისი, ძისა აბისაფისი, ძისა კორესი, და 
ძმანი მისნი სახლსა მამისა მისისასა, და ძენი კორესნი ზედა 
საქმესა მას მსახურებისასა, რომელნი სცვიდეს საცავსა მას 
კარვისასა, და მამანი მათნი ბანაკსა ზედა უფლისასა სცვიდეს 
შესავალსა ბჭეთასა. 29 და ფინეზ იყო მთავარ მათ ზედა, ძე 
ელეაზარისი, პირველად და ესენი იყუნეს მის თანა, 21 ზაქარია, 
ძე მოსოლამისი, მეკარე ბჭეთა ზედა კარვისა საწამებელისათა, 
22 და ყოველნი რჩეულნი ბჭეებისანი, ბჭეთა ზედა კაცნი ორას 
და თორმეტ: ესენი იყუნეს ეზოთა მათ ზედა ნაწილად 
ხუედრებულთა მათთა: ესენი დაადგინნეს დავით და სამუელ 
მხილველმან სარწმუნოებისათა მათთა. 23 ესენი და ძენი 
ამათნი ბჭეთა ზედა სახლისა უფლისათა, და სახლსა მას 
კარავისა უფლისასა ცვად. 24 ოთხთა მათ კერძოთა ცისათა 
იყუნეს ბჭენი იგი მზისა აღმოსავალითა, ზღვთ, და ჩრდილოთ 
და სამხრით, 2” და ძმანი მათნი ეზოთა მათთა, რათა 
შევიდოდიან შვდ-შვდ დღით ჟამითი ჟამად ამათ თანა, 29 
რამეთუ სარწმუნოებით იყუნეს ძლიერნი იგი ბჭეთანი. და 
ლევიტელნი იგი იყუნეს ტაძრებსა ზედა და საუნჯეთა ზედა 
სახლისა უფლისა ღმრთისათა. 27 და გარემო დაიბანაკიან, 
რამეთუ მათ ზედა რწმუნებულ იყო ცხვა იგი. და ესენივე იყუნეს 
კლიტეებსა ზედა განთიად და განთიად გაღებად კარებსა მას 
ტაძრისასა. 28 და მათგანნივე დგეს ჭურჭელსა ზედა 
სამსახურებელსა, რამეთუ რიცხვთ მოიღებდიან და რიცხვთ 
მიიღებდიან. 2? და მათგანნივე დგეს ჭურჭელსა ზედა 
სიწმიდისასა, სამინდოსა, და ღვნოსა, და ზეთსა, და 
გუნდრუკოვანსა და სულნელთა საცხებელთა. 39 და ძეთაგანნი 
მღდელთანი იყუნეს ნელსაცხებელის-მგებელნი, 
ნელსაცხებელის სულნელისა. 31 და მატტათია 
ლევიტელთაგანი, ესე იყო პირმშო სელომისი, კორეანი, 
სარწმუნოებით საქმესა ზედა მსხუერპლთა ტაბაკისასა დიდისა 
მღდლისათა. 32 და ბანეა კათეანი ძმათაგან მათთა იყო პურთა 


ზედა შესაწირავთა, რათა მზა-ყოს შაბათი შაბათად. 33 ესენი 
იყუნეს მგალობელნი მთავარნი ტომთა ლევიტელთანი 
დაწესებულნი მსახურებასა დღეთასა, რამეთუ დღე და ღამე 
იყუნეს მსახურებასა შინა. 34 ესე მთავარნი ტომთა ლევიტელთა 
ნათესავთა მათთა. მთავარნი ესე დაემკვდრნეს იერუსალცმს 
და გაბონს. 35 დაემკვდრა მამა გაბონისი იეიელ, და სახელი 
ცოლისა მისისა მოოქა. 35 და ძე მისი პირმშო აბდონ, და ისირ, 
და კის, და ბაალ, და ნერ, და ნაბად. 37 და გუდურ, და ძმანი 
ზაქურისნი: აიონ, და ზექრი, და მაკელოთი. 385 და მაკელოთ 
შვა საამა. და ამათ ძმათა შორის მათთა დაიმკვდრეს 
იერუსალცმს ძმათა თანა თვსთა. 39 და ნერ შვა კის, და კის შვა 
საულ, და საულ შვა იონათან, პირმშო, და მელქისუე, და 
ამინადაბ, და ბაალ, 49 და ძე იონათანისი - მემფიბალ, და 
მემფიბალ შვა მიქა. 41 და ძენი მიქასნი: ფიონ, და მალოქ, და 
თარა. “? და ქააზ შვა იოდა, და იოდა შვა გალემათ, და აზმოთ, 
და აზმბრი. და აზმბრი შვა მესა. 43 და მესა შვა ბაანა და 
რაფია, ძე მისი; ელეასა, ძე მისი; ესაელ, ძე მისი. 44 ესაელს 
ესხნეს ექუს ძე და ესე არს სახელები მათი: ეზრიკამ, პირმშო 
მისი, ისმაელ და სარაია, და აბდია, და ამარია და ანან. ესე 
ძენი ესაილისნი. 


თავი 10 


1 და უცხოთესლნი ებრძოდეს ისრაელსა, და ივლტოდეს 
პირისაგან უცხოთესლთასა, და დაეცნეს წყლულნი მთასა მას 
ზედა გელბუესა. 2 და სდევდეს უცხოთესლნი იგი შემდგომად 
საულისა და შემდგომად ძეთა მისთა, და მოსრნეს 
უცხოთესლთა იონათან, და ამინადაბ და მელქისუე, ძენი 
საულისნი. 3 დამძიმდა ბრძოლა იგი საულის ზედა, და პოვეს 
იგი მეისართა კაცთა და მშვლდოსანთა და წყლეს; და შეელმა 
ისართა მათგან. 4 და არქუა (I!) საულ ნიჯოგარსა მას თვსსა, 
რომელსა-იგი აქუნდა საჭურველი მისი: იყადე მახვლი შენი და 
განმგუმირე მე! ნუუკუე მოვიდენ წინადაუცვეთელნი იგი და 
მეკიცხევდენ მე. და არა ინება ნიჯოგარმან, რამეთუ შეეშინა 
მოკლვად მისა. და მოიღო საულ ჟქმალი თვსი და დაეცვა მას 
ზედა ? და ვითარცა იხილა ნიჯოგარმან მისმან, რამეთუ მოკუდა 
საულ, და დაეცვა მახვლისა თვსსა იგიცა და მოკუდა. 9 და 
მოკუდა საულ და სამნივე ძენი მისნი მას დღესა შინა, და 
ყოველი სახლი მისი ერთბაშად მოსწყვდეს. 7 და ვითარცა 
იხილა ყოველმან კაცმან ისრაცლისმან, რომელი იყუნეს 
ღელვასა მას, რამეთუ ივლტოდა ისრაცლი და მოკუდა საულ 
და ძენი მისნი, დაუტევეს ქალაქები მათი და ივლტოდეს. და 
მოვიდეს უცხოთესლნი იგი და დაემკვდრნეს მათ შინა. 8 და 
იყო ხვალისაგან, და მოვიდეს უცხოთესლნი იგი ტყუენვად და 
განცრცვად წყლულთა მათ და პოეს საულ და ძენი მისნი 
დაცემულნი მთასა ზედა გელბუესა. ? და განძარცვეს იგი და 
წარიღეს თავი მისი და საჭურველი მისი და მიუძღუანეს იგი 
გარემო ყოველსა ქუეყანასა უცხოთესლთასა და კერპებთა 
მათთა და ერთა. 19 და დასდვეს საჭურველი მისი სახლსა შინა 
ღმრთისა მათისასა და თავი მისი დადვეს სახლსა დაგონის. 11 
და ესმა ყოველთა მკვდრთა გალაადისთა ყოველი, რაი-იგი 
უყვეს უცხოთესლთა საულს და ისრაელსა. 12 და აღდგეს 
გალადით ყოველნი კაცნი ძლიერებისანი და წარიღეს გუამი 
საულისი და გუამნი ძეთა მისთანი, და მიიხუნეს იგინი იაბინად 


და დაფლეს ძუალნი მათნი ქუეშე მუხასა მას იაბინისასა და 
იმარხვიდეს შვდ დღე. 13 და მოკუდა საულ უსჯულოებითა 
თვსითა, რომლითა შესცოდა ღმერთსა სიტყვსა მისებრ 
უფლისა, რამეთუ არა დაიმარხა, არამედ იკითხა 
მუცლითმზღაპრელთა გამოძიებად, და უთხრა მას სამუელ 
წინაისწარმეტყუელმან. 14 და არა გამოიძია უფალი, და მოკლა 
იგი, და მოაქცია მეფობაი იგი დავითისა, ძისა იესესი. 


თავი 11 


1 და მოვიდა ყოველი კაცი ისრაცლისა დავითისა ქებრონად და 
არქუეს: აჰა, ესერა, ჩუენ ძუალნი შენნი და ყორცნი შენნი ვართ. 
2 და გუშინ და ძოღან ვიდრე იგი იყოღა საულ მეფე, და შენვე 
იყავ შემომყვანებელ და გამომყვანებელ ისრაცლისა. და გრქუა 
შენ უფალმან ღმერთმან შენმან: შენ დამწყსო ერი ჩემი 
ისრაცლი, და შენ იყო წინამძღუარი ისრაცლსა ზედა. 3 და 
მოვიდეს ყოველნი მოხუცებულნი ისრაცლისანი დავითის 
მეფისა ქებრონად, და აღუთქუა აღთქმა დავით მეფემან წინაშე 
უფლისა, და სცხეს დავითს მეფედ ისრაცლსა ზედა სიტყვსა 
მისებრ უფლისა ჭელითა სამუელ წინაისწარმეტყუელისათა. 4 
და წარვიდა დავით მეფე და კაცნი ისრაცლისანი იერუსალცმდ, 
ესე იგი არს იებუსი, და მუნ იებუსელნი მკვდრობდეს ქუეყანასა. 
2 და არქუეს მკვდრთა მათ იებუსელისათა დავითს: არა 
შემოხვდე აქა! და დაიპყრა დავით გარემოზღუდვილი იგი 
სიონისა, ესე არს ქალაქი დავითისი. 9 და თქუა დავით: 
ყოველმან, რომელმან სცეს პირველად იებუსელსა, იყოს იგი 
მთავრად და ერისთავად. და აღყდა პირველად იოაბ, ძე 
სარუიასი, და იქმნა იგი მთავარ. 7 და დაიპყრა დავით 
გარემოზღუდვილი იგი. ამისთვს უწოდა მას ქალაქი დავითისი. 
8 და აღაშენა ქალაქი იგი გარემოს, და ბრძოდა და დაიპყრა 
ქალაქი იგი. ? და ვიდოდა დავით და განდიდნებოდა. და 
უფალი ყოვლისა მპყრობელი იყო მის თანა. 19 ესენი იყუნეს 
მთავარნი და ძლიერნი დავითისნი, რომელნი 
განძლიერდებოდეს მის თანა მეფობასა მისსა ყოვლისა თანა 
ისრაელისა, რომელნი ამეფებდეს მას სიტყვსა მისებრ უფლისა 
ისრაცლსა ზედა. 11 და ესე არს რიცხვ ძალთა მათ დავითისთა: 
ისბაამ, ძე აქიმანისი, უმთავრესი მათ სამთა. ამან იყადა 
მახვლი თვსი ერთგზის სამასთა ზედა წყლვად ერთსა შინა 
ჟამსა და მოსწყვდნა იგინი. 12 და მის თანა ელეაზარ, ძე 
გოდასი, აქოქელი, ესე იყო სამთა მათ შორის ძლიერთა 
დავითისათა. 13 და ესევე იყო დავითის თანა ფასოდომინს, და 


უცხოთესლნი შეკრბეს მუნ ბრძოლად, და იყო მუნ ნაწილი 
აგარაკისა სავსე ქრთილითა, და ერი იგი ივლტოდა პირისაგან 
უცხოთესლთასა. 1“ და დადგა შორის ნაწილსა მას და 
განარინნა იგინი და მოსრნა უცხოთესლნი იგი. და ყო 
უფალმან მის მიერ მაცხოვარება დიდი. 12 და შთავიდეს სამნი 
მათ ოცდაათთა მთავართაგანნი კლდესა მას დავითისსა ქუაბსა 
ოდოლამისასა და ბანაკი იგი უცხოთესლთა დაბანაკებულ იყო 
ღელესა მას გმირთასა. 15 და დავით იყო მაშინ გარემოცულსა 
მას, და ძალი იგი უცხოთესლთა დგა მაშინ ბეთლემს. 17 და 
შეეწყურვა დავითს და თქუა: ვინმცა მასუა მე წყალი 
ჯურღმულისა მისგან ბეთლემისა, რომელ არს ბჭეთა ბჭეთასა? 
18 და განაპეს სამთა მათ ბანაკი იგი უცხოთესლთა და ივსეს 
წყალი ჯურღმულისა მისგან, რომელი იყო ბეთლემს ბჭეთა 
ზედა, წარიღეს და მოვიდეს დავითისა, და არა ინება დავით 
სუმად იგი, არამედ შეწირა იგი უფალსა. 19 და თქუა: ლხინება 
იყავნ ჩემდა ღმერთო, ყოფად სიტყუაი ესე! უკუეთუ სისხლი 
კაცთა ამათ ვსუა სულთა მათთა? რამეთუ სულითა მათითა 
მოიღეს იგი. და არა ინება სუმად წყალი იგი. ესე ყვეს სამთა 
მათ ძლიერთა. 29 და აბესა, ძმა იოაბისი, ესე იყო მთავარ 
სამთა მათ. ამან იყადა მახვლი თვსი ზედა ექუსასთა მათ 
წყლვად, და მოსწყვდნა იგინი ერთსა ჟამსა შინა. და ესე იყო 
სახელოვან სამთა მათ შორის 21 და სამთა მათგან უფროს, 
ორთა მათ დიდებულ, და იყო მათ ზედა მთავარ, და სამთამდე 
არა მოვიდა. 2? და ბანეა, ძე იოდაესი, ძე კაცისა ძლიერისა, და 
მრავალ იყუნეს საქმენი მისნი უფროს კაბესაბელისა: მან 
მოსწყვდნა ორნი ძენი არიელბანისა და ესე შთაუყდა 
ჯურღმულსა და მოკლა ლომი დღეთა ზამთრისათა. 23 და ამან 
მოკლა კაცი იგი მეგვპტელი, კაცი სახილველი ხუთ წყრთა 
სიგრძითა, და ყელსა მის ეგვპტელისასა აქუნდა ლახვარი, 
ვითარცა ლვილი ქსელთა. და მიუვდა მას ბანეა კუერთხითა და 
მოუღო ჟყელისგან მის ეგვპტელისა ლახვარი. და მოკლა იგი 
ლახურითავე მისითა. 2“ ესე ქმნა ბანეა ძემან იოდაესმან, და 
იყო მისი სახელი სამთა მათ შორის ძლიერთა 22 უფროს მათ 
სამთა, და უდიდებულეს იყო ესე და სამთა მათ არა მოვიდა. და 


დაადგინა იგი დავით მამულსა მისსა ზედა. 20 და ძლიერნი 
ძლიერთანი: ასაელ, ძმა იოაბისი; ელეანანი, ძე გოვდიასი, 
ბეთლემელი; 27 სამოთ არევდელი; აგქელეს ფალონისი; 28 
ორია, ძე თეკუცლისა; აბიეზერ ანათოთელი; 2? სობოქე 
ასოთელი; ელეე აქონელი; 3? ნოორე ნეტოფატელი; ელტა, ძე 
ბანაასი, ნეთოფათინელი; 31 ეთაი, ძე რიფასი, ბორცვსა 
ბენიამენისი; ბანიას ფარათონელი; 32 ური ინექალესისა; 
აბიელ სარაბეთელი; 33 აზამოთ ბარსომელი; ელიაბ 
ასანოღაბელი. 34 ძენი ასამისნი გოვინიმით: იონათან, ძე 
მაგესი, არორიმელი; 35 აქამ, ძე აქარისი, არარეველისა; 
ელიფაალი, ძე ორაისი. 39 ფერომე ქორათელი; აქია 
ოფელონელი; 37 ასრაი კარმენელი; ნოორანი, ძე აზაბისი; 39 
იოელ, ძმა ნათანისი; მაბარ, ძე აგარაისი; 3? სელეკ ამმონელი; 
ნაარაი ბერეთელი, რომელსა აქუნ საჭურველი იობბისი, ძისა 
სარუიასი; 4? ირას ურეფელი, გაბეთ იერეთელი; “1 ურია 
ქეტელი; ზაბად, ძე საულისა; 42 ადინა, ძე სელქასი, რუბენისი, 
მთავარი ოცდაათთა ზე; 43 და ანან, ძე მაქასი; იოსაფატ 
მათთანელი; 414 ოზია ასტაროთელი; სამაა და იეელ - ძენი 
კოთაბელისნი, არარელნი; 4? ედიელ, ძე ასამარიასი; და 
იოვზაე, ძმა მისი, ოთოსაელნი; 456 იელიელ მაოინელი, აირაბ 
და ოსოია, ძენი მისნი, ელნამელნი; და იეთემა მოაბელი; 


ალიელ, და ობედ და იესიელ მოასათელნი. “7 


თავი 12 


1 და ესენი მოვიდეს დავითისა სეკელაკად, ვიდრე შე-ღა- 
წყუდეულ იყო საულის მიერ, ძისა კისისა, და ესენი ძლიერთა 
მათ თანა შეეწეოდეს ბრძოლასა, 2 მშვლდითა მარჯვენითა და 
მარცხენითა, და მეშურდულენი ქვითა და შვლდითა - ძმათაგან 
საულისთანი და ბენიამენისგანნი: 3 მთავარნი აქიეზერ და იოას 
- ძენი სამეასნი, გაბაათელნი; იაზელ და ფალეტ, ძენი 
ამოთისნი: ბარაქია და იეულ, ანათოთელნი, “ და საბეა, 
გაბაონელი, ძლიერი ოცდაათთა შორის და ოცდაათთა თანა; 
იერემია, და იეზეკიელ და იონან, და იოზაბად, გათეროთელნი, 
2 ელიოზი, და არიმუთ, და ბაალია, და სამარია, და საფატია, 
არიფელნი, 9 ელკანა, ესია, ელიელ, ოზორა, იესაბამ 
აკორელნი, 7 იოველ და ზაბათია, ძენი ჰეროამისნი, 
გედურელისნი. 8 და გადისაგანნი შეუდგეს დავითს უდაბნოს, 
ძლიერნი ძალითა კაცნი, წყობასა ბრძოლისასა, რომელნი 
აღიღებდეს ფარსა და ლახვარსა; ვითარცა პირი ლომისა - 
პირები მათი და მალენი ფერვთა მათთა ზედა, ვითარცა 
ქურციკნი სიმალითა. ? იეზერ მთავარი, აბდია შემდგომი, 
ელიაბ მესამე, 19 მასამან მეოთხე, იერემიელ მეხუთე, 11 უთთი 
მეექუსე, ელიელ მეშვდე, 1? იოანან მერვე, ელაზაბ მეცხრე, 13 
იერმია მეათე, მიქაბან მეათერთმეტე. 1“ ესე ძეთაგანნი 
გადისთანი მთავარნი ერისანი: ერთი ასთა მიმართ მცირე და 
დიდ ათასთა. 15 ესენი, რომელნი წიაღმოყდეს იორდანესა 
თვესა მას პირველსა, და ესენი დაემკვდრნეს ყოველსა 
ნადინებსა მისსა, და ამათგან დევნეს ყოველნი 
დამკვდრებულნი ღელესა მას, მზისა აღმოსავლითგან ვიდრე 
მზისა დასავლადმდე. 16 და მოვიდეს ძეთაგან იუდასთა და 
ბენიამენისნი შემწედ დავითისა. 17 და დავით განვიდა 
მიგებებად მათა, და არქუა მათ: უკუეთუ მშვდობით მოსულ 
ხართ ჩემდა, იყავნ გული ჩემი მარტოდ თქუენ ზედა; უკუეთუ 
მიცემად მოხუედით მტერთა ჩუენთა არა ჭეშმარიტითა ყელითა, 
იხილოს ღმერთმან მამათა თქუენთამან და გამხილენ თქუენ. 18 


და სულმან უფლისამან განაძლიერა ამასია, მთავარი იგი 
ოცდაათთა, და თქუა: ვიდოდე, დავით, ძეო იესესო, მშვდობა 
შენდა და მშვდობაი შემწეთა შენთა! რამეთუ შეგეწია შენ 
ღმერთი შენი. და შეიერთნა იგინი დავით მის თანა და 
დაადგინნა იგინი მთავრად ძლიერებისა. 19 და მანასესგანნი 
მოადგეს დავითს, მოსლვასა მას უცხოთესლთასა საულის ზედა 
ბრძოლად და არა შეეწივნეს მათ, რამეთუ ზრახვა ესრეთ იყო 
ერისთავთა მათგან უცხოთესლთასა, რამეთუ თქუეს: თავებითა 
მათ კაცთათა მივიქცეთ უფლისა ჩუენისა საულისა. 29 მისულასა 
მას მისსა სეკელაკად მოადგეს მას მანასესგანი: იდანა, და 
იოზაბად, და იედიელ, და მიქაელ და იოზაბედ, და ელიუ, და 
სელათი, მთავარნი ათასეულთანი მანასესნი. 21 და ესენი 
ბრძოდეს დავითის თანა გედდურს, ისწრაფეს, რამეთნუ ძლიერ 
იყუნეს ყოველნი ძალითა და იყუნეს წინამძღუარ ერსა მას ზედა 
ძალითა. 22 რამეთუ დღითი დღედ მოვიდოდეს დავითისა 
ძალად დიდად, ვითარცა ძალი ღმრთისაი. 23 და ესე არს 
სახელები მთავართა მათ ერისათა, რომელნი მოვიდეს 
დავითისა ქებრონად, მოქცევად მეფობაი საულისა მისა, 
სიტყვსა მისებრ უფლისა: 24 ძენი იუდასნი, ფაროსანნი და 
ლახუროსანნი ექუს ათას და რვაასნი, ძლიერნი ძალითა 
წყობასა; 292 ძენი სვმიონისნი, ძლიერნი ძალითა წყობასა შვდ 
ათას და ას; 29 ძენი ლევისნი - ოთხ ათას და ექუსას; 27 და 
იუდა, მთავარი აჰრონისი, ძეთა მისთა თანა სამ ათას და 
შვდასნი; 28 და სადუკ, ჭაბუკი ძლიერი ძალითა, და 
მამულისაგან მისისა მთავარნი ოცდაორი; 29 და ძეთაგან 
ბენიამენისთა, ძმათა საულისთა, რიცხვ სამ ათას; - და მერმე 
სხუანი უმრავლესნი მათგანნი ხედვიდესღა საცოსა სახლისა 
საულისასა. 39 და სახლისაგან ეფრემისი ოცი ათასი და 
რვაასი, ძლიერნი ძალითა კაცნი სახელოვანნი სახლად მამათა 
მათთა; 31 და კერძოსაგან ნათესავისა მანასესისა ათურამეტი 
ათასი, რომელთა სახელ-ედვა მათ სახელით მეფე-ყოფა 
დავითისა; 32 და ძეთაგან ისაქარისთა, რომელთა იცოდეს 
გულისხმის-ყოფა ჟამთა და უწყოდეს, რაი-იგი ყოფად ღირს 
არს ისრაცლთა სამთავროსა თვსსა ორასნი, და ყოველნი ძმანი 


მათნი მათ თანა; 33 და ზაბულონისგანნი, რომელნი 
გამოვიდოდეს წყობასა ბრძოლისასა ყოვლითა საჭურველითა 
და საბრძოლითა ერგასის ათას, შეწევნად დავითისა არა 
ჭელითა ცალიერითა. 34 და ნეფთალემისგანნი მთავარნი - 
ათას და მათ თანა ფაროსანნი და ლახუროსანნი 
ოცდაათჩვდმეტ ათას; 35 დანის ნათესავისაგანნი განწყობილნი 
ბრძოლასა ოცდარვა ათას და ექუსას; 39 ასერის ტომისაგანნი, 
გამომავალნი შემწედ ბრძოლასა ორმოცი ათასი; 37 და წიაღ 
იორდანისა, რუბენის ტომისა და გადისი და კერძოსა 
ნათესავისა მანასესი, ყოვლითა ჭურითა და საბრძოლითა ას 
და ოც ათას. 38 ყოველნი ესე კაცნი მბრძოლნი, რომელნი 
ეწყვებოდეს წყობასა სულითა მშვდობისათა და მოვიდეს 
ქებრონად მეფობად დავითისა ყოველსა ისრაცლსა ზედა. და 
ნეშტი იგი ისრაცლისა გულითა ერთითა იყუნეს მეფობად 
დავითისა. 39? და იყუნეს მუნ სამ დღე. ჭამდეს და სუმიდეს, 
რამეთუ მოუმზადეს მათ ძმათა მათთა 49 და მომძღურეთა 
მათთა, ვიდრე ისაქარითგან და ზაბულონით და ნეფთალემით 
მოართმიდეს მათ აქლემებითა და ჯორებითა და ვირებითა და 
აზავრებითა საზრდელსა: ფქვლსა და ლეღვსკუერსა, სკიჭსა და 
ღვნოსა, ზეთსა, ჟბოსა და ცხოვარსა მრავლად, რამეთუ 
სიხარული იყო ისრაცლსა. 


თავი 13 


1 და ზრახვა-ყო დავით ათასისთავთა თანა და ასისთავთა თანა 
და ყოვლისა თანა, რომელსა სათნო-უჩნდა. 2? და არქუა დავით 
ყოველსა მას კრებულსა ისრაცლისასა: უკუეთუ ესე თქუენდა 
სათნო არს, და უფლისა ღმრთისა ჩუენისა მიერ წარემართოს, 
მივავლინოთ ძმათაცა ჩუენთა ნეშტთა ყოველთა ქუეყანასა 
ისრაცლისასა და მათ თანა მღდელნი იგი და ლევიტელნი 
ქალაქთაგან სამკვდრებელთა მათთა შემოკრბედ ჩუენდა 3 და 
მოვიღოთ კიდობანი იგი ღმრთისა ჩუენისა ჩუენდა, რამეთუ არა 
ეძია იგი დღითგან საულისით. 4 და თქუა ყოველმან მან 
კრებულმან ყოფად ეგრეთ, რამეთუ სათნო-უჩნდა სიტყუაი ესე 
წინაშე თუალთა ყოვლისა ამის ერისათა. ? და შეკრიბა დავით 
ყოველი ისრაცლი საზღუარითგან ეგვპტისთა ვიდრე 
შესლვადმდე ემათისა, შემოღებად კიდობნისა მის ღმრთისა 
ქალაქით იარიმით. 9 და აღმოიღო იგი დავით. და ყოველი 
ისრაცლი აღმოვიდოდა ქალაქად დავითისა, რომელი იყო 
იუდასი, აღმოღებად მიერ კიდობანი იგი ღმრთისაი, მჯდომარე 
ქერობინსა ზედა, სადა-იგი წოდებულ იყო სახელი მისი. 7 და 
დადგეს კიდობანი იგი ღმრთისაი ურემსა ზედა ახალსა, 
სახლისაგან ამინადაბისა. და ოზიას და ძმათა მისთა 
მოჰყვანდა ურემი იგი. § და დავით და ყოველი ისრაცლი 
იმღერდა წინაშე ღმრთისა ყოვლითა ძალითა, გალობითა, და 
ქნარითა, ებნითა, ბობღნითა, და წინწილითა და ნესტვთა. ? და 
მოვიდეს ვიდრე კალოდმდე ქელონისა და განყო ოზია ყელი 
თვსი დაპყრობად კიდობსნისა, რამეთუ გარეშეაქცია იგი 
ზუარაკმან. 1? და გულისწყრომით განრისხნა უფალი ოზიას 
ზედა და მოკლა იგი მუნ განყოფისა მისთვს ყელისა მისისა 
კიდობანსა ზედა. და მოკუდა იგი მუნ წინაშე ღმრთისა. 11 და 
შეწუხნა დავით, რამეთუ განკუეთა უფალმან, განკუეთა იგი 
ოზიას ზედა და ჰრქვან ადგილსა მას ,,განკუეთა ოზიასი _· 
ვიდრე აქა დღედმდე. 12 და შეიშინა დავით მას დღესა შინა 
ღმრთისა და თქუა: ვითარ შევიღო კიდობანი ესე ღმრთისაი 


ჩემდა. 13 და არა შეიღო დავით კიდობანი იგი ღმრთისაი 
ქალაქად დავითისა. და მისცა იგი სახიდ აბედასა ქეტელისა. 14 
და იყო კიდობანი იგი ღმრთისაი სახლსა აბედადარისასა სამ 
თვე. და აკურთხა ღმერთმან აბედადარისი და ყოველივე მისი. 


თავი 14 


1 და მოავლინნა მოციქულნი ქირამ, მეფემან ტვროსისამან 
დავითისა და მოსცა ძელი ნაძვსა და მაშენებელნი ზღუდეთანი 
და ხურონი ძელისანი, რათა უშენონ მას სახლი. 2 და 
გულისხმა-ყო დავით, რამეთუ განუმზადა მას უფალმან 
ისრაცლსა ზედა. და აღორძინდა სიმაღლედ მეფობაი მისი 
ერისა მისთვს ისრაცლისა. 3 მო-ვეღა-იყუნნა დავით ცოლნი 
იერუსალსმს, და უშვნესვე მერმე დავითს ძეები და ასულები. 4 
და ესე არს სახელები მათი, რომელნი ესხნეს იერუსალცმს: 
სამმა, სობაბ, ნათან, სოლომონ, ? და იებაარ, ელისაუ, 
ელიფალეიტ, 5 ნაგებ, ნაფეგ, იაფიე, 7 ელისამ, ბაელია და 
ელიბალეტ. 95 და ესმა უცხოთესლთა, რამეთუ ცხებულ არს 
დავით მეფედ ყოველსა ისრაცლსა ზედა. და აღმოვიდეს 
ყოველნი უცხოთესლნი მოძიებად დავითისა და განვიდა 
მიგებებად მათა. ? და უცხოთესლნი იგი მოვიდეს და შესცვვეს 
ღელესა მას გმირთასა. 19 და იკითხა დავით ღმრთისა მიერ და 
თქუა: უკუეთუ აღვიდეთ უცხოთესლთა მათ და მომცნე იგინი 
ჭელთა ჩემთა? და ჰრქუა მას უფალმან: აღვედ და მოგცნე 
იგინი ყჟელთა შენთა. 11 და აღვიდა დავით ბაალფარასინად და 
მოსრნა იგინი დავით მუნ. თქუა დავით: განკუეთნა ღმერთმან 
მტერნი ჩემნი ჭელითა ჩემითა, ვითარცა განკუეთს წყალი. 
ამისთვს უწოდა ადგილსა მას განკუეთა - ფარასინს. 12 და 
დაუტევნეს მათ კერპნი მათნი, და ივლტოდეს და უბრძანა 
დავით დაწვა მათი ცეცხლითა. 13 და მერმე შე-ვეღა-სძინეს 
უცხოთესლთა მათ და მუნვე შესცვვეს ღელესა მას გმირთასა. 
14 და იკითხა მერმეცა დავით ღმრთისაგან და ჰრქუა მას 
ღმერთმან: არა აღხვდე შედგომად მათსა, გარემოიქეც აწ 
მათგან და აცადენ იგინი მახლობელად სხალოვანსა მას. 12 და 
იყოს, რაჟამს გესმეს ყმა ძრვისა მწვერვალთა მას სხალისათა, 
მაშინ გამოხვდე და ღმერთი წინაშე შენსა ბრძოლად მათად, 
რამეთუ მაშინ გამოვიდა ღმრთის წინაშე მოსრვად ბანაკისა მის 
უცხოთელსთასა. 16 და ყო ეგრე დავით, ვითარცა უბრძანა მას 


ღმერთმან. და მოსრა ბანაკი იგი უცხოთესლთა გაბაონითგან 


ვიდრე გაზერადმდე. 17 და იყო სახელი დავითისი ყოველსა 
ქუეყანასა. და უფალმან მოსცა შიში მისი ყოველთა ნათესავთა. 


თავი 15 


1 და იქმნა თავისა თვსისა სახლები ქალაქსა დავითისსა და 
განმზადა ადგილი კიდობნისა მისთვს უფლისა და უქმნა მას 
კარავი. 2? მაშინ თქუა დავით: არა ვისი არს აღება კიდობნისა 
მის ღმრთისა, არამედ ლევიტელთა, რამეთუ იგინი 
გამოირჩივნა უფალმან აღებად კიდობსბნისა მის უფლისა და 
მსახურებად ღმრთისა მისა საუკუნოდ. 3 და შეკრიბა დავით 
ყოველი ისრაცლი იერუსალყმად აღმოღებად კიდობნისა მის 
უფლისა ადგილსა მას, რომელი განმზადა მისთვს. “ და 
შეკრიბნა დავით ყოველნი ძენი აჰრონისნი და ლევიტელნი, 2? 
ძენი კაათისნი: ურიელ მთავარი და ძმანი მისნი ასოცნი, 9 და 
ძეთაგან მერარისთანი - საიას მთავარი და ძმანი მისნი 
ორასერგასისნი, ” და ძეთაგან გერსონისნი - იოელ მთავარი 
და ძმანი მისნი ასოცდაათნი, 8 და ძეთაგან ელისაფასნი - სემეა 
მთავარი და ძმანი მისნი ორასნი, 9? ძეთაგანნი ქებრონისნი - 
ელიელ მთავარი და ძმანი მისნი ოთხმეოცნი, 19 ძეთაგან 
ოზიელისთა - ამინადაბ მთავარი და ძმანი მისნი 
ასდათორმეტნი, 11 და მოუწოდა დავით სადუკს და აბიათარს 
მღდელთა და ლევიტელთა: ურიელს, და საიას, და იოელს, და 
სემეიას, და ელიელს და ამინადაბს, 12 და ჰრქუა მათ: თქუენ 
ხართ მთავარნი ტომთა ლევიტელთანი, განიწმიდენით თქუენ 
და ძმანი თქუენნი და აღიღეთ კიდობანი ღმრთისა ისრაცლისა, 
სადა-იგი განუმზადე მას. 13 ანუ არა უწინარეს ყოფისა 
თქუენისა განკუეთა ჩუენ შორის ღმერთმან ჩუენმან, რამეთუ 
არა ვეძიებთ მას სამართლითა? 1“ და განწმიდნეს მღდელნი 
იგი და ლევიტელნი, რათა აღიღონ კიდობანი იგი უფლისა 
ღმრთისა ისრაცლისაი. 12 და აღიღეს ძეთა ლევიტელთა 
კიდობანი იგი ღმრთისაი, ვითარცა-იგი ამცნო მოსე სიტყვთა 
ღმრთისაითა წერილისა მისებრ აღსაღებელითა მით მჭყრითა 
მათითა. 19 და ჰრქუა დავით მთავართა მათ და ლევიტელთა: 
დაადგინენით ძმანი თქუენნი მგალობელნი ფსალმუნითა, 
სტვრითა და საგალობელითა, ნესტვთა, და ფანდურითა, და 


წინწილითა, ყჟმითა მაღლითა და ჟყმითა სიხარულისაითა. 17 და 
დაადგინნეს ლევიტელთა ემან, ძე იოელისი, ძმათაგან მისთა- 
ეთან, ძე კისესი, 18 და მის თანა ძმანი მათნი მეორენი: 
ზაქარია, და იოელ, და სემირანოთ, და იელიელ, და ანანია, 
და ელიაბ, და ბანეა, და მაასია, და მატათია, და ელიფალა, და 
მაზელია, და აბდედომ, და იელიელ და ოოზია, მეკარენი. 19 
და მგალობელნი: ემან, და ასაფ, და ეთან წინნილითა 
რვალისათა სასმენელ-ყოფად, 29 და ზაქარია, და ოზიელ, და 
სემირამოთ, და იელიელ, და ანანია, და ელიაბ, და მასეა, და 
ნათია ნესტვთა, და ალემოთად, 21 და მატათია, და ელიფანეა, 
და მაკელია, და აბდედომ, და იეიელ, და ოზია ამასენით 
ებნითა განძლიერებად, 2? და ქონენია, მთავარი ლევიტელთა, 
მთავარი გალობათა, რამეთუ გულისხმის-მყოფელ იყო, 23 და 
ბარაქია და ელკანა, მეკარე კიდობნისა, 24 და სობია, და 
იოსაფატ, და ნათანაელ და ამან, და ზაქარია, და ბანანია; და 
ელიეზერ და მღდელნი იგი ჰბერვიდეს ნესტუსა წინაშე 
კიდობნისა მის ღმრთისა: და აბდედომ და იეია მეკარე 
კიდობნისა მის ღმრთისა. 22 და წინავიდოდა დავით და 
მოხუცებულნი ისრაცლისანი და ათასისთავნი აღმოყვანებად 
კიდობნისა მის შჯულისა უფლისა სახლისაგან აბედადარისა 
სიხარულით. 25 და იყო განძლიერებასა მას ღმრთისა მიერ 
მთავართა, რომელთა აქუნდა კიდობანი იგი შჯულისა უფლისაი 
და შესწირვიდეს შვდსა ზვარაკსა და შვდსა ვერძსა. 27 და 
დავითს შეემოსა სამოსელი ბისონისა, და ყოველთა 
ლევიტელთა აღიღეს კიდობანი იგი შჯულისა უფლისაი და 
ვიდოდეს თანა მგალობელნი და ქონენია მთავარი გალობათა 
მგალობელთა. და დავითს ემოსა სამოსელი ბისონი. 25 და 
ყოველსა ისრაცლსა აღმოაქუნდა კიდობანი იგი სჯულისა 
უფლისაი სასწაულითა და ყკმითა, სოფერითა, და საყვრითა და 
წინწილითა, ყმა-სცემდეს ნესტვთა, ებნითა და სტვრითა. 29 და 
იყო კიდობნისა მის სჯულისა უფლისა მისლვასა მის ვიდრე 
ქალაქადმდე დავითისა და მელქოლ, ასულმან საულისმან, 
გარდამოიხილა სარკუმელით და იხილა მეფე დავით, 
როკვიდა რა და იმღერდა და შეურაცხ-ყო იგი გულსა თვსსა. 


თავი 16 


1 და შეიღეს კიდობანი იგი ღმრთისაი და დადგეს იგი შორს 
კარავსა მას, რომელი-იგი აღმართა დავით. და შეწირეს 
ყოვლად დასაწველები ცხორებისა წინაშე ღმრთისა. 2 და 
დაასრულა დავით შეწირვად ყოვლად დასაწველები იგი 
ცხორებისა და აკურთხა ერი იგი სახელითა უფლისაითა. 3 და 
განუყო ყოველსა კაცსა ისრაცლისასა მამაკაცითგან ვიდრე 
დედაკაცადმდე კაცსა პური ერთი პურისმოქმედთაგან 
ლელანგო. “ და დაუწესნა წინაშე კიდობნისა შჯულისა უფლისა 
ლევიტელთაგანნი მსახურად გალობად, და აღსარებად და 
ქებად უფლისა ღმრთისა ისრაცლისა. ? ასაფ, წინამძღუარი, 
შემდგომი მისა ზაქარია, და იეიელ, და სემარიმოთ, და აიელ, 
მატათია, და ელიაბ, და ბანეა, და აბდედომ და იესიელ 
ქნარითა, ებნითა და სტვრითა, და ასაფ წინწილითა ჟჭმითა, 9 
და ბანეა და ოზიელ, მღდელნი ნესტვთა დავითის წინაშე 
კიდობნისა მის სჯულისა ღმრთისა მის. ” დღესა შინა მაშინ 
პირველად განაწესა დავით ქებად უფლისა ყელითა ასაფისთა 
ძმათა მისთა თანა. 8 გალობაი ესე: აუარებდით უფალსა და 
ხადოდეთ მას, სახელითა მისითა აუწყეთ ერთა შორის სლვანი 
მისნი. ? აქებდით მას და უგალობდით მას, მიუთხრობდით 
ყოველთა ერთა შორის საკვრველებათა მისთა, რომელი ქმნა 
უფალმან. 19 აქებდით სახელითა მისითა წმიდითა, იხარებდეს 
გული, რომელი ეძიებს სათნოებასა მისსა. 11 ეძიებდით 
უფალსა და განძლიერდით. და ეძიებდით პირსა მისსა 
მარადის, 12 მოიყსენენით საკვრველებანი მისნი, რომელ ქმნა, 
ნიშები და მსჯავრნი პირისა მისისანი, 13 და ნათესავნი 
ისრაცლისანი, მონანი მისნი, ძენი იაკობისნი, რჩეულნი მისნი. 
14 ესე არს უფალი ღმერთი ჩუენი და ყოველსა ქუეყანასა ზედა 
არიან სამართალნი მისნი. 12 მოივსენებს საუკუნოდ აღთქმათა 
მისთა სიტყუაი მისი, რომელი ამცნო ათასამდე ნათესავად, 15 
რომელი აღუთქუა აბრაჰამს, და ფიცი მისი ისაკს. 17 და 
აღუდგინა იგი იაკობს ბრძანებად ისრაცლისა აღთქმად 


საუკუნოდ 18 და ჰრქუა: თქუენ მიგცე ქუეყანა ქანანისა ნაწილად 
მკვდრებისა თქუენისა, 1? რამეთუ იყუნნეს იგინი რიცხვთ მცირე, 
ვიდრე შემცირდეს და მწირ იქმნნეს მას ზედა. 29 და წარვიდეს 
ნათესავითი ნათესავად და სამეუფოთ სხუად ერად. 21 არა 
უტევა კაცსა მძლავრობად მათა. და ამხილა მათთვს მეფეთა. 
22 და ამცნო: ნუ შეეხებით ცხებულთა ჩემთა და 
წინაისწარმეტყუელთა ჩემთა ნუ ბოროტსა უყოფთ. 23 
უგალობდით უფალსა ყოველი ქუეყანა; მიუთხრობდით დღითი 
დღე მაცხოვარებასა მისსა. 24 მიუთხრენით წარმართთა 
დიდებაი მისი და ყოველსა ერსა საკვრველებაი მისი. 23 
რამეთუ დიდ არს უფალი ქებულ ფრიად. და საშინელ არს 
ყოველთა ზედა ღმერთთა. 29 რამეთუ ყოველნი ღმერთნი 
წარმართთანი კერპნი არიან. და ღმერთმან ჩუენმან ცანი 
შექმნნა. 27 დიდებაი და ქებაი წინაშე პირსა მისსა, ძალი და 
სიქადული ადგილსა მისსა 28 მიეცით უფალსა ტომთა 
წარმართთა, მიეცით უფალსა დიდებაი და ძალი, 29 მიეცით 
უფალსა დიდებაი სახელსა მისსა. მოიღეთ ძღუენი და შეიღეთ 
წინაშე პირსა მისსა და თაყუანის-ეცით უფალსა ეზოსა წმიდასა 
მისსა, 3? ეშინოდენ პირისა მისისაგან ყოველსა ქუეყანასა, 
განემართენ ქუეყანა და ნუ შეიძრვინ. 31 იხარებდინ ცაი და 
მხიარულ იყავნ ქუეყანა. და თქუედ წარმართთა შორის, რამეთუ 
უფალი მეუფებს. 32 ოხრიდეს ზღუაი სავსებითურთ და ხე 
ველისა და ყოველი, რომელი არს მას შინა. 33 მაშინ 
იხარებდეს ხე მაღნარისა პირისაგან უფლისა, რამეთუ მოვიდა 
განკითხვად ქუეყანისა. 34 აღუარებდით უფალსა, რამეთუ 
კეთილ, რამეთუ საუკუნესა არს წყალობაი მისი 35 და თქუთ: 
გუაცხოვნენ ჩუენ, ღმერთო ცხორებისა ჩუენისაო, და 
განმარინენ ჩუენ წარმართთაგან ქებად სახელსა წმიდასა შენსა 
და სიქადულად ქებათა შენთა. 30 კურთხეულ არს უფალი 
ღმერთი ისრაცლისა საუკუნეთა მიმართ ვიდრე საუკუნოდმდე. 
და თქუას ყოველმან ერმან ამინ და აქებდეს უფალსა. 37 
დაუტევეს მუნ წინაშე კიდობნისა უფლისასა ასაფ და ძმანი 
მისნი მსახურებად წინაშე კიდობნისა მის ყოველსა ჟამსა 
დღითი დღე. 38 და აბდედომ და ძმანი მისნი სამეოცდარვანი, 


და აბდედომ, ძე იდითუმისი, და ოსე მეკარედ. 39 და სადუკ 
მღდელი და ძმანი მისნი მღდელნი წინაშე კარვისა უფლისა 
ბამას, რომელ არს გაბაონს. 49 შეწირვად მრგულიად 
დასაწველთა უფლისათა საკურთხეველსა ზედა ყოვლად 
დასაწველთასა მარადის განთიად და მწუხრი ყოვლისა მისებრ 
წერილისა სჯულსა უფლისასა, რაოდენი ამცნო უფალმან ძეთა 
ისრაცლისათა ყელითა მოსესითა, მსახურისა უფლისათა. 41 და 
მის თანა ემან და იდითუმ და სხუანი, რომელნი გამორჩეულ 
იყუნეს სახელით ქებად უფლისა, რამეთუ საუკუნესა არს 
წყალობაი მისი. “2 და მათ თანა საყვრები და წინწილები 
კმობდა გალობასა და სტვრები გალობათა ღმრთისათა და 
ძენი იდითუმისნი ბჭეთა ზედა. 43 და წარვიდა კაცად-კაცადი 
ყოველი ერი სახლად თვსა. და მოიქცა დავით კურთხევად 
სახლისა თვსსა. 


თავი 17 


1 და მოავლინნა მოციქულნი ქირამ, მეფემან ტვროსისამან 
დავითისა და მოსცა ძელი ნაძვსა და მაშენებელნი ზღუდეთანი 
და ხურონი ძელისანი, რათა უშენონ მას სახლი. 2 და 
გულისხმა-ყო დავით, რამეთუ განუმზადა მას უფალმან 
ისრაცლსა ზედა. და აღორძინდა სიმაღლედ მეფობაი მისი 
ერისა მისთვს ისრაცლისა. 3 მო-ვეღა-იყუნნა დავით ცოლნი 
იერუსალსმს, და უშვნესვე მერმე დავითს ძეები და ასულები. 4 
და ესე არს სახელები მათი, რომელნი ესხნეს იერუსალცმს: 
სამმა, სობაბ, ნათან, სოლომონ, ? და იებაარ, ელისაუ, 
ელიფალეიტ, 5 ნაგებ, ნაფეგ, იაფიე, 7 ელისამ, ბაელია და 
ელიბალეტ. 95 და ესმა უცხოთესლთა, რამეთუ ცხებულ არს 
დავით მეფედ ყოველსა ისრაცლსა ზედა. და აღმოვიდეს 
ყოველნი უცხოთესლნი მოძიებად დავითისა და განვიდა 
მიგებებად მათა. ? და უცხოთესლნი იგი მოვიდეს და შესცვვეს 
ღელესა მას გმირთასა. 19 და იკითხა დავით ღმრთისა მიერ და 
თქუა: უკუეთუ აღვიდეთ უცხოთესლთა მათ და მომცნე იგინი 
ჭელთა ჩემთა? და ჰრქუა მას უფალმან: აღვედ და მოგცნე 
იგინი ყჟელთა შენთა. 11 და აღვიდა დავით ბაალფარასინად და 
მოსრნა იგინი დავით მუნ. თქუა დავით: განკუეთნა ღმერთმან 
მტერნი ჩემნი ჭელითა ჩემითა, ვითარცა განკუეთს წყალი. 
ამისთვს უწოდა ადგილსა მას განკუეთა - ფარასინს. 12 და 
დაუტევნეს მათ კერპნი მათნი, და ივლტოდეს და უბრძანა 
დავით დაწვა მათი ცეცხლითა. 13 და მერმე შე-ვეღა-სძინეს 
უცხოთესლთა მათ და მუნვე შესცვვეს ღელესა მას გმირთასა. 
14 და იკითხა მერმეცა დავით ღმრთისაგან და ჰრქუა მას 
ღმერთმან: არა აღხვდე შედგომად მათსა, გარემოიქეც აწ 
მათგან და აცადენ იგინი მახლობელად სხალოვანსა მას. 12 და 
იყოს, რაჟამს გესმეს ყმა ძრვისა მწვერვალთა მას სხალისათა, 
მაშინ გამოხვდე და ღმერთი წინაშე შენსა ბრძოლად მათად, 
რამეთუ მაშინ გამოვიდა ღმრთის წინაშე მოსრვად ბანაკისა მის 
უცხოთელსთასა. 16 და ყო ეგრე დავით, ვითარცა უბრძანა მას 


ღმერთმან. და მოსრა ბანაკი იგი უცხოთესლთა გაბაონითგან 


ვიდრე გაზერადმდე. 17 და იყო სახელი დავითისი ყოველსა 
ქუეყანასა. და უფალმან მოსცა შიში მისი ყოველთა ნათესავთა. 


თავი 18 


1 და იყო ამისა შემდგომად და მოსრნა დავით უცხოთესლნი და 
იოტნა იგინი და დაიპყრა გეთი და დაბნები მისი ყელისაგან 
უცხოთესლთასა. ? და მოსრა მოაბი, და იყუნეს მოაბელნი მონა 
დავითისი და მოართმიდეს ძღუენსა. 3 და მოსრა დავით 
ადრაზარისი, ერი მეფისა სუბასი, რიომელი არს ემათისა მი- 
რა-ვიდოდა იგი დადგმად ჭელისა ევფრატსა ზედა მდინარესა. 
4 და პირველად დაიპყრა დავით ათასი ეტლები მათი და შვდ 
ათასი ცხენები და შვდ ათასი კაცი მკვრცხლი. და დავსნა 
დავით ყოველი იგი ეტლები და დაუტევა მათგანი ასი ეტლი. 2? 
და მოვიდა ასური იგი დამასკელი შემწედ ადრაზარისა, მეფისა 
მის სუბასა, და მოსრა დავით ასურისა მის ოცდაორი ათასი 
კაცი, 96 და მოადგა დავით ზღუდე ასურეთს დამასკეთ კერძო და 
დაიპყრა იგი. და იყუნეს დავითის მონა და მოართმიდეს 
ძღუენსა და ხარკსა. და აცხოვნებდა უფალი დავითს ყოველსა 
შინა, ვიდრეცა ვიდოდა. ” და მოიღო დავით მანიაკები იგი 
ოქროსა, რომელნი იყუნეს მონათა ადრაზარისთა, და მოიღო 
იგი იერუსალიმად. 8 და მატეფაით და რჩეულთაგან ქალაქთა 
ადრაზარისათა მოიღო დავით რვალი ფრიად მრავალი. და 
მისგან ქმნა სოლომონ ზღუაი იგი რვალისა, და სვეტნი და 
ჭურჭელნი იგი რვალისა. 9? და ესმა თოლაას, მეფესა 
ემათისასა, რამეთუ მოსრა დავით ყოველი ძალი ადრაზარისა, 
მეფისა მის სუბასი. 1?- და მოავლინა თოა ადურამ, ძე მისი, 
მეფისა დავითისა, მოკითხვად მისა მშვდობით და კითხვად 
მისა ამისთვს, რამეთუ ებრძოდა ადრაზარს და მოსრა იგი, 
რამეთუ კაცი მტერ იყო თოეს ადრაზარ, და ყოველი ჭურჭელი 
ვეცხლისა და ოქროსა მოუძღუანა მას. 11 და ესე განწმიდა 
დავით უფლისად ვეცხლისა მის თანა და ოქროსა, რომელი 
მოიღო ყოველთა მათგან ნათესავთა იდუმიათ და მოაბით, და 
ძეთაგან ამონისთა და უცხოთესლთაგან და ამალეკით. 12 და 
აბესა, ძემან სარუიასმან, შემუსრა იდუმია ღელესა ალონისასა, 
ათურამეტი ათასი. 13 და დადვა ღელესა მას სიმაგრე და 


იყუნეს ყოველნი ედომელნი მონად დავითისა. და აცხოვნებდა 
უფალი დავითს ყოველსა შინა, ვიდრეცა ვიდოდა. 14 და 
მეფობდა დავით ყოველსა ზედა ისრაცლსა და იქმოდა 
მსჯავრსა და სიმართლესა ყოვლისა მიმართ ერისა მისისა. 12 
და იოაბ, ძე სარუასი, იყო ერსა ზედა და იოსაფატ, ძე 
აქილუდისი, მოსახსენებელთმწერალ. 15 და სადუკ, ძე 
აქიტობისი, და აბიმელიქ, ძე აბიათარისი, მღდელნი და სუსა 
მწიგნობარი. 17 და ბანეა, ძე იუდაესი, ქერეთსა ზედა და 
ფელეთსა. და ძენი დავითისნი პირველნი მსახურნი მეფისა. 


თავი 19 


1 და იყო, ამისა შემდგომად მოკუდა ნაას, მეფე ძეთა 
ამონისათა. და მეფობდა ანან, ძე მისი, მის წილ. ? და თქუა 
დავით: ვყო წყალობაი ანანის თანა, ძისა ნაასისა, ვითარცა ყო 
მამამან მისმან ჩუენ თანა წყალობაი. და მიავლინნა 
მოციქულნი დავით, რათა ნუგეშინის-სცეს მას მამისა 
მისისათვს. და მივიდეს მონანი იგი დავითისნი ქუეყანად ძეთა 
ამონისთა, ნუგეშინის-ცემად მისა. 3 და ჰრქუეს მთავართა 
ამონისთა ანანს: ნუუკუე დიდებად მამისა შენისა დავით წინაშე 
შენსა მონანი მისნი მოავლინნა ნუგეშინის-ცემად შენდა? 
არამედ რათა გამოიკულიონ ქალაქი და განიმსტრონ ესე 
ქუეყანა, ამისთვს მოავლინნა შენდა? “ და მოიყვანნა ანან 
მონანი იგი დავითისნი და დაჰყვნა მათ წუერი, და მოკუეთა 
სამოსლისა მათისა ზოგი ვიდრე სარტყლამდე და განუტევნა 
იგინი. 2 და მოვიდეს და უთხრეს დავითს კაცთა მათთვს. და 
წარავლინნა მიგებებად მათდა, რამეთუ იყუნეს გინებულ 
ფრიად და ჰრქუა მათ მეფემან: დასხედით იერიქოდ ვიდრე 
აღმოგესხას თმა და წუერი თქუენი, და მაშინღა აღმოვედით. 9 
და იხილეს ძეთა ამონისთა, რამეთუ ჰრცხვენა მონათა 
დავითისთა. და წარავლინნა ანან და ძეთა ამონისთა და 
მიუძღუანეს ათასი ტალანტი ვეცხლისა, რათა მოინადონ 
ასურეთით შუამდინარისით ერი. და მოინადეს ასურეთით, და 
მააქათ და რასუბათ ეტლები და მყედრები. 7 და დაიდგინეს 
ვეცხლითა თავისა მათისა ოცდაათორმეტი ათასი ეტლები, და 
მეფე იგი მოაბ და ერი მისი მოვიდეს და დაიბანაკეს წინაშე 
მედაბასი და ძენი ამონისნი შეკრბეს ქალაქებისაგან მათისა და 
მოვიდეს ბრძოლად. 8 და ესმა დავითს და მიავლინა იოაბ და 
ყოველი ერი ძლიერთა. 9? და გამოვიდა ძენი ამონისნი და 
განეწყუნეს ბრძოლად ბჭეთა თანა ქალაქისთა. და მეფენი იგი, 
რომელნი მოსულ იყუნეს, განეწყუნეს თვსაგან ველსა გარე. 19 
და იხილა იოაბ, რამეთუ იყუნეს იგინი წინაშე პირისპირ 
ბრძოლად მისა წინა და უკანა კერძო. და გამოირჩია 


ყოველთაგან ჭაბუკთა ისრაცლისათა და ეწყო წინაშე ასურისა 
მის. 11 და ნეშტი იგი ერი მისცა ყელსა აბესასა, ძმისა მისისასა. 
და განეწყო ძეთა ამონისთა. 12 და ჰრქუა: უკუეთუ 
განძლიერდეს ასური იგი უფროს ჩემსა, მეყავ მე შემწე, და 
უკეთუ განძლიერდენ ძენი ამონისნი უფროს შენსა, მე მოვიდე 
შემწედ შენდა. 13 და მყჟნე განძლიერდი ერისათვს ჩუენისა და 
ქალაქისათვს ღმრთისა ჩუენისა, და უფალმან ყავნ კეთილი 
წინაშე თუალთა მისთა. 14 და განეწყო იოაბ და ერი იგი მის 
თანა წინაშე ასურთა მათ ბრძოლად და ივლტოდეს მისგან 
ასურნი იგი. 12 და იხილეს ძეთა ამონისთა, რამეთუ ივლტიან 
ასურნი იგი და ივლტოდეს იგინიცა პირისაგან იოაბისა და 
პირისაგან აბესასა, ძმისა მისისა, და შევიდეს ქალაქად. და 
მოვიდა იოაბ იერუსალსმდ. 19 და იხილა ასურმან, რამეთუ 
იოტა იგი ისრაცლმან. და მიავლინეს მოციქულნი და 
მოიყვანნეს ასურნი იგი წიაღ მდინარით და სობოქა 
ერისმთავარი იგი ძლიერებისა ადრააზარისა წინაშე მათსა. 17 
და უთხრეს დავითს. და შეიკრიბა ყოველი ისრაცლი წიაღ 
იორდანესა და მოვიდა მათ ზედა და ეწყო მათ. და განეწყო 
დავით წინაშე ასურთა მათ და ჰბრძოდა მათ. 18 და ივლტოდეს 
ასურნი იგი პირისაგან დავითისა და მოსრა დავით ასურთა 
მათგანი შვდ ათასი ეტლი და ორმეოცი ათასი კაცი და სოფაქ, 
ერისმთავარი იგი ძლიერებისა ადრააზარისი, მოკლა. 19 და 
იხილეს მონათა მათ ადრააზარისათა, რამეთუ იძლინეს წინაშე 
პირისაგან ისრაცლისა. და აღუთქუეს აღთქმა დავითის თანა და 
ჰმონებდეს მას. და აღარა ინებეს ასურთა მათ მერმე შეწევნად 
ძეთა ამონისთა. 


თავი 20 


1 და იყო მოწევნასა მას მეორისა წელიწადისასა განსლვასა 
ოდეს მეფეთასა, და მოიყვანა იოაბ ყოველი ძლიერისა. და 
განრყუნეს ყოველი სოფელი ძეთა ამონისთა, და მოვიდეს და 
გარემოადგეს არაბათსა. და დავით იყოფოდა იერუსალცმს. და 
მოსრა იოაბ არაბათი და დაარღვა იგი. 2 და მოიღო დავით 
გვრგვნი მოლქომისა, მეფისა მათისა, თავისაგან მისისა. და 
იყო სასწორი მისი ტალანტი ოქროსა. და მას შინა იყო ანთრაკი 
პატიოსანი და დაიდგა იგი თავსა დავით და ნატყუენავი იგი 
ქალაქისა გამოიღო მრავალი ფრიად. 3 და ერი იგი მას შინა 
გამოიყვანა და განხერხნა იგინი ხერხითა რკინისათა. ესრეთ 
უყო დავით ყოველთა ძეთა ამონისთა. და მოიქცა დავით და 
ყოველი ერი მისი იერუსალცმდ. “ და იყო ამისა შემდგომად 
ბრძოლა გაზერს შინა უცხოთესლთა თანა. მაშინ მოკლა 
სობოქე უსთელმან სეფი ძეთაგან გმირთა და დასცა იგი. ? და 
მერმე კუალად იყო ბრძოლა უცხოთესლთა თანა და მოკლა 
ელენან, ძემან იათისმან, ლეიმი, ძმა გოლიადი გეთელისა და 
ტარი ლახურისა მისისა, ვითარცა ლვილი ქსელთა. 5 და იყო 
მერმე ბრძოლა გეთსა, და იყო კაცი უფროსად მწვისე და ესხა 
თითები ჭელთა და ფერკვთა მისთა ექუს-ექუს - ოცდაოთხი. იგი 
იყო ძე გმირთა. 7 და აყუედრა ისრაცლსა და მოკლა იგი 
იონათან, ძემან სამაასმან, ძმისწულმან დავითისამან. ესენი 
ესხნეს რაფას გეთსა შინა. ყოველნი ესე იყუნეს კაცნი გმირნი. 
დაეცნეს ესენი ყელითა დავითისათა და ყჟელითა მონათა 
მისთათა. 8 


თავი 21 


1 და აღდგა შემასმენელი ეშმაკი ისრაცლსა ზედა და აღძრა 
დავით აღრაცხად ისრაცლისა. 2 და ჰრქუა მეფემან დავით 
იოაბს და მთავართა მათ ძლიერებისათა: წარვედით და 
აღრაცხეთ ისრაცლი ბერსაბეთგან ვიდრე დანადმდე, და 
მომართუთ მე, რათა უწყოდი რიცხვ მათი. 3 და ჰრქუა იოაბ 
მეფესა: შესძინენ უფალმან ერსა თვსსა, რაოდენ არიან აწ 
ასიღა წილი, თუალნიმცა უფლისა ჩემისა, მონანი. და რასათვს 
უფალი ჩემი ეძიებს ამას, რათა არა იყოს ესე ცოდვა ერისა 
ისრაცლისა. 4 ხოლო სიტყუაი იგი მეფისა განძლიერდა უფროს 
იოაბის მიმართ. და განვიდა იოაბ და განავლინა ყოველნი 
საზღუარნი ისრაცლისანი და მოვიდა იერუსალსმად. ? და მისცა 
იოაბ მეფესა რიცხვ ახილვისა მის ერისა. და იყო ისრაცლი 
ათას ათასეულ და ას ათას კაცთა მახვლოსანთა, და იუდა 
ოთხასორმეოცდა ათას მახვლოსანი კაცი. 9 და ლევი და 
ბენიამინ არა აღრაცხნა მათ შორის, რამეთუ განძლიერდა 
სიტყუა მეფისა იოაბისა მიმართ. 7 და ბოროტი უჩნდა წინაშე 
ღმრთისა საქმისა ამისთვს, და მოსრა ისრაცლი. 8 და ჰრქუა 
დავით ღმერთსა: ვცოდე ფრიად, რამეთუ ვყავ საქმე ესე. და აწ 
აღიღე ჩემგან ბოროტი ესე მონისა შენისა, რამეთუ ამაო ვქმენ 
ფრიად. ? და ეტყოდა უფალი გადსა მხილველსა: მივედ 
დავითისა და ეტყოდე მას. 190 წარვედ და არქუ დავითს: ესრე 
იტყვს უფალი: სამი ესე მოვჭადო შენ ზედა. და გამოირჩიე 
თავისა შენისა ერთი მათგანი და გიყო შენ. 11 და მოვიდა გად 
დავითისა და ჰრქუა მას: ესრე იტყვს უფალი: გამოირჩიე 
თავისა შენისა: 12 გინა სამ წელ სიყმილი, ანუ სამ თვე 
სივლტოლა შენი წინაშე მტერთა შენთა, მახვლი მტერთა 
მოსრვად შენდა, ანუ სამ დღე მახვლი უფლისაი და სიკუდილი 
ქუეყანასა ზედა, და ანგელოზი უფლისაი მოსრვად ყოველსა 
შორის სამკვდრებელსა ისრაცლისასა. და აწ იხილე და ცან, 
რაი სიტყუაი მიუგო მომავლინებელსა ჩემსა 13 და ჰრქუა დავით 
გაადსა: იწრო არს ჩემდა ყოველგნით კერძოვე სამივე ესე 


ყოფად: შევვარდე ყელთა უფლისათა, რამეთუ მრავალ არიან 
მოწყალებანი მისნი ფრიად, და ყელთა კაცთასა არა 
შევვარდე. 1“ და მოსცა უფალმან სიკუდილი ისრაცლსა ზედა 
და დაეცნეს ისრაცლისგანნი სამეოცდაათი ათასნი კაცნი. 12 და 
მოავლინა უფალმან ანგელოზი იგი იერუსალცმდ მოსრვად 
მათა და ვითარ-იგი მოსრვიდა, იხილა უფალმან და შეინანა 
ბოროტისა მისთვს, და ჰრქუა ანგელოზსა მას მომსრველსა: კმა 
იყავნ შენდა, დააცადე ჭელი შენი და ანგელოზი უფლისაი დგა 
კალოსა ზედა ურნიასა იებუსელისასა. 10 და აღიხილნა დავით 
თუალნი თვსნი და იხილა ანგელოზი უფლისაი მდგომარე 
შორის ცასა და შორის ქუეყანასა, და მახვლი მისი ყდილი 
ჭელსა მისსა, განმრთხმელი ისრაცლსა ზედა. და დავარდა 
ქუეყანასა ზედა დავით და მოხუცებულნი ისრაცლისანი 
შემოსილნი ძაძითა პირსა ზედა მათსა 17 და ჰრქუა დავით 
ღმერთსა: მე ვთქუ აღრაცხვა ერისა და მე ვარ, რომელმან 
ვცოდე და ბოროტის-ყოფით ბოროტი ექმენ მწყემსმან. და ამათ 
ცხოვართა რაი ყვეს? უფალო ღმერთო, იყავნ ქელი შენი ჩემ 
ზედა, და სახლსა ზედა მამისა ჩემისასა და ნუ ერსა შენსა ზედა 
წარწყმედად, უფალო 18 და ანგელოზმან უფლისამან ჰრქუა 
გაადს, რათა უთხრას დავითს, რათა აღვიდეს და დადგას 
საკურთხეველი უფლისაი კალოსა მას ურნიას იებუსელისასა. 19 
და აღვიდა დავით სიტყვსა მისებრ გადისა, რომელსა იტყოდა 
სახელითა უფლისაითა. 29 და მოიქცა ურნია და იხილა მეფე 
და ოთხნი ძენი მისნი მის თანა დაბურვილი და ურნია ლეწვიდა 
კალოსა ზედა იფქლსა. 21 და მოვიდა დავით ურნიასა და 
ურნია გამოვიდა კალოსა მისგან, და თაყუანის-სცა პირსა ზედა 
თვსსა ქუეყანასა. 22 და ჰრქუა დავით ურნიას: მომეც მე 
ადგილი ესე კალოსა სყიდვით ვეცხლითა, რასა ღირდეს, და 
ვაშენო მას ზედა საკურთხეველი უფლისაი რათა დასცხრეს 
ტანჯვა ესე ერისა ამისგან. 232 და ჰრქუა ორნა დავითს: მიიღე 
ეგე შენდად. და ყავნ უფალმან ჩემმან მეფემან კეთილი, 
ვითარცა სათნო-უჩნდეს წინაშე მისსა. აჰა, ესერა, მიმიცემიან 
ზროხანი მსხუერპლად და საყნველი, და ურემნი შეშად და 
იფქლი შესაწირავად. ყოველივე ეგრეთ მიგცე და ყავ, ვითარცა 
გნებავს 24 და ჰრქუა მეფემან დავით ურნიას: არა, არამედ 


სყიდვით მოვიყიდო ეგე ვეცხლითა, რაცა ღირდეს, რამეთუ არა 
მოვიღო ეგრეთ, რაი არს შენი უფლისად შეწირვად მსხუერპლი 
უსასყიდლოდ. 25 და მისცა დავით ურნიას ადგილისა მისთვს 
ოქრო სიკლისა სასწორი ექუსასი, 25 და უშენა მუნ დავით 
საკურთხეველი უფალსა, და შეიწირა მუნ ყოვლად 
დასაწველები იგი ცხორებისა, და ღაღად-ყო დავით უფლისა 
მიმართ, და შეისმინა მისი ზედა ზეცით ცეცხლითა 
საკურთხეველსა მას ზედა ყოვლად დასაწველთასა. და აღლია 
ყოვლად დასაწველი იგი. 27 და ჰრქუა უფალმან ანგელოზსა 
მას, და მიაქცია მახვლი იგი ქარქაშსავე თვსსა. 28 მას ჟამსა, 
ვითარცა იხილა დავით, რამეთუ შეისმინა მისი უფალმან, 
კალოსა მას ურნიასა იებუსელისასა ზედა, შეწირა მუნ. 2? და 
კარავი იგი უფლისაი, რომელი ქმნა მოსე უდაბნოსა ზედა, და 
საკურთხეველი ყოვლად დასაწველთა მას ჟამსა შინა ბამასა 
შინა რომელი არს გაბაონს. 39 და ვერ ყელ-ეწიფა დავითს 
წარსლვად წინაშე მისსა და გამოძიებად ღმრთისაგან, რამეთუ 
ისწრაფოდა პირსა წინაშე მახვლისა მის ანგელოზისა უფლისა. 


თავი 22 


1 და ჰრქუა დავითს: ესე არს სახლი უფლისა ღმრთისა და ესე 
საკურთხეველი ყოვლად დასაწველთა ისრაცლისა. 2 და 
უბრძანა დავით შეკრებაი ყოველთა მწირთა, რომელნი იყუნეს 
ქუეყანასა ისრაცლისასა და დაადგინნა ქვისმკუეთელნი და 
ქვის თლილისა შენებად სახლსა უფლისასა. 3 და რკინა 
ფრიად სამჭუალად კარებისა და ბჭეთა და კურტიმლები 
მომზადა დავით, და რვალი ფრიად, რომელსა არა იყო 
სასწორი. 4“ და ძელი ნაძვსა, რომლისა არა იყო რიცხვ, 
რომელსა მოიღებდეს სიდონელნი და ტვროსელნი ძელსა 
ნაძვსასა მრავალსა დავითისსა. 2? და თქუა დავით: სოლომონ, 
ძე ჩემი, ყრმა არს ჩჩვლ. და სახლისა შენებად უფლისა 
სიდიდედ და სიმაღლედ სახელად და დიდებად ყოვლისა 
ქუეყანისა მოუმზადო მას და მოამზადა დავით სიმრავლედ 
უწინარეს აღსრულებისა მისისა. 9 და მოუწოდა სოლომონს, 
ძესა თვსსა, და ამცნო მას შენებად სახლი სახელისათვს 
უფლისა ღმრთისა ისრაცლისა. 7 და ჰრქუა დავით სოლომონს: 
შვილო, გულსა ჩემსა იყო შენებად სახლისა სახელისათვს 
უფლისა ღმრთისა. 8 და იყო ჩემდა მომართ სიტყუაი უფლისაი, 
და მრქუა: სისხლი ფრიად დასთხიე და ბრძოლანი დიდნი 
ჰყვენ, არა მიშენო მე სახლი სახელისათვს ჩემისა, რამეთუ 
სისხლი მრავალი დასთხიე წინაშე ჩემსა ქუეყანასა ზედა. 9 და, 
აჰა, ეგერა, ძე გეშვების შენ, ესე იყოს კაცი განსვენებისა. და 
განუსუენო მას მტერთაგან გარემო, რამეთუ სოლომონ იყოს 
სახელი მისი, მშვდობაი, და დაყუდებაი მოსცეს ისრაცლსა 
დღეთა მისთა. 19 მაშინ მიშენოს სახლი სახელისათვს ჩემისა. 
და იგი იყოს ჩემდა ძე და მე მისად მამა. და აღუმართო 
საყდარი სუფევისა მისისა ისრაცლსა ზედა ვიდრე საუკუნომდე. 
11 და აწ, შვილო, იყოს უფალი შენ თანა. და წარგიმართოს შენ 
და უშენო სახლი უფალსა ღმერთსა შენსა, ვითარცა-იგი 
იტყოდა შენთვს. 12 არამედ მოგეცინ შენ უფალმან სიბრძნე და 
გულისხმის-ყოფა, და განძლიერდი ისრაცლსა ზედა 


დამარხვად და ყოფად სჯულსა უფლისა ღმრთისა შენისასა. 13 
და მაშინ წარგიმართოს, უკუეთუ დაიმარხნე ყოფად ბრძანებანი 
და სამართალნი, რომელი ამცნო მოსეს უფალმან ისრაცლისა 
მიმართ: მყჟნე იყავ და განძლიერდი, ნუ გეშინინ და ნუცა 
შეძრწუნდები. 1“ აჰა, ესერა, მე სიმკოდოვნობისაებრ ჩემისა 
განუმზადე სახლისათვს უფლისა ტალანტი ასი ათასი და 
ვეცხლი ტალანტი ათასი ათასეული და რვალი და რკინა, 
რომლისა არა არს სასწორი, რამეთუ მრავალ არს, ძელი და 
ქვა მოუმზადე. და ამას ზედა შენ შესძინე. 1? და შენ თანაშერთე 
სიმრავლედ მოქმედთათვს საქმისათა, ხურონი და 
მაშენებელნი ქვისანი. და მოქმედნი ძელისანი და ყოველი 
ბრძენი ყოველსა საქმესა. 10 ოქროთა, ვეცხლითა, რვალითა 
და რკინითა, რომლისა არა არს რიცხვ. აღდეგ და იმოქმედე 
და უფალი შენ თანა. 17 და ამცნო დავით ყოველთა მთავართა 
ისრაცლისთა, რათა შეეწეოდიან სოლომონს, ძესა მისსა. 18 და 
ჰრქუა მათ: ანუ არა უფალი თქუენ თანა არს? და განგისუენა 
თქუენ გარემოთგან, რამეთუ მოგცნა ჟელთა თქუენთა მკვდრნი 
ქვეყანისანი და დამორჩილებულ არს ქუეყანა წინაშე უფლისა, 
წინაშე ერისა მისისა. 1? და აწ მოსცენით გულნი თქუენნი და 
სულნი თქვენნი გამოძიებად უფლისა ღმრთისა თქუენისა. 
აღდეგით და აშენებდით სიწმიდესა უფლისა ღმრთისა 
ჩუენისასა შეღებად მუნ კიდობანი შჯულისა უფლისაი და 
ჭურჭელი იგი წმიდაი ღმრთისაი სახლსა მას, რომელი იშენოს 
სახელისათვს უფლისა 


თავი 23 


1 დავით მოხუცებულ იყო დღეთა და სავსე სიბერითა. და მეფე 
ყო სოლომონ, ძე მისი, მის წილ ისრაცლსა ზედა. 2 და 
შეკრიბნა ყოველნი მთავარნი ისრაცლისანი, მღდელნი და 
ლევიტელნი. 3 და აღრიცხეს ლევიტელნი ოცდაათით 
წლითგანნი და უჟეშთაესი. და იყო რიცხვ მათი თავად- 
თავადისა მათისა კაცისა ოცდაათურამეტ ათას. “ ამათგანნი 
იყუნეს საქმესა ზედა მდგომელნი საქმესა მას სახლისა 
უფლისასა ოცდაოთხი ათასი, და მწიგნობარნი და მსაჯულნი 
ექუს ათასნი, 2 და ოთხ ათასნი მეკარენი და ოთხ ათასნი 
მაქებელად უფლისა ქნარითა, რომელნი იყუნეს მაქებელად 
უფლისა. 5 და განუყუნა იგინი დავით უფალსა მდღევრად 
მსახურებად ძეთა ლევისთა: გეთსონს, კაათს და მერარის, 7” და 
გერსონს და ელიადა და სემის, 8 ძესა ლეადასსა, მთავარსა 
ისრაცლისსა, და ზეთომს და იოელს; 9? ძენი სემესნი: სალომილ 
და ზიელ და არან. სამნი ესე იყუნეს მთავარნი ტომთანი 
ელიადანისა. 19 და ძეთა სემეისთა: იეთ და ზიზა და იოას, და 
ბერია. ესენი სემეისნი ოთხნი. 11 და იყო იეთ მთავარ და ზიზა 
შემდგომ, და იოას და ბერია. არა მრავალ იყუნეს შვილითა და 
იყუნეს სახლად მამულთა აღსახილავად ერთად. 12 და ძენი 
კაათისნი: ამბრამ, და ისარ, და ქებრონ, და ოზიელ - ოთხნი. 13 
და ძენი ამბრამისნი: ჰარონ და მოსე. და განიჩინა აარონ 
სიწმიდედ წმიდაი წმიდათასა იგი და ძენი მისნი ვიდრე 
საუკუნოდ კმევად საკუმევლისა წინაშე უფლისა და მსახურებად 
და ლოცვად სახელითა მისითა ვიდრე საუკუნოდ საუკუნედმდე; 
14 და მოსე, კაცი ღმრთისაი, და ძენი მისნი იწოდნეს ტომად 
ლევისა. 15 ძენი მოსესნი: გერსამ და ელიეზარ; 19 ძენი 
გერსამისნი: სუბელ. 17 და იყუნეს ძენი ელიეზარისნი: რაბია 
მთავარი და არა იყუნეს ელიეზარისნი ძენი სხუანი. ძენი 
რაბიასნი აღორძინდეს სიმაღლედ; 18 და ძენი საარისნი: საულ 
და მოე მთავარნი. 19? და ძენი ქებრონისნი: იერია მთავარი, 
ამარია შემდგომი, იაზიელ მესამე, იეკემიეს მეოთხე; 29 ძენი 


ოზიელისნი: მიქა მთავარი და ესეა შემდგომი; 21 ძენი 
მერაარისნი: მოოლი და მუსი. და ძენი მოოლისნი: ელეაზარ 
და კის. 22 და მოკუდა ელეაზარ. და არა ესხნეს მას ძენი, 
არამედ ასულნი. და მიიყუანნეს იგინი ძეთა კისისთა, ძმათა 
მათთა; 23 ძენი მუსისნი: მოლი, და ედერ, და არიმოთ - სამნი. 
24 ესე ძენი ლევისნი სახლად და მამათა მათთა. მთავარნი 
ტომთანი იყუნეს ესენი ახილვისაებრ მათისა, მსგავსად 
რიცხვსა სახელებისა მათისა თავად-თავადისა მათისა 
ჰყოფდეს საქმესა მსახურებისა სახლისა უფლისასა, ოცით 
წლითგან და უზეშთაესი. 22 და ჰრქუა დავით: განუსუენა 
უფალმან ღმერთმან ერსა თვსსა ისრაცლსა და დაემკვდრა 
ისრაცლი ვიდრე საუკუნედ. 29 და ლევიტელთა მათ არა 
მოვლო კარავი იგი, არცა ყოველი ჭურჭელი სამსახურებელად 
მისა; 277 რამეთუ სიტყვთა დავითისითა უკუანასკნელითა არს 
რიცხვ ძეთა ლევისთა ოცით წლითგანნი და უზეშთაესი. 28 
რამეთუ დაადგინნა იგინი ყელსა ქუეშე არონისსა მსახურებად 
სახლსა შინა უფლისასა, ბჭეებსა და ტაძრებსა, განრჩევად 
ყოველსა წელსა და მსახურებასა სახლისა ღმრთისასა, 29 
პურთა წინაშე დასაგებელთა და სამინდოსა შესაწირავისა და 
ლელანგოსა, უცომოსა ტაბაკსა და შესვარულსა ზეთითა 
სამინდოსა, და ყოველსა საწყაულსა, 39% და წარდგომად 
განთიად და ქებად და აღსარებად უფლისა, და ეგრეცა მწუხრი 
31 ყოველთა ზედა შესაწირავთა ყოვლად დასაწველთა 
უფლისათა, შაბათთა შინა, და ახალთათვს თავთა და 
დღესასწაულთა რიცხვსაებრ და სამართლისაებრ მათ ზედა 
მარადის უფლისა. 32 და სცვიდეთ საცავსა მას კარვისა 
საწამებელისასა და ძეთა არონის, ძმისა მათისათა, ხოლო 
მსახურებდეს სახლსა შინა უფლისასა. 


თავი 24 


1 და ძეთა აჰრონისთა განყოფად: ნადაბ და აბიუდ და 
ელეაზარ და ითამარ ? და მოსწყდეს ნადაბ და აბიუდ წინაშე 
მამისა მათისა და შვილნი არა ესხნეს მათ და მღდელობდეს 
ელეაზარ და ითამარ, ძენი აჰრონისნი. 3 და განყუნა იგინი 
დავით - სადუკ. ძეთაგან ელიეზარისათა, და აქიმელექ, ძეთა 
ითამარისთა, ახილვისაებრ მათისა და მსახურებად სახლად და 
სახლად მამულთა მათთა. “ და იპოვნეს ძენი ელიეზერისნი 
უმრავლეს მთავრად ძლიერთა და უფროს ძეთა ითამარისათა 
და განყუნა იგინი, და ძენი ელიეზერისნი დაადგინა მთავრად 
სახლთა მამულთა მათთა ათექუსმეტ და ძეთა ითამარისთა 
სახლად მამათა რვა. ? და განყუნა იგინი წილითი ესენი ამათ 
მიმართ, რამეთუ იყუნეს ესენი მთავარნი წმიდათანი და 
მთავარნი უფლისანი ძეთა შორის ელიეზერისათა და ძეთა 
შორის ითამარისათა. 9 და აღწერნა იგინი სემაია, ძემან 
ნათანელისამან, მწიგნობარმან ლევისგანმან, წინაშე მეფისა 
და მთავართა, და სადუკის მღდელსა და აქიმელიქისასა. ძისა 
აბიათარისასა, მთავართა მამადმამათა მღდელთასა და 
ლევიტელთა, სახლისა მამულისათა, ერთ-ერთი ძეთაგან 
ელიეზარისა და ერთ-ერთი ძეთაგან ითამარისა 7 და გამოუჟდა 
წილი პირველი არიმას, მეორე ანინას, მესამე ქალებს, მეოთხე 
სეორიმს, 8 8? მეხუთე მელქიას, მეექვსე მერარს, 19 მეშვდე 
აკოსსა, მერვე აბიათს, 11 მეცხრე ისუს, მეათე ისქანიას, 12 
მეათერთმეტე ელისიბას, მეათორმეტე სალაკიმს, 13 
მეათცამეტე ოფას, 1“ მეათოთხმეტე იზბაალს, მეათხუთმეტე 
ქელგას, მეათექუსმეტე ემერს, 1? მეათჩვდმეტე იელირას, 
მჭეათრვამეტე აფესეს, 19 მეათცხრამეტე ოფეთიას, მეოცე 
იეზეკიელს, 17 მეოცდაერთე იექენს, ოცდამეორე გამუელს, 19 
ოცდამესამე გალიას, მეოცდაოთხე მოზიას, 19? ესე არს ახილვა 
მათი მსახურებისაებრ მათისა შესლვად სახლსა უფლისასა, 
სამართლისაებრ მათისა, ყელითა აჰრონის, მამისა მათისათა, 
ვითარცა ამცნო უფალმან ღმერთმან ისრაცლსა. 29 და ძეთა 


ლევისთა, ნეშტთა ძეთა აბრამისთა: სუბაელ, იადაია, არადია. 
21 ძე რააბიასი: მთავარი იესია. 22 და ძეთაგან იესარაისთა: 
ალმოთ და ძეთაგან სალომომისათა: ანოთ. 23 და ძეთაგან 
ქებრონისთა: იედუთისა პირმშო, ამასია მეორე, იაზიელ მესამე, 
იეკემია მეოთხე. 24 და ძეთაგან ოზიელისთა: მიქა პირმშო და 
უსა მეორე. ძე მიქასი: სამერ. 25 ძმა მიქასი ესია, ძე ესიასი - 
ზაქარია. 20 ძეთაგან მერარისთა: მოოლი და მუსი, ოზიანის 
ძეთაგან ბონი. 27 ძენი მისნი: ზაკქუ და ობდია. 298 მოოლის 
ელეზარ და კის, ძე მისი. 29 ძე კისისი: ისმაელ. 39 და ძეთაგან 
მუსისთა: მოოლი, და ედერ, და იერმოთაეს. ესენი ძენი 
ლევიტელთანი სახლად და სახლად მამულთა მათთა. 31 და 
განიგდეს მათცა წილი ვითარცა ძმათა მათთა და ძეთა 
არონისთა წინაშე მეფისა, და სადუკისსა და აქიმელიქისასა და 
მთავართა ტომთასა მღდელთასა და ლევიტელთასა, ტომნი 
პირველნი, ვითარცა ძმანი მისნი უმრწემესნი. 


თავი 25 


1 და დაადგინნა მეფემან დავით მთავართა ძლიერებისათა 
საქმესა ზედა ძეთა თანა ასაფისთა ემან და იდითუმ, 
შემასხმელნი ქნარითა და ებნითა და წინწილითა. და იყო 
რიცხვ მათი თავად-თავადისა მათისა, მოქმედთა საქმისა 
მათისთა. ? ძენი ასაფისნი: ზაქურ და იოსეფ და ნათანა და 
იესიელ, ძენი ასაფისნი, მახლობელად მეფისა. 3 და იდითუნს 
და ძენი იდითუნისნი: გოდოლია და სური, და ეიმ და სემეი, და 
ასაბია და მატათია ექუსნი მამისა მათისა თანა იდითუმისა 
ქნარითა ცემად, აღსარებად და ქებად უფლისა. “ და ძენი 
ემანისნი: ბოკია, და მათთანია, და ოზიელ, და სუბაელ და 
ერიმუთ ანანია, და ანან და ელია და გედოლათა და რომეთი, 
ეზერ და სებეკათან, და მელამოთ, და იოთირი და მაზიოთ, 2? 
ესე ყოველნი ძენი ემანისნი ქნარითა ცემასა წინაშე მეფისა და 
სიტყვთა ღმრთისაითა აღმაღლებად რქა. და მისცნა ღმერთმან 
ემანს ძენი ათხუთმეტნი და სამნი ასულნი, 9 ესე ყოველნი 
მამისა მათისა თანა გალობად სახლსა შინა უფლისასა 
წინწილითა, ნესტვთა და ებნითა მახლობელად მეფისა, ასაფ 
და იდითუნ და ემან. 7 და იყო რიცხვ მათი ძმათა მათ 
სწავლულნი გალობად უფლისა. ყო- ველნი 
გულისხმისმყოფელნი ორას ოთხმეოცდარვა. 8 და განიგდეს 
ამათაცა წილი დღითიდღედ მსახურებისა მცირისაებრ და 
დიდისა სრულთა და მოსწავლეთა. ? და გამოუყდა წილი 
პირველი ასაფსა და ძეთა მისთა და ძმათა მისთა. იოსეფ 
პირველი, გოდოლია მეორე და ძმანი მისნი და ძენი მისნი, - 
ათორმეტ, 19 მესამე ზაქურ, ძმანი მისნი და ძენი მისნი - 
ათორმეტ. 11 მეოთხე იეზრი, ძმანი მისნი და ძენი მისნი, - 
ათორმეტ. 12 და მეხუთე ნათანია და ძენი მისნი და ძმანი მისნი, 
- ათორმეტ. 13 მეექუსე ბოკიას და ძენი მისნი და ძმანი მისნი, - 
ათორმეტ. 14 მეშვდე ესოელ, ძენი მისნი და ძმანი მისნი, - 
ათორმეტ. 

მერვედ იოსია, ძმანი მისნი და ძენი მისნი, - ათორმეტ. 12 


მეცხრედ მათანი, ძმანი მისნი და ძენი მისნი - ათორმეტ. 19 
მეათედ სემეი, ძმანი მისნი და ძენი მისნი - ათორმეტ. 17 
მეათერთმეტედ ეზდრიელ, ძმანი მისნი და ძენი მისნი - 
ათორმეტ. 18 მეათორმეტედ ასაბია, ძმანი მისნი და ძენი მისნი, 
- ათორმეტ. 1? მეათცამეტედ სუბაელ, ძმანი მისნი და ძენი 
მისნი, - ათორმეტ. 29 მეათოთხმეტედ მატთა, ძმანი მისნი და 
ძენი მისნი, - ათორმეტ. 21 მეათხუთმეტედ იერიმუთ, ძმანი 
მისნი და ძენი მისნი, - ათორმეტ. 2? მეათექუსმეტედ ანანია, 
ძმანი მისნი და ძენი მისნი - ათორმეტ. 23 მეათჩვდმეტედ 
იეზბაკათან, ძმანი მისნი და ძენი მისნი, - ათორმეტ. 24 
მეათურამეტედ ანანია, ძმანი მისნი და ძენი მისნი, - ათორმეტ. 
25 მეათცხრამეტედ მალეთი, ძმანი მისნი და ძენი მისნი, - 
ათორმეტ. 29 მეოცედ ელიათ, ძმანი მისნი და ძენი მისნი - 
ათორმეტ. 27 ოცდამეერთედ იეთირი, ძმანი მისნი და ძენი 
მისნი, - ათორმეტ. 28 ოცდამეორედ გეელოი, ძმანი მისნი და 
ძენი მისნი, - ათორმეტ. 29? ოცდამესამედ მააზოთ, ძმანი მისნი 
და ძენი მისნი, ათორმეტ. 39 ოცდამეოთხედ რომიეთეზე, ძმანი 
მისნი და ძენი მისნი, - ათორმეტ. 


თავი 26 


1 განყოფა ბჭეებისა: ძეთა კორეთა: მოსოლამ, ძე კორესი, 
ძეთაგან ასაფისთა. 2 და მასელემიასნი ძენი: ზაქარია, პირმშო, 
იასიელ მეორე, აზაბად მესამე, ნათან მეოთხე, იოველ 3 
მეხუთე, იოვან მეექუსე, იონათან მეშვდე, ელიოვე. “ და 
იდუთუმასნი ძენი: სემია, პირმშო, იოზაბათ მეორე, იოალ 
მესამე, ზაქარ მეოთხე, ნათანაელ მეხუთე, ? ამიელ მეექუსე, 
ისაქარ მეშვდე, ფოლოთოეთე მერვე, რამეთუ აკურთხა იგი 
უფალმან. 5 და სამეას, ძესა მისსა, ესხნეს ძეები, პირმშონი 
ძენი ძლიერნი სახლსა მამულსა მისსა, რამეთუ ძლიერ იყუნეს. 
7 ძენი სამეასნი: აგონი, და რაფაელ, და ობედ, და ელზაბად 
და აქიუდ, ძმანი მისნი, და ძენი ძლიერნი ძალითა: ელიუ, და 
სამაბაქია და ისბაკობ. 8 ყოველნი ესე ძენი აბდედონისი, ესენი 
და ძმანი მათნი, და ძენი მათნი ძლიერნი ძალითა იყოფოდეს 
ძლიერად საქმესა, ყოველნი სამეოცდაორი აბდედომს. ? და 
სელემიას ესხნეს ძენი და ძმანი ათხუთმეტ. 19 და ეოსამ, 
ძეთაგან მერარისთა, ძე ერთი შამორისა. და სცვიდეს 
დასაბამსა, რამეთუ არა ესუა მას პირმშო და ყო იგი მამამან 
მისმან მთავარ. 11 ქელკი მეორე, ტაბელია მესამე, ზაქარია 
მეოთხე; ესე ყოველნი ძენი და ძმანი უსაისნი ათოთხმეტ. 12 
ამათა იყო განყოფა ბჭეებისა მთავართა მათ ძლიერთა მდევარ 
შემდგომითი შემდგომად ძმანი მათნი და მსახურებად სახლსა 
შინა უფლისასა. 13 განიგდეს წილი მცირითგან ვიდრე 
მწვისამდე, სახლად და სახლად მამათა მათთა ბჭეთა. 14 და 
გამოუჭდა წილი მზისა აღმოსავლისა ბჭისა სემიას და 
ზაქარიას, ძესა მისსა. იოვადს, გულით მზრახველსა გულთა 
თვსთა, განუგდეს წილი და გამოუყდა წილი ჩრდილოთ, 12 
აბდედონს სამხრით კერძო და ძეთა მისთა პირისპირ წინაშე 
სახლსა ასაფისასა. 15 მესამესა ბჭისა იოვასისა დასავლით 
კერძო ბჭითურთ მსხორით აღსავალსა მას საპყრობილედ და 
წინაშე საპყრობილესა მას მზისა აღმოსავლით. 17 ხოლო 
ლევიტელნი ექუსნი დღესა და ჩრდილოთ დღესა ოთხნი და 


სამხრით დღესა ოთხნი და ასაფინს ორ-ორი მსხორით, 18 
დასავლით ოთხნი და ალაგსა ორ-ორი მსხორით, 19 ესე არს 
განყოფა მეკარეთა ძეთა კორესთა და ძეთა მერარისთა. 29 და 
ლევიტელნი, ძმანი მათნი, საუნჯეთა ზედა წმიდასა 
განწმედილთასა, 21 ძენი ლედასნი, ძისა გერსონიანი: ლედან, 
მთავარნი ტომთა ლედანისთანი გერსონისნი, იეიელ, 22 და 
ძენი იეიელისანი: ზეთამ და იოელ, ძმა მისი, საუნჯეთა ზედა 
სახლისა უფლისათა, 23 ამრამიმი და ისაარ, ქებრონ და 
ოზიელ, 24 და სებიელ, ძე გერსამისი, ძისა მოსესის, მთავარი 
საუნჯეთა ზედა, 252 და ძმასა მისსა ელიეზერს რაბია, ძე მისი, და 
ოსია, ძე მისი, და ზექრი, ძე მისი, და ზეჰალმოთ, ძე მისი, 29 
ესე სალომოთ და ძმანი მისნი ყოველთა ზედა საუნჯეთა 
წმიდათასა მათ ტომთასა, რომელნი განწმიდნა დავით 
მთავართა მათ ტომთა, და ათასისთავთა, და ასისთავთა და 
ერისთავთა ერისათა, 27 რომელ-იგი მოიღო ქალაქთაგან და 
ნატყუენავთაგან და განწმიდა მათგანი, რათა არა რა აკლდეს 
შენებასა მას სახლისა ღმრთისასა, 28 და რომელი შესწირავს 
ჟამთა სამოელ წინაისწარმეტყუელისათა. და საულის, ძის 
კისისათა, და აბინერ, ძისა ნერისათა. და იოაბ, ძისა 
სარუასთასა, ყოველი, რაოდენი წმიდა-ყო ყელითა 
სოლომონისათა და ძმათა მისთათა, 237 ისაარისი: ქონენი და 
ძენი მისნი საქმესა ზედა გარეშესა და ისრაცლსა ზედა 
მწიგნობრებად და მსაჯულად, 39 ქებრონისი: ასდიას და ძმანი 
მისნი, ძენი ძლიერებისნი, ათას შვდას აღხილვასა ზედა 
ისრაცლისასა წიაღ კერძო იორდანესა მზისა დასავლით 
ყოველსა მას მსახურებასა უფლისასა და საქმესა მეფისასა, 31 
ქებრონისი: ურიასი, მთავარი ქებრონელთა ნათესავისა 
მათისაებრ ტომად-ტომადისა, მეორმეოცესა წელსა მეფობისა 
დავითისსა ესე აღრაცხვისა წიგნნი მუნ პოვნეს და კაცნი 
ძლიერნი მათ შორის აზერას შინა გალაადისასა. 32 და ძმანი 
მისნი, ძენი ძლიერებისნი, ორ ათას და შვდას მთავარნი 
ტომებისანი. და დაადგინნა იგინი დავით მეფემან რუბენსა 
ზედა და გადსა და კერძოსა ნათესავსა მანასესასა ყოველსა 
ზედა სიტყუასა ღმრთისასა და სიტყუასა მეფისასა. 


თავი 27 


1 ძენი ისრაცლისნი რიცხვსაებრ მათისა, მთავარნი ტომებისანი, 
ათასისთავები და ასისთავები, მწიგნობარნი, რომელნი 
მსახურებდეს ერსა და ყოვლისა მიმართ სიტყვსა მეფისასა 
განყოფისა მისებრ ყოვლისა სიტყვსა, შემავალისა და 
გამომავალისა თთვთ თთუედ, ყოველთა თუეთა წელინდისათა 
განყოფა 2 განყოფასა მას პირველსა პირველისა მის თთვსასა 
აესბალა და ბაზელ და განყოფასა მას მისსა ოცდაოთხი ათასი, 
3 ძეთაგან ფარესისთა მთავარი ყოველთა მთავართა 
ძლიერებისათა თთვსა მის პირველისა, 4? და განყოფასა მას 
თთვსა მეორისასა დოდი და დაქოთი და მაგალოთ, 
წინამძღუარნი მათნი, განყოფასა მას მისსა ზედა ოცდაოთხი 
ათასთა, ? მთავარნი ძლიერებისნი: მესამე, თთუესა მესამესა 
ბანეა, იოვა მღდელი მთავარი, ნაწილსა მას მისსა ოცდაოთხი 
ათასი. 9 ესე ბანეა უძლიერეს იყო ოცდაათთა მათ ზედა და 
ოცდაათთა ნაწილთა რჩეულთა მას მისსა, 7 მეოთხედ, თთუესა 
მეოთხესა ასაელ, ძმა იოაბისი, და აბდია, ძე მისი, და ძმანი 
მისნი და განყოფასა მისსა ოცდაოთხ ათასი, 8 მეხუთედ, 
თთუესა მეხუთესა მთავარი სათიოდ, იზა, განყოფილსა მისსა 
ზედა ოცდაოთხი ათასი, 7? მეექუსედ, თთუესა მეექუსესა იებას, 
ძე ეკესი, თეკონელი, და ნაწილად განყოფილი მისი 
ოცდაოთხი ათასი, 19 მეშვდედ, თთუესა მეშვდესა ქელელეს 
ფალლუსით, ძეთაგანი ეფრემისთა, და განყოფილსა მას მისსა 
ზედა ნაწილსა ოცდაოთხი ათასი, 11 მერვედ, თთუესა მას 
მერვესა უსაქ იეკესთელთა ზარიასი, და განყოფასა მას ზედა 
ნაწილსა ოცდაოთხი ათასი, 12 მეცხრედ, თთუესა მას მეცხრესა 
აბიეზერ ანათოთელი, ქუეყანისაგან ბენიამენისა, და 
განყოფილი ნაწილი მისი ოცდაოთხი ათასი, 13 მეათედ, 
თთუესა მეათესა მარინოს ტოფატელი ზარაისი, და განყოფილი 
ნაწილი მისი ოცდაოთხი ათასი, 14 მეთერთმეტედ, თთუესა მას 
მეთერთმეტესა ბანეა ფარათონელი, ძეთაგან ეფრემისთა, და 
განყოფილი ნაწილი მისი ოცდაოთხი ათასი, 12 მეთორმეტედ, 


თთუესა მეთორმეტესა ქოდაი ნეტოფადით, ძე გოთონიელისი, 
და განყოფილი ნაწილი მისი ოცდაოთხი ათასი: 196 და ტომთა 
ზედა ისრაცლისათა: რუბენის მთავარი - ელიეზერ, ძე ზექრისი; 
სვმეონისი - საფატია, ძე მექასი, 17 ლევისი - ასაბია; ძე 
კამოელისი, არონისი - სადუკ, 18 იუდასი - ელიაბ, ძმათაგან 
დავითისთა, ისაქარისი - ამბრი, ძე მისაელისი; 19? ზაბულონისი 
- სამიას, ძე აბდიმიასი, და ნეფთალიმისი - არიმოთ, ძე 
ოზიელისი, 29 ეფრემისი - ოსე, ძე ოზიასი, და კერძოსა 
ნათესავისა მანასესი იოელ, ძე ფადალისი; 21 და ერთისა 
კერძოსა ნათესავისა მანასესი გალადს - ილადაი, ძე ზაბდისი, 
და ძეთა ბენიამენისთა - ასერ, ძე აბენერისი, 22 და დანის - 
აეზრიელ, ძე იორამისი. ესე ტომთა მთავარნი ისრაცლისნი. 23 
და არა მოიღო დავით რიცხვ მათი ოცით წლითგან და ქვემო 
კერძოთა, რამეთუ უფალმან თქუა განმრავლებაი ისრაცლისა, 
ვითარცა ვარსკულავნი ცისანი. 24 და იოაბ, ძემან სარუსმან, 
იწყო აღრაცხვად ერისა, ვერა სრულად აღრაცხა. და იყო 
ამისთვს რისხვა ისრაცლსა ზედა და არა დაიწერა რიცხვ წიგნსა 
მას სიტყუათასა დღეთა დავითის მეფისათა. 22 და იყო 
საუნჯეთა ზედა მეფისათა ასმოთ, ძე მოდიელისი, და საუნჯეთა 
ზედა მერცხლისათა და დაბნებისათა და აგარაკებისათა და 
გოდლებსა ზედა იონათან, ძე ოზიასი; 20 ხოლო ქუეყანისა 
საქმისა მოქმედთა ზედა ეზრაი, ძე ქელაბისი. 27 და ყანებსა 
ზედა-სემეი, რომელი იყო რამათით საუნჯეთა ზედა დაბნებისა 
ღვნისასა და ზაბდი, ძე საფინისი; 298 და ზეთისხილოვანსა ზედა, 
და ლეღოვანთა ზედა ველისა - ბალანას; ძე გედურისი; ხოლო 
საუნჯეთა ზედა ზეთისათა - იოას; 2? და ზროხათა ზედა, 
რომელნი იყუნეს ღელეთა, - სოფატ, ძე ადაისი; 39 და 
აქლემებსა ზედა - იუბია ისმაელატელი; ხოლო ვირებსა ზედა 
აიდია მარათონელი 31 და ცხოვარსა ზედა - იაზისა აგარეელი. 
ესე ყოველნი ზედამდგომელნი ნაყოფთა დავითის მეფისანი; 32 
და იონათან, მამისძმა დავითისი, - თანამზრახვალ, რამეთუ 
იყო კაცი იგი გულისხმის-მყოფელ და მწიგნობარ. ეიეელი, ძე 
აქამინისი, - ძეთა თანა მეფისათა; 33 და აქიტობელ - 
თანამზრახვალ მეფისა და ქუსი - პირველი მეგობარი მეფისა; 


34 და ამისა შემდგომად აქიტობელ, მახლობელი იოდაესა, 
ძისა ბანეასა და აბიათარ და იოაბ - ერის წინამძღუარი მეფისა; 


თავი 28 


1 და შეკრიბნა დავით ყოველნი მთავარნი ისრაცლისანი, და 
მთავარნი მსაჯულთანი და ყოველნი მთავარნი 
მდღევართმსახურთანი, და გარემოსმცველნი მეფისანი, და 
მთავარნი ათასეულთანი, ასეულთანი, და საფასეთმცველნი, 
და რაოდენნი იყუნეს მონაგებთა მისთა ზედა, და ყოველნი 
ძლიერნი მისნი, და მოღუაწენი ერისანი, რომელნი იყუნეს 
იერუსალცმს ? და აღდგა დავით მეფე შორის კრებულისა მის 
და თქუა: ისმინეთ ჩემი, ძმანო, და ერო ჩემო! გულსა ჩემსა იყო 
ზრახვა - შენებად სახლი განსასუენებელი კიდობნისა შჯულისა 
უფლისა, დასადგმელი ფერყთა უფლისა ღმრთისა ჩუენისათა. 
და მოუმზადე მე საქმისა მისთვს, საყმარი: ოქრო, ვეცხლი, 
პილენძი, რვალი, რკინა და ძელნი მრავალნი 3 და თქუა 
ღმერთმან: არა მიშენო მე შენ სახლი, სახელის-დებად ჩემდა, 
რამეთუ კაცი მბრძოლი ხარ შენ და სისხლი მრავალი დასთხიე! 
4 და გამომირჩია მე უფალმან ღმერთმან ისრაცლისამან 
ყოვლისაგან სახლისა მამისა ჩემისა ყოფად მეფედ ისრაცლსა 
ზედა უკუე და სათნო იყო სახლი იუდასი და სახლისაგან 
იუდასისა სახლი მამისა ჩემისა და ძეთაგან მამისა ჩემისათა 
ჩემდა ინება, რათა ვიყო მე მეფედ ყოველსა ზედა ისრაცლსა 2 
და ყოველთაგან ძეთა ჩემთა, რამეთუ მრავალნი ძენი მომცნა 
მე ღმერთმან, გამოირჩია ძე ჩემი სოლომონ დაჯდომად იგი 
საყდართა ზედა სუფევისა უფლისასა ისრაცლსა ზედა. 9 და 
მრქუა მე ღმერთმან: სოლომონ, ძემან შენმან, აღაშენოს სახლი 
ჩემი და ეზო ჩემი, რამეთუ სათნო-ვიყავ იგი, რათა იყოს იგი 
ძედ ჩემდა და მე ვიყო მისა მამა. 7 და წარმოუმართო მეფობა 
მისი ვიდრე საუკუნოდ, უკუეთუ უძლოს დაცვად მცნებათა ჩემთა 
და სამართალთა ჩემთა, ვითარცა-ესე დღეს. 8 და აწ წინაშე 
ყოვლისა კრებულისა უფლისა და სასმენელთა მიმართ 
ღმრთისა ჩუენისათა დაიმარხნოთ ყოველნი მცნებანი უფლისა 
ღმრთისა ჩუენისა, რათა დაიმკვდროთ თქუენ ქუეყანა ესე 
კეთილი და დაუმკვდრეთ ძეთა თქუენთა შემდგომად თქუენსა 


უკუნისამდე. ? და აწ, სოლომონ, ძეო ჩემო, იცან ღმერთი 
მამათა შენთა და ჰმონებდ მას სრულითა გულითა და სულისა 
ნებითა შენითა, რამეთუ ყოველთა გულთა განმკითხველი არს 
ღმერთი და ყოველნი გულისზრახვანი იცნის. უკეთუ ეძიებდე 
მას, გეპოოს შენ იგი და უკუეთუ დაუტეო იგი, დაგიტეოს შენცა 
მან სრულიად 19 და, აპა, ესერა, სათნო-გიყო შენ უფალმან 
შენებად მისა სახლი სიწმიდისა, განძლიერდი და იქმოდე. 11 
და მისცა დავით სოლომონს, ძესა თვსსა, სახე ტაძრისა და 
სახლისა მისისა, და ქორებისა მის ზაკქოსა მისისა და ქორთა 
მათ, და საუნჯეთა მათ შინაგანთა და სახლისა სალხინებელისა 
12 და სახე, რომელი აქუნდა გონებასა შინა თვსსა ეზოთა მათ 
სახლისა უფლისათა და ყოვლისა მის სენაკებისა გარემო 
საუნჯეთა მათ წმიდათა. 13 და საყოფელთა მათ მღდელთა და 
სამსახურებელთა მათ მღდელთა და ლევიტელთა და ყოველსა 
მას საქმესა მსახურებისასა სახლისა უფლისასა, 14 და 
სასწორითა მით ოქროსათა და ვეცხლისათა, 12 და 
სასანთლეთა აღწონილი მისცა მას ეგრევე მსგავსად, 15 
სასწორი ტაბლებისა შესაწირავთასა, თვთოეულისა ტაბლისა 
ოქროსასა და ეგრეთვე ვეცხლისათა, 17 და ფუცხუებისა, და 
შესაწირავად ღვნისათა, და ფიალებისა მის ოქროსათა და 
ვეცხლისათა, პარაფსიტებისა თვთვეულისა სასწორისა, 18 და 
საკურთხეველისა მის საკუმეველთასა ოქროსაგან 
გამოცდილისა სასწორი უჩუენა მას, და ხატი იგი ეტლისა მის 
ქერობინთასა, განმარტებულ ფრთენი მათნი, რათა 
აგრილობდენ კიდობანსა მას სჯულისა უფლისასა. 19 
ყოველივე წიგნითა ყჟელითა უფლისათა მისცა დავით 
სოლომონს, მსგავსად მოცემულისა მის მისა გულისხმის- 
ყოფისა საქმარისა მის სახისაებრ. 29 და ჰრქუა დავით 
სოლომონს, ძესა თვსსა: განძლიერდი და მყნე იყავ, ნუ გეშინინ 
და ნუცა შესძრწუნდები, რამეთუ უფალი ღმერთი ჩემი შენ თანა 
არს. არა დაგაგდოს შენ და არცა დაგიტეოს შენ, ვიდრემდე 
აღასრულო შენ ყოველივე საქმარი სამსახურებისა მის სახლისა 
მისისა უფლისა. და, აჰა, ესერა, სახე ტაძრისა და სახლისა 
მისისა და ზაკქო და ქორებისა და საუნჯეთა მათ შინაგანთა, და 


სახლისა მის სალხინებელისა და სახე სახლისა უფლისაი 21 
და, აჰა, ესერა, მღდევრითმსახურნი მღდელნი და ლევიტელნი, 
ყოველსა მას მსახურებასა სახლისა უფლისა ღმრთისასა, და 
შენ თანა არიან ყოველსა საქმესა, ყოველნი გულსმოდგინენი 
სიბრძნითა ყოველსა მას ხუროებსა, და მთავარნი და ყოველი 
ერი ყოველთა სიტყუათა შენთა არიან მორჩილ 


თავი 29 


1 და პრქუა მეფემან დავით ყოველსა მას კრებულსა: 
სოლომონ, ძე ჩემი, რომელი სათნო-იყო უფალმან, ყრმა არს 
და ჩჩვლ და საქმე დიდ არს, რამეთუ არა კაცთა შენება არს, 
არამედ უფლისა ღმრთისა. ? და აჰა, ესერა, ყოვლისაებრ 
ძალისა ჩემისა მოუმზადე სახლისათვს უფლისა ღმრთისა 
ჩემისა ოქრო და ვეცხლი, პილენძი და რკინა, ძელი და ქვა, და 
სოომი და აღსრულებისა ქვები მრავალი და პატიოსანი და 
თვთოფერი. და ყოველი ქვა პატიოსანი და მარმარილო 
მოღებულ არს ფრიად. 3 და მერმეცა სათნო-ყოფისათვს ჩემდა 
სახლსა უფლისა ღმრთისა ჩემისასა არს ჩემი, რომელი 
მომიგიეს მე, ოქრო და ვეცხლი. და, აჰა, ეგერა, მივეც 
სახლისათვს ღმრთისა ჩემისა სიმაღლედ თვნიერ მისა, 
რომელი მოუმზადე სახელისათვს წმიდათასა, 4 სამ ათასი 
ტალანტი ვეცხლისა გამოცდილისა დამორჩუნვად მით 
კედელნი ტაძრისანი ყელითა ხუროთაითა, ? და ვინ არს 
გულსმოდგინე აღვსებად ყელი მისი დღესა უფლისა? 9 და 
გულსმოდგინე იქმნნეს მთავარნი ტომთანი და მთავარნი ძეთა 
ისრაცლისათა ათასისთავნი და ასისთავნი, და ზედმდგომელნი 
საქმისანი და მნენი მეფისანი. 7 და მოსცეს საქმესა მას 
სახლისა უფლისასა ოქრო ტალანტი ხუთი ათასი და ბევრი 
დრაკანი და ვეცხლის ტალანტი ათი ათასი და პილენძი 
ტალანტი ბევრი და რვა ათასი, და რკინის ტალანტი ასი ათასი. 
8 და რომელთა თანა იპოვა მათ შორის ანთრაკი, მოსცეს 
საუნჯესა უფლისასა ყელითა ერიელისითა, ძისა ესრომისითა. 3? 
განიხარა ერმან გულსმოდგინებისათვს, რამეთუ გულითა 
სავსითა გულსმოდგინე იქმნნეს უფლისა მიმართ, და დავითცა 
მეფემან განიხარა ფრიად. 19 და აკურთხევდა დავით მეფე 
ღმერთს წინაშე კრებულისა მის და თქუა: კურთხეულ ხარ შენ, 
უფალო ღმერთო ისრაცლისაო, მამათა ჩუენთაო, საუკუნითგან 
და ვიდრე საუკუნეთამდე. 11 შენდა, უფალო, დიდებაი, ძალი 
და სიქადული, ძლიერებაი და სიმტკიცე, რამეთუ შენ უფლებ 


ყოველთა ზეცისათა და ქუეყანისათა, და პირისა შენისაგან 
ძრწიან ყოველნი მეფენი ქუეყანისანი და თესლები. 12 შენ მიერ 
დიდებაი და სიმდიდრე! შენ ყოველთა ჰმოს, მთავრობათა 
უფალო და მთავარო ყოვლისა მთავრობისაო; და ყელსა შენსა 
არს ყოვლისა შეწევნა და სიდიდე განდიდებად და 
განძლიერებად ყოველთა. 13 და აწ, უფალო, აღგიარებთ შენ 
და ვაქებთ სახელსა სიქადულისა შენისასა. 1“ ვინ ვარ მე, ანუ 
ვინ არს ერი შენი, რამეთუ განვძლიერდით ესოდენ 
გულსმოდგინედ შენდა მომართ? რამეთუ შენი არს ყოველი და 
შენგანივე მიგეცით შენ. 12 რამეთუ მწირ ვართ ჩუენ შენს წინაშე 
და წარმავალ, ვითარცა ყოველნი მამანი ჩუენნი, ვითარცა 
აჩრდილნი არიან დღენი ჩუენნი შენს წინაშე და არა არს 
დადგომა, 10 უფალო, ღმერთო ჩუენო, და ყოვლისა ამისთვს 
სიმრავლისა მოუმზადე შენებად სახლი სახლისათვს წმიდისა 
შენისა, და ყელისაგან შენისა არს, და შენგან არს ყოველი. 17 
და ვიცი, უფალო, რამეთუ შენ ხარ განმკითხველი გულისა და 
სიმართლე გიყუარს. და განმარტებულითა გულითა გულს- 
ვიდგინე მე ესე ყოველი. და აწ, უფალო, ერი ესე შენი, 
რომელი იპოვა აქა, ვიხილე, რამეთუ სიხარულით 
გულსმოდგინე არს შენდა მიმართ. 18 და აწ, უფალო, ღმერთო 
აბრაჰამისო, ისაკ და ისრაცლისო, ღმერთო მამათა ჩუენთაო, 
დაუმარხე ესე გონებასა გულისა ერისა შენისასა უკუნისამდე და 
წარმართე გულსა მათსა შენდამი. 1? და სოლომონ ძესა ჩემსა, 
მოეც გული კეთილი ყოვლად მცნებათა შენთა, და წამებათა 
შენთა და ბრძანებათა შენთა, და სრულიად აღსრულებად საქმე 
სახლისა შენისა. 29 და ჰრქუა დავით ყოველსა მას კრებულსა: 
აკურთხეთ უფალი, ღმერთი ჩუენი! და აკურთხა ყოველმან მან 
ერმან უფალი, ღმერთი მამათა მათთა, და მოიდრიკნეს 
მუყლნი და თაყუანი-სცეს უფალსა მეუფესა მათსა. 21 და 
შეწირა დავით მსხუერპლები და მოართვა ყოვლად 
დასაწველები ღმერთსა ხვალისაგან პირველსა დღესა 
ზვარაკი: ათასი ვერძი, ათასი კრავი, ათასი ღვნო, შესაწირავი 
სიმრავლედ მოართვა ყოველსა მას ერსა. 2? ჭამეს და სუეს 
წინაშე უფლისა სიხარულით მას დღესა შინა და მეფედ ყვეს 
მეორედ სოლომონ, ძე დავითისი, და სცხეს მას წინაშე მეფედ 


და სადუკს მღდლად. 23 დაჯდა სოლომონ საყდარსა დავითის, 
მამისა თვსისა, და წარემართა მეფობა მისი და ერჩდა მას 
ყოველი ისრაცლი. 24 და მთავარნი ძლიერნი და ყოველნი ძენი 
დავითის მეფისანი, მამისა მისისანი, დაემორჩილნეს მას. 22 და 
განადიდა უფალმან სოლომონ ზემო კერძო წინაშე ყოვლისა 
ისრაცლისა და მოსცა მას დიდებაი მეფობისა, რომლისა თანა 
არა იყო ყოვლისა მეფობისა უწინარესისა მისისა. 295 და დავით, 
ძე იესესი, მეფობდა ისრაცლსა ზედა ორმეოც წელ; 27 და 
ქებრონს - შვდ წელ, იერუსალსმს - ოცდაცამეტ წელ. 28 და 
აღესრულა დავით მეფე სიბერითა კეთილითა სავსე დღითა 
სიმდიდრითა და დიდებითა. და მეფობდა სოლომონ, ძე მისი, 
მის წილ. 2? ხოლო სხუანი დავითის მეფისანი, პირველნი და 
უკუანასკნელნი წერილ არიან სიტყუათა შინა სამოელ 
წინაისწარმეტყუელისათა, სიტყუათა შინა ნათანის 
წინაისწარმეტყუელისათა და სიტყუათა შინა გადისთა 
მხილველისათა. 39 ყოვლისათვს მეფობისა მისისა და 
ყოვლისა ძლიერებისა მისისა და ჟამნი, რომელნი იყუნეს მას 
შინა და ისრაცლსა ზედა. და ყოველთა ზედა მეფეთა 
ქუეყანისათა. დაესრულა ნეშტთა თავი. 


მეორე ნეშტთა 
თავი 1 


1 და განძლიერდა სოლომონ, ძე დავითისი, მეფობასა მისსა 
ზედა, და უფალი ღმერთი მისი იყო მის თანა და განადიდა იგი 
სიმაღლედ. 2 და პრქუა სოლომონ ყოველსა ისრაცლსა, 
ათასისთავთა, და ასისთავთა, და მსაჯულთა და ყოველთა 
მთავართა წინაშე ისრაცლისათა, და ყოველთა მთავართა 
ტომთასა. 3 და წარვიდა სოლომონ და ყოველი იგი კრებული 
ისრაცლისა მაღალსა მას მთასა, რომელი არს გაბაონს, სადა- 
იგი იყო კარავი საწამებელი ღმრთისაი, რომელი ქმნა მოსემ, 
მონამან უფლისამან, უდაბნოსა ზედა. 4 არამედ კიდობანი იგი 
ღმრთისაი აღმოიღო დავით ქალაქით კარიათიარიმით, 
რამეთუ განუმზადა მას საყოფელი დავით იერუსალსმს. ? და 
საკურთხეველი იგი რვალისა, რომელი ქმნა ბესელიელ, ძემან 
ურიასმან, ძისა ორისმან, მუნ იყო წინაშე კარავისა მის 
უფლისა, და გამოიძია იგი სოლომონ და კრებულმან მან. 9 და 
შეწირა მუნ სოლომონ საკურთხეველსა მას ზედა რვალისასა 
წინაშე უფლისა, რომელი იყო კარავსა შინა საწამებელისასა 
და მოიღო და შეწირა მას ზედა ყოვლად დასაწველები ათასი. 7 
მას ღამესა ეჩუენა ღმერთი სოლომონს და ჰრქუა მას: ითხოე, 
რაიცა გნებავს და მე მიგცე შენ. 8 და ჰრქუა სოლომონ 
ღმერთსა: შენ ჰყავ დავითის თანა, მამისა ჩემისა, წყალობაი 
დიდი და მეფე-მყავ მე მის წილ. 9? და აწ, უფალო ღმერთო, 
სარწმუნო იყავნ სახელი შენი დავითის თანა, მამისა ჩემისა! და 
შენ მყავ მე მეფე ერსა ამას ზედა მრავალსა, ვითარცა მიწასა 
ქუეყანისასა. 1? და აწ სიბრძნე და გულისხმის-ყოფა მომეც მე, 
რათა განვიდოდი წინაშე ამის ერისა და შევიდოდი, რამეთუ 
ვინ შჯიდეს ერსა ამას შენსა დიდსა. 11 და ჰრქუა უფალმან 
სოლომონს: ამისთვს, რამეთუ იყო ესე გულსა შენსა და არა 
ითხოე სიმდიდრე საფასეთა, არცა დიდებაი, და არცა თავნი 


მტერთანი, არცა ითხოენ დღენი მრავალნი, და ითხოე თავის 
შენისა სიბრძნე და გულისხმის-ყოფა, რათა განიკითხვიდე 
ერსა ჩემსა, რომელსა ზედა ჰმეფობ შენ 12 სიბრძნე და 
გულისხმის-ყოფა მიგცე შენ და სიმდიდრე, ფასი და დიდებაი 
ყოველივე მიგცე შენ, ვითარმედ არა ვინ იყოს მსგავს შენდა 
მეფეთა შორის უწინარესთა შენთა და შემდგომად შენსა არა 
ვინ იყოს ეგრეთ. 13 და მოვიდა სოლომონ ბამათ, რომელ არს 
გაბაონისა, იერუსალიმდ პირისაგან კარვისა საწამებელისა და 
მეფობდა ისრაცლსა ზედა. 14 და შეკრიბა სოლომონ ეტლები 
და მჭედრები, და იყო მისი ათას და ოთხას ეტლი და 
ათორმეტი ათასი მყედართა; და დაადგინნა იგინი ქალაქებსა 
მას ეტლებისასა და ერი იგი იყო მეფისა თანა იერუსალცმს. 12 
და დადვა მეფემან ვეცხლი და ოქრო იერუსალცმს, ვითარცა 
ქვშა და ნაძვ ლიბანისა. და ჰურიასტანს, ვითარცა 
ლეღუსულელი ველისა სიმრავლედ, 19 და გამოსლვა 
ცხენებისა სოლომონისათა ეგვპტით და სასყიდელი ვაჭართა 
მეფისათა, 17 მისულად და სყიდად. და აღმოვიდიან და 
მოიღიან ეგვპტით ეტლი ერთი ექუსასი ვერცხლისა და ცხენი 
ასერგასის. და ეგრეთცა ყოველთა მეფეთა ქეტელთა და 
მეფეთა ასურეთისათა მოაქუნდა ყელითა მათითა. 


თავი 2 


1 და თქუა სოლომონ შენება სახლისა სახელისათვს უფლისა 
და სახლი სამეუფო თვსი. 2 და შეკრიბა სოლომონ 
სამეოცდაათი ათასი კაცთა ზურგით მოტვრთეთა და ოთხმეოც 
ათასი მკუეთელი ქვისა მთასა და ზედამდგომელნი მათნი სამ 
ათას ექუსასნი. 3 და მიუვლინა სოლომონ ქირამს, მეფესა 
ტვროსისასა, და ჰრქუა: ვითარცა-იგი ჰყავ მამისა ჩემისა, 
დავითის თანა და მოუძღუანე მას ძელი ნაძვსა შენებისათვს 
სახლისა მისისა დამკვდრებად მას შინა. “ და, აჰა, ესერა, მეცა, 
ძე მისი, ვაშენებ სახლსა სახელისათვს უფლისა ღმრთისა 
ჩემისა წმიდა-ყოფად იგი მისა კუმევად საკუმეველი წინაშე 
მისსა და სარგებელი მარადის და შეწირვად მსხუერპლები 
სამარადისო განთიად, მწუხრი და შაბათთა და ახალთუეთა 
დღესასწაულთა უფლისა ღმრთისა ჩუენისათა საუკუნოდ ესე 
ისრაცლსა ზედა ? და სახლსა, რომელსა ვაშენებ მე, დიდ არს, 
რამეთუ დიდია ღმერთიცა ჩუენი უფროს ყოველთა ღმერთთა. 9 
და ვინმე შეუძლოს შენებად მისა სახლი? რამეთუ ცანი და ცანი 
ცათანი ვერ იტვრთვენ დიდებასა მისსა და ვინ ვარ მე, რომელი 
უშენებ მას სახლსა? არამედ კუმევად ხოლო საკუმეველისა 
წინაშე მისსა. 7 და აწ მომივლინე მე კაცი ბრძენი და მეცნიერი, 
მოქმედი ოქროთა და ვეცხლითა, პილენძითა და რკინითა 
ძოწეულითა და მეწამულითა და ვიაკინთოითა და რომელმან 
იცოდის ქანდაკება ქანდაკისა ბრძენთა თანა ჩემთა ჰურიასტანს 
და იერუსალცმს, რომელი მომზადა დავით, მამამან ჩემმან 8 
და მომიძღუანე მე ძელი ნაძვსა, ფიჭვსა და საროსა ლიბანით, 
რამეთუ მე ვიცი, ვითარმედ მონათა შენთა იციან კაფა 
ლიბანით. აჰა, ესერა, მონანიცა ჩემნი მონათა შენთა თანა 
მივიდენ, ? რათა მომიმზადონ მე ძელნი მრავლად, რამეთუ 
სახლსა რომელსა მე ვაშენებ, დიდ არს და დიდებულ. 19 და, 
აჰა, ესერა, მოქმედთა მათ, რომელნი კაფდენ ძელსა, მივეც 
საზრდელად მათ იფქლი ნიჭად მონათა შენთა ოც ათასი 
საწყაული, და ოც ათასი საწყაული ქრთილისა, და ღვნისა 


საწყაული ოც ათასი და ზეთის საწყაული ოც ათასი. 11 და თქუა 
ქირამ, მეფემან ტვროსისამან, წიგნითა და მოუძღუნა 
სოლომონს, ვითარმედ: სიყუარულითა უფლისა ერისა 
მისისათა მოგცა შენ მეფედ მათ ზედა. 12 და თქუა ქირამ: 
კურთხეულ არს უფალი ღმერთი ისრაცლისა, რომელმან ქმნა 
ცა და ქუეყანა, რომელმან მოსცა დავითს მეფესა ძე ბრძენი და 
მეცნიერი გულისხმის-ყოფისა და სწავლულებისა, რომელმან 
უშენოს სახლი უფალსა და სახლი სამეუფო თვსი. 13 და აწ 
მიგივლინე შენ კაცი ბრძენი და რომელმან იცის მეცნიერებაი - 
ქირამ, მონა ჩემი. 14 დედა მისი ასულთაგან დანისთა, და მამა 
მისი - კაცი ტვრელი, იცის საქმე ოქროთა და ვეცხლითა, 
პილენძითა და რკინითა, ქვითა და ძელითა, და ქსვა 
ძოწეულითა და იაკინთითა და ბისონითა მეწამულითა, 
ქანდაკებად ქანდაკისა და განზრახვად ყოველივე განზრახვა, 
რომელნიცა მოსცე მას ბრძენთა შენთა თანა და ბრძენთა 
დავითის, მეფისა ჩემისა და მამისა შენისათა 12 და აწ იფქლი 
და ქრთილი და ზეთი და ღვნო, რაოდენი თქუა უფალმან 
ჩემმან, მონათა შენთათვს მოუძღუანენ. 195 და ჩუენ მოვკაფოთ 
ძელი ლიბანით ყოვლისაებრ საჟმრისა შენისა. და მოვიღოთ 
იგი ტივებითა ზღუად იოპესა. და შენ აღიღე იგი იერუსალცსმდ. 
17 და შეკრიბა სოლომონ ყოველი კაცი მწირი ქუეყანისა 
ისრაცლისა შემდგომად აღრაცხისა მის, რომელნი-იგი 
აღრაცხნა დავით, მამამან მისმან, და იპოვნეს ასერგასის ათას 
და სამ ათას ექუსას. 198 და ყო მათგან სამეოცდაათი ათასი 
ზურგით მოტვრთე და ოთხმეოცი ათასი მკუეთელი ქვისა და სამ 
ათას ექუსასი მაწუეველი მოქმედთა ზედა ერსა. 


თავი 3 


1 და იწყო სოლომონ შენებად სახლისა უფლისა იერუსალცმს, 
მთასა მას ამორიასა, სადა-იგი ეჩუენა უფალი დავითს, მამასა 
მისსა, ადგილსა მას, რომელი განმზადა დავით, კალოსა 
ორნიასსა, იებუსელისასა. 2 და იწყო შენებად თთუესა მეორესა, 
წელსა მეოთხესა მეფობისა მისისასა. 3 და ესრეთ იწყო 
სოლომონ შენებად სახლისა უფლისა: სიგრძე წყრთით 
განზომა პირველი სამეოც წყრთა და სივრცე ოცი წყრთა. “ და 
წინაშე ბჭეთა ელამი-წინაშე პირსა მის ტაძრისასა და სიგრძე 
წინაშე სივრცესა მის ტაძრისასა ოც წყრთა და სიმაღლე 
წყრთითა ას და ოც. და მორჩუნა იგი შინაგან ოქროთა 
წმიდითა. ? ტაძარი იგი დიდი მორჩუნა ძელითა ნაძვსათა და 
მოქმნა იგი ლესვით ოქროთა წმიდითა და გამოჭრა მას ზედა 
ქანდაკები, დანაკისა კუდები და ჯაჭუები დამოკიდებულად. 9 
და შეამკო ტაძარი იგი ქვითა პატიოსნითა დიდებულად. და 
ოქროთა განრჩუნა იგი ფარუემისათა. 7 და მოქმნა ოქროთა 
სახლი იგი და კედელნი. და ბჭენი და სართულები და კარები 
ოქროთა და გამოქანდაკა ქერობინები კედელთა. 8 და ქმნა 
სახლი იგი წმიდა: სიგრძე მისი წინაშე პირისპირ ოც წყრთა, და 
სივრცე მისი ოც წყრთა. და მოლესა იგი ოქროთა წმიდითა 
ქერობინებად ექუსასითა ტალანტითა. ? და სასწორი 
სამსჭუალთა სასწორი ერთისა ერგასის სიკილა ოქროსა და 
ქორი იგი მოქმნა ოქროთა. 19 და ქმნა სახლსა მას შინა 
წმიდასა წმიდათასა ქერობინნი ორნი ქმნულნი ძელთაგან და 
შემოსნა იგი ოქროთა. 11 და იყუნეს ფრთენი იგი ქერობინთანი 
სიგრძით წყრთით ოცი, და ფრთე ერთი წყრთით ხუთ 
მისწუდებოდა კედელსა მას ტაძრისასა, ფრთე იგი მეორისა მის 
წყრთითა ხუთ და მისწუდებოდა ფრთესა ქერობინსა მის 
ერთისა. 12 და ფრთენი მეორისა ქერობინისა ხუთ წყრთა 
კედლამდი მის ტაძრისა და ფრთე იგი სხუა ხუთ წყრთა, 
მოკიდებული ფრთისა სხვსა მის ქერობინისა. 13 და ფრთენი 
იგი ქერობინთანი განმარტებულ იყუნეს ოც წყრთა და იგინი 


დგეს ფერვთა ზედა მათთა და პირი მათი ტაძრად კერძო. 14 
და ქმნა კრეტსაბმელი ვიაკინთესაგან და ძოწეულისა და 
მეწამულისა და ბისონისა და გამოაქსოვა მას ქერობინი. 15 და 
აღმართნა წინაშე ტაძრისა მის ორნი სუეტნი, და იყო წყრთითა 
ოცი და ათხუთმეტ სიმაღლე მათი. და სუეტისთავნი მათნი ხუთ- 
ხუთ წყრთა. 15 და ქმნა ჯაჭუედნი ბადისსახედ 
გარდამოტევებულად და სერსეროთი დაბირს და დაასხნა 
იგინი ზედა სუეტსა თავთა მათ და ქმნა მროწეულაკები ასი და 
მოასხა გარდამოკიდებულთა მათ და დადგნა სუეტნი იგი 
წინაშე ტაძარსა მას: ერთი მარჯუენით კერძო და ერთი 
მარცხენით და უწოდა მას სახელი მარჯუენითსა მას 
„წარმართებულება“ და სახელი მარცხენითსა მას „ 
ძლიერებაი“, 17 


თავი 4 


1 და ქმნა საკურთხეველი რვალისა, ოც წყრთა სიგრძე და ოც 
წყრთა სივრცე და სიმაღლე მისი ათ წყრთა. ? და ქმნა ზღუა0 
იგი რვალისა დასხმით ათ წყრთა საზომი მისი მრგვალი 
გარემო და ხუთ წყრთა სიმაღლე და გარემო ოცდაათ წყრთა. 3 
და მსგავსება ზვარაკთა ქუეშე მისა გარემოს ათსა წყრთასა და 
გარემოადგს საბანელსა მას გარემო, რამეთუ გარემოადნეს 
ზუარაკნი იგი გარემოდნობასა მას მისსა, ოდეს იქმოდეს მათ. “ 
რამეთუ ყუნეს ათორმეტ ზუარაკნი და სამნი იგი ხედვიდეს 
ჩრდილოთ კერძო, და სამნი იგი ხედვიდეს მზისა დასავლად, 
და სამნი იგი ხედვიდეს სამხრად, და სამნი იგი ხედვიდეს მზისა 
აღმოსავლით. და ყო ზღუა იგი მათ ზედა და იყუნეს თავნი 
მათნი გამართ და ბოლოები მათი შემართ ? და იყო სიზრქე 
ზღვსა მის ციდა ერთ და ბაკონი მისნი, ვითარცა ბაკო 
სასუმელისა გამოქანდაკებულ მცენარედ სახედ შროშნისა და 
შთაისხის საწყაული სამ ათასი. 9 და აღასრულა და ქმნა ათი 
იგი საბანელი და დადგა ხუთი იგი მარჯვენით და ხუთი იგი 
მარცხენით განრცხად მათ შიგა საქმე იგი ყოვლად 
დასაწველად და გამოწმედად და მათ შინა და ზღუაი იგი 
საბანელად მღდელთა მას შიგა. 7” და ქმნნა სასანთლენი 
ოქროსანი ათნი მსგავსად სამართლისავე მათისა და დადგნა 
ტაძარსა მას შინა, ხუთნი მარჯვენით და ხუთნი მარცხენით. 8 და 
ქმნა ლანკნები ათი ოქროსა და დადგნა იგინი ტაძარსა მას 
შინა. ხუთი მარჯვენით და ხუთი მარცხენით და ქმნა ფიალები 
ოქროსა ასნი. ? და ქმნა ეზო იგი მღდელთა და ეზო იგი დიდი 
და კარები ეზოსა, კარები მათი მორჩუნვილნი რვალითა. 19 და 
ზღუაი დადგა კიდით კერძო ტაძარსა მას მარჯვენით მზისა 
აღმოსავლით წინაუკუნ. 11 და ქმნა ქირამ ფუცხუები და 
საცეცხურები და ლანძვ იგი საკურთხევლისა და ყოველი 
ჭურჭელი მისი. და აღასრულა ქირამ საქმედ ყოველი საქმარი 
სამსახურებელი, რომელი უქმნა სოლომონ მეფესა 
სახლისათვს უფლისა, 12 ორნი იგი სუეტნი მათ ზედა 


გოლოლანნი და ხარისხნი და სუეტთა ზედა სამაგდრები 
ქოთარეთსა მას და თავთა ზედა სასვეტთა მათ ორთასავე ორი 
ბადისსახე დაფარვად თავთა მათ ქოთარეთთასა, რომელი-იგი 
თავთა მათ ზედა სუეტთასა. 13 და ეჟუნები ოქროსა ოთხასი 
ესხა ორთა მათ ბადეთა და ორი სახე მროწეულაკები თვთო მას 
ბადესა ესხა დასაფარველად ორთა მათ გოლოლათთა 
ქოთარეთთასა, რომელი-იგი იყუნეს ზედა კერძო სუეტთა მათ 
14 და მექონოთთა მათ ქმნნა ხარისხნი ათნი. საბანელნი იგი, 
რომელ ქმნა მექონოთთა მათ ზედა, 15 და ზღუაი იგი ერთი და 
ზვარაკები იგი ათორმეტი ქუეშე მისსა. 19 და ფერყთ სადგმელი 
და აღსაპყრობელნი და სიავები და ფუცხუები და ყოველი 
სამსახურებელი ჭურჭელი მათი, რომელ ქმნა ქირამ და 
აღმოართვა იგი მეფესა სოლომონს ტაძრად უფლისა, 
წმიდისაგან რვალისა, 17 რომელი გამოადნო მეფემან 
ადგილსა იორდანისასა, სიზრქესა ქუეყანისასა, სახლსა 
სოქოთისსა და შორის სადათასა. 18 და ქმნა სოლომონ 
ყოველივე ჭურჭელი სიმრავლედ ფრიად, რამეთუ არა 
დააკლდა სასწორი რვალისა. 19? და ქმნა სოლომონ ყოველი 
ჭურჭელი სახლისა უფლისა საკურთხეველი ოქროსა და 
ტაბლები და მას ზედა პური შესაწირავისა, 29 და სასანთლები 
მათ ზედა სანათებელად მსგავსად სამართლისა და წინაშე 
პირსა დაბირისასა ოქროსაგან წმიდისა, 21 და მარწუხნი მათნი 
და სანთელნი მათნი, 22 და ფიალები და ფილები (!) და 
საცეცხურები ყოველივე ქმნა ოქროსაგან წმიდისა, და კარი იგი 
შინაგანი სახლისა მის წმიდისა წმიდათასა კართა ტაძრისა და 
მის სახლისათანი ოქროსანი. 


თავი 5 


1 და აღასრულა ყოველი საქმარი, რომელი ქმნა სოლომონ 
სახლსა უფლისასა. და შეიღო სიწმიდე დავითის, მამისა 
თვსისა, ოქრო და ვეცხლი და ყოველი ჭურჭელი მისცა საუნჯესა 
სახლისა უფლისასა. 2 მაშინ შეკრიბნა სოლომონ ყოველნი 
მოხუცებულნი ისრაცლისანი და ყოველნი მთავარნი 
ტომებისანი, წინამძღუარნი ნათესავისა ისრაცლისანი 
იერუსალცმდ აღმოღებად კიდობნისა შჯულისა უფლისა 
ქალაქით დავითისით, ესე არს სიონი. 3 და მოვიდეს და 
მოკრბეს მეფისა ყოველნი კაცნი ისრაცლისანი დღესასწაულსა 
მას. ესე არს თუე მეშვდე. 4 და მოვიდეს ყოველნი 
მოხუცებულნი ისრაცლისა და აღიღეს ყოველთა ლევიტელთა 
კიდობანი. ? და კარავი იგი საწამებელისა და ყოველი 
ჭურჭელი წმიდაი, რომელი იყო კარავსა შინა და მოიღეს 
კიდობანი იგი მღდელთა და ლევიტელთა. 5 და მეფემან 
სოლომონ, ყოველმან კრებულმან ისრაცლისამან და მოშიშთა 
და რაოდენნი შემოკრებილ იყუნეს წინაშე კიდობნისა მის, 
დასწყუედდენ ზუარაკებსა და ცხოვარსა, რომლისა არა იყო 
რიცხვ და არცა აღითვალოს სიმრავლისაგან. 7 და შეიღეს 
მღდელთა კიდობანი იგი შჯულისა უფლისა და დადგეს იგი 
ადგილსა თვსსა და დაბირსა მას საფასესა ტაძრისასა და 
წმიდასა მას წმიდათასა ქუეშე ფრთეთა ქერობინთასა. 8 და 
განეპყრნეს ქერობინთა მათ ფრთენი მათნი ადგილსა მას 
კიდობნისასა. და ჰფარვიდეს ქერობინნი იგი კიდობანსა მას 
და აღსაღებელსა მას მისსა ზედა კერძო. ? და გამოემარტნეს 
აღსაღებელნი იგი და იხედებოდეს აღსაპყრობელთა მათ 
მწვერვალნი იგი წმიდათაგან წინაშე პირსა დაბირისასა და არა 
იხედვებოდეს გარეშე. და იყუნეს მუნ ვიდრე აქა დღემდე. 1? და 
არა რა იყო სხუა კიდობანსა მას შინა, გარნა ორნი იგი 
ფიცარნი, რომელნი დასხნა მოსე ქორებს, რომელი-იგი მოსცა 
სჯული უფალმან გამოსლვასა მას ძეთა ისრაცლისათა 


ქუეყანით ეგვპტით. 11 და იყო, რაჟამს გამოვიდეს მღდელნი 


იგი სიწმიდეთა მათგან, რამეთუ ყოველნი, რაოდენნი იპოვნეს 
მუნ, განწმიდნეს, რამეთუ არა იყუნეს განწესებულ 
დღითიდღედსა მას მსახურებასა. 12 და ლევიტელნი იგი 
მეფსალმუნენი, ყოველნი ძენი ასაფისთანი, ემანისნი და 
იდუთუმისნი, ძენი მათნი და ძმანი მათნი, რომელთა ემოსა 
სამოსელი ბისონისა წინწილათა და სტვრითა და ებნითა დგეს 
წინაშე საკურთხეველსა, და მათ თანა მღდელნი ასდაოცნი 
სცემდეს ნესტვებსა. 13 და იყო ერთ ჭმაი ნესტუებისა მის და 
გალობისა ყმათა ყოველთა ერთ ყმა. აღსარებად და 
ქადაგებად უფლისა და ვითარცა აღიმაღლეს ჟქმაი ნესტუთა და 
წინნილთა და ებნითა და ფსტვრითა მით საგალობელითა და 
იტყოდეს: აუარებდით უფალსა, რამეთუ კეთილ, რამეთუ 
უკუნისამდე არს წყალობა მისი. და სახლი იგი აღივსო 
ღრუბლითა დიდებისა უფლისათა 1“ და ვერ ეძლო მღდელთა 
მათ დგომად და მსახურებად პირისაგან მის ღრუბლისა, 
რამეთუ აღავსო დიდებამან უფლისამან სახლი იგი ღმრთისაი. 


თავი 6 


1 მაშინ თქუა სოლომონ: უფალმან თქუა დამკვდრება 
წყუდიადსა შინა. 2 და მე ვაშენე სახლი სახელისა შენისა 
წმიდისა შენდად და განმზადებული სამკვდრებელად 
საუკუნოდ. 3 და მოიქცია მეფემან პირი თვსი და აკურთხა 
ყოველი იგი კრებული ისრაცლისა, და ყოველი ერი ისრაცლისა 
წინაშე დგა. და თქუა: 4 კურთხეულ არს უფალი ღმერთი 
ისრაცლისა, რომელი იტყოდა პირითა თვსითა დავითის 
მიმართ, მამისა ჩემისა, და ყელითა თვსითა აღასრულა ? და 
თქუა: მიერ დღითგან, ვინათგან აღმოვიყუანე ერი ჩემი 
ქუეყანით ეგვპტით, არა გამოვირჩიე ქალაქთა შინა ყოველთა 
შორის ტომთა ისრაცლისათა შენებად სახლისა, რათამცა 
სახელი ჩემი მუნ და არა გამოვირჩიე კაცი მთავარად ყოფად 
ერისა ჩემისა ისრაცლისა. 9 და გამოვირჩიე იერუსალცმი 
ყოფად სახელი ჩემი მუნ და გამოვირჩიე დავითის შორის, 
რათა იყოს ზედა ერსა ჩემსა ისრაცლსა. 7 და იყო გულსა 
დავითის, მამისა ჩემისასა, შენებად სახლი სახელისათვს 
უფლისა ღმრთის ისრაცლისა. 8 და ჰრქუა უფალმან დავითს, 
მამასა ჩემსა: ამისთვს, რამეთუ იყო გულსა შენსა შენებად 
სახლი სახელისა ჩემისათვს, კეთილად ყავ, რამეთუ იყო 
გულსა შენსა. ? ხოლო არა შენ მიშენო სახლი, არამედ ძე შენი, 
რომელი გამოვიდეს წელთაგან შენთა, ამან მიშენოს სახლი 
სახელისა ჩემისათვს. 1? და აღადგინა უფალმან სიტყუაი თვსი, 
რომელსა იტყოდა: დავდეგ მე დავითის წილ, მამისა ჩემისა, 
და დავჯედ საყდარსა ისრაცლისასა, ვითარცა იტყოდა უფალი 
და ვაშენე სახლი ესე სახელისათვს უფლისა ღმრთისა 
ისრაცლისა. 11 და დავდგი კიდობანი შჯულისა უფლისაი, 
რომელი მოსცა ისრაცლსა. 12 და დადგა სოლომონ წინაშე 
საკურთხეველსა უფლისასა და წინაშე ყოვლისა კრებულისა 
ისრაცლისა და განიპყრნა ყელნი თვსნი. 13 რამეთუ ქმნა 
სოლომონ ხარისხი რვალისა, და აღმართა იგი შორის ეზოსა 
მას ტაძრისასა, ხუთ წყრთა სიგრძე მისი და ხუთ წყრთა სივრცე 


მისი და სამ წყრთა სიმაღლე მისი. და აჰყდა მას ზედა და 
დავარდა მუყლთა ზედა თვსთა წინაშე ყოვლისა კრებულისა 
ისრაცლისა და განიპყრნა ყელნი თვსნი ზეცად 14 და თქუა: 
უფალო ღმერთო ისრცლისაო! არა ვინ არს მსგავს შენდა 
ღმერთი ცათა შინა და არცა ქუეყანასა ზედა, რომელმან 
დაუმარხი აღთქმა და წყალობა მონათა შენთა წინაშე, 
რომელნი ვლენან შენსა ყოვლითა გულითა, 1? რომელი 
დაუმარხე დავითს, მონასა შენსა, მამასა ჩემსა, რომელსა 
ეტყოდე მას და სთქუ, და იტყოდე პირითა შენითა, და ყელითა 
შენითა აღასრულე, ვითარცა-ესე დღეს. 19 და აწ ღმერთო, 
ღმერთო ისრაცლისაო! დაუმარხე მონასა შენსა დავითს, მამასა 
ჩემსა, რომელსა ეტყოდე მას და სთქუ: არა მოაკლდეს კაცი 
შენი, მდგომარე ჩემ წინაშე და მჯდომარე საყდარსა 
ისრაცლისასა, არამედ ძეთა შენთა დაიმარხნენ გზანი მათნი, 
რათა ვიდოდიან შჯულსა ჩემსა, ვითარცა-იგი ხვდოდე შენ 
წინაშე ჩემსა 17 და აწ, უფალო, ღმერთო ისრაცლისაო, 
სარწმუნო იქმენინ სიტყუაი შენი, ვითარცა ეტყოდე მონასა 
შენსა დავითს. 18 უკუეთუ ჭეშმარიტად დაიმკვდროს ღმერთმან 
კაცთა თანა ქუეყანასა ზედა? უკუეთუ ცა და ცანი ცათანი ვერ 
კმა არიან; და რა არს სახლი ესე, რომელი ვაშენე? 193 და აწ 
მოხედო ლოცვასა მონისა შენისასა და ვედრებასა ჩემსა, 
უფალო ღმერთო, სმენად ვედრებისა და ლოცვისა, რომელსა 
მონა შენი ილოცავს შენ წინაშე დღეს, 29 რათა იყუნენ თუალნი 
შენნი ახილულ სახლსა ამას ზედა დღე და ღამე ადგილსა ამას, 
რომლისა სთქუ წოდებაი სახელი შენი მუნ, რათა ისმინო 
ლოცვა, რომელსა ილოცავს მონა შენი ადგილსა ამას. 21 და 
ისმინო ვედრებაი მონისა შენისა და ერისა შენისა ისრაცლისა, 
რაოდენსა ილოცვიდენ ადგილსა ამას, და შენ ისმინე ადგილსა 
სამკვდრებელსა შენსა ზეცით და ისმინო და ლხინება-ყო. 22 და 
თუ ცოდოს კაცმან მოყუსისა მიმართ თვსისა და მოიღოს მის 
ზედა წყევა, რათა წყეოს იგი, და მოვიდეს და დადგეს წინაშე 
საკურთხეველსა სახლსა ამას შინა. 23 და შენ ისმინე ზეცით 
ზეცათა, და ჰყო და უსაჯო მონათა შენთა მოგებად უსჯულოსა 
მას და მიცემად გზანი მისნი თავსა მისსა, და განამართლო 
მართალი იგი და მიაგო კაცად-კაცადსა სიმართლისაებრ 


თვსისა. 2“ და უკუეთუ იძლიოს ისრაცლი წინაშე მტერთა მისთა, 
უკუეთუ შეგცოდონ შენ და მოიქცენ და აღგიარონ სახელითა 
შენითა, და ილოცვიდეს და გევედრებოდიან წინაშე შენსა 
სახლსა ამას. 22 და შენ ისმინე ზეცით და მლხინებელ ექმენ 
ცოდვასა ერისა შენისა ისრაცლისსა და მოაქციენ იგინი 
ქუეყანასა ამას, რომელი მიეც მათ და მამათა მათთა. 29 და 
უკუეთუ დაეყენოს ცა და არა იყოს წვმა, რამეთუ შეგცოდონ შენ 
და ილოცვიდენ ადგილსა ამას და აქებდენ სახელსა შენსა, და 
მოიქცენ ცოდვათა მათთაგან, რაჟამს დამდაბლდენ იგინი. 27 
და შენ ისმინე მათი ზეცით და მლხინებელ ექმენ ცოდვათა 
მონათა შენთასა და ერისა შენისა ისრაცლისასა, რათა აუწყო 
მათ გზაი იგი კეთილი, რათა ვიდოდიან მას ზედა და მოეც წვმა 
ქუეყანასა შენსა, რომელი მოეც ერსა შენსა სამკვდრებელად. 
28 გინა თუ სიყმილი იყოს ქუეყანასა ზედა, გინა თუ სიკუდილი 
იყოს ქუეყანასა ზედა, ხორშაკი და გუნი, გინა მკალი, გინა ბუზი, 
ანუ თუ აჭირვებდეს მათ მტერი წინაშე ქალაქთა მათთა და 
ყოველივე გუემა. 7? და ყოველი ლოცვა და ყოველი ვედრებაი, 
რომელი-რა იყოს ყოვლისა კაცისა და ყოვლისა ერისა შენისა 
ისრაცლისა, უკუეთუ ცნას კაცმან შინება გულსა თვსსა და 
უძლურებაი თვსი და განიპყრნეს ჭყელნი თვსნი სახლსა ამას 
შინა. 39 და შენ შეისმინე მისი ზეცით, გამზადებულით შენით 
სამკვდრებელით, და ულხინო და მისცე კაცსა გზისაებრ 
თვსისა, ვითარცა სცნა გული მისი, რამეთუ შენ მხოლომან იცნი 
გულნი ძეთა კაცთანი, 31 რათა ეშინოდის გზათა შენთათვს 
ყოველთა დღეთა, რაოდენთაცა ცოცხალ იყუნენ იგინი პირსა 
ზედა ქუეყანისასა, რომელი მოეცა მამათა ჩუენთა. 32 და 
ყოველი უცხო, რომელი არა იყოს ერისაგან ისრაცლისა და 
მოვიდეს ქუეყანით შორით სახელისათვს შენისა დიდისა და 
ყელისა შენისა მტკიცისა და მკლავისა შენისა მაღლისა, და 
მოვიდენ და ილოცვიდენ ადგილსა ამას. 33 და შეისმინენ 
ზეცით, განმზადებულით სამკვდრებელით შენით, და ჰყო 
ყოვლისა მისებრ, რაისათვსცა გხადოდის შენ უცხოთესლი იგი, 
რათა იცნან სახელი შენი ყოველთა ერთა ქუეყანისათა და 
ეშინოდის შენდა, ვითარცა ერსა შენსა ისრაცლსა, რათა 
საცნაურ იყოს, რამეთუ წოდებულ არს სახელი შენი სახლსა 


ამას ზედა, რომელი ვაშენე 34 უკუეთუ განვიდეს ერი შენი 
ბრძოლად მტერთა მისთა გზასა მას, რომელსა მიავლინნე 
იგინი და ილოცვიდენ შენდამი გზასა ამას ქალაქისა ამის, 
რომელი გამოირჩიე და სახლი, რომელი ვაშენე სახელისა 
შენისათვს. 32 და შენ შეისმინე ვედრებისა მათისა და ლოცვისა 
მათისა და ყავ ზეცით სამართალი მათი. 39 რამეთუ შეგცოდონ 
შენ, რამეთუ არავინ არს კაცი, რომელმან არა ცოდოს, და 
მოსრნე იგინი და მისცნე იგინი წინაშე პირსა მტერთასა, და 
წარტყუენნენ იგინი წარმტყუენველთა მათთა ქუეყანად მტერთა, 
ქუეყანად შორად, გინა მახლობელად. 37 და მოიქცენ გულითა 
ქუეყანათა მათთა, ვიდრე-იგი წარტყუენნენ მუნ და მოიქცენ და 
გევედრებოდიან შენ ქუეყანასა მას ტყუეობისა მათისასა და 
იტყოდიან: ვცოდეთ და უსჯულოებაი ვყავთ, და სიცრუესა შინა 
ვიდოდეთ ჩუენ. 38 და მოიქცენ შენდა ყოვლითა გულითა და 
ყოვლითა სულითა მათითა ქუეყანისა მისგან წარმტყუენველთა 
მათთასა და ილოცვიდენ გზასა ქუეყანისა მათისასა, რომელი 
მიეც მამათა მათთა და ქუეყანასა ქალაქისა მის, რომელი 
გამოირჩიე და სახლისა, რომელი ვაშენე სახელისა შენისათვს. 
39 და ისმინო მათი განმზადებულით სამკვდრებელით შენით 
ლოცვისა მათისა და ვედრებისა მათისა, უფალო, ღმერთო 
ჩუენო, და ჰყო სამართალი და მლხინებელ ეყო ერსა, 
რომელმან შეგცოდოს შენ. 49 და აწ იყუნენ, უფალო, თუალნი 
შენნი ახილულ და ყურნი შენნი მსმენელ ვედრებასა ამის 
ადგილისასა. 41 და აწ აღდეგ, უფალო, ღმერთო, 
განსასუენებელსა შენსა, შენ და კიდობანი ძლიერებისა შენისა! 
მღდელთა შენთა, უფალო ღმერთო, შეიმოსო ცხორებაი და 
ძენი შენნი იხარებდენ კეთილსა შინა. 42 უფალო, ღმერთო, ნუ 
გარემიიქცევ პირსა შენსა ცხებულისაგან შენისა! მოივსენე 
წყალობაი დავითისი, მონისა შენისა! 


თავი 7 


1 ვითარცა აღასრულა სოლომონ ლოცვა ესე, ცეცხლი 
გარდამოვდა ზეცით და შეჭამა მსხუერპლები იგი ყოვლად 
დასაწუელი, და დიდებამან უფლისამან აღავსო ტაძარი იგი. 2 
და მღდელთა მათ უფლისათა ვერ ეძლო შესლვად სახლსა 
უფლისასა მას ჟამსა შინა, რამეთუ აღავსო დიდებამან 
უფლისამან სახლი იგი. 3 და ყოველნი ძენი ისრაცლისანი 
ხედვიდეს გარდამომავალსა მას ცეცხლსა და დიდებაი 
უფლისაი იყო სახლსა მას ზედა. და დაეცნეს პირსა მათსა ზედა 
და თაყუანი-სცეს და აქებდეს უფალსა. აღუარებდით უფალსა, 
რამეთუ კეთილ, რამეთუ უკუნისამდე არს წყალობა მისი. “ და 
მეფე და ყოველი ერი დასწყუედდეს საკლავებსა წინაშე 
უფლისა. ? და დასწყვდა სოლომონ საკლავები ზუარაკები 
ოცდაორი ათასი, და ყო მეფემან სატფურებაი სახლისა მის 
უფლისაი და ყოველმან ერმან. 9 და მღდელნი იგი დგეს ზედა 
საცოსა მათსა და ლევიტელნი საგალობლითა უფლისათა 
დავითის მეფისა აღსარებად წინაშე უფლისა, რამეთუ საუკუნე 
არს წყალობაი მისი გალობითა დავითისითა ყელითა მათითა. 
და მღდელნი იგი სცემდეს ნესტუსა წინაშე მათსა და ყოველი 
ისრაცლი დგა. 7 და განწმიდა სოლომონ საშუალი იგი ეზო 
სახლისა უფლისა, რამეთუ მუნ შესწირა ყოვლად დასაწუელები 
იგი და ცმელი იგი ცხორებისა, რამეთუ საკურთხეველი იგი 
რვალისა, რომელი ქმნა სოლომონ, ვერ კმა იყო დატევნად 
ყოვლად დასაწველთა მათ და მანნასა და ცმელსა. 8 და ყო 
სოლომონ დღესასწაული მას ჟამსა შვდ დღე და ყოველი 
ისრაცლი იყო მის თანა, და კრებული დიდი ფრიად 
შესავალთაგან ემათისად ვიდრე ჟყევადმდე ეგვპტისა. 9? და ყო 
დღესა მას მერვესა განსლვა, რამეთუ სატფურებაი იგი 
საკურთხევლისა ყო შვდ დღე დღესასწაული. 19 და 
ოცდამესამესა დღესა თთუესა მის მეშვდისასა წარავლინა ერი 


იგი საყოფელად თვსა სიხარულითა და გულქველებითა და 
კეთილითა მათ ზედა, რაოდენი უყო უფალმან დავითს და 


სოლომონს და ისრაცლსა, ერსა თვსსა. 11 და აღასრულა 
სახლი იგი უფლისაი და სახლი იგი მეფისა და ყოველი, რაცა 
უნდა სულსა სოლომონისასა საქმედ სახლსა უფლისასა და 
სახლსა თვსსა, ყოველივე წარემართა. 12 და ეჩუენა ღმერთი 
სოლომონს ღამესა და ჰრქუა მას: ვისმინე ლოცვისა შენისა და 
გამოვირჩიე ადგილი ესე თავისა ჩემისა სახლად შესაწირავთა. 
13 უკუეთუ შევიპყრა ცა და არა იყოს წვმა, უკუეთუ უბრძანო 
მკალსა შეჭმად ხეთა, უკუეთუ მოვავლინო სიკუდილი ერსა 
ზედა ჩემსა, 14 და უკუეთუ შეიკდიმის ერმან ჩემმან, რომელთა 
ზედა წოდებულ არს სახელი ჩემი და ილოცვიდეს და ეძიებდენ 
პირსა ჩემსა, და მოიქცენ გზათა მათთაგან ბოროტთა, მაშინ მე 
ვისმინო მათი ზეცით და მლხინებელ-ვყო ცოდვათა მათთა და 
განვკურნო ქუეყანა მათი. 12 და აწ თუალნი ჩემნი იყუნედ 
ახილულ და ყურნი ჩემნი მსმენელ ლოცვასა ამის ადგილისასა. 
16 და აწ გამოვირჩიე და წმიდა-ვყავ სახლი ესე, რათა იყოს 
სახელი ჩემი მუნ ვიდრე საუკუნოდ, და იყუნეს თუალნი ჩემნი 
და გული ჩემი მუნ ყოველთა დღეთა. 17 და უკუეთუ შენ ხვდოდი 
წინაშე ჩემსა, ვითარცა დავით, მამა შენი, და ჰყო ყოვლისა 
მისებრ, რომელი მე გამცნო შენ, და ბრძანებანი ჩემნი 
დაიმარხნე და სამართალნი ჩემნი შეიწყნარნე. 18 და მე 
აღუმართო საყდარი მეფობისა შენისა, ვითარცა აღუთქუ 
დავითს, მამასა შენსა, და ვარქუ: არა მოაკლდეს კაცი შენი 
წინამძღუარი ისრაცლისაგან. 13? და უკუეთუ გარემიიქცეთ თქუენ 
და დაუტევნეთ ბრძანებანი ჩემნი და მცნებანი ჩემნი, რომელნი 
მიგცნე წინაშე თქუენსა, და მიხვდეთ და ჰმსახურებდეთ 
ღმერთთა უცხოთა და თაყუანი-სცემდეთ მათ. 29 აღგიხუნე 
თქუენ ქუეყანისა ამისგან, რომელი მიგეც თქუენ და სახლი ესე, 
რომელი გავწმიდე სახელისათვს ჩემისა, განვაგდო პირისაგან 
ჩემისა და მივსცე ეგე იგავად და სათხრობელად ყოველთა 
შორის თესლთა. 21 და სახლსა ამას მაღალსა ყოველი, 
რომელი თანაწარვიდოდის, განუკვრდეს და თქუას: რასათვსმე 
ესრეთ უყო უფალმან ქუეყანასა ამას და სახლსა ამას? 22 და 
თქუან: რამეთუ დაუტევეს უფალი, ღმერთი მამათა მათთა, 
რომელმან გამოიყვანნა იგინი ქუეყანით ეგვპტით, და 
ჰმსახურებდეს ღმერთთა უცხოთა და თაყუანის-სცემდეს მათ და 


ჰმონებდეს მათ, რომელ-იგი არა იცოდეს, ამისთვს მოაწია მათ 
ზედა ყოველი ესე ბოროტი. 


თავი 8 


1 და იყო შემდგომად ოცისა წლისა, რომელთა შინა აშენა 
სოლომონ სახლი იგი უფლისაი და სახლი თვსი, 2 და ქალაქნი 
იგი, რომელნი მოსცნა ქირამ სოლომონს, და აღაშენა იგინი 
სოლომონ და დაამკვდრნა მათ შინა ძენი იგი ისრაცლისანი. 3 
და მოვიდა სოლომონ ემათად სობაკისა და განამტკიცა იგი, 4 
და აღაშენა თოდომოსი უდაბნოსა და ყოველი ქალაქები 
ძნელი, რომელ აღაშენა ემათ, ? აღაშენნა ბეთრონი ზემო 
კერძო, ბეთრონი ქუემო, ქალაქნი ძნელნი, ზღუდე და ბჭენი 
მოქლონებით, 9 და ბაალაი და ყოველნი ქალაქნი მაგარნი და 
ყოველი ქალაქები ეტლებისა, ქალაქები ცხენთა, რაოდენი 
გულმან უთქუა სოლომონს მსგავსად ნებისა თვსისა შენებად 
იერუსალსმს და ლიბანეს და ყოველსა სამეფოსა მისსა. 7 და 
ყოველი ერი, რომელი დაშთომილ იყო ქეტელისგან და 
ამორეველისგან და ფერეზელისა და ეველისა და იებუსელისა, 
რომელნი არა იყუნეს ძეთა ისრაცლისაგანნი. 8 და იყუნეს ძენი 
მათნი, რომელნი დაშთომილ იყუნეს შემდგომად მათსა 
ქუეყანასა მას, რომელნი არა მოსრნეს ძეთა ისრაცლისათა და 
მოიყვანნა იგინი სოლომონ მოხარკედ ვიდრე აქა დღედმდე. 9 
და ძენი ისრაცლისანი არა ყუნა სოლომონ მონა მეფობისა 
მისისა და ესენი იყუნეს კაცნი მბრძოლნი და მთავარნი 
ეტლებისანი და მყედართანი. 19 და ესე მთავარნი 
ზედმდგომელთა მეფისა სოლომონისნი ორას ერგასისნი და 
საქმისმაწვეველნი ერისანი. 11 და ასული იგი ფარაოსი 
აღმოიყვანა სოლომონ ქალაქით დავითისით სახიდ, რომელი- 
იგი უშენა მას, რამეთუ თქუა: ვერ დაეშენოს ცოლი ჩემი 
ქალაქსა ისრაცლისასა, დავითის მეფისა, რამეთუ წმიდა არს, 
ვიდრე-იგი შევიდა მუნ კიდობანი იგი ღმრთისაი. 12 მაშინ 
შეწირა სოლომონ ყოვლად დასაწველები უფლისაი 
საკურთხეველსა ზედა უფლისასა, რომელი აშენა წინაშე 
ტაძრისა მის, 13 და სიტყვსა მისებრ დღითი-დღედ შეწირვად 
მსგავსად მცნებისა მის მოსესისა, შაბათა და შაბათად 


თთვსთავთა და დღესასწაულთა სამგზის წელიწადსა და 
დღესასწაულსა უცომოებისასა, დღესასწაულსა შვდეულთასა 
და დღესასწაულსა მას კარვობისასა. 14 და დაადგინნა 
სიმართლისაებრ დავითისა დასნი იგი მღდელთანი 
მსახურებასა მათსა და ლევიტელნი იგი საცავსა მათსა 
მსახურებად და ქებად წინაშე მღდელთა სიტყვსა, მისებრ 
დღითიდღედისა და მეკარენი განტოლვებისაებრ მათისა ბჭით 
- ბჭედ, რამეთუ ესრეთ იყო მცნებაი დავითისი, კაცისა მის 
ღმრთისაი 15 და არა ცვალეს მცნება მეფისა მღდელთათვს და 
ლევიტელთა ყოველსავე სიტყუასა და სასჯელთა. 19 და 
მოემზადა ყოველივე საქმარი, ვინა დღითგან დაეფუძნა, ვიდრე 
აღასრულა სოლომონ სახლი იგი ღმრთისაი. 17 მაშინ წარვიდა 
სოლომონ გასიონგაბერად, და ელამად - ზღვსკიდესა 
ჰურიასტანად. 18 მოუძღუანა ქირამ ყელითა მონათა მისთათა 
ნავები და მონები, რომელთა იცოდეს ნავითა სლვა ზღუასა, და 
წარვიდეს მონათა თანა სოლომონისთა სოფერად და მოიღეს 
მიერ ოთხასერგასისი ტალანტი ოქრო და მოვიდეს 
სოლომონის მეფისა. 


თავი 9 


1 და დედოფალსა საბასასა ესმა სახელი სოლომონისა. და 
მოვიდა სოლომონისა იერუსალცმდ გამოცდად მისა იგავით 
ერითა მრავლითა ფრიად, აქლემებითა, რომელთა მოაქონდა 
სულნელება, ოქრო დიდძალი ფრიად და ქვა პატიოსანი და 
მოვიდა სოლომონისა და ეტყოდა მას ყოველსა, რაცა იყო 
გულსა მისსა 2 და უთხრა მას სოლომონ ყოველნი სიტყუანი 
მისნი და არა თანაწარვდა სიტყუასა სოლომონ, რომელი არა 
უთხრა მას. 3 და იხილა დედოფალმან საბასმან სიბრძნე იგი 
სოლომონისი და სახლი იგი, რომელი აღაშენა, “ და საჭმელი 
ტაბლათა და სასხდომები იგი მონათა მისთა, და წინაშე დგომა 
მსახურთა მისთა და სამოსელი მათი, და მწდენი მისნი, და 
შემკულება მათი, და მსხუერპლი, რომელთა შესწირვიდა 
სახლსა უფლისასა. განუკვრდა ? და ჰრქუა მან მეფესა: 
ჭეშმარიტ არს სიტყუა იგი, რომელი მესმოდა მე ქუეყანასა 
ჩემსა სიტყუათა შენთათვს და სიბრძნისა შენისათვს. 9 და არა 
მრწმენა სიტყუათაგან მათთა, ვიდრე მოვედ და ვიხილე 
თუალითა ჩემითა, და არა მითხრეს მე ზოგიცა სიმრავლისა 
ამის სიბრძნისა შენისა, რამეთუ უფროს შევიძინე იგი აწ 
სმენად, რომელი მესმოდა მე პირველ. 7 ნეტარ არიან კაცნი და 
ნეტარ არიან დედაკაცნი შენნი, და მონანი ესე შენნი, რომელნი 
დგანან მარადის შენ წინაშე, და ესმის სიბრძნე ესე შენი. 8 
იყავნ უფალი ღმერთი შენი კურთხეულ, რომელმან ინება შენდა 
დაჯდომად შენდა საყდარსა მისსა მეფედ ერისა შენისა 
უფლისა მიერ ღმრთისა შენისა ისრაცლსა ზედა, რამეთუ 
უყუარდა უფალსა ღმერთსა შენსა ისრაცლი დამტკიცებად 
იგინი უკუნისამდე და მიგცა შენ მათ ზედა მეფედ საქმედ 
განკითხვისა და სიმართლისა 7? და მოსცა მეფესა ასდაოცნი 
ტალანტნი ოქრო და სულნელი მრავალი ფრიად და ანთრაკი 
პატიოსანი და არა იყო ეგევითარი სულნელი, რომელი 
მოართუა დედოფალმან საბასმან მეფესა სოლომონს. 19 და 
მონანიცა სოლომონისნი და მონანი ქირამისნი მოართმიდეს 


ოქროსა სოლომონს სოფერით და ძელსა ნაძვსასა ანთრაკსა 
პატიოსანსა. 11 და ქმნა მეფემან ძელითა ნაძვსათა აღსავალი 
იგი სახლისა უფლისაი და სახლისა სამეფოსა ქნარები, ებნები 
გალობათა. და არასადა ხილულ იყო ეგევითარი ძელი, 
უპირატეს ქუეყანასა იუდასა. 12 და სოლომონ მეფემან მისცა 
დედოფალსა მას საბასა ყოველი, რაცა უნდა მას, და რომელი 
ითხოა თვნიერ მისა, რომელი მოართვა მან სოლომონ მეფესა. 
და მიიქცა და წარვიდა ქუეყანად თვსა. 13 და იყო სასწორი 
ოქროსა, რომელსა მოართმიდეს სოლომონს წელიწადსა 
ერთსა, ექუსას სამეოცდაექუსი ტალანტი ოქრო. 14 გარნა კაცთა 
მათ განწესებულთა და ვაჭართა, რომელთა დამოაქუნდა ოქრო 
და ვეცხლი მეფისა სოლომონისა. 1” და ქმნა მეფემან 
სოლომონ ორასი ფარი ჭედილი ოქროსა, ექუსასი დრაკანი 
წმიდა იყო ერთსა მას ფარსა 15 და სამასი ლახუარი ჭედილი 
ოქროსა, სამასი დრაკანი ერთსა მას ლახუარსა ზედა, ეგრეთვე 
თვთეულთა მათ და მისცა იგი მეფემან მაღნარისა ლიბანისა. 17 
და ქმნა მეფემან საყდარი პილოსძუალისა შუათა დიდი და 
შემოსა იგი ოქროთა რჩეულითა. 18 ექუს აღსავალ იყო 
საყდარსა მას შემტკიცებულ ოქროთა, და იყუნეს იდაყუნი 
იმიერ და ამიერ, და საყდარსა მას საჯდომელისასა და ორნი 
ლომნი მდგომარენი იდაყუთა მათ თანა. 1? და ათორმეტნი 
ლომნი დგეს ექუსთა მათ აღსავალთა იმიერ და ამიერ და 
არასადა იქმნა ესრეთ ყოველსა სამეფოსა. 29 და ყოველი 
ჭურჭელი სოლომონისა იყო ოქროსაგან, და ყოველი ჭურჭელი 
სახლისა მის მაღნარისა ლიბანისა იყო ოქრო ხვეწილ, არად 
შერაცხილ იყო ვეცხლი დღეთა სოლომონისათა. 21 რამეთუ 
ნავი სოლომონისი მეფისა წარვიდოდა თარშით მონათა თანა 
ქირამისთა, ერთგზის სამსა წელსა მოვიდოდა ნავი თარშად 
მეფისა სოლომონისი სავსე ოქროთა, და ვეცხლითა, და შუათა 
პილოსათა, ყაპუზუნათა და ფარშამანგებითა. 22 და განდიდნა 
მეფე სოლომონ უფროს ყოველთა მეფეთა სიმდიდრითა და 
სიბრძნითა. 23 და ყოველნი მეფენი ქუეყანისანი ეძიებდეს 
პირსა სოლომონისსა სმენად სიბრძნისა მისისა, რომელი 
მოსცა ღმერთმან გულსა მისსა. 24 და მათ მოაქუნდა კაცად- 


კაცადსა ძღუენი თვსი: ჭურჭელი ოქროსა და ვეცხლისა, და 
სამოსელი, შტახსი, და სულნელი საკუმეველი, ცხენები, და 
ჯორები წელიწადითი და წელიწადად. 25 და იყო სოლომონისი 
ორმეოცი ათასი ყდალი ეტლებისა და ათორმეტი ათასი ახტა 
საყედარი და დაადგინნა იგინი ქალაქებსა საეტლოსა და 
მეფისა თანა სოლომონისა იერუსალსცმს. 25 და იყო იგი მთავარ 
ყოველთა ზედა მეფეთა მდინარითგან ევფრატით ვიდრე 
ქუეყანადმდე უცხოთესლთა, ვიდრე საზღვრამდე ეგვპტისა. 27 
და მოსცა მეფემან ოქრო და ვეცხლი, ვითარცა თქუა, 
იერუსალყმდ და ნაძვ, ვითარცა ლეღუსულელი ველისა 
სიმრავლედ, 28 გამოსლვა ცხენებისა ეგვპტით სოლომონისა 
და ყოვლისაგან ქუეყანისა. 29 და ნეშტნი სიტყუათა 
სოლომონისთა პირველნი და უკუანასკნელნი, აჰა ესერა, 
წერილ არიან სიტყუათა ნათან წინაისწარმეტყუელისათა და 
სიტყუათა აქია სელონელისათა და ხილვათა იოელ 
მხილველისათა იერობოამისა ნაბატისთვს. 39 და მეფობდა 
სოლომონ ყოველსა ზედა ისრაცლსა ორმეოც წელ. 31 და 
მოკუდა სოლომონ და დაფლეს იგი ქალაქსა დავითის, მამისა 
მისისასა. და მეფობდა რობოამ, ძე მისი, მის წილ. 


თავი 10 


1 და მოვიდა რობოამ სჟუქემად, რამეთუ სვქემად მოვიდოდა 
ყოველი ისრაცლი მეფობად მისა. 2 და იყო, ვითარცა ესმა 
იორობოამს, ძესა ნაბატისასა, რომელი-იგი იყო ეგვპტეს, ოდეს 
იგი ივლტოდა პირისაგან სოლომონისა მეფისა. და იყო 
იორობომ ეგვპტესა და მოიქცა იორობომ ეგვპტით. 3 რამეთუ 
მიავლინეს და მოიყვანეს იგი, და მოვიდა იორობომ და 
ყოველი კრებული ისრაცლისა მეფისა რობოამისა და 
ეტყოდეს: 4 მამამან შენმან დაამძიმა უღელი ჩუენ ზედა. და აწ 
შენ შეგვნდევ მონებისა მისგან ფიცხელისა მამისა შენისა და 
უღლისა მისგან მძიმისა მისისა, რომელი დაგვდვა ჩუენ ზედა, 
და გმონებდეთ შენ. ? და ჰრქუა მათ რობოამ: წარვედით სამ 
დღემდე და მოვედით ჩემდა და წარვიდა ერი იგი. 9 და 
შეკრიბნა რობოამ მოხუცებულნი, რომელნი დგეს წინაშე 
სოლომონისა, მამისა მისისა, ცხორებასა მისსა და ჰრქუა მათ: 
ვითარ გნებავს თქუენ, რა სიტყუა მიუგო ერსა ამას? 7 და იგინი 
ეტყოდეს მას და ჰრქუეს: უკეთუ დღეს ექმნე სახიერ ერსა ამას 
და სათნო-იყო და ეტყოდი მათ სიტყუათა კეთილთა, იყუნენ 
შენდა მონა ყოველთა დღეთა. 8 დაუტევა რობოამ ზრახვა იგი 
მოხუცებულთა, რომელთა-იგი აზრახეს მას კეთილად, და 
აზრახა ყრმათა, რომელნი აღზრდილ იყუნეს მის თანა, 
რომელნი-იგი დგეს მის წინაშე. ? და ჰრქუა მათ: რა გნებავს 
თქუენ? მიუგო სიტყუა ერსა მას, რომელნი მეტყოდეს მე, და 
მრქუეს: შენ გვლხინე უღლისა ამისგან, რომელი დაგვდვა 
მამამან შენმან. 1? და ეტყოდეს ყრმანი იგი მის თანა 
აღზრდილნი: ესრეთ ეტყოდე ერსა მას, რომელნი გეტყოდეს 
შენ და თქუეს: მამამან შენმან დაგვმძიმა უღელი ჩუენ ზედა, და 
შენ აღგვმცირე ჩუენ, და აწ, ესერა, არქუ მათ: მცირე თითი ჩემი 
უმსხო არს წელთა მამისა ჩემისათა. 11 და აწ, მამამან ჩემმან 
გსწავლნა თქუენ უღლითა მძიმითა, და მე დაგირთო უღელსა 
თქუენსა. მამამან ჩემმან გსწავლნა თქუენ კუერთხითა, ხოლო 
მე გსწავლნე თქუენ ღრიაკალითა. 12 და მოვიდა იორობოამ და 


ყოველი იგი ერი რობოამისა მესამესა დღესა, ვითარცა-იგი 
ეტყოდა მათ მეფე, რამეთუ არქუა, ვითარმედ: მოდით ჩემდა 
მესამესა დღესა. 13 მიუგო და ჰრქუა მათ მეფემან ფიცხლად და 
დაუტევა რობოამ მეფემან ზრახვა იგი მოხუცებულთა. 14 და 
ეტყოდა მათ ზრახვისა მისებრ ჭაბუკთასა, და ჰრქუა მათ: 
მამამან ჩემმან დაამძიმა უღელი თქუენი და მე დაგირთო მას 
ზედან; მამამან ჩემმან გსწავლნა თქუენ კუერთხითა და მე 
გსწავლნე თქუენ ღრიაკალითა. 12 და არა ისმინა მეფემან 
ერისა მის, რამეთუ ღმრთისა მიერ იყო გარდაქცევა იგი, 
ვითარცა თქუა და დაამტკიცა იგი უფალმან სიტყუაი თვსი, 
რომელსა იტყოდა ყელითა აქია სელონელისითა 
რობოამისთვს, ძისა ნაბატისა, და ყოვლისა ისრაცლისა. 195 
რამეთუ არა ისმინა მათი მეფემან და მიუგო ერმან მეფესა და 
ჰრქუა: არა არს ნაწილი ჩუენი დავითის თანა და არცა 
სამკვდრებელი ძისა თანა იესესთა, წარვედ საყოფელად 
შენდა, ისრაცლ, აწ, იხილე სახლი შენი, დავით, და წარვიდა 
ყოველი ისრაცლი სამკვდრებელსა მათსა, 17 კაცნი 
ისრაცლისნი ნეშტნი ქალაქებსა იუდასა საყოფლად თვსა და 
მეფედ დაიდგინეს თავისა თვსისა იერობოამ, ძე ნაბატისი. 18 
და წარავლინნა რობოამ მეფემან ადონირამ, რომელი იყო 
ხარკსა ზედა, და ქვა დაკრიბეს მას ძეთა ისრაცლისათა და 
მოკუდა და რობოამ მეფე მიიქცა და აღდგა ეტლთა თვსთა და 
ივლტოდა იერუსალსმდ. 13? და შეურაცხ-ყვეს ძეთა 
ისრაცლისათა სახლი დავითისი ვიდრე აქა დღედმდე. 


თავი 11 


1 და შევიდა რობოამ იერუსალსმდ და შეკრიბა ყოველი იუდა 
და ბენიამენი ასდაოთხმოცი ათასი ჭაბუკი, რომელი ჰყოფდა 
ბრძოლასა და ჰბრძოდა ისრაცლსა მოქცევად მეფობისა 
თვსისა. 2 და იყო სიტყუაი უფლისაი სამეას მიმართ, კაცისა 
ღმრთისა, ჰრქუა: 3 არქუ რობოამს, ძესა სოლომონისასა, 
ყოველსა იუდასა და ბენიამენს. “ ამას იტყვს უფალი: არა 
აღხვდეთ და არცა ბრძოდეთ, და არცა ძმათა თქუენთა 
თანამიიქეცინ კაცად-კაცადი საყოფლად თვსა, რამეთუ ჩემ 
მიერ იყო სიტყუაი ესე. და ისმინეს სიტყუაი უფლისაი და 
მოიქცეს და არღარა აღვიდეს ბრძოლად იერობოამისა. ? და 
დაემკვდრა რობოამ იერუსალცმს და აღაშენა ქალაქები 
ზღუდოანი ჰურიასტანს. 9 და აღაშენა ბეთლემი, და ეტანი, და 
თეკუა, ” და ბეთსური, და სოქოთი, და ოდოლამი, და გეთი, და 
მარისანი, და ზიბი, 8 ? და ადორაიმი, და ლაქისი, და აზეკა, 19 
და ასარა, და იოლონი, და ქებრონი, რომელი არს იუდასი და 
ბენიამინისი, ქალაქნი ზღუდოვანნი. 11 და განაძლიერნა იგინი 
ზღუდებითა, და დაადგინნა მუნ მთავარნი, და დადვა უნჯი 
საზრდელთა, ზეთი, და ღვნოი 12 ქალაქად-ქალაქად, და ფარი 
და ლახვარი, და განაძლიერნა იგინი მრავლად და ფრიად. და 
იყუნეს იგინი იუდასა და ბენიამენისა, 132 და ლევიტელნი და 
მღდელნი, რომელნი იყუნეს ყოველსა შორის ისრაცლსა, 
შეკრბეს რობოამისა ყოველთაგან საზღვართა, რამეთუ 
დაუტევეს ლევიტელთა საყოფლები სამკვდრებელისა თვსისა 
და მოუჭდეს იგინი იუდასა იერუსალცმდ, 1“ რამეთუ გამოასხნა 
იგინი იორობოამ და ძეთა მისთა, რათა არა ჰმსახურებდენ 
უფალსა. 12 და დაადგინნა თავისა თვსისა ქურუმნი მაღალთანი 
და კერპთანი და ამაოთანი და ვბოთანი, რომელ ქმნნა 
იორობუამ. 16 და გამოასხნა იგინი ტომთაგან ისრაცლისათა, 
რომელთა მოსცნეს გულნი მათნი გამოძიებად უფლისა 
ღმრთისა ისრაცლისა, და მოვიდეს იერუსალყცმდ შეწირვად 
მსხუერპლისა უფლისა ღმრთისა მამათა მათთასა. 17 და 


განაძლიერეს მეფობაი იუდასი და განძლიერდა რობოამ, ძე 
სოლომონისა, სამ წელ, რამეთუ ვიდოდა იგი გზათა 
დავითისათა და სოლომონისათა სამ წელ. 18 და მოიყვანნა 
რობოამ თავისა თვსისა ცოლად მოლათ, ასული იერიამუთისი, 
ძისა დავითისი და აბიათა, ასული ელიბაბისი, იესესისა. 1? და 
უშვნა მას ძენი: იაუთ და სამარია და ზოლამ. 29 და ამისა 
შემდგომად შეირთო მან მააქა, ასული აბესალომისი, და უშვა 
მას: აბია, და იეთი, და ზიზა, და სალემოთ. 21 და შეიყუარა 
რობოამ მაქა, ასული აბესალომისი, უფროს ყოველთა ცოლთა 
მისთა და ხარჭთა მისთა, რამეთუ ცოლნი ესხნეს ათურამეტ და 
ხარჭნი სამეოც. და ესხნეს ძენი ოცდარვა და ასულები სამეოც. 
22 და დაადგინნა რობოამ მთავრად აბია, ძე მააქაისი, 
წინამძღურად ძმათა მისთა, რამეთუ მეფობა გულსა ედვა მისი. 
23 და აღორძინდა უმეტეს ყოველთა ძეთა მისთა ყოველთა 
შორის საზღვართა იუდასთა, ბენიამენისათა და ქალაქთა 
ძლიერთა და დადვა მათ შინა უნჯნი მრავალი ფრიად და 
ითხოვა მრავალი ცოლები. 


თავი 12 


1 და იყო, ვითარცა განემზადა მეფობა რობოამისი და 
განმტკიცნა მაშინ. და დაუტევნა მცნებანი უფლისა ღმრთისანი 
და ყოველმან ისრაცლმან მის თანა. 2 და იყო მეხუთესა წელსა 
მეფობასა რობოამისა, აღმოვიდა სუსაკიმ, მეფე ეგვპტისა, 
იერუსალცსმდ, რამეთუ შესცოდეს წინაშე უფლისა, 3 ათას 
ორასითა ეტლითა და სამეოც ათასითა მყედრითა. და არა იყო 
რიცხვ სიმრავლისა მკვრცხლისა, რომელი აღმოვიდოდა მის 
თანა ეგვპტით და ლივიბიათ ტროგლოდვტელნი და 
ეთიოპელნი. “ და დაიპყრეს ქალაქები ძლიერი, რომელნი 
იყუნეს იუდასნი და მოვიდეს იერუსალსმდ. ? და სამეა 
წინაისწარმეტყუელი მოვიდა რობოამისა და მთავართა 
იუდასთა, რომელნი შეკრებილ იყუნეს იერუსალიმს პირისაგან 
სუსაკისა და ჰრქუა მათ: ესრე იტყვს უფალი: თქუენ მიტევეთ მე 
და მე დაგიტევენ თქუენ ყელთა შინა სუსაკიმისთა. 9 და 
არცხვნა მთავართა მათ ისრაცლისათა და მეფისა, და თქუეს: 
მართალ არს ღმერთი. ”7 და იხილა უფალმან, რამეთუ 
შეიკდიმეს. მაშინ იყო სიტყუაი უფლისაი სამეასა მიმართ და 
თქუა: ამისთვს, რამეთუ შეიკდიმეს, არა განვრყუნე იგინი და 
მივსცე მათ, ვითარცა მცირედ რაოდენმე საცხორებელად და 
არა წთოდის გულისწყრომა ჩემი იერუსალიმსა ზედა, 8 რამეთუ 
იყუნეს იგინი მონა და ცნან მონებაი ჩემი და მონებაი მეფეთა 
ქუეყანისათა. ? და აღმოვიდა სოსაკიმ, მეფე ეგვპტისა, და 
წარიღო სუსაკიმ ფარებიცა იგი ოქროსა და ლახურები, რომელ 
ქმნნა სოლომონ. 19 და ქმნა რობოამ ფარები და ლახურები 
რვალისა მათ წილ, და დაადგინნა მათ ზედა სუსაკიმ და 
მთავარნი იგი თანამცორვალთანი, რომელნი სცვიდეს ბჭეთა 
მეფისათა. 11 და იქმნებოდიან შესლვასა მას მეფისასა სახლსა 
უფლისასა, შევიდიან მცველნი იგი მის თანა და 
თანამცორველნი და მოიქციან შემთხუევად და მიგებებად 
თანამცორველთა მათ სხუათა. 12 და ვითარცა-იგი შეიკდიმეს 
მათ, გარემიიქცა მათგან რისხვა უფლისაი, რათა არა 


განირყუნენ იგინი სრულიად, რამეთუ იუდასცა შორის იყუნეს 
სიტყუანი კეთილნი. 13 და განძლიერდა რობოამ, მეუფებდა 
იერუსალცმს. ორმეოცდაერთისა წლისა იყო რობოამ მეფობასა 
მისსა და ათჩვდმეტ წელ მეფობდა იერუსალცმს, ქალაქსა, 
რომელი გამოირჩია უფალმან სახელის-დებად სახელი მისი 
მუნ ყოველთაგან ტომთა ისრაცლისათა, და იყო სახელი 
დედისა რობოამისი ნოომა ამანიტელი 14 და ქმნა ბოროტი, 
რამეთუ არა წარემართა გული მისი გამოძიებად უფლისა. 12 
და სიტყუანი რობოამისნი პირველნი და უკუანაისკნელნი ანუ 
არა, აჰა ესერა, წერილ არიან სიტყუათა შინა სამეას 
წინაისწარმეტყუელისათა და ადდოს მხილველისათა და 
საქმენი მისნი, ვითარ-იგი ჰბრძოდა რობოამ იორობოამს 
ყოველთა დღეთა მეფობდა. 16 და მოკუდა რობოამ და 
დაეფლა მამათა თვსთა თანა ქალაქსა დავითისსა. და 
მეფობდა აბია, ძე მისი, მის წილ. 


თავი 13 


1 და მეათვრამეტესა წელსა მეფობისა იორობოამისა მეფობდა 
აბია იუდასა ზედა. 2? სამ წელ მეფობდა იერუსალსმს ზედა. 
სახელი დედისა მისისა მააქა, ასული აბესალომისი, გაბაონით 
და ბრძოლა იყო შორის აბიასა და შორის იორობოამისი. 3 და 
ეწყო აბია ბრძოლად ძალითა მბრძოლთა ძლიერთა ოთხას 
ათასითა კაცითა ძლიერითა და იორობოამ ეწყო მას რვაასი 
ათასითა ძლიერითა მბრძოლითა ძალითა. 4 და აღდგა აბია 
მთისა მისგან სომორონისა, რომელ არს მთასა ეფრემისასა, 
და თქუა: ისმინეთ იორობოამ და ყოველმან ისრაცლმან. ? არა 
ჯერ-იყო თქუენდა ცნობად, რამეთუ უფალმან ღმერთმან 
ისრაცლისამან მოგცნა თქუენ ზედა მეფედ და ზედა ისრაცლსა 
უკუნისამდე დავით და ძენი მისნი აღთქმით. 9 და აღდგა 
იორობოამ, ძე ნაბატისი, მონა სოლომონისი, ძისა დავითისი, 
და განდგა უფლისაგან თვსისა. 7 და შეკრბეს მის თანა კაცნი 
ბილწნი, ძენი უსჯულოებისანი, და აღდგომილ არს რობოამის 
ზედა, ძისა სოლომონისა. და რობოამ იყო ჭაბუკ და მოშიშ 
გულითა და ვერ წინადაუდგა წინაშე პირსა მისსა. 8 და აწ 
იტყვთ თქუენ წინადადგომად პირსა სამეუფოსა უფლისასა 
ჭელითა ძეთა დავითისთა და თქუენ მრავალ ხართ ფრიად და 
თქუენ თანა ჟბონი ოქროსანი, რომელნი გიქმნნა თქუენ 
იორობოამ ღმერთად. 3? გამოასხენით მღდელნიცა უფლისანი 
და ძენი არონისნი და ლევიტელნი და გიყოფიან თქუენ 
მღდელად ერისაგან ქუეყანისანი ყოველი, რომელი მოუვალს 
აღვსებად ყელთა ვბოითა ზროხათაგან და შვდითა ვერძითა. 
და იქმნებოდეს ქურუმნი მისა, რომელი არა არს ღმერთ. 19 და 
ჩუენ უფალი ღმერთი ჩუენი არა დაგვტევებიეს და მღდელნი 
მისნი მსახურებენ უფალსა, ძენი არონისნი და ლევიტელნი 
სამდღევროსა მათ ზედა შესწირვენ საკურთხეველსა ზედა 
უფლისასა. 11 და ყოვლად დასაწველნი შესაწირავნი განთიად 
და მწუხრი და საკუმეველი აღმზადებული, და დაგება პურთა 
შესაწირავთა და საკურთხეველსა ზედა წმიდასა და 


სასანთლენი ოქროსანი და სანთელნი აღნთებულნი აღნთებად 
მწუხრნი, რამეთუ ვიმარხევთ ჩუენ საცოსა უფლისა ღმრთისა 
მამათა ჩუენთასა და თქუენ დაუტევეთ იგი 12 და, აჰა, ესერა, 
ჩუენ თანა მთავრად უფალი, მღდელნი მისნი და ნესტუები 
უწყებისა უწყებად თქუენ ზედა და თქუენ, ძენი ეგე 
ისრაცლისანი, ჰბრძოდეთ აწ უფალსა ღმერთსა მამათა 
ჩუენთასა. უწყოდეთ, რამეთუ არა წარგემართოს თქუენ. 13 და 
იერობოამ მოექცა მზირითურთ მოსლვად მის ზედა უკანა 
კერძო. და იყუნეს იგინი წინაშე პირსა იუდასა და მზირი იგი 
უკანა ზურგით. 1“ და მოიქცა იუდა და იხილა და, აჰა, ესერა, 
ბრძოლად მათა მოვიდოდა ისრაცლი წინა უკან და უკანა წარ. 
და ღაღად-ყო იუდამ უფლისა მიმართ. და მღდელნი იგი 
სცემდეს საყვრსა. 12 ღაღად-ყო იუდამან და ყოველთა კაცთა 
იუდასთა. და იყო, ღაღადებასა მას კაცთა იუდასთა, უფალმან 
დასცა იორობოამს და ისრაცლსა და ისრაცლსა წინა აბიასსა 
იუდასსა. 10 და ივლტოდეს ძენი ისრაცლისანი პირისაგან 
იუდასა და მოსცნა იგინი უფალმან ყელთა მათთა. 17 და 
მოსრეს აბია და ერმან მისმან წყლულებითა დიდითა. დაეცნეს 
ისრაცლისაგანნი წყლულნი ხუთი ათასი კაცთა ძლიერთა. 18 და 
დაამდაბლნა უფალმან ძენი ისრაცლისანი მას დღესა შინა და 
განძლიერდეს ძენი იუდასნი, რამეთუ ესვიდეს იგინი უფალსა 
ღმერთსა მამათა მათთასა. 1? და სდევდა აბია შემდგომად 
იორობოამისა და დაიპყრნა მისგან ქალაქნი, ბეთელი და 
დაბნები მისი და ეფრონი და ასულები მისი. 29 და ვერ შეუძლო 
იერობოამ ყოველთა დღეთა აბიასთა და დასცა იგი უფალმან 
და მოკუდა. 21 და განძლიერდა აბია და მოიყვანა თავისა 
თვსისა ათორმეტნი ცოლნი. და ესხნეს ძენი ოცდაორ და 
ასულნი ათექუსმეტ. 2? და სხუანი სიტყუანი აბიასნი და საქმენი 
მისნი დაწერილ არიან წიგნსა ადადოს 
წინაისწარმეტყუელისასა. 23 


თავი 14 


1 და მოკუდა აბია მამათა მისთა თანა და დაფლეს იგი 
ქალაქსა დავითისასა. და მეფობდა ასა, ძე მისი, მის წილ და 
დღეთა ასასიასთა დამშვდნა ქუეყანა ათ წელ. ? და ქმნა 
კეთილი სიწრფოება წინაშე უფლისა ღმრთისა თვსისა. 

და განიშორნა საკურთხეველნი უცხონი და მაღალნი, და 
შემუსრნა ძეგლები და მოკაფა სერტყები. 3 და ჰრქუა იუდასა 
გამოძიებად უფლისა ღმრთისა მამათა მათთასა, რათა 
ჰყოფდენ შჯულთა მცნებათა უფლისათა. 4 და განაშორა 
ქალაქთაგან იუდასთა საგებელები და კერპები, და აშენა 
ქალაქები ზღუდოვანი შენნი, ვითარცა ერთისა მათგანისანი, და 
იტყოდა კეთილსა მეფისათვს. ? რამეთუ დამშვდნა ქუეყანა და 
არა იყო ბრძოლა მათ წელთა შინა, დაუცხრო მათ უფალმან. 9 
და ჰრქუა მეფემან ასა იუდას: ვაშენო ქალაქები ესე და 
მოვადგათ ზღუდე და გოდლები და ბჭეები და მოქლონები, 
ვიდრე-ესე ქუეყანასა ამას უფლობთ, რამეთუ, ვითარცა 
გამოვიძიეთ უფალი ღმერთი ჩუენი, გამოგვძინა ჩუენცა და 
განგვსუენა ჩუენ გარემოთაგან და წარგვმართა ჩუენ. 7 და იყო 
ერი ასასი ჭურვილი და ფაროსანი, რომელთა აქუნდა ფარი და 
ლახუარი ქუეყანასა იუდისასა სამასი ათასი და ქუეყანასა 
ბენიამენისასა მშვლდოსან-კაპარჭოსანი ორას ოთხმეოცი 
ათასი, ესე ყოველი მბრძოლნი ძლიერებისანი. 8 და მოვიდა 
მათ ზედა ზარე ეთიოპელი ერითა ათასითა ათასეულითა და 
ეტლებითა სამასითა და მოვიდა ვიდრე მარესადმდე. ? და 
განვიდა ასა მიგებებად მისა და ეწყო მას ყჭევსა მას ჩრდილოთ 
კერძო მარესასა. 19 და ღაღად-ყო ასა უფლისა მიმართ 
ღმრთისა მისისა და თქუა: უფალო, არა-რა შეუძლებელ არს 
შენ მიერ განრინებად მრავალთა და მცირეთა და აწ 
განმაძლიერენ ჩუენ, უფალო ღმერთო ჩუენო, რამეთუ ჩუენ შენ 
გესავთ და სახელითა შენითა მოვედით სიმრავლესა ამას 
დიდსა ფრიად; უფალო, ღმერთო ჩუენო, ნუ განძლიერდებინ 
შენდა მიმართ კაცი 11 და მოსრნა უფალმან ეთიოპელნი წინაშე 


იუდასა და ივლტოდეს ეთიოპელნი. 12 და დევნა-უყო ასა და 
ერმან მისმან ვიდრე გედორადმდე და დაეცნეს ეთიოპელნი, 
ვიდრე არღარა იყო შეწევნა, რამეთუ შეიმუსრნეს წინაშე 
უფლისა და წინაშე ძლიერებისა მისისა, და წარმოიღეს 
ნატყუენავი მრავალი. 13 და მოსრეს დაბნები მათი გარემო 
გედორსა და იყო მათ ზედა განკრთომაი უფლისა მიერ და 
წარმოტყუენეს ყოველი ქალაქები მათი, რამეთუ მრავალი 
ნატყუენავი იყო მათი 1“ და კარვები მონაგებთა, და 
ამაზონელნიცა იგი მოსწყვდნეს და წარმოასხეს ცხუარი ფრიად 


და აქლემები მრავალი, და მოიქცეს და მოვიდეს იერუსალიმდ. 


თავი 15 


1 და აზარიას ზედა, ძისა ადიდისა, იყო სული უფლისაი. ? და 
განვიდა შემთხუევად მეფისა ასასა და ყოვლისა იუდისასა და 
ბენიამენისა და თქუა: ისმინეთ ჩემი ასა და ყოველმან იუდამან 
და ბენიამინ, უფალი თქუენთანა ამისთვს, რამეთუ იყვენით 
თქუენ მის თანა. და უკუეთუ ეძიებდეთ მას, გეპოოს იგი თქუენ 
და, უკუეთუ დაუტეოთ იგი, დაგიტევნეს მანცა თქუენ 5 და იყუნენ 
დღენი ისრაცლისანი მრავალ ღმრთისა მიერ ჭეშმარიტისა და 
არა მღდელისა ჩუენებითა და არცა შჯულითა. “ მოიქცენ იგინი 
უფლისა ღმრთისა ისრაცლისა, ეპოვოს მათ. ? და მას ჟამსა 
შინა არა იყოს მშვდობა შემავალისა და გამომავალისა, 
რამეთუ განკვრვება იყოს ყოველსა ზედა სოფლებსა. 9 და 
ჰბრძოდის თესლები თესლებსა და ქალაქი ქალაქსა, რამეთუ 
ღმერთმან განაკრთნეს იგინი ყოვლითა ჭირითა. 7 და თქუენ 
განძლიერდით. და-ნუ ეხსნებიედ ყელნი თქუენნი, რამეთუ არს 
სასყიდელი საქმისა თქუენისა. 8 და ვიდრეცა ესმნეს სიტყუანი 
ესე და წინაისწარმეტყუელებაი აზარიას 
წინაისწარმეტყუელებისა მეფესა და ყოველსა მას ერსა, 
განძლიერდა ასა და განაბნია საძაგელები იგი ყოვლისაგან 
ქვეყანისა იუდასა და ქალაქთაგან, რომელნი დაიპყრნა მთასა 
მათ ეფრემისასა და განაახლა საკურთხეველი უფლისაი, 
რომელ იყო წინაშე ტაძარსა უფლისასა 3? და შეკრიბა მეფემან 
იუდა და ბენიამენი და მწირნი იგი, რომელნი მწირობდეს მათ 
შორის ეფრემითგან და მანასეთ და სვმეონით, რამეთუ 
შემოერთნეს მას და მოადგეს მრავალნი ისრაცლისაგანნი, 
რაჟამს იხილეს მათ, რამეთუ უფალი ღმერთი მისი მის თანა 
არს. 1?% და შეკრბეს იერუსალსმად თუესა მესამესა 
მეთხუთმეტესა წელსა მეფობისა ასასასა. 11 შეწირა უფლისა 
მას დღესა შინა ნატყუენავისა მისგან, რომელი მოიღო, 
ზუარაკი შვდასი და ცხოვარი შვდი ათასი. 12 და განვიდა 
აღთქმით გამოძიებად უფლისა ღმრთისა მამათა მათთასა 
ყოვლითა გულითა და ყოვლითა სულითა. 13 რამეთუ ყოველი, 


რომელი არა ეძიებდეს უფალსა ღმერთსა ისრაცლისასა, 
მოკუდეს ჭაბუკთაგან მოხუცებულადმდე მამაკაცთაგან 
დედაკაცადმდე. 14 და ფუცეს უფალსა ყმითა დიდითა და 
საყვრებითა და ნესტვთა რქისათა. 15 და განიხარა ყოველმან 
იუდამან ფიცისა მისთვს, რამეთუ ყოვლითა გულითა მათითა 
ფუცეს და ყოვლითა ნებითა მათითა ეძიებდეს უფალსა და 
ეპოვა მათ და დაუმშვდა მათ უფალმან ყოველი გარემო, 15 
მააქა, დედა მისი, გარდაადგინა, რათა არა იყოს იგი 
ასტრატესა და აფროდიტესა მსახურ, და მოსრა კერპები იგი და 
დაწვა ჟევსა მის ნაძუთასა. 17 ხოლო მღდელნი იგი არა 
განაშორნა, მერმე იყუნეს ვეღარა იუდასა შორის და ისრაცლსა, 
არამედ გული ასასი არა იყო სავსე ყოველთა დღეთა მისთა. 18 
შეიღო სიწმიდე დავითის, მამისა თვსისა, და სიწმიდე უფლისა 
ღმრთისა ვეცხლი, ოქრო და ჭურჭელი. 1? და ბრძოლა არავინ 
იყო მისა, ვიდრე ოცდამეათხუთმეტედ წლამდე მეფობისა 
მისისა. 


თავი 16 


1 და ოცდაათხუთმეტსა წელსა მეფობისა ასასისასა აღმოვიდა 
ბაასა, მეფც ისრაცლისა, იუდასა ზედა და აშენა რამა, რათა 
არა სცეს განსავალი ასას, მეფესა იუდასასა. 2 და მოიღო ასა 
ოქრო და ვეცხლი საუნჯეთაგან სახლისა უფლისათა და 
სახლისა სამეფოსა და მიუძღუანა ძესა ადერისასა, მეფესა 
ასურეთისასა, რომელი იყო დამასკესა, და ჰრქუა: 3 აღვთქუ 
აღთქმა შორის შენსა და ჩემსა და შორის მამისა ჩემისა და 
შორის მამისა შენისა; და აჰა, ეგერა, მიგიძღუანე შენ ოქრო და 
ვეცხლი, მოვედ და განმაყენე მე ბაასა, მეფე ისრაცლისა, რათა 
წარვიდეს იგი ჩემგან. 4 და ისმინა ძემან ადერისამან მეფისა 
ასასი და მიავლინნა მთავარნი ძლიერებისა მისისანი 
ქალაქებსა ისრაცლისასა, და მოსრა აიონი და აბელმაონი და 
ყოველი გარემო სოფლები ნეფთალიმისი. ? და იყო, ვითარცა 
ესმა ბაასას, მეფესა ისრაცლისასა, დაუტევა შენება რამასა და 
დააცადა საქმე იგი და წარვიდა. 9 და ასა მეფემან მოავლინა 
ყოველი იუდა და წარიღეს ქვები იგი რამასა და ძელი იგი, 
რომელი აშენა ბაასა და აღაშენა მით გაბაას და მასფა. 7 მას 
ჟამსა ოდენ მოვიდა ანანია წინაისწარმეტყუელი ასას მეფისა 
იუდასასა და ჰრქუა მათ: ამისთვს, რამეთუ მოსავ ხარ შენ 
მეფისა ასურეთისასა და არა ესავ შენ მეუფესა, ღმერთსა შენსა, 
ამისთვს 8 ანუ არა ეთიოპელნი და ლვბელნი იყუნეს ერითა 
მრავალ და მოსავ მჭჟედრობასა დიდძალსა ფრიად? და 
რამეთუ ესევდ შენ უფალსა ღმერთსა შენსა, და მოგცნა იგინი 
ჭელთა შენთა. ? რამეთუ თუალნი უფლისანი ხედვენ ყოველსა 
ქუეყანასა განძლიერებად ყოვლითა გულითა სავსითა მისა 
მიმართ, და აწ უმეცარ იქმენ ფრიად ამას ზედა, ამიერითგან 
იყოს ბრძოლა შენ ზედა. 19 და განურისხნა ასა 
წინაისწარმეტყუელსა მას და მისცა იგი საპყრობილედ, რამეთუ 
გული განუწყრა ამის სიტყვსათვს და განაქარვა ასა სიტყუაი 
იგი ერსა შორის მას ჟამსა შინა. 11 და, აჰა, ესერა, სიტყუანი 
ასასნი, პირველნი და უკუანაისკნელნი, წერილ არიან წიგნთა 


მეფეთა იუდასთა და ისრაცლისათა. 12 დასნეულდა ასა 
ოცდამეცხრამეტესა წელსა მეფობისა მისისასა ფერვნი 
ელმოდეს, და დასნეულდა ფრიად, და სნეულებასა მისსა არა 
ეძიებდა უფალსა, არამედ მკურნალთა. 13 და დაიძინა ასა 
მამათა თვსთა თანა და აღესრულა ოცდამეათცხრამეტესა 
წელსა მეფობისა მისისასა. 1“ და დაფლეს იგი საფლავსა მას, 
რომელი ქმნა თავისა თვსისა ქალაქსა დავითისსა. და მოიღეს 
იგი ცხედრითა და აღავსეს სულნელითა თვთოსახითა 
ნელსაცხებელითა მენელსაცხებლეთმგბოლველთასა და ყვეს 
განღება დაფლვასა მისსა დიდ ფრიად. 


თავი 17 


1 და მეფობდა იოსაფატ, ძე მისი, მის წილ და განძლიერდა 
იოსაფატ ისრაცლსა ზედა. 2 და მოსცა ძალი ყოველსა 
ქალაქებსა იუდასა ძნელოვანსა და დაადგინნა ერისთავნი 
ქალაქთა იუდასთა და ქალაქთა ეფრემისათა, რომელნი-იგი 
დაიპყრნა ასა, მამამან მისმან. 3 და იყო უფალი იოსაფატისა 
თანა, რამეთუ ვიდოდა იგი გზათა მამისა თვსისათა პირველთა 
და არა ეძიებდა კერპთა. 4 არამედ უფალსა ღმერთსა მამისა 
თვსისასა ეძიებდა, და მცნებათა მამისთა თვსისათა ვიდოდა, 
და არა იყუნენ ვითარ ისრაცლისანი საქმენი. ? და წარუმართა 
უფალმან მეფობა ყელითა მისითა და მოართვა ყოველმან 
იუდამან ძღუენი იოსაფატს და იყო სიმდიდრე მისი და დიდებაი 
ფრიად. 9 და ამაღლდა გული მისი გზასა უფლისასა და აღ- 
ვეღა-იხუნა მღდელნი იგი და სერტყნი ქუეყანით იუდასით. 7” და 
მესამესა წელსა მეფობისა მისისასა წარავლინნა მთავარნი 
მისნი და ძენი ძლიერებისანი: აბდია, და ზაქარია, და 
ნათანაელ, მიქეა სწავლად ქალაქთა იუდასთა, 58 და მათ თანა 
ლევიტელნი: სამეა, და სათანას, და ზაბდია, და ასიელ, და 
სემირამოთ, და იონათან, და აბდონია, და ტობადონია, და 
ლევიტელნი მათ თანა: ელისამა და იორამ მღდელნი. 9? და 
ასწავებდეს იუდასა და მათ თანა წიგნი სჯულისა მის უფლისაი 
და განვლეს ქალაქები იუდასი და ასწავებდეს ერსა მას. 19 და 
იყო განკვრვება უფლისაი0 ყოველთა ზედა მეფეთა 
ქუეყანისათა, რომელნი იყუნეს გარემო იუდასა, და არა 
ჰბრძოდეს იოსაფატს. 11 და უცხოთესლნი მოართმიდეს 
იოსაფატს ძღუენსა და ვერცხლსა ნიჭსა; და არაბიელნი 
მოგურიდეს ვერძსა ცხოვართასა შვდ ათას შვდასთა და ვაცსა 
შვდ ათას შვდასთა. 12 და ვიდოდა იოსაფატ და 
განდიდნებოდა სიმაღლედ, და აშენა საყოფლები იუდას 
შორის და ქალაქნი ძლიერნი. 13 და მრავალ იყუნეს საქმენი 
მისნი ქუეყანასა იუდასსა, კაცნი ძლიერნი და მბრძოლნი 
დაადგინნა იერუსალსმს. 14 და ესე არს რიცხვ მათი სახლად 


და სახლად ტომებისა მათისა, ათასისთავნი იუდასნი, ედნა 
მთავარი და მის თანა ძენი ძლიერებისანი სამასი ათასნი; 12 და 
ამისა შემდგომად იონან მთავარი და მათ თანა ორასოთხმოცი 
ათასი; 156 ამისა შემდგომად ამასია, ძე ზაქარიასი, რომელი 
გულსმოდგინე იყო უფლისაი, და მის თანა ორასი ათასნი 
ძლიერნი ძალითა; 17 და ბენიამენისგანნი ძლიერნი ძალითა 
ელიადა და მის თანა მოისარნი და ლახვაროსანნი ორასი 
ათასნი. 18 და მისა შემდგომად იოზაბალ და მის თანა 
ასოთხმეოც ათასნი ძლიერნი ბრძოლასა. 19 ესენი 
ჰმსახურებდეს მეფესა გარეშე მათსა, რომელნი დაედგინნეს 
მეფესა ქალაქთა მათ მოძნელებულთა ყოველსა ზედა იუდასა. 


თავი 18 


1 და იყო იოსაფატისა მერმეცა სიმდიდრე და დიდებაი ფრიად. 
და ემზახა სახლსა აქაბისასა. 2 და შემდგომად მრავლისა 
წლისა შთავიდა აქაბისა სამარიად და დასწყვდა აქაბ 
იოსაფატისთვს და ერისა მისისათვს ცხოვარი და ზროხა 
მრავალი, რამეთუ უყუარდა და ინება მის თანა შთასლვად 
რემონად გალაადისასა. 3 და ჰრქუა აქაბ, მეფემან 
ისრაცლისამან, იოსაფატს, მეფესა იუდასასა: უკუეთუ მოხვდე 
ჩემ თანა რემონად გალაადისა? და ჰრქუა მას იოსაფატ: 
ვითარცა შენ, ეგრეცა მე და ვითარცა ერი შენი, ეგრეცა ერი 
ჩემი შთავიდეთ შენ თანა ბრძოლად. “ და მერმე ჰრქუა 
იოსაფატ მეფესა ისრაცლისასა: გამოვიძიოღა დღეს უფლისა 
მიერ. წ” და შეკრიბნა აქაბ მეფემან ისრაცლისამან 
წინაისწარმეტყუელნი ისრაცლისანი ოთხასი კაცი და ჰრქუა 
მათ: უკუეთუ აღვიდე რემონად გალადისა ბრძოლად, ანუ 
დავაცადო? და მათ ჰრქუეს მას: აღვედ! და მოსცნეს უფალმან 
ჭელითა მეფისათა. 9 და თქუა იოსაფატ: არა ვინ არს აქა სხუა0 
წინაისწარმეტყუელი უფლისაი. და გამოვიძიოთ მისგანცა 
უფლისა მიერ. 7 და ჰრქუა მეფემან ისრაცლისამან იოსაფატს: 
არსღა კაცი ერთი კითხვად მის მიერ უფალსა და მე მოვიძულე 
იგი, რამეთუ არა წინაისწარმეტყუელებს იგი ჩემთვს კეთილსა, 
არამედ ყოველნი დღენი მისნი არიან ჩემთვს ბოროტ. და ესე 
არს მიქეა, ძე იემლისი, და ჰრქუა იოსაფატ: ნუ იტყვ ეგრე, 
მეფე 8 და მოუწოდა მეფემან ისრაცლისამან საჭურისსა ერთსა 
და ჰრქუა: სწრაფით მომგუარე მიქეა, ძე იემლისი. 3? და აქაბ, 
მეფე ისრაცლისა და იოსაფატ, მეფე იუდასი, ჯდა კაცად- 
კაცადი საყდარსა თვსსა შემოსილი სამკაულითა ფართოთა 
მათ კართა ბჭისათა სამარიასთა და ყოველნი 
წინაისწარმეტყუელნი წინაისწარმეტყუელებდეს წინაშე მათსა. 
19 და ქმნნა სედეკია, ძემან ქანაანისამან, 
ცრუწინაისწარმეტყუელმან რქანი რკინისანი და თქუა: ესრე 
იტყვს უფალი, ამით ურქენდე ასურეთსა, ვიდრე მოესრულოს. 


11 და ყოველნი წინაისწარმეტყუელნი წინაისწარმეტყუელებდეს 
ესრეთ, იტყოდეს: აღვედ რემონად გალაადისა და 
წარგემართოს, და მოსცნეს უფალმან ყელთა მეფისათა. 12 და 
მოციქული იგი, რომელი წარვიდა წოდებად მიქეასა, ეტყოდა 
მას და ჰრქუა: აჰა ესერა, იტყოდეს წინაისწარმეტყუელნი 
ერთითა პირითა კეთილსა მეფისათვს. და იყუნედ სიტყუანი 
შენნი, ვითარცა ერთისა მათგანისა და იტყოდი კეთილსა 
მეფისათვს. 13 და თქუა მიქეა: ცოცხალ არს უფალი, რამეთუ 
რასაცა მეტყოდის მე უფალი, მასცა ვიტყოდი. 14 და მოვიდა 
მიქეა მეფისა და ჰრქუა მას მეფემან: მიქეა, მითხარ მე, უკუეთუ 
წარვიდე რემონად გალაადისა ბრძოლად, ანუ დავაცადო? და 
თქუა მიქეა: აღვედ და წარგემართენ და მოგეცნენ ყჟყელთა 
თქუენთა. 12 და ჰრქუა მას მეფემან: რაოდენგზის გაფუცე შენ, 
რათა არა მეტყოდი მე ცრუსა, გარნა ჭეშმარიტსა სახელითა 
უფლისათა. 16 და თქუა მიქეა: ვიხილე ისრაცლი განთესილი 
მთათა ზედა, ვითარცა ცხოვარი, რომელსა არა არიან მწყემსი 
და თქუა უფალმან: არა აქუს წინამძღუარი, აწ მიიქეცინ კაცად- 
კაცადი სახიდ თვსა მშვდობით. 17 და ჰრქუა მეფემან 
ისრაცლისმან იოსაფატს: არა გითხარა შენ, რამეთუ არა 
წინაისწარმეტყუელებს ესე ჩემთვს კეთილსა, არამედ 
ბოროტსა? 18 და თქუა მიქეა: არა ეგრე, არამედ ისმინეთ 
სიტყუაი უფლისაი და გითხარ თქუენ: ვიხილე უფალი 
მჯდომარე საყდართა ზედა თვსთა და ყოველნი ძალნი ცათანი 
დგეს მარჯუენით მისა და მარცხენით. 13? და თქუა უფალმან: ვინ 
აცთუნოს აქაბ, მეფე ისრაცლისა, და აღვიდეს და დაეცეს 
რემონს გალაადისასა და თქუა ამან ესრეთ, და მან თქუა 
ესრეთ. 29 და გამოვიდა სული და დადგა წინაშე უფლისა და 
თქუა: მე ვაცთუნო იგი და ჰრქუა მას უფალმან: რათა? 21 და 
მან თქუა: განვიდე და ვექმნე სულ ტყუილისა პირსა ყოელთა 
წინაისწარმეტყუელთა მისთასა. და ჰრქუა მას უფალმან: 
აცთუნე! და თუ შეუძლო, განვედ და ყავ ეგრეთ. ?“? და, აჰა 
ესერა, მოსცა უფალმან სული ტყუილისა პირსა ყოელთა 
წინაისწარმეტყუელთა ამათ შენთასა და უფალი იტყოდა 
შენთვს ბოროტსა. 23 და მიეახლა სედეკია, ძე ქანანისი, და სცა 


მიქეას ღაწუსა. და ჰრქუა მას: ვინათ გზით წარვიდა სული 
უფლისაი ჩემგან? და გეტყოდა შენ. 24 და ჰრქუა მას მიქეა: აჰა, 
შენ იხილო მას დღესა შინა, რომელსა შეხვდოდი საუნჯითი 
საუნჯედ დამალვად. 25 და თქუა აქაბ, მეფემან ისრაცლისამან: 
წარიყვანეთ მიქეა და მიაქციეთ სემერისა, მთავრისა ქალაქისა, 
და იოასის მთავრისა, ძისა მეფისასა. 29 და არქუთ: ესრე იტყვს 
მეფე: შესუთ ეგე სახლსა საპყრობილისასა და ჭამდინ პურსა 
ჭირისასა და წყალსა იწროებისასა ვიდრე მოქცევად ჩემდამდე 
მშვდობით. 27 და ჰრქუა მას მიქეა: უკუეთუ მოქცევით მოიქცე 
მშვდობით, არა ვიდრემე მეტყოდა მე უფალი, ისმინეთ 
ყოველმან ერმან. 28 და აღვიდა მეფც ისრაცლისა და იოსაფატ, 
მეფც იუდასი, რემონად გალაადისასა. 29 და ჰრქუა მეფემან 
ისრაცლისამან იოსაფატს: დამფარე მე და შევიდე ბრძოლად, 
და შენ შეიმოსე სამოსელი ჩემი. და დაიფარა თავი მეფემან 
ისრაცლისამან და შევიდა ბრძოლად. 39 და მეფემან 
ასურეთისამან ამცნო მთავართა მეეტლეთა მისთა, რომელნი 
იყუნეს მის თანა და ჰრქუა: ნუ ვის ჰბრძავთ მცირესა და დიდსა, 
გარნა მეფესა ისრაცლისასა მარტო. 31 და იყო, ვითარცა 
იხილეს მთავართა მათ ეტლებისათა იოსაფატ, თქუეს: მეფე 
ისრაცლისა არს ესე და გარემოადგეს მას ბრძოლად და 
ღაღად-ყო იოსაფატ და უფალმან განარინა იგი და 
გარეწარაქცივნა იგინი ღმერთმან მისგან. 32 და იყო, ვითარცა 
იხილეს მთავართა მათ ეტლისათა, რამეთუ არა არს იგი მეფც 
ისრაცლისა გარეწარვდეს მას. 33 და ერთმან კაცმან მოირთხა 
მშვლდსა მარჯუედ, და სცა მეფესა ისრაცლისასა შორის ნესტუ 
ფერდსა და შორის მკერდსა. და ჰრქუა მწაფელსა ეტლისა 
მისისასა: მოაქციენ ყელნი შენნი და განმიყვანე მე ბრძოლისა 
ამისგან, რამეთუ მელმის. 34 და იძლია ბრძოლა იგი მას დღესა 
შინა, და მეფე ისრაცლისა დგა ეტლთა ზედა ვიდრე 
მწუხრადმდე წინაშე ასურეთისა. და მოკუდა დასლვასა ოდენ 
მზისასა. 


თავი 19 


1 მოიქცა იოსაფატ, მეფე იუდასი, და შევიდა სახიდ თვსა 
მშვდობით იერუსალიმს. 2 და გამოვიდა იეუ შემთხუევად მისა, 
ძე ანანიასი წინაისწარმეტყუელისა, და ჰრქუა მას მეფე 
იოსაფატ: უკუეთუ ცოდვილსა შენ შეეწევი, რამეთუ 
მოძულებულსა უფლისა მიერ დაემოყურე, ამისთვს იყო შენ 
ზედა რისხვაი უფლისაი. 3 არამედ სიტყუანიცა კეთილნი 
იპოვნეს შენ თანა, რამეთუ აღიხუნეს სერტყნი ქუეყანისაგან 
იუდასა და განამარტე გული შენი გამოძიებად უფლისა. 4 და 
დაემკვდრა იოსაფატ იერუსალცმს და კუალად გან-ვე-ღა-ვიდა 
იოსაფატ ბერსაბეთაგან, ვიდრე მთადმდე ეფრემისა და 
მოაქცინა იგინი უფლისა მიმართ ღმრთისა მამათა მათთასა. 2 
და დაადგინა მსაჯულები ყოველსა ქუეყანასა იუდასასა 
ძნელოვანთა ქალაქად. 9 და ჰრქუა მსაჯულთა მათ: იხილეთ 
თქუენ, რასაცა იქმოდით, რათა არა კაცთა სასჯელსა სჯიდეთ 
თქუენ, არამედ ღმრთისასა და თქუენ თანა იყუნედ სიტყუანი 
სასჯელისანი. 7 და აწ იყავნ შიში უფლისაი თქუენ ზედა, 
დაიმარხეთ და იქმოდეთ კეთილსა, რამეთუ არა არს უფლისა 
ღმრთისა ჩუენისა თანა სიცრუე, არცა თუალთ-ღება, არცა 
მიღება ქრთამისა. 8 და იერუსალცმსაცა დაადგინნა იოსაფატ 
მღდელთაგანნი და ლევიტელთაგანნი და ტომთაგანნი 
მთავარნი ისრაცლისანი მსაჯულად უფლისა მიერ, რათა 
შჯიდენ სამართლად იერუსალსმისა დამკვდრებულთა. 9? და 
ამცნო მათ და ჰრქუა: ესრეთ იქმოდეთ შიშითა უფლისათა 
ჭეშმარიტებით და სრულითა გულითა. 19 ყოვლისათვს კაცისა, 
რომელი სარჩელად მოვიდოდის თქუენ წინაშე ძმათა 
თქუენთაგანნი, რომელნი მკვდრ არიან ქალაქთა მათთა შორის 
სისხლისა და შორის ბრძანებასა და მცნებასა და სამართალსა 
და მსჯავრსა და განუჩინებდით მათ, რათა არა ცოდვიდენ 
უფლისა მიმართ და არა იყოს რისხვა თქუენ ზედა და ძმათა 
თქუენთა ზედა, ესრეთ იქმოდეთ და არა სცოდოთ 11 და აჰა, 
ესერა, ამარია მღდელი თქუენ ზედა მთავრად და ყოველსავე 


სიტყუასა უფლისასა ზაბადია, ძე ისმაელისი, მთავარი სახლსა 
იუდასასა ყოვლისა მიმართ სიტყვსა მეფისასა და მწიგნობარნი 
და ლევიტელნი წინაშე თქუენსა განძლიერდით და იქმოდეთ, 
და იყოს უფალი თქუენ თანა ყოვლისათვს კეთილისა 


თავი 20 


1 და ამისა შემდგომად მოვიდეს ძენი მოაბისნი და ძენი 
ამონისნი და მათ თანა მინელელთაგანნი იოსაფატისა 
ბრძოლად. ? და მოვიდეს და უთხრეს იოსაფატს და ჰრქუეს: 
მოვალს შენ ზედა ერი მრავალი წიაღკერძონი ზღვსა 
ასურეთით, და აჰა, არიან იგინი ასარსათანს, რამეთუ ესე არს 
გადდი. 3 და შეეშინა იოსაფატს ფრიად და მისცა გული თვსი 
გამოძიებად უფლისა მიმართ სიტყვსა მეფისასა და 
მწიგნობარნი და ლევიტელნი წინაშე 4 და შეკრიბა ყოველი 
იუდა გამოძიებად უფლისა ? და აღდგა იოსაფატ კრებულსა 
შორის იუდასსა, სახლსა შინა უფლისასა, წინაშე ეზოსა მას 
კარვისასა, 9 და თქუა: უფალო, ღმერთო მამათა ჩუენთაო! შენ 
ხარ ღმერთი ცათა შინა და შენ უფლებ ყოველთა ზედა მეფეთა 
თესლთასა და ჭელთა შინა შენთა არს ძალი ძლიერებისა და 
არა ვინ არს წინააღმდგომ შენდა. 7 შენ ხარ ღმერთი, 
რომელმან მოსრენ მკვდრნი ამის ქუეყანისანი წინაშე ერისა 
შენისა ისრაცლისა და მიეც იგი ნათესავსა აბრაჰამისსა, 
საყუარელისა შენისასა, საუკუნოდ, 8 და დაემკვდრნეს მას ზედა 
და აღაშენეს მას შინა სიწმიდე სახელისა შენისათვს და თქუეს: 
9? უკუეთუ მოიწიოს ჩუენ ზედა ბოროტი, ანუ მახვლი, ანუ 
სასჯელი, ანუ სიკუდილი, ანუ სიყმილი, ვდგეთ წინაშე სახლისა 
ამის და წინაშე შენსა, რამეთუ სახელი შენი წოდებულ არს 
სახლსა ამას და ვღაღადებდეთ შენდა მიმართ ჭირისა ამისთვს 
მომავლისა ჩუენ ზედა და ისმინო და მივსნნე ჩუენ 19 და აწ, 
ესერა, ძენი ამონისნი და მოაბ და მთისა სეირისანი, რომელნი 
არა მოსცენ ისრაცლსა განსლვად მათ მიერ და მოსლვასა მას 
მათსა ეგვპტით, რამეთუ მოიქცეს მათგან და არა მოსრნეს 
იგინი. 11 და აწ, აპა, ესერა, მათ იწყეს ჩუენ ზედა მოსლვად და 
განსხმად ჩუენდა სამკვდრებელით ჩუენით, რომელი-იგი მომეც 
ჩუენ. 12 უფალო, ღმერთო ჩუენო! არა საჯო მათ შორის, 
რამეთუ არა არს ჩუენდა ძალ წინააღმდგომად მათა ესეოდენსა 
ამას სიმრავლესა დიდსა, რომელნი ესე მოსრულ არიან ჩუენ 


ზედა და არა ვიცით, რაი ვყოთ მათთვს, არამედ შენდა მიმართ 
მხედვარ არიან თუალნი ჩუენნი. 13 და ყოველი იუდა დგა 
წინაშე უფლისა და ყრმანი მათნი და ცოლნი მათნი, 14 და 
ოზიელის ზედა, ძისა ზაქარიასა, ძეთაგან ბანესთა, ძეთა 
ელეელისთა, ძეთა მათთანისასათა და ლევიტელისათა 
ძეთაგანთა ისაფისთა. და იყო მის ზედა სული უფლისაი 
კრებულსა მას შორის 12 და თქუა: ისმინეთ იუდამან და 
მკვდრთა იერუსალსმისათა, მეფემან იოსაფატ! ამას იტყვს 
უფალი, ნუ გეშინინ თქუენ მათთვს და ნუცა შეძრწუნდებით 
პირისაგან ერისა ამის მრავლისა, რამეთუ არა თქუენი არს 
ბრძოლა, არამედ უფლისაი. 16 ხვალე გარდავედით მათა, აჰა, 
ეგერა, აღმოვლენ იგინი აღმოსლვასა მას გამომატებულსა 
ასერისასა და პოვნეთ იგინი თავსა მას ზედა მძინარისა მის 
უდაბნოსა იერიელისასა. 17 არა არს თქუენი ბრძოლა ესე, 
გულისხმა-ყავთ და იხილეთ მაცხოვარებაი უფლისა თანა, იუდა 
და იერუსალიმ! ნუ გეშინინ, ნუცა შეძრწუნდებით ხვალე 
განსლვად და წყობად მათა, რამეთუ უფალი არს თქუენ თანა. 
18 და მოდრკა იოსაფატ პირსა ზედა თვსსა და ყოველი იუდა, 
მკვდრნი იერუსალცმისანი, დაცვვეს წინაშე უფლისა და 
თაყუანი-სცეს უფალსა. 1? და აღდგეს ლევიტელნი, ძეთაგანი 
კაათისნი და ძეთაგანი კორესნი, ქებად უფლისა ღმრთისა 
ისრაცლისა ყმითა დიდითა მაღლად. 29 აღიმსთუეს განთიად 
და განვიდეს უდაბნოსა მას თეკვასასა და განსლვასა მას 
დადგა იოსაფატ, ღაღად-ყო და თქუა: ისმინეთ ჩემი იუდამან 
და მკვდრთა იერუსალცმისათა! ერწმუნენით უფალსა, 
ღმერთსა ჩუენსა, გერწმუნოს თქუენ, გრწმენინ 
წინაისწარმეტყუელისა მისისა და წარგემართოს თქუენ 21 და 
ზრახვა-ყო იოსაფატ ერისათვს და დაადგინნა მგალობელნი და 
მაქებელნი აღსარებად და ქებად სიწმიდესა განსლვასა მას 
წინაშე ერისა და იტყოდეს: აუარებდით უფალსა, რამეთუ 
კეთილ, რამეთუ უკუე არს წყალობაი მისი. 22 და ვითარცა იწყეს 
ესეოდენ გალობად აღსარებისა, მოსცა უფალმან ბრძოლად 
ძეთა ამონისთა მოაბსა ზედა და მთისა სეირისათა, რომელნი 


გამოსრულ იყუნეს იუდასა ბრძოლად და ივლტოდეს. 23 და 
აღდგეს ძენი მოაბისნი და ძენი ამონისნი მკვდრთა მათ ზედა 


მთისა სეირისათა მოყოცად და შემუსრვად მათა. და 
მოასრულნეს მკვდრნი სეირისნი, რამეთუ აღდგეს იგინი 
ურთიერთას, და მოისრნეს იგინი. 24 და იუდა მოვიდა 
სამსტროსა მას უდაბნოსასა და მოიხედეს და იხილეს 
სიმრავლე იგი ერისა მის და, აჰა, ესერა, ყოველნივე 
მომწყდარ იყუნეს და დაცემულ ქუეყანასა ზედა, და არა ვინ 
იყო განრინებულ. 22 და მოვიდა იოსაფატ და ერი მისი 
ტყუენვად ნატყუვნავისა მათისა და პოეს საცხოვარი ფრიად და 
ჭურჭელი და იავარი და ჭურჭელი გულისსათქმელი. და 
წარმოიღეს იგი და ყვეს სამი დღე ტყუევნასა მათსა 
ნატყუენავისასა, რამეთუ მრავალ იყო. 25 და დღესა მას 
მეოთხესა შეკრბეს ღელესა მას კურთხევისასა, რამეთუ მუნ 
აკურთხეს უფალი, ამისთვს დასდვეს ადგილსა მას სახელი 
ღელე კურთხევისა ვიდრე აქა დღემდე. “7 მოიქცა ყოველი კაცი 
იუდასი იერუსალცმდ და იოსაფატ, წინამძღუარი მათი, 
სიხარულითა დიდითა, რამეთუ ახარა მათ უფალმან მტერთა 
მათთა ზედა. 28 და შევიდეს იერუსალცმდ ებნითა და ქნარითა 
და ნესტვთა სახლსა უფლისასა. 29 და იყო განკვრვება0ი 
უფლისა მიერ ყოველთა ზედა მეფეთა ქუეყანისათა, ვითარცა 
ესმა მათ, რამეთუ უფალი ბრძოდა მტერთა ისრაცლისათა. 39 
და დაამკვდრნა ქუეყანა მეფობასა იოსაფატისასა და 
დააცხრვნა ღმერთმან ყოველნი გარემონი მისნი. 31 და მეფე 
იქმნა იოსაფატ იუდასა ზედა, ოცდაათხუთმეტისა წლისა იყო 
მეფობასა მისსა და ოცდახუთ წელ მეფობდა იერუსალცმს, და 
სახელი დედისა მისისა აზუბა, ასული სალისი. 32 და ვიდოდა 
იგი გზასა ასასა, მამისა მისისასა, და არა გარდააქცია 
სიწრფოებისაგან ყოფად წინაშე უფლისა. 33 არამედ მაღალნი 
იგი იყუნესვეღა, და მერმეცა ერსა მას არღავე წარემართა 
გული მათი უფლისა მიმართ ღმრთისა მამათა მათთასა. 34 და 
ნეშტნი სიტყუანი იოსაფატისნი, პირველნი და შემდგომნი, აჰა, 
ესერა, წერილ არიან სიტყუათა იეუსთა, ძისა ანანისთა, 
რომელმან აღწერა წიგნი მეფეთა ისრაცლისათა. 35 და ამისა 
შემდგომად ეზიარა იოსაფატ, მეფე იუდასი, ოქოზიას, მეფესა 
ისრაცლისასა, და ამან უსჯულოებაი ქმნა ყოფად 35 და 


მისლვად მისა და საქმედ ნავებისა და წარსლვად თარშიდ, და 
ქმნა ნავები გასიონგაბერს. 37 და წინაისწარმეტყუელებდა 
ელიეზარ, ძე ოდრიასი, რომელი იყო მარისით, იოსაფატს. 
ჰრქუა, რამეთუ დაეგე შენ ოქოზიას, აჰა, მოსრა უფალმან საქმე 
შენი და შეიმუსრა ნავები შენი და ვერ უძლო წარსლვად 
თარშიდ. 


თავი 21 


1 და დაიძინა იოსაფატ მამათა თვსთა თანა და დაეფლა 
მამათა თვსთა თანა ქალაქსა დავითისსა. და მეფობდა იორამ, 
ძე მისი, მის წილ. 2? და ძმანი იორამისნი, ძენი იოსაფატისნი, 
ექუსნი: ეზრიელ, და იეელ, ზაქარია, და მისელ, და საფატია, 
და აზარია. ესე ყოველნი ძენი იოსაფატისნი, მეფისა იუდასნი. 3 
და მისცა მათ მამამან მათმან მისაცემელი ფრიადი: ოქრო და 
ვეცხლი და საჭურველი ქალაქთა თანამოზღუდვილთა იუდასა 
შორის. და მეფობაი მისცა იორამს, რამეთუ ესე იყო ძე მისი 
პირმშო. 4 და დადგა იორამ მეფობასა თვსსა ზედა და 
განძლიერდა და მოსწყუდნა ყოველნი ძმანი მისნი მახვლითა 
და მთავართაგანნი ისრაცლისანი. ? და იყო იორამ 
ოცდათორმეტისა წლისა, ოდეს დადგა იგი მეფობასა ზედა 
თვსსა, და რვა წელ მეფობდა იერუსალცმს. 9 და ვიდოდა გზასა 
მეფეთა ისრაცლისათა, ვითარცა ყო სახლმან აქაბისმან, 
რამეთუ ასული აქაბისი იყო მისა ცოლად და ქმნა ბოროტი 
წინაშე უფლისა 7 და არა ინება უფალმან აყოცად სახლი 
დავითისი აღთქმისა მისთვს, რომელი აღუთქუა დავითს და 
ვითარცა-იგი ჰრქუა მას მიცემად სანთლად ძეთა მისთა 
ყოველთა დღეთა. 8 მათ დღეთა შინა განდგა ედომი იუდასაგან 
და დაიდგინეს თავისა თვსისა ზედა სხუაი მეფე. ? და წარვიდა 
იორამ მთავართა თვსთა თანა და ყოველი ცხენები მისი მის 
თანა. და იყო, ვითარცა აღდგა იგი ღამე და მოსრა ედომმან, 
რომელთა გარემოეცვა იგი და მთავარნი იგი ეტლებისანი, და 
ივლტოდა ერი იგი საყოფლად თვსა. 19 და განდგა ყელისაგან 
იუდასა ედომი იგი ვიდრე აქა დღედმდე. მაშინ განდგა 
ლუბნაცა ყჭელისაგან მისისა მას ჟამსა შინა ამისთვს, რამეთუ 
უტევა უფალი ღმერთი მამათა მისთა. 11 რამეთუ ამანცა ქმნნა 
მაღალნი ქალაქებსა იუდასასა და აცოდვნა მკვდრნი 
იერუსალცმისანი და აცთუნა იუდა. 12 და მოუყდა მას წიგნი 
ელიასგან წინაისწარმეტყუელისა და თქუა: ამას იტყვს უფალი, 
ღმერთი დავითის, მამისა შენისაი, რამეთუ არა ხვდოდე შენ 


გზასა იოსაფატის, მამისა შენისა, და გზასა ასასასა, მეფისა 
იუდასასა. 13 არამედ მიხუედ შენ გზათა მეფეთა ისრაცლისათა 
და აცოდვე იუდა და მკვდრნი იერუსალცმისანი, ვითარცა-იგი 
ცოდა სახლმან აქაბისმან, და ძმანი შენნი, ძენი მამისა 
შენისანი, მოსწყვდენ მახვლითა, უმჯობესნი შენსა. 14 აჰა, 
ესერა, დაგცეს შენ უფალმან წყლულებითა დიდითა და ერი 
შენი, და ძენი შენნი, და ცოლნი შენნი და ყოველი მონაგები 
შენი. 12 და შენ სენითა ბოროტითა დასნეულდე მუცლისათა, 
ვიდრე განვიდენ ნაწლევნი შენსა სენსა თანა დღითი დღე. 19 
და აღადგინნა უფალმან იორამის ზედა უცხოთესლნი 
არაბიელნი და მოზღუანენი ეთიოპელნი. 17 და მოუჟდეს იუდას 
ზედა და ჰმძლავრობდეს და წარიღეს ყოველი საფასე, 
რაოდენი პოეს სახლსა შინა მეფისასა, და ძენი მისნი და 
ასულნი მისნი წარიყვანნეს. და არა დაურჩა მას ძეთაგან, 
გარნა ოქოზია, ხოლო უმრწამეს ძეთა მისთა. 18 და ამის 
ყოვლისა შემდგომად დასცა უფალმან მუცლისა სენითა, 
რომლისა არა იყო კურნება. 19 და იგუემებოდა დღითი დღე და 
ვითარცა მოიწია ჟამი დღეთა მისთა, მეორესა დღესა გამოვიდა 
ნაწლევი მისი სენითურთ და მოკუდა იგი სენითა მით 
ბოროტითა და არა ყო ერმან მან განღება პატივითა, ვითარცა 
განღება მამათა მისთა. 29 და იყო იგი ოცდაათორმეტისა 
წლისა ოდენ, ოდეს დადგა მეფედ, და რვა წელ მეფობდა 
იერუსალცყმს და ვიდოდა იგი არაქებულად. და მოკუდა იორამ 
და დაეფლა იგი ქალაქსა დავითისასა, ხოლო არა საფლავსა 
მეფეთასა. 


თავი 22 


1 და მეფედ ყვეს მკვდრთა იერუსალსმისათა ოქოზია, ძე მისი 
უმრწამესი, მის წილ, რამეთუ ყოველნი ძენი მისნი უხუცესნი 
მოსწყვდნეს ავაზაკთა, რომელნ-იგი მოუჭდეს მათ ზედა, 
არაბიელნი და ალიმაზონელნი, და მეფე იქმნა ოქოზია, ძე 
იორამის, მეფისა იუდასი. 2 და იყო ოქოზია ოცდაორისა 
წლისა, ოდეს დადგა იგი მეფედ და ერთ წელ მეფობდა 
იერუსალცსმს. და სახელი დედისა მისისა გოთოლია, ასული 
ზამბრისი. 3 ესე ვიდოდა გზასა სახლისა აქაბისასა, რამეთუ 
დედა მისი იყო მზრახებელი ცოდვისა. 4 და ქმნა ბოროტი 
წინაშე უფლისა, ვითარცა სახლმან აქაბისმან, რამეთუ იგინი 
იყუნეს შემდგომად სიკუდილისა მის მისისა მზრახებელ 
მოსასრველად მისსა. ? და ზრახვასა მათსა ვიდოდა და 
წარვიდა იორამ თანად ძისა აქაბისა ბრძოლად აზაელისა, 
მეფისა ასურეთისა, რემოთ გულაადისასა, და სცეს ისრითა 
მეისართა იორამს. 9 და მოიქცა იგი კურნებად იეზრაელად 
წყლულებისა მისგან, რომელ წყლეს ასურთა რამოთს შინა 
აზაელის, ბრძოლასა მას, მეფისა ასურეთისასა, და ოქოზია, ძე 
იორამისი, მეფე იუდასი, შთავიდა ხილვად იორამისა, ძისა 
აქაბისა, იაზარელად, რამეთუ სნეულ იყო. ” და ღმრთისა მიერ 
იყო გარდაქცევა და მოსლვა ოქოზიასი იორამისა და მი-რა- 
ვიდა, განვიდა მის თანა იორამ იეუისა, ძისა ნამესისა, 
ცხებულისა უფლისა მიერ. 8 და იყო, ვითარცა შურის-გებად 
იეუასა სახლსა ზედა აქაბისსა, პოვნა მთავარნი იუდასნი და 
ძმანი ოქოზიასნი, მსახურებდეს რა ოქოზიას და მოსწყვდნა 
იგინი. ? და თქუა იეუ მოძიება ოქოზიასი და პოეს იგი, რამეთუ 
იკურნებოდა სამარიას შინა და მოიყვანეს იგი იეუასა და 
მოკლა იგი და დაფლეს იგი, რამეთუ თქუეს, ვითარმედ: ძე 
იოსაფატისი არს, რომელი ეძიებდა უფალსა ყოვლითა 
გულითა მისითა და არა ვინ იყო სახლსა ოქოზიასასა, 
რომელმანმცა განამტკიცა ძალი მეფობისა 19 და ვითარცა 
იხილა გოთოლია, დედამან მისმან, რამეთუ მოკუდა ძე მისი, 


აღდგა და წარწყმიდა ყოველი თესლი მეფეთა იუდასთა. 11 და 
მოიყვანა იოსაბედ, ასულმან მეფისამან იოას, ძე ოქოზიასი, და 
გამოიპარა შორის ძეთა მეფისათა მოკლულთა და მისცა იგი 
და მზარდული მისი მაწოვნებელი საუნჯესა მას ცხედართასა. 
და დამალა იგი იოსაბედ, ასულმან იოსაფატისა მეფისამან, 
დამან ოქოზიასამან, ცოლმან იოვდაეს მღდლისამან, და 
დამალა იგი პირისაგან გოთოლიასა, და არა მოკლა იგი 12 და 
იყო მის თანა დამალული სახლსა შინა ღმრთისასა ექუს წელ. 
და გოთოლია მეფობდა ქუეყანასა იუდასასა. 


თავი 23 


1 და წელსა მეშვდესა განძლიერდა იოდაე და მოიყვანა 
ასისთავები: აარია, ძე იორამისი, და ისმაელ, ძე იონანისი, და 
აზარია ძე ობედისი, და მასეა ძე ადაიაისი, და ელისაფან, ძე 
ზაქარიასი, მის თანა სახლსა შინა უფლისასა. 2 და მოადგეს 
იუდასა და შემოკრიბნეს ყოველნი ლევიტელნი ყოველთაგან 
ქალაქთა იუდასთა და მთავარნი ტომთა ისრაცლისათანი და 
მოვიდეს და შემოკრბეს იერუსალიმად. 3 და აღთქუმა აღუთქუა 
ყოველმან კრებულმან იუდასამან სახლსა შინა უფლისა 
ღმრთისა მეფისა თანა. და მაშინ უჩუენა მათ ძე მეფისა და 
ჰრქუა მათ: აჰა, ძე მეფისა, ესე მეფობდინ, ვითარცა იტყოდა 
უფალი სახელისათვს დავითისა. 4 და აწ ესე სიტყუაი არს, 
რომელი ჰყოთ: მესამე თქუენგანი შევედინ შაბათსა 
მღდელთაგანნი და ლევიტელთაგანნი ბჭეთა მათ 
შესავალთასა. ? და მესამე თქუენგანი სახლსა მეფისასა 
გარემოადეგინ და მესამე თქუენგანი დეგინ ბჭესა მას 
საშუალსა, და ყოველი ერი იყავნ ეზოსა სახლისა უფლისასა. 9 
და ნუ ვინ შევალნ სხუაი სახლსა უფლისასა, გარნა მღდელნი 
და ლევიტელნი და მსახურნი იგი ლევიტელთანი. ესენი 
შევიდენ, რამეთუ წმიდა არიან და ყოველი ერი სცევდინ 
საცავსა მას უფლისასა. 7 და გარემოადგედ ლევიტელნი 
მეფესა გარემო და კაცად-კაცადსა მახვლი ყელსა მისსა და 
სხუაი, რომელი შევიდოდის სახლსა უფლისასა, მოკუედინ და 
იყუნედ კაცნი იგი მეფისა თანა შესლვასა და გამოსლვასა 
მისსა. 8 და ყვეს ლევიტელთა მათ და ყოველმან იუდამან 
ყოვლისა მისებრ, ვითარცა-იგი ამცნო იოდაე მღდელმან და 
წარიყვანა კაცად-კაცადმან ერი თვსი დასაბამსა შაბათისასა, 
რამეთუ არა განაქარვა იუდაე მდღევარი იგი მსახურებაი. ? და 
მისცა მახვლი და საჭურველი და ფარები, რომელი იყო 
დავითის მეფისა სახლსა შინა უფლისასა. 19 და დაადგინა 
ყოველი ერი კაცად-კაცადი საჭურველითა თვსისათა 
მჭარითგან ტაძრისათა მარჯუენით ვიდრე მყარადმდე ტაძრისა 


მარცხენითისა საკურთხევლისა და ტაძრის გარემო მეფისა. 11 
და გამოიყვანა ძე იგი მეფისა და მოსცა მის ზედა შარავანდი 
იგი სამეფო და საწამებელნი და მეფე-ყვეს იგი და სცხეს მას 
იოედაე და ძეთა მისთა და თქუეს: ცხონდინ მეფე! 12 და ესმა 
გოთოლიას ჟმაი იგი ერისა, რომელნი რბიოდეს და 
აღუარებდეს და აქებდეს მეფესა. და შევიდა მეფისა სახლსა 
უფლისასა. 13 და იხილა და, აჰა, ესერა, მეფე დგა 
სადგომელსა თვსსა და შესლვასა მას დგეს მთავარნი და 
ნესტუები და მთავრები გარემო მეფისა და ყოველსა ერსა 
უხაროდა და სცემდეს ნესტუებსა და შემასხმელნი იგი სტვრითა 
შესხმასა და ახიობდეს ქებასა და დაიპო გოთოლია სამოსელი 
თვსი, ღაღად-ყო და თქუა: დასხმით დამესხმით 1“ და ამცნო 
იოდაე მღღელმან ასისთავთა მათ და მთავართა მათ 
ძლიერთასა და ჰრქუა მათ: გაიყვანეთ ეგე გარეშე ტაძრით და 
განვედით შემდგომად მისა და მოკუედინ მახვლითა, რამეთუ 
თქუა მღდელმან მან: ნუ მოკუდებინ ეგე სახლსა შინა 
უფლისასა. 12 და სცეს მას შენდობა, და განვიდა ბჭეთა მათ 
საცხენოსათა სახლისა მეფისათა და მოკლეს იგი მუნ. 19 და 
აღუთქუა იუდაე აღთქმა შორის მისსა და შორის ერისა და 
მეფისა, რათა იყუნენ ერად უფლისა. 17 და შევიდა ყოველი 
ერი ქუეყანისა სახლსა მას ბაალ კერპისასა. და დაარღვეს იგი 
და საკურთხევლები მისი და ძეგლები მისი და მოსრეს და 
დააწვლილეს, და მათ თანა ქურუმი იგი ბაალისი მოკლეს 
წინაშე საკურთხეველსა მისსა. 18 და იწყო იოდაე მღდელმან 
საქმესა სახლისა უფლისასა ყელთა მღდელთა და ლევიტელთა 
და დაადგინნა მდღევარ განწესებით მსახურებანი იგი 
მღდელთანი და ლევიტელთანი, ვითარცა-იგი განეჩინა დავით 
მეფესა სახლსა შინა უფლისასა და შეწირა მსხუერპლები 
უფლისა, ვითარცა წერილ არს სჯულსა მოსესსა, სიხარულითა 
და გალობითა ყელითა დავითისითა 137 და დადგეს მეკარენი 
იგი ბჭეთა ზედა სახლისა უფლისათა, რათა არა შევიდეს მუნ 
არაწმიდალ ყოვლისა მიმართ საქმისა. 29 და მოიყვანნა 
მამათმთავარნი იგი და ძლიერნი და მთავარნი ერისანი და 


ყოველი ერი ქუეყანისა და აღიყვანეს მეფე ტაძრად უფლისა, 
და შევიდა ბჭისა მისგან შინაგანისა ტაძრად მეფისა და დასვეს 


მეფე საყდარსა ზედა სამეუფოსა. 21 და განიხარა ყოველმან 
ერმან ქუეყანისამან, და ქალაქი დაყუდნა, და გოთოლია 
მოკლეს მახვლითა. 


თავი 24 


1 იყო იოას შვდისა წლისა მეფობასა მისსა, და ორმეოც წელ 
მეფობდა იერუსალცსმს და სახელი დედისა მისისა საბია 
ბერსაბეთ. 2 და ქმნა იოას სიწრფოება წინაშე უფლისა 
ყოველთა დღეთა იოდაეს მღდლისათა. 3 და მოიყვანნა თავისა 
თვსისა იუას ორნი ცოლნი და ისხნა ძეებ და ასულებ. 4“ და იყო 
ამისა შემდგომად და განიზრახა იუას გულსა თვსსა 
განგებისათვს აღშენებად სახლისა უფლისათვს. ? და 
შეკრიბნის მღდელნი და ლევიტელნი და ჰრქუა მათ: განვედით 
ქალაქებსა იუდასა და მოკრიბეთ ვეცხლი ყოვლისაგან 
ისრაცლისა განსაძლიერებლად სახლისათვს უფლისა წლითი 
წლად და ისწრაფეთ სიტყუად. და არა ჰრწმენა ლევიტელთა 
ესე, 9 და მოუწოდა იუას მეფემან იოდაეს მღდელმთავარსა და 
ჰრქუა მას: რასათვს არა იღუაწე ლევიტელთათვს შემოღებად 
იუდასაგან იერუსალცსმისა ბრძანებული იგი მოსეს მიერ კაცისა 
მის ღმრთისა, რამეთუ შეკრიბა ისრაცლნი კარავსა მას 
საწამებელისასა. 7” რამეთუ გოთოლია იყო უსჯულო და ძეთა 
მისთა დაარღვეს სახლი ესე ღმრთისაი და სიწმიდე სახლისა 
ამის ყვეს ბაალიმისა. 8 და თქუა მეფემან: ქმენით გუადრუცი და 
დადგით იგი ბჭეთა თანა სახლისა უფლისათა გარეშე. 9? და 
აუწყეთ იუდასა იერუსალსმსა, რათა შემოიღონ უფლისა, 
ვითარცა უბრძანა მოსე მონამან ღმრთისამან ისრაცლისა 
უდაბნოსა ზედა. 19 და მოსცეს ყოველთა მთავართა, ყოველმან 
ერმან და შეიღებდეს გვადრუცსა მას, ვიდრე აღივსო. 11 და 
იყო, ვითარცა შემოაქუნდა გუადრუცი წინაშემდგომელთა მათ 
მეფისა მიმართ ყელითა ლევიტელთათა და ვითარცა იხილეს, 
რამეთუ ფრიად იყო ვეცხლი იგი, მოვიდა მწიგნობარი მეფისა, 
წინაშემდგომელი იგი მღდელისა მის დიდისა, და წარმოიღეს 
ვეცხლი იგი გვადრუცისა მისგან და დადვეს თვსსავე ადგილსა. 
ესრეთ ყოფდეს დღითი დღედ და შეკრიბეს ვეცხლი დიდძალი 
12 და მისცეს იგი მეფემან და იოდაე მღდელმან მოქმედთა მათ 
საქმისათა, საქმისა მის ტაძრისა უფლისათა, და დაადგინნეს 


სასყიდლითა ქვისმკუეთელნი და ხურონი განსაგებელად 
ტაძრისა მის უფლისა და იქმოდეს მოქმედნი იგი საქმესა მას. 
13 და აღმაღლდა სიგრძედ საქმე იგი ყელითა და აღმართეს 
ტაძარი იგი უფლისაი წესსა ზედა თვსსა და განამტკიცეს. 1“? და 
ვითარცა აღასრულეს, მოიღეს მეფისა და იოდაესა ნეშტი იგი 
ვერცხლისა მის და შექმნეს იგი ჭურჭლად ტაძრისათვს 
უფლისა, ჭურჭლად სამსახურებელად მსხუერპლთათვს და 
ფიალები ოქროსა და ვეცხლისა. და შეიწირვოდა მსხუერპლები 
სახლსა უფლისასა მარადის ყოველთა დღეთა იოდაესთა 12 
დაბერდა იოდაე სავსებითა და აღესრულა ასოცდაათისა 
წლისა. 16 და აღსრულებასა მისსა დაფლეს იგი ქალაქსა 
დავითისა საფლავსა მეფეთასა, რამეთუ ქმნა კეთილი 
ისრაცლისა თანა და ღმრთისა მიმართ სახლისა მისისათვს. 17 
და იყო, შემდგომად აღსრულებისა მის იოდაესა შევიდეს 
მთავარნი იგი იუდასნი და თაყუანის-სცეს მეფესა. მაშინ ერჩდა 
მათ მეფე. 18 და დაუტევეს უფალი ღმერთი მამათა მათთა და 
მსახურებდეს კერპთა და ასტრატეთა, და იყო რისხვა უფლისა 
იუდას ზედა და იერუსალსმსა მათ დღეთა შინა. 19 და 
მიივლინნეს მათა წინაისწარმეტყუელნი, რათამცა მოიქცეს 
უფლისა და არა ისმინეს და უწამებდეს მათ და არავე ისმინეს. 
20 და სულმან უფლისამან განაძლიერა აზარია, ძე იოდაესი, 
მღდელი და აღდგა ერსა წინაშე და თქუა: ამას იტყვს უფალი, 
რასათვს თანაწარვლით მცნებათა უფლისათა, აჰა, არა 
წარგემართოს, რამეთუ დაუტევეთ უფალი და მანცა 
დაგიტევნეს თქუენ. 21 და დაესხნეს მას და ქვა დაკრიბეს 
ბრძანებითა იუას მეფისათა ეზოსა შინა სახლისა უფლისა. 22 
და არა მოიხსენა იუას წყალობისა მის, რომელი ყო მის თანა 
იოდაე, მამამან მისმან, და მოკლა ძე მისი და, ვითარცა 
მოკუდებოდა, თქუა: იხილენ უფალმან და საჯენ. 23 და იყო 
აღსრულებასა მას წელიწადისასა, აღმოვიდა მათ ზედა ერი 
ასურეთისა, და მოუყდეს იუდასა და იერუსალცმსა და მოსრნეს 
ყოველნი მთავარნი ერისანი ერსა შორის, და ყოველი 
მონაგები და საფასე მათი წარუძღუნეს მეფესა დამასკისასა. 24 
რამეთუ მცირედითა კაცითა მოვიდა ერი ასურეთისა და 
ღმერთმან მისცნა იგინი ყელთა მათთა, ერი იუდასი დიდძალი 


ფრიად, რამეთუ დაუტევეს უფალი ღმერთი მამათა მათთა და 
იოასის თანაცა იყო სასჯელი. 2? და შემდგომად წასლვისა მის 
მათისა მისგან დატევებისა მისთვს უფლისა დასცა იგი 
უფალმან სენითა დიდითა და დაესხნეს მას მონანი მისნი 
სისხლისა მისთვს ძისა იოადესა მღდელისა და მოკლეს იგი 
ცხედარსა თვსსა ზედა და დაფლეს იგი ქალაქსა დავითისასა, 
ხოლო მეფეთა საფლავსა არა დაფლეს იგი 29 და რომელთა 
მოკლეს იგი, იყუნეს ერნი და ზაბელ, ძე ამეათისა, ამანიტელი, 
და იოზაბედ, ძე სამარითისი, მოაბელი ?7 და სამნი ძენი მისნი. 
ესე ხუთნი მოუჭდეს მას და მოკლეს იგი, რამეთუ ამასია, ძე 
იოასისა, მეფობდა ოცდაცხრა წელ, მეათე დავითისითგან და 
ნეშტნი სიტყუანი იოადისნი, აჰა, ესერა, წერილი არიან წიგნთა 
მეფეთასა და მეფობდა ამასია, ძე მისი, მის წილ. 


თავი 25 


1 ოცდახუთის წლისა იყო ამასია, ოდეს მეფე იქმნა. და 
ოცდაცხრა წელ მეფობდა იერუსალცმს, და სახელი დედისა 
მისისა იოადიმ იერუსალიმით. ? და ქმნა სიწრფოებაი წინაშე 
უფლისა, არამედ არა გულითა სავსითა. 3 და ვითარცა 
დამტკიცნა მეფობაი იგი ყელთა მისთა, მოსწყვდნა მონანი იგი 
მისნი მომკლველნი მეფისა, მამისა მისისანი. ხოლო ძენი 
მათნი არა მოსწყვდნა სჯულისა მისებრ ბრძანებულისა უფლისა 
მიერ, ვითარცა წერილ არს, რომელ-იგი ამცნო უფალმან და 
ჰრქუა: არა მოსწყვდნე მამანი შვილთათვს და არცა მოსწყვდნე 
შვილნი მამათათვს, არამედ კაცად-კაცადი თვსითა ცოდვითა 
მოკუდეს. ? და შეკრიბა ამასია ყოველი სახლი იუდასი და 
დაადგინნა იგინი სახლად და სახლად მამულებისა მათისაებრ 
ათასისთავებად, ასისთავებად ყოველსა იუდასა ზედა და 
იერუსალსმსა, და აღრაცხნა იგინი ოცით წლითგან და 
უზეშთაესი და იყუნეს იგინი სამასი ათას ძლიერნი, რომელნი 
განმზადებულ იყუნეს ბრძოლად და რომელთა აქუნდა 
ლახვარი ფარი 95 და ვეცხლისფრდილნი ისრაცლისაგანი ასი 
ათასი ძლიერი ძალითა ასითა ტალანტითა ვეცხლითა. 7 და 
კაცი ღმრთისაი ვინმე მოვიდა ამასიასა და ჰრქუა მას: მეფე, 
არა მოვიდეს შენ თანა ერი ისრაცლისა, რამეთუ არა არს 
უფალი ისრაცლისა თანა და ყოველთა თანა ძეთა ეფრემისათა. 
8 უ«კუეთუ ჰგონებდე ძლევად მათგან, გარცხვნოს შენ უფალმან 
წინაშე მტერთა შენთა, რამეთუ უფლისა მიერ არს 
განძლიერება და გარეშექცევა სივლტოლად. ? და ჰრქუა 
ამასია კაცსა მას ღმრთისასა: რაი ვყო ასისა მისთვს 
ტალანტისა ვეცხლისა, რომელ მივეც ერსა ისრაცლისასა? და 
ჰრქუა კაცმან მან ღმრთისამან: შესაძლებელ არს უფლისა მიერ 
მოცემად შენდა უმრავლესი მისა. 19 და გააშორა ამასია ერი 
იგი, რომელ მოსრულ იყო მისა ეფრემისგანი, რათა წარვიდენ 
ადგილსა თვსსა. და განრისხდეს იუდასა ზედა ფრიად და 
მიიქცეს ადგილად თვსსა რისხვითა გულისწყრომისათა. 11 


ხოლო ამასია განძლიერდა და წარიყვანა ერი თვსი და 
წარვიდა ღელესა მარილთასა და მოსრნა მუნ ძენი სეირისნი 
ათი ათასი. 12 და ათი ათასიცა ცოცხალი აღიპყრეს ძეთა 
იუდასთა და მოიყვანნეს იგინი მწვერვალსა მას კლდისასა და 
გარდააჭრნეს იგინი მწვერვალსა მას კბოდისასა და ყოველნი 
განსქდეს. 13 ხოლო ძენი იგი ძლიერებისანი, რომელნი 
გარეწარიქცივნა ამასია და არა წარიყვანნა მის თანა 
ბრძოლად, დაესხნეს ქალაქებსა იუდასასა სამარიათგან 
ბეთრონამდე და მოსრეს მათ შორის სამ ათასი კაცი და 
წარიღეს ნატყუენავი მრავალი. 1“ და იყო შემდგომად 
მოქცევისა მის ამასიასა მოსრვისაგან ედომისა, მოიხუნა 
მათგან კერპნი იგი ძეთა სეითისთანი და დაიდგნა იგინი 
თავისა თვსისა ღმერთად, მათ წინაშე თაყუანის-სცემდა და მათ 
უზორვიდა. 15 და იყო რისხვა უფლისაი ამასიას ზედა და 
მოუვლინნა მას წინაისწარმეტყუელნი და ჰრქუა მას: რასათვს 
მოიძიენ კერპნი ერისანი მის, რომელთა ვერ განარინეს ერი 
მათი ყელთაგან შენთა? 15 და იყო სიტყუასა მას მათსა მისა 
მიმართ და მან ჰრქუა მას: ნუუკუე თანამზრახველ მეფისა გყავ, 
ეკრძალე თავსა შენსა, რათა არა გტანჯო შენ. და დადუმნა 
წინაისწარმეტყუელი იგი და თქუა, რამეთუ ვიცი, ვითარმედ 
ეგულებოდა მოკლვა შენი უფალსა, რამეთუ ჰყავ ესე და ისმინე 
ზრახებისა ჩემისა 17 და ზრახვა-ყო ამასია და მიუვლინა იოას, 
ძესა იოაქაზისა, ძისა იეუისასა, მეფისა ისრაცლისასა, და 
ჰრქუა: მოვედ და ვეჩუენნეთ პირისპირ. 18 და მოუვლინა 
იუდას, მეფემან ისრაცლისამან, ამასიას, მეფესა იუდასასა და 
ჰრქუა: ოქოზი, რომელ არს ლიბანესა ზედა, და ჰრქუა: მოეც 
ასული შენი ძესა ჩემსა ცოლად და, აჰა, ესერა, მოვიდენ მჭეცნი 
ველისანი, რომელ არიან ლიბანესა და მოვიდეს მჭეცნი იგი და 
დათრგუნეს აქუქი, რომელ არს ეკალი. და სთქუ შენ 13? 
ვითარმედ: აჰა, ესერა, მოვსარ მე იდუმეა, და აღგამაღლა შენ 
გულმან შენმან მძიმემან აწ ჯედ სახლსა შენსა მშვდობით და 
რასათვს აღგაზრზენს შენ ბოროტი, დაეცე შენ და იუდა შენ 
თანა. 29 და არა ისმინა ამასია, რამეთუ უფლისა მიერ იყო, 
რათა მისცეს ყელთა იოვასისა, რამეთუ გამოიძინა კერპნი 
იდუმელთანი. 21 და აღმოვიდა იოას, მეფე ისრაცლისა, და 


შეიმთხვვნეს ერთიერთსა იგი და ამასია, მეფე იუდასი, 
ბეთსამუსსად, რომელ არს იუდასი. 22 და იძლია იუდა წინაშე 
პირსა ისრაცლისასა და ივლტოდა კაცად-კაცადი საყოფელად 
თვსა. 23 და ამასია, მეფე იუდასი, ძე იოასისი, ივლტოდა და 
ეწია და შეიპყრა იგი იოას, მეფემან ისრაცლისამან, ბეთსამუსს 
და შეიყვანა იგი იერუსალიმს და დაარღვა ზღუდისაგანი 
იერუსალსმისა ბჭითგან ეფრემისით ვიდრე ბჭემდე საკიდურისა 
სამასი წყრთა. 24 და იყო ოქრო და ვეცხლი და ყოველი 
ჭურჭელი, რაოდენი იპოა სახლსა შინა ღმრთისასა და აედომსა 
თანა და საუნჯეთა სახლისა მეფისათა და ძენი იგი მწირთანი 
წარიხუნა და წარვიდა სამარიად. 25 და ცხონდა ამასია, ძე 
იოასისი, მეფისა იუდასი, შემდგომად სიკუდილისა იოასისა, 
ძისა იოაქაზისა, მეფისა ისრაცლისა, ათხუთმეტ წელ. 29 და 
ყოველნი სიტყუანი ამასიასნი პირველნი და უკანასკნელნი, აჰა 
ესერა, წერილ არიან წიგნთა მეფეთა იუდასათა და 
ისრაცლისათა. 27 და ჟამსა მას, რომელსა განდგა ამასია 
უფლისაგან, დაესხნეს მას ერისაგანნი და ივლტოდა 
იერუსალიმით ლაქისა. და წარავლინა ერმან მან შემდგომად 
მის ლაქისა, და მოკლეს იგი მუნ და მოიღეს იგი ცხედრითა და 
დაფლეს იგი მამათა თვსთა თანა ქალაქსა დავითისსა. 28 


თავი 26 


1 და მოიყვანა ყოველმან ერმან ქუეყანისამან ოზია, ძე მისი, და 
იყო იგი ათექუსმეტის წლისა და მეფე ყვეს იგი ამასიას წილ, 
მამისა მისისა. 2 და ამან აღაშენა აელათი და მოაქცია იგი 
იუდასსა და შემდგომად სიკუდილისა მამისა მისისა მეფისა. 3 
ძე ათექუსმეტისა წლისა მეფე იქმნა ოზია, ერგასისდაორ წელ 
იერუსალცმს და სახელი დედისა მისისა იექელია 
იერუსალსმით. 4 და ქმნა სიწრფოება წინაშე უფლისა ყოვლისა 
მისებრ, ვითარცა ქმნა ამასია, მამამან მისმან. 2 და ეძიებდა 
უფალსა დღეთა ზაქარიასთა გულისხმის-მყოფელისათა შიშითა 
უფლისათა, დღეთა მისთა ეძიებდა უფალსა და წარუმართა მას 
უფალმან. 9 და განვიდა და ჰბრძო უცხოთესლთა და 
დაარღვვნა ზღუდენი გეთისა, იაბისნი და ზღუდენი აზოტესანი, 
და აღაშენნა ქალაქნი აზოტესანი უცხოთესლთა შორის. 7 და 
განაძლიერა იგი უფალმან უცხოთესლთა ზედა და არაბიელთა, 
რომელნი მკვდრ იყუნეს პეტრას და მივნეელთა ზედა. 8 და 
მოართმიდეს მინეველნი ძღუენსა ოზიასა, და ითქმოდა სახელი 
მისი ვიდრე შესავალადმდე ეგვპტისა, რამეთუ განძლიერდა 
იგი, ვითარცა სიმაღლედ. ? და აღაგო ოზია გოდლები 
იერუსალცმს ბჭესა მას ზედა საკიდურისასა და ბჭესა მას ზედა 
ჭევისასა და ყოველთა კიდეთა და განამტკიცა ქალაქი. 19 და 
აღაშენა გოდლები უდაბნოს და აღმოკუეთა ჯურღმულები 
მრავალი, რამეთუ იყო საცხოვარი მრავალ ვაკესა მისა 
სეფელას, ერი და ვენაყისმოქმედნი მთათა გარე და კარმელის 
ზედა, რამეთუ ქუეყანისსაქმესა მოყვარე იყო. 11 და იყო ოზიასი 
ერი, რომელი ჰყოფდა ბრძოლასა განმავალნი წყობასა 
რიცხვთ. და იყო რიცხვ იგი იერუსალცმით მწიგნობრისათა და 
მასეა მსაჯულისათა და ყელითა ანანიასითა, მსახურისა მის 
მეფისათა. 12 და ყოველი რიცხვ ძლიერთა მათ ტომისა 
მთავართა ბრძოლად ორ ათას და ექუსას. 13 და მათ თანა 
ძალი მბრძოლთა სამასშვდ ათას და ხუთას: ესენი იყუნეს, 
რომელნი ჰყოფდეს ბრძოლასა ძლიერებისასა ძალითა შემწედ 


მეფისა მტერთა მიმართ. 1“ და მოუმზადებნ ოზია ყოველსა მას 
ერსა ფარსა, და ლახუარსა, ჯაჭუსა, და ჩაფხუტსა, მშვლდსა, 
და ისარსა, და შურდულსა სისრად ქვისა. 12 და ქმნა 
იერუსალცმს მანქანები მანქანებად რჩეულად, რათა იყუნენ 
გოდოლთა ზედა სისრად ისრითა და ქვებთა დიდ-დიდთა და 
განითქუა მომზადება იგი ამათ საქმეთა შორად, რამეთუ 
საკვრველი ქმნა საშინელად ვიდრე განძლიერდა ფრიად. 19 
და ვითარცა განძლიერდა, ამაღლდა გული მისი და განიხრწნა 
და ცოდა უფლისა მიმართ ღმრთისა თვსისა, რამეთუ შევიდა 
ტაძრად უფლისა კუმევად საკუმეველისა საკურთხეველსა მას 
საკუმეველთასა. 17 და შევიდა მისა აზარია მღდელი და მის 
თანა მღდელნი უფლისანი ოთხმეოცნი, ძენი ძლიერებისანი. 198 
და მიადგეს ოზია მეფეს და ჰრქუეს მას: არა არს, ოზია მეფე, 
შენი კმევად საკუმევლისა წინაშე უფლისა, არამედ მღდელთა 
ძეთა აჰრონისთა, რომელნი განწმედილ არიან, კუმევად, 
გამოვედ სიწმიდისაგან, რამეთუ განსდეგ უფლისაგან და არა 
იყოს ესე შენდა დიდებაი უფლისა მიერ ღმრთისა 19 და 
განრისხნა ოზია და ყელსა მისსა ეპყრა სასაკუმევლე კუმევად 
ტაძარსა შინა უფლისასა და ვითარ-იგი განრისხნა 
მღდელთათვს, კეთროვნება გამოჩნდა შუბლსა მისსა წინაშე 
მღდელთა მათ სახლსა შინა უფლისასა ზედა საკურთხეველსა 
მას საკუმეველთასა. 29 და მიიქცა მისა მღდელი იგი მთავარი 
და სხუანი იგი და, აჰა ესერა, მას აჩნდა კეთროვნებაი შუბლსა 
მისსა და ასწრაფებდეს მას მღდელნი იგი გარდამოსლვად 
მიერ და თვთ იგიცა ისწრაფდა გარდამოსლვად, რამეთუ 
ამხილა მას უფალმან. 21 და იყო ოზია მეფე კეთროვან ვიდრე 
დღემდე სიკუდილისა მისისა და სახლსა შინა აფუთიოსისასა 
ჯდა განკეთროვნებული, რამეთუ განეშორა სახლისაგან 
უფლისა. და იოთამ იყო ძე მისი მეფობასა მისსა ზედა, და 
სჯიდა ერსა ქუეყანისასა. 22 და სიტყუანი ოზიასნი პირველნი და 
შემდგომნი წერილ არიან ესაიას მიერ წინაისწარმეტყუელისა, 
ძისა ამოსისა. 23 და დაიძინა ოზია მამათა მისთა თანა ველსა 
მას საფლავისა მის მეფეთასა, რამეთუ თქუეს, ვითარმედ: 
კეთროვან არს, და მეფობდა იონათამ, ძე მისი, მის წილ. 


თავი 27 


1 ძე ოცდახუთისა წლისა იყო იონათამ მეფობასა მისსა და 
ათექუსმეტ წელ მეფობდა იერუსალსმს. და სახელი დედისა 
მისისა იერუსა, ასული სადუკისი. 2 და იწყო სიწრფოებაი წინაშე 
უფლისა ყოვლისა მისებრ, ვითარცა ქმნა ოზია, მამამან მისმან, 
არამედ არა შევიდა ტაძრად უფლისა. და მერმე ერი იგი გან- 
ვე-იხრწნებოდა. 3 და ამან აღაშენა ბჭე იგი სახლისა უფლისაი 
მაღალი და ზღუდესა ოფლასასა აშენა ფრიად. 4“ ქალაქები 
აღაშენა მთასა იუდასასა და მაღნართა შინა საყოფლები და 
გოდლები. ? და ამან ჰბრძო მეფესა ძეთა ამონისთასა და 
განძლიერდა მის ზედა და მოსცემდეს მას ძენი ამონისნი 
წლითი წლად ასსა ტალანტსა ვერცხლსა, რომელ არს ასი 
ქანქარი და ასი ათასსა საწყავსა იფქლსა და ათი ათასსა 
ქრთილსა. ამას მოართმიდეს მას მეფე ამონ წლითი წლად 
პირველსა წელსა და მეორესა და მესამესა 9 განძლიერდა 
იონათამ, რამეთუ განმზადნა გზანი მისნი წინაშე უფლისა 
ღმრთისა მისისა. 7 და სხუანი სიტყუანი იონათამისნი და 
ბრძოლანი და საქმენი მისნი, აჰა, ესერა, წერილ არიან წიგნთა 
მეფეთა იუდასთა და ისრაცლისთა. 8 და იყო წლისა 
ოცდახუთისა, ოდეს დაჯდა მეფედ, და იმეფა ათექუსმეტ წელ 
იერუსალცმს. ? და დაიძინა იონათამ მამათა მისთა თანა და 
დაეფლა ქალაქსა დავითისსა და მეფობდა აქაზ, ძე მისი, მის 
წილ. 


თავი 28 


1 ძე ოცისა წლისა იყო აქაზ მეფობასა მისსა და ათექუსმეტ წელ 
მეფობდა იერუსალემს და არა ქმნა სიწრფოება წინაშე 
უფლისა, ვითარცა-იგი დავით, მამამან მისმან. 2 და ვიდოდა 
იგი გზათა მათებრ მეფეთა ისრაცლისათა და რამეთუ 
გამოქანდაკებულნიცა ქმნნა. 3 ხატთა მათთა უზორვიდა 
ქუეყანასა ბენიამენისასა და განყვანდეს შვილნი მისნი 
ცეცხლსა საძაგელებათაებრ წარმართთასა, რომელნი მოსრნა 
უფალმან პირისაგან ძეთა ისრაცლისათა, 4“ და უკმევდა 
მაღალთა ზედა და ერდოებსა ზედა ქუეშე და ყოველსა ხესა 
მაღნარისასა. 2 და ამისთვს მოსცა იგი უფალმან ყელთა 
მეფისა ასურისათა და მოსრა და წარტყუენა ტყუედ მრავალნი 
დამასკედ და შეასმინა მეფესა ისრაცლისასა და ტანჯნა იგინი 
დიდად წყლულებითა დიდითა. 5 და მოსრა ფაკე, ძემან 
ჰორომელისმან იუდასაგანი ერთსა დღესა შინა ასდაორი 
ათასი კაცთა ძლიერთა ძალითა დატევებისა მისთვს უფლისა 
ღმრთისა მამათა მათთასა. 7 და მოკლა ეზექრი ძლიერმან 
ეფრემისთამან ამასია, ძე მეფისა, და ეზრიკამ, მთავარი 
სახლისა მისისა, და ელკანა, მსახური მეფისა. 8 და წარტყუენეს 
ძეთა ისრაცლისათა ძმათაგან მათთა სამ ათასი დედაკაცი და 
ძენი, ასულნი მათნი და ნატყუენავი მრავალი წარტყუენეს 
მათგან და შეიღეს ნატყუენავი იგი სამარიად. 7? და მუნ იყო 
წინაისწარმეტყუელი უფლისაი, ოდედ სახელი მისი, და 
განვიდა შემთხუევად ერისა მის, რომელი მოვიდოდა 
სამარიად, და ჰრქუა მათ: აჰა, ესერა, რისხვაი უფლისა 
ღმრთისა მამათა თქუენთასა იუდასა ზედა. და მოგცნა იგინი 
ჭკელთა თქუენთა და მოსრენით მათ შორის რისხვით და ვიდრე 
ცადმდე მიიწია ესე 19 და აწ თქუენ იტყვთ იუდასა და 
იერუსალცმსა დამონებად და მყევლებად დაპყრობასა, აჰა, 
ესერა, მე თქუენ თანა ვარ მოწამედ უფლისა ღმრთი- სა 
თქუენისა. 11 აწ ისმინეთ ჩემი და განუტევეთ ტყუე ეგე, რომელი 
წარმოსტყუენვეთ ძმათა თქუენთა, რამეთუ რისხვა 


გულისწყრომისა უფლისაი არს თქუენ ზედა. 12 და აღდგეს 
მთავარნი ძეთაგან ეფრემისათანი: აზარია, ძე იონანისი, და 
ბარაქია, ძე მოსოლამოთისი, და ეზეკია, ძე იელემისი, და 
ამასია, ძე ადაასი, მომავალთა მათ წინაშე ბრძოლით. 13 და 
ჰრქუეს მათ: არა შემოიყვანოთ აქა ჩემდა ტყუე, რამეთუ ცოდვა 
არს ესე ჩუენდა უფლისა მიმართ და თქუენ იტყვთ დართვად 
ცოდვა ცოდვასა ზედა ჩუენსა და უმეცრებაი უმეცრებასა ზედა 
ჩუენსა, რამეთუ მრავალ არიან ცოდვანი ჩუენნი და რისხვა 
გულისწყრომისა უფლისაი არს ისრაცლსა ზედა 1“ მაშინ 
განუტევეს მბრძოლთა მათ კაცთა ტყუც იგი ნატყუენავი წინაშე 
მთავართა მათ და ყოვლისა კრებულისა. 15 და აღდგეს კაცნი, 
რომელნი იწოდნეს სახელით, და შეწევნა-სცეს ტყუეთა მათ, და 
ყოველნი შიშუელნი შემოსნეს ნატყუენავისა მისგან და 
შემოსნეს იგინი და ფერვთა შეასხნეს მათ და სცეს მათ 
საზრდელი და საცხებელი, აღსხეს კარაულებსა ყოველი 
უძლური და მიგზავნნეს იგინი იერიქოდ ქალაქად 
დანაკისკუდოვანად და ძმათა მიმართ მათთა, და მიიქცეს 
სამარიად 165 მას ჟამსა შინა წარავლინა აქაზ მეფისა ასურთასა, 
რათა შეეწეოდის მას. 17 და მერმეცა იდუმელნი და-ვე-ესხნეს 
და მოსრეს იუდას შორის მრა- ვალი, და წარიღეს ტყუც. 18 და 
უცხოთესლნი მოეტევნეს ქალაქებსა მას ვაკისასა და 
ჩრდილოთ კერძო იუდასა, და დაიპყრეს ბეთსამუსი, და 
იალონი, და გადეროთი, და სიოქოა და დაბნები მისი, და 
თამნა, დაბნები მისი, და გამეზა და დაბნები მისი, და 
დაემკვდრნეს მათ შინა. 1? რამეთუ დაამდაბლა ღმერთმან 
იუდა აქაზის ძლით, მეფისა იუდასი, რამეთუ განდგომით 
განდგა უფლისაგან. 29 და მოვიდა მის ზედა 
თაგალათფალნასარ, მეფე ასურეთისა, და მოსრა იგი. 21 და 
მოიღო აქაზ, რაი-იგი იყო საფასე სახლისა უფთლისაი, და 
სახლისა სამეფოსა, და მთავართა, და მისცა იგი მეფესა 
ასურეთისასა და არად შესაწევნელ ექმნა მას, არამედ 
უფროსღა საჭირველ. 22 და მერმე შე-ღავე-სძინა აქაზ 
განდგომად უფლისაგან. 23 და თქუა აქაზ მეფემან: გამოვიძინე 
ღმერთნი დამასკისანი, რომელნი მგუემენ. და თქუა, 
ვითარმედ: ღმერთნი, მეფისა ასურეთისანი, იგინი 


განაძლიერებენ მათ, აწ მათ უგო მეცა და შემეწეოდიან მე და 
ესენი ექმნნეს მათ საწერტელ ყოველსა ისრაცლსა. 24 და 
განაშორა აქაზ ჭურჭელი სახლისა უფლისაი. და დაარღვა იგი 
და დაჰვსნნა კარნი სახლისა უფლისანი, და ქმნა იგინი 
საკურთხეველებად ყოველთა ყურეთა იერუსალსმისათა. 22 და 
ყოველთა ქალაქ-ქალაქად იუდასთა ქმნნეს მაღალნი კუმევად 
ღმერთთა უცხოთესლთასა და განარისხეს უფალი, ღმერთი 
მამათა მათთა. 25 და ნეშტნი სიტყუანი აქაზისნი და საქმენი 
მისნი პირველნი და უკანასკნელნი, აჰა, ესერა, წერილ არიან 
წიგნსა მეფეთა იუდასთა და ისრაცლისათა. და მოკუდა აქაზ 
მამათა მისთა თანა და დაეფლა ქალაქსა დავითისსა, ხოლო 
არა დაფლეს იგი საფლავსა მეფესა იუდასთასა და მეფობდა 
ეზეკია, ძე მისი, მის წილ. 27 


თავი 29 


1 და ეზეკია მეფე რაი იქმნა, იყო იგი ოცდახუთის წლისა და 
ოცდა-ცხრა წელ მეფობდა იერუსალსმს. და სახელი დედისა 
მისისა აბაუთა, ასული ზაქარიასი. 2 და ქმნა სიწრფოება წინაშე 
უფლისა ყოვლისა მისებრ, ვითარცა ქმნა დავით, მამამან 
მისმან. 3 და იყო, ვითარცა დადგა მეფობასა თვსსა ზედა და 
პირველსა თუესა განახუნა კარნი სახლისა უფლისანი და 
განაგნა იგინი. 4 და შეიყუანნა მღდელნი და ლევიტელნი და 
დაადგინნა იგინი ადგილსა მას ზედა მზისა აღმოსავლით 
კერძო. > და ჰრქუა მათ: ისმინეთ, ლევიტელნო! აწ 
განიწმიდენით და განწმიდეთ სახლი უფლისა ღმრთისა მამათა 
თქუენთასა და განაბნიეთ ყოველი არაწმიდაი სიწმინდეთაგან. 
6 რამეთუ განდგეს მამანი ჩუენნი და ქმნეს ბოროტი წინაშე 
უფლისა და დაუტევეს იგი და გარემიიქციეს პირი მათი 
კარვისაგან უფლისა და ზურგი შეაქციეს. 7 და დავსნეს ბჭენი 
ტაძრისანი და დაშრიტნეს სანთელნი, და საკმეველი არა 
აკმიეს, და ყოვლად დასაწველნი არა შეწირნეს წმიდისა 
ღმრთისა ისრაცლისა. 8 და განრისხნა გულისწყრომით უფალი 
იუდასა ზედა და იერუსალცმსა ზედა და მისცნა იგინი 
განსაკრთოლველად და განსარყუნელად, და დასატვნველად, 
ვითარცა-ეგე ხედავთ თუალითა თქუენითა. 7 და აჰა, ესერა, 
წყლულ არიან მამანი თქუენნი, და ცოლნი თქუენნი, და შვილნი 
თქუენნი ტყუეობითა ქუეყანასა არა მათსა. 19 და აწცა არს მათ 
ზედა აღთქუმად აღთქუმა გულითად სჯულისა უფ- ლისა 
ღმრთისა ისრაცლისა, და გარეწარაქციოს რისხვა 
გულისწყრომისა მისისა ჩუენგან. 11 და აწ ნუ დააკლებთ, 
რამეთუ თქუენი სათნო იყო უფალმან წარდგომად წინაშე მისსა 
მსახურებად და ყოფად და კუმევად საკუმეველისა. 12 და 
დადგეს ლევიტელნი იგი განახლებად სახლისა მისთვს 
უფლისა: მაეთ ამასიასი, და იოილ ზაქარიასი ძეთაგან 
კაათისთა; და ძეთაგან მერარისთა: კის აბდისი, და აზარია 
იელელელისი; და ძეთაგან გერსონისთა: იოვა ზემათისი, და 


იოდან იოაქასი; 13 და ძეთაგან ელისაფანისთა: ზამბრი და 
იაიელ; და ძეთაგან ასაფისთა: ზაქარია და მატთანია; 14 და 
ძეთაგან ემანისთა: იეიელ და სემეი; და ძეთაგან იდუთუმისთა: 
სამაია და ოზიელ. 15 და შეკრიბნეს ძმანი მათნი და განწმიდნეს 
მსგავსად მცნებისა მის მე- ფისა ბრძანებითა უფლისათა 
განწმედად სახლი იგი უფლისაი. 15 და შევიდეს მღდელნი იგი 
შინაგან სახლსა მას უფლისასა წმიდა-ყოფად მისა, და 
გამოიღეს ყოველი არაწმიდაი, რომელი იპოა სახლსა შინა 
უფლისასა, და ეზოსა სახლისა უფლისასა, და იწყეს 
ლევიტელთა მათ განღებად გარე ჟევსა მას ნაძუთასა. 17 და 
ჭელ-ყვეს დღესა მას პირველსა თვსთავსა თთვსა მის 
პირველისასა განწმედად. და დღესა მერვესა მის თთვსასა 
შევიდეს ტაძრად უფლისა. და წმიდა-ყვეს ტაძარი უფლისაი 
რვასა დღესა, და დღესა მეათექუსმეტესა თთვსა მის 
პირველისასა აღასრულეს. 18 და შევიდა ეზეკია მეფე და 
ჰრქუა: განსწმიდეთ ყოველი, რა არს სახლსა უფლისასა, 
საკურთხეველი ყოვლად დასაწველთა და ჭურჭელი მისი, 
საკურთხეველი პირველი და ჭურჭელნი მისნი 19? და ყოველი 
სამსახურებელი მისი, რამეთუ შეაგინა აქაზ მეფემან მეფობასა 
თვსსა, განდგომასა მას მისსა, აწ მზა-გვყოფიეს და 
განგვწმედიეს. და, აჰა, ესერა, არს წინაშე საკურთხეველსა 
უფლისასა. 29 და აღიმსთო ეზეკია მეფემან და შეკრიბნა 
მთავარნი ქალაქისანი და აღვიდა ტაძრად უფლისა. 21 და 
შესწირა ზუარაკები შვდი, ვერძები შვდი, ტარიგები შვდი, 
ვაცები თხათა შვდი ცოდვისათვს, მეფობისათვს, სიწმიდისა და 
ისრაცლისათვს, და ჰრქუა ძეთა ჰარონისთა მღდელთა აღსლვა 
საკურთხეველსა უფლისასა. 22 და დაკლეს ზურაკები იგი, და 
მოიღეს მღდელთა სისხლი იგი მათი. და მოაპკურეს გარემო 
საკურთხეველსა, და დაკლეს ტარიგები იგი, და მოაპკურეს 
სისხლი მათი გარემო საკურთხეველსა. 23 და მოასხეს ვაცები 
იგი, რომელი იყო ცოდვათათვს წინაშე მეფისა და კრებულისა 
მის და დასხნეს ყელნი მათნი მათ ზედა. 24% და დაკლნეს იგინი 
მღდელთა მათ და ლხინება-ყვეს სისხლითა მით 
საკურთხეველსა ზედა. და ლხინება-ყვეს ყოვლისათვს 
ისრაცლისა, რამეთუ ყოვლისათვს ისრაცლისა თქუა მეფემან 


შეწირვა იგი ყოვლად დასაწველთა მათ, და რომელი 
ცოდვისათვს ყვეს. 22 და დაადგინნა ლევიტელნი იგი სახლსა 
შინა უფლისასა წინწილითა და ებნითა და სტვრითა 
მეცნიერებისა მისებრ დავითის მეფისა და გადის მხილველისა, 
რომელი იყო მეფისა და ნათან წინაისწარმეტყუელისა, რამეთუ 
მეცნიერებისაებრ უფლისა იყო ბრძანებაი ესე ყელსა 


წინაისწარმეტყუელთათა 265 და დადგეს ლევიტელნი იგი 
სტვრითა დავითისითა და მღდელნი იგი ნესტვთა. 27 და 
უბრძანა მეფემან შეწირვა ყოვლად დასაწველთა მათ და იწყეს 
მათცა გალობად უფლისა და საყვრნი იგი სტვრთა თანა 
დავითის მეფისა ისრაცლისთა. 28 და ყოველი იგი კრებული 
თაყუანის-ცემად და მეფსალმუნენი იგი გალობდეს, და 
ნესტუებსა მას სცემდეს, ვიდრე დაესრულნეს ყოვლად 
დასაწველნი. 29 და ვითარცა აღასრულეს შეწირვა იგი, 
დამოდრკა მეფე და ყოველნი, რომელნი იყუნეს, და მუნ 
თაყუანის-სცეს უფალსა. 39 და ჰრქუა ეზეკია მეფემან და 
ყოველთა მთავართა ლევიტელთა მათ, რათა უგალობდენ 
უფალსა სიტყუათა დავითისათა და ასაფის 
წინაისწარმეტყუელისათა და გალობდეს სიხარულით და 
დავარდეს და თაყუანის-სცეს უფალსა. 31 და მიუგო ეზეკია და 
ჰრქუა: აწ აღასრულენით ქჭელნი თქუენნი უფლისა მიმართ; 
მოიღეთ აწ და შესწირეთ მსხუერპლები და ქება იგი სახლსა 
უფლისასა. და მოართვა კრებულმან საკლავები და ქებისა იგი 
შესაწირავი ტაძრად უფლისა და ყოველმან გულთ-მოდგინემან 
გულითა, და ყოვლად დასაწველები 32 და იყო რიცხვ იგი 
ყოვლად დასაწველთა მათ, რომელი შეწირა კრებულმან: 
ზვარაკი სამეოცდაათ, ვერძი ას, ტარიგი ორას, ყოვლად 
დასაწველად უფლისა ესე ყოველი. 33 და შეწირეს ზვარაკები 
ექუსასი და ცხოვარი სამათასი. 34 არამედ მღდელნი მცირედ 
იყუნეს და ვერ ეძლო განკდად ყოვლად დასაწველები იგი და 
შეეწეოდეს მათ ძმანი მათნი ლევიტელნი, ვიდრე აღესრულა 
საქმე იგი, და ვიდრე განწმიდეს მღდელნი, ლევიტელნი, 
განწმიდეს გულსმოდგინედ უწინარეს მღდელთა. 32 და 
ყოვლად დასაწველი იგი ფრიად იყო ცმელთა თანა 
სრულებისა მის ცხორებისათა დასაწუელი იგი ყოვლად 


მწვართასა და წარმოემართა საქმე იგი სახლსა შინა 
უფლისასა. 36 და განიხარა ეზეკია და ყოველმან ერმან მისთვს, 
რამეთუ განემზადა ერი იგი უფლისაი, რამეთუ მეყსეულად 
იქმნა საქმე იგი. 


თავი 30 


1 და წარავლინა ეზეკია ყოვლისა ისრაცლისა და იუდასა და 
წიგნები მისწერა ეფრემსა და მანასესა, რათა მოვიდენ სახლსა 
უფლისასა იერუსალცმდ ყოფად პასექისა უფლისა ღმრთისა 
ისრაცლისა. 2 და იზრახა მეფემან და მთავართა და ყოველმან 
კრებულმან, რომელი იყო იერუსალცმს ყოფად პასქა თვესა მას 
მეორესა. 3 რამეთუ ვერ ეძლო ყოფად იგი მას ჟამსა, რამეთუ 
მღდელნი მრავალნი არღა განწმედილ იყუნეს და არცა ერი 
შეკრებილ იყო იერუსალსმდ. “ და სათნო-უჩნდა სიტყუაი ესე 
მეფისა და წინაშე კრებულისა მის. ? და განაჩინეს სიტყუა0 
განსლვად ქადაგი ყოველსა ისრაცლსა ბერსაბეთგან ვიდრე 
დანამდე, რათა მოვიდენ და ყონ პასექი უფლისა ღმრთისა 
ისრაცლისა იერუსალცმს, რამეთუ სიმრავლემან არა ყო 
წერილისა მისებრ. 9 და წარვიდეს მალედმსრბოლნი იგი 
წიგნებითა მეფისა მიერ და მთავართა მიერ ყოვლისა მიმართ 
ისრაცლისა და იუდასა ბრძანებისაებრ მეფისა, და იტყოდეს 
ძენი იგი ისრაცლისანი: მოიქეცით მიმართ ღმრთისა 
აბრაჰამისა, ისაკისა და იაკობისა და მოაქციენით 
განრინებულნი იგი ნეშტნი ყელისაგან მეფისა ასურთასა 7 და 
ნუ იყოფით, ვითარცა მამანი თქუენნი და ძმანი თქუენნი, 
რომელნი განდგენ უფლისაგან ღმრთისა მამათა თქუენთასა, 
და მისცნა იგინი ოყრებად, ვითარცა-ესე ხედავთ თქუენ. 8 და 
აწ ნუ განიფიცხებთ ქედთა თქუენთა, არამედ მიეცით დიდებაი 
უფალსა ღმერთსა და შევედით სიწმიდესა მისსა, რომელი 
განმზადა საუკუნოდ, და ჰმონებდით უფალსა ღმერთსა 
თქუენსა, და გარემიაქციოს რისხვა გულისწყრომისა მისისა 
თქუენგან. ? რამეთუ მოქცევითა თქუენითა უფლისა მიმართ 
ძმანი და შვილნი თქუენნი წყალობასა შინა იყუნეს წინაშე 
ყოველთა წარმტყუენელთა მათთა და მოაქცივნეს იგინი 
ქუეყანად თვსა, რამეთუ მოწყალე არს და მწყალობელ უფალი 
ღმერთი ჩუენი, და არა გარემიაქციოს პირი მისი ჩუენგან, 
უკუეთუ მოიქცეთ მისა 1? და მალედმსრბოლნი იგი ვიდოდეს 


ქალაქით ქალაქად მთასა ეფრემისა და მანასესა და ვიდრე 
ზაბულონადმდე და იგინი ბასრობდეს მათ და შეურაცხ-ყუნეს 
იგინი. 11 ხოლო კაცთა მათ ასერისთა და მანასესა, და 
ზაბულონისთა შეიკდიმეს და მოვიდეს იერუსალსმდ. 12 და 
იუდად იყო ყელი უფლისაი მიცემად მათა გული ერთი 
მოსლვად და ყოფად ბრძანებისა მისებრ მეფისა და 
მთავართასა სიტყუათა უფლისათა. 13 და შემოკრიბეს 
იერუსალყმდ, მრავალნი ერნი ყოფად დღესასწაულისა მის 
უცომოებისათა, მეორესა მას თვესა კრებული დიდ ფრიად. 14 
და აღდგეს და დაარღვეს ბომონები იგი საკერპო იერუსალცმს 
და ყოველივე, სადა-იგი უკუმევდეს ტყუილისათა მათ კერპთა. 
დაარღვეს და შთააბნიეს ჟევსა მას გედრონისათა. 12 და 
დაკლეს პასექი იგი მეათორმეტესა დღესა თვსასა მის 
მეორისასა, და მღდელთა მათ და ლევიტელთა შეიკდიმეს და 
განწმიდნეს თავნი თვსნი და შეიღეს მრგულიადმწურები იგი 
სახლად უფლისა. 15 და დადგეს სადგურსა თვსსა მცნებისაებრ 
მოსესა, კაცისა ღმრთისასა, და მღდელნი იგი მოიღებდეს 
სისხლსა ყელთაგან ლევიტელთასა. 17 რამეთუ სიმრავლე 
კრებულისა მის არღარა განწმედილ იყო, და ლევიტელნი იგი 
დაკლვიდეს პასექსა ყოვლისათვს, რომელ ვერ შემძლებელ 
იყუნეს წმიდა-ყოფად წინაშე უფლისა. 18 რამეთუ მრავალი ერი 
ეფრემისგანი და მანასესი, და იზაქარისი, და ზაბულონი არა 
განწმედილ იყუნეს, არამედ ჭამეს პასქა იგი თვნიერ 
წერილისა. და ილოცა ეზეკია ერისათვს და თქუა: უფალმან 
სახიერმან ლხინება-უყავნ 19? ყოვლისათვს გულისა, რომელსა 
წარუმართებიეს გამოძიებად უფლისა ღმრთისა მამათა 
მათთასა და არა განწმედისაებრ წმიდათასა. 29 და შეისმინა 
უფალმან ლოცვა ეზეკიასი და ლხინება-ყო ერისა მისთვს. 21 
და ყვეს ძეთა ისრაცლისთა, რომელნი იპოვნეს იერუსალცმს, 
დღესასწაული უცომოთა შვდ დღე სიხარულითა დიდითა და 
უგალობდეს ღმერთსა დღითი დღედ და მღდელნი და 
ლევიტელნი სტვრითა უფალსა. “2 და ეტყოდა ეზეკია ყოველთა 
გულთა ლევიტელთასა და ყოველთა გულისხმისმყოფელთა 
გულისხმისყოფისა კეთილისათა უფლისა მიმართ და 
აღასრულეს დღესასწაული იგი უცომოებისა და შვდ დღე 


შესწირვიდეს მსხუერპლსა ცხორებისასა და აღუარებდეს 
უფალსა ღმერთსა მამათა მათთასა. 23 და იზრახა კრებულმან 
ყოველმან ერთბამად ყოფად შვდ დღე სხვა, და ყვეს შვდ დღე 
სიხარული. 24 რამეთუ ეზეკიამ შეუწირა იუდასსა კრებულსა 
ზუარაკი ათასი, ცხოვარი შვდ ათასი. და მთავართა მათ 
შეწირეს ერისათვს ზუარაკი ათასი, და ცხოვარი ათი ათასი, და 
სიწმიდე იგი მღდელთა მრავლად ფრიად. 252 და იხარებდა 
ყოველი იგი კრებული, მღდელნი და ლევიტელნი, და ყოველი 
იგი ერი იუდასი, და რაოდენნი იპოვნეს ისრაცლისგანნი, და 
მწირნი, რომელნი მოსრულ იყუნეს ქუეყანით ისრაცლისათ და 
რომელნი მკვდრ იყუნეს იუდასა შორის. 29 და იყო სიხარული 
დიდი იერუსალცმს, რამეთუ დღითგან სოლომონისითა, ძისა 
დავითის მეფისა ისრაცლისა, არა იყო ეგევითარი 
დღესასწაული იერუსალსმს. 27 და აღდგეს მღდელნი იგი და 
ლევიტელნი და აკურთხეს ერი იგი. და სასმენელ იქმნა ყმა0 
მათი და მიიწია ლოცვა მათი სამკვდრებელსა წმიდასა 
უფლისასა ზეცად. 


თავი 31 


+ და ვითარცა აღესრულა ესე ყოველი, განვიდა ყოველი 
ისრაცლი, რაოდენნი იპოვნნეს ქალაქებსა იუდასასა, შემუსრეს 
ძეგლები იგი, და მოკაფეს სერტყები, და დაარღვნეს მაღალნი 
და ბომონნი ყოვლისაგან ქუეყანისა იუდასა და ბენიამენისა, და 
ეფრემისისა, და მანასესისა ვიდრე სრულიადმდე და მიიქცა 
ყოველი ისრაცლი კაცად-კაცადი სამკვდრებელსა თვსსა და 
ქალაქსა თვსსა 2 და განუწესა ეზეკია მდღევრი მსახურებაი0 
მღდელთა და ლევიტელთა, და მდღევრი მსახურებაი კაცად- 
კაცადისაებრ მსახურებისა მღდელთასა და ლევიტელთა 
ყოვლად დასაწველთა დასაკლველთა მათ ცხორებისათა, და 
ქებად და აღსარებად და მსახურებად ეზოთა სახლისა 
უფლისათა. 3 და ნაწილი მეფისა ნაყოფთაგან მისთა ყოვლად 
დასაწველად განთიადისა და მწუხრისა, ყოვლად დასაწველი 
შაბათთა და თთვსთავთა, და დღესასწაულთა და წერილთა 
სჯულსა უფლისასა. “ და ჰრქუა ერსა მას, რომელნი მკვდრ 
იყნნეს იერუსალსმს, რათა მისცენ ნაწილი მღდელთა და 
ლევიტელთა, რათა განძლიერდენ მსახურებასა სახლისა 
უფლისასა. 2? და ვითარ-იგი უბრძანა სიტყუაი ესე, გარდარიეს 
ძეთა ისრაცლისათა პირველი ნაყოფი იფქლისა, და ღვნისა, 
და ზეთისა, და თაფლისა, და ყოველი ნაყოფი ველისა, და 
ათეული ყოველი მოიღეს მრავლად ფრიად მ ძეთა 
ისრაცლისათა და იუდასთა, რომელნი მკვდრ იყუნეს 
ქალაქებსა იუდასასა და მათცა მოასხეს ათეული ზროხათა და 
ცხოვართა და ათეული თხათა, წმიდა-ყვეს უფლისა ღმრთისა 
მათისა და შეიღეს და დადვეს ხვავად და ხვავად. ” თუესა 
მესამესა იწყეს მოღებად ხუავებისა მის და მეშვდესა 
აღასრულეს. 98 და მოვიდა ეზეკია და მთავარნი იგი და იხილეს 
ხუავები იგი და აკურთხეს ღმერთი და ერი მისი ისრაცლი. 9 და 
ჰკითხვიდა ეზეკია მღდელთა მათ და ლევიტელთა ხვავებისა 
მისთვს. 19 და ჰრქუა აზარია მღდელმან, მთავარმან სახლისა 
სადუკისამან: ვინათგან იწყეს პირველ ნაყოფსა მას შემოღებად 


სახლსა უფლისასა, ვჭამეთ და ვსუთ, და დაგვშთა, რამეთუ 
უფალმან აკურთხა ერი თვსი და დაშთა ესოდენი ესე 
სიმრავლე. 11 და ჰრქუა მათ ეზეკია მერმე: გან-ვე-მზადეთ 
სენაკები სახლსა უფლისასა. და მზა-ყვეს. 12 და შეიღეს მუნ 
პირველი ნაყოფთა და ათეული სარწმუნოებით. და მას 
ზედამდგომელ ქოვქენიას ლევიტელი და სემეი, ძმა მისი, 
ნაცვლად მისა, 13 იეიელ, და აზარია, ნათან, და აზაელ, და 
იერიმოთ, და იოაზაბათ, და ელიელ, და სამაქია და მაათ და 
ბანაია, ძენი მისნი, დადგინებულნი, რომელნი იყუნენ ყელთა 
ქონენიეს და სემეის მიერ, ძმისა მისისა, ვითარცა-იგი უბრძანა 
ეზეკია მეფემან, და აზარია მთავარმან სახლისა უფლისამან 14 
და კორე იემნასი ლევიტელმან მეკარემან, მზისა აღმოსავლით 
ერდოებსა ზედა მიცემად პირველთა ნაყოფთა უფლისათა და 
წმიდა წმიდათასა, 12 ყელითა ოდომისითა და ბენიამენისითა, 
და იეუ, და სემეი, და მარეა, და სექონია, ჟელითა მღდელთა 
სარწმუნოებით მიცემად ძმათა მათთა მსგავსად მდღევრისა მის 
მსახურებისა დიდისაებრ და მცირისა, 195 გარნა ნაშობთა მათ 
წულთა სამისა წლითგანისა და უზეშთაესისა ყოვლისა 
შემავალისა სახლსა უფლისასა და სიტყუად დღითიდღედისა 
და მსახურებისა მის მდღევრისა ბრძანებულისა მათისა, 17 ესე 
არს ნაწილად ხუედრებაი მღდელთა სახლად-სახლად 
მამათასა და ლევიტელნი დღითიდღედსა მსახურებასა თვსსა 
ოცით წლითგანი და უზეშთაესი განწესებით ხვედრებით, 18 
ყოველსა ნაშობსა ძეთა მათთასა და ასულთა მათთასა და 
ყოველსა მას სიმრავლესა, რამეთუ სარწმუნოებით განწმიდეს 
სიწმიდე იგი ძეთა ჰარონისთა, 1? რომელნი მღდელობდეს 
ყოველსა ქალაქად და ქალაქად, კაცნი, რომელთა სახელ- 
ედვა სახელით, რათა მისცემდენ ნაწილსა ყოველსა წელსა 
მღდელთა შორის და ყოველსა აღრაცხილსა ლევიტელთა 
შორის. 29 და ყო ესრეთ ეზეკია ყოველსა შორის იუდასა და 
ქმნა კეთილი და სიწრფოებაი წინაშე უფლისა ღმრთისა 
თვსისა. 21 და ყოველსა საქმესა, რომელსა იწყო საქმედ 
სახლსა უფლისასა, და შჯულსა უფლისა და ბრძანებასა, 
ყოველსავე შინა ეძიებდა ღმერთსა ყოვლითა გულითა მისითა, 
ყო და წარემართა. 


თავი 32 


1 და შემდგომად სიტყუათა მათ და ჭეშმარიტებისა ამის მოვიდა 
სენაქირიმ, მეფე ასურეთისა, მოიწია ჰურიასტანად და დაესხა 
ქალაქსა მას მოზღუდვილსა და იტყოდა დაპყრობად მათდა. 2 
და იხილა ეზეკია, რამეთუ მოვალს სენაქირიმ და პირი მისი 
მოუქცევიეს ბრძოლად იერუსალცსმდ. 3 და ზრახვა-ყო 
მოხუცებულთა თანა მისთა ძლიერთა, და-რათა-ყუნენ წყარონი 
იგი წყალთანი, რომელნი იყუნეს გარეშე ქალაქსა, და დაყუნეს 
იგინი. “ და განძლიერდეს მთავარნი იგი და დაყუნეს წყალნი 
იგი წყაროთანი და მდინარე იგი, რომელი განიყოფოდა შორის 
ქალაქსა და თქუა: ნუუკუე მოვიდეს მეფე ასურთა და პოოს 
წყალი ფრიად და განძლიერდეს. ? და განძლიერდა ეზეკია და 
აღაშენა ყოველი ზღუდე დარღუეული და გოდლები და გარეშე 
ზღუდისზღუდე სხუა, და განამტკიცა აღსავალი იგი ქალაქისა 
დავითისი და მომზადა საჭურველი მრავალი. 9 და დაადგინნა 
მთავარნი ბრძოლისანი ერსა ზედა, და შეკრბეს მისა უბანსა 
ზედა ბჭისა მის ყევისასა, და ეტყოდა ყურთა მიმართ მათთა და 
თქუა: ” განძლიერდით და მყნე იყვენით, ნუ გეშინინ პირისაგან 
მეფისა ასურეთისა, და პირისაგან ნათესავთასა, რომელნი 
არიან მის თანა, რამეთუ ჩუენ თანა უმრავლეს არიან ვიდრე 
მათ თანა. 8 მათ თანა მკლავნი ყორციელნი, ხოლო ჩუენ თანა 
უფალი ღმერთი ჩუენი ცხორებად ჩუენდა და ბრძოლად 
ბრძოლასა ჩუენსა და ნუგეშინის-იცა ერმან მან სიტყუასა მას 
ზედა ეზეკიასასა, მეფისა იუდისასა. ? და ამისა შემდგომად 
მოავლინნა სენაქირიმ, მეფემან ასურეთისამან, მონანი თვსნი 
იერუსალცმდ და იგი თავადი იყო ლაქისს და ყოველი ერი მისი 
მის თანა. მოავლინა ეზეკიასა, მეფისა იუდისასა და ყოვლისა 
იუდისასა, რომელნი იყუნეს იერუსალცმს და ჰრქუეს: 19 ესრეთ 
იტყვს სენაქირიმ, მეფე ასურთა: ვის ესავთ თქუენ და სხედხართ 
მაგრად მოზღუდვილსა იერუსალიმს? 11 ანუ ეზეკიელ 
გაცთუნებს თქუენ, რათა მიეცნეთ თქუენ სიკუდილსა და 
სიყმილსა და წყურვილსა და გეტყვს: უფალმან ღმერთმან 


თქუენმან გივსნნეს თქუენ ყელისაგან მეფისა ასურეთისა? 12 
არა ეგე არს ეზეკია, რომელმან მოსპნა საკურთხეველნი მისნი 
და მღდელნი მისნი, და ჰრქუა იუდასა და მკვდრთა 
იერუსალცმისათა და იტყვს: წინაშე ამის საკურთხეველისასა 
თაყუანის-სცემდით და ამას ზედა შესწირვიდით? 13 არა უწყითა, 
რაოდენი ვყავთ მე და მამათა ჩემთა ყოველთა ზედა ერთა 
სოფლებისათა? ნუუკუე შეუძლეს წარმართთა ყოვლისა 
ქუეყანისათა განრინებად ერი თვსი ყელთაგან ჩემთა? 14 ვინ 
ამათ ღმერთთა ნათესავთაგანმან, რომელნი მოსრნეს მამათა 
ჩუენთა? ნუუკუე შეუძლეს განრინებად ერი თვსი ყჟელთაგან 
ჩუენთა და ვითარმე შეუძლოს ღმერთმან თქუენმან განრინებად 
თქუენდა ყელთაგან ჩემთა? 1” აწ ნუ გაცთუნებნ თქუენ ეზეკია 
და ნუ მოსავ-გიქმნ თქუენ ესრესახედ და ნუ გრწმენინ მისი, 
რამეთუ ვერ შემძლებელ არს ღმერთი ყოველთა ნათესავთა და 
მეფობათა განრინებად ერი თვსი ყელთაგან ჩემთა და 
ჭელთაგან მამათა ჩემთასა, ეგრევე ღმერთმან თქუენმან ვერ 
გიყსნნეს თქუენ ყელთა ჩემთაგან 195 და მერმე იტყოდესვეღა 
მონანი მისნი უფლისა მიმართ ღმრთისა და ეზეკიას მიმართ, 
მონისა მისისა. 17 და წიგნი მოწერა ყუედრებისა უფლისა 
ღმრთისა ისრაცლისა და იტყოდა მისთვს და თქუა: ვითარცა- 
იგი ღმერთთა წარმართთა ქუეყანისათა ვერ განარინნეს ერი 
თვსი ყელთაგან ჩემთა, ეგრეთ ვერ განარინოს ღმერთმან 
ეზეკიასმან ერი თვსი ყელთაგან ჩემთა. 18 და ყმა-ყო ყმითა 
დიდითა ჰურიაებრ რაფსაკ ერისა მიმართ იერუსალცმისა, 
რომელი იყო ზღუდესა ზედა, რათა შეეწივნენ მათ და 
დაარღვონ იგი, რათამცა დაიპყრეს ქალაქი. 19 და იტყოდა 
ღმრთისა მიმართ იერუსალსმისა, ვითარცა ღმრთისა ერისა 
ქუეყანისა ქმნილსა ყელითა კაცთასა. 29 და ილოცვიდა ეზეკია 
მეფე და ესაია, ძე ამოსისი, წინაისწარმეტყუელი ამათთვს და 
ღაღად-ყვეს ცად მიმართ. 21 და მოავლინა უფალმან 
ანგელოზი და შემუსრნა ყოველნი ძლიერნი, და მებრძოლნი, 
და მთავარნი, და ერისთავნი ბანაკსა შინა მეფისა ასურეთისასა 
და გარემიიქცია პირი თვსი სირცხვლით ქუეყანად თვსა 
მეფემან ასურთამან და მოვიდა სახლსა ღმრთისა თვსისასა და 
გამოსრულთა მუცლისა მისისაგან დასცეს იგი მახვლითა 22 და 


იჭსნა უფალმან ეზეკია და მკვდრნი იერუსალცმისანი 
ჭელისაგან სენაქერემისა, მეფისა ასურთასა, და ყელისაგან 
ყოველთა მტერთასა და დაუმშვდნა მას ყოველნი გარემონი. 23 
და მრავალნი მოართმიდეს ძღუენსა უფალსა იერუსალცმდ და 
ნიჭსა ეზეკია მეფესა იუდისასა. და უმეტეს აღმაღლდა წინაშე 
თუალთა ყოველთა თესლთასა ამისა შემდგომად. 2“ მათ 
დღეთა შინა დასნეულდა ეზეკია ვიდრე სიკუდილადმდე და 
ილოცა უფლისა მიმართ და შეისმინა მისი და სასწაული მოსცა 
მას, 22 და არა მოსაგებელისათვს მისისა, რომელი მოსცა 
ღმერთმან ეზეკიას, მიაგო ეზეკია, არამედ აღმაღლდა გული 
მისი და იყო მის ზედა რისხვა და იუდასა ზედა და 
იერუსალცმსა, 20 და დამდაბლდა ეზეკია სიმაღლისაგან 
გულისა მისისა და მკვდრნი იერუსალსმისანი, ხოლო არა 
მოვიდა მათ ზედა რისხვა უფლისაი დღეთა ეზეკიასთა. 27 და 
იყო ეზეკიასა სიმდიდრე და დიდებაი დიდი ფრიად და საუნჯენი 
ქმნა თავისა თვსისა: ვეცხლისა, და ოქროსა, და ქვისა 
პატიოსნისა, და ნელსაცხებელთა, და საკუმეველთა, და 
საჭურველთა დასაკრებელი, და ჭურჭელი გულისსათქმელი. 29 
და ქალაქნი ნაყოფთათვს იფქლისათა და ზეთისა და 
ღვნისათა, და დაბნები, და ბაგანი ყოვლისათვს საცხოვარისა, 
და ბაკები სამწყსოთათვს. 29? და ქალაქნი, რომელნი იშენნა 
თავისა თვსისა, და განმზადა საცხოვრე და საძროხე დიდად 
ფრიად, რამეთუ მოსცა მათ უფალმან ხუასტაგი მრავალი 
ფრიად. 39 ამან ეზეკია დაყო გამოსავალი წყლისა მის 
გესონისა ზემოსი და წარუმართა მას ქუემო ბღუარით ქალაქად 
კერძო დავითისა და წარემართა ეზეკიას ყოველსა შინა საქმესა 
მისსა. 31 და ესრეთ მოციქულთა მათ მთავართა ბაბილოვნით, 
რომელნი მოივლინნეს მისა კითხვად მის მიერ ნიში, რომელი 
იქმნა ქუეყანასა ზედა და დაუტევა იგი უფალმან, რათა 
გამოსცადოს იგი და იცოდის გულისა მისისა. 32 და ნეშტნი 
სიტყუანი ეზეკიასნი და წყალობათა მისთანი, აჰა, ესერა, 
წერილ არიან წინაისწარმეტყუელებასა ესაიასა, ძისა 
ამონისასა, წინაისწარმეტყუელთა და წიგნთა მეფეთა იუდასთა 
და ისრაცლისათა. 33 და დაიძინა ეზეკია მამათა მისთა თანა და 
დაფლეს იგი აღსავალსა მის საფლავისა ძეთა დავითისთასა, 


და დიდებაი და პატივი მისცეს მას სიკუდილსა მისსა ყოველმან 
იუდამან და მკვდრთა იერუსალცმისათა და მეფობდა მანასე, ძე 
მისი, მის წილ. 


თავი 33 


1 იყო ათორმეტისა წლისა მანასე მეფობასა მისსა და 
ერგასისდახუთ წელ მეფობდა იერუსალსზმს. 2 და ქმნა ბოროტი 
წინაშე უფლისა ყოველთაგან საძაგელებათა საწარმართოთა, 
რომელნი მოსრნა უფალმან პირისაგან ძეთა ისრაცლისათა. 3 
და მიიქცა და აღაშენნა მაღალნი, რომელნი დაარღევნა მამამან 
მისმან ეზეკია. და აღმართა ძეგლები ბაალისი და ქმნა 
სერტყები, და თაყუანის-სცემდა ყოველთა ერთა ცისათა და 
ჰმონებდა მათ. “ და აღაშენა ბომონები საკერპო სახლსა შინა 
უფლისასა, რომლისათვს თქუა უფალმან: იერუსალიმს იყოს 
სახელი ჩემი საუკუნოდ. ? უშენა მუნ ბომონები ყოველთა ერთა 
ცისათა ორთა მათ შინა ეზოთა სახლისა უფლისათა. 5 და მას 
განჰყუანდეს შვილნი მისნი ცეცხლსა ქუეყანასა ბენენომისასა, 
და იმისნიდა, იზმნიდა და წამლობდა და ყუნა მუცლით 
მეზღაპრენი, და მსახურნი განამრავლნა ყოფად ბოროტისა 
წინაშე უფლისა და განსარისხებელად მისსა. 7 და დადგა 
გამოქანდაკებულნი და გამოდნობილნი ხატნი, რომელნი ქმნნა 
სახლსა შინა უფლისასა, რომლისათვს რქუა ღმერთმან დავითს 
და სოლომონს, ძესა მისსა: სახლსა ამას და იერუსალცმს, 
რომელი გამოვირჩიე ყოველთაგან ტომთა ისრაცლისათა, 
დაუდვა სახელი ჩემი საუკუნოდ. 8 და არღარა შევსძინო 
შეძრვად ფერკი ისრაცლისა ქუეყანისა მისგან, რომელი მივეც 
მამათა მათთა, გარნა და-თუ-იცვნენ ყოფად ყოველი, რაოდენი 
ვამცენ მათ ყოვლისა მისებრ სჯულისა ბრძანებათა და 
სამართალთა ჭელითა მოსესითა. ? და აცთუნა მანასე იუდა და 
მკვდრნი იერუსალცმისანი ყოფად ბოროტისა უფროს 
ყოველთა წარმართთა, რომელნი აიხუნა უფალმან პირისაგან 
ძეთა ისრაცლისათა. 19 და იტყოდა უფალი ბოროტსა 
მანასესათვს და ერისა მისისათვს, და არა ისმინა. 11 და 
მოავლინნა უფალმან მათ ზედა მთავარნი ძლიერებისანი 
მეფისა ასურასტანელისანი და შეიპყრეს მანასე და 
შეაბორკილეს ბორკილითა და წარიყვანეს ბაბილონად. 12 და 


ვითარ-იგი ჭირსა შინა იყო მანასე, ეძიებდა პირსა უფლისა 
ღმრთისა თვსისასა და დამდაბლდა ფრიად წინაშე ღმრთისა 
მამათა მისთასა. 13 და ილოცა მისა მიმართ და ისმინა მისი და 
შეისმინა ღაღადება მისი და კუალად მოაქცია იგი იერუსალცმდ 
მეფობასავე თვსსა და ცნა მანასე, რამეთუ უფალი ესე არს 
თავადი ღმერთი. 14 და ამისა შემდგომად აღაშენა ზღუდენი 
გარეშე ქალაქსა დავითისსა დასავლითგან სამხრით კერძო 
ჭევსა მას და მისლვად ბჭისა მის გარემო და მოსცა ოფლასა 
და აღამაღლა ფრიად და დაადგინნა მთავარნი ძლიერებისანი 
ყოველთა ქალაქთა მოზღუდვილთა, რომელნი იყუნეს იუდასნი. 
15 და განიშორნა ღმერთნი უცხონი გამოქანდაკებულნი 
სახლისაგან უფლისა და ყოველი ბომონები, რომელ აღაშენა 
მთასა მას სახლისა უფლისასა და იერუსალსმს და გარეშე 
ქალაქსა. 16 და აღმართა საკურთხეველი უფლისა და შესწირა 
მას ზედა მსხუერპლი ცხორებისა და ქებისა და ჰრქუა იუდასა, 
რათა ჰმონებდენ უფალსა ღმერთსა ისრაცლისასა. 17 ხოლო 
ერი იგი მერმეცა ჰმონებდავეღა მაღალთა, გარნა უფალი 
ღმერთი იყო ღმერთად მათა. 18 ნეშტნი სიტყუანი მანასესი და 
ლოცვა მისი ღმრთისა მიმართ, და სიტყუანი მხილველთანი, 
რომელნი ეტყოდეს მას სახელითა უფლისა ღმრთისა 
ისრაცლისათა, აჰა, ესერა წერილ არიან სიტყუათა შინა 
მეფეთა ისრაცლისათა. 19 და სიტყუანი ლოცვათა მისთასა, და 
ვითარ-იგი ისმინა მისი და ყოველნი ცოდვანი მისნი და 
განდგომილება მისი და ადგილნი, რომელთა ზედა აშენნა 
მაღალნი და დაასხა სერტყები და გამოქანდაკებულნი ვიდრე 
მოქცევადმდე მისა, აჰა, ესერა, წერილ არიან სიტყუათა 
მხილველთასა. 29 და დაიძინა მანასე მამათა მისთა თანა და 
დაფლეს იგი სამოთხესა სახლისა მისისასა, და მეფობდა ამოს, 
ძე მისი, მის წილ. 21 და იყო ამოს ოცდაორის წლისა მეფობასა 
მისსა და ორ წელ მეფობდა იერუსალსმს. 22 და ქმნა ბოროტი 
წინაშე უფლისა, ვითარცა ქმნა მანასე, მამამან მისმან, 
უზორვიდა ამოსცა და ჰმონებდა მათ. 23 და არა დამდაბლდა 
წინაშე უფლისა, ვითარცა დამდაბლდა მანასე, მამა მისი, 
რამეთუ ძემან მისმან ამოს განამრავლა ცოდვა. 24 და დაესხნეს 


მას მონანი მისნი, სცეს და მოკლეს იგი სახლსა შინა თვსსა. 239 

და მოსწყვდნა ერმან ქუეყანისამან, რომელნი-იგი დაესხნეს და 
მოკლეს ამოს მეფე, და მეფე-ყო ერმან ქუეყანისამან იოსია, ძე 
მისი, მის წილ. 


თავი 34 


1 იყო რვის წლისა იოსია მეფობასა მისსა და ოცდაათერთმეტ 
წელ მეფობდა იერუსალსმს. ? და ქმნა სიწრფოება წინაშე 
უფლისა. და ვიდოდა იგი გზათა დავითისათა, მამისა 
თვსისათა, და არა გარდააქცია მარჯვენით და არცა 
მარცხენით. 3 და მერვესა წელსა მეფობისა მისისასა, ვიდრე 
იყოღა ჩჩვლ, იწყო ძიებად უფლისა ღმრთისა დავით მამისა 
თვსისასა და მეათორმეტესა წელსა მეფობასა მისისასა, იწყო 
განწმედად იუდასა და იერუსალცმითგან და სერტყთა და 
გამოდნობილთა. “ და დაარღვეს წინაშე პირსა მისსა ბომონები 
ბაალისნი და მაღალნი იგი მას ზედა, და მოკაფეს სერტყები 
იგი, და გამოქანდაკებულნი იგი, და გამოდნობილნი, და 
შემუსრნა და დააწულილნა და დასთხია წინაშე პირსა 
საფლავისა მათისასა, რომელნი უზორვიდეს მათ. ? და ძუალნი 
იგი ქურუმთანი დაწუნა ბომონებსა მას ზედა და განწმიდა იუდა 
და იერუსალსმი 5 და ქალაქები: ეფრემისი, და მანასესი, და 
სვმეონისი, და ნეფთალემისნი და ადგილები მათი გარემო. 7 
და დაამყუნა სერტყები და საკურთხეველი და კერპები შემუსრა 
წულილად და ყოველი სერტყები მოკაფა ქუეყანასა 
ისრაცლისასა და მოიქცა იერუსალიმდ. 8 და მეთურამეტესა 
წელსა მეფობისა მისისასა, ვითარცა აღასრულა განწმედად 
ქუეყანა და სახლი მეფისა, მიავლინა საფან, ძე სელიასი, და 
ამასიას, მთავარი ქალაქისა, და ოსია, ძე იოაქაზისი, 
მოსაყსენებელად მწერალი მისი განმტკიცებად სახლისა 
უფლისა ღმრთისა დავითისა. ? და მოვიდეს ქელკიასა, 
მღდელისა მის დიდისა, და მისცეს ვეცხლი იგი შეღებული 
სახლსა უფლისასა, რომელი-იგი შეკრიბეს ლევიტელთა 
მცველთა მათ ბჭისათა ყელისაგან მანასესა და ეფრემისა და 
მთავართა და ყოველთაგან ნეშტთა ისრაცლსა შორის, და ძეთა 
იუდასთა და ბენიამენისათა და მკვდრთა იერუსალცმისთა 19 
და მისცეს იგი ჟელთა მოქმედთა მის საქმისათა და 
დადგინებულთა მათ სახლსა უფლისასა. და მათ მისცეს 


მოქმედთა საქმეთა, რომელნი იქმოდეს სახლსა მას უფლისასა 
შემზადებად და განმაგრებად სახლისასა. 11 და მისცეს 
ხუროთა და მაშენებელთა რათა იყიდონ ქვა მოოხვითი და 
ძელი მოსლვად და დართვად სახლები, რომელი დაარღვეს 
მეფეთა იუდასთა. 12 და კაცნი სარწმუნოებით იყუნეს საქმესა 
მას ზედა და მათ ზედა მოღუაწენი: იეთ და აბდიას, 
ლევიტელნი, ძეთაგან მერარისთა, ზაქარია და მოსოლონ, 
ძეთაგან კათისთანი ზედამდგომელად და ყოველი ლევიტელი 
გულისხმის-მყოფელი სტვრითა გალობათათა, 13 და ზურგით 
მოტვრთეთა ზედა და ყოველთა ზედა მოქმედთა საქმისათა 
ლევიტელთაგანნი მწიგნობარნი და მსაჯულნი და ბჭეთა 
მცველნი. 1“ და გამოღებასა მას მათსა ვეცხლისა მის 
შეწირულისასა სახლსა უფლისასა პოვა ქელკია მღდელმან 
წიგნი სჯულისა უფლისა ყელითა მოსესითა. 15 და რქუა ქელკია 
საფან მწიგნობარსა: წიგნი ესე ვპოე სახლსა შინა უფლისასა, 
და ქელკიმ მისცა წიგნი იგი საფანს. 19 და შეიღო საფან წიგნი 
იგი მეფისა და მიართვა სიტყუაი იგი მეფისა და რიცხვ 
ყოველივე მიცემული ვეცხლისა ყელთა მონათა მისთასა, 
რომელნიცა იქმოდეს საქმესა. 17 და მოადვნეს ვეცხლი იგი, 
რომელი იპოა სახლსა უფლისასა, და მისცეს ჟყელთა 
მოღუაწეთა და ყელთა მოქმედთა საქმისათა. 18 და უთხრა 
საფან მწიგნობარმან მეფესა და ჰრქუა: წიგნი სჯულისა მომცა 
მე ქალკია მღდელმან და აღმოიკითხა საფან წინაშე მეფისა. 19 
ვითარცა ესმა მეფესა სიტყუანი სჯულისანი, დაიპო სამოსელი 
თვსი, 29 და უბრძანა მეფემან ქელკიას და აქიკამს, ძესა 
საფანისასა, და აბდონს, ძესა მიქესასა, და საფანს 
მწიგნობარსა, და ასაიას, მონასა მეფისასა, და ჰრქუა მათ: 21 
მივედით და იკითხეთ ჩემთვს უფლისაგან და ყოველთა 
დაშთომილთა ისრაცლსა შორის და იუდასა სიტყუათა მათთვს 
წიგნისათა, რომელი იპოვა, გულისწყრომა უფლისაი 
აღგზებული არს ჩემდა, რამეთუ არა ისმინეს მამათა ჩუენთა 
სიტყუაი უფლისაი ყოფად წერილისა მისებრ წიგნისა. 22 და 
წარვიდა ქელკია და რომელთა-იგი უბრძანა მეფემან და 
მივიდეს ოლდასა წინაისწარმეტყუელასა, ცოლისა სელემისა, 
ძისა თაკუათისა, ძისა სელლესისა, რომელი იყო მცველი 


მცნებათა. და ესე დამკვდრებულ იყო იერუსალიმს მასანაინს 
შინა და ეტყოდეს მას მსგავსად სიტყვსა ამის. 232 ხოლო მან 
რქუა მათ: ამას იტყვს უფალი, ღმერთი ისრაცლისა: და არქუთ 
კაცსა მას, რომელმან მოგავლინნა თქუენ ჩემდამო. 24 ამას 
იტყვს უფალი: აჰა, მე მოვყჟადო ბოროტი ადგილსა მას, რამეთუ 
სიტყუანი აღმოიკითხეს, წერილი წინაშე მეფისა იუდასა. 232 
ამისთვს დამიტევეს მე და უზორვიდეს ღმერთთა უცხოთა, რათა 
განმარისხონ მე საქმითა მით ბოროტითა ყელთა მათთა, 
აღგზებულ არს წყრომა ჩემი მათთვს და არა დაშრტეს. 29 
მეფესა იუდასასა, რომელმან მოგავლინნა თქვენ ძიებად 
უფლისა, ესრე არქუთ მას: ამას იტყვს უფალი, ღმერთი 
ისრაცლისა: სიტყუანი, რომელნი გესმა შენ 27 შეიკდიმა 
გულმან შენმან და დამდაბლდენ წინაშე ჩემსა სმენად 
სიტყუათა ჩემთა ადგილსა მაგას ზედა მკვდრთა მაგას ზედა და 
შენ დამდაბლდე და სტიროდე წინაშე ჩემსა, და დაიპენ 
სამოსელნი შენნი და მე მესმა სიტყუაი უფლისაი. 28 აჰა, ესერა, 
მე შეგიძინო მამათა შენთა და დაგდვა შენ საფლავთა მამათა 
შენთასა და არა იხილონ თუალთა შენთა ბოროტი, რომელი მე 
მოვყადო ადგილსა ამას და მკვდრთა მათთა. და მოართვეს 
მეფესა სიტყუაი ესე. 2? და მეფემან შეკრიბნა მოხუცებულნი 
იუდასანი და ისრაცლისანი. 39 და აღვიდა მეფე იუდასი 
ტაძრად უფლისა და ყოველი იუდა და მკვდრნი 
იერუსალიმისანი და მღდელნი ლევიტელნი და ყოველი ერი 
მცირითგან ვიდრე დიდადმდე და აღმოიკითხა წიგნი 
სჯულისაი, რომელი იპოა სახლსა შინა უფლისასა. 31 და აღდგა 
მეფე სუეტსა მას ზედა. და დადვა აღთქმა წინაშე უფლისა 
შედგომად უფლისა, რათა იმარხვიდეს მცნებათა მისთა და 
წამებათა მისთა ყოვლითა გულითა სიტყვსა მის სჯულისათა, 
რომელი წერილ იყო წიგნსა მას. 32 და ყოველნი დაადგინნა 
იერუსალცმსა და ბენიამენსა და ყვეს მკვდრთა 
იერუსალცმისათა აღთქმა სახლსა უფლისა ღმრთისა მამათა 
მათთასა. 33 და აიხუნა იოსია ყოველნი საძაგელებანი 
ყოვლისა ქუეყანისაგან, რომელნი იყუნეს ძეთა ისრაცლისანი 
და ქმნეს ყოველთა მყოფთა იერუსალცმისათა, და ისრაცლნი 


ჰმონებდეს უფალსა ღმერთსა მათსა ყოველთა დღეთა და არა 
მიაქციეს გზათაგან უფლისა ღმრთისა მამათა მათთაგან. 


თავი 35 


1 და ყო ოსია პასექი უფლისა ღმრთისა თვსისა და დაკლეს 
პასექი იგი მეათოთხმეტესა წელსა თთვსა მის პირველისასა. 2 
და დაადგინნა მღდელნი საცოსა თვსსა ზედა და განაძლიერნა 
იგინი საქმესა ზედა სახლსა უფლისასა. 3 და ჰრქუა 
ლევიტელთა ძლიერთა მათ და ყოველთა ისრაცლთა, რათა 
წმიდა იყუნენ იგინი უფლისათვს. და დადგეს კიდობანი იგი 
წმიდაი სახლსა შინა, რომელი აშენა სოლომონ, ძემან 
დავითისმან, მეფისა ისრაცლისამან, თქუა მეფემან: არა არს 
აღება მჭრითა, არამედ ჰმსახურებდით უფალსა ღმერთსა 
თქუენსა ერი მისი ისრაცლი 4 და განემზადენით სახლად 
ტომთა თქუენთა დღითი დღე სამსახურებელთა თქუენთა, 
მცნებისაებრ დავითის მეფისა და სოლომონ ძისა მისისათა. 2 
და დადეგით ტაძარსა მას შინა ტომად-ტომად თქუენნი წინაშე 
ძმათა თქუენთა და ნაწილი სახლისა ტომისა ლევიტელთა. 9 
დაკალით პასექი და სიწმიდე მზა-უყავთ ძმათა თქუენთა 
სიტყვსა მისებრ უფლისა ყელითა მოსესითა. 7 და შესწირა 
იოსია ძეთათვს ერისათა ცხოვარი, და ტარიგები, და თიკნები, 
ნაშობი თხათა; ყოველი, რაცა პოვა პასექად ოცდაათი ათასი 
და ჭბო სამ ათასი, ესე ნაქონი ძეთაგან მეფისთა. 8 და 
მთავართა მისთა იწყეს მიცემად ერისათვს, მღდელთა და 
ლევიტელთა და მისცეს ქელკია და ზაქარია, და იეიელ, 
მთავარი სახლისა ღმრთისა; მღდელთა მისცეს პასექად მას 
ცხოვარი, და ტარიგი, და თიკანი ორ ათას ექუსასი, ჭბო სამასი. 
? და ქონენია, და ბასანია, და სამეა, და ნათანაელ, ძმამან 
მისმან და ასაბია და იეიელ, და იოზაბად, მთავართა 
ლევიტელთა, შესწირეს პასექსა მას ცხოვარი ხუთი ათასი და 
ჭბო ხუთასი. 19 და წარემართა მსახურება იგი და დადგეს 
მღდელნი განწესებისაებრ და ლევიტელნი განაწილებდეს 
მცნებისა მისებრ მეფისა. 11 და დაკლეს პასექი და მოაპკურეს 
ჭქელითა მღდელთა მათთათა და ლევიტელნი განჭდიდეს 
ტყავსა. 12 და მომზადეს ყოვლად დასაწველნი მსგავსად 


განნაწილებისად სახლად და სახლად მამათა მათთასა, ძეთა 
ერისათა, მორთმად უფლისათა, ვითარცა წერილ არს წიგნსა 
სჯულისა მოსესასა, ეგრეთვე განთიადისა. 13 და შეწვეს პასექი 
ცეცხლითა მსგავსად და წმიდად, შეაგბეს ქვაბებითა და 
სიავებითა, და წარემართა და წარდგენ ყოველნი ძენი ერისანი. 
14 შემდგომად განმზადებისა მათისა და მღდელთასა, რამეთუ 
მღდელნი შესწირვიდეს ცმელსა და ყოვლად დასაწველებსა 
ვიდრე მწუხრამდე და ლევიტელნი მოუმზადებდეს მათ და 
ძმათა მათთა და ძეთა არონისათა, 12 და მეფსალმუნენი, ძენი 
ასაფისნი, სადგურსა თვსსა ზედა მსგავსად ბრძანებისა მის 
დავითისსა და ასაფ, და ემან, და იდითუმ წინაისწარმეტყუელნი 
მეფისანი და მთავარნი და მეკარენი ბჭისათა თითოეულისა, 
არა იყო შეძრვა მათი მსახურებისაგან წმიდათასა, რამეთუ 
ძმანი მათნი ლევიტელნი მოუმზადებდეს 195 და წარემართა 
ყოველი მსახურება უფლისაი მათ დღეთა შინა ყოფად პასექისა 
და მიღებად ყოვლად დასაწველები საკურთხეველსა 
უფლისასა და მცნებისა მისებრ ოსია მეფისა იუდასსა. 17 და 
უყვეს ძეთა ისრაცლისათა, რომელნი იყუნეს მუნ, პასექი და 
დღესასწაული უცომოებისა შვდ დღე, 18 რომელ არა ყოფილ 
იყო მისებრ პასექი ისრაცლსა დღეთაგან ვითარ სამოელ 
წინაისწარმეტყუელისათა, და მეფეთა ისრაცლისათა არა ყვეს 
პასექი, რომელ ყო იოსია მეფემან და მღდელთა და 
ლევიტელთა და ყოველმან იუდამან და ისრაცლმან, რომელნი 
იყუნეს მუნ და მკვდრმან იერუსალსმისამა 1? მეათურამეტესა 
წელსა იოსია მეფისასა, და მუცლითმეზღაპრენი, და 
მცნობელნი, და თერაფინნი, და კერპნი, და რომელნი იყუნეს 
ქუეყანასა იუდასა, და იერუსალცსმს, დაწვა ოსია მეფემან, რათა 
დაამტკიცნეს სიტყუანი, იგი მისისა სჯულისანი და წერილი 
წიგნსა მას, რომელ-იგი პოვა ქელკია სახლსა შინა უფლისასა, 
რამეთუ მსგავსი იოსია მეფისა არა იყო უწინარეს მისა მეფე, 
რომელი მოიქცა უფლისათვს ყოვლითა გულითა მისითა 
სჯულისა მოსესითა. და შემდგომად აღარა აღდგა მეფე სხუა0 
მისი მსგავსი, ხოლო არავე გარემიიქცა უფალი რისხვისაგან 
გულისწყრომისა მისისა, რომელ განრისხდა უფალი იუდასა 
ზედა, რომელ განარისხა მანასე, და თქუა უფალმან: იუდაცა 


განვიშორო პირისაგან ჩემისა, ვითარცა განვიშორე ისრაცლი, 
განვიშორო ქალაქი, რომელი გამოვირჩიე, იერუსალსმი, და 
სახელი ვთქუ დამტკიცებად სახლი ჩემი მუნ 29 და აღმოვიდა 
ფარაო ნექაო, მეფე ეგვპტისა, მეფისა ზედა ასურეთისასა 
მდინარედ ევფრატად. და გამოვიდა იოსია მეფე შემთხუევად 
მისა, რათა ბრძოლა-სცეს. 21 და მოუვლინა მოციქული ფარაო 
ნექაო და ჰრქუა მას: რაი ძეს შენი და ჩემი, მეფეო იუდასო? 
არა შენ ზედა მოვალ ბრძოლისა ყოფად, ღმერთმან მრქუა მე, 
რათა ვისწრაფო მე, აწ ეკრძალე ღმრთისაგან, რომელი არს 
ჩემ თანა, ნუუკუე განგრყუნეს შენ. 22 და არა გარემიიქცია 
იოსია პირი მისგან, არამედ ბრძოლად მისა განეწყო და არა 
ისმინნა სიტყუანი ნექაოსისნი პირისაგან უფლისა და მოვიდა 
მისა ბრძოლად ველსა მას მაგედონისასა. 23 და სცეს ისრითა 
მეფესა იოასსა და ჰრქუა მონასა თვსსა: განმიყვანეთ მე ამიერ, 
რამეთუ მელმის მე ფრიად. 2“ და გამოიყვანეს იგი მონათა 
მისთა ეტლისა მისგან და აღსუეს იგი ეტლსა მას მეორესა 
მისსა და მოიყვანეს იგი იერუსალცმდ და მოკუდა. და დაფლეს 
იგი მამათა მისთა თანა და ყოველი იუდა და იერუსალსმი 
იგლოვდა იოსიას ზედა. 22 და ჰგოდებდა იერემია იოსიას და 
თქუეს ყოველთა მთავართა, მამათა და დედათა, ჰგოდებდენ 
იოსიას ზედა, ვიდრე დღევანდელად დღემდე და მისცეს იგი 
ბრძანებაი ისრაცლსა და, აჰა, ესერა, წერილ არიან გოდებათა 
შინა. 26 და იყუნეს სიტყუანი იოსიასნი და სასოება მისი 
დაწერილ სჯულსა უფლისასა. 27 და ნეშტნი სიტყუანი მისნი 
პირველნი და უკუანაისკნელნი, აჰა, ესერა, წერილ არიან 
წიგნთა მეფეთა ისრაცლისათა და იუდასასა. 


თავი 36 


1 და მოიყვანა ერმან ქუეყანისამან იოქაზ, ძე იოსიასი, და სცხეს 
მას მეფედ მამისა მისისა წილ იერუსალსმსა. 2? ძე ოცდასამისა 
წლისა იყო იოაქაზ მეფობასა მისსა, და სამ თვე მეფობდა 
იერუსალიმსა. და სახელი დედისა მისისა ამიტალ, ასული 
იერემიასი, ლობნათ. და ქმნა ბოროტი წინაშე უფლისა, 
ყოვლისა მისებრ, რაოდენიცა ქმნეს მამათა მისთა. 3 და შეკრა 
იგი ფარაო ნექაო დებლათას, ქუეყანასა ემათისასა, რათა არა 
მეფობდეს იგი იერუსალსცსმსა და მის თანა წარიყვანა ეგვპტედ 
და დასდვა ხარკი ქუეყანასა მას ასი ტალანტი ვეცხლისა და 
ერთი ტალანტი ოქროსა. 4 და დაადგინა ფარაო ნექაო 
ელიაკიმ, ძე იოსიასი, მეფისა იუდასი, იოსიას წილ, მამისა 
მისისა, გარდაუცვალეს სახელი მისი იოაკიმ და იოაქაზ, ძმა 
მისი, წარიყვანა ფარაო ნექაო და შეიყვანა იგი ეგვპტედ და 
მოკუდა იგი მუნ. ? და იყო ოცდახუთის წლისა იოაკიმ მეფობასა 
მისსა და ათერთმეტ წელ მეფობდა იერუსალცმს და სახელი 
დედისა მისისა ზექორ, ასული ნერისი, არამათ. და ქმნა 
ბოროტი წინაშე უფლისა, რაოდენ ქმნეს მამათა მისთა, და 
მოვიდა ნაბუქოდონოსორ, მეფე ბაბილონისა მის ქუეყანისა და 
ჰმონებდა მას იოაკიმ სამ წელ. და მერმე მოავლინა უფალმან 
მათ ზედა ქალდეველნი, და ავაზაკნი ასურეთისანი, და 
ავაზაკნი მოაბელთანი, და ძენი ამონისთანი, და სამარიასნი, 
და განდგეს სიტყვთა მით, სიტყვსაებრ უფლისა, ყელითა 
მონათა მისთა წინაისწარმეტყუელთათა. ხოლო გულისწყრომაი 
უფლისაი იყო იუდასა ზედა, რათა განიშოროს პირისა 
მისისაგან ცოდვათათვს მანასესთა, რაცა ქმნა სისხლი 
უბრალო, რომელ დასთხია იოაკიმ და აღავსო სისხლითა 
იერუსალცმი და არა ინება უფალმან აჭოცა მათი 9 და 
აღმოვიდა მას ზედა ნაბუქოდონოსორ, მეფე ბაბილონისა, და 
შეკრა იგი რვალის ბორკილითა და წარიყვანა იგი 
ბაბილონად. 7 და ნაწილნი ჭურჭელთანი სახლისა უფლისანი 
წარიღო ბაბილონად და დადვა იგი ტაძარსა თვსსა შინა, 


რომელი იყო ბაბილონს. 8 და ნეშტნი სიტყუათანი იოაკიმისნი 
და ყოველი რაოდენი ქმნა, აჰა, ესერა, წერილ არიან წიგნსა 
სიტყუათა მეფეთა იუდასთასა და ისრაცლისთა. და დაიძინა 
იოაკიმ მამათა მისთა თანა და დაეფლა განოსს მამათა მისთა 
თანა და მეფობდა იექონია, ძე მისი, მის წილ. ? ათურამეტისა 
წლისა იყო იექონია მეფობასა მისსა, სამ თვე და ათ დღე 
მეფობდა იერუსალიმს და ქმნა ბოროტი წინაშე უფლისა. 19 და 
მოქცევასა მის წელიწდისასა მოავლინა ნაბუქოდონოსორ 
მეფემან და შეიყვანა იგი ბაბილონად ჭურჭელსა თანა და 
გულისსათქმელსა სახლსა უფლისასა, და მეფედ დაადგინა 
სედეკია, მამისძმა მისი, იუდასა ზედა და იერუსალსმსა ზედა. 11 
და ოცდაერთისა წლისა იყო სედეკია, და ათერთმეტ წელ 
მეფობდა იერუსალცმს. 12 და ქმნა ბოროტი წინაშე უფლისა 
ღმრთისა თვსისა და არა შეიკდიმა პირისაგან იერემია 
წინაისწარმეტყუელისა და სიტყუათა უფლისათა. 13 და 
შეურაცხ-ყო ნაბუქოდონოსორ მეფე და გარდავდა ფიცსა, 
რომელ ეფუცა ღმერთი თვსი, და განიფიცხა ქედი თვსი და არა 
მოაქცია გული თვსი უფლისა ღმრთისა ისრაცლისა. 14 და 
ყოველთა დიდებულთა იუდასთა, და მღდელთა, და ერმან 
ქუეყანისამან განამრავლეს უსჯულოებაი უსჯულოებათა 
საძაგელთა მათ ნათესავთა და შეაგინეს ტაძარი უფლისაი 
იერუსალსმს. 12 და გამოავლინა უფალმან ღმერთმან მამათა 
მათთამან ყელითა წინაისწარმეტყუელთა და მოუვლინა 
მოციქულნი თვსნი, რამეთუ განწირა ერი თვსი და სიწმიდე 
თვსი. 165 შეურაცხ-ყვეს წინაისწარმეტყუელნი მისნი და 
ეკიცხევდენ სიტყუათა მისთა და ემღერდენ მათ, ვიდრე 
აღსტყდა გულისწყრომა უფლისაი ერსა ზედა მისსა, და 
არღარა იქმნეს შემდგომად საკურნებელ. 17 და მოავლინა მათ 
ზედა მეფე ქალდეველთა და მოსწყვდნა ჭაბუკნი მათნი 
მახვლითა სახლსა შინა სიწმიდისა მათისათა და არა ერჩდა 
სედეკიას და ქალწულნი მათნი არა შეიწყნარნა, და 
მოხუცებულნი მათნი წარიყვანეს და უფალმან მისცა ყელთა 
მათთა. 18 და ყოველი ჭურჭელი სახლისა ღმრთისაი, დიდნი 
და მცირენი, ყოველნი საუნჯენი მეფისანი და მთავართანი 
წარიღო ბაბილონად. 19? და მოწვა სახლი უფლისაი და 


დაარღვა ზღუდე იერუსალცმისა და ტაძრები მისი, რომელი 
იყო მათ შორის, დაწვა ცეცხლითა და ყოველნი ჭურჭელნი 
გულისსათქმელნი შეაგინა. 29 და წარიტყუენა ნეშტნი 
ბაბილონად და იყუნეს მუნ მონად მისა და ძეთა მისთა ვიდრე 
მეფობადმდე ხუჟიკთა, 21 რათა აღესრულოს სიტყუაი უფლისაი 
პირითა იერემიასითა, ვიდრე შეიწყნაროს ქუეყანა შაბათად 
თვსა და შაბათობად. ყოველთა დღეთა ოვრებისა მისისა შაბათ 
იქმნა აღსრულებადმდე სამეოცდაათ წელ. 22? პირველსა წელსა 
კვროს მეფისა სპარსთასა, შემდგომად აღსრულებისა მის 
სიტყვსა უფლისა პირითა იერემიასითა აღადგინა უფალმან 
სული კვროს მეფისა სპარსთასა და უბრძანა ყოველსა 
სამეფოსა მისსა ქადაგებით და წიგნის წერით და თქუა: 23 ამას 
იტყვს კვროს, მეფე სპარსთა: ყოველი სამეფო ქუეყანისაი 
მომცა მე უფალმან ღმერთმან ცათამან, და მან მიბრძანა მე 
შენებად მის სახლისა იერუსალცმს ჰურიასტანისასა, აწ ვინ 
არის თქუენგანი ყოვლისაგან ერისა მისისა, იყოს ღმერთი მის 
თანა, და აღვედინ. 


პირველი ეზრა 


თავი 1 


1 პირველსა მას წელსა კვროს მეფისა სპარსთასა, 
აღსრულებასა მას სიტყვსა უფლისასა პირითა იერემია 
წინაისწარმეტყუელისათა, განაღვძა უფალმან სული კვროსისი, 
მეფისა სპარსთასა, და მისცა ბრძანება მეცნიერებისა ყოველსა 
საშარავანდედოსა თვსსა და მიწერა ყოველთა მიმართ სახე 
ესრე 2 ესრეთ იტყვს კვროს, მეფე სპარსთა: ყოველი 
შარავანდედები ქუეყანისა მომცა მე უფალმან ღმერთმან 
ზეცისამან და მან მიბრძანა მე მოძიება, რათა უშენო მას 
ტაძარი იერუსალიმს ჰურიასტანისასა. 3 და თუ ვინმე იყოს 
თქუენგანი ყოველსა ერსა უფლისასა, რომლისა თანა იყოს 
ღმერთი მისი მის თანა, და აღვედინ იერუსალცმდ 
ჰურიასტანისა, და აღაშენენ სახლი იგი უფლისა ღმრთისა 
ისრაცლისა, და თავადი ღმერთი, რომელი-იგი დამკვდრებულ 
არს იერუსალსმს, იყავნ მის თანა. “ და ყოველი 
განმზადებულებაი მისი მიიღოს მის თანა, წარიღენ ადგილსა 
მას, სადა-იგი თვთ დამკვდრებულ არს და თანაწარიღენ 
კაცად-კაცადმან ყოველივე აღსაგებელი თვსი, რომელ-რა 
იყოს: ოქროსა და ვეცხლსა და ჭურჭელსა და საცხოვარსა, 
მოყუსიანად მიიღონ განმზადებულობა ტაძრისა უფლისა 
ღმრთისა იერუსალიმს ? და აღდგეს მფლობელნი იგი 
მამამთავართა ძეთა იუდასთა და ბენიამენისთა, მღდელნი იგი 
და ლევიტელნი და ყოველნი, რომელთა განაღვძა უფალმან 
ღმერთმან სული მათი აღსლვად და აღშენებად ტაძრისა 
უფლისა ღმრთისა იერუსალცმდ. 9 და ყოველნი, რომელნი 
იყუნეს გარემოს მისსა, შემწე ეყოფოდეს და განაძლიერებდეს 
ჭელთა მათთა, მისცემდეს ოქროსა და ვეცხლსა, ჭურჭელსა და 
საცხოვარსა და ძღუნითა და შესაწირავითა აღავსებდეს. 7 და 
მეფემან კვროს მოღებად-სცა ყოველი იგი სამსახურებელი 


სახლისა მის უფლისაი, რომელ გამოიღო ნაბუქოდონოსორ 
მეფემან იერუსალცმით, და მოსცა დამარხვად სახლსა 
ღმრთისა თვსისასა. 8 მოღებად-სცა კვროს, მეფემან 
სპარსთამან, ყელითა მითრადატ მეფასისათა და მიუთვალა 
სამნასარს, მთავარსა იუდასსა. ? და ესე არს რიცხვ 
აღთვალვისა: საზორველნი იგი ოქროსა ოცდაათ და 
საზორველნი იგი სამსახურებელთა ვეცხლისათანი ათას 
ოცდაცხრა; 19 და პინაკები ოქროსა ოცდაათ და ვეცხლისანი 
ორგზის ათას. 11 და ყოველი ჭურჭელი ოქროსა და ვეცხლისა 
ხუთ ათას ოთხას ყოვლითურთ, რომელნი გამოვიდოდეს 
სამნასარის თანა ტყვეობისაგან ბაბილონით იერუსალცმდ. 


თავი 2 


1 და ესე არიან ძენი ისრაცლისანი თვთეულად ადგილთაგან, 
რომელნი გამოვიდოდეს ტყუეობისაგან, რომელი წარტყუექევნა 
ნაბუქოდონოსორ მეფემან ბაბილონად, რომელნი მიაქცია 
კვროს ბაბილოვნით იერუსალყმდ ჰურიასტანად, კაცნი 
თვთეულად ქალაქსა თვსსა, 2 რომელნი გამოსულ იყუნეს 
ზურობაბელის თანა: ისუ, ნეემია, სარეა, ჰრეილიას, მარდოქეა, 
ბალაასან, მასაფარ, გაგუვარ, ჰრეუმ, ბაანა. ესე არს რიცხვ 
კრებულის მის ძეთა ისრაცლისა. 3 ძენი ფორსისნი ორ ათას 
ასსამეოცდაათორმეტ. 4 ძენი საფატისნი 
ოთხასსამეოცდაათორმეტ. ? ძენი არისისნი 
შვდასსამეოცდაათექუსმეტ. 9 ძენი ლეფთალემისანი, 
მოაბელისნი, და ძეთა ისუთა, და აროაბისთა, ორ ათას 
რვაასდაათორმეტ. 7” ძენი ელმოსნი ორ ათას 
ორასერგასისდაოთხ. 89 ძენი ზატუნასნი ცხრასასოცდახუთ. 9 
ძენი ქორებისნი შვდასერგასის. 19 ძენი ბანესნი ათას 
ორმეოცდარვა. 11 ძენი ბებენისნი რვაასოცდასამ. 12 ძენი 
არგესნი ათას სამასოცდაორ. 13 ძენი ადონივამისნი 
რვაასსამეოცდაათშვდმეტ. 1“ ძენი ბოსორისნი ორ ათას 
რვაასდაექუს. 12 ძენი ადდლნასნი ოთხასერგასისდაოთხ. 19 
ძენი აზერ ეზეკიასნი ოთხმეოცდათექუსმეტ. 17 ძენი ბესიასნი 
სამასოცდახუთ. 18 ძენი იარასნი ასდაათორმეტ. 19 ძენი 
ასუმისნი ორასოცდასამ. 29 ძენი გაბერისნი 
ოთხმეოცდაათხუთმეტ. 21 ძენი ბეთლემისნი ასოცდასამ. 22 ძენი 
ნოტოფისნი ერგასისდაექუს. 23 ძენი ანთოეთისნი ასოცდარვა. 
24 ძენი ისემოთისნი ორმეოცდაორ. 25 ძენი კარიათირიმისნი 
ქაფირა და ბეროთ, შვდასორმოცდასამ. 25 ძენი რასამისნი და 
გებასნი ათას ოცდაერთ. 27 ძენი მაქამისნი ასოცდაორ 28 ძენი 
ბეთელისნი და იედეასნი ოთხასოცდასამ. 29 ძენი ნაბუისნი 
ერგასისდაორ. 39 ძენი მაგებისნი ასერგასისდაექუს. 31 ძენი 
ელამარისნი ათას ორასერგასისდაოთხ. 32 ძენი არამისნი 


სამასდაოც. 33 ძენი ლიდლონისნი ლოვდადიდ და ონა, 
შვდასოცდახუთ. 3“ ძენი იერიქოვისნი სამასორმეოცდახუთ. 32 
ძენი სენნასნი სამ ათას ექუსასოცდაათ. 39 და ძენი მოღდელთანი 
და ძენი ედდოასნი სახლისა ისოსნი იოესედეკეანისნი ცხრაას 
სამეოცდაცამეტ. 37 ძენი ემერისნი ათას ერგასისდაორ. 38 ძენი 
ფასურისნი ათას ორასორმეოცდახუთ. 39 ძენი ერემისნი ათას 
შვდას. 4?– და ლევიტელთანი იგი ძენი ისუასნი, კადმიოელ ძისა 
სუდიასი სამეოცდაათოთხმეტ. 41 და რომელნი-იგი იყუნეს 
მეფსალმუნენი და შემასხმელნი და ძენი იგი ასაფისნი 
ასოცდარვა. 42 და ძენი მეკარეთანი, ძენი ელუმასნი, ძენი 
ატერისნი, ძენი ტელმონისნი და ძენი აკაკბობისნი, ძენი 
ატიტასნი, ძენი სობასნი, ყოველივე ასოცდააცხრამეტ. 43 და 
ნათანისგან თესლნი: ძენი არალისნი, ძენი ასუფასნი, ძენი 
ტაბაოტისნი. ““ ძენი კერაოსისნი, ძენი სიაასნი, ძენი 
ფადოენისნი. “? ძენი ლაბანისნი, ძენი ადაბისნი, ძენი 
აკობისნი. 45 ძენი ადაბისნი, ძენი სელამისნი, ძენი ანანისნი. 47 
ძენი გედდელისნი, ძენი გაარისნი, ძენი ჰრადისნი. 49 ძენი 
ჰრასუნისნი, ძენი გაზაამისნი, ძენი ნეკოვდასნი. 47 ძენი 
გაზანისნი, ძენი ფასესნი, ძენი ბაასისნი 2329 ძენი ასენისნი, ძენი 
მოვანიმისნი, ძენი ნეფუმისნი. 21 ძენი ბაკუთისნი, ძენი 
აკუფასნი, ძენი არურასნი. 322 ძენი ბავლუთისნი, ძენი მიდაასნი, 
ძენი არისასნი. 23 ძენი ბარკოსისნი, ძენი სისარასნი, ძენი 
თამაისნი. 34 ძენი ნესოვასნი, ძენი ატტუფასნი. 22 ძენი მონათა 
სოლომონისნი, ძენი სოტეასანი, ძენი ასუფერატისნი, ძენი 
ფაკდურასნი. 35 ძენი იელაასნი, ძენი კედროვნისნი, ძენი 
კედედელისნი. 27 ძენი საფასტასნი, ძენი ატტილისნი, ძენი 
ფაქერუთისნი, ასაბუბ, ძენი იემეისნი. 28 ყოველნი იგი ძენი 
ნათანისნი და ძენი მონათა მათ სოლომონისათანი 
სამასოთხმეოცდაათორმეტ. 39 და ესენი არიან გამოსრულნი 
თელმელექად, თელარესად, ქერობად, ედარ და ემერად, და 
ვერ შეუძლეს თხრობად სახელთა მამათა თვსთასა, უკუეთუ არს 
ნათესავი მათი ისრაცლისაგან. 959 ძენი დალავისნი, ძენი 
ტობიასნი, ძენი ნეკოდასნი ექუსასერგასისდაორ. 91 და ძეთა 


მათგან მღდელთასა: ძენი აბაასნი, ძენი აკოსისნი, ძენი 
ბერზელესნი, ვითარცა მოიყვანნა ასულთა მათგან 
ბერზულოსთა გალაადიტელისა თვსა ცოლად, იყო დავიწყება 
სახელთა მათთა. 652 და ეძიებდეს ნათესავთა რიცხუსა წიგნთა 
მათსა და არა იპოვა. და განაშორნეს იგინი მღდელთაგან. 93 
და ჰრქუა ანამესითა მათ: არა წეს არს თქუენდა ჭამად 
სიწმიდისა მისგან წმიდათასა, ვიდრემდის აღდგეს 
მღდელთმოძღუარი და განცხადებულად უჩუენოს, მის მიერ 
განათლდენ ყოველნი სრულიად. 54 და იყო ყოველი იგი 
კრებული ერთბამად ოთხ ბევრი ორ ათას სამასსამეოც. 95 
გარნა მონათა და მჭევალთა მათთა და მწყემსნი მათნი - ათას 
სამასოცდაათჩვდმეტ და შემსხმელნი მეფსალმუნენი მათნი, 
მამანი და დედანი ორას; 955 ცხენები მათი შვდასოცდათექუსმეტ 
და ჯორები მათი ორასორმეოცდაშვიდ. 97 და აქლემები მათი 
ოთხასოცდაოხუთმეტი და ვირები მათი ექუს ათას შვდასდაოც; 
68 და მფლობელნი იგი მამათმთავარნი, რომელნი მოვიდეს 
სახლსა უფლისასა იერუსალცმდ, შეწირეს სახლსა ღმრთისასა 
განმზადებულება საშენებელად მისა, 959 რაოდენიცა იყო ძალი 
მათი, მისცეს აღსაგებელად საფასე საყმრისა: ოქრო 
დიდრაქმა ექუსი ბევრი და ათას და ასი, და ვეცხლი ხუთ ათასი 
ქანქარი და კუართები სამღდელო ასერგასის. 79 დასხდეს 
მღდელნი და ლევიტელნი და ერისა მისგანნი შემასხმელნი და 
მეკარენი ნათანელნი ქალაქთა თვსთა და ყოველნი ისრაცლნი 
ქალაქთა თვსთა. 


თავი 3 


1 და მოიწია თთუც მეშვდე და იყუნეს ძენი ისრაცლისანი 
თვთეულად ქალაქსა და შეკრბა ყოველი ერი ერთბამად, 
ვითარცა ერთი კაცი იერუსალსმდ. 2 და აღდგა ისუ 
იოსედეკიანი და ძმანი მისნი მღდელნი და ზურობაბელ, ძე 
სალათიელისი, და ძმანი მისნი ექუსნი. და აღაშენეს 
საკურთხეველი საზორველისა უფლისა ღმრთისა ისრაცლისა 
შეწირვად მას ზედა საკუერთხი, ვითარცა წერილ არს სჯულსა 
მოსესა, კაცისა ღმრთისა. 3 და განამზადეს საზორველნი 
წესისაებრ თვსისა. რამეთუ ეშინოდა ნათესავთაგან მის 
ქუეყანისათა, და შესწირეს საკუერთხი მეყსეულად უფლისა 
ღმრთისა მათისა: ერთი ცისკარს და ერთი მწუხრი. 4“ და ყვეს 
დღესასწაული ტაძრობისა, ვითარცა წერილ არს, საკუერთხი 
დღითი დღე ერთ რიცხვად, ვითარცა ამცნო მათ. ? და 
შესწირვიდეს სხუათაცა საკუერთხთა თვისთავთა და შაბათთა 
და ყოველთა დღესასწაულთა წლისათა უფლისა სიწმიდეთა 
ყოველთა უნებელთა, რომელთა შესცოდეს უფალსა. 9 და 
პირველსა მას თთვსასა მეშვდისა იწყეს შეწირვად საკუერთხთა 
უფლისა ღმრთისა და სახლისა მის აღარ დადებულ იყო 


საფუძველი. 7 და მისცა ვეცხლი ქვისმყდელთა და ხუროთა 
სასმელი და საჭმელი და ზეთი სიდონელთა და ტვრელთა, და 
მოაქუნდა ნაძვსძელი ლიბანით ზღვთ იოპეთ, ვითარცა უბრძანა 
მათ კვროს, მეფემან სპარსთამან. 8 და მეორესა წელსა 
გამოსლვისა მათისასა, რაჟამს მოვიდეს ტაძარსა უფლისასა 
იერუსალყმად თთუესა მას მეორესა, იწყეს ზორაბაბელ 
სალათიელმან და ისუ იოსედეკიანმან და ძმათა მათთა 
მღდელთა ლევიტელთა ყოველთა მოსლვად ტყუეობისა მისგან 
იერუსალყმდ, და დაადგინებდეს ლევიტელთა ოც წლითგან 
ზედამდგომელად საქმისათვს სახლისა უფლისასა 9 ისუ და 
ძენი მისნი, მდგომელნი ზედა საქმისა სახლისა მის უფლისასა, 
ძენი ენადისანი და ძმანი მისნი და ლევიტელნი. 19 და დადვეს 
საფუძველი და იწყეს შენებად სახლისა უფლისა; დგეს 


მღდელნი, და შთაეცვა კუართები, და ჰბერვიდეს ნესტუებსა 
თვსსა ლევიტელნი და ძენი ასაფისნი წინწილითა აკურთხევდეს 
უფალსა ღმერთსა, ვითარცა განაწესა დავით, მეფემან 
ისრაცლისამან. 11 და ჰრქუა კაცმან მოყუასსა თვსსა: 
აუარებდით უფალსა და აქებდით, რამეთუ კეთილ, რამეთუ 
უკუე არს წყალობაი მისი ისრაცლსა ზედა, და ყოველი იგი 
კრებული დიდითა ყმითა აკურთხევდეს უფალსა ღმერთსა 
ისრაცლისასა. რამეთუ დაიდვა საფუძველი სახლისა უფლისაი. 
12 და მრავალნი მღდელთაგანნი და ლევიტელთაგანნი და 
მფლობელთა მათ მამათმთავართა და მოხუცებულთა, 
რომელთა ეხილვა ტაძარი იგი უფლისაი, და აწ იხილეს 
თუალითა თვსითა საფუძველი მისი, ტიროდეს დიდითა კმითა; 
და ყოველი ერი სასწაულსა ჰყოფდა სიხარულისასა და 
აღამაღლებდეს ჭმასა მათსა 13 და არა ვინ იყო კრებულისა 
მისგან, რომელმანცა შეუძლო ცნობად და სმენად ჭმა 
სიხარულისა. ერი იგი ღაღადებდეს ყმითა დიდითა და 
მიესმოდა ჟყმაი იგი შორიელთა ადგილთა. 


თავი 4 


1 და ესმა, რომელნი აჭირვებდეს იუდასა და ბენიამენსა, 
ვითარმედ ძენი ისრაცლისანი მოქცეულ არიან ტყუეობისაგან 
და აშენებენ სახლსა უფლისსა ღმრთისა ისრაცლისასა. 2 და 
მიეახლნეს ზორობაბელს და მფლობელთა და მამამთავართა 
და ჰრქუეს მათ: ვაშენებდეთ ჩუენცა თქუენ თანა, ვითარცა 
თქუენ, ვითხოვთ უფლისაგან ღმრთისა თქუენისა, რამეთუ 
ჩუენცა, ეგრეთვე შევსწირავთ შესაწირავსა, ვინათგან ასარდან, 
მეფემან ასურასტანისამან, მოგვყვანნა ჩუენ აქა 3 და რქუა მათ 
ზორაბაბელ და ისუ იოსედეკიანმან და ნეშტთა მათ 
მფლობელთა მამამთავართა ისრაცლისათა: არა წეს არს 
ჩუენდა და თქუენდა ერთგამად აღშენებად სახლი უფლისა 
ღმრთისა ჩუენისა. ჩუენ თვთ აღვაშენოთ სახლი უფლისა 
ღმრთისა ისრაცლისა, ვითარცა გვბრძანა ჩუენ კვროს, მეფემან 
სპარსთამან 4 და ერი იგი მის ქუეყანისა დააშთინებდა ყელთა 
კრებულისა ჰურიასტანისათა და დააბრკოლებდეს მათ 
შენებისაგან. 2 და დაიდგინეს მორეწენი და ზრახვიდეს, 
ვითარმცა დააბრკოლნეს იგინი ყოველთა დღეთა კვროს 
მეფისა სპარსთასა ვიდრე დღემდე დარეჰ მეფისა სპარსთასა. 9 
შარავანდობასა ასარსურაისსა სპარსთა ზედა, დასაბამსა 
შარავანდობისა მისისა, და მიუწერეს წიგნი, რომელნი 
დამკვდრებულ იყუნეს ჰურიასტანსა შინა და იერუსალცმს, 7 და 
დაწერეს დღეთა არტაშესის მითრადატის ტაბელითურთ და 
სხუათაცა მონათა მისთა მოხარკეთა. და მიუწერეს წიგნი 
ასურულითა ენითა, და იყო გამოთარგმანებული ჰრემ ბალატის 
მიერ, 8 და ესე არიან სიტყუანი წერილისა მის, რომელი 
მიუვლინეს: მონანი არსა მეფისა ესე მონანი შენნი, რომელნი 
მკვდრ ვართ კიდესა ამის მდინარისასა? 9? ჰრეუმ ბაალტამ და 
სამაი მწერალმან და სხუათა მონათა ჩუენთა: დენეეს, 
სფარსათაქაიეს, ტარფალიე, ალფასიე, აქუვე, ბაბილოვნელნი, 
სუსან, ქეედე. 19 და სხუანი იგი დაშთომილნი ნათესავნი, 
რომელნი დაამკვდრნა ასენაფარ დიდმან და პატიოსანმან 


ქალაქსა სომონორსა, ესე არს სამარია. და ნეშტნი იგი წიაღ 
მდინარესა მას. 11 ესე არიან სიტყუანი მის წიგნისანი, რომელი 
მიუძღუანეს მათ არტაშეს მეფესა: მონანი შენნი კაცნი, 
რომელნი დამკვდრებულ არიან წიაღ მდინარესა, მშვდობა 
მოავსენეს. 12 აწ უწყებულ იყავნ შენდა, მეფისა, რამეთუ 
ჰურიანი ესე, რომელნი მოვიდეს აქა შენგან ჩუენდა, შევიდეს 
დაშთომილსა ამას ქალაქსა იერუსალსცმსა განდგომილსა და 
განმამწარებელსა, რომელსა აწცა აშენებენ, და ზღუდეთა 
მისთა აღმართება ჰნებავს და საფუძველსა მისსა აღამაღლებენ 
13 აროსას მეფისა მშვდობა! და აწ უწყებულ იყავნ შენდა, მეფე, 
უკუეთუ ქალაქი ესე აღიშენოს და ზღუდენი მისნი აღემართნენ, 
ხარკი შენ არავინ მოგცეს. 1“ და მჭდომ ექმნენ მეფეთა და ჩუენ 
არა გუნებავს ხილვად, და მის ყოვლისათვს მივსწერეთ შენდა, 
მეფე. 152 და ძიება-ჰყო მატიანთა საყსენებელსა მამათა 
შენთასა, და ჰპოვო, გულისხმა-ჰყო, ვითარმედ ქალაქი ესე 
განდგომილთა არს და ყოველსა ჟამსა წინააღუდგების 
მეფეთა, შესავედრებელ არიან ყოველთა მეოტთათვს 
ყოველთა ჟამ, უკუე ამისთვსცა ქალაქი ესე აღიოვრა. 15 აწ 
გაუწყებ თქუენ, მეფესა: უკუეთუ ქალაქი ესე აღეშენოს და 
ზღუდენი აღემართნენ, არა იყოს შენდა მშვდობა. 17 მიუწერა 
მეფემან არეუმ ბალტემისა და სამაიასა მწერალსა და სხუათა 
მონათა და მოდგამთა მათთა, რომელნი დამკვდრებულ იყუნეს 
სამარიას და ნეშტთა მათ წიაღ მდინარისათა: მშვდობა 
თქუენდა, 18 და ხარაკისმომყდელნი ესე, რომელ 
მოავლინენით ჩუენდა, მივიდეს ჩემ წინაშე და მითხრეს 
ყოველივე. 1? და მივწერე და ვპოე, რამეთუ ქალაქი ეგე 
საუკუნითგან ჟამთასა განდგომილ არს, და მყდომ მეფეთა 
ყოფილან. 29 და მეფენი ფიცხელნი და ძლიერნი დადგომილა 
იერუსალცმს და განძლიერდეს, დაიპყრეს ყოველი ქუეყანა 
მზისდასავლით კერძო წიაღ ეფრატსა მდინარესა, და აწ 
დასდევით მას ზედა ხარაკი და ზუერი, რათა არა მერმეცა თავს 
მოთნებით განლაღდენ. 21 აწ გაუწყებ თქუენ, მივედით და 
დააყენენით იგინი და დააბრკოლეთ საქმე იგი მათი, რომელ 
არა აღიშენონ ქალაქი მათი. 22 ნუ შეუნდობთ მათ, ნუცა 
მიუტეობთ, არამედ გულსა დაიდევით და მოჰყადეთ ყოველი 


ხარკი მათი და ზუერი, რათა არა განმრავლდენ და 
განძლიერდენ და იყონ მყდომ მეფეთა. 23 მას ჟამსა 
ხარკისმომყდელმან არსას მეფისამან, რომელ არს არტაშესი, 
მოიღო და აღმოიკითხა წიგნი წინაშე არეუმის და საის 
მწერალისა და მონათა მათთა. აღვიდეს მსწრაფლ 
იერუსალყმად და ჰურიასტანად დიდითა ძლიერებითა და 
მყედრებითა და დააბრკოლეს ურიანი იგი შენებისაგან 2“ მას 
ჟამსა დაბრკოლებულ, მოცალე იქმნა საქმე იგი ტაძრისა 
უფლისა ღმრთისა იერუსალცმს და იყო მოცალებულ ვიდრე 
მეორე წლადმდე დარეჰ მეფისა სპარსთასა. 


თავი 5 


1 და წინაისწარმეტყუელობდეს ანგეა და ზაქარია ადდოვისა, 
წინაისწარმეტყუელებდენ ზედა ჰურიასტანსა და იერუსალემსა 
სახელითა უფლისა ღმრთისათა ისრაელისათა. ? მას ჟამსა 
აღდგეს ზორობაბელ სალათიელეანი და ისუ იოსედეკეანი და 
იწყეს შენებად სახლისა მის უფლისა ღმრთისა ისრაილისა 
იერუსალცმს. და ერთსიტყვა იყვნეს მათ თანა 
წინაისწარმეტყუელნი ღმრთისანი და შეეწეოდეს მათ. 3 მას 
ჟამსა მოვიდა თათანი მთავარი ევფრატით მდინარით კერძო 
და სათრაბუზან და მონათმოდგამნი მათნი და ჰრქუეს მათ: ვინ 
გიბრძანა შენება სახლისა მაგის თქუენ, ანუ ვისითა სიტყვთა 
აღმართენით გოდოლი მაგისი? 4 ანუ რა ჰქვან, სახელი კაცთა 
მაგათ, რომელნი წინამძღუარ არიან შენებისათვს ამის 
ქალაქისა? ? და იყვნეს თუალნი უფლისა ღმრთისა ზედა 
ჰურიათა მოქცეულთა ტყუეობისაგან, და არა დაუყვნეს იგინი, 
ვიდრემდის აუწყონ დარეჰ მეფესა. მაშინ წარავლინეს 
ხარკისმომყდელნი იგი ამის საქმისათვს, რათა მეცნიერ 
იქმნნენ წიგნთა. 95 ესრეთ წერილ იყო, რომელი-იგი 
წარავლინეს თათანაელ, მთავარმან მდინარითკერძომან, და 
სათრაბუზან და მონათმოდგამთა მათთა და ფარსაქე და 
რესიმონ: 7 დარეჰ მეფისა მშვდობაი მრავალი. 8 თქუენდა 
უწყებულ იყავნ, მეფისა, რამეთუ მოვედით ჩვენ ქუეყანად 
ურიასტანისა, ქალაქად იერუსალიმად და ვიხილეთ ტაძარი 
უფლისა ღმრთისა დიდსა, რამეთუ აშენებდეს რჩეულითა 
ქვითა, ძელსა სათხეპელად უპყრობდეს კედელთა მისთა, და 
საქმე წარუმართებელ იყო ყელთა შინა მათთა. 3? მაშინ 
ვკითხეთ მოხუცებულთა და ვარქვით: ვინ გიბრძანა თქუენ 
სახლისა ამის აშენებაი, ანუ ვისითა სიტყვთა აშენებთ? 19 და 
ვკითხეთ სახელი წინამძღუართა მათთა, რათამცა გვაუწყნეს, 
რამეთუ აღვწეროთ სახელნი კაცთა მფლობელთა მათთანი. 11 
და ესე მოგვიგეს ჩვენ ურიათა: ჩვენ ვართ მონანი უფლისა 
ღმრთისა, რომელმან ქმნნა ცანი და ქუეყანა. და ვაშენებთ 


სახლსა ამას, ვითარცა შენებულ იყო უწინარეს მრავლისა 
წლისა, რომელ აღაშენა მეფემან ისრაელისამან დიდმან 
სოლომონ და მსგავსად ჩვენცა დავამტკიცოთ ესე. 12 რამეთუ 
მამათა ჩვენთა განარისხეს ღმერთი ცისა და ქვეყანისა, და 
მისცნა იგინი ჟყელთა ნაბუქოდონოსორ მეფისა 
ბაბილოვნელთასა და ქალდეველთასა, და სახლი ესე 
აღაოჭრა და ერი იგი მწირობდა ბაბილონს. 13 და პირველსა 
წელსა კვროს მეფისა ბაბილოვნელისა კვიროს მეფემან 
ბრძანა შენება სახლისა უფლისა ღმრთისა. 14 და ოქროსა და 
ვეცხლისა ჭურჭელთა, რომელ წარეღო ნაბუქოდონოსორს 
იერუსალემით, მოვიდა და მოიღო სახლთა ღმრთისა თვსისა, 
და გამოიღო კვროს მეფემან სახლით სამეუფოთ; და მისცა 
სამნასაროს მეფესა 12 და ჰრქვა: ყოველივე სამსახურებელი 
ჭურჭელი სახლისა უფლისა აღიღე და მიიღე სახლსა 
უფლისასა, რომელ-იგი არს იერუსალიმსა. მიიღე ეგე 
ადგილსავე თვსსა. 165 მას ჟამსა სამნასარ მოვიდა და დადვა 
საფუძველი სახლისა უფლისა ღმრთისა იერუსალემს, და 
მიერითგან ვაშენებთ და არა აღგვსრულებიეს 17 აწ, თუ ჯერ- 
გიჩნდეს შენ, მეფესა, ძიება-ყავ და იხილე სახლთა 
დასამარხველთა წიგნთა საჭვსენებელთა მეფეთა 
ბაბილოვნელთასა, რათა გულისხმა-ყო, უკეთუ ნანდვილვე 
კვროს მეფემან ბრძანა შენება სახლისა უფლისა ჰურიასტანს 
და იერუსალემს, და მეცნიერ იქმენ შენ, მეფე, ამის საქმისათვს 
მოწერე ჩვენდა. 


თავი 6 


1 მას ჟამსა დარეჰ მეფემან ძიება-ყო და პოვა სახლსა მეფეთა 
წიგთა მატიანთასა ბაბილონელთასა. ? და პოვა ჰამათიასტია 
ქალაქსა იეგბატანელთასა, თავი ერთი წიგნი ტომარი, და 
ესრეთ წერილ იყო წიგნსა მას საყსენებელთასა: 3 წელსა 
პირველსა კვროსისა, კვროს მეფემან უბრძანა სახლისა 
უფლისა, რომელ არს იერუსალსმს, და თქუა: აღეშენენ ტაძარი 
უფლისა და ადგილი, სადა შეწირონ შესაწირავი უფლისა. და 
მისცა ზომი სიმართლისა სამეოც წყრთაი და სივრცისა - სამეოც 
წყრთა. “ და განუწესა სამი ჯერი ქვათაგან ძლიერთა და ჯერი 
ერთი ძელი. ესრეთ აღიშენენ და მიეცინ ყოველივე ტაძრად. ? 
და ჭურჭელი სახლისა უფლისა - ვეცხლისანი და ოქროისანი, 
რომელი მოიღო ნაბუქოდონოსორ სახლისაგან უფლსა 
იერუსალიმით და დაყო ბაბილონს, აწ შეაქციეთ და მიეცით და 
მიიღონ ტაძრად უფლისა იერუსალიმს, და წარვიდენ და 
წარიღონ ადგილსა თვსსა, სადა დადებულ იყო. 5 მას ჟამსა 
მისცა დარეჰ წიგნი ბრძანებისა მთავრისა მის მდინარისა 
კერძოისა სათრაბუზანს და მონათმოდგამთა თვსთა 
მდინარითკერძოისა და უფროსღა შორიელთა ადგილთა. 7 აწ 
ამიერითგან მიუშვთ შენება სახლისა მის ღმრთისა მთავართა 
მათ ჰურიათა და მოხუცებულთა ისრაცლისათა, და აღაშენონ 
სახლი იგი ღმრთისა ადგილსავე თვსსა. 8 და მე მიბრძანებიეს, 
რათა არღარავინ აყენებდეს მოხუცებულთა ჰურიასტანისათა 
ისრაცლისათა აღშენებად სახლისა უფლისა ღმრთისა 
თვსისასა და ყელმწიფებისაგან სუფევისა ჩემისასა; რომელ 
არიან ხარკისა მომყდელნი მდინარითკერძონი, ყოვლითა 
კრძალულებითა მისცენ საყმარი კაცთა მაგათ და ნუმცა 
დააბრკოლებენ ? შვილნი კუროთანი და ვერძთანი 
წელიწდეულნი საკუერთხად უფლისა ღმრთისა ზეცათასა, 
იფქლი, და მარილი, და ღვნოი და ზეთი, ვითარცა გიბრძანონ 
მღდელთმოძღვართა იერუსალსმისათა, იყავნ 
დაუბრკოლებელად მიცემულ დღითი დღე, ვითარცა 


მიიღებდენ. 19 და შესწირედ მსხუერპლი სულნელი უფლისა 
ღმრთისა ზეცათასა და ლოცვა-ყონ ცხოვრებისათვს მეფისასა 
და ძეთა მისთათვს. 11 და ჩემგან განვიდა ბრძანება ესე, და 
ყოველი კაცი, რომელი წინააღუდგეს ბრძანებასა ჩემსა, 
დაარღვიეთ სახლი მისი და მოიღეთ ძელი სახლისა მისისაგან 
და აღმართეთ ძელი იგი და დამსჭუალეთ კაცი იგი მას ზედა, 
რომელი წიხააღუდგეს ბრძანებასა ჩემსა, იყავნ მისად 
საყუედრელად საუკუნოდ 12 და ღმერთმან, რომლისა 
დამკვდრებულ არს სახელი მისი მას ზედა, განხრწნენინ და 
დაარღვიენ მეფობა და ერი, რომელი წარმდებ იქმნა და აღყო 
კელი თვსი დაყენებად და განრყუნად სახლისა მის უფლისა 
ღმრთისა, რომელი-იგი არს იერუსალცსმს. მე, დარეჰ მეფემან, 
დავდევ ბრძანება ესე და ნუვის უფლიეს გარდასლვად 13 მას 
ჟამსა მთავარი იგი მდინარეთკერძოთა სათრაბუზან და 
მონათმოდგამნი მათნი, რომელ-იგი მიწერა დარეჰ მეფემან, 
მსწრაფლ აღასრულეს ბრძანება იგი მისი. 1“ და მოხუცებულნი 
იგი ურიათანი აშენებდეს და ლევიტელნი იგი ჟამთა მათ 
წინაისწარმეტყუელებისათა ანგეასთა და ზაქარიასათ, ძისა 
ადდოვეასსა. აღაშენეს და დაამტკიცეს ბრძანებისა მისებრ 
უფლისა ისრაელისა, ვითარცა უბრძანა კვიროს მეფემან და 
დარეჰ და ჟამთა არტარასისთა, მეფისა სპარსთასა 12 
რომელსა დღესა სამი იყო ადარისა თთვსა, წელსა მას 
მეექუსესა შარავანდობისა დარეჰისასა, აღესრულა ტაძარი იგი. 
16 და ყვეს ძეთა ისრაელისათა, მღდელთა მათ და 
ლევიტელთა, რომელნი-იგი გამოსრულ იყუნეს ტყუეობისა 
მისგან, სატფური სახლისა უფლისა დიდითა სიხარულითა. 17 
შეწირეს სატფურსა მას სახლსა უფლისასა ზვარაკი ასი, ვერძი 
ორასი, კრავი ოთხასი, წელიწდეულნი თხათაგან ცოდვათათვს 
ყოვლისა ისრაელთათვს ათორმეტ, მსგავსად რიცხვსა მისგან 
ნათესავთა ისრაელისათა. 18 დაადგინნეს მღდელნი იგი 
თითოეულად ადგილთა თვსთა და ლევიტელნი იგი 
განწილვისა მისებრ განყოფისა მათისასა მსახურებასა მას 
უფლისასა იერუსალცმს, ვითარცა წერილ არს წიგნსა მას 
მოსესსა. 19? და ყვეს ძეთა ისრაცლისათა, გამოსრულთა მათ 
ტყვეობისაგან, ზატიკი იგი უფლისა დღესა მეათოთხმეტესა 


თთვისა მის პირველისასა. 29 და განწმიდნეს მღდელნი იგი და 
ლევიტელნი იგი, და იყუნეს იგინი წმიდა, და შეწირეს ზატიკი 
იგი უფლისა ყოველთა, რომელნი-იგი გამოსრულ იყუნეს 
ტყვეობისა მისგან, ძმათა მათთა და მღდელთა. 21 და შეჭამეს 
ძეთა ისრაცლისათა ზატიკი იგი, რომელნი გამოსრულ იყუნეს 
ტყვეობისაგან, და ყოველნივე, რომელნი განშორებულ იყუნეს 
სიბილწისა მისგან ნათესავთა მათ მის ქვეყანისათა, რომელნი- 
იგი მოსრულ იყუნეს მათა გამოძიებად უფლისა ღმრთისა 
ისრაცლისა. 22 და ყვეს დღესასწაული ბალარჯობისა შვიდ დღე 
და გახმხიარულდეს იერუსალცმს, რამეთუ მხიარულ-ყუნა იგინი 
უფალმან ღმერთმან და მოაქცია უფალმან გული მეფისა მის 
ასურთა მათდა მომართ, რათა შეეწიოს და განაძლიერნეს 
ჭელნი მათნი საქმედ ტაძრისა მის უფლისა, ღმრთისა 
ისრაილისა 


თავი 7 


1 და შემდგომად სიტყვსა მათ შარავანდობისა არტახშესის, 
მეფისა სპარსთასა, გამოვიდა ეზრა, ძე სარუველისი, ძისა 
აზრიასი, ძისა ქელკიასი, 2 ძისა სილომისა, ძისა სედაკისა, ძისა 
აქიტობისი, 3 ძისა სამარიასი, ძისა ეზრიასი, ძისა მარგთასა, 4 
ძისა ზარეასი, ძისა ოზიასი, ძისა ბუკეისი, ? ძისა აბისუმისი, ძისა 
ეფნესესი, ძისა ელიეზარისა, ძისა აჰრონისი პირველის 
მღდელისა. 9 ესე ეზრა, რომელი გამოვიდა ბაბილონით, იყო 
მწერალი მალედ სჯულისა მის მოსესისა, რომელი-იგი მოსცა 
უფალმან ღმერთმან ისრაცლისამან. და მისცა მას მეფემან 
ყოველივე, რაცა უნდა და ითხოვოს. რამეთუ ქელი უფლისა 
ღმრთისა იყო მის თანა. 7 და გამოვიდეს მის თანა ძეთა მათგან 
ისრაელისათა მღდელთა მათგანნი და ლევიტელთა და 
შემსხმელთა მათგანნი მსახურთა და მეკარეთა მათგანნი და 
ნათანაელთა მათგანნი იერუსალიმად წელსა მეშვდესა 
არტაშესის მეფისასა. 8 გამოვიდნენ იერუსალსმად თთვესა მას 
მეშვდესა, რომელი-იგი იყო წელი მეშვდე მეფისა მის. ? და 
თთვსთავსა მის მეშვდისა თთვსასა მოვიდა ეზრა 
იერუსალიმად, რამეთუ ყელი უფლისა ღმრთისა ამაღლებულ 
იყო მის თანა. 19 და დაიდვა ეზრა გულსა თვსსა მოძიებად 
სჯულისა მის უფლისა და აღწერად მისა და სწავლად 
ისრაელისა ბრძანებანი და მსჯავრნი. 11 ესე არიან ბრძანებანი 
იგი, რომელი მისცა არტაშეს მეფემან ეზრას მღდელსა და 
მწერალსა წიგნთასა და სიტყუათა უფლისათა და ბრძანებისა 
სჯულისა უფლისათა და ბრძანებითა მით, რომელი იყო ზედა 
ისრაილსა. 12 არტაშეს მეფემან მეფეთამან ეზრა მწერალსა 
სჯულისა უფლისა ღმრთისასა ზეცათასა, 13 ყოვლითა 
სიმტკიცითა მივეც მე ბრძანება ყოველთა ზედა, რომელნი 
არიან სუფევასა ჩემსა ერისა მისგან ისრაელისასა მღდელთა 
მათგან და ლევიტელთა, რათა აღვიდენ ყოველნი 
იერუსალსმად შენ თანა. 1“ პირისაგან მეფისასა და შვდთა 
თანამზრახველთა მიწერა წიგნი ესე მოძიება ჰურიათა და 


იერუსალცმელთა წინამძღურებითა ეზრასითა, რომლისა იყო 
სული ღმრთისა ყელთა შინა მისთა. 12 და უბრძანა მეფემან 
მიცემად სახლსა უფლისასა ვეცხლი და ოქრო 
თახამზრახველითურთ თვსით იერუსალცმს და დადება ტაძარსა 
მას შინა წინაშე უფლისა ღმრთისა ისრაელისა. 19 და 
ყოველივე, რაოდენიცა იპოვოს ვეცხლი და ოქროი, რომელნი 
მიიტყვენნეს ჰურიანი მსხემობით ბაბილონად, ერთა და 
მღდელთა მათ თანაწარიღედ და მიიღედ სახლსა მას 
უფლისასა იერუსალცსმად. 17 და ყოველთავე, რომელნი 
განვიდენ, იგინი განმზადნნედ ესრეთ სახედ, ვითარცა ვწერეთ, 
ზვარაკები, ვერძები და კრავები და საკვერთხნი და 
შესაწირავნი მათნი და შეწირედ ზედა საკურთხეველსა უფლისა 
ღმრთისა თვსისასა იერუსალსმს. 18 უფროს და უმეტეს შენთვს 
და ძმათა შენთათვს ვყავ ქველის-საქმე, დაუტევე ოქრო და 
ვეცხლი, ვითარცა შეაშუს ღმრთისა, თქუენცა ეგრეცა ყავთ. 19 
და ჭურჭელი იგი მიგცეს შენ სამსახურებელად სახლისა 
უფლისა, წარიღე შენ თანა და მიეც იერუსალსმს. 29 და ნეშტი 
იგი მიეც დამარხვად საფასესა სახლსა სამეუფოსა. 21 მე, 
არტახშეს მეფემან, მივეც ბრძანება ყოველთა მეფასეთა, 
რომელნი იყვნეს მიერ კერძო მდინარით ევფრატით, 
ყოველსავე, რასაცა ითხოვდეს თქუენგან ეზრა მღდელი და 
მწერალი სჯულისა უფლისა ღმრთისა ზეცათასა, მიეცით 
სახლსა უფლისა ღმრთისა ზეცათასა. 22 და მზა-უყავთ ვეცხლი 
ასი ტალანტი და იფქლი ასი საწყაული და ღვნო იგივე 
საწყაული და ზეთი იგივე ზომი. 23 და ნუმცა ვინ წინააღუდგების 
ბრძანებასა მეფისასა. ყოველივე, რაცა ვბრძანე, სახელითა 
უფლისა ღმრთისა ზეცათა და ქუეყანისა, ეგრეცა იყავნ, და ნუ 
ვინ ყელსა ჰყოფნ დაბრკოლებად სახლისაგან უფლისა 
ღმრთისა ისრაცლისა, რათა არა იყოს რისხვა უფლისა 
ღმრთისა ზედა მეფობასა ჩემსა და ძისა ჩემისასა 24 გაუწყებთ 
თქუენ, რათა ყოველი, რომელი იყოს მღდელთა მაგათგანი და 
ლევიტელთა და ფსალმუნთშემსხმელთა და მეკარეთა და 
ნათანაელთა, რომელნი-იგი იყუნეს მსახურნი სახლისა 
უფლისანი, ნუმცა მისცემენ ხარკსა, ნუძცა ვის უფლიეს 
დამონება მათი. 25 და შენ, ეზრა, რომლისა სიბრძნე ღმრთისა 


შენისა ყელთა შინა შენთა არს, დაადგინენ მწერალნი და 
მსაჯულნი მათ ზედა, რომელნი სჯიდენ ყოველსა მას ერსა, 
რომელნი არიან მდინარესა მას მიერ კერძო და ასწავებდენ 
ყოველთა, რომელთა არა იციან სჯული ღმრთისა შენისა, 
რომელთა-იგი არა იცოდიან, ყოველთა 295 ყოველთავე, 
რომელთა არა ყონ მსგავსად სჯულისა მის უფლისა და 
ბრძანებისა მისებრ მეფისასა, მი-მცა-ეცემიან მსაჯულსა 
საქმეთა მათებრ თვსთა, გინა თუ სიკუდილსა, გინა თუ 
სატანჯველსა, გინა თუ ზღვევად, გინა თუ პყრობილებად. 27 
კურთხეულ არს უფალი ღმერთი მამათა ჩუენთა, რომელმან 
შთაუგდო გულსა მეფისასა, და დიდებულ-ყავნ სახლი იგი 
უფლისა ღმრთისა ჩუენისა, რომელ არს იერუსალსმს. 28 და ყო 
ჩემ თანა წყალობა, და პატიოსან-მყო მე წინაშე მეფისა და 
თანამზრახველთა მისთა და წინაშე ყოველთა მთავართა 
მეფისათა, და მე განვძლიერდი, რამეთუ ჟელი უფლისა 
ყოვლითურთ აღმაღლებული ჩემ თანა, შევკრიბენ ყოველნი 
მთავარნი ისრაცლისანი, რომელნი გამოსრულ იყუნეს ჩემ თანა 


თავი 8 


1 და არიან მფლობელნი მამათმთავარნი, რომელნი 
გამოსრულ იყუნეს ჩემ თანა შარავანდობასა არტახშეს 
მეფისასა და მეფისა მის ბაბილონელთასა: 2 ძეთაგან 
ფინეზისათა გერსონ, და ძეთა მათგან ითამარისთა დანიელ, 
და ძეთა მათგან დავითისთა ატუუს. 3 და ძეთა მათგან ნააქისთა 
ნია, და ძეთა მათგან ფოროსისთა ზაქარია, და მის თანა 
ასერგასის კაცი. 4 და ძეთა მათგან ფაათ ელიანი, ძე ზარესი, 
და მის თანა ორასი კაცთა მათგანი. ? და ძეთა მათგან 
ზათუფელისთა სექენია, ძე აზილისი, და მის თანა სამასი კაცთა 
მათგანი. 9 და ძეთა მათგან ადეასთა ობენ, ძე იონათანისნი, და 
მის თანა ერგასისი კაცთა მათგანი. 7 და ძეთა მათგან 
ელამისთა ესაია, ძე ათალიასი, და მის თანა სამეოცდაათი 
კაცთა მათგანი. 8 და ძეთა მათგან საფატიასთა ზამბდია, ძე 
მიქაელისი, და მის თანა სამეოცდაათი კაცთა მათგანი. ? და 
ძეთა მათგან იოაბადია, ძე იეელისი, და მის თანა 
ორასდაათრვამეტი კაცთა მათგანი. 19 და ძეთა მათგან 
ბაანისთა სელიმოთ, ძე იოსებისი, და მის თანა ასსამეოცი კაცი 
მათგანი. 11 და ძეთაგან ბაბეისთა ზაქარია, ძე ბაბესი, და მის 
თანა ოცდარვა კაცთა მათგანი. 12 და ძეთა მათგან 
ადონიკამისთა და აზდადისთა იოენან, ძე ზაკატანისი, და მის 
თანა ასდაათი კაცთა მათგანნი. 13 და ძეთა მათგან 
ადონიკამისთა ესქატი. და ესე არს სახელები ამათ ყოველთა: 
ელიფალათ, იეიელ და სამეა და მის თანა სამეოცი კაცთა 
მათგანი; 1“ და ძეთა მათგან ბაგუისთა უთაია და ზაბუთ და მის 
თანა სამეოცდაათი კაცთა მათგანი. 12 და შევკრიბენ იგინი 
კიდესა მდინარისასა, რომელი ვალს იევის, და მოვიღე მუნ 
სავანე სამ დღე და სიმრავლე იგი ერისა მის, და ძეთა მათგან 
მღდელთა, და ძეთა მათგან ლევიტელთა არავინ ვპოვე. 19 და 
მივავლინენ ელიაზარისა და არიელისა და სემისა მარასა და 
ზარიბ და ზეილა, ნათან და ზაქარია და მესოლამ და იარიბ და 
ელმათა. 17 და გულისყმა-უყო და მოიყუანნეს იგინი წინაშე 


მთავართა მათ, რომელნი-იგი იყვნეს ადგილსა მეფასეთასა და 
მისცნეს სიტყუანი პირსა მათსა. რათა ეტყოდიან ძმათა თვსთა 
თანა ნათანიმს, რომელი-იგი არს ადგილსა მეფასეთასა, 
რომელნი-იგი მოიყვანნეს ჩუენდა, რომელნი-იგი შეასხმიდეს 
სახლსა ღმრთისასა ჩუენისასა 18 და მოვიდეს ჩუენდა, რამეთუ 
იყო ყელი ღმრთისა ჩუენისა აღსამაღლებელად ჩუენ თანა 
მარადის ძეთა მათგან ლევიტელთა და ძეთა მათგან 
ისრაცლისათა. და პირველად მოვიდეს ჩუენდა ძენი მისნი და 
ძმანი მისნი ათვრამეტ; 19 და ასებია და იესეა და ძეთა მათგან 
მერარისთა და ძმანი მისნი და ძენი მისნი - ოც კაც; 29 და 
ნათანისგანნი, რომელნი-იგი მისცნა დავითმან და მთავართა 
მათ მონებად, განცდად ლვეიტელთა და ნათანიმ ორასდაოც, 
და ყოველნივე შეკრბეს მსგავსად სახელისა მათისა. 21 და 
მივაწვიეთ მუნ მარხვა კიდესა მას მდინარისა აკუთაისსა და 
ვილოცევდით წინაშე უფლისა ღმრთისა ჩუენისა და 
ვითხოვდით მისგან გზასა სიწრფოებისასა ჩუენთვს და შვილთა 
ჩუენთათვს და ყოვლისათვს, რომელი იყო ჩუენ თანა. 22 
რამეთუ შევირცხვინეთ თხოვად მეფისაგან შემწეობისათვს 
მჭედრებისა, რათამცა განმარინნეს ჩუენ მტერთა ჩუენთაგან 
გზასა მას, ვარქუთ ჩუენ მეფესა მას ესრეთ, ვითარმედ: ქელი 
უფლისა ღმრთისა ჩნენისა შემწე არს ყოველთა, რომელნი 
ეძიებენ მას კეთილსა შინა, და ძლიერება მისი და რისხვა მისი 
ყოველთა ზედა არს, რომელთა დაუტევეს იგი 23 და 
ვიმარხევდით და ვითხოვდით ღმრთისაგან ჩუენისა ამის 
ყოვლისათვს, და ისმინა ჩუენი უფალმან. 24 და წარვავლინეთ 
მთავართა მათგანი მღდელთასა ათორმეტნი, სარაბია და 
ასაბია და მათ თანა ძმათა მათგანნი ათნი. 22 და აღვწონეთ და 
მივეცით მათ ვეცხლი და ოქროი და სამსახურებელი პირველთა 
სახლსა მას ღმრთისა ჩუენისა, რომლითა აღგვამაღლნა ჩუენ 
მეფემან და თანამზრახველთა მისთა და ყოველმან 
ისრაცლმან, რომელნი-იგი იყვნეს მუნ. 25 და აღვწონეთ და 
მივეცით მათ ვეცხლი ექუსასდაერგასისი ტალანტი და ჭურჭელი 
ვეცხლისაი ასი და ოქროსაი ასი ტალანტი. ?7 და სხვა ჭურჭელი 
ოქროსაი ოცდასამი და ჭურჭელი სპილენძისა წმინდა, 
რჩეული, ოქროცხებული. 25 და ვარქუ მათ: თქუენცა 


განწმედილ ხართ უფლისა ღმრთისა მიერ, და ყოველი 
ჭურჭელი წმინდა უფლისა არს, ოქროსა და ვეცხლისა რჩეული, 
უფლისა ღმრთისა მამათა ჩუენთასა. 29 მღვიძარედ დეგით და 
ჟუმილევდით, ვიდრემდის აღსწონოთ ეგე წინაშე მთავართა 
მათ მღდელთა და ლევიტელთა და მფლობელთა მათ მამათა 
მთავართა ისრაცლისათა, რომელნი არიან იერუსალსმს, 
კარავთა შინა სახლისა უფლისათა. 39 და აღიღეს მღდელთა 
მათ და ლევიტელთა რიცხვ იგი ოქროსა და ვეცხლისაი და 
ჭურჭლისა, და მიიღეს იერუსალცმად სახლსა შინა ღმრთისა 
ჩუენისასა. 31 და აღვდეგით და წარვიძრენით იაოს მდინარით, 
რომელსა დღესა ათორმეტ იყო თთვე, და მოვედით მის 
პირველისა და მოვიწიენით იერუსალცმად, ყელი ღმრთისა 
ჩუენისა იყო ჩუენ თანა და მივსნნა ჩუენ ყელთაგან მტერთა 
ჩუენთასა და მბრძოლთა ჩუენთაგან, რომელნი იყვნეს გზასა 
მას. 322 და მოვედით იერუსალსმად და განვისვენეთ მუნ სამ 
დღე ოდენ. 33 და დღესა მას მეოთხესა აღვწონეთ და მივეცით 
ვეცხლი იგი და ოქრო და ჭურჭელი სახლსა მას უფლისა 
ღმრთისა ჩუენისასა ყელთა მარემოთ ძისა ჰურიასა 
მღდელისათა, რომელი-იგი იყო მის თანა ელიეზერ, ძე 
ფინეზისი, და იოაბად, ძე ისუასი, და ნოადია, ძე ბანესი, და 
სხვანი ლევიტელნი 34 და იყო აღთუალვა რიცხვსა მის 
ყოვლისა, დაიწერა ყოველი იგი წონით რიცხვსა მის სრულისა. 
35 და მას ჟამსა შინა, რომელნი გამოსრულ იყვნეს ტყვეობისა 
მისგან შვილნი მსხემობისანი, შესწირეს საკვერთხნი უფლისა 
ღმრთისა ისრაელისა ზვარაკები ათორმეტ ყოვლისათვს 
ისრაცლისა, ვერძები ოთხმეოცდაათექუსმეტ, კრავები 
სამეოცდააჩვიდმეტ და წელიწდეულნი ცოდვათათვგს - 
ათორმეტ. ესე ყოველი საკუერთხები შეწირეს უფლისა 
ღმრთისა 35 და მისცეს აღწერილი იგი წიგნი ჭურჭლისა მის, 
რომელი-იგი ებრძანა მეფესა მას, ნახპეტთა და მთავართა მათ 
მდინარითკერძოთა ევფრატისათა, და დიდებულ-ყვეს ერი იგი 
და ტაძარი იგი ღმრთისა. 


თავი 9 


1 და აღსრულებასა მას ამის ყოვლისასა მოვიდეს ჩემდა 
მთავარნი იგი და მრქუეს: არა განეშორა ერი იგი ისრაელისა 
და მღდელნი იგი და ლევიტელნი ერისა მისგან და ქუეყანისა, 
რომელ განშორებულ არიან მათგან ქანანელნი იგი, და 
ქეტელნი იგი, და ფერეზელნი, და იებუზელნი იგი, და 
ამონელნი იგი, და მოაბელნი იგი, და მეგვპტელნი და 
ამორაველნი იგი ? და ისხნეს ცოლნი ასულთა მათთაგანნი. და 
შვილთა მათთა შეერია და შეიბილწა თესლი სიწმიდისა მათისა 
ერისა მის ქვეყანისასა. და იქმნა დასაბამი უსჯულოებისა ამის 
მთავართა მათგან. 3 და იყო, რაჟამს მესმეს მე სიტყუანი ესე, 
დავიპე სამოსელი ჩემი, დავიფხურენ თმანი და წვერნი ჩემნი, 
და ესრეთ დავჯედ მგლოვარედ. “ და მოკრბეს ჩემდა 
ყოველნი, რომელთა ეშინოდა ღმრთისაგან ისრაელისა, 
რომელნი-იგი იყუნეს შეკრებილ, გამოსრულნი იგი 
მწირობისაგან. და მე ვჯედ ეგრეთვე მგლოვარედ, ვიდრე 
მოწევნამდე შესაწირავისა მის სამწუხროსა. ? და შეწირვასა მას 
მწუხრისასა აღვდეგ ურვისაგან ჩემისა და დაპებულითა მით 
სამოსლითა ჩემითა დაღონებულ ვიყავ და დადრეკილ ზედა 
მუჭლთა ჩემთა, და განვმარტენ და აღვიპყრენ ჭელნი ჩემნი 
უფლისა მიმართ ღმრთისა ჩემისა 9 და ვთქუ: ღმერთო ჩემო და 
უფალო, გურცხვენის, და გვეშინის ჩუენ შენგან, აღამაღლე, 
ღმერთო ჩემო, პირი ჩემი შენდა მიმართ, რამეთუ უსჯულოებანი 
ჩუენნი განმრავლდეს ზედა თავთა ჩუენთა, და ცოდვანი ჩნენნი 
განდიდნეს, და ამაღლდეს ვიდრე ცადმდე 7 წელთა მათგან და 
ჟამთა მამათა ჩუენთასა ვართ ჩუენ ცოდვათა შინა დიდ-დიდთა 
მოდღენდელად დღედმდე, და ცოდვათა ჩუენთათვს მიგუცენ 


ჩუენ და მეფენი ჩუენნი და შვილნი ჩუენნი ყელთა მეფეთა 
წარმართთასა, და მახვილსა და ტყვეობასა და 


წარსატაცებელად, და სირცხვილსა პირისა ჩუენისასა ვართ 
მოდღენდელად დღემდე 8 და აწ მოწყალებანი შენნი იყვნენ 
ჩუენ ზედა, უფალო ღმერთო ჩუენო, და მოგუმადლე ჩუენ 


ცხორება, და დაგვამტკიცენ ჩუენ ადგილსა სიწმინდისა 
შენისასა და განანათლენ თვალნი გულისა ჩუენისანი დღეს, 
უფალო ღმერთო ჩუენო, და მოგვეც მაცხოვარება შენი ჩუენ 
მცირისა ამის მსახურებისა ჩუენისათვს ? რამეთუ დამონებულ 
ვიყვენით ჩუენ, და მონებასა შინა ჩუენსა არა დაგუთხიენ ჩუენ, 
უფალო ღმერთო ჩუენო, და მოსდრიკენ ჩუენდა წყალობანი 
შენნი წინაშე მეფისა მის სპარსთასა მოცემად ჩუენდა 
მაცხოვარება შენი, ამაღლებად სახლი ღმრთისა ჩუენისა და 
აღშენებად მოოკრებულსა ამას უდაბნოსა და მოზღუდვად 
სიძნელისა იუდასი და იერუსალსმისა 19 და აწ რამე მოგიგოთ 
შენ წინაშე შენსა, უფალო ჩუენო, ამის ყოვლისათვს? რამეთუ 
გარდავჰკედით სჯულსა შენსა, უფალო ჩუენო, და ბრძანებასა 
შენსა, 11! რომელი მოგვეც ჩუენ, ჟელთა მონათა შენთა 
წინაისწარმეტყუელთათა და სთქუ ესრე, ვითარმედ: ქუეყანასა 
მას, რომელსა შეხვიდეთ თქუენ დამკვდრებად მას ზედა, არს 
ქუეყანა იგი შეგინებულ, შეგინებითა მით ნათესავთა მათგან 
მის ქუეყანისათა, და ბილწებითა თვსითა აღავსეს იგი 12 და აწ 
ნუ მოჰგური შენ ასულთა მათთაგანსა ცოლად ძესა შენსა და 
ასულთა თქუენთა ნუ მისცემთ ცოლად ძეთა მათთა, და ნუცა 
ეძიებ ყოფად მშვდობასა მათ თანა ყოველთავე ჟამთა. და იყავ 
შენ განძლიერებულ ჭამად სიპოხესა მის ქუეყანისასა და 
დაიმკვდრედ შვილთა შენთა ქუეყანა იგი უკუნისამდე ჟამთა 13 
და რა-იგი წარგვკდა ჩუენ საქმეთა ჩუენთათვს, 
უკეთურებისათვს ცოდვათა ჩუენთასა, არამედ შენ, უფალო, 
მრავალჯერ მოგვიტევენ ცოდვანი ჩუენნი და მოგვეც ჩუენ 
ესევითარი თესლი და ძირი. 14 და მერმე მივსდრკით და 
გარდავაქციეთ სჯულსა შენსა და აღვირიენით სიბილწესა და 
მწიკულევანსა ნათესავთა მის ქუეყანისათა, და არა განრისხენ 
ჩუენ ზედა წარსაწყმდელად ჩუენდა მოაქამდე, ვიდრემდის არა 
დაშთეს ძირი და ნათესავი და სახელი ჩუენი. 1? უფალო 
ღმერთო ისრაელისაო, შენ მართალ ხარ და ჭეშმარიტ, და ჩუენ 
შეცოდებულ შენდამი, და არა მოასრულე ნათესავი ჩუენი 
ქუეყანისაგან, არამედ დაშთა ძირი და თესლი ერისა ჩუენისა 


მოდღენდელად დღემდე. აწ, აჰა, ესერა, ვართ დღესა წინაშე 
შენსა, უფალო, უსჯულოებასა შინა ჩუენთა და ვერღარა 


შემძლებელ ვართ დადგომად წინაშე პირსა შენსა, რამეთუ 
განმრავლდეს უსჯულოებანი ჩუენნი და უკეთურებანი ჩუენნი 
უფროს თმათა თავისა ჩუენისათა 


თავი 10 


1 და რაჟამს თაყუანის-სცა ეზრა აღსარებითურთ ამით და 
გოდებითა დიდითა, დავრდომილი იდვა ზედა პირსა 
ქუეყანისასა წინაშე უფლისასა, შეკრბეს მისა ყოველნი, 
რომელნი იყვნეს იერუსალსმს, ერი მრავალი: მამანი და 
დედანი, ჭაბუკნი და ქალწულნი, და გოდებდა ერი იგი და 
აღიმაღლეს ყმა ტირილისა მათისა ? და მიუგო იოქონია, ძემან 
ელიასამან, ძეთა მათგან ელამისთა და ჰრქვა ეზრას: ჩუენ 
ვცოდეთ უფლისა მიმართ ღმრთისა ჩუენისა და ვისხენით 
ცოლნი უცხოთესლთაბგან მის ქუეყანისათა და აწ არიან დღეს 
უსჯულოებანი შორის ისრაელსა. 3 და აწ აღვთქვათ აღთქმა 
წინაშე უფლისა ღმრთისა ჩუენისა: განყდა ყოვლისა 
დედაკაცისა და ნათესავისა მათგანისა. და აწ, ვითარცა 
გნებავს, აღდეგ და შეაშინე მათ სჯულითა უფლისა ღმრთისა 
ჩუენისათა, ვითარცა მცნება ბრძანებს: 4 აღდეგ და ვისმინოთ 
პირისაგან შენისა, და ჩუენ შენ თანა ვართ, და განძლიერდი და 
ყავ, ვითარცა ბრძანებულ არს უფლისა მიერ ღმრთისა ჩუენისა. 
2 და აღდგა ეზრა და აფუცნა მამათმთავარნი იგი ტომთა მათ 
და ლევიტელთა ყოველი ისრაელი ყოფად ამის სახისაებრ, 9 
და ფუცეს და აღდგა ეზრა პირისაგან სახლისა უფლისა, და 
მოვიდა სახლსა საფასისა იოანეს, ძისა ელისუბისასა, პური არა 
ჭამა და წყალი არა სვა, და გოდებდა ზედა უსჯულოებათა მათ 
დიდ-დიდთა ცოდვათა სიმრავლისა. 7 და ქადაგი იგი ჟმობდა 
იერუსალემს და ურიასტანს და თქუა: ნფ8. ყოველივე, რომელი 
არა მოვიდეს იერუსალემად ვიდრე მესამედ დღემდე 
მთავართა მათგან და მოხუცებულთა, იყავნ შეჩვენებულ 
ყოვლითურთ მონაგებით მისით, და იგი თავადი განჭედინ 
კრებულისა მისგან ერისა ისრაელისა 8 9 და შეკრბა ყოველი 
კაცი იუდასი და ბენიამენისი იერუსალყმად ვიდრე მესამედ 
დღემდე მეცხრესა მას თთვესა, რომელსა დღესა ოცი იყო 
თვისა მის, და სხდა ყოველი იგი ერი ურაკპარაკსა სახლისა 
უფლისასა, და იყვნეს შეძრწუნებულ ყოველნი სიტყუათაგან 


მისთა და ყინელისა მისგან ზამთრისა 19 და აღდგა ეზრა და 
ჰრქვა მათ: თქუენ ხართ, რომელთა სცოდეთ და ისხენით 
ცოლნი ასულთაგან უცხოთესლთასა და შესძინეთ უსჯულოებაი 
და ცოდვა ზედა ისრაელსა. 11 და აწ მიეცით დიდება უფალსა 
ღმერთსა მამათა ჩუენთასა და ყავთ სათნოებაი წინაშე მისსა 
და განეყენენით და განეშორენით ყოველთაგან წარმართთა 
მის ქუეყანისათა და ცოლთაგან უცხოთესლთასა, რომელნი 
ისხენით. 12 და მიუგო ყოველმან კრებულმან და ჰრქვა: დიდ 
არს სიტყუაი ეგე, რომელი სთქუ შენ ჩუენ ზედა. 13 რამეთუ ერი 
მრავალი ვართ ჩუენ, და ჟამი არს ზამთრისა და ვერ ვდეგით 
გარეშე, და საქმე ეგე არა არს ერთ დღე, ანუ თუ ორ დღე 
რამეთუ ფრიად შევცოდეთ ჩუენ ამით საქმითა). 14 და დგედ 
მთავარნი ყოველთა ადგილთა და ქალაქთა, რომელთა ესხნენ 
ცოლნი უცხოთესლთანი, მოვიდედ ჟამსა მას, რომელ-იგი 
მოხუცებულთა განაწესეს ქალაქად და ქალაქად, და დაისაჯნედ 
და განუქარვედ ცოდვა იგი ჩუენგან, და გარეწარაქციედ რისხვა 
იგი ღმრთისა ჩუენგან ამის სიტყვსათვს 12 და იონათან, ძე 
აზელისა, და იოვასია, ძე თეკუასი, დაადგინეს საქმისა ამის 
ზედა და მეზოლამ და საბათი ლევიტელნი შეეწეოდეს მათ. 19 
და ყვეს ეგრე, რომელნი-იგი გამოსრულ იყვნეს ტყუეობისა 
მისგან და გამოირჩინა ეზრა მღდელმან კაცნი იგი მთავარნი 
მამათმთავართა მათგან სახლისა თვსისათა, კაცნი 
სახელოვანნი, და მოვლეს თთვისთავსა მას მეათესა თთვისასა 
და განაგეს. 17 და განაშორეს ყოველი კაცი, რომელსა ესვა 
ცოლი უცხოთესლი, ვიდრე თთვისთავადმდე თთვისა მის 
პირველისა. 18 და იპოვნეს ძეთა მათგან მღდელნი, რომელთა 
ესხნეს ცოლნი უცხოთესლთაგან ძეთა მათგან ისოს 
იოსედეკიანისათა და ძმათა მისთა მანასეს და ელიეზერ და 
იარირ და გადალიმ. 19 და იწყეს განყენებად ცოლთა მათთა 
უცხოთესლთა მათთაგან და შეწირეს თვთეულად ვერძები 
ცოდვათათვს უმეცრებისა თვსისათა: 29 და ძეთა მათგან 
ემერისა: ანანია, და ზებედია და ძეთა მათგან არამისთა: ელია, 
სამელ და ელოზია. 21 და ძეთა მათგან ფასურისთა: ელიანას, 
მასია, მისაელ, ნათანაელ, იოსაფატ და ელასა. 22 23 და ძეთა 


მათგან ლევიტელთასა: იოზაბათ, სამუთ, კოვლია (ესე 
აკოელიტას) და აფეთის და იუდას და ელიეზერ. 24 
მეფსალმუნეთა და შემასხმელთაგანი იელისაბ და 
მეკარეთაგანნი სელომისა და თელემისა და უპრიისა. 25 და 
ისრაილისაგან - ძეთა ფსოროპისა: ჰრშეიას, და აზია, და 
მელქია, და მეამიმ, ელიაზარ, მელქია და აბანია. 29 და ძეთა 
მათგან ელამისთა: მატთონია, ზაქარია, იაელ, ბაბდია, 
ერიმოოთ და ელია. 27 და ძეთა მათგან ზათუვასთა: ელიონე, 
ელიასაფ, მატთანა, იარომოთ, ზაბაათ, უაზაია. 28 და ძეთა 
მათგან ბაბეისთა: იოანან, ანანია და ზაბაის ათალოეს. 29 და 
ძეთა მათგან ბანისთა: მოსულამ და მალუეს, ადაიას, იოსაბაინ, 
და საალ და ჰრემეოთ. 39 და ძეთა მათგან ფადასისა- 
მოაბეისათა: ადენე და ქალიელ, ბანააია, და მასუახ, მათანაია, 
ბესელელის, ბანუვილ და მანასე. 31 და ძეთა მათგან 
ერამისთა: ელიეზარ, ესსაია, მელქია, სამერას, სიმეონ, 32 
ბენიამენ, მალუქ, სამარია. 33 და ძეთა მათგან ასუმისთა: 
მათანაი, მატათი, საპათ, ელიფალეთ, იერემია. მანასე, სემის. 
34 და ძეთა ამათგან ბანიისთა: მოდია, ამრამა და ველისა, 32 
ბანია, და ბადიას, ქელია, 39 ოვინია, მარიმუთ, ელიმასიბ, 37 
მათანია, მათანა, და იასი, და ბანი, ბანუისთა და სემისთა, 38 
სელიმიას, და ნათანის ედიას, მაქნადადუის, ზესიასე, სარაი, 39 
ეზრიელ, სელიმიეს, სამარიას, 49 სელუმ, ამარიას, ისებს, 41 და 
ძეთა მათგან ნაგუისთა: ივიელ, მათათიეს, “? ზაბათ, ზებინნას, 
43 იადიი, იოველ და ბანაია. 44 ესე ყოველნი იყუნეს, რომელთა 
ესხა ცოლები უცხოთესლები და შობდეს მათგან ძეებსა და 
ასულებსა. 


ნეემია 


თავი 1 


1 და იყო თვესა მას ქასლევსა, წელსა მას მეოცესა არტაშეს 
მეფისასა, მე ვიყავ შუშ დედაქალაქთა მათ აბირაასთა. 2 და 
მოვიდა ერთი ძმათა ჩემთაგანი ჩემდა, იგი და კაცნი იუდასნი, 
და ვკითხე მათ კსნილთა მათთვს, განრინებულთა ტყვეობისა 
მისგან იერუსალემისათვს. 3 და მრქვა მე: განრინებულნი იგი 
ტყვეობისაგან მათისა მუნ არიან სოფელსა თვსსა დიდსა ჭირსა 
და ყვედრებასა, და ზღუდენი იერუსალემისანი დგანან ეგრევე 
დაყსნილნი და დარღვეულნი, და ბჭენი მისნი მომწვარ არიან 
ცეცხლითა. 4 და იყო, რაჟამს მესმეს მე სიტყუანი ესე, დავჯედ 
და ვსტიროდე და ვიგლოვდი მრავალ დღე, ვიმარხევდი და 
თაყუანის-ვსცემდი წინაშე უფლისა ღმრთისა ჩემისა ზეცათასა. 2 
და ვთქუ: უფალო ღმერთო ცისა და ქვეყანისაო, რომელი-ეგე 
ძლიერ ხარ, დიდ და საშინელ, დაუმარხე აღთქმა შენი და 
წყალობაი მოყუარეთა შენთა და რომელთა დაიცვეს სჯული 
შენი. 9 იყვნედ ყურნი შენნი სმენად და თვალნი შენნი ხედვად, 
და აწ ისმინე და იხილე ლოცვა მონისა შენისა, რომელთა მე 
დღეს შევსწირავ შენ წინაშე დღე და ღამე ძეთა მათთვს 
ისრაელისათა მონათა შენთა, რომელნი მიეცნეს ჭირსა 
ცოდვათა ჩუენთათვს, რომელი-იგი შეგცოდეთ მე და სახლმან 
მამისა ჩემისამან 7 ვცოდეთ და გარდასლვით გარდავყედით 
და არა დავიმარხეთ სჯული შენი და ბრძანებანი და 
განკითხვანი შენნი, რომელნი-იგი მამცენ ჩუენ ყელითა მონისა 
შენისა მოსესითა. 8 მოიჭყსენე, უფალო, სიტყუანი, რომელ ამცენ 
მოსეს, მონასა შენსა, სთქუ: უკეთუ არა დაიმარხოთ სჯული 
ჩემი, და მე განგაბნინე თქუენ წარმართთა შორის. ? უკუეთუ 
მოიქცეთ და დაიმარხოთ სჯული ჩემი, და ჰყვნეთ იგინი, და თუ 
იყვნეთ განბნეულ ვიდრე კიდედმდე ქუეყანისა და მიერცა, 
შეგიკრიბნე თქუენ და მოგიყვანნე თქუენ ადგილსა მას, 


რომელი-იგი გამოვირჩიე და სადა დამკვდრებულ არს სახელი 
ჩემი მას ზედა. 19 და აწ, ესერა, მონანი შენნი და ერი შენი, 
რომელი ივსენ ძლიერებითა შენითა და დიდითა ძალითა 
შენითა და მაღლითა მკლავითა 11 ნუ დაგუთხევ ჩუენ 
ჭელთაგან შენთასა, არამედ იყვნედ ყურნი შენნი მოხედვად 
ლოცვასა მონათა შენთასა და ისმინე ვედრება მათი, რომელთა 
ეშინის, უფალო, და წარმართე თხოვა ესე მონათა შენთა დღეს 
შენ წიაღ და მეც მე პოვნად წყალობისა წინაშე ამის კაცისა, და 
ვიყავ მე ღვინისმნე მეფისა მის 


თავი 2 


1 და იყო თვესა მას ნისანსა, მეოცესე წელსა არტაშეს 
მეფისასა, და მიითხოვა ჩემგან ღვინო, და მოვიღე ღვინო და 
ვასუ მეფესა. და იყო მეფე იგი მარტო. რაჟამს შესუა ღვინო 
იგი, 2 მრქვა მე მეფემან: რად მწუხარე არს პირი შენი? და 
არარა არს მისთვს მიზეზი, გარნა უკჯურება და შემეშინა მე 
ფრიად. 3 და ვარქუ მეფესა მას: მეფე, უკუნისამდე ცხოვნდი, 
რასათვს არა იყოს მჭმუნვარე და მწუხარე პირი ჩემი, რამეთუ 
ქალაქი იგი და სახლი მამათა ჩუენთა უდაბნო არს? ბჭენი მისნი 
განრყუნილ არიან ურიდად ცეცხლითა. “ და მრქვა მე მეფემან: 
რომლისა საქმისათვს ეძიებ ამას? და ვილოცევდ უფლისა 
მიმართ ღმრთისა ზეცათასა. ? და ვარქუ მეფესა მას: იყავნ 
ზედა მეფობასა შენსა კეთილ, და თუ ვპოვე მონამან შენმან 
წინაშე პირსა შენსა მადლი, და მნებავს მივლინება ჩემი 
ურიასტანად, ქალაქსა საყსენებელთა მათ მამათა ჩუენთასა, და 
მე სიტყვთა შენითა აღვაშენო იგი. 9 და მრქვა მე მეფემან და 
ხარჭმან მისმან, რომელი ჯდა მის თანა: რაჟამს ოდენ 
მიგცალდეს შენ, ანუ ოდეს მოიქცე შენ მუნით? და ყო კეთილი 
ჩემდა მომართ მეფემან, და განმიტევა მე, და მე დაუდევ მას 
დრო. 7 და ვარქუ მეფესა მას: უკეთუ ვპოვე მადლი წინაშე 
შენსა, მეც მე წიგნი მთავართა მათ მისთა მიერ კერძო 
მდინარისა მის, და მიმიყვანონ მე, ვიდრემდის მივიდე 
ურიასტანად, 8 და წიგნი ერთი ასაფისა, რომელ-იგი არს 
მცველ ბოსტნისა მის სამეფოსა, რათა მცეს მე ძელი 
განსაგებელად ბჭეთა მათთვს ზღუდეთა მათ განსაგებელად 
მის ქალაქისათა და სახლისა მისთვს, რომელსა შევიდე მე მუნ. 
და მომცა მე მეფემან, რამეთუ ყელი ღმრთისა ჩემისა იყო ჩემ 
თანა კეთილობით 9? და მოვედ მთავართა მათ 
მდინარითკერძოთა და მივეც მათ წიგნები იგი მეფისა, და 
წარმაყვანნა მე მეფემან წინამძღუარნი ძლიერნი და 
ცხენოსნები. 19 და ესმა ანბალატს მთავარსა და ტობიას, 
მონასა ამონისასა, და ბოროტი უჩნდა წინაშე მათსა, რამეთუ 


ვითხოვენ მე კაცნი კეთილობით საყმრად ისრაელისათვს. 11 
და მოვედით იერუსალემად, და ვიყავ მუნ სამ დღე ოდენ. 12 და 
აღვდეგ ღამე მე და მცირედნი კაცნი ჩემ თანა იყვნენ, და არა 
უთხარ კაცთა მათ, ვითარმედ რა შთამიგდო ღმერთმან გულსა 
ჩემსა ყოფად ისრაელისათვს, და კარაული არა იყო ჩემ თანა, 
გარნა მარტო იგი კარაული, რომელსა ზედა ვჯედი. 13 და 
გამოვედ მე ბჭესა მას ნაღვარევისასა, პირსა ზედა ქუეყანისა 
მის ლელოვანისასა, ვიდრე ბჭედმდე წყაროთასა და 
შეურვებულ ვიყავ იწროებითა მით წარსავალისათა ზღუდესა 
თანა იერუსალემისასა, რომელი-იგი მათ განეწმინდა და ბჭენი 
მისნი განრყუნილ იყუნეს ცეცხლითა. 14 და განელე მე ბჭესა 
მას წყაროსასა წყალთა გარდამოსაქანელთა თანა მეფისათა, 
და არა იყო მუნ ადგილი კარაულისა მის ჩემისათვს, ვითარმცა 
განვლე იგი ადგილი მჭედრ. 1” და აღვყედ ზედა ზღუდესა მას 
ნაღვარევით კერძოსა ღამე, და ვიყავ იწროებითა მით 
შეურვებულ ზღუდესა მას ზედა და ვიყავ ბჭესა მის თანა 
ჭევისასა და მოვიქეც. 19 და არა აგრძნეს მყუმილავთა მათ, 
ვიდრე არა მისრულ ვიყავ, ანუ რასა ვიქმოდე ურიათა მათ და 
მღდელთა პატიოსანთა და ერისთავთა და სხვათაცა, რომელნი 
ადასრულებდეს ღვაწლსა მას საქმისასა, ვიდრე აქა ოდენ არა 
მეთხრა მათა. 17 და ვარქუ მათ: თქუენ იხილეთ უკეთურებაი 
ესე, რომელსა შინა ერთ აწ, და ვითარ არს იერუსალემი 
უდაბნო და ბჭენი მისნი ცეცხლითა მომწვარ, მოვედით და 
აღვაშენოთ ზღუდენი იერუსალსმისანი, და არღარა ვიყვნეთ 
საყუედრელ. 18 და უთხარ მათ, ვითარმედ: ყელი უფლისა იყო 
ჩემ თანა კეთილობით, და სიტყუანი იგი მეფისანი, რომელ 
მრქუნა მე, და ვარქუ მათ: და აღვდგეთ, ვიქმოდეთ და 
აღვაშენოთ და განძლიერდეს ყელნი მათნი კეთილობად. 19 და 
ესმა სანაბანატს, ჰარონის და ტობის, მონათა ამონისთა, და 
გესამს არაბიელსა და გვეკიცხევდეს ჩუენ. და მოვიდეს ჩუენდა, 
მრქუეს ჩუენ: რაი არს საქმე ეგე, რომელსა თქუენ იქთ? და 
გნებავს მეფისაგან განდგომა? 29 მიუგე და ვარქუ მათ: 
ღმერთმან ცათამან წარგვიმართა ჩუენ, და ჩუენ მონანი მისნი 
ვართ წმინდანი, და აღვაშენოთ, და თქუენ არა გიც ნაწილი და 
საყსენებელი და სამართალი იერუსალემს. 


თავი 3 


1 და აღდგა ელისუბ მღდელი იგი დიდი და ძმანი მისნი 
მღდელნი, და აღაშენეს ბჭე იგი ავაზანთა მათ ჯურღმულისათა, 
განწმინდეს იგი და ამართნეს ბჭენი იგი მისნი და განაგეს იგი 
ვიდრე გოდლადმდე ანამელისა. 2 და ყელთა ძეთა კაცთა მათ 
იერიქოსთა და ჭელითა ძეთა მათ ზაქურისთა და ძეთა 
ამარისთა. 3 სათევზური და ბჭე იგი იქთვიერანი აღაშენეს ძეთა 
ასნისათა და მათ გარდაართვეს და განაგეს იგი კლიტენი და 
მოქლონნი მისნი. “ და ჟელისაგან მათისა ეპყრა მოსოლას, 
ძესა ბარუქისასა, ძისა მასიზებელისა, და ყჟელითა მათითა 
ეპყრა სადუკს, ძესა ბანიესასა. 2 და ყელისაგან მათისა ეპყრა 
თეკუიმადურიმე, და არცა მისცნეს ქედნი თვსნი მათა მონებად. 
6 და ბჭე იგი ძველი ეპყრა იუდიას, ძესა ფალექისასა, და 
მესოლამს, ძესა ბასუდიასსა, და მათ განაგეს იგი და 
აღმართნეს ბჭენი მისნი და კართსაყშველნი და მოქლონნი 
მისნი. 7 მახლობელად მათსა აღაშენეს მელქაიას 
გაბონიტელმან და იადონ მერონიტელმან, გაბაონის და მასპის 
კაცთა მთავრისა მისთვს, რომელი-იგი თემისა იყო წიად 
მდინარესა მის. 98 და შემდგომად მათისა მის განწესებისა 
დაიპყრნა ანანია, ძემან ჰოროკიმისმან, და უტევა 
იერუსალემელთა ვიდრე ზღუდემდე ურაკპარაკთასა. ? და 
შემდგომად მათსა დაიპყრა ჰარფია მთავარმან ადგილთა მათ 
იერუსალემისამან 19 და ყელისაგან მისისა დაიპყრა იერადია, 
ძემან იერომაქისამან, და სახლით კერძო თვსით, და ყელითა 
თვსითა დაიპყრა ატტუს, ძემან ასბანისმან. 11 და მეორედ 
დაიპყრა მელქიას, ძემან არასისმან, და ასუბ, ძემან 
ფაათმოაბისამან, ვიდრე გოდლადმდე თანურიმად. 12 და 
ჭელისაგან მისისა დაიპყრა სალუმან, ძემან ალულესამან, 
მთავარმან ზოგისა იერუსალემითკერძომან, თვით და ასულთა 
მისთა. 13 და ბჭე იგი ყევისა დაიპყრეს ანუნ, და რომელნი 
დამკვდრებულ არიან ზანუსს. მათ აღაშენეს იგი, და აღმართნეს 
ბჭენი მისნი, კართსაყშველნი, მოქლონნი და ათასი წყრთა 


აღაშენეს ზღუდისა მისგანი ვიდრე ბჭედმდე სანაცრისა. 14 და 
ბჭე იგი სანაცრისა დაიპყრა მელქი, ძემან არექაბისმან, 
მთავარმან ადგილთა მათ ბეთაქარამისთა. მან თვთ და 
ადგილთა მისთა გარდაართვეს იგი, და აღმართნეს ბჭენი 
მისნი და კლიტენი და მოქლონნი მისნი. 12 და ზღუდე იგი 
წყალთა სადინელთა მათ წყაროთა დაიპყრა ურიდიონ, 
მთავარმან მეფისამან, ვიდრე აღსავალამდე, რომელი 
შთავიდოდა ქალაქად დავითისად. 15 შემდგომად მისა 
დაიპყრა ნემან აზბუქისამან, მთავარმან ბეთსურისამან, ვიდრე 
მტილადმდე დავითისად წყალთგარდამოსაქანელთა მათამდე 
განგებულთა და ვიდრე ბეთაგაბარიდმდე. 17 და შემდგომად 
მისა დაიპყრეს ლევიტელთა: არაუმ, ძემან ბანეასმან, და 
ყელისგან მისისა დაიპყრა, ასაბია მთავარმან 
კელიათკერძომან. 18 და ამისა შემდგომად დაიპყრეს ძმათა 
მისთა: გვნაია, ძემან ადადისმან, მთავარმან კელიად 
კერძომან. 13? და მისა შემდგომად დაიპყრა ასურ, ძემან 
ისუამან, მთავარმან მასფეასმან, ზომი მეორის მის ზღუდისა, 
რომელი-იგი აღვიდოდა და შემდგომად კიდესა მის 
გოდლისასა. 29 და შემდგომად მისა დაიპყრა ბარუქ, ძემან 
ზაბუნისამან, საზომი მეორისა მისგან კიდისა ვიდრე ბჭემდე 
ბეთულუვასუბის, სადა დგან მღდელი იგი დიდი. 21 და 
შემდგომად მისა დაიპყრა მერამოთ, ძემან ურიასმან, ძემან 
აკსისამან, და საზომი მეორისით ბჭითგან ბეთელისუბ ვიდრე 
დასასრულამდე მისა. 22 და შემდგომად მისა დაიპყრეს 
მღდელთა მათ კაცთა აქექამისთა. 23 და შემდგომად მისა 
დაიპყრა ბენიამენ და ასუბ წინაშე სახლთა თვსთა, და 
შემდგომად მისა დაიპყრა აზარიამ, ძემან მასურისამან, ძისა 
ანანიასმან, მახლობელად სახლთა თვსთა. 24 და შემდგომად 
მისა დაიპყრა ბანაია, ძემან ენადადისმან, საზომი მეორითგან 
ბეთაზარით და ვიდრე საკიდურადმდე. 22 და მოსაქცეველი იგი 
მოსავლისა მის ადგილისა დაიპყრა ფალაქ, ძემან ოზიასამან, 
პირისპირ სადგურისა მის, და გოდოლი იგი, რომელი იყო 
გარე კერძო ტაძართა სამეუფოთა უზეშთაეს ეზოსა მის 
საპყრობელსა. 295 და შემდგომად მისა დაიპყრა ფადია, ძემან 


ფოროსისმან, და ნათაიმელნი იგი, რომელნი დამკვდრებულ 
იყვნეს ოფელეოს მტილისა გზასა ბჭესა წყაროთა მათ 
კერძოთასა მზისა აღმოსავლით და გოდოლი იგი გარე კერძო 
27 და შემდგომად მისა დაიპყრეს თეკუვილთა საზომი მეორე 
პირისპირ გოდლისა მის დიდისა, რომელი-იგი იყო გარეშე 
ვიდრე ზღუდედმდე სოფილადისა. 28 და უზეშთაეს ბჭისა მის 
ცხენთასა დაიპყრეს მღდელთა მათ, კაცმან თვთოეულმან 
პირისპირ სახლისა თვსისა. 2? და შემდგომად მისა დაიპყრა 
სადუკ, ძემან ეზერისმან. პირისპირ სასახლისა (!) თვსისა, და 
შემდგომად მისა დაიპყრა სამეა, ძემან ზექენისამან, რომელი 
იყო ყუმილ ბჭეთა მათ მზისა აღმოსავლისათა, და შემდგომად 
მისა დაიპყრა ანანია, ძემან სელემისამან, და ანონ, ძემან 
სელეფორისამან, საზომი მეორე, და შემდგომად დაიპყრა 
მესოლამ, ძემან ბარაქისამან, პირისპირ სახლსა საფასისა 
თვსისასა 39 და შემდგომად მისა დაიპყრა მელქია, ძემან 
სარეფისამან, ვიდრე ბეთანათაიმდე და სხვათა მათ მდიდართა 
ქალაქისათა პირისპირ ბჭესა მას მაიფაკდისასა ვიდრე 
გამოსავალამდე მოსაქცეველისა მის. 31 და საშუვალ ბჭესა მას 
წყალთა გარდამოსიქანელთა დაიპყრეს ქელკანე და 
მდიდართა მათ ქალაქისათა. 


თავი 4 


1 და იყო, ვითარცა ესმა სანაბატალს, ვითარმედ ჩუენ ვაშენებთ 
ზღუდეთა მათ, აღვმართებთ გოდლებთა მისთა, ბოროტ-უჩნდა 
მას და შეძრწუნდა მის წინაშე, და განრისხებულ იყო ძლიერად. 
ეკიცხევდა ჰურიასტანსა. 2 და თქვა წინაშე ძმათა მათ თვსთა: 
ესე არს ძლიერებაი იგი თქუენიო, ძ სამორიელნო, ვითარ 
ჰურიანი იგი აშენებენ და განაძლიერებენ ქალაქთა მათთა? 3 
და ტობის ამანიტელი მოსრულ იყო ხილვად მათდა და 
ეტყოდა: ნუთუ შე-ვითარ-უძლონ აღშენებად, ანუ შეწირვად 
საკვერთხთა, ანუ ჭამად შესაწირავთა მათგან და ადგილსა მას 
მათსა? და არა მიერ გამოყჭდენა მელნი, დაარღვინენ ქვანი 
ზღუდეთა მისთანი? ვთქვათ ჩუენ: “ ისმინე ჩუენი, უფალო, 
ღმერთო ჩუენო, რამეთუ ვიქმნენით ჩუენ საკიცხელ და შეურაცხ 
მტერთაგან, და მიაგე ყუედრება მათი თავთა მათთა და მისცენ 
იგინი საკიცხელად წინაშე წარმტყუენველთა მათთა. ? და ნუ 
დაეფარნენ უსჯულოებანი მათნი, და ნუცა ცოდვანი მათნი 
პირისაგან შენისა აღიყოცნენ, რამეთუ შეურაცხ-ყოფენ 
მაშენებელთა. 9 შემდგომად ამისა აღვაშენეთ ზღუდენი იგი, 
გარემოვავლენით კერძო ზღუდისა მის. 7 რაჟამს ესმა 
სანაბალატს და ტობიას და არაბიელთა, ამონელთა, ვითარმედ 
მარჯვე იქმნა შენება ზღუდეთა იერუსალემისათა, და ვიწყეთ 
თვთვეულად ადგილთა საქმისა მის გამოჩინებად, ბოროტ- 
უჩნდა წინაშე მათსა 8 და შეკრბეს ყოველნი ერთბამად 
მოსლვად და ბრძოლად იერუსალემსა ? და ვილოცევდით 
უფლისა მიმართ ღმრთისა ჩუენისა, დავადგინეთ მყუმილავნი 
ჩუენ ზედა დღისი და ღამე პირისაგან მტერთასა. 19 და თქუეს 
კაცთა ურიასტანისათა: ვერ შეუძლოთ ესრეთ ბრძოლად და 
შენებად, არამედ რომელთამე ყონ ბრძოლა შეჭურვილთა და 
რომელთამე ყონ შენებაი. 11 და თქვეს რომელნი-იგი 
მაჭირვებდეს ჩუენ: არა ვაცნობოთ და არცა ვაუწყოთ მათ, 
ვიდრე თვთეულად ადგილთაგან თვსთა აღდგენ და მოვიდენ 
შორის მათსა, და მოვსწყვიდნეთ იგინი და დავაყდუნოთ საქმე 


მათი. 12 და იყო, რაჟამს მოვიდეს ჰურიანი, რომელნი 
დამკვდრებულ იყვნეს ადგილად, და მეტყოდეს ჩუენ: ნუუკუე 
გამოყდენ ყოველთა ადგილთაგან ჩუენ ზედა. 13 და 
დავადგინნეთ ქვეაღრე ადგილთა მათ უკანა ზღუდესა მას 
სართულსა ქვეშე და დავადგინნე კაცნი ჭურვილნი და 
ლახროსანნი და მშვლდოსანნი. 1“ და მე აღვდეგი და ვეტყოდე 
კაცთა მათ, რომელნი განმზადებულნი და განკრძალულნი 
დგეს, ერისთავთა მათთა და მათცა, რომელნი-იგი ადგილ- 
ადგილ ქუმილვიდენ; ნუ გეშინინ პირისაგან მათისა, მოიყსენეთ 
ღმერთი ჩუენი დიდი და საშინელი, და ჰბრძვეთ ძმათა 
თქუენთათვს და ძეთა თქვენთათვს, ცოლთა თქვენთათვს და 
ასულთა თქუენთათვს და სახლთა თქვენთათვს 12 და იყო, 
რაჟამს ესმა მტერთა მათ ჩუენთა, ვითარმედ გულისკმა-ვყავით 
და განკრძალულნი განვემზადენით ბრძოლად, განაქარვა 
ღმერთმან ზრახვა მათი და ჩუენ ყოველნი მოვიქეცით შენებად 
ზღუდისა მის, კაცად-კაცადი საქმედ თვსად. 19 და იყო, მიერ 
დღითგან ზოგნი განწესებულ იყვნეს საქმესა, ზოგნი ჭურვილნი 
იყუნეს წინაშე პირსა მტერთასა, და ლახვარი, ფარი და 
მშვლდ-ყელთა შინა მათთა. და დგიან განმზადებული კაცი 
თვთოეულად ზოგად ძმისა თვსისა. 17 რომელი-იგი აშენებნ 
ზღუდესა მას, და არნ ჟამი, შეეწევინ ძმასა თვსსა და აქუნ 
ერთითა ყელითა საჭურველი თვსი, და ერთითა ყელითა 
მისცემდა ძმასა თვსსა ქვასა ანუ თიჭასა. 18 რომელი-იგი 
აშენებდეს, აქვნდა კაცად-კაცადსა ჟმალი თვსი წელთა თვსთა 
და საბარკული ბარკალსა თვსსა და ეგრეთვე აღაშენებდეს 
ზღუდეთა იერუსალემისათა, რომელნი-იგი ჰბერვიდეს ნესტუსა 
რქისასა, დგეს მახლობელად მათსა. 13? და ვარქუ კაცთა მათ, 
რომელნი იყვნეს ჭურვილად და განმზადებულ და მთავართა 
მათთა: საქმე ესე დიდ არს და ფართო და ჩუენ განვბნეულ 
ვართ შენებასა ამის ზღუდისასა და შორს ვართ კაცად-კაცადი 
ძმისაგან თვსისა. 29 აწ დავადგინნეთ ადგილ-ადგილად კაცნი, 
რომელნიღა ჰბერვიდენ ნესტუებსა, რაჟამს გესმეს ჟყმა ნესტვსა 
მის რქისა, და მუნ მოკრბენ ყოველნი, და ღმერთი ჩუენი 
ჰბრძოდის ყოველთა მტერთა ჩუენთა ჩუენ წილ მარადის. 21 და 
ზოგნი იგი იქმოდეს და ზოგთა მათ აქუნდა ჭური თვსი 


განმზადებული გამობრწყინვებითგან ცისკრით ვიდრე 
აღმოსლვადმდე ვარსკულავთა. 22 და ვარქუ კაცთა მათ 
ერისათა: მოვედით და დავიმკვდროთ შორის ქალაქსა 
იერუსალემსა, ღამე მჟუმილნი დავადგინნეთ გარემო ჩუენსა, 
და დღისი ვიქმოდით. 23 და ვდეგთ მე და კაცნი იგი, რომელნი 
გარემო ჩემსა მცვიდეს მე, და არავინ ჩუენგანი განიცარცვის, 
და არცა საჭურველი განჰყუნის. 


თავი 5 


1 და იყო ღაღადებაი დიდი ერისა მათისა და ცოლებისა 
მათისა, კაცისა ძმისა მიმართ თვსისა. 2 და თქვიან: ძეთა 
ჩუენთათვს და ასულთა ჩუენთათვს, რომელთა მოაკლდა 
საზრდელი, და მივიდეთ და ვიყიდოთ და ვჭამოთ. 3 და 
რომელნიმე იტყოდეს: ყანა ჩუენი და ვენაჭი ჩვენი და სახლნი 
დაუსხნეთ წინდად, და მოვიღოთ იფქლი. “ და იყვნეს, 
რომელნიმე იტყოდეს: მივსცეთ მონაგები ჩუენი და მოვიღოთ 
ოქროი და ვეცხლი, და მივსცეთ ხარკად მეფესა. ? და აწ, 
ვითარცა ყორცნი ძმათა ჩუენთანი, არიან ყჟორცნი ჩუენნი და, 
ვითარცა შვილნი მათნი, შვილნი ჩუენნი, და აწ რასა მივსცენით 
ჩუენ ძენი ჩუენნი მონებად და ასულნი ჩუენნი წარვიდეს 
მძლავრებით და არა არს ყელთა შინა ჩუენთა ძალი, 
რომლითანმცა ვიჟსნენით იგინი. 9 და შევწუხენ მე ფრიად, 
რაჟამს მესმა ღაღადებაი მათი და სიტყუაი მათი. 7 
განვიზრახევდი გონებასა ჩემსა და ვიწყე ლალვად პატიოსანთა 
მათ მიმართ და მთავართა მათთა და ვარქუ მათ: თქუენ ხართ, 
რომელნი მოჭდით ხარკსა ძმათაგან თქუენთა და უბრძანე მათ 
ყოფად კრებულ დიდად. 5 და ვეტყოდე მათ: ჩუენ ვივსნნეთ 
ძმანი ჩუენნი ურიანი, რომელნი-იგი განყიდნეს წარმართთა 
შორის, რომელი ჩუენ ვერა გულისხმა-ვყავით, და თქუენ 
განყიდენით იგინი. და დადუმნეს და ვერა რა მომიგეს. ? და 
ვთქუ: არა კეთილ არს საქმე ეგე, რომელსა თქუენ იქმთ, 
რამეთუ არა გეშინის თქუენ ღმრთისა, და ამისთვს ვერ 
განვერენით ჩუენ ყუედრებისაგან წარმართთა და მტერთა 
ჩუენთასა. 19 და ვარქუ ძმათა ჩემთა და მეცნიერთა: თქუენცა 
გეტყვ, მივსცეთ ვეცხლი და ნაყოფი ჩუენი საყსრად, რომელსა 
ითხოვენ ხარკისმომჭდელნი იგი. 11 და ვიყსნნეთ დღეს არენი 
და ვენაჭნი და ზეთისხილოვანნი და ნერგნი მაგათნი 
ვეცხლითა ჩუენითა, და იყიდონ იფქლი და ღვნო და ზეთი და 
მოართვან მაგათ. 12 და ჰრქუეს მთავართა მათ და სხუათა 
მათცა დიდ-დიდთა: მოვაქციოთ მუნვე მათგან, არა მოვიღოთ 


და ეგრეთვე ვყოთ ყოველმან, ვითარცა-იგი გვბრძანე. და 
მოუწოდე მღდელთა მათ და ვაფიცენ იგინი ამას სიტყუასა. 13 
და საბლარდელი იგი ჩემი განვყარე მაგრიად და ვთქუ: ესრეთ 
დაყარენ ღმერთმან ყოველი კაცი, რომელმან არა 
აღასრულნეს სიტყუანი ესე, ცხორებისაგან თვსისა და 
ადგილისაგან თვსისა, ესრეთ დაყრილ და დაცვვნებულ იყავნ 
ცხორებისაგან თვსისა. და თქუა ყოველმან ერმან 
კრებულისამან: ამენ. და აკურთხეს უფალი. ყვეს და 
აღასრულეს ყოველმან კრებულმან სიტყუაი ესე 14 და მიერ 
დღითგან, ვინათგან უბრძანე, რათა არა იყუნენ იგინი მთავრად 
იუდასა ზედა, მეოცით წლითგან ვიდრე მეოცდაათ წლადმდე, 
მეორედ არტაშეს მეფისა ათორმეტ წელ, და მე და ძმანი ჩემნი 
ვიყვენით მთავრად, მძლავრობით ჩუენ არავისი ვჭამეთ და 
არცა ვსუთ. 1? და რომელნი-იგი ჰმძლავრობდეს პირველად და 
დაამძიმეს მათ. და მოუღეს პური და ღვნო და სხუაი ყოველი, 
ვეცხლი ორმეოცი დიდრაქმა, მივეც უფალთა თვსთა და 
განვაყენენ იგინი მთავრობისა მისგან ერისასა და მე არა ვიყავ 
მათებრ შიშისა მისთვს ღმრთისა. 15 და განმარჯვებულ იყო 
საქმე იგი ზღუდისა მის, და არავის ვჰმძლავრე და მოუღე რა, 
ანუ ვენაჭი. გინა თუ სხუა რა, და ყოველნივე იყუნენ 
დაყუდებულ საქმესა ზედა ზღუდისასა. 17 და ას ოდენ კაც 
ურიათგანი და სხუანი, რომელნი-იგი მივიდოდეს 
წარმართთაგანნი ჩუენდა, რომელნი იყუნეს გარემოს ჩუენსა, 
მე მოვიყვანნი და დავირთნი პურსა ჩემსა. 18 და მეყვის დღეს 
ერთი ჟუჟარაკი და ექუსი ცხოვარი რჩეული და ერთი 
წელიწადეული კრავი, ესე იყო დღისა ჩემისა როჭიკი და შუა 
ვყვი ათი დღე და ურიდად ვსმიდი ღვნოსა, და არავისი მოვიღი 
მძლავრებით პური, ანუ ღვნო ყოველთაგან, რამეთუ უწყოდე, 
ვითარმედ მძიმე იყო საქმე იგი ერისა მის 1? მომიჭსენენ მე 
ღმერთმან კეთილსა შინა, ვითარცა-იგი ვყავ მე ყოვლისა მის 
ერისათვს. 


ესთერი 
თავი 1 


1 იყო შემდგომად სიტყუათა ამათ დღეთა ასვირეოს დიდისა, 
ესე იგი არს არტაქსექს მეფე, რომელმან დაიპყრა 
ჰინდოეთითგან ვიდრე ეთიოპადმდე ასოცდაშვიდი სოფელი. 2 
მათ დღეთა შინა, რაჟამს დაჯდა საყდარსა შუშანს შინა, 
ქალაქსა, საყდარსა სამეუფოთა, 3 წელსა მესამესა მეფობისა 
მისისათა უყო სუმა ყოველთა ერთა სპარსთა და უჟიკთა 
მთავართა სოფლებისათა წინაშე პირსა მისსა. “ რათა უჩვენოს 
მათ სიმდიდრე დიდებისა მისისა და პატივი სიქველისა 
სიხარულითა და შვებითა, რათა დასხდენ დედანიცა 
უცხოთესლნი, ? რამეთუ ესე დღენი არიან ქორწინებისა 
მეფისანი და ამისა შემდგომად უჩუენა მათ სიმდიდრე 
სუფევისა მისისა. და ყო მეფემან სმა ყოველთათვს, რომელნი 
იპოვნეს. შუშანს შინა ქალაქსა მცირითგან დიდადმდე ვიდრე 
შვიდ დღე ეზოსა სამეუფოსასა, 95 დარეცილი ზეზითა და 
ცისსხეულითა და მეწამულითა და იაკინთითა ჭრელებულითა 
ყვავილოვნად თვთოფერითა და კარვები აღმართებულ 
საბლებითა ბისონისა და ძოწეულისათა და ტორანტოსები 
ვეცხლისა და სვეტები ბრინჯისა ოქროლესულითა, ტახტები 
ოქროისი და ვეცხლისა და ანთრაკ ფენილი ზედა ზმარაგდოსა 
ქვათა, და კაპოეტის ქვით დასაგებელნი თვთოფერად 
ჭრელებულად ყვავილოვნად და გარემოს ვარდი მოფენილ 7 
სმანი დღეთა მრავალთა ვიდრე ასოთხმეოც დღე და ოდეს 
აღესრულნეს დღენი მრავალნი სმისანი, ყო მეფემან 
ყოველთათვს, რაოდენი იპოეს ქალაქსა შინა მცირითგან 
მდიდრამდე ექუს დღე სახლისა მის მეფისანი, ნერგოანისა 
შემკულისა, ბისონისა და ბარძიმებისა, ოქროითა თვთოსახე 
ანთრაკი განწონილნი ტაკუკები წინა დაგებულნი ტალანტთა 
სამთა ბევრთა და ღვინო,ფრიად კეთილი და წყალი სასმელად 


მეფისა 8 ხოლო ქორწილი ესე არა განწესებულსა სჯულსა იყო, 
რამეთუ ეგრეთ ინება მეფემან ბრძანება მნებავთა, რათა ყონ 
ნებაი მისი. ?2 და ვასტიანეცა დედოფალმან ყო პური დიდი 
სამეფოთა შინა აზნაურთა დედათა, რომელნი იყვნეს სამეფოსა 
არტაქსესისასა. 1 დღესა მეშვდესა უბრძანა მეფემან მწდესა 
არავინ იძულებით კაცად-კაცადისა შენდობად. უბრძანა მონათა 
თვსთა ამანს, და მალანს, და თარას, და გორზეს, და ტოთას, 
და აბატაზას, და თარბას, და გამომას, დარბოს, და აგაბ, და 
ზათა, და ქაიდა, და თარი, და თურაქთა - შვიდთა მათ 
საჭურისთა, მსახურთა მეფისა არტაქსესისათა 11 და ბრძანა 
შემოყვანებად ვასტიანე დედოფლისა კრებულსა მას სმისასა 
შარავანდითა სადედოფლოსა მისისათა. დედოფალი-ყო იგი და 
დაადგა მას შარავანდი, რათა უჩუენოს ყოველთა თავადთა 
სიკეთე მისი, რამეთუ ქმნულკეთილ იყო ფრიად. 12 და 
ვასტიანე დედოფალმან არა ისმინა მისი შესლვად მის წინაშე 
საჭურისთა მათ თანა ტაძრად, სადა-იგი იყო სუმა. ვითარცა 
ესმა მეფესა, რამეთუ შეურაცხ-ყო ვასტიანემ ნება მისი, შეწუხნა 
ფრიად. 13 ჰრქუა მეფემან ყოველთა ბრძენთა: ამას იტყოდა 
ვასტიანე. ამისთვს ზრახეთ, რაი უყოთ ვასტიანე დედოფალსა. 
14 მიუყდეს მეფესა არკესიოს და სართეოს, და მალერ, და 
მუქეოზ; მთავარნი სპარსთანი და უჟიკთანი და 
წინაშემდგომელნი მეფისანი, რომელნი სხდეს პატივით 
მახლობელად მეფისა. 15 და უთხრეს მას სჯულისა მისებრ, 
ვითარცა-იგი ჯერ-არს, ვასტიანე დედოფალსა, რამეთუ არა 
ისმინა მეფისა მიერ ბრძანებული საჭურისთაგან. 195 და ჰრქუა 
ამუქეოზ მეფესა და მთავართა: არა თუ მხოლოდ მეფესა 
შესცოდა ვასტიანე დედოფალმან, არამედ ყოველთა 
მთავართა სპარსთასა და შერაცხილთა და უჟიკთასა. და 
ყოვლისა მიმართ ერისა შეცოდებაი განითქუა, რამეთუ 
შეურაცხ-ყო ბრძანებაი მეფისა არტაქსერისა. ესე სიტყუა-უგო 
ასვირეოს მეფესა 17 ეგრეთვე დღესითგან მძლავრებდეს 
სხუანიცა ცოლნი მთავართა სპარსთანი და უჟიკთანი, და 
იკადრონ მათცა. 18 უკუეთუ ჯერ-უჩნდეს უფალსა ჩუენსა მეფესა 
სათნოდ მისა, ბრძანენ სამეფო სჯულისა მისებრ სპარსთა და 
უჟიკთასა. ნუვინ აქცევნ ერთი. 19? ვითარ-იგი სიტყვა-უგო წინაშე 


თუალთა მისთა, რამეთუ თქვეს: ვასტიანე დედოფალმან 
სიტყუა-უგო მეფესა არტაქსეს შესლვად სახლსა სასმურსა მის 
წინაშე. ნუმცა შევალს მიერითგან დედოფალი ვასტიანე მეფისა 
და დედოფლობა მისი მისცეს უმჯობესსა მისსა, 252 რომელთა 
ისმინონ სჯული სამეუფო, რომელი უბრძანო. და პატივსცემდენ 
ცოლნი ქმართა თვსთა პატივითა დიდითა გლახაკითგან ვიდრე 
მდიდართამდე. 21 და სათნო-უჩნდა მეფესა და ყოველთა 
მთავართა სიტყუაი ესე. და ყო, ვითარცა იტყოდა ამუქეოზ. 22 
და წარავლინა ყოველთა სოფელთა და სოფლითი სოფლად 
სიტყვსაებრ მისისა. და იყო წერილი წიგნსა მისსა, რომელი 
მიუძღვანა: მეფე დიდი ასვირეოს, მთავართა და ყელმწიფეთა, 
ასოცდაშვდთა ნათესავთა ინდოეთითგან ვიდრე ეთიოპადმდე: 
ჰმთავრობდინ ცოლსა თვსსა ყოველი მამაკაცი! 


თავი 2 


1 შემდგომად სიტყუათა ამათ დასცხრა მეფე 
გულისწყრომისაგან და არღარა მოევსენა ვასტიანე. და 
დაეხსოვნა მას, რაოდენს-იგი იტყოდა, და ვითარ-იგი დასაჯა. 
და არასადა დედოფალ-ყო ფრიად. ? და თქვეს მსახურთა მათ 
მეფისათა: უძიოთ უფალსა ჩუენსა მეფესა ქალები ქალწულაები 
ქმნილკეთილ. 3 და დაადგინა მეფემან დაბნებისა მთავარნი 
ყოველსა სოფელსა სუფევისა მისისათა და გამოირჩიონ შუშანს 
ქალაქსა საქალოსა შინა ქალი ქმნულკეთილი. და მიეცნედ 
საჭურისსა მეფისასა, მცველსა დედათასა, და იღუწოდენ და 
მიეცემოდენ მათგან საწადელი, რომელთა განიბანნენ. 43 და 
დედაკაცი იგი, რომელიცა სთნდეს მეფესა, დედოფალ-ყოს იგი 
ვასტიანესა წილ. და სთნდა მეფესა. ? და იყო კაცი ჰურია 
დამკვდრებული შუშანს ქალაქსა და სახელი მისი მარდოქეოს, 
ძე იაირისა, ძისა სემეისი, ძისა კესეანისი, ტომისაგან 
ბენიამენისა, -– რომელ წარტყვენილ იყო იერუსალიმით 
წარტყუენასა ნაბუქოდონოსორ მეფისა ბაბილოვნელისასა 
ჟამთა იექონია, ძისა იოსიასა, მეფისა იუდასა. 7 და იყო მისა 
ყრმაი ქალი განზრდილი, ასული ამინადაბისა, მამისა ძმისა 
მისისა. და სახელი მისი ესთერ. ოდეს აღესრულნეს მამა- 
დედანი მისნი, განსწავლა იგი და განზარდა თავისა თვსისა 
ცოლად. და ზრდიდა მას მორწმუნედ, რამეთუ იყო ყრმაი იგი 
შუენიერ ხილვითა და კეთილ პირითა 8 ოდეს განისმა ბრძანება 
მეფისა, შეკრიბეს ქალები მრავალი შუშანს ქალაქსა, ჟელთა 
გოგესათა. და მოიყვანეს ესთერცა ბოგე საჭურისისა და 
მცველისა მის დედათასა. ? და შეიყვანეს იგი ტაძრად მეფისა; 
იხილა რაი გოგე საჭურისმან და სთნდა იგი უფროს ყოველთა 
დედათა. და პოვა ესთერ მადლი და წყალობა წინაშე 
საჭურისისა მის. და ისწრაფდა ზედდგომად მისსა და მიცემად 
მას საცხებელსა განსაწმედელსა და როჭიკსა. და შვიდნი იგი 
ქალნი, რომელნი განჩინებულ იყვნეს მისა მეფისაგან, 
ჰმსახურებდენ მას კეთილად 19 და არა უჩვენა მათ ესთერ 


ნათესავი, არცა სოფელი, რამეთუ მარდოქეოს ამცნო მას, 
რათა არა უთხრას. 11 და დღითი დღე გარეუვლიდა 
მარდოქეოს სახლთა მათ ქალწულთასა, რაი-ძი შეემთხვოს 
ესთერს. 12 და იყო ჟამი ქალისა შეყვანებად წინაშე მეფისა, 
რაჟამს აღესრულნენ თთვენი ათორმეტნი, რამეთუ ესრეთ 
აღასრულებდენ დღეთა მათ მსახურებისათა: ექუს თთვე 
სცხებდენ მუროვანსა ზეთსა და ექუს თთვე ნელსაცხებელსა 
განსაწმედელსა. 13 და მაშინღა მოიყვანებდიან მეფისა, 
რომლისათვსცა მისცემდა შეყვანებად მას სადედოთა. 14 
მიმწუხრი შევიდის და განთიად გამოიყვანიან და მიიყვანიან, 
სადა-იგი არს გოგე, საჭურისი მეფისა, მცველი იგი დედათა. 
და არღარა შევიდის მეფისა, უკუეთუ არა უწესს სახელითა. 12 
და ოდეს მოიწია ჟამი შესლვისა ესთერისი მეფისად, არა 
უგულებელს-ყო საჭურისმან, მცველმან დედათამან, რომელ 
ამცნო ესთერს. რამეთუ პოვა მადლი ესთერ ყოველთაგან, 
რომელთა იხილიან იგი. 19 და შევიდა ესთერ წინაშე არტაქსეს 
მეფისა მეათორმეტესა თთვესა, რომელ არს ადარი, მეშვიდესა 
წელსა მეფობისა მისისასა. 17 სთნდა მეფესა ესთერ და პოვა 
მადლი უფროს ყოველთა მათ ქალწულთა, რამეთუ იყო იგი 
წარჩინებულ წინაშე მისსა. 18 და ყო მეფემან სმა ყოველთა 
თანა მეგობართა თვსთა შვიდ დღე და ადამაღლა ქორწილი 
ესთერისი და განცხრომა ყო და ყოველთა მიანიჭა საბოძვარნი 
მრავალნი, ვითარცა შვენოდა დიდებულებასა მისსა. 19 და 
შეკრიბნა ქალწულნი და დაადგინა მარდოქე მეკარედ ეზოსა 
მეფისასა. 2?– ხოლო ესთერ არა უთხრა მეფესა სოფელი თვსი, 
ვინა არს, რამეთუ ესრეთ ამცნო მარდოქეოს, რათა ეშინოდეს 
ღმრთისა და ჰყოფდეს ბრძანებასა მისსა, რომელი-იგი მოსეს 
მიერ ამცნო ისრაცლთა, და ესთერ არა ცვალა წესი თვსი. 21 
ხოლო შეწუხნეს ორნი საჭურისნი მეფისანი, რომელნი იყვნეს 
მთავარნი მყმილავთანი ამისთვს, რამეთუ შური დიდი ჰქონდათ 
მარდოქესი წარჩინებისათვს მისისა მეფისა მიერ და ამისთვს 
განიზრახეს მოკლვა მეფისა ასვირეოსისა. 22 ხოლო ცნა 
მარდოქე განზრახვა ესე და აუწყა ესთერს, ხოლო ესთერ 
მიუთხრა მეფესა განზრახვა იგი სიკუდილისა მისისა. 232 ხოლო 


მეფე აღივსო გულისწყრომითა და ბრძანა შეპყრობა მათ 
ორთავე და დამოჰკიდა იგინი ძელსა. და ბრძანა წიგნთა 
მოსაჭსენებელთა, ვითარმედ სარწმუნო ექმნა მეფესა 
მარდოქეოს. 


თავი 3 


1 და განადიდა მეფემან არტაქსეს ამან მაკიდონელი, ადამასი 
ბუგანი, და აღამაღლა იგი და დაუდგნა საყდარნი უფროს 
ყოველთა მეგობართა მისთა. 2 და ყოველნი თაყუანი-სცემდეს, 
რამეთუ მეფესა ებრძანა, რათა მოდრკებოდიან და თაყუანის- 
ცემდენ, რომელნი იყვნეს ქუეშე მეფობისა მისისასა ქუეყანასა 
ზედა, ხოლო მარდოქე არა თაყუანი-სცემდის. 3 და ეტყოდეს 
მარდოქეს, რასათვს არა ისმენს მეფის ბრძანებათა და არა 
თაყუანი-სცემს? 4 უთხრა მარდოქემ, რამეთუ ჰურია ვარ და არა 
ჯერ-არს თაყუანის-ცემა ჩემდა. ხოლო მათ უთხრეს ამანს 
ვითარმედ მარდოქე წინააღუდგების ბრძანებასა მეფისასა. 2 
ოდეს გულისხმა-ყო ამან, რამეთუ მარდოქე ჰურია არს და არა 
თაყუანის-სცემს, განიზრახა ფარულად § და მოინება აღჭოცა 
ყოველთა ჰურიათა ერთსა დღესა, რომელნი იყვნეს სამეფოსა 
ქუეშე. და შეაშურა რისხვით და განწითნა პირი მისი და 
განიმრუდა თუალნი და ჭელნი შეიტყველნა და იტყოდა: 
მარდოქე და ნათესავი მისი მე წარვწყმიდო. 7 და ყო წელსა 
მეათორმეტესა მეფობასა არტაქსესისასა და წილს-აგებდა 
დღითი დღე და თთვთ თთვე, რათა წარსწყმიდოს ტომი 
მარდოქესი და ისრაილი. და განჰყდა წილი მეათოთხმეტესა 
თთვესა მის ადარისასა, რომელ არს იგრიკისა. 8? და ეტყოდა 
ამან მეფესა არტაქსექს მარდოქესთვს და ისრაილთათვს და 
თქუა: არს ერთი ნათესავი განთესული ყოველთა შორის 
სამეფოთა შენთა - ერი მბრძოლი და ურჩი. ხოლო სჯულნი 
მათნი უცხო არიან სხვათა ნათესავთასა და სჯულსა შენსა, 
მეფე, არა ისმენენ და არცა ერჩიან, რაი-იგი იგი შენ უბრძანე 
მათ, შეურაცხ-ჰყოფენ სჯულსა და ბრძანებასა სპარსთა, 
უჟიკთასა საყსენებელად დიდებისა შენისა, მეფე, გაუწყებთ შენ, 
ყოველთა შორის თესლთა არა შეჰგავს მეფესა დატევება მათი 
8? აწ, უკუეთუ ჯერ-უჩნდეს უფალსა ჩუენსა და კეთილ არს 
სასჯელი ესე გულსა მისსა, ბრძანენ მეფემან წარწყმედა მათი 
და მომეც მე ნათესავი იგი წარწყმედად. და მე დავსწერო 


ფასისსაცავსა მეფისათვს ჩემი ვეცხლი ბევრი ტალანტი. 19 და 
წარიყადა მეფემან ბეჭედი თვსი ყელთაგან თვსთა და მისცა 
ამანს და ჰრქუა: მიწერდი ყოველსა სოფელსა და ქალაქებსა. 
და დაბეჭდევდი ბეჭდითა ჩემითა წერილთა ჰურიათათვს, 
რამეთუ არავინ არს გარე-მიმაქცეველ ბეჭდისა მაგის. 11 და 
ჰრქუა მეფემან ამანს: ვეცხლი შენი შენდა გეყავნ, ხოლო 
ნათესავი იგი იყმიე, ვითარცა სათნო არს შენდა. და გამოვიდა 
ამან მეფისაგან და შევიდა კერპთა თვსთა თანა, რათა 
უწყოდის დღე სიკუდილისა მათისა. და განაგდო წილი 
მეათსამეტესა თთვსასა მოწყვედად ყოველთა ჰურიათა წულით 
ვიდრე ქალადმდე და მოტაცებად მწოვართა ჩჩვლთა ყრმათა 
12 ამისსა შემდგომად იწოდნეს მწიგნობარნი მეფისანი თთვესა 
მას პირველსა, მეათსამეტესა მის თთვსასა, და მისწერეს, 
ვითარ-იგი უბრძანა ამან მეფისა მიერ ერისთავთა და 
მთავართა ყოველსა სოფელსა ჰინდოეთითგან ვიდრე 
ეთიოპამდე, ასოცდაშვდსა მას სოფელსა მათ სიტყვსაებრ 
ასვირეოსის მეფის მიერ 13 და წარუძღვანეს წიგნები იგი 
ჭქელითა მალედმსრბოლთაგან არტაქსექსისა სამეფოსა 
განრყვნად ყოველი ნათესავი ჰურიათა მეათოთხმეტესა 
თთვესა ადარისასა, რომელ არს იგრიკა, და იავარის-ყოფად 
ნაყოფთა მათთა. 14 ხოლო მიწერილი წიგნისა ესე არს: 
ყოველი ქალაქი და ყოველი ადგილი მზა იყვნენ დღისა 
მისთვს. 12 და შეშფოთნეს ყოველნი შუშანს ქალაქსა შინა, 
ხოლო მეფე და ამან განეწყობოდეს, და შეიძრა იგი. 


თავი 4 


1 ხოლო მარდოქე ვითარ გულისხმა-ყო აღსასრული ესე, 
შევიდა სახლსა შინა თვსსა და დაიპო სამოსელი თვსი, და 
შეიმოსა ძაძა და გარდაისხა ნაცარი და გამოვარდა უბანთა 
ქალაქისათა, ღაღადებდა და იტყოდა: აღიყოცების ნათესავი 
შეუცოდებელი! ? და მოვიდა ვიდრე მეფისამდე და დადგა 
ბჭეთა წინაშე, რამეთუ არა ჯერ-იყო შესლვად მისი 
ძაძაშემოსილისა და ნაცარგარდასხმულისა. 3 და ყოველსა 
სოფელსა და ადგილსა, ვიდრეცა მიაქუნდა ბრძანება იგი 
მეფისა, იყო ღაღადება, ტყება და გლოვა დიდი ჰურიათა. 
იმარხვიდეს და ნაცარსსა ირეცდეს ძაძამორტყმულნი. 4 
შევიდეს შიმუნვარნი და საჭურისნი დედოფლისანი და უთხრეს 
ესთერს. და შეძრწუნდა ესთერ, იკითხა და მიავლინა შემოსად 
მარდოქესა. და განსძარცვა მას ძაძა, ხოლო მან არა ინება. 2 
ხოლო ესთერ მოუწოდა არქათენს, საჭურისსა თვსსა, რომელი 
მის წინაშე დგა, და მიავლინა კითხვად მისა ჭეშმარიტად, რაი- 
ძი არს მიზეზი იგი მწუხარებისა. 9 და განვიდა არქათენ 
მარდოქეს თანა პალატით ქალაქისად, რომელი იყო პირისპირ 
ბჭისა მის მეფისათა. 7 ხოლო მარდოქე უთხრა მას ჭეშმარიტად 
საქმე იგი და აღთქუმა იგი, რომელი აღუთქუა ამან მეფესა 
საფასე ბევრი ქანქარისა, რათა წარწყმიდნეს ჰურიანი, 8 და 
პაჭენისნი წიგნისა მის შუშანს შინა განმარტნეს წარწყმედისა 
მათისათვს. და მისცა მას სიტყუაი ესე, რათა აუწყოს ესთერს, 
და აწყინებდა თავსა, რათა შევიდეს მეფისა და ევედროს ერისა 
თვსისათვს. ? და შევიდა არქათენ და უთხრა ესთერს ყოველივე 
ესე სიტყუაი და ძვირი იგი ნათესავისა მისისა. 19 და ჰრქუა 
ესთერ არქათენს: მივედ და უთხარ მარდოქეს: 11 ნათესავთა 
ყოველთა სამეფოთა უწყიან და შენ ყოველი იცი, რამეთუ 
ყოველივე მამაკაცი, გინა დედაკაცი, რომელი შევიდეს 
უწოდებელას მეფისა ეზოსა შინაგან, არა არს მისი ცხოვრება, 
გარდა თუ მიუპყრას მას მეფემან ოქროისა კვერთხი, ესე 
ხოლო ცხონდეს და მე არა ვწოდებულვარ შესლვად მეფისა, 


აჰა, არიან დღენი ესე ოცდაათ. და ვითარ შევიდე 
უწოდებელად და მოვჰკუდე 12 და უთხრა არქათენ ყოველნი 
ყსყ სიტყუანი ესთერისნი მარდოქეს. 13 და ჰრქუა მარდოქე 
არქათენს: მივედ და არქუ მას: ესთერ, ნუთუ სთქუა გულსა 
შენსა, ვითარმედ განვერე მე მარტო დედოფლობით უმეტეს, 
ყოველთა ჰურიათა? 14 უკუეთუ არა ისმინო ჟამსა ამას და 
უკუეთუ უგულებელს-ჰყო ნათესავი ესე, ვითარცა არა შეეწიო 
და სხვით, კერძო იყოსვე შეწევნა ჰურიათათვს და საფარველი 
ცხორებისა, ხოლო შენ და სახლი მამისა შენისა წარსწყმდეთ, 
ხოლო ვინ უწყის, ნუუკუე ამისა ჟამისათვს დედოფალ იქმენ? 12 
და მიავლინა მოციქული იგი, რომელი მოსრულ იყო მისსა, 
ვითარმედ არქუ მარდოქეს: 15 წარვედ და შეჰკრიბენ ჰურიანი, 
რომელნი არიან შუშანს შინა ქალაქსა და იმარხევდით 
ჩუენთვს. ნუ სჭამთ პურს, ნუცა სუამთ რასა სამ დღე და ღამე და 
ევედრებოდით ღმერთსა, ყოვლითა გულითა იმარხვიდეთ. და 
მაშინ შევიდე მეფისა თვნიერ სჯულისა, დაღათუ იყოს 
წარწყმედა ერისათვს ისრაცლისა 17 და წარვიდა მარდოქე და 
ყო ეგრე, ვითარცა ჰრქუა მას ესთერ. 


თავი 5 


1 და დღესა მესამესა, შემკული სამოსლითა დიდებისა 
თვსისათა, ესთერ შევიდა მეფესა და დადგა ქორისა მის, სადა 
პირისპირ იყო ტაძარსა მეფისასა, და იგი ჯდა საყდართა ზედა 
დიდებულთა თანა მისთა. 2 ვითარცა იხილა მეფემან ესთერ 
მდგომარე, განიხარა და შეუყვარდა ფრიად, და აღიღო 
კვერთხი მისი ოქროისი, რომელი აქუნდა ჭელთა და განმარტა 
კვერთხი მისი. და ესთერ ამბორს-უყო კვერთხისა წვერსა ზედა. 
3 და ჰრქუა მეფემან: დედოფალო ესთერ, რაი არს თხოვა შენი, 
მითხარ მე და მიგცე შენ ვიდრე ზოგადმდე სამეფოსა ჩემისა. 4 
მიუგო ესთერ მეფესა და ჰრქუა: დღე არს ჩემი პატიოსანი. 
უკუეთუ ჯერ-უჩნდეს მეფესა, მოვედინ იგი ამან, მეგობარი შენი, 
სმასა მას, რომელი მეგულვების მე ხვალე ყოფად. ? და ჰრქუა 
მეფემან: ყავ ნებისაებრ შენისა! და მერმე თქუა: აუწყეთ ამანს, 
რათა ვყოთ სიტყუაი ესთერისა და უთხრეს ამანს ამის 
სიტყვსაებრ და დაუკვირდა მას. და მივიდეს ორნივე სმასა მას, 
ვითარცა-იგი თქუა ესთერ. 9 ვითარცა დაეგნეს პირსა სმასა 
ზედა, ჰრქუა მას მეფემან: რაი არს, დედოფალო ესთერ? და 
ვყო სიტყვა შენი ვიდრე ზოგადმდე მეფობისა ჩემისა. და გეყოს 
შენ, რომლისათვსცა მევედრები. ” და თქვა ესთერ: თხოვა ჩემი 
და ვედრება ჩემი ესე არს: 8 უკუეთუ ვპოე მადლი წინაშე 
მეფისა, და უკუეთუ ჯერ-უჩნს უფალსა ჩემსა, რათა სჭამო პური 
ჩემი შენ და ამან, მეგობარმან შენმან, ჩემ თანა ხვალე, რომელ 
გიყო თქუენ სმა. და თქვა მეფემან: ყავ, რაიცა გნებავს. და 
უთხრეს ესე ამანს. და მეფე შევიდა და განისუენა. ? და 
გამოვიდა ამან მეფისაგან განმხიარულებული სიხარულითა 
ფრიად. და ოთხასი კაცი მის თანა იმიერ და ამიერ, ხოლო 
ვითარცა იხილა ამან მარდოქე ჰურია ეზოსა მეფისასა, 
განრისხნა ფრიად. 19 და შევიდა სახლსა თვსსა და შეკრიბნა 
მეგობარნი მისნი და ზოსარა, ცოლი თვსი, და ათნი ძენი მისნი: 
11 და უჩვენა მათ სიმდიდრე მისი და დიდებაი იგი, რომელი 
მეფემან დაადგა მას პატივი. და ვითარ ყო იგი უფროს 


ყოველთა და წინამძღვარ სამეფოსა ზედა მისსა. 12 იქადოდა 
და იტყოდა, ვითარმედ: არავის ხადა დედოფალმან დღესა 
შვებისა მისისასა, გარნა მეფესა და მე ხოლო. და ხვალისაცა 
ჩინებულ ვარ. 13 ესე ხოლო არა მთნავს მე და მწუხარე ვარ, 
რაჟამს ვიხილი მარდოქე ჰურია ეზოსა შინა მეფისასა და არა 
თაყვანი-მცის. 14 ჰრქუა მას ზოსარა, ცოლმან მისმან, და 
მეგობართა მისთა: უკუეთუ ნათესავისაგან ჰურიათასა არს, 
მოგიტევა შენ მეფემან მოწყვეტად ყოველნი ჰურიანი. და 
მოგცეს შენ ღმერთთა შურის-გებად მათა. მოკვეთად-ეც ხე 
ერგასის წყრთა, და დაიდევინ, განთიად არქუ მეფესა და 
დამოჰკიდე მას მარდოქე. და მაშინ შევედ მეფეს თანა პურად 
და მის თანა იხარებდ და სათნო-უჩნდა სიტყუაი ესე ამანს, და 
ყო ეგრე, და მზა-ყვეს ძელი იგი და დადვეს სახლსა ამანისასა. 


იობი 


თავი 1 


1 კაცი ვინმე იყო სოფელსა მას შინა ავსიტისსა, რომელსა 
სახელი ერქუა იობ. და იყო კაცი იგი ჭეშმარიტ, უბიწო, 
მართალ, ღმრთისმსახურ, განყენებულ და განშორებულ 
ყოვლისაგან საქმისა ბოროტისა. ? და იყვნეს ძენი მისნი შვდ 
და ასულნი მისნი სამ. 3 და იყო საცხოვარი მისი ცხოვარი შვდ 
ათას, აქლემები სამ ათას, უღლეული ჭარი ხუთას, ვირი ყდალი 
მძოვარი ხუთას, და მსახურთა სიმრავლე ფრიად. და საქმენი 
მისნი დიდ იყვნეს ქუეყანასა ზედა. და იყო კაცი იგი აზნაური 
მზისა აღმოსავალისათაგანი. 4 და შეკრბიან ძენი მისნი ერთად 
ურთიერთას და ყვიან ტაძრობაი დღითი დღედ. და მიიყვანნიან 
სამნიცა იგი დანი მათნი ჭამად და სუმად მათ თანა. ? და 
ვითარცა აღესრულნიან დღენი იგი სუმისა მათისანი, 
მიავლინის იობ და განწმიდნის იგინი და აღდგის განთიად და 
შეწირის მათთვს მსხუერპლი რიცხვსაებრ მათისა და ზუარაკი 
ერთი ცოდვათათვს სულთა მათთასა, რამეთუ თქვს იობ: 
ნუსადა ძეთა ჩემთა გონებასა მათსა ბოროტი მოივადეს 
უფლისათვს. და ამას ჰყოფდა იობ ყოველთა დღეთა მისთა. 9 
და ვითარცა იქმნა დღე ესევითარი და მოვიდეს ანგელოზნი 
ღმრთისანი წარდგომად წინაშე ღმრთისა, და ეშმაკიცა მოვიდა 
და დადგა მათ თანა. 7 და ჰრქუა უფალმან ეშმაკსა მას: ვინა 
მოხუალ შენ? მიუგო ეშმაკმან მან და ჰრქუა: მომივლიეს 
ყოველი ქუეყანაი და განმივლიეს ცასა ქუეშე და აწ აქა ვარ. 8 
და ჰრქუა მას უფალმან მიჰხედეა გონებითა შენითა მონასა 
ჩემსა იობს, რამეთუ არავინ არს მისებრ ქუეყანასა ზედა კაცი 
უბრალო, ჭეშმარიტ, ღმრთისმსახურ, განმორებულ 
ყოვლისაგან საქმისა ბოროტისა. 9? მიუგო ეშმაკმან და თქუა 
წინაშე უფლისა: ნუუკუე მედად ჰმსახურებსა იობ უფალსა? 19 
ანუ არა შენ მოზღუდეა გარემო მისა და შინაგანი სახლისა 


მისისაი? და გარეშე ყოველივე რაი არს მისი, მოიცევ, საქმენი 
ჭელთა მისთანი აკურთხენ და საცხოვარი მისი მრავალ-ჰყავ, 11 
არამედ მიავლინე ყელი შენი და შეახე ყოველსა, რავდენი-რაი 
აქუს. პირითა ღათუ გაკურთხევდეს. 12 მაშინ ჰრქუა უფალმან 
ეშმაკსა მას: აჰა ეგერა, ყოველი, რაცა არს მისი, მიგეც ჟყელთა 
შენთა, არამედ მას ნუ შეახებ. და გამოვიდა ეშმაკი პირისაგან 
უფლისა. 13 და იყო დღე ესევითარი და ძენი იობისნი და 
ასულნი მისნი სუმიდეს სახლსა შინა ძმისა მათისა უხუცესისასა. 
14 და აჰა ესერა, ღაღადისი მოვიდა იობისა და ჰრქუა მას: 
უღლეული იგი ქართა ყნვიდა და რემაკი იგი ვირთა მათ 
ყჰდალთა ძოვდა მახლობელად მათსა. 12 და მოვიდეს 
მტყუენველნი და წარიტყუენვეს იგი, და მონანი იგი მოსრნეს 
მახვლითა და განვერი მე მარტოი და მოვედ თხრობად შენდა. 
16 ვიდრე იგი ამას იტყოდა ოდენ, მოვიდა სხუაი ღაღადისი და 
ჰრქუა იობს: ცეცხლი გარდამოვარდა ზეცით და დაწუა ცხოვარი 
იგი, მწყემსნი იგი შეჭამნა, ეგრევე მე განვერი მარტოი და 
მოვედ თხრობად შენდა. 17 და ვიდრე იგი ამას იტყოდა, 
მოვიდა სხუაი ღაღადისი და ჰრქუა იობს: მყედრები განიყო 
სამად გუნდად და გარემოადგეს აქლემებსა მას და წარტყუენეს 
იგი და მონანი იგი მოსწყვდნეს მახვლითა და განვერი მე 
მარტოი და მოვედ თხრობად შენდა. 18 და ვიდრე იგი ამას 
იტყოდა, მოვიდა სხუაი ღაღადისი და ჰრქუა იობს: ძენი შენნი 
და ასულნი შენნი ჭამდეს და სუმიდეს ძმისა მათისა თანა 
უხუცესისა. 1? და მეყსეულად ქარი დიდი მოყდა უდაბნოით და 
ეკუეთა ოთხთავე კიდეთა სახლისათა. და დაეცა სახლი იგი 
ყრმათა შენთა ზედა და მოწყდეს. განვერი მე მარტოი და 
მოვედ თხრობად შენდა. 29 და ესრეთ აღდგა იობ და დაიპო 
სამოსელი თვსი და აღიპარსა თმაი თავისა თვსისაი და 
დავარდა ქუეყანასა ზედა და აღდგა და თაყუანის-სცა უფალსა 
პირსა ზედა თვსსა. 21 და თქუა: მე შიშუელი გამოვედ 
მუცლისაგან დედისა ჩემისა, შიშუელივე მივიქცე მუნვე 
ქუეყანად, უფალმანცა მომცა, უფალმანცა მიმიღო, ვითარცა 
უნდა, ეგრეცა ქმნა. იყავნ სახელი უფლისაი კურთხეულ. 22? ამას 
ყოველსა ზედა, რომელი შეემთხვა მას, არარაი შესცოდა იობ 
წინაშე უფლისა და არარაი თქუა უგნურებაი ღმრთისა მიმართ. 


თავი 2 


1 და იყო დღე ესევითარი და მოვიდეს ანგელოზნი ღმრთისანი 
წარდგომად წინაშე უფლისა. და ეშმაკი შორის მათსა 
წარდგომად წინაშე უფლისა. ? და პრქუა უფალმან ეშმაკსა მას: 
ვინა მოხუალ შენ? მაშინ თქუა ეშმაკმან წინაშე უფლისა: 
გამივლიეს ცასა ქუეშე და მომიხილავს ყოვლითურთ და ან შენ 
წინაშე ვარ. 3 ჰრქუა მას უფალმან: იხილე სამე აწ მსახური ჩემი 
იობ, რამეთუ არავინ არს მისებრ ქუეყანასა ზედა კაცი უბიწო, 
ჭეშმარიტ, ღმრთისმსახურ, განყენებულ და განშორებულ 
ყოვლისაგან საქმისა ბოროტისა და მერმე აქუსღავე 
უმანკოებაი, ხოლო შენ სთქუ მონაგები მისი ცუდად 
წარწყმედად. 4 მიუგო ეშმაკმან და ჰრქუა უფალსა: ტყავი 
ტყავისა წილ და რავდენი-რაი არს კაცისა, სულისა თვსისათვს 
მიუზღვის. 2 ხოლო აწ მიავლინე ჭელი შენი და შეახე ძუალთა 
მისთა, უკუეთუ განმარტებულად თაყუანის-გცეს, გინა თუ 
გაკურთხევდეს შენ. 9 და ჰრქუა უფალმან ეშმაკსა მას: აჰა 
ესერა, მოგცემ შენ, გარნა სულსა მისსა ერიდე. 7” და გამოვიდა 
ეშმაკი იგი უფლისაგან და დასდვა იობს წყლულებაი ბოროტი 
ფერჭითგან ვიდრე თავადმდე და შეჭურა იგი ფაქლითა. 8 და 
მოიღო იობ კეცი, რათა წუთხსა იხუეტდეს. და დაჯდა იგი 
სკორესა ზედა გარეშე ქალაქსა. და ვითარცა ჟამი მრავალი 
წარჭდა, ? ჰრქუა მას ცოლმან მისმან: ვიდრე დაგითმენიეს და 
იტყვ, აჰა ესერა, მოველი ჟამსა მცირედღა და მოიწიოს 
სასოებაი მაცხოვარებისა ჩემისაი? აჰა ესერა, წარწყმდა 
საყსენებელი შენი ქუეყანით, ძენი და ასულნი იგი მუცლისა 
ჩემისანი, ტკივილნი ჩემნი და სალმობანი, რომელთათვს 
ცუდად დავშუერ რუდუნებითა შენ, ეგერა, თვთ მყრალობასა 
მატლთასა ჰზი და ღამეთა ათევ ჰაერთა ქუეშე. მე, შეცთომილი 
მსახური შენი, ადგილითი ადგილად და სახლითი სახლად 
მოველოდი მზესა, ოდესმე დაჰყდეს, რათა განვისუენო 
შრომათა ჩემთაგან და სალმობათა, რომელთა მოუცავ, 
არამედ აწ თქუ ნურაილი სიტყუა უფლისა მიმართ და მოჰკუდე. 19 


ხოლო იობ მიჰხედა მას და ჰრქუა: რაისათვს ვითარცა ერთი 
უგუნურთაგანი დედათასა იტყვ? უკუეთუ კეთილი იგი მოვიღეთ 
ჭელისაგან უფლისა, ბოროტი ესე ვერ მოვითმინოთა? ამას 
ყოველსა ზედა რავდენი შეემთხვა მას, არა რაი ცოდა იობ 
ბაგითა თვსითა წინაშე უფლისა. 11 და ვითარცა ესმა სამთა 
მათ მეგობართა მისთა ყოველი ესე ბოროტი, რომელი მოიწია 
მის ზედა, მოვიდეს კაცად-კაცადი სოფლისაგან თვსისა 
ხილვად, რაი-იგი შეემთხვა მას. ელიფას, თემანელთა მეფე, 
ბალდას, სავქელთა მთავარი, სოფარ, მინეველთა მეფე. და 
მოვიდეს მისა ერთბამად ნუგეშინისცემად და ხილვად მისა. 12 
ვითარცა იხილეს შორით, ვერ იცნეს იგი და ღაღად-ყვეს ყმითა 
მაღლითა და ტიროდეს. და გარდაიპო კაცად-კაცადმან 
სამოსელი თვსი და მიწა გარდაისხეს თავსა. 13 და დასხდეს 
მის თანა შვდ დღე და არავინ მათგანი იტყოდა არას, რამეთუ 
ხედვიდეს წყლულებასა მისსა ბოროტსა და დიდსა ფრიად 


თავი 3 


1 და ამისა შემდგომად აღაღო იობ პირი თვსი და სწყევდა 
დღეთა თვსთა ? და თქუა: 3 წარწყმდინ დღე იგი, რომელსა მე 
ვიშევ და ღამე იგი, რომელსა თქუეს, ვითარმედ: წული არს. 4 
ღამე იგი იყავნ ბნელ და ნუ გამოიძიოს უფალმან ზეგარდამო, 
ნუცა მოვალნ მას ზედა ნათელი. ? და იპყარნ იგი ბნელმან და 
აჩრდილმან სიკუდილისამან. და მოვიდეს მას ზედა ნისლი და 
წყევა დღისა და ღამემან მოაწიოს ბნელი. 5 ნუ იყოფინ იგი 
დღედ წელიწადისად, ნუცა შეერაცხებინ დღეთა თთუეთასა. 7 
არამედ ღამე იგი იყავნ სალმობით და ნუ მოვალნ მას ზედა 
სიხარული და ნუცა მხიარულებაი. 8 არამედ წყევენ იგი, 
რომელმან წყეოს დღე იგი, რომელი-იგი ყელთდებად ვალს 
ვეშაპსა მას დიდსა. ? დაბნელდედ ვარსკულავნი მის ღამისანი 
და ნუ დაადგრებინ და ნუცა განათლებად მოვალნ და ნუ 
იხილავნ მთიებსა აღმომავალსა. 19 რამეთუ არა დაჰჭშნა ბჭენი 
საშოსა დედისა ჩემისანი. და განმაშორა სალმობაი 
თუალთაგან ჩემთა. 11 რაისათვს მუცელსავე შინა არა 
მოვჰკუედი? საშოთ რაი გამოვედ და არა მეყსეულად 
წარვწყმდი? 12 ანუ რაისათვს შემემთხვნეს მუყლნი? ანუ 
რასათვს ძუძუთა განმზარდეს მე ? 13 აწმცა დაწოლილ ვარ და 
დაყუდებულ, და-მცა-ვიძინე, და განვისუენე. 14 მეფეთა თანა 
მზრახვალთა ქუეყანისათა, რომელნი იზახებდეს მახვლებითა 
მათითა, 12 ანუ მთავართა, რომელთა თანა იყო ოქროი 
ფრიად, რომელთა აღევსნეს სახლნი მათნი ვეცხლითა. 16 ანუ 
ვითარცა მორყუნილი რაი გამოგდის საშოთ, ანუ ვითარცა 
ჩჩვლნი, რომელთა არა იხილეს ნათელი. 17 მუნ უღმრთოთა 
თანა აღაგზნეს გულისწყრომაი რისხვისა. მუნ განისუენეს 
მაშურალთა ჭორცითა, 18 ერთბამად, საუკუნეთა მათ არა ესმის 
მათ ყმაი ხარკისმკრებელთა. 13? მცირე და დიდი მუნ არს და 
მსახური უშიშად უფლისა თვსისა. 29 რაისათვსმე მოეცა 
განმწარებულთა ნათელი და ცხორებაი, რომელნი სალმობასა 


შინა არიან, სულნი, 21 რომელთა სწადის სიკუდილი და ვერ 
მიემთხვნიან და ეძიებენ მას, ვითარცა საფასესა. 22 და 
მხიარულ იქმნიან, რაჟამს მიემთხვნიან, 23 რამეთუ სიკუდილი 
კაცისა განსუენებაი არს, და შეაყენა ღმერთმან მათ ზედა. 24 
უწინარეს საზრდელისა ჩემისა სულთქმანი მოიწევიან. 
ვცრემლოვი შეყენებული შიშისა, 22 რომლისათვს ვზრუნევდი, 
მოიწია ჩემ ზედა და რომელსა ვეჭუდი, შემემთხვა მე. 29 ვერცა 
მშვდობით ვიყავ, ვერცა მყუდროებით და ვერცა განვისუენებდ. 
და მოიწია ჩემ ზედა რისხვა. 


თავი 4 


1 მიუგო ელიფას თემანელმან და ჰრქუა: 2? ნუუკუე მრავალგზის 
თქმულ არიან შენდამი? შრომით ძალსა მაგას სიტყუათა 
შენთასა ვინ დაუთმოს? 3 დაღათუ შენ განსწავლენ მრავალნი 
და ყელსა უძლურთასა ნუგეშინის-გეცა. 4 და სნეულნი 
აღგედგინნეს და მუყლთა უძლურთასა კადნიერებაი გეცა. 2? 
აწმცა მოწევნულ არს შენ ზედა სალმობაი. და შეგეხო შენ, 
ხოლო შენ ისწრაფე! 5 ანუ არა აწ შიში ეგე შენი არს 
უგუნურებით და სასოებაი შენი და უკეთურებაი გზათა შენთა? 7 
აწ მოივსენე: ვინმე წმიდა იყო და წარწყმდა, ანუ ოდეს სადა 
ჭეშმარიტნი ძირითურთ აღიფხურნეს, 8? ვითარცასახედ 
ვიხილენ, რომელნი-იგი უჯეროსა ყნვიდეს, ხოლო რომელნი 
სთესვენ მას, სალმობაი მოიმკონ. ? ბრძანებითა ღმრთისაითა 
წარწყმდენ და სულითა რისხვისა მისისათა განირყუნეს. 19 
ძალი ლომისაი და ყკმაი ლომისა ძუვისაი, ზახებაი ვეშაპთა0 
დაშრტა. 11 ჯინჭველლომი მოისპო, რამეთუ არა იყო მისა 
საზრდელ. ლეკუთა ლომისათა დაუტევეს ერთმანერთი. 12 
უკუეთუმცა სიტყუაი რაიმე ჭეშმარიტი ყოფილ იყო თქმულთა 
შინა შენთა, არამცა რაი ბოროტი შემთხუეულ იყო შენდა. აწ 
არა ნუ უფალი არს, რომელმან ასწავის გულისყმის-ყოფაი და 
მეცნიერებაი. 13 შიშითა და ოხრითა ღამისათა დაეცის შიში 
კაცთა ზედა. 1“ ზარი შემემთხვა მე და შიში და დიდად ძუალნი 
ჩემნი შეაძრწუნნეს 12 და სული პირად ჩემდა მოიწია. 
შეძრწუნდეს თმანი ჩემნი და ყორცნი. 19 და აღვდეგ და არა 
ვიცან თავი ჩემი. ვიხილე და არა იყო ხატი წინაშე თუალთა 
ჩემთა, არამედ ნიავი და ყმაი ხოლო მესმოდა. 17 აწ რაი? 
ნუუკუე წმიდა სადამე იყოს კაცი წინაშე უფლისა, ანუ საქმეთა 
თვსთაგან უბიწო იყოს კაცი? 18 ანუ მონათა თვსთა არამე 
არწმუნოს და ანგელოზთათვს დრკუდ რამე განიზრახა? 19 
ხოლო დამკვდრებულნი იგი სახლსა შინა თიკისასა, რომელნი- 
ესე მისვე თიჭისაგანნი ვართ, რავდენ დასცნა იგინი 
მღილისსახედ. 29 და განთიადითგან მწუხრადმდე არღარა 


არიან, 21 რამეთუ ვერ ეძლო მათ თავთა თვსთა შეწევნად და 
წარწყმდეს. 22 მოჰბერა მათ ზედა და განყმეს და წარწყმდეს, 
რამეთუ არა აქუნდა მათ სიბრძნე. 


თავი 5 


+ ხადოდეღა შენ, უკუეთუ ვინმე გერჩდეს, გინათუ 
ანგელოზთაგანი, წმიდათა იხილო. ? და რამეთუ უგნური იგი 
რისხვამან მოკლის, ხოლო შეცთომილი იგი მოაკუდინის 
შურმან. 3 მე ვიხილენ უგნურნი, რომელთა ძირნი დაებნეს, 
არამედ მეყსეულადვე შეიჭამა როჭიკი მათი. “ განეშორნეს 
ძირნი მათნი ცხორებისაგან და იქენჯნებოდენ იგინი კართა 
ზედა უნაკლულევანესთანა და არავინ იყოს განმრინებელ 
მათდა. ? რამეთუ, რაი-იგი მათ შეიკრიბეს, მართალთა შეჭამონ 
და იგინი ბოროტისაგან ვერ განერნეს. გამოიწოვენ ძალი 
მათი, 95 რამეთუ არა გამოჭდის ქუეყანით ბნელი, არცა 
მთათაგან აღმოსცენდის სალმობაი. 7 არამედ კაცი იშვების 
სალმობად, მართუენი ყანჩისანი მაღალსა ფრინვენ. 8 არა 
ეგრე, არამედ მე უფალსა ვევედრებოდე და უფალსა ღმერთსა, 
ყოვლისა მპყრობელსა ვხადოდე, ? რომელმან ქმნნა დიდ- 
დიდნი და გამოუკლეველნი დიდებულნი და საკვრველნი, 
რომელთა არა არს რიცხვ, რომელმან მოსცის წვმაი ქუეყანასა 
და მოავლინის წყალი ცასა ქუეშე. 19 11 რომელმან ქმნნის 
მდაბალნი მაღალ და წარწყმედულნი აღმართნის, 12 და აგნის 
ზრახვანი წარმართთანი და არა ქმნის ყელთა მათთა 
ჭეშმარიტებაი. 13 რამეთუ წარეწიის ბრძენთა გონიერებითა და 
ზრახვა იგი მრავალმთხზველთა განაქარვა. 14 დღისი 
შეემთხვოს მათ ბნელი და შუვასამხრის ეჩქუეფებოდიან, 
ვითარცა ღამე. წარწყმდედ იგინი ბრძოლასა შინა. 12 უძლური 
იგი განერის ყელისაგან ძლიერისა. 16 იყავნ უძლურისა მის 
სასოებაი და ცრუისა მის პირი დაიყავნ. 17 ხოლო ნეტარ არს 
კაცი, რომელსა ამხილა უფალმან. სწავლასა ყოვლისა 
მპყრობელისასა ნუ განიშორებ, 18 რამეთუ მან ალმის და მერმე 
კუალად მოაგის, დასცა და ყელთა მისთა განკურნეს. 19 
ექუსგზის ბოროტისაგან გივსნეს შენ და მეშვდესა მას არა 
შეგეხოს შენ ბოროტი. 29 სიყმილსა გივსნეს შენ 
სიკუდილისაგან, ბრძოლასა შინა ყელისაგან მახვლისა 


განგარინოს შენ. 21 გუემისაგან ენისა დაგიფაროს შენ და არა 
გეშინოდის შენ ბოროტისაგან მომავალისა. 22 ცრუთა და 
უსჯულოთა ეკიცხევდე და მყეცთაგან ველურთა არა 
გეშინოდის. 23 რამეთუ მჭეცნი ველისანი დაგიმშვდნენ შენ. 24 
მაშინ სცნა, რამეთუ მშვდობა არს სახლსა შენსა და წესმან 
საყოფლისა შენისამან არა ცოდოს. 2? მაშინ სცნა, რამეთუ 
მრავალ არს ნათესავი შენი და შვილნი შენი, ვითარცა ყოველი 
მწუანვილი ველისაი. 29 და მოხვდე საფლავად, ვითარცა 
იფქლი ჟამისაი ჟამსა თვსსა მომკილი, ანუ ვითარცა ზვნი 
კალოსაი ჟამად-ჟამად შეკრებილი. ?7 აჰა, ესე ესრეთ 
გამოვიკულიეთ და ესე არს, რომელი გუასმიეს, ხოლო მენ ცან 
თავისაი, რაი-იგი შენ გიქმნიეს. 


თავი 6 


1 მიუგო იობ და თქუა: ? უკუეთუმცა ვინმე წონით აღწონნა 
რისხვანი ჩემნი და სალმობანი ჩემნი და აღიხუნა სასწორითა 
ერთბამად, 3 ქვშისამცა ზღვსკიდისა უმძიმეს იპოვა, არამედ, 
ვითარ საგონებელ არს, სიტყუანი ჩემნი ვიდრემე არიან 
ბოროტ. “ რამეთუ ისარნი უფლისანი ყორცთა ჩემთა განწონილ 
არიან, რომელთა გულისწყრომაი მათი გამოსწოვს სისხლთა 
ჩემთა, რაჟამს სიტყუად ვიწყე, დამწერტედ მე. ? აწ უკუე რაიმე 
არს? ცუდადმე რას ყმობსა ვირი ველური, არამედ საზრდელსა 
ეძიებნ? ანუ თუ აუტევის ყმაი ყარმან, ბაგასა ზედა წინაშე რაი 
უცნ საჭმელი? 5 ანუ იჭამოს პური თვნიერად მართლისა? ანუ 
თუ არს გემოი სიტყუათა შინა ცუდთა? ”7 რამეთუ ვერ ყელ- 
ეწიფების დაცხრომად სულსა ჩემსა. მყრალად ვხედავ 
საზრდელსა ჩემსა, ვითარცა სულმყრალობასა ლომისასა. 98 
უკუეთუ მომცეს მე უფალმან, და მოვიდეს თხოვაი ჩემი, და 
სასოებაი ჩემი მომცეს ღმერთმან. ? იწყო უფალმან და 
დამწყლა მე. და სრულიად ნუ მომსპოლავნ მე. 19 იყავნ ჩემდა 
ქალაქი ესე საფლავ, რომლისა ზღუდეთა ზედა ვიქცეოდე, არა 
ვერიდო, რამეთუ არა ვიცრუე სიტყუათა წმიდათა ღმრთისა 
ჩემისათა. 11 რაიმე არს ძალი ჩემი, რამეთუ დავითმინო? ანუ 
რავდენ არს ჟამი ჩემი, რამეთუ თავს-იდვას სულმან ჩემმან. 12 
ნუუკუე ძალი კლდისა არსა ძალი ჩემი? ანუ ყორცნი ჩემნი 
არიან რვალისანი? ანუ მე არა მას ვესევდ? შეწევნაი ჩემი 
მისგან განმეშორა. 13 განმწუართა მე წყალობაი მისი. 
მოღუაწებამან უფლისამან უგულებელს-მყო მე. 14“ არა 
მომხედეს მე მახლობელთა ჩემთა, 15 ვითარცა ჟევი ღუარისაი, 
მოვაკლდი და, ვითარცა ელვაი, წარვყედი. 19 რომელთა-იგი 
ჩემდა ეშინოდა, აწ ზედა დამესხმიან, 17 ვითარცა თოვლი, გინა 
მყინვარი დაყინებული რაი დადნის სიცხისაგან და არა 
საცნაურ არნ, სადა იგი იყო. 18 ეგრეცა მე დავშთი, ყოველთა 
მიერ წარვწყმდი და სახლისაგან განვარდი. 19 იხილენით გზანი 
თემანელთანი და ალაგნი ესებონელთანი, რომელნი-იგი 


ეზღუანნიან. 2? და სირცხვლის თანამდებ იყვნენ, რომელნი-იგი 
ქალაქებსა და საფასებთა მოსავ არიან. 21 ხოლო აწ თქუენცა, 
ეგერა, მეტად მექმნენით მე უწყალო მის წილ, რამცა იხილეთ 
წყლულებაი ესე ჩემი და შეგეშინა. 72 აწ უკუე რალ? ნუ თქუენგან 
რასმე ვითხოვ, 23 ანუ ძალისა თქუენისა მოქენე რას ვარ? 
რათამცა განმარინეთ მე ყელთაგან მტერთასა, ანუ ყელისაგან 
ძლიერთასა მივსნეთ მე? 24 მასწავეთ მე და მე დავდუმნე. 
უკუეთუ რას ცთომილ ვარ, მითხართ მე? 25 არამედ მსგავს 
არიან ამათსა ჭეშმარიტისა სიტყუანი, არა თუ თქუენგან ძალსა 
რასმე ვითხოვ. 29 არცაღა მხილებამან სიტყუათა თქუენთამან 
დამაცხროს მე, არცა თქმული ეგე სიტყუათა თქუენთაი თავს- 
ვიდვა. 27 გარნა ესე, რამეთუ, ვითარცა ობოლსა, ზედა 
დამესხმით მე და ზედამომივალთ მეგობარსა თქუენსა. 28 აწ, 
ესერა, მივხედო პირსა თქუენსა და არა ვტყუო. დასხედით და 
ნუ იყოფინ სიცრუე. 2? და მერმე კუალად სამართალს ვიდრე 
შეერთენით, 39 რამეთუ არა არს ენასა ჩემსა სიცრუე, ანუ არა 
სასა ჩემი გულისყმის-ყოფასა იწურთის? 


თავი 7 


1 აწ არამე განსაცდელი არსა ცხორებაი კაცისაი ქუეყანასა 
ზედა და ვითარცა მორეწისა მდევრისა ჟამი მისი? ? ანუ 
ვითარცა მსახური, რომელი მოშიშ არს უფლისა თვსისა და 
ძრწინ აჩრდილისა მისისაგან და ვითარცა მოსასყიდლე, 
რომელი მოელინ სასყიდელსა თვსსა, 3 ეგრეცა მე დავითმინენ 
თთუენი ცუდნი და ღამენი სალმობათანი მოცემულ არიან 
ჩემდა. 4 ოდეს დავწვი, ვთქვ: ოდესმე იყოს დღე? და აღ-რა- 
ვდგი, კუალად: ოდესმე მწუხრი? რამეთუ აღვივსი სალმობითა 
მწუხრითგან ვიდრე განთიადმდე. ? შესუარულ არიან ყორცნი 
ჩემნი საძაგელებითა მატლთათა, დავადნობ მძორთა 
ქუეყანისათა წუთხისა ხუეტითა. 95 ხოლო ცხორებაი ჩემი არს 
უსულმცირე სიტყვსა, წარწყმდა ცუდითა სასოებითა. 7 მო-უკუე- 
იჭსენე, რამეთუ სული არს ცხორებაი ესე ჩემი და არღარა 
მოქცევად არს თუალი ჩემი ხილვად კეთილისა. 8 ვერ 
განმიცდის მე თუალი ჩემი ხილვად ჩემდა, თუალნი შენნი 
ჩემზედა, და არღარა ვარ, ? ვითარცა ღრუბელი რა 
გარდაწმდის ცით. უკუეთუ შთავიდეს კაცი ჯოჯოხეთად, არღარა 
აღმოვდეს. 19 არცა მოიქცეს სახლსა თვსსა მერმე, არცაღა 
იცნას იგი ადგილმან თვსმან. 11 აწ უკუე არცაღა მე ვერიდო 
პირითა ჩემითა, არამედ ვიტყოდე, რამეთუ ურვასა შინა ვარ, 
აღვაღო სიმწარითა სულისა ჩემისათა პირი ჩემი. 12 აწ უკუე 
ზღუაი მე ვარ ანუ ვეშაპი, რამეთუ დააწესე ჩემ ზედა საცოი? 13 
ვთქუ, ვითარმედ: ნუგეშინის-მცეს მე ცხედარმან ჩემმან. და 
აღვიხუნე თავით ჩემით თვსაგან სიტყუანი სასუენებელსა ჩემსა 
ზედა. 14 მაშინებ მე ძილსა შინა და საჩუენებელითა მწყლავ მე. 
15 განმაშორებ სულისაგან ჩემისა საშუმინველსა ჩემსა და 
სიკუდილითა ძუალთა ჩემთა. 15 არა უკუე ცხოველ-ყოფად ვარ, 
რათამცა დავითმინე განმეშოვრე ჩემგან, რამეთუ ცუდ არს 
ცხორებაი ჩემი. 17 რა არს კაცისა, რამეთუ განადიდე იგი, ანუ 
რამეთუ ერჩი გონებასა მისსა? 18 ანუ მოხედვაი მისი ჰყოა 
განთიადმდე და განსუენებად მოიყვანო იგი? 1? ვიდრემდე არა 


მიტევებ მე, არცა მაცადებ მე, ვიდრემდე შთავნთქნე ნერწყუანი 
ჩემნი სალმობით? 29 უკუეთუ მე ვცოდე, რაიმე ძალ-მიც შენდა 
ყოფად, რომელმან-ეგე იცნი გონებანი კაცთანი. რაისათვს მყავ 
მე მოქენე შენდა? და ვარ შენდა ტვრთად! 21 ანუ რად არა 
ჰყვენ უსჯულოებათა ჩემთა დავიწყებანი და განწმედაი 
ცოდვათა ჩემთაი? აწ, ესერა, მიწად მივიქცევი განთიადმდე და 
არღარა ვიყო. 


თავი 8 


1 მიუგო ბალდად სავქელმან და ჰრქუა: 2 ვიდრემე იტყოდი 
მაგას სულითა მრავლისმეტყუელითა პირითა შენითა? 3 ნუუკუე 
უფალმან ნაწილი საჯოს. ანუ, რომელმან ყოველივე შექმნა, 
ცვალოს სამართალი? “ უკუეთუ ძეთა შენთა ცოდეს წინაშე 
მისსა, მოუვლინა ყელითა უსჯულოებისა მათისათვს. 2? ხოლო 
შენ აღიმსთუე უფლისა მიმართ, ყოვლისა მპყრობელისა, 
ვედრებით. 59 უკუეთუ წმიდა იყო და ჭეშმარიტ, ვედრებისა 
შენისა ისმინოს და მოგაგოს ნაყოფი სიმართლისა. 7 და იყოს 
პირველი იგი შენი მცირედ, ხოლო უკუნასკნელი შენი ურიცხვ. 93 
ჰკითხეღა ნათესავსა მას პირველსა და გამოიძიე ნათესავითა 
ნათესავად მამათა, ? რამეთუ საწუთონი ვართ და არა ვიცით, 
რამეთუ აჩრდილ არს ცხორებაი ჩუენი ქუეყანასა ზედა. 19 ანუ 
არა ამათ გასწაონ და გითხრან შენ და გულისაგან გამოიხუნენ 
სიტყუანი? 11 ნუუკუე აღმოსცენდის ჭილი თვნიერად წყლისა, 
ანუ აღმაღლდის ბანჯარი ურწყუელად? ძირთა ზედაღა იყოს 12 
და ვერ მოითიბოს პირველ, ვიდრე არა მოირწყოს ყოველივე 
მწუანვილი, გაყმეს იგი. 13 ესრე იყოს აწ აღსასრული ჟამთაი, 
რომელთა დაჰვიწყებიეს უფალი, რამეთუ სასოებაი უღმრთოთა 
წარწყმდეს. 14 და უმკვდრო იყვნენ სახლნი მათნი, 
დედაზარდლის ქსელ იყვნენ სახლნი მათნი. 12 და-ღათუ- 
მტკიცნენ სახლნი მათნი. ვერვე დგენ, შე-ღათუ-იკრძალონ იგი, 
ვერვე დაუთმოს, 15 რამეთუ ნედლ არს იგი მზისაგან და 
სიხენეშისაგან მისისა მორჩი მისი გამოჯჟდეს. 17 შესაკრებელსა 
ქვათასა დაწვეს და შორის ღვნჭათა ცხონდეს. 18 უკუეთუ 
შთანთქას, ადგილი იგი უარის-ყოფად დგეს მისა, არა 
გიხილავსა ესევითარი? 13? რამეთუ დაქცევაი უღმრთოთა ესე 
არს, ხოლო ქუეყანით სხუაი აღმოაცენის, 29? რამეთუ უფალმან 
არა განიშოროს უბიწოი იგი, ხოლო ყოველი ძღუენი 
უღმრთოთაი არა შეიწიროს. 21 და პირნი ჭეშმარიტთანი 
აღავსნეს სიცილითა და ბაგენი მათნი აღსარებითა. 22 ხოლო 


მტერთა მათთა შეიმოსონ სირცხვილი და ნაწილი უღმრთოთა 
არა იყოს. 


თავი 9 


1 მიუგო იობ და ჰრქუა: 2 ჭეშმარიტად უწყი, რამეთუ ეგე ეგრე 
არს. ვითარმე უკუე იყოს კაცი მართალი წინაშე უფლისა? 3 
დაღათუ უნდეს სასჯელად მისა, არავე ისმინოს მისი, რათა არა 
სიტყუაუგოს მას ერთისა წილ სიტყვსა მისისა ათასისაგან, “ 
რამეთუ ბრძენ არს გონებითა, ძლიერ არს და დიდ. ვინმე უკუე 
ფიცხელ იქმნა მის წინაშე და დაუთმო? ? რომელი დააძუელებს 
მთათა და არა იციან, რომელმან დააქცინის იგინი რისხვითა. 9 
რომელმან შეძრის ცაი ქუეშე საფარველითურთ და სუეტნი 
მისნი იძრვიედ. ” რომელმან უბრძანოს მზესა და არა 
აღმოჰყდეს და ვარსკულავთა ზედა დაჰბეჭდოს. 8 რომელმან 
გარდაართხნა ცანი მხოლომან და ვალს იგი ზღუასა ზედა, 
ვითარცა ყმელსა. ? რომელმან შექმნა ყომნი და მწუხრისა 
ვარსკვლავი და ურემ-ყარნი და საუნჯე სამხრისაი. 19 
რომელმან ქმნნა დიდ-დიდნი და გამოუკულეველნი 
დიდებულნი და საკვრველნი, რომელთა არა არს რიცხვ. 11 
უკუეთუ ზედაგარდამვდეს, მე ვერ ვიხილო, ანუ თუ 
თანაწარმჭდეს მე, ვერცა ეგრეთ ვცნა. 12 უკუეთუ გარემიიქცეს, 
ვინ მოაქციოს? ანუ ვინ ჰრქუას მას ვითარმედ: რაი ეგე ჰყავ? 13 
რამეთუ მან თავადმან გარემიიქციოს რისხვაი და მის მიერ 
დამდაბლდეს ვეშაპნი იგი ცასა ქუეშე. 14 უკუეთუ ისმინოს ჩემი 
უფალმან. ანუ თუ განსაჯნეს სიტყუანი ჩემნი? 12 ვიყოღა თუ 
მართალ, არავე ისმინოს ჩემი, სამართალთა მისთა 
ვევედრებოდი. 16 უკუეთუ ვხადოდი და ისმინოს, არავე 
მრწმენეს, ვითარმედ ისმინა ჩემი. 17 ნუ წყუდიადითა 
შემმუსროს მე? რამეთუ მრავალი შემუსრვაი ყო ჩემ ზედა 
ცუდად. 18 არა მიტევებს მე სულისა აღმოტევებად, რამეთუ 
აღმავსო მე სიმწარითა, 1? და რამეთუ ძალითა ძლიერ არს, 
ვინმე უკუე განკითხვათა მისთა წინააღუდგეს? 2? დაღათუ ვარ 
მართალ, პირი ჩემი უსჯულოვე არს, დაღათუ უბიწო ვარ, 
ეგრეთცა დრკუდვე გამოვჩნდე? 21 უღმრთო თუ რაი ვქმენ, არა 


ვიცი სულითა ჩემითა, გარნა რამეთუ მიღებულ არს ცხორებაი 
ჩემი. 22 ამისთვს ვთქუ: დიდი და ძლიერი წარწყმიდის 
რისხვამან. 23 რამეთუ უკეთურნი იგი სიკუდილითა 
განსაკვრვებელითა მოისრნენ, რამეთუ მართალნი საცინელ 
იქმნეს. 24 მიცემულ არიან იგინი ყელთა უღმრთოთასა, პირი 
მსაჯულთა მისთაი დაფაროს, უკუეთუ არა, იგივე თავადი არს? 
25 ხოლო ცხორებაი ჩემი უმალეს არს მსრბოლისა, 
წარივლტოდეს და არა იხილეს. 25 ანუ არს ნავისა კუალი 
გზისაი, ანუ თუ ორბისა მფრინვალისაი, რომელი ეძიებნ 
საჭმელსა? 27 დაღათუ ვიტყოდე, და-ვე-მავიწყდის სიტყუად, 
დავიკიდო პირი ჩემი და სულთვითქუნე. 28 და ვძრვიდე 
ყოველთა ასოთა ჩემთა. ვიცი, რამეთუ არა უბრალოდ 
განმიტეო მე. 2? და რამეთუ ვარ მე უღმრთოი, რაისა არა 
მოვკუედი? 39 გინა ღათუ ვიბანო თოვლითა და განვწმიდნე 
ჭელითა წმიდითა, ეგრეცა 31 დიდად მწინკულითა შემღებე მე, 
მომიძაგა მე სამოსელმან ჩემმან, 32 რამეთუ არა ხარ კაცი 
ჩემებრი, რომელსამცა სიტყუა-უგე, რათა მოვიდეთ ერთბამად 
სასჯელად. 33 იყო ხოლო თუმცა ვინ შუამდგომელ და 
მამხილებელ და რომელმანცა ისმინა შორის ჩუენსა, 34 
განმაშორენ ჩემგან კუერთხი მისი და შიში მისი ნუ 
შემაძრწუნებნ მე. 32 და არა მეშინოდის, არამედ ვიტყოდი, არა 
ეგრე შემიცნობიეს თავსა ჩემსა, რავდენ ესე. 


თავი 10 


1 და ვშურები სულითა ჩემითა, იწროებით აღმოუტევნე მის 
ზედა სიტყუანი ჩემნი, ვიტყოდი სიმწარითა სულისა ჩემისათა 
ურვით. ? და ვპჰრქუა უფალსა: ნუ უღმრთოებასა მასწავებ მე, და 
რასათვს ესრეთ დამსაჯე მე? 3 ანუ კეთილ არს შენდა, უკუეთუ 
შეგცოდო, რამეთუ განიშორე ქმნილი ყელთა შენთა და 
ზრახვასა უღმრთოთასა მოჰხედე. “ ანუ ვითარცა კაცი ხედავნ, 
ეგრე ხედავ შენ, ანუ კაცისა ხილვისაებრ იხილო შენ, ანუ 
ცხოვრებაი შენი კაცობრივი არს, ? ანუ წელნი შენნი კაცისანი, 9 
რამეთუ გამოიძიენ უსჯულოებანი ჩემნი და ცოდვანი ჩემნი 
გამოიკულიენ. 7 ვიცი, რამეთუ არა უღმრთო ვიქმენ, არამედ 
ვინმე არს, რომელმან ყელთაგან შენთა განმარინოს მე. 98 
ჭელთა შენთა შემქმნეს მე და დამბადეს მე და ამისსა 
შემდგომად მიმაქციე და დამეც მე. ? მოივსენე, რამეთუ თიჭაი0 
დამბადე მე და მერმე კუალად მიწადვე მიმაქცევ მე. 19 ანუ არა 
ვითარცა სძე, მომწუელე მე? და შემყავ მე, ვითარცა ხაჭუაი, 11 
ტყავი და ყორცი შემმოსე მე, ძუალითა და ძარღვთა შემამაგრე 
მე. 12 ცხორებაი და წყალობაი დასდევ ჩემ ზედა და 
მოღუაწებაი შენი სცვიდა სულსა ჩემსა. 13 ესე მაქუს შენ მიერ 
და ვიცი, რამეთუ ყოველივე, რომელ გიც, და უძლურებაი 
არარაი არს შენ თანა. 14 დაღათუ ვცოდე, და-ვე-მიცევ მე და 
უსჯულოებისაგან არა უბრალომძავ მე. 12 უკუეთუ უღმრთო 
ვიქმნე, ვაი მე. დაღათუ მართალ ვიყო, ეგრეცა ვერვე ძალ-მიც 
მე აღხილვად, რამეთუ სავსე ვარ გინებითა. 19 და 
მონადირებულ ვარ, ვითარცა ლომი კლვად, და მიმაქცევ და 
კუალად ბოროტად მტანჯავ მე. 17 და განაახლებ ჩემ ზედა 
განკითხვათა ჩემთა, და რისხვითა დიდითა მრისხავ მე და 
მოაწიენ ჩემ ზედა განსაცდელნი. 18 ანუ რაისათვს მუცლითვე 
დედისა ჩემისათ გამომიყვანე მე და მუნვე არა მოვკუედი მე, 
თუალმანცა არა მიხილა მე? 19? და ვითარცა არაყოფილიმცა 
შევიქმენ, ანუ რაისათვს საშოთვე საფლავად არა მივიქეც? 29 
ანუ არა მცირედ არს ჟამი ცხორებისა ჩემისა? მაცადე მე და 


განვისუენო მცირედ, 21 ვიდრე მოსლვად ჩემდამდე, ვინა0 
არღა მოქცევად ვარ ქუეყანად ბნელისა, 2? ქუეყანასა უკუნსა 
საუკუნისასა, და არა არს ნათელი, არცა ხილვად ცხორებაი 
კაცთაი. 


თავი 11 


1 მიუგო სოფარ მინეველმან და ჰრქუა: 2 რომელი მრავალსა 
იტყვნ, მან კუალადცა ისმინისვე სიტყუაი. ანუ კეთილად 
მეტყუელი იგი ჰგონებნმე, ვითარმედ მართალ იყოს? 3 
კურთხეულ არს ნაშობი დედათა მცირედ ცხორებული, ნუ 
ფრიად სიტყუასა შინა ხარ, რამეთუ არავინ არს სიტყვს-მგებელ 
შენდა. “ ნუ ეგრე იტყვ, ვითარმედ წმიდაი ვარ მე საქმითა და 
უბრალოი წინაშე უფლისა, ? არამედ ვითარძი უფალი იტყოდის 
შენდამი და აღახუნეს ბაგენი მისნი შენ თანა. 9 მაშინ გეთხრას 
შენ ძალი სიბრძნისა, რამეთუ ორ წილ იყოს შენსა და 
გულისკქმა-ჰყო, ვითარმედ ღირსად შეგემთხვა შენ უფლისა 
მიერ, რაი-იგი შესცოდე მას. 7 ანუ კუალი უფლისაი ჰპოვემე, 
ანუ დასასრულსა მისწუდეა, რომელი-იგი ქმნა ყოვლისა 
მპყრობელმან? 8 მაღალ არიან ცანი და შენ რაიმე ჰყო?, ანუ 
უღრმესი ჯოჯოხეთს შიდა რაი იცი? 3? ანუ უგრძესი საზომისა მის 
ქუეყანისაი, ანუ სივრცე ზღვსა? 1? უკუეთუ დააქციოს ყოველი 
ერთბამად, ვინ ჰრქუას მას: რა-ეგე ჰყავ? 11 რამეთუ მან იცნის 
საქმენი უსჯულოთანი, იხილა უჯეროებაი და არა უგულებელს- 
ჰყო. 12 ხოლო კაცი სხუად სახედ აქცევს სიტყუასა, კაცი 
შობილი დედაკაცისაი. სწორ არს კანჯრისა მის უდაბნოისა. 13 
უკუეთუ შენ წმიდა-ჰყავ გული შენი და განიპყრნე ჭელნი შენნი 
მისა მიმართ, 14 უკუეთუ უსჯულოებაი რაიმე არს ყელთა შენთა, 
შორად განიშორე შენგან და სიცრუე საყოფელსა შენსა ნუ 
იქცევინ. 1? და ესრეთ გამობრწყინდეს პირი შენი, ვითარცა 
წყალი წმიდაი. განიძარცო მწიკულევანებაი და არა 
გეშინოდის. 16 და შრომანი დაივიწყნე, ვითარცა ღელვანი 
წარყდენ და არა შესძრწუნდე, 17 ხოლო ლოცვაი შენი, 
ვითარცა მთიები, იყოს და შუასამხრის გამოგიბრწყინდეს შენ 
ცხორებაი. და გულპყრობილ იყო, ვითარმედ არს შენდა 
სასოება, გულისსიტყვსაგან და ზრუნვისა გამოგიჩნდეს შენ 
მშვდობაი. 18 დაეყუდო და არავინ იყოს მბრძოლ შენდა, 13? 
მოაქციოს და მრავალნი გევედრებიან შენ და ცხორებაი მათ 


მოაკლდეს, 29 რამეთუ სასოებაი მათი წარწყმედაი არს, ხოლო 
თუალნი უღმრთოთანი დადნენ. 


თავი 12 


1 მიუგო იობ და თქუა: ? აწ თქუენცა სამე კაცნივე ხართა, ანუ 
თქუენ თანა აღესრულოს სიბრძნე? 3 რამეთუ ჩემიცა გული 
თქუენებრივე არს და არა უუგნურეს ვარ თქუენსა, 14 რამეთუ 
მართალი კაცი და უბრალოი იქმნა საკიცხელ, ? რამეთუ ჟამად 
დაწესებულად განმზადებულ იყო დაცემად სხუათაგან და 
სახლნი მათნი გამოტყუენვად უსჯულოთაგან, 9 ხოლო ნუვე ვინ 
ესავნ, რომელი-იგი უკეთური იყოს, ვითარმცა უბიწოი იყო, 
რომელნი-იგი განარისხებენ უფალსა, ვითარმცა განკითხვაი 
მათი არა იყო, 7 არამედ ჰკითხეთა ოთხფერვთა, უკუეთუ რაიმე 
გითხრან შენ, ანუ მფრინველთა ცისათა, უკუეთუ რაიმე გაუწყონ 
შენ? 8 მიუთხარ ქუეყანასა, უკუეთუ თქუას რაიმე, გინათუ გამო- 
რაი-გითხრან შენ თევზთა ზღვსათა. 9? ვინმე არა უწყის ამათ 
ყოველთა შორის, რამეთუ ჭელმან უფლისამან შექმნა ესე 
ყოველი? 19 არამე ყელსა შინა მისსა არს სული ყოველთა 
ცხოველთაი და სული ყოვლისა კაცისაი? 11 რამეთუ გონებამან 
სიტყუანი განიკითხნის და სასამან გემოი ცნის ჭამადისაი. 12 
მრავალთა ჟამისათა სიბრძნე პოვიან და მრავალსა შინა 
ცხორებასა მეცნიერებაი. 13 მის მიერ არს სიბრძნე და ძალი 
მისი არს ზრახვაი და გულისვჟმისყოფაი. 14 უკუეთუ მან 
დაამქჟუას, ვინმე აღაშენოს? ანუ დაკშას კაცთათვს ვინმე, 
სხუამან განაღოს? 12 უკუეთუ დააყენოს წყალი, განაჟმოს 
ქნეყანაი, უკუეთუ მიუტეოს ერთბამად, წარწყმიდოს იგი და 
დააქციოს,. 15 მის მიერ არს სიმტკიცე და ძალი, მისი არს 
მეცნიერებაი და გულისჭმის-ყოფაი. 17 წარსცის მზრახვალნი 
ტყუედ. და მსაჯულნი ქუეყანისანი განაკვრნის. 18 დასცნის 
მეფენი საყდართა ზედა და შეარტყის სარტყელი ძლიერებისა 
მათისა. 19 განავლინნის მღდელნი ტყუედ და ძლიერნი 
ქუეყანისანი დაამყჟუნა. 29 დააგნის ბაგენი მორწმუნეთანი და 
გულისყმის-ყოფაი მოხუცებულთა იცის. 21 მიჰფინის უპატიობაი 
მთავართა და მდაბალნი განკურნნა. 22 გამოაცხადნის 


სიღრმენი ბნელისაგან და გამოიყვანნის ნათლად 
აჩრდილთაგან სიკუდილისათა. 23 შეაცთუნნის წარმართნი და 
განუტევნის იგინი, გარნა მოიყვანნის ძენი ნათესავთანი და 
წარმოუძღვს მათ. 24 დააგნის გულნი მთავართა ქუეყანისათანი 
და შეაცთუნნა იგინი გზასა, რომელ არა იცოდეს. 22 ჰრევდედ 
იგინი ბნელსა და ნუ ნათელსა, შესცთედ იგინი ვითარცა 
მართალნი. 


თავი 13 


1 აპა, ესერა, ესე ყოველი იხილა თუალმან ჩემმან და ესმა 
ყურთა ჩემთა ? და ვიცი, რავდენიცა თქუენ გიცნობიეს და არა 
უუგულისყმოეს ვარ თქუენსა. 3 არა ხოლო ეგრე, არამედ მე 
უფლისა მიმართ ვიტყოდი და ვამხილო მის წინაშე, უკუეთუ 
ინებოს. 4 ხოლო თქუენ ხართვე მკურნალნი ცრუნი და 
მლხინებელ ბოროტ ყოველნი, ? იყავნ თქუენდა დუმილი და 
შეგერაცხოს თქუენ სიბრძნედ. 9 ისმინენით მხილებანი პირისა 
ჩემისანი. და საშჯელსა ბაგეთა ჩემთასა მხედევდით, 7 ვითარმე 
არს ესე, ანუ არა წინაშე უფლისა იტყვთ და მის წინაშე 
ჰზრახავთ ზაკუასა, 8 ანუ თუ მერიდებით თქუენ? და თვთ 
მსაჯულ იქმნებით. ? კეთილმე არსა, უკუეთუ გამოიკულიოს 
თქუენიცა, დაღათუ ყოველივე ჰყოთ და შეეძინნეთ მას? 19 არა 
ვერაი ნაკლულად გამხილოს თქუენ, დაღათუ ფარულითა 
პირითა თუალ-გახუნეს. 11 არამეა შიშმან მისმან შეგაძრწუნნეს 
თქუენ და ზარი მისი დაგეცეს თქუენ ზედა? 12 და გექმნეს თქუენ 
ეგე ზახებაი სწორ ნაცრისა, ხოლო ჟჭყორცნი თქუენნი თივისანი. 
13 დადუმენით, რათა ვიტყოდი და განვისუენო 
გულისწყრომისაგან. 14 ვიპყრნე ჭორცნი ჩემნი კბილითა 
ჩემითა და სული ჩემი დავდვა ყელსა ზედა ჩემსა. 12 უკუეთუ 
ქკელთ-მიდვას მე ძლიერმან მან, ვითარცა-ესე უწყიეს, ანუ 
ვიტყოდი და ვამხილო წინაშე მისსა. 16 და ესე გეყოს თქუენ 
საცხორებელად, რამეთუ მის წინაშე ზაკუა არა შევიდეს. 17 
ისმინენით სიტყუანი ჩემნი, ისმინენით. რამეთუ გითხრა თქუენ, 
ისმენდეთ თუ: 18 აჰა, ესერა, მიახლებულ ვარ მე სამართალსა 
ჩემსა მე ვიცი, რამეთუ მართლად გამოჩინებად ვარ. 19 ვინ არს 
მოსაჯული ჩემი? რამეთუ აწ დავდუმნე და მოვაკლდე. 29 ორნი 
რაიმე ჯერ არს ჩემდა და მაშინ პირისა შენისაგან არა 
დაგემალო 21 ყელი შენი ჩემგან განმაყენე და შიში შენი ნუ 
განმაკრთობნ მე. 2? და მაშინ მიწოდე მე და მე ვისმინო შენი, 
მეტყოდი და მე მიგაგებო შენ სიტყუაი. 23 რავდენ არიან 


ცოდვანი ჩემნი და უსჯულოებანი ჩემნი, მასწავე მე, ვინ არიან. 
24 რაისათვს ჩემგან მეფარვი და შეგირაცხე მე ვითარცა 
წინააღმდგომი შენი, 22 ანუ ფურცლისა ქარისაგან აღძრულისა 
გეშინოდისმე, ანუ თივაი რომელი მოაქუნ ნიავქარსა? 
წინააღმიდგები მე. 29 რამეთუ აღსწერენ ჩემ ზედა ყოველნი 
ძვრნი და გარემომადგინენ მე სიჭაბუკისა ჩემისა ცოდვანი. 27 
და დასხენ ფერკყნი ჩემნი დაბრკოლებასა შინა და დამიმარხენ 
მე ყოველნი საქმენი ჩემნი და ძირსა ფერვთა ჩემთასა 
მისწუედი, 28 რომელი დაძუელებად არს, ვითარცა თხიერი, ანუ 
ვითარცა სამოსელი მღილთა დაჭმული. 


თავი 14 


1 რამეთუ კაცი ნაშობი დედათაი, მცირედ ცხორებული და სავსე 
რისხვითა, 2 გინა თუ ვითარცა ყუავილითა ყუავინ და დასცვვის, 
წარყდა, ვითარცა აჩრდილი. 3 ანუ არა მისთვსცა სიტყუაილვე 
ჰყავ და ესე შეიყვანე წინაშე სასჯელსა შენსა? 4 ვინმე უკუე 
წმიდაი იყოს მწინკულევანებისაგან? არამედ არავინ, დაღათუ 
ერთ დღე იყოს ცხორებაი მისი ქუეყანასა ზედა. 2? და 
აღრაცხილ თთუენი მისნი მის მიერ, ჟამადმდე დასდევ და არა 
გარდაყდეს. 9 განეშორე მისგან, რათა დაყუდნეს და სათნო 
იყოს ცხორებაი თვსი ვითარცა მორეწემან, ” რამეთუ არს ხისა 
სასოება, უკუეთუ მოიკუეთის, კუალად აღმოსცენდის და მორჩი 
მისი არა მოაკლდეს. 8 და-ღა-თუ-ბერდეს ქუეყანასა ზედა ძირი 
მისი და კლდესა ზედა დაეცეს ძირი იგი მისი, 9? სულისაგან 
წყლისა ყუაოდისვე და ყოს ფურცელი, ვითარცა ახალნერგმან. 
10 ხოლო კაციღა აღესრულა, წარჟდა, დაეცა კაცი და არღა რა 
იყოს, 11 რამეთუ ჟამით მოაკლდების ზღუასა, ხოლო 
მდინარეღა განირყუნა, განყმა. 12 კაცმან რაი დაიძინა, 
არღარა აღდგეს, ცაი იყოსღა, არა შეიმოსოს და არცა 
განიღვძონ ძილისაგან მათისა, 13 უკუეთუმცა ჯოჯოხეთს შიდა 
დამმარხე და დამფარე მე, ვიდრემდე წარვდეს რისხვაი შენი 
და განმიჩინო მე ჟამი, ოდეს მოჟსენებაი ჩემი ჰყო, 1“ უკუეთუ 
მოკუდეს კაცი, ცხონდა, რამეთუ აღასრულნა დღენი ცხორებისა 
მისისანი, დავითმინო ვიდრემდე კუალად ვიშვე. 12 და მერმე 
მიწოდე და მე ვისმინო შენი და ქმნილსა ყელთა შენთასა ნუ 
განაშორებ, 195 რამეთუ აღრაცხენ გზანი ჩემნი და არარაი 
დაგავიწყდა შენ ცოდვათა ჩემთაგანი. 17 დაჰბეჭდდე 
უშჯულოებათა ჩემთა ვაშკარანსა შიდა და დაისწავენ იგინი, 
რომელნი უნებლებით გარდაჰვდეს. 18 ხოლო მთაი დაცემით 
დაეცეს და კლდე დაძუელდეს ადგილით თვსით. 1? ლოდნი 
მოაწრფელნეს წყალთა და წარღუნეს წყალთა ვრცელთა მიწაი 
ქუეყანისაი და მოთმინებაი კაცისაი წარსწყმიდე. 29 აჭენე მას 


სრულიად და წარწყმდა, მიაქციე მას პირი შენი და განავლინე. 
21 გან-ღა-თუ-მრავლდეს ძენი მისნი, არავე იცის, გინა თუ 
შემცირდეს, ეგრეცა არავე უწყის, 22 ეგრეცა ყორცნი მისნი 
ელმოდეს, ხოლო სული მისი ეგლოვდა. 


თავი 15 


1 მიუგო ელიფას თემანელმან და თქუა: ? აწ უკუე ბრძენმან 
სიტყუაი მოუბის გულისკმის-ყოფისა სულისაი და აღავსო 
სალმობითა მუცლისათა. 3 ამხილებ სიტყვთა, რომელ არა ჯერ- 
იყო სიტყვთა, რომელ არა სარგებელ? 4“ და აღასრულენ 
სიტყუანი ესევითარნი წინაშე უფლისა. თანამდებ ხარ სიტყუათა 
პირისა შენისათა, ? არარაი განიკითხენ სიტყუანი ძლიერთანი. 
6 გამხილენ შენ პირმანვე შენმან და ნუმედა ბაგეთა შენთა 
შეგწამონ შენ. 7 აწ რაი? ნუ უწინარეს კაცთა შენ იყავ? ანუ 
უწინარეს მთათა დაებადე? 8 ანუ პირველად ბრძანებაი 
უფლისაი შენ გესმა? ანუ შენ ზედა ხოლო მოიწია სიბრძნე? 9? 
ანუ შენ რაი იცი, რომელი ჩუენ არა ვიცით? ანუ შენ რაიმე 
გულისყმა-გიყოფიეს, რომელ ჩუენ არა? 19 და მოხუცებულ და 
უძუელეს ჩუენსა და უმრავლეს ჩუენსა და უმრავლეს მამისა 
დღითა. 11 მცირედ რავდენ-იგი სცოდე, იტანჯები, არამედ 
დიდძალად და გარდარეულად იტყოდე: 12 ვითარ იკადრა 
გულმან შენმან, ანუ რაი იხილეს თუალთა შენთა, 13 რამეთუ 
გულისწყრომაი აღმოსთქუ წინაშე უფლისა და პირისაგან 
წარმოიხუენ ესევითარნი სიტყუანი? 1“ ვინმე უკუე არს 
კაცთაგანი, რომელიმცა იყო უბრალო. ანუ ყოფილმე ვინ არს 
მართალ ნაშობი დედაკაცისაი? 12 უკუეთუ წმიდათა მიმართ 
არა ჰრწამს და ცაი არაწმიდაი არს მის წინაშე. 10 აცადეთ 
საძაგელი და არაწმიდაი კაცი, რომელი სუამს სიცრუესა 
სწორად სასუმლისა. 17 ხოლო გითხრა შენ და ისმინე ჩემი და, 
რაი-იგი ვიხილე, გაუწყო შენ, 18 რაი-იგი ბრძენთა თქუან და 
არა დაუმალეს მამათა მათთა, 13? მათ ხოლო მოეცა ქუეყანა0 
და არა მოვიდა უცხოთესლი მათ ზედა. 29 ყოველივე ცხორებაი 
უღმრთოთა ზრუნვით, წელნი რიცხვთ მოცემულ არიან 
ძლიერისა მისგან; 21 ხოლო შიში მისი ყურთა მისთა, რაჟამს 
ჰგონებდეს, ვითარმედ მშვდობით არს, მაშინღა მოიწიოს მის 
ზედა დაქცევაი. 22 ნუ ჰრწამნ მას გარემოქცევად ბნელისაგან, 


რამეთუ ბრძანებულ არს მის მიერვე ყჟელთა მახვლისათა 
მიცემად. 23 და განჩემებულ არს საჭმლად ორბთა და იცის 
თავისა თვსისაი, რამეთუ ელის დაცემად, და დღემან 
ბნელისამან შეაძრწუნოს იგი. 24 ურვამან და ჭირმან შეიპყრას 
იგი, ვითარცა ერისთავი მთავრად მდგომარე რაი დაეცის, 22 
რამეთუ აღიპყრნა ყელნი მისნი წინაშე ღმრითისა და წინაშე 
ყოვლისა მპყრობელისა. 265 ქედი აღმართა და იქცეოდა წინაშე 
მისსა გინებით სიზრქითა საჭურველისა მისისათა, 27 რამეთუ 
დაჰფარა პირი მისი ცმელსა თვსსა და ქონსა ყელე მისი 
ბარკალსხვილით. 28 იქცეოდენ იგი ქალაქთა ოყერთა და 
შევედინ სახლსა უმკვდროთა და, რაი-იგი განიმზადეს, სხუათა 
წარიღონ. 29 არცა განმდიდრდეს, არცა დაადგრეს ნაყოფი 
მისი, არა დაადგრეს ქუეყანასა ზედა აჩრდილი მისი, 39 არცა 
განერეს ბნელსა, მცენარე მისი დააჭნვენ ხორშაკმან და 
დასცვვენ ყუავილი მისი. 31 ნუ ჰრწამნ, ვითარმედ დათმოს, 
რამეთუ ცუდი ცუდად გარდაექცეს მას. 32 მოკაფული მისი 
უწინარეს ჟამისა განირყუნეს და მორჩი მისი არა განედლდეს. 
33 და მოისთულონ იგი, ვითარცა კაწახი ნჟამოდ და დასცვვენ, 
ვითარცა ყუავილი ზეთისხილისა, 34 რამეთუ საწამებელი 
უღმრთოთა სიკუდილი არს, ხოლო ცეცხლმან დაწუნეს სახლნი 
მოქრთამეთანი. 32 და მუცლად-იღენ სალმობანი, შეემთხვენ 
მას ცუდი ცუდსა ზედა და მუცელმან მისმან შთაიკრიბოს ზაკუაი. 


თავი 16 


1 მიუგო იობ და ჰრქუა: 2 მესმეს ეგევითარი მრავალი, 
ნუგეშინის-მცემელნო უკეთურნო ყოველნო. 3 აწ რაი? ნუუკუც 
დაწესებულებაი რაი არს სიტყუათა შინა სულისათა? ანუ რაი 
შეგაურვა შენ, რამეთუ სიტყუას-მიგებ? 4 მეცა თქუენ ზედა 
ვიტყოდე, უკუეთუმცა ამას შინა იყო სული თქუენი სულისა 
ჩემისა წილ. 

და მერე ზედამიგიკდე თქუენ სიტყვთა და შევყარო თქუენ ზედა 
თავი ჩემი; ? იყავნ ძალი პირსა ჩემსა და განძრვად ბაგეთა 
ჩემთა არა ვერიდო. 9 ვიტყოდი: ღათუ არა მელმოდის 
წყლულებაი ჩემი, და-ღათუ-ვდუმნე, რაიმე უმცირეს ვიწყლა, 7 
ხოლო აწ შრომა-მცა მე განცვბრებულსა და დამპალსა, და 
შემიცევ მე, და აღდგეს ჩემ ზედა სიცრუენი ჩემნი წინაშე 
პირისპირ. 8 კუალად მომიგო, რისხვაი მოაწია და დამამყჭუა მე, 
?– და დაიღრჭინნა ჩემ ზედა კბილნი მისნი, ისარნი 
განსაცდელთანი ჩემ ზედა დამსჭუალნა, ისრისპირნი მისნი 
თუალთა ჩემთა განმაწონნა, 19 მახვლი მცა მუყლთა ჩემთა, და 
ერთბამად მეწინეს მე. 11 მიმცა მე უფალმან ყელთა ცრუსათა 
და უღმრთოთა შემაგდო მე. 12 მშვიდობასა შინა განმაქარვა 
მე, მიპყრნა თმანი ჩემნი და დამფხურნა მე, დამადგინა მე 
ვითარცა მსტოარი. 13 გარემომადგეს მე ლახუროსანნი და 
განმწონნეს თირკუმელთა ჩემთა, 14 ურიდად დასთხიეს 
ქუეყანასა ზედა ნავღელი ჩემი, დამცეს მე დაცემაი დაცემასა 
ზედა, მოარბიეს ჩემ ზედა მძლავრთა. 15 ძაძაილ შემაკერეს 
ტყავსა ჩემსა, ხოლო ძალი ჩემი ქუეყანასა ზედა დაშრტა; 159 
მუცელი ჩემი შეიწუების ტირილითა და წარბთა ჩემთა ზედა 
აჩრდილი სიკუდილისა. 17 სიცრუე არარაი იყო ჭელსა ჩემსა, 
ლოცვაი ჩემი წმიდაი იყო. 18 ქუეყანაო, ნუ დაჰფარავ სისხლთა 
ზედა ყორცთა ჩემთასა, ნუცა იყოფინ ადგილი ღაღადებისა 
ჩემისალ. 1? და აწ, ესერა, ცათა შინა არს მოწამე ჩემი და 
რომელმან იცის ჩემი მაღალთა შინა! 29 მიიღენ ლოცვაი ჩემი 


უფლისა და წინაშე მისსა წთოდენ თუალნი ჩემნი. 21 იყავნ 
მამხილებელ კაცისა წინაშე უფლისა და ძე კაცისა მოყუსისა 
თვსისა. 22 წელნი რიცხუთანი მოწევნულ არიან და გზასა მას, 
რომელსა არღარა მოქცევად ვარ, მოვალ მე. 


თავი 17 


1 მოვისპები მე სულითა მიმოტაცებულითა, ვევედრები 
დაფლვად და ვერ მივემთხუევი. ? ვიურვი და დავშრები და რაი 
ვყო, რამეთუ მიმპარეს მონაგები ჩემი უცხოთა. 3 ვინ არს ესე? 
ყელი მომეცინ მე! 4 რამეთუ გული მათი დამალეს 
გონიერებისაგან, ამისთვს არა აღამაღლნე იგინი? ? ნაწილი 
მიუთხრას უკეთურებისა. თუალნი მისნი ძეთა მისთა ზედა 
დადნეს. 9 დამდევ მე სასიტყუელად თესლებსა შორის და 
საცინელ მათდა ვიქმენ. 7 დაბრმობილ არიან რისხვისაგან 
თუალნი ჩემნი, მოცვულ ვარ მე დიდძალად ყოველთა მიერ. 8 
უკვრდინ ჭეშმარიტთა ამათ ზედა და მართალი უსჯულოსა ზედა 
აღდეგინ! ? აქუნდინ მორწმუნესა გზაი თვსი და წმიდამან 
ჭჰელითა მოიღენ ნუგეშინის-ცემაი. 1?მ არა ეგრე, არამედ 
ყოველნი ჰჭდებოდეთ და მოვედით, რამეთუ არა ვპოებ თქუენ 
თანა ჭეშმარიტებასა. 11 დღენი ჩემნი წარყჟდეს მყრალობასა 
შინა და განსთქდა აპკაი გულისა ჩემისაი. 12 ღამე იგი დღედ 
დავდევ; ნათელი ახლოს არს პირსა წინაშე ბნელისასა. 13 და- 
ღა-თუ-ვითმინო, ჯოჯოხეთივე არს სახლ ჩემდა და წყუდიადსა 
შინა დარეცილ არს სარეცელი ჩემი. 14 სიკუდილსა ვხადე 
მამად ჩემდა და დედად და დად ჩემდა საძაგელებასა. 12 სადა 
უკუე არს სასოებაი ჩემი? ანუ კეთილი ჩემი ოდესმე ვიხილო? 19 
ანუ ჩემ თანა ჯოჯოხეთად შთავიდენ, გინა თუ ერთბამად მიწად 
დაჰყდეთ 


თავი 18 


1 მიუგო ბალდად სავქელმან და ჰრქუა: 2 ვიდრემდე არა 
დასცხრები? დადუმენ, რათა ჩუენცა ვიტყოდით: 3 რაისა 
ვითარცა პირუტყუნი დადუმებულ ვართ შენ წინაშე? “ და 
გიყმევიეს შენ რისხვაი! აწ რაი? უკუეთუ შენ მოჰკუდე, უშენი 
დაშთესა ცასა ქუეშე, ანუ დაიქცენ მთანი საფუძვლითურთ? ? და 
ნათელი უღმრთოთა დაშრტეს, ანუ არა შეემთხვოს მათ. 9 
ნათელი მათი ბნელად გარდაიქცეს საყოფელსა მათსა, ხოლო 
ნათელი იმათი დაშრტეს მათ ზედა. ” წარიღეთ უმწემესთა 
ნაყოფი მათი; ცთომილ იყუნედ ზრახვანი მათნი. 8? შევრდომილ 
არს ფერჭი მათი საბრვესა და მახესა წარეგრაგნენ. ? მოვიდენ 
საბრჟენი მის ზედა, განძლიერდედ მის ზედა წყურილნი; 
დარწყულ არს ქუეყანასა ზედა საბელი მისი ალაგთა ზედა. 19 
11 გარემოადგედ მას სალმობანი მრავალნი, საბრჭჟე მოიწიოს 
მის ზედა. 12 მიეცეს იწროსა სიყმილსა, დაცემაილ განმზადებულ 
არს მის ზედა განსაკვრვებელი, შეიჭამოს ძალი ფერვთა მისთა. 
13 შეიჭამნედ წყვლნი, განლიენ შუენიერებაი მისი სიკუდილმან. 
14 განეშორენ საყოფელთა მისთა განკურნებაი, შეემთხვენ მას 
ჭირი და ბრალი სამეუფოი. 12 დაიმკვდროს საყოფელსა მისსა 
ღამემან, დაეთესნედ შუენიერნი წუნწუბით. 19 და ქუეშე კერძო 
ძირნი მისნი განჭმელ და ზედა კერძო ნაყოფი მისი დასცვვეს. 
17 საყსენებელი მისი წარწყმდინ ქუეყანით და არა იყოს 
სახელი მისი პირსა წინაშე სხუათაგან. 18 ეჭენენ მას 
სანთლისაგან ბნელად და არა იყოს საცნაურ ერსა შორის 
მისსა. 1? და არცა განრინებულ ცასა ქუეშე სახლი მისი, არამედ 
მისთა მათ შინა ცხონდებოდიან უცხონი. 29 მის ზედა სულთ- 
ითქუმიდეს უკანასკნელი, ხოლო პირველთა მათ უკვრდა. 21 
ესენი არიან სახლნი ცრუთანი და ესე არს ადგილი მათი, 
რომელთა არა იციან უფალი. 


თავი 19 


1 მიუგო იობ და ჰრქუა: 2 ვიდრემდე დააშთობდეთ სულსა ჩემსა 
და დამვსნიდეთ მე სიტყვთა? 3 ცანთ ხოლო, რამეთუ უფალმან 
მიყო მე ესრეთ. ძვრსა მიზრახავთ და არა გრცხუენის ჩემდა და 
ზედადამესხმით მე. “ ესე ნანდვლვე მე შეცთომილ ვარ და ჩემ 
წინაშე იქცევის საცთური და ვიტყოდე სიტყუასა, რომელ არა 
ჯერ-იყო და სიტყუანი ჩემნი სცთებიან და არა ჟამსა. ? აცადეთ, 
რამეთუ ჩემ ზედა განსიტყუდებით და ზედამომივალთ მე 
ყუედრებით. 9 გულისყმა-ყავთ, რამეთუ უფალი არს, რამეთუ 
ესე ესრეთ ყო და ძნელოვანნი მისნი ჩემ ზედა აღამაღლნა, 7 
აჰა ესერა, ვეცინი ყუედრებასა და არა ვიტყოდე, ვღაღადებ. 
არა ვინა არს საშჯელი ჩემი. 8 გარემოზღუდვილ არს ჩემსა და 
ვერ გარდავალ, წინაშე პირსა ჩემსა ბნელი დადვა. 9? და 
დიდებაი ჩემი განმძარცუა ჩემგან. მიმიღო გვრგვნი თავისაგან 
ჩემისა. 1-% დამარღვა მე გარემოის და წარვყედი, მოეკუეთა 
ვითარცა ხე სასოებაი ჩემი. 11 და ბოროტად ჩემ ზედა რისხვა 
მოაწია, შეურაცხიე მე ვითარცა მტერი 12 ერთბამად მოიწინეს 
განსაცდელნი მისნი ჩემ ზედა, გზათა ჩემთა გარემომიცვეს მე 
მზირთა ჩემთა. 13 ძმანი ჩემნი განმეშორნეს ჩემგან, იცნეს 
უცხოი ვიდრეღა მე. 14 მეგობარნი ჩემნი უწყალო მექმნეს მე, 
არად შემრაცხეს მე მახლობელთა ჩემთა, და რომელთა 
იცოდეს სახელი ჩემი, დამივიწყეს მე. 12 მოძმეთა სახლისა 
მსახურთა ჩემთა უცხო ვეყავ მე წინაშე მათსა. 165 მსახურსა 
ჩემსა უწოდე და არა ისმინა ჩემი, პირი ჩემი ევედრებოდა. 17 
და ვექენებოდე ცოლსა ჩემსა, მოვხადე ქენებით ძეთა ხარჭთა 
ჩემთასა, 18 ხოლო მათ უკუე განმწირეს მე, რაჟამს აღვიდე, 
იგინი ჩემთვს ძვრსა ზრახვიდიან. 1? მომიძაგეს, რომელთა 
მიცოდეს მე და რომელთა ვჰყუარობდ, ჩემ ზედა აღდგომილ 
არიან. 29 ტყავსა შინა ჩემსა დალპეს ყორცნი და ძუალნი ჩემნი 
კბილთა შინა თქუენთა გქონან. 21 შემიწყალეთ მე, შემიწყალეთ 
მე, ძ მეგობარნო ჩემნო, რამეთუ ყელი უფლისაი შეხებულ არს 


ჩემდა. 22 რაისათვს მდევნით მე, ვითარცა-იგი უფალი და 
ჭორცთა ჩემთაგან ვერ განსძღებით? 23 ვინ მომცნეს მე 
დაწერად სიტყუანი ჩემნი და დაგებად იგინი წიგნთა შინა 
უკუნისამდე 24 საწერელითა რკინისათა და ბრპენისათა, გინა 
თუ კლდესა შინა გამოწერად? 25 ვიცი, რამეთუ საუკუნე არს, 
რომელსა დაჭჯვსნა ჩემი ეგულების, ქუეყანით აღდგინებად 25 
ტყავი ჩემი, რომელმან თავს-ისხნა ესენი, რამეთუ უფლისა 
მიერ აღესრულნეს ესენი ჩემ ზედა, 2?7 რომელნი მე თვთ თავით 
ჩემით მიცნობიან; რომელნი თუალმან ჩემმან იხილა და არავინ 
სხუამან, ყოველნივე აღსრულებულ არიან წიაღთა ჩემთა. 28 
უკუეთუ ვთქუათ, ვითარმედ: რასამე ვიტყოდით წინაშე მისსა? 
და ძირნი სიტყუათანი ჰპოვნე მას შინა. 29? გეშინოდენ თქუენცა 
დაფარულისა მისთვს, რამეთუ გულისწყრომაი უსჯულოთა ზედა 
მოიწიოს და მაშინ ცნან, სადა არს მათი იგი სიმართლე. 


თავი 20 


1 მიუგო სოფარ მინეველმან და ჰრქუა: 2 არა ეგრეთ ვჰგონებდ 
წინააღდგომასა შენსა და არა გულისყკმა-გიყოფიეს უფროს 
თქუენ, ვითარცა-ესე მე. 3 სწავლაი კდემულებისა ჩემისა0 
ვისმინო და სულმან გულისყმის-ყოფისაგან მიუგოს მას. “ ნუ 
ესე გიცნობიესა ამიერითგან და მიმართ, ვინაითგან შეიქმნა 
კაცი ქუეყანასა ზედა? 2 რამეთუ სიხარული უღმრთოთა დაცემა 
განსაკვრვებელ და მხიარულებაი უსჯულოთაი წარწყმედა არს, 
6 დაღათუ მიიწიოს ზეცად მსხუერპლი მისი და შესაწირავი მისი 
ღრუბელთა მიეახლოს. 7 და რაჟამს ჰგონებდეს, ვითარმედ 
დამტკიცებულ არს, მაშინ სრულიად წარწყმდეს, ხოლო 
რომელთა ცოდეს იგი, თქუან: ვითარმედ აწ სადა არს იგი? 8 
ვითარცა სიზმარი განფრინებული ვერ იპოვა, აღფრინდა 
ვითარცა საოცარი ღამისაი. ? თუალმან იხილა და არღარა 
შესძინა. არცა იცნას იგი ადგილმან თვსმან. 19 შვილნი მისნი 
მოსრნენ უდარესთა და ყელთა მისთა ცეცხლებრ შეიკრიბონ 
სალმობაი. 11 ძუალნი მისნი აღივსნენ სიჭაბუკითა მისითა და 
მის თანა მიწასა ზედა დაისხნენ. 12 უკუეთუ დატკბნეს პირსა 
მისსა უკეთურებაი LI1, დაიფაროს იგი ქუეშე ენასა მისსა, 13 არა 
ჰრიდოს მას და არცა დაუტეოს იგი ქუეშე ენასა მისსა. 14 და 
ვერ უძლოს შეწევნად თავისა თვსისა, ნავღელი ასპიდისაი 
მუცელსა მისსა. 12 სიმდიდრე, სიცრუვით შეკრებული, 
წარუთხიოს სახლისა მისისაგან; გამოიღოს იგი ანგელოზმან. 
16 გულისწყრომამან ვეშაპთამან გამოწოვენ; მოკალნ იგი 
ენამან გუელისამან. 17 ნუ იხილოს წუელაი მძოვართაი, ნუცა 
ნაყოფი თაფლისა და ერბოისაი 18 ცუდად და ამაოდ დაშურა 
სიმდიდრესა, რომლისაგან გემო არა იხილოს, ვითარცა 
ხეკერი განუცოხნელი და შთაუთქამი. 1? რამეთუ მრავალთა 
უძლურთა სახლნი დაარღვნა, როჭიკი მისტაცა და არა მისცა; 
20 არა არს განრინებაი მონაგებთა მისთა, გულისთქმითა 
თვსითა ვერ ცხონდეს იგი. 21 არცა არს ნეშტ საზრდელთა 


მისთა, ამისთვს არა ყუაოდის მტილი იგი მისი. 22 ოდესღა 
ჰგონებდეს დასრულებასა, მაშინ იჭირვოდეს და ყოველივე 
ურვაი მის ზედა მოიწიოს. 23 უკუეთუ ვითარ გან-ოდენ-იძღოს 
მუცელი თვსი, მოივლინენ მის ზედა გულისწყრომაი რისხვისაი, 
სწვმდინ მას ზედა სალმობაი. 24 და ვერ განერეს ყელსა 
მახვლისასა, წყლულნი იგი მშვლდისა რვალისანი. 22 განვედინ 
გულსა მისსა ისარი; ვარსკულავნი საყოფელთა მისთა 
იქცეოდედ; მოვიდენ მის ზედა შიში. 25 და ყოველი ბნელი მის 
ზედა იყავნ; შეჭამენ იგი ცეცხლმან უშრეტმან; ბოროტი უყავნ 
მწირმან სახლსა მისსა. 27 გამოაცხადენ ცამან უსჯულოებაი 
მისი, ქუეყანაი აღიძარნ მის ზედა. 28 მიიზიდენ 
წარსაწყმედელმან სახლი მისი სრულიად; დღე რისხვის, 
მოვედინ მის ზედა. 29 ესე არს ნაწილი კაცისა უღმრთოისაი 
უფლისა მიერ და მონაგები ნაყოფთა მისთაი ყოველთა 
მხედველისაგან. 


თავი 21 


1 მიუგო იობ და ჰრქუა: 2 ისმინეთ, ისმინეთ სიტყუათა ჩემთა, 
ნეტარ თუმცა არა იყოს თქუენ მიერ ესე ჩემდა ნუგეშინის-ცემა0? 
” მაცადეთ მე და ვიტყოდი, უკუეთუ არა მეკიცხევდეთ მე. “ აწ 
რაი? კაცისა მიერ ნუ არსა მხილებაი ესე ჩემი? ანუ ვითარ არა 
განვრისხნე? ? მხედევდით მე და გიკვრდინ, ყელნი დაისხენით 
პირსა 9 უკუეთუ მოვიჭსენენ, ვისწრაფო, ეგრე ჰქონან ყორცნთა 
L?1 ჩემთა სალმობანი. 7 აწ რასათვს უღმრთონი ცხოველ არიან 
და დაძუელებულ არიან სიმდიდრესა ზედა? 8 თესლი მათი 
ნებისაებრ მათისა, შვილნი მათნი წინაშე თუალთა მათთა. 9 
სახლნი მათნი სავსე არიან, შიში არავინაი არს მათა, ტანჯვა0 
უფლისა მიერ არა არს მათ შორის. 19 ფურმან მათმან არა 
მოაგდო, განერა მაკე იგი მათი და არა შეეცოდა. 11 ჰგიან 
იგინი ვითარცა ცხოვარნი საუკუნენი და ყრმანი მათნი 
იმღერიან. 12 აუღებიეს ებანი ღა ქნარი და იხარებენ ყმითა 
სახიობისათა, 132 რათა აღასრულნენ კეთილსა შინა დღენი 
მათნი და განსასუენებელსა ჯოჯოხეთისასა დაიძინეს. 14 ჰრქვს 
უფალსა: გარეიქეცი ჩემგან, გზათა შენთა ცნობადვე არა 
მნებავს. 12 რაი სარგებელ, რამეთუ ვჰმონებდეთ მას? და ანუ 
რაი შესაძინელ, რამეთუ მივეგებვოდეთ მას? 19 რამეთუ ყელთა 
მათთა შინა იყო კეთილი იგი მათი. და საქმეთა უღმრთოთა იგი 
არა ხედავს. 17 არა ხოლო ეგრე, არამედ უღმრთოთაცა 
სანთელი და-ვე-შრტეს და მოიწიოს მათ ზედა დაქცევაი და 
სალმობამან შეიპყრნეს იგინი რისხვისაგან. 18 და იყვნენ იგინი 
ვითარცა ბზენი წინაშე ქარსა, ანუ ვითარცა მტუერი, რომელი 
აღიღის ნიავქარმან. 19 მოაკლდეს ძეთა მისთა ნაყოფი მისი, 
მიაგოს მათ და ცნას. 2? იხილედ თუალთა მისთა კლვაი თვსი 
და უფლისა მიერ ნუ განერებინ, 21 რამეთუ ნებაი მისი სახლსა 
შინა მისსა იყო მის თანა და რიცხუნი თუეთა მისთანი 
განიყუნეს, 22 ვითარ უკუე აწ არამე უფალი არს, რომელმან 
ასწავის გულისყმისყოფაი და მეცნიერებაი? და იგი თავადი 


კაცისმკლველთა განიკითხავს. 23 ესე მოკუდეს სიმტკიცითა 
უგნურებისა მისისათა, რამეთუ ყოვლადვე ფუფუნეულ და 
წარმომართებულ იყო. 24 და ნაწლევნი მისნი სავსე იყვნეს 
ცრემლითა. ტვნი მისი განფენილ იყო. 22 ხოლო ესე აღესრულა 
სიმწარითა სულისაითა. არარაი ჭამა არცა ერთ რაი კეთილ. 29 
და ერთბამად მიწასა ზედა დაიძინეს და მყრალობამან იგინი 
დაფარნა 27 ვითარ-ესე გიცნი თქუენ, კადნიერად 
ზედამომივალთ მე, 28 ვითარმედ სთქუათ სამე, ვითარმედ: 
სადა არს სახლი იგი მთავრისა? და სადა არს საყოფელი იგი 
უღმრთოთა? 29 ჰკითხეთღა თანაწარმავალთ გზისათა და 
სასწაული იგი მათი არა უცხო იყოს, 39% რამეთუ დღედ 
წარწყმედისა მიეცემის უკეთური იგი, დღედ რისხვისა მისისა 
მიიყვანენ. 31 ვინმე უთხრას წინაშე პირსა მისსა გზაი მისი? და 
მან ქმნა და ვინმე კუალად მოაგოს მას? 32 და იგი თავადი 
საფლავად მიეცა და სამარესა შინა იღვძებდა. 33 დასტკბნეს 
მას ღვნჭანი ჭევისანი და შემდგომად მისა ყოველი კაცი 
მივიდეს და უწინარეს მისსა ურიცხუნი. 34 ვითარ ნუ გეშინის- 
მცემთ მე ცუდსა ნუგეშინის-ცემასა? ხოლო დაცხრომაი 
თქუენგან არა არს. 


თავი 22 


1 მიუგო ელიფას თემანელმან და პრქუა: 2 აწ არამე უფალი 
არსა, რომელმან ასწავის გულისყჟმის-ყოფაი და მეცნიერებაი? 3 
რაიმე უკუე ხარკ უფლისსაი, შენ თუ იყავ საქმითა შენითა უბიწო? 
ანუ რაი სარგებელ, რამეთუ წრფელ იყავ გზათა შენთა? “ ანუ 
სიტყუაიმე ყოსა შენდა მიმართ და გამხილოს შენ და შენ თანა 
შევიდეს საშჯელად? ? აწ არამეა უკეთურებანი შენნი მრავალ 
არიან? და ურიცხუ არიან ცოდვანი შენნი? 9 მო-სამე-იხუთევდ 
ძმათა შენთა ცუდად, სამოსელი შიშუელთა მოუღე, 7 არცა 
წყალი წყურიელთა ასუ, არამედ მშიერთა მოუღე პური. 8 
თუალთვეამე-აღებ პირთა მათთა და მსხემ ჰქმნენ ქუეყანისანი, 
?–? ქურივნი განავლინენ ცალიერნი და ობოლთა ბოროტსა 
უყოფდ. 19 აწ უკუე გარემოგადგეს შენ საფრყენი და მოიწია შენ 
ზედა ბრძოლაი განსაკვრვებელი. 11 ნათელი შენი ბნელად 
გარდაგექცა და ძილსა შინა შენსა წყალმან დაგფარა შენ. 12 
ანუ არა, რომელი- იგი მაღალთა მსტოარ არს, იგი ხედავს, და 
რომელნი-იგი გინებით იქცევიან, დაამდაბლნა? 13 ჩას თუ 
რაიმე ცნა ძლიერმან მან, ანუ წყუდიადით სჯიდეს. 14 ღრუბელი 
არს საფარველ მისა და ვერ იხილა ვინ და გარემოის ცათა 
ვიდოდის. 15 ანუ ალაგნი საუკუნენი დაიცვნე, რომელსა-იგი 
ვიდოდეს კაცნი მართალნი, 196 რომელ-იგი შეიპყრეს უჟამოდ? 
მდინარე მოდინებულ საფუძველნი მათნი. 17 რომელთა თქვან: 
უფალმან რაი მიყოს ჩუენ? ანუ რაი მოაწიოს ჩუენ ზედა 
ყოვლისა მპყრობელმან, 18 რომელმან აღავსნა სახლნი მათნი 
კეთილითა? ზრახვანი უღმრთოთანი შორს არიან მისგან. 19 
იხილეს მართალთა და განიცინნეს, ხოლო უმანკომან შეურაცხ- 
ყო; 290 რამეთუ განირყუნა ძალი მათი. და ნეშტი მათი შეჭამა 
ცეცხლმან. 21 იქმენღა ფიცხელ, უკუეთუ და-ვითარ-უთმო, 
გინათუ ნაყოფი შენი იყოს კეთილთა შინა. 22 გამოიხუენ 
პირისაგან მისისა სიტყუანი და დაიკრიბენ სიტყუანი მისნი 


გულსა შენსა. 23 უკუეთუ მოიქცე და დაიმდაბლო თავი შენი 


წინაშე უფლისა, მაშინ განიშორენ საყოფელთაგან შენთა 
სიცრუენი. 24 დაემტკიცე მიწასა ზედა კლდესა შინა, ვითარცა 
ჭევსა სოფირისასა. 22 და იყოს შენდა შემწე ყოვლისა 
მპყრობელი მტერთაგან შენთა. და წმიდად მოგაგოს შენ 
ვეცხლი გამოჭყურვებული. 25 და მაშინ განცხადებულებაი ჰპოვო 
წინაშე უფლისა და აღიხილნე თუალნი ზეცად მხიარულებით. 27 
ილოცვიდე რაი შენ მისსა მიმართ, ისმინოს შენი და მობცნეს 
შენ კუალად-გებად ლოცვანი შენნი. 28 და მოგაგოს შენ 
სასყიდელი სიმართლისა და გზათა შენთა შენ თანა იყოს 
ნათელი, 2? რამეთუ დაამდაბლა იგი და სთქუა: 
ამპარტავანებდა. და მდაბალი იგი თუალითა აცხოვნოს, 39 
იჭსნას უბიწოი იგი და განერეს წმიდითა ყელითა შენითა. 


თავი 23 


1 მიუგო იობ და ჰრქუა: ? და აწ, ესერა, მე თვთ უწყი, რამეთუ 
ჭკელთა ჩემთაგან არს მხილებაი ჩემი და ყელი მისი მძიმე იქმნა 
ჩემ ზედა სულთქმითა. 3 ვინმე უკუე ცნას, ვითარმედ ვპოვო იგი 
და მოვიდეს სრულიად? “ და მითხრას თავისა ჩემისა სასჯელი 
და პირი ჩემი აღავსოს მხილებითა. ? და ვცნა მხილებაი იგი, 
რომელი მრქუა მე და ვაბრძნე, რაი-იგი მითხრას მე. 9 და 
მრავლითა ძალითა ზედამომივდეს მე და მერმე თუ თქმითა 
არა მიჭყმიოს მე, 7 რამეთუ ჭეშმარიტებაი და მხილებაი მის 
მიერ არს და გამოიღოს სრულიად სასჯელი ჩემი. 8? და 
მძღურად წარვიდე და არღარა ვარ, ხოლო უკუანასკნელი მისი 
ვინმე იცის? ? მარცხენე მისი მოყო და ვერ დავემტკიცე. 
შემახოს მარჯუენე და ვერ ვიხილო, 19 რამეთუ იცნის მან გზანი 
ჩემნი და გამომიძინა მე, ვითარცა ოქროი 11 და გამოვიდე მე 
მცნებითა მისითა, რამეთუ გზანი მისნი დავიმარხენ და არა 
გარდავაქციო, 12 რამეთუ მცნებათა მისთა არა გარდავჟდე, 
რამეთუ წიაღთა ჩემთა დავიფარენ სიტყუანი მისნი. 13 უკუეთუ 
მან თავადმან ესრეთ საჯა, ვინ არს სიტყვსმგებელ მისა? და 
რაიცა-იგი მას უნდა და ქმნა. 1“ ამისთვს მისა მიმართ 
ვისწრაფე და სწავლასა შინა მისსა ვიზრუნე 15 მისთვს ამას 
ზედა. პირისა მისისაგან ვიწყო, განვიცადო და შეგზრუნდე 
მისგან. 19 უფალმან მოაჩჩო გული ჩემი და ყოვლისა 
მპყრობელმან მოსწრაფებაი მცა მე. 17 არა ვჰგონებდ, 
ვითარმედ მომივდეს მე ბნელი და წინაშე პირსა ჩემსა დაფარა 
წყუდიადმან. 


თავი 24 


1 რაისათვსმე უფალი დაავიწყდა ზუავთა. 2 და უღმრთონი 
საზღვართა გარდავდეს, სამწყსოი (LI!I მწყემსითურთ წარიტაცეს. 
3 და კარაული ობლისაი წარიბეს და ყარი ქურივისა0 
დაიჟუთეს. 4 გარდაადგინეს უძლურნი გზისაგან სიმართლისა. 
და ერთბამად დაეფარნეს მშვდნი ქუეყანისანი. ? და იქმნნეს 
იგინი, ვითარცა კანჯარნი ველსა. ჩემთვს გამოვიდეს მათნი იგი 
საქმენი; დასტკბნა მას პური ჭაბუკთა მიმართ. 5 ყანაი უწინარეს 
ჟამისა, რომელ არა მათი იყო, მოიმკეს. უძლურნი იგი 
უღმრთოთა მათ ვენავსა უსასყიდლოდ და უზომობით 
იქმნევდეს. 7 და მრავალნი შიშუელნი დააწვინნეს თვნიერ 
სამოსლისა და საფარველი გუამისა მათისაი მოუღეს. 98 
ცუარისაგან მთათასა დაელტნენ და, რამეთუ არა აქუნდა მათ 
საფარველი, კლდეთა შინა დაეყუდნეს. ? წარიტაცნეს ობოლნი 
ძუძუთაგან და დავრდომილნი დაამდაბლნეს, 19 შიშუელნი 
დააწვინნეს იგინი სიცრუვით, მშიერთა პური მოუღეს. 11 
იწროთა შინა სიცრუვით უმზირდეს და გზაი სიმართლისაი არა 
იცოდეს. 12 რომელნი ქალაქთაგან და სახლთაგან გამოასხნეს, 
სულთა ყრმათა ჩჩვლთ სულ-შეითქუნეს დიდად და თავადმან 
რასათვს ამათი მოხედვა არა ყო? 13 ქუეყანასა ზედა ვიდრე 
იყვნეს იგინი და არა იცნნეს გზანი სიმართლისანი, არცა 
ალაგთა მისთა ვიდოდეს. 1“ იცნოდა საქმენი მათნი და მისცნა 
იგინი ბნელსა. და ღამე იყოს ვითარცა მპარავი. 12 და თუალთა 
მრუშეთამან იხილოს ბნელი, თქუას: არამე იხილოსმე 
თუალმან, რამეთუ საფარველი პირისაი დადვა? 19 დათხარა 
ღამე გუერდი სახლისა, დღისი დაჰბეჭდნეს თავთა თვსთა, ვერ 
გულისყმა-ყვეს ნათელი, 17 რამეთუ ერთბამად განთიად მათ 
ზედა მოიწია აჩრდილი სიკუდილისაი. 18 სულმცირე არს იგი 
წინა პირსა წყლისასა. წარწყმედილ იყავნ ნაწილი მისი 
ქუეყანასა ზედა გამოჩნდინ ნერგი მათი ქუეყანასა ზედა 
განყმელი, 19 რამეთუ მჭელეული ობლისაი მისტაცეს, ამისთვს 
მოივსნნეს ცოდვანი მათნი და, ვითარცა არმური ცუარისაი 


უჩინო იქმნა. 29 მოეგენ მას, რაიცა-იგი ქმნა, შეიმუსრენ 
ყოველნი ცრუი, ვითარცა ხე, უკურნებელად, 21 რამეთუ ბერწსა 
მას არა კეთილი უყვეს და უცოლოი იგი არა შეიწყალეს. 22 
გულისწყრომით დაამჟუნა უძლურნი იგი, აღ-ღა-თუ-დგეს, ნუვე 
ჰრწამნ ცხორებაი თვსი. 23 და-რაი-სნეულდეს, ნუ ესავნ 
სიცოცხლესა, არამედ დაეცნეს სენითა, რამეთუ მრავალთა 
ბოროტი უყო სიმაღლემან მისმან. 24 და დაჭნა, ვითარცა 
მოლოქი სიცხესა და ვითარცა თავი ჭუვილისაი წუელისაგან, 
რომელი თვთ დავარდეს. 22 უკუეთუმცა იყოს, რომელმან 
ჰრქუას, ვითარმედ: ნაცილად ვიტყოდე მე ამას, და დასხენინ 
ცუდად სიტყუანი ჩემნი. 


თავი 25 


1 მიუგო ბალდად სავქელმან და ჰრქუა: 2 რაიმე უკუე აწ 
წინასწარ იგავ, ანუ შიში მის მიერ სამე, რომელმან ქმნა 


ყოვლითურთ ყოველი მაღალთა შინა? 1? ნუ ვინ ჰგონებნ, 
ვითარმედ დროებაი არს განსაცდელთაიძ? ვიეთ ზედამე არა 
მოიწევის მზირი ეგევითარი მის მიერ? “ ვითარმე უკუე იყოს 
მართალ კაცი წინაშე უფლისა? ანუ ვინმე განიწმიდოს თავი 
თვსი ნაშობმან დედათამან? ? უკუეთუ მთოვარესა უბრძანოს და 
არა გამობრწყინდეს, ვარსკულავნი არავე წმიდა არიან მის 
წინაშე, 9 აცადე, კაცი ხენეში და ძე კაცისაი მატლი. 


თავი 26 


1 მიუგო იობ და ჰრქუა: 2 ვის კერძო ხარ, ანუ ვისა შეწევნა0 
გეგულების? არამეა, რომელი მრავლითა ძალითა და მკლავი 
მისი ძლიერ არს? 3 ანუ ვის აზრახო, არამეა, რომლისა მიერ 
არს ყოველი სიბრძნე? “ ანუ ვისმე შეუდგე, არამეა, რომლისა 
მიერ არს სიმდიდრე ძლიერებისაი? ვისმე უთხრენ სიტყუანი, 
სული ეგე ვისი არს, რომელი გამოვალს შენგან? ? ნუ გმირთა 
მაჭენონ მე ქუეშე კერძო წყალთა და მოძმეთა მისთა? 95 შიშუელ 
არს ჯოჯოხეთი წინაშე მისსა და არა არს საფარველ 
წარსაწყმედელისა. 7 განჰმარტეს ბღუარი არარასა ზედა და 
დამოჰკიდა ქუეყანაი არავერასა ზედა. 8 შეაყენნის წყალნი 
ღრუბელთა მისთა. და ვერ განსთქდეს ღრუბელნი ქუეშე მისსა, 
?– რომელსა უპყრიეს პირი საყდრისაი და გარდაართხნის მას 
ზედა ღრუბელნი მისნი. 19 ბრძანებითა მოამრგუალო წინაშე 
პირსა წყლისასა აღსრულებამდე ნათელი ბნელსა თანა, 11 და 
სუეტნი ცათანი აღფრინდეს და განჰკრთეს შერისხვითა მისითა. 
12 ძალითა დააცხრვო ზღუაი და მეცნიერებითა მისითა 
დარეცილ არიან ღელვანი. 13 და კლიტეთა ცისათა ეშინის 
მისა, ბრძანებითა მოაკუდინა ვეშაპი იგი განდგომილი, 1“ აჰა, 
ესერა, ესე არს ნაწილი გზათა მისთაი და მერმე კუალად 
სიღრმე სიტყუათაი ვისმინო მას შინა და ძალი იგი ქუხილისა 
მისისაი ვინ იცის, ოდეს სადა ყოს? 


თავი 27 


1 მერმე შესძინა იობ იგავით და თქუა: 2 ცხოველ არს უფალი, 
რომელმან დამსაჯა ესრეთ და ყოვლისა მპყრობელი, 
რომელმან განამწარა სული ჩემი, 3 ვიდრემდე საშუმინველი 
ესე ჩემი თანაღა იყოს და სული საღმრთოი, რომელ არს 
ცხვრთა შინა ჩემთა. “ ნუ იტყვედ ბაგენი ჩემნი უსჯულოებასა, 
არცა სული ჩემი იტყოდის სიცრუესა. ? ნუ იყოფინ, ვითარმცა 
მართლად გამოგაჩინენ თქუენ, ვიდრე სიკუდილადმდე ჩემდა, 
რამეთუ არა განვიშორო უმანკოებაი ჩემი. 9 სიმართლესა 
ვერჩდე და არა გარდავაქციო, რამეთუ არა შემიცნობიეს თავსა 
ჩემსა უსჯულოებაი საქმედ, 7 არა ეგრე, არამედ დაღათუმცა 
იყუნეს მტერნი ჩემნი, ვითარცა დაქცევაი უღმრთოთაი და, 
რომელნი ჩემ ზედა აღდგომილ არიან, ვითარცა წარწყმედა 
უსჯულოთანი. 9 და რაიმე არს სასოებაი უღმრთოთაი, რამეთუ 
გულპყრობილ არს? ესვიდეს თუ უფალსა, გან-მე-ერესა? ? ანუ 
ვედრებაი მისი ისმინოს უფალმან? ანუ მო-ღა-უჭდეს მას 
ურვაი? 19 აქუნდესმე რაი კადრებაი წინაშე მისა? გინათუ 
ხადოდის რაი მას, ისმინოს მისი? 11 არამედ აწ გითხრა თქუენ, 
რაი-იგი ყელსა შინა უფლისასა და რაი-იგი არს ყოვლისა 
მპყრობელისა თანა, არა ვტყუო. 12 აჰა, ესერა, ყოველთა იცით, 
რამეთუ ცუდად და ამაოდ ზედადამესხმით მე. 13 ესე არს 
ნაწილი კაცისა უღმრთოისაი უფლისა მიერ, და მონაგები 
ძლიერთაი მოიწიოს ყოვლისა მპყრობელისა მიერ მათ ზედა. 
14 დაღათუ განმრავლდეს ძენი მათნი, საკლავადვე მიეცნენ, 
გინათუ განმწვსნენ, პურისმთხოელ იქმნენ. 12 ხოლო, 
რომელნი ცოცხალღა იყვნენ მათი, სიკუდილითა მოესრულნენ. 
ქურივნი მათნი არავინ შეიწყალოს, 19 დაღათუ შეიკრიბოს 
ვითარცა მიწაი ვეცხლი და ზედა თიჭაილ შეიკრიბოს ოქროი. 17 
ესე ყოველი მართალთა შეიკრიბონ და ფასი იგი მათი 
ჭეშმარიტად დაიპერან. 18 და იქმნა სახლი მისი ვითარცა 
მღილი და ვითარცა დედაზარდლი. მდიდარმან დაიძინა და 
არღარა შესძინოს, თუალნი მისნი აღიხილნა და არღარა არს, 


19 რამეთუ შეემთხვნეს ვითარცა წყალნი სალმობანი და ღამე 
წარიღო იგი არმურმან. 29 აღიღოს იგი სიცხემან და წარიღოს. 
21 და განაბნიოს იგი ადგილით თვსით. 2? 23 და დაესხას მათ 
ზედა. და არა ერიდოს ჭელისაგან მისისა, სიკვლტოლით 


ივლტოდის, და იტყუელნეს მის ზედა ყელნი მისნი და წარიღოს 
იგი ადგილით მისით. 


თავი 28 


1 რამეთუ არს ადგილი ვეცხლისაი, ვინაი იქმნების, და ადგილი 
ოქროისაი, ვინაი გამოვალს, 2 რამეთუ რკინაი ქუეყანით 
იქმნების და სპილენძი, ვითარცა ქვაი გამოიკუერვის. 3 წესი 
დაუდვა ბნელსა და ყოველი დასასრული მან გამოიკითხოს, 
ლოდი ბნელისაი და აჩრდილი სიკუდილისაი. 4 განკუეთა0 
ჭევისაი მტუერისაგან, ხოლო რომელთა დაივიწყნეს გზანი 
მართალნი, მოუძლურდეს კაცთაგან. ? ქუეყანისაგან 
გამოვიდეს პური, ქუეშე მისსა იქცევის, ვითარცა ცეცხლი. 9 
ადგილი საფირონისაი ქვანი მისნი და მიწად ოქროი მისი. 7 
ალაგნი მისნი არა იცნის მფრინველმან და არა იხილა იგი 
თუალმან ორბისამან. 8 არა დათრგუნეს იგი ძეთა ლაღთათა, 
არა წარვლო ლომმან. ? კლდისა მწუერვალთა ზედა განიპყრნა 
ჭელნი მისნი და დააქცინა საფუძველითგან მთანი ძნელნი. 19 
მოქცევნი მდინარეთანი განხეთქნა, ყოველი პატიოსანი იხილა. 
11 და სიღრმენი მდინარეთანი გამოაჩინნა და გამოაცხადა 
ძალი თვსი ნათლად. 12 ხოლო სიბრძნე ვინაი იპოვა? ანუ 
რომელი ადგილი არს მეცნიერებისა? 13 არა იცის კაცმან გზა0 
მისი, არცა იპოების კაცთა შორის. 14 უფსკრულმან თქუა: არა 
არს ჩემ შორის, და ზღუამან თქუა: არა არს ჩემ თანა. 12 არა 
სცეს შეყენება მის წილ, ვერცა ესწორების მას ვეცხლი 
ნაცვალად მისა, 19 ვერცა ესწოროს მას ოქროი ოფაზისაი: 
ფრცხილი, ანთრაკი და საფირონი, 17 ვერცა ესწოროს მას 
ოქროი და მანი და ნაცვალად მისა ჭურჭელი ოქროისაი, 18 
განსაცხრომელი და მდაბალი არა მოივსენოს, და მოიზიდე 
სიბრძნე უფროს შინაგანისა. 19 არა ესწოროს მას პაზიონი 
ჰინდოეთისა, ოქროსა თანა წმიდისა ვერ შეესწოროს. 29 ხოლო 
სიბრძნე ვინაი იპოვა? ანუ სადა იყოს ადგილი 
გულისყმისყოფისა? 21 დაავიწყდა ყოველსა კაცსა და 
მფრინველთაგან ცისათა დავფარა. 22 წარსაწყმედელმან და 
სიკუდილისამან თქუეს, ვითარმედ: გუასმიეს მისი სიკეთე. 23 


უფალმან კეთილად დაამტკიცა გზაი მისი. 2“ და მან თავადმან 
იცის ადგილი მისი, რამეთუ იგი ყოველსავე, რაი-არს ცასა 
ქუეშე, ხედავს და იცის ყოველივე, ? რავდენი ქმნა ქუეყანასა 
ზედა ქართა სასწორი და წყალთა საწყევო, 29 ოდეს ქმნა 
ესრეთ, იხილა და განრაცხნა და გზაი განმარტებით ყმითა 27 
მაშინ იხილა და გამოთქუა იგი, გაჰმზადა, გამოიკულია იგი, 28 
და ჰრქუა კაცსა: აჰა, ესერა, ღმრთისმსახურება არს სიბრძნე, 
ხოლო განშორებაი ბოროტისაგან არს მეცნიერებაი. 


თავი 29 


1 მერმე კუალად შესძინა იობ და თქუა იგავით: ? ვინმე მყოს მე 
თუეთა მათებრ პირველთა დღეთა მათ, რომელთა მცვიდა 
უფალი? 3 ოდეს-იგი ბრწყინვიდა ნათელი მისი ზედა თავსა 
ჩემსა, ოდეს-იგი ნათელითა მისითა ვიდოდე ბნელსა შინა, 4? 
ოდეს-იგი ვიყავ დიდად შუებულ გზათა, ოდეს-იგი უფალი 
მოღუაწებასა ჰყოფდა სახლისა ჩემისასა, 2? ოდეს-იგი ვიყავ 
სიმართლითა დიდ ფრიად. და გარემოს ჩემსა მონანი ჩემნი, 9 
ოდეს-იგი გამოდიოდა გზათა ჩემთა ერბოი და მთათა ჩემთა 
გამოეცემოდა სძე. 7 რაჟამს-იგი განვიდოდი ქალაქად მსთუად 
და უბანთა ზედა დაიდგმოდეს სავარძელნი ჩემნი, 8 მიხილეს 
მე ჭაბუკთა და დამემალნეს, მოხუცებულნი ყოველნი 
ზეაღმიდგიან; ? მთავარნი დადუმნეს სიტყვსაგან ჩემისა და 
ჭელი დაიდვეს პირსა მათსა. 1? ხოლო რომელთა ესმოდა 
ჩემი, მნატრიდეს მე და ენაი მათი სასასა მათსა აექუა, 11 
რამეთუ ყურსა რომელსა ესმა, მნატრა, თუალმან, რომელმან 
მიხილა, მიმრიდა, 12 რამეთუ განეარინე გლახაკი ყელთაგან 
ძლიერისათა, და ობოლსა, რომელსა არა აქუნდა მწე, შევეწიე. 
13 კურთხევაი წარწყმედულისაი ჩემ ზედა მოვიდოდა და პირი 
ქურივისა მაკურთხევდა მე. 1“ სიმართლე შემემოსა და 
შევიმკუე სამართალი, ვითარცა სამოსელი. 15 თუალი ვიყავ 
ბრმათაი და ფერჭი მკელობელთანი, 15 რამეთუ ვიყავ მამა0 
ობოლთა, უძლურთაი; სასჯელი, რომელი არა ვიცოდე, 
გამოვიძიე. 17 შევმუსრენ შუანი ცრუთანი და შორის კბილთა 
მათთა ნატაცები გამოუღე. 18 ვთქუ: ვითარმედ ჰასაკი ჩემი 
დაბერდეს, ვითარცა ხე დანაკისკუდისაი მრავალ ჟამ ვცხონდე. 
19 ძირნი განვირთხნე წყალთა ზედა და ცუარი იქცეოდის 
სამკალსა ჩემსა ზედა. 29 დიდებაი ჩემი ცუდად იქმნა ჩემ თანა 
და მშვლდი ჩემი ყელთა შინა ჩემთა არს. 21 ჩემი ესმოდა და 
მერჩდეს, დადუმნეს ზრახვასა ჩემსა 22 და სიტყუათა ჩემთა 
ზედა არღარა შესძინეს. და მხიარულ იქმნიან, უკუე სადა 


ვეტყოდი მათ, 23 ვითარცა ქუეყანაი წყურიელი, რომელი 
მოელინ წვმასა, ეგრეცა ესენი სიტყუათა ჩემთა. 24 უკუეთუ 
განვიცინნი მათდა მიმართ, არა ჰრწამნ და ნათელი პირისა 
ჩემისაი არა დავარდებოდა. 25 გამოვიძიენ გზანი მათნი და 
დავჯედ მთავრად და დამკვდრებულ ვიყავ, ვითარცა მეფე 
შორის ახოვანთა, ვითარცა ვნებულთა ნუგეშინის-ვსცემდ. 


თავი 30 


1 აწ, ესერა, მეცინიან. უნაკლულევანესნი აწ, ესერა, მასწავებენ 
მე ზოგს-რასმე, რომელთანი შეურაცხ-მეყუნეს მამანი მათნი, 
რომელნი არა შემერაცხნეს სწორად ძროხათა მძოვართა 
ჩემთასა. 2 და ძალი იგი ყელთა მათთა რავდენ არს ჩემდა? 
მათ ზედა წარწყმდა აღსასრული. 3 ნაკლულევანებასა და 
სიყმილსა შინა იყვნეს, რომელნი ივლტოდეს ურწყულსა გუშინ 
იწროებისაგან და უბადრუკებისა, 4 რომელნი მდელოსა 
კრებდეს მთათა შინა, რომელთაი მხალი იყო მათა 
საზრდელად, უპატიონი და განქარვებულნი, ნაკლულევანნი 
ყოვლისაგან კეთილისა, ? რომელნი ძირსაცა ხეთასა 
იცოხნიდეს სიყმილისაგან დიდისა, ჩემ ზედა აღდგომილ არიან 
მპარავნი, 9 რომელთანი სახლნი მათნი იყვნეს ყურელნი 
კლდეთანი, შორის საოხრელთა ღაღადებდეს. 7 რომელნი 
ქარქუეტითა ველისათა იზარდებოდეს, უგუნურთა. 8 
შვილთაგან უპატიოი სახელი და მორჩილებაი დაშრეტილი 
ქუეყანით. 9? აწ, ესერა, ქნარი მათი მე ვარ, და მე სასიტყუელად 
ვაქუ. 1? მომიძაგეს მე და განდგეს ჩემგან შორად, და პირსა 
წინაშე ჩემსა არა მერიდნეს ნერწყუად; 11 აღახუნა კაბარჭთა 
მისთა და განმაბოროტა მე, და აღვრნი ამასხნა პირსა ჩემსა. 12 
მარჯუენით მცენარისა აღდგომილ არიან. ფერვი მისი 
განირთხა და გზა-უყო ჩემდამო ალაგთა წარსაწყმედელთა 
მისთა. 13 შეიმუსრნეს ალაგნი ჩემნი, განმძარცუა სამოსელი 
ჩემი, რამეთუ ისარნი მისნი დამასრინა მე. 14 და მიზამს მე, 
რაიცა უნებს, სალმობათა შინა შებღალულ ვარ, 12 კუალად 
მომექცევიან მე სალმობანი ჩემნი: წარჭდა სასოებაი ჩემი, 
ვითარცა ქარი და ვითარცა ღრუბელი, ცხორებაი ჩემი. 15 და აწ 
ჩემგან განვიდეს სული ჩემი. მოცემულ არიან ჩემდა დღენი 
სალმობისანი. 17 ღამე ძუალნი ჩემნი შეიწუიან და ძარღუნი 
ჩემნი დაყსნილ არიან. 18 დიდითა ძალითა შებმა-უყო 
სამოსელსა ჩემსა, ვითარცა საყელე კუართისა ჩემისაი 
გარემომადგეს მე. 13? შემრაცხა მე სწორად თივჯჭისა, მიწისა 


თანა და ნაცრისა დადვა ნაწილი ჩემი. 29 ვღაღადებ შენდამი 
და არა ისმენ ჩემსა, დავდეგ და არა განმიცადეს მე. 21 და 
ზედამომიჭდეს მე უწყალოდ, ყელითა მტკიცითა მტანჯავ მე. 22 
და განაწესენ ჩემ ზედა სალმობანი და განმაგდე მე 
ცხორებისაგან. 23 ვიცი, რამეთუ სიკუდილმან შემმუსროს მე, 
რამეთუ სახლ ყოვლისა მოკუდავისა მიწაი არს. 24 უკუეთუმცა 
ვითარ ძალ-მედვა თავსა ჩემსა ჭჟელისა შეყოფა, გინათუმცა ვის 
ვევედრე სხუასა და მიყო ესე, 2? რამეთუ მე ყოველთა ზედა 
უძლურთა ვტიროდე და სულთ-ვითქუემდ, ვიხილე კაცი ურვასა 
შინა. 22 მოველოდე კეთილსა და აჰა, ესერა, შემემთხვნეს მე 
დღენი ბოროტნი. 27 მუცელი ჩემი დუღს და არა დადუმნეს; 
მომეწიფნეს მე დღენი სიგლახაკისანი, 28 სულთქმით ვალ მე 
თვნიერ ჭირისა. და ვდგა მე კრებულსა შორის და ვღაღადებ. 
29 ძმაი ვიქმენ ურჩხულთა და მოყუას სირთა. 39 ტყავი ჩემი 
დაბნელებულ არს დიდძალად და ძუალნი ჩემნი სიცხისაგან. 31 
გარდამექცა სიხარული ჩემი გლოვად და მხიარულებაი ჩემი 
ტირილად. 


თავი 31 


1 აღთქმაი აღუთქუ თუალთა ჩემთა და არა გულისყჟმა-ვყო 
ქალწულსა ზედა. 2 და გან-რა-უყო უფალმან ზეგარდამო და 
სამკვდრებელი უნაკლულოი მაღლით გამო. 3 ვაი წარწყმედასა 
ცრუსასა და უცხოსა საქმესა, რომელნი იქმან უსჯულოებასა. 4 
ანუ არა თავადმან იხილნეს გზანი ჩემნი და ყოველნი გზანი 
ჩემნი აღრაცხნეს? ? უკუეთუ სრულ ვიყავ მე მლაღობელთა 
თანა, გინათუ ისწრაფა ფერყმან ჩემმან ზაკუასა? 95 რამეთუ 
ვდეგ უღელსა ზედა მართალსა, და იცის უფალმან უმანკოებაი 
ჩემი. 7” უკუეთუ გარდა-სადა-აქცია ფერვჭმან ჩემმან გზისაგან 
მისისა, გინათუ მისდევდა თუალთა ჩემთა გული ჩემი, ანუ თუ 
ჭელითა ჩემითა შევახე ქრთამსა? 8 მითესავსმცა და სხუანი 
ჭამენ, და უძირომცა ვარ ქუეყანასა ზედა. ? უკეთუ მისდევდა 
გული ჩემი ცოლსა სხვსასა, ანუ თუ და-სადა-ვჯედ მზირად 
კართა მისთა? 19 სათნომცა ეყოფის ცოლიცა ჩემი სხუათა და 
ყრმანი ჩემნი დამდაბლდენ, 11 რამეთუ გულისწყრომაი 
რისხვისაი არს დაუპყრობელი შეგინებაი ქმრისცოლისაი. 12 
რამეთუ ცეცხლი არს აღგზებული ყოვლით კერძოვე, ვიდრეცა 
ვიდეს, რამეთუ, რომელმან თუალ-აგნეს ქალწულსა, 
ძირითურთ წარწყმიდა, 13 ანუ თუ ვდრიკე სასჯელი მონისა 
ჩემისაი და მჭევლისა ჩემისაი, იშჯიედ რაი ჩემ წინაშე? 11? რაიმე 
ვყო, უკუეთუ განკითხვასა ჩემსა ჰყოფდეს უფალი? გინათუ 
მოხედვას ჰყოფდეს, რაიმე სიტყუა-უგო? 15 ანუ არა, ვითარცა 
მე, ეგრეცა იგინი იყუნეს საშოსა შინა? ვიყუენით მასვე შინა 
მუცელსა. 16 უძლურთა, ოდეს სადა რაი უჟყმდა, არარაი 
დააკლდა, და თუალნი ქურივთანი არა დავაურვენ. 17 აღვიღე 
პური ჩემი, ვჭამე მარტომან და ობოლსა არა ვეც, 18 რამეთუ 
სიჭაბუკითგან ჩემით ვზრდი მათ, ვითარცა მამაი და დედის 
მუცლითგან უძღოდე მათ. 19 ანუ თუ უგულებელს-ვყავ შიშუელი 
და დავრდომილი და არა შევმოსე? 29 უძლურნი მაკურთხევდეს 
მე, რამეთუ ნარისუევითა ტარიგთა ჩემთათა განტფებოდეს 


ბჭენი მათნი. 21 ანუ გან-სადა-ვირთხ ობოლსა ზედა ყელი ჩემი 
გულპყრობით, ვითარმედ მრავალი შეწევნაი არს ჩემ თანა? 22 
წარ-მცა-ვარდების მკლავი ჩემი მყრითგან, და ყელი ჩემი 
იდაყვთგან შეიმუსრენ, 23 რამეთუ შიშსა უფლისასა შევეპყარ 
მე, და სიტყუათა მისთა ვერ დაუთმო. 24 გინათუ დავფალ 
ოქროი ჩემი მიწასა ქუეშე, ანუ ანთრაკთა პატიოსანთა ვესევდ? 
25 ანუ თუ ვიხარებდ დიდძალსა ზედა სიმდიდრესა ჩემსა, ანუ 
ურიცხუთა ზედა დავსდევ კელი ჩემი? 25 ანუ ვხედევდ მზესა 
აღმოსავალსა და დამავალსა, მთუარესა აღსავსესა და 
მოკლებულსა? 27 რამეთუ არა ამათ ზედა არს, ანუ თუ სცთა 
სადა იდუმალ გული ჩემი, ანუ თუ ყელი ჩემი დავიდევ პირსა 
ჩემსა და ვაკოცე? 79 და ესეცამცა უსჯულოებად დიდად 
შემერაცხების, რამეთუ ვტყუე წინაშე უფლისა მაღლისა. 29 ანუ 
თუ მომცხრებოდა მე დაცემაი მტერთა ჩემთაი და თქუა გულმან 
ჩემმან: ვაშა? 39 ესმისმცა ყურთა ჩემთა წყევაი ჩემი, 
სათხრობელმცა ვარ ერისაგან ძვრ-ძვრად. 31 უკუეთუმცა 
მრავალგზის თქუეს სადამე მყევალთა ჩემთა: ვინ მომცეს ჩუენ 
კორცთაგან მისთა განძღებად? რამეთუ ფრიად ტკბილ ვიყავ 
მე. 32 გარეშე უცხოი არა სადა დაადგრა სახლსა ჩემსა და კარი 
ჩემი ყოვლისათვს მომავალისა განღებულ იყო. 33 გინათუ 
ვცოდე სადამე არა ნებსით და დავმალე ცოდვა ჩემი? 34 
რამეთუ არა შევიკდიმე სიმრავლესა წინაშე ერისასა, ვითარმცა 
არა აღვიარე წინაშე (II მათსა, ანუ თუ უძლური განუტევე 
განსლვად წიაღითა ცალიერითა? 3” ვინმცა მასმინა მე ესე? 
რამეთუ ჭჟელისათვს უფლისა მე შენდა ყელითწერილი თუ 
ვისიმე მაქუნდა, 395 მყართა ჩემთა ზედა დავიდევ, ვითარცა 
გვრგვნი და აღმოვიკითხე. 37 და განვხეთქე იგი და მივსცი. და 
არარაი მოვიღო თანამდებისაგან. 38 არცა ქუეყანამან სადამე 
სულთ-ითქუნა ჩემ ზედა, ანუ თუ ორნატნი მისნი ტიროდეს 
ერთბამად? 33? გინა თუ ძალი მისი შევჭამე მარტომან, ანუ თუ 
და-ვისი-ვიპყარ ქუეყანაი, და სული მის უფლისა ქუეყანისა0ი 
შევაწუხე? 4?- იფქლისა წილმცა აღმომიცენდების ჯინჭარი და 
ქრთილისა წილ მაყუალი. 


თავი 32 


1 და დასცხრა იობ სიტყუად მათგან. დასცხრეს სამნიცა იგი 
მეგობარნი მისნი სიტყვს-გებად იობისა, რამეთუ იყო იობ 
მართალ წინაშე მათსა. 2 განრისხნა ელიუს ბარაქეელისი 
ბუზელი, ნათესავისაგან არამისა, ევსიტელთა სოფლისა. 
განურისხნა იობს ფრიად, რამეთუ გამოიჩინებდა თავსა 
მართლად წინაშე უფლისა. 3 და სამთა მათცა ზედა მეგობართა 
მისთა განრისხნა ფრიად, რამეთუ ვერ უძლეს სიტყვს-მიგებად 
იობისა და შეჰრაცხეს იგი, ვითარცა უღვთოი. 4 ხოლო ელიუს 
დაითმენდა სიტყვს-მიგებად იობისა, რამეთუ უხუცეს მისსა 
იყვნეს დღითა. ? და იხილა ელიუს, რამეთუ არა იყო სიტყვს- 
გებაი პირისაგან სამთა მათ კაცთასა, და განურისხნა მათ 
გულისწყრომით. 5 მიუგო ელიუს ბარაქეელისამან ბუზელმან და 
ჰრქუა: უჭაბუკეს ვარ მე თქუენსა ჟამითა, ხოლო თქუენ 
მოხუცებულნი ხართ. ამისთვს დავდუმენ და მეშინოდა 
თხრობად თქუენდა სწავლულებისა ჩემისა. 7 და ვთქუ, 
ვითარმედ: ჟამი სამე არს, რომელი იტყვნ, და მრავლისა 
წლისათა იციან სიბრძნე. 8 არამედ სული ვიდრემე არს კაცთა 
შორის, და იგი სული ყოვლისა მპყრობელისა არს, რომელი 
ასწავებს მათ. ? არა თუ მრავლისა ჟამისანი არიან ბრძენ, არცა 
ბრძენთა იციან სამართალი. 19 ამისთვს ვთქუ: ისმინეთ ჩემი და 
გითხრა თქუენ, რავდენი-რაი ვიცი. 11 და ყურად-იხუენით 
სიტყუანი ჩემნი, ისმინოთ თუ თქუენ, ვიდრემდე განიკითხნეთ 
სიტყუანი, და ვიდრე თქუენდამდე გულისყჟმა-ვყო. 12 და, აჰა, 
ესერა, არა ვინ არს იობისა მამხილებელ და სიტყვს-მიმგებელ 
სიტყუათა მისთა წილ თქუენგანი, 13 რათა არა სთქუათ: ვპოეთ 
სიბრძნე, შე-რაი-ვეძინენით უფალსა. 14 და კაცსა უტევეთ 
სიტყუად ესევითართა სიტყუათა. 12 შეძრწუნდეს და არღარა 
მიუგეს მას. და დააცადნეს მათგან სიტყუანი. 10 დადუმნეს და 
არღარა იტყოდეს, დადგეს და არა რაი მიუგეს. 17 მიუგო 
ელიუს და ჰრქუა: მერმე ვიტყოდივე, 18 რამეთუ სავსე ვარ 
სიტყვთა, განვსთქდები სულითა მუცლისათა, 1? ხოლო მუცელი 


ჩემი, ვითარცა თხიერი ტკბილითა სავსე შეკრული, და ვითარცა 
საბერველი მჭედლისაი რაი განსთქდებინ. 29 ვიტყოდი, რათა 
განვისუენო და აღვახუნე ბაგენი ჩემნი. 21 კაცისა არა 
შევირცხვნო, არცაღა ყორციელისა შევიკდიმო, 22 რამეთუ არა 
ვიცი თუალთ-ღებაი პირისაი, უკუეთუ არა, მეცა მღილთა 
შემჭამონ. 


თავი 33 


1 არა ხოლო ეგრე, არამედ ისმინენ, იობ, სიტყუანი ჩემნი. 
ყურად-იხუენ თქმულნი ჩემნი. ? აჰა, ესერა, აღვაღე პირი ჩემი 
და იტყოდეს ენაი ჩემი, წმიდა არს გული ჩემი სიტყუათაგან, და 
გულისყმის-ყოფამან ბაგეთა ჩემთამან წმიდად ცნას. 3 4 სული 
საღმრთოი არს, რომელმან შემქმნა მე და სული ყოვლისა 
მპყრობელისაი, რომელი მასწავებს მე. ? უკუეთუ ძალ-გიც, 
მომიგეთ მე სიტყუაი ამას ზედა, უკუეთუ არა, დამითმეთ მე. 9 
დადეგ შენ ჩემდამო და მე შენდამი. თიყისაგან შექმნილ ვართ 
მეცა და შენცა, მისვე თიყისაგან დაბადებულ ვართ. 7 არა 
შიშმან ჩემმან შეგაძრწუნოს შენ, არცა ყელმან ჩემმან 
დაგამძიმოს შენ. 3? ვითარმედ სთქუ ყურთა ჩემთა, ჟმა0 
სიტყუათა შენთაი მესმა. ? რამეთუ იტყვ: წმიდაი ვარი მე, და 
არა რაი მიცოდავს მე, უბრალო ვარ მე საქმითა, არა რა0 
უსჯულოი მიქმნიეს. 19 ბრალი ჩემ ზედა პოვა და შემრაცხა მე, 
ვითარცა მტუერი. 11 დაასხნა ყუნდსა შინა ფერვნი ჩემნი. 
დამიმარხნა ყოველნი გზანი ჩემნი. 12 რამეთუ აწ სთქუა: უკუეთუ 
მართალ ვარი მე და არა ისმინა? რამეთუ საუკუნე არს, 
რომელ-იგი კაცთა ზედა არს. 13 და იტყვ: რასათვს სასჯელისა 
ჩემისა სიტყუანი არა ისმინნა? 1% ერთჯერღა თქუა უფალმან, 
ხოლო მეორედ ჩუენებით, 15 ანუ სწავლასა ღამისასა, ვითარ- 
იგი მას ჟამსა დაეცის კაცთა ზედა ბოროტი შიში ძილსა შინა, 
საწოლსა ზედა. 15 მაშინ გამოაცხადნეს გონებანი კაცთანი, 
სახითა შიშისაითა ესევითარითა შეაშინა იგინი, 17 რათა 
მოაქციოს კაცი სიცრუვისაგან, და ყორცნი მისნი დაცემისაგან 
იყსნნა 19 და ჰრიდა სულსა მისსა სიკუდილისაგან, რათა არა 
დაეცეს იგი ბრძოლასა შინა. 19 მერმე კუალად ამხილა მას 
სნეულებითა სარეცელთა ზედა. და სიმრავლე ძუალთა მისთა 
დააბუშვა, 29 უკუეთუ საჭმელი საზრდელისა ვერ ყელ-ეწიფების 
მიღებად და სულსა მისსა საზრდელისა გული უთქმიდეს, 21 
ვიდრემდე დალპენ ქჭყორცნი მისნი და გამოაჩინნეს ძუალნი 


მისნი ცუდნი. 22 მიეახლა სული მისი სიკუდილსა და ცხორებაი 
მისი ჯოჯოხეთსა. 23 იყვნენღა თუ ათასნი ანგელოზნი 
მაკუდინებელნი, ერთმანცა მათგანმან ვერ წყლას იგი. 24 
უკუეთუ ცნას გულითა თვსითა მოქცევად უფლისა, და უთხრას 
კაცსა ბრალი თვსი, და გონებაი თვსი აჩუენოს და თავს-იდვას, 
რათა არა შევარდეს იგი სიკუდილსა. 25 და განაახლნეს 
ჭორცნი მისნი, ვითარცა საგოზლითა კედელი, და ძუალნი 
მისნი აღავსნეს ტვნითა. და მოაჩჩუნეს სხეულნი მისნი, 
ვითარცა ყრმისა ჩჩვლისანი, და კუალად მოაგოს იგი 
განმამაკაცებული კაცთა შორის. 295 ილოცოს უფლისა მიმართ, 
და შეისმინოს მისი, და შევიდეს იგი მხიარულითა პირითა 
აღსაარებით, და მიაგოს კაცთა სიმართლე. 27 მაშინ 
აბრალებდეს კაცი თვთ თავსა თვსსა და იტყოდის: რასა-ესე 
ვიქმოდე, და არა, ვითარ-იგი ვღირდი, მტანჯა მე, რავდენ-იგი 
შევსცოდე. 28 ივსენ სული ჩემი, რათა არა შევიდეს 
განსარყუნელად, და ცხორებამან ჩემმან ნათელი იხილოს, 29 
აჰა, ესერა, ყოველი ესე უქმნიეს ძლიერსა მას, სამი გზაი არს 
კაცისა თანა, 39 არამედ იჭსნა სული ჩემი სიკუდილისაგან, 
რათა ცხორებაი ჩემი ნათელსა შინა აქებდეს მას. 31 ყურად- 
იღე, იობ, და ისმინე ჩემი. დადუმენ და მე ვიტყოდე: 32 უკუეთუ 
არიან სიტყუანი, მომიგე მე, იტყოდე, მნებავს განმართლებაი 
შენი! 33 უკუეთუ არა, შენ ისმინე ჩემი, დადუმენ და მე გასწაო 
შენ სიბრძნე. 


თავი 34 


1 მიუგო ელიუს და ჰრქუა: 2 ისმინეთ ჩემი ბრძენთა, რომელნი 
მეცნიერნი ხართ. 3 ყურად-იღეთ, რამეთუ სასმენელმან 
სიტყუანი განიკითხნის, და სასამან გემოი იხილის ჭამადთაი. “4 
საშჯელი გამოვიძიოთ თავისა თვსისა, და ვცნათ შორის 
ურთიერთას, რაი-იგი კეთილ, ? რამეთუ თქუა იობ, ვითარმედ: 
მართალ ვარო. უფალმან თანაწარმხადა მე სამართალი ჩემი, 9 
ეცრუვა სასწაულსა ჩემსა, რომლითა გამწონნა ისარნი ჩემნი 
თვნიერ ცოდვისა. 7 ვინ არს კაცი, ვითარ იობ, რომელი სუამს 
შეურაცხებასა ვითარცა წყალსა? 8 არა რაი უცოდავს, არცა 
უღმრთოობაი რაი უქმნიეს, არცა გზასა ზიარებულ არს 
მოქმედთა თანა უსჯულოებისათა და მისრულ უღმრთოთა 
თანა? 3? ნუ იტყვ, ვითარმედ: არა იყოს მოხედვაი კაცისაი და 
მოხედვაი მათი უფლისა მიმართ. 19 ამისთვს გულითა 
სიბრძნის-მყოფელთა, გულითა ისმინეთ ჩემი. ნუ იყოფინ 
ჩუენდა წინაშე უფლისა უღმრთო-ყოფაი და წინაშე ყოვლისა 
მპყრობელისა ქცევაილ სამართლისაი, 11 არამედ მიაგენ კაცსა, 
ვითარცა იქმს კაცად-კაცადი მათი და ალაგთა ზედა, კაცისათა 
პოვოს იგი. 12 ანუ ჰგონებ უფალსა უჯეროის-მოქმედ? ანუ 
ყოვლისა მპყრობელმან განდრიკოს სასჯელი? 13 რომელმან 
შექმნა ქუეყანაი. ვინ არს, რომელმან შექმნა ცასა ქუეშე და 
ყოველი, რაი არს მას შინა? 114 უკუეთუ უნდეს შეპყრობად. და 
სულისა მის თანა დაყენებად, 1? აღესრულოს ყოველი 
ჭკორციელი ერთბამად და ყოველი კაცი მიწად მიიქცეს, ვინაცა 
დაებადა, 15 უკუეთუ არა ისწავებ, ისმინე ესე და ყურად-იღე 
ჭმაილ სიტყუათა ჩემთა, 17 უკუეთუ შენ მოძულე უსჯულოისაი და 
მომსრველი უკეთურებისაი, საუკუნო არს მართალი. უღმრთო 
არს, 19 რომელმან ჰრქუას მეფესა: უსჯულოსა იქმ, უღმრთო 
არიან, რომელთა მთავართა პირისათვს არა შეიკდიმონ, 19? და 
პატიოსანთა, არცა იცის პატივის-პყრობაი დიდთაი და თუალთ- 
ღებაი პირთა მათთაი. 29 ცუდი და ამაოი შეემთხვოს მათ. 
ღაღადებაი იგი და მორცხვნებაი კაცისაი, რამეთუ უსჯულოდ 


გარდააქცევდეს უძლურთა, 21 რამეთუ იგი თავადი არს, 
რომელი ხედავს საქმესა კაცთასა, და არა დაავიწყდა მას, 
რასა-იგი იქმან. 22 არცა იყოს ადგილი დაფარვად მოქმედთა 
უსჯულოებისათა, 23 რამეთუ არღარა განმამაკაცნეს, რამეთუ 
უფალი ყოველსა ხედავს, 24 რომელი წარეწევის 
გამოუკულეველთა დიდებულთა და საკვრველთა, რომელთა 
არა არს რიცხვ, 2?? რომელმან იცნის საქმენი მათნი და 
გარდააქციოს ღამე, და დაამდაბლნეს. 295 დაშრიტნა 
უღმრთონი, და სახილველ წინაშე მტერთა მათთა იქმნნეს. 27 
რამეთუ გარდაჰყდეს სჯულისაგან ღმრთისა, და სამართალნი 
მისნი ვერ იცნნეს ყოფად. 285 და მოაწია მათ ზედა ღაღადებაი 
გლახაკთა, და ყმაი დავრდომილთა ისმინოს. 29 და მან 
თავადმან დუმილი მოსცეს, და ვინმე დასაჯოს? დაიფაროს 
პირი, და ვინმე იხილოს იგი? და თესლთათვს და კაცისათვს 
ერთბამად. 39 მეუფებს კაცი ორგული სიძნელისაგან ერისა, 31 
რამეთუ რომელმა ჰრქუას ძლიერსა: მოვიღე და არა ვიჭუთე 
თვნიერ თავისა ჩემისა. 32 ვიხილო, ხოლო შენ მიჩუენე მე, 
უკუეთუ სიცრუე რაიმე ვქმენ, არღარა შევსძინო. 33 ნუ შენგან 
მოიზღოს იგი? რამეთუ განიშორე და შენ მო-ვე-ელი, და არა მე 
და, რაი-იგი სცან, იტყოდე. 34 ამისთვს გონიერთა გულითა 
თქვან ესე, ხოლო კაცმან ბრძენმან ისმინა სიტყუაი ჩემი. 32 
ხოლო იობ არა გულისყმის-ყოფით იტყოდა და სიტყუანი მისნი 
არა მეცნიერებით იყვნეს. 39 არა აგრე, არამედ ისწავე, იობ. 
ნუღარა ჰყოფ სიტყვს-გებასა, ვითარცა უგნურნი, 37 რათა არა 
შევძინოთ ცოდვასა ჩუენსა ზედა ცოდვაი. და უსჯულოებად 
შემერაცხოს ჩუენ ფრიად, რაი ვიტყოდით ჩუენ წინაშე 
ღმრთისა. 


თავი 35 


1 მიუგო ელიუს და პრქუა: 2 რასათვს ესრეთ განიზრახე 
სასჯელსა შინა? შენ ვინ ხარ, სთქუ, ვითარმედ: მართალ ვარ 
წინაშე უფლისა? 3 ანუ ესემე სთქუა: ერთვე ვცოდე, აწ რა ვყო? 
4 მე მოგიგო შენ სიტყუაი და სამთა მაგათ მეგობართა შენთა. 2 
აღიხილენ ზეცად და იხილენ და განიცადენ ღრუბელნი, 
რავდენ მაღალ არიან შენგან. 9 უკუეთუ სცოდე, აწ რაი ჰყო? 
ანუ თუ ფრიად უსჯულოებაი გიქმნიეს, რაი ყელ-გეწიფების 
ყოფად? 7 ღაღათუ მართალ ხარ, რაიმე მისცე მას? ანუ რამე 
მიიღოს ყელთაგან შენთა? 8 კაცისა მსგავსისა შენისაებრ 
უსჯულოებაი შენი და ძისაგან კაცისა სიმართლე შენი. 9 
სიმრავლისაგან ცილისწამებისა ღაღადებდენ და ვალალებდენ 
მკლავისა მაგრისაგან მრავალთასა. 19 და არა თქუან: სადა 
არს ღმერთი, რომელმან შემქმნა მე, რომელმან დააწესნა 
საცონი ღამისანი, 11 რომელმან გამომარჩია მე 
ოთხფერყთაგან ქუეყანისათა და მფრინველთაგან ცისათა. 12 
მუნ ღაღადებდენ და არა ისმინოს მათი და გინებისაგან 
უკეთურთასა, 13 რამეთუ უჯერო არს. ჰნევას ხილვად უფალსა, 
რამეთუ თავადი ყოვლისა მპყრობელი მსტუარ არს მოქმედთა 
უსჯულოებისათა და მივსნნეს ჩუენ. 1“ ესაჯეღა წინაშე მისსა, 
უკუეთუ ვითარ შეუძლო ქებად მისა, რავდენ-იგი არს. 12 და აწ 
არა ვინ არს, რომელმანცა მოხედა რისხვასა მისსა, და არა ცნა 
იგი ფრიად შეცოდებითა მით. და იობ ამაოდ აღაღო პირი მისი 
და უცნობელებით სიტყუათა დაამძიმებს. 15 


თავი 36 


1 მიუგო ელიუს და ჰრქუა: 2 მგებდ მცირედღა, და გასწაო შენ, 
რამეთუ არიანღა მერმეცა ჩემ თანა სიტყუანი. 3 და აღვიღო 
მეცნიერებაი ჩემი შოვრად საქმითა ჩემითა, სამართალი ვთქუა. 
4 ჭეშმარიტებით, არა სიცრუვისა სიტყვთა, ხოლო შენ ნაცილად 
გულისყმა-ჰყოფ. ? ესე უწყოდე, რამეთუ უფალმან არა 
განიშოროს უბიწოი იგი, ძლიერმან მან ძალითა. 9 გულითა 
უღმრთოი იგი არა აცხოვნოს და სასჯელი გლახაკსა გამოსცეს. 
7 არა გამოაშორნეს მართალსა თუალნი მისნი და მეფეთა 
თანამოსაყდრედ დასცნეს იგინი მძლედ, და აღმაღლდენ. 8 და 
კრულნი იგი ყელბორკილითა შეიკრნეს საბლითა 
სიგლახაკისათა. ? და უთხრნეს მათ საქმენი მათნი და 
შეცოდებანი მათნი, რამეთუ განძლიერდენ. 19 და მართლისა 
მის ისმინოს და თქუას, ვითარმედ: მოიქცენ სიცრუვისაგან. 11 
უკუეთუ ისმინონ, ჰმონებდენ. აღასრულნენ დღენი მათნი 
კეთილსა შინა და წელნი მათნი შეუნიერებით. 12 ხოლო 
უღმრთონი ვერ განერნენ, რამეთუ არა ჰნებავს მათ ცნობად 
ღმერთი და რამეთუ სწავლასა შინა ურჩ იყვნეს. 13 და 
ორგულთა გულითა დაამტკიცონ გულისწყრომაი. ვერცა 
დაღადყონ, რამეთუ შეკრნა იგინი. 14 მოკუედინ სიჭაბუკესა 
სული მათი და ცხორებაი მათი იწყალნ ანგელოზთაგან. 12 
ამისთვს, რამეთუ აჭირებდეს ჭირვეულთა და უძლურთა. და 
სამართალი მშვდთა გამოსცეს. 15 და ამას თანა შეგაცთუნა შენ 
პირისაგან მტერისა უფსკრულისა მოფენაი ქუეშე მისსა. და 
დაემჭუა ტაბლაი შენი სავსე სიპოხითა. 17 ხოლო არა 
მოაკლდეს მართალთაგან სამართალი, ხოლო გულისწყრომაი 
იყოს უღმრთოთა ზედა. 18 უღმრთოებით, რომელ ქრთამსა 
მიიღებდეს ნაწილად. 19 ნუ სადა გარდაგაქცევნ ნებსით 
გონებაი შენი ვედრებასა ჭირსა შინა მყოფთა უძლურთასა, და 
ყოველთაგან, რომელნი მტკიცე იყუნენ ძალითა. 29 ნუ 
გამოიყვანებ ღამე ერსა აღსლვად მათ წილ. 21 ეკრძალე, ნუ 


იქმ უჯეროსა, რამეთუ ამათგან განერე გლახაკებასა, 22 აჰა, 
ესერა, ძლიერმან განამტკიცოს იგი ძალითა თვსითა. ვინმე 
უკუე არს ძლიერ მისებრ? 23 ანუ ვინმე არს განმკითხველ 
საქმეთა მისთა? ანუ ვინ არს მეტყუელ მისა, ვითარმედ: ქმნა 
რაიმე სიცრუით? 24 მოივსენე, რამეთუ დიდ არიან საქმენი 
მისნი, რომელთა ზედა მთავრობდეს კაცნი მართალნი. 22 
ყოველმან კაცმან იხილა მას შინა, ვითარცა წყლულნი არიან 
ყოველნი კაცნი, 25 აჰა, ესერა, ძლიერი იგი დიდ არს და ვერ 
გვცნობიეს რიცხვ წელთა დაუსრულებელ. 27 აღრაცხილ არიან 
მისა ნაწუეთნი წვმისანი და მოჰფინედ წვმად ღრუბელთა. 28 და 
დიოდიან დაძუელებად, დაწყვდიან, ექმნენ მრავალთა ზედა 
კაცთა, და აჩრდილობდეს ღრუბელი ურიცხუთა ზედა კაცთა. 
ჟამი განუწესა პირუტყუთა და იციან საწოლისა წესი. ამას 
ყოველსა ზედა არა განუკვრდებისა გონებასა შენსა, არცა 
დაგეგების გული შენი ყორცთაგან შენთა? 2? და უკუეთუ 
გულისქმა-ჰყო განწესებაი ღრუბელთაი და სწორებაი 
საყოფელისა მისისაი, 39 აჰა, ესერა, განმარტის მას ზედა გზა0 
და ძირნი ზღვსანი დაჰფარნა, 31 რამეთუ მათ შინა განსაჯნეს 
ერნი, და მოსცეს საზრდელი ძლიერსა. 32 ყელითა დაფარა 
ნათელი და ამცნო მისთვს, რომელი მოეგებვოდის მას, 33 
უთხრას მისთვს მეგობართა თვსთა და მონაგებთა 
სიცრუვისათვს. 


თავი 37 


1 და ამას ზედა შემიძრწუნდა გული ჩემი და განვარდა 
ადგილით თვსით. ? ისმინე სმენაი რისხვისა გულისწყრომისა 
უფლისაი და სიტყუაი პირისა მისისაგან გამოვიდეს. 3 ქუეშე 
ყოველსა ცასა დასაბამი მისი და ნათელი მისი ფრთეთა ზედა 
ქუეყანისათა. “ კუალსა მისსა შემდგომად დაღადებდეს ჟმითა 
და იქუხოს ყმითა რისხვისა მისისაითა. და არა ცვალნეს იგინი, 
რამეთუ გესმეს ყმაილ მისი. ? იქუხოს ძლიერმან მან ჟმითა 
თვსითა საკვრველად, რომელნი ქმნნა საქმენი დიდ-დიდნი, 
რამეთუ არა ვიცოდეთ. 9 უბრძანოს თოვლსა ყოფად ქუეყანასა 
ზედა და ზამთარი წვმათა ძლიერებისა მისისათაი. ” ყელთა 
ყოვლისა კაცისათა დაჰბეჭდოს, რათა ცნას ყოველმან კაცმან 
თვსი იგი უძლურებაი. 8 შევიდენ მჟეცნი ქუეშე საფარველსა, და 
იყოფოდეს საწოლსა მათსა ზედა. 9? საუნჯეთაგან მოუყჟდენ 
სალმობანი, მთათა მწუერვალთაბან ყინელი, 19 და ქარისაგან 
ძლიერისა მოსცეს ნეფხუაი, შეკრიბნეს წყალნი, ვითარცა 
ჰნებავნ. 11 და რჩეულთა მისთა მოჰფინის ღრუბელი, განაბნიის 
ღრუბელი ნათლითა მისითა. 12 და თავადმან სიმრგულე მისი 
გარემოაქციის ენთიებულათოთ საქმედ მათა ყოველივე, 
რავდენი ამცნო მათ, ესენი ბრძანებულ არიან მის მიერ 
ქუეყანასა ზედა, 13 გინათუ ველსა, გინათუ ქუეყანასა მისსა, 
გინათუ წყალობად პოოს იგი. 1“ ყურად-იღე ესე, იობ, დადეგ 
და ისწავე ძალი უფლისაი, 12 ხოლო ესე უწყი, რამეთუ 
ღმერთმან დაამტკიცნა საქმენი თვსნი: ნათელი შექმნა 
ბნელისაგან. 19 და იცის განკითხვაი ღრუბელთაი, 
განსაკვრვებელი დაცემაილ მრავალთაი. 17 ხოლო სამოსელი 
შენი ტფილ, და დაყუდნეს ქუეყანასა ზედა. 18 სიმტკიცე მის 
თანა სიძუელედ, ძლიერ არიან, ვითარცა ხილვაი მოფენისა 
წყალთაი. 19 აწ რაისათვს არს ესე? მასწავე მე, რა ვჰრქუათ 
მას, და დავდუმნეთ მრავალისაგან სიტყვსა. 29 ანუ წიგნი, ნუ 
და მიწგნობარი წინამიდგს მე, რათა კაცისათვს 


წინამდგომელისა დავდუმნე? 211 ხოლო ყოველთა 
ვერსახილველ არს ნათელი, ბრწყინვალე არს დაძუელებადთა 
შორის, ვითარცა-იგი მის წინაშე ღრუბელთა ზედა. 22 
ჩრდილოთ ღრუბელნი ოქროფერნი, ამათ ყოველთა ზედა დიდ 
არს დიდებაი და პატივი ყოვლისა მპყრობელისაი. 23 და არა 
ვის ვპოებთ სხუასა მსგავსსა მისსა ძლიერებითა, რომელი-იგი 
სიმართლისა მსაჯული არს. არა ჰგონება, ვითარმცა ისმინა 
მისი? 24 ამისთვს ეშინოდის მისა კაცთა და ეშინოდის მისა 
ბრძენთა გულითა. შემდგომად დადუმებისა მის ელიუსისა 
სიტყუათა ამათ. 


თავი 38 


1 პრქუა უფალმან იობს არმურით გამო და ღრუბლით: ? ვინ 
არს ესე, რომელი მიმალავს სიტყუათა, და შეუკრებიან 
ზრახვანი გულსა თვსსა, და ჩემგან ჰგონებს დაფარვასა? 3 
შეირტყენ ვითარცა მამაკაცმან წელნი შენნი, მე გკითხვიდე და 
შენ მომიგებდ მე. 4 სადა იყავ, რაჟამს დავაფუძნებდ მე 
ქუეყანასა? მითხარ მე, უკუეთუ იცი გულისჭმის-ყოფაი. ? ვინ 
დადვა საზომი მისი, უკუეთუ იცი? ან ვინ მოიღო საზომი მის 
ზედა? 9 ანუ რასა ზედა კარშიკნი მისნი დამსჭუალულ არიან? 
ანუ ვინ არს, რომელმან დადვა ლოდი იგი საკიდური მის ზედა? 
7 ოდეს იქმნნეს ვარსკულავნი, მიქებდეს მე ყჟმითა დიდითა 
ყოველნი ანგელოზნი ჩემნი. 8 და-უკუე-ვჰყაშ ზღუაი ბჭეებითა, 
რაჟამს-იგი იშუებოდა, დედის მუცლით გამო-რა-ვიდოდა. ? 
დავსდევ მას ზედა ღრუბელი სამოსლად და ნისლითა 
წარვგრაგნე იგი. 19 დავსცენ მას ზედა საზღვარნი და დავაგენ 
მას კლიტენი და ბჭენი. 11 და ვარქუ: აქამომდე მოხვდე და არა 
გარდაჰვდე, არამედ შენ ზედვე შეიმუსრნენ ღელვანი შენნი. 12 
ანუ შენ ზედა დავაწესე ნათელი განთიადისა, და მთიებმან იცნა 
თვსი იგი წესი 13 მიწევნად ფრთეთა ქუეყანისათა, და 
განბნევად უღელნი მისგან? 14 ანუ შენ მოიდე მიწაი ქუეყანით 
და თიკაი შეჰქმენ ცხოვლად და პირმეტყუელად და დაადგინე 
ქუეყანასა ზედა? 12 ანუ შენ მოუღე ნათელი უღმრთოთა, და 
მკლავნი ამპარტავანთანი შენ შეჰმუსრენ? 15 მი-მე-სრულ ხარა 
წყაროსა მას ზღვსასა, ანუ კუალსა უფსკრულთასა სრულ ხარა? 
17 გან-მე-გეხუნენა შიშით ბჭენი სიკუდილისანი, ანუ მეკარეთა 
ჯოჯოხეთისათა გიხილონ და შეძრწუნდენ? 18 ანუ სწავლულ 
ხარა სივრცესა ცასა ქუეშე? მითხარ მე: ვითარმე, ანუ რაბამ 
არს? 19 რომელსა ადგილსა იქცევის ნათელი, ანუ რომელი 
ადგილი არს ბნელისაი? 29 მი-ხოლო-თუ-მიიყვანო საზღვართა 
მისთა, გინათუ იცნი ალაგნი მისნი? 21 მეცნიერმე ხარა? ვინ 
უწყის, მაშინ შობილ იყო და რიცხუნი წელთა შენთანი ფრიად 


იყუნეს? 22 მი-მე-სრულ ხარა საუნჯეთა თოვლისათა, გიხილვანა 
საუნჯენი სეტყუათანი? 23 რამეთუ დაუუნჯებულ არიან დღედ 
მტერთა, დღედ ბრძოლისა და ლალვისა. 24 ანუ ვინა0 
გამოვალს თრთვლი, რომელი განეფინების სამხრით ცასა 
ქუეშე? მითხარღა მე! 25 ანუ ვინ განუმზადა წვმისა სასტიკისა 
დინებაი, და გზაი ნადირთა? 25 სადა არს კაცი, უდაბნოთა 
უკაცურთა 27 განაძღოს დაუთრგუნავნი და უშენნი. და 
აღმოაცენოს მცენარენი? 28 ვინ არს წვმისა მამაი? ანუ ვინ არს, 
რომელმან შვნა შანთნი ცუარისანი? 29? ვისისა მუცლისაგან 
გამოვალს მყინვარი? ანუ ნეფხუაი ცასა ქუეშე ვინ შვა? 39 
რომელი გარდამოვალს, ვითარცა წყალი მდინარე? ანუ პირნი 
ცისანი ვინ დაადნო? 31 გულისყმა-გიყოფიან საკვრველნი 
ხომთანი, ანუ ზღუდენი ორიონთანი შენ განახუენ? 32 შენ 
აღმოაბრწყინეა მთიები ჟამსა მისა და აფროდიტე შვილი ზედა 
ქუეყანისა? 33 ანუ ცანი ქუეშე ერთბამად რავდენნი ქმნილ 
არიან? 34 უწოდემეა ღრუბელთა ყმითა და ძრწოლით, წყლითა 
მძაფრითა გერჩდენ შენ? 35 ანუ წარ-მე-ავლინნე მეხის-ტეხანი 
და წარვიდენ და გრქუან შენ, ვითარმედ: რა უკუე არს? 35 ანუ 
ვინ მოსცა დედათა ქსლისა სიბრძნე, ანუ ჭრელობისა 
მეცნიერებაი? 37 ანუ ვინ აღრაცხნა ღრუბელნი სიბრძნითა 
თვსითა, და ცანი ქუეყანად მოდრიკნა? 38 განფენილ არს, 
ვითარცა მიაწი მტუერი, შევამტკიცო იგი, ვითარცა ლოდსა 
კუბაი? 39 ანუ შენ უნადირეა ლომთა საზრდელი, ანუ სულნი 
ვეშაპთანი შენ განაძღენ? 439 და შეშინებულ არიან იგინი 
საწოლსა თვსსა ზედა, სხენან იგინი მაღნართა შინა და 
მზირიან. 41 ანუ ვინ განუმზადა ყორანსა საზრდელი? რამეთუ 
მართუენი მისნი უფლისა მიმარი, ღაღადებენ შეცთომილნი, 
საზრდელსა ეძიებედ. 


თავი 39 


1 უკუეთუ სცნა ჟამი შობისაი ირემვაცთაი შინა, ანუ შენ 
დაუმარხეა სალმობაი ირემთა? ? და აღრაცხენ თთუენი შობისა 
მათისანი სავსებით, ანუ სალმობანი მათნი შენ განჰვსნენა? 3 
და განჰზარდენ მართუენი მათნი თვნიერ შიშისა? და 
სალმობანი მათნი მოუვლინენ? “ დასთხინენ შვილნი მათნი და 
განმრავლდენ შობითა. განვიდენ და არღარა მოიქცენ თავით 
თვსით. ? ანუ ვინ განუტევა კანჯარი თავისუფლად, და 
საკრველნი მათნი ვინ განჭსნა? 9 ვყავ საყოფლად მათდა 
უდაბნოი და საძოვარად მათდა ქუეყანაი მარილოვანი. 7 
ეკიცხენ სიმრავლესა ქალაქისასა და ბრძოლაი ხარკის- 
მკრებელთაი არა ესმინ მათ. 8 განიმსტურნიან მთანი 
საძოვრად მათდა და შემდგომად კუალსა ყოვლისა 
მდელოისასა ეძიებედ. ? ანუ ინებოსმეა მარტორქამან მონებად 
შენდა, ანუ დაწოლად ბაგასა შენსა? 19 ანუ შე-მე-უკრა 
საბლითა უღელი მისი, ანუ ზიდვიდესმეა ორნატსა შენსა ველსა 
ზედა? 11 გინათუ ესვიდე მას, რამეთუ დიდ არს ძალი მისი. და 
მიუტეო მას საქმე შენი. 12 გრწამსა, ვითარმედ მოგაგოს შენ 
თესლი შენი და შემოიღოს კალოსა შენსა? 13 ფრთითა 
განსცხრებინ მჭურინავი, უკუეთუ მიუდგეს სირაქლემი და იხვ, 
14 რამეთუ დაუტევნეს ქუეყანასა ზედა კუერცხნი მისნი და 
მიწასა ზედა აცხობნ მათ, 12 და დაავიწყდეს, სადა-იგი 
დააბნინა, და მყეცთა ველისათა დათრგუნნეს იგინი. 19 
განფიცხნეს შვილნი მისნი, ვითარცა არა მისნი, ცუდად დაშურა 
თვნიერად შიშისა, 17 რამეთუ დაადუმა უფალმან მისმან 
სიბრძნე მისი და არა განუწილა მას გულისჭმის-ყოფაი. 18 
ჟამად-ჟამად სიმაღლისა აღიმაღლის, ეკიცხევნ ცხენზედა და 
ზედამჯდომელსა. 19 ანუ შენ შეჰმოსეა ძალი ცხენსა და შეარტყ 
ქედსა მისსა შაში? 29 და შეჰმოსე საჭურველი და დიდებაი 
მკერდსა მისსა და კადნიერებაი? 21 აღმოითხრინ ფერჭითა და 
იბეკნ ველსა ზედა, იზახებნ და განვალნ ველად. 22 


შემთხუევასა ისრისასა ეკიცხევნ და არა გარემიიქცის 
მახვლისაგან. 23 მის ზედა ოხრინ რაი მშვლდი და მახვლი, 
ლახურისა და ჰოროლისა ძრვაი. 24 და რისხვითა განჰრყუნინ 
ქუეყანასა და არა ჰრწამნ, ვიდრემდე დაჰბერონ. ნესტუმაღა 
ჭმა-ყვის. 22 მან თქვს: ვაშა, ვაშა! შორითავე სული ეცის 
ბრძოლისაი და ზედამისლვა და ღაღადებაი. 25 ანუ შენითა 
სწავლითა დადგის ქორი? განიპყრნის ფრთენი თვსნი და 
შეუძრველად დგან და იხედავნ ჩრდილოით კერძო. 27 ანუ 
შენითა ბრძანებითა აღმაღლდის ორბი და ყანჩი დაჯდის 
მართუეთა ზედა? 28 და იქცევინ მწუერვალთა ზედა კლდისათა 
ფარულად, 29 მუნ არნ და ეძიებნ საზრდელსა, შორით თუალნი 
მისნი ხედვენ, 3? მართუენი მისნი შეიბღალნიან სისხლითა, 
სადაცა არს მძორი, მეყსეულად მუნ იპოვნიან. 


თავი 40 


1 აწ ნუუკუე შენ სასჯელსა შემძლებელისა თანა ერიდები, 
რომელი ამხილებდეს ღმერთსა, მიეგოს მას სიტყუაი. 2 მიუგო 
იობ და ჰრქუა უფალსა: 

რასაღამე ვისაჯები სწავლასა შინა და ვამხილებ უფალსა და 
მესმნეს ესოდენნი ესე არარასა ამას? 3 და მე რაი სიტყუაი 
უპოო ესოდენისა მიმართ, ჭელი დავიდვა პირსა ჩემსა? “1 
ერთგზის ვიტყოდი და მერმე არღარა შევსძინო. ? და მიუგო 
უფალმან ღმერთმან იობს და ჰრქუა: 5 აწ ნუუკუე შენ სასჯელსა 
შემძლებელისა თანა ერიდები, რომელი ამხილებდეს 
ღმერთსა, მიეგოს მას სიტყუაი. 


თავი 41 


1 მიუგო იობ და ჰრქუა უფალსა: 

რასაღამე ვისაჯები სწავლასა შინა და ვამხილებ უფალსა და 
მესმნეს ესოდენნი ესე არარასა ამას? ? და მე რაი სიტყუა0 
უპოო ესოდენისა მიმართ, ყელი დავიდვა პირსა ჩემსა? 3 
ერთგზის ვიტყოდი და მერმე არღარა შევსძინო. 

თავი40 4 მერმე მიუგო უფალმან იობს და ჰრქუა ღრუბლით 
გამო: ? ნუ ეგრე, არამედ შეირტყენ, ვითარცა მამაკაცმან 
წელნი შენი. მე გკითხვიდე და შენ მომიგებდე მე. 9 ნუ 
განაგდებ სასჯელსა ჩემსა, ანუ ჰგონებ, ვითარმცა სხუად რადმე 
გამოგეცხადე შენ? არამედ, რათა გამოსჩნდე მართლად. 7” აწ 
მკლავი შენი ნუ არსა უფლისა მიერ, ანუ ყმისა მისებრ ჰქუხდე? 
8 აღიღე სიმაღლე და ძალი, დიდებაი და პატივი შეიმოსე. ? და 
წარავლინენ ანგელოზნი რისხვისანი, დაშრიტე, მაგინებელნი 
დაამდაბლენ და ამპარტავანი დაშრიტე. 19 დაალპენ 
უღმრთონი მეყსეულად, 11 დაჰფარენ ქუეყანასა მას 
გარესკნელსა ერთბამად, და პირნი მათნი გინებითა აღავსენ. 
12 აღმიაროსა, ვითარმედ ძალ-უც მარჯუენესა შენსა? 13 
არამედ, აჰა, ეგერა, მჭეცნიცა შენ წინაშე თივასა, ვითარცა 
ზროხანი, ჭამენ. 1“ აჰა, ეგერა, ძალი მისი წელთა მისთა და 
ძლიერებაი მისი უპესა მუცლისასა 12 აღჰმართა ბოლოი მისი, 
ვითარცა საროი. ხოლო ძარღუნი მისნი შეთხზულ არიან. 19 
გუერდნი მისნი გუერდნი რვალისანი და ზურგისძუალი მისი 
რკინაი დასხივებული, 17 ესე იგი არს დასაბამად დაბადებისა 
უფლისა, და შექმნული სამღერელად ანგელოზთა მისთა. 18 
მოვიდეს მთასა მყარსა მწუერვალსა, ყვის მხიარულებაი 
ოთხფერვთაი. ტარტაროსსა შიდა. 19? ქუეშე თითოფერთა ხეთა 
დაწვს ჭილსა თანა ლერწამსა და ლელსა. 29 აგრილობედ მას 
ხენი დიდ-დიდნი მორჩითურთ და რტონი აგნისანი ნუ იყოს 
ღათუ. 21 წყლით-რღუნაი ვერ აგრძნეს, ესავნ თავსა თვსსა მი- 
ღა-თუ-ჰმართის იორდანემან პირსა მისსა. 22 თუალსა მისსა 


შთაიწრიდოს იგი, განდრეკასა მას მისსა განუყჟურიტოს ცხვრი 
მისი. 232 მო-მე-ითრიოა ვეშაპი სამჭედურითა და განიღო 
ხრატუკი ნიღრსა მისსა? 24 ანუ ამოაცუა გრკალი ნიჩურსა მისსა 
და გრგოლითა განუჭურიტო ბაგე მისი? ?? და გეტყოდის შენ 
ვედრებით, მოქენებით ქუემო? ანუ დადვას აღთქმაი შენ თანა. 
26 და მოიყვანთ იგი მონად საუკუნოდ? ?7 და ემღერდე მას, 
ვითარცა მფრინველსა, ანუ შეუკრა იგი ვითარცა სირი ყრმასა? 
28 განძღენ მით წარმართნი და განიყონ იგი ზღვსკიდისა 
ნათესავთა? 2? ყოველნი ღათუ მენავენი შეკრბენ, ვერ მოიღონ 
ერთი ქეცი ბოლოისა მისისაი და ნავებითა მესათხევლეთათა 
თავი მისი. 39 ანუ დასდვა ყელი შენი მას ზედა და მოიყსენო 
ბრძოლაი იგი, რომელი იყო ყორცთა მისთა ზედა. და ნუღარა 
იყოფინ. 

არა გიხილავსა იგი და არცა სიტყუათა ამათ ზედა 
დაგიკვრდების? 


თავი 42 


1 ანუ არა ჰგონებ, რამეთუ განმზადებულ არს ჩემდა? ვინმე 
უკუე არ წინაადმდგომ? ანუ ვინ წინააღმიდგეს მე და 
დამითმოს? 2 რამეთუ ყოველივე ცასა ქუეშე ჩემი არს? 3 არა 
დავდუმნე მისთვს, და სიტყუამან ძლიერებისამან შეიწყალოს 
სწორი მათი. “ ვინმე გამოაცხადოს პირი შემოსილებისა 
მისისაი? და შეწებულთა მკერდისა მისისათა ვინმე შევიდეს? ? 
ანუ ბჭენი პირისა მისისანი ვინმე განახუნეს? გარემო კბილთა 
მისთა შიში. 9 ნაწლევნი მისი ასპიდი რვალისანი ნაწევარი 
მისი, ვითარცა მყარი ლოდი. 7 ერთი ერთსა შეყოფილ, სული 
ვერ განვიდეს მას. კაცი ძმასა თვსსა შეეყოს. 8 შეეყუნენ და არა 
განაშორნენ. ? კცენასა მისსა გამოჰკრთებიან ნათელნი, ხოლო 
თუალნი მისნი, ვითარცა ხილთაი მთიებისაი. 19 პირისა 
მისისაგან გამოვლენ ლამპარნი მგზებარენი, და გამოსცვვიან 
შანთნი ცეცხლისანი. 11 ცხვრთა მისთაგან გამოვალს საყჟმილი 
აღგზებული ცეცხლისა ნაკუერცხალისაი. 12 სული მისი 
ნაკუერცხალ არს. ალი პირისა მისისაგან გამოვალს. 13 ქედსა 
მისსა ზედა დადგრომილ არს ძალი, წინაშე მისსა რბინ 
წარსაწყმედელი. 14 ყორცნი გუამისა მისისანი შეყოფილ არიან, 
წარმო-თუ-ეცეს მის ზედა დარღუნაი. 12 არა შეიძრნენ, გული 
მისი დამყარებულ არს, ვითარცა ლოდი და ჰგიეს იგი, 
ვითარცა გურდემლი განუჭედელი. 16 გარემოქცევასა მისსა 
შიში მყჭეცთა ოთხფერვთაი, ქუეყანასა მავალთაი. 17 უკუეთუ 
შეემთხვნენ მას ლახუარნი, რალ უყონ მას 18 სათხედი და 
თორნი? (!) შეურაცხიეს მას რკინაილი გზედ, ხოლო რვალი 
ვითარცა ძელი. 19 ვერ მოწყლას იგი მშვლდმან რვალისამან, 
შეურაცხიეს მას კლდეთაგან ქვაი თივად. 29 და ვითარცა 
ლერწამი შეურაცხია მას ურონი. ეკითხევნ იგი ძრვასა 
ცეცხლშემოსილსა. 21 სარეცელნი მისნი, ისრისპირნი, მახვლნი 
და ყოველნი ოქრონი ზღვსა მის ქუეშე, ვითარცა თიკა ურიცხვ. 
22 აღადუღის უფსკრული, ვითარცა ქუაბი. შეურაცხიეს ზღუა0 


საცხებელად ოდენ. 23 ხოლო ტარტაროსი უფსკულისაი, 
ვითარცა ტყვე, შერაცხა უფსკრული სამოთხველად. 24 და 
არარაი არს არცაღა ერთ მსგავსი მისი ქუეყანასა ზედა. და 
შექმნილ არს იგი სამღერელად ანგელოზთა ჩემთათვს. 22 
ყოველსა მაღალსა ხედავს, და იგი არს მეუფე ყოველთა, რაი 
არიან წყალთა შინა. 


თავი 43 


1 მიუგო იობ და ჰრქუა უფალსა: 2 ვიცი, რამეთუ ყოველივე 
ძალ-გიც და შეუძლებელ არა რაი არს შენ მიერ. 3 ვინმე არს, 
რომელი გიმალავს შენ ზრახვასა? ერიდებოდის სიტყუათა და 
შენგან ჰგონებდეს დაფარვას? ვინ მომითხრას მე, რომელმან 
არა ვიცოდე დიდ-დიდნი და საკვრველნი, რომელ არა 
უწყოდე. 4 ისმინე ჩემი, უფალო! რათა მეცა ვიტყოდე. მე 
გკითხო შენ და შენ მასწაო მე. ? ჰამბავით ყურთა მესმინა 
შენთვს პირველ და აწ თუალმან ჩემმან გიხილა შენ. 9 ამისთვს 
განვიქარვე თავი ჩემი და დავაგდე. შემირაცხიეს თავი ჩემი 
მიწად და ნაცრად. 7 შემდგომად სიტყვსა მის უფლისა 
ყოველთა ამათ სიტყუათა იობის მიმართ ჰრქუა უფალმან 
ელიფას თემნელსა: სცოდე შენ და ორთა მათ მეგობართა 
შენთა, რამეთუ არა იტყოდეთ ჭეშმარიტსა ჩემ წინაშე არცა 
ერთსა რას, ვითარ-იგი მსახური ჩემი იობ. 8? ხოლო აწ მოიბთ 
შვდი ზუარაკი და შვდნი ვერძნი. და მივედით მსახურისა ჩემისა 
იობისა. და შეწიროს მსხუერპლი თქუენთვს. ხოლო იობ, 
მსახურმან ჩემმან, ილოცოს თქუენთვს, რამეთუ პირსა მისსა 
თუალსა ვაღებ, უკუეთუმცა არა მივხედე, წარ-მცა-გწყმიდე 
თქუენ, რამეთუ არა იტყოდეთ ჭეშმარიტსა მსახურისა ჩემისა 
იობისათვს. ? წარვიდა ელიფას თემანელი, და ბალდად 
სავაქელი, და სოფან მინეველი და ყვეს ეგრე, ვითარცა 
უბრძანა მათ უფალმან, და მიუტევა მათ ცოდვანი მათნი 
იობისთვს, 19 ხოლო უფალმან აღაორძინა იობ. და ილოცა მან 
მეგობართა მისთათვს და მიუტევნა უფალმან ცოდვანი მათნი. 
და მოსცა უფალმან მრჩობლი, რავდენ-იგი იყვნეს პირველად 
იობისი, ორწილად 11 ხოლო ესმა ყოველთა ძმათა მისთა 
ყოველი, რაი-იგი შეემთხვა მას. და ყოველი, რომელთა 
იცოდეს იგი პირველითგან, ჭამდეს და სუმიდეს მის წინაშე და 
ნუგეშინის-სცეს მას და უკვრდა მათ ყოვლისა მისთვს, რომელი- 
იგი მოაწია უფალმან მის ზედა და მოსცა მას კაცად-კაცადმან 
თვთო ტარიგი. და ოთხსატირი ოქროსაი, ოქროსა უქმნელი 


თითოი. 12 ხოლო აკურთხა უფალმან უკუანაისკნელი იობისი 
უფროს, ვიდრე პირველი და იყო საცხოვარი მისი ცხოვარი 
ბევრი და ოთხ ათას, და აქლემები ექუს ათას, უღლეული 
ჭყართა ათას, ვირი მძოვარი ყდალი ათას. 13 და ესხნეს მას შვდ 
ძე და სამ ასულ. 14 და უწოდა სახელი პირველსა მას დღე და 
მეორესა კასია და მესამესა მას მხიარულებისა რქაი. 12 და არა 
იპოვნეს ასულთაებრ იობისთა და ძეთა უმჯობესნი ცასა ქუეშე 
და მისცა იობ ასულთა თვსთა სამკვდრებელი ძმათა მათ თანა. 
16 და ცხონდა შემდგომად წყლულებისა ასსამეოცდაათ წელ, 
ხოლო ყოველნი, რავდენ ცხონდა, იყუნეს ორასორმეოცდარვა 
წელ. და იხილა იობ ძენი თვსნი და ძენი ძეთა მისთანი, მეოთხე 
ნათესავი და აღესრულა იობ მოხუცებული და სავსე დღითა 
(დაწერილ არს იგი კუალად აღდგინებად მათ თანა, რომელნი- 
იგი უფალმან აღადგინნეს. ესე ითარგმანა ასურეთისაგან 
წიგნისა. ხოლო მკვდრ იყო იგი ქუეყანასა ავსიტელთასა, 
საზვართა იდუმიასათა და არაბიასათა, პირველად იყო სახელი 
მისი იობაბ. და მოიყვანა ცოლი არაბიელი. და ესვა ძე, 
რომლისა სახელი ენონ, ხოლო იყო ესე მამისა ზარესი, ესავის 
ძეთა ძე და დედით ბოსორელი. ვითარმედ იყო ესე 
აბრაჰამისითგან მეოთხე ნათესავი). 


ფსალმუნნი 
ფსალმუნი 1 


1 ნეტარ არს კაცი, რომელი არა მივიდა ზრახვასა 
უღმრთოთასა და გზასა ცოდვილთასა არა დადგა ? და 
საჯდომელსა უსჯულოთასა არა დაჯდა, არამედ შჯულსა 
უფლისასა არს ნება მისი და შჯულსა მისსა ზრახავნ იგი დღე 
და ღამე. 3 და იყოს იგი ვითარცა ხე, დანერგული 
თანაწარსადინელსა წყალთასა, რომელმან გამოსცის ნაყოფი 
მისი ჟამსა თვსსა და ფურცელნი მისნი არა დასცვვენ, და 
ყოველივე, რაცა ყოს, წარემართოს მას. 4 არა ესე უღმრთონი, 
არა ესრე, არამედ ვითარცა მტუერი, რომელ აგავის ქარმან 
პირისაგან ქუეყანისა. 2 ამისთვს არა აღდგენ უღმრთონი 
სასჯელსა, არცა ცოდვილნი ზრახვასა მართალთასა; 9 რამეთუ 
უწყის უფალმან გზაი მართალთა და გზაი უღმრთოთა 
წარწყმდეს. 


ფსალმუნი 2 


1 რად აღიძრნეს წარმართნი და ერმან იზრახა ცუდი? 2 
შეითქუნეს მეფენი ქუეყანისანი და მთავარნი შეკრბეს ერთად 
უფლისათვს და ცხებულისა მისისათვს. 3 განვხეთქნეთ აპაურნი 
მათნი და განვაგდოთ ჩუენგან უღელი მათი. 4 რომელი 
დამკვდრებულ არს ცათა შინა, ეცინოდის მათ და უფალმან 
შეურაცხ-ყუნეს იგინი ? მაშინ იტყოდის მათდა მიმართ 
რისხვითა მისითა და გულისწყრომითა მისითა შეაძრწუნნეს 
იგინი, 9 ხოლო მე დავდეგ მეუფედ მის მიერ ზედა სიონსა, 
მთასა წმიდასა მისსა 7 თხრობად ბრძანებასა უფლისასა. 
უფალმან მრქუა მე: ძე ჩემი ხარი შენ, და დღეს მიშობიე შენ. 93 
ითხოენ ჩემგან და მიგცნე შენ წარმართნი სამკვდრებელად 
შენდა და დაპყრობად შენდა კიდენი ქუეყანისანი. ? ჰმწყსნე 
იგინი კუერთხითა რკინისათა და ვითარცა ჭურნი მეკეცეთანი 
შეჰმუსრნე იგინი. 19 და აწ, მეფენო, გულისყმა-ყავთ და 
განისწავლენით ყოველნი მსაჯულნი ქუეყანისანი 11 ჰმონეთ 
ნფალსა შიშით და უგალობდით მას ძრწოლით. 12 მიიღეთ 
სწავლა, ნუუკუე განრისხნეს უფალი და წარსწყმდეთ თქუენ 
გზისა მისგან მართლისა, 13 რაჟამს აღატყდეს მყის 
გულისწყრომა მისი. ნეტარ არიან ყოველნი რომელნი ესვენ 
მას. 


ფსალმუნი 3 


1 ფსალმუნი დავითისი, რაჟამს ივლტოდა იგი პირისაგან 
აბესალომისა, ძისა თვსისა 2 უფალო, რად განმრავლდეს 
მაჭირვებელნი ჩემნი? და მრავალნი აღდგეს ჩემ ზედა. 3 
მრავალთა ჰრქვან სულსა ჩემსა: არა არს ცხორებაი მისი 
ღმრთისა მიერ მისისა. ხოლო შენ, უფალო, მწე ჩემდა ხარ, 
დიდებაი ჩემდა და ასამაღლებელ თავისა ჩემისა. 2? ყმითა 
ჩემითა უფლისა მიმართ ღაღად-ვყავ და შეესმა ჩემი მთით 
წმიდით მისით. 9 მე დავწევ და დავიძინე და განვიღვძე, 
რამეთუ უფალი მწე მეყო მე. ” არა შემეშინოს მე 
ბევრეულისაგან ერისა, რომელთა-იგი გარემომიცვეს მე. 
აღდეგ, უფალო, მაცხოვნე მე, ღმერთო ჩემო, 8 რამეთუ შენ 
დასცენ ყოველნი, რომელნი მემტერნეს მე ამაოდ; კბილნი 
ცოდვილთანი შენ შეჰმუსრენ. ? უფლისაი არს ცხორებაი და 
ერსა შენსა ზედა არს კურთხევა შენი. დიდებაი 


ფსალმუნი 4 


1 დასასრულსა გალობათასა ფსალმუნი დავითის ? ხადილსა 
ჩემსა ესმა ჩემი ღმერთსა სიმართლისა ჩემისასა. ჭირსა ჩემსა 
განმივრცე მე, მიწყალე მე და ისმინე ლოცვისა ჩემისა. 3 ძენო 
კაცთანო, ვიდრემდის გულფიცხელ ხართ? რად გიყუარს 
ამაოება და ეძიებთ სიცრუესა? “ გულისყმა-ყავთ, რამეთუ 
საკვრველ-ყო უფალმან წმიდაი თვსი; უფალსა შეესემინ ჩემი 
ღაღადებასა ჩემსა მისა მიმართ. ? განრისხნებოდეთ და ნუ 
სცოდავთ; რაი სთქუათ გულთა შინა თქუენთა, სარეცელთა 
თქუენთა ზედა შეინანეთ. 9 შეწირეთ მსხუერპლი სიმართლისა 
და ესევდით უფალსა. მრავალთა თქუან: ვინ გვჩუენოს ჩუენ 
კეთილი? 7 გამოჩნდა ჩუენ ზედა ნათელი პირისა შენისა, 
უფალო. მოეც სიხარული გულსა ჩემსა, 8? ნაყოფისაგან 
იფქლისა და ღვნისა და ზეთისა მათისა განმრავლდეს. ? 
მშვდობით მას ზედა დავწვე და დავიძინო, 19 რამეთუ შენ, 
უფალმან, მხოლო სასოებით დამამკვდრე მე. 


ფსალმუნი 5 


1 დასასრულსა მკვდრისათვს, ფსალმუნი დავითის ? სიტყუანი 
ჩემნი ყურად-იხუენ, უფალო, გულისხმა-ყავ ღაღადებაი ჩემი, 3 
მომხედენ ჭმასა ლოცვისა ჩემისასა, მეუფეო ჩემო და ღმერთო 
ჩემო; 

რამეთუ შენდამი ვილოცო, უფალო. “ განთიად შეისმინე ჟმისა 
ჩემისა, განთიად წარვდგე შენდა და გეჩუენო შენ. რამეთუ შენ 
ღმერთი არა ეგრე ხარ, ვითარმცა გინდა უსჯულოებაი; ? არა 
დაიმკვდროს შენ თანა უკეთურმან, არცა დადგენ უსჯულონი 
წინაშე თუალთა შენთა; 9 მოიძულენ შენ ყოველნი მოქმედნი 
უსჯულოებისანი. წარსწყმიდნე შენ ყოველნი, რომელნი იტყვან 
სიცრუესა; კაცი მოსისხლე და მზაკუარი სძაგს უფალსა. 7 8 
ხოლო მე მრავლითა მოწყალებითა შენითა შევიდე სახლსა 
შენსა, თაყუანის-ვსცე ტაძარსა წმიდასა შენსა შიშითა შენითა. 9 
უფალო, მიძეღუ მე სიმართლითა შენითა და მტერთა ჩემთათვს 
წარმართე შენ წინაშე გზაი ჩემი. 1? რამეთუ არა არს პირსა 
მათსა ჭეშმარიტებაი, გული მათი ამაო, 11 სამარე ზეაღებულ 
არს ყორჰვი მათი, ენითა მათითა ზაკვიდეს. საჯენ იგინი, 
ღმერთო; დაეცნედ იგინი ზრახვათა მათთაგან; 
სიმრავლისაებრ უღმრთოებათა მათთასა განიშორენ იგინი, 
რამეთუ გაგამწარეს შენ, უფალო. 12 და იშუებდენ ყოველნი, 
რომელნი გესვენ შენ, უკუნისამდე იხარებდენ და დაიმკვდრო 
მათ შორის. და იქადოდიან შენდამი, რომელთა უყუარს 
სახელი შენი. 13 რამეთუ შენ აკურთხო მართალი, უფალო, 
ვითარცა ჭურითა სათნოებისათა გვრგვნოსან-მყვენ ჩუენ. 


ფსალმუნი 6 


1 დასასრულსა, გალობასა შინა, მერვისათვს, ფსალმუნი 
დავითისი ? უფალო, ნუ გულისწყრომითა შენითა მამხილებ მე, 
ნუცა რისხვითა შენითა მსწავლი მე. 3 მიწყალე მე, უფალო, 
რამეთუ უძლურ ვარ; განმკურნე მე, უფალო, რამეთუ 
შემიძრწუნდეს ძუალნი ჩემნი. “ და სული ჩემი შეძრწუნდა 
ფრიად; და შენ, უფალო, ვიდრემდის? ? მოიქეც, უფალო, იჭსენ 
სული ჩემი, მაცხოვნე მე წყალობისა შენისათვს, 9 რამეთუ არა 
არს, ვინ სიკუდილსა შინა მოგივსენოს შენ, ანუ ჯოჯოხეთს შინა 
ვინ აღგიაროს შენ. 7 დავშუერი მე სულთქმითა ჩემითა, 
დავბანო მარად ღამე ცხედარი ჩემი, ცრემლითა ჩემითა 
სარეცელი ჩემი დავალტვო. 8? განრისხდა გულისწყრომითა 
თუალი ჩემი, განვჰკფდი მე ყოველთა ზედა მტერთა ჩემთა. 3? 
განმეშორენით ჩემგან ყოველნი მოქმედნი უსჯულოებისანი, 19 
რამეთუ შეესმა უფალსა ყმაი ტირილისა ჩემისა; ისმინა 
უფალმან ვედრებისა ჩემისა, უფალმან ლოცვა ჩემი შეიწყნარა. 
11 პრცხუენოდედ და შეძრწუნდედ ყოველნი მტერნი ჩემნი, 
მართლუკუნიქცედ და ჰრცხუენოდედ ფრიად და მსთუად. 
დიდება 


ფსალმუნი 7 


1 ფსალმუნი დავითისი, რომლითა აქო უფალი სიტყუათა 
მათთვს ქუშისთა, ძისა იემენისთა. 2 უფალო ღმერთო ჩემო, შენ 
გესავ, მაცხოვნე მე და ყოველთა მდევართა ჩემთაგან მივსენ 
მე. 3 ნუ სადა წარიტაცოს ვითარცა ლომმან სული ჩემი, არავინ 
იყოს მჟსნელ ჩემდა, არცა მაცხოვარ. 4 უფალო ღმერთო ჩემო, 
უკუეთუ ვყავ ესე, ანუ არს უსჯულოებაი ჭელთა ჩემთა, ? ანუ თუ 
მისა დავაგე, რომელთა მომაგეს მე ბოროტი, გან-სამე-უკუე- 
ვვარდე მტერთა ჩემთაგან ცუდი; 9 დევნოს სამე მტერმან სული 
ჩემი და ეწიოს და დათრგუნოს ქუეყანად ცხორებაი ჩემი და 
დიდებაი ჩემი მიწასა შინა დაამკვდროს. 7 აღდეგ, უფალო, 
რისხვითა შენითა, ამაღლდი მოსრულებად მტერთა შენთა და 
განიღვძე, უფალო ღმერთო ჩემო, ბრძანებითა მით, რომელ 
ამცენ. 9 და კრებული ერთა გარემოგადგეს შეუ და ამისათვს 
მაღლად მოიქეც. 9? უფალმან განსაჯნეს ერნი; მისაჯე მე, 
უფალო, სიმართლითა ჩემითა და უმანკოებითა ჩემითა 
ჩემდამო. 10 აღესრულნედ ძვრნი ცოდვილთანი და წარუმართო 
მართალსა, რომელი განიკითხავ გულსა და თირკმელთა, 
ღმერთო მართალო. 11 შეწევნა ჩემი ღმრთისა მიერ, 
რომელმან განარინნის წრფელნი გულითა. 12 ღმერთი 
მართლმსაჯულ, ძლიერ და სულგრძელ, რომელმან არა 
მოავლინის რისხვა მისი მარადღე. 13 არა თუ მოიქცეთ, მახვლი 
მისი ლესულ არს, მშვლდსა მისსა გარდაუცუამს და 
განუმზადებიეს იგი; 14 და მის თანა განუმზადებიან ჭურნი 
სიკუდილისანი; ისარნი მისნი შესაწველთათვს ქმნნა. 175 აჰა, 
ესერა, ელმოდა სიცრუს, მუცლად-იღო სალმობაი და შვა 
უსჯულოებაი. 15 ყნარცვ თხარა და აღმოჰკუეთა და შთავარდეს 
იგი მთხრებლსა მას, რომელცა ქმნა. 17 მიექცეს სალმობაი 
მისი თავსა მისსა და სიცრუც მისი თხემსა მისსა ზედა დაუჭდეს. 
18 აუვარო უფალსა სიმართლითა მისითა და უგალობდე 
სახელსა უფლისა მაღლისასა. 


ფსალმუნი 8 


1 დასასრულსა, საწნეხელთათვს, ფსალმუნი დავითისი 2 
უფალო, უფალო ჩუენო, ვითარ საკვრველ არს სახელი შენი 
ყოველსა ქუეყანასა ზედა, რამეთუ ამაღლდა დიდად 
შუენიერებაი შენი ზესკნელს ცათა. 3 პირითა ყრმათა ჩჩვლთა 
მწოვართათა დაამტკიცე ქებაი მტერთა შენთათვს, რათამცა 
დაიჭსნა მტერი იგი და შურისმგებელი. “ რამეთუ ვიხილნე მე 
ცანი, ქმნილნი თითთა შენთანი, მთოვარე და ვარსკულავები, 
რომელ შენ დააფუძნენ. ? რაი არს კაცი, რამეთუ მოიყსენე 
მისი, ანუ ძე კაცისა, რამეთუ მოხედავ მას? 9 დააკლე იგი 
მცირედ რაიმე ანგელოზთა, დიდებითა და პატივითა 
გვრგვნოსან-ჰყავ იგი. ” და დაადგინე იგი ზედა ქმნულსა 
ჭელთა შენთასა, 8? ყოველივე დაამორჩილე ქუეშე ფერყთა 
მისთა. ცხოვარი და ზროხაი ყოველივე, 3? მერმეცა და 
პირუტყუნი ველისანი, მფრინველნი ცისანი და თევზნი ზღვსანი, 
რაოდენნი ვლენან ალაგებსა მას ზღუათასა. 19 უფალო, 
უფალო ჩუენო, ვითარ საკვრველ არს სახელი შენი ყოველსა 
ქუეყანასა ზედა. დიდებაი 


ფსალმუნი 9 


1 დასასრულსა, საიდუმლოთათვს ძისათა, ფსალმუნი დავითისი 
2 აღგიარო შენ, უფალო, ყოვლითა გულითა ჩემითა და 
მიუთხრა მე ყოველი საკვრველებაი შენი, 3 ვიხარებდე და 
ვიშუებდე შენდამი და უგალობდე სახელსა შენსა, მაღალო. 4 
რაჟამს უკუნიქცეს მტერი ჩემი მართლუკუნ, მოუძლურდენ და 
წარწყმდენ პირისაგან შენისა. ? რამეთუ ჰყავ სამართალი ჩემი 
და მშჯავრი ჩემი, დაშჯედ საყდართა ზედა, მსაჯულო 
სიმართლისაო. 5 შეჰრისხენ შენ წარმართთა და წარწყმდა 
უღმრთოი; სახელები მათი აჰყოცე უკუნისამდე და უკუნითი 
უკუნისამდე. 7 მტერსა მახყლნი მოაკლდეს სრულიად და 
ქალაქნი აღაოვრენ; წარწყმდა სავსენებელი მათი ღაღადებით; 
8 და უფალი ჰგიეს უკუნისამდე; განჰმზადა სამართალსა ზედა 
საყდარი თვსი. ? და თავადმან განსაჯოს სოფელი სიმართლით 
და განიკითხნეს ერნი სიწრფოებით. 19 ვყო უფალი 
შესავედრებელ დავრდომილსა, მწე კეთილ ჟამსა ჭირისასა. 11 
და გესვიდენ შენ ყოველნი, რომელთა იციან სახელი შენი, 
რამეთუ არა დასთხიენ მეძიებელნი შენნი, უფალო. 12 
უგალობდეთ უფალსა, რომვლი დამკვდრებულ არს სიონს, 
მიუთხრენით წარმართთა შორის საქმენი მისნი. 13 რამეთუ 
რომელი გამოეძიებს სისხლთა მათთა, მოივსენა და არა 
დაივიწყა ღაღადებაი დავრდომილთა. 14 მიწყალე მე, უფალო, 
და იხილე სიმდაბლე ჩემი მტერთა ჩემთაგან, 1? რომელმან 
აღმამაღლა მე ბჭეთაგან სიკუდილისათა, რათა მიუთხრა მე 
ყოველი ქებულებაი შენი ბჭეთა ასულისა სიონისათა; 19 
ვიხარებდეთ ჩუენ მაცხოვარებითა შენითა. დაინთქნეს 
წარმართნი განსახრწნელსა მას, რომელცა ქმნეს; მახითა 
ამით, რომელ დაარწყუეს, შეიპყრა ფერჟჭი მათი. 17 
განცხადებულ არს უფალი ყოფად სასჯელისა, საქმითა ყელითა 
თვსთაითა შეიპყრა ცოდვილი. 18 მიიქცენ ცოდვილნი 
ჯოჯოხეთს და ყოველნი წარმართნი, რომელთა დაჰვიწყებიეს 
ღმრთისაი. 1? რამეთუ არა სრულიად დაივიწყოს გლახაკი და 


თმენა დავრდომილთა არა წარწყმდეს სრულიად. 29 აღდეგ, 
უფალო, ნუ ძლიერობნ კაცი, ისაჯნედ წარმართნი შენ წინაშე. 21 
დაადგინე, უფალო, სჯულისმდებელ მათ ზედა; გულისკმა-ყვედ 
წარმართთა, რამეთუ კაცნი არიან. 22 რადმე, უფალო, დასდეგ 
შორს და უგულებელს-მყოფ ჩუენ ჟამთა ოდენ ჭირისასა? 23 
ამპარტავანებასა უღმრთოთასა შეიწვინ გლახაკი; შეპყრობილ 
იყვნენ იგინი ზრახვათა მათთგან, რომელთაცა ზრახვენ. 24 
რამეთუ იქებინ თავით თვსით ცოდვილი გულისთქუმათა შინა 
სულისა თვსისათა და უღმრთოი იკურთხევინ. 22 განარისხა 
ცოდვილმან უფალი, მრავლითა გულისწყრომითა მისითა არა 
გამოიძიოს; 29 არა არს ღმერთი წინაშე მისსა. ბილწ არიან 
გზანი მისნი ყოველსავე ჟამსა, მიღებულ არიან სამართალნი 
შენნი პირისაგან მისისა და ყოველთა მტერთა მისთა ზედა იგი 
ეუფლებინ. 27 რამეთუ თქუა გულსა შინა თვსსა: არა შევიძრა მე 
თესლითი თესლამდე თვნიერ ძვრისა. 28 წყევითა და 
სიმწარითა და ზაკვითა სავსე არს პირი მისი, ენასა მისსა ქუეშე 
არს შრომაი და სალმობაი. 23? დაჯდეს იგი მზირად მდიდართა 
თანა ფარულად მოკლვად უბრალოსა; 39 თუალნი მისნი 
გლახაკსა ხედვენ; მზირინ ფარულად, ვითარცა ლომი 
საყოფელსა თვსსა, მიტაცებად გლახაკისა და მიზიდვად მისა; 
31 მახითა თვსითა დაამდაბლოს იგი, დამდაბლდეს და დაეცეს, 
რაჟამს ეუფლებოდის იგი გლახაკსა. 32 რამეთუ თქუა გულსა 
შინა თვსსა: დაუვიწყებიეს იგი ღმერთსა, გარემიიქცია პირი 
მისი არახილვად სრულიად. 33 აღდეგ, უფალო ღმერთო ჩემო, 
ამაღლდინ ქელი შენი და ნუ დაივიწყებ გლახაკთა შენთა 
სრულიად. 34 რადმე განარისხა უღმრთომან ღმერთი? _ 
რამეთუ თქუა გულსა შინა თვსსა: არა გამოიძიოს. 32 ჰხედავ 
შენ, რამეთუ სალმობასა და რისხვასა განიცდი, რათამცა 
მოგეცა შენ იგი ყჟელთა შენთა. შენდა დაშთომილ არს 
გლახაკი; ობოლსა შენ ეყავ მწე, 39 შეჰმუსრე მკლავი 
ცოდვილისა და უკეთურისა; იძიოს ცოდვაი მისი და არა 
იპოვოს. 37 უფალი მეფე არს უკუნისამდე და უკუნითი 
უკუნისამდე; წარწყმდენ წარმართნი ქუეყანით მისით. 38 ნება0 
გლახაკთა ისმინე, უფალო; განმზადებასა გულისა მათისასა 


ერჩდა ყური შენი, 3? განკითხვად ობოლისა და გლახაკისა, 
რათა არა დაჰრთოს კაცმან კუალადცა მდიდრად სიტყუაი 
ქუეყანასა ზედა. 


ფსალმუნი 10 


1 დასასრულსა, ფსალმუნი დავითისი 

უფალსა ვესავ; ვითარ ეტყვთ სულსა ჩემსა: იცვალებოდე 
მთათა ზედა, ვითარცა სირი? ? რამეთუ, აჰა, ესერა, ცოდვილთა 
გარდააცვეს მშვლდსა მათსა და განჰმზადნეს ისარნი კაპარჭთა 
მათთა, რათამცა ესროდეს ბნელსა შინა გულითა წრფელითა. 3 
რამეთუ, რაი-იგი შენ აღაშენე, მათ დაარღვეს; ხოლო 
მართალმან რაი ყო? 4? უფალი ტაძარსა წმიდასა მისსა, უფალი, 
ზეცას არს საყდარი მისი; თუალნი მისნი დავრდომილსა 
ხედვენ და წამნი მისნი განიკითხვენ ძეთა კაცთასა. 2 უფალმან 
განიკითხოს მართალი და უღმრთო, ხოლო ვის უყუარს სიცრუს, 
მას სძულს სული თვსი. 9 წვმოს ცოდვილთა ზედა მახე, ცეცხლი 
და წუნწუბაი და სული ნიაღვარისა _ ნაწილი სასუმელისა 
მათისა. 7 რამეთუ მართალ არს უფალი და სიმართლენი 
შეიყუარნა და სიწრფოებანი იხილნა პირმან მისმან. დიდებაი 


ფსალმუნი 11 


1 დასასრულსა, მერვისათვს ფსალმუნი დავითისი ? მაცხოვნე 
მე, ღმერთო, რამეთუ მოაკლდა წმიდაი, რამეთუ შემცირდეს 
ჭეშმარიტნი ძეთა კაცთაგან. 3 ამავოსა იტყოდა კაცად-კაცადი 
მოყუსისა მიმართ თვსისა, ბაგითა ზაკულითა გულსა შინა და 
გულსა შინა იტყოდა ბოროტსა. 4 აყოცენინ უფალმან ყოველნი 
ბჭენი მზაკუარნი და ენაი დიდად მეტყუეელი, ? რომელთა 
თქუეს: ენაი ჩუენი განვიდიდოთ, ბაგენი ჩუენნი ჩუენ თანა 
არიან; და ვინ ჩუენდა უფალ არს? 9 ჭირისათვს გლახაკთასა 
და სულთქმისათვს დავრდომილთასა აწ აღვდგე, იტყვს 
უფალი, დავდვა ცხორებაი და განვცხადნე მას ზედა. 7 
სიტყუანი უფლისანი არიან სიტყუა წმიდა, ვეცხლ 
გამოჭურვებულ და გამოცდილ მიწით და განწმედილ შვდ 
წილად. 8 შენ, უფალო, მიცვენ ჩუენ და დამიმარხენ ჩუენ ამიერ 
თესლითგან და მიუკუნისამდე. ? გარემოს უღმრთონი ვლენან; 
სიმაღლითა შენითა დაიცვენ ძენი კაცთანი. 

1 2 ვიდრემდის, უფალო, დამივიწყებ მე სრულიად? ვიდრემდის 
გარემიიქცევ პირსა შენსა ჩემგან? 3 ვიდრე ვისთვს დავისხნე 
ზრახვანი სულსა ჩემსა და სალმობანი გულსა ჩემსა დღე და 
ღამე? 

ვიდრემდის ამაღლდებოდის მტერი ჩემი ჩემ ზედა? მოიხილენ, 
შეგესემინ ჩემი, უფალო ღმერთო ჩემო, 4 განანათლენ თუალნი 
ჩემნი, ნუუკუე დავიძინო მე სიკუდიდ. ? ნუსადა თქუას მტერმან 
ჩემმან: მრე ვეყავ მას; მაჭირვებელნი ჩემნი იხარებდენ, შე-თუ- 
ვიძრა. 95 ხოლო მე წყალობასა შენსა ვესავ; იხარებდეს გული 
ჩემი მაცხოვარებითა შენითა, უგალობდე უფალსა, 
კეთილისმყოფელსა ჩემსა და ვაქებდე სახელსა უფლისა 
მაღლისასა. 

1 თქუა უგუნურმან გულსა შინა თვსსა: არა არს ღმერთი. 
განირყუნნეს და ბილნ იქმნენ იგინი უსჯულოებითა; არავინ 
არს, რომელმანცა ქმნნა სიტკბოებაი. 2 უფალმან ზეცით 
მოხედნა ყოველთა ზედა ძეთა კაცთასა ხილვად, იყოს თუ 
ვინმე გულისხმის-მყოფელ, ანუ გამომეძიებელ ღმრთისაი. 3 
ყოველთავე მიაქციეს ერთბამად, უჟმარ იქმნნეს, არავინ არს, 
რომელმანმცა ქმნა სიტკბოებაი, არავინ არს მიერთამდე. 
სამარე ზე აღებულ არს ყორჰჭი მათი, ენითა მათითა ზაკვიდეს, 
გესლი ასპიტისა ბაგეთა ქუეშე მათსა, რომელთანი პირნი 
წყევითა და სიმწარითა სავსე არიან, განმზადებულ არიან 
ფერკნი მათნი დათხევად სისხლისა. შემუსრაი და სალმობაი 
არს გზანი მათნი, და გზანი მშვდობისანი არ იცნეს, არა არს 
შიში ღმრთისაი წინაშე თუალთა მათთა. “ არა გულისხმა-ყონ 
ყოველთა, რომელნი იქმან უსჯულოებასა, რომელნი შესჭამენ 
ერსა ჩემსა საჭმელებრ, პურებრ, ? უფალსა არა ხადეს. მუნ 
შეეშინა შიში, სადა-იგი არა იყო შიში, 9 რამეთუ ღმერთი არს 
თესლთა შორის მართალთასა. ზრახვასა გლახაკისასა 
არცხუენთ, ხოლო უფალი სასო მისსა არს. 7 ვინ მოსცეს 
სიონით ცხორებაი ისრაცლსა? რაჟამს მოაქციოს უფალმან 
ტყუც ერისა თვსისა, იხარებდეს იაკობ და იშუებდეს ისრაცლი. 
დიდება 

1 უფალო, ვინ დაეშენოს კარავსა შენსა, ანუ ვინ დაემკვდროს 
მთასა წმიდასა შენსა? 2 რომელი ვიდოდის უბიწოდ და 
იქმოდის სიმართლესა 3 და იტყოდის ჭეშმარიტებასა გულსა 
შინა თვსსა; რომელმან არა ზაკვა ენითა თვსითა და არცა უყო 
მოყუასსა თვსსა ბოროტი “ და ყუედრებაი მახლობელთა მისთა 
ზედა არა მოიღო. შეურაცხ არს მის წინაშე უკეთური, ხოლო 
მოშიშთა უფლისათა ადიდებს; რომელი ეფუცოს მოყუასსა 
თვსსა და არა ეცრუოს; ? ვეცხლი მისი არა მისცა 
აღნადგინეგად და ქრთამი უბრალოსა ზედა არა მოიღო; 
რომელმან ყოს ესე, იგი არა იძრას უკუნისამდე. 

1 მიცევ, მე უფალო, რამეთუ შენ გესავ. ? ვარქუ უფალსა: 
უფალი ჩემი ხარი შენ, რამეთუ კეთილთა ჩემთაგან არა გივმს. 
3 წმიდათა რომელნი არიან ქუეყანასა მისსა, საკვრველ-ყო 
უფალმან ყოველივე ნებაი მისი მათ შორის. “ განმრავლდეს 
უძლურებანი მათნი, და ამისსა შემდგომად ისწრაფეს; არა 
შევკრიბო კრებულები მათი სისხლთაგან, არცა მოვიჭსენო 
სახელები მათი ბაგითა ჩემითა. ? უფალი ნაწილ არს 
მკვდრობისა ჩემისა და სასუმელისა ჩემისა; შენ ხარ, 
რომელმან მომაგე მე მკვდრობაი ჩემი ჩემდა. 9 საბელნი 
მხუდეს მე რჩეულთა ჩემთა თანა, და რამეთუ სამკვდრებელი 
ჩემი მტკიცე არს ჩემდა. 7 ვაკურთხო უფალი, რომელმან 
გულისხმა-მიყო მე, რამეთუ ღამემდე და უმეტესცა განმსწავლეს 
მე თირკმელთა ჩემთა. 8 წინაწარვხედევდ უფალსა, წინაშე 
ჩემსა მარადის. რამეთუ მარჯულ ჩემსა არს, რათა არა შევიძრა. 
?–? ამისთვს განიხარა გულმან ჩემმან და გალობდა ენაი ჩემი, 
უფროისღა და ყორცთაცა ჩემთა დაიმკვდრონ სასოებით. 19 
რამეთუ არა დაუტევო სული ჩემი ჯოჯოხეთს, არცა სცე წმიდასა 
შენსა ხილვად განსახრწნელსა. 11 მაუწყენ მე გზანი 
ცხორებისანი და აღმავსო მე სიხარულითა პირისა შენისათა; 
შუენიერებაი მარჯუენესა შინა შენსა სრულიად. 

1 ისმინე, უფალო სიმართლისა ჩემისა, მოხედენ ვედრებასა 
ჩემსა, ყურად-იღე ლოცვისა ჩემისა არა ბაგეთაგან ზაკულთა. 2 
პირით შენით განმართლებაი ჩემი გამოვედინ და თუალთა 
ჩემთა იხილედ სიწრფოებაი; 3 გამოსცადე გული ჩემი, 
განიხილე ღამე; გამომაჟჭურვე მე და არა იპოვა ჩემ თანა 
სიცრუცს. “ რათა არა იტყოდის პირი ჩემი საქმესა კაცთასა, 
სიტყუათათვს ბაგეთა შენთასა მე დავიცვენ გზანი ფიცხელნი. 2? 
დაამტკიცენ ფერყნი ჩემნი ალაგთა შენთა, რათა არა 
შემიბრკუმენ სლვანი ჩემნი. 9 მე ღაღად-ვყავ, რამეთუ ისმინე 
ჩემი, ღმერთო; მოყავ ჩემ ზედა ყური შენი და ისმინე სიტყუათა 
ჩემთა. 7” საკვრველ-ყავ წყალობა შენი, რომელი იჟჭსნი მოსავთა 
შენთა მყდომთაგან მარჯუენისა შენისათა. 8 დამიცევ მე, 
უფალო, ვითარცა გუგა თუალისა საფარველსა ფრთეთა 
შენთასა, დამიფარო მე ? პირისაგან უღმრთოთასა, რომელნი 
მაჭირვებდეს მე; მტერთა ჩემთა სული ჩემი მოიცვეს 19 და 
ცმელი თვსი შეიყენეს; პირი მათი იტყოდა ამპარტავანებასა. 11 
განმაგდეს მე და აწ, ესერა, მომიცვეს მე, თუალნი მათნი ყძუნეს 
დადრეკილ ქუეყანად. 12 შემრაცხეს, ვითარცა ლომი 
განმზადებული ნადირსა და ვითარცა ლეკვ ლომისა იყოფებინ 
რაი ფარულთა. 13 აღდეგ, უფალო, უსწრვე მათ და 
დააბრკოლენ იგინი და ივსენ სული ჩემი უღმრთოთაგან, 
მახვლი შენ 14 მტერთაგან ყელისა შენისათა, უფალო, 
მცირედთაგან ქუეყანით მიმოდაყვენ იგინი ცხორებასა მათსა 
და საიდუმლოთა შენთაგან, რამეთუ აღივსო მუცელი მათი, 
განძღეს ჭამადითა და დაუტევეს ნეშტი ყრმათა მათთა, 12 
ხოლო მე სიმართლითა ვეჩუენო პირსა შენსა, განვძღე 
გამოჩინებასა დიდებისა შენისასა. დიდებაი 

1 დასასრულსა, მონისა უფლისსა დავითისი, რომელნი ჰრქუნა 
უფალსა სიტყუანი ესე ამის გალობისანი დღესა მას, რომელსა 
იჭსნა იგი უფალმან ყელთაგან მტერთა მისთასა და ყელთაგან 
საულისთა და თქუა. 2 შეგიყუარო შენ, უფალო, ძალო ჩემო, 
უფალო, დამამტკიცებელო ჩემო და შესავედრებელო ჩემო, და 
მყსნელო ჩემო. 3 ღმერთი ჩემი მწე ჩემდა და მე ვესავ მას; 
მფარველი ჩემი და რქაი ცხორებისა ჩემისა და ყელისა 
ამპყრობელი ჩემი. “ ქებით ვხადო უფალსა და მტერთა 
ჩემთაგან განვერე. ? გარემომადგეს მე სალმობანი 
სიკუდილისანი და ღუართა უსჯულოებისათა შემაძრწუნეს მე; 9 
სალმობათა ჯოჯოხეთისათა მომიცვეს მე და მომეწიფნეს მე 
მახენი სიკუდილისანი. 7 ჭირსა ჩემსა ვხადე უფალსა და 
ღმრთისა ჩემისა მიმართ ღაღად-ვყავ; შეისმინა ტაძრით 
წმიდით მისით ჟქმისა ჩემისა და ღაღადებაი ჩემი მის წინაშე 
მიიწიოს ყურთა მისთა. 8 და იძრა და შეძრწუნდა ქუეყანაი და 
საფუძველნი მთათანი შეშფოთნეს და შეიძრნეს, რამეთუ 
შეჰრისხდა მათ ღმერთი. 3? აყდა კუამლი რისხვასა მისსა და 
ცეცხლი პირისა მისისაგან აღატყდეს და ნაკუერცხალნი 
აღეგზნნეს მისგან. 1? და მოდრიკნა ცანი და გარდამოვჭდა და 
ნისლი ქუეშე ფერვთა მისთა. 11 და აღჭდა ქერობინთა ზედა და 
აფრინდა, და აღფრინდა იგი ფრთეთა ზედა ქართასა. 12 და 
დადვა ბნელი საფარველად მისა ღა გარემოს მისსა საყოფელი 
მისი, ბნელისა წყალნი ღრუბელთა შინა ჰაერისათა. 13 
ბრწყინვალებითა მისითა მის წინაშე ღრუბელნი წარვიდეს, 
სეტყუა და ნაბერწყალი ცეცხლისა. 14 და ქუხდა უფალი ცით 
გამო და მაღალმან მოსცა ჟჭმაი თვსი. 12 მიავლინნა ისარნი და 
განაბნინა იგინი და ელვანი განამრავლნა და შეაძრწუნნა 
იგინი, 19 და აჩნდეს წყარონი წყალთანი და გამოჩნდეს 
საფუძველნი სოფლისანი სასტიკებითა შენითა, უფალო, 
ქარისაგან სულისა რისხვისა შენისა. 17 გამოავლინა მაღლით 
და შემიწყნარა მე და შემიწყნარა მე წყალთაგან მრავალთა. 18 


მივსნეს მე მტერთა ჩემთაგან ძლიერთა და მოძულეთა 
ჩემთაგან, რამეთუ განძლიერდეს ჩემსა უფროს. 13? მომეწიფნეს 
მე დღესა ჭირისა ჩემისასა და მეყო მე უფალი 
განმაძლიერებელ ჩემდა. 29 და გამომიყვანა მე ფართოდ; 
მივსნეს მე, რამეთუ მინება მე. 21 და მომაგოს მე უფალმან 
სიმართლისა ჩემისაებრ და სიწმიდისაებრ ყელთა ჩემთასა 
მომაგოს მე. 22 რამეთუ დავიცვენ გზანი უფლისანი და არა 
უღმრთო ვიქმენ ღმრთისა ჩემისაგან; 23 რამეთუ ყოველნი 
სამართალნი მისნი წინაშე ჩემსა არიან და სიმართლენი მისნი 
არა განვიშორენ ჩემგან. 24 და ვიყო მე უბიწო მის თანა და 
დავიცვა მე უშჯულოებისა ჩემისაგან. 22 და მომაგოს მე 
უფალმან სიმართლისა ჩემისაებრ და სიწმიდისაებრ ყელთა 
ჩემთასა წინაშე თუალთა მისთა. 25 წმიდისა თანა წმიდა იყო და 
კაცისა უბრალოსა თანა უბრალო იყო, 27 და რჩეულისა თანა 
რჩეული იყო და დრკუსა მისგან განეშორო. 28 რამეთუ შენ ერი 
მდაბალი აცხოვნო და თუალნი ამპარტავანთანი დაამდაბლნე; 
29 რამეთუ შენ აღმინთო სანთელი ჩემი, უფალო; ღმერთო 
ჩემო, განმინათლო ბნელი ჩემი; 39 რამეთუ შენ მიერ ვიჟსნე მე 
განსაცდელისაგან და ღმრთისა ჩემისა მიერ გარდავყდე 
ზღუდესა. 31 ღმერთი ჩემი, უბიწო არიან გზანი მისნი და 
სიტყუანი უფლისანი გამოქჭურვებულ; შესავედრებელ არს იგი 
ყოველთათვს, რომელნი ესვენ მას. 32 რამეთუ ვინ არს ღმერთ 
უფლისა გარეშე, ანუ ვინ არს ღმერთ, გარნა ღმრთისა ჩუენისა? 
33 ომერთი, რომელმან გარეშემარტყა მე ძალი და დადვა 
უბიწოდ გზაი ჩემი; 34 განამტკიცნა ფერყნი ჩემნი ვითარცა 
ირემთანი და მაღალთა ზედა დამადგინა მე. 3252 განსწავლენ 
ჭელნი ჩვმნი ღუაწლსა და ყვენ მშვლდ რვალისა მკლავნი 
ჩემნი, 39 და მომეც მე შემწე მაცხოვარებისა და მარჯუენემან 
შენმან შემიწყნარა მე და სწავლამან შენმან აღმმართა მე 
სრულიად და მოძღურებამან შენმან ამან განმსწავლოს მე. 37 
ფართო-ჰყვენ სლვანი ჩემნი ქუეშე ჩემსა და არა მოუძლურდეს 
ალაგნი ჩემნი. 38 ვდევნნე მტერნი ჩემნი და ვეწიო მათ და არა 
მოვაქციო, ვიდრე არა მოესრულნენ. 39 ვაჭირვო მათ და ვერ 
უძლონ დადგომად და დაეცნენ იგინი ქუეშე ფერყთა ჩემთა. 49 


და შთამაცუ მე ძალი ბრძოლასა, შეაბრკოლენ ყოველნი, 
რომელნი აღდგომილ არიან ჩემ ზედა, ჩემ ქუეშე. 41 და მტერნი 
ჩემნი მომცენ მეოტად და მოძულენი ჩემნი მოსრენ. 42 
ღაღადებდეს და არავინ იყო მაცხოვარ უფლისა მიმართ და 
არა ისმინა მათი. 432 და დავაწულილნე იგინი, ვითარცა მტუერი 
წინაშე პირსა ქარისასა და ვითარცა თიჭაი უბნისა დავთრგუნნე 
იგინი. ““ მიჭსნე მე მჭდომისაგან ერისა და დამადგინო მე 
მთავრად წარმართთა; 43? ერმან, რომელ არა ვიცოდე, მმონა 
მე, მორჩილებითა ყურისათა ისმინა ჩემი; 45 შვილნი უცხოთანი 
მეცრუვნეს მე, შვილნი უცხოთანი განკფდეს და კელობდეს 
ალაგთა მათთაგან. “7 ცხოველ არს უფალი და კურთხეულ არს 
ღმერთი და ამაღლდინ ღმერთი მაცხოვარებისა ჩემისა. 49 
ღმერთო, რომელი ეძიებ შურსა ჩემსა, და დაამორჩილენ ერნი 
ჩემ ქუეშე. მყჟსნელო ჩემო მტერთა ჩემთაგან მრისხანეთა 4? და 
მათგან, რომელნი აღდგომილ არიან ჩემ ზედა, აღმამაღლო მე 
და კაცისა უკეთურისაგან მივსნე მე. 23? ამისთვს აღგიარო შენ 
წარმართთა შორის, უფალო, და სახელსა შენსა უგალობდე. 21 
განადიდე ცხორებაი მეფისა და ყოფად წყალობაი ცხებულისა 
მისისა თანა, დავითის თანა და ნათესავისა მისისა თანა 
უკუნისამდე. დიდება 


ფსალმუნი 18 


1 დასასრულსა, ფსალმუნი დავითის 2? ცანი უთხრობენ 
დიდებასა ღმრთისასა და ქმნილსა ყელთა მისთასა მიუთხრობს 
სამყარო. 3 დღე დღესა აუწყებს სიტყუასა და ღამე ღამესა 
მიუთხრობს მეცნიერებასა. 4 არა არიან თქმულ არცა სიტყუაი, 
რომელთა-იგი არა ესმა ჟმალ მათი. ? ყოველსა ქუეყანასა 
განყდა ყმაი მათი და კიდეთა სოფლისათა _ სიტყუანი მათნი. 9 
მზესა აღდგა კარავი თვსი; და თავადი, ვითარცა სიძე რა0 
გამოვალნ ეზოთ თვსით, იხარებდეს იგი, ვითარცა გმირი 
სრბად გზასა. 7 ცისკიდითგან არს გამოსლვა მისი და მიწევნა 
მისი ვიდრე კიდედ ცისამდე; და არა არს, ვინ დაეფაროს 
სიცხესა მისსა. 3? შჯული უფლისაი უბიწო არს და მოაქცევს 
სულთა; წამებანი უფლისანი სარწმუნო არიან და გონიერ- 
ყვნიან ყრმანი. ? სიმართლენი უფლისანი წრფელ არიან და 
ახარებენ გულთა; მცნებაი უფლისაი ბრწყინვალე არს, 
განმანათლებელ თუალთა. შიში უფლისაი წმიდა არს და ჰგიეს 
იგი უკუნითი უკუნისამდე. 19 განკითხვანი უფლისანი 
ჭეშმარიტებით არიან და განმართლებულ მის თანა. 11 
გულისსათქმელ არიან უფროს ოქროსა და ანთრაკთა 
პატიოსანთა ფრიად და უტკბილეს უფროს თაფლისა ღა 
გოლეულისა. 12 და რამეთუ მონამანცა შენმან იცვნეს ესე, და 
დაცვასა მათსა მოსაგებელ მრავალ. 13 შეცოდებანი ვინმე 
გულისჭმა-ყუნეს? საიდუმლოთა ჩემთაგან განმწმიდე მე. 14% და 
უცხოთაგან იცევ მონა შენი; არა თუ მეუფლნენ, მაშინ უბიწო 
ვიყო მე და განვწმიდნე მე ცოდვისაგან დიდისა. 15 და იყვნენ 
შენდა სათნო სიტყუანი პირისა ჩემისანი და ზრახვანი გულისა 
ჩემისანი შენ წინაშე მარადის, უფალო, მწეო ჩემო და მჟსნელო 
ჩემო. 


ფსალმუნი 19 


1 დასასრულსა, ფსალმუნი დავითისი ? შეისმინენ შენი 
უფალმან დღესა ჭირისა შენისასა, შემწე გეყავნ შენ სახელი 
ღმრთისა იაკობისი. 3 მოავლინენ შენდა შემწე წმიდით მისით 
და სიონით გამო ყელი აღგიპყარნ შენ; 4 მოიყსენედ ყოველნი 
მსხუერპლნი შენნი და ყოვლადდასაწველნი შენნი განაპოხენ. 2? 
მოგეცინ შენ უფალმან გულისაებრ შენისა და ყოველი ზრახვა 
შენი აღგისრულენ. 9 ვიხარებდეთ ჩუენ მაცხოვარებითა შენითა 
და სახელითა უფლისა ღმრთისა ჩუენისათა ჩუენ განვდიდნეთ; 
7 აღგისრულენ უფალმან ყოველი თხოვაი შენი. აწ გულისჭმა- 
ყავ, რამეთუ აცხოვნა უფალმან ცხებული თვსი და შეისმინოს 
მისი ზეცით წმიდით მისით; ძლიერებით არს ცხორებაი 
მარჯუენისა მისისა. 8 ესენი ეტლებითა და ესენი ჰუნებითა, 
ხოლო ჩუენ სახელითა უფლისა ღმრთისა ჩუენისაითა 
ვხადოდით. ? იგინი შებრკოლდეს და დაეცნეს, ხოლო ჩუენ 
აღვდეგით და აღვემართენით. 19 უფალო, აცხოვნე მეფე და 
ისმინე ჩუენი დღესა მას, რომელსაცა გხადოდით შენ. დიდება 


ფსალმუნი 20 


1 დასასრულსა, ფსალმუნი დავითისი 2? უფალო, ძალითა 
შენითა იხარებდეს მეფე და მაცხოვარებითა შენითა იშუებდეს 
ფრიად. 3 გულისთქმა გულისა მისისა მიეც მას და ნებაი ბაგეთა 
მისთა არა დააკლე მას. “ რამეთუ მისწიფე იგი კურთხევასა 
სიტკბოებისასა, დაადგ თავსა მისსა გვრგვნი ქვისა მისგან 
პატიოსნისა. 2 5 დიდ არს დიდებაი მისი მაცხოვარებითა 
შენითა, დიდებაი და დიდად შუენიერებაი დაადგ მას ზედა; 7 
რამეთუ მისცე მას კურთხევა უკუნითი უკუნისამდე და ახარო მას 
სიხარულითა პირისა შენისაითა. რამეთუ მეუფე ესავს უფალსა 
და წყალობითა მაღლისაითა არა იძრას. 8 9 იპოვენ ყელი შენი 
ყოველთა ზედა მტერთა შენთა და მარჯუენემან შენმან პოვნეს 
ყოველნი მოძალენი შენნი. 19 რამეთუ დაასხნე იგინი, ვითარცა 
საყუმილი ცეცხლისა ჟამსა პირისა შენისასა; უფალმან 
რისხვითა მისითა შეაძრწუნნეს იგინი და ცეცხლმან შეჭამნეს 
იგინი. 11 ნაყოფი მათი ქუეყანისაგან წარწყმიდო და ნათესავი 
მათი ძეთა კაცთაგან. 12 რამეთუ მოაქციეს შენ ზედა 
ბოროტებით, იზრახნეს ზრახვანი, რომელთა ვერ უძლონ 
დამტკიცებად. 13 რამეთუ დასხნე იგინი ზურგით და ნეშტთა 
შენთა შორის განჰმზადო პირი მათი. 14 ამაღლდი, უფალო, 
ძალითა შენითა, უგალობდე და ვაქებდე ძლიერებათა შენთა. 


ფსალმუნი 21 


1 დასასრულსა, შეწევნისათვს საცისკროსა, ფსალმუნი 
დავითისი ? ღმერთო, ღმერთო ჩემო, მომხედენ მე; რაისათვს 
დამიტევე მე? შორს არიან ცხორებისა ჩემისაგან სიტყუანი 
ბრალთა ჩემთანი. 3 ღმერთო ჩემო, დღისი ყმა-ვყავ შენდამი 
და არა ისმინე ჩემი; და ღამე არა იღუაწე ჩემთვს. “ ხოლო შენ 
წმიდასა შინა დამკვდრებულ ხარ ქებული ეგე ისრაცლისაი. 2 
შენ გესვიდეს მამანი ჩუენნი, გესვიდეს შენ და ივჭსნენ იგინი; 9 
შენდამი ღაღადებდეს და ცხონდეს, შენ გესვიდეს და არა 
პრცხუენა. 7 ხოლო მე მატლ ვარ და არა კაც, საყუედრელ 
კაცთა და შეურაცხ ერისა. 8 ყოველნი, რომელნი მხედვიდეს მე, 
მეკიცხევდეს მე, იტყოდეს ბაგითა და ხრიდეს თავთა. 9 ესვიდა 
უფალსა და ივსენინ იგი, აცხოვნენ იგი, რამეთუ ჰნებავს იგი. 19 
რამეთუ შენ ხარ, რომელმან გამომიყვანე მე საშოით, სასოო 
ჩემო, დედის ძუძუთ ჩემითგან. 11 შენდა შევვარდი მე 
საშოითგან, დედისმუცლით ჩემითგან. ღმერთი ჩემი ხარი შენ, 
12 ნუ განმეშორები ჩემგან, რამეთუ ჭირი მახს მე და არა ვინ 
არს მწე ჩემდა. 13 გარემომადგეს მე ზუარაკებ მრავალ და 
კუროთა პოხილთა მომიცვეს მე; 14 აღაღეს ჩემ ზედა პირი 
მათი, ვითარცა ლომმან მტაცებელმან და მყვრალმან. 12 
ხოლო მე, ვითარცა წყალი დავითხიე და განიბნინეს ყოველნი 
ძუალნი ჩემნი, იქმნა გული ჩემი, ვითარცა ცვლი დადნობილი 
შუა მუცელსა ჩემსა. 15 განყმა, ვითარცა კეცი ძალი ჩემი და 
ენაი ჩემი სასასა ჩემსა აექუა და მიწად სიკუდილისა შთამყადე 
მე. 17 რამეთუ გარემომადგეს მე ძაღლებ მრავალ და 
კრებულმან უკეთურთამან გარემომიცვა მე; 18 განყურიტნეს 
ყელნი ჩემნი და ფერკნი ჩემნი. და აღრაცხეს ყოველი ძუალები 
ჩემი; მათ მიხილეს მე და განმიცადეს მე, 19 განიყვეს 
სამოსელი ჩემი მათ შორის და კუართსა ჩემსა ზედა განიგდეს 
წილი. 29 ხოლო შენ, უფალო, ნუ განმაშორებ შეწევნასა შენსა 
ჩემგან და ყელის აპყრობად ჩემდა მომხედენ; 21 იჟსენ 


მახვლისაგან სული ჩემი და ყელთაგან ძაღლთასა 
მხოლოდშობილებაი ჩემი; 22 მიყსენ მე პირისაგან ლომისა და 
რქათაგან მარტორქისათა - სიმდაბლე ჩემი; 23 მიუთხრა 
სახელი შენი ძმათა ჩემთა და შორის ეკლესიასა გიგალობდე 
შენ. 24 მოშიშნი უფლისანი აქებდით მას და ყოველი ნათესავი 
იაკობისი ადიდებდით მას; 22 ეშინოდენ მისგან ყოველსა 
ნათესავსა ისრაცლისასა, რამეთუ არა შეურაცხ-ყო, არცა 
მოიწყინა ლოცვა გლახაკისა, არცა გარემიაქცია პირი მისი 
ჩემგან და ხადილსა ჩემსა მისა მიმართ ისმინა ჩემი. 25 შენ 
მიერ არს ქებაი ჩემი ეკლესიასა შინა დიდსა; აღგიარო შენ, 
აღთქუმანი ჩემნი აღვასრულნე წინაშე მოშიშთა მისთა. 27 ჭამონ 
დავრდომილთა და განძღენ და აქებდენ უფალსა მეძიებელნი 
მისნი, ცხონდენ გულნი მათნი უკუნითი უკუნისამდე. 28 
მოივსენონ და მოიქცენ უფლისა ყოველნი კიდენი ქუეყანისანი 
და თაყუანის-სცენ წინაშე მისსა ყოველთა ტომთა 
თესლებისათა; 29? რამეთუ უფლისაი არს სუფევა და იგი 
მეუფებს ყოველთა ზედა წარმართთა. 39 ჭამეს და თაყვანი-სცეს 
ყოველთა პოხილთა ქუეყანისათა; მის წინაშე დაცვოდიან 
ყოველნი, რომელნი შთავლენენ მიწად. 31 და სული ჩემი მისა 
ცხოველ არს და ნათესავმან ჩემმან ჰმონოს მას; 32 ეუწყოს 
უფალსა ნათესავი მომავალი. და უთხრობდენ სიმართლესა 
მისსა ერსა მას შობადსა, რომელ ქმნა უფალმან. 

1 2 უფალმან მმწყსოს მე და მე არა მაკლდეს. ადგილსა 
მწუანვილოანსა მუნ დამამკვიდრა მე წყალთა ზედა 
განსასუენებელთასა გამომზარდა მე. 3 მოაქცია სული ჩემი და 
მიძღოდა მე გზათა სიმართლისათა სახელისა მისისათვს. 4 
ვიდოდი ღათუ შორის აჩრდილთა სიკუდილისათა, არა 
შემეშინოს მე ბოროტისაგან, რამეთუ შენ ჩემ თანა ხარ; 
კუერთხმან შენმან და არგანმან შენმან - ამათ ნუგეშინის-მცეს 
მე. > განმზადეს წინაშე ჩემსა ტაბლა წინაშე მაჭირვებელთა 
ჩემთა; განაპოხე ზეთითა თავი ჩემი და სასუმელმან შენმან 
დამათრო მე ვითარცა ურწყულმან. 9 წყალობაი შენი, უფალო, 
თანამავალ მეყავნ მე ყოველთა დღეთა ცხორებისა ჩემისათა, 
დამკვდრებად ჩემდა სახლსა უფლისასა, განგრძობასა 
დღეთასა. 

1 უფლისაი არს ქუეყანაი და სავსებაი მისი, სოფელი და 
ყოველნი დამკვდრებულნი მას შინა. 2 რამეთუ მან თავადმან 
ზღუათა ზედა დააფუძნა იგი და მდინარეთა ზედა განჰმზადა 
იგი. 3 ვინ აღვიდეს მთასა უფლისასა, ანუ ვინ დადგეს 
ადგილსა წმიდასა მისსა? 4 უბრალო ყელითა და წმიდაი 
გულითა, რომელმან არა აიღო ამაოებასა ზედა სული თვსი და 
არცა ეფუცა ზაკვით მოყუასსა თვსსა. 2? ამან მოიღოს კურთხევაი 
უფლისაგან და წყალობაი ღმრთისაგან მაცხოვრისა მისისა. 9 
ესე არს ნათესავი, რომელი ეძიებს უფალსა, ეძიებს ხილვად 
პირსა ღმრთისა იაკობისსა. 7 აღახუენით ბჭენი თქუენნი, 
მთავარნო, და აღეხუენით ბჭენი საუკუნენი და შევიდეს მეუფც 
დიდებისა. 898 ვინ არს ესე, მეუფც დიდებისა, უფალი ძლიერი ღა 
მტკიცე, უფალი, ძლიერი ბრძოლასა შინა? 9? აღახუენით ბჭენი 
თქუენნი, მთავარნო, და აღეხუენით ბჭენი საუკუნენი და 
შევიდეს მეუფც დიდებისა. 19 ვინ არს ესე, მეუფც დიდებისა? 
უფალი ძალთა თავადი არს მეუფც დიდებისა. დიდება 

1 შენდამი, უფალო, აღვიღე სული ჩემი. 2 ღმერთო ჩემო, შენ 
გესავ, ნუ მრცხუენებინ მე უკუნისამდე, 3 ნუცა მეცინიან მე 
მტერნი ჩემნი. და რამეთუ ყოველნი, რომელთა დაგითმონ შენ, 
არა ჰრცხუენეს. 4 ჰრცხუენოდენ მათ, რომელნი უშჯულოებენ 
ცუდად. გზანი შენნი, უფალო, მაუწყენ მე და ალაგნი შენნი 
მასწავენ მე. 2 მიძეღუ მე ჭეშმარიტებითა შენითა და მასწავე მე, 
რამეთუ შენ ხარ ღმერთი მაცხოვარი ჩემი და შენ დაგითმე 
მარადღე. 9 მოიჭსენე მოწყალებათა შენთა, უფალო, და 
წყალობანი შენნი, რამვთუ საუკუნითგან არიან. 7 ცოდვათა 
სიჭაბუკისა და უმეცრებისა ჩემისათა ნუ მოივსენებ; წყალობითა 
შენითა მომივსენე მე სიტკბოებისა შენისათვს, უფალო. 8 
რამეთუ ტკბილ და წრფელ არს უფალი; ამისთვს შჯულიერ- 
ყუნეს ცოდვილნი გზასა. ? უძღუეს მშვდთა სასჯელსა შინა, 
ასწავლნეს მშვდთა გზანი მისნი. 10 ყოველნი გზანი უფლისანი - 
წყალობაი და ჭეშმარიტებაი მათთვს, რომელნი გამოეძიებენ 
აღთქუმათა მისთა და წამებათა მისთა. 11 სახელისა შენისათვს, 
უფალო, და მილხინე მე ცოდვისა ჩემისაგან, რამეთუ მრავალ 
არს. 12 ვინ არს კაცი, რომელსა ეშინის უფლისა? შჯულიერ-ყოს 
იგი გზასა მას, რომელიცა სთნდა; 13 სულმან მისმან კეთილსა 
შინა განისუენოს და ნათესავმან მისმან დაიმკვდროს ქუეყანა. 
14 ძალ არს უფალი მოშიშთა მისთა და შჯული თვსი აუწყოს 
მათ. 12 თუალნი ჩემნი მარადის უფლისა მიმართ, რამეთუ მან 
განარინნეს მახესა ფერყნი ჩემნი. 106 მოიხილე ჩემ ზედა 
შემიწყალე მე, რამეთუ მხოლოდშობილ და გლახაკ ვარი მე. 17 
18 იხილე სიმდაბლე ჩემი და შრომა ჩემი და მომიტევენ მე 
ყოველნი ცოდვანი ჩემნი. 1? იხილენ მტერნი ჩემნი, რამეთუ 
განმრავლდეს და სიძულილით ამაოდ მომიძულეს მე. 29 იცევ 
სული ჩემი და მივსენ მე და ნუ მრცხუენებინ მე, რამეთუ გესავ 
შენ. 21 უმანკონი და წრფელნი შემომეყუნეს მე, რამეთუ 


დაგითმე შენ, უფალო. 22 იყსენ, ღმერთო, ისრაცლი 
ყოველთგან ჭირთა მისთა. 

1 მისაჯე მე, უფალო, რამეთუ უმანკოებითა ჩემითა ვიდოდე და 
უფალსა ვესევდ, რათა არა მოუძლურდე. ? გამომცადე მე, 
უფალო, და განმცადე მე, გამოაყურვენ თირკუმელნი ჩემნი და 
გული ჩემი. 3 რამეთუ წყალობაი შენი წინაშე თუალთა ჩემთა 
არს და სათნო-ვეყავ მე ჭეშმარიტებასა შენსა. “ არა დავჯედ მე 
კრებულსა თანა ამაოებისასა და უშჯულოთა თანა მე არა 
შევიდე. 2 მოვიძულე კრებული უკეთურთა და უღმრთოთა თანა 
მე არა დავჯდე. 9 დავიბანნე უბრალოებით ყელნი ჩემნი და 
გარემოვადგე საკურთხეველსა შენსა, უფალო; 7 სმენად ჩემდა 
ჟმაი ქებისა შენისა და მითხრობად ყოველი საკვრველებაი 
შენი. 8 უფალო, შევიყუარე შუენიერებაი სახლისა შენისა და 
ადგილი საყოფელი დიდებისა შენისა. 3? ნუ წარსწყმედ 
უღმრთოთა თანა სულსა ჩემსა და კაცთა მოსისხლეთა თანა 
ცხორებასა ჩემსა; 1 რომელთა ყელნი მათნი უსჯულოებასა 
შინა არიან, მარჯუენე მათი აღივსო ქრთამითა. 11 ხოლო მე 
უმანკოებითა ჩემითა ვიდოდე; მივსენ მე, უფალო, და მიწყალე 
მე. 12 ფერჭი ჩემი დადგა სიწრფოებით, ეკლესიასა შინა 
გაკურთხო შენ, უფალო. 


ფსალმუნი 26 


1 უფალი ნათელ ჩემდა და მაცხოვარი ჩემდა; ვისა მეშინოდის? 
უფალი შესავედრებელ არს ცხოვრებისა ჩემისა; ვისგან 
შევძრწუნდე? ? მოახლებასა ჩემ ზედა უკეთურთასა შეჭმად 
ჭკორცთა ჩემთა, მაჭირვებელნი ჩემნი და მტერნი ჩემნი - იგინი 
მოუძლურდეს და დაეცნეს. 3 გან-თუ-ეწყოს ჩემ ზედა ბანაკი, 
არა შეეშინოს გულსა ჩემსა. აღ-თუ-დგეს ჩემ ზედა ბრძოლა, 
ამისთვს მე შენ გესავ. “ ერთი ვითხოე უფლისაგან, ესევე 
ვითხოვო: დამკვდრებად ჩემდა სახლსა უფლისასა ყოველთა 
დღეთა ცხორებისა ჩემისათა, ხილვად ჩემდა შუენიერებაი 
უფლისაი და მოხილვად ტაძარი მისი. ? რამეთუ დამფარა მე 
კარავსა შინა მისსა დღესა შინა ბოროტთა ჩემთასა, დამიფარა 
მე დაფარულსა კარვისა მისისასა, 9 კლდესა ზედა აღმამაღლა 
მე. და აწ, ესერა, აღამაღლა თავი ჩემი ზედა მტერთა ჩემთა; 
გარემოვადეგ და შევწირე კარავსა შინა მისსა მსხუერპლი 
ქებისა და ღაღადებისა, ვაქებდე და უგალობდე უფალსა. 7 
ისმინე, უფალო, ქმისა ჩემისა, რომლითა ღაღადი-ვყავ, 
მიწყალე მე და ისმინე ჩემი. 89? შენ გრქუა გულმან ჩემმან: 
უფალი მოვიძიო; გამოგიძია შენ პირმან ჩემმან; პირი შენი, 
უფალო, მოვიძიო. 3? ნუ გარემიიქცევ პირსა შენსა ჩემგან და ნუ 
მიიქცევ რისხვით მონისა შენისაგან. შემწე ჩემდა იყავ, ნუ 
შეურაცხ-მყოფ მე და ნუცა დამაგდებ მე, ღმერთო, მაცხოვარო 
ჩემო. 19 რამეთუ მამამან ჩემმან და დედამან ჩემმან დამაგდეს 
მე, ხოლო უფალმან შემიწყნარა მე. 11 შჯულიერ-მყავ მე, 
უფალო, გზასა შენსა, და მიძეღუ მე ალაგთა შენოა წრფელთა 
12 მტერთა ჩემთათვს. ნუ მიმცემ მე სულთა მაჭირვებელთა 
ჩემთასა, რამეთუ აღდგეს ჩემ ზედა მოწამენი ცრუნი და უტყუვა 
სიცრუემან თავსა თვსსა. 13 მრწამს მე ხილვად კეთილი 


უფლისა ქუეყანასა მას ცხოველთასა. 14 დაუთმე უფალსა; მჟყნე 
იყავნ და განძლიერდინ გული შენი და დაუთმე უფალსა. 
დიდება 


ფსალმუნი 27 


1 შენდამი, უფალო, ყმა-ვყო; ღმერთო ჩემო, ნუ დასდუმნები 
ჩემგან, ნუ სადამე დასდუმნე ჩემგან და ვემსგავსო მათ, 
რომელნი შთავლენან მღემესა. 2 ისმინე, უფალო, ჭმაი0 
ვედრებისა ჩემისა, ვედრებასა ჩემსა შენდამი, აპყრობასა 
ჭელთა ჩემთასა ტაძრისა შენისა მიმართ წმიდისა. 3 ნუ 
მიმზიდავ მე ცოდვილთა თანა და მოქმედთა თანა 
სიცრუვისათა, ნუ თანაწარმწყმედ მე, რომელნი იტყვან 
მშვდობასა მოყუსისა მათისა თანა, ხოლო უკეთურებასა - 
გულთა შინა მათთა. “ მიეც მათ, უფალო, საქმეთა მათთაებრ 
და უკეთურებისაებრ საქმეთა მათთასა; საქმეთაებრ ყელთა 
მათთასა მიეც მათ და მიაგე მისაგებელი მათი მათვე. ? რამეთუ 
არა გულისკმა-ყუნეს საქმენი უფლისანი, არცა ქმნულსა ყჟელთა 
მისთასა მიჰხედნეს; დაამჟუნე იგინი და არა აღაშენნე. 9 
კურთხეულ არს უფალი, რამეთუ ისმინა ყმაი ლოცვისა ჩემისა. 
7 უფალი შემწე ჩემდა და მფარველ ჩემდა; მას ესვიდა გული 
ჩემი და შეწევნულ იქმნა, და მხიარულ იქმნნეს ჭყორცნი ჩემნი 
და მე ნებითა ჩემითა აუვარო მას. 8 უფალი ძალ არს ერისა 
თვსისა და შესავედრებელ არს ცხორებად ცხებულისა თვსისა. 9 
აცხოვნე, უფალო, ერი შენი და აკურთხე სამკვდრებელი შენი. 
და დაჰმწყსენ და აღამაღლენ იგინი უკუნისამდე. 


ფსალმუნი 28 


1 შესწირევდით უფლისა შვილნი ღმრთისანი, შესწირევდით 
უფლისა შვილთა ვერძთასა, 2 შესწირევდით უფლისა დიდებასა 
და პატივსა. შესწირევდით უფლისა დიდებასა სახელისა 
მისისასა; თაყუანის-ეცით უფალსა ეზოსა შინა წმიდასა მისსა. 3 
ჟმაი უფლისაი წყალთა ზედა, ღმერთი დიდებისა ქუხდა, 
უფალი წყალთა ზედა მრავალთა. “ ყმაი უფლისაი ძლიერებით, 
ყმაი უფლისაი დიდად შუენიერებით. ? ჟმამან უფლისამან 
შემუსრნეს ნაძუნი და შემუსრნეს უფალმან ნაძუნი იგი 
ლიბანისანი. 95 და დააწულილნეს იგინი, ვითარცა ვჭბო იგი 
ლიბანისა და საყუარელი იგი - ვითარცა შვილი მარტორქისა. 7 
ყმამან უფლისამან განკუეთის ალი ცეცხლისა. 8 ყმამან 
უფლისამან შეძრის უდაბნო და შეაძრწუნოს უფალმან უდაბნო 
იგი კადისა. ? ყმამან უფლისამან განამტკიცნის ირემნი და 
განაცხადნის მაღნარნი; და ტაძარსა წმიდასა მისსა თქუას 
ყოველმან ვინ დიდებაი მისი. 1? უფალმან წყლითრღუნა 
დაამკვდრის; და დაჯდეს უფალი მეუფედ უკუნისამდე. 11 
უფალმან ძალი ერსა თვსსა მოსცეს, უფალმან აკურთხოს ერი 
თვსი მშვდობით. 


ფსალმუნი 29 


1 ფსალმუნი, გალობაი განახლებისა სახლისა დავითისი 2 
აღგამაღლო შენ, უფალო, რამეთუ შემივედრე მე და არა ახარე 
მტერთა ჩემთა ჩემ ზედა. 32 უფალო ღმერთო ჩემო, ღაღად-ვყავ 
შენდამი და განვიკურნო. 4 უფალო, აღმოიყვანე ჯოჯოხეთით 
სული ჩემი და მივსენ მე მათგან, რომელნი შთავლენან 
მღვმესა. 2 უგალობდით უფალსა ღირსნი მისნი და 
აუვარებდით სავსენებელსა სიწმიდისა მისისასა. 9 რამეთუ 
რისხვა არს გულისწყრომასა მისსა და ცხორებაი არს ნებითა 
მისითა; მწუხრსა განისუენოს ტირილმან და ცისკარსა 
სიხარულმან. 7 ხოლო მე ვთქუ განგებულებასა ჩემსა: არა 
შევიძრა მე უკუნისამდე. 8? უფალო. ნებითა შენითა ეც სიკეთესა 
ჩემსა ძალი; გარემიაქციე პირი შენი ჩემგან და მე შევძრწუნდი. 
? მე შენდამი, უფალო, ჭმა-ვყო და ღმრთისა ჩემისა მიმართ 
ვილოცო. 19 რამე სარგებელ არს სისხლთა ჩემთაგან, შთა-თუ- 
ვიდე მე განსახრწნელსა? მიწამან ნუ აღგიაროსა შენ, ანუ 
უთხრასა ჭეშმარიტებაი შენი? 11 ესმა უფალსა და შემიწყალა მე 
და უფალი იქმნა მწე ჩემდა. 12 მოაქციე გლოვა ჩემი 
სიხარულად ჩემდა; განხეთქე ძაძა ჩემი და გარეშემარტყ მე 
სიხარული. 13 რათა გიგალობდეს შენ დიდებაი ჩემი და არა 
შევინანო. უფალო ღმერთო ჩემო, უკუნისამდე აღგიარო შენ. 


ფსალმუნი 30 


1 დასასრულსა, ფსალმუნი დავითისი, განკვრვებისათვს ? შენ, 
უფალო, გესავ, ნუ მრცხუენებინ მე უკუნისამდე; სიმართლითა 
შენითა მიჟსენ და განმარინე მე. 3 მოყავ ჩემდა ყური შენი და 
ისწრაფე განრინებად ჩემდა; მეყავ მე ღმერთ მფარველ და 
სახლ შესავედრებელ ცხორებად ჩემდა. “ რამეთუ 
განმაძლიერებელი ჩემი და შესავედრებელი ჩემი შენ ხარ და 
სახელისა შენისათვ მიძეღუ მე და გამომზარდო მე. ? და 
გამომიყვანო მე საბრყიდა ამისგან, რომელ დამირწყუეს მე, 9 
რამეთუ შენ ხარ მფარველი ჩემი, უფალო. და ყელთა შენთა 
შევჰვედრო სული ჩემი; მივსენ მე, უფალო ღმერთო 
ჭეშმარიტებისაო. ” მოიძულენ შენ იგინი, რომელთა დაცვან 
ამაოებაი ცუდად, ხოლო მე უფალსა ვესავ. 8 ვგგალობდე და 
ვიხარებდე წყალობისა შენისა მიმართ, რამეთუ მომხედენ 
სიმდაბლესა ჩემსა და იჭსენ ჭირისაგან სული ჩემი; ? და არა 
მიმეც მე ყელთა მტერთა ჩემთასა, დამიდგენ ფართოსა ფერვნი 
ჩემნი, 190 მიწყალე მე, უფალო, რამეთუ მჭირს მე; შეშფოთნა 
გულისწყრომითა თუალი ჩემი, სული ჩემი და მუცელი ჩემი. 11 
რამეთუ მოაკლდა სალმობით ცხორებაი ჩემი და წელიწადნი 
ჩემნი სულთქუმით; მოუძლურდა გლახაკებითა ძალი ჩემი და 
ძუალნი ჩემნი შეძრწუნდეს. 12 ყოველთა მტერთა ჩემთაგან 
ვიქმენ მე საყუედრელ და მოძმეთა ჩემთაგან ფრიად და შიშ 
მეცნიერთა ჩემთა; რომელთა მიხილიან მე, გარე განივლტიედ 
ჩემგან. 13 დავივიწყე მე, ვითარცა მკუდარი, გულთაგან და 
ვიქმენ მე ვითარცა ჭურჭელი წყმედული. 14 რამეთუ მესმა მე 
ყუედრებაი მრავალთა, რომელნი გარემოს იყვნეს ჩემსა; 
რაჟამს შეკრბეს იგინი ერთბამად ჩემ ზედა, მიღებაი სულისა 
ჩემისა იზრახეს. 12 ხოლო მე, უფალო, შენ გესავ; ვთქუ: შენ ხარ 
ღმერთი ჩემი. 106 და ყელთა შენთა შინა არს მკვდრობაი ჩემი; 
მივსენ მე ყელთაგან მტერთა ჩემთასა და მდევართა ჩემთასა. 
17 გამოაჩინე პირი შენი მონისა შენისა ზედა და მაცხოვნე მე 
წყალობითა შენითა. 18 უფალო, ნუ მრცხუენებინ მე, რამეთუ 


გხადოდე შენ; ჰრცხუენოდენ უღმრთოთა და შთავდენ იგინი 
ჯოჯოხეთად. 19 უტყუ იქმნენ ბაგენი მზაკუარნი, რომელნი 
იტყვან მართლისა მის ზედა უსჯულოებასა ამპარტავანებითა და 
შეურაცხებითა. 29 ვითარ მრავალ არს წყალობაი სიტკბოებისა 
შენისა, უფალო, რომელ დაუმარხე მოშიშთა შენთა! ჰყავ შენ 
იგი მოსავთა შენთათვს წინაშე ძეთა კაცთასა. 21 დაჰფარნე 
იგინი საფარველსა პირისა შენისასა აღძრვისაგან კაცთასა; 
დაიცუნე იგინი კარავსა შენსა ყდომისაგან ენათაისა. 22 
კურთხეულ არს უფალი, რამეთუ საკვრველ-ყო წყალობაი მისი 
ზედა ქალაქსა მტკიცესა. 232 ხოლო მე ვთქუ განკვრვებასა 
ჩემსა: გან-მე-გდებულ ვარ მე პირისაგან თუალთა შენთასა; 
ამისთვს შეგესმა ჟმაი ლოცვისა ჩემისა, რაჟამს ვღაღადებდი მე 
შენდამი. 24 შეიყუარეთ უფალი ყოველთა ღირსთა მისთა, 
რამეთუ ჭეშმარიტებასა ეძიებს უფალი და მიაგოს მათ, 
რომელნი მეტად ჰყოფენ ამპარტავნებასა. 22 მჭნე იყავნ და 
განძლიერდინ გული თქუენი, ყოველნი რომელნი ესავთ 
უფალსა. 

1 ნეტარ არიან, რომელთა მიეტევნეს უსჯულოებანი და 
რომელთა დაეფარნეს ცოდვანი. 2 ნეტარ არს კაცი, რომელსა 
არა შეურაცხოს უფალმან ცოდვაი, არცა არს პირსა მისსა 
ზაკუაი. 2 რამეთუ დავდუმენ მე, განკფდეს ყოველნი ძუალნი 
ჩემნი ღაღადებითა ჩემითა მარადღე; 14 რამეთუ დღე და ღამრ 
დამიმძიმდა ჩემ ზედა ყელი შენი; მივიქეც მე გლახაკობად, 
რამეთუ განმესხა მე ეკალი. ? ცოდვა ჩემი გაუწყე შენ და 
უსჯულოება ჩემი არა დავფარე შენგან; ვთქუ: აღუვარო ბრალი 
ჩემი უფალსა, და შენ მომიტევე მე უღმრთოებაი გულისა 
ჩემისა. 9 ამისთვს ილოცვიდეს შენდამი ყოველი წმიდაი ჟამსა 
შეწყნარებისასა, ხოლო რღუნა წყალთა მრავალთა მას არა 
მიეახლოს. 7 შენ ხარ შესავედრებელი ჩემი ჭირისაგან, 
რომელი გარემომადგეს მე; სიხარულო ჩემო, მივსენ მე 
მათგან, რომელთა გარემოუცავ მე. 8 გონიერ-გყო შენ და 
გულისხმა-გიყო შენ გზასა მას, რომელსაცა ხვდოდი; ვიგნე შენ 
ზედა თუალნი ჩემნი. 9 ნუ იყოფით ვითარცა ცხენი და ჯორი, 
რომელთა თანა არა არს გულისხმა; ჭიმითა და აღვრითა 
უქცინე ღაწუნი მათნი, რომელნი შენ არა მიგეახლნეს. 19 
მრავალ გუემა არიან ცოდვლთათვს, ხოლო რომელნი ესვენ 
უფალსა, წყალობაი გარემოადგეს მათ. 11 იხარებდით უფლისა 
მიმართ და იშუებდით, მართალნო, და იქადოდეთ ყოველნი 
წრფელნი გულითა. დიდებაი 

1 იხარებდით მართალნი უფლისა მიმართ, და წრფელთა 
შუენის ქებაი. 2 აუვარებდით უფალსა ბობღნითა და ათძალითა 
საფსალმუნისათა უგალობდით მას. 3 აქებდით მას ქებითა 
ახლითა, კეთილად უგალობდით მას ღაღადებითა. 4 რამეთუ 
წრფელ არს სიტყუაი უფლისაი და ყოველნი საქმენი მისნი 
სარწმუნოებით არიან; ? უყუარს წყალობაი და მსჯავრი უფალსა 
და წყალობითა უფლისაითა სავსე არს ქუეყანაი. 9 სიტყვთა 
უფლისაითა ცანი დაემტკიცნეს და სულითა პირისა მისისათა - 
ყოველი ძალი მათი. ” შეჰკრებს იგი, ვითარცა თხიერთა, 
წყალთა ზღვსათა და დაასხამს საუნჯეთა შინა უფსკრულთა. 8 
ეშინოდენ უფლისაი ქუეყანასა და მისგან შეიძრნედ ყოველნი 
დამკვდრებულნი სოფლისანი. ? რამეთუ მან თქუა და იქმნნეს, 
თავადმან ამცნო და დაებადნეს. 19 უფალმან განაქარვნის 
ზრახვანი წარმართთანი და შეურაცხ-ყვნის გულისსიტყუანი 
ერთანი და შეურაცხ-ყვნეს ზრახვანი მთავართანი; 11 ხოლო 
ზრახვა უფლისაი უკუნისამდე ჰგიეს და გულისსიტყუანი გულისა 
მისისანი - თესლითი თესლადმდე. 12 ნეტარ არს ნათესავი, 
რომლისა არს უფალი ღმერთი მათი, ერი, რომელ გამოირჩია 
სამკვდრებელად თვსად. 13 ზეცით მოხედნა უფალმან და 
იხილნა ყოველნი ძენი კაცთანი; 14 განმზადებულით 
სამკვდრებელით თვსით მოხედნა ყოველთა ზედა 
სამკვდრებულთა ქუეყანისათა, 12 რომელმან დაჰბადნა 
მხოლოდ გულნი მათნი, რომელმან გულისქმა-ყუნის ყოველნი 
საქმენი მათნი. 19 არა ცხონდების მეფე მრავლითა ძალითა 
თვსითა და გმირი არა განერეს სიმრავლითა ძალისა 
მისისაითა. 17 ტყუინ ცხენი განრინებად და დიდითა ძალითა 
თვსითა არა განერეს. 18 აჰა, ესერა, თუალნი უფლისანი 
მოშიშთა მისთა ზედა და რომელნი ესვენ წყალობასა მისსა, 19 
კსნად სიკუდილისაგან სულთა მათთა და გამოზრდად მათდა 
სიყმილსა. 2?– ხოლო სულმან ჩემმან დაუთმენ უფალსა, რამეთუ 


მწე და მფარველ არს იგი ჩუენდა; 21 რამეთუ მისა მიმართ 
იხარებდეს გული ჩუენი და სახელსა წმიდასა მისსა ვესვიდეთ. 
22 იყავნ, უფალო, წყალობაი შენი ჩუენ ზედა, ვითარცა ჩუენ 
გესავთ შენ. 

1 ფსალმუნი დავითისი, რაჟამს-იგი იცვალა პირი თვსი წინაშე 
აბიმელიქისა და განუტევა იგი და წარვიდა 2 ვაკურთხო უფალი 
ყოველსა ჟამსა, მარადის ქებაი მისი პირსა ჩემსა. 3 უფლისა 
მიერ იქოს სული ჩემი, ესმოდის მშვდთა და ახარებდენ. 41 
განადიდეთ უფალი ჩემ თანა და აღვამაღლოთ სახელი მისი 
მის თანა. 2 გამოვიძიე უფალი და ისმინა ჩემი და ყოველთა 
ჭირთა ჩემთაგან მიჭსნა მე. 9 მოედით მისა და განათლდით და 
პირსა თქუენსა არა ჰრცხუნეს. 7” მან გლახაკმან ჟმა-ყო და 
უფალმან ისმინა მისი და ყოველთა ჭირთა მისთაგან ივსნა იგი. 
8 დაიბანაკებს ანგელოზი უფლისა გარემოს მოშიშთა მისთა და 
იჭსნნეს იგინი. ? განიცადეთ და იხილეთ, რამეთუ ტკბილ არს 
უფალი; ნეტარ არს კაცი, რომელი ესავს მას. 190 გეშინოდენ 
უფლისა ყოველთა წმიდათა მისთა, რამეთუ არა არს 
ნაკლულევანებაი მოშიშთა მისთა. 11 მდიდარნი დაგლახაკდეს 
და შეემშია, ხოლო რომელნი ეძიებენ უფალსა, არა 
ნაკლულევან იქმნენ ყოვლისაგან კეთილისა. 12 მოვედით, 
შვილნო, ისმინეთ ჩემი, შიში უფლისაი გასწავო თქუენ. 13 ვინ 
არს კაცი, რომელსა ჰნებავს ცხორებაი და უყუარან ხილვად 
დღენი კეთილნი? 14 დააცხრვე ენაი შენი ბოროტისაგან და 
ბაგენი ჩენნი ნუ იტყვან ზაკვასა; 12 მოიქეც ბოროტისაგან და 
ქმენ კეთილი, მოიძიე მშვდობაი და მისდევდი მას. 19 თუალნი 
უფლისანი მართალთა ზედა და ყურნი მისნი ლოცვასა მათსა 
ზედა; 17 პირი უფლისაი მოქმედთა ზედა ძვრისათა 
მოსპოლვად ქუეყანით საჟსენებელი მათი. 18 ყმობდეს 
მართალნი და უფალმან ისმინა მათი და ყოველთა ჭირთა 
მათთაგან ივსნნა იგინი. 1? მახლობელ არს უფალი 
შემუსრვილთა გულითა და მდაბალნი სულითა აცხოგნნეს. 29 
მრავალ არიან ჭირნი მართალთანი და ყოვლისავე მისგან 
იყსნნეს იგინი უფალმან. 21 დაიცვნეს უფალმან ყოველნი 
ძუალნი მათნი და ერთიცა მათგანი არა შეიმუსროს. 22 


სიკუდილი ცოდვილთა ბოროტ არს და, რომელთა სძულდეს 
მართალი, უსჯულოებენ. 23 იყსნნეს უფალმან სულნი მონათა 
მისთანი და არა ცოდონ ყოველთა, რომელნი ესვენ მას. 
დიდება 

1 საჯენ, უფალო, მავნებელნი ჩემნი და ჰბრძოდე მბრძოლთა 
მათ ჩემთა; 2? აღიღე ჭური და ფარი და აღდეგ მწედ ჩემდა. 3 
განჰფინე მახვლი შენი და შეკრიბე წინა კერძო მდევართა 
ჩემთასა; არქუ სულსა ჩემსა: მყსნელი შენი ვარი მე. 4 
პრცხუენოდენ და კდემებოდენ, რომელნი ეძიებენ სულსა ჩემსა; 
მართლუკუნიქცენ და სირცხვლეულ იქმნენ, რომელნი 
ზრახვიდეს ჩემთვს ძვრსა. ? იქმნენ იგინი ვითარცა მტუერი 
წინაშე ქარსა და ანგელოზმან აჭირვენ მათ; 9 იყვნენ გზანი 
მათნი ბნელ და საცთომელ და ანგელოზმან უფლისამან 
დევნნეს იგინი. 7 რამეთუ ცუდად დამირწყეს მე განსახრწნელი 
საბრჭყისა მათისა და ამაოდ აყუედრებდეს სულსა ჩემსა. 8 ეწიენ 
მათ საბრქჭე, რომელ არა უწყოდიან და სანადირო, რომელ 
დაარწყუეს, შეიპყრნედ იგინი და საბრჟყჟესავე მათსა შეითხინედ. 
?– ხოლო სული ჩემი იხარებდეს უფლისა მიმართ და იშუებდეს 
მაცხოვარებითა მისითა. 10 ყოველთა ძუალთა ჩემთა თქუან: 
უფალო, უფალო, ვინ გემსგავსოს შენ? რამეთუ იყსენ გლახაკი 
ჭქელთაგან უძლიერესთა მისთასა და გლახაკი და 
დავრდომილი - მიმოდამტაცებელთაგან მისთა. 11 რამეთუ 
აღდგეს ჩემ ზედა მოწამენი ცრუნი და, რა-იგი არა უწყოდე, 
მკითხვიდეს მე. 12 მომაგეს მე ბოროტი კეთილისა წილ და 
უმკვდროებაი სულისა ჩემისა იზრახეს. 13 ხოლო რაჟამს იგინი 
მაჭირვებდიან მე, შევიმოსი ძაძა და დავიმდაბლი მარხვითა 
სული ჩემი, და ლოცვა ჩემი წიაღადვე ჩემდა მოიქცეს. 14 
ვითარცა ძმა და მეგობარი ჩუენი, ეგრეთ სათნო-ვიყავ; 
ვითარცა მგლოვარე და მწუხარე, ეგრე დავმდაბლდი. 12 და 
ჩემ ზედა იხარეს და შეკრბეს; შეკრბეს ჩემ ზედა გუემანი და მე 
არა ვაგრძენ, 15 განიყვნეს და არა შეინანეს. განმცადეს მე და 
შეურაცხებით შეურაცხ-მყვეს მე და იღრჭინნეს ჩემ ზედა კბილნი 
მათნი. 17 უფალო, ოდეს მომხედო? განაშორე სული ჩემი 
ძვრისსაქმისა მათისაგან და ლომთაგან მხოლოდშობილება 
ჩემი. 18 აღგიარო შენ ეკლესიასა შინა დიდსა და კრებულსა 


შორის მრავალსა გაქებდე შენ. 19 ნუმცა უხარის ჩემ ზედა 
მტერთა ჩემთა უსამართლოდ, რომელთა მომიძულეს მე ცუდად 
და თუალ-ჰყოფდეს თუალითა. 29 რამეთუ ჩემ თანა მშვდობასა 
იტყოდეს და რისხვით ზაკვასა განიზრახვიდეს. 21 განავრცეს 
ჩემ ზედა პირი მათი და თქუეს: ვაშა, ვაშა! იხილეს თუალთა 
ჩუენთა. 22 იხილე, უფალო, ნუ დასდუმნები, უფალო, ნუ 
განმეშორები ჩემგან. 23 განიღვძე, უფალო, და მოხედენ 
განკითხვასა ჩემსა, ღმერთო ჩემო და უფალო, შჯასა ჩემსა. 24 
მისაჯე მე, უფალო, სიმართლითა ჩემითა, უფალო ღმერთო 
ჩემო და ნუმცა უხარის ჩემ ზედა. 22 ნუ იტყვედ გულთა შინა 
მათთა: ვაშა, ვაშა, სულსა ჩემსა! ნუცა იტყვედ, ვითარმედ: 
შთავნთქათ იგი. 29 პრცხუენოდენ და კდემებოდენ თანად, 
რომელთა უხაროდა ბოროტთა ჩემთათვს; შთაიცუედ 
სირცხვლი და კდემა, რომელნი მდიდრად იტყოდეს ჩემ ზედა. 
27 იხარებდენ და იშუებდენ შენდამი ყოველნი, რომელთა ენება 
სიმართლე ჩემი და თქუედ მარადის: დიდ არს უფალი! 
რომელთა უნდა მშვდობაი მონისა შენისა. 28 და ენაი ჩემი 
იტყოდის სიმართლესა შენსა და მარადღე ქებასა შენსა. 

1 დასასრულსა, მონისა ღმრთისა ფსალმუნი დავითისი ? თქვს 
უსჯულომან ცოდვასა შინა გულსა თვსსა, არა არს შიში 
ღმრთისაი წინაშე თუალთა მისთა. 3 რამეთუ ზაკვიდა იგი 
წინაშე მისსა მოპოვნებად უსჯულოებისა თვსისა და 
სიძულილისა. “ სიტყუანი პირისა მისისანი - უსჯულოებაი და 
ზაკვა, არა ინება მან გულისყმის-ყოფა კეთილისა. 2 
უსჯულოებაი იზრახა საწოლსა ზედა თვსსა, დადგა იგი 
ყოველსა გზასა არაკეთილსა და ბოროტი მას არა მოეწყინა. 9 
უფალო, ზეცასა არს წყალობაი შენი და ჭეშმარიტებაი შენი 
ვიდრე ღრუბელთამდე; ” სიმართლენი შენი, ვითარცა მთანი 
ღმრთისანი და განკითხვანი შენნი უფსკრულ მრავალ. კაცთა 
და საცხოვარსა აცხოვნებ შენ, უფალო, 8 ვითარცა განამრავლე 
წყალობაი შენი, ღმერთო. ხოლო ძენი კაცთანი საფარველსა 
ფრთეთა შენთასა ესვიდენ. ? დაითვრნენ იგინი სიპოხითა 
სახლისა შენისათა და ღუარი საშუებელისა შენისა ასუა მათ. 19 
რამეთუ შენგან არს წყარო ცხორებისა და ნათლითა შენითა 
ვიხილეთ ჩუენ ნათელი. 11 მოჰფინე წყალობაი შენი, რომელთა 
გიციან შენ, და სიმართლე შენი წრფელთა გულითა. 12 ნუ 
მოვალნ ჩემ ზედა ფერვკი ამპარტავანებისა და ყელი 
ცოდვილისა ნუ შემძრავნ მე. 13 მუნ დაეცნეს ყოველნი 
მოქმედნი უსჯულოებისანი; განვარდენ და ვერღარა უძლონ 
დადგომად. დიდება 

1 ნუ გშურნ უკეთურთა, ნუცა გშურნ მათი, რომელნი იქმან 
უსჯულოებასა. 2 რამეთუ ვითარცა თივაი მსთუად განყმენ და 
ვითარცა მხალი მწუანვილისა ადრე დამოცვვენ. 3 ესევდ 
უფალსა და ყავ სიტკბოებაი, დაემკვდრო ქუეყანასა და 
დაემწყსო სიმდიდრესა ზედა მისსა. “ იშუებდ უფლისა მიმართ 
და მან მოგცეს შენ თხოვაი გულისა შენისა. 2? განაცხადე 
უფლისა მიმართ გზაი შენი და ესევდ მას და მან ყოს; 9 და 
გამოაბრწყინვოს ვითარცა ნათელი სიმართლე შენი და 
განკითხვა შენი - ვითარცა დღე შუვაი. 7 დაემორჩილე უფალსა 
და დაემონე მას და ნუ გშურნ მისი, რომელი წარმართებულ 
იყოს გზასა მისსა კაცისა თანა, რომელი იქმოდის 
უსჯულოებასა. 83 დასცხერ რისხვისაგან და დაუტევე 
გულისწყრომაი და ნუ ეშურები, რათამცა უკეთურებდი. 3? 
რამეთუ უკეთურნი ადრე მოისრნენ, ხოლო რომელთა დაუთმონ 
უფალსა, მათ დაიმკვდრონ ქუეყანა. 19 და წუთღა, და არა იყოს 
უღმრთო და ეძიებდ ადგილსა მისსა და არა ჰპოო; 11 ხოლო 
მშვდრთა დაიმკვდრონ ქუეყანა და იშუებდენ მრავლითა 
მშვდობითა. 12 უმზირინ ცოდვილი მართალსა და დაიღრჭინნის 
მის ზედა კბილნი მისნი; 132 ხოლო უფალი ეცინინ მას, რამეთუ 
წინაისწარ ჰხედავს, რამეთუ მოახს დღე მისი. 14 მახვლი 
იჭქადეს ცოდვილთა და გარდააცუეს მშვლდსა მათსა დაცემად 
გლახაკისა და დავრდომილისა და მოკლვად მათდა, 
რომელნი წრფელ არიან გულითა. 15 მახვლი მათი განეწონენ 
გულსა მათსა, და მშვლდი მათი შეიმუსრენ. 19 შჯობს მცირედი 
მართლისა, ვიდრეღა არა მრავალსა მას სიმდიდრესა 
ცოდვილთასა. 17 რამეთუ მკლავნი ცოდვილისანი შეიმუსრნენ, 
ხოლო განამტკიცნეს მართალნი უფალმან. 18 იცნის უფალმან 
გზანი უბიწოთანი, და მკვდრობაი მათი უკუნისამდე ეგოს; 19 
არა სირცხვლეულ იქმნენ იგინი ჟამსა ბოროტსა და დღეთა 
სიყმილისათა განძღენ. 29 რამეთუ ცოდვილნი წარწყმდენ, 


ხოლო მტერნი უფლისანი დიდებასა ოდენ მათსა და 
ამაღლებასა მოაკლდენ და ვითარცა კუამლი, განქარდენ. 21 
ივასხის ცოდვილმან და არა მიაგის, ხოლო მართალსა 
ეწყალინ და მისცის. 22 რამეთუ მაკურთხეველთა მისთა 
დაიმკვდრონ ქუეყანა, ხოლო მწყევარნი მისნი მოისრნენ. 23 
უფლისა მიერ წარემართების სლვა კაცისა, და გზაი მისი 
ენებოს ფრიად. 24 რაჟამს დაეცეს და არა დაიმუსროს, რამეთუ 
უფალი განამტკიცებს ყელსა მისსა. 22 ყრმალ ვიყავ და 
დავბერდიცა და არა ვიხილე მართალი დაგდებულ, არცა 
თესლი მისი მთხოველ პურისა. 29 მარადღე სწყალობს და 
ავასხებს მართალი, და ნათესავი მისი კურთხეულ იყოს. 27 
მოიქეც ბოროტისაგან და ქმენ კეთილი და დაემკვდრე უკუნითი 
უკუნისამდე. 28 რამეთუ უფალსა უყუარს მშჯავრი და არა 
დასთხინეს ღირსნი მისნი, უკუნისამდე დაიცვნენ იგინი; ხოლო 
უშჯულონი იდევნნენ და თესლი უღმრთოთა მოისრას. 2? ხოლო 
მართალთა დაიმკვდრონ ქუეყანა და დაემკვდრნენ უკუნითი 
უკუნისამდე მას ზედა. 39 პირმან მართლისამან იწვართოს 
სიბრძნე და ენა მისი იტყოდის მშჯავრსა. 31 შჯული ღმრთისაი 
მისისა არს გულსა შინა მისსა და არა შეუბრკუმენ სლვანი 
მისნი. 322 ხედავნ ცოდვილი მართალსა და ეძიებნ მას, რათამცა 
მოკლა იგი; 33 ხოლო უფალმან არა დაუტეოს იგი ყელთა 
მისთა, არცა დასაჯოს იგი, რაჟამს განიკითხვდეს მას. 34 
დაუთმე უფალსა და დაიცევ გზა მისი, და აგამაღლოს შენ 
დამკვდრებად ქუეყანისა, და მოსრვა ცოდვილთა იხილო. 32 
ვიხილე მე უღმრთო უფროს ამაღლებული და აღმატებული 
ვიდრე ნაძუთამდე ლიბანისათა. 39 და თანაწარვჰყედ და, აპა, 
არა იყო; და ვეძიებდ მას და არა იპოვა ადგილი მისი. 37 
დაიცევ უმანკოებაი და იხილე სიწრფელე, რამეთუ არს ნეშტი 
კაცისა მამშვდებელისა. 38 ხოლო უსჯულონი მოისრნენ 
ერთბამად, და ნეშტი უღმრთოთა წარწყმდეს. 39? ხოლო 
ცხორებაი მართალთა უფლისა მიერ არს, და მფარველ მათდა 
არს ჟამსა ჭირისასა. 49 და შეეწიოს მათ უფალი და ივჭსნეს 
იგინი და განარინნეს იგინი ცოდვილთაგან და აცხოვნნეს 
იგინი, რამეთუ ესვიდეს მას. დიდებაი 

1 ფსალმუნი დავითისი, მოსაყსენებელად შაბათთა 2 უფალო, 
ნუ გულისწყრომითა შენითა მამხილებ მე, ნუცა რისხვითა 
შენითა მსწავლი მე. 3 რამეთუ ისარნი შენნი განმეწონნეს მე და 
დაამტკიცე ჩემ ზედა ჟელი შენი. 4? არა არს კურნებაი ყორცთა 
ჩემთა პირისაგან რისხვისა შენისა, არა არს მშვდობაი ძუალთა 
ჩემთა პირისაგან ცოდვათა ჩემთასა; ? რამეთუ უსჯულოებანი 
ჩემნი აღემატნეს თავსა ჩემსა და, ვითარცა ტვრთი მძიმე, 
დამიმძიმდეს ჩემ ზედა. 9 შეყკყროლდეს და დალპეს 
წყლულებანი ჩემნი პირისაგან უგუნურებისა ჩემისა; 7 
დავგლახაკენ და დავმდაბლდი სრულიად, მარადღე მწუხარე 
ვიდოდე; 8 რამეთუ თეძონი ჩემნი აღივსნეს ნაგუემთაგან და 
არა არს კურნება ყორცთა ჩემთა. ? შევბოროტენ და 
დავმდაბლდი ვიდრე ფრიად, ვყმობდ სულთქმითა გულისა 
ჩემისათა. 1? უფალო, შენ წინაშე არს ყოველი გულისთქმა 
ჩემი, და სულთქმა ჩემი შენგან არა დაეფარა. 11 გული ჩემი 
შეძრწუნდა და დამიტევა მე ძალმან ჩემმან და ნათელი 
თუალთა ჩემთა, და იგიცა არა დაადგრა ჩემ თანა. 12 
მოყუარენი ჩემნი და მეგობარნი ჩემნი ჩემ წინაშე მომეახლნეს 
და დადგეს, და მახლობელნი ჩემნი შორს განდგეს ჩემგან. 13 
და მაიძულებდეს მე, რომელნი ეძიებდეს სულსა ჩემსა, და 
რომელნი ეძიებდეს ძვრსა ჩემსა, იტყოდეს ამაოებასა და 
ზაკვასა მარადღე ზრახვიდეს. 14 ხოლო მე ვითარცა ყრუსა, არა 
მესმოდა, და ვითარცა უტყუმან რა არა აღაღის პირი თვსი; 12 
და ვიქმენ მე ვითარცა კაცი უსმი, რომლისა თანა არა არს 
პირსა მისსა სიტყუაი. 19 არამედ მე შენ, უფალო, გესავ და შენ 
შეგესემინ ჩემი, უფალო ღმერთო ჩემო. 17 რამეთუ ვთქუ: ნუ 
სადა უხაროდის ჩემ ზედა მტერთა ჩემთა და შეძრვასა ფერჭთა 
ჩემთასა ჩემ ზედა მდიდრად იტყოდეს. 18 რამეთუ მე გუემად 
განმზადებულ ვარ და სალმობაი ჩემი ჩემ წინაშე არს მარადის. 
19 რამეთუ უსჯულოებაი ჩემი მე უთხრა და ვზრუნვიდე მე 
ცოდვისა ჩემისათვს. 29 აწ, ესერა, მტერნი ჩემნი ცხოველ არიან 


და განძლიერებულ ჩემსა უფროს; და განმრავლდეს, 
რომელთა მომიძულეს მე უსამართლოდ; 21 და რომელთა 
მომაგეს მე ბოროტი კეთილისა წილ, მასმენდეს, რამეთუ 
ვსდევდ სიმართლესა. 22 ნუ დამაგდებ მე, უფალო ღმერთო 
ჩემო, და ნუცა განმეშორები ჩემგან. 23 მოიხილე შეწევნად 
ჩემდა, უფალო ღმერთო ცხორებისა ჩემისაო. 


ფსალმუნი 38 


1 დასასრულსა, იდითუმისთვს ფსალმუნი დავითისი ? ვთქუ: 
ვიმარხნე გზანი ჩემნი, რათა არა ვცოდო ენითა ჩემითა; 
დავდევ საცო პირსა ჩემსა, მიყდებოდა რა ცოდვილი წინაშე 
ჩემსა. 2 დავყრუვდი და დავმდაბლდი და დავდუმენ 
კეთილთაგან და სალმობაი ჩემი განმიახლდა. “ განყურდა 
გული ჩემი შორის ჩემსა და ზრახვასა ჩემსა აღატყდეს ცეცხლი. 
2 ვიტყოდე მე ენითა ჩემითა: მაუწყე მე, უფალო, აღსასრული 
ჩემი, და რიცხვ დღეთა ჩემთა რავდენ არს, რათა უწყოდი, 
რაღა მაკლს მე. 9 ესერა, ზომით ჰყვენ დღენი ჩემნი, და 
არსებაი ჩემი, ვითარცა არარაი, არს შენ წინაშე; რამეთუ 
ყოვლითავე ამავო არს ყოველი კაცი ჭყორციელი. 7 და ღათუ 
მეებრ ხატად ვალს კაცი, გარნა ამაოდ შფოთებს, რამეთუ 
იუნჯებს და არა უწყის, ვის შეუკრიბოს იგი. 8 და აწ ვინმე არს 
თმენა ჩემი, არა თუ შენ, უფალი? და სიმტკიცე ჩემი შენ მიერ 
არს. ? ყოველთა უსჯულოებათა ჩემთაგან მივსენ მე, 
საყუედრელად უგნურსა მიმეც მე. 1? დავყრუვდი და არა 
აღვაღე პირი ჩემი, რამეთუ შენ ჰყავ. 11 განმაყენენ ჩემგან 
ტანჯვანი შენნი, რამეთუ ძალითა ჭელისა შენისათა მე 
მოვაკლდი. 12 მხილებათა მიერ უსჯულოებისათვს განსწავლე 
კაცი და დაადნვე, ვითარცა დედაზარდლისა ქსელი, სული 
მისი; გარნა ამავო არს ყოველი კაცი. 13 შეისმინე ლოცვისა 
ჩემისა, უფალო, და ვედრებისა ჩემისა ყურად-იღე; ცრემლთა 
ჩემთასა ნუ დაიდუმებ, რამეთუ მსხემ ვარ მე შენ წინაშე და 
წარმავალ, ვითარცა ყოველნი მამანი ჩუენნი. 1“ მილხინე მე, 
რათა განვისუენო პირველ წარსლვად ჩემდამდე და მერმე ნუ 
არღარა ვიპოვო. 


ფსალმუნი 39 


1 დასასრულსა, ფსალმუნი დავითისი 2? თმენით დაუთმე 
უფალსა და მომხედნა მე 3 და ისმინა ლოცვისა ჩემისა. და 
აღმომიყვანა მე მღვმისაგან გლახაკებისა და თიკისაგან უყისა 
და დაამტკიცნა კლდესა ზედა ფერყნი ჩემნი და წარჰმართნა 
სლვანი ჩემნი. 4 და აღავსო პირი ჩემი ქებითა ახლითა 
გალობად ღმრთისა ჩუენისა; იხილონ მრავალთა და შეეშინოს 
და ესვიდენ უფალსა. ? ნეტარ არს კაცი, რომლისა სახელი 
უფლისაი სასო მისა არს და არა მიხედნა ამავოებასა, არცა 
სიცბილსა ტყუილისასა. 9 მრავალ-ჰყავ შენ, უფალო ღმერთო 
ჩუენო, საკვრველი შენი, და განზრახვათა შენთა არა არს, ვინ 
გემსგავსოს შენ; უთხარ და ვიტყოდე, და განმრავლდეს უფროს 
რიცხვსა. 7 შესაწირავი და მსხუერპლი არა გთნდა, ხოლო 
კორცნი დამამტკიცენ მე; საკუერთხები ცოდვისათვს არა 
ითხოვე. 9 მაშინ ვთქუ: ესერა, მოვალ; თავსა წიგნთასა წერილ 
არს ჩემთვს. ? ყოფად ნებისა შენისა, ღმერთო ჩემო, ვინებე, და 
შჯული შენი შუვა მუცელსა ჩემსა. 19 ვახარე სიმართლე შენი 
ეკლესიასა შინა დიდსა; აჰა, ესერა, ბაგენი ჩემნი არა 
დავიპყრნე. უფალო, შენ უწყი; 11 სიმართლე შენი არა 
დავფარე, გულსა შინა ჩემსა ჭეშმარიტებაი შენი და 
მაცხოვარებაი შენი ვთქუ, არა დავფარე წყალობაი შენი და 
ჭეშმარიტებაი შენი კრებულსა შორის დიდძალსა. 12 ხოლო 
შენ, უფალო, ნუ განმაშორებ მოწყალებათა შენთა ჩემთაგან; 
წყალობამან შენმან და ჭეშმარიტებამან შენმან მარადის 
შემიწყნარენ მე. 13 რამეთუ მომიცვეს მე ბოროტთა, რომელთა 
არა არს რიცხ;; მეწინეს მე უსჯულოებანი ჩემნი და მე ვერ 
უძლე ხილვად; განმიმრავლდეს მე უფროს თმათა თავისა 
ჩემისათა და გულმან ჩემმან დამიტევა მე. 1“ გთნდინ, უფალო, 
ჰსნა ჩემი. უფალო, შეწევნად ჩემდა მომხედენ. 12 
ჰრცხუენოდენ და კდემებოდენ თანად, რომელნი ეძიებენ 
სულსა ჩემსა მიღებად მას; მართლუკუნიქცენ და სირცვლეულ 
იქმნენ, რომელთა უნდა ბოროტი ჩემი. 15 მიღებად მეყსეულად 


სირცხვლი მათი, რომელნი მეტყოდეს: მე ვაშა, ვაშა! 17 
იხარებდენ და იშუებდენ შენდამი ყოველნი, რომელნი გეძიებენ 
შენ, უფალო, და თქუედ მარადის: დიდ არს უფალი! რომელთა 
უყუარს მაცხოვარებაი შენი. 18 ხოლო მე გლახაკ და 
დავრდომილ ვარი; უფალმან იღუაწოს ჩემთვს; შემწე და 
მჭსნელი ჩემი ხარი შენ, ღმერთო ჩემო, ნუ ჰყოვნი. დიდება 


ფსალმუნი 40 


1 დასასრულსა, ფსალმუნი დავითისი 2? ნეტარ არს, რომელმან 
გულისკმა-ყოს გლახაკისა და დავრდომილისა, დღესა 
ბოროტსა იჭსნას იგი უფალმან. 3 უფალმან დაიცვას იგი და 
აცხოვნოს იგი და სანატრელ ყოს იგი ქუეყანასა ზედა, და არა 
მისცეს იგი ჟელთა მტერთა მისთასა. 4 უფალი შეეწიოს მას 
ცხედარსა ზედა სალმობისა მისისასა; ყოველი სარეცელი მისი 
გარემიაქციე არაძლებასა შინა მისსა. ? მე ვთქუ: უფალო, 
მიწყალე მე და განკურნე სული ჩემი, რამეთუ ვცოდე შენდა. 9 
მტერთა ჩემთა თქუეს ბოროტი ჩემთვს: ოდესმე მოკუდეს და 
წარწყმდეს სახელი მისი. 7 და შემო-თუ-ვიდეს ხილვად, ამაოსა 
იტყვნ; გულმან მისმან შეიკრიბა უსჯულოებაი თავისა თვსისა; 
გარეგანვიდის გარე, და მასვე იტყვნ. 8 ჩემთვს ცუნდრუკობდეს 
ყოველნი მტერნი ჩემნი, ჩემთვს ზრახვიდეს ბოროტსა. 9? 
სიტყუაი უსჯულოებისა დამდვეს ჩემ ზედა; ნუუკუე მძინარემან 
არღარა ნუ შესძინოსა აღდგომა? 19 და რამეთუ ამანცა, კაცმან 
მშვდობისა ჩემისამან, რომელსა-იგი მე ვესევდი, რომელი 
ჭამდა პურსა ჩემსა, მან განადიდა ჩემ ზედა შეტყუილი. 11 
არამედ შენ, უფალო, მიწყალე მე და აღმადგინე მე, და მე 
მივაგო მათ. 12 ამით ვცან, რამეთუ მინებე მე, რამეთუ არა 
უხაროდის მტერსა ჩემსა ჩემ ზედა. 13 ხოლო მე უბიწოებითა 
ჩემითა შემიწყნარე და დამამტკიცე მე შენ წინაშე უკუნისამდე. 
14 კურთხეულ არს უფალი ღმერთი ისრაცლისა ამიერითგან და 
უკუნისამდე! იყავნ, იყავნ! 


ფსალმუნი 41 


1 დასასრულსა გულიჭმის-ყოფისათვს, ძეთა კორესთა 
ფსალმუნი დავითისი ? ვითარცა სახედ სურინ ირემსა წყაროთა 
მიმართ წყალთასა, ეგრე სურინ სულსა ჩემსა შენდამი, 
ღმერთო! 3 სწყურის სულსა ჩემსა ღმრთისა მიმართ ძლიერისა 
და ცხოველისა: ოდესმე მივიდე და ვეჩუენო პირსა ღმრთისასა? 
4 იქმნნეს ცრემლნი ჩემნი პურად ჩემდა დღე და ღამე, რამეთუ 
მეტყვედ მე მარადღე: სადა არს ღმერთი იგი შენი? ? ხოლო მე 
ესე მოვივსენი და ნუგეშინის-ვსცი სულსა ჩემსა, რამეთუ 
განვლო მე ადგილსა საყოფელისა საკვრველისასა ვიდრე 
სახლადმდე ღმრთისა ჟმითა სიხარულისათა და 
აღსარებისათა, ყმითა მედღესასწაულეთათა. 95 რად მწუხარე 
ხარ, სულო ჩემო, ანუ რად შემაძრწუნებ მე? ესევდ ღმერთსა, 
რამეთუ მე აუვარო მას, მაცხოვარსა პირისა ჩემისასა და 
ღმერთსა ჩემსა. ”7 სული ჩემი შეძრწუნდა ჩემ თანა; ამისთვს 
მოგივსენო შენ ქუეყანით იორდანით და ერმონით, მთით 
მცირით. 95 უფსკრული უფსკრულსა ხადის ყმითა 
ზეგარდამოსაქანელთა შენთათა; ყოველნი განსაცხრომელნი 
შენნი და ღელვანი შენნი მე ზედა გარდამჭდეს. ? დღისი ამცნო 
უფალმან წყალობაი მისი და ღამე გალობაი მისი; ჩემ მიერ 
ლოცვა ღმრთისა მიმართ ცხორებისა ჩემისა. 19 ვარქუ 
ღმერთსა: მწე ჩემდა ხარ, რად დამივიწყებ მე, ანუ რად 
მწუხარედ ვრონინებ მე ჭირითა მტერისათა? 11 და შემუსრვასა 
ძუალთა ჩემთასა მყუედრიდეს მე მტერნი ჩემნი, მეტყვედ რა 
იგინი მარადღე: სადა არს ღმერთი იგი შენი? 12 რად მწუხარე 
ხარ, სულო ჩემო, ანუ რად შემაძრწუნებ მე? ესევდ ღმერთსა, 
რამეთუ მე აუვარო მას, მაცხოვარსა პირისა ჩემისასა და 
ღმერთსა ჩემსა. 

1 მისაჯე მე, ღმერთო, და საჯე სჯა ჩემი თესლითგან 
არაწმიდისა, კაცისა ცრუსა და მზაკუარისაგან მივსენ მე. 2 
რამეთუ შენ, ღმერთი, ძალ ჩემდა ხარ; რად განმიშორებ მე, და 
რად მწუხარე ვარ მე ჭირითა მტერისათა? 3 გამოავლინე 
ნათელი შენი და ჭეშმარიტებაი შენი, ესენი მიმიძღუეს და 
მიმიყვანეს მე მთასა წმიდასა შენსა და საყოფელთა შენთა. 4“ 
და შევიდე მე წინაშე საკურთხეველსა ღმრთისასა, ღმრთისა 
მიმართ, რომელმან ახარა სიჭაბუკესა ჩემსა; აღგიარო შენ 
ბობღნითა, ღმერთო, ღმერთო ჩემო! ? რად მწუხარე ხარ, 
სულო ჩემო, ანუ რად შემაძრწუნებ მე? ესევდ ღმერთსა, 
რამეთუ მე აუვარო მას, მაცხოვარსა პირისა ჩემისასა და 
ღმერთსა ჩემსა. დიდება 

1 დასასრულსა, ძეთა კორესთა, გულისყჟმის-ყოფისათვს 2 
ღმერთო, ყურთა ჩუენთა გუესმა ჩუენ და მამათა ჩუენთა 
გვთხრეს ჩუენ საქმე იგი, რომელ ჰქმენ დღეთა მათთა, დღეთა 
მათ შინა პირველთა. 3 ყელმან შენმან მოსრნა წარმართნი და 
დაჰნერგენ იგინი, ბოროტი უყავ ერთა და განასხენ იგინი. “ 
რამეთუ არა მახვლითა მათითა დაიმკვდრონ ქუეყანა და არცა 
მკლავმან მათმან ივსნნა იგინი; არამედ მარჯუენემან შენმან და 
მკლავმან შენმან და ნათელმან პირისა შენისამან, რამეთუ 
სათნო-იყვენ შენ იგინი. ? შენ თავადი ხარ მეუფც ჩემი და 
ღმერთი ჩემი, რომელმან ჰბრძანე ცხორებაი იაკობისი. 5 შენ 
გამო მტერნი ჩუენნი დავრქენეთ, და სახელითა შენითა 
შეურაცხ-ვყუნეთ იგინი, რომელნი აღდგომილ არიან ჩუენ ზედა. 
7” რამეთუ არა მშვლდსა ჩემსა ვესავ, არცა მახვლმან ჩემმან 
მაცხოვნოს მე. 8 რამეთუ შენ მაცხოვნენ ჩუენ მაჭირვებელთა 
ჩუენთაგან, და მოძულეთა ჩუენთა არცხვნე. ? ღმრთისა მიერ 
ვიქებოდით ჩუენ მარადღე და სახელსა შენსა აუვარებდეთ 
უკუნისამდე. 190 ხოლო აწ განმიშორენ და მარცხვნენ ჩუენ და 
არა გამოხუედ ღმერთი ძალად ჩუენდა. 11 მართლუკუნმაქციენ 
ჩუენ უფროს მტერთა ჩუენთასა და მოძულენი ჩუენნი 
მიმოდამიტაცებდეს ჩუენ. 12 მიმცენ ჩუენ ვითარცა ცხოვარნი 
შესაჭმელნი და წარმართთა შორის განმთესენ ჩუენ. 13 მიეც 
ერი შენი უსასყიდლოდ და არა იყოს სიმრავლე სასყიდლისა 
ჩუენისა. 14 მყვენ ჩუენ საყუედრელ მახლობელთა ჩუენთა, 
საცინელ და საკიცხელ გარემოსთა ჩუენთა. 15 მყვენ ჩუენ იგავ 
წარმართთა შორის და თავის სახრელად ერთა შორის. 19 
მარადღე კდემულებაი ჩემი ჩემ წინაშე არს 17 და სირცხვლმან 
პირისა ჩემისამან დამფარა მე. ყმისაგან მაყუედრებელისა და 
ძვრისმეტყუელისა, პირისაგან მტერისა და მდევარისა. 18 ესე 
ყოველი მოიწია ჩუენ ზედა და ჩუენ არა დაგივიწყეთ შენ და 
არა ვეცრუენით ჩუენ აღთქუმასა შენსა; და არცა განდგა 
მართლუკუნ გული ჩუენი 19 და მისდრიკენ ალაგნი ჩუენნი 


გზისაგან შენისა. 2? რამეთუ დამამდაბლენ ჩუენ ადგილსა 
ბოროტსა და დამფარნა ჩუენ აჩრდილმან სიკუდილისამან. 21 
უკუეთუ დავივიწყეთ ჩუენ სახელი ღმრთისა ჩუენისა და გან-თუ- 
ვიპყრნეთ ყელნი ჩუენნი ღმრთისა მიმართ უცხოსა, 22 არა 
ღმერთმან სამემცა იძია ესე? რამეთუ მან უწყის საიდუმლო 
გულისა. რამეთუ შენთვს მოვსწყდებით ჩუენ მარადღე, 
შევირაცხენით ჩუენ, ვითარცა ცხოვარნი კლვადნი. 23 24 
განიღვძე, რად გძინავს, უფალო? აღდეგ და ნუ განმაგდებ ჩუენ 
სრულიად. 25 რად გარემიიქცევ პირსა შენსა და დაივიწყებ 
გლახაკებასა ჩუენსა და ჭირსა ჩუენსა? 29 რამეთუ დამდაბლდა 
მიწამდე სული ჩუენი, და აღეკრა ქუეყანასა მუცელი ჩუენი. 27 
აღდეგ, უფალო, შემეწიენ ჩუენ და მივსნენ ჩუენ სახელისა 
შენისათვს. 

1 დასასრულსა, ცვალებადთა ჟამთათვს, ძეთა კორეთა, 
გულისყმის-ყოფისათვს, გალობაი საყუარელისა 2 აღმოთქუა 
გულმან ჩემმან სიტყუაი კეთილი და უთხრნე მე საქმენი ჩემნი 
მეუფესა; ენაი ჩემი საწერელ მწიგნობრისა ყელოვნისა. 3 
შუენიერ სიკეთითა უფროს ძეთა კაცთასა; განეფინა მადლი 
ბაგეთა შენთა; ამისთვს გაკურთხა შენ ღმერთმან უკუნისამდე. 4 
შეიბ მახვლი შენი წელთა შენთა, ძლიერო, ? შუენიერებითა 
შენითა და სიკეთითა შენითა. და გარდააცუ და წარემართე და 
სუფევდი ჭეშმარიტებისათვს და სიმშვდისა და სიმართლისა; 
და გიძღოდის შენ საკვრველად მარჯუენე შენი. 9 ისარნი შენნი 
ლესულ არიან, ძლიერო; ერნი შენ ქუეშე დაეცნენ, გულითა 
მტერნი მეუფისანი. 7 საყდარი შენი, ღმერთო, უკუნითი 
უკუნისამდე, კუერთხი განგებისა და კუერთხი სუფევისა შენისა. 
8 შეიყუარე სიმართლე და მოიძულე უსჯულოებაი, ამისთვს 
გცხო შენ ღმერთმან, ღმერთმან შენმან, საცხებელი 
სიხარულისა უმეტეს მოყუასთა შენთა. 3? მური და შტახსი და 
კასია სამოსელთაგან შენთა, ტაძართაგან პილოსძუალისათა 
გახარეს შენ. 19 ასულნი მეუფისანი პატივითა შენითა; დადგა 
დედოფალი მარჯუენით შენსა, სამოსლითა ოქროქსოვილითა 
შემკულ და შემოსილ პირად-პირადად. 11 ისმინე, ასულო, და 
იხილე, და მოყავ ყური შენი; და დაივიწყე ერი შენი და სახლი 
მამისა შენისა; 12 და გულმან უთქუას მეუფესა სიკეთისა შენისა; 
რამეთუ იგი თავადი არს უფალი ღმერთი შენი. და თაყუანის- 
სცეს მას 13 და ასულმანცა ტვროსისამან ძღუნითა; პირსა შენსა 
ლიტანიობდენ მდიდარნი ერისანი. 14 ყოველი დიდებაი 
ასულისა მეფისა შინაგან, ფესვედითა ოქროვანითა შემკულ 
არს 12 და შემოსილ პირად-პირადად. მიერთუნენ მეუფესა 
ქალწულნი, შემდგომად მისსა, მოყუასნი მისნი მიგერთუნენ 
შენ. 19 მიგერთუნენ შენ გალობითა და სიხარულითა და 
შეიყვანნენ იგინი ტაძარსა მეუფისასა. 17 მამათა შენთა წილ 
იქმნნეს შვილნი შენნი და დაადგინნე იგინი მთავრად ყოველსა 


ქუეყანასა ზედა. 18 მოვიყსენო სახელი შენი ყოველსა შორის 
თესლსა; ამისთვს ერთა აღგიარონ შენ უკუნისამდე და უკუნითი 


უკუნისამდე. 

1 დასასრულსა, ძეთა კორესთათვს, დაფარულთათვს 
ფსალმუნი 2 ღმერთი ჩუენი შესავედრებელ და ძალ, შემწე 
ჭირთა შინა, რომელთა მპოვნეს ჩუენ ფრიად. 3 ამისთვს არა 
მეშინოდის ჩუენ ძრვასა ქუეყანისასა და ცვალებასა მათთასა, 
გულთა ზღუათასა. 4 ოხრიდეს და შეძრწუნდეს წყალნი მათნი, 
შეძრწუნდეს მთანი ძლიერებითა მისითა. ? სლვა მდინარეთა 
ახარებს ქალაქსა ღმრთისასა; წმიდა-ყო საყოფელი თვსი 
მაღალმან. 9 ღმერთი მის შორის და იგი არა შეიძრას; შეეწიოს 
მას ღმერთი დილითი-დილად. 7 შეძრწუნდეს წარმართნი, 
მიდრკეს მეფენი, მოსცა ყჭმაი თვსი მაღალმან და შეიძრა 
ქუეყანა. 8 უფალი ძალთა ჩუენთა, ყელისაღმპყრობელ ჩუენდა 
ღმერთი იაკობისი. ? მოდით და იხილენით საქმენი ღმრთისანი, 
რომელ ქმნნა ნიშები ქუეყანასა ზედა. 1 დააცადნის ბრძოლანი 
კიდითგან კიდედმდე ქუეყანასა; მშვლდები შემუსროს და 
შეფქვას საჭურველი და ფარები დაწვას ცეცხლითა. 11 
მოიცალეთ და გულისკმა-ყავთ, რამეთუ მე ვარ ღმერთი; 
ავმაღლდე წარმართთა შორის და ავმაღლდე ქუეყანასა შინა. 
12 უფალი ძალთა ჩუენ თანა, ყელისაღმპყრობელ ჩუენდა 
ღმერთი იაკობისი. დიდება 

1 დასასრულსა, ძეთა კორესთათვს ფსალმუნი 2 ყოველთა 
წარმართთა აღიტყუელენით ქელნი თქუენნი, ღაღადებდით 
ღმრთისა მიმართ ყმითა სიხარულისათა. 3 რამეთუ უფალი 
მაღალ არს და საშინელ და მეუფე დიდ ყოველსა ქუეყანასა 
ზედა. 4 დაგუამორჩილნა ჩუენ ერნი და წარმართნი ქუეშე 
ფერვთა ჩუენთა. ? გამომირჩია ჩუენ სამკვდრებელი თვსი, 
შუენიერებაი იაკობისი, რომელ შეიყუარა. 9 ამაღლდა ღმერთი 
ღაღადებითა და უფალი ჭმითა საყვრისათა. 7 უგალობდით 
ღმერთსა ჩუენსა, უგალობდით; უგალობდით მეუფესა ჩუენსა, 
უგალობდით. 8 რამეთუ მეუფე არს ყოვლისა ქუეყანისა 
ღმერთი, უგალობდით მას მეცნიერებით. ? სუფევს ღმერთი 
წარმართთა ზედა, ღმერთი ზის საყდარსა მისსა ზედა წმიდასა. 
190 მთავარნი ერთანი შეკრბეს ღმრთისა თანა აბრაჰამისა, 
რამეთუ ღმრთისა ძლიერნი ქუეყანით ფრიად ამაღლდეს. 


ფსალმუნი 47 


1 ფსალმუნი დავითისი, ძეთა კორეთა, მეორისა შაბათისა 2 
დიდ არს უფალი და ქებულ ფრიად ქალაქსა ღმრთისა ჩუენისა 
მთასა წმიდასა მისსა. 3 ძირ-მტკიცედ სიხარულითა ყოვლისა 
ქუეყანისათა მთანი სიონისანი, გუერდნი ჩრდილოსანი, ქალაქი 
მეუფისა დიდისა. 4 ღმერთი ტაძართა შინა მისთა განცხადებულ 
არს, რაჟამს შეეწეოდის მას. ? რამეთუ, ესერა, მეფენი 
ქუეყანისანი შეკრბეს და მოვიდეს ერთბამად. 9 მათ იხილეს 
ესრეთ და დაუკვრდა, შეშფოთნეს, შეირყინეს; ” და ძრწოლამა 
შეიპყრნა იგინი; 8 მუნ სალმობაი, ვითარცა შობადისა. ქარითა 
სასტიკითა შეჰმუსრნეს ნავნი თარშისანი. ? ვითარცა გუესმა, 
ეგრეცა და ვიხილეთ ქალაქსა უფლისა ძალთასა, ქალაქსა 
ღმრთისა ჩუენისასა; ღმერთმან დააფუძნა იგი უკუნისამდე. 19 
შევიწყნარეთ წყალობაი შენი, ღმერთო, შორის ერსა შენსა. 11 
ვითარცა არს სახელი შენი, ღმერთო, ეგრეცა ქებაი შენი 
ყოველთა კიდეთა ქუეყანისათა; სიმართლითა სავსე არს 
მარჯუენე შენი. 12 იხარებდინ მთაი სიონი და იშუებდედ ასულნი 
ჰურიასტანისანი სამართალთა შვნთათვს, უფალო. 13 
მოადეგით სიონსა და მოიცევით იგი და მიუთხრობდით 
გოდლებსა შორის მისსა. 14 დასხენით გულნი თქუენნი ძალსა 
შინა მისსა. და განიყავთ ტაძრები მისი, რათა მიუთხრათ 
ნათესავსა სხუასა. 12 რამეთუ ესე არს ღმერთი ჩუენი 
უკუნისამდე და უკუნითი უკუნისამდე და ამან დამმწყსნეს ჩუენ 
უკუნისამდე. 


ფსალმუნი 48 


1 დასასრულსა, ძეთა კორესთა ფსალმუნი ? ისმინეთ ესე 
ყოველთა წარმართთა და ყურად-იღეთ ყოველთა, რომელნი 
დამკვდრებულ ხართ სოფელსა. 3 ნაშობნი ქუეყანისანი და ძენი 
კაცთანი, ერთბამად მდიდარნი და გლახაკნი. “ პირი ჩემი 
იტყოდის სიბრძნესა და ზრახვანი გულისა ჩემისანი გულისჟქმის- 
ყოფასა. ? მივყო იგავსა ყური ჩემი და აღვაღო საგალობლითა 
იგავი ჩემი. 9 რაისათვს მეშინის მე დღესა ბოროტსა, უკუეთუ 
უსჯულოებამან სლვათა ჩემთამან გარემომიცვას მე? 7 
რომელნი ესვენ ძალსა თვსსა და სიმრავლესა ზედა 
სიმდიდრისა თვსისასა იქადიან, 8 ძმამან ვერ იყსნას, იყსნეს 
კაცმან? არა მისცეს ღმერთსა საჟსარი თავისა თვსისა. 9? და 
სასყიდელი საჭსრად სულისა თვსისა; და შურებოდა იგი 
უკუნისამდე, 190 და ცხოვნდეს სრულიად. 11 არა იხილოს მან 
განსახრწნელი, რაჟამს იხილნეს ბრძენნი სიკუდილად. 
ერთბამად უგუნური და უცნობო წარწყმდენ და დაუტეონ 
უცხოთა სიმდიდრე მათი. 12 და სამარენი მათნი სახლ მათდა 
იყუნენ უკუნისამდე და საყოფელ მათდა თესლითი 
თესლადმდე; სახელები მათი უწოდეს მიწასა მათსა. 13 კაცი 
პატივსა შინა იყო და არა გულისყმა-ყო; ჰბაძვიდა იგი 
პირუტყუთა უგუნურთა და მიემსგავსა მათ. 1“ ესე გზაი არს 
საცთურებისა მათისა მათდა მიმართ და ამისსა შემდგომად 
პირითა მათითა სათნო-იყონ. 12 ვითარცა საცხოვარნი, 
ჯოჯოხეთსა მიეცნენ და სიკუდილი ჰმწყსიდეს მათ; და ეუფლნენ 
მათ წრფელნი განთიად და შეწევნა მათი განკფდეს ჯოჯოხეთს 
და დიდებისა მათისაგან განვარდენ. 195 ხოლო ღმერთმან 
იჭსნეს სული ჩემი ყელთაგან ჯოჯოხეთისათა, რაჟამს 
შემიწყნარებდეს მე. 17 ნუ გეშინინ, რაჟამს განმდიდრდეს კაცი 
და რაჟამს განმრავლდეს პატივი სახლისა მისისა; 18 რამეთუ 
არა სიკუდილსა მისსა წარიღოს მან ყოველი, არცა შთაჰყვეს 
დიდებაი მისი მის თანა. 1? რამეთუ სული მისი ცხოვრებასა 
ოდენ მისსა იკურთხოს; აღგიაროს შენ, რაჟამს კეთილი უყო 


მას. 22– შევიდეს იგი ვიდრე ნათესავადმდე მამათა მისთა, 
ვიდრე უკუნისამდე ნათელი არა იხილოს. 21 კაცი პატივსა შინა 
იყო და არა გულისჟმა-ყო, ჰბაძვიდა იგი პირუტყუთა უგუნურთა 
და მიემსგავსა მათ. დიდება 


ფსალმუნი 49 


1 ღმერთი ღმერთთა უფალი იტყოდა და უწოდა ქუეყანასა 
აღმოსავალითგან მზისათ ვიდრე დასავალადმდე. ? სიონით 
გამო არს შუენიერებაი ჰაეროვნებისა მისისა. 3 ღმერთი 
ცხადად მოვიდეს, ღმერთი ჩუენი და არა დადუმნეს; ცეცხლი 
მის წინაშე აღატყდეს და გარემოს მისსა ნიავქარი ფრიად. “ 
მოუწოდოს ზეცას ზეგარდამო და ქუეყანასა განრჩევად ერისა 
თვსისა. ? და შემოკრიბენით მისა წმიდანი მისნი, 
აღმასრულებელნი აღთქმისა მისისანი საკუერთხთა ზედა. 9 და 
უთხრობენ ცანი სიმართლესა მისსა, რამეთუ ღმერთი მსაჯულ 
არს. ”7 ისმინე, ერო ჩემო, და გეტყოდი შენ; ისრაცლო, და 
გაწამო შენ; ღმერთი შენი ვარი მე. 8 არა თუ მსხუერპლთა 
შენთათვს გამხილო შენ, რამეთუ საკუერთხნი შენნი ჩემ წინაშე 
არიან მარადის. ? არა შევიწირავ მე სახლისა შენისა ზუარაკთა, 
არცა არავისა შენისაგან ვაცთა; 19 რამეთუ ჩემი არს ყოველი 
მჭეცი ველისა, ნადირი მთათა და ყოველი პირუტყვჯ; 11 ვიცნი მე 
ყოველნი მფრინველნი ცისანი, და შუენიერებალ ველთა ჩემ 
თანა არს, შე-თუ-მემშიოს, არავე შენ გეტყოდი, რამეთუ ჩემი 
არს სოფელი და სავსებაი მისი. 12 13 ნუ ვჭამოა ყორცი 
ზუარაკთა, ანუ სისხლი ვაცთა ვსუაა? 1“ შეწირე ღმრთისა 
მსხუერპლი ქებისა და მიუსრულენ მაღალსა აღნათქუემნი 
შენნი. 12 და მხადე მე დღესა ჭირისა შენისასა და მე გიჭსნა შენ 
და შენ მადიდო მე. 19 ხოლო ცოდვილსა მას ჰრქუა ღმერთმან: 
რაისათვს-მე მიუთხრობ შენ სამართალთა ჩემთა და აღიღებ 
აღთქმასა ჩემსა პირითა შენითა? 17 შენ, ეგერა, მოიძულე 
სწავლებაი და განაშორენ და განსთხიენ სიტყუანი ჩემნი. 18 
იხილი თუ მპარავი, თანაურბიოდე მას და მეძავსა თანა დასდვა 
ნაწილი შენი. 19 პირმან შენმან განამრავლა უკეთურებაი და 
ენაი შენი თხზვიდა ზაკვასა. 29 შჯდი რაი, ძმისა შენისათვს 
ბოროტსა იტყოდი და ძისათვს დედისა შენისა დასდვი 


საცთური. 21 ესე ყოველი ჰყავ და დავიდუმე; ჰგონე 


უსჯულოებაი, ვითარმედ მეცა შენ გემსგავსო; გამხილო და 
წარმოვადგინნე ცოდვანი შენნი წინაშე პირსა შენსა. 22 
გულისკმა-ყავთ ესე ყოველთა, რომელთა დაგივიწყებიეს 
ღმრთისაი; ნუუკუე წარგიტაცნეს და არა ვინ იყო მჟსნელ 
თქუენდა. 23 მსხუერპლმან ქებისამან მადიდოს მე, და მუნ არს 
გზაი, სადა უჩუენო მას მაცხოვარებაი ჩემი. 


ფსალმუნი 50 


1 დასასრულსა, ფსალმუნი დავითისი ? რაჟამს მოვიდა მისა 
ნათან წინაისწარმეტყუელი, ოდეს-იგი შეეიდა ბერსაბესა, 
ჰურიაის ცოლისა 3 მიწყალე მე, ღმერთო, დიდითა წყალობითა 
შენითა და მრავლითა მოწყალებითა შენითა აჭოცე 
უსჯულოებაი ჩემი. 4 უფროს განმბანე მე უსჯულოებისა 
ჩემისაგან და ცოდვათა ჩემთაგან განმწმიდე მე. ? რამეთუ 
უსჯულოებაი ჩემი მე უწყი, და ცოდვა ჩემი წინაშე ჩემსა არს 
მარადის. 9 შენ მხოლოსა შეგცოდე და ბოროტი შენ წინაშე 
ვყავ; რათა განჰმართლდე სიტყუათაგან შენთა და სძლო სჯასა 
შენსა. ” რამეთუ, ესერა, უსჯულოებათა შინა მიუდგა და 
ცოდვათა შინა მშვა მე დედამან ჩემმან. 8 რამეთუ, ესერა, 
ჭეშმარიტებაი შეიყუარე, უჩინონი და დაფარულნი სიბრძნისა 
შენისანი გამომიცხადენ მე. 3? მასხურო მე უსუპითა და 
განვწმიდნე მე, განმბანო მე და უფროს თოვლისა 
განვსპეტაკნე. 19 მასმინო მე გალობაი და სიხარული, და 
იხარებდენ ძუალნი დამდაბლებულნი. 11 გარემიაქციე პირი 
შენი ცოდვათა ჩემთაგან და ყოველნი უსჯულოებანი ჩემნი 
აყოცენ. 12 გული წმიდაი დაჰბადე ჩემ თანა, ღმერთო, და სული 
წრფელი განმიახლე გუამსა ჩემსა. 13 ნუ განმაგდებ მე პირისა 
შენისაგან და სულსა წმიდასა შენსა ნუ მიმიღებ ჩემგან. 14 
მომეც მე სიხარული მაცხოვარებისა შენისა და სულითა 
მთავრობისათა დამამტკიცე მე. 12 ვასწავლნე უსჯულოთა გზანი 
შენნი და უღმრთონი შენდა მოიქცენ. 19 მივსენ მე სისხლთაგან, 
ღმერთო, ღმერთო ცხორებისა ჩემისაო; იხარებდეს ენაი ჩემი 
სიმართლესა შენსა. 17 უფალო, ბაგენი ჩემნი აღახუნე, და პირი 
ჩემი უთხრობდეს ქებულებასა შენსა. 18 რამეთუ უკუეთუმცა 
გენება, მსხუერპლი შე-მცა-მეწირა; არამედ საკუერთხი არა 
გთნდეს. 1? მსხუერპლი ღმრთისაი არს სული შემუსრვილი, 
გული შემუსრვილი და დამდაბლებული ღმერთმან არა 
შეურაცხ-ყოს. 29 კეთილი უყავ, უფალო, ნებითა შენითა სიონსა 


და აღაშენენ ზღუდენი იერუსალიმისანი. 21 მაშინ გთნდეს 
მსხუერპლი სიმართლისა, შესაწირავი და ყოვლადდასაწუელი; 
მაშინ შეწირნენ საკურთხეველსა შენსა ზედა ზუარაკნი. დიდება 

1 დასასრულსა, გულისყმის-ყოფისათვს დავითისა 2 რაჟამს 
მოვიდა დიოკ იდუმელი და უთხრა საულს და ჰრქუა მას, 
ვითარმედ: მოვიდა დავით სახლსა აქიმელიქისსა 3 რადმე 
იქადინ უკეთურებითა ძლიერი უსჯულოებასა მარადღე? 4 
სიცრუესა ზრახავს ენაი შენი; ვითარცა მახვლი აღლესული, 
ჰყავ შენ ზაკვაი. 2 შეიყუარე სიბოროტე უფროს სახიერებისა და 
სიცრუე უფროს სიმართლისა სიტყვსა. 9 შეიყუარე შენ ყოველი 
სიტყუაი დაქცევისა და ენაი მზაკვარი. 7 ამისთვს დაგამყჟუას შენ 
ღმერთმან სრულიად, აღგფხურას და განგყადოს შენ 
საყოფელთაგან შენთა და ძირნი შენნი ქუეყანით ცხოველთა. 8 
იხილონ მართალთა და შეეშინოს და მას ზედა იცინოდიან და 
თქუან: ? აჰა, ესერა, კაცი, რომელმან არა ყო ღმერთი მწე მისა, 
არამედ ესვიდა იგი სიმრავლესა ზედა სიმდიდრისა მისისასა. 
და განძლიერდა იგი ამავოებითა თვსითა. 19 ხოლო მე, 
ვითარცა ზეთისხილი ნაყოფიერი სახლსა ღმრთისასა, ვესავ მე 
წყალობასა ღმრთისასა უკუნისამდე და უკუნითი უკუნისამდე. 11 
აღგიარო შენ უკუნისამდე, რამეთუ ჰყავ, და დაუთმო სახელსა 
შენსა, რამეთუ ტკბილ არს წინაშე წმიდათა შენთა. 

1 დასასრულსა, მაელეთისთვს გულისყმის-ყოფისათვს 
დავითისი ? თქუა უგუნურმან გულსა შინა თვსსა: არა არს 
ღმერთი. განირყუნეს და შეიგინეს უსჯულოებითა; არავინ არს, 
რომელმანმცა ქმნა კეთილი. 3 ღმერთმან ზეცით მოხედნა 
ყოველთა ზედა ძეთა კაცთასა ხილვად, არს თუ ვინმე 
გულისყჟმის-მყოფელ, ანუ გამომეძიებელ ღმრთისაი. 4 
ყოველთავე მიაქციეს ერთბამად, უყკმარ იქმნნეს; არავინ არს, 
რომელმანმცა ქმნა კეთილი, არავინ არს მიერთამდე. ? არა 
გულისკმა-ყონ ყოველთა, რომელნი იქმან უსჯულოებასა, 
რომელნი შესჭამენ ერსა ჩემსა, ვითარცა ჭამადსა პურისასა; 9 
ღმერთსა არა ხადეს. მუნ შეეშინა მათ შაში, სადა-იგი არ იყო 
შიში; რამეთუ ღმერთმან განაბნინა ძუალნი კაცთა მოთნეთანი. 
პჰრცხუენოდენ მათ, რამეთუ ღმერთმან შეურაცხ-ყვნა იგინი. 7 
ვინ მოსცეს სიონით ცხორებაი ისრაცლსა? რაჟამს მოაქციოს 
უფალმან ტყუც ერისა თვსისა, იხარებდეს იაკობ და იშუებდეს 
ისრაცლი. 

1 დასასრულსა, გალობათა შინა გულისყჟმის-ყოფისათვს 
დავითისა, ? რაჟამს მოვიდეს ზეფელნი და ჰრქუეს საულს: აჰა, 
დავით დამალულ არს ჩუენ შორის 3 ღმერთო, სახელითა 
შენითა მაცხოვნე მე და ძალითა შენითა მისაჯო მე. “ ღმერთო, 
ისმინე ლოცვისა ჩემისა, ყურად-იხუენ სიტყუანი პირისა 
ჩემისანი. 2 რამეთუ უცხონი აღდგს ჩემ ზედა და ძლიერთა 
იძიეს სული ჩემი და არა შეჰრაცხეს ღმერთი წინაშე მათსა. 9 
აჰა, ესერა, ღმერთი მწე ჩემდა არს და უფალი შემწყნარებელ 
სულისა ჩემისა. 7 მიაქციო ბოროტი მტერთა ჩემთა; 
ჭეშმარიტებითა შენითა მოსრენ იგინი. 8 და მე ნებითა ჩემითა 
მსხუერპლი შევწირო შენდა, აუვარო სახელსა შენსა, უფალო, 
რამეთუ კეთილ; ? რამეთუ ყოვლისა ჭირისა ჩემისაგან მიჟსენ 
მე და მტერთა ჩემთა იხილა თუალმან ჩემმან. 

1 დასასრულსა, გალობათა შინა, გულისყმის-ყოფისთვს 
ფსალმუნი დავითისა 2 ყურად-იღე, ღმერთო, ლოცვისა ჩემისა 
და ნუ უგულებელს-ჰყოფ ვედრებასა ჩემსა. 3 მომხედენ და 
შეგესემინ ჩემი, რამეთუ შევწუხენ ზრუნვასა ჩემსა და 
შევძრწუნდი 1 ყმითა მტერისათა და ჭირითა ცოდვილისათა; 
რამეთუ მოაქციეს ჩემ ზედა უსჯულოებითა და რისხვით 
მითქმიდეს მე. ? გული ჩემი შეძრწუნდა ჩემ თანა და შიში 
სიკუდილისა დამეცა ჩემ ზედა. 9 შიში და ძრწოლა მომიჯდა მე 
და დამფარა მე ბნელმან. 7” და ვთქუ: ვინმცა მცნა მე ფრთენი, 
ვითარცა ტრედისანი, ავფრინდე მე და განვისუენო. 8 ესერა, 
განვეშორე სივლტოლითა და განვისუენე უდაბნოსა შინა. ? 
მოველოდე ღმერთსა, მაცხოვარსა ჩემსა სულმოკლებისაგან 
და ნიავქარისა. 190 დაანთქენ, უფალო, და მიმოდაყვენ ენანი 
მათნი, რამეთუ ვიხილე მე უსჯულოებაი და ყდომა ქალაქსა 
შინა. 11 დღე და ღამე გარემოადგეს მას და ზღუდეთა მისთა, 
და უსჯულოებაი და სიცრუც და შრომა შორის მათსა. 12 და არა 
მოაკლდა უბნებსა მისსა აღნადგინები და ზაკვა. 13 რამეთუ 
მტერმან თუმცა მაყუედრა, მო-მცა-ვითმინე მისი. და მოძულე 
თუმცა ჩემი ჩემ ზედა მდიდრად იტყოდა, და-მცა-ვემალე 
მისგან. 14 ხოლო შენ, კაცო, მოყუასო ჩემო, წინამძღუარო ჩემო 
და მეცნიერო ჩემო, 12 რომელმან ერთბამად შენდა და ჩემდა 
დაატკბენ ჭამადნი, რამეთუ ვიდოდეთ ჩუენ ერთობით სახლსა 
ღმრთისასა. 15 მოვედინ სიკუდილი მათ ზედა, ცოცხლივ 
შთაჭდენ იგინი ჯოჯოხეთად; რამეთუ უკეთურებაი იყო 
სამკვდრებელსა შინა მათსა და შორის მათსა. 17 მე ღმრთისა 
მიმართ ღაღად-ვყავ და უფალმან ისმინა ჩემი; 18 მწუხრი, 
დილეულ და სამხრად მიუთხრობდე და ვიტყოდე და ესმეს 
ჭმისა ჩემისა. 1? იყსენ სული ჩემი მშვდობით მახლობელთაგან 
ჩემთა, რამეთუ მრავლობით იყუნეს იგინი ჩემ თანა. 29 ესმეს 
ღმერთსა და დაამდაბლნეს იგინი, რომელი-იგი წინავე იყო 


საუკუნეთა; რამეთუ არა არს მათდა ნაცვალ, არცა შეეშინა მათ 
ღმრთისა. 21 მიყო ყელი მისი, რაითამცა მიაგო მათ, რამეთუ 
მათ შეაგინეს შჯული მისი. 22 განიყვნეს იგინი რისხვითა პირისა 
მისისათა და მიეახლნეს გულნი მათნი. ლბილ იქმნეს სიტყუანი 
მათნი უფროს ზეთისა და იგინი იყუნეს, ვითარცა ისრისპირნი. 
23 მიუტევე უფალსა ზრუნვა შენი და მან გამოგზარდოს შენ; და 
არა სცეს შერყევაილ უკუნისამდე მართალსა. 24 ხოლო შენ, 
ღმერთმან, შთაჰყადნე იგინი მღვმესა მას განხრწნისასა; კაცთა 
მოსისხლეთა და მზაკვართა ნუ განაზოგნენ დღენი მათნი? 
ხოლო მე, უფალო, შენ გესავ. დიდებაი 


ფსალმუნი 55 


1 დასასრულსა, ერისათვს განშორებულისა წმიდათაგან, 
დავითის ძეგლისწერა, რაჟამს-იგი შეიპყრეს უცხოთესლთა 
გეთს შინა 2 მიწყალე მე, ღმერთო, რამეთუ დამთრგუნა მე 
კაცმან, მარადღე ბრძოლითა მაჭირვა მე. 3 დამთრგუნეს მე 
მტერთა ჩემთა მარადღე; რამეთუ მრავალ არიან, რომელნი 
მბრძვანან მე მაღლით. დღისი არა მეშინოდის მე, რამეთუ მე 
შენ გესავ. + ღმრთისა მიერ ვაქნე სიტყუანი ჩემნი; ღმერთსა 
ვესავ, არა შემეშინოს; რაი მიყოს მე ყორციელმან? 3 9 
მარადღე სიტყუანი ჩემნი მოიძაგნეს, ჩემთვს იყვნეს ყოველნი 
ზრახვანი მათნი ბოროტებით. 7 მწირ იქმნენ და დაეფარნენ, 
რამეთუ იგინი ბრჭალსა ჩემსა უმზირდეს, ვითარცა უმზირდეს 
სულსა ჩემსა. 8 ამისთვს არარაითა დასცნე იგინი და რისხვით 
ერნი მოჰსრნე. ? ღმერთთ, ცხორებაი ჩემი შენ გითხარ, დასხენ 
ცრემლნი ჩემნი შენ წიუაშე, ვითარცა აღმითქუ მე. 19 მიიქცენ 
მტერნი ჩემნი მართლუკუნ, რომელსა დღესა გხადოდი შენ; 
აჰა, ესერა, მიცნობიეს მე, რამეთუ ღმერთი ჩემი ხარი შენ. 11 
ღმრთისა მიერ ვაქნე სიტყუანი ჩემნი და უფლისა მიმართ ვაქნე 
თქმულნი ჩემნი. ღმერთსა ვესავ, არა შემეშინოს; რაი მიყოს მე 
კაცმან? 12 შეიწირე აღნათქუამი ჩემი, ღმერთო, რომელ მიგეც 
შენ ქებისა. 13 რამეთუ იჭსენ სული ჩემი სიკუდილისაგან, 
თუალნი ჩემნი - ცრემლთაგან და ფერყნი ჩემნი - 
ბრკოლისაგან; სათნო-ვეყო მე წინაშე უფლისა ნათელსა შინა 
ცხოველთასა. 14 

1 დასასრულსა, ნუ განხრწნი, დავითის ძეგლისწერისათვს, 
რაჟამს-იგი ივლტოდა პირისაგან საულისა და შევიდა ქუაბსა 
მას 2 მიწყალე მე, ღმერთო, მიწყალე მე, რამეთუ შენ გესავს 
სული ჩემი; და საფარველსა ფრთეთა შენთასა ვესვიდე, 
ვიდრემდის წარჭდეს უსჯულოებაი. 3 ყმა-ვყო ღმრთისა მიმართ 
მაღლისა, ღმრთისა ქველისმოქმედისა ჩემისა. 4 გამოავლინა 
ზეცით და მაცხოვნა მე და მისცნა საყუედრელად 
დამთრგუნველნი ჩუენნი; გამოავლინა ღმერთმან წყალობაი 
მისი და ჭეშმარიტებაი მისი. ? და იყჟსნა სული ჩემი შორის 
მჭეცთაგან, რამეთუ მეძინა მე ზრუნვით; ძენი კაცთანი, კბილნი 
მათნი - ჭურ და ისარ, და ენანი მათნი, ვითარცა ყრმალნი 
ლესულნი. 9 ამაღლდი ცათა შინა, ღმერთო, და ყოველსა 
ქუეყანასა ზედა არს დიდებაი შენი. 7 მახე განჰმზადეს ფვრჟთა 
ჩემთათვს და დაამდაბლეს სული ჩემი; თხარეს წინაშე პირსა 
ჩემსა მთხრებლი და იგინივე შთაითხინეს. 8 განმზადებულ არს 
გული ჩემი შენდამი, ღმერთო, განმზადებულ არს გული ჩემი, 
გაქებდე და გიგალობდე შენ დიდებითა ჩემითა. 9? განიღვძე, 
დიდებაო ჩემო, განიღვძე ფსალმუნითა და ებნითა. მე 
განვიღვძო განთიად. 19 აღგიარო შენ ერსა შორის, უფალო, და 
გიგალობდე შენ წარმართთა შორის. 11 რამეთუ განდიდნა 
ცამდე წყალობაი შენი და ღრუბელთამდე ჭეშმარიტებაი შენი. 
12 ამაღლდი ცათა შინა, ღმერთო, და ყოველსა ქუეყანასა ზედა 
არს დიდებაი შენი. 

1 დასასრულსა, ნუ განხრწნი, დავითის ძეგლისწერისათვს 2 
ჭეშმარიტად თუ სიმართლესა იტყვთ, სიწრფოებასა შჯიდით, 
ძენო კაცთანო; 3 და რამეთუ გულსა შინა უსჯულოებასა იქმთ, 
ქუეყანასა ზედა სიცრუესა ყჟელნი თქუენნი ნივთებენ. 4“? უცხო 
იქმნნეს ცოდვილნი საშოთაგან, შესცთეს მუცლითგან და 
იტყოდეს სიცრუესა. ? გულისწყრომა მათი მსგავს არს 
გუელისასა და ვითარცა ასპიტსა ყრუსა, რომელსა დაეყუნიან 
ყურნი მისნი, 9– რომელმან არა ისმინა ყმაი მსახრვალისა და 
წამლისა მწამლველისაგან ბრძნისა. 7 ღმერთმან შემუსრნეს 
კბილნი მათნი პირსა შინა მათსა, და შუანი ლომთანი შეფქუნა 
უფალმან. 8 შეურაცხ იქმნენ იგინი, ვითარცა წყალი დათხეული, 
გარდააცუეს მშვლდსა მისსა, ვიდრემდის მოუძლურდენ. 3? 
ვითარცა ცვლი რა დადნის, ეგრეთ მოესრულნენ, დაეცა მათ 
ზედა ცეცხლი და არა იხილეს მზე. 19 ვიდრე არა თანა იყო 
ეკალთა თქუენთა ძეძვ, ვითარცა ცხოველნი, ვითარცა რისხვით 
შთანთქნეს იგინი. 11 იხარებდეს მართალი, რაჟამს იხილოს 
შურისგებაი, ყელნი მისნი დაიბანნეს სისხლითა ცოდვილისათა. 
12 და თქუას კაცმან, რამეთუ არს სამე ნაყოფი მართლისა; და 
არს სამე ღმერთი, რომელმან სააჯნეს იგინი ქუეყანას ზედა. 
დიდება 

1 დასასრულსა, ნუ განხრწნა, დავითის ძეგლისწერა, ოდეს-იგი 
მიავლინა საულ და შეიცვა სახლი მისი, რათა მოკლას იგი 2 
მივსენ მე მტერთა ჩემთაგან, ღმერთო, და მათგან, რომელნი 
აღდგომილ არიან ჩემ ზედა, განმარინე მე. 3 მივსენ მე 
მოქმედთაგან უსჯულოებისათა და კაცთა მოსისხლეთაგან 
მაცხოვნე მე. “ რამეთუ, ესერა, მოინადირეს სული ჩემი, და 
დამესხნეს ჩემ ზედა ძლიერნი; ? არცა უსჯულოებაი ჩემი, არცა 
ცოდვა ჩემი, უფალო; უცოდველად ვრბიოდე და წარვჰმართე, 9 
განიღვძე შემთხუევად ჩემდა და იხილე. და შენ, უფალო 
ღმერთო ძალთაო, ღმერთო ისრაცლისაო, მოიხილე მოხედვად 
ყოველთა წარმართთა და ნუ შეიწყალებ ყოველთა მოქმედთა 
უსჯულოებისათა. 7 მიიქცენ მწუხრი და დაყმებოდიან, ვითარცა 
ძაღლი, და მოადგენ ქალაქსა. 8 ესერა, იგინი იტყოდიან 
პირითა მათითა, და მახვლი ბაგეთა შინა მათთა, ვითარმედ 
ვის ესმა? 3? და შენ, უფალი, ეცინოდი მათ და შეურაცხ-ჰყვნე 
ყოველნი წარმართნი. ძალი ჩემი შენდამი ვიმარხო, რამეთუ 
შენ, ღმერთი მწე ჩემდა ხარ, 19 11 ღმერთი ჩემი, რამეთუ 
წყალობამან მისმან იმსთოს ჩემდამო; 12 ღმერთმან ჩემმან 
მიჩუენოს მე მტერთა ჩემთა. ნუ მოსწყუედ მათ, ნუუკუე 
დაივიწყონ შჯული შენი; განაბნიენ იგინი ძალითა შენითა და 
დაამჭუენ იგინი, მფარველო ჩემო უფალო. 13 ცოდვაი პირისა 
მათისა სიტყუაი ბაგეთა მათთა, და შეიპყრნედ იგინი 
ამპარტავნებითა მათითა და წყევასა და სიცრუესა უთხრობდენ. 
14 აღსასრულ რისხვით მოასრულნე და ნუღარა იპოვნენ; და 
გულისკმა-ყონ, რამეთუ ღმერთი უფლებს იაკობსა ზედა და 
კიდეთა ქუეყანისათა. 15 მიიქცენ მწუხრი და დაყმებოდიან 
ვითარცა ძაღლნი და მოადგენ ქალაქსა. 16 იგინი განიბნინენ 
ჭამად და უკუეთუ ვერ განძღენ, დრტვნვიდენცა. 17 ხოლო მე 
ვაქებდე ძალსა შენსა და ვიხარებდე მე განთიად წყალობითა 
შენითა; რამეთუ მეყავ მე მფარველ და შესავედრებელ ჩემდა 
დღესა ჭირისა ჩემისასა. 18 მწე ჩემი ხარი შენ, შენ გიგალობდე, 


რამეთუ ღმერთი ყელისა ამპყრობელი ჩემი ხარი შენ, ღმერთო 
ჩემო, და წყალობაო ჩემო. 

1 დასასრულსა, ცვალებადთათვს; მერმეცა ძეგლისწერა 
დავითისი სამოძღურებელად ? რაჟამს-იგი მოწუა შუამდინარე 
ასურეთისა და ასურეთი სუბაკაი და მოაქცია იოაბ, და დასცა 
ედომი ჟევსა მას მარილთასა ათორმეტი ათასი 3 ღმერთო, 
განმთხიენ ჩუენ და დამამჟჭჟუენ ჩუენ, შემრისხენ და შემიწყალენ 
ჩუენ. “4 შეარყიე ქუეყანა და შეაძრწუნე იგი; განკურნე 
შემუსრვილებაი მისი, რამეთუ შეიძრა. ? უჩუენე ერსა შენსა 
სიფიცხლე, მასუ ჩუენ ღვნოი ლმობიერებისა. 95 მოეც მოშიშთა 
შენთა სასწაული განრომად პირისაგან მშვლდისა, 7 რაითა 
იჭსნნენ საყუარელნი შენნი; მაცხოვნე მე მარჯუენითა შენითა 
და შეგესემინ ჩემი. 8 ღმერთი იტყოდა წმიდით გამო მისით; 
განვიხარო და განვყო სიკიმა და ღელე იგი საყოფელთა 
განვზომო. ? ჩემი არს გალაად და ჩემი არს მანასე, და ეფრემ, 
დამამტკიცებელი თავისა ჩემისა; იუდა, მეუფც ჩემი, 19 მოაბ, 
სიავი სასოებისა ჩემისა; იდუმიადმდე წარვიმართო სლვა ჩემი, 
მე უცხოთესლნი დამემორჩილნეს. 11 ვინ მომიყვანოს მე 
ქალაქსა მას ძნელსა? ანუ ვინ მიმიძღუეს მე იდუმიადმდე, 12 
არა თუ შენ, ღმერთო, რომელმანცა განმთხიენ ჩუენ და არა 
გამოხუედ ღმერთი ძალად ჩუენდა? 13 მომეც ჩუენ შეწევნა 
ჭირსა, რამეთუ ცუდ არს ცხორებაი კაცისა. 14 ღმრთისა მიერ 
ვყოთ ძალი და მან შეურაცხ-ყვნეს მაჭირვებელნი ჩუენნი. 

1 დასასრულსა, ქებათა შინა, დავითისი ? შეისმინე, ღმერთო, 
ვედრებისა ჩემისა, მოხედენ ჩემსა ლოცვასა. 3 კიდითგან 
ქუეყანისათ შენდამი ღაღად-ვყავ მოწყინებასა გულისა 
ჩემისასა; კლდესა ზედა აღმამაღლო მე, 4“ მიძღოდე მე და იყავ 
ჩემდა სასო, გოდოლ მტკიცე წინაშე პირსა მტერისასა. 2 
დავიმკვდრო საყოფელთა შენთა უკუნისამდე, დავეფარო მე 
საფარველსა ფრთეთა შენთასა. 9 რამეთუ შენ, ღმერთმან, 
ისმინე ლოცვათა ჩემთა და ეც მკვდრობაი მოშიშთა სახელისა 
შენისათა. ” დღითი-დღე შესძინნე მეუფესა წელიწადნი მისნი 
მიდღედმდე ნათესავითი ნათესავად. 8 დაადგრების 
უკუნისამდე წინაშე ღმრთისა; წყალობაი და ჭეშმარიტებაი მისი 
ვინ გამოიძიოს იგი? ? ესრეთ უგალობდე სახლსა შენსა 
უკუნისამდე და მიგცნე მე ლოცვანი ჩემნი დღითი-დღე. 
დიდება. 

1 დასასრულსა, იდითუმისთვს, ფსალმუნი დავითისი ? ანუ არა 
ღმერთსავე დაემორჩილოსა სული ჩემი? რამეთუ მის მიერ არს 
ცხორებაი ჩემი. 3 და რამეთუ იგი არს ღმერთი ჩემი და 
მაცხოვარი ჩემი, და მე არა შევირყიო უფროს. “ ვიდრემდის 
დაესხმით კაცთა ზედა და მოჰკლავთ თქუენ ყოველნი, 
ვითარცა კედელსა მიდრეკილსა და ღობესა დაჭენებულსა? ? 
ხოლო პატივისა ჩემისა იზრახეს განშორებაი და რბიოდეს 
წყურილით; პირითა მათითა აკუეთხევდეს და გულითა მათითა 
სწყევდეს. 9 გარნა ღმერთსა დაემორჩილე, სულო ჩემო, 
რამეთუ მის მიერ არს თმენა ჩემი, 7 და რამეთუ იგი არს 
ღმერთი ჩემი და მაცხოვარი ჩემი, შესავედრებელი ჩემი, და მე 
არა შევირყიო. 8? ღმრთისა მიმართ არს ცხორებაი ჩემი და 
დიდებაი ჩემი; ღმერთი შეწევნისა ჩემისა და სასოებაი ჩემი 
ღმრთისა მიმართ. ? ესევდით მას ყოველი კრებული ერისა, 
განჰფინენით მის წინაშე გულნი თქუენნი, რამეთუ ღმერთი მწე 
თქუენდა არს, 190 ხოლო ამაო არიან ძენი კაცთანი, ცრუ არიან 
ძენი კაცთანი სასწორთა მათ ზედა სიცრუვისათა, და იგინივე 
ამაოებით არიან ურთიერთას. 11 ნუ ესავთ სიცრუესა და 
ტაცებად ნუ გსურის; სიმდიდრე თუ გარდაგერეოდის, ნუ 
შეაპყრობთ გულთა თქუენთა. 12 ერთჯერ თქუა ღმერთმან და 
ორი ესე მესმა, რამეთუ ღმრთისაი არს სიმტკიცე. 13 და შენი 
არს, უფალო, წყალობაი, და შენ მიაგო კაცად-კაცადსა საქმეთა 
მისთაებრ. 


ფსალმუნი 62 


1 ფსალმუნი დავითისი, რაჟამს იყო იგი უდაბნოსა მას 
ჰურიასტანისასა 2 ღმერთო, ღმერთო ჩემო, შენდამი 
აღვიმსთობ; სწყურიან შენდამი სულსა ჩემსა; რაოდენჯერმე 
არს ყორცი ესე ჩემი 3 ქუეყანასა ამას შინა უდაბნოსა, და 
უგზოსა და ურწყულსა? ესრეთ წმიდასა შინა გეჩუევნო შენ, 
რათა ვიხილო მე ძალი და დიდებაი შენი. “ რამეთუ უმჯობეს 
არს წყალობაი შენი უფროს საცხორებელთასა და ბაგენი ჩემნი 
გაქებდენ შენ. 2 ესრეთ გაკურთხევდე შენ, ცხორებასა ჩემსა, და 
სახელითა შენითა აღვიპყრნე ჭელნი ჩემნი. 9 ვითარცა 
ცმელითა და სიპოხითა განძღეს სული ჩემი და ბაგითა 
გალობისათა გაქებდეს შენ პირი ჩემი. 7 უკუეთუმცა მოგივსენე 
შენ სარეცელთა ჩემთა ზედა, ცისკარმსაცა გევედრებოდე შენ; 8 
რამეთუ შენ შემწე მეყავ მე და საფარველსა ფრთეთა შენთასა 
ვიხარებდე. ? მიგდევდა სული ჩემი შემდგომად შენსა და მე 
შემეწია მარჯვენა შენი. 1 ხოლო მათ ცუდად იძიეს სული ჩემი, 
შთაჭდენ იგინი ქუესკნელთა ქუეყანისათა. 11 მიეცნენ იგინი 
ჭელთა მახვლისათა, ნაწილად მელთა იყუნენ იგინი. 12 ხოლო 
მეუფც იხარებდეს ღმრთისა მიმართ და იქოს ყოველი, 
რომელი ფუცვიდეს მისა, რამეთუ დაიყო პირი, რომელი 
იტყოდა სიცრუესა. 

1 დასასრულსა, ფსალმუნი დავითისი ? შეისმინე, ღმერთო, 
კმისა ჩემისა, გევედრებოდი რაი მე შენდამი, შიშისაგან 
მტერისა ივსენ სული ჩემი. 3 დამიფარე მე ამბოხისაგან 
უკეთურთასა და სიმრავლისაგან მოქმედთა სიცრუისათა. 4 
რომელთა აღლესნეს, ვითარცა მახვლნი, ენანი მათნი, 
გარდააცუეს მშვლდსა მათსა საქმე სიმწარისა. 2 რაითამცა 
განგუმირეს დაფარულსა შინა უბიწოი; 9 მყის სისრა-უყონ მას, 
და არა შეიშინონ. განიმტკიცეს თავისა თვსისა სიტყუაი 
უკეთური, მიუთხრეს დარწყმაი მახისა; და თქუეს: ვინ იხილნეს 
იგინი? ” გამოიძიეს უსჯულოებაი, განილინეს გამოძიებასა 
გამოსაძიებელისასა; წარდგეს კაცი სიღრმითა გულისათა, 8 და 
ამაღლდეს ღმერთი, ისარ ჩჩვლთა იქმნნეს წყლულებანი 
მათნი, ? და მოუძლურდეს მათ ზედა ენანი მათნი. შეძრწუნდეს 
ყოველნი, რომელნი ხედვიდეს მათ. 19 და შეეშინა ყოველსა 
კაცსა და უთხრნეს მათ საქმენი ღმრთისანი და დაბადებულნი 
მისნი გულისყჭმა-ყუნეს. 11 იხარებდეს მართალი უფლისა 
მიმართ და ესვიდეს მას და იქნენ ყოველნი წრფელნი გულითა. 
დიდებაი 

1 დასასრულსა, ფსალმუნი დავითისი, გალობაი იერემიასი და 
ეზეკიელისი და ერისა მის მსხემობისა ? შენ გშუენის გალობა, 
ღმერთო, სიონს, და შენ მიგეცეს ლოცვა იერუსალსმს. 3 
შეგესემინ ლოცვისა ჩემისა, შენდა ყოველი ყორციელი 
მოვიდეს. 4 სიტყუანი უსჯულოთანი განძლიერდეს ჩუენ ზედა, 
და უღმრთოებათა ჩუენთაგან შენ მილხინო. ? ნეტარ არს, 
რომელი გამოირჩიე და შეიწყნარე, და დაიმკვდროს ეზოთა 
შინა შენთა, აღვივსენით ჩუენ კეთილითა სახლისა შენისათა; 
წმიდა არს ტაძარი შენი, 9 საკვრველ არს სიმართლითა, 
შეისმინე ჩუენი; ღმერთო, მაცხოვარო ჩუენო, სასოო ყოველთა 
კიდეთა ქუეყანისათაო, და რომელნი არიან ზღუათა შინა შორს. 
7 განჰმზადნა მთანი ძლიერებითა თვსითა, გარეშერტყმულმან 
ძლიერებითა, 8 რომელი შეაძრწუნებს სიმდიდრესა ზღვსასა; 
ოხრასა ღელვათა მისთასა ვინ დაუთმოს? შეძრწუნდეს 
წარმართნი, ? და ეშინოდეს მკვდრთა კიდეთასა სასწაულთა 
შენთაგან; გამოსლვასა ცისკრისასა და მწუხრისასა 
მხიარულებაი. 19 მიხედე ქუეყანასა და დაათრვე იგი, 
განამრავლე განმდიდრებაი მისი; მდინარე ღმრთისაი აღივსო 
წყლითა; განუმზადე საზრდელი მათი, რამეთუ ესე არს 
განმზადებაი. 11 ურნატნი მისნი დაათრვენ, განამრავლე 
ნაყოფი მისი, ცუარითა მისითა მხიარულ იყოს ჯეჯილი მისი. 12 
აკურთხო გვრგვნი წელიწადისა სიტკბოებითა შენითა, და 
ველნი შენნი აღივსნენ სიპოხითა. 13 განპოხნეს შუენიერება0 
უდაბნოსა და სიხარული ბორცუთა შეიმოსონ. 14 შეიმოსნენ 
ვერძნი ცხოვართანი და ღელეთა განამრავლონ იფქლი; 
ღაღადებდენ და გალობდენ. 

1 დასასრულსა, გალობაი ფსალმუნისა აღდგომისათვს 2 
ღაღადებდით ღმრთისა ყოველი ქუეყანა. უგალობდით 
სახელსა მისსა, მიეცით დიდებაი ქებულებასა მისსა. 3 არქუთ 
ღმერთსა, რაბამად საშინელ არიან საქმენი შენნი; მრავლითა 
ძალითა შენითა გეცრუვნეს შენ მტერნი შენნი. 4 ყოველი 
ქუეყანაი თაყუანის-გცემდენ შენ და გიგალობდენ და 
უგალობდენ სახელსა შენსა, მაღალო. ? მოვედით და 
იხილენით საქმენი ღმრთისანი, ვითარ საშინელ არს 
განზრახვათა შინა უფროს ძეთა კაცთასა, 9 რომელი 
გარდააქცევს ზღუასა ყმელად, მდინარესა წიაღყდენ ფრჭივ; 
მუნ ვიხარებდეთ ჩუენ მისა მიმართ, 7 რომელი-იგი უფლებს 
ძალითა თვსითა საუკუნეთა. თუალნი მისნი წარმართთა 
ხედვენ; რომელთა განამწარეს იგი, ნუ ამაღლდებიედ თავით 
თვსით. 8 აკურთხევდით წარმართნი ღმერთსა ჩუენსა და 
სასმენელ-ყავთ ჭმაი ქებისა მისისა, ? რომელმან დადვა სული 
ჩემი ცხორებად და არა სცა ძრვა ფერყთა ჩემთა. 19 რამეთუ 
გამომცადენ ჩუენ, ღმერთო, და გამომაკურვენ ჩუენ, ვითარცა 
გამოიყჟურვების ვეცხლი. 11 შემიყვანენ ჩუენ საფრშვესა, 
დაჰკრიბე ჭირი ბეჭთა ჩუენთა. 12 ავლინენ კაცნი თავთა ზედა 
ჩუენთა; განვლეთ ჩუენ ცეცხლი და წყალი, 13 და გამომიყვანენ 
ჩუენ განსასუენებლად, შევიდე სახლსა შენსა მსხუერპლებითა 
და მიგცნე შენ ლოცვანი ჩემნი, 19% რომელ აღთქუეს ბაგეთა 
ჩემთა, და იტყოდა პირი ჩემი ჭირსა შინა ჩემსა. 12 
საკუერთხები ტვნოანი შენდა შევწირო ვერძებითა და 
საკუმეველითა, შევწირო შენდა ზუარაკები და ვაცები. 19 
მოვედით, და ისმინეთ ჩემი, და გითხრა თქუენ ყოველთა 
მოშიშთა ღმრთისათა, რაოდენი უყო სულსა ჩემსა. 17 მისა 
მიმართ პირითა ჩემითა ღაღად-ვყავ და აღვამაღლე იგი ენითა 
ჩემითა. 18 სიცრუესა თუ ვხედევდ გულსა შინა ჩემსა, ნუ ისმენნ 
ჩემსა უფალი. 19 ამისთვს შეისმინა ჩემი ღმერთმან და მოხედნა 
ყმასა ვედრებისა ჩემისასა. 2?“ კურთხეულ არს ღმერთი, 


რომელმან არა განიშორა ლოცვა ჩემი და არცა წყალობაი 
მისი ჩემგან. 

1 დასასრულსა, გალობაი და ფსალმუნი დავითისი 2 ღმერთო, 
მიწყალენ ჩუენ და მაკურთხენ ჩუენ, გამოაჩინე პირი შენი ჩუენ 
ზედა და მიწყალენ ჩუენ. 3 ცნობად ქუეყანასა ზედა გზაი შენი 
და ყოველსა თესლებსა შორის მაცხოვარებაი შენი. 4 
აღგიარებდედ შენ ერნი, ღმერთო, აღგიარებდედ შენ ერნი 
ყოველნი. ? მხიარულ იყვნედ და იხარებდინ თესლნი, რამეთუ 
შენ განსაჯნე ერნი სიწრფოებით და თესლებსა ქუეყანასა ზედა 
უძღოდი. 95 აღგიარებდენ შენ ერნი, ღმერთო, აღგიარებდენ შენ 
ერნი ყოველნი. 7 ქუეყანამან გამოსცა ნაყოფი თვსი, მაკურთხენ 
ჩუენ, ღმერთო; 8 ღმერთმან ჩუენმან მაკურთხენინ ჩუენ, 
ღმერთმან, და ეშინოდენ მისგან ყოველთა კიდეთა 
ქუეყანისათა. დიდება 

1 დასასრულსა, დავითის ფსალმუნი, შესხმისა 2 აღდეგინ 
ღმერთი, და განიბნინედ ყოველნი მტერნი მისნი, და 
ივლტოდენ მოძულენი მისნი პირისა მისისაგან. 3 ვითარცა 
მოაკლდეს კუამლსა, მოაკლდენ, და ვითარცა ცვლი რაი 
დადნის წინაშე ცეცხლსა, ეგრეთ წარწყმდენ ცოდვილნი 
პირისაგან ღმრთისა. 4 და მართალნი იხარებდენ, მხიარულ 
იყვნენ წინაშე ღმრთისა და განსცხრებოდიან სიხარულითა. ? 
აქებდით ღმერთსა და უგალობდით სახელსა მისსა, გზა-უყავთ 
მას, რომელი-იგი ამაღლდა დასავალით; უფალ არს სახელი 
მისი და იხარებდით მის წინაშე. 9 შეძრწუნდედ პირისა 
მისისაგან, რომელი-იგი მამა არს ობოლთა და მსაჯული 
ქურივთა; ღმერთი ადგილსა წმიდასა მისსა. ” ღმერთმან 
დაამკვდრნის ერთსახენი სახლსა, გამოიყვანნის კრულნი 
სიმყნითა თვსითა; ეგრეცა განმამწარებელნი მისნი, რომელნი 
დამკვდრებულ არიან სამარებსა. 8 ღმერთო, გამოსლვასა 
შენსა წინაშე ერისა შენისა და წიაღსლვასა შენსა უდაბნოდ 3? 
ქუეყანა შეიძრა, და ცანიცა წუთოდეს პირისაგან ღმრთისა 
სინასა, პირისაგან ღმრთისა ისრაცლისა. 19 წვმაი ნებსით 
განუმზადო, ღმერთო, სამკვდრებელსა შენსა; მო-ღათუ- 
უძლურდა, ხოლო შენ და-ვე-ამტკიცო იგი. 11 და ცხოველნიცა 
შენნი მკვდრ არიან მას შინა; განუმზადე სიტკბოებითა შენითა 
გლახაკსა, ღმერთო. 12 უფალმან სცეს სიტყუაი, რომელნი 
ახარებენ ძალითა მრავლითა. 13 მეუფც ძალთა საყუარელისა; 
შუენიერებითა სახლისათა განყოფად ნატყუენავისა. 14 უკუეთუ 
დაიძინოთ შორის ნაწილებსა, ფრთენი ტრედისანი ვეცხლითა 
მოსილ, და ბეჭთსაშუალი მისი ფერითა ოქროსათა. 12 რაჟამს 
განაჩინებდა ცათა მყოფი იგი მეუფებასა მას ზედა, 
განთოვლდენ იგინი სელმონს. 195 მთაი ღმრთისაი, მთა0 
პოხილი, მთალ შეყოფილი და მთაი პოხილი. 17 რასამე 
ჰგონებთ თქუენ, მთანო შეყოფილნო? მთაი ესე, რომელ სთნდა 
ღმერთსა დამკვდრებად მას ზედა, და რამეთუ უფალმანცა 


დაიმკვდროს იგი სრულიად. 18 ეტლნი ღმრთისანი ბევრწილ 
არიან და ათასეულნი წარუმართებენ მას; უფალი მათ შორის 
სინასა, მთასა წმიდასა მისსა. 1? აღჰყედ მაღალსა და 
წარმოსტყუენე ტყუც და მოიღე ნიჭები კაცთა შორის, რათა 
ურჩნიცა სამკვდრებელად იყვნენ. 290 უფალი ღმერთი 
კურთხეულ, კურთხეულ არს ღმერთი დღითი-დღე, 
წარგვმართოს ჩუენ ღმერთმან მაცხოვარებისა ჩუენისამან; 21 
ღმერთი ჩუენი ღმერთი მაცხოვარ, და უფლისა უფლისაგან 
არიან გამოსავალნი სიკუდილისანი. 22? ხოლო ღმერთმან 
შემუსროს თავები მტერთა მისთა, თხემი თმითურთ, რომელნი 
ვლენან უსჯულოებითა მათითა. 23 თქუა უფალმან: ბასანით 
მოვაქციო, მოვაქციო სიღრმეთა შინა ზღვსათა; 24 რათა 
შეიღებოს ფერჭი შენი სისხლითა და ენანი ძაღლთა შენთანი _ 
მტერთაგან მის მიერ. 22 გამოჩნდეს სლვანი შენნი, ღმერთო, 
სლვანი ღმრთისა ჩემისა და მეუფისანი წმიდასა შინა. 29 
იმსთუეს მთავართა მახლობლად მგალობელთა, შორის 
ქალწულთა მეებნეთასა. 27 ეკლესიათა შინა აკურთხევდით 
ღმერთსა და უფალსა წყაროთაგან ისრაცლისათა. 28 მუნ 
ბენიამენ ჭაბუკი განკვრვებასა; მთავარნი იუდასნი 
წინამძღუარნი მათნი; მთავარნი ზაბულონისნი, მთავარნი 
ნეფთალემისნი. 2? ბრძანე, ღმერთო, ძალითა შენითა; 
განაძლიერე, ღმერთო, ესე, რომელ ჰქმენ ჩუენ შორის. 39 
ტაძრით შენით იერუსალცმით შენდა შეწირონ მეფეთა ძღუენი. 
31 შეპრისხენ შენ მყეცთა ლერწმისათა; კრებული ზუარაკთა 
დიაკეულთა შორის. ერისათა მიდრეკად გამოცდილთა 
ვეცხლითა. განაბნიენ წარმართნი, რომელთა ჰნებავს ბრძოლა. 
32 მოვიდენ მოციქულნი ეგვპტით, ჰინდოეთმან უსწროს ყელისა 
მიცემად ღმრთისა. 33 მეფენი ქუეყანისანი აქებდით ღმერთსა 
და უგალობდით უფალსა. 34 რომელი-იგი ამაღლდა ცასა 
ცათასა აღმოსავალით, ესერა, მოსცეს ქჭმაი თვსი, ქჭმაი 
ძლიერებისა. 32 მიეცით დიდებაი ღმერთსა; ისრაცლსა ზედა 
დიდ არს შუენიერებაი მისი, და ძალი მისი ღრუბელთა შინა. 35 
საკვრველ არს ღმერთი წმიდათა შორის მისთა; ღმერთი 


ისრაცლისა, მან მოსცეს ძალი და სიმტკიცე ერსა თვსსა. 
კურთხეულ არს ღმერთი. დიდება 

1 დასასრულსა, ცვალებადთათვს ფსალმუნი, დავითისი 2 
მაცხოვნე მე, ღმერთო, რამეთუ შევიდეს წყალნი სულად 
ჩემდამდე. დავინთქ მე უყსა უფსკრულისასა, და არა არს 
დათმენა; 3 მოვედ მე სიღრმესა ზღვსასა და მოქცევამან 
დამნთქა მე. 4 დავშუერი მე ღაღადებითა, და დამჭდა ჟმაი 
ჩემი; მოაკლდა თუალთა ჩემთა სასოებითა ღმრთისა მიმართ 
ჩემისა. 2 განმრავლდეს უფროს თმათა თავისა ჩემისათა 
მოძულენი ჩემნი ცუდად; განძლიერდეს მდევარნი ჩემნი, 
მტერნი ჩემნი სიცრუით და რაი-იგი არა მეტაცა, მაშინ 
მიუზღევდ. 9 ღმერთო, შენ უწყი უგნურებაი ჩემი, და 
შეცოდებანი ჩემნი შენგან არა დაეფარნეს. 7 ნუ ჰრცხუენებინ 
ჩემდამო, რომელთა დაგითმინონ შენ, უფალო, უფალო 
ძალთაო; ნუცა კდემებინ ჩუენ ძლით, რომელნი გეძიებენ შენ, 
ღმერთო ისრაცლისაო. 38 რამეთუ შენთვს დავითმინე 
ყუედრებაი, და დაფარა სირცხვლმან პირი ჩემი. ? უცხო ვექმენ 
მე ძმათა ჩემთა და სტუმარ _ ძეთა დედისა ჩემისათა. 19 
რამეთუ შურმან ხალხისა შენისამან შემჭამა მე, და ყუედრებანი 
მაყუედრებელთა შენთანი დამეცნეს ჩემ ზედა. 11 და დავიფარე 
მარხვითა სული ჩემი, და იქმნა იგი ჩემდა საყუედრელ. 12 ვყავ 
სამოსლად ჩემდა ძაძა და ვექმენი მე მათ იგავ. 13 ჩემთვს 
ზრახვიდეს, რომელნი სხდეს ბჭეთა და ჩემდამო გალობდეს, 
რომელნი სუმიდეს ღვნოსა. 14 ხოლო მე ვილოცევდ შენდამი, 
უფალო; ჟამსა შეწყნარებისასა, ღმერთო, სიმრავლითა 
მოწყალებისა შენისათა შეისმინე ჩემი ჭეშმარიტებითა 
მაცხოვარებისა შენისათა. 12 მიჭსენ მე თიყისაგან, რათა არა 
დავინთქა; განვერი მე მოძულეთა ჩემთაგან და სიღრმეთაგან 
წყალთასა. 15 ნუ დამნთქამნ მე მორევი წყალთა, ნუცა 
შთამნთქამნ მე უფსკრული, ნუცა შეიყოფნ ჩემ ზედა ჯურღმული 
პირსა მისსა. 17 ისმინე ჩემი, უფალო, რამეთუ ტკბილ არს 
წყალობაი შენი; მრავლითა მოწყალებითა შენითა მოიხილე 
ჩემ ზედა. 18 ნუ გარემიიქცევ პირსა შენსა მონისა შენისაგან, 


რამეთუ მჭირს მე, მსთუად შეგესემინ ჩემი. 17? მოხედენ სულსა 
ჩემსა და განარინე იგი და მტერთა ჩემთაგან მიყსენ მე. 29 
რამეთუ შენ უწყი ყუედრებაი ჩემი და სირცხვლი ჩემი და კდემა0 
ჩემი; 21 შენ წინაშე არიან ყოველნი მაჭირვებელნი ჩემნი. 
ყუედრებაი დაითმინა სულმან ჩემმან და გლახაკობა; და 
ველოდე მე თანამჭუვარსა, და არა იყო; და 
ნუგეშინისმცემელსა, და არა ვპოე. 2? და მცეს მე საჭმელად 
ჩემდა ნავღელი და წყურილსა ჩემსა მასუეს მე ძმარი. 23 
იქმენინ ტაბლა მათი მათ წინაშე საბრჭე და მისაგებელ და 
საცთურ. 24 დაუბნელდენ თუალნი მათნი, რათა არა ხედვიდენ, 
და ზურგი მათი მარადის შედრიკე. 25 მიჰფინე მათ ზედა 
რისხვა შენი, და გულისწყრომა რისხვისა შენისა ეწიენ მათ. 29 
იყავნ სამკვდრებელი მათი ოჭქერ, და საყოფელთა მათთა ნუ 
იყოფინ მკვდრი; 27 რამეთუ, რომელი შენ დაეც, მათ დევნეს 
იგი და სალმობასა წყლულთა ჩემთასა შესძინეს. 25 შესძინე 
უსჯულოებაი უსჯულოებასა მათსა ზედა, და ნუ შევლენედ იგინი 
სიმართლესა შენსა; 2? აიყოცნედ იგინი წიგნისა მისგან 
ცხოველთასა და მართალთა თანა ნუ დაიწერებიედ. 39 გლახაკ 
და დავრდომილ ვარი მე; ღმერთო, მაცხოვარებაი შენი 
შემეწიენ მე. 31 ვაქებდე სახელსა ღმრთისა ჩემისასა 
გალობითა და განვადიდო იგი ქებითა; 32 და სათნო-ეყოს 
ღმერთსა უფროის ვბოსა მის ჩჩვლისა, რომელსა გამოჰქონედ 
რქანი და ჭლიკნი. 33 იხილონ გლახაკთა და იხარებდენ; 
გამოიძიეთ ღმერთი და ცხონდეს სული თქუენი. 3“ რამეთუ ესმა 
დავრდომილთა უფალსა და პყრობილნი მისნი არა შეურაცხ- 
ყვნა. 32 აქებდით მას ცანი და ქუეყანა, ზღუაი და ყოველი, რაი 
ვალს მას შინა. 30 რამეთუ ღმერთმან ივსნეს სიონი, და 
აღეშენნენ ქალაქნი ჰურიასტანისანი, და დაეშენნენ მუნ და 
დაიმკვდრონ იგი; 37 და ნათესავმან მონათა შენთამან 
დაიპყრას იგი; და რომელთა უყუარს სახელი შენი, 
დაიმკვდრონ მას შინა. 


ფსალმუნი 69 


1 დასასრულსა, დავითისი, ჭსენებად, რამეთუ მაცხოვნა მე 
უფალმან 2 ღმერთო, შეწევნასა ჩემსა მოხედენ; უფალო, 
შეწევნად ჩემდა ისწრაფე. 3 ჰრცხუენოდენ და კდემებოდენ, 
რომელნი ეძიებენ სულსა ჩემსა; მართლუკუნიქცენ და 
სიცხვლეულ იქმნენ, რომელნი ზრახვიდეს ჩემთვს ძვრსა. 4“ 
მიიქცენ მუნთქუესვე სირცხვლეულნი, რომელნი მეტყოდეს მე: 
ვაშა, ვაშა! 2 გალობდენ და იხარებდენ შენდამი ყოველნი, 
რომელნი გეძიებენ შენ, უფალო, და თქუედ მარადის: დიდ არს 
ღმერთი! რომელთა უყუარს მაცხოვარებაი შენი. 9 ხოლო მე 
გლახაკ და დავრდომილ ვარი მე; ღმერთო, შემეწიე მე; შემწე 
და მჭსნელი ჩემი ხარი შენ; უფალო, ნუ ჰყოვნი. დიდებაი 


ფსალმუნი 70 


1 ფსალმუნი დავითისი, ძეთა იონადაბისთა და პირველ 
წარტყუენულთა მათთვს, წარუწერელი ებრაელთა შორის 2 შენ, 
უფალო, გესავ; ნუ მრცხუენებინ მე უკუნისამდე; სიმართლითა 
შენითა მიყსენ და განმარინე მე; მოყავ ჩემდა ყური შენი და 
მაცხოვნე მე. 3 მეყავ მე ღმერთი მფარველ და ადგილ ძნელ 
განსარინებელ ჩემდა; რამეთუ სიმტკიცე და შესავედრებელი 
ჩემი შენ ხარ. + ღმერთო ჩემო, მივსენ მე ყელთაგან 
ცოდვილისათა, ყელთაგან უსჯულოსათა და ცრუსათა; 2? 
რამეთუ შენ ხარ თმენა ჩემი, უფალო, უფალო, სასოი ჩემი 
სიყრმით ჩემითგან. 9 შენდამი განვმტკიცენ საშოთაგან, 
დედისმუცლით ჩემითგან შენ ხარ ჩემი მფარველი; შენდამი 
არს გალობაი ჩემი მარადის. ” ვითარცა სასწაულ ვექმენ მე 
მრავალთა, შემწე ძლიერი ჩემი შენ ხარ. 8 აღივსენ პირი ჩემი 
ქებითა, რათა უგალობდე დიდებასა შენსა, ყოველსა დღესა 
დიდად შუენიერებასა შენსა. 3? ნუ განმაგდებ მე, უფალო, ჟამსა 
სიბერისასა. და მოკლებასა ძალისა ჩემისასა ნუ დამაგდებ მე. 
19 რამეთუ მრქუეს მე მტერთა ჩემთა და, რომელთა მოეცვა 
სული ჩემი, ზრახვა-ყვეს ერთბამად. 11 და იტყოდეს: ღმერთმან 
დააგდო იგი; დევნეთ და ეწიენით მას, რამეთუ არავინ არს 
მყსნელ მისა. 12 ღმერთო ჩემო, ნუ განმეშორები ჩემგან; 
ღმერთო ჩემო, შეწევნასა ჩემსა მომხედენ. 13 ჰრცხუენოდენ და 
შეძრწუნდენ, რომელნი ასმენდეს სულსა ჩემსა; შეიმოსედ 
სირცხვლი და კდემა, რომელნი ეძიებდეს ძვრსა ჩემთვს. 14 
ხოლო მე მარადის გესვიდე შენ და შევსძინო ყოველსა ზედა 
ქებასა შენსა. 12 პირი ჩემი უთხრობდეს სიმართლესა შენსა, 
ყოველსა დღესა მაცხოვარებასა შენსა, რამეთუ არა ვიცოდე 
მწიგნობრებისა. 15 შევიდე მე ძლიერებითა უფლისაითა; 
უფალო, მოვიჭსენო სიმართლე შენი მხოლოისა. 17 ღმერთო 
ჩემო, რაოდენი მასწავე მე სიყრმით ჩემითგან, და მოაქამომდე 
მიუთხრობდე საკვრველებათა შენთა. 18 და მიმყცოვნებადმდე 
და სიბერედმდე, ღმერთო ჩემო, ნუ დამაგდებ მე, ვიდრემდის 


მიუთხრა მკლავი შენი ყოველსა ნათესავსა მომავალსა; 19 
ძლიერებაი შენი და სიმართლე შენი, ღმერთო ჩემო, 
მიმაღლადმდე; რაოდენი მიყავ მე დიდძალი, ღმერთო, ვინ 
გემსგავსოს შენ? 29 რაოდენნი მიჩუენენ მე ჭირნი მრავალნი და 
ძვრნი, და მომაქციე და მაცხოვნე მე, და უფსკრულთაგან 
ქუეყანისათა აღმომიყვანე მე. 21 განამრავლე ჩემ ზედა 
დიდებულებაი შენი და მომაქციე და ნუგეშინის-მეც მე და 
უფსკრულთაგან ქუეყანისათა კუალად აღმომიყვანე მე. 22 და 
რამეთუ მეცა აღგიარო შენ, ერსა შორის, უფალო, ჭურებითა 
საფსალმუნისათა ჭეშმარიტებაი შენი, ღმერთო, გიგალობდე 
შენ ებნითა, წმიდაო ისრაცლისაო. 23 იხარებდენ ბაგენი ჩემნი, 
რაჟამს გიგალობდე შენ და სულიცა ჩემი, რომელი იყსენ. 24 
უფროს და ენაცა ჩემი მარადღე იტყოდის სიმართლესა შენსა, 
რაჟამს ჰრცხუენოდის და კდემულ იყვნენ, რომელნი ეძიებენ 
ძვრსა ჩემსა. 


ფსალმუნი 71 


1 ღმერთო, სასჯელი შენი მეუფესა მიეც და სიმართლე შენი 
ძესა მეუფისასა განშჯად ერისა შენისა სიმართლით და 
გლახაკთა შენთა განკითხვით. ? 3 მიიღედ მთათა მშვდობაი 
ერისა და ბორცუთა სიმართლე. “ განიკითხნეს გლახაკნი 
ერისანი და აცხოვნნეს ნაშობნი დავრდომილთანი და 
დაამდაბლოს ცილისმწამებელი. ? და თანაეგოს მზისა და წინა 
მთოვარისა ნათესავით ნათესავადმდე. 9 გარდამოჭდეს 
ვითარცა წვმაი საწმისსა ზედა და ვითარცა ცუარი რა ცურინ 
ქუეყანასა ზედა. ” გამოაბრწყინვოს დღეთა მისთა სიმართლე 
და მრავალი მშვდობაი, ვიდრემდის განკაფდეს მთოვარე. 8 და 
უფლებდეს იგი ზღვთ-ზღუადმდე და მდინარითგან კიდედმდე 
სოფლისა. 7? ამის წინაშე პირველად ჰინდონი შეუვრდენ, და 
მტერნი მისნი მიწასა ლოშნიდენ. 19 მეფეთა თარშისათა და 
ჭალაკთა ძღუენი შეწირონ მისა, მეფეთა არაბიასთა და 
საბაისათა ძღუენი მიართუან მას. 11 და თაყუანის-სცემდენ მას 
ყოველნი მეფენი ქუეყანისანი, და ყოველნი წარმართნი 
ჰმონებდენ მას. ; 12 რამეთუ ივსნა გლახაკი ძლიერისაგან და 
დავრდომილი, რომლისა არა იყო მწე. 13 ჰრიდოს გლახაკსა 
და დავრდომილსა და სულნი გლახაკთანი აცხოვნნეს. 14 
აღნადგინებისაგან და სიცრუისა ივსნნეს სულნი მათნი, და 
პატიოსან იყოს სახელი მისი მათ წინაშე. 12 და ცხონდეს და 
მოეცეს მას ოქროსა მისგან არაბიასა, და ილოცვიდეს მისთვს 
სამარადისოდ, ყოველსა დღესა აკურთხევდენ მას. 16 იყოს 
სიმტკიცე ქუეყანასა შინა თავსა ზედა მთათასა, ზეშთა 
ამაღლდეს უფროს ლიბანისა ნაყოფი მისი, და ყუაოდიან 
ქალაქით გამო, ვითარცა თივა ქუეყანისა. 17 იყოს სახელი მისი 
კურთხეულ უკუნისამდე; უწინარეს მზისა ეგოს სახელი მისი; 
მისა მიმართ იკურთხეოდიან ყოველნი ტომნი ქუეყანისანი, და 
ყოველი თესლები ჰნატრიდეს მას. 18 კურთხეულ არს უფალი 
ღმერთი ისრაცლისა, რომელმან ყვის საკვრველი მხოლომან. 
19 და კურთხეულ არს სახელი წმიდაი დიდებისა მისისა 


უკუნისამდე, და აღივსოს დიდებითა მისითა ყოველი ქუეყანა. 
იყავნ, იყავნ. დიდება 29 


ფსალმუნი 72 


1 მოაკლდეს გალობანი დავითისნი, ძისა ესესნი, ფსალმუნი 
ასაფისა, გალობაი ასურასტანელისა მიმართ, ვითარ კეთილ 
არს ისრაცლისა ღმერთი გულითა წრფელთათვს. 2? ხოლო 
ჩემი, კნინღადა, შემიძრწუნდეს ფერკყნი, მცირედღადა, 
შემიცთეს სლვანი ჩემნი. 3 რამეთუ ვეშურე უშჯულოთა, 
მშვდობასა რაი ცოდვილთასა ვხედევდ. “ რამეთუ არა არს 
ახილვა სიკუდილსა შინა მათსა და სიმტკიცე გუემათა შინა 
მათთა. ? შრომასა კაცთა თანა არა შურებიან და კაცთა თანა 
იგინი არა იტანჯნენ. 9 ამისთვს შეიპყრნა იგინი 
ამპარტავანებამან სრულიად, შეიმოსეს უღმრთოებაი და 
სიცრუც თვსი. ” და გამოყდეს, ვითარცა ცმელისაგან სიცრუც 
მათი, რამეთუ ვიდოდეს იგინი ზრახვითა გულისათა. 8 
განიზრახეს და იტყოდეს უკეთურებით და სიცრუესა მაღლად 
ზრახვიდეს. ? დადვეს ცათა შინა პირი მათი, და ენა მათი 
ეთრია ქუეყანასა ზედა. 19 ამისთვს მოიქცეს ერი ჩემი აქავე, და 
დღენი სრულნი იპოვნენ მათ თანა. 11 და თქუეს: ვითარმე 
აგრძნა ღმერთმან, ანუ არსმეა მეცნიერებალი მაღლისა თანა? 12 
აჰა, ესერა, ესე ცოდვილნი წარმართებულ არიან და უპყრიეს 
სიმდიდრე მათი უკუნისამდე. 13 და ვთქუ: ცუდად სამე 
განვიმართლე გული ჩემი და დავიბანენ უბრალოდ ყელნი 
ჩემნი. 14 და ვიყავ მე ტანჯულ ყოველსა დღესა და მხილებაი 
ჩემი განთიად. 12 და ვთქუ, ვითარმედ: უთხრა ესრეთ: აჰა, 
ესერა, ნათესავსა შვილთა შენთასა აღუთქუ. 10 და გულსა 
მომიყდა ცნობად, ესე არს შრომაი ჩემი ჩემ წინაშე, 17 
ვიდრემდის შევიდე მე სიწმიდესა ღმრთისასა და გულისქმა- 
ვყო აღსასრული მათი. 18 ხოლო ზაკვისა მათისათვს დასდევ 
მათთვს ბოროტი და დაამკუენ იგინი ამპარტავანებასა ოდენ 
მათსა. 19 ვითარღა იქმნეს მოსაოყრებელ მყისსა შინა, 
მოაკლდეს, და წარწყმდეს უსჯულოებისა მათისათვს? 29 
ვითარცა სიზმარი განღვძებულისა, უფალო, ქალაქსა შენსა 


ხატი მათი შეურაცხ-ყო. 21 რამეთუ აღეტყინა გული ჩემი, და 
თირკმელნი ჩემნი იცვალნეს. 2? და მე შეურაცხ ვიქმენ და არა 
გულისყმა-ვყავ; 23 ვითარცა პირუტყვ შევირაცხე შენ წინაშე. და 
მე მარადის შენ თანა ვარ, 24 მიპყარ ყელი მარჯუენე ჩემი. და 
ზრახვითა შენითა მიძღოდე მე და დიდებითა შემიწყნარე მე. 23 
რამეთუ რაი ძეს ჩემი ცათა შინა, და შენგან რა ვინებე 
ქუეყანასა ზედა? 29 მოაკლდა გულსა ჩემსა და ყორცთა ჩემთა; 
ღმერთი გულისა ჩემისა და ნაწილ ჩემდა არს ღმერთი 
უკუნისამდე. 27 რამეთუ, აჰა ესერა, რომელთა განიშორნეს 
თავნი თვსნი შენგან, იგინი წარწყმდენ; და მოსრენ ყოველნი, 
რომელნი განგიდგეს შენგან. 28 ხოლო ჩემი მიახლებაი 
ღმრთისა კეთილ არს; დადებად უფლისა მიმართ სასოებაი 
ჩემი, მითხრობად ჩემდა ყოველი ქებულებაი შენი ბჭეთა 
ასულისა სიონისათა. 

1 რად განგვშორენ ჩუენ, ღმერთო, სრულიად? განრისხდა 
გულისწყრომა შენი ცხოვართა ზედა სამწყსოსა შენისათა. 2 
მოივსენე კრებული შენი, რომელ მოიგე დასაბამითბან; ივსენ 
კუერთხითა მკვდრობისა შენისათა მთაი სიონი ესე, რომელსა 
დაემკვდრე მას შინა. 3 აიხუენ ყელნი შენნი ამპარტავანებასა 
მათსა ზედა სრულიად; რაოდენმე ეუკეთურა მტერი სიწმიდესა 
შენსა? “ და იქადეს მოძულეთა შენთა შორის დღესასწაულსა 
შენსა, 2 დასხნეს სასწაულნი მათნი სასწაულად, და არა ცნეს, 
ვითარცა გამოსავალსა ზესკნელსა. ვითარცა მაღნარსა შინა ხე, 
ცულითა 5 დაკოდნეს ბჭენი მათნი, რაითურთით ცულითა და 
წერაქვთა დაამყჟუეს იგი. 7 დაწუეს ცეცხლით სიწმიდე შენი, 
ქუეყანასა ზედა შეაგინეს კარავი სახელისა შენისა. 8 თქუეს 
გულითა მათითა და ნათესავთა მათთა ერთად: მოვედით და 
დავადუმნეთ ყოველნი დღესასწაულნი ღმრთისანი ქუეყანით. 3? 
რამეთუ სასწაული მათი ჩუენ არა ვიხილეთ; არღარა ვინ არს 
წინაისწარმეტყუელ, და ჩუენ არა ვინ გვცნნეს მერმეცა. 19 
ვიდრემდის, ღმერთო, გაყუედრებდეს მტერი, განარისხებდეს 
მყდომი სახელსა შენსა სრულიად? 11 რად გარემიიქცევ ყელსა 
შენსა და მარჯუენესა შენსა წიაღადვე შენდა სრულიად? 12 
ხოლო ღმერთმან, მეუფემან ჩუენმან წინასაუკუნეთამან, შექმნა 
ცხორებაი შორის ქუეყანისა. 13 შენ განამტკიცე ძალითა შენითა 
ზღუაი, შენ შეჰმუსრე თავები ვეშაპთა წყალთა ზედა. 1“ შენ 
შეჰმუსრე თავი ვეშაპისა მის და მიეც იგი საჭმელად ერსა მას 
ჰინდოეთისასა. 12 შენ გამოადინენ წყარონი და მდინარენი, შენ 
განაყმენ მდინარენი ითამისანი. 15 შენი არს დღე და შენი არს 
ღამე; შენ დაამტკიცე ნათელი და მზე. 17 შენ შეჰქმენ ყოველნი 
საზღვარნი ქუეყანისანი; შენ დაჰბადე ზაფხული და არე. 18 ესე 
მოივსენე: მტერმან აყუედრა უფალსა და ერმან უგნურმან 
განარისხა სახელი შენი. 19 ნუ მისცემ მჭყეცთა სულსა, 
რომელმან აღგიაროს შენ, და სულსა გლახაკთა შენთასა ნუ 


დაივიწყებ სრულიად. 29 მოხედე აღთქმასა შენსა, რამეთუ 
აღივსნეს სიბნელითა ქუეყანისათა სახლნი უსჯულოთანი. 21 ნუ 
მიიქცევინ დამდაბლებული სირცხვლეული; გლახაკი და 
დავრდომილი აქებდენ სახელსა შენსა. 22 აღდეგ, ღმერთო, 
საჯე შჯა შენი; მოიჭსენე ყუედრებაი შენი, რომელ არს 
უგუნურთაგან მარადღე. 23 ნუ დაივიწყებ ყმასა მონათა 
შენთასა; ამპარტავანებაი მოძულეთა შენთა ამაღლდა 
მარადის. დიდება 

1 დასასრულსა, ნუ განხრწნი გალობათვს, ასაფისი 2 
აღგიაროთ შენ, ღმერთსა, აღგიაროთ შენ და ვხადოთ სახელსა 
შენსა; მიუთხრობდე ყოველთა საკვრველებათა შენთა; 3 
რაჟამს მოვიღო ჟამი მე სიწრფოებასა ვშჯიდე. 4 განკფდა 
ქუეყანა და ყოველნი მკვდრნი მისნი, მე დავამტკიცენ სუეტნი 
მისნი. 2 ვარქუ უსჯულოთა: ნუ უსჯულოებთ, და მცოდველთა: ნუ 
აღიმაღლებთ რქასა; 9 ნუ აღიღებთ მაღლად რქასა თქუენსა და 
ნუცა იტყვთ ღმრთისათვს სიცრუესა. 7 რამეთუ არცა 
აღმოსავალით, არცა დასავალით, არცა უდაბნოთაგან 
მთათასა, 8 რამეთუ ღმერთი მსაჯულ არს: ესე დაამდაბლის და 
ესე აღამაღლის. ? რამეთუ სასუმელი ყელთა შინა უფლისათა 
ღვნისა ურწყოსა სავსე არს სხმულითა; და მიდრკა ამიერ მუნ, 
ხოლო თხლე მისი არა წარმოიცალიერა; სუან იგი ყოველთა 
ცოდვილთა ქუეყანისათა. 19 ხოლო მე ვიხარებდე უკუნისამდე 
და უგალობდე ღმერთსა იაკობისსა. 11 და ყოველნი რქანი 
ცოდვილთანი შევმუსრნე, და ამაღლდეს რქაი მართლისა. 

1 დასასრულსა გალობათასა, ასაფისი, გალობაი 
ასურასტანელისა მიმართ 2 განცხადებულ არს ჰურიასტანს 
ღმერთი და ისრაცლსა ზედა დიდ არს სახელი მისი. 3 იქმნა 
მშვდობით ადგილი მისი და სამკვდრებელი მისი სიონს; “შ 
რამეთუ მუნ შემუსრნა ძალნი მშვლდთანი, საჭურველი და 
მახვლი და ბრძოლაი. ? განანათლებ შენ საკვრველად 
მთათაგან საუკუნეთა. 9 შეძრწუნდეს ყოველნი უგნურნი 
გულითა; დაიძინეს ძილი მათი, და არა პოვეს არარაი 
ყოველთა კაცთა სიმდიდრისა ყელითა მათითა. 7 
მრისხანებითა შენითა, ღმერთო იაკობისო, ჰრულოდა მათ, 
რომელნი ზესხდეს ჰუნებსა. 8 შენ საშინელ ხარ, და ვინ 
წინააღგიდგეს შენ? მიერითგან არს რისხვა შენი. ? რაჟამს 
ზეცით სასმენელ-ჰყავ მშჯავრი, ქუეყანასა შეეშინა და დაყუდნა, 
190 რაჟამს აღდგებოდა ღმერთი შჯად, განრინებად ყოველთა 
მშვდთა ქუეყანისათა. 11 რამეთუ ზრახვამან კაცისამან 
აღგიაროს შენ, და ნეშტი გულისზრახვისა დღესასწაულებდეს 
შენდა. 12 ილოცეთ და მიეცით უფალსა ღმერთსა ჩუენსა, 
ყოველნი, რომელნი არიან გარემოს მისა, შეწირონ ძღუენი 13 
საშინელისა მის, რომელმან მიუხუნის სულნი მთავართანი, 
უსაშინელესისა უფროს მეფეთა ქუეყანისათა. 

1 დასასრულსა, იდითუმისთვს, ფსალმუნი ასაფისი ? ყმითა 
ჩემითა უფლისა მიმართ ღაღადი-ვყავ, ყმითა ჩემითა ღმრთისა 
მიმართ და მომხედნა მე. 3 დღესა ჭირისა ჩემისასა ღმერთი 
გამოვიძიე, ყელითა ჩემითა ღამე მის წინაშე, და არა ვსცეთ; 
წარეწირა ნუგეშინის-ცემა სულსა ჩემსა. 4 მოვიყსენე ღმრთისაი 
და ვიხარე; ვზრუნევდ, და სულმოკლე იქმნა სული ჩემი. 2 
მიეწიფნეს საყმილავთა თუალნი ჩემნი; შევძრწუნდი და არა 
ვიტყოდი. 9 ვიგონებდ დღეთა მათ პირველთა და წელიწადნი 
საუკუნენი მოვიჟსენენ. და ვიწურთიდ 7 ღამე გულითა ჩემითა, 
ვზრუნევდ, და შეზრუნვებულ იყო სული ჩემი. 9 ნუ უკუნისამდე 
განმაგდოს მე უფალმან და არღარა შესძინოს სათნოებად 
მერმე, ? ანუ სრულიად ნუ დააყენოსა წყალობაი მისი, 
აღასრულა სიტყუაი მისი თესლითი თესლამდიე? 19 ნუ და-მე- 
ივიწყოსა შეწყალებაი მისი ღმერთმან, ანუ დააყენნეს 
მოწყალებანი მისნი რისხვითა მისითა? 11 და ვთქუა: აწღა 
მიწყიეს, ესე არს განახლებაი მარჯუენისა მაღლისა. 12 
მოვივსენე საქმეთა უფლისათა, რამეთუ მოვივსენო მე 
დასაბამითგან საკვრველებათა შენთა. 13 და ვიწურთიდე 
ყოველთა მიმართ საქმეთა შენთა და დაბადებულთა შენთა 
მიმართ ვზრახვიდე. 1“ ღმერთო, წმიდასა შინა არს გზა შენი; 
ვინ არს ღმერთ დიდ, ვითარ ღმერთი ჩუენი? 12 შენ ხარ 
ღმერთი, რომელმან ჰყავი საკვრველი, აუწყე ერთა შორის 
ძალი შენი; 19 და იჭსენ მკლავითა შენითა ერი შენი, ძენი 
იაკობისნი და იოსებისნი. 17 გიხილეს შენ წყალთა, ღმერთო, 
გიხილეს შენ წყალთა და შეეშინა, შეძრწუნდეს უფსკრულნი 18 
ოხრითა წყალთათა. ყმაილ მოსცეს ღრუბელთა, და რამეთუ 
ისარნი შენნი ვლენან. 19 ყმაი ქუხილისა შენისა ურმისთუალსა, 
გამოჩნდეს ელვანი შენნი სოფელსა, შეიძრა და შეძრწუნებულ 
იქმნა ქუეყანალ. 29 ზღუასა ზედა არიან გზანი შენნი და ალაგნი 
შენნი წყალთა ზედა მრავალთა, და კუალნი შენნი არა საცნაურ 


იქმნენ. 21 უძეღუ, ვითარცა ცხოვარსა, ერსა შენსა ყელითა 
მოსესითა და აჰრონისითა. დიდებაი 

1 ეკრძალეთ ერი ჩემი შჯულსა ჩემსა, მოყავთ ყური თქუენი 
სიტყუათა პირისა ჩემისათა. 2 აღვაღო იგავით პირი ჩემი, 
ვიტყოდე მე იგავთა დასაბამისათა. 3 რაოდენი გუესმა და 
ვცანით იგი, და მამათა ჩუენთა გვთხრეს ჩუენ. “ არა დაეფარა 
შვილთა მათთაგან ნათესავად სხუად, მიუთხრობდეს 
ქებულებასა უფლისასა და ძლიერებასა მისსა და 
საკვრველებასა მისსა, რომელ ქმნა. ? და აღდგა საწამებელად 
იაკობსა შორის და შჯული დადვა ისრაცლსა შორის, რაოდენი 
ამცნო მამათა ჩუენთა, უწყებად იგი შვილთა მათთა, 9 რათა 
ცნას თესლმან სხუამან, შვილნი, რომელ იშვებოდიან, და 
აღდგენ და მიუთხრობდენ ამას შვილთა მათთა; 7 რათა 
დადვან ღმრთისა მიმართ სასოებაი მათი და არა დაივიწყონ 
საქმეთა ღმრთისათა და მცნებათა მისთა გამოეძიებდენ. 8 
რათა არა იქმნენ, ვითარცა მამანი მათნი, თესლ გულარძნილ 
და განმამწარებელ, თესლმან, რომელმან არა წარიმართა 
გული თვსი, არცა სარწმუნო-ყო ღმრთისა თანა სული თვსი. 9? 
ძენი ეფრემისნი მომრთხმელნი და მოისარნი მშვლდებითა, 
იქცეს იგინი დღესა მას წყობისასა. 19 არა იმარხეს მათ აღთქმა 
ღმრთისაი და შჯულსა მისსა არა ინებეს სლვაი. 11 და 
დაივიწყეს მათ კეთილის-ყოფათა მისთა და საკვრველებათა 
მისთა, რომელ უჩუენნა მათ 12 წინაშე მამათა მათთა, რომელ 
ქმნნა საკვრველებანი ქუეყანასა მას ეგვპტისასა და ველსა მას 
ტანეოსსა. 13 განაღო ზღუაი და წიაღიყვანნა იგინი და 
დაადგინნა წყალნი, ვითარცა თხიერთა. 14 და უძღოდა მათ 
ღრუბლითა დღისი და ღამე ყოველ ნათლითა ცეცხლისათა. 12 
განაპო კლდე უდაბნოსა და ასუა მათ, ვითარცა ღრმისაგან 
დიდისა, 19 გამოადინა წყალი კლდისაგან და გარდამოაცენნა, 
ვითარცა მდინარენი, წყალნი. 17 და შე-ღავე-სძინეს მერმეცა 
შეცოდებად მისა, განამწარეს მაღალი ურწყულსა. 18 და 
განცადეს ღმერთი გულთა შინა მათთა თხოვად საზრდელი 
სულთა მათთათვს. 1? და იდრტვნეს ღმრთისაი და თქუეს: ნუ 


უძლოსმეა ღმერთმან განმზადებად ტაბლა უდაბნოსა შინა? 29 
ვინათგან სცა კლდესა და გამოეცნეს წყალნი და მდინარენი 
წარჰრღუნიდეს, პურისა მოცემადცა ნუ უძლოსა, ანუ 
განმზადებად ტაბლა ერსა თვსსა? 21 ამისთვს ესმა უფალსა და 
განრისხნა, და ცეცხლი აღტყდა იაკობსა შორის, და რისხვა 
აღყდა ისრაცლსა ზედა; 22 რამეთუ არა ჰრწმენა მათ 
ღმრთისაი, არცა ესვიდეს მაცხოვარებასა მისსა. 23 და უბრძანა 
ღრუბელთა ზეგარდამო და ბჭენი ცათანი განახუნა. 24 და უწვმა 
მათ მანანა საჭმლად და პური ცათა მოსცა მათ; 223 და პური 
ანგელოზთა ჭამა კაცმან; საზრდელი მოუვლინა მათ 
განსაძღებელად. 265 აღადგინა ბღუარი ცით გამო და 
გამოავლინა ძალითა თვსითა ჩრდილო. ?”7 და აწვმა მათ ზედა, 
ვითარცა მიწა, ყორცი და, ვითარცა ქვშა ზღუათა - ფრინველნი 
ფრთოვანნი. 28 და დაცვოდა შორის ბანაკისა მათისა, გარემოს 
კარვებსა მათსა. 2? და ჭამეს და განძღეს ფრიად, და 
გულისთქმა მათი მოსცა მათ; 39 და არა ჭუებულ იქმნნეს იგინი 
გულისთქმისა მათისაგან: იყოღა საჭმელი პირსა მათსა, 31 და 
რისხვა ღმრთისაი აღვდა მათ ზედა, მოსწყვდნა მრავალნი 
მათგანნი და რჩეულნი ისრაცლისანი დაამჭუნა. 32 ამას 
ყოველსა ზედა ცოდესვეღა ღა არა ჰრწმენა საკვრველებათა 
მისთა. 33 და მოაკლდეს ამაოებით დღენი მათნი და 
წელიწადნი მათნი სწრაფით. 3“ რაჟამს მოსრავნ მათ, მაშინ 
ეძიებდიან მას და მოიქცევიედ და აღიმსთობედ ღმრთისა 
მიმართ. 352 და მოიყსენეს, რამეთუ ღმერთი მწე მათდა არს და 
ღმერთი მაღალი მჭსნელ მათდა არს. 35 და შეიყუარეს იგი 
პირითა მათითა და ენითა მათითა ეცრუვნეს მას. 37 ხოლო 
გულნი მათნი არა წრფელ იყვნეს მისა მიმართ, არცა 
ერწმუნნეს აღთქმასა მისსა. 38 არამედ იგი თავადი არს 
მოწყალე და ულხინოს ცოდვათა მათთა და არა განხრწნეს და 
განამრავლა გარემიქცევად გულისწყრომა მისი და არა 
აღაგზებდა ყოველსა რისხვასა მისსა. 39? და მოიჭსენა, რამეთუ 
ჭორციელ არიან, სულ წარმავალ და არღარა მომაქცეველ. 49 
რაოდენგზის განამწარეს იგი უდაბნოსა ზედა, განარისხეს იგი 
ქუეყანასა ურწყულსა! 41 და მოაქციეს და განცადეს ღმერთი და 


წმიდაი იგი ისრაცლისა განამწარეს. 42 არა მოივსენნეს ყელისა 
მისისა დღესა მას, რომელსაცა ივსნნა იგინი ყელისაგან 
მაჭირვებელთა მათთასა; 43 ვითარ-იგი დასხნა ეგვპტეს შინა 
სასწაულნი მისნი და ნაშნი მისნი ველსა მას ტანეოსსა; 44% და 
გარდააქცინა სისხლად მდინარენი მათნი და წვმანი მათნი, 
რაითა არა სუან; 4? მიავლინა მათდა ძაღლისმწერი, და 
შეჭამნა იგინი, და მყუარი, და განხრწნნა იგინი. 45 და მისცა 
გესლსა ნაყოფი მათი და ნაშრომი მათი მკალსა; 47 მოსრა 
სეტყვთა ვენაჭები მათი და ლეღუსულელნი მათნი თრთვლითა; 
48 მისცა სეტყუასა საცხოვარი მათი და მონაგები მათი 
ცეცხლსა; 4? მიავლინა მათდა რისხვა გულისწყრომისა მისისა, 
გულისწყრომა და რისხვაი და ჭირი მივლინებითა ანგელოზთა 
მიერ ბოროტთა. 39 გზა-უყო ალაგთა რისხვითა მისითა, არა 
ჰრიდა სიკუდილისაგან სულთა მათთასა და საცხოვარი მათი 
სიკუდილსა შეაყენა. 21 და დასცა ყოველი პირმშო ქუეყანასა 
ეგვპტისასა დასაბამად ყოვლისა სალმობისა მათისა 
საყოფელთა შინა ქამისთა; 22 და წარმოუმართა, ვითარცა 
ცხოვარსა, ერსა თვსსა და აღიყვანა იგი, ვითარცა სამწყსო, 
უდაბნოდ. 23 და უძღოდა მათ სასოებითა, და არა შეეშინა, და 
მტერნი მათნი დაფარნა ზღუამან. 2“ და შეიყვანნა იგინი მთასა 
მას სიწმიდისა მისისასა, მთასა ამას, რომელ მოიგო 
მარჯუენემან მისმან; 233 და განასხნა პირისა მათისაგან 
წარმართნი და განუწილა მათ საზომითა დამკვდრებისათა და 
დააშენა საყოფელთა მათთა ტომები ისრაცლისა. 395 და 
განცადეს და განამწარეს ღმერთი მაღალი და წამებანი მისნი 
არა დაიცვნეს; 237 და მიაქციეს და შეურაცხ-ყვეს, ვითარცა-იგი 
მამათა მათთა, და გარდაიქცეს მშვლდად ელმად; 328 
განარისხეს იგი ბორცუებსა ზედა მათსა და კერპებითა მათითა 
აშურვებდეს მას. 2? ესმა ღმერთსა და უგულებელს-ყო და 
შეურაცხ-ყო ფრიად ისრაცლი. 99 და განიშორა მისგან კარავი 
სელომისი, კარავი, რომელ დამკვდრებულ იყო შორის კაცთა. 
61 და მისცა ტყუედ ძალი მათი და სიკეთე მათი ყელთა 
მტერისათა; 92 და შეაყენა მახვლსა ერი თვსი და 
სამკვდრებელი თვსი უგულებელს-ყო; 93 ჭაბუკნი მათნი შეჭამნა 


ცეცხლმან და ქალწულნი მათნი არა იგლოვნეს. 94 მღდელნი 
მათნი მახვლითა დაეცნეს, და ქურივნი მათნი არა იტირნეს. 932 
და განიღვძა, ვითარცა მძინარემან, უფალმან, ვითარცა 
ძლიერი, რომელი იქარვებნ ღვნოსა. 955 და დასცნა მტერნი 
მისნი მართლუკუნ და საყუედრელად საუკუნოდ მისცნა იგინი. 
67 განიშორა მისგან კარავი იოსებისი და თესლი ეფრემისი არა 
გამოირჩია მან; 58 არამედ გამოირჩია მან თესლი იუდასი და 
მთა სიონი, რომელ შეიყუარა. 99 და აღაშენა, ვითარცა 
მარტორქისა, სიწმიდე მისი, ქუეყანასა ზედა დააფუძნა იგი 
უკუნისამდე. 79 და გამოირჩია მან დავით, მონა თვსი, და 
შეიწყნარა იგი სამწყსოსაგან ცხოვართასა; და ცხოვართა 
მუცელქმულთაგან გამოიყვანა იგი 71 მწყსად იაკობ მონისა 
თვსისა და ისრაცლ სამკვდრებელისა თვსისა. 72 და მწყსიდა 
მათ უმანკოებითა გულისა მისისათა და გონიერებითა ყელითა 
მისთათა უძღოდა მათ. დიდება. 

1 ღმერთო, შევიდეს წარმართნი სამკვდრებელსა შენსა და 
შეაგინეს ტაძარი წმიდაი შენი; დადვეს იერუსალცმი, ვითარცა 
ხილისსაცავი; 2 დაასხეს მძორები მონათა შენთა საჭმლად 
მფრინველთა ცისათა და ყორცნი წმიდათა შენთანი - მყჭეცთა 
ქუეყანისათა. 3 დასთხიეს სისხლი მათი ვითარცა წყალი 
გარემოს იერუსალცმსა, და არა ვინ იყო მფარველ მათდა. “რ 
ვიქმნენით ჩუენ საყუედრელ მოძმეთა ჩუენთა, საცინელ და 
საკიცხელ გარემოსთა ჩუენთა. ? ვიდრემდის, უფალო, 
განრისხნე სრულიად და აღატძქდეს, ვითარცა ცეცხლი, შური 
შენი? 9 მიჰფინე რისხვა შენი თესლთა ზედა, რომელთა არა 
გიციან შენ, და მეფეთა ზედა, რომელთა სახლსა შენსა არა 
ხადეს; 7 რამეთუ შეჭამეს იაკობ და ადგილი მისი მოაოვრეს. 8 
ნუ მოიკსენებ უსჯულოებათა ჩუენთა პირველთა; მსთუად 
მეწინენ ჩუენ წყალობანი შენნი, უფალო, რამეთუ 
დავგლახაკენით ჩუენ ფრიად. ? შემეწიენ ჩუენ, ღმერთო 
მაცხოვარო ჩუენო, დიდებისათვს სახელისა შენისა; უფალო, 
მივსენ ჩუენ და მილხინე ჩუენ ცოდვათა ჩუენთაგან სახელისა 
შენისათვს. 19 ნუსადა თქუან წარმართთა: სადა არს ღმერთი 
იგი მათი? და განცხადებულ იყავნ წარმართთა შორის წინაშე 
თუალთა ჩუენთა შურისგებაი სისხლისა მის მონათა შენთასა, 
რომელ დაითხია. 11 შევედინ შენ წინაშე სულთქმაი 
დაბორკილებულთა, სიმდიდრითა მკლავისა შენისათა შეეწიე 
შვილთა მოკლულთასა. 12 მიაგე გარემოსთა ჩუენთა შვდ 
წილად წიაღთა მათთა ყუედრებაი მათი, რომელ გაყუედრეს 
შენ, უფალო. 13 ხოლო ჩუენ ერნი შენნი ვართ და ცხოვარნი 
სამწყსოსა შენისანი, აღგიარებდეთ შენ, ღმერთო, უკუნისამდე 
და თესლითი თესლამდე მიუთხრობდეთ ქებულებასა შენსა. 

1 ცვალებადთათვს, წამებალ ასაფისი, ფსალმუნი ასურისათვს 2 
რომელი ჰმწყსი ისრაცლსა, მოიხილე, რომელი უძღვ, ვითარცა 
ცხოვარსა, იოსებსა; რომელი ჰზი ზედა ქერაბინთა, განცხადენ. 
3 წინაშე ეფრემ და ბენიამენ და მანასესსა აღადგინე 
ძლიერებაი შენი და მოვედ ცხორებად ჩუენდა. “ ღმერთო, 
მომაქციენ ჩუენ, გამოაჩინე პირი შენი, და ვცხონდეთ. ? უფალო 
ღმერთო ძალთაო, ვიდრემდის განჰრისხნე ლოცვასა ზედა 
მონათა შენთასა? 9 მაჭამებ ჩუენ პურსა ცრემლითა და მასუამ 
ჩუენ ცრემლთა საწყაულითა; 7 მყვენ ჩუენ საყუედრელ 
გარემოსთა ჩუენთა, და მტერნი ჩუენნი მეკიცხევდეს ჩუენ. 8 
უფალო ღმერთო ძალთაო, მომაქციენ ჩუენ, და გამოაჩინე 
პირი შენი, და ვცხონდეთ. 9? ვენაჭი ეგვპტით სცვალე, განასხენ 
წარმართნი და დაასხი იგი. 19 გზა-უყავ წინაშე მისსა და 
დაჰნერგენ პირნი მისნი, და აღავსო ქუეყანა. 11 დაფარნა 
მთანი ჩრდილომან მისმან და ბაბილოთა მისთა _ ნაძუნი 
ღმრთისანი. 12 მისწუადნა რქანი მისნი ზღუადმდე და 
მდინარედმდე _ მწუერვალნი მისნი. 13 აწ რად მოჰყადე ზღუდე 
მისი, და მოჰყურძნიან მას ყოველნი თანაწარმავალნი გზისანი? 
14 განრყუნა იგი ეშუმან მაღნარისამან, და ბრანგუმან 
მძვნვარემან მოძოა იგი. 12 ღმერთო ძალთაო, მომაქციენ ჩუენ, 
გარდამოიხილე ზეცით და იხილე და მოჰხედენ ვენაჟყჟსა ამას; 19 
და დაამტკიცე ესე, რომელ დაასხა მარჯუენემან შენმან, და 
ძესა ზედა კაცისასა, რომელ განაძლიერე შენდა. 17 მომწუარი 
ცეცხლითა და მოოვრებული რისხვითა პირისა შენისათა 
წარწყმდენ. 18 იყავნ ყელი შენი კაცსა ზედა, მარჯუენე შენი, და 
ძესა ზედა კაცისასა, რომელ განაძლიერე შენდა. 19 და არა 
განგეშორნეთ ჩუენ შენგან და დიდებისაგან წყალობისა შენისა 
მაცხოვნენ ჩუენ, და სახელსა შენსა ვხადოდით. 29 უფალო 
ღმერთო ძალთაო, მომაქციენ ჩუენ და გამოაჩინე პირი შენი და 
ვცხონდეთ. 

1 დასასრულსა, საწნეხელთათვს, ასაფისი ფსალმუნი 2 
უგალობდეთ ღმერთსა, მწესა ჩუენსა, ღაღადებით ღმრთისა 
იაკობისა. 3 აღიღეთ ფსალმუნი და ეცით ბობღანსა, 
საგალობელი სახარულევანი ებნითა “ დაჰბერეთ ახლის 
თვსთავთა ნესტვთა, ბრწყინვალესა დღესა დღესასწაულისა 
ჩუენისასა. 2 რამეთუ ბრძანებაი არს ესე ისრაცლისა და 
სამართალი არს ღმრთისა იაკობისი. 59 წამებად იოსების თანა 
დადვა ესე, რაჟამს გამოვიდოდა იგი ქუეყანით ეგვპტით; ენაი, 
რომელი არა იცოდა, ესმა; ” განაშორნა ტვრთსა ბჭენი მისნი 
და ყელნი მისნი გოდრითა მონებასა. 8 ჭირსა მხადე მე, და 
გივსენ შენ; მესმა შენი დაფარულთა შინა ნიავქარისათა, 
გამოგცადე შენ წყალთა მათ ზედა ცილობისათა. ? ისმინე, ერო 
ჩემო, და გიწამო შენ, და ისრაცლო, ისმინო თუ ჩემი, 19 არა 
იყოს შენ შორის ღმერთი საწუთო, არცა თაყუანის-სცე შენ 
ღმერთსა უცხოსა. 11 რამეთუ მე ვარ უფალი ღმერთი შენი, 
რომელმან აღმოგიყვანე შენ ქუეყანით ეგვპტით; განავრცე 
პირი შენი და აღვავსო ეგე. 12 და ერმან ჩემმან არა ისმინა 
ყმისა ჩემისა და ისრაცლი მე არა მერჩდა. 13 და განვავლინენ 
იგინი საქმეთაებრ გულითა მათთასა, რათა ვიდოდიან საქმეთა 
შინა მათთა. 14 უკუეთუმცა ერსა ჩემსა ესმინა ჩემი და ისრაცლი 
თუმცა გზათა ჩემთა სრულ იყო, 12 ვითარცა არა რაითამცა 
მტერნი მათნი დამემდაბლნეს და მაჭირვებელთა ზედა და-მცა- 
მედგა ყელი ჩემი. 10 მტერნი უფლისანი ეცრუვნეს მას, და იყო 
ჟამი მათი საუკუნოდ. 17 და აჭამა მათ სიპოხისაგან იფქლისა 
და კლდისაგან თაფლისა განაძღნა იგინი. დიდება. 

1 ღმერთი დადგა შესაკრებელსა ღმერთთასა, ხოლო შორის 
ღმერთნი განიკითხნეს. 2 ვიდრემდის შჯიდეთ სიცრუესა და 
თუალთა აღებდეთ ცოდვილთა? 3 უსაჯეთ ობოლსა და 
გლახაკსა, და მდაბალი და დავრდომილი განამართლეთ; 4 
განარინეთ გლახაკი და დავრდომილი და ყელთაგან 
ცოდვილისათა ივსენით იგი. ? არა ცნეს, არცა გულისჭმა-ყვეს 
და ბნელსა შინა ვლენან; შეიძრნედ ყოველნი საფუძველნი 
ქუეყანისანი. 9 მე ვთქუ: ღმერთნი სამე ხართ და შვილნი 
მაღლისანი თქუენ ყოველნი; 7 ხოლო თქუენ, ვითარცა კაცნი, 
მოსწყდებით და, ვითარცა ერთი მთავართაგანი, დაეცემით. 8 
აღდეგ, ღმერთო, განსაჯე ქუეყანა, რამეთუ შენ დაიმკვდრო 
ყოველთა შორის წარმართთა. 

1 ფსალმუნი, გალობაი ასაფისი ? ღმერთო, ვინ გემსგავსოს 
შენ? ნუ დასდუმდები, ნუცა დამშვდნები, ღმერთო. 3 რამეთუ, 
ესერა, მტერთა შენთა იზახეს, და მოძულეთა შენთა აიღეს 
თავი. “ ერსა შენსა ზედა ძმაცუიდეს ზაკვით და განიზრახეს 
წმიდათა შენთათვს; ? და თქუეს: მოდით და მოვსრნეთ იგინი 
თესლთაგან, და არღარა მოივსენოს სახელი ისრაცლისა. 9 
რამეთუ ზრახეს შეთქმით ურთიერთას და შენთვს აღთქმა-ყვეს 7 
ბანაკმან იდუმელთამან და ისმაიტელთამან, მოაბ და 
აგარიანთა, 8 გებალ, ამონ და ამალეკ და უცხოთესლთა 
დამკვდრებულთა თანა ტვროსისათა. ? და რამეთუ ასურცა 
მოსრულ იყო მათ თანავე და ექმნეს თანაშემწე ძეთა მათ 
ლოთისთა. 19 ჰყვენ იგინი, ვითარცა მადიამი და სისარა და 
ვითარცა იაბი ჟევსა მას კიშონისასა. 11 მოისრნეს იგინი 
აენდრს შინა და იქმნეს იგინი, ვითარცა სკორე ქუეყანისა. 12 
დასხენ მთავარნი მათნი, ვითარცა ორებ და ზიბ და ზებეე და 
სალმონა, ყოველნი მთავარნი მათნი, 132 რომელთა თქუეს: 
დავიმკვდროთ თვსად სიწმიდე ღმრთისაი. 1“ ღმერთო ჩემო, 
ყვენ იგინი, ვითარცა ურმისთუალი და ვითარცა ლერწამი 
წინაშე პირსა ქარისასა. 12 ვითარცა ცეცხლმან რა მოწუნის 
მაღნარნი და ვითარცა ალმან, რომელმან შეწუნის მთანი, 19 
ეგრეთ სდევნნე იგინი ნიავქარითა შენითა და რისხვითა შენითა 
შეაძრწუნენ იგინი. 17 აღავსე პირი მათი გინებითა, და მოიძიონ 
სახელი შენი, უფალო. 18 ჰრცხუენოდედ და შეძრწუნდედ 
უკუნითი უკუნისამდე და სირცხვლეულ იქმნედ და წარწყმდედ. 
19 და ცნედ, რამეთუ სახელი შენი უფალ არს, და შენ მხოლო 
მაღალ ხარ ყოველსა ქუეყანასა ზედა. 

1 დასასრულსა, საწნეხელთათვს, ძეთა კორესთა ფსალმუნი 2 
ვითარ საყუარელ არიან საყოფელნი შენნი, უფალო ძალთაო! 
3 პკსურის და მოაკლდების სულსა ჩემსა ეზოთა მიმართ 
უფლისათა, გული ჩემი და ჭყორცნი ჩემნი იხარებდეს ღმრთისა 
მიმართ ცხოველისა. “ და რამეთუ სირმანცა პოვა თავისა 
თვსისა სახელი და გურიტმან ბუდე თვსი, სადა დაისხნეს 
მართუენი თვსნი; საკურთხეველი შენი, უფალო ძალთაო, 
მეუფეო ჩემო და ღმერთო ჩემო. ? ნეტარ არიან, რომელნი 
დამკვდრებულ არიან სახლსა შენსა, უკუნითი უკუნისამდე 
გაქებდენ შენ. 9 ნეტარ არს კაცი, რომლისა შეწევნა მისი შენგან 
არს; აღსლვა გულსა თვსსა დაიდვა 7 ღელესა მას გლოვისასა, 
ადგილსა მას, რომელსაცა აღუთქუა, 8 და რამეთუ კურთხევა 
მოსცეს, რომელმანცა შჯული დადვა. ვიდოდიან იგინი ძალითი 
ძალად, და გამოუჩნდეს მათ ღმერთი ღმერთთა სიონს. 3? 
უფალო ღმერთო ძალთაო, ისმინე ლოცვისა ჩემისა, ყურად- 
იღე, ღმერთო იაკობისაო. 19 მწეო ჩუენო, იხილე, ღმერთო, და 
მოხედენ პირსა ცხებულისა შენისასა. 11 რამეთუ შჯობს დღე 
ერთი ეზოთა შინა შენთა უფროს ათასთა მათ; ვირჩიე მე 
მივრდომა სახლსა ღმრთისა ჩემისასა, უფროს ვიდრეღა 
დამკვდრებად ჩემდა საყოფელსა ცოდვილთასა. 12 რამეთუ 
წყალობაი და ჭეშმარიტებაი უყუარს უფალსა, მადლი და 
დიდებაი მოსცეს ღმერთმან; 13 უფალმან არა მოაკლოს 
კეთილი, რომელნი ვლენან უბიწოდ. უფალო ღმერთო 
ძალთაო, ნეტარ არს კაცი, რომელი გესავს შენ. 

1 დასასრულსა, ძეთა კორესთა ფსალმუნი 2 გთნდა, უფალო, 
ქუეყანა შენი, მოაქციე ტყუც იაკობისი. 3 მიუტევენ უსჯულოებანი 
ერსა შენსა, დაფარენ ყოველნი ცოდვანი მათნი. 14 დააცხრვე 
ყოველი გულისწყრომა შენი, მოაქციე რისხვისაგან 
გულისწყრომისა შენისა. ? მომაქციენ ჩუენ, ღმერთო 
მაცხოვარო ჩუენო, და გარეწარაქციე რისხვაი შენი ჩუენგან. 9 
ნუ უკუნისამდე მრისხავ ჩუენ, ნუცა განაგრძობ რისხვასა შენსა 
თესლითი თესლადმდე. 7 ღმერთო, შენ მომაქცინე და 
მაცხოვნნე ჩუენ, და ერი შენი იხარებდეს შენდამი. 8 მიჩუენე 
ჩუენ, უფალო, წყალობაი შენი და მაცხოვარებაი შენი მომეც 
ჩუენ. ? ვისმინო მე, რასაცა მეტყოდის უფალი ღმერთი ჩემი, 
რამეთუ იტყოდის იგი მშვდობასა ერისა თვსისა ზედა და 
წმიდათა მისთა ზედა და მათ ზედაცა, რომელთა მოუქცევიან 
გულნი მისა მიმართ. 19 რამეთუ ახს მოშიშთა მისთა 
მაცხოვარებაი მისი დამკვდრებად დიდებაი მისი ქუეყანასა 
ჩუენსა. 11 წყალობაი და ჭეშმარიტებაი შეიმთხვნეს, 
სიმართლემან და მშვდობამან ამბორს-უყვეს. 12 ჭეშმარიტებაი 
ქუეყანით აღმოსცენდა და სიმართლე ზეცით გამოჩნდა. 13 და 
რამეთუ უფალმან მოსცეს სიტკბოებაი, და ქუეყანამან ჩუენმან 
გამოსცეს ნაყოფი თვსი. 14 სიმართლე მის წინაშე ვიდოდის, და 
დადვას გზად სლვა თვსი. დიდებაი 

1 მოყავ, უფალო, ყური შენი და ისმინე ჩემი, რამეთუ გლახაკ 
და დავრდომილ ვარი მე. ? იცევ სული ჩემი, რამეთუ წმიდა 
ვარ, აცხოვნე მონა შენი, ღმერთო ჩემო, რომელი გესავ შენ. 3 
მიწყალე მე, უფალო, რამეთუ შენდამი ღაღად-ვყავ მარადღე. 4? 
ახარე სულსა მონისა შენისასა, რამეთუ შენდამი აღვიღე სული 
ჩემი. 2 რამეთუ შენ, უფალი, ტკბილ და მართალ ხარ და 
დიდად მოწყალე ყოველთათვს, რომელნი გხადიან შენ. 9 
ყურად-იღე, უფალო, ლოცვა ჩემი და მოხედენ ყკმასა 
ვედრებისა ჩემისასა. 7 დღესა ჭირისა ჩემისასა ღაღად-ვყავ 
შენდამი, რამეთუ ისმინე ჩემი. 8 არა არს მსგავს შენდა 
ღმერთთა შორის, უფალო, და არა არს საქმე შენთაებრ. ? 
ყოველი თესლები, რაოდენი ჰქმენ, მოვიდენ და თაყუანის-გცენ 
წინაშე შენსა, უფალო, და ადიდებდენ სახელსა შენსა, უფალო. 
190 რამეთუ დიდ ხარ შენ, და მოქმედი საკვრველებათა შენ ხარ 
ღმერთი მხოლო. 11 მიძღოდე მე, უფალო, გზათა შენთა და 
ვიდოდი მე ჭეშმარიტებითა შენითა; იხარებდეს გული ჩემი 
შიშითა სახელისა შენისათა. 12 აღგიარო შენ, უფალო 
ყოვლითა გულითა ჩემითა და ვადიდო სახელი შენი 
უკუნისამდე; 13 რამეთუ დიდ არს წყალობაი შენი ჩემ ზედა, და 
იჭსენ სული ჩემი ჯოჯოხეთისაგან ქუესკნელისა. 14 ღმერთო, 
უსჯულონი აღდგეს ჩემ ზედა, და კრებულმან ძლიერთამან 
იძიეს სული ჩემი და არა შეგრაცხეს შენ წინაშე მათსა. 12 და 
შენ, უფალო ღმერთო ჩემო, შემწყნარებელ ხარ და მოწყალე, 
სულგრძელ და დიდად მოწყალე და ჭეშმარიტ. 19 მოიხილე ჩემ 
ზედა და შემეწიე მე, მოეც ძალი მონასა შენსა და აცხოვნე ძე 
მჭევლისა შენისა. 17 ყავ ჩემ თანა სასწაულ კეთილ, და იხილედ 
მოძულეთა ჩემთა და ჰრცხუენოდის, რამეთუ შენ, უფალი, 
შემეწიე და ნუგეშინის-მეც მე. 

1 ძეთა კორესთა, ფსალმუნი გალობისა, საფუძველნი მისნი 
მთათა შინა წმიდათასა. 2 უყუარან უფალსა ბჭენი სიონისანი 
უფროს ყოველთა საყოფელთა იაკობისთა. 3 დიდებულ ითქუა 
შენთვს, ქალაქო ღმრთისაო. “ მოვიყჟსენო მე რააბისი და 
ბაბილოვნისა, რომელთა მიციან მე; და, აჰა, ესერა, 
უცხოთესლნი და ტვროს და ერი ჰინდოთა, ესენი იშვნეს მუნ. 2 
დედად სიონსა ჰრქუას კაცმან, რამეთუ კაცი იშვა მას შინა, და 
თავადმან დააფუძნა იგი მაღალმან. 9 უფალი მიმოდაითქუას 
წიგნითა ერისათა და მთავართა ამათგან, რომელნი იყვნეს მას 
შინა. 7” ვითარ მხიარულთა ყოველთა მკვდრობაი შენდამი არს. 

1 დასასრულსა, მალეთისთვს მიგებად, სიტყუაი გონიერებისა 
ეთამ ისრაიტელისა, გალობაი ფსალმუნი ძეთა კორესთა 2 
უფალო ღმერთო ცხორებისა ჩემისაო, დღისი კმა-ვყავ და ღამე 
წინაშე შენსა; 3 შევედინ შენ წინაშე ლოცვა ჩემი, მოყავ ყური 
შენი ვედრებასა ჩემსა. 4 რამეთუ აღივსო ძვრთაგან სული ჩემი, 
და ცხორებაი ჯოჯოხეთსა მიეახლა. ? შევირაცხე მე მათ თანა, 
რომელნი შთავიდოდეს მღვმესა; ვიქმენ მე, ვითარცა კაცი 
შეუწევნელი, 9 მკუდართა თანა თავისუფალ და ვითარცა 
წყლულნი, დაძინებულნი სამარებსა, რომელთა არღა 
მოივსენე, და ესენი ყელისა შენისაგან განეშორნეს. ” დამდვეს 
მე მღვმესა ქუესკნელსა ბნელსა შინა და აჩრდილთა 
სიკუდილისათა. 8 ჩემ ზედა განმტკიცნა გულისწყრომა შენი, და 
ყოველნი განსაცხრომელნი შენნი მოავლინენ ჩემ ზედა. 9 
განმაშორენ ჩემგან მეცნიერნი ჩემნი, და შემრაცხეს მე 
საძაგელად მათდა; მივეცი და არა გამოვიდოდე. 19 და 
თუალნი ჩვმნი მოუძლურდეს გლახაკებითა; ღაღად-ვყავ 
შენდამი, უფალო, და მარადღე განვიპყრენ შენდამი ყელნი 
ჩემნი. 11 მკუდართათვს ნუ ჰყოა საკვრველი? ანუ მკურნალთა 
აღადგინონ და აღგიარონ შენ? 12 მი-მე-ვინ-უთხრობდეს 
სამარესა შინა წყალობასა შენსა და ჭეშმარიტებასა შენსა 
წარსაწყმედელსა შინა? 13 საცნაურ ნუ იქმნესა ბნელსა შინა 
საკვრველებაი შენი და სიმართლე შენი ქუეყანასა მას 
დავიწყებულსა? 1“ და მე შენდამი, უფალო, ღაღად-ვყავ, და 
ცისკარსა ლოცვა ჩემი მიგეწიფოს შენ. 12 რადმე, უფალო, 
განიშორებ სულსა ჩემსა და გარემიიქცევ პირსა შენსა ჩემგან? 
16 გლახაკ ვარი მე და შრომასა ჩემსა სიყრმით ჩემითგან, 
ხოლო ავმაღლდი რაი, დავმდაბლდი და შევსულბი. 17 ჩემ 
ზედა გარდავჭდეს რისხვანი შენნი, და საშინელებათა შენთა 
შემაძრწუნეს მე. 18 გარემომადგეს მე ვითარცა წყალნი, 
მარადღე შემიცვეს მე ერთბამად. 1? განმაშორენ ჩემგან 


მეგობარი და მახლობელი და მეცნიერნი ჩემნი გლახაკობითა 
ჩემითა. დიდება 

1 გულისყმის-ყოფისათვს ეთამ ეზრაიტელისა, ფსალმუნი 
დავითისი 2? წყალობათა შენთა, უფალო, უკუნისამდე 
უგალობდე; თესლითი თესლამღე მიუთხრობდე ჭეშმარიტებასა 
შენსა პირითა ჩემითა. 3 რამეთუ სთქუ: უკუნისამდე წყალობაი 
აღეშენოს, და ცათა შინა განემზადოს ჭეშმარიტებაი შენი. “1 
ვყავ აღთქმა რჩეულთა ჩემთა თანა და ვეფუცე დავითს, მონასა 
ჩემსა; 2 უკუნისამდე განვჰმზადო ნათესავი შენი და აღვაშენო 
თესლითი თესლამდე საყდარი შენი. 9 აღიარებდენ ცანი 
საკვრველებათა შენთა, უფალო, და ჭეშმარიტებასა შენსა 
ეკლესიასა შინა წმიდათასა. 7 რამეთუ ვინ ღრუბელთა შინა 
ესწოროს უფალსა და ემსგავსოს უფალსა ძეთა შორის 
ღმრთისათა? 8 ღმერთი დიდებულ არს ზრახვასა შინა 
წმიდათასა, დიდ არს და საშინელ ყოველთა ზედა, რომელნი 
არიან გარემოს მისა. ? უფალო ღმერთო ძალთაო, ვინ 
გემსგავსოს შენ? ძლიერ ხარ შენ, უფალო, და ჭეშმარიტებაი 
შენი გარემო არს შენსა. 19 შენ უფლებ ძალსა ზედა ზღუათასა 
და აღძრვასა ღელვათა მისთასა შენ დაამშვდებ. 11 შენ 
დაამდაბლე, ვითარცა წყლული, ამპარტავანი და მკლავითა 
ძლიერებისა შენისათა განაბნიენ მტერნი შენნი. 12 შენნი არიან 
ცანი და შენი არს ქუეყანა, სოფელი და სავსებაი მისი შენ 
დააფუძნე. 13 ჩრდილო და ბღუარი შენ შეჰქმენ, თაბორი და 
ერმონი სახელითა შენითა იხარებდენ. 14 შენი მკლავი 
ძლიერებით, განძლიერდინ ქელი შენი და ამაღლდინ მარჯუენე 
შენი. 12 სიმართლე და განკითხვა არს განმზადებაი საყდრისა 
შენისა, წყალობაი და ჭეშმარიტებაი ვიდოდიან წინაშე პირსა 
შენსა, 19 ნეტარ არს ერი იგი, რომელმან იცის გალობაი შენი; 
უფალო, ნათლითა პირისა შენისათა ვიდოდიან, 17 და 
სახელითა შენითა იხარებდენ მარადღე და სიმართლითა 
შენითა ამაღლდენ. 18 რამეთუ სიქადული ძალისა მათისა შენ 
ხარ, და ნებითა შენითა ამაღლდეს რქაი ჩუენი. 1? რამეთუ 
უფლისაი არს შეწევნა და წმიდისა, ისრაცლ, მეუფისა ჩუენისა. 


20 მაშინ ეტყოდე ჩუენებით ნაშობთა შენთა და სთქუ: დავსდევ 
შეწევნა ძლიერსა ზედა და აღვამაღლე რჩეული ერისაგან 
ჩემისა. 21 ვპოე დავით, მონაი ჩემი, და საცხებელი წმიდაი ჩემი 
ვსცხე მას. 22 რამეთუ ჭელი ჩემი შეეწიოს მას, და მკლავმან 
ჩემმან განაძლიეროს იგი. 23 არა ირგოს მტერმან მისგან, და 
შვილმან უსჯულოებისამან ვერ შესძინოს ვნებად მისა. 24 და 
მოვსრნე პირისაგან მისისა მტერნი მისნი და მოძულენი მისნი 
დავამჭუნე. 22 წყალობაი ჩემი და ჭეშმარიტებაი ჩემი მის თანა, 
და სახელითა ჩემითა ამაღლდეს რქაი მისი; 29 და დავდვა 
ზღუასა ზედა ყელი მისი და მდინარეთა ზედა _ მარჯუენე მისი. 
27 მან მხადოს მე: მამა ჩემი ხარი შენ, ღმერთი ჩემი და 
შემწყნარებელი ცხორებისა ჩემისა. 28 და მე პირმშოდ 
დავადგინო იგი უმაღლეს უფროს მეფეთა ქუეყანისათა. 29 
უკუნისამდე დაუმარხო მას წყალობაი ჩემი, და აღთქმა ჩემი 
ერწმუნოს მას. 39 და ეგოს უკუნითი უკუნისამდე თესლი მისი და 
საყდარი მისი, ვითარცა დღენი ცისანი. 31 და-თუ-უტეონ 
შვილთა მათთა შჯული ჩემი და სამართალთა ჩემთა არა 
ვიდოდიან, 32 სიმართლენი ჩემნი თუ შეაბილწნენ და მცნებანი 
ჩემნი არა დაიმარხნენ, 332 განვიხილნე კუერთხითა 
უსჯულოებანი მათნი და გუემითა უსამართლობანი მათნი; 34 
ხოლო წყალობაი ჩემი არავე განვაქარვო მისგან, არცა 
ვვცრუვო ჭეშმარიტებასა ჩემსა, 32 არცა შევაგინო აღთქმა ჩემი 
და, რაი-იგი აღმოჟდა ბაგეთა ჩემთა, არა შეურაცხ-ვყო. 39 
ერთგზის ვეფუცე წმიდასა ჩემსა დავითს და მე არა ვეცრუვო 
მას. 37 ნათესავი მისი უკუნისამდე ეგოს, და საყდარი მისი, 
ვითარცა მზე, წინაშე ჩემსა, 38 და ვითარცა მთოვარე 
განმტკიცებული უკუნისამდე და მოწამე სარწმუნო ცათა შინა. 39 
ხოლო შენ განიშორე და შეურაცხ-ჰყავ და განაგდე ცხებული 
შენი; 49 და აქციე აღთქმა მონისა შენისა, შეაგინე ქუეყანასა 
ზედა სიწმიდე მისი. 41 დაარღვენ ყოველნი ზღუდენი მისნი და 
ჰყვენ სიმტკიცენი მისნი შეძრწუნებულ; 42 და მიმოდაიტაცებდეს 
მას ყოველნი თანაწარმავალნი გზისანი, და იქმნა იგი 
საყუედრელ გარემოსთა მისთა. 43 აღამაღლე მარჯუენე 


მაჭირვებელთა მისთა და ახარე ყოველთა მტერთა მისთა; 44 
გარემიაქციე შეწევნა მახვლისა მისისა და არა შეეწიე 
ბრძოლასა შინა. 42 დაჰვსენ სიწმიდე მისი და საყდარი მისი 
ქუეყანასა ზედა დაამყჟუ; 49 შეამცირენ დღენი ჟამთა მისთანი და 
მიჰფინე მის ზედა სირცხვლი. “7 ვიდრემდის, უფალო, 
გარემიიქცევი სრულიად, და აღატყდების, ვითარცა ცეცხლი, 
რისხვა შენი? 48 მოიყსენე შენ, რა არს არსებაი ჩემი, ანუ ამაოდ 
ნუ შეჰქმნენა ყოველნი ძენი კაცთანი? 4? ვინ არს კაცი, რომელი 
ცხონდეს და არა იხილოს სიკუდილი და ივსნეს სული თვსი 
ჭელთაგან ჯოჯოხეთისათა? 239 სადა არიან წყალობანი შენნი 
პირველნი, უფალო, რომელ ეფუცე დავითს ჭეშმარიტებითა 
შენითა? 21 მოივსენე, უფალო, ყუედრებაი მონათა შენთა, 
რომელ დავიკრიბე წიაღთა ჩემთა მრავალთა თესლთა; 232 
რომელ აყუედრეს მტერთა შენთა, უფალო, რომელ აყუედრეს 
ნაცვალსა ცხებულისა შენისასა. 23 კურთხეულ არს უფალი 
უკუნისამდე. იყავნ, იყავნ. დიდება 

1 უფალო, შესავედრებელ-მეყავნ ჩუენ ნათესავითი 
ნათესავადმდე. ? პირველ მთათა დაბადებადმდე, შექმნად 
ქუეყანისა და სოფლისა და საუკუნითგან და უკუნისამღე შენ 
ხარ. 3 ნუ მიაქცევ კაცსა სიმდაბლედ და სთქუ: მოიქეცით, ძენო 
კაცთანო. 4? რამეთუ ათასი წელი წინაშე თუალთა შენთა, 
უფალო, ვითარცა გუშინდელი დღე. რომელ წარყდა და, 
ვითარცა საყუმილავი ერთი, ღამესა შინა. ? წელნი მათნი 
შეურაცხებით იყვნენ, განთიად ვითარცა მწუანე წარვჯჭდეს, 9 
განთიად აღყუავდეს და წარვდეს, მწუხრი დაჭნეს, და განყმეს 
და დაცვვეს. 7 რამეთუ მოვაკლდით ჩუენ რისხვითა შენითა და 
გულისწყრომითა შენითა შევძრწუნდით. 8 დასხენ უსჯულოებანი 
ჩუენნი წინაშე შენსა და ცხორებაი ჩუენი _ ნათელსა პირისა 
შენისასა. ? რამეთუ ყოველნი დღენი ჩუენნი მოაკლდეს, და 
რისხვითა შენითა მოვაკლდით ჩუენ; წელნი ჩუენნი ვითარცა 
დედაზარდლი იწურთიდეს. 19 დღენი წელიწადთა ჩუენთანი 
მათ თანა სამეოცდაათ წელ, ხოლო უკუეთუ ძლიერებასა შინა, 
ოთხმეოც წელ, და უმრავლესი მათი შრომა და სალმობაი; 
რამეთუ მოვიდა ჩუენ ზედა სიმშვდე, და ჩუენ განვისწავლენით. 
11 ვინმე უწყის სიმტკიცე რისხვისა შენისა და შიშითა შენითა 
გულისწყრომისა შენისა აღრაცხვაი? 12 მარჯუენე შენი ესრეთ 
მაუწყე მე და გულითა სწავლულითა _ სიბრძნე შენი. 13 მოიქეც, 
უფალო! ვიდრემდის? და ნუგეშინის-ცემულ იქმენ მონათა 
შენთა ზედა. 14 აღვივსენით ჩუენ ცისკარს წყალობითა შენითა, 
უფალო, და ვიხარებდეთ და ვიშუებდეთ 1? ყოველთა დღეთა 
ჩუენთა ვიხარებდეთ მათ დღეთა წილ, რომელთა 
დამამდაბლეს ჩუენ და წელთა, ვიხილეთ ჩუენ ძვრი. 19 და 
მოხედენ მონათა შენთა ზედა და წარუძეღუ ძეთა მათთა. 17 და 
იყავნ ნათელი უფლისა ჩუენისა ჩუენ ზედა, და საქმენი ყელთა 
ჩუენთანი წარჰმართენ ჩუენ ზედა და ქმნული ჭელთა ჩუენთა 
წარგვმართე. 

1 ქებაი გალობით დავითისი, ზედაწარწერილი ებრაელთა 
შორის. რომელი დამკვდრებულ არს შეწევნითა მაღლისათა, 
საფარველსა ღმრთისა ზეცათასა განისუენოს. ? ჰრქუას 
უფალსა: ყელისამპყრობელი ჩემი ხარი შენ და 
შესავედრებელი ჩემი, ღმერთი ჩემი, და მე ვესავ მას. 3 რამეთუ 
მან გიყსნეს შენ საფრკვისა მისგან მონადირეთასა და სიტყვსა 
მისგან განსაკრთომელისა. “ ბეჭთსაშუალითა მისითა 
გფარვიდეს შენ, და საგრილსა ფრთეთა მისთასა ესვიდე; ? 
საჭურველად გარემოგადგეს შენ ჭეშმარიტებაი მისი. 9 არა 
გეშინოდის შიშისაგან ღამისა და ისრისაგან, რომელი ფრინავნ 
დღისი; ღუაწლისაგან, რომელი ვალნ ბნელსა შინა, 
შემთხუევისაგან და ეშმაკისა შუა დღისა. 7 დაეცნენ მარცხენით 
შენსა ათასეულნი და ბევრეულნი _ მარჯუენით შენსა, ხოლო 
შენ არა მიგეახლნენ. 8 ხოლო შენ თუალითა შენითა ხედვიდე 
და მისაგებელი ცოდვილთა იხილო. ? რამეთუ შენ, უფალი, ხარ 
სასო ჩემდა და მაღალი გიყოფიეს შესავედრებელად შენდა. 19 
არა შევიდეს შენდა ძვრი, და გუემა არა მიეახლოს 
საყოფელთა შენთა. 11 რამეთუ ანგელოზთა მისთადა 
უბრძანებიეს შენთვს დაცვად შენდა ყოველთა გზათა შენთა; 12 
ჭელთა მათთა ზედა აღგიპყრან შენ, ნუსადა წარსცე ქვასა 
ფერჭი შენი; 13 ასპიტსა და ვასილისკოსსა ზედა ხვდოდი. და 
დასთრგუნო შენ ლომი და ვეშაპი. 14 რამეთუ მე მესვიდა, და 
ვიჭსნა იგი და დავიფარო იგი, რამეთუ იცნა სახელი ჩემი. 12 
კმა-ყოს ჩემდამო, და მე ვისმინო მისი და მის თანა ვიყო ჭირსა 
შინა; ვიყსნა იგი და ვადიდო იგი. 19 დღეგრძელებით განვაძღო 
იგი და უჩუენო მას მაცხოვარებაი ჩემი. დიდებაი 

1 ფსალმუნი, გალობაი დავითისი, დღისა შაბათისა 2 კეთილ 
არს აღსაარებალ ღმრთისაი და გალობად სახელსა შენსა, 
მაღალო; 3 მითხრობად ცისკარს წყალობაი შენი და 
ჭეშმარიტებაი შენი ღამედღამედ, 4 ათძალითა 
საფსალმუნისათა და ჟმითა ებნისათა; ? რამეთუ მახარე მე 
დაბადებულითა შენითა, უფალო, და ქმნულითა ყელთა 
შენთათა ვიხარებდე. 9 ვითარ განდიდნეს საქმენი შენნი, 
უფალო! ფრიად ღრმა იქმნნეს ზრახვანი შენნი. 7 კაცმან 
სულელმან არა ცნას, და უგნურმან არა გულისყმა-ყოს ესე. 8 
აღმოცენებასა ცოდვილთასა, ვითარცა თივა, და გამოჩნდეს 
ყოველნი რომელნი იქმან უსჯულოებასა, რაითამცა მოისრნეს 
უკუნითი უკუნისამდე. ? ხოლო შენ მაღალ ხარ უკუნისამდე, 
უფალო, რამეთუ, ესერა, მტერნი შენნი, უფალო, 19 რამეთუ, 
ესერა, მტერნი შენნი წარწყმდენ, და განიბნინენ ყოველნი 
რომელნი იქმან უსჯულოებასა. 11 და ამაღლდეს, ვითარცა 
მარტორქისა, რქაი ჩემი, და სიბერე ჩემი ზეთითა პოხილითა; 
12 და იხილა თუალმან ჩემმან მტერთა ჩემთა და მათთვს, 
რომელნი აღდგომილ არიან ჩემ ზედა ბოროტებით, ესმა ყურსა 
ჩემსა. 13 მართალი, ვითარცა ფინიკი, აღყუავნეს და, ვითარცა 
ნაძვ ლიბანისა განმრავლდეს. 14 დანერგულნი სახლსა შინა 
უფლისასა ეზოთა სახლისა ღმრთისა ჩუენისათა ყუაოდიან. 12 
უფროისად განმრავლდენ სიბერესა სიპოხისასა და ფუფუნეულ 
იყვნენ თხრობასა. 19 რამეთუ წრფელ არს უფალი ღმერთი 
ჩუენი, და არა არს სიცრუე მის თანა. 

1 უფალი სუფევს, შუენიერებაი შეიმოსა; შეიმოსა უფალმან 
ძალი გარეშეირტყა; და რამეთუ დაამყარა სოფელი, რათა არა 
შეიძრას. 2 განმზადებულ არს საყდარი შენი მიერითგან, და 
საუკუნითგან შენ ხარ. 3 აღიღეს მდინარეთა, უფალო, 
აღიმაღლნეს მდინარეთა ჟმანი მათ აღდგენ მდინარენი 
სლვასა თვსსა. 4 ყმითა წყალთა მრავალთა საკვრველ არიან 
განცხრომანი ზღვსანი; საკვრველ არს მაღალთა შინა უფალი. 
წამებანი შენნი სარწმუნო იქმნნეს ფრიად; ? სახლსა შენსა 
შუენის სიწმიდე, უფალო, სიგრძესა დღეთასა. 

1 ღმერთი შურისძიებათა, უფალი ღმერთი შურისძიებათა 
განცხადნა. 2 ამაღლდი, რომელი ზჯჯი ქუეყანასა, მიაგე 
მისაგებელი ამპარტავანთა. 3 ვიდრემდის ცოდვილნი, უფალო, 
ვიდრემდის ცოდვილნი იქადოდიან? “ აღმოთქუან და 
იტყოდიან სიცრუესა, იტყოდიან ყოველნი, რომელნი იქმან 
უსჯულოებასა. ? ერი შენი, უფალო, დაამდაბლეს და 
სამკვდრებელი შენი განაბოროტეს; 59 ქურივი და მწირი 
მოკლეს და ობოლი მოსწყვდეს 7 და თქუეს: არა იხილოს 
უფალმან, არცა გულისყმა-ყოს ღმერთმან იაკობისმან. 9 
გულისქმა-ყავთ აწ, უგნურნო ერისანო და ცოფნო, ოდესმე 
გულისყმა-ჰყოთ. ? რომელმან დაჰნერგა ყური, არა ნუ ესმისა? 
ანუ რომელმან შექმნა თუალი, არა ნუ ხედავსა? 10 რომელი 
სწავლის თესლებსა, არა ნუ ამხილოსა, რომელმან ასწავის 
კაცთა მეცნიერებაი? 11 უფალმან უწყნის ზრახვანი კაცთანი, 
რამეთუ არიან ამავო. 12 ნეტარ არს კაცი, რომელიცა 
განსწავლო, უფალო, და სჯულისა შენისაგან ასწაო მას. 13 
დამშვდებად მისა დღეთა ბოროტთა, ვიდრემდის ეთხაროს 
ყნარცვ ცოდვილსა. 1“ რამეთუ არა განიშოროს უფალმან ერი 
თვსი და სამკვდრებელი თვსი არა უგულებელს-ყოს, 12 
ვიდრემდის მოიქცეს სიმართლე განკითხვად, და მიეახლნენ 
მას ყოველნი, რომელნი წრფელ არიან გულითა. 19 ვინ 
წინააღმიდგეს მე უკეთურთაგანი? ანუ ვინ თანაწარმომიდგეს მე 
მათგანი, რომელნი იქმან უსჯულოებასა? 17 არა თუმცა უფალი 
შემეწია მე, კნინ ერთღა და-მცა-ემკვდრა ჯოჯოხეთს სული ჩემი. 
18 უკუეთუმცა ვიტყოდე: შემიძრწუნდა ფერყი ჩემი, წყალობაი 
შენი, უფალო, შემწევდა მე. 197 მრავალთაებრ სალმობათა 
ჩემთა გულსა შინა ჩემსა ნუგეშინის-ცემათა შენთა ახარეს 
სულსა ჩემსა, 29 ნუ დადგებინ შენ წინაშე საყდარი 
უსჯულოებისა, რომელნი იქმან შრომასა ბრძანებულსა ზედა. 21 
მოინადირონ სული მართლისა და სისხლსა უბრალოსა 


ბრალეულ-ჰყოფდენ. ?? და მეყო მე უფალი შესავედრებელ და 
ღმერთი ჩემი მწე სასოებისა ჩემისა. 23 და მიაგოს მათ 
უფალმან უსჯულოებაი მათი და უკეთურებისა მათისაებრ 
უჩინო-ყვნეს იგინი უფალმან ღმერთმან ჩუენმან. დიდება 

1 უგალობდით უფალსა გალობითა ახლითა, უგალობდით 
უფალსა ყოველი ქუეყანაი; 2 უგალობდით უფალსა, 
აკურთხევდით სახელსა მისსა, ახარებდით დღითი დღე 
მაცხოვარებასა მისსა. 3 მიუთხართ წარმართთა შორის 
დიდებაი მისი და ყოველსა ერსა შორის _ საკვრველებაი მისი. 
4 რამეთუ დიდ არს უფალი და ქებულ ფრიად და საშინელ არს 
იგი უფროს ყოველთა ღმერთთა; ? რამეთუ ყოველნი ღმერთნი 
წარმართთანი ეშმაკ არიან, ხოლო უფალმან ცანი შექმნნა. 9 
აღსაარებაი და ჰაეროვნებაი არს წინაშე მისსა, სიწმიდე და 
დიდად შუენიერებაი არს სიწმიდესა მისსა. 7 შესწირევდით 
უფლისა ტომები თესლებისა, შესწირევდით უფლისა დიდებასა 
და პატივსა; 8 შესწირევდით უფლისა დიდებასა სახელისა 
მისისასა; აღიღეთ მსხუერპლები, და შევიდოდეთ ეზოთა 
მისთა; ? თაყუანის-ეცით უფალსა ეზოსა შინა წმიდასა მისსა; 
შეძრწუნდინ პირისა მისსისაგან ყოველი ქუეყანაი. 190 თქუთ 
წარმართთა შორის, რამეთუ უფალი სუფევს, და რამეთუ 
წარმართა სოფელი, რომელი არა შეიძრას; განიკითხნეს ერნი 
სიწრფოებით. 11 იხარებდინ ცანი და გალობდინ ქუეყანაი, 
აღიძარნ ზღუაი და სავსებაი მისი. 12 იხარებდენ ველნი და 
ყოველი, რაი არს მათ შინა; მაშინ იხარებდენ ყოველნი ხენი 
მაღნარისანი 13 პირისაგან უფლისა, რამეთუ მოვალს, რამეთუ 
მოვიდეს იგი განკითხვად ქუეყანისა; განიკითხოს სოფელი 
სიმართლით და ერნი ჭეშმარიტებითა თვსითა. 

1 უფალი სუფევს, იხარებდინ ქუეყანაი, და იშუებდედ ჭალაკნი 
მრავალნი. ? ღრუბელი და ნისლი გარემო არს მისსა, 
სიმართლე და განკითხვა წარმართება საყდრისა მისისა. 3 
ცეცხლი მის წინაშე ვიდოდის და შეწუნეს გარემოს მტერნი 
მისნი. 4 გამოჩნდეს ელვანი მისნი სოფელსა, იხილა და 
შეძრწუნდა ქუეყანაი. ? მთანი, ვითარცა ცვლი, დადნეს 
პირისაგან უფლისა, პირისაგან უფლისა ყოვლისა ქუეყანისა. 9 
უთხრეს ცათა სიმართლე მისი, და იხილონ ყოველთა ერთა 
დიდებაი მისი. 7 ჰრცხუენოდენ ყოველთა, რომელნი თაყუანის- 
სცემენ ყელითქმნულთა და რომელნი იქადიან კერპებითა 
მათითა. თაყუანის-ეცით მას ყოველთა ანგელოზთა მისთა. 8 
ესმა და იხარებდა სიონი, და იშუებდეს ასულნი 
ჰურიასტანისანი სამართალთა შენთათვს, უფალო. 9? რამეთუ 
შენ, უფალი, მაღალ ხარ ყოველსა ქუეყანასა ზედა, ფრიად 
ამაღლდი შენ უფროს ყოველთა ღმერთთა. 19 რომელთა 
გიყუარს უფალი, მოიძულეთ ბოროტი; დაიცვნეს უფალმან 
სულნი წმიდათა მისთანი. და ყელთაგან ცოდვილისათა 
იჭსნნეს იგინი. 11 ნათელი გამოუბრწყინდა მართალსა და 
გულითა წრფელთა - სიხარული. 12 იხარებდით მართალნი 
უფლისა მიმართ და აუარებდით სავსენებელსა სიწმიდისა 
მისისასა. დიდება 

1 უგალობდით უფალსა გალობითა ახლითა, რამეთუ 
საკვრველ-ქმნა უფალმან; აცხოვნა იგი მარჯუენემან მისმან და 
მკლავმან წმიდამან მისმან. 2 აჩუენა უფალმან მაცხოვარებაი 
თვსი, წინაშე თესლთა განაცხადა სიმართლე მისი. 3 მოივსენა 
მოწყალებაი მისი იაკობის თანა და ჭეშმარიტებაი მისი _ 
სახლსა ზედა ისრაცლისასა; იხილეს ყოველთა კიდეთა 
ქუეყანისათა მაცხოვარებაი ღმრთისა ჩუენისა.  ღაღადებდით 
ღმრთისა ყოველი ქუეყანა, უგალობდით და იხარებდით და 
აქებდით. ? უგალობდით უფალსა ებნითა, ებნითა და ყმითა 
ფსალმუნისათა; 9 ნესტვთა ჭედილითა და ჭმითა ნესტვსა 
რქისათა ღაღადებდით წინაშე მეუფისა უფლისა. 7 აღიძარნ 
ზღუაი და სავსებაი მისი, სოფელი და ყოველნი 
დამკვდრებულნი მას შინა. 8 მდინარეთა აღიტყუელონ ყელნი 
თანად; ? მთანი იხარებდენ პირისაგან უფლისა, რამეთუ 
მოვალს, რამეთუ მოვიდეს განკითხვად ქუეყანისა; განიკითხოს 
სოფელი სიმართლით და ერნი - სიწრფოებით. 


ფსალმუნი 98 


1 უფალი სუფევს, განრისხნედ ერნი, რომელი ზის ზედა 
ქერობინთა, შეიძარნ ქუეყანა. 2 უფალი სიონს დიდ არს და 
მაღალ არს ყოველთა ზედა ერთა. 3 აუარებდენ სახელსა შენს 
დიდსა, რამეთუ საშინელ და წმიდა არს. “ და პატივსა 
მეუფისასა სამართალი უყუარს; შენ განჰმზადე სიწრფოებაი, და 
განკითხვა და სიმართლე იაკობის თანა შენ ჰყავ. 23 
აღამაღლებდით უფალსა ღმერთსა ჩუენსა და თაყუანის- 
სცემდით კუარცხლბეკსა ფერპვთა მისთასა, რამეთუ წმიდა არს. 
6 მოსე და აჰრონ მღდელთა შორის მისთა და სამოელ მათ 
თანა, რომელნი ხადიან სახელსა მისსა; ჰხადოდეს უფალსა და 
მას ესმა მათი, 7 და სუეტითა ღრუბლისათა ეტყოდა მათ; 
რამეთუ იმარხვიდეს წამებათა მისთა და ბრძანებათა მისთა, 
რომელ მოსცნა მათ. 8 უფალო ღმერთო ჩუენო, შენ ისმინე 
მათი; ღმერთო, შენ მომტევებელ ექმენ და შურისმეძიებელ 
ყოველთა ზედა საქმეთა მათთა. ? აღამაღლებდით უფალსა 
ღმერთსა ჩუენსა და თაყუანის-ეცით მთასა წმიდასა მისსა, 
რამეთუ წმიდა არს უფალი ღმერთი ჩუენი. 

1 ფსალმუნი დავითისი აღსარებისათვს 2? ღაღადებდით 
ღმრთისა ყოველი ქუეყანა, ჰმონებდით უფალსა სიხარულით, 3 
შევიდოდეთ მის წინაშე მხიარულებით, და უწყოდეთ, რამეთუ 
იგი თავადი არს უფალი ღმერთი ჩუენი; მან შემქმნნა ჩუენ, და 
არა ჩუენ; ხოლო ჩუენ ვართ ერი მისი და ცხოვარნი სამწყსოსა 
მისისანი. “ შევიდოდეთ ბჭეთა მისთა აღსარებითა და ეზოთა 
მისთა გალობითა; აუარებდით მას და აქებდით სახელსა მისსა, 
> რამეთუ ტკბილ არს უფალი და უკუნისამდე არს წყალობაი 
მისი, და თესლითი თესლამდე არს ჭეშმარიტებაი მისი. 


ფსალმუნი 100 


1 წყალობასა და სამართალსა გაქებდე შენ, უფალო, 
გიგალობდე და გულისჭმა-ვყო ? გზასა უბიწოსა; ოდეს მოხვდე 
ჩემდა? ვიდოდე მე უმანკოებითა გულისა ჩემისათა შოვრის 
სახლისა ჩემისა. 3 არა დავდევ წინაშე თუალთა ჩემთა საქმე 
უსჯულო და მყოფნი გარდასლვისანი მოვიძულენ; 4“ არა 
შემომეყო მე დრკუ გული, გარემიქცევა ბოროტისა ჩემგან მე 
არა უწყოდე. ? რომელი იტყვნ იდუმალ მოყურისა თვსისა 
ძვრსა, ესე წარვსდევნო; რომელი ამპარტავან იყო თუალითა 
და უძღებ გულითა, მის თანა არა ვჭამო. 9 თუალნი ჩემნი 
სარწმუნოთა ზედა ქუეყანისათა, რათა დასხდენ იგინი ჩემ 
თანა; რომელი ვიდოდა გზასა უბიწოსა, ესე მმსახურებდა მე. 7 
არა დაიმკვდრა შორის სახლსა ჩემსა, რომელმან ყვის 
ამპარტავნებაი; რომელი იტყვნ სიცრუესა, არა წარემართა 
წინაშე თუალთა ჩემთა. 8 ცისკარს მოვსწყუედდი ყოველთა 
ცოდვილთა ქუეყანისათა, მოსპოლვად ქალაქისაგან უფლისა 
ყოველთა მოქმედთა უსჯულოებისათა. დიდებაი. 

1 ლოცვა გლახაკისა, ოდეს მოეწყინოს და განჰფინოს წინაშე 
უფლისა თხოვაი თვსი 2 უფალო, ისმინე ლოცვისა ჩემისა, და 
ღაღადებაი ჩემი შენდა შევედინ. 3 ნუ გარემიიქცევ პირსა შენსა 
ჩემგან; რომელსა დღესა მჭირდეს მე, მოყავ ჩემდა ყური შენი; 
და რომელსა დღესა გხადოდი შენ, მსწრაფლ შეგესემინ ჩემი. “ 
რამეთუ მოაკლდა, ვითარცა კუამლსა, დღეთა ჩემთა, და 
ძუალნი ჩემნი, ვითარცა ქარქუეტი, განყმეს. ? იწყლა, ვითარცა 
თივა, და განჭმა გული ჩემი, რამეთუ დავივიწყე მე ჭამად პური 
ჩემი. 9 ყმითა სულთქმისა ჩემისათა შეჰყმეს ყორცნი ჩემნი 
ძუალთა ჩემთა. 7 ვემსგავსე მე ვარხუსა მას უდაბნოსასა და 
ვიქმენი მე, ვითარცა ბუი ნატამალსა. 8 უძილ ვიქმენ და ვიყავ, 
ვითარცა სირი მხოლო სართულსა ზედა. ? მარადღე 
მყუედრიდეს მე მტერნი ჩემნი და მაქებელნი ჩემნი ჩემდამო 
ფუცვიდეს. 19 რამეთუ ნაცარი, ვითარცა პური, ვჭამე და 
სასუმელი ჩემი ტირილითა ჩემითა განვზავი 11 პირისაგან 
რისხვისა და გულისწყრომისა შენისა, რამეთუ აღმიღე და 
დამაკუეთე მე. 12 და დღენი ჩემნი, ვითარცა აჩრდილი, 
წარჭდეს, და მე ვითარცა თივაი, განვყემ. 13 ხოლო შენ, 
უფალო, უკუნისამდე ჰგიე, და საყჟსენებელი შენი თესლითი 
თესლამდე. 1“ შენ აღსდგე და შეიწყალო სიონი, რამეთუ ჟამი 
წყალობისა მისისა, რამეთუ მოწევნულ არს ჟამი. 12 რამეთუ 
სთნდეს მონათა შენთა ქვანი მისნი, და მიწასა მისსა 
სწყალობდენ. 15 და ეშინოდის წარმართთა სახელისაგან 
უფლისა და ყოველთა მეფეთა ქუეყანისათა დიდებისაგან 
მისისა. 17 რამეთუ აღაშენოს უფალმან სიონი და გამოუჩნდეს 
მას დიდებითა მისითა. 18 მოჰხედნა ლოცვასა ზედა 
მდაბალთასა და არა შეურაცხ-ყო ვედრებაი მისი. 1? დაიწერენ 
ესენი ნათესავად სხუად, და ერი დაბადებადი აქებდეს 
უფალსა; 29 რამეთუ მოიხილა მაღლით წმიდით მისით, 
უფალმან ზეცით ქუეყანად გარდამოიხილა, 21 რათა შეისმინოს 


სულთქმაი შებორკილებულთა და განვსნნეს ნაშობნი 
მოკლულთანი, 22 თხრობად სიონს სახელი უფლისაი და 
ქებულებაი მისი - იერუსალცმს, 23 შეკრებად ერისა ერთად და 
მეფენი მონებად უფლისა. 24 მიუგო მას გზასა შინა ძლიერებისა 
მისისასა: სიმცირე დღეთა ჩემთა მითხარ მე. 25 და ნუ 
განმიყვანებ მე კერძოთაგან დღეთა ჩემთასა; თესლით 
თესლადმდე არიან წელიწადნი შენნი. 25 დასაბამსა შენ, 
უფალო, ქუეყანა დააფუძნე, და ქმნილნი ყელთა შენთანი ცანი 
არიან. 27 იგინი წარყჟდებიან, ხოლო შენ ჰგიე. და ყოველნი, 
ვითარცა სამოსელნი, დაძუელდენ, და ვითარცა შესამოსელნი, 
სცვალნე იგინი, და იცვალნენ. 28 ხოლო შენ თავადი იგივე ხარ, 
და წელიწადნი შენნი არა მოაკლდენ. 2? ძენი მონათა შენთანი 
დაემკვდრნენ, და ნათესავი მათი უკუნისამდე წარემართოს. 

1 აკურთხევს სული ჩემი უფალსა და ყოველი გონებაი ჩემი - 
სახელსა წმიდასა მისსა. 2 აკურთხევს სული ჩემი უფალსა, და 
ნუ დაივიწყებ ყოველსა მოცემულსა მისსა, 3 რომელმან 
გილხინა შენ ყოველთა უსჯულოებათა შენთაგან, რომელმან 
განკურნნა ყოველნი სნეულებანი შენნი; რომელმან ივჭსნა 
განხრწნისაგან ცხორებაი შენი და გვრგვნოსან-გყო შენ 
წყალობითა და შეწყნარებითა; 2? რომელმან აღავსო კეთილთა 
მიერ გულისთქმა შენი; განახლდეს, ვითარცა ორბისა, სიჭაბუკე 
შენი. 9 ყუნის წყალობანი უფალმან და სამართალი 
ყოველთათვს დაწუნებულთა. 7 აუწყნა გზანი მისნი მოსეს და 
ძეთა ისრაცლისათა - ნებანი მისნი. 8 შემწყნარებელ და 
მოწყალე არს უფალი, სულგრძელ და დიდად მოწყალე. ? არა 
სრულიად განრისხნეს, არცა უკუნისამდე ძვრი ივსენოს; 19 არა 
ცოდვათა ჩუენთაებრ მიყო ჩუენ, არცა უსჯულოებათა 
ჩუენთაებრ მომაგო ჩუენ. 11 რამეთუ რავდენ მაღალ არიან ცანი 
ქუეყანისაგან, განაძლიერა უფალმან წყალობაი მისი მოშიშთა 
მისთა ზედა; 12 რაოდენ განშორებულ არიან აღმოსავალნი 
დასავალსა, განმაშორნა ჩუენგან უსჯულოებანი ჩუენნი. 13 
ვითარცა სწყალობს მამაი შვილთა, შეიწყალნა უფალმან 
მოშიშნი მისნი. 1“ რამეთუ მან უწყის დაბადებაი ჩუენი; 
მოივსენა, რამეთუ მიწანი ვართ. 1” კაცი, ვითარცა თივა, არიან 
დღენი მისნი; ვითარცა ყუავილი ველისა, ეგრეთ აღყუავდეს; 15 
რამეთუ განვლო სულმან მის შორის, და არღარა იყოს, და 
არცა იცნას ადგილი მისი. 17 ხოლო წყალობაი უფლისაი 
საუკუნითგან და ვიდრე უკუნისამდე მოშიშთა მისთა ზედა, და 
სიმართლე მისი - შვილითი შვილადმდე, 15 რომელთა 
დაიმარხიან აღთქმა მისი და მოივსენიან მცნებანი მისნი და 
ყვნიან იგინი. 1? უფალმან ზეცას განჰმზადა საყდარი მისი, და 


სუფევა მისი ყოველთა ზედა ეუფლების. 2? აკურთხევდით 
უფალსა ყოველნი ანგელოზნი მისნი, ძლიერნი ძალითა, 


რომელნი ჰყოფენ სიტყუასა მისსა, სმენად ჭმაი სიტყუათა 
მისთა. 21 აკურთხევდით უფალსა ყოველნი ძალნი მისნი, 
მსახურნი მისნი, რომელნი ჰყოფენ სიტყუასა მისსა. 22 


აკურთხევდით უფალსა ყოველნი ქმნილნი მისნი ყოველსა 
ადგილსა უფლებისა მისისასა; აკურთხევს სული ჩემი უფალსა. 


დიდება 

1 აკურთხევს სული ჩემი უფალსა; უფალო ღმერთო ჩემო, 
განსდიდენ ფრიად, აღსარებაი და დიდად შუენიერებაი 
შთაიცუ, 2? შეიმოსე ნათელი, ვითარცა სამოსელი, 
გარდაართხენ ცანი, ვითარცა კარავნი. 3 რომელმან დაჰრთნა 
წყლითა ზესკნელნი მისნი, რომელმან დასხნა ღრუბელნი 
აღსავალად თვსა, რომელი იქცევის ფრთეთა ზედა ქართასა; 4 
რომელმან შექმნა ანგელოზნი მისნი სულად და მსახურნი მისნი 
- ალად ცეცხლისა; ? რომელმან დააფუძნა ქუეყანა სიმტკიცესა 
ზედა თვსსა, არა შეიძრას იგი უკუნითი უკუნისამდე. 9 
უფსკრული, ვითარცა სამოსელი, გარემოდებულ არს მისა, 
მთათა ზედა დადგენ წყალნი. 7 შერისხვითა შენითა 
ივლტოდიან და ჭმითა ქუხილისა შენისათა შეძრწუნდიან. 3 
აღვლენან მთანი და შთავლენან ველნი ადგილსა მას, 
რომელსაცა დააფუძნენ იგინი. ? საზღვარი დასდევ, რომელსა 
არა გარდააყდენ, არცაღა მიაქციონ დაფარვად ქუეყანისა. 19 
რომელმან გამოადინნა წყარონი ჟევნებსა შინა, შორის მთათა 
დიოდიან წყალნი; 11 სუან იგი ყოველთა მჟეცთა ველისათა, 
განძღნენ კანჯარნი წყურილსა მათსა. 12 მათ ზედა 
მფრინველთა ცისათა დაიმკვდრონ, შორის კლდეთა მოსცენ 
ყმაი მათი. 132 დაათრობს მთათა ზესკნელთა მისთაგან; 
ნაყოფითა საქმეთა შენთათა განძღეს ქუეყანა. 11 რომელმან 
აღმოუცენა თივა პირუტყუთა, და მწუანე სამსახურებელად 
კაცთა, გამოღებად პური ქუეყანით. 12 და ღვნო ახარებს გულსა 
კაცისასა, საცხებელითა მხიარულ-ყოფად პირი, და პური 
გულსა კაცისასა განამტკიცებს. 15 განძღენ ხენი ველისანი და 
ნაძუნი ლიბანისანი, რომელ დაჰნერგენ. 17 მუნ მფრინეელთა 
მართუე-ისხან, და ბუდე ყარყატთა შერაცხილ მათდა. 18 მთანი 
მაღალნი ირემთა, კლდენი შესავედრებლად ყურდგელთა. 19 
შექმნა მთოვარე ჟამთათვს, მზემან ცნა ჟამი დასლვისა თვსისა. 
20 დასდევ ბნელი და იქმნა ღამე, მას შინა ვიდოდიან ყოველნი 


მჭეცნი მაღნარისანი, 21 ლეკუნი ლომთანი მყვრალნი ტაცებად 
და თხოვად ღმრთისაგან საზრდელსა მათსა. 22 
აღმოუბრწყინდა მზე, და შეკრბეს და სადგურთავე თვსთა 
დაადგრიან. 23 გამოვიდეს კაცი საქმესა თვსსა და შრომასა 
თვსსა მიმწუხრადმდე. 24 ვითარ განდიდნენ საქმენი შენნი, 
უფალო, და ყოველივე სიბრძნით ჰქმენ; აღივსო ქუეყანაი 
დაბადებულითა შენითა. 23 ესე ზღუაი დიდი და ვრცელი, მას 
შინა არიან ქუეწარმავალნი, რომელთა არა არს რიცხვ, მჭეცნი 
წურილნი დიდთა თანა; 25 მას ზედა ნავნი ვლენან; ვეშაპი ესე, 
რომელ დაპბადე სამღერელად მისა. 27 ყოველნივე შენგან 
ელიან მოცემად საზრდელი მათი ჟამსა; 28 მოსცი მათ, და 
აღიზარდნიან იგინი, ხოლო აღაღი რაი ქელი შენი, ყოველნივე 
განაძღნი სიტკბოებითა. 2? ხოლო გარე-თუ-მიიქციი პირი შენი, 
შეძრწუნდიან, მოუღი სული მათი, და მოაკლდიან და მიწადვე 
თვსად მიიქციან. 3?- გამოავლინო სული შენი და დაჰბადნე 
იგინი და განაახლო პირი ქუეყანისა. 31 იყავნ დიდება0 
უფლისაი უკუნისამდე, იხარებდეს უფალი ქმნულთა ზედა 
თვსთა. 32 რომელი მოხედავს ქუეყანასა ზედა და ჰყოფს მას 
შეძრწუნებულ, რომელი შეახებს მთათა, და კუმოდიან. 33 
ვაქებდე უფალსა ცხორებასა ჩუენსა, უგალობდე ღმერთსა 
ჩემსა, ვიდრემდის ვიყო მე. 34 ტკბილ ეყავნ გალობაი ჩემი, 
ხოლო მე ვიხარებდე უფლისა მიმართ. 32 მოაკლდენ 
ცოდვილნი ქუეყანით, და უსჯულონი ნუღარა იპოებიედ მას 
ზედა; აკურთხევს სული ჩემი უფალსა. დიდება 

1 აუარებდით უფალსა და ხადოდეთ სახელსა მისსა, 
მიუთხრენით წარმართთა შორის საქმენი მისნი. 2 აქებდით მას 
და უგალობდით მას, მიუთხრობდით ყოველთა საკვრველებათა 
მისთა. 3 იქებოდით სახელითა მისითა წმიდითა; იხარებდინ 
გული მეძიებელთა უფლისათა. 4 მოიძიეთ უფალი და 
განძლიერდით და ეძიებდით პირსა მისსა მარადის; 2 
მოივსენეთ საკვრველებათა მისთა, რომელ ქმნნა სასწაულნი 
და სამართალნი პირისა მისისანი. 9 ნათესავნი აბრაჰამისნი 
მონანი მისნი, შვილნი იაკობისნი რჩეულნი მისნი. 7 თავადი 
არს უფალი ღმერთი ჩუენი, და ყოველსა ქუეყანასა ზედა არიან 
სამართალნი მისნი. 8 მოიჟსენა უკუნისამდე აღთქმისა თვსისა 
და სიტყვაი, რომელ ამცნო ათასამდე ნათესავად, ? რომელ- 
იგი დადვა აბრაჰამის თანა და ფიცი მისი ისაკის თანა. 19 და 
დაამტკიცა იგი იაკობის თანა ბრძანებად და ისრაცლისა 
აღთქმად საუკუნოდ. 11 და ჰრქუა მას: შენ მიგცე ქუეყანა იგი 
ქანანისა ნაწილად მკვდრებისა თქუენისა; 12 რამეთუ იყვნეს 
იგინი რიცხვთ მცირე-მცირე და მსხემ მას შინა. 13 და ვიდოდეს 
იგინი თესლითი თესლად და მეფეთაგან ერად სხუად. 14 არა 
აუფლა კაცსა ვნებად მათდა და ამხილა მათთვს მეფეთა: 1>5 ნუ 
შეეხებით ცხებულსა ჩემსა და წინაისწარმეტყუელთა ჩემთა 
შორის ნუ უკეთურობთ. 15 და მოუწოდა სიყმილსა ქუეყანად და 
ყოველი ძალი პურისა შემუსრა. 17 წარავლინა წინაწარ მათსა 
კაცი, და მონად განისყიდა იოსები. 18 დაამდაბლნეს 
ბორკილითა ფერყნი მისნი, რკინასა განვლო სულძან მისმან. 
19 ვიდრე მოწევნადმდე სიტყვსა მისისა სიტყუამან უფლისამან 
გამოაჟურვა იგი. 29 მიავლინა მეფემან და განჰყსნა იგი 
მთავრად ერისა და განუტევა იგი. 21 და დაადგინა იგი უფლად 
სახლსა თვსისა და მთავრად ყოვლისა მონაგებისა მისისა; 22 
სწავლად მთავართა მისთა, ვითარცა თავი თვსი, და 
მოხუცებულთა მისთა განბრძნობად. 23 და შევიდა ისრაცლი 


ეგვპტედ, და იაკობ დაემკვდრა ქუეყანასა ქამისსა. 24 და 
აღაორძინა ერი მისი ფრიად და განაძლიერა იგი უფროს 


მტერთა მისთა. 22 გარდააქცია გული მისი მოძულებად ერისა 
მისისა და ზაკუად მონათა შორის მისთა. 295 წარავლინა მოსე, 
მონაი მისი, და აჰრონ, რომელი გამოირჩია თავისა თვსისა; 27 
დასხნა მათ შორის სიტყუანი სასწაულთა მისთანი და ნიშთა 
მისთანი ქუეყანასა მას ქამისასა. 28 მიავლინა მათდა ბნელი და 
დააბნელნა, რამეთუ განამწარნეს სიტყუანი მისნი. 29 
გარდააქცინა სისხლად მდინარენი მათნი და მოსწყვდნა 
თევზნი მათნი; 39 განამრავლა ქუეყანამან მათმან მყუარი 
საუნჯეთა შორის მეფეთა მათთასა. 31 თქუა, და მოყდა 
ძაღლისმწერი და მუმლი ყოველთა საზღვართა მათთა. 32 
დასხნა წვმანი მათნი სეტყუად, და ცეცხლი აღატყდებოდა 
ქუეყანასა მათსა. 33 და დასცა ვენაყჟები მათი და ლეღოვანი 
მათი და შემუსრა ყოველი ხე საზღვარისა მათისა. 3“ თქუა, და 
მოყდა მკალი და ბუზვ, რომლისა არა იყო რიცხვ; 35 შეჭამა 
ყოველი თივა ქუეყანასა შინა მათსა და მოჭამა ყოველი 
ნაყოფი ქუეყანისა მათისა. 30 და დასცა ყოველი პირმშო 
ქუეყანასა შინა მათსა დასაბამად ყოვლისა ტკივილისა მათისა. 
37 და გამოიყვანნა იგინი ოქროთა და ვეცხლითა, და არა იყო 
ნათესავსა მათსა სნეულ. 38 იხარა ეგვპტემან გამოსლვასა 
მათსა, რამეთუ დაეცა შიში მათი მათ ზედა. 39 განჰმარტა 
ღრუბელი საგრილად მათდა და ცეცხლი მნათობად მათდა 
ღამე, 49 ითხოეს, და მოყდა მწყერ-მარყილი და პურითა 
ზეცისათა განაძღნა იგინი; 41 სცა კლდესა, და გამოეცნეს 
წყალნი, და ვიდოდეს ურწყულსა მდინარენი. “2 რამეთუ 
მოივსენა სიტყვსა წმიდისა თვსისა, რომელ ყო აბრაჰამის 
მიმართ, მონისა თვსისა. 43 და გამოიყვანა ერი თვსი 
სიხარულით და რჩეულნი მისნი - შუებით. ““ და მისცა მათ 
სოფლები წარმართთა, და ნაშრომი ერთა დაიმკვდრეს, 42 
რაითა დაიცვენ სამართალნი მისნი და სჯული მისი მოიძიონ. 
დიდებაი 

1 აუარებდით უფალსა, რამეთუ ტკბილ არს, რამეთუ 
უკუნისამდე არს წყალობაი მისი. 2 ვინმე იტყოდის ძლიერებათა 
უფლისათა, სასმენელ-ყუნეს ყოველნი ქებულებანი მისნი? 3 
ნეტარ არიან, რომელთა დაიცვან სამართალი და ყონ 
სიმართლე ყოველსა ჟამსა. 4 მომიჭსენენ ჩუენ, უფალო, 
სათნოებითა ერისა შენისათა და მომხედენ ჩუენ 
მაცხოვარებითა შენითა, > რათა ვიხილოთ ჩუენ სიტკბოება0 
რჩეულთა შენთა და ვიხარებდეთ ჩუენ სიხარულითა 
ნათესავისა შენისათა, რათა ვიქებოდით ჩუენ სამკვდრებელთა 
შენთა თანა. 9 ვცოდეთ მამათა ჩუენთა თანა, უსჯულო 
ვიქმნენით და გეცრუენით შენ. 7 მამათა ჩუენთა ეგვპტეს შინა 
არა გულისკმა-ყვნეს საკვრველებანი შენნი, არცა მოივსენეს 
მრავალნი წყალობანი შენნი და გაგამწარეს წიაღ სლვასა 
ზღვსა მის მეწამულისასა. 8 და იჟსნა იგინი სახელისა 
მისისათვს, რათამცა გულისჭმა-ყვეს ძლიერებაი მისი; ? და 
შეჰრისხნა ზღუასა მეწამულსა, და განყმა, და უძღოდა მათ 
უფსკრულსა შინა, ვითარცა უდაბნოსა ზედა; 19 და განარინნა 
იგინი ყელისაგან მოძულეთასა და ივსნნა იგინი ჟელისაგან 
მტერთა მათთასა; 11 და დაფარნა წყალმან მაჭირვებელნი 
მათნი, და ერთიცა მათგანი არა განერა. 12 და ჰრწმენა მათ 
სიტყვსა მისისა და აქებდეს ქებულებასა მისსა. 13 ისწრაფეს და 
დაივიწყეს მათ საქმენი მისნი და არა დაუთმეს ზრახვასა მისსა. 
14 და გულმან უთქუა გულისთქმაი უდაბნოსა შინა და განცადეს 
ღმერთი ურწყულსა შინა. 12 და მოსცა მათ თხოვა მათი და 
მოუვლინა სავსებაი სულსა მათსა. 19 და განარისხეს მოსე 
ბანაკსა შინა და აჰრონ, წმიდაი უფლისაი. 17 განეპო ქუეყანა0 
და დანთქა დათან და დაფარნა ბანაკი აბირონისი; 18 და 
ცეცხლი აღატყდა კრებულსა შორის მათსა, და ალმან შეწუნა 
ცოდვილნი. 173? და ქმნეს ყბოი ქორებს და თაყუანი-სცეს კერპსა 
მას; 2?– და ცვალეს დიდებაი მათი მსგავსად ვბოსა მის 


თივისმჭამელისა. 21 და დაივიწყეს ღმრთისა მაცხოვარისა 
მათისა, რომელმან ქმნნა დიდ-დიდნი ეგვპტეს შინა, 22 
საკვრველებანი მისნი ქუეყანასა მას ქამისსა და საშინელებანი 
მისნი ზღუასა მას ზედა მეწამულსა. 23 და თქუა მოსრვა მათი, 
არა თუმცა მოსე, რჩეული მისი, დადგა სრვასა მას წინაშე 
მისსა, გარემიქცევად გულისწყრომა მისი, რათამცა არა 
მოსრნა იგინი. 24 და შეურაცხ-ყვეს ქუეყანა იგი 
გულისსათქმელი და არა ჰრწმენა მათ სიტყვსა მისისა; 22 
დრტვნვიდეს იგინი კარვებსა მათსა და არა ისმინეს ყმაი 
უფლისაი. 295 და აღიღო ყელი მისი მათ ზედა დაცემად მათდა 
უდაბნოსა ზედა 27 და დაცემად თესლისა მათისა წარმართთა 
შორის და განბნევად მათდა სოფლებსა შორის. 28 და 
შეიბილწზნეს იგინი ბელფეგორს და ჭამეს ნაგები მკუდართა. 29 
და განარისხეს იგი საქმითა მათითა, და განმრავლდა მათ 
ზედა დაცემა. 39 და დადგა ფინეზ და ლხინება-ყო, და დაეყენა 
სრვა; 31 და შეერაცხა მას სიმართლედ და თესლითი 
თესლადმდე მიუკუნისამდე. 32 და განარისხეს იგი წყალთა მათ 
ზედა ცილობისათა, და განბოროტნა მოსე მათთვს, 33 რამეთუ 
მათ განამწარეს სული მისი; და განუჩინა მათ ბაგითა თვსითა. 
34 და არა მოსრნეს ნათესავნი იგი, რომელთა ჰრქუა მათ 
უფალმან. 35 და აერინეს წარმართთა და ისწავლნეს საქმენი 
მათნი; 30 და ჰმონეს კერპთა მათთა, და ექმნა მათ იგი საცთურ; 
37 და დაუკლნეს ძენი მათნი და სულნი მათნი ეშმაკთა. 38 და 
დასთხიეს სისხლი უბრალო, სისხლი ძეთა და ასულთა მათთა, 
რომელ-იგი უზორეს კერპსა მას ქანანისასა, დაკლვით მოისრა 
ქუეყანაი სისხლითა 373 და შეიგინა საქმითა მათითა, რამეთუ 
ისიძვიდეს იგინი საქმეთა შინა მათთა. 49 და განრისხნა 
გულისწყრომით უფალი ერსა თვსსა ზედა და მოიძაგა 
სამკვდრებელი თვსი; 41 და მისცნა იგინი ყელთა მტერთასა, 
დაეუფლნეს მათ მოძალენი მათნი; “2 და აჭირვებდეს მათ 
მტერნი მათნი, და დამდაბლდეს იგინი ქუეშე ყელსა მათსა. 43 
მრავალგზის ივსნნა იგინი, ხოლო მათ გან-ვე-ამწარეს იგი 
ზრახვითა მათითა და დამდაბლდეს უსჯულოებითა მათითა. 44 
და მოხედნა უფალმან ჭირსა მათსა, რაჟამს შეისმინა მან 


ვედრებისა მათისა; 42 და მოიჭსენა აღთქმისა თვსისა და 
შეინანა მრავლითა წყალობითა თვსითა; 45 და მისცნა იგინი 
საწყალობელად წინაშე ყოველთა წარმტყუენველთა მათთა. “7 
მაცხოვნენ ჩუენ, უფალო ღმერთო ჩუენო, და შემკრიბენ ჩუენ 
წარმართთაგან, რათა აუაროთ სახელსა შენსა წმიდასა და 
ვიქებოდით ჩუენ ქებულებითა შენითა. 48 კურთხეულ არს 
უფალი ღმერთი ისრაცლისა ამიერითგან და უკუნისამდე, და 
თქუას ყოველმან ერმან: იყავნ, იყავნ. დიდება 

1 აუვარებდით უფალსა, რამეთუ ტკბილ არს, რამეთუ 
უკუნისამდე არს წყალობაი მისი, 2 თქუედ ყჟსნილთა უფლისათა, 
რომელნი ივსნნა ყელისაგან მტერთასა, და ყოველთაგან 
სოფლებთა შეკრიბნა იგინი 3 აღმოსავალით და დასავალით, 
ჩრდილოთ და ზღვთ. “ შესცთეს იგინი უდაბნოსა ურწყულსა, 
გზაი ქალაქისა სამკვდრებელისა არა პოეს; ? ჰშიოდა და 
სწყუროდა, და სული მათი მათგან მოაკლდა. ღაღად-ყვეს 
უფლისა მიმართ ჭირსა მათსა, და ურვათა მათთაგან ივსნნა 
იგინი 9 7 და უძღოდა მათ გზასა წრფელსა, რათა შევიდენ 
იგინი ქალაქსა მკვდრობისა მათისასა. 8 აუვარებდით უფალსა, 
წყალობანი მისნი და საკვრველებანი მისნი ძეთა კაცთასა, 9? 
რამეთუ განაძღო სული ქუებული და სული მშიერი აღავსო 
კეთილითა, 19 მსხდომარენი ბნელსა შინა და აჩრდილთა 
სიკუდილისათა, კრულნი გლახაკობითა და რკინითა, 11 
რამეთუ განამწარნეს სიტყუანი ღმრთისანი და ზრახვა მაღლისა 
განარისხეს; 12 და დამდაბლდა შრომითა გული მათი, 
მოუძლურდეს და არა ვინ იყო მწე მათდა. 13 ღაღად-ყვეს 
უფლისა მიმართ ჭირსა მათსა, და ურვათა მათთაგან 
განარინნა იგინი 14 და გამოიყვანნა იგინი ბნელისაგან და 
აჩრდილთა სიკუდილისათა და საკრველნი მათნი განხეთქნა. 
15 აუარებდით უფალსა, წყალობანი მისნი და საკვრველებანი 
მისნი ძეთა კაცთასა, 19 რამეთუ შემუსრნა ბჭენი რვალისანი და 
მოქლონნი რკინისანი შეფქვნა. 17 შეეწია მათ გზისა მისგან 
უსჯულოებისა მათისა, რამეთუ ცოდვითა მათითა დამდაბლდეს; 
18 ყოველი ჭამადი მოიძაგა სულმან მათმან, და მიეახლნეს 
ბჭეთა სიკუდილისათა. 1? ღაღად-ყვეს უფლისა მიმართ ჭირსა 
მათსა, და ურვათა მათთაგან აცხოვნა იგინი. 2? მოუვლინა 
სიტყუაი მისი და განკურნნა იგინი და ივსნნა იგინი 
განმხრწნელთაგან მათთა. 21 აუვარებდით უფალსა, 
წყალობანი მისნი და საკვრველებანი მისნი ძეთა კაცთასა, 22 


და შეწირედ მისა მსხუერპლი ქებისა და უთხრობდედ საქმეთა 
მისთა სიხარულით. 23 რომელნა შთავლენან ზღუასა ნავებითა 
და იქმან საქმესა წყალთა შინა მრავალთა, 24 მათ იხილნეს 
საქმენი უფლისანი და საკვრველებანი მისნი ღრმათა შინა. 23 
თქუა, და აღდგა ქარი ნიავქარსა, და ამაღლდეს ღელვანი 
მისნი; 22 აღვლენან ცამდე, შთავლენან უფსკრულამდე; და 
სული მათი ძვრთა შინა დადნებოდა, 27 შეშფოთნეს და 
შეძრწუნდეს, ვითარცა მთრვალნი, და ყოველი სიბრძნე მათი 
დაინთქა, 28 ღაღად-ყვეს უფლისა მიმართ ჭირსა მათსა, და 
ურვათა მათთაგან გამოიყვანნა იგინი. 2? და უბრძანა 
ნიავქარსა, და იქცა ნიავად, და დასცხრეს ღელვანი მისნი; 39 
და იხარეს, რამეთუ დაყუდნეს, და მიუძღუა მათ 
ნავთსაყუდელსა ნებისა მისისასა. 31 აუარებდით უფალსა, 
წყალობანი მისნი და საკვრველებანი მისნი ძეთა კაცთასა. 32 
აღამაღლონ იგი კრებულსა შორის ერისასა და საყდრებსა 
შორის მოხუცებულთასა აქებდენ მას. 33 დასხნა მდინარენი 
ოჭრად და გამოსავალნი წყალთანი - წყურიელად, 3“ ქუეყანა 
ნაყოფიერი - ბიცად უკეთურებისათვს მკვდრთა მისთასა. 32 
დადვა უდაბნო ტბად წყალთა და ქუეყანა ურწყული - 
გამოსადინელად წყალთა; 395 დაამკვდრნა მუნ მშიერნი, და 
იშენეს ქალიქები საყოფელად მათდა, 37 და ითესეს ყანები და 
დაასხეს ვენაყები და ყვეს ნაყოფი იფქლისა. 38 და აკურთხნა 
იგინი, და განმრავლდეს ფრიად, და საცხოვარი მათი არა 
შეამცირა. 3? და მოაკლდეს და განბოროტნეს ჭირისაგან 
ძვრთასა და სალმობისა. 49 მიეფინა შეურაცხებაი მთავართა 
ზედა მათთა, და შეაცთუნნა იგინი უვალსა და არაგზასა. 41 და 
შეეწია გლახაკსა უპოვარებასა შინა მისსა და უძღოდა, 
ვითარცა ცხოვარსა, ტომებსა მათსა. 42 იხილონ წრფელთა და 
იხარებდენ, და ყოველმან უსჯულოებამან დაიყოს პირი თვსი. 
43 ვინ არს ბრძენ და დაიცვას ესე და გულისყჭმა-ყუნეს 
წყალობანი უფლისანი? დიდება 

1 გალობაი, ფსალმუნი დავითისი ? განმზადებულ არს გული 
ჩემი, ღმერთო, განმზადებულ არს გული ჩემი; გაქებდე და 
გიგალობდე დიდებითა ჩემითა. 3 განიღვძე, დიდებაო ჩემო, 
განიღვძე ფსალმუნითა და ებნითა; მე განვიღვძო განთიად. “ 
აღგიარო შენ ერსა შორის, უფალო, და გიგალობდე შენ 
თესლებსა შორის, > რამეთუ დიდ არს ზეშთა ცათა წყალობაი 
შენი და ღრუბელთამდე არს ჭეშმარიტებაი შენი. 9 ამაღლდი 
ცათა შინა, ღმერთო, და ყოველსა ქუეყანასა ზედა არს 
დიდებაი შენი. ” რათა ივსნნე საყუარელნი შენნი, მაცხოვნე მე 
მარჯუენითა შენითა და შეგესემინ ჩემი. 8 ღმერთი იტყოდა 
წმიდით გამო მისით; ავმაღლდე და განვყო სიკიმაი და ღელე 
იგი საყოფელთა განვზომო. 7? ჩემი არს გალაად და ჩემი არს 
მანასე და ეფრემ, განმამტკიცებელი თავისა ჩემისა, 19 იუდა, 
მეუფე ჩემი, მოაბ, სიავი სასოებისა ჩემისა; იდუმიამდე 
აღვიკუართნე ქამლნი ჩემნი, მე უცხოთესლნი დამემორჩილნეს. 
11 3ინ მიმიყვანოს მე ქალაქსა მას შეცულსა? ანუ ვინ მიმიძღუეს 
მე იდუმიადმდე, 12 არა თუ შენ, ღმერთი, რომელმანცა 
განმთხიენ ჩუენ და არა გამოხუედ ღმერთი ძალად ჩუენდა? 13 
მომეც ჩუენ შეწევნა ჭირსა, რამეთუ ამაო არს ცხორებაი კაცისა. 
- ... მიერ ვყოთ ძალი, და მან შეურაცხ-ყვნეს მტერნი 
უეხხი. 

1 დასასრულსა, დავითის ფსალმუნი 2 ღმერთო, ქებასა ჩემსა ნუ 
დაიდუმებ; რამეთუ პირი ცოდვილისა და პირი მზაკვარისა ჩემ 
ზედა აეღო, იტყოდეს ჩემთვს ენითა ზაკულითა; 3 და სიტყვთა 
სიძულილისათა მომიცვეს მე, და მბრძოდეს მე ცუდად.“ 
სიყუარულისა ჩემისა წილ მასმენდეს მე, ხოლო მე ვილოცევდ. 
> და მომაგეს მე ბოროტი კეთილისა წილ და სიძულილი - 
სიყუარულისა წილ ჩემისა. 9 დაადგინე ცოდვილი მის ზედა, და 
ეშმაკი დადეგინ მარჯუენით მისა; 7 საშჯელისა მისისაგან 
გამოვედინ დაშჯილი, და ლოცვა მისი ცოდვად შეერაცხენ მას. 
8 იქმნნედ დღენი მისნი მცირედ, და განსაგებელი მისი სხუამან 
მიიღენ. ? იყვნედ შვილნი მისნი ობოლ, და ცოლი მისი - ქურივ. 
10 შერყეულნი იცვალებიედ შვილნი მისნი და ითხოედ, 
განვარდედ იგინი ნატამალისაგან მათისა. 11 აღიხილენ 
მოსესხემან ყოველივე, რაცა ედვას მას, და აღიჭრედ უცხოთა 
ნაშრომი მისი. 12 ნუ ეპოებინ მას შემწე, ნუცა იყოფინ 
შემწყნარებელი ობოლთა მისთა; 13 იყუნედ ნაშობნი მისნი 
მოსასრველად, და ნათესავსა შინა ერთსა აღიყოცენ სახელი 
მისი. 1“ აიყსენედ უსჯულოებაი მამათა მისთა წინაშე უფლისა, 
და ცოდვა დედისა მისისა ნუ აღიყოცებინ. 15” იყუნედ წინაშე 
უფლისა მარადის, 165 და მოისპედ ქუეყანით საყსენებელი მათი 
ამის წილ, რამეთუ არა მოიყსენა მან ყოფა წყალობისა 17 და 
დევნა მან კაცი დავრდომილი და გლახაკი და შეწუხებული 
გულითა მოკლვად. 18 და შეიყუარა წყევა, და მივედინ მისა; და 
არა ინება კურთხევაი, და განეშორენ მისგან. და შეიმოსა 
წყევა, ვითარცა სამოსელი, და შთავდა, ვითარცა წყალი, 
ნაწლევთა მისთა და, ვითარცა ზეთი, ძუალთა მისთა; 19 ეყავნ 
მას, ვითარცა სამოსელი, რომელ შთაიცუამს და, ვითარცა 
სარტყელი, რომელსა მარადის გარეშეირტყამს. 29 ესე არს 
საქმე მათი უფლისა მიერ, რომელნი მასმენდეს მე და 
რომელნი იტყოდეს ძვრსა სულისა ჩემისასა. 21 და შენ, 


უფალო, უფალო, ყავ ჩემ თანა სახელისა შენისათვს, რამეთუ 
ტკბილ არს წყალობაი შენი. 22 მივსენ მე, რამეთუ გლახაკ და 
დავრდომილ ვარი მე, და გული ჩემი შეძრწუნდა ჩემ შორის. 23 
და ვითარცა აჩრდილი, მიდრეკასა მისსა მოვაკლდი, 
განვიყარე, ვითარცა მკალთა. 24 მუყლნი ჩემნი მოუძლურდეს 
მარხვისაგან, და ყორცნი ჩემნი იცვალნეს ზეთისა მიერ. 25 და 
ვიქმენი მე საყუედრელ მათდა, მიხილეს მე და შეხარნეს თავნი 
მათნი. 259 შემეწიე მე, უფალო ღმერთო ჩემო, და მაცხოვნე მე 
წყალობითა შენითა. 27 და ცნედ, რამეთუ ყელი შენი ესე არს, 
და შენ, უფალო, ჰყავ ესე. 28 იგინი სწყევდენ, და შენ აკურთხო; 
რომელნი აღდგომილ არიან ჩემ ზედა, ჰრცხუენოდის, ხოლო 
მონა შენი იხარებდეს. 29 შთაიცუედ კდემაი, რომელნი 
მასმენდეს მე, და გარეშეიმოსედ, ვითარცა ორკეცი, სირცხვლი 
მათი, 39 აუარო უფალსა ფრიად პირითა ჩემითა და შორის 
მრავალთასა ვაქებდე მას, 31 რამეთუ დაუდგა მარჯუენით 
გლახაკსა, რათა იკსნას მდევართაგან სული ჩემი. დიდებაი 

1 პრქუა უფალმან უფალსა ჩემსა: დაჯედ მარჯუენით ჩემსა, 
ვიდრემდის დავსხნე მტერნი შენნი ქუეშე ფერვთა შენთა. 2 
კუერთხი ძლიერებისა გამოგივლინოს შენ უფალმან სიონით, 
და უფლებდე შორის მტერთა შენთა. 3 შენ თანა არს 
მთავრობაი დღესა ძლიერებისა შენისასა, ბრწყინვალებასა 
წმიდათა შენთასა; საშოთ მთიებისა წინა გშევ შენ. “ ფუცა 
უფალმან და არა შეინანოს: შენ ხარ მღდელ უკუნისამდე წესსა 
მას ზედა მელქისედეკისსა. ? უფალი მარჯუენით შენსა, 
შემუსრნა დღესა რისხვისა მისისა მეფენი. 9 საჯოს წარმართთა 
შორის და აღავსოს მძორებითა, შემუსრნუს თავნი მრავალთანი 
ქუეყანასა ზედა. ” ნაღუარევისაგან გზასა ზედა სუას; ამისთვს 
აღამაღლოს თავი. 

1 აღგიარო შენ, უფალო, ყოვლითა გულითა ჩემითა ზრახვასა 
შინა წრფელთასა და შესაკრებელსა. 2 დიდ არიან საქმენი 
ღმრთისანი, გამოსაძიებელ არიან ყოველსა შინა ნებანი მისნი; 
3 აღსარებულ და დიდად შუენიერ არიან საქმენი მისნი, და 
სიმართლე მისი ჰგიეს უკუნითი უკუნისამდე. “ საჟსენებელ-ყო 
საკვრველებათა მისთა, მოწყალე და შემწყნარებელ უფალი. 2? 
საზრდელი მოსცა მოშიშთა მისთა, მოივსენოს უკუნისამდე 
აღთქმისა თვსისა. 9 და ძალი საქმეთა თვსთა უთხრა ერსა 
თვსსა 7 მიცემად მათდა სამკვდრებელი წარმართთა. საქმენი 
ჭყელთა მისთანი ჭეშმარიტებაი და განკითხვა; სარწმუნო არიან 
ყოველნივე მცნებანი მისნი, 8? განმტკიცებულ არიან უკუნითი 
უკუნისამდე, შექმნულ არიან ჭეშმარიტებით და სიწრფოებით. 9 
ჟსნა მოუვლინა ერსა თვსსა, ამცნო უკუნისამდე აღთქმა თვსი; 
წმიდა არს და საშინელ სახელი მისი. 19 დასაბამი სიბრძნისა 


შიში უფლისაი, ხოლო გულისკმის-ყოფაი კეთილი ყოველთა, 
რომელთა ყონ იგი, და ქებაი მისი ეგოს უკუნითი უკუნისამდე. 

1 ნეტარ არს კაცი, რომელსა ეშინის უფლისა, მცნებათა შინა 
მისთა ინებოს ფრიად; 2 ძლიერ იყოს ქუეყანასა ზედა ნათესავი 
მისი, და თესლი წრფელთა იკურთხოს; 3 დიდებაი და 
სიმდიდრე სახლსა მისსა, და სიმართლე მისი ეგოს უკუნითი 
უკუნისამდე. 4 გამოუბრწყინდა ბნელსა შინა ნათელი 
წრფელთა, მოწყალე, და შემწყნარებელ და მართალ. 2? 
ტკბილსა კაცსა ეწყალინ და ავასხის და განაგნეს სიტყუანი 
მისნი სასჯელსა შინა; 9 რამეთუ უკუნისამდე არა შეირყიოს, 7 
საყსენებელად საუკუნოდ იყოს მართალი. ჰამბავისაგან 
ბოროტისა არა ეშინოდის; 8 განმზადებულ არს გული მისი 
სასოებასა უფლისასა. განმტკიცებულ არს გული მისი და არა 
შეეშინოს, ვიდრემდის იხილოს მტერთა მისთა. 7? განაბნია და 
მისცა გლახაკთა, და სიმართლე მისი ჰგიეს უკუნითი 
უკუნისამდე, რქაილ მისი ამაღლდეს დიდებითა. 19 ცოდვილმან 
იხილოს და განრისხნეს, კბილთა თვსთა იღრჭენდეს და 
დადნეს, და გულისთქმა ცოდვილისა წარწყმდეს. დიდება 

1 აქებდით ყრმანი უფალსა, აქებდით სახელსა უფლისასა. 2 
იყავნ სახელი უფლისაი კურთხეულ ამიერითგან და 
უკუნისამდე; 3 მზისა აღმოსავალითგან ვიდრე დასავალადმდე 
ქებულ არს სახელი უფლისა. 4 მაღალ არს ყოველთა თესლთა 
ზედა უფალი, და ცათა შინა არს დიდებაი მისი. ? ვინ არს, 
ვითარ უფალი ღმერთი ჩუენი, რომელი მაღალთა შინა 
დამკვდრებულ არს 9 და მდაბალთა ჰხედავს ცათა შინა და 
ქუეყანასა ზედა? 7 რომელმან აღადგინის ქუეყანისაგან 
გლახაკი და სკორეთაგან აღამაღლის დავრდომილი, 8 რათა 
დასუას იგი მთავართა თანა, მთავართა თანა ერისა მისისათა; 
?– რომელმან დააშენის ბერწი სახლსა შინა, დედად შვილთა 
ზედა სახარულევანად. 

1 გამოსლვასა ისრაცლისასა ეგვპტით, სახლი იაკობისი 
ერისაგან ბარბაროზთასა 2 იყო ჰურიასტანი სიწმიდე მისა და 
ისრაცლი საბრძანებელ მისა. 3 ზღუამან იხილა და ივლტოდა, 
და იორდანე უკუნიქცა მართლუკუნ. “ მთანი იმღერდეს, 
ვითარცა ვერძნი, და ბორცუნი, ვითარცა კრავნი ცხოვართანი. 2 
რაი არს შენდა, ზღუაო, რამეთუ ივლტოდე, და შენ, იორდანე, 
რამეთუ უკუნიქეც მართლუკუნ? 9 მთანი, რამეთუ იმღერდით, 
ვითარცა ვერძნი და ბორცუნი - ვითარცა კრავნი ცხოვართანი? 
7 პირისაგან უფლისა შეიძრა ქუეყანა, პირისაგან ღმრთისა 
იაკობისა, ვ" რომელმან გარდააქცია კლდე ტბად წყალთა და 
კლდე განუკუეთელი - წყაროებად წყალთა. 9 ნუ ჩუენთვს, 
უფალო, ნუ ჩუენთვს, არამედ სახელსა შენსა ეც დიდებაი 19 
წყალობითა შენითა და ჭეშმარიტებითა შენითა. ნუ სადა თქუან 
წარმართთა: სადა არს ღმერთი იგი მათი? 11 ხოლო ღმერთმან 
ჩუენმან ცათა შინა და ქუეყანასა ზედა ყოველივე, რაცა უნდა, 
ქმნა. 12 კერპნი წარმართთანი ოქროსანი და ვეცხლისანი 
ქმნულნი ყელთა კაცთანი; 13 პირ-ათქს და არა იტყვან, თუალ- 
ასხენ და არა ხედვენ, 1“ ყურ-ასხენ და არა ესმის, ცხვრ-ასხენ 
და არა იყნოსენ, 12 ყელ-ასხენ და არა განიხილვენ, ფერყ- 
ასხენ და არა ვლენან, არცაღა ყმობენ ყორცითა მათითა. 19 
ემსგავსნედ მათ მოქმედნი მათნი და ყოველნი, რომელნი ესვენ 
მათ. 17 სახლი ისრაცლისა ესვიდა უფალსა; შემწე და 
შემწყნარებელ არს მათდა. 18 სახლი აჰრონისი ესვიდა 
უფალსა; შემწე და შესავედრებელ არს მათდა. 19 მოშიშნი 
უფლისანი ესვიდეს უფალსა; შემწე და მფარველ არს მათდა. 
20 უფალმან მომივსენა ჩუენ და მაკურთხნა ჩუენ, აკურთხა 
სახლი ისრაცლისა, 21 აკურთხა სახლი აჰრონისი, აკურთხნა 
უფალმან მოშიშნი მისნი, მცირედნი დიდთა თანა. 2? შეგძინენ 
უფალმან თქუენ ზედა, თქუენ ზედა და შვილთა თქუენთა ზედა; 
232 კურთხეულ ხართ თქუენ უფლისა მიერ, რომელმან ქმნნა 


ცანი და ქუეყანა. 24 ცანი ცათანი უფლისანი არიან, ხოლო 
ქუეყანა მოსცა ძეთა კაცთასა. 22 არა თუ მკუდარნი გაქებდენ 
შენ, უფალო, არცა ყოველნი შთამავალნი ჯოჯოხეთისანი, 29 
არამედ ჩუენ ცხოველნი ვაკურთხევდეთ უფალსა ამიერითგან 
და უკუნისამდე. 

1 შევიყუარე, რამეთუ ისმინოს უფალმან ჭმისა ვედრებისა 
ჩემისა. 2 მოყო ყური მისი ჩემდა, და მე დღეთა ჩემთა ვხადოდი 
მას. 3 გარემომადგეს მე სალმობანი სიკუდილისანი, და ჭირთა 
ჯოჯოხეთისათა მპოვეს მე; ჭირი და სალმობაი ვპოვე. 4 და 
სახელსა უფლისასა ვხადე: ? 9, უფალო, იჭსენ სული ჩემი. 
მოწყალე არს უფალი და მართალ და ღმერთი ჩემი 
მწყალობელ. 5 დაიცავს ჩჩვლთა უფალი; დავმდაბლდი, და 
მაცხოვნა მე. 7 მოიქეც, სულო ჩემო, განსასუენებელად შენდა, 
რამეთუ უფალმან კეთილი გიყო შენ, 8 რამეთუ ივსენ სული 
ჩემი სიკუდილისაბან, თუალნი ჩემნი - ცრემლთაგან და ფერვნი 
ჩემნი - ბორკილისაგან. ? სათნო-ვეყო წინაშე უფლისა 
სოფელსა შინა ცხოველთასა. დიდება 

1 მრწმენა მე, რომლისათვსცა ვიტყოდე; ხოლო მე 
დავმდაბლდი ფრიად. ? და ვთქუ განკვრვებასა ჩემსა, რამეთუ: 
ყოველი კაცი ცრუ არს. 3 რალი მივაგო უფალსა ყოვლისავეთვს, 
რომელი მომაგო მე? 4 სასუმელი ცხორებისა მოვიღო და 
სახელსა უფლისასა ვხადო. ? ლოცვანი ჩემნი უფალსა მივსცნე 
წინაშე ყოვლისა ერისა მისისა. 9 პატიოსან არს წინაშე უფლისა 
სიკუდილი წმიდათა მისთა. 7 მშ, უფალო, მე მონა შენი, მე მონა 
შენი და ძე მჭყევლისა შენისა; 8? განჰხეთქენ საკრველნი ჩემნი, 
შენდა შევწირო მსხუერპლი ქებისა და სახელსა უფლისასა 
ვხადო. ? ლოცვანი ჩემნი უფალსა მივსცნე წინაშე ყოვლისა 
ერისა მისისა 1? ეზოთა სახლისა უფლისათა, შორის შენსა, 
იერუსალცმ! 

1 უგალობდით უფალსა ყოველი თესლები და აქებდით მას 
ყოველი ერი; 2? რამეთუ განძლიერდა ჩუენ ზედა წყალობაი 
მისი, და ჭეშმარიტება უფლისაი ჰგიეს უკუნისამდე. 

1 აუარებდით უფალსა, რამეთუ კეთილ, რამეთუ უკუნისამდე 
არს წყალობაი მისი; 2 თქუნ სახლმან ისრაცლისამან, რამეთუ 
კეთილ, რამეთუ უკუნისამდე არს წყალობაი მისი; 3 თქუნ 
სახლმან აჰრონისმან, რამეთუ კეთილ, რამეთუ უკუნისამდე არს 
წყალობაი მისი; 4 თქუედ ყოველთა მოშიშთა უფლისათა, 
რამეთუ კეთილ, რამეთუ უკუნისამდე არს წყალობაი მისი. ? 
ჭირსა ჩემსა ვხადე უფალსა, ისმინა ჩემი და გამომიყვანა მე 
ფართოდ. 9 უფალი არს მწე ჩემდა, არა შემეშინოს; რაი მიყოს 
მე კაცმან? 7 უფალი არს მწე ჩემდა, მე ვიხილნე მტერნი ჩემნი. 
8 კეთილ არს მოსავ-ყოფა უფლისა მიმართ, ვიდრე მოსავ- 
ყოფა კაცისა მიმართ; ? კეთილ არს სასოებაი უფლისა მიმართ, 
ვიდრე სასოებაი მთავართა მიმართ. 19% ყოველი თესლები 
გარემომადგა მე, და სახელითა უფლისათა ვერეოდი მათ. 11 
გარემომადგეს მე და მომიცვეს მე, და სახელითა უფლისაითა 
ვერეოდე მათ; 12 მომადგეს მე, ვითარცა ფუტკარნი გოლსა, და 
აღეტყინნეს, ვითარცა ცეცხლი ეკალთა შორის, და სახელითა 
უფლისაითა ვერეოდე მათ; 13 მივდერკ ჭენებით დაცემად, და 
უფალმან ჭელი აღმიპეყრა მე. 1“ ძალი ჩემი და გალობაი ჩემი 
უფალი და მეყო მე იგი მაცხოვარ. 12 ყმაი სიხარულისა და 
ცხორებისა საყოფელსა მართალთასა: მარჯუენემან 
უფლისამან ქმნა ძალი, 16 მარჯუენემან უფლისამან აღმამაღლა 
მე, მარჯუენემან უფლისამან ქმნა ძალი. 17 არა მოვკუდე, 
არამედ ვცხოვნდე და განვთქუნე მე საქმენი უფლისანი. 18 
სწავლით განმსწავლა მე უფალმან და სიკუდილსა არა მიმცა 
მე. 19% განმიხუენით მე ბჭენი სიმართლისანი, შევიდე მათ შინა 
და აუვარო უფალსა. 29 ესე არს ბჭე უფლისაი, და მართალნი 
შევლენ ამას შინა. 21 აღგიარო შენ, რამეთუ ისმინე ჩემი და 
იქმენ ჩემდა მაცხოვარ. 22 ლოდი, რომელ შეურაცხ-ყვეს 
მაშენებელთა, ესე იქმნა თავ კიდეთა; 23 უფლისა მიერ იყო 
ესე, და არს საკვრველ წინაშე თუალთა ჩუენთა. 2“ ესე არს 


დღე უფლისაი, რომელ ქმნა უფალმან; ვიხარებდეთ და 
ვიშუებდეთ ამას შინა. 22 მ, უფალო, მაცხოვნე მე, 9, უფალო, 
წარმიმართე მე. 295 კურთხეულ არს მომავალი სახელითა 
უფლისაითა; გაკურთხენით თქუენ სახლითა უფლისაითა. 27 
ღმერთი უფალი და გამოგვჩნდა ჩუენ; განმზადეთ 
დღესასწაული ჟამსა ყუავილთასა ვიდრე რქათამდე 
საკურთხეველისათა. 28 ღმერთი ჩემი ხარი შენ, და აღგიარო 
შენ; ღმერთი ჩემი ხარი შენ, და აღგამაღლო შენ; აღგიარო 
შენ, რამეთუ ისმინე ჩემი და იქმენ ჩემდა მაცხოვარ. 29 
აუარებდით უფალსა, რამეთუ კეთილ, რამეთუ უკუნისამდე არს 
წყალობაი მისი. დიდებაი 

1 ნეტარ არიან უბიწონი გზასა, რომელნი ვლენან შჯულსა 
უფლისასა. 2 ნეტარ არიან, რომელნი გამოიკულევენ წამებათა 
მისთა, ყოვლითა გულითა გამოიძინენ იგი. 3 რამეთუ არა 
მოქმედნი უსჯულოებისანი გზათა მისთა ვიდოდეს. 4 შენ ამცენ 
მცნებათა შენთა დამარხვად ფრიად. ? წარ-თუ-მცა-მართებულ 
იყვნეს გზანი ჩემნი დაცვად სიმართლეთა შენთა, 5 მაშინ არა 
მრცხუენოდის, რაჟამს ვხედვიდე მე ყოველთა მიმართ 
მცნებათა შენთა, 7 აღგიარო შენ სიწრფოებითა გულისათა, 
რაჟამს ვისწავლნე მე განკითხვანი სიმართლისა შენისანი. 8 
სიმართლენი შენნი ვიმარხნე; ნუ დამაგდებ მე ვიდრე ფრიად. 9 
რაითამე წარიმართოს ჭაბუკმან გზა თვსი? არამედ იმარხნეს 
თუ სიტყუანი შენნი. 1? ყოვლითა გულითა ჩემითა გამოგიძიე 
შენ; ნუ განმაშორებ მე მცნებათაგან შენთა. 11 გულსა შინა 
ჩემსა დავიფარენ სიტყუანი შენნი, რათა არა შეგცოდო შენ. 12 
კურთხეულ ხარ შენ, უფალო, მასწავენ მე სიმართლენი შენნი. 
13 ბაგითა ჩემითა მიუთხრენ ყოველნი სამართალნი პირისა 
შენისანი. 1“ გზასა წამებათა შენთასა განვსცხრებოდე, ვითარცა 
ყოვლითა სიმდიდრითა. 12 მცნებათა შენთა გულსა ვეტყოდი 
და განვიცადნე მე გზანი შენნი. 190 სიმართლეთა შენთასა 
ვიწურთიდე და არა დავივიწყოდი მე სიტყუაი შენი. 17 მომაგე 
მონასა შენსა, ვცხონდე და დავიმარხნე სიტყუანი შენნი. 18 
განანათლენ თუალნი ჩემნი, და განვიცადნე საკვრველებანი 
შჯულისა შენისანი. 19 მწირ ვარი მე ქუეყანასა ზედა, ნუ 
დაჰფარავ ჩემგან მცნებათა შენთა. 29 სურვიელ იქმნა სული 
ჩემი გულისთქმად სამართალთა შენთა ყოველსა ჟამსა. 21 
შეჰრისხენ შენ ამპარტავანთა; წყეულ არიან, რომელთა 
გარდააქციეს მცნებათაგან შენთა. 22 მოსპე ჩემგან ყუედრება0 
და შეურაცხებაი, რამეთუ წამებანი შენნი გამოვიძიენ. 23 და 
რამეთუ დასხდენ მთავარნი, ჩემთვს ძვრსა იტყოდეს, ხოლო 
მონა შენი ზრახვიდა სიმართლეთა შენთა. 24 და რამეთუ 


წამებანი შენნი წურთა არიან ჩემდა და ზრახვა ჩემდა არიან 
სიმართლენი შენნი. 25 მიეახლა სული ჩემი მიწასა; მაცხოვნე მე 
სიტყვსაებრ შენისა. 25 გზანი ჩემნი გითხრენ შენ, და ისმინე 
ჩემი; მასწავენ მე სიმართლენი შენნი. 27 გზა სიმართლეთა 
შენთა გულისკმა-მიყავ მე, და ვიტყოდი მე საკვრველებათა 
შენთა. 29 მიერულა სულსა ჩემსა მოწყინებითა; დამამტკიცე მე 
სიტყვთა შენითა. 29 გზა სიცრუისა განმაშორე ჩემგან და 
სჯულითა შენითა შემიწყალე მე. 39 გზა ჭეშმარიტებისა სათნო- 
ვიყავ და სიმართლენი შენნი მე არა დავივიწყენ. 31 შევეყავ 
წამებათა შენთა; უფალო, ნუ მარცხუენ მე. 32 გზასა მცნებათა 
შენთასა ვრბიოდე, რაჟამს განავრცე გული ჩემი. 33 შჯულიერ- 
მყავ მე, უფალო, გზასა სამართალთა შენთასა, და გამოვიძიო 
იგი მარადის. 34 გულისვჭმა-მიყავ მე და გამოვიძიო შჯული შენი 
და დავიმარხო იგი ყოვლითა გულითა ჩემითა. 32 მიძღოდე მე 
ალაგსა მცნებათა შენთასა, რამეთუ იგი მთნდა მე. 39 მოდრიკე 
გული ჩემი წამებათა შენთა და ნუ ანგაჰრებასა. 37 მოაქციენ 
თუალნი ჩემნი, რათა არა იხილონ ამავოებაი, და გზათა შენთა 
მაცხოვნე მე. 38 დაამტკიცე მონისა შენისა თანა სიტყუაი შენი, 
რათა მეშინოდის მე შენგან. 39 მოსპე ჩემგან ყუედრებაი იგი, 
რომელსაცა ვეჭუ მე, რამეთუ სამართალნი შენნი ტკბილ არიან. 
40 ესერა, გულმან მითქუა მცნებათა შენთა; სიმართლითა 
შენითა მაცხოვნე მე. 41 და მოვედინ ჩემ ზედა წყალობაი შენი, 
უფალო, და მაცხოვარებაი შენი სიტყვსაებრ შენისა. 42 და 
მიუგო მაყუედრებელთა ჩემთა სიტყუაი, რამეთუ მე სიტყუასა 
შენსა ვესავ. 43 და ნუ განაშორებ პირსა ჩემსა სიტყუასა 
ჭეშმარიტებისასა სრულიად, რამეთუ მე სამართალთა შენთა 
ვესავ. ““ და დავიცვა შჯული შენი მარადის, უკუნისამდე და 
უკუნითი უკუნისამდე. “? და ვიდოდე მე ფართოსა, რამეთუ 
მცნებანი შენნი გამოვიძიენ. 49 და ვიტყოდე მე წამებათა შენთა 
წინაშე მეფეთასა და არა მრცხუენოდა. 47 და ვიწურთიდ 
მცნებათა შენთა, რომელნიცა შევიყვარენ ფრიად. 45 და 
აღვიპყრენ ყელნი ჩემნი მცნებათა შენთა მიმართ, რომელნიცა 
შევიყუარენ და ვზრახეედ სიმართლეთა შენთა. 4? მომავჭსენე 


სიტყუაი შენი მონასა შენსა, რომლისა მოსავ-მყავ მე. 39 ამან 
ნუგეშინის-მცა მე სიმდაბლესა შინა ჩემსა, რამეთუ სიტყუამან 
შენმან მაცხოვნა მე. 21 ამპარტავანნი უსჯულოებდეს ფრიად, 
ხოლო მე შჯულისა შენისაგან გარდავაქციე. 322 მოვიჟსენენ 
სამართალნი შენნი საუკუნითგან, უფალო, და ნუგეშინის-მეცა 
მე. 233 ურვამან შემიპყრა მე ცოდვილთამან, რომელთა 
დაუტევეს შჯული შენი. 24 საგალობელ იყვნეს ჩემდა 
სამართალნი შენნი ადგილსა მას მწირობისა ჩემისასა. 22 
მოვიკსენე ღამე სახელი შენი, უფალო, და დავიცევ შჯული 
შენი. 2329 ესე მეყო მე, რამეთუ სამართალნი შენნი გამოვიძიენ 
მე. 27 ნაწილი ჩემი ხარი შენ, უფალო, ვთქუ, რათა ვიმარხო 
შჯული შენი. 28 ვლოცევდ პირსა შენსა ყოვლითა გულითა 
ჩემითა, შემიწყალე მე სიტყვსაებრ შენისა. 2? განვიზრახევდ 
გზათა შენთა და მოვაქციენ ფერვნი ჩემნი წამებათა შენთა. 99 
განვემზადე და არა შევძრწუნდი, რამეთუ ვიმარხენ მე მცნებანი 
შენნი. 91 საბელნი ცოდვილთანი მომეხ>ვნეს მე, და შჯული შენი 
მე არა დავივიწყე. 92 შუვაღამე აღვდეგი აღსაარებად შენდა 
განკითხვათათვს სიმართლისა შენისათა. 83 შევეყავ მე 
ყოველთა მოშიშთა შენთა და რომელთა დაიცვნიან მცნებანი 
შენნი. 94 წყალობითა შენითა, უფალო, სავსე არს ქუეყანა; 
სიმართლენი შენნი მასწავენ მე. 925 სიტკბოებანი ჰყავ მონისა 
შენისა თანა, უფალო, სიტყვსაებრ შენისა. 955 სიტკბოებაი და 
სწავლულებბაი და მეცნიერებაი მასწავე მე, რამეთუ მცნებანი 
შენნი მრწმენნეს მე. 97 პირველ დამდაბლებად ჩემდადმდე მე 
ვცოდე, ამისთვს სიტყუაი შენი ვიმარხე. 98 ტკბილ ხარ შენ, 
უფალო, და სიტკბოებითა შენითა მასწავენ მე სიმართლენი 
შენნი. 9?– გამრავლდა ჩემ ზედა სიცრუე ამპარტავანთა, ხოლო 
მე ყოვლითა გულითა ჩემითა გამოვიძინე მცნებანი შენნი. 79 
შეიყო, ვითარცა სძე, გული მათი, ხოლო მე შჯულსა შენსა 
ვიტყოდე. 71 კეთილ არს ჩემდა, რამეთუ დამამდაბლე, რათა 
ვისწავლნე მე სიმართლენი შენნი. 72 კეთილ არს ჩემდა შჯული 
პირისა შენისა უფროს ათასეულისა ოქროსა და ვეცხლისა. 
დიდებაი 73 ყელთა შენთა შემქმნეს მე და დამბადეს მე; 


გულისჟჭმა-მიყავ მე, და ვისწავლნე მე მცნებანი შენნი. 74 
მოშიშნი შენნი მხედვიდენ მე და იხარებდენ, რამეთუ მე 
სიტყუათა შენთა ვესავ. 72 გულისჭმა-ვყავ, უფალო, რამეთუ 
სიმართლით არიან განკითხვანი შენნი, და ჭეშმარიტაღ 
დამამდაბლე მე. 79 იყავნ წყალობაი შენი ნუგეშინის-მცემელ 
ჩემდა სიტყვსაებრ შენისა, მონისა შენისა. 77 მოვიდენ ჩემ ზედა 
მოწყალებანი შენნი, და ვცხონდე, რამეთუ შჯული შენი არს 
ზრახვა ჩემდა. 78 ჰპრცხუენოდენ ამპარტავანთა, რამეთუ 
სიცრუით უსჯულოებდეს ჩემდა მომართ, ხოლო მე გულსა 
ვეტყოდი მცნებათა შენთა. 79 მომაქციედ მე მოშიშთა შენთა და 
რომელთა იცნიან წამებანი შენნი. 89 იყავ გული ჩემი უბიწო 
სამართალთა შინა შენთა, რათა არა მრცხუენეს მე. 81 
მოაკლდების მაცხოვარებისა შენისა მიმართ სულსა ჩემსა, 
რამეთუ მე სიტყუათა შენთა ვესავ. 8? მოაკლდეს თუალნი ჩემნი 
სიტყუათა მიმართ შენთა, მეტყვედ რაი: ოდესმე ნუგეშინის-მცე 
მე? 83 რამეთუ ვიქმენი, ვითარცა თხიერი ნეფხუასა, ხოლო 
სიმართლენი შენნი მე არა დავივიწყენ. 84 რაოდენმე არიან 
დღენი მონისა შენისანი? ანუ ოდესმე ჰყო სასჯელი ჩემი 
მდევართა ჩემთაგან? 85 მითხრეს მე უსჯულოთა ზრახვა, 
არამედ არა იყო, ვითარ შჯული შენი, უფალო. 806 ყოველნი 
მცნებანი შენნი ჭეშმარიტებით არიან; უსამართლოდ 
მდევნიდეს მე, შემეწიე მე. 87 წუთღა წარმწყმედდეს მე 
ქუეყანასა ზედა, ხოლო მე არა დაუტევენ მცნებანი შენნი. 88 
წყალობითა შენითა მაცხოვნე მე, და დავიმარხნე წამებანი 
პირისა შენისანი. 89? უკუნისამდე, უფალო, სიტყუაი შენი 
დაადგრების ცათა შინა. ?9 და ნათესავითი ნათესავადმდე 
ჭეშმარიტებაი შენი; დააფუძნე ქუეყანა და ჰგიეს. 91 ბრძანებასა 
შენსა ელის დღე, რამეთუ ყოვლითურთ გმონებს შენ. 832 არა 
თუმცა შჯული შენი ზრახვა იყო ჩემდა, მაშინვე სამემცა 
წარვწყმდი სიმდაბლესა შინა ჩემსა. 93 უკუნისამდე არა 
დავივიწყენ მე სიმართლენი შენნი, რამეთუ ამას შინა მაცხოვნე 
მე. 94 შენი ვარ, მაცხოვნე მე, რამეთუ სიმართლენი შენნი 
გამოვიძიენ მე. 83? მელოდეს მე ცოდვილნი წარწყმედად, 
რამეთუ წამებანი შენნი გულისყმა-ვყვენ. 99 ყოვლისა 


დასასრულისა ვიხილე ოხჭანი; ფართო არს მცნებაი შენი 
ფრიად. 97 რაბამად შევიყუარე შჯული შენი, უფალო, ყოველსა 
დღესა წურთა არს ჩემდა. 98 უფროს მტერთა ჩემთასა მეცნიერ- 
მყავ მე მცნებათა შენთა, რამეთუ უკუნისამდე ჩემნი არიან. 89 
უფროს ყოველთა მასწავლელთა ჩემთასა გულისქმა-ვყავ, 
რამეთუ წამებანი შენნი წურთა არიან ჩემდა. 1990 უფროს 
მოხუცებულთასა გულისჟჭქმა-ვყავ, რამეთუ წამებანი შენნი 
გამოვიძიენ მე. 191 ყოვლისაგან გზისა უკეთურისა დავაყენენ 
ფერყნი ჩემნი, რათა ვიმარხნე მე სიტყუანი შენნი. 192 
სამართალთა შენთაგან არა გარდავაქციენ, რამეთუ შენ 
შჯულიერ-მყავ მე. 1093 რაბამად ტკბილ არიან სასასა ჩემსა 
სიტყუანი შენნი, უფროს თაფლისა პირსა ჩემსა. 194 მცნებათა 
შენთაგან გულისქმა-ვყავ; ამისთვს მოვიძულე ყოველი გზა 
სიცრუისა. 195 სანთელ არს ფერვთა ჩემთა შჯული შენი და 
ნათელ-ალაგთა ჩემთა. 196 ვფუცე და დავამტკიცე, რათა 
დავიცუნე მე განკითხვანი სიმართლისა შენისანი. 197 
დავმდაბლდი ფრიად; უფალო, მაცხოვნე მე სიტყვსაებრ 
შენისა. 108 ნებსითი პირისა ჩემისა სათნო-იყავ, უფალო, და 
სამართალნი შენნი მასწავენ მე. 199 სული ჩემი ყელთა შენთა 
შინა არს მარადის, და შჯული შენი მე არა დავივიწყე. 119 
დამირწყეს მე ცოდვილთა მახე, და მცნებათა შენთაგან მე არა 
შევსცეთ. 111 დავიმკვდრენ წამებანი შენნი უკუნისამდე, რამეთუ 
სიხარულ არიან გულისა ჩემისა. 112 მოვდრიკე გული ჩემი 
ყოფად სამართალთა შენთა უკუნისამდე მერმისა მისთვს 
მოსაბებელისა. 113 უსჯულონი მოვიძულენ, ხოლო შჯული შენი 
შევიყუარე. 114 შემწე და ყელისა ამპყრობელი ჩემი ხარი შენ, 
მე სიტყუათა შენთა ვესავ. 112 მისდერკით ჩემგან, უკეთურნო, 
და გამოვიძინე მცნებანი ღმრთისა ჩემისანი. 1165 შემეწიე მე 
სიტყვსაებრ შენისა და მაცხოვნე მე და ნუ მარცხუენ მე 
სასოებისაგან ჩემისა. 117 შემეწიე მე, და ვსცხონდე და 
ვიწურთიდე მე სიმართლეთა შენთა ყოველსა ჟამსა. 118 
შეურაცხ-ჰყვენ ყოველნი, რომელნი განგიდგეს 
სამართალთაგან შენთა, რამეთუ სიცრუვით იყვნეს ზრახვანი 
მათნი. 11? გარდამავალად შევჰრაცხენ ყოველნი ცოდვილნი 


ქუეყანისანი, ამისთვს შევიყუარენ წამებანი შენნი. 129 
განმსჭუალენ შიშითა შენითა ყორცნი ჩემნი, რამეთუ საშჯელთა 
შენთაგან შემეშინა. 121 ვყავ განკითხვა და სიმართლე; ნუ 
მიმცემ მე მავნებელთა ჩემთა. 122 შეიწყნარე მონა შენი 
კეთილსა შინა, და ნუ ცილსა შემწამებენ მე ამპარტავანნი. 123 
მოაკლდა თუალთა ჩემთა მაცხოვარებისა მიმართ შენისა და 
სიტყუათა მათ სიმართლისა შენისათა. 124 ყავ მონისა შენისა 
თანა წყალობისაებრ შენისა და სიმართლენი შენნი მასწავენ 
მე, 125 მონა შენი ვარ; მეცნიერ-მყავ მე, და გულისყმა-ვყვნე 
წამებანი შენნი. 125 ჟამი არს მსახურებად უფლისა, რამეთუ 
განაქარვეს შჯული შენი. ამისთვს შევიყუარენ მცნებანი შენნი 
უფროს ოქროსა და ანთრაკისა; 127 128 ამისთვს ყოველთა 
მიმართ მცნებათა შენთა წარვჰმართე და ყოველი გზაი 
სიცრუისა მოვიძულე. 129? საკვრველ არიან წამებანი შენნი, 
ამისთვს გამოიძინა ესენი სულმან ჩემმან. 139 განცხადებაი 
სიტყუათა მათ შენთა განანათლებს და გონიერ-ჰყოფს ჩჩვლთა; 
131 პირი ჩემი აღვაღე და მოვიღე სული, რამეთუ მცნებათა 
შენთა მსუროდა. დიდება 132 მოიხილე ჩემ ზედა და შემიწყალე 
მე სამართალთათვს მოყუარეთა სახელისა შენისათა. 133 
სლვანი ჩემნი წარმართენ სიტყუათაებრ შენთა, და ნუ 
მეუფლებინ ყოველი უსჯულოებაი. 124 მივსენ მე 
ცილისწამებისაგან კაცთასა, და დავიცუნე მცნებანი შენნი. 132 
გამოაჩინე პირი შენი მონისა შენისა ზედა და მასწავენ მე 
სიმართლენი შენნი. 1356 ნაკადულნი წყალთანი 
გარდამოდიოდეს თუალთა ჩემთა, რამეთუ არა დავიცევ შჯული 
შენი. 137 მართალ ხარ შენ, უფალო, და წრფელ არიან 
განკითხვანი შენნი. 138 ამცენ სიმართლე წამებათა შენთა, და 
ჭეშმარიტ არს ფრიად. 139 განმკაფა მე შურმან შენმან, რამეთუ 
დაივიწყეს სიტყუაი შენი მტერთა ჩემთა. 149 გამოყურვებულ 
არს სიტყუაი შენი ფრიად, და მონამანცა შენმან შეიყუარა იგი. 
141 ყრმა ვარი მე და შეურაცხ, ხოლო სიმართლენი შენნი მე 
არა დავივიწყენ. 142 სიმართლე შენი სიმართლე არს 
უკუნისამდე და შჯული შენი _ ჭეშმარიტ. 143 ჭირთა და 
ღუაწლთა მპოეს მე, და მცნებანი შენნი ზრახვა იყვნეს ჩემდა. 


144 სიმართლით არიან განკითხვანი შენნი უკუნისამდე, 
გულისყმა-მიყავ და ვცხოვნდე. 14? ღაღად-ვყავ ყოვლითა 
გულითა ჩემითა; ისმინე ჩემი, უფალო, და სიმართლენი შენნი 
მოვიძინე. 146 ყმა-ვყავ შენდამი, მიჟსენ მე, და დავიცუნე 
წამებანი შენნი. 117 აღვიმსთუე უჟამოსა და ყჭმა-ვყავ, რამეთუ მე 
სიტყუათა შენთა ვესავ: 1498 აღიმსთუეს თუალთა ჩემთა განთიად 
ზრახვად სიტყუათა მათ შენთა. 149 ყმისა ჩემისა ისმინე, 
უფალო, წყალობითა შენითა და სამართლითა შენითა 
მაცხოვნე მე. 129 მიეახლნეს მდევარნი ჩემნი უსჯულოებასა, 
ხოლო შჯულსა შენსა განეშორნეს. 121 ახლოს ხარ შენ, უფალო, 
და ყოველნი გზანი შენნი ჭეშმარიტებით არიან. 122 
დასაბამითგან ვცან წამებათაგან შენთა, რამეთუ უკუნისამდე 
დააფუძნენ შენ იგინი. 123 იხილე სიმდაბლე ჩემი და მივსენ მე, 
რამეთუ შჯული შენი მე არა დავივიწყე. 124 საჯე შჯა ჩემი და 
მიყსენ მე და სიტყვთა შენითა მაცხოვნე მე. 122 შორს არს 
ცოდვილთაგან ცხორებაი, რამეთუ სამართალნი შენნი 
გამოიძინეს. 126 წყალობანი შენნი მრავალ არიან, უფალო; 
სამართლითა შენითა მაცხოვნე მე. 127 მრავალ არიან 
მდევარნი ჩემნი და მაჭირვებელნი ჩემნი, და წამებათა 
შენთაგან არა გარდავაქციე. 128 ვიხილენ უგულისყმონი და 
დავდნებოდე, რამეთუ სიტყუანი შენნი არა დაიმარხნეს. 129 
იხილე, რამეთუ მცნებანი შენნი შევიყუარენ; უფალო, 
წყალობითა შენითა მაცხოვნე მე. 1959 დასაბამი სიტყუათა მათ 
შენთა ჭეშმარიტებაი არს, და უკუნისამდე ყოველნი 
განკითხვანი სიმართლისა შენისანი. 151 მთავარნი მდევნიდეს 
მე ცუდად, და სიტყუათა შენთაგან შეეშინა გულსა ჩემსა, 152 
ვიხარებდე მე სიტყუათა შენთა ზედა, ვითარცა ვინ პოვის ტყუც 
დიდძალი. 153 ცოდვა მოვიძულე და მოვიძაგე, ხოლო შჯული 
შენი შევიყუარე. 1954 შვდგზის დღესა შინა გაქებდი შენ 
განკითხვათათვს სიმართლისა შენისათა. 1655 მშვდობაი 
მრავალ არს მათ თანა, რომელთა უყუარს შჯული შენი, და არა 
არს მათ თანა საცთურ. 166 ველოდე მე მაცხოვარებასა შენსა, 
უფალო, და მცნებანი შენნი შევიყუარენ. 107 დაიცვნა სულმან 


ჩემმან წამებანი შენნი და შეიყუარნა იგინი ფრიად. 168 
დავიმარხენ მცნებანი შენნი და წამებანი შენნი, რამეთუ 
ყოველნი გზანი ჩემნი წინაშე შენსა არიან, უფალო. 159 
მიეახლენ ლოცვა ჩემი წინაშე შენსა, უფალო, და სიტყვთა 
შენითა გულისვჭმა-მიყავ მე. 179 შევედინ შენ წინაშე ვედრებაი0 
ჩემი, უფალო, და სიტყვთა შენითა მივსენ მე. 171 აღმოთქუან 
ბაგეთა ჩემთა გალობაი შენი, რაჟამს მასწავლნე მე 
სიმართლენი შენნი. 172 თქუნეს ენამანცა ჩემმან სიტყუანი 
შენნი, რამეთუ ყოველნი მცნებანი შენნი სიმართლით არიან. 
173 იყავნ ყელი შენი მაცხოვრად ჩემდა, რამეთუ მცნებანი შენნი 
აღვირჩიენ. 174 მსუროდა მაცხოვარებაი შენი, უფალო, და 
სჯული შენი არს ზრახვა ჩემდა. 172 ცხონდეს სული ჩემი და 
გაქებდეს შენ, და სამართალნი შენნი შემეწიენ მე. 179 შევსცეთი 
მე, ვითარცა ცხოვარი წყმედული; მომიძიე მონა შენი, რამეთუ 
მცნებანი შენნი მე არა დავივიწყენ. დიდება 


ფსალმუნი 119 


1 ჭირსა ჩემსა უფლისა მიმართ ღაღადი-ვყავ, და ისმინა ჩემი. 2 
უფალო, ივსენ სული ჩემი ბაგეთაგან ცრუთა და ენისა 
მზაკუარისაგან. 3 რალი მოგეცეს შენ, ანუ რაი შეგეძინოს შენ 
ენისათვს მზაკვარისა? 4 ისარნი ძლიერისანი ლესულ არიან 
ნაკუერცხალთა თანა ოჟჭრებისათა. ? ვაი მე, რამეთუ 
განმიგრძდა მე მწირობაი ჩემი, და დავემკვდრე მე 
საყოფელთა თანა კედარისათა. 9 მრავალ ჟამ დაიმკვდრა 
სულმან ჩემმან მოძულეთა თანა მშვდობისათა. ” და მე ვიყავ 
მამშვდებელ; რაჟამს ვეტყოდე მათ, იგინი მბრძოდეს მე 
ცუდად. 


ფსალმუნი 120 


1 აღვიხილენ თუალნი ჩემნი მთათა, ვინა მოვიდეს შეწევნა 
ჩემი? ? შეწევნა ჩემი უფლისა მიერ, რომელმან ქმნნა ცანი და 
ქუეყანაი. 3 ნუ მისცემ შეძრვად ფერვსა შენსა, არცა ჰრულეს 
მცველსა შენსა. 4 აჰა, არა ჰრულეს, არცა დაიძინოს მცველმან 
ისრაცლისამან. ? უფალმან გიცვას შენ, უფალი მფარველ 
შენდა ყელსა ზედა მარჯუენესა შენსა. 9 მზემან დღისი შენ არა 
შეგწუას, არცა მთოვარემან ღამე. 7 უფალმან გიცვას შენ 
ყოვლისაგან ბოროტისა, დაიცვას სული შენი უფალმან. 98 
უფალმან იცევინ შესლვა შენი და გამოსლვა შენი ამიერითგან 
და უკუნისამდე. 


ფსალმუნი 121 


1 ვიხარე, რომელთა მრქუეს მე: სახლსა უფლისასა შევიდეთ. 2 
და დადგომილ იყვნეს ფერვყნი ჩემნი ეზოთა შენთა, 
იერუსალსმ. 3 იერუსალიმი შენებულ არს, ვითარცა ქალაქი, 
რომლისა საყოფელ მისი მის თანა. “ რამეთუ მუნ აღჟყდეს 
ტომნი, ტომნი უფლისანი საწამებელად ისრაცლისა და 
აღსარებად სახელისა უფლისა. ? რამეთუ მუნ დაიდგნეს 
საყდარნი სასჯელისანი, საყდარნი სახლსა მას შინა 
დავითისსა. 9 იკითხეთ მშვდობაი იერუსალსმისა და 
განგებულებაი მოყუარეთა შენთა. 7 იყავნ მშვდობალ ძალითა 
შენითა და მეფობაი გოდოლ-ტაძრებსა შენსა. 8 ძმათა 
ჩემთათვს და მეგობართა ჩემთათვს ვიტყოდე მე მშვდობასა 
შენთვს. ? სახლისათვს უფლისა ღმრთისა ჩუენისა 
გამოგითხოვე კეთილი შენ. 


ფსალმუნი 122 


1 შენდამი აღვიხილენ თუალნი ჩემნი, რომელი დამკვდრებულ 
ხარ ცათა შინა. ? აჰა, ესერა, ვითარცა თუალნი მონათანი, 
ჭქელთა მიმართ უფალთა მათთასა და ვითარცა თუალნი 
მჭევალისანი, ყელთა მიმართ დედოფლისა თვსისათა, 
ეგრეთცა თუალნი ჩემნი, უფლისა მიმართ, ღმრთისა ჩუენისა, 
ვიდრემდის შემიწყალნეს ჩუენ. 3 მიწყალენ ჩუენ, უფალო, 
მიწყალენ ჩუენ, რამეთუ მრავლითა აღვივსენით ჩუენ 
შეურაცხებითა. 4 უფროისად აღივსო სული ჩუენი ყუედრებითა 
მდიდართაითა და შეურაცხებითა ამპარტავანთაითა. 


ფსალმუნი 123 


1 არა თუმცა უფალი იყო ჩუენ თანა, თქუნ ისრაცლმან, 2 არა 
თუმცა უფალი იყო ჩუენ თანა, რაჟამს კაცნი აღდგებოდეს ჩუენ 
ზედა, 3 ცხოველნიცა ვიდრემე შთამთქნეს ჩუენ, რაჟამს 
განრისხნა გულისწყრომა მათი ჩუენ ზედა; 4 წყალთამცა 
ვიდრემე დამთქნეს ჩუენ, ? ღუარსა განჟდა სული ჩუენი. 
განყდამეა სული ჩუენი წყალსა მას წინა დაუდგრომელსა? 9 
კურთხეულ არს უფალი, რომელმან არა მიმცნა ჩუენ ნადირად 
კბილთა მათთა. 7 სული ჩუენი, ვითარცა სირი, განერა მახისა 
მისგან მონადირეთასა; საბრჭე შეიმუსრა, და ჩუენ განვერენით. 
8 შეწევნა ჩუენი სახელითა უფლისაითა, რომელმან ქმნა ცანი 
და ქუეყანა. დიდება 

1 რომელნი ესვენ უფალსა, ვითარცა მთაი სიონი; არა 
შეირყიოს უკუნისამდე, რომელი დამკვდრებულ არს 
იერუსალცმს. 2? მთანი გარემოს მისსა, და უფალი გარემოს 
ერისა თვსისა ამიერითგან და უკუნისამდე. 3 რამეთუ არა 
დაუტეოს უფალმან კუერთხი ცოდვილთა ნაწილსა ზედა 
მართალთასა, რაითა არა მიყვნენ მართალთა უსჯულოებად 
ჭელნი მათნი. 4 კეთილი უყავ, უფალო, სახიერთა და გულითა 
წრფელთა, ? ხოლო რომელთა გარდააქციონ 
გულარძნილებად, მიიყვანნეს იგინი უფალმან მოქმედთა თანა 
უსჯულოებისათა მშვდობაი ისრაცლსა ზედა. 

1 რაჟამს მოაქცია უფალმან ტყუც სიონისა, ვიქმნენით ჩუენ 
ნუგეშინისცემულ. ? მაშინ აღივსო სიხარულითა პირი ჩუენი და 
ენაი ჩუენი _ გალობითა; მაშინ თქუან წარმართთა შორის: 
განადიდა უფალმან ყოფა მათ თანა. 3 განადიდა უფალმან 
ყოფა ჩუენ თანა, და ვიქმნენით ჩუენ სახარულევან. 4“ მოაქციე, 
უფალო, ტყუც ჩუენი, ვითარცა ღუარნი ბღუარითა. ? რომელნი 
სთესვიდენ ცრემლით, მათ სიხარულით მოიმკონ. 9 მისლვით 
მივიდოდეს და ტიროდეს, რომელნი სთესვიდეს თესლსა 
მათსა; მოსლვით მოვიდოდეს და უხაროდა, რომელთა 
მოაქუნდა მჭელეულები მათი. 

1 არა თუმცა უფალმან აღაშენა სახლი, ცუდად შურებიან 
მაშენებელნი მისნი; არა თუმცა უფალმან დაიცვა ქალაქი, 
ცუდად იღვძებენ მყუმილნი მისნი. 2 ცუდად არს თქუენი ეგე 
აღმსთობაი, აღდეგით შემდგომად დასხდომისა, რომელნი 
შჭამთ პურსა სალმობისასა, რაჟამს სცეს ძილი მოყუარეთა 
მისთა. 3 აჰა, სამკვდრებელნი უფლისანი არიან შვილნი, და 
სასყიდელი მათი _ ნაყოფი მუცლისა. “ ვითარცა ისარი ყელთა 
შინა ძლიერისათა, ეგრეთ იყვნენ ძენი განყრილთანი. ? ნეტარ 
არს, რომელმან აღავსოს ნება თვსი მათგან, არა 
ჰრცხუენოდის, რაჟამს ეტყოდიან მტერთა მათთა ბჭეთა შინა. 

1 ნეტარ არიან ყოველნი, რომელთა ეშინის უფლისა, და 
რომელნი ვლენან გზათა მისთა. 2 ნაშრომი ნაყოფთა შენთა 
შჭამო შენ, ნეტარ იყო და კეთილი გეყოს შენ. 3 ცოლი შენი, 
ვითარცა ვენაჭი მსხმო კიდეთა სახლისა შენისათა; შვილნი 
შენნი, ვითარცა ახალნერგნი ზეთისხილისანი, გარემოს 
ტაბლისა შენისა. “ აჰა, ესერა, ესრეთ იკურთხოს კაცი, 
რომელსა ეშინის უფლისა. ? გაკურთხოს შენ უფალმან სიონით, 
და იხილო შენ კეთილი იერუსალცყმსა ყოველთა დღეთა 
ცხორებისა შენისათა 95 და იხილნე შენ შვილნი შვილთა 
შენთანი. მშვდობაი ისრაცლსა ზედა. 

1 მრავალგზის მბრძოდეს მე სიყრმით ჩემითგან, თქუნ 
ისრაცლმან, 2 მრავალგზის მბრძოდეს მე სიყრმით ჩემითგან 
და მე ვერა მერეოდეს. 3 ბეჭთა ჩემთა მცემდეს მე ცოდვილნი 
და განაგრძვეს უსჯულოებაი მათი. 4 უფალმან მართალმან 
შემუსრნა ქედნი ცოდვილთანი. ? პჰრცხუენოდენ და მართლუკუნ 
იქცენ ყოველნი მოძალენი სიონისანი. 5 იქმნედ იგინი, 
ვითარცა თივა ერდოთა რომელი-იგი ვიდრე მოფხურადმდე 
განყმა, ” რომლისაგან არა აღივსო ყელი თვსი მომკალმან და 
არცა წიაღი, რომელი შეჰკრებნ მჭლეულებსა მისსა. 8 და არა 
ჰრქუეს, რომელნი-იგი თანაწარვიდოდეს, ვითარმედ: 
კურთხევა უფლისაი თქუენ თანა, გაკურთხენით თქუენ 
სახელითა უფლისაითა. დიდება 

1 ღრმით ამოღაღად-ვყავ შენდამი, უფალო; 2 უფალო, 
შეისმინე ლოცვისა ჩემისა; იყვნედ ყურნი შენნი მორჩილ ჟქმასა 
ვედრებისა ჩემისასა. 3 უკუეთუ უსჯულოებათაებრ მიაგებდე, 
უფალო, უფალო, ვინმე დაუთმოს? “ რამეთუ შენ მიერ არს 
ლხნებაი. სახელისა შენისათვს დაგითმე შენ, უფალო, 2? 
დაუთმო სულმან ჩემმან სიტყუასა შენსა. ესავს სული ჩემი 
უფალსა 5 საყუმილავითგან განთიადისა მიმწუხრადმდე, 
საყმილითგან განთიადისა 7 ესევდინ ისრაცლი უფალსა, 
რამეთუ უფლისა მიერ არს წყალობაი და მრავალ არს მის 
მიერ გამოვჭსნა. 8 და თავადმან ივსნის ისრაცლი ყოველთაგან 
უსჯულოებათა მისთა. 

1 უფალო, არა ამაღლდა გული ჩემი, არცა განსცხრებოდეს 
თუალნი ჩემნი; არა ვიდოდე მე მდიდართა თანა, არცა 
უსაკვრველესთა ჩემთა თანა, ? არამედ დავიმდაბლე თავი 
ჩემი, ხოლო აღვიმაღლე სული ჩემი; ვიქმენ მე, ვითარცა ყრმა, 
განყენებული სძისაგან დედისა თვსისა, რაითამცა მოაგე ესე 
სულსა ჩემსა. 3 ესევდინ ისრაცლი უფალსა ამიერითგან და 
უკუნისამდე. 

1 2 მოიჭსენე, უფალო, დავით და ყოველი სიმშვდე მისი, 3 
ვითარ-იგი ეფუცა უფალსა და აღუთქუა ღმერთსა იაკობისსა: 
უკუეთუ შევიდე მე საყოფელსა სახლისა ჩემისასა, ანუ თუ 
აღვყდე სარეცელსა ცხედრისა ჩემისასა, 4“ ანუ თუ ვსცე ძილი 
თუალთა ჩემთა და ჰრული წამთა ჩემთა და გასუენებაი 
ჭორცთა ჩემთა, ? ვიდრემდის ვპოო მე ადგილი უფლისაი და 
საყოფელი ღმრთისა იაკობისი. 5 ესერა, გუესმა ესე ევფრათას, 
და ვპოეთ იგი ველსა მას მაღნართასა. 7 შევიდეთ საყოფელთა 
მისთა, თაყუანის-ვსცეთ ადგილსა, სადა დადგეს ფერყნი მისნი. 
8 აღდეგ, უფალო, განსასუენებელად შენდა, შენ და კიდობანი 
სიწმიდისა შენისა; ? მღდელთა შენთა შეიმოსონ სიმართლე, და 
წმიდანი შენნი იხარებდენ. 19 დავითისთვს, მონისა შენისა, ნუ 
გარემიიქცევ პირსა შენსა ცხებულისაგან შენისა. 11 ეფუცა 
უფალი დავითს ჭეშმარიტებითა და არა შეურაცხ-ყოს იგი 
ნაყოფისაგან მუცლისა შენისა დავსუა საყდართა შენთა. 12 და- 
თუ-იმარხონ შვილთა შენთა შჯული ჩემი და წამებანი ჩემნი ესე, 
რომელ ვასწავლნე მათ, და ნაშობნი მათნი დასხდენ 
უკუნისამდე საყდართა შენთა. 13 რამეთუ გამოირჩია ღმერთმან 
სიონი და სათნო-იყო სამკვდრებელად თვსა: 14 ესე არს 
განსასუენებელი ჩემი უკუნითი უკუნისამდე, ამას დავემკვდრო, 
რამეთუ მთნავს ესე. 12 ნადირნი მისნი კურთხევით ვაკურთხნე 
და გლახაკნი მისნი განვაძღნე პურითა. 10 მღდელთა მისთა 
შევმოსო ცხორებაი, და წმიდანი მისნი სიხარულით იხარებდენ. 
17 მუნ აღმოუცენო რქაი დავითს და განუმზადო სანთელი 
ცხებულსა ჩემსა. 18 მტერთა მისთა შევმოსო სირცხვლი, ხოლო 
მის ზედა აღყვავნეს სიწმიდე ჩემი. 

1 აპა, ესერა, რაიმე კეთილ, ანუ რამე შუენიერ, არამედ 
დამკვდრებაი ძმათა ერთად? ? ვითარცა ნელსაცხებელი თავსა 
ზედა, გარდამომავალი წუერთა ზედა, წუერთა ზედა 
აჰრონისთა, რომელი გარდამოვალნ სამჭართა ზედა 
სამოსლისა მისისათა. 3 ვითარცა ცუარი გარდამომავალი 
აერმონით მთასა ზედა სიონსა: რამეთუ მუნ ამცნო უფალმან 
კურთხევა და ცხორებაი უკუნისამდე. 

1 აქა აკურთხევდით უფალსა ყოველნი მონანი უფლისანი, 
რომელნი სდგათ სახლსა უფლისასა, ეზოთა სახლისა ღმრთისა 
ჩუენისათა. 2 ღამესა აღიპყრენით ყელნი თქუენნი წმიდად 
მიმართ და აკურთხევდით, უფალსა. 3 გაკურთხოს შენ 
უფალმან სიონით, რომელმან ქმნა ცანი და ქუეყანაი. დიდებაი 


ფსალმუნი 134 


1 აქებდით სახელსა უფლისასა, აქებდით მონანი უფალსა. 2 
რომელნი სდგათ სახლსა უფლისასა, ეზოთა სახლისა ღმრთისა 
ჩუენისათა. 3 აქებდით უფალსა, რამეთუ სახიერ არს უფალი; 
უგალობდით სახელსა მისსა, რამეთუ კეთილ; 4 რამეთუ იაკობი 
თვსად გამოირჩია უფალმან და ისრაცლი - საბრძანებელად 
თვსად. ? რამეთუ მე გულისყმა-ვყავ, ვითარმედ დიდ არს 
უფალი, და უფალი ჩუენი უფროს ყოველთა ღმერთთა; 9 
ყოველივე, რაოდენი ინება უფალმან, ქმნა ცათა შინა და 
ქუეყანასა ზედა, ზღუათა შინა და ყოველთა უფსკრულთა; 7 
აღმოიყვანნის ღრუბელნი დასასრულით ქუეყანისაით და 
ელვანი წვმად გარდააქცინა, რომელმან გამოიყვანნის ქარნი 
საუნჯეთაგან მისთა; 8 რომელმან დასცნა პირმშონი ეგვპტისანი 
კაცთაგან მიპირუტყუთამდე; ? გამოავლინნა სასწაულნი და 
ნიშნი შორის შენსა, ეგვპტე, ფარაოს ზედა და ყოველთა 
მონათა მისთა; 1?% რომელმან დასცა თესლები მრავალი და 
მოსწყვდნა მეფენი ძლიერნი: 11 სეონ, მეფე ამორეველთა, და 
ოგ, მეფე ბასანისა, და ყოველნი მეფენი ქანანისანი; 12 და 
მისცა ქუეყანა მათი სამკვდრებელად, სამკვდრებელად 
ისრაცლსა, ერსა თვსსა. 13 უფალო, სახელი შენი უკუნისამდე 
და საყსენებელი შენი თესლითი თესლადმე. 14 რამეთუ 
განიკითხოს უფალმან ერი თვსი. და მონათა თვსთა ზედა 
ნუგეშინის-ცემულ იქმნეს. 12 კერპნი წარმართთანი ოქროსა და 
ვეცხლისანი, ქმულნი ყელთა კაცისანი. 165 პირ-ათქს და არა 
იტყვან; თუალ-ასხენ და არა ხედვენ, 17 ყურ-ასხენ და ყურად- 
იღებენ, რამეთუ არცა არს სული პირსა მათსა. 18 ემსგავსენ 
მათ მოქმედნი მათნი.და ყოველნი, რომელნი ესვენ მას 19 
სახლი ისრაცლისა აკურთხევდით უფალსა, სახლი აჰრონისი 
აკურთხევდით უფალსა, 29 სახლი ლევისი აკურთხევღით 
უფალსა, მოშიშნი უფლისანი აკურთხევდით უფალსა. 21 


კურთხეულ არს სიონით გამო, რომელი დამკვდრებულ არს 
იერუსალცმს. 


ფსალმუნი 135 


1 აუარებდით უფალსა, რამეთუ კეთილ, რამეთუ უკუნისადე არს 
წყალობაი მისი. 2 აუარებდით ღმერთსა ღმერთთასა, რამეთუ 
უკუნისამდე არს წყალობაი. 3 აუარებდით უფალსა უფალთასა, 
რამეთუ უკუნისამდე. 4 რომელმან ქმნა საკვრველნი დიდ- 
დიდნი მხოლომან, რამეთუ უკუნისამდე. ? რომელმან ქმნა ცანი 
გულისყმის-ძყოფით რამეთუ... 95 რომელმან დაამტკიცა ქუეყანა 
წყალთა ზედა, რამეთუ... ” რომელმან ქმნა ნათელნი დიდ- 
დიდნი მხოლომან, 8 მზე მფლობელად დღისა, რამეთუ უ... 9? 
მთოვარე და ვარსკულავები ჭელმწიფებად ღამისა, რამეთუ... 
10 რომელმან დასცა ეგვპტე პირმშოთურთ თვსით, რამეთუ... 11 
და გამოიყვანა ისრაცლი შორის მისსა, რამეთუ... 12 ყელითა 
მტკიცითა და მკლავითა მაღლითა, რამეთუ... 132 რომელმან 
განაპო ზღუაი მეწამული ორად და განიყვანა ისრაცლი შორის 
მისა, რამეთუ უ... 1“ და შთასთხია ფარაო და ძალი მისი ზღუასა 
მას მეწამულსა, რამეთუ უ... 12 1% რომელმან განიყვანა ერი 
თვსი უდაბნოდ რამეთუ... 17 რომელმან დასცნა მეფენი დიდ- 
დიდნი, რამეთუ... 18 და მოსწყვდნა მეფენი ძლიერნი, 
რამეთუ... 1? სეონ, მეფე ამორეველთა, რამეთუ... 29 და ოგ, 
მეფე ბასანისა, რამეთუ... 21 და მისცა ქუეყანა მათი 
სამკვდრებელად, რამეთუ... 22 სამკვდრებელად ისრაცლსა, 
მონასა თვსსა, 23 რამეთუ სიმდაბლესა შინა ჩუენსა მომიჭსენნა 
ჩუენ უფალმან, რამეთუ... 24 და მიჭსნა ჩუენ მტერთა 
ჩუენთაგან, რამეთუ... 22 რომელმან მოსცის საზრდელი 
ყოველსა ყორციელსა, რამეთუ უ... 295 აუარებდით ღმერთსა 
ცათასა, რამეთუ... 

1 მდინარეთა ზედა ბაბილოვნისათა მუნ დავსხედით და 
ვტიროდით, რაჟამს მოვივჭსენეთ ჩუენ სიონი. ? ძეწნთა ზედა 
შორის მისსა მუნ დავჰკიდენით საგალობელნი ჩუენნი, 3 
რამეთუ მუნ მკითხვიდეს ჩუენ წარმტყუენველნი ჩუენნი 
სიტყუათა მათ ქებათასა, და წარმყუანებელნი ჩუენნი 
გალობასა: გვგალობდით ჩუენ გალობათა მათგან სიონისათა. 
4 ვითარმე ვგალობდეთ გალობასა უფლისასა ქუეყანასა 
უცხოსა? ? რამეთუ დაგივიწყო შენ, იერუსალცმ, დაივიწყენ 
მარჯვენეცა ჩემი. 5 აექუნ ენაი ჩემი სასასა ჩემსა, არა თუ 
მოგივსენო შენ და არა თუ პირველ განგებელ-ვყო 
იერუსალსმი, ვითარცა-იგი დასაბამსა მას სიხარულისა 
ჩემისასა. 7” მოიჟსენენ, უფალო, ძენი ედომისნი და დღე იგი 
იერუსალცმისა, რომელნი იტყოდეს: დაარღვეთ, დაარღვეთ 
მისაფუძვლადმდე მისა! 8 ასულო ბაბილოვნისაო, უბადრუკო, 
ნეტარ არს, რომელმან მიგაგოს შენ მისაგებელი შენი, რომელ 
შენ მომაგე ჩუენ! ? ნეტარ არს, რომელმან შეიპყრნეს ჩჩვლნი 
შენნი და შეახეთქნეს კლდესა. დიდებაი 

1 აღგიარო შენ, უფალო, ყოვლითა გულითა ჩემითა და წინაშე 
ანგელოზთასა გიბალობდე შენ; 2 რომელმან ისმინენ ყოველნი 
სიტყუანი პირისა ჩემისანი და თაყუანის-ვსცე ტაძარსა წმიდასა 
შენსა. და აუარო სახელსა შენსა წყალობითა შენითა და 
ჭეშმარიტებითა შენითა, რამეთუ განადიდე ყოვლითავე სახელი 
წმიდაი შენი. 32 რომელსა დღესა გხადოდი შენ, მსთუად 
შეგესემინ ჩემი, რამეთუ განაძლიერე სული ჩემი ძალითა 
შენითა. 4 აღგიარებედ შენ, უფალო, ყოველნი მეფენი 
ქუეყანისანი, რამეთუ ესმნეს ყოველნი სიტყუანი პირისა 
შენისანი, 2 და გიბალობდენ გზათა შენთა, უფალო, რამეთუ 
დიდ არს დიდებაი უფლისაი. 9 რამეთუ მაღალ არს უფალი და 
მდაბალთა ხედავს და მაღალნი იგი შორით იცნის. 7 ვიდოდი 
ღათუ შორის ჭირსა, მაცხოვნე მე, რისხვასა მტერისა ჩემისასა 
მოყავ ჩემდა ყელი შენი, და მაცხოვნა მე მარჯუენემან შენმან. 8 
უფალმან მიაგოს ჩემ წილ; უფალო, წყალობაი შენი 
უკუნისამდე; ქმნულსა ყჟელთა შენთასა ნუ უგულებელს-ჰყოფ. 

1 უფალო, გამომცადე მე და მიცან მე; ? შენ სცან დაჯდომა ჩემი 
და აღდგომა ჩემი, 3 შენ გულისყმა-ჰყვენ ზრახვანი ჩემნი 
შორით; ალაგნი ჩემნი და ნაწილნი ჩემნი შენ გამოიკულიენ. “ 
და ყოველნი გზანი ჩემნი წინაწარიხილენ, რამეთუ არა არს 
ზაკვა ენასა ჩემსა; 2 აჰა, უფალო, შენ სცან ყოველი 
უკუანაისკნელი და დასაბამისა, შენ შემქმენ და დამდევ ჩემ 
ზედა ყელი შენი. 9 საკვრველ იქმნა ცნობაი შენი ჩემგან; 
განძლიერდა და ვერ შეუძლო მას. 7 ვიდრემე ვიდე სულისა 
შენისაგან და პირისა შენისაგან ვიდრემე ვივლტოდი? 8 აღ-თუ- 
ვჰყდე ცად, შენ მუნ ხარ; შთა-თუ-ვჭდე ჯოჯოხეთად, ახლოსვე 
ხარ; ? აღ-თუ-ვიპყრნე ფრთენი ჩემნი განთიად, და 
დავემკვდრო მე დასასრულსა ზღვსასა, 19 და რამეთუ მუნცა 
ჭელი შენი მიძღოდის მე, და მარჯუენემან შენმან შემიწყნაროს 
მე. 11 და ვთქუ: ბნელმან სამე დამთრგუნოს მე, და ღამე 
განმანათლებელ იყოს ფუფუნებისა ჩემისა. 12 რამეთუ ბნელი 
შენ მიერ არა დაბნელდეს, და ღამე, ვითარცა დღე, 
განათლდეს; ვითარცა ბნელი მისი, ეგრეცა ნათელი მისი. 13 
რამეთუ შენ დაჰბადენ თირკმელნი ჩემნი და შემიწყნარე მე 
დედისმუცლით ჩემითგან. 14 აღგიარო შენ, რამეთუ საშინელად 
საკვრველ იქმენ; საკვრველ არიან საქმენი შენნი, და სულმანცა 
ჩემმან უწყნის ფრიად. 1> არა დაეფარა ძუალი ჩემი შენგან, 
რომელი ჰქმენ დაფარულად, და სიმტკიცე ჩემი ქუესკნელთა 
ქუეყანისათა. 10 რომელი-იგი არ მექმნა, იხილეს თუალთა 
შენთა, და წიგნსა შენსა ყოველნივე შთაიწერნენ, დღისი 
დაიბადენ, და არღარა იყოს ნაკლულოვანებაი მათ შორის. 17 
ხოლო ჩემდა დიდად სადიდებელ იყვნეს მეგობარნი შენნი, 
ღმერთო, ფრიად განძლიერდეს მთავარნი მათნი. 18 
აღვრაცხნე იგინი, და უფროს ქვშისა განმრავლდენ; განვიღვძე, 
და მერმეცა მე შენ თანა ვარ. 19? უკუეთუ მოსწყუედ ცოდვილთა, 
ღმერთო, კაცნი მოსისხლენი განმეშორენით ჩემგან. 29 რამეთუ 
მქჟდომ ხართ გულის-ზრახვითა თქუენითა; დაიპყრნენ 


ამავოებითა ქალაქნი შენნი. 21 ანუ არა მოძალენი შენნი, 
უფალო, მოვიძულენა და მტერთა შენთა ზედა განვკაფდი? 22 
სიძულილითა სრულითა მოვიძულენ, და იგინი მტერად 
შემექმნეს მე. 23 განმცადე მე, ღმერთო, და ცან გული ჩემი; 
განმიკითხე მე და გულისყმა-ყვენ ალაგნი ჩემნი. 2“ და იხილე, 
არს თუ გზაი უსჯულოებისა ჩემ თანა, და მიძღოდე მე გზასა მას 
საუკუნესა. 

1 დასასრულსა, ფსალმუნი დავითისი. 2 განმარინე მე, უფალო, 
კაცისაგან უკეთურისა და კაცისა ცრუისაგან მიყსენ მე, 3 
რომელთა ზრახეს უსჯულოებაი გულსა შინა მათსა, ყოველსა 
დღესა განაწყობენ ბრძოლათა; 4 აღილესეს ენაი მათი, 
ვითარცა გუელისა, და გესლი ასპიტთა ბაგეთა მათთა. ? მიცევ 
მე, უფალო, ჭყელისაგან ცოდვილისა და კაცთა 
უსამართლოთაგან მივსენ მე, რომელთა ზრახეს დაბრკოლებაი 
სლვათა ჩემთა; 9 დამირწყეს მე ამპარტავანთა მახე და 
საბლითა განართხეს მახე ფერვთა ჩემთათვს და გარემოს 
ალაგთა საცთური დამიგეს მე. 7 ვარქუ უფალსა: ღმერთი ჩემი 
ხარი შენ, ისმინე, უფალო, ყმაი ლოცვისა ჩემისა. 8 უფალო, 
უფალო, ძალო ცხორებისა ჩემისაო, მფარველ ეყავ თავსა 
ჩემსა დღესა ბრძოლისასა. 9 ნუ მიმცემ მე, უფალო, 
გულისთქძმისა ჩემისაგან ცოდვილსა; განიზრახეს ჩემთვს, ნუ 
დამაგდებ მე, ნუუკუე ამაღლდენ. 19 თავმან შესაკრებელისა 
მათისამან და შრომამან ბაგეთა მათთამან დაფარნეს იგინი. 11 
დაეცემოდიან მათ ზედა ნაკუერცხალნი ცეცხლისანი, დაამჟყუნე 
იგინი გლახაკობითა, და ვერ დაუთმონ. 12 კაცსა ენოვანსა არა 
წარემართოს ქუვყანასა ზედა, კაცი ცრუი ძვრმან მოინადიროს 
განსახრწნელად. 13 უწყი, რამეთუ ყოს უფალმან სასჯელი 
გლახაკთა და სამართალი დავრდომილთა. 14 ხოლო 
მართალთა აუვარონ სახელსა შენსა, და წრფელთა 
დაიმკვდრონ წინაშე პირსა შენსა. დიდება 

1 უფალო, ღაღად-ვყავ შენდამი; ისმინე ჩემი, მომხედენ ყმასა 
ლოცვისა ჩემისასა, ღაღადებასა ჩემსა შენდამი. 2 წარემართენ 
ლოცვა ჩემი, ვითარცა საკუმეველი, შენ წინაშე, აღპყრობაი 
ჭელთა ჩემთა მსხურეპლ სამწუხროდ. 3 დასდევ, უფალო, საცო 
პირსა ჩემსა და კარი - ძნელი ბაგეთა ჩემთა. 4 ნუ მისდრეკ 
გულსა ჩემსა სიტყუათა მიმართ უკეთურებისათა მიზეზებად 
მიზეზთა ცოდვისათა კაცთა თანა, რომელნი იქმან 
უსჯულოებასა, და ნუმცა ზიარ ვარ მე რჩეულთა მათთა თანა. 2 
მსწავლოს მე მართალმან წყალობითა და მამხილოს მე; ზეთი 
ცოდვილისა ნუ განაპოხებნ თავსა ჩემსა და მერმე ნუცაღა 
ლოცვა ჩუენი ნებასა მათსა. 95 დაინთქნეს მახლობელად 
კლდისა მსაჯულნი მათნი, ისმინენ სიტყუანი ჩემნი, რამეთუ 
ტკბილ არიან; 7 ვითარცა სისქე მიწისა განიპო ქუეყანასა ზედა, 
განიბნინეს ძუალნი მათნი ჯოჯოხეთს შინა. 8 რამეთუ შენდამი, 
უფალო, უფალო, თუალნი ჩემნი; შენდამი ვესავ, ნუ მიიღებ 
სულსა ჩემსა. 3? მიცევ მე მახისაგან, რომელ დამირწწყეს მე და 
საცთურისაგან, რომელნი იქმან უსჯულოებასა. 19 შეითხინენ 
სათხეველთა მათთა ცოდვილნი; მხოლო ვარი მე, ვიდრემდის 
თანაწარვჰყდე? 

1 სიბრძნით დავითის ლოცვაი, ოდეს იყო ქუაბსა შინა. 2 ყმითა 
ჩემითა უფლისა მიმართ ღაღად-ვყავ, ყჟმითა ჩემითა უფლისა 
მიმართ ვილოცე. 3 განვჰფინო მის წინაშე ვედრებაი ჩემი და 
ჭირი ჩემი წინაშე მისსა მიუთხრა. “ მო-რა-აკლდებოდა ჩემგან 
სული ჩემი, და შენ უწყნი ალაგნი ჩემნი; გზასა ამას, 
რომელსაცა ვიდოდე, დამირწყეს მე მახე. ? ვხედევდ მარჯულ 
ჩემსა, განვიცდიდ და არა ვინ იყო მცნობელ ჩემდა; წარწყმდა 
სივლტოლა ჩემგან, და არა ვინ არს გამომეძიებელ სულისა 
ჩემისა. 95 ღაღად-ვყავ შენდამი, უფალო, და ვთქუ: შენ ხარ 
სასო ჩემი, და ნაწილი ჩემი ქუეყანასა მას ცხოველთასა. 7 
მოხედენ ვედრებასა ჩემსა, რამეთუ დავმდაბლდი ფრიად: 
მივსენ მე მდევართა ჩემთაგან, რამეთუ განძლიერდეს ჩემსა 
უფროს. 8 გამოიყვანე საპყრობილით სული ჩემი, რათა აუარო 
სახელსა შენსა. მე მელიან მართალნი, ვიდრემდის მომაგო მე. 

1 უფალო, შეისმინე ლოცვისა ჩემისა, ყურად-იღე ვედრებაი 
ჩემი ჭეშმარიტებითა შენითა, შეისმინე ჩემი სიმართლითა 
შენითა; 2 და ნუ შეხუალ სასჯელსა მონისა შენისა თანა, რამეთუ 
არა განმართლდეს შენ წინაშე ყოველი ცხოველი. 3 რამეთუ 
დევნა მტერმამ სული ჩემი და დაამდაბლა ქუეყანად ცხორებაი 
ჩემი, დამსვა მე ბნელსა შინა, ვითარცა მკუდარი საუკუნოი. 4“ 
და მოეწყინა ჩემ თანა სულსა ჩემსა, და ჩემ შორის 
შემიძრწუნდა გული ჩემი. ? მოვიყსენე დღეთა პირველთა და 
ვიწურთიდ ყოველთა მიმართ საქმეთა შენთა და ქმნულსა 
ჭელთა შენთასა ვზრახევდ. განვიპყრენ შენდამი ყელნი ჩემნი, 9 
და სული ჩემი ვითარცა ქუეყანა ურწყული შენდამი. ” მსთუად 
შეისმინე ჩემი, უფალო, რამეთუ მოაკლდა სულსა ჩემსა; ნუ 
გარემიიქცევ პირსა შენსა ჩემგან, და ვემსგავსო მათ, რომელნი 
შთავლენან მღვმესა. 8 მასმინე მე განთიად წყალობაი შენი, 
რამეთუ მე შენ გესავ; მაუწყე მე, უფალო, გზაი, რომელსაცა 
ვიდოდი, რამეთუ შენდამი აღვიღე სული ჩემი. ? მივსენ მე 
მტერთა ჩემთაგან, რამეთუ შენ შეგევედრე. 19 მასწავე მე, რათა 
ვყო ნებაი შენი, რამეთუ შენ ხარ ღმერთი ჩემი; სული შენი 
სახიერი მიძღოდენ მე ქუეყანასა წრფელსა. 11 სახელისა 
შენისათვს, უფალო, მაცხოვნე მე და სიმართლითა შენითა 
გამოიყვანო ჭირისაგან სული ჩემი. 12 და წყალობითა შენითა 
მოსრნე მტერნი ჩემნი და წარსწყმიდნე ყოველნი 
მაჭირვებელნი სულისა ჩემისანი, რამეთუ მე მონა შენი ვარ. 
დიდებაი 

1 კურთხეულ არს უფალი ღმერთი ჩემი, რომელმან ასწავა 
ჭელთა ჩემთა ღუაწლი და თითთა ჩემთა - ბრძოლა. 2 
წყალობაო ჩემო და შემწეო ჩემო, და მყჟსნელო ჩემო; 
შესავედრებელი ჩემი, და მე ვესავ მას, რომელმან 
დაამორჩილა ერი მისი ჩემ ქუეშე. 3 უფალო, რა არს კაცი, 
რამეთუ ეცნობე მას, ანუ ძე კაცისა, რამეთუ შეჰრაცხე იგი? “ 
კაცი ამავოებასა მიემსგავსა, და დღენი მისნი, ვითარცა 
აჩრდილნი, წარვლენ. ? უფალო, მოდრიკენ ცანი და 
გარდამოჟყედ, შეახე მთათა და კუმოდიან. 9 გამოაბრწყინვენ 
ელვანი და განაბნინე იგინი, გამოავლინენ ისარნი შენნი და 
შეაძრწუნენ იგინი. 7 გამოავლინე ყელი შენი მაღლით, მივსენ 
და განმარინე მე წყალთაგან მრავალთა, ყჟელთაგან შვილთა 
უცხოთესლთასა, 8? რომელთა პირი იტყოდა ამაოებასა, და 
მარჯუენე მათი იყო მარჯუენე სიცრუისა. ? ღმერთო, გალობითა 
ახლითა გაქებდე შენ, 1? რომელმან მისცა ცხორებაი მეფეთა, 
რომელმან ივსნა, დავით, მონა თვსი, მახვლისაგან ბოროტისა. 
11 მივსენ და განმარინე მე ყელთაგან შვილთა უცხოთესლთასა, 
რომელთა პირი იტყოდა ამაოებასა, და მარჯუენე მათი იყო 
მარჯუენე სიცრუისა. 12 რომელთანი ძენი მათნი, ვითარცა 
ახალნერგნი, განმტკიცებულ არიან სიჭაბუკესა შინა მათსა, 
ასულნი მათნი განშუენებულ არიან და აღმკულ, ვითარცა 
მსგავსებალ ტაძრისა, 13 საუნჯენი მათნი სავსე არიან და 
გარდაეცემიან ურთიერთას, ცხოვარნი მათნი მრავლისმშობელ 
არიან, განმრავლებულ გამოსავალსა მათსა, 14 და ზროხანი 
მათნი ზრქელ არიან, არა არს დაცემა ზღუდისა, არცა 
განსავალ, არცა ღაღადებაი უბნებსა მათსა. 12 ჰნატრეს ერსა 
მას, რომლისა-ესე ესრეთ არს; ნეტარ არს ერისა მის, 
რომლისა არს უფალი ღმერთი მათი. 

1 აღგამაღლო შენ, ღმერთო ჩემო, მეუფეო ჩემო, და ვაკურთხო 
სახელი შენი უკუნისამდე ღა უკუნითი უკუნისამდე. 2 ყოველსა 
დღესა გაკურთხო შენ და ვაქო სახელი შენი უკუნისამღე და 
უკუნითი უკუნისამდე. 3 დიდ არს უფალი და ქებულ ფრიად, და 
სიდიდისა მისისა არა არს დასასრულ. “ ნათესავი და ნათესავი 
აქებდენ საქმეთა შენთა და ძალსა შენსა უთხრობდენ. ? დიდად 
შუენიერებასა დიდებისა სიწმიდისა შენისასა იტყოდიან და 
საკვრველებათა შენთა მიუთხრობდენ, 9 და ძალი 
საშინელებათა შენთა თქუან და სიმდიდრესა შენსა 
მიუთხრობდენ, 7 ჭსენებაი მრავალი სიტკბოებისა შენისა 
აღმოთქუან და სიმართლითა შენითა იხარებდენ. 8 
შემწყნარებელ და მოწყალე არს უფალი, სულგრძელ და 
დიდად მოწყალე. ? ტკბილ არს უფალი ყოველთა მიმართ, და 
წყალობანი მისნი ყოველთა ზედა საქმეთა მისთა. 19 
აღგიარებედ შენ, უფალო, ყოველნი საქმენი შენნი, და წმიდანი 
შენნი გაკურთხევდედ შენ. 11 დიდებაი სუფევისა შენისა 
წართქუან და ძლიერებასა შენსა იტყოდიან 12 უწყებად ძეთა 
კაცთა ძლიერებაი შენი და დიდებაი დიდად შუენიერებისა 
სუფევისა შენისა. 13 სუფევა შენი სუფევა არს ყოველთა 
საუკუნეთა, და მეუფებაი შენი ყოველსა შორის თესლსა და 
თესლსა. სარწმუნო არს უფალი ყოველთა შინა სიტყუათა 
მისთა და წმიდა არს იგი ყოველთა შინა საქმეთა მისთა. 14 
განამტკიცნის უფალმან ყოველნი დაცემადნი და აღმართნის 
ყოველნი დაცემულნი. 12 თუალნი ყოველთანი შენდამი ესვენ, 
და შენ მოსცი საზრდელი მათი ჟამსა. 15 აღაღებ შენ ყელსა 
შენსა და განაძღებ ყოველსა ცხოველსა ნებისაებრ. 17 მართალ 
არს უფალი ყოველთა შინა გზათა მისთა და წმიდა არს იგი 
ყოველთა შინა საქმეთა მისთა. 18 ახს უფალი ყოველთა, 
რომელნი ხადიან მას, ყოველთა, რომელნი ხადიან მას 
ჭეშმარიტებით. 19 ნებაი მოშიშთა მისთა ყოს და ვედრებისა 


მათისა შეისმინოს და აცხოვნნეს იგინი, 2? დაიცვნეს უფალმან 
ყოველნი მოყუარენი მისნი და ყოველნი ცოდვილნი მოსრნეს. 
21 ქებულებასა უფლისასა იტყოდის პირი ჩემი, და 
აკურთხევდინ ყოველი ჭყორციელი სახელსა წმიდასა მისსა 
უკუნისამდე და უკუნითი უკუნისამდე. დიდებაი 

1 აქებს სული ჩემი უფალსა. ვაქებდე უფალსა ცხორებასა ჩემსა, 
უგალობდე ღმერთსა ჩემსა, ვიდრემდის ვიყო მე. ? 3 ნუ ესავთ 
მთავართა, ძეთა კაცთასა, რომელთა თანა არს არა ცხორებაი. 
4 გამოვიდეს სული მისი და მიიქცის მუნვე მიწად მისდა; მას 
დღესა შინა წარწყმიდიან ყოველნი ზრახვანი მისნი. ? ნეტარ 
არს, რომლისა ღმერთი იაკობისი შემწე არს მისა, და სასოება 
მისი არს უფლისა მიმართ ღმრთისა მისისა, 9 რომელმან ქმნნა 
ცანი და ქუეყანა, ზღუაი და ყოველი, რაი არს მას შინა, 7 
რომელი იმარხავნ ჭეშმარიტებასა უკუნისამდე; ყვის 
სამართალი ვნებულთა და სცის საზრდელი მშიერთა. უფალმან 
განჰყსნნის კრულნი, 8 უფალმან განაბრძვნის ბრმანი, 
უფალმან აღმართნის დაცემულნი, უფალსა უყუარან 
მართალნი; 3? უფალმან დაიცვნის მწირნი, ობოლი და ქურივი 
შეიწყნაროს, და ცოდვილთა წარწყმიდოს. 19 სუფევს უფალი 
უკუნისამდე, ღმერთი შენი, სიონ, თესლითი თესლამდე. 

1 აქებდით უფალსა, რამეთუ კეთილ არს გალობაი; ღმერთსა 
ჩუენსა ტკბილ ეყავნ მას ქებაი. 2 აღაშენოს იერუსალსმი 
უფალმან და განბნეულნი ისრაცლისანი შეკრიბნეს, 3 
რომელმან განკურნოს შემუსრვილი გული და შეუხვნნის 
წყლულებანი მათნი; 4 რომელმან აღრაცხის სიმრავლე 
ვარსკულავთა და ყოველთავე მათ სახელით უწესნ. ? დიდ არს 
უფალი ჩუენი, დიდ არს ძალი მისი და გულისჭქმისა მისისა არა 
არს რიცხვ. 9 შეიწყნარნის მშვდნი უფალმან, ხოლო 
დაამდაბლნის ცოდვილნი მიწადმდე. 7 აკურთხევდით უფალსა 
აღსარებითა და უგალობდით ღმერთსა ჩუენსა ებნითა, 93 
რომელმან შემოსნის ცანი ღრუბლითა და განუმზადის წვმაი 
ქუეყანასა, რომელმან აღმოაცენის თივა მთათა და მწუანე 
სამსახურებელად კაცთა; ? რომელმან მოსცის საზრდელი 
პირუტყუთა და მართუეთა ყორნისათა, რომელნი ხადიან მას. 
190 არა თუ ძლიერებაი ცხენისა უნდა, არცა სხვლბარკალნი 
მამაკაცისანი სთნდეს, 11 არამედ სთნდეს უფალსა მოშიშნი 
მისნი და რომელნი ესვენ წყალობათა მისთა. 

1 აქებდ, იერუსალსმ, უფალსა, უგალობდ ღმერთსა შენსა, 
სიონ, 2 რამეთუ განაძლიერნა მოქლონნი ბჭეთა შენთანი და 
აკურთხნა შვილნი შენნი შენ თანა, 3 რომელმან დასხნა 
საზღვარნი შენნი მშვდობით და სიპოხითა იფქლისათა 
განგაძღო შენ, “ რომელმან მოავლინის სიტყუაი მისი 
ქუეყანად, და სწრაფით რბინ ბრძანებაი მისი; ? დადვის 
თოვლი, ვითარცა მატყლი, და ნისლი, ვითარცა ნაცარი 
მიჰფინის; 9 რომელმან დასხნა მყინვარნი მისნი ნებეულად; 
წინაშე ყინელსა მისსა ვინმე დაუდგეს? ” მიავლინის სიტყუა0 
მისი და დაადვნის იგი; ქროდის სული მისი და დიოდიან 
წყალნი; 8 რომელი უთხრობს სიტყუათა მისთა იაკობსა, 
სიმართლეთა და განკითხვათა მისთა - ისრაცლსა. ? არა უყო 
ესრეთ ყოველსა ნათესავსა და სამართალნი მისნი არა 
გამოუცხადნა მათ. დიდებაი 


ფსალმუნი 148 


1 აქებდით უფალსა ცათაგან, აქებდით მას მაღალთა შინა. 2 
აქებდით მას ყოველნი ანგელოზნი მისნი, აქებდით მას 
ყოველნი ძალნი მისნი; 3 აქებდით მას მზე და მთოვარე, 
აქებდით მას ყოველნი ვარსკულავნი და ნათელნი; 4 აქებდით 
მას ცანი ცათანი და წყალნი ზესკნელს ცათანი, ? აქებდით 
სახელსა უფლისასა, რამეთუ მან თქუა, და იქმნეს, თავადმან 
ბრძანა, და დაებადნეს 9 და დაადგინნა იგინი უკუნისამდე და 
უკუნითი უკუნისამდე; ბრძანებაი დადვა, რომელი არა წარვდეს. 
7 აქებდით უფალსა ქუეყანით ვეშაპნი და ყოველნი 
უფსკრულნი; 9 ცეცხლი, სეტყუალ, თოვლი, მყინვარი, სული 
ნიავქარისა, რომელნი ჰყოფენ სიტყუასა მისსა; ? მთანი და 
ყოველნი ბორცუნი, ხენი ნაყოფიერნი და ყოველნი ნაძუნი; 19 
მჭეცნი და ყოველნი პირუტყუნი, ქუეწარმავალნი და 
მფრინველნი ფრთოვანნი; 11 მეფენი ქუეყანისანი და ყოველნი 
ერნი, მთავარნი და ყოველნი მსაჯულნი ქუეყანისანი; 12 
ჭაბუკნი და ქალწულნი, მოხუცებულნი ყრმათა თანა; იქებდით 
სახელსა უფლისასა, 13 რამეთუ ამაღლდა სახელი მისი 
მხოლოსა; 14 და აღსარებაი მისი ზეცასა და ქუეყანასა. და 
აღიმაღლოს რქაი ერისა თვსისა გალობად ყოველთა წმიდათა 
მისთა, ძეთა ისრაცლისათა, ერი, რომელ მახლობელ არს მისა. 

1 ალელუაი 2? უგალობდით უფალსა გალობითა ახლითა, ქება0 
მისი ეკლესიასა შინა წმიდათასა. იხარებდინ ისრაცლ 
შემოქმედისა მიმართ თვსისა, და ძენი სიონისანი უგალობდენ 
მეუფესა მათსა. 3 აქებდენ სახელსა მისსა განწყობითა, 
ბობღნითა და საფსალმუნითა უგალობდენ მას, 4 რამეთუ 
სთნდა უფალსა ერი თვსი და აღამაღლნეს მშვდნი ცხორებითა. 
2 იქადიან წმიდანი დიდებითა, და იხარებდენ სარეცელსა ზედა 
მათსა. 95 ამაღლებაი ღმრთისაი პირსა შინა მათსა; 7 და 
მახვლნი ორპირნი ყელთა შინა მათთა ყოფად შურის-გება0 
წარმართთა შორის, და მხილებად ყოვლისა ერისა, 858 შეკრვად 
მეფენი მათნი ბორკილითა და დიდებულნი მათნი - 
ჭელბორკილითა რკინისათა; ? ყოფად მათ შორის სასჯელი და 
წერილი; დიდებაი ესე არს ყოველთა წმიდათა მისთა. 

1 ალელუაი. აქებდით ღმერთსა წმიდათა შორის მისთა, 
აქებდით მას სამყაროთა ძალისა მისისათა; 2? აქებდით მას 
ძლიერებითა მისითა, აქებდით მას მრავლითა სიმდიდრითა 
მისითა; 3 აქებდით მას ყმითა ნესტვსათა, აქებდით მას 
ფსალმუნითა და ებნითა; “ აქებდით მას ბობღნითა და 
მწყობრითა, აქებდით მას ძნობითა და ორღანოთა; ? აქებდით 
მას წინწილითა კეთილკვმითა, აქებდით მას წინწილითა 


ღაღადებისათა; 9 ყოველი სული აქებდით უფალსა. დიდებაი. 


იგავნი სოლომონისა 


თავი 1 


1 იგავნი სოლომონისნი, ძისა დავითისა, რომელი მეფობდა 
ისრაცლსა ზედა, 2? ცნობად სიბრძნისა და სწავლულებისა, 
ცნობად სიტყუათა გონიერებისათა, 3 შეწყნარებად ქცევითა 
სიტყუათა, ცნობად სიმართლისა ჭეშმარიტებით და სასჯელისა 
წარმართებად, “ რათა მისცეს უმანკოთა მეცნიერებაილ და 
ყრმათა ჩჩვლთა ცნობაი და გულისჭმის-ყოფაი. 2 რომელთა 
ესმეს ბრძენსა და უბრძნეს იყოს; მენავეთმოძღურობაი 
მოიპოოს, ხოლო მეცნიერმან მოღუაწებაი მოიპოოს, 5 ცნას 
იგავი და დაფარული სიტყუაი, თქმული ბრძენთაი, და უწყებანი 
მათნი. ” და დასაბამი სიბრძნისა არს შიში უფლისა. გულისჟმა 
კეთილ ყოველთა, რომელთა ყონ იგი, ხოლო კუალად 
მსახურებაი ღმრთისამიმართი, დასაბამ ცნობისა - სიბრძნე და 
სწავლულებაი უღმრთოთა შეურაცხ-ყვიან. 8 ისმინე, შვილო, 
სწავლაი მამისა შენისაი, და ნუ განეშორები შჯულსა დედისა 
შენისასა, ? რამეთუ გვრგვნი მადლისა დაიდგა თავსა შენსა, და 
მანიაკი ოქროისაი ყელსა შენსა. 19 შვილო, ნუსადა გაცთუნებენ 
შენ კაცნი უღმრთონი, ნუცა ინებებ სლვად გზათა მათთა. 11 
გილოცვიდენ ღათუ და გეტყოდიან: მოედ ჩუენ თანა და 
მეზიარე სისხლსა დავარწყოთ ქუეყანად კაცი მართალი 
სიცრუვით, 12 და შთავნთქათ იგი, ვითარცა ჯოჯოხეთმან 
ცხოველი, და აღვიღოთ ქუეყანით საჭსენებელი მისი. 13 და 
მონაგები მისი მრავალსასყიდლისაი დავიპყრათ და 
აღვავსნეთ სახლნი ჩუენნი ნატყუენავითა. 14 ნაწილი შენ 
შემოჰრთე ჩუენ თანა და ზოგად პავასიკი მოვიგოთ ყოველთა 
და ვაშკარანი ერთი იყავნ ჩუენ ყოველთაი. 12 შვილო, ნუ ხვალ 
გზასა მათ თანა. მოაქციენ ფერვნი შენნი ალაგთაგან მათთა, 19 
რამეთუ ფერკნი მათნი ბოროტისა მიმართ რბიან და მოსწრაფე 


არიან დათხევად სისხლისა, 17 რამეთუ არა ცუდად დაურწყიან 
მახე მფრინველსა, 18 რამეთუ იგინი, რომელნი კაცის-კლვასა 
თანამდებ არიან, იუნჯებენ თავისა თვსისა ძვრსა, ხოლო 
დაქცევაი კაცთა უშჯულოთაი ბოროტ არს. 19 ესე გზანი არიან 
ყოველთანი, რომელნი იქმან უშჯულოებასა, რამეთუ 
უღმრთოებითა სულნი მათნი წარიწყმიდნიან. 29 სიბრძნე 
გამოსავალთა იქებინ და უბანთა ზედა განცხადებულად 
იქცევის, 21 ზედა წუერთა ზღუდეთასაი იქადაგების, ბჭეთა ზედა 
ძლიერთასა დაადგრების, ბჭეთა ზედა ქალაქისათა კადნიერად 
იტყვნ. 22 რაოდენ ჟამ უმანკონი იყვნენ, სიმართლესა შინა არა 
ჰრცხუენოდის, ხოლო უგუნურნი იგი გინებისა არიან 
გულისმთქუმელ: უღმრთო იქმნეს და მოიძულეს მეცნიერებაი, 
23 და თანამდებ იქმნეს მხილებისა; აჰა, ესერა, მე წინაგიყოფ 
თქუენ სულისა ჩემისა თქუმულთა და გასწავლნე თქუენ 
სიტყუანი ჩემნი. 24 რამეთუ გიწოდე თქუენ და არა ისმინეთ 
ჩემი. და განვაგრძვენ სიტყუანი ჩემნი და არა მერჩდით მე. 23 
არამედ შეურაცხ-ჰყვენით ზრახვანი ჩემნი და მხილებათა ჩემთა 
არა მომხედეთ. 25 აწ უკვე წარწყმედასა თქუენსა მეცა 
გეცინოდი და მომცხრებოდის. 27 რაჟამს მოიწიოს თქუენ ზედა 
ჭირი მომსრველი და ოდეს იგლოვდეს თქუენ ზედა მეყსეულად 
შფოთი, ხოლო დაქცევაი მსგავსად ნიავქარისა მოვიდეს, ანუ 
რაჟამს მოგიჭდეს თქუენ ჭირი და გარემოდგმაი. 28 რამეთუ 
იყოს, ოდეს მხადოდით მე, ხოლო მე არა ვისმინო თქუენი; 
მეძიებდენ მე უკეთურნი და არა მპოონ, 2? რამეთუ მოიძულეს 
სიბრძნე და შიში ღმრთისაი არა გამოიძიეს, 39 და არცა ინებეს 
ჩემთა ზრახვათა კრძალვაი და შეურაცხ-ყვნეს მხილებანი 
ჩემნი. 31 აწ უკუე ამიერითგან ჭამდენ თავისა თვსისა გზისა 
ნაყოფსა და გულისთქუმითა თვსითა განძღენ. 32 ამისთვს, 
რამეთუ ავნებდეს ჩჩვლთა და მოსწყუედდეს, და განკითხვამან 
უღმრთონი მოსრნეს, 332 ხოლო რომელმან ისმინოს ჩემი, და 
დაემკვდროს სასოებით, და დაადგრეს უშიშად ყოვლისაგან 
ბოროტისა. 


თავი 2 


1 შვილო, უკუეთუ შეიწყნარნე სულისა ჩემისა თქუმულნი 
მცნებანი და დაიფარნე შენ თანა, 2 ერჩდეს სიბრძნესა ყური 
შენი და მისცე გული შენი გულისხმის-ყოფასა და წინაუყუნე 
იგინი სასწავლელად ძესა შენსა. 3 უკუეთუ ხადო სიბრძნესა და 
გულისჭმის-ყოფასა მისცე ჟყმაი შენი, 4 და უკუეთუ გამოეძიებდე 
მას, ვითარცა ვეცხლსა რჩეულსა, და, ვითარცა საფასესა, 
გამოიკულევდე, ? მაშინ გულისყჟმა-ჰყო შიში ღმრთისა და 
მეცნიერებაი ღმრთისაი ჰპოო, 9 რამეთუ უფალმან მოსცეს 
სიბრძნე და პირისა მისისაგან მეცნიერებაი და გულისკმის- 
ყოფაი 7 და დაუუნჯის ცხორებაი, რომელთა წარიმართნიან, 
შეეწევის სლვასა მათსა 8 დაცვად გზათა სიმართლისათა და 
გზაი მოშიშთა მისთა დაიცვის. ? მაშინ გულისყმა-ჰყო 
სიმართლე და მშჯავრი და წარმართნე ყოველნი ალაგნი 
კეთილისანი, 1?ზ რამეთუ უკუეთუ მოვიდეს სიბრძნე გონებასა 
შენსა და მეცნიერებაი სულსა შენსა, კეთილის-ყოფაი გთნდეს, 
11 ზრახვამან კეთილმან დაგიცვას შენ და გონებამან წმიდამან 
დაგმარხოს შენ, 12 რათა გიჭსნეს შენ გზისაგან ბოროტისა და 
კაცისა, რომელი არა იტყოდის სარწმუნოსა. 13 ვაი, რომელთა 
დაუტევნეს გზანი წრფელნი და ვიდოდეს გზათა ბნელისათა, 14 
რომელნი იხარებენ უკეთურებას ზედა და უხარის 
გულარძნილებასა ზედა ბოროტსა; 12 რომელთა გზანი დრკუ 
არიან და გულარძნილ ალაგნი მათნი, 195 რათა განგაშორონ 
შენ გზისაგან წრფელისა და უცხო-გყონ სიმართლისაგან 
გონებისა. შვილო, ნუ გეწევინ შენ ზრახვაი ბოროტი. 17 
რომელმან-იგი დაუტევის მოძღურებაი სიჭაბუკესა და შჯული 
საღმრთოი დაივიწყის, 18 რამეთუ დაუდგა სიკუდილსა თანა 
სახლი თვსი და ჯოჯოხეთს შინა ნაშობთა თანა ქუეყანისათა 
ალაგნი მისნი. 19 ყოველნი, რომელნი ვლენან მას შინა, არა 
მოიქცენ, არამედ ინანდენ და ვერ ეწინენ ალაგთა 
სიწრფოებისათა, რამეთუ ვერ ეწიფოს მათ წელიწადი 


ცხორებისაი. 29 უკუეთუმცა სრულ იყვნეს იგინი ალაგთა 
კეთილთა, ეპოვნესმცა გზანი სიმართლისანი წრფელნი, 21 
რამეთუ წრფელთა დაიმკვდრონ ქუეყანაი და უმანკონი დაშთენ 
მას ზედა. 22 გზანი უღმრთოთანი წარწყმდეს ქუეყანით და 
უსჯულონი უჩინო იქმნეს მისგან. 


თავი 3 


1 შვილო, სჯულსა ჩემსა ნუ დაივიწყებ და სიტყუანი ჩემნი 
დაიმარხენინ გულმან შენმან. 2 რამეთუ სიგრძე ჟამთა და 
წელიწადნი ცხორებისანი და მშვდობაი შეგეძინოს შენ. 3 
მოწყალებანი და სარწმუნოებანი ნუ მოგაკლდებიან შენ; შეიბენ 
იგინი ყელსა შენსა და დაწერენ იგინი ფიცართა გულისა 
შენისათა. 4 და ჰპოო მადლი წინაწარგანზრახვად კეთილისა 
წინაშე ღმრთისა და კაცთა. ? იყავ შენ მოსავ ყოვლითა 
გულითა შენითა უფლისა მიმართ და სიბრაძნესა შენსა ნუ 
აჰყვები. 90 ყოველთა შინა გზათა შენთა იცან იგი, რათა 
წარჰმართნეს გზანი შენნი და ფერჭი შენი არა წარჰკუეთო. 7 ნუ 
იქმნები შენ ბრძენ თავით თვსით; გეშინოდენ უფლისა და 
მოიქეც ყოვლისაგან ბოროტისა. 95 მაშინ კურნებაი იყო ყორცთა 
შენთაი და მოღუაწებაი ძუალთა შენთა. ? პატივ-ეც უფალსა 
ნაშრომთაგან შენთა სიმართლისათა და შეწირე მისსა 
პირველთა ნაყოფთაგან შენთა სამართალთა. 19 რამეთუ 
აღივსნენ საუნჯენი შენნი სიმაძღრითა იფქლისათა, და ღვნითა 
საწნეხელნი შენნი გარდამოეცემოდიან. 11 შვილო, ნუ 
სულმოკლე იქმნები სწავლასა უფლისასა; ნუცა დაჰვსნდები მის 
მიერ მხილებასა, 12 რამეთუ, რომელი უყუარნ უფალსა, 
სწავლის და ტანჯის, ყოველი შვილი, რომელი შეიწყნარის. 13 
ნეტარ არს კაცი, რომელმან პოვა სიბრძნე და მოკუდავმან, 
რომელმან იხილა გონიერებაი, 14 რამეთუ უმჯობეს არს იგი 
მოგებად, ვიდრე ოქროისა და ვერცხლისა საუნჯეთა, 12 და 
უპატიოსნეს არს იგი ანთრაკთა პატიოსანთა; არა რაი ჰყდების 
მას, არცა ერთი ბოროტი. კეთილად ცხად არს იგი ყოველთა, 
რომელნი მიეახლებიან მას, 19 რამეთუ სიგრძე ჟამთაი და 
წელნი ცხორებისანი მარჯუენით მისსა, ხოლო მარცხენით მისსა 
დიდებაი და სიმდიდრე; პირისა მისისაგან გამოვალს 
სიმართლე; შჯული და წყალობაი ენასა მისსა ჰმოსიეს. 17 გზანი 
მისნი - გზაი კეთილ და ყოველნი ალაგნი მისნი მშვდობით. 18 
ხე ცხორებისა არს ყოველთა, რომელთა შეიწყნარონ იგი, და 


რომელნი შევედრებულ არიან მას, ვითარცა უფლისა მიმართ, 
უცთომელ. 19? ღმერთმან სიბრძნითა თვსითა დააფუძნა 
სოფელი და განჰმზადნა ცანი გონიერებით. 29 მეცნიერებითა 
უფსკრულნი გამოეცნეს და ღრუბელნი ადინებდეს ცუარსა. 
შვილო, 21 ნუ მოჰმედგრდები, დაიცვენ ზრახვანი ჩემნი და 
მცნებანი, 22 რათა ცხონდეს სული შენი, და მადლი იყოს თავსა 
შენსა, და იყოს კურნებაი ყორცთა შენთა, და მოღუაწებაი 
ძუალთა შენთაი, 23 რათა ხვდოდი სასოებით, მშვდობით 
ყოველთა გზათა შენთა და ფერვი შენი არა წარსცე. 24 უკუეთუ 
შჯდე, უშიშად შჯდე; და, უკუეთუ გეძინოს, განსუენებით გეძინოს 
25 და არა გეშინოდის შენ შეძრწუნებისაგან მომავალისა, არცა 
ზედამოსლვისა უღმრთოთაგან მოწევნულისა, 29 რამეთუ 
უფალი იყოს ყოველთა გზათა შენთა და დაამტკიცნეს ფერკნი 
შენნი, რათა არა შეიძრა. 27 ნუ დააყენებ კეთილის-ყოფად 
ნაკლულევანისასა, რაჟამს აქუნდეს ყელსა შენსა შეწევნა. 28 ნუ 
ეტყვ - წარვედ აწ და მოვედ და ხვალე გცე: ძალ-თუ-გედვას 
კეთილის-ყოფად, რამეთუ არა უწყი, რაი შვეს ხვალემან. 29 ნუ 
ზრახავ მეგობრისა შენისათვს ძვრსა, რომელი შეყოფილ და 
მოსავ იყოს შენდა. 39 ნუ მტერ-მოყუარე ექმნები კაცსა ამაოსა, 
ნუუკუე ბოროტი რაიმე გიყოს შენ. ნუ მოიგებ კაცთა ბოროტთა 
მაყუედრებელად, 31 ნუცა ჰბაძავ გზათა მათთა; 32 რამეთუ 
არაწმიდა არს წინაშე უფლისა ყოველივე უშჯულოი და 
მართალთა თანა არა დაადგრეს იგი. 33 წყევაი უფლისა 
სახლთა შინა უღმრთოთასა და საყოფელნი მართალთანი 
იკურთხნეს უფლისა მიერ. 34 უფალი ამპარტავანთა 
შეჰმუსრავს, ხოლო მდაბალთა მოსცის მადლი. 35 დიდებაი 
ბრძენთა დაიმკვდრონ, ხოლო უღმრთოთა აღამაღლეს 
გინებაი. 


თავი 4 


1 ისმინეთ ყრმათა სწავლაი მამისაი და ერჩდით ცნობად 
გულისყმის-ყოფასა, 2 რამეთუ ნიჭსა კეთილსა მიგანიჭებ 
თქუენ, შჯულსა ჩემსა ნუ დაუტეობთ, 3 რამეთუ შვილი ვიყავ 
მეცა მამისა მორჩილი, და საყუარელ წინაშე პირსა დედისასა. 4“ 
რომელნი მასწავებდეს მე და მეტყოდეს: დაჰჯერდინ სიტყუაი 
ჩუენი გულსა შენსა; დაიცვენ მცნებანი ჩემნი და ნუ დაივიწყებ 
და ნუცა უგულებელს-ჰყოფ სიტყუათა პირისა ჩემისათა, ? ნუცა 
გარდააქცევ თქუმულთაგან პირისსა ჩემისათა, 9 ნუცა დაუტეობ 
მას და შეგეწიოს შენ; ეტრფიალე მას და დაგიცვას შენ. 7 
დასაბამად სიგრძნისა მოიგე სიბრძნე და ყოველთა საუნჯეთა 
წილ მოიგე გონიერებაი. 8 გარემოიზღუდე იგი და 
აღგამაღლოს შენ; პატივ-ეც, რათა შეგიტკბოს შენ, ? რათა 
მოსცეს თავსა შენსა გვრგვნი მადლისაი და გვრგვნითა 
საშუებელისათა შეგეწიოს შენ. 19 ისმინე, შვილო, და 
შეიწყნარენ სიტყუანი ჩემნი, და განმრავლდენ წელნი 
ცხორებისა შენისანი, რათა იყუნენ შენდა მრავალ გზაი 
ცხორებისაი, 11 რამეთუ გზანი ცხორებისანი გასწავენ შენ და 
გულისყმა-გიყვენ შენ ალაგნი მართალნი. 12 უკუეთუ ხვდოდი, 
არა დაივსნენ სლვანი შენნი, და ჰრბიოდი თუ, არა დაჰშურე. 13 
შეეკრძალე სწავლასა ჩემსა და ნუ დაუტეობ, არამედ დაიმარხე 
თავისა შენისა ცხორებად იგი შენდა. 1“ გზასა უღმრთოთასა ნუ 
მიხუალ, ნუცა ჰბაძავ ალაგთა უშჯულოთასა. 12 რომელსა 
ადგილსა განეწყვებოდიან, ნუ მიხუალ მუნ. მიაქციენ მისგან 
ფერყნი შენნი და დაუტევე იგი, 195 რამეთუ არა დაიძინიან, 
ვიდრე არა ბოროტი ქმნიან. მიღებულ არს ძილი მათგან და 
არა დაიძინიან, 17 რომელნი იზარდებიან საჭმლითა 
უღმრთოებისათა, და ღვნითა უშჯულოებისათა დაითრვნიან. 18 
ხოლო გზანი მართალთანი, ვითარცა ნათელნი, ბრწყინვიდენ; 
წინაუძღოდიან და განანათლებდენ, ვიდრე წარმოემართოს 
დღე. 1? ხოლო გზანი უღმრთოთანი ბნელ არიან და არა 


უწყიან, სადა წარახეთქონ ფერში. 29 შვილო, თქუმულთა ჩემთა 
ეკრძალე, და სიტყუათა ჩემთა მოეც გონებაი შენი, 21 რათა არა 
მოგაკლდენ შენ წყარონი ცხორებისანი, დაიმარხენ იგინი 
გულსა შენსა, 22 რამეთუ ცხორებაი არს, რომელთა პოონ იგი, 
და ყოველთა ჭყორცთა მათთა ლხინებაი. 23 და ყოველი საცოი 
დაიმარხე გულსა შინა, რომლისაგან არიან გამოსავალნი 
ცხორებისანი. 24 მოისპე შენგან პარვაი ზაკული და ცრუნი 
ბაგენი განიშორე შენგან. 22 თუალნი შენნი მართლ ხედვენ და 
წამნი შენნი სიმართლესა წამებენ. 2095 მართალ-ყვენ ალაგნი 
ფერვთა შენთანი და გზანი შენნი წარიმართენ. 27 ნუ მიაქცევ 
მარჯუენით, გინა თუ მარცხენით; მოაქციე ფერყი შენი გზისაგან 
ბოროტისა, რამეთუ გზანი იგი მარჯუენითნი იცნის უფალმან, 
ხოლო გულარძნილ არიან გზანი იგი მარცხენითნი, და მან 
მართალ-ყვნეს ალაგნი შენნი და სლვანი შენნი მშვდობით 
წარგემართნენ. 


თავი 5 


1 შვილო, სიბრძნესა ჩემსა ერჩდი და სიტყუათა ჩემთა მოეც 
გონებაი შენი, 2 რათა დაიცვა გონიერებაი კეთილი. და 
მეცნიერებასა ბაგეთა ჩემთას გამცნებ შენ. ნუ ხედავ დედაკაცსა 
ბოროტსა, 3 რამეთუ თაფლი გარდამოსწუეთინ ბაგეთა 
დედაკაცისა მეძვისათა, რომელმან წუთ ერთ დაატკბოს სასა0 
შენი, “ ხოლო უკუანაისკნელ უმწარეს ნავღლისა ჰპოო და 
უმახვლეს მახვლის ორპირისა, ? რამეთუ უგუნურებისა ფერვჭთა 
შთაიყუნიან, რომელნი იყუმევდენ მას, შემდგომად სიკუდილისა 
ჯოჯოხეთად შთაცვვიან. 9 და კუალნი მისნი არა მტკიცე არიან, 
რამეთუ გზასა ცხორებისასა იგი არა მივიდეს; ცთომილ არიან 
ალაგნი მისნი და არა საცნაურ. 7 აწ, შვილო, ისმინე ჩემი და ნუ 
უგულებელს-ჰყოფ თქუმულთა ჩემთა. 9 შორს-ყვენ მისგან გზანი 
შენნი და ნუ მიეახლები კართა სახლისა მისისათა, ? რათა არა 
წინაუყო უცხოთა ცხორებაი შენი და მონაგები შენი უწყლოთა, 
190 რათა არა აღივსნენ უცხონი ძალითა შენითა და არა 
ნაშრომი შენ შევიდეს სახლსა სხუათასა. 11 და ინანდე 
უკუანაისკნელ, რაჟამს განჰკაფდენ ყორცნი ძუალთა შენთანი. 
12 და სთქუა, ვითარმედ: რად მოვიძულე სწავლულებაი და 
მხილებას მიჰრიდა გულმან ჩემმან. 13 არა მესმოდა ყმაი 
მასწავლელისა ჩემისაი და მოძღუარსა ჩემსა არ მიუპყარ ყური 
ჩემი, 1% მცირედღადა ვიპოვემცა, ვიდრე მე ყოველსა შინა 
ბოროტსა შორის კრებულსა და შესაკრებელსა. 12 სუ წყალი 
ჯურღმულთაგან შენთა წყაროისა. 195 გარდამოეცემოდენ გარე 
წყალი შენისაგან წყაროისა და შენთა უბანთა შინა დიოდენ 
წყალნი შენნი. 17 იყავნ შენდა ხოლო მონაგებად და ნუ ვინ 
უცხოი გეზიარებინ შენ. 15 წყაროი იგი წყლისაი იყავნ შენდა 
თვსად და თავად იხარებნ დედაკაცი სიჭაბუკესა შენსა. 19 ირემ 
სიყუარულის და ნუკრ მადლთა გზრახევდინ შენ და შენ თანა 
იყავნ ყოველსა ჟამსა, რამეთუ სიყუარულითა რაი მისითა მის 
თანა იქცეოდი, მრავალ იყო. 29 ნუ დაიყოვნებ უცხოსა თანა 


დედაკაცისა, ნუცა მოახუევ მკლავთა შენთა, რომელი არა შენი 
იყოს, 21 რამეთუ თუალთა წინაშე ღმრთისათა არიან გზანი 
კაცისანი და ყოველთა ალაგთა მისთა ხედავს. 22 
უშჯულოებამან მოინადირის კაცი, და საბლითა ცოდვისა 
თვსისათა კაცად-კაცადი შეიკრვის. 23 ესევითარი აღესრულოს 
უსწავლელთა თანა, და სიმართლისაგან სიპოხისა თვსისა 
განვარდა და წარწყმდა უგუნურებითა თვსითა. 


თავი 6 


1 შვილო, უკუეთუ თავს-იდვა მეგობარი შენი, მისცე ყელი შენი 
მტერსა შენსა, 2 რამეთუ საფრყე ძლიერ არიან კაცისა თვსნი 
ბაგენი და შეიპყრობის სიტყვთა პირისა მისისათა. 3 ჰყოფდ, 
შვილო, რომელსა მე გამცნებ და სცხოვნდე, რამეთუ შეჰვარდე 
კელთა ბოროტისათა მეგობრისა შენისათვს, იყავ შენ 
განკრძალულ და ნუ დაჰვსნი, განჰმზადე მეგობარიცა იგი შენი, 
რომელი თავს იდევ. “ ნუ სცემ ძილსა თუალთა შენთა, ნუცა 
ჰრულის წამსა შენსა, ? რათა განერე, ვითარცა ქურციკი 
საფრჭესა და ვითარცა მფრინველი მახესა. 5 იქმენ, ვითარცა 
ჯინჭველი, 9, მცონარო, და ჰბაძევდ გზათა მისთა და იქმენ 
უბრძნეს მისსა, 7 რამეთუ მას ქუეყანაი არა უც, არცა მაწუეველი 
უვის და არცა უფლისა ვის ქუეშე არს, 8 რომელმან განჰმზადის 
საზრდელი ზაფხულის და ფრიადი უნჯი შეიკრიბის კალოთა 
ზედა; ანუ მივედ ფუტკრისა და ისწავე, ვითარ-იგი მოქმედ არს 
და ნაშრომი იგი მისი ვითარ კეთილად ქმნის, რომლისა 
ნაშრომსა მეფენი და გლახაკნი სიცოცხლედ მიიღებენ. 
სასურველ არს ყოველთა და დიდებულ, დაღაცათუ არს 
ძალითა უძლურ, სიბრძნესა პატივ-სცა და წარმოყდა. 9 
ვიდრემდის სწვე, 9ძ, მცონარო, ანუ ოდეს ძილისაგან განიღვძო? 
10 მცირედ გეძინოს, მცირედ გრულოდის, მცირედღა და 
დაისხნე ყჟელნი მკერდსა ზედა. 11 მაშინ მოიწიოს შენ ზედა, 
ვითარცა ბოროტი მოგზაური, სიგლახაკე და ნაკლულევანებაი, 
ვითარცა კეთილი მსრბოლი. უკუეთუ უცონო იყო, მოვიდეს, 
ვითარცა წყაროი, ნაყოფი შენი, ხოლო ნაკლულევანებაი, 
ვითარცა ბოროტი კაცი, გევლტოდის. 12 კაცი უგუნური და 
უშჯულო ვალნ გზათა გულარძნილთა. 13 და ეგევითარი ეგე 
წამს-უყოფნ თუალითა, და აუწყებნ ფერკითა და მოასწავებნ 
ხრითა თითთათა, 1?“ გულარძნილითა გულითა იქმნ ბოროტსა 
ყოველსა ჟამსა. ესევითარი იგი შფოთსა იქმნ ქალაქსა შინა. 12 
ამისთვს მოიწიოს მეყსეულად წარსაწყმედელი მისი, განკუეთა 
და შემუსრვაი უკურნებელი, 195 რამეთუ უხარინ ყოველსა ზედა, 


რომელი სძულს ღმერთსა, და შეიმუსრვის არაწმიდებითა 
სულისა თვსისათა. 17 თუალნი მაგინებელნი და ენაი ცრუ, 
ჭელნი, რომელნი სთხევენ სისხლსა მართალისასა, 18 და 
გული, რომელი ზრახავნ გულისსიტყუათა ბოროტთა, და 
ფერყნი, რომელნი ისწრაფიან ბოროტის-ყოფად, მოისრნენ. 19 
ხოლო აღაგზნის ტყუვილი მოწამემან ცრუმან და მოავლინის 
საშჯელი შორის ძმათა. 29 შვილო, დაიმარხენ შჯულნი მამისა 
შენისანი და წესთა დედისა შენისათა ნუ განიშორებ. 21 და 
დაიდგენ იგინი თხემსა შენსა ზედა მარადის და შეიბენ ყელსა 
შენსა, 22 რაჟამს ხვდოდი, წარიხუენ იგინი, და შენ თანა იყუნენ 
და, რაჟამს გეძინოს, გცვიდენ შენ და რათა, რაჟამს აღსდგე, 
თანაგზრახვიდეს შენ, 23 რამეთუ სანთელი - მცნებაი, ხოლო 
შჯული - ნათელი და გზაი ცხორებისა - მხილებაი და სწავლაი, 
24 რათა დაგიცვას შენ დედაკაცისაგან ქმრისცოლისა და 
ზრახვისაგან ენისა უცხოისა. 22 შვილო, ნუ გარევინ სიკეთე 
გულისთქუმისა, ნუცა მოინადირებ თუალთაგან შენთა, ნუცა 
შესცთები წამთაგან მისთა. 25 რაჟამს სასყიდელი მეძვისაი, 
ვითარცა ერთის ქუეზის პურის, რამეთუ დედაკაცმან უკეთურმან 
პატიოსანნი სულნი მამათანი მოინადირნის. 27 გამო-მე-ვის- 
ეკრისა ცეცხლი წიაღთა და სამოსელი მისი არა დაიწვს? 28 ანუ 
ვალნმე ვინ ნაკუერცხალსა ზედა ცეცხლისასა და ფერყი მისი 
არა მოიწუას? 2? ეგრეთვე, რომელი შევიდეს დედაკაცისა თანა 
ქმრისცოლისა, არა განერეს ტანჯვასა ძვრსა, ეგრეთვე არა 
უბრალო იყოს ყოველი, რომელი შეეხოს მას. 39 არა საკვრველ 
არს, უკუეთუ ვინმე დაეპყრას პარვასა, იპარავნ რაი, განიძღოს 
სული თვსი მშიერი. 31 უკუეთუ დაეპყრას, შვდწილად იზღვოს 
და შემდგომად ყოველი ნაყოფი მისცეს, რათა ივსნეს სული 
თვსი. 32 ხოლო მემრუშემან ნაკლულევანებითა გონებისათა 
წარწყმედაი თავსა თვსსა მოატყუას. 33 სალმობაი ხოლო და 
გინებაი დაითმინის, ხოლო ყუედრებაი მისი არა აღიჭოცოს 
უკუნისამდე, 34 რამეთუ სავსე არს შურითა და გულისწყრომითა 
ქმარი მისი; არა ერიდოს დღესა სასჯელისასა. 35 ვერ 
გამოივსნეს რავდენითავე საყმრითა მტერობისა მისგან, არცა 
დასცხრების მრავლითა ძღუნითა. 


თავი 7 


1 შვილო, დაიმარხენ სიტყუანი ჩემნი და მცნებანი ჩემნი 
დაიფარენ შენ თანა. 2 შვილო, პატივ-ეც უფალსა და 
განსძლიერდე და მისსა გარეშე ნურავისსა გეშინის სხვსა. 
დაიცვენ მცნებანი ჩემნი და სცხონდე და სიტყუანი ჩემნი, 
ვითარცა გუგანი თვალთანი. 3? და იგინი გამოიწერენ თითითა 
შენითა ფიცართა გულისა შენისათა. 4 მოხადე სიბრძნესა დად- 
ყოფად შენდა, და მოუწოდე გულისხმის-ყოფასა შემეცნებად 
შენდა. ? შეიკრძალე თავი შენი დედაკაცისა უცხოსაგან და 
ბოროტისა, რაჟამს სიტყვითა საცთურსა შთაგთხევდეს. 9 
არდაბაგითა სახლისათა იხედავნ უბანთა მიმართ, 7 რათამცა 
მოიხილნეს ჭაბუკნი უთმინონი და ყრმანი უგულისხმონი, 3 
რომელნი ვლიედ უბანთა მიერ სიახლესა სახლისა მისისათა 
და ზრახავნ, ? სიბნელესა ღამისასა, ოდესცა არღარა 
განსცხრებოდიან სიყშოსაგან ბინდისა, 19 დედაკაცი იგი 
შეემთხვევა პირითა საროსკიპოთა, რომელმან შესულიბნის 
გულნი ჭაბუკთანი, ეითარცა მთრვალთა მოუძლურებულთანი, 
11 ფრინვალობს უძღებად და სახლსა შინა თვისსა არა 
დააცადნის ფერვყნი თვისნი, 12 არამედ ოდესმე ვალნ უბანთა 
და ოდესმე ყოვლით კერძო იმსტრობნ, 13 რათამცა პოვა 
ჭაბუკი და დაიპყრას, აკოცებს ურცხვინოდ და ლიქნით ეტყვნ: 
14 მზეგრძელობისა შენისათვის მსხვერპლისა შეწირვად 
პაემანი და მეც აწ დღეს აღვასრულე პაემანი. 12 ამისთვის 
მოგეგებვი შენ ტრფიალი პირისა შენისა და სანატრელი გპოვე. 
16 შემითხზნავს ცხედარი ჩემი და გარდამიგია ფიჩვითა 
ეგვიპტურებ ჭრელებულითა. 17 საგებელთა ჩემთა უკმიე მური, 
შტახსი და კასია. 18 მოვედ და ვიშვებდეთ სიყვარულითა 
განთიადამდე; მოვედ და განვსცხრებოდეთ ტრიობითა. 19 
რამეთუ არა არს ქმარი ჩემი სახლსა შინა, არამედ წარსრულ 
არს გზასა შორესა. 29 ვაშკარანი ვეცხლითა წარიღო, აღიღო 
ჭელითა და შემდგომად დღეთასა მომავალ არს სახიდ 


თვისად. 21 მრავალმეტყველებითა და მაცთურითა ბაგითა რა 
შეაცთუნის, 22 შეუდგის, ვითარცა უსხი საკლველი და ვითარცა 
ვერძი მნერბავი და ვითარცა სულელი უმეცარი, 23 და იწყლა, 
ვითარცა ირემი ღვიძლგანგვრემული, და მოიფრინვა, ეითარცა 
ფრინველმან, მახედ და არა უწყის, წარწყმედად სულისა 
თვსისად ვალს. 24 აწ, შვილო ჩემო, ისმინე ჩემი და ყურად- 
იხვენ სიტყვანი პირისა ჩემისანი. 22 ნუ მოსდრეკ გულსა შენსა 
გზათა მისთა, და ნუცა შეუდგები კვალთა მისთა, 29 ვინადგან 
მრავალნი იგვემნეს და მოიწყლნეს და უამრავნი მყნენი 
შეიმუსრნეს მის მიერ, 27 რამეთუ სახლი მისი გზა არს 
ჯოჯოხეთისა, რომელი შთაიყვანებს საუნჯედ სიკუდილისად. 


თავი 8 


1 ამისთვს შენ სიბრძნესა ქადაგებდ, რათა გონიერებაი 
გერჩდეს შენ. 2 რამეთუ მაღალთა ზედა მწუერვალთა დგას და 
შორის ალაგთა იპოების. 3 ბჭეთა თანა ძლიერთასა 
დადგრომილ არს და შესავალთა გზათასა იქების. 4 თქუენ 
გლოცავ, მ, შვილნო, და წინაგიყოფ ჭმასა ჩემსა ძეთა კაცთა. 2? 
სცანთ უმანკოთა მეცნიერებაი და უსწავლელთა დაიდევით 
გულსა თქუენსა. 9 ისმინეთ ჩემი, რამეთუ კეთილსა გეტყვ და 
აღვაღებ ბაგეთა ჩემთა მართლ, 7 რამეთუ ჭეშმარიტსა 
იწურთის პირი ჩემი; საძაგელ არიან წინაშე ჩემსა ბაგენი 
მტყუარნი. 8 სიმართლით არიან ყოველნი სიტყუანი პირისა 
ჩემისანი და არა არს მათ შინა გულარძნილ, არცა დრკუ. 9 
ყოვლადვე წრფელ არს იგი, რომელთა უცნობიეს და მართალ, 
რომელთა უპოვნიეს მეცნიერებაი. 19 მიიღეთ სწავლაი და ნუ 
ვეცხლი და მეცნიერებაი უფროის ოქროისა რჩეულისა, 11 
უმჯობეს არს სიბრძნე უფროის ანთრაკთა პატიოსანთა; 
ყოველივე პატიოსანი ვერ არს ღირს მისა. 12 მე, სიბრძნემან, 
დავიმკვდრე მეცნიერებაი ზრახვისაი და გონიერებისაი და 
ცნობისა მოვხადე. 13 შიშსა უფლისასა სძულს უკეთურებაი, 
გინებაი და ამპარტავნებაი; და გზაი უკეთურთა და 
გულარძნილთანი და პირი ურწმუნოი მე მოვიძულენ. 14 ჩემი 
არს ზრახვაი, ჩემი არს კრძალულებაი, ჩემი არს გონიერებაი, 
ჩემი არს ძალი. 12 ჩემ მიერ მეფენი მეფობენ და ძლიერნი 
წერენ სიმართლესა. 15 ჩემ მიერ დიდ-დიდნი განდიდნებიან და 
მძლავრნი ჩემ მიერ იპყრობენ ქუეყანასა. 17 და მე მოყუარენი 
ჩემნი მიყუარან და, რომელნი მეძიებენ, მე მპოონ. 18 
სიმდიდრე და დიდებაი ჩემი არს. და მონაგები მრავალი 
შეწირვად ჩემდა. 19 უმჯობეს არს უფროს ოქროსა და 
ანთრაკისა პატიოსნისა მრავლისა, ხოლო სიტყუანი ჩემნი 
უფროს ოქროისა რჩეულისა. 29 გზათა სიმართლისათა ვალ და 
შორის ალაგთა სიმართლისათა ვიქცევი, 21 რათა განუყო 


მოყუარეთა ჩემთა ნაყოფი და საუნჯენი მათნი აღვავსნე 
კეთილითა. 22 უფალმან დამამტკიცა მე დასაბამად გზათა 
მისთა. საქმეთა შინა მისთა უწინარეს დასაბამისა დამამტკიცა 
მე, 22 დასაბამსა უწინარეს ქუეყანისა შესაქმისა, 24 და უწინარეს 
უფსკრულთა ყოფისა, ვიდრე გამოსლვადმდე წყაროისა 
წყალთასა, 22 ვიდრე მთათა დაფუძნებადმდე, უწინარეს 
ყოველთა ბორცუთა მშვა მე. 20 უფალმან შექმნა სოფელი და 
უბენი და კიდენი სოფლისანი და რომელნი არიან ცასა ქუეშე, 
27 რაჟამს განჰმზადებდა ცათა, მე მის თანა ვიყავ, და ოდეს 
განაჩინებდა საყდართა თვსთა ქართა ზედა. 28 და ოდეს 
განაძლიერებდა ზესკნელთა ღრუბელთა ზედა, ვითარ-იგი 
კრძალულად დასდებდა წყაროთა ცასა ქუეშე, 2? ოდეს-იგი 
დაუდვა ზღუასა წესი მისი, რათა არა გარდაჭდენ წყალნი ზედა 
პირსა მისსა. და ოდეს დაამტკიცებდა საფუძველთა 
ქუეყანისათა, 39 ვიყავ მის თანა მომზავებელ, მე ვიყავ, 
რომლისა თანა უხაროდა უფალსა და დღითი დღედ 
ვიხარებდი წინაშე პირსა მისსა ყოველსა ჟამსა. 31 ოდეს 
იშვებდა ქუეყანისა განსრულებასა ზედა, შვებულ იქმნა ძე 
კაცისაცა. 32 შვილო, ისმინე ჩემი და ნეტარ იყვნენ, რომელთა 
გზანი ჩემნი დაიცვნენ. 33 ისმინეთ სწავლა, რათა ბრძენ 
იყვნეთ, და ნუ დაიყოფთ სასმენელთა. 34 ნეტარ არს კაცი, 
რომელმან ისმინოს ჩემი, და კაცი, რომელმან გზანი ჩემნი 
დაიმარხნეს და იღვძებდეს კართა ჩემთა ზედა მარადის, და 
სცვიდეს შესავალთა ზღურბლთა ჩემთასა, 32 რამეთუ 
გამოსავალნი ჩემნი გამოსავალ ცხორებისა, და განემზადების 
ნებაი უფლისა მიერ. 306 ხოლო რომელნი ცოდვენ ჩემდამო, 
უღმრთოებენ თავისა თვსისა სულთა და რომელნი მე 
მძულობენ, უყუარს მათ სიკუდილი. 


თავი 9 


1 სიბრძნემან იშენა თავისა თვსისა სახლი, და ქუეშე შეუდგნა 
მას შვდნი სუეტნი, 2 და დაკლა თვსი იგი საკლველი, და 
განზავა ტაკუკთა თვსი იგი ღვნოი და განმზადა თავისა თვსისა 
ტაბლაი, 3 და წარავლინნა თვსნი მონანი მოწოდებად 
მაღლითა ქადაგებითა ტაკუკთა ზედა 4 და ჰრქუა: რომელი არს 
უგუნურთაგანი, მოაქციენ ჩემდა; და ნაკლულევანთა გონებითა 
ჰრქუა: ?2 მოედით, ჭამეთ პური ჩემი და ჰსუთ ღვნოი, რომელი 
განგიზავე თქუენ. 9 დაუტევეთ უგუნურებაი და სცხონდეთ 
(მოიძიეთ გონიერებაი, რაითა ცხოველ იყვნეთ, წარიმართეთ 
მეცნიერებით გულისჭმის-ყოფაი), ” რომელი ასწავებდეს 
უკეთურთა, მოიღოს თავისა თვსისა გინებაილ, და რომელი 
ამხილებდეს უღმრთოსა, შეიბილწოს თავი, და რომელი 
ამხილებდეს უღმრთოსა, სწყლავს მას. 8 ნუ ამხილებ 
უკეთურთა, რათა არა მოგიძულონ შენ; ამხილე ბრძენსა და 
შეგიყუაროს შენ; ეც ბრძენსა მიზეზ და უბრძნეს იყოს. ? აუწყე 
მართალსა და შესძინოს შეწყნარებად. 19 დასაბამი სიბრძნისა 
არს შიში უფლისა და ზრახვაი წმიდაი გონიერებაი (ხოლო 
ცნობაი შჯულისა გონებისაგან არს კეთილისა). 11 რამეთუ ამით 
სახითა მრავალ ჟამ სცხონდე და შეგეძინნენ წელნი ცხორებისა 
შენისანი. 12 შვილო, უკუეთუ ბრძენ იყო, თავისა შენისა ბრძენ 
იყო და მოყუასიცა, ხოლო უკუეთუ ბოროტ იყო, თავისა შენისა 
აღმოივსო ძვრი მარტოდ. (შვილი წურთილი ბრძენ იყოს, 
ხოლო უგუნური მსახურად იყკუმიოს, რომელი ჰყდებოდის 
სიცრუვესა, ესევითარი იგი ჰმწყსის ქართა და სდევს იგი 
მფრინველსა ფრთოვანსა, რამეთუ დაუტევნა გზანი თვსისა 
ვენაჭისანი და ალაგთა თვსისა ქუეყანისა საქმეთასა შესცთა და 
ვალს იგი ურწყულსა უდაბნოსა და ქუეყანასა განჩემებულსა 
წყურილითა და შეიკრებს იგი ყჟელითა თვსითა უნაყოფოებასა). 
13 დედაკაცი უგუნური და ცხარი ნაკლულევან იყოს პურითა, 
რომელმან არა იცის სირცხვლი, 14% რამეთუ დაჯდა იგი კართა 
ზედა სახლისა თვსისათა, სავარძელთა ზედა განცხადებულად 


უბანთა ზედა 12 და მოუწესნ თანაწარმავალთა გზისათა, 
რომელთა წარუმართებიეს გზასა თვსსა. 10 რომელი არს 
უგუნურ თქუენგანი, მოაქციენ ჩემდა. და ნაკლულევანთა 
გონებითა უბრძანებ, და ვეტყვ: 17 პური ფარული ჯეროვნად 
ჭამეთ და წყალი ფარული ტკბილად სუთ. 18 ხოლო მან არა 
იცის, რამეთუ ქუეყანისა ნაშობნი მის მიერ მოისრვიან და 
ფსკერსა ჯოჯოხეთისასა მიიწევიან (არამედ ივლტოდე და ნუ 
დაჰყოვნი ადგილსა მას და ნუცა მიადგამ თუალთა შენთა მისსა 
მიმართ, რამეთუ ესრეთ თანაწარჰვლო ჟევი უცხოი და 
წიაღჰყდე მდინარესა სხვსასა, წყლისაგან უცხოისა განეშორე 
და წყაროისგან უცხოისა ნუ ჰსუამ, რათა მრავალ ჟამ სცხონდე 
და შეგეძინნენ შენ წელნი ცხორებისა შენისანი). 


თავი 10 


1 ძემან ბრძენმან ახარის მამასა, ხოლო ძე უგუნური მწუხარებაი 
დედისა. 2 ვერ სარგებელ იყუნენ საუნჯენი უსჯელოთა, ხოლო 
სიმართლემან სიკუდილისაგან ივსნას. 3 არა მოაკუდინოს 
სიყმილითა უფალმან სული მართლისაი, ხოლო ცხორებაი 
უღმრთოისა დაამჟვს. 4 სიგლახაკემან კაცი დაამდაბლის, 
ხოლო ჭელთა მყჟნეთა განამდიდრიან. ? შვილი სწავლული 
ბრძენ იყოს, ხოლო უგუნური, ვითარცა მონაი, იმსახუროს. 
განერა სიცხისაგან შვილი გონიერი, ხოლო ხორშაკეულ იქმნა 
კალოთა ზედა შვილი უსჯულოი, 95 კურთხევაი უფლისა თავსა 
ზედა მართალთასა, ხოლო პირი უღმრთოთა დაფაროს 
გლოვამან უჟამომან. ”7 ყსენებაი მართლისა ქებით იყოს, ხოლო 
სახელი უღმრთოისა დაშრტეს. 8 ბრძენმან გულითა 
შეიწყნარნის მცნებანი, ხოლო უთმინოისა ბაგითა ბრკუმით 
შეუბრკუმეს. ? რომელი ვიდოდის სიწრფოებით, ვალს იგი 
სასოებით, ხოლო რომელი განსდრეკდეს გზასა თვსსა, 
საცნაურ იყოს. 1?– რომელი წამ-უყოფნ თუალითა ზაკვით, იგი 
შეუკრბნ კაცთა მწუხარებასა, ხოლო რომელი ამხილებნ 
განცხადებულად, იგი მშვდობასა ჰყოფნ. 11 წყაროი ცხორებისა 
ყჟელსა შინა მართლისასა, ხოლო პირი უღმრთოთა დაფაროს 
წარსაწყმედელმან. 12 სიძულილმან აღადგინოს ძლევა, და 
ყოველნი, რომელნი არა მახლობელ იყვნენ, დაფარნეს 
სიყუარულმან. 13 რომელი ბაგეთაგან წარმოიღებნ სიბრძნესა, 
კუერთხითა ჰგუემნ კაცსა უგულოსა. 14 ბრძენთა დაიფარიან 
მეცნიერებაი, ხოლო პირი წარმდებთა მიეახლოს შემუსრვასა. 
15 მონაგები მდიდართა ქალაქი ძლიერი, ხოლო შემუსრვა0 
უძლურთა სიგლახაკე. 15 საქმემან მართალმან ცხორებაი ყვის, 
ხოლო ნაყოფ უღმრთოთა - ცოდვაი. 17 გზათა ცხორებისათა 
სცავს უფალი და სწავლულებაი უმხილებელი სცთების. 18 
მტერობაი დაფარიან ბაგეთა მართალთა, ხოლო რომელნი 
წარმოიღებდენ გინებასა, იგინი უგუნურ არიან. 19 
მრავლისმეტყუელებისაგან ვერ განერე ცოდვასა, ხოლო 


ერიდებოდი თუ ბაგითა, გონიერ იყო. 29 ვეცხლი არს 
გამოყურვებული ენაი მართალი, ხოლო გულთა უღმრთოთასა 
მოაკლდეს. 21 ბაგეთა მართალთა იციან სიმართლე, ხოლო 
უგუნურნი ნაკლულევანებასა შინა აღესრულნენ. 22 კურთხევა0 
უფლისა თავსა ზედა მართლისასა და მან განამდიდროს და 
არღარა დაერთოს მას მწუხარებაი გულისა. 23 სიცილით იქმნ 
უგუნური ძვრსა, ხოლო ბრძენი კაცი ზრახავნ გულისკმის- 
ყოფასა. 24 წარსაწყმედელად იქცევინ უღმრთოი, ხოლო 
გულისთქუმაი მრავალთა სათნო არს. 22 მობერვასა 
ნიავქარისასა წარსწყმედს უღმრთოი, ხოლო მართალმან 
მოჰრიდოს და ცხონდეს უკუნისამდე. 265 ვითარცა კაწახი ავნებნ 
კბილთა და კუამლი თვალთა, ეგრეთვე უსჯულოებამან ავნის, 
რომელნი მას ზედა ვალნ. 27 შიშმან უფლისამან შესძინოს 
დღეთა, ხოლო წელნი უღმრთოთანი შემცირდენ. 28 ყოვნის 
სიხარულმან მართალთა ზედა, ხოლო სასოებაი უღმრთოთაი 
წარწყმდეს. 29? ზღუდე წმიდათა შიში უფლისაი, ხოლო 
შემუსრვაი მოქმედთა ძვრისათა. 39 მართალი უკუნისამდე არა 
შეირყიოს, ხოლო უღმრთოთა ვერ დაიმკვდრონ ქუეყანაი. 31 
პირსა მართლისასა გამოვალს სიბრძნე, ხოლო ენაი უწესოი 
შეიმუსროს. 32 ბაგეთა მართლისათა აღმოადინონ მადლი და 
პირნი უღმრთოთანი დაიყვნენ. 


თავი 11 


1 უღელი ზაკული საძაგელ არს წინაშე უფლისა, ხოლო 
სასწორი სიმართლისა სათნო არს მისსა. ? სადა შევიდეს 
გინებაი, მუნცა უპატიოებაი, ხოლო პირი ბრძენთა იწურთიდეს 
სიბრძნესა. 3 სიმართლე უძღოდის მართალთა მათ და 
დაბრკოლებამან თავისმოთნენი დაამყჟუნის. “ არად სარგებელ- 
ეყოს მონაგები დღესა რისხვისასა, ხოლო სიმართლემან 
იჭსნეს სიკუდილისაგან. (მოკუდა მართალი და დაუშთა 
სინანული. ხოლო ყელთ-დებაი და მოსაცხრომელ იქმნეს 
უღმრთოთა წარწყმედა). 2 ხოლო სიმართლემან უბიწოსამან 
წარიმართმეს გზანი, ხოლო უღმრთოებაი დაეტეოს ცრუთა 
ზედა. 95 სიმართლემან კაცთა მართალთამან იყსნნეს იგინი, 
ხოლო უღმრთოებითა თვსითა მოისრვიან უშჯულონი. 7 
აღსრულებასა კაცისა მართლისასა არა მოაკლდეს სასოებაი, 
ხოლო სიქადული უღმრთოთა მოისპოს. 8 მართალი მჭეცისაგან 
განერეს და მის წილ მიეცეს უღმრთოი. 9? პირსა უღმრთოთასა 
საფრჭყე მოქალაქეთა, ხოლო ცნობამან მართლისამან განაგის 
იგი, 1?– მართალმან კეთილსა შინა წარჰმართოს ქალაქი და 
წარწყმედა უღმრთისა სიხარული. 11 კურთხევითა წრფელთათა 
აღემართოს ქალაქი, ხოლო პირითა უღმრთოთათა დაიქცეს. 12 
შეურაცხ-ყვნის მოქალაქენი ნაკლულევანმან გონებითა, ხოლო 
კაცი გონიერი მყუდროებით იქცევინ. 13 კაცი ორენა 
განაცხადებს მოყუსისა ხუაშიადსა, ხოლო სარწმუნომან 
დაფაროს იგი. 14 რომელთა არა აქუნდეს განკარგვა, დაცვვეს 
ვითარცა ფურცელი, ხოლო ცხორება არა იპოოს მრავალთა 
განმზრახთა თანა. 12 ბოროტი ცდილობს, ბოროტი სადა 
შეამთხვიოს მართალსა და სძულან ყმანი კეთილნი. 19 
უღონონი მცირედ მდიდარ იქმნებიან, ხოლო მყნეთა 
დაიმკვიდრონ სიმდიდრე. 17 სულსა თვსსა კეთილი უყვის 
კაცმან მოწყალემან, ხოლო განხრწნის ყორცნი თვსნი 
უწყალომან. 18 უღმრთომან ქმნის საქმე სიცრუვისა, ხოლო 
თესლი მართალთა სასყიდელი ჭეშმარიტებისა. 19 შვილი 


მართალი იშვის ცხორებად, ხოლო დევნულებაი უღმრთოთა 
სიკუდიდ. 29 საძაგელ უფლისა გულარძნილნი გზანი; 
შეწყნარებულ მისსა ყოველნი უბიწონი, 21 რომელმან ყელი 
ჭკელსა მისცეს სიცრუვით, არა უტანჯველ იყოს; ხოლო, რომელი 
სთესვიდეს სიმართლესა, მოიღოს სასყიდელი სარწმუნო. 22 
ვითარცა საყური ყელსა ღორისასა - დედაკაცსა სახებოროტსა - 
სიკეთე. 23 გულისთქუმაი მართლისაი ყოველივე კეთილ, 
ხოლო სასოებაი უღმრთოთა წარწყმდეს. 24 არიან, რომელნი 
თესლსა სთესვენ და უფროისსა შეიკრებენ, და არიან, 
რომელნი შეიკრებენ სხუათასა და მოაკლდების. 232 სული 
კურთხეული ყოველივე წრფელ, ხოლო კაცი გულმწყრალი არა 
შუენიერ. 22 რომელმან შეიკრძალოს იფქლი, დაუშთის იგი 
წარმართთა, და რომელნი ძნელად ჰყოფდენ იფქლსა, ერის 
წყეულ იყავნ, ხოლო კურთხევაი უფლისაი თავსა ზედა უხვსასა. 
27 რომელი იქმოდის კეთილსა, ეძიებს მადლსა კეთილსა, 
ხოლო რომელი გამოეძიებს ბოროტსა, ეწიოს მასვე. 28 
რომელი ესვიდეს სიმდიდრესა, დაეცეს, ხოლო, რომელი 
ეწეოდის მართალსა, იგი განბრწყინდეს. 2? რომელი არა 
შეეზავებოდის სახლსა თვსსა, მან დაიმკვდრნეს ქარნი, და 
ჰმონებდეს უგუნური ბრძენსა. 39 ნაყოფისაგან სიმართლისა 
აღმოსცენდეს ხე ცხორებისა; მიეხუნენ უჟამოსა სულნი 
უშჯულოთანი. 31 უკუეთუ მართალი ძნიად განერეს, უღმრთოი 
იგი და ცოდვილი სადაღამე იპოოს? 


თავი 12 


1 რომელსა უყუარდეს სწავლაი, უყუარს მას ბრძნულებაი, 
ხოლო, რომელსა სძულდეს მხილებაი, უგუნურ არს. 2 უმჯობეს 
არს, რომელმან პოვა მადლი უფლისა მიერ ღმრთისა, ხოლო 
კაცი უშჯულოი დაიდუმოს. 3 ვერ წარემართოს კაცსა 
უსჯულოებისაგან, ხოლო ძირნი მართალთანი არა 
აღიფხურნენ. “ დედაკაცი მჟნე და გონიერი გვრგვნი არს 
ქმრისა თვსისა, ხოლო, ვითარცა ძელსა მღილი, ეგრეთ 
წარწყმიდის ქმარი თვსი დედაკაცმან ბოროტისმოქმედმან. ? 
გულისსიტყუანი მართალთანი სამშჯავროი, ხოლო უღმრთონი 
იღუწიდენ ზაკვასა. 9 სიტყუანი უშჯულოთანი ზაკვენ სისხლთა 
სისხლვად, ხოლო პირმან მართალთანმან ივგსნეს იგინი. 7 
ვიდრეცა მიიქცეს უღმრთოი, განიხრწნეს; სახლნი 
მართალთანი დაადგრეს. 8 პირი გონიერისა იქებოდის 
კაცისაგან, ხოლო გულსნეული იგი შეურაცხ იქმნეს. ? უმჯობეს 
არს კაცი, რომელი შეურაცხებასა შინა ჰმონებდეს თავსა თვსსა, 
ვიდრე რომელი პატივსა ეძიებდეს თავისა თვსისასა და 
ნაკლულევან იყოს პურითა. 19 სწყალობნ მართალი სულსა 
საცხოვართა თვსთასა, ხოლო ნაწლევნი უღმრთოთანი 
უწყალოი. 11 რომელი იქმოდის თვსსა ქუეყანასა, განძღეს 
პურითა, ხოლო, რომელნი შეუდგენ ამაოებასა, უგუნურ არიან; 
რომელთა ტკბილ-ეყოს შეყოფა ღვნისა, საყოფელთა შინა 
თვსთა დაუტევიან უპატიოებაი. 12 გულისთქუმაი უღმრთოთა 
ბოროტ, ხოლო ძირნი ღმრთისმსახურებისანი ძლიერებასა 
შინა. 132 ცოდვისაგან ბაგეთასა შევარდეს საფრჟესა ცოდვილი, 
ხოლო მართალი განერეს მისგან; რომელი ხედვიდეს 
წრფელად, შეწყალებულ იქმნას, ხოლო რომელი შეემთხვოს 
ბჭეთა ზედა, მან შეაწუხნეს სულნი. 14 ნაყოფისაგან პირისა 
კაცისა აღივსოს კეთილითა სული მისი და განძღეს; 
მისაგებელი ბაგეთა მისთა მიეცეს მას. 12 გზანი უგუნურთანი 
მართლიად ჩანედ წინაშე მათსა, ხოლო ერჩინ ზრახვასა 
ბრძენი, 19 უგუნური იგი დღითი დღე მიუთხრობნ ზრახვასა 


თვსსა, ხოლო იფარავნ უპატიოებასა გონიერი. 17 საჩინოი 
სარწმუნოებაი მიუთხრის მართალმან, ხოლო მოწამე ცრუთა 
ზაკულ არნ. 18 რომელნი იტყვედ - მომწყლველ, განმკუეთელ, 
ვითარცა მახვლი, ხოლო ენამან ბრძენთამან განკურნა. 19 
ბაგეთა მართალთა წარჰმართიან წამებაი, ხოლო მოწამესა 
მოსწრაფესა აქუს ენაი ცრუი. 29 ზაკვაი გულსა შინა მოქმედსა 
ბოროტისასა, ხოლო რომელთა ჰნებავს მშვდობის-ყოფაი, 
იხარებდენ. 21 არა სთნავს მართალსა არა რაი ცრუი, ხოლო 
უღმრთონი განძღენ ბოროტითა. 22 საძაგელ უფლისა ბაგენი 
მზაკვარნი; ხოლო, რომელმან ყვის სარწმუნოებაი, 
შეწყნარებულ მისსა. 23 კაცი გულისყმის-მყოფელი საყდარი 
არს მეცნიერებისა, ხოლო გული უგუნურთა შეემთხვოს წყევასა. 
24 ყელმან რჩეულმან დაიპყრას ადვილად, ხოლო ზაკულნი იგი 
იყვნენ წარსატყუენველ. 252 სიტყუამან საშინელმან შეაძრწუნის 
გული კაცისა მართლისა, ხოლო სახარებამან კეთილმან 
ახარის მას. 25 რომელი ცოდვიდეს, მას ეწიოს ძვრი; ხოლო 
გზასა უღმრთოთასა შეაცთუნონ იგი. 27 ვერ მიემთხვოს ზაკული 
ნადირსა, ხოლო მონაგებ პატიოსან არს კაცი წმიდა. 285 გზათა 
შინა სიმართლისათა ცხორებაი არს, ხოლო გზანი 
ძვრმოვსენეთანი სასიკუდინე. 


თავი 13 


1 შვილი გონიერი რჩეული არს მამისა, ხოლო ურჩი 
წარსაწყმედელსა მიეცეს. 2 ნაყოფისაგან სიმართლისა ჭამდეს 
შვილი სახიერი, ხოლო სულნი უშჯულოთანი მოისრნენ 
უჟამოსა. 3 რომელი ეკრძალებოდის პირსა თვსსა, დაიცვას 
სული თვსი; ხოლო წარმდებმან ბაგითა შეაძრწუნოს თავი 
თვსი. 4 გულისთქუმათა შინა არს ყოველი უქმი, ხოლო ყელნი 
მჟნეთანი მოღუაწებათა შინა. ? სიტყუაი ცილისა სძულს 
მართალსა, ხოლო უღმრთოსა ჰრცხუენეს და არა ეცეს 
კადნიერებაი. 9 სიმართლემან დაიცვნის უმანკონი სლვასა 
შინა, ხოლო უღმრთონი განაქიქნის ცოდვამან. 7 არიან, 
რომელნი მდიდრად გამოაჩინებენ თავთა თვსთა და არა რაი 
აქუნ, და არიან, რომელთა დაიმდაბლიან თავნი თვსნი 
მრავალსა შინა სიმდიდრესა. 9 საყსარ სულისა კაცისა თვსი 
სიმდიდრე; ხოლო გლახაკმან ვერ დაუთმოს რისხვასა. 9? 
ნათელი მრავალთა მარადის, ხოლო ნათელი უღმრთოთა 
დაშრტეს; სულნი მზაკვარნი შესცთენ ცოდვასა შინა, ხოლო 
მართალთა ეწყალინ და სწყალობნ. 19 უგუნური იქმს 
მტერობით ბოროტსა, ხოლო სიმართლისა მზრახველი თავით 
თვისით ბრძენ არნ. 11 სიმდიდრე უშჯულოებით შეკრებული 
მოაკლდეს, ხოლო სარწმუნოებით შემყარებულნი 
განუმრავლებენ თავთა თვისთა; მართალი დგეს სასოებით, 
ეწყალინ და ავასხის. 12 რომელი შეეწიოს გლახაკსა, 
გულკეთილ-ჰყოფს და სასოდ აღადგენს. 13 შეურაცხის- 
მყოფელნი შეურაცხ იქმნენ, და რომელთა ეშინის მცნებისა 
ღმრთისა, ლხინებულ იყოს; ძესა მზაკვარსა ნუ რამე კეთილი 
იყოს, ხოლო მონასა ბრძენსა განემარჯოს საქმენი და 
წარემართნეს გზანი მისნი. 1“ შჯული ბრძნისა წყარო არს 
ცხოვრებისა, ხოლო უმეცარი საბრვითა მოკვდეს. 12 
სიბრძნემან კეთილმან მოსცის მადლი, და მეცნიერებამან 
შჯულისამან - გონება კეთილი, ხოლო გზა შეურაცხის- 
მყოფელთა წარწყმდეს. 15 ყოველნი მოჰაზრენი იქმენ 


სიბრძნითა, ხოლო უმეცართა განახვნეს სიბოროტენი თვისნი. 
17 მეფე ამპარტავანი შთავარდების მახესა, ხოლო ანგელოზმან 
ბრძენმან გამოივსნას იგი. 18 სიგლახაკე და შეურაცხება 
წარდევნოს წვრთილებამან, ხოლო რომელმან დაიმარხოს 
მხილება, დიდებულ იქმნეს. 1? გულისთქუმანი 
ღმრთისმსახურთანი დაატკბობენ სულსა, ხოლო საქმენი 
უღმრთოთანი შორს არიან მეცნიერებისაგან. 2? რომელი 
თანაუვიდოდის ბრძენთა, ბრძენ იყოს, ხოლო რომელი 
თანაგურიობდეს უგუნურთა - საცნაურ იყოს. 21 რომელნი 
ცოდვიდენ, უკუანა სდევდეს ბოროტი, ხოლო მართალთა ეწიოს 
კეთილი. 22 სახიერმან კაცმან დაიმკვდრნის შვილისშვილნი, 
ხოლო დაეუნჯოს მართალთა სიმდიდრე უღმრთოთა; 23 
მართალთა დაყუნენ სიმდიდრესა შინა წელნი მრავალნი, 
ხოლო ცრუნი იგი მსწრაფლ წარწყმდენ. 24 რომელი 
ერიდებოდის კუერთხითა ძესა თვსსა, სძულს იგი, ხოლო 
რომელსა უყვარდეს, გულსმოდგინედ სწავლინ. 232 


თავი 14 


1 დედათა ბრძენთა აღაშენნეს სახლნი, ხოლო, რომელი 
უგუნურ იქმნა, დაარღვა ყელითა თვსითა. 2 რომელი ვიდოდის 
მართლ, ეშინის უფლისა, ხოლო რომელი 
გარდაჰგულარძნიდეს გზასა თვსსა, გზასა თვსსა უპატიო 
იქმნას. 3 პირისაგან უგუნურთასა კუერთხი გინებისაი, ხოლო 
ბაგეთა მართალთა დაიცვნეს იგინი. “ სადა არა არიან ქარნი, 
მუნ ბაგანი წმიდა არიან, ხოლო სადა ქარისა ნაყოფი ფრიად, 
მუნ ცხად არს ქარისა ძალი. ? მოწამე სარწმუნოი არა ტყუინ; 
ხოლო აღაგზნის ტყუილი მოწამემან ცრუმან. 9 ეძიებდე 
სიბრძნესა უკეთურთა თანა და არა ჰპოვო, ხოლო ცნობაი 
გონიერთა თანა ადვილ არს. 7 ყოველნი წინააღმდეგ არიან 
კაცისა უგუნურისა, ხოლო საჭურველი მეცნიერებათა ბაგენი 
ბრძენთანი. 8 სიბრძნემან გულისხმიერთამან იცნას გზანი 
თვისნი, ხოლო უმეცრება უგუნურთანი სცთებიან. ? სახლთა 
უსჯულოთასა არა აქვნ სიწმიდე, ხოლო საყოფელნი 
მართალთანი სანატრელ არიედ. 19 გული კაცისა მჭმუნვარე 
შემაწუხებელ არს სულისა თვისისა, ხოლო ოდეს მხიარულ 
იქმნას, არა ზიარ იქმნას მტერობისა. 11 სახლი უღმრთოთა 
დაემყვას, ხოლო სავანენი მართალთანი იკურთხნეს. 12 გზა 
არს რამე, რომელი წინაშე თვალთა კაცთასა წრფელ იყოს, 
ხოლო დასასრული მისი მიმყვანებელი მთხრებლად 
ჯოჯოხეთისად. 13 მხიარულებასა თანა ჰყვებიან მწუხარებანი 
და სიხარულსა შეუდგეს გლოვა. 1% გულფიცხელი განძღეს 
გზისაგან თვისისა, ხოლო კაცი კეთილი გონებისაგან თვისისა. 
15 უმანკოსა ჰრწამნ ყოველი სიტყუაი, ხოლო გონიერი იგი 
მოვიდეს სინანულად. 16 ბრძენსა შეეშინა და მოაქცია 
ბოროტისაგან, ხოლო უგუნური აღერია მოსავად. 17 
გულმწყრალი იქმნ განუზრახველად, ხოლო კაცი გონიერი 
ფრიად მოითმენნ. 18 განიყონ უგუნურთა ბოროტი, ხოლო 
ბრძენთა დაიპყრნენ კარნი გულისყმის-ყოფისანი. 19 უბრკუმეს 
უკეთურთა - წინაშე კეთილთასა და უღმრთონი ჰმსახურებდენ 


კართა მართალთასა. 29 მეგობართა მოიძულიან მეგობარი 
გლახაკი, ხოლო მეგობარნი მდიდარნი ფრიად. 21 რომელი 
შეურაცხ-ჰყოფდეს გლახაკსა, იგი ცოდავს, ხოლო, რომელი 
სწყალობდეს გლახაკთა, იგი სანატრელ იყოს. 22 შეცთომილნი 
ცრუნი იქმედ ბოროტსა, ხოლო წყალობასა და ჭეშმარიტებასა 
იქმედ სახიერნი (არა იციან წყალობაი და სარწმუნოებაი 
მოქმედთა ბოროტისათა, ხოლო მოქმედთა კეთილისათა). 23 
ყოველსა შინა ზრუნვასა ერთი არს მეტი სიბრძნე, ხოლო 
ტკბილი იგი და ულმობელი ნაკლულევანებასა შინა იყოს. 24 
გვრგვნ ბრძენთა სიმდიდრე მათი, ხოლო სლვაი უგუნურთა 
ბოროტ არს. 25 იყსნეს სულნი ბოროტისაგან მოწამემან 
სარწმუნომან, ხოლო აღატყინის ტყუილი მზაკვარმან. 25 შიშსა 
უფლისასა არს სასოებაი ძლიერი და შვილთა თვსთა დაუტევის 
შური მშვდობისაი. 27 შიში უფლისა - წყარო ცხორებისა და ყვის 
მოქცევაი საბრჭისაგან სიკუდილისა. 28 მრავალთა შორის 
თესლთა დიდებაი მეფისა, ხოლო მოკლებასა ერისასა 
შემუსრვაი ძლიერთაი. 2? სულგრძელი კაცი დიდ არს 
გონებითა, ხოლო სულმოკლე ძლიერად უგუნურ 39 და მღილ; 
მშვდი კაცი გულისა მკურნალი არს და კურნებაი ძუალთა გული 
მეცნიერებისაილ. 31 რომელი ცილსა სწამებდეს გლახაკსა, 
განარისხებს შემოქმედსა თვსსა, ხოლო რომელი პატივ- 
სცემდეს უფალსა, სწყალობდეს გლახაკთა. 32 უკეთურებითა 
თვსითა წარწყმდეს უღმრთოი, ხოლო რომელი ესვიდეს 
სიწმიდითა თვსითა მართალ. 33 გულსა შინა კეთილსა 
განისუენოს სიბრძნემან, ხოლო გულსა შინა უგუნურთასა ვერ 
საცნაურ იყოს. 34 სიმართლემან აღჰმართნის ნათესავნი, 
ხოლო შეამცირნის თესლნი ცოდვამან. 32 სათნო მეფისა 
მსახური გონიერი, რამეთუ თვსითა მით კეთილითა ქცევითა 
მოისპის შეურაცხებაი. 


თავი 15 


1 ხოლო სიტყვს-გებითა შევრდომილითა გარემიიქცეს რისხვაი, 
სიტყუამან ფიცხელმან აღადგინნის რისხვანი. 2? ხოლო ენამან 
ბრძენთამან კეთილი იცის, ხოლო პირმან უგუნურთამან 
მიუთხრის ძვრი. 3 ყოველთა ადგილთა თუალნი უფლისანი 
ხედვენ კეთილთა და ბოროტთა. “ კურნებაი ენისა ხე 
ცხორებისაი, ხოლო რომელმან დაიმარხოს იგი, განძღეს 
სულითა. ? უგუნურმან შეურაცხ-ყვის სწავლაი მამისა, ხოლო, 
რომელი იმარხვიდეს მხილებასა, უბრძნეს იყოს. 
განმრავლებასა სიმართლისასა არნ ფრიად ძლიერებაი, 
ხოლო უკეთურნი ყოვლად წარწყმდენ ქუეყანით. 9 სახლსა შინა 
მართალთასა ძალი მრავალი, ხოლო ნაყოფნი უღმრთოთანი 
წარწყმდენ. 7 ბაგეთა ბრძენთა ჰმოსია მეცნიერებაი, ხოლო 
გულნი უკეთურთანი არა კრძალულ. 8 მსხუერპლნი 
უღმრთოთანი საძაგელ უფლისა, ხოლო ლოცვანი 
მართალთანი შეწირულ მისა. ? საძაგელ უფლისა გზანი 
უღმრთოთანი, ხოლო რომელნი ხედვიდენ სიმართლესა, იგინი 
უყუარან, 19 სწავლულებაი უმანკოისა საცნაურ იყოს 
თანაწარმავალთაგან, ხოლო, რომელთა სძულს მხილებაი, 
აღესრულნენ საძაგელად. 11 ჯოჯოხეთი და წარსაწყმედელი 
ცხად არიან წინაშე უფლისა, რაოდენ უფროის გულნი კაცთანი. 
12 ვერ შეიყუაროს უსწავლელმან მამხილებელი თვსი და 
ბრძენთა თანა არა ზრახვიდეს. 13 გულისა მხიარულისა პირიცა 
მხიარულ არნ; ხოლო რომელნი მწუხარებასა შინა არიედ, 
მათი პირიცა მწუხარე არნ. 14 გული მართალი ეძიებს ცნობასა, 
ხოლო პირმან უსწავლელმან ცნას ბოროტი; ყოველსა ჟამსა 
თუალნი უკეთურნი მიელიან ბოროტსა, ხოლო სახიერნი 
დაყუდნიან მარადის. 15 შჯობს მცირედი ნაწილი შიშითა 
ღმრთისათა, ვიდრე საუნჯეთა დიდთა უშიშოებით. 15 შჯობს 
სტუმრობაი მხლითა სიყუარულითა და მადლობითა, ვიდრე 
ზუარაკთა ბაგათაგან დაკლულთა მტერობით. 17 კაცი 
გულმწყრალი განემზადების კლვად, ხოლო სულგრძელმან 


ყოფადიცა იგი დაამშვდის. 198 სულგრძელმან კაცმან დაშრიტის 
საშჯელი, ხოლო უღმრთომან - აღაგზნის უფროის. 19 გზანი 
უღმრთოთანი დაფენილ არიან ეკლითა, ხოლო მყნეთანი 
წყლტუ არიან. 29 ძემან ბრძენმან ახარის მამასა, ხოლო 
შვილმან ურჩმან შეურაცხყვის დედაი თვსი. 21 უცნობელი 
გულითა ნაკლულევან იქმნის ცნობითა, ხოლო კაცი გონიერი 
წარმართებულად ვალნ. 22 დროებედ სიტყუასა, რომელნი არა 
პატივს-სცემენ კრებულსა; ხოლო გულსა მზრახვალთასა 
დაადგრეს ზრახვაი. 23 არა ერჩდეს მას უკეთური, არცა თქუას 
სრული რამე და შუენიერი ზოგადი, 24 25 სახლნი 
მაგინებელთანი დაამქჭუნეს უფალმან; დაამტკიცნა საზღვარნი 
ქვრივთა და ობოლთანი. 25 საძაგელ უფლისა გულისსიტყუანი 
ცრუნი, ხოლო წმიდა და პატიოსან გულისსიტყუანი უბიწონი. 27 
წარიწყმიდის თავი, რომელმან მიიღის ქრთამი; ხოლო 
რომელსა სძულდეს ქრთამი - იგი ცხონდეს. მოწყალებითა და 
სარწმუნოებითა განწმდებიან ცოდვანი, ხოლო შიშისათვს 
უფლისა მოაქციოს ყოველმან ბოროტისაგან. 28 გულითა 
მართალთა უყუარს სარწმუნოებაი, ხოლო პირმან 
უღმრთოთამან მოიღოს ბოროტი. შეწყნარებულ უფლისა მიერ 
გზანი კაცთა მართალთანი და მათ მიერ მტერნიცა მოყუარე 
იქმნებიან. 22 შორად განშორებულ არს უფალი უღმრთოთაგან, 
ხოლო ლოცვანი მართალთანი ისმინნეს. უმჯობეს არს მცირედი 
მისაგებელი სიმართლით, ვიდრე ფრიადი ნაყოფი სიცრუვით. 
გული კაცისა ზრახევდინ სიმართლესა, რომელთა ღმრთისა 
მიმართ წარემართნენ სლვანი მათნი. 39 ჰხედავ რაი თუალი 
კეთილსა, ახარის გულსა, ჰამბავმან კეთილმან დააპოხნის 
ძუალნი. 31 რომელმან ისმინოს მხილებაი ცხორებისაი, შორის 
ბრძენთასა განისუენოს მან. 32 ხოლო რომელი განიშორებდეს 
სწავლასა, სძულს მას თავი თვსი, ხოლო რომელი იმარხვიდეს 
მხილებასა, უყვარს მას სული თვსი. 33 შიში უფლისაი 
სწავლულებაი და სიბრძნე. და მთავრობაი დიდებისა მოიგოს 
მან და წინაშე მდაბლისა ვიდოდის დიდებაი. 


თავი 16 


1 კაცისა მიერ წარმართებალ გულისაი, ხოლო უფლისა მიერ 
მიგებაი ენისაი (რაოდენცა დიდ იყო, ესოდენ დაიმდაბლე თავი 
თვსი და წინაშე უფლისა ღმრთისა ჰპოო მადლი). 2 ყოველნი 
საქმენი მდაბლისანი ცხად არიან წინაშე ღმრთისა და 
განამტკიცნის სულნი მათნი უფალმან. 3 მიაგორვენ და 
მიაქციენ უფლისა მიმართ საქმენი შენნი, რათა დაემტკიცნენ 
გულისსიტყუანი შენნი. ყოველივე ქმნა უფალმან თავით 
თვსით, ხოლო უღმრთონი დღესა ბოროტსა წარწყმდენ. 2? 
არაწმიდა არს წინაშე უფლისა ყოველივე მაღალი გულითა; 
რომელმან ჭელი ქჭელსა მისცეს სიცრუვით, არა უბრალო იყოს, 
დასაბამი გზისა კეთილისა საქმე სიმართლისა და სათნო არს 
წინაშე უფლისა უფროის ვიდრე შეწირვაი მსხუერპლისაი. 9 
რომელი ეძიებდეს ღმერთსა, პოოს მეცნიერებაი სიმართლესა 
თანა და, რომელი მართლ ქძიებდეს მას, პოოს მშვდობაი. 7 
ყოველნი საქმენი ღმრთისანი სიმართლით არიან; ხოლო 
დაიმარხი უღმრთოი დღედ ბოროტისა. 8 უმჯობეს არს მცირედი 
მისაღებელი სიმართლით, ვიდრე მრავალ ნაყოფი სიცრუით. 9? 
გული კაცისა ზრახევდინ სიმართლესა, რათა ღმრთისა მიერ 
სლვანი მისნი წარემართნენ. 19 მეცნიერებაი არს ბაგეთა 
მეფისათა და სარჩელსა შინა არა სცთეს პირი მისი. 11 წამი 
სასწორი უფლისა მიერ, რამეთუ საქმენი მისნი სასწორ 
სიმართლისაი. 12 საძაგელ არს მეფისა მოქმედი ბოროტისა, 
რამეთუ სიმართლით განემზადების საყდარი მთავრობისა 
მისისა. 13 სათნო არიან წინაშე მეფისა ბაგენი მეცნიერნი და 
სიტყუანი მართალნი უყუარან. 14 გულისწყრომაი მეფისა 
ანგელოზი მაკუდინებელი, ხოლო კაცმან გონიერმან ულხინოს 
მას. 12 ნათელსა შინა ცხორებისასა ძე მეფისაი; ხოლო 
რომელნი სათნო არიან მისა, ვითარცა ღრუბელი მცხუედი. 15 
მართუენი სიბრძნისანი უფროის და უმეტეს ოქროისაი, ხოლო 
მართუენი გონიერებისანი ურჩეულეს უფროის ვეცხლისა. 17 
ალაგთა ცხორებისათა მოაქციიან ბოროტისაგან, ხოლო 


სიგრძე ჟამთა (გზანი სიმართლისანი, რომელმან შეიწყნარის 
სწავლაი იგი, კეთილსა შინა იყოს, და, რომელმან დაიმარხოს 
მხილება, იგი განბრძნდეს, რომელმან დაიმარხნეს გზანი 
უფლისანი, მან დაიცვნეს სულნი თვსნი, და, რომელსა 
უყუარდეს ცხორებაი, იგი ერეოდის პირითა თვსითა); 18 
უწინარეს შემუსრვისა ძღვს გინებაი, უწინარეს დაცემისა სახე 
ბოროტებაი. 19 უმჯობეს არს მშვდი გონებითა სიმდაბლესა 
თანა, ვიდრე რომელი განიყოფდეს ნატყუენავსა მაგინებელთა 
თანა, 290 გულისხმის-მყოფელი საქმეთა შინა მპოვნებელი არს 
კეთილისაი, ხოლო, რომელი ესვიდეს უფალსა, სანატრელ 
იყოს. 21 ბრძენთა და გონიერთა გულისხმის-მყოფელ პჰპრქვან, 
ხოლო ტკბილნი იგი სიტყვთა უმეტეს სასმენელღა იყვნენ. 22 
წყაროი ცხორებისა გონიერებაი, რომელთა მოუგიეს იგი; 
ხოლო სწავლაი უგუნურთა - ბოროტ. 23 გულმან ბრძნისამან 
ცნის თვსისაგან პირისა და ბაგეთა ჰმოსიეს მეცნიერებაი. 24 
გოლი თაფლისაი სიტყუანი კეთილნი, ხოლო სიტკბოებაი მისი 
სმენაი და კურნებაი სულისაი. 25 არიან გზანი, რომელნი 
მართალ საგონებელ არიან წინაშე კაცთა, ხოლო 
უკუანაისკნელი მათი ჰხედავს ფსკერსა ჯოჯოხეთისასა. 25 კაცი 
სალმობათა შინა შურებინ თავით თვსით და აიძულებს 
წარწყმედასა თვსსა, ხოლო გულარძნილსა მას პირსა თვსსა 
ჰმოსიეს წარსაწყმედელი თვსი. 27 კაცმან უგუნურმან ითხარის 
თავისა თვსისა წარსაწყმედელი და ბაგეთაგან თვსთა ცეცხლი 
დაიუნჯის. 29 კაცი გულარძნილი გამოიღებნ ბოროტსა და 
ნაბერწყალი ზაკვისა ცეცხლებრ შეუდვის უკეთურთა და 
განაშორნის მეგობარნი. 29 კაცი უშჯულო გამოცდილ იქმნის 
მეგობართაგან და მიიყვანნის იგინი გზასა არაკეთილსა. 39 
განიმტკიცებნ თუალთა თვსთა და განიზრახავნ გულარძნილსა 
და მოიახლის ბაგეთა თვსთა და იტყვნ ყოველსა ბოროტსა; ესე 
საყუმილი არს უკეთურებისაი. 31 გვრგვნ სიქადულისა სიბერე, 
ხოლო გზათა შინა სიმართლისათა იპოების. 32 უმჯობეს არს 
კაცი სულგრძელი ძლიერებისაგან, ხოლო რომელმან 
დაითმინის გულისწყრომაი, უფროის მისსა არს, რომელმანცა 
დაიპყრას ქალაქი ძნელი. 33 წიაღადვე თვსად მიუყდეს 


ყოველი ცრუთა მათ, ხოლო უფლისა მიერ ყოველი 
სამართლად. 


თავი 17 


1 უმჯობეს არს ლუკმა ერთი ტკბილი სიმშვიდით უფროს, 
ვიდრეღა სახლსა სავსესა სანოვაგეთა, და შფოთითა. ? მონა 
ბრძენი დაიპყრობს უფალსა უგულისხმოსა და, ვითარცა ძმანი, 
მიიღებნ ნაწილთა. 3 ვითარცა გამოსცადნის ვეცხლი და ოქრო 
ბრძმედმან, ეგრეთვე იცნის ღმერთმან გულნი კაცთანი. “ ძვრი 
მორჩილ არს ენისა ცრუისა, ხოლო მართალი არა მიხედავს 
ბაგეთა მტყუართა. ? რომელმან განკიცხოს გლახაკი, 
განარისხებს შემოქმედსა მისსა, ხოლო, რომელი იხარებდეს 
შეჭირვებასა ზედა სხვისასა, მას მიუვლინოს ღმერთმან. 9 
გვირგვინი მოხუცებულისა არს შვილისშვილი; ხოლო ქება 
შვილთა მამა მათი. მორწმუნეთათვის ქვეყანა უნჯ არს, ხოლო 
ურწმუნოთათვის არცაღა ფოლი ერთი. 7 არა შვენის უგუნურსა 
ბაგენი მართალი და არცა მართალსა ბაგენი ცრუნი. 8? 
უსასყიდლო მადლი არს წურთილება და, რომელნი ვლენან 
მაზედ, წარემართოს. ? რომელმან დაფაროს ბოროტი სხვისა, 
განამრავლებს მეგობრობასა, ხოლო, რომელმან განაცხადოს, 
დაჭსნის მშვიდობასა. 19 ტუქსვამან შემუსრის გულნი 
ბრძენთანი, ხოლო უგულისხმონი პატიჟმან ვერ მოაქცივნის. 11 
მჭქდომმან აღადგინნის ყოველი ბოროტი და უფალმან 
მოუვლინის ანგელოზი უწყალო. 12 ზრუნვა კაცისა ბრძნისა 
მოიგებს კეთილსა, ხოლო უგუნური იგონებს ბოროტსა. 13 
რომელმან ყოს კეთილისათვის ბოროტი, არ მოაკლდეს 
სახლსა მისსა ძვირი. 14 რომელმან მიუშვას წყალი დინებად, 
დამწყებელი არს შფოთისა, ხოლო პირველ გონებისა 
პყრობადმდე ბრძანებანი ლტოლვილ იქმნეს. 12 რომელმან 
შერაცხოს კეთილი ბოროტად და ბოროტი კეთილად, ორნივე 
საძაგელ იყოს წინაშე უფლისა. 19 რა სარგებელ არს 
უგუნურთათვის საუნჯე ფრიადი, ვინათგან ვერა მიყდეს 
სიბრძნესა მცირესა. 17 ძმანი ჭირსა შინა საყმარ არიან, 
ამისთვსცა იშვნიან. 18 კაცი უგუნური ტყუელავნ და მოსცხრებინ 
თავისა თვსისა, რაჟამს თავს-იდებნ თავს-დებასა თვსთა 


მეგობართასა, 1? ხოლო ცოდვისმოყუარესა უხარინ ლალვაი, 
20 ხოლო გულფიცხელი არა შეემთხვოს კეთილსა; კაცი, 
რომელი გარდაიქცეოდის ენითა თვსითა, შევარდეს იგი ძვრსა. 
21 გული უგუნურთა სალმობაი მომგებელისა თვსისაი; არა 
იხარებნ მამაი ძესა ზედა უსწავლელსა; ხოლო შვილმან 
ბრძენმან მხიარულ-ყვის დედაი თვსი. 22 გულმან მხიარულმან 
კეთილ და ბრწყინვალე ქმნის, ხოლო კაცისა მწუხარისაგან 
ჭმებიან ძუალნი. 23 რომელი მიიღებდეს ქრთამსა წიაღთა 
სიცრუვით, არა წარემართნენ მას გზანი, რამეთუ 
გარდაჰგულარძნის გზანი სიმართლისანი. 24 პირი კაცისა 
გულისკმის-მყოფელისა ბრძენ, ხოლო თუალნი უგუნურთანი 
კიდეთა ქუეყანისათა. 22 206 ზღუევაი კაცისა მართლისა არა 
კეთილ არს, არცა ღირს ძვრისხრახვაი ძლიერთა 
მართალთათვს. 27 რომელი ერიდებოდის სიტყუასა ფიცხელსა 
წარმოღებად, იგი გონიერ არს და სულგრძელ კაცი ბრძენ. 28 
ჰკითხეს რაიმე უგუნურსა სიბრძნე, სიბრძნედ შეირაცხის, 
რამეთუ გონებაი მოკვრნედ თავი თვსი ყო და ჰგონია, 
ვითარმედ ბრძენ არს. 


თავი 18 


1 მიზეზსა ეძიებნ კაცი, რომელსა ეგულებინ განშორება0ი 
მეგობართაგან თვსთა, ხოლო ყოველსა ჟამსა საყუედრელ 
იყოს. 2 არა რაი უყმს სიბრძნე ნაკლულევანსა გონებითა, 
რამეთუ უფროისღა ირთავნ უგუნურებასა. 3 რაჟამს მიიწიის 
უღმრთოი სიღრმესა უკეთურებისასა, მაშინ შეურაცხყვის. 
ხოლო მოუვდეს მას შეურაცხებაი და ყუედრებაი. 4 წყალი 
ღრმაი არს სიტყუაი გულსა კაცისასა, ხოლო მდინარე 
გამომცენარე წყაროი სიბრძნისალ. 2 თუალ-ღებაი უღმრთოისა 
არა კეთილ, არცა ღირს განდრეკად სამართალისა საშჯელსა 
შინა. 9 ბაგენი უგუნურთანი მოიწევენ ბოროტსა და პირი მისი 
უთმინო მოიზიდავს სიკუდილსა. 7 პირი უგუნურისა შემმუსრველ 
მისდავე და ბაგენი მისნი საბრჟე სულისა მისისა. 8 სიტყუანი 
ორენათანი თუცა წრფელ, შთამჭრელ სწრაფ, მუცელთა შინა 
მცონარსა ერევინ შიში, სულთა ლირწთასა შიოდისყე. ? 
რომელთა არა განიკურნონ სული თვსი, საქმეთაგან თვსთა ძმა 
არიედ ჩუენთა. 19 დიდისა ზრახვისაგან ძლიერებისა 
განცხადებულ არს სახელი ღმრთისა; მას მოუჭჟდენ მართალნი 
და ამაღლდენ. 11 მონაგები კაცისა მდიდრისა, ვითარცა 
ქალაქი მოზღუდვილი, ხოლო დიდებაი მისი ფრიად ჰფარავს 
მას. 12 უწინარეს სიმდაბლისა ამაღლდის გული კაცისა და 
უწინარეს დიდებისა დამდაბლდის, 13 რომელი მიუგებდეს 
სიტყუასა ვიდრე სმენად, რომლისა უგუნურება არს ამისა და 
საყუედრელ. 14 გულისწყრომაი კაცისა დაამშვდის 
მსახურებამან გონიერმან, ხოლო სულმოკლესა კაცსა ვინმე 
დაუთმოს. 12 გულმან გონიერისამან მოიპოვოს ცნობაი. და 
ყურნი ბრძენნი ეძიებედ გულისხმის-ყოფასა. 16 საცემელმან 
კაცისამან განავრცის იგი და ძლიერთა თანა დასვის იგი. 17 
მართალი იგი თავისა თვსისა შემასმენელ იქმნის, პირველსავე 
სიტყუასა, ვითარცა-რაი დადვას მოსაჯულმან მან, ემხილოს. 18 
სიტყვს-გებაი დააცხრვის კაცმან გონიერმან და ძლიერთა თანა 
განაწესის. 19 ძმაი ძმისაი შემწე, ვითარცა ქალაქი ძლიერი და 


მაღალი და ძლიერ არს, ვითარცა სამეუფოი მოზღუდვილი. 29 
ნაყოფისაგან პირისა კაცმან განაძღოს მუცელი თვსი - და 
ნაყოფისაგან ბაგეთა თვსთასა განაძღოს იგი. 21 სიკუდილი და 
ცხორებაი ყელთა შინა ენისათა, ხოლო რომელთა შეიწყნარონ, 
იგინი ჭამდენ ნაყოფსა მისგან. 22 რომელმან პოვა ცოლი 
სახიერი, პოვა მან მადლი და მოიღო ღმრთისაგან 
მხიარულებაი; რომელმან განაძოს ცოლი სახიერი, განყადოს 
მან კეთილი თვსი; ხოლო, რომელმან დაიყენოს მემრუშე, 
უგუნურ და უღმრთო არს. 23 გლახაკი ითხოვნ ვედრებით, 
ხოლო მდიდარი მიუგებნ ყბედებრ. 24 კაცი მოყვარული 
მოყვარისა უფროსად საყუარელ იყოს, ვიდრეღა ძმაი. 


თავი 19 


1 უმჯობეს არს უმეცარი, რომელი ვლიდეს ერთგულად, 
ვიდრეღა ორგულებით ბაგეთა ხრიდეს. 2 უმეცრება სულისა 
თვისასა არა კეთილ, ხოლო დაუდგრომელობა ფერვთა 
ცოდვათა შეიმთხვევს. 3 უგუნურებაი კაცისა განრყუნის 
ზრახვითა მისითა და ღმერთსა აბრალებნ გულითა. 43 
სიმდიდრემან შესძინის მეგობარნი მრავალნი, ხოლო 
გლახაკსა მას, რომელცა უვინ, გან-ვე-ეშორის. ? მოწამე 
მტყუარი არა უტანჯველი იყოს, ხოლო რომელი აბრალებდე 
ნაწილად, იგი ვერ განერეს საშჯელსა. 9 მრავალნი მსახურებენ 
პირსა მეფისასა, ხოლო ყოველივე უკეთურ იქმნის მიცემასა 
მისსა და მაყუედრებელ კაცისა არნ. 7 ყოველსა, რომელსა 
სძულდეს ძმაი გლახაკი, ესევითარი სიყუარულისაგანცა შორს 
იყოს განზრახვაი კეთილი, რომელთა იციან იგი, მათა 
მახლობელ არს, ხოლო კაცმან ბრძენმან პოოს იგი. რომელი 
მრავალსა ბოროტსა იქმს, აუვარებს უკეთურებასა და რომელი 
აღაზრზენდეს სიტყუასა, იგივე ცხონდეს. 8 რომელმან მოიპოვა 
გონიერებაი, უყუარს მას თავი თვსი და, რომელმან დაიმარხოს 
სიბრძნე, პოოს მან კეთილი. 3? მოწამე ცრუი არა უცოდველ 
იყოს; რომელმან აღაგზნეს ბოროტი, იგივე წარწყმდეს. 19 არა 
შეჰგავს უგუნურსა შუება0; ეგრეთვე, უკუეთუ მონაი მთავრობდეს 
უფალთა, გინებით იდევნენ. 11 მოწყალე კაცი სულგრძელ არნ, 
ხოლო სიქადული მისი მიუყდეს უღმრთოთა. 12 მეფისა 
ბრძანებაი მსგავს არს ბრდღუენისა ლომისასა და, ვითარცა 
ცუარი მწუანვილსა ზედა, ეგრეცა მხიარულებაი მისი. 13 
სირცხვლ მამისა შვილი უგუნური და არაწმიდა არიან ლოცვანი 
მისნი სასყიდლისაგან უცხოისა. 1“ სახლი და მონაგები 
განუყვიან მამათა შვილთა, ხოლო უფლისა მიერ შეემთხვოს 
ცოლი სახიერი ქმარსა. 12 შიშსა შეუპყრიედ მემრუშეთა გული 
და სულსა უქმთასა შიოდეს. 19 რომელი იმარხვიდეს მცნებასა, 
დაიცვას სული თვსი, ხოლო, რომელი უდებ-იყოს გზათა 
თვსთა, იგი წარწყმდეს. 17 ავასხის უფალსა, რომელი 


სწყალობნ გლახაკთა, და მისაცემელისაებრ მისისა მიეგოს 
მას. 18 განსწავლე ძე შენი და ესრეთ იყოს სასოი კეთილ და 
გინებასა ნუ აღაყვანებ სულსა მისსა (უკუეთუ სცე მას 
კუერთხითა, არა მოკუდეს, არამედ სული მისი სიკუდილისაგან 
იქსნე). 19 სახე ბოროტებისათა კაცი ფრიად იზღვოს, ხოლო 
უკუეთუ უსჯულოებდესღა, სულიცა თვსი დაჰრთოს. 29 ისმინე, 
შვილო, სწავლაი მამისა შენისა, რათა ბრძენ იყო სიბერესა 
შენსა. 21 მრავალნი ზრახვანი არიან გულსა კაცისასა, ხოლო 
ზრახვაი უფლისა ჰგიეს უკუნისამდე. 22 ნაყოფ კაცისა 
მოწყალებაი არს, უმჯობეს გლახაკი მართალი, ვიდრე 
მდიდარი მტყუანი. 23 შიში უფლისა საცხორებლად კაცისა, 
ხოლო უშიში იგი ბჭეთა ზედა იქცეოდის შეცთომილად და 
ადგილთა მათ, სადა-იგი არა მიხედავს საუკუნოი. 24 
რომელმან დაიმალნეს ყელნი სიცრუით, ვერცაღა პირად 
მიყუნეს იგინი. 22 სატანჯველსა უგუნური უვერაგეს იქმნეს, 
ხოლო უკუეთუ ამხილო კაცსა გონიერსა, გულისყჟმა-ყოს 
მეცნიერებალ. 202 რომელმან შეურაცხ-ყოს მამა და განაძოს 
დედა თვისი, სირცხვილეულ და საყვედრელ იქმნეს. 27 შვილო, 
ნუ დაუტევებ სმენასა წვრთილებისასა და ნუცა უგულებელს- 
ჰყოფ სიტყვასა კეთილსა. 28 რომელმან თავს-მდებად ყოს 
ყრმა ჩჩვილი, მტერ იქმნეს სამართლისა, ხოლო პირი 
უღმრთოთა შთანთქამს სასჯელსა. 2? განიმზადონ უწვრთელთა 
გვემანი და უგუნურთა პატიჟნი. 


თავი 20 


1 უძღებ არს ღვინო და შემაგინებელ სიმთრვალე, ხოლო 
ყოველნი უგუნურნი ეთანადებიან. 2 ზახილი ლომთა აშინებს 
პირუტყვთა და რისხვა მეფისა კაცთა, ხოლო რომელმან 
გახარისხოს, ავნოს სულსა თვისსა. 3 დიდება კაცისა არს შორს- 
ყოფა შფოთთაგან, ხოლო უგუნურნი ყოველნი აღერევიან. 4 
მცონარი კაცი არა შვრებინ კნულსა. და გაზაფხულ ითხოვნ 
იფქლსა და არავინ მისცის. ? წყალი ღრმა არს გონება კაცისა, 
ხოლო ბრძენმან კაცმან აღმოწბას იგი. 9 დიდ არს კაცი და 
პატიოსან კაცი მოწყალე, ხოლო კაცი სარწმუნო ძნიად იპოოს. 
7” რომელი იქცევინ სამართალსა უბიწოდ, სანატრელნი შვილნი 
დაუტევნის; 8? რამეთუ, რაჟამს მეფც მართალი დაჯდეს 
საყდართა სასჯელისათა, არა დამდგომ არს წინაშე თუალთა 
მისთა ყოველი უკეთური. ? ვინმე იქადოს გულითა წმიდა- 
ქონებად? ანუ ვინმე იკადროს თქმად, ვითარმედ: წმიდა ვარ 
ცოდვისაგან? 19 სასწორი დიდი და მცირე და საწყაული ორი 
საძაგელ არს წინაშე უფლისა (და რომელთა ყონ იგი, მითვე 
უბრკუმეს და შებრკოლდეს კაცი). 11 ჭაბუკი, რომელი 
სიწმიდით ხოლო ვალნ, მართალ არიედ ეზონი მისნი. 12 
ყურთა ესმინ, თუალთა ხედავნ. და უფალსა შეუქმნიან ორნივე. 
13 ნუ გიყუარნ ძვრისსიტყუაი, რათა არა შეიმუსრო; აღიხილენ 
თუალნი შენნი და განსძღე პურითა. 14 ძვრსა უკეთურად იტყვნ, 
რომელი ვალნე მას შინა, და წარმდებებით იქადინ. 15 არს 
ოქროი სიღრმე უფსკრულთა, ხოლო ჭურ პატიოსან არიან 
ბაგენი მეცნიერნი. 19 განეშორე მისგან, რომელი თავს-მდებ 
ექმნეს უცხოსა და სტუმართათვს დაწინდულ იქმნას. 17 
დაუტკბნა კაცსა პურნი სიცრუვისანი და აღავსო პირი მისი 
შანთითა მყურვალითა. 18 გულისზრახვანი შეკრებულთაგან 
განირჩევიან და ბრძოლანი სიბრძნით განემზადებიან. 19 
რომელი განმცხადებელ არს ხვაშიადთა, ზაკვით ვალს და 
მაცთურობით აღახვამს ბაგეთა, ხოლო შენ ნუ მიახლები. 29 


რომელმან განგმოს მამა-დედანი, დაუშრტეს ნათელი და 
გუგანი თვალთანი დაუბნელდეს. 21 ხვედრი, სურვილით 
აღებული, აღსასრულსა არა იკურთხოს. 22 ნუ იტყვი: რათა შურ- 
ვაგო მტერსა, არამედ მოითმინე უფლისათვს, რათა შემწე 
გეყოს. 23 ბილწ არიან წინაშე უფლისა საწყავნი ორრიგნი და 
სასწორი ზაკული არა კეთილ მის წინაშე. 24 უფლისაგან არს 
წარმართება - სლვა კაცისა, ხოლო მოკვდავთა ვითარ ცნან 
გზანი თვისნი? 2?” მახე იჩქითი არს განმწარება წმიდათა, ხოლო 
შემდგომად შეწირონ და ინანონ. 295 განბნევა უღმრთოთა არს 
მეფე ბრძენი, რომელი ავლინებს მათ ზედა ურმისთვალთა. 27 
ნათელი უფლისა ბრწყინავს კაცთა ზედა, რომელი 
გამოიკვლევს საუნჯეთა გულისათა. 28 წყალობა და 
ჭეშმარიტება მცველ არს მეფეთა და გარეშემზღუდველ 
საყდართა მისთა სიმართლე. 29 სამკაული ჭაბუკთა - სიბრძნე 
თვსი და დიდება მოხუცებულთა - მჟცოვანებანი. 39 კვეთა და 
წყლვა შეემთხვიოს ბოროტსა, ხოლო ტანჯვანი საუნჯეთა 
მუცლისა მისისათა. 


თავი 21 


1 ვითარცა ნაკადელნი წყალთანი, ეგრეთვე გულნი მეფისანი - 
ჭელთა შინა ღმრთისათა, სადა ნებავს მიხედვად, მიაქციოს 
მუნით. 2? ყოველსა კაცსა ჰგონიეს თავი თვსი 
განმართლებულად, ხოლო წარმმართებელი გულთაი ღმერთი 
არს. 3 საქმე სიმართლისა და ჭეშმარიტებისა სათნო არნ წინაშე 
უფლისა უფროის, ვიდრეღა მსხუერპლთა სისხლნი. “ გონება 
დიდ გინებასა შინა კაცი გულფიცხელი, ხოლო ბრწყინვალებაი 
უღმრთოთა ცოდვაი. ? ზრახვამოკლედ სიწრფოებაი არს, 
ხოლო ყოველი დაუდგრომელი მომედგრეს. 9 რომელი 
შეიკრებდეს საუნჯეთა ენითა ტყუილისათა, ამაო არს, და 
მისდევს იგი საფრჭჟეთა სიკუდილისათა. 7 მოსრვაი უღმრთოთა 
ზედა მოიწიოს, რამეთუ არა ჰნებავს საქმედ სიმართლისა. 98 
გულარძნილთა მათ გულარძნილნი გზანი მოუვლინნის 
უფალმან ღმერთმან, ხოლო წმიდა და მართალ საქმენი მისნი. 
? უმჯობეს არს ყოფაი ყურეთა ჰაერსა ქუეშე, ვიდრე 
მოპიტალებულთა სიცრუვით და სახლსა შინა შეგინებულსა 
ზოგებით. 19 სულსა უღმრთოთასა გული უთქუამნ უკეთურებასა 
და არავისგან შეწყნარებულ იქმნას კაცთაგანისა. 11 ზღუევასა 
ბილწისასა უგონიერეს იქმნას უმანკოი ხოლო გულისჟმა-ყოს 
ბრძენმან და შეიწყნაროს მეცნიერებაი. 12 გულისხუმა-ყვნეს 
მართალმან სულნი უღმრთოთანი, რამეთუ განირყუნიან 
უღმრთონი ბოროტსა შინა. 13 რომელმან დაიყუნეს ყურნი არა 
სმენად უძლურისა, იგიცა ხადოდის უფალსა და არა ვინ იყო, 
რომელმანცა ისმინა მისი. 1“ მისაცემელმან იდუმალმან 
გარემიაქციოს რისხვაი, ხოლო რომელი ქრთამსა ძვრობს, 
გულისწყრომაი აღადგინის ძლევად. 12 მხიარულებაი 
მართალთა საქმე სიმართლისაი, ხოლო ღირსი არაწმიდა არს 
უკეთურთა წინაშე. 15 კაცი, რომელი შეცთომილ იყოს გზათა 
სიმართლისათა, შესაკრებელსა გმირთასა განისუენოს. 17 
კაცსა ნაკლულევანსა უყვარს საშუებელი, ხოლო, რომელსა 
უყვარდეს ღვნოი და ზეთი, არა განმდიდრდეს. 18 ნარჩევ 


მართლისა უსჯულოი და წრფელისა წილ დაუდგრომელი. 19 
უმჯობეს არს ყოფაი ქუეყანასა უდაბნოსა, ვიდრე დედაკაცისა 
თანა მოლალისა და ენოვნისა და გულმწყრალისა. 29 საუნჯე 
გულისსათქუმელი განუსუენებს პირსა ბრძენთასა, ხოლო კაცთა 
უგუნურთა შთანთქან იგი. 21 გზათა სიმართლისა და 
წყალობისათა პოონ ცხორებაი, შეწყალებაი და დიდებაი. 22 
ბრძენმან მიმართა ქალაქთა მაგართა და შემუსრა სიმაგრე, 
რომელ სასო იყო უღმრთოთა. 23 რომელმან დაიცვას პირი 
თვსი და ენაი თვსი დაიმარხოს, ივსნას ჭირისაგან სული თვსი. 
24 ფიცხელსა და კადნიერსა და ლაღსა ბილწ ეწოდების, 
ხოლო რომელი ძვრსა ივსენებდეს - უშჯულოი. 23 
გულისთქუმათა მოაკუდინიან მცონარი, რამეთუ არა რაი უნებნ 
ჭელითა მისითა საქმედ. 29 უღმრთოსა გული უთქუმნ ყოველთა 
დღეთა გულისთქუმასა ბოროტსა, ხოლო მართალსა ეწყალინ 
და სწყალობნ ურიდად. 27 მსხუერპლნი უღმრთოთანი საძაგელ 
უფლისა, რამეთუ უშჯულოებით შესწირვენ მას. 28 მოწამე 
მტყუარი წარწყმდეს, ხოლო კაცი მორჩილი კრძალულად 
იტყვნ. 29? კაცი უღმრთოი ურცხვნოდ წინააღუდგეს პირსა, 
ხოლო წრფელმან თვთ გულისხმა-ყუნის საქმენი მისნი. 39 არა 
არს კაცისა სიბრძნე, არა არს სიმყნე, არა არს ზრახვაი მყდომ 
უფლისა. 31 ცხენი განემზადებინ დღედ ბრძოლისა, ხოლო 
უფლისა მიერ არს შეწევნაი. 


თავი 22 


1 უმჯობეს არს სახელი კეთილი ვიდრე სიმდიდრესა მრავალსა, 
ხოლო უფროის ოქროისა და ვეცხლისა მადლი კეთილი; 2 
მდიდარი და გლახაკი შეემთხვნეს ურთიერთას, ხოლო ორნივე 
უფალმან შექმნა. 3 ბრძენმან იხილა უკეთური ტანჯვასა შინა და 
თქუა: ძლიერად ისწავების, ხოლო უგუნურნი თანაწარჰყდეს და 
იზღვნეს. 4 დასაბამი სიბრძნისა შიში უფლისა და სიმდიდრე და 
დიდებაი და ცხორებაი. ? 9 7 8 9 10 11 უუჟუარან უფალსა გულითა 
წმიდანი და შეწყნარებულ არიან მისა უბიწონი, ბაგითა მწყსინ 
მეფც. 12 და თუალნი უფლისანი მცველ არიან გზათა მისთა, 
განგასრნის სიტყუანი კეთილნი უშჯულომან. 13 მიზეზობნ 
მედგარი და თქვს: ლომთა დაუპერიან გზანი და წარსავალნი 
ურაკპარაკთანი მკლველთა. 1“ მთხრებლ ღრმა არს პირი 
უშჯულოისაი და უფლისაგან განვრდომილი შთავარდეს მას 
(არიან გზანი უკეთურნი წინაშე კაცთა და ჰნებავს მოქცევაი 
მათგან, ხოლო მოქცევაი ჯერ-არს დრკუთაგან და უკეთურთა 
გზათა), 12 უგუნურებაი აღგზებულ არს გულსა ჭაბუკთა 
უსწავლელთასა, კუერთხი და სწავლა განშორებულ არს 
მათგან. 10 რომელი მოხუეჭნ გლახაკსა, განამრავლის თავისა 
თვსისა ძვრი და შესძინის იგი მდიდარსა, ვითარცა საწადელი. 
17 სიტყუას ბრძენთასა მიუპყარ ყური შენი და ისმინენ სიტყუანი 
პირისა ჩემისანი და დაიმარხენ იგინი გულსა შენსა. 18 რათა 
სცნა, რამეთუ კეთილ არიან. 19 29 21 22 ნუ ჰმძლავრობ 
დავრდომილსა, რამეთუ გლახაკ არს და ნუ შეურაცხ-ჰყოფ 
უძლურსა ბჭეთა ზედა. 23 რამეთუ უფალმან საჯოს საშჯელი 
მისი. და იყსნე უზღვეველად სული შენი. 2“ ნუ ექმნები მოყუას 
კაცსა გულმწყრალსა და მეგობარსა მრისხანესა ნუ თანაექცევი. 
25 ნუუკუე ისწავნე გზანი მისნი და მიიღო მახე სულისა შენისაი. 
26 ნუ მისცემ თავსა შენსა თავს-მდებად სირცხვლთა პირისათა. 
27 უკუეთუ არა აქუნდეს, რაი მისცეს, განიღონ სარეცელი შენი 
გუერდთაგან შენთა. 28 ნუ სცვალებ საზღვართა საუკუნეთა, 


რომელი დადვეს მამათა შენთა. 29 შუენიერი კაცი და მალე 
საქმითა თვსითა მეფეთა წინაშე ღირს დგომად, არა წინაშე 


კაცთა გულკლებულთა. 


თავი 23 


1 უკუეთუ დასჯდე სერობად ტაბლასა ძლიერისასა, ცნობით ცან 
წინადაგებული შენი და ეგრეთ მიყავ ჭელი შენი. ? უწყოდე, 
რამეთუ ეგრეთ გიღირს განმზადებად, უკუეთუ უძღებ ხარ. 3 ნუ 
გული გითქუამნ საჭმელთა მისთა, რამეთუ ესენი ჰქონან 
ცხორებად ტყუვილისა. “ ნუ წარსწუდები, გლახაკ თუ ხარ, 
მდიდრისა, არამედ გონებითა შენითა განეშორე. ? უკუეთუ 
მიადგნე თუალნი, არასადა ჩნდეს იგი, რამეთუ განმზადებულ 
არიან მისა, ვითარცა ფრთენი ორბისანი, და მიიქცეს სახიდ 
ზედამადგინებელისა თვსისა. 5 ნუ სჭამ კაცისა თანა მოშურნისა, 
ნუცა გული გითქუამნ საჭმელთა მისთა. 7 რამეთუ, ვითარცა-იგი 
ვინ შთანსთქამნ თმასა, ეგრეთ ჭამდეს და სუმიდეს შენ თანა. 8 
ნუცა შეიყვანებ შენ თანა და ნუცა სჭამ პურსა მის თანა, რამეთუ 
წარმოსთხიოს იგი და ჰგმობდეს სიტყუათა შენთა კეთილთა. 9 
ყურთა მიმართ უგუნურთასა ნურას იტყვ; ნუუკუე შეურაცხ-ყუნენ 
სიტყუანი შენნი გონიერნი. 19 ნუ გარდასცვალებ საზღვართა 
საუკუნეთა და მონაგებსა ობოლთასა ნუ შეხუალ, რამეთუ 
მჭსნელი მათი უფალი ძლიერი არს და საჯოს სასჯელი 
მართალი შენ თანა. 11 12 მიეც გული შენი სწავლასა და 
სასმენელნი შენნი განჰმზადენ სიტყუათა მეცნიერებისათა. 13 ნუ 
განაყენებ ჩჩვლთა ყრმათა სწავლასა; უკუეთუ სცე მას 
კუერთხითა, არა მოკუდეს. 1“ შენ სამე სცე კუერთხითა, ხოლო 
სული მისი იჭსნე სიკუდილისაგან. 12 შვილო, უკუეთუ ბრძენ 
იყოს გული შენი, ახარო გულსაცა ჩემსა. 15 და იყვნენ ბაგეთა 
შინა ჩემთა სიტყუანი პირისა ჩემისანი, უკუეთუ მართალ იყვნენ. 
17 ნუ ჰგაძავ გულითა შენითა ცოდვილთა, არამედ შიშსა შინა 
უფლისასა იყავ ყოველსა დღესა, 18 რამეთუ, უკუეთუ 
დაიმარხო, ესე გექმნეს შენ ნაშობ და სასოებაი შენი არა 
განგეშოროს. 173 ისმინე, შვილო ჩემო, და ბრძენ იქმენ და 
წარჰმართო გონიერება გულისა შენისაი. 29 და ნუ იყოფი 
მეღვნე და ნუცა ხედავ ზიარებასა სხუათასა ყორცისა სყიდასა, 


21 რამეთუ ყოველი მემთრვალე და მეძავი დაგლახაკნეს და 
შეიმოსო დაბებკული ყოველმან მოძილემან. 22 ისმინე შვილო, 
მამისა, რომელმან გშვა შენ და ნუ შეურაცხ-ჰყოფთ, რამეთუ 
დაბერდა დედა შენი. 23 მოიგე ჭეშმარიტებაი და ნუ განიშორებ 
სწავლულებასა. 24 კეთილად ზრდინ მამაი მართალი და ძესა 
ზედა ბრძენსა იხარებნ გული მისი. 25 იხარებდინ მამაი შენი და 
დედაი შენი და შენ ზედა და მხიარულ-ყვენ მშობელნი შენნი. 29 
მომეც მე, შვილო, გული შენი და თუალნი შენნი გზათა ჩემთა 
ხედვასა. 27 ჭური განყურეტილი არს სხვსა სახლი და 
ჯურღუმული იწროი უცხოი. 28 და ესე მოსწრაფედ წარწყმდეს 
და ყოველი უშჯულოი მოიყოცოღს. 29 ვისსა ვაი? ვისსა შფოთი? 
ვისსა სასჯელი? ვისსა დაუწყუედელნი უძრვანი? ვისსა 
შემუსრვანი ამაონი? ვისნი ლბილ არიან თუალნი? 39 ანუ არა 
მათთა, რომელთა დაიყოვნიან ღვნოსა ზედა? და რომელნი 
იმსტურობენ, სადაძი სუმანი არიან? 31 ნუ დაითრვებით 
ღვნითა, არამედ ზრახევდით კაცთა მართალთა და ზრახევდით 
ურთიერთსა სლვასა შინა, რამეთუ, უკუეთუ ფიალებსა და 
სასუმელებსა მისცნე თუალნი შენნი, უკუანაისკნელ ხვდოდი 
უშიშულეს საცეხულისთავისა, 32 ხოლო დასასრულსა, ვითარცა 
გუელი, განისხირპო და, ვითარცა რქოსანისა მის, განგეზაოს 
გესლი. 33 თუალთა შენთა რაჟამს იხილონ დედაკაცი უცხოი, 
მაშინ პირი შენი იტყოდის გულარძნილსა. 34 და დაადნვის, 
ვითარცა გულსა შინა ზღვსასა და ვითარცა ნავისმავლინებელი 
შორის მრავალთა ღელვათა. 35 და მაშინ სთქუა: მცეს მე და 
არა მტკიოდა, მეკიცხევდეს მე და არა ვცან, ოდესმე ცისკარი 
იყოს, რათა განვიდე და ვიძიო, რომელთა თანა ვიდოდი? 


თავი 24 


1 შვილო, ნუ ჰბაძავ კაცთა უგუნურთა, ნუცა გული გითქუამნ 
ყოფად მათ თანა, 2 რამეთუ სიცრუვესა იწურთის ენაი მათი, და 
სალმობასა იტყვან ბაგენი მათნი. 3 სიბრძნით იშენების სახლი 
და გულისჭმის-ყოფით აღემართების. 43 და მეცნიერებით 
აღივსებიან საუნჯენი ყოვლითა სიმდიდრითა პატიოსნითა და 
კეთილითა. ? უმჯობეს არს ბრძენი ძლიერისა და კაცი, 
რომელსა გონიერებაი აქუნდეს, ქუეყანისმოქმედისა დიდისა. 9 
789101112131415 ნუ მოიყვანებ უღმრთოსა საყოფლად 
მართლისაი, ნუ სცთები მაძღრობითა გულისათა, 159 შვდგზის 
ღათუ დაეცეს მართალი, აღ-ვე-დგეს, ხოლო უღმრთონი 
მოუძლურდნენ ბოროტსა შინა. 17 უკუეთუ დაეცეს მტერი შენი, 
ნუ მოგცხრებინ და შებრკოლებასა მისსა ნუ აჰმაღლდები. 18 
ნუუკუე იხილოს იგი უფალმან და არა სთნდეს და 
გარეწარიქციოს გულისწყრომაი თვსი მისგან. 13? ნუ გიხარინ 
ბოროტისმოქმედთა ზედა, ნუცა ჰბრძავ ცოდვილთა ზედა, 29 
რამეთუ არა ესუას ნაშობი უკეთურთა და ბრწყინვალებაი 
უღმრთოთა დაშრტეს. 21 გეშინოდენ, შვილო, ღმრთისა და 
მეფისა და ნუ ურჩ ექმნები ორთავე მათ, 22 რამეთუ მეყსეულად 
იჭმინიან უღმრთონი, ხოლო ტანჯვაი ორთავე ამათ ვინმე ცნას. 
23 რომელი შვილი სხუასა ეკრძალებოდის წარწყმედასა, 
მსწრაფლ და ადრე განერეს; შეწყნარებით შეიწყნაროს იგი 
უფალმან, და რამეთუ არარაი ტყუვილი პირისა მისისაგან 
გამოვიდეს. 24 ამას გეტყვ თქუენ: გონიერთა ცნობად 
სამართლისა ნუ გრცხუენინ, თუალთ-ღებაი სასჯელსა შინა არა 
კეთილ არს. 22 რომელმან ჰრქუას უღმრთოსა მართალ, წყეულ 
იყავნ ერისაგან და საძაგელ ნათესავთა შორის. 295 ხოლო 
რომელთა შეატყვან იგინი, უმჯობესად გამოჩნდენ და მათ ზედა 
მივიდეს კურთხევაი. 27 28 ნუ იყოფი ცრუმოწამე მოქალაქისა 
შენისათვს, ნუცა განჰვრცნები ბაგითა შენითა. 29 ნუ იტყვ 
ვითარმედ: ვითარცა მიყო, უყო მეცა. და მივაგო მას, რაოდენი 


მავნო მე. 39 ქუეყანაი საქმარი არს კაცი უგუნური და, ვითარცა 
ვენავი, კაცი ნაკლული გონებითა. 31 უკეთუ დაუტეო იგი, 
მოოქრდეს და თივაი აღმოცენებულ იქმნეს და ყოვლადვე 
მოოჭრდეს. და ზღუდენი ქვათა მისთანი დაირღუენ. 32 
უკუანასკნელ სთქუა: მე შევინანე და მოვიხილე გამორჩევად 
სწავლულებისა. 33 მცირედ დავიძინო და მცირედ დავისხნე 
ჭელნი მკერდსა ჩემსა. უკეთუ ესე ჰყო, 34 მოიწიოს, ვითარცა 
წინამორბედი სიგლახაკე შენი და ნაკლულევანებაი შენი, 
ვითარცა კეთილმსრბოლი. 


თავი 25 


1 იგავნი სოლომონისნი, მეფისა ისრაცლისანი, 
გამოუკულეველნი, რომელ აღწერნეს მეგობართა ეზეკია 
მეფისა ურიასტანისათა. 2 დიდებაი ღმრთისა ჰფარავს 
სიტყუათა, ხოლო დიდებაი მეფისა პატივ-სცემს მეფესა. 3 ცა0 
მაღალ არს და ქუეყანაი ღრმა, ხოლო გული მეფისა 
გამოუკუველ. “ განჭედე გამოუცდელი ვეცხლი და განწმიდნეს 
ყოვლად წმიდად. ? და მოისპნენ წარმართნი პირისაგან 
მეუფისა და წარემართოს სიმართლით საყდარი მისი. 5 ნუ 
ლაღად იქცევი წინაშე მეფისა, ნუცა ადგილსა ძლიერსა 
დასჯდები. 7 უმჯობეს არს შენდა, რათა გრქუან: აღმორე ზემო, 
ვიდრე დამდაბლებასა შენსა წინაშე ძლიერისა. 8 რაი-იგი 
იხილეს თუალთა შენთა, თქუ: ნუ წარმდებ იქმნები ლალვასა, 
რათა არა ინანდე უკუანასკნელ, რაჟამს გაყუედროს 
მეგობარმან. 9? გარემიიქცევ მისგან, ნუუკვე შეურაცხ-გყოს. 19 
ნუუკვე გაყუედროს მეგობარმან და ლალვა და მტერობაი არა 
განგეროს შენ, არამედ იყოს სწორ სიკუდილისა; მადლი და 
მეგობრობაი განგააზნაურებს. დაიმარხე თავისა შენისა, რათა 
არა საყუედრელ იქმნე, არამედ დაიმარხენ გზანი შენნი 
კეთილად, 11 ბირთვ ოქროისა მძივსა სარდიონისასა თქუმად 
სიტყუაი; 12 საყურსა ოქროისასა და ანთრაკითა პატიოსნითა 
შემკული არს სიტყუაი სიბრძნისა ყურთა მორჩილთასა. 13 
ვითარცა გამოსლვაი თოვლისა მკათა ზედა სიცხესა 
საგრილობელ, ეგრევე მოციქული სარწმუნოი, რომელთა 
წარავლინონ იგი, რამეთუ გულთა, რომელთა ივსენონ იგი - 
სარგებელ არს იგი. 14 ვითარცა ქარნი და წვმანი და 
ღრუბელნი სასტიკნი, ეგრეთვე რომელნი იქადიან საცემელსა 

12345678910 რომელმან შეაცთუნნეს წრფელნი გზასა 
ბოროტსა, განსარყუნელად მიეცეს იგიცა და უბიწოთა განიყონ 
კეთილნი მათნი, ხოლო ურჩულონი თანაწარჰყდენ კეთილსა 
და ვერ შევიდენ მას. 11 ბრძენ ჩანნ თავით თვსით მდიდარი, 
ხოლო გლახაკმან გონიერმან განგმოს იგი. 12 შეწევნითა 
მართლისათა მრავალი იქმნის დიდებაი, ხოლო ადგილსა 
უღმრთოთასა მოისრნენ კაცნი. 132 რომელი იფარვიდეს 
ურჩულოებასა თვსსა, არა წარემართოს, ხოლო რომელი 
მიუთხრობდეს და იმხილებდეს, საყუარელ იყოს. 14 ნეტარ არს 
კაცისა მის, რომელსა ეშინოდის ყოველთაგან 
ღმრთისმოშიშებით, ხოლო გულფიცხელი იგი შევარდეს ძვრსა. 
12 ლომი მშიერი და მგელი წყურიელი - ეგრეცა, რომელი 
მთავრობდეს მოკუდავი ნათესავსა გლახაკსა. 19 მეფე, 
ნაკლულევანი ფასითა, დიდის ცილისშემწამებელი; ხოლო, 
რომელთა სძულდეს სიცრუე, მრავალ ჟამ ცხონდენ. 17 კაცსა, 
რომელსა ბრალი კაცის-კლვისა ზედა ედვას, და თავს-ვინ-მე- 
იდვას იგი, და იგი მეოტ იყოს და არა მტკიცე, შევარდეს იგი 
ბოროტსა. განსწავლე ძე შენი და განგისუენოს შენ და მოსცეს 
სამკაული სულსა შენსა და არა ერჩდეს ნათესავსა უსჯულოსა. 
18 რომელი ვიდოდის სამართალსა, შეწევნა-სცეს მას, ხოლო, 
რომელი გულარძნილთა გზათა ვიდოდის, შეებას მათვე. 19 
რომელი იქმოდის ქუეყანასა თვსსა, განძღეს იგი პურითა, 
ხოლო რომელი მიუდგეს მოცალებასა, აღივსოს იგი 
სიგლახაკითა. 29 კაცი ღირსი სარწმუნოებისა ფრიად 
იკურთხოს, ხოლო ბოროტისმოქმედი იგი არა უტანჯველ იყოს; 
რომელმან არა შეიკდიმოს პირისაგან მართლისა, არა კეთილ 
არს. 21 რომელმან მიხედოს ცრუთასა, არა იქებოდინ. და ამან 
კოტრისა პურისათვს განსცეს კაცი. 22 იწრაფინ განმდიდრებად 
კაცი მოშურნე და არა უწყინ, რამეთუ კაცმან მოწყალემან 
დაიპყრას იგი, 23 რომელი ამხილებდეს გლახაკსა გზათა 
ღმრთისათა, მადლი აქუნდეს უფროსღა, რომელი ენითა 


მოიმადლებნ. 24 რომელი განჭდიდეს მამასა, გინა დედასა და 
ჰგონეგდეს, ვითარმედ არა ცოდავს, ესე ზიარი არს კაცისა 
უღმრთოთასა. 25 უძღები კაცი შჯინ ცუდად. 20 რომელი ესვიდეს 
სიფიცხლესა გულისა თვსისასა, იგი უგუნური არს, რომელი 
ვიდოდის სიბრძნით, იგი ცხოვნდეს. 27 რომელი მისცემდეს 
გლახაკთა, არა ნაკლულევან იყოს, ხოლო, რომელმან 
გარემიიქციოს პირი მისი გლახაკისაგან, მრავალსა 
უპოვარებასა შინა იყოს. 28 ადგილსა უღმრთოთასა სულთ- 
ითქმენ გლახაკნი და მათსა მას წარწყმედასა განმრავლდენ 
მრავალნი. 


თავი 29 


1 უმჯობეს არს კაცი მამხილებელი კაცსა ქედფიცხელსა, 
მეყსეულად რაი აღეგზნას, მისსა არა იყოს კურნება. 2 ქებასა 
მართალთასა იხარებდენ ერნი და მთავრობასა უღმრთოთასა 
კუნესიედ კაცნი. 3 კაცსა, რომელსა უყვარნ სიბრძნე, მხიარულ 
არნ მამაი მისი, ხოლო, რომელი სდეგვნ მეძავთა, წარწყმიდის 
სიმდიდრე. “ მეფემან მართალმან ჰმართის სოფელი, ხოლო 
კაცმან უსჯულომან დაამყვს იგი. 2 რომელი განემზადოს 
ბრძოლად პირსა მეგობრისა თვსისასა, შეიბლარდნენ, 
ვითარცა საბლარდნელითა, ფერყნი მისნი. 9 კაცი ცოდვილი 
მრავალსა მახესა შეებას, ხოლო მართალი შუებასა და 
სიხარულსა შინა იყოს. 7 იცის მართალმან სასჯელი გლახაკისა, 
ხოლო უღმრთომან არა იცის მეცნიერება და გლახაკსა არა 
აქუს ბუნება მეცნიერებისა. 9 კაცთა უსჯულოთა ადვეს ცეცხლი 
ქალაქსა, ხოლო ბრძენთა გარეწარაქციეს რისხვა. 7? კაცმან 
ბრძენმან განსაჯნეს ნათესავნი, ხოლო კაცსა უგუნურსა 
განრინებასა შინა ეკიცხევედ, და არა შეიკდიმის. 19 კაცთა 
მოსისხლეთა სძულს კაცი ღმრთისაი, ხოლო წრფელნი 
გამოეძიებედ სულსა მისსა. 11 ყოელი გულისწყრომა თვსი 
გამოიცადის უგუნურმან, ხოლო ბრძენი იგი იუნჯებნ ჟამად- 
ჟამად. 12 მეფც რომელი ერჩდეს სიტყუასა ცრუსა, ყოველნი მის 
წინაშე უსჯულო არიან. 13 მასესხებელი და მოსესხე ურთიერთას 
შეიმთხვნეს, ხოლო მოხედვა მათ ორთავე ყოს უფალმან. 14 
მეფე, რომელი ჭეშმარიტებით შჯიდეს გლახაკთა, საყდარი 
მისი საწამებელად აღემართოს. 12 გუემათა და მხილებათა 
მოსციან სიბრძნე, ხოლო შვილმან უგუნურმან არცხვნის მამა- 
დედათა თვსთა. 19 მრავალ-ღათუ იყვნენ უღმრთონი, 
მრავალნი ქმნნენ ცოდვანი, ხოლო მართალნი დაცემასა 
შიშნეულ იქმნნენ... 17 18 19 სიტყვთა მიერ ვერ განისწავლის 
მონა ფიცხელი. დაღათუ ცნას, არავე ერჩდეს. 29 უკუეთუ 
იხილო კაცი მოსწრაფე სიტყვთა, უწყოდე, რამეთუ სასოება 
აქუს უგუნურსა უფროს, ვიდრეღა მას. 21 რომელი იშუებდეს 


სიყრმითგან, იგი მონა იქმნეს და უკანასკნელ ჰგოდებდეს 
თავსა ზედა თვსსა. 22 კაცმან გულმწყრალმან აღმოითხარის 
ძლევა, ხოლო კაცმან მრისხანემან აღმოითხარის ცოდვა. 23 24 
რომელი თანაეყოფოდის მპარავსა, სძულს მას თავი თვსი, 
უკუეთუ ფიცი შუა შემოიღონ, შეძრწუნდენ და არღარა 
მიუთხრან. 22 რომელთა ეშინოდის და ჰრცხუენოდის 
კაცთათვს, ამას უბრკუმეს ღმრთისა მიერ, ხოლო, რომელი 
ესვიდეს უფალსა, იგი იხარებდეს საუკუნოდ; უღმრთოებამან 
კაცსა შეამთხვვის საცთური, ხოლო რომელი ესვიდეს უფალსა, 
იგი ცხოვნდეს. 29 მრავალნი მსახურებდეს პირსა წინაშე 
მთავართასა, ხოლო უფლისა მიერვე არს მართალი კაცისა. 27 
საძაგელ არნ კაცი მართალი კაცისა თანა ცოდვილისა და 
საძაგელ უსჯულოთა შორის, რომელსა წარუმართებიეს გზასა 
კეთილსა. 


თავი 30 


1 ესრეთ ჰრქვს კაცმან მორწმუნეთა ღმრთისათა, ვითარმედ: 
ვდუმნე. რამეთუ უსულელცს ვარ ყოველთა კაცთა ? და სიბრძნე 
კაცობრივი არა არს ჩემ თანა. 3 ღმერთმან მასწავა მე სიბრძნე 
და მეცნიერება წმიდათა გულისჟმა-ვყავ და ვიცი სიწმიდც. “ ვინ 
აღჭდა ცად და გარდამოვდა? ვინ შვკრიბნა ქარნი უბეთა 
თვსთა, ანუ ვინ შეიკრძალნა წყალნი სამოსელსა თვსსა? ვინ 
დაიპყრნა კიდენი ქუეყანისანი? რა არს სახელი მისი, ანუ რა 
არს სახელი ძისა მისისა, რათა უწყოდი? ? რამეთუ ყოველნი 
სიტყუანი ღმრთისანი რჩეულ არიან და მგულებელ არს იგი 
მოშიშთა მისთა, 9 რათა არა შეგატყუას შენ და ცრუდ იპოო შენ. 
7 ორსა ამას ვითხოვ შენგან: ნუ მიმიღებ ჩემგან მადლსა, 
ვიდრე არა მომკუდარ ვარ. 8 სიტყუათა ცრუთა, ამაოთა 
განმაშორე ჩემგან, სიმდიდრესა და უპოვარებასა ნუ მომცემ მე, 
არამედ აღწონით ყავ წესი, ? რათა არა განვმდიდრდე და 
განვცრუვდე და თუ უპოვარი ვიყო, ვიპარო და ცილი ვფუცო 
სახელსა ღმრთისა ჩემისასა, 19 ნუ მისცემ მონასა ყელთა 
უფლისა თვსისათა, რათა არა გწყეოს შენ და განირყუნეს. 11 
ნაშობი უკეთური მამასა თვსსა სწყევნ და დედასა თვსსა არა 
აკურთხევნ. 12 ნაშობსა უკეთურსა მართალთა თანა შეურაცხიეს 
თავი თვსი და საგმობელობა მისი არა განიწმიდის. 13 ნაშობსა 
უკეთურისანი ამპარტავან არიან თვალნი მისნი და წამწამითა 
თვსითა მაღლოინ. 14 ნაშობისა უკეთურისანი, ვითარცა 
კრმალნი, ლესულ არიან კბილნი მისნი და შუანი მისნი, 
ვითარცა მკუეცელნი, შემუსრვად და შეჭმად მდაბალთა 
ქუეყანისათა და კაცთა გლახაკთა. 12 წურბელსა სამ ასულ 
ესხნეს სიყვარულითა, საყუარელნი და სამთავე მათ ვერ 
განაძღეს იგი, და მეოთხესა მას ვერ კმა-ეყო თქუმად, 
ვითარმედ: კმა არს. 196 ჯოჯოხეთი და ტრფიალება დედათა, და 
ტარტაროზი და ქუეყანა ვერ განმაძღარი წყლითა. წყალმან და 
ცეცხლმან არა თქუეს, ვითარმედ: კმა არს. 17 თვალნი, 
რომელნი ეკიცხევედ მამასა და შეურაცხ-ჰყოფედ სიბერე 


დედისასა აღმოჰყადნედ იგინი ყორანთა ჟქევისათა და 
შეჭამნედ იგინი მართუეთა ორბისათა. 18 სამ არს შეუძლებელი 
ჩემდა და მეოთხე იგი ვერ გულისყმა-ვყავ: 1? კუალი ორბისა 
მფრინველისა, და გზა გუელისა კლდესა ზედა, ალაგნი სლვისა 
ნავისანი და გზანი კაცისანი სიჭაბუკესა შინა. 29 ესევითარი გზა 
არს დედაკაცისა მომრუშისა, რომელმან-იგი, რაჟამს ქმნის, 
დაიბანის და ეგრეთ თქვს, ვითარმედ: არა უჯერო ვქმენ. 21 
სამისაგან იძლევის ქუეყანა და მეოთხესა მას ვერ შემძლებელ 
ვარ დათმენად. 2? უკუეთუ მეფობდეს მონა, და უგუნური თუ 
განძღეს პურითა, 23 და მყევალმან თუ გამოაძოს დედოფალი 
და საძულელი თუ ცოლი შეემთხვოს ქმარსა კეთილსა. 24 ოთხი 
არს უმცირეს ქუეყანასა ზედა და იგინი არიან უბრძნეს 
ბრძენთასა. 22 ჯინჭველთა, რომელთა არა აქუს ძალი და 
განიმზადიან ზაფხულის საზრდელ, 26 და მაჩუთა ნათესავი 
უძლური, რომელთა შინა იქმნიან კლდეთა ბუდენი თვსნი; 27 
უმეფო არს მკალი და მრავალი განეწყობის, ვითარცა 
ერთისაგან ბრძანებისა წესიერად. 28 მსუენი ყელითა 
ემტკიცებინ კედელსა, დაღათუ ადვილად შესაპყრობელ არს, 
არამედ დამკვდრებულ არს იგი ტაძართა შინა სამეუფოთა. 29? 
სამი არს, რომელი კეთილად ვალს, და მეოთხე იგი კეთილად 
თანაწარჰვალს. 30 ლეკვ ლომისა უძლიერესი მჟეცთა, რომელი 
არა გარემოიქცვვის, არცა შეძრწუნდების ნადირისაგან, 31 
მამალი, რომელი იქცევინ დედალთა შორის განსუენებულად, 
და ვაცი, წინამძღუარი სამწყსოთა, და მეფე, რომელი იზახებნ 
თესლთა ზედა. 32 უკუეთუ მისცე თავი შენი შუებასა და მიჰყო 
ჭელი შენი ლალვით პირად შენდა, შეურაცხ იქმნე. 33 
მოიწუელე სძე და იქმნეს ერბო, უკუეთუ გამოზიდვიდე 


დრყილსა, გამოჰყდეს სისხლი, უკუეთუ დამოჰზიდვიდე 
სიტყუათა ამაოთა, გამოვიდენ სასჯელნი და ლალვანი. 


თავი 31 


1 სიტყუანი თქმულნი არიან ღმრთისა მიერ მეუფისა, ბრძანება 
გასწავა დედამან თვსმან. 2 რა არს, შვილო, დამარხვა 
უფლისაი? პირველად გეტყვ შენ, შვილო: რა არს, შვილო 
მუცლისა ჩემისაო? რა არს, შვილო ლოცვათა ჩუენთაო. 3 ნუ 
მისცემ დედათა სიმდიდრესა შენსა და გონებასა შენსა და 
ცხორებასა შენსა ნაკლულევანსა ზრახვასა. ზრახვით 
ყოველსავე იქმოდე, ზრახვით ღვნოსა სუემდ. 4 ძლიერნი 
გულმწყრალ არიან ღვნოსა სუმად, ? რათა არა სუან და 
დაავიწყდეს სიბრძნე და მართლ შჯად ვერ უძლონ უძლურთა. 9 
და მიეცემის სიმთრვალე მწუხარეთა და ღვნო სუმად 
ლმობიერთა. 7 რათა სუან და დაივიწყონ გლახაკება და 
სალმობანი არა მოიყვსენნენ. 8 აღაღე პირი შენი სიტყუასა 
ღმრთისასა და შჯიდ ყოველთა ცოცხლად. ? აღაღე პირი შენი 
და შჯიდ სიმართლით გლახაკთა და უძლურთა. 19 დედაკაცი 
მჭნე ვინმე პოოს, რამეთუ უპატიოსნეს არს ანთრაკთა 
მრავალსასყიდლისათა ეგევითარი იგი. 11 მოსავ არნ მის ზედა 
გული ქრმისა მისისა, ესევითარისა ნატყუენავსა არარათ 
დააკლდეს; 12 რამეთუ შეეწვის ქმარს თვსსა ყოველსა 
კეთილსა, არა ბოროტსა, ყოველსა ცხოვრებასა მისსა, 13 
მოიგო მატყლი და სელი და ქმნა საქმრად ყელითა თვსითა, 14 
იქმნა იგი, ვითარცა ნავი მომავალი შორით. შეიკრიბა მან 
თავისა თვსისა სიმდიდრე. 12 და აღდგის ღამითგან და მისცის 
საზრდელი სახლეულთა თვსთა. და მუშაკთა და მყნველთა, 15 
იხილა ქუეყანა საქმარი და მოიყიდა, ნაყოფთაგან ყელთა 
თვსთასა დაჰნერგა ფუზე, 17 მოირტყნა ძლიერად წელნი მისნი 
და დაიძრვნა მკლავნი მისნი საქმედ, 18 და იხილა გემო, 
რამეთუ კეთილ არს საქმე, და არა დაშრტებინ ღამე ყოელ 
ნათელი მისი. 19? ყელნი მისნი განმარტნა უმჯობესსა და ნებნი 
მისნი მიყუნა ტარსა სთვად ნივთისა, 290 ხოლო ჟყელნი მისნი 
განუხუნა გლახაკთა და ნაყოფი მიუპყრა დავრდომილთა. 21 


არას ზრუნავნ სახლსა შინა ქმარი მისი, უკუეთუ სადა ყოვნის, 
რამეთუ ყოველნი მისთანანი შემოსილ იყვნენ მრჩობლი 
სამოსელი და ქლამინდი 22 უქმნა ქმარსა თვსსა ბისონისაგან 
და ძოწეულისა თავისა თვსისა სამოსელი. 23 სახედავ არნ 
ბჭეთა ზედა ქმარი მისი, რაჟამს დაშჯდის კრებულსა შორის 
მოხუცებულთა და მკვდრთა ქუეყანისათა. 24 არდაგები ქმნა და 
განუყო ფინიკიელთა, ხოლო სარტყლები ქანანელთა, 25 პირი 
თვსი აღაღო კრძალულებით და წესი განუჩინა ენასა თვსსა, 29 
ძალი და შუენიერება შეიმოსა და იხარა უკანასკნელთა დღეთა. 
27 მშრალ არიედ ალაგნი სახლისა მისისანი, ხოლო საზრდელი 
სიცონილისა არა ჭამა, პირი მისი აღაღო მეცნიერებითა და 
წესიერებითა. 28 და წყალობამან მისმან დაამტკიცნა ძენი მისნი 
და ქმარმანცა მისმან აქო იგი და თქუა: 2? მრავალთა ასულთა 
ყვეს ძლიერება, მრავალთა მოიგეს სიმდიდრე, ხოლო შენ 
გარდაჰრიე და გარდაჰმატე უფროს ყოველთასა. 39 ტყუილით 
სათნოებანი და ამოებით სიკეთე დედათა არა არს შენ თანა, 
რამეთუ დედაკაცი გონიერი იკურთხოს და მოშიშნი უფლისანი 
აქებდენ მას. 31 მოაგეთ მას ნაყოფთაგან ბაგეთა მისთასა და 
იქებოდენ ბჭეთა ზედა ქმარი მისი, რამეთუ გზანი კაცისანი 
წინაუძღოდიან მას და წარემართნენ უკუნითი უკუნისამდე. 


ეკლესიასტე 


თავი 1 


1 სიტყუანი ეკლესიასტესნი, ძისა დავითისნი, მეფისა 
ისრაცლისანი, იერუსალიმს ? ამაოება ამაოთა, - თქუა 
ეკლესიასტე, - ამაოება ამაოთა, ყოველივე ამაო 3 რა უმეტეს 
არს კაცისა, ყოველსა შინა შრომასა მისსა, რომელსა შურების 
მზესა ამას ქუეშე 4 ნათესავი წარვალს და ნათესავი მოვალს, 
და ქუეყანა უკუნისამდე ჰგიეს ? და აღმოვალს მზე და დავალს 
მზე და ადგილსა თვსსა მივალს იგი 5 და მუნვე მივალს 
სამხრით და მოჰვლის ჩრდილოთ, გარემოვლის გარემო სული 
და სიმრგულესა თვსსა მოიქცევის სული 7 ყოველი ჟევნები 
შესდის ზღუასა და ზღუა ვერ განძღების ადგილსა მას, სადა-იგი 
ჭევნები მივალს, მუნვე კუალად მიიქცევინ იგინი განსლვად 8 
ყოველნივე სიტყუანი შრომით; ვერ შემძლებელ არს კაცი 
სიტყუად, და ვერ განძღეს თუალნი ხედვითა, და არა აღივსოს 
ყური სმენითა 9? რა არს ქმნილი იგი თავადი ყოფადისა მის და 
რაი არს, რომელმან ქმნა იგი? არს თავადი, რომელი ჰყოფს 19 
და არა რაი არს ყოველივე მზესა ამას ქუეშე, რომლისათვს 
იტყვს და თქუას, ვითარმედ: ესე ახალი არს. მიერითგან ქმნილ 
არს საუკუნეთა მათ ყოფილთა უწინარეს ჩუენსა 11 არა არს 
ჭსენება პირველთა მათ და უკუანაისკნელთა, რომელნი 
ყოფილ არიან უწინარეს ჩუენსა, არა არს ჭსენება ქმნილთა მათ 
თანა უკუანაისნელთა 12 მე, ეკლესიატე, ვიყავ მეფე ისრაცლსა 
ზედა, იერუსალიმს 13 და მივეც გული ჩემი გამოძიებად და 
განზრახვად სიბრძნესა ყოვლისავეთვს, რომელ ქმნილ არიან 
მზესა ქუეშე, რამეთუ მიმოტაცება შრომისა მოსცა ღმერთმან 
ძეთა კაცთასა, რათა მიმოიტაცებოდიან მას შინა 1“ ვიხილენ 
ყოვლითურთ, რომელნი ქმნილ არიან მზესა ქუეშე, და აჰა, 
ესერა, ყოველივე ამაო და გამორჩევა სულისა 15 და 
გარდაქცეული იგი ვერ კელ-ეწიფების შემკობად, და 


დაკლებულსა მას ვერ უძლავს აღრაცხვად 19 ვიტყოდე მე 
გულსა ჩემსა და ვთქუ: აჰა, ესერა, მე განვდიდენ უფროს 
მათსა, რომელნი იყუნეს უწინარეს ჩემსა იერუსალიმს და მივეც 
გულსა ჩემსა ცნობა სიბრძნისა და მეცნიერებისა. და შევსძინე 
მე სიბრძნე ყოველსა ზედა, რაოდენნი იყვნეს უწინარეს ჩემსა 
იერუსალსმსა 17 და გულმან ჩემმან იხილა მრავალი სიბრძნე 
და მეცნიერება. იგავნი და მიწევნანი ვცნენ მე, რამეთუ ესეცა 
სულისა გამორჩევაი არს 18 რამეთუ სიმრავლესა შინა 
სიბრძნისა სიმრავლე მეცნიერებისა არს; და რომელმან 
შესძინოს ცნობა, შესძინოს მან სალმობა 


თავი 2 


1 ვთქუ მე გულსა ჩემსა: მოვედ აწ და გამოგცადო შენ 
სიხარულითა. და ვიხილე კეთილთა შინა, და ესეცა ამაოვე 2 
სიცილსა ვარქუ: მიმოგანყოფილ, სიხარულსა - რასა ეგე ჰზამ 3 
და განვიზრახევდ გულსა ჩემსა მოზიდვად; ვითარცა ღვნო 
გული ჩემი და გული ჩემი მიძღოდა სიბრძნესა დაპყრობად 
მხიარულებასა ზედა, ვიდრემდე ვიხილო, რომელი კეთილ არს 
ძეთა კაცთათვს მზესა ამას ქუეშეთ, რიცხვ ცხორებისაი დღეთა 
მათთა “ განვადიდენ საქმენი ჩემნი; ვიშენე მე სახლებ, 
დავჰნერგენ მე სავენაჟენი ? ვიქმენ მე მტილები და სამოთხეები 
და დავნერგენ ხენი მას შინა, ყოველი ნაყოფიერნი 5 და ვიქმენ 
მე ავაზანნი და საბანელნი წყალთანი რწყვად მათგან 
მაღნარნი მცენარეთანი 7 მოვიგე მონები და მყევლები, და 
სახლისა ნაშობნი მესხნეს მე, დამონაგებნი ველთანი და 
მროწეულთაი ფრიადი იყო ჩემი უფროს ყოველთა, რაოდენი 
იყვნეს უწინარეს ჩემსა იერუსალიმს 8 შევკრიბე მე ოქროცა და 
ვეცხლიცა უფროს მეფეთა და სოფელთა, და ვყვენ ჩემდა 
შემასხმელნი მამანი და დედანი საშუებელად ძეთა თანა 
კაცთასა, და ვყვენ ჩემდა მწდენი მამანი და დედანი 3? 
განვდიდენ და შევსძინე უფროს ყოველთა, რომელნი იყვნეს 
უწინარეს ჩემსა იერუსალცსმს და სიბრძნე დამადგრა მე 19 და 
ყოველი, რომელი ითხოვეს თუალთა ჩემთა, არა დავაყენე 
მათგან და არა დავაყენე გული ჩემი ყოვლისაგან სიხარულისა, 
რამეთუ გულმან ჩემმან იხარა ყოველსა ზედა შრომასა ჩემსა, 
და ესე მეყო მე ნაწილ ჩემდა ყოვლისაგან ნაშრომისა ჩემისა 11 
და ვიხილე მე ყოველსა ზედა ნაქმარსა ჩემსა, რომელნი ქმნნეს 
ჭელთა ჩემთა და რუდუნებულსა მას ჩემსა, რავდენი ვრუდუნე, 
ყოფა. და, აჰა, ესერა, ყოველივე ამაო და ყდომა სულისა და 
არა უმეტეს მზესა ქუეშე 12 და მოვხედენ მე ხილვად სიბრძნისა 
და განცხრომისა და სიხარულისა (და ვინმე იყოს კაცი, 
რომელი მოვიდეს შემდგომად კუალსა გულისზრახვისა 
თვსისასა ყოველი, რომელი-იგი ქმნა?) 13 და რამეთუ არს 


უმეტეს სიბრძნე უფროის უგუნურებისა, ვითარცა უმეტეს არს 
ნათელი ბნელისა 14 ბრძნისა თუალნი თავსა მისსა და უგუნური 
ბნელსა შინა ვალს. და ვცან ესეცა, რამეთუ შემთხუევაი ერთი 
შეემთხვოს მათ ყოველთა 15 და ვთქუ მე გულსა ჩემსა, 
ვითარცა იგი შემთხუევაი შეემთხვოსა? და რაისათვს უმეტეს 
განვბრძნდი მე? ვიტყოდი მე გულსა ჩემსა, ვითარმედ: ესეცა 
ამაოვე არს, რამეთუ უგუნური ნამეტნავისაგან გულისა იტყვნ 19 
და რამეთუ არა არს ჭსენება ბრძნისაი უგუნურისა თანა 
უკუნისამდე, რამეთუ მიერვე დღეთა მათ მომავალთა ყოველი 
დაივიწყა და ვითარმე მოკუდეს ბრძენი უგუნურსა თანა 17 და 
მოვიძულე ყოვლითურთ ცხორება ჩემი და ბოროტ არს ჩემ 
ზედა ქმნილი იგი, რომელი იქმნების მზესა ქუეშე, რამეთუ 
ყოველივე ამაო და გამორჩევა სულის 18 და მოვიძულე 
ყოვლითურთ რუდუნებაი ჩემი, რომელსა ვრუდუნებდი მზესა 
ქუეშე, რამეთუ დაუტეო იგი კაცსა, რომელი იყოს ჩემსა 
შემდგომად 19 და ვინ იცის, გინა ბრძენ იყოს, გინა უგუნურ და 
კელმწიფებდეს ყოველსა ზედა ნაშრომსა ჩემსა, რაოდენ ვშუერ 
და რაოდენ განვბრძნდი მზესა ამას ქუეშე და ესეცა ამაო 29 და 
მოვიქეც ჯმნად გულითა ჩემითა ყოვლისა მისგან შრომისა 
ჩემისა, რავდენსა ვშურებოდე მზესა ამას ქვეშე 21 რამეთუ არს 
კაცი და შრომაი მისი სიმართლითა და სიბრძნით არს, და 
მეცნიერებით, და სიმყნით; და კაცი, რომელი არა შურა მას 
შინა, მოსცეს მას ნაწილი მისი, და ესეცა ამაო და სიბოროტე 
დიდად 2? რამეთუ რა სარგებელ ეყვინ ესე კაცსა ყოველსა 
შრომასა შინა მისსა და გამორჩევითა გულისა მისისაითა, 
რომელსა-იგი შურების მზესა ამას ქუეშე 232 რამეთუ ყოველნი 
დღენი მისნი სალმობით და გულისწყრომით, ზრუნვითა 
მიმოტაცებისაითა და ღამეცა არა დაიძინის გულმან მისმან და 
ესეცა ამაოვე არს 24 არა რაი არს კეთილი კაცისაი ყოველსა 
შინა შრომასა მისსა, გარნა რაი-იგი ჭამოს და სუას და უჩუენოს 
კეთილი სულსა თვსსა კეთილი შრომასა თვსსა, და ესეცა 
ვიხილე, რამეთუ ყელისაგან ღმრთისა არს 27 ვინმე უკუე ჭამოს 
და სუას თვნიერ მისსა 295 რამეთუ კაცსა კეთილსა წინაშე პირსა 
მოსცა სიბრძნე და მეცნიერება და სიხარული, და ცოდვილსა 


მას მოსცა მიმოტაცებაი შეძინებად და შეკრებად და მიცემად 
კეთილსა მას წინაშე პირსა ღმრთისასა. და რამეთუ ესეცა ამაო 
და ჟდომა სულისა 


თავი 3 


1 ყოველთათევგვს ჟამი არს და ჟამი ჩანს ყოვლისა საქმისა ცასა 
ქუეშე 2 ჟამი არს შობისაი და ჟამი სიკუდილისაი, ჟამი არს 
დანერგვისაი და ჟამი მოფხურად დანერგულისა მის 3 ჟამი არს 
მოკლვისაი და ჟამი განკურნებისაი, ჟამი დარღუევისაი და ჟამი 
აშენებისაი 4 ჟამი ტირილისაი და ჟამი სიცილისაი, ჟამი 
ტყებისაი და ჟამი როკვისაი ? ჟამი არს დადებად ქვაი და ჟამი 
არს შეკრებად ქვისა, ჟამი არს გარემოცვისა და ჟამისა არს 
განშორებად მოცულისა მის 5 ჟამი არს ძიებისაი და ჟამი 
წარწყმედისაი და ჟამი არს მარხვსაი და ჟამი არს განგდებისაი 
7 ჟამი არს განპებისაი და ჟამი შეკერვისაი, ჟამი არს 
დუმილისაი და ჟამი სიტყვსაი 8 ჟამი არს სიყუარულისაი და 
ჟამი არს სიძულილისაი და ჟამი მშვდობისაი 3? რაითამე უმეტეს 
არს მოქმედისა მის, რომელსა შურების 19 ვიხილე 
ყოვლითურთ მიმოტაცებით, რომელი მოსცა ღმერთმან ძეთა 
კაცთასა, რათა მიმოიტაცნეს მას შინა 11 ყოველივე ქმნა 
კეთილი ჟამსა თვსსა და ყოველთა თანა საუკუნესა მოსცა 
გულსა მათსა, რათა არა იპოოს კაცმან ქმნილი, რომელი ქმნა 
ღმერთმან დასაბამითგან და ვიდრე აღსასრულამდე 12 
გულისხმა-ყავ, რამეთუ არა არს კეთილი მას შინა, გარნა 
რომელი იხაროს და ყოს კეთილი ცხორებასა თვსსა 13 და 
კაცმან, რომელმან ჭამოს და სუას და იხილოს კეთილი 
ყოველსა შინა შრომასა მისსა, ესე მოცემული ღმრთისა არს 14 
ვცან მე ყოველი, რაოდენი ქმნა ღმერთმან. იგი ეგოს 
უკუნისამდე. მას ზედა არა არს შეძინება და მისგან არა არს 
გამოქუება, და ღმერთმან შექმნა, რათა ეშინოდის პირისაგან 
მისისა 12 ყოფილი იგი მიერითგანვე არს და რაოდენი ყო, 
ყოფად არს, ქმნილ ხოლო არს და ღმერთმან მოიძიოს 
დევნული იგი 19 და მერმე კუალად ვიხილე მზესა ამას ქუეშე 
ადგილი სასჯელისაი, და მუნ იყო უღმრთოი და ადგილი 
მართლისაი და მუნ იყო მოლალე 17 და ვთქუ მე გულსა ჩემსა: 
მართლისა თანა და უღმრთოისა თანა საჯოსმეა ღმერთმან? 


რამეთუ ჟამი არს ყოვლისა საქმისაი და ყოველთა ზედა 
ქმნულთა ჟამი არს და ჟამიერობაი 1858 მუნ ვთქუ მე გულსა შინა 
ჩემსა სიტყვსათვს ძეთა კაცთასა, ვითარმედ განიკითხნეს იგინი 
ღმერთმან და აჩუენოს, რამეთუ იგინი პირუტყუნი არიან 19 და 
რამეთუ მათცა შემთხუევაი ძეთა კაცთავე, ვითარცა შემთხუევაი 
პირუტყუთაი, ერთ არს მათი, ვითარცა მისი სიკუდილი, ეგრეცა 
ამის სიკუდილი. და სული მათი ყოველთა შინა და რაითამე 
ჰმატს კაცი პირუტყუსა? არარაით, რამეთუ ყოველივე ამაო 29 
და ყოველივე ერთსა ადგილსა მივალს. ყოველივე შეიქმნა 
მიწისაგან და ყოველივე მიიქცევის მიწად 21 და ვინ იცის სული 
ძეთა კაცთა, უკუეთუ აღვალს იგი ხე, და სული პირუტყუთაი, 
უკეთუ შთავალს იგი ქუეყანად ქუე 22 და ვიხილე, რამეთუ არა 
არს კეთილ, გარნა რომელი ახაროს კაცმან ყოველთა შინა 
ქმნილთა მისთა, რამეთუ იგი არს ნაწილი მისი. და ანუ ვინმე 
მოიყვანოს იგი ხილვად, რაი-იგი იყოს მისსა შემდგომად 


თავი 4 


1 და მოვაქციე მე და ვიხილენ ყოველნივე ცილისწამებანი, 
რომელნი იქმნებიან მზესა ქუეშე, და აჰა, ესერა, ცრემლნი 
ცილისშემწამებელთანი და არა ვინ არს მათდა ნუგეშინის- 
მცემელ ყელისაგან ცილისშემწამებელისა ძალ ? და ვაქენ 
მკუდარნი, რომელნი მომწყდარ არიან, უფროს ცხოველთასა, 
რომელნი ცხოველ არიან აქამომდე 3 და უმჯობეს ამათ 
ორთასავე, რომელი არღა იყოს, რომელმან არღა იხილა 
ქმნილი ესე ბოროტი, რომელნი იქმნებიან ცასა ქუეშე 4 და 
ვიხილე ყოველი შრომაი და ყოველი მყნექმნილთაი, რამეთუ 
შური კაცისაი მოყუსისაგან თვსისა. და ესეცა ამაო და ჟდომა 
სულისა ? უგუნურმან მოისხნა ყელნი მისნი და შეიჭამნა ყორცნი 
მისნი 9 უმჯობეს არს მჭელი სავსე განსუენებითა უფროს 
სავსეთა ორთა მჭელთასა შრომით და ყდომითა სულისაითა 7 
და მოვიქეც მე და ვიხილე ამაოებაი მზესა ამას ქუეშე 8 არს 
ერთი და არა არს მეორე, და ძე და ძმაი არა არს მისი. და არა 
არს დასასრული ყოვლისა შრომისა. და თუალნი მისნი ვერ 
განძღებიან სიმდიდრითა, და ვისთვსმე ვშურები და დავაკლებ 
სულსა ჩემსა კეთილისაგან? და ესეცა ამაო და მოტაცება 
ბოროტ არს 9? უმჯობეს არიან ორნი ერთისა, რომელ არს 
მათდა სასყიდელი, კეთილ არს შრომასა შინა მისსა 19 უკეთუ 
დაეცნენ, ერთმან აღადგინოს მოყუასი თვსი. და ვაი ერთისა 
მის, უკეთუ დაეცეს და არა ვინ იყოს მეორე, რომელმან 
აღადგინოს იგი 11 და უკეთუ დაწვნენ ორნი, განტფენ იგინი და 
ერთი იგი ვითარმე განტფეს 12 და უკეთუ განძლიერდეს ერთი 
იგი, ორნი ესე დადგენ წინაშე მისსა, და საბელისმოდებული 
არა ადრე განსქდეს 13 უმჯობეს არს მონაი გლახაკი და ბრძენი 
უფროსღა მეფისა მოხუცებულისა და უგუნურისა, რომელმან 
არა ცნა კრძალულებაი 14 რამეთუ სახლისაგან საპყრობილისა 
გამოვიდეს მეფობად, და რამეთუ მეფობასა შინა მისსა იქმნა 


გლახაკ 12 ვიხილენ ყოველნივე ცხოველნი, რომელნი ვლენან 
მზესა ქუეშე ჭაბუკისა მის თანა მეორისა, რომელი დადგეს მის 


წილ 195 არა არს დასრულება ყოვლისა ერისა. ყოველთავე, 
რომელნი იყვნეს უწინარეს მათსა და უკანასკნელ არავე 
იხარებდენ მათ ზედა, რამეთუ ესეცა ამაო და ჟდომა სულისა 17 
დაიცევ ფერკი შენი, ვიდრემდე ხუალ სახლსა შინა ღმრთისასა, 
რამეთუ მივახლე სმენად 18 უმჯობეს არს მორჩილება ვიდრეღა 
საცემელთა უგუნურთასა, რამეთუ არამეცნიერ არიან ყოფად 
კეთილისა 


თავი 5 


1 ნუ ისწრაფი პირითა შენითა და გული შენი ნუ ისწრაფინ 
გამოღებად სიტყვსა წინაშე ღმრთისა, რამეთუ ღმერთი ცათა 
შინა არს და შენ ქუეყანასა ზედა. ამისთვს იყუნედ სიტყუანი 
შენნი მცირე ? რამეთუ მოიწიოს ჩუენება სიმრავლითა 
განმცდელისაითა და ქჭმაი უგუნურისაი სიმრავლითა 
სიტყუათაითა. 


ქებათა-ქება 


თავი 1 


1 სძალი ეტყვს: 

ქება ქებათა სოლომონისა, რომელ არს კურთხევა 
კურთხევათა, რომელსა ეწოდების ებრაელებ სირ ასირინ. 2 
სძალი ეტყვს: ამბორს-მიყავნ მე ამბორის-ყოფითა პირისა 
მისისათა, რამეთუ უმჯობეს არიან ძუძუნი შენნი უფროის 
ღვნისა, 3 და სურნელებაი ნელსაცხებელთა შენთა უფროის 
ყოველთა სურნელებათა. ნელსაცხელებელ 
წარმოცარიელებულ სახელი შენი, ამისთვსცა ქალწულთა 
შეგიყუარეს შენ, 3 მიგიზიდეს შენ, შემდგომად შენსა 
სულნელებასა ნელსაცხებელთა შენთასა ვრბიოდით. 
ქალწულთა მიუთხრა სძალმან სიძისათვს, რომელიცა მიმადლა 
მას: შემიყვანა მე მეუფემან საუნჯეთა თვსსა, - სძალმან 
მიუთხრა ქალწულთა, და მათ თქუეს: ვიხარებდეთ და 
ვიშუებდეთ შენდამი. შევიყუარნეთ ძუძუნი შენნი უფროის 
ღვნისა. ქალწულნი სიძისა მიმართ ყმობენ სახელითა 
სიძისათა: სიწრფოებამან შეგიყვარა შენ, ? სძალი ეტყვს: შავ 
ვარ მე და შუენიერ, ასულნო იერუსალიმისანო, ვითარცა 
საყოფელნი კედარისანი და ვითარცა კარავი სოლომონისი. 9 
წუ მხედავთ მე, რამეთუ დაშავებულ ვარ, რამეთუ უგულებელს- 
მყო მე მზემან, ძენი დედისა ჩემისანი მლალვიდეს მე, 
დამადგინეს მე მცველად ვენავისა, სავენაჭე ჩემი არა დავიცევ. 
7 სიძე ეტყვს სძალსა: მითხარ მე, რომელი შეგიყვარა სულმან 
ჩემმან, სადა ჰმწყსი, სადა დააწვინნი შუვასამხრის? ნუუკუე 
ვიქმნე მე, ვითარცა ვინ გარემოიცავნ კოლტსა სხვსასა? 8 სიძე 
ეტყვს სძალსა: უკუეთუ არა იცნა თავი შენი, კეთილო დედათა 
შორის, განვედ შენ კუალსა სამწყსოთა შენთასა, და დამწყსენ 
თიკანნი შენნი საყოფელსა მწყემსთასა. ? კუალად სიძე ეტყვს: 
ჰუნესა ჩემსა ეტლთა შორის ფარაოსთა გამსგავსე შენ, 


მახლობელო ჩემო. 19 ქალწულნი ეტყვან სძალსა: რაბამ 
განშუენდეს ღაწუნი შენნი, ვითარცა გურიტისანი, ყელი შენი, 
ვითარცა მძივი დაცუმული. 11 ქმნილებასა ოქროსასა 
გამსგავსოთ შენ და წულილად დასხმულსა ვეცხლსა. 12 
ვიდრემდის მოასხნეს მას ჭელნი მისნი მეფემან. სძალი ეტყვს 
თავსა თვსსა და სიძესა: ნარდიონმან ჩემმან გამოსცა 
სულნელებაი თვსი. 13 შეკრული შტახში - ძმისწული ჩემი ჩემდა; 
შორის ძუძუთა ჩემთა განისუენენ. 1“ ტევანი გამობუტკოვის, 
ძმისწული ჩემი ჩემდა, შორის ვენაყოვანსა გაადისასა. 12 სიძე 
ეტყვს სძალსა: აჰა, ეგერა, შუენიერ ხარ, მახლობელო ჩემო, 
აჰა, ეგერა, შუენიერ ხარ, თუალნი შენნი ტრედ არიან. 195 სძალი 
ეტყვს სიძესა: აჰა, ეგერა, კეთილ ხარ, ძმისწულო ჩემო, და 
შუენიერ, ცხედარსა ჩუენსა ზედა საგრილი. 17 მოსელნი 
სახლისა ჩუენისანი - ნაძვსანი, მენაკნი - საროისანი. 


თავი 2 


1 სიძე ეტყვს სძალსა სულისა თვსისათვს: მე - ყუავილი 
ველისაი და შროშანი ღელეთანი. 2? და ვითარცა შროშანი შორის 
ეკალთა, ესრეთ არს მახლობელი ჩემი შორის ასულთა; 3 
სძალი რტყვს სიძესა: ვითარცა ვაშლი შორის ხეთა 
მაღნარისათა, ესრეთ არს ძმისწული ჩემი შორის ძეთა. 
საგრილსა ქუეშე მისსა გულმან მითქუა და დავჯედ; და ნაყოფი 
მისი ტკბილ არს სასასა ჩემსა. ქალწულთა ეტყვს სძალი: 
შემიყვანეთ მე სახლსა ღვნისასა, განაწესეთ ჩემ ზედა 
სიყუარული, წ დამამტკიცეთ მე ნელსაცხებელთა მიერ, 
გარემომასხთ მე ვაშლი, რამეთუ დაწყლულ ვარ მე 
სიყუარულითა. 9 მარცხენე მისი თავსა ჩემსა და მარჯუენემან 
მისმან შემიწყნაროს მე. 7 სძალი ეტყვს ქალწულთა: გაფუცებ 
თქუენ, ასულნო იერუსალიმისანო, ძალთა და სიმტკიცეთა 
აგარაკისათა, უკუეთუ აღსდგეთ და განაღვძოთ სიყუარული, 
ვიდრემდიცა ინებოს. 8 ესმა ყმაი სიძისა და იტყვს: ყმა0 
ძმისწულისა ჩემისა: აჰა, ესერა, ესე მოვალს ვკლდომით მთათა 
ზედა და მორბის ბორცუთა. ? მსგავს არს ძმისწული ჩემი 
ქურციკსა, ანუ ნუკრსა ირმისასა მთათა ზედა ბეთელისათა. 
სძალმან მოსცა სასწაული სიძისა მიერ ქალწულთა და თქუა: 
აჰა, ესერა, ესე დგას უკუანა ზღუდესა ჩუენსა, და იხედავს 
სარკუმლით გამო და გარდმოხედავს არდაბაგთაით. 19 
მომიგებს ძმისწული ჩემი და მეტყვს: აღდეგ, მოვედ, 
მახლობელო ჩემო, შუენიერო ჩემო, ტრედო ჩემო. 11 რამეთუ, 
აჰა, ესერა, ზამთარი წარჭდა და წვმა დასცხრა და წარვიდა 
გზასა თვსსა. 12 და ყუავილი გამოჩნდა ქუეყანასა ჩუენსა, ჟამი 
სხლვისაი მოიწია, ყმალ გურიტისაი ისმა ქუეყანასა ჩვენსა. 13 
ლეღუმან გამოუტევა გაგაი თვსი, ვენაყნი ყუავიან, მოსცეს 
სულნელებაი თვსი. აღდეგ, მოვედ, მახლობელო ჩემო, 
შუენიერო ჩემო, ტრედო ჩემო, 14 მოვედ თავით შენით, ტრედო 
ჩემო, საგრილსა ქუეშე კლდისასა, მახლობელად ზღუდისა, 
მაჩუენე მე პირი შენი და მასმინე მე ჭმაი შენი, რამეთუ ტკბილ 


არს ყმაილი შენი სმენად და პირი შენი შუენიერ. 12 ქალწულნი 
ეტყვან სიძესა: მიპყრენით ჩუენ მელნი მცირნი, განმრყუნელნი 
ვენაჭთანი და ვენაყნი ჩუენნი ყუავიან. 19 სძალი ეტყვს: 
ძმისწული ჩემი ჩემდა და მე - მისა, რომელი ჰმწყსი შროშანთა 
შორის. 17 ვიდრემდის წარყდეს დღე და მოადგენ აჩრდილნი, 
მოიქეც და ემსგავსე შენ, ძმისწულო ჩემო, ქურციკსა, ანუ 
ნუკრსა ირმისასა მთათა ზედა ღელოვანთა. 


თავი 3 


1 სარეცელთა ჩემთა ზედა ღამე ვეძიებდ, რომელი შეიყუარა 
სულმან ჩემმან, ვეძიებდ მას, და არა ვპოვე იგი. ვხადოდე მას, 
და არა ყმა-მცა მე. 2 აღვდეგ და მოვლენ ქალაქნი, უბანნი და 
ურაკპარაკნი და ვეძიებდ, რომელმან შეიყუარა სული ჩემი, 
ვეძიებდი და არა ვპოე. 3 მპოვეს მე მცველთა, რომელნი 
მოჰვლიდეს ქალაქსა. სიძე ეტყვს მცველთა ქალაქისათა: 
ნუუკუე იხილეთა, რომელი შეიყუარა სულმან ჩემმან? 4? 
ვითარცა კნინ წარვლე მათგან, ვპოვე, რომელი შეიყუარა 
სულმან ჩემმან. პოვა სიძემან და ეტყვს სძალსა: შევიპყარ იგი 
და არა განუტევე იგი, ვიდრემდის შევიყვანე იგი სახლსა 
დედისა ჩემისასა და საუნჯეთა მშობელისა ჩემისათა. ? 
ქალწულთა აფუცა მეორედ სძალმან და ეტყვს: გაფუცებ თქუენ, 
ასულნო იერუსალიმისანო, ძალთა და სიმტკიცეთა 
აგარაკისათა, და უკუეთუ აღადგინოთ და განაღვძოთ 
სიყუარული, ვიდრემდისცა ინებოს. 5 სიძე იტყვს სძლისათვს: 
ვინ არს, რომელი აღმოვალს უდაბნოთ, ვითარცა რტოი, 
კუამლი საკუმეველისა, მური და გუნდრუკი ყოველთაგან 
მტუერთა მენელსაცხებლეთასა? 7 ასულნი იტყვან: ესერა, აჰა, 
ესერა, ცხედარი სოლომონისი და სამეოცნი ძლიერნი გარემოს 
მისსა ძლიერთაგან ისრაცლისათა. 8 ყოველთა უპყრიეს 
მახვლნი, წურთილნი ბრძოლასა. კაცი და მახვლი მისი წელთა 
მისთა შიშისათვს და განკრთომისა ღამესა შინა. ? გავალაკი 
იქმნა მეფემან სოლომონ ძელთაგან ლიბანისათა. 19 სუეტნი 
შექმნნა ვეცხლისანი და კამარა მისი დრეკილი ოქროისა, 
აღსავალი მისი - პორფირი, იატაკი მისი - ქვაფენილ, 
სიყუარული ასულთაგან იერუსალიმისათა. 11 განვედით და 
იხილეთ, ასულნო სიონისანო, მეფე სოლომონ გვრგვნითა მით, 
რომლითა გვრგვნოსან-ყო იგი დედამან მისმან დღესა მას 
სიძობისა მისისასა და დღესა სიხარულისა გულისა მისისასა. 


თავი 4 


1 სიძე იტყვს სძლისა მიმართ: აჰა, ეგერა, შუენიერ ხარ, 
მახლობელო ჩემო; აჰა, ეგერა, შუენიერ ხარ. თუალნი შენნი 
ტრედ არიან გარეშე დუმილისა მაგის შენისა. თმა შენი - 
ვითარცა არვე თხათაი, რომელნი გამოჩნდეს გალადით, 2 
კბილნი შენნი - ვითარცა არვე მორისულთაი, რომელნი 
აღმოჭდეს საბანელით, ყოველნივე ორთმსხმელნი და ბერწი 
არა არს მათ შორის. 3 ვითარცა საბელი ძოწემული, ბაგენი 
შენნი და სიტყუაი შენი შუენიერ, ვითარცა ნაქურცენი 
ბროწეულისა, საკეთენი შენნი გარეშე დუმილისა მაგის შენისა; 
4 ვითარცა გოდოლი დავითისი - ქედი შენი, რომელი-იგი 
აღშენებულ არს თალპიოდს, ათასი ფარი დამოკიდებულ არს 
ზედა და ყოველი ისარი ძლიერთანი. ? ორნი ძუძუნი შენნი, 
ვითარცა ორნი თიკანნი მარჩბივნი ქურციკისანი, რომელნი 
ძოვედ შორის შროშანთა. 9 ვიდრე დღისა შერიჟუებადმდე და 
აჩრდილთა შეძრვად მე თვთ მივიდე მთასა მურისასა და 
ბორცუსა გუნდრუკისასა. ” ყოვლად შუენიერ ხარ, მახლობელო 
ჩემო, და ბიწი არა არს შენ თანა. 8 მოვედ, სძალო, ლიბანით, 
მოვედ ლიბანით. მოხვდე და წარმოჰვლო დასაბამით 
სარწმუნოებისათ თხემსა ზედა სანარისა და ერმონისასა 
საყოფელთაგან ლომთასა და მთათაგან ვეფხთასა. ? გუასურვე 
ჩუენ, დაო ჩუენო, სძალო, გული. გუალმე ჩუენ ერთითა 
თუალთა შენთათა და ერთითა მძივითა ყელისა შენისათა. 19 
რაბამ განშუენდეს ძუძუნი შენნი უფროის ღვნისა, დაო ჩემო, 
სძალო. რავდენ განშუენდეს ძუძუნი შენნი ღვნისაგან და სული 
მიპრონთა შენთა უფროს ყოველთა ნელსაცხებელთა. 11 
თაფლი დამოსწუთის ბაგეთა შენთა, სძალო, თაფლი და სძე 
ქუეშე ენასა შენსა და სულნელებაი სამოსელთა შენთა, 
ვითარცა სულნელებაი ლიბანისა. 12 მტილი მოკრძალულ არს 
დაი ჩემი, სძალი, მტილი დაყშული და წყაროი დაბეჭდული. 13 
მოციქულებანი შენნი - სამოთხე ბროწეულთა ნაყოფისა თანა 
ხეთა ხილნარისასა, კვპარი ნარდიონითურთ. 1“ ნარდიონი და 


ქურქუმაი, საკუმეველი, ლერწმისა და კინამოი, ყოველთა თანა 
ხეთა ლიბანისათა, მური და ალოი ყოველთა თანა პირველთა 
ნელსაცხებელთა. 12 წყაროი, მტილი და ჯურღმული წყლისა 
ცხოველისა და მსწრაფლგამომავალისა ლიბანით. 10 სძალი 
იტყვს: აღდეგ, ჩრდილოო, და მოვედ, ბღუარო, მოჰბერე 
მტილსა ჩემსა და დიოდენ ნელსაცხებელნი ჩემნი. სძალი 
ევედრების სიძესა და ეტყვს: შთაყედინ ძმისწული ჩემი მტილსა 
თვსსა და ჭამენ ხილნარი ნაყოფთა თვსთა. 


თავი 5 


1 სძალი ევედრების სიძესა და ეტყვს: 

შევედ მტილსა ჩემსა, დაო ჩემო, სძალო! მოვისთულე მური 
ჩემი ნელსაცხებელით ჩემითურთ, ვჭამე პური ჩემი თაფლითა 
ჩემითა. ვსუ ღვნოი ჩემი სძითა ჩემითა. ჭამეთ, მოყუასნო 
ჩემნო, და სუთ, დაითრვენით, ძმისწულნო ჩემნო. 2? მე მძინავს, 
და გული ჩემი მღვძარე არს. სძალი მოვიდეს სიძისა მიმართ 
და ირეკდეს კარსა: ყმაი ძმისწულისა ჩემისა ჰრეკს კარსა. სიძე 
უჟმობს სძალსა: განაღე, დაო ჩემო, მახლობელო ჩემო, 
ტრედო ჩემო, სძალო ჩემო, რამეთუ თავი ჩემი აღივსო 
ცუარითა, და თმანი ჩემნი - ცუართაგან ღამისათა. 3 სძალი 
იტყვს: განვიძარცუე სამოსელი ჩემი, ვითარმე შევიმოსო იგი? 
დავიბანენ ფერყნი ჩემნი, ვითარმე შევაგინნე იგინი? “ 
ძმისწულმან ჩემმან მოყო ყელი მისი სარკუმლით გამო და 
მუცელი ჩემი აღიძრა მის ზედა. ? აღვდეგ მე განღებად კარისა 
ძმისწულისა ჩემისა, ყელთა ჩემთა დასწუთა მური, თითთა 
ჩემთა მური სავსედ კართა ზედა საყშველისათა. 9 განუღე მე 
ძმისწულსა ჩემსა, ძმისწული ჩემი წარვიდა და სული ჩემი 
განვიდა სიტყუასა მისსა თანა. ვეძიებდ მას და არა ვპოვე იგი, 
უყმობდ მას და არა ჭმა-მცა. ” მპოვეს მე მყემელთა, რომელნი 
მოჰვლიდეს ქალაქსა, მცეს და მწყლეს მე და განმძარცუეს 
სამოსელი ჩემი მცველთა ზღუდისათა. 8 გაფუცებ თქუენ, 
ასულნო იერუსალიმისანო, ძალთა და სიმტკიცეთა 
აგარაკისათა, უკუეთუ სადა ჰპოვოთ ძმისწული ჩემი, უთხართ 
მას, ვითარმედ წყლულ ვარ მე სიყუარულითა. 9 ასულთა 
იერუსალიმისათა და მცველთა ზღუდისათა ჰკითხეს სძალსა: 
რაი არს ძმისწული შენი ძმისწულისაგან, შუენიერო დედათა 
შორის? რაი არს ძმისწული შენი ძმისწულისაგან, რამეთუ 
ეგრეთ გუაფუცებ ჩუენ? 19 სძალმან წამ-უყო ძმისწულისათვს, 
ვითარ-რაი იყო და ეტყვს: დისწული ჩემი მწყაზარ და მწითურ, 
გამორჩეულ შობითგან ბევრეულთაგან; 11 თავი მისი - 
ოქროისა ოფაზისაი, თხზული თმათა მისთაი, ვითარცა 


ჭედილი, შავ, ვითარცა ყორანი; 12 თუალნი მისნი, ვითარცა 
ტრედისანი, სავსებასა ზედა წყალთასა განბანილნი სძითა, 
მჯდომარე სავსებასა ზედა წყალთასა; 13 ღაწუნი მისნი, 
ვითარცა ფიალნი ნელსაცხებელთანი, ფშვან სულნელებასა 
ნელსაცხებელთმგბოლველთასა, ბაგენი მისნი - შროშან და 
მომწთოლვარე მურითა სავსედ. 14 ყელნი მისნი - ოქროისანი, 
წახნაგებულ, აღვსებულ თარშითა, მუცელი მისი, ვითარცა 
ფიცარი პილოისძუალისაი, თუალსა ზედა საფიროგნსა; 12 
წვვნი მისნი - სუეტნი მარმარილოსანი, დაფუძნებულნი 
ხარისხსა ზედა ოქროისასა; ხილვაი მისი, ვითარცა ლიბანი 
რჩეული და ვითარცა ნაძუნი; 15 ყორჭი მისი - სიტკბოებაი და 
ყოვლად საწადელ. ესე არს ძმისწული ჩემი და ესე არს 
მახლობელი ჩემი, ასულნო იერუსალიმისანო. 17 ჰკითხვიდეს 
ასულნი იერუსალიმისანი, სადა წარვალს ძმისწული მისი: 
ვიდრე ვიდა ძმისწული შენი, შუენიერო დედათა შორის? ვიდრე 
მიიმართა ძმისწულმან შენმან? და ვიძიოთ იგი შენ თანა? 


თავი 6 


1 მიმგებელმა თქუა: ძმისწული ჩემი შთავიდა მტილსა თვსსა 
წედთა მათ საკუმეველისა, მწყსად შორის მტილთა დაკრებად 
შროშნისა. 2 მე ძმისწულისა ჩემისა და ძმისწული ჩემი ჩემდა, 
რომელი ჰმწყსის შორის შროშანთა. 3 სიძე ეტყვს სძლისა 
მიმართ: კეთილ ხარ, მახლობელო ჩემო, ვითარცა სათნოებაი, 
შუენიერ ხარ, ვითარცა იერუსალიმი, საკვრველ, ვითარცა 
დაწესებულნი. 4“ მიდრკენ თუალნი შენნი წინაშე ჩემსა, რამეთუ 
ამათ ფრთოვან- მყვეს მე. თმაი შენი, ვითარცა სამწყსოი 
თხათაი, რომელნი გამოჩნდეს გალადით; ? კბილნი შენნი, 
ვითარცა არვე მორისულთა, რომელნი აღმოვიდეს საბანელით, 
ყოველნი ორთმსხმელ და ბერწი არა არს მათ შორის; 9 
ვითარცა საბელი ძოწეული, ბაგენი შენნი, და სიტყუაი შენი 
შუენიერ, ვითარცა ნაქურცენი ბროწეულისაი, სიკეთენი შენნი 
გარეშე დუმილისა მაგის შენისა. ” სამეოცნი არიან 
დედოფალნი და ოთხმეოც ხარჭნი, და ქალწულნი, რომელთა 
არა არს რიცხვ. 98 ერთ არს ტრედი ჩემი, სძალი ჩემი, ერთ არს 
დედისა თვსისა. რჩეულ არს მშობლისა თვსისა. იხილეს იგი 
ასულთა და ჰნატრეს მას. დედოფალთა და ხარჭთა აქეს იგი. 3? 
ასულთა და დედოფალთა იხილეს სძალი და ჰნატრეს მას: ვინ 
არს ესე, რომელი ბრწყინავს, ვითარცა ცისკარი, შუენიერ, 
ვითარცა მთოვარე, რჩეულ, ვითარცა მზე, საკვრველ, ვითარცა 
განწესებულნი? 19 სიძე ეტყვს სძალსა: მტილსა ნიგუზოვანთასა 
შთავედ ნაშობი ღუარისაი ხილვად, უკუეთუ აღყუავნა ვენაჭი, 
აღყვავნეს ბროწეულნი. 11 სძალი ეტყვს სიძესა: მუნ მოგცნე 
ძუძუნი ჩემნი შენ. ვერ ცნა სულმან ჩემმან, დამდვა მე ეტლად 
ამინადაბისა. 

ასულნი და დედოფალნი ეტყვან სძალსა: მოაქციე, მოაქციე, 
სულამიტელო! მოაქციე, მოაქციე და გიხილოთ შენ! 


თავი 7 


1 ასულნი და დედოფალნი ეტყვან სიძესა: რასა ჰხედავთ, 
სულამიტელნო? შორის მომავალი, ვითარცა მწყობრი ბანაკთა. 
2 რაისა განშუენდეს კუალნი შენნი საყამლობითა, ასულო 
ამინადიბისო? ნაწევრებულებაი წვივთა შენთაი, მსგავსი 
მელევანდისაი, ნაქმარ ყელოვნისა. 3 უპე შენი - ტაკუკ 
წახნაგებულ, არამოკლებულ ზავებულისაგან; მუცელი შენი - 
ხუავი იფქლისაი, მოკრძალული შროშნითა; “ ორნი ძუძუნი 
შენნი, ვითარცა ორნი მარჩბივნი თიკანნი ქურციკისანი; 3 
კისერი შენი, ვითარცა გოდოლი პილოსძუალისაი; თუალნი 
შენნი, ვითარცა ტბანი ესებონისანი, ცხვრნი შენნი, ვითარცა 
გოდოლი ლიბანისაი პირისპირ დამასკისა; 9 თავი შენი შენ 
ზედა, ვითარცა კარმელი და ნათხზენი თავისა შენისა, ვითარცა 
პორფირი, მეფე შეკრული თანაწარმვლელთა შორის. 7 
სიდიდე შენი ემსგავსა ფინიკსა და ძუძუნი შენნი ტევანთა. 8 
რაბამ განშუენდი და რაბამ დასტკბა სიყუარული შუებათა 
შენთა?! ? და ვთქუ: აღვიდე ფინიკსა და ვიპყრა სიმაღლე მისი. 
და იყვნენ ძუძუნი შენნი, ვითარცა ტევანნი ვენაყისანი, და 
ორთქლი ცხვრთა შენთა, ვითარცა ვაშლი, 18 სასა შენი, 
ვითარცა ღვნო კეთილი. მომვლელი ძმისწულისა მიერ ჩემისა 
სიწრფოებად, კმასაყოფელად ბაგეთა ჩემთა და კბილთა. 11 მე 
ძმისწულისა ჩემისა და ჩემდა მომართ მოქცევაი მისი. 12 
მოვედ, საყუარელო ჩემო, განვიდეთ აგარაკად, ვიქცეოდეთ 
დაბათა შინა; 13 ვიმსთოთ ვენაჭთა შინა, ვიხილოთ, უკუეთუ 
აღყვავნა ვენაკი, უკუეთუ აღყუავნა ბუტკოვნებაი, უკუეთუ 
აღყუავნეს ბროწეულნი. მუნ მოგცნე ძუძუნი ჩემნი შენ. 14 
მანდრაგორთა შენთა გამოსცეს სულნელებაი და კართა ზედა 
ჩუენთა შენნი მწუერვალნი ხეთანი, ახალნი ძუელთა თანა, 
რომელი მომცა დედამან ჩემმან, ძმისწულო ჩემო, დაგიმარხო 
შენ. 


თავი 8 


1 ვინ მოგცნეს შენ, ძმისწულო ჩემო, წოვნად ძუძუნი დედისა 
ჩემისანი? გარე გპოვე, ამბორს- გიყავ შენ, და არა შეურაცხ- 
გყავ. 2 მოგეხვე შენ და შეგიყვანე სახლსა დედისა ჩემისასა და 
საუნჯეთა მუცლადმღებელისა ჩემისათა. და გასუა შენ 
ღვნისაგან სულნელთასა, სინედლისაგან ბროწეულთა ჩემთასა. 
3 მარცხენე მისი თავსა ზედა ჩემსა და მარჯუენე მისი 
გარემომეხვა მე. “ გაფუცებ თქუენ, ასულნო იერუსალიმისანო, 
ძალთა მიმართ და ძლიერებათა მიმართ აგარაკისათა, უკუეთუ 
აღსდგეთ და აღადგინოთ სიყუარული, ვიდრემდისცა ენებოს. ? 
ასულნი და დედოფალნი ეტყვან: ვინ არს ისი აღმომავალი 
უდაბნოთ? დავამტკიცოთ იგი სიყვარულსა მისსა ზედა; ვაშლსა 
ქუეშე განგაღვძე შენ. მუნ ელმოდა შენთვს დედასა შენსა, მუნ 
ელმოდა მშობელსა შენსა. დამდვეს მე, ვითარცა საბეჭდავი 
გულსა ზედა შენსა, ვითარცა საბეჭდავი, მკლავსა ზედა შენსა, 9 
რამეთუ მტკიცე არს, ვითარცა სიკუდილი, სიყვარული. ფიცხელ 
არს, ვითარცა ჯოჯოხეთი, შური; გარემოის მისსა კლდე, 
გარემოის მისსა კლდე ცეცხლისაი, ცეცხლისა ალთა მისთაი. 7 
წყალსა მრავალსა ვერ ძალ-უც დაშრეტა სიყვარულისა. 
მდინარენი ვერ წარღუნიან მას, უკუეთუ მისცეს კაცმან ყოველი 
ცხორებაი თვსი სიყვარულსა, შეურაცხ-ყონ იგი შეურაცხებით 8 
ქალწულნი იტყვან: ჯ დაი ჩუენი მცირე არს და ძუძუნი არა 
ასხენ, რაიმე უყოთ დასა ჩუენსა დღესა, რომელსა ითქუას მისსა 
მიმართ? 9? უკუეთუ ზღუდე არს, აღვაშენნეთ მას ზედა 
აღსამატებელნი ვეცხლისანი და, უკუეთუ კარი არს, 
დავამსჭუალოთ მას ზედა ფიცარი ნაძვსაჯ, 19 სძალმა იკადრა 
და ეტყვს: მე - ზღუდე და ძუძუნი ჩემნი - გოდოლნი. მე ვარ 
წინაშე თუალთა მისთა, ვითარცა მპოვნელი მშვდობისა. 11 
ვენაჭი იყო სოლომონისი ვევლამონოს. 12 ვენაყი ჩემი ჩემდა 
წინაშე ჩემსა, მამაკაცი არს ჟამსა მისსა ათასის ვეცხლის, 
ათასნი - სალმონს და ორასნი - მცველთა ნაყოფისა მისისათა, 
13 რომელი მჯდომარე არს მტილთა შინა, მოყუასნი 


მოელოდეს: ჟმაი შენი მასმინე! 1%ჭ ივლტოდე, დისწულო ჩემო, 
და ემსგავსე ქურციკსა, ანუ ნუკრსა ირმისასა მთათა ზედა 
ღელოვანთასა. 


ესაია წინასწარმეტყველი 


თავი 1 


1 ხილვა, რომელი იხილა ესაია, ძემან ამოსისმან, რომელი 
იხილა ძვნად იუდეასა და ძვნად იერუსალიმისა მეფობასა შინა 
ოზიაისასა და იოათამისა და აქაზ, და ეზეკიაისასა, რომელნი 
მეფობდეს იუდეას. ? ისმინე, ცაო, და ყურად-იღე, ქვეყანაო, 
რამეთუ უფალი იტყოდა: ძენი ვშვენ და აღვამაღლენ, ხოლო 
მათ შეურაცხ-მყვეს მე. 3 იცნა ყარმან მომგებელი, და ვირმან 
ბაგა უფლისა თვისისა; ხოლო ისრაცლმან მე არა მიცნა და 
ერმან ჩემმან მე არა გულისხმა-მყო. “ ვაი ნათესავსა 
ცოდვილსა და ერსა სავსესა ცოდვითა, თესლი ბოროტი, ძენი 
უსჯულონი! დაუტევეთ უფალი, განარისხეთ წმიდაი ისრაილისა, 
და უცხო ექმნენით და განსდექით. ? რად მერმეცა იწყლვით 
დამრთველნი უშჯულოვებისა? ყოველი თავი ტკივილად და 
ყოველი გული მწუხარებად. 9 ფერვთაგან ვიდრე თავამდე არა 
არს მის შორის სიმრთელე, არცა წყლული, არცა ნაგვემი, არცა 
ბრძვლი განსივებული, არა არს სალბუნი დასადებელად, არცა 
ზეთი, არცა შესაკრველნი. 7” ქვეყანა თქვენი ოჟყერ, ქალაქნი 
თქვენნი ცეცხლით მომწუარ, სოფელსა თქვენსა წინაშე თქვენსა 
უცხონი მოშჭამენ მას და მოოყრებულ არს გარდაქცეული 
ერისა მიერ უცხოთასა. 8 დატევებულ იქმნეს ასული სიონისა, 
ვითარცა კარავი ვენავსა შინა და ვითარცა ხილისსაცავი 
ნესოანსა შინა, ვითარცა ქალაქი გამოღებული. 9? და არა თუმცა 
უფალმან საბაოთ დამიტევა ჩუენ თესლი, ვითარცა 
სოდომიამცა ვიქმნენით და ვითარ გომორრასმცა 
ვემსგავსენით. 19 ისმინეთ სიტყვა უფლისაი მთავართა 
სოდომისათა, ეკრძალეთ შჯულსა ღმრთისასა ერი 
გომორრაისა. 11 რად ჩემდა სიმრავლე მსხუერპლთა თქვენთა? 
_ იტყვს უფალი, _ რამეთუ სავსე ვარ მე ყოვლად 
დასაწველებითა ვერძთა, და ცმელთა კრავთათა, და სისხლი 


კუროთა და ვაცთაი არა მნებავს. 12 არცა მოხვიდეთ ჩვენებად 
ჩემდა. ვინ გამოიძინა ესენი ყელთაგან თქვენთა, დათრგუნვად 
ეზოისა ჩემისა არა შესძინოთ? 13 უკეთუ მომართვათ სამინდოი 
ამაო, საკმეველი საძაგელ არს ჩემდა. ახალთთუენი თქვენნი 
და შაბათნი და დღე დიდი არა თავს-ვიდვა. 14 მარხვა და 
უქმობაი და დღესასწაულნი თქვენნი ძულან სულსა ჩემსა. 
მექმნენით მე სიმაძღრედ. არღა მერმე ულხინო ცოდვათა 
თქვენთა. 12 ოდეს განიპყრნეთ ყელნი თქვენნი ჩემდამო, 
მივაქცინე თვალნი ჩემნი თქვენგან და, უკეთუ განამრავლოთ 
ვედრებაი, არ შევისმინო თქვენი, რამეთუ ყელნი თქვენნი 
სისხლითა სავსე. 15 განიბანენით, წმიდა იქმნენით, მოსპენით 
უკეთურებანი სულთაგან თქვენთა წინაშე თვალთა ჩემთა, 
დასცხერით ბოროტთაგან თქვენთა. 17 ისწავეთ კეთილსა ქმნა0 
გამოიძიეთ მშჯავრი, იყსენით მიმძლავრებული, უსაჯეთ 
ობოლსა და განამართლეთ ქურივი. 18 და მოვედით და 
შევიტყუნეთ, _ იტყვს უფალი, _ და უკეთუ იყვნენ ცოდვანი 
თქვენნი, ვითარცა ღებილნი, ვითარცა თოვლი განვასპეტაკო. 
ხოლო უკეთუ იყვნენ, ვითარცა ძოწეულნი მეწამულნი, ვითარცა 
მატყლი განვასპეტაკო. 19 და უკეთუ გინდესთ, და ისმინოთ 
ჩემი, კეთილნი ქვეყანისანი შჭამნეთ. 2? ხოლო უკეთუ არ 
გინდესთ, არცა ისმინოთ ჩემი, მახვლმან შეგჭამნეს თქვენ, 
რამეთუ პირი უფლისაი იტყოდა ამათ: 21 ვითარ იქმნა მეძავ 
ქალაქი სარწმუნოი სიონ, რომელსა შინა სიმართლემან 
დაიძინა მის შორის, ხოლო აწ კაცისმკლველთა. 22 ვეცხლი 
თქვენი გამოუცდელ, ხამარნი თქვენნი შერევენ ღვინოსა 
წყლითა. 23 მთავარნი თქვენნი ურწმუნო, ზიარებ მპარავთა, 
მოყუარე ძღვენთა, მდევარ მოსაგებელთა ობოლთა არა მშჯელ 
და მშჯავრსა ქურივთასა არ მიმხედველ. 24 ამისთვის ამათ 
იტყვის მეფც, უფალი საბაოთ ძლიერი ისრაცლისა: ვა0 
ძლიერთა ისრაცლისათა, რამეთუ არ დასცხრეს გულისწყრომაი 
ჩემი წინააღმდგომთა შორის, და მშჯავრი მტერთა ჩემთაგან 
ვყო. 22 და მოვაწიო ყელი ჩემი შენ ზედა და გამოგაჭურვო შენ 
სიწმიდედ, ხოლო უსმნი წარვწყმიდნე, და მოვსპნე ყოველნი 
უშჯულონი შენგან და ყოველნი ამპარტავანნი. 29 დავადგინნე 


მსაჯულნი შენნი ვითარცა პირველ, და თანმზრახვალნი შენნი 
ვითარცა დასაბამსა და ამის შემდგომად გეწოდოს! ქალაქი 
სიმართლისაი, დედაქალაქი სარწმუნოი - სიონ. 27 რამეთუ 
მშჯავრისა თანა ცხოვნდეს ტყუეობაი მისი და მოწყალებისა 
თანა. 28 და შეიმუსრნენ უშჯულონი და ცოდვილნი ერთბამად, 
და დამტევებელნი უფლისანი მოესრულნენ 29 მით, რამეთუ 
სირცხვლეულ იქმნენ კერპთა მათთა ზედა, რომელნი მათ 
ინებნეს, და ჰრცხუენეს გამოქანდაკებულთა მათთა ზედა, 
რომელნი მათ ქმნნეს. და კდემულ იქმნნეს მტილთა მათთა 
ზედა, რომელთა გული უთქმიდა, 39 რამეთუ იყვნენ, ვითარცა 
ბელეკონნი, განმყრელნი ფურცელთანი, და ვითარცა სამოთხე, 
არმქონებელი წყლისაი. 31 და იყოს ძალი მათი, ვითარცა 
ლელწამი სელისაი, და მოქმედებანი მათნი, ვითარცა 
ნაბერწყალი ცეცხლისაი. და დაიწუნენ უშჯულონი და 
ცოდვილნი ერთბამად, და არა იყოს დამშრეტელ. 


თავი 2 


1 სიტყვა ქმნილი ესაიაის მიმართ, ძისა ამოსისა, იუდეასათვს 
და იერუსალსმისა. 2 ვითარმედ იყოს უკანასკნელთა დღეთა 
საჩინო მთაი უფლისაი და სახლი ღმრთისაი მწუერვალთა ზედა 
მთათასა და ამაღლდეს ზეშთა ზედაით ბორცუთასა და 
მოვიდოდიან მისდამი ყოველნი წარმართნი. 3 და მოუჟდენ 
ნათესავნი მრავალნი და იტყოდიან: მოვედით, აღვიდეთ მთად 
უფლისა და სახიდ ღმრთისა იაკობისსა. და მომითხრას ჩვენ 
გზაი თვსი, და ვიდოდით მას შინა, რამეთუ სიონით გამოვიდეს 
შჯული და სიტყვა უფლისაი იერუსალსმით. “ და შჯიდეს შორის 
ნათესავთასა და ამხილოს ერსა მრავალსა, და თანად 
დაშჭრიდენ მახვილებსა მათსა საყნისად და ლახურებსა მათსა 
მანგლად. და არა აღიღოს ნათესავმან ნათესავსა ზედა მახვლი 
და არღა ისწავებდენ მერმე ბრძოლასა. ? და აწ შენ, სახლო 
იაკობისაო, მოვედით და ვიდოდით ნათელსა უფლისასა, 9 
რამეთუ დაუტევა ერი თვსი, სახლი იაკობისი, რამეთუ აღივსო 
ვითარცა დასაბამსა სოფელი მათი მისნობითა, ვითარცა 
უცხოტომთაი და შვილნი მრავალნი უცხოტომნი იყვნეს მათდა, 
7” რამეთუ აღივსო სოფელი მათი ვერცხლითა და ოქროითა, და 
არა იყო რიცხვ საუნჯეთა მათთა და აღივსო ქვეყანა მათი 
ცხენებითა, და არა იყო რიცხვ ეტლებისა მათისაი. 8 და აღივსო 
ქვეყანაი საძაგელებათაგან საქმეთა ყელთა მათთასა და 
თაყვანის-სცეს, რომელნი ქმნნეს თითთა მათთა. ? და მოდრკა 
კაცი და დამდაბლდა მამაკაცი, და არა ულხინო მათ. 19 და აწ 
შევედით კლდეთა მიმართ და დაიმალენით ქვეყანასა შინა 
პირისაგან შიშისა უფლისაისა და დიდებისაგან ძალისა მისისა, 
ოდეს აღდგეს მოსრვად ქვეყანისა, 11 რამეთუ თვალნი 
უფლისანი მაღალ, ხოლო კაცი მდაბალ. და დამდაბლდეს 
სიმაღლე კაცთა და ამაღლდეს უფალი მხოლოი მას დღესა 
შინა, 12 რამეთუ დღე უფლისა საბაოთისა მოიწიოს ყოველსა 
ზედა მაგინებელსა და ამპარტავანსა და ყოველსა ზედა 
მაღალსა და განსაცხრომელსა, და დამდაბლდენ, 13 და 


ყოველსა ზედა ნაძუსა ლიბანისსა, მაღალთა და 
განსაცხრომელთა და ყოველსა ზედა ხესა რკოისასა 
ბასანურსა, 14 და ყოველსა ზედა მთასა მაღალსა, და ყოველსა 
ზედა ბორცუსა მაღალსა, 12 და ყოველსა ზედა ზღუდესა 
მაღალსა, და ყოველსა ზედა გოდოლსა მაღალსა, 19 და 
ყოველსა ზედა ნავსა ზღვსასა, და ყოველსა ზედა ხილვასა 
ნავთა შუენიერებისასა. 17 და დამდაბლდეს ყოველი კაცი და 
დაეცეს სიმაღლე კაცთაი და ამაღლდეს უფალი მხოლოი მას 
დღესა შინა. 18 და ყელითქმნულნი ყოველნი დამალნენ 19 
შემხუმელთა ქუაბებისა მიმართ და დანახეთქებისა კლდეთასა 
და ნაპრალთა მიმართ ქუეყანისათა პირისაგან შიშისა უფლისა 
და დიდებისაგან ძალისა მისისა, ოდეს აღდგეს სრვად 
ქვეყანისა, 2? რამეთუ მას დღესა გამოიხუნეს კაცმან საძაგელნი 
თვისნი ოქროსანი და ვეცხლისანი, რომელნი ქმნნეს თაყვანის- 
საცემელად ამაოთა და მღამიობთა, 21 შესლვად ნაპრალებსა 
მყარისა კლდისასა, და ყურელებსა კლდეთასა პირისაგან 
შიშისა უფლისა და დიდებისაგან ძლიერებისა მისისა, ოდეს 
აღდგეს სრვად ქვეყანისა. 22 და დასცხრენით კაცისაგან, 
რომლისა სამშვნველი მისი ცხვრთა შინა მისთა არს, რამეთუ 
რაისა შერაცხილ იქმნა მათდა? 


თავი 3 


1 აპა, მეუფც უფალი საბაოთ მოსპოლავს იერუსალემისაგან და 
იუდეასაგან შემძლებელსა მამაკაცსა და შემძლებელსა 
დედაკაცსა, ძალსა პურისასა და ძალსა წყლისასა, 2 გმირსა და 
შემძლებელსა, კაცსა მბრძოლსა და მსაჯულსა, და 
წინასწარმეტყველსა და მოჰაზრესა და მოხუცებულსა 3 და 
ერგასისთავსა და საკვრველსა თანამზრახვალსა და ბრძენსა 
ხუროთმოძღვარსა და გულისხმის-მყოფელსა მსმენელსა. 4 და 
დავადგინნე ჭაბუკნი მთავრად მათდა და მემღერენი 
ეუფლებოდიან მათ. ? და დაეცეს ერი, კაცი კაცისა მიმართ და 
კაცი მოყუსისა მიმართ მისისა, წარეკუეთოს ყრმა 
მოხუცებულისა მიმართ, უპატივოი პატიოსნისა მიმართ, 9 
რამეთუ შეიპყრეს კაცმან ძმაი თვისი, ანუ სახლეული მამისა 
თვისისა მეტყუელმან: შესამოსელი გაქუს, წინამძღვარ ჩვენდა 
იქმენ და ჭამადი ჩვენი შენ ქუეშე იყოს. ” და მიმგებელმან მას 
დღესა შინა თქვას: არა ვიყო მე თქვენდა წინამძღვარ, რამეთუ 
არა არს სახლსა შინა ჩემსა პური, არცა სამოსელი. არა ვიყო 
მე წინამძღვარ ერისა ამის. 3 რამეთუ დატევებულ იქმნა 
იერუსალემი, და იუდეაი დაეცა და ენანი მათნი უშჯულოებით 
უფლისა მიმართ ურწმუნოებენ. ? მით, რამეთუ აწ დამდაბლდა 
დიდება მათი და სირცხვლი პირისა მათისა აღუდგა მათ, და 
ცოდვა მათი, ვითარცა სოდომელთაი, მიუთხრეს და 
გამოაჩინეს ვაი სულისა მათისა მით, რამეთუ განიზრახეს 
განზრახვა ბოროტი ძვნად თავთა მათთა. 19 და მეტყუელთა: 
შევკრათ მართალი, რამეთუ ძნელ საჟქუმეველ არს ჩუენდა. აწ 
სადმე ნაშრომთა საქმეთა მათთასა ჭამდენ. 11 ვალი უშჯულოსა, 
ბოროტნი საქმეთაებრ მისთა თანა შთავიდენ მისსა. 12 ერო 
ჩემო, მეხარკენი თქვენნი მოგკუფხლვენ თქვენ! და მიმყდელნი 
გეუფლებიან თქვენ. ერო ჩემო, მნეტარებელნი თქვენნი 
გაცთუნებენ თქვენ და კუალებსა ფერვთა თქვენთასა 
აღაშფოთებენ. 13 არამედ აწ დადგის სასჯელად უფალი და 
დაადგინოს შჯად ერი თვისი. 14 თვთ უფალი საშჯელად 


მოვიდეს მოხუცებულთა თანა ერისათა და მთავართა თანა 
მისთა, ხოლო თქვენ რად მოსწვთ ვენავი ჩემი და ნატაცები 
გლახაკისაი, სახლთა შინა თქვენთა? 12 რად ჰმძლავრობთ 
თქვენ ერსა ჩემსა და პირსა გლახაკთასა არცხუენთ? ამას 
იტყვს უფალი, მეუფც საბაოთ. 15 ამათ იტყვს უფალი მათ წილ, 
რომელ ამაღლდეს ასულნი სიონისანი და ვიდოდეს ქედითა 
მაღლითა და წამის-ყოფითა თვალთათა, და სლვასა 
ფერკთასა თანამთრეველნი სამოსელთანი და ფერქებითა 
თანად მომღერალნი. 17 და დაამდაბლებს უფალი 
მთავრობათა ასულთა სიონისათა და უფალი გამოაცხადებს 
სახესა მათსა. 18 მას დღესა შინა და მოსპობს უფალი დიდებასა 
შემოსილებისა მათისასა და შეწყობილებასა მათსა. 19 და 
შესაკრველთა ფესუედთა და ქედისა სახუეველთა მკობილთა. 
20 და მოსაბლარდნელსა და სამკაულსა პირისა მათისასა და 
შეწყობასა სამკაულისა დიდებისასა და დასტანაგებსა და 
სალტებსა და შეთხზულებსა 21 და ბეჭდებსა და სამარჯუნეებსა 
და საყურებსა 22 და პორფირისგარეთა და საშუალთა 
პორფირთა და ზედასასხმელთა სასახლეთა და საჩინოთა 
ლაკონიკურთა. 23 და ბისსონისათა და ვაკინთისათა და 
ძოწეულთა და ბისსონსა ოქროისა თანა და ვაკინთისა 
თანამოქსოილსა და თერისტროთა განტკეცილთა. 2“ და იყოს 
ნაცვლად საყნოსისა ტკბილისა მტუერი და ნაცვლად 
სარტყლისა საბელი მოირტყა და ნაცვლად თავისსამკაულისა 
ოქროანისა სიმტიერე გაქუნდეს საქმეთათვს შენთა. და 
ნაცვლად შესამოსლისა შუა პორფირისასა გარემოირტძყძა ძაძაი. 
25 და ძე შენი უკეთესი, რომელი გიყვარს, მახვლითა დაეცეს 
და შემძლებელნი თქვენნი მახვლითა დაეცნენ. 29 და 
დამბალბდენ და გოდებდენ შთასადებელნი სამკაულისა 
თქვენისანი და დაშთე მხოლოი და ქვეყანად მიმართ 
დაიატაკდე. 


თავი 4 


1 და შეიპყრან შვდთა დედათა ერთი მამაცი მეტყუელთა: პური 
ჩუენი ვშჭამოთ და სამოსელნი ჩვენნი შევიმოსნეთ, ოდენ 
სახელი იწოდენ ჩუენ ზედა, მომისპე ყუედრება ჩვენი. 2 ხოლო 
მას დღესა ზედგამობრწყინდეს ღმერთი განზრახვისა მიერ 
დიდებისა თანა ქვეყანასა ზედა, ამაღლებად და დიდებად 
ნეშტსა ისრაილისასა. 3 და იყოს დატევებული სიონს და 
დაშთომილი იერუსალიმს შინა, წმიდად იწოდებოდიან 
ყოველნი დაწერილნი ცხოვრებად იერუსალიმს შინა, “ რამეთუ 
განჰრცხის უფალი მწიკულსა ძეთა და ასულთა სიონისათასა 
და სისხლსა იერუსალიმისასა განსწმედს, საშუალისაგან მისისა 
სულითა განკითხვისათა და სულითა დაწუვისათა. ? და 
მოვიდეს და იყოს ყოველი ადგილი მთისა სიონისაისა და 
ყოველნი გარემონი მისნი, აგრილობდეს ღრუბელი დღისი და 
ვითარცა კუამლითა და ნათლითა ცეცხლისა მგზებარისათა - 
ღამე, დიდებითა დაფაროს ყოველი. 5 და იყოს 
საჩრდილობელად სიცხისაგან, დასაფარველისა შორის და 
დაფარულსა შინა სიფიცხისაგან და წვმისა. 


თავი 5 


1 უქო შეყუარებულსა ქება საყვარელისა ვენაყსა ჩემსა. ? ვენაჟი 
ექმნა შეყვარებულსა რქისა მიერ ადგილსა შინა პოხილსა და 
ზღუდე გარემოვსდევ და მოვიკრძალე და დავჰნერგე ვენაკი 
სორექი და აღვაშენე გოდოლი საშუალ მისა, და წინ 
სასაწნეხელე მოვთხარე მას შინა, და ველოდე ყოფად 
ყურძნისა, ხოლო ყუნა ეკალნი. 3 და აწ, მკვდრთა 
იერუსალიმისათა და კაცმან იუდასმან, საჯეთღა ჩემ შორის და 
საშუალ ვენავისა ჩემისა! “ რაი უყო მერმე ვენავსა ჩემსა, და 
არა უყავ მას? მით, რამეთუ ვჰგებდი, რაითა ყოს ყურძენი, 
ხოლო ყვნა ეკალნი? ? აწ უკვე მიგითხრა თქვენ, თუ რაი უყო მე 
ვენავსა ჩემსა: მოვძარცო ღობე მისი და იყოს დასატაცებელ, 
და დავარღვო ზღუდე მისი და იყოს დასათრგუნველ, 9 და 
დაუტევო ვენაჭი ჩემი: და არა მოისხლას და არცა მოითოკნოს, 
და აღმოსცენდენ, ვითარცა კორდსა შინა ეკალნი და 
ღრუბელთა ვამცნებ არა წვმად მის ზედა წვიმაი. 7 რამეთუ 
ვენაჭი უფლისა საბაოთისი სახლი ისრაილისა არს და კაცი 
იუდაისაი - ახალნერგი შეყვარებული. ველოდე, რაითამცა ყო 
მშჯავრი, ხოლო ყო უშჯულოება; და არა სიმართლე, არამედ 
ღაღადება. 8 ვაი, რომელნი შეაყოფენ სახლსა სახლისა 
მიმართ, და აგარაკსა აგარაკისა მიმართ შეაახლებენ, რაითა 
მოყვასსა მო-რამე-ჰხუეჭონ, ნუ მარტონი დაემკვდრნეთა 
ქვეყანასა ზედა? ? რამეთუ ისმინეს ყურთა უფლისა 
საბაოთისთა ესენი: რამეთუ, უკეთუ იქმნენ სახლნი მრავალნი, 
საოჭრად იყვნენ დიდნი და კარგნი, და არა იყვნენ შორის 
მკვიდრნი, 190 რამეთუ სადა იქმოდის ათი უღელი ჭართანი, ქმნას 
ლაგვინი ერთი, და მთესველმან სათუელისა ექუსისამან ქმნას 
საწყაული სამი. 11 ვაი, რომელნი აღდგებიან განთიად და 
თაფლუზჭსა სდევენ, დაადგრებიან მწუხრამდე, რამეთუ 
ღვინომან შეწუნეს იგინი. 12 რამეთუ ქნარისა თანა და 
საფსალმუნისა და ავლთა ღვინოსა სუმენ, ხოლო საქმეთა 
უფლისათა არა ხედვენ და საქმეთა ჭჟელთა მისთასა არ 


განიცდიან. 13 ვინაიცა ტყუე იქმნა ერი ჩემი არცნობისათვის 
მათგან უფლისა, და სიმრავლე მკუდართა შეიქმნა სიყმილისა 
მიერ და წყურილისა წყლისა. 14 განავრცო ჯოჯოხეთმან გუამი 
თვისი და აღაღო პირი მისი არა მოკლებად და შთავიდედ 
დიდებულნი და დიდნი და მდიდარნი და ბილნებანი მისნი და 
მოხარულნი მას შინა. 12 და დამდაბლდეს კაცი, და შეურაცხ 
იქმნეს მამაკაცი და თვალნი განმცხრომელნი დამდაბლდენ. 15 
და ამაღლდეს უფალი საბაოთ საშჯელსა შინა და ღმვრთი 
წმიდა იდიდოს სიმართლესა შინა. 17 და ძოვდენ განთესულნი, 
ვითარცა კურონი, და უდაბნოთა და ქადებულთასა კრავნი 
ჭამდენ. 18 ვაი, რომელნი მოიზიდვენ ცოდვათა მათთა, 
ვითარცა საბლითა გრძელითა, და, ვითარცა უღლითა ევნითა 
დიაკეულისათა, უშჯულოებათა, 1? რომელნი იტყვიან: მალიად 
მოეახლენინ, რომელთა ჰყოფს, რაითა ვიხილოთ. და მოვედინ 
განზრახვა წმიდისა ისრაცლისაი, რალთა ვცნათ. 29 ვაი, 
რომელნი იტყვან ბოროტსა კეთილად და კეთილსა ბოროტად, 
რომელნი დასდებენ ბნელსა ნათლად და ნათელსა ბნელად, 
და რომელნი დასდებენ მწარესა ტკბილად და ტკბილსა 
მწარედ! 21 ვაი, რომელნი ბრძენ არიან თავით თვისით და 
წინაშე მათსა ზედმიწევნულებ! 22 ვაი, რომელნი გმძლავრობენ 
თქვენ, რომელნი ღვნოსა სუმენ. ძლიერნი, რომელნი წდევენ 
თაფლუზჭსა, 23 რომელნი განამართლებენ უთნოსა 
ქრთამისათვის და სამართალსა მართლისასა აღიღებენ! 24 
ამისთვის, ვითარსახედ დაიწუების ლელწამი ნაკუერცხლისაგან 
ცეცხლისა, და თან დაიწვას ალისაგან აღტყინებულისა ძირი 
მათი, ვითარცა ნაცარი იყოს; და ყუავილი მათი, ვითარცა 
მტუერი, აღვიდეს, რამეთუ არა ინებეს შჯული უფლისაი 
საბაოთისი, არამედ სიტყვა წმიდისა ისრაცლისა განაძვინეს. 23 
და გულმწყრალ იქმნა რისხვა უფლისა საბაოთისი ერსა მისსა 
ზედა. და მიყო ყელი მისი მათ ზედა და დასცნა იგინი. და 
განძვინდეს მთანი და იქმნეს მძორნი მათნი, ვითარცა სკორე, 
შორის გზასა,. და ამას ყოველსა ზედა არა მოიქცა 
გულისწყრომა მისი, არამედ მერმეცა ყელი მისი მაღალ. 25 
ესრეთ უკუე აღიღოს სასწაული წარმართთა მიმართ 


შორიელთა და მოზიდნეს იგინი კიდით ქუეყანისათ, და, აჰა, 
მსწრაფლ სუბუქად მოვლენ. ?7 არა შიისყე, არცა დაშურებიან, 
არცა ჰრულის, არცა დაიძინებენ, არცა განიყსნიან სარტყელთა 
მათთა წელთა შინა მათთა, არცა მოერღუნენ ბაწარნი ყჟამლთა 
მათთანი, 28 რომელთანი ისარნი მახვლ არიან და მშვლდნი 
მათნი გარდაცმულებ. ფერვნი ცხენთა მათთანი, ვითარცა 
მყარი კლდე შეირაცხნეს, ეტლისთვალნი ეტლთა მათთანი - 
ვითარცა ნიავქარი. 2? მიიმართებენ ვითარცა ლომნი, და 
წარმოდგენ, ვითარცა ლეკუნი ლომისანი, და შეიპყრას და ჟქჟმა- 
ყოს, ვითარცა მჭეცმა და განყადოს და არა იყოს მყსნელი 
მათი, 39 და ჟყმა-ყოს მის მიერ მას დღესა, ვითარცა ყმაი ზღვისა 
მღელვარისა, და მიიხილონ ცად მიმართ ზე და ქუეყანად 
დამართ ქუე. და, აჰა, ბნელი ფიცხელი სლვასა შინა მათსა. 


თავი 6 


1 და იქმნა წელსა, რომელსა მოკუდა ოზია მეფე. ვიხილე 
უფალი მჯდომარე საყდარსა ზედა მაღალსა და აღმატებულსა. 
და სავსე იყო სახლი დიდებითა მისითა. 2 და სერაფიმნი დგეს 
გარემოის მისსა, ექუსნი ფრთენი ერთსა, და ექუსნი ფრთენი 
ერთსა და ორითა უკუე დაიბურვიდეს პირსა, ხოლო ორითა 
დაიბურვიდეს ფერვთა და ორითა ფრინვიდეს. 3 და 
ღაღადებდეს მოყვასი მოყვსისა მიმართ და იტყოდეს: წმიდა 
არს, წმიდა არს, წმიდა არს უფალი საბაოთ! სავსე არს ყოველი 
ქვეყანა დიდებითა მისითა! 4 და ამაღლდა ზეშთა კარისა 
ყკმისაგან, რომელ ღაღადებდეს, და სახლი აღივსო კუამლითა. 
2 და ვთქუ: მ უბადრუკსა მე, რამეთუ შეკდემულ ვარ, რამეთუ 
კაცად მყოფი და არაწმიდათა ბაგეთა მქონებელი საშუალ 
ერისა, არაწმიდათა ბაგეთა მქონებელისა, მკვდრ ვარ მე და 
მეუფე უფალი საბაოთ ვიხილე თვალითა ჩემითა. 9 და 
მოივლინა ჩემდამო ერთი სერაფიმთაგანი და ყელსა შინა 
აქუნდა ნაკუერცხალი, რომელი მარწუხითა მოიღო 
საკურთხეველისაგან. 7 და შეახო პირსა ჩემსა და თქვა: აჰა, 
შევახე ესე ბაგეთა შენთა და მოგისპნეს უშჯულოებანი შენნი. და 
ცოდვანი შენნი განწმიდნეს. 8 და მესმა ყმისა უფლისა 
მეტყველისა: ვინ მივავლინო და ვინ წარვიდეს ერისა ამის 
მიმართ? და ვთქუ: აჰა, წარმავლინე მე. ? და თქვა: ვიდოდე და 
არქუ ერსა ამას: სმენით გესმასყე და არ გულისხმა-ჰყოთ. და 
მხედველნი ხედავთ და არა იხილოთ, 19 რამეთუ განზრქნა 
გული ერისა ამის და ყურითა მათითა მძიმედ ისმინეს და 
თვალნი მათნი დაიწუხნეს, ნუუკუე და იხილონ თვალითა, და 
ყურითა ისმინონ, და გულითა გულისხმა-ყონ, და მოვიქცე და 
განვკურნნე იგინი. 11 და ვთქუ: ვიდრემდის, უფალო? და თქვა: 
ვიდრემდისცა მოოვრდენ ქალაქნი არდამკვიდრებითა და 
სახლნი არყოფითა კაცთათა. და ქვეყანაი დატევებულ იქმნეს 
ოჭრად. 12 და ამისთვის შემდგომად განაგრძობს ღმერთი 
კაცთა, და განმრავლდენ დაშთომილნი ქვეყანასა ზედა. 13 და 


მერმეცა მას ზედა არს ათეული. და კუალად იყოს 
წარსატყუენველ, ვითარცა ბელეკუნი, და, ვითარცა რკოი, ოდეს 
გამოვარდეს ბუდისაგან მისისა, ტომ წმიდა იქმნეს, რომელნი 
დაადგინნეს მას შინა. 


თავი 7 


1 და იქმნა დღეთა შინა აქაზისთა და იოათამისთა ძისა 
ოზიასთა, მეფისა იუდაისთა, აღმოვიდა რაასონ, მეფე არამისა 
და ფაკე, ძე რომაელისი, მეფისა ისრაცლისა, იერუსალცმსა 
ზედა ბრძოლად მისსა, და ვერ შეუძლეს გამოღება მისი. 2 და 
მითხრობილ იქმნა სახლისა მიმართ დავითისისა თქუმითა: 
შეერთჟმავდა არამ ეფრემის თანა. და განჰკრთა სული მისი და 
სული ერისა მისისა ვითარსახედ ოდენ მაღნარსა შინა ხე 
შეირყიოს ქარისა მიერ. 3 და თქვა უფალმან ესაიას მიმართ: 
გამოვედ შემთხუევად აქაზისსა შენ და დაშთომილი იასუთ, ძე 
შენი, საბანელსა თანა ზენასა, გზისა აგარაკისა 
მმურკნველისასა. 4 და არქუ მას: დაიცევ დაწყნარებულად და 
ნუ გეშინინ, ნუცა მოუძლურდებინ სული შენი ორთაგან შეშათა, 
მუგუზთა ამათ მკუმოლვარეთა, რამეთუ ოდეს რისხვა 
გულისწყრომისა ჩემისა იქმნეს, კუალად განეკურნო და ძემან 
არამისმან და ძემან რომაელისმან. ? განიზრახეს განზრახვა0 
ბოროტი შენთვს, მეტყუელთა: 9 აღვიდეთ იუდეად და 
შეზრახებულთა მათთა მოვაქცინეთ იგინი ჩუენდამო და მეფე 
მათდა ვყოთ ძე ტაბავეელისი. 7 ამათ იტყვს უფალი საბაოთ: 
არა დაადგრეს განზრახვაი ესე, არცა იყოს; 8 არამედ თავი 
არამისსა - დამასკოი და თავი დამასკოსა - რაასინ, არამედ 
სამეოცთადახუთთა წელიწადთა ზე მოაკლდეს მეფობა 
ეფრემისი ერისაგან. ? და თავ ეფრემისსა სომორონ და თავ 
სომორონისსა - ძე რომაელისი, და უკეთუ არა ირწმუნოთ, არცა 
გულისხმა-ჰყოთ. 19 და შესძინა უფალმან სიტყვად აქაზისსა 
მეტყუელმან: 11 ითხოვე თავისა შენისა სასწაული უფლისა მიერ 
ღმრთისა შენისა, სიღრმედ მიმართ, ანუ სიმაღლედ მიმართ. 12 
და თქვა აქაზ: არა ვითხოო, არცა განვცადო უფალი. 13 და 
თქვა ისაიამან: ისმინეთ აწ, სახლო დავითისო! ნუ მცირესა 
ღუაწლსა მიატყუებთ კაცთა, და ვითარ უფალსა მიატყუებთ 
ღვაწლსა? 14 ამისთვს თვთ უფალმან მოგცეს სასწაული თქვენ: 
აჰა, ქალწულმან მუცლად-იღოს და შვეს ძე და უწოდონ სახელი 


მისი ემმანუილ. 12 ერბოსა და თაფლსა ჭამდეს პირველ, ანუ 
ცნობამდე მისსა, ანუ წინააღრჩევად ბოროტისა გამოირჩიოს 
კეთილი; 19 რამეთუ ვიდრე ცნობადმდე ყრმისა მის კეთილისა, 
გინა ბოროტისა, შეურაცხ-ყოს ბოროტი და გამოირჩიოს 
კეთილი და დაშთომილ იქმნეს ქუეყანა, რომლისად შენ 
გეშინის, პირისაგან ორთა მეფეთასა. 17 არამედ მოაწინეს 
უფალმან შენ ზედა და ერსა შენსა ზედა და სახლსა ზედა მამისა 
შენისასა დღენი, რომელნი აროდეს მოიწინეს დღითგან, 
რომლით განეყჟუა ეფრემ იუდაისგან, მეფე ასსურასტანელთა. 
18 და იყოს მას დდესა შინა: მოუწოდს უფალი მწერთა, 
რომელნი უფლებენ კვრძოსა ზედა მდინარისა ეგვპტისასა, და 
ფუტკარსა, რომელ არს სოფელსა ასსურასტანელთასა. 19 და 
შევიდენ და განისუენონ ყოველთა ჟევნებთა შინა სოფლისათა 
და ნაპრალებსა შორის კლდეთასა და ქუაბთა შინა და 
ყოველთა დანახეთქთა და ქუეშე ყოველსა ხესა. 29 მას დღესა 
შინა აყვნვიოს უფალმან საყვნველთა დიდთა და 
განმწმედელთა წიაღ კერძო მდინარესა მეფისა 
ასურასტანელთასა, თავი და თმანი ფერვთანი და წუერი 
მოუღოს. 21 და იყოს მას დღესა შინა: განზარდოს კაცმან 
დიაკეული ზროხათა და ორნი ცხოვარნი. 22 და იყოს სავსედ 
ქმნისაგან სძისა, ერბოსა და თაფლსა ჭამდეს ყოველი 
დაშთომილი ქუეყანასა ზედა. 23 და იყოს მას დღესა შინა 
ყოველი ადგილი, სადაცა, უკეთუ იყვნენ ათასნი ვენაჭნი 
ათასთა სიკილათანი, კორდად იყვნენ და ეკლად. 24 ისრებისა 
თანა და მშვლდისა შევიდენ მუნ, რამეთუ კორდ და ეკლებ 
იყოს ყოველი ქუეყანა: 22 და ყოველი მთა მოვნვით მოიყნას, 
და არა ზედა მივიდეს მუნ შიში, რამეთუ იყოს სიკორდისაგან 
და ეკლისა საძოვარ ცხოვრისა და დასათრგუნველ ზროხისა. 


თავი 8 


1 და თქვა უფალმან ჩემდამო: მიიღე შენდად გრაგნილი 
ქარტისა ახლისა დიდისა და დაწერე მას ზედა საწერელითა 
კაცისათა მალიად ქმნაი იავარსა ნატყუენავთასა, რამეთუ 
მოწევნულ არს. ? და მოწამე მიყვენ მე სარწმუნონი კაცნი: ურია 
მღდელი და ზაქარია, ძე ბარაქიასი. 3 და მისლვა-ვყავ 
წინასწარმეტყველაის მიმართ, და მუცლად-იღო და შვა ძე. და 
თქუა უფალმან ჩემდამო: უწოდე სახელი მისი: მალიად 
წარმოტყუენე, მსწრაფლ იავარ-ყავ 4 მით, რამეთუ ვიდრე 
ცნობადმდე ყრმისა ხდად მამისა, ანუ დედისა, მოიღო ძალი 
დამასკისაი და ნატყუენავნი სამარიასნი წინაშე მეფისა 
ასსურასტანელთასა. ? და შესძინა უფალმან სიტყვად ჩემდა, 
მერმე თქუა: 9 არნდომისათვს ერისა ამის წყალი სილოამისა 
მავალი მყუდროდ, არამედ ნდომისა ქონებად ძე რაასინისი და 
ძე რომაელისი მეფედ, თქუა თქვენ ზედა. 7 ამისთვს, აჰა, 
აღმოიყვანებს უფალი თქვენ ზედა წყალსა მდინარისასა 
ძლიერსა და ფრიადსა ასსურასტაე ზედა ზღუდესა თქვენსა. 8 
და მოსპოს იუდეაისაგან კაცი, რომელი შემძლებელ იყოს 
აღებად თავისა, ანუ ძალ-ედვას სრულ-ყოფად რაიმე; და იყოს 
ბანაკი მისი ვიდრე აღვსებამდე სივრცესა სოფლისა შენისასა. 3? 
ჩვენ თანა ღმერთი, ცანთ წარმართთა და იძლიენით თქვენ, 
ისმინეთ ვიდრე დასასრულამდე ქუეყანისა. და 
განძლიერებულნი იძლიენით, რამეთუ, უკეთუ კუალად 
განძლიერდეთ, კუალად იძლიენით. 19 და რომელიცა ზრახვა 
იზრახოთ, განაქარვოს უფალმან, და სიტყვასა თუ იტყოდით, 
არა დაადგრეს თქვენ შორის, რამეთუ ჩვენ თანა უფალი 
ღმერთი არს. 11 ესრეთ იტყვის უფალი: ძლიერითა ყელითა 
ურჩ არს სლვაი ერისა ამის მეტყუელისაი. 12 ნუ სადა თქუნენ 
ფიცხელნი, რამეთუ ყოველი, რომელიცა თქუას ერმან ამან, 
ფიცხელ არს, ხოლო შიში მათი არ შეიშინოთ, არცა არ 
შეშფოთნეთ. 13 ხოლო უფალი ძალთაბი, - იგი წმიდა-ყავთ და 
იგი იყოს შენდა შიშ. და უკეთუ მისდამი მოსავ იყო, 14 იყოს 


შენდა წმიდამყოფელად. და არა, ვითარცა ლოდსა 
შებრკოლებისასა, შეემთხვნეთ მას, არცა ვითარ კლდესა 
დაცემულებისასა. ხოლო სახლნი იაკობისნი - მახეთა შორის 
და ღელეთა შინა მსხდომარენი იერუსალემს შინა. 12 ამისთვს 
უძლურ იქმნენ მათ შორის მრავალნი; და დაეცნენ და 
შეიმუსრნენ და მიეახლნენ და წარიტყუენნენ კაცნი მყოფნი 
მოკრძალულსა შინა. 165 მაშინ ცხად იყვნენ აღბეჭდულნი იგი არ 
შჯულისა სწავლად. 17 და თქუას: ვგებდე ღმერთსა, რომელმან 
გარემიიქცია პირი თვსი სახლისაგან იაკობისსა, და მოსავ ვიყო 
მისდამი. 18 აჰა, მე და ყრმანი, რომელნი მომცნა მე ღმერთმან 
და იყვნენ სასწაულებ და ნიშებ სახლსა შორის ისრაელისასა 
უფლისა მიერ საბაოთისსა, რომელი მკვდრ არს მთასა შინა 
სიონსა. 19 და უკეთუ თქუან თქვენდამი: იძიენით 
მუცლითმეზღაპრენი და ქუეყანითგამომჟმობელნი, 
ცუდმსიტყველნი, რომელნი მუცლით გამო ჟმობენ. არა 
ნათესავია ღმრთისა მიმართ მისისა? რად გამოიძიებენ 
ცოცხალთათვს მკუდართა? 29 რამეთუ შჯული შესაწევნელად 
მოსცა, რაითა თქვან: არა ვითარცა სიტყვა ესე, რომლისათვს 
არა არს ძღუენი მიცემად მისთვს. 21 და მოვიდეს თქუენ ზედა 
ფიცხელი სიყმილი და იყოს, ვითარცა მოგემშიოსყე, შესწუხნეთ 
და ბოროტსა ეტყოდით მთავარსა და ტომთა და აღიხილნენ 
ზეცად მიმართ ზე. 22 და ქუეყანად მიმართ დახედნენ ქუე. და, 
აჰა, უღონოება იწროი, და ჭირი და იწროება და ბნელი ვიდრე 
არხედვადმდე, და არ წარიწიროს იწროებასა შინა მყოფმან 
ვიდრე ჟამამდე. 23 


თავი 9 


1 ესე პირველ სუ, ადრე სუ, სოფელო ზაბულონისო, ქუეყანაო 
ნეფთალემისო, გზამან ზღვსამან და სხვათა, რომელნი 
ზღვსკიდესა მკვდრ არიან და წიაღ იორდანესა გალილეამან 
წარმართთამან, კერძოთა იორდანისათა, 

ერმან მავალმან ბნელსა შინა იხილე ნათელი დიდი, 
დამკვდრებულნი სოფელსა შინა და აჩრდილთა 
სიკვდილისათა, ნათელი განბრწყინდა თქვენ ზედა. 2 
უმრავლესი ერისა შთაიყვანე შუებით. და იშვებდენ შენ წინაშე, 
ვითარცა შუებულნი სალეწავსა ზედა და ვითარსახედ 
განმყოფელნი ნატყუენავისანი 3 მით, რამეთუ აღებულ არს 
უღელი მათ ზედა მდებარე, და კუერთხი ქედისა ზედა მათისა, 
რამეთუ კუერთხი მიმყდელთა განაქარვა, ვითარცა დღე 
მადიამის ზე, 4 რამეთუ ყოველი სამოსელი შეკრებული ზაკვით 
და შთასაცუმელი ცვალებისა თანა მიუზღონ და ინებონ, 
უკეთუმცა იქმნეს ცეცხლით დამწვარ, ? რამეთუ ყრმა იშვა 
ჩვენდა ძე, და მოგუეცა ჩუენ, რომლისა მთავრობაი იქმნა 
მჭარსა ზედა მისსა და ჰრქვან სახელი მისი - დიდისა 
განზრახვისა ანგელოზი, საკვირველი თანგანმზრახი, ღმერთი 
ძლიერი, ყელმწიფე, მთავარი მშვიდობისა, მამა მერმეთა 
საუკუნოსა. 9 რამეთუ მოვიღო მშვიდობაი მთავართა ზედა, 
მშვიდობაი და სიმართლე მისა. დიდ არს მთავრობა მისი, და 
მშვიდობისა მისისა არა არს საზღვარ. საყდარსა ზედა 
დავითისსა დაჯდეს და მეფობასა მისსა წარმართებად მისსა. 
და სიმართლისა მიერ და მშჯავრისა შეწევნად მისსა 
ამიერითგან და უკუნისამდე შურმან უფლისა საბაოთისმან ყვნა 
ესენი. ” სიკუდილი მოავლინა უფალმან იაკობისა ზედა; და 
მოვიდა ისრაცლსა ზედა. 8 და ცნას ყოველმან ერმან 
ეფრემისმან და მსხდომარეთა სამარიას შინა, გინებისა მიერ 
და მაღლისა გულისა მეტყუელთა. 7? ალიზნი დაეცნეს, არამედ 
მოვედით გამოვდალაბრნეთ ქვანი და მოვკუეთნეთ 
ლეღუსულელნი და ნაძვნი და ვიშენოთ თავისა თვისისა 


გოდოლი. 19 და დააკუეთნეს ღმერთმან ზედააღდგომილნი 
მთასა ზედა სიონსა მას ზედა და მტერნი იუდაისნი 
განაქარვნეს. 11 ასურნი მზისა აღმოსავალთათ და ელლენნი - 
მზისა დასავალთათ, რომელნი შეშჭამენ ისრაელსა ყოვლითა 
პირითა, ამათ ყოველთა ზედა არა გარემიიქცა გულისწყრომა 
ჩემი, არამედ მერმეცა ყელი მაღალი. 12 და ერი არა მოიქცა, 
ვიდრემდის იწყლა, და უფალი არა გამოიძიეს. 13 და მოსპობს 
უფალი ისრაელისაგან თავსა და ბოლოსა, დიდსა და მცირესა, 
ერთსა შინა დღესა: 14 მოხუცებული და რაითა 
დაუკვრდებოდიან პირნი, ესე არს დასაბამი და 
წინასწარმეტყველი, მასწავლელი უშჯულოთაი, ესე არს 
ბოლოი. 15 და იყვნენ მნატრელნი ამის ერისანი მაცთუნებელნი 
და აცთუნებდენ, რაითა შთანთქნენ იგინი, 15 ამისთვის ჭაბუკთა 
მათთა ზედა არა იშუებდეს ღმერთი, და ობოლნი მათნი და 
ქურივნი მათნი არ შეიწყალნეს, რამეთუ ყოველნი უშჯულო და 
უკეთურ, და ყოველი პირი იტყვს ცრუთა, ამათ ყოველთა ზედა 
არა გარემიიქცა გულისწყრომა მისი, არამედ მერმეცა ყელი 
მისი მაღალ. 17 და აღეტყინოს, ვითარცა ცეცხლი, უშჯულოებაი 
და, ვითარცა კლერტი, ჭმელი, შეიჭამოს ცეცხლისა მიერ. და 
აღეტყინოს დასოთა შორის მაღნარისათა, და თავად შეჭამნეს 
გარემონი ბორცუთანი ყოველნი. 18 გულისწყრომისა მიერ 
რისხვისა უფლისა თანა დაიწვას ქვვყანაი სრული, და იყოს 
ერი, ვითარცა შემწუარი ცეცხლისა მიერ-კაცმან ძმა თვისი არ 
შეიწყალოს, 13? არამედ მიაქციოს მარჯვენით კერძო, რამეთუ 
ჰშიოდის და ჭამოს მარცხენითგან და ვერ განძღეს კაცი 
მჭამელი ყორცთა მკლავისა თვისისათა, რამეთუ ჭამდეს მანასი 
ეფრემისსა და ეფრემ მანისისსა, 2?– რამეთუ ერთბამად 
მოადგენ იუდასა. ამათ ყოველთა ზედა არ გარემიიქცა 
გულისწყრომა მისი, არამედ მერმეცა ყელი მისი მაღალ არს. 


თავი 10 


1 ვაი მწერალთა უკეთურებისათა, რამეთუ წერდენ რაი, 
უკეთურებასა წერენ, 2 მიმდრეკელნი მშჯავრსა გლახაკთასა, 
აღმტაცებელნი საშჯელსა დავრდომილთა ერისა ჩემისათასა, 
რაითა იყვნენ მათდა ქურივი დასატაცებელად და ობოლი 
წარსატყვენელად. 3 და რაი ყონ დღესა მას მოხედვისასა, 
რამეთუ ჭირი თქვენი შორით მოვიდეს, და ვისსა მიმართ 
მიივლტოდით შესაწევნელად, და სადა დაუტეოთ დიდებაი 
თქვენი? “ არ შთავრდომად საძნაურსა და ქუეშე კვრძო 
მოკლულთასა დაეცნენ. ამათ ყოველთა ზედა არ გარემიიქცა 
გულისწყრომაი მისი, არამედ მერმეცა ყელი მისი მაღალ. ? ვა0 
ასსურასტანელთა, კუერთხი გულისწყრომისა ჩემისა და 
რისხვისა ჩემისა არს ყელთა შინა მათთა. 5 რისხვა ჩემი 
ნათესავისა მიმართ უშჯულოისა მივავლინო. და ერსა ჩემსა 
დაუწესო ყოფა ტყუედ და იავარად და დათრგუნვად ქალაქთა 
და დასხმად მათდა მტუერად. 7 ხოლო იგი არა ესრეთ იგონებს 
და სულითა არა ესრეთ გულისსიტყუავს, არამედ შეცვალოს 
გულისსიტყუა თვსი ნათესავისაცა მოსრვად არამცირისა. 8 და 
უკეთუ ჰრქუან მას: შენ მხოლოი ხარ მთავარ? და თქუას: 9? არა 
მოვიღე სოფელი ზენაკერძო ბაბილონისა და ხალანისა, სადა 
გოდოლი აღეშენა, და მოვიღე არაბია და დამასკოი და 
სამარიაი. 19 ვითარსახედ ესენი მოვიხვენ, ყოველნი 
მთავრობანი მოვიხუნე. ვალალაებდით ქანდაკებულნი 
იერუსალიმს შინა და სამარიას შინა, 11 რამეთუ ვითარსახედ 
უყავ სამარიასა და ყჟყელითქმნულთა მისთა, ეგრეთ უყო 
ივრუსალიმსაცა და კერპთა მისთა. 12 და იყოს, ოდეს 
შეასრულნეს უფალმან ყოველთა მოქმედმან, შორის მთასა 
სიონსა და იერუსალიმსა, და მოაწიოს გონებასაცა ზედა დიდსა 
მთავარსა ზედა ასსურასტანელთასა და სიმაღლესა ზედა 
დიდებისა თვალთა მისთასა, 13 რამეთუ თქვა: ძალითა ყელისა 
ჩემისათა ვყო და სიბრძნითა გულისხმის-ყოფისა ჩემისათა, 
მოვიპყრნე და საზღვარნი წარმართთანი და ძალითა მით 


წარმოვტყუენო და შევძრნე ქალაქნი დამკვდრებულნი. 14 და 
მკვდროსანი სრული მოვიღო, დავიპყრა ყელითა ჩემითა, 
ვითარცა ბუდე, და, ვითარცა დატევებულნი კუერცხნი, აღვიხუნე 
და არავინ იყოს, რომელი განმერეს მე, ანუ განმსიტყოს მე და 
აღმიღებდეს პირთა და მჭრტინავთა. 15 ამას იტყვის უფალი: ნუ 
იდიდოს ცული თვნიერ მკუეთელისა მის მიერ, ანუ ამაღლდეს 
ხერხი თვნიერ მზიდველისა მისისა? ეგრეთვე უკუეთუ ვინ 
აღიღოს კუერთხი, ანუ ხე, და არა ესრეთ, 19 არამედ მოავლენს 
უფალი საბაოთ პატივსა შენსა ზედა უპატიოებასა, და დიდებასა 
შენსა ზედ ცეცხლი მოტყინარე აღეგზნას. 17 და იყოს ნათელი 
ისრაილისა ცეცხლად და განვწმიდო იგი ცეცხლითა 
მგზებარითა და ჭამდეს, ვითარცა თივასა, ნივთსა. მას დღესა 
18 დაშრტენ მთანი და ბორცუნი და მაღნარნი, და შეიჭამოს 
სულითგან ვიდრე კორცთამდე. და იყოს მლტოლვარე, 
ვითარცა მლტოლვარე ალისაგან მგზებარისა. 13? და 
დაშთომილნი მათნი იყვნენ რიცხვეულ და ყრმამან დაწერნეს 
იგინი, 29 და იყოს მას დღესა შინა, არღა მერმე შეეძინოს 
დაშთომილი ისრაილსა და განრომილნი იაკობისანი არღა 
მერმე არმოსავ იყვნენ, მიმძლავრებულთა მიმართ მათთა, 
არამედ იყვნენ მოსავ ღმრთისა მიმართ წმიდისა ისრაილისასა 
ჭეშმარიტებითა. 21 და იყოს დაშთომილი იაკობისი ღმრთისა 
მიმართ ძლიერისა. 2? და უკეთუ იქმნეს ერი ისრაილისა, 
ვითარცა ქვშა ზღვსაი, ნეშტი მათი ცხოვნდეს, რამეთუ სიტყუა 
შემასრულებელი და თანმკუეთი სიმართლესა შინა, 23 რამეთუ 
სიტყვაი თანშეკუეთებული ყოს უფალმან ძალთამან 
მკვდროანსა შინა სრულსა. 24 ამისთვს ამათ იტყვს უფალი, 
უფალი საბაოთ: ნუ ეშინინ ერსა ჩემსა დამკვდრებულთა სიონს 
შინა ასსურასტანელთაგან, რამეთუ კუერთხითა დაგგცეს შენ, 
რამეთუ წყლულება მოაწიოს შენ ზედა, ხილვად გზა ეგვიპტისა. 
25 მერმე, რამეთუ, მცირედღა და ედასცხრეს რისხვაი, ხოლო 
გულისწყრომა ჩემი განზრახვასა ზედა მათსა. 29 და 
ზედაღუდგინნეს მათ ღმერთმან გუემანი წყლეულებისაებრ 
მადიამისა ადგილსა შინა ჭირისასა და გულისწყრომაი მისი 
გზასა ზღუად მიმართსა, ეგვპტით კერძოსა. 27 და იყოს მას 


დღესა შინა, აღებულ იქმნეს უღელი მისი ქედისაგან შენისა და 
შიში მისი შენგან და განირყუნას უღელი მისი მყჟართაგან 


შენთა, 295 რამეთუ მივიდეს ქალაქად ანგედ და წარვლოს 
მაგედდოი და მაქმას შინა დადვას საჭურველი თვსი. 29 და 
წარვლოს ღელედ და მოვიდეს გაბაონდ, დაისადგუროს. 
შიშმან შეიპყრას რამაი, ქალაქი საულისი. 3- ივლტოდის ასული 
იერუსალიმისა, კიმანებდ ყმითა შენითა, ესმეს ლაისასა, ესმეს 
ანათოთსა! 31 განჰკრთა მადევინა, და დამკვდრებულნი 
გივეიმისანი. ივედრების 32 დღეს გზასა ზედა დადგრომად 
ჭელითა, ივედრების მთაი, ასული სიონისაი, და ბორცუნი 
იერუსალცმსშინანი. 33 და აჰა, მეფე, უფალი საბაოთ, 
თანაღაშფოთებს დიდებულთა ძალისა მიერ, და მაღალნი 
გინებითა შეიმუსრნენ. 34 და დამდაბლდენ და დაეცნენ 
მაღალნი მახვილითა, ხოლო ლიბანი მაღალთა თანა დაეცეს. 


თავი 11 


1 და გამოვიდეს კუერთხი ძირისაგან იესესსა და ყუავილი 
ძირისაგან აღმოვდეს. ? და განისვენოს მის ზედა სულმან 
ღმრთისამან, სულმან სიბრძნისა და გულისხმის-ყოფისა, 
სულმან განზრახვისა ძლიერებისა, სულმან მეცნიერებისა და 
ღმრთისმსახურებისა, 3 სულმან შიშისა ღმრთისამან აღავსოს 
იგი. არა დიდებისაებრ საჯოს, არცა ზრახვისაებრ ამხილოს, 4“ 
არამედ საჯოს სიმართლისა მიერ მდაბლითა საშჯელითა და 
ამხილოს წარმართებულებით დიდებულთა ქვეყანისათა. და 
დასცეს ქვეყანა სიტყვთა პირისა მისისათა და სულითა ბაგეთა 
მიერ მოაკუდინოს უთნოი. ? და იყვნენ სიმართლით მორტყმულ 
წელნი მისნი და ჭეშმარიტებით ცხებულ გუერდნი მისნი. 5 მაშინ 
ძოვდეს მგელი კრავთა თანა, და ვეფხი თიკანთა თანა 
განისუენებდეს, და ზუარაკი და ლომი და კუროი ერთად 
ძოვდენ, და ყრმამან მცირემან მოიყვანნეს იგინი. 7 და ყარი 
დათვსა თანა ძოვდენ, და თანად იყვნენ ყრმანი მათნი. ლომი, 
ვითარცა ჭარი, ბზესა ჭამდეს. 8 და ყრმამან მცირემან ყურელსა 
ზედა ასპიტისასა და საწოლსა ზედა ნაშობთა ასპიტისათა ჟელი 
დასდვას ? და არარაი ძვირი უყონ, არცა არ შეუძლონ 
წარწყმედად ვერცა ერთისა მთასა ზედა წმიდასა ჩემსა, რამეთუ 
აღივსო თანა ყოველი ქვეყანაი მეცნიერებითა უფლისათა, 
ვითარცა წყალმან მრავალმან და-რაი-ფარნის ზღუანი. 19 და 
იყოს მას დღესა შინა ძირი იესესი, და აღდგომად იგი მთავრად 
წარმართთა; მისდამი წარმართნი ესვიდენ, და იყოს განსუენება 
მისი პატივით. 11 და იყოს მას დღესა შინა, შესძინოს უფალმან 
ჩვენებად ჭელი მისი შურვებად დაშთომილსა ერისასა, 
რომელი უკუეთუ დაშთეს ასსურასტანელთაგან და ეგვპტისაგან, 
და ბაბილონისაგან და ეთიოპიისაგან, და ელამიტელთაგან და 
მზისაღმოსავალთაგან, და არაბიასაგან და ჭალაკთაგან 
ზღვსათა. 12 და აღიღოს სასწაული წარმართთა მიმართ, და 
შეკრიბნეს წარწყმედულნი ისრაცლისანი და განთესულნი 
იუდაისნი შეკრიბნეს ოთხთაგან ფრთეთა ქუეყანისათა. 13 და 


მოისპოს შური ვფრემისი, და მტერნი იუდაისნი წარწყმდენ. 
ეფრემ არა ეშურვოს იუდას, და იუდამან არა აჭირვოს ეფრემს. 
14 და ფრინვიდენ ნავებითა უცხოტომთათა, ზღვასა ერთბამად 
ტყუენვიდენ, და მზისაღმოსავალით კერძოთა და იდუმეასა; და 
მოაბსა ზედა პირველად მიყონ ჭელები, ხოლო ძეთა 
ამმონისთა პირველად შეისმინონ. 12 და მოაოჟროს უფალმან 
ზღუაი ეგვპტისა, და მიყოს ყელი მისი მდინარესა ზედა სულითა 
მაიძულებელითა. და დასცეს იგი შვდთა ყკევნებთა მიმართ, 
ვიდრემდის განვლამდე მისსა ფერყშესასხმელითა. 16 და იყოს 
საგზაურ დაშთომილისა ერისა ჩემისა ეგვპტეს შინა. და იყოს 
ისრაცლი, ვითარცა დღესა, ოდეს გამოვიდა ქუეყანისაგან 
ეგვპტისა. 


თავი 12 


1 და სთქუა მას დღესა შინა: გაკურთხევ შენ, უფალო, მით, 
რამეთუ განმირისხენ მე, და გარემიიქციე გულისწყრომა შენი 
ჩემგან და შემიწყალე მე. 2? აჰა, ღმერთი ჩემი, მაცხოვარი 
უფალი. და მოსავ ვიყო მისდამი და ვცხოვნდე მის მიერ. და არ 
შევიშინო მით, რამეთუ დიდებაი ჩემი და ქებაი ჩემი არს 
უფალი და მეყო მე მაცხოვარ. 3 აღმოივსეთ წყალი 
მხიარულებითა წყაროთაგან ცხორებისათა. 4 სთქუა მას დღესა 
შინა: უგალობდით უფალსა, ყმა-ყავთ სახელი მისი, 
მიუთხრენით წარმართთა შორის დიდებულნი მისნი, 
მოივჭსენეთ, რამეთუ ამაღლდა სახელი მისი. ? საგალობელ- 
ყავთ სახელი უფლისაი, რამეთუ მაღალნი ქმნნა. მიუთხრენით 
ესენი შორის ყოვლისა ქუეყანისა. 9 იხარებდით და იშუებდით 
დამკვდრებულნი სიონს, რამეთუ ამაღლდა წმიდაი ისრაცლისა, 
საშუალ მისსა. 


თავი 13 


1 ხილვა, რომელი იხილა ესაია, ძემან ამოსისმან, ძვნად 
ბაბილონისა. 2 მთასა ზედა ევლოანსა აღიღეთ სასწაული, 
აღიმაღლეთ ჟქმაი თქუენი, ნუ გეშინინყე. ნუგეშინის-ეცით 
ჭელითა, აღაღეთ მთავართა. 3 მე დავაწესო, განწმენდილნი 
არიან, და მე შევკრიბნე იგინი; გმირნი მოვლენ დაცხრობად 
რისხვისა ჩემისა, მოხარულნი ერთბამად და მაგინებელნი. 4? 
ჟმაი ნათესავთა მრავალთა მთათა ზედა მსგავსი ნათესავთა 
მრავალთა, ქჭმა მეფეთა და ნათესავთა შეკრებულთა. უფალმან 
საბაოთ უბრძანა ნათესავსა საჭურველით მბრძოლისა 2? 
მოსლვა ქუეყანისაგან შორიელისა მწუერვალისაგან 
საფუძველისა ცისასა უფალმან და საჭურველით მბრძოლთა 
მისთა განხრწნად ყოვლისა მკვდროვნისა და ცოდვილთა 
წარწყმედად მისგან. 9 ვალალაებდით, რამეთუ ახლოს არს 
დღე უფლისაი და შემუსრვა ღმრთისა მიერ მოიწიოს. 7 ამისთვს 
ყოველი ყელი დაივჭსნას და ყოველი სული კაცისა შეშინდეს. 8 
და შეშფოთნენ მოციქულნი და სალმობამან შეიპყრნეს იგინი, 
ვითარცა დედაკაცისა მშობიერისამან. და ძვრხილულ იქმნენ 
მოყუასი მოყუსისა მიმართ, და განჰკრთენ და პირი მათი, 
ვითარცა ალი, შეცვალონ. ? რამეთუ, აჰა, დღე უფლისაი 
მოვალს უკურნებელი გულისწყრომისა და რისხვისა, დადებად 
მკვდროანი სრული ოვკვრად, და ცოდვილთა წარწყმედად 
მისგან, 1?- რამეთუ ვარსკულავთა ცისათა და ორიონმან და 
ყოველმან სამკაულმან ცისამან არ მოსცენ ნათელი მათი, და 
დაბნელდეს მზისა აღმომავალისა და მთოვარემან არ მოსცეს 
ნათელი თვისი. 11 და ვამცნო სოფლისა ყოვლისა ძვრნი და 
უთნოთა ცოდვანი მათნი, და წარვწყმიდო გინება უშჯულოთა 
და გინება ამპარტავანთა დავამდაბლო. 12 და იყვნენ 
დატევებულნი პატიოსან უფროს, ვიდრე ოქროი სოფირული 
უცეცხლო, და კაცი უფროს პატიოსან იყოს, ვიდრე ქვა 
სოფირული, 13 რამეთუ ცაი გულმწყრალ იქმნას. და ქუეყანა 
შეირყიოს საფუძველთათგან მისთათ გულისწყრომისა მიერ 


რისხვისა უფლისა საბაოთისა, დღესა შინა, რომელსაცა 
მოიწიოს რისხვა მისი. 14 და იყვნენ დაშთომილნი, ვითარცა 
ქურციკი მლტოლვარვ და ვითარცა ცხოვარი ცთომილი და არა 
იყოს შემკრებელ, ვიდრემდის კაცისა ერისა მიმართ თვსისა 
მიქცევად და კაცისა სოფლისა მიმართ თვსისა დევნად, 12 
რამეთუ, რომელიცა შევიცვა, იძლიოს და, რომელნი 
შეკრებულნი არიან, მახვლითა დაეცნენ. 19 და შვილნი მათნი 
წინაშე მათსა განხეთქნენ და ცოლნი მათნი მიიყვანნენ და 
სახლნი მათნი წარიტყუენნენ. 17 აჰა, აღვადგენ თქუენ ზედა 
მიდთა, რომელნი ვეცხლსა არ შეჰრაცხენ, არცა ოქროსა 
ჭსენება აქუსყე. 18 მშვლდვანი ჭაბუკთანი შემუსრნენ და შვილნი 
თქუენნი არ შეიწყალნენ, არცა ძეთა შენთა ზედა ერიდნენ 
თუალნი მათნი. 19 და იყოს ბაბილონი, რომელი იწოდების 
დიდებულ მეფისაგან ქალდეველთასა, ვითარსახედ დააქცინა 
უფალმან სოდომაი და გომორრაი. 290 არდამკვდრებულ იქმნეს 
საუკუნესა ჟამსა, არცა არ შევიდენ მისდამი მრავალთა მიერ 
ნათესავთა, არცა არ განვლონ იგი არაბთა, არცა მწყემსთა არ 
განისუენონ მას შინა. 21 და განისუენებდენ მუნ მჭეცნი და 
აღივსნენ სახლნი ქჭმითა, და განისუენებდენ მუნ სირინოსნი და 
ეშმაკებნი როკვიდენ მუნ. 22 და ვირკინტავროსნი 
დაემკვიდრნენ მუნ და ბუდე შექმნან გრძღაბთა ექინთა სახლთა 
შინა მისთა. 


თავი 14 


1 მსწრაფლ მოვალს და არა ჰყოვნის, და დღენი მისნი არ 
მოზიდულ იქმნენ. და შეიწყალოს უფალმან იაკობი და 
გამოირჩიოს მერმე ისრაილი; და განისუენებდეს ქუეყანასა 
ზედა მათსა და მექუეყანე შეეძინოს მათ თანა და შეეძინოს 
სახლისა მიმართ იაკობისსა. ? და მიიხუნენ იგინი ნათესავად, 
და შეიყვანნენ ადგილად მათდა და დაამკვდრნენ და 
განმრავლდენ და განიყოფდენ მათ ძენი ისრაილისანი 
ქუეყანასა ზედა ღმრთისასა მონებად და მყევლებად. და იყვნენ 
ტყუებ ტყუემქმნელნი მათნი, და იუფლებოდინ უფლებულნი 
მათნი. 3 და იყოს მას დღესა შინა, რომელსაცა განგისუენოს 
შენ უფალმან სალმობისაგან შენისა და გულისწყრომისა შენისა 
და მონებისა შენისა ფიცხლისა, რომლითა ჰმონებდი მათ. 4 და 
მოიღო გოდება ესე მეფისა ზედა ბაბილონისასა და სთქვა მას 
დღესა შინა: ვითარ განსუენებულ არს მიმყდელი და 
განსუენებულ არს მოსწრაფე. ? შემუსრა უფალმან უღელი 
ცოდვილთა, უღელი მთავართა. 9 დამცემელი ნათესავი 
გულისწყრომითა წყლულებითა უკურნებელისათა, მგუმელი 
ნათესავი გულისწყრომითა წყლვისათა, რომელსა არა ერიდა. 
7 განისუენა მინდობით ყოველმან ქუეყანამან, და ჟმობს 
შუებულებით. 8 და ხეთა ლიბანისათა განიშუეს შენ ზედა და 
ნაძუმან ლიბანისამან თქვას: რაითგან შენ დაიძინე, არა 
აღვიდა მკაფელი ჩვენი. ? ჯოჯოხეთი ქუე განმწარდა, 
შეგემთხვა რა შენ, თანააღდგეს შენსა ყოველნი გმირნი 
მმთავრობნი ქუეყანისანი, რაითა აღადგინნეს საყდართაგან 
მათთა ყოველნი მეფენი წარმართთანი. 19 ყოველთა მოგიგონ 
და გრქუან შენ: და შენცა ტყუე იქმენ, ვითარცა ჩვენ, და ჩვენ 
თანა შეირაცხე. 11 ხოლო შთაყდა ჯოჯოხეთად დიდება შენი და 
მრავალი შუებულება შენი, ქუეშე შენსა დაგირეცონ 
დალპოლმვაი და სავანე შენდა მატლი. 12 ვითარ განვარდა 
ცისაგან მთიები განთიად აღმომავალი? შეიმუსრა ქუეყანასა 
ზედა განმავლენელი ყოველთა წარმართთა. 13 ხოლო შენ 


სთქუ გულსა შინა შენსა: ზეცად მიმართ აღვიდე, ზედაით 
ვარსკულავთა ცისათასა დავდგა საყდარი ჩემი, დავჯდე მთასა 
ზედა მაღალსა. მთათა ზედა მაღალთა ჩრდილოთ. 14 აღვიდე 
ზედა ღრუბელთა და ვიყო მსგავს მადლისა. 12 ხოლო აწ 
ჯოჯოხეთადმი შთაჰყდე და საფუძველთა მიმართ ქვეყანისათა. 
16 მხილველთა შენთა დაუკვირდეს შენ ზედა და თქუან შენთვს: 
ესე კაცი განმაძვნებელი ქუეყანისა, შემარყეველი მეფეთა, 17 
დამდებელი მკვდროვნისა სრულისა უდაბნოდ, და ქალაქთა 
მისთა დამარღუეველი, მოსაწევართაშინანი არ ყსნილ-ყვნა 
სახლებთა შორის მათთა. 18 ყოველთა მეფეთა წარმართთასა 
დაიძინეს პატივით, კაცმან სახლისა შორის თვსისა, 19 ხოლო 
შენ დაჰვარდე მთათა ზედა, ვითარცა მკუდარი მოძაგებული, 
მრავალთა თანა მომკუდართა და წერტგანგუმერილთა 
მახვილითა და შთამავალთა ჯოჯოხეთად; ვითარსახედ 
სამოსელი შებღალული სისხლითა არა არს წმიდა, 29 ეგრეთვე 
არცა შენ იყო წმიდაი მით, რამეთუ ქვეყანა ჩემი წარსწყმიდე, 
და ერი ჩემი მოჰსარ. არა ეგო საუკუნესა ჟამსა, თესლი 
ბოროტი. 21 განჰმზადენ შვილნი შენნი მოსრვად ცოდვებითა 
მამათა მათთათა, რაითა არა აღდგენ და დაიმკვდრონ ქუეყანა 
და აღავსონ ქუეყანა ბრძოლათა მიერ. 22 და ზედააღუდგე მათ, 
- იტყვს უფალი საბაოთ, და წარვწყმიდო სახელი მათი და 
ნეშტი და თესლი, - ამათ იტყვს უფალი საბაოთ: და დავდვა 
ბაბილონი ოვრად, 23 ვიდრემდის დაემკვდრნენ გრძღაბნი 
ექინნი, და იყოს არარად. და დავდვა იგი თიკისა მთხრებლად 
წარსაწყმედელად, - ამათ იტყვს უფალი საბაოთ: 24 
ვითარსახედ ვთქუ, ეგრეთ იყოს, და ვითარსახედ 
განმიზრახავს, 22 ეგრეთ ეგოს წარწყმედად ასსურასტანელთა 
ქუეყანისა ზედა ჩემისა და მთათა ზედა ჩემთა. და იყვნენ 
დასათრგუნველ, და აღებულ იქმნეს მათგან უღელი მათი და 
ძალი მათი მყართა მათთაგან აღებულ იქმნეს. 259 ესე 
განზრახვა, რომელსა განიზრახავს უფალი სრულსა ზედა 
მკვდროანსა, და ესე ყელი მაღალი ყოველთა ზედა 
წარმართთა, 27 რამეთუ, რომელთა განიზრახავს ღმრთისა 
წმიდაი, ვინ დავსნას? და ჭელი მისი მაღალი ვინ 


გარემიაქციოს? 28 წელსა, რომელსა მოკუდა აქაზ მეფე, იქმნა 
სიტყვა ესე წარმართთა ზედა: 29 ნუ განიშუებთ უცხოტომნი 
ყოველნი, რამეთუ შეიმუსრა უღელი მგუემელისა თქუენისა, 
რამეთუ თესლისაგან გუელისა გამოვლენედ შვილნი წულნი 
ასპიტთანი და შვილისწულად მათდა გამოვიდენ გუელნი 
მფრინვალენი. 39 და ძოვდენ გლახაკნი მის მიერ, ხოლო 
დავრდომილნი კაცნი მშვდობით განისუენებდენ, ხოლო 
მოჰსრავს სიყმილითა თესლსა შენსა და დანაშთომსა შენსა 
მოსრავს. 31 ვალალაებდით ბჭენი ქალაქთანი და ღაღადებდენ 
ქალაქნი აღშფოთებულნი ყოველნი უცხოთესლნი, რამეთუ 
კუამლი ჩრდილოთ მოვალს და არა არს დადგომათ. 32 და რაი 
მიუგონ მეფეთა ნათესავთასა, რამეთუ უფალმან დააფუძნა 
ქუეყანა სიონისაი და მის მიერ ცხოვნდენ მდაბალნი ერისანი. 


თავი 15 


1 სიტყვა ძვნად მოაბელასი - ღამე წარწყმდეს მოაბელა, 
რამეთუ ღამე წარწყმდეს ზღუდე მოაბელისი. 2 დაწუხენით 
თავთა ზედა თქუენთა, რამეთუ წარწყმდა დებონი, სადა 
ბომონი თქუენი აღეშენა. მუნ აღვედით ტირილად ნადავავსა 
ზედა და მიდავასა მოაბელაისსა ვალალაებდით, ყოველსა 
ზედა თავსა სიმტიერე, ყოველნი მკლავნი შეკუეთილებ. 3 
უბანთა ზედა მისთა გარემოირტყთ ძაძები და იტყებდით 
ერდოებსა ზედა მისსა, და ურაკპარაკთა შორის მისთა. 
ყოველნი ვალალაებდით ტირილით. “ რამეთუ ღაღად-ყო 
ესსევონმან და ელეალამან, ვიდრე იასსამდე ისმა ღაღადება 
მათი. ამისთვს წელნი მოაბელისნი ჟყმობენ, სულმან მისმან 
ცნას. 2 გული მოაბელაისი ჟმობს თავსა შორის თვსსა, ვიდრე 
სიგორამდე, რამეთუ დიაკეული არს სმნიერი, ხოლო 
აღსავალსა ზედა ლუითისასა მტირალნი აღვიდენ შორის გზასა 
არონიიმისასა. ყმობს შემუსრვაი და საარება და შერყევაი. 9 
წყალი ნევრიმისა ო4კერ იყოს, და თივა მისი ყოველი 
მოაკლდეს, რამეთუ თივა ნედლი არა იყოს. 7 ნუ ეგრეთცა 
ეგულების განრომა, რამეთუ დავასხნე ქევნებსა ზედა არაბნი 
და მიიღონ იგი, 8 რამეთუ შეერთო ყმობა საზღვრისა 
მოაბელისი თაილიიმსა და ვალალაები მისი ვიდრე 
ჯურღმულამდე ელიმისა, 9? რამეთუ იყოს, ვითარცა 
მფრინველისა აღფრინვებულისა, ბუდე მოშლისა ზედა არაბნი 
და აღვიღო თესლი მოაბისა და არიელისა და ნეშტი ადამაისა 
განვავლინო, ვითარცა ქუეწარმძრომელნი ქუეყანასა ზედა. 


თავი 16 


1 ნუ კლდე ოხრებისა არსა მთა ასული სიონისა? ? რამეთუ 
იყოს, ვითარცა მფრინველისა აღფრინვებულისა, ბუდე 
მოშლილი ასული მოაბისა? 3 ხოლო ამისა შემდგომად 
არონოსათვს უმრავლესთა განიზრახევდ: ყავთ საფარველი 
გოდებისა მათისა სამარადისოდ სამხრისა, შორის სიბნელედ 
ივლტიან. “ განჰკრთეს, ნუ შესწუხნები, მსხემ გექმნებიან შენ 
ლტოლვილნი მობბისანი. იყვნენ საფარველ თქვენდა 
პირისაგან მდევარისა, რამეთუ წარჭდა თანამბრძოლები შენი 
და მთავარი წარწყმდა, რომელი თრგუნვიდა ქუეყანასა ზედა. ? 
და განემართოს წყალობით საყდარი და დაჯდეს მას ზედა 
ჭეშმარიტებისა თანა კარავსა შინა დავითისსა განმკითხველი 
და გამომეძიებელი მშჯავრსა და მოსწრაფე სიმართლესა ზედა. 
6 გუესმა გინება მოაბისა, მაგინებელი ფრიად. ამპარტავანება 
მისი აღვიღე და გინება მისი და ბორგა მისი, არა ესრეთ 
მისნობა შენი, 7 არა ესრეთ, - ვალალაებს მოაბ, - რამეთუ 
მოაბელას თანა ყოველნი ვალალაებენ დამკვდრებულთა 
სელეკისათა წურთასა, და არა პრცხუენეს. 8 ველთა 
ესებონისათა, იგლოოს ვენაყჟმან სევამაისმან, შთამნთქმელთა 
წარმართთა დათრგუნენით ვენავკნი მისნი, ვიდრე იაზირამდე 
არა შეიყვანეთ, შესცთეთ უდაბნოს, მოვლინებულნი მის მიერ 
დაშთომილ იქმნეს, რამეთუ წიაღვდეს ზღუასა. 9? ამისთვს 
ვსტიროდი, ვითარცა ტირილსა იაზირისსა, ვენავსა 
სევამაიისსა. ხევნარნი შენნი დაამქუნა ესსებონ და ელეალი, 
რამეთუ სამკალსა ზედა და სასთულებელსა ზედა შენსა 
მწყობრი დამთრგუნველთა დაეცა და ყოველი დაეცეს. 19 და 
აღებულ იქმნეს შუებაი და სიხარული ვენაჭთაგან და ვენაჭთა 
შინა შენთა არა იშუებდენ და არ დაიწნიხონ ღვინო 
საწნეხელთა შინა, რამეთუ დასცხრა ბრძანება. 11 ამისთვს 
მუცელი ჩემი მოაბსა ზედა, ვითარცა ქნარი ყჟმისაი სცემდეს, და 
შინაგანნი ჩემნი, ვითარცა ზდუდე, რომელი განაახლე. 12 და 
იყო ვიდრე შერცხვნებული შენ, რამეთუ დაშურა მოაბაი 


ბომონთა მისთა ზედა და შევიდეს ყელითქმნულთა მიმართ 
მისთა ზედა, რაითა ილოცოს და ვერ შეუძლონ განრინებად 
მისსა. 13 ესე სიტყუაი, რომელი თქუა უფალმან მოაბსა ზედა, 
ოდეს-იგი თქუა, და აწცა თქუა უფალმან მეტყუელმან: 14 სამთა 
წელთა შინა მოსასყიდლისათა უპატივო იქმნას დიდებაი 
მოაბისა ყოველსა შინა სიმდიდრესა მრავალსა, და დატევებულ 
იქმნეს შემცირებული და არა პატივცემული. 


თავი 17 


1 სიტყვა დამასკისა: 

აჰა, დამასკოი აღებულ იქმნეს ქალაქთაგან და იყოს 
დაცემულებად ? დატევებული უკუნისამდე საწოლად სამწყსოთა 
და განსასუენებელად, და არა იყოს მდევარი. 3 და არა 
მერმეცა იყოს მაგარ, მისალტოლველად მუნ ეფრემისსა და 
არღა მერმე იყო მეფობა დამასკეს შინა და ნეშტი ასურთა, 
რამეთუ არა შენ უმჯობეს ხარ ძეთა ისრაცლისათასა და 
დიდებისა მათისა, - ამათ იტყვს უფალი საბაოთ: 4 - იყოს მას 
დღესა შინა მოკლება დიდებისა იაკობისი და სიპოხენი 
დიდებისა მისისანი შეირყინენ. ? და იყოს, ვითარსახედ უკეთუ 
ვინ შეჰკრებნ ძნასა მდვბარესა მკლავსა ზედა თვსსა და თესლი 
ჟუვილისა გამოქუცნის; და იყოს, ვითარსახედ უკეთუ ვინ 
შეჰკრებნ ყუვილთა ჟევნებსა შინა მყარსა. 9 და დაშთის მას 
შინა ლელწამი, ანუ ვითარცა კუფხალნი მოსთულებულისა 
ზეთისხილისანი ორნი, ანუ სამნი მწუერვალსა ზედა 
ზენაკიდესა, ანუ ოთხნი, ანუ ხუთნი, რომელთა ზედა მისთა 
დაშთომილნი ზენაკიდეთა, - ამათ იტყვს უფალი ღმერთი 
ისრაცლისა: 7 მას დღესა შინა მოსავ იყოს კაცი შემოქმედისა 
მიმართ თვსისა, ხოლო თვალნი მისნი წმიდისა მიმართ 
ისრაცლისა ჰხედვიდენ. 8 და არ მოსავ იყვნენ ბომონთა ზედა 
და საქმეთა ზედა ყჟელთა მათთასა, რომელნი ქმნეს თითთა 
მათთა, და არ მიხედვიდენ ხეთა, არცა საძაგელთა მათთა. 9 
მას დღესა იყვნენ ქალაქნი შენნი დატევებულებ, ვითარსახედ 
დაუტევნეს ამორრეველთა და ეველთა პირისაგან ძეთა 
ისრაცლისათა და იყვნენ მოოჭრებულ 19 მით, რამეთუ დაუტევე 
ღმერთი, მაცხოვარი შენი, და უფლისა შემწისა შენისა არ 
მოივსენე. ამისთვს დაჰნერგო სანერგე ურწმუნოი და თესლი 
ურწმუნოი. 11 ხოლო დღესა, რომელსა დანერგო, სცთე და, 
განთიად თუ სთესო, ყუაოდის სამკალად. რომელსა დღესა 
მოიმკო, დაუმკვდრო და ვითარცა მამამან კაცისამან, 
დაუმკვდრო ძეთა შენთა. 12 ვაი სიმრავლესა ნათესავთა 


მრავალთასა, ვითარცა ზღუა მღელვარე, ეგრეთ აღიძრნეთ და 
ჩრდილომან ნათესავთა მრავალთამან, ვითარცა წყალმან, 
იოხროს. 13 ვითარცა წყალი მრავალი, ნათესავნი მრავალნი, 
ვითარცა ოხრაი წყლისა მრავლისა იძულებით ყვანებულისა. 
და გაყადნეს იგინი და შორად წარდევნნეს იგინი, ვითარცა 
მტუერი ბზისა განმფიწლველთასა პირისპირ ქარისა და 
ვითარცა ქარტლსა ურმისთვალისასა მომღებელი ნიავქარი. 14 
მიმწუხრი იყოს გოდება პირველ ვიდრე ცისკრამდე და არა 
მერმე იყოს ესე ნაწილი წარმტყუენველთა თქვენთა და 
სამკვდრებელი თქვენთა დამამკვდრებულთა. 


თავი 18 


1 ვაი ქუეყანისა უმრავლესთა ნავთა ფრთეთა მიერ კერძო 
მდინარეთა ეთიოპიისათა, 2 რომელი მიავლენდა ყოველთა 
წარმართთა ზღვსა შორის ომირაისსა და ეპისტოლეთა 
წიგნებთა ზედაკერძო წყლისა, რამეთუ ვიდოდიან ქადაგნი 
სუბუქნი ნათესავისა მიმართ განსაცხრომელისა და უცხოსა 
ერისა და უსახურისა, ვინ მისსა მიერ კერძო ნათესავი უსასო და 
დათრგუნვილი. 3 აწ დაიტაცეს მდინარეთა ქუეყანისათა 
ყოველთა, ვითარცა სოფელი დამკვდრებული. დამკვდრებულ 
იქმნეს სოფელი მათი, ვითარცა ნიშანი აღებულ იქმნეს 
მთისაგან, ვითარცა ყმაი საყვრისა სასმენელ იყოს “ მით, 
რამეთუ ესრეთ მრქვა მე უფალმან: კრძალულება იყოს 
ქალაქსა შინა ჩემსა, ვითარცა ნათელი სიცხისა შუადღისა და 
ვითარცა ღრუბელი ცუარისა დღესა ლეწვისასა. ? იყოს წინაწარ 
მკისა, ოდეს დასრულდეს ყუავილი და კაწახი აღყუავნეს, 
ყუავილი მკაწახობი და მიუხუნეს მტევნები მცირენი მანგალთა 
და რტოებნი მიუხუნეს და აღმოჭრნეს. 9 და დაუტევნეს 
ერთბამად მფრინველთა ცისათა და მქეცთა ქუეაყანისათა და 
შეკრბენ მის ზედა მფრინველნი ცისანი და ყოველნი მჟეცნი 
ქვეყანისანი მას ზედა მოვიდენ. 7 მას ჟამსა შინა შესწირონ 
ძღუენი ღმერთსა საბაოთს ერისაგან შეიწრებულისა და 
განკაფულისა და ერისაგან დიდისა ამიერითგან და 
საუკუნომდე ჟამად; ერი მოსავი და დათრგუნვილი, რომელ 
არს ნაწილსა შინა მდინარისა სოფლისა მისისასა ადგილსა, 
რომელსა სახელი უფლისა საბაოთისი ზედწოდებულ არს - მთა 
სიონი. 


თავი 19 


1 ხილვა ეგვპტისა, აჰა, უფალი ზის ღრუბელსა ზედა სუბუქსა და 
მოვალს ეგვპტედ. და შეიძრნენ ყელითქმნულნი ეგვპტისანი 
პირისაგან მისისა და გულნი მათნი იძლინენ მათ შორის. 2 და 
ზედაღდგენ მეგვპტელნი მეგვპტელთა ზედა და ებრძოლოს 
კაცი ძმასა თვსსა და კაცი მოყვასსა თვსსა, ქალაქი ქალაქსა 
ზედა და შჯული შჯულსა ზედა. 3 და შეშფოთდეს სული 
მეგვპტელთა მათ შორის და განზრახვა მათი განვაქარვო და 
ჰკითხვიდენ ღმერთთა მათთა და ქანდაკებულთა მათთა და 
ქუეყანითმყმობელთა და მუცლითმეზღაპრეთა, 4 და მივსცე 
ეგვპტე კელთა კაცთა უფალთა ფიცხელთასა და მეფენი 
ფიცხელნი ეუფლნენ მათ, - ამათ იტყვს უფალი საბაოთ მეფე: 2 
და სუმიდენ მეგვპტელნი წყალსა ზღვსკიდისასა, ხოლო 
მდინარე მოაკლდეს და განჭმეს. 95 და მოაკლდენ მდინარენი 
და მთხრებლნი მდინარისანი და განყმეს ყოველი 
შესაკრებელი წყლისა და ყოველი ძირი ლელწნმისა და ჭილისა 
და მდელოი. ” ნედლი ყოველი გარემოს მდინარისა და 
ყოველი დათესული მდინარისა ძლით განჭმეს 
ქარისმხრწნელობითა. 8 და სულთ-ითქმიდენ მეთევზურნი და 
სულთ-ითქმიდენ ყოველნი შთამგდებელნი სამჭედურისანი 
მდინარედ, და შთამყრელნი ბადეთანი და მესათხევლენი 
იგლოვდენ. ? და სირცხვლმან შეიპყრნეს მოქმედნი სელისა 
ღებულისანი და მოქმედნი ბისსონსა. 19 და იყვნენ მოქმედნი 
ამათნი სალმობასა შინა და ყოველნი მოქმედნი სასუმელთანი 
შეწუხნენ და სტკიოდიან გულნი. 11 და სულელ იქმნეს 
მთავარნი ტანეოისსა, ბრძენნი თანამზრახვალნი მეფისანი, და 
იყოს განზრახვა მათი სულელ, ვითარ ეტყვთ მეფესა ძენი 
გულისხმისმყოფელთანი: ჩუენ ძენი მეფეთა 
დასაბამითგანთანი? 12 სადა არიან აწ ბრძენნი შენნი? და 
მიგითხრან შენ და თქვან: რასა განიზრახავს უფალი საბაოთ 
ეგვპტესა ზედა? 13 მოაკლდეს მთავარნი ტანეოისნი და 
ამაღლდეს მთავარნი მემფისანი და აცთუნებენ ეგვპტესა 


ტომობათაებრ. 1“ რამეთუ უფალმან განუზავა მათ სული 
ცთომილებისა და შეაცთუნა ეგვპტე ყოველთა შინა საქმეთა 
მათთა, ვითარც შესცთების მთრვალი და მთხევარი ერთბამად. 
15 და არა იყო მეგვპტელთათვს საქმე, რომელმან ყო თავი და 
ბოლო, დაწყებაი და დასასრული. 15 მას დღესა იყვნენ 
მეგვპტელნი, ვითარცა დედანი ძრწოლასა შინა და შიშსა 
პირისაგან უფლისა საბაოთისა, რომელი მან ზედადასდვას 
მათ. 17 და იყოს სოფელი იუდეანთა მეგვპტელთათევს საშიშად; 
ყოველმან, რომელმანცა მათგანმან სახელ-სდვას, შეშინდენ 
განზრახვისათვს, რომელი უფალსა ღმერთსა საბაოთს 
განუზრახავს მას ზედა. 18 მას დღესა იყვნენ ქალაქნი ხუთნი 
ეგვპტეს შინა მზრახვალნი ენითა ქანანურითა და მფუცავნი 
სახელსა უფლისა საბაოთისსა - ქალაქი ასედეკ ეწოდოს ერთსა 
ქალაქსა, 19 მას დღესა იყოს საკურთხეველი უფლისაი 
სოფელსა მეგვპტელთასა და ძეგლი საზღვარსა მისსა თანა. 29 
და იყოს სასწაული საუკუნოდ უფლისა სოფელსა ეგვპტისასა, 
რამეთუ ღაღადებდენ უფლისა მიმართ მაჭირვებელთა 
მათთათვს, და მოუვლინოს მათ უფალმან კაცი, რომელმან 
აცხოვნნეს იგინი, სასჯელით აცხოვნნეს იგინი. 21 და საცნაურ 
იყოს უფალი ეგვპტელთა და იცნან ეგვპტელთა უფალი მას 
დღესა შინა და შეწირონ მსხუერპლი, ძღუენსა და აღუთქმიდენ 
აღთქმათა უფალსა და აღუსრულებდენ. 22 და დასცეს 
უფალმან მეგვპტელთა წყლულებაი და განკურნნეს იგინი. და 
მოიქცენ უფლისა მიმართ და შეისმინოს მათი და განკურნნეს 
იგინი კურნებითა. 23 მას დღესა იყოს გზა ეგვპტით 
ასსურასტანელთა მიმართ და შევიდენ ასსურასტანელნი 
ეგვპტედ და მეგვპტელნი წარვიდენ ასსურასტანელთა მიმართ 
და ჰმონებდენ მეგვპტელნი ასსურასტანელთა. 2“ მას დღესა 
იყოს მესამედი ისრაილისა მეგვპტელთა შორის და 
ასსურასტანელთა შორის კურთხეულ ქვეყანასა შინა, 23 
რომელსა აკურთხა უფალმან საბაოთ მეტყუელმან: კურთხეულ 
არს ერი ჩუენი ეგვპტეს შინა და ასსურასტანელთა შორის და 
სამკვდრებელი ჩემი ისრაილ. 


თავი 20 


1 წელსა, რომელსა შევიდა ტანათან აზოტედ, მო-რა-ივლინა 
არნაის მიერ, მეფისა ასსურასტანელთასა და ებრძოლა 
აზოტესა და გამოიღო იგი. ? მაშინ თქუა უფალმან ესაიას 
მიმართ, ძისა ამოსისა, მეტყუელმან: ვიდოდე და მოიძარცვე 
ძაძაი წელთაგან შენთა, და სანდალნი შენნი მოიხსნენ 
ფერკთაგან შენთა. და ქმნა ეგრეთ ესაია, მავალმან შიშველმან 
და უყამლიერომან. 3 და თქვა უფალმან: ვითარსახედ ვალს 
მონა ჩემი, ესაია, შიშუელი და უჭჟამლიერო, სამ წელ იყოს 
სასწაულებად და ნიშებად მეგვპტელთა და ეთიოპიელთა. 4 
ვითარმედ ესრეთ გულისხმა-ყონ და მიიყვანნეს მეფემან 
ასსურასტანელთამან ტყუედ მეგვპტელნი და ვთიოპიელნი, 
ჭაბუკნი და მოხუცებულნი, შიშველნი და უჭჟამლიერონი და 
გამომაცხადებელნი სირცხვლსა ეგვპტისასა. ? და 
სირცხვლეულ იქმნენ ძლეულნი მეგვპტელნი ეთიოპელთა 
ზედა, რომელთა მიმართ იყვნეს მოსავ მეგვპტელნი, რომელნი 
იყვნეს დიდება მათდა. 9 და თქვან დამკვდრებულთა ჭალაკსა 
ამას შინა მას დღესა შინა: აჰა, ჩუენ ვიყვენით მოსავ მათდა 
მიმართ შესაწევნელად. და იგინი ვერ შემძლებელ არიან 
განრომად მეფისაგან ასსურასტანელთასა, და ვითარ ჩუენ 
განვერნეთ? 


თავი 21 


1 ხილვაი უდაბნოსა ზღვისა, ვითარცა ნიავქარი უდაბნოსა 
განვიდეს უდაბნოდ მომავალისა ქვეყანისაგან საშინელისა, 
ხოლო საშინელ არს ჩუენებაი. 2 და ფიცხლად მომეთხრა მე: 
შეურაცხისმყოფელი შეურაცხ-ჰყოფს, უშჯულოქმნილი 
უშჯულოებს ჩემდამო. ელამიტელნი და მოციქულნი სპარსთანი 
- ჩემდამო მოვლენ. აწ სულთ-ვითქუნე და ნუგეშინის-ვიცე ჩემ 
ზედა. 3 ამისთვს აღივსნეს წელნი ჩემნი დაჭსნისა მიერ და 
სალმობათა შემიპყრეს მე, ვითარცა მშობიერი. ვჰმძლავრე 
არასმენად, ვისწრაფე არახედვად. 4 გული ჩემი შეცთომილ 
არს, უშჯულოება ჩემი დაანთქამს. სული ჩემი განჰკრთა შიშად. 
2 განამზადეთ ტაბლაი, განამსტურეთ სამსტუროი. სუთ, ჭამეთ. 
აღდგომილთა მთავართა განმზადეთ ფარები. 9 რამეთუ ესრეთ 
თქვა უფალმან ჩემდამო: ვიდოდე, თავი შენი დაადგინე 
მსტოარად და, რომელიცა იხილო, მიუთხარ. 7 და ვიხილენ 
მჭედარნი საყედართა ორთა: მჭედარი ვირისა და მჭედარი 
აქლემისა. ისმინე სასმენელი მრავალი და მიხადე ურიას 
სამსტუროდ უფლისა, და თქვა: 8 დავდეგ სრულსა შინა დღესა 
საყუმილავსა ზედა ჩემსა და ბანაკისა ზედა ჩემისა დავდეგ მე 
სრულსა ღამესა. 3? და აჰა, იგი მოვალს მყედარი ორბისა. და 
მიმგებელმან თქვა: დაეცა ბაბილონი და ყოველნი 
ქანდაკებულნი მისნი და ყელითქმნულნი მისნი შეიმუსრნეს 
ქვეყანად მიმართ. 19 ისმინეთ დაშთომილთა და სალმობიერთა 
ისმინეთ, რომელნი მესმნეს უფლისა საბაოთისაგან, რომელნი 
ღმერთმან ისრაელისამან მომითხრნა ჩვენ. 11 სიტყუა 
იდუმეასა: ჩემდამო ყმობდ სიერით გამო: სცევდ არდაბაგთა, 
რასა ჰვალალაებ მცველი ღამითგან? ვთქუ: 12 მცველი მოვიდა 
განთიად და ღამეცა. უკეთუ ეძიებთ, მოიქეცით, მოვედით და 
ჩემ თანა დაემკვიდრენით მაღნარსა შინა. 13 სიტყვა 
არაბიასათვს მაღნარსა: მაღნარსა შინა მწუხრი დაიძინონ 
გზასა ზედა დედანისსა, შემთხუევასა შინა. 14 წყურიელსა 
წყალი მოართვით, დამკვდრებულთა სოფლისა შორის 


თემანისსა, პური მიაგებეთ მლტოლვარეთა, 12 სიმრავლისათვს 
მლტოლვარეთასა და სიმრავლისათვს ცთომილთასა და 
სიმრავლისათვს მახვლისა და სიმრავლისათვს მორთხმულთა 
მშვილდვათაისა და სიმრავლისათვს დაცემულთასა ბრძოლასა 
შინა, 190 რამეთუ ესრეთ მრქუა მე უფალმან: მერმეცა 
წელიწადი, ვითარცა წელიწადი მოსასყიდლისა, მოაკლდეს 
დიდება ძეთა კედარისა, 17 და ნეშტი მშვლდვათა რისხვისა 
ძლიერთა ძეთა კედარისათა იყოს მცირე, რამეთუ უფალმან 
ღმერთმან ისრაელისამან ესრეთ ზრახა. 


თავი 22 


1 სიტყუა ჟევისა სიონისა: რალ იქმნა შენდა აწ, რამეთუ 
აღხუედით ყოველნი ერდოებთა ამაოთა? ? აღივსო ქალაქი 
მღაღადებელთაგან, ქალაქი მოზახული, წყლულნი შენნი არა 
წყლულნი მახვლისანი, არცა მკუდარნი შენნი მკუდარნი 
ბრძოლისანი. 3 ყოველნი მთავარნი შენნი წარივლტნეს 
ერთბამად მშვლდისა მიერ, და წარსხმულნი ფიცხლად 
შეკრულნი არიან, და შემძლებელნი შენ შორის შორად 
წარივლტოდეს. 4? ამისთვს ვთქუ: ფლობილ-მყავთ მე, მწარედ 
ვიტირო. ნუ განსძლიერდებით ნუგეშინის-ცემად ჩემდა, 
შემუსრვასა ზედა ასულისა ერისა ჩემისასა, 2 რამეთუ დღე 
შფოთებისა და წარწყმედისა და დათრგუნვილებისა და 
შეცთომილებისა უფლისა მიერ საბაოთისსა; შორის ჟქევსა 
სიონისასა სცთებიან მცირითგან ვიდრე დიდადმდე, სცთებიან 
მთათა ზედა. 9 ხოლო ელამიტელთა მოიღეს ფარები 
ამყედრებულთა ცხენთა ზედა და შესაკრებელთა 
განწყობილისა. 7 და იყვნენ, რჩეულნი ჟევნებნი შენნი აღივსნენ 
ეტლებითა, ხოლო ცხენთა აღმოყორნენ ბჭენი შენნი. 8 და 
გამოაჩინენ ბჭენი იუდასნი და მიჰხედვიდენ მას დღესა 
რჩეულთა მიმართ სახლთა ქალაქისათა. 9? და გამოაცხადებდენ 
დაფარულთა სახლებისა მწუერვალისა დავითისთა და ვიხილე, 
რამეთუ უმრავლესნი არიან და გარემიაქციეს წყალი ძუელისა 
საბანელისა ქალაქისა შორის. 19 და სახლნი იერუსალიმისისი 
აღრიცხუენით. და დავარღვვნე სიმაგრედ ზღუდედ 
ქალაქისათა. 11 და ჰქმენით თავისა თვსისა წყალი საშუალ 
ორთა ზღუდეთასა უშინაგანეს ძუელისა საბანელისა. და არა 
მიხედენით პირველითგანვე მოქმედისა მიმართ მისისა, და 
მომგებელი მისი შორით არა იხილეთ. 12 და მოუწოდა 
უფალმან საბაოთ მას დღესა შინა ტირილსა და ტყებასა და 
აღპარსვასა და მორტყმასა ძაძისასა, 13 ხოლო მათ ყვეს შუება 
და მხიარულება და მკლველთა ზუარაკებთასა და 
დამწყუედელთა ცხოვართასა, რაითა ჭამონ ჭორცი და სუან 


ღვნო მეტყუელთა: ვჭამოთ და ვსუათ, რამეთუ ხვალე 
მოვკუდებით. 14 და აღსაბურველებულ არიან ესენი ყურთა 
შორის უფლისა ღმრთისა საბაოთისთა და არ მიგეტეოს თქუენ 
ცოდვა ესე, ვიდრემდისცა მოჰკუდეთ, - თქუა უფალმან 
ღმერთმან ძალთამან. 15 ამათ იტყვს უფალი ღმერთი: ვიდოდე, 
შევედ პასტოფორიონად სომანისის მიმართ მეუნჯისა და არქუ 
მას: 15 რალი შენდა აქა? და რაი არს შენი აქა? რამეთუ 
გამოჰკუეთე აქა თავისა შენისა საფლავი და ჰყავ თავისა 
შენისა მაღალი სამარე და დასწერე თავისა შენისა კარავი 
კლდესა შორის. 17 აჰა, აწ უფალი საბაოთ გამოავლენს კაცსა 
აღსპოლვად შენდა და მიგიღოს შესამოსელი შენი და კიდარი 
შენი. 18 და გვრგვნი შენი დიდებული და განგაგდოს შენ 
სოფლად დიდად და განუზომელად, და მუნ მოჰკუდე, და 
დასვა საჭურველი შენი რჩეული შეურაცხქმნილად და სახლი 
მთავრისა შენისა დასათრგუნველად. 197 და მოგსპოს შენ 
განმგეობისაგან შენისა და დგომისაგან შენისა დაგამყუას შენ. 
20 და იყოს მას დღესა შინა, უწოდო ყრმასა ჩემსა ელიაკიმსა 
ქელკისსა, 21 და შევჰმოსო მას შესამოსელი შენი და გვრგვნი 
შენი მივსცე მას, და მპყრობლობა და გასაგებელი შენი მივსცე 
ჭელთა მისთა; და იყოს, ვითარცა მამა იერუსალიმს შინა 
დამკვდრებულთა შორის და კაცთა იუდასთა. 22 და მივსცე მას 
კლიტე სახლისა დავითისა, მყართა ზედა მისთა მიიღოს, და 
არა იყოს მყდომ მისა, და დაკლიტოს და არა იყოს გამღებელ 
მისა; და განაღოს და არა ვინ იყოს დამკლეტელ მისა. და 
მივსცე მას დიდებაი დავითისი, და მთავრობდეს და არა იყოს 
მაცილობელ. 23 და დავადგინო იგი მთავრად ადგილსა შორის 
სარწმუნოსა და იყოს საყდრად დიდებისა სახლისა მამისა 
მისისა. 24 და იყოს მოსავ მისადმი ყოველი დიდებული სახლსა 
შინა მამისა მისისასა მცირითგან ვიდრე დიდამდე, ყოველი 
ჭურჭელი მცირე ჭურჭლისაგან აგანოთთაისა, და იყვნენ 
დამოკიდებულ მისსა. 22 მას დღესა შინა, - ამათ იტყვს უფალი 
საბაოთ, - აღიძრას კაცი დამტკიცებული ადგილსა სარწმუნოსა 
და დაეცეს და მოისპოს, და მოესრულოს დიდებაი მყოფი მის 
ზედა, რამეთუ უფალი იტყოდა. 


თავი 23 


1 ხილვა ტვროსისა 

ვალალაებდით ნავნი კარქიდონისანი, რამეთუ წარწყმდეს, და 
არღა მერმე მოვლენ ქუეყანისაგან კიტიელთასა, მოიყვანნეს 
ტყუენი. 2 ვისსა მსგავს იქმნნეს დამკყვდრებულნი ჭალაკსა ამას 
შინა? ვაჭარნი ფინიკიათა, წიაღმვლელნი ზღვსანი წყალსა 
ზედა მრავალსა, 3 თესლი ვაჭართა მათ, ვითარცა სალეწავისა 
შემოღებულისა, მფრდელნი ნათესავთა. 4 რცხუენოდენ 
სიდონსა, - თქუა ზღუამან, - ხოლო ძალმან ზღვსამან თქუა: არა 
მელმოდა, არცა ვშობდ, არცა აღვზარდენ ჭაბუკნი, არცა 
აღვამაღლენ ქალწულნი. ? ხოლო ოდეს სასმენელ იქმნეს 
ეგვპტისა, მიიხუნეს იგინი სალმობამან ტვროსისა ძლით. 9 
წარვედით კარქიდონად, ვალალაებდით დამკვდრებულნი 
ჭალაკსა ამას შინა. ” არა იგი იყო გინებაი თქუენი 
პირველითგან პირველ მიცემად მისდამდე. წარიყვანებდენ მას 
ფერვნი მისნი შორიელად გარდასახლებად. 89 ვინ განიზრახა 
ესენი ტვროსსა ზედა? ანუ კნინებ არსა, ანუ ვერ ძალუც? 
ვითარცა ვაჭარნი მისნი მთავარნი ქანანისანი და მფრდელნი 
მისნი დიდებულ ქუეყანისანი. ? უფალმან საბაოთ განიზრახა 
განქარვებად გინება დიდებულთა და უპატივო-ყოფად ყოველი 
დიდებული ქუეყანასა ზედა. 19 იქმოდე ქუეყანასა შენსა, და 
რამეთუ ნავნი არა მერმეცა მოვლენ კარქიდონით. 11 ხოლო 
ქელი შენი არღა მერმე შემძლებელ არს ზღვსა მიმართ 
განმაძვნებელი მეფეთა, უფალმან საბაოთ ამცნო ქანანისათვს 
წარწყმედად ძალი მისი. 12 და თქუან: არღა მერმე არა 
შევსძინოთ გინებად და მძლავრებად ქალწული, ასული 
სიდონისაი, არამედ აღჭდე ფერვკითა ზღუასა და უკეთუ მიხვიდე 
კიტიელთამი, არცა მუნ იყოს განსუენება შენი. 13 და ქუეყანად 
ქალდეველთად ერი არღარა დაშთა; ასური დაემკვდრა და 
წარტყუენეს იგინი, რამეთუ ზღუდე მისი დაეცა. 14 
ვალალებდით ნავნი კარქიდონისანი, რამეთუ წარწყმდა 
სიმაგრე თქუენი. 15 და იყოს მას დღესა შინა, დატევებულ 


იქმნეს ტვროსი წელთა სამეოცდაათთა, ვითარცა ჟამსა მეფისა 
ერთისასა, ვითარცა ჟამსა კაცისასა. და იყოს შემდგომად 
სამეოცდაათთა წელთასა, იყოს ტვროსი, ვითარცა ყჟმანელობა 
მეძვისა. 19 მიიღე ქნარი, იშუებდ ქალაქი მეძავი დატევებული, 
კეთილად მექნარეობდ, მრავლად ყმანელობდ, რაითა 
საყსენებელი შენი იქმნეს. 17 და იყოს შემდგომად 
სამეოცდათთა წელთასა, მოხედვა-ყოს უფალმან ტვროსისა და 
კუალად მოეგოს პირველებრვე. და იყოს სავაჭრო ყოველთა 
მეფობათა მკვდროვნისათა პირსა ზედა ყოვლისა ქუეყანისასა. 
18 და იყოს ვაჭრობა მისი და სასყიდელი წმიდაი უფლისაი; 
არა სამისოდ შეკრებულ იქმნეს, არამედ დამკვდრებულთად 
წინაშე უფლისა. იერუსალიმს შინა იყოს ყოველი ვაჭრობა მისი 
ჭამად და სუმად და გაძღომად დასანიშნავად საყსენებელისა 
წინაშე უფლისა. 


თავი 24 


1 აჰა, უფალი განჰხრწნის მკვდროანსა და მოაოჭროს იგი და 
გამოაცხადოს პირი მისი და განთესავს დამკვდრებულთა მის 
შორის. 2 და იყოს ერი, ვითარცა მღდელი, და ყრმა, ვითარცა 
უფალი, და მყევალი, ვითარცა უფალა. და იყოს მსყიდელი, 
ვითარცა გამსყიდელი, და მოვასხე, ვითარცა მავასხებელი, და 
თანამდები, ვითარცა რომლისა თანა-ედვას. 3 ხრწნილებით 
განიხრწნას ქუეყანა და ტყუეობით წარიტყუენოს ქუეყანა, 
რამეთუ პირმან უფლისამან თქუნა ესენი. 4 იგლოვა ქვეყანამან 
და განიხრწნა მკვდროანი, იგლოვეს მაღალთა ქუეყანისათა. 2 
და ქუეყანამან იუშჯულოა დამკვდრებულთა ზედა მისთა მით, 
რამეთუ თანაწარჰვდეს შჯულსა და შეცვალნეს ბრძანებანი, 
განიქარვეს აღთქუმა საუკუნო. 9 ამისთვს წყევამან შეჭამოს 
ქუეყანა, რამეთუ ცოდეს დამკვდრებულთა მისთა. ამისთვს 
გლახაკნი იყვნენ მკვდრნი შორის ქუეყანისა და დაშთენ კაცნი 
მცირენი. ” იგლოოს ღვნომან, იგლოვოს ვენაყმან, სულთ- 
ითქუნენ ყოველთა მოხარულთა სულითა. 8 დაცხრომილ არს 
სიხარული ბობღანთა, დაცხრომილ არს თავკყედობა და 
სიმდიდრე უთნოთა, დაცხრომილ არს ყმა ქნარისა. ? 
სირცხვლეულ იქმნეს, არ სუმიდეს ღვნოსა, მწარე იქმნა 
მსუმელთათვს თაფლუჭი. 19 მოოყჭრდა ყოველი ქალაქი, 
დაიკლიტნენ სახლებნი არშესლვად. 11 ვალალაებდით 
ღვნისათვს ყოვლით კერძო, დაცხრომილ არს ყოველი 
სიხარული ქუეყანისა, წარვიდა ყოველი შუება. 12 და 
დაშთომილ იქმნენ ქალაქნი ოქჟერნი და სახლნი დატევებულნი 
წარწყმდენ. 13 ესე ყოველნი იყვნენ ქუეყანისა შორის საშუალ 
წარმართთასა, ვითარსახედ უკეთუ ვინ მოიკუფხლნენ იგინი და 
უკეთუ დასცხრეს მსთულებელი. 1“ ესენიცა ჟმითა ყიოდიან, 
რამეთუ დაშთომილნი ქუეყანასა ზედა იშუებდენ ერთბამად 
დიდებითა უფლისათა, რამეთუ აღიმღრუეს წყალი ზღვსა მის 
შორის. 12 ამისთვს დიდება უფლისა ჭალაკთა შორის იყოს 
ზღვსათა, მათ შორის სახელი უფლისაი დიდებულ იყოს. 


უფალო, ღმერთო ისრაილისაო! 156 ფრთეთაგან ქუეყანისათა 
ნიშნი გუესმნეს სასოებად კეთილმთნობისა. და თქვა: 
საიდუმლო ჩემი მე და ჩემთა. და იტყვან: ვა0 
შეურაცხმყოფელთა, რომელნი შეურაცხ-ჰყოფენ შჯულსა. 17 
შიში და მთხრებლი და მახე იყოს თქუენ ზედა დამკვდრებულთა 
ქუეყანასა ზედა. 18 და იყოს, რომელი ევლტოდის შიშსა, 
შთავარდეს მთხრებლსა, ხოლო თანაწარსრული 
მთხრებლისაგან შეპყრობილ იქმნეს მახისა მიერ, რამეთუ 
სარკუმელნი ცისანი განეხუნენ და შეიძრნენ საფარველნი 
ქუეყანისანი. 1? შფოთებით შეშფოთდეს ქუეყანა და წარწირვით 
წარიწიროს ქუეყანა (მიდრკა). 29 და შერყევით შეირყიოს 
ქუეყანა, ვითარცა მთრვალი და მებრუე. და შეიძრას, ვითარცა 
ხილისსაცავი, ქუეყანა. და დაეცეს და ვერ ეძლოს აღდგომად, 
რამეთუ განძლიერდა მის ზედა უსჯულოება. 21 და იყოს მას 
დღესა შინა, მოაწიოს უფალმან სამკაულსა ზედა ცისასა ყელი 
მისი და მეფეთა ზედა ქუეყანისათა. 22 და შეკრიბნენ და 
შეაწყუდინენ სიმაგრესა შინა შესაკრებელი მისი და 
საპყრობილესა შინა, მრავალთა ნათესავთა ძლით 
მოსახილავი იყოს მისი. 23 და დადნეს ალიზი და დაეცეს 
ზღუდე. და სირცხვლეულ იქმნეს მთოვარე და კდემულ იქმნეს 
მზე, რამეთუ განმეფნეს უფალი სიონს შინა და იერუსალიმს 
შინა და წინაშე მოხუცებულთასა იდიდოს. 


თავი 25 


1 უფალო ღმერთო ჩემო, გადიდო შენ. საგალობელ-ვყო 
სახელი შენი, რამეთუ ჰქმნენ საკვრველნი საქმენი, განზრახვა 
დასაწყისისა ჭეშმარიტი, ? იყავნ, უფალო, რამეთუ დასხენ 
ქალაქნი მიწად, ქალაქნი ძლიერნი დაცემად საფარველნი 
მათნი, ქალაქი უთნოთაი საუკუნოდ არ აღეშენოს. 3 ამისთვს 
გაკურთხოს შენ ერმან გლახაკმან, და ქალაქნი კაცთა 
მიმძლავრებულთა მოშიშთა შენთანი გაკურთხევდენ შენ,“ 
რამეთუ ექმენ ყოველსა ქალაქსა მდაბალსა შემწე და 
შეურვებულთა ნაკლულევანებისათვს საფარველ. კაცთაგან 
უკეთურთა ივსნი მათ, ? საფარველი წყურიელთა და სული 
კაცთა მიმძლავრებულთა, ვითარცა კაცნი სულკნინნი 
წყურიელნი სიონს შინა, რამეთუ ივსნის მათ კაცთაგან უთნოთა, 
რომელთაცა მიმცენ ჩუენ. სიცხე საფარველსა შორის 
ღრუბლისასა, ნერგი ძლიერი დაამდაბლოს. 5 და უყოს 
უფალმან საბაოთ მთასა ამას ზედა ყოველთა ნათესავთა 
სასუმელი ყმანელობათა, სასუმელი თხლეთა; სუმიდენ 
მხიარულებით, სუმიდენ ღვნოსა, იცხებდენ მირონთა, 7 და 
მოეცნენ მთასა ამას შორის განცემასა; მიეც ესე ყოველთა 
წარმართთა, რამეთუ ზრახვა ესე ყოველთა მიმართ 
წარმართთა 8 შთანთქნა სიკუდილმან და შეუძლო და კუალად 
ღმერთმან მოსპო ძყოველი ცრემლი ყოვლისაგან პირისა; 
ყუედრება ერისა მისისა მოსპო ყოვლისაგან ქუეყანისა, რამეთუ 
პირი უფლისაი იტყოდა ამათ. ? და თქუა უფალმან მას დღესა: 
აჰა, უფალი, ღმერთი ჩვენი, რომლისა მიმართ მოსავ ვართ. და 
მხიარულ ვართ მაცხოვარებისა ჩუენისა ზედა, რამეთუ ესე არს 
უფალი, რომლისა არს მოლოდება. ვიხარებდეთ და 
ვიშვებდეთ მაცხოვარებასა ჩუენსა. 19 და ვიშუებთ, რამეთუ 
განსუენება მოსცეს ღმერთმან მთისა ამის ზედა; და 
დაითრგუნოს მოაბელაი ადგილსა შინა თვსსა, ვითარსახედ 
დასთრგუნვენ კალოსა ურემთა ზედა. 11 და აღიხუნეს ჟელნი 
თვსნი, ვითარ განჰმარტებს მბანელი საცურავად. ვითარსახედ 


მანცა დაამდაბლა წარსაწყმედელად, ეგრეთ დამდაბლდეს და 
დაამდაბლოს გინება მისი, რომელთა ზედა მიყვნა ყელნი. 12 
და სიმაღლე მისალტოლველისა სახლისა შენისასა 
დაამდაბლოს და შთავიდეს ვიდრე იატაკადმდე, ვიდრე 
მტუერამდე. 


თავი 26 


1 მას დღესა შინა გალობდენ გალობასა ამას ქვეყანასა ზედა 
იუდაისსა მეტყუელნი: აჰა, ქალაქი მტკიცე და საცხოვნებელი 
ჩუენი, მოსდგას ზღუდე და გარეზღუდე. ? განახუენით ბჭენი, 
შევედინ ერი დამცველი სიმართლისა 3 და დამცველი 
ჭეშმარიტებისა, შემწე სიმართლისა და დამცველი მშვდობისა, 
4 რამეთუ შენდამი, უფალო, ვესევდით ვიდრე საუკუნოსამდე. 
ღმერთმან დიდმან საუკუნემან, 2 რომელმან დამდაბლებით 
შთაიყვანენ დამკვდრებულნი მაღალთა შინა, ქალაქთა 
მტკიცეთა შთაამჭობ და შთაიხუამ, ვიდრე იატაკამდე. 9 და 
დასთრგუნვიდენ მათ ფერვნი მშვდთანი და მდაბალთა კუალნი 
დავრდომილთანი. 7 გზა კეთილ მსახურთა წრფელ იქმნა და 
განმზადებულ გზა კეთილ მსახურთა, 8 რამეთუ გზა უფლისაი 
განკითხვა. ვესევდით სახელისა მიმართ შენისა და 
საყსენებელისა მიმართ, რომლისა გულისმთქუმელ იყო სული 
ჩემი. ? ღამითგან აღიმსთობს სული ჩემი შენდამი, ღმერთო, 
მით, რამეთუ ნათელ არს ბრძანებანი შენნი ქუეყანასა ზედა. 
ისწავეთ სიმართლე დამკვდრებულთა ქუეყანისათა, 19 რამეთუ 
დადუმნა უღმრთოი და რომელმან არა ისწაოს სიმართლე 
ქუეყანასა ზედა, ჭეშმარიტება არა ყოს, მოისპენ უღმრთოი, 
რაითა არა იხილოს დიდებაი უფლისაი. 11 უფალო! მაღალ 
შენი მკლავი და არა იცოდეს, ხოლო მცნობელნი სირცხვლეულ 
იქმნენ. შურმან მიიღოს ერი უსწავლელი. და აწ ცეცხლმან 
შეჭამნეს წინააღმდგომნი. 12 უფალო, ღმერთო ჩვენო! 
მშვდობა მომეც ჩუენ, რამეთუ ყოველნი მომაგენ ჩუენ. 13 
უფალო, ღმერთო ჩუენო! მომიგენ ჩუენ, უფალო, თვნიერ შენსა 
სხვა არა ვიცით, სახელსა შენსა სახელ-ვსდებთ, 14 ხოლო 
მკუდართა სიცოცხლე არა იხილონ, არცა მკურნალთა არა ვერ 
აღადგინონ. ამისთვს მოჰყადე და წარსწყმიდე და აღიღე 
ყოველი წული მათი. 1> დაჰრთენ მათ ძვრნი, უფალო! 
დაჰრთენ ძვრნი დიდებულთა ქუეყანისათა და დართენ 
ყოველნი კიდენი ქუეყანისანი. 10 უფალო, ჭირსა შინა 


მოგივსენეთ შენ. ჭირსა შინა მცირესა, ანუ წურთა შენი ჩვენდა. 
17 და ვითარცა ლმობილი მიეახლებინ შობად და სალმობასა 
მისსა ზედა ღაღადებნ, ეგრეთ ვექმნენით საყვარელსა შენსა 
შიშისა შენისათვს, უფალო! 18 შორის მუცლისა მივიღეთ და 
ვილმეთ და ვშევით, სული მაცხოვარებისა შენისა ვყავთ 
ქუეყანასა ზედა. არა დავეცნეთ, არამედ დაეცნენ 
დამკვდრებულნი ქუეყანასა ზედა. 1? აღდგენ მკუდარნი, და 
აღემართნენ საფლავთაშინანი და იშუებდენ შორის ქუეყანასა, 
რამეთუ ცუარი შენმიერი საკურნებელ მათდა არს, ხოლო 
ქუეყანა უთნოთა დაეცეს. 29 აბიჯე, ერო ჩემო, შევედ საუნჯეთა 
შენთა! დაჰვშენ კარნი შენნი. დამიმალე მცირედ, რაბამ 
ვიდრემდისცა წარყჟდეს რისხვა უფლისაი, 21 რამეთუ, აჰა, 
უფალი წმიდისაგან ადგილისა მოაწევს რისხვასა მისსა 
დამკვდრებულთა ზედა ქუეყანისა შორის, მოხილვად 
უშჯულოებასა დამკვდრებულთა ქუეყანისათასა ძვნად მათდა 
და გამოაცხადოს ქუეყანამან სისხლი მისი, და არა დამალნეს 
მოკლულნი მერმე. 


თავი 27 


1 მას დღესა მოაწიოს უფალმან მახვლი წმიდაი და დიდი და 
ძლიერი ვეშაპსა ზედა გუელსა მლტოლვარესა, ვეშაპსა ზედა 
გუელსა გულარძნილსა, და მოკლას ვეშაპი მას დღესა ზღვასა 
შინა. 2 მას დღესა შინა ვენაყი კეთილი გულისსათქუმელი, 
მთავრობა მის ზედა. 3 მე, ქალაქი მაგარი, ქალაქი 
გარემოცვული, ამაოდ ვასუამ მას, რამეთუ გამოღებულ იქნეს 
ღამე, ხოლო დღისი დაეცეს ზღუდე. “ არა არს, რომელი არ 
ზედდაესხა მას; ვინ დამდვას მე ცვად ლელწმისა ველსა შინა? 
ბრძოლისა ამისთვს შეურაცხ-ვყავ იგი, აწ უკუე ამისთვს ქმნნა 
უფალმან ყოველნი, რაოდენნი განაჩინნა. ? დავიწუხენ, 
ქკმობდენ ყოველნი დამკვდრებულნი მათ შორის, ვყოთ 
მშვდობა მისსა. მშვდობა ვყოთ მომავალთა. 9 შვილნი 
იაკობისნი გამორჩნენ და აღყუავნეს ისრაცლ, და აღივსოს 
მკვდროანი ნაყოფითა მისითა. 7 ნუ, ვითარცა მან დასცა, იგიცა 
იწყლასა ეგრეთ? ანუ ვითარცა მან მოკლა, იგიცა ეგრეთ 
მოიკლასა? 8 მბრძოლმან და მაყუედრებელმან განავლინნეს 
იგინი. არა შენ ხარა მწურთელი სულითა შენითა მძვნვარედ 
მოწყუედისა მათისა სულითა გულისწყრომისათა? 3? ამისთვს 
მოისპოს უშჯულოვებაი იაკობისი. და ესე არს კურთხევა მისი, 
ოდეს მოუსპო მას ცოდვაი, ოდეს დაისხნენ ყოველნი ქვანი 
ბომონთანი დაჭრილებად, ვითარცა მტუერი წულილი, და არა 
ეგნენ კერპნი მათნი 19 და ხენი მათნი მოკუეთილებ, ვითარცა 
მაღნარი შორიელი. დამკვდრებული სამწყსოი განჭრილ იყოს, 
ვითარცა სამწყსო დატევებული, და იყოს მრავალ ჟამ 
საძოვნელად, და მუნ განისუენებდენ სამწყსონი. 11 და 
შემდგომად ჟამისა არა იყოს მისსა არარაი მწუანე 
განყმობისათვს, დედანი მომავალნი ხილვისაგან მოვედით, 
რამეთუ არა ერი არს მქონებელი გულისკმის-ყოფისა. ამისთვს 
არ შეიწყალნეს იგინი, რომელმან შექმნნა იგინი, არცა 
რომელმან აღზილნა იგინი, არ მოწყალე ექმნეს მათ. 12 და 
იყოს მას დღესა შინა, აღმოღობოს უფალმან დანახეთქით 


მდინარისათ, ვიდრე რინოკუსურომდე, ხოლო თქუენ 
შეკრიბენით ძენი ისრაცლისანი თითოეულნი. 13 და იყოს მას 
დღესა შინა, დაჰბერონ საყვრსა დიდსა, და მოვიდენ 
წარწყმედულნი სოფელსა შინა ასსურატანელთასა და 
წარწყმედულნი ეგვპტეს შინა და თაყუანი-სცეს უფალსა მთასა 
ზედა წმიდასა, იერუსალცმს. 


თავი 28 


1 ვაი გვრგვნსა გინებისასა, მიზდურნი ეფრემისნი, ყუავილი 
დამოვრდომილი დიდებისა თხემსა ზედა მთისა ზრქელისასა, 
მთრვალნი თვნიერ ღვნისა. 2 აჰა, ძლიერი და ფიცხელი 
უფლისა მიერ, გულისწყრომაი უფლისაი და რისხვა, ვითარცა 
სეტყუა გარდამომავალი, არმქონებელი სართულსა, იძულებით 
გარდამომავალი. ვითარცა წყლისა ფრიადისა სიმრავლემან 
წარმღებმან სოფლისამან, შორის ქუეყანისა ყვის განსუენება 
ჭელთა და ფერ8გთა. 3 და დაითრგუნოს გვრგვნი გინებისა, 
მიზდურნი ეფრემისნი. 4 და იყოს ყუავილი დამოვრდომილი 
სასოებისა დიდებისა მისისა მწუერვალსა ზედა მთისა 
მაღლისასა, ვითარ წინამორბედი ლეღვსა, რომლისა 
მხილველმან მისმან პირველ ჭყელითა თვსითა პყრობამდე 
ინების შთანთქმა მისი. ? მას დღესა ეყოს უფალი საბაოთ 
გვრგვნ სასოებისა, შეთხზულ დიდებისა დაშთომილსა ერისასა 
ეგვპტეს შინა. 9 და დაშთეს სულითა საშჯელისათა, საშჯელისა 
მიერ და ძალისა მაყენებელი მოკლვად, 7 რამეთუ ესენი 
ღვნითა შეცთომილნი არიან, შესცთეს თაფლუზისა მიერ, 
მღდელი და წინაისწარმეტყუელი განჰკრთეს ღვნისა მიერ, 
შეირყინეს მთრვალობისაგან თაფლუზისასა, შესცთეს, ესე იგი 
არს - განკრთეს. 8 განზრახვასა ამას სადმე წყევასა ჭამდენ, 
რამეთუ ესე განზრახვა ანგაჰრებისათვს არს. 3? ვის მიუთხრენით 
ძვრნი და ვის მიუთხარით ჰამბავი განსძღებულთა სძისაგან, 
განყენებულთა ძუძუსაგან? 19 ჭირი ჭირსა ზედა შეიწყნარე, 
სასოებასა ზედა სასოებაი. მერმე მცირედღა შემწიკულება 
ბაგეთა. 11 ენისა მიერ სხვისა, რამეთუ ეზრახებოდიან ერსა 
ამას 12 მეტყუელნი მათნი: ესე განსუენებაი მსუმელისა, და ესე 
შემუსრვა, და არა ინებეს სმენად. 13 და იყოს მათდა სიტყუა იგი 
უფლისაი: ჭირი ჭირთა ზედა შეიწყნარეთ, სასოებაისა ზედა 
სასოება. მცირედღა მერმე მცირედ, რაითა წარვიდენ და 
დაეცნენ მართლუკუნ და შეიმუსრნენ, დაზღვეულ იქმნენ და 
წარწყმდენ. 14 ამისთვს ისმინეთ სიტყუა უფლისაი კაცთა 


შეიწრებულთა და მთავართა ერისა ამისთა იერუსალცმს შინა, 
15 რამეთუ სთქუთ: ვყავთ აღთქუმა ჯოჯეხეთისა თანა და 
სიკუდილისა თანა ზავნი, გრიგალი მოღებული უკეთუ მოვიდეს, 
არა თქუენ ზედა მოვიდეს, დავდევით ტყუილით სასოება ჩუენი, 
და ტყუილითა დავეფარნეთ? 15 ამისთვს ესრეთ იტყვს უფალი 
ღმერთი ჩუენი: აჰა, ესერა, დავსდებ საფუძველთა სიონისათა, 
ლოდსა ფრიად პატიოსანსა, რჩეულსა თავსაკიდურსა 
პატიოსანსა საფუძველთა მისთა, და რომელსა ჰრწმენეს იგი, 
არასადა ჰრცხუანეს. 17 დავდვა სასჯელი სასოებად, ხოლო 
მოწყალება სასწორით, რომელნი ესვენ ამაოდ ტყუვილსა, არა 
თანაწარგუყდეს ჩუენ გრიგალი. 18 ნუუკუე მიგვღოსცა ჩუენ 
აღთქმა იგი სიკუდილისა და სასოება ჩუენი, არა ჯოჯოხეთსა 
თანა დაადგრეს; გრიგალმან მომავალმან უკეთუ წარვლოს, 
იყოს იგი დასათრგუნველად. 19 ოდეს წარვლოს, აღგიხუნეს 
თქუენ, განთიად წარჭდეს დღე და ღამესა შინა იყოს სასოება 
ბოროტი; ისწავეთ სმენად, შეიწრებულნო, 29 ვერ ძალ-გვც 
ბრძოლად, ხოლო ჩუენ უძლურებთ შეკრებად ჩუენდა. 21 
ვითარცა მთა უთნოთა, და აღდგეს უფალი და იყოს ჟევსა შინა 
გაბაონისასა. გულისწყრომისა თანა ყვნეს საქმენი მისნი, 
სიმწარისა საქმე, ხოლო გულისწყრომა მისი უცხომან იჭქუმიოს. 
და სიმწარე მისი გაუცხოებულმან. 22 და თქუენ ნუ იხარებთ, 
ნუცა განძლიერდებიან საკრველნი თქუენნი მით, რამეთუ 
შესრულებულნი და შემოკლებულნი საქმენი მესმნეს 
უფლისაგან საბაოთისა, რომელნი ყვნეს ყოველსა ზედა 
ქუეყანასა. 23 ყურად იღეთ და ისმინეთ ჭმისა ჩემისა, 
მოიხილეთ და ისმინენით სიტყუანი ჩემნი. 24 ნუ სრულსა დღესა 
ჰგულავს მყნველსა ყნევაი, ანუ წინგამზადება თესლისა 
პირველ ქვეყანის მოქმნისა. 22 არა ოდეს მოაწრფელის პირი 
მისი, მაშინ დასთესის მცირედ სონიჯი, ანუ ძირაკი. და კუალად 
დასთესის იფქლი და ქრთილი და ფეტვ და ასლი საზღვართა 
შინა შენთა. 295 და განისწავლო მშჯავრითა ღმრთისა შენისათა 
და განიშუა, 27 რამეთუ არა სიფიცხით განიბერტყების სონიჯი, 
არცა თუალი ურმისა მოავლის ძირაკსა ზედა, არამედ 
კუერთხითა განიბერტყების სონიჯი, 298 ხოლო ძირაკი პურისა 


თანა იჭამოს, რამეთუ არა უკუე განგირისხნე თქუენ, არცა 
ყმამან სიმწარისა ჩემისამან დაგთრგუნნეს თქუენ. 273 და ესე 
უფლისაგან საბაოთისა განვიდა ნიშები. ზრახეთ და 
აღამაღლეთ ამაო ნუგეშინის-ცემა. 


თავი 29 


1 ვაი ქალაქსა არიილსა, რომელსა დავით ებრძოლა, 
შეკრიბენით ხუარბალნი წელინდისანი წელიწადსა ზედა, 
რამეთუ შჭამოთ მოაბსა თანა, 2 რამეთუ ვაჭირვო არიილსა. და 
იყოს ძალი მისი და სიმდიდრე ჩემდა. 3 და მოვადგე შენ ზედა, 
ვითარცა დავით, და განვაწყო შენთვს პატნეზი. და დავადგინე 
შენთვს გოდოლნი. 4 და დამდაბლდენ სიტყუანი შენნი 
ქუეყანად და დავდენ სიტყუანი შენნი ქუეყანად მიმართ, და 
იყოს, ვითარცა მჭმობელნი ქვეყანით გამო, ყმა შენი და 
იატაკისა მიმართ ყმა შენი მოუძლურდეს. ? და იყოს, ვითარცა 
მტუერი ურმისთვალისაგან, სიმდიდრე უთნოთა და ვითარცა 
ბრე მიმოღებული. 5 და იყოს, ვითარცა წერტილი, მეყსა შინა 
უფლისა მიერ საბაოთისა, რამეთუ ზედმოხედვა იყოს ქუხილისა 
თანა და ძრვის, და ყმისა დიდისა ნიავქარი მომავალი და ალი 
ცეცხლისა შემჭამელი. 7 და იყოს, ვითარცა ზმანებული ძილსა 
შინა, სიმდიდრე ყოველთა წარმართთა, რავდენთა ილაშქრეს 
იერუსალიმსა ზედა და ყოველთა გალაშქრებულთა ისრაილსა 
ზედა, და ყოველნი შეკრებულნი მის ზედა და მაჭირვებელნი 
მისნი. 8 და იყვნენ, ვითარცა ძილსა შინა მსუმელნი და 
მჭამელნი, და აღ-რადგიან, ამაო იყვის სიზმარი მათი და 
ვითარსახედ იზმანებს წყურიელი ვითარცა მსუმელი, და აღ-რა- 
დგის, მერმე სწყურინვე, ხოლო სული მისი ცალიერად ესვიდა, 
ეგრეთ იყოს სიმდიდრე ყოველთა წარმართთა, რავდენთა 
განილაშქრეს იერუსალიმსა ზედა და მთასა სიონსა. ? 
დაივსნენით და განჰკერთით და მებრუე იქმნენით არა 
თაფლუჭისაგან, არცა ღვნისაგან, 19 რამეთუ გუასვა ჩუენ 
უფალმან სული ლმობიერებისა. და დაუწუხნეს თვალნი მათნი 
და წინაისწარმეტყუელთა მათთანი და მთავართა მათთანი, 
რომელნი ხედვენ ფარულთა. 11 და იყვნენ თქვენდა ყოველნი 
ესე სიტყუანი, ეითარცა სიტყუანი წიგნისა ამის დაბეჭდულისანი, 
რომელნი-იგი მისციან კაცსა ზედმიწევნულსა წერილთასა და 
ჰრქუან: აღმოიკითხე ესე! და ჰქვის: ვერ ძალ-მიც 


აღმოკითხვად, რამეთუ დაბეჭდულ არს. 12 და მიეცეს წიგნი ესე 
ჭელთა კაცისა არ ზედმიწევნულისა წერილთასასა და ჰრქვან 
მას: წარიკითხე ესე! და თქუას: არ ზედმიწევნულ ვარ 
წერილთა. 13 და თქუა უფალმან: მახს მე ერი ესე, გაგებითა 
პატივ-მცემენ მე, ხოლო გული მათი შორს განყენებულ არს 
ჩემგან, და ამაოდ თნობენ ჩემდამო მასწავლელნი ნამცნებთა 
კაცთასა და მოძღუარებათა. 14 ამისთვს, აჰა, მე შევსძინო 
გარდაცვალება ერისა ამის და გარდავცვალნე იგინი, და 
წარვწყმიდო სიბრძნე ბრძენთა და გულისჟმის-ყოფა 
გულისყმიერთა დავფარო. 15 ვაი, რომელნი ღრმასა 
განზრახვასა ჰყოფენ და არა უფლისა მიერ. ვაი, რომელნი 
ფარულსა განზრახვასა ჰყოფენ და არიან ბნელსა შინა საქმენი 
მათნი, და იტყვან: ვინ გვლხინა ჩვენ? და ვინ გვცნნეს ჩვენ, ანუ 
რომელთა ჩვენ ვჰყოფთ? 15 არა ვითარცა თივა მეკეცისა 
შეირაცხოსა? ნუ ჰრქვასა აღზელილმან აღმზელელსა: არა შენ 
აღმზილე მე? ანუ შექმნულმან შემოქმედსა: არა გულისყმიერად 
შემქმენ მე. 17 არღა მერმე მცირედ ჟამისა, და გარდაიცვალოს 
ლიბანი, ვითარცა მთა ქერმელი, და მთა ქერმელი მაღნარად 
შეირაცხოს. 18 და ისმენდენ მას დღესა შინა ყურნი სიტყვათა 
წიგნისათა და ბნელისშინანი და ნისლისშინანი თვალნი 
ბრმათანი ხედვიდენ. 1? და იშუებდენ გლახაკნი უფლისა მიერ 
მხიარულებით, და განწირულნი კაცთაგანნი სიხარულით. 29 
მოაკლდა უშჯულოი და წარწყმდა ამპარტავანი და მოისრნეს, 
რომელნი უშჯულოებდეს უკეთურებასა ზედა, 21 და რომელნი 
მცოდველ-ჰყოფენ კაცთა სიტყვისა მიერ, ხოლო ყოველთა 
მამხილებელთა ბჭეთა ზედა საბრჟესა დაუდებენ, და 
გუერდქცეულყვეს უსამართლოთა მიერ მართალი. 22 ამისთვს 
ამათ იტყვს უფალი სახლსა ზედა იაკობისსა, რომელი 
განისაზღვრა აბრაჰამისგან: არსირცხვლეულ იქმნეს აწ იაკობი, 
არცა პირი გარდაცვალოს აწ ისრაცლმან, 23 არამედ ოდეს 
იხილნენ შვილთა მათთა საქმენი ჩემნი ჩემთვს, წმიდაყონ 
სახელი ჩემი, და წმიდა-ყონ წმიდაი იგი იაკობისი, და ღმერთსა 
ისრაელისასა ეშიშვოდიან. 24 და ცნან სულითა ცთომილთა 


გულისხმის-ყოფა, ხოლო მდრტვნავთა ისწაონ მორჩილება და 
ენათა ბრგვნილთა ისწავონ თქუმად მშვდობა. 


თავი 30 


1 ვაი შვილთა განდგომილთა ამათ, - იტყვს უფალი - ჰყავთ 
განზრახვა არა ჩემ მიერ და ზავნი არა სულისა მიერ ჩემისა, 
შეძინებად ცოდვანი ცოდვათა ზედა, 2 რომელნი ვიდოდეს 
შთასვლად ეგვპტედ, ხოლო მე არა მკითხეს შეწევნად ფარაოს 
მიერ და დაფარვად მეგვპტელთა მიერ, 3 რამეთუ იყოს 
საფარველი ფარაოსი სირცხვლად თქუენდა და მოსავთათვს 
ეგვიპტისა მიმართ საყუედრელ, “ რამეთუ არიან შორის 
ტაიანისა მთავარნი და ქადაგნი ბოროტნი. ? ცუდად შურებიან 
ერისა მიმართ, რომელმან არა არგოს მათ, არცა 
შესაწევნელად, არცა სარგებელად, არამედ სირცხვლად და 
ყუედრებად, 9 ხილვა ოთხფერვთა უდაბნოსა შინათა ჭირსა 
შინა და იწროებასა. ლომი და ლეკვი ლომისაი, მუნით 
ასპიდნი, შვილისწულნი ასპიდთა მფრინვალეთანი, რომელთა 
მოჰქონდა ვირთა ზედა და აქლემთა სიმდიდრე მათი 
ნათესავისა მომართ, რომელმან არა არგოს მათ 
შესაწევნელად, არამედ სირცხვლად და ყუედრებად. 7 
მეგვპტელნი ამაოდ და ცუდად გარგებენ თქუენ. მიუთხარ მათ, 
ვითარმედ ამაო არს ნუგეშინის-ცემაი ეგე თქუენი. 8 აწ უკუე 
დაჯდომილმან დაწერენ ფიცარსა ზედა ესენი და წიგნსა შინა, 
ვითარმედ იყვნენ დღეთა მიმართ ჟამად ესენი და უკუნისამდე, 
?–? რამეთუ ერი ურჩი არს, ძენი მტყუარნი, რომელთა არა 
ჰნებავს სმენად შჯული ღმრთისაი, 19 რომელნი ეტყვან 
წინაისწარმეტყუელთა: ნუ მომითხრობთ ჩუენ სხვასა 
შეცთომილებასა. 11 და მიმაქცევთ ჩვენ გზისა ამისგან, და 
მიმიხუამთ ჩუენგან ალაგთა ამათ, და აწ აიღეთ ჩუენგან 
სიტუანი წმიდისა ისრაელისა. 12 ამისთვს ესრეთ იტყვს წმიდა 
ისრაელისა, ვითარმედ ურჩ ექმნენით სიტყუათა ამათ. და 
მოსავ იქმნენით სიცრუესა ზედა, და იდრტვნენით და მოსავ 
იქმნენით სიტყვასა ამას ზედა. 13 ამისთვს იყოს თქუენდა ცოდვა 
ესე, ვითარცა ზღუდე დაცემული მეყსეულად ქალაქისა მაგრისა 
გამოღებულისა, რომლისა მეყსეულად წარმოდგის დაცემაი. 14 


დაცემა მისი იყოს, ვითარცა შემუსრვა კეცისჭურჭლისა კეცისა 
განწულილებად, ვიდრე არ პოვნადმდე მათ შორის ნალეწისა, 
რომლისა მიერ აღიღო ცეცხლი და რომლისა მიერ აღმოივსო 
მცირედი წყალი. 15” ესრეთ იტყვს უფალი, უფალი წმიდა 
ისრაილისა: ოდეს მოქცეულმან სულთ-ითქუნე, მაშინ სცხოვნდე 
და სცნა, სადა იყავ, რამეთუ ესევდი ამაოთა მიმართ. ამაო 
იქმნა ძალი თქუენი და არა გნებავსყე სმენა, 190 არამედ სთქუთ: 
ცხენებითა ვივლტოდით, ამისთვს ივლტოდით და სთქუთ: 
სუბუქთა ზედა ვიქმნეთ მყედარ, ამისთვს სუბუქნი იყვნენ 
მდევარნი თქუენნი. 17 ყმისა მიერ ერთისა ივლტოდიან ათასნი 
და ყმისა მიერ ხუთთასა ივლტოდიან მრავალნი, ვიდრემდის 
დაშთეს, ვითარცა საყე, მთასა ზედა და, ვითარცა ნიშანი, 
ქონებული ბორცუსა ზედა. 18 და კუალად ეგოსვე ღმერთი 
შეწყალებად თქუენდა. ამისთვს ამაღლდეს წყალობის-ყოფად 
თქუენდა მით, რამეთუ მსაჯულ არს უფალი ღმერთი ჩუენი. და 
სადა დატევებულ იქმნეს დიდებაი თქუენი, ნეტარ არიან 
ყოველნი დადგრომილნი მის თანა 19 მით, რამეთუ ერმან 
წმიდამან სიონს შინა დაიმკვდროს და იერუსალემმან 
ტირილით იტირა: შემიწყალე მე. შეგიწყალოს შენ, ყმისაებრ 
ღაღადებისა შენისა, რაჟამს გიხილა, შეგიწყალა შენ. 29 და 
მოგცეს თქვენ უფალმან პური ჭირისა, და წყალი იწრო, და 
არღა მერმე არ მიგეახლნენ შენ მაცთუნებელნი შენნი, რამეთუ 
თუალნი შენნი ჰხედვიდენ მაცთურთა შენთა, 21 და ყურთა 
შენთა ესმოდიან სიტყუანი უკუანა შენსა მაცთომთანი, რომელნი 
იტყოდინ: ესე არს გზაი, ვიდოდით ამას შინა, გინა მარჯუენით, 
გინა მარცხენით. 22 და აღიხუნე კერპნი მოვეცხლულნი და 
მოოქროვებულნი, დაწულილებულ ქმნნე და განჰფიწლნე, 
ვითარცა წყალნი დაშტანისა, და, ვითარცა სკორე, დასთხინე 
იგინი. 23 მაშინ იწყოს წვმა თესლსა ქუეყანისა შენისასა და 
პური ხუარბლისა შენისა იყოს სავსებით და მსუყედ, და ძოვდენ 
საცხოვარნი შენნი მას დღესა შინა ადგილსა პოხიერსა და 
ვრცელსა. 24 კურონი თქვენნი და ყარნი მოქმედნი ქუეყანისანი 
ჭამდენ ბზესა აღქმნილსა ქრთილითა განფიწლულითა. 25 და 
იყოს ყოველსა ზედა მთასა მაღალსა და ყოველსა ზედა 
ბორცუსა განსაცხრომელსა წყალი წარმდინარი მას დღესა 


შინა, ოდეს წარწყმდენ მრავალნი და ოდეს დაეცნენ 
გოდოლნი. 265 და იყოს ნათელი მთოვარისა, ვითარცა ნათელი 
მზისა, და ნათელი მზისა იყოს შვდ წილ დღესა შინა, ოდეს 
განჰკურნებდეს უფალი შემუსრვილებასა ერისა თვსისასა და 
სალმობაცა წყლულისა შენისა განიკურნოს. 27 აჰა, სახელი 
უფლისაი. აჰა, მოვალს ჟამისა მიერ მრავლისა მგზნებარე 
გულისწყრომა დიდებისა თანა, სიტყუა ბაგეთა მისთა, სიტყუაი 
რისხვითა სავსე და რისხვა გულისწყრომისა, ვითარცა ცეცხლი, 
შეშჭამდეს. 28 და სული მისი, ვითარცა წყალი ყევსა შინა 
მქანარი, მოვიდეს, ვიდრე კისრამდე და განიწვალოს 
შეძრწუნებად ნათესავი საცთურსა ზედა ამაოსა და დევნა-უყოს 
მათ საცთომელად. და ეწიოს მათ პირისპირ მათსა. 2939 არა 
მარადის ჯერ-არს თქუენდა სიხარული და შესლვა სიწმიდეთა 
მიმართ ჩემთა მარადის, ვითარცა მედღესასწაულეთა, და 
ვითარცა მოხარულთა შესლვად ავლისა თანა მთად მიმართ 
უფლისა ღმრთისა მიმართ წმიდისა ისრაცლისასა. 39 და 
სასმენელ-ყოს უფალმან დიდებაი ყმისა მისისა და 
გულისწყრომა მკლავისა მისისა აჩუენოს გულისწყრომისა თანა 
და რისხვისა და ალისა შეშჭამდეს და ტეხა მაიძულებელი, და 
ვითარცა წყალი და სეტყვაი გარდამოსრული დაპატიჟებით, 31 
რამეთუ ჭმისაგან უფლისა იძლინენ ასსურასტანელნი 
წყლულებითა, რომლითაცა დასცნეს იგინი. 32 და იყავნ მისსა 
გარემოს, ვინა იყო მისსა სასოებაი შეწევნისა, რომლისა 
მიმართ ესვიდა. ესენი ბობღნითა და ნესტვთა და ქნარითა 
ბრძოდენ მას განცხრომისა მიერ, რამეთუ უწინარეს დღეთასა 
მიეყადოს. 33 ნუ შენცა განემზადე გამეფებად, ყევი ღრმა, ხე 
ნაძვსა? ცეცხლი და შეშანი მრავალნი, გულისწყრომა უფლისა, 
ვითარცა ჟქევი წუნწუბისა მიერ მგზებარე. 


თავი 31 


1 ვაი შთამომავალთა ეგვპტედ შეწევნისათვს, რომელნი მოსავ 
არიან ცხენთა მიმართ და ეტლთა მიმართ; რამეთუ არიან 
მრავალ და ცხენებსა ზედა სიმრავლე ფრიად: და არა იყვნეს 
მოსავ წმიდისა მიმართ ისრაცლისასა, და უფალი არა 
გამოიძიეს. 2 და თავადმან ბრძენმან მოაწინა მათ ზედა ძვრნი 
და სიტყვაი მისი არა შეურაცხ იქმნეს, და ზედააღდგენ სახლთა 
ზედა კაცთა ბოროტთასა და სასოებასა ზედა მათსა ამაოსა, 3 
მეგვპტელისა კაცისა და არა ღმრთისამიმართთასა, ყორცებსა 
ცხენთასა, და არა არს შეწევნა, ხოლო უფალმან მოაწიოს 
ჭელი მისი მათ ზედა, და დაშურებიან შემწენი, და ერთბამად 
ყოველნი წარწყმდენ, “ რამეთუ ესრეთ მრქუა მე უფალმან: 
ვითარსახედ ოდეს იყვრნეს ლომმან, ანუ ლეკუმან ლომისამან 
ნადირსა ზედა, რომელი შეიპყრას და დაიზახსნეს მას ზედა, 
ვიდრე არა აღივსნიან მთანი ჟყმითა მისითა, და იძლინეს და 
სიმრავლითა გულისწყრომისათა წიწნეულ იქმნეს, ეგრეთ 
გარდამოვიდეს უფალი საბაოთ მოლაშქრებად მთასა ზედა 
სიონსა, მთათა ზედა მისთა, ? ვითარცა მფრინველნი 
მფრინვალენი, ეგრეთ შეეწევის უფალი საბაოთ იერუსალცმსა, 
შეეწევის და განარინებს, და მოურნე ექმნეს და აცხოვნოს. 9 
მოიქეცით ღრმასა განზრახვასა განმზრახნი და უშჯულოსა, ძენი 
ისრაცლისანი, 7 რამეთუ მას დღესა უარ-ყვნენ კაცთა 
ჭყელითქმნულნი მათნი ვეცხლისანი და ოქროსანი, რომელნი 
ქმნნეს ყელთა მათთა. 8 და დაეცეს ასურ არა მახვლითა 
მამაკაცისათა, არცა მახვლმან კაცისამა შეჭამოს იგი და 
ივლტოდის არა პირისაგან მახვლისა, ხოლო ჭაბუკნი იყვნენ 
მოუძლურებულ. ? რამეთუ კლდესა შეეყვნენ, ვითარცა 
პატნეზთა, და იძლინენ. ხოლო მლტოლვარე მოისპოს. ამათ 
იტყვს უფალი: ნეტარ არს, რომელსა აქუნდეს თესლი სიონს 
შინა და სახლეული იერუსალსმს შინა. 


თავი 32 


1 რამეთუ, აჰა, მეფე მართალი მეფობდეს, და მთავარნი 
მშჯავრისა თანა მთავრობდენ. ? და იყოს კაცი მფარავი 
სიტყვათა თვსთა. და დაიფაროს, ვითარცა წყლისა მიერ 
მქანრისა. და გამოჩნდეს სიონს შინა, ვითარცა მდინარე 
მქანარი, დიდებული შორის ქუეყანასა წყურიელსა, 3 და არღა 
მერმე იყვნენ მოსავ კაცთა მიმართ, არამედ ყურნი მათნი 
მისცნენ მორჩილებად მათდა. 4 და გულმან უძლურთამან 
მოიხილოს მორჩილებად, და ენათა ბრგუნვილთა მალიად 
ისწავონ ზრახვა მშვდობისა. ? და არღა მერმე არა ჰრქუან 
სულელსა: მთავრობდ. და არღა მერმე არა ჰრქუან მსახურთა 
შენთა: დუმენ, 9 რამეთუ სულელმან სულელნი თქუნეს, და 
გულმან მისმან ამაონი განიგონნეს სრულ-ყოფად 
უშჯულოებითთა და თქუმად ღმრთისა მიმართ შეცთომილებისა, 
განთესვად სულთა მშიერთა და სულთა წყურიელთა 
ცალიერყოფად, 7” რამეთუ განზრახვა ბოროტთა უშჯულოთა 
განიზრახავს განხრწნად მდაბალთა სიტყუათა მიერ ცრუთა და 
განქარვებად სიტყვათა მდაბალთა საშჯელსა შინა. 8 ხოლო 
კეთილმსახურთა გულისხმიერნი განიზრახნეს და განზრახვა 
იგი ჰგიეს. ? დედანი მდიდარნი აღდეგით და ისმინეთ ქჭმისა 
ჩემისა, ასულთა სასოებით ისმინეთ სიტყუანი ჩემნი. 1?% დღეთა 
წვლიწდისათა ვსენება-ყავთ სალმობით სასოებისა თანა: 
განკაფულ არს მსთულებელი, დაცხრომილ არს, თესლი 
არღარა მოვიდეს მერმე. 11 განჰკრთით, შეწუხენით მოსავნი, 
განიძარცუენით, შიშეულ იქმნენით, გარემოისხთ ძაძა წელთა 
თქუენთა. 12 და ძუძუთა ზედა იტყებდით, აგარაკისათვს 
გულისსათქმელისა და ვენაყჟისა ნაყოფისა, 13 ქუეყანასა ზედა 
ერისა ჩემისა ეკალნი და თივა აღმოსცენდეს, და ყოველთაგან 
სახლთა სიხარული აღებულ იქმნეს, ქალაქი მდიდარი, 14 
სახლნი დატევებულნი, სიმდიდრე ქალაქისა დაუტეონ, სახლნი 
გულისსათქმელნი, და იყვნენ დაბნებნი ქუაბებ ვიდრე 
უკუნისამდე, სიხარულ ვირთა ველურთა, სასაძოვრე მწყემსთა. 


15 ვიდრემდისცა მოვიდეს თქუენ ზედა სული მაღლისაგან, და 
იყოს უდაბნო ქერმელი და ქერმელი მაღნარად შეირაცხოს. 19 
და განისუენებდეს უდაბნოს შინა მშჯავრი და სიმართლემან 
შორის კარმელისა დაიმკვდროს. 17 და იყუნენ საქმენი 
სიმართლისანი მშვდობით, დაიპყრას სიმართლემან 
განსუენება და მოსავებ იყვნენ ვიდრე საუკუნოსამდე. 18 და 
დაიმკვდროს ერმან მისმან ქალაქსა შინა მშვდობისასა, და 
მკვდრ იქმნეს სასოებით და განისუენებდენ სიმდიდრისა თანა. 
19 ხოლო სეტყუა გარდამო-თუ-ვიდეს, არა თქუენ ზედა მოვიდეს 
და იყვნენ მკვდრ ქმნილნი მაღნართა შინა მინდობილ, 
ვითარცა ველობსა ზედა. 29 ნეტარ არიან მთესველნი ყოველსა 
ზედა წყალსა, სადა ყარი და ვირი თრგუნავს. 


თავი 33 


1 ვაი საარებულმყოფელთა თქვენთა, ხოლო თქუენ არა ვინ 
გყოფს საარებულ, და შეურაცხისმყოფელი თქუენი, არ 
შეურაცხისმყოფელი; ტყუე იქმნენ შეურაცხისმყოფელნი და 
მიეცნენ და, ვითარცა მღილი სამოსლისა ზედა, ეგრეთ 
იძლინენ. 2 უფალო, შვგვწყალენ ჩუენ, რამეთუ შენდამი 
ვესავთ. იქმნენინ თესლი ურწმუნოთა წარსაწყმედელად, ხოლო 
მაცხოვარება ჩუენი ჟამსა შინა ჭირისასა. 3 ყმისათვს შიშისა 
შენისა განჰკრთეს ერნი შიშისაგან შენისა და განითესნეს 
ნათესავნი. 4 ხოლო აწ შეკრბენ ტყუენი თქუენნი მცირითგან და 
დიდით, ვითარსახედ უკეთუ ვინ შეჰკრებნ მკალთა, ეგრეთ 
გემღერდენ თქუენ. ? წმიდა არს ღმერთი დამკვდრებული 
მაღალთა შინა, აღივსო სიონი მშჯავრითა და სიმართლითა 9 
შჯულისა მიერ განეცნენ; საუნჯეთა შორის მაცხოვარება თქუენი. 
მუნ სიბრძნე და ზედმიწევნულობა და კეთილმსახურება 
უფლისა მიმართ; ესე საუნჯენი სიმართლისანი. 7 აჰა, შიშისა 
მის მისისა, იგინი შეშინდენ, რომელთა ეშიშვით, შეშინდენ 
თქუენგან, რამეთუ ქადაგნი მოივლინნენ მთხოელნი 
მშვდობისა, მწარედ მტირალნი მვედრებელნი მშვდობისანი, 93 
რამეთუ გზანი მესამეთანი მოოჭყრდენ. დაცხრომილ არს შიში 
წარმართთა და ამათდა მიმართ აღთქუმა აღიღების და არა 
შეჰრაცხდეთ მათ კაცად. ? იგლოვა ქუეყანამან, ჰრცხუენა 
ლიბანსა, საწყლობელ იქმნა სარონ; საჩინოდ იყოს გალილეაი 
და კარმელი. 19 აწ აღვდგე, - იტყვს უფალი: აწ ავმაღლდე, აწ 
ვიდიდო, 11 აწ იხილოთ, აწ სირცხვლეულ იქმნნეთ, ამაო იყოს 
ძალი სულისა თქუენისა, ცეცხლი შეგჭამდეს თქუენ. 12 და 
იყვნენ წარმართნი აღტყინებულ, ვითარცა ეკალნი ყანობირსა 
შინა, მივრდომილნი და დათრგუნვილნი. 13 ესმეს შორიელთა, 
რომელნი ვქმნენ და ცნან მახლობელთა ძალი ჩემი. 14 
განდგეს სიონსშინანი უშჯულონი, რამეთუ ცეცხლი ეტყინების, 
ძრწოლამან შეიპყრნეს უთნონი. ვინ მოგითხრას თქუენ 
ადგილი საუკუნოი? 1? მავალი სიმართლისა მიერ, მზრახვალი 


წრფელსა გზასა, მოძულე უშჯულოვებისა და უმართლობისა და 
ჭკელთა განმაყენებელი ქრთამთაგან დამამძიმებელი ყურთა, 
რაითა არა ისმინოს მშჯავრი სისხლისა, დამწუხველი თუალთა, 
რაითა არა იხილოს უსამართლოებაი. 19 ესე დაემკვდროს 
მაღალსა შინა ქუაბსა კლდისა ძლიერისასა. პური მიეცეს მას 
და წყალი მისი სარწმუნოი. 17 მეფე დიდებით იხილოთ, და 
თუალთა თქუენთა იხილონ ქუეყანა შორიელი. 18 სულმან 
თქუენმან იწვართოს შიში. სადა არიან ღრამატიკოსნი? სადა 
არიან თანამზრახვალნი? სადა არს რიცხვ მიმოქცევთა? მცირე 
და დიდი ერი, 1? რომელთა არცა განიზრახეს, არცა 
ყკმაიმაღლისა მიერვე არსმენად ერისა ბიწიანისა და არა არს 
მსმენელისა გულისხმის-ყოფაი. 29 აჰა, სიონი ქალაქი 
მაცხოვარებისა ჩუენისა, თუალთა შენთა იხილნენ, იერუსალცმ, 
ქალაქო მდიდარო, კარავნი, რომელნი არ შეირყინენ, არცა 
შეიძრნენ, მანანი კარავისა მისისანი საუკუნესა ჟამსა, არცა 
საბელნი მისნი არა განირღუენ. 21 რამეთუ სახელი უფლისაი 
დიდ არს თქუენდა, ადგილი თქუენდა იყოს მდინარენი და 
დანახეთქნი ბრტყელნი და ვრცელნი. არა ვიდოდის გზასა მას 
ნავი მართებული, რამეთუ ღმვრთი ჩემი დიდ არს, არ 
თანაწარმჭდეს მე. 22 უფალი, მამაი ჩუენი, უფალი, მსაჯული 
ჩუენი, უფალი, მთავარი ჩუენი, უფალი, მეფც ჩუენი, უფალი, 
მაცხოვარი ჩუენი, და მან გუაცხოვნნეს ჩუენ. 23 განირღუეს 
საბელნი შენნი, რამეთუ არ განძლიერდა. ნაქუსი შენი მიდრკა, 
არ შთამოივსნენ აფრის ქსელნი. არა აღიღოს ნიშანი, 
ვიდრემდის არა მიეცეს ტყუედ, ვინცა მრავალნი თანა 
მკელობელთა ჰყოფდენ ტყუეობასა. 24 და არა თქუას მათ 
შორის მან ერმან: დავშუერ, რამეთუ მიეტეოს მათ ცოდვა. 


თავი 34 


1 შემოკრიბენით ნათესავნი და ისმინეთ, მთავარნო! ისმინეთ 
ქუეყანამან და დამკვდრებულთა მას შინა, მკვდროანმან და 
ერმან მისშორისმან. 2 მით, რამეთუ გულისწყრომაი უფლისაი 
ყოველთა ზედა წარმართთა და რისხვა რიცხუსა ზედა მათსა 
წარწყმედად მათდა და მიცემად მათდა მოსასრველად, 3 
ხოლო წყლულნი მათნი დაცვვენ და მკუდარნი. და აღვიდეს 
საყნოსი მათი, და დასოვლდენ მთანი სისხლისაგან მათისა. “ 
და დადნენ ყოველნი ძალნი ცისანი, და წარიგრაგნოს ცაი, 
ვითარცა წიგნი. და ყოველნი ვარსკულავნი დამოცვვენ, 
ვითარცა ფურცელნი ვენაჭისაგან და ვითარცა დაცვვიან 
ფურცელნი ლეღვსაგან. ? დაითრო ყრმალი ჩემი შორის ცისა, 
აჰა, იდუმეასა ზედა გარდამოვიდეს და ერსა ზედა 
წარწყმედისასა მშჯავრისა თანა. 9 მახვლი უფლისაი აღივსო 
სისხლითა, განზრქა ცმელისაგან კრავთასა და ცმელისაგან 
ვაცთა და ვერძთასა, რამეთუ მსხუერპლი უფლისაი ბოსორს და 
დაკლვა დიდი იდუმეას შინა. 7 და დაეცნენ მდიდარნი და 
ვერძნი და კურონი, და დაითროს ქუეყანა სისხლისა მიერ და 
განძღეს მიწა ცმელითა მათითა. 838 რამეთუ დღე სასჯელისა არს 
უფლისა და წელიწადი კუალად-გებისა საშჯელისა სიონისა 
წარმოდგა. 3? და გარდაიქცენ ჟევნებნი მისნი ფისად და ქუეყანა 
მისი წუნწუბას. და იყოს ქუეყანა მისი, ვითარცა ფისი მგზებარე 
190 ღამე და დღე, და არ დაშრტეს საუკუნესა ჟამსა. და აღვიდეს 
კუამლი მისი ზემო ნათესავთამი და ჟამსა შინა მრავალსა 
მოოვჭრდეს. 11 დაემკვდრნენ მას შინა მფრინველნი, და 
გრძღაბნი, და ძერანი და ყორანნი, და დადებულ იქმნეს მის 
ზედა საბელი ქუეყანისსაზომელი ოვრებისა, და 
ვირკენტავროსნი დაემკვდრნენ მის შორის. 12 მთავარნი მისნი 
არა იყვნენ, რამეთუ მეფენი მათნი და მთავარნი და 
დიდებულნი მისნი იყვნენ წარსაწყმედელად. 13 და 
აღმოსცენდენ ქალაქთა შინა მათთა საეკლენი ხენი და 
სიმაგრეთა შორის მისთა. და იყოს საყოფელ სირინოსთა, და 


ეზოებ სირაქლემთა, 14 და შეემთხვნენ ეშმაკნი 
ვირკენტავროსთა, და ყჭმობდეს მოყვასი მოყვსისა მიმართ. მუნ 
განისუენებდენ ვირკენტავროსნი, რამეთუ პოვეს თავთა თვსთა 
განსუენებაი. 12 მუნ დაიბუდა გრძღაბმან, და დაჰმარხნა 
ქუეყანამან ყრმანი მისნი კრძალულებით. მუნ შეიმთხვნეს 
ირემნი და იხილნეს პირნი ურთიერთასნი, 19 რიცხუეულად 
წარვლეს და ერთი მათგანი არ წარწყმდა. მოყუასმან მოყუასი 
არა გამოიძიეს, რამეთუ უფალმან ამცნო მათ და სულმან 
მისმან შეკრიბნა იგინი. 17 და მან დააგდოს მათ ზედა წილი, და 
ჭელმან მისმან განნაწილნა ძოვნად საუკუნედმდე ჟამად, 
დაიმკვდრნედ ნათესავთამდე ნათესავთასა, განისუენებდენ მის 
ზედა. 


თავი 35 


1 იხარებდ, უდაბნო წყურიელი. და იშუებდინ უდაბნოი და 
ყუაოდენ, ვითარცა შროშანნი. 2 და აღყუავნენ და იშუებდენ 
მდინარენი იორდანისანი, და დიდებაი ლიბანისა მოეცეს მას 
და პატივი კარმელისა, და ერმან ჩემმან იხილოს დიდებაი 
უფლისაი და სიმაღლე ღმრთისაი. 3 გაძლიერდით ყელნი 
დავსნილნი და მუყლნი განრღუეულნი. “ ნუგეშინის-ეცით 
სულმოკლეთა გონებითა: განძლიერდით, ნუ გეშინინ. აჰა, 
ღმერთი ჩუენი საშჯელსა ნაცვლად მიაგებს, და ნაცვალ-აგოს. 
თვთ მოვიდეს და მაცხოვნეს ჩუენ. ? მაშინ აღეხუნეს თუალნი 
ბრმათანი. და ყურთა ყრუთასა ესმოდის. 9 მაშინ ვლდებოდის 
კოჭლი, ვითარცა ირემი, და ცხად იყოს ენაი ძლით მზრახვალი, 
რამეთუ გამოეცა უდაბნოს შინა წყალი და ყევი შორის 
ქუეყანასა წყურიელსა. ” და ურწყული იყოს მწურნებად, და 
ქუეყანასა შინა წყურიელსა წყარო წყლისა იყო. მუნ სიხარული 
მფრინველთა, საყოფელი სამწყსოთა და მწყურნები 
ლელმნწნმისა, და არა წარჰვჭდეს მუნ არაწმიდაი. 8 იყოს მუნ გზა 
წმიდაი და გზად წმიდად ეწოდოს. არა წარვიდეს მიერ 
არაწმიდაი, არცა იყოს მუნ გზა არაწმიდა. ხოლო განთესულნი 
ვიდოდიან მას ზედა. არა შესცთეს. 3? და არა იყოს მუნ ლომი, 
არცა მჭეცთა ბოროტთაგანი, არა აღვიდეს მის ზედა, არცა 
იპოოს მუნ, არამედ ვიდოდიან მას ზედა გამოყსნილნი და 
შეკრებულნი უფლისა მიერ. 19 მოიქცენ და მოვიდენ სიონად 
სიხარულისა თანა და სიხარული საუკუნოი ზეშთა თავისა 
მათისა, ქება და მხიარულება და შუება ეწიოს მათ. წარყვდა 
სალმობა და მწუხარება და სულთქმა. 


თავი 36 


1 და იქმნა, ოთხდამეათესა წელსა მეფე-ყოფისა ეზეკიასსა 
აღმოვიდა სენაქირიმ, მეფე ასსურასტანელთა, ქალაქთა ზედა 
იუდეასათა მაგართა და გამოიხუნა იგინი. 2? და მიავლინა 
მეფემან ასსურასტანელთამან რაფსაკი ლაქისით 
იერუსალიმად, მეფისა მიმართ ეზეკიასსა ძალისა თანა 
მრავლისა და დადგა სლვასა თანა წყლისა საბანელისა 
ზენაისასა, შორის გზასა აგარაკისა მმურკნველისასა. 3 და 
გამოვიდა მისდა მიმართ ელიაკიმ ქელკიასი, განმგე, და სომნა 
მწიგნობარი და იოახ ასაფისი, მოსაყსენებელთმწერალი. 4 და 
ჰრქვა მათ რაფსაკმან: თქუთ სადმე ეზეკიას მიმართ, ამათ 
იტყვს მეფე დიდი, მეფე ასსურასტანელთა: ვისსა მოსავ ხარ? 2 
ნუ განზრახვითა, ანუ სიტყუებითა ბაგეთათა იქმნების წყობაი? 
და აწ ვისსა მიმართ ესავ, რამეთუ ურჩ ხარ ჩემდა? 5 აჰა, მოსავ 
ხარ კუერთხისა მიმართ ლელნმისასა, შეფქულისა ამის 
ეგვპტედ მიმართ, რომელსა მი-თუ-ვინ-ეყრდნას მის ზედა, 
შევიდეს ყელად მისსა. ესე არს ფარაო, მეფე ეგვპტისა, და 
ყოველნი მოსავნი მისდამი. 7 ხოლო უკეთუ იტყვთ: ჩემდამო, 
უფლისა მიმართ ღმრთისა ჩუენისა ვესავთ; არა იგი არსა, 
რომელსა მიუხუნა ეზეკიამან მაღალნი მისნი და 
საკურთხეველნი მისნი? და ჰრქვა: იუდასა და იერუსალიმს 
პირისპირ საკურთხეველისა ამის თაყუანის-ეცი. 8 აწ მოუყედით 
უფალსა ჩემსა, მეფესა ასსურასტანელთასა, და მიგცე თქუენ 
ორათასი ცხენი, უკეთუ შეუძლოთ მიცემად მჭედართა მათ 
ზედა. ? და ვითარ შემძლებელ ხართ გარემიქცევად პირისა 
მიმართ ადგილთმთავრისა ერთისა, მრწემებ არიან მოსავნი 
მეგვპტელთა მიმართ ცხენისა და მყედრისა. 19 და აწ ნუ 
თვნიერ უფლისა აღმოვედითა სოფელსა ამას ზედა ბრძოლად 
ამისსა? უფალმან თქვა ჩემდამო: აღვედ მის ზედა და განხრწენ 
იგი. 11 და თქუეს მისდა ელიაკიმ და სომნა და იოახ: ზრახევდ 
მონათა მომართ შენთა ასურებრ, რამეთუ გუესმის ჩუენ, და ნუ 
ჰზრახავ ჩუენდამო იუდეანებრ. და რად ჰზრახავ ყურებისა 


მიმართ კაცთა მდგომარეთასა ზღუდესა ზედა? 12 და თქვა 
რაფსაკმან მათდამი: ნუ უფლისა მიმართ თქუენისა, ანუ 
თქუენდა მიმართ მომავლინა მე უფალმან ჩემმან თქუმად 
სიტყვათა ამათ, არა კაცთა მომართ მსხდომარეთა ზღუდეთა 
ზედა, რაითა ჭამონ სკორე მათი და სუან ფსელი მათი 
თქუენითურთ ერთბამად? 13 და დადგა რაფსაკი და ყმა-ყო 
კმითა დიდითა იუდიანებრ და თქვა: ისმინენით სიტყვანი 
მეფისა ასსურასტანელთასანი! 14 ამათ იტყვს მეფე: ნუ 
გაცთუნებსთ თქუენ იზეკია სიტყუებითა, რომლითა ვერ 
შემძლებელ არს ვსნად თქუენდა. 1“? და ნუ გეტყვნ თქუენ 
ეზეკია, ვითარმედ: გვვსნეს ჩუენ ღმერთმან და არა მიეცეს 
ქალაქი ესე ყელთა მეფისა ასსურასტანელთასათა. 168 ნუ 
ისმენთ ეზეკიასსა. ამათ იტყვს მეფე ასსურასტანელთა: უკეთუ 
გნებავს ქველმეტყუელების და გამოსლვად ჩემდამო, და ჭამეთ 
კაცად-კაცადმან ვვნაჭი თვსი და ლეღუნი, და სუთ წყალნი 
ჯურღმულისა თქუენისა, 17 ვიდრემდის მოვიდე და მიგიყვანნე 
თქუენ ქუეყანისა მიმართ, ვითარცა ქუეყანისა თქუენისა 
იფქლისა და ღვნისასა, ქუეყანისა პურისა და ვენაჟთასა. 18 ნუ 
გაცთუნებნ თქუენ ეზეკია მეტყუელი და გეტყვნ: ღმერთმან 
მივსნნეს ჩუენ, ნუ იყსნნესა ღმერთთა ნათესავთასა 
თითოეულმან სოფელი თვსი ყელისაგან მეფისა 
ასსურასტანელთასა? 13? სადა არს ღმერთი ემათისა და 
არფათისა, და სადა ღმერთი ქალაქისა სემფარუემისა? ნუ 
განარინოს სამარია ყელისაგან ჩემისა? 29 ვინ არს ყოველთა 
ამათ ღმერთთაგანი, რომელმან განარინა ქუეყანა თვსი 
ჭელისაგან ჩემისა? რამეთუ ღმერთმან თქუენმან ივსნეს 
იერუსალიმი ჭელისაგან ჩემისა? 21 და დადუმნეს და არა ვინ 
მიუგო მას სიტყვა ბრძანებისათვს მეფისა არას მიგებად მისსა. 
22 და შევიდა ელიაკიმ ქელკიასი, განმგე, და სომნა 
მწიგნობარი ძალისა და იოახ ასაფისი, 
მოსაჭსენებელთმწერალი, მომბძარველნი სამოსელთანი, 
ეზეკიას მიმართ და მიუთხრნეს მას სიტყუანი რაფსაკისნი. 


თავი 37 


1 და იყო სმენასა შინა მეფისა ეზეკიაისსა, განხეთქნა 
სამოსელნი თვსნი და გარემოისხა ძაძაი და აღვიდა სახიდ 
უფლისა. ? და მიავლინა ელიაკიმ გამგე და სომნა მწიგნობარი 
და მოხუცებულნი მღდელთანი, მორტყმულნი ძაძებითა, 
ესაიაის მიმართ, ძისა ამოსისა წინაისწარმეტყუელისა. 3 და 
ჰრქუეს მას: ამათ იტყვს ეზეკია: დღე ჭირისა და ყუედრებისა და 
მხილებისა და რისხვისა არს დღესისა დღე, რამეთუ მოიწია 
ლმობაი შობისა, ხოლო ძალი არა აქუს შობად. “ შე-თუ-ვითარ- 
ისმინნეს უფალმან, ღმერთმან შენმან, სიტყუანი რაფსაკისნი, 
რომელნი მოავლინნა მეფემან ასსურასტანელთამან 
ყუედრებად ღმრთისა მ.აცხოვრისა და ყუედრებად სიტყუათა, 
რომელნი ესმნეს უფალსა, ღმერთსა შენსა, და ვედრება-ყავ 
უფლისა მიმართ, ღმრთისა შენისა დატევებულთა ამათთვს. 2 
და მოვიდეს ყრმანი მეფისა ეზეკიაისნი ესაიაის მომართ. 9 და 
ჰრქუა მათ ესაიამან: ესრეთ სთქუათ უფლისა მიმართ თქუენისა: 
ამათ იტყვს უფალი: ნუ შეშინდები სიტყვათაგან, რომელნი 
გესმნეს, რომელნი მაყუედრნეს მე მოციქულთა მეფისა 
ასსურასტანელთასათა. 7 აჰა, შევავლინო მისდამი სული, და 
მსმენელი ამბვისა მიიქცეს სოფლად მისსა და დაეცეს 
მახვლითა ქუეყანასა შინა მისსა. 8 და მიიქცა რაფსაკი და ეწია 
მეფესა ასსურასტანელთასა, მო-რაი-ეცვა მას ლობნაი, და 
მსმენელ იქმნა მეფე ასსურასტანელთა, რამეთუ ლტოლვილ 
იქმნა ლაქისით, ? ვითარმედ გამოვიდა თარათა, მეფე 
ეთიოპელთა, დასხმად მისსა, და მსმენელი შეიქცა და 
მიავლინნა მიმთხრობნი ეზეკიაის მიმართ მეტყუელმან: 19 
ესრეთ არქუთ ეზეკიასა, მეფესა იუდეასასა: ნუ გაცთუნებნ შენ 
ღმერთი შენი, რომლისა შენ მოსავ ხარ, მისდამი მეტყუელი: არ 
მიეცეს იერუსალემი ყჟელთა მეფისა ასსურასტანელთასასა. 11 
ანუ არა გესმნეს, რომელნი უყვნეს მეფეთა ასსურასტანელთასა 
ყოველსა ქუეყანასა, ვითარ წარწყმიდეს? ხოლო შენ განმერეა? 
12 ნუ განარინნეს იგინი, ღმერთთა წარმართთასა, რომელნი 


წარწყმიდნეს მამათა ჩემთა: ღოზანი, ხარრანი და რამფისი, 
რომელნი არიან სოფელსა შინა თეემათისასა. 13 სადა არიან 
მეფენი ემათისანი და არფათისანი? და სადა ქალაქისა 
სამპფარუიმისანი: ენა და ღავან? 1“ და მოიღო ეზეკიამან წიგნი 
მიმთხრობელთაგან და აღმოიკითხა იგი, და აღვიდა სახიდ 
უფლისა, და განაღო იგი წინაშე უფლისა. 12 და ილოცა 
ეზეკიამან, უფლისა მიმართ მეტყუელმან: 195 უფალო საბაოთ, 
ღმერთო ისრაილისაო, მჯდომარეო ქერუვიმთა ზედა, შენ ხარ 
ღმერთი მხოლოდ ყოვლისა მეფობისა მსოფლიოსა, შენ 
შექმნენ ცაი და ქუეყანა. 17 მოყავ, უფალო, ყური შენი, ისმინე, 
უფალო! განახუენ, უფალო, თვალნი შენნი, მოიხილე, უფალო, 
და იხილენ სიტყვანი, რომელნი მოავლინნა სენაქირიმ, 
მეფემან ასსურასტანელთამან, ყუედრებად ღმრთისა 
მაცხოვრისა, 18 რამეთუ ნანდვილვე მოაოვრეს მეფეთა 
ასსურასტანისათა მკვდროანი ყოველი და სოფელი მათი 19 და 
შეყარნეს კერპნი მათნი ცეცხლად, რამეთუ არა ღმერთნი 
იყვნეს, არამედ საქმეებ ჭელებისა კაცთასა, ძელ და ქვა, და 
წარწყმიდნეს იგინი. 2? ხოლო შენ, უფალო, ღმერთო ჩუენო, 
გვკსნენ ჩუენ ყელისაგან მათისა, რაითა ცნას ყოველმან 
მეფობამან ქუეყანისამან, ვითარმედ შენ მხოლო ხარ ღმერთ. 
21 და მიივლინა ესაია, ძე ამოსისი, ეზეკიას მიმართ და ჰქვა 
მას: ამათ იტყვს უფალი, ღმერთი ისრაცლისა: მესმნეს, 
რომელნი ილოცენ ჩემდამო სენაქირიმისთვს, მეფისა 
ასსურასტანელთასა. 22 ესე არს სიტყუა, რომელი თქუა მისთვს 
ღმერთმან: განგგმო შენ და განგბასრა შენ, ქალწული, ასული 
სიონისა; შენ ზედა თავი შეხარა, ასულო იერუსალსმისაო. 23 
ვის აყუედრე და განაძვნე, ანუ ვისსა მიმართ აღიმაღლე კმაი 
შენი, და არა აღიხუენ სიმაღლედ თუალნი შენნი წმიდისა 
მიმართ ისრაცლისასა, 24 რამეთუ მიმთხრობელთა მიერ 
აყუედრე უფალსა, რამეთუ შენ სთქუ: სიმრავლითა ეტლთა 
ჩემთათა მე აღვედ სიმაღლისა მიმართ მთათასა და 
დასასრულთა მიმართ ლიბანისათა, და მოვკაფე სიმაღლე 
ნაძვსა მისისა, და სიკეთე კვიპაროსისა, და შევედ სიმაღლედ, 
კერძოთა მაღნარისათა. 25 და დავდევ ყიდი და მოვაოყრენ 


წყალნი და ყოველი შესაკრებელი წყლისა. 25 არა გესმნეს 
ესენი ძუელად, რომელნი ვყვენ? მე დღეთათგან პირველთათ 
განვაწესე, ხოლო აწ განვაჩინე მოოჭრებად ნათესავნი 
სიმაგრეთა შორის 27 და დამკვდრებულნი შორის ქალაქთა 
მაგართა, დავაყენენ ყჭელნი, და განვჟმეს და იქმნეს, ვითარცა 
თივა ყმელი ერდოთა ზედა და ვითარცა კლერტი. 28 ხოლო აწ 
განსუენება შენი და გამოსლვა შენი და შესლვა შენი მე უწყი. 29 
ხოლო გულისწყრომა შენი, რომელსა განსწყერ და სიმწარე 
შენი აღმოვიდა ჩემდამო, და განვაცუა ხრატუკი ცხვრსა შენსა 
და აღვირ პირსა შენსა, და მიგაქციო შენ გზასა, რომელსა 
მოხუედ მას ზედა. 39 ხოლო ესე შენდა სასწაულ: ჭამენ 
წელიწადსა ამას, რომელნი სთესენ, ხოლო წელიწადსა 
მეორესა _ ნეშტი, ხოლო მესამესა თესეთ და განლეწეთ, და 
დაპჰნერგენით ვენაჭნი და ჭამეთ ნაყოფი მათი. 31 და იყვნენ 
დაშთომილნი იუდეას შინა, განიბან ძირი ქუე და ყვნენ თესლნი 
ზე, 32 რამეთუ იერუსალსყმით გამოვიდენ დაშთომილნი და 
განრინებულნი მთისაგან სიონისა, შურმან უფლისა 
საბაოთისამან ყვნეს ესენი. 33 ამისთვს ესრეთ იტყვს უფალი 
მეფესა ზედა ასსურასტანელთასა: არ შემოვიდეს ქალაქსა ამას, 
არცა სტყორცოს მას ზედა ისარი, არცა ზედადადვას მის ზედა 
ფარი, არცა ამრგულივოს მის ზედა პატნეზი, 34 არამედ გზასა, 
რომელსა მოვიდა, მის მიერვე მიიქცეს და ქალაქსა ამას შინა 
არ შემოვიდეს. ამათ იტყვს უფალი: 35 შეწევნა-ყო მწედ 
ქალაქისა ამის, განრინებად მისსა ჩემთვს და მათთვს, მონისა 
ჩემისა დავითისა. 30 და გამოვიდა ანგელოზი უფლისაი და 
მოკლა ბანაკისაგან ასსურასტენელთასა ასოთხმეოცდახუთი 
ათასეული, და აღდგომილთა განთიად პოვნეს ყოველნი 
სხეულნი მკუდარნი. 37 და უკუნქცეული წარვიდა სენაქირიმ, 
მეფე ასსურასტანელთა, და დაადგრა ნინევს შინა. 38 და 
თაყვანის-ცემასა შინა მისსა შორის სახლსა ასარახ ღმრთისა 
მისისასა ადრამელიქ და სარასარ, ძეთა მისთა, დასცეს იგი 
მახვლებითა, ხოლო იგინი განრომილ იქმნეს სომხეთად, და 
მეფე იქმნა ასორდან, ძე მისი, მის წილ. 


თავი 38 


1 და იყო მას ჟამსა შინა, მოუსუსურდა ეზეკია ვიდრე 
სიკუდიდმდე და მოვიდა მისსა ესაია, ძე ამოსისი, 
წინაისწარმეტყუელი და თქუა მისდამი: ამათ იტყვს უფალი: 
განაწესე სახლისათვს შენისა, მოჰკუდები რამეთუ შენ, და არა 
სცხოვნდე. ? და მიიქცია ეზეკიამან პირი თვსი კედლად მიმართ 
და ილოცა უფლისა მიმართ, 3 მეტყუელმან: 9 უფალო, 
მოივსენე, უფალო, ვითარ ვიდოდე წინაშე შენსა ჭეშმარიტებისა 
თანა გულისა მიერ ჭეშმარიტისა და სათნონი წინაშე შენსა 
ვყვენ. და ტიროდა ეზეკია ტირილსა დიდსა. 4 და იქმნა სიტყვა 
უფლისაი ესაიას მიმართ, მეტყუელი: ? ვიდოდე და არქუ 
ეზეკიასა: ამათ იტყვს უფალი, ღმერთი დავითის, მამისა შენისა: 
მესმა ლოცვისა შენისა და ვიხილნე ცრემლნი შენნი. აჰა, 
შევსძინე ჟამსა ზედა შენსა წელიწადი ათხუთმეტი. 9 და 
ჭელისაგან მეფისა ასსურასტანელთასა გივსნა მე შენ, და მწედ 
ქალაქისა ამის შეწევნა-ვყო. 7 ხოლო ესე შენდა სასწაულ 
უფლისა მიერ, ვითარმედ ყოს უფალმან სიტყვა ესე. 8 აჰა, 
მოვაქცევ აჩრდილთა აღსავალთასა, რომელთა შთავიდა მზე 
ათთა ხარისხთა სახლისა მამისა შენისათა უკუნქცევად მზე 
ათთა ხარისხთა. და აღმოვიდა მზე ათთა აღსავალთა, 
რომელთა შთავიდა აჩრდილი. 3? ლოცვაი ეზეკია მეფისა, 
რაჟამს დასნეულდა და აღდგა: 19 მე ვთქუ სიმაღლესა შინა 
დღეთა ჩემთასა: წარვიდე ბჭეთა მიმართ ჯოჯოხეთისათა, 
დაუტევნე წელიწადნი ნეშტნი. 11 ვთქუ: არღა მერმე არ ვიხილო 
მაცხოვარება ღმრთისაი ქუეყანასა ზედა ცხოველთასა, არღა 
მერმე არ ვიხილო კაცი მერმე დამკვდრებულთა თანა. 12 
მოვაკლდი ნათესაობისაგან ჩემისა, დაუტევე ნვშტი ცხორებისა 
ჩემისა, განვიდა და წარვიდა ჩემგან, ვითარცა დამშლელი 
კარავსა აღმართებულსა, სული ჩემი იქმნა ჩემ თანა, ვითარცა 
ქსელი მიზდურისა მიახლებულისა გამოკუეთად. 13 მას დღესა 
შინა მივეცი ვიდრე განთიადმდე, ვითარცა ლომსა, ეგრეთ 
შემუსრნა ყოველნი ძუალნი ჩემნი, 1“ რამეთუ დღისაგან ვიდრე 


ღამისამდე მივეცი, ვითარცა მერცხალმან, ეგრეთ ქმა-ვყავ, და 
ვითარცა ტრედმან, ეგრეთ ვიწუართე, რამეთუ მოაკლდეს 
თუალნი ჩემნი მიხედვასა ჩემსა ცად უფლისა მიმართ, 
რომელმან განმარინა მე და მომისპო ჩემი სალმობა სულისა. 
15 რასა ვიტყოდე, ანუ რასა მეტყოდეს, ოდესცა იქმოდეს, 
რამეთუ მან განაგო ყოველნი წელიწადნი ჩემნი სიმწარით 
სულნი ჩემნი. 19 უფალო, რამეთუ მისთვს მიგეთხრა შენ და 
აღადგინე ცხორება ჩემი და ნუგეშინისცემული ვცხონდი. 17 აჰა, 
მშვდობა ჩემი მიიქცა სიმცირედ, ულხინე სულსა ჩემსა, რაითა 
არა წარწყმდეს, და განჰყარენ უკუანაგან ჩემსა ყოველნი 
ცოდვანი ჩემნი, 18 რამეთუ არა ჯოჯოხეთისშინანი გაქებდენ 
შენ, არცა მომკუდარნი გაკურთხევდენ შენ, არცა ესვიდენ 
ჯოჯოხეთისშინანი მოწყალებასა შენსა. 1? ცოცხალნი 
გაკურთხევდენ შენ ვითარსახედ და მე, რამეთუ დღესითგან 
ყრმანი ვქმნნე, რომელნი მიუთხრობდენ სიმართლესა შენსა. 29 
უფალო მაცხოვარებისა ჩემისაო; და არა დავსცხრე 
მაკურთხეველი შენი საფსალმონისა თანა ყოველთა დღეთა 
ცხორებისა ჩემისათა წინაშე სახლისა ღმრთისა. 21 და თქუა 
ესაია ეზეკიას მიმართ: მოიღე კუერი ლეღუთაგან, და დაგალე 
და იცხე და მრთელ იყო. და თქუა ეზეკიამან: ესე სასწაული, 
რამეთუ აღვიდე მე სახიდ უფლისა ღმრთისა? 22 


თავი 39 


1 მას ჟამსა შინა მოავლინნა მაროდახ, ძემან ლაადანისმან, 
მეფემან ბაბილოვნისამან, ეპისტოლენი და მოციქულნი და 
ძღუენნი ეზეკიასსა, რამეთუ ესმა, ვითარმედ მოუსუსურდა 
ვიდრე სიკუდიდმდე და აღდგა. ? და განიხარა მათ ზედა 
ეზეკიამან სიხარული დიდი და უჩუენა მათ სახლი ნეხოთაისა 
და შტახსისა, და საკუმეველთა და მიჰრონთა, და ვეცხლისა და 
ოქროსა, და ყოველნი სახლნი ჭურჭელთა ფასისათანი და 
ყოველნი, რავდენნი იყვნენ საუნჯეთა შინა მისთა. და არა იყო 
არარაი, რომელი არა უჩუენა მათ ეზეკიამან სახლსა შინა 
მისსა. 3 და მოვიდა ესაია წინაისწარმეტყუელი ეზეკიას მომართ 
და თქუა მისდამი: რასა იტყვან კაცნი ესე? და ვინა მოვიდეს 
შენდა? და თქუა ეზეკიამან: ქუეყანისაგან შორიელისა მოვიდეს 
ჩემდამო ბაბილონისაგან. 4 და თქუა ისაია: რა იხილეს სახლსა 
შინა შენსა? და თქუა ეზეკიამან: ყოველნი სახლისა 
ჩემისაშინანი იხილნეს და არა არს სახლსა შინა ჩემსა, 
რომელი არა იხილეს, არამედდა საუნჯეთა ჩემთა შორისნიცა. 2 
და ჰრქუა მას ესაიამან: ისმინე სიტყუა უფლისა საბაოთისა. 9 
აჰა, დღენი მოვლენ და მიიხუნენ ყოველნი სახლისა 
შენისაშორისნი, და რავდენნი შეკრიბნეს მამათა შენთა ვიდრე 
დღისამდე ამის, ბაბილონად შთაიხუნენ, და არცა ერთი რაი არ 
დაუტეონ. 7 ხოლო თქვა ღმერთმან: ვითარმედ შვილთაგან 
შენთა, რომელნი ჰშვენ, მიიყვანნენ და ყვნენ საჭურისებრ 
სახლსა შინა მეფისა ბაბილოვნელთასასა. 8 და თქუა ეზეკიამან 
ესაიას მიმართ: კეთილ არს სიტყვა უფლისაი, რომელსა 
იტყოდა; იქმნენით აწ მშვიდობა და სიმართლე დღეთა შინა 
ჩემთა. 


თავი 40 


1 ნუგეშინის-სცემდით, ნუგეშინის-სცემდით ერსა ჩემსა, _ იტყვს 
უფალი. 2 მღდელნი ეტყოდეთ გულსა იერუსალიემისასა: 
ნუგეშინის-ეცით მას, რამეთუ აღივსო სიმდაბლე მისი, რამეთუ 
დავსნილ არს ცოდვა მისი, რამეთუ შეიწყნარნა ყჟელისაგან 
უფლისა მრჩობლნი ცოდვანი მისნი. 3 ყმაი მღაღადებელისა 
უდაბნოსა შინა: განჰმზადეთ გზა უფლისაი, წრფელ-ყვენით 
ალაგნი ღმრთისა თქუენისანი. 4 ყოველი ჟევი აღივსოს და 
ყოველი მთა და ბორცვი დამდაბლდეს, და იყვნენ ყოველნი 
გულარძნილნი წრფელად და ღირღოანნი გზებად ვაკებად. 2? 
და გამოჩნდეს დიდება უფლისაი და იხილოს ყოველმან 
ჭორცმან მაცხოვარება ღმრთისაი, რამეთუ უფალი იტყოდა: 9 
ყკმამან მღაღადებელისამან ქჭმა-ყავ და თქუ: რაი ჟყმა-ვყო? 
ყოველი კორცი თივა და ყოველი დიდებაი კაცისა, ვითარცა 
ყუავილი თივისა. 7 განყმა თივა და ყუავილი დამოსცვვა, 
რამეთუ სულმან უფლისამან განვლო მის შორის, რამეთუ 
მართლიად თივა არს ერი ესე. 8 განყმა თივა და ყუავილი 
დამოცვვა, ხოლო სიტყვა ღმრთისა ჩუენისა ჰგიეს უკუნისამდე. 
?–? მთასა ზედა მაღალსა აღვედ მახარებელი სიონისა, 
აღიმაღლე ძალითა ქჭმაი შენი მახარებელმან 
იერუსალიმისამან. აღამაღლეთ, ნუ შეშინდებით მეტყუელნი 
ქალაქთა იუდაისთანი. 19 აჰა, ღმერთი ჩუენი. აჰა, უფალი, 
უფალი ძალისა თანა მოვალს და მკლავი უფლებისა თანა. აჰა, 
სასყიდელი მისი მის თანა და საქმე წინაშე მისსა, 11 ვითარცა 
მწყემსი მწყსიდეს სასამწყსოსა მისსა და მკლავითა მისითა 
შეკრიბნეს კრავნი. და მუცელქმნულთა ნუგეშინის-სცეს. 12 ვინ 
აღწყო ყელითა წყალი და ცაი მტკავლითა და ყოველი ქუეყანა 
მჯიღითა? ვინ აწონნა მთანი სასწორითა და ბორცუნი უღლითა? 
13 ვინ ცნა გონებაი უფლისაი, ანუ ვინ თანამზრახვალ მისსა 
იქმნა, რომელმანცა მოზავებულ-ყო იგი? 14 ანუ რასამე მიმართ 
განაზრახა და მოაზავა იგი, ანუ ვინ უჩუენა მას მშჯავრი, ანუ 
გზაი გულისხმის-ყოფისა ვინ უჩუენა მას? ანუ ვინ წინაწარ მისცა 


მას, და ნაცვლად მიეგოს მას? 12 უკეთუ ყოველნი წარმართნი, 
ვითარცა ნაწუეთნი კარდალისაგან, და, ვითარცა წამი 
სასწორისა, შეირაცხნეს და, ვითარცა ნერწყუა, შეირაცხნენ. 19 
ხოლო ლიბანე ვერ კმა არს საგზებელად და ყოველნი 
ოთხფერკნი ვერ კმა ყოვლად დასაწუველად. 17 და ყოველნი 
წარმართნი, ვითარცა არარაი არიან და არარა სადმე 
შეირაცხნეს. 18 ვის მიამსგავსეთ უფალი და რასა მსგავსებასა 
ამსგავსეთ იგი? 19 ნუ ხატი შექმნა ხურომან? ანუ 
ოქრომჭედელმან, გამომდნობელმან ოქროსამან, 
მოოქროვილ-ყო იგი? მსგავსება შეჰმზადა იგი, 2 რამეთუ 
ულპოლველსა ხესა გამოარჩევს ხუროი და სიბრძნით ეძიებს, 
ვითარ აღჰმართოს მისი ხატი? და რაითა არა იძრვოდის, 21 
არა სცანთა, არა გესმაყე, არა მიგეთხრა დასაბამითგან თქუენ, 
არა სცნეთ საფუძველნი ქუეყანისანი? 22 რომელსა უპყრიეს 
სიმრგულე ქუეყანისანი და დამკვდრებულნი მას ზედა, ვითარცა 
მკალნი, რომელმან დაადგინა, ვითარცა კამარა, ცაი და 
გადაართხნა, ვითარცა კარავი დამკვდრებად, 23 რომელმან 
მისცნა მთავარნი არარასა მიმართ მთავრობად, ხოლო 
ქუეყანა, ვითარცა არარაი, შექმნა, 24 რამეთუ არა ნუ 
სთესვიდენ, არცა არ დაჰნერგონ, არცა არ განძირნეს ქუეყანად 
ძირი მათი. მოჰბეროს მათ ზედა და განქმეს, და ნიავქარმან, 
ვითარცა ქარქუეტნი, აღიხუნეს იგინი. 25 აწ უკუე რასა 
მამსგავსეთ მე? და ავმაღლდე, იტყვს წმიდაი, 20 აღიხილენით 
სიმაღლედ მიმართ თვალნი თქუენნი, და იხილეთ, ვინ აჩუენნა 
ესე ყოველნი, გამომყვანებელმან რიცხვსაებრ სოფლისა 
თვსისამან. ყოველთა სახელით უწოდის მრავლისაგან 
დიდებისა და სიმტკიცისა ძლიერებისასა, არარა შეგცილდა 
შენ, 27 რამეთუ ნუ იტყჟ, იაკობ, და რაი იზრახე, ისრაილ? 
დაეფარა გზა ჩემი ღმრთისაგან. და ღმერთმან ჩემმან მშჯავრი 
ჩემი მიმიღო და განმეშორა. 28 და აწ არა სცნა, არა თუმცა 
გესმა ღმერთი საუკუნე, ღმერთმან, რომელმან შეჰმზადნა 
კიდენი ქუეყანისანი, არ მოემშიოს, არცა დაშურეს, არცა არს 
მოპოვნება ცნობიერებისა მისისა, 2? მიმცემელი მშიერთა 
ძალსა და არლმობილთა მწუხარებასა, 39 რამეთუ მშიერ 


იქმნენ ჭაბუკნი, და დაშურენ ჭაბუკანი, და რჩეულნი უძალო 
იყვნენ, 31 ხოლო მოთმინეთა ღმრთისათა იცვალონ ძალი, 
ფრთეცენებულ იქმნენ, ვითარცა არწივნი; რბიოდიან და არა 
დაშურენ, ვიდოდიან და არ შეემშიოს. 


თავი 41 


1 განახლდებოდეთ ჩემდა ჭალაკნი, რამეთუ მთავართა 
იცვალონ ძალი. მიეახლნედ და იტყოდენ, ერთბამად მაშინ 
მშჯავრსა მიუთხრობედ. 2 ვინ აღადგინა აღმოსავალთაგან 
სიმართლე? უწოდა მას? ფერვისფერყ მისსა ვიდოდის, მისცეს 
წინაშე მრავალთა ნათესავთასა და მეფენი განაცვბრნეს და 
მისცნეს ქუეყანად მახვლნი მათნი და, ვითარცა ქარქუეტნი, 
განყრილნი მშვლდნი მათნი. 3 და დევნა-უყოს მათ და 
განვლოს მშვდობით გზა ფერყთა მისთა. 4 ვინ იმოქმედნა და 
ყვნა ესენი? უწოდა მას მწოდებელმან მისმან დასაბამითგან 
ნათესავთათ, მე ღმერთი პირველი და მომავალთა შინა მევე 
ვარ. 2 იხილეს წარმართთა და შეეშინა კიდეთა ქუეყანისათა, 
მოეახლნეს და მოვიდეს ერთბამად. 9 თითოეულნი მშჯელი 
მოყუასსა და ძმასა თვსსა შეწევნად, და თქუეს: 7 განძლიერდა 
კაცი ხუროი და მჭედელი, მცემელი კუერისა, ერთბამად 
ჭედდეს, ოდესმე უკუე თქვს: შებრძვინვა კეთილ არს, 
განაძლიერნეს იგინი სამსჭუალთა მიერ. დაჰსხმენ მათ და არა 
შეიძრნენ, 8 ხოლო შენ, ისრაილ, ყრმა ჩემი ხარ. იაკობ, 
რომელი გამოვირჩიე, თესლი აბრაჰამისი, რომელი შევიყვარე, 
?– რომელსა შევეწიე, კიდეთაგან ქუეყანისათა და 
სამსტუროთაგან მისთა გიწოდე შენ და გარქუ: შენ ყრმა ჩემი 
ხარ, გამოგირჩიე შენ, და არ დაგიტეო შენ. 19 ნუ გეშინინ, 
რამეთუ შენ თანა ვარ. ნუ შესცთები, რამეთუ მე ვარ ღმერთი 
შენი, რომელმან განგაძლიერე შენ, და შეგეწიე შენ, და 
მოგიკრძალე შენ მარჯუენითა მართლითა ჩემითა. 11 აჰა, 
ჰრცხუენეს და ჰკდემეს ყოველთა წინააღმდგომთა შენთა, 
რამეთუ იყვნენ, ვითარცა არმყოფნი, და წარწყმდენ ყოველნი 
წინმოსაჯულნი შენნი. 12 იძინე იგინი და ვერ ჰპოვნე კაცნი 
უცნობელქმნილნი შენდამი, რამეთუ იყვნენ, ვითარცა 
არმყოფნი, და არა იყვნენ წინააღმდგომ მბრძოლნი შენნი, 13 
რამეთუ მე ვარ ღმერთი შენი, მპყრობელი მარჯუენისა შენისა, 
რომელმან გარქუ შენ: ნუ გეშინინ, რამეთუ შეგეწიო შენ. 1“ ნუ 


გეშინინ, შვილო ჩემო, იაკობ, შემცირებულო ისრაილ. მე 
შეგეწიე შენ, - იტყვს ღმერთი, მვსნელი შენი, წმიდაი ისრაილ. 
15 აჰა, გყავ შენ, ვითარცა თვალნი ურმისანი, მლეწველნი 
ახალთანი ხერხისსახედ, და განჰლეწო მთაი და დააწულილნე 
ბორცუნი და, ვითარცა მტუერი, დასხნე. 15 და განჰფიწლნე, და 
ქარმან აღიხუნეს იგინი და ნიავმან განაბნიეს იგინი, ხოლო შენ 
იშუებდე წმიდათა შორის ისრაილისათა. 17 და იხარებდენ 
გლახაკნი ნაკლულევანნი, რამეთუ ეძიებდენ წყალსა, და არა 
იყოს; ენა მათი წყურილისაგან განყმა. მე, უფალმან ღმერთმან, 
მე შევისმინო, ღმერთმან ისრაილისამან, და არ დაუტევენ 
იგინი, 18 არამედ აღვახუნე მთათა ზედა მდინარენი და საშუალ 
ველთასა წყარონი, შევქმნა უდაბნო მწყურნებად და ქუეყანა 
წყურიელი წყლისსადინელთა შორის. 1? დავდვა ურწყულსა 
ქუეყანასა ნაძვ, და ბზაი მვრსინი და კვპაროსი და ვერხვ, 29 
რაითა იხილონ და ცნან და გულისხმა-ყონ და ზედმიიწინენ 
ერთბამად, ვითარმედ ყელმან უფლისამან ქმნნა ესენი, და 
წმიდამან ისრაცლისამან აჩუენნა. 21 მოახლებულ არს საშჯელი 
თქუენი, - იტყვს უფალი ღმერთი, მოეახლნეს განზრახვანი 
თქუენნი, - იტყვს მეფე იაკობისი. 22 მოგეახლნედ და 
მიგითხრნედ თქუენ, რომელნი შეგემთხვნენ თქუენ, ანუ 
პირველნი რანი იყვნეს, თქუთ, და ზედმივაწიოთ გონებაი და 
ვცნათ, რანი უკუანასკნელნი და ზედმომავალნი? 23 მითხრენით 
ჩვენ, მიუთხრენით ზედმომავალნი უკანასკნელისა ზე და ვცნათ, 
ვითარმედ ღმერთნი ხართ, ქველის-მყოფლობდით და 
მეძვრეობდით, და დაგვკვრდეს და ვიხილოთ ერთბამად, 
ვითარმედ ვინა ხართ თქუენ, 2“ და ვინა საქმიერობანი 
თქუენნი? ქუეყანისაგან საძაგელნი გამოგირჩინა თქუენ. 232 
ხოლო მე აღვადგინო ბღუარით გამო და მზისაღმოსავალთათ 
გამო, იწოდნენ სახელითა ჩემითა, მოვიდოდედ მთავარნი და, 
ვითარცა თიჭა მეკეცისა, და, ვითარცა მეკეცე დამრთგუნველი 
თიჭისა, ეგრეთ დაითრგუნნეთ, 29 რამეთუ ვინ მიუთხრობს 
დასაბამისათა? რაითა ვცნნეთ და წინასწარღა ეიტყოდით, 
ვითარმედ: ჭეშმარიტ არს. არა არს პირველ მეტყუელი, არცა 
მსმენელი თქუენთა სიტყვათა. 27 დასაბამი სიონსა მივსცე და 


იერუსალცმსა ნუგეშინის-ვსცე გზასა ზედა, 28 რამეთუ 
წარმართთაგან, აჰა, არც ერთი, და კერპთაგან მათთა არა იყო 
მიმთხრობი. და უკუეთუ ვჰკითხო მათ: ვინ ხართ? არა მომიგონ 
მე, 2? რამეთუ არიან მოქმედნი თქუენნი და ამაოდ 
შემაცთუნებელნი თქუენნი. 


თავი 42 


1 იაკობ, ყრმა ჩემი, შევეწიო მას. ისრაილ, რჩეული ჩემი, 
შეიწყნარა იგი სულმან ჩემმან. მივეც სული ჩემი მის ზედა. 
სამართალი წარმართთა გამოართუას. 2 არ ღაღადებდეს, 
არცა დააცადოს, არცა სასმენელ იქმნეს გარვ ჭმაი მისი. 3 
ლელწამი განტეხილი არა შემუსროს და პატრუკი მკუმოლვარე 
არა დაშრიტოს, “ არამედ ჭეშმარიტებად გამოიღოს მშჯავრი. 
განაბრწყინვოს და არ მოესრულოს, ვიდრემდის დადვას 
ქუეყანასა ზედა მშჯავრი, და სახელისა მიმართ მისისა 
წარმართნი ესვიდენ. ? ესრეთ იტყვს უფალი ღმერთი, 
რომელმან შექმნა ცაი და ქუეყანაი და დაამტკიცა იგი და 
დაამყარა იგი და მისშორისნი და მისცა ერსა მისსა 
სამშვნველი, რომელი არს მას ზედა, და სული ყოველთა 
მთრგუნველთა მისთა. 9 მე, უფალმან ღმერთმან, გიწოდე შენ 
სიმართლისა მიერ, და გიპყრა ყელისა შენისა, და 
განგაძლიერო შენ. და მიგცე შენ აღთქუმად ნათესავსა, 
ნათლად წარმართთა, 7 განხუმად თუალებსა ბრმათასა და 
გამოყვანებად საკრველთაგან შეკრულთა, და სახელისაგან 
საპყრობილისა მსხდომარეთა ბნელსა შინა. 8 მე ვარ უფალი 
ღმერთი, ესე არს სახელი ჩემი. დიდებაი ჩემი სხუასა არა 
მივსცე, არცა სათნოებანი ჩემნი წახნაგებულთა. 9 
დასაბამისანი, აჰა, მოვიდეს და ახალთა მე მიუთხრობ, და 
პირველ მითხრობისა განგეცხადა თქუენ. 190 უგალობეთ 
უფალსა გალობა ახალი, მთავრობა მისი ადიდეთ, სახელი 
მისი კიდითგან ქუეყანისათ შთამავალთა ზღუად და 
მცურვალეთა მისთა, ჭალაკთა და მკვდრთა მათთა. 11 
იშუებდინ უდაბნოი, არვე და დამკვდრებულნი კიდარისანი, 
იშუებდენ დამკვდრებულნი კლდისანი, მწუერვალისაგან 
მთათასა ყმა-ყონ, 12 მისცენ ღმერთსა დიდებაი, სათნოებათა 
მისთა ჭალაკთა შორის მიუთხრობდენ. 13 უფალი ღმერთი 
ძალთა გამოვიდეს და შემუსროს ბრძოლაი, აღადგინოს შური. 
და ყმა-ყოს მტერთა მისთა ზედა ძალისათა: 14 დავდუმენ ნუ 


მარადისცა ვდუმნე და თავს-ვიდვა, მოვითმინე, ვითარცა 
მშობიერმან, განვაცვბრო და განვაჟმო ერთბამად. 12 და 
დავსხნე მდინარენი ჭალაკებად და მწყურნებნი განვაყმნე. 19 
და მოვიყვანნე ბრმანი გზასა ზედა, რომელსა არა იცნობდეს, 
და ალაგნი, რომელნი არა იცნოდეს. მთრგუნველ-ვყვნე იგინი, 
ვყო ბნელი მათი ნათლად და გულარძნილნი წრფელად; ესე 
სიტყუანი ვყუნე და არ დაუტევნე იგინი. 17 ხოლო იგინი 
გარემიიქცეს მართლუკუნ, შერცხუედ სირცხვლი მოსავთა 
ქანდაკებულთა მიმართ, რომელნი ეტყვთ გამოდნობილთა: 
თქუენ ხართ ღმერთნი ჩუენნი. 18 ყრუთა ისმინეთ და ბრმათა 
აღიხილენით ხედვად. 193 და ვინ არს ბრმა, არამედ ყრმანი 
ჩემნი და ყრუ, არამედ რომელნი ეუფლებიან მათ? და დაბრმეს 
მონანი ღმრთისანი. 2? ხოლო იხილეთ მრავალგზის, და არა 
დაიცევით. განხმულ არიან ყურნი და არა ისმინეთ. 21 უფალსა 
ღმერთსა ენება, რაითა განმართლდეს და განადიდოს ქება. 22 
და ვიხილე და იყო ერი წარტყუენულ და მიმოდატაცებულ, 
რამეთუ საბრვე საუნჯეთა შინა ყოვლით კერძო და სახლთა 
შინა ერთბამად, სადა დამალნეს იგინი, იქმნა საიავროდ და 
არა იყო განმარინებელი ნატაცები, და არა იყო, რომელმან 
თქვას: უკუნეც. 23 ვინ არს თქვენ შორის, რომელმან ყურად- 
იხუნეს ესენი? შეისმინეთ ზედმომავალთა შინა. 24 ვინ მისცა 
დასატაცებელად იაკობი და ისრაელი წარმტყუენველთა 
მისთა? არა ღმერთმან, რომელსა შესცოდეს მას და არა 
ინებებდეს გზათა შინა მისთა სლვასა, არცა სმენასა სჯულისა 
მისისასა? 22 და მოაწია მათ ზედა რისხვა გულისწყრომისა 
მისისა და განაძლიერა მათ ზედა ბრძოლა და 
თანადმომწუველნი გარემო მათსა, და არა ცნეს თითოეულმან 
მათმან, არცა დაიდვეს გულისა ზედა. 


თავი 43 


1 და აწ ესრეთ იტყვს უფალი ღმერთი, რომელმან შეგქმნა შენ, 
იაკობ, რომელმან აღგზილა შენ, ისრაცლ: ნუ გეშინინ, რამეთუ 
გამოგივსენ შენ, გიწოდე სახელი შენი, ჩემი ხარ შენ. 2 და 
უკეთუ განხვდე შორის წყლისა, შენ თანა ვარ და მდინარენი არ 
წარგღუნიან შენ. და უკეთუ განხვდე შორის ცეცხლისა, არა 
დაიწუე, ალმან არ შეგწუას შენ, 3 რამეთუ მე, უფალი ღმერთი 
შენი, წმიდაი ისრაილისა, მაცხოვნებელი შენი, ვყავ შენდა 
ნაცვალ ეგვპტე და ეთიოპია და სვლინე შენ წილ. “ ვინათგან 
პატიოსან იქმენ წინაშე ჩემსა, იდიდე და მე შეგიყვარო შენ და 
მივსცნე კაცნი მრავალნი შენ ძლით და მთავარნი თავისა წილ 
შენისა. ? ნუ გეშინინ, რამეთუ შენ თანა ვარ, აღმოსავალთაგან 
მოვიყვანო თესლი შენი და დასავალთაგან შეგკრიბო შენ. 9 
ვრქუა ბღუარსა: მოიყვანენ! და ჩრდილოსა: ნუ აყენებ, 
მოიყვანენ შვილნი ჩემნი ქუეყანისაგან შორიელისა და ასულნი 
ჩემნი მწუერვალისაგან ქუეყანისასა, ” ყოველნი, რავდენნი 
ზედწოდებულან სახელითა ჩემითა! რამეთუ დიდებისა მიერ 
ჩემისა შევჰმზადე იგი და შევქმენ იგი. 9 და გამოვიყვანე ერი 
ბრმა და თუალნი მათნი, ვითარცა თვთ იგინი, არიან ბრმა, 
ყურთა ყრუთა მქონებელნი. ? ყოველნი წარმართნი შეკრბენ 
ერთბამად და შეკრბენ მთავარნი მათგან; ვინ მიუთხრნეს 
ესენი? ანუ დასაბამითგანნი ვინ მიგითხრნეს თქუენ? მოიყვანედ 
მოწამენი მათნი და განმართლდედ, და ისმინედ და თქუედ 
ჭეშმარიტი. 19 მექმნენით მე მოწამე. და მე მოწამე ვარ, - იტყვს 
უფალი ღმერთი, - და ყრმა, რომელი გამოვირჩიე, რათა სცნათ 
და გრწმენესყე და გულისხმაჰყოთ, ვითარმედ მე ვარ. 
წინასწარ ჩემსა არა იყო სხვა ღმერთი და შემდგომად ჩემსა 
არა იყოს. 11 მე ვარ ღმერთი და არა არს თვნიერ ჩემსა 
მაცხოვნებელი. 12 მე მიუთხარ და ვაცხოვნე, ვაყუედრე და არა 
იყოს თქუენ შორის უცხოი, თქუენ ჩემდა მოწამე. 13 და მე 
უფალი ღმერთი მერმეცა დასაბამითგან, და არა არს, 
რომელმან განარინოს ყელთაგან ჩემთა. ვყო, ვინ 


გარემიაქციოს იგი. 14 ესრეთ იტყვს უფალი ღმერთი, მჟსნელი 
თქუენი, წმიდაი ისრაცლისა: თქუენ ძლით მივავლინო 
ბაბილონდ, და აღვადგინნე მეოტნი ყოველნი და ქალდეველნი 
ნავებითა შეიკრნენ. 12 მე ვარ უფალი ღმერთი, წმიდაი თქვენი, 
რომელმან ვაჩუენე ისრაელი. 19 ესრეთ იტყვს უფალი, 
რომელმან მისცა გზა ზღუასა ზედა და წყალსა ზედა ძლიერსა 
ალაგი, 17 გამომყვანებელი ეტლებისა და ცხენისა და ერისა 
ძლიერისა: არამედ დაიძინეს და არა აღდგენ, დაშრტეს, 
ვითარცა პატრუკი დაშრეტილი. 18 ნუ მოიყსენებთ პირველთა 
და დასაბამისთასა ნუ ჰგულისსიტყუავთ. 19 აჰა, მე ვჰყოფ 
ახალთა, და აღმოჰვდეს და სცნათ და ვყო უდაბნოს შინა გზა. 
და ურწყულსა შინა მდინარენი. 29 მაკურთხევდენ მე ნადირნი 
ველისანი, სირინოსნი და ასულნი სირთანი, რამეთუ მივეც 
შორის უდაბნოსა წყალი და მდინარენი შორის ურწყულისა 
სუმად ნათესავისა ჩემისა რჩეულისა, 21 ერისა ჩემისა, რომელი 
ვიღვაწე, სათნოებათა ჩემთა მიუთხრობდით. 2? და არა აწ 
გიწოდე შენ, იაკობ, არცა მემაშურალე-გყავ შენ, ისრაცლ! 23 
არა მომგუარენ მე ცხოვარნი ყოვლად დასაწუელისა შენისანი, 
არცა მსხუერპლთა მიერ შენთა გადიდებენ, არცა დაგამონე შენ 
მსხუერპლთა მიერ, არცა მემაშურალე-გყავ შენ გუნდრუკისა 
მიერ, 24 არცა მომიგე მე ვეცხლითა საკუმეველი, არცა ცმელსა 
მსხუერპლთა შენთასა გული მითქუმიდა, არამედ ცოდვათა 
შინა შენთა და უსამართლოებათა შინა შენთა წარმოსდეგ შენ. 
25 მე ვარ, მე ვარ იგივე აღმყოცელი უშჯულოებათა შენთა და 
ცოდვათა შენთა, და არა მოვიჟყჟსენნე. 290 ხოლო შენ მოიჭსენენ 
და განვისაჯნეთ ერთბამად. იტყოდვ შენ უსჯულოებათა შენთა 
პირველად, რაითა განმართლდე. 27 მამათა შენთა პირველთა 
და მთავართა თქუენთა იუსჯულოეს ჩემდამო, 28 და შეაგინნეს 
მთავართა წმიდანი ჩემნი. და მივეც იაკობი წარსაწყმედელად 
და ისრაილი საყუედრელად. 


თავი 44 


1 ხოლო აწ ისმინე, იაკობ, ყრმაო ჩემო, და ისრაილ, რომელი 
გამოგირჩიე. 2? ესრეთ იტყვს უფალი ღმერთი, რომელმან 
შეგქმნა შენ და გამოგზილა შენ მუცლითგან: მერმე შეგეწიო 
შენ, ნუ გეშინინ, ყრმაო ჩემო, იაკობ, და შეყვარებულო 
ისრაილ, რომელი გამოგირჩიე, 3 რამეთუ მე მივსცე წყალი 
წყურილსა შინა მავალთა შორის ურწყულისა, დავდვა სული 
ჩემი თესლსა ზედა შენსა და კურთხევანი ჩემნი შვილთა ზედა 
შენსა. 4 და აღმოჰყდენ, ვითარცა საშუალ წყლისა თივაი, და, 
ვითარცა ძეწნი, წარსადინელსა თანა წყლისასა. ? ესრეთ 
თქუას: ღმრთისაი ვარ. და ესრეთ ქმა-ყოს სახელსა ზედა 
იაკობისსა და სხუამან ზედაწარწეროს ყელითა თვსითა: 
ღმრთისაი ვარ და სახელსა ზედა ისრაილისსა ყჟმა-ყოს. 9 
ესრეთ იტყვს უფალი ღმერთი, მეფე ისრაცლისა და მყსნელი 
მისი, ღმერთი საბაოთ: მე ვარ პირველი და მევე ამათსა 
შემდგომად, ჩემსა გარეშე არა არს ღმერთი. 7 ვინ ვარ მე? 
დადეგინ, უწოდენ და განემზადენ, ოდითგან შევქმენ კაცი 
საუკუნესა და ზედმომავალნი მიგითხრნედ თქუენ. 8 ნუ 
განჰკვრდებით, ნუცა დაიბურვით, არა დასაბამითგან ყურად- 
იღეთ და მიგითხარ თქვენ? მოწამე თქუენ ხართ, უკეთუ არს 
ღმერთი თვნიერ ჩემსა? და არა იყვნეს ? მწმასნელნი და 
მწერალნი ყოველნი ამაო მოქმედნი საწადელთა მათთანი, 
რომელთა არა არგონ მათ და თქვენვე ხართ მოწამენი მათნი, 
რამეთუ ვერა ხედვენ და ვერცა გულისხმა-ჰყოფენ, არამედ 
სირცხვლეულ იქმნენ ყოველნი. 19 მწმასნელნი ღმერთთანი და 
მქანდაკებელნი ურგებსა, 11 და ყოველნი, სადათ იქმნეს, 
განჭმეს და ყრუნი კაცთაგან; შეკრბედ ყოველნი და დადგედ 
ერთბამად. კდემულ იქმნენ და ჰრცხუენეს ყოველთა ერბამად, 
12 რამეთუ აღმახუა ხურომან რკინა, ეჩვთა შექმნა იგი. და სხვსა 
მიერ მოხუეწა იგი და შექმნა მკლავისა მიერ ძალისა თვსისა, 
და მოემშიოს და მოუძლურდეს და არა სუას წყალი. 13 
გამომრჩეველმან ხურომან ხისამან აღჰმართა იგი განზომით. 


და სახოან-ყო იგი, მოწერით შექმნა იგი გამოყურვისა მიერ და 
შედგმულებისა მიერ შენაწევრა იგი. და შექმნა იგი, ვითარცა 
მსგავსება მამაკაცისა, და, ვითარცა შუენიერება კაცისა, დადგა 
იგი სახლსა შინა, 19% რომელმან მოჰკუეთნა თავისა თვსისად 
ნაძუნი და მოიღო ველისა რკოი და მუხაი და შეექცა მას. ხე 
მაღნარისაგან, რომელი დაჰნერგა უფალმან და წვმამან 
განაგრძელა, 12 რალთა იყოს საგზებელ კაცთა. და მომღებელი 
მისგან განტფა და აღმაგზებელთა შეაცხვნეს პურნი მათ ზედა, 
ხოლო ნეშტი შექმნეს ღმერთაებად და თაყვანის-სცემენ მათ. 15 
არა ნახევარი მისი დაწუა ცეცხლითა და შეაცხვნეს 
ნაკუერცხალთა მისთა ზედა პურნი? და შემწუველმან მას ზედა 
კორცისამან ჭამა და განძღა და განმტფარმან თქუა: მეჰამა, 
რამეთუ განვტეფ და ვიხილე ცეცხლი. 17 ხოლო ნეშტი შექმნა 
ღმერთად ქანდაკებულად და თაყვანის-სცემს მას და ილოცავს 
მისდამი მეტყუელი: განმარინე მე, რამეთუ ღმერთი ჩემი ხარ 
შენ. 18 ვერა იგრძნეს ცნობად, რამეთუ დაშვრეს ხედავად 
თვალებითა მათითა, და გულისხმის-ყოფად გულითა მათითა. 
19 და არა ისიტყუა სულმან მათმან, არცა აგრძნა ცნობამან, 
ვითარმედ ნახევარი მისი დაწუა ცეცხლისა მიერ და შეაცხვნა 
ნაკუერცხალთა მისთა ზედა პურნი და შემწუველმან 
ჭკორცისამან ჭამა და ნეშტი მისი საძაგელად შექმნა და 
თაყვანის-სცემენ მას. 2? ცნედ, ვითარმედ ნაცარ არს გული 
მათი და სცთებიან. და ვერვის ძალ-უც განრინება სულისა 
თვსისა. იხილეთ, არა სთქუათ, ვითარმედ სიცრუვე არს შორის 
მარჯუენისა ჩემისა. 21 მოივსენენ ესენი, იაკობ და ისრაელ, 
რამეთუ ყრმა ჩემი ხარ შენ. აღგზილე შენ ყმად ჩემდა. და შენ, 
ისრაცლ, ნუ დაივიწყებ ჩემსა, 22 რამეთუ აჰა, აღვჭოცე, 
ვითარცა ღრუბელი, უშჯულოებანი შენნი და, ვითარცა ნისლი, 
ცოდვანი შენნი. მოიქეცი ჩემდამო და გამოგივსნა მე შენ. 23 
იშუებდით ცანი, რამეთუ შეიწყალა ღმერთმან ისრაცლი და 
ჰნესტუეთ საფუძველთა ქუეყანისათა. ყმა-ყავთ მთათა 
მხიარულებაი, ბორცუთა და ყოველთა ხეთა მათშორისთა, 
რამეთუ იჭსნა უფალმან იაკობი, და ისრაელი იშუებდეს. 24 
ესრეთ იტყვის უფალი, მვსნელი შენი და გამომზელი შენი 
მუცლითგან: მე ვარ უფალი, შემასრულებელი ყოველთა, 


გარდავართხ ცაი მარტომან და დავამყარე ქვეყანა. 25 ვინ 
სხუამან განქარვნა სასწაულნი მუცლითმეზღაპრეთანი და 
მისნობანი გულითგამონი? მიმაქცეველმან ცნობილთამან 
მართლუკუნ და განზრახვისა მათისა სულელმყოფელმან, 25 და 
დამადგენელმან სიტყვასა ყრმისა მისისასა და განზრახვასა 
ანგელოზთა მისთასა ჭეშმარიტმქმნელმან, მეტყუელმან 
იერუსალიმისამან: მკვდროან იქმენ! და ქალაქთა 
იუდეაისათამან: აღეშენენით და ოკერნი მისნი 
აღმობრწყინდით! 27 მეტყუელმან უფსკრულისამან: მოოყრდი! 
და მდინარეთა შენთა განვაჟმობ, მეტყუელმან კვროსისმან: 
ბრძნობდ! და ნებანი ჩემნი ყვნეს მეტყუელმან 
ივრუსალიმისამან: აღეშენე! და სახლი წმიდაი ჩემი 
დავაფუძნო. 28 


თავი 45 


1 ესრეთ იტყვს უფალი ღმერთი: ცხებულსა ჩემსა კვროსს, 
რომელსა ჟამსა უპყარ ჭელი მარჯუენა მისი, წინაშე მისსა 
წარმართნი მორჩილებდენ და ძალი მეფეთა განვხეთქო. 
განვახუნე წინაშე მისსა კარნი და ქალაქნი არა შეიქჭშნენ. ? მე 
წინაშე მისსა ვიდოდი და მთანი დავავაკნე, ბჭენი რვალისანი 
შევმუსრნე და მოქლონნი რკინისანი შევფქვნე. 3 და მიგცნე 
შენ, საუნჯენი ბნელნი, დაფარულნი, უხილავნი განგიხუნე შენ, 
რაითა სცნა, ვითარმედ მე ვარ უფალი ღმერთი, რომელმან 
გიწოდე სახელი შენი - ღმერთი ისრაცლისა. 4“? ყრმისათვს 
ჩემისა იაკობისსა და ისრაელ რჩეულისა ჩემისა მე გიწოდო შენ 
სახელითა ჩემითა, და შეგიწყნარო შენ. ხოლო შენ არა მიცან 
მე, ვითარმედ მე ვარ უფალი ღმერთი. და არა არს მერმე 
გარეშე ჩემსა. 2? მე ვარ უფალი და არა ვინ არს გარეშე ჩემსა 
ღმერთ. განგაძლიერე შენ და არა მიცან მე. 9 რაითა ცნან 
აღმოსავალთათაგან მზისათაით და დასავალთათგანთა, 
ვითარმედ არა არს მერმე გარეშე ჩემსა, მე უფალი ღმერთი და 
არა არს მერმე. 7 მე ვარ, რომელმან შევმზადე ნათელი და 
ვქმენ ბნელი. მე ვარ, რომელი ვიქმ მშვდობასა და აღვაგებ 
ბოროტთა. მე ვარ უფალი ღმერთი, მოქმედი ამათ ყოველთა. 8 
იშუებდინ ცაი ზეგარდამო და ღრუბელნი წთოდედ 
სიმართლესა. აღმოაცენენ ქვეყანამან და აღმოამორჩენ 
წყალობა და სიმართლე აღმოაცენენ ერთბამად. მე ვარ 
უფალი, რომელმან აღგაგე შენ და შემქმნელმან უმჯობესად. 9 
შეგმზადე, ვითარცა თივა მეკეცემან. ნუ მეურნატე მეურნატეობს 
დღე ყოველ? ნუ ჰრქვასა თიკამან მეკეცესა: რასა ჰზამ? რამეთუ 
არა ჰშურები, არცა გქონან ყელნი. ნუ მიუგოს აღზელილმან 
აღმზელელისა მიმართ თვსისა; რასათვს ესრეთ შემქმენ მე? 19 
ვაი, რომელმან ჰრქვას მამასა: რა არს შობაი? და დედასა: რა0 
სალმობაი? 11 რამეთუ ესრეთ იტყვს უფალი ღმერთი წმიდაი 
ისრაცლისა, რომელი იქმს ზედმომავალთა: მკითხეთ მე ძეთა 
და ასულთა ჩემთათვს და საქმეთათვს ყელთა ჩემთასა 


მომცენით მე. 12 მე შევქმენ ქვეყანა და კაცი მას ზედა, მე 
ჭელითა ჩემითა დავამყარე ცაი, მე ყოველთა ვარსკულავთა 
ვამცენ. 13 მე აღვადგინებ სიმართლისა თანა მეფედ. და 
ყოველნი გზანი მისნი წრფელებენ. ამან აღაშენოს ქალაქი ჩემი 
და ტყუეობაი ერისა ჩემისა მოაქციოს არა სავსართა მიერ, 
არცა ქრთამითა, თქუა უფალმან საბაოთ. 1“ ესრეთ იტყვს 
უფალი საბაოთ: დაშურა ეგვპტე და ვაჭრობა ეთიოპელთა და 
საბაიმელნი, კაცნი მაღალნი, შენ ზედა გარდავდენ. და შენდა 
იყვნენ მონებ და უკანა შენსა შეგიდგენ შეკრულნი 
ბორკილებითა. და თაყვანის-გცემდენ შენ და შენდამი 
ილოცვიდენ, რამეთუ შენ შორის ღმერთი არს, და თქვან: არა 
არს ღმერთი თვნიერ შენსა, 12 რამეთუ შენ ხარ ღმერთი და 
არა უწყოდეთ ღმერთი ისრაელისა მაცხოვარი. 15 
სირცხვლეულ და კდემულ იქმნენ ყოველნი წინააღმდგომნი 
მისნი და ვიდოდიან სირცხვლსა შინა, განახლდებოდეთ 
ჩემდამო ჭალაკნი. 17 რამეთუ ისრაელი ცხოვნდების უფლისა 
მიერ მაცხოვარებითა საუკუნოთა არა ჰრცხუენესყე, არცაღა 
ჰკდემეს ვიდრე საუკუნოდმდე მერმე, რამეთუ არღა მერმე 
ჰკდემესყე, დაღათუ საცთურისათვს კერპთასა ჰკდემაყე 
პირველ. 18 რამეთუ ესრეთ იტყვს უფალი, რომელმან შექმნა 
ცაი, ესეა ღმერთი, რომელმან გამოაჩინა ქვეყანა და შექმნა 
იგი, მან განასაზღვრა იგი. არა ცუდად შექმნა იგი, არამედ 
სამკვდრებელად: მე ვარ უფალი და არა არს მერმე. 19 არა 
ფარულსა შორის ვიტყოდე, არცა ადგილსა შინა ქვეყანისა 
ბნელისასა არა ვარქუ თესლსა იაკობისსა: ამაოი იძიეთ. მე ვარ 
უფალი მეტყუელი სიმართლისაი და მიმთხრობელი 
ჭეშმარიტებისა: 29 შეკერბით და მოვედით, განიზრახეთ 
ერთბამად, რომელნი სცხოვნდით წარმართთაგან ვერ ცნეს 
აღმღებელთა ძელისათა ქანდაკებული მათი და მლოცველთა 
ღმერთთა მიმართ, რომელნი ვვრ აცხოვნებენ. 21 უკეთუ 
მიუთხრობენ, მიეახლნედ, რაითა ცნან ერთბამად, ვინ 
სასმენელ-ყვნა ესენი დასაბამით, მაშინდითგან მიგეთხრა 
თქუენ. მე ვარ უფალი ღმერთი. და არა არს სხვა თვნიერ ჩემსა 
მართალი და მაცხოვარი, არა არს გარეშე ჩემსა. 22 მოიქეცით 
ჩემდამო და სცხოვნდეთ ქუეყანისა დასასრულისანი. მე ვარ 


ღმერთი და არა არს სხვა. 23 თავისა მიმართ ჩემისა ვფუცავ: 
გამოვიდეს თქუენდა პირისა ჩემისაგან სიმართლე, და 
სიტყვანი ჩემნი არა გარემიიქცენ, 

რამეთუ ჩემდა მოდრკეს ყოველი მუკლი და ფუცვიდეს ყოველი 
ენა ღმერთსა, 24 მეტყუელი, სიმართლე და დიდებაი მისსა 
მიმართ მივიდეს და სირცხვლეულ იქმნენ ყოველნი, 
განმსაზღვრებელნი თავთა თვსთანი უფლისაგან, 23 
განმართლდენ, და ღმრთისა მიერ დიდებულ იქმნენ ყოველი 
თესლი ძეთა ისრაელისათა. 


თავი 46 


1 დაეცა ბილ, შეიმუსრა დაგონ. იქმნეს ქანდაკებულნი მათნი 
მჭეცად და საცხოვრად აღიხუნენ იგინი შეკრულნი, ვითარცა 
ტვრთი მაშურალისა და მშიერისა, ? დავსნილისა, 
ვერშემძლებელისა ერთბამად, რომელნი ვერ შემძლებელ 
იქმნენ განრინებად ბრძოლისაგან, ხოლო იგინი თვთ ტყუედ 
წარიხუნენ. 3 ისმინეთ ჩემი, სახლო იაკობისაო და ყოველო 
ნეშტო ისრაცლისაო, აღღებულთა მუცლითგან და 
განსწავლულთა სიყრმითგან 4 ვიდრე სიბერემდე: მე ვარ და 
ვიდრემდის და-ცა-ჰბერდეთ, მევე ვარ, მიგითავსებ თქუენ. მე 
ვყავ და მე ულხინო, მე აღგამაღლნე და გაცხოვნნე თქუენ. ? 
ვის მამსგავსეთ მე? იხილეთ, მოიყელოვნეთ ცთომილთა § და 
შემკრებელთა ოქროსათა პავასიკისაგან ვეცხლსა სასწორისა 
მიერ, და აღსწონნეთ სასწორითა, და მომმიზდებელთა 
ოქროსმჭედლისათა შექმნნეს ყელითქმნულნი და მოდრეკით 
თაყვანის-სცემენ მას. ” აღიღებენ მას მყართა ზედა და ვლენან. 
და უკეთუ დადვან იგი მყართა ზედა, ეგოს და არა შეიძრას, და 
ვინცავინ ჭმა-ყოს მისდამი, არ შეისმინოს, ძვრთაგან ვერ 
იჭსნის იგი. 8 მოივსენენით ესენი და სულთ-ითქუენით, 
შეინანეთ, ცთომილნი, მოიქეცით გულითა. 7? და გეჟსენნედ 
პირველნი საუკუნითგანნი, რამეთუ მე ვარ ღმერთი და არა სხვა 
თვნიერ ჩემსა. 1? მიმთხრობელი პირველად უკუანასკნელთა 
წინავე ქმნისა მათისა, და ერთბამად შესრულდა და ვთქუ: 
ყოველი განზრახვა ჩემი დამტკიცდეს და ყოველნი, რაოდენნი 
განმიზრახვან, ვყვნე. 11 მწოდებელნი აღმოსავალთათა 
მფრინველსა, და ქუეყანისაგან შორიელისა, რომელთათვს 
განმზრახველი: და ვიტყოდეცა, და მოვიყვანე, და აღვაგე და 
ვყავ, მოვიყვანე იგი და წარვმართე გზა მისი. 12 ისმინეთ ჩემი, 
რომელთა წარგიწყმედიეს გული შორიელთა სიმართლისაგან. 
13 მივაახლე სიმართლე ჩემი, და არღარა განშორდეს 
ჭეშმარიტება და მაცხოვარება ჩემმიერი არ მივამყოვრო, მივეც 
შორის სიონისა მაცხოვარება ისრაელისა სადიდებელად. 


თავი 47 


1 შთავედ, დაჯედ ქუეყანად, ქალწული, ასული ბაბილონისა! 
დაჯედ, შევედ ქვეყანად. არა არს საყდარი, შევედ ბნელსა, 
ასულო ქალდეველთაო. არღა მერმე შესძინო წოდებად ჩჩვლი 
და შუებული. ? მიიღე წისქვლი, დაფქევ ფქვლი. აღსძარცუე 
საბურველი შენი, აღიკრიბენ მჟეცნი, გამოაჩინენ 
სხვლბარკალნი, წიაღყჟედ მდინარესა. 3 გამოცხადნეს 
უშუერებაი შენი, გამოჩნდენ ყუედრებანი შენნი, სამართალი 
შენგან მოვიღო, არღა მერმე განგცემ შენ კაცთა. “ მყსნელი 
შენი, უფალი საბაოთ, სახელი მისი წმიდაი ისრაილისა. 2 
დაჯედ შენანებული. შევედ ბნელთა, ასული ქალდეველთა, 
არღარა მერმე გეწოდოს ძალი მეფობისა. 5 განსძვნდი ერსა 
ზედა ჩემსა, შეაგინე სამკვდრებული ჩემი. მე მივსცენ იგინი 
ჭელსა შენსა, ხოლო შენ არა მიეც მათ წყალობა, 
მოხუცებულისა დაამძიმე უღელი ფრიად, 7 და სთქუ: 
უკუნისამდე ვიყო მმთავრობი, არ გულისხმა-ჰყვენ ესენი გულსა 
შინა შენსა, არცა მოივსენენ უკანასკნელნი. 8 ხოლო აწ 
ისმინენინ ესენი შუებულმან მჯდომარემან სასოებით, 
მეტყუელმან გულსა შინა მისსა. მე ვარ და არა არს სხუაი, არა 
დავჯდე ქურივად, არცა ვაგრძნა სიობლე. ? ხოლო აწ მოვიდენ 
შენ ზედა ორნი ესე ერთსა შინა დღესა: უშვლოება და ქურივობა 
მოიწინენ მეყსეულად შენ ზედა მწამლველობისა მიმართ შენისა 
და ძალისა მიმართ მსახრვალთა შენთასა. 1? ფრიად არს 
სასოებაილ სიბოროტისა შენისა, რამეთუ შენ სთქუ: მე ვარ და 
არა არს სხუაი. ცან, ვითარმედ გულისხმის-ყოფა ამათი იყოს 
და სიძვა შენი სირცხვლად შენდა და სთქუ გულსა შინა შენსა: 
მე ვარ და არა არს სხუაი, 11 და მოიწიოს შენ ზედა წარწყმედა, 
და ვერ აგრძნა მთხრებლი და შთავარდე მას შინა და მოიწიოს 
შენ ზედა საარებულებაი და ვერ გეძლოს წმიდა-ქმნად და 
მოიწიოს შენ ზედა მეყსა შინა წარწყმედა და ვერ სცნა. 12 
დადეგ აწ სახრვათა მიერ შენთა და მრავლისა 
მწამლველობისა შენისა, რომელთა ისწავებდ სიჭაბუკით 


შენითგან, უკუეთუ შეუძლო რგებად შენდა. 13 უკეთუ ვითარ 
უძლო განძლიერებად, დაჰშუერ განზრახვათა შინა შენთა, 
დადგე და განგამართლედ შენ ვარსკულავთმეტყუელთა 
ცისათა, ამღებელთა ვარსკულავთასა, მიგითხრედ შენ, რა0 
გულვებად არს მოსლვად შენ ზედა. 14 აჰა, ყოველნი, ვითარცა 
ქარქუეტნი, ცეცხლისა მიერ დაიწუნენ და ვერ განარინონ მათ 
ალისაგან, რამეთუ გქონან ნაკუერცხალნი ცეცხლისანი 
დაჯდომად მათ ზედა. ესენი იყვნენ შენდა შეწევნა. 12 და 
დაშვრე შენ ვაჭრობითა შენითა სიჭაბუკითგან. კაცი თავით 
თვსით შესცთა, ხოლო შენდა არა იყოს მაცხოვარებაი. 


თავი 48 


1 ისმინენით ესენი სახლმან იაკობისმან, წოდებულთა სახელსა 
ზედა ისრაილისასა და წელისაგან იუდასსა გამოსრულთა, 
რომელნი ჰფუცავთ სახელსა უფლისა ღმრთისა ისრაილისასა, 
მომვსენებელნი არა ჭეშმარიტებით, არცა სიმართლით ? და 
მოსავნი სახელსა ქალაქისა წმიდისასა, და ღმრთისა მიმართ 
ისრაილისასა დამტკიცებულნი, უფალი საბაოთ, სახელი მისი. 3 
პირველნი მერმე მიუთხრენ, და პირისაგან გამოვიდა და 
სასმენელ იქმნა, მეყსა შინა ვყავ და ზედ მოიწია. 4 უწყი მე, 
ვითარმედ ფიცხელ ხარ, და ძარღუ რკინისა - ქედი შენი და 
შუბლი შენი - რვალისა. ? და მიგითხრა შენ ძუელადნი, პირველ 
მოსლვამდე შენ ზედა სასმენელ გიყავ, ნუ სადა სთქვან: 
კერპთა ჩემთა ყვეს ესე, არამედ რომელთა არა სთქვა: 
გამოქანდაკებულთა და გამომდნობელთა მამცნეს მე. 9 
ისმინენით ყოველნი და თქუენ არა სცნენით, არამედ სასმენელ 
შენდა ვყვენ ახალნი ამიერითგან, რომელთა ეგულვების ქმნა. 7 
და არა სთქვა: აწ იქმნების და არა ძუელად და არა პირველთა 
დღეთა ისმინენ იგინი, ნუ იტყვ: ჰე, უწყნი იგინი. 8 არცა სცან, 
არცა უწყოდე, არცა დასაბამითგან განახუენ ყურნი შენნი, 
რამეთუ უწყოდე, ვითარმედ შეურაცხ-მყოფელი შეურაცხ-ჰყოფ 
და უშჯულოდ მერმე მუცლითგანვე გეწოდოს. 9? სახელისათვს 
ჩემისა გიჩვენო შენ გულისწყრომაი ჩემი და დიდებულნი ჩემნი 
მოვაწინე შენ ზედა, რაითა არა მოგასრულო შენ. 18 აპა, 
განყიდე შენ ვეცხლისათვს, ხოლო განგარინო შენ 
საყუმილისაგან სიგლახაკისა. 11 თვთ ჩემთვს გიყო შენ, რამეთუ 
სახელი ჩემი შემწიკულებულ არს და დიდებაი ჩემი სხვასა არა 
მივსცე. 12 ისმინე ჩემი, იაკობ და ისრაილ, რომელსა მე გიწოდ. 
მე ვარ პირველი და მე ვარ უკუნისამდე. 13 და ყელმან ჩემმან 
დააფუძნა ქუეყანაი და მარჯუენემან ჩემმან დაამყარა ცაი, 
უწოდო მე მათ და დადგენ ერთბამად. 14 და შეკრბენ 
ერთბამად ყოველნი და ისმინონ, ვინ მიუთხრნა მათ ესენი? 
სიყვარულითა შენითა ვყავ ნება შენი ბაბილონსა ზედა აღებად 


თესლი ქალდეველთა. 1” მე ვთქუ და მე უწოდე; მოვიყვანე იგი 
და წარვჰმართე გზა მისი. 15 მოიყვანენით და ისმინენით ესენი. 
არა დასაბამითგან დაფარულად ვიტყოდე, არცა ადგილსა შინა 
ქუეყანისა ბნელისასა. ოდეს იქმნა, მუნ ვიყავ. და აწ უფალმან 
მომავლინა მე და სული მისი. 17 ესრეთ იტყვს უფალი მყსნელი 
შენი, წმიდაი ისრაილისა: მე ვარ ღმერთი შენი, გიჩუენე შენ 
პოვნად შენდა გზაი, რომელსა შინა ხვდოდი მას ზედა. 18 და 
უკუეთუმცა გესმნნეს მცნებანი ჩემნი, ქმნილ იყომცა, ვითარცა 
მდინარე, მშვდობაი შენი, და სიმართლე შენი, ვითარცა 
ღელვანი ზღვსანი. 13 და იქმნამცა, ვითარცა ქვშა, თესლი შენი 
და ნაშობნი შენნი, ვითარცა მიწა ქუეყანისა. არცა აწ არა 
მოისრას, არცა წარწყმდეს სახელი შენი წინაშე ჩემსა. 29 
გამოვედ ბაბილონით, მლტოლვარე ქალდეველთაგან. ჟმაი 
სიხარულისა მიუთხართ და სასმენელ იქმენინ. ესე მიუთხართ 
ვიდრე დასასრულამდე ქუეყანისა და სასმენელ იქმენინ ესე. 
იტყოდეთ, ვითარმედ: იყსნა უფალმან მონა თვჯსი, იაკობი. 21 
და უკეთუ სწყუროდის, უდაბნოთა მოიყვანნეს იგინი. წყალი 
კლდისაგან გამოიყვანოს მათდა. განიპოს კლდე და დიოდის 
წყალი. და სუმიდეს ერი ჩემი, არა არს სიხარული უთნოთა, - 


იტყვს უფალი. 22 


თავი 49 


1 ისმინეთ ჭალაკთა და მოიხილეთ წარმართა, მრავლით 
ჟამითგან დეგით, - იტყვს უფალი, - მუცლითგან დედისაისათ 
გიწოდა შენ სახელი ჩემი. 2 და დადვა პირი ჩემი, ვითარცა 
მახვლი მკუეთი, და საფარველსა ქუეშე ყელისა მისისასა 
დამფარა მე. დამდვა მე, ვითარცა ისარი რჩეული, და კაპარჭსა 
შინა მისსა დამფარა მე. 3 და მრქუა მე: მონაი ჩემი ხარ, 
ისრაილ, და შენ შორის ვიდიდო. “ და მე ვთქუ: ცუდად 
დავშუერ, ამაოთა მიმართ და არარათა მიმართ მივეც ძალი 
ჩემი, ამისთვს საშჯელი ჩემი უფლისა მიერ და შრომა ჩემი 
წინაშე ღმრთისა ჩემისა. ? და აწ ესრეთ იტყვს უფალი, 
აღმზელელი ჩემი, მუცლითგან მონად თავისა თვსისა: 
შესაკრებელი იაკობისი, და ისრაილ მის თანა შევკრიბო, და 
ვიდიდო მე წინაშე უფლისა. და ღმერთი ჩემი იყოს ძალ ჩემდა. 
6 და თქუა ჩემდამო: დიდ არს შენდა ესე წოდებაი შენი მონად 
ჩემდა დადგენად ტომთა იაკობისთა და განთესულებასა 
ისრაილისასა მოქცევაი. აჰა, დაგდევ შენ აღთქუმად 
ნათესავთა, ნათლად წარმართთა, ყოფად მაცხოვარებად 
ვიდრე უკუანასკნელამდე ქუეყანისა. 7 ესრეთ იტყვს უფალი, 
მჭსნელი ღმერთი ისრაილისა: წმიდა-ყავთ, რომელი ბიწიან- 
ჰყოფს სულსა მისსა, მოძაგებული წარმართთა მიერ მონათა 
მთავართასა, მეფეთა იხილონ იგი და აღდგენ მთავარნი და 
თაყუანი-სცემდენ უფალსა, რამეთუ სარწმუნო არს წმიდა 
ისრაილისა, და გამოგირჩიე შენ. 85 ესრეთ იტყვს უფალი: ჟამსა 
შეწყნარებულსა შევისმინე შენი, და დღესა შინა 
მაცხოვარებისასა შეგეწიე შენ, და მიგეც შენ აღთქუმად 
წარმართთა, დაწყნარებად ქუეყანისა და დამვდრებად 
სამკვდრებელთა უშენთა. 9? მეტყუელად წარმართთა 
საკრველთშინანი გამოვედით და ბნელისშინანი გამოჩნდით, 
შორის ყოველთა გზათა ძოვდენ და შორის ყოველთა ალაგთა 
საძოვარი მათი. 19 არ მოემშიოს, არცა მოეწყუროს, არცა 
დასცნეს იგინი სიცხემან, არცა ავნოს მზემან, არამედ, 


რომელსა ეწყალიან იგინი, ნუგეშინის-სცემენ მათ. წყაროებისა 
მიმართ წყალთაისა მიიყვანნეს იგინი. 11 და დავდვა ყოველი 
მთაი ბზად და ყოველი ალაგი საძოვრად მათდა. 12 აჰა, ესენი 
შორით მოვლენ, ესენი ჩრდილოსაგან და ზღვსა, ხოლო სხვანი 
ქუეყანისაგან სპარსთასა. 13 იხარებდით ცანი და იშუებდით 
ქუეყანა, დამოადინეთ მთათა შუებაი და ბორცუთა სიმართლე, 
რამეთუ შეიწყალა ღმერთმან ერი თვსი, და მდაბალთა ერისა 
მისისათა ნუგეშინის-სცა. 14 თქვა სიონმან: დამიტევა მე 
უფალმან და უფალმან დამივიწყა მე. 12 ნუ დაივიწყოს 
დედაკაცმან ყრმისა თვსისა, ანუ არ შეიწყალნეს ნაშობნი 
მუცლისა მისისანი, დაღათუ ესენიცა დაივიწყნეს დედაკაცმან, 
გარნა მე არ დაგივიწყო შენ, - იტყვს უფალი, - 15 აჰა, ყელითა 
ჩემითა გამოვხატენ ზღუდენი შენნი და წინაშე ჩემსა ხარ 
მარადის. 17 და მალიად აღიშენო მის წილ, რომელ დაირღუე 
და მომაოვჭრებელნი შენნი განვიდენ შენგან. 18 აღიხუენ 
გარემოს თვალნი შენნი და იხილენ ყოველნი: აჰა, შეკრბეს და 
მოვიდეს შენდამო. ცხოველ ვარ მე, - იტყვს უფალი, - 
ვითარმედ ყოველნი იგი გარეშეიმოსნეს და მოიბლარდნნეს 
იგინი, ვითარცა სამკაული სძლისა. 1? რამეთუ ოჟერნი შენნი. 
განხრწნილნი და დაცემულნი, აწ შეიწრდენ დამკვდრებულთა 
მიერ. და განგეშორნეს შენგან შთამთქმელნი შენნი, 29 რამეთუ 
თქვან ყურთა მიმართ შენთა ძეთა შენთა, რომელნი 
წარსწყმიდენ იწრო არს ჩემდა ადგილი, მექმენ მე ადგილ, 
რომელთა დავიმკვდრო. 21 და თქუ გულსა შინა შენსა: ვინ 
მიშვნა მე ესენი? რამეთუ მე უშვილო ვარ და ქურივ, მწირ და 
მოკლებულ, ხოლო ესენი ვინ აღმიზარდნა მე? რამეთუ მე 
დავშთი მარტოი. ხოლო ესენი ჩემდა სადა იყვნეს? 22 ესრეთ 
იტყვს უფალი უფალი: აჰა, აღვიღებ ყელსა ჩემსა წარმართთა 
მიმართ და ჭალაკთა მიმართ აღვიღო სასწაული, და 
მოჰყვანდენ ძენი წიაღთა მიერ, ხოლო ასულნი შენნი მჟართა 
ზედა აღიხუნენ და მოაქუნდენ. 23 და იყვნენ მეფენი მძუძე 
შენდა. ხოლო მმთავრობნი მზარდულ შენდა. პირსა ზედა 
ქუეყანისასა თაყვანის-გცემდენ შენ და მიწასა ფერვთა შენთასა 
ლომნიდენ და სცნა, ვითარმედ მე ვარ უფალი, და არა 


ჰრცხუენეს, რომელთა დამითმონ მე. 24 ნუ მი-მე-ვინ-იღისა 
გმირისაგან ნატყუენავი? უკეთუ წარმოსტყუენოს ვინმე 
უსამართლოდ, განერესა? 22 ესრეთ იტყვს უფალი: უკუეთუ ვინ 
წარტყუენოს გმირი, მიიღონ ნატყუენავი, ხოლო მიმღებელი 
ძლიერისაგან განერესა? ხოლო მე საშჯელი შენი ვსაჯო, და მე 
ძენი შენნი ვიყსნნე. 20 და ჭამდენ მაჭირვებელნი შენნი ყორცთა 
მათთა. და სუმიდენ, ვითარცა ღვნოსა ახალსა, სისხლსა მათსა, 
და დაითრვნენ. და მგრძნობელ იქმნეს ყოველი ყორცი, 
ვითარმედ მე ვარ უფალი, მვსნელი შენი, და შემწე ძალისა 
იაკობისი. 


თავი 50 


1 ესრეთ იტყვს უფალი: ვქმენ ესე წიგნი დედისა თქუენისა, 
რომლითა განვავლინე იგი? ანუ ვისმან მოვალემან განგყიდენ 
თქუენ? აჰა, ცოდვათა მიერ თქუენთა განისყიდენით და 
უშჯულოებათა თქუენთათვს განვავლინე დედა თქუენი ? მით, 
რამეთუ მოვედ და არა იყო კაცი, უწოდდი და არა იყო 
მსმენელი: ნუ ვერ ძალ-უცა ყელსა ჩემსა გამოვსნად, ანუ ვერ 
შემძლებელ ვარ განრინებად? აჰა; მხილებითა ჩემითა 
მოვაოკრე ზღუაი და დავსხნე მდინარენი ოვრად, და განყმენ 
თევზნი მათნი არყოფისაგან წყლისა და მოკუდენ წყურილისა 
მიერ. 3 შევჰმოსო ცასა ბნელი და, ვითარცა ძაძა შევქმენ, 
შესამოსელი მისი. 4 უფალმან, უფალმან მცეს მე ენა 
სწავლულებისა ცნობად, ოდეს ჯერარს თქუმად სიტყვსა, 
დამდვა მე განთიად, შემძინა მე ყური სმენად. ? და სწავლა 
უფლისაი განახუამს ყურთა ჩემთა, ხოლო მე არა ურჩ ვარ, 
არცა ვაცილობ. 5 ზურგი ჩემი მივეც გუემათა და ღაწუნი ჩემნი 
ყურმილის-ცემათა, ხოლო პირი ჩემი არ განვაყენე 
სირცხვლისაგან ნერწყუვათასა. ” და უფალი შემწე ჩემდა 
იქმნა, ამისთვს არა მრცხუენა, არამედ დავდევ პირი ჩემი, 
ვითარცა მყარი კლდე, და ვაგრძენ, ვითარმედ არა მრცხუენეს, 
8 რამეთუ მახლობელ არს განმამართლებელი ჩემი, ვინ არს 
მოსაჯული ჩემი? წინააღმიდეგინ მე და ვინ არს განმკითხველ 
ჩემდა? მომეახლენ მე. ? აჰა, უფალი შემეწევის მე. ვინ 
განმაბოროტოს მე? აჰა, ყოველნი თქვენ, ვითარცა სამოსელი, 
დასძუელდეთ და ვითარცა მღილმან, შეგჭამნეს თქუენ. 19 ვინ 
არს თქუენ შორის მოშიში უფლისაი7ძ? ისმინედ ქმისა მონისა 
მისისა, რომელნი ვლენან ბნელსა შინა, არა არს მათდა 
ნათელი. ესევდით სახელისა მიმართ უფლისა და განმტკიცდით 
ღმრთისა მიმართ. 11 აჰა, ყოველნი თქუენ ცეცხლსა აღაგზებთ 
და განაძლიერებთ ალსა. ვიდოდეთ ნათლითა ცეცხლისა 
თქუენისაითა და ალითა, რომელი აღაგზენით ჩემთვს. იქმნეს 
თქუენდა ესენი, მწუხარებასა შინა დაიძინოთ. 


თავი 51 


1 ისმინეთ ჩემი, რომელნი სდევთ სამართალსა და ეძიებთ 
უფალსა. მიხედენით მყარისა მიმართ კლდისა, რომელი 
გამოჰკუეთეთ და მთხრებლად მღვმესა, რომელი 
აღმოჰვნარცუეთ. ? მიხედენით აბრაჰამის მიმართ, მამისა 
თქუენისა, და სარრა მლმობელისა თქუენისა, რამეთუ ერთი 
იყო და უწოდე მას, და ვაკურთხე იგი, და შევიყვარე იგი და 
განვამრავლე იგი. 3 და შენცა აწ ნუგეშინის-გცე, სიონ, და 
ნუგეშინის-ვსცე ყოველთა ოკერთა მისთა და დავსხნე ოყერნი 
მისნი, ვითარცა სამოთხე შუებისა, და დასავალითკერძონი 
მისნი, ვითარცა სამოთხე უფლისაი. შუებაი და მხიარულებაი 
ჰპოონ მას შინა, აღსაარება და ჭმაი ქებისა. “ ისმინეთ ჩემი 
ერმან ჩემმან და მეფეთა ჩემდამო ყურად-იღეთ, რამეთუ 
შჯული ჩემ მიერ გამოვიდეს და სასჯელი ჩემი ნათლად 
წარმართთა. ? მოახლებულ არს ადრე სიმართლე ჩემი და 
გამოვიდეს ნათლად მაცხოვარებაი ჩემი, და მკლავისა მიმართ 
ჩემისა წარმართნი ესვენ. მე ჭალაკნი მელიან და მკლავისა 
მიმართ ჩემისა ესვენ. 9 აღიხუენით ცად მიმართ თვალნი 
თქუენნი და დაპჰხედენით ქუეყანად თქვენ ქუე, რამეთუ ცაი, 
ვითარცა კუამლი, დაემყარა, ხოლო ქვეყანაი, ვითარცა 
სამოსელი, დაძუელდეს. ხოლო დამკვდრებულნი მისნი, 
ვითარცა იგინი, მოკუდებიან. ხოლო მაცხოვარებაი ჩემი 
უკუნისამდე იყოს და სიმართლე ჩემი არა მოაკლდეს. 7 
ისმინეთ, რომელთა იცით შჯაი, ერო ჩემო, რომლისა შჯული 
ჩემი გულსა შინა არს თქუენსა! ნუ ეშიშვით ყუედრებასა 
კაცთასა და გიობასა მათსა ნუ იძლევით, 8 რამეთუ ვითარცა 
სამოსელი შეიჭამოს ჟამისაგან და ვითარცა მატყლი შეიჭამოს 
მღილისა მიერ, ხოლო სიმართლე ჩემი უკუნისამდე იყოს და 
მაცხოვარება ჩემი ნათესავებსა ნათესავთასა. ? აღდეგ, აღდეგ, 
იერუსალიმ, და შეიმოსე ძალი მკლავისა შენისა, აღდეგ 
ვითარცა დასაბამისშორისსა დღესა, ვითარცა ნათესავი 
საუკუნე, არა შენ ხარა უამპარტავნო იგი, რომელმან მოსწყალ 


ვეშაპი? 190 არა შენ ხარა, რომელმან მოაოვრე ზღუაი. წყალი 
სიმრავლე უფსკრულისა? რომელმან დასდევ სიღრმე ზღვსა 
გზად წიაღსავალად გამოჭსნილთა და განრინებულთა, 11 
რამეთუ უფლისა მიერ მოიქცენ და მოვიდენ სიონდ შუებითა და 
მხიარულებითა საუკუნოითა, რამეთუ თავსა მათსა ზედა შუებაი 
და მხიარულებაი ეწიოს მათ. წარყდა სალმობაი, მწუხარებაი, 
და სულთქმაი. 12 მე ვარ, მე ვარ ნუგეშინისმცემელი შენი; ცან, 
ვითარად მყოფი შიშნეულ იქმენ კაცისაგან მოკუდავისა და 
ძისაგან კაცისა, რომელნი ვითარცა თივანი განყჭმეს. 13 და 
დაივიწყე ღმერთი შემოქმედი შენი და შემოქმედი ცისა და 
ქუეყანისა და ეშიშოდე ყოველთა დღეთა პირსა 
გულისწყრომისა მაჭირვებელისა შენისასა, ვითარსახედ 
განიზრახა აღებაი შენი და აწ სადა არს გულისწყრომაი 
მაჭირვებელისა შენისა? 14 რამეთუ ცხოვნებასა შინა შენსა არა 
დადგეს, არცა დაიყოვნოს. არ მოაკუდინოს განსახრწნელად 
და არა მოაკლოს პური მისი, 12 რამეთუ მე ვარ უფალი 
ღმერთი შენი, რომელი შევძრავ ზღუასა და ვაოყრებ ღელვათა 
მისთა - უფალი, უფალი საბაოთ, - სახელი ჩემი. 15 დავსხნე 
სიტყუანი ჩემნი პირსა შინა შენსა და საგრილსა ქუეშე ყელისა 
ჩემისასა დაგფარო შენ, რომლისა მიერ დავამტკიცე ცაი და 
დავაფუძნე ქუეყანაი და ვარქუ სიონსა: ერი ჩემი ხარ. 17 
აღდეგ, აღდეგ, აღემართე იერუსალიმ! მსმელო ყელისაგან 
უფლისა სასუმელსა გულისწყრომისა მისისასა, რამეთუ 
სასუმელი დაცემისა, ბარძიმი გულისწყრომისა ჩემისა, შესვი და 
წარმოაცალიერე. 18 და არა იყო ნუგეშინისმცემელი შენი 
ყოველთაგან შვილთა შენთა, რომელნი ჰშვენ. და არა იყო 
შემწე ყელისა შენისა, არცა ყოველთაგან ძეთა შენთა, 
რომელნი აღამაღლენ. 19 ორნი ესე მყდომ შენდა, ვინ შეწუხნეს 
შენ თანა? დაცემაი და შემუსრვაი, სიყმილი და მახვლი, ვინ 
ნუგეშინის-გცეს შენ? 29 ძენი შენნი წარწირულნი, მძინარენი 
კიდესა ზედა ყოვლისა გამოსავალისასა, ვითარ ჭაკუნტელი 
კერძომგბარი, რომელნი სავსე არიან გულისწყრომითა 
უფლისაითა, დაჭსნილნი უფლისა მიერ ღმრთისა. 21 ამისთვს 
ისმინე დამდაბლებულმან და მთრვალმან არღვინისგან. 22 


ესრეთ იტყვს უფალი ღმერთი, განმკითხუველი ერისა მისისა: 
აჰა, მოვიღე ყელისაგან შენისა სასუმელი დაკუეთებისა, 
ბარძიმი გულისწყრომისა ჩემისა, და არა შესძინო სუმად მისსა. 
23 მერმე მივსცე იგი ყელებსა მიმმძლავრებელთა შენთასა და 
დამამდაბლებელთა შენთასა, რომელთა ჰრქუეს სულსა შენსა: 
მოდერკ, რაითა წარჰვლოთ და დაჰსხენ სწორად ქუეყანისა 
საშუალნი შენნი გარეშე თანწარმავალთათვს. 


თავი 52 


1 აღდეგ, აღდეგ, სიონ! შეიმოსე ძალი შენი, სიონ! და შენ 
შეიმოსე დიდებაი შენი, იერუსალიმ, ქალაქმან წმიდამან! არღა 
მერმე შესძინოს განვლად შენ შორის დაუცუეთელმან და 
არაწმიდამან. ? განიყარე მტუერი და აღდეგ და დაჯედ, 
იერუსალიმ! განიძარცუე საკრველი ქედისა შენისა, ტყუემან 
ასულმან სიონისამან. 3 რამეთუ ამათ იტყვს უფალი: მედად 
განისყიდენით და არა ვეცხლისა მიერ გამოივსნნეთ. % ესრეთ 
იტყვს უფალი: ეგვპტედ შთავიდა ერი ჩემი პირველად 
მსხემობად მუნ და ასსურასტანელთადმი იძულებით 
მიყვანებულ იქმნეს. ? და აწ რად აქა ხართ? - ამათ იტყვს 
უფალი: რამეთუ ერი ჩემი წარიტყუენა მედად, გიკვრსყე და 
ჰვალალაებთ, - ამათ იტყვს უფალი: თქუენ მიერ მარადის 
სახელი ჩემი იგმობვის წარმართთა შორის. 5 ამისთვს ცნას 
ერმან ჩემმან სახელი ჩემი მას დღესა შინა, ვითარმედ მე ვარ 
თავადი, მეტყუელი: აქა ვარ. 7 ვითარ შუენიერ არიან მთათა 
ზედა, ვითარცა ფერკნი მახარებელისანი, სასმენელსა 
მშვდობისასა, ვითარცა მახარებელისანი კეთილთა, რამეთუ 
სასმენელ-ვყო მაცხოვარებსა შენი, მეტყუელმან სიონისამან - 
იმეფოს ღმერთმან შენმან, 838 რამეთუ ყმაილ მცველთა შენთაი 
ამაღლდა და ყმითა ერთბამად იხარებდენ, რამეთუ თვალნი 
თუალთა მიმართ ხედვიდენ, ოდესცა შეიწყალოს უფალმან 
სიონი. ? ყმა-ეცით სიხარული ერთბამად ოყერთა 
იერუსალიმისათა, რამეთუ შეიწყალა უფალმან იგი და 
გამოიჭჟსნა იგი. 1? და გამოაცხადოს უფალმან მკლავი თვსი 
წმიდაი წინაშე ყოველთა წარმართთასა. 11 და იხილონ 
ყოველთა მწუერვალთა ქუეყანისათა მაცხოვარებაი ღმრთისა 
ჩუენისამიერი. განეშორენით, განეშორენით, გამოვედით მიერ, 
არაწმიდასა ნუ შეეხებით. გამოვედით საშუალ მისსა, 
განესაზღურენით მომღებელნი ჭურჭელთა უფლისათა, 12 
რამეთუ არა შფოთებით გამოხვდეთ, არცა სიკლტოლით 
ხვდოდით, რამეთუ წინავიდოდის უპირველეს თქუენსა უფალი 


და რომელმან შეგკრიბნა თქუენ, ღმერთი ისრაცლისა. 13 აჰა, 
გულისხმა-ყოს ყრმამან ჩემმან და ამაღლდეს და იდიდოს და 
განიცხროს ფრიად, 14 ვითარსახედ განკვრდენ შენ ზედა 
მრავალნი, ეგრეთ უდიდებლობდეს კაცთაგან სახეები და 
დიდებაი შენი ძეთაგან კაცთასა. 12 ესრეთ უკვრდეს 
წარმართთა მრავლად მის ზედა და შეიყონ მეფეთა პირი მათი, 
რამეთუ რომელთა არა მიეთხრა მისთვს, იხილონ და, 
რომელთა არა ესმა, გულისხმა-ყონ. 


თავი 53 


1 უფალო, ვის ჰრწმენა სასმენელი ჩუენი და მკლავი უფლისაი 
ვის გამოეცხადა? ? მიუთხართ წინაშე მისსა, ვითარცა ყრმაი და 
ვითარცა ძირი ქუეყანასა წყურიელსა; არა არს სახე მისი, არცა 
დიდებაი, და ვიხილეთ იგი და არა აქუნდა სახე მისი, არცა 
სიკეთე, 3 არამედ სახე მისი უპატივო და მოკლებულ უფროს 
ყოველთა ძეთა კაცთასა. კაცი მყოფი წყლულებასა შინა და 
მეცნიერი თავს-დებად გუემულებასა, გარემიიქცია პირი მისი, 
უპატივო იქმნა და არ შეირაცხა. “ ესე გუემულებათა ჩუენთა 
იტვრთავს და ჩუენ ძლით ლმობილ არს, და ჩუენ შეჰვრაცხეთ 
იგი ყოფად ტკივილსა შინა და წყლულებასა შინა ღმრთისა 
მიერ და განბოროტებასა შინა. 2 ხოლო იგი იწყლა ცოდვათა 
ჩუენთათვს და გუემულ არს უსჯულოებათა ჩვენთათვს, წურთა 
მშვდობისა ჩუენისა მის ზედა, წყლულებითა მისითა ჩუენ 
განვიკურნენით. 9 ყოველნი, ვითარცა ცხოვარნი, შევსცეთით. 
კაცი გზასა შესცთა და უფალმან განსცა იგი ცოდვათა 
ჩვენთათვს. 7 და იგი განბოროტებისათვს არა აღაღებს პირსა 
თვსსა, ვითარცა ცხოვარი, კლვად მიმართ მიიყვანა და, 
ვითარცა კრავი, წინაშე მრისველისა თვსისა უყმოი, ეგრეთ არა 
აღაღებს პირსა თვსსა. 8 სიმდაბლესა შინა მსჯავრი მისი 
აღებულ იქმნა, ნათესავი მისი ვინ მიუთხრას, რამეთუ აღებულ 
არს ქუეყანისაგან ცხოვრებაი მისი, უსჯულოებათაგან ერისათა 
მოვიდა სიკუდიდ. 7? და მივსცნე უკეთურნი დაფლვისა მისისა 
წილ და მდიდარნი სიკუდილისა მისისა წილ, რამეთუ 
უსჯულოებაი არა ქმნა, არცა იპოვა ზაკვაი პირსა შინა მისსა. 19 
და უფალსა ჰნებავს განწმედაი მისი წყლულებისაგან, უკუეთუ 
მისცნეთ ცოდვათა ძლითნი. სულმან თქვენმან იხილოს თესლი 
გრძელსაწუთოი და ჰნებავს უფალსა ყელითა მისითა მოსპობაი 
ტკივილისაგან სულისა მისისა, 11 ჩუენებად მისსა ნათელი და 
აღზელად გულისხმის-ყოფითა, განმართლებად მართალი 
კეთილმმონებელი მრავალთა, და ცოდვანი მათნი მან 
აღიხუნეს. 12 ამისთვსცა მან თავადმან დაიმკვდრნეს მრავალნი 


და ძლიერთა განანაწილოს იავარი ამის წილ, რომელ განეცა 
სიკუდიდ სული მისი, და უსჯულოთა თანა შეირაცხა, და მან 
ცოდვანი მრავალნი აღიხუნა, და ცოდვათა მათთათვს მიეცა. 


თავი 54 


1 იხარებდ, ბერწი არმშობელი, ღაღადებდ და ჟმობდ, 
არმლმობელ, რამეთუ მრავალ არიან შვილნი ოვკრისანი 
უფროს, ვიდრე მქონებელისანი ქმარსა, რამეთუ თქუა 
უფალმან: 2 განავრცელე ადგილი კარვისა შენისა და 
მოსაკიდელნი ეზოთა შენთანი აღჰმართენ, ნუ ჰრიდებ, 
განაგრძელენ საბელნი შენნი, და მანანი შენნი განაძლიერენ. 3 
მერმეცა მარჯუენით კერძო და მარცხენით კერძო განჰფინენ, 
და თესლმან შენმან წარმართნი დაიმკვდრნეს და ქალაქნი 
მოოყჭრებულნი დაიმკვდრნე. “ ნუ გეშინინ, რამეთუ გრცხუენა, 
ნუცა გეკდიმების, რამეთუ იყუედრე, რამეთუ სირცხვლი 
საუკუნოი დაივიწყოს და ყუედრებაი ქურიობისა შენისა არა 
მოიჭსენოს მერმე, ? რამეთუ უფალი შემოქმედი შენი, უფალი, 
საბაოთ სახელი მისი, და გამომყსნელი შენი, თვთ იგი ღმერთი 
ისრაილისა, ყოველსა ქუეყანასა იწოდოს. 9 არა ვითარცა 
დედაკაცსა დატევებულსა და სულმოკლესა გიწოდა შენ 
უფალმან, არცა ვითარცა დედაკაცსა სიჭაბუკითგან 
მოძულებულსა. თქუა ღმერთმან შენმან: 7 არამცირედსა ჟამსა 
დაგიტევე შენ და წყალობისა მიერ დიდისა შეგიწყალო შენ. 8 
გულისწყრომისა მიერ მცირისა გარემივიქციე პირი ჩემი შენგან 
და წყალობისა მიერ საუკუნოსა შეგიწყალო შენ. თქუა 
მყსნელმან შენმან უფალმან: ? წყლითგან ქმნილით ნოეს ზე ესე 
არს ჩემდა, ვითარ-იგი ვეფუცე მას ჟამსა მას შინა ქუეყანასა 
არა განწყრომად შენ ზედა მერმე, 19 არცა ქადებითა ჩემითა 
გარდაცვალებად მთათა, არცა ბორცუნი შენნი გარდაიძრნენ 
ესრეთ, არცა ჩემმიერი წყალობა მოგაკლდეს შენ, არცა 
აღთქმაი მშვდობისა შენისა გარდაიცვალოს, რამეთუ თქუა 
მლხინებელმან შენმან უფალმან; 11 ლხინება იყავ შენდა 
მდაბალ და დაუწყნარებელ-მყოფად იწოდო, ვიდრე ნუგეშინის- 
გცეს შენ. აჰა, განგიმზადო შენ ანთრაკი ქვად და საფუძველთა 
შენთა საპფირონი. 12 და აღვაშენნე გოდოლი შენი იასპითა და 
ბჭეთა შენთა ქვანი ბროლისანი და ზღუდენი შენი ქვითა 


რჩეულითა. 13 და ყოველნი ძენი შენნი განსწავლულნი 
ღმრთისანი და მრავალი მშვდობაი შვილთა შენთა. 14 და 
სიმართლისა მიერ აღეშენო, განეყენე უსამართლოსაგან, და 
არ შეგეშინოს, და ძრწოლა არ მიგეახლოს შენ. 1? აჰა, მწირნი 
მოვლენ შენდა ჩემ მიერ, და გემსხემნენ შენ, და შენდა მიმართ 
მოილტოდიან. 189 აჰა, მე აღგაგე შენ, არა ვითარცა მჭედელმან 
მბერავმან ცეცხლისა მიერ ნაკუერცხალთამან და 
გამომღებელმან ჭურჭელსა საქმედ, ხოლო მე აღგაგე შენ არა 
წარსაწყმედელად ხრწნილებისა. 17 ყოველსა ჭურჭელსა 
განხრწნადსა შენდამი არ წარემართოს, და ყოველი ჟყმაი 
უკუეთუ აღდგეს შენ ზედა საშჯელად, მათ ყოველთა სძლო. 
ხოლო თანამდებნი შენნი იყვნენ წუხილსა შინა. არს 
სამკვდრებელი აღმაშენებელთა უფლისათა და თქუენ იყვნეთ 
ჩემდა მართალ, - იტყვს უფალი. 


თავი 55 


1 წყურიელნი წარვედით წყლისა მიმართ და რავდენთა არა 
გაქუს ვეცხლი, მოარულთა იყიდეთ, და ჭამეთ და ვიდოდეთ და 
იყიდეთ თვნიერ ვეცხლისა და ფასისა, 2? ღვნოი და ცმელი. 
რაისათვს პატივს-სცემთ ვეცხლსა? შრომა თქუენი არა 
პურთათვს არს და რუდენებაი თქუენი არა სიმაძღრედ? 
ისმინეთ ჩემი და ჭამენით კეთილნი და განიშუას კეთილთა შინა 
სულმან თქუენმან. 3 ეკრძალენით ყურითა თქუენითა და 
შეუდეგით გზათა ჩემთა. შეისმინეთ ჩემი და ცხონდეს კეთილთა 
შინა სული თქუენი და აღგითქუა თქუენ აღთქმაი საუკუნო, 
ღირსნი დავითისნი სარწმუნონი. “ აჰა, საწამებელად 
წარმართთა შორის მივეც იგი მთავრად და მბრძანებელად 
წარმართთა. ? აჰა, წარმართნი, რომელთა არა გიცოდეს შენ, 
გიწოდდენ შენ და ერნი, რომელნი არა გიცნობდეს შენ, 
შენდამი მოივლტოდიან, უფლისათვს ღმრთისა შენისა და 
წმიდისა ისრაცლისა, რამეთუ გადიდა შენ. 9 იძიეთ უფალი და 
ჰპოოთ, რაი მოხადეთ, ხოლო რაჟამს მოგეახლოს თქვენ, 7 
დაუტევენ უთნოომან გზანი მისნი და კაცმან უშჯულომან 
განზრახვანი მისნი, და მოიქეცინ უფლისა მომართ და 
შეწყალებულ იქმნეს, რამეთუ ფრიად მიგიტევნეს ცოდვანი 
თქუენნი. 3 რამეთუ არა არიან განზრახვანი ჩემნი, ვითარცა 
განზრახვანი თქუენნი, არცა ვითარცა გზანი თქუენნი, გზანი 
ჩუენნი, - იტყვს უფალი, ? არამედ ვითარცა განშორებულ არს 
ცაი ქუეყანისაგან, ეგრეთ განშორებულ არს გზაი ჩემი გზათაგან 
თქუენთა და გაგონებანი თქვენნი გაგონებისაგან ჩემისა. 19 
რამეთუ ვითარ-იგი უკუეთუ გარდამოვიდეს წვმაი ანუ თოვლი 
ცისაგან, და არა მიიქცეს, ვიდრემდის არა დაათროს ქვეყანა 
და გამოშვას და გამომორჩოს, და მოსცეს თესლი მთესველსა 
და პური ჭამად. 11 ეგრეთ იყოს სიტყუა ჩემი, რომელი უკუეთუ 
გამოვიდეს პირისაგან ჩემისა, არა მოიქცეს ჩემდამო ცალიერი, 
ვიდრემდის არა აღესრულოს ყოველნი, რაოდენნი ვინებენ. და 
წარვჰმართნე გზანი შენნი და ბრძანებანი ჩემნი დაიცვნე, 12 


რამეთუ შუებისა მიერ გამოხვიდეთ და სიხარულისა მიერ 
განისწავლნეთ, რამეთუ მთანი და ბორცუნი ვლდებოდიან, 
შემწყნარებელნი თქუენნი, სიხარულსა შინა, და ყოველთა ხეთა 
ველისათა დაიტყუელნენ რტოებითა. 13 და ტვვისა წილ 
აღმოსცენდეს კვპაროზი და ღვვისა წილ მურტი. და იყოს 
უფალი სახელად და სასწაულად საუკუნოდ, და არა 
მოაკლდეს. 


თავი 56 


1 ამათ იტყვს უფალი: დაიცევით მსჯავრი და ყავთ სიმართლე, 
რამეთუ მოეახლა მაცხოვარება ჩემი მოსლვად და წყალობაი 
ჩემი გამოჩინებად. 2 ნეტარ არს მამაკაცი, რომელმან ყუნეს 
ესენი და კაცი ყელმყოფი ამათი და დამცველი შაბათთაი 
არშეგინებად და დამცველი ყჭელთა მისთა არაქმნად ცრუთა. 3 
ნუ იტყვნ სხვა ნათესავი შეახლებული უფლისა მიმართ 
მეტყუელი: გამოსაზღურებით გამომისაზღურებს მე უფალი 
ერისაგან ჩემისა. და ნუ იტყვნ საჭურისი, ვითარმედ: მე ვარ ხე 
ჭმელი, “ რამეთუ ამათ იტყვს უფალი: საჭურისთა, რაოდენთაცა 
დაიმარხნენ ბრძანებანი ჩემნი, და აღირჩინენ, რომელნი მე 
მნებვან, და შეეწეოდიან აღთქმაჩემთა. ? მივსცე მათ სახლსა 
შორის ჩემსა და ზღუდესა შინა ჩემსა ადგილი სახელოანი, 
უმჯობესი ძეთა და ასულთასა, და სახელი საუკუნოი მივსცე მათ, 
და არა მოაკლდეს, 9 და უცხონათესავნი, შეახლებულნი 
უფალსა, მსახურებად მისსა და შეყვარებად სახელი უფლისაი, 
ყოფად მისსა მონებად და მჭევლებად და ყოველნი 
დამმარხველნი შაბათთა ჩემთანი არშეგინებად და 
შემწყნარებელნი აღთქმისა ჩემისანი. 7 შევიყუანნე იგინი მთად 
წმიდად ჩემდა და ვახარო მათ სახლსა შინა ლოცვისა 
ჩემისასა, ყოვლად დასაწუელნი მათნი და მსხუერპლნი მათნი 
იყუნენ მითუალულ მსხუერპლისსაცავსა ზედა ჩემსა, რამეთუ 
სახლი ჩემი სახლ ლოცვის იწოდოს ყოველთათვს წარმართთა. 
8 თქუა უფალმან ღმერთმან, შემკრებელმან განთესულთა 
ისრაილისათამან, ვითარმედ: შევკრიბო მის ზედა 
შესაკრებელი, ყოველნი მჭეცნი ველურნი. ? მოვედით, ჭამეთ 
ყოველთა მჟეცთა მაღნარისათა. 19 იხილეთ, რამეთუ დაბრმეს 
ყოველნი, არა ცნეს გაგონებად, ყოველნი ძაღლებ უქმო, 
ვერშემძლებელნი ყეფად. მესიზმრენი საწოლითა, მოყუარენი 
ჰრულისანი, 11 და ძაღლნი ურცხვნონი სულითა, არმეცნიერნი 
განძღომად და არიან უკეთურნი, არმცოდნელნი გულისხმის- 
ყოფასა, ყოველნი გზათა თვსთა შეუდგეს. თითოეული ძვნად 


თვსსა ანგაჰრებს კიდითგან მისით. 12 მოვედით, მოვიღოთ 
ღვნოი და ვიყუმიოთ იგი სიმთრვალედ და არს ესევითარი დღე 
ხვალე დიდ შენთვს, ვითარ ფრიად. 


თავი 57 


1 იხილეთ, ვითარ წარწყმდა მართალი, და არა ვინ მოელის 
გულითა და კაცნი მართალნი აღიხუმიან, და არა ვინ 
გულისხმა-ჰყოფს, რამეთუ პირისაგან სიცრუისასა აღებულ არს 
მართალი. ? იყოს მშვდობით დაფლვაი მისი, აღღებულ არს 
შორისისაგან. 3 ხოლო თქუენ, მოიყვანეთ აქა, ძენო 
უსჯულონო! თესლნო მემრუშისა და მეძვისანო! 4 ვისსა შორის 
იშუებდით და ვისსა შორის აღაღეთ პირი თქუენი? და ვისსა 
ზედა განსძართ ენაი თქუენი? არა თქუენ ხართა შვილნი 
წარწყმედისანი, ნათესავნი უსჯულონი, ? რომელნი 
ევედრებოდეს კერპთა ხეთა ქუეშე ვარჯოვანთა, დამფლველნი 
შვილთა თქუენთანი ჟევთა შინა და შორის უვალ კლდეთასა, 9 
ადგილსა ლეღოვანსა? იგი შენდა ნაწილ, ესე შენდა 
სამკვდრებელ. მათ განუფენდ მსხუერპლებსა, და მათ 
მიართუემდ საკლველებსა. ამათ ზედა უკუე არ განვრისხნეა? - 
იტყვს უფალი, - 7 მთასა ზედა მაღალსა და განსაცხრომელსა, 
მუნ საწოლი შენი და მუნ აღიხუენ მსხუერპლნი შენნი. 8 და 
უკანა წყირთლთა კარისა შენისათა დაჰსხენ საყჟსენებელნი 
შენნი მგონებელმან, ვითარმედ, უკეთუ განსდგე ჩემგან, 
უმეტესი რაიმე გაქუს. შეიყუარენ მძინარნი შენ თანა და 
განამრავლე სიძვაი შენი მათ თანა. ? და მრავალნი ჰყუენ 
მრუშებად შორიელნი შენგან. მიავლინენ მოციქულნი მიერ 
კერძო საზღუართა შენთა და გარემიიქეც და დაჰმდაბლდი 
ვიდრე ჯოჯოხეთამდე. 190 მრავალგზობათა შენთა დაჰშუერ და 
არა სთქუ: დავსცხრე. განძლიერებული იქმოდე ამათ, ამისთვს 
არმემოქენე მე. 11 შენ ვისგან წიწნეულსა შეგეშინა? და მეცრუე 
მე, და არ მომივსენე მე, არცა მომიღე მე გაგონებისა შორის 
შენისა, არცა გულისა შორის შენისა, და მე, მხილველი შენი, 
უგულებელს-გყოფ და ჩემგან არ შეიშინე. 12 და მე მიუთხრობ 
სიმართლესა ჩემსა და ძვრთა შენთა, რომელთა არარაი 
გარგონ შენ. 13 ოდეს ყმა-ჰყო, განგარინედ შენ ჭირსა შინა 
შენსა, რამეთუ ესე ყოველნი ქარმან მიიხუნეს და არარა-ყუნეს 


იგინი ნიავქარმან, ხოლო შემოდგომილთა ჩემთა მოიგონ 
ქუეყანაი და დაიმკვდრონ მთა წმიდაი ჩემი. 14 და თქუენ 
განწმიდენით პირისაგან მისისა გზანი და აღიღეთ საბრვე 
გზისაგან ერისა ჩემისა. 12 ამათ იტყვს უფალი მაღალი, 
მაღალთა შინა დამკვდრებული, საუკუნე წმიდაი წმიდათა 
შორის, სახელი მისი უფალი მაღალი, წმიდათა შორის 
განსუენებული და სულმოკლეთა მიმცემელი სულგრძელებისა 
და მიმცემელი ცხორებისა შემუსრვილთა გულითა. 15 არა 
საუკუნომდე შურ-ვიგო თქუენგან, არცა მიმდემად განგარისხნე 
თქუენ, რამეთუ სული ჩემგან გამოვიდეს და მშვნვაი ყოველი მე 
შევქმენ. 17 ცოდვისათვს მცირისა შევაწუხე იგი და დავეც იგი, 
და მივიქციე პირი ჩემი მისგან, და შეწუხნა და ვიდოდა 
მჭმუნვარე წინაშე ჩემსა, გზათა შორის გულისა მისისათა. 18 
გზანი მისნი ვიხილენ, და განვკურნე იგი და ნუგეშინის-ვეც მას. 
და მივეც მას ნუგეშინის-ცემა ჭეშმარიტი მგლოვარეთა მათ. 19 
დავბადე ნაყოფი მშვდობაი მშვდობასა ზედა, რომელნი ახლოს 
და რომელნი შორს არიან. და თქუა უფალმან: განვკურნნე 
იგინი. 2– ხოლო ცრუნი, ვითარცა ზღუაი აღდუღებული, ეგრეთ 
იღელვებოდიან და განსუენებად ვერ შემძლებელ იყუნენ. 21 
არა არს სიხარული უთნოთა, - იტყვს უფალი ღმერთი. 


თავი 58 


1 ყმა-ყავ ძლიერად და ნუ ჰრიდებ, ვითარცა საყვრმან, 
აღიმაღლე ჟქმაი შენი, და მიუთხრენ ერსა ჩემსა ცოდვანი მათნი 
და სახლსა იაკობისსა უსჯულოებანი მათნი. ? მე დღესა 
დღისაგან მეძიებენ და ცნობად გზათა ჩემთა გული უთქუამს, 
ვითარცა ერსა სიმართლისმოქმედსა, და მსჯავრსა ღმრთისა 
მისისა არდამტევებელსა, მთხოენ მე მსჯავრსა მართალსა და 
მიახლებად ღმრთისა გული უთქვამს 3 მეტყუელთა, ვითარმედ: 
ვიმარხეთ და არა იხილე, დავიმდაბლენით სულნი ჩუენნი და 
არა სცან. - რამეთუ დღეთა შინა მარხვათა თქუენთასა 
იპოებიან ნებანი თქუენნი და ყოველთა ყელისქუეშეთა 
თქუენთა, დაჰქენჯნით “ სასჯელთამი და ლალვათა იმარხავთ 
და ჰგუემთ თითთმწყლველობით მდაბალსა, რაისა იმარხავთ 
ჩემდად? რაითა დღეს სასმენელ იქმნეს ღაღადებისა მიერ ყმაი 
თქუენი? ? არა ესე მარხვაი გამოვირჩიე და დღე 
დამდაბლებისა კაცისა სულისა თვსისა, არცა მო-თუ-იდრიკო, 
ვითარცა გრკალი, ქედი შენი, და ძაძაი და ნაცარი დაირეცო, 
არცა ეგრეთ ეწოდოს მარხვაი შეწყნარებული და დღე სათნოი 
უფლისაი. 9 არა ეგევითარი მარხვა გამოვირჩიე მე, - იტყვს 
უფალი, - არამედ განვსენ ყოველი საკრველი სიცრუისა, 
დაარღვენ გულარძნილებანი მძლავრებითთა 
თანცვალებათანი, განავლინენ შეპყრობილნი მიტევებით და 
ყოველი აღწერილი უსამართლოი განხეთქე. 7 დაუნეცვე 
მშიერსა პური შენი და გლახაკნი უსართულონი შეიყვანენ 
სახიდ შენდა, იხილო თუ შიშუელი, შეჰმოსე და თვსთაგანი 
თესლისა შენისათა არა უგულებელს-ჰყო. 898 მაშინ განეფინოს 
მსთუად ნათელი შენი, და კურნებანი შენნი მალე აღმოყდენ და 
წინაგივიდოდეს წინაშე შენსა სიმართლე შენი, და დიდებამან 
ღმრთისამან გარეშეგიცვას შენ. 9? მაშინ ჟმა-ჰყო და ღმერთმან 
ისმინოს შენი, მერმე იტყოდიღა შენ, გრქუას: აჰა, აქა ვარ. 
უკეთუ მოსპო შენგან საკრველი და ყელის-დადება და სიტყუა 
დრტვნვისა, 19 და სცე მშიერსა პური სულით გამო შენით, და 


სული დამდაბლებული აღავსო, მაშინ აღმობრწყინდეს ბნვლსა 
შინა ნათელი შენი, და ბნელი შენი, ვითარცა შუადღე. 11 და 
იყოს ღმერთი შენი შენ თანა მარადის, და განსძღე, ვითარცა 
გული უთქუამს სულსა შენსა, და ძუალნი შენნი განპოხნენ, და 
იყო, ვითარცა მტილი დამთრვალი, და ვითარცა წყაროი, 
რომელსა არა მოაკლდის წყალი და, ძუალნი შენნი, ვითარცა 
მდელოი, აღმოსცენდენ და განპოხნენ და დაიმკვდრონ 
ნათესავთა შორის ნათესავთასა. 12 და აღეშენნენ ოყჟერნი შენნი 
საუკუნენი, და იყვნენ საფუძველნი შენნი საუკუნებ ნათესავთა 
შორის ნათესავთასა, და გეწოდოს მაშენებელ ზღუდისა, და 
ალაგნი საშუალმყოფნი დააცხრვნე. 13 უკუეთუ მოაქციო ფერჭი 
შენი შაბათთაგან არაქმნად ნებათა შენთა დღესა შინა წმიდასა, 
და უწოდი შაბათთა ფუფუნეულ წმიდა ღმრთისა შენისა, არა 
აღიღო ფერძყი შენი საქმესა ზედა, არცა სთქუა სიტყუაი 
რისხვით პირისაგან შენისა. 1“ და იყო მოსავ უფლისა მიმართ 
და აღგიყვანოს შენ კეთილთა ზედა ქუეყანისათა, და გაჭამოს 
შენ სამკვდრებელი იაკობ მამისა შენისაი, რამეთუ პირი 
უფლისაი იტყოდი ამათ. 


თავი 59 


1 ნუ ვერშემძლე არსა ყელი უფლისაი ცხოვნებად შენდა? ანუ 
დაამძიმა ყური თვსი არსმენად. ? არამედ ცოდვანი თქუენნი 
განსწვალებენ შორის თქუენსა და ღმრთისა, და ცოდვათა 
თქუენთათვს მიიქცია პირი თვსი თქუენგან არშეწყალებად, 3 
რამეთუ ჭელნი თქუენნი შებღალულ არიან სისხლითა და 
თითნი თქუენნი ცოდვათა შინა, ხოლო ბაგეთა თქუენთა თქუეს 
უსჯულოებაი და ენაი თქუენი სიცრუესა იწურთიდა. 494 არც ერთი 
იტყვს სიმართლეთა, არცა არს სასჯელი ჭეშმარიტი. მოსავ 
იქმნეს ამაოთა მიმართ და ზრახვენ ცუდთა, რამეთუ 
მიუდგებიან ტკივილსა და შობენ უსჯულებასა. ? კუერცხნი 
ასპიტთანი განტეხნეს და ქსელსა დედაზარდლისასა ქსოენ, და 
მგულებელმან კუერცხთა მათთა ჭამისამან შე-რა-მუსრნა, 
ღრიაკალი პოვა და მას შინა ვასილისკოსი. 9 ქსელი მათი არ 
იყოს შესამოსლად, არცაღა გარემოისხან საქმეთაგან მათთა, 
რამეთუ საქმენი მათნი საქმე უსჯულოებისა, 7 ხოლო ფერვნი 
მათნი უკეთურებასა შინა რბიან, მალენი დათხევად სისხლსა 
უმიზეზოსა, და გულისსიტყუანი მათნი გულისსიტყუანი 
უცნობოთანი, შემუსრვაი და საარსებულება გზათა შორის 
მათთა. 8 და გზაი მშვდობისა არა უწყიან და არა არს მსჯავრი 
გზათა შინა მათთა, რამეთუ ალაგნი მათნი გულარძნილ არიან, 
რომელთა მოგზაურობენ და არა უწყიან მშვდობაი. 7? ამისთვს 
განეყენა სამართალი მათგან და არა ეწიოს მათ სიმართლე. 
მორა-ელოდეს იგინი ნათელსა, იქმნა მათდა ბნელი. 
მომლოდენი ცისკრისანი უჟამოსა შინა ვიდოდეს. 19 ეძიებენ, 
ვითარცა ბრმაი, კედელსა და, ვითარცა არმქონებელნი 
თუალთანი. ეძიებენ. დაეცნენ შუასამხრის, ვითარცა შუაღამე, 
ვითარცა მოსიკუდიდნი, სულთითქუმენ, 11 ვითარცა დათვ და 
ვითარცა ტრედი, ერთბამად ვიდოდიან. ვჰგებდით მსჯავრსა და 
არა არს მაცხოვარება, შორად განდგა ჩუენგან, 12 რამეთუ 
მრავალ არს უსჯულოება ჩუენი წინაშე შენსა, და ცოდვანი 
ჩუენნი აღმიდგეს ჩუენ, რამეთუ უსჯულოებანი ჩუენნი ჩუენ 


შორის და სიცრუენი ჩუენნი ვცნენით. 13 ვიუთნოეთ, ვეცრუენით 
უფალსა, განუდეგით წინაშედგომისაგან ღმრთისა ჩუენისა. 
ვზრახენით ცრუნი და ვიურწმუნოეთ, მიუდეგით და 
ვიწუართენით გულისაგან ჩუენისა სიტყუანი ცრუნი. 14 და 
განვდეგით უკანაგან მსჯავრისა, და სიმართლე შორად 
განგუწუართა, რამეთუ განკფდა გზათა შორის მათთა 
ჭეშმარიტებაი და უგულარძნილოსა მიერ ვერ ეძლო განვლად. 
15 და ჭეშმარიტებაილ მოეღო და გარდააქციეს გაგონება მათი 
გულისხმისყოფისაგან, და იხილა უფალმან და არა სთნდა მას, 
რამეთუ არა იყო მსჯავრი. 15 და იხილა და არა იყო მამაკაცი, 
და განიცადა და არა იყო შემწე, და მიაგო მათ მკლავითა 
თვსითა და მოწყალება დაამტკიცა. 17 და შეიმოსა სიმართლე; 
ვითარცა ჭაჯუ-ჭური, და გარემოიდვა თავის გარემო, ჩაფხუტი 
მაცხოვარებისა თავსა ზედა მისსა, და მოიბლარდნა 
შესამოსელი შურისძიებისა და გარემოსასხმელი, ვითარცა 
შურის-გებაი, 18 და ყუედრება წინააღმდგომთა, და ჭალაკთა 
შური იძიონ შურის-გებითა. 1? და ეშიშვოდიან დასავალითნი 
სახელსა უფლისასა და მზისაღმოსავალითნი სახელსა 
დიდებულისასა, რამეთუ მოვიდეს, ვითარცა მდინარე 
მაიძულებელი, რისხვაი უფლისა მიმართ, მოვიდეს 
გულისწყრომისა თანა. 29 და მოვიდეს სიონისათვს მჟსნელი და 
გარეწარაქციოს უთნოობაი იაკობისაგან, - იტყვს უფალი. 21 და 
ესე არს ჩემ მიერ აღთქმა მათდა, - თქვა უფალმან, - სული 
ჩემი, რომელი არს შენ ზედა და სიტყუანი, რომელნი მივსცენ 
პირსა შენსა, არა მოაკლდენ პირისაგან შენისა და პირისაგან 
თესლისა შენისა, - თქუა უფალმან, - ამიერითგან და 
საუკუნოდმდე. 


თავი 60 


1 განათლდი, განათლდი, იერუსალიმ! რამეთუ მოიწია ნათელი 
შენი, და დიდებაი ღმრთისაი შენ ზედა აღმობრწყინდა. ? აჰა, 
ბნელმან დაფაროს ქუეყანაი და ნისლი წარმართთა ზედა, 
ხოლო შენ ზედა გამოჩნდეს უფალი და დიდებაი მისი შენ ზედა 
იხილვოს. 3 და ვიდოდიან მეფნი ნათელსა შენსა და 
წარმართნი ბრწყინვალებასა შენსა. 4 აღიხილენ, აღიხუენ 
გარემოს თვალნი შენნი, და იხილენ შეკრებულნი შვილნი 
შენნი. მოვიდნენ ძენი შენნი შორით, და ასულნი შენნი მყართა 
ზედა აღებულ იქმნენ. ? მაშინ იხილო და გიხაროდის, და 
განჰკრთე გულითა, რამეთუ გარდამოცვალოს შენდამი 
სიმდიდრე ზღვსა, და წარმართთა და ერთა. 9 და მოვიდეს 
შენდა კოლტები აქლემთა, და დაგფარონ შენ აქლემთა 
მადიამისათა და გეფარისათა, ყოველნი საბაით მოვიდენ, 
მომღებელნი ოქროისა, და გუნდრუკსა შესწირვიდენ შენდა და 
ქვასა პატიოსანსა და მაცხოვარებითა უფლისაითა ხარებულ 
იყვნენ. 7” და ყოველნი ცხოვარნი კედარისანი შემოკრბენ 
შენდა, და ვერძნი ნაბეოთისნი მოვიდენ შენდა, და შეიწირნენ 
შეწყნარებულნი მსხუერპლისაცავსა ზედა ჩემსა, და სახლი 
სალოცველისა ჩემისა იდიდოს. 9 ვინ არიან ესენი, რომელნი, 
ვითარცა ღრუბელნი, ფრინვენ და, ვითარცა ტრედნი, 
მართუეთა თანა ჩემდა მომართ არს სიონ. ? მე ჭალაკნი 
მელოდეს, და ნავნი თარშისანი პირველთა შორის მოყვანებად 
შვილთა შენთა შორით, და ოქროსა და ვეცხლსა მათსა მათ 
თანა სახელისათვს უფლისა წმიდისათვს ისრაილისა 
დიდებულ-ყოფად, 19 და აღაშენნენ უცხოტომთა ზღუდენი 
შენნი, და მეფენი მათნი წარმოგიდგენ შენ, რამეთუ რისხვითა 
ჩემითა დაგეც, და წყალობითა ჩემითა შეგიყუარენ შენ. 11 და 
განეხუნენ ბჭენი შენნი სამარადისოდ დღე და ღამე, არა 
დაეკშნენ, შემოღებად შენდა ძალსა ნათესავთასა და მეფეთა 
მოგურილთა, 12 რამეთუ ნათესავი და მვფენი, რომელნი შენ 
არა გმსახურებდენ, წარწყმდენ, და ნათესავნი მოოჭყრებით 


მოოყრდენ. 13 და დიდებაი ლიბანისა შენდა მოვიდეს 
საროისსა მიერ და ფიჭვსა და ნაძვსა ერთბამად დიდებად 
ადგილი წმიდაი ჩემი, და ადგილი ფერგთა ჩემთა ვადიდო. 14 
და მოვიდოდიან შენდამი ძენი დამამდაბლებელთა შენთანი და 
განმაძვნებელთა შენთანი შეშინებულნი, თაყუანის-სცემენ 
კუალთა ფერვთა შენთასა ყოველნი, რომელნი გაჭირვებდენ 
შენ, და გეწოდოს ქალაქ უფლისა, სიონ, წმიდისა ისრაილისა, 
15 ქმნისათვს შენისა დატევებულ და მოძულებულ, და არა იყო 
შემწე, და დაგდვა შორის სიხარულ საუკუნო მხიარულება 
ნათესავთასა, 15 და სწოვდე სძესა წარმართთასა და 
სიმდიდრესა მეფეთასა შჭამდე შენ, და სცნა, ვითარმედ მე ვარ 
უფალი მაცხოვნებელი შენი და გამომვსნელი შენი, ღმერთი 
ისრაილისა. 17 და რვალისა წილ მოგართვან შენ ოქროი, 
ხოლო რკინისა წილ მოგართუან ვეცხლი, და ძელისა წილ 
მოგართვან რვალი, ხოლო ქვისა წილ რკინაი და მივსცნე 
მთავარნი შენნი მშვდობით და ზედამხედველნი შენნი 
სიმართლით. 18 და არა ისმეს ქუეყანასა შინა შენსა 
უსამართლოებაი, არცა შემუსრვაი, არცა საარებაილი საზღუართა 
შორის შენთა, არამედ ეწოდოს მაცხოვარება ზღუდეთა შენთა 
და ბჭეთა შენთა წახნაგებულ. 19 და არა იყოს შენდა მზე 
ნათლად დღისა, არცა აღმოსავალი მთოვარისაი 
განგინათლებდეს შენ ღამესა, არამედ იყოს შენდა უფალი- 
ნათელ საუკუნე და ღმერთი - დიდება შენდა, 29 რამეთუ არა 
დაჰვდეს მზე შენი, და მთოვარე შენი არა მოაკლდეს; რამეთუ 
იყოს შენდა უფალი ნათელ საუკუნე, და აღესრულნენ დღენი 
გლოისა შენისანი. 21 და ერი შენი ყოველი მართალ და 
დაიმკვდრონ ქუეყანაი საუკუნოდ, და მცველი ნერგსა საქმესა 
ყელთა მისთასა სადიდებელად. 22 შემცირებული იყოს 
ათასეულად და კნინი ნათესავად დიდად. მე, უფალმან, ჟამად- 
ჟამად შევკრიბნე იგინი. 


თავი 61 


1 სული უფლისაი ჩემ ზედა, რომლისა ძლით მცხო მე, 
მახარებელად გლახაკთა მომავლინა მე. განკურნებად 
შემუსრვილთა გულითა, ქადაგებად ტყუეთა განტევებასა და 
ბრმათა ახილვასა, 2 წოდებად წელიწადი უფლისაი 
შეწყნარებული, და დღე ნაცვლისმოგებისა ღმრთისა ჩემისა, 
ნუგეშინის-ცემად ყოველთა მგლოვარეთა, 3 მიცემად 
მგლოვარეთა სიონი დიდებად, ნაცრისა წილ საცხებელი 
შუებისაი მგლოვარეთა, სამკაული დიდებისაი სულისა წილ 
მოწყინებისა, და იწოდნენ: ნათესავებ სიმართლისა, 
დანერგულ უფლისა სადიდებელად. “ და აღაშენენ ოჭერნი 
საუკუნითგანნი, მოოყრებულნი პირველად. აღადგენდენ და 
განაახლებდენ ქალაქთა ოყერთა, მოოყრებულთა 
ნათესავითგან ნათესავადმდე. ? და მოვიდენ უცხონათესავნი, 
მმწყსელნი ცხოვართა შენთანი, და უცხოტომნი მყნველნი და 
ვენაჭყისმოქმედნი. 9 ხოლო თქუენ მღდელ უფლისა გეწოდოს, 
და მელიტანიე ღმრთისა ჩუენისა გეწოდოს თქუენ, ძალსა 
წარმართთასა შჭამდეთ, და სიმდიდრესა მათსა ზედა 
საკვრველ იყვნეთ. 7 ნაცვლად სირცხვლისა თქუენისა 
მრჩობლი სიხარული და ნაცვლად პატივისა თქუენისა 
მხიარულებაი, ესრეთ მეორედ დაიმკვდრონ ქუეყანაი, და 
სიხარული საუკუნოი ზეშთა თავისა მათისა, 8 რამეთუ მე ვარ 
უფალი, მოყუარე სიმართლისაი და მოძულე ნატაცებთა 
სიცრუისაგანთაი, და მივსცე შრომაილი მათი მართალთა, და 
აღთქმაი საუკუნოი აღუთქუა მათ. ? და საცნაურ იყოს 
წარმართთა შორის თესლი მათი და ნაშვისნაშობნი მათნი 
საშუალ ერთა, ყოველნი მხილველნი მათნი იცნობდეს მათ, 
ვითარმედ ესე არიან თვსლნი კურთხეულნი ღმრთისა მიერ და 
შუებით იშუებდენ უფლისა მიმართ. 19 იხარებს სული ჩემი 
უფლისა მიმართ, რამეთუ შემმოსა მე სამოსელი 
საცხოვარებისაი და კუართი მხიარულებისაი, ვითარცა სიძესა, 
გარემომდვა მიტრაი და, ვითარცა სძალი, შემამკო მე 


სამკაულითა. 11 და ვითარცა ქვეყანა, აღმაორძინებელი 
ყუავილსა მისსა, და ვითარცა მტილი განამორჩებნ რაი 
თესლთა მისთა, ეგრეთ აღმოაცენებს უფალი სიმართლესა და 
სიხარულსა წინაშე ყოველთა წარმართთასა. 


თავი 62 


1 სიონისათვს არა დავდუმნე და იერუსალიმისათვს არ 
დავაცადო, ვიდრემდისცა გამოვიდეს, ვითარცა ნათელი, 
სიმართლე ჩემი, ხოლო მაცხოვარება ჩემი, ვითარცა ლამპარი, 
აღენთოს. 2 და იხილონ ნათესავთა სიმართლე შენი და მეფეთა 
დიდებაი შენი, გიწოდის შენ სახელი შენი ახალი, რომელი 
უფალმან სახელ-სდვას მას. 3 და იყო გვრგვნ შუენიერების 
ჭელსა შინა უფლისასა და შარავანდ მეფობისა ყელსა შინა 
ღმრთისა შენისასა. 4 და არღა მერმე გეწოდოს დატევებულ, და 
ქუეყანასა შენსა არა ერქუას ოყერ, რამეთუ შენ გეწოდოს ნება 
ჩემი და ქუეყანასა შენსა მკვდროანი, და სათნო იყოს უფალმან 
შენ შორის, და ქუეყანა შენი დამკვდრებულ იქმნედ. ? და 
ვითარცა ჭაბუკმან დამკვდრებულმან ქალწულსა თანა, ეგრეთ 
დაიმკვდრონ ძეთა შენთა შენ თანა. და იყოს, ვითარსახედ 
იხარებს სიძე სძალსა ზედა, ეგრეთ იხარებდეს უფალი შენ 
ზედა. 9 და ზღუდეთა შენთა ზედა, იერუსალიმ, დავადგინნე 
მცველნი სრულსა დღესა და სრულსა ღამესა, რომელნი 
სრულიად არა დადუმნენ, მომჟსენებელნი უფლისანი. 7 რამეთუ 
არა არს თქუენდა მსგავს, უკეთუ განჰმართო და ჰყო 
იერუსალიმი საქადულ ქუეყანასა ზედა. 8 ფუცა უფალმან 
დიდებისა მიმართ თვსისა და ძალისა მიმართ მკლავისა 
თვსისა, უკეთუ მერმე მივსცე იფქლი შენი და ჭამადნი შენნი 
მტერთა შენთა, და უკეთუ მერმე სუმიდენ ძენი უცხონი ღვნოსა 
შენსა, რომელსა ზედა დაჰშუერ, ? არამედ შემკრებელნი 
ჭამდენ მათ და აქებდენ უფალსა, და შემკრებელნი სუმიდენ 
მათ ეზოთა შინა ჩემთა წმიდათა, 19 განვედით ბჭეთა მიერ 
ჩემთა, და გზა-უყავთ ერსა ჩემსა, და ქვანი გზისაგან 
განასრიენით, აღიღეთ სასწაული წარმართთა მიმართ, 11 
რამეთუ, აჰა, უფალმან ყო სასმენელ, ვიდრე დასასრულამდე 
ქვეყანისა. არქუთ ასულსა სიონისასა: აჰა, მაცხოვარი მოვიდა 
შენდა, მქონებელი სასყიდელსა თვსსა, და საქმე მისი წინაშე 
პირსა მისსა. 12 და უწოდოს მას ერი წმიდაი. გამოყსნილ 


უფლისა მიერ. ხოლო შენ გეწოდოს გამოძიებულ ქალაქ და 
არდატევებულ. 


თავი 63 


1 3ინ არს ესე მომავალი ედომით გამო, სიმეწამულე 
სამოსელთა მისთა ბოსორით გამო? ესე შუენიერ სამოსლის 
თანა მისისა, მაიძულებელ ძალისა მიერ; მე სიტყვს-ვმგებლობ 
სიმართლესა და მსჯავრსა მაცხოვარებისასა. 2 რაისათვს შენნი 
მეწამულ შესამოსელნი და საბლარდნელნი შენნი, ვითარცა 
წნეხისაგან საწნეხლისა, სავსედ დათრგუნვილისა, 3 საწნეხელი 
დავთრგუნე მარტომან, და ნათესავთაგანი არა არს მამაკაცი 
ჩემ თანა და დავთრგუნენ იგინი გულისწყრომისა მიერ, და 
დავფქვენ იგინი, ვითარცა ქუეყანა, და შთავიყვანე სისხლი 
მათი ქუეყანად მიმართ და შეისვარა სამოსელი ჩემი, “ რამეთუ 
დღე მისაგებელისა მოიწია მათ ზედა, და წელიწადი 
გამოჭსნისა წარმოდგა. ? და მე ვიხილე, და არა იყო შემწე, და 
განვიცადე და არა ვინ თანაიღუწიდა, და გამოივსნნა იგინი 
მკლავმან ჩემმან, და გულისწყრომა ჩემი ეწია. 9 და 
დავთრგუნენ იგინი რისხვითა ჩემითა, და შთავიყვანე სისხლი 
მათი ქუეყანად მიმართ. ” წყალობა უფლისაი მოვივსენე, 
სათნოებანი უფლისანი ყოველთა შინა, რომელ მომაგებს ჩუენ. 
უფალი, მსაჯულ სახიერ სახლისა ისრაილისა, მოაწევს ჩუენ 
ზედა წყალობისაებრ მისისა და სიმრავლისაებრ სიმართლისა 
მისისა. 8 და თქუა: არა ერი ჩემი არსა შვილებ? არა უარ 
იქმნენ, და ექმნა მათ მაცხოვარება ? ყოვლისაგან ჭირისა 
მათისა; არცა მოციქულმან, არცა ანგელოზმან, არამედ თვთ 
უფალმან აცხოვნნა იგინი სიყუარულისათვს მათისა და 
რიდებისა მათისა, თვთ მან ივსნნა იგინი და აღიხუნა იგინი და 
აღამაღლნა იგინი ყოველთა დღეთა საუკუნოისათა. 190 ხოლო 
იგინი ურჩ ექმნნეს და განაძვნეს სული წმიდაი მისი, და 
გარდაექცა მათ უფალი მტერად და იგი ებრძოლა მათ. 11 და 
მოივსენა დღეთა საუკუნეთა. სადა არს მოსე და ერი მისი? 
სადა არს, რომელმან აღმოიყვანა ქუეყანისაგან მწყემსი 
ცხოვართა თვსთა? სადა არს, რომელმან დადვა მათ შორის 
სული წმიდაი? 12 რომელმან აღმოიყვანა მარჯუენითა მოსე, 


მკლავმან დიდებისა მისისამან, ესრეთ მოიყვანე ერი შენი. 
განძლიერდა წყალი პირისპირ მისსა, ქმნად თავისა თვსისა 
სახელსა საუკუნესა. 13 განიყვანნა იგინი უგზოისა მიერ, 
ვითარცა ცხენი უდაბნოსაგან, და არა დაშურეს. 14 და ვითარცა 
საცხოვარი ველისაგან, შთამოვიდა სული უფლისა მიერ და 
გზა-უყო მათ. ესრეთ განიყვანე ერი შენი, ყოფად იგი სახელად 
დიდებისა. 12 მოიქეც ცით გამო, და იხილე სახლით გამო 
წმიდით შენით და დიდებით. სადა არს შური შენი და ძალი 
შენი, სადა არს სიმრავლე წყალობისა შენისა და 
შემწყნარებელობათა შენთა, რამეთუ თავს-მისხენ ჩვენ? 15 
რამეთუ შენ ხარ მამა ჩუენი, რამეთუ აბრაჰამმან არა მიცნა 
ჩუენ, და არცა ისრაილ შემისწავლნა ჩუენ, არამედ შენ, უფალო 
მამაო ჩუენო, მივსნენ ჩუენ, დასაბამითგან სახელი შენი ჩვენ 
ზედა არს. 17 რაისა შემაცთუნენ ჩუენ, უფალო, გზისაგან შენისა, 
განაფიცხენ გულნი ჩუენნი არშეშინებად შენგან, მოიქეც 
მონათა შენთათვს და ნათესავისათვს სამკვდრებელისა შენისა. 
18 რომელთა მცირედ დავიმკვდროთ მთისა წმიდისა შენისა. 
წინააღმდგომთა ჩუენთა შეგუაიწრეს ჩუენ და დათრგუნეს 
სიწმიდე შენი. 1? ვიქმნენით ვითარცა დასაბამსა, ოდეს არა 
გუმთავრობდ ჩუენ, არცა იწოდა სახელი შენი ჩვენ ზედა. 


თავი 64 


1 უკეთუ განაღო ცაი, ძრწოლამან შეიპყრნეს შენგან მთანი. 
და დადნენ, ვითარცა ცვლი დადნების ცეცხლისაგან; და 
შეწუნეს ცეცხლმან წინააღმდგომნი და საჩინო იყოს სახელი 
უფლისაი წინააღმდგომთა შორის, პირისაგან შენისა 
წარმართნი შეშფოთნენ. 2 ოდეს ჰყოფდე დიდებულთა, 
ძრწოლამან შეიპყრნეს შენგან მთანი. 3 საუკუნითგან არა 
გუესმა, არცა თვალთა ჩუენთა იხილეს ღმერთი თვნიერ შენსა 
და საქმენი შენნი, რომელთა ჰყოფ მომლოდეთათვს 
წყალობისათა, “ რამეთუ მიეგებოს მოქმედთა სიმართლისათა, 
და გზანი შენნი მოკსენებულ იქმნენ. აჰა, შენ განრისხენ და 
ვცოდეთ ჩუენ, ამისთვს შევსცეთით ? და ვიქმნენით, ვითარცა 
არაწმიდანი, ჩუენ ყოველნი და ვითარცა ძონძი დაშტანისაი, 
ყოველი სიმართლე ჩვენი. და დამოვსცვვნით, ვითარცა 
ფურცელნი უსჯულოებათა ჩუენთათვს. ესრეთ ქარმან 
წარმიხუნეს ჩუენ და არა არს მხდელი სახელისა შენისაი 9 და 
მომვსენებელი შედგომისა შენისა, რამეთუ მიიქციე პირი შენი 
ჩუენგან და გუამცენ ჩუენ ცოდვათა ჩუენთათვს. 7 და აწ, 
უფალო, მამა ჩუენი ხარ შენ, ხოლო ჩუენ თივა, საქმე ყელთა 
შენთა ყოველნი. 8 ნუ მრისხავ ჩუენ, უფალო, ფრიად და ნუ 
ჟამსა შინა მოიყსენებ ცოდვათა ჩუენთასა. და აწ მოიხილე, 
უფალო, რამეთუ ერი შენი ვართ ჩუენ ყოველნი. ? ქალაქი 
წმიდისა შენისა იქმნა ოჭერ სიონი, ვითარცა ოკერ იქმნა 
იერუსალიმი, 19 საწყევარ სახლი წმიდაი ჩუენი და დიდებაი 
ჩუენი, რომელი აკურთხეს მამათა ჩემთა, იქმნა ცეცხლით 
მომწუარ და ყოველნი დიდებულებანი დაეცნეს. 11 და ამათ 
ყოველთა ზედა თავს-იდევ, უფალო, და დაიდუმე და 
დამამდაბლენ ჩუენ ფრიად. 


თავი 65 


1 საჩინო ვექმენ ჩემთა არმეძიებელთა. ვეპოე ჩემთა 
არგამომკითხველთა. ვარქუ: აქა ვარ! - ნათესავსა, რომელთა 
არა ხადეს სახელსა ჩემსა. 2 განვიპყრენ ყელნი ჩემნი ყოველსა 
დღესა ერისა მიმართ ურჩისა და მაცილობელისა, რომელნი 
არა ვიდოდეს გზასა კეთილსა, არამედ შემდგომად ცოდვათა 
მათთა. 3 ერი ესე განმაძვნნებელი ჩემი წინაშე ჩემსა, მარადის 
ესენი აკუმევენ მტილებთა შინა და უკმევენ ალიზთა შინა რ? 
ეშმაკთა, რომელნი არა არიან და საფლავთა შინა და ქუაბთა 
შინა დაიძინებენ სიზმართათვს, რომელნი ჭამენ ჟორცსა 
ღორისასა და წუენსა ნაგებთასა, შეგინებულ არიან ყოველნი 
ჭურჭელნი მათნი =? რომელნი იტყვან: შორს ჩემგან, ნუ 
შემომეხები მე, რამეთუ წმიდა ვარ. ესე კუამლი გულისა 
წყრომისა ჩემისაი, ცეცხლი აღატყდების მის შორის ყოველთა 
დღეთა. 9 აჰა, დაწერილ არს წინაშე ჩემსა: არ დავიდუმო, 
ვიდრემდისცა მივაგო და კუალად ვაგე წიაღთა მათთა 7 
ცოდვანი მათნი და მამათა მათთანი ერთბამად, - იტყვს 
უფალი, - რომელნი უკუმევდეს მთათა ზედა და ბორცუთა ზედა, 
მაყუედრეს მე; კუალად ვაგნე საქმენი მათნი წიაღსა მათსა. 9 
ესრეთ იტყვს უფალი: ვითარსახედ იპოვების კუფხალი ტევანსა 
შინა და იტყვან: ნუ განჰრყუნი მას, რამეთუ კურთხევა უფლისაი 
არს მის შორის, ეგრეთ ვყო მმონებელისათვს ჩემისა, ამისათვს 
არა წარვწყმიდნე ყოველნი, 9 და გამოვიყვანო იაკობისაგან 
თესლი და იუდაისაგან და დაიმკვდროს მთაი წმიდაი ჩემი, და 
დაიმკვდრონ რჩეულთა ჩემთა და მონათა ჩემთა და დაეშენნენ 
მუნ. 19 და იყვნენ მაღნარსა შინა ეზონი სამწყსოთანი და ჭევი 
აქორისი განსასუენებელად მროწეულთა ერისა ჩემისათა, 
რომელთა გამომიძიეს მე. 11 ხოლო თქუენ, დამტევებელნი 
ჩემნი და დამვიწყებელნი მთისა წმიდისა ჩემისანი და 
განმზადებულნი ეშმაკისათვს ტაბლისანი და აღმავსებელნი 
ბედისათვს განზავებულისანი, 12 მე განგცნე თქუენ მახვლისა 
მიმართ, ყოველნი კლვითა დაეცნეთ, რამეთუ გიწოდე თქუენ 


და არ შეისმინეთ. ვიტყოდე და ურჩ იქმნენით და ჰყავთ 
ბოროტი წინაშე ჩემსა, და რომელნი არ მინდეს, 
გამოირჩიენით. 13 ამისთვს ამათ იტყვს უფალი: აჰა, 
მმონებელნი ჩემნი ჭამდენ, ხოლო თქუენ გშიოდის. აჰა, 
მმონებელნი ჩემნი სუმიდენ, ხოლო თქუენ გწყუროდის. აჰა, 
მმონებელნი ჩემნი იშუებდენ, ხოლო თქუენ გრცხუენოდის. 14 
აჰა, მმონებელნი ჩემნი იხარებდენ მხიარულებით, ხოლო 
თქუენ ჰღაღადებდეთ ტკივილისათვს გულისა თქუენისა და 
შემუსრვისაგან სულისა ჰვაებდეთ. 12 რამეთუ დაუტევეთ 
სახელი თქუენი სამაძღროდ რჩეულთა ჩემთა, ხოლო თქუენ 
მოგსრავს უფალი, ხოლო მმონებელთა ჩემთა ეწოდოს სახელი 
ახალი, 10 რომელი იკურთხოს ქუეყანასა ზედა. აკურთხევდენ 
ღმერთსა ჭეშმარიტსა და მფუცავნი ქუეყანასა ზედა ფუცვენ 
ღმერთსა ჭეშმარიტსა, რამეთუ დაივიწყონ ჭირი მათი პირველი 
და არა აღვიდეს გულსა ზედა მათსა, 17 რამეთუ იყოს ცა0 
ახალი და ქუეყანა ახალი. და არღა მოივსენონ პირველთა მათ, 
არცა არა მოუჭყდეს გულსა მათსა ზედა, 18 არამედ შუებაი და 
მხიარულებაი პოონ მას შინა, რამეთუ, აჰა, მე ვჰყოფ 
იერუსალიმსა სიხარულად და ერსა ჩემსა შუებად. 1? და 
ვიხარებდე იერუსალიმსა ზედა, და ვიშუებდე ერსა ჩემსა ზედა, 
და არღა ისმეს მის შორის მერმე ყმაი ტირილისა, არცა ჟმაი 
ყივილისა. 29 არცა იქმნეს მუნ უჟამოი და მოხუცებული, 
რომელმან არა აღავსოს ჟამი თვსი, რამეთუ იყოს ჭაბუკი ასთა 
წელთა, ხოლო, რომელი მოკუდეს ცოდვილი, არა ასთა წელთა 
დაწყეულ იყოს. 21 და აშენებდენ სახლთა, და იგინი 
დაემკვდრნენ, დაჰნერგვიდენ ვენავჭთა, და იგინი ჭამდენ 
ნაყოფთა მათთა. 2? და არა აღაშენნენ და სხვანი 
დაემკვდრნენ, და-არა-ჰნერგვიდენ და სხვანი ჭამდენ, რამეთუ 
დღეთაებრ ხისა ცხოვრებისათა იყვნენ დღენი ერისა ჩემისანი, 
საქმეთა ნაშრომთა მათთასა დააძუელებენ, 23 რამეთუ 
რჩეულნი ჩემნი არ დაშურებიან ცუდად, არცა შვილ-ისხმენ 
საწყევარად, რამეთუ თესლი კურთხეული არს ღმრთისა მიერ 
და შვილისწულნი მათნი მათ თანა იყუნენ. 24 და იყოს, 
პირველ, ვიდრე ყმობადმდე მათდა, მე ვისმინო მათი, ჯერეთ 


თქუმასაღა მათსა ვჰრქუა: რაი არს? 2” მაშინ მგელნი და 
კრავნი ძოვდენ ერთბამად და ლომი, ვითარცა ყარი ბზესა 
ჭამდეს. ხოლო გუელი ქუეყანასა, ვითარცა პურსა, და არა 
ავნებდენ, არცა განჰრყუნიდენ მთასა წმიდასა ჩემსა, - იტყვს 
უფალი. 


თავი 66 


1 ესრეთ იტყვს უფალი: ცაი საყდარ ჩემდა, ხოლო ქუეყანა 
კუარცხლბეკ ფერვთა ჩემთა, რომელი სახლი, ადგილი 
მიშენოთ მე?-თქუა უფალმან, - და რომელი ადგილი 
განსუენებისა ჩემისა? 2 რამეთუ ესე ყოველი შექმნნა ყელმან 
ჩემმან და ჩემნი არიან ყოველნი ესე, - იტყვს უფალი, - და ვის 
ზედა მივიხილო, არამედ ანუ მდაბალსა ზედა და მყუდროსა და 
მძრწოლარესა სიტყუათაგან ჩემთა? 3 ხოლო უსჯულოი, 
დამკლველი ჩემდა ზუარაკისაი, ვითარცა მცემელი კაცისა და 
მემსხუერპლე სამწყსოით, -ვითარცა დამკლველი ძაღლისა და 
მომღებელი სამინდოისა, ვითარცა სისხლი ღორებრი, 
მიმცემელი გუნდრუკსა მოსაყსენებელად, ვითარცა მგმობარი, 
და ამათ გამოირჩინეს გზანი მათნი და საძაგელებანი მათნი, 
რომელნი შეიყუარნა სულმან მათმან. 4 და მე გამოვარჩინე 
საძაგელებანი მათნი და ცოდვანი მათნი კუალად-ვაგნე მათ, 
რამეთუ უწოდე მათ და არა მერჩდეს მე, ვეტყოდე და არა 
ისმინეს და ქმნეს ბოროტი წინაშე ჩემსა და, რომელნი არა 
მნებვიდეს, აღირჩინეს. ? ისმინეთ სიტყუაი უფლისაი 
მძრწოლარეთა სიტყვსაგან მისისა, არქუთ ძმად თქუენდა 
მოძულეთა თქუენთა და მოძულებულთა, რაითა სახელი 
უფლისაი იდიდოს, და იხილვოს სიხარულსა შინა მათსა, და 
იგინი სირცხვლეულ იქმნენ. 9 ყმაი ზახილისა ქალაქისაგან, 
ჟმაი ტაძრისაგან, ყჟმაი უფლისაი, რომელი მიაგებს მისაგებელს 
წინააღმდგომთა. 7 პირველ, ვიდრე ლმობისა შობაი, და 
პირველ, ვიდრე მოსლვად ტკივილსა ლმობათასა, განერა და 
შვა წული. 8 ვის ესმა ესევითარი და ვინ იხილა ესრეთ? უკუეთუ 
ილმო დედაკაცმან ერთსა შინა დღესა, ანუ იშვა ნათესავი 
ერთგზის, რამეთუ ილმო და შუნა სიონმან ყრმანი თვსნი. ? 
ხოლო მე მივეც სასოვება ესე და არ მომივსენე მე, - თქუა 
უფალმან, - არა, აჰა, მე მშობელი და ბერწი შევქმნენა, თქუა 
ღმერთმან? 19 იხარებდ, იერუსალიმ, და კრება-ყავთ მას შინა 
ყოველთა მოყვარეთა მისთა და დამკვდრებულთა მისთა. 


იხარეთ სიხარული ყოველთა, რავდენნი ჰგოდებდეთ მის ზედა, 
11 რაითა სწოვდეთ და განძღეთ ძუძუისაგან ნუგეშინის-ცემისა 
მისისა, რაითა მწოვნელნი იშუებდეთ. შემოსლვისაგან 
დიდებისა მისისა. 12 ამათ იტყვს უფალი: აჰა, მე მოვაქციო მათ 
ზედა, ვითარცა მდინარე მშვდობისა და ვითარცა ღუარი 
წარმრღუნელი დიდებასა წარმართთასა. ყრმანი მათნი მყართა 
ზედა აღიხუნენ და მუყლთა ზედა ნუგეშინისცემულ იქმნენ, 13 
ვითარ დედაი ვინმე ნუგეშინის-სცემნ, ეგრეთ მეცა ნუგეშინის- 
გცე თქუენ და იერუსალიმს შინა ნუგეშინისცემულ იქმნეთ. 14 და 
იხილოთ და განიხაროს გულმან თქუენმან და ძუალნი თქუენნი, 
ვითარცა მდელოი აღმოსცენდეს და ეცნობოს ყელი უფლისაი 
მოშიშთა მისთა და უთქმიდეს ურჩთა მათ, 15 რამეთუ აჰა, 
უფალი, ვითარცა ცეცხლი, მოიწიოს, და, ვითარცა გრიგალი, 
ეტლნი მისნი კუალად-გებად შურის-ძიებისა გულისწყრომით და 
დევნად ალითა ცეცხლისათა, 19 რამეთუ ცეცხლითა უფლისათა 
ისაჯოს ყოველი ქუეყანაი და მახვლისა მიერ მისისა ყოველი 
ყორცი, მრავალნი წყლულნი იყვნენ უფლისა მიერ, 17 
უბიწოქმნილნი და განწმედილნი მტილთა შორის და წინა 
ბჭეთა შორის მჭამელნი ჭყორცსა ღორისასა, და საძაგელებანი 
და თაგუნი ერთბამად აღიჭოცნენ, თქუა უფალმან. 18 და მე 
საქმეთა მათთა და გულისსიტყვათა მათთა მეცნიერ ვარ, და 
მივაგო მათ. აჰა, მოვალ შეკრებად ყოველთა ნათესავთა და 
ენათა, და მოვიდენ და იხილონ დიდებაი ჩემი. 19 და დაუტევო- 
მათ თანა სასწაული და განვავლინნე მათგან ცხოვნებულნი 
წარმართთა მიმართ თარშიდ და ფუდდ, და ლუდდ, და 
მოსოხდ, და თოველდ, და ელლადად მიმართ და ჭალაკთა 
მიმართ შორიელთა, რომელთა არა ესმა სახელი ჩემი, არცა 
იხილეს დიდებაი ჩემი წარმართთა შორის. 29 და მოჰგუარნენ 
ძმანი თქუენნი ყოველთაგან წარმართთა ძღუნად უფალსა და 
ცხენებისა თანა და ეტლებისა კარაულებისა და კერძოვირთასა 
საჩრდილობელთა თანა წმიდად ქალაქად იერუსალიმად, - 
თქვა უფალმან, - ვითარ-იგი მოიღებდეს ძენი ისრაილისანი 
მსხუერპლებსა მათსა ჩემდამო მხიარულებისა თანა და 
ფსალმუნისა სახიდ მიმართ უფლისა, 21 და მათგანცა 
მოვიყვანნე ჩემდა მღდელნი და ლევიტელნი, - თქვა უფალმან, 


- 22 რამეთუ ვითარსახედ ცაი ახალი და ქუეყანაი ახალი, 
რომელთა მე ვიქმ, რაითა ეგოს მარადის წინაშე ჩემსა - იტყვს 
უფალი, - ეგრეთვე ეგოს თესლი თქუენი და სახელი თქუენი. 23 
და იყოს თთუც თთვსაგან და შაბათი შაბათისაგან, მოვიდეს 
ყოველი ყორცი თაყუანის-ცემად წინაშე ჩემსა იერუსალიმს 
შინა, - თქვა უფალმან, - 24 და განვიდენ და იხილონ ძუალები 
კაცთა გარდამავალთაი ჩემდამო, რამეთუ მატლი მათი არა 
დაესრულოს, და ცეცხლი მათი არა დაშრტეს, და იყვნენ 
სახილველ ყოვლისა ყორცისა. 


იერემია წინასწარმეტყველი 


თავი 1 


1 სიტყუა ღმრთისაი, რომელი იქმნა იერემიას ზედა ექელკისისა 
მღდელთაგანისა, რომელი მკვდრ იყო ანათოთს შინა. შორის 
ქუეყანასა ბენიამენისასა, 2 რომელი იქმნა სიტყვა უფლისაი 
მისდა მიმართ დღეთა შინა იოსიასთა, ძისა ამონისთა, მეფისა 
იუდაისთა, წელსა მეათცამეტესა მეფობისა მისისასა, 3 და 
დღეთა შინა იოაკიმისთა, ძისა იოსიასთა, მეფისა იუდასთა, და 
მიაღსასრულთამდე მეათერთმეტისა წლისა სედეკიასისა, ძისა 
იოსიასსა, მეფისა იუდაისსა, ვიდრე ტყუეობამდე 
იერუსალიმისა, მეხუთესა შინა თთუესა. “ და იყო სიტყვა 
უფლისაი ჩემდამო მეტყუელი: წ პირველ ჩემგან აღზელადმდე 
მუცელსა შინა გიცი შენ და პირველ გამოსლვისა შენისა საშოთ 
განგწმიდე შენ, წინაისწარმეტყუელად ნათესავისა მიმართ 
დაგდევ შენ. 9 და ვარქუ: მყოფო მეუფეო, უფალო! აჰა, ვერ 
ზედმიმწდომ ვარ ზრახვად, რამეთუ უჭაბუკეს ვარ მე. 7 და თქუა 
უფალმან ჩემდამო: ნუ იტყვ, ვითარმედ უჭაბუკეს ვარ მე, 
რამეთუ ყოველთა მიმართ, რომელთაცა განგავლინო მენ, 
მიხვდე და ყოველთაებრ, რაოდენნიცა გამცნნე, შენ იტყოდი. 8 
ნუ შეშინდები პირისაგან მათისა, რამეთუ შენ თანა ვარ მე 
განრინებად შენდა, - იტყვს უფალი. ? და განყო უფალმან ყელი 
მისი და შეახო პირსა ჩემსა და თქვა უფალმან ჩემდამო: აჰა, 
მიგცენ, სიტყვანი ჩემნი პირსა შენსა. 19 აჰა, დაგადგინე შენ 
დღეს ნათესავსა ზედა და მეფობასა აღმოფხურად და 
აღთხრად და წარწყმედად და აღშენებად და დანერგვად. 11 
და იქმნა სიტყუა უფლისაი ჩემდამო მეტყუელი: რასა ხედავ 
შენ, იერემია? და ვარქუ: არგანსა ნიგუზისასა ვხედავ მე. 12 და 
თქუა უფალმან ჩემდამო: კეთილად იხილე მით, რამეთუ 
მღვძარე ვარ მე სიტყუათა ზედა ჩემთა ქმნად მათდა. 13 და 
იქმნა სიტყუა უფლისაი მეორედ ჩემდამო მეტყუელი: რასა 


ხედავ შენ? და ვარქუ: სიავსა ქუეშეთ მგზებარესა! და პირი მისი 
პირისაგან ჩრდილოისა. 14 და თქუა უფალმან ჩემდამო: 
პირისაგან ჩრდილოსა აღეგზნნენ ბოროტნი ყოველთა ზედა 
დამკვდრებულთა ქუეყანისათა, 15 რამეთუ, აჰა, მე მოუწოდო 
ყოველთა მეფობათა ჩრდილოისაგან ქუეყანისა, - იტყვს 
უფალი, - და მოვიდენ და დადგნენ თითოეულმან სიყდარნი 
თვსნი წინა კართა ზედა ბჭეთა იერუსალიმისათასა, და 
ყოველთა ზედა ზღუდეთა გარემოის მისსა და ყოველთა ზედა 
ქალაქთა იუდაისთა. 16 და ვიზრახო მათდა მიმართ მსჯავრისა 
თანა ყოვლისათვს უკეთურებისა მათისა, ვითარ დამიტევეს მე, 
და უგეს ღმერთთა უცხოთა და თაყუანისსცეს ნაქმრებსა ყელთა 
მათთასა. 17 და შენ მოირტყენ წელნი შენნი და აღდეგ და 
თქუენ მათდამი ყოველთა, რაოდენთა გამცნებ მე შენ. ნუ 
შეიშინებ პირისაგან მათისა, ნუცა სწიწნეულობ წინაშე მათსა, 
რამეთუ შენ თანა ვარ მე განრინებად შენდა, - იტყვს უფალი. 18 
აჰა, დაგდევ შენ დღეინდელსა შინა დღესა, ვითარცა ქალაქი 
ძნელი, და ვითარცა სუეტი რკინისა, და ვითარცა ზღუდე 
რვალისა ძლიერი, ყოველთა მეფეთა იუდასთად, და 
მთავართა მისთა და მდღელთა მისთა და ერისა ქუეყანისად. 19 
და გბრძოდიან შენ, და ვერ უძლებდენ შენდამი მით, რამეთუ მე 
შენ თანა ვარ განრინებად შენდა, - იტყვს უფალი. 


თავი 2 


+ და იყო სიტყუა უფლისაი ჩემდამო მეტყუელი: 2? ვიდოდე და 
აღმოიკითხე ყურთა მიმართ ძეთა იერუსალიმისათასა 
მეტყუელმან: ამათ იტყვს უფალი: მოვივსენენ წყალობანი 
სიჭაბუკისა შენისანი და სიყუარული სრულებისა შენისა. შეუდეგ 
რაი შენ წმიდასა ისრაილისასა, იტყვს უფალი, - უდაბნოსა 
ქუეყანასა უთესველსა: 3 წმიდა უფლისა ისრაილი, დასაბამი 
ნაშრომთა მისთა; ყოველნი მჭამელნი მისნი ცოდვენ, ბოროტნი 
მოიწინენ მათ ზედა, - იტყვს უფალი: “ ისმინეთ სიტყუა 
უფლისაი, სახლო იაკობისო და ყოველნო ტომნო სახლისა 
ისრაელისანო! ? ამათ იტყვს უფალი: რაი პოვეს მამათა 
თქუენთა ჩემ თანა შეცოდებაი? რამეთუ განდგეს ჩემგან და 
ვიდოდეს შემდგომად ამაოსათა და ამაო იქმნენ. 9 და არა 
თქუეს: სადა არს უფალი აღმომყუანებელი ჩუენი ქუეყანისაგან 
ეგვპტისა? და გვძღოდა ჩუენ უდაბნოსა ზედა ქუეყანასა მას 
უქმსა და უვალსა, ქუეყანასა შინა ურწყულსა და უნაყოფოსა და 
აჩრდილსა სიკუდილისსასა, ქუეყანასა, რომელსა შინა არ 
განვლო მის შორის მამაკაცმან, არცა დაემკვდრა მუნ ძე 
კაცისა, ” და შემყუანებელი ჩუენი კარმელისა მიმართ ჭამად 
ნაყოფთა მისთა და კეთილთა მისთა. და შეხუედით და 
შეაგინეთ ქვეყანა ჩემი და სამკვდრებელი ჩემი დასდევით 
საძაგელებად. 8 მღდელთა არა თქუეს: სადა არს უფალი და 
მეცნავთა სჯულისა ჩემისათა არა მიცნეს მე. და მწყემსნი 
უთნოობენ ჩემდამო და წინაისწარმეტყუელნი 
უწინაისწარმეტყუელებდეს ბაალსა, და უკუანა ურგებთასა 
ვიდოდეს. ? ამისთვს მერმეცა განვისჯებოდი თქუენდამი, - 
იტყვს უფალი, - და ძეთა მიმართ ძეთა თქუენთასა განვისაჯოვე, 
190 რამეთუ განვლეთ ჭალაკთა მიმართ ქეტიიმისთა და 
იხილეთ, და კიდარადმი მიავლინეთ და გულისხმა-ყავთ 
ფრიად, და იხილეთ, უკეთუ იქმნეს ესევითარნი. 11 უკუეთუ 
სცვალებენ წარმართნი ღმერთთა მათთა, და იგინი არა არიან 
ღმერთნი, ხოლო ერმან ჩემმან შეიცვალა დიდებაი თვსი, 


რომლისაგან არა რგებულ იქმნეს. 12 განჰკრთა ამას ზედა ცა 
და განცვბრდა უფროს ფრიად, - იტყვს უფალი. 13 რამეთუ 
ორნი ძვრნიცა ქმნნა ერმან ჩემმან. მე დამიტევეს, წყაროი 
წყლისა ცხოველისაი, და უთხარნეს თავთა მათთა ჯურღმულნი 
გაყურეტილნი, რომელნი ვერ შემძლებელ არიან დაპყრობად 
წყლისა. 14 ნუ მონაი არსა ისრაილი, ანუ სახლის ნაშობი არს 
იაკობი, რაისათვს წარსატყუენველ იქმნა? 12 მის ზედა იზახდეს 
ლომნი და მოსცეს ყმაი მათი, რომელთა დააწესეს ქუეყანაი 
მისი უჩინოსაქმნელად, და ქალაქნი მისნი დაიქცეს 
არადამკვდრებისა მიერ. 15 და ძეთა მემფისათა და 
ტაფანაისათა გიცნეს შენ და გემღერდეს შენ. 17 არა ესენი 
გიყვნაა შენ დატევებამან შენგან ჩემმან, -იტყვს უფალი 
ღმერთი შენი, - ჟამსა მოყვანებისა შენისასა გზასა ზედა? 185 და 
აწ რაი არს შენი და გზისა ეგვპტისა, სუმად წყალი გიონისა? და 
რაილი შენი და გზისა ასურასტანელთასა, სუმად წყალი 
მდინარეთა? 13? გასწავლენ შენ განდგომილებამან შენმან და 
უკეთურებამან შენმან გამხილენ შენ, და ცან და იხილე, 
ვითარმედ მწარე არს შენდა დატევებაი ჩემი, - იტყვს უფალი 
ღმერთი შენი, - და არა სათნო ვიყო შენ ზედა, იტყვს უფალი 
ღმერთი შენი, 29 რამეთუ საუკუნითგან შეჰმუსრე უღელი შენი, 
და განჰხეთქენ აპაურნი შენნი და სთქუ: არა გმონო შენ, 
არამედ წარვიდე ყოველსა ზედა ბორცუსა მაღალსა და ქუეშე 
ყოველსა ხესა ჩრდილოვანსა, მუნ დავითხიო სიძვისა მიერ 
ჩემისა, 21 ხოლო მე დაგნერგე შენ, ვენაყი ნაყოფის 
გამომღებელი ყოვლად ჭეშმარიტი, ვითარ გარდაიქეც 
სიმწარედ ვენაჟი უცხოი? 2? უკუეთუ განიბანო ბავრუკითა და 
განიმრავლნე თავისა შენისა მდელონი, შეგინებულვე ხარ 
უსამართლობათა მიერ შენთა წინაშე ჩემსა, - იტყვს უფალი, 23 
ვითარ იტყვ: არ შევიგინე და უკანა ბაალისსა არა ვიდოდე? 
იხილენ გზანი შენნი სამრავალკაცოს შინა, და ცან, რაი ჰყავ. 24 
მწუხრი ყმითა მისითა ვალალაებდა, გზანი მისნი განავრცნა 
წყალთა ზედა უდაბნოსათა; გულისთქუმათა შინა სულისა 
მისისათა სულშემოსილობდა; მიეცა; ვინ მოაქციოს იგი? 
ყოველნი მეძიებელნი მისნი არა დაშურენ, სიმდაბლესა შინა 


მისსა პოონ იგი. 25 მოაქციე ფეჭი შენი გზისაგან ფიცხელისა და 
ყკორცი შენი წყურილისაგან. ხოლო მან თქუა: ვმჭნდები, 
ვმჭნდები, რამეთუ შეიყუარნა უცხონი, და შემდგომად მათსა 
ვიდოდა. 29 ვითარცა სირცხვლი მპარავისაი, ოდეს შეიპყრას, 
ეგრეთ სირცხვლეულ იქმნენ ძენი ისრაილისანი, რამეთუ მათ 
და მეფეთა მათთა და მთავართა მათთა და მღდელთა მათთა 
და წინაისწარმეტყუელთა მათთა. 27 ძელსა ჰრქუეს, ვითარმედ: 
მამაი ჩემი ხარ შენ: და ქვასა: შენ მშევ, და მომაქცინეს მე 
ზურგნი და არა პირნი მათნი. და მას ჟამსა ძვრთა მათთასა 
თქუან: აღდეგ და განგუარინენ ჩუენ. 28 და სადა არიან 
ღმერთნი შენნი, რომელნი უქმნენ თავსა შენსა? უკეთუ აღდგნენ 
და განგარინონ შენ ჟამსა შინა განბოროტებისა შენისასა? 
რამეთუ რიცხვსაებრ ქალაქთა შენთასა, იყუნეს ღმერთნი შენნი, 
იუდა. აჰა, და რიცხვსაებრ საგზაურთა იერუსალიმისათა 
უზორვიდეს ბაალსა. 2? რაისათვს იტყვთ ჩემდამო? თქუენ 
ყოველნი უთნო იქმნენით ჩემდამო. - იტყვს უფალი, - 39 და 
თქუენ ყოველნი უსჯულოებდით, მედად მოვსრენ შვილნი 
თქუენნი, წურთაი არ შეიწყნარეთ. მახვლმან შეჭამნა 
წინაისწარმეტყუელნი თქუენნი, ვითარცა ლომმან 
მომსრველმან, და არ შეიშინეთ. 31 ისმინეთ სიტყუაი უფლისაი: 
ამათ იტყვს უფალი: ნუ უდაბნო ვექმენ ისრაილსა, ანუ ქუეყანა 
განკორდებულ მით, რამეთუ თქუა ერმან ჩემმან, და უუფლო 
ვიყვნეთ და შენდა არღა მოვიდეთ მერმე. 32 ნუ დაივიწყის 
სძალმან სამკაული თვსი და ქალწულმან მკერდის შესაკრავი 
თვსი? ხოლო ერმან ჩემმან დამივიწყა მე დღეთა, რომელთა 
არა არს რიცხვ, 33 რაიღა კეთილი მოიყელოვნო გზათა შინა 
შენთა ძიებად შეყუარებისა? არა ესრე, არამედ შენცა 
უკეთურებდე შეგინებად გზათა შენთა. 34 და ყელთა შინა შენთა 
იპოვა სისხლები სულთა უბრალოთა, არა შეთხრასა შინა 
ჰპოვენ იგინი, არამედ ნუ ყოველთა თანა მუხათა. 35 და სთქუ: 
უბრალო ვარ, არამედ მიიქეცინ გულისწყრომა მისი ჩემგან. 
აჰა, მე განვისაჯები შენდამი თქუმისათვს შენგან: არა ვცოდე, 39 
რამეთუ უგულებელს-ჰყავ ფრიად და მრჩობლები გზათა შენთა, 
და ეგვპტითცა სირცხვლეულ იქმენ, სირცხვლეულ იქმენ 


ასურეთით, 37 რამეთუ ამიერცა გან-ვე-ხვიდე, და ყელნი შენნი 
თავსა ზედა შენსა, რამეთუ განაგდო უფალმან სასოება შენი, 
და არ წარგემართოს მას შინა. 


თავი 3 


1 უკეთუ განავლინოს ქმარმან ცოლი თვსი. და წარვიდეს 
მისგან და იქმნეს ქმრისა სხვსა, ნუ მოქცევით მოიქცესა 
მისდამი მერმე? არა შეგინებით შეიგინოსა დედაკაცი იგი? და 
შენცა განჰმეძვენ მწყემსთა შორის მრავალთა და მოაქციე 
ჩემდამო, - იტყვს უფალი, - 2 აღიხუენ თუალნი შენნი 
მართლიად. და იხილე, სადა არ შემწიკულე, გზათა ზედა 
დასჯდე მათ თანა, ვითარცა ყუავი მოოყრებული მარტო. და 
შეაგინე ქუეყანა სიძვათა მიერ შენთა და უკეთურებათა მიერ 
შენთა. 3 და გაქუნდეს მწყემსნი მრავალნი საბრჟედ თავისა 
თვსისა, შესახედავი მეძვისა იქმნა შენდა უსირცხვილოებად 
ყოველთა მიმართ, 4 არა ვითარცა სახლი მიწოდე მე, და მამა 
წინამძღუარ ქალწულებისა შენისა? ? ნუ დაადგრეს უკუნისამდე. 
ანუ დაცვულ იქმნეს საძლეველად? აჰა, სთქუენ და ჰქმნენ 
ძვრნი ესე, და შეუძლე. 9 და თქუა უფალმან ჩემდამო დღეთა 
შინა იოსია მეფისათა: იხილენ, რომელნი მიყვნა მე 
სახლიერობამან ისრაილისამან. წარვიდა ყოველსა ზედა მთასა 
მაღალსა და ქუეშე ყოველსა ხესა ვარჯოანსა, და ისიძვა მუნ. 7 
და ვარქუ შემდგომად სიძვისა მისისა ამათ ყოველთასა: ჩემდა 
მოაქციე, და არ მოაქცია. და იხილა უზაობაი მისი უზავომან 
იუდა. 8 და ვიხილე, რამეთუ ყოველთათვს, რომელთა 
დატევებულ იქმნა, რომელთა შინა იმრუშებდა სახლობაი 
ისრაილისა, და განვავლინე იგი, და მივეც მას წიგნი 
განტევებისა ყელთა ზედა მისთა. და არა შეშინდა უზავი იუდა, 
დაი მისი, და წარვიდა და ისიძვა მანცა. ? და იქმნა არარად 
სიძვა მისი, და შესვარა ქუეყანა და იმრუშა ძელი და ქვაი. 19 
და ამათ ყოველთა ზედა არა მოიქცა ჩემდამო უზავი იუდაი, 
დაი მისი, ყოვლით გამო გულისა მისისათ; არამედ ტყუილით, - 
თქვა უფალმან. 11 და თქვა უფალმან ჩემდამო: განიმართლა 
სული თვსი ისრაილმან უზავობისა მიერ იუდაისა. 12 ვიდოდე 
და წარიკითხენ სიტყუანი ესე ჩრდილოდ მიმართ და თქუა: 
მოიქეცით ჩემდამო სახლობაი ისრაილისა, - იტყვს უფალი, - 


და არ განვიმტკიცო პირი ჩემი თქუენ ზედა, რამეთუ მოწყალე 
ვარ მე, - იტყვს უფალი, - და არა ძვრისმყსენებელი თქუენი 
უკუნისამდე. 13 ოდენ ცან უსამართლოება შენი, ვითარმედ 
უფლისა მიმართ, ღმრთისა შენისა, უთნო იქმენ და 
გარდასთხიენ გზანი შენნი უცხოთა მიმართ ქუეშე ყოვლისა ხისა 
ვარჯოვნისა, ხოლო ჭმისა ჩემისა არა ისმინე, - იტყვს უფალი, - 
14 მოიქეცით, ძენი განდგომილისანი, - იტყვს უფალი, - მით, 
რამეთუ მე დაგეუფლო თქუენ, და მიგიხუნე თქუენ ერთი 
ქალაქისაგან და ორნი ტომისაგან, და შეგიყვანნე თქუენ 
სიონდ. 12 და მიგცნე თქუენ მწყემსნი გულისაებრ ჩემისა და 
გმწყსიდენ თქუენ მმწყსელნი ყელოვნებით. 159 და იყოს, უკეთუ 
განმრავლდეთ და აღორძნდეთ ქუეყანასა ზედა, - იტყვს 
უფალი, - და მათ დღეთა შინა არა თქვან: მერმე კიდობანი 
აღთქუმისა წმიდისა ისრაილისა არა აღვიდეს გულსა ზედა, 
არცა სახელ-იდვას მის შორის, არცა ზედგანიხილვოს და არა 
იქმნას მერმე მათ დღეთა შინა. 17 და იყოს, მას ჟამსა შინა 
უწოდდენ იერუსალიმსა საყდარ უფლისა, და შეკრბენ მისდამი 
ყოველნი წარმართნი სახელითა უფლისათა იერუსალიმად, და 
არა ვიდოდიან მერმეცა შემდგომად მოგონებათა მათთა 
გულისა უკეთურისათა. 18 მათ დღეთა შინა თანად მოვიდენ 
სახლი იუდაისი, სახლსა თანა ისრაილისასა, და მოვიდენ 
ერთბამად ჩრდილოთ გამო და ყოველთაგან სოფლებთა 
ქუეყანისა მომართ, რომელი დაუმკვიდრეს მამათა მათთა. 19 
და მე ვთქუ: იყავნ, უფალო, ოდეს დაგაწესო შენ შვილად, და 
მიგცე შენ ქუეყანა რჩეულად სამკვდრებელად სახელოვანი, 
ღმრთისა ყოვლისა მპყრობელისად წარმართთასა და ვთქუ: 
მამად მხადო მე და ჩემგან არა განსდგე, 29 გარნა ვითარ 
იცრუის დედაკაცმან თანამყოფისამე თვსისა, ეგრეთ იცრუა 
ჩემდამო სახლმან ისრაილისამან, - იტყვს უფალი. 21 ყმა 
ბაგეთაგან ისმა ტირილისა და ვედრებისა ძეთა ისრაილისათა 
მით, რამეთუ იმძლავრნეს გზათა მათთა შინა, დაივიწყეს 
ღმრთისა წმიდისა მათისა. 22 მოიქეცით, ძენო მომქცეველნო; 
და განვჰკურნნე შემუსრვილებანი თქვენნი: აჰა, მიხილენ ჩუენ, 
შენნი ვართ, რამეთუ შენ უფალი ღმერთი ჩუენი ხარ. 23 
ნანდვილ ტყუილი სადმე იყვნეს ბორცუნი და ძალი მთათაი, 


გარნა უფლისა მიერ ღმრთისა ჩუენისა მაცხოვარება 
ისრაილისა. 24 ხოლო სირცხვლმან განლინა რუდუნებანი 
მამათა ჩუენთანი სიჭაბუკითგან მათით: ცხოვარნი მათნი, და 
ზუარაკნი მათნი, ძენი მათნი, და ასულნი მათნი. 22 დავიძინეთ 
სირცხვლსა შინა ჩუენსა, და ზედ დამფარნა ჩუენ 
უპატივოებამან ჩუენმან მით, რამეთუ წინაშე ღმრთისა ჩუენისა 
ვცოდეთ ჩუენ და მამათა ჩუენთა სიჭაბუკით ჩუენითგან, ვიდრე 
ამის დღისამდე, და არა ვისმინეთ ყმისა უფლისა ღმრთისა 
ჩუენისა. 


თავი 4 


1 უკეთუ მოიქცევის ისრაილ, - იტყვს უფალი, - ჩემდა მომართ 
მოიქცეს, და უკეთუ მოისპვნეს საძაგელნი მათნი პირისაგან 
მისისა და პირისაგან ჩემისა შეიშინოს. 2 და ფუცოს: ცხოველ 
არს უფალი ჭეშმარიტებისა თანა მსჯავრისა მიერ და 
სიმართლისა და აკურთხევდენ მის შორის ნათესავნი და მის 
თანა აქებდენ ღმერთსა იერუსალიმს შინა, 3 რამეთუ ამათ 
ეტყვს კაცთა იუდაისთა და დამკვდრებულთა იერუსალიმს: 
იანეულენით თავთა თვსთად ანეულნი და ნუ სთესავთ ეკალთა 
ზედა. 4 წინდაიცვითეთ ღმრთისა თქუენისად და წინდაგეცვთოს 
დაუცუეთილობაი გულისა თქუენისა, კაცნო იუდაისნო და 
დამკვდრებულნო იერუსალიმს. ნუ გამოვიდეს, ვითარცა 
ცეცხლი გულისწყრომაი ჩემდა, აღეტყინნეთ და არა იყოს 
დამშრეტელ პირისაგან უკეთურებისა სიმარჯუეთა თქუენთასა. 2 
იქადაგენ იუდას შორის, და სასმენელ იქმნენინ იერუსალიმს 
შინა. არქუთ და ეცით საყვრსა ქუეყანასა ზედა. და ღაღად-ყავთ 
დიდად, არქუთ: შეკერბით და შევიდეთ ქალაქთამი 
მოზღუდვილთა. 9 აღმღებელნი შეივლტოდეთ სიონდ. 
ისწრაფეთ, ნუ სდგათ, რამეთუ ძვრთა მოვაწევ მე ჩრდილოით 
გამო და შემუსრვასა დიდსა. ” აღმოვიდა ლომი საყუდლისაგან 
თვსისა, და მომსრველმან ნათესავი აღიღო და გამოვიდა 
ადგილისაგან თვსისა დადებად ქუეყანაი შენი 
მოსაოყრებელად და ქალაქნი შენნი დაირღუენ უმკვდროობისა 
მიერ მათისა. 8 ამათ ზედა გარემოირტყეთ ძაძები. და 
იტყებდით და ვალალაებდით მით, რამეთუ არა მოიქცა 
გულისწყრომაი რისხვისა უფლისა თქუენგან. ? და იყოს, მას 
დღესა შინა, - იტყვს უფალი, - წარწყმდეს გული მეფისა და 
გული მთავართა, და მღდელნი განჰკრთენ და 
წინაისწარმეტყუელნი განჰკვრდენ. 19 და ვარქუ: 9 მეუფეო, 
უფალო, ნუსადა ცთუნებით აცთუნე ერი ესე და იერუსალიმი 
მეტყუელმან: მშვდობაი იყოს თქუენდა! და შეახო მახვლმან 
ვიდრე სულად მათდამდე. 11 მას ჟამსა შინა ჰრქუან ერსა ამას 


და იერუსალიმსა, სული შეცთომილობისა უდაბნოს შინა, გზაი 
ასულისა ერისა ჩემისა არა უბიწოებად მიმართ, არცა 
სიღირსედ. 12 სული წმიდისა მიმართ სავსებისა მოვიდა ჩემდა 
ამათგან, ხოლო აწ მე ვთქუნე სასჯელნი ჩემნი მათდა მიმართ. 
13 აჰა, ესერა, ღრუბელი აღმოვდეს და, ეითარცა ნიავქარი, 
საჭურველნი მათნი, უსუბუქესნი არწივთასა ცხენნი მათნი, 
ვაებანი ჩუენ, რამეთუ ვსაარებლებთ. 1“ განბანე 
უკეთურებისაგან გული შენი, იერუსალიმ, რაითა სცხოვნდე, 
ვიდრემდის არიან შენ შორის გულისსიტყვანი ტკივილად 
შენდა? 12 მით, რამეთუ ყმაი მიმთხრობელისა დანით მოიწია, 
და სასმენელ იქმნეს ტკივილი მთით ეფრემისით. 15 
აღივსენეთ, ნათესავნო, აჰა, მოვიდეს, მიუთხართ იერუსალიმს 
შორის: განსაცდელნი მოვლენ ქუეყანისაგან შორიელისა, და 
მოსცეს ქალაქთა ზედა იუდაისთა ჭმაი მათი, 17 ვითარცა 
მცველნი აგარაკისანი იქმნეს მათ ზედა გარემოს, რამეთუ მე 
უგულებელს-მყავ, - იტყვს უფალი: 18 გზათა შენთა და 
სიმარჯუეთა შენთა გიყვნეს ესენი შენ. და ესე უკეთურება შენი, 
რამეთუ მწარე არს, რამეთუ შეახო ვიდრე გულად შენდამდე. 19 
მუცელი ჩემი, მუცელი ჩემი მელმის და საგრძნობელნი ჩემისა 
შეირყევიან გულისანი, სული ჩემი განიჭრების და გული ჩემი 
არა დავსდუმნე, რამეთუ ქმისა საყვრისა ისმინა სულმან ჩემმან, 
ღაღადება ბრძოლათა და საარებაი. 29 შემუსრვათა შემუსრვასა 
ზედა ხადეთ, რამეთუ საარებულ იქმნა ყოველი ქვეყანა, მყის 
საარებულ იქმნა კარავი, დაივსნნეს ზღუდენი კარვისა 
ჩემისანი, 21 ვიდრემდის ვხედვიდე მტოლვარეთა, მესმის ჟმა0 
საყვრთა. 22 მით, რამეთუ წინამძღუართა ერისა ჩემისათა მე 
არა მიცოდეს; ძენი უცნობონი არიან და არა გულისხმის- 
მყოფელნი. ბრძენ არიან ბოროტისა ყოფად, ხოლო კეთილისა 
ქმნასა ვერ შეემეცნნეს. 23 მე ვიხილე ქუეყანასა ზედა და, აჰა, 
არარაი და ცად მიმართ და არა იყვნეს ნათელნი მისნი. 24 
ვიხილენ მთანი და იყვნეს მძრწოლარე და ყოველნი ბორცუნი 
შერყეულ. 25 მივხედენ და არა იყო კაცი, და ყოველთა 
მფრინველთა ცისათა ეშინოდა. 25 ვიხილე და, აჰა, კარმელი 
მოოკქრებულ და ყოველნი ქალაქნი მომწუარ ცეცხლითა 


პირისაგან უფლისა და პირისაგან რისხვისა გულისწყრომისა 
უჩინო იქმნნეს. 27 ამათ იტყვს უფალი: ოყერ იყოს ყოველი 
ქუეყანა, ხოლო აღსასრული არა ვყო. 28 ამას ზედა იგლოვდინ 
ქუეყანა და დაბნელდინ ცაი ზეგარდამო, რამეთუ ვიტყოდე და 
არა შევინანო, მივმართე და არა გარემივიქცე მისგან. 29 
ჟმისაგან ცხენობისა და მორთხმულისა მშვდლისა განეშორა 
ყოველი სოფლები, შეიმალნეს ქუაბებთამი და სამალავთა შინა 
დაიმალნეს, და კლდეთა მიმართ აღვიდეს. ყოველი ქალაქი 
დაშთა, არა მკვდრ არს მათ შინა კაცი. 39 და შენ რაი ჰყო? 
უკეთუ შეიმოსო ძოწეული და შეიმკო სამკაული ოქროსაი, და 
უკეთუ იცხო თვალთა შენთა საგრემილველი, ამაოსა მიმართ 
არს მომკაულები შენი. განგიშორეს შენ ტრფიალთა შენთა, 
სულსა შენსა ეძიებენ, 31 რამეთუ ყმაი, ვითარცა მლმობელისა, 
მესმა სულთქუმათა შენთა, ვითარცა პირველმშობიარისა. ყმი 
ასულისა სიონისა განივსნას და წარადგინნეს ჭელნი მისნი. ვა0 
მე, რამეთუ მოაკლდა სული ჩემი მოკლულთა ზედა. 


თავი 5 


1 რბიოდეთ გზათა შორის იერუსალიმისათა და იხილეთ და 
ცანთ და იძიეთ უბანთა ზედა მისთა, უკეთუ ჰპოოთ კაცი, ანუ 
არს მოქმედი მსჯავრისა და მეძიებელი სარწმუნოებისა, და 
მლხინებელ-ვიყო მათდა, - იტყვს უფალი. 2 ცხოველ არს 
უფალი, - იტყვან. ამისთვს არა ტყუილსა ზედა ფუცვენ? 
უფალო, 3 თვალნი შენნი სარწმუნოებად მიმართ, ჰგუემენ 
იგინი და არა სტკიოდა. მოასრულენ იგინი და არა ინებეს 
მითუალვად წურთაი. განიმყარნეს პირნი მათნი უფროს 
კლდისა და არა ინებეს მოქცევაი. 4 და მე ვთქუ: ნუუკუე 
გლახაკნი არიან მით, რამეთუ ვერ შეუძლეს, რამეთუ არა იცნეს 
გზაი უფლისაი და სასჯელი ღმრთისაი. ? მივიდე მდიდართა 
მიმართ და ვეზრახო მათ, რამეთუ მათ იცნეს გზა უფლისაი და 
სასჯელი ღმრთისაი და, აჰა, ერთბამად შემუსრეს უღელი, 
განხეთქნეს საკრველნი. 9 ამისთვს დაესხა მათ ლომი 
მაღნარით, და მგელმან ვიდრე სახლთამდე მოსწყვდნა იგინი, 
და ვეფხმან იღვძა ქალაქთა მათთა ზედა. ყოველნი 
გამომავალნი მათგან მონადირებულ იქმნენ, რამეთუ 
განმრავლდეს უთნოობანი მათნი ძლიერად გარემიქცევასა 
მათსა შინა. 7 რომელთა ამათთვს მლხინებელ-გყო შენ? ძეთა 
შენთა დამიტევეს მე და ფუცვიდეს არამყოფთა მიმართ 
ღმერთთა; და განვაძღენ იგინი და იმრუშებდეს და სახლებსა 
შინა მეძავთასა ისადგურეს. 8 ცხენებ დედალთმბორგელ 
იქმნენ, თითოეული ცოლსა მოყუსისა თვსისასა შეჰჟყვოდა. 97 ნუ 
ამათ ზედა მოვიხილოა? - იტყვს უფალი, - ანუ ნათესავსა ზედა 
ესევითარსა შურ-იგოს სულმან ჩემმან. 19 აღვედით 
კაცისთავოანსა მისსა ზედა და დაარღვენით, ხოლო 
აღსასრულსა ნუ ჰყოფთ. დაუტევენით საფუძველნი მისნი, 
რამეთუ უფლისანი არიან, 11 რამეთუ შეურაცხ-ყოფით 
შეურაცხება-ყო ჩემდამო სახლმან ისრაილისამან, სახლმან 
იუდაისამან, - თქუა უფალმან, - 12 უტყუა უფალსა თვსსა, თქუა 
უფალმან, - და თქუეს: არა არნ ესე, არა მოვიდენ ჩუენ ზედა 


ბოროტნი, და მახვლი და სიყმილი არა ვიხილოთ. 13 
წინაისწარმეტყუელნი ჩუენნი იყუნეს ქარად და სიტყვა 
უფლისაი არა იყო მათ შორის. ესრეთ იყოს მათდა. 14 ამისთვს 
ამას იტყვს უფალი ღმერთი ყოვლისა მპყრობელი: ამის წილ, 
რომელ სთქუთ სიტყვაი ესე, აჰა, მე მივსცენ სიტყვანი ჩემნი 
პირსა შენსა ცეცხლად, და ერი ესე შეშებ და შეჭამენით იგინი. 
15 აჰა, მე მოვაწიო თქუენ ზედა ნათესავი შორით, სახლო 
ისრაილისაო! - იტყვს უფალი, - ნათესავი დასაბამისა არს, 
პირველ ნათესავი საუკუნითგანი ნათესავი, რომლის არა 
გესმოდის ენაი მისი, და არცა გესმნენ, რომელსა გეტყოდეს. 19 
კაპარჭნი მისნი, ვითარცა სამარე აღებული, ყოველნი ძლიერ. 
17 და შეშჭამდენ სამკალსა თქუენსა და პურთა თქუენთა, და 
შეშჭამდენ ძეთა თქუენთა და ასულთა თქუენთა, და შეშჭამდენ 
ზუარაკთა თქვენთა და ცხოვართა თქუენთა, და შეშჭამდენ 
ვენაყთა თქუენთა და ლეღოანსა თქუენსა და ზეთისხეოანსა 
თქუენსა, და განლეწნენ ქალაქნი მტკიცენი ჩუენნი, რომელთა 
ესევდით მათდა მიმართ და მახვლისა. 18 და იყოს, მათ დღეთა 
შინა, - იტყვს უფალი ღმერთი შენი, - არა გყუნე აღსასრულ. 19 
და იყოს, ოდეს სთქუათ: რაისათვს მიყვნა უფალმან ღმერთმან 
ჩუენ ყოველნი ესე? და ჰრქუა მათ: მის ძლით, რომელ 
დამიტევეთ მე და ჰმონეთ ღმერთთა უცხოთა ქუეყანასა შინა 
თქუენსა, ეგრეთ ჰმსახურთ უცხოთა ქუეყანასა შინა არა 
თქუენსა. 2?– მიუთხრენით ესე სახლისა მიმართ იაკობისსა, და 
სასმენელ იქმნენინ სახლისა მიმართ იუდაისსა და არქუთ. 21 
ისმინენ ესენი ერმან სულელმან და უგულომან: თვალნი 
მათდა, და არა ხედვენ, ყურნი მათდა, და არა ესმისყე. 22 ნუ 
ჩემგან არა შეიშინოთ! - იტყვს უფალი, - ანუ პირისა ჩემისაგან 
არ იწიწვოდით, რომელმან დავაწესე ქვშაი საზღუარად ზღვსა 
ბრძანებად საუკუნოდ და არა ზეშთაჰვდეს მას, და აღიძრას და 
ვერ შეუძლოს, და აღიტყუელონ ღელვათა მისთა და არა 
ზეშთაჰჭყდენ მას. 232 ხოლო ერისა ამის იქმნა გული ურჩი და 
ურწმუნოი, მიაქციეს და წარვიდეს. 24 და არა თქუეს გულთა 
შინა მათთა: შევიშინოთ უფლისაგან ღმრთისა ჩუენისა, 
მომცემელისა ჩუენდა წვმასა, მსთუასა და მცხუედსა ჟამსა შინა, 


და სრულებისასა ბრძანებასა მკისასა და დამიცვნა ჩვენ. 23 
უსჯულოებათა თქუენთა განდრიკნეს ესენი და ცოდვათა 
თქუენთა მოაკლნეს კეთილნი თქუენგან, 295 რამეთუ იპოვნეს 
ერსა შორის ჩემსა უთნონი და მახენი, ვითარცა საბრყჰჟენი და 
საბრჟენი, ვითარცა მახე მონადირისა, დაარწყუნეს 
განსახრწნელად კაცთა 27 და შეიპყრობდეს, ვითარცა მახე 
აღფოლხუებული, სავსე მფრინველებითა, ეგრეთ სახლნი 
მათნი სავსე ზაკუვითა, ამისთვს განდიდნეს და გამდიდრდეს, 
28 განსუქნეს და განპოხნეს და გარდაჰვდეს სიტყვათა ჩემთა 
და მსჯავრსა, და არა შჯიდეს მსჯავრსა ობლისასა და მსჯავრსა 
ქურივისასა არ სჯიდეს. 29 ნუ ამათ ზედა არ მოვიხილოა? - 
იტყვს უფალი, - ანუ ნათესავისაგან ესევითარისა არ შურ-იგოს 
სულმან ჩემმან? 39 განკრთომაი და შეძრწუნებანი იქმნეს 
ქუეყანასა ზედა. 31 წინაისწარმეტყუელნი 
წინასწარმიმეტყველებენ უმართლოთა და მღდელთა 
აღიტყუელნეს ყელნი მათნი და ერმან ჩემმან შეიყვარა ესრეთ 
და რაი ჰყოთ ამის შემდგომადთა შინა? 


თავი 6 


1 განძლიერდით ძენი ბენიამისანი საშუალისაგან 
იერუსალიმისა და თეკუაით გამოანიშნეთ საყვრითა, და ზეშთა 
ბეთაქარისა აღიღეთ ნიშანი, რამეთუ ძვრთა ჩამოიჭვრეს 
ჩრდილოთ და შემუსრვა დიდი. ? იყოს შუენიერისა მის და 
ფუფუნეულისა, და მიგეღოს სიმაღლე შენი, ასულო სიონისაო! 
3 მისსა მიმართ მივიდენ მწყემსნი და სამწყსონი მათნი, და 
აღდგნენ მას ზედა კარავი გარემო მისა, და მწყსიდეს 
თვთოეული ყჭელითა თვსითა. “ განემზადენით მას ზედა 
ბრძოლად, აღდეგით და აღვიდეთ მის ზედა შუადღე. ვაი 
ჩვენდა, რამეთუ მიდრკა დღე, რამეთუ მოაკლდებიან 
აჩრდილნი მწუხრისანი. ? აღდეგით და აღვიდეთ ღამე და 
განვხრწნნეთ საფუძველნი მისნი, 9 რამეთუ ამათ იტყვს უფალი 
ღმერთი ძალთა: აღმოკაფენით ხენი მისნი და განმფენელი 
იერუსალიმსა ზედა ძალისა, 9 ქალაქი მტყუარი სრული, - 
მძლავრებაი მის შორის. 7 ვითარ განაცივის ჯურღმულმან 
წყალი მისი, ეგრე განაციოს უკეთურებამან მისმან უთნობაი, და 
საარებაი ისმეს მას შინა წინაშე პირსა მისსა, მარადის 
ტკივილითა და გუემითა. 8? იწუართოს იერუსალიმი, ნუ 
განგეშოროს სული ჩემი შენგან. ნუ გყო შენ ქუეყანად უვალად, 
რომელი არდამკვდრებულ იქმნეს, 3? რამეთუ ამათ იტყვს 
უფალი ძალთა: მოჰკუფხლევდით, ვითარცა ვენავსა, ნეშტსა 
ისრაილისასა, ზედმიიქეცით, ვითარცა მსთულებელი 
კუფხალთა ზედა მისთა. 19 ვიეთ მიმართ თქუა და უწამებდე, და 
სასმენელ იქმნეს? აჰა, უმეტკუეთილებ ყურნი მათნი, და ვერ 
ძალ-უცყე სმენაი. აჰა, სიტყვა უფლისაი იქმნა მათდა 
ყუედრებად მიმართ, არა ინებონ სმენაი მისი. 11 და 
გულისწყრომაი ჩემი აღვავსე და დავაყენე და არა 
მოვასრულენ იგინი. მივფინო ჩჩვლთა ზედა გარეშე და 
შესაკრებელსა ზედა ჭაბუკთასა ერთბამად, რამეთუ ქმარი და 
ცოლი შეპყრობილ იქმნენ, მოხუცებული სავსისა თანა დღითა. 
12 და გარდაიცვალნენ სახლნი მათნი სხვათა ველთამი და 


ცოლები მათი ეგრეთვე, რამეთუ განვირთხამ ყელსა ჩემსა 
დამკვდრებელთა ზედა ამის ქუეყანისათა, - იტყვს უფალი, 13 
რამეთუ მცირითგან მათით და ვიდრე დიდადმდე, ყოველთა, 
აღასრულნეს უსჯულონი, მღდელითგან და ვიდრე 
ცრუწინასწარმეტყველამდე, ყოველთა ქმნეს ტყუილი. 14 და 
ჰკურნებდეს შემუსრვილებასა ასულისა ერისა ჩემისასა, 
შეურაცხმყოფნი და მეტყუელნი: მშვდობაი, მშვდობადლ! და სადა 
არს მშვდობაი? 12 სირცხვლეულ იქმნეს, რამეთუ მოაკლდეს, 
და არცა, ვითარ სირცხვლეულთა, შეიკდიმეს და უპატივოებაი 
მათი ვერ აგრძნეს. ამისთვს დაეცნენ დაცემულებასა შინა მათსა 
და ჟამსა შინა მოხედვისა მათისასა მოუძლურდენ, - თქუა 
უფალმან. 15 ამათ იტყვს უფალი: დადეგით გზათა ზედა და 
იხილეთ, და იკითხენით ალაგნი უფლისანი საუკუნენი და 
იხილეთ, რომელი არს გზა კეთილი, და ვიდოდეთ მას ზედა, 
და ჰპოოთ უბიწო-ყოფაი სულთა თქუენთა. და თქუეს: არა 
ვიდოდით. 17 დავადგინენ თქუენ ზედა ებგურნი. ისმინეთ ჭმა0ი 
ნესტვსა, და თქუეს: არა ვისმინოთ. 18 ამისთვს ესმა 
წარმართთა და რომელნი მწყსიდეს სამწყსოთა მათ შორის, და 
რაოდენი ვყავ მათ შორის. 17 ისმინე, ქუეყანაო! აჰა, მოვაწევ 
მე ერსა ამას ზედა ძვრთა, ნაყოფსა მიქცევისა მათისასა, 
რამეთუ სიტყვასა ჩემსა არა ერჩდეს, და შჯული ჩემი 
განიშორეს. 29 რაისათვს გუნდრუკსა საბაით მომართუამთ მე 
და კინამომოსა ქუეყანით შორით. ყოვლადდასაწუელნი 
თქვენნი არა არიან მითუალულ და მსხუერპლნი თქვენნი არა 
მეტკბნეს მე. 21 ამისთვს ამათ იტყვს უფალი: აჰა, მე მივსცემ 
ერსა ამას ზედა უძლურებასა, და მოუძლურდენ მის შორის 
მამანი და ძენი ერთბამად, მეზობელი და მოძმე მისი 
წარწყმდენ. 22 ამათ იტყვს უფალი: აჰა, ერი მოვალს 
ჩრდილოით და ნათესავი დიდი, და მეფენი მრავალნი აღდგენ 
დასასრულისაგან ქუეყანისა. 23 მშვლდი და მაზრაკი ეპყრასყე, 
მძვნვარე არს და არ შეიწყალოს. ჟმაი მისი, ვითარცა ზღუა0 
მღელვარე, ცხენებისა მიერ და საჭურველისა. წყობაჰყოფს, 
ვითარცა ცეცხლი, ბრძოლად შენდამი, ასულო სიონისაო! 24 
გუესმა სასმენელი ეგე და ივსნნეს ჭელნი ჩუენნი, ჭირმან 


მომიცვნა ჩუენ სალმობითა, ვითარ მშობიარისათა. 25 ნუ 
განხუალთ აგარაკებად და გზათა ზედა ნუ ხუალთ, რამეთუ 
მახვლი მტერთა მკვდრ არს გარემოს, 29 ასულო ერისა 
ჩემისაო! გარემოირტყ ძაძა, გარდაისხ ნაცარი გლოვისაებრ 
სიყუარულისა. ყავ თავისა შენისა ტყებაი საწყალობელი, 
რამეთუ მეყსა შინა მოიწიოს საარებაი თქუენ ზედა. 27 
გამოსაცდელად მიგეც შენ ერთა შორის შეყენებულთა და 
ცნობად გამოცდასა შინა ჩემდა გზისა მათისა 298 ყოველნივე 
უსმნი მავალნი დრკუდ, ვითარცა რვალი და რკინა, ყოველნი 
განხრწნილ არიან. 29? მოაკლდა საბერველი ცეცხლისაგან, 
მოაკლდა ბრპენი, ცუდი სადმე ვეცხლისმჭედლობს. 
უკეთურებანი მათნი არა დადნეს. 39 ვეცხლ გამოუცდელ 
უწოდეთ მათ, რაითა გამოუცდელ:-ყვნა იგინი უფალმან 
(ისმინეთ სიტყუაი უფლისაი ყოველმან იუდეამან). 


თავი 7 


1 სიტყუა, რომელი იყო იერემიას მიმართ უფლისა მიერ და 
ჰრქუა: 2 დადეგ ბჭეთა სახლისა უფლისათა და აღმოიკითხე 
სიტყუა ესე და არქუ: ისმინეთ სიტყუაი უფლისაი ყოველმან 
იუდეამან, რომელნი შეხუალთ ბჭეთა ამათ თაყუანის-ცემად 
უფლისა. 3 ამათ იტყვს უფალი ძალთა, ღმერთი ისრაცლისა: 
განჰმართლენით გზანი თქუენნი და სიმარჯუენი თქუენნი, და 
დაგამკვდრნე თქუენ შორის ადგილსა ამას. 4 ნუ ესავთ თავთა 
თვსთა სიტყუათა ზედა მტყუართა, ვითარმედ რაითურთით არას 
მარგებენ ჩუენ მეტყველნი: ტაძარი უფლისაი, ტაძარი 
უფლისაი, ტაძარი უფლისაი არს, ? რამეთუ უკუეთუ 
განმმართებელთა განჰმართნეთ გზანი თქუენნი და სიმარჯუენი 
თქუენნი, და მყოფელთა ჰყოთ მსჯავრი შორის კაცისა და 
შორის მოყუსისა მისისა, 9 და მწირსა და ობოლსა და ქურივსა 
არა ჰმძლავრობდეთ, და სისხლსა უბრალოსა არა 
დასთხევდეთ ადგილსა ამას შინა, და შემდგომად ღმერთთა 
უცხოთასა არა ხყვდოდით განბოროტებად თქუენდა. 7 და 
დაგამკვდრნე თქუენ ადგილსა შინა თქუენსა, ქუეყანასა ზედა, 
რომელი მივეც მამათა თქუენთა საუკუნითგან და ვიდრე 
საუკუნომდე. 95 ხოლო უკუეთუ თქვენ ესვიდეთ სიტყვათა 
მიმართ ცუდთა, ვინაი არას ირგებთ. ? და ჰმკლველობდეთ და 
იმრუშებდეთ და იპარვიდეთ. და ჰფუცვიდეთ უსამართლოსა 
ზედა, და უკუმევდეთ ბაალსა, და ხვდოდით შემდგომად 
ღმერთთა უცხოთა, რომელთა არა უწყით (ბოროტ-ყოფაი 
თქუენდად). 19 და მოხუედით და დასდეგით წინაშე ჩემსა 
სახლსა შინა, სადა წოდებულ არს სახელი ჩემი მას ზედა და 
სთქუთ: განვეშორენით ქმნად ყოველთა ამათ საძაგელებათა. 
11 ნუ ქუაბ ავაზაკთა სახლი ჩემი? რომელსა ზედა წოდებულ 
არს სახელი ჩემი მას ზედა მუნ წინაშე თქუენსა, და, აჰა, 
ვიხილე, - იტყვს უფალი, 12 რამეთუ ხვდოდით ადგილსამი 
ჩემსა სილომსშინაისა, რომელსა დაიკარგა სახელმან ჩემმან 
მის ზედა მუნ უწინარეს, და იხილეთ, რანი უყვენ მას პირისაგან 


უკეთურებისა ერისა ჩემისა ისრაცლისა. 13 და აწ ამის წილ, 
რომელ ჰქმნენით ყოველნი ესე საქმენი, და ვიტყოდე 
თქუენდამი, განთიად ვიტყოდი, და არა ისმინეთ ჩემი, - თქუა 
უფალმან, - და გიწოდეთ თქუენ, და არა მომიგეთ. 1“ მეცა უკუე 
უყო სახლსა ამას, რომელსა წოდებულ არს სახელი ჩემი მას 
ზედა, რომლისამი თქუენ ესავთ მის ზედა და ადგილისა, 
რომელი მიგეც თქუენ და მამათა თქუენთა, ვითარ-იგი უყავ 
სილომსა. 12 და განგყარნე თქუენ პირისაგან ჩემისა, ვითარცა 
განვყარენ ძმანი თქუენნი, - ყოველი თესლი ეფრემისი. 195 და 
შენ ნუ ილოცავ მწედ ერისა ამის და ნუ იოხ შეწყალებად 
მათდა, და ნუ ილოცავ და ნუ მოხუალ ჩემდა ამათთვს, რამეთუ 
არა ვისმინო. 17 ანუ არა ჰხედავ, რასა ეგენი ჰყოფენ ქალაქთა 
შორის იუდაისთა და გზათა შორის იერუსალცსმისათა? 18 ძენი 
მათნი შეჰკრებენ შეშათა და მამანი მათნი აღატყინებენ 
ცეცხლსა, და ცოლნი მათნი ნაყენ ცმელსა ქმნად ხავონანი 
ძალთა ცისათასა, და უგნეს საგებნი ღმერთთა უცხოთა, რაითა 
განმარისხონ მე. 13 ნუ მე განმარისხებენა იგინი? - თქუა 
უფალმან, - არა თავთა თვსთა, რაითა ჰრცხუენნეს პირთა 
მათთა. 29 ამისთვს ამათ იტყვს უფალი: აჰა, რისხვა და 
გულისწყრომაი ჩემი განეფინოს ადგილსა ამას ზედა და კაცთა 
ზედა საცხოვართა და ყოველსა ზედა ხესა ველისასა და 
ყოველთა ზედა ნაშრომთა ქუეყანისათა, და აღეგზნას და არა 
დაშრტეს. 21 ამათ იტყვს უფალი ძალთა, ღმერთი ისრაცლისა: 
ყოვლადდასაწუელნი თქუენნი შეკრიბენით მსხუერპლთა 
თქვენთა თანა და ჭამეთ ჭორცი. 22 რამეთუ არა ვთქუ მამათა 
მიმართ თქუენთა და არა ვამცენ მათ: დღესა, რომელსა შინა 
აღმოვიძუანენ იგინი ქუეყანისაგან ეგვპტისა 
ყოვლადდასაწუელთათვს და მსხუერპლთა, 23 არამედ ესე 
სიტყუაი ვამცენ მათ მეტყუელმან: დღესა, რომელსა შინა 
აღმოვიყვანენ, ისმინეთ ყმისა ჩემისა, და ვიყო მე თქვენდა 
ღმრთად, და თქუენ იყუნეთ ჩემდა ერად. და ვიდოდეთ 
ყოველთა ზედა გზათა ჩემთა, რომელნიცა გამცნენ თქუენ, 
რაითა იყოს თქუენდა. 2“ და არა ისმინეს ჩემი, არცა მოყვეს 
ყური მათი, არამედ ვიდოდეს მოგონებათა შინა გულისა 
მათისა ბოროტისათა, და იქმნეს უკუმართთამი და არა 


წამართთამი. 2? დღითგან, რომლით გამოვიდეს მამანი მათნი 
ქუეყანით ეგვპტით და ვიდრე დღისამდე ამის, და 
გამოვავლინენ თქუენდამო ყოველნი მონანი ჩემნი 
წინაისწარმეტყუელნი დღისი და ცისკარსა მივავლინე. 295 და 
არა ისმინეს ჩემი, და არა მოყვეს ყური მათი და განიფიცხეს 
ქედი მათი უფროს მამათა მათთასა. 27 და ჰრქუა მათ სიტყუა0 
ესე და არა ისმინონ შენი, ხადოდი მათ და არარაი მიგიგონ 
შენ. 28 და ჰრქუა მათ: ესე ნათესავი, რომელმან არა ისმინა 
ჟკმისა უფლისა ღმრთისა მისისა, არცა შეიწყნარა წურთილებაი, 
მოაკლდა სარწმუნოება და მოღებულ არს ჭეშმარიტებაი 
პირისაგან მათისა. 2? აღპარსე თავი შენი და განაგდე და 
აღიღე ბჭეთა ზედა გლოაი, რამეთუ აგამოუცდელა უფალმან 
და განიშორა ნათესავი მოქმედი ამათი. 39 რამეთუ ქმნეს ძეთა 
იუდაისთა ბოროტი წინაშე ჩემსა, - იტყვს უფალი, - და აწ 
ესმნეს საძაგელნი მათნი შორის სახლისა, რომლისა წოდებულ 
არს სახელი ჩემი მის ზედა შეგინებად მისსა. 31 და აღაშენეს 
ბომონი ტაფეთისი, რომელ არს ჟევსა შინა ძისა ენნომისსა, 
დაწუად ძეთა მათთა და ასულთა მათთა ცეცხლისა მიერ, 
რომელი არა ვამცენ მათ, არცა მოვიდა გულსა შინა ჩემსა. 32 
ამისთვს, აჰა, დღენი მოვლენ, - იტყვს უფალი, - და არღა 
თქუან მერმე ბომონი ტაფეთისი და ჟევი ძისა ენნომესი, 
არამედ ჭევი მოწყუედილთა და დაჰფლნენ ტაფეთს შინა 
არყოფისათვს ადგილისა. 33 და იყვნენ მკუდარნი ამის ერისანი 
საჭმელ მფრინველთა ცისათა და მჟეცთა ქუეყანისათა, და არა 
იყოს წარმდევნელი. 34 და მოვაკლო ქალაქთაგან იუდაისთა 
და საგზაურთაგან იერუსალიმისათა ჟმაი კეთილმშუებიარისა 
და ყმაი მოხარულისა, ყმაი სიძისა და ყმაილი სძლისაი, რამეთუ 
მოსაოყრებელად იყოს ყოველი ქვეყანა. 


თავი 8 


1 მას ჟამსა შინა, - იტყვს უფალი, - გამოიხუნენ ძუალნი მეფეთა 
იუდაისთანი და ძუალნი მთავართა მათთანი, და ძუალნი 
წინაისწარმეტყუელთა მათთანი და დამკვდრებულთანი 
იერუსალიმს საფლავთაგან მათთა. ? და განაყმნენ იგინი 
წინაშე მზისა და წინაშე მთოვარისა და წინაშე ყოველთა 
ვარსკვლავთა და წინაშე ყოვლისა მყედრობისა ცისასა, 
რომელნი შეიყუარნეს, და რომელთა ჰმსახურეს, და 
რომელთასა ვიდოდეს შემდგომად მათსა, და რომელთა 
ერჩდეს და რომელთა თაყვანის-სცეს მათ. არავინ ეტყებდეს და 
არცა ტიროდენ, არა შეიკრიბნენ, არცა დაეფლნენ და იყუნენ 
სამაგალითოდ პირისაგან ქუეყანისა, 3 რამეთუ აღირჩიეს 
სიკუდილი ვიდრე ცხოვრება და ყოველთა ნეშტთა 
დაშთომილთა ნათესავისა მისგან უკეთურისა ყოველსა შინა 
ადგილსა დაშთომილი, რომელსაცა განვკყადნე იგინი მუნ, - 
რამეთუ ამათ იტყვს უფალი ძალთა. 4 და ჰრქუა მათ: 
ვითარმედ ამას იტყვს უფალი: ნუ დაცემული არ აღდგების? ანუ 
მიქცეული არ მოიქცევის? ? რაისათვს მიაქცია ერმან ამან და 
ისრაილმან მიქცევითა ლიბრითა? და დაპყრობილ იქმნეს 
აღრჩევასა მათსა შინა და არა ინებეს მოქცევად? 9 ყურად- 
იღეთ და ისმინეთ, არა ესრეთ იტყოდიან: არა არს კაცი 
შემნანებელი უკეთურებისაგან მისისა მეტყუელი: რა ვყავ? არა 
მოაკლდა მსრბოლი სასრბოისაგან თვსისა, ვითარცა ცხენი 
ოფლიერი ჟქვივილსა შინა მისსა. ” და ასიდამან ცათა შინა ცნა 
ჟამი თვსი. გურიტმან და მჭურინავმან და მერცხალმან, ველისა 
სირთა, დაიცვნეს ჟამნი შემოსლვისა მათისანი, ხოლო ერმან 
ჩემმან არა ცნა სასჯელნი უფლისანი. 8 ვითარ იტყვთ, 
ვითარმედ ბრძენნი ვართ ჩუენ. და სჯული უფლისაი ჩუენ თანა 
არს? ამაოისა მიმართ იყო წილი მტყუარი მწიგნობართა. 9? 
ერცხვნა ბრძენთა, და დაინაბნეს და მომედგრდეს, რამეთუ 
სიტყვა უფლისაი აგამოუცდელეს. სიბრძნე რაი არს მათ 
შორის? 19 ამისთვს მივსცნე ცოლნი მათნი სხუათა და აგარაკნი 


მათნი მემკვდრეთა უცხოთა, რამეთუ მცირითგან მათით ვიდრე 
დიდადმდე მათა ყოველნივე ჰანგრობენ ანგარებასა, 
წინაისწარმეტყუელთაგან ვიდრე მღდელამდე მათა ყოველივე 
იქმან სიცრუესა. 11 და ულხენდეს შემუსრვილებასა ასულისა 
ერისა ჩემისასა უპატიოდ და იტყოდეს: მშვდობა, მშვდობაი. და 
სადა არა არს მშვდობა? 12 რცხუენა, რამეთუ საძაგელ იქმნნეს, 
და სირცხვლი არავე შეირცხვნეს და კდემულება არა ცნეს. 
ამისთვს დაეცნენ დაცემულთა თანა, ჟამსა მოხედვისა მათისასა 
მოუძლურდენ,-თქუა უფალმან, - 13 და შეჰკრებდენ ნაშრომთა 
მათთა, - იტყვს უფალი, - არა არს ყურძენი ვენაჭთა შინა და 
არა არს ლეღვ ლეღოანთა შორის. და ფურცელნი დამოსცვვეს, 
რომელ მივეცით მათ, გარეწარყდა. 1“ რაისათვს ვსხდეთ ჩუენ 
შეკრებულად? და შევიდეთ ქალაქებსა მაგართა, და შევცვვეთ 
მუნ, რამეთუ ღმერთმან განმყარნა ჩუენ და მასუა ჩუენ წყალი 
ნავღლისა, რამეთუ ვცოდეთ წინაშე მისსა. 12 შევკერბით 
მშვდობისათვს. და არა არიან კეთილნი ჟამსა კურნებისასა. და, 
აჰა, სწრაფაი. 19 დანით გუესმა ყმაილ სიმახვლისა ცხენთა 
მისთასა, ყჟმისაგან ყვვილისა ცხენოსნობისა ცხენთა მისთასა 
შეიძრა ყოველი ქუეყანა, და მოვიდეს და შეჭამოს ქუეყანა და 
სავსება მისი, ქალაქი და შინა დამკვდრებულნი მის შორის 17 
მით, რამეთუ, აჰა, გამოვავლენ თქუენდამი გუელთა 
მაკუდინებელთა, რომელთა არა არს სახრვაი, და გკბენდენ 
თქუენ, - იტყვს უფალი, - 18 უკურნებელად სალმობიერებითა 
გულისა თქუენისა უღონოქმნულისათა. 19 აჰა, ჟყმა0 
ღაღადებისა ასულისა ერისა ჩემისა ქუეყანისაგან შორიელისა. 
ნუ უფალი არა არს სიონსა შინა, ანუ მეფე არა არს მუნ? მით, 
რამეთუ განმარისხეს მე, ქანდაკებულთა მათთვს და ამაოთა 
მიერ უცხოთა. 29 წარყჟდა მკაი, და წარვიდა ლეწვაი, და ჩუენ 
ვერ განვერენით. 21 შემუსრვათა ზედა ასულისა ერისა 
ჩემისათა დაბნელდა შეცბუნებულობაი. მძლე მექმნეს მე, 
ვითარცა სალმობანი მშობიარისანი. 22 ნუ რიტინი არა არს 
გაალადს, ანუ მკურნალი არა არს მუნ? რაისათვს არა აღვიდა 
კურნებად ასული ერისა ჩემისა? 23 


თავი 9 


1 ვინ მოსცეს თავსა ჩემსა წყალი და თუალთა ჩემთა წყაროი 
ცრემლთაი? და ვსტიროდი ერსა ამას ჩემსა დღე და ღამე 
მოწყლულთა ასულისა ერისა ჩემისათა. 

ვინ მომცეს მე უდაბნოს შინა სადგური უკანასკნელი? და 
დაუტევო ერი ჩემი და წარვიდე მისგან, რამეთუ ყოველნი 
იმრუშებენ კრებულნი შეურაცხმყოფელთანი. 2? და მორთხმულ- 
ყვეს ენაი მათი, ვითარცა მშვლდი. ტყუილი და 
არსარწმუნოებაი განძლიერდა ქუეყანასა, რამეთუ 
ბოროტთაგან ბოროტთა მომართ გამოვიდეს და მე არა მიცნეს, 
- იტყვს უფალი. 3 კაცადი მოყუსისაგან თვსისა ერიდენით და 
ძმათა თქუენთა ნუ ესავთ, რამეთუ ყოველი ძმაი წიხლითა 
წიხლვიდეს და ყოველი მეგობარი ზაკულად ვიდოდის. “ 
კაცადი ძვნად მოყუსისა თვსისა მოკიცხარობს, ჭეშმარიტება 
არა თქუას. ისწავა ენამან მათმან თქმაი ტყუილისაი. 
მიპხუეჭდეს და არა მოაკლეს მიქცევად. ? ვახში ვახშსა ზედა, 
ზაკუაი ზაკუასა ზედა. არა ინებეს ცნობაი ჩემი, - იტყვს უფალი. 9 
ამისთვს ამათ იტყვს უფალი ძალთანი. აჰა, მე გავაჭყურვნე იგინი 
და გამოვცადნე იგინი, რამეთუ ვყო პირისაგან უკეთურებისა 
ასულისა ერისა ჩემისა. ისარ მწყლველ. 7 ენაი მათი, მზაკუარებ 
სიტყუანი პირისა მათისანი მოყუასსა თვსსა ჰზრახავს 
მშვდობითთა და გულსა თვსსა შორის აქუს მტერობაი. 8 ნუ 
ამათ ზედა არ მივიხილოა? - იტყვს უფალი, - ანუ ერსა ზედა 
ესევითარსა არ შური იგოსა სულმან ჩემმან? ? მთათა ზედა 
აღიღეთ ტყება და ალაგთა ზედა უდაბნოისათა გოდება, 
რამეთუ მოაკლდეს არყოფისაგან კაცთა მრავალთაისა. არა 
ისმინეს ყმაი მყოფობისაი მფრინველთაგან ცისათა და ვიდრე 
საცხოვართამდე განჰკრთეს თქრომით. 19 და მივსცე 
იერუსალიმი გარდასახლებად და სამკვდრებელად ვეშაპთა და 
ქალაქნი იუდაისნი უჩინოსაქმნელად დავსხნე 
არდამკვდრებისაგან. 11 ვინ არს კაცი გულისხმისმყოფელი? და 
გულისხმა-უყო ესე და რომელმან სიტყვა პირისა უფლისაი ამას 


თანა მიგითხრას თქუენ, რომლისათვს წარწყმდა ქუეყანაი; 
დაეტევა, ვითარცა უდაბნოი არსაგზაურობისაგან მისისა. 12 და 
თქუა უფალმან ჩემდამო: - დატევებისათვს მათგან სჯულისა 
ჩემისა, რომელი მივეც წინაშე პირსა მათსა, და არა ისმინეს 
ჭმისა ჩემისა, 132 არამედ ვიდოდეს შემდგომად სათნოთა 
გულისა მათისა უკეთურისათა და შემდგომად კერპთა, 
რომელნი ასწავნეს მათ მამათა მათთა. 1“ ამისთვს, - იტყვს 
უფალი ძალთაი, ღმერთი ისრაილისსაი, ' - აჰა, მე ვაჭამნე მათ 
ჭირნი და ვასუა მათ წყალი ნავღლისაი. 1” და განვაბნინე იგინი 
წარმართთა შორის, რომელთამი არა უწყოდეს მათ და მამათა 
მათთა. და მოვავლინო მათ ზედა მახვლი, ვიდრემდის 
აღვყოცნე იგინი მის მიერ. 195 ამათ იტყვს უფალი ძალთა: 
მოუწოდეთ შემსხმელთა გოდებისათა, და მოვიდედ. და 
ბრძენთა დედათა მიავლინენით და იტყოდიან: 17 და 
ისწრაფეთ და მოიღეთ თქუენ ზედა გოდებაი, და დამოადინნედ 
თვალთა თქუენთა ცრემლნი, და წამთა თქუენთა სდიოდედ 
წყალი, 18 რამეთუ ყმაი საწყალობლობისა ისმა სიონს შინა. 
ვითარ დავგლახაკენით, გურცხუენა ფრიად, რამეთუ დაუტევეთ 
ქუეყანაი, განვთხიენით კარვებნი ჩუენნი. 19 ისმინეთ, დედანო, 
სიტყვა ღმრთისაი და შეიწყნარნენ ყურთა თქვენთა სიტყვანი 
პირისა მისისანი და ასწავეთ ასულთა თქუენთა გურინვაი და 
დედაკაცმან მოყუასსა თვსსა გოდებაი, 29 რამეთუ აღმოვიდა 
სიკვდილი სარკმელთა თქუენთაით და შევიდა ქუეყანად 
მიმართ თქუენად მოსპოლვად ჩჩვლთა გარეგნით და ჭაბუკთა 
უბანთაგან. 21 ესრეთ იტყვს უფალი: და იყვნენ მკუდარნი 
კაცთანი მაგალითებად პირსა ზედა ველისა ქუეყანისა 
თქუენისასა და, ვითარცა თივაი, უკუანა მთიბელისა, და არა 
იყოს შემკრებელ. 22 ამათ იტყვს უფალი: ნუ იქადინ ბრძენი 
სიბრძნისა მიერ თვსისა, და ნუ იქადინ ძლიერი ძლიერებისა 
მერ თვსისა, და ნუ იქადინ მდიდარი სიმდიდრესა ზედა თვსსა, 
23 არამედ ამას ზედა იქადოდენ მოქადული გულისხმის-ყოფასა 
და ცნობასა ჩემსა, რამეთუ მე ვარ უფალი მოქმედი წყალობისა 
და მსჯავრისა და სიმართლისაი ქუეყანასა ზედა, რამეთუ ამათ 
შინა არს ნება ჩემი, - იტყვს უფალი. 2“ აჰა, დღენი მოვლენან, - 


იტყვს უფალი, - და მიხედვა-ვყო ყოველთა ზედა მეტკუეთილთა 
დაუცუეთელობისა მათისათა 25 ეგვპტესა ზედა, და იდუმეასა 
ზედა, და ედომსა ზედა, და ძეთა ზედა ამმონისთა, და ძეთა 
ზედა მოაბისთა და ყოველთა ზედა გარემოკუეცილსა პირით 
კერძო მისით დამკვდრებულთა უდაბნოს შინა, რამეთუ 
ყოველნი წარმართნი უმეტკუეთილო არიან ყორცითა და 


ყოველი სახლი ისრაილისაი უმეტკუეთილებ გულებითა 
მათითა. 


თავი 10 


1 ისმინეთ სიტყუაი, რომელი თქვა უფალმან თქუენ ზედა, 
სახლო ისრაილისაო. ? ამათ იტყვს უფალი: გზათაებრ 
წარმართთასა ნუ ისწავებთ და სასწაულთაგან ცისათა ნუ 
გეშინისყე, რამეთუ ეშიშვიან იგინი პირისაგან მათისა, 3 რამეთუ 
სასჯელნი წარმართანი ამაოება, ძელ არს მოკუეთილი 
მაღნარით, ქმნილი ხუროსა. “ და გამონადნობი, ვეცხლითა და 
ოქროთა შემკულნი არიან, კუერითა და სამსჭულებითა 
განამაგრნეს იგინი და არა შეიძრნენ (ვეცხლი წახნაგებული 
არს. არა ვიდოდის. ვეცხლი დასხმული არს თარშით, მოვიდა 
ოქროი ოფაზისაი). ? (და ოქრომჭედელთა ჟელი, საქმე 
ჭყელოანთა ყოველნი) ვაკინთსა და პორფირსა შეჰმოსენ მათ 
აღხუმით აღიხუნიან იგინი, რამეთუ ვერ ვლენედ. ნუ გეშინინყე 
მათგან, რამეთუ ბოროტი ვერ ქმნან, და კეთილი არა არს მათ 
შორის. 9 ვინ არს ვითარ შენ, უფალო? დიდ ხარ შენ და დიდ 
არს სახელი შენი ძალითა. ” ვის არა ეშინოდის შენდა, მეფეო 
წარმართთაო! რამეთუ შენნი არიან, რამეთუ ყოველთა შორის 
ბრძენთა წარმართთასა და ყოველთა შორის მეუფეთა მათთა 
ვინ არს, ვითარ შენ, უფალო? 8 რამეთუ ერთგზის აღეგზნენ და 
მოუძლურდენ გულნი ამაოთანი. ძელი არს, ? ვეცხლ 
გამოჭედილი თარშით მოღებული და ოქრო ოფაზით ქმნული 
ხუროსაი, და ყელთა ოქრომჭედელისათა იაკინთე, და 
ძოწეული სამოსლად მათა ქმნული ბრძენთაი. 19 ხოლო უფალი 
ღმერთი ჩუენი ჭეშმარიტ არს, ღმერთი ცხოველი და მეუფე 
საუკუნოი. გულისწყრომითა მისითა შეიძრას ქუეყანაი და არა 
ყონ წარმართთა რისხვაი მისი. 11 ესრეთ არქუთ მათ: ღმერთთა 
რომელთა ცაი და ქუეყანაი არ შექმნეს, წარწყმდედ 
ქუეყანისაგან და ქუეშე კერძოსაგან ცისა ამის. 12 უფალმან 
შექმნა ცაი და ქუეყანაი ძალისა მიერ თვსისა და აღჰმართა 
მკვდროანი სიბრძნისა მიერ მისისა, და ცნობისა მიერ თვსისა 
გარდაართხა ცაი. 13 და ყმისა მის მოცემისა მისისათა 
სიმრავლე წყლისა ცისა შორის, და აღმოიყვანნა ღრუბელნი 


დასასრულით ქუეყანისაით ელვანი წვმად ქმნნა და 
გამოიყვანნა ქარნი და ნათელი საუნჯეთაგან მათთა. 14 
განასულელნა ყოველნი კაცნი მეცნიერებისაგან, სირცხვლეულ 
იქმნა ყოველი ოქროისმჭედელი წახნაგებულთა თვსთა ზედა, 
რამეთუ ცილი იგი გამოადნვეს. არა არს სული მათ თანა. 12 
ამაონი არიან საქმენი ნამღერნი ჟამსა შინა მოხილვისა 
მათისასა წარწყმდენ. 19 არა არს ესე ნაწილი იაკობისი, 
რამეთუ შემოქმედისა ყოველთაისა თვთ არს ნაწილ მისსა და 
ისრაილ კუერთხ მკვდრობისა მისისა. უფალ ძალთა არს 
სახელი მისი. 17 შეკრიბე გარეშით გუამები, დამკვდრებულო 
რჩეულთა შორის, 18 რამეთუ ამათ იტყვს უფალი: აპა, მე 
უსაფრქეებ დამკვდრებულთა ქუეყანისა ამისთა ჭირისა მიერ. 
და ვაჭირვო მათ, რაითა იპოოს. 19 ვაება შემუსრვასა შენსა 
ზედა, სალმობიერ არს წყლული შენი. მეცა ვთქუ: ნანდვლვე 
ესე არს წყლულება ჩემი. 29 მეწია მე კარავი ჩემი, საარებულ 
იქმნა, წარწყმდა და ყოველნი ეზონი ჩემნი განირღუეს. ძენი 
ჩემნი და ცხოვარნი ჩემნი არა არიან. არა არს მერმე ადგილი 
კარვისა ჩემისაი, ადგილი ეზოთა ჩემთაი, 21 რამეთუ მწყემსთა 
იუცნობოეს და უფალი არ გამოიძიეს. ამისთვს არა გულისხმა- 
ყო ყოველმან სამწყსომან და განიბნინეს 2? ყმაი სასმენელისა, 
აჰა, მოვალს. და ძრვა დიდი ქუეყანისაგან ჩრდილოსა, 
დასხმად ქალაქთა იუდაისთა უჩინოსაქმნელად და საბუდრად 
სირთა. 23 უწყი, უფალო, ვითარმედ არა კაცისა არს გზაი მისი, 
არცა მამაკაცი ვიდოდის, და წარჰმართოს სლვაი თვსი. 24 
გუასწავლენ ჩუენ, უფალო, გარნა განკითხვისა და ნუ 
გულისწყრომისა მიერ, რაითა არა შემცირებულ-მყუნე ჩუენ. 22 
გარდაასხ გულისწყრომაი შენი წარმართთა ზედა, 
არმეცნიერთა შენთა და მეფობათა ზედა, რომელთა სახელსა 
შენსა არა ხადეს, რამეთუ შეჭამეს იაკობი, და მოასრულეს 
ისრაილი და საძოარი მისი მოაოვრეს. 


თავი 11 


1 სიტყვა, რომელი იყო იერემიაის მიმართ უფლისა მიერ, და 
თქუა: 2 ისმინე სიტყუა ანდერძისაი ამის და სთქუა კაცთა 
მიმართ იუდაისთა და დამკვდრებულთა იერუსალიმს. 3 და 
იტყოდი მათდამი: ამათ იტყვს უფალი ღმერთი ისრაილისაი: 
დაწყეულ იყავნ კაცი, რომელმან არა ისმინნეს სიტყუანი ამის 
ანდერძისანი, 4 რომელი ვამცენ მამათა თქუენთა დღესა შინა, 
რომელსა აღმოვიყვანენ იგინი ქუეყანისაგან ეგვპტისა, 
საყუმილისაგან რკინისა, მეტყუელმან: ისმინეთ კმისა ჩემისა, 
და ყვენით ყოველნი, რომელნიცა გამცნნე თქუენ, და იყვნეთ 
ჩემდა ერად და მე ვიყო თქუენდა ღმერთად, ? რაითა 
დავამტკიცო ფიცი, რომელსა ვეფუცე მამათა თქუენთა, 
მიცემად მათდა ქუეყანაი მადინებელი სძესა და თაფლსა, 
ვითარცა დღესა ამას. და მიგება-ყვეს და თქუეს: იყავნ, 
უფალო! 5 და თქუა უფალმან ჩემდამო: წარიკითხენ სიტყუანი 
ესე ქალაქთა შორის იუდასთა და გარეშე იერუსალიმისა 
მეტყუელმან: ისმინეთ სიტყვანი ამის ანდერძისანი და ყვენით 
იგინი, ” რამეთუ წამებით უწამე მამათა თქუენთა დღესა მას, 
რომელსა გამოვიყვანენ იგინი ქუეყანით ეგვპტით, და ვიდრე 
აქა დღედმდე აღიმსთობდ, უწამებდ და ეტყოდე: ისმინეთ ჟმისა 
ჩემისა, და არა ისმინეს. ? და გარეწარ-ყვნეს სასმენელნი 
მათნი. და ვიდოდა კაცადი ნებასა გულისა თვსისა ბოროტისა 
და მოვიხუენ მათ ზედა სიტყვანი ესე ამის ანდერძისანი, 
რომელ ვამცენ მათ ყოფად, და არა ისმინეს. 3? და თქუა 
უფალმან ჩემდამო: იპოვა საკრველი კაცთა შორის იუდასთა 
და დამკვდრებულთა შორის იერუსალემს. 19 მიიქცეს 
უსამართლოებათა მიმართ მამათა მათთა პირველთასა, 
რომელთა არა ინებეს სმენად სიტყუათა ჩემთა და, აჰა, ესენიცა 
ვლენან უკუანა ღმერთთა უცხოთასა მსახურებად მათდა. და 
განაქარვეს სახლმან ისრაცლისამან და სახლმან იუდასამან 
ანდერძი ჩემი, რომელი აღუთქუ მამათა მათთა მიმართ. 11 
ამისთვს ამათ იტყვს უფალი: აჰა, მე მოვაწინე მათ ზედა ძვრნი, 


რომელთაგან ვერ შემძლებელ იყვნენ გამოსლვად მათგან, და 
ღაღადებდენ ჩემდამო და არა ვისმინო მათი. 12 და ვიდოდიან 
ქალაქნი იუდაისნი და მკვდრნი იერუსალიმისანი და 
ღაღადებდენ ღმერთთა მიმართ მათთა, რომელთა-იგი 
უკუმევენ მათ. ხოლო მათ ვერ ივსნენ იგინი ჟამსა შინა 
განშორებისა მათისასა, 13 რამეთუ რიცხვსაებრ ქალაქთა 
შენთასა იყვნენ ღმერთნი შენნი, იუდა. და რიცხვსაებრ 
გამოსავალთა იერუსალიმისათა დააწესნეს ბომონნი, 
სირცხვილისა საკმეველი კუმევად ბაალისსა. 14 და შენ ნუ 
ილოცავ ერისა ამისთვს, და ნუ მევედრები მათთვს ვედრებისა 
მიერ და ლოცვისა, რამეთუ არა შესმენით იქმნენ ჟამსა შინა, 
რომელსა მხადოდიან მე, ჟამსა შინა განბოროტებისა 
მათისასა. 12 რად შეყუარებულმან სახლსა შინა ჩემსა ქმნა 
საძაგელი: ნუ ლოცვანი და ყორცი წმიდაი მოგისპობენ შენგან 
ბოროტთა შენთა, ანუ ამათ განარინონ? 190 ზეთისხილი 
შუენიერი, ჩრდილკეთილი ხილვით, გიწოდა უფალმან სახელი 
შენი. ყმასა ზედა მეტკუეთილობისა მისისა, აღატყდა ცეცხლი 
მის ზედა, დიდი ჭირი შენ ზედა გინებულ იქმნეს რტონი მისნი. 
17 და უფალმან ძალთამან, დამნერგველმან შენმან, თქუნა შენ 
ზედა ძვრნი უკეთურებისა წილ სახლისა ისრაილისა და 
სახლისა იუდასსა, რამეთუ ქმნეს თავთა მათთად განრისხება 
ჩემი, უკუმევდეს რაი იგინი ბაალსა. 198 უფალო, გულისხმა- 
მიყავ მე და ვცნა, მაშინ ვიხილენ სიმარჯვენი მათნი. 17 მე, 
ვითარცა კრავმან უმანკომან მოყვანებულმან დაკლვად, არა 
ვცან. ჩემ ზედა ისიტყუეს გულისსიტყუა ბოროტი მეტყუელთა: 
მოდით და შეურიოთ ძელი პურსა თანა მისსა, აღვყოცოთ იგი 
ქუეყანით ცოცხალთაით, და სახელი მისი არა მოვსენებულ 
იქმნეს მერმე. 2– უფალო საბაოთ, მსჯელო მართალო, 
გამომცდელო თირკმელთა და გულისაო, მიხილავსმცა შენ 
მიერი შურის-გება მათ ზედა, რამეთუ შენდა მიმართ 
განვაცხადე სამართალი ჩემი. 21 ამისთვს ამათ იტყვს უფალი 
კაცთა ზედა ანათოელთა, მეძიებელთა სულისა ჩემისათა, 
მეტყუელთა: არ წინაისწარმეტყუელებდე სახელითა 
უფლისათა, თუ არა მოჰკუდე ყელთა მიერ ჩუენთა. 22 ამისთვს 
ამათ იტყვს უფალი საბაოთ: აჰა, მე ზედმივიხილო მათ ზედა, 


ჭაბუკნი მათნი მახვილისა მიერ მოკუდენ და ძენი მათნი 
აღესრულნენ სიყმილისა მიერ. 23 და დანაშთომი არა იყოს 
მათი, რამეთუ მოვაწინე ძვრნი მკვდრთა ზედა ანათოთის თანა 
წელიწადსა მოხედვისა მათისასა. 


თავი 12 


1 მართალ ხარ შენ, უფალო, რამეთუ მიგიგო შენდამი, გარნა 
სასჯელნი ვთქუნე შენდამი. რად, რამეთუ გზაი უთნოთაი 
წარემართების? იეფის ყოველთა უგულებელს-მყოფელთა 
უგულებელს-ყოფათასა. 2 დაჰნერგენ იგინი და განიძირეს. 
შვილიერ იქმნეს, და ყვეს ნაყოფი. მახლობელ ხარ შენ პირისა 
მათისა და შორს თირკმელთაგან მათთა. 3 და შენ, უფალო, 
მიცი მე, გამოსცადე გული ჩემი წინაშე შენსა და შეკრიბენ 
იგინი, ვითარცა ცხოვარნი კლვადნი, უბიწო-ჰყვენ იგინი 
დღისათვს დაკლვისა მათისა. 4 ვიდრემდის იგლოვდეს 
ქუეყანაი და ყოველი თივაი ველისაი განყმეს უკეთურებისაგან 
დამკვდრებულთა მას ზედა? უჩინო იქმნეს საცხოვარნი და 
მფრინველნი, რამეთუ თქუას: არა იხილნეს უფალმან გზანი 
ჩვენნი. 2 შენნი ფერყნი რბიან და დაგვსნიან შენ, ვითარ 
განემზადები ჰუნეთა ზედა? და ქუეყანასა ზედა მშვდობისასა 
შენ ესავ, ვითარ ჰყოფ ოხრასა ზედა იორდანისასა? 9 რამეთუ 
ძმანიცა შენნი და სახლი მამისა შენისა, და იგინიცა გეცრუვნეს 
შენ, და მათცა ჭმა-ყვეს უკანისაგან შენისა, შენ ზედა შეკრბეს, 
ნუ ირწმუნებ მათდამი, რამეთუ იტყოდიან შენდამი 
მშვდობითთა. 7 დაუტევე სახლი ჩემი და დავაგდე 
სამკვდრებელი ჩემი. მივეც შეყუარებული სული ჩემი ყელთა 
მტერთა მისთასა. 8 იქმნა სამკვდრებელი ჩემი ჩემდა, ვითარცა 
ლომი მაღნარსა შინა. მოსცა ჩემ ზედა ყმაი მისი, ამისთვს 
მოვიძულე იგი. ? ნუ ქუაბი აფთრისაი სამკვდრებელი ჩემი 
ჩემდა, ანუ ქუაბნი გარემოს მისსა? მას ზედა ვიდოდეთ. 
შეკრიბენით ყოველნი მქეცნი ველისანი და მოვიდენ ჭამად 
მისსა. 1? მწყემსთა მრავალთა განრყუნეს ვენაყჟი ჩემი, 
შეაბილწებდეს ნაწილსა ჩემსა. მისცეს ნაწილი 
გულისსათქმელი ჩემი უდაბნოდ მიუალად, 11 დაიდვა უჩინო 
საქნელად წარწყმედისა, ჩემ მიერ უჩინო-ყოფითა უჩინო იქმნა 
ყოველი ქუეყანაი, რამეთუ არა არს მამაკაცი დამდებელი 
გულსა შინა. 12 ყოველთა ზედა ალაგთა უდაბნოსა შორის 


მოვიდეს საარებულნი, რამეთუ მახვლმან უფლისამან შეჭამოს 
კიდითგან ქუეყანისაით და ვიდრე კიდემდე ქუეყანისა არა არს 
მშვდობაი ყოვლისა ჭორცისა. 13 სთესენით იფქლნი და ეკალნი 
მოიმკენით. ნაწილნი მათნი არსარგებელ ეყვნენ მათ. 
სირცხვლეულ იქმნენით სიქადულისაგან თქუენისა, 
ყუედრებისაგან წინაშე უფლისა, 1“ რამეთუ ამათ იტყვს უფალი: 
ყოველთათვს მეზობელთა ბოროტთა, შემხებელთა 
სამკვდრებელისა ჩემისათა, რომელი განვიკერძე ერი ჩემი 
ისრაელი, აჰა, მე აღვიხუნე იგინი ქუეყანისაგან მათისა და 
სახლი იუდაისი გამოვიყვანო შორის მათსა. 15 და იყოს, 
შემდგომად გამოყვანებისა მათისა ჩემგან მოვაქციო და 
შევიწყალნე იგინი და დავამკვდრნე იგინი კაცადი 
სამკვდრებელსა ზედა თვსსა და კაცადი ქუეყანასა ზედა თვსსა. 
16 და იყოს, უკეთუ მსწავლელთა ისწავონ გზაი ერისა ჩემისა, 
ფუცვად სახლისა მიმართ ჩემისა, ცხოველ არს უფალი, 
ვითარცა ასწავეს ერსა ჩემსა ფუცვად ბაალისა მიმართ, და 
აღეშენენ საშუალ ერისა ჩემისა. 17 ხოლო არა თუ მოიქცენ და 
მოვსპო ნათესავი იგი მოსპობით და წარწყმედით, - თქვა 
უფალმან. 


თავი 13 


1 ესრეთ იტყოდა უფალი ჩემდამო: ვიდოდე და მოიგე თავისა 
შენისა, გარემოსარტყმელი სელისა, და გარემოიდევ გარემო 
წელთა შენთა, და წყალსა შინა არა განვიდეს. 2 და მოვიგე 
მოსარტყმელი სიტყვსაებრ უფლისა და მოვიდევ წელთა 
გარემო ჩემთა. 3 და იყო სიტყუაი უფლისაი ჩემდამო 
მეტყუელი: 4 მოიღე მოსარტყმელი გარემოისი წელთა შენთაი, 
და აღდეგ და ვიდოდე ევფრატად მიმართ, და დამალე ეგე მუნ 
სიყჟურელესა შინა კლდისასა. ? და წარვედ და დავმალე იგი 
ევფრატსა ზედა, ვითარცა მამცნო მე უფალმან. 9 და იყო 
შემდგომად დღეთა მრავალთა და თქუა უფალმან ჩემდამო: 
აღდეგ, ვიდოდე ევფრატად მიმართ და აღიღე მუნით 
მოსარტყმელი, რომელი გამცენ შენ დამალვად მუნ. 7 და 
წარვედ ევფრატად მიმართ მდინარედ, დავთხარე და მოვიღე 
მოსარტყმელი ადგილისაგან, რომელსა დავჰფალ იგი მუნ. და, 
აჰა, განხრწნილ იყო, რომელი არა იყმაროს არარად. 8 და 
იქმნა სიტყვა უფლისაი ჩემდამო 7? მეტყუელი: ამათ იტყვს 
უფალი: ესრეთ განვხრნნა გინებაი იუდაისი და გინება0 
იერუსალიმისა, 19 ქალაქისა ამის, და ერისა ჩემისა, გინება0 
არმნებებელთა სმენად სიტყუათა ჩემთა და მავალთა ნებასა 
გულისა მათისათა, უკანა ღმერთთა უცხოთასა, მსახურებად 
მათდა და თაყუანის-ცემად მათდა და იყვნენ, ვითარცა 
მოსარტყმელი ესე, რომელი არა იყმაროს არარად, 11 რამეთუ 
ვითარ-იგი მოსარტყმელი წელთა ზედა კაცისათა, ეგრეთ 
შემოვიახლე თავისა მომართ ჩემისა სახლი ისრაცლისა და 
ყოველი სახლი იუდაისი, - თქუა უფალმან, - ყოფად ჩემდა 
ერად სახელოვნად, სიქადულად და დიდებად, და არ 
შეისმინეს ჩემი. 12 და სთქუა ერისა მიმართ სიტყვა ესე: ამას 
იტყვს უფალი ღმერთი ისრაცლისა: ყოველი თხიერი აღივსოს 
ღვნითა. და იყოს, უკეთუ თქვან შენდამი არ მცნობთა: ვერ 
მცანით, ვითარმედ ყოველი თხიერი აღივსოს ღვინითა? 13 და 
სთქუა მათდამი: ამათ იტყვს უფალი: აჰა, მე აღვავსებ 


ყოველთა დამკვდრებულთა ამის ქუეყანისათა და მეფეთა 
მათთა მსხდომარეთა, ძეთა დავითისთა, საყდართა ზედა 


მისთა, და მღდელთა და წინაისწარმეტყუელთა და იუდას და 
ყოველთა დამკვდრებულთა იერუსალყმს მთრვალობითა. 14 
და განვაბნევ მათ და მამაკაცსა და ძმასა მისსა, და მამათა 
მათთა და ძეთა მათთა. მის შორის არა ვისურვო, - იტყვის 
უფალი, - და არა ვერიდო, არა შევიწყალნე განხრწნისგან 
მათისა. 12 ისმინეთ და ყურად-იღეთ და ნუ აღჰმაღლდებით, 
რამეთუ უფალი იტყოდა: 15 მიეცით უფალსა ღმერთსა ჩუენსა 
დიდებაი პირველ შერიჟუებისა და პირველ წარკუეთებისა 
ფერკთა თქუენთა მთათა ზედა ბნელთა და მოელოდით 
ნათელსა, და მუნ აჩრდილი სიკუდილისაი, და დაისხნეთ 
სიბნელედ. 17 არა თუ ისმინოთ, დაფარულად ტიროდეს სული 
თქუენი პირისაგნ გინებისათა, და ცრემლოოდეთ ცრემლით და 
გარდმოადინეთ თუალთაგან თქუენთა ცრემლნი, რამეთუ 
შეიმუსრა სამწყსო უფლისაი. 18 არქუთ მეფესა და 
მმძლავრებელთა, დამდაბლდით და დასხედით, რამეთუ 
დაიჭსნა თავისაგან თქუენისა გვრგვნი დიდებისა თქუენისა. 19 
ქალაქნი ბღუარითკერძონი შეივშნეს და არა იყო განმღები. 
გარდაისახლა იუდა. აღასრულა გარდასახლებაი სრული. 29 
აღიხუენ თუალნი შენნი, იერუსალსმ, და იხილენ მომავალნი 
ჩრდილოთ, სადა არს სამწყსოი, რომელი მიგეცა შენ, 
ცხოვარნი დიდებისა შენისანი. 21 რაი სთქუა, ოდეს 
აღგიხილვიდენ შენ? და შენ ასწავენ მათ შენ ზედა 
სასწავლელნი. დასაბამად სალმობათა მოგიცვან შენ, ვითარცა 
დედაკაცი მშობი. 22 და უკუეთუ სთქუა გულსა შინა შენსა: 
რაისათვს დამემთხუნეს მე ესენი? სიმრავლისათვს 
უმართლობისა შენისა, აღგესაბურველნეს უკუანაკერძონი შენნი 
განსაქიქებელად ქუსლთა შენთა. 23 უკუეთუ ცვალოს 
ეთიოპელმან ტყავი თვსი და ვეფხმან სიჭრელენი მისნი, და 
თქუენცა შეუძლოთ კეთილისა ქმნაი მოსწავლეთა ბოროტთასა. 
24 და განვხრწნენ იგინი, ვითარცა ქარქუეტი მოღებული 
ქარისაგან უდაბნოდ. 23 ესე არს ნაწილი შენი და ხუედრი 
ურჩებისა თქუენისაი ჩემდა, იტყვის უფალი, - ვითარცა 


დამივიწყე მე და ესევდი ცრუთა მიმართ. 25 და მეცა 
აღვსაბურველნე უკანაკერძონი შენნი წინაშე პირსა შენსა, და 
იხილოს გინებულებაი შენი. 27 და მრუშებაი შენი და ყუვილი 
შენი, და უცხოქმნულებაი სიძვისა შენისა ბორცუთა ზედა და 
ველთა შორის ვიხილენ საძაგელნი შენნი. ვაი შენდა, 
იერუსალსმ, რამეთუ არა განსწმდი უკანა ჩემსა, ვიდრემდის 
იყო შენ? 


თავი 14 


1 სიტყუაი უფლისაი, რომელი იყო იერემიაის მიმართ 
უწვმროებისათვს. 2 იგლოვა იუდეამან, და ბჭენი მისნი 
დაცალიერდეს, და დაბნელდეს ქუეყანასა ზედა, და ღაღადებაი 
იერუსალცმისაილ აღვიდა. 3 და დიდ-დიდთა მისთა 
წარავლინნეს ჭაბუკნი მათნი მერწყულად. მივიდეს 
ჯურღმულთა ზედა, და ვერ პოვეს წყალი და მიაქცინეს 
ჭურჭელნი მათნი ცალიერად. ჰრცხუენა და კდემულ იქმნეს და 
დაიფარნეს თავნი მათნი.“ და საქმენი ქუეყანისანი მოაკლდეს, 
რამეთუ არა იყო წვმაი. სირცხვლეულ იქმნეს მუშაკნი, 
დაიფარნეს თავნი მათნი ? ირემნი ველთა ზედა იზუებვოდეს და 
დაუტევებდეს, რამეთუ არა იყო მწუანე. 9 ვირნი ველურნი 
დადგეს ბორცვთა ზედა, მოიზიდნეს ქარნი, ვითარცა ვეშაპმან. 
მოაკლდა თუალთა მათთა, რამეთუ არა იყო თივა. ” უკუეთუ 
ცოდვანი ჩემნი წინადამიდგეს ჩუენ, უფალო, მყვენ ჩუენ 
სახელისა შენისათვს, რამეთუ მრავალ არიან ცოდვანი ჩუენნი 
წინაშე შენსა. შენ შეგცოდეთ. 8 თმენაო ისრაცლისაო უფალო, 
დაგვვსნენ ჟამსა შინა ბოროტსა. რაისათვს იქმენ, ვითარცა რაი 
მსხემი, ქუეყანასა ზედა და ვითარცა მის ქუეყანისა მიმქცევი 
სავანედ? 9? ნუ იყოფი, ვითარცა კაცი მძინარი, ანუ ვითარცა 
მამაკაცი შემძლებელი განრინებად და შენ ჩუენ შორის ხარ, 
უფალო. და სახელი შენი ზედწოდებულ არს ჩუენ ზედა. ნუ 
დამივიწყებ ჩუენ. 1? ვსრეთ ეტყვს უფალი ერსა ამას: შეიყუარეს 
ძრვაი ფერვთა მათთაი და არა ჰრიდეს. და ღმერთმან არ 
სათნო იყო მათ შორის. აწ მოივსენოს უსჯულოებათა მათთაი 
და ზედმიიხილოს ცოდვათა მათთა. 11 და თქუა უფალმან 
ჩემდამო: ნუ ილოცავ ერისა ამისთვს საკეთილოდ, 12 რამეთუ 
უკუეთუ იმარხვიდენ, არა ვისმინო ვედრებისა მათისაი. და 
უკუეთუ შემოსწირვიდენ ყოვლადდასაწუელთა და 
მსხვერპლთა, არა სათნო ვიყო მათ შორის, რამეთუ მახვლისა 
მიერ და სიყმილისა და სიკუდილისა მე მოვასრულნე იგინი. 13 
და ვთქუ: მყოფო უფალო მეუფეო! აჰა, წინაისწარმეტყუელნი 


მათნი. წინაისწარმეტყუელებენ და იტყვან. არა იხილოთ 
მახვლი და სიყმილი არა იყოს თქვენ შორის, რამეთუ 
ჭეშმარიტებაი და მშვდობაი მივსცე ქუეყანასა ზედა და 
ადგილსა ამას შინა. 14 და თქუა უფალმან ჩემდამო: ცილსა 
წინაისწარმეტყუელებენ წინაისწარმეტყუელნი სახელსა ზედა 
ჩემსა. არა მივავლინენ იგინი, და არა ვამცენ მათ, და არა 
ვიტყოდე მათდა მიმართ, რამეთუ ხილვათა ცრუთა და 
მისნობათა და სახრვათა და აღრჩევათა გულისა მათისათა 
გიწინაისწარმეტყუელებენ თქვენ იგინი. 15 ამისთვს ამათ იტყვს 
უფალი წინაისწარმეტყუელთათვს: მწინაისწარმეტყუელებთა 
სახელითა ჩემითა და მე არ მოვავლინენ იგინი. რომელნი 
იტყვან: მახვლი და სიყმილი არა იყოს ქუეყანასა ამას ზედა 
სიკუდილისა მიერ, ვითარცა ვიტყვ, მოკუდენ და სიყმილისა 
მიერ, მოესრულნენ წინაისწარმეტყუელნი. 15 და ერი, 
რომელთა ეგენი უწინაწარმეტყველებენ მათ, და იყუნენ 
დაცვვნებულ საგზაურთა ზედა იერუსალიმისათა პირისაგან 
მახვლისა და სიყმილისა. და არა იყოს დამფლველი მათი და 
ცოლნი მათნი და ძენი მათნი და ასულნი მათნი, და 
გარდავასხნე მათ ზედა ძვრნი მათნი. 17 და სთქუა მათდა 
მიმართ სიტყუაი ესე: დამოადინენით თვალთაგან თქუენთა 
ცრემლნი დღე და ღამე და ნუ მოაკლდებინ, რამეთუ 
შემუსრვითა დიდითა შეიმუსრა ქალწული ასული ერისა ჩემისა 
და წყლულებითა სალმობიერითა ფრიად. 18 გან-თუ-ვიდე 
ველად, და, აჰა, წყლულებანი მახვლისანი, და შე-თუვიდე 
ქალაქად, და აჰა, ტკივილი სიყმილისაი, რამეთუ მღდელი და 
წინაისწარმეტყუელი წარვიდეს ქუეყანად, რომელი არა 
იცოდეს. 19 ნუ შეურაცხ-მყოფელმან შეურაცხ-ჰყავ იუდა, და 
სიონით განეშორა სული შენი. რაისათვს დამცენ ჩუენ? და არა 
არს ჩუენდა კურნება0ი? დავითმინეთ მშვდობისათვს, და არა 
არიან კეთილნი ჟამად კურნებისად და, აჰა, შფოთი. 29 
ვაგრძნენით, უფალო, ცოდვანი ჩუენნი, უსამართლოებანი 
მამათა ჩუენთანი, ვითარმედ ვცოდეთ წინაშე შენსა. 21 
დააცხრვე სახელისა შენისათვს. ნუ წარსწყმედ საყდარსა 
დიდებისა შენისასა. მოივსენე, ნუ განაქარვებ აღთქმასა შენსა 
ჩუენ თანა. 22 ნუ არსა კერპთა შორის წარმართთასა 


მაწვმებელი? და უკუეთუ ცამან მოსცეს სიმაძღრე თვსი, არა შენ 
ხარა თავადი, უფალი, ღმერთი ჩუენი? და დაგითმობთ შენ, 
რამეთუ შენ ჰქმნენ ყოველნი ესე. 


თავი 15 


1 და თქუა უფალმან ჩემდამო: უკუეთუ დადგეს მოსე და სამუილ 
წინაშე ჩემსა, არა არს სული ჩემი მათდა მიმართ. განავლინე 
ერი ესე პირისა ჩემისაგან, განვიდენ. ? და იყოს, უკუეთუ თქუან 
შენდამი: სადა განვიდეთ? და სთქუა მათდამი, - ამათ იტყვს 
უფალი, - რაოდენნი სიკუდილადმი, - სიკუდილადმი. და 
რაოდენნი მახვლადმი, - მახვლადმი, და რაოდენნი 
სიყმილამდი, - სიყმილადმი, და რაოდენნი ტყუეობადმი, - 
ტყუეობადმი. 3 და შურ-ვიგო მათ ზედა ოთხგუარად, - იტყვს 
უფალი - მახვლი სიკუდიდ მიმართ და ძაღლნი. განბძარვად 
მიმართ, და მყჟეცნი ქუეყანისანი და მფრინველნი ცისანი ჭამისა 
მიმართ და განხრწნისა. 4 და განვსცნე ეგენი ჭირთა მიმართ 
ყოველთა მეფობათა ქუეყანისათა მანასისთვჯვს, ძისა ეზეკიასა, 
მეფისა იუდაისთა, ყოველთათვს, რომელნი ქმნნეს 
იერუსალსმს შინა. ? ვინ ჰრიდოს შენ ზედა, იერუსალსმ და ვინ 
შეიშინოს შენ ზედა? ანუ ვინ მოაქციოს მშვდობისა მომართ 
შენისა? 9 შენ გარემიმექეც მე, - იტყვს უფალი, - შემდგომად 
სლვისაგან და განვყოფ ყელსა ჩემსა, და განგრყუნე შენ და 
არღარა ულხინო მათ. 7 და განვსთესნე იგინი განთესვისა მიერ 
ბჭეთა შორის ერისა ჩემისათა. უშვილო იქმნეს და წარწყმდეს 
ერი ჩემი მკვდრობისათვს მათისა და არა მოიქცეს. 8 
განმრავლდეს ქურივნი მათნი უფროს ქვშისა ზღვსა. მოვაწივ 
დედასა ზედა ჭაბუკთასა საარებაი შუადღე. მივაგდე მის ზედა 
მყის ძრწოლაი და სწრაფაი. ? უშვილო იქმნა მშობელი 
შვდთაი, შებოროტნა სული მისი, დაჰვდა მზე მის ზედა ჯერეთ 
განმშოვლებასა დღისასა. სირცხვლეულ იქმნა და ეყუედრა, 
ნეშტნი მათნი მახვლსა მივსცნე წინაშე მტერთა მათთა, - თქუა 
უფალმან, - 19 ვაი ჩემდა, დედაო! ვითარცა ვინ მშევ მე? 
მამაკაცი დასჯილი და განმკითხველი ყოველსა ქუეყანასა. არ 
თანა-მედვა, არცა მეთანამდებებოდა არა ვინ, ძალი ჩემი 
მოაკლდა მწყევართა ჩემთა შორის. 11 იყავნ, უფალო, 
წარმართება მათდა. არა თუმცა წარმოვდეგ შენდა ჟამსა შინა 


ძვრთა მათთასა და ჟამსა შინა ჭირისა მათისასა საკეთილოდ 
მტერთა მიმართ. 12 უკუეთუ იცნობოს ძვნად და ზღუდედ 
რვალისად ძალი შენი? 13 და საუნჯენი შენნი იავრად მივსცნე 
ნაცვლად ყოველთათვს ცოდვათა შენთა, ყოველთა შორის 
საზღუართა შენთა. 14 და დაგამონო შენ გარემო მტერთა შენთა 
ქუეყანასა ზედა, რომელ არა იცი. რამეთუ ცეცხლი აღატყდა 
გულისწყრომისა ჩემისაგნ თქუენ ზედა, და აეგზნას. 12 უფალო, 
მომივსენე მე და მომხედე მე და უბრალო-მყავ მე მდევართა 
ჩემთაგან. ნუ სულგრძელებისა შენისადმი დამმარხავ მე. ცან, 
ვითარ მოვიღე შენ ძლით ყუედრებაი. 15 
უგულებელსმყოფელთაგან სიტყვათა შენთასა. მოასრულეს 
იგინი. და იყავნ სიტყუაი შენი ჩემდა ნუგეშინის-საცემელ და 
სიხარულ გულისა ჩემისა, რამეთუ ზედწოდებულ არს სახელი 
შენი ჩემ ზედა, უფალო ყოვლისა მპყრობელო. 17 არა დავჯდე 
შესაკრებელსა შორის მათ თანა, იმღერიედ რაი, არამედ 
ვიშიშვოდე პირისაგან ყელისა შენისა. მარტოვებით ვჯდე, 
რამეთუ სიმწარითა აღვივსე. 185 რაისათვს შემაწუხებელნი ჩემნი 
მძლევენ? წყლულება ჩემი მტკიცე არს. ვინაი განვიკურნო? 
ქმნილ იქმნა ჩემდა, ვითარცა წყალი ცრუი, არმქონებელი 
რწმენისა. 13? ამისთვს ამათ იტყვს უფალი: უკუეთუ მოაქციო, და 
კუალად-გაგო შენ, წინაშე პირსა ჩემსა დასდგე. და გამო-თუ- 
იყვანო პატიოსანი უღირსისაგან, ვითარცა პირი ჩემი იყო, და 
მოაქციონ მათ შენდა, და შენ არა მიაქციო მათდამი? 29 და 
მიგცე შენ ერსა ამას, ვითარცა ზღუდე რვალისაი მაგარი და 
გბრძოდიან შენ და ვერ უძლებდენ შენდამი მით, რამეთუ შენ 
თანა ვარ ცხოვნებად შენდა, - თქუა უფალმან, 21 და 
განრინებად შენდა ყელისაგან ბოროტისა და გივსნა მე შენ 
ჭელისაგან სიყმილთასა, - იტყვს უფალი ღმერთი ისრაცლისა. 


თავი 16 


1 და იყო სიტყუაი უფლისაი ჩემდამო მეტყუელი: ? და შენ ნუ 
ისუამ ცოლსა. და არა იშვეს შენდა ძე, არცა ასული ადგილსა 
ამას შინა, 32 რამეთუ ამათ იტყვს უფალი ძეთათვს და ასულთა, 
ქმნილთა ადგილსა ამას შინა და დედათა მათთათვს 
მლმობელთა მათთა და მამათა მათთათვს მშობელთა მათთა, 
ქუეყანასა ამას შინა. 4 სიკუდილისა მიერ, ვითარცა ვიტყვ, 
მოკუდენ. არა იტყებნენ და არა დაიფლნენ. სამაგალითოდ 
პირსა ზედა ყოვლისა ქუეყანისასა იყვნენ, და მახვლისა მიერ 
დაეცნენ და სიყმილისა მიერ მოესრულნენ. და იყუნენ მძორნი 
მათნი საჭმელ მფრინველთა ცისათა და მჟეცთა ქუეყანისათა. 2? 
ამათ იტყვს უფალი: ნუ შეხუალ მწყობრობასა მათსა და ნუ 
მიხვალ ტყებად და ნუ ეგლოვ მათ, რამეთუ განვაკიდვე 
მშვდობაი ჩემი ერისა ამისაგან, - იტყვს უფალი, - და წყალობა 
ჩემი და შეწყნარებანი ჩემნი. 9 და მოკუდენ დიდნი და მცირენი 
ქუეყანასა ამას შინა. არა დაეფლნენ, არცა ეტყებდენ მათ, არცა 
რაითურთით ქმნან არარაი და არა აღიპარსნენ და არცა 
იტირნენ. 7 და არცა განტყდეს პური გლოვასა შინა მათთასა 
ნუგეშინის-საცემელად მკუდარსა ზედა. არა ასუან მას სასუმელი 
ნუგეშინის-საცემელად მამასა მისსა ზედა და დედასა მისსა 
ზედა. 8 სახიდ ანკანაკობისა მათისა არა შეხვდე ოდესცა 
თანდაჯდომად მათ თანა, ჭამად და სუმად, 9? მით, - რამეთუ 
ამათ იტყვს უფალი ძალთა ღმერთი ისრაცლისა, - აჰა, მე 
დავარღუევ ადგილისა ამისგან წინაშე თუალთა თქუენთა 
დღეთა შინა თქუენთა ყმასა სიხარულისასა და ჭმასა შუებისასა 
და ყმასა სიძისასა და ყმასა სძლისასა. 19 და იყოს, ოდეს 
მიუთხრნე ერსა ამას ყოველნი ესე სიტყუანი, და თქუან 
შენდამო: რასათვს თქუნა უფალმან ჩუენ ზედა ყოველნი ესე 
ძვრნი? რაი არს სიცრუენი ჩუენი, და რა0 ცოდვაი ჩუენი, 
რომელი ვცოდეთ წინაშე უფლისა ღმრთისა ჩუენისა? 11 და 
ჰრქუა მათ: მის წილ, რომელ დამიტევეს მამათა თქუენთა, - 
იტყვს უფალი, - და ვიდოდეს უკანა ღმერთთა უცხოთასა და 


ჰმსახურეს მათ, და თაყუანის-სცეს მათ, და მე დამიტევეს და 
სჯული ჩემი არა დაიმარხეს. 12 და თქუენცა იუკეთურეთვე 
უფროს მამათა თქუენთასა და, აჰა, თქუენ ხუალთ კაცადნი 
უკანა სათნოთა გულისა თქუენისათა არსმენად ჩემდა. 13 და 
განგთხინე თქუენ ქუეყანისა ამისგან ქუეყანად. მიმართ, 
რომელი არა იცით თქუენ და მამათა თქუენთა, და ჰმსახუროთ 
მუნ ღმერთთა უცხოთა დღე და ღამე, რომელთა არა მოგცენ 
თქვენ წყალობაი. 1“ ამისთვს, აჰა, დღენი მოვლენ, - იტყვს 
უფალი, - და არა თქუან მერმე: ცხოველ არს უფალი, 
რომელმან აღმოიყვანნა ძენი ისრაილისანი ქუეყანით ეგვპტით, 
1” არამედ ცხოველ არს უფალი, რომელმან აღმოიყვანნა ძვნი 
ისრაილისანი ქუეყანისაგან ჩრდილოსა და ყოველთაგან 
სოფლებთა, სადა განიჭადნეს მუნ. და კუალად ვაგნე იგინი 
ქუეყანასა მათსა, რომელი მივეც მამათა მათთა. 195 აჰა, 
მივავლენ მრავალთა მონადირეთა და მოინადირნენ იგინი. და 
ამათსა შემდგომად მივავლენ მრავალთა მთხევლართა, - 
იტყვს უფალი, - და მოითხევლნენ იგინი ზედა კერძო ყოვლისა 
მთისა და ზედა კერძო ყოვლისა ბორცვსა და ყჟურელებისაგან 
კლდეთასა, 17 რამეთუ თუალნი ჩემნი ყოველთა ზედა გზათა 
მათთა და არ დაიფარნენ უსამართლოებანი მათნი წინაშე 
თუალთა ჩემთა. 18 და ნაცვალ-ვაგო მრჩობლეულად სიცრუეთა 
მათთა და ცოდვათა მათთა მათ წილ, რომელ მეაგინეს ქუეყანა 
ჩემი, მძორებისა მიერ საძაგელებათა მათთასა და 
უსჯულოებათა მათთა მიერ, რომლითა შესცოდეს 
სამკვდრებელსა ჩემსა. 19 უფალო, ძალო ჩემო და შემწეო ჩემო 
და მისალტოლველო ჩემო დღეთა შინა ძვრთა ჩემთასა 
შენდამი, წარმართნი მოვიდენ დასასრულით ქუეყანისათ და 
თქუან, ვითარმედ: ნაცილად მოიგნეს მამათა ჩუენთა კერპნი 
და არა არს სარგებელი მათ თანა. 29 უკუეთუ ყუნეს კაცმან 
თავისა თვსისად ღმერთნი, და იგინი არა არიან ღმერთ. 21 აჰა, 
მე განუცხადო მათ ჟამსა ამას შინა ყელი ჩემი, და ვაცნობო მათ 
ძალი ჩემი, და ცნან, ვითარმედ სახელი ჩემი უფალ. 


თავი 17 


1 ამათ იტყვს უფალი: ცოდვაი იუდაისი შთაწერილ არს ნაწერსა 
შინა, რკინასა შინა ფრჩხილითა ადამანტინისაითა, შთაწებული 
მკერდსა ზედა ფიცრისა გულისა მათისასა და რქათა შორის 
საკურთხეველთა მათთასა. 2? ესრეთ, ოდესცა მოიყჟსენნენ ძეთა 
მათთა საკურთხეველთა მათთაი და სერტყთა მათთაი ხესა 
შორის ვარჯოანსა და ბორცუთა ზედა განსაცხრომელთა. 3 და 
მთათა ველსა შორის ძალი შენი და ფასნი შენნი იავრად 
მივსცნე და მაღალნი შენნი ცოდვათა შენთათვს, ყოველთა 
შორის საზღვართა შენთა. 4 და დაშთე მარტოი და 
დაჰმდაბლდე სამკვდრებელისაგან შენისა, რომელი მიგეც შენ 
და დაგამონო შენ მტერთა შენთა ქუეყანასა შინა, რომელი არა 
უწყოდი, რამეთუ ცეცხლი აღგზებულ არს გულისწყრომისაგან 
ჩემისა, ვიდრე საუკუნომდე ეგზებოდის. ? ესრეთ იტყვს უფალი: 
წყეულ იყავნ კაცი, რომელსა სასოება აქუს კაცისა მიმართ, და 
განიმტკიცოს ყორცი მკლავისა თვსისაი, და უფლისაგან 
განდგეს გული მისი. 9 და იყოს ვითარ ველური გრიკი უდაბნოს 
შინა, რომელი არა იხილავს, ოდეს მოვიდენ კეთილნი. და 
დაეშენოს ალდატსა, ქუეყანასა უდაბნოსა, ქუეყანასა შინა 
მარილიანსა, რომელი არა დაიმკვდრების. 7” და კურთხეულ 
არს კაცი, რომელი ესვიდა უფლისა მიმართ. და იყოს უფალი 
სასო მისსა. 8 და იყოს, ვითარცა ხე ნოყიერი წყალსა ზედა, და 
ნოტიასა ზედა განიხუნეს ძირნი მისნი. და არა შეშინდეს, ოდეს 
მოვიდეს სიცხე. და იყოს მის შორის მორჩები სერტყოვნები, 
წელიწადსა უწვმროებისასა არა შეშინდეს და არა მოაკლოს, 
ყოფად ნაყოფი. 9? ღრმა არს გული უფროს ყოველთასა და კაც 
არს. და ვინ ცნას იგი? 19 მე, უფალი, გამომწუელილველი 
გულთა, გამომცდელი თირკმელთა მიცემად კაცადისა 
გზათაებრ მისთა და ნაყოფთაებრ სიმარჯუეთა მისთაისა. 11 
კმა-ყო კაკაბმან, შეიკრიბნა, რომელნი არა შვნა. მყოფელმან 
სიმდიდრესა მისსა არა განკითხვით, განზოგებასა დღეთა 
მისთასა დაუტეონ იგი და უკანასკნელთა შინა მისთა იყოს 


უცნობელ. 12 საყდარ დიდების ამაღლებულ, სიწმიდე ჩუენი, 13 
დასაბამითგან ადგილ სიწმიდისა ჩვენისა. თმენაი ისრაილისა, 
უფალო, ყოველნი დამტევებელნი შენნი სირცხვლეულ იქმნედ 
განმდგომნი ქუეყანასა ზედა დაიწერნედ, რამეთუ დაუტევეს 
წყაროი ცხოვრებისა, უფალი. 14 განმკურნე მე უფალო, და 
განვიკურნო, და მაცხოვნე მე, და ვცხონდე, რამეთუ სიქადული 
ჩემი შენ ხარ. 15 აჰა, ესენი იტყვან ჩემდამო: სადა არს სიტყუა0 
უფლისაძ? მოვედინ! 196 ხოლო მე არა დავშუერ შედგომილი 
უკანა შენსა და დღესა კაცისასა გულმან არ მითქუა. შენ უწყი, 
გამომავალნი ბაგეთა ჩემთაგან წინაშე პირსა შენსა არიან. 17 
ნუ მექმნები მე უცხო, მრიდებელი ჩემი დღესა შინა ბოროტსა. 
18 სირცხვლეულ იქმნენინ მდევარნი ჩემნი და ნუ მერცხვნებინ 
მე. შეძრწუნდენ იგინი და ნუცა შევძრწუნდები მე. მიაწიე მათ 
ზედა დღე ბოროტი, მრჩობლითა შემუსრვითა შემუსრენ იგინი. 
19 ესრეთ თქუა უფალმან ჩემდამო: ვიდოდე და დადეგ ბჭეთა 
ზედა ძეთა ერისა შენისათასა, რომლისა მიერ შევლენ მათ 
მიერ მეფენი იუდაისნი, და რომელთა მიერ გამოვლენ მათ 
ზედა და ყოველთა ზედა ბჭეთა იერუსალიმისათა. 29 და სთქუა 
მათდა მიმართ: ისმინეთ სიტყვა უფლისაი მეფეთა იუდაისთა 
და ყოველმან იუდეამან და ყოველმან ისრაილმან, შემავალთა 
ბჭეთა ამათ შორის. 21 ამათ იტყვს უფალი: დაიცვენით სულნი 
თქუენნი და ნუ აღიღებთ ტვრთსა დღესა შინა შაბათთასა და ნუ 
გამოხუალთ ბჭეთა იერუსალიმისათა, 22 და ნუ გამოგქონან 
ტვრთნი სახლთაგან თქუენთა დღესა შინა შაბათთასა, და 
ყოველი საქმე არა ჰქმნათ. და წმიდა-ყავთ დღე შაბათთაი, 
ვითარცა ვამცენ მამათა თქუენთა. 23 და არა ისმინეს, და არა 
მოყვეს ყური მათი, და განიფიცხეს ქედი მათი უფროს მამათა 
მათთასა არსმენად ჩემსა და არშეწყნარებად სწავლანი. 24 და 
იყოს, უკეთუ სმენით ისმინოთ ჩემი, - იტყვს უფალი, - არა 
შეღებად ტვრთი ბჭეთა მიერ ამის ქალაქისათა დღესა შინა 
შაბათთასა და წმიდაყოფად დღე შაბათთაი, არაქმნითა მას 
შინა ყოველსა საქმესა. 22 და შემოვიდოდიან ბჭეთა მიერ ამის 
ქალაქისათა მეფენი და მთავარნი, მსხდომნი საყდარსა ზედა 
დავითისსა, ზედაღმავალნი ეტლებსა ზედა და ცხენებსა მისსა, 


იგინი და მთავარნი მათნი მამაკაცნი იუდაისნი და 
დამკვდრებულნი იერუსალიმისანი. და დაეშენოს ქალაქი ესე 
საუკუნოდ. 295 და მოვიდენ ქალაქთაგან იუდასთა და გარემოს 
იერუსალიმისა და ქუეყანისაგან ბენიამენისსა, და 
ველობისაგან და მთისაგან და ჩრდილოდ მიმართისაგან, 
მომღებელნი ყოვლადდასაწუელთა და მსხუერპლთა და 
საკმეველთა და მანანასა და გუნდრუკსა და მომღებელნი 
საქებელად სახლისა მიმართ უფლისა. 27 და იყოს, არა თუ 
ისმინოთ ჩემი წმიდა-ყოფად დღე შაბათთაი. არა აღღებად 
ტვრთნი და შესლვად ბჭეთა იერუსალიმისათა დღესა შინა 
შაბათთასა, და აღვაგზნა ცეცხლი ბჭეთა მისთა შორის, და 
შეჭამნეს მრჩობლგზებნი იერუსალიმისანი და არა დაშრტეს. 


თავი 18 


1 სიტყვა ქმნილი უფლისა მიერ იერემიას მიმართ მეტყუელი: 2 
აღდეგ და შთავედ სახიდ მეკეცისა, და მუნ გესმნენ სიტყუანი 
ჩემნი. 3 და შთავედ სახიდ მეკეცისა. და, აჰა, იგი იქმოდა 
საქმესა ქვათა ზედა. 4 დავარდა ჭურჭელი, რომელსა-იგი 
იქმოდა თივისაგან ყელთა შინა მისთა, და კუალად შექმნა იგი 
ჭურჭლად სხუად, ვითარცა სთნდა წინაშე მისსა ქმნად. 2? და 
იქმნა სიტყვა უფლისაი ჩემდამო მეტყუელი: არქუ მათ: 9 უკუეთუ 
ვითარცა მეკეცესა ამას ვერ ძალ-მიც ქმნად თქუენდა, სახლო, 
ისრაილისაო? აჰა, ვითარცა თიკაი ყელსა შინა მეკეცისასა, 
ეგრეთ თქუენ ხართ ყელთა შინა ჩემთა, სახლო ისრაილისაო! 7 
აღსასრული ვთქუა ნათესავსა ზედა, ანუ მეფობასა მოსპოლვაი 
მათდა და წარწყმედად. 8 და მოაქციოს ნათესავმან 
უკეთურებათაგან მათთა და შევინანო ბოროტთათვს, 
რომელთა ვსიტყუევდ ყოფად მათდა. ? დასასრული ვთქუა 
ნათესავსა ზედა და მეფობასა ზედა აღშენებად 19 და 
დანერგვად, და ბოროტი ქმნენ წინაშე ჩემსა არსმენად ყმისა 
ჩემისა, და შევინანო კეთილთათვს, რომელნი ვთქუენ ქმნად 
მათდა. 11 და აწ თქუ მამაკაცთა მიმართ იუდაისთა და 
დამკვდრებულთა მიმართ იერუსალიმს: ესრეთ იტყვს უფალი: 
აჰა, მე აღვზელ თქუენ ზედა ბოროტთა და ვსიტყუავ თქუენ ზედა 
გულისსიტყვასა: მოიქეცინ კაცადი გზისაგან თვსისა ბოროტისა, 
და უკეთეს-ჰყვენით სიმარჯუენი თქუენი და გზანი თქუენი 12 და 
თქუეს: ვმყნდეთ, რამეთუ უკანა განდრეკილებათა ჩუენთასა 
ვიდოდით და კაცადმან სათნონი გულისა ჩუენისა ბოროტნი 
ვქმნნეთ. 13 ამისთვს, ამათ იტყვს უფალი: იკითხეთ წარმართთა 
შორის, ვის ესმნეს ესევითარნი განსაკრთომელნი ფრიად, 
რომელნი ქმნნა ასულმან ქალწულმან იერუსალიმისამან? 1“ ნუ 
მოაკლდეს კლდისაგან ძუძუნი, ანუ თოვლი ლიბანისაგან, ანუ 
მიაქციის წყალი მაიძულებელისა ქარისა მობერვამან? 12 
რამეთუ დამივიწყა მე ერმან ჩემმან, ცუდისადმი აკმევდეს და 
მოუძლურდენ გზათა მათთა ზედა, საბელთა საუკუნეთა 


ზედსლვისათვს ალაგთა არმქონებელთა გზისათა სავალად. 15 
და დაწესებად ქუეყანაი მათი უჩინოსაქმნელად და 
სასტვნველად საუკუნოდ. ყოველნი წარმავლელნი მის მიერ 
განცვბრდენ და შეხარნენ თავნი მათნი, 17 ვითარცა ქარმან 
შემწუელმან განვაბნინე იგინი წინაშე პირსა მტერთა მათთასა. 
ქედი და არა პირი უჩუენო მათ დღესა შინა წარწყმედისა 
მათისასა. 18 და თქუეს: მოვედით, ვსიტყოთ იერემიას ზედა 
გულისსიტყუა, რამეთუ არა წარწყმდეს შჯული მღდელისაგან 
და განზრახვაი გულისჟმიერისაგან და სიტყვა 
წინაისწარმეტყუელისაგან. მოვედით და გავაბრძოლოთ იგი 
ენისა მიერ, და არა ვისმინნეთ ყოველნი სიტყუანი მისნი. 19 
ისმინე ჩემი, უფალო, და ისმინე ყმაი სამართლისა ჩემისაი. 29 
უკეთუ მიეგებიან ბოროტნი კეთილთა წილ, რამეთუ შეთქუნეს 
სიტყუანი ძვნად სულისა ჩემისა და ტანჯვაილ მათი დამირწყუეს 
მე? მოივსენე დგომაი ჩემი წინაშე პირსა შენსა თქმად მათ 
ძლით კეთილთა, გარემიქცევად გულისწყრომა შენი მათგან. 21 
ამისთვს მისცენ ძენი მათნი სიყმილსა და შეაწყუდიენ იგინი 
ჭქელთა მახვლისათა. იქმენინ ცოლნი მათნი უშვილო და 
ქურივებ, და ქმარნი მათნი იქმენინ მოწყუედილ სიკვდილითა 
და ჭაბუკნი მათნი დაცემულ მახვლითა ბრძოლასა შინა. 22 
იქმენინ ღაღადება სახლებსა შინა მათსა, მოავლინენ მათ ზედა 
ავაზაკნი მყის, რამეთუ ჭელ-ყვეს სიტყვა შეპყრობად ჩემდა, და 
მახენი დაარწყუნეს ჩემ ზედა. 23 და შენ, უფალო, სცან ყოველი 
განზრახვაი ჩემ ზედა სასიკვდინედ. ნუ ააუბრალოებ 
უმართლობათა მათთა და ცოდვათა მათთა პირისა შენისაგან 
ნუ აჰყოც. იყავნ უძლურებაი მათი წინაშე შენსა, ჟამსა შინა 
გულისწყრომისა შენისასა ყავ მათ შორის. 


თავი 19 


1 მაშინ თქვა უფალმან ჩემდამო: ვიდოდე და მოიგე კარაბაი, 
გამოზელილი კეცისაი, და მოიყვანენ მოხუცებულთაგან 
ერისათა და მოხუცებულთაგან მღდელთასა. 2 და განხვდე 
სამრავალკაცოდ ძეებისა შვილთა მათთასა, რომელი არს წინა 
კართა ზედა ბჭისა ხარსიდისასა, და წარიკითხენ მუნ ყოველნი 
სიტყუანი, რომელნიცა ვთქუნე შენდამი. 3 და ჰრქუა მათ: 
ისმინეთ სიტყუა უფლისაი მეფეთა იუდაისთა და კაცთა 
იუდაისთა და დამკვდრებულთა იერუსალიმს და შემავალთა 
ამათ ბჭეთა შინა. ამათ იტყვს უფალი ღმერთი ისრაილისა: აჰა, 
მე მოვაწევ ერსა ამას ზედა ძვრთა, ვიდრეღა ყოველსა 
მსმენელსა მათსა აღუყივდენ ყურნი მისნი. “ მათ წილ, რომელ 
დამიტევეს მე, და განაუცხოეს ადგილი ესე, და უკმევდეს ამას 
შორის ღმერთთა უცხოთა, რომელნი არა იცოდნეს მათ და 
მამათა მათთა და მეფეთა იუდაისთა, აღავსეს ადგილი ესე 
სისხლებითა უბრალოებითა, ? და უშენნეს მაღალნი ბაალსა 
დაწუად ძენი მათნი ცეცხლითა ყოვლადდასაწუელად ბაალისა, 
რომელნი არა ვამცნენ მათ, არცა მომეგონა გულსა შინ ჩემსა. 9 
ამისთვს, აჰა, დღენი მოვლენან, - იტყვს უფალი, - და არა 
ეწოდოს მერმე ადგილსა ამას დაცემულება და სამრავალკაცო 
ძისა ენნომისსა, არამედ სამრავალკაცო სრვისა. 7 და მოვსრა 
განზრახვაი იუდაისი და განზრახვაი იერუსალიმისაი ადგილსა 
ამას შინა, და დავსცნე იგინი მახვლისა მიერ წინაშე მტერთა 
მათთა და ჭელებსა შინა მეძიებელთა სულებისა მათისათა, და 
მივსცნე მკუდარნი მათნი საჭმლად მფრინველთა ცისათა და 
მჭეცთა ქუეყანისათა. 8 და დავდვა ქალაქი ესე 
უჩინოსაქმნელად და სასტვნვლად. ყოველი თანაწარმვლელი 
მის ზედა დაწუხნეს და დაისტვნოს ყოვლისა ამის 
წყლულებისათვს. ? და ჭამდენ ყორცებსა ძეთა მათთასა და 
კორცებსა ასულთა მათთასა და თითოეული ჰყორცთა მოყუსისა 
თვისისათა ჭამდეს გარემოცვულებასა შინა და 
გარემოდგომილებასა შინა, რომლითა გარემოადგენ მათ 


მტერნი მათნი და მეძიებელნი სულთა მათთანი. 19 და 
შეჰმუსრო კარაბაი წინაშე თვალებსა კაცთა გამოსრულთასა 
შენ თანა. 11 და სთქუა მათდა მიმართ: ამათ იტყვს უფალი 
ძალთა: ესრეთ შევმუსრო ერი ესე და ქალაქი ესე, ვითარცა 
შეიმუსრვის ჭურჭელი კეცისაი, რომელი არშესაძლებელ იყოს 
განკურნებად მერმე, და ტაფეთს თანა დაჰფლვიდენ, რამეთუ 
არა იყოს ადგილი დაფლვად. 1? ესრეთ უყო, - იტყვს უფალი, - 
ადგილსა ამას და დამკვდრებულთა მას შინა მიცემად ქალაქი 
ესე ქუეყანად დაკუეთებულად. 1? და იყვნენ სახლებნი 
იერუსალიმისანი და სახლნი მეფეთა იუდაისთანი, ვითარცა 
ადგილი დაკუეთებული არაწმიდებათათვს, რომელნი ქმნნეს 
სახლთა შინა, რომელთა შინა უკუმევდეს ერდოებსა ზედა 
მათსა ყოველსა მჭჟედრობასა ცისასა, დაუგებდეს საგებელთა 
ღმერთთა უცხოთა. 14 და მოვიდა იერემია დაცემულებისაგან 
ტაფეთისა, ვინაი მიავლინა იგი უფალმან წყლულებად მუნ, და 
დადგა ეზოსა შინა სახლისა უფლისასა და თქვა ყოვლისა 
მიმართ ერისა. 15 ამას იტყვს უფალი ძალთა, ღმერთი 
ისრაილისაი: აჰა, მე მოვჰყადნე ქალაქსა ამას ზედა და 
ყოველთა ზედა ქალაქთა მისთა და დაბათა მისთა ყოველნი 
ძვრნი, რომელთა ვიტყოდე მის ზედა, რამეთუ განიფიცხეს ქედი 
მათი არსმენად სიტყვათა ჩემთა. 


თავი 20 


1 და ესმა პასქორს, ძესა ემმირისსა, მღდელსა, და იგი იყო 
დადგინებულ სახლსა უფლისასა, იერემიას 
წინაისწარმეტყუელება სიტყუათაი ამათ. 2? და უხეთქნა 
პასქორმან იერემიას წინაისწარმეტყუელსა და შთააგდო იგი 
მღვმესა, რომელი იყო ბჭეთა თანა ბენიამენისსა სახლისა 
განკიდებულისა ქორედისა, რომელი იყო სახლსა შინა 
უფლისასა. 3 და იყო ხვალისაგან, და გამოიყვანა პასქორმან 
იერემია მღვიმით და ჰრქუა მას იერემია: არა პასქორ გიწოდა 
უფალმან სახელი შენი, არამედ გარდასახლებულ “ მით, 
რამეთუ ამათ იტყვს უფალი: აჰა, მე მიგცემ შენ 
გარდასახლებად ყოველთა თანა მოყვარეთა შენთა, და 
დაეცნენ მახვლითა მტერთა მათთაითა, და თუალთა შენთა 
იხილონ. და შენ და ყოველი იუდაი მივსცე ყელთა მეფისა 
ბაბილოვნისათა, და გარდაასახლენ იგინი ბაბილოვნად და 
დაჭრნენ იგინი მახვლითა. ? და მივსცნე ყოველი ძალი 
ქალაქისა ამის და ყოველნი ნაშრომნი მისნი და ყოველი 
პატივი მისი, და ყოველნი საუნჯენი მეფისა იუდაისნი მივსცნე 
ჭელთა მტერთა მათთასა, და წარიხუნენ იგინი ბაბილონად. 9 
და შენ, პასქორო, და ყოველნი დამკვდრებულნი სახლსა შინა 
შენსა, წარხვდეთ ტყუეობად და ბაბილონად მიხვდეთ და მუნ 
მოჰკუდე. და მუნ დაეფლა შენ და ყოველნი მეგობარნი შენნი, 
რომელთა უწინაისწარმეტყუელებდ მათ ცრუსა. 7 შემაცთუნე მე, 
უფალო, და შევსცეთ. შემიპყარ და მძლე ვიქმენ საცინელად, 
ყოველი დღე წარვლე განკიცხულმან. 9 რამეთუ 
განმწარებულითა სიტყვთა ჩემითა ვიცინოდი უდებლობასა და 
საარებულობასა მოვხადო, რამეთუ იქმნა სიტყუაი უფლისაი 
ჩემდა საყუედრელად და საგიობელ ყოველსა დღესა. ? და 
ვთქუ: არა სახელ-ვსდვა სახელსა ღმრთისასა და არა ვიტყოდი 
მერმე სახელსა ზედა მისსა. და იქმნა გულსა შინა ჩემსა, 
ვითარცა ცეცხლი მგზებარე და მოტყინარე და შემყენებელი 
შორის ძუალთა ჩემთა, და შეუცავ ყოველგნით, და ვერ ძალ- 


მიც თავს-დებაი, 19 რამეთუ მესმა გიობალი მრავალთაი 
შეკრებულთა ჩემ ზედა მრგულივ, მეტყუელთა: ზედააღდეგით 
და ზედააღუდგეთ მას ყოველნი კაცნი მიყუარნი მისნი, 
განიხილეთ წულილ მოგონებაი მისი, ანუ შეაცთუნეთ და 
ვსძლოთ მას, და მოვიღოთ შურისძიებაი ჩუენი მისგან. 11 და 
უფალი ჩემ თანა, ვითარცა მბრძოლი ძლიერი. ამისთვს 
მდევნეს და გაგონებად ვერ უძლოყე. ერცხვნა ფრიად, რამეთუ 
აგრძნეს უპატიობანი მათნი, რომელნი საუკუნომდე 
არდავიწყებულ იქმნენ. 12 უფალო ძალთაო, გამომცდელო 
სამართალთაო, გულისხმის-მყოფელო თირკმელთა და 
გულთაო. მიხილავსმცა შენმიერი შურისძიებაი მათგან, რამეთუ 
შენდა მიმართ განვაცხადენ პასუხის-მიცემანი ჩემნი. 13 
უგალობდით უფალსა, აქებდით მას, რამეთუ განარინა სული 
გლახაკისაი ყელისაგან მბოროტებელთასა. 14 დაწყეულ დღე, 
რომელსა ვიშევ მას შინა, დღე, რომელსა შინა მშვა მე 
დედამან ჩემმან, ნუ იყოფინ ზედლოცვით. 1” დაწყეულ კაცი, 
მახარებელი მამისა ჩემისა, მეტყუელი: გეშვა შენ ძე წული, ნუ 
მხიარულ იყავნ. 15 და იყავნ კაცი იგი, ვითარცა ქალაქნი, 
რომელნი დააქცინა უფალმან გულისწყრომით და არ შეინანა. 
ესმედ ღაღადებისაი განთიად და ვალალაებისაი ჟამსა 
შუადღისასა, 17 რამეთუ არ მომკლა მე საშოსა შინა 
მსაშოებელისა ჩემისასა, და იქმნა დედაი ჩემი საფლავ ჩემდა, 
და საშო მიდგომილებისა საუკუნოისა. 18 რაისა ამისთვს 
გამოვედ საშოით, ხილვად შრომათა და ტკივილთა და 
გარდაკდეს სირცხვლსა შინა დღენი ჩემნი? 


თავი 21 


1 სიტყუალ ქმნილი იერვმიაის მიმართ უფლისა მიერ, ოდეს 
მიავლინა მისდამი სედეკია მეფემან პასხორ, ძე მელქისი, და 
სოფონია, ძე მაასესი, მღდელისაი, მეტყუელმან: ? ჰკითხე 
ჩუენთვს უფალსა, რამეთუ ნაბუქოდონოსორ, მეფე 
ბაბილონისაი, ზედდადგრომილ არს ჩუენ ზედა. უკუეთუ ყოს, 
ვითარ უფალმან ჩუენ თანა ყოველთაებრ საკვრველებათა 
მისთა და წარვიდეს ჩუენგან. 3 და თქუა მათდა მიმართ 
იერემია: ესრეთ თქუთ სედეკიაის მიმართ. 4 ამათ იტყვს უფალი 
ღმერთი ისრაცლისა: აჰა, მე გარდავაქცინე საჭურველნი 
საბრძოლელნი თქუენნი, რომელი არს ჭელთა თქუენთა, 
რომელთა მიერ ებრძვით თქუენ მათ მიერ მეფესა 
ბაბილონისასა და ქალდეველთა, შემყშველთა თქუენთა გარეთ 
ზღუდისა, და შემოვიყვანნე იგინი საშუალ ქალაქისა ამის. ? და 
გებრძოლო თქუენ მე ყელითა განმარტებულითა და მკლავითა 
ძლიერითა გულისწყრომისა თანა და რისხვისა დიდისა. 9 და 
მოვსრნე ყოველნი დამკვდრებულნი ქალაქოსა ამას შინა: კაცნი 
და საცხოვარნი სიკუდილისა მიერ დიდისა, და მოკუდენ. 7 და 
შემდგომად ამათსა ესრეთ იტყვს უფალი: მივსცე სედეკია, მეფე 
იუდაისი, და ყრმანი მისნი და ერი დაშთომილი ქალაქსა ამას 
შინა სიკუდილისაგან და მახვლისა და სიყმილისა ყელსა 
ნაბუქოდონოსორ მეფისა ბაბილოვანისასა, და ყჟელთა შინა 
მტერთა მათთა, და ჭყელთა შინა მეძიებელთა სულთა მათთასა, 
და დაჭრნენ იგინი პირითა მახვლისაითა. არა ვერიდო მათ 
ზედა, და არ შევიწყალნე იგინი და არცა ულხინო მათ. 8 და 
ერისა ამის მიმართ სთქუა: ამათ იტყვს უფალი: აჰა, მე მიგეც 
წინაშე პირსა თქუენსა გზა ხარებისა და გზაი სიკუდილისაი. 3? 
მჯდომარე ქალაქსა ამას შინა მოკუდეს მახვლისა მიერ და 
სიყმილისა მიერ, და გამომავალი განშორებისათვს 
ქალდეველთა მიმართ, შემაწყუდეველთა თქუენთა, ცხონდეს, 
და იყოს სული მისი საიავროდ და ცხონდეს 19 მით, რამეთუ 
განვიმტკიცე პირი ჩემი ქალაქსა ამას ზედა საბოროტოდ და არ 


საკეთილოდ, - თქუა უფალმან, - ყელთა მეფისა 
ბაბილოვანისათა მიეცეს, და მოწუას ეგე ცეცხლითა. 11 
სახლმან მეფისა იუდაისმან ისმინეთ სიტყუაი უფლისაი. 12 
სახლო დავითისაო, - ამათ იტყვს უფალი, - შჯიდით განთიად 
სასჯელსა და წარმართებდით, და განარინებდით მიხუეჭილსა 
ჭელისაგან მიმხუეჭელთა მისთაისა, რათა არა აღეგზნას, 
ვითარცა ცეცხლი, რისხვაი ჩემი, და დასწვიდეს და არა იყოს 
დამშრეტელ პირისაგან სიცრუისა სიმარჯუეთა თქუნთასა. 13 
აჰა, მე შენდამი დამკვდრებულისა ღელესა სორისსა ველობსა, 
- ეტყვს უფალი მეტყველთა, - ვინ შემაშინნეს ჩუენ, ანუ ვინ 
შევიდეს სამკვდრებელსა ჩუენსა? 14 და ზედმოვიხილო თქუენ 
ზედა ბოროტთაებრ სიმარჯუეთა თქუენთა, - თქუა უფალმან, - 
და აღვაგზნე ცეცხლი მაღნარსა მისსა შორის, და შეჭამნეს 
ყოველნი გარემოისნი მისნი. 


თავი 22 


1 ამათ იტყვს უფალი: ვიდოდე და შთახედ სახიდ მეფისა 
იუდაისსა. და სთქუნე მუნ სიტყუანი ესე. 2 და ჰრქუა: ისმინე 
სიტყუა უფლისაი მეფემან იუდაისმან, მჯდომარემან საყდარსა 
ზედა დავითისასა, შენ და ყრმათა შენთა და ერმან შენმან და 
რომელნი შემოვლენ ბჭეთა. 3 ამათ იტყვს უფალი: ჰყოფდით 
სასჯელსა და სიმართლესა და განარინებდით 
მიმძლავრებულსა ჟყჭელისაგან მიმმძლავრებელისა მისისა, და 
მწირსა და ობოლსა და ქურივსა ნუ ჰმძლავრობთ, და ნუ 
უთნოებთ და სისხლსა უბრალოსა ნუ დასთხევთ ადგილსა ამას 
შინა. “ მით, რამეთუ, უკუეთუ მყოფელთა ჰყოთ სიტყუაი ესე, და 
შევიდოდიან ბჭეთა ამის სახლისათა მეფენი და მთავარნი, 
მსხდომნი საყდარსა ზედა დავითისსა და ზედაღმავალნი 
ეტლებსა ზედა და ცხენებსა, იგი და ყრმანი მისნი და ერი მისი. 
> ხოლო არა თუ ჰყუნეთ სიტყუანი ესე, თავისა ჩემისადმი 
ვფუცე, - იტყვს უფალი, - ვითარმედ მოსაოკრებელად იყოს 
სახლი ესე. 9 რამეთუ ამათ იტყვს უფალი ძვნად სახლისა 
მეფისა იუდაისისა: გალაად, შენ ხარ ჩემდა დასაბამ ლიბანისა, 
უკუეთუ არა დაგდვა შენ უდაბნოდ ქალაქებად 
არდამკვდრებულებად, ” და მოვაწივნე და წმიდა-ვყვნე შენ 
ზედა მომსრველნი: მამაკაცი და ცული მისი, და მოჰკუეთნენ 
რჩეულნი ნაძუნი შენნი და შეყარნენ ცეცხლსა. 8 და განვიდენ 
წარმართნი მრავალნი ქალაქისა ამის მიერ. და თქუას 
კაცადმან მოყუსისა მიმართ თვსისა: რაისათვს უყო უფალმან 
ესრეთ ქალაქსა ამას დიდსა? ? და ჰრქუან: მათ წილ, რომელ 
დაუტევეს ანდვრძი უფლისა ღმრთისა მათისა და თაყვანის- 
სცეს ღმერთთა უცხოთა და ჰმსახურეს მათ. 19 ნუ სტირთ 
მომკუდარსა, ნუცა ეგლოვთ მას, და იტირეთ ტირილით 
განმავალი, რამეთუ არღა მოიქცეს მერმე, არცა იხილოს 
ქუეყანაი მამულისა მისისა 11 მით, რამეთუ ამათ იტყვს უფალი 
სელიმის ზედა, ძისა იოსიაისსა, მეფისა იუდაისსა, რომელი 
მეფობდა იოსიას წილ მამისა მისისა, რომელი გავიდა 


ადგილისა ამისგან, არა უკმოიქცეს მუნ არა მერმე, 12 რამეთუ 
ადგილსა მას, რომელსა გარდაასახლეს იგი, მუნ მოკუდეს და 
ქუეყანა ესე არა იხილოს მერმე. 13 9 მაშენებელსა სახლისა 
თვსისასა არა სიმართლისა მიერ და ქორებსა თვსსა 
არგანკითხვისა მიერ. მის მიერ მოყუასი მისი მოქმედებს მედად 
და სასყიდელსა მისსა არ მისცემს მას. 14 მეტყუელი: უშენე 
თავსა შენსა სახლი ზომითი-ქორები სანიავოები, 
განგებულებისა სტუენად და მონივთულები ნაძვთა, 
განგლესილები წარნაქითა. 15 ნუ ჰმეფობ, რამეთუ შენ 
განსძვნდი აქაზისებრ, მამისა შენისა. არა ჭამონ და სუან; და 
ქმნაი მსჯავრისა და სიმართლისა კეთილისაი არა ცნეს. 15 არა 
საჯეს სასჯელი მდაბალთაი, არცა სასჯელი დავრდომილისაი. 
არა ესე არსა შენგან ვერცნობა ჩემი? - იტყვს უფალი, - 17 
რამეთუ შენდა, აჰა, არა არიან თუალნი, არცა გული შენი 
კეთილ, არამედ ანგაჰრებასა ზედა შენსა, და სისხლსა ზედა 
უბრალოსა დათხევად მისსა და ცილისწამებასა ზედა, და 
უსამართლოებასა, და მკლველობასა ქმნად მათდა. 18 ამისთვს 
ამათ იტყვს უფალი იოაკიმის ზედა, ძისა იოსიასსა, მეფისა 
იუდაისსა: ვაი კაცსა ამას ზედა, არა ეტყებდენ მას. ვაი მე, 
უფალო, და ვაი მე, ძმაო, და ვაი მე, დაო, არცა სტიროდიან 
მას, 9 საყუარელო! 1?– დაფლვითა ვირისათა დაეფლას, და- 
რაი0ი-ლპეს, ვითარცა სკორე, განითხიოს მიერ კერძო ბჭესა 
იერუსალიმისასა. 29 აღვედ ლიბანსა ზედა და ღაღად-ყავ და 
ბასანადმი მიეც ყმაი შენი და ყმა-ყავ წიაღკერძოდ მიმართ 
ზღვსა, შეიმუსრნეს ყოველნი ტრფიალნი შენნი. 21 ვიტყოდე 
შენდამი დაცემულებასა შინა შენსა და სთქუ: არა ვისმინო შენი. 
ესე არს გზაი შენი სიჭაბუკით შენითგან, რამეთუ არა ისმინე 
ყმისა ჩემისა. 22 ყოველთა მწყემსთა შენთა ჰმწყსის ქარი და 
ტრფიალნი შენნი ტყუეობად მიმართ წარვიდენ, რამეთუ მაშინ 
შეირცხვნო და უპატივო იქმნე ყოველთაგან მიყუართა შენთა. 23 
დამკვდრებულმან შორის ლიბანსა, დაბუდებულმან ნაძუთა 
ზედა სულთ-ითქუნე მოსლვასა შენდა სალმობათა, ვითარცა 
შობადისათასა. 24 ცხოველ ვარ მე, - იტყვს უფალი, უკუეთუ 
ქმნით იქმნეს იექონია, ძე იოაკიმისი, მეფე იუდაისი, 


აღმონაბეჭდავ ყელისა ჩემისა მარჯუენისა, ვითარმედ მუნითგან 
გამოგფხურა შენ. 22 და მიგცე შენ ყელებსა მეძიებელთა 
სულისა შენისათასა და ყელებსა, რომელთა მენ იშიშვი, 
პირისაგან მათისა ყელსა შინა ნაბუქოდონოსორ, მეფისა 
ბაბილონისა და ყელსა შინა ქალდეველთასა. 295 და განგაგდო 
შენ და დედაი შენი, მშობელი შენი, ქუეყანად სხუად, 
ქუეყანადმი, რომელსა არა იშვენით, მუნ, და მუნ მოჰკუდეთ. 27 
ხოლო ქუეყანად, რომელსა იგინი ილოცვენ სულითა მათითა, 
არა მოიქცენ. 285 შეურაცხ-იქმნა იექონია, ვითარ ჭურჭელი, 
რომლისა არა არნ საყმარება მისი, რამეთუ განიგდო იგი და 
თესლი მისი, და განიყადა ქუეყანად, რომელი არა უწყოდა. 29 
ქუეყანაო, ქუეყანაო, ქვეყანაო, ისმინე სიტუაი უფლისა! 39 ამათ 
იტყვს უფალი: დაწერე მამაკაცი ესე, განაქიქე კაცი, რამეთუ 
არა აღორძნდეს თესლისა მისისაგან, კაცი მჯდომარე 
საყდარსა ზედა დავითისსა, მთავარი მერმეცა იუდას შორის. 


თავი 23 


1 9 მწყემსნო წარმწყმედელნო და განმაბნეველნო ცხოვართა 
საძოვრისა ჩემისათა, - იტყვს უფალი. 2 ამისთვს ამათ იტყვს 
უფალი ღმერთი ისრაელისაი მწყემსთა ზედა მმწყსელთა ერისა 
ჩემისათა: თქუენ განაბნიენით ცხოვარნი ჩემნი, და 
განაგარეენით იგინი, და არ მოიხილენით იგინი. აჰა, მე შურ- 
ვიგო თქუენ ზედა ბოროტთაებრ სიმარჯუეთა თქუენთა, - თქუა 
უფალმან, 3 და მე შევიწყნარნე ნეშტნი ერისა ჩემისანი 
ყოვლისაგან ქუეყანისა, სადა განვაგარეენ იგინი მუნ, და 
დავადგინნე იგინი საძოვარსა მათსა ზედა, და აღოძრნდენ და 
განმრავლდენ. 4 და აღუდგინნე მათ მწყემსნი, რომელნი 
ჰმწყსიდენ მათ, და არღა ეშინოდის მერმე, არცა იწიწვოდიან, 
არცა ორყჟმაობდენღა, - იტყვს უფალი. ? ესერა, დღენი 
მოვლენ, - იტყვს უფალი, - და აღუდგინო დავითს აღმოსავალი 
მართალი, და მეფობდეს მეფე მართალი და გულისქმა-ყოს და 
ქმნას განკითხვა და სიმართლე ქუეყანასა ზედა. 9 დღეთა შინა 
მისთა ცხონდეს იუდაი და ისრაელი დაემკვდროს სასოებით და 
ესე სახელ მისსა, რომელი უწოდოს მას უფალმან (იოსედეკ 
თვთ წინაისწარმეტყუელთა შორის). 7 ამისთვს, აჰა, დღენი 
მოვლენ, - იტყვს უფალი, - და არა თქუან მერმე: ცხოველ არს 
უფალი, აღმომყვანებელი ძეთა ისრაელისათა ეგვპტით. 8 და 
ცხოველ არს უფალი აღმომყვანებელი და მომყვანებელი 
თესლსა სახლისა ისრაცლისასა ქუეყანისაგან ჩრდილოისა და 
ყოველთაგან სოფლებთა, სადაცა განვაგარეენ იგინი მუნ, და 
დაემკვდრნენ ქუეყანასა ზედა მათსა. 9 
წინაისწარმეტყუელთათვს შეიმუსრა გული ჩემ შორის, 
შეირყინეს ყოველნი ძუალნი ჩემნი. ვიქმენ, ვითარცა მამაკაცი 
შემუსრვილი და ვითარცა კაცი შეპყრობილი ღვნისა მიერ, 
პირისაგან უფლისა და პირისაგან მისისა, 19? რამეთუ 
მრუშებათა მიერ აღივსო ქუეყანაი, რამეთუ პირისაგან ამათისა 
იგლოვა ქუეყანამან. განყმეს საძოვარნი უდაბნოისანი და იქმნა 
სრბაი მათი ბოროტ, და ძალი მათი არა ესრე, 11 რამეთუ 


მღდელი და წინაისწარმეტყუელნი შეიმწიკულნეს, და სახლსა 
შინა ჩემსა ვიხილენ უკეთურებანი მათნი, - თქუა უფალმან, 12 
ამისთვს იქმენინ გზა მათი მათდა საბრყე ალმურსა შინა, და 
შებრკოლდენ და დაეცნეს მას შინა მით, რამეთუ მოვჰყადნე 
მათ ზედა ძვრნი წელიწადსა შინა ზედ მიხედვისა მათისასა, - 
თქუა უფალმან, - 13 და წინაისწარმეტყუელთა შორის 
სამარიაისათა ვიხილენ უსჯულოებანი. 
წინაისწარმეტყუელებდეს სახელსა ზედა ჩემსა ბაალისთვს და 
შეაცთუნეს ერი ჩემი ისრაელი. 14 და წინაისწარმეტყუელთაცა 
შორის იერუსალემისათა ვიხილენ განსაკრთომელნი 
მემრუშექმნილთა და მავალთა სიცრუეთა შინა და შემწეთა 
ჭძელთა ბოროტთასა არმოქცევისათვს კაცადისა გზისაგან 
მისისა ბოროტისა. იქმნეს ჩემდა ყოველნი, ვითარცა სოდომაი 
და მკვდრნი მისნი, ვითარცა გომორრაი. 15 ამისთვის იტყვს 
უფალი ძალთა წინაისწარმეტყუელთა ზედა: აჰა, მე ვაჭამებ 
მათ სალმობასა და ვასუამ მათ წყალსა მწარესა, რამეთუ 
წინაისწარმეტყუელთაგან იერუსალიმისათა გამოყდა 
შემწიკულება ყოვლისა ქუეყანისად. 15 ესრეთ იტყვს უფალი, 
ყოვლისა მპყრობელი: ნუ ისმენთ სიტყვათა 
წინაისწარმეტყუელთასა, რომელნი გიწინასწარმეტყველებენ 
თქუენ, რამეთუ გაამაოებენ თქუენ იგინი. ხილვასა გულისა 
მათისასა იტყვან და არა პირისაგან უფლისა. 17 ეტყვან ურჩთა 
სიტყვსა უფლისათა: მშვდობა იყოს თქუენდაო, და ყოველთა 
მავალთა ნებათაებრ მათთა ყოვლისა მავალისა, საცთურითა 
გულისა მისისაითა. ჰრქუას: არა მოვიდენ შენ ზედა ძვრნი, 18 
რამეთუ ვინ დადგა სახილავსა შორის უფლისასა. და იხილა და 
ესმნეს სიტყვანი მისნი? ვინ ყურად-იღო სიტყვა მისი და ისმინა? 
19 აჰა, ძრვაი უფლისა მიერ და რისხვაი გამოვალს 
თანადშესარყეველად, კუალად ქცეული უთნოთა ზედა მოიწია. 
20 არღა მერმე მიიქცეს გულისწყრომაი უფლისაი, ვიდრემდის 
ყოს იგი და ვიდრემდის დაადგინოს იგი ჟელ-ყოფანი გულისა 
მისისანი, უკანასკნელთა დღეთასა გულისხმა-ყუნენ იგინი. 21 
არ მივავლინებდ წინაისწარმეტყუელთა, და იგინი რბიოდეს, 
არ ვიტყოდე მათდა მიმართ, და იგინი 
წინასწარმეტყველებდეს. 22 და თუმცა დგეს გუამოვნებასა ჩემსა 


შორის, და ისმინნეს სიტყვანი ჩემნი, ასწავებდესმცა ერსა ჩემსა 
და მოაქცევდეს მათ გზისაგან მათისა ბოროტისა და 
ბოროტთაგან სიმარჯუეთა მათთა. 23 ღმერთი მახლობელი მე 
ვარ, - იტყვს უფალი, - და არა ღმერთი შორიელი. 24 ნუ 
დაიმალოს კაცი სამალავსა შინა, და მე არა ვიხილო იგი? - 
იტყვს უფალი, - ნუ არა ცასა და ქუეყანასა მე აღვავსებ? - იტყვს 
უფალი, - 22 მესმნეს, რომელთა იტყვან წინასწარმეტყველნი, 
რათა წინასწარმეტყველებენ სახელითა ჩემითა ცრუთა 
მეტყუელნი: ვიძილისშინეთ ძილისშინა: 29 ვიდრემდის იყოს 
გულსა შინა წინაისწარმეტყუელთასა, რომელნი 
წინასწარმეტყველებენ ცრუთა, და წინასწარმეტყველებენ 
ნებათა გულისა მათისათა, რომელნი იგონებენ: 27 დავიწყებასა 
ერისა ჩემისაგან სახელსა ჩემისასა ძილისშინათა მათთა მიერ, 
რომელთა მიუთხრობდა კაცადი მოყუსისა მიმართ თვსისა, 
ვითარ-იგი დაივიწყეს მამათა მათთა სახელისა ჩემისა ბაალის 
ძლით? 295 წინაისწარმეტყუელმან, რომლისა შორის არს 
ძილისშინა, შთამოთქუნ ძილისშინაი თვსი, რომლისა შორის 
სიტყვა ჩემი მისდა მიმართ, შთამოთქუნ სიტყვა ჩემი 
ჭეშმარიტებით, - იტყვს უფალი, რაი არს ბზე იფქლისა მიმართ? 
29 ეგრეთ სიტყვანი ჩემნი არა სიტყვანი ჩემნი, ვითარცა ცეცხლი 
მოტყინარე, - იტყვს უფალი, - და ვითარცა წერაქვი განმკუეთი 
კლდისაძ? 39 ამისთვს, აჰა, მე წინაისწარმეტყუელთა მიმართ, - 
იტყვს უფალი ღმერთი, - რომელნი იპარვენ სიტყვათა ჩემთა 
თითოეული მოყუსისაგან თვსისა. 31 აჰა, მე 
წინაისწარმეტყუელთა მიმართ, - იტყვს უფალი, - რომელნი 
გამოიღებენ ენასა წინასწარმეტყველებათასა და წმასნიან 
სიცრუით უწყებასა, და მიირულებენ ჰრულსა მათსა. 32 აჰა, მე 
წინაისწარმეტყუელთა მიმართ, რომელნი 
წინასწარმეტყველებენ ძილისშინათა ცრუთა, - თქუა უფალმან, 
- და მიუთხრობენ მათ და აცთუნებენ ერსა ჩემსა ტყუილთა 
მათთა მიერ და საცთურთა მათთა მიერ. და მე არ მივავლინენ 
იგინი და არა ვამცენ მათ, და სარგებელი არა არგონ ერსა 
ამას, - თქუა უფალმან. 33 და უკეთუ გკითხოს შენ ერმან ამან, 
ანუ მღდელმან, ანუ წინაისწარმეტყუელმან, მეტყუელმან: რაი 
არს მიმართება უფლისაი? და ჰრქუა მათ: თქუენ ხართ 


მიმართება უფლისაი, და დაგამჭუნე თქუენ, - იტყვს უფალი, - 34 
და წინაისწარმეტყუელმან და მღდელმან და ერმან ამათ უკეთუ 
თქვან მიმართება უფლისაი, და შური ვიძიო კაცსა მას ზედა და 
სახლსა მისსა ზედა, 32 რამეთუ ესრეთ იტყვთ კაცადი მოყუსისა 
მიმართ თვსისა და კაცადი ძმისა მიმართ თვსისა. რაი მოგიგო 
უფალმან? და რაი თქუა უფალმან? 30 და მიმართება უფლისაი 
ნუ სახელ-იდებინ მერმე, რამეთუ მიმართება უფლისაი იყოს 
კაცისა სიტყვა მისი. გარდააქციენით სიტყუანი ღმრთისა 
ცხოველისანი, უფლისა ძალთაისა ღმრთისა ჩუენისანი. 37 
ესრეთ სთქუთ წინაისწარმეტყუელისა მიმართ: რაი მოგიგო შენ 
უფალმან? და რაი თქუა უფალმან? 38 და მიმართებასა 
უფლისასა ნუ იტყვთ. ამისთვს ამათ იტყვს უფალი: ამის წილ, 
რომელ სთქუთ სიტყვა ესე, მიმართება უფლისაი, და 
მივავლინე თქუენდამი მეტყუელმან: არა იტყვთ მიმართებასა 
უფლისასა. 39 ამისთვს, აჰა, მე მიგიხუნე თქუენ მიმართებითა, 
და დაგამყუნე თქუენ და ქალაქი, რომელი მიგეც თქუენ და 
მამათა თქუენთა პირისაგან ჩემისა. 49 და მივსცე თქუენ ზედა 
ყუედრება საუკუნოი და უპატიოებაი საუკუნოი, რომელი არ 
დავიწყებულ იქმნეს. 


თავი 24 


1 და მიჩუენნა უფალმან ორნი კიშტენი ლეღვსანი, მდებარენი 
წინაშე პირსა ტაძრისა უფლისასა შემდგომად გარდასახლებისა 
ნაბუქოდონოსორისაგან, მეფისა ბაბილონისა, იექონიასსა, 
ძისა იოაკიმ მეფისა იუდაისსა და მთავართა იუდაისთა და 
ჭკელოვანთა შემწირავთა და მდიდართა იერუსალიმით და 
შთაყვანებისა მათისა ბაბილონად. 2 კიშტე ერთი ლეღვქ, 
ტკბილი ფრიად, ვითარცა ლეღუნი მსთუანი და კიშტე სხუაი 
ლეღვ, ჯერკუალი ფრიად, უჭამი ჯერკუალებისაგან მისისა. 3 და 
თქუა უფალმან ჩემდამო: რასა ჰხედავ შენ, იერემია? და ვთქუ: 
ლეღუთა და ტკბილთა ლეღვთა, ტკბილთა ფრიად და 
ჯერკუალთა ლეღვთა, ჯერკვალთა ფრიად, რომელნი არა 
იჭამნენ ჯერკუალობისაგან მათისა. “ და იქმნა სიტყუა უფლისაი 
ჩემდამო მეტყუელი. ? ამათ იტყვს უფალი ღმერთი 
ისრაილისაი: ვითარცა ლეღუნი ესე ტკბილნი, ეგრეთ 
დავემონო გარდასახლებულთა იუდაისთა, რომელნი 
განვავლინე ადგილისა ამისგან ქუეყანად ქალდეველთად 
კეთილთათვს. 9 და კუალად-ვაგნე იგინი ქუეყანადვე ამად. და 
განვიმტკიცნე მათ ზედა თუალნი ჩემნი კეთილთათვს, და 
ავაშენნე იგინი, და არ დავარღვნე, და დავჰნერგნე იგინი და 
არ მოვფხურნე. 7 და მივსცე მათ გული მცნობელი მათგან ჩემი, 
ვითარმედ მე ვარ უფალი. და იყვნენ ჩემდა ერად და მე ვიყო 
მათდა ღმერთად, რამეთუ მოიქცენ ჩემდა ფლობითა გულისა 
მათისაითა, 3? და ვითარცა ლეღუნი ჯერკუალნი, რომელნი არ 
იჭმებიან ჯერკუალობისაგან მათისა, - იტყვს უფალი, - ეგრეთ 
განვსცე სედეკია, მეფე იუდაისი, და დიდ-დიდნი მისნი, და 
ნეშტი იერუსალიმისაი, დაშთომილნი ქუეყანასა ამას შინა და 
დამკვდრებულნი ეგვპტეს შინა. ? და განვსცნე იგინი 
განსაბნეველად ყოველთა მეფობათა ქუეყანისათა, და 
საიგავოდ, და საძულელად და საწყევარად ყოველსა შინა 
ადგილსა, რომელსა განვაგარევნე ეგენი მუნ. 19 და 
მივავლინო მათდა მახვლი და სიყმილი და სიკუდილი, ვიდრე 


მოაკლდენ ქუეყანისაგან, რომელი მივეც მათ და მამათა 
მათთა. 


თავი 25 


1 სიტყუა ქმნილი იერემიაის მიმართ ყოველსა ზედა ერსა, 
წელსა მეოთხესა იოაკიმისსა, ძისა იოსიაისსა, მეფისა იუდაისა, 
ესე წელიწადი პირველი ნაბუქოდონოსორ მეფისა 
ბაბილონისა. 2 სიტყვა, რომელ თქუა იერემია 
წინაისწარმეტყუელმან ყოვლისა მიმართ ერისა იუდეაისსა და 
დამკვდრებულთა მიმართ იერუსალიმისათა მეტყუელმან. 3 
მეათცამეტით წლითგან იოსია ძისა ამონისსა, მეფისა 
იუდაისსა, და ვიდრე დღისამდე ამის ოცსადასამსა წელსა იქმნა 
სიტყვა უფლისაი ჩემდამო. და ვიტყოდე თქუენდამი აღმსთობი 
და მეტყუელი, და არა ისმინეთ. 4 და მივავლინენ თქუენდამი 
მონანი ჩემნი წინაისწარმეტყუელნი. ცისკარს მივავლენდ და 
არა ისმინეთ, და არა მოჰყვენთ ყურნი თქუენნი სმენად. ? და 
ვთქუ: მოიქეცით კაცადი გზისაგან თვსისა ბოროტისა და 
ბოროტთაგან სიმარჯუეთა თქუენთა, და დაემკვდრენით 
ქუეყანასა ზედა, რომელი მიგეც თქუენ და მამათა თქუენთა 
საუკუნითგან და ვიდრე საუკუნომდე. 9 და ნუ ხუალთ უკანა 
ღმერთთა უცხოთა მსახურებად მათდა და თაყვანის-ცემად, 
რაითა არა განმარისხოთ მე საქმეთა მიერ ყჟელთა თქუენთაისა 
განბოროტებად თქუნდა. 7 და არა ისმინეთ ჩემი, - იტყვს 
უფალი, - რამეთუ განმარისხეთ მე საქმეთა მიერ ყელთა 
თქუენთა განსაბოროტებელად თქუენდა. 898 ამისთვს ამათ იტყვს 
უფალი ძალთა: ვინაითგან არა ირწმუნეთ სიტყუათა ჩემთა, 3? 
აჰა, მე მივავლენ და მოუწოდ ყოველთა ტომთა ბღუარისათა, - 
იტყვს უფალი, - და ნაბუქოდონოსორ, მეფე ბაბილონისაი, 
მონაი ჩემი, და მოვაწინე იგინი ქუეყანასა ამას ზედა, და 
დამკვდრებულთა ზედა მისთა და ყოველთა ზედა ნათესავთა 
გარემოისთა მისთა და მოვაოვრნე იგინი და მივსცნე იგინი 
უჩინოსაქმნელად, და სასტვნველად და საყუედრელად 
საუკუნოდ. 19 და წარვწყმიდო მათგან ყმაი სიხარულისაი და 
კმაი შუებისაი, ჭმაი სიძისაი, და ყმაი სძლისაი, და ჟმაი 
საფქველისაი, და ნათელი ბაზმაკისაი. 11 და იყოს ყოველი ესე 


ქუეყანაი განსაქარვებელად და ჰმონებდენ წარმართთა შორის 
მეფისა ბაბილონისასა სამეოცდაათ წელ. 12 და -რა-ესრულნენ 
სამეოცდაათნი წელნი, შური ვიძიო მეფესა ზედა 
ბაბილოვანელთასა და ნათესავისა მის, - იტყვს უფალი, - და 
დავსხნე იგინი განსაქარვებელად საუკუნოდ. 13 და მოვაწინე 
ქუეყანასა მას ზედა ყოველნი სიტყვანი ჩემნი, რომელთა 
ვიტყოდე ძვნად მისსა, და ყოველნი დაწერილნი წიგნსა ამას, 
და რაოდენნი წინაწარმეტუელნა ძვნად ყოველთა ნათესავთა, 
14 რამეთუ ჰმონეს მათ შორის, რამეთუ დაიმონენ იგინიცა 
ნათესავთა მრავალთა და მეფეთა დიდთა, და მივაგო მათ 
საქმეთა მათთაებრ და სიმარჯუეთა. 12 ესრეთ თქვა უფალმან 
ღმერთმან ისრაილისამან ჩემდამო: მიიღე სასუმელი ღვნისა 
ურწყოსაი ამის ყელისაგან ჩემისა, და ასუა ყოველთა 
ნათესავთა, რომელთა მიმართ მე მიგავლენ შენ მათდამი. 19 
და სუან, დასთხიონ და განბორგნენ პირისაგან მახვლისა, 
რომელსა მე მივავლენ შორის მათსა. 17 და მოვიღე სასუმელი 
ჭელისაგან უფლისა, და ვასუ ყოველთა ნათესავთა, რომელთა 
მიმართ მიმავლინა მე უფალმან მათ ზედა. 18 იერუსალიმსა და 
ქალაქთა იუდაისთა და მეფეთა მისთა, და მთავართა მისთა 
დასხმად იგინი მოსაოყრებელად და უვალად, და სასტვნველ 
და საწყევარად დღისა ამისებრ: 19 და ფარაოს, მეფისა 
ეგვპტისასა, და ყრმათა მისთა და დიდ-დიდთა მისთა და 
ყოველსა ერსა მისსა, 2? და ყოველთა თანმრევთა მისთა და 
ყოველთა მეფეთა ქუეყანისა უცხოტომთაისათა, და ასკალონსა, 
და ღაზასა, და აკკარონსა, და ნეშტსა აზოტისასა, 21 და 
იდუმეასა, და მოაბიტელსა, და ძეთა ამმონისთა, 22 და 
ყოველთა მეფეთა ტვროსისა და სიდონისათა, და ყოველთა 
მეფეთა ჭალაკთასა წიაღკერძოთა ზღვსათა, 23 და დედანსა, 
და თემანსა, და როსსა და ყოველსა გლისპსა პირისპირ მისსა, 
24 და ყოველთა მეფეთა არაბიაისათა და ყოველთა 
თანმრევთა, რომელნი მევანეობენ უდაბნოს შინა, 22 და 
ყოველთა მეფეთა ზამერისთა, და ყოველთა მეფეთა 
ელამისათა, და ყოველთა მეფეთა მიდთა, და სპარსთასა. 29 
და ყოველთა მეფეთა აპლთიოტაისათა, მახლობელთა და 


შორიელთა, კაცადსა ძმისა მიმართ მისისა და ყოველთა 
მეფობათა პირისზედათა ქუეყანისათა. და მეფემან სისახ სუას 
შემდგომად მათსა. 27 და სთქუა მათდა მიმართ: ამათ იტყვს 
უფალი ღმერთი ისრაილისაი, ყოვლისა მპყრობელი: სუთ და 
დაითრვენით, დასთხიეთ და დაეცენით, და არა აღსდგეთ 
პირისაგან მახვლისა, რომელი მე მივავლინო საშუალ თქუენსა. 
28 და იყოს, ოდეს არ ენებოსყე მიღება სასუმელისაი 
ჭელისაგან შენისა, რაითა სუან. და ჰრქვა მათ: ესრეთ თქუა 
უფალმან: მსმენელთა სუთ, 29 რამეთუ, აჰა, ქალაქისაგან, 
რომელსა ზედა იწოდა სახელი ჩემი მის ზედა, მისგან ვიწყო მე 
ბოროტებად. და თქვან: განწმედითა განწმდით, არავე 
განსწმდეთ, რამეთუ მახვლსა მოუწეს მე ყოველთა ზედა 
მსხდომარეთა ქუეყანასა ზედა, - თქუა უფალმან ძალთამან. 39 
და შენ წინაისწარმეტყუელებდ მათ ზედა სიტყვათა ამათ ჩემთა. 
და სთქუა მათდა მიმართ. უფალი მაღლით გამოცხადებულ- 
ჰყოფს, და წმიდისაგან სამკვდრებელისა მისისა მოსცეს ჟყმა0 
თვსი, სიტყვასა გამოცხადება-ჰყოფს ადგილისაგან თვსისა და 
იგინიცა, ვითარცა საწნეხელისმწნეხელნი მიუგებენ ყოველთა 
მიმართ მსხდომარეთა ქუეყანასა ზედა. 31 მუნ მოსრვაი 
კერძოსა ზედა ქუეყანისასა, რამეთუ სასჯელი უფლისაი 
წარმართთა შორის. საჯოს მან ყოვლისა მიმართ ქჭორცისა, 
ხოლო უთნონი მიეცნენ მახვლსა, - იტყვს უფალი. 32 ესრეთ 
თქუა უფალმან ძალთამან: აჰა, ძვრნი მოვლენ ნათესავისაგან 
ნათესავისა მიმართ და გრიგალი დიდი გამოვალს 
დასასრულით ქუეყანისათ. 33 და იყვნენ წყლულებანი უფლისა 
მიმართ დღესა შინა უფლისასა, კერძოისაგან ქუეყანისა 
მიკერძოდმდე ქუეყანისა. არა დაბურენ, არცა შეკრბენ და არა 
დაეფლნენ, ვითარცა სკორენი ქუეყანისანი, იყვნენ. 34 ღაღად- 
ყავთ მწყემსთა და ყმა-ყავთ და იტყებდით ვერძნი ცხვართანი, 
რამეთუ სრულ იქმნნეს დღენი თქუენნი დაკლვადმი და 
განბნევანი თქუენნი, და დაეცნეთ, ვითარცა ვერძნი რჩეულნი. 
35 და წარწყმდეს სილტოლა მწყემსთაგან და მაცხოვარება 
ვერძთაგან ცხოვართაისა. 35 ყმაი ღაღადებისა მწყემსთასა და 
ღაღადება ვერძებისა ცხოვართასა, რამეთუ მოსპნა უფალმან 
საძოარნი მათნი. 37 და დააცხრვნა კეთილნი მშვდობისანი 


პირისაგან რისხვისა გულისწყრომისა უფლისა. 38 დაუტევა 
კაცადმან, ვითარცა ლომმან, საყუდელი თვსი, რამეთუ იქმნა 
ქუეყანა მათი უვალ პირისაგან რისხვისა მახვლისა დიდისა და 
პირისაგან რისხვისა გულისწყრომისა მისისა. 


თავი 26 


1 დასაბამსა მეფისა იოაკიმისსა, ძისა იოსიაისსა, მეფისა 
იუდაისსა, იქმნა სიტყვა ესე უფლისა მიერ მეტყველი. ? ესრეთ 
თქვა უფალმან: დადეგ ეზოსა შინა სახლისა უფლისასა და 
აუწყო ყოველსა იუდასა მომავალთა თაყვანის-ცემად შორის 
სახლისა უფლისა. ყოველნი სიტყუანი, რომელნი გიბრძანენ 
შენ უწყებად მათდა, ნუ დააკლებ სიტყვასა. 3 ნუუკუე ისმინონ 
და მოიქცენ კაცადი გზისაგან თვსისა ბოროტისა და დავსცხრე 
მე ბოროტთაგან, რომელთა ვსიტყუავ მე ყოფად მათდა 
ბოროტთათვს სიმარჯვეთა მათთა. 4 და სთქვა მათდა მიმართ: 
ესრეთ იტყვს უფალი: არა თუ ისმინოთ ჩემი სლვად შჯულთა 
შინა ჩემთა, რომელნი მივსცენ წინაშე პირთა თქუენთა, 2 
სმენად სიტყუებსა ყრმათა ჩემთა წინაისწარმეტყუელთასა, 
რომელთა მე მივავლენ თქუენდა განთიად, და მივავლინენ და 
არა ისმინეთ 5 და მივსცე სახლი ესე, ვითარცა სილომი, და 
ქალაქი ესე მივსცე საწყევარად ყოველთა წარმართთა 
ყოვლისა ქუეყანისათა. 7 და ისმინეს მღდელთა და 
ცრუწინაისწარმეტყუელთა და ყოველმან ერმან იერემიასაგან 
თქმასა ამათ სიტყუათასა სახლსა შინა უფლისასა. 8 და იყო, 
და-რაი-სცხრა იერემია მეტყუელი ყოველთაი, რომელნი 
უბრძანნა მას უფალმან თხრობად ყოვლისა ერისა, და 
შეიპყრეს იგი მღდელთა და ცრუწინაისწარმეტყუელთა და 
ყოველმან ერმან მეტყუელმან: სიკუდილითა მოკუდეს, 3? 
რამეთუ წინაისწარმეტყუელებდი სახელითა უფლისათა 
მეტყუელი: ვითარცა სილომი იყოს სახლი ესე, და ქალაქი ესე 
მოოკყრდეს მკვდრთაგან და განკრბა ყოველი ერი ირემიას 
ზედა, სახლსა შინა უფლისასა. 19 და ესმა მთავართა იუდაისთა 
სიტყუათა ამათ, და აღვიდეს სახლისაგან მეფისა სახლად 
უფლისა, და დასხდეს წინა კართა ბჭეთა კარვისა 
უფლისათასა. 11 და თქუეს მღდელთა და 
ცრუწინაისწარმეტყუელთა მთავართა მიმართ და ყოვლისა 
ერისა მეტყუელთა: სასჯელი სიკუდილისაი კაცსა ამას, რამეთუ 


იწინაისწარმეტყუელა ძვნად ქალაქისა ამის, ვითარცა გესმა 
ყურითა თქუენითა. 12 და თქუა იერემია მთავართა მიმართ და 
ყოვლისა ერისა მეტყუელმან: უფალმან მომავლინა მე 
წინაისწარმეტყუელებად სახლსა ამას ზედა და ქალაქსა ამას 
ზედა ყოველთა ამათ სიტყუათა, რომელნი გესმნესყე. 13 და აწ 
უმჯობეს-ყვენით გზანი თქუენნი და საქმენი თქუენნი და ისმინეთ 
ჟმისა უფლისა ღმრთისა თქუენისაი, და დასცხრეს უფალი 
ძვრთაგან, რომელნი თქუნა თქუენ ზედა. 14 და, აჰა, მე ყელთა 
შინა თქუენთა, მიყავთ მე, ვითარ შეჰგავს, და ვითარ უმჯობეს- 
გიჩნსყე თქუენ. 12 არამედ მცნობელთა ცანთ, მო-თუ-მკლათ მე, 
ვითარმედ სისხლსა უბრალოსა თქუენ მისცემთ თქუენ ზედა და 
ქალაქსა ამას და დამკვდრებულთა ზედა მას შინა, რამეთუ 
ჭეშმარიტებით მომავლინა მე უფალმან თქუენდა მიმართ 
თქუმად ყურთა შორის თქუენთა ყოველთა ამათ სიტყუათა. 15 
და თქუეს მთავართა და ყოველმან ერმან მღდელთა მიმართ 
და ცრუწინაისწარმეტყუელთა მიმართ: არა არს კაცისა ამის 
სასჯელი სიკუდილისა, რამეთუ სახელითა უფლისა ღმრთისა 
ჩუენისაითა იტყოდა ჩუენდამო. 17 და აღდგეს კაცნი 
მოხუცებულთა ქუეყანისათანი და თქუეს ყოველსა 
შესაკრებელსა ერისასა მეტყუელთა: 18 მიქეა მორათელი იყო 
წინაისწარმეტყუელ დღეთა შინა ეზეკია მეფისა იუდაისთა, და 
ჰრქუა ყოველსა ერსა იუდაისსა მეტყუელმან: ესრეთ თქუა 
უფალმან ძალთამან: სიონი, ვითარცა ყანაი, მოერქუნოს და 
იერუსალემი, ვითარცა ხილისსაცავი, იყოს, და მთაი სახლისაი 
იყოს სერტყ მაღნარისა. 19 ნუ მომკლველმან მოკლა იგი 
ეზეკია, მეფემან იუდაისმან, და ყოველმან იუდამან? არა, 
რამეთუ შეიშინეს უფლისა და რამეთუ ევედრნეს პირსა 
უფლისასა, და დასცხრა უფალი ბოროტთაგან, რომელნი 
თქუნა მათ ზედა, და ჩუენ ვქმნენით ძვრნი დიდნი სულთა 
ჩუენთა ზედა. 29 და კაცი ვინმე იყო მწინაისწარმეტყუელებელი 
სახელითა უფლისათა, ურია, ძე სამეასი, კარიათიარიმით, და 
წინაისწარმეტყუელებდა ქალაქტსა ამას ზედა და ქუეყანისა 
ამისთვს ყოველთაებრ სიტყუათა იერემიასთა. 21 და ესმა 
მეფესა იოაკიმს და ყოველთა ძლიერთა მისთა და ყოველთა 
მთავართა სიტყუანი მისნი, და ეძიებდეს მოკლვად მას. და ესმა 


ურიას და შეეშინა, და ივლტოდა და შევიდა ეგვპტედ. ?? და 
განავლინნა მეფემან იოაკიმ იელდათარ, ძე ოხრისი, და კაცნი 
მის თანა ეგვპტედ. 23 და გამოიყვანეს იგი მიერ და მოიყვანეს 
იგი მეფისა მიმართ იოაკიმისსა. და მოკლა იგი მახვლითა და 
შთააგდო იგი სამარესა ძეთა ერისა მისისათასა, 24 გარნა ყელი 
აქიკამისი, ძისა საფანისი, იყო იერემიაის თანა არამიცემად, 
იგი ყელთა ერისათა, არმოკლვად იგი. 


თავი 27 


1 დასაბამსა მეფისა იოაკიმისსა, ძისა იოსიაისსა, მეფისა 
იუდაისსა, იქმნა სიტყუაი ესე იერემიაის მიმართ უფლისა მიერ 
მეტყუელი. 2 ესრეთ თქუა უფალმან ჩემდამო: უქმნენ თავსა 
შენსა შესაკრავნი და საჭივნი, და მოისხენ გარემოის ქედსა 
შენსა, 3 და წარჰგზავნნე იგინი მეფისა მიმართ იდუმიაისა, და 
მეფისა მიმართ მოაბისა, და მეფისა მიმართ ძეთა 
ამმონისთაისა, და მეფისა მიმართ ტვროსისა, და მეფისა 
მიმართ სიდონისა, ყელითა მიმთხრობელთა მათთა 
მომავალთაით შემთხუევად მათდა იერუსალემს სედეკიაის 
მიმართ, მეფისა იუდაისსა. “ და მიუმცნო მათ უფალთა მათთა 
მიმართ თქმად: ესრეთ თქუა უფალმან ღმერთმან 
ისრაელისამან: ესრეთ თქუთ უფალთა მიმართ თქუენთა. ? 
ვითარმედ შევქმენ ქუეყანაი და კაცი და საცხოვარნი, 
რაოდენნი არიან პირსა ზედა ქუეყანისა ძალითა ჩემითა 
დიდითა და მკლავისა მიერ ჩემისა მაღლისა. და მივსცე იგი, 
რომლისაიცა სთნდეს თუალთა ჩემთა. 5 და აწ მე ვარ, რომელი 
მივეც ქუეყანაი ნაბუქოდონოსორს მონებად მისსა, და მყეცნი 
ველისანი საქმრად მივცენ მას, 7 და მონებად მისსა ყოველნი 
ნათესავნი და ძესა მისსა და ძესა ძისა მისისასა, ვიდრემდისცა 
მოიწიოს ჟამი რისხვისა მისისაი, და ჰმონონ მას ნათესავთა 
მრავალთა და მეფეთა დიდთა. 8 და იყოს ნათესავი და 
მეფობაი, რომელმან არა ჰმონოს ნაბუქოდონოსორ მეფესა 
ბაბილოვნისასა, და რომელთა არა თუ განყონ ქედი მათი 
უღელსა ქუეშე მეფისა ბაბილოვნისასა, მახვლისა მიერ და 
სიყმილისა ზედმივიხილო მათდა, - თქუა უფალმან, - 
ვიდრემდის მოაკლდენ ჭელსა შინა მისსა. ? და თქუან: ნუ 
ისმენთ ცრუწინაისწარმეტყუელთა თქუენთასა, და მემისნეთა 
თქუენთასა, და მეძილისშინაეთა თქუენთასა, და მზმნელთა 
თქუენთასა და მეწამლეთა თქუენთა მეტყუელთასა თქუენდამი: 
ნუ უქმთ მეფესა ბაბილოვნისასა, 1- რამეთუ ტყუილით 
გიწინაისწარმეტყუელებენ თქუენ იგინი განშორებისათვს 


თქუენისა ქუეყანისაგან თქუენისა, და მიმოგთესნენ თქუენ, და 
წარგწყმიდნენ თქუენ. 11 და ნათესავმან, რომელმანცა განუყოს 
ქედი მისი უღელსა ქუეშე მეფისა ბაბილონისასა, და უქმოდის 
მას, და დაუტეო იგი ქუეყანასა ზედა მისსა, - თქუა უფალმან, - 
და იქმოდის მას ზედა, და დაეშენოს მას ზედა. 12 და სედეკიაის 
მიმართ, მეფისა იუდაისსა, ვიტყოდე ყოველთა ამათ 
სიტყუათაებრ მეტყუელი: შეყავთ ქედი თქუენი უღელსა ქუეშე 
მეფისა ბაბილონისასა, და ჰმონეთ მას და ერსა მისსა და 
ცოცხლებდეთ. 13 და რაისათვს მოჰკუდებით შენ და ერი შენი 
მახვლითა და სიყმილითა და სიკუდილითა, ვითარცა თქუა 
უფალმან ნათესავისა მიმართ, რომელმან არაჰმონოს მეფისა 
ბაბილონისასა. 14 და ნუ ისმენთ ცრუწინაისწარმეტყუელთა 
მეტყუელთასა თქუენდამი: არა უქმოდით მეფესა 
ბაბილონისასა, რამეთუ ცრუთა გიწინაისწარმეტყუელებენ 
თქუენ იგინი. 12 რამეთუ არ მივავლინენ იგინი, - იტყვს უფალი, 
- და გიწინაისწარმეტყუელებენ თქუენ სახელითა ჩემითა 
სიცრუით წარწყმედისათვს თქუენისა. და წარსწყმდეთ თქუენ და 
წინაისწარმეტყუელნი, წინაისწარმეტყუელებანი თქუენნი 
უსამართლოდ სიცრუესა. 16 თქუენ და მღდელთა და ყოველსა 
ამას ესა - გარქუ მეტყუელმან: ესრეთ თქვა უფალმან: ნუ 
ისმენთ სიტყვათა წინაისწარმეტყუელთა 
მწინაისწარმეტყუელებთა თქუენთა მეტყუელთასა. აჰა, 
ჭურჭელი სახლისა უფლისაი მოიქცეს ბაბილონით მალიად აწ, 
რამეთუ ცრუთა გიწინაისწარმეტყუელებენ იგინი თქუენ და არ 
მივავლინენ იგინი. და არა არს სიტყვა უფლისაი მათ შორის. 17 
ნუ უსმენთ მათ, ჰმსახურეთ მეფესა ბაბილოვნისასა და 
ცოცხლებდით და რაისათვს იქმნების ქალაქი ესე ოჟერ? 18 
ხოლო წინაისწარმეტყუელნი თუ არიან და არს სიტყვა 
უფლისაი მათ შორის, შემემთხვნედ მე, რამეთუ ესრეთ თქვა 
უფალმან: და ნეშტნი ჭურჭელნი, რომელი არა მიუღო მეფემან 
ბაბილონელთამან, რაჟამს წარტყუენა იექონია, იერუსალიმით 
ბაბილონად მივიდეს, - იტყვის უფალი ძალთა, არამედ არა 
მისრულთათვს ნეშტთა ჭურჭელთა სახლისა უფლისა და 
სახლისა მეფისა იუდაისა და იერუსალიმისა ბაბილოვნად, 19 
რამეთუ იტყვს უფალი ძალთაი: სუეტთათვს და ზღვსათვს და 


მექონოთთათვს და ნეშტთა ზედა ჭურჭელთა, რომელნი 
დაშთომილ არიან ქალაქსა ამას შინა, 252 რომელნი არა 
წარიხუნა ნაბუქოდონოსორ, მეფემან ბაბილოვანისამან, ოდეს 
წარტყუენნა იექონია და იოაკიმ, მეფენი იუდაისნი, 
იერუსალიმით ბაბილონად და ყოველნი მთავარნი იუდაისნი 
და იერუსალიმი, 21 რამეთუ ესრეთ იტყვს უფალი ძალთა, 
ღმერთი ისრაილისაი: ჭურჭელთა ზედა დაშთომილთა სახლსა 
შინა უფლისასა და სახლსა შინა მეფისა იუდაისსა და 
იერუსალიმს შინა. 22 ბაბილონად წარიხუნენ და მუნ იყვნენ, 
ვიდრე დღედმდე მოძიებისა მათისა, - ესრეთ იტყვს უფალი, - 
და აღმოვიხუნე იგინი და მოვაქცინე ამას ადგილსა. 


თავი 28 


1 და იქმნა წელსა დასაბამით მეფე-ყოფასა სედეკია მეფისა 
იუდაისსა, წელსა მეოთხესა, თთუესა შინა მეხუთესა, თქუა 
ანანია, ძემან აზორისმან, ცრუწინაისწარმეტყუელმან 
გაბაონელმან სახლსა შინა უფლისასა, - წინაშე თუალებსა 
მღდელთასა და ყოვლისა ერისასა მეტყუელმან. 2? ესრეთ თქვა 
უფალმან ღმერთმან ისრაილისამან: შევმუსრე უღელი მეფისა 
ბაბილონისაი. 3 შემდგომად ორისა წლისა დღეთა, და 
მოვაქციო მე ადგილსა ამას ყოველი ჭურჭლები სახლისა 
უფლისაი, რომელ წარიღო ნაბუქოდონოსორ, მეფემან 
ბაბილონისამან, ამის ადგილისაგან და შეიღო იგი 
ბაბილონად. “ და იექონია, ძე იოაკიმისი, მეფისა იუდაისი, და 
ყოველი გასახლება იუდაისი, რომელნი მივიდეს ბაბილონად, 
მე მოვაქციო ამასვე ადგილსა - თქუა უფალმან ეგრე, - და 
იექონია და ნატყუენავი იუდაისი, რამეთუ შევმუსრო უღელი 
მეფისა ბაბილონისაი. ? და თქუა იერემია ანანიაის მიმართ 
ცრუწინაისწარმეტყუელისა: წინაშე თუალებსა მღდელთასა და 
ყოვლისა ერისა მდგომარეთასა სახლსა შინა უფლისასა. 9 და 
თქუა იერემია წინაისწარმეტყუელმან: ჭეშმარიტად ეგრეთ ყავნ 
უფალლმან, დაამტკიცენ უფალმან სიტყვა შენი, რომელსა შენ 
წინაისწარმეტყუელებ, მოქცევად ჭურჭელთა სახლისა 
უფლისათა და ყოვლისა განსახლებისათა ბაბილონით 
ადგილისა ამის მომართ. 7 თვნიერ ისმინეთ სიტყვა უფლისაი, 
რომელსა ვიტყვ მე ყურთა მომართ თქუენთა და ყურთა 
მომართ ყოვლისა ერისათა: 8 წინაისწარმეტყუელნი, ქმნილნი 
უწინარეს ჩემსა და უწინარესნი თქუენსა საუკუნითგან, 
წინაისწარმეტყუელებდეს ქუეყანასა ზედა მრავალსა და 
მეფობათა ზედა დიდთა ბრძოლისათვს და ძვრთა და 
სიკვდილისა. ? წინაისწარმეტყუელი, რომელი 
წინაისწარმეტყუელებდა მშვდობად მოსლვასა სიტყვსასა, 
იცნობებოდა წინაისწარმეტყუელი, რომელი მოავლინა მათდა 
უფალმან სარწმუნოდ. 19 და მოიხუნა ანანია წინაშე თვალებსა 


ყოვლისა ერისასა საჟივნი ქედისაგან იერემია 
წინაისწარმეტყუელისა და შემუსრნა იგინი. 11 და თქუა ანანია 
წინაშე თვალთა ყოვლისა ერისათა მეტყუელმან: ესრეთ თქუა 
უფალმან: ესრეთ შევმუსრო უღელი ნაბუქოდონოსორ მეფისა 
ბაბილონელისანი დღეთა შინა ორთა წელიწადთასა ქედისაგან 
ყოველთა ნათესავთაისა. 12 და წარვიდა იერემია 
წინაისწარმეტყუელი გზასა თვსსა და იქმნა სიტყუაი უფლისაი 
იერემიაის მიმართ შემდგომად შემუსრვისა ანანია 
ცრუწინაისწარმეტყუელისა საჟივთაისა ქედისაგან მისისა 
მეტყუელი. 13 ვიდოდე და თქუ ანანიაის მიმართ მეტყუელმან: 
ესრეთ თქუა უფალმან: საჰყივნი შეშისანი დაჰმუსრენ და ვქმნნე 
მათ წილ საყივნი რკინისანი. 14 რამეთუ ესრეთ თქუა უფალმან 
ძალთამან, ღმერმან ისრაილისამან: უღელი რკინისაი დავსდევ 
ქედსა ზედა ყოველთა ნათესავთასა, რაითა უქმოდიან 
ნაბუქოდონოსორს, მეფესა ბაბილოვნისასა, და მონებდენ მას, 
და მჭეცნიცა ველისანი მი-ვე-ვსცენ მას. 12 და ჰრქუა იერემია 
წინაისწარმეტყუელმან ანანიას ცრუწინაისწარმეტყუელსა: 
ისმინე, ანანია, არა მოგავლინა შენ უფალმან და შენ მოსავ- 
ჰყავ ერი ესე ცრუთა ზედა. 15 ამისთვს ესრეთ თქუა უფალმან: 
აჰა, მე განგავლენ შენ პირისაგან ქუეყანისა თვთ ამას 
საუკუნესა მოსიკვდიდ, რამეთუ განდრეკაი სთქუ უფლისა 
მიმართ. 17 და მოკვდა ანანია ცრუწინაისწარმეტყუელი მას 
წელიწადსა შინა, თთუესა მეშვდესა. 


თავი 29 


1 და ესე სიტყუანი, რომელნი წარგზავნნა იერემია 
წინაისწარმეტყუელმან იერუსალიმით მოხუცებულთა მიმართ 
განსახლებისათა და მღდელთა მიმართ და 
ცრუწინაისწარმეტყუელთა და ყოვლისა მიმართ ერისა, 
ეპისტოლე ბაბილონად მიმართ განსახლებისა და ყოვლისა 
მიმართ ერისა, რომელნი განსახლნა ნაბუქოდონოსორ 
იერუსალიმით ბაბილონად. ? შემდგომად გამოსლვისა იექონია 
მეფისა და მეფიაის და საჭურისთა და მთავართა იუდაისთა 
იერუსალიმით და ყოვლისა აზნაურისა და ჟელოვნისა 
დაპყრობილისა იერუსალიმით, 3 ყელითა ელეასან, ძისა 
საფანისითა, და გამარია, ძისა ქელკაისითა, რომელნი 
წარავლინნა სედეკია, მეფემან იუდაისმან, მეფისა მიმართ 
ბაბილონისა ბაბილონად, მეტყუელმან: 4 ესრეთ თქვა 
უფალმან ძალთამან, ღმერთმან ისრაილისამან განსახლებასა 
ზედა, რომელი განისახლა იერუსალიმით ბაბილონად: ? 
იშენეთ სახლები და დაემკვდრენით, და დაჰნერგეთ სამოთხები 
და ჭამენით ნაყოფნი მათნი. 9 და მიიყვანენით ცოლნი და 
შვილ-ისხენით, ძენი და ასულნი, და მიიყვანენით ძეთა 
თქუენთად ცოლებნი და ასულნი თქუენნი მისცენით ქმართა, და 
შუნენ ძენი და ასულნი, და განმრავლდით მუნ და ნუ 
შეჰმცირდებით. ” და იძიეთ მშვდობად ქუეყანისა, რომლისა 
მიმართ განგასახლენ თქუენ მუნ და ილოცევდით მის ძლით 
უფლისა მიმართ, რამეთუ მშვდობასა მისსა შინა იყოს 
მშვიდობა თქუენი, 3? რამეთუ ესრეთ თქუა უფალმან ღმერთმან 
ისრაილისამან: ნუ აღგარწმუნებენ თქუენ 
ცრუწინაისწარმეტყუელნი თქუენნი, შორისნი თქუენსა, და ნუ 
აღგარწმუნებენ თქუენ მისანნი თქუენნი, და ნუ ისმენთ 
ძილისშორისთა თქუენთასა, რომელთა იძილისშორისებთ 
თქუენ, ? რამეთუ ცრუთა გიწინაისწარმეტყუელებენ თქუენ იგინი 
სახელითა ჩემითა, არ მივავლინენ იგინი, - თქუა უფალმან. 19 
რამეთუ ესრეთ თქუა უფალმან: ოდეს ეგულების სრულ-ყოფაი 


ბაბილონს სამეოცდაათსა წელსა, ზედმოვიხილოთ თქუენდა და 
დავადგინნე თქუენ ზედა სიტყვანი ჩემნი კეთილნი მოქცევად 
თქუენდა ადგილისა ამის მომართ. 11 რამეთუ მე უწყი 
გულისსიტყვა, რამეთუ მე ვარ. და ვსიტყუავ თქუენ ზედა, - თქუა 
უფალმან, - გულისსიტყუასა მშვდობისასა და არა ძვრთა, 
მიცემად თქუენდა ამათ სასოება კეთილი. 12 მხადოდით მე და 
ხვდოდით და ილოცეთ ჩემდამო, და ვისმინო თქუენი. 13 და 
გამომიძიეთ მე, და გეპოვო თქუენ, რაჟამს მიძიოთ მე 
ყოვლითა გულითა თქუენითა. 14 გამოგეცხადო თქუენ, - თქუა 
უფალმან, - და მოვაქციო ტყუეობა თქუენი და შეგკრიბნე თქუენ 
ყოველთაგან წარმართთა და ყოველთაგან ადგილთა, სადა 
განგთესენ თქუენ, მუნ, - თქუა უფალმან, და მოგაქცინე თქუენ 
ადგიდ. ვინაი განგასახლენ თქუენ მიერ, - თქუა უფალმან, - და 
მოგაქცინე თქუენ ადგილსა ამას, ვინა-იგი წარგტყუენენ თქუენ. 
15 რამეთუ სთქუთ: დამიდგინნა ჩუენ წინაისწარმეტყუელნი 
ბაბილონს. 15 რამეთუ ამათ იტყვს უფალი მეფისა მიმართ 
მჯდომარისა საყდარსა ზედა დავითისსა და ყოველსა ზედა 
ერსა დამკვდრებულსა ქალაქტსა ამას შინა ძმათა თქუენთა, არა 
განსრულთა თქუენ თანა განსახლებასა შინა. 17 ამათ იტყვს 
უფალი ძალთაი, ღმერთი ისრაილისაი: აჰა, მე განვავლენ 
მათდამი მახვლსა და სიყმილსა და სიკუდილსა, და მივსცე 
მათ, ვითარცა ლეღუნი სუარიმისნი, რომელნი არა იჭამნენ 
სიჯერკულისაგან. 18 და დევნა-ვყო უკანა მათსა მახვლითა და 
სიყმილითა და სიკუდილითა და მივსცნე იგინი სარყეველად 
ყოველთა მეფობათა ქუეყანისათა, და საფიცრად და 
განსაქარვებელად და სასტვნველად და საყუედრელად და 
ყოველთა წარმართთა, სადა განვთესენ იგინი, მუნ 19 მის 
წილად, რამეთუ არა ისმინეს სიტყვა ჩემი, - იტყვს უფალი, - მე 
განვავლინნე მათდა მონანი ჩემნი წინაისწარმეტყუელნი 
აღმმსთობმან და მიმავლენელმან, და არა ისმინეს, - თქუა 
უფალმან. 29 და თქუენ ისმინეთ სიტყუა უფლისაი ყოველმან 
განსახლვამან, რომელი განვავლინე იერუსალიმით 
ბაბილონად, რამეთუ სთქუთ: დაადგინნა უფალმან ჩვენზედა 
წინაისწარმეტყუელნი ბაბილონს შინა. 21 ესრეთ თქუა უფალმან 
ძალთამან, ღმერთმან ისრაილისამან, აქიამის ზედა, ძისა 


კოლიაისა, და სედეკიაის ზედა, ძისა მაასისა, რომელნი 
გიწინაისწარმეტყუელებენ თქუენ სახელითა ჩემითა 
უსამართლოდ: აჰა, მე მივსცემ მათ ყელთა ნაბუქოდონოსორ 
მეფისა ბაბილოვნისათა და მოსწყვდნეს იგინი წინაშე თუალთა 
თქუენთა. 22 და აღიღონ მათ ზედა წყევაი ყოველსა შორის 
განსახლებულობასა იუდაისსა ბაბილონს შინა მეტყუელთა: 
გიყავნ შენ უფალმან, ვითარცა უყო სედეკიას და ვითარცა 
აქიამს, რომელნი განტაფნა მეფემან ბაბილოვნისამან 
ცეცხლისა მიერ 23 ძლით უსჯულოებისა, რომელ ქმნეს 
იერუსალიმს შინა, და იმრუშებდეს ცოლებსა მოქალაქეთა 
მათთასა, და სიტყუა გამოიცხადეს სახელითა ჩემითა ცრუი, 
რომელი რა უბრძანე მათ. და მე ვარ მცნობელი და მოწამე, - 
იტყვს უფალი. 24 და სამეაის მიმართ ელამიტელისა სთქუა: 23 
ამათ იტყვს უფალი ძალთა, ღმერთი ისრაილისა: მის წილ, 
რამეთუ შენ წარსცენ სახელითა ჩემითა წიგნნი ყოვლისა 
მიმართ ერისა იერუსალიმსშინასა: არ მიგავლინე შენ 
სახელითა ჩემითა, და სოფონიაის მიმართ, ძისა მაასესსა, 


მღდელისა, და ყოვვლთა მღდელთა მეტყუელმან: 29 უფალმან 
მიგცა შენ მოღდლად იოდაეს წილ მღდელისა ყოფად შენ 
ზედამდგომელად სახლსა შორის უფლისასა, ყოვლისა კაცისა 
მწინასწარმეტყველებისა და ყოვლისა კაცისა მცბიერისა, 
რაითა მისცე იგი შესაწყუდევლად სინოხს და კატტარრაკატსა 
მას. 27 და აწ რად არა შეჰრისხენით იერემიას ანათოთელსა 
წინაისწარმეტყუელსა თქუენსა? 28 რამეთუ მოავლინა ჩუენდა 
ბაბილონად მიმართ მეტყუელმან: შორსღა არს ჟამი, იშენეთ 
სახლები და დაემკვდრენით, დაჰნერგეთ სამოთხეში და ჭამეთ 
ნაყოფი მათი. 29? და აღმოიკითხა სოფონია მღდელმან წიგნი 
ესე ყურთა მიმართ იერემია წინაისწარმეტყუელისათა. 39 და 
იყო სიტყვა უფლისაი იერემიაის მიმართ მეტყუელი: 31 
მიავლინე ყოვლისა მიმართ განსახლვისა მეტყუელნი: ესრეთ 
იტყვს უფალი სამეას ზედა ელამიტელისა მეტყველისა: 
ვინაითგან გიწინაისწარმეტყუელა თქუენ სამეა, და მე არ 
მოვავლინე იგი და მოსავ-გყუნა თქუენ ცრუსა ზედა, 32 ამისთვს 
ესრეთ თქუა უფალმან: აჰა, მე ზედმივიხილო სამეას ზედა 
ელამიტელსა და ნათესავსა ზედა მისსა, და არა იყოს მისი კაცი 


მჯდომარე შორის თქუენსა ხილვად კეთილთა, რომელნი მე 
გიყვნე თქუენ, - თქუა უფალმან, - რამეთუ განდრეკაილ თქუა 
ძვნად უფლისა. 


თავი 30 


1 სიტყვა ქმნილი უფლისა მიერ იერემიაის მიმართ 
წინაისწარმეტყუელისა მეტყველი: 2 ესრეთ თქუა უფალმან 
ძალთამან, ღმერთმან ისრაილისამან, მეტყველმან: დაწერენ 
შენდად სიტყვანი ყოველნი, რომელნი გამოვაცხადენ შენდამი 
წიგნსა ზედა, 3 რამეთუ, აჰა, დღენი მოვლენ, - იტყვს უფალი 
ყოვლისა მპყრობელი, - და მოვაქციო განსახლვაი ერისა 
ჩემისა ისრაილისა და იუდაისი, - თქუა უფალმან, - და 
კუალადვაქცინე იგინი ქუეყანად, რომელი მივეც მამათა მათთა, 
და ეუფლნენ მას. 4 ესე სიტყვანი, რომელნი თქუნა უფალმან 
ისრაილსა ზედა და იუდასა: ? ესრეთ იტყვს უფალი: ყმაი 
შიშისაი ისმინეთ, ჭმაი შიშისა და ვალალებისა, რომელსა 
ძრწოდენ წელნი თქუენნი, და არა არს ცხოვრება და მშვდობა. 
6 იკითხეთ და იხილეთ, უკეთუ შვა წული? და შიშისათვს, 
რომლითა შეპყრობილ იყუნენ წელნი და განრინება მით, 
რამეთუ ვიხილე ყოველი კაცი და ყელნი მისნი წელთა ზედა 
მისთა, ვითარცა შობადისანი, გარდაიქცა. პირები 
დანდალუკიან იქმნა. 7 ვაი, რამეთუ დიდ დღე იგი და არა არს 
ეგემლევანი. და ჟამი იწროებისაი არს და ჭირისა იაკობისისა, 
და ამისგანცა. 8 მას დღესა შინა, - თქუა უფალმან ძალთამან, - 
შევმუსრო უღელი მისი ქედისაგან შენისა, და საკრველნი მისნი 
განვხეთქნე. და არა უქმოდიან მერმე იგინი უცხოთა. 3? და 
უქმოდიან უფალსა ღმერთსა მათსა და დავით, მეფე მათი, 
აღუდგინო მათ. 19 ხოლო შენ ნუ გეშინის, ყრმაო ჩემო იაკობ, - 
თქუა უფალმან, - ნუ იწიწვი, ისრაილ, აჰა, მე გაცხოვნებ შენ 
შორით და თესლსა შენსა ტყუეობისაგან მათისა. და მოიქცეს 
იაკობი და დაყუდნეს, და იკეთილვნებოს და არა იყოს 
შემაშინებელ, 11 რამეთუ შენ თანა მე ვარ, - თქუა უფალმან, - 
განრინებად შენდა, რამეთუ ვყო მოკლება ყოველთა შორის 
წარმართთა, რომელთა მიმართ გაგაბნიე შენ, მუნ. გარნა შენ 
არა გყო მოკლებულად და გწუართო შენ მსჯავრითა და 
განმართლებით არა განგამართლო შენ, 12 რამეთუ ამათ იტყვს 


უფალი: იძულებითი არს შემუსრვაი შენი, სალმობიერ 
წყლულები. 13 არ არს მსჯელ სასჯელისა შენისა, 
სალმობიერად იკურნე, - სარგებელ არა არს შენდა. 14 
ყოველთა მიყუართა შენთა დაგივიწყეს შენ. არა გამოიკითხონ 
შენთვს, რამეთუ წყეულებითა მტერისაითა დაგეც შენ წურთაი 
მტკიცე ყოველსა ზედა ცრუობასა შენსა, განმრავლდეს 
ცოდვანი შენნი, განძლიერდეს უსჯულოებანი შენნი. 12 რასა 
ჰყმობ შემუსრვასა შენსა ზედა? იძულებით არს ლმობა შენი 
სიმრავლისათვს უსჯულოებათა შენთაისა, რამეთუ 
განძლიერდეს რაი ცოდვანი შენნი, გიყუნეს შენ ესენი. 19 
ამისთვს ყოველნივე მჭამელნი შენნი შეიჭამნენ და ყოველთა 
მტერთა შენთა ყოველი ყკორცი მათი მოიჭამონ. სიმრავლესა 
ზედა უსამართლოებათა შენთასა განმრავლდეს ცოდვანი 
შენნი, გიყვნეს შენ ესენი და ყოველნი. მაჭირვებელნი შენნი 
ტყუეობად მიმართ წარვიდენ, და იყვნენ განმყოფელნი შენნი 
განსაყოფელ. და ყოველნი წარმტყუენველნი თქუენნი მივსცნე 
წარსატყუენველად. 17 რამეთუ მოვაწინე კურნებანი შენნი, 
წყლულისაგან სალმობიერისა განგკურნო შენ, - თქუა 
უფალმან, - რამეთუ განთესულად იწოდე, იონ, ნადირი თქუენი 
არს, რამეთუ მეძიებელი არა არს მისი. 18 ამათ იტყვს უფალი: 
აჰა, მე მოვაქციო განსახლვაი საყოფელთა იაკობისთაი, და 
ტყუეობაი მისი შევიწყალო. და აღეშენოს ქალაქი სიმაღლესა 
ზედა მისსა და ტაძარი მსჯავრისაებრ მისისა აღემართოს. 19 და 
გამოვიდენ მათგან მძნობარნი და ყმაი მემღერთაი, და 
განვამრავლნენ იგინი და არა შემცირდენ და განვფინნე იგინი 
და არა შეკნინდენ. 29 და შევიდენ ძენი მათნი, ვითარცა 
პირველად, და წამებანი მათნი წინაშე პირსა ჩემსა 
განმართლდენ და ზედმივიხილო ყოველთა ზედა 
მაჭირვებელთა მათთა. 21 და იყვნენ უძლიერესნი მათნი მათ 
ზედა, და მთავარი მათი მათგან გამოვიდეს და შევკრიბნე 
იგინი და მოიქცენ ჩემდა, რამეთუ ვინ არს ესე, რომელმან 
მისცა გული თვსი მოქცევად ჩემდამო? - თქუა უფალმან. 22 და 
იყვნეთ ჩემდა ერად და მე ვიყო თქუენდა ღმრთად, 23 რამეთუ 
რისხვაი უფლისაი გამოვიდა გულისწყრომით, გამოვიდა 
რისხვაი მიქცეული უთნოთა ზედა 24 მივიდა და არა უკუნიქცეს 


რისხვაი გულისწყრომისა უფლისაი, ვიდრემდის ყოს და 
ვიდრემდის დაადგინოს ყელ-ყოფაი გულისა მისისაი. 
უკანასკნელთა დღეთასა ცნენით იგინი. 23 


თავი 31 


1 მას ჯამსა შინა, - თქუა უფალმან, - ვეყო მე ღმრთად 
ნათესავსა ისრაცლისასა, და იგინი იყვნენ ჩემდა ერად. 2 
ესრეთ თქუა უფალმან: ვპოე სიტფოი უდაბნოს შინა 
მომსრველთა თანა მახვლითა, მიმავალნი მაწანებელთამი 
ისრაცლისათა. ვიდოდეთ და ნუ მოსრავთ ისრაცლსა, 3 რამეთუ 
შორით უფალი გამოუჩნდეს მას. სიყუარულითა საუკუნოითა 
შეგიყუარებენ, ამისთვს მოგიზიდენ შეწყალებად. “ მერმე 
აღგაშენო შენ, და აღეშენოს ქალწული ისრაცლისაი. მერმე 
მოიღო ბობღანი შენი და გამოხვდე მწყობრსა შორის 
მემღერეთასა. ? მერმე დაჰნერგენით ვენაჭებნი მთათა შინა 
სამარიაისათა, დამნერგველთა დაჰნერგენით და აქებდით. 9 
რამეთუ არს დღე ჩინებისა სიტყვს-მგებელთასა მთათა შორის 
ეფრემისთა. აღდეგით და აღვიდეთ სიონად უფლისა მიმართ 
ღმრთისა ჩუენისა, ” რამეთუ ამათ ეტყვს უფალი იაკობსა: 
განიშვთ და დაიყვვლეთ თავსა ზედა წარმართთასა, 
სასმენელებ-ყავთ და აქებდით და თქუთ: ივსნა უფალმან ერი 
თვსი, ნეშტი ისრაცლისაი. 9 აჰა, მე მოვიყვანებ მათ 
ქუეყანისაგან ჩრდილოისა და შევკრიბნე იგინი დასასრულით 
ქუეყანისაით დღესასწაულსა ფასეკისასა და შვილ-ისხას ერი 
მრავალი, მათ შორის: კოჭლი და ბრმაი, მუცელქმნული და 
მშობელი, ერთბამად ეკკლესიაი დიდი და მოიქცენ აქა. 9 
ტირილით განვიდეს შენგან და ნუგეშინის-ცემით მოვიყვანნე 
იგინი გამსუენემან ნაკადულებსა ზედა წყალთასა გზასა შინა 
წრფელსა. და არღა სცთებოდიან მას ზედა მერმე, რამეთუ 
ვექმენ ისრაცლსა მამად და ეფრემი პირმშოი ჩემი არს. 19 
ისმინეთ სიტყუაი უფლისაი წარმართთა და მიუთხართ ჭალაკთა 
შორიელთა. თქუთ: განმფიწლავმან ისრაცლისამან შეკრიბოს 
იგი და შეკრიბოს იგი, ვითარცა მაძოვნებელმან სამწყსო თვსი, 
11 რამეთუ ივსნა უფალმან იაკობი, განარინა იგი ყელისაგან 
უმტკიცესთა მისთასა. 12 და მოვიდენ და იშუებდენ და 
იხარებდენ მთასა ზედა სიონისასა, და მოვიდენ და 


განცვბრდენ კეთილთა ზედა უფლისათა ქუეყანასა ზედა 
იფქლისა და ღვნისა და ნაყოფთასა, და საცხოვართა და 
ცხოვართა და ზროხათასა. და იყოს სული მათი, ვითარცა ხე 
ნაყოფიერი და ვითარცა სამოთხე დამთრვალი, და არ 
მოემშიოსყე მერმე. 13 მაშინ იხარებდენ ქალწულნი 
შესაკრებელთა შორის ჭაბუკთათა და მოხუცებულნი მხიარულ 
იყვნენ ერთბამად. და გარდავაქციო გლოაი მათი სიხარულად, 
და ვყუნე იგინი განმხიარულებულ და ვახარო მათ ჭუილისაგან 
მათისა. 14 განვადიდო და დავათრო სული მღდელთა, ძეთა 
ლევისთა, და ერი ჩემი კეთილთა ჩემთაგან აღივსოს, - თქუა 
უფალმან. 12 ესრეთ თქუა უფალმან: ყმაი ჰრამას შორის ისმა 
გოდებისა და ტირილისა და ბავთისა, რაქილისა, მტირალისა 
ძეთა მისთა ზედა, და არა ინება ნუგეშინის-ცემის ძეთა თვსთა, 
რამეთუ არა არიან. 196 ესრეთ თქუა უფალმან: ნუ მოაკლდებინ 
კმაი შენი ტირილისაგან და თვალნი შენნი ცრემლთაგან, 
რამეთუ არს სასყიდელი საქმეთა შენთა, - თქუა უფალმან, - და 
მოიქცენ ქუეყანისაგან მტერთაისა. 17 და იყოს სასოება 
აღსასრულისა შორის შენისა, - თქუა უფალმან, - და მოიქცენ 
ძენი შენნი საზღვართა მათთა. 18 მსმენელსა მესმა ეფრემის 
გოდებისაი: მწუართე მე და განვიწუართე, ხოლო მე, ვითარცა 
ზუარაკი, არ განვისწავლე. მომაქციე მე და მოვიქცე, რამეთუ 
შენ უფალი ღმერთი ჩემი ხარ. 1? რამეთუ შემდგომად 
ტყუეობისა ჩემისა შევინანე და შემდგომად გულისხმის-ყოფისა 
ჩემისა ვიცემდი თეძოთა ზედა, და სულთ-ვითქუემდ დღეთა 
ზედა სირცხვლისა ჩემისათა, და მკდემაცა და შეგივრდი შენ, 
რამეთუ მოვიღე ყუედრებაი სიჭაბუკით ჩემითგან. 29 ძე 
საყუარელი, ეფრემ, ჩემი, ყრმაი მშუენებელი, რამეთუ 
ვინაითგან სიტყუანი ჩემნი მის შორის არიან. ყსენებით 
მოვივსენო მისი. მერმე ამისთვს ვისწრაფი მის ზედა. 
მწყალობელმან შევიწყალო იგი, - თქუა უფალმან. 21 დადგინენ 
შენდაღ; სიონ, ებგურნი. ყავ შენდად ტანჯვაი. მიეც გული შენი 
ბეჭთა შენთა გზასა, რომელსა ხუალ, მოიქეც, ქალწულო 
ისრაცლისაო. მიიქეც ქალაქთა მიმართ შენთა მგლოარე, 22 
ვიდრემდის მიიქცევი, ასული შეურაცხქმნილი? რამეთუ აღგაგო 
შენ უფალმან მაცხოვარებად დასანერგველად ახლად, 


რომლისა მაცხოვარებასა გარეუვიდოდიან კაცნი. 23 ესრეთ 
თქუა უფალმან ძალთამან, ღმერთმან ისრაცლისამან: მერმეცა 
თქუან სიტყუაი ესე ქუეყანასა შორის იუდაისსა და ქალაქთა 
შორის მისთა, ოდეს მოვაქციო ტყუეობაი მათი. კურთხეულ არს 
უფალი მთასა ზედა მართალსა წმიდასა მისსა, 24 და 
დამკვდრებულნი მუნ - იუდა და ყოველნი ქალანნი მისნი - 
მოქმედებითურთ ქუეყანისალთ, და აღებულ იქმნენ შორის 
სამწყსოსა, 22 რამეთუ დავათრვე ყოველი ქუეყანა წყურიელი 
და ყოველი სული მშიერი აღვავსე კეთილებითა. 295 ამისთვს 
აღვდეგ, და ვიხილე, და ძილი ჩემი ტკბილ იქმნა ჩემდამო. 27 
აჰა, დღენი მოვლენ, - იტყვს უფალი, - და დაუთესო სახლსა 
ისრაცლისასა და სახლსა იუდაისასა თესლი კაცთაი და თესლი 
საცხოვართა. 28 და იყოს, ვითარცა ვიღვძებდ, მათ ზედა 
აღფხურად, და აღკუარდვად, და დარღუევად და ბოროტებად, 
და წარწყმედად, ეგრეთ ვიღვძო მათ ზედა, აღშენებად და 
დანერგვად, - თქუა უფალმან, 29? მათ დღეთ შინა არღარა 
თქუან მერმე: მამათა ჭამეს კანახი და კბილნი შვილთანი 
მოლხუეს, 39 არამედ კაცადი ცოდვასა შინა თვსსა მოკუდეს, 
ყოველი კაცი, კაწახის-მჭამელისანი, მოლხუენ კბილნი მისნი. 
31 აჰა, დღენი მოვლენ, - იტყვს უფალი, - და აღუთქუა სახლსა 
ისრაცლისასა და სახლსა იუდაისასა აღთქმაი ახალი, 32. არა 
აღთქმისაებრ, რომელი აღუთქუ მამათა მათთა დღესა შინა, 
პყრობისა ჩემგან ჭელისა მათისასა, გამოყვანებისათვს მათისა 
ქუეყანით ეგვპტით; რამეთუ იგინი არა დაადგრეს აღთქმისა 
შორის ჩემისა, და მე უდებ ვყვენ იგინი, - თქუა უფალმან, 32 
რამეთუ ესე არს აღთქმაი, რომელი აღუთქუ სახლსა 
ისრაცლისასა და სახლსა იუდაისასა, შემდგომად მათ დღეთა, - 
თქუა უფალმან, მიმცემელმან შჯულთა ჩემთამან გონებათა 
მიმართ მათთა და მკერდსა ზედა გულთა მათთასა დავწერნე 
იგინი, და ვიყო მათდა ღმერთად, და იგინი იყუნენ ჩემდა 
ერად. 33 და არა ასწავებდეს კაცადი მოყუასსა თვსსა, და 
კაცადი ძმასა თვსსა მეტყუელი: იცან უფალი, რამეთუ ყოველთა 
მიცოდიან მე, მცირითგან მათით ვიდრე დიდადმდე მათდა, - 
თქუა უფალმან, - რამეთუ მლხინებელ ვეყო მე უსჯულოვებათა 
მათთა და ცოდვათა მათთაი არა მოვივჭსენო მერმე. 34 ესრეთ 


თქუა უფალმან, მომცემელმან მზისამან ნათელად დღისა, 
სიმტკიცისა მთოვარისა და ვარსკულავთაისა სინათლედ 
ღამისა, და მიმცემმან ღაღადებასა ზღუასა შორის, და ბგერედ 
ღელვანი მისნი; უფალ ყოვლისა მპყრობელ - სახელი მისი. 32 
ნუუკუთუ დასცხრენ შჯულნი ესე პირისაგან ჩემისა, - თქუა 
უფალმან, - და ნათესავიცა ისრაცლისაი დასცხრეს ყოფადი 
ნათესავად წინაშე პირსა ჩემსა ყოველთა დღეთა. 39 ამათ 
იტყვს უფალი: აღ-თუ-მაღლდეს ცაი განსაცხრომელადმი, და 
და-თუ-მდაბლდეს იატაკი ქუეყანისაი ქუე, მე არგამოუცდელ- 
ვყო ნათესავი ისრაცლისაი, - თქუა უფალმან, - ყოველთათვს, 
რომელნი ქმნნეს. 37 აჰა, დღენი მოვლენ, - იტყვს უფალი, - და 
აღეშენოს ქალაქი უფლისაი გოდლითგან ანამეილისით ვიდრე 
ბჭედმდე კუთხისა. 38 და გამოჭდეს მერმეცა სასოებაი, საბელი 
განზომისაი წინაშე მათსა, ვიდრე ბორცუამდე ღარისსა, და 
გარემოემრგულოს მრგულივ რჩეულთაგან ქვათა კაბათადმი. 
39 და ყოველსა ღელესა ფანგარიმითასა და სანაცრისა, და 
ყოველსა ასარიმოთსა, ვიდრე ნაღუარევამდე ნაძუებისათა, 
ვიდრე კუთხამდე ბჭისა ცხენთაისა აღმოსავალისა, სიწმიდედ 
უფლისა; და არღა მერმე არ მოიფხურას და არა დაირღუეს 
მისაუკუნომდე. 


თავი 32 


1 სიტყუაი ქმნილი უფლისა მიერ იერემიაის მიმართ წელსა 
მეათესა სედეკია მეფისა იუდაისსა; ესე წელი რვა და მეათე 
ნაბუქოდონოსორ, მეფისა ბაბილოვნისაი. 2 და ძალმან მეფისა 
ბაბილოვნისამან შეიცვეს იერუსალცმი, და იერემია იცვებოდა 
ეზოსა შინა საპყრობილისასა, რომელ არს სახლსა შორის 
მეფისა იუდაისსა, 3 რომელსა შინა შეაყენა იგი მეფემან 
სედეკია მეტყუელმან: რად წინაწარმეტყველებ შენ მეტყუელი? 
ესრეთ თქუა უფალმან: აჰა, მივსცემ ქალაქსა ამას ყელსა შინა 
მეფისა ბაბილოანისასა, და დაიპყრეს იგი. 4 და სედეკია, მეფე 
იუდაისი, არა განერეს ყელთა ქალდეველთასა, რამეთუ 
მიმცემელმან მივსცე ყელთა მეფისა ბაბილონისათა, და 
იზრახოს პირმან მისმან პირისა მიმართ მისისა, და თუალთა 
ამისთა თუალნი მისნი იხილნენ; ? და ბაბილონად შევიდეს 
სედეკია, და მუნ დაჯდეს, ვიდრე არა ზედ მივჰხედო მას, - თქუა 
უფალმან, - რამეთუ ჰბრძავს ქალდეველთა, რომელთა მიმართ 
ვერ წარემართოს. 5 და იყო სიტყუაი უფლისაი ჩემდამო 
მეტყუელი: ” აჰა, ანამეილ, ძე სალომისი, ძმისა მამისა შენისა, 
მოვალს შენდა მეტყუელი: მოიგე თავისა შენისად აგარაკი 
ჩემი, ანათოთს შინა, რამეთუ შენი არს სამართალი 
ნათესავობისაი - დაპყრობად იგი მოსაგებელად. 8 და მოვიდა 
ჩემდა ანამეილ, ძე სალომისი, ძმისა მამისა ჩემისაი, 
სიტყვსაებრ უფლისა, ეზოსა საპყრობილისასა და მრქუა მე: 
მოიგე აგარაკი ჩემი, ანათოთს შინა, ქუეყანასა ბენიამენისსა, 
რამეთუ შენი არს სამართალი და შენი ნათესავობაი მოგებად 
სამკვდრებელად, და შენ უხუცეს ხარ, და ვცან, რამეთუ სიტყუა0 
უფლისაი არს. 9? და მოვიგე აგარაკი ანამელისაგან, ძისა 
სალომისა, ძმისა მამისა ჩემისა, ანათოთს შინა, ქუეყანასა 
ბენიამენისსა, და მიუწონე მას ვეცხლი შვდთა სიკილათა, და 
ათთა ვეცხლთა; 19 და დავწერე წიგნსა შინა და დავჰბეჭდე, და 
ვიმოწმენ მოწამენი და მიუწონე ვეცხლი სასწორითა. 11 და 
მოვიღე წიგნი მოგებისაი დაბეჭდული, და მცნებაი და 


სამართალნი, და აღმოკითხული და გამოცხადებული. 12 და 
მივეც წიგნი მოგებისა ბარუქს, ძესა ნირისსა, ძისა მაასისსა, 
წინაშე თუალთა ანამეილისთა, ძისა სალომისთა, ძმისა მამისა 
ჩემისათა, და წინაშე თუალებსა მდგომარეთასა და 
დამწერელთა წიგნსა მოგებისასა, და წინაშე თუალებსა 
ყოველთა იუდეანთასა, მსხდომარეთა ეზოსა საპყრობილისასა. 
13 და მიუწერე ბარუქს წინაშე თუალთა მათთა მეტყუელმან: 14 
ამათ იტყვს უფალი, ყოვლისა მპყრობელი, ღმერთი 
ისრაცლისაი: მიიღე წიგნი მოგებისაი, ესე დაბეჭდული და 
წიგნი ესე აღმოკითხული და გამოცხადებული, და დაუსხნე 
ესენი ჭურჭელსა შინა კეცისასა, რაითა ეგენ ვიდრე დღეთამდე 
მრავალთა. 12 რამეთუ ესრეთ თქუა უფალმან, მიერთისა 
მპყრობელმან: მერმეცა მოიგებოდიან სახლნი და აგარაკნი და 
ვენაჭნი ქუეყანასა ამას შინა. 19 და ვილოცე უფლისა მიმართ 
შემდგომად მიცემისა ჩემგან წიგნისა მოგებისა ბარუქსა, ძესა 
ნერისსა, მეტყუელმან: 17 მყოფო, უფალო, უფალო! აჰა, შენ 
შეჰქმენ ცაი და ქუეყანაი ძალითა შენითა დიდითა და 
მკლავითა შენითა მაღლითა; არ დაიმალოს შენგან არა რაი, 18 
მყოფელისა წყალობასა ათასეულთამდე და მიმგებელისა 
ცოდვათა მამათასა წიაღთა შვილთა მათთასა შემდგომად 
მათთა. ღმერთო დიდო და ძლიერო, - უფალი ძალთა სახელი 
მისი, 1?– რომელ დიდ არს განზრახვითა და ძლიერ საქმეებითა, 
ყოვლისა მპყრობელი სახელ - დიდი უფალი, - თუალნი შენნი 
განღებულ ყოველთა მიმართ გზათა ძეთა კაცთასა მიცემად 
თითოეულისა გზისა მისისაებრ და ნაყოფთაებრ სიმარჯუეთა 
მათთასა, 2– რომელმან ჰქმნენ სასწაულნი და ნიშნი ქუეყანასა 
შორის ეგვპტისასა, ვიდრე დღისამდე ამის, და ისრაცლისა 
შორის და კაცთა შორის, და ჰყავ შენდა სახელ, ვითარცა დღე 
ესე, 21 და გამოიყვანე ერი შენი ისრაცლი ქუეყანისაგან 
ეგვპტისაისა სასწაულებისა მიერ და ნიშებისა, და ყელისა მიერ 
მტკიცისა, და მკლავისა მიერ მაღლისა, და ჩუენებათა მიერ 
დიდთა. 22 და მიეც მათ ქუეყანაი ესე, რომელსა ეფუცე მამათა 
მათთა მიცემად მათდა ქუეყანაი მადინებელი თაფლსა და 
სძესა. 232 და შემოვიდეს და მიიღეს იგი, და არა შეისმინეს 
ჟკმისა შენისაი, და შჯულსა შინა შენსა არა ვიდოდეს, ყოველნი, 


რაოდენთა ამცნებდ მათ ქმნად, არა ქმნნეს, და ჰყავ 
შემთხუევალი მათი ყოველთა ამათ ძვრთა. 24 აჰა, ერი მოსრულ 
არს ქალაქსა ამას ზედა დაპყრობად მისსა; და ქალაქი მიეცა 
ჭქელთა ქალდეველთა, მბრძოლთა მისთასა პირისაგან 
მახვლისა და სიყმილისა და სიკუდილისა, ვითარცა სთქუ, 
ეგრეთ იქმნა, აჰა, შენ ჰხედავ. 25 და შენ, იტყვ ჩემდამო, 
მეუფეო, უფალო: მოიგე თავისა შენისად აგარაკი ვეცხლითა. 
და მოვიგე და დავწერე წიგნი, და დავბეჭდენ და ვიწამენ 
მოწამენი, და ქალაქი მიეცა ყელთა ქალდეველთასა. 25 და 
იქმნა სიტყუაი უფლისა ჩემდამო მეტყუელი: 27 მე ვარ უფალი, 
ღმერთი ყოვლისა ჭორცისაი; ნუ ჩემგან დაიმალვის რაიმეა? 28 
ამისთვს ამათ იტყვს უფალი ღმერთი ისრაელისაი: მიცემით 
მიეცეს ქალაქი ესე ქჟელთა ქალდეონ და ჭელთა მეფისა 
ბაბილონისათა, და წარიღონ იგი. 29 და მოვიდენ 
ქალდეველნი, მბრძოლნი ქალაქსა ამას ზედა, და მოწუან იგი 
ცეცხლითა, და დაწუან სახლები, რომელთა შორის უკუმევდეს 
ერდოებსა მათსა ზედა ბაალსა, და უგებდეს საგებთა ღმერთთა 
სხუათა, განსამწარებელად ჩემდა. 39 რამეთუ იყვნეს ძენი 
ისრაელისანი და ძენი იუდაისნი მხოლონი მყოფელ ბოროტისა 
წინაშე თუალთა ჩემთა სიჭაბუკითგან მათით, გარნა რამეთუ 
ძეთა ისრაელისათა განმარისხეს მე, საქმესა ზედა ყელთა 
მათთასა, - თქუა უფალმან, - 31 რამეთუ რისხვასა ზედა ჩემსა 
და გულისწყრომასა ზედა ჩემსა იყო ქალაქი ესე, რომლით 
დღითგან აღაშენეს იგი და ვიდრე დღისამდე ამის, შევცვალო 
იგი პირისაგან ჩემისა 32 ყოვლისათვს უკეთურებისა ძეთა 
ისრაელისათა და ძეთა იუდაისთა, რაჟამს ყვეს განმწარება 
ჩემი მათ და მეფეთა მათთა, და დიდებულთა მათთა, და 
მღდელთა მათთა, და წინაისწარმეტყუელთა მათთა, კაცთა 
იუდაისთა და მკვდრთა იერუსალემისათა 33 და მოაქციეს 
ჩემდა ზურგი, და არა პირი მათი, და ვასწავე მათ აღმსთობმან 
და მასწავლელმან, და არა ისმინეს და არა ინებეს მიღებად 
სწავლა. 34 და დასხნეს სიბილწენი მათნი სახლსა შინა, სადა 
წოდებულ არს სახელი ჩემი მის ზედა, 32 შებილწებად მისსა 
არაწმიდებათა მიერ მათთა, და უშენნეს ბომონნი ბაალსა ჟქევსა 
შინა ძისა ენომისსა, გოდოლნი გევს შინა, შეწირვისათვს ძეთა 


მათთაისა და ასულთა მათთაისა მოლოქისსა, რომელნი არა 
ვამცნენ მათ, არცა აღვიდა გულსა ზედა ჩემსა ქმნა0 
საძაგელებისაი ამის საცოდველად იუდაისა. 39 და აწ ესრეთ 
თქუა უფალმან ღმერთმან ისრაელისამან, ქალაქსა ზედა, 
რომელსა შენ იტყვ არმიცემად ყელთა მეფისა ბაბილონისათა 
მახვლითა და სიყმილითა და განვლენითა, 37 აჰა, მე 
შევკრიბნე ყოველთაგან ქუეყანათა, სადა განვსთესენ იგინი მუნ 
გულისწყრომითა ჩემითა და რისხვითა ჩემითა და განძვნებითა 
დიდითა, და მოვაქცინე იგინი ადგილსა ამას, და დავსხნე 
იგინი სასოებით. 38 და იყვნენ ჩემდა ერად, და მე ვიყო მათდა 
ღმერთად. 39 და მივსცე გული სხუაი, რაითა მეშიშოდიან 
ყოველთა დღეთა, რაითა კეთილი იყოს მათდა და ძეთა მათთა 
მათ თანა. 49 და უანდერძო მათ ანდერძი საუკუნოი, რომელი 
არ მოვაქციო უკანაგან მათსა, რაითა კეთილი უყო მე მათ, და 
შიში ჩემი მივსცე გულთა შორის მათთა არგანდგომისათვს 
მათისა ჩემგან. 41 და მოვიძინე იგინი, და ვიხარებდე მე მათ 
ზედა კეთილის-ყოფასა შინა ჩემგან მათსა, და დავჰნერგნე 
იგინი ქუეყანასა ამას ზედა ჭეშმარიტებითა და ყოვლითა 
გულითა ჩემითა და ყოვლითა სულითა ჩემითა, 42 რამეთუ 
ესრეთ თქუა უფალმან ძალთამან, ღმერთმან ისრაელისამან: 
ვითარცა მოვაწიენ ერსა ამას ზედა ყოველნი ესე დიდნი ძვდნი, 
ეგრეთ მოვაწინე მე მათ ზედა ყოველნი კეთილნი, რომელნი მე 
ვთქუენ მათ ზედა. 43 და მოიგნენ მერმეცა აგარაკნი ქუეყანასა 
შინა, რომელსა შენ იტყვ, ვითარმედ უვალ არს კაცთაგან და 
საცხოვართა, და განეცნეს ყელსა ქალდეველთასა. 4“? და 
მოიგნენ აგარაკნი ვეცხლითა და დაიწეროს წიგნსა შინა, და 
დაიბეჭდოს და იწამებდენ მოწამეთა - ქუეყანასა შინა 
ბენიამენისსა და გარემოის იერუსალემსა, და ქალაქთა შორის 
იუდაისთა, და ქალაქთა შორის მთისათა, და ქალაქთა შორის 
სეფილაისთა, და ქალაქთა შორის ნაგევისთა, რამეთუ მის 
ყოველი პირველებრვე, - თქუა უფალმან, 


თავი 33 


1 და იქმნა სიტყუაი უფლისაი მეორედ იერემიაის მიმართ, და 
იგი იყო კრულ ეზოსა შინა საპყრობილისასა მეტყუელი: 2 
ესრეთ თქუა უფალმან, შემქმნელმან ქვეყანისამან და 
განმზელელმან მისმან, აღმართეად იგი, - უფალ სახელი მისი. 
3 ხოლო ყმა-ყავ ჩემდამო, და მოგიგო მე შენ და მიგითხრნე 
შენ დიდნი და ძლიერნი, რომელნი არა იცოდენ იგინი, 1 
რამეთუ ესრეთ თქუა უფალმან, ღმერთმან ისრაელისამან, 
სახლთათვს ამის ქალაქისათა და სახლისათვს მეფისა 
იუდაისასა, დარღუეულთათვს პატნეზებად და 
წინსაბრძოლებად, და მახვლისათვს. ? მომავალისა ბრძოლად 
ქალდეველთა მიმართ, და აღვსებად იგი მკუდართაგან კაცთა, 
რომელნი მოვსრენ რისხვითა ჩემითა და გულისწყრომითა 
ჩემითა, და მივიქციე პირი ჩემი მათგან ყოველთა უკეთურებათა 
მათთათვს. 5 აჰა, მე აღვიღებ მათ ზედა მახვლსა და აჰა, მე 
მოვაწიო მათ ზედა შებრძვლვა და კურნებაი, და განვკურნნე 
იგინი, და ვყო მათთვს მშვდობა და სარწმუნოებაი. 7 და 
მოვაქციო განსახლვა იუდაისი და განსახლვაი იერუსალიმისა, 
და აღვაშენნე იგინი, ვითარცა პირველ. 8 და განვწმიდნე იგინი 
ყოველთაგან სიცრუეთა მათთა, რომელნი შემცოდნეს მე და არ 
მოვიჭსენო ცოდვათა მათთაი, რომელნი შემცოდნეს მე, და 
ულხინო ცოდვათა მათთა, რომელთა მიერ განდგეს ჩემგან. 3? 
და იყვნენ ჩემდა სახელად სიხარულისა და საქებელად და 
განსადიდებელად ყოველთა მიერ ნათესავთა ქუეყანისათა, 
რომელთა ესმნენ ყოველნი კეთილნი, რომელთა მე უყოფ მათ 
და განჰკრთენ და განმწარდენ ყოველთათვს კეთილთა და 
ყოვლისათვს მშვდობისა, რომელსა მე უყოფ მათ. 19 ესრეთ 
თქუა უფალმან: მერმეცა ისმეს ადგილსა ამას, რომლისათვს 
თქუენ იტყვთ: უდაბნო არსო კაცთაგან და საცხოვართა 
ქალაქებსა შინა იუდაისასა და გარემოის იერუსალიმისა 
მოოყრებულთა არყოფისაგან კაცთა და საცხოვართასა. 11 ჟმა0 
სიხარულისა და ჟმაი მხიარულებისაი, ყმაი სიძისა და ყმა0 


სძლისაი, ყმაი მეტყუელთა: აღუვარებდით უფალსა ყოვლისა 
მპყრობელსა, რამეთუ სახიერ უფალი, რამეთუ საუკუნეთა არს 
წყალობაი მისი. და შეიხუნენ ძღუენნი ლხინებისათვს სახიდ 
უფლისა, რამეთუ მოვაქციო განსახლვაი ქუეყანისაი, მის 
ყოველი პირველებრვე, - თქუა უფალმან, 1? ესრეთ იტყვს 
უფალი ძალთაი, ღმერთი ისრაილისაი; მერმეცა იყოს 
ადგილსა ამას უდაბნო ქმნილსა არყოფითა კაცთა და 
საცხოვართაითა, და ყოველთა შინა ქალაქთა მისთა, 
სავანებთა მწყემსთასა, დამაწვენელთა სამწყსოთა მათთასა, 13 
ქალაქთა შორის მთით კერძოთა და ქალაქთა სეფილაისთა და 
ქალაქთა ნაგევისათა, და ქუეყანასა შინა ბენიამენისსა, და 
გარემოისთა შორის იერუსალემისათა და ქალაქთა შორის 
იუდაისთა. მერმე წარჭდენ ცხოვარნი ყელსა ზედა 
მრიცხველისასა, - თქუა უფალმან. 14 აჰა, დღენი მოვლენ, - 
იტყვს უფალი, - და აღვადგინო სიტყუაი ჩემი კეთილი, რომელი 
ვთქუ სახლსა ზედა ჩემსა ისრაელსა და სახლსა ზედა 
იუდაისასა. 12 და მათ დღეთა შინა და მას ჟამსა შინა 
აღმოუვლინო დავითს აღმოსავალი მართალი და ქმნას 
მსჯავრი და სიმართლე ქუეყანასა ზედა. 106 მათ დღეთა შინა 
ცხონდეს იუდეა, და იერუსალემი დაემკვდროს სასოებით. და 
ესე სახელი, რომელი ეწოდოს: ,,უფალი სიმართლე ჩუენი“, 17 
რამეთუ ამათ იტყვს უფალი: არა მოაკლდეს დავითს მამაკაცი, 
მჯდომარე საყდარსა ზედა სახლისა ისრაცლისასა. 18 და 
მღდელთა ლევიტელთა არა მოაკლდეს მამაკაცი პირისაგან 
ჩემისა, აღმომრთმელი ყოვლად დასაწველისაი და მკუმეველი 
საკუმეველისაი და მყოფელი საკუერთხსა ყოველთა დღეთა. 19 
და იქმნა სიტყვა უფლისაი იერემიას მიმართ მეტყუელი: 29 
ამათ იტყვს უფალი: უკეთუ განქარდეს აღთქმაი ჩემი დღისაი 
და აღთქმაი ჩემი ღამისაი არყოფითა დღისა და ღამისაითა 
ჟამსა შინა მათსა. 21 და აღთქმაცა ჩემი განქარდეს დავითის 
თანა, მონისა ჩემისა, არყოფად მისსა ძე, მმეფობი საყდარსა 
ზედა მისსა, და მღდელთა მიმართ და ლევიტელთა, 
მწირველთა ჩემთა. 22 ვითარცა ვერ აღირაცხვის ძალი ცისაი, 
ვერცა აღითვალვის ქვშაი ზღვსაი, ეგრეთ განვამრავლო 
თესლი დავითის, მონისა ჩემისაი, და ლევიტელთა მწირველთა 


ჩემთა. 23 და იქმნა სიტყვა უფლისაი, იერემიაის მიმართ 
მეტყუელი: 24 არა სადმე იხილეა, რაი ერმან ამან თქუა 
მეტყუელმან: ,,ორნი ტომნი, რომელნი გამოირჩინა უფალმან 
მათ შორის და, აჰა, განიშორნა იგინი–? და განაძვნეს ერი ჩემი 
არყოფად მერმე ნათესავად წინაშე მათსა. 25 ამათ იტყვს 
უფალი: უკუეთუ აღთქმაი ჩემი დღისა და ღამისა, სიმკაცრენი 
ცისა და ქუეყანისანი არ განვაწესენ. 22 თესლიცა სადმე 
იაკობისი და დავით, მონისა ჩემისაი გამოუცდელ-ვყო, 
არმოყვანებად მთავარი თესლისაგან მისისა, ნათესავისა 
მიმართ აბრაჰამისსა და ისაკისსა და იაკობისსა, რამეთუ 
მოვაქციო მოქცევაი მათი და შევიწყალნე იგინი. 


თავი 34 


1 სიტყუა ქმნილი იერემიაის მიმართ უფლისა მიერ; და 
ნაბუქოდონოსორ, მეფე ბაბილონისაი, და ყოველი ლაშქარი 
მისი, და ყოველნი მეფობანი ქუეყანისა მთავრობისა მისისანი, 
და ყოველნი ერნი ჰბრძოდეს რაი იერუსალიმსა ზედა და 
ყოველთა ქალაქთა იუდაისთა მეტყუელი: ? ესრეთ თქუა 
უფალმან ისრაილისამან: ვლე სედეკიაიას მიმართ, მეფისა 
იუდაისსა, და არქუ მას: მათდამი ესრეთ თქუა უფალმან: 
განცემით განეცეს ქალაქი ესე ყჟელთა მეფისა ბაბილონისათა, 
და გამოიღოს იგი და დაწუას იგი ცეცხლითა; 3 და შენ არ 
განერე ჭელისაგან მისისა, რამეთუ შეპყრობით შეპყრობილ 
იქმნა და ყელთა მისთა მიეცე, და თვალთა შენთა თვალნი 
მისნი იხილნენ, და პირი მისი პირისა შენისა თანა იტყოდის, და 
ბაბილონად შეხვდე. “ არამედ ისმინე სიტყუაი უფლისაი, 
სედეკია, მეფეო იუდაისო! ესრეთ თქუა უფალმან: არა მოჰკუდე 
მახვლითა; 2? მშვდობით მოჰკუდე, და ვითარცა სტიროდეს 
მამათა შენთა, მეფეყოფილთა, უპირატეს შენსა, ეგრეთ 
გტიროდიან შენცა: ,,ვაი, ვაი, უფალო“. და ჯოჯოხეთამდე 
გეტყებდენ შენ, რამეთუ დიდნი ვსთქუენ, - თქვა უფალმან 9 და 
იტყოდა იერემია წინაისწარმეტყუელი სედეკიაის მიმართ, 
მეფისა იუდაისასა, ყოველთა ამათ სიტყვათა იერუსალიმს შინა. 
7 და ძალი მეფისა ბაბილონისა ჰბრძოდა იერუსალიმს ზედა და 
ქალაქთა ზედა იუდაისათა, დაშთომილთა ლაქისსა ზედა და 
აზიკასსა, რამეთუ ესენი დაშთეს ქალაქთა შორის იუდაისათა 
ქალაქნი მტკიცენი. 8 სიტყუა ქმნილი იერემიაის მიმართ 
უფლისა მიერ, შემდგომად სრულყოფისა მეფისა 
სედეკიაისაგან, აღთქუმასა ერისა მიმართ იერუსალიმს შინაისა 
წოდებისათვს მიტევებისა. ? რაითა განავლინოს კაცმან ყრმა0 
თვსი და კაცადმან ყრმააი თვსი, ებრაელნი და ებრაელაი 
თავისუფალნი, რაითა არა ჰმონებდენ იგინი კაცსა იუდასაგან, 
ძმასა მათსა. 1? და მოიქცეს ყოველნი დიდებულნი და ყოველი 
ერი შესრულნი აღქმასა თანა განვლინებად კაცადი ყრმისა 


თვსისა და კაცადი ყრმააისა თვსისა, კაცი ებრაელი, დედაკაცი 
ებრაელი, რაითა არ დაიმონნენ იგინი მერმე, და ისმინეს და 
განავლინნეს. 11 და მოაქციეს შემდგომად განვლინებისა მის 
და უკუნიქცნეს ყრმანი და ყრმაანი, რომელნი განევლინნეს 
თავისუფლად და დაუტევებდეს მათ ყრმებად და ყრმააებად. 12 
და იქმნა სიტყუა უფლისაი იერემიაის მიმართ მეტყუელი 
ესრეთ: 13 თქვა უფალმან ღმერთმან ისრაილისამან: მე დავდევ 
აღთქმაი მამათა თქუენთა მიმართ, რომელთა დღესა 
განვარინებ მათ ქუეყანისაგან ეგვპტისაისა, სახლისაგან 
მონებისა, მეტყუელი: 14 „ოდეს განესრულოს შვდი წელი, 
განავლინო ძმაი შენი ებრაელი, რომელ მიგეყიდოს შენ და 
გიქმოდის შენ ექუს წელ, და განავლინო იგი თავისუფლად 
შენგან–; და არა მერჩდეს მე მამანი თქუენნი და არა მოყვეს 
ყური მათი. 1? და მოიქეცით დღეს ქმნად სიწრფოი წინაშე 
თვალთა ჩემთა, წოდებად კაცადისაგან მიტევება მოყუსისა 
თვსისა, და სრულ-ჰყავთ აღთქმაი წინაშე პირსა ჩემსა სახლსა 
შინა, სადა წოდებულ არს სახელი ჩემი მის ზედა; 19 და 
მიაქციეთ და შეაბილწეთ სახელი ჩემი უკუნქცევით კაცადისაგან 
ყრმისა თვსისა და კაცადისაგან ყრმააისა თვსისა, რომელნი 
განავლინენით თავისუფლად სული მათი, და დაიმორჩილენით 
იგინი ყოფად თქუენდა ყრმებად და ყრმააებად. 17 ამისთვს 
ამათ იტყვს უფალი: თქუენ არა ისმინეთ ჩემი წოდებად- 
მიტევება კაცადმან ძმისა თვსისა და კაცადმან მოყუსისა 
თვსისა! აჰა, მე გიწოდ თქუენ მიტევებად, - თქუა უფალმან, - 
მახვლისადმი და სიკუდილისა და სიყმილისა. 18 და მიგცნე 
თქუენ განსათესველად ყოველთა მეფობათა ქუეყანისათა, და 
მივსცნე კაცნი იგი გარდამავალნი მცნებისა ჩემისანი, 
არდამამტკიცებელნი სიტყუათა აღთქუმისა ჩემისათა, რომელ 
ყვეს წინაშე პირსა ჩემსა, ყბოი, რომელ ქმნეს საქმედ მისსა, და 
გარდამავალნი შორის ორგანკუეთილებასა მისსა, 19 
მთავართა იუდაისათა და მთავართა იერუსალიმისათა 
ძლიერთა, და მღდელთა და ყოველმან ერმან ქუეყანისამან, 
განმვლელთა საშუალ ორგანკუეთებათა ჭბოისათა. 29 და 
მივსცნე იგინი ყელსა მეძიებელთა სულისა მათისასა და ყელსა 
მტერთა მათთასა; და მივსცნე მძორნი მათნი საჭმელად 


მფრინველთა ცისათა და მჟეცთა ქუეყანისათა. 21 და სედეკიაი, 
მეფე იუდაისა, და მთავარნი მისნი მივსცნე ყელსა მტერთა 
მათთასა და ყელსა მეძიებელთა სულისა მათისასა და ყელსა 
ძალისა მეფისა ბაბილონისასა, მლტოლველნი მათგან. 22 აჰა, 
მე მიუწესო მათ, - იტყვს უფალი, - და უკმოვაქცინე იგინი 
ქალაქად ამად, და მბრძოლის-მყოფელთა მის ზედა დაიპყრან 
იგი და დაწუან ცეცხლითა; და ქალაქნი იუდაისანი მივსცნე 
განსაქარვებელად არყოფისათვს მკვდრთაისა. 


თავი 35 


1 სიტყვა ქმნილი იერემიას მიმართ უფლისა მიერ დღეთა შინა 
იოაკიმისთა, ძისა იოსიაისთა მეფისა იუდაისათა მეტყუელი 2 
ვიდოდე სახიდმი რექაბისა და მიუწოდე მათ სახიდ უფლისა, 
ერთსა ეზოთაგანსა, და ასუ მათ ღვნოი. 3 და მოვიყვანე 
იეზონია, ძე იერემიაისი, ძისა ხავაზინისი, და ძმანი მისნი, და 
ძენი მისნი და ყოველი სახლი რექაბისი, “ შევიყვანე სახიდ 
უფლისა და პასტოფორიონსა ძისა ანანისსა, ძისა 
ღოდოლიაისსა, კაცისა ღმრთისაისა, რომელი არს მახლობელ 
სახლისა მთავართასა, ზენაით პასტოფორიონსა მაასესა, ძისა 
სელომისსა, რომელი სცვიდა სადგურსა. ? და დავდგი წინაშე 
პირსა მათსა ძეთა სახლისა რაქაბისთასა ლაგვნები სავსეები 
ღვნითა და სასუმლები, და ვთქუ მათდამი: ესრეთ იტყვს 
უფალი: სუთ ღვნოი. 9 და თქუეს: ვერ ვსუათ ღვნოი, რამეთუ 
იონადაბ, ძემან რექაბისამან, მამამან ჩუენმან, მამცნო 
მეტყველმან ჩუენმან: „არა სუათ ღვნოი თქუენ და ძეთა 
თქუენთა ვიდრე საუკუნომდე. 7 და სახლნი არ აღიშენნეთ, და 
თესლი არა დასთესოთ, და ვენაჭთა ნუ დაასხამთ, ნუცა იყვნენ 
თქუენდა, რამეთუ კარავთა შინა ჰმკკდრობდეთ ყოველთა 
დღეთა ცხორებისა თქუენისათა, რაითა ცოცხალ იყვნეთ 
დღეთა მრავალთა ქუეყანასა ზედა, რომელსა ზედა თქუენ 
ხვდოდით მას ზედა“, 8 და ვისმინეთ ყმისა იონადაბისისა, 
მამისა ჩუენისა, ძისა რაგავისა, ყოველთაებრ, რავდენნი 
გუამცნნა ჩუენ, არსუმისათვს ღვნისა ყოველთა დღეთა 
ცხორებისა ჩუენისათა, ჩუენ და ცოლთა ჩუენთა, და ძეთა 
ჩუენთა და ასულთა ჩუენთა, ? არაღშენებისათვს სახლთაისა 
დამკვდრებად მუნ, და ვენაჭი და აგარაკი და თესლი არა იქმნა 
ჩუენდა; 19 და დავეშენენით კარავთა შინა, და ვისმინეთ და 
ვყავთ ყოველთაებრ, რავდენნი მამცნნა ჩუენ იონადამ, მამამან 
ჩუენმან. 11 და იქმნა, ოდეს აღმოვიდა ნაბუქოდონოსორ, მეფე 
ბაბილონელთა ქუეყანასა მას ზედა, და ვთქუთ: აღსრულნი 
შევიდეთ იერუსალიმად პირისაგან ძალისა ქალდეველთაისა 


და პირისაგან ძალისა ასურასტანელთასა, და დავეშენნეთ მუნ 
იერუსალიმს შინა. 12 და იქმნა სიტყვა უფლისაი ჩემდამო 


მეტყველი: 13 ესრეთ იტყვს უფალი, ღმერთი ისრაილისა: 
წარვიდოდე და არქუ კაცსა იუდაისასა, დამკვდრებულთა 
იერუსალიმისათა: არა შეიწყნაროთ სწავლაი სმენად სიტყვათა 
ჩემთა? - თქუა უფალმან. 14 და დაამტკიცეს სიტყუა ძეთა 
იონადაბისთა, ძისა რექაბისთა, რომელი ამცნო შვილთა მისთა 
არა სუმად ღვნისა, და არა სუეს ვიდრე დღისამდე ამის, 
რამეთუ ისმინეს მცნებისა მამისა მათისაი; და მე ვითარ 
ვიტყოდე თქუენდამი, აღმმსთობი და მეტყუელი, და არა 
ისმინეთ ჩემი. 12 და მივავლინენ თქუენდამი მონანი ჩემნი 
წინასწარმეტყველნი, აღმსთობმან და მიმავლენელმან და 
მეტყუელმან: ,,მოიქეცით კაცადი გზისაგან თვსისა ბოროტისა, 
და უმჯობესებ-ყვენით სიმარჯუენი თქუენნი, და ნუ ხუალთ უკანა 
ღმერთა სხუათა მსახურებად მათდა და დაემკვდრენით 
ქუეყანასა ზედა, რომელი მიგეც თქუენ და მამათა თქუენთა, და 
არა მოჰყვენით ყურნი თქუენნი და არა ისმინეთ ჩემი. 19 და 
ძეთა იონადაბისთა, ძისა რექაბისთა, დაამტკიცეს მცნებაი 
მამისა მათისაი, რომელი ამცნო მათ, ხოლო ერმან ამან არა 
ისმინა ჩემი. 17 ამისთვს ესრეთ თქუა უფალმან ძალთამან, 
ღმერთმან ისრაილისამან: აჰა, მე მოვიხუნე იუდას ზედა და 
დამკვდრებულთა ზედა იერუსალიმისათა ძვრნი, რომელთა 
ვიტყოდე მათ ზედა ყოველნი მის წილ, რამეთუ ვიტყოდე 
მათდამი, და არა ისმინეს, და უწოდე მათ, და არა მომიგეს. 18 
და სახლსა რექაბისსა ჰრქუა იერემია: ამისთვს თქუა უფალმან 
ძალთამან, ღმერთმან ისრაილისამან: ვინაითგან ისმინეს ძეთა 
იონადაბისთა, ძისა რექაბისთა, მცნება მამისა მათისა 
იონადაბისი, და დაიცვნეს თანად ყოველნი მცნებანი მისნი 
ქმნად ყოველთაებრ, რაოდენნი ამცნა მათ მამამან მათმან. 19 
ამისთვს ამათ იტყვს უფალი ძალთაი, ღმერთი ისრაილისაი: 
არა მოაკლდეს მამაკაცი ძეთა იონადაბისთა, ძისა რექაბისთა, 
წინამდგომი წინაშე პირსა ჩემსა ყოველთა დღეთა 
ქუეყანისათა. 


თავი 36 


1 და იქმნა წელსა მეოთხესა, იოაკიმ ძისა იოსიაისსა, მეფისა 
იუდაისასა, იქმნა სიტყვა უფლისაი ჩემდამო მეტყველი: 2 
მოიღე თავის შენისად ქარტაი წიგნისაი და დაწერენ მას ზედა 
ყოველნი სიტყვანი, რომელნი გამოგიცხადენ შენ ისრაილსა 
ზედა და იუდასა ზედა და ყოველთა ზედა ნათესავთა, რომლით 
დღითგან ვიტყოდე მე შენდამი დღეთაგან იოსია მეფისა 
იუდაისათა და ვიდრე დღისამდე ამის. 3 ნუუკუც ისმინნეს 
სახლმან იუდაისამან ყოველნი ძვრნი, რომელთა მე სიტყუა- 
ვყოფდ მათდა, და მოიქცენ კაცადი გზისაგან თვსისა 
ბოროტისა, და მლხინებელ ეყო სიცრუეთა მათთა და ცოდვათა 
მათთა. 4 და მოუწოდა იერემია ბარუქს, ძესა ნირისსა, და 
დაწერნა ბარუქმან პირისაგან იერემიაისსა ყოველნი სიტყუანი 
უფლისანი, რომელნი გამოაცხადნა მისდამი ქარტასა ზედა 
წიგნისასა. 2 და ამცნო იერემია ბარუქსა მეტყუელმან: მე 
ვიცვები და ვერ ძალმიც შესლვაი სახიდ უფლისა. 9 და შეხვდე 
შენ და აღმოიკითხო ქარტასა ამას შინა, რომელნიცა დასწერენ 
პირისაგან ჩემისა სიტყვანი უფლისანი, ყურთა მიმართ 
ერისათა სახლსა შინა უფლისასა დღესა მარხვისასა, და ყურთა 
შორის ყოვლისა იუდაისათა, რომელნი მოვლენ ქალაქთაგან 
მათთა, აღმოუკითხო მათ. 7 ნუუკუე დავარდეს წყალობა მათი 
წინაშე პირსა უფლისასა, და მოიქცენ გზისაგან მათისა 
ბოროტისა, რამეთუ დიდ არს გულისწყრომაი და რისხვაი 
უფლისაი, რომელ თქუა ერსა ამას ზედა. 8 და ყვნა ბარუქმან 
ყოველთაებრ, რაოდენნი ამცნნა იერემია 
წინაისწარმეტყუელმან - აღმოკითხვაი წიგნსა შინა სიტყვათა 
უფლისათა სახლსა შორის უფლისასა. 7? და იქმნა წელსა 
მეხუთესა იოაკიმისსა, ძისა იოსიაისა, მეფისა იუდაისა, თუესა 
შინა მეცხრესა, იეკკლისიეს, მარხვაი წინაშე პირსა უფლისასა 
ყოველმან ერმან იერუსალიმისამან და ყოველმან ერმან 
მომავალთა ქალაქთაგან იუდაისათა იერუსალიმდ სახლისა 
იუდაისამან. 19 და იყო და იკითხვიდა ბარუქ წიგნსა შინა 


სიტყვათა იერემიაისთა შორის სახლისა უფლისა, სახლსა შინა 
გამარიაისსა, ძისა საფანისსა, მწიგნველისასა შორის ეზოსა 
ზენაით კარისწინათა თანა ბჭეთა სახლისა ახლისათა, ყურთა 
მიმართ ყოვლისა ერისათა. 11 და ესმნეს მიქეას, ძესა 
გამარიაისსა, ძისა საფანისსა, ყოველნი სიტყუანი უფლისანი 
წიგნისაგან. 12 და შთავიდა სახიდ მეფისა, სახიდ მწიგნველისა, 
და აჰა, მუნ სხდეს ყოველნი მთავარნი: ელისამა მწიგნველი, 
და სალეა, ძე სამეოისი, და ელდათან, ძე აქობორისა, და 
გამარია, ძე საფანისი, და სედეკია, ძე ანანიაისი, და ყოველნი 
მთავარნი. 13 და მიუთხრნა მათ მიქეა ყოველნი სიტყვანი, 
რომელნი ესმნეს, აღმოიკითხვიდა რაი ბარუქ ყურთა მიმართ 
ერისათა. 14 და მიავლინეს ყოველთა მთავართა ბარუქის 
მიმართ იუდი, ძე მათანისი, ძისა სელემისი, ძისა ხუსისი, 
მეტყველთა: წიგნსა, რომელსა შენ აღმოიკითხავ მას შინა 
ყურთა მიმართ ერისათა, მოიღე იგი ჭელსა შენსა და მოვედ. 
და მიიღო ბარუქ, ძემან ნისისმან, წიგნი ყელსა ზედა თვსსა და 
შთავიდა მათდამი. 15 და ჰქუეს მას მთავართა: კუალად 
აღმოიკითხე ყურთა მომართ ჩუენთა, და აღმოიკითხა ბარუქმან 
ყურთა მიმართ მათთა. 15 და იყო, ვითარცა ესმნეს ყოველთა 
მთავართა, ყოველნი იგი სიტყვანი, განიზრახეს კაცადმან 
მოყუსისა მიმართ თვსისა და თქუეს ბარუქის მიმართ. 
მიმთხრობელნი მიუთხრობთ მეფესა ყოველთა ამათ სიტყუათა. 
17 და ბარუქს ჰკითხეს მეტყუელთა: მომითხარ ჩუენ, ვინა0 
დასწერენ ყოველნი ესე სიტყუანი? 18 და თქუა ბარუქმან: 
პირისაგან იერემიაისისა, რამეთუ მომითხრობდა იგი ჩემდამო 
ყოველთა ამათ სიტყუათა, და მე ვწერდ წიგნსა შინა მელნითა. 
19 და ჰქუეს ყოველთა მთავართა ბარუქს: წარსრული დაიმალე 
შენ და იერემია. კაცი ნუ სცნობნ, სადა იყვნეთ თქუენ. 29 და 
შევიდეს მეფისა მიმართ ეზოდ და წიგნი მისცეს დასამარხავად 
სახლსა შინა ელისამა მწიგნველისასა, და მიუთხრნეს მეფესა 
ყოველნი ესე სიტყუანი. 21 და მიავლინა მეფემან იუდი, 
მოღებად წიგნისა მის და მოიღო იგი იუდი სახლისაგან 
ელისამისა მწიგნველისა, და აღმოიკითხა იუდი ყურთა მიმართ 
მეფისათა, და ყურთა მიმართ ყოველთა მთავართა 
მდგომარეთასა გარემოის მეფისა. 22 და მეფე ჯდა სახლსა შინა 


საზამთროსა, თუესა მეცხრესა და კერაკნი ცეცხლისანი 
პირისპირ მისსა. 23 და იყო, აღმო-რაი-იკითხის იუდი სამი 
კეფი, ანუ ოთხი, მოჰკუეთდის მათ საჭრელითა 
მწიგნველისაითა და შთააგდებდის ცეცხლსა კერაკსა მას ზედა, 
ვიდრემდის არაი დააკლდა წიგნისაი ცეცხლსა მას კერაკთასა. 
24 და არა გამოიძიეს, არცა დაიპნეს სამოსელნი მათნი მეფემან 
და ყოველთა ყრმათა მისთა, რომელთა ესმნეს ყოველნი ესე 
სიტყუანი. 22 და ელდათან და გოდოლია და დაგგეა ღამარია 
ჰმოქენობდეს მეფესა არაწვსათვს წიგნისა, და არა ისმინა 
მათი, 29 და ამცნო მეფემან იერემელიას, ძესა მეფისასა, და 
სარეას, ძესა ეზრიილისასა, სელამეას, ძესა ამიილისსა 
შეპყრობა ბარუქისი მწიგნობრისაი და იერემია 
წინაისწარმეტყუელისაი და დაიმალნეს უფლისა მიერ. 27 და 
იქმნა სიტყვა უფლისაი იერემიაის მიმართ შემდგომად დაწვისა 
მეფისა მიერ ქარტასა, მქონებელსა ყოველთა ამას 
სიტყუათასა, რომელნი დაწერნა ბარუქმან პირისაგან 
იერემიასსა მეტყუელი: 28 კუალად მოიღე შენ წიგნი სხუაი და 
დაწერენ ყოველნი ესე სიტყუანი მყოფნი ქარტასა შინა, 
რომელი დაწუა იოაკიმ, მეფემან იუდაისმან. 29 და იოაკიმის 
მიმართ მეფისა იუდაისასა სთქუა: ესრეთ თქუა უფალმან, - შენ 
დასწუ ქარტაი ესე მეტყუელმან: რასათვს დასწერე მას ზედა 
მთქუმელმან, ვითარმედ: შემომავალი შემოვიდეს მეფე 
ბაბილონისაი, და მოსრას ქუეყანაი ესე და მოაკლდეს მისგან 
კაცი და საცხოვარი? 39 ამისთვს, ესრეთ თქუა უფალმან 
იოაკიმს ზედა, მეფისა იუდაისასა: არა იყო მისსა მჯდომარე 
საყდარსა ზედა დავითისსა, და მძორი მისი იყოს დაგდებულ 
სიცხესა დღისასა და ნეფხუასა ღამისასა. 31 და ზედმივიხილო 
მის ზედა, და თესლსა ზედა მისსა და ყრმათა ზედა მისთა, და 
მოვაწინე მათ ზედა და მკვდრთა ზედა იერუსალიმისათა და 
ქუეყანასა ზედა იუდაისასა ყოველნი ძვრნი, რომელთა 
ვიტყოდე, და არა ისმინეს ჩემი. 32 და მოიღო ბარუქმან ქარტა0 
სხუაილ და დაწერნა მას ზედა პირისაგან იერემიაისსა, ყოველნი 
სიტყუანი წიგნისანი, რომელნი დაწუნა იოაკიმმან, მეფემან 
იუდაისამან, და მერმეცა შეეძინნეს მას სიტყუანი უმრავლესნი 
ვითარ იგინი. 


თავი 37 


1 მეფე იქმნა სედეკია, ძე იოსიაისი, ნაცვლად იექონიაისა, ძისა 
იოაკიმისა, რომელი მეფე-ყო ნაბუქოდონოსორ, მეფემან 
ბაბილონისამან, მეფობად იუდაისასა. 2 და არა ისმინნეს მან 
და ყრმათა მისთა და ერმან ქუეყანისამან სიტყუანი უფლისანი, 
რომელნი თქუნა ყელითა იერემიაისითა. 3 და მიავლინა 
მეფემან სედეკია იოახას, ძე სელიმისი და სოფონია, ძე 
მაასესი, მღდელი იერემიაის მიმართ წინაისწარმეტყუელისა 
მეტყუელმან: ლოცვიდე ჩუენთვს უფლისა ღმრთისა ჩემისა. “ 
და იერემია მოვიდა და გავლო საშუალ ქალაქისა, და არ 
მიიყუანეს იგი საპყრობილედ, და ძალი ფარაოისი გამოვიდა 
ეგვპტით. და ესმა ქალდეველთა, მომცველთა 
იერუსალიმისათა, სასმენელი მათი, და წარვიდეს 
იერუსალიმით. ? 9 და იყო სიტყუაი უფლისაი იერემიაის 
მიმართ მეტყუელი: 7 ესრეთ თქუა უფალმან ღმერთმან 
ისრაელისამან: ესრეთ ჰსიტყო მეფისა მიმართ იუდაისა, 
მომავლინებელისა შენდამი, გამოძიებად ჩემდა. აჰა, ძალი 
ფარაოისი გამოსრული შეწევნად თქუენდა, უკუნიქცენ ქუეყანად 
მათდად, ქუეყანად ეგვპტისა. ზ და უკმოიქცენ ქალდეველნი, და 
ჰბრძოდენ ქუეყანასა ამას, და დაიპყრან იგი და დაწუან იგი 
ცეცხლითა. 3? რამეთუ ესრეთ თქუა უფალმან: ნუ მოიღებთ 
სულთა თქუენთა მეტყუელნი: წარმრბენელნი წარვიდენ 
ჩუენგან ქალდეველნი, რამეთუ არა წარვიდენ, 19 არამედ 
დაღათუ მოსრათ ყოველი ძალი ქალდეველთა, მბრძოლთა 
თქუენთაი, და დაშთენ ვინმე დაგურემულნი მამაკაცნი მათ 
შორის - კაცადი ადგილსა თვსსა, იგინი აღდგენ და დაწუან 
ქალაქი ესე ცეცხლითა. 11 და იქმნა, ოდეს აღმოვიდა ძალი 
ქალდეველთა იერუსალიმით პირისაგან ძალისა ფარაოსისა, 
12 გამოვიდა იერემია იერუსალიმით წარსლვად ქუეყანად 
ბენიამენისა სყიდად მუნით პურისა საშუალ ერისა. 13 და იქმნა 
იგი ბჭესა თანა ბენიამენისსა, და მუნ კაცი, რომლისა დაივანის 
სარუია, ძემან სელემისმან, ძისა ანანიაისმან, და შეიპყრა 


იერემია მეტყუელმან: ქალდეველთა მიმართ შენ ილტვი. 14 და 
ჰრქუა იერემია: ცილ არს, არა ქალდეველთა მიმართ 


მივივლტი მე. და არა ისმინა მისი, და შეიპყრა სარუიამან 
იერემია და შეიყვანა იგი მთავართა მიმართ. 15§ და განმწარდეს 
მთავარნი იერემიას ზედა, და გუემეს იგი, და მისცეს იგი სახიდ 
საპყრობილისა კრულისა მცველად, სახიდ იონათან 
მწიგნველისა, რამეთუ სახლი მისი შექმნეს საპყრობილედ, 
რამეთუ მოვიდა ერი სახიდ მღვმისა და ქერეთად. 15 და შევიდა 
იერემია სახიდ მღვმისა და შესაწყდობელად, და დაჯდა მუნ 
დღეთა მრავალთა იერემია. 17 და მიავლინა მეფემან სედეკია, 
და მოუწოდა მას, და გამოჰკითხა მას მეფემან სახლსა შინა 
თვსსა იდუმალ, და ჰრქუა მას: უკუეთუ არს სიტყუაი უფლისა 
მიერ? და მან ჰრქუა: არს. და თქუა: ყელთა მეფისა 
ბაბილოვნისათა მიეცე. 18 და ჰრქუა იერემია მეფესა სედეკიას: 
რაი გმძლავრე შენ და ყრმათა შენთა და ერსა ამას, რამეთუ 
თქუენ მიმეცით მე სახიდ საპყრობილისა? 173? და სადა არიან 
წინაისწარმეტყუელნი თქუენნი, რომელნი 
გიწინაისწარმეტყუელებდეს თქუენ მეტყუელნი: ვითარმედ არა 
მოვიდეს მეფე ბაბილონისაი ქუეყანასა ამას ზედა? 29 და აწ 
უფალო ჩემო მეფე! დავარდინ წყალობა ჩემი წინაშე პირსა 
შენსა და რად მიმაქცევ მე სახიდ იონათან მწიგნველისა? და 
არა მოვკუდე მუნ. 21 და მიუწესა მეფემან სედეკია და შეაგდეს 
იგი სახლსა საპყრობილისასა, და მისცემდეს მას პურსა ერთსა 
დღივ გარეშე, რომელსა განსცემდეს, ვიდრე არა მოაკლდეს 
პურნი ქალაქისაგან. და დაჯდა იერემია ეზოსა შინა 
საპყრობილისასა. 


თავი 38 


1 და ესმა სოფონიას, ძესა ნათანისსა, და გოდოლიას, ძესა 
პასქორისსა, და იოაქაზს, ძესა სელემისსა, და პასქორს, ძესა 
მელიქისსა, სიტყვათა, რომელთა იტყოდა იერემია, ყოვლისა 
მიმართ ერისა მეტყუელი: ? ესრეთ თქუა უფალმან: მჯდომარე 
ქალაქსა ამას შინა მოკუდეს მახვლისა მიერ და სიყმილისა და 
სიკუდილისა, და განმავალი ქალდეველთა მიმართ ცხონდეს. 
და იყოს სული მისი მოპოვნებულ და ცხოვნდეს. 3 რამეთუ ამათ 
იტყვს უფალი: მიცემით მიეცეს ქალაქი ესე ყელთა ძალისა 
მეფისა ბაბილოანისათა, და დაიპყრას იგი. “ და ჰრქუეს 
მთავართა მეფესა: მოიკალნ აწ კაცი იგი, რამეთუ იგი დაჰვსნის 
ჭელებსა კაცთა მბრძოლთა დაშთომილთასა ქალაქსა ამას 
შინა და ყელთა ყოვლისა ერისათა დაჰვსნის მეტყუელი 
მათდამი მსგავსად სიტყვათა ამათ, რამეთუ კაცი ესე 
არუწყებისმთხრობლოსბს ერისა ამის მშვდობასა, არამედ 
რამეთუ ძვრთა. ? და თქვა მეფემან სედეკია: აჰა, ეგე ყელთა 
შინა თქუენთა, რამეთუ ვერ ეძლო მათდა მიმართ მეფესა 
სიტყვა. 9 და მიიყვანეს იერემია და შთააგდეს იგი მღვმესა 
მელქისსა, ძისა მეფისასა, რომელი იყო ეზოსა 
საპყრობილისასა, და შთაუტევეს იგი საბლებითა მღვმედ. და 
მღვმესა შინა არა იყო წყალი, არამედ მწვრე და იყო მწვრესა 
შინა. 7 და ისმინა აბდემელექ ეთიოპმან, კაცმან საჭურისმან, 
და იგი იყო ეზოსა შინა მეფისა, ოდეს შთააგდეს იერემია 
მღვმედ. და მეფე ჯდა ბჭესა ზედა ბენიამენისსა. 8 და განვიდა 
აბდემელექ მისდამი და იტყოდა მეფისა მიმართ: ? უფალო 
ჩემო მეფე! იბოროტეს კაცთა ამათ ყოველნი, რავდენნი უყვეს 
იერემიას, წინაისწარმეტყუელსა, რამეთუ შთააგდეს იგი 
მღვმედ და მოკუდეს უქუეკერძო მისსა. იბოროტე, რომელ ჰყავ 
მოკლვაი კაცისა ღმრთისაი პირისაგან სიყმილისა, რამეთუ არა 
არიან პურნი ქალაქსა შინა. 19 და ამცნო მეფემან აბდემელექს 
ეთიოპსა მეტყუელმან: მიიხუენ თავისა შენისა თანა ამიერ 
ოცდაათნი კაცნი და აღმოიყვანე იგი მღვმით, რაითა არა 


მოკუდეს. 11 და წარიყვანნა აბემელექ კაცნი და შევიდა სახიდ 
მეფისა ქუეშედ, და გამოიხუნა მიერ ძუელნი ბებკულნი და 
ძუელნი საბელნი და შთაყარნა იგინი იერემიას მიმართ 
მღვმედ. 12 და თქუა მისდა მიმართ აბემელექ ეთიოპმან: 
დასხენ ძუელნი ესე ბებკულნი და მატყლიერნი იღლიათა ქუეშე 
ჭელთა შენთასა ქუეშე კერძო საბელთასა. და ქმნა იერემია 
ეგრეთ. 13 და აღმოიზიდეს იგი საბელთა მიერ და აღმოიყვანეს 
იგი მღვმისაგან, და დაჯდა იერემია ეზოსა შინა 
საპყრობილისასა. 14 და მიავლინა მეფემან სედეკია და 
მიუწოდა მას თვსსა მიმართ სახიდ სალათიილისსა მყოფად 
სახლსა შინა უფლისასა, და ჰრქუა მეფემან იერემიას 
წინაისწარმეტყუელსა: გკითხო მე შენ სიტყუა, ნუ დაჰმალავ 
ჩემგან თქმასა. 12 და ჰრქუა იერემია მეფესა: უკეთუ მე გითხრა 
შენ, არა სიკუდილითა მომაკუდინოა მე? და უკეთუ 
განგაზრახო, არა ისმინო ჩემი. 15 და ეფუცა მას მეფე იდუმალ 
მეტყუელი: ცხოველ არს უფალი, რომელმან შექმნა ჩემი ესე 
სული, უკუეთუ მოგაკუდინო შენ, და უკეთუ განგცე შენ კელებსა 
ამათ კაცთა მეძიებელთა სულისა შენისათასა. 17 და ჰრქუა მას 
იერემია: ესრეთ თქუა უფალმან ძალთამან, ღმერთმან 
ისრაილისამან: უკეთუ განსრული განხვდე მთავართა მიმართ 
მეფისა ბაბილოვნისათა და ცხოვნდეს სული შენი, და ქალაქი 
ესე არა დაიწვას ცეცხლითა, და სცხოვნდე შენ და სახლი შენი. 
18 ხოლო უკეთუ არა განხვდე შენ მთავართა მიმართ მეფისა 
ბაბილოვნისათა, განეცეს ქალაქი ესე ყელთა ქალდეველთასა, 
და დაწუან იგი ცეცხლითა, და შენ არა განერე მათგან. 1? და 
ჰრქუა მეფემან იერემიას წინაისწარმეტყუელსა: მე სიტყუა მაქუს 
იუდეანთა მილტოლვილთა ქალდეველთა მიმართ. ნუ მიმცენ 
მე ყელთა მათთა და მეკიცხევდენ მე? 29 და ჰრქუა იერემია: 
არა გაგცენ შენ. და ისმინე სიტყუაი უფლისაი, რომელსა მე 
ვიტყვ შენდამი, და უმჯობეს იყოს შენდა, და ცხოვნდეს სული 
შენი. 21 და უკეთუ არა გნებავს შენ განსლვად, ესე არს სიტყუა, 
რომელ მიჩუენა მე უფალმან, 2? და აჰა, ყოველნი დედანი 
დაშთომილნი სახლსა შინა მეფისა იუდაისასა განიყვანნენ 
მთავართა მიმართ მეფისა ბაბილონისათა, და იგინიცა 
იტყოდეს: შეგაცთუნეს შენ და გერეოდეს შენ კაცნი მშვდობისა 


შენისანი, და გძლონ შენ ბრკუმასა შინა ფერვკისა შენისასა, და 
მიიქცენ შენგან, 232 და ყოველნი ცოლნი შენნი და შვილნი შენნი 
განჰგუარნენ ქალდეველთა მიმართ, და შენ ვერ განერე 
ჭკელთა მათთაგან, რამეთუ ყვლისაგან მეფისა ბაბილოვნისა 
შეპყრობილ იქმნე, და ქალაქი ესე დაიწუას ცეცხლითა. 24 და 
ჰრქუა მას მეფემან: კაცი ნუ სცნობნ სიტყვათა ამათგანსა და 
არა მოჰკუდე. 25 და უკეთუ ესმეს მთავართა, ვითარმედ: 
გეზრახე შენ და მოვიდენ შენდა და გრქუან შენ: მითხარ ჩუენ, 
რასა გეზრახა შენ მეფე, ნუ დაჰფარავ ჩუენგან, და არა 
მოკგლათ შენ, და რასა ეზრახე მეფესა? 25 და ჰრქუა მათ: 
დავაგდებდ მე წყალობასა ჩემსა წინაშე პირსა მეფისასა არ 
მიქცევისათვს ჩემისა კუალად სახიდ იონათანისა მოსიკუდიდ 
ჩემდა მუნ. 27 და მოვიდეს ყოველნი მთავარნი იერემიაის 
მიმართ და ჰკითხეს მას. და მიუთხრნა მათ ყოველნი ესე 
სიტყუანი, რომელნი ამცნნა მას მეფემან და დადუმნეს, რამეთუ 
არა ისმა სიტყუა უფლისაი. 28 და დაჯდა იერემია ეზოსა 
საპყრობილისასა ვიდრე ჟამამდე, რომელსა დაპყრობილ 
იქმნა იერუსალიმი. და იყო, რაჟამს დაიპყრეს იერუსალიმი. 


თავი 39 


1 და იქმნა წელსა მეცხრესა, სედეკია მეფისა იუდაისასა, 
თთუესა მეათესა, მოვიდა ნაბუქოდონოსორ მეფე 
ბაბილონისაი, და ყოველი ძალი მისი იერუსალიმსა ზედა, და 
ჰბრძოდეს მას. 2 და მეათესა წელსა სედეკია მეფისასა, თუესა 
მეოთხესა, ცხრასა თთვსასა, განიპო ქალაქი. 3 და შევიდეს 
ყოველნი მთავარნი ბაბილონისა მეფისანი, და დასხდეს ბჭესა 
თანა საშუალსა: ნირგელ, სარსამაღად, და ნაბუსახარ, და 
ნაბუსარი, ნაღარღა, ნასერ, რაბამაღ და ყოველნი ნეშტნი 
მთავარნი მეფისა ბაბილონისანი. 4 ხოლო იქმნა რაჟამს 
იხილნა იგინი სედეკია, მეფემან იუდაისმან, და ყოველთა 
კაცთა ბრძოლისათა, ივლტოდეს, და გამოჰქდეს ღამე 
ქალაქისაგან გზით მტილისა მეფისაით, ბჭისა მიერ საშუალისა 
ორთა ზღუდეთაისა, და გამოვიდეს გზად უდაბნოსა 
არავიასასა. 2 და დევნა-ყო ძალმან ქალდეველთამან 
უკუანაგან მათსა, და ეწინეს სედეკიას არავოდს შინა 
იერიქოისასა, და შეიპყრეს იგი და აღმოიყვანეს იგი 
ნაბუქოდონოსორის მიმართ, მეფისა ბაბილონისა, დევლათას 
შინა, ქუეყანასა ეთამისასა და იტყოდა მის თანა მსჯავრთა. 9 
და მოსწყვდნა მეფემან ბაბილონისამან ძენი სედეკიაისნი 
დევლათას შინა წინაშე თუალთა მისთა, და მოსწყვდნა 
ყოველნი აზნაურნი იუდაისანი მეფემან ბაბილონისმან. 7 და 
თუალნი სედეკიაისნი დააბრმნა და შეკრა იგი ბორკილებითა 
რვალისაითა, წარყვანებად იგი ბაბილონად. 8 და სახლი 
მეფისა და სახლები ერისაი მოწუეს ქალდეველთა ცეცხლითა, 
და ზღუდე იერუსალიმისაი დაარღვეს. 3? და ნეშტი ერისაი, 
დაშთომილი ქალსა შინა და შეცვვნებულნი, რომელნი 
შესცვვნებოდეს მას, და ნეშტნი ერისანი დაშთომილნი 
განასახლნა ნაბუზარდან მთავარქონდაქარმან ბაბალიონად. 19 
ხოლო ერისაგან დავრდომილნი, რომელთა არა აქუნდა 
არარაი, დაუტევნა ნაბუზარდან მთავარქონდაქარმან ქუეყანასა 
შინა იუდაისასა და სცა მათ ვენაქები და სარწყავები მას დღესა 


შინა. 11 და ამცნა ნაბუქოდონოსორ, მეფემან ბაბილონისამან, 
იერემიაისთვს ნაბუზარდანს მთაეარქონდაქარსა მეტყველმან: 
12 მიიყვანე იგი და თვალნი შენნი დასხენ მას ზედა, და ნუ 
უყოფ მას ნურას ბოროტსა, არამედ რამეთუ ვითარცა-რაი 
თქუას შენდამი, ეგრეთ ყავ მის თანა. 13 ხოლო მიავლინა 
ნაბუზარდან მთავარქონდაქარმან და ნაბუსარ 
საჭურისმთავარმან, სექქიმ, ნაბსარი, ნირგელ, სარასარრა 
ბამაღ და ყოველთა დიდებულთა მეფისა ბაბილონისთა. 14 და 
მოიყვანეს იერემია ეზოით საპყრობილისაით და მისცეს იგი 
გოდოლიაის მიმართ, ძისა აქიკამისა, ძისა საფანისსა, და 
განიყვანეს იგი დეფნიდ და დაჯდა საშუალ ერისა. 12 და 
იერემიაის მიმართ იქმნა სიტყვა უფლისაი ყოფასაღა მისსა 
შეწყინებით ეზოსა შინა საპყრობილისასა მეტყველი: 15 
ვიდოდე და თქუ აბდემელექის მიმართ ეთიოპისა მეტყუელმან: 
ესრეთ თქუა უფალმან ძალთამან, ღმერთმან ისრაილისამან: 
აჰა, მე მოვიღებ სიტყუასა ჩემსა ქალაქსა ამას ზედა 
საბოროტოდ და არსაკეთილოდ, და იყვნენ წინაშე პირსა შენსა 
მას დღესა შინა, და გაცხოვნო შენ მას დღესა შინა, - თქუა 
უფალმან, - და არ მიგცე შენ ყელთა კაცთასა, რომელთაგან 
შენ გეშინის პირისაგან მათისა. 17 18 რამეთუ საცხოვნებელმან 
გაცხოვნო შენ. და მახვლსა შორის არ შეჰვარდე, და იყოს 
სული შენი მოპოვნებულ, რამეთუ ესევდ ჩემდამო, - თქუა 
უფალმან. 


თავი 40 


1 სიტყვა ქმნილი იერემიაის მიმართ უფლისა მიერ შემდგომად 
წარგზავნისა ნაბუზარდანის მიერ მთავარქონდაქარისა 
რადამანით მოყვანებად იგი ყელბორკილითა, ყოვლისა თანა 
განსახლვისა იუდაისასა წარყვანებადთა ბაბილონდ. ? და 
მოიყვანა იგი მთავარქონდაქარმან და ჰრქუა მას: უფალმან 
ღმერთმან შენმან თქუნა ბოროტნი ესე ადგილსა ამას ზედა. 3 
და მოაწინა და ქმნა უფალმან, ვითარც თქუნა: რამეთუ 
შესცოდეთ მას და არა ისმინეთ ჭმისა მისისა, და იქმნა 
თქუენდა სიტყუა ესე. “ და აწ, აჰა, განგვსენ შენ 
კელბორკილთა კელთა შვნთა ზედათაგან დღეს, უკეთუ კეთილ 
არს წინაშე შენსა მოსლვაი ჩუენ თანა ბაბილონად, მოვედ და 
დავადგინნე თუალნი ჩემნი შენ ზედა. და თუ ბოროტ არს 
თუალთა შენთად მოსლვაი ჩუენ თანა ბაბილონდ დაბით, და 
აჰა, ყოველი ქუეყანაი წინაშე შენსა, სადაცა არს კეთილ და 
წრფელ შენდა სლვად, მუნ წარედ, და პირველ ცვალებად 
ჩემდამდე ვიდოდე შენ. ? და მიიქეც გოდოლიაის მიმართ, ძისა 
აქიკამისა, ძისა საფანისსა, რომელი დაადგინა მეფემან 
ბაბილონელმან ქუეყანასა ურიასტანისასა, და დაემკვდრა მის 
თანა შორის ერისა, ხოლო უკეთუ არა ყოველნი კეთილნი 
თუალთა შენთა წინა, სლვად ვიდოდე. და მისცნა მას 
მთავარქონდაქარმან საგარი და ნიჭნი, და წარგზავნა იგი. 9 და 
მოვიდა იერემია გოდოლიას მიმართ, ძისა აქიკამისა, 
მასიფად, და დაჯდა მის თანა საშუალ ერისა დაშთომილისა 
ქუეყანასა მას. ” და ისმინეს ყოველთა მთავართა ძალისა 
ველისაშინაისათა მათ და ძალთა მათთა, ვითარმედ დაადგინა 
მეფემან ბაბილონისამან გოდოლია, ძე აქიკამისი, ქუეყანასა 
ზედა, და ვითარმედ შევედრა მას მამები და დედები მათი და 
ერი მრავალი. და გლახაკთაგან ქუეყანისათა, რომელნი არ 
განასახლნა ბაბილონდ. 8 და მოვიდეს გოდოლიაის მომართ 
მასსიფად: ისმაილ, ძე ნათანისი, და იონან, და იონათან, ძე 
კარიესი, და სარეა, ძე თანაემითისი და ძენი ოფითისნი 


ნეტოფათისისანი, და იეზონია, ძე მაქაათისი, იგინი და 
მამაკაცნი მათნი. ? და ეფუცა მათ გოდოლია, ძე აქიკამისი, 
ძისა საფანისი, და მამაკაცთა მათთა მეტყუელი: ნუ გეშინინყე 
პირისაგან ყრმათა ქალდეველთაისა, დაეშენენით ქუეყანასა 
ზედა, და უქმოდეთ მეფესა ბაბილონისასა. და უმჯობეს იყოს 
თქუენდა. 19 და აჰა, მე ვზი მასიფას შინა დგომად წინა პირსა 
ქალდეველთასა, რომელნი მო-თუ-ვიდენ თქუენ ზედა, და 
თქუენ შეიკრიბეთ ღვნოი და ხილი და შეკრიბეთ ზეთი 
ჭურჭელთა თქუენთა და დაეშენენით ქალაქთა თქუენთა, 
რომელნი შენ დაგეპყრნეს. 11 და ყოველთა იუდიანთა 
ქუეყანისა მოაბისათა და ძეთა ამმონისთა, შორისთა და 
იდუმეასშინათა და ყოვლისა ქუეყანისაშორისთა ესმა, 
ვითარმედ მისცა მეფემან ბაბილონისამან ნეშტი იუდეას შინა, 
ვითარმედ დაადგინა მათ ზედა გოდოლი)ა, ძე აქიკამისი, ძისა 
საფანისი. 12 და მოიქცეს იუდიანნი ყოველთა ადგილთაგან, 
სადაცა განითესნეს მუნ, და მოვიდეს ქუეყანად იუდაისასა 
გოდოლიაის მომართ მასიფად, და შეკრიბეს ღვნოი და ხილი 
მრავალი ფრიად და ზეთი. 13 და იონან, ძე კარიესი, და 
მთავარნი ძალისა ველთაშინაისანი მოვიდეს გოდოლიაის 
მომართ მასიფად და ჰრქუეს მას: 14 უკეთუ უწყებით უწყი, 
ვითარმედ ველთა მეფემან, ძემან ამონისთამან, მოავლინა 
შენდა ისმაილ, ძე ნათანისი, მოკლვად სულისა შენისა. და არა 
ჰრწმენა მათი გოდოლიას, ძესა აქიკამისსა. 12 და ჰრქუა იონან, 
ძემან კარესმან, გოდოლიას იდუმალ მასიფას შინა 
მეტყუელმან: წარვიდე მე და მოვკლა ძე ნათანისი - ისმაილ. 
და ნუ ვინ აგრძნობნ, ნუ სადა მოკლას სული შენი, და 
განითესნენ ყოველნი იუდეანნი შეკრებილნი შენ თანა და 
წარწყმდენ დანაშთომნი იუდაისნი. 19 და თქუა გოდოლია, 
ძემან აქიკამისმან, იონანის მიმართ, ძისა კარესა: ნუ ჰყოფთ 
სიტყვსაებრ შენისა, რამეთუ ტყუილსა იტყვ შენ ძვნად 
ისმაილისსა. 


თავი 41 


1 და იყო თთუესა მეშვდესა, მოვიდა ისმაილ, ძე ნათანისი, ძისა 
ელისამაისი, ნათესავისაგან მეფობისა და ყრმაკნი მეფისანი 
და ათნი მამაკაცნი მათ თანა გოდოლიაის მიმართ მასიფად, 
და ჭამეს მუნ პური ზოგად. 2? და აღდგა ისმაილ, ძე ნათანისი, 
და ათნი მამაკაცნი მის თანა და მოკლეს გოდოლია, რომელი 
დაადგინა მეფემან ბაბილონისამან ქუეყანასა ზედა, 3 და 
ყოველნი იუდეანნი მყოფნი მის თანა მასსიფას და ყოველნი 
ქალდეველნი პოენილნი მუნ და მამაკაცნი ბრძოლისანი 
მოსრნა ისმაილმან. 4 და იყო დღესა მეორესა მოკლვისა 
გოდოლიაისსა მის მიერ, და კაცმან არა ცნა. ? და მოვიდეს 
კაცნი სვქემით და სალიმით და სამარიაით ოთხმეოცნი კაცნი 
დამყვნელნი წუერთანი და დამბძარველნი სამოსელთა 
მათთანი და მეტყებარნი, და მანანაი და გუნდრუკი და ძღუენნი 
ჭელთა შინა მათთა შეღებად სახლად უფლისა. 9 და გამოვიდა 
მიგებებად მათდა ისმაილ მასიფაით, და იგინი ვიდოდეს და 
ტიროდეს. და ვითარცა მიეახლა მათ, ჰრქუა მათ: შევედით 
გოდოლიაისსა, ძისა აქიკამისა. 7 და იყო, შე-რა-ვიდეს საშუალ 
ქალაქისა, მოსრნა იგინი ისმაილმან, და შთაყარნა ჯურღმულსა 
მან და კაცთა მათ მისთანათა. 8 და ათნი კაცნი იპოვნეს მუნ და 
ჰრქუეს ისმაილსა: ნუ მომწყუედ ჩუენ, რამეთუ არიან ჩუენდა 
საუნჯენი ვვლსა შინა, იფქლნი და ქრთილნი და თაფლი და 
ზეთი. და წარჰყდა და არა მოსწყვდნა იგინი შორის ძმათა 
მათთა. ?– ხოლო ჯუღრმული, რომელსა შთაყარნა ისმაილ 
ყოველნი, რომელნი მოსრა გოდოლიაის თანა, ჯურღმული 
დიდი, ესე არს, რომელი ქმნა მეფემან ასა პირისაგან ასაისა, 
მეფისა ისრაცლისა, ესე აღავსო ისმაილმან წყლულებითა. 19 
და მიაქცია ისმაილმან ყოველი ერი დაშთომილი მასსიფას და 
ასულნი მეფისანი, რომელნი შეჰვედრნა მთავარქონდაქარმან 
გოდოლისს, ძესა აქიკამისსა. და აღიმსთო ისმაილ და 
წარვიდა წიაღ ძეთა ამმონისთა, 11 და ესმნეს იოანანს, ძესა 
კარიესსა და ყოველთა მთავართა ძალისათა მისთანათა 


ყოველნი ძვრნი, რომელნი ქმნნა ისმაილმან, ძემან 
ნათანისმან. 12 და შეკრიბეს ყოველი ლაშქარი მათი და 
მივიდეს ბრძოლად მისსა. და პოეს იგი წყალსა ზედა 
მრავალსა გაბაონს შინა. 13 და იყო, ვითარცა იხილა ყოველმან 
ერმან ისმაილისთანამან იონან და მთავარნი ძლიერებისანი 
მისთანანი, განიხარეს. 14 და მოაქცია ყოველმან ერმან, 
რომელი წარტყუენა ისმაელმან მასსეფაილთ, და მოქცეულნი 
მოვიდეს იონანის მომართ, ძისა კარიესისა. 12 ხოლო ისმაილ, 
ძე ნათანისი, განერა რვათა კაცთა თანა პირისაგან 
იოანნანისსა, და მივიდა ძეთა მიმართ ამმონისთა. 195 და 
მიიხუნა იოანან, ძემან კარისმან, და ყოველთა მთავართა 
ძალისათა მისთანათა ყოველნი ნეშტნი ერისანი, რომელნი 
უკმოაქცინა ისმაილისაგან, ძისა ნათანისა, შემდგომად 
მოკლვისა გოდოლიაისისა, ძისა აქიკამისისა, ძლიერნი კაცნი 
ბრძოლასა შინა, და დედანი და ნეშტნი და საჭურისნი, 
რომელნი მოაქცინა გაბაონით. 17 და წარვიდეს და დასხდეს 
ქუეყანასა შინა ბიროათამისა, ბეთლემით კერძოსა, წარსლვად 
ეგვპტედ. 18 პირისაგან ქალდეველთასა, რამეთუ შიშნეულ 
იქმნნეს პირისაგან მათისა, რამეთუ მოკლა ისმაილმან 
გოდოლია, რომელი დაადგინა მეფემან ბაბილონისამან 


ქუეყანასა ზედა. 


თავი 42 


1 და მოუჟდეს ყოველნი მთავარნი ძლიერებისანი და იოანან, 
ძე კარესი, და აზარია, ძე მაასესი, და ყოველი ერი კნინითგან 
დიდამდე ? მათდა იერემიას წინაისწარმეტყუელსა და ჰრქუეს 
მას: დავარდინ წყალობაი ჩუენი წინაშე პირისა შენისა და 
ილოცე წინაშე უფლისა მიმართ ღმრთისა ნეშტთა ამათთვს, 
რამეთუ დავშთით მცირედნი მრავალთაგან, ვითარცა თუალნი 
შენნი ხედვენ. 3 და გვთხარნ ჩუენ უფალმან ღმერთმან გზაი, 
რომელსა ვიდოდით მას ზედა და სიტყუაი, რომელ ვყოთ. 49 და 
ჰრქუა მათ იერემია წინაისწარმეტყუელმან: მესმა, აჰა, მე 
ვილოცო თქუენთვს უფლისა მიმართ ღმრთისა ჩუენისა 
სიტყუათაებრ თქუენთა. და იყოს, სიტყუაი, რომელიცა მომიგოს 
უფალმან, მიგითხრა თქუენ, არა დავფარო თქუენგან თქუმაი. 2? 
და მათ ჰრქუეს ირემიას: იყავნ უფალი ჩუენდა მოწამედ 
მართლად და სარწმუნოდ, ვითარმედ ყოვლისა სიტყვსაებრ, 
რომლითაცა მოგავლინოს შენ უფალმან ღმერთმან ჩვენდა 
მომართ, ეგრეთ ვყოთ, 9 დაღათუ კეთილად, დაღათუ 
ბოროტად ჟქმისა უფლისა ღმრთისა ჩუენისა, რომლისა ჩუენ 
მიგავლენთ შენ მისსა, ვისმინოთ, რაითა უმჯობეს იყოს ჩუენდა, 
რამეთუ ვისმინოთ ყმისა უფლისა ღმრთისა ჩუენისა. 7” და იქმნა 
შემდგომად დღეთა ათთასა, იყო სიტყუაი უფლისაი იერემიას 
მიმართ. 8 და მიუწოდა იერემია იოანანს, ძესა კარიესისა, და 
მთავართა ძლიერებისათა მისთანათა, და ყოველსა ერსა 
კნინითგან მიდიდამდე. ? და ჰრქუა მათ: ესრეთ თქვა უფალმან 
ღმერთმან ისრაელისამან, რომლისა-იგი მიმავლინეთ მე 
დათხევად წყალობა თქუენი წინაშე მისსა. 19 უკუეთუ 
მსხდომარენი სხდეთ ქუეყანასა ამას შინა, აღგაშენნე თქუენ და 
არა დაგარღვნე. და დაგნერგნე თქუენ და არა აღმოგფხურნე, 
რამეთუ დაცხრომილ ვარ ბოროტთაგან, რომელნი გიყვენ 
თქუენ. 11 ნუ გეშინინყე პირისაგან მეფისა ბაბილონისა, 
რომლისა თქუენ გეშინის, პირისაგან მისისა ნუ გეშინისყე, - 
თქუა უფალმან, - რამეთუ თქუენ თანა ვარ განრინებად 


თქუენდა და ცხოვნებად თქუენდა ყელისაგან მისისა. 12 და მე 
გცე თქუენ წყალობა და შეგიწყალნე თქუენ, და მიგაქცინე 
თქვენ ქუეყანად თქუენდა. 15 და უკეთუ იტყვთ თქუენ: არა 
დავსხდეთ ქუეყანასა ამას შინა, არსმენისათვს ყმისა უფლისა 
ღმრთისა ჩუენისა, 14 ვითარმედ ქუეყანად ეგვპტისა შევიდეთ, 
და არა ვიხილოთ ბრძოლაი და კმაი საყვრისაი არა ვისმინოთ, 
და პური არა გუშიოდის, და მუნ დავეშენნეთ. 12 ამისთვს 
ისმინეთ სიტყუაი უფლისაი ნეშტთა იუდაისთა, - ესრეთ თქუა 
უფალმან ძალთამან, ღმერთმან ისრაელისამან: უკუეთუ თქუენ 
მისცეთ პირი თქუენი ეგვპტედ მიმართ და შეხვდეთ მუნ 
დაშენებად. 19 და იყოს მახვლი, რომლისა თქუენ გეშინის, 
პირისაგან მისისა, გპოვნეს თქუენ ქუეყანასა შინა ეგვპტისასა, 
და სიყმილი, რომლისა თქუენ სიტყუაი გაქუსყე სივლტოლად 
პირისაგან მისისა, გეწიოს თქუენ უკუანა თქუენსა ეგვპტეს შინა, 
და მუნ მოჰკუდეთ. 17 და იყვნენ ყოველნი კაცნი და ყოველნი 
სხუანი ნათესავნი მოსრულნი პირითა მათითა ქუეყანად 
ეგვპტისა, დამკვდრებად მუნ, და მოაკლდენ მახვლისა მიერ და 
სიყმილისა მიერ და არა იყოს მათი არავინ განრინებულ 
ბოროტთაგან, რომელთა მე მოვაწევ მათ ზედა. 18 რამეთუ 
ესრეთ თქუა უფალმან ძალთამან, ღმერთმან ისრაელისამან: 
ვითარცა დასწუთა გულისწყრომაი ჩემი დამკვდრებულთა ზედა 
იერუსალიმისათა, ეგრეთ დაგწთუეს გულისწყრომაი ჩემი თქუენ 
ზედა შესლვასა თქვენსა ეგვპტედ, და იყუნეთ უვალად, და 
კელისქუემეებ, და საწყევარად და საყუედრელად, და არა 
იხილოთ არღა მერმე ადგილი ესე. 1? ესრეთ თქუა უფალმან 
თქუენ ზედა, დაშთომილთა იუდაისთა: ნუ შეხუალთ ეგვპტედ და 
აწ მცნობელთა ცანთ, რამეთუ მე შეგწამებ თქუენ, 2? ვითარმედ 
ბოროტი ჰყავთ სულთა შინა თქუენთა, მიმავლენელთა ჩემთა 
და მეტყუელთა ჩემთა: ილოცე ჩუენთვს უფლისა მიმართ და 
ყოველთაებრ, რაოდენნიცა გრქუნეს შენ უფალმან, გვთხარ 
ჩუენ, და ვყვნეთ. 21 და გითხარ თქუენ დღეს, და არა ისმინეთ 
კმისა უფლისა ღმრთისა თქუენისაი, რომლითა მომავლინა მე 
თქუენდა. 22 და აწ უწყოდეთ, რამეთუ მახვლისა მიერ და 
სიყმილისა მიერ და სიკუდილისა მიერ მოაკლდეთ ადგილსა 
შინა, რომელსა თქუენ ილოცავთ შესლვად დამკვდრებად მუნ. 


თავი 43 


1 და იქმნა, ვითარცა დასცხრა იერემია მეტყუელი ერისა 
მიმართ ყოველთა ამათ სიტყუათა უფლისა ღმრთისა 
მათისათა, რომელ მოავლინნა უფალმან ღმერთმან მათა 
ყოველნი სიტყუანი ესე. 2? და თქუა აზარია, ძემან მაასესმან, და 
იოანან, ძემან კარიესმან, და ყოველთა მამაკაცთა 
ამპარტავანთა მეტყუელთა იერემიაისთა მთქმელთა: ტყუილ 
არს, არ მოგავლინა შენ უფალმან ჩუენდა მომართ 
მეტყუელმან: ნუ შეხუალთ ეგვპტედ დამკვდრებად მუნ, – 
არამედ ბარუქ, ძე ნირისი, აღგძრავს შენ ჩუენდა მომართ, 
რაითა მიმცნეს ჩუენ ყელთა ქალდეველთასა მოკუდენად 
ჩუენდა და განსახლვად ჩუენდა ბაბილონად. “ და არა ესმინა 
იოანან, ძე კარიესი, და ყოველნი მთავარნი ძალისანი და 
ყოველი ერი ჟმასა უფლისასა დაშენებად იუდას შორის. ? და 
მიიყვანნა იოანან, ძემან კარიესმან, და ყოველთა მთავართა 
ძალისათა ყოველნი დაშთომილნი იუდაისანი, უკმოქცეულნი 
ყოველთაგან ნათესავთა, სადა განთესულ იყვნეს, მუნ 
დამკვდრებად ქუეყანასა იუდაისასა, 9 მამები და დედები და 
ჩჩვლები და ერი და ასულნი მეფისანი და სულნი, რომელნი 
დაუტევნა ნაბუზარდან მთავარქონდაქარმან გოდოლიას თანა, 
ძესა აქიკამისსა, ძისა საფანისსა, და იერემია 
წინაისწარმეტყუელი და ბარუქ, ძე ნირისი. 7 და შთავიდეს 
ეგვპტედ არსმენისა მიერ მათგან ყმისა უფლისასა, და მივიდეს 
ვიდრე ტაფნადმდე. 8 და იქმნა სიტყუაი უფლისა იერემიაის 
მიმართ ტაფნას შინა მეტყუელი: 9? მოიხუენ თავისა შენისად 
ქვანი დიდნი და დამალენ იგინი მალულსა შინა და ალიზსა 
შორის წინა კართა თანა სახლისა ფარაოისთა, ტაფნათს შინა, 
წინაშე თვალთა ძეთა იუდაისათა. 19 და ჰრქუა: ესრეთ თქუა 
უფალმან ძალთამან, ღმერთმან ისრაელისამან: აჰა, მე 
მივავლინო და მოვიყვანო ნაბუქოდონოსორ, მეფე 
ბაბილონისაი, მონაი ჩემი, და დადგას საყდარი მისი ზედა 
კერძო ქვათა ამათ, რომელნი დავმალენ, და დასხნეს 


საჭურველნიცა მისნი ზედა კერძო მათსა, და აღიხუნეს 
საჭურველნი მისნი მათგან, 11 და შევიდეს და მოსრას ქუეყანაი 
ეგვპტისაი, რომელნი სიკუდიდ სიკუდილსა, და რომელნი 
განსახლვად განსახლვასა, და რომელნი მახვლად მახვლსა. 12 
და აღატყინოს ცეცხლი სახლებსა შინა ღმერთთა მათთასა, და 
დაცეცხლნეს იგინი, და განტისნოს ქუეყანაი ეგვპტისაი, 
ვითარცა განსტისნავს მწყემსი სამოსელსა თვსსა, და განვიდეს 
მშვდობით. 13 და შემუსრნეს სუეტნი მზისქალაქისანი 
ენონსშინანი, და სახლნი ღმერთთა მათთანი დაწუნეს 
ცეცხლითა. 


თავი 44 


1 სიტყუალ ქმნილი იერემიას მიმართ უფლისა მიერ ყოველთა 
ზედა იუდეანთა, დამკვდრებულთა ეგვპტეს შინა და 
მსხდომარეთა შორის ტაფნასა და მაადულოსა და მემფისა და 
ქუეყანასა შინა პათურისსა მეტყუელი: ? ესრეთ თქვა უცალმან 
ძალთამან, ღმერთმან ისრაელისამან: თქუენ იხილენით 
ყოველნი ძვრნი, რომელნი მოვკადენ იერუსალემსა ზედა და 
ქალაქთა ზედა იუდაისთა, და აჰა, არიან უშენ დღესა ამას 
მკვდრთაგან 3 პირისაგან უკეთურებისა მათისა, რომელი ქმნეს 
განსამწარებელად ჩემდა წარსრულთა კუმევად და კუთნვად 
ღმერთთა სხუათა, რომელნი არ იცოდენით თქუენ და მამათა 
თქუენთა, 4 და მივავლენდ თქუენდა ყრმათა ჩემთა 
წინაისწარმეტყუელთა აღმსთობი და მიმავლენელი და 
მეტყუელნი: ნუ იქმთ საქმესა შეგინებისა ამისსა, რომელი 
მოვიძულე. ? და არა ისმინეს ჩემი, და არა მოყვეს ყური მათი 
მოქცევად უკეთურებისაგან მათისა, არკუმევისა ღმერთთა 
სხვათასა. 9 და დასწუთა რისხვაი ჩემი და გულისწყრომაი ჩემი, 
და აღეტყინა ცეცხლი ბჭეთა შორის იუდაისათა და გარეშე 
იერუსალცმსა და იქმნეს აღსაოჭრებელად და უგზოდ, ვითარცა 
დღესა ამას. 7 და აწ ესრეთ თქუა უფალმან საბაოთისამან, 
ღმერთმან ისრაცლისმან: რაისათვს თქუენ იქმთ ბოროტთა 
დიდთა სულთა ზედა თქუენთა? მოკუეთად თქუენი მამაცი და 
დიაცი, ჩჩვლი და მწოარი შორისისაგან იუდაისასა 
არდატევებისათვს თქუენგანსა არცა ერთსა, 8 განმწარებისათვს 
ჩემისა საქმეთა მიერ ყელთა თქვენთაისა, კუმევითა ღმერთთა 
სხუათათა ქუეყანასა ეგვპტისასა, სადა შეხუედით მსხემობად 
მუნ, რაითა აღმოიჭრნეთ და რაითა იქმნეთ საწყევარად და 
საყუედრელად წარმართთა შორის ? არდავიწყებითა თქვენგან 
ძვრთა მამათა თქუენთასა, და ძვრთა თქუენთა, და ძვრთა 
მეფეთა იუდაისათასა, და ძვრთა ცოლთა მათთასა და ძვრთა 
ცოლთა თქუენთასა, რომელნი ქმნეს ქუეყანასა შინა იუდაისასა 
და გარეშე იერუსალცმისა. 19 და არა დასცხრეს ვიდრე 


დღისამდე ამის, და არ შეიშინეს, და არცა ერჩდეს შჯულთა 
ჩემთა, და არა ვიდოდეს უკანა ბრძანებათა ჩემთა, რომელნი 
მივსცენ წინაშე პირსა მამათა მათთასა და წინაშე პირსა მათსა. 
11 ამისთვს ამათ იტყვს უფალი ძალთაი, ღმერთი ისრაცლისა: 
აჰა, მე დავამტკიცებ პირსა ჩემსა თქუენ ზედა ბოროტთათვს 
მოსრულება ყოვლისა იუდაისასა. 12 და მიიხუნენ დანაშთომნი 
იუდაისნი დამსხმელნი პირთა მათთანი შესლვად ქუეყანად 
ეგვპტისა მსხემობად მუნ, წარწყმედისათვს ყოველთა ნაშობთა 
იუდაისათა ეგვპტესშინათა. და დაეცნენ მახვლისა მიერ და 
სიყმილისა, და მოაკლდენ კნინითგან ვიდრე დიდადმდე, და 
მახვლითა და სიყმილითა მოკუდენ, და იყუნენ საფიცად და 
წარსაწყმედელად, დასაწყევარად და საყუედრელად. 13 და 
ზედმივიხილო მსხდომარეთა ზედა ეგვპტეს შინა, ვითარცა 
ზედმივიხილე იერუსალცმსა ზედა მახვლისა მიერ და 
სიყმილისა და სიკუდილისა. 14 და არა იყოს მათდა 
განრინებული, არცა დაშთომილი არცა ერთი ნეშტთაგანი 
იუდაისათა მოსრულთაი მსხემობად ქუეყანასა შორის 
ეგვპტისასა, მიქცევად ქუეყანადვე იუდაისსა, რომელსა ზედა 
იგინი ესვენ სულითა მათითა მიქცევად მუნ, არა მიიქცენ 
თვნიერ მხოლოდ განლტოლვილნნი, ესე იგი არს, 
განრომილნი. 15 და მიუგეს იერემიას ყოველთა მამაკაცთა 
მეცნიერთა, ვითარ უკმევენ ცოლნი მათნი ღმერთთა სხვათა და 
ყოველთა დედათა მდგომარეთა, შესაკრებელმან დიდმან და 
ყოველმან ერმან მსხდომარეთა ქუეყანასა ეგვპტისასა, 
ქუეყანასა პათოქსისასა, მეტყუელთა: 15 სიტყუაი, რომელ სთქუ 
ჩუენდამო სახელითა უფლისაითა, არა გისმინოთ შენ, 17 
რამეთუ მყოფელთა ვყოთ ყოველი სიტყუაი, რომელი 
გამოვიდეს პირისაგან ჩუენისა კუმევად მეფეას ცისასა და 
ზორვად მისსა საზორველთა, ვითარიგი ვყავთ ჩუენ, და მამათა 
ჩუენთა, და მთავართა ჩუენთა და მეფეთა ჩუენთა ქალაქთა 
შინა იუდაისათა და გამოსავალთა იერუსალცმისათა, და 
აღვივსენით პურითა, და ვიქმნენით ტკბილ და ძვრნი არ 
ვიხილენით. 18 და ვითარცა მოვაკლეთ მკუმეველთა მეფიას 
ცისასა, და მზორველთა მისდა საზორველთასა ნაკლულევან 
ვიქმნენით ყოველნი ჩუენ, და მახვლისა მიერ და სიყმილისა 


მოვაკლდით. 13? და დედათა თქუეს: და რამეთუ უკმევთ ჩუენ 
მეფეას ცისასა და უზორავთ მას საზორველთა, ნუ თვნიერ 
ქმართა ჩუენთასა უქმენით მას მსუნევანნი, და უგენით მას 
საგებნი. 2? და ჰრქუა იერემია ყოველსა ერსა ძლიერთა და 
დედებსა, და ყოველსა ერსა მიმგებელთა მისდა სიტყუათასა 
მეტყუელმან: 21 არა საკუმეველსა რომელსა აკუმევდით 
ქალაქთა შორის იუდაისათა და გამოსავალთა შორის 
იერუსალცსმისათა თქუენ და მამანი თქუენნი, და მეფენი 
თქუენნი, და მთავარნი თქუენნი და ერი ქუეყანისაი? მოივსენა 
უფალმან და აღვიდა გულსა ზედა მისსა. 22 და ვერ უძლებდა 
მერმე თავს-დებად უფალი პირისაგან უკეთურებისა 
სიმარჯუეთა თქუენთაისა და საძაგელებათა თქუენთაისა, 
რომელნი ჰქმნენით, და იქმნა ქუეყანაი თქუენი 
მოსაოყრებელად, და უვალად და საწყევარად არყოფისა მიერ 
მკვდრთასა, ვითარცა დღესა ამას პირისაგან, 22 რომლითა 
უკუმევდით და რომლითა შესცოდეთ უფალსა, და არა ისმინეთ 
ჟკმისა უფლისაი, და შჯულსა შინა მისსა და წამებათა შორის 
მისთა, და ბრძანებათა ზედა მისთა არა ხვდოდეთ. და გპოვნეს 
თქუენ ბოროტთა ამათ, ვითარცა დღესა ამას. 24 და ჰრქუა 
იერემია ყოველსა ერსა და დედებსა: ისმინეთ სიტყუაი 
უფლისაი ყოველმან იუდამან ქუეყანასა შინა ეგვპტისასა. 29 
ამათ იტყვს უფალი ძალთაი, ღმერთი ისრაცლისაი: თქუენ და 
ცოლთა თქუენთა სთქუთ პირითა თქუენითა, და ყჟელითა 
თქუენითა აღასრულეთ მეტყუელთა: მყოფელთა ყვნეთ 
აღსაარებანი ჩუენნი, რომელნი აღვიარენით კუმევად მეფიას 
ცისასა, და სწრაფაი გებად მისსა საგებთა დადგრომილნი 
დაადგერით აღსარებათა თქუენთა, და მყოფელთა ჰყვენით 
აღთქმანი თქუენნი. 25 ამისთვს ისმინეთ სიტყუაი უფლისაი 
ყოველმან იუდამან, მსხდომარეთა ქუეყანასა შინა ეგვპტისასა: 
აჰა, მე ვფუცე სახელსა ჩემსა დიდსა, - თქუა უფალძან 
ღმერთმან: უკუეთუ იყოს მერმე სახელი ჩემი წოდებულ პირითა 
ყოვლისა იუდეანისა მეტყუელისაითა. ცხოველ არს უფალი 
ღმერთი ყოველსა შინა ქუეყანასა ეგვპტისასა. 27 რამეთუ მე 
ვიღვძე ბოროტებად მათდა, და არა კვთილობად და 
მოაკლდეს ყოველი იუდაი, დამკვდრებულნი ქუეყანასა შინა 


ეგვპტისასა მახვლისა მიერ და სიყმილისა, ვიდრემდის არა 
მოაკლდენ. 28 და განრინებულნი მახვლისაგან მიიქცენ 
ქუეყანით ეგვპტით, ქუეყანად იუდასასა კნინნი რიცხვთა, და 
ცნან ყოველთა ნეშტთა იუდაისათა, მსხემთა ქუეყანასა შინა 
ეგვპტისასა, სიტყუაი, თუ ვისი დაადგრეს - ჩემი ანუ მათი. 29 და 
ესე თქუენდა სასწაულ, იხილო, რამეთუ მე ზედმოვიხილო 
თქუენ ზედა ადგილსა ამას შინა ბოროტებად, რათა სცნათ, 
ვითარმედ დადგრომით დაადგრენ სიტყვანი ჩემნი თქუენ ზედა 
ბოროტებად. 39 ესრეთ თქუა უფალმან: აჰა, მე მივსცემ 
ფარაოს, უფროსსა მეფისა ეგვპტისასა განცემულად ყჭელებსა 
მტერთა მისთასა და ჭელებსა მეძიებელთა სულისა მისისათასა, 
ვითარცა მივეც სედეკია, მეფე იუდაისი, კელთა 
ნაბუქოდონოსორ მეფისა ბაბილოვნისათა მტერისა მისისა და 
მეძიებელისა სულისა მისისათა. 


თავი 45 


1 სიტყვა, რომელ თქუა იერემია წინაისწარმეტყუელმან ბარუქის 
მიმართ, ძისა ნირისსა, ოდეს დაწერნა სიტყვანი ესე წიგნსა 
შინა პირისაგან იერემიაისსა, წელსა მეოთხესა იოაკიმისა, ძისა 
იოსიაისისა, მეფისა იუდაისსა. 2 ესრეთ თქუა უფალმან 
ღმერთმან ისრაილისამან შენ ზედა, ბარუქ, 3 რამეთუ სთქუ: ვა0 
მე, ვაი მე, რამეთუ შესძინა უფალმან შრომაი ტკივილსა ზედა 
ჩემსა, დავიძინე სულთქმათა შინა, განსუენება ვერ ვპოე. 4 
ვარქუ მას, ესრეთ თქუა უფალმან: აჰა, მე აღვაშენე, მე 
დავარღუევ და, რომელნი დავჰნერგენ, მე აღმოვფხური მით, 
ქუეყანითურთ ყოვლით. ? და შენ ეძიებ თავისა შენისა დიდთა? 
ნუ ეძიებ, რამეთუ, აჰა, მოვაწევ მე ძვრთა ყოველსა ზედა 
ჭკორციელსა, - იტყვს უფალი, - და მივსცე სული შენი 
მოსაპოვნელად ყოველსა შინა ადგილსა, სადაცა ხვდოდი მუნ. 


თავი 46 


1 სიტყვა, ქმნილი უფლისა მიერ იერემიაის მიმართ 
წინაისწარმეტყუელისა, ყოველთა ზედა წარმართთა 
ეგვპტისათა, 2 ძალსა ზედა ფარაო ნექაოისსა, მეფისა 
ეგვპტისა, რომელი იყო მდინარესა ზედა ევფრატსა, ქარამის 
შინა, რომელი დასცა მეფემან ბაბილონისამან 
ნაბუქოდონოსორ, წელსა მეოთხესა იოაკიმ ძისა იოსიაისსა, 
მეფისა იუდაისასა. 3 აღიხუენით საჭურველნი და ფარები 
მიიხუენით ბრძოლად მიმართ, “ დაასხენით ცხენებსა, 
ამყჟედრდით ცხენოსანნი და განჰმზადენით ჩაფხუტნი თავთა 
მიერ თქუენთა. წარმოიღეთ ჰოროლები, შთაიცუთ ჯაჭუ-ჭური 
თქუენი. 2 რად? რამეთუ ამათ ეშინის და შეიქცევიან უკუღმართ 
მით, რამეთუ ძლიერნი მათნი მოისრნენ, ლტოლვით 
ივლტოდეს და არ შემოიქცეს გარემოცვულნი გარემოის, - 
იტყვს უფალი. 59 ნუ ივლტინ მალე და ნუ განერებინ ძლიერი 
ჩრდილოით კერძო ევფრატსა ზედა მოუძლურდეს, და დაეცნეს. 
7 ვინ ესე, ვითარცა მდინარე აღმოვიდეს და ვითარცა 
მდინარენი აღელვებს წყალთა მისთა? 8 წყალი ეგვპტე, 
ვითარცა მდინარე, აღმოვალს და, ვითარცა მდინარენი, 
აღსძრავს ღელვათა მისთა და იტყვს: აღვიდე, და დავფარო 
ქუეყანაი, და წარვწყმიდო ქალაქი და დამკვდრებულნი მას 
შინა. ? აღსხედით ცხენთა ზედა, განჰმზადენით საჭურველნი, 
გამოვედით მებრძოლნი ეთიოპელნი და ლიბიელნი, ჭურვილნი 
საჭურველებითა, და ლუდნი აღვედით, მოირათხთ მშვლდი. 19 
და დღე იგი უფლისა ღმრთისა ჩუენისა დღე შურისძიებისა არს, 
ძიებად შური მტერთა მისთა, შეჭამნეს მახვლმან და განძღეს 
და დაითროს სისხლისაგან მათისა, რამეთუ მსხუერპლი 
უფლისა საბაოთისაი ქუეყანასა ზედა ჩრდილოსა, მდინარესა 
ზედა ევფრატსა. 11 აღვედ გალადდმი და მოიღე რეტინე 
ქალწულისა, ასულისა ეგვპტისა. ამაოდ ჰამრავლენ კურნებანი 
შენნი, სარგებელ არა არიან შენდა. 12 ესმა წარმართთა ყმისა 
შენისაი და ღაღადებისაგან შენისა აღივსო ქუეყანაი, რამეთუ 


მბრძოლი მბრძოლისა მიმართ მოუძლურდა, ერთბამად 
დაეცნეს ორნივე, 132 რომელნი თქუნა უფალმან ყელითა 
იერემია წინაისწარმეტყუელისათა მოსლვისათვს 
ნაბუქოდონოსორისსა, მეფისა ბაბილონისა, 
დასამორჩილებელად ქუეყანასა ეგვპტისასა. 14 მიუთხართ 
შორის ეგვპტისა, და სასმენელ-ყავთ შორის მაგდოლოისა, და 
დაჰმოწმეთ შორის მემფისა და შორის ტაფნისა. თქუთ: ზედ 
დადეგ და განჰძზადე თავი შენი, რამეთუ შეჭამა მახვლმან 
ბრწამლი შენი. 12 მით, რამეთუ ივლტოდა აპის ზუარაკი 
რჩეული შენი, ვერ დადგა, რამეთუ უფალმან დაჰყჯსნა იგი. 15 
და სიმრავლე მოუძლურდა და დაეცა, კაცადი მოყუსისა 
მიმართ თვსისა იტყოდა და თქუა: აღვდგეთ და მივიქცეთ 
ერისა მიმართ ჩუენისა და მამულისა მიმართ ჩუენისა 
პირისაგან მახვლისა ელლინებრისა. 17 მოუწოდეთ სახელსა 
ფარაო ნექაოისსა, მეფისა ეგვპტისა: საონ ესერე მოიდ. 18 
ცხოველ ვარ მე, - იტყვს უფალი ღმერთი, - მეფე ძალთა 
სახელი მისი, რამეთუ ვითარცა არს თაბორი მთათა შორის, და 
ვითარცა კარმელი ზღუასა შორის, ეგრეთ მოვიდეს. 19 
ჭურჭელნი ტყუეობისანი იქმნენ თავისა შენისად. მკვდრობამან 
ასულისა ეგვპტისამან, რამეთუ მემფი უჩინო საქმნელად იყოს, 
და ეწოდოს ვაება არყოფისაგან მკვდრთა მის შორის. 29 
დიაკეული კარგი და შემკული ეგვპტე, გამონახეთქი 
ჩრდილოით მოვიდა მის ზედა. 21 და მორეწენი მისნი მის 
შორის, ვითარცა ზუარაკნი ჭამებულნი მით, რამეთუ იგინიცა 
მიიქცეს და ივლტოდეს ერთბამად, ვერ დადგეს, რამეთუ დღე 
წარწყმედისაი მოიწია მათ ზედა და დღე შურისძიებისა 
მათისაი. 22 ყმაი მათი, ვითარცა გუელისა მსტვნავისა, რამეთუ 
ქვშასა ზედა ვიდოდიან, ცულებისა მიერ მოვიდენ მის ზედა, 
ვითარცა მკოდელნი ხეთანი. 23 მოკაფეთ მაღნარი მისი, - 
იტყვს უფალი, - რამეთუ არღა ეოცნოს, რამეთუ განმრავლდეს 
უფროის მკალთასა, და არა არს რიცხვ მათი. 24 ჰრცხუენა 
ასულსა ეგვპტისასა, მიეცა ყელთა ერისა 
ჩრდილოითგამოისათა. 22 თქუა უფალმან ძალთამან, 
ღმერთმან ისრაილისამან: აჰა, შურსა ვიგებ ძისა მისისა 


ამმონისსა და ფარაოსა და ეგვპტესა ზედა, და ღმერთთა ზედა 
მისთა, და მეფეთა ზედა მისთა, და ფარაოს ზედა და მოსავთა 
ზედა მისდამი. 29 და მივსცნე იგინი ყელთა მეძიებელთა 
სულისა მათისათა და ყელთა ნაბუქოდონოსორ, მეფისა 
ბაბილონისასა, და ყელთა მონათა მისთასა. ამის შემდგომად 
დაყუდნეს დღეთაებრ პირველთა, - იტყვს უფალი. 27 ხოლო 
შენ ნუ შეშინდები, მონაო ჩემო იაკობ! ნუცა სწიწნეულობ, 
ისრაილ, მით, რამეთუ, აჰა, მე გიყსნი შორით და თესლსა 
შენსა ტყუეობისაგან მათისა. და მოიქცეს იაკობ და დაყუდნეს, 
და დაიძინოს, და არა იყოს მაშფოთებელი მისი. 28 და შენ ნუ 
გეშინინ, ყრმაო ჩემო იაკობ, იტყვს უფალი, რამეთუ შენთანა მე 
ვარ. უშიში, და შუებული განცემულ იქმნა, რამეთუ ვყო 
აღსასრული შორის ყოველსა ნათესავსა, რომელთა მიმართ 
განგაგარეე შენ მუნ, ხოლო შენი არა ვყო მოკლება. და 
გწუართო შენ მსჯავრით, და უბრალოობით არ უბრალოგყო 
შენ. 


თავი 47 


1 სიტყუაი, რომელი იქმნა იერემიაის მიმართ 
წინაისწარმეტყუელისა უცხოტომთა ზედა, პირველ განწყობისა 
ფარაოის ღაზაისა. 2 ამათ იტყვს უფალი: აჰა, წყალნი 
აღმოვლენ ჩრდილოითა, და იყვნენ ღუარად წარმღუნელად და 
წარრღუნან ქუეყანაი და სავსებაი მისი, ქალაქი და 
დამკვდრებულნი მას შინა. და ღაღადებდენ კაცნი, და 
ვალალებდენ ყოველნი დამკვდრებულნი ქუეყანისანი 3 
კმისაგან მიმართებისა მისისა, და საჭურველები ფერკთა 
მათთა ძლიერთაისა, და ძრვისაგან ეტლთა მათთაისა და ყმისა 
ურმისთვალთა მათთაისა, არა მოიქცეს მამანი ძეთა ზედა 
მათთა. 4 მორჩილებისაგან ყელთა მათთაისა დღესა შინა 
მომავალსა წარწყმედად ყოველთა უცხოტომთა, და განვრყუნე 
ტვროსი და სიდონი და ყოველნი ნეშტნი შემწეობისა მათისანი, 
რამეთუ მოჰსრავს უფალი დაშთომილთა ჭალაკებისათა. ? ახს 
სიმტიერე ღაზასა ზედა, განვარდა ასკალონი და ნეშტნი 
ენაკიმეთნი, ვიდრემდის შეკრბებოდით, ვიდრემდის ჰკუეთ, 9 
მახვლო უფლისაო, ვიდრემდის არა დაჰყუდნები, კუალად ეგე 
ქარქაშსა შენსა, განისუენე და დაყუდენ, ” ვითარ დაყუდნეს. და 
უფალმან ამცნო მას ასკალონსა ზედა და ზღვსკიდისათა ზედა, 
და ნეშტთა ზედა აღდგომად. 


თავი 48 


1 მოაბსა ესრეთ თქვა, უფალმან ძალთამან, ღმერთმან 
ისრაილისამან: ვაი ნაბავსა ზედა, რამეთუ წარწყმდა, მოისპო, 
წარღებულ იქმნა კარიათიმი. სირცხვლეულ იქმნა სიმაგრე 
მასოგასა და იძლია. 2 არღარა არს მერმე მუღრობაი ესსებონს 
შინა მოაბისასა, ისიტყუნეს მის ზედა ძვრნი, მოვედით და 
მოვჰკუეთოთ იგი ნათესავისაგან და დაცხრომით დასცხრეს, 
უკუანა შენსა ვიდოდეს ოდეს მახვლი, 3 რამეთუ ჭმა0 
მღაღადებელთაი მთათაგან ორონაიმისათასა, ღაღადება 
შემუსრვილებასა მოსრვითა დიდითა. “ შეიმუსრა მოაბი. 
მიუთხართ ზოგორად მიმართ უჭაბუკესთა მისთა, ? რამეთუ 
აღივსო ალაოთი ტირილითა, რამეთუ აღსავალისა მიერ 
ფიქლოანისა აღვიდეს მტირალი ტირილისა მიერ, გზასა ზედა 
მთათა ორონაიმისათასა. ღაღადებაი შემუსრვილებისაი და 
ჭირი მტერთა ესმა. 5 ივლტოდეთ და განარინენით სულნი 
თქუენნი და იქმნენით, ვითარცა ვირი ველური უდაბნოს შინა, 7 
ვინათგან ესევდ სიმაგრეთა მიმართ შენთა, მოვიდენ შენდა 
ჭირნი და შეგიპყრანცა შენ, და გამოვიდეს ქამოს ტყუცობად 
მღდელნი მისნი და მთავარნი მისნი ერთბამად. 8 და მოვიდეს 
მოსრვა ყოველსა ზედა ქალაქსა, და ქალაქი არა განერეს, და 
წარწყმდეს ღელე, და მოისრას ველობი, ვითარცა თქუა 
უფალმან: 3? ეცით სასწაული მოაბსა, რამეთუ ნთებით აღენთოს 
და ყოველნი ქალაქნი მისნი უვალად იყუნენ არ ყოფისაგან 
დამკვდრებულისა მის შორის, ვინავე მყოფსა მას შინა. 19 
წყეულ იყავნ მოქმედი საქმესა უფლისასა უდებებით, და წყეულ 
იყავნ განმმარტებელი მახვლისა მისისაი სისხლისაგან. 11 
განისუენა მოაბმან სიყრმისაგან, და მოსავ იყო დიდებასა ზედა 
მისსა, და არ შთაასხმიდა ჭურჭლისაგან ჭურჭლად, და 
გარდასახლებად არა ვიდოდა. ამისთვს არს გემოი მისი მის 
თანა და საყნოსი მისი არა მოაკლდა. 12 ამისთვს, აჰა, დღენი 
მოვლენ, - თქვა უფალმან, - და მიავლინნე მის ზედა 
დამდრეკელნი და დადრიკონ იგი და ჭურჭელნი მისნი და 


დააწულილენ და რქანი მისნი შემუსრნენ. 13 და ერცხვნოს 
მოაბსა ქამოსისაგან, ვითარცა ერცხვნა სახლსა ისრაილისასა 
ბეთელისაგან სასოებისა მისისა. 14 ვითარ იტყვთ: ძლიერნი 
ვართ და კაცნი შემძლებელნი მბრძოლობად. 15 წარწყმდა 
მოაბ და ქალაქნი მისნი და რჩეულნი, ჭაბუკნი მისნი შთავიდეს 
მოსაკლავად, იტყვის მეფე, უფალი ძალთაი, სახელი მისი. 15 
ახს დღე მოაბისი მოსლვად და უკეთურება მისი მალიად 
ფრიად. 17 შეძართ იგი ყოველთა გარემოს მისსა, ყოველთა 
მცოდნელთა სახლისა მისისათა თქუთ, ვითარ შეიმუსრა არგანი 
სიკეთისაი, კუერთხი დიდთვალი. 18 შთამოჭედ დიდებისაგან 
და დაჯედ სინოტიესა შინა მჯდომარე. ასული დებონისი 
შეიმუსროს, რამეთუ წარწყმდა მოაბი. აღვიდა შენდა 
განმრყუნელი სიმაგრეთაგანთაი, 19? გზასა ზედა დადეგ და 
იხილე მჯდომარე აროირს შინა და ჰკითხე მეოტსა და 
განრომილსა და არქუ: რაი იქმნა? 29 ჰრცხუენა მოაბსა, 
რამეთუ შეიმუსრა. ვალალაებდ და ღაღადი-ყავ. მიუთხარ 
არიონისა შორის, ვითარმედ წარწყმდა მოაბი. 21 და სასჯელი 
მოვალს ქუეყანასა ზედა მისსორისსა. ქელონსა ზედა და იარსა 
და მოფათსა, 22 და დებონსა ზედა და ნავავსა. და სახლსა 
ზედა დევლათემისსა, 23 და კარიათემსა ზედა და სახლსა ზედა 
ღამოლაისსა და სახლსა ზედა მაოთისსა, 24 და სახლსა ზედა 
კარიაოთისსა და ბოსორისა ზედა და ყოველთა ზედა ქალაქთა 
ქუეყანისა მოაბისათა, შორიელთა და მახლობელთა. 22 
დაივსნა რქაი მოაბისაი და ყელთა შინა მისა შეიმუსრა, თქუა 
უფალმან: 295 დაათრვეთ იგი, რამეთუ უფლისა ზედა განდიდნა, 
და ტყუელვიდეს მოაბ ყელითა თვსითა, და იყოს საკიცხელ 
იგიცა. 27 და რამეთუ შენდაცა საკიცხელ იყო ისრაილი, ანუ 
პარვათა შინა შენთა იპოვა, რამეთუ ჰბრძოდე მას, და 
მისთანავე წარიტყუენო. 28 დაუტევნეს ქალაქნი და დაეშენნეს 
კლდეთა შინა მკვდრნი მოაბისანი; იქმნნეს, ვითარცა ტრედნი 
მებუდარნი კლდეთა შინა პირსა სოროისსა. 29 მესმა გინება 
მოაბისაი, აგინა ფრიად სიმაღლე თვსი, და გინებაი და 
ამპარტავანება მისი და სილაღე მისი ვიხილე, და ამაღლდა 
გული მისი. 39 ხოლო მე ვცნენ საქმენი მისნი, - იტყვს უფალი, - 


არა კმა-ყოფისაებრ მისისა. ეგრეთ მკლავნი მისნი არა ეგრეთ 
ყო? 31 ამისთვს მოაბსა ზედა ყჟვობდით, მოაბსა ზედა ყოველთა 
ჟქმა-ყავთ. კაცთა ზედა ზღუდისათა სკირადათა განბიცებისათა. 
32 და კილოი აღიღოს, ვითარცა ტირილი. იაზირო, დაგტირო 
შენ, ავენაჟენ, საბამისნი, მწუერვალნი შენნი, განვლო ზღვა 
ქალაქმან იაზირისმან. შეახო ნაყოფსა ზედა შენსა და 
სამკალსა ზედა შენსა და მესთულეთა შენთა ზედა დაეცა 
მოსასრველი. 33 დასწყდა შუებალ და მხიარულება კარმელისა 
და ქუეყანისაგან მოაბიტელთასა, და ღვნოი საწნეხელთა შინა 
შენთა არა დაწნიხეს განთიად იდად, არცა მიმწუხრი არა ყვეს 
იდად. 34 ხოლო ამათ ღაღადებისაგან ესსებონისა ვიდრე 
ვლეილამდე და ვიდრე იასამდე მოსცეს ჟმაი მათი ქალაქთა 
მათთა, სეგორითგან, ვიდრე მთათამდე ნემისთა, და 
მითხრობაი სალისიასა, რამეთუ დიაკეული სმნიერი არს, 
რამეთუ წყალიცა ნევრიმისაი შემწუელად იყოს. 32 და 
წარვწყმიდო მოაბი, - თქუა უფალმან, - აღმავალი ბომონსა 
ზედა და მკუმეველი ღმერთთა მისთა. 39 ამისთვს გული ჩემი 
მოაბსა ზედა, ვითარცა ავლი, ოხრიდეს. გული ჩემი კაცთა ზედა 
სკირადათა განბიცებისათა, ვითარცა ავლმან, იოხროს. 
ამისთვს, რომელთა ვემზრუნვლე, წარწყმდენ კაცთაგან. 37 
ყოველი თავი ყოველსა შინა ადგილსა აღიპარსოს, და ყოველი 
წუერი დაიყვნოს, და ყოველნი კელნი იტყებდენ და ყოველსა 
ზედა წელსა ძაძაილ. 38 და ყოველთა ზედა ერდოთა მოაბისთა 
და უბნებსა ყოველსა შორის ტყებაი, რამეთუ შევმუსრე მოაბი, 
ვითარცა ჭურჭელი, რომლისა არა არს საყჟმარებაი მისი, - თქუა 
უფალმან. 39? ვითარ იძლია ყვობით, ვითარ მიაქცია ზურგი 
მოაბმან? ჰრცხუენა და იქმნა მოაბის საკიცხელ და სარისხველ 
ყოველთა გარემოსთა მისთა, 49 რამეთუ ესრეთ თქუა 
უფალმან: აჰა, ვითარცა არწივმან მიიმართოს და განიმარტნეს 
ფრთენი მისნი მოაბსა ზედა. “1 დაპყრობილ იქმნა კარიაოთი 
და სიმაგრენი მოიპყრნეს და იყოს გული ძლიერთა მოაბისათაი 
მას დღესა შინა, ვითარცა გული დედაკაცისა მლმობისაი. 42 და 
წარწყმდეს მოაბი ერისაგან, რამეთუ უფალსა ზედა განდიდნა. 
43 შიში და მთხრებლი და საბრჭე შენ ზედა, მჯდომარეო მოაბსა 


შორის, - თქუა უფალმან. 44 მლტოლვარე პირისაგან შიშისა 
შთავარდეს მთხრებლსა და აღმოსრული მთხრებლით 
შეპყრობილ იქმნეს საბრვითა მით, რამეთუ მოვაწინე ესენი 
მოაბსა ზედა წელიწადსა შინა, რომელსა ზედმივიხილო 
მათდამი, თქუა უფალმან, 4? საფარველსა ესსებონისასა 
დადგეს მლტოლვარენი საბრვისაგან, რამეთუ ცეცხლი 
გამოჭდა ესსებონით და ალი ქალაქით სეონისით, და შეჭამნა 
მთავარნი მოაბისანი და გამოიძინა ძენი სეონისნი. 45 ვაი შენ, 
მოაბ! წარსწყმდი, ერო ხამორისო, რამეთუ წარიხუნეს ძენი 
შენნი იავარად და ასულნი შენნი ტყუედ. %7 და მოვაქციო ტყუე 
მოაბისა უკანასკნელთა დღეთა, - თქუა უფალმან, - ვიდრე 
აქამომდე საშჯელნი მოაბისანი, რაოდენნი 
წინაისწარმეტყუელნა იერემია ძვნად ყოველთა ნათესავთა, 


თავი 49 


1 ძეთა ამმონისთა. ესრეთ თქუა უფალმან: ნუ ძენი არა არიან 
ისრაცლსა შორის? ანუ დამპყრობელი არა არს მათ შორის? 
რაისათვს დაიპყრა მელქომ გალადი? და ერი მათი ქალაქთა 
მათთა შინა მკვდრ არს. 2 ამისთვს, აჰა, დღენი მოვლენ, - 
იტყვს უფალი, - და ვასმინო რაბათსა ზედა ძეთა ამმონისთასა 
შფოთი ბრძოლათა და იყოს უვალად და წარსაწყმედელად და 
ბომონნი მათნი ცეცხლისა მიერ დაიწუედ. და დაიპყრას 
ისრაცლმან მთავრობაი მისი, თქუა უფალმან. 3 ღაღადებდ, 
ესებონ, რამეთუ მოისპო ძალი გაისაი. ღაღად-ყავთ, ასულნო 
რაბბათისანო, მოირტყთ ძაძები და იპყრობვოდეთ და 
იტყებდით და რბიოდეთ ზღუდეთა ზედა, რამეთუ მელქომ 
ტყუეობად ვალს, მღდელნი მისნი და მთავარნი მისნი 
ერთბამად, 4? რამეთუ სიხარული ველთა შორის ენაკიმისთა, 
განკფდეს ველნი შენნი, ასულო უგლიმობისაო, მოსავობაი 
საუნჯეთა ზედა მისთა, მეტყუელი: ვინ ზედმოვიდეს ჩემ ზედა. 2 
აჰა, მე მოვიღო შიში შენ ზედა, - თქუა უფალმან ძალთამან, - 
ყოველთაგან გარემოსმყოფთა შენთა და განიწესოს კაცადი 
პირისა კერძ თვსისა და არა არს, რომელმან შეკრიბოს 
ტყუექმნილი 5 და ამის შემდგომად მოვაქციო ტყუეობაი ძეთა 
ამმონისთაი, - თქუა უფალმან, 7 იდუმეასა, ამათ იტყვს უფალი 
ძალთაი: არღა არს მერმე სიბრძნე შორის თემანსა, წარწყმდა 
განზრახვაილ გონიერთაგან, წარჭდა სიბრძნე მათი, 93 
დაითრგუნა ადგილი მათი, დააღრმეთ თქუენდად 
დასაჯდომელად მკვდრთა დედანისათა, რამეთუ ძნელნი ქმნნა. 
მივავლინე მას ზედა ჟამსა შინა, რომელსა ზედმივჰხედე მას. 9? 
რამეთუ მესთულენი მოვიდეს შენდა, რომელთა არ 
დაგიშთინონ შენ მოსაკუფხლველი, ვითარცა მპარავთა ღამესა 
შინა დადვან შენ ზედა ყელი მათი. 19 რამეთუ მე შთამოვამჭუ 
ესავი, გამოვაცხადენ დაფარულნი მათნი. დაფარვად ვერ 
უძლონ, წარწყმედად თესლი მისი ჭელითა ძმისა მისისათა და 
მეზობლისათა. 11 და არა არს მეტყუელი დატევებასა ობლისა 


შენისასა, რაითა ცხოვნდეს, და მე ვაცხოვნო იგი. და ქურივნი 
შენნი ჩემდამო ესვიდენ, 12 რამეთუ ამათ იტყვ უფალი, - აჰა, 
რომელთა არა იყო შჯულ სუმად სასუმელი, მსუმელთა სუეს, და 
შენ უბრალოქმნილი არა უბრალო იქმნე, რამეთუ მსუმელი 
სუამს. 13 რამეთუ თავისა მიმართ ჩემისა ვფუცე, - იტყვს 
უფალი, - ვითარმედ უვალად და საყუედრელად და 
საწყევარად იყო შორის მისსა, და ყოველნი ქალამქნი მისნი 
იყვნენ ოჟერ უკუნისამდე. 1“ სასმენელი მესმა უფლისაგან. და 
მიმთხრობელნი წარმართთა მიმართ მიავლინნა: შეკერბით და 
მოვედით მისსა, და არ დააცალონ ბრძოლად მის ზედა, 12 
რამეთუ, აჰა, კნინღა მიგეც შენ წარმართთა შორის და ადვილ 
საწუნელ კაცთა შორის. 190 ლაღობამან გულისა შენისამან 
გიწყნა შენ ესენი, უგლიმობამან გულისა შენისამან მყოფ გქმნა 
ჟურელებსა კლდეთასა. შეიპყრა ძალი ბორცვსა მაღლისა, 
რამეთუ აღამაღლო თუ, ვითარცა არწივმან, ბუდებნი, მიერ 
გარდამოაგდებენ, - თქვა უფალმან. 17 და იყოს იდუმეა0 
უვალად, ყოველი თანწარმავალი მის ზედა განჰკრთეს და 
დაისტვნოს ყოველსა ზედა წყლულსა მისსა, 18 ვითარცა 
დაიქცა სოდომაი და გომორრაი და მოზღვრენი მათნი, - თქვა 
უფალმან, ყოვლისა მპყრობელმან, არა დაჯდეს მუნ კაცი და 
არ დაიმკვდროს მუნ ძემან კაცისამან. 137 აჰა, ვითარცა ლომი 
აღმოვიდეს საშუალით იორდანისაით ადგიდ ეთამისა, რამეთუ 
მსთუად განვდევნნე იგინი მისგან და ჭაბუკნი დაადგინენით მის 
ზედა. ვინ არს რჩეულ მისსა მიმართ? მე ვიხილო, რამეთუ ვინ 
არს ვითარ მე, და ვინ წინა აღმიდგეს მე, და ვინ ესრეთ 
მწყემსი, რომელი დადგეს წინაშე პირსა ჩემსა? 29 ამისთვს 
ისმინეთ განზრახვა უფლისაი, რომელი განიზრახა იდუმეას 
ზედა და გულისსიტყუაი მისი, რომელი სიტყუა 
დამკვდრებულთა ზედა თემანისათა? არა თუ თანაღირიცხუნენ 
მათსა უუნდოესნი ცხოვართანი? არა თუ უვალ იქმნნეს მათ 
ზედა სავანე მათი? 21 რამეთუ ყმისაგან დაცემულებისა მათისა 
შეირყია ქუეყანა, და ღაღადება შენი ზღვისა შორის 
მეწამულისა ისმა. 22 აჰა, ვითარცა არწივი აღვიდეს და 
იხილვოს და განმარტნეს ფრთენი თვსნი სიმაგრეთა ზედა 
მისთა, და იყოს გული ძლიერთა იდუმეასათა მას დღესა შინა, 


ვითარცა გული დედაკაცისა მლმობიარისა. 23 დამასკოსა: 
ჰრცხუენა ემათსა და არფათსა, რამეთუ სასმენელი ბოროტი 
ესმაყე, განჰკრთეს ზღვსა შორის, გულმწყრალ იქმნეს, 
განსუენებად ვერ შეუძლონ. 24 მოკლებულ იქმნა დამასკოი. 
მიიქცა სიკვლტოლად და განვარდა, ძრწოლამან შეიპყრა იგი, 
სალმობამან მოიცვა, ვითარცა მშობი. 25 ვითარ არა დაუტევა 
ქალაქი ჩემი, დაბალი შეიყვარა? 25 ამისთვს დაეცნენ ჭაბუკნი 
შენნი უბანთა შენთა ზედა, და ყოველნი კაცნი შენნი მბრძოლნი 
დაეცნენ მას დღესა შინა, - ჰრქვა უფალმან ძალთამან, 
ღმერთმან ისრაილისამან, - 27 და აღვაგზნა ცეცხლი ზღუდეთა 
ზედა დამასკისათა, და შეჭამნეს ურაკნი ძისა ადერისნი. 28 
კიდარს, მეფისა ეზოისსა, რომელი მოსრა ნაბუქოდონოსორ, 
მეფემან ბაბილონისამან, ესრეთ ჰრქუა უფალმან: აღდეგით და 
აღვედით კიდარსა ზედა, დაწყლენით ძენი კედემისნი, 23 
კარავნი მათნი და ცხოვარნი მათნი წარიხუენ, სამოსელნი 
მათნი და ყოველნი ჭურჭელნი მათნი და აქლემნი მათნი 
მიიყვანენ თავისა მათისად, და მოუწოდეთ მათ ზედა 
წარწყმედასა გარემოს, 3? ივლტოდეთ ფრიად, განჰკერთით, 
დააღრმეთ შთასაჯდომელად მსხდომარეთა ეზოსა შინა, - 
იტყვს უფალი, - რამეთუ განიზრახა თქუენ ზედა 
ნაბუქოდონოსორ, მეფემან ბაბილონისამან, განზრახვაი და 
ისიტყუა თქუენ ზედა გულისსიტყვა. 51 აღდეგით, აღვედით 
ნათესავსა ზედა კეთილმდგომსა და მყუდროსა და მჯდომარესა 
განსუენებულად, - იტყვს უფალი, - რომლისა არა არიან კარებ, 
არა ვალანებ, არა მოქლონებ, მარტონი მევანეობენ. 32 და 
იყვნენ აქლემნი მათნი სათავისო და სიმრავლე საცხოვართა 
მათთაი წარსაწყმედელ, და განუფიწლნე იგინი ყოველსა 
ქარსა, განრყუნილ პირნი მათნი. და ყოვლისაგან წიაღ 
კერძოისა მათისა ვყო ძლეულება მათი, - თქუა უფალმან, 33 და 
იყოს ეზო მათი საყოფელ სირთა და უგზო საუკუნომდე. არ 
დაემკვდროს მუნ კაცი და არ დაჯდეს მუნ ძე მიწისნაშობისაი. 34 
სიტყუა, რომელი იქმნა უფლისა მიერ იერემიაის მიმართ 
წინაისწარმეტყუელისა, ელამისათვს დასაბამსა მეფობისა 
სედეკიაისსა, მეფისა იუდაისსა და თქუა: 32 ამათ იტყვს უფალი 


ძალთა: აჰა, ესერა, შევჰმუსრო მშვლდი ელამისა, დასაბამი 
მძლავრებისა მათისა. 306 და მოვხადო ელამსა ზედა ოთხთა 
ქართა, ოთხთაგან მწუერვალთა ცისათა და განვთესნე იგინი 
ყოველთა მიმართ ქართა ცისათა და არა იყოს ნათესავი, 
რომელ არა მოვიდეს მუნ განმაგაარებელნი ელამისნი, 37 და 
შიშნეულ-ვყუნე იგინი წინაშე მტერთა მათთა, რომელნი 
ეძიებდეს სულთა მათთასა და მოვაწიო მათ ზედა რისხვისაებრ 
გულისწყრომისა ჩემისა, - იტყვს უფალი, - და ზედმივავლინო 
უკუანა მათსა მახვლი ჩემი, ვიდრე მოსპოლვადმდე მათდა. 38 
და დავდვა ელამს შინა საყდარი ჩემი და წარვწყმიდო მუნით 
მეფე და დიდ-დიდნი, - თქუა უფალმან, 39 და იყოს 
უკანასკნელთა დღეთა, ზემოვაქციო ტყუეობა ელამისა, - იტყვს 


უფალი, დაწყებასა მეფე-ყოფისა სედეკია მეფისასა იყო სიტყუა 
ესე ელამისთვს ბაბილოვნელთა ზედა. 


თავი 50 


1 სიტყუა, რომელი თქუა უფალმან ბაბილონსა ზედა, ქუეყანასა 
ზედა ქალდეველთასა ყვლითა იერემია 
წინაისწარმეტყუელისათა. 2 მიუთხრენით წარმართთა შორის 
და სასმენელ-ყვენით და აღიღეთ სასწაული, ასმინეთ და ნუ 
დაჰმალავთ. არქუთ: აოჭრდა ბაბილონი ბილ უშიში, შუებული 
მიეცა. მეოდახ. ჰრცხუენა კერპთა მისთა, ჰრცხუენა 
ქანდაკებულთა მისთა, 3 რამეთუ აღმოვიდა მის ზედა ნათესავი 
ჩრდილოთ. მან დადვას ქუეყანა მისი მოსაოჭყრებელად. და 
არა იყოს დამკვდრებული მის შორის, კაცითგან 
მისაცხოვართამდე, შეირყინეს, წარჟდეს. “ მათ დღეთა შინა, - 
იტყვს უფალი, - და მას ჟამსა შინა მოვიდენ ძენი ისრაილისანი, 
იგინი და ძენი იუდაისნი ერთბამად მოარულნი და მტირალნი, 
წარვიდენ მეძიებელნი უფლისა ღმრთისა მათისანი. 2? 
ვიდრემდის სიონს იკითხონ გზაი, რამეთუ აქა მისცენ პირი 
მათი და მოვიდენ და შეივლტოდიან უფლისა მიმართ, 
ღმრთისა მათისა, რამეთუ აღათქმაი საუკუნოი არა მოაკლდეს. 
6 ცხოვარებ წყმედულებ იქმნა ერი ჩემი, მწყემსთა მათთა 
განყადნეს იგინი, მთათა ზედა შეაცთუნნეს იგინი, მთათაგან 
ბორცუთა ზედა ვიდოდეს, დავიწყდა სადგური საწოლი მათი. 7 
ყოველნი მპოვნელნი მათნი განჰლევდეს მათ. მტერთა მათთა 
თქუეს: არა ულხინოთ მათ მის წილ, რომელ შესცოდეს 
უფალსა. შჯული სიმართლისა შემკრებელი მამათა მათთა 
უფლისაი. 8 უცხო იქმნენით შორის ბაბილონისაგან და 
ქუეყანისაგან ქალდეველთასა, გამოვედით და იქმნენით, 
ვითარცა ვეშაპნი წინაშე პირსა ცხოვართასა. 9? რამეთუ, აჰა, მე 
აღვადგენ და აღმოვიყვანებ ბაბილონსა ზედა შესაკრებელსა, 
ნათესავთა დიდთასა ქუეყანისაგან ჩრდილოისა და წყობა-ყონ 
მის შორის. მუნით მოესრულოს, ვითარცა სატყორცი 
მბრძოლისა გულისჟქმიერისაი, ისარნი მისნი არა მოიქცენ 
ცუდად. 19 და იყოს ქალდეაი საიავროდ, ყოველნი მეიავრენი 
მისნი განძღენ, - იტყვს უფალი, - რამეთუ იშუებთ და იქადით 


დამტაცებელნი სამკვდრებელისა ჩემისანი. 11 და მით, რამეთუ 
სტრიობდით ვითარცა ზროხანი მწუანებსა შორის, და 
ურქენდით, ვითარცა კურონი. 12 სირცხვლეულ იქმნა დედა 
თქუენი ფრიად, მოიქცა მშობელი თქუენი დედაი კეთილთა 
მომართ. აჰა, უკანასკნელი წარმართთა ოჭერ და ურწყულ და 
უვალ. 13 რისხვისაგან უფლისა არა დამკვდრებულ იქმნეს, და 
იყოს განსარყუნელად ყოვლად. და ყოველი წარმვლელი 
ბაბილონით დაწუხნეს, დაისტვნოს ყოველსა ზედა წყლულსა 
მისსა. 14 წყობა-ყავთ ბაბილონსა ზედა გარემოის ყოველთა 
მომრთხმელთა მშვლდისათა, მშვლდვა-ყავთ მის ზედა, ნუ 
ჰრიდებთ მშვლდვასა თქუენსა ზედა, რამეთუ უფალსა 
შესცოდა. 12 და დაიპყართ მის ზედა გარემოის, დაიჭსნნეს 
ჭელნი მისნი, დაეცნეს დაეფანნი მისნი, დაირღვა ზღუდე მისი, 
რამეთუ შურისგება ღმრთისა მიერ არს. შური იძიეთ მის ზედა, 
ვითარცა ყო, უყავთ მას. 10 მოსპეთ თესლი ბაბილონისაგან, 
მპყრობელი მანგლისაი ჟამსა მკისასა პირისაგან მახვლისა 
ელლინებრისა. კაცადი ერისა მიმართ თვსისა მიიქცენ და 
კაცადი ქუეყანად თვსისა მიივლტოდიან. 17 ცხოვარი ცთომილი 
ისრაცლი, ლომთა განაგარეეს იგი. პირველად შეჭამა იგი 
მეფემან ასსურისმან, და ესრეთ უკანასკნელ მეფემან 
ბაბილონისამან, ნაბუქოდონოსორ, ძუალნი მისნი დაჭამნა. 18 
ამისთვს ამათ იტყვს უფალი ძალთა, ღმერთი ისრაცლისა: აჰა, 
მე შურისძიებასა ვჰყოფ მეფისა ზედა ბაბილონისასა და 
ქუეყანასა ზედა მისსა. ვითარცა შური ვიძიე მეფისა ზედა 
ასურისასა. 1? და კუალად ვაგო ისრაცლი საძოვრისა მიმართ 
მისისა, და ძოვდეს შორის კარმელსა და შორის ბასანსა და 
შორის მთასა ეფრემისსა და შორის გალაადისა. და აღივსნენ 
სულნი მათნი. 29 მათ დღეთა შინა და მას ჟამსა შინა, - იტყვს 
უფალი, - ეძიებდენ უსამართლოებასა ისრაცლისასა, და არა 
იყოს, და ცოდვათა იუდაისთა, და არა იპოოს, რამეთუ 
მლხინებელ ვეყო დაშთომილთა ქუეყანასა ზედა, - იტყვს 
უფალი, 21 - ქუეყანასა ზედა განმამწარებელთასა მიიწიე მას 
ზედა მწარედ და დამკვდრებულთა მისთა ზედა შური იძიე, 
მახვლო! და უჩინო-ყავ, - იტყვს უფალი, - უკანაგან მათსა 
ძვრნი, და ჰყოფდ ყოველთაებრ, რავდენთა გამცნებ შენ. 22 


ჟმაი ბრძოლისაი და შემუსრვაი დიდი ქუეყანასა შინა 
ქალდეველთასა, 23 ვითარ შეიმუსრა და შეიფქვა უროი 
ყოვლისა ქუეყანისაი, ვითარ იქმნა განსარყუნელ ბაბილონი 
წარმართთა შორის? 2“ წინაგანგეწყვეა შენ და ზედადაგესხნენ 
შენ? და წარჰყდე, ბაბილონ, და ვერ სცნა, იპოვე, შეპყრობილ 
იქმენ, რამეთუ უფალსა უყდებოდე. 2> განაღო უფალმან 
საფასე თვსი და გამოიხუნა ჭურნი რისხვისა მისისანი, რამეთუ 
საქმე არს უფლისა ღმრთისა ძალთაისაი შორის ქუეყანასა 
ქალდეველთასა, 25 რამეთუ მოიწინეს ჟამნი მისნი, განახუენით 
დასაკრებელნი მისნი, გამოიკულიეთ იგი, ვითარცა ქუაბი, და 
მოასრულეთ იგი. ნუ იყოფინ მისსა დანეშტებული. 27 
აღაყჭმენით ყოველნი ნაყოფნი მისნი და შთამოვიდოდედ 
კლვად. ვაი მათდა, რამეთუ მოიწია დღე მათი და ჟამი 
შურისგებისა მათისაი. 28 ყმაი მეოტთაი და განრინებულთაი 
ქუეყანისაგან ბაბილონისა მითხრობად შორის სიონსა. 
შურისძიებაი უფლისა მიერ ღმრთისა ჩუენისა, შურისძიება0 
ტაძრისა მისისა. 29 და მოწმება ყავთ ბაბილონსა ზედა 
მრავალთა, ყოვლით კერძო გარდამცემელთა მშვლდისათა 
მოადეგით მას ზედა გარემოს. ნუ იყოფინ მისსა განრინებული. 
მიაგეთ მას საქმეთაებრ მისთა. ყოველთაებრ რავდენნი ყძუნა, 
უყავთ მას, რამეთუ უფლისა მიმართ წინაგენეწყო წმიდისა 
ისრაცლისა. 39 ამისთვს დაეცნენ ჭაბუკნი მისნი უბანთა მისთა 
ზედა და ყოველნი მამაკაცნი მბრძოლნი მისნი განერნენ, - 
თქუა უფალმან. 31 აჰა, მე შენ ზედა, - იტყვს უფალი ძალთაი, - 
მაგინებელთა, რამეთუ მოიწია დღე დაცემისა შენისაი და ჟამი 
შურისგებისა შენისა. 32 და მოუძლურდეს გინებაი შენი და 
დაეცეს, და არა იყოს აღმმართებელი მისი, და აღვაგზნა 
ცეცხლი მაღნარსა მისსა შორის, და შეჭამნეს ყოველნი 
გარემოსნი მისნი. 33 ამათ იტყვს უფალი ძალთა: 
მიმძლავრებულ არიან ძენი ისრაცლისანი და ძენი იუდაისანი. 
ერთბამად ყოველნი წარმტყუენველნი მათნი ემძლავრნეს მათ, 
რომელთა არა ინებეს გამოვლინებაი მათი, 34 და მყსნელი 
მათი ძლიერ უფალი ძალთაი, ყოვლისა მპყრობელ სახელი 
მისი. საშჯელი საჯოს წინამოსაჯულთა მისთა მიმართ, რაითა 
მოსპოს ქუეყანაი და განაძვნნეს დამკვდრებულნი 


ბაბილონისნი. 32 მახვლი ქალდეველთა ზედა, - თქუა 
უფალმან, - და დამკვდრებულთა ზედა ბაბილოვნისათა და 
დიდებულთა ზედა მისთა და გულისყმისმყოფელთა ზედა 
მისთა, და მოისპნენ. 35 მახვლი მისანთა ზედა მისთა, და 
დაშურენ. მახვლი მბრძოლთა ზედა მისთა, და დაიჟყჟსნნენ. 37 
მახვლი ცხენებსა ზედა მისსა და ეტლებსა ზედა მისსა, მახვლი 
მჭედართა ზედა მისთა და შერთულთა ზედა შორის მისსა, და 
იყუნენ, ვითარცა დედანი. მახვლი საუნჯეთა ზედა მისთა, და 
დაიტაცნენ. 38 მახვლი წყალსა ზედა მისსა, რომლისამი 
ესვიდა, და განჭმეს და სირცხვლეულ იქმნეს, რამეთუ ქუეყანაი 
ქანდაკებულთაი არს ჭალაკთა შენთა შორის და ექადოდინ. 39 
ამისთვს დაემკვდრნენ ურჩხულნი ჭალაკთა შინა და 
დაემკვდრნენ მას შინა ასულნი სირინოსთანი, და არა 
აღეშენოს მერმე უკუნისამდე, და არა დამკვდრებულ იქმნეს 
მერმე ნათესავითი ნათესავად, 49 ვითარცა დააქცინა უფალმან 
სოდომაი და გომორრაი, და მოზღურენი მათნი, - თქუა 
უფალმან, - არა დაეშენოს მუნ კაცი, და არა იმსხემოს ძემან 
კაცისამან. 91 აჰა, ერი მოვალს ჩრდილოით და ნათესავი 
დიდი, და მეფენი მრავალნი აღდგენ დასასრულით 
ქუეყანისაით. 42 მშვლდი და მაზრაკი აქუნდესყე; უგბილ არიან 
და არა შეიწყალებენ: ყმალ მათი, ვითარცა ზღუაილი მღელვარე, 
ცხენთა ზედა ცხენოსნობდენ განმზადებულნი, ვითარცა ცეცხლი 
მბრძოლობად შენ ზედა, ასულო ბაბილონისაო! 43 ესმა მეფესა 
ბაბილონისასა სასმენელი მათი, დაივსნნეს ყელნი მისნი, 
ჭირმან შეიპყრა იგი სალმობათა, ვითარცა მშობისათა. ““ აჰა, 
ვითარცა ლომი, გამოვიდეს მაღნართაგან იორდანისათა, 
ადგილსა ეთამისთა, სამკვდრებელსა შორის დასაბამისსა, 
რამეთუ მალიად განვდევნნე იგინი მისგან, და ყოველი ჭაბუკი 
მას ზედა დაეადგინო, რამეთუ ვინ ვითარ მე? და ვინ 
წინააღმიდგეს მე? და ვინ ესრეთ მწყემსი, რომელ დადგეს 
წინაშე პირსა ჩემსა? 4? ამისთვს ისმინეთ განზრახვა უფლისაი, 
რომელსა განიზრახავს ბაბილონსა ზედა და გულისსიტყუანი 
მისნი, რომელნი სიტყუნა ყოველთა ზედა დამკვდრებულთა 
ქალდეაისათა, არა თუ განხრწნეთ კრავნი ცხოვართა მისთანი, 
არა თუ განქარდეს მათგან საძოვარი. 465 მით, რამეთუ ყმისაგან 


მოსრვისა ბაბილონისა შეიძრას ქუეყანა, და ღაღადებაი მისი 
ისმეს ნათესავთა შორის. 


თავი 51 


1 ესრეთ იტყვს უფალი: აჰა, მე აღვადგინო ბაბილონსა ზედა და 
დამკვდრებულთა ზედა ქალდეაისათა გულნი 
აღმადგინებელთანი, ქარი შემწუელი, განმხრწნელი. 2 და 
გამოვავლინნე ბაბილონისათვს მაგინებელნი, და გინებულ-ყონ 
იგი და განრყუნან ქუეყანა მისი, რამეთუ ვაი ბაბილონსა ზედა 
გარემოს დღესა შინა განბოროტებისა მისისასა. 3 მის ზედა 
მოირათხნ მომრთხმელმან მშვლდისა თვსისამან, და მის ზედა 
გარემოირატყნ, რომლისა არნ საჭურველი თვსი. ნუ ჰრიდებთ 
ჭაბუკთა მისთა ზედა, და განაქარვეთ ყოველი ძალი მისი.“ და 
დაეცნენ წყლულნი ქუეყანასა შინა ქალდეველთასა და 
დაგუმერილნი გარეთ მისსა. ? მით, რამეთუ არა დაქურივდა 
ისრაილი და იუდაი ღმრთისა მათისაგან, უფლისაგან ყოვლისა 
მპყრობელისა, რამეთუ ქუეყანა მათი აღივსო უსჯულოებითა 
წმიდათაგან ისრაილისათა. 9 ივლტოდეთ 
ბაბილონისშორისისაგან, და განირინეთ კაცადმან სული თვსი, 
და ნუ განჰვარდებით უსამართლოებისა მისისა მიერ, რამეთუ 
ჟამი შურისძიებისა მისისაი არს უფლისა მიერ, მისაგებელი 
მისი მიაგოს მან. 7 სასუმელი ოქროსა, ბაბილონი, ყელსა შინა 
უფლისასა, დამათრობელი ყოვლისა ქუეყანისაი, ღვნისაგან 
მისისა სუმიდეს წარმართნი. ამისთვს აღიძრნეს წარმართნი. 8 
და მეყსეულად დაეცა ბაბილონი და შეიმუსრა, ჰგოდებდით 
მას, დასდევით რიტინე განხრწნილებასა მისსა, გან-ხოლო- 
იკურნოს. 9? ვჰკურნებდით ბაბილონსა და არა განიკურნა, 
დაუტევეთ იგი და წარვედით კაცადი ქუეყანად თვსსა, რამეთუ 
მიეახლა ცად მიმართ სასჯელი მისი, და აღიწია 
მივარსკულავთამდე. 19 გამოიღო უფალმან მსჯავრი თვსი. 
მოვედით, მიუთხრნეთ სიონსა საქმენი უფლისა ღმრთისა 
ჩუენისანი. 11 განიმზადენით სამშვილდველნი, აღავსენით 
კაპარჭებნი. განაღვძა უფალმან სული მეფისა მიდთაისა, 
რამეთუ ბაბილონსა ზედა არს რისხვაი მისი მოსპობად მისსა, 
რამეთუ შურისგება უფლისაი არს შურისგება ტაძრისა მისისა. 


12 ზღუდეთა ზედა ბაბილონისათა აღიღეთ სასწაული, 
დაადგინენით მცველნი, აღადგინენით მყუმილნი, განმზადენით 
საჭურველნი, რამეთუ ჭელ-ყო და ყოს უფალმან, რაოდენნი 
თქუნა მკვდრთა ზედა ბაბილონისათა, 13 დამკვდრებულთა 
წყალთა ზედა მრავალთა და სიმრავლესა ზედა საუნჯეთა 
მისთასა, ახს აღსასრული შენი ჭეშმარიტად ნაწლევთა შენთა, 
14 რამეთუ ფუცა უფალმან ძალთამან მკლავისა მიმართ 
თვსისა, ვითარმედ: აღგავსო შენ კაცებითა, ვითარცა 
მკლებითა, და ყმობენ შენ ზედა აღმავალნი, ვითარცა 
მთრგუნავნი საწნეხლისანი. 12 შემქმნელმან ქუეყანისამან 
ძალითა თვსითა განმმზადებელმან მკვდროვნისამან 
სიბრძნითა თვსითა და გულისხმის-ყოფისა მიერ თვსისა 
გარდაართხა ცაი. 10 ყმად ქუხილისა დადვა სიმრავლე 
წყლისაი ცისა შორის და აღმოიყვანნა ღრუბელნი 
დასასრულისაგან ქუეყანისა, ელვანი წვმად შექმნა და 
გამოიყვანა ნათელი საუნჯეთაგან მისთა. 17 განსულელნა 
ყოველი კაცი მეცნიერებისაგან; სირცხვლეულ იქმნა ყოველი 
ოქროსმჭედელი ქანდაკებულთა მისთაგან, რამეთუ ნაწილად 
გამოადნვეს. არა არს სული მათ შორის, 18 ამაოებ არიან 
საქმენი საკიცხელნი სადუმარნი, ჟამსა შინა ზედმოხილვისა 
მათისასა წარწყმდენ ესენი. 1? არა არს ესემლევანი ნაწილი 
იაკობისი, რამეთუ რომელნი დაჰბადნა, ყოველნი იგი არს 
ნაწილ მისსა, და ისრაილი საკურთხ მკვდრობისა მისისა, 
უფალი ძალთა სახელი მისი. 29 შენ განმიბნევ მე ჭურჭელთა 
ბრძოლისათა, და განვაბნივნე მე შენ შორის ნათესავნი, და 
აღვიხუნე შენ შორის მეფენი. 21 და განვაბნინე შენ შორის ცხენი 
და მჭედარი მისი, და განვაბნინე შენ შორის ეტლები და 
აღმავალნი მათნი. 2? და განვაბნინე შენ შორის მამაცი და 
ცოლი მისი, და განვაბნიო შენ შორის მოხუცებული და ჭაბუკი 
და მოყმე და ქალწული მისი, 23 და განვაბნიო შენ შორის 
მუშაკი და სამუშაკოი მისი, და განვაბნინე შენ შორის მთავარნი 
და სპასპეტნი. 24 და მივაგო ბაბილონსა და მკვდრთა 
ქალდეველთასა ყოველნი უკეთურებანი მათნი, რომელნი 
ქმნნეს სიონს შინა, წინაშე თუალთა თქუენთა, - იტყვს უფალი. 


25 აჰა, მე შენდა მიმართ, მთაო განხრწნილო, - იტყვს უფალი, - 
განმხრწნელო ყოვლისა ქუეყანისაო. და მივყო ჭელი ჩემი შენ 
ზედა, და შთამოგაგორვო შენ კლდეთაგან, და გყო შენ, 
ვითარცა მთაი მოცეცხლული. 25 და არა მოიღონ შენგან ქვა0 
საფუძველად, რამეთუ განსარყუნელად იყო საუკუნოდ, - იტყვს 
უფალი. 27 აღიღეთ სასწაული ქუეყანასა ზედა და ჰნესტუეთ 
ნესტუსა წარმართთა შორის. წმიდა-ყავთ მის ზედა ნათესავები 
და ჰმოწმეთ მის ზედა მეფეთა არარატისათა, მენი და 
ასხანაზელთა დაადგინენით მის ზედა წყლულებისმდომნი 
აღიყვანეთ მის ზედა ცხენი, ვითარცა სიმრავლე მკალთა. 28 
წმიდა-ყავთ მის ზედა ნათესავი, მეფე მიდთაი და 
წინამძღუარნი მისნი, და ყოველნი სპასპეტნი მისნი და 
ყოვლისა ქუეყანისა ყელმწიფებისა მისისანი. 29 შეიძრა ქვეყანა 
და სტკიოდა მით, რამეთუ აღდგა ბაბილონსა ზედა 
გულისსიტყვა უფლისაი დადებად ქუეყანაი ბაბილონისაი 
განსაქარვებელად, არდასამკვდრებელად იგი. 390 მოაკლდა 
მეჰომე ბაბილონისაი მბრძოლად, და დასხდენ წყუდეულებასა 
შინა. მოსწყდა მძლავრება მათი და იქმნნეს, ვითარცა დედანი. 
მოიწუნეს კარვებნი მათნი, შემუსრნნეს მოქლონნი მისნი. 31 
მდევარი შემთხუევად მდევნელისა სდევდეს და მეღაღადისე 
შემთხუევად მეღაღადისისა, მეღაღადებად მეფისა 
ბაბილონისასა, ვითარცა წარწყმდა ქალაქი დასასრულით 
გამოსავალთა მისთაით. 32 მით, რამეთუ შეპყრობილ იქმნნეს 
და სახლებნი მათნი მოიცეცხლნეს ცეცხლითა, და მამაკაცნი 
მისნი მბრძოლნი გამოვიდენ. 33 მით, რამეთუ ამათ იტყვს 
უფალი ძალთაი, ღმერთი ისრაილისაი: სახლნი ბაბილონისანი, 
ვითარცა კალოი ოკერი, მოოყრდენ. მერმე მცირედღა, და 
მოიწიოს ღალვაი მისი. 3“ განმყო მე, შემჭამა მე და მეწია მე, 
ვითარცა ბნელი წულილი, ნაბუქოდონოსორ, მეფემან 
ბაბილონისმან, დამადგინა მე, ვითარცა ჭურჭელი ცალიერი 
შთამნთქა მე, ვითარცა ვეშაპმან, აღივსო მუცელი თვსი 
შუებულებისაგან ჩემისა, განმაგარეეს მე რუდენებათა ჩემთა. 32 
და საარებათა ჩემთა ძვნად ბაბილონისა წარიხუნეს. თქუას 
მკვდრმან სიონისამან და სისხლი ჩემი ძვნად მკვდრთა 
ქალდეაისათა თქვას იერუსალიმმან. 36 ამისთვს ამათ იტყვს 


უფალი: აჰა, მე ვსაჯო წინამოსაჯული შენი, და შურ-ვიგო შურის- 
გება შენი, და მოვაოჭრო ზღუაი მისი. და განეაჟმო წყაროი 
მისი. 37 და იყოს ბაბილონი ბორცუებ და სამკვდრებელად 
ვეშაპთა და განსარყუნელად და სასტვნველად, და არა 
დაეშენოს. 38 თანად ერთბამად, ვითარცა ლომნი აღდგენ 
ზოგად ძენი მათნი და ვითარ ლეკუნი ლომთანი. 39 
განჭურვებასა შინა მათსა სარეცელი მათი მივსცე 
განუსუენებელად, და მივსცე სასუმელი მათ და დავათრვნე 
იგინი, რაითა დასულბენ და დაიძინონ ძილი საუკუნოი, და ვერ 
განიღვძონ, - იტყვს უფალი, “9 და შთავჭადნე იგინი, ვითარცა 
კრავნი, დაკლვად და ვითარცა კრავნი თიკნებითურთ, “რ1 
ვითარ მოოვრდა სისახ და მოინადირა სიქადული ყოვლისა 
ქუეყანისაი, ვითარ იქმნა ბაბილონი განსაქარვებელად 
ყოველთა შორის ნათესავთა? 42 აღმოვიდა ბაბილონსა ზედა 
ზღუაი, ყმითა ღელვათა მისთათა დაიფარა. 43 იქმნნეს 
ქალაქნი მისნი განსაქარვებელ, ქუეყანა ურწყულ და უვალ, 
ქუეყანაი, რომელსა ზედა არ დაიმკვდროს მის ზედა არა ვინ 
კაცმან, არცა დაიმასპინძლოს მათ შინა ძემან კაცისამან. 1“ და 
შური ვიძიო ბილს ზედა ბაბილონს შინა და გამოვიხუნე, 
რომელნი შთაენთქნეს, პირისაგან მისისა, და არღარა შეკრბენ 
მისდამი ნათესავნი წარმართნი მერმე. და ზღუდეცა 
ბაბილონისაი და-ვე-ეცა. 42 გამოვედით საშუალისაგან მისისა, 
ერო ჩემო! და განირინეთ კაცადმან სული თვსი 
გულისწყრომისაგან რისხვისა უფლისა. 45 და ნუ სადა 
შეშინდეს გული თქუენი და წიწნეულ იქმნეთ სმენისაგან 
სმენადისა ქუეყანასა ზედა, და შემოვიდეს მასვე წელსა შინა 
სმენაი, და მის თანა წელიწადსა შინა სმენაი და 
უსამართლობაი ქუეყანასა ზედა და მჭჟელმწიფები 
მყელმწიფებასა ზედა, იგავი იგავსა ზედა. 497 ამისთვს, აჰა, 
დღენი მოვლენ, - იტყვს უფალი, - და ზედა მივიხილო 
ქანდაკებულთა ზედა ბაბილონისათა, და ყოველი ქუეყანაი 
მისი სირცხვლეულ იქმნეს, და ყოველნი წყლულნი მისნი 
დაეცნენ შორის მისსა. 48 და იხარებდენ ბაბილონსა ზედა ცანი 
და ქუეყანაი და ყოველნი მათ შორისნი, რამეთუ ჩრდილოით 


მოვიდენ განმხრწნელნი მისნი, - თქუა უფალმან. 49? და რამეთუ 
ბაბილონს შინაცა დაცემაი წყლულთა ისრაცლისათაი მის 
შორის, და ბაბილონისანიცა უკუე დაეცნენ წყლულნი ყოვლისა 
ქუეყანისა მიერ ძლეულნი. 29 განრინებულნი ქუეყანისაგან 
ვიდოდეთ და ნუ დასდგებით. მოივსენეთ შორიელთა უფლისა, 
და იერუსალცსმი აღვედინ გულთა თქუენთა ზედა. 21 გურცხუენა, 
რამეთუ გუესმა ყუედრებაი ჩუენი, დაფარა უპატიოებამან პირი 
ჩუენი. შევიდეს სხუა ნათესავნი წმიდათა მიმართ ჩუენთა სახიდ 
უფლისა. 52 ამისთვს, აჰა, დღენი მოვლენ, - იტყვს უფალი, - და 
შურ-ვიგო ქანდაკებულთა ზედა მისთა, და ყოველსა ქუეყანასა 
ზედა მისსა დაეცნენ წყლულნი, 23 რამეთუ აღ-თუ-მაღლდა, 
ესვიდეს ბაბილონი, ვითარცა ცაი, და რამეთუ განმაგრდეს თუ 
სიმაგრე ძალისა მისისაი, ჩემ მიერ მოიწინენ მომსრველნი 
მისნი, - იტყვს უფალი. 7“ ყმაი ღაღადებისაი შორის 
ბაბილონისა და შემუსრვაი დიდი ქუეყანასა ზედა 
ქალდეველთასა, 22 რამეთუ მოსპო უფალმან ბაბილონი, და 
წარწყმიდა მისგან ყჟმაი დიდი, რომელი ოხრიდა, ვითარცა 
წყალნი მრავალნი, მისცა მოსპოლვად მჭმაი მისი. 239 რამეთუ 
მოვიდა ბაბილონს ზედა საარებაი, მოისრნეს მბრძოლნი მისნი, 
შეძრწუნდა მშვლდი მათი, რამეთუ ღმერთი შურისმეძიებელ 
არს. თვთ უფალმან ნაცვალ-აგოს მას ნაცვალსაგებელი მისი. 
27 და დაათრვნეს სიმთრვალითა მთავარნი მისნი, და ბრძენნი 
მისნი, და დამწყებნი მისნი, და სპასპეტნი მისნი და ძალნი 
მისნი, და დაიძინონ ძილი საუკუნოი, და აღარა განიღვძონ 
უკუნისამდე, - იტყვს მეუფე, უფალი ყოვლისა მპყრობელი, 
სახელი მისი. 28 ამათ იტყვს უფალი: ზღუდე ბაბილონისაი 
განვრცნა. გარდარღუევით გარდაირღუეს, და ბჭენი მისნი 
მაღალნი ცეცხლითა მოიცეცხლნენ, და არა დაშურებოდიან 
ერნი ცუდად და ნათესავნი მის შორის მოაკლდენ. 39 სიტყუაი, 
რომელი ამცნო უფალმან იერემიას წინაისწარმეტყუელსა, 
რქმად არეაისსა ძისა ნირისსა, ძისა მაასესა, ოდეს წარვიდოდა 
სედეკიაის მიერ, მეფისა იუდასა, ბაბილონად წელსა შინა 
მეოთხესა მეფობისა მისისასა, და არეა იყო მთავარ ნიჭთა. 59 
და დაწერნა იერემიამან ყოველნი ძვრნი, რომელნი მოიწინენ 
ბაბილონსა ზედა, წიგნსა შინა ერთსა ყოველნი ესე სიტყუანი, 


დაწერილნი ბაბილონისათვს. 91 და თქუა იერემია არეაის 
მიმართ: რაჟამს მიხვდე ბაბილონად, და იხილო, და 
აღმოიკითხნე თანად ყოველნი ესე სიტყუანი. 52 და სთქუა: 
უფალო, უფალო, შენ სთქუ ადგილსა ამას ზედა მოსპოლვად 
იგი და არყოფად მას ზედა მკვდრნი კაცითგან 
მისაცხოვართამდე, რამეთუ განსაქარვებელად უკუნისამდე 
იყოს! 63 და იყოს, ოდეს დასცხრე აღმომკითხველი წიგნისა 
ამის, და დააკრა მას ზედა ქვაი და შთააგდო იგი საშუალ 
ევფრატსა. 54 და სთქუა: ესრეთ დაინთქას ბაბილონი, არღა 
აღდგეს პირისაგან ძვრთასა, რომელთა მე მოვაწევ მის ზედა, 
და დაემტკიცნეს სიტყუანი იერემიასნი, ვიდრე აქამომდე. 


თავი 52 


1 ოცდაერთის წლის იყო სედეკია მეფობასა შინა მისსა. და 
ერთდაათ წელ იმეფა იერუსალიმს შინა, და სახელი დედისა 
მისისაი ამიტალ, ასული იერემიასი, ევლოვენნაით. ? და ქმნა 
ბოროტი წინაშე თუალთა უფლისათა, ვითარსახედ ქმნა 
იოაკიმ, 3 რამეთუ გულისწყრომაი უფლისაი იქმნა ძვნად 
იერუსალცმისა და იუდაისსა, ვიდრემდის არა განსთხინა იგინი 
პირისაგან მისისა და განდგა სედეკია მეფისაგან 
ბაბილონისასა. 4 და იქმნა წელსა მეცხრესა მეფობისა 
სედეკიასსა, თთუესა მეათესა, ათსა თთვსასა. მოვიდა 
ნაბუქოდონოსორ, მეფე ბაბილონისა, და ყოველი ძალი მისი 
იერუსალცსმსა ზედა, და გარემოპატნეზა იგი და გარემოაშენა 
მას მოთხვითთა ქვათა მომრგულები. ? და მიიწია ქალაქი 
იწროებად და ვიდრე მეათერთმეტედ წლამდე მეფისა 
სედეკიაისსა, 9 თთუესა მეოთხესა, მეცხრესა თთვსასა, და 
განმტკიცნა სიყმილი ქალაქსა შინა, და არა იყუნეს პურნი ერსა 
შორის ქუეყანისასა. 7 და განიბძარა ქალაქი, და ყოველნი 
კაცნი მებრძოლნი ივლტოდეს, და გამოვიდეს ქალაქისაგან 
ღამე გზასა ბჭისა საშუალისა ზღუდეთაისასა და 
წინმოზღუდვილობისასა, რომელი იყო მტილსა თანა მეფისასა 
და ქალდეველნი ქალაქსა ზედა გარემოის. და წარვიდეს გზასა 
ისრაელისასა. 8 და სდევნა ძალმან ქალდეველთამან უკანა 
მეფისა, დაეწინეს მეფესა სედეკიას წიაღ იერიქოისა, უდაბნოს 
შინა, და ყოველნი ყრმანი მისნი განიბნინეს მისგან. ? და 
შეიპყრეს მეფე სედეკია, და მოიყვანეს იგი მეფისა მომართ 
ბაბილონისა, დევლათად, ქუეყანად ემათისა, და ეზრახა მეფე 
ბაბილონისაი სასჯელისა თანა სედეკიას. 19 და მოსწყვდნა 
მეფემან ბაბილონისამან ძენი სედეკიასნი წინაშე თუალთა 
მისთა, და ყოველნი მთავარნი იუდაისნი მოსწყვდნა დევლათას 
შინა. 11 და თუალნი სედეკიაისნი დააბრმნა, და შეკრა იგი 
ბორკილებითა, და მიიყვანა იგი მეფემან ბაბილონისამან 
ბაბილონად, და მისცა იგი სახიდ წისქვილისა ვიდრე 


დღედმდე, რომელსა მოკუდა. 12 და თთუესა მეხუთესა, 
მეათესა თთვსასა. ესე წელიწადი ცხრა და მეათე 
ნაბუქოდონოსორ მეფისა ბაბილონისა, მოვიდა ნაბუზარდან, 
მთავარქონდაქარი მდგომი წინაშე პირსა მეფისა 
ბაბილონისასა, იერუსალიმდ. 13 და დაწუა სახლი უფლისაი, 
და სახლი მეფისაი, და ყოველნი სახლნი ქალაქისანი, და 
ყოველი სახლი დიდი მოცეცხლა ცეცხლითა; 1“ და ყოველი 
ზღუდე იერუსალიმსა გარემოს დაარღვა ძალმან ქალდეველთა 
მთავარქონდაქართამან. 12 ხოლო დავრდომილთაგანი 
ერისათანი და ნეშტი ერისაი და დაშთომილნი ქალაქსა შინა 
და მილტოლვილნი იგი შევრდომილნი მეფისა მიმართ 
ბაბილონისა და ნეშტი სიმრავლისაი განსახლნა ნაბუზარდან 
მთავარქონდაქარმან. 10 ხოლო დავრდომილთაგან 
ქუეყანისათა დაუტევნა ნაბუზარდინ, მთავარქონდაქარმან, 
ვენაყისმოქმედად და ქუეყანისმოქმედად. 17 და სუეტნი 
რვალისანი სახლისა უფლისანი, და ხარისხნი და ზღუაი 
რვალისაი სახლსა შინა უფლისასა შეჰმუსრეს ქალდეველთა, 
და მიიღეს ყოველი რვალები მათი ბაბილონად. 18 და ხვრები, 
და საპყრობელები, და გვრგვნი, და სავსები, და ფიალები, და 
ფუცხუები, და ყოველნი ჭურჭელნი რვალისანი, რომელთა 
მიერ შემწირველობდეს მათ მიერ, წარიხუნეს. 19 და 
სასაკუმეველნი და ვეხნები, და საპფოთნი, და მაზმაროთნი, და 
საწურველები, და სასანთლეები და სამსხუერპლოები, და 
ჭაშაკები, რომელნი იყვნეს ოქროსანი და რომელნი იყვნეს 
ვეცხლისანი მიიხუნა მთავარქონდაქარმან. 29 და სუეტთა 
ორთაი და ზღვსა ერთისაი და ზუარაკთა ათორმეტთა 
რვალისათა ქუეშე კერძოთა ზღვსათა, რომელნი ქმნნა მეფემან 
სოლომონ სახლსა შინა უფლისასა, არა იყო სასწორი რვალისა 
ყოველთა ამათ ჭურჭელთა. 21 და სუეტთაი, ოცდაათხუთმეტ 
წყრთა იყო სიმაღლე სუეტისა ერთისაი, და საბელი 
ათორმეტთა წყრთათაი გარეშესწუდებოდა მას და სისქე 
ოთხთა თითთაი გარემოის 2? და სუეტისთავი მათ ზედა 
რვალისაი, და სიმაღლე სუეტისთავისა ერთისა ხუთ წყრთა. და 
ბადე და ბროწეულები სუეტისთავსა ზედა გარემოის ყოველნი 
რვალისანი, და ამათებრვე მეორესაცა სუეტსა რვაი ბროწეული 


(წყრთეულად ათორმეტთა წყრთათანი). 23 და იყვნეს 
ბროწეულნი ოთხმეოცდაათექუსმეტ კერძოსა ერთსა, და იყვნეს 
ყოველნი ბროწეულნი ას ბადესა ზედა გარემოის. 24 და 
წარიყვანა მთავარქონდაქარმან სარეა, მთავარმღდელი 
პირველი, და სოფონია მღდელი მეორე და სამნი მცველნი 
გზათანი. 22 და ქალაქისაგან წარიყვანა საჭურისი ერთი, 
რომელი იყო ზედამდგომელი კაცთა მებრძოლთა და შვდნი 
კაცნი სახელოანნი პირისწინაშენი მეფისანი, პოვნილნი 
ქალაქსა შინა, და მწიგნველი მთავარი ძლიერთაი, მწიგნველი 
ერისა მის ქუეყანისაი და სამეოცნი კაცნი ერისაგან 
ქუეყანისაისა, პოვნილნი შორის ქალაქისა. 26 და მიყვანნა 
იგინი ნაბუზარდან მთავარქონდაქარმან და მიიყვანნა იგინი 
მეფისა ბაბილონისაისა დევლათად. ?7 და მოსწყვდნა იგინი 
მეფემან და მოაკუდინნა იგინი დევლათას შინა, ქუეყანასა 
ემათისასა, და განსახლულ იქმნა იუდა ზედაკერძოისაგან 
ქუეყანისა მისისა. 298 და ესე ერი, რომელი განასახლა 
ნაბუქოდონოსორ წელსა მეშვდესა, იუდეანნი - სამ ათასნი და 
ოცნი და სამნი, 2? წელსა რვა და მეათესა 
ნებუქოდონოსორისსა, იერუსალიმით სულნი 
რვაასოცდაათორმეტნი. 39 წელსა შინა სამ და მეოცესა 
ნაბუქოდონოსორისსა განასახლნა ნაბუზარდან 
მთავარქონდაქარმან იუდეანთა სულები რვაასდაორმოც და 
ხუთნი, ყოველნი სულნი ოთხ ათას ექუსასნი. 31 და იქმნა 
ოცდამეათშვდმეტსა შინა წელსა განსახლვასა იოაკიმ მეფისა 
იუდაისსა. მეათესა თთუესა, მეოთხე და მეოცესა თთვსასა, 
გამოიყვანა უკუეცა ულამედარახ მეფემან ბაბილონისამან 
წელსა შინა, რომელსა განმეფნა თავი იოაკიმისი, მეფისა 
იუდაისი, და გამოიყვანა იგი სახლისაგან, რომელსა შინა 
იცვებოდა. 32 და ეზრახა მას ტკბილთა და მისცა საყდარი მისი 
ზეშთა საყდრებსა მეფეთა მისთანათასა ბაბილონსა შინა. 33 და 
უცვალა სამოსელი პყრობილებისა მისისაი, და ჭამდა პურსა 
მარადის წინაშე პირსა მისსა ყოველთა დღეთა, რომელთა 
ცოცხალ იყო. 34 და ჭამადი მისი ჭამადი მიმდემადი მიეცემოდა 
მას მეფისა მიერ ბაბილონისა დღისაგან დღისამდე ვიდრე 


დღისამდე, რომელსა მოკუდა ყოველთა დღეთა სიცოცხლისა 
მისისათა. 


გოდება იერემიასი 


თავი 1 


1 და იქმნა შემდგომად წარტყუენისა ისრაცლისა და 
იერუსალცსმისა მოოვრებისა, და ჯდა იერემია მტირალი. და 
გოდებდა გოდებასა ამას იერუსალიმსა ზედა და თქუა: 

ალეფ. ვითარ დაჯდა მარტოი ქალაქი განმრავლებული 
ერითა? იქმნა, ვითარცა ქურივი განმრავლებული ნათესავთა 
შორის. მმთავრობაი სოფლებსა შორის იქმნა მოხარკედ. 2 
ბეთ. მტირალი ტიროდა ღამე და ცრემლნი მისნი ზედა 
საკეთეთა, და არა იყო ნუგეშინისმცემელ მისსა ყოველთაგან 
მოყუარეთა მისთა. ყოველნი შემყუარებელნი მისნი განცრუვნეს 
მისდამი, იქმნნეს მისსა მტერებ. 3 გიმელ. გარდასახლდა იუდაი 
მწუხარებისა და სიმრავლისაგან მონებისა მისისა, დაჯდა 
წარმართთა შორის. ვერ პოვა განსუენუბა. ყოველნი მდევარნი 
მისნი ეწინეს მას საშუალ მაჭირვებელთასა. 4 დალეთ. გზანი 
სიონისანი იგლოენ არყოფისაგან მომავალთასა 
დღესასწაულისათვს. ყოველნი ბჭენი მისნი უჩინო ქმნულებ, 
მღდელნი მისნი სულთ-ითქუმენ. ქალწულნი მისნი 
წარყვანებულან, და თვთ განმწარებულა მის შორის. ? ცე. 
იქმნეს მაჭირვებელნი მისნი თავად. და მტერნი მისნი იეფობენ, 
რამეთუ უფალმან დაამდაბლა იგი სიმრავლესა ზედა 
უთნოობათა მისთასა. ჩჩვლნი მისნი წარვიდეს ტყუეობისა 
შორის წინაშე პირსა მაჭირვებვლისასა, 9 ოავ. და წარვიდა 
ასულისაგან სიონისა ყოველი შუენიერება მისი იქმნეს 
მთავარნი მისნი, ვითარცა ვერძნი ვერმპოვნელნი საძოვარსა 
და ვიდოდეს არაძლებით წინაშე პირსა მდევრისასა. ” ზაინ. 
მოივსენნა ისრაცლმან დღენი დამდაბლებისა მისისანი და 
განგდებისა თვსისანი და ყოველთა გულისსათქმელთა მისთაი, 
რაოდენნი იყუნეს დღეთაგან პირველთა დაცემასა შინა ერისა 
მისისასა, ყელითა მაჭირვებელისაითა და არა იყო შემწე მისი, 


მხილველთა მტერთა მისთა განიცინნეს გარდასახლვასა ზედა 
მისსა, 8 ეთ. ცოდვაი ცოდა ისრაცლმან. ამისთვს სარყეველ 
იქმნა ყოველთა მადიდებელთა მისთა, უპატივო-ყვეს იგი, 
რამეთუ იხილეს უშუერება მისი, და თვთ იგიცა სულთ- 
ითქმიდავე, და უკუნიქცა მართლუკუნ. ? ტეთ. არაწმიდება მისი 
წინაშე ფერვთა მისთა, არ მოივსენა უკანასკნელი მისი და 
დაეცა საკვრველად. არა არს ნუგეშინისმცემელი მისი. იხილე, 
უფალო, სიმდაბლე ჩემი, რამეთუ განდიდნა მტერი. 19 იოთ. 
კელი თვსი განირთხა მაჭირვებელმან ყოველთა ზედა 
გულისსათქმელთა თვსთა, რამეთუ იხილნა წარმართნი 
შესრულად სიწმიდესა შინა მისსა, რომელთასა ამცნებდ 
არშესლვად ეკკლესიად შენდა. 11 ხაფ. ყოველსა ერსა მისსა 
სულთმთქმელთა, მეძიებელთა პურისათა მისცნა 
გულისსათქმელნი თვსნი საჭამადად მოქცევისათვს სულისა. 
იხილე, უფალო, და მოიხილე, რამეთუ ვიქმენ უპატივო. 12 
ლამედ. ჩუენდამო ყოველთა თანწარმავალთა გზისათა 
ზედმოიხილეთ და იხილეთ, უკეთუ არს ლმობაი ლმობისაებრ 
ჩემისა, რომელი იქმნა. მჟმობელმან ჩემ შორის დამამდაბლა 
მე უფალმან, დღესა შინა რისხვისა გულისწყრომისა მისისასა. 
13 მემ. სიმაღლისაგან მისისა მოავლინა ცეცხლი ძუალთა 
შორის ჩემთა, გარდამოავლინა იგი ჩემ ზედა, განურთხა ბადე 
ფერკთა ჩემთა, მიმაქცია მე მართლუკუნ, მიმცა მე 
უჩინოქმნილად დღე ყოელ მგლოვარე. 14 ნონ. იღვძა 
უთნოობათა ზედა ჩემთა, ყელთა შინა თვსთა შემთხზნა მე, 
დაამძიმა უღელი მისი ქედსა ზედა ჩემსა, მოუძლურდა ძალი 
ჩემი, რამეთუ მომცნა უფალმან ჭელსა შინა ჩემსა სალმობანი, 
რომელთაი ვერ მიძლავს წინ დადგმაი. 12 საემხ. აღიხუნა 
ყოველნი ძლიერნი ჩემნი უფალმან შორისისაგან ჩემისა, 
მოუწოდა ჩემ ზედა ჟამსა შემუსრვად რჩეულთა ჩემთა. ვითარცა 
საწნეხელი, დაწნიხა უფალმან ქალწული, ასული იუდაისი. 15 
აინ. ამათ ზედა მე ვტირ. თუალმან ჩემმან დამოადინა წყალი, 
რამეთუ განმეშორა ჩემგან ნუგეშინისმცემელი ჩემი, 
მომაქცეველი სულისა ჩემისაი. იქმნეს ძენი ჩემნი 
განქარვებულ, რამეთუ განძლიერდა მტერი. 17 ვე. განჰმარტნა 
სიონმან ჭელნი თვსნი. არა არს ნუგეშინისმცემელი მისი. ამცნო 


უფალმან იაკობსა გარემოის მისსა მაჭირვებელნი მისნი; იქმნა 
იერუსალსცსმი, ვითარცა დაშტანი საშუალ მათსა. 18 სადე. 
მართალ არს უფალი, რამეთუ პირი მისი განვამწარე. ისმინეთ 
ყოველთა ერთა და იხილეთ სალმობა ჩემი. ქალწულნი ჩემნი 
და ჭაბუკნი ჩემნი წარვიდეს ტყუეობადმი. 19? კოფ. უწოდე 
ტრფიალთა ჩემთა. ხოლო მათ უგულებელს-მყვეს მე. 
მღდელნი ჩემნი და მოხუცებულნი ჩემნი ქალაქსა შორის 
მოაკლდეს, რამეთუ იძიეს ჭამადი თავთა მათთად, რაითა 
მოიქცინენ სულნი მათნი, და ვერ პოვეს. 29 რეს. იხილე, 
უფალო, რამეთუ მჭირს მე. მუცელი ჩემი აღშფოთნა, და 
გარდაიქცა გული ჩემი ჩემ შორის, რამეთუ განმამწარებელმან 
განვამწარე, გარეშე იუშვილოა მახვლმან, ვითარცა 
სიკუდილმან შორის სახლისა. 21 სინ. ისმინეთ, რამეთუ 
სულთვითქუამ მე. არა არს ნუგეშინისმცემელი ჩემი. ყოვვლთა 
მტერთა ჩემთა ესმნეს ძვრნი ჩემნი და განიხარეს, რამეთუ შენ 
ჰყავ, მოაწიე დღე და მოუწოდე ჟამსა. და მოიწინეს ვაებანი 
ჩემნი. 22 თავ. შევედინ ყოველი უკეთურებაი მათი წინაშე პირსა 
შენსა და მოკუფხლენ იგინი, ვითარსახედ მომკუფხლე მეცა 
ყოველთათვს შეცოდებათა ჩემთა, რამეთუ მრავალ სულთქმანი 
ჩემნი და გული ჩემი წუხს. 


თავი 2 


1 ალეფ. ვითარ დაალმურა რისხვითა მისითა უფალმან ასული 
სიონისაი, გარდამოაგდო ცით ქუეყანად დიდებულება 
ისრაილისაი და არ მოივსენა კუარცხლბეკი ფერვთა მისთაი 
დღესა შინა რისხვისა მისისასა. 2 ბეთ. დაანთქნა უფალმან 
არმრიდებელმან ყოველნი შუენიერნი იაკობისნი, დაამჭუნა 
გულისწყრომისა მიერ მისისა სიმაგრენი ასულისა იუდაისნი, 
აღაქუნა იგინი ქუეყანადმი, შეამწიკულა მეფე მისი და 
მთავარნი მისნი. 3 გიმელ. შემუსრა გულისწყრომითა რისხვისა 
მისისათა ყოველი რქაი ისრაილისაი, გარემიიქცია უკუანა 
მარჯუენისა მისისა პირისაგან მტერისა, და აღაგზნა იაკობსა 
შორის ცეცხლი შემწველი, და შეჭამნა ყოველნი გარემოისნი 
მისნი. 4 დალეთ. მოირთხა მშვლდი მისი, ვითარცა მტერმან, 
განამტკიცა მარჯუენე მისი, ვითარცა წინააღმდგომმან, და 
მოსრნა ყოველნი გულისათქმელნი თვალთა ჩემთანი, კარავსა 
შინა ასულისა სიონისასა გარდაჰფინა, ვითარცა ცეცხლი, 
გულისწყრომაი. ? ცე. იქმნა უფალი, ვითარცა მტერი, დაანთქა 
ისრაილი, დააქცია ყოველი ტაძრები მისი, განხრწნნა ყოველნი 
სიმაგრენი მისნი, და განამრავლა ასულისა იუდაის 
დამდაბლებული და დამდაბლებულაი. 5 ვავ. აღფხურა 
ვითარცა ვენაკი, კარავი თვსი, განხრწნა დღესასწაული მისი; 
დაივიწყა უფალმან, რომელი ქმნა შორის სიონსა 
დღესასწაულისა შაბათთაისა, და განაძვნა მკსინვარებითა 
რისხვისა მისისაითა _ მეფე და მღდელი და მთავარი. 7 ზაინ. 
განაშორა უფალმან საკურთხეველი თვსი, განაბნია სიწმიდე 
თვსი, შემუსრა ყელითა მტერისაითა ზღუდე ტაძართა მისთაი, 
ჟკმაი ბრძოლისა მოსცა სახლსა შინა უფლისასა, ვითარცა 
დღესა შინა დღესასწაულისასა. 8 ეთ. იგულისსიტყუა უფალმან 
განხრწნაი ზღუდესა ასულისა სიონისასა. საზომიერად, და არ 
გარეაქცია ყელი თვსი დასათრგუნველობისაგან მისისა. და 
იგლოვა წინმოზღუდვილობამან, და ზღუდე ერთბამად 


მოუძლურდა. 3? ტეთ. დაეკუეთნეს ქუეყანად ბჭენი მისნი, 


წარწყმიდნა და შემუსრნა მოქლონნი მისნი, მეფე მისი და 
მთავარი მისი წარმართთა შორის, და არა არს შჯული, და 
წინაისწარმეტყუელთაცა მისთა არ პოვეს ხილვაი უფლისა 
მიერ, 190 იოთ. დასხდეს ქუეყანად, დადუმნეს მოხუცებულნი 
ასულისა სიონისანი, აღიღეს მიწაი თავსა ზედა მათსა, 
მოირტყენეს ძაძანი, შთაიყვანნეს ქუეყანად წინამძღუარნი 
ქალწულისა ასულისა იერუსალიმისანი. 11 ხაფ. მოაკლდეს 
ცრემლთა მიერ თვალნი ჩემნი, შეშფოთნა მუცელი ჩემი, 
დაითხია ქუეყანად დიდებაი ჩემი შემუსრვასა ზედა ასულისა 
ერისა ჩემისასა, დავსნასა ჩჩვლთა და მწოართასა უბნებსა შინა 
ქალაქისასა. 12 ლამედ. დედათა მათთა ეტყოდეს: სადა იფქლი 
და ღვნოი დავსნასა შინა მათსა, ვითარცა-რაი წყლულთა 
უბნებსა შორის ქალაქისასა, აღმობერვასა შინა სულთა 
მათთასა შორის წიაღთა დედათა მათთაისა. 13 მემ. რაი გიწამო 
შენ, ანუ რასა გამსგავსო შენ, ასულო იერუსალიმისაო? ვინ 
გაცხოვნოს შენ, ანუ ვინ ნუგეშინის-გცეს შენ, ქალწულო 
სიონისაო! რამეთუ განდიდნა სასუმელი შემუსრვისა შენისაი, 
ვინ განგკურნოს შენ? 14 ნონ. წინაისწარმეტყუელთა შენთა 
იხილეს შენი ამაოებაი და უცნობელობა, და არა განაცხადეს 
უსამართლოება შენი მოსაქცეველად ტყძუეობისა შენისა, და 
იხილნეს შენნი ნეშტნი ამაონი, და განგაგარეეს შენ. 15 სარეხ. 
შეიტყუელნეს შენ ზედა ყელნი ყოველთა თანაწარმავალთა 
გზისათა, დაისტვნეს და შეხარეს თავი მათი ასულსა ზედა 
იერუსალიმისასა, უკუეთუ ესე არს ქალიქი თქუენი, გვრგვნი 
დიდებისაი, კეთილი შუენიერებაი, საშუები ყოვლისა 
ქუეყანისაი, 16 აინ. აღაღეს შენ ზედა პირი მათი ყოველთა 
მტერთა შენთა, და ისტვნეს და დაიღრჭინეს კბილნი 
მეტყუელთა: შთავნთქათ იგი, გარნა ესე არს დღე, რომელსა 
მოველოდეთ, ვპოეთ და ვიხილეთ იგი. 17 ვე. ქმნა უფალმან, 
რომელნი თქუნა და მოიგონნა, აღასრულნა სიტყუანი მისნი, 
რომელნი ამცნნა დღეთაგან პირველთა, დაამჟჭჟუა და არა 
ჰრიდა, და განიშუა შენ ზედა მტერმან, აღამაღლნა თავნი 
მაჭირვებელისა შენისანი. 18 სადე. ღაღად-ყო გულმან მათმან 
უფლისა მიმართ, ზღუდემან ასულისა სიონისამან, დამოადინენ, 
ვითარცა ღუარნი, ცრემლნი დღე და ღამე. ნუ სცემ 


განფრთხობასა თავსა შენსა, ნუ დადუმდებიედ გუგანი თვალთა 
შენთანი. 1? კოფ. აღდეგ, ჭრტინევდ ღამესა შინა დასაბამსა 
საყმილავთა შენთასა, განჰფინე, ვითარცა წყალი, გული შენი 
წინაშე პირსა უფლისასა. აღიხუენ მისდამი ჭელნი შენნი 
სულებისათვს ჩჩვლთა შენთაისა შეყმედილთა სიყმილისა მიერ 
დასაბამსა ზედა ყოველთა გამოსლვათასა. 29 რეს. იხილე, 
უფალო, და ზედმოიხილე ვისდად მომკუფხლე ესრეთ, უკეთუ 
ჭამონ დედათა ნაყოფი მუცლისა მათისა. მოკუფხლვა-ყო 
მზარაულმან, დაიკლნენ ჩჩვლნი, მწოვნელნი ძუძუთა, უკუეთუ 
მოჰკლავ სიწმიდესა შინა უფლისასა მღდელსა და 
წინაისწარმეტყუელსა. 21 სინ. დაიძინეს ქუეყანად 
გამოსავალთა ყრმამან და მოხუცებულმან. ქალწულნი ჩემნი და 
ჭაბუკნი ჩემნი წარვიდეს ტყუეობადმი. მოასრულენ დღესა შინა 
რისხვისა შენისასა, ამზარეულენ, არა ჰრიდენ. 2? თავ. 
მოუწოდეს ვითარცა დღედ დღესასწაულისა. მსხემთა ჩემთა 
გარემოის, და არა იყო დღესა შინა რისხვისა უფლისასა 
განრინებული, და დატევებული განვზარდენ, და ვიპყრენ და 
განვამრავლენ, და მტერმან ჩემმან ყოველნი მოასრულნა. 


თავი 3 


1 ალეფ. მე, კაცი მხედველი სიგლახაკისაი კუერთხითა 
გულისწყრომისა მისისალთა. 2 შემიწყნარა მე და წიაღმიმიყვანა 
ბნელსა და არა ნათელსა, 3 რამეთუ ჩემ ზედა მოაქცია, 
შეცვალა ყელი მისი ყოველსა დღესა. “ ბეთ. განკაფნა ყჟორცნი 
ჩემნი და ტყავი ჩემი. ძუალნი ჩემნი დამუსრნა სრულიად. 2? 
აღაშენა ძვნად ჩემდა, და მომიცვა გარე, თავი ჩემი. 9 
რუდუნეულ-ყო, დამსუა მე ბნელსა შინა, ვითარცა მკუდარნი 
საუკუნენი. 7 გიმელ. აღეშენა მონად ჩემდა და არა განვიდე, 
დაამძიმა უღელი ქედისა ჩემისა. 8 და თუმცა რამეთუ ღაღად- 
ვყო და ვყმობდე, დააყენა ლოცვა ჩემი. ? და ყუნა გზანი ჩემნი 
მარმაროითა, და ალაგნი ჩემნი განრყუნნა. 1 დალეთ. და თუ 
დადარანებულ მექმნა მე იგი, ვითარცა დათვ დადარანებული 
და ვითარცა ლომი ფარულსა შინა, 11 მდევნა მე 
განშორებულსა და განმჭრა მე, დამდვა მე უჩინოქმნილად. 12 
გარდააცუა მშვლდსა თვსსა და გამწონა მე, ვითარცა განი, 
საისრედ. 13 ცე. შეაწონა თირკმელთა ჩემთა გესლი კაპარჭთა 
მისთა, 1“ ვექმენ საცინელ ყოველსა ერსა, გასაცხრომელ ვიყავ 
მათა მარადღე. 15 განმაძღო მე სიმწარითა, დამათრო მე 
ნავღლითა. 16 ოავ. აღმოფხურნა ქვითა კბილნი ჩემნი. და 
მაჭამა მე ნაცარი. 17 და განაყენა მშვდობისაგან სული ჩემი, 
დამავიწყდა მე კეთილი. 18 და ვთქუ: წარწყმდა ძლევა ჩემი და 
სასოებაი ჩემი უფლისა მიერ. 19 ზაინ. მოვივსენე 
სიგლახაკისაგან ჩემისა და დევნულებისაგან სიმწარისა ჩემისა 
და ნავღლისა ჩემისა. 29 ჭსენებით მოვივჭსენენ იგინი. და 
დადნეს სული ჩემი ჩვენ ზედა. 21 ესე დავიდვა გულსა ჩემსა. 
ამისთვს ვესავ მას. 22 ცეთ. წყალობანი უფლისანი მრავალ 
არიან. არ მომაკლო მე, რამეთუ არ აღესრულნეს მოწყალებანი 
მისნი. 232 განაახლენ იგინი, ვითარცა ცისკარი, განთიადისა. 
განმრავლდა სარწმუნოებაი შენი განთიადთა. 24 ნაწილ ჩემდა 
უფალი, - თქუა სულმან ჩემმან, - ამისთვს დაუთმობ მას. 232 


ტეთ. სახიერ უფალი მოთმინეთა მისთათვს, სულმან რომელმან 
იძიოს იგი. 29 კეთილ არს დათმენაი და სასოებაი 
მაცხოვარებისა უფლისაი. 27 კეთილ არს მამაკაცისა, ოდეს 
აღიღოს უღელი სიჭაბუკესა შინა მისსა მძიმე. 28 იოთ. დაჯდეს 
მარტოებით და დადუმნეს, რამეთუ აღიღო თავსა ზედა თვსსა 
უღელი მძიმე. 29? მისცა მიწასა პირი თვსი, უკუეთუ არს სასოება 
თმენისა. 39 მისცეს მცემელსა მისსა ღაწვ, განძღეს ყუედრებათა 
მიერ, 31 ხაფ. რამეთუ არა საუკუნომდე განიშოროს უფალმან, 
32 რამეთუ დამამდაბლებელმან შეიწყალოს სიმრავლისაებრ 
წყალობისა მისისა. 33 არა მიუგო გულით გამო თვსით და 
დაამდაბლნა ძენი კაცთანი. 34 ლამედ. დამდაბლებად ქუეშე 
ფერვთა მისთა ყოველთა კრულთა ქუეყანისათა, 32 განდრეკად 
მშჯავრსა კაცისასა წინაშე პირსა მაღლისასა, 395 დაშჯად კაცი 
სასჯელსა შინა თვსსა, უფალმან არა იხილა. 37 მემ. ვინ ესრეთ 
თქუა და იქმნა? უფალმან არა ამცნო. 38 პირისაგან მაღლისა 
არა გამოვიდენ ძვრნი და კეთილნი. 3? რად დრტვნავს კაცი 
ცოცხალი და მამაკაცი ცოდვისათვს მისისა. 49 ნონ. 
გამოძიებულ იქმნა გზაი ჩუენი და გაიკითხა და მოვიქცეთ 
უფლისა მიმართ. 41 აღვიხუნეთ გულნი ჩუენნი მაღლისა 
მიმართ ყელთა ჩუენთა დამკვდრებულისა ცასა შინა. “2 ჩუენ 
ვცოდეთ, და უსჯულო ვიქმნენით და შენ არა ლხინება-ჰყავ, 43 
სამეხ. ზედდაგუფარენ, გულისწყრომითა წარმდევნენ ჩუენ, 
მომკლენ და არა გუერიდე. ““ ზედდაჰბურე ღრუბელი მტკიცე 
თავსა შენსა ლოცვისათვს წუხვად ჩემდა და განგებად, 42 
სასიტყუელად და საზრახველად გუყვენ ჩუენ შორის ერსა, 49 
ვე. აღაღეს ჩუენ ზედა პირი მათი ყოველთა მტერთა ჩუენთა, 47 
შიში და დასულება შეგუემთხვა ჩუენ, აფხურა და შემუსრვა. 48 
გარდამოსაქანელნი წყალთანი გარდამოადინნეს თუალთა 
ჩემთა შემუსრვასა ზედა ასულისა ერისა ჩემისასა. 49 აინ. 
თუალთა ჩუენთა ეურვების და არა დასცხრენ. ნუ იყოფინ 
ქარვება, 2– ვიდრე არა გარდამოიხილოს და იგულოს ზეცით. 
521 თუალთა ჩემთა მოაკლდა სულსა თანა ჩემსა უმეტეს 
ყოველთა ასულთა ქალაქისა ჩემისათა. 232 სადე. 


მომნადირებელთა მომინადირეს, ვითარცა სირი მედად, 
მტერთა ჩემთა. 23 მოაკუდინა მღვმესა შინა ცხორებაი ჩემი და 
ზედდადვა ლოდი ჩემ ზედა. 24 ზეშთაგარდაეცა წყალი თავსა 
ზედა ჩემსა, ვთქუ: განმაგდე მე. 3? კოფ. ვხადე სახელსა შენსა, 
უფალო, მღვმისაგან უქუეშისა. 35 ყმისა ჩემისა გესმა. ნუ 
დაჰფარავ ყურთა შენთა ვედრებისამო ჩემისა და ღაღადებისა. 
27 შეწევნად ჩემდა მოეახლა დღე, რომელსა გხადე შენ. მარქუ 
მე: ნუგეშინინ. 28 რეს. საჯენ, უფალო, სასჯელნი სულისა 
ჩუენისანი, იყსენ ცხორება ჩემი. 2? იხილენ, უფალო, აღძრვანი 
ჩემნი, საჯე სასჯელი ჩემი. 99- იხილე ყოველი შურისძიებაი მათი 
და ყოველნი გულისზრახვანი მათნი ჩემ ზედა. 51 სინ. მესმა 
ყუედრება მათი, უფალო, ყოველნი გულისზრახვანი მათნი 
ძალად ჩემდა. 52 ბაგენი ზედაღდგომილნი ჩემნი და წურთანი 
მათნი ძვნად ჩემდა დღე ყოველ, 953 დაჯდომასა მათსა 
ზედამოიხილე. მე ვიქმენ საჭრტინავ მათდა. 94 თავ. იხილე 
ამპარავანება სულთა მათთა და მიაგე მათ, უფალო, 
მისაგებელი, უფალო, მახე გულისა მათისაი, 95 საქმეთაებრ 
ჭელთა მათთაისა მიაგე მათ. შეწევნა გულისა ჩემისა რუდუნება 
მათდა. 55 შენ იგინი სდევნნე რისხვითა და მოასრულნე იგინი 
ქუეშე კერძო ცისა, უფალო. 


თავი 4 


1 ალეფ. ვითარ მრუმე იქმნას ოქროი, შეიცვალოს ვეცხლი 
კეთილი, განითხინეს ქვანი წმიდანი დასაბამთა ზედა ყოველთა 
გამოსავალთასა. ? ბეთ. ძენი სიონისანი პატიოსანნი, 
აღმაღლებულნი ოქროითა, ვითარ შეირაცხნეს, ვითარცა 
ჭურჭელნი კეცისანი, საქმენი ყელთა მეკეცისათანი. 3 გიმელ. 
და ვეშაპთაცა განძარცუნეს ძუძუნი, აწოეს ლეკუთა. ხოლო 
ასულნი ერისა ჩემისანი უკურნებელობად, ვითარცა სირი 
უდაბნოს შინა. 4 დალეთ. განექუა ენაი მწოარისაი სასისა 
მიმართ მისისა, წყურილითა ჩჩვლთაითა იძიეს პური, და 
განმყოფელი მათი არა არს. ? ცე. მჭამელნი შუებათანი უჩინო 
იქმნეს. გამოსავალთა შორის განპოხებულთა ძოწეულთა ზედა 
გარემოიდვეს სკორე. 9 ოავ. და განდიდნა უშჯულოება ასულისა 
ერისა ჩემისაი უფროს უსჯულოებათა სოდომისათა 
დაქცეულისათა და დაქცევითა საუკუნოთა, ვითარ-იგი 
სწრაფაი, და არა ილმნეს მას ზედა ყელნი. 7 ზაინ. წმიდა 
იქმნეს ნაზირეველნი მისნი, უფროს თოვლისა განბრწყინდეს, 
უმეტეს სძისა შეიყუნეს, უფროს ქვისა საფირონისა სახე მათი. 9 
ეთ. დააშავნა უფროს ნახშირისა სახე მათი, არ საცნაურ იქმნეს 
გამოსავალთა შორის, და აექუა ტყავი მათი ძუალთა მათთა 
ზედა, განჟყმეს, იქმნეს ვითარცა შეშაი. ? ტეთ. კეთილ იყუნეს 
წყლულებანი მახვლისანი, ვიდრე წყლულებანი სიყმილისანი. 
ვიდოდეს დაგუმერილნი ნაშრომთაგან ველთასა. 19 იოთ. 
ჭელებმან დედათა მოწყალეთამან შეაგბნეს ყრმანი მათნი. 
იქმნეს საჭმელ მათდა შემუსრვასა შინა ასულისა ერისა 
ჩემისასა. 11 ხაფ. შეასრულა უფალმან გულისწყრომაი მისი. 
განჰფინა გულისწყრომაი რისხვისა მისისაი, და აღაგზნა 
ცეცხლი სიონს შინა, და შეჭამნა საფუძველნი მისნი. 12 ლამედ. 
არა ირწმუნეს მეფეთა ქუეყანისათა, ყოველთა 
დამკვდრებულთა მკვდროვნისათა, ვითარმედ შევალს 
მაჭირვებელი ბჭეთა მიერ იერუსალცსმისათა. 13 მემ. 
ცოდვათაგან წინაისწარმეტყუელთა მისთაისა 


უსამართლოებათა მღდელთა მისთაისა, დამთხეველთა 
სისხლსა მართალსა შორის მისსა. 14 ნონ. შეიძრნეს მღვძარენი 
მისნი გამოსავალთა შინა, შეიგინნეს სისხლითა ვერშეძლებითა 
მათგან შეხებასა სამოსელთა მათთასა. 12 სარეხ. განეშორენით 
არაწმიდათა, უწოდეთ მათ, განეშორენით, განეშორენით, ნუ 
ეხებით, რამეთუ აღეგზნნეს და შეიძრნესცა, _ თქუთ 
წარმართთა შორის, რამეთუ არღა შესძინონ მსხემობად. 16 აინ. 
მერმე ყოფასაღა ჩუენსა მოაკლდა თუალთა ჩუენთა შეწევნად 
ცუდად სტუანვითა ჩუენითა. 17 ვე. პირი უფლისაი ნაწილ 
მათდა. არა შესძინოს ზედმოხილვად მათდა, პირსა 
მღდელისასა არ თუალ-ახუნეს, მოხუცებულნი არ შეიწყნარეს, 
ყრმათა მათ იმსტრობ, ნათესავსა ვერგანმარინებელსა. 18 
სადე. მოვინადირენით მცირენი ჩუენნი. არასლვად უბანთა 
ზედა ჩუენთა, კუალნი ჩუენნი უჩინო იქმნნეს. მოეახლა ჟამი 
ჩუენი, აღესრულნეს დღენი ჩუენნი, წარმოდგა აღსასრული 
ჩუენი. 19 კოფ. სუბუქ იქმნეს მდევარნი ჩუენნი უფროს არწივთა 
ცისათა, მთათა ზედა აღეტყინნეს, უდაბნოს შინა გვმზირდეს 
ჩუენ დღეთა. 29 რეს. სული პირისა ჩუენისაი ქრისტე უფალი 
შეპყრობილ იქმნა განხრწნილებათა შინა ჩუენთა, რომლისაი 
ვთქუთ, აჩრდილსა მისსა შორის ვცხონდებოდით წარმართთა 
შორის. 21 სენ. იხარებდ და იშუებდ, ასულო იდუმეასაო, 
დამკვდრებულო ქუეყანასა უზისსა, და შენ მიერცა განვიდეს 
სასუმელი უფლისაი, ჰსუა შენ და დაითრო, და აწ აღმოსთხიო. 
22 თავ. მოაკლდა უსჯულოება შენი, ასულო სიონისაო! არა 
შესძინო მერმე განსახლვად. ზედმოიხილა უსჯულოებათა 
შენთა, ასულო ედომისო! განაცხადა უთნოებათა შენთა ზედა. 


თავი 5 


1 მოივსენე, უფალო, რაი გუეყო ჩუენ. მოიხილე და იხილე 
ყუედრება ჩუენი. 2 სამკვდრებელი ჩუენი გარდაიქცა სხუათად, 
სახლნი ჩუენნი უცხოთად. 3 ობოლ ვიქმნენით, ვითარცა 
არმქონებელნი მამასა. დედანი ჩუენნი ვითარცა ქურივნი. “ 
წყალსა ჩუენსა ვეცხლითა ვსუემდით, დღეთაგან ჩუენთა შეშათა 
ჩუენთა საცვალებელითა ? მოვიღებდით ქედსა ზედა, 
ვიდევნენით, დავშუერით, ვერ განვისუენეთ. 9 ეგვპტემან მისცა 
ჭელი ასსურს განსაძღებელად პურითა. 7 მამათა ცოდეს, და 
არა არიან და ჩუენ უსჯულოებათა მათთა მოვიხუამთ. 9 მონანი 
გუეუფლნეს ჩუენ, დაჭსნა არა არს ყელისაგან მათისა. ? სულთა 
ჩუენთა შორის მოვიღოთ პური ჩუენი, პირისაგან მახვლისა 
უდაბნოსაისა. 19 ტყავი ჩუენი, ვითარცა თორნე, დამრუმნა. 
შეიოჭა პირისაგან ნიავქარისა სიყმილისაისა. 11 დედანი სიონს 
შინა დაამდაბლნეს და ქალწულნი ქალაქთა შორის იუდაისათა. 
12 მთავარნი ყელებითა მათითა დამოეკიდნეს, პირნი 
მოხუცებულთანი არა ადიდნეს. 13 რჩეულნი წისქვლთა შინა 
ფქვდეს, და ჭაბუკნი ძელთა ზედა ჯუარს-ეცუნეს. 14 
მოდევნებულნი ბჭისაგან დასცხრეს, და რჩეულნი ფსალმუნთა 
მათთაგან დაეცნეს. 12 დაირღუა სიხარული გულისა ჩვენისაი, 
გარდაიქცა გლოად მწყობრი ჩუენი. 19 იგლოვა გვრგვნმან 
თავისა ჩუენისამან. ვაი ჩუენ, რამეთუ ვცოდეთ. 17 ამისთვს 
იქმნა სალმობიერ გული ჩუენი. ამისთვს დაბნელდეს თუალნი 
ჩუენნი 18 მთასა ზედა სიონსა, რამეთუ უჩინო იქმნა, მელთა 
განვლეს მის შორის. 1? ხოლო შენ, უფალო, საუკუნომდე 
მკვდრ ხარ. საყდარი შენი ნათესავად და ნათესავად. 29 
რაისათვს სრულიად დამივიწყენ ჩუენ? დაგვტევებ ჩუენ 
სიგრძედ დღეთად. 21 მოგუაქციენ ჩუენ შენდა მომართ, 
უფალო, და მოვიქცეთ, და განაახლენ დღენი ჩუენნი, ვითარცა 
წინაწარ, 22 რამეთუ განმთხეველმან განმთხიენ ჩუენ, 
განჰრისხენ ჩუენ ზედა ვიდრე ფრიად. 


ეზეკიელ წინასწარმეტყველი 


თავი 1 


1 და იქმნა ოცდამეათესა წელსა, მეოთხესა თთუესა, ხუთსა 
თთვსასა, და მე ვიყავ საშუალ ტყუეობისა მდინარესა ზედა 
ქობარისასა; და განეხუნეს ცანი, და ვიხილე ხილვაი 
ღმრთისაი; 2 ხუთსა თთვსასა; ესე წელიწადი მეხუთე ტყუეობისა 
იოაკიმ მეფისაი 3 და იქმნა სიტყუაი უფლისაი ეზეკიელის 
მიმართ, და ძისა ვუზისსა, მღდელისა, ქუეყანასა შინა 
ქალდეველთასა, მდინარესა ზედა ქობარისასა, და იქმნა მუნ 
ჩემ ზედა ყელი უფლისაი. “ და ვიხილე, და, აპა, სული 
აღმღებელი მოვიდოდა ჩრდილოთ და ღრუბელი დიდი მას 
ზედა და ნათელი გარემოის მისსა, და ცეცხლი ელვარე; და 
საშუალ მისსა, ვითარცა ხილვაი ილეკტროისაი, საშუალ 
ცეცხლისა, და ნათელი მის შორის. ? და საშუალ, ვითარცა 
მსგავსებაი, ოთხთა ცხოველთაი, და ესე ხილვაი მათი: 
მსგავსებაილ კაცისა მათ ზედა; 9 და ოთხნი პირნი ერთსა, და 
ოთხნი ფრთენი - ერთსა. 7 და წვვნი მათნი მართლებ და 
ფრთოვნებ ფერყნი მათნი და ნაბერწყალნი, ვითარცა 
აელვებული რვალი, და სუბუქებ ფრთენი მათნი, 8 და ყელი 
კაცისაი ქუეშე კერძო ფრთეთა მათთასა, ოთხთა ზედა კერძოთა 
მათთა, და პირნი მათნი ? და ფრთენი მათნი ოთხთანივე 
მახლობელად სხვაი სხვისად; და პირნი მათნი არა მიიქცეოდეს 
სლვასა შინა მათსა, თითოეული მათგანი პირისპირ პირისა 
თვსისა ვიდოდა. 19 და მსგავსება პირთა მათთაი: პირი კაცისა0 
და პირი ლომისაი მარჯუენით ოთხთასა და პირი ზუარაკისაი 
მარცხენით ოთხთასა და პირი არწივისაი ოთხთაივე ესრეთ 
არს-პირნი არიან ქმნულებისა მათისანი. 11 და ფრთენი მათნი 
განპყრობილ ზენაით ოთხთასა, თითოეულად ორნი 
შეუღლვილებ ურთიერთას მიმართ და ორთა ზედდაჰბურვიდეს 
ზედა კერძო სხეულსა მათსა. 12 და თითოეული წინაშე პირსა 


თვსსა ვიდოდა; სადაცა იყო სული მავალი, ვიდოდეს და არა 
შეიქცეოდეს. 13 და საშუალ ცხოველთასა ხილვაი, ვითარცა 
ნაკუერცხალთა ცეცხლისათა მგზებარეთაი, ვითარცა 
შესახედავი ლამპართა მმიმოობთაი საშუალ ცხოველთასა, და 
ნათელი ცეცხლისაი და ცეცხლისაგან გამოვიდოდა ელვაი. 14 
და ცხოველნი რბიოდეს და მოიქცეოდეს მსწრაფლ, ვითარცა 
სახე ბეზეკისაი. 12 და ვიხილე და, აჰა, ურმისთუალი ვრთი 
ქუეყანასა ზედა, მახლობელად ცხოველთა ოთხთა. და სახე 
ურმისთუალთაი და ქმნილება მათი, ვითარცა სახე თარშისაი. 
16 და მსგავსება ოთხთა შორის და ხედვაი მათი და საქმე მათი 
იყო, ვითარ-იგი იყვის ურმისთუალი ურმისთუალსა შინა. 17 
ოთხთა მიმართ კერძოთა მათთა ვიდოდეს, არ შეიქცეოდეს 
სლვასა შინა მათსა არცა ზურგნი მათნი. 18 და სიმაღლე იყო 
მათდა და საშინელ იყუნეს; და ვიხილენ იგინი და ზურგნი 
მათნი სავსე თვალებითა მრგულივ ოთხთასავე. 19 და სლვასა 
მას ცხოველთასა ვიდოდეს ურმისთუალნიცა, მახლობელნი 
მათნი, და ამაღლებასა ცხოველთასა ქუეყანით 
ამაღლდებოდეს ურმისთუალნიცა. 29 სადაცა იყვის ღრუბელი, 
მუნ მიიმართის სულმან სლვად; და ვიდოდეს ცხოველნი და 
ურმისთუალნიცა ამაღლდებოდეს მათ თანა მით, რამეთუ სული 
ცხოველობისა იყო ურმისთუალთა შორის. 21 და სლვასა მას 
ურმისთუალნიცა იგი ვლენან, და დადგომასა მას ცხოველთასა 
ურმისთუალნიცა დადგიან, და ქუეყანით ამაღლებასა მათსა 
მათ თანავე ამაღლდიან, რამეთუ სული ცხოველი იყო 
ურმისთუალთა თანა. 22 მსგავსებაი ზეშთა თავისა მათ 
ცხოველთასა, ვითარცა სამყაროი, ვითარცა ხილვაი ბრძოლისა 
საშინელისა, განმარტებულისაი ზეშთა თავისა მათისა ზედა 
კერძო. 23 და ქუეშე კერძო სამყაროსა ფრთენი მათნი 
განმარტებულებ, შეფრთეებულებ სხუაი სხვსა; და თითოეული 
ორნი შეუღლვილებ, ზედდამბურველნი სხეულთა მათთა. 24 და 
მესმოდა ყმაი ფრთეთა მათთაი სლვასა შინა მათსა, ვითარცა 
ჟმაი წყლისა მრავლისაი, ვითარცა ყმაი ღმრთისა სადდაისაი, 
სლვასა შინა მათსა ყმაილ სიტყვსა, ვითარცა ჟმაი ბანაკისაი, და 
დგომასა მათსა შინა დასცხრიან ფრთენი მათნი. 2? და, აჰა, 


ჟმაი ზეშთა ზენაკერძო სამყაროისა, რომელი იყო ზეშთა თავისა 
მათისა; დგომასა შინა მათსა განიმარტებდეს ფრთენი მათნი; 
26 და ზეშთა ზენა სამყაროისა, ზეშთა თავისა მათისა, ვითარცა 
ხილვაი ქვისა საპფირისანი. მსგავსებაი საყდრისა მის ზედა; და 
მსგავსებასა ზედა საყდრისასა მსგავსებაი, ვითარცა სახესა 
კაცისასა მის ზედა ზენა. 27 და ვიხილე, ვითარცა ხილვაი 
ილეკტროისაი, ვითარცა ხილვაი ცეცხლისაი შინაგან მისსა, 
მრგულივ, ხილვითგან წელთაით და ვიდრე ზემდე და 
ხილვითგან წელთაით და ვიდრე ქუემდე; ვიხილე, ვითარცა 
ხილვაი ცეცხლისაი, და ნათელი მრგულივ მისსა, 28 ვითარცა 
ხილვა მშვლდისაი, ოდეს იყოს ღრუბელსა შორის დღესა შინა 
წვმისასა, ეგრეთ ხილვაი ნათლისაი მრგულივ; 


თავი 2 


1 ესე ხილვაი მსგავსებისა დიდებისა უფლისაი; და ვიხილე და 
დავვარდი პირსა ზედა ჩემსა და მესმა ყმაილ მეტყუელისაი 
ჩემდამო. და თქუა ჩემდამო: ძეო კაცისაო! დადეგ ფერკთა 
ზედა შენთა და ვიტყოდი შენდამი. ? და მოვიდა ჩემ ზედა 
სული, და აღმიღო მე, და აღმადგინა მე, და დამადგინა მე 
ფერვთა ჩემთა ზედა და მესმოდა მისი, მეტყუელისაი ჩემდამო; 
3 და თქუა ჩემდამო: ძეო კაცისაო, მიგავლენ მე შენ სახლისა 
მიმართ ისრაცლისა, განმამწარებელთა მიმართ ჩემთა, 
რომელთა განმამწარეს მე, მათ და მამათა მათთა, და შეურაცხ- 
მყოფ იქმნეს ჩემდამო ვიდრე დღესისამდე დღისა. 4“ და ძენი 
პირფიცხელნი და გულმყარნი, რომელთა მიმართ მე მიგავლენ 
შენ მათდამი, და სთქუა მათდა მიმართ: ამათ იტყვს უფალი 
უფალი. ? ისმინონ დათუ სადმე, ანუ შეიკდიმონ მით, რამეთუ 
სახლი განმამწარებელი არს, და ცნან, ვითარმედ 
წინაისწარმეტყუელი ხარ შენ საშუალ მათსა. 9 და შენ, ძეო 
კაცისაო, ნუ ეშიშვი მათ, ნუცა განჰკრთები პირისაგან მათისა 
მით, რამეთუ განკსუვდენ და ზედშეკრბენ შენ ზედა გარემოის 
და საშუალ ღრიაკალთასა მკვდრ ხარ შენ; სიტყუათა მათთაგან 
ნუ გეშინინ და პირისაგან მათისა ნუ განჰკრთები, 7 რამეთუ 
სახლი განმამწარებელთა არს; და არქუთ სიტყუაი ჩემი მათ; 
უკუეთუ არა ისმინონ სიტყუაი ჩემი, ანუ თუ განჰკრთენ, რამეთუ 
სახლი განმამწარებელთა არს. 9 და შენ, ძეო კაცისაო, ისმინე 
მეტყუელისაი შენდამი: ნუ იქმნები განმამწარებელ, ვითარცა 
სახლი განმამწარებელი; აღყავ პირი შენი და ჭამე, რომელთა 
მე მიგცემ შენ. ? და ვიხილე და, აჰა, ყელი განმარტებული 
ჩემდამო, და მას შინა თავი წიგნისაი. და განგრაგნა იგი წინაშე 
ჩემსა და იყვნეს მას შინა დაწერილებ წინა და უკან, და იყო მის 
შორის გოდება, და გურინვაილი და კილოვნობა და ვაებაი. 19 


თავი 3 


1 და თქუა ჩემდამო: ძეო კაცისაო, შეჭამე მატიანი ესე. და 
წარვედ და არქუ ძეთა ისრაცლისათა. 2 და განმიღო პირი ჩემი 
და შემაჭამა მე მატიანი იგი; 3 და თქუა ჩემდამო: ძეო კაცისაო, 
პირმან შენმან ჭამოს და მუცელი შენი აღივსოს მატიანითა 
ამით, მიცემულითა შენდა და შევჭამე იგი: და იქმნა პირსა შინა 
ჩემსა, ვითარცა თაფლი დამატკბობელი. 4 და თქუა ჩემდამო: 
ძეო კაცისაო, ვიდოდე, შევედ სახლისა მიმართ ისრაცლისა, და 
თქუენ სიტყუანი ჩემნი მათდა მიმართ ? მით, რამეთუ არა ერისა 
მიმართ ღრმაბაგისა და ენამძიმისა, მიგავლენ შენ სახლისა 
მიმართ ისრაცლისა; 9 არცა ერთა მიმართ მრავალთა 
სხუაყმათა ანუ სხუაენათა, არცა ენაძლიერად მყოფელთა, 
რომელთანი არა გესმოდიან სიტყუანი მათნი; და თქუა: 
ეგევითართა მიმართ ღათუმცა მიგავლინე შენ, მათცამცა 
ისმინნეს სიტყუანი შენნი. 7 ხოლო სახლმან ისრაცლისამან არა 
ინებონ სმენად შენდა მით, რამეთუ არა ჰნებავსყე 
დამორჩილება ჩემი, რამეთუ ყოველი სახლი ისრაცლისა 
მაცილობელ არიან და გულფიცხელ. 8 და, აჰა, მივეც პირი 
შენი ძლიერად წინაშე პირებისა მათისა, და ძლევაი შენი 
განვაძლიერო წინაშე ძლევასა მათსა, ? და იყოს მარადის 
უმტკიცეს კლდისა; მიგეც ძლევაი შენი, ნუ შეშინდები მათგან, 
ნუცა იწიწვი პირისაგან მათისა, რამეთუ სახლი 
განმამწარებელისა არს. 19 და თქუა ჩემდამო: ძეო კაცისაო, 
ყოველნი სიტყუანი, რომელნი ვთქუენ შენ თანა, მიიხუენ გულსა 
შენსა და ყურებითა შენითა ისმინე. 11 და ვიდოდე, შევედ 
ტყუეობისადმი, ძეთა მიმართ ერისა შენისათა, და იტყოდი 
მათდამი და სთქუა მათდა მიმართ: ამათ იტყვს უფალი, 
უფალი! ისმინონ ღათუ სადამე და შეიკდიმონ ღათაუ სამე. 12 და 
აღმიღო მე სულმან და მესმა უკანაგან ჩემსა ყმაილი ძრვისა 
დიდისაი, რომელნი იტყოდეს: კურთხეულ არს დიდებაი 
უფლისაი ადგილისაგან მისისა. 13 და ვიხილე ყმაი ფრთეებისა 
ცხოველთაისა მფრთეებელთასა სხვსაგან სხვსა მიმართ, და 


ჟმაი ურმისთუალთაი, მახლობელი მათი, და ყკმაი ძრვისა 
დიდი. 14 და სულმან უფლისამან აღმიღო მე და აღმამაღლა 
მე. და ვიდოდე, განმცხრომელი, მიმართებითა სულისა 
ჩემისაითა; და ყელი უფლისაი იყო ჩემ ზედა ძლიერი. 15 და 
შევედ ტყუეობისა მიმართ აღტაცებული და მიმოვვლენ 
დაშენებულნი მდინარესა ზედა ქობარსა, მყოფნი მუნ, და 
დავჯედ მუნ შვდთა დღეთა და ვიქცეოდე მე შორის მათსა. 15 
და იყო შემდგომად შვდთა დღეთასა და იქმნა სიტყუაი 
უფლისაი ჩემდამო მეტყუელი: 17 ძეო კაცისაო, ებგურად მიგეც 
სახლსა ისრაილისასა, და ისმინო პირისა ჩემისაგან სიტყუა, და 
უთქმიდე მათ ჩემ მიერ. 18 ვრქუა რაილი მე უშჯულოსა სიკუდილით 
მოკუდომაი, და არა თუ განამკაცრო იგი, არცა ჰრქუა 
განმკაცრება უსჯულოსა მოქცევად მისა გზათაგან მისთა, 
ცხოვნებად მისსა, უსჯულოი იგი უსჯულოებითა მისითა 
მოკუდეს, და სისხლი მისი ყელისაგან შენისა გამოვიძიო. 19 
ხოლო უკუეთუ შენ განამკაცრო უსჯულოი და არა მოქცევით 
მოიქცეს უსჯულოებისაგან მისისა და გზისაგან მისისა, უსჯულოი 
იგი უსამართლოებასა შინა მისსა მოკუდეს, და შენ სული შენი 
განირინო. 29 და მი-რაი-იქცეს მართალი სიმართლეთაგან 
თვსთა და ქმნას შეცოდება, და მივსცე ტანჯვაი წინაშე პირსა 
მისსა, იგი მოკუდეს, რამეთუ არა განამკაცრე იგი, ცოდვათა 
შინა მისთა მოკუდეს მით, რამეთუ არმოვსენებულ იქმნენ 
სიმართლენი მისნი, რომელნი ქმნნა, და სისხლი მისი 
ჭელისაგან შენისა გამოვიძიო. 21 და უკუეთუ შენ განამკაცრო 
მართალი არაცოდვად და მან არა ცოდოს, მართალი 
ცხორებით ცხონდეს, რამეთუ განამკაცრე იგი, და შენ სული 
შენი განირინო. 2? და იქმნა ჩემ ზედა ყელი უფლისაი და თქუა 
ჩემდამო: აღდეგ და განვედ ველად, და მუნ ითქუას შენდამი. 
73 და აღვდეგ და განვედ ველად და, აჰა, მუნ დიდებაი 
უფლისაი დგა, ვითარ-იგი ხილვაი და ვითარცა დიდებაი, 
რომელი ვიხილე მდინარესა ზედა ქობარისასა, და დავვარდი 
პირსა ზედა ჩემსა. 24 და მოვიდა ჩემ ზედა სული და აღმადგინა 
მე ფერვთა ზედა ჩემთა და იტყოდა ჩემდამო და მრქუა მე: 
შევედ და შეეყენე სახლსა შინა შენსა. 22 და შენ, ძეო კაცისაო, 
აჰა, მიგეცემიან შენ ზედა საკრველნი და შეგკრან შენ მათ 


მიერ, და არ გამოხვიდე საშუალისაგან მათისა; 25 და ენაი შენი 
თანშევაკრა სასისა მიმართ შენისა და დაჰყდუნდე და არა იყო 
შენ მათდა კაცად მამხილებელად მით, რამეთუ სახლი 
განმამწარებელი არს. 27 და თქუმასა შინა ჩემსა შენდამი 
აღვაღო პირი შენი და სთქუა მათდა მიმართ: ამათ იტყვს 
უფალი, უფალი: მსმენელსა ესმოდენ და ურწმუნოი 
ურწმუნოებდინ მით, რამეთუ სახლი განმამწარებელი არს. 


თავი 4 


1 და შენ, ძეო კაცისაო, მოიღე თავისა შენისა ალიზი, და 
დასდვა იგი წინაშე პირსა შენსა, და გამოსწერო მას ზედა 
ქალაქი იერუსალიმი. ? და მისცე მას ზედა გარემოცვაი და 
აღაშენნე მას ზედა წინასაბრძოლებნი, და გარემოადგა მას 
ზედა პატნეზი, და მისცე მის ზედა ბანაკები და განაწყო მის 
ზედა მოისრები გარემოის; 3 და შენ მოიღე თავისა შენისა 
ტაფაკი რკინისაი, და დასდვა იგი, ვითარცა ზღუდე რკინისაი 
საშუალ შენსა და საშუალ ქალაქისა; და განჰმზადო პირი შენი 
მის ზედა და იყოს შეყენებულობასა შინა, და შეაყენო იგი, 
სასწაულ არს ესე ძეთა ისრაცლისათა. “ და შენ დასწვე 
გუერდსა შენსა ზედა მარცხენესა და დაჰსხნე სიცრუენი 
სახლისა ისრაცლისათანი მას ზედა რიცხვსაებრ დღეთასა 
ასერგასისათა, რომელთა სწვე მას ზედა, და მოიხუნე სიცრუენი 
მათნი. ? და მე მიგცენ შენ ორნი სიცრუენი მათნი რიცხუად 
ოცხმეოცდაათთა და სამასთა დღეთად და მოიხუნე სიცრუენი 
სახლისა ისრაცლისანი. 9 და შეასრულნე იგინი ყოველნი და 
დასწვე გუერდსა შენსა ზედა მარჯუენესა მეორედ და მოიხუნე 
სიცრუენი სახლისა იუდაისნი ორმეოცთა დღეთა, დღე 
წელიწადად დაგისხენ შენ იგინი. ” და შეყენებად 
იერუსალცმისა განჰმზადო პირი შენი და მკლავი შენი 
განიმტკიცო და წინაწარჰმეტყუელებდე მის ზედა. 8 და მე, აჰა, 
მივსცენ შენ ზედა საკრველნი და ნუ გარდაიქცევი გუერდისაგან 
შენისა გუერდსა ზედა შენსა, ვიდრემდის აღესრულნენ დღენი 
შეყენებულებისა შენისანი. 3? და შენ, ძეო კაცისაო, მოიღე 
თავისა შენისა იფქლნი და ქრთილნი და ცერცვ და ოსპნი და 
ფეტვ და ასლი, და შთაასხნე იგინი ჭურჭელსა კეცისასა, და 
შეჰქმნნე იგინი თავისა შენისა პურად რიცხვსაებრ დღეთასა, 
რომელთა მენ სწვე გუერდსა შენსა ზედა; ოთხმეოცდაათთა და 
სამასთა დღეთა შჭამდე შენ მათ. 19 და ჭამადსა შენსა, 
რომელსა შჭამდე სასწორით ოცთა სიკილათა დღივ, ჟამითგან 
ვიდრე ჟამამდე შჭამდე მათ. 11 და წყალსა წყვით სუმიდე, 


მეექუსედი დორაკისაი ჟამითგან ვიდრე ჟამამდე სუა. 12 და 
ყუერბეულად ქრთილისად მჭამნე შენ იგინი და ფუნესა შინა 
სკორისა კაცობრივისასა დაჰფლნე იგინი წინაშე თუალთა 
მათთა. 13 და სთქუა: ამათ იტყვს უფალი ღმერთი ისრაცლისაი: 
ესრეთ შჭამდენ ძენი ისრაცლისანი პურსა მათსა არაწმიდასა 
წარმართთა შორის, სადა განვაბნინნე იგინი, მუნ. 1“ და ვთქუ: 
ნუსადა, უფალო ღმერთო ისრაცლისაო, აჰა, სული ჩემი 
არშეგინებულ არს არაწმიდებისა მიერ, და მძორი და ნამქეცავი 
არ მიჭამიეს შობით ჩემითგან ვიდრე აქამდე, არცა შესრულ 
არს პირსა ჩემსა ყოველი ყორცი ბილწი და შეგინებული. 12 და 
თქუა ჩემდამო: აჰა, მიგეც შენ ფუნე ზროხათაი ფუნისა წილ 
კაცობრივისა, და შეჰქმნნე პურნი შენნი მას ზედა. 19 და თქუა 
ჩემდამო: ძეო კაცისაო, აჰა მე შევმუსრო ძალი პურისაი 
იერუსალცსმს შინა, და ჭამდენ პურსა სასწორით და 
ნაკლულევანებით და წყალსა წყვით და უჩინო-ქმნით სუმიდენ, 
17 რაითა ნაკლულევან პურითა და წყლითა იქმნენ, და უჩინო 
იქმნას კაცი და ძმაი მისი, და დადნენ სიცრუეთა შინა მათთა. 


თავი 5 


1 და შენ, ძეო კაცისაო, მოიღე თავისა შენისად მახვლი 
ლესული, უფროის საყუენველისა მკუეცრისა, და მოიგე იგი 
თავისა შენისად, და აღიღო იგი თავსა შენსა ზედა, და წუერთა 
შენთა ზედა, და მოიღო თავისა შენისა უღელი სასწორისაი და 
აღწონნე იგინი. ? მესამედი ცეცხლითა დასწუა საშუალ 
ქალაქისა დასასრულსა თანა დღეთა შეყენებულებისა 
შენისათასა, და მოიღო მესამედი და დასწუა იგი საშუალ მისსა 
და მეოთხე დაშჭრა მახვლითა გარემოის მისსა და მესამედი 
განუბნიო ქარსა და მახვლი წარმოვსცალო შემდგომად მათსა. 
3 და მოიხუნე მუნით მცირედნი რიცხვთა და შეიცვნე იგინი 
შესამოსლითა შენითა. “ და ამათგან მოიყვანნე მერმეცა და 
შეჰყარნე იგინი საშუალსა ცეცხლისასა და დასწუნე იგინი 
ცეცხლითა, მას შინა გამოვიდეს ცეცხლი ყოვლისათვს სახლისა 
ისრაცლისა. ? და ჰრქუა ყოველსა სახლსა ისრაცლისასა: ამათ 
იტყვს ადონაი უფალი: ესე იერუსალცსმი, საშუალ წარმართთასა 
დავდევ იგი და გარემო სოფლები მისი. 9 და ჰრქუა, შეცვალნა 
სამართალნი ჩემნი უშჯულოებად წარმართთაგან და 
შჯულიერნი ჩემნი სოფლებთაგან გარემოთა მისთა მით, 
რამეთუ სამართალნი ჩემნი განიშორნეს იგინი და შჯულთა 
ჩემთა შინა არა ვიდოდეს მათ შინა. 7” ამისთვს ამათ იტყვს 
ადონაი უფალი: მიზეზისა წილ თქუენისა წარმართთაგან, 
გარემოთა თქვენთა, და შჯულიერთა ჩვმთა არა ხვდოდეთ და 
სამართალთა ჩემთა არა ჰყოფდით, არამედ არცა 
სამართალთაებრ წარმართთა, გარემოთა თქუენთაისა არა 
იქმოდეთ. 8 ამისთვს იტყვს ადონაი უფალი: აჰა, მე შენ ზედა, 
და ვყო შენ შორის საშჯელი წინაშე წარმართთასა. 7? და ვყუნე 
შენ შორის, რომელნი არა ვყვენ, და არა ვყუნე მსგავსნი მათნი 
მერმე და ყოველთათვს საძაგელებათა შენთა. 19 ამისთვს 
მამათა შეჭამნეს შვილნი მათნი შორის შენსა და შვილთა 
შეჭამნენ მამანი მათნი; და ვყუნე შენ შორის მშჯავრნი და 
განვსთესნე ყოველნი ნეშტნი შენნი ყოვლისა მიმართ ქარისა. 


11 ამისთვს ცხოველ ვარ მე, - იტყვს ადონაი უფალი, ნაცვლად 
რომელ სიწმიდეთა ჩემთა შეაგინებდი ყოველთა მიერ 
მოსაწყინელობათა შენთა და ყოველთა მიერ საძაგელებათა 
შენთა, მეცა განგიშორო შენ, არა ერიდოს თუალი ჩემი, და მე 
არ შევიწყალო. 12 მესამედი შენი სიკუდილითა აღიყოცოს და 
მესამედი შენი სიყმილითა მოესრულოს შორის შენსა; და 
მესამედი შენი მახვლითა დაეცეს გარემოის შენსა; და მესამე 
შენი ყოველსა ქარსა, განვაბნინე იგინი და მახვლი 
წარმოვაცალიერო შემდგომად მათსა. 13 და სრულ იქმნეს 
გულისწყრომაი ჩემი და რისხვაი ჩემი მათ ზედა და ნუგეშინის- 
ვსცე და სცნა, ვითარმედ მე უფალი ვიტყოდე შურითა ჩემითა 
დასრულებასა შინა რისხვისა ჩემისასა მათ ზედა. 14 და დაგდვა 
მე შენ ოყრად და საყუედრელად წარმართთა შორის 
გარემოთა შენთა და ასულნი შენნი, გარემოისნი შენნი, წინაშე 
ყოვლისა თანწარმავალისა. 12 და იყო გმობა სულთმთქმელ და 
შიში, წურთა და უჩინოქმნულება და ასულნი შენნი, გარემონი 
შენნი, წარმართთა შორის გარემოთა შენთა ქმნასა შინა ჩემგან 
შენ თანა მშჯავრთასა რისხვით და გულისწყრომით, 
შურისძიებითა გულისწყრომისაითა და მხილებათა მიერ, 16 მე, 
უფალი ვიტყოდე, გამოვლენასა შინა სატყორცთა ჩემთა 
ბოროტთა სიყმილისათასა მათ ზედა, და იყვნენ 
ნაკლულევანებად და შევმუსრნე სიმტკიცენი პურისა შენისანი; 
17 და გამოვავლინო შენ ზედა სიყმილი და მჟეცნი ბოროტნი, 
და გტანჯო მე შენ და სიკვდილი და სისხლი განვიდენ შენ 
ზედა, და მახვლი მოვჰყადო შენ ზედა გარემოის, - მე, უფალი, 
ვიტყოდე. 


თავი 6 


1 და იქმნა სიტყუა უფლისაი ჩემდამო მეტყუცლი: 2 ძეო 
კაცისაო, განიმტკიცე პირი შენი მთათა ზედა ისრაცლისათა და 
წინაისწარმეტყუელებდ მათ ზედა. 3 და სთქუა: მთათა 
ისრაცლისათა ისმინეთ სიტყუა ადონაი უფლისაი! ამათ ეტყვს 
ადონაი უფალი მთათა და ბორცუთა და მთხრებლთა და 
ღელეთა: აჰა, მე მოვჰყადო თქუენ ზედა მახვლი და მოისრას 
მაღალნი თქუენნი; 4 და უჩინო იქმნენ მსხუერპლისსაცავნი 
თქუენნი და შეიმუსრნენ ტაძარნი თქუენნი და დავამქჭუნე 
წყლულნი თქუენნი წინაშე კერპთა თქუენთა; ? და მივსცნე 
კუეთებანი ძეთა ისრაცლისათანი წინაშე კერპთა მათთა; და 
განვაბნინე ძუალნი თქუენნი გარემოის მსხუერპლისა საცავებსა 
თქუენსა; 9 ყოველსა შინა სამკვდრებელსა თქუენსა, და 
ქალაქნი მოოკრდენ და მაღალნი უჩინო იქმნენ, რაითა 
მოესრულოს და ცოდოს მსხუერპლისსაცავებმან თქუენმან, და 
შეიმუსროს და განიბძაროს კერპები თქუენი, და მოისპოს 
ტაძრები თქუენი და აღიყოცოს საქმეები თქუენი. ”7 და დაეცნენ 
წყლულნი თქუენნი შორის თქუენსა და სცნათ, რამეთუ მე ვარ 
უფალი. 8 და მოვიღო ქმნად თქუენგან განრინებული 
მახვლისაგან წარმართთა შორის და განბნევასა შინა თქუენსა 
სოფლებსა შორის, ? და მომიჭსენონ მე განრინებულთა 
თქუენგანთა წარმართთა შორის, სადა წარიტყუენნეს, მუნ, 
რამეთუ ვფუცენ გულსა მათსა განმეძვებულსა ჩემგან და 
თუალთა მათთა განმეძვებულთა შემდგომად სიმარჯუეთა 
მათთასა; და ეტყებდნენ პირთა მათთა უკეთურებათათვის, 
რომელნი ქმნნეს ყოველთა შინა საძაგელებათა მათთა; 19 და 
გულისხმა-ყონ, ვითარმედ მე უფალი არა მედად ვიტყოდე 
ყოფად მისსა ყოველთა ამათ ბოროტთა. 11 ამით იტყვს ადონაი 
უფალი, დაიტყუელენ ჭელითა შენითა და იბგერენ ფერკყითა 
შენითა და თქუ: ვაშა, ვაშა ყოველთა ზედა საძაგელებათა 
სიბოროტისა სახლისა ისრაცლისათა! მახვლისა მიერ და 
სიყმილისა და სიკუდილისა მიერ დაეცნენ. 12 შორიელი 


სიკუდილითა აღესრულოს და მახლობელი მახვლითა დაეცეს, 
და შეპყრობილი და გარეშეცული სიყმილითა მოესრულოს, და 
შევასრულო რისხვაი ჩემი მათ ზედა. 13 და სცნათ, რამეთუ მე 
ვარ უფალი ყოფასა შინა წყლულთა თქუენთასა საშუალ 
კერპთა თქუენთა, გარემოის მსხუერპლისაცავთა თქუენთა, 
ყოველსა ზედა მთასა მაღალსა და ყოველთა ზედა თხემთა 
მთათასა, და ქუეშე კერძო ყოველსა ხესა ჩრდილოანსა და 
ქუეშე კერძო ყოველსა მუხასა ვარჯოანსა, სადა მისცეს მუნ 
საყნოსი სულნელებისაი ყოველთა კერპთა მათთა. 14“ და 
განვირთხა ყელი ჩემი მათ ზედა და დავდვა ქუეყანაი 
უჩინოსაქმნელად და მოსასრველად უდაბნოითგნ 
დევლათაისათ, ყოვლისაგან სამკვდრებელისა მათისა, და 


შეემეცნენ, ვითარმედ მე ვარ უფალი. 


თავი 7 


1 და იქმნა სიტყუაი უფლისაი ჩემდამო მეტყუელი: ? და შენ, 
ძეო კაცისაო, თქუ, ვითარმედ ამათ იტყვს უფალი ადონაი: 
ქუეყანასა ისრაცლისასა აღსასრული მოიწიოს, ოთხთა ზედა 
ფრთეთა ქუეყანისათა. 3 მოიწიოს აღსასრული აწ, და მოვიდეს 
აღსასრული შენ ზედა და შურვიგო შენგან გზათათვს შენთა, და 
მიგცნე შენ ზედა ყოველნი საძაგელებანი შენნი. 4 არა ერიდოს 
თუალი ჩემი შენ ზედა, არცა შეგიწყალო მით, რამეთუ გზაი შენი 
შენ ზედა მივსცე და საძაგელებანი შენნი შორის შენსა იყუნენ 
და სცნა, რამეთუ მე ვარ უფალი, რომელი გგუემ. ? რამეთუ 
ამას იტყვს უფალი, უფალი: უკეთურებაი ერთი, უკეთურება, 
ესერა, წარმოდგა. 9 აღსასრული მოიწევის, მოიწევის 
აღსასრული, აღდგომილ იქმნა შენდამი. 7 აჰა, მოიწევის 
აღსასრული, მოიწევის თხზულება შენ ზედა, დამკვდრებულსა 
ქუეყანისასა, მოიწევის ჟამი, მოახს დღე არა შფოთებით, არცა 
სალმობით. 8 აწ ახლოით განვჰფენ რისხვასა ჩემსა შენ ზედა 
და აღვასრულო გულისწყრომაი ჩემი შენ შორის, და გსაჯო შენ 
გზათა შინა შენთა, და მიგცნე შენ ზედა ყოველნი საძაგელებანი 
შენნი. ?7 არა ჰრიდოს თუალმან ჩემმან, არცა შევიწყალო მით, 
რამეთუ გზანი შენნი შენ ზედა მივსცნე და საძაგელებანი შენნი 
შენ შორის იყუნენ და სცნა, ვითარმედ მე ვარ უფალი, რომელი 
ვსცემ. 19 ამათ იტყვს ადონაი უფალი: აჰა, აღსასრული 
მოიწიოს, აჰა, დღე უფლისაი მოიწიოს, გამოვიდა თხზულება, 
აღყუავნა კუერთხი, აღდგა გინებაი. 11 და შემუსროს სიმტკიცე 
უსჯულოისა და არცა შფოთებით, არცა სისწრაფით, და არა 
მათგან არიან, გონებასა მათსა, არცა შუენიერებაი მათ შორის. 
12 მოვიდეს უფალი, აჰა, დღე უფლისაი შობს, აღსასრული 
მოიწია, აჰა, დღე; მომგებელნი ნუ იხარებნ და განმსყიდელი ნუ 
გოდებნ მით, რამეთუ რისხვაი ყოვლისა მიმართ სიმრავლისა 
მისისა. 132 და მომგებელმან განმსყიდელისა მიმართ არღა 
მერმე მიაქციოს და არღა მერმე ცხორებასა შინა ცხორებად 
მისსა, რამეთუ ხილვაი ყოვლისამი სიმრავლისა მისისა არ 


მოაქციოს, და კაცმან თუალთა მისთა წინა ვერ იპყრას. 14 
დაჰნესტუეთ ნესტუთა მიერ და გამოირჩევდით თანად 
ყოვლითა და არა არს განმავალი ბრძოლად, რამეთუ რისხვაი 
ჩემი ყოველსა ზედა სიმრავლესა მისსა. 12 ბრძოლაი 
მახვლითა - გარეშე, და სიყმილი და სიკუდილი - შინაგან. 
ველისზედაი მახვლითა აღესრულოს, ხოლო ქალაქისშინანი 
სიყმილითა და მახვლითა მოესრულნენ. 15 და განერნენ 
განრინებულნი მათგან და იყუნენ მთათა ზედა, ვითარცა 
ტრედნი მღუნავნი; ყოველნი მოსწყდენ კაცადნი 
უმართლობათა შინა მისთა. 17 ყოველნი ყელნი დაივსნენ და 
ყოველნი ბარკალსხვლნი შეიბილნწნენ ნოტიობითა. 18 და 
გარემოირტყნენ ძაძანი და დაფარნეს იგინი საკვრველებამან 
და დასულებამან; და ყოველსა პირსა ზედა სირცხვლი მათ 
ზედა და ყოველსა თავსა ზედა სიმტიერე. 19 ვეცხლი მათი 
დაისრიოს უბანთა ზედა და ოქროი მათი შეურაცხ იქმნეს. 
ვეცხლი მათი და ოქროი მათი ვერ შემძლებელ იქმნეს 
განრინებად მათდა დღესა შინა რისხვისა უფლისასა. და 
სულნი მათნი ვერ განძღენ და მუცელნი მათნი ვერ აღივსნენ, 
რამეთუ ტანჯვაი უსამართლოობათა მათთა იქმნა. 29 რჩეულნი 
სამკაულნი ამპარტავნებად დასხნეს, იგინი და ხატნი 
საძაგელებათა მათთანი და მოსაწყინელთა მათთანი ქმნნეს 
მათგან; ამისთვს მივსცნე იგინი მათ არაწმიდებად. 21 და 
განვსცნე იგინი ყელთა უცხოთასა დატაცებად იგინი და ბუგრთა 
ქუეყანისათა - ტყუედ და შეამწიკულნეს იგინი. 22 და 
გარემივიქციო პირი ჩემი მათგან და შეაბილწონ ზედხედვაი 
ჩემი; და შევიდოდიან მათ ზედა უმცველოდ და შეაგინებდენ 
მათ. 23 და ჰყოფდენ შერევასა, რამეთუ სავსე არს ქუეყანა0 
ერითა და ქალაქი - უსჯულოებითა სავსე. 24 და მოვიყვანნე 
ბილწნი იგი წარმართნი და დაუმკვდრო ტაძრები იგი მათი, 
დავამყუა სილაღე ამპარტავანებისა სილაღისა მის მათისა, და 
შეიგინნენ სიწმიდენი მათნი. 22 ლხინება მოვიდეს, და ეძიო 
მშვდობა და არა იყოს; 25 და ვაებაი ვაებასა ზედა და ჰამბავი 
ჰამბავსა ზედა იყოს; და იძიებოდის ხილვაი 
წინაისწარმეტყუელისაგან, და შჯული წარწყმდეს მღდლისაგან 


და განზრახვაი - მოხუცებულისაგან, და არა ჰპოებდენ. 27 მეფე 
იგლოვდეს და მთავარმან შეიმოსოს უჩინოქმნილება და ყელნი 
ერისა ქუეყანისაისანი დაივსნენ; გზათაებრ მათთა უყო მათ და 

მსჯავრითა მათითა შური ვიძიო მათგან; და ცნან, ვითარმედ მე 


ვარ უფალი. 


თავი 8 


1 და იყო წელსა მეექუსესა, მეხუთესა თთუესა, ხუთსა თთვსასა, 
მე ვჯედ სახლსა შინა ჩემსა, და მოხუცებულნი იუდაისნი სხდეს 
წინაშე ჩემსა. და იქმნა ჩემ ზედა ყელი ადონაი უფლისაი. 2 და 
ვიხილე: და, აჰა, მსგავსება კაცისაი წელითგან მისით და 
ვიდრე შთამართ - ცეცხლი, და წელითგან მისით ზეშთა ზედანი 
მისნი, ვითარცა ხილვაი ნიავისაი და ვითარცა სახე 
ილეკტრიოისაი, 3 და განირთხა მსგავსებაი ყელისა 
კაცობრივისა და აღმიღო მე თხემითა თავისა ჩემისაითა და 
აღმიღო მე სულმან საშუალ ქუეყანისა და საშუალ ცისა და 
მომიყვანა მე იერუსალყმად ხილვისა მის ღმრთისა, წინა ბჭეთა 
ზედა შინაგანისა ბჭისა, მხედველისათა ჩრდილოდ მიმართ. 
სადა იყო სუეტი ხატისა შურისა მომგებელისა. 4 და, აჰა, მუნ 
იყო დიდებაი უფლისა ღმრთისა ისრაცლისაი ხილვისაებრ, 
რომელი ვიხილე ველსა. ? და თქუა ჩემდამო: ძეო კაცისაო, 
აღიხილენ თუალნი შენნი ჩრდილოდ მიმართ; და აღვიხილენ 
თუალნი ჩემნი ჩრდილოდ მიმართ და, აჰა, ჩრდილოით, ბჭეთა 
თანა აღმოსავალად მიმართსა მსხუერპლისსაცავისასა, სადა 
იყო ხატი შურისაი ამის, შესავალსა თანა მისსა, 9 და თქუა 
ჩემდამო: ძეო კაცისაო, იხილეა, რასა ესენი იქმან 
უშჯულოებათა დიდთა? სახლი ისრაცლისაი ჰყოფენ აქა 
განყენებასა მათსა წმიდათაგან ჩემთა; და მერმე იხილნეღა 
უშჯულოებანი უფროსნი. 7” და შემიყვანა მე წინა ბჭესა თანა 
ეზოისასა და ვიხილე, და, აჰა, ჟურელი ერთი ზღუდისა შორის. 
8 და თქუა ჩემდამო: ძეო კაცისაო, დათხარე ზღუდისა შორის! 
და დავთხარე და, აჰა, კარი ერთი ზღუდისა შორის! ? და თქუა 
ჩემდამო: შეედ და იხილენ უშჯულოებანი ბოროტნი, რომელთა 
ესენი ზმენ აქა! 19 და შევედ და ვიხილე და, აჰა, ყოველი 
მსგავსებაი ქუეწარმძრომელთა და საცხოვართაი და ამაონი 
საძაგელებანი და ყოველი კერპები გამოწერილები სახლისა 
ისრაცლისაი კედელსა ზედა გარემო. 11 და სამეოცდაათნი 
კაცნი მოხუცებულთაგან სახლისა ისრაცლისათა და იეზონია, ძე 


საფანისი, საშუალ მათსა დგა წინა პირისა მათისა; 
თითოეულსა მათსა სასაკუმევლე აქუნდა ყელსა შინა თვსსა. და 
ორთქლი საკუმეველისაი აღვიდოდა, აღბორქუნებოდა და 
მიმოეფინებოდა. 12 და თქუა ჩემდამო უფალმან: ძეო კაცისაო, 
იხილეა, რომელთა მოხუცებულნი სახლისა ისრაცლისანი 
ჰყოფენ სახლსა შინა ბნელსა, თითოეული საწოლსა შინა თვსსა 
მალულსა მით, რამეთუ თქვან: არა მხედავს უფალი ჩვენ, 
დაუტევა უფალმან ქუეყანაი. 13 და თქუა ჩემდამო: მერმე 
იხილნე კუალად უსჯულოებანი უფროისნი, რომელთა ესენი 
ჰყოფენ. 1“ და შემიყვანა მე წინაბჭეთა თანა ბჭისა 
სახლისაისათა, რომელი ჰხედავს ჩრდილოდ მიმართ; და, აჰა, 
მუნ დედანი მსხდომარენი, მეტყებარნი თამუზისნი. 12 და თქუა 
ჩემდამო: ძეო კაცისაო, იხილეა? და მერმე იხილოვე სიმარჯუე 
უდიდესი ამისი. 19 და შემიყვანა მე ეზოსა სახლისა უფლისასა 
უშინაგანესსა და, აჰა, წინაბჭესა თანა ტაძრისა უფლისასა, 
საშუალ ელამისა და საშუალ მსხუერპლისსაცავისა, ვითარ 
ოცნი და ხუთნი კაცნი, ზურგთა მათთა ტაძრისა მიმართ 
უფლისა მქონებელნი და პირთა მათთა - პირისპირ 
აღმოსავალად მიმართ, და ესენი თაყუანის-სცემდეს 
აღმოსავალით კერძო მზესა. 17 და თქუა ჩემდამო: იხილეა, ძეო 
კაცისაო? ნუ მცირე არსა სახლისა იუდაისსა ქმნაი 
უსჯულოებათაი, რომელნი ყუნეს აქა მით, რამეთუ აღავსეს 
ქუეყანაი უსჯულოვებითა და მიიქცეს განრისხებად ჩემდა? და, 
აჰა, ესენი განავრცობენ ნერგსა, ვითარცა მოკიცხარნი ჩემნი; 
18 და მეცა უყო მათ გულისწყრომით; არა ერიდოს თუალი ჩემი, 
არცა შევიწყალო. და უწოდდენ ჭმითა დიდითა ყურთა შორის 
ჩემთა, და არა შევისმინო მათი. 


თავი 9 


1 და ღაღად-ყო ყურთა მომართ ჩემთა, ყჟმითა დიდითა 
მეტყუელმან: მოეახლა შურისძიებაილი ქალაქისა და თითოეულსა 
აქუნდეს ჭურჭელნი მოსრულებისანი ყელსა შინა თვსსა. 2 და, 
აჰა, ექუსნი კაცნი მოვიდოდეს გზით ბჭისა მაღლისა, 
მხედველისაით ჩრდილოდ მიმართ, და კაცადსა ცული ყელსა 
შინა მისსა; და კაცი ერთი საშუალ მათსა, შემოსილი 
პოდირითა და სარტყელი საპფირისაი წელთა ზედა მისთა, და 
შევიდეს და დადგეს მახლობელად მსხუერპლისსაცავსა 
რვალისასა. 3 და დიდებაი ღმრთისა ისრაცლისა აღვიდა 
ქეროვიმთაგან, რომელი იყო მას ზედა უსაფრთულოსა 
სახლისასა. და უწოდა კაცსა შემოსილსა პოდირითა, რომელსა 
აქუნდა წელთა მისთა ზედა სარტყელი. 4 და თქუა უფალმან 
მისდამი: განვლე საშუალ ქალაქი შორის იერუსალსმისა: და 
მისცენ სასწაულნი შუბლებსა ზედა კაცთასა, რომელნი 
სულთითქმენ და რომელთა ელმის ყოველთა ზედა 
უსჯულოებათა, ქმნილთა მის შორის! ? და მათ ჰრქუა 
სასმენელად ჩემდა: შევედით შემდგომად მისსა ქალაქად, და 
ჭრიდით, ნუ ერიდებით თუალითა თქუენითა და ნუ 
შეიწყალებთ. 9 მოხუცებულსა და ჭაბუკსა და ქალწულსა და 
ჩჩვლთა და დედათა მოჰკლევდით აღსაყოცელად. ხოლო 
ყოველთა ზედა, რომელთა იყოს ნიშანი, ნუ მიეახლებით და 
წმიდათა ჩემთაგან იწყეთ. და იწყეს კაცთაგან მოხუცებულთა, 
რომელნი იყუნეს სახლსა შინა. 7 და თქუა მათდა მიმართ: 
შეაგინეთ სახლი და აღავსენით გზანი მკუდრებითა, 
გამოვიდოდეთ და შჭრიდით და გამოსრულნი სცემდეს 
ქალაქსა. 8 და იყო ჭრასა შინა მათსა, დავემთხვე მე და 
დავვარდი მე პირსა ზედა ჩემსა და ღაღად-ვყავ და ვთქუ: ვა0 
მე, ადონაი უფალო, აღჰვოც შენ ნეშტთა ისრაცლისათა 
მიფენასა შინა გულის წყრომისა შენისასა იერუსალსმსა ზედა. 3? 
და თქუა ჩემდამო: სიცრუე სახლისა ისრაცლისა და იუდაისისა 
განდიდნა ფრიად, ფრიად, რამეთუ აღივსო ქუეყანაი ერითა 


მრავლითა და ქალაქი აღივსო სიცრუითა, და არაწმიდებითა, 
რამეთუ თქუეს: დაუტევა უფალმან ქუეყანაი, არა დაჰხედავს 
უფალი. 19 და ჩემი არა ერიდოს თუალი, აჰა, არ შევიწყალო, 
გზანი მათნი თავთა მათთამი მივსცენ. 11 და, აჰა, კაცმან, 
შემოსილმან პოდირითა და მორტყმულმან სარტყელითა 
წელთა მისთა, მიუგო მეტყუელმან: ვყავ, ვითარცა მამცენ. 


თავი 10 


1 და ვიხილე და, აჰა, ზედაით სამყაროსა, ზეშთა თავისა 
ქეროვიმთასა, ვითარცა ქვისა საპფირონისა, მსგავსებაი სახესა 
საყდრისასა მათ ზედა. 2 და თქუა კაცისა მიმართ, მოსილისა 
სამოსლითა: შევედ საშუალ ეტლისთუალთა, ქუეშე კერძოთა 
ქეროვიმთასა, და აღივსენ მჭელნი შენნი ნაკუერცხლებითა 
ცეცხლისაითა საშუალისაგან ქეროვიმთასა და განაბნიე 
ქალაქსა ზედა. და შევიდა წინაშე ჩემსა. 3 და ქეროვიმნი დგეს 
მარჯუენით კერძო სახლისა, შე-რა-ვიდოდა კაცი იგი და 
ღრუბელი აღავსებდა შინაგანსა ეზოსა. 4 და ამაღლდა დიდება 
უფლისა ქეროვიმთაგან ურთავად მიმართ სახლისა, და აღავსო 
ღრუბელმან სახლი, და ეზოი აღივსო ნათლითა დიდებისა 
უფლისათა. ? და ყმაი ფრთეებისა ქეროვიმთაისაი ისმოდა 
ვიდრე ეზოისა გარეშისამდე, ვითარცა ყმაი ღმრთისა 
სადდაისა, მეტყუელისაი. 5 და იყო, ამცნებდა რაი იგი კაცსა 
მას, მოსილსა სამოსლითა წმიდითა, მეტყუელი: მიიღე ცეცხლი 
საშუალისაგან ეტლისთუალთაისა, შორისისაგან 
ქეროვიმთაისა; და შევიდა და დადგა მახლობელად 
ეტლისთუალთასა. 7 და გამოყო ქეროვიმმან ყელი თვსი 
საშუალისაგან ქეროვიმთასა საშუალ ცეცხლისა, რომელი იყო 
შორის ქეროვიმთაისა, და მოიღო და მისცა ყელთა 
შემოსილისათა სამოსლითა წმიდითა, და მიიღო და გამოვიდა. 
8 და ვიხილენ ქეროვიმნი და მსგავსებაი ყელთა კაცთასა0ი 
ქუეშე კერძო ფრთეთა მათთასა. 9? და ვიხილე და, აჰა, ოთხნი 
ეტლისთუალნი დგეს, მახლობელნი ქეროვიმთანი; 
ეტლისთუალი ერთი, მოახლე ქეროვიმისა ერთისაი და 
შესახედავი ეტლისთუალთაი, ვითარცა შესახედავი ქვისა 
ანთრაკისაი. 19 და შესახედავი მათი მსგავსებ ოთხთა შორის, 
ვითარსახედ იყვის ეტლისთუალი საშუალ ეტლისთუალისა. 11 
სლვასა შინა მათსა ოთხთა კერძოთა მიმართ ვიდოდეს იგინი, 
არა მიიქცეოდეს სლვასა შინა მათსა, რამეთუ რომლისაცა 
მიმართ ადგილისა მიიხილის დასაბამმან ერთმან, უკანა მისსა 


ვიდოდეს და არა მიიქცეოდეს სლვასა შინა მათსა. 12 და 
ყოველი კყორცი მათი და ზურგნი მათნი და ყელნი მათნი და 
ფრთენი მათნი და ეტლისთუალნი სავსე თუალებითა გარემოის 
ოთხთა ეტლისთუალთა მათთა. 13 ხოლო ეტლისთუალთა ამათ 
ეწოდა გელგელ, მესმოდა რაი მე. 1“ და ოთხნი პირნი აქუნდეს 
თითოეულსა ცხოველთაგანსა. პირი ერთი - პირი ქეროვიმისაი, 
და პირი მეორე - პირი კაცისაი, და მესამე - პირი ლომისაი, და 
მეოთხე - პირი არწივისაი. 1? და აღიმაღლეს ქეროვიმთა ესე 
ცხოველი, რომელი ვიხილე მდინარესა ზედა ქობარისასა. 15 
და სლვასა თანა ქეროვიმთასა ვიდოდეს ეტლისთუალნი ესე, 
მახლობელნი მათნი. და განმარტებასა თანა ქეროვიმთაგან 
ფრთეთა მათთასა ამაღლებისათვს ქუეყანით, არა მოიქცეოდეს 
ეტლისთუალნი მათნი, დაღათუ იგინი მოახლეთაგან მათთა. 17 
დგომასა შინა მათსა დგიან და აღმაღლებასა შინა მათსა 
აღიმაღლებდეს მათ თანა მით, რამეთუ სული სიცოცხლისა იყო 
მათ თანა. 18 და გამოვიდა დიდება უფლისა ურთავისაგან 
ტაძრისაისა და აღვიდა ქეროვიმთა ზედა. 19 და აღიხუნეს 
ქეროვიმთა ფრთენი მათნი და აღიმაღლეს ქუეყანით წინაშე 
ჩემსა აღსლვასა თანა მათსა და ეტლისთუალთაცა 
მახლობელთა მათთა და დადგეს წინა კართა ზედა ბჭისა 
სახლისა უფლისა პირისპირისასა; და დიდებაი ღმრთისა 
ისრაცლისაი იყო მათ ზენა, ზენაკერძო; 29 ესე ცხოველი არს, 
რომელი ვიხილე ქუეშე კერძო ღმრთისა ისრაცლისაისა 
მდინარესა ზედა ქობარისასა, და ვცან, ვითარმედ ქეროვიმისა 
არს. 21 ოთხნი პირნი ერთისა და ოთხნი ფრთენი ერთისა და 
მსგავსებაი ყელთა კაცისათაი ქუეშე კერძო ფრთეთა მათთასა. 
22 ესე პირნი არიან, რომელნი ვიხილენ ქუეშე კერძო დიდებისა 
ღმრთისა ისრაცლისაისა, მდინარესა ზედა ქობარისასა. 
ხილვაი მათი და ესენი, თითოეული მათი პირისპირ თვსსა 


ვიდოდა. 


თავი 11 


1 და აღმიღო მე სულმან და მიმიყვანა მე ბჭესა ზედა სახლისა 
უფლისაისა, პირისპირსა, მხედველსა აღმოსავალთაით, და, 
აჰა, წინაკართა ზედა ბჭისათა, ვითარცა ოთხნი და ხუთნი 
კაცნი; და ვიხილე საშუალ მათსა იეზონია იეზერისი და 
ფალტია ბანეესი, წინამძღვარნი ერისანი. 2? და თქუა ჩემდამო 
უფალმან: ძეო კაცისაო, ესე კაცნი - გულისმსიტყუავნი 
ამაოთანი და განმზრახნი განზრახვასა ბოროტსა ქალაქისა 
ამის შორის, 3 მეტყუელნი: არა ახლად აღეშენებიან სახლნი; 
ესე არს სიავი, ხოლო ჩუენ - ჟორცნი. “ ამისთვს 
წინაისწარმეტყუელებდ მათ ზედა, წინაისწარმეტყუელებდ, ძეო 
კაცისაო. 2 და დავარდა ჩემ ზედა სული უფლისაი. და თქუა 
ჩემდამო: თქუ, ამათ იტყვს ადონაი უფალი: ესრეთ არქუ 
სახლსა ისრაცლისასა: და განზრახვათაცა სულისა თქუენისათა 
მეცნიერ ვარ მე. 9 განამრავლენით მკუდარნი თქუენნი ქალაქსა 
ამას შინა და აღავსენით გზანი მისნი წყლულებითა. 7 ამისთვს 
ამათ იტყვს ადონაი უფალი: მკუდარნი თქუენნი, რომელნი 
დაჰსრენით საშუალ მისსა, იგინი არიან ყორცნი, ხოლო თვთ 
იგი - სიავი და თქუენცა გამო-ვე-გიყვანნე საშუალისაგან 
მისისა. 8 მახვლისაგან გეშინისყე და მახვლი მოვაწიო თქუენ 
ზედა, - იტყვს ადონაი უფალი. 7? და თქუენცა გამო-რაი«ვე- 
გიყვანნე საშუალისაგან მისისა, და მიგცნე თქუენ ყჟელებსა 
უცხოთასა და ვყუნე შორის თქუენსა მშჯავრნი. 19 და მახვლითა 
დაეცნეთ მთათა ზედა ისრაცლისითა, და გსაჯნე თქუენ და 
სცნათ, ვითარმედ მე ვარ უფალი. 11 ეგე არა იყოს თქუენდა 
სიავად და თქუენ არა იქმნეთ მისსა ყჟორც; შორის მთათა ზედა 
ისრაცლისათა გსაჯნე თქუენ. 12 და სცნათ, ვითარმედ მე ვარ 
უფალი, რამეთუ მშჯავრთა ჩემთაებრ თქუენ არა ხვდოდეთ და 
სამართალნი ჩემნი თქუენ არა დაიმარხენით, არამედ მიწესთა 
მათამდე წარმართთასა, რომელნი იყუნეს გარემო თქუენსა, 
მათ თანავე ხვდოდეთ. 13 და იყო წინაისწარმეტყუელებასავე 
შინა ჩემსა და ფალტია ბანეაისი მოკუდა; და დავვარდი პირსა 


ზედა ჩემსა და ყმა-ვყავ ყმითა დიდითა და ვთეუ: 9 მე, 9 მე, 
ადონაი უფალი, მოსასრულებელად ჰყოფ შენ დაშთომილთა 
ისრაცლისათა! 14 და იქმნა სიტყუა უფლისაი ჩემდამო 
მეტყუელი: 12 ძეო კაცისაო, ძმანი შენნი და კაცნი ტყუცობისა 
შენისანი და ყოველი სახლი ისრაცლისაი მოსრულდეს, 
რომელთა ჰრქუეს მათ მკვდრთა იერუსალცმისათა: შორად 
განდგომილ ხართ უფლისაგან; თქუენდა მოცემულ არს 
ქვეყანაი სამკვდრებელად. 169 ამისთვს არქუ: ამათ იტყვს 
ადონაი უფალი, ვითარმედ განვიშორნე იგინი წარმართთა 
შორის და განვაბნინე იგინი ყოველსა ზედა ქუეყანასა და ვეყო 
მე მათ სიწმიდე მცირე სოფლებთა შორის, სადაცა შევიდენ მუნ. 
17 ამისთვს არქუყე: ამათ იტყვს ადონაი უფალი: და შევიწყნარე 
იგინი წარმართთაგან და შევკრიბნე იგინი სოფლებთაგან, 
სადა განვსთესენ იგინი მათ შორის; და მივსცე მათ ქუეყანაი 
ისრაცლისაი. 18 და შევიდენ მუნ და აღსპნენ ყოველნი 
საძაგელებანი მათნი და ყოველნი უშჯულოვებანი მისნი მისგან. 
19 და მივსცე მათ გული სხუაი და სული ახალი მივსცე მათ 
შორის და გამოვჰფხურა გული მათი ქვისაი და მივსცე მათ 
გული ჭორცისაი ყორცისაგან მათისა. 29 რათა ბრძანებათა შინა 
ჩემთა ვიდოდიან და სამართალთა ჩემთა იმარხვიდენ და 
ჰყოფდენ მათ; და იყუნენ ჩემდა ერად და მე ვიყო მათდა 
ღმერთად. 21 და გულთაებრ საძაგელებათა მათთაისა და 
უსჯულოებათა მათთაისა, რომელნი ქმნნეს, ვითარცა გული 
მათი, ვიდოდა, გზანი მათნი თავთა მათთათა მივსცენ, - იტყვს 
ადონაი უფალი. 22 და აღიხუნეს ქეროვიმთა ფრთენი მათნი და 
ეტლისთუალნი მათნი, მახლობელნი მათნი, და დიდებაი 
ღმრთისა ისრაცლისაი მათ ზედა, ზეშთა ზედაით მათსა. 23 და 
აღვიდა დიდებაი უფლისაი საშუალისაგან ქალაქისა და დადგა 
მთათა ზედა, რომელი იყო პირისპირ ქალაქისა. 24 და სულმან 
აღმიღო მე და მიმიყვანა ქუეყანად ქალდეველთა, 
ნატყუენავისა მიმართ სულითა ხილვისა ღმრთისაითა; და 
აღვედ ხილვისაგან, რომელი ვიხილე. ?წ და ვიტყოდე 
ტყუეობისა მიმართ ყოველთა სიტყუათა უფლისათა, რომელნი 
მიჩუენნა მე. 


თავი 12 


1 და იქმნა სიტუაი უფლისაი ჩემდამო მეტყუელი: 2 ძეო 
კაცისაო, საშუალ უსამართლობათა მათთა დამკვდრებულ ხარ 
შენ, რომელთა ჰქონან თუალნი ხედვად, და ვერ ჰხედვენ, და 
ყურნი ასხენ სმენად, და არა ესმისყე მით, რამეთუ სახლი 
განმამწარებელი არს. 3 და შენ, ძეო კაცისაო, იქმენ თავისა 
შენისა ჭურჭელნი ტყუეობისანი და ტყუე იქმენ წინაშე მათსა. და 
ტყუე იქმენ ადგილისაგან შენისა ადგილისა მიმართ სხვსა, 
წინაშე მათსა, რაითა იხილონ მით, რამეთუ სახლი 
განმამწარებელი არს. “ და განიღო ჭურჭლები შენი, ვითარცა 
ჭურჭლები დღისა ტყუეობისაი, ? წინაშე თუალთა მათთა და შენ 
გამოხვდე მიმწუხრი წინაშე მათსა, ვითარცა განვალნ ტყუე, 
დასთხარო თავისა შენისად ზღუდისა შორის და განხვდე მის 
მიერ, 9 წინაშე მათსა ვიდოდე მღუნვარედ და დაფარულად 
განხვდე, პირი შენი დაიბურო ფიჩვთა და არა იხილო ქუეყანაი 
მით, რამეთუ ნიშად მიგეც შენ სახლსა ისრაცლისასა. 7 და ვყავ 
ეგრეთ ყოველთაებრ, რაოდენნი მამცნო მე უფალმან: და 
მოვიხუცნ ჭურჭელნი, ვითარცა ჭურჭელნი დღისა ტყუეობისანი, 
და მიმწუხრი დაუთხარე თავსა ჩემსა ზღუდე ჭყელითა, და 
დაფარულად ფიჩვითა გამოვედ მღუნვარედ მათ წინაშე. 8? და 
იქმნა სიტყუაი უფლისაი ჩემდამო მეტყუელი განთიად: ? ძეო 
კაცისაო, არა ვთქუა შენდამი, სახლი ისრაცლისაი სახლი 
განმამწარებელი არს? გრქუან, თუ რასა ჰყოფ შენ? 19 თქუ 
მათდამი: ამათ იტყვს უფალი, უფალი: მთავარსა და 
წინამძღუარსა იერუსალიმსშინასა და ყოველსა სახლსა 
ისრაცლისასა, რომელნი არიან შორის მათსა, 11 თქუ მათდა 
მიმართ, ვითარმედ: მე ნიშებსა ვჰყოფ, ვითარსახედ ვყავ, 
ესრეთ ყონ მათ, გარდასახლებად და ტყუეობად განვიდენ. 12 
და მთავარნი მათნი შორის მათსა მღუნვარედ ვიდოდიან და 
დაფარულად ფიჩვითა განვიდენ ზღუდით; და განთხაროს, 
გამოსლვასა მისსა მიერ პირი მისი დაიბუროს, რაითა არა 
იხილოს თუალითა, და მან ქუეყანაი არა იხილოს. 13 და 


განვფინო ბადე ჩემი მის ზედა და შეპყრობილ იქმნეს 
გარემოცვითა ჩემითა. და მოვიყვანო იგი ბაბილონად, 
ქუეყანად ქალდეველთა, და იგი არა იხილოს და მუნ 
აღესრულოს. 14 და ყოველნი გარემოისნი მისნი შემწენი მისნი 
და ყოველნი მეშუელნი მისნი განვსთესნე ყოვლისა მიმართ 
ქარისა და მახვლი განვჰფინო უკანა მათსა. 12 და ცნან, 
რამეთუ მე ვარ უფალი, განვაბნინე რაიმე იგინი წარმართთა 
შორის და განვსთესნე სოფლებსა შორის. 15 და მოვიხუნე 
მათგან კაცნი რიცხუეულნი მახვლისაგან და სიყმილისაგან და 
სიკუდილისა, რაითა მიუთხრობდენ ყოველთა უსჯულოებათა 
მათთა წარმართთა შორის, სადა მივიდენ, მუნ, და ცნან, 
ვითარმედ მე ვარ უფალი. 17 და იქმნა სიტყუაი უფლისაი 
ჩემდამო მეტყუელი: 18 ძეო კაცისაო, პური შენი 
ნაკლულევანებითა შენითა შჭამო და წყალი შენი ტანჯვით და 
ჭირით ჰსუა. 19 და სთქუა ერისა მიმართ ქუეყანისაისა: ამათ 
იტყვს ადონაი უფალი დამკვდრებულთა იერუსალსმს და 
ქუეყანასა ზედა ისრაცლისასა: პურსა მათსა ნაკლულევანებით 
ჭამდენ და წყალსა მათსა უჩინოქმნულებით სუმიდენ, რაითა 
უჩინო იქმნეს ქუეყანაი სავსებითურთ მისით უთნოობითა 
ყოველთა დამკვდრებულთაითა მის ზედა. 29 და ქალაქნი 
მათნი მკვდროანნი მოოვრდენ. და ქუეყანაი უჩინოსაქმნელად 
იყოს. და სცნათ, ვითარმედ მე ვარ უფალი. 21 და იქმნა 
სიტყუაი უფლისაი ჩემდამო მეტყუელი: 22? ძეო კაცისაო, რა0 
არს იგავი ესე თქუენდა, ქუეყანასა ზედა ისრაცლისასა 
მეტყუელთაი: შორს არიან დღენი, წარწყმდა ყოველი ხილვაი? 
23 ამისთვს თქუ მათდამი: ამათ იტყვს ადონაი უფალი: 
მოვაქციო იგავი ესე. და არღა იტყოდიან იგავსა მაგას სახლი 
ისრაცლისაი; რამეთუ თქუას მათდამი მეტყუელმან: მოეახლნეს 
დღენი და სიტყუაი ყოვლისა ხილვისაი 2“ მით, რამეთუ არა 
იყოს მერმე ყოველი ხილვაი ტყუილ და მმისნობი 
მოსამაღლებელად შორის ძეთა ისრაცლისათასა. 25 მით, 
რამეთუ მე, უფალი, ვიტყოდი სიტყუათა ჩემთა, ვიტყოდი და 
ვქმნა და არა განვაგრძო მერე მით, რამეთუ დღეთა შინა 
თქუენთანა სახლი ისრაცლისა განმამწარებელი არს, ვთქუა 


სიტყუაი და ვქმნა, - იტყვს ადონაი. უფალი. 269 და იქმნა 
სიტყუაი უფლისაი ჩემდამო მეტყუელი: 27 ძეო კაცისაო, აჰა, 
სახლი ისრაცლისაი, განმამწარებელი ჩემი, მეტყუელნი იტყვან: 
ხილვა ესე, რომელსა იხილავს დღეთა მიმართ მრავალთა და 
ჟამთა მიმართ გრძელთა, წინაისწარმეტყუელებს ესე; 28 
ამისთვს თქუ მათდამი: ამათ იტყვს ადონაი უფალი: არა 
განგრძნენ მერმე ყოველნი სიტყუაინი ჩემნი, რომელთაცა 
ვიტყოდი, რამეთუ ვთქუა სიტყუაი და ვყო იგი, - იტყვს ადონაი 
უფალი. 


თავი 13 


1 და იქმნა სიტყუაი უფლისაი ჩემდამო მეტყუცლი: ? ძეო 
კაცისაო, წინაისწარმეტყუელებდ წინაისწარმეტყუელთა ზედა 
ისრაცლისათა, რომელნი წინაისწარმეტყუელებენ, და ჰრქუა 
წინაისწარმეტყუელთა რომელნი წინაისწარმეტყუელებენ 
გულით გამო მათით: წინაისწარმეტყუელებდე და სთქუა 
მათდამი: ისმინეთ სიტყუაი უფლისაი! 3 ამათ იტყვს ადონაი 
უფალი: ვაი, რომელნი წინაისწარმეტყუელებენ გულით გამო 
მათით, რომელნი ვლენან უკუანა სულისა მათისა და 
ყოვლითურთ არა ჰხედვენ! “ ვითარცა მელნი ნაოჭართა შინა, 
იქმნნეს წინაისწარმეტყუელნი შენნი, ისრაცლ. ? არა დადგეს 
სიმყარესა ზედა და შეკრბეს სამწყსოი სახლსა შინა 
ისრაცლისასა; არა აღდგეს დღესა შინა ბრძოლისასა 
მეტყუელნი დღესა შინა უფლისასა, 9 მხედველნი ცრუთა, 
მემისნენი ამაოთა, რომელნი იტყოდეს, - იტყვს უფალი, - და 
უფალმან არ მოავლინნა იგინი; და იწყეს აღდგინებად სიტყვსა. 
7 არა ხილვა ცრუი იხილეთა და მისნობანი ამაონი სთქუენით? 
და სთქუთ: იტყვს უფალი; და მე არა მეთქუა. 8 ამისთვს არქუ, - 
ამათ იტყვს ადონაი უფალი: მის წილ, რომელ სიტყუანი 
თქუენნი ცრუ და მისნობანი თქუენნი ამაოებ, ამისთვს მე თქუენ 
ზედა, - იტყვს ადონაი უფალი, 7 - და განვყო ყელი ჩემი 
წინაისწარმეტყუელთა ზედა, მხედველთა ცრუისათა და 
აღმომყმობელთა ამაოთასა სწავლასა შინა ერისა ჩემისასა; 
არა იყუნენ, არცა შთაწერათა შინა სახლისა ისრაილისათა 
შთაიწერნენ და ქუეყანად ისრაილისა არა შევიდენ და ცნან, 
ვითარმედ მე ვარ ადონაი უფალი. 19 მის წილ, რამეთუ 
შეაცთუნეს ერი ჩემი, მეტყუელთა: მშვდობა, მშვდობა და არა 
იყო მშვდობა; და ესე აშენებს კედელსა, და იგინი ჰგოზდეს მას, 
უკუეთუ დაეცა, 11 თქუეს მგოზელთა მიმართ მისთა, ვითარმედ: 
დაეცა. და იყოს წვმაი წარმრღუნელი და მივსცნე ლოდნი 
კლდისსასროლნი, საკრველისშინათა მათთა დაეცნენ და სული 
აღმღებელი მოვიდეს და განიბძაროს. 12 და, აჰა, დაეცა 


ზღუდე; და არა თქუან თქუენდამო: სადა არს საგოზელი 
თქუენი, რომელი სცხეთ? 13 ამისთვს ამათ იტყვს ადონაი 
უფალი: და მოვსცე ქარი აღმღებელი გულისწყრომითა ჩემითა 
და წვმაი წარმარღუნელი იყოს რისხვითა ჩემითა და ლოდნი 
კლდისსასროლნი გულისწყრომით მოვაწინე 


მოსასრულებლად. 14 და აღმოვყუარდო ზღუდე, რომელსა 
სცხეთ, და დაეცეს და დავდვა იგი ქუეყანასა ზედა, და 
გამოჩნდენ საფუძველნი მისნი, და დაეცნენ და მოჰსრულდეთ 
მხილებითა და სცნათ, რამეთუ მე ვარ ადონაი უფალი. 15” და 
შევასრულო რისხვაი ჩემი ზღუდესა ზედა და მომგოზელთა 
მისთა ზედა, და დაეცეს. და ვთქუ თქუენდამი: არა არს ზღუდე, 
არცა მგოზელნი მისნი, 195 წინაისწარმეტყუელნი ისრაილისანი, 
რომელნი წინაისწარმეტყუელებდეს იერუსალცმსა ზედა, და 
მხილველნი მშვდობასა მისსა, და მშვდობაი არა არს, - იტყვს 
ადონაი უფალი. 17 და შენ, ძეო კაცისაო, განიმტკიცე პირი შენი 
ასულთა ზედა ერისა შენისათა, რომელნი 
წინაისწარმეტყუელებენ გულით გამო მათით, და 
წინაისწარმეტყუელებდ მათ ზედა. 18 და სთქუა: ამათ იტყვს 
ადონაი უფალი; ვაი, რომელნი შეაკერვენ სასთაულებსა 
ყოველსა ქუეშე იდაყუსა კელისასა და ჰყოფენ სადგმელებსა 
ყოველსა ზედა თავსა ყოვლისა ჰასაკისასა გარდასაქცეველად 
სულთა; სულნი გარდაიქცეს ერისა ჩემისანი და სულთა 
იღუწიდეს. 1? და შემაგინებდეს მე ერისა მიმართ ჩემისა 
მჭელისათვს ქრთილთაისა და ნატეხისათვს პურისა მოკლვითა 
სულთაითა, რომელთა არ ჯერ-იყო მოკლვაი, და ღუწითა 
სულთათა, რომელთაი არ ჯერ-იყო სიცოცხლე, თქუმასა შინა 
თქუენგან ერისა მსმენელისა ცუდთა ყმა-ყოფათაისა. 29 
ამისთვს ამათ იტყვს ადონაი უფალი: აჰა, მე თავისსაცოებსა 
თქვენსა ზედა, რომელთა ზედა თქუენ მიმოიქცევით მუნ სულთა 
დასარღუეველად; და განვხეთქნი იგინი მკლავთა თქუენთაგან 
და განვავლინნე სულნი, რომელთა თქუენ გარდააქცევთ 
სულთა მათთა განბნეულებად. 21 და განვხეთქო სადგმელები 
თქუენი და ვივსნა ერი ჩემი ჟელთაგან თქუენთა, და არღა 
მერმე იყვნენ ყელთა შინა თქუენთა მიმოსაქცეველად და 
სცნათ, რამეთუ მე ვარ უფალი. 22 მის წილ, რომელ 


გარდააქციეთ გული მართლისაი უსამართლოდ, და მე არა 
გარდამექცია იგი, და განაძლიერებდით ჭქელთა უსჯულოისათა 
ყოვლითურთ არა მოქცევად მისსა გზისაგან მისისა უკეთურისა 
და ცხოვნებად მისსა, 23 ამისთვს ტყუილით ხილვაი არა 
იხილოთ და მისნობათა არღა იმისნებდეთ მერმე; და ვივსნა 
ერი ჩემი ყელისაგან თქვენისა და სცნათ, რამეთუ მე ვარ 
უფალი. 


თავი 14 


1 და მოვიდეს ჩემდა მოხუცებულთაგან ისრაცლისათა და 
დასხდენ წინაშე პირსა ჩემსა. 2 და იქმნა სიტყუაი უფლისაი 
ჩემდამო მეტყუელი: 3 ძეო კაცისაო! კაცთა ამათ დასხნეს 
გულისზრახვანი მათნი გულთა შინა მათთა და ტანჯვაი 
სიცრუეთა მათთაი დადვეს წინაშე პირსა მათსა. მიმგებელმან 
ღათუ მიუგო მათ? 41 ამისთვს ეტყოდე მათ და სთქუა მათდა 
მიმართ: ამათ იტყვს ადონაი უფალი: კაცმან-კაცმან 
სახლისაგან ისრაცლისა, რომელმან და-თუ-ისხნეს მოგონებანი 
მისნი გულსა შინა თვსსა და ტანჯვაი სიცრუისა მისისა0 
დააწესოს წინაშე პირსა მისსა და მივიდეს 
წინაისწარმეტყუელისა მიმართ, მე უფალმან მიუგო მას მათ 
შინა, რომელთა შინა შეწყდომილ არს გაგონება მისი, ? რაითა 
განაიგურდიოს სახლი ისრაცლისაი გულთაებრ მათთა 
უცხოქმნულთა ჩემგან მოგონებათა მიერ მათთა. 9 ამისთვს თქუ 
სახლისა მიმართ ისრაცლისა: ამათ იტყვს ადონაი უფალი: 
მოიქეცით სიმარჯუეთაგან თქუენთა და ყოველთაგან 
უთნოობათა თქუენთა და მოაქციენით პირნი თქუენნი ჩემდა 7 
მით, რამეთუ კაცმან-კაცმან სახლისაგან ისრაცლისა და 
მსხემთაგან, რომელნი მსხემობენ ისრაცლსა შორის, 
რომელიცა უცხო თუ იქმნეს ჩემგან, და დასხნეს 
გულისზრახვანი მისნი გულსა შინა თვსსა და ტანჯვაი 
უკეთურებისა თვსისა დააწესოს წინაშე პირსა მისსა, და 
მივიდეს წინაისწარმეტყუელისა კითხვად მისსა ჩემ მიერ, 
უფალმან მიუგო მას, რომელსა შინა შეწყდომილ არს, მას შინა. 
8 და დავამტკიცო პირი ჩემი კაცსა მას ზედა, და დავდვა იგი 
ოჰყრად და უჩინოსაქმნელად და აღვიღო იგი საშუალ ერისა 
ჩემისა, და სცნათ, ვითარმედ მე ვარ უფალი. 9? და 
წინასწარმეტყველი თუ სცთეს და თქუას სიტყუაი, მე უფალმან 
შევაცთუნე იგი, და მივყო ჭელი ჩემი მის ზედა და უჩინო-ვყო 
იგი საშუალ ერისა ჩემისა ისრაცლისა. 19 და მოღებულ იქმნეს 
სიცრუე მათი სიცრუისაებრ მკითხველისა მის და სიცრუისაებრ 


ეგრეთვე წინაისწარმეტყუელსა ეყოს. 11 რაითა არღა სცთეს 
მერმე სახლი ისრაცლისა ჩემგან, და რაითა არღა ეგნენ მერმე 
შეცოდებათა მათთა ზედა ყოველთა, და იყუნენ ჩემდა ერად, 
და მე ვიყო მათდა ღმერთად, - იტყვს ადონაი უფალი. 12 და 
იქმნა ჩემდამო სიტყუაი უფლისაი მეტყუელი: 13 ძეო კაცისაო, 
ქუეყანამან, რომელმან მე თუ შემცოდოს შთავრდომაი 
შეცოდებასა, და მივყო ყელი ჩემი მის ზედა, და შევმუსრნე 
მისგან სიმტკიცენი პურისანი, და გამოვავლინო მას ზედა 
სიყმილი და აღვიღო მისგან კაცი და საცხოვარი. 14 და უკუეთუ 
იყვნენ სამნი ესე კაცნი შორის მისსა: ნოე, იობ და დანიილ, 
იგინი სიმართლესა შინა მათსა ცხოვნდენ, - იტყვს ადონაი 
უფალი. 12 ხოლო უკუეთუ მჭეცნიცა ბოროტნი მოვჰყადნე 
ქუეყანასა მას ზედა და ვტანჯო იგი და იყოს უჩინოსაქმნელად 
და არა იყოს, რომელმან განვლოს პირისაგან მჟეცთაისა. 15 
და სამნი ესე კაცნი იყვნენ შორის მათსა, ცხოველ ვარ მე, ო - 
იტყვს ადონაი უფალი, - უკუეთუ ძენი მათნი, ანუ ასულნი 
ცხონდენ. - იტყვს ადონაი უფალი, - არამედ იგინი მარტონი 
ცხოვნდენ, ხოლო ქუეყანაი იყოს მოსასრულებლად. 17 ანუ 
მახვლი თუ მოვჰყადო ქუეყანასა მას ზედა და ვთქუა: მახვლმან 
მოიარენ ქუეყანასა ზედა! - და აღვიღო მისგან კაცი და 
საცხოვარი; 18 და სამნი ესე კაცნი შორის მისსა, ცხოველ ვარ 
მე, - იტყვს ადონაი უფალი, - ვითარმედ ვერ განარინნენ ძენი 
მათნი, ანუ ასულნი, არამედ იგი მხოლონი განერნენ. 1? ანუ 
სიკუდილი თუ მოვავლინო ქუეყანასა მას ზედა და განვფინო 
გულისწყრომაი ჩემი მის ზედა სახლისა მიერ მოსრულებად 
მისგან კაცი და საცხოვარი. 29 და ნოვე და იობ და დანიილ 
საშუალ მისსა იყვნენ, ცხოველ ვარ მე, - იტყვს ადონაი უფალი, 
- უკუეთუ ძენი მათნი და ასულნი განარინნენ, რამეთუ მათ 
სიმართლესა შინა მათსა განარინნენ სულნი მათნი. 21 ამათ 
იტყვს ადონაი უფალი: და უკუეთუ ოთხნი შურისგებანი ჩემნი: 
მახვლი და სიყმილი და მჟეცნი ბოროტნი და სიკუდილი 
გამოვავლინო იერუსალცმსა ზედა მოსრულებად მისგან კაცი 
და საცხოვარი. 22 და უნდონი დაშთომილნი მის შორის, 
განრინებულნი მისგან, რომელნი გამოიყვანებენ მისგან ძეთა 
და ასულთა; და, აჰა, იგინი გამოვლენ თქუენდამო და 


იხილნეთ გზანი მათნი და მოგონებანი მათნი და შეინანოთ 
ბოროტთაზედა, რომელნი მოვჰვადენ იერუსალცსმსა ზედა, 
ყოველთა ზედა ძვრთა, რომელნი მოვაწიენ მის ზედა. 23 და 
ნუგეშინის-გცემდენ თქუენ მით, რამეთუ იხილნეთ გზანი მათნი 
და მოგონებანი მათნი და სცნათ, ვითარმედ არა ამაოდ ვყვენ 
ყოველნი, რაოდენნი ვქმნენ მის შორის, - იტყვს ადონაი 


უფალი. 


თავი 15 


1 და იქმნა სიტყუაი უფლისაი ჩემდამო მეტყველი: ? და შენ, 
ძეო კაცისაო, რაიმცა ეყო ხესა ვენაყისასა ყოველთაგან 
ნერგთა მყოფთა ხესა შორის მაღნარისათა? 3 უკუეთუ მოიღონ 
მისგან ძელი შესაქმედ საქმარისა, მოიღონ მისგან მანა0 
დაკიდებად ყოველი ჭურჭელი მის ზედა? “ თვნიერ ცეცხლისა 
მიეცეს განსალეველად, წლითიწლადსა განწმენდასა მისსა 
განჰლევს ცეცხლი და მოაკლებს სრულიად; ნუ საყმარ იყოს 
საქმრად? წ? და არცა მერმე ყოფასაღა მისსა ყოვლად 
სრულიად არა იყოს საქმრად, რამეთუ ცეცხლმან ღათუ 
განლიოს იგი სრულიად, უკუეთუ შეიქმნას საქმრად მერმე? 9 
ამისთვს ვთქუა, - ამათ იტყვს ადონაი უფალი, - ვითარსახედ ხე 
ვენაჭისაი ხეთა შორის მაღნარისათა, რომელი მივეც ცეცხლსა 
განსალევნელად იგი, ეგრეთ მივსცნე მკვდრნი იერუსალცმს 
შინა. 7 და მივსცე პირი ჩემი მათ ზედა; ცეცხლისაგან 
გამოვიდენ და ცეცხლმან შეჭამნეს იგინი; და ცნან, ვითარმედ 
მე ვარ უფალი განმტკიცებასა შინა პირისა ჩემისასა მათ ზედა. 
8 და მივსცე ქუეყანაი უჩინოსაქმნელად მათ წილ, რომლითა 
დაეკუეთნეს შეცოდებითა, - იტყვს ადონაი უფალი. 


თავი 16 


1 და იქმნა სიტყუაი უფლისაი ჩემდამო მეტყველი: ? ძეო 
კაცისაო, უწამენ იერუსალსმსა უსჯულოებანი მისნი. 3 და სთქუა: 
ამათ ეტყვს ადონაი უფალი იერუსალცსმსა: ძირი შენი და შობა 
შენი ქვეყანისაგან ქანაანისსა, მამაი შენი ამორეველი და 
დედაი შენი ქეტტელა. 4 და შობა შენი, რომელსა დღესა იშევ, 
არა შეიკრნეს ძუძუნი შენნი, უპე შენი არა მეტკუეთილ-ყვეს. და 
წყლითა არა განიბანე საცხოვნებელად, არცა მარილითა 
შეიმარილე და სახუევლებითა არ შეიხვე. ? არცა ჰრიდა შენ 
ზედა თუალმან ჩემმან ყოფად შენდა ერთიცა ამათ 
ყოველთაგანი, ვნებად რაიმე შენ ზედა; და განიგდე პირსა 
ზედა ველისასა გულარძნილებითა სულისა შენისაითა, 
რომელსა დღესა იშევ. 9 და განვვლე შენ ზედა და გიხილე შენ 
შებღალული სისხლისა მიერ შენისა და გარქუ შენ: 
სისხლისაგან შენისა ცხორებაი; და გარქუ შენ: სისხლისა თანა 
შენისა სცხონდე. განმრავლდი უბრალოდ, 7 ვითარცა 
აღმოსავალი აგარაკისაი, მიგეც შენ და განჰმრავლდი და 
განსდიდენ და შეხუედ ქალაქებთა ქალაქთასა; ძუძუნი შენნი 
აღემართნეს და თმაი შენი აღმოჰყდა, ხოლო შენ იყავ შიშუელ 
და უშუერქმნილ. 8 და განვლე შენ მიერ და გიხილე შენ; და, 
აჰა, ჟამი შენი და ჟამი დამარღუეველთაი; და განვიფრთენ 
ფრთენი ჩემნი შენ ზედა და დავბურე უშუერებაი შენი, და 
გეფუცე შენ და შემოვედ აღთქმისა მიერ შენ თანა, - იტყვს 
ადონაი უფალი, - და იქმენ ჩემდად. 9? და განგბანე შენ წყლითა 
და წარგრეცხე სისხლი შენი შენგან და გცხე შენ ზეთითა. 19 და 
შეგმოსე შენ ჭრელებნი და შეგასხ შენ ვაკინთი და მოგარტყ შენ 
ბისონი და გარემოგასხ შენ ტრიხაპტონი. 11 და შეგამკვე შენ 
სამკაულითა და შეგასხენ სავლტენი გარე ყელთა შენთა და 
მანიაკი გარემოის ქედისა შენისა. 12 და მივეც საყური 
გარემოის სასმენელ ყურისა შენისა და გრკალნი ყურთა ზედა 
შენთა და გვრგვნი სიქადულისა თავსა ზედა შენსა. 13 და 
შეიმკვე ოქროითა და ვერცხლითა, და იქმნეს 


გარემოსასხმელნი შენნი ბისონისანი და ტრიხაპტანი და 
ჭრელნი ჭიჭნაუხტითა შეგასხენ; და მიგეც საჭმლად შენდა 
სემიდალი და თაფლი და ზეთი, შეჭამე და იქმენ შუენიერ 
ფრიად ფრიად და წარემართე მეფობად. 14“ და განყჭდა სახელი 
შენი წარმართთა შორის სიკეთისათვს შენისა მით, რამეთუ 
განსრულებულ იყავ შუენიერებასა შინა, ქმნულკეთილობასა 
შინა, რომელი დავაწესე შენ ზედა, - იტყვს ადონაი უფალი. 12 
და მოსავ იქმენ სიკეთესა ზედა შენსა და ისიძვე სახელითა 
შენითა და განჰფინე სიძვაი შენი ყოველსა ზედა 
თანწარმავალსა; მისსა იქმნა, რომლისა არა იყო. 19 და მოიღე 
სამოსელთაგან შენთა და უქმენ იგი კერპთა კერულებად და 
განჰმეძვენ მათ ზედა და არა შეხვდე, რომელნი არა იყვნენ, 
არცა არა იქმნეს. 17 და მოიხუენ ჭურჭელნი სიქადულისა 
შენისანი ოქროისაგან ჩემისა და ვერცხლისაგან ჩემისა, 
რომელნი მიგცენ შენ, და უქმნენ თავსა შენსა ხატნი წულებრნი 
და განჰმეძვენ მათდამი. 18 და მოიღე შესამოსელი შენი ჭრელი 
და გარეშეჰმოსე მათ და ზეთი ჩემი და საკმეველი ჩემი დასდევ 
წინაშე პირსა მათსა; 19? და პურნი ჩემნი, რომელნი მიგცენ შენ, 
სემიდალი და ზეთი და თაფლი გასაზრდელე მენ, და დასხენ 
იგინი წინაშე პირსა მათსა საყნოსად სულნელებისად. 29 და 
იქმნა შემდგომად ამათსა, - იტყვს ადონაი უფალი, - და 
მიიყვანენ ძენი შენნი და ასულნი შენნი, რომელნი მიშვენ მე, 
და უზორენ მათ განსალევნელად, ვითარცა მცირედ 
განჰმეძვენ. 21 და დასწყვდენ შვილნი შენნი და მისცენ მათ 
გარეშესაყდელად იგინი მათდად. 2? ესე უფროს ყოვლისა 
სიძვისა შენისა და საძაგელებათა შენთა; და არ მოივსენე 
დღისა სიჩჩოებისა შენისაი, ოდეს იყავ შიშუელ და უშუერ და 
შებბღალულ სისხლითა შენითა და სცხოვნდი. 23 და იყოს 
შემდგომად ყოველთა უკეთურებათა შენთა, ვაი ვაი შენდა, - 
იტყვს ადონაი უფალი, 2“ და უშენე თავსა შენსა საყუდელი 
სამეძვოი. და უქმენ თავსა შენსა გამონადები ყოველსა ზედა 
უბანსა, 22 და დასაბამსა ზედა ყოვლისა ბზისასა აღაშენენ 
სიძვანი შენნი, და განჰრყუენ სიკეთე შენი და განუმარტენ წვვნი 
შენნი ყოველსა წარმვლელსა გზისასა და განამრავლენ 


სიძვანი შენნი. 29 და ისიძვე ძეთა მიმართ ეგვპტისათა, 
მოზღვრეთა შენთა, ყჟორცდიდთა, და მრავალგზის ისიძვე 
განსარისხებელად ჩემდა. 27 და უკუეთუ განვირთხა ყელი ჩემი 
შენ ზედა და აღვიხუნე უსჯულოებანი შენნი და განგცნე შენ 
ჭელებსა მოძულეთა შენთასა, ასულთა უცხოთესლთასა, 
განმდრეკელთა შენთასა გზისაგან შენისა, 28 უთნო იქმენ და 
განჰმეძვენ ძეთა მიმართ ასსურისათა და არცა ეგრეთ განსძეღ, 
და განჰმეძვენ და არა აღივსე. 2? და განამრავლენ სიძვანი 
შენნი ქუეყანისა მიმართ ქანანისსა და ქალდეველთა მიმართ 
და არცა ამათგან აღივსე. 39 რაითა განვწმიდო გული შენი, - 
იტყვს ღმერთი უფალი, - ქმნასა შინა შენგან ამათ ყოველთა 
საქმეთა დედაკაცისა მეძვისა განკადნიერებულისათა, და 
განჰმეძვენ სამ წილ ასულთა შორის შენთა? 31 აღაშენე რა0 
სასიძველი შენი დასაბამსა ყოვლისა გზისასა და განმონადები 
შენი ჰყავ ყოველსა ზედა უბანსა, და არა იქმენ, ვითარცა მეძავი 
შემკრებელი სასყიდელთა, 32 ანუ დედაკაცი მემრუშე ქმარსა 
ქუეშე თვსსა უცხოთა მიმართ, მსგავსი შენი, ქმრისაგან თვსისა 
მიმღებელი სასყიდელთაი, 33 და ყოველთა მეძავქმნილთაი 
მის თანა მიმცემელი სასყიდელთაი: ხოლო შენ მისცენ 
სასყიდელნი ყოველთა ტრფიალთა შენთა და აღსტვრთევდ 
მათ მოსლვად შენდამი გარემოის სიძვითა შენითა. 34 და იქმნა 
შენ შორის განდრეკილება უფროს დედათასა სიძვასა ზედა 
შენსა და შენ თანა არა ისიძვეს, მი-რაი-სცემდ შენ 
სასყიდელთა, და შენ სასყიდელნი არა მოგეცნეს და იქმნა შენ 
შორის განდრეკაი. 35 ამისთვს, მეძავო, ისმინე სიტყუა0 
უფლისაი! 35 ამათ იტყვს ადონაი უფალი: მის წილ, რომელ 
მიჰფენ რვალსა შენსა და გამოცხადნეს სირცხვლი შენი 
ტრფიალთა მიმართ შენთა და ყოველთა მიმართ 
გულისზრახვათა უსჯულოებათა შენთასა და შორის სისხლებისა 
შვილთა შენთაისა, რომელნი მისცენ მათ, 37 ამისთვს, აჰა, მე 
შენ ზედა შევკრიბნე ყოველნი ტრფიალნი შენნი, რომელთა 
შორის აღერიე მათ შორის, და ყოველნი, რომელნი შეიყუარენ, 
ყოველთა თანა, რომელთა სძულობდ; და შევკრიბნე იგინი შენ 
ზედა გარემოის, და გამოვაცხადნე სიბოროტენი შენნი 


მათდამი, და იხილონ ყოველი სირცხვლი შენი. 38 და შურ-ვიგო 
შენგან შურის-გებაი მემრუშისაი და გარდაცემულისაი 
სისხლითა და დაგდვა შენ სისხლითა გულისწყრომისა ჩემისა 
და შურისაილთა. 39 და მიგცე შენ ყელთა მათთა და დაარღვონ 
სიძვაი შენი და დაამყჟუან ხარისხი შენი; და განგძარცუნენ შენ 
სამოსელნი შენნი და დაუტევნენ ჭურჭელნი სიქადულისა 
შენისანი და დაგიტეონ შენ შიშუელი და უშუერი. 49 და 
მოიყვანნენ შენ ზედა ერნი და დაგაქვაონ შენ ქვებითა და 
მოგასრულონ შენ მახვლებითა მათითა. “1 და დაწუნენ სახლნი 
შენნი ცეცხლითა და ყონ შენ შორის შურისძიებაი წინაშე 
დედათა მრავალთასა; და მოგაქციო შენ სიძვისაგან და 
სასყიდელნი არ მისცნე არღა მერმე. 42 და მოვავლინო 
გულისწყრომაი ჩემი შენ ზედა და აღებულ იქმნეს შური ჩემი 
შენგან, და განვისუენო და არღა ვზრუნვიდე მერმე. 43 მათ 
წილ, რომელ არ მოიკვსენე დღე სიჩჩოისა შენისაი და მაწუხებდ 
მე ამათ ყოველთა მიერ. და, აჰა, მე გზანი შენნი თავსა ზედა 
შენსა მივსცენ, - იტყვს ადონაი უფალი, - და ეგრეთცა არა 
ვიყავ ყოვლისაებრ უთნოობისა შენისა ყოველთა ზედა 
უსჯულოებათა შენთა. 414 ესე ყოველნი იყვნენ, რაოდენნი 
თქუნეს ძვნად შენდა იგავისა მიერ მეტყუელთა, ვითარცა დედა 
მისი, ეგრეთცა ასული მისი. 423 ასული დედისა შენისაი შენ ხარ, 
განმშორებელი ქმრისა თვსისაი და შვილთა თვსთაი, და დაი 
დათა შენთაი, რომელთა განიშორნეს ქმარნი მათნი და 
შვილნი მათნი, დედაი თქუენი ქეტტელა და მამა თქვენი - 
ამორეველი. 465 დაი თქვენი უხუცესი - სამარიაი, იგი, ასულნი 
მისნი, დამკვდრებულნი მარცხენით შენსა; და დაი შენი 
უმრწემესი შენი, დამკვდრებული მარჯუენით შენსა - სოდომაი, 
და ასულნი მისნი. 47 და არცა ვითარ გზათა მათთა ზედა 
ხვდოდე, არცა უსჯულოებათა მათთაებრ ჰყავ მცირედ, აღემატე 
მათ ყოველთა შინა გზათა შენთა. 48 ცხოველ ვარ მე, - ადონაი 
იტყვს უფალი, - უკუეთუ ყო სოდომამან, დამან შენმან მან, და 
ასულთა მისთა, ვითარსახედ ჰყავ შენ და ასულთა შენთა. 49 
გარნა ესე უსჯულოებაი სოდომისა, დისა შენისა, 
ამპარტავანებაი და სისავსითა პურისაითა და იეფობითა 
ნუკვეულობდა იგი და ასულნი მისნი. ესე იყო მის შორის და 


ასულთა მისთა და ყელსა გლახაკისა და დავრდომილისასა 
არა უპყრობდეს, 2390 და დიდმოქადულობდეს და ყვნეს 
უსჯულოებანი წინაშე ჩემსა და აღვიხუენ იგინი, ვითარცა 
იხილე. 21 და სამარიამან ნახევართაებრ ცოდვათა შენთასა არ 
ცოდა; და განამრავლენ უსჯულოებანი შენნი უფროს მათსა და 
განამრავლენ დანი შენნი ყოველთა მიერ ცოდვათა შენთა და 
ყოველთა მიერ უსჯულოებათა შენთა, რომელნი ჰქმნენ. 22 და 
შენ მოიღე ტანჯვაი შენი გარდარეული, რომლითა განხრწნენ 
დანი შენნი ცოდვათა შინა შენთა, რომელნი იუსჯულოენ უფროს 
მათსა და განამართლენ იგინი უფროის თავისა შენისა, შენ 
შეირცხვნე და მიიღე უპატიოება შენი განმართლებითა შენგან 
დათა შენთაითა. 33 და გარემივაქცინე გარემიქცევანი მათნი, 
გარემიქცევაი სოდომისაი და ასულთა მისთაი, და 
გარემივაქციო გარემიქცევაი სამარიისაი და ასულთა მისთაი 
და გარემივაქციო გარემიქცევაი შენი შორის მათსა, 24 რათა 
მიიღო ტანჯვაი შენი და უპატიო იქმნე ყოველთაგან, რომელნი 
ჰყვენ შენ მიერ განრისხებითა ჩემითა. 22 და დალ შენი სოდომაი 
და ასულნი მისნი კუალადეგნენ, ვითარცა იყვნეს 
დასაბამითგან. და სამარიაი და ასულნი მისნი კუალად 
მოეგნენ, ვითარცა იყვნეს დასაბამითგან; და შენ და ასულნი 
შენნი კუალად ეგნეთ, ვითარცა იყვენით დასაბამითგან. 39 და 
არა თუმცა იყო სოდომაი, დაი შენი, სასმენელად პირსა შინა 
შენსა დღეთა შინა ამპარტავანებისა შენისათა. 27 პირველ 
გამოჩინებისა უკეთურებისა შენისა, ვითარსახედ საყუედრელ 
ხარ აწ ასულთა ასურეთისათა და ყოველთა გარემოსთა მისთა 
და ასულებისა უცხოთა მათთაისა, რომელ არიან გარემოს 
შენსა? 28 და უთნოობანი შენნი და უსჯულოებანი შენნი, შენ 
მოიხუენ ესენი, - იტყვს უფალი. 3293 ამათ იტყვს ადნაი უფალი: 
და ვყო შენ შორის, ვითარცა ჰყავ, ვითარცა უპატივო-ჰყავ 
წყევაი ესე გარდასლვად მცნებისა ჩემისა. 99 და მოვივსენო მე 
აღთქმისა ჩემისა შენდა მიმართისაი დღესა შინა სიჩჩოისა 
შენისასა და აღგიდგინო შენ აღთქმა ჩემი აღთქმად საუკუნოდ. 
61 და მოიჭსენნე გზანი შენნი და უპატივო იქმნე მოხუმასა 
შენგან დათა შენთა, უხუცესთა შენთასა, უმრწემესთა თანა 
შენთა, და მიგცნე იგინი შენ გამოსაცდელად და არა აღთქმად 


შენდა. 92 და აღვადგინო მე აღთქმაი ჩემი შენ თანა და სცნა, 
ვითარმედ მე ვარ უფალი, 953 რაითა მოიჭსენო და 
გრცხუენოდის, და არა იყოს შენდა მერმე აღებად პირისა 
პირისაგან უპატიოვებისა შენისა ლხინებასა შენსა ჩემგან 
ყოველთაგან, რომელნი ჰყვენ, - იტყვს ადონაი უფალი. 


თავი 17 


1 და იქმნა სიტყუაი უფლისაი ჩემდამო მეტყუელი: 2? ძეო 
კაცისაო, მიუთხარ მითხრობაი და თქუ იგავი სახლისა მიმართ 
ისრაცლისა, 3 და სთქუა: ამათ იტყვს ადონაი უფალი: არწივი 
დიდი, ქველნაბრდღუენი, ფრთადიდი, ხანიერი განვრცობითა, 
მკლავმაგარი, სავსე ფრჩხილებითა, რომელსა აქუს 
მიმართებაი შესლვად ლიბანედ, და შევიდა და მიიხუნა 
ურჩეულესნი ნაძვსანი, 4 მწუერვალნი სიჩჩოისა მისისანი 
მოჰფხანნა და მოიხუნა იგინი ქუეყანად ქანანისა, ქალაქსა შინა 
მოზღუდვილსა დასხნა იგინი. ? და მოიღო თესლისაგან 
ქუეყანისა და მისცა იგი ველად, ნერგი წყალსა ზედა მრავალსა 
და ძირნი მისნი მას ზედა იყვნენ, ზედასახედავებად დააწესნა 
იგინი. 9 და აღმოსცენდა და იქმნა ვენაყად უძლურად და 
კნინად სიდიდითა და სახედავად მისსა, და რტონი მისნი მის 
ზედა და ძირნი მისნი ქუეშე კერძო მისსა იყვნეს; და იქმნა 
ვენაყად და ყვნა წიდნენი და განვრცნა ბაბილონი მისნი. 7 და 
იქმნა სხუაი არწივი დიდი, ფრთადიდი და მრავალი 
ფრჩხილებითა; და, აჰა, ვენაყი იგი, გარემოხუეული მისდამი, 
და ძირნი მისნი მისსა მიმართ და რტონი მისნი გამოუვლინნა 
მას მორწყვად იგი მასკნესა თანა მორჩისაგან ნერგობისა 
მისისა ველსა ზედა კარგსა, 5 წყალთა შორის მრავალთა, 
ეგერა, განპოხნების ყოფად მორჩთა და გამოღებად ნაჟფფსა, 
ყოფად ვენაყად დიდად. 9? ამისთვს არქუ მათ, იტყვს ადონაი 
უფალი: უკუეთუ წარიმართოს, არა ძირნი მისნი სიჩჩოისა 
მისისანი და ნაყოფი მისი დალპეს და განყმენ ყოველნი 
პირველაღმონაცენნი მისნი; და არა მკლავითა დიდითა, არცა 
ერითა მრავლითა ვყო მოფხურაი მისი ძირთაგან მისთა. 19 და 
აჰა, განპოხნების, ნუსადა წარიმართოს, არა მობერვასა თანა 
ქარისა ცხელისასა განყმესა სიყმელითა მასკნესა თანა 
აღმოსავალისა მისისასა და ნერგობაი მისი განჭყმეს? 11 და 
იქმნა სიტყუაი უფლისაი ჩემდამო მეტყუელი: ძეო კაცისაო, 12 
არქუ უკუე სახლსა ამას განმამწარებელსა; არა უწყით, რაი 


არიან ესენი? თქუ მათდამი: აჰა, მოვალს მეფე ბაბილონისაი 
ისრაცლსა ზედა და მიიღოს მეფე მისი და მთავარნი მისნი და 
წარიყვანნეს იგინი თავისა თვსისა თანა ბაბილონდ. 13 და 
მიიღოს თესლისაგან მეფობისაისა და დადვას მის თანა 
აღთქმაი და შეიყვანოს იგი წყევასა შინა და წინამძღუარნი 
ქუეყანისანი მიიხუნეს. 14 ქმნად სამეფოდ უძლურად 
ყოვლითურთ არამაღლებად, არამედ დამარხვად აღთქმაი 
მისი და დამტკიცებად იგი. 15 და განდგეს მისგან განვლინებად 
მიმთხრობელთა ეგვპტედ, რაითა მოსცენ მას ცხენები და ერი 
მრავალი. უკუეთუ წარემართოს, ანუ განერეს მოქმედი 
წინააღმდგომთაი? და გარდამავალი აღთქმისაი უკუეთუ 
ცხონდეს? 15 ცხოველ ვარ მე, - იტყვს ადონაი უფალი, - არა თუ 
ადგილსა შინა, რომელსა მეფე, მეფემყოფელისა მისისა, 
რომელმან უპატივო-ყო ფიცი ჩემი და რომელი გარდაჰყდა 
აღთქმასა ჩემსა, მის თანა საშუალ ბაბილონისა აღესრულოს. 
17 არა ძალითა დიდითა, არცა ერითა მრავლითა ხოლო ყოს 
მისდა მიმართ ფარაო ბრძოლაი ლაშქრის მოდგმითა და 
შენებითა ისრის საყენებელთაითა აღებად სულთა მრავალთა. 
18 და შეურაცხ-ყო ფიცი გარდასლვითა მცნებისაითა და, აჰა, 
მივეც ყელი მისი და ყოველნი ესე უყვენ მას; არა განერეს. 19 
ამისთვს ვთქუ: ამათ იტყვს ადონაი უფალი: ცხოველ ვარ მე? 
უკუეთუ არა აღთქუმაი ჩემი, რომელსა გარდაჰვდა, და ფიცი 
ჩემი, რომელი შეურაცხყო, და მივსცე იგი თავისა მიმართ 
მისისა. 2? და გარდავჰფინო მის ზედა ბადე ჩემი და 
მოსრულდეს გარემოდგომასა შინა მისსა; და შთავაწიო იგი 
ბაბილონდ და განვისაჯო მისა თანა მუნ სიცრუისათვს მისისა 
რომელი იცრუა ჩემდამო. 21 ყოველთა მიერ ლტოლვათა 
მისთა და ყოველნი რჩეულნი მისნი ყოველსა შინა წყობასა 
მისსა მახვლისა მიერ დაეცნენ და ნეშტნი მისნი ყოვლისა 
ქარისა მიმართ განვსთესნე; და სცნათ, ვითარმედ მე უფალი 
ვიტყოდე. 22 ამისთვს ამათ იტყვს ადონაი უფალი: და მივიღო 
მე რჩეულთაგან ნაძვსა, მაღლისა თხემისაგან, და მივსცე 
თავისაგან მწუერვალთა მისთაისა, გულისაგან თხემისა მისისა 
მოვკაფო და დავჰნერგო მთასა ზედა მაღალსა მე. 23 და 
გამოვჰკიდო იგი მთასა ზედა განსაცხრომელსა ისრაცლისასა 


და დავჰნერგო იგი, და გამოიღოს მორჩი, და ყოს ნაყოფი და 
იყოს ნაძუად დიდად. და განისუენებდეს ქუეშე მისსა ყოველი 
ქათამი და ყოველმან მფრინველმან ქუე საგრილსა რტოთა 
მისთასა განისუცნოს და რტონი მისნი კუალად მოეგნენ. 24 და 
ცნან ყოველთა ხეთა ველისათა, ვითარმედ მე ვარ უფალი, 
რომელი დავამდაბლებ ხესა მაღალსა და აღვამაღლებ ხესა 
მდაბალსა, და განვაყმობ ხესა ნედლსა და განვამორჩებ ხესა 
კმელსა, მე უფალმან ვთქუ და ვყო. 


თავი 18 


1 და იქმნა სიტყუაი უფლისაი ჩემდამო მეტყუელი: 2 ძეო 
კაცისაო, რაი არს თქუენდა იგავი ესე ძეთა შორის 
ისრაცლისათა, მეტყუელთა: მამათა ჭამეს კაწახი და კბილნი 
შვილთანი მობრყვლდეს? 3 ცხოველ ვარ მე! - იტყვს ადონაი 
უფალი, უკუეთუ იქმნას მერმე თქმული ეგე იგავი ისრაცლსა 
შორის. 4 რამეთუ ყოველნი სულნი ჩემნი არიან, ვითარსახედ 
სული მამისაი, ეგრეთვე სულიცა ძეთაი, - ყოველნი სულნი 
ჩემნი არიან. და სული მცოდველი იგი მოკუდეს. ? ხოლო კაცი, 
რომელი იყოს მართალ, რომელმან ყოს მსჯავრი და 
სიმართლე, 9 მთათა ზედა არა ეზორა, და თუალნი მისნი არა 
აღიხუნეს კერპთა მიმართ სახლისა ისრაილისათა და ცოლი 
ქმრისა თვსისაი არ შეაგინოს და დედაკაცისა მიმართ, 
დაშტანობასა შინა მყოფისა, არ მიეახლოს; 7 და კაცსა არა 
ჰმძლავროს, ნაჭქუთევი თანამდებსა უკუნსცეს, და ტაცებაი არა 
იტაცოს, პური მისი მშიერსა მისცეს, და შიშუელსა შეჰმოსოს 
სამოსელი; 8? და ვეცხლი მისი აღნადგინებად არ მისცეს და 
განნამრავლები არ მიიღოს, სიცრუისაგან მიაქციოს ყელი 
თვსი, და მშჯავრი მართალი ყოს შორის კაცისა და შორის 
მოყუსისა მისისა; ? და ბრძანებათა შინა ჩემთა ვლოს, და 
სამართალნი ჩემნი დაიმარხნეს ქმნად იგინი, მართალ არს 
ესე, ცხოვნებით ცხონდეს იტყვს, - ადონაი უფალი. 19 და 
უკუეთუ შვეს ძე ბუგრიანი, დამთხეველი სისხლისა და მოქმედი 
ცოდვისა, 11 გზასა შინა მამისა მისისა მართალისასა არა ვლო, 
არამედ მთათა ზედა ეზორა, და ცოლი მოყუსისაი შეაგინა. 12 
და გლახაკსა და დავრდომილსა ჰმძლავრა, და ნატაცები 
იტაცა და ნაჭუთევი არა უკუნსცა, და კერპთა მიმართ მიადგან 
თუალნი მისნი, უშჯულოება ქმნა; 13 ვეცხლი აღნადგინებად 
განსცა და განნამრავლები მოიღო, ესე ცხოვნებითა არა 
ცხოვნდეს; ყოველნი ესე უსჯულოებანი ქმნნა, სიკუდილით 
მოკუდეს, სისხლი მისი მის ზედა იყოს. 14 ხოლო უკუეთუ შვას 
ძე და იხილნეს ყოველნი ცოდვანი მამისა მისისანი, რომელნი 


ქმნნა, და შეიშინოს და არა ყოს მათებრ: 12 მთათა ზედა არა 
ეზოროს, და თუალნი მისნი არა დასხნა გულისსათქმელთა 
ზედა სახლისა ისრაცლისათა, და ცოლი მოყუსისაი არ შეაგინა. 
16 და კაცსა არა ჰმძლავრა, და ნაჭუთევი არა იყუთა და 
ნატაცები არა იტაცა, პური მისი მშიერსა მისცა, და შიშუელსა 
შეჰმოსა სამოსელი; 17 და სიცრუისაგან მოაქცია ჟელი მისი, 
ვახში და განნამრავლები არა მიიღო, სიმართლე ქმნა და 
ბრძანებათა შინა ჩემთა ვიდოდა, ესე არა აღესრულოს 
სიცრუეთა შინა მამისა მისისათა, ცხოვნებით ცხოვნდეს. 18 
ხოლო მამამან მისმან, ვინაითგან ჭირვებით აჭირვა და 
ნატაცები იტაცა და წინააღმდგომნი ქმნნა შორის ერისა ჩემისა, 
და მოკუდეს უსამართლოებითა მისითა. 19 და სთქუთ: რად, 
რამეთუ არა მიიღო ძემან სიცრუე მამისა მისისაი? რამეთუ 
ძემან მშჯავრი და სიმართლე და წყალობა ქმნა, ყოველნი 
შჯულვილნი ჩემნი დაიცვნა და ქმნნა იგინი, ცხოვრებით 
ცოცხალ იყოს. 29 ასული მცოდველი იგი მოკუდეს: ძემან არა 
მოიღოს სიცრუე მამისა მისისაი, არცა მამამან მოიღოს სიცრუც 
ძისა მისისაი, სიმართლე მართლისაი მის ზედა იყოს და 
უსჯულოება უსჯულოისაი მის ზედა იყოს. 21 და უშუჯლომან 
უკუეთუ მოაქციოს ყოველთაგან უშჯულოებათა, რომელნი 
ქმნნა, და დაიცვნეს ყოველნი მცნებანი ჩემნი, და ყოს მსჯავრი 
და სიმართლე და წყალობაი, ცხოვნებით ცხოვნდეს და არა 
მოკუდეს. 22 ყოველნი უსამართლოებანი მისნი, რომელნი 
ქმნნა, არა აღევსენნენ მას; სიმართლესა შინა მისსა, რომელნი 
ქმნნა, ცხოვნდეს. 23 არა ნებით მნებავს სიკუდილი 
უშჯულოისაი, - იტყვს უფალი უფალი, - ვითარ მოქცევაი მისი 
გზისაგან ბოროტისა და ცხოვნებაი მისი. 24 და მიქცევასა შინა 
მართლისასა სიმართლისაგან მისისა და ქმნასა 
უსამართლოებათასა ყოველთაებრ უსჯულოებათა, რომელნი 
ქმნნა უშჯულომან, ყვნეს თუ არა, ცხოვნდეს; ყოველნი 
სიმართლენი მისნი, რომელნი ქმნნა, არმოვსენებულ იქმნენ 
დაცემასა შინა მისსა, რომელ დაეცა; და ცოდვათა შინა მისთა, 
რომელნი ცოდნა, მათ შინა მოკუდეს. 2? და სთქუთ: არ 
წარემართების გზა უფლისაი მოქცევად მისსა გზისაგან მისისა 
და ცხოვნებად სული მისი, - იტყვს ადონაი უფალი. - აწ 


ისმინეთ, ყოველო სახლო ისრაცლისაო! ნუ გზაი ჩემი არ 
წარემართების? ანუ არა გზაი თქუენი არ წარემართების? 265 მი- 
თუ-აქციოს მართალმან სიმართლისაგან თვსისა და ყოს 
შეცოდება და მოკუდეს, ცოდვასა შინა თვსსა, რომელ ქმნნა, 
მას შინაცა მოკუდეს. და მოთუ-აქციოს უსჯულომან 
უსჯულოებათაგან თვსთა, რომელნი ქმნნა, და იქმოდის 
განკითხვასა და სიმართლესა, ამან სული თვსი დაიცვა. 27 და 
იხილა და მოაქცია ყოველთაგან უსჯულოებათა თვსთა, 
რომელნი ქმნნა, ცხოვნებით ცხოვნდეს და არა მოკუდეს. 28 და 
იტყვან სახლი ისრაცლისა: არა მართალ არს გზაი უფლისაი, ნუ 
გზაი ჩემი არა მართალ არსა, სახლო ისრაცლისაო! არა გზაი 
თქუენი არა მართალ არსა? 29 ამისთვს და კაცადი გზათაებრ 
თქუენთა გსაჯნე თქუენ, სახლო ისრაცლისაო, - იტყვს ადონაი 
უფალი, 39 მოიქეცით და მოაქციეთ ყოველთაგან უსჯულოებათა 
თქუენთა და არა იყუნეთ თქუენ დასაშჯელად სიცრუისა. 31 
მოიქეცით თავით თვსით და განიშორენით თქუენგან ყოველნი 
უსჯულოებანი თქუენნი, რომლითა უსჯულო იქმნენით ჩემდამო, 
და ყავთ თავისა თქუენისა გული ახალი და სული ახალი, და 
რაისათვს მოსწყდებით, სახლო ისრაცლისაო? 32 რამეთუ არა 
მნებავს სიკუდილი მოსიკუდიდისა მის, - იტყვს ადონაი უფალი, 
ვითარ მოქცევაი მისი გზისაგან მისისა და ცხოვნებად სული 
მისი, - იტყვს ადონაი უფალი, - და მოიქეცით და ცხოვნდით. 


თავი 19 


1 და შენ, ძეო კაცისაო, მოიღე გოდებაი მთავარსა ზედა 
ისრაცლისასა. 2 და ჰრქუა: რად დედაი შენი, ლეკვ, შორის 
ლომთა იშვა, საშუალ ლომთასა განიმრავლნა ლეკუნი მისნი? 3 
და განვლდა ერთი ლეკუთა მისთაი, ლომ იქმნა და ისწავა 
ტაცება ნატაცებთაი, კაცებსა შეშჭამდა. “ და ესმა მისთვს 
წარმართთა და შეპყრობილ იქმნა განხრწნილებასა შინა მათსა 
და მიიყვანეს იგი ჭიმითა ქუეყანად ეგვპტისა. ? და იხილნეს, 
რამეთუ განდგომილ არს მისგან, და წარწყმდა განდგომაი 
მისი და მოიყვანა სხუაი ლეკუთაგან მისთა, ლომად დააწესა 
იგი, 9 და იქცეოდა შორის ლომთა, ლომ იქმნა და ისწავა 
ტაცება ნატაცებთაი, კაცებსა ჭამდა. 7 და ძოვდა სილაღითა 
თვსითა და ქალაქები მათი მოაოვრა და უჩინო-ყო ქუეყანაი, 
და სავსებაი მისი ყმისაგან ზახებისა მისისა. 8 და მისცნა მის 
ზედა წარმართნი გარემოის სოფლებთაგან და გარდააფინნა 
მის ზედა ბადენი მისნი და განხრწნილებასა შინა მათსა 
შეპყრობილ იქმნა. 9? და დადვეს იგი ჭიმითა და გალეაკითა და 
მოვიდა მეფისა ბაბილონისა და შეიყვანეს იგი საპყრობილედ, 
რაითა არა ისმეს ყჭმაი მისი მერმე მთათა ზედა ისრაცლისათა. 
190 და დედაი შენი, ვითარცა ვენაჟი, ვითარცა ყუავილი 
ბროწეულთა შორის წყალთა ზედა დანერგულთა; ნაყოფი მისი 
და მორჩი მისი იქმნა წყალთაგან მრავალთა. 11 და იქმნა იგი 
კუერთხ ძალისა, ტომსა ზედა წინამძღუარ და ამაღლდა 
სიდიდესა შინა მისსა საშუალ მაღნართასა; და იხილა სიდიდე 
მისი სიმრავლითა რტოთა მისთაითა. 12 და შეიმუსრა 
გულისწყრომითა, ქუეყანასა ზედა დავარდა და ქარი შემწველი 
განაყმობდა რჩეულთა მისთა; შურისძიებულ იქმნეს და განყმეს 
კუერთხნი ძალისა მისისანი, ცეცხლმან განლია იგი. 13 და აწ 
დანერგეს იგი უდაბნოსა შინა, ქუეყანასა ურწყულსა და 
წყურიელსა. და გამოვიდეს ცეცხლი კუერთხისაგან რჩეულისა 
მისისა და შეჭამოს იგი, და არა იყოს მის შორის კუერთხი 
ძალისაი, ტომი იგავად გოდებისა არს და იყოს გოდებად. 14 


თავი 20 


1 და იქმნა წელსა შინა მეშვდესა, მეხუთესა თთუესა, ათსა 
თთვსასა, მოვიდეს კაცნი მოხუცებულთაგან სახლისა 
ისრაცლისათა გამოკითხვად უფლისა და დასხდეს წინაშე 
პირსა ჩემსა. 2 და იქმნა სიტყუაი უფლისაი ჩემდამო მეტყუელი: 
3 ძეო კაცისაო, თქუ მოხუცებულთა მიმართ ისრაცლისათა და 
სთქუა მათდამი: ამათ იტყვს ადონაი უფალი: უკუეთუ 
გამოკითხვად ჩემდა მოხუალთ თქუენ, ცხოველ ვარ მე, უკუეთუ 
მიგიგო თქუენ, - იტყვს ადონაი უფალი. “ უკუეთუ უსაჯი მათ 
შჯაი, ძეო კაცისაო, უსჯულოებანი მამათა მათთანი უწამენ მათ. 
> და სთქუა მათდამი: ამათ იტყვს ადონაი უფალი: დღით 
რომლითგან სათნო ვიყავ სახლი ისრაცლისაი და ვეცნობე 
თესლსა სახლისა იაკობისსა და ვეცნობე მათ ქუეყანასა შინა 
ეგვპტისასა და შევეწიე მათ ჭელითა ჩემითა მეტყუელი: მე 
უფალი ღმერთი თქუენი, 9 მას დღესა შინა შევეწეოდე მათ 
ჭელითა ჩემითა გამოყვანებად მათდა ქუეყანისაგან ეგვპტისა 
ქუეყანად, რომელი განუმზადე მათ, ქუეყანად მადინებელად 
სძისა და თაფლისა, გოლი არს უფროს ყოვლისა ქუეყანისა. 7 
და ვთქუა მათდამი: თითოეულმან საძაგელებანი თუალთა 
მისთანი განყარენინ და სიმარჯუეთა შინა ეგვპტისათა ნუ 
შეიგინებით, მე ვარ უფალი ღმერთი თქუენი. 8 და განდგეს 
ჩემგან და არა ინებეს სმენად ჩემი, თითოეულმან 
საძაგელებანი თუალთა მისთანი არა განყარნეს და სიმარჯუენი 
ეგვპტისანი არ დაუტევნეს, და ვთქუ გარდაფენად 
გულისწყრომაი ჩემი მათ ზედა, შესრულებად რისხვაი ჩემი მათ 
შორის საშუალ ქუეყანასა ვგვპტისასა. ? და ვყო, რაითა სახელი 
ჩემი ყოვლად ყოვლითურთ არ შეიგინოს წინაშე წარმართთა, 
რომელთასა იგინი არიან შორის მათსა, და რომელთა შორის 
ვეცნობე წინაშე მათსა, გამოყვანებად მათდა ეგვპტით. 19 და 
გამოვიყვანენ იგინი ეგვპტისაგან და მივიყვანენ იგინი 
უდაბნოდ. 11 და მივსცენ მათ ბრძანებანი ჩემნი და 
სამართალნი ჩემნი ვაუწყენ მათ, რაოდენნი ყუნეს იგინი კაცმან, 


და ცხოვნდეს მათ შინა. 12 და შაბათნი ჩემნი მივსცენ მათ 
ყოფად იგინი სასწაულად შორის ჩემსა და შორის მათსა, 
რაითა ცნან მათ, ვითარმედ მე ვარ უფალი წმიდამყოფელი 
მათი და ვთქუ სახლისა მიმართ ისრაცლისა: უდაბნოს 
ბრძანებათა შინა ჩემთა ვიდოდეთ, და არა ვიდოდეს, და 
სამართალნი ჩემნი განიშორნეს, რომელნი ყძუნეს იგინი კაცმან 
და ცხოვნდეს მათ შინა, 13 და განმამწარეს მე სახლმან 
ისრაცლისამან, უდაბნოს ზედა ბრძანებათა შინა ჩემთა არა 
ვიდოდეს და სამართალნი ჩემნი განიშორნეს, რომელნი ყუნეს 
იგინი კაცმან და ცხონდეს მათ შინა; და შაბათნი ჩემნი 
შეაგინნეს ფრიად; და ვთქუ გარდაფენად გულისწყრომაი ჩემი 
მათ ზედა უდაბნოს შინა აღსაყოცელად მათდა. 14 და ვყავ, 
რაითა სახელი ჩემი ყოვლითურთ არ შეიგინოს წინაშე 
წარმართთასა, რომელთაგან გამოვიყვანენ იგინი წინაშე 
თუალთა მათთა. 12 და მე აღვიღე ყელი ჩემი მათ ზედა, 
უდაბნოს შინა, რაითურთით არა შეყვანებად მათდა ქუეყანად, 
რომელი მივეც მათ ქუეყანად მადინებელად სძესა და 
თაფლსა, გოლ არს უფროს ყოვლისა ქუეყანისა. 15 მათ წილ, 
რომელ სამართალნი ჩემნი განიშორნეს, და ბრძანებათა შინა 
ჩემთა არა ვიდოდეს მათ შინა და შაბათთა ჩემთა შეაგინებდეს, 
შემდგომად გულისზრახვათა მათთასა ვიდოდეს. 17 და ჰრიდა 
მათ თუალმან ჩემმან არა აღყოცად მათდა და არა ვყვენ იგინი 
მოსასრულებლად უდაბნოს ზედა. 18 და ვთქუ შვილთა მათთა 
მიმართ უდაბნოსა შინა: შჯულებთა შორის მამათა თქუენთაისა 
ნუ ხუალთ, და სამართალთა მათთა ნუ დაიმარხავთ, და 
სიმარჯუეთა მათთა ნუ თანაღერევით და ნუ შეიგინებით. 13 მე 
ვარ უფალი ღმერთი თქუენი: ბრძანებათა შინა ჩემთა ვიდოდეთ 
და სამართალნი ჩემნი დაიმარხენით და ყვენით იგინი. 29 და 
შაბათნი ჩემნი წმიდა-ყვენით იგინი, და იყვნენ სასწაულად 
შორის თქუენსა და შორის ჩემსა ცნობად, ეითარმედ მე ვარ 
უფალი ღმერთი თქუენი. 21 და განმამწარეს მე შვილთაცა 
მათთა: ბრძანებათა შინა ჩემთა არა ვიდოდეს და სამართალნი 
ჩემნი არ დაიმარხნეს ყოფად მათდა, რომელთაი მოქმედი 
მათი კაცი ცხონდეს მათ შინა. და შაბათნი ჩემნი შეაგინნეს და 
ვთქუ მიფენად გულისწყრომაი ჩემი მათ ზედა, აღსრულებად 


რისხვაი ჩემი მათ ზედა, უდაბნოსა შინა. 22 და მოვაქციე ყელი 
ჩემი მათგან, რომელი ვყავ ჩემთვს, რაითა სახელი ჩემი 
რაითურთით არ შეიგინოს წინაშე წარმართთასა, რომელთაგან 
გამოვიყვანენ იგინი წინაშე თუალთა მათთა. 23 და აღვიღე 
ჭელი ჩემი მათ ზედა უდაბნოსა შინა განბნევად მათდა 
წარმართთა შორის და განთესვად მათდა სოფლებთა შორის. 
24 მათ წილ, რომელ სამართალნი ჩემნი არა ყვნეს, და 
ბრძანებანი ჩემნი განიშორნეს, და შაბათნი ჩემნი შეაგინნეს და 
უკუანა გულისზრახვათა მამათა მათთასა იყვნეს თვალნი 
მათნი. 25 და მე მივსცენ მათ ბრძანებანი არაკეთილნი და 
სამართალნი, რომელთა შინა არ ცხოვნდენ მათ შინა. 29 და 
მწიკულევან-ვყუნე იგინი ნიჭთა შინა მათთა განსლვასა ჩემსა 
ყოვლისა მიმართ განმღებისა საშოისაისა, რაითა უჩინო-ვყო 
იგი, რაითა ცნან, ვითარმედ მე ვარ უფალი. 27 ამისთვს თქუ 
სახლისა მიმართ ისრაცლისა, ძეო კაცისაო, და სთქუა მათდა 
მიმართ: ამათ იტყვს ადონაი უფალი: ვიდრე ამისამდე 
განმარისხეს მე მამათა თქუენთა დაკუეთებათა მიერ მათთა, 
რომელთა შინა დაეკუთნეს თვთ ჩემდამო. 28 და შევიყვანენ 
იგინი ქუეყანად, რომლისა მიმართ აღვიღე ქელი ჩემი მიცემად 
იგი მათ, და იხილეს ყოველი ბორცვ მაღალი და ყოველი ხე 
ჩრდილოანი და უზორეს მუნ ღმერთთა მათთა და დააწესეს მუნ 
საკუმეველი ძღუენთა მათთაი, და დადვეს მუნ საყნოსი 
სულნელებისა მათისაი, და უგეს მუნ გებანი მათნი. 29 და ვთქუ 
მათდამი: რაი არს იავვანა, რამეთუ თქუენ შეხუალთ მუნ? და 
ეწოდა სახელი მისი იავვანა ვიდრე დღესისა დღემდე. 39 
ამისთვს თქუ სახლისა მიმართ ისრაცლისა: ამათ იტყვს ადონაი 
უფალი ღმერთი: უსჯულოებათა შინა მამათა თქუენთასა 
შეიგინებით თქუენ, და უკუანა საძაგელთა მათთა ისიძავთ 
თქუენ. 31 და დასაბამთა შინა მისაცემელთა თქუენთასა და 
განჩინებათა შინა თქუენთა, განვლებისა მიერ შვილთა 
თქუენთასა ცეცხლისა შორის, თქუენ შეიგინებით. და ყოველთა 
შინა გულისზრახვათა მათთა ვიდრე დღესისა დღემდე, და მე 
სიტყუა-გიგო თქუენ, სახლო ისრაცლისაო? ცხოველ ვარ მე, - 
იტყვს ადონაი უფალი, უკუეთუ მიგიგო თქუენ ”“ და აღვიდეს 
სულსა თქუენსა ზედა ესე. და არა იყოს, ვითარსახედ თქუენ 


იტყვთ: ვიყუნეთ, ვითარცა წარმართნი და ვითარცა ტომნი 
ქვეყანისანი, დაკუთნვად ძელთა და ქვათა. 33 ამისთვს ცხოველ 
ვარ მე, - იტყვს ადონაი უფალი; არა თუ ჭელითა მტკიცითა და 
მკლავითა მაღლითა და გულისწყრომითა განფენილითა 
ვმეფობდე თქუენ ზედა. 34 და გამოგიყვანნე თქუენ ერთაგან და 
შეგიწყნარნე თქუენ სოფლებთაგან, სადა განიბნიენით მათ 
შორის, ყკელითა მტკიცითა და მკლავითა მაღლითა და 
გულისწყრომითა განფენილითა. 32 და მიგიყვანნე თქუენ 
უდაბნოდ ერთა და განგესაჯო თქუენდამი მუნ პირითა პირისა 
მიმართ. 306 ვითარსახედ განვესაჯე მამათა თქუენთა მიმართ 
უდაბნოსა შინა ეგვპტისასა, ესრეთ გსაჯნე თქუენ, - იტყვს 
ადონაი უფალი. 37 და მოგიყვანნეთ თქვენ ქუეშე კუერთხსა 
ჩემსა, და შეგიყვანნე თქუენ რიცხუსა შორის აღთქუმისასა. და 
გამოვარჩინე თქუენგან უთნონი და განდგომილნი 38 მით, 
რამეთუ ქუეყანისაგან მსხემობისა მათისა გამოვიყვანენ იგინი 
და ქუეყანად ისრაცლისა არა შევიდენ, და სცნათ, ვითარმედ მე 
ვარ უფალი. 3? ხოლო თქუენ სახლო ისრაცლისაო, - ამათ 
იტყვს ადონაი უფალი, კაცადმან სიმარჯუენი თვსნი მოისპენით 
და ამათს შემდგომად, უკუეთუ თქუენ ისმინოთ ჩემი და სახელი 
მისი წმიდაი შეაგინოთ, არღა მერმე ძღუენთაებრ თქუენთა და 
სიმარჯუეთაებრ თქუენთა გიყო თქუენ 49 მით, რამეთუ მთასა 
ზედა წმიდასა ჩემსა, მთასა ზედა მაღალსა ისრაცლისასა, - 
იტყვს ადონაი უფალი, - მუნ მმსახურებდეს მე ყოველი სახლი 
ისრაცლისაი სრულიად ქუეყანასა ზედა, და მუნ შევიწყნარნე მე 
იგინი, და მუნ ზედმივიხილო დასაბამთა თქუენთა და 
დასაბამთა განნაჩინებთა თქუენთასა, ყოველთა შორის 
სიწმიდეთა თქუენთა? რშ1 საყნოსად სულნელებისად 
შეგიწყნარნე თქუენ, გამოგიყვანნე რაი თქუენ ერთგან, და 
შეგიწყნარნე თქუენ სოფლებთაგან, რომელთა შორის 
განიბნიენით მათ შორის, და წმიდა ვიყო თქუენ შორის წინაშე 
თუალებსა ერთასა. 42 და სცნათ, ვითარმედ მე ვარ უფალი 
შეყვანებასა შინა ჩემ მიერ თქუენსა ქუეყანად ისრაცლისა. 
ქუეყანად, რომლისა მიმართ აღვიღე ქელი ჩემი მიცემად იგი 
მამათა თქუენთა. 43 და მოიჭსენოთ მუნ გზათა თქუენთაი და 
სიმარჯუეთა თქუენთა ყოველთაი, რომელთა შინა 


შეიგინებოდეთ მათ შინა; იცემდით პირთა თქუენთა ყოველთა 
ზედა უკეთურებათა თქუენთა, რომელთაცა იქმოდეთ. 4“? და 
სცნათ, ვითარმედ მე ვარ უფალი, ესრეთ რაი გიყო თქუენ, 
რაითა არა შეიგინოს სახელი ჩემი არა გზათა თქუენთაებრ 
ბოროტთა, არცა სიმარჯუეთა თქუენთაებრ განხრწნილთა, 
სახლო ისრაცლისაო, - იტყვს ადონაი უფალი. 4? და იქმნა 
სიტყუაი უფლისაი ჩემდამო მეტყუელი: 465 ძეო კაცისაო, 
განიმტკიცე პირი შენი თემანსა ზედა, და მიიხლე დაგონსა ზედა 
და წინაისწარმეტყუელებდ მაღნარსა ზედა წინამძღუარსა 
ნაგევისსა. “7 და ჰრქუა მაღნარსა ნაგევისა: ისმინე სიტყუაი 
უფლისაი: ამას იტყვს უფალი ღმერთი: აჰა მე აღვაგზნა შენ 
შორის ცვცხლი და შეჭამოს შენ შორის ყოველი ხე ნედლი და 
ყოველი ხე ხმელი, არა დაშრტეს ალი აღტყინებული და 
დაიწვას მის შორის ყოველი პირი მზის აღმოსავალითგან 
ვიდრე ჩრდილოდმდე. 48 და ცნას ყოველმან ყორციელმან, 
ვითარმედ მე უფალმან აღვაგზენ იგი, და არა დავშრიტო და 
ვთქუ: ნუსადა, უფალო, უფალო! იგინი მეტყვან მე, ანუ არა 
იგავი თქმული არს ესე? 


თავი 21 


1 და იყოს სიტყუაი უფლისაი ჩემდამო და თქუა: 2? ამისთვს 
წინაისწარმეტყუელებდ, ძეო კაცისაო, განიმტკიცე პირი შენი 
იერუსალცმსა ზედა და მიიხილე სიწმიდეთა მიმართ მათთა და 
წინაისწარმეტყუელებდ ქუეყანად ისრაცლისა. 3 და თქუ: ამას 
იტყვს უფალი, უფალი: აჰა, ესერა, მე შენდამი და გამოვიტაცო 
ჭელისსაპყრობი ჩემი ბუდისაგან მისისა და მოვსრა შენგან 
ყოველი ცრუი და უსჯულოი; 4 ვითარცა-იგი მოვსრა შენგან, 
ეგრეთ მოისრას ყელისსაპყრობი ჩემი ბუდისაგან მისისა 
ყოველსა ზედა ყორციელსა მზისა აღმოსავალითგან ვიდრე 
ჩრდილომდე. ? და ცნას ყოველმან ყჟორციელმან, რამეთუ მე 
ვარ უფალი, გამოვიტაცე ჭელისაპყრობი ჩემი ქარქაშით მისით, 
და არღა მიიქცეს არღა მერმე. 5 და შენ, ძეო კაცისაო, 
სულთითქუენ შემუსრვასა ზედა ძუალთა შენთასა და 
სალმობიერად სულთითქუნე წინაშე თუალთა მათთა. 7 და 
იყოს, უკუეთუ თქუან შენდამი: ვისთვს სულთითქუამ შენ? და 
ჰრქუა: ბავთსა ზედა, რამეთუ მოვალს და შეიმუსროს ყოველი 
გული, და დაიკსნენ ყოველნი კელნი, და განცივნეს ყოველი 
კორცი და ყოველი სული, და ყოველნი ბარკალნი შეიგინნენ 
სინედლითა; აჰა, მოვალს და იყოს, - იტყვს ადონაი უფალი. 8 
და იქმნა სიტყუაი უფლისაი ჩემდამო მეტყუელი: 9? ძეო 
კაცისაო, წინაისწარმეტყუელებდ და სთქუა: ამათ იტყვს ადონაი 
უფალი, თქუ: მახვლო, მახვლო, აღიმახუე და განწყერ, 19 
რაითა დაჰკლნე საკლველებნი, აღიმახუე, რაითა იქმნე 
აელვებულ, მზა დავსნად, მოსრევდ, შეურაცხ-ჰყოფდ 
ფხურიდი, ძეო ჩემო, ყოველსა ხესა! 11 და მისცა მას 
განმზადებული პყრობად ყელი მისი, აღილესა მახვლი, არს მზა 
მიცემად იგი ყელსა განმგურემლისასა, 12 ღაღად-ყავ და 
ვალალაებდ, ძეო კაცისაო! რამეთუ ესე იქმნა ერსა შორის 
ჩემსა, ესე ყოველთა შორის მისათხრობელთა მათ ერთა 
ისრაცლისათა, მოახლენი ჩემნი სამახვლოდ იქმნეს ერისა 
ჩემისა,და ამისთვს დაიტყუელენ ჭელითა შენითა, 13 რამეთუ 


განმართლებულ არს,და რაი მერმე, უკუეთუ ტომი განერეს? - 
იტყვს ადონაი უფალი, - არა იყოს. 1“ და შენ, ძეო კაცისაო, 
წინაისწარმეტყუელე, დაიტყუელე კელი კელსა ზედა და 
ამრჩობლწილე მახვლი, მესამე მახვლი წყლულებათაი არს, 
მახვლი წყლულებათაი დიდი, და განაკრთვნე იგინი, 1? რაითა 
შეიმუსროს გული მათი და განმრავლდენ უძლურებანი. 
ყოველსა ზედა ბჭესა მათსა მიეცნენ მახვლსა კლვად: ვაშა, 
მახვლ იქმნა კლვად, ვაშა, იქმნა ლესულებით, ვითარცა 
ელვაი. 15 განვლე, აღმახუენ მარჯუენით და მარცხენით, 
ვიდრეცა პირი შენი მიიქცეს! 17 ხოლო მეცა დავიტყუელო ყელი 
ჩემი ყელისა მიმართ და მიუტეო გულისწყრომაი ჩემი, - მე, 
უფალი, ვიტყოდე. 19 და იქმნა სიტყუაი უფლისაი ჩემდამო 
მეტყუელი: 19 და შენ, ძეო კაცისაო, განუწესენ თავსა შენსა 
ორნი გზანი შესლვად მახვლი მეფისა ბაბილონისა; 
სოფლისაგან ერთისა გამოვიდენ ორნი დაწყებანი 
განმზადებად ყელი მგურემელი დასაწყისსა გზისა 
თითოეულისა ქალაქისასა. 29 მგურემელად. დასაწყისსა 
გზისასა დააწესენ შესლვად რაბვადსა ზედა ძეთა ამონისთასა 
მახვლი, და იუდას ზედა იერუსალიმს შინა გარემოდგომით 21 
მით, რამეთუ დადგეს მეფე ბაბილონისაი დასაბამისასა ზედა 
გზასა, დასაწყისსა ზედა ორთა გზათასა მისნობად მისნობისა 
და აღმოდუღებად კუერთხი და გამოკითხვად ქანდაკებულთა 
მათ და ღვძლისმსტრობად. 2? და მარჯუენით მისსა იქმნა 
სამისნოი იერუსალცსმსა ზედა მოდგმად პატნეზი, აღებად პირი 
ღაღადებითა და ამაღლებად ჟმაი ყივილისა თანა ნესტვსასა, 
მოდგმად პატნეზი ბჭეთა ზედა მისთა, და მოდებად მიწაი და 
აღშენებად საისართა. 23 და თვთ იგი მათდა, ვითარცა მემისნე 
მისნობისაი წინაშე მათდა და მეშვიდე ყონ მეშვიდემანცა 
აღმვსენებელმან სიცრუისა მათისამან შეპყრობად. 24 ამისთვს 
ამათ იტყვს ადონაი უფალი: მათ წილ, რომელ მოივსენენით 
სიცრუვენი მათნი გამოსაცხადებელად უთნოობათა თქუენთა, 
საჩუენებელად ცოდვათა თქუენთა ყოველთა შინა 
უსჯულოებათა თქუენთა და ყოველთა შინა სიმარჯუეთა 
თქუენთა, მის წილ, რომელ აღივსენეთ, ამათ შინა 
მოესრულნეთ. 25 და შენ, ბილწო უსჯულოო, წინამძღუარო 


ისრაცლისაო, არღა მოწევნულ არს დღე ჟამსა შინა სიცრუის 
აღსასრულისასა. 25 ამათ იტყვს ადონაი უფალი: აღიძარცუე 
კიდარი და მოიკადე გვრგვნი, ესე არა ეგევითარი იყოს, 
დაამდაბლე მაღალი და აღამაღლე მდაბალი. 27 სიცრუვედ 
სიცრუვედ, სიცრუვედ დავდვა იგი, არცა იგი ეგევითარი იყოს, 
ვიდრემდის მოვიდეს, რომლისა ჯერ-არს მსჯავრი, და მივსცე 
მას, 28 და შენ, ძეო კაცისაო, წინაისწარმეტყუელებდ და სთქუა: 
ამათ იტყვს ადონაი უფალი ძეთა მიმართ ამმონისთა და 
ყუედრებათა მიმართ მათთა, და სთქუა: მახვლო, მახვლო, 
ყჰდილო მკლველობად. და აღმოწუდილო მოსრულებად. 29 
აღდეგ, რაითა ელვიდე ხილვასა შინა შენსა ამაოსა და 
მისნობასა შინა შენსა ცრუსა მიცემად შენდა ქედთა ზედა 
წყლულებათა უსჯულოთასა, რომელთაი მოიწია დღე ჟამსა 
შინა სიცრუის დასასრულისასა! 39 მიიქეც ქარქაშად შენდა და 
ნუ დაადგრები ადგილსა ამას შინა, რომელსა იქმენ, ქუეყანასა 
შინა თვსსა გსაჯო შენ. 31 და მივჰფინო შენ ზედა რისხვაი ჩემი, 
ცეცხლითა რისხვისა ჩემისაითა მოვჰბერო შენ ზედა და განგცე 
შენ ჟელთა კაცთა ბარბაროზთასა, მხუროებელთა 
განხრწნისათასა. 32 ცეცხლისა მიერ იყო შესაჭმელ. სისხლი 
შენი იყოს საშუალ ქუეყანისა შენისა, არღა იყოს შენდა 
ჭკსენებაი მით, რამეთუ მე უფალი ვიტყოდე. 


თავი 22 


1 და იქმნა სიტყუაი, უფლისაი ჩემდამო მეტყუელი: ? და შენ, 
ძეო კაცისაო, შჯი, თუ შჯი ქალაქსა მოსისხლეთასა. 3 და 
უჩუენენ მას ყოველნი უსჯულოებანი მისნი და სთქუა: ამათ 
იტყვს ადონაი უფალი: 9 ქალაქო, დამთხეველო სისხლთაო 
საშუალ შენსა, მოსლვად ჟამისა შენისა და მყოფო 
გულისზრახვათაო, ძვნად თავისა თვსისა შვგინებად მისსა! 4 
სისხლთა მიერ მათთა, რომელთა დასთხევდ, გიბრკუმა და 
გულისზრახვათა შინა შენთა, რომელთა ჰყოფდ, შეიგინებოდე; 
და მიეახლე დღეთა შენთა და მოიყვანე ჟამი წელიწადთა 
შენთაი; ამისთვს მიგეც შენ საყუედრელად წარმართთა და 
სამღერელად ყოველთა სოფლებთა, ? მახლობელთა შენდამი 
და შორად განშორებულთა შენგან, და იმღეროდიან შენდამი, 
და ქჭმა-ყონ შენ ზედა, არაწმიდა ხარ სახელოანი და ფრიადი 
უსჯულოებათა შინა შენთა! 59 აჰა, მიმთხრობელნი სახლისა 
ისრაცლისანი კაცადი ნათესავთა მიმართ თვსთა აღერეოდა 
შენ შორის, რაითა დასთხიონ სისხლი. 7 მამასა და დედასა 
ძვრსიტყუვიდეს შენ შორის და მწირისა მიმართ 
გარემიიქცეოდეს უსამართლოდ მენ შორის, ობოლსა და 
ქურივსა ჰმძლავრობდეს შენ შორის. 8 და წმიდათა ჩემთა 
შეურაცხ-ჰყოფდეს და შაბათთა ჩემთა შეაგინებდეს შენ შორის. 
8? კაცნი ავაზაკნი იყვნეს შენ შორის, რაითა დასთხევდენ შენ 
შორის სისხლსა, მთათა ზედა ზორვიდეს შენ შორის და არა 
ღირსთა ჰყოფდეს შორის შენსა, 19 სირცხვლი მამისაი 
გამოაცხადეს შენ შორის და არაწმიდებასა შინა წიდოანსა 
დაამდაბლებდეს შენ შორის. 11 კაცადი ცოლსა მოყუასისა 
თვსისა იუსჯულოებდეს და კაცადი სძალსა თვსსა შეაგინებდა 
უთნოობით და კაცადი დასა თვსსა, ასულსა მამისა თვსისასა, 
დაამდაბლებდა შენ შორის; 12 ძღუენთა უსამართლოთა 
მიიხუმიდეს შენ შორის, რაითა დასთხიონ სისხლი; ვახშსა და 
განნამრავლებსა მიიღებდეს შენ შორის და შესრულებულვყო 
თანამონათესავობაი უკეთურებისა შენისა 


მძლავრებისმიერისაი, ხოლო მე დამივიწყე, - იტყვს ადონაი 
უფალი. 13 და უკუეთუ დავსცე ყელი ჩემი ყელისა მიმართ მათ 
ზედა, რომელნი აღასრულენ და რომელნი ჰყვენ და სისხლთა 
შენთა ზედა, ქმნილთა შენ შორის. 14 უკუეთუ მოთმინე იქმნეს 
გული შენი, უკუეთუ უძლონ ყელთა შენთა დღეთა შინა, 
რომელთა მე ვჰყოფ შენ შორის, მე უფალმან ვთქუ და ვყო. 12 
და განგაბნიო შენ წარმართთა შორის და განგთესო შენ 
სოფლებსა შორის და მოღებულ იქმნეს არაწმიდებაი შენი შენ 
შორის. 15 და დავიმკვდრო შენ შორის, წინაშე თესლებსა 
წარმართთასა, და სცნათ, ვითარმედ მე ვარ უფალი. 17 და 
იქმნა სიტყუაი უფლისაი ჩემდამო მეტყუელი: 18 ძეო კაცისაო, 
აჰა, იქმნა ჩემდა სახლი ისრაცლისაი აღრეულ ყოველნი: 
რვალ, და კალა, და რკინა და ბრპენ შორის საყუმილსა 
ვეცხლისასა აღრეულნი არიან. 13 ამისთვს არქუ: ამათ იტყვს 
ადონაი უფალი: მათ წილ, რომელ იქმნენით ყოველნი 
ერთშეზავებაი ამისთვს მე შეგიწყნარნე თქუენ საშუალ 
იერუსალცსმისა, 29 ვითარცა შეიწყნარებს ვეცხლი, და რვალი, 
და რკინაი, და ბრპენი, და კალაი შორის საყმილისა 
გამობერვად მისდამი ცეცხლსა გამოსადნობელად, ეგრეთ 
შეგიწყნარნე თქუენ რისხვასა შინა ჩემსა 21 და შეგკრიბნე და 
დაგადვნე თქუენ. და მოვჰბერო თქუენდამი ცეცხლითა 
რისხვისა ჩემისაითა და გამოიდვნეთ შორის მისსა. 22 
ვითარსახედ გამოდნების ვეცხლი შორის ბრძმედსა, ეგრეთ 
გამოიდვნეთ შორის მისსა და სცნათ, ვითარმედ მე უფალმან 
მივჰფინვ გულისწყრომაი ჩემი თქუენ ზედა. 23 და იქმნა 
სიტყუაი უფლისაი ჩემდამო მეტყუელი: 24 ძეო კაცისაო, არქუ 
მას: შენ ხარ ქუეყანაი არდამლტვარი, არცა წვმაი იქმნა შენ 
ზედა დღესა შინა რისხვისა შენისასა. 22 რომლისა 
მიმთხრობელნი შორის მისსა, ვითარცა ლომნი მყვრალნი, 
მტაცებელნი ნატაცებთანი, შემჭამელნი სულთანი მძლავრებით, 
სიმდიდრესა და პატივთა მიიხუმენ სიცრუით, და ქურივნი შენნი 
განმრავლდეს შენ შორის. 29 და მღდელთა მისთა შეურაცხ- 
ყვეს შჯული ჩემი და მწიკულევან-ჰყოფდეს წმიდათა ჩემთა, 
შორის წმიდისა და ბილწისა არ განარჩევდეს და შორის 


წმიდისა და არაწმიდისა არ განარჩევდეს; და შაბათთაგან 
ჩემთა დაიფარვიდეს თუალთა მათთა და შევიგინებოდე შორის 
მათსა. 27 მთავარნი მისნი შორის მისსა, ვითარცა მგელნი, 
მტაცებელნი ნატაცებთანი, დათხევად სისხლისა, წარწყმედად 
სულებისა, რაითა ანგაჰარებანი ანგაჰარებოდენ. 28 და 
წინაისწარმეტყუელნი მისნი მცხებელნი მათდა ვეცხლისანი 
დაეცნენ, მხედველნი ამაოთანი მემისნენი ცრუთანი, ამათ 
იტყვს ადონაი უფალი, და უფალი არა იტყოდა. 29 ერსა 
ქვეყანისასა გამომწურველნი უსამართლოდ და დამტაცებელნი 
ნატაცებათანი, გლახაკისა და დავრდომილისა მიმხუეჭელნი 
და მწირისა მიმართ ართანამქცევნი სიმართლით. 39 და 
ვეძიებდ მათგან კაცსა, მქცევსა მართლიად და მდგომსა წინაშე 
პირისა ჩვმისა ყოვლითურთ ჟამსა შინა რისხვისასა, რაითა არა 
სრულიად მოისპოს იგი, და ვერ ვპოე. 31 და მივჰფინე მის ზედა 
გულისწყრომაი ჩემი ცეცხლითა რისხვისა ჩემისაითა 
მოსრულებად მისსა; გზანი მათნი თავთა მათთა მივსცენ, - 
იტყვს, ადონაი უფალი. 


თავი 23 


1 და იქმნა სიტყუაი უფლისაი ჩემდამო მეტყველი: 2? ძეო 
კაცისაო, ორნი დედანი იყვნეს, ასულნი დედისა ერთისანი; 3 
და განმეძვნეს ეგვპტეს შინა, სიჭაბუკესა მათსა შინა 
განმეძვნეს, მუნ დაითხინეს ძუძუნი მათნი და მუნ 
გარდაიქალწულეს. 4 ხოლო სახელნი მათნი ოოლა-უხუცესი, 
და ოოლიბა - დაი მისი უმრწემესი, და იქმნნეს ჩემდად და 
შუნეს ძენი და ასულნი და სახელნი მათნი: სამარიაი - იოოლა, 
და იერუსალცმი იოოლიბა. ? და განმეძვნა იოოლა ჩემგან და 
მიიქცა ტრფიალთა მიმართ თვსთა, ასსურასტნელთა მიმართ, 
მახლობელთა მისთა, 9 შემოსილთა იაკინთოვნებითა 
წინამძღუართა და ლაშქრისმძღუანთა, ჭაბუკნი გამორჩეულნი, 
ყოველნი ცხენებითა აღცხენოსნებულნი ცხენთა ზედა. 7 და 
მისცა სიძვაი თვსი მათდამი გამორჩეულთა მიმართ ძეთა 
ასურასტანელთასა, ყოველთა და ყოველთა, რომელთა 
მიმართ თვალ-აგნა, ყოვლითა, გულისზრახვითა მისითა 
შეიგინებოდა. 8 და სიძვაი მისი ვგვპტითგანი არა დაუტევა, 
რამეთუ მის თანა წვებოდეს სიჭაბუკესა შინა მისსა, და მათ 
გარდააქალწულეს იგი და გარდაჰფინეს სიძვაი მათი მის ზედა. 
?–? ამისთვს მივეც იგი ყელთა ტრფიალთა მისთასა, ყელებსა 
ძეთა ასსურასტანელთასა, რომელთა მიმართ თუალი-აგნა. 19 
მათ გამოაცხადეს სირცხვლი მისი, ძენი და ასულნი მისნი 
მიიხუნეს, და იგი მახვლითა მოკლეს; და იქმნა სასიტყუელ 
დედათა შორის და შურისგებაი ყვეს მის ზედა ასულთა მისთა 
მიმართ. 11 და იხილა დამან მისმან, ოოლიბა, და განხრწნა მან 
ზედდართვაი თვსი უფროს მისსა, და სიძვაი მისი უფროს 
სიძვისა დისა მისისასა. 12 განამრავლა ძეთა მიმართ 
ასურასტანელთასა, ზედდაერთო წინამძღუართა და 
ლაშქრიმძღუართა მოახლეთა თვსთა, შემოსილთა 
სამკაულითა, ცხენებით აღცხენოსნებულთა ცხენთა ზედა, 
ჭაბუკთა გამორჩეულთა ყოველთა. 13 და ვიხილე მე, ვითარმედ 
შეგინებულ არიან, გზაი ერთი არს ორთაიევე. 14 და შესძინა 


სიძვასა მისსა ზედა, და იხილნა კაცნი, გამოხატულნი ზღუდესა 
ზედა, ხატნი ქალდეველთანი. გამოხატულნი დაწერით, 12 
მორტყმულნი ჭრელებითა წელთა ზედა მათთა და ტიარები 
ღებულები თავთა ზედა მათთა, შესახედავად სამთხზული 
ყოველთაი მსგავსად ძეთა ბაბილოვნელთაისა, ქალდეველთა 
ქუეყანისა, მამულისა მათისა. 19 და ზედდაჰრთო მათ ზედა 
მიხედვაი თუალთა მისთაი და მიავლინნა ქადაგნი მათდა 
მიმართ ქალდეად. 17 და მოვიდეს მისდამი ძენი 
ბაბილოვნელთანი საწოლად მედგურთა და, შეაგინებდეს მას 
სიძვისა მიერ მისისა. და შეიბილწა მათ თანა, და განდგა სული 
მისი მათგან, 18 და გამოაცხადა სიძვაი მისი, და გამოაცხადა 
უშუერებაი მისი და განეშორა სული ჩემი მისგან, ვითარსახედ 
განეშორა დისაგან მისისა. 1? და განმრავლდა სიძვაი შენი 
მოვსენებად დღეთა სიჭაბუკისა შენისათა, რომელთა შინა 
სიძევდ ეგვპტეს შინა. 2?“ და ზედდაერთე ქალდეველთა 
მიმართ, რომელთა კორცნი იყვნეს, ვითარცა ვირთა ყორცნი, 
და ქუქუნი ცხენთანი - ქუქუნი მათნი. 21 და მიჰხედე 
უსჯულოებათა სიჭაბუკისა შენისათა, რომელთა იქმოდე 
ეგვპტეს შინა, სადგურსა შორის შენსა, სადა ძუძუნი სიჭაბუკისა 
შენისანი დაცვვეს. 22 ამისთვს, ოოლიბა, - ამათ იტყვს ადონაი 
უფალი, - აჰა, მე აღვადგინნე ტრფიალნი შენნი შენ ზედა, 
რომელთაგან განდგა სული შენი მათგან და მოვხადნე შენ 
ზედა გარემოს. 23 ძენი ბაბილოვნისანი და ყოველნი 
ქალდეველნი ფაკუთ, და სუდ, და კუდ, და ყოველნი ძენი 
ასსურასტანელთანი მათ თანა, ჭაბუკნი რჩეულნი, 
წინამძღუარნი და ლაშქრისმძღუარნი, ყოველნი მსამობნი 
სამწილნი და სახელოვანნი ცხენოსანნი, ცხენთა ზედა. 24 და 
მოვიდენ შენ ზედა ყოველნი ჩრდილოით ჯაჭუ-ჭურთა თანა და 
საჭურველთა და ეტლისთუალთა და სიმრავლეთა ერთასა, და 
ფარები, და ჩელთები და ჩაფხუტები გარემოიდვან შენ ზედა; 
და მოგადგან შენ ზედა მცველი გარემო და მივსცე წინაშე 
პირსა მათსა მშჯავრი და შური იძიონ შენგან მშჯავრთა მიერ 
მათთა. 22 და მივსცე შური ჩემი შენ ზედა და ჰყოფდენ შენ თანა 
რისხვითა გულისწყრომისა ჩემისაითა. ცხვრნი შენნი და ყურნი 
შენნი მიგიხუნენ, დაშთომილნი შენნი მახვლითა დაამჭუნენ, 


თვთ იგი ძენი შენნი და ასულნი შენნი წარიყვანნენ და ნეშტნი 
შენნი ცეცხლმან შეჭამნეს. 29 და განგძარცონ შესამოსელი შენი 
და წარიხუნენ ჭურჭელნი სიქადულისა შენისანი; 27 და 
მივაქცინე უთნოობანი შენნი შენგან და სიძვაი შენი ქუეყანისა 
ეგვპტისაგან, და არა აღიხუნე თუალნი შენნი მათდამი, და 
ეგვპტისაილ არღა მოიჭსენო მერმე 289 მით, რამვთუ, - ამათ იტყვს 
ადონაი უფალი, ო - აჰა, მე განგცემ შენ ყელებსა, რომელნი 
გძულან რომელთაგან განდგა სული შენი მათგან. 2? და ყონ 
შენ თანა სიძულილით და მიიხუნენ ყოველნი ნაშრომნი შენნი 
და ნარუდუნებნი შენნი, და იყო შიშუელი და უშუერი, და 
გამოცხადნეს სირცხვლი სიძვისა შენისა და უთნოობისა 
შენისაი; სიძვამან შენმან 39 გიყვნა შენ ესენი განმეძვებითა 
უკუანაგან წარმართთასა, და შეიგინებოდე გულისზრახვათა 
შინა მათთა. 31 გზასა ზედა დისა შენისა ჰვლე; და მიგცე 
სასუმელი მისი ყელთა შენთა. 32 ამათ იტყვს უფალი უფალი: 
სასუმელი დისა შენისაი სუ, ღრმაი და ვრცელად იყოს 
სიცილად და საბასრობელად, გარდარეულად აღსრულებად 
სიმთრვალისა. 33 და დაყსნილობითა აღივსო სასუმელი 
უჩინოობისა და უჩინოქმნისაი, სასუმელი დისა შენისა 
სამარიაისაი. 34 და შეჰსუა იგი და გამოსწრიდო, და 
კეცისჭურნი მისნი დაჰმუსრნე და ძუძუნი შენნი მოშჭრნე და 
დღესასწაულნი და ახალთთუენი შენნი გარემივაქცინე, მით, 
რამეთუ მე ვიტყოდე, - იტყვს ადონაი უფალი. 35 ამისთვს ამათ 
იტყვს უფალი, უფალი: მათ წილ, რომელ დამივიწყე მე და 
განმაგდე მე უკანა სხეულისა შენისა, შენცა მიიღე უთნოობა 
შენი და სიძვა შენი. 392 და თქუა უფალმან ჩემდამო: ძეო 
კაცისაო, უკუეთუ შჯი ოოლას და ოოლიბას და მიუთხრობ მათ 
უსჯულოებათა მათთა, 37 რამეთუ იმრუშებდეს და სისხლი 
ჭელთა შინა მათთა და იმრუშებდეს და შვილნი მათნი, 
რომელნი მიშვნეს მე, განავლნეს მათ იგინი ცეცხლისა შორის. 
38 ვიდრემდის ესენიცა მიყვნეს მე, შეაგინებდეს წმიდათა ჩემთა 
მას დღესა შინა და შაბათთა ჩემთა შეამწიკულებდეს 393 და 
დაკლვისა მიერცა მათგან შვილთა მათთაისა კერპთა 
მათთათვს და შესლვითა მათითა წმიდათა მიმართ ჩემთა მას 


დღესა შინა შეაგინებდეს მათ, და, აჰა, ესრეთ ჰყოფდეს შორის 
სახლისა ჩემისა! 49 და მიუმცნებდეს კაცთა, მომავალთა 
შორით, რომელთა მოციქულთა მიავლინებდეს მათდამი, და 
მყის მოსლვასა მათსა მეყსეულად იბანებოდე, და იგრემლებდ 
თუალთა შენთა, და იმკვებოდე სამკაულითა. “1 და დაშჯედ 
ცხედარსა ზედა გარდაგებულსა, და ტაბლაი შემკული წინაშე 
შენსა და საკუმეველი ჩემი და ზეთი ჩემი დასდევ წინაშე მათსა 
და იშუებდეს მათ მიერ. 42? და ყმითა შენაწევრებისაითა 
უცემდეს კაცთა მიერ სიმრავლისაგან კაცთა, მოსრულთა 
შვერთებულთაისა უდაბნოით, და მისცემდეს სავლტესა ყელთა 
მიმართ მათთა და გვრგვნსა სიქადულისასა თავთა ზედა 
მათთა. 43 და ვთქუ: არა ამათ შინა იმრუშებენ, და საქმეებ 
მეძვის ესენი, და იგი განმეძვნა? ““ და იგინი შევიდოდეს მისსა, 
ვითარსახედ შევლენ დედაკაცისა მიმართ მეძვისა, ეგრეთ 
შევიდოდეს ოოლაის მიმართ და ოოლიბაისა, დედათა მათ 
უსჯულოთა, ქმნად უსჯულოებისა. 42 და კაცთა ამათ მართალთა 
შური მიჰყადონ მათ შურის-გებითა მემრუშეთაითა და 
მსჯავრითა დამთხეველთა სისხლისათაითა, რამეთუ მემრუშე 
არიან, და სისხლი ყელთა შინა მათთა: 49 რამეთუ ამათ იტყვს 
ადონაი უფალი: არამედ მოიყვანე მათ ზედა ერი და მიეც მათ 
ზედა შფოთი და დატაცებაი. 47 და ქვაი დაჰკრიბონ ქვებითა 
საჭურველთაითა და დაწერტნენ იგინი მახვლთა მიერ მათთა. 
ძენი მათნი და ასულნი მათნი მოსრნენ, და სახლნი მათნი 
დაწუნენ ცეცხლითა. 48 და მოვაქციო უთნოობაი ქუეყანისაგან, 
და განისწავლნენ ყოველნი დედანი და არა ჰყოფდენ 
უთნოობათაებრ მათთა. 49 და მოგცეს უთნოობაი თქუენი თქუენ 
ზედა, და ცოდვანი გულისზრახვათა თქუენთანი მიიხუნეთ და 
სცნათ, ვითარმედ მე ვარ ადონაი უფალი. 


თავი 24 


1 და იქმნა სიტყუაი უფლისაი ჩემდამო წელსა შინა მეცხრესა, 
თთუესა შორის მეათესა, მეათესა თთვსასა, მეტყუელი: 2 ძეო 
კაცისაო, დაწერე თავისა შენისა დღედ დღითგან ამით, 
რომლით წარიტრა მეფე ბაბილოანისაი იერუსალსმსა ზედა 3 
დღითგან დღესისაისა, და თქუ სახლისა მიმართ 
განმამწარებელისა იგავი და სთქუა მათდამი: ამათ იტყვს 
ადონაი უფალი, უფალი: ზედდადგი სიავი და შთაასხ მას 
წყალი; 4 და შთაადგენ მას დრონეულნი, ყოველი დრონეული 
კარგი მისდამი: წვვი და მყარი, გამოყორცვილი ძუალთაგან. 2 
რჩეულთაგან საცხოვართა მართებულთა, და ქუეშე დასწვა 
ძუალები ქუეშც კერძო მათსა; დუღილით იდუღოს და შეგბეს 
ძუალებიცა მისი შორის მისსა. 9 ამისთვს ამათ იტყვს ადონაი 
უფალი: 9 ქალაქო მოსისხლეთაო, ქალაქო, რომლისა შორის 
არს გესლი მის შორის, და გესლი არ გამოვიდა მისგან! 
ასოეული მისი გამოიღო, არა დავარდა მის ზედა წილი, 7 
რამეთუ სისხლი მისი შორის მისსა დიოდა; მყარკლდეობას 
ზედა დავაწესე იგი, არა დავსთხიე იგი ქუეყანასა ზედა 
დაბურვად მას ზედა მიწაი. 8 აღსლვად გულისწყრომისა 
შურისსაგებელად, შურისსაძიებელად მივეც სისხლი მისი, 
მყარკლდეობასა ზედა დავაწესე იგი არადაფარვად მისსა. 9? 
ამისთვს ამათ იტყვს ადონაი უფალი: ვაი, ქალაქო 
მოსისხლეთაო, ოდეს მეცა განვამრავლო შეშაი. 19 და 
განვადიდო მუგუზნი და აღვაგზნა ცეცხლი, რაითა დადნენ 
ჭყორცნი და შემცირდეს წუენი და ძვალნი შემცხუარდენ. 11 და 
დადგეს ნაკუერცხალთა მისთა ზედა ცალიერი და აღეგზნა, 
რაითა დაიწვას და განყურდეს, და განქარდეს რვალი მისი, და 
დადნეს შორის მისსა არაწმიდებაი მისი და მოაკლდეს გესლი 
მისი, 12 დამდაბლდეს გესლი მისი. და არ გამოვიდეს მისგან, 
მრავალ არს გესლი მისი და ჰრცხუენეს გესლსა მისსა. 13 მათ 
წილ, რომელ შეიგინებოდე შენ, არა განსწმიდენ 
არაწმიდებისაგან შენისა და არა განწმიდნეს არღა მერმე, 


ვიდრე არა აღვავსო გულისწყრომაი ჩემი შენ შორის. 14 მე, 
უფალი, ვიტყოდე და მოვაწიო და ვყო, არ დავაყენო, არცა 
ვერიდო; და არა ვედრებულ ვიქმნე გზათაებრ შენთა და 
გულისზრახვათაებრ შენთა გსაჯო შენ, - იტყვს ადონაი უფალი, 
- ამისთვს მე გსაჯო შენ სისხლთაებრ შენთა და 
გულისზრახვათაებრ შენთა გსაჯო შენ, არაწმიდაი სახელოანი 
და ფრიადი განმამწარებლობითა. 1” და იქმნა სიტყუა0 
უფლისაი ჩემდამო მეტყუელი: თქუ სახლისა მიმართ 
ისრაცლისა: ამათ იტყვს ადონაი უფალი: 19 ძეო კაცისაო, აპა, 
მე მივიხუამ შენგან გულისსათქმვლთა თუალთა შენთასა 
განწყობილისა შორის, არა იტყებო, არცა იტირო, არცა 
მოვიდენ შენდა ცრემლნი, 17 სულთითქუენ, მდუმარო, 
სულთქმაი სისხლისაი, გოდებაი წელთაი არს, კაცობრივი 
გოდებაი არა ჰყო; არა იყოს თმიანობაი შენი შეთხზულ შენ 
ზედა, და ჭჟამლნი შენნი ფერვთა ზედა შენთა, და არ ნუგეშინის- 
იცე ბაგეთა მიერ მათთა და პური კაცთაი არა შჭამო. 18 და 
ვიტყოდე ერისა მიმართ განთიად, ვითარსახედ მამცნო მე, და 
მოკუდა ცოლი ჩემი მიმწუხრი; და ვყავ განთიად, ვითარსახედ 
მებრძანა მე. 19 და თქუა ჩემდამო ერმან: არა მომითხრობა 
ჩუენ, რაი არიან ესენი, რომელთა შენ ჰყოფ? 29 და ვთქუ 
მათდამი: სიტყუაი უფლისაი იქმნა ჩემდამო მეტყუელი. 21 თქუ 
სახლისა მიმართ ისრაცლისა: ამათ იტყვს ადონაი უფალი: აჰა, 
მე შევაგინებ წმიდათა ჩემთა, ფრტვნვაი ძალისა თქუენისაი, 
გულისსათქმელნი თუალთა თქუენთანი და რომელთათვს 
მორიდ არიან სულნი თქუენნი და ძენი თქუენნი და ასულნი 
თქუენნი, რომელნი დაიშთინენით, მახვლითა დაეცნენ. 22 და 
ეყოს, ვითარსახედ ვყავ, პირისაგან მათისა არ ნუგეშინის- 
იცნეთ და პური კაცთაი არა შჭამოთ. 23 და ვარჯნი თქუენნი 
თავთა ზედა თქუენთა და ყამლნი თქუენნი ფერჭთა შორის 
თქუენთა, არცა იტყებნეთ, არცა იტირნეთ და დასდნეთ 
სიცრუეთა შინა თქუენთა, და ნუგეშინის-ეცით კაცადმან ძმასა 
თვსსა. 24 და იყოს ეზეკიელ თქუენდა ნიშად და ყოველნი, 
რაოდენნი ყვნა, ყვენით, ოდეს მოიწინენ ესენი და ცანთ, 
ვითარმედ მე ვარ ადონაი უფალი. 25 და შენ, ძეო კაცისაო, არა 
დღესა შინა, ოდეს მოვიღო ძალი მათი მათგან და სიმაღლე 


სიქადულისა მათისაი, გულისსათქმელნი თუალთა მათთანი და 
ამაღლებაი სულისა მათისაი, ძენი მათნი და ასულნი მათნი 29 
მოვიდეს, განრინებული მას დღესა შინა, შენდამო მითხრობად 
შენდა ყურთა მომართ. 27 მას დღესა შინა აღეღოს პირი შენი 
განრინებულისა მიმართ, და ისიტყო და არა დაჰყრუვდე მერმე 
და ცნან, ვითარმედ მე ვარ უფალი, და ვიყო მე მათდა ნიშად. 


თავი 25 


1 და იქმნა სიტყუაი უფლისაი ჩემდამო მეტყუელი: ? ძეო 
კაცისაო, განიმტკიცე პირი შენი ძეთა ზედა ამმონისთა და 
წინაისწარმეტყუელებდ მათ ზედა. 3 და ჰრქუა ძეთა ამმონისთა: 
ისმინეთ სიტყუაი ადონაი უფლისაი, ამათ იტყვს ადონაი 
უფალი: მათ წილ, რომელ მოსცხრებოდეთ წმიდათა ზედა 
ჩემთა, რამეთუ შეიგინა და ქუეყანასა ზედა ისრაცლისასა, 
რამეთუ უჩინო იქმნა, და სახლსა ზედა იუდაისასა, რამეთუ 
წარვიდა ტყუეობად. “ ამისთვს, აჰა, მე მიგცემ თქუენ ძეთა 
კედემისთა სამკვდრებელად, და დაიკარვონ ბანაკითა მათითა 
შენ შორის, და მისცენ შენ შორის კარვები მათი; იგინი ჭამდენ 
ნაყოფთა შენთა, და იგინი წოვდენ სიპოხესა შენსა. ? და მივსცე 
ქალაქი ამმონისი სადგურებად აქლემთა, და ძენი ამმონისნი 
სადგურებად ცხოვართა და სცნათ, ვითარმედ მე ვარ უფალი, 
უფალი. 9 მით, რამეთუ ამათ იტყვს ადონაი უფალი: მის წილ, 
რომელ დაიტყუელე კელი შენი და ზედიბგერდი ფეკითა 
შენითა, და მოსცხრებოდე სულითა შენითა ქუეყანასა ზედა 
ისრაცლისასა. 7” ამისთვს, აჰა, მე განვირთხამ ყელსა ჩემსა შენ 
ზედა და მიგცე შენ დასატაცებლად წარმართთა შორის, და 
მოგსრა შენ ერთგან და წარგწყმედ შენ ერთაგან წარწყმედითა 
და სცნა, ვითარმედ მე ვარ უფალი. 8 ამას იტყვს ადონაი 
უფალი: მის წილ, რამეთუ თქუა მოაბმან და სეირმან: აჰა, 
ვითარსახედ ყოველნი ნათესავნი, სახლიცა ისრაცლისაი და 
იუდაისი. ? ამისთვს, აჰა, მე დავარღუევ მჟარსა მოაბისასა 
ქალაქთაგან მისთა, ქალაქთაგან მწუერვალთა მისთაისა, 
ქუეყანასა რჩეულსა, სახლსა ბეთასსიმუთისსა, ზედაით 
ქუეყანასა ქალაქისასა ზღვსკიდესა, ვაელმიონსა და 
კარიათემსა, 19 ძეთა კედემისთა, ძეთა თანა ამმონისთა, მივეც 
იგი სამკვდრებელად, და მივცე იგი აღსაყოცელად, რაითა არა 
იქმნეს ყსენება ძეთა ამმონისთაი წარმართთა შორის. 11 და 
მოაბსა ზედა ვყო შურისგებაი და ცნან, ვითარმედ მე ვარ 
უფალი. 12 ამათ იტყვს ადონაი უფალი: მის წილ, რომელ ქმნა 


იდუმეამან, რამეთუ შურისგებასა შინა მათგან შურისგებისასა 
სახლსა ზედა იუდაისასა და ძვრისმოვსენე იქმნეს და ისაჯეს 
სჯაი მათგან. 13 ამისთვს ამათ იტყვს ადონაი უფალი: და 
განვირთხამ ყელსა ჩემსა იდუმეას ზედა და მოვსრავ მისგან 
კაცსა და საცხოვარსა; და დავდვა იგი ოჭრად, და თემანით და 
დედანით დევნულნი ძახვლითა დაეცნენ. 14 და მივსცე 
შურისგებაი ჩემი იდუმეასა ზედა ყელითა ერისა ჩემისა 
ისრაცლისაითა და ქმნან იდუმეასა ზედა რისხვისაებრ ჩემისა 
და გულისწყრომისაებრ ჩემისა, და ცნან შურისგებაი ჩემი, - 
იტყვს ადონაი უფალი. 15 ამისთვს ამათ იტყვს ადონაილ უფალი: 
მის წილ, რომელ ქმნეს უცხოტომთა შურისგებისა მიერ და 
აღადგინეს შურისგებაი ზედმოხარულ ყოვლითა სულითა 
აღყოცად მტერობაი საუკუნოი. 15 ამისთვს ამათ იტყვს ადონაი 
უფალი: აჰა, მე განვირთხამ ყელსა ჩემსა უცხოტომთა ზედა და 
მოვსრნე მსაჯულნი, და წარვსწყმედ დაშთომილთა, 
დამკვდრებულთა ზღვსკიდისათა. 17 და ვყუნე მათ შორის 
შურისძიებანი დიდნი მხილებითა გულისწყრომისაითა და ცნან, 
ვითარმედ მე ვარ ადონაი უფალი მიცემას შურისგებისა 
ჩემისასა მათ ზედა. 


თავი 26 


1 და იქმნა მეათერთმეტესა წელსა, ერთსა თთვსასა, იქმნა 
სიტყუაი უფლისაი ჩემდამო მეტყუელი: ? ძეო კაცისაო, მის 
წილ, რომელ თქუა სორმან იერუსალსმსა ზედა: ვაშა, ვაშა, 
შეიმუსრა, წარწყმდეს წარმართნი, მოიქცა ჩვმდამო, სავსე 
მოოჭყრებულ არს. 3 ამითსვს ამათ იტყვს ადონაი უფალი: აჰა, 
მე შენ ზედა, სორ, და ცვალნე შენ ზედა ნათესავნი მრავალნი, 
ვითარცა აღვალს ზღუაი ღელვათა მიერ მისთა. 4 და დაამჟუნენ 
ზღუდენი სორისანი და დაარღვნენ გოდოლნი, და განფიწლონ 
მტუერი მისი მისგან და მივსცე იგი წყლტუკლდეობად. 2? 
საშრობლად ბადეთა იყოს შორის ზღვსა, რამეთუ მე ვთქუ, - 
იტყვს ადონაი უფალი, და იყოს მოსარბეველ საუკუნეთა. 9 და 
ასულნი მისნი ველსა ზედა მახვლითა მოიკლნენ და ცნან, 
რამეთუ მე ვარ უფალი. 7 რამეთუ ამათ იტყვს ადონაი უფალი: 
აჰა, მე მოვავლენ შენ ზედა, სორ, ნაბუქოდონოსორს მეფესა 
ბაბილოანისასა, ჩრდილოით, მეფე მმეფობთაი არს ცხენებისა 
თანა და ეტლებისა და ცხენოსნებისა და შესაკრებელისა 
ნათესავთა მრავალთაისა ფრიად. 8 ესე ასულთა შენთა, 
ველისზედათა, მახვლითა მოსრავს, და მისცეს შენ ზედა წინ 
საყმილავი და გარემოგაშენოს შენ და გარემოგავლოს 
საფლავი და გარემოგაშენოს შენ ზედა გარემოის პატნეზი და 
გარემოდგომაი ჯაჭუჭურთაი. ? და ლახურები მისი პირისპირ 
შენსა მისცეს, ზღუდენი შენნი და გოდოლნი შენნი დაამყუნეს 
მახვლთა მიერ მისთა. 19 სიმრავლისაგან ცხენთა მისთაისა 
დაგფაროს შენ მტუერმან მათმან და კმისაგან ცხენოსანთა 
მისთაისა და ეტლისთუალთა და ეტლთა მისთაისა შეირყინენ 
ზღუდენი შენნი, შე-რამეთუ-ვიდოდის იგი ბჭეთა შენთა, 
ვითარცა შემავალი ქალაქად ველით. 11 საჭურველებითა 
ცხენთა მისთაისა დათრგუნნენ ყოველნი უბანნი შენნი, ერი შენი 
მახვლითა მოსრას და გუამი ძალისა შენისა ქუეყანად 


დააკუეთოს. 12 და წარტყუენოს ძალი შენი და ტყუე-ყუნეს 
მონაგებნი შენნი, და დასცნეს ზღუდენი შენნი და სახლნი შენნი 


გულისსათქუმელნი დაარღევნეს, და ქვანი შენნი და ძელნი 
შენნი და მტუერი შენი შორის ზღვსა შთააბნიოს 13 და დაჰვსნას 
სიმრავლე სახიობელთა შენთაი და ყჟმაი საფსალმუნეთა შენთა 
არღარა ისმეს მერმე. 14 და მიგცე შენ წყელტუკლდეობა, 
საშრობელ ბადეთა იყო და არა აღაშენო მერმე, რამეთუ მე 
ვსიტყუე, - იტყვს ადონაი უფალი. 15 რამეთუ ამათ ეტყვს 
ადონაი უფალი სორსა: არა ჟმისაგან დაცემისა შენისა 
აღმოვდასა შინა მახვლისასა შორის შენსა შეიძრნენ ჭალაკნი. 
16 და შთამოვიდენ საყდართაგან მათთა ყოველნი მთავარნი 
ნათესავთა ზღვსათანი, და აღიყადნენ მიტრანი თავთაგან 
მათთა და შესამოსელნი მათნი ჭრელნი განიძარცუნენ, 
განკრთომით განჰკრთენ ქუეყანასა ზედა, დასხდენ და 
ეშიშოდიან წარწყმედასა მათსა და სულთითქმიდენ შენ ზედა. 
17 და მოიღონ შენ ზედა გოდებაი და გრქუან შენ: ვითარ 
წარწყმდი და დაირღუ ზღვისაგან ქალაქი საქებელი, რომელი 
იყავ ძლიერ ზღუასა შინა, იგი და მკვდრნი მისნი, მიმცემელი 
შიშისა მისისაი ყოველთადა მკვდრთა მისთანი. 18 და შეშინდენ 
ჭალაკთა შინა დღითგან დაცემისა შენისაით და შეშფოთნენ 
ჭალაკთა შინა ზღვსა შორის გამოსლვისაგან შენისა. 1? რამეთუ 
ამათ იტყვს ადონაი უფალი: ოდეს დაგდვა შენ, ქალაქი 
მოოკრებული, ვითარცა ქალაქნი არდამკვდრებულნი. 
აღმოყვანებასა შინა ჩემგან შენ ზედა უფსკრულისასა, და 
დაგფაროს შენ წყალმან მრავალმან. 29 და შთაგიყვანო შენ 
შთამავალთა თანა მღვმისათა ერისა მიმართ საუკუნოისა, და 
დაგამკვდრო შენ სიღრმეთა შინა ქუეყანისათა, ვითარცა ოჭერი 
საუკუნოი, შთამავალთა თანა მღვმედ, რაითა არდამკვდრებულ 
იქმნე, არცა აღსდგე ქუეყანასა ზედა ცხორებისასა 
წარსაწყმედელსა მიგცე შენ და არა იყო მერმე, და იძიო და 
არა იპოო საუკუნოდ, - იტყვს ადონაი უფალი. 21 


თავი 27 


1 და იქმნა სიტყუაი უფლისაი ჩემდამო მეტყუელი: ? და შენ, 
ძეო კაცისაო, მოიღე სორსა ზედა გოდებაი. 3 და ჰქუა სორსა, 
დამკვდრებულსა შესავალსა თანა ზღვსასა, სავაჭროსა ერთა 
ჭალაკთაგან მრავალთასა, ამათ ეტყვს ადონაი უფალი სორსა: 
შენ სთქუ, მე შევმოსე თავსა ჩემსა სიკეთე. “ გულსა შინა 
ზღვსასა, ბეელიმსა, ძეთა შენთა შეგმოსეს შენ სიკეთე. ? ნაძვ 
სანირით გეშენა შენ, პებულნი ფიცართა კვპაროსისათანი 
ლიბანით მოღებულ იქმნეს ქმნად შენდა ანძათა სანავეთა. 9 
ბასანით გამო ყვნეს სარეველნი შენნი, ტაძარნი შენნი 
პილოისძვალისაგან, სახლნი სერტყოანნი ჭალაკთაგან 
ქეტტიემისათა. 7 ბისონი ჭრელებსა თანა ეგვპტით იქმნეს შენდა 
სარეცელად, შემოსად შენდა დიდებაი და მობლარდნად შენდა 
ვაკინთე და პორფირი, ჭალაკთაგან ელისეაიესთა იქმნნეს 
სამოსელნი შენნი. 8 და მთავარნი შენნი, დამკვდრებულნი 
სიდონს, და არაბნი იქმნეს ნიჩბის-მცემელ შენდა. ბრძენნი 
შენნი, სორ, რომელნი იყვნეს შენ შორის, ესენი მმართებელებ 
შენდა. ? მოხუცებულნი წიგნთანი და ბრძენნი მათნი, რომელნი 
იყვნეს შენ შორის, იგინი განაძლიერებდეს განზრახვასა შენსა. 
და ყოველნი ნავნი ზღვსანი და ნიჩბის-მცემელნი მათნი იყვნეს 
შენ შორის მიმგებელ შერევნასა შენსა, და გექმნნეს შენ 
დასავალთა ზედა დასავალთასა. 19 სპარსნი და ლვდნი და 
ლიბველნი იყვნეს ძალად შენდა, კაცნი მბრძოლნი შენნი, 
რომელთა ფარები და ჩაფხუტები დაჰკიდეს შენ შორის, ამათ 
მოსცეს დიდებაი შენი. 11 ძენი არაბიელთანი და ძალი შენი 
ზღუდეთა შენთა ზედა მრგულივ იყუნეს, არამედ და მიდნიცა 
გოდლებსა შენსა შინა იყვნეს მცველებ; კაპარჭნი მათნი 
დამოჰკიდნეს სამართთა შენთა ზედა გარემო, ამათ 
განასრულეს სიკეთე შენი. 12 კარქიდონელნი ვაჭარ შენდა, 
სიმრავლისაგან ყოვლისა ძალისა შენისა, ვეცხლი და ოქროი 
და რვალი და რკინაი და კალაი და ბრპენი მოსცეს სავაჭროსა 
შენსა. 132 ელლადაი ყოველი და განმავრცობელნი მისნი 


ვაჭრობდეს შენ შორის სულებსა კაცთასა და ჭურჭელნი 
რვალისანი მისცნეს სავაჭროდ შენდა. 14 სახლისაგან 
თორგამოისისა ცხენნი და ცხენოსანნი და კერძოვირნი მისცნეს 
სავაჭროდ შენდა. 12 ძენი როდელთანი, ვაჭარნი შენნი 
ჭალაკთაგან, განამრავლებდეს სავაჭროსა შენსა, რქათა და 
კბილთა პილოისათა მომავალთა ნაცვლად მისცემდეს 
სასყიდელსა შენსა კაცთა. 195 ვაჭართა შენთა, სიმრავლისაგან 
შემყოფისა შენისა შტახსი და პორფირი და ბისონი 
დაჭრელებულნი თარშით და რამოთით და ხორხორით 
მოსცნეს საფარდულსა შენსა. 17 იუდა და ძენი ისრაცლისანი, 
ესენი ვაჭარ შენდა იფქლისა ფრდასა შინა; და მიჰრონნი და 
კასიანი და პირველი თაფლი და ზეთი და რეტინი მისცეს 
შემყოფისა მიმართ შენისა. 18 დამასკოი - სავაჭრო შენდა 
სიმრავლითა საქმეთა შენთაითა, სიმრავლისაგან ყოვლისა 
ძალისა შენისა, ღვნოლ ქელბონით და მატყლი მელიტონით. 19 
ღვინოი, დედან, იოვან და მეოზელ სავაჭროდ შენდა მოსცეს; 
ასილით რკინაი ქმნული და ეტლისთუალი შემყოფისა შენისა 
შორის არს, 290 დედან საფარდულ შენდა საცხოვართა თანა 
რჩეულთა საეტლედ. 21 არაბიაი და ყოველნი მთავარნი 
კიდარისანი - ესენი ვაჭარ შენდა ყელთა მიერ შენთა 
აქლემებსა და ვერძებსა და ტარიგებსა და აგარაკებსა, 
რომელთა მიერ გვაჭრობდეს შენ. 22 ვაჭარნი საბაისანი და 
რათმაისანი - იგინი ვაჭარ შენდა პირველთა თანა სულნელთა 
და ქვათა კეთილთა, რომელთა ოქროიცა მოსცეს სავაჭროსა 
შენსა. ხარრანი და ქალანი და დადანი, 23 ესე ვაჭარნი შენნი, 
საბლ და ასური და ხარვანი - მოფარდულებ შენდა, 24 
მომღებელ სავაჭროსა ვაკინთსა და ჭრელთა და საუნჯეთა 
რჩეულთა, შეკრულთა საბლებითა. 25 და ნავთა შინა 
კვპაროზისათა, მათ შორის ვაჭარნი შენნი. კარქიდონელნი 
ვაჭარნი შენდა; სიმრავლისა თანშემყოფისა შორის შენისა და 
აღივსე და დაჰმძიმდი ფრიად გულსა შინა ზღვსასა. 29 წყლისა 
შორის მრავლისა მოგიყვანეს შენ ნიჩბისმცემელთა შენთა; 
ქარმან სამხრისამან შეგმუსრა შენ შორის გულსა ზღვსასა. 27 
ძალნი შენნი და მმართებელნი შენნი და განმზრახნი შენნი და 


შემყოფნი შენნი და ნიჩბის-მცემელნი შენნი და თანშემყოფნი 
თანშეყოფისა შენისანი და ყოველნი კაცნი, მბრძოლნი შენნი, 
შენ შორის. და ყოველი კრებული შენ შორისი დაეცნენ საშუალ 
გულსა ზღვსასა დღესა მას დაკუეთებისა შენისასა. 28 ყმითა 
ღაღადებისა შენისაითა მმართებელნი შენნი შიშით შეშინდენ. 
29 და შთამოვიდენ ნავთაგან მათთა ყოველნი ნიჩბის-მცემელნი 
შენნი და ეპივატნი შენნი და მპირველობნი ზღვსანი ქუეყანასა 
ზედა დადგენ. 39 და ვალალაებდენ შენ ზედა ყმითა მათითა და 
ღაღადებდენ მწარედ და ზედდაიდევან მიწაი თავსა ზედა მათსა, 
31 და ნაცარნი დაირეცონ, და იმტიერნენ შენ ზედა 
მტიერობანი; და გარემოირტყან ძაძაი და ტიროდიან შენ ზედა 
სიმწარითა სულისათა. 32 და ტყება მწარე მოიღონ შენ ზედა. 
და აღიღონ შენ ზედა ძეთა მათთა გოდებაი და გოდებდენ 
გოდებათა სორისათა: ვინ, ვითარ ტვროსი, დადუმებული 
საშუალ ზღვსა? 33 რაოდენი რაიმე ჰპოვე სასყიდელი 
ზღვსაგან? აღავსენ ნათესავნი სიმრავლისაგან შენისა, 
შემყოფისგან შენისა და ზედშემყოფისა შენისა განამდიდრენ 
ყოველნი მეფენი ქუეყანისანი. 34 აწ შეიმუსრე ზღუასა შინა 
სიღრმესა შორის წყლისასა. შემყოფი შენი და ყოველი 
კრებული შენი საშუალ შენსა, დაეცნეს ყოველნი ნიჩბის- 
მცემელნი შენნი. 32 ყოველნი მკვდრნი ჭალაკთანი დაჭმუნდეს 
შენ ზედა და მეფენი მათნი. განკრთომით განჰკრთეს, და 
ცრემლოოდა პირი მათი შენ ზედა. 39 ვაჭართა წარმართთასა 
დაგისტვნეს შენ, წარსაწყმედელად იქმენ, და არა მერმე იყო 
უკუნისამდე. 


თავი 28 


1 და იქმნა სიტყუაი უფლისაი ჩემდამო მეტყველი: ? და შენ, 
ძეო კაცისაო, არქუ მთავარსა ტვროსისასა: ამათ იტყვს უფალი, 
უფალი, მის წილ, რომელ ამაღლდა გული შენი და თქუა: 
ღმერთი ვარ მე, საყოფელი ღმრთისაი დავიმკვდრე გულსა 
შორის ზღვსასა; შენ კაცი ხარ და არა ღმერთი, და მიეც გული 
შენი გულად ღმრთისა. 3 ნუ უბრძნეს ხარა შენ დანიელისსა? 
ბრძენთა არ განგსწავლეს შენ ზედმიწევნულობასა შინა მათსა? 
4 ნუ ზედმიწევნულობისა მიერ შენისა, ანუ ცნობისა მიერ შენისა 
ჰყავ თავისა შენისა ძალი და დაიკრიბე ვეცხლი და ოქროი 
საუნჯეთა შინა შენთა. ? ანუ სიმრავლისა მიერ 
ზედმიწევნულობისა შენისა და ვაჭრობისა მიერ შენისა 
განამრავლე ძალი შენი და ამაღლდა გული შენი ძალსა ზედა 
შენსა; 95 ამისთვს ამათ იტყვს უფალი, უფალი: ვინაითგან მიეც 
გული შენი გულად ღმრთისა. 7 ამის წილ, აჰა, მე მოვაწინე შენ 
ზედა უცხოთა ბუგრებრთა ნათესავნი და წარმოსცალნენ 
მახვლნი მათნი შენ ზედა და სიკეთესა ზედა 
ზედმიწევნულობისა შენისასა და ჯუარს-აცუან სიკეთე შენი. 93 
წარსაწყმედელად შთამოგაქუეონ შენ, და მოჰკუდე 
სიკუდილითა წყლულთაითა გულსა შინა ზღვსასა. 7? ნუ 
მეტყუელმან თქუა: ღმერთი ვარ მე წინაშე მომკლველთა 
შენთა. შენ კაცი ხარ და არა ღმერთი; სიმრავლისა შორის 
მომწყლველთა შენთაისა. 19 სიკუდილითა 
წინადუცვეთელთაითა მოჰკუდე ჭელებითა უცხოთაითა, რამეთუ 
მე ვთქუ, იტყვს ადონაი უფალი. 11 და იქმნა სიტყუაი უფლისაი 
ჩემდამო მეტყუელი: ძეო კაცისაო, აღიღე გლოაი მთავარსა 
ზედა ტვრელსა 12 და არქუ მას: ამათ იტყვს უფალი, უფალი: 
შენ ხარ აღმონაბეჭდავ, სავსე სიბრძნითა მსგავსებისაითა და 
გვრგვნ სიკეთისა. 13 საშუებელსა შინა სამოთხისა ღმრთისასა 
იშევ: ყოველი ქვაილი კეთილი შეგემოსა: სარდიონი, და პაზიონი, 
და სამარაგდოი, და ანთრაკი, და საპფირონი, და იასპი, და 
ვეცხლი, და ოქროი, და ლიგვრიონი, და აქატი, და 


ამეთვსტონი, და ოქროქვაი, და ვირილლვონი, და ფრცხილი. 
და ოქროითა აღავსენ საუნჯენი შენნი და ფასისსაცავნი შენნი 
შენ შორის. დღით, რომლითგან აღეგე. 1“ შეიმზადე 
ქერუვიმისა თანა და მიგეც შენ მთასა წმიდასა ღმრთისასა, იყავ 
შორის ქვათა ცეცხლისათა. 15 იყავ შენ უბიწო დღეთა შინა 
შენთა, რომლით დღითგან აღეგე შენ, ვიდრემდის იპოვნეს 
უსამართლობანი შენნი შენ შორის. 19 სიმრავლისაგან 
ვაჭრობისა შენისა აღავსენ საუნჯენი შენნი უსჯულოებითა; და 
სცოდე და მოწყლულ იქმნეს მთისაგან ღმრთისაისა და 
განგიყვანა შენ ქეროვიმმან საშუალისაგან ქვათა 
ცეცხლისათაისა. 17 ამაღლდა გული შენი სიკეთესა შენსა ზედა, 
და განიხრწნა ზედმიწევნულობაი შენი სიკეთისა თანა შენისა, 
სიმრავლისათვს ცოდვათა შენთაისა ქუეყანასა ზედა 
მიგაგდებენ, წინაშე მეფეთასა დაგაგდე შენ სამაგალითოდ 
დადებად. 18 სიმრავლისათვს უსჯულოებათა შენთაისა და 
უსამართლოებისა ვაჭრობისა შენისა შევაბილწენ სიწმიდენი 
შენნი; და აღვაგზნა ცეცხლი საშუალ შენსა, ამან შეგჭამოს შენ 
და მიგცე შენ ნაცრად ქუეყანასა ზედა შენსა, წინაშე ყოველთა 
მხედველთა შენთა. 19? და ყოველნი მეცნიერნი შენნი 
წარმართთა შორის დაჭმუნდენ შენ ზედა; წარსაწყმედელ იქმნე 
და არა იყო მერმე უკუნისამდე. 29 და იქმნა სიტყუაი უფლისაი 
ჩემდამო მეტყუელი: ძეო კაცისაო, განიმტკიცე პირი შენი 
სიდონსა ზედა და წინაისწარმეტყუელებდ მის ზედა 21 22 და 
თქუ: ამათ იტყვს ადონაი უფალი: აჰა, მე შენ ზედა, სიდონ, და 
ვიდიდო შენ შორის და სცნა, ვითარმედ მე ვარ უფალი ქმნასა 
შინა ჩემგან შენ შორის მსჯავრთასა, და ვიდიდო მე შენ შორის. 
23 და გამოვავლინო შენ ზედა სიკუდილი და სისხლი უბანთა 
შორის შენთა, და დაეცნენ წყლულნი მახვლებითა შენ შორის, 
გარემოის შენსა, და ცნან, ვითარმედ მე ვარ უფალი. 24 და არა 
იყვნენ არა მერმე სახლისა ისრაცლისა საქენჯნელ, საწერტელ 
სიმწარის და ეკალ სალმობის ყოველთაგან გარემოთა მათთა, 
უპატიომყოფელთა მათთა, და ცნან, ვითარმედ მე ვარ ადონაი 
უფალი. 25 ამათ იტყვს ადონაი უფალი: და შევკრიბო სახლი 
ისრაცლისაი წარმართთაგან, სადა განითესნეს, მუნ, და წმიდა 
ვიქმნე მე მათ შორის, წინაშე ერთა და წარმართთასა, და 


დაემკვდრნენ ქუეყანასა ზედა მათსა, რომელი მივეც მონასა 
ჩემსა, იაკობსა, 25 და დაემკვდრნენ მის ზედა სასოებით და 
აღაშენნეს სახლნი, და დაჰნერგნენ ვენაყოანნი და 
დაემკვდრნენ სასოებით, ოდეს ვყო მსჯავრი ყოველთა თანა 
შეურაცხისმყოფელთა მათთა, გარემოსნი შორის მათთა და 
ცნან, ვითარმედ მე ვარ უფალი ღმერთი მათი და ღმერთი 
მამათა მათთა. 


თავი 29 


1 წელსა მეათორმეტესა, თთუესა შინა მეათორმეტესა, ერთსა 
თთვსასა, იქმნა სიტყუაი უფლისაი ჩემდამო მეტყველი: 2 ძეო 
კაცისაო, განამტკიცე პირი შენი ფარაოს ზედა, მეფისა 
ეგვპტისასა; და წინაისწარმეტყუელებდ მის ზედა ყოველსა 
ზედა ეგვპტესა, 3 იტყოდე და თქუ: ამათ იტყვს უფალი, უფალი: 
აჰა, მე შენ ზედა, ფარაო, მეფეო ეგვპტისაო, ვეშაპსა დიდსა, 
მჯდომარესა საშუალ მდინარეთა მისთა მეტყუელსა: ჩემნი 
არიან მდინარენი, მე შევქმნენ იგინი.“ და მე ვსცე მახე ღაწუთა 
მიმართ შენთა და მოვაბნე თევზნი მდინარისა შენისანი 
ფრთეთა მიმართ შენთა, და აღმოგიყვანო შენ შორის 
მდინარისაგან შენისა; და ყოველნი თევზნი მდინარისა 
შენისანი და ქეცთა შენთა აღეწებნენ. ? და განგაგდო შენ 
უდაბნოდ მიმართ, შენ და ყოველნი თევზნი მდინარისა 
შენისანი. და დაგამქუა სწრაფით და პირსა ზედა ველისასა 
დაჰვარდე, და არღარა შემოჰკრბე და აღარა კრება-ჰყო; 
მჭეცთა ქუეყანისათა და მფრინველთა ცისათა მიგცე შენ 
შესაჭმელად. 9 და ცნან ყოველთა დამკვდრებულთა 
ეგვპტისათა, ვითარმედ მე ეარ უფალი მის წილ, რომელ ექმენ 
კუერთხ ლერწმისა სახლსა ისრაცლისასა. 7 ოდეს გიპყრეს შენ 
ჭელითა მათითა, შეიმუსრე და ოდეს ეზედმპყრობელა მათ 
ზედა ყოველი ჭელი და ოდეს ზედგანისუენა შენ ზედა, შეიმუსრე 
და შეჰფქევ ყოველი ძალი მათი. 9 ამისთვს ამათ იტყვს ადონაი 
უფალი: აჰა მე მოვაწევ შენ ზედა მახვლსა და წარვსწყმედ 
კაცთა შენგან და საცხოვართა. 7? და იყო ქუეყანაი ეგვპტისა0 
წარსაწყმედელად და მოსაოვრებელად და ცნან, ვითარმედ მე 
ვარ უფალი ნაცვლად თქმისა შენგან: მდინარენი ჩემნი არიან 
და მე შევქმენ იგინი, 19 ამისთვს, აჰა, მე შენ ზედა და ყოველთა 
ზედა მდინარეთა შენთა, და მივსცე ქუეყანაი ეგვპტისა0 
ოჰყრებად და წარწყმედად მაგდალოითგან და სვნით და ვიდრე 
საზღვართამდე ეთიოპისათა. 11 არა განვლოს მის მიერ 
ფერკმან კაცისამან და ყოველმან საცხოვარმან არა განვლოს 


იგი და არდამკვდრებულ იქმნეს ორმეოც წელ. 12 და მივსცე 
ქუეყანა მისი წარსაწყმედელად შორის ქუეყანისა 
მოოქრებულისა და ქალაქნი მისნი შორის ქალაქთა 
მოოყკრებულთასა იყვნენ ორმეოც წელ. უჩინოქმნილ იყოს და 
განვსთესო ეგვპტე წარმართთა შორის, და განვფიწლნე იგინი 
სოფლებსა შორის. 13 ამათ იტყვს უფალი, უფალი: შემდგომად 
ორმეოცისა წლისა შევკრიბნე მეგვპტელნი წარმართთაგან, 
სადა განიბნინეს, მუნ. 14 და მოვაქციო ტყუეობაი ეგვპტისაი და 
დავამკვდრნე იგინი პათურისსა, ქუეყანასა შინა, რომლისაგან 
მოცემულ იქმნეს, და იყოს მუნ სამთავროი მდაბალი უფროს 
ყოველთა სამთავროთასა. 12 და იყოს სიმდაბლე 
არამაღლებად მერმე წარმართთა ზედა და შემცირებულ-ვყუნე 
იგინი უმრავლო-ყოფაღ მათდა წარმართთა შორის. 19 და 
არღა იყვნენ მერმე სახლისათვს ისრაცლისა სასოებად, 
აღსაჭსენებელად უსჯულოებისა შედგომასა შინა მათსა უკანა 
გულთა მათთა და ცნან, ვითარმედ მე ვარ ადონაი უფალი. 17 
და იყო შვიდ და მეოცესა წელსა ერთსა თთვსასა იქმნა სიტყუა0 
უფლისაი ჩემდამო მეტყუელი: 18 ძეო კაცისაო, 
ნაბუქოდონოსორ მეფემან ბაბილონისამან დაამონა ძალი 
თვსი მონებითა დიდითა ტვროსსა ზედა; ყოველი თავი მტიერ 
და ყოველი მყარი მოშუე და სასყიდელი არა იქმნა მისსა და 
ძალი მისი ტვროსსა ზედა დამონებასა, რომელი ჰმონეს მის 
ზედა. 19 ამისთვს ამათ იტყვს უფალი, უფალი: მიცემით მივსცე 
მე ნაბუქოდონოსორ მეფესა ბაბილონისასა ქუეყანაი ეგვპტისაი 
და წარიღოს სიმრავლე მისი და წარიტყუენოს ტყუე მისი და 
იავარ-ყვნეს იავარნი მისნი, და იყოს სასყიდელ ძალისა მისისა. 
20 მსახურებისა წილ მისისა, რომელი ჰმონა ტვროსსა ზედა, 
მივეც მას ქუეყანაი ეგვპტისაი, - იტყვს ადონაი უფალი; ამათ 
იტყვს უფალი, უფალი: 21 მას დღესა შინა აღმოსცენდეს რქაი 
ყოვლისა სახლისა ისრაცლისაი და შენ მიგცე პირი აღებული 
შორის მათსა, და ცნან, ვითარმედ მე ვარ უფალი. 


თავი 30 


1 და იქმნა სიტყუაი უფლისაი ჩემდამო მეტყუელი: 2? ძეო 
კაცისაო, წინაისწარმეტყუელებდ და თეუ: ამათ იტყვს ადონაი 
უფალი: ვალალაე მვ, მ დღე, 3 რამეთუ ახლოს არს დღე 
უფლისაი, და მოახლებულ არს დღე ღრუბლისაი, და ჟამი 
წარმართთაი იყოს. 4 და მოიწიოს მახვლი მეგვპტელთა ზედა, 
და იყო შფოთი ეთიოპიას შინა, და დაეცნენ წყლულნი ეგვპტეს 
შინა, და წარიღონ სიმრავლე მისი და დაეცნენ საფუძველნი 
მისნი. 2 და დაიჟსნენ სპარსნი, და კრიტელნი, და ლიბრიელნი, 
და ლვდნი, და ეთიოპელნი, და ყოველი არაბიაი და ყოველნი 
ზედშემყოფნი, და ძენი აღთქუმისა ჩემისანი მის შორის 
მახვლითა დაეცნენ მათ თანა. 9 ამათ იტყვს ადონაი უფალი: 
და დაეცნენ საფუძველნი ეგვპტისანი და შთამოქუევდეს 
გინებაი ძალისა მისისა, მაგდალოითგან ვიდრე სვნადმდე 
მახვლითა დაეცნენ მის შორის, - იტყვს ადონაი უფალი. 7 და 
მოოყრდეს საშუალ სოფელთა უჩინოქმნილთა და ქალაქნი 
მათნი საშუალ ქალაქთასა, ქალაქნი მათნი მოოყრებულნი 
იყვნენ. 8 და ცნან, ვითარმედ მე ვარ უფალი, ოდეს მივსცე 
ცეცხლი ეგვპტესა ზედა და შეიმუსრნენ ყოველნი შემწენი მისნი, 
?–? მას დღესა შინა გამოვიდენ ქადაგნი მოსწრაფენი უჩინო- 
ქმნად ეთიოპიისა. და იყოს შფოთი მათ შორის დღესა შინა 
ეგვპტისასა, რამეთუ, აჰა, მოიწია. 19 ამათ იტყვს უფალი, 
უფალი: და წარვსწყმიდო სიმრავლე მეგვპტელთაი ჭყელითა 
ნაბუქოდონოსორ მეფისა ბაბილონისაითა და წარვწყმიდო 
სიმრავლე მეგვპტელთაი ჭელითა მისითა. 11 და ერისა 
მისისაითა, მის თანა ბუგრნი წარმართთაგან, მოვლინებულნი 
წარწყმედად ქუეყანისა. და წარმოაცალიერნენ ყოველთა 
მახვლნი მათნი ვგვპტესა ზედა და აღივსოს ქუეყანაი წყლულთა 
მიერ, 12 და დავსხნე მდინარენი მათნი ოჭრად და განვსცე 
ქუეყანაი ჭყელებსა უკეთურთასა და წარვწყმიდო ქუეყანაი და 
სავსებალ მისი ყელებითა უცხოთაითა, - მე უფალმან ვთქუ. 13 
ამათ იტყვს უფალი ადონაი: და წარვწყმიდნე საძაგელნი და 


დავაცხრვნე დიდებულნი მემფისაგან და მთავარნი 
ქუეყანისაგან ეგვპტისა, და არა იყვნენ მერმე. და დავჰკრიბო 
შიში და ზარი ქუეყანასა მას ეგვპტელთასა. 1“ და წარვწყმიდო 
ქუეყანაი პათურისა. და მივსცე ცვცხლი ტანისსა ზედა და ვყო 
შურისგებაი დიოსპოლისსა შორის. 12 და განვჰფინო 
გულისწყრომაი ჩემი სანინსა ზედა, ძალსა ეგვპტისასა, და 
წარვწყმიდო სიმრავლე მემფისაი. 15 და მივსცე ცეცხლი 
ეგვპტესა ზედა და აღძრვით აღიძრას საისი და სვნი, და 
დიოსპოლის შინა იყოს განხეთქილებაი და გარდაითხინენ 
წყალნი. 17 ჭაბუკნი მზისქალაქისანი და ვუვასტისანი მახვლითა 
დაეცნენ, და დედანი ტყუეობად წარვიდენ. 18 და ტაფნას 
დაბნელდეს დღე შემუსრვასა ჩემგან მუნ სკიპტრთა 
ეგვპტისათასა და წარწყმდეს მუნ გინებაი ძალისა მისისაი, და 
იგი ღრუბელმან დაფაროს და ასულნი მისნი ტყუედ 
წარიყვანნენ. 19 და ვყუნე მსჯავრნი ეგვპტეს შორის და ცნან 
მეგვპტელთა, ვითარმედ მე ვარ უფალი. 29 და იყო 
მეათერთმეტესა წელსა, პირველსა შინა თთუესა, შვიდსა 
თთვსასა, იქმნა სიტყუაი უფლისაი ჩემდამო მეტყუელი: 21 ძეო 
კაცისაო, მკლავნი ფარაო მეფისა ეგვპტისანი შევმუსრენ და, 
აჰა, არ შეიხვნეს მიცემად მისსა კურნებაი, დადებად მის ზედა 
სალბუნი, მიცემად და განძლიერებად მისსა პყრობად 
მახვლისა. 22 ამისთვს ამათ იტყვს ადონაი უფალი: აჰა, მე 
ფარაოს ზედა, მეფისა ეგვპტისასა და შევმუსრნე მკლავნი 
მისნი ძლიერნი და მორთხმულნი და შემმუსრველნი, და 
შთამოვაგდო მახვლი მისი ყელისაგან მისისა. 23 და 
განვსთესნე მეგვპტელნი წარმართთა შორის და განვფიწლნე 
იგინი სოფლებთა მიმართ. 24 და განვაძლიერნე მკლავნი 
მეფისა ბაბილოვნისანი და მივსცე მახვლი ჩემი ჭელსა მისსა. 
და მოაწიოს იგი ეგვპტესა ზედა და წარტყუენოს ტყუე მისი და 
იავარ-ყოს იავარი მისი. 2? და განვაძლიერნე მკლავნი მეფისა 
ბაბილონისანი, ხოლო მკლავნი ფარაოისნი დავარდენ, და 
ცნან, ვითარმედ მე ვარ უფალი, მი-რაი-ვსცე მე მახვლი ჩემი 
ჭკელთა მეფისა ბაბილონისათა და განჰმარტოს იგი ქუეყანასა 
ზედა ეგვპტისასა. 29 და განვსთესო ეგვპტე წარმართთა მიმართ 


და განვფიწლნე იგინი სოფლებსა შორის. და ცნან ყოველთა 
მეგვპტელთა, ვითარმედ მე ვარ უფალი. 


თავი 31 


1 და იყო მეათერთმეტესა წელსა, მესამესა შინა თთუესა, 
ერთსა თთვსასა, იქმნა სიტყუაი უფლისაი ჩემდამო მეტყუელი: 2 
ძეო კაცისაო, თქუ ფარაოის მიმართ, მეფისა ეგვპტისა, და 
სიმრავლისა მიმართ მისისა: რასა ამსგავსე თავი შენი 
სიმაღლესა შინა შენსა? 3 აჰა, ასსურ-კვპაროსი შორის 
ლიბანსა, და კეთილ რტოებითა, და მაღალ სიდიდითა, და 
ყშირ ჩრდილითა და საშუალ ღრუბელთა მთავრობაი მისი. 4 
წყალმან განზარდა იგი, და უფსკრულმან აღამაღლა იგი. 
მდინარენი მისნი მოადინნა გარემო ნერგთა მისთა და 
შეყენებანი მისნი განავლინნა ყოველთა მიმართ ხეთა 
ველისათა. ? ამისთვს ამაღლდა სიდიდე მისი უფროს ყოველთა 
ხეთა ველისათა და განვრცნეს რტონი მისნი და ამაღლდეს 
ბაბილონი მისნი წყალსა ზედა მრავალსა. 9 ბაბილოთა შორის 
მისთა დაიბუდეს ყოველთა მფრინველთა ცისათა და ქუეშე 
კერძო რტოთა მისთა შობდეს ყოველნი მჟეცნი ველისანი, 
აჩრდილსა ქუეშე მისსა დაემკვდრა ყოველი სიმრავლე 
წარმართთანი. 7” და იქმნა შუენიერ სიკეთითა მისითა 
სივრცისათვს რტოთა მისთაისა, რამეთუ იქმნეს ძირნი მისნი 
წყალსა ზედა მრავალსა. 8 კვპაროზნი ესევითარებ სამოთხესა 
შინა ღმრთისაისა, და პიტუნი არა მსგავს იყუნეს ბაბილოთა 
მისთა, და სოჭნი არა იქმნეს მსგავს მორჩთა მისთა, ყოველი ხე 
სამოთხესა შინა ღმრთისაისა არე ემსგავსა მას სიკეთესა შინა 
მისსა, 7? სიმრავლისათვს რტოთა მისთაისა დაეშურვნეს მას 
ხენი საშუებლისა სამოთხისა ღმრთისანი. 19 ამისთვს ამათ 
იტყვს უფალი, უფალი: ამის წილ, რომელ იქმენ დიდ 
სიდიდითა, და მიეც მთავრობა შენი საშუალ ღრუბელთასა, და 
ვიხილე სიმაღლესა შინა მისსა. 11 და განვეც იგი ყელთა 
მთავართა წარმართთასა და ყვეს წარწყმედაი მისი. 12 და 
მოასრულეს იგი უცხოთა ბუგრთა წარმართთაგანთა და 
დაამქუეს იგი მთათა ზედა; ყოველთა შინა ჭევნებთა დაცვვეს 
რტონი მისნი, და დაიმუსრნეს კეწერნი მისნი ყოველსა ზედა 


ველსა ქუეყანისასა, და შთამოვიდეს საფარველისაგან მისისა 
ყოველნი ერნი წარმართთანი და დააქუეყანეს იგი. 13 და 
დაცემას მისსა ზედა განისუენეს ყოველთა მფრინველთა 
ცისათა, და კეწერთა მისთა ზედა იქმნეს ყოველნი მქჟეცნი 
ველისანი, 14 რაითა არა ამაღლდენ სიდიდესა თანა მათსა 
ყოველნი ხენი წყლისზედანი, და არა მისცეს მთავრობაი მისი 
საშუალ ღრუბელთასა, და არა დადგეს სიმაღლესა შორის 
მათსა მისსა მიმართ ყოველნი მსუმელნი წყალსა, რამეთუ 
ყოველნი მიეცნეს სიკუდილდ სიღრმედ ქუეყანისა, შორის ძეთა 
კაცთა, შთამავალთასა მთხრებლად. 1” ამათ იტყვს ადონაი 
უფალი: დღესა, რომელსა შინა შთაყვანებულ იქმნა 
ჯოჯოხეთად, ეგლოვდა მას უფსკრული, დაფარა და 
ზედდაადგინნა მდინარენი მისნი და დააყენა სიმრავლე 
წყლისაი და დააბნელა მის ზედა ლიბანმან, ყოველნი ხენი 
ველისანი მის ზედა დაივსნნეს. 19 ყმისაგან და კუეთებისა 
მისისა შეირყინეს ყოველნი წარმართნი, ოდეს შთამიყვანდა 
ჯოჯოხეთად, შთამავალთა თანა მღვმედ, და ნუგეშინის-სცემდეს 
მას უქუესთა შინა ყოველნი ხენი საშუებელისანი და 
ურჩეულესნი და უკეთესნი ლიბანისანი, ყოველნი მსუმელნი 
წყალსა; 17 და რამეთუ იგინიცა შთავიდეს მის თანა 
ჯოჯოხეთად, მოწყლულთა თანა მახვლისა მიერ, და თესლი 
მისი დამკვდრებულთა ქუეშე საგრილსა მისსა, შორის 
ცხორებისა მათისა, წარწყმდეს. 18 ვის ემსგავსე ძალისა მიერ, 
და დიდებისა მიერ და სიდიდისა მიერ? ხეთა შორის 
საშუებელისათა შთამოვედ და შთაყვანებულ იქმენ ხეთა თანა 
საშუებელისათა, სიღრმედ ქუეყანისა; შორის 
წინდაუცუეთელთასა დაიძინო, წყლულთა თანა მახვლისათა. 
ესრეთ ფარაო და ყოველი სიმრავლე ძალისა მისისაი, - იტყვს 
ადონაი უფალი. 


თავი 32 


1 და იქმნა მეათორმეტესა წელსა, მეათორმეტესა შინა თთუესა, 
ერთსა თთვსასა, იქმნა სიტყუაი უფლისაი ჩემდამო მეტყუელი: 2 
ძეო კაცისაო, აღიღე გოდება მეფობასა ზედა ფარაო 
ეგვპტისაისასა და ჰრქუა მას: ლომსა წარმართთასა ემსგავსე 
შენ; და ვითარცა ვეშაპი ზღვსშინაი, და ურქენდი მდინარეთა 
შორის შენთა და აღამარღვე წყალი ფერვებითა შენითა და 
დასთრგუნევდ მდინარეთა შენთა. 3 ამას იტყვს ადონაი უფალი: 
და გარემოვასხნე შენ ზედა ბადენი ჩემნი შესაკრებელსა ერთა 
მრავალთასა და აღმოგიღო შენ სამჭედურითა ჩემითა 4 და 
განგართხა შენ ქუეყანასა ზედა, პირსა ზედა ველისასა 
დაგამჭუა შენ, ველნი განძღენ შენგან. და დაგასხნე შენ ზედა 
ყოველნი მფრინველნი ცისანი და განვაძღნე შენგან ყოველნი 
მჭეცნი ყოვლისა ქუეყანისანი. ? და მივსცნე ყჟორცნი შენნი 
მთათა ზედა და აღვავსო სისხლისაგან შენისა ყოველი 
ქუეყანაი, 95 და მოირწყოს ქუეყანაი წუთხთაგან შენთა 
სიმრავლისაგან შენისა მთათა ზედა; და ქევნებნი აღივსნეს 
შენგან. ” და დავფარო ცაი დაშრეტასა შინა შენსა და 
დავაბნელნე ვარსკულავნი მისნი, მზე ღრუბლისა მიერ 
დავფარო და მთოვარემან არა აჩუენოს ნათელი თვსი. 8 
ყოველნი მნათობნი ცისანი დავაბნელნე შენ ზედა და მივსცე 
ბნელი ქუეყანასა ზედა შენსა, - იტყვს ადონაი უფალი. 9? და 
განვარისხო გული ერთა მრავალთაი, ოდეს-იგი განვავლინო 
ტყუეობაი შენი წარმართთა შორის ქუეყანად, რომელი არა 
უწყოდე. 19 და დაწუხდენ შენ ზედა ნათესავნი მრავალნი, და 
მეფენი მათნი განკრთომით განჰკრთენ და ფრინვასა შინა 
მახვლისა ჩემისასა წინაშე პირსა მათსა, მომლოდენი დაცემასა 
მათსა დღითგან დაცემისა შენისაით, 11 რამეთუ ამათ იტყვს 
უფალი, უფალი: მახვლი მეფისა ბაბილოვნისაი მოიწიოს შენ 
ზედა. 12 მახვლებითა გმირთაითა და შთამოვაქუეო ძალი შენი, 
ბუგრნი წარმართთაგან ყოველთა, და წარწყმიდონ გინება0 
ეგვპტისა და შეიმუსროს ყოველი ძალი მისი. 13 და 


წარვწყმიდნე ყოველნი საცხოვარნი მისნი წყლისა მიერ 
მრავლისა და არა აღთქუეფოს იგი ფერქმან კაცისამან არა 
მერმე და კუალმან საცხოვრისამან არა დატკებნოს იგი ესრეთ. 
14 მაშინ დაყუდნენ წყალნი მათნი და მდინარენი მათნი, 
ვითარცა ზეთნი, ვიდოდიან, - იტყვს ადონაი უფალი. 12 ოდეს 
მივსცე ვგვპტე წარსაწყმედელად და მოვაოვრო ქუეყანაი 
სავსებითურთ მისით, ოდეს განვსთესნე ყოველნი 
დამკვდრებულნი მის შორის, და ცნან, ვითარმედ მე ვარ 
უფალი. 19 გოდებაი არს და ჰგოდებდენ მას; და სულნი 
წარმართთანი ჰგოდებდენ მას ეგვპტესა ზედა და ყოველსა 
ზედა ძალსა მისსა ჰგოდებდენ მას, - იტყვს ადონაი უფალი. 17 
და იყო მეათორმეტესა შინა წელსა, პირველსა თთუესა, 
მეათხუთმეტესა თთვსასა, იქმნა სიტყუა უფლისაი ჩემდამო 
მეტყუელი: 18 ძეო კაცისაო, გოდებდ ძალსა ზედა ეგვპტისასა 
და მიდრეკილმან მოიზიდე იგი და შთაიყვანენ ასულნი მისნი, 
წარმართთა მკუდარნი, სიღრმედ ქუეყანისა, შთამავალთა 
მიმართ მღვმედ. 1? წყალთაგან შუენიერთა შთავიდეს და 
დაიძინოს წინადაუცუეთელთა თანა. 29 საშუალ წყლულთა 
მახვლისათა დაეცნენ მის თანა და დაიძინოს ყოველმან 
ძალმან მისმან. 21 და გრქუან შენ გმირთა: სიღრმესა შინა 
მთხრებლისასა იქმენ, ვისსა უმჯობეს ხარ? შთავედ, დაიძინე 
წინადაუცვეთელთა თანა, საშუალ წყლულთა მახვლისათა. 22 
მუნ ასსურ და ყოველი შესაკრებელი მისი, ყოველნი წყლულნი 
მუნ. 232 მიეცეს საფლავი მათი სიღრმესა შინა მთხრებლისასა; 
და იყოს შესაკრებელი მისი გარემოის საფლავისა მისისა, 
ყოველნი წყლულნი დაცემულნი მახვლითა, რომლთა მისცნეს 
საფლავნი მათნი ნაწილთა შორის კნარცვსათა. და იქმნა 
შესაკრებელი გარემო, შორის საფლავისა მისისა; ყოველთა 
მათ წყლულთა, დაცემულთა მახვლითა, იხილეს საფლავი მისი 
ქუეყანასა შინა ცხორებისასა და მოიღონ ტანჯვაი მათი 
შთაყვანებადთა თანა მთხრებლად. 24 მუნ ელამ და ყოველი 
ძალი მისი გარემოის საფლავისა მისისა და ყოველი სიმრავლე 
მისი, ყოველნი წყლულნი, დაცემულნი მახვლებითა, და 
შთამავალნი, წინადაუცვეთელნი ქუეყანად სიღრმესა, 
რომელთა მისცეს შიში მათი ქუეყანასა ზედა ცხოვრებისასა და 


მოიღეს ტანჯვაი მათი შთამავალთა თანა მღვმედ, საშუალ 
წყლულთასა 25 მიეცა საწოლი მისი, ყოვლისა თანა 
სიმრავლისა, თითოეულისა გარემოის საფლავი მისი, 
ყოველთა წინადაუცვეთელთა წყლულთა მახვლითა. 25 მუნ 
მიეცნეს მოსოქ და თობელ და ყოველი ძალი თითოეულისა 
მათისა, საფლავისა მისისა გარემოისთაგანისა, ყოველნი 
წყლულნი მათნი, ყოველნი წინადაუცვეთელნი, წყლულნი 
მახვლისა მიერ, მიმცემელნი შიშსა მათსა ქუეყანასა ზედა 
ცხორებისასა. 27 და დაიძინეს გმირთა თანა, დაცემულთა 
საუკუნეთა და საუკუნითგან, რომელნი შთავიდეს ჯოჯოხეთად 
საჭურველთა მათთა თანა საბრძოლელთა; და დასხნეს 
მახვლნი მათნი ქუეშე თავთა მათთა, და იქმნეს უსჯულოებანი 
მათნი ძუალთა ზედა მათთა, რამეთუ ეშიშვოდეს გმირთა 
ცხორებასა შინა მათსა, და შიში მძლავრთაი იყო ქუეყანასა 
შინა ცოცხალთასა. 28 და შენ შორის წინადაუცუეთელთასა 
შეიმუსრო და დაიძინო წყლულთა თანა მახვლითა. 29 მუნ ედომ 
და მოსოქ, მეფენი მისნი, და ყოველნი მთავარნი მისნი, 
მიმცემელნი ძალსა მათსა წყლულებად მახვლისა, ამათ 
წყლულთა თანა დაიძინეს, შთამავალთა თანა მღვმედ. 39 მუნ 
მთავარნი ჩრდილოისანი, ყოველნი იგი, ყოველნი ლაშქრის 
მძღუარნი ასსურისანი, შთამავალნი წყლულნი შიშისა თანა 
მათისა და ძალისა მათისა, დაიძინეს წინადაუცუეთელთა 
წყლულთა თანა მახვლისათა, და წარიღეს ტანჯვაი მათი 
შთამავალთა თანა მთხრებლად. 31 იგინი იხილნეს მეფემან 
ფარაო და ნუგეშინისცემულ იქმნეს ყოველსა ზედა ძალსა 
მათსა, წყლულებ მახვლითა ფარაო და ყოველი ძალი მისი, ო - 
იტყვს უფალი, უფალი. 32 რამეთუ მივეც შიში მისი ქუეყანასა 
ზედა ცხორებისასა, და დაიძინოს შორის წინადაუცვეთელთა 
წყლულთა მახვლისათა, ფარაო და ყოველმან სიმრავლემან 
მისმან, - იტყვს უფალი, უფალი. 


თავი 33 


1 და იქმნა სიტყუაი უფლისაი, ჩემდამო მეტყველი: 2 ძეო 
კაცისაო, არქუ ძეთა ერისა შენისათა და სთქუა მათდამი: 
ქუეყანასა, რომელსაცა ზედა მოვჭადო მახვლი მე, და 
მოიყვანოს ერმან ქუეყანისამან კაცი ერთი მათგანი და მისცენ 
იგი თავთა მათთა ებგურად. 3 და უკუეთუ იხილოს ებგურმან 
მახვლი მომავალი ქუეყანასა ზედა, და საყვრ-სცეს საყვრსა და 
დაუნიშნოს ერსა. 4“ და ესმეს მსმენელსა ყმალ საყვრისაი და არა 
დაცვა-ყოს და ზედამოვიდეს მახვლი და ეწიოს მას, სისხლი 
მისი თავსა ზედა მისსა იყოს. ? რამეთუ ყმასა საყვრისასა 
მსმენელმან არა დაცვა-ყო, სისხლი მისი მას ზედა იყოს; და 
ესრეთ და რამეთუ დაცვა-ყო, სული თვსი განირინა. 9 და 
ებგურმან უკეთუ იხილოს მახვლი მომავალი და არა საყვრ- 
სცეს საყვრსა და არ დაუნიშნოს ერსა, და ერმან არა დაცვა-ყოს 
და ზედამოსრულმან მახვლმან მიიღოს მათგან სული, იგი უკუე 
ცოდვისათვს თავისა თვსისა მიღებულ იქმნა, ხოლო სისხლი 
მისი ყელისაგან ებგურისა გამოვიძიო. 7 და შენ, ძეო კაცისაო, 
ებგურად მიგეც შენ სახლსა ისრაცლისასა. და ისმინო პირისა 
ჩემისაგან სიტყუაი და წინდაცვულ ყუნე იგინი ჩემ მიერ. 8 
თქუმასა შინა ჩემგან ცოდვილისასა: ცოდვილო, სიკუდილით 
მოჰკუდე, და არა კრძალვა-სცე ცოდვილსა დაცვად უთნოობაი 
მოქცევად მისსა გზისაგან მისისა, ცხოვნებად ძიებად მისსა, 
უსჯულო იგი უსჯულოებითა მისითა მოკუდეს, ხოლო სისხლი 
მისი ყელისაგან შენისა გამოვიძიო. ? ხოლო შენ უკუეთუ 
წინამიუთხრა უთნოსა გზაი მისი მოქცევად მისსა მისგან, და 
არა მოიქცეს გზისაგან მისისა, იგი ვიდრემე უსჯულოებასა შინა 
თვსსა მოკუდეს, ხოლო შენ სული შენი განირინო. 19 და შენ 
ძეო, კაცისაო, არქუ სახლსა ისრაცლისასა: ესრეთ ჰზრახეთ 
მეტყუელთა: ცთომანი ჩუენნი და უსჯულოებანი ჩუენნი ჩუენ 
თანა არიან და მათ შინა დავდნებით და ვითარ ვცხოვნდეთ? 11 
არქუ მათ: ცხოველ ვარ მე, - იტყვს ადონაი უფალი, რამეთუ 
არა მნებავს მე სიკუდილი უთნოისაი, ვითარ მოქცევაი მისი 


გზისაგან მისისა და ცხოვნებაილ მისი. მოქცევით მოიქეცით 
ჩემდამო გზისაგან თქუენისა ბოროტისა, რათა რად 
მოჰკუდებით, სახლო ისრაცლისაო? 12 და შენ, ძეო კაცისაო, 
არქუ ძეთა ერისა შენისათა: სიმართლემან მართლისამან ვერ 
განარინოს იგი, რომელსაცა დღესა სცთეს; და უსჯულოებამან 
უსჯულოისამან ვერ მოკლას, რომელსაცა დღესა მოაქციოს 
უსჯულოებისაგან მისისა, და მართალსა ვერ ძალ-უც 
ცხოვნებად სიმართლისათვს თვსისა, რომელსაცა დღესა 
ცოდოს. 13 თქუმასა შინა ჩემგან მართლისასა: ცხოვნებით 
სცხოვნდე, და ესე ესვიდეს სიმართლისა მიმართ თვსისა და 
ქმნეს უსჯულოებაი, ყოველნი სიმართლენი მისნი არ 
აღეჭსენნენ მას უსამართლოებასა შინა მისსა, რომელ ქმნა, მას 
შინა მოკუდეს. 1“ და ვჰრქუა რაი მე უთნოსა: სიკუდილით 
მოჰკუდე, და მოიქცეს უსჯულოებისაგან თვსისა და ყოს მსჯავრი 
და სიმართლე, 15 და ნახუთევი თანამდებისაი საუკუნო 
უკუნსცეს, და ნატაცები კუალადაგოს, უშჯულოი ბრძანებათა 
შინა ცხორებისათა ვიდოდის არაქმნად უსამართლოი, 
ცხოვნებით ცხოვნდეს, არა მოკუდეს. 195 ყოველნი ცოდვანი 
მისნი. რომელნი ცოდნა, არა მოევსენნენ მას, რამეთუ მსჯავრი 
და სიმართლე ქმნა, მათ შინა ცხონდეს. 17 და იტყვან ძენი 
ერისა შენისანი: არა მართალ არს გზაი უფლისაი. და იგი გზა0 
მათი არა მართალ არს. ხოლო ისმინეთ, სახლო ისრაცლისაო: 
ნუ გზაი ჩემი არა მართალ არს, არა გზანი თქვენნი 
არამართალ? 18 უკეთუ მიაქციოს მართალმან სიმართლისაგან 
თვსისა და ქმნას შეცოდებაი, მას შინა მოკუდეს იგი. 13? და 
უკუეთუ მოაქციოს ცოდვილმან უსჯულოებისაგან თვსისა და 
ქმნას მსჯავრი და სიმართლე, მათ შინა ცხოვნდეს იგი. 29 და 
ესე არს, რომელ სთქუთ: მართალ არსო გზაი უფლისაი; 
თითოეული გზათაებრ თქუენთა გსაჯნე თქუენ, სახლო 
ისრაცლისაო. 21 და იყო მეათორმეტესა წელსა, მეათესა შინა 
თთუესა, ხუთსა თთვსასა, ტყუეობისა ჩუენისასა, მოვიდა ჩემდა 
იერუსალყმით განრინებული მეტყუელი: გამოღებულ იქმნა 
ქალაქი. 22 და ყელი უფლისაი იქმნა ჩემ ზედა მიმწუხრი, 
პირველ მოსლვისა განრინებულისა მის, და აღმიღო პირი ჩემი, 
ვითარცა მოვიდა ჩემდა განთიად, და აღ-რაი-ეღო პირი ჩემი, 


არღარა დაიპყრა მერმე. 23 და იქმნა სიტყუაი უფლისაი 
ჩემდამო მეტყუელი: 24 ძეო კაცისაო, დამკვდრებელნი, 
მოოყქყრებელთანი ქუეყანასა ზედა ისრაცლისასა, მეტყუელნი 
იტყვან: ერთი იყო აბრაჰამი და დაიპყრა ქუეყანაი და ჩუენ 
მრავალნი ვართ; ჩუენდა მოცემულ არს დაპყრობად ქუეყანაი. 
25 ამისთვს თქუ მათდამი: ამათ იტყვს ადონაი უფალი: 
ვინაითგან სისხლსა სჭამთ და თუალნი თქუენნი აღგიხუმან 
კერპთა მიმართ თქუენთა, და სისხლსა დასთხევთ და ქუეყანა0 
დაგიმკვდრებიეს. 295 და სდგათ მახვლსა ზედა თქუენსა, 
ჰქმნენით საძაგელნი და კაცადი ცოლსა მოყუსისა თვსისასა 
შეაგინებთ და ქუეყანაი დაიმკვდრეთ. 27 ესრეთ სთქუა 
მათდამი: ამათ იტყვს ადონაი უფალი: ცხოველ ვარ მე, უკუეთუ 
არა მოოყრებულთა შინა მახვლითა დაეცნენ და, რომელნი 
არიან პირსა ზედა ველისასა, მჭეცთა ველისათა მიეცნენ 
შესაჭმელად და მოზღუდვილთშინათა და ქუაბთშინათა 
სიკუდილით მოვსწყვედ. 29 და მივსცე ქუეყანაი ოჭრად და 
წარწყმედად და დასცხრეს გინებაი ძალისა მისისაი, მოოყრდენ 
მთანი ისრაცლისანი არყოფისაგან მოარულისა; 29 და ცნან, 
ვითარმედ მე ვარ უფალი და ვყო ქუეყანა მათი ოჭერ და 
მოოყრდეს ყოველთათვს საძაგელებათა მათთა, რომელნი 
ქმნნეს. 39 და შენ, ძეო კაცისაო, ძენი ერისა შენისანი 
მომზრახობენ შენთვს კედელთა თანა და ბჭეთა წინა 
სახლთასა, და ეზრახებინ კაცადი მოყუასსა თვსსა და კაცადი 
ძმასა თვსსა, მეტყუელნი: შევკრბეთ და ვისმინოთ, რაი არს 
სიტყუაი, გამომავალი უფლისაგან. 31 და მოვლენ შენდა, 
ვითარცა შემოკრბების ერი, და დასხდენ წინაშე შენსა ერი ჩემი 
და ისმენენ სიტყუათა შენთა და არა ჰყოფენ მათ, რამეთუ 
სიცრუე პირთა შინა მათთა. და კვალსა მას უსჯულოებისა და 
ბილწობისასა შეუდგენ გულნი მათნი. 32 და შენ ექმენ მათ, 
ვითარცა ჟქმაი იგი სახიობისაი და ჟმაი ნესტვსა მის, და 
ესმოდეს სიტყუაი შენი და არა ყონ. 33 და ოდესცა მოვიდენ, 
იტყვან: აჰა, მოიწია. და ცნან, ვითარმედ წინაისწარმეტყუელი 
იყო შორის მათსა. 


თავი 34 


1 და იქმნა სიტყუაი უფლისაი ჩემდამო მეტყუელი: 2? ძეო 
კაცისაო, წინაისწარმეტყუელებდ მწყემსთა ზედა ისრაცლისათა, 
წინაისწარმეტყუელებდ და არქუ მწყემსთა: ამათ იტყვს ადონაი 
უფალი. 9, მწყემსნო ისრაცლისანო, ნუ აძოებენა მწყემსნი 
თავთა თვსთა, არა ცხოვართა აძოებენა მწყემსნი? 3 აჰა, სძესა 
შესჭამთ და მატყლთა შეიმოსთ და პოხილთა დაჰკლავთ, 
ცხოვართა ჩემთა არა აძოებთ. 4 მოუძლურებული არ 
განაძლიერეთ, და სნეული არ განამრთელეთ, და შემუსრვილი 
არ შეჰკართ, და ბოროტად მყოფსა არა უსხეულსაქმეთ, და 
ცთომილი არ მოაქციეთ და წარწყმედული არ მოიძიეთ, და 
ძლიერი იქმნეთ შრომით და სიმტკიცით სწუართენით იგინი და 
ლაღობით. ? და განიბნინეს ცხოვარნი ჩემნი არყოფისათვს 
მწყემსთაისა და იქმნეს დასაჭმელ ყოველთა მჭეცთა 
ველისათა, და განითესნეს 9 და შესცთეს ცხოვარნი ჩემნი 
ყოველსა ზედა მთასა და ყოველსა ზედა ბორცუსა მაღალსა და 
პირსა ზედა ყოვლისა ქუეყანისასა, განითესნეს ცხოვარნი 
ჩემნი, და არა იყოს გამომეძიებელი და არცა მომაქცეველი. 7 
ამისთვს, მწყემსთა ისმინეთ სიტყუაი უფლისაი: 858 ცხოველ ვარ 
მე, - იტყვს ადონაი უფალი, არა თუ ქმნისა წილ ცხოვართა 
ჩემთაისა წარსატყუენველ და ქმნისა სამწყსოთა ჩემთა 
შესაჭმელ ყოველთა მჭეცთა ველისათა არყოფისაგან 
მწყემსთაისა, და არ გამოიძინეს მწყემსთა ცხოვარნი ჩემნი, 
არამედ აძოებდეს მწყემსნი თავთა თვსთა, ხოლო ცხოვართა 
ჩემთა არა აძოებდეს. ? ამისთვს მწყემსთა ისმინეთ სიტყუა0 
უფლისაი, 19 ამათ იტყვს უფალი: აჰა, მე მწყემსთა ზედა და 
გამოვიძინე უცხოვარნი ჩემნი ყელთაგან მათთა და დავაცადნე 
იგინი არმწყსად ცხოვართა ჩემთა: და არა ჰმწყსიდენ მათ 
მერმე მწყემსნი, და გამოვივსნე ცხოვარნი ჩემნი პირისაგან 
მათისა, და არა მერმე იყუნენ მათდა შესაჭმელ. 11 ამისთვს 
ამათ იტყვს უფალი: აჰა, მე გამოვიძინე ცხოვარნი ჩვმნი და 
მოვიხილნე იგინი, 12 ვითარ-იგი მოიხილავს მათ მწყემსი 


დღესა შინა, ოდეს იყოს ალმური და ღრუბელი, შორის 
ცხოვართა მისთა განშორებულთა, ეგრეთ გამოვიძინე 
ცხოვარნი ჩემნი და ვივსნნე მე იგინი ყოვლისა ადგილისგან, 
სადა განითესნეს, მუნ, დღესა შინა ალმურისა და ღრუბლისასა. 
13 და გამოვიყვანნე იგინი წარმართთაგან და შევკრიბნე იგინი 
სოფლებთაგან და შევიყვანნე იგინი ქუეყანად მათდა, 
დავმწყსნნე იგინი მთათა ზედა ისრაცლისათა. 14 და ჟევნებთა 
შინა და ყოველსა შინა მკვდრობასა ქუეყანისასა კეთილსა ზედა 
საძოვარსა ვაძოვნე იგინი, მთასა ზედა მაღალსა ისრაცლისასა 
იყოს შუენიერებაი მათი, და იყვნენ ბაკნი მათნი მუნ, და 
დაიძინონ, და განისუენონ შუებასა შინა კეთილსა და 
საძოვარსა შინა პოხიერსა ძოვდენ მთათა ზედა ისრაცლისათა. 
15 და მე ვაძოვნე ცხოვარნი ჩემნი და მე განუსუენო მათ და 
ცნან, ვითარმედ მე ვარ უფალი, - ამათ იტყვს ადონაი უფალი. 
16 წარწყმედული გამოვიძიო და შეცთომილი მოვაქციო, და 
შემუსრვილი შევხვო, და მოუძლურებული განვაძლიერო, და 
პოხიერი და ძლიერი დავიცვა და ვაძოვნე იგინი მსჯავრისა 
მიერ. 17 და თქუენ ცხოვარნო ჩემნო, - ამათ იტყვს ადონაი 
უფალი: აჰა, მე ვსაჯო საშუალ ცხოვართა ჩემთა და ცხოვრისა 
და ვერძთა და ვაცთასა. 18 და არა კმა არს თქვენდა, რამეთუ 
კეთილსა საძოვარსა სძოვდით, არამედ დანაშთომსა 
საძოვრისა თქუენისასა დასთრგუნევდით ფერკითა თქუენითა 
და დაწმედილსა წყალსა სუემდით და ნეშტსა ფერყითა 
თქუენითა აღამრღვევდით. 19 და ცხოვარნი ჩემნი და 
ნათრგუნევთა ფერვთა თქუენთასა ძოვდეს და აღმრღუეულსა 
წყალსა ფერვთა მიერ თქუენთასა სუმიდეს. 29 ამისთვს ამათ 
იტყვს ადონაი უფალი: აჰა, მე თქუენდამი და განვსაჯო შორის 
ცხოვრისა ძლიერისა და შორის ცხოვრისა უძლურისა, 21 
ვინაითგან გუერდებითა თქუენითა და მყრებითა თქუენითა 
აჭენებდით და რქებითა თქუენითა ურქენდით, ხოლო ყოველსა 
მოკლებულსა აჭირვებთ, ვიდრე არა განაგარეენით იგინი 
გარე; და განითესნეს ცხოვარნი ჩემნი ყოვლისა 
თანწარმავალისად. 22 და ვაცხოვნნე ცხოვარნი ჩემნი, და არა 
იყვნენ წარსატყუენველ მერმე და ვსაჯო საშუალ ვერძისა 
ვერძისა მიმართ. 23 და აღვადგინო მათ ზედა მწყემსი ერთი, 


რომელი ჰმწყსიდეს მათ, მონაი ჩემი დავითი, მან მწყსნეს 
იგინი, და მან განუსუენოს მათ და იყოს იგი მწყემს. 2“ და მე, 
უფალი, ვიყო მათდა ღმერთად და მონაი ჩემი დავითი მთავარ 
შორის მათსა. მე, უფალი, ვიტყოდე. 2” და აღუთქუა დავითსა 
აღთქმაი მშვდობისაი და უჩინო-ვყუნე მჟეცნი ბოროტნი 
ქუეყანისაგან და დაემკვდრნენ უდაბნოსა შინა სასოებით და 
დაიძინონ მაღნართა შორის. 25 და მივსცნე იგინი გარემოის 
მთისა ჩემისა კურთხეულებად. და გარდამოვიყვანო წვმა0 
თქვენი ჟამსა შინა, წვმანი კურთხევისანი იყვნენ მისსა. 27 და 
ხეთა ველისათა მოსცენ ნაყოფი მათი და ქუეყანამან მოსცეს 
ძალი მისი; და დაემკვდრნენ ქუეყანასა ზედა მათსა სასოებითა 
მშვდობისათა და ცნან, ვითარმედ მე ვარ უფალი, შე-რა- 
ვმუსრნე საყივნი უღლისა მათისანი, და გამოვივსნნე იგინი 
ჭელისაგან დამმონებელთა მათთაისა. 28 და არა იყვნენ მერმე 
წარსატყუენველ წარმართთა და მჟეცთა ქუეყანისათა, არღა 
მერმე დაჭამნენ იგინი და დაემკვდრნენ სასოებით და არა 
იყოს, რომელი აშინებდეს მათ. 29? და აღუდგინო მათ ნერგი 
მშვდობისა სახლად, და არა მერმე იყვნენ მცირეებ რიცხვთა 
ქუეყანასა ზედა, და არა მერმე იყვნენ წარწყმედილ სიყმილითა 
ქუეყანასა ზედა, და არა მოიღონ მერმე ყუედრებაი 
წარმართთაი. 39 და ცნან, ვითარმედ მე ვარ უფალი, ღმერთი 
მათი, მათ თანა, და იგინი ერი ჩემი, სახლი ისრაცლისა, - იტყვს 
უფალი, უფალი, 31 და თქუენ - ცხოვარნი ჩემნი და ცხოვარნი 
საძოვრისა ჩემისანი, კაცნი ხართ და მვ უფალი ღმერთი 
თქუენი, - იტყვს უფალი, უფალი. 


თავი 35 


1 და იქმნა სიტყუაი უფლისაი ჩემდამო მეტყველი: 2 ძეო 
კაცისაო, მიიქციე პირი შენი მთისა მიმართ სიირისა და 
წინაისწარმეტყუელებდ მის ზედა და არქუ მას: 3 ამათ იტყვს 
ადონაი უფალი: აჰა, მე შენ ზედა მთასა სიირსა და განვირთხა 
ჭელი ჩემი შენ ზედა და მიგცე შენ ოყრად, და მოოვრდე. 4 და 
ქალაქთა შორის შენთა ოვჭრება-ვყო და შენ საოჭქროდ იყო და 
სცნა, ვითარმედ მე ვარ უფალი. ? ნაცვლად ქმნისა შენისა 
მტერად საუკუნოდ და დაშჯდე სახლსა ზედა ისრაცლისასა 
ზაკუვით, ყელსა შინა მტერთასა მახვლად ჟამსა შინა ჭირისა 
მათისასა და ჟამსა შინა სიცრუისასა უკანასკნელსა შორის, 9 
ამისთვს ცხოველ ვარ მე, - იტყვს ადონაი უფალი, - უკუეთუ 
არა, სისხლისა მიერ სცოდე და სისხლმან გდევნოს შენ, 
რამეთუ სისხლი შენი მოიძულე, და სისხლმან შენმან გდევნოს 
შენ. ” და მივსცე მთაი სიირისი საოყროდ და მოოყრებულად, 
და წარვწყმიდნე მისგან კაცნი და საცხოვარნი. 8 და 
თანწარმავალი და შემოქცეული, და აღვავსნე მთანი შენნი 
წყლულებითა შენითა, ბორცუნი შენნი და ჟევნებნი შენნი, და 
ყოველთა შორის ველთა შენთა, რამეთუ მოწყლულნი 
მახვლითა დაეცნენ შენ შორის. ? და ოყრად საუკუნოდ დაგდვა 
შენ და ქალაქნი შენნი არ დაიმკვდრნენ მერმე და სცნა, 
ვითარმედ მე ვარ უფალი. 19 თქუმისათვს შენგან ორნივე 
ნათესავნი და ორნივე სოფელნი ჩემნი იყვნენ, დავიმკვდრნე 
იგინი და უფალი მუნ არს. 11 ამისთვს ცხოველ ვარ მე, - იტყვს 
ადონაი უფალი, - და გიყო შენ მტერობისაებრ შენისა და 
შურისაებრ შენისა, რომელი ჰყავ მოძულეობისაგან შენისა მათ 
შორის, და გეცნობო შენ, ოდეს-იგი გსჯიდე შენ. 12 და სცნა, 
ვითარმედ მე ვარ უფალი; მესმა ყმისა გმობათა შენთასა, 
რომელსა იტყოდე მთათათვის ისრაცლისათა, მეტყუელი: 
მთანი ისრაცლისანი, მაღალნი, საუკუნოდ ოვერნი, ჩუენდა 
მოცემულან დასაპყრობლად. 13 და იდიდსიტყუე ჩემ ზედა 
პირითა შენითა და ქმაი ჰყვენ ჩემ ზედა სიტყუანი შენნი, 


რომელნი მესმნეს მე. 14 ამათ იტყვს ადონაი უფალი: 
სიხარულსა შინა ყოვლისა ქვეყანისასა ოყერ-გყო შენ საუკუნო, 
15 ვითარ-იგი იხარე მკვდრობასა სახლისა ისრაცლისასა, 
ვითარ უჩინო იქმნა, ეგრეთ გიყო შენ. 19 საოყროდ იყო შენ, 
მთა სეირ, და ყოველი იდუმეაი აღიჭოცოს, და ცნან, ვითარმედ 
მე ვარ უფალი ღმერთი მათი. 


თავი 36 


1 და შენ, ძეო კაცისაო, წინაისწარმეტყუელებდ მთათა ზედა 
ისრაცლისათა და არქუ მთათა ისრაცლისათა: ისმინეთ სიტყვა 
უფლისაი, 2 ამათ იტყვს ადონაი უფალი მის წილ, რომელ თქვა 
მტერმან თქუენ ზედა: ვაშა, ვაშა, ოყერ საუკუნე მაღალნი 
დასაპყრობელად იქმნნეს ჩუენდა. 3 ამისთვს 
წინაისწარმეტყუელებდ და არქუ: ამათ იტყვს ადონაი უფალი: 
ნაცვალად ქმნისა თქუენისა განსაქარვებელად ყოველთა მიერ 
წარმართთა და ნაცვალად შეურაცხქმნისა თქუენისა ყოველთა 
მიერ გარემოისთა თქუენთა, ქმნად თქუენდა დასაპყრობელად 
ყოველთაგან ნეშტთა წარმართთა, და აღხუედით სასიტყუელ 
ენისა ბაგეთა ზედა და საყუედრელად წარმართთა, “ ამისთვს, 
მთანო ისრაცლისანო, ისმინეთ სიტყუაი უფლისაი: ამათ იტყვს 
ადონაი უფალი: მთათა და ბორცუთა და ნაღუარევთა და 
ჭევნებთა, და დანახეთქთა და მოოჭრებულთა და 
უჩინოქმნილთა და ქალაქთა დარღუეულთა, რომელნი იქმნნეს 
წარსატყუენველ და დასათრგუნველ დაშთომილთა წარმართთა 
გარემოისთა თქუენთა, ? ამისთვს ამათ იტყვს ადონაი უფალი: 
უკუეთუ არა ცეცხლითა გულისწყრომისა ჩემისათა ვიტყოდი 
სხუათა ზედა ნათესავთა და იდუმეასა ზედა ყოველსა, რამეთუ 
მისცეს ნაწილი ჩემი თავთა მათთა დამკვდრებად 
მხიარულებით ყოვლით გამო გულით შეურაცხისმყოფელთა 
სულთასა უჩინო-ყოფად ტყუეობისა მიერ. 9 
წინაისწარმეტყუელებდ ამისთვს ქუეყანასა ზედა ისრაცლისა და 
არქუ მთათა და ბორცუთა და დანახეთქთა და ჟევნებთა: ამათ 
იტყვს უფალი, უფალი: აჰა, მე შურითა ჩემითა და 
გულისწყრომითა ვთქუ ნაცვლად ყუედრებასა წარმართთასა 
თავს-დებისა თქუენგან. 7 ამისთვს ამათ იტყვს ადონაი უფალი: 
აჰა, მე აღვიღებ ყელსა ჩემსა წარმართთა ზედა, გარემოისთა 
თქუენთა, ამათ შეურაცხებაი მათი მიიღონ. 8 ხოლო თქუენ, 
მთანო ისრაცლისანო, ყურძენი გამოსცეთ და ნაყოფი თქუენი 
ჭამოს ერმან ჩემმან ისრაცლმან, რამეთუ ესვენ მოსლვად. 3? 


აჰა, მე თქუენ ზედა და ზედმოვიხილო თქუენ ზედა, და 
მოიქმნნეთ და დაითესნეთ. 19 და განვამრავლნე თქვენ ზედა 
კაცნი, ყოველი სახლი ისრაცლისა სრულიად და დამკვდრებულ 
იქმნენ ქალაქნი და ოჭყერქმნილნი აღეშენნენ. 11 და 
განვამრავლო თქუენზედა კაცნი და საცხოვარნი, და 
აღორძნდენ და განმრავლდენ და დაგამკვდრნე თქუენ, 
ვითარცა დასაბამსა თქუენსა, და კეთილი გიყო თქუენ, ვითარ- 
იგი წელიწადთა წინაისწართა თქუენთა, და სცნათ, ვითარმედ 
მე ვარ უფალი. 12 და ვშუნე თქუენ შორის კაცნი ერისა ჩემისა 
ისრაცლისა, და დაგიმკვდრნენ თქუენ და იყუნეთ მათდა 
დასაპყრობელად, და არღა შესძინოთ მერმე უშვილოებად 
მათგან. 13 ამათ იტყვს უფალი, უფალი: მის წილ, რომელ 
გრქუეს: ქუეყანა შემჭამელი კაცთაი ხარ შენ და უშვილოქმნილ 
წარმართთა მიერ იქმენ, 14 ამისთვს კაცთა არღარა შჭამდე შენ 
და ნათესავი შენი არა უშვილოჰყო მერმე, - იტყვს ადონაი 
უფალი, 12 და არა ისმეს არა მერმე თქუენ ზედა შეურაცხებაი 
წარმართთაი და ყუედრებანი ერთანი არა თავს-ისხნეთ მერმე, 
და ნათესავი შენი არა უშვილო იქმნეს მერმე, - იტყვს ადონა0 
უფალი. 15 და იქმნა სიტყუაი უფლისაი ჩემდამო მეტყუელი: 17 
ძეო კაცისაო, სახლი ისრაცლისაი დაემკვდრა ქუეყანასა ზედა 
მათსა, და შეაგინეს იგი გზათა მიერ მათთა, და კერპთა მიერ 
მათთა, და არაწმიდებათა მიერ მათთა არაწმიდებისაებრ 
დაშტანეულისა, და იქმნა გზაი მათი წინაშე პირსა ჩემსა. 18 და 
განვჰფინე გულისწყრომაი ჩემი მათ ზედა მის წილ, რომელ 
განჰფინეს სისხლი ქუეყანასა ზედა, და კერპთა მათთა მიერ 
შეაგინეს იგი. 137 და განვაბნიენ იგინი წარმართთა შორის, და 
განვფიწლენ იგინი სოფლებთა შორის და გზისაებრ მათისა. და 
სიმარჯუეთაებრ მათთა ვსაჯენ იგინი. 29 და შევიდეს იგინი 
წარმართთა მიმართ, რომელთა მიმართ შევიდეს მუნ და მუნ 
შეაგინეს სახელი ჩემი წმიდაი თქმასა შინა მათთვს, - ერი 
უფლისაი ესენი, და ქუეყანისაგან მისისა გამოვიდეს. 21 და 
ვჰრიდე მათ სახელისათვს ჩემისა წმიდისა, რომელი შეაგინეს 
სახლმან ისრაცლისამან წარმართთა შორის, სადა შევიდეს, 
მუნ: 22 ამისთვს არქუ სახლსა ისრაცლისასა: ამათ იტყვს 
უფალი, უფალი: არა თქუენთვს ვჰყოფ მე, სახლო 


ისრაცლისაო, არამედ სახელისათვს ჩემისა წმიდისა, რომელი 
შეაგინეთ წარმართთა შორის, სადა შეხუედით, მუნ. 23 წმიდა- 
ვყო სახელი ჩემი დიდი, მწიკულევანქმნილი წარმართთა 
შორის, რომელი შეაგინეთ შორის მათსა; და ცნან წარმართთა, 
ვითარმედ მე ვარ უფალი, - იტყვს ადონაი უფალი, - 
განვწმიდნე რაი მე თქუენ შორის წინაშე თუალთა მათთა. 24 და 
მიგიყვანნე თქუენ წარმართთაგან, და შეგკრიბნე თქუენ 
ყოველთა ქუეყანათაგან და შეგიყვანნე თქუენ ქუეყანად 
თქუენდა. 22 და გასხურო თქუენ წყალი წმიდაი და განსწმდეთ 
ყოველთაგან არაწმიდებათა თქუენთა, და ყოველთაგან 
კერპთა თქუენთა განგწმიდნე თქუენ. 729 და მიგცე თქუენ გული 
ახალი და სული ახალი მივსცე თქუენ შორის; და მოგიღო 
გული ქვისაილ ქკორცისაგან თქვენისა და მიგცე თქვენ გული 
ჭორციელი. 27 და სული ჩემი მივსცე თქვენ შორის და ვყო, 
რაითა სამართალთა შინა ჩემთა ხვდოდით, და მსჯავრნი ჩემნი 
დაიცუნეთ და ჰყოფდეთ მათ. 28 და დაემკვდრნეთ ქუეყანასა 
ზედა, რომელი მივეც მამათა თქუენთა, და იყუნეთ ჩემდა ერად, 
და მე ვიყო თქუენდა ღმრთად. 2? და განგწმიდნე თქუენ 
ყოველთაგან ცოდვათა თქუენთა, და მოუწოდო იფქლსა, და 
განვამრავლო იგი და არა მივსცე თქუენ ზედა სიყმილი. 39 და 
განვამრავლო ნაყოფი ხისაი და ნაშრომნი ველისანი, რაითა 
არა მიიღოთ მერმე ყუედრებაი სიყმილისაი წარმართთა 
შორის. 31 და აღიჭსენნეთ გზანი თქუენნი ბოროტნი და 
სიმარჯუენი თქუენნი არაკეთილნი და მოიწყინნეთ წინაშე 
პირებსა თავთა თქუენთასა უსჯულოებათა თქუენთათვს და 
საძაგელებათა თქუენთათვს. 32 არა თქვენთვს ვჰყოფ მე, 
სახლო ისრაცლისაო, - იტყვს ადონაი უფალი, - ცნობილ იყავნ 
თქუენდა, გკდემებოდენ და სირცხვლეულ იქმნენით გზათაგან 
თქუენთა, სახლო ისრაცლისაო. 33 ამათ იტყვს ადონაი უფალი: 
დღესა, რომელსა შინა განგწმიდნე თქუენ ყოველთაგან 
უსჯულოებათა თქუენთა, და დავამკვდრნე ქალაქნი და 
აღეშენნენ ოყერნი. 34 და ქუეყანა უჩინოქმნილი მოიქმნას მის 
წილ, რამეთუ უჩინოქმნილ იქმნა წინაშე თუალთა ყოვლისა 
თანწარმავალისათა. 35 და თქუან: ქუეყანაი იგი, რომელი იყო 


უჩინოქმნული, იქმნა ვითარცა სამოთხე შუებისაი, და ქალაქნი 
ოჭერნი უჩინოქმნულნი და დათხრილნი ზღუდეთა შინა 
განმაგრებულთა, დასხდეს. 39 და ცნან წარმართთა, 
რაოდენნიცა დაშთენ გარემოსნი. თქუენსა, ვითარმედ მე 
უფალმან აღვაშენენ დარღუეულნი და დავჰნერგენ 
უჩინოქმნილნი, მე უფალმან, ვთქუ და ვქმნე. 37 ამათ იტყვს 
ადონაი უფალი მერმე: ესეღა საძიებელი დავდვა, სახლო 
ისრაელისაო, ყოფად მათდა და განვამრავლნე იგინი, 
ვითარცა ცხოვარნი, კაცნი. 398 ვითარცა ცხოვარნი წმიდანი, 
ვითარცა ცხოვარნი იერუსალიმისანი დღესასწაულთა შინა 
მისთა, ეგრეთ იყვნენ ქალაქნი ოვკჟერნი, სავსენი ცხოვრებითა 
კაცთაითა და ცნან, ვითარმედ მე ვარ უფალი. 


თავი 37 


1 და იქმნა ჩემ ზედა უფლისაი ჭელი და განმიყვანა მე სულითა 
უფლისაითა და დამდვა მე შორის სულსა ველისასა; და ესე 
იყო სავსე ძუალებითა კაცთათა. 2 და მომავლო მე მათ ზედა 
გარემო მრგულიე; და, აჰა, მრავლებ ფრიად პირსა ზედა 
ველისასა და, აჰა, ყმელ ფრიად იგინი. 3 და თქუა ჩემდამო: 
ძეო კაცისაო, უკუეთუ განცოცხლდეს ძუალები ესე? და ვთქუ: 
ადონაი უფალო, შენ უწყნი ეგენი. 4 და თქუა ჩემდამო: 
წინაისწარმეტყუელებდ ძუალებსა ამას ზედა, 
წინაისწარმეტყუელებდ, ძეო კაცისაო, და სთქუა მათდამი: 
ძუალთა ყმელთა ისმინეთ სიტყვა უფლისაი! ? ამათ ეტყვს 
ადონაი უფალი ძუალებსა ამას: აჰა, მე მოვიყვანო თქუენ ზედა 
სული სიცოცხლისაი. 5 და მივსცე თქუენ ზედა ტყავი, და მივსცე 
სული ჩემი თქუენ ზედა და განსცოცხლდეთ, და სცნათ, რამეთუ 
მე ვარ უფალი. 7 და ვსწინაისწარმეტყუელებდ, ვითარცა 
მამცნო მე უფალმან. და იქმნა ყმაი, ვსწინაისწარმეტყუელებდ 
რაი მე, და აჰა, ძრვა და მოიყვანნა ძუალნი, ძუალი ძუალისა 
მიმართ, თითოეული შენაწევრებისა მიმართ მისისა. 8 და 
ვიხილე და, აჰა, ზედდაექმნეს მათ ძარღუნი, და ყჟორცნი 
აღმოსცენდებოდეს და აღმოვიდოდეს მათ ზედა, და 
გარემოერთხა მათ ზედა ტყავი ზედა კერძო, და სული არა იყო 
მათ შორის. 9? და თქვა ჩემდამო: წინაისწარმეტყუელებდ 
სულისა ზედა, წინაისწარმეტყუელებდ, ძეო კაცისაო, და ვარქუ 
სულსა: ამათ იტყვს ადონაი უფალი: ოთხთაგან სულთა 
მოვედინ სული, და მიებერენ მკუდართა ამათ მიმართ და 
განცოცხლდენ. 19 და ვიწინაისწარმეტყუელე, ვითარ-იგი 
მამცნო მე; და შევიდა მათდამი სული და განცოცხლდეს, და 
დადგეს ფერვთა მათთა ზედა შესაკრებელი მრავალი ფრიად. 
11 და იტყოდა უფალი ჩემდამო მეტყუელი: ძეო კაცისაო, 
ძუალები ესე ყოველი სახლი ისრაცლისაი არს, იგინი იტყვან: 
ჭმელ იქმნეს ძუალნი ჩუენნი. წარწყმდა სასოებაი ჩუენი, 
მოვისრენით. 12 ამისთვს წინაისწარმეტყუელებდ, ძეო კაცისაო, 


და თქუ მათდამი: ამათ იტყვს უფალი, უფალი: აჰა, მე აღვახუნე 
სამარენი თქუენნი, ერო ჩემო, და აღმოგიყვანნე თქუენ 
საფლავთაგან თქუენთა და შეგიყვანნე თქუენ ქუეყანად 
ისრაილისა. 13 და სცნათ, რამეთუ მე ვარ უფალი განღებასა 
შინა ჩემგან საფლავთა თქუენთასა, აღმოყვანებად თქუენდა 
საფლავთაგან თქუენთა, ერო ჩემო, 1“ და მივსცე სული ჩემი 
თქუენ ზედა და განსცოცხლდეთ და დაგსხნე თქუენ ქუეყანასა 
ზედა თქუენსა და სცნათ, ვითარმედ მე, უფალი, ვიტყოდე და 
ვყო, - იტყვს ადონაი უფალი. 12 და იქმნა სიტყუაი უფლისაი 
ჩემდამო მეტყუელი: 15 და ძეო კაცისაო, მოიღე თავისა შენისა 
კუერთხი ერთი და დაწერე მას ზედა იუდაი და ძენი 
ისრაცლისანი, თანმდებარენი მისსა მიმართ და კუერთხი 
მეორე მოიღე თავისა შენისად, და დასწერო მას იოსებ, 
კუერთხი ეფრემისი და ყოველნი ძენი ისრაცლისანი, 
თანმდებარენი მისდამი. 17 და შეაყვნე იგინი ურთიერთას 
მიმართ შენდად, ერთ კუერთხად შეკრვად იგინი. და იყვნენ 
ერთბამად ყელსა შინა შენსა. 18 და იყო, ოდეს იტყოდიან 
შენდამი ძენი ერისა შენისანი, მეტყუელნი: არ მომითხრობა 
ჩუენ, რაი არიან შენდა ესენი? 1? და სთქუა მათდამი: ამათ 
იტყვს უფალი, უფალი: აჰა, მე მოვიღო ტომი იოსებისი ყელისა 
მიერ ეფრემისისა და ტომნი ისრაცლისანი, თანმდებარენი მის 
თანა, და მივსცნე იგინი მის თანა ტომსა ზედა იუდაისსა და 
იყვნენ კუერთხად ერთად ყელსა შინა იუდასსა. 29 და იყუნენ 
კუერთხნი, რომელთა ზედა შენ დასწერე მათ ზედა, ყჟელითა 
შენითა წინაშე მათსა. 21 და ჰრქუა მათ: ამათ იტყვის ადონაი 
უფალი აჰა, მე მოვიღებ ყოველსა სახლსა ისრაცლისასა 
საშუალისაგან წარმართთაისა, სადა შევიდეს მუნ, და 
შევკრიბნე იგინი ყოველთაგან გარემოისთა მათთა და 
შევიყვანნე იგინი ქუეყანად ისრაილისა. 2? და მივსცნე იგინი 
ნათესავად ერთად ქუეყანასა შინა ჩემსა და მთათა შორის 
ისრაცლისათა, და მთავარი ერთი იყოს მათ ყოველთა მეფედ, 
და არა იყვნენ მერმე ორ ნათესავად, არცა განიყოფვოდიან 
მერმე ორთა მეფეთა მიმართ. 23 რაითა არ შეიგინებოდიან 
მერმე კერპთა მიერ მათთა და მოსაწყინელთა მიერ მათთა და 
ყოველთა შინა უთნოობათა მათთა, და ვივსნნე იგინი 


ყოველთაგან უთნოობათა მათთა, რომელთა ცოდეს მათ შინა, 
და განვწმიდნე იგინი, და იყვნენ ჩემდა ერად, და მე ვიყო 
მათდა ღმრთად. 24 და მონაი ჩემი დავით მთავარი შორის 
მათსა. და მწყემსი ვრთი იყოს ყოველთაი მათი და ბრძანებათა 
შინა ჩემთა ვიდოდიან და მსჯავრნი ჩემნი დაიცვნენ და 
ჰყოფდენ მათ. 25 და დაემკვდრნენ ქუეყანასა ზედა მათსა, 
რომელი მივეც მე მონასა ჩემსა იაკობსა, სადა მკვდრობდეს 
მუნ მამანი მათნი, და დაემკვრნენ მას ზედა იგინი და ძენი 
მათნი და ძენი ძეთა მათთანი ვიდრე საუკუნომდე; და დავით, 
მონაი ჩემი, მთავარ მათდა იყოს უკუნისამდე. 29 და აღუთქუა 
მათ აღთქმაი მშვდობისაი, აღთქმაი საუკუნოი იყოს მათ თანა, 
და მივსცე მათ და განვამრავლნე იგინი, და დავსხნე წმიდანი 
ჩემნი შორის მათსა საუკუნოდ. 27 და იყოს დაკარვებაი ჩემი 
მათ შორის, და ვიყო მე მათდა ღმერთ და იგინი იყვნენ ჩემდა 
ერად. 28 და ცნან წარმართთა, ვითარმედ მვ ვარ უფალი, 
წმიდამყოფელი მათი ყოვლისა მიერ წმიდათა ჩემთაისა მათ 
შორის უკუნისამდე. 


თავი 38 


1 და იქმნა სიტყუაი უფლისაი ჩემდამო მეტყუელი: 2? ძეო 
კაცისაო, განიმტკიცე პირი შენი გოგსა ზედა და ქუეყანასა ზედა 
მაგოგოთასა მთავარსა როსს, მოსოხს და თობელსა, და 
წინაისწარმეტყუელებდ მის ზედა. 3 და არქუ მას: ამათ იტყვს 
უფალი, უფალი: აჰა, მე შენ ზედა, გოგ, მთავარსა როსს, 
მოსოხს და თობელს, “ და გარემოგაქციო შენ მრგვლივ და 
მივსცე აღვრი ღაწუთა მიმართ შენთა და შეგკრიბო შენ და 
ყოველი ძალი შენი, და ცხენნი და ცხენოსანნი, შემმოსელნი 
საჭურველთანი, ყოველნი მთავარნი, შესაკრებელი მრავალი, 
მშვლდებისა და ჩაფხუტებისა და ფარებისა მქონებელნი, 
ყოველნი იგი ? სპარსნი, და ეთიოპელნი, და ლვდნი, 
ლიბიელნი, და ფუთნი მათ თანა, ყოველნი ესე ფარებისა და 
ჩაფხუტებისა და მშვლდებისა მქონებელნი, 9 გომერ და 
ყოველნი გარემოისნი მისნი, სახლი თერგამოისი, 
დასასრულისაგან ჩრდილოისა, და ყოველნი სიმტკიცენი მისნი 
და ნათესავნი მრავალნი მის თანა. ” განემზადენით, განჰმზადე 
თავი შენი; შენ და ყოველმან შესაკრებელმან შენმან, 
შემოკრებულთა შენდამი, და მექმნენით ძე წინადასაცველად. 8 
დღეთაითგან უმრავლესთაით განმზადებულ და 
უკუანაისკნელსა წელთასა მოხვდე; და მოხვდე ქუეყანად, 


ქუეყანად გარმიქცეულად მახვლისაგან, შეკრებულად ერთგან 
მრავალთა ქუეყანად, ქუეყანასა ზედა ისრაცლისასა, რომელი 


იქმნა ოყერ ყოვლითურთ და ესენი წარმართთაგან გამოვიდეს 
და დაემკვდრნენ მშვდობით ყოველნი იგი. 9? და აღმოვიდეს 
ვითარცა წვმაი, და მოვიდეს, ვითარცა ნიავქარი და ვითარცა 
ღრუბელი, დაფარვად ქუეყანისა, და დაეცე შენ და ყოველნი 
შენთანანი და ნათესავნი ყოვლად მრავალნი შენ თანა. 19 ამათ 
იტყვს ადონაი უფალი: და იყოს მას დღესა შინა, აღვიდენ 
სიტყუანი გულსა ზედა შენსა და ჰგულისსიტყვდე 
გულისსიტყუათა ბოროტთა 11 და სთქუა: აღვიდე ქუეყანად 
განგდებულად, მივიდე დაწყნარებულთა ზედა. ერთა 


მყუდროებასა შინა და დამკვდრებულთა მშვდობით, ყოველთა 
დამკვდრებულთა ქუეყანასა, რომლისა არა არს ზღუდე, არცა 
მოქლონნი, არცა კარები 12 წარტყუენვად ნატყუენავთა და 
იავარ-ყოფად იავარისა მისისა, მოქცევად ყელი ჩემი ქუეყანასა 
ზედა მოოვრებულსა, რომელსა დაეშენოს ნათესავსა ზედა 
შეკრებულსა ნათესავთაგან მრავალთა, მოქმედსა მოგებისა და 
მყოფობისასა, დამკვდრებულსა უპესა ზედა ქუეყანისასა. 13 
საბა და დადან და ვაჭარნი კარქიდონელნი და ყოველთა 
დაბათა მათთა გრქუან: სადმე იავარ-ყოფად იავარისა მოხუალ 
შენ და ტყუე-ყოფად ნატყუენავისა. შეჰკრიბე შესაკრებელი 
შენი, ეკლესია-ჰყავ ერი შენი მოღებად ვეცხლი და ოქროი, და 
გამოღებად მოგებაი და მყოფობაი, წარმოტყუენვად 
ნატყუენავთა დიდ-დიდთა. 1“ ამითსვს წინაისწარმეტყუელებდ, 
ძეო კაცისაო, და არქუ გოგს: ამათ იტყვს ადონაი უფალი: არა 
დღესა მას შინა დამკვდრებულ რაი იყო ერი ჩემი ისრაცლი 
მშვდობით; სცნა და აღსდგე 12 და მოხვდე ადგილით შენით, 
დასასრულისაგან ჩრდილოისა, შენ და ნათესავნი მრავალნი 
შენ თანა, აღმავალნი ცხენთა ყოველნი, შესაკრებელი დიდი და 
ძალი მრავალი. 16 და აღხვდე ერსა ჩემსა ზედა ისრაცლსა, 
ვითარცა ღრუბელი, დაფარვად ქუეყანისა, უკანაისკნელთა 
დღეთასა იყვნეთ. და აღმოგიყვანო შენ ქუეყანასა ზედა ჩემსა, 
რაითა მიცნან ყოველთა ნათესავთა მე წმიდა-ყოფასა შინა 
ჩემსა შენ შორის წინაშე მათსა. 17 ამათ ეტყვს უფალი, უფალი 
გოგს: შენ ხარ, რომლისათვს ვიტყოდე პირველ დღეთასა 
წინავე ჟელითა მონათა ჩემთა წინაისწარმეტყუელთა 
ისრაცლისათათა, რომელნი წინაისწარმეტყუელებდეს მათ 
დღეთა შინა და წელთა აღმოყვანებასა შენსა მათ ზედა. 18 და 
იყოს მას დღესა შინა, რომელსაცა დღესა მოვიდეს გოგ 
ქუეყანასა ზედა ისრაცლისასა, - იტყვს ადონაი უფალი, 
აღვიდეს გულისწყრომა ჩემი რისხვითა ჩემითა 19 და შური ჩემი 
ცეცხლითა რისხვისა ჩემისაიათა, ვიტყოდე, არა თუ მას დღესა 
შინა იყოს ძრვა დიდი ქუეყანასა ზედა ისრაცლისასა. 29 და 
შეიძრნენ პირისაგან ჩემისა თევზნი ზღვსანი, და მფრინველნი 
ცისანი, და მეცნი ველისანი, და ყოველნი ქუეწარმავალნი, 
რომელნი ვლენან ქუეყანასა ზედა, და ყოველნი კაცნი, მყოფნი 


პირსა ზედა ქუეყანისასა, და განსქდენ მთანი და დაეცნენ ქჭევნი 
და ყოველი ზღუდე ქუეყანასა ზედა დაეცეს. 21 და მოუწოდა მას 
ზედა შიშსა მახვლისასა, - იტყვს ადონაი უფალი, - მახვლი 
კაცისაი ძმასა მისსა ზედა იყოს. 22 და ვსაჯო იგი სიკუდილისა 
მიერ და სისხლისა და წვმითა წარმღუნელითა, და ქვანი 
სეტყვსანი და წუნწუბაი ვწვიმო მის ზედა და ყოველთა ზედა 
მისთანათა და ნათესავთა ზედა მრავალთა მის თანა. 23 და 
განვდიდნე და წმიდა ვიქმნე და დიდებულ ვიქმნე, და ვიცნობო 
წინაშე ნათესავთა მრავალთასა და ცნან, ვითარმედ მე ვარ 
უფალი. 


თავი 39 


1 და შენ, ძეო კაცისაო, წინაისწარმეტყუელებდ გოგსა ზედა და 
არქუ: ამათ იტყვს ადონაი უფალი: აჰა, მე შენ ზედა, გოგ, 
მთავარსა როსისსა, მოსოქს და თოველს ? და შეგკრიბო შენ 
და წარგიძღუე შენ და აღმოგიყვანო შენ დასასრულსა ზედა 
შორირაისასა, და მიგიყვანო შენ მთათა ზედა ისრაილისათა. 3 
დაგყარო მშვლდი შენი ჭელისაგან შენისა მარცხენისა და 
ისარნი შენნი ყელისაგან შენისა მარჯუენისა და დაგამყჟუა შენ 4? 
მთათა ზედა ისრაილისათა და დაეცე შენ და ყოველნი 
შენთანანი და მრავალნი ნათესავნი შენ თანა; მფრინველთა 
ცისათა და ყოველთა ფრთოვანთა მიეცნეთ და ყოველთა 
მჭეცთა ქვეყანისათა მიგეც შენ შესაჭმელად. ? პირსა ზედა 
ველისასა დაეცე, რამეთუ მე, უფალი ვიტყოდე. 9 მივავლინო 
ცეცხლი მაგოგსა ზედა და დაემკვდრნენ ჭალაკნი მშვდობით 
და ცნან, ვითარმედ მე ვარ უფალი. 7 და სახელი ჩემი წმიდაი 
იცნობოს შორის ერისა ჩემისა ისრაცლისა, და არა შეიგინოს 
სახელი ჩემი წმიდაი, არღა მერმე, და ცნან წარმართთა, 
ვითარმედ მე ვარ უფალი წმიდაი შორის ისრაცლისა. 8 აჰა, 
მოვალს და სცნა, ვითარმედ იყოს, - იტყვს ადონაი უფალი. - 
ესე არს დღე, რომელ ვთქუ. ? და გამოვიდენ დამკვდრებულნი 
ისრაცლისანი ქალაქთაგან, და დასწვდენ და აღაგზნებდენ 
საჭურველთა მიერ ფარებისა და ჰოროლებისა და შუბებისა და 
მშვლდებისა და ისრებისა. და კუერთხებისა ყელთაისა და 
ლახურებისა და აღაგზებდენ მათ მიერ ცეცხლსა შვდთა 
წელიწადთა. 19 და არა მოიღონ შეშაი ველით, არცა 
მოჰკუეთონ მაღნართაგან, არამედ საჭურველთა წუვიდენ 
ცეცხლითა; და ტყუე-ჰყოფდენ წარმტყუენველთა მათთა და 
იავარ-ჰყოფდენ იავარმქმნელთა მათთა, - იტყვს ადონაი 
უფალი. 11 და იყოს, მას დღესა შინა მიეცეს გოგს ადგილი 
სახელოანი, საფლავი ისრაცლსა შორის, სამრავალკაცოი 
მომავალთაი აღმოსავალით ზღვსაით, და გარემოაშენონ 
პირისგარე ჟევისაი; და დაჰფლან მუნ გოგ და ყოველი 


სიმრავლე მისი დაეწოდოს მრავალსაკაცო გოგისა. 12 და 
დაჰფლნეს იგინი სახლმან ისრაცლისამან, რაითა განწმიდნეს 
ქუეყანაი შვდ თთუე. 1? და დაჰფლვიდენ მათ ყოველი ერი 
ქუეყანისა, და იყოს მათდა სახელად დღე, რომელსა შინა 
ვიდიდო მე, ,,იტყვს ადონაი უფალი. 14 და კაცთა 
განავლინებდენ მარადის ზედმოარულ, რომელნი ვიდოდიან 
ზედა ქუეყანასა დაფლვად გარემომავალთა თანა, 
დაშთომილთა პირსა ზედა ქვეყანისასა, რაითა განწმინდონ იგი 
შემდგომად მვდ თთუესა შვდთა თთუეთასა. 12 და 
გამოეძიებდენ ყოველი მომვლელი ქუეყანისაი და 
მიმომავალი; მხილველმან ძუალსა კაცისასა აღაშენოს მათ 
მიერ სასწაული, ვიდრე არა დაჰფლნენ იგინი დამფლველთა 
გეს შინა, სამრავალკაცოსა გოგისასა. 19 და რამეთუ სახელი 
ქალაქისაი დაცემულება და მრავალსაკაცო და განწმდეს 
ქუეყანაი. 17 და შენ, ძეო კაცისაო, ამათ იტყვს ადონაი უფალი, 
- არქუ ყოველსა მფრინველსა და ყოველსა თთთთოოანსა და 
ყოველთა მქჭეცთა ველისათა: შეკერბით და მოვედით. და 
კრება-ყავთ ყოველთაგან გარემოთა მსხუერპლსა ზედა ჩემსა, 
რომელი მე დაგიდქვ თქუენ, მსხუერპლი დიდი მთათა ზედა 
ისრაცლისათა, და ჭამეთ ყჭორცი და სუთ სისხლი. 18 ყორცი 
გმირთაი ჭამეთ და სისხლი მთავართა ქუეყანისათა სუთ, 
ვერძნი და ზუარაკნი და ვაცნი და ზუარაკნი, ჭამებულნი 
ყოველნი. 13? და ჭამეთ ცმელი სიმაძღრედ და სუთ სისხლი 
სიმთრვალედ მსხუერპლისაგან ჩემისა, რომელი დაგიკალ 
თქუენ. 29% და აღივსენით ტაბლისაგან ჩემისა ცხენი და 
აღმავალი და გმირი და ყოველი კაცი მბრძოლი, - იტყვს 
ადონაი უფალი. 21 და მივსცე დიდებაი ჩემი თქუენ შორის და 
იხილონ ყოველთა წარმართთა სასჯელი ჩემი, რომელი ვყავ, 
და ყელი ჩემი, რომელი მოვაწიე მათ ზედა. 2? და ცნას 
სახლმან ისრაცლისამან, ვითარმედ მე ვარ უფალი ღმერთი 
მათი დღითგან ამით და წამართ. 23 და ცნან ყოველთა 
წარმართთა, ვითარმედ ცოდვათა მათთათვს ტყუე იქმნეს 
სახლი ისრაცლისაი, მის წილ, რომელი შეურაცხეს ჩემდამო, 
და მოვიქციე პირი ჩემი მათგან, და მივსცენ იგინი ყელთა 


მტერთა მათთასა, და დაეცნეს ყოველნი მახვლითა. 24 
არაწმიდებათაებრ მათთა და უსჯულოებათაებრ მათთა უყავ 
მათ და მივიქციე პირი ჩემი მათგან. 22 ამისთვს ამათ იტყვს 
ადონაი უფალი: აწ მოვაქციო ტყუეობაი იაკობისი, და 
შევიწყალო სახლი ისრაცლისაი და ვაშურვო სახელისათვს 
ჩემისა წმიდისა. 29 და მიიღონ უპატიობაი მათი და ყოველნი 
უსამართლოებანი მათნი, რომელნი იუსამართლოვნეს 
ჩემდამო, დამკვდრებასა შინა მათსა ქუეყანასა ზედა მათსა 
მშვდობით, და არა იყოს მაშინებელი. 27 მო-რაი-ვაქცევდე მე 
მათ წარმართთაგან და შევჰკრებდე მე მათ სოფლებთაგან 
მტერთა მათთაისა, და წმიდა ვიქმნე მე მათ შორის წინაშე 
მრავალთა ნათესავთასა. 28 და ცნან, ვითარმედ მე ვარ უფალი 
ღმერთი მათი, გამო-რაი- უჩნდე მე მათ წარმართთა შორის, და 
შევკრიბნე იგინი ქუეყანასა ზედა თვსსა და არა ვინ დაუტეო 
მათგანი მათ თანა 29? და არა მივიქციო არა მერმე პირი ჩემი 
მათგან მის წილ, რომელ მივჰფინე გულისწყრომაი ჩემი 
სახლსა ზედა ისრაცლისასა, - იტყვს უფალი, უფალი. 


თავი 40 


1 და იქმნა ხუთ და მეოცესა შინა წელსა ტყუეობისა ჩუენისასაი, 
პირველსა შინა თთუესა, ათსა თთვსასა, ოთხ და მეათესა 
წელსა შემდგომად დაპყრობისა ქალაქისა, მას დღესა შინა 
იქმნა ჩემ ზედა ყელი უფლისაი ? და მომიყვანა მე მუნ ხილვასა 
შორის ღმრთისასა, შემიყვანა მე ქუეყანად ისრაცლისა და 
დამდვა მე მთასა ზედა მაღალსა ფრიად და მას ზედა, ვითარცა 
დაშენებულებაი ქალაქისაი პირისპირ. 3 და შემიყვანა მე მუნ 
და, აჰა, კაცი და ხილვაი მისი იყო, ვითარცა ხილვაი რვალისა 
მბზინვარისაი და იყო საბელი მაშენებლისაი ყელსა შორის 
მისსა და ლელწამი საზომისაი ყელსა შინა მისსა, და იგი დგა 
ბჭესა ზედა. 4 და თქუა ჩემდამო კაცმან: იხილეა, ძეო კაცისაო? 
განიცადე თუალთა მიერ შენთა და ყურთა მიერ შენთა ისმინე 
და დააწესენ გულსა შენსა ყოველნი, რავდენთა მე გიჩუენებ 
შენ მით, რამეთუ ჩუენებისათვს შენისა შემოვედ აქა; და 
უჩუენო, რავდენთა შენ ჰხედავ, ყოველსა სახლსა 
ისრაცლისასა. ? და, აჰა, ეზოი გარეშე სახლისა გარემო და 
ჭელსა შინა კაცისასა ლელწამი ზომით წყრთათა ექუსთაი 
წყრთითა და გოჯეულითა; და განზომა წინმოზღუდულობაი, 
სივრცე სწორი ლელწმისაი და სიმაღლე მისი სწორი 
ლელმნმისაი. 9 და შევიდა ბჭედ, მხედველად აღმოსავალით 
კერძო, შვდთა შორის აღხარისხულთა და მოზომა თეეაი ექუს- 
ექუსი და ელამი ბჭისაი, სწორი ლელნწმისაი სიგრძე და სწორი 
ლელნწნმისაი სივრცე. და თეეაი სწორი ლელწმისაი სიგრძედ და 
სწორი ლელწმისაი სივრცედ და ელამი საშუალ ელამისა 
წყრთეებ ექუს; 7” და თეეი მეორე სწორი ლელწმისაი სივრცედ 
და სწორი ლელწმისაი სიგრძედ და ელამი წყრთათა ხუთთა. 8 
და თეეი მესამე სწორი ლელწმისაი სივრცედ და სწორი 
ლელნწმისაი სიგრძედ, ? და ელამი ბჭისაი, მახლობელად 
ელამსა ბჭისასა, წყრთათა რვათაი და ელევნი წყრთათა 
ორთანი და ელამნი შინაგან ბჭისა. 19 და თეენი პირისპირ 
ბჭისა, სამნი ამიერ და სამნი იმიერ, გზისა კერძ 


აღმოსავალითისა, და საზომი სამთავე შორის; და საზომი 
ელამთა შორის ამიერ და იმიერ. 11 და განზომა სივრცე კარისა 
ბჭისაილი მის წყრთაებ ათ და სიგრძე ბჭისაი წყრთათა 
ათსამეტთაი. 12 და წყრთისა შემოკრებული საზღვარი პირსა 
წინაშე თეეთასა წყრთისა ერთისაი და წყრთისა ერთისა 
საზღვარი ამიერ და იმიერ და თეეი წყრთათა ექუსთაი აქაით 
და იქით. 13 და განზომა ბჭე წყრთითგან თეეისაით ზღუდისა 
მიმართ თეეისა სივრცე ოთცდახუთთა წყრთათა; ესე ბჭე ბჭესა 
ზედა. 14 და ურთავი ელამისა ბჭისაი სამეოც წყრთაებ და 
თეისნი ბჭისაი მრგულივ გარემოთა ეზოისათა და ურთავი 
გარეშე ბჭისა. 12 ურთავისა მიმართ ელამისაისა შინაგან ბჭისა 
ერგასის წყრთაებ. 16 და სარკუმელნი დაფარულნი თეიმთაით 
კერძო შინაგან და ელამით კერძო, ბჭესა ეზოისასა მრგულივ, 
და ეგრეთვე ელამისა სარკუმელნი მრგულივ, შინაგან და 
ელამით კერძო, შეწებვით ფინიკნი სამ-სამნი აქეთ და იქით. და 
შემიყვანა მე ეზოდ უშინაგანესად 17 და, აჰა, კრეტსაბმელები 
და სუეტები ქმნულები გარვმოის ეზოისა, ოცთაათები 
კრეტსაბმელები გარემო სუეტებთა ზედა. 18 და სტოვაები 
სამხრითკერძოთა ბჭეთასა სიგრძისაებრ ბჭეთაისა, პირისპირ 
19 გარემო სუეტსა ქუეშე კერძოსა. და განზომა სივრცე ეზოისა 
ურთავითგან ბჭისა გარეშისაით შინაგან ურთავისა კერძ ბჭისა, 
მხედველისა გარეთ წყრთა ას, მხედველისა აღმოსავალით 
კერძო, 29 და შემიყვანა მე ჩრდილოდ მიმართ. და, აჰა, ბჭე, 
მხედველი ჩრდილოთ კერძო ეზოისა გარეშისაი, და განზომა 
იგი, სიგრძეცა მისი და სივრცე მისი. 21 და თეი სამნი, სამნი 
ამიერ და სამნი იმიერ; და ელაი და ელამონი და ფინიკნი 
მისნი და იყო საზომთაებრ ბჭისა, მხედველისათა 
აღმოსავალით კერძო, ერგასისთა წყრთაი სიგრძე მისი და 
სივრცე მისი წყრთათა ოცდახუთთაი. 22 და სარკუმელნი მისნი 
და ელამმონნი მისნი და ფინიკნი მისნი, ვითარ-იგი ბჭე, 
მხედველი აღმოსავალით კერძო, და შვდთა აღხარისხულთა 
მიერ აღვიდოდეს მის ზედა და ელამმონნი მისნი შინაგან 
მათსა. 23 და ბჭე ეზოსა შინაგანსა, მხედველი ბჭესა ზედა 
ჩრდილოისასა, ვითარსახედ ბჭისა მხედველისა აღმოსავალით 


კერძო, და განზომა ეზოი ბჭისაგან ბჭისა მიმართ წყრთაებას. 24 
და მიმიყვანა მე გზისა მიმართ სამხრითკერძისა და, აჰა ბჭე, 
მხედველი სამხრად მიმართ, და განზომა იგი და თეენი და 
ელანი და ელამმონნი საზომთაებრ ამათ. 22 და სარკუმელნი 
მისნი და ელამმონნი გარემო, ვითარ-იგი სარკუმელნი 
ელამისანი, ერგასისთა წყრთათაი სიგრძე მისი და სივრცე მისი 
წყრთა ოცდახუთთაი 26 და შვიდნი აღკიბულნი მისნი და 
ელამმონნი მისნი შინაგან მისსა და ფინიკნი მისნი, ერთი 
ამიერ და ერთი იმიერ ელევით კერძო. 27 და ბჭე პირისპირ 
ბჭესა ეზოისა შინაგანისასა ჩრდილოდ მიმართ; და განზომა 
ეზოი ბჭისაგან ბჭისა მიმართ გზისა სამხრადმიმართისაი 
წყრთაებ ას და სივრცე წყრთაებ ოცდახუთ. 25 და შემიყვანა მე 
ეზოდ მიმართ უშინაგანესად, ბჭისა მიერ სამხრადმიმართისა, 
და განზომი ბჭე სამხრადმიმართი საზომთაებრ ამათ. 2? და 
თეენი და ელევნი და ელამმონნი საზომთაებრ ამათ; და 
სარკუმელნი მისნი და ელამმონი გარემოის ერგასის წყრთაებ- 
სიგრძე მისი და სივრცე მისი - წყრთაებ ოცდახუთ. 39 და 
ელამმონისა გარემოისა სიგრძე ხუთთა და ოცთა წყრთათა და 
სივრცე ხუთთა წყრთათა. 31 და ელამმონნი მისნი უშინაგანესსა 
მისსა შინა ეზოსა და ფინიკნი მისნი ერთი ამიერ და ერთი 
იმიერ ელევისა მიმართ; და რვანი აღხარისხულნი მისნი 
აღსავალად მისსა. 32 და შემიყვანა მე უშინაგანესისა მიმართ 
ბჭისა, მხედველისა გზად აღმოსავალით კერძოდ, და განზომა 
იგი საზომთაებრ ამათ. 33 და თეენი და ელევნი და ელამმონნი 
საზომთაებრ ამათ; და სარკუმელნი მისნი და ელამმონნი 
გარემოის ერგასის წყრთაებ - სიგრძე მისი და სივრცე მისი - 
წყრთაებ ოცდახუთ. 34 და ელამმონნი მისნი უშინაგანესსა შინა 
ეზოსა და ფინიკნი ელევთა ზედა მისთა ამიერ და იმიერ და 
რვანი აღხარისხვანი მისნი. 35 და შემიყვანა მე ბჭისა მიმართ 
ჩრდილოითკერძისა და განზომა საზომთაებრ ამათ. 39 და 
თეენი და ელევნი და ელამმონნი და სარკუმელნი მისნი 
გარემოის; და ელამმონნი მისსა გარემო ერგასის წყრთაებ - 
სიგრძე მისი, და სივრცე მისი - ოცდახუთ წყრთაებ. 37 და 
ელამმონნი მისნი ეზოსა შინა გარეშესა და ფინიკნი ელევისა 


ამიერ და იმიერ და რვანი აღხარისხულნი მისნი. 38 და 
კრეტსაბმელნი მისნი და თითოეულისა კრეტსაბმელისა იყო 
კარი და ელამმონნი მისნი კართა ზედა ბჭეთასა. და მუნ რცხედ 
ყოვლადდასაწუელთა. 39 ხოლო წინაკარსა თანა ბჭისასა ორნი 
ტაბლანი ამიერ და იმიერ, ტაბლანი ამიერ მეორისა 
გამოსადინელისა, რაითა დაიკლოდიან მათ ზედა 
ყოვლადდასაწუელი და ცოდვისა ძლითნი და უმეცრებისა 
ძლითნი. 49 და სამხრით კერძო სადინელისა 
ყოვლადდასაწუელთაისა, კარსა თანა ბჭისა მხედველისასა 
ჩრდილოით კერძო, ორნი ტაბლანი აღმოსავალთაით კერძო; 
სამხრით კერძო მეორისა ელამისაისა და ბჭისა ორნი ტაბლანი 
აღმოსავალით კერძო; და რვანი ტაბლანი აღმოსავალთაით 
კერძო, “1 ოთხნი ტაბლანი ამიერ და ოთხნი ტაბლანი იმიერ, 
სამხრით კერძო ბჭისაით რვანი ტაბლანი მსხუერპლთანი; მათ 
ზედა დაკლნიან საკლველნი ყოვლადდასაწუელთანი წინაშე 
რვათა ტაბლათასა. 42 და ოთხნი ტაბლანი 
ყოვლადდასაწუელთანი ქვისანი, გამოთლილნი სიგრძით 
წყრთა და ნახევარ, და სივრცით წყრთა და ნახევარ, და წყრთა 
ერთ სიმაღლით; მათ ზედა დადვან ჭურჭლები, რომელთა მიერ 
დაკლიან მუნ ყოვლადდასაწუელები. 43 და გისოსი გოჯეულსა 
მქონებელი, გამოთლილსა შინაგან მრგულივ და ტაბლასა 
ზედა, ზენაკერძო სართულნი დამფარველად წვმისაგან და 
სიყმელისაგან. 44 და შემიყვანა მე ეზოდ უშინაგანესად; და, 
აჰა, საყდარნი ორნი გზათანი ეზოსა შინა უშინაგანესსა, ერთი 
სამჭრით კერძო ბჭისა, მხედველისა ჩრდილოდ მიმართ, და 
მეორე ჩრდილოდ კერძო ბჭისა, მხედველისა სამხრისა 
მიმართ. “წ” და თქუა ჩემდამო: საყდარი ესე, მხედველი 
სამხრად მიმართ, მღდელთა, მცველთა საცავსა სახლისასა. და 
საყდარი, მხედველი ჩრდილოდ მიმართ, მღდელთა, მცველთა 
საცავსა საკურთხეველისასა; იგინი არიან ძენი სადუკისნი, 
მიახლებულნი ლევისგან უფლისა მიმართ მსახურებად მისსა. 
46 და განზომა ეზოი სიგრძით წყრთათა ასთაი და სივრცით 
წყრთათა ასთაი ოთხთა ზედა კერძოთა მისთა და 
საკურთხეველი დამართებით სახლისა. “7 და შემიყვანა მე 
ელამად მიმართ სახლისა და განზომა; და განზომეს ელამი, 


წყრთათა ხუთთა სივრცე ამიერ, და ხუთთა წყრთათაი იმიერ, 
და სიბრტყე სიფართისა წყრთათა ათოთხმეტთაი, და სამყარნი 
კარისა ელამისანი წყრთათა სამთანი ამიერ და წყრთათა 
სამთანი იმიერ. 48 და სივრცე სიფართისაი წყრთათა 
ათოთხმეტთაი და სამყჭარნი კარისა ელამისანი წყრთათა 
სამთანი ამიერ და წყრთათა სამთანი იმიერ. 4? და სიგრძე 
ელამისაი წყრთათა ოცთაი და სივრცე წყრთათა 
ათერთმეტთაი; და ათთა აღხარისხულთა მიერ აღვიდოდეს მის 
ზედა და სუეტნი იყვნეს ელამსა ზედა, ერთი ამიერ და ერთი 
იმიერ. 


თავი 41 


1 და შემიყვანა მე ტაძრად, რომლისაი განზომა ელამი, 
წყრთათა ექუსთა სივრცე ერთ კერძ და წყრთა ექუსთა სივრცე 
ელამისაი ერთ კერძ ? და ელამისაი სივრცე კარისა და 
სიფართე ბჭისა წყრთათა ათთაი და სამჭარნი ბჭისანი ხუთ 
წყრთაებ ამიერ და ხუთ წყრთაებ იმიერ; და განზომა სიგრძე 
მისი წყრთათა ორმეოცთაი და სივრცე წყრთათა ოცთაი. 3 და 
შევიდა ეზოდ უშინაგანესად და განზომა ელამი სიფართისაი 
წყრთათა ორთაი და კარი წყრთათა ექუსთაი, და სამყარნი 
სიფართისანი წყრთა შვდთაი ამიერ და წყრთა შვდთაი იმიერ. რშ 
და განზომა სიგრძე კართაი წყრთათა ორმეოცთაი და სივრცე 
წყრთათა ოცთაი პირისპირ ტაძრისა უფლისაი და თქუა 
ჩემდამო: ესე წმიდაი წმიდათაი. ? და განზომა ზღუდე 
სახლისაი წყრთათა ექუსთაი, და სივრცე გუერდისაი წყრთათა 
ოთხთაი გარემოის მრგულივ სახლისა. 9 და გუერდისაი 
გუერდისა ზედა ოცდაათ და სამ ორგზის; და ხანი ზღუდესა 
შორის სახლისასა გუერდთა ზედა გარემო, რაითა იყოს 
შეახლებულთა სახილველ, რაითა ყოლადვე არ მიეხებოდიან 
ზღუდეთა სახლისათა. 7 და სივრცე გუერდისა ზენაკერძოისაი 
შედგმულებისაებრ გუერდთაისა ზღუდისაგან უზენაესისა 
მიმართ გარემოის სახლისა, რაითა განვრცნებოდის ზენაით და 
ქუენათაგან აღვიდოდიან ქორედთა მიმართ და საშუალთაგან 
სამსართულთა მიმართ. 8 და ელეილნი და თროილნი 
სახლისანი; და ვიხილე სიმაღლე სახლისაებრ სიმაღლისა 
შორის გარემო მრგულივ და ხანი გუერდთაი სწორი 
ლერწმისაი წყრთაებრ ექუს ხანი. ? და სივრცე ზღუდისა 
გუერდისაისაი გარეგნით წყრთათა ხუთთაი და ნეშტნი იგი 
საშუალ გუერდთა სახლისათა. 19 და საშუალ საყდართა მათ 
სივრცე წყრთათა ოცთაი გარემოსავლელი მრგულივ სახლისა. 
11 და კარები საყდართაი ნეშტისა მიმართ კარისა მის ერთისა 
ჩრდილოდმიმართისა სალოცველად წყრთათა ხუთთაი 
გარემოის; და კარი ერთი სამხრად მიმართ და სივრცე 


ნათლისა დანეშტებულისაი, ადგილი ლოცვისაი, წყრთათა 
ხუთთაი სივრცე გარემო. 12 და განმზღვრებელისაი პირისპირ 
დანეშტებულისა გზისაი, ვითარცა ზღვსა მიმართ - წყრთათა 
სამეოცდაათთაი და სივრცე ზღუდისა და განმზღვრებელისა 
წყრთათა ხუთთა სივრცე გარემოის; და და სიგრძე მისი 
ოთხმეოცდაათთა წყრთათაი. 13 და განზომა დამართებით 
სახლისა სიგრძე წყრთათა ასთაი და დანეშტებულნი და 
განმაზღვრებელნი და ზღუდენი მათნი სიგრძით წყრთაებ ას. 14 
და სივრცე პირისპირ სახლისა და ნეშტნი აღმოსავალად 
მიმართ წყრთათა ასთაი. 12 და განზომა სიგრძე 
განმასაზღვრელებისაი პირისპირ დანეშტებულისა 
უკანაკერძოისა სახლისა მის. და დანეშტებულნი აქაით და იქით 
წყრთათა ასთანი სიგრძედ და ტაძარი შინაგანი და კუთხნი და 
ელამი გარეშემობაგულნი. 15 და სარკუმელნი ბადეედნი და 
განსანათლებელი მრგულივ სამთასა, რაითა იჭვრებოდის 
სახლიცა და მახლობელნი, მომსჭუალულ გარემოის მრგულივ 
და იატაკი და იატაკითგან ვიდრე სარკუმელთამდე და 
სარკუმელნი განხმულ სამწილად საჭვრობელად. 17 და ვიდრე 
სიახლემდე სახლისა გარეშისა და ვიდრე შინაგანისამდე და 
ყოველსა ზედა კედელსა მრგულივ შინაგანსა ზედა და 
გარეშისა ზედა ზომდა გამოწახნაგებულთა 18 ქეროვიმთა და 
ფინიკთა და ფინიკი საშუალ ქეროვიმთასა და ქეროვიმთასა, 
ორნი პირნი ქერობინსა: 19 პირი კაცისაი ფინიკისა მიმართ 
ამიერ და პირი ლომისა ფინიკის მიმართ იმიერ, 
გამოწახნაგებულ ყოველი სახლი გარემო, 29 იატაკითგან 
ვიდრე მობაგულამდე ქეროვიმნი და ფინიკნი წახნაგებულნი. 
და სიწმიდე და ტაძარი 21 განღებულ ოთხ კიდედ და პირისპირ 
წმიდათასა ხილვაი, 22 ვითარცა შესახედავი საკურთხეველისა 
ძელისაისა, წყრთათა სამთაი სიმაღლე მისი და სიგრძე 
წყრთათა ორთაი და სივრცე წყრთათა ორთაი; და რქანი 
აქუნდეს, ხარისხი მისი და ზღუდენი მისნი ძელისანი. და თქუა 
ჩემდამო: ესე ტრაპეზი წინაშე პირსა უფლისასა. 23 და ორნი 
კარებნი ტაძრისანი და წმიდისა კარებნი, ხოლო ორთა მათ 
კარებთა ქცევითთა 24 ორი კარები ერთსა და ორი კარები 


მეორესა. 25 და ნაწახნაგები მის ზედა და კარებთა ზედა 
ტაძრისათა, ქეროვიმი და ფინიკნი ნაწახნაგებისაებრ 
წმიდათაისა, და მწრაფლები ძელები წინაშე პირსა ელამისასა 
გარეთ. 295 და სარკუმელნი ფარულნი, და განზომა ამიერ და 
იმიერ სართულებთა მიმართ ტაძრისა ელამისაისათა: და 
გუერდნი სახლისანი შეუღლვილებ. 


თავი 42 


1 და შემიყვანა მე ეზოდ გარეშედ აღმოსავალით კერძოდ, 
პირისპირ ბჭისა ჩრდილოდმიმართისა, და შემიყვანა მე და, 
აჰა, საყდარნი ხუთნი, მახლობელნი ნეშტისანი და 
მახლობელნი განმაზღვრებელისანი ჩრდილოით კერძო 
პირისპირ. 2 წყრთითა ასითა სიგრძით ჩრდილოდ მიმართ და 
სივრცით წყრთითა ერგასისითა. 3 გამოწერილნი, ვითარსახედ 
ბჭენი ეზოისა შინაგანისანი და ვითარსახედ გარემო სუეტები 
ეზოისა გარეშისანი, განწესებულნი წინაშე პირისპირ სტონი 
სამწილნი. 4 და პირისპირ საყდართასა არდაბაგაი ათთა 
წყრთათაი, სივრცით წყრთა ზედა ასთა, სიგრძე შინაგანად 
მიმართ გზად წყრთისა ერთისა, და კარები მათი ჩრდილოით 
კერძები ? და არდაბაგები; ქორედები ეგრეთვე, რამეთუ 
გამოემატებოდა გარემოი სუეტი მისგან ქუეშეკერძოისაგან 
გარემოისისა სუეტისა, და ხანი ესრეთგამოი სუეტი და ხანი და 
ესრეთ სტოანი. 5 მით, რამეთუ სამკეც იყვნეს და სუეტნი არ 
აქუნდეს, ვითარცა სუეტნი გარეშეთანი, ამისთვს გაჰმატდეს 
ქუეშე კერძო და საშუალთაგან ქუეყანით ერგასისნი. 7” და 
ნათელი გარეშე, ვითარსახედ საყდარნი ეზოისა გარეშისანი, 
მხედველნი პირისპირ საყდართა ჩრდილოდმიმართთანი, 
სიგრძე წყრთათა ერგასისთაი; 8 რამეთუ სიგრძე საყდართა, 
მხედველთაი გარეშედ მიმართ ეზოდ, იყო წყრთათა 
ერგასისთაი; და ესენი არიან პირისპირნი, ესე ყოველი 
წყრთათა ასთაი. ? და კარები საყდართაი ამათ შესავალისათაი 
აღმოსავალით შესავლად მათ მიერ ეზოისაგან გარეშისა. 19 
ნათლისაებრ დასაწყისსა შორის არდაბაგისასა და სამხრად 
მიმართ, პირისპირ სამხრისაისა, პირისპირ დანეშტებულისა და 
პირისპირ განმსაზღურებელისა, და საყდარნი და არდაბაგაი 11 
პირისპირ მათსა საზომთაებრ საყდართაისა, გზათა 
ჩრდილოდმიმართთა, და სიგრძისაებრ მათისა და 
სივრცისაებრ მათისა და ყოველთაებრ გამოსავალთა მათთა 
და ყოველთაებრ ქცეულებათა მათთა, და ნათელთაებრ მათთა 


12 და განსაზიდთაებრ მათთა საყდართა სამხრადმიმართაისა, 
და განსაზიდთაებრ არდაბაგის დასაწყისთაისა, ვითარცა 
ნათლად მიმართ, ხანი ლელნმისაი; და აღმოსავალით კერძო 
შესლვად მის მიერ. 13 და თქუა ჩემდამო: დასასხდომელნი ესე 
ჩრდილოითკერძნი და დასასხდომელნი სამხრითკერძნი, 
მყოფნი პირისპირ ხანებისა, ესე არიან საყდარნი წმიდისანი, 
რომელთა შინა ჭამოდიან მღდელნი მუნ, (ძენი სადუკისნი) 
მახლობელნი უფლისა მიმართ წმიდათა წმიდათასა, და მუნ 
დადვოდიან წმიდათა წმიდათასა ძღუენთაცა და მსხუერპლსა 
და ცოდვისა ძლითთა და უმეცრებისა ძლითთა მით, რამეთუ 
ადგილი წმიდაი არს. 14 არ შევიდოდიან მუნ გარეშე 
მღდელთაისა; და არ გამოვიდოდიან წმიდათაგან გარეშედ 
მიმართ ეზოდ, რაითა მარადის წმიდა იყვნენ შემწირველნი და 
მუნ დაჰკრებდენ სამოსელთა მათთა, რაითა არა შეეხებოდენ 
შესამოსელსა მათსა, რომელნი მწირველობენ მათ, რამეთუ 
წმიდა არიან; და შეიმოსედ შესამოსელთა სხუათა, ოდეს 
შეეხებოდიან ერსა. 1? და დასრულდა განზომაი სახლისაი 
შინაგან, და განმიყვანა მე გზისაგან ბჭისა, მხედველისა 
აღმოსავალით კერძო, და განზომა მაგალითი სახლისა 
მრგულივ განწესებით. 19 და დადგა სამხრით კერძო ბჭისა, 
მხედველისა აღმოსავლით კერძო, და განზომა ხუთასი 
საზომითა ლელწმისაითა. და მოიქცა ჩრდილოდ მიმართ. 17 
და განზომა პირისპირ ჩრდილოისა ხუთასი საზომითა 
ლელნწმისაითა. 18 და მიიქცა ზღუად მიმართ და განზომა 
პირისპირ ზღვსა ხუთასი საზომითა ლელწმისათა. 19 და მიიქცა 
სამხრად მიმართ და განზომა პირისპირ სამხრისა ხუთასი 
საზომითა ლელწმისაითა, 29 ოთხთავე მიმართ განზომა 
კერძოთა მითვე ლელწმითა და განაწესა იგი და ზღუდე მისი 
მრგულივ ხუთასნი წყრთანი აღმოსავალით კერძო; და ხუთასთა 
წყრთათა სივრცე განსაწვალებელად საშუალ წმიდათა და 
საშუალ წინმოზღუდვილობისა, განწესებისაებრ სახლისაისა. 


თავი 43 


1 და მომიყვანა მე ბჭედ, მხედველად აღმოსავალით კერძო, 
და განმიყვანა მე. 2 და, აჰა, დიდებაი ღმრთისა ისრაცლისაი 
მოვიდოდა აღმოსავალითკერძოსა გზასა და ქჭმაი ბანაკისაი, 
ვითარცა ყმაი მეორწილეთა მრავალთაი, და ქუეყანა 
ბრწყინვიდა, ვითარ ნათელი დიდებისაგან მისისა მრგულივ. 3 
და ხილვაი, რომელი ვიხილე, ხილვისაებრ, რომელ ვიხილე, 
ოდეს შევიდოდე ცხებად ქალაქისა, და ხილვაი ეტლისაი, 
რომელ ვიხილე, ხილვისაებრ, რომელ ვიხილე მდინარესა 
ზედა ქობარისსა, და დავვარდი პირსა ზედა ჩემსა. 4 და 
დიდებაი უფლისაი შევიდა სახიდ გზისაგან ბჭისაისა, 
მხედველისა აღმოსავალთაით კერძო, ? და აღმიღო მე სულმან 
და შემიყვანა მე ეზოდ უშინაგანესად; და, აჰა, სავსე დიდებითა 
უფლისაითა სახლი იგი. და დავდეგ 95 და ყმაი სახლით გამო 
მეტყუელებდა ჩემდამო და კაცი დგა მახლობელად ჩემსა; 7 და 
თქუა ჩემდამო: უკუეთუ მიხილე მე, ძეო კაცისაო, ადგილი 
საყდრისა ჩემისაი და ადგილი კუალისა ფერკვთა ჩემთაისა, 
რომელთა შინა დაიმკვდროს მუნ სახელმან ჩემმან შორის 
სახლსა ისრაცლისასა უკუნისამდე? და არ შეაგინონ არღა 
მერმე სახლმან ისრაცლისამან სახელი ჩემი წმიდაი, მან და 
წინამძღუართა მისთა, სიძვათა მიერ მათთა და მკლველობათა 
მიერ წინამძღუართა მათთა, შორის მათსა მომკუდართაითა, 8 
და დადგომასა შინა მათსა წინაშე კართა ჩემთა, წინაკართა 
თანა მათთა, და ზღურბლნი ჩემნი მახლობელნი ზღურბლთა 
მათთანი; და მისცეს კედელი ჩემი, ვითარცა თანაქონებული 
ჩემდა მათი, და შეაგინეს სახელი ჩემი წმიდაი უსჯულოებათა 
მიერ მათთა, რომელთა ჰყოფდეს. და განვმუსრენ იგინი 
გულისწყრომითა ჩემითა და კლვითა. ? და აწ განიშორნენ 
სიძვაი მათი და მკლველობანი მთავართა მათთანი ჩემგან. და 
დავიმკვდრო შორის მათსა უკუნისამდე. 19 და შენ, ძეო 
კაცისაო, უჩუენე სახლსა ისრაცლისასა სახლი, და დასცხრენ 
ცოდვათაგან მათსა და უჩვენე მათ სახე მისი და განწესება 


მისი, 11 ნუ ვითარ ჰრცხუენეს? და მიიღონ მათ ტანჯვაი მათი 
ყოველთათვს, რომელნი ქმნნეს; და გამოსწერო სახლი და 
განმზადებულებაი მისი, და გამოსავალნი მისნი, და შესავალნი 
მისნი, და ყოველი გუამოვნებაი მისი, და ყოველნი ბრძანებანი 
მისნი, და ყოველნი შჯულვილნი მისნი, და ყოველნი შჯულნი 
მისნი აცნობნე მათ; და გამოსწერნე წინაშე მათსა, და დაიცვნენ 
ყოველნი სამართალნი ჩემნი და ყოველნი ბრძანებანი ჩემნი, 
და ჰყოფდენ მათ. 12 ესე გამოწერაი სახლისაი თხემსა ზედა 
მთისასა და ყოველთა მთეებთა მისთა გარემოის წმიდაებ 
წმიდათა არს, ესე შჯული სახლისაი 13 და ესე საზომნი 
საკურთხეველისანი წყრთისა შორის წყრთისაი და წყრთისა და 
გოჯეულისაი წიაღეული სიღრმე წყრთასა ზედა და წყრთაი 
სივრცე, და ძგიდებ ბაგესა თანა მისსა მრგულივ მტკავლეული; 
და ესე სიმაღლე საკურთხევლისა, 1“ სიღრმისაგან 
დასაწყისისა წიაღისა მისისა, სალხინებელისა მიმართ დიდისა 
ამის ქუეშე კერძო, წყრთათა ორთაი და სივრცე წყრთისაი და 
სალხინებელისაგან მცირისა სალხინებელისა მიმართ დიდისა 
წყრთანი ოთხნი და სივრცე წყრთისაი. 12 და არიილი წყრთათა 
ოთხთა, და არიილითგან და ზედ კერძო რქათასა წყრთაი. 15 
და არიილისა წყრთათა ათორმეტთა სიგრძე, წყრთათა ზედა 
ათორმეტთა სივრცე ოთხ კედელად, ოთხთავე კერძოთა მისთა. 
17 და სალხინებელისა წყრთათა ათორმეტთაი სიგრძე 
წყრთათა ზედა ათოთხმეტთა სივრცით ოთხთავე კერძოთა 
მისთა; და ძგიდე მისი და მოგარვებული მისი გარემო კერძოი 
წყრთისაი და მრგულივ მისა წყრთა გარეშემო და კიბეებნი 
მისნი, მხედველნი აღმოსავალთა მიმართ. 18 და თქუა 
ჩემდამო: ძეო კაცისაო, ამათ იტყვს უფალი ღმერთი 
ისრაილისა: ესე არიან ბრძანებანი საკურთხეველისანი დღესა 
შინა ქმნისა მისისასა აღხუმად მის ზედა ყოვლადდასაწველნი 
და დათხევად მის ზედა სისხლი. 1? და მიცემად მღდელთა 
ლევიტელთა, თესლისაგან სადუკისსა, მოახლეთა ჩემდამო, - 
იტყვს ადონაი უფალი, - შემოწირვად ჩემდა ზუარაკი 
ზროხათაგან ცოდვისათვს. 29 და მოიღონ სისხლისაგან მისისა 
და ზედადასცხონ ოთხთავე რქათა საკურთხეველისათა და 
ოთხთა ყურეთა ზედა სალხინებელისათა და ხარისხსა ზედა 


გარემო, და გარემოასხურონ მას და ალხინონ მას. 21 და 
მოიყვანონ ზუარაკი ცოდვისა ძლითი და დაიწვას 
განშორებულად სახლისა გარეშე წმიდათასა. 22 და მეორესა 
დღესა მოიყვანნენ თიკანნი ორნი თხისანი უბიწონი ცოდვისათა 
ძლით და ალხინონ საკურთხეველსა, ვითარ-იგი ალხინეს 
ზუარაკისა მიერ. 23 და შემდგომად სრულქმნისა ლხინებათაისა 
მოიყვანონ ზუარაკი ზროხათაგან უბიწოი და ვერძი 
ცხოვართაგან უბიწოი, 2“ და შემოიყვანნენ იგინი წინაშე 
უფლისა და დაყარნენ მათ ზედა მღდელთა მარილნი, და 
აღიხუნენ იგინი ყოვლადდასაწუელად უფლისა. 22 შვდთა 
დღეთა ჰყო თიკანი ცოდვისათვს დღითი დღე; და ზუარაკისა 
ზროხათაგან და ვერძსა ცხოვართაგან უბიწოთა ჰყოფდენ 25 
შვდთა დღეთა, და ულხინებდენ საკურთხეველსა, და 
განსწმედდენ მას, და აღივსებდენ ყელთა მათთა 27 და 
განასრულებდენ დღეთა. და იყოს მერვით დღითგან და 
წარმართთა ჰყოფდენ მღდელნი საკურთხეველსა ზედა 
ყოვლადდასაწველთა თქუენთა და მაცხოვარებისა თქუენისათა 
და შეგიწყნარნე თქუენ, - იტყვს ადონაი უფალი. 


თავი 44 


1 და მომაქცია მე გზისა მიმართ ბჭისა წმიდათაისა გარეშისა, 
რომელი ჰხედავს აღმოსავალთა მიმართ, და იგი იყო დაკშულ. 
2 და თქუა ჩემდამო უფალმან: ბჭე ესე დაყშულ იყოს, არა 
განეღოს და არცა ერთი ვინ არა განვიდეს მის მიერ, რამეთუ 
უფალი ღმერთი ისრაილისაი შევიდეს მის მიერ, და იყოს 
დაყშულ. 3 წინამძღურისა მით, რამეთუ თვთ წინამძღუარი 
დაჯდეს მას შინა ჭამად პურისა წინაშე უფლისა; გზისაგან 
ელამისა ბჭისა შევიდეს და მისვე გზისაგან გამოვიდეს. 4“ და 
შემიყვანა მე გზისა მიერ გზისა მიმართ, ჩრდილოდმიმართისა, 
წინაშე სახლისა; და ვიხილე და აჰა სავსე დიდებითა 
უფლისაითა სახლი უფლისაი და დავვარდი პირსა ზედა ჩემსა. 
> და თქუა უფალმან ჩემდამო: ძეო კაცისაო, დააწესე გულსა 
შენსა და იხილე თუალითა შენითა და ყურითა შენითა ისმინენ 
ყოველნი, რაოდენთა მე ვიტყვ შენ თანა ყოველთაებრ 
სამართალთა სახლისა უფლისათა და ყოველთა შჯულვილთა 
მისთა. და დააწესო გული შენი გზასა ზედა სახლისასა 
ყოველთაებრ გამოსავალთა მისთა, შორის ყოველთა წმიდათა. 
6 და სთქუა სახლისა მიმართ განმამწარებელისა, სახლისა 
მიმართ ისრაილისა, - ამათ იტყვს უფალი ღმერთი, - კმა არს 
თქუენდა ყოველთა მიერ უსჯულოებათა თქუენთა, სახლო 
ისრაილისაო, 7 შეყვანებად თქუენდა ძეთა უცხონათესავთასა 
და წინადაუცვეთელთა გულითა და წინდაუცვეთელთა 
კორცითა ქუეყანად, წმიდათა შორის ჩემთა, რაითა 
შეაგინებდენ სახლთა ჩემთა ესენი, ვითარ მორთუმასა შინა 
თქუენგან პურთა ჩემთასა, ყორცთა, ცმელსა და სისხლსა. და 
გარდაჰყდებით აღთქუმასა ჩემსა ყოველთა მიერ უსჯულოებათა 
თქუენთა. 8 და არ დაიცევით დაცვაი წმიდათა ჩემთაი და 
განაწესენით თქუენ ცვად მცველნი წმიდათა შორის ჩემთა. 9 
ამისთვს ამათ იტყვს ადონაი უფალი: ყოველი ძე უცხო 
ნათესავი, წინდაუცვეთელი გულითა და წინდაუცუეთელი 
ჭკორცითა, არა შევიდეს წმიდათა მიმართ ჩემთა, ყოველთა 


შორის ძეთა უცხო ნათესავთასა, საშუალ სახლისა 
ისრაილისასა. 19 არამედ ლევიტელთა, განშორებულთა ჩემგან 
ცთომასა შინა ძეთა ისრაილისათა, ცთომილთასა ჩემგან უკანა 
გულისზრახვათა მათთაისა, მიიღონ შეურაცხება მათი. 11 და 
იყვნეს სიწმიდესა შინა ჩემსა მსახურნი, მეკარენი ბჭეთა ზედა 
სახლისათა, და მსახურნი სახლისათანი, ესენი დაჰკლვიდეს 
ყოვლადდასაწუელსა და მსხუერპლსა ერისასა, და ესენი დგეს 
წინაშე მისსა მსახურებად მისსა, 12 მის წილ, რომელ 
ჰმსახურებდეს იგინი წინაშე კერპებისა მათისა; და იქმნეს 
სახლისა ისრაილისა ტანჯვა სიცრუის, ამისთვს აღვიღე ყელი 
ჩემი მათ ზედა, - იტყვს ადონაი უფალი, - და მიიღონ 
უსჯულოება მათი; 13 და არ მომეახლებიან ჩემდამო 
მღდელობად ჩემდა, არცა შეეხნენ ყოველთა წმიდათა ძეთა 
ისრაილისათასა, არცა ყოველთა წმიდათა წმიდათა ჩემთასა, 
და მიიღონ შეურაცხება თავთა მათთაი და საძაგელებანი 
თავთა მათთანი ცთომასა შინა, რომელსა სცთეს. 14 დააწესნენ 
იგინი ცვად საცავთა სახლისა ჩემისათა, ყოველსა კუთნვასა 
მისსა და ყოველთა მიმართ ქმნადთა მას შინა. 12 ხოლო 
მღდელნი ლევიტელნი, ძენი სადუკისნი, რომელთა დაიცვნეს 
საცავნი წმიდათა ჩემთანი, ოდეს შესცთეს ძენი ისრაილისანი 
ჩემგან, იგინი მომეახლნენ ჩემდამო მსახურებად ჩემდა და 
დადგენ წინაშე პირსა ჩემსა შეწირვად ჩემდა მსხუერპლისა, 
ცმელსა და სისხლსა, იტყვს ადონაი უფალი. 159 იგინი 
შემოვიდოდიან სიწმიდედ ჩემდა, და იგინი მოუყჟდებოდიან 
ტრაპეზისა მიმართ ჩემისა მსახურებად ჩემდა, დაცვად საცავთა 
ჩემთა. 17 და იყოს შემოსლვასა მათსა ბჭეთა ეზოისა 
შინაგანისასა სამოსელთა სელისათა შეიმოსდენ და არ 
შეიმოსდენ მატყლიერთა მსახურებასა შინა მათსა ბჭითგან 
უშინაგანესისა ეზოისაითა. 18 კიდარნი სელისანი აქუნდენყე 
თავთა ზედა მათთა და წვვისგარემონი სელისანი აქუნდენ 
წელთა ზედა მათთა და არ მოირტყმიდენ მჭირსიედ. 19 და გა- 
რაი0-ვიდოდიან იგინი გარეშედ ეზოდ ერისა მიმართ, 
განიძარცუვიდენ შესამოსელთა მათთა, რომელთა მიერ 
ჰმსახურებენ მათ, და დასხმიდენ მათ საყდრებისა შორის 
წმიდათაისა და შეიმოსდენ სამოსელთა სხუათა. და არა წმიდა- 


ვყო ერი შესამოსელთა მათთა მიერ. 29 და თავთა მათთა არა 
იპარსვიდენ და ვარჯთა მათთა არ აღიმცირებდენ, 
დამბურველნი დაიბურვიდენ თავთა მათთა. 21 და ღვნოსა ნუ 
სუამნ ყოველი მღდელი შესლვასა შინა მათსა უშინაგანესად 
ეზოდ. 22 და ქურივი და განტევებული არ მიიყვანონ თავისა 
მათისა ცოლად, არამედ ქალწული თესლისაგან სახლისა 
ისრაილისა, და ქურივი უკუეთუ იყოს მღდელისაგან, 
მიიყვანებდენ. 23 და ერსა ჩემსა ასწავებდენ შორის წმიდისა და 
ხენეშისა და შორის უბიწოისა და ბიწიანისა. აუწყებდენ მათ 24 
და სასჯელსა შინა სისხლისასა ესენი დადგენ განსჯად; 
სამართალთა ჩემთა განამართლებდენ და საშჯელთა ჩემთა 
შჯიდენ და შჯულთა ჩემთა და ბრძანებათა ჩემთა, ყოველთა 
შინა დღესასწაულთა ჩემთა დაიცვიდენ და შაბათთა ჩემთა 
წმიდა-ჰყოფდენ. 22 და მძორსა ზედა კაცისასა არა შევიდენ 
შემწიკულებად, არამედ მამასა ზედა, და დედასა, და ძესა 
ზედა, და ასულსა, და ძმასა ზედა და დასა მისსა, რომელი არა 
ქმნილ იყოს ქმრისად, შეიმწიკულეს. 29 და შემდგომად 
განწმედისა მისისა შვდნი დღენი აღურიცხუნეს თავსა თვსსა. 27 
და დღესა რომელსაცა შევიდოდეს წმიდად მიმართ 
უშინაგანესად ეზოდ მსახურებად წმიდასა შინა, მოიღონ 
სალხინებელი, - იტყვს ადონაი უფალი. 285 და იყოს მათდა 
სამკვდრებელად, მე - სამკვდრებელ მათდა, და 
დასაპყრობელი მათი არა მიეცეს ძეთა შორის ისრაელისათა, 
რამეთუ მე ვარ დასაპყრობელ მათდა. 29? და მსხუერპლთა და 
ცოდვისა ძლითთა და უმეცრებისა ძლითთა იგინი ჭამდენ, და 
ყოველი განაჩინები ისრაცლისა შორის მათდა იყოს. 39 
დასაბამნი ყოველნი და პირმშონი ყოველნი და მოღებულნი 
ყოველნი ყოველთაგან დასაბამთა თქუენთა მღდელთად 
იყვნენ; და პირველი ნაშრომი თქუენი მიეცით მღდელსა 
დადებად კურთხევანი სახლთა ზედა თქვენთა. 31 და ყოველი 
მძორი და ნამყეცავი მფრინველთაგან და საცხოვართაგან არა 
ჭამონ მღდელთა. 


თავი 45 


1 და განზომასა თქუენგან ქუეყანისასა სამკვდრებელად 
განუჩემოთ დადასაბამი უფლისა წმიდისაი ქუეყანისაგან ხუთ 
და ოც ათასეული სიგრძე, და სივრცე ათი ათასეული, წმიდა 
იყოს ყოველთა შორის საზღვართა მისთა გარემოის. ? და იყოს 
ამის განწმედისათვს ხუთასნი ხუთასთა თანა მოთხვით 
მრგულივ და ერგასისთა წყრთათა ხანი მრგულივ მათსა. 3 და 
განზომისა ამისგან განზომო სიგრძე ხუთი და ოცი ათასეული 
სივრცე ათი ათასეული, და მას შინა იყოს სიწმიდე წმიდისა 
წმიდათაისა. “ წმიდაი ქუეყანისაგან ესე მღდელთათვს იყოს, 
რომელნი ჰმსახურებენ წმიდასა შინა, და იყოს მიახლებულთად 
მსახურებად უფლისა. და იყოს მათდა ადგილი სახლთათვს 
განჩემებული სიწმიდედ მათდა. ? ხუთ და ოც ათასად სიგრძით 
და სივრცით ათ ათასად იყვნენ ლევიტელთათვს, რომელნი 
ჰმსახურებენ სახლსა დაპყრობად ქალაქი სამკვდრებელად. 9 
და დასაპყრობელი ქალაქისაი მისცე ხუთ ათასეული სივრცე, 
და სიგრძე ხუთი და ოცი ათასეული, ვითარსახედ დასაბამი 
წმიდათალ ყოვლისა სახლისა ისრაელისა იყოს. 7 და 
წინამძღუარსა მას ამისგან და მისგან და ამისგან დასაბამად 
წმიდათა და დასაპყრობელად ქალაქისა პირისპირ 
დასაბამებისა წმიდათაისა და პირისპირ დასაპყრობელსა 
ქალაქისასა ზღუადმიმართთა, ზღვთ კერძო და ზღვსა 
მიმართთაგან აღმოსავალთადმი, და სიგრძე ვითარცა ერთი 
ნაწილითაგანი საზღვართაგან ზღუადმიმართთა, სიგრძე 
საზღვართა კერძო აღმოსავალთაითმიმართთა ქუეყანისათა. 8 
და იყოს მისსა დასაპყრობელ ისრაცლსა შორის, და არა 
ჰმძლავრობდენ არღა მერმე წინამძღუარნი ისრაცლისანი ერსა 
ჩემსა, და ქუეყანაი დაიმკვდრონ სახლმან ისრაცლისამან 
ტომთაებრ მათთა. ? ამას იტყვს ადონაი უფალი: კმა იყავნ 
თქუენდა, წინამძღუარნო ისრაელისანო, უსამართლობაი და 
საარებაი მოისპეთ, და მსჯავრი და სიმართლე ყავთ და 
აღიღეთ მძლავრებაი ერისაგან ჩემისა, - იტყვს ადონაი უფალი. 


19 სასწორი მართალი და საწყეო მართალი და კაბიწი 
მართალი იყავნ თქუენდა. საწყეოისაი 11 და კაბიწი ეგრეთვე 
ერთი იყოს მიღებად და მოღებად; მეათედი ღომორისაი - 
კაბიწი, და მეათედი ღომორისაი - ვფი, ღომორისა მიმართ 
იყოს სწორი სატვრთედ. 12 და საწონნი - ოცნი ოვოლნი, 
სიკლა, ათხუთმეტნი სიკლანი, მნა იყვნენ თქუენდა. 13 და ესე 
დასაბამი, რომელი განაჩინოთ: მეექუსედი საწყეოისა0 
ღომორისაგან იფქლისა, და მეექუსედი ვფისაი - ოცდაათისა 
გრივისაგან ქრთილისა. 14 და ბრძანებაი ზეთისაი: კოტვლი 
ზეთისა მეათე ათთა კოტვლთაგან, რამეთუ ათნი კოტკვლნი 
არიან ღომორ, ხოლო ათი ღომორი - გრივ. 12 და ცხოვარი 
ერთი ცხოვართა ათთაგან, მოსაღებელი ყოველთაგან 
ტომობათა ისრაცლისათა, სამსხუერპლოდ და 
ყოვლადდასაწუელად და მაცხოვარებად, სალხინებლად 
თქუენთვს, - იტყვს ადონაი უფალი. 19 და ყოველმან ერმან 
მოსცეს დასაბამი ესე წინამძღუარსა ისრაცლისასა. 17 და 
წინამძღუარისათვს იყვნენ ყოვლადდასაწუელნი და 
მსხუერპლნი და გებანი დღესასწაულთა შინა და ახალთთუეთა 
და შაბათთთა და ყოველთა შინა დღესასწაულთა სახლისა 
ისრაცლისათა. და მან ყვნეს ცოდვისა ძლითნი და მსხუერპლი 
და ყოვლადდასაწუელნი და მაცხოვარებითნი ლხინებად 
სახლისათვს ისრაცლისა. 18 ამათ იტყვს ადონაი უფალი: 
პირველსა შინა თთუესა, ერთსა თთვსასა, მოიყვანოთ ზუარაკი 
ზროხათაგან უბიწოი სალხინებელად წმიდისა. 19? და მოიღოს 
მღდელმან სისხლისაგან სალხინებელისაისა და მისცეს 
წყირთლთა ზედა სახლისათა და ოთხთა ზედა ყურეთა 
ტაძრისათა და საკურთხეველსა ზედა და წყირთლთა ზედა 
ეზოისა შინაგანისათა. 29 და ესრეთ ყოს მეშვდესა შინა თთუესა, 
ერთსა თთვსასა, მოიღოს თითოისაგან კაცისა უმეცრისა და 
ჩჩვლისაგან ნაწილი სალხინებელად სახლისათვს. 21 და 
პირველსა შინა თთუესა, მეათოთხმეტესა დღესა თთვსასა, 
იყავნ თქუენდა დღესასწაული პასექისაი, შვდთა დღეთა 
უცომოთა შჭამდეთ. 22 და ყოს წინამძღუარმან მას დღესა შინა 
თავისა თვსისათვს და სახლისა თვსისათვს და ყოვლისათვს 


ერისა ქუეყანისაისა ზუარაკი ზროხათაგან ცოდვისათვს. 23 და 
შვდთა დღეთა შინა დღესასწაულისათა უყვნეს 
ყოვლადდასაწუელნი უფალსა - შვდნი ზუარაკნი და შვდნი 
ვერძნი უბიწონი, დღითა დღე შვდთა შინა დღეთა. და 
ცოდვისათვს ვაცი თხათაი დღითი დღე 24 და მსხუერპლი და 
ცხობილი ზუარაკსა და ცხობილი ვერძსა უქმნე და ზეთისა ინი 
ცხობილსა. 25 და მეშვდესა თთუესა, მეათხუთმეტესა დღესა 
თთვსასა, დღესასწაულსა შინა ჰყო ამათებრვე შვდთა დღეთა, 
ვითარ-იგი ცოდვისა ძლითნი და ვითარ-იგი 
ყოვლადდასაწუელნი და ვითარ-იგი მანააი და ვითარ-იგი 
ზეთი. 


თავი 46 


1 ამათ იტყვს უფალი ღმერთი: ბჭე იგი ეზოსა შინა შინაგანსა, 
მხედველი აღმოსავალთა მიმართ, იყოს დაყშულ ექუსთა 
დღეთა საქმისათა, ხოლო დღესა შინა შაბათთასა 
განეღებოდის და დღესა ახალთთვსასა განეღებოდის. ? და 
შევიდეს წინამძღუარი გზისაგან ელამისა ბჭისა მის გარეშისა, 
და დადგეს წინაკართა ზედა ბჭისათა, და ჰყოფდენ მღდელნი 
ყოვლადდასაწუელთა მისთა, და მაცხოვარებისა მისისათა და 
თაყუანის-სცეს წინაკარსა ზედა ბჭისასა. და შევიდეს და არა 
დაეჭშას ბჭე ვიდრე მწუხრამდე. 3 და თაყვანის-სცეს ერმან 
ქუეყანისამან წინაკართა თანა მის ბჭისათა შაბათთა შინა და 
ახალთუეთა წინაშე უფლისა. 4 და ყოვლადდასაწუელნი 
მოართუნეს წინამძღუარმან უფლისა დღესა შინა შაბათთასა: 
ექუსნი ტარიგნი უბიწონი და ვერძი უბიწოი ? და მანააი, ვფი 
ვერძსა და ტარიგთა მსხუერპლი, საცემელი ყელისა თვსისაი, 
და ზეთისა ინი ცხობილსა. 9 და დღესა შინა ახალთთვსასა 
კბოი ერთი მროწეულით უბიწოი და ექუსნი ტარიგნი და ვერძი 
უბიწონი იყვნენ. 7 და ცხობილი ყბოსა და ცხობილი ვერძსა 
ეყოს მანააი, და ტარიგთა მათ, ვითარ-იგი ყოს ჭელმან მისმან, 
და ზეთისა ინი ცხობილსა. 8 და შესლვასა შინა 
წინამძღუარისასა გზით ელამისა ბჭისაით შევიდეს და მითვე 
გზით ბჭისაით გამოვიდეს. ? და ოდეს შევიდოდის ერი 
ქუეყანისაი წინაშე უფლისა დღესასწაულთა შინა, შემავალი 
გზისაგან ბჭისა ჩრდილოითკერძისა, თაყუანის-ცემად 
გამოვიდეს გზისაგან ბჭისა სამხრადმიმართისა, და შემავალი, 
გზისაგან ბჭისა სამხრითკერძოისა გამოვიდეს გზისაგან ბჭისა 
ჩრდილოთმიმართისა, და არა მიიქცეს გზად მიმართ ბჭისა, 
რომელსა შევიდა, არამედ დამართით მისსა განვიდეს. 19 და 
წინამძღუარი იგი საშუალ მათსა შესლვასა შინა მათსა შევიდეს 
მათ თანა და გამოსლვასა შორის მათსა გამოვიდეს. 11 
დღესასწაულთა და კრებათა იყოს მსხუერპლი: ვფი ზუარაკსა 
და ვფი ვერძსა და ტარიგთა, ვითარსახედცა ყოს ყელმან 


მისმან, და ზეთისა ინი ცხობილსა თანა. 12 ხოლო უკუეთუ 
უქმნას წინამძღუარმან ნეფსითი ყოვლადდასაწუელი 
მაცხოვარებისაი უფალსა და განუღოს თავსა თვსსა ბჭე, 
მხედველი აღმოსავალთა მიმართ, და ქმნას 
ყოვლადდასაწუელი მისი და მაცხოვარებისა მისისანი, 
ვითარსახედ ჰყოფს დღესა შინა შაბათისასა, და გამოვიდეს და 
დაჰვშნეს კარნი შემდგომად გამოსლვისა მისისა. 13 და ტარიგი 
წელიწდეული უქმნას ყოვლადდასაწუელად უბიწოდ დღითი 
დღე უფალსა და განთიად-განთიად ქმნას იგი. 14 და მანაა0 
ქმნას მას ზედა განთიად-განთიად მეექუსე საწყევოსა და ზეთი 
მესამედი ინისა შესუარვად სემიდალი მანაად უფლისა, 
ბრძანებად საუკუნოდ. 15” მარადის ჰყვით ტარიგი, მანაალ და 
ზეთი, ყავთ განთიად ყოვლადდასაწუელი სამარადისოდ, 15 
ამათ იტყვს ადონაი უფალი: უკუეთუ სცეს წინამძღუარმან 
საცემელი ერთსა ძეთაგანსა მისსა სამკვდრებელისაგან მისისა, 
იგი ძეთა მისთად იყავნ, დასაპყრობელ მათდა არს იგი 
სამკვდრებელი. 17 ხოლო უკუეთუ სცეს საცემელი 
სამკვდრებელისაგან მისისა ერთსა ყრმათა მისთაგანსა, და 
იყოს მისსა ვიდრე წიაღამდე მიტევებისა, და უკუნეცეს 
წინამძღუარსა თვნიერ სამკვდრებელისა ძეთა მისთაისა, 
მათდა იყოს. 18 და არა მოიღოს წინამძღუარმან 
სამკვდრებელისაგან ერისა მისისა მიმძლავრებად მათდა, 
დასაპყრობელისაგან მათისა, სამკვდრებელისაგან თვსისა, 
დაუმკვდროს ძეთა მისთა, რაითა არ განიბნიოს ერი ჩემი 
თითოეული დასაპყრობელისაგან თვსისა. 19 და შემიყვანა მე 
შესავალისა მიერ ჩრდილოითკერძისა ბჭისასა, საყდრისა 
მიმართ წმიდისა წმიდათასა მღდელთაისა, მხედველისა 
ჩრდილოით კერძო, და აჰა, მუნ ადგილი განშორებულ ზღვთ 
კერძო. 29 და თქვა ჩემდამო: ესე ადგილი არს, სადა შეაგბიან 
მუნ მღდელთა უმეცრებისა ძლითნი და ცოდვისა ძლითნი, და 
მუნ შემზადიან მანააი, ყოვლადვე არგამოღებად გარეშესა 
ეზოსა წმიდა-ყოფად ერისა. 21 და განმიყვანა მე გარეშედ 
ეზოდ და მომავლო მე ოთხთავე კერძოთა ეზოსათა, და, აჰა, 
ეზოი კედელსა თანა ეზოისა, თითოეულსა კედელსა ეზოი. 22 
ოთხთავე თანა კედელთა ეზოისათა და ეზონი მცირენი 


სიგრძით წყრთათა ორმეოცთანი და სივრცით წყრთათა 
ოცდაათთანი, საზომი ერთი ოთხთაევე. 23 და საყდარნი 
მრგულივ ოთხთავე მათ შინა და სამზარეულოი, ქმნილი ქუეშე 
კერძო საყდართასა მრგულივ. 24 და თქუა ჩემდამო: ესე 
სახლნი სამზარაულოთანი, სადა შეაგბიან მუნ მსახურთა 
სახლისათა მსხუერპლნი ერისანი. 


თავი 47 


1 და შემიყვანა მე წინა ბჭეთა თანა სახლისათა და, აჰა, წყალი 
გამოვიდოდა ქუეშე კერძო ურთავსა მას სახლისასა, 
აღმოსავალთათ კერძო, რამეთუ პირი სახლისაი ჰხედვიდა 
აღმოსავალად და წყალი შთამოვიდოდა კედლისაგან 
სახლისაისა მარჯუენისა, ჩრდილოით საკურთხეველსა ზედა. 2 
და განმიყვანა მე გზისაგან ბჭისა ჩრდილოდმიმართისა და 
მომავლო მე გზასა ზედა ბჭისა გარეშესა, ბჭესა თანა ეზოისა, 
მხედველისასა აღმოსავალთაით კერძო. და, აჰა, წყალი 
შთამოვიდოდა კედლისაგან მარჯუენისა. 3 და, აჰა, ვითარცა 
გამოსლვაი მამაკაცისაი პირისპირისაგან, და საზომი ყელსა 
შინა მისსა, და განზომნა ათასნი საზომითა წყრთისაითა და 
განყჟდა წყალსა მას შინა წყალი მიტევებისაი. “ და განზომნა 
ათასნი და, აჰა, განვლო წყლისა შორის წყალი ვიდრე 
ბარკალსხვლთამდე, და განზომნა ათასნი, და განვლო წყალი 
ვიდრე წელამდე. ? და განზომნა ათასნი და, აჰა, ღუარნი, 
რომლისაი ვერ ეძლო განვლაი, რამეთუ გარდადუღდა წყალი, 
ვითარცა დუღილი ღუარისაი, რომელი არ განივლებინ. 9 და 
თქუა ჩემდამო: უკუეთუ იხილე, ძეო კაცისაო? და წარმიყვანა მე 
და მომაქცია მე ბაგისა მიმართ მდინარისაისა მოქცევასა შინა 
ჩემსა, და, აჰა, ბაგესა ზედა მდინარისასა ხენი მრავალნი 
ფრიად ამიერ და იმიერ. 7 8 და თქუა ჩემდამო: წყალი ესე, 
გამომავალი გალილეაით აღმოსავალთა მიმართ და 
შთამავალი დაუმკვდრებელსა ზედა, დამოვიდოდა ვიდრე 
ზღვისზედამდე წყალსა თანა წიაღსავლელსა ზღვსასა და 
განსწმედს წყალთა. 9? და იყოს ყოველი სული ცხოველთა 
გარდამდუღართაი ყოველთა ზედა, რომელსაცა ზედა მივიდეს 
მუნ მდინარე, ცხონდეს და იყოს მუნ თევზი მრავალიფრიად, 
რამეთუ მივიდეს მუნ, წყალი ესე განწმდეს და ცხონდეს 
ყოველი, რომელსაცა ზედა მივიდეს მდინარე, და ცხონდეს. 19 
და დადგენ მათ ზედა მუნ მეთევზურნი მრავალნი ენღღადით 
ვიდრე აღალიმამდე; საშრობი ბადეთა იყოს, თავით თვსით 


იყოს და თევზნი მისნი, ვითარცა თევზნი ზღვსა დიდისანი, 
სიმრავლე მრავალი ფრიად. 11 და წიაღსავალივე წყალსა შინა 
მისსა და მოქცევასა შინა მისსა და ზეშთააღსლვასა შინა მისსა, 
მწყურნებთა შინა მისთა, არ განიკურნოს, მარილად მიეცეს. 12 
ხოლო მდინარესა ზედა აღმოჰვდეს, ბაგესა თანა მისსა ამიერ 
და იმიერ, ყოველი ხე საჭამადი, რომელმან არ განიყაროს 
ფურცელი მისი და არა დაძუელდეს მის ზედა, არცა მოაკლდეს 
ნაყოფი მისი სიახლისა მისისაი თუეთა მისთასა, წინაწარ 
გამოიღოს მით, რამეთუ წყალნი მათნი წმიდათაგან მათთა 
გამოვლენ, და იყოს ნაყოფი მათი საჭამადად და აღმოცენებაი 
მათი სიმართლედ. 13 ამათ იტყვს ადონაი უფალი ღმერთი: ესე 
საზღვარნი, რომელნი დაიმკვდრნეთ ქუეყანისანი, ათორმეტთა 
ტომთა ძეთა ისრაცლისათასა შეძინება განზომისაი. 14% და 
დაიმკვდროთ იგი თითოეულმან, ვითარცა ძმამან მისმან, 
რომლისა მიმართ აღვიღე ქელი ჩემი მიცემად იგი მამათა 
მათთა, და დავარდეს ქუეყანაი ესე თქუენდა სამკვდრებელად. 
15 და ესე საზღვარნი ქუეყანისანი ჩრდილოდ მიმართ ზღვთგან 
დიდით, რომელი შთამოვალს და განჰხეთქს შესავალსა ელდამ 
16 ემათისსა, მაავთიირას, ეფრემ, ილიამ; საშუალ საზღვართა 
დამასკისათა და საშუალ საზღვართა იმათისათა ეზონი 
ავნანისნი, რომელნი არიან შორის საზღვართა 
ავრანიტოდოისათა. 17 და ესე საზღვარნი ზღვთგან ეზოითგან 
ავნანისით, საზღვარნი დამასკისანი ჩრდილოდმიმართთაგან 
ჩრდილოდ კერძო. და საზღვარნი იმათისანი და საზღვარნი 
ჩრდილოისანი. 18 პირისპირ აღმოსავალთასა და 
აღმოსავალთა მიმართ საშუალ ავრანიტიდოისა და საშუალ 
დამასკოისა და საშუალ ღალასიტიდოისა და საშუალ ქუეყანასა 
ისრაცლისასა იორდანე განასაზღვრებს ზღუად მიმართ; 
აღმოსავალთაით მიმართ ფინიკოანი, ესენი აღმოსავლთაით 
მიმართ. 19? და სამხრის და სამხრად და ლივად თემანითგან 
ფინიკოვნისა, ვიდრე წყლამდე მარიმოისა, კადეს 
განვრცომილი ზღვსა მიმართ დიდისა; ესე საზომი სამხრისა და 
ლივაისაი. 29 და საზომი ზღვსა დიდისა, რომელი 
განჰსაზღვრებს ვიდრე პირისპირადმდე შესავალსა იმათისასა 
ვიდრე შესავალამდე მისსა, ესენი არიან ზღვსა მიმართ 


იმათისა. 21 და განისაზღვრეთ ქუეყანა ესე თქუენ, ტომთა 
ისრაცლისათა. 22 ყავთ ესე წილად თქუენდა და მწირთა მათ, 
დამკვდრებელთა საშუალ თქუენსა, რომელთა შვნეს ძენი 
საშუალ თქუენსა, და იყვნენ თქუენდა, ვითარცა მექუეყანენი 
ძეთა შორის ისრაცლისათა: თქუენ თანა იყვნენ მემკვდრეობასა 
შინა საშუალ ტომთა ისრაცლისათა. 23 და იყვნენ ტომსა შორის 
მწირად, მწირთა შორის მათთანათა, მუნ მის ცეთ 
სამკვდრებელი მათ, - იტყვს ადონაი უფალი. 


თავი 48 


1 და ესე სახელები ტომებისაი დასაბამისაგან 
ჩრდილოითკერძისა ადგილით კერძო შთასლვისა 
განმხეთქელისა შესავალსა თანა ემათ; ეზოსა ავნანისსა 
საზღუარი დამასკისაი ჩრდილოდ კერძო. ნაწილისა კერძ 
ეზოსა ემათისსა, და იყვნენ მათდა აღმოსავალთაითკერძონი 
ვიდრე ზღუადმდე დანისსა - ერთი. 2 და საზღვართაგან 
დანისთა აღმოსავალთაით კერძოთაგან ვიდრე ზღუამდე 
ასირისსა - ერთი. 3 და საზღვართაგან ასირისთა 
აღმოსავალთაითკერძოთაგან ვიდრე ზღუამდე ნეფთალიმისა, - 
ერთი. 4 და საზღვართაგან ნეფთალემისთა - 
აღმოსავალთაითკერძოთაგან ვიდრე ზღუამდე მანასისსა - 
ერთი. ? და საზღვართაგან მანასისთა 
აღმოსავალთაითკერძოთაგან ვიდრე ზღუამდე ეფრემისსა - 
ერთი. 9 და საზღვართაგან ეფრემისთა 
აღმოსავალთაითკერძოთგან ვიდრე ზღუამდე რუბინისსა - 
ერთი. ” და საზღვართაგან რუბინისთა 
აღმოსავალთაითათკერძოთგან ვიდრე ზღუადმიმართამდე 
იუდაისა - ერთი. 3? და საზღვართაგან იუდაისთა 
აღმოსავალთათკერძოთგან ვიდრე ზღუადმიმართამდე იყოს 
დასაბამი განჩინებისაი ხუთ და ოც ათასეულნი სივრცით და 
სიგრძით, ვითარცა ერთი ნაწილთაგანი 
აღმოსავალთაითკერძოთგან ვიდრე ზღუადმიმართამდე, და 
იყოს წმიდაი შორის მათსა. ? დასაბამი, რომელსა განუჩინებენ 
უფალსა, სიგრძე ხუთ და ოც ათასეული და სივრცე ათი 
ათასეულ. 19 და ესე იყავნ დასაბამ წმიდათა მღდელთათვს 
ჩრდილოდ მიმართ ხუთ და ოც ათასეულ და ზღუად მიმართ 
სივრცე ათი ათასეული და აღმოსავალთაით მიმართ ათი 
ათასეული და ჩრდილოდ მიმართ სიგრძე ხუთ და ოც 
ათასეული და უფლისაი წმიდაი იყოს შორის მათსა. 11 
მღდელთათვს განწმედილთა, ძეთა სადდუკისთა, რომელნი 
სცვენ საცავთა სახლისათა, რომელნი არ შესცთეს ცთომასა 


შინა ძეთა ისრაცლისათასა ვითარსახედ სცთეს ლევიტელნი, 12 
და იყავნ მათდა დასაბამი მიცემული დასაბამთაგან 
ქუეყანისათა წმიდაი წმიდათა, საზღვართაგან ლევიტელთაისა. 
13 ხოლო ლევიტელთა მახლობელნი საზღვრებსა მღდელთასა, 
სიგრძე ყოველი ხუთი და ოც ათასეული და სივრცე ათი 
ათასეული. 14 არა განისყიდოს მათგანი, არცა განიზომოს, 
არცა განეხუნენ პირველნი ნაშრომნი ქუეყანისანი, რამეთუ 
წმიდაი უფლისაი არს. 12 ხოლო ხუთთა ათასეულთასა მეტნი 
სივრცესა შინა ხუთთა ზედა და ოცთა ათასეულთა 
გარემოზღუდვილობა იყავნ ქალაქისა სამკვდრებელად და 
ხანად მისსა. და იყოს ქალაქი შორის მისსა. 15 და ესე საზომნი 
მისნი აღმოსავალითკერძოთაგან - ხუთას და ოთხ ათასეულ და 
ჩრდილოითკერძოთგან - ხუთას და ოთხ ათასეულ. და 
სამხრითკერძოთგან - ხუთას და ოთხ ათასეულ და 
ზღვთკერძოთგან - ხუთას და ოთხ ათასეულ. 17 და იყოს 
განხანებულ ქალაქი ჩრდილოდ მიმართ - ორას ერგასის და 
ზღუად მიმართ - ორას ერგასის და სამხრად მიმართ - ორას 
წყრთა და აღმოსავალთა მიმართ - ორას ერგასის. 18 და 
ნამეტნავი სიგრძისა, მახლობელი დასაბამისა წმიდათაისა, ათი 
ათასეული აღმოსავალთაით კერძო, და ათი ათასეული ზღუად 
მიმართ, და იყვნენ წინაშე დასაბამისა წმიდისაისა, და იყვნენ 
ნაშრომნი მათნი პურებად მოქმედთათვს ქალაქისათა. 19 
ხოლო მოქმედნი ქალაქისანი იქმოდეთ მათ ყოველთაგან 
ტომთა ისრაცლისათა. 29 ყოველი დასაბამი ხუთ და ოც 
ათასეულ ხუთსა ზედა და ოცსა ათასეულსა ოთხ კედელსა 
განუჩინეთ იგი დასაბამად წმიდისა-დაპყრობისაგან ქალაქისა. 
21 ხოლო ნამეტნავი - წინამძღუარსა ამისგან და იმისგან, 
დასაბამი წმიდათაი დასაპყრობელად ქალაქისა პირისპირ ხუთ 
და ოც ათას სიგრძით, საზღვართაგან აღმოსავალადმიმართთა 
და ზღუადმიმართთა პირსა ზედა ხუთ და ოც ათასეულთასა 
ვიდრე საზღვართამდე ზღუადმიმართთა, მახლობელთა 
ნაწილებსა წინამძღვრისასა, და იყოს დასაბამი წმიდისა და 
სიწმიდე სახლისა შორის მათსა. 22 და დაპყრობისაგან 
ლევიტელთასა და დაპყრობისაგან ქალაქისა საშუალ 
წინამძღვრისა იყოს, საშუალ საზღვართა იუდაისთა და საშუალ 


საზღვართა ბენიამენისთა წინამძღუარსა ეყოს. 23 და ნეშტი 
ტომთაი აღმოსავალთაითმიმართთაგან ვიდრე 
ზღუადმიმართთამდე ბენიამენს - ერთი. 24 და საზღვართაგან 
ბენიამენისთა აღმოსავალთათკერძოთაგან ვიდრე 
ზღვადმიმართამდე სვმეონს - ერთი. 252 და საზღვართაგან 
სვმეონისთა აღმოსავალთაითმიმართთაგან 
ზღუადმიმართთამდე იზაქარს - ერთი. 25 და საზღვართაგან 
იზაქარისთა აღმოსავალადმიმართთაგან ზღუადმიმართთამდე 
ზაბულონს - ერთი. 27 და საზღვართაგან ზაბულონისთა 
აღმოსავალთაითმიმართთაგან ვიდრე ზღუადმიმართთამდე 
გადს - ერთი. 28 და საზღვართაგან გადისთა ვიდრე 
სამხრადმიმართთამდე იყვნენ საზღვარნი მისნი თემანითგან 
და წყლით მარიმოთისა - კადე, სამკვიდრებელად ვიდრე 
ზღუადმდე დიდად. 29 ესე ქუეყანაი, რომელი განუჩინოთ 
ნაწილად ტომთა ისრაილისათა, და ესე ნაწილნი მათნი, - 
იტყვს ადონაი უფალი. 39 - და ესე განსავალნი ქალაქისანი 
ჩრდილოთ კერძონი - ხუთას და ოთხგზის ათასნი საზომით. 31 
და ბჭეები ქალაქისა სახელ-სდვეს ტომთა ისრაცლისათა: ბჭენი 
სამნი ჩრდილოით კერძო, ბჭე რუბენისი - ერთი, ბჭე იუდაისი - 
ერთი, და ბჭე ლევისი - ერთი. 32 და აღმოსავალთაითკერძონი, 
ოთხ გზის ათასი და ხუთასი საზომი, და ბჭენი სამნი: ბჭენი 
იოსეფისი ერთი, და ბჭე ბენიამენისი - ერთი და ბჭე დანისი - 
ერთი. 33 და სამხრადმიმართნი ოთხ ათას დახუთას საზომით, 
და ბჭენი სამ: ბჭე სვმეონისი - ერთი, ბჭე იზაქარისი - ერთი, და 
ბჭე ზაბულონისი - ერთი. 34 და ზღუადმიმართნი ოთხგზის ათას 
და ხუთას საზომით. და ბჭენი სამ: ბჭე გადს - ერთი და ბჭე 
ასირისი - ერთი და ბჭე ნეფთალემისი - ერთი. 3? მომრგულივ 
ათვრამეტ ათასეულებ. და სახელი ქალაქისაი, რომლისაგან 
დღისა იქმნას, უფალი მუნ იყოს - სახელი მისი. 


დანიელ წინასწარმეტყველი 


თავი 1 


1 მეამესა შორის წელსა მეფობისა იოაკიმისსა, მეფისა 
იუდაისსა, მოვიდა ნაბუქოდონოსორ, მეფე ბაბილონისა, 
იერუსალიმად და მოადგა მას. 2 და მისცა უფალმან ყელსა 
შორის მისსა იოაკიმ, მეფე იუდაისაი, და კერძოი ჭურჭელთა 
სახლისა უფლისათაი, და შთაიხუნა იგინი ქუეყანად სენაარად, 
სახიდ ღმრთისა მისისა, და ჭურჭელნი შეიხუნა სახიდ საუნჯისა 
ღმრთისა თვსისა. 3 და ჰრქუა მეფემან ასფანაქს, 
საჭურისმთავარსა თვსსა, შეყვანებად ძეთაგან ტყუეობისა 
ისრაილისა და თესლისაგან მეფობისა და ფორთომმინთაგან 4 
ჭაბუკთა, რომელთა არა იყოს მათ შორის ბიწი, და შუენიერთა 
ხილვითა და გულისხმიერთა ყოველსა შინა სიბრძნესა და 
მცოდნელთა მეცნიერებასა, და განმგონებელთა ცნობასა, 
რომელთა იყო მთავარშესატყვსობაი მათ შორის დგომად 
სახლსა შინა მეფისასა, და სწავლად მათდა ნაწერნი და ენა0 
ქალდეველთაი. ? და განუწესა მათ მეფემან დღისაი- 
დღითიდღედი ტაბლისაგან მეფისა, და ღვნისაგან სასუმელისა 
მისისა და ზრდად მათდა სამ წელს და შემდგომად ამათსა 
დადგინებად მათდა წინაშე მეფისა. 9 და იყო მათ შორის ძეთა 
იუდაისათა: დანიილ, და ანანია, და აზარია და მისაელ. 7 და 
ზედ დაპჰსხნა მათ საჭურისთმთავარმან სახელნი დანიელსა - 
ვალტასარ, და ანანიასა სედრაქ, და მისაილსა - მისაქ, და 
აზარიასა აბედნაქო. 8? და დაიდვა დანიილმან გულსა შორის 
თვსსა, რაითა არა იუსიტყოს ტაბლისაგან მეფისა და ღვნისაგან 
სასუმელისა მისისა, და ევედრა საჭურისთმთავარსა, რაითა 
არა სცეს მისგან. ? და მისცა ღმერთმან დანიელს წყალობაი და 
შეწყნარება წინაშე საჭურისთმთავარისა 19 და ჰრქუა 
საჭურისთმთავარმან დანიილსა: მეშინის მე უფლისა ჩემისა 
მეფისა, დამაწესებელისა საჭმელსა თქუენსა და სასუმელსა. 


ნუსადა იხილნეს პირნი თქუენნი მჭმუნვარენი უფროს ყრმათა 
თანმოჰასაკეთა თქუენთასა და დასაჯოს თავი ჩემი მეფემან. 11 
და თქუა დანიელმან ამელსადის მიმართ, რომელი დაადგინა 
საჭურისთმთავარმან დანიილის ზედა, ანანია, მისაილ და 
აზარიაისსა: 12 და გამოცადენ მონანი შენნი დღეთა ათთა, და 
მომეცემოდენ ჩუენ თესლთაგან, და ვჭამდეთ და წყალსა 
ვსუმიდეთ. 13 და იხილნედ წინაშე შენსა სახენი ჩუენნი, და 
სახენი ყრმათა მჭამელთანი ტაბლასა მეფისასა, და 
ვითარსახედცა იხილო, ქმენ ყრმათა შენთა თანა. 14 და ისმინა 
მათი სიტყვსა ამისებრ და გამოცადნა იგინი ათთა დღეთა შინა. 
15 და შემდგომად დასრულებისა ათთა დღეთასა იხილვნეს 
სახენი მათნი კეთილებ და ძლიერებ ყჟორცნი უფროს ყოველთა 
მჭამელთასა ტაბლასა მეფისასა. 195 და იყო ამელსად 
აღმღებელი სერისა მათისა და ღვნისა სასუმელისა მათისაი, 
და მისცემდა მათ თესლთა, და ყრმათა ოთხთა. 17 მისცა მათ 
ღმერთმან გულისხმის-ყოფაი და ცნობაი ყოველსა შინა 
ღრამმატიკოსობასა და სიბრძნესა. და დანიილ შეატყუებდა 
ყოველსა შორის ხილვასა და ძილისშორისსა. 18 და 
შემდგომად დასრულებისა დღეთაისა, რომელნი თქუნა 
მეფემან შესაყვანებელად მათდა, და შეიყვანნა იგინი 
საჭურისთმთავარმან წინაშე ნაბუქოდონოსორისსა, 19 და 
უბნობა-ყო მათ თანა მეფემან, და არა იპოვნეს ყოველთა 
მათგან მსგავსნი დანიილ და ანანია და მისაილ და 
აზარიაისნი, და დადგეს წინაშე მეფისა, 29 და ყოველსა შინა 
სიტყვსა სიბრძნისა და ზედმიწევნულობისასა, რომელნი იძინა 
მათგან მეფემან, პოვნა იგინი ათწილქმნილნი უფროს 
ყოველთა მსახრვალთა და მოგუთა, მყოფთა ყოველსა შორის 
მეფობასა მისსა. 21 და იქმნა დანიილ ვიდრე წლამდე ერთად 
კვროზ მეფის პირველისა. 


თავი 2 


1 წელსა შინა მეორესა მეფობისა ნაბუქოდონოსორისსა 
იძილისშორისა ნაბუქოდონოსორმან ძილისშორისი და 
განჰკრთა სული მისი და ძილი მისი განიქმნა მისგან. 2 და თქუა 
მეფემან მოწოდებაი მსახრვალთა და მოგუთა და მეწამლეთა 
და ქალდეველთაი მითხრობად მეფისა ძილისშორისი მისი, და 
მოვიდეს და დადგეს წინაშე მეფისა. 3 და ჰრქუა მათ მეფემან: 
ძილისშორისი ვიძილისშორისე და განჰკრთა სული ჩემი 
ცნობად ძილისშორისსა. 4 და ჰრქვეს ქალდეველთა მეფესა 
ასურებრ: მეფე, საუკუნეთამი ცოცხლებდ! შენ უთხარ 
ძილისშორისი ყრმათა შენთა და თანშეტყუება მისი 
მიგითხრათ. ? მიუგო მეფემან და ჰრქუა ქალდეველთა: სიტყუა 
განმეყენა ჩემგან. უკუეთუ უკუე არა მაუწყოთ მე ძილისშორისი 
და თანშეტყუება მისი, წარსაწყმედელად იყუნეთ და სახლნი 
თქუენნი იავარ-იქმნენ. 9 ხოლო უკუეთუ ძილისშორისი და 
შეტყუება მისი მაუწყოთ მე, საცემელნი და ნიჭნი და მრავალი 
პატივი მიიღოთ ჩემგან, გარნა ძილისშორისი და თანაშეტყუება 
მისი მომითხართ მე. 7 მიუგეს მეორედ და თქუეს: მეფემან 
უთხარნ ძილისშორისი ყრმათა მისთა და თანშეტყუება მისი 
მიუთხრათ. 8 და მიუგო მეფემან და ჰრქუა: ჭეშმარიტებისა თანა 
უწყი მე, ვითარმედ ჟამი თქვენი მოწევნულ არს, ვითარცა 
უწყით, რამეთუ განმეყენა ჩემგან სიტყუაი. წ უკეთუ უკუე 
ძილისშორისი არა მომითხრათ მე, და უწყი, ვითარმედ სიტყვა 
მტყუარი და განხრწნილი თანდასდევით თქუმად წინაშე ჩემსა, 
ვიდრემდის არა ჟამი წარყდეს, ძილისშორისი ჩემი მითხართ 
მე, და ვცნა, ვითარმედ თანშეტყუებასაცა მისსა მომითხრობთ 
მე, 1? მიუგეს კუალად ქალდეველთა წინაშე მეფისა და თქუეს: 
არა არს კაცი ყმელსა ზედა, რომელი სიტყვსა უწყებად მეფისა 
შემძლებელ იქმნეს, ვინაითგან ყოველი მეფე დიდი და 
მთავარი სიტყუასა ეგევითარსა არა ჰკითხავს ყოველსა 
მსახრვალსა, მოგუსა ქალდეველსა, 11 რამეთუ სიტყვა, 
რომელსა მეფე იკითხავს, მძიმე არს, და სხუა არა არს, 


რომელმან მიუთხრას იგი წინაშე მეფისა, გარნა თუ ღმერთნი, 
რომელთაი არა არს მკვდრობაი ყოვლისა თანა ყორცისა, 
ვინაიცა არ ეგების ქმნაი, ვითარ ჰგონებ. 12 მაშინ მეფემან 
გულისწყრომისა მიერ და რისხვისა მრავლისა თქუა წარწყმედა 
ყოველთა ბრძენთა ბაბილონისათა, 13 და რწმენაი გამოვიდა 
და ბრძენნი მოიკლვოდეს, და იძინეს დანიილ და მოყუასნი 
მისნი სიკუდილად. 1“ მაშინ დანიილმან მიუგო განზრახვაი და 
ჯერ-ჩინებაი არიოქს, მთავარმზარაულსა მეფისასა, რომელი 
გამოვიდა მოწყუედად ბრძენთა ბაბილონისათა, და ჰკითხვიდა 
მას მეტყუელი: მთავარო მეფისაო, 15 რალისათვს გამოვიდა ჯერ- 
ჩინებაი ესე უსახური პირისაგან მეფისა? მაშინ აუწყა სიტყვა 
არიოქმან დანიილს. 15 და დანიილი შევიდა და ევედრა 
მეფესა, რითა ჟამი მისცეს მას და თანშეტყვება მისი მიუთხრას 
მეფესა. 17 და შევიდა დანიილი სახიდ თვსა, და ანანიას და 
მისაილს და აზარიას აცნობა სიტყუა, 18 და წყალობათა 
ეძიებდა ღმრთისაგან ცისაისა საიდუმლოისა ამისთვს, რათა არ 
წარწყმდენ დანიილი და მეგობარნი მისნი ნეშტთა თანა 
ბრძენთა ბაბილონისათა. 19 მაშინ დანიილსა ჩუენებასა შინა 
ღამისასა საიდუმლოი გამოეცხადა და აკურთხა ღმერთი ცისაი 
დანიილმან. 29 და თქუა: იყავნ სახლი ღმრთისაი კურთხეულ 
საუკუნითგან და ვიდრე საუკუნომდე, რამეთუ სიბრძნე და 
გულისხმის-ყოფაი და ძალი მისი არს 21 და იგი სცვალებს 
წამთა და ჟამთა, დაადგენს მეფეთა და გარდაადგენს, მისცემს 
სიბრძნესა ბრძენთა და ცნობასა მეცნიერთა გულისხმის- 
ყოფისათა, 22 იგი გამოაცხადებს ღრმათა და დაფარულთა, 
მეცნიერი ბნელისშინათაი, და ნათელი მის თანა არს. 23 შენ, 
ღმერთსა მამათა ჩემთასა, აღგიარებ და გაქებ, რამეთუ 
სიძრძნე, ძალი მომეც მე და მაუწყენ მე, რომელნი ვითხოენით 
შენგან და სიტყუაი მეფისაი მაუწყე მე. 24 და მოვიდა დანიილ 
არიოქის მიმართ, რომელი დაადგინა მეფემან წარწყმედად 
ბრძენთა ბაბილონისათა, და ჰრქუა მას: ბრძენთა მათ 
ბაბილონისათა ნუ წარსწყმედ, ხოლო შემიყვანე მე წინაშე 
მეფისა და თანშეტყუებაი ჩუენებისაი მიუთხრა მეფესა. 25 მაშინ 
არიოქმან სწრაფისა თანა შეიყვანა დანიილ წინაშე მეფისა და 


ჰრქუა მას: ვპოე მამაკაცი ძეთა შორის ტყუეობისა იუდაისთა, 
რომელმანცა თანშეტყუებაი მიუთხრას მეფესა. 25 და მიუგო 
მეფემან და ჰრქუა დანიილსა, რომლისა სახელი ვალტასარ: 
უკუეთუ ძალ-გიც თხრობად ჩემდა ძილისშორისი, რომელი 
ვიხილე, და თანშეტყუება მისი? 27 და მიუგო დანიილმან წინაშე 
მეფისა და თქუა: საიდუმლოი, რომელსა მეფე იკითხავს, არა 
არს ბრძენთა, მოგუთა, მსახრვალთა, ზაღარინელთაი 
მითხრობად მეფისა. 28 არამედ არს ღმერთი ცისა შორის 
გამომაცხადებელი საიდუმლოისაი. და აუწყნა მეფესა 
ნაბუქოდონოსორს, რომელნი ჯერ-არიან ქმნად 
უკუანაისკნელთა დღეთასა, ძილისშორისი შენი და ხილვაი 
თავისა შენისა საწოლსა ზედა შენსა, ესე არს, მეფე, 29 
გულისზრახვანი შენნი საწოლსა შენსა ზედა აღვიდეს, რაი ჯერ- 
არს ქმნად ამათსა შემდგომად და გამომაცხადებელმან 
საიდუმლოთამან მაუწყნა მე, რომელთაი ჯერ-არს ქმნაი. 39 და 
მე არა სიბრძნისა მიერ მყოფისა ჩემ შორის უფროს ყოველთა 
ცოცხალთასა საიდმლოი ესე გამომიცხადა, არამედ 
თანშეტყუებასა უწყებისათვს მეფესა, რაითა გულისზრახვანი 
გულისა შენისანი სცნნე. 31 შენ, მეფე, ჰხედევდ, და, აჰა, ხატი 
ერთი დიდი. და ხატი იგი და შესახედავი მისი საშინელ 
მდგომარე წინაშე პირსა შენსა, და ხილვაი მისი საშინელ, ხატი, 
32 რომლისა თავი ოქროისა წმიდისა, ყელნი და მკერდი და 
მკლავნი მისნი ვეცხლნი, მუცელი და თეძონი რვალისა, 33 და 
ბარკალნი რკინანი, ფერკნი კერძოითა, რომლითამე უკუე 
რკინისანი, და კერძოითა კეცისანი. 34 ჰხედევდ, ვიდრე არა 
გამოეკუეთა ლოდი მთისაგან თვნიერ ყელთასა, და დაეკუეთა 
ხატსა ფერვთა ზედა რკინისათა და კეცისათა, და დააწულილნა 
იგინი სრულიად. 32 მაშინ დამწულილდეს ერთბამად კეცი, 
რკინაი, რვალი, ვეცხლი, ოქროი, და იქმნეს, ვითარცა მტუერი 
კალოისაგან ზაფხულისაისა, და აღიღო იგი სიმრავლემან 
სულისამან, და ყოველი ადგილი არა იპოვა მათი, და ლოღი 
დაკუეთებული ხატისაი იქმნა მთა დიდ, და აღავსო ყოველი 
ქუეყანა. 30 ესე არს ძილისშორისი და თანშეტყუებაი მისი 
ვთქუათ წინაშე მეფისა. 37 შენ, მეფე, მეფეი მეფეთაი, 
რომელსა ღმერთმან ცისამან მეფობაი ძლიერი და მტკიცე და 


პატიოსანი მოგცა შენ. 398 ყოველსა შორის ადგილსა, სადა 
მკვდრ არიან ძენი კაცთანი, მყეცნი ველისანი, მფრინველნი 
ცისანი და თევზნი ზღვსანი, მოგცნა ყელსა შინა შენსა, და 
დაგადგინა შენ უფლად ყოველთა; შენ ხარ თავი ოქროისაი. 39 
და შემდგომად შენსა აღდგეს მეფობაი სხუაი, უდარესი შენი, 
და მეფობაი მესამე, რომელ არს რვალი, რომელი ეუფლოს 
ყოველსა ქუეყანასა, 49 და მეფობაი მეოთხე იყოს ძლიერ, 
ვითარცა რკინაი, რამეთუ, ვითარსახედ რკინაი დაამწულილებს 
და დაჰმწყსის ყოველთა, ეგრეთ დაამწულილნეს და დამწყსნეს 
ყოველნი. 41 და რამეთუ იხილენ ფერჭვნი და თითნი კერძოდ 
უკუე რკინისანი და კერძოდ კეცისანი - მეფობა განწვალებული 
იყო და ძირისაგან რკინისა იყო მის შორის, ვითარსახედ 
იხილე რკინაი, აღრეული კეცსა თივისასა, 42 და თითნი 
ფერვთანი, ზოგნი უკუე რკინისანი, ხოლო ზოგნი კეცისანი, და 
ზოგი მეფობისაი იყოს ძლიერ, და მისგან იყოს შემუსრვილი. 43 
და რამეთუ იხილე რკინა, აღრეული კეცსა თიჭისასა, 
თანაღრეულნი იყუნენ თესლთა შორის კაცთასა და არა იყვნენ 
თანაღწებულნი, ესრეთსახედ მათსა, ვითარ-იგი რკინა არ 
თანაღეზავების კეცსა. 44% და დღეთა შინა მათ მეფესათასა 
აღადგინოს ღმერთმან ცისამან მეფობა, რომელი 
საუკუნეთადმი არა განიხრწნას, და მეფობაი მისი ერსა სხუასა 
არა დაუშთეს და დააწულილნეს და განფიწლნეს მეფობანი 
ყოველნი, და იგი აღდგეს საუკუნეთადმი. “2 ვითარგუარად 
იხილეს, რამეთუ მთისაგან გამოეკუეთა ლოდი თვნიერ 
ჭქელთასა, და დააწულილა კეცი, რკინაი, რვალი, ვეცხლი, 
ოქროი, - ღმერთმან დიდმან აუწყა მეფესა, რომელთა ჯერ-არს 
ქმნა ამათი, და ჭეშმარიტი ძილისშორისი და სარწმუნო 
თანშეტყუებაი მისი. 49 მაშინ მეფე ნაბუქოდონოსორ დავარდა 
პირსა ზედა და დანიელსა თაყძუანი-სცა და მანანალ და 
სულნელნი შეწირნა მისსა. 47 და მიმგებელმან მეფემან ჰრქვა 
მას: ჭეშმარიტებით ღმერთი თქუენი იგი არს ღმერთ ღმერთთა, 
და უფალი უფალთა, და მეუფე მეფეთა და გამომაცხადებელ 
საიდუმლოთა, რამეთუ შეუძლე გამოცხადებად საიდუმლოი 
ესე. 49 და განადიდა მეფემან დანიილ და საცემელნი დიდნი 
და მრავალნი მისცნა მას. და დაადგინა იგი ყოველსა ზედა 


სოფელსა ბაბილონისასა და მთავრად სატრაპესთა და 
ყოველთა ზედა ბრძენთა ბაბილონისათა. 4? და დანიილმან 
ითხოვა მეფისაგან და დაადგინნა საქმეთა ზედა სოფლისა 
ბაბილონისათა სედრაქ, მისაქ და აბედნაქო. და დანიილ იყო 
ეზოსა შინა მეფისა. 


თავი 3 


1 წელთა რვადაათთა ნაბუქოდონოსორ მეფემან ქმნა ხატი 
ოქროსაი, სიმაღლე მისი წყრთათა სამოცთა და სივრცე მისი 
წყრთათა ექუსთა. და აღდგა იგი ველსა შორის დეირასა, 
სოფელსა შინა ბაბილონსა. 2? და ნაბუქოდონოსორ მეფემან 
წარავლინა შეკრებად ყოველთა მის ქუეშეთა, და სატრაპეზთა, 
და ადგილისმთავართა, წინამძღვართა მძლავრთა, და 
ქელმწიფებათზედათა და ყოველთა მთავართა სოფელთასა 
მოსლვად ენკენიათა ხატისათა, რომელი აღდგა 
ნაბუქოდონოსორ მეფემან. 3 და შეკრბეს ადგილისმთავარნი, 
ვპატოსნი, სპასპეტნი, წინამძღუარნი დიდნი, 
ჭყელმწიფებათზედანი, ყოველნი მთავარნი სოფელთანი 
მოსლვად ენკენიობასა ხატისასა, რომელი აღდგა 
ნაბუქოდონოსორ მეფემან, და დგეს წინაშე ხატისა, რომელი 
აღდგა ნაბუქოდონოსორ. 4“ და ქადაგი ყჟმობდა ძლიერებისა 
თანა: თქუენ გეტყვ, ნათესავთა, ერთა, ტომთა, ენათა, 2 
რომელსაცა ჟამსა გესმასყე ყმისა საყვრისა, სასტვნველისა და 
ქნარისა, სამვიკისა, და საფსალმონისა, და თანმეჟმეობისა და 
ყოვლისა ნათესავისა მუსიკთაისა, დამრდომთა თაყვანის-ეცით 
ხატსა ოქროსასა, რომელი აღდგა ნაბუქოდონოსორ მეფემან. 9 
და რომელმანცა არა თაყუანის-სცეს, მასვე ჟამსა შევარდეს 
საყმილისა მიმართ ცეცხლისაისა მგზებარისა. 7 და იყო, ოდეს 
ესმოდის ერთა კმისა საყვრისა, სასტვნველისა და ქნარისა, 
სამვიკისა, და საფსალმუნისა, და თანმეჟმეობისა, და ყოვლისა 
ნათესავისა მუსიკთაისა, დამრდომნი ერნი, ტომნი, ენანი 
თაყვანის-სცემდეს ხატსა ოქროისასა, რომელი აღდგა 
ნაბუქოდონოსორ მეფემან წინაშე ამისსა. 8 მაშინ მოუყდეს 
მამრნი ქალდეველნი და შეასმენდეს იუდეანთა, და 
მიმგებელთა პრქუეს მეფესა ნაბუქოდონოსორს: 9? მეფეი 
საუკუნეთადმი ცოცხლებდინ! 19 შენ, მეფე, დასდევ რწმენაი: 
ყოველმან კაცმან, რომელმანცა ისმინოს კმისა საყვრისა, 
სასტვნველისა, და ქნარისა, სამვიკისა, და საფსალმუნისა, და 


თანმეჟმეობისა და ყოვლისა ნათესავისა მუსიკთაისა, 11 
დავარდეს და თაყუანი-სცეს ხატსა ოქროისასა; და რომელმან 
უკუეთუ არდავრდომილმან თაყუანი-სცეს, შევარდეს საყმილისა 
მიმართ ცეცხლისაისა აგზებულისა. 12 არიან უკუე მამრნი 
იუდეანნი, რომელნი დაადგინენ საქმეთა ზედა სოფლისა 
ბაბილონისათა: სედრაკ, მისაკ, აბედნაქო; მათ მამრთა არა 
უსმინეს რწმენასა შენსა და ღმერთთა შენთა არმკუთველ არიან 
და ხატსა ოქროსასა, რომელი აღსდგი, არ თაყუანის-სცემენ. 13 
მაშინ ნაბუქოდონოსორ გულისწყრომისა თანა და რისხვისა 
თქუა მოყვანებად სედრაკ, მისაკ და აბედნაქოსი; და მამრნი 
იგი მოიყვანნეს წინაშე მეფისა. 1“ და მიუგო ნაბუქოდონოსორ 
და ჰრქუა მათ: უკუეთუ ჭეშმარიტად, სედრაკ, მისაკ და 
ავდენაღო, ღმერთთა ჩემთა არამკუთნველ ხართ და ხატსა 
ოქროსასა, რომელი აღვსდგი, არ თაყუანის-სცემთ? 1? აწ უკუე, 
უკეთუ გაქუსყე მზად, რაითა, ვითარცა გესმასყე ყმისა 
საყვრისა, სასტვნველისა, და ქნარისა, სამვიკისა, და 
საფსალმუნისა, და თანმეჟმეობისა და ყოვლისა ნათესავისა 
მუსიკთაისა, დავრდომილთა თაყუანი-სცეთ ხატსა, რომელი 
შევქმენ. ხოლო უკუეთუ არ თაყუანის-სცეთ, მასვე ჟამსა 
შესცვვეთ საყმილისა მიმართ ცეცხლისაისა მგზებარისა. და ვინ 
არს ღმერთი, რომელმან განგარინნეს თქუენ ყჟყელთაგან 
ჩემთა? 15 და მიუგეს სედრაკ, მისაკ და ავდენაგო, მეტყუელთა, 
მეფესა ნაბუქოდონოსორსა: არა საყმარად მაქუს ჩუენ სიტყვსა 
ამისთვს მიგებად შენდა, 17 რამეთუ არს ღმერთი ჩუენი ცათა 
შინა, რომელსა განმკუთნველ ვართ, შემძლებელი განრინებად 
ჩუენდა საჭმილისაგან ცეცხლისაისა მგზებარისა და 
ჭელთაგანცა შენთა მივსნნეს ჩუენ. 18 და უკუეთუ არა საცნაურ 
იყვნენ შენდა, მეფე, ვითარმედ ღმერთთა შენთა არა 
ვეკუთნვით და ხატსა ოქროსასა, რომელი აღსდგი, არ 
თაყუანის-ვსცემთ. 1? მაშინ ნაბუქოდონოსორ აღივსო 
გულისწყრომითა და შესახედავი პირისა მისისა იცვალა 
სედრახს ზედა, მისაქს, ავდენაქოს, და თქუა აღგზნებად 
საყმილი შვდწილად, ვიდრე არა სრულიად აღატქედეს, 29 და 
მამრთა, ძლიერთა ძალითა, ჰრქუა, შემკრველთა სედრახ, 
მისახ, ავდენაღოისთა, შეთხევაი საყმილისა მიმართ 


ცეცხლისაისა მგზებარისა. 21 მაშინ მამრნი იგი შეიკრნეს 
სარავარებისა თანა მათისა, და ტიარებისა, და პერიკნიმებისა 
და შესამოსლებისა მათისა. და შევარდეს შორის საყმილისა 
ცეცხლისაისა მგზებარისა, 22 ვინათგან სიტყუა მეფისა უფროს 
განძლიერდა და საჟყმილი აღეტყინა შვდწილ უმეტეს. 23 და 
კაცთა მათ შემასმენელთა სედრაქ მისაქ, ავდენაქოისთა 
მოსწყუედდა მათ ალი ცეცხლისაი გარემოს და მამრნი იგი, 
სედრაქ, მისაქ და აბედნაქო, შეცვვეს საშუალ საყმილისა 
ცეცხლისაისა მგზებარისა შეკრულნი. 24 I#I და ვიდოდეს 
საშუალ მის ალისა, უგალობდეს ღმერთსა და აკურთხევდეს 
უფალსა. 22 და წარდგომილმან შორის მათსა აზარია ილოცა 
ესრეთ, და აღმაღებელმან პირისა თვსისამან შორის ცეცხლისა 
თქუა: 20 კურთხეულ ხარ შენ, უფალო ღმერთო მამათა 
ჩუენთაო, და ქებულ და დიდებულ არს სახელი შენი 
საუკუნეთამდი, 27 რამეთუ მართალ ხარ ყოველთა ზედა, 
რომელნი მიყვენ ჩუენ, და ყოველნი საქმენი შენნი ჭეშმარიტებ, 
და წრფელ გზანი შენნი და ყოველნი გზანი შენნი ჭეშმარიტებ. 
28 და მშჯავრითა ჭეშმარიტებისათა ჰყავ ყოველთაებრ, 
რომელნი მოაწიენ ჩუენ ზედა, და ქალაქსა ზედა წმიდასა 
მამათა ჩუენთასა იერუსალიმსა, და რამეთუ ჭეშმარიტებისა 
მიერ და მსჯავრისა მოაწიენ ესე ყოველნი ჩვენ ზედა ცოდვათა 
ჩუენთათვს, 2? რამეთუ ვცოდეთ და ვიუსჯულოეთ 
განდგომილთა შენგან და ვცოდვთ ყოველთაგან, 39 და 
მცნებათა შენთა არა ვისმინეთ, არცა დავიცევით, და არცა 
ვყავთ, ვითარ-იგი მამცენ ჩუენ, რაითა კეთილ იქმნეს ჩუენდა. 
31 და ყოველნი, რავდენნი მოაწიენ ჩუენ ზედა, და ყოველნი, 
რავდენნი მიყვენ, მართლისა მიერ მსჯავრისა მიყვენ. 32 და 
მიმცენ ჩუენ ჟელთა მტერთა უსჯულოთა, ფიცხელთა, 
განდგომილთა და მეფისა ცრუსა და უუსჯულოესსა უფროს 
ყოვლისა ქუეყანისა. 33 და აწ არა არს ჩუენი აღება პირისა, 
სირცხვლი და ყუედრება იქმნა მონათა შენთა და 
მმსახურებელთა შენთა. 34 ნუ განმცემ სრულიად სახელისა 
შენისათვს და ნუ განაქარვებ აღთქმასა შენსა, 32 და ნუ 
განმაყენებ წყალობასა შენსა ჩუენგან აბრაჰამისთვს 


შეყუარებულისა შენ მიერ, და ისაკ მონისა შენისა და ისრაილ 
წმიდისა შენისა, 38 რომელთა სთქუ მათდა მიმართ 
მეტყუელმან: განვამრავლო თესლი თქუენი, ვითარცა 
ვარსკულავნი ცისანი, და ვითარცა ქვშა ბაგისა თანა ზღვსა, 37 
რამეთუ, მეუფეო, შევმცირდით უფროს ყოველთა ნათესავთა 
და ვართ მდაბალნი ყოველსა შორის ქუეყანასა დღეს ცოდვათა 
ჩვენთათვს. 38 და არა არს ჟამსა ამას მთავარი, და 
წინაისწარმეტყუელი, და წინამძღუარი, არცა 
ყოვლადდასაწველი, არცა მსხუერპლი, არცა შესაწირავი, არცა 
საკუმეველი, არცა ადგილი ნაყოფებად წინაშე შენსა. 3? და 
პოვნად წყალობაი, არამედ სულისა მიერ შემუსრვილისა და 
მბერავისა სიმდაბლისაისა შემიწყნარე, 49 ვითარცა 
ყოვლადდასაწველებისა მიერ ვერძთა და კუროთაისა, და 
ვითარცა ბევრებისა მიერ კრავთა პოხიერთაისა, ესრეთ 
იქმენინ მსხუერპლი ჩუენი წინაშე შენსა, უფალო, დღეს, და 
სრულ-ჰყავ შემდგომად შენსა, რამეთუ არა არს სირცხვლი 
მოსავთა შენდამი. 41 და აწ შეგიდგთ ყოვლისა მიერ გულისა 
და გეშიშვით შენ და ვეძიებთ პირსა შენსა. “2 ნუ მარცხუენ ჩუენ, 
არამედ ყავ ჩუენ თანა სახიერებისაებრ შენისა და 
სიმრავლისაებრ წყალობისა შენისა, 43 და განმარინენ ჩუენ 
საკვრველებათაებრ შენთა და ეც დიდებაი სახელსა შენსა, 
უფალო! ““ და სირცხვლეულ იქმნედ ყოველნი მაჩუენებელნი 
მონათა შენთა ძვრებსა და კდემულ იყუნენ ყოვლისაგან 
მძლავრებისა, და ძალი მათი შემუსრენ. 42 ცნედ, რამეთუ შენ 
ხარ უფალი ღმერთი მხოლო და დიდებული ყოველსა ზედა 
მკვდროანსა. 46 და არ დასცხრებოდეს, რომელთა შესთხინეს 
მსახურნი მეფისანი, მაგზებელნი საყმილსა, ნავთსა და ფისსა, 
ნაძეძსა და ნასხლევსა. 47 და გარდაეცემოდა ალი ზედაით 
საყმილისა წყრთათა ორმეოცდაცხრათა, 48 და მოგზნნა და 
მოწუნა, რომელნი პოვნა გარემოის საყმილისა 
ქალდეველთაგანნი, 49 ხოლო ანგელოზი უფლისაი 
თანაშთავიდა მყის აზარიაეთსა საჭმილად მიმართ და განყარა 
ალი ცეცხლისა საყმილისაგან. 29 და ყო შორის საყმილისა, 
ვითარცა სული ცუარისა, ვითარცა-რაი მსტვნავი, და არ შეეხო 


მათ ყოვლითურთ ცეცხლი მათდა, და არ შეაწუხნა იგინი და არ 
აღაშფოთნა იგინი. 21 მაშინ სამნივე, ვითარცა ერთისაგან 
პირისა, აქებდეს და აკურთხევდეს და ადიდებდეს ღმერთსა, 
საყჟმილსა შორის მეტყუელნი: 232 კურთხეულ ხარ, უფალო, 
ღმერთო მამათა ჩუენთაო, და ქებულ და ზეშთა ამაღლებულ 
საუკუნეთა, და კურთხეულ სახელი დიდებისა შენისა წმიდაი და 
ზეშთა ქებულ და ზეშთა ამაღლებულ საუკუნეთა, 23 კურთხეულ 
ხარ ტაძარსა შორის წმიდისა დიდებისა შენისასა, და ზეშთა 
ქებულ და ზეშთა დიდებულ საუკუნეთა, წ“ კურთხეულ ხარ 
მხედველი უფსკრულთა, მჯდომარე ქერაბინთა ზედა, და ზეშთა 
ქებულ და ზეშთა ამაღლებულ საუკუნეთა, 2? კურთხეულ ხარ 
საყდარსა ზედა მეფობისა შენისასა და ზეშთა ქებულ და ზეშთა 
ამაღლებულ საუკუნეთა, 2395 კურთხეულ ხარ სამყაროსა შორის 
ცისასა და ზეშთა ქებულ და ზეშთა ამაღლებულ საუკუნეთა. 27 
აკურთხევდით ყოველნი საქმენი უფლსანი უფალსა, 
უგალობდით და ზეშთა ამაღლებდით მას საუკუნეთა. 38 
აკურთხევდით ანგელოზნი უფლისანი უფალსა, უგალობდით 
და ზეშთა ამაღლებდით მას საუკუნეთა. 2? აკურთხევდით ცანი 
უფალსა, უგალობდით და ზეშთა ამაღლებდით მას საუკუნეთა. 
60 აკურთხევდით წყალნი ყოველნი, ზეშთაზენი ცათანი, 
უფალსა, უგალობდით და ზეშთა ამაღლებდით მას საუკუნეთა. 
61 აკურთხევდით ყოველნი ძალნი უფლისანი უფალსა, 
უგალობდით და ზეშთა ამაღლებდით მას საუკუნეთა. 52 
აკურთხევდით მზე და მთოვარე უფალსა, უგალობდით და 
ზეშთა ამაღლებდით მას საუკუნეთა. 953 აკურთხევდით 
ვარსკულავნი ცისანი უფალსა, უგალობდით და ზეშთა 
ამაღლებდით მას საუკუნეთა. 94 აკურთხევდით ყოველნი 
წვმანი და ცუარი უფალსა, უგალობდით და ზეშთა 
ამაღლებდით მას საუკუნეთა. 92 აკურთხევდით ყოველნი ქარნი 
უფალსა, უგალობდით და ზეშთა ამაღლებდით მას საუკუნეთა. 
66 აკურთხევდით ცეცხლი და სიცხე უფალსა, უგალობდით და 
ზეშთა ამაღლებდით მას საუკუნეთა. 97 აკურთხევდით ნეფხუა 
და მწველი უფალსა, უგალობდით და ზეშთა ამაღლებდით მას 
საუკუნეთა, 58 აკურთხევდით ცუარნი და ღრუბელნი უფალსა, 


უგალობდით და ზეშთა ამაღლებდით მას საუკუნეთა. 99 
აკურთხევდით ყინელი, ნეფხვა უფალსა, უგალობდით და 
ზეშთა ამაღლებდით მას საუკუნეთა. 79 აკურთხევდით 
თრთვლნი და თოვლნი უფალსა, უგალობდით და ზეშთა 
ამაღლებდით მას საუკუნეთა. 71 აკურთხევდით ღამენი და 
დღენი უფალსა, უგალობდით და ზეშთა ამაღლებდით მას 
საუკუნეთა. 72 აკურთხევდით ნათელი და ბნელი უფალსა, 
უგალობდით და ზეშთა ამაღლებდით მას საუკუნეთა. 73 
აკურთხევდით ელვანი და ღრუბელნი უფალსა, უგალობდით 
და ზეშთა ამაღლებდით მას საუკუნეთა. 74 აკურთხევდით 
ქუეყანაი უფალსა, უგალობდით და ზეშთა ამაღლებდით მას 
საუკუნეთა. 72 აკურთხევდით მთანი და ბორცვნი უფალსა, 
უგალობდით და ზეშთა ამაღლებდით მას საუკუნეთა. 79 
აკურთხევდით ყოველნი მცენარენი ქუეყანისა შორის უფალსა, 
უგალობდით და ზეშთა ამაღლებდით მას საუკუნეთა. 77 
აკურთხევდით წყაროები უფალსა, უგალობდით და ზეშთა 
ამაღლებდით მას საუკუნეთა. 78 აკურთხევდით ზღუანი და 
მდინარენი უფალსა, უგალობდით და ზეშთა ამაღლებდით მას 
საუკუნეთა. 7? აკურთხევდით ვეშაპნი და ყოველნი მოძრავნი 
წყალთა შორის უფალსა, უგალობდით და ზეშთა ამაღლებდით 
მას საუკუნეთა. 8? აკურთხევდით ყოველნი მფრინველნი ცისანი 
უფალსა, უგალობდით და ზეშთა ამაღლებდით მას საუკუნეთა. 
81 აკურთხევდით მჟეცნი და ყოველნი საცხოვარნი უფალსა, 
უგალობდით და ზეშთა ამაღლებდით მას საუკუნეთა. 82 
აკურთხევდით ძენი კაცთანი უფალსა, უგალობდით და ზეშთა 
ამაღლებდით მას საუკუნეთა. 83 აკურთხევდით ძენი 
ისრაცლისანი უფალსა, უგალობდით და ზეშთა ამაღლებდით 
მას საუკუნეთა. 81 აკურთხევდით მღდელნი უფლისანი უფალსა, 
უგალობდით და ზეშთა ამაღლებდით მას საუკუნეთა. 82 
აკურთხევდით მონანი უფლისანი უფალსა, უგალობდით და 
ზეშთა ამაღლებდით მას საუკუნეთა. 856 აკურთხევდით სულნი 
და მბერავნი მართალნი უფალსა, უგალობდით და ზეშთა 
ამაღლებდით მას საუკუნეთა. 87 აკურთხევდით ღირსნი და 
მდაბალნი უფალსა, უგალობდით და ზეშთა ამაღლებდით მას 


საუკუნეთა. 88 აკურთხევდით ანანია, აზარია და მისაილ 
უფალსა, უგალობდით და ზეშთა ამაღლებდით მას საუკუნეთა, 
რამეთუ განმარინნა ჩვენ ჯოჯოხეთისაგან და ყელისა 
სიკუდილისაისა მაცხოვნნა ჩუენ, და გამომივსნნა ჩუენ საშუალ 
მგზებარისაგან ალისა და საშუალისაგან ცეცხლისა მივსნნა 
ჩუენ, 89% აღუარებდით უფალსა, რამეთუ ტკბილ არს, რამეთუ 
უკუნისამდე არს წყალობა მისი. 99 აკურთხევდით 
მსახურებელნი უფალსა ღმერთსა ღმერთთასა, უგალობდით და 
აღუარებდით, რამეთუ ყოველთა საუკუნეთადმი წყალობა მისი. 
91 და ნაბუქოდონოსორსა ესმა მგალობელთა და დაუკვრდა. 
და აღდგა სწრაფისა თანა და ჰრქუა დიდ-დიდთა თვსთა: არა 
მამრნი სამნი შევსთხიენითა საშუალ ცეცხლისა 
შებორკილებულნი? და ჰრქუეს მეფესა: ჭეშმარიტად, მეფე. 32 
და მიმგებელმან თქუა მეფემან: ხოლო ვითარმე ვხედავ 
მამრთა ოთხთა ყსნილთა და მოარულთა საშუალ ცეცხლისა და 
განყოფილებაი არა არს მათ შორის? და ხილვაი მეოთხისაი 
მსგავს არს ძისა ღმრთისა. 893 მაშინ მოუყდა ნაბუქოდონოსორ 
კარისა მიმართ საჭუმილისა ცეცხლისაისა მგზებარისა და თქუა: 
სედრაქ, მისაქ, აბედნაქო, მონანი ღმრთისა მაღლისანი, 
გამოვედით და მოვედით! და გამოვიდეს სედრაქ, მისაქ, 
აბედენაქო საშუალისაგან ცეცხლისა. 94 და შემოკრბეს 
სატრაპესნი და სპისმყუანნი, და ადგილისმთავარნი და 
ძლიერნი მეფისანი და ჰხედვიდეს მამაკაცთა მათ, რამეთუ ვერ 
ეუფლა ცეცხლი სხეულთა მათთა, და თმაი თავისა მათისაი არ 
შეიტუსა და სარავარნი მათნი არა განირყუნეს, და საყნოსი 
ცეცხლისაი არა იყო მათ შორის. 9” და თაყვანის-სცა წინაშე 
მათსა მეფემან უფალსა, და მიუგო ნაბუქოდონოსორ და თქუა: 
კურთხეულ არს ღმერთი სედრაქ, მისაქ და აბედნაქოსი, 
რომელმან მოავლინა ანგელოზი მისი და განარინნა მონანი 
მისნი, რამეთუ ესვიდეს მისდამი, და სიტყუა მეფისა 
უგულებელს-ყვეს და განსცნეს სხეულნი მათნი, რათა არა 
მკუთნველ იქმნენ, არცა თაყუანის-სცენ ყოველსავე ღმერთსა, 
არამედ ღმერთსა ხოლო მათსა. % და მე დავსდებ რწმენასა, 
რაითა ყოველმან ერმან, ტომმან, ენამან, რომელმან უკუეთუ 
თქუას გმობაი ძვნად ღმრთისა სედრაქ, მისაქ და აბედნაქოსსა, 


წარსაწყმედელად იყოს და სახლნი მათნი დასატაცებელად, 
ვინათგან არა ვინ არს ღმერთი სხუაი, რომელიმცა შემძლებელ 
იყოს ყსნად ესრეთ. 97 მაშინ მეფემან წარმართნა სედრაქ, 
მისაქ და აბედნაქო სოფელსა მას ბაბილოვნისასა და 
აღაორძინნა იგინი და ღირს-ყო წინამძღუანვად ყოველთა 
ჰურიათა, რომელნი იყვნეს სამეფოსა ქუეშე მისსა: 98 
ნაბუქოდონოსორ მეფე ყოველთა ერთა, ტომთა, ენათა, 
მყოფთა ყოველთა შორის ქუეყანასა, მშვდობა თქვენი 
განმრავლდინ. 8? სასწაულნი და ნიშნი, რომელნი ქმნნა 
ღმერთმან მაღალმან ჩემ თანა, სათნო იქმნა წინაშე ჩემსა 
მითხრობად თქუენდა, 199 ვითარცა დიდნი და ძლიერნი, და 
ვითარცა დიდ და ძლიერ არს მეფობა მისი. მეფობა მისი - 
მეფობა საუკუნე და ყჟელმწიფება მისი ნათესავამდე და 
ნათესავად. 


თავი 4 


1 მე, ნაბუქოდონოსორ, წარმართებით ვიყავ სახლსა შორის 
ჩემსა და კეთილმყუავან საყდარსა ზედა ჩემსა. 2 ძილისშორისი 
ვიხილე და შემაშინა მე. და შევშფოთენ საწოლსა ზედა ჩემსა 
და ხილვათა თავისა ჩემისათა აღმაშფოთეს მე. 3 და ჩემ მიერ 
დაიდვა რწმენაი შემოყვანებად წინაშე ჩემსა ყოველთა 
ბრძენთა ბაბილონისათა, რაითა თანშეტყუებაი 
ძილისშორისისაი მაუწყონ მე. 4 და შემოვიდოდეს მსახრვალნი, 
მოგუნი, ღაზარისნი, ქალდეველნი, და ძილისშორისი მე ვთქუ 
წინაშე მათსა, და თანშეტყუება მისი არა მაუწყეს მე, ? ვიდრე 
არა სხუაი ვინმე შემოვიდა წინაშე ჩემსა დანიილი, რომლისა 
სახელი ვალტასარ, სახელისაებრ ღმრთისა ჩუენისა, რომელსა 
სული ღმრთისა წმიდაი აქუს მის შორის და მე ძილისშორისი 
წინაშე მისსა ვთქუ. 9 ვალტასარ, მთავარო მსახრვალთაო, 
რომლისა მე უწყი, ვითარმედ სული ღმრთისაი წმიდაი შენ 
შორის და ყოველი საიდუმლო არშეუძლებელ არს შენდა, 
ისმინე ხილვაი ძილისშორისისაი, რომელი ვიხილე და 
თანშეტყუება მისი მითხარ მე. 7 და ხილვანი თავისა ჩემისანი 
საწოლსა ჩემსა ზედა, ვხედევდ, და, აჰა, ხე შორის ქუეყანისა 
და სიმაღლე მისი მრავალ. 8 განდიდნა ხე და განძლიერდა; 
და სიმაღლე მისი მისწუდა ვიდრე ცამდე და სივრცე მისი 
კიდეთა ყოვლისა ქუეყანისათა, ? ფურცელნი მისნი შუენიერებ 
და ნაყოფი მისი მრავალ, და საზრდელი ყოველთაი მის შორის 
და მის ქუეშე დაიმკვდრებდეს მჭეცნი ველურნი და რტოთა 
მისთა შორის მყოფობდეს მფრინველნი ცისანი, მისგან 
იზრდებოდა ყოველი ჭორცი. 19 ვხედევდ ხილვასა შინა 
ღამისასა სარეცელსა ზედა ჩემსა, და, აჰა, ირისე და წმიდაი 
ცით გამო გარდამოვიდა, 11 და ყმა-ყო ძალისა თანა და ესრეთ 
თქუა: მოჰკუეთეთ ხე ეგე და მოჰკაფენით რტონი მისნი და 
შთამობერტყენით ფურცელნი მისნი და განაბნიენით ნაყოფნი 
მისნი! შეიძრნედ მჟეცნი ქუეშე კერძო მისსა და მფრინველნი 
რტოთაგან მისთა, 12 თვნიერ მორჩი ძირთა მისთა შორის 


ქვეყანისა მიუშვთ და საკრველისა შორის რკინისა და 
რვალისაისა და მწუანვილისა შორის გარისა და ცუარისა 
შორის ცისაისა სადგურიანობდეს; და მქჟეცთა თანა ნაწილი 
მისი თივასა შორის ქუეყანისასა. 13 გული მისი კაცთაგან 
იცვალოს და გული მჭეცისა მოეცეს მას. და შვდნი ჟამნი 
იცვალნენ მის ზედა. 1“ თანშეტყუებისა მიერ ირისე სიტყუაი და 
თქმული წმიდათაი ზედნაკითხი, რაითა ცნან ცოცხალთა, 
ვითარმედ უფალ არს მაღალი მეფობისა კაცთაისა და, ვისიცა 
სთნდეს, მისცემს მას და შეურაცხებაი კაცთაი აღადგინის მის 
ზედა. 12 ესე ძილისშორისი ვიხილე მე, მეფემან 
ნაბუქოდონოსორ, და შენ, ვალტასარ, თქუ შეტყუება წინაშე, 
რამეთუ ყოველნი ბრძენნი მეფობისა ჩემისანი ვერ შემძლებელ 
არიან თანშეტყუებასა მისსა ცხად-ქმნად ჩემდა, ხოლო შენ, 
დანიელო, ძალ-გიც, რამეთუ სული ღმრთისაი წმიდაი შენ 
შორის. 15 მაშინ დანიილ, რომლისა სახელი ვალტასარ, 
დაყმუნდა ვითარ ჟამ ერთ და გულისზრახვანი მისნი 
შეაშფოთებდეს მას. და მიუგო მეფემან და ჰრქუა: ვალტასარ, 
ძილისშორისი და თანშეტყუებაი მისი ნუ აგაჩქარებენ შენ. და 
მიუგო ვალტასარ და თქვა: უფალო, ძილისშორისი ესე 
მოძულეთა შენთა და თანშეტყუება მისი მტერთა შენთა. 17 ხე, 
რომელ იხილე განდიდებული და განძლიერებული, რომლისა 
სიმაღლე მისწუთა ცამდე, და სივრცე მისი ყოვლისა 
ქუეყანისადმი, 18 და ფურცელნი მისნი კეთილმცენნი, და 
ნაყოფი მისი მრავალ და საზრდელი ყოველთა მის შორის, 
ქუეშე მისსა მკვდრ იყუნეს მეცნი ველურნი და რტოთა შორის 
მისთა მყოფობდეს მფრინველნი ცისანი, 19 შენ ხარ, მეფე, 
რამეთუ განსდიდენ და განძლიერდი და სიდიდე შენი 
განდიდნა და მისწუდა ცად მიმართ და უფლება შენი კიდეთა 
მიმართ ქუეყანისათა. 29 და რამეთუ იხილა მეფემან ირისე და 
წმიდაი გარდამომავალი ზეცისაგან, და თქუა: დაკაფეთ ხე და 
განხრწენით იგი, თვნიერ მორჩი ძირთა მისთა ქუეყანისა 
შორის აცადეთ და საკრველისა მიერ რკინისა და რვალისაისა, 
და მწუანვილითა გარისაითა და ცუარისა მიერ ცისაისა 
სრულიად გუარიანობდეს, და მყეცთა თანა ველურთა ნაწილი 
მისი, ვიდრე არა შვდნი ჟამნი იცვალნენ მის ზედა. 21 ესე 


თანშეტყუება მისი, მეფე, და თანშეტყუება მაღლისა არს, 
რომელი მოიწია უფალსა ჩემსა ზედა მეფესა. 22 და შენ 
განგდევნონ კაცთაგან და მჭეცთა თანა ველურთა იყოს 
მკვდრობა შენი. და თივასა, ვითარცა ზროხასა, გაჭამებდენ შენ 
და ცუარისაგან ცისა სხეული შენი შეიღებოს. და შვდნი ჟამნი 
იცვალნენ შენ ზედა, ვიდრემდის სცნა, ვითარმედ უფალ არს 
მაღალი მეფობისა კაცთაისა და, რომლისაიცა სთნდის, მისცის 
იგი. 232 და რამეთუ თქუა: აცადოთ მორჩი ძირთა ხისათაი. 
მეფობა შენი შენ გიგებდეს, ვიდრემდის სცნობდე 
ჭელმწიფებასა ზეციერსა. 24 ამისთვს, მეფე, განზრახვაი ჩემი 
სათნო-გეყავნ შენ. და ცოდვანი შენნი მოწყალებითა ივსნენ და 
უსამართლოებანი შენნი შეწყნარებითა დავრდომილთა თანა, 
ნუუკუე სულგრძელ ექმნის შეცოდებათა შენთა. 25 ესე ყოველნი 
მოიწინენ ნაბუქოდონოსორსა ზედა მეფისასა, 206 შემდგომად 
ათორმეტთა თთუეთასა ტაძარსა შინა მეფობისა მისისასა 
ბაბილონს შინა მავალ იყო. 27 და მიუგო მეფემან და თქუა: არა 
ესე არსა ბაბილონი დიდი, რომელი მე აღვაშენე სახლად 
სამეუფოდ სიმტკიცისა მიერ ძალისა ჩემისაისა პატივად 
დიდებისა ჩემისა? 28 ვიდრე იყოღა სიტყვსა პირსავე შინა 
მეფისასა ყოფასა, ყმაი წამებდა ზეცით: შენ გერქუმის 
ნაბუქოდონოსორ მეფე; მეფობა შენი წარვყდა შენგან, 29? და 
კაცთაგან განგდევნონ შენ, და მჭყეცთა თანა ველურთა იყოს 
მკვდრობა შენი და თივასა, ვითარცა ზროხასა, გაჭამებდენ შენ, 
და შვდნი ჟამნი იცვალნენ შენ ზედა, ვიდრე არა სცნა, 
ვითარმედ უფალ არს მაღალი მეფობასა კაცთაისა და, 
რომლისა სთნდეს, მისცემს მას. 39 მასვე ჟამსა სიტყუაი 
შესრულდა ნაბუქოდონოსორის ზედა, და კაცთაგან განიდევნა, 
და თივასა, ვითარცა ზროხა, ჭამდა, და ცუარისაგან ცისა 
სხეული მისი შეიღებვოდა, და თმანი მისნი, ვითარცა 
ლომთანი, განდიდნეს, და ფრჩხილნი მისნი, ვითარცა 
მფრინველთანი. 31 და შემდგომად დღეთასა მე, 
ნაბუქოდონოსორ, თუალნი ჩემნი ცად მიმართ აღვიხუენ და 
გრძნობანი ჩემნი მოიქცეს ჩემდამო, და მაღალი ვაკურთხე, და 
მცხოვნი საუკუნოდ ვაქე და ვადიდე, რამეთუ ჭელმწიფება მისი 
კელმწითება საუკუნე, და მეფობა მისი ნათესავად და 


ნათესავად. 32 და ყოველნი დამკვდრებულნი ქუეყანისანი, 
ვითარცა არარა, შეირაცხნეს და ნებისაებრ მისისა ჰყოფს 
ძალსა შორის ცისასა და მკვდრობასა შორის ქუეყანისასა და 
არა არს, რომელი წინადაუდგეს ჭელსა მისსა და ჰრქუას მას: 
რაი ჰყავ? 33 მას ჟამსა გრძნობანი ჩემნი მოიქცეს ჩემდამო, და 
პატივად მეფობისა ჩემისა მოვედ, და შესახედავი ჩემი მოიქცა 
ჩემ ზედა, და მძლავრნი ჩემნი და დიდებულნი ჩემნი მეძიებდეს 
მე, და მეფობასა ჩემსა ზედა განვმტკიცენ, და სიდიდე უმეტესი 
მომემატა მე. 34 აწ მე, ნაბუქოლონოსორ, ვაქებ და ზეშთა 
ავამაღლებ და ვადიდებ მეფესა ცისასა, რამეთუ ყოველნი 
საქმენი მისნი ჭეშმარიტებ და ალაგნი მისნი მსჯავრ, და 
ყოველთა მავალთა ამპარტავანებით შემძლებელ არს 
დამდაბლებად. 


თავი 5 


1 ვალტასარ მეფემან უქმნა სერი დიდი დიდებულთა მისთა 
მამრთა ათასთა და წინაშე ათასთასა ღვნოი, და მსუმელმან 
ვალტასარ მეფემან გემებათა შინა ღვნისასა 2 ბრძანა 
შემოხუმად ჭურჭელთა ოქროისა და ვეცხლისათა, რომელნი 
გამოიღო ნაბუქოდონოსორმან, მამამან მისმან, ტაძრისაგან 
იერუსალცსმისა, და სუმიდეს მათ მიერ მეფე და დიდებულნი 
მისნი, და თანამწოლნი მისნი და ხარჭნი მისნი. 3 და მოიღეს 
ჭურჭელნი ოქროსანი და ვეცხლისანი, რომელი გამოღებულ 
იყო ტაძრისაგან ღმრთისა, რომელი იერუსალცსმს, და სუეს 
მეფემან და დიდებულთა მისთა, და ხარჭთა მათთა და 
თანამწოლთა მათთა, “ სუმიდეს ღვნოსა და აქებდეს ღმერთთა 
ოქროსათა, და ვეცხლისათა, და რვალისა, და რკინისათა, და 
ძელისათა და ქვისათა. ? მას ჟამსა შინა გამოვიდეს თითნი 
ყელისა კაცისანი და წერდეს პირისპრ ლამპრისა, საგოზელსა 
ზედა კედლისასა სახლისა მეფისაისა და მეფე ხედვიდა თითთა 
მათ ყელისა მწერლისასა. 9 მაშინ შესახედავი მეფისა 
შეიცვალა, და გულისზრახვანი მისნი აღშფოთებულ იქმნეს, და 
სანაწევრონი წელთა მისთანი ყოვლითურთ დაივსნებოდეს და 
მუყლნი მისნი ერეკებოდეს. ”7 და ღაღად-ყო მეფემან ძლიერად 
შეყუანება მოგუთა, ქალდეველთა, და ღაზარინელთა. მიუგო 
მეფემან და ჰრქუა ბრძენთა ბაბილონისათა, ვითარმედ: 
ყოველმან კაცმან, რომელმან წარიკითხოს ნაწერი ესე და 
თანშეტყუება მისი მაუწყოს მე, პორფირი შეიმოსოს და მანიაკი 
ოქროსაი ქედსა ზედა მისსა, და მესამედ მთავრობდეს 
მეფობასა შორის ჩემსა. 8 და შევიდოდეს ყოველნი ბრძენნი 
მეფისანი და ვერ შეუძლებდეს წარკითხვასა ნაწერისასა, ვერცა 
თანშეტყუებასა უწყებად მეფისა. ? და მეფე ვალტასარ 
აღშფოთნა და შესახედავი მისი იცვალა მის ზედა და 
დიდებულნი მისნი შეშფოთნებოდეს. 19 და მეფეალ პირისპირ 
სიტყუათა მეფისათა და დიდებულთა მისთასა სახიდ სუმისაისა 
შევიდა. და მიუგო მეფეამან და ჰრქუა: მეფე, საუკუნოთადმი 


ცოცხლებდ, ნუ აღგაშფოთებენ შენ გულისზრახვანი შენნი და 
შესახედავი შენი ნუ იცვალებინ. 11 არს მამაკაცი მეფობისა 
შენსა ქუეშე, რომლისა შორის სული ღმრთისაი წმიდაი არს მის 
თანა. და დღეთა შინა მამისა შენისათა მღვძარებაი და 
გულისხმის-ყოფაი იპოა მის შორის და მეფემან 
ნაბუქოდონოსორმა, მამამან შენმან, მთავრად მსახრვალთა, 
მოგუთა და ქალდეველთა და ღაზარინელთა დაადგინა იგი. 12 
რამეთუ სული მეტი არს მის შორის და ცნობაი და გულისხმის- 
ყოფაი თანშემტყუები ძილისშორისთა და მიმთხრობი 
დაფარულთაი, და განმყსნელი საკრველთაი - დანიელ. და 
მეფემან დასდვა მას სახელი ვალტასარ. აწ იწოდენ დანიელი 
და თანაშეტყუებაი მიგითხრას შენ. 13 მაშინ დანიელ შეიყვანა 
წინაშე მეფისა და მეფემან ჰრქუა დანიილს: შენ ხარა დანიელ, 
ძეთაგანი ტყუეობისა იუდაისათაი, რომელი წარმოიღო 
მეფემან, მამამან ჩემმან, იუდეაით? 1“ და მესმა შენთვს, 
ვითარმედ სული ღმრთისაი შენ შორის არს და მღვძარებაი, და 
გულისხმის-ყოფაი და სიბრძნე ნამეტნავი იპოვა შენ შორის. 12 
და აწ შემოვიდეს წინაშე ჩემსა ბრძენნი მოგუნი, ღაზარინელნი, 
რაითა წერილი ესე აღმოიკითხონ. და თანაშეტყუება მისი 
მამცნონ მე, და ვერ შეუძლეს შეტყუებასა სიტყვსასა 
მოთხრობად ჩემისა. 165 და მე მესმა შენთვს, ვითარმედ ძალ- 
გიც მსჯავრთა თანშეტყუებად და დავსნად საკრველთა. და აწ 
შემძლებელ თუ იქმნე წარკითხვად წერილისა ამის და 
თანშეტყუებასა მისსა უწყებად ჩემდა, პორფირი შეიმოსო და 
მანიაკი ოქროსაი იყოს ქედსა ზედა შენსა, და მესამედ 
ჰმთავრობდე მეფობასა შინა ჩემსა. 17 მაშინ მიუგო დანიელმან 
და თქუა წინაშე მეფისა: საცემელნი შენნი შენდა იყუნენ, და 
ნიჭნი სახლისა შენისაი სხუათა მიეც, ხოლო მე ნაწერი 
წაუკითხო მეფესა და შეტყუებაი მისი გამცნო შენ. 18 მეფე, 
ღმერთმან მაღალმან მეფობა, და სიდიდე და პატივი, და 
დიდება მისცა ნაბუქოდონოსორს, მამასა შენსა. 19? და 
სიდიდისაგან, რომელი მისცა მას, ყოველნი ერნი, ტომნი, 
ენანი იყუნეს მძრწოლარენი და მოშიძნი პირისაგან მისისა, 
რომელთა ენება, მას მოჰკლვიდა, და რომელთა ენება, 
სცემდა, და, რომელთა ენება, მას აღამაღლებდა, და, 


რომელთა ენება, მას დაამდაბლებდა. 29 და ოდეს ამაღლდა 
გული მისი და სული მისი განძლიერდა გაამპარტავნებად 
შთამოქუევდა საყდრისაგან მეფობისა მისისა და პატივი მისი 
მიეღო მისგან, 21 და კაცთაგან განიდევნა, და გული მისი 
მჭეცთა თანა მიეცა, და ვირთა თანა ველურთა მკვდრობა მისი, 
და თივასა, ვითარცა ზროხასა, აჭამებდეს მას და ცუარისაგან 
ცისა სხეული მისი შეიღება, ვიდრეღა ცნა, ვითარმედ უფლებს 
ღმერთი მაღალი მეფობასა ზედა კაცთასა და, რომლისაცა 
უნდეს, მისცეს მას. 22 და შენ, ძეო მისო ვალტასარ, არ 
დაიმდაბლე გული შენი წინაშე ღმრთისა, რომელმან ესე 
ყოველნი იცოდენ, 23 და უფალსა და ღმერთსა ცათასა 
აჰმაღლდი, და ჭურჭელნი სახლისა მისისანი მოიხუენ წინაშე 
შენსა, და შენ, და დიდებულნი შენნი, და თანამყოფნი შენნი და 
ხარჭნი შენნი ღვნოსა სუემდით მათ მიერ, და ღმერთთა 
ოქროსა და ვეცხლისა, რვალისა და რკინისა, და ძელისა და 
ქვისათა, რომელნი არა ჰხედვენ, და არა ესმის და არა 
იცნობენ, აქებდით. ხოლო ღმერთი, რომლისა მშვნვაი შენი 
ჭელსა შინა მისსა და ყოველნი გზანი შენნი, იგი არა ადიდე. 24 
ამისთვს პირისაგან მისისა მოივლინა უსაქციელოი ყელი და 
ნაწერი მისი დასახა. 22 და ესე არს ნაწერი დასახული: მაკი, 
თეკელ, ფარეს. 25 და ესე თანშეტყუებაი სიტყვსაი: მაკი - 
განზომა ღმერთმან მეფობა შენი და აღავსო იგი. 27 თეკელ - 
აღწონა უღლითა და იპოვა მოკლებულად. 28 ფარეს - 
განიწვალა მეფობაი შენი და მიეცა მიდთა და სპარსთა. 29 და 
თქუა ვალტასარმან, და შეჰმოსეს დანიელსა პორფირი, და 
მანიაკი ოქროისაი გარემოსდვეს გარემოს ქედისა მისისა, და 
ქადაგა მისთვს ყოფად იგი მესამედ მთავრად სამეფოსა შინა. 
30 ამას ღამესა შინა მოიკლა ვალტასარ, მეფე ქალდეველი. 
და დარიოს მიდმან მიიღო მეფობა, მყოფმან წელთა 
სამეოცდაორთად. 


თავი 6 


1 2 და სათნო იქმნა წინაშე დარიოს მეფისა და დაადგინნა 
სამეფოსა ზედა სატრაპესნი ასოცნი ყოფად იგინი ყოველსა 
შინა მეფობასა მისსა 3 და ზედაით მათსა მეწესენი სამნი და 
იყო დანიელ ერთი მათგანი, რაითა მათ მისცემდენ სატრაპესნი 
სიტყუასა, და არა შფოთებდეს მეფე. 4 და იყო დანიელ 
ზეშთამძლეველ ზეშთა მეწესეთა და სატრაპესთა პირისპირ, 
რამეთუ სული მეტი იყო მის შორის. ? და მეფემან დაადგინა 
იგი ყოველსა ზედა მეფობასა მისსა. და მეწესენი და 
სატრაპესნი ეძიებდეს პოვნად მიზეზსა ძვნად დანიელისსა 
მეფობისაგან. და ყოველი მიზეზი და ცთომაი ვერ პოეს ძვნად 
მისსა, რამეთუ სარწმუნო იყო. 5 და თქუეს მეწესეთა მათ: ვერ 
ვპოოთ მიზეზი ძვნად დანიილისა თვნიერ შჯულიერთა შორის 
ღმრთისა მისისა თანა. 7 მაშინ მეწესენი სატრაპესნი 
წარმოუდგეს მეფესა და ჰრქუეს მას: დარიე მეფე, საუკუნეთა 
ცოცხლებდ! 8 თანაზრახვა-ყვეს ყოველთა სპათმთავართა და 
სატრაპესთა მეფობისა შენისა ზედა და ვპატოსთა, და 
ადგილისმთავართა დადგინებად დგომათა მეფობრივითა და 
განძლიერებად განსაზღვრა, რაითა რომელმანცა ითხოოს თუ 
თხოაი ყოვლისაგანვე ღმრთისა და კაცისა ვიდრე დღეთამდე 
ოცდაათთა, გარნა თვნიერ შენსა, მეფე, შევარდეს მღვმესა 
ლომთასა. ? აწ, უკუე, მეფე, დაადგინე განსაზღურება და 
დაწერე წერილი, რაითა არა შეიშალოს რწმენა მიდთა და 
სპარსთა. 19 მაშინ მეფემან დარიოს ბრძანა დაწერად რწმენაი. 
11 და დანიელმან, ვითარცა ცნა, ვითარმედ დაიწერა რწმენაი, 
შევიდა სახიდ თვსსა, და სარკმელნი განღებულ მისდა 
ქორედთა შორის მისთა დამართით იერუსალიმისა, და ჟამთა 
დღისათა სამთა იყო მოდრეკილ მუყლთა ზედა მისთა და 
მლოცველ და აღმსაარებელ წინაშე ღმრთისა მისისა, ვითარცა 
იყვის მოქმედი წინაპარ. 12 მაშინ კაცთა მათ დაუმზირეს და 
პოეს დანიილი მოქენედ და მვედრებლად წინაშე ღმრთისა 
თვსისა. 13 და მოსრულნი ეტყვან მეფესა: მეფე, არა 


განსაზღურებაი დააწესეა, რაითა ყოველმან კაცმან, 
რომელმანცა ითხოოს ყოვლისაგან ღმრთისა და კაცისა 
სათხოველი ვიდრე დღეთამდე ოცდაათთა, გარნა თვნიერ 
შენსა, მეფე, შთავარდეს მღვმესა ლომთასა? და თქუა მეფემან: 
ჭეშმარიტ არს სიტყუა და რწმენაი მიდთა და სპარსთაი და არა 
წარჟდეს. 14 მაშინ მიუგეს და თქუეს წინაშე მეფისა: დანიელ 
ძეთაგანი ტყუეობისა იუდაისთაი არა ერჩდა რწმენასა შენსა 
განსაზღურებისათვს, რომელ დააწესე, და ჟამთა დღისათა 
სამთა ითხოვს ღმრთისაგან თვსისა თხოათა მისთა. 15 მაშინ 
მეფესა ვითარცა ესმა სიტყუა, ფრიად შეწუხნა მის ზედა და 
დანიილისათვს იღუწიდა, ვითარ განარინოს იგი, და ვიდრე 
მწუხრამდე ღუაწლსა შინა იყო განრინებად მისსა. 15 მაშინ 
კაცთა მათ მიუგეს მეფისა მიმართ: უწყოდე, მეფე, ვითარმედ 
რწმენისა მიდთა და სპარსთაისა ყოვლისათვს განსაზღურებისა 
დადგომასა, რომელიცა მეფემან დაადგინოს, არ ჯერ-არს 
გარდაცვალება. 17 მაშინ მეფემან თქუა, და მოიყვანეს 
დანიელი და შთააგდეს იგი მღვმესა ლომთასა. და ჰრქუა 
მეფემან დანიილსა: ღმერთმან შენმან, რომლისა შენ მიმდემად 
მკუთნველ ხარ, მან განგარინენ შენ. 18 და მოიღეს ლოდი 
დიდი და დასდვეს პირსა ზედა მღვმისასა. და დაჰბეჭდა 
მეფემან ბეჭდისა მიერ მისისა და ბეჭდისა მიერ დიდებულთა 
მისთაისა, რაითა არ შეიცვალოს საქმე დანიელის ზედა. 19 და 
წარვიდა მეფე სახიდ თვსსა და დაწვა უსეროდ, და სანოაგენი 
არა მოართუნეს მას, და ძილი განეყენა მისგან. და დაყშნა 
ღმერთმან პირნი მათ ლომთანი და არა შეეხნეს დანიელს. 29 
მაშინ მეფე აღდგა განთიად სანთლითა და სწრაფისა მიერ 
მოვიდა მღვმესა მას ლომთასა. 21 და მიახლებასა მისსა 
მღვმისა მიმართ, ყკმა-უყო დანიილსა ძლიერითა ჟქჭმითა. და 
მიუგო მეფემან და ჰრქუა დანიელს: დანიილ, მონაო ღმრთისა 
ცხოველისაო, ღმერთმან შენმან, რომლისა განმკუთვნელ ხარ 
მიმდემად, უკეთუ შეუძლო განრინებაი შენი პირისაგან 
ლომთასა? 22 და ეუბნა დანიელ მეფესა და თქუა: მეფე, 
საუკუნეთა ცოცხლებდ! 23 ღმერთმან ჩემმან მოავლინა 
ანგელოზი თვსი და დაკშნა პირნი ლომთანი და არა 
განმრყუნეს მე, რამეთუ წინაშე მისსა სიწრფოება ჩემი იპოვა და 


წინაშე შენსაცა, მეფე, შეცოდება არა ვყავ. 24 მაშინ მეფე 
მრავლად მხიარულ იქმნა მის ზედა და დანიილისი თქუა 
აღმოყვანება მღვმისაგან. და აღმოყვანებულ იქმნა დანიილ 
მღვმით. და ყოველი განხრწნილება არა იპოვა მის თანა, 
რამეთუ ჰრწმენა ღმრთისა მიმართ მისისა. 22 და თქუა მეფემან, 
და მოიყვანნეს კაცნი, შემასმენელნი დანიილისნი, და მღვმესა 
ლომთასა შთაიყარნეს იგინი, და ძენი მათნი, და ცოლნი მათნი, 
და არღა მიწევნილ იყვნეს იატაკად მღვმესა, ვიდრე ეუფლნეს 
მათ ლომნი და ყოველნი ძუალნი მათნი დააწულილნეს. 25 
მაშინ დარიოს მეფემან მიუწერა ყოველთა ერთა, ტომთა, 
ენათა, მკვდრთა ყოვლისა შორის ქუეყანისა: მშვდობა თქუენი 
განმრავლდინ! 27 პირისაგან ჩემისა დაიდვა რწმენაი ყოველსა 
შორის მთავრობასა მეფობისა ჩემისასა ყოფა მძრწოლარეთა 
და მოშიშთა პირისაგან ღმრთისა დანიილისისა, რამეთუ იგი 
არს ღმერთი ცხოველი და გებული საუკუნეთა, მეფობა მისი 
არა განირყუნეს და უფლება მისი ვიდრე დასასრულამდე. 28 
შეეწევის, და იყსნის და იქმს სასწაულთა და ნიშთა ცათა შინა 
და ქუეყანასა ზედა, რომელმან ივსნა დანიილი პირისაგან 
ლომთასა. 2? და დანიელ ესრეთ წარემართა მეფობასა შინა 
დარიოსისსა და მეფობასა შინა კვროზ სპარსისასა. 


თავი 7 


1 პირველსა შინა წელსა ვალტასარ მეფისა ქალდეველთაისსა 
ძილისშორისი იხილა დანიელ, და ხილვაი თავისა მისისა 
საწოლსა ზედა მისსა. და ძილისშორისი დაწერა დასაწყისი 
სიტყუათა მისთაი და მიმგებელმან თქუა: ? მე, დანიილ, 
ვხედევდ ხილვასა შინა ჩემსა ღამისასა: და, აჰა, ოთხნი ქარნი 
ცისანი ეკუეთებოდეს ზღვსა მიმართ დიდისა. 3 და ოთხნი 
მჭეცნი დიდნი აღმოვიდოდეს ზღვსაგან, განსხუაებულნი 
ურთიერთას, “ პირველი - ვითარცა ლომაი, და ფრთენი, 
ვითარცა არწივისანი. ვხედევდ, ვითარმედ მოეფხურნეს 
ფრთენი მისნი, და აღღებულ იქმნა ქუეყანით, და ფერვთა ზედა 
კაცისათა დადგა და გული კაცისაი მოეცა მას. ? და, აჰა, მჭეცი 
სხუაი, მსგავსი დათვსა, და ნაწილსა ერთსა ზედა დადგა, და 
სამნი გუერდნი პირსა შორის მისსა საშუალ კბილთა მისთა, და 
ესრეთ ეტყოდეს მას: აღდეგ, ჭამენ ყორცნი მრავალნი! 9 
შემდგომად ამისსა ვხედევდ და, აჰა, სხუაი მჭეცი, ვითარცა 
ვეფხი, და მისნი ფრთენი ოთხნი მფრინველისანი ზეშთა კერძო 
მისსა, და ოთხნი თავნი მჟეცსა, და ყელმწიფებაი მოეცა მას. 7 
და შემდგომად მისსა ვხედევდ ხილვასა შინა ღამისასა: და, 
აჰა, მყეცი მეოთხე საშინელი და განსაკვრვებელი და ძლიერი 
მეტად, და კბილნი მისნი რკინისანი და დიდნი, ჭამდა და 
დააწულილებდა, და დანაშთომთა მისთა დასთრგუნვიდა. და 
იგი განხრწნიდა მეტადრე უფროს ყოველთა მქეცთა 
უწინარესთა მისთასა და რქანი ედგნეს მას ათნი. 8? და რქათა 
მისთა განვიცდიდ, ათნი რქანი მისნი, და, აჰა, რქა სხუაი მცირე 
აღმოვიდოდა შორის მათსა. და სამნი რქანი წინასწარნი მისნი 
აღმოიძირნეს პირისაგან მისისა. და, აჰა, თუალნი ვითარცა 
თვალნი კაცისანი, რქისა მის შორის და პირი მეტყუელი დიდ- 
დიდთა. და ჰყოფდა ბრძოლასა წმიდათა მიმართ. ? და 
ვხედევდ, ვითარმედ საყდარნი დაიდგნეს და ძუელი დღეთა 
დაჯდა. და შესამოსელი მისი, ვითარცა თოვლი სპეტაკი, და 
თმაი თავისა მისისა, ვითარცა მატყლი განწმედილი, საყდარი 


მისი - ალი ცეცხლისა, ეტლისთუალნი მისნი - ცეცხლი 
მოტყინარე. 19 მდინარე ცეცხლისაი იზიდვოდა, გამომავალი 
წინაშე მისსა, ათასნი ათასთანი ჰმსახურებდეს მას და ბევრნი 
ბევრთანი წარდგომილ იყვნეს წინაშე მისსა სამსჯავროს. 11 და 
ჯდა და წიგნნი განეხუნნეს. ვხედევდ მას შინა ყმისაგან 
სიტყუათა დიდთაისა, რომელთა რქანი იგი იტყოდიან. 
მხილველ ვიყავ, ვიდრემდის მოიკლა მჟეცი და წარწყმდა, და 
სხეული მისი მიეცა დასაწუელად ცეცხლითა. 12 და ნეშტთაცა 
მჭეცთაი გარდადგა მთავრობაი. და სიგრძე სიცოცხლისა მიეცა 
მათ ვიდრე ჟამისამდე და წამისა. 13 ვხედევდ ხილვასა შინა 
ღამისასა: და, აჰა, ღრუბელთა თანა ცისათა, ვითარცა ძე 
კაცისა, მომავალ იყო, და ვიდრე ძუელისა დღეთაისამდე 
მოიწია და წინაშე მისსა მიყვანებულ იქმნა იგი. 14 და მას მიეცა 
მთავრობა, და პატივი, და მეფობა, და ყოველნი ერნი, ტომნი, 
ენანი მას ჰმსახურებდეს, და ყელმწიფება მისი ყელმწიფება 
საუკუნე, რომელი არა წარვდეს და მეფობა მისი არა 
განიხრწნას. 12 განცვბრდა სული ჩემი, მე, დანიელ, ანაგებსა 
შორის ჩემსა, და ხილვანი თავისა ჩემისანი შემაშფოთებდეს მე. 
16 და მოუყედ ერთსა მდგომარეთაგანსა და სიმკაცრესა 
ვეძიებდ მისგან ამათ ყოველთა ზედა, და მითხრა მე სიმკაცრე 
და თანშეტყუება სიტყუათაი მაუწყა მე: 17 ესე მჟეცნი დიდნი 
ოთხნი - ოთხნი მეფობანი აღდგენ ქუეყანასა ზედა, 18 
რომელნი აღიხუნენ, და მიიღონ მეფობა წმიდათა მაღლისათა 
და იპყრან იგი ვიდრე საუკუნომდე და ვიდრე საუკუნომდე 
საუკუნეთა. 13? და ვეძიებდ სიმკაცრით მჟეცისათვს მეოთხისა, 
რამეთუ განსხუაებულ იყო უფროს ყოვლისა მჟეცისა და 
საშინელ მეტად, კბილნი მისნი რკინანი და ფრცხილნი მისნი 
რვალისანი, ჭამდა და დააწულილებდა და ნეშტთა ფერკქებითა 
მისითა დასთრგუნვიდა. 29 და რქათა მისთათვს ათთა თავისა 
მისისა შორისთა მისსა, და ერთისა მის რქისა, მავალისა და 
განმჭჟდელისა, უპირველესი იგი სამისა, რქისა მის, რომლისანი 
თუალნი და პირი მეტყველი დიდსა, და ხილვა მისი უმეტეს 
სხვათა. 21 და ვხედევდ და რქა იგი ყოფდა ბრძოლასა 
წმიდათასა, განძლიერდა მათდა მიმართ, 22 ვიდრე არა 


მოვიდა ძუელი დღეთა და მსჯავრი მისცა წმიდათა მაღლისათა. 
და ჟამი მოიწია და მეფობა დაიპყრეს წმიდათა. 23 და თქუა: 
ესე მჭეცი მეოთხე მეფობაი მეოთხე იყოს ქუეყანასა ზედა, 
რომელი ზეშთა იყოს ყოველთა მეფობათა, და შეჭამოს 
ყოველი ქუეყანაი, და დათრგუნოს იგი, და დაჭრას იგი. 24 და 
ათნი რქანი მისნი ათნი მეფენი აღდგენ. და შემდგომად მათსა 
აღდგეს სხუა, რომელი უფროს იყოს ბოროტებითა ყოველთა 
წინაწართასა, და სამნი მეფენი დაამდაბლნეს, 25 და სიტყუანი 
მაღლისა მიმართ თქუნეს, და წმიდანი მაღლისანი შეაცთუნნეს, 
და მოიგონოს ცვალება ჟამთა და შჯულისა, და მიეცეს ყელსა 
შინა მისსა ვიდრე ჟამისამდე და ჟამთა და ნახევარსა ჟამისასა. 
26 და სამსჯავრო დაჯდეს, და მთავრობა მისი გარდაადგინონ 
უჩინო-ყოფად და წარწყმედად ვიდრე სრულიად. 27 და მეფობა 
და კელმწიფებაი და დიდებულებაი მეფეთა ყოვლისა 
ცისქუეშისათაი მოეცა წმიდათა მაღლისათა, და მეფობა მისი - 
მეფობა საუკუნე. და ყოველნი მთავრობანი მას ჰმონებდენ და 
ერჩდენ. 295 ვიდრე აქამომდე დასასრული სიტყვსაი. მე, 
დანიილს, გულისზრახვანი ჩემნი მრავლად შემაშფოთებდეს მე. 
და შესახედავი ჩემი იცვალა და სიტყუა გულსა შორის ჩემსა 
დავიცევ. 

1 წელსა მესამესა მეფობისა ვალტასარისსა ხილვაი მეჩუენა 
ჩემდამო, მე, დანიელს, შემდგომად ჩუენებისა ჩემისა 
პირველისა 2 და ვიხილე ხილვასა შინა, და იქმნა ხედვასა შინა 
ჩემსა. და ვიყავ მე შობიბორისასა ტაძარსა, რომელ არს 
სოფელსა ელამისასა, და ვხედევდ ხილვასა შინა. და ვიყავ 
უბალსა ზედა. 3 და აღვიხუენ თუალნი ჩემნი და ვიხილე: და, 
აჰა, ვერძი ერთი მდგომარე უბალსა თანა, და ესხნეს მას 
რქანი, და რქანი მაღალნი, და ერთი იგი უმაღლეს ერთისა მის, 
და მაღალი აღვიდოდა უკანაისკნელ. “ და ვიხილე ვერძი იგი 
მრქენალად ზღუად მიმართ და ჩრდილოთ და სამხრით, და 
ყოველნი მჟეცნი ვერ დადგეს წინაშე მისსა, და არავინ იყო 
განმარინებელ ქყელისაგან მისისა, და ქმნა ნებისაებრ თვსისა 
და განდიდნა. ? და მე ვიყავ გულისხმა-მყოფელ. და, აჰა, ვაცი 
თხათაი მოვიდოდა სამხრისაგან პირსა ზედა ქუეყანისა 
ყოვლისასა, და არა იყო შემხებელ ქუეყანისა. და ვაცსა მას 
რქალ სახილველი საშუალ თუალთა მისთა. 5 და მოვიდა ვაცი 
ვიდრე ვერძისადმე რქათა მქონებელისა, რომელი ვიხილე 
მდგომარედ წინაშე უბალსა. და მორბიოდა მისსა მიმართ 
მიმართებითა ძალისა მისისაითა. 7 და ვიხილე მიწევნული 
ვიდრე ვერძისამდე, და განველურნა მისსა მიმართ, ეკუეთა 
ვერძსა და შემუსრნა ორნივე რქანი მისნი, და არა იყო ძალი 
ვერძისა დადგრომად წინაშე მისსა, და დააგდო იგი ქუეყანასა 
ზედა და დათრგუნა იგი, და არა იყო განმარინებელი ვერძისა 
ჭელისაგან მისისა. 8 და ვაცი თხათაი განდიდნა ვიდრე ფრიად 
და განძლიერებასა შინა მისსა შეიმუსრა რქაი მისი დიდი. და 
აღმოჟდეს ოთხნი რქანი ქუეშე კერძო მისსა ოთხთა მიმართ 
ქართა ცისათა. ? და ერთისა მათგანისაგან გამოვიდა რქა0 
ერთი ძლიერი და განდიდნა ნამეტნავად სამხრად მიმართ, 19 
და აღმოსავალად მიმართ და ძალისა მიმართ, და განდიდნა 
ვიდრე ძალისამდე ცისაისა, და დაეცა ქუეყანასა ზედა 
ძალისაგან და ვარსკულავთაგან, და დათრგუნეს იგი. 11 და 


ვიდრე მთავრისამდე ძალისაისა განმტკიცნა და ვიდრემდის 
მთავარსპათმძღუარმან ივსნას ტყუეობა, და მისთვს 
მსხუერპლი, შეშფოთნა შეცოდებითა, და იქმნა, და წარემართა 
მას და წმიდაი მოოვჭრდეს. 12 და მოეცა მსხუერპლსა ზედა 
ცოდვაი, და-მე-ვარდა სიმართლე მიწად, და ქმნა და 
წარემართა. 13 და მესმა ერთისა წმიდისა სიტყვსა 
მზრახვალისაი, და ჰრქუა ერთმან წმიდამან ფილმონსა, 
მზრახვალსა: ვიდრემდის ხილვაი დადგეს და მსხუერპლი 
უქმქმნილი, და ცოდვა იგი მოოჭრდეს, რომელ მოეცა, და 
წმიდაი და ძალი დაითრგუნოს? 1“ და პრქუა მას: ვიდრე 
მწუხრამდე და განთიად დღენი ორ ათას და სამასნი, და 
განწმედს წმიდასა. 12 და იყო მხედველობასა შინა ჩემსა მე 
დანიელისგან ხილვისასა, ვეძიებდ გულისხუმის-ყოფასა, და, 
აჰა, დადგა წინაშე ჩემსა, ვითარცა ხილვაი მამაკაცისა. 195 და 
მესმა ყმაი მამაცისაი საშუალ უბალსა. და უწოდა და თქუა: 
გაბრიელ, გულისხუმა-უყავ იმას ხილვაი! 17 და მოვიდა და 
დადგა მახლობელად დგომისა ჩემდა. და მოსლვასა ოდენ 
მისსა დავსულბი და დავვარდი პირსა ზედა ჩემსა. და თქუა 
ჩემდამო: გულისხუმა-ყავ, ძეო კაცისაო, რამეთუ მერმე ჟამად 
მიმართ დასასრულისა ხილვაი. 18 და ზრახვასა შინა მისსა ჩემ 
თანა შევსულბი, და დავვარდი პირსა ზედა ჩემსა ქვეყანასა 
ზედა, და შემახო მე და დამადგინა ფერყთა ზედა ჩემთა. 19 და 
თქუა: აჰა, მე გაუწყებ შენ ყოფადთა უკანასკნელთა 
რისხვისათაისა, რამეთუ მერმე ჟამად მიმართ დასასრულისა 
ხილვაი. 29 ვერძი, რომელი იხილე მქონებელი რქათაი, მეფე 
არს მიდთა და სპარსთაი. 21 და ვაცი თხათაი - მეფე იონთა, და 
რქა, რომელი იყო საშუალ თუალთა მისთა, თვთ იგი არს მეფე 
პირველი. 22 და რამეთუ შეიმუსრა და აღდგეს ოთხნი რქანი 
ქუეშე კერძო მისსა, ოთხნი მეფენი აღდგენ ნათესავისაგან 
მისისა და არა ძალისაებრ მისისა. 23 და უკანაისკნელთა ზე 
მეფობისა მათისათა განსრულებასა ცოდვათა მათთასა აღდგეს 
მეფე ურცხვნოი პირითა და გულისხუმის-მყოფელი 
წინდადებათაი, 2“ და მტკიცე იყოს ძალი მისი და არა ძალითა 
მისითა, და საკვრველნი განხრნნნეს, და წარემართოს, და ყოს, 


და განხრწნნეს ძლიერნი და ერი წმიდაი, 22 და უღელი ერისა 
მისისაი წარჰმართოს, ზაკვა ყელსა შორის მისსა და გულსა 
შორის მისსა განდიდნეს, და ზაკვთა განხრწნნეს მრავალნი და 
წარწყმედასა ზედა მრავალთასა დადგეს, და, ვითარცა 
კუერცხნი, ყელისა მიერ შემუსრნეს იგინი. 29 და ხილვაი 
მწუხრისა და ცისკრისაი, თქუმული, ჭეშმარიტ არს. და შენ 
დაჰბეჭდე ხილვაი, რამეთუ დღემდე მრავალ არს. 27 და მე, 
დანიილ, დავწევ და დავსუსტენ დღეთა, და აღვდეგ და 
ვიქმოდე საქმეთა მეფისათა, და საკვრველ-მიჩნდა ხილვაი, და 
არა იყო გულისხუმის-მყოფელ. 


თავი 9 


1 პირველსა შორის წელსა დარიოს ძისა ასურისსა, 
თესლისაგან მიდთაისა, რომელი განმეფნა მეფობასა ზედა 
ქალდეველთასა. ? მე, დანიელ, გულისხმა-ვყავ. წიგნთა შორის 
რიცხუებისა წელიწადთასა, რომელ იქმნა სიტყუა უფლისაი 
იერემიას მიმართ წინაისწარმეტყუელისა, შესასრულებელად 
ოჭრებასა იერუსალცსმისსა სამეოცდაათ წელ. 3 და მივეც პირი 
ჩემი უფლისა მიმართ ღმრთისა გამოძიებად ლოცვითა და 
ვედრებითა მარხვათა მიერ და ძაძისა და ნაცრისა. 4 და 
ვილოცე უფლისა მიმართ ღმრთისა ჩემისა და ვთქუ 
აღმსაარებელმან: უფალო ღმერთო, დიდო და საკვრველო და 
დამცველო აღთქმასა და წყალობასა მოყვარეთა შენთა და 
დამცველთა მცნებათა შენთასა. ? ვცოდეთ, ვიუსამართლოეთ, 
ვიუთნოეთ, და განვსდეგით და მივსდერკით მცნებათაგან 
შენთა და მსჯავრთაგან შენთა. 9 და არა ვისმინეთ მონათა 
შენთა წინაისწარმეტყუელთაი, რომელნი იტყოდეს სახელისა 
მიერ შენისა მეფეთა მიმართ ჩუენთა, და მთავართა მიმართ 
ჩუენთა, და მამათა ჩუენთა და ყოვლისა მიმართ ერისა 
ქუეყანისაისა. ” შენდა, უფალო, სიმართლე და ჩუენდა 
სირცხვლი პირისაი, ვითარცა დღესა ამას კაცისა იუდაისასა, 
და დამკვდრებულთა იერუსალცმისათა, და ყოვლისა 
ისრაცლისა მახლობელთა და შორიელთა, ყოვლისა შორის 
ქუეყანისა, სადა განსთესენ იგინი, მუნ, შეურაცხებისათვს 
მათისა, რომელ იშეურაცხეს შენდამი. 8 უფალო, ჩუენდა 
სირცხვლი პირსა, და მეფეთა ჩუენთა, და მთავართა ჩუენთა, 
და მამათა ჩუენთა, რომელთა ვცოდეთ შენდამი. ? უფალსა 
ღმერთსა ჩუენსა წყალობანი, და შეწყნარებანი და ლხინებანი, 
რამეთუ განვდეგით. 19 და არა ვისმინეთ ყმისა უფლისა 
ღმრთისა ჩუენისა სლვად შჯულთა შორის მისთა, რომელნი 
მოსცნა წინაშე პირსა ჩუენსა ყელისა მიერ მონათა მისთა 
წინაისწარმეტყუელთაისა. 11 და ყოველი ისრაილი 
გარდაჰვდეს შჯულსა შენსა და მიდრკეს არსმენად ქჭმისა 


შენისა. და მოიწია ჩუენ ზედა წყევაი და ფიცი დაწერილი 
შჯულსა შინა მოსეს, მონისა ღმრთისასა, რამეთუ ვცოდეთ 
მისსა, 12 და დაადგინნა სიტყუანი მისნი, რომელნი თქუნა ჩუენ 
ზედა და მსაჯულთა ჩუენთა ზედა, რომელნი მშჯიდეს ჩუენ 
მოწევნად ჩუენ ზედა ძვრნი დიდნი, ვითარნი არა იქმნეს ქუეშე 
კერძო ყოვლისა ცისა ქმნილთაებრ იერუსალიმს შინა, 13 
ვითარ-იგი წერილ არს შჯულსა შინა მოსესსა. ყოველნი ესე 
ბოროტნი მოიწინეს ჩვენ ზედა და არ ვევედრენით პირსა 
უფლისა ღმრთისა ჩუენისასა მოქცევად უსამართლოებათაგან 
ჩუენთა და გულისხუმის-ყოფად ყოვლისა შორის 
ჭეშმარიტებისა. 14 და იღვძა უფალმან ღმერთმან ჩუენმან 
სიბოროტესა ზედა ჩუენსა და მოაწია ესე ჩუენ ზედა, რამეთუ 
მართალ არს უფალი ჩუენი ყოველსა ზედა ქმნასა მისსა, 
რომელი მიქმნა მით, რამეთუ არ შევისმინეთ ჭმისა მისისაი. 12 
და აწ, უფალო ღმერთო ჩუენო, რომელმან გამოიყვანე ერი 
შენი ქუეყანისაგან ეგვპტისაისა ყელითა მტკიცითა და ჰყაე 
თავისა შენისა სახელი, ვითარცა დღესა ამას ვცოდეთ, 
ვიუსჯულოეთ. 195 უფალო, ყოვლისა მიმართ წყალობისა შენისა 
გარემიიქეცინ გულისწყრომაი შენი ქალაქისაგან შენისა 
იერუსალიმისა, მთისა წმიდისა შენისა, რამეთუ ვცოდეთ 
უსამართლოებათა მიერ ჩუენთა და მამათა ჩუენთასა. 
იერუსალიმი და ერი შენი საყუედრელად შეიქმნა ყოველთა 
შორის გარემოისთა ჩუენთა. 17 და აწ შეისმინე, უფალო 
ღმერთო ჩუენო, ლოცვისა მონისა შენისა და ვედრებისა მისისა 
და ზედგამოაჩინე პირი შენი სიწმიდესა შენსა ზედა, რომელ 
მოოყრებულ არს შენთვს, უფალო! 18 მოყავ, ღმერთო, ყური 
შენი და ისმინე, განახუენ თუალნი შენნი და იხილე 
უჩინოქმნულებაი ჩუენი, და სახელი შენი და ქალაქისა შენისაი, 
რომელსა ზედა წოდებულ არს სახელი შენი მას ზედა, რამეთუ 
რა სიმართლეთა ზედა ჩუენთა მივაგდებთ ჩუენ შეწყნარებასა 
ჩუენსა წინაშე შენსა, არამედ წყალობათა შენთა ზედა 
მრავალთა. 19? უფალო, შეისმინე, უფალო, ლხინება-ყავ! 
უფალო, მოიხილე, უფალო, ყავ, და ნუ ჰყოვნი შენთვს, 
ღმერთო ჩემო, რამეთუ სახელი შენი ზედწოდებულ არს 
ქალაქსა ზედა შენსა და ერსა შენსა ზედა. 29 და მერმე 


მზრახვალობასაღა ჩემსა და მლოცველობასა და 
აღმსაარებელობასა ცოდვათა ჩემთა, და ცოდვათა ერისა 
ჩემისა ისრაცლისათა და დაგდებასა შეწყალებისა ჩემისასა 
წინაშე უფლისა ღმრთისა ჩემისა. 21 მთისათვს წმიდისა 
ღმრთისა ჩემისაისა და მერმე მზრახვალობასაღა ლოცვასა 
შინა. და, აჰა, მამაკაცი გაბრიელ, რომელი ვნახე ხილვასა შინა 
ჩემსა დაწყებისა შორის მომფრინვალე და შემახო მე, ვითარ 
ჟამსა მსხუერპლისა სამწუხროისასა. 22 და გულისხუმა-მიყო მე 
და სიტყუა-ყო ჩემ თანა და თქუა: დანიელო, აწ გამოვედ 
დაზავებად შენდა გულისხუმის-ყოფისა. 23 და დასაბამსა 
ვედრებისა შენისასა გამოვიდა სიტყუაი და მე მოვედ 
მითხრობად შენდა, რამეთუ კაცი გულისსათქმელთა ხარი შენ. 
აწ განიგონე სიტყვსა შენ და გულისხუმა-ყავ ჩუენებისა შორის. 
24 სამეოცდაათნი შვდეულნი შემოკლებულნი ერსა შენსა ზედა 
და ქალაქსა ზედა წმიდასა, ვიდრე დაძუელებამდე შეცოდებისა, 
და დასრულებად ცოდვისა, და დაბეჭდვად ცოდვათა და 
აღჭყოცად უსჯულოებათა, და ლხინებად უსამართლოებათა, და 
აღმოყვანებად სიმართლესა საუკუნესა, და დაბეჭდვად ხილვაი 
და წინაისწარმეტყუელი და ცხებად წმიდაი წმიდათა, 232 
მეცნიერება და გულისხუმის-ყოფაი და გამოსლვითგან 
სიტყუათათ მიგებად და აღშენებად იერუსალცმისა ვიდრე 
ქრისტესადმე წინამძღუარისა შვდეულნი შვდ და შვდეულნი 
სამეოცდაორ, და მოაქციოს და აღეშენნენ უბანნი და ზღუდე, 
და განახლდენ ჟამნი. 29 და შემდგომად შვდეულისა 
სამეოცდაორთა მოისპოს ცხებაი და მსჯავრი არა იყოს მას 
შინა, და ქალაქი და წმიდაი განიხრწნას წინამძღუარისა თანა 
მომავალისა და მოიკუეთნენ წყლითრღუნასა შინა და ვიდრე 
დასასრულამდე ბრძოლისა შემოკლებულისა დააწესნეს 
უჩინოქმნულებად, და განაძლიეროს აღთქმაი მრავალთაი 
შვდეულსა ერთსა და ნახევარსა შორის შვდეულისასა 
დააცხროს მსხუერპლისსაცავი და მსხუერპლი შესაწირავი და 
ფრთესა ზედა დააწესოს უჩინოქმნისაგან და ვიდრე 
აღსასრულისამდე და სწრაფისა დააწესოს უჩინოქმნასა ზედა. 
27 და განაძლიეროს აღთქმაი მრავალთა შვდეულსა ერთსა და 
კერძოსა შვდეულისასა აღებულ იქმნეს მსხუერპლი ჩემი და 


შესაწირავი და ამათ თანა შორის ტაძრისა საძაგელი 
მოოჭრებისა იყოს და ვიდრე დასასრულამდე ჟამისაისა 
დასასრული მოეცეს მოოვრებასა შინა. 


თავი 10 


1 წელსა შინა მესამესა კვროს მეფისასა სპარსთაისასა სიტყუა0 
გამოეცხადა დანიელსა, რომელსა სახელად ზედეწოდა 
ვალტასარ, და ჭეშმარიტ არს სიტყუაი, და ძალი დიდი და 
გულისხუმის-ყოფა მოეცა ჩუენებასა შინა. 2 მათ დღეთა შინა მე, 
დანიელ, ვიყავ მგლოვარე სამსა შვდეულსა დღეთასა. 3 პური 
გულისსათქმელი არა ვჭამე, და ყჟორცი და ღვნო არ შევიდა 
პირად ჩემდა და საცხებელი არ ვიცხე ვიდრე დასასრულამდე 
სამთა შვდეულთა დღეთასა. 4 და დღესა შინა მეოცდამეოთხესა 
თთვსა პირველისასა მე ვიყავ მახლობელად მდინარისა 
დიდისა, რომელ არს ტიგრისი ედდეკელ. ? და აღვიხუენ 
თუალნი ჩემნი და ვიხილე: და, აჰა, დადგა კაცი ერთი 
შემოსილი ბადენითა და წელნი მისნი გარემორტყმულ 
ოქროთა, ოფაზითა. 9 და სხეული მისი, ვითარცა თარშე, და 
პირი მისი, ხილვა ვითარცა ელვისაი, და თუალნი მისნი, 
ვითარცა ლამპარნი ცეცხლისანი, და მკლავნი მისნი და წვვნი 
მისნი, ვითარცა ხილვაი რვალისა აელვებულისა, და ჟმაი 
სიტყვათა მისთაი, ვითარცა ჭმაი ერისაი. ”7 და ვიხილე მე, 
დანიელ, მარტომან ჩუენება და ჩემთანათა კაცთა არა იხილეს 
ჩუენება, არამედ, განცვბრება დიდი დაეცა მათ ზედა და 
ივლტოდეს შიშისაგან. 8 და მე დავშთი მარტოი და ვიხილე 
ჩუენება ესე დიდი და არა დაშთა ჩემ შორის ძალი, და დიდებაი 
ჩემი გარდაიქცა განხრწნილებად და ვერ ვიპყარ ძალი. 3? და 
მესმა ყმაი სიტყუათა მისთაი და სმენასა შინა ჩემდა ყმისა 
სიტყვათა მისთაისასა ვიყავ შეჭმუნვილ პირითა ჩემითა, და 
პირი ჩემი დამედრიკა ქუეყანასა ზედა. 19 და, აჰა, ყელი 
შემხები ჩემი, და აღმადგინა მე მუყლთა ჩემთა ზედა და 
კუალთა ზედა ფერყთა ჩემთასა. 11 და თქუა ჩემდამო: დანიელ, 
კაცო გულისსათქმელო, გულისხუმა-ყუენ სიტყუანი, რომელთა 
მე ვიტყვ შენდამი და თქუმასა შინა მისსა ჩემდამო დადეგ 
დგომასა ზედა შენსა, რამეთუ აწ მოვივლინე შენდამი, და 
თქმასა შინა მისსა ჩემდამო სიტყვსა ამისსა აღვდეგ 


მძრწოლარე. 12 და თქუა ჩემდა მომართ: ნუ გეშინინ, დანიელ, 
რამეთუ დღითგან პირველით, რომლით მიეც გული შენი 
გულისხუმის-ყოფად და ძვრის-ხილვად წინაშე უფლისა 
ღმრთისა შენისა, სასმენელ ექმნეს სიტყუანი შენნი. და მე 
მოვედ სიტყუათა შინა შენთა. 13 და მთავარი მეფობისა 
სპარსთაისაი დგა წინააღმდგომად ჩემდა ოცდაერთსა დღესა. 
და, აჰა, მიხაილ, ერთი მთავართაგანი პირველთაი მოვიდა 
შეწევნად ჩემდა. და იგი დაუტევე მუნ მთავარსა თანა მეფობისა 
სპარსთაისასა. 14 და მოვედ გულისხუმის-ყოფად შენდა, 
რაოდენნი შეემთხვნენ ერსა შენსა უკანაისკნელთა დღეთა ზე, 
რამეთუ მერმე ხილვაი დღეთა მიმართ. 15 და ზრახვასა შინა 
მისსა ჩემდამო სიტყუათა ამათებრ მივეც პირი ჩემი ქუეყანასა 
ზედა და შევჭმუნდი. 15 და, აჰა, ვითარცა მსგავსება ძისა 
კაცისა, შემახო ბაგეთა ჩემთა, და აღვაღე პირი ჩემი, და 
ვზრახევდ და ვთქუ მდგომარისა მიმართ წინაშე ჩემსა: უფალო, 
ჩუენებასა შინა შენსა მოიქცეს შინაგანნი ჩემნი ჩემ შორის, და, 
აჰა, არა მაქუს ძალი. 17 და ვითარ შემძლებელ იქმნეს მონაი 
შენი, უფალო, ზრახვად უფლისა ამის თანა ჩემისა? და 
ამიერითგან არ დადგეს ჩემ შორის ძალი და მშვნვაი არ დაშთა 
ჩემ თანა. 18 და შესძინა და შემახო მე, ვითარცა ხილვამან 
კაცისამან, და განმაძლიერა მე. 19 და მრქუა მე: ნუ გეშინინ, 
მამაკაცო გულისსათქმელთაო, მშვდობაი შენდა, მჟნობდ და 
განძლიერდი! და ზრახვასა მისსა ჩემ თანა განვძლიერდი და 
ვთქუ: იტყოდედ უფალი, რამეთუ განმაძლიერე მე. 29 და მრქუა 
მე: უკუეთუ უწყი, ვითარმედ მოვედ შენდა მომართ და აწ 
მივიქცე ბრძოლად მთავრისა თანა სპარსთასა, და მე 
განვიდოდე და მთავარი ელლინთაი მოვიდოდა, 21 არამედ ანუ 
მიგითხრა შენ შორის დაწესებული წერილსა შორის 
ჭეშმარიტებისასა. და არა არს ერთიცა თანმოქმედი ჩემ თანა 
ამათთვს, გარნა ხოლო მიქაილ, მთავარი თქუენი. 


თავი 11 


1 მე წელსა პირველსა კვროსისსა, დავდეგ სიმტკიცედ და 
ძალად. ? და აწ მე გითხრობ შენ ჭეშმარიტსა: აჰა, სამნი 
მეფენი აღდგენ მერმე სპარსეთს შინა, და მეოთხე 
განძლიერდეს სიმდიდრითა დიდთა უფროს ყოველთასა, და 
შემდგომად დაპყრობისა მისგან სიმდიდრესა მისსა 
ზედააღუდგეს ყოველთა მეფობათა ელლინთასა. 3 და აღდგეს 
მეფე ძლიერი, და ეუფლოს უფლებათა მრავალთა და ქმნას 
ნებისაებრ მისისა. “ და ვიდრე დგესღა მეფობა მისი, 
შეიმუსროს და განიწვალოს ოთხთა მიმართ ქართა ცისათა და 
არა უკუანაისკნელთა მისთა მიმართ, არცა უფლებისაებრ 
მისისა, რომელ იუფლა, რამეთუ დაივსნა მეფობა მისი და 
სხუანი გარეშე მათსა. 3? და განძლიერდეს მეფე სამხრისა, და 
ერთი მთავართა მისთაგანი განძლიერდეს მის თანა და 
ეუფლოს უფლებათა მრავალთა გარეშე ყელმწიფებისა მისისა. 
6 და შემდგომად წელთა მათთა შეიყვანნენ, და ასული მეფისა 
სამხრისა შევიდეს მეფისა მიმართ ბღუარისაისა ყოფად ზავისა 
მის თანა, და ვერ დაიპყრას ძალი ძლიერებისაი, და არა 
დადგის თესლი მისი, და მიეცეს იგი და მომყვანებელნი მისნი 
და ჭაბუკაი და განმაძლიერებელი მისი სამთა შინა ჟამთა. 7 და 
აღდგეს ყუავილისაგან ძირისა მისისა განმზადებულებასა ზედა 
მისსა და მოვიდეს ძალისა თანა და შევიდეს სიმტკიცეთა 
მიმართ მეფისა ჩრდილოსათა, და ქმნას მათ შორის და 
განძლიერდეს. 8 და ღმერთნიცა მათნი გამოდნობილთა თანა 
მათთა, ყოველი ჭურჭელი გულისსათქმელი მათი ვეცხლისა და 
ოქროისა ნატყუენავისა თანა შეიღოს ეგვპტედ, და იგი დადგეს 
ზედა მეფისა ჩრდილოსასა. ? და შევიდეს სამეფოდ მეფისა 
სამხრისასა და მოიქცეს ქუეყანად თვსსა. 19 და ძეთა მისთა 
შეკრიბონ ერი ძალთა მრავალთაი და თანშეაყონ, და შევიდეს 
მომავალი და წარმღუნელი, და წარმოვდეს, და დაჯდეს და 
თანშეთხზნას ვიდრე ძალისამდე მისისა. 11 და განველურდეს 
მეფე სამხრისაი, და გამოვიდეს, და ბრძოლა-სცეს მეფესა თანა 


ჩრდილოისასა, და დაადგინოს ერი მრავალი და მისცეს ერი 
ჭელსა შინა მისსა, 12 და მიიღოს ერი, და ამაღლდეს გული 
მისი, და დააქუევნეს ბევრნი და ვერ უძლონ. 13 და მოაქციოს 
მეფემან ჩრდილოსამან და მოიყვანოს ერი მრავალი უფროს 
პირველისასა, და დასასრულსა თანა ჟამთასა ზედმოვიდეს 
შესლვითა ძალისა მიერ დიდისა და სიმდიდრითა მრავლისა. 
14 და მათ ჟამთა შინა მრავალნი აღდგენ მეფესა ზედა 
სამხრისასა, და ძენი ბუგრიანთა ერისა შენისათანი აღზუავნენ 
დადგინებად ხილვისა და მოუძლურდენ. 1” და შევიდეს მეფე 
ბღუარისაი, და მოადგას პატნეზი, და მოიპყრნეს ქალაქნი 
ძლიერნი და მკლავნი მეფისა სამხრისანი ვერ დადგენ. და 
აღდგენ რჩეულნი მისნი და არა იყოს ძალი მისი დადგომად. 19 
და ქმნას შემავალმან მისდა მიმართ ნებისაებრ მისისა, და არა 
იყოს დამდგომ პირისპირ მისსა, და დადგეს ქუეყანასა შინა 
საბირისსა და მოსრულდეს ყელისა მიერ მისისა. 17 და 
დააწესოს პირი მისი შესლვად ძალითა ყოვლისა მეფობისა 
მისისათა, და სიწრფოებანი ყოველნი ყუნეს მის თანა, და 
ასული დედათაი მისცეს მას განხრწნად იგი, და არა დაადგრეს 
და არა იყოს მისსა. 18 და მოაქციოს პირი თვსი ჭალაკთა 
მიმართ, და დაიპყრნეს მრავალნი და დაწუნეს მთავარნი 
ყუედრებითა მათითა. ყოველი ყუედრება მისი მიექცეს, მან 
მოაქციოს პირი მისი 19 ძალისა მიმართ ქუეყანისა მისისაისა, 
და მოუძლურდეს და დაეცეს და არა იპოოს. 29 და აღდგეს 
ძირისაგან მისისა ნერგი მეფობისაი განმზადებულებასა ზედა 
მისსა წარმდროებელი და მოქმედებასა მეფობისასა. და მათ 
დღეთა შინა შეიმუსროს და არა პირითა და არცა ბრძოლისა 
მიერ. 21 დადგეს განმზადებულებასა ზედა მისსა, შეურაცხ 
იქმნას, და არა მისცეს მის ზედა დიდებაი მეფობისა, და 
მოვიდეს იეფობისა თანა და განაძლიეროს მეფობა 
შებრკოლებისა მიერ. 22 და მკლავნი წარმღუნელისანი 
წარირღუნენ პირისაგან მისისა, და შეიმუსრნენ და 
წინამძღუარმანცა აღთქმისამან 23 და თანაშემყოფელთაგანმან 
მისა მიმართ ზაკუვაი, და აღვიდეს და ზეშთა განაძლიეროს 
მცირედისა მიერ ძალისა და ნათესაობისა. 24 და მრავლითა 


სოფლებითა მოვიდეს და ქმნეს, რომელი არა ქმნეს მამათა 
მისთა და არცა მამათა მამათა მისთასა, ავარი და ნატყუენავი 
და სიმდიდრე მათი განაბნიოს და ეგვპტესა ზედა ისიტყუნეს 
სიტყვანი მისნი და ვიდრე ჟამისა. 22 და აღდგეს ძალი მისი და 
გული მისი მეფესა ზედა სამხრისასა ძალისა მიერ დიდისა, და 
მეფემან სამხრისამან შეამტკიცოს ბრძოლაი ძალისა მიერ 
დიდისა და ძლიერისა ფრიად, და ვერ დადგეს, რამეთუ 
სიტყუედ მას ზედა გულისსიტყვათა, 29 და ჭამენ სათანადოთა 
მისთა და შემუსრვენ მას, და ძალი თვსი წარღუნას და დაეცნენ 
წყლულნი მრავალნი. 27 და ორნივე მეფენი, გულნი მათნი 
უკეთურებისა თანა და ტაბლასა ზედა ერთსა ცრუსა ზრახვიდენ 
და არ წარემართოს, რამეთუ არსღა დასასრულამდე ჟამი. 28 
და მიიქცეს ქუეყანად თვსსა სიმდიდრისა თანა მრავლისა და 
გული მისი აღთქმასა ზედა წმიდასა, და ყოს და მიიქცეს 
ქუეყანად თვსსა. 29 ჟამად მოიქცეს და მოვიდეს სამხრად 
მომართ, და არა იყოს, ვითარცა პირველი და ვითარცა 
უკუანადი. 39 და შევიდენ მის თანა გამომავალნი კიტელნი, 
დაიმორჩილონ და დამდაბლდეს, და მიიქცეს და 
საკვრველებდეს აღთქძმასა ზედა წმიდასა. და იყოს და მოიქცეს, 
და გულისხუმა-ყოს დამტევებელთა ზედა აღთქმისა წმიდისათა. 
31 და ნათესავისა მისგან აღდგენ და შეაგინონ სიწმიდე 
მძლავრებისაი, და გარდაადგინონ სამარადისოდ და მისცენ 
საძაგელი უჩინოქმნილი. 32 და მეუსჯულოსა ზედშეამთხვონ 
აღთქმაი შებრკოლებისა მათისა, და ერსა, მეცნიერსა ღმრთისა 
თვსისასა, არ განაძლიერებენ და ჰყოფენ. 33 და 
გულისხუმიერნი ერისა ჩემისანი გულისხუმა-ჰყოფენ მრავლად, 
და მოუძლურდებიან მახვლისა მიერ, და ალისა მიერ და 
ტყუეობისა მიერ და იავრობისა მიერ დღეთაისა. 34 და 
მოუძლურებასა შინა მათსა შეწევნულ იქმნეს შეწევნითა 
მცირითა და შესძინენ მათ ზედა მრავალი შებრკოლებისა მიერ. 
35 და გულისხმისმყოფელთაგანნი მოუძლურდენ 
გამოქურვებად მათ შინა და გამორჩევად და გამოცხადებად 
ვიდრე ჟამამდე გამოყურვებისა მცირესა ჟამადმდე. 39 და ქმნას 
ნებისაებრ თვსისა, და მეფე ამაღლდეს, და განდიდნეს 
ყოველთა ზედა ღმერთთა და ღმერთსა ღმერთთა ზედა, და 


თქუნეს ზეშთა ძალისანი, და წარემართოს ვიდრე 
აღსრულებადმდე რისხვისა, რამეთუ დასასრულისა თანა 
იქმნეს. 37 და ყოველთა მიმართ ღმერთთა მამათა მისთასა არა 
გულისხუმა-ყოს და გულისთქმასა დედათასა და ყოველთა 
ზედა ღმერთთა არ გულისხმა-ყონ, რამეთუ ყოველთა ზედა 
განდიდნეს. 38 და ღმერთი მაუზნი ადგილსა შორის თვსსა 
ადიდოს და ღმერთი, რომელი არა იცნეს მამათა მისთა, 
ადიდოს ოქროისა მიერ და ვეცხლისა და ქვითა პატიოსნითა 
და გულისსათქმელთა მიერ. 39 და იყო სიმაგრეთა შორის 
მისალტოლველთა ღმრთისა თანა უცხოისა, და განამრავლოს 
დიდებაი, და დაიმორჩილნეს მათ მრავალნი და ქუეყანა 
განყოს ნიჭთა მიერ. 49 და ჟამსა დასასრულისასა მრქენალ 
იქმნას მეფისა თანა სამხრისათა; და შეკრბეს მის ზედა მეფე 
ბღუარისა ეტლებისა მიერ და ცხენებისა და ნავებისა 
მრავლებისა, და შევიდეს ქუეყანად დასავანებელთა შორის, და 
შემუსროს და თანაწარჰვდეს. “1 და შევიდეს ქუეყანად 
საბაინისა და მრავალნი მოუძლურდენ. და ესენი განერნენ 
ჭელისაგან მისისა - ედომი და მოაბი და მთავარნი ძეთა 
ამმონისთა. 42 და განირთხას ყელი მისი ქუეყანასა ზედა და 
ქუეყანა მისი არა იყოს საცხოვნებელად. 43 და ეუფლოს 
დაფარულთა შორის ოქროისა და ვეცხლისათა და ყოველთა 
შორის გულისსათქუმელთა ეგვპტის და ლიბიისა და 
ეთიოპელთასა და სიმაგრეთა შორის მისთა. ““ და ჰამბავნი და 
სისწრაფენი შეაშფოთებდენ მას და აღმოსავალისაგან და 
ბღუარისა, და მოვიდეს გულისწყრომითა მრავლითა 
განყოფად და შეჩუენებად მრავალთა. 42 და აღდგას კარავი 
თვსი ფადანოს შინა, საშუალ ზღუათასა, მთასა საბირისა 
წმიდასა, და მოვიდეს ვიდრე კერძოდმდე მისსა, და არა არს 
გამომჭსნელი მისი. 


თავი 12 


1 და მას ჟამსა შინა აღდგეს მიქაილ, მთავარი დიდი, რომელი 
დგას ზედა ძეთა ერისა შენისათა, და იყოს ჟამი ჭირისა, ჭირი, 
რომელი არა იყო, ვინათგან იქმნა ნათესავი ქუეყანასა ზედა და 
ვიდრე ჟამამდე, და მას ჟამსა განერეს ერი შენი, ყოველი 
პოვნილი დაწერილ წიგნსა შინა. 2 და მრავალნი დაძინებულნი 
ქუეყანისა შინა მიწასა აღდგენ, რომელნი ცხონებად საუკუნოდ, 
და რომელნი ყუედრებად და სირცხვლად საუკუნოდ. 3 და 
გულისხმის-მყოფელნი განბრწყინდენ, ვითარცა ბრწყინვალება 
სამყაროისა და მართალთაგანნი მრავალთანი, ვითარცა 
ვარსკულავნი, საუკუნეთადმი და მერმეცა. 4 და შენ, დანიელო, 
დაჰმარხენ სიტყუანი და დაჰბეჭდე წიგნსა ვიდრე ჟამამდე 
აღსასრულისა, ვიდრემდის განისწავლნენ მრავალნი და 
განმრავლდეს მეცნიერება. ? და ვიხილე მე, დანიელმან, და 
აჰა, სხუანი ორი დადგეს: ერთი - ამიერ ბაგესა მდინარისასა 
და ერთი - იმიერ. 9 და ვარქუ მას კაცსა მოსილსა ბადენით, 
რომელი იყო ზემოით წყლისა მდინარისასა: ვიდრე იყოს 
დასასრული, რომელნი სთქუენ საკვრველებანი? 7 და მესმა 
კაცისა მის მოსილისა ბადენითა, რომელი იყო ზედა წყალსა 
მდინარისასა, და აღიმაღლა მარჯუენე თვსი და მარცხენე 
ზეცად მიმართ და ფუცა ცხოველისა მიმართ საუკუნოდ, 
ვითარმედ ჟამისა მიმართ და ჟამთა და კერძოსა ჟამისასა, 
დასასრულისა შორის განბნეულებისა ყელისა წერისა 
განწმედილისასა აცნობნენ ყოველნი ესენი. 9 და მესმა, და ვერ 
გულისხუმა-ვყავ და ვარქუ: უფალო, რამე იყოს უკანასკნელნი 
ამათნი? ? და თქუა: წარვედ, დანიელ, რამეთუ დაყშულნი და 
დაბეჭდულნი არიან სიტყუანი ვიდრე დასასრულამდე ჟამამდე. 
190 გამოირჩინენ, და გამოსპეტაკნენ, და გამოყურდენ, და 
განწმდენ მრავალნი; და უსჯულო იქმნენ უსჯულონი, და ვერ 
გულისხუმა-ყონ ყოველთა უთნოთა, და გონიერთა გულისხუმა- 
ყონ. 11 და ჟამისაგანცა ცვალებისასა მიმდემადისა და 
მოცემისა საძაგელსა მოოვრებისასა დღენი ათას 


ორასოთხმეოცდაათნი. 12 ნეტარ არს მოთმინე და მიწევნილი 
დღეთა მას ათას სამასოცდაათხუთმეტთა. 13 და შენ მოვედ და 
განისუენე, რამეთუ მერმე არიანღა დღენი აღსავსებადმდე და 
დასასრულისა, და განისუენო და აღსდგე ნაწილსა შენსა 
აღსრულებასა თანა დღეთასა. 


თავი 13 


1 და იყო კაცი დამკვდრებული ბაბილონს შინა, და სახელი 
მისი იოაკიმ. 2? და მიიყვანა ცოლი, რომლისა სახელი სუსანნა, 
ასული ქელკაისი, შუენიერი ფრიად და მოშიში უფლისაი, 3 და 
მშობელნი მისნი მართალნი. და ასწავეს ასულსა მათსა 
სჯულისაებრ მოსესისა. 4 და იყო იოაკიმ მდიდარ ფრიად; და 
იყო მისსა სამოთხე მეზობლად სახლისა მისისა, და მისსა 
მიმართ მივიდოდეს იუდეანნი ყოფისათვს მისისა უდიდებულეს 
ყოველთასა. ? და გამოჩინებულ იქმნნეს ორნი მოხუცებულნი 
ერისაგან მსაჯულად მას წელიწადსა შინა, რომელთათვს თქუა 
მეუფემან, ვითარმედ: გამოვიდა უსჯულოებაი ბაბილონით 
მოხუცებულთაგან მსაჯულთა, რომელნი ჰგონებდეს მართებასა 
ერისასა. 95 ესენი დადგრომილ იყუნეს სახლსა შორის 
იოაკიმისსა და მოვიდოდეს მათდამი ყოველნი შჯადნი. 7 და 
იქმნა, ოდეს წარვიდის ერი საშუალსა დღისასა, შევიდის 
სუსანნა და ვიდოდის სამოთხესა შორის ქმრისა მისისასა, 838 და 
ხედვიდიან მას მოხუცებულნი ორნი დღითი დღე შესრულად და 
მავალად და იქმნეს გულისთქმისა შორის მისსა. ? და 
გარდააქციეს გონება თავთა მათთაი და მიდრიკნეს თვალნი 
მათნი არახედვად ცად მიმართ, არცა მოვსენებად სასჯელთა 
მართალთა. 19 და იყუნეს ორნივე ლმობიერ მისთვს და არა 
მიუთხრეს ურთიერთას ლმობა მათი, 11 რამეთუ პრცხუენოდა 
აღსარებად გულისთქმაი მათი, რამეთუ ენებაყე თანყოფაი 
მისი. 12 და უმზირდეს დღითი დღე პატივისმოყუარებით 
ხედვად მისსა, და ჰრქუა მოყუასმან მოყუასსა: 13 წარვიდეთ 
სახიდ, რამეთუ სამხრისა ჟამი არს, და გამოსრულნი განიყუნეს 
ურთიერთას. 14 და კუალად ქცეულნი შეკრბეს ერთბამად და 
გამომწულილველთა ურთიერთას მიზეზისათა აღიარეს 
გულისთქუმაი მათი და მაშინ ზოგადი დააწესეს ჟამი, ოდეს 
მარტოისა შეუძლონ პოვნა მისი. 1” და იქმნა მზერასა შინა 
მათსა ჟამი, შევიდა სამოთხედ ოდესმე, ვითარცა გუშინ და 
ძოღანდელსა დღესა, და მხოლოთა ორთა თანა ქალთა და 


გულმან უთქუა ბანად სამოთხესა შინა, რამეთუ სიცხე იყო. 15 
და არავინ არ იყო მუნ, თვნიერ ორნი მოხუცებულნი 
დამალულნი და მომზირალნი მისნი. 17 და ჰრქუა ქალთა მათ: 
მომართვთ მე ზეთი და შენაზავები და კარნი სამოთხისანი 
დაჰვშენით, რაითა ვიბანო. 18 და ყვეს, ვითარცა თქუა, და 
დაჰვშნეს კარნი სამოთხისანი, და გამოვიდეს იგურდივთა 
კართაით მირთმად ბრძანებულთა მათდა და არა უწყოდეს, 
ვითარმედ იყვნეს დამალულ მოხუცებულნი. 173 და იყო, 
ვითარცა განვიდეს ქალნი, და აღდგეს ორნი მოხუცებულნი და 
ზედმირბიოდეს მისსა და ჰრქუეს: 29 აჰა, კარნი სამოთხისანი 
კშვანან და არავინ მხედავს ჩუენ და გულისთქმასა შინა შენსა 
ვართ, რომლისათვს თანადამყევ ჩუენ და იქმენ ჩუენ თანა; 21 
ხოლო უკეთუ არა, დაგწამოთ შენ, ვითარმედ იყო შენ თანა 
ჭაბუკი და ამისთვს განავლინენ ქალნი შენგან. 22 და 
აღმოისულთქუნა სუსანნა და თქუა: იწრო არს ჩემდა ყოვლით 
კერძო, რამეთუ, უკეთუ ეგე ვქმნა, სიკუდილი არის ჩემი, და, 
უკეთუ არა ვქმნა, ვერ განვერე ყელთაგან თქუენთა. 23 
უაღსარჩევლეს არს ჩემდა არმოქმედისა შთავრდომაი ყელთა 
თქუენთა ვიდრე მცოდველობაი წინაშე უფლისა. 24 და 
აღიღაღადა ჟმითა დიდითა სუსანნა, ხოლო აღიღაღადეს 
ორთაცა მოხუცებულთა წინააღმდგომად მისსა. 232 და 
მსრბოლმან ერთმან განიხუნა კარნი სამოთხისანი. 29 ხოლო 
ვითარცა ესმა ღაღადება სამოთხესა შინა მრწემთა სახლისათა, 
შეისწრაფეს იგურდივისა კარისა მიერ ხილვად შემთხუეულსა 
მისდა. 27 ხოლო რაჟამს თქუნეს მოხუცებულთა სიტყუანი 
მათნი, სირცხვლეულ იქმნნეს მონანი ფრიად, რამეთუ ოდესვე 
არავის ასმიოდის ესევითარი სიტყუაი სუსანაისთვს, და იყო 
ხუალისა ზე, 28 ვითარცა შემოკრბა ერი ქმრისა მისისა მიმართ 
იოაკიმისსა, მოვიდეს ორნი მოხუცებულნი, სავსენი უსჯულოითა 
გულისზრახვითა, ძვნად სუსანაისსა მოსიკუდიდ მისსა. 29? და 
თქუეს წინაშე ერისა: მიავლინეთ სუსანნასა, ასულისა 
ქელკაისსა, რომელ არს ცოლი იოაკიმისი! ხოლო მათ 
მიავლინეს. 39 და მოვიდა იგი, და მშობელნი მისნი, და შვილნი 
მისნი და ყოველნი ნათვსავნი მისნი. 31 ხოლო სუსანნა იყო 


ჩჩვლ და შუენიერ სახითა. 32 და უსჯულოთა ბრძანეს 
უსაბურველო-ქმნა, რამეთუ იყო იგი მობურვილ, რაითა 
აღივსნენ შუენიერებისაგან მისისა. 33 ხოლო ტიროდეს მისთვს 
ყოველნი მხილველნი მისნი. 34 ხოლო აღდგომილთა შორის 
საშუალსა ერისასა ორთა მათ მოხუცებულთა დაასხნეს ჟელნი 
თავსა ზედა მისსა. 32 ხოლო მან, მტირალმან, აღიხილნა ცად 
მიმართ, რამეთუ იყო გული მისი მოსავ უფლისა მიმართ. 39 და 
თქუეს ორთა მათ მოხუცებულთა: ვიდოდეთ რაი ჩუენ შორის 
სამოთხისა მარტონი, შემოვიდა ეგე ორთა თანა მჭევალთა, და 
დაჰვშნა კარნი სამოთხისანი და განავლინნა მჟყევალნი, 37 და 
მოვიდა მისსა მიმართ ჭაბუკი, რომელი დამალულ იყო, და 
დაწვა მის თანა. 38 ხოლო ჩუენ, მყოფთა შორის ყურესა 
სამოთხისასა, ვიხილეთ რა უსჯულოებაი, მივრბიოდეთ მათ 
ზედა, და მხილველთა მათთა თანაქმნილად 317 მისი, ვიდრემე 
ვერ შეუძლეთ შეპყრობილ-ყოფაი ძლიერებისათვს მისისა 
უფროს ჩუენსა და განხუმითა კართაითა განლტოლმვისა. 49 
ხოლო ამისთა შემპყრობელთა ვჰკითხეთ: ვინ იყო ჭაბუკი? და 
არა ინება თხრობა ჩუენი, ამათ ვწამებთ. 41 და ემოწმა მათ 
შესაკრებელი ერისა, ვითარცა მოხუცებულთა და მსაჯულთა, და 
დასაჯეს იგი სიკუდიდ. 42 ხოლო აღიღაღადა სუსანნა ყმითა 
დიდითა და თქუა: ღმერთო საუკუნეო, დაფარულთა მეცნიერო, 
რომელმან უწყნი ყოველნი პირველ ქმნისა მათისა, 43 შენ 
მეცნიერ ხარ, ვითარმედ ცრუი დამწამეს მე, და, აჰა, მოვკუდები 
არმოქმედი არარაისაი, რომელნი ამათ მოიბოროტნეს ძვნად 
ჩემდა. 4?“ და შეისმინა უფალმან ჭმისა მისისაი. 42 და 
მიიყვანებოდა რაი იგი წარწყმედად, აღადგინა ღმერთმან 
სული წმიდაი ყრმისა ჭაბუკისა, სახელით დანიელისა. 459 და 
აღიღაღადა ჟყმითა დიდითა: წმიდა ვარ მე სისხლისა ამისგან. 
47 და დადგა ყოველი ერი მისდამი და პრქუეს: რაი არს სიტყუა 
ეგე შენი, რომელსა იტყვ? 48 ხოლო მან თქუა შორის მათსა: 
ესრეთ, სულელთა, ძენო ისრაცლისანო, არა განმსჯელთა, 
არცა ცხადად შემეცნებულთა დასაჯეთ ასული ისრაცლისა? 49 
მიიქეცით სამსჯავროდ მიმართ, რამეთუ ცრუი დასწამეს იმათ 
ამას. 2? და მიიქცა ერი სწრაფისა თანა, და ჰრქვეს მას 


მოხუცებულთა: მოვედ, დაჯედ საშუალ ჩუენსა და მომითხარ 
ჩუენ, რამეთუ შენ მოგცა ღმერთმან მოხუცებულობა. 21 და თქუა 
ერისა მიმართ დანიილმან: განყვენით იგინი ურთიერთას 
შორად და განვსაჯნე იგინი. 232 და ვითარცა განყვნეს 
ერთიერთისაგან, მიუწოდა ერთსა მათგანსა და თქუა მისდა 
მიმართ: დაძუელებულო ბოროტთა დღეთაღ, აწ გეწინეს 
ცოდვანი შენნი, რომელთა ჰყოფდი პირველად. 23 მშჯელი 
შჯათა ცრუთაი და უბრალოთა უკუე დამსჯელი, ხოლო 
განმტევებელი მიზეზიანთა, იტყოდის რაი უფალი: უბრალოი და 
მართალი არ მოაკუდინო. ”“ აწ უკუე, ესე უგულებელ-ჰყავ, თქუ, 
რომელსა ხესა ქუეშე იხილენ იგინი მზრახვალნი ურთიერთას? 
და მან თქუა: ხეთქილსა ქუეშე. 23 და თქუა დანიელმან: 
მართლიად სიტყუე თავისა მიმართ შენისა, რამეთუ, ეგერა, 
ანგელოზი ღმრთისაი, მიმღებელი ღმრთისაგან განჩინებასა, 
განგხეთქს შენ შუა. 259 და გარდამადგინებელმან მისმან ბრძანა 
მოყვანება სხვსა და ჰრქუა მას: თესლო ქანანისაო და არა 
იუდასო, შუენიერებამან შეგაცთუნა შენ და გულისთქმამან 
გარდააქცია გული შენი. ?7 ესრეთ უყოფდით ასულთა 
ისრაცლისათა და იგინი შიშნეულნი გზრახვიდეს თქუენ, გარნა 
არა ასულმან იუდაისამან დათმო უსჯულოებაი თქუენი. 38 
ხოლო აწ მითხარ მე, ქვეშე რომელსა ხესა დააპყრენ იგინი 
მზრახვალნი ურთიერთას? და მან თქუა: ხერხულსა ქუეშე. 39 
ხოლო პრქუა მას დანიელმან: მართლად სიტყუე და შენცა 
თავისა მიმართ შენისა, რამეთუ დგას ანგელოზი ღმრთისაი 
მქონებელი მახვლსა განხერხვად შენდა საშუალ, რაითა 
მოგსპნეს თქუენ. 9-– და აღიღაღადა ყოველმან შესაკრებელმან 
კმითა დიდითა და აკურთხეს ღმერთი მაცხოვნებელი მოსავთაი 
მისდამი. 91 და აღდგეს მოხუცებულთა ზედა, რამეთუ შეაყენნა 
იგინი დანიელ თქმულთაგან მათთა ცილისდამწამებელნი და 
ყვეს მათდა, ვითარცა-იგი ბოროტი იზრახეს ყოფად მოყუსისა, 
62 შჯულისაებრ მოსესსა, და მოკლნეს იგინი, და ცხონდა სული 
უმიზეზოი მას დღესა შინა. 9532 ხოლო ქელკაი და ცოლი მისი 
მიქებლობდეს უფლისა, ასულისა მათისა სუსანაისთვს, 
იოაკიმისის თანა, ქმრისა მისისა, და თანმონათესავეთა 


ყოველთა, რამეთუ არა იპოვა მის შორის უშუერი საქმე. 54 და 
დანიელ იქმნა დიდ წინაშე ერისა მიერ დღითგან წამართ. 


თავი 14 


1 2 და იყო დანიელი თანმემცხოვრებელ მეფისა და დიდებულ 
უფროს ყოველთა მოყვარეთა მისთა. 3 და იყო კერპი 
ბაბილოვნელთაი, რომლისა სახელი ბილ. და წარაგებდეს მისა 
მიმართ თითოეულსა დღესა სემიდალსა გრივსა ათორმეტსა, 
და ცხოვართა ორმეოცთა, და ღვნოსა საწყაულსა ექუსთა. 4 და 
მეფე ჰმსახურებდა მას. და მივიდოდა მეფე თითოეულსა 
დღესა თაყუანის-ცემად მისსა, ხოლო დანიელ თაყუანის- 
სცემდა ღმერთსა თვსსა. და ჰრქუა მას მეფემან: რასათვს არ 
თაყვანის-სცემ ბილს? 2 ხოლო მან ჰრქუა მას: რამეთუ არა 
ვმსახურებ კერპთა ყელითქმნულთა, არამედ ღმერთსა 
ცხოველსა, ამგებელსა ცისა და ქუეყანისასა და მქონებელსა 
უფლებისა ყოვლისა ჭორცისასა. 9 და ჰრქუა მეფემან: არ 
საგონებელ არს შენდა ბილ ყოფად ცხოვლად ღმერთად, ანუ 
არა ხედავა, რაოდენთა სუამსა და ჭამს თითოეულსა დღესა? 
და ჰრქვა 7 დანიელ განმცინებელმან: ნუ სცთები, მეფე, რამეთუ 
ესე შინაგანი უკუე თიყა არსა, ხოლო გარეგანი რვალი. და არა 
უჭამიეს, არცა უსუამს ოდესმე. 8 და განმწყრალმან მეფემან 
მიუწოდა მღდელთა მისთა და ჰრქუა მათ: არა თუ მითხრათ მე, 
ვინ არს შემჭმელი წარსაგებელისაი ამის, მოჰკუდეთ. ? ხოლო 
უკეთუ მიჩუენოთ მე, ვითარმედ ბილ შესჭამს ამათ, მოკუდეს 
დანიელ, რამეთუ გმო ბილის მიმართ. და ჰრქუა დანიელმან 
მეფეს: იყავნ სიტყვსაებრ შენისა! 19 და იყუნეს მღდელნი 
ბილისნი სამეოცდაათ გარეშე დედათა და შვილთასა, და 
მოვიდა მეფე დანიელის თანა სახიდ ბილისა. 11 და თქუეს 
მღდელთა ბილისთა, ვითარმედ: აჰა, ჩუენ განვიდეთ გარე, 
ხოლო შენ, მეფე, დააგე ჭამადი, და ღვნისა განმზავებელმან 
დადგი, და დაჰკლიტნე კარნი, და დაბეჭდე ბეჭდითა შენითა, 
და მოსრულმან განთიად, უკუეთუ არა ჰპოვნე ყოველნი 
შეჭმულად ბილის მიერ, მოვჰკუდეთ, ანუ დანიილ მტყუარი 
ძვნად ჩუენდა. 12 ხოლო იგინი შეურაცხ-ჰყოფდეს, რამეთუ 
ექმნაყე ქუეშე ტრაპეზისა დაფარულ შესავალი და მის მიერ 


შევიდოდეს მარადის, და იგინი სჭამდიან მათ. 13 და იყო, 
ვითარცა განვიდეს იგინი, და მეფემან დაუგო შეჭამადნი 
ბელსა, და უბრძანა დანიელ ყრმათა თვსთა, და მოიღეს 
ნაცარი და მოაცურიეს ტაძარსა წინაშე ბელისსა, და 
გამოსრულთ მეფემან დანიელის თანა კარი დაჰბეჭდეს 
ბეჭდითა მეფისათა და წარვიდეს. 14 15 ხოლო მღდელნი 
შევიდეს ღამე წესისაებრ მათისა, შეჭამნეს ყოველნი და შესუეს. 
16 და იმსთო განთიად მეფემან და დანიელმან მის თანა. 17 და 
ჰრქუა მეფემან: ჰგიანა ბეჭედნი, დანიელო? და თქუა 
დანიელმან: ჰგიან, მეფე. 18 და იყო, ვითარცა განხუმასა თანა 
კართასა მიმხედველმან მეფემან ტაბლისა მიმართ ჟმა-ყო 
ჟკმითა დიდითა და თქუა: დიდ ხარ, ბილ, და არა არს შენ თანა 
ზაკუად არცა ერთი. 19 და განიცინა დანიელმან, და იპყრა 
მეფესა შესლვად შინა და ჰრქუა: იხილე უკუე იატაკი და ცან, 
ვისნი არიან კუალნი ესე. 29 და თქუა მეფემან: ვხედავ კუალთა 
მამათასა და დედათასა და ყრმათასა. 21 და განრისხებულმან 
მეფემან შეიპყრნა მღდელნი, და ცოლნი, და შვილნი მათნი, და 
უჩუენეს დაფარულნი სარკმელნი, რომელთა მიერ შევიდოდეს 
და განლევდეს ტაბლისზედათა. 22 და მოსწყვდნა იგინი 
მეფემან, და მისცა ბელი საყელმწიფოდ დანიელს, და დაამჭუა 
იგი და ტაძარი მისი. 23 და იყო ვეშაპი დიდი მასვე ადგილთა 
შინა და ჰმსახურებდეს მას ბაბილოვნელნი იგი. 24 და ჰრქუა 
მეფემან დანიილს: აჰა, ესე, არ ძალ-გიც შენ თქმად, ვითარმედ 
არა არს ესე ღმერთი ცხოველი, არამედ მოედ და თაყუანის-ეც 
მას, 22 და თქუა დანიელმან: უფალსა ღმერთსა ჩემსა 
თაყუანის-ვსცე, რამეთუ იგი არს ღმერთი ცხოველი. 20 ხოლო 
შენ, მეფეო, მომეც ყელმწიფება და მოვაკუდინო ვეშაპი თვნიერ 
მახვლთა და კუერთხთასა. და ჰრქუა მეფემან: მიგცენ შენ. 27 
და მოიღო დანიელმან ფისი, და ცმელი, და ბალანი და 
შეაგბნა ერთბამად, და შექმნა გუნდად, და მისცა პირსა 
ვეშაპისასა და განიბძარა ვეშაპი იგი. თქუა: იხილეთ 
სამსახურებელნი თქუენნი. 28 და იყო, ვითარცა ესმა 
ბაბილოვნელთა, შეეწყინავე ფრიად, და შეკრბეს მეფისა ზედა 
და თქუეს: ჰურია იქმნა მეფე, ბილი შემუსრა, და ვეშაპი მოკლა 


და მღდელნი მოსრნა, მოვიდეს 29 და თქუეს მეფისა მიმართ: 
მოგუეც ჩუენ დანიილ, უკუეთუ არა, მოგკლავთ შენ და სახლი 
შენი იავარ-ვჰყოთ. 39 და იხილა მეფემან, რამეთუ 
ზედდაესხმიან მას ფრიად და იძულებულმან მისცა მათ 
დანიილ. 31 ხოლო მათ შთააგდეს იგი მღვმესა მას ლომთასა, 
და იყო მუნ დღეთა ექუსთა. 32 ხოლო იყვნეს მღვმესა მას შინა 
შვდნი ლომნი. და მიეცემოდა მათ დღივ ორი კაცისა გუამნი და 
ორნი პატრუჭაკნი. ხოლო მაშინ არა მიეცა მათ, რაითა შეჭამონ 
დანიილი. 33 იყო ამბაკომ წინაისწარმეტყუელი იუდეასით, და 
მან შეაგბო გბოლვილი, და შთაანეცუნა პურნი ვარცლსა და 
განვიდოდა ველად მირთუმევად მომკალთა. 34 და ჰრქუა 
ანგელოზმან უფლისამან ამბაკუმს: მიართუ სამხარი, რომელი 
გაქუს ბაბილონად დანიელს მღვმესა მას შინა ლომთასა. 32 და 
თქუა ამბაკომმან: უფალო, ბაბილონი არ მიხილავს და მღვმე 
იგი არ ვიცი. 39 და უპყრა ანგელოზმან უფლისამან თხემისა 
მისისა და მტვრთველმან თმითა თავისა მისისათა დადვა იგი 
ბაბილონს მღვმესა ზედა და განკრთომილებასა შინა სულისა 
მისისასა. 37 და ყმა-ყო ამბაკუმ მეტყუელმან: დანიელ, დანიელ, 
მიიღე სამხარი, რომელ წარმოგცა შენ ღმერთმან. 38 და ჰრქუა 
დანიელმან: რამეთუ მომივსენე, მე, ღმერთო, და-არც-უტევენ 
მოყუარენი შენნი. 3? და აღდგომილმან დანიელმან ჭამა, 
ხოლო ანგელოზმან ღმრთისამან კუალად-აგო ამბაკუმ მეყსა 
შინა ადგილსა ზედა თვსსა. 49 ხოლო მეფე მოვიდა დღესა 
მეშვდესა გოდებად დანიილისსა და მივიდა მღვმესა ზედა და 
შთაიჭვრა, და, აჰა, დანიელ მჯდომარე. 941 და მღაღადებელმან 
მეფემან ყჟმითა დიდითა თქუა: დიდ ხარ შენ, უფალო ღმერთო 
დანიელისო, და არა ვინ არს თვნიერ შენსა. და აღმოიქუეს იგი 
მღვმისაგან. 42 ხოლო მიზეზნი წარწყმედისა მისისანი 
შთათხინნა მღვმედ და შეიჭამნეს მეყსეულად წინაშე მისსა. 43 
მაშინ თქუა მეფემან: რაითა დაამტკიცონ ყოველთა 
დამკვდრებულთა ყოვლისა ქუეყანისათა ღმერთი დანიელისი, 
რამეთუ იგი არს მაცხოვარი და მოქმედი ნიშებთა საკვრველთა 
ქუეყანასა ზედა, რომელმან განარინა დანიელ მღვმისაგან 
ლომთასა. 


ოსია წინასწარმეტყველი 


თავი 1 


1 სიტყუაი უფლისაი, რომელი იყო ოსეს მიმართ, ძისა აბერისა, 
დღეთა ოზიასთა, და იოათამისთა, და აქაზისთა, და ეზეკიასთა, 
მეფისა იუდაისთა, და დღეთა იორობოამისთა, მეფისა 
ისრაილისათა: 2 დასაბამი სიტყუათა უფლისათა ოსეს მიმართ: 
და ჰრქუა უფალმან ოსეს: წარვედ და მოიყვანე თავისა შენისა 
დედაკაცი სიძვისაი და შვილნი მისნი სიძვისანი, რამეთუ 
სიძვით ისიძვიდეს ქუეყანასა უკანათგან უფლისა. 3 და წარვიდა 
და მოიყვანა გომერ, ასული დებელაიმისი, და მიუდგა და უშვა 
მას ძე. 4 და ჰრქუა ღმერთმან: უწოდე იეზრაელ ამისთვს, 
რამეთუ მცირედღა და შური ვიძიო მე სახლისა მისთვს 
იეზრაელისა და სახლსა ზედა იუდაისსა და დავაცხრვო მეფობა 
ისრაილისაი. ? და იყოს მათ დღეთა შინა, შევმუსრო მშვლდები 
იეზრაელისაი, ღელესა მას იეზრაელისასა 5 და მიუდგა და უშვა 
მას ასული და ჰრქუა მას უფალმან: უწოდე სახელი მისი 
არაშეწყალებულ, რამეთუ არღარა შევსძინო მერმე 
შეწყალებად სახლი ისრაილისაი, არამედ წინააღმდგომით 
წინაღუუდგე მათ. 7 ხოლო ძენი იუდაისნი შევიწყნარნე და 
ვივსნნე იგინი უფლისა მიერ ღმრთისა მათისა, და არა ვივსნნე 
იგინი მშვლდითა, არცა მახვლითა, არცა ბრძოლითა, არცა 
ცხენებითა, არცა მყედრობითა 8 და სძესა განეყენა 
არაშეწყალებული იგი, და მერმე მიუდგა და შვა ძე ? და უწოდა 
სახელი მისი - არა ერი ჩემი, და არა ვარ ღმერთი თქუენი, 
რამეთუ არა ხართ თქუენ ერი ჩემი 19 და იყოსღა თუ რიცხვ 
ძეთა ისრაილისათაი, ვითარცა ქვშაი, რომელი არა აღიწყოს 
და არცა აღირაცხოს, ნეშტი ოდენ ცხონდეს. და იყოს ადგილსა 
მას, სადა-იგი ეწოდოს მათ ძე ღმრტისა ცხოველისა. 11 და 
შეკრბენ ძენი იუდაისნი და ძენი ისრაილისანი ერთად, და 


დაიდგინონ თავისა მათისა მთავარი ერთი, და აღმოვიდენ 
ქუეყანისა მისგან, რამეთუ დიდ არს დღე იგი იეზრაელისა. 


თავი 2 


1 2 3 არქუთ ძმათა თქუენთა: ერი ჩემი და დასა თქუენსა: 
შეწყალებული. “ ესაჯენით დედასა თქუენსა, ესაჯენით, რამეთუ 
იგი არა ცოლი ჩემი, და მე არა ქმარი მისი. განაგდოს სიძვა0 
პირისაგან მისისა და მრუშებაი მისი შორის ძუძუთაგან მისთა, ? 
განვაშიშულო იგი და დავადგინო, ვითარცა დღესა შობისა 
მისისასა, და დავდვა იგი, ვითარცა უდაბნოი, და ვყო, ვითარცა 
ქუეყანა ურწყული, და მოვსპო იგი წყურილითა, 9 ძენი მისნი 
არა შევიწყალნე, რამეთუ ძენი მრუშებისანი არიან. 7 რამეთუ 
სიძვით ისიძვა დედამან მისმან და სირცხვლვულ-ყო, 
რომელმან შვნა იგინი, და იტყოდა: შეუდგე ტრფიალათა 
ჩემთა, რომელნი მომცემენ პურსა და წყალსა ჩემსა, მატყლსა 
და სამოსელსა ჩემსა, და ზეთსა, და სასმელსა. 8 ამისთვს 
დავკშნე გზანი შენნი ბრწამლითა და მოგზღუდნე ყორითა, და 
კვალნი შენნი არა იპოვნეს. ? მისდევდენ ტრფიალთა თვსთა 
და ვერ ეწინეს მათ, ეძიებდეს მათ და არა პოვნეს. და თქუა: 
შევიქცე და მივიდე ქმრისა ჩემისა პირველისა, რამეთუ მაშინ 
უმჯობეს იყო ჩემდა, ვიდრე აწ. 19 ხოლო მან არა უწყოდა, 
თუმცა მე მივეც მათ იფქლი და ღვნო და ზეთი, და 
განუმრავლენ მას ვეცლხლი და ოქროი, რომელი უქმნეს 
ბაალსა. 11 ამისთვს მოვიქცე და მოუღო იფქლი ჩემი ჟამსა 
თვსსა და განვსძარცო მისგან მატყლი ჩემი და სელი ჩემი, 
რომლითა დაიფარვიდენ სირცხვლთა თგსსა. 12 და აწ 
განვაცხადო სიცოფე მისი წინაშე ტრფიალთა მისთა, და კაცმან 
ვერ განარინნეს ყელთაგან ჩემთა. 13 მოუღო ყოველი 
სიხარული მისი, და დღესასწაული მისი, და თთვსთავნი მისნი, 
და შაბათობანი მისნი, და ყოველნი დღეკეთილობანი მისნი 14 
უგულებელსი-ვყუნე, ვენაჭნი მისნი და ლეღოვანნი მისნი, 
რომელთათვს იტყოდა: მიზდი მრუშებისა ჩემისა არს ესე, 
რომელნი მომცეს მე ტრფიალთა ჩემთა, - ხოლო დავსხნა 
იგინი ოყრად და მოსჭამდენ მას მჟეცნი უდაბნოსანი. 12 შურ- 
ვაგო დღეთა ბაალისთა, რომელ უზორვიდა და შეიმკობდა 


სამკაულითა თვსითა და ვიდოდა ტრფიალთა თანა თვსთა და 
მე დამივიწყა, იტყვს უფალი, 16 ამისთვს განვაძო იგი და 
წარვდევნო უდაბნოსა და ვიტყოდე შორის გულისა მისისა. 17 
და მივცე მას მონაგები თვსი, მასვე ადგილსა, ღელე ნაქორისა 
სასოდ მოსაღებელად და იმღერდეს დღეთაებრ სიჭაბუკისა 
თვსისა და დღეთაებრ გამოსლვისა ქვეყანით ეგვპტით. 18 და 
იყოს მას დღესა შინა, - იტყვს უფალი, - მხადოს მე მან ქმარი. 
ჩემი და არღარა ხადოს მან ბალამის. 1? და მოიღოს სახელი 
ბალამის პირისა მისისაგან და არღარა მოივსენონ სახელები 
მათი. 29 და აღუთქუა მათ აღთქმა მათი მათ დღეთა შინა 
მჭეცთა თანა ველისათა, და მფრინველთა ცისათა და 
ქუეწარმავალთა ქუეყანისათა მშმვლდი და ბრძოლა და 
მახვლი შევმუსრო ქუეყანით. და დაგამკვდრო შენ სასოებით, 21 
და მოგითხოო შენ თავისა ჩემისა საუკუნოდ, 22 და მოგითხოო 
შენ თავისა ჩემისა სიმართლით, და განკითხვით, და 
წყალობით, და მოგითხოო შენ თავისა ჩემისა სარწმუნოებით, 
და იცნა შენ უფალი. 23 და იყოს მას დღესა შინა, - იტყვს 
უფალი, - ვისმინო მე ცისა. და ცამან ისმინოს ქუეყანისა და 
ქუეყანამან ისმინოს იფქლისა და ღვნისა, და მათ ისმინონ 
იეზრაელისა. 24 25 და დავსთესო იგი თავისა ჩემისა ქუეყანასა 
და შევიწყალო არა შეწყალებული იგი. და ვრქუა არა ერსა 
ჩემსა: ერი ჩვმი ხარი შენ. და მან მრქუას: უფალი ღმერთი ჩემი 
ხარი შენ. 


თავი 3 


1 თქუა უფალმან ჩემდამო კუალად: წარვედ შენ და შეიყვარე 
დედაკაცი ერთი, რომელსა უყუარდეს სიბოროტე და იყოს 
როსკიპ, ვითარცა შეიყვარა ღმერთმან ძენი ისრაცლისანი. 
ხოლო იგინი ჰმსახურებდეს ღმერთთა უცხოთა და უყვარან 
ნაგუდალნი ყურძნისანი. 2 მორეწედ დავსდეგ ათხუთმეტისა 
ვეცხლისა და სათოველისა ერთისა ქრთილისა და ნახევარ 
სათოველისა ქერისა. 3 და ვარქუ მას: მრავალთა დღეთა 
მგებდი მე, და არღარა ისიძო, და არცა შეეყო კაცსა სხუასა და 
მეცა გგებდი შენა, “ რამეთუ დღესა მრავალსა ისხდენ ძენი 
ისრაცლისანი თვნიერ მეფეთასა, და თვნიერ მთავართათა, და 
თვნიერ მსხუერპლთასა, და თვნიერ საკურთხეველისა, და 
თვნიერ მღდელთასა და თვნიერ ხილვათასა: ? ამისა 
შემდგომად მოიქცენ ძენი ისრაცლისანი და იძიონ უფალი 
ღმერთი მათი და დავით, მეფე მათი, და შეიშინონ უფლისა 
მიერ და კეთილი მათი დღესა აღსასრულისასა. 


თავი 4 


1 ისმინეთ სიტყუაი უფლისაი ძეთა ისრაცლისათა, რამეთუ 
სასჯელი უფლისაი არს მკვდრთა თანა ქუეყანისათა, რამეთუ 
არა არს ჭეშმარიტება, არცა წყალობა და არცა მეცნიერება 
ღმრთისაი ქუეყანასა ზედა. ? წყევა და სიცრუვე, კლვა და პარვა 
და სიძვა განფენილ არს და სისხლთა სისხლსა შერევენ. 3 
ამისთვს იგლოვდინ ქუეყანაი და დასულბენ ყოველნი, 
რომელნი დამკვდრებულ არიან, მქჭეცნი უდაბნოსანი და 
მფრინველნი ცათანი და თევზნი ზღვსანი მოკრბენ. “ და არა 
ვინ იყოს განმსჯელ მათა და არცა მამხილებელ, ხოლო ერი 
ჩემი, ვითარცა მღდელი მაშფოთებელი. ? მოუძლურდენ დღენი 
და მოუძლურდენ წინაისწარმეტყუელნი შენ თანა, და ღამესა 
დავადუმო დედა შენი. 9 მიემსგავსა ერი ჩემი მათ, რომლისა 
თანა არა იყო მეცნიერება, რამეთუ შენ განიშორე მეცნიერება, 
და მეცა განგიშორო შენ და არღარა მღდელობდე ჩემდამო, 
ვინათგან დაივიწყე სჯული ღმრთისა შენისა, მეცა დავივიწყო 
ძენი შენნი. ” სიმრავლისაებრ მათისა შემცოდეს მე, ეგრეთვე 
დიდება მათი სირცხვლად გარადავსცვალო. 8 ცოდვასა ჭამენ 
ერი ჩემი და უსჯულოებამან მათმან აღამცირნა სულნი მათნი. 9? 
ვითარცა იყვნენ ერი, ეგრეთვე მღდელნი, და შურ-ვიგო მათ 
ზედა გზათაებრ მათგან და გულისსიტყუათაებრ მათისა მივაგო 
მათ. 19 სჭამდენ, ვერ განძღენ, მრუშობდენყე და არ დასცხრეს, 
ამისთვს დაუტევეს უფალი არა დაცვითა. 11 სიძვამან, ღვნომან 
და ანკანაკებამან გულნი მიუღნეს. 12 ერი ჩემი შეშისა მიერ 
იმისნვიდა და კუერთხებითა მითხრობდენ. აჰა, სულმან 
სიძვისამან შეაცთუნა და იმრუშეს ღმრთისაგან მათისა. 13 
თხემთა მათთასა უზორვიდენ და ბორცვებთა ზედა დასწვიდენ 
რკოსა ქუეშე და ხესა ჩრდილოანსა, რამეთუ კეთილ არს 
საფარველი: ამისთვს ისიძვენ ასულნი თქუენნი და სძალნი 
თქუენნი იმრუშებენ. 14 და არა მოვიხილო მე ასულთა თქუენთა 
ზედა, ოდეს ისიძვიდენ, არცა სძალთა თქუენთა ზედა, ოდეს 
იმრუშებდენ, რამეთუ იგინი მეძავთა თანა შეისვარვოდეს და 


მგებელთა თანა უზორვიდეს და ერი გულისხმისმყოფელი 
შეეთხზვოდა მეძავთა თანა. 12 ხოლო შენ, ისრაცლ, ნუ უმეცარ 
ხარ, და იუდა, ნუ შეხუალთ გალგალად და ნუ აღხუალთ სახიდ 
მიმართ უსამართლოებისა, და ნუ ჰფუცავთ ცხოველსა უფალსა, 
16 ვითარცა დიაკეული მტრიობალი, მტრიობალ იქმნა 
ისრაცლი. აწ აძოვნეს იგინი უფალმან, ვითარცა კრავნი, 
ფართოსა შინა. 17 შემყოფმან კერპთამან ეფრემ დაუდვა მას 
საბრყჟე, სათნო იყუნა ქანანელნი, 18 მსიძავნი განმეძვნეს, 
შეიყუარეს უპატიოებაი ფრტვნვისაგან მისისა. 19 სტვნვა0 
სულისაი სტვნავს შორის ფრთეთა მისთა და ჰრცხუენოდის 
მსხუერპლისსაცავთა მისთაგან. 


თავი 5 


1 ისმინეთ ესე მღდელთა, და მოხედეთ სახლმან ისრაცლისამან 
და სახლმან მეფისამან ყურად-იღეთ მით, რამეთუ თქუენდა 
მიმართ არს სასჯელი, რამეთუ მახე ექმნუნით სამსტუროსა. 2 
და ვითარცა ბადე განმარტებული ოლესა ზედა, 3 რომელი 
მომნადირებელთა ნადირისათა დაარწყუეს, ხოლო მე 
მწურთელი თქუენი. ვიცან ეფრემ და ისრაელი არ განმეყენა 
ჩემგან მით, რამეთუ აწ განმეძვნა ეფრემ, შეიბილწა ისრაცლ. 4 
არ მოსცნეს განზრახვანი მათნი მოქცევად ღმრთისა მომართ 
მათისა, რამეთუ ასული სიძვისაი მათ შორის არს, ხოლო 
უფალი არა იცნეს. ? და დამდაბლდეს გინებაილ ისრაცლისაი0 
წინაშე პირსა მისსა, და ისრაცლი და ეფრემ მოუძლურდენ 
სიცრუეთა მათთა შინა და მოუძლურდეს იუდაიცა მათ თანა. 9 
ცხოვართა თანა და ზუარაკთა ვიდოდენ გამოძიებად უფლისა 
და არა პოოს უფალი იგი, მიაქცია მათგან, 7 რამეთუ უფალი 
დაუტევეს, რამეთუ ასულნი უცხონი შვნეს მათგან და აწ 
შეჭამნეს იგინი სრსვლმან, და ნაწილნი, 8 და ჰნესტუეთ 
ნესტუთა ბორცუთა და იღაღადნეს მაღალთა ზედა, ქადაგი 
სახლსა არონისსა განჰკრთა, ბენიამენ, ? ეფრემ 
განსარყუნელად შეიქმნა დღეთა შინა მხილვებისათა ტომთა 
შორის ისრაცლისათა ვაჩუენენ სარწმუნონი, 19 იქმნნეს 
მთავარნი იუდასნი, ვითარცა გარდამცვალებელნი 
საზღუართანი. მათ ზედა მივჰფინო, ვითარცა წყალი, 
მიმართებანი ჩემნი. 11 ჰშძლავრა ეფრემმან მოსაჯულსა მისსა, 
დათრგუნა მსჯავრი, რამეთუ იწყო სლვად უკანა ამაოთასა. 12 
და მე, ვითარცა შფოთი ეფრემისი და ვითარცა საწერტელი 
სახლისა იუდაისი. 13 იხილა ეფრემ სნეულება მისი და იუდა 
სალმობა მისი. და წარვიდა ეფრემ ასურასტანელთა მიმართ 
და მიავლინნა მოციქულნი მეფისა მიმართ იარიმისსა, და იგი 
ვერ შემძლებელ იქმნეს გამოვსნად თქუენდა და ვერ დააცხროს 
თქუენგან სალმობა 1“ მით, რამეთუ მე ვარ, ვითარცა ვეფხი 
ეფრემისსა და ვითარცა ლომი სახლისა იუდაისსა. და მე 


ვიწყო, და წარვიდე, და მოვიღო და არა იყოს განმარინებელ. 
15 წარვიდე და მივიქცე ადგიდ ჩემდა, ვიდრე არა უჩინო იქმნენ 
და ეძიებდენ პირსა ჩემსა. 


თავი 6 


1 ჭირსა შინა მათსა აღიმსთონ ჩემდამო მეტყუელთა: 
წარვიდეთ და მივიქცეთ უფლისა მიმართ, ღმრთისა ჩვენისა, 2 
რამეთუ მან მწყლნა, და განმკურნნეს ჩუენ, და მცნეს და 
მილბუნოს ჩუენ, 3 განმამრთელნეს ჩუენ შემდგომად ორისა 
დღისა, მესამესა დღესა შინა აღვდგეთ და ცოცხალ ვიყუნეთ 
წინაშე მისსა, და ვცნათ. ვსდევდით ცნობად უფალსა, ვითარცა 
ცისკარი მზაი, ვპოოთ იგი და მოვიდეს ჩუენდა, ვითარცა წვმა0 
მსთუადი და მცხუედი. “ გიყო რაი შენ, ეფრემ, რაი გიყო შენ, 
იუდა? ხოლო წყალობაი თქუენი ვითარცა ღრუბელი 
განთიადისაი, ვითარცა ცუარი ცისკრისაი მავალი. ? ამისთვს 
აღმოვმკენ წინაისწარმეტყუელნი თქუენნი და მოვაკუდინენ 
იგინი სიტყვთა პირისა ჩემისათა და მსჯავრი შენი, ვითარცა 
ნათელი, გამოვიდეს. 9 მით, რამეთუ წყალობა მნებავს და არა 
მსხუერპლი და შემეცნება ღმრთისაი, ვიდრე ყოვლად 
დასაწუელნი. 7 ხოლო იგინი არიან, ვითარცა კაცი 
გარდამავალი აღთქმისა, მუნ შეურაცხ-მყვეს მე. 8 გალაად, 
ქალაქი მოქმედი ამაოთა, აღამრღუევღეს წყალსა, ? ძალი 
მამაკაცისა გამცდელისაი დამალეს მღდელთა გზაი, 
მოაკუდინეს სიკიმაი, რამეთუ უსჯულოება ქმნეს 19 სახლსა 
შორის ისრაცლისასა. ვიხილვ მუნ განსაკრთომელი სიძვაი 
ეფრემისი, შეიგინა ისრაცლ 11 და იუდაი. იწყე სთულებად 
მისსა მოქცევასა შინა ჩემგან ტყუესა ერისა ჩემისასა. 


თავი 7 


1 განკურნებასა შინა ჩემგან ისრაცლისსა გამოცხადნეს 
სიბოროტე ეფრემისი და სიბოროტე სამარიაისაი, რამეთუ 
ქმნეს სიცრუე და მპარავი მისსა მიმართ შევიდეს, 
განმძარცუელი ავაზაკი გზასა ზედა მისსა, 2 რაითა 
თანსახიობდენ, ვითარცა მსახიობელნი გულსა მათსა. ყოველნი 
უკეთურებანი მათნი მოვივსენნე, აწ მოიცვალნეს იგინი 
გულისზრახვათა მათთა, წინაშე პირსა ჩემსა იქმნნეს. 3 
უკეთურებათა მიერ მათთა აშუებდეს მეფესა და ცრუობათა 
მიერ მათთა მთავართა 4 ყოველნი მმრუშებელნი, ვითარცა 
თორნე მგზებარე, განლევად სიცხისა ალისა მიერ 
შესვარულობისაგან ცმელისა ვიდრე შეფუვნებამდე მისსა 23 
დღენი მეფეთა თქუენთანი. იწყეს მთავართა გულისწყრომად 
ღვნისაგან, განირთხა ყელი მისი ბუგრიანთა თანა 9 მით, 
რამეთუ აღეტყინნეს, ვითარაც თორნე, გულნი მათნი 
განბძარვასა შინა მათსა, სრულსა ღამესა ძილითა განძღა 
ეფრემ, განთიადი იქმნა, აღეგზნა, ვითარცა ცეცხლი მთებარე. 7 
ყოველნი განქჭურდეს, ვითარცა თორნე. და შეჭამნა მსაჯულნი 
მისნი. ყოველნი მეფენი მათნი დაეცნეს, არა იყოს მხადელი 
ჩემდამო. 8 ეფრემ ერთა მისთა თანა აღრეულ იყო. ვფრემ 
იქმნა ყუერბეულ არგარდაქცეულ. 7? შესჭამდეს უცხონი ძალსა 
მისსა, ხოლო მან ვერ აგრძნა და მქცენი აღყუავნეს მისნი. და 
მან ვერსადა ცნა. 1? და დამდაბლდეს ვნება ისრაცლისა პირისა 
მიმარათ მისისა, და არა მოიქცეს უფლისა მიმართ ღმრთისა 
მათისა. და არა იძიეს იგი ამათ ყოველთა ზედა. 11 და იყო 
ეფრემ, ვითარცა ტრედი, უგონებოი, არმქონებელი გულისაი, 
ეგვპტესა ჰხადოდა და ასსურასტანელთა მიმართ წარვიდეს, 12 
რაითა, ვითარ ისიძვიდენ, გარდავჰბურნე მათ ზედა ბადენი 
ჩემნი, ვითარცა მფრინველნი ცისანი, გარდამოვყარნე იგინი, 
ვწუართნე იგინი ბავთითა ჭირისა მათისაითა. 13 ვაი მათდა, 
რამეთუ განვლიდეს ჩემგან, ჯაბან არიან, რამეთუ იუსჯულოეს 
ჩემდამო, ხოლო მე ვივსნიდ მათ. ხოლო მათ ზრახეს ძვნად 


ჩემდა ცრუი. 14? და არა ყმა-ყვეს ჩემდამო გულთა მათთა, 
არამედ ვალალებდეს საწოლთა ზედა მათთა, იფქლსა ზედა და 
ღვნოსა დაიჭრებოდეს, იწუართნეს ჩემ მიერ. 15 და მე 
განვაძლიერნე მკლავნი მათნი, და ჩემდამო ზრახეს ბოროტი 19 
და იქნნეს არარად, ვითარცა მშვლდი მორთხმული, დაეცნენ 
მახვლითა და მთავარნი მათნი უსწავლელობისათვს ენისა 
მათისა, ესე საქიქელობაი მათი ქუეყანასა შინა ეგვპტისასა. 


თავი 8 


1 წიაღთა მიმართ მათთა ვითარცა ქუეყანაი, ვითარცა არწივი 
სახლსა ზედა უფლისასა მის წილ, რომელ გარდაჰყვდეს 
აღთქმასა ჩემსა და ძვნად შჯულისა ჩემისა უთნო იქმნნეს. 2? მე 
მიღაღადებდენ: ღმერთო, გიცანთ შენ, 3 რამეთუ ისრაცლი 
განვაყენე კეთილსა, მტერმა დევნა იგინი. 4 თავითა მათითა 
მეფობდეს, და არა ჩემ მიერ იმთავრეს, არა მიცნეს მე, ვეცხლი 
მათი და ოქროი მათი ქმნნეს თავთა მათთა კერპებად, რაითა 
მოისრნენ. ? მოსპე ვბოი შენი, სამარია! განძვნდა 
გულისწყრომაი ჩემი მათ ზედა, ვიდრე რომლისამდე ვერ 
უძლავსყე განწმედად ისრაცლისა შორის. 9 და იგი ხურომან 
შექმნა და არა ღმერთი არს მით, მაცთურ იყო ვბოი შენი, 
სამარია, ” რამეთუ ქარრყუნილებასა სთესავს და დაქცევა0 
მათი ელის ამათ. მჭელელსა არა აქუს ძალი ყოფად ფქვლისა. 
ხოლო უკეთუ ყოსცა, უცხოთა შეჭამნენ იგინი. ? დაინთქა 
ისრაცლი. აწ იქმნა წარმართთა შორის, ვითარცა ჭურჭელი 
უყმარი, ? რამეთუ იგინი აღვიდეს ასურასტანელთამი. 
აღმომორჩდა თვსაგან ეფრემ-ძღუენი შეიყუარა. 19 ამისთვს 
მიეცნენ წარმართთა შორის. აწ შევიწყნარნე იგინი, და 
დაშურენ მცირედ ცხებად მეფისა და მთავართა. 11 რამეთუ 
განამრავლნა ეფრემ მსხუერპლისსაცავნი, ცოდვა მისი იქმნეს 
მსხუერპლისსაცავნი შეყვარებულნი. 12 დავაწერო მას 
სიმრავლე, შჯულვილნი მისნი უცხოდ შერაცხილ იქმნეს, 13 
სამშჯავრონი შეყუარებულნი მით, რამეთუ, უკუეთუ დაკლან 
საკლველი და ჭამონ ყორცი, უფალი არ შეიწყნარებს ამათ. აწ 
მოივსენნეს სიცრუენი მათნი და შურ-იგოს უსჯულოებათა 
მათთათვს. იგინი ეგვპტედ მიიქცეს და ასსურასტანს არაწმიდას 
ჭამდენ. 14 და დაივიწყა ისრაცლმან შემოქმედი თვსი და 
აღაშენნეს ტაძარნი, და იუდა განამრავლნა ქალაქნი 
მოზღუდვილნი. და გამოვავლინო ცეცხლი ქალაქთა მისთა 
ზედა და შეჭამნეს საფუძველნი მათნი. 


თავი 9 


1 ნუ იხარებ, ისრაცლ, ნუ იშუებ, ვითარცა ერნი შენნი, რამეთუ 
განჰმეძვენ ღმრთისაგან შენისა. შეიყუარენ საცემელნი 
ყოველთა ზედა კალოსა იფქლისასა. 2 კალომან და 
საწნეხელმან არა იცნნა იგინი და ღვნომან უტყუა მათ. 3 არა 
დაემკვდრნეს ქუეყანასა შინა უფლისასა. დაემკვდრა ეფრემ 
ეგვპტესა და ასსურასტანელთა შორის, არაწმიდათა ჭამდენ, “ 
არ აღუფქურიეს უფალსა ღვნოი და არა დაუტკბნეს მათ 
მსხვერპლნი მათნი, ვითარცა პურთა გლოისა მათისათა. 
ყოველნი მჭამელნი მათნი შეიგინნენ მით, რამეთუ პურნი მათნი 
სულთა მათთანი არა შევიდენ სახიდ უფლისა. ? რაილი ჰყო 
დღესა შინა კრებისასა და დღესა შინა დღესასწაულისა 
უფლისასა? 5 ამისთვს, აჰა, ვიდოდიან საარებისაგან ეგვპტედ 
და ელოდის მათ მემფი. და დაფლნეს იგინი მაქმამან. ვეცხლი 
მათი მოსასრველმან დაიმკვდროს, ეკალნი კარვებთა შორის 
მათთა. 7 მოიწინეს დღენი შურის-გებისანი, მოიწინეს დღენი 
ნაცვლის-გებისა შენისანი და შეჰავნეს ისრაცლნი, ვითარცა 
წინაისწარმეტყუელი განკთომილი, კაცი სულშემოსილი, 
სიმრავლისაგან სიცრუეთა შენთასა განმრავლდა სიცბილი. 98 
მსტუარი ეფრემ ღმრთისა თანა წინაისწარმეტყუელი, მახე 
გულარძნილი ყოველთა ზედა გზათა მისთა, ბორგაი სახლსა 
შინა ღმრთისასა დაამტკიცეს. ? განიხრწნნეს დღეთა მათებრ 
ბორცვსათა, მოივსენნეს უსამართლოებანი მათნი, შურ-იგოს 
ცოდვათა მათთა, 19 ვითარცა ყურძენი უდაბნოს ზედა, ვიპოე 
ისრაცლი და, ვითარცა მსტუარი ლეღუსა მსთუადი, მამანი 
მათნი ვიხილენ. იგინი შევიდეს ბეელფეგორის მიმართ, და 
უცხო იქმნეს სირცხვლად და იქმნნეს მოძულებულნი, ვითარცა 
შეყუარებულნი. 11 ეფრემ, ვითარცა მფრინველი, განფრინდა, 
დიდებანი მათნი შობისაგან და ლმობათა და მიდგომილებათა 
12 მით, რამეთუ, უკუეთუ განზარდნენ შვილნი მათნი, უშვილო 
იქმნენ კაცთაგან. ამისთვს ვაი მათდა არს ჭორცი ჩემი მათგან. 
13 ეფრემ, ვითარსახედ ვიხილე, სანადიროდ წარმოუდგა 


ყრმათა მათთა, და ეფრემ განყუანებად განსაწერტელად 
შვილთა მისთა 14 მიეც მათ, უფალო, რაი მისცე მათ? მიეც მათ 
საშოი უშვილოი და ძუძუნი ყმელნი. 1? ყოველი უკეთურებაი 
მათი გალგალას შინა, რამეთუ მუნ მოვიძულნე იგინი, 
უკეთურებათათვს სიმარჯუეთა მათთაისა სახლისაგან ჩემისა 
განვყადნე იგინი, არღარა შევსძინო შეყუარებად მათდა. 
ყოველნი მთავარნი მათნი ურჩ არიან. 19 ელმოდეს ეფრემს 
ძირნი მისნი. განყმა არღა მერმე არგამოღებად ნაყოფი მით, 
რამეთუ უკეთუ შვნენ, მო-ვე-ვსწყუედ გულისსათქმელთა 
მუცლისა მათისათა. 17 განიშორებს მათ ღმერთი, რამეთუ არ 
შეისმინეს მისი, და იყუნენ ცთომილებ წარმართთა შორის. 


თავი 10 


1 ვენაჭყი რქაკეთილი ისრაცლი, ნაყოფი კეთილცენებულ მისი, 
სიმრავლისაებრ ნაყოფთა მათთასა განამრავლნა 
მსხუერპლისსაცავნი კეთილთაებრ ქუეყანისა მისისათა, 
აღაშენნა ძეგლებნი, 2 განნაწილნეს გულნი მათნი, აწ უჩინო 
იქმნენ. მან დათხარნეს საკლურთხეველნი მათნი და საძაგელ 
იქმნნეს ძეგლები მათი 3 მით, რამეთუ იტყვან: აწ არა არს 
ჩუენდა მეფე, რამეთუ არა შევიშინეთ უფლისაი, ხოლო 
მეფემან რაი მიყოს ჩუენ? % მეტყუელმან სიტყუათა მიზეზისა 
ცრუისათა აღთქუას აღთქმაი. აღმოსცენდეს, ვითარცა კლერტი, 
მსჯავრი კორდსა ზედა ველსა, ? ჭბოსა სახლისა ოონისსა მსხემ 
იქმნნეს დამკვდრებულნი სამარიასა, რამეთუ იგლოვა ერმან 
მისმან მის ზედა და ვითარცა განამწარეს იგი, იხარებდენ 
დიდებასა ზედა მისსა, რამეთუ გარდაეშენნეს მათ ზედა. 9 და 
მისთა ასსურასტანელთა მიმართ შემკრველთა მიჰგუარეს 
ძღუნა მეფესა არიმისასა მისაცემელად, ეფრემ შეიწყნაროს, 
სირცხვლეულ იქმნეს ისრაცლ განზრახვისა მიერ მისისა. 7 
განაგდო სამარიამან მეფე თვსი, ვითარცა ქარქუეტი პირსა 
ზედა უფლისასა. 8 და აღღებულ იქმნენ ბომონნი ონისნი, 
ცოდვანი ისრაცლისანი. ეკალნი და კუროსთავნი აღდგენ 
მსხუერპლისსაცავთა მათთა ზედა. და ჰრქუან მთათა: 
დამფარენით ჩუენ; ბორცუთა - დამეცენით ჩუენ ზედა, 3? 
ვინათგან ბორცუთა შეცოდეს ისრაცლსა, მუნ დაადგინნეს, ვერ 
ეწიოს მათ. 1? ბრძოლაი შვილთა ზედა სიცრუისათა მოიწია 
საწურთელად მათდა, და შეკრბენ მათ ზედა ერნი 
განსაწურთელად მათდა, მრჩობლთა ზედა სიცრუეთა მათთა. 
11 ეფრემ, დიაკეული წურთილი, მოყუარე ძლევისა, უკეთესა 
ზედა ქედისა მისისასა ზედააღჭდეს ეფრემ. დავიდუმო მე იუდა, 
განძლიერებასა შინა მისსა იაკობ. 12 სთესეთ თავთა თვსთა 
სიმართლედ, მოისთულეთ ნაყოფად ცხოვრებისად, 
განუნათლეთ მათ ნათელი მეცნიერებისაი, გამოიძიეთ უფალი 
ვიდრე მოსლვამდე ნაშობთა სიმართლისა თქუენისათა. 13 


რასათვს დაიდუმეთ უთნოობა და სიცრუენი მისნი 
მოისთულენით? შჭამეთ ნაყოფი ცრუი, რამეთუ ესვიდეს 
ეტლებისა მიმართ შენისა სიმრავლესა შინა ძალისა შენისასა? 
14 და აღდგეს წარწყმედაი ერსა შორის შენსა და ყოველნი 
მოზღუდვილებანი შენნი ოხრიდენ, ვითარცა მთავარი სალამა 
სახლისაგან იერობოამისსა დღეთა შინა ბრძოლისათა, დედაი 
შვილთა ზედა დაახეთქეს. 12 ესრეთ გიყო თქუენ, სახლო 
ისრაცლისაო, პირისაგან უკეთურებათა თქუენთასა. 


თავი 11 


1 ცისკარს განაგდეს, განიგდო მეფე ისაცლისაი, რამეთუ ჩჩვლ 
იყო ისრაცლ, და მე შევიყუარე იგი და ეგვპტით 
გარდამოუწოდე ძესა ჩემსა, 2 ვითარცა გარდამოუწოდე მათ, 
ეგრეთ წარწყმდენ პირისაგან ჩემისა. იგინი ბაალიმსა უგებდეს 
და ქანდაკებულთა უკუმევდეს. 3 და მე შევაბრკოლე ეფრემ, 
აღვიღე იგი მკლავსა ჩემსა ზედა და არა ცნეს, ვითარმედ 
განვჰკურნებდ მათ. “ განხრწნილებასა შინა კაცთასა, 
მორთხმულ ვყვენ იგინი საკრველთა მიერ შეყუარებისა 
ჩემისათა, და ვიყო მე მათდა, ვითარცა მყურიმლავი კაცი 
ღაწუთა ზედა მისთა. და მე ვიხილო მისდამი, შეუძლო მას. 2 
დაეშენა ეფრემ ეგვპტეს შინა და ასურ იგი მეფე მათდა, 
რამეთუ არა ინება უკმოქცევაი. 9 და მოუძლურდა მახვლისა 
მიერ შორის ქალაქთა მისთა, და დასცხრა ყელთა შინა მისთა, 
და ჭამდენ გულისზრახვათაგან მათთა. 7 და ერი მისი 
დამოკიდებულ მსხემობისაგან მისისა, და ღმერთი პატიოსანთა 
მისთა ზედა განმწყრალდეს და არ აღამაღლოს იგი. 8 რა0 
აღგითქუა შენ, ეფრემ? შეგეწიო შენ, ისრაილ? რაი აღგითქუა 
შენ, ვითარცა ადამაი, და დაგდვა შენ მე, ვითარცა სევოიმი. 
გარდაიქცა გული ჩემი მებრ მის შორის. შეშფოთნა შენანება 
ჩემი. ? არა ვყო რისხვისაებრ გულისწყრომისა ჩემის და არა 
დაუტეო აღჭოცად ეფრემი მით, რამეთუ ღმერთი ვარ მე, და 
არა კაცი შენ შორის წმიდაი და არა შევიდე ქალაქად. 19 
შემდგომად უფლისა ვიდოდი, ვითარცა ლომი იბრდღუენდეს, 
რამეთუ იგი მუღროოდის და განჰკრთენ შვილნი წყალთანი, 11 
განჰკრთენ ვითარცა მფრინველი ეგვპტით გამო და ვითარცა 
ტრედი ქუეყანით გამო ასსურასტანელთაით, და კუალად ვაგნე 
იგინი სახლთავე მათთა, - იტყვს უფალი, - მომიცვა მე 
ტყუილით ეფრემ და უთნოობით სახლმან ისრაცლისამან და 
იუდაისამან. აწ იცნნა იგინი ღმერთმან და ერი წმინდა ეწოდოს 
ღმრთისაი. 


თავი 12 


1 ხოლო ეფრემ ბოროტსა სულსა სდევდა სიცხესა დღესა 
სრულსა, ცუდთა და ამაოთა განამრავლებდა და აღთქუმასა 
ასსურასტანელთა თანა აღსთქმიდა, და ზეთი ეგვპტედ 
შევიდოდა, ? 3 და საშჯელი უფლისაი იუდაის მიმართ შურის- 
გებად იაკობისა გზათაებრ მისთა და სიმარჯუეთაებრ მისთა 
მიაგოს მას. 4 შორის მუცლისა განწიხნა ძმაი თვსი და შრომათა 
მიერ მისთა განძლიერდა ღმრთისა თანა. 2? განძლიერდა 
ანგელოზისა თანა და შეუძლო, რამეთუ ტიროდეს და 
მევედრნეს მე, სახლსა შინა ონისსა მპოვეს მე და მუნ ითქუა 
მათდა მიმართ. 9 ხოლო უფალი ღმერთი ყოვლისა 
მპყრობელი იყოს მოსავსენებელ მისსა. 7 და შენ ღმრთისა 
ჩუენისა მიიქცე, წყალობა და მსჯავრი დაიცევ და მიეახლე 
ღმრთისა მიმართ შენისა მარადის. 8 ქანაან, ყელსა შინა მისსა 
სასწორი უსამართლოებისა, მიმხუეჭელობა შეიყუარა. 9? და 
თქუა ეფრემ: გარნა განვმდიდრდი, ვპოე აღმოფშვნვაი მის 
შორის. ყოველნი შრომანი მისნი არა იპოვნენ მისსა, სიცრუისა 
მიერ ცოდა. 19 ხოლო მე, უფალი ღმერთი შენი, 
აღმომყვანებელი შენი ქუეყანისაგან ეგვპტისა, მერმეცა 
დაგამკვდრებ შენ კარავთა შინა, ვითარცა დღეთა 
დღესასწაულისათა. 11 და ვთქუა წინაწარმეტყველთა მიმართ, 
და მე ხილვანი განვამრავლენ, ყელსა შორის წინაწარ- 
მეტყუელთასა ვემსგავსე. 12 არა თუ გალაად არს, ტყუილ 
სადმე იყვნეს გალგას მთავარნი მემსხუერპლენი და 
მსხუერპლისსაცავნი მათნი, ვითარცა კუვები, კორდსა ზედა 
ველსა. 13 და განეშორა იაკობ ველად ასურეთისა, და ჰმონა 
ისრაილ დედაკაცისათვს, და დედაკაცისათვს დაიცვა. 14 და 
წინაისწარმეტყუელისა მიერ აღმოიყვანა უფალმან ისრაილი 
ქუეყანისაგან ეგვპტისა და წინაისწარმეტყუელისა მიერ 
დაცვულ იქმნა. 12 განამწყრალა ეფრემ და განარისხა, და 
სისხლი მისი მას ზედავე გარდაესხას, და ყუედრება მათი 
მიაგოს მათ უფალმან. 


თავი 13 


1 სიტყვსაებრ ეფრემისსა სამართალნი მოიხუნა მან შორის 
ისრაცლისსა, და დაუდვა ბაალსა და მოკუდა, ? და აწ შესძინა 
ცოდვად და ქმნნეს თავთა თვსთად გამოდნობილნი 
ვეცხლისაგან მათისა, ხატებისაებრ კერპთაისა ქმნულნი 
ხუროთანი შესრულებულნი მათთვს. იგინი იტყვან: დაკლენით 
კაცნი, რამეთუ ზუარაკნი მოაკლდეს. 3 ამისთვს იყვნენ, 
ვითარცა ღრუბელი განთიადისაი, და ვითარცა ცუარი 
ცისკრისაი წარმავალი, ვითარცა მტუერი განბერული 
კალოისაგან და ვითარცა ორთქლი ცრემლთაგან 
ნაკუამლევთა. 4 ხოლო მე, უფალი ღმერთი შენი, რომელმან 
გამოგიყვანე ქუეყანით ეგვპტით, ღმერთი ჩემგან კიდე არა იცნა 
და არცა ვინ არის მაცხოვარ ჩემსა გარეშე. ? მე გმწყსიდი შენ 
უდაბნოსა, ქუეყანასა უშენსა, 9 საძოვრისა მათისა 
მახლობელად. ამოროხვით განძღომილ იქმნეს, და გულნი 
მათნი აღიზუავნეს და დამივიწყეს მე. 7 მეცა ვიქმნე მათთვს 
ლომი ძუი, ვითარცა ვეფხი გზასა ზედა ასსურასტანისისა. 8 
შევემთხვო მათ, ვითარცა დათვ უღონოქმნილი, და განვბძარო 
შეჟშულობა გულისა მათისა და შეშჭამდენ მათ მუნ ლეკუნი 
მაღნარისანი, მყეცთა ველისათა განხეთქნენ იგინი. 9 
განხრწნილებასა შენსა, ისრაილ, ვინ შეეწიოს? 19 სადა არს 
მეფე შენი ესე? და განგარინედ შენ ყოველთა შორის ქალაქთა 
შენთა. გშმჯიდენ შენ, რომელ სთეუ: მომეც მე მეფე და 
მთავარი. 11 და მიგეც შენ მეფე რისხვითა ჩემითა და ვჰგებდ 
გულისწყრომასა შინა ჩემსა. 12 გრიგალი სიცრუისაი ეფრემ, 
დაფარულ ცოდვაი მისი. 13 და სალმობანი, ვითარცა 
შობადისანი, მოვიდენ მისსა. ესე არს ძე შენი ცნობილი მით, 
რამეთუ აწ ვერ დაუთმოს შემუსრვასა შვილთასა. 14 ყელისაგან 
ჯოჯოხეთისა ვივსნნე იგინი და სიკუდილისაგან ვივსნნე იგინი. 
სადა არს ძლევაი შენი, სიკუდილო? სადა არს საწერტელი შენი 
ჯოჯოხეთო? ნუგეშინის-ცემაი დაფარულ არს თვალთაგან ჩემთა 
15 მით, რამეთუ ამან საშუალ ძმათა განწვალოს, მოაწიოს 


ცეცხლი, ქარი უფალმან უდაბნოით მათ ზედა, და განაყმნეს 
ძარღუნი მისნი და მოაოვრნეს წყარონი მისნი. ამან განაყმოს 
ქუეყანაი მისი და ყოველნი ჭურჭელნი გულისსათქმელნი მისნი. 


თავი 14 


1 უჩინო იქმნეს სამარია, რამეთუ წინააღმდგომ იქმნა ღმრთისა 
მიმართ მისისა, მახვლისა მიერ დაეცნენ, და მძუძებანი მათნი 
უჩინო იქმნენ და მუცელქმნულნი მათნი განიბძარნენ. 2 მოიქეც, 
ისრაცლ, უფლისა მიმართ ღმრთისა შენისა მით, რამეთუ 
მოუძლურდი უსამართლოებათა მიერ შენთა. 3 მიიხუენით 
თავთა თქუენთა თანა სიტყუანი, და მოიქეცით უფლისა მიმართ, 
არქუთ მას: ძალ-გიც მიტევებად ცოდვათა, რამეთუ არა 
მიიღოთ სიცრუე, და მოიღოთ კეთილი, და მივაგოთ ნაყოფი 
ბაგეთა ჩუენთა და განშუენდენ კეთილითა გულნი თქუენნი. 4 
ასურ ვერ მივსნეს ჩუენ, ცხენთა არა ავსხდეთ, არღარა ვთქუათ: 
ღმერთნი ჩვენნი ქმნილნი ყელთაგან კაცთაისა, რომელი არს 
შენ შორის, ობოლი შეიწყალოს, >? და განვკურნო საყოფელი 
მათი და შევიყუარნე იგინი ერთბამად, რამეთუ მოიქცა 
გულისწყრომა ჩემი მათგან. 9 ვეყო, ვითარცა ცუარი ისრაცლსა, 
აყუავნეს, ვითარცა შროშანი. დ, განიბნეს ძრნი მისნი, ვითარცა 
ლიგანმან. 7” ვიდოდინ რტონი მისნი, და იყოს, ვითარცა 
ზეთისხე ნაყოფიერი, და საყნოსი მისი, ვითარცა გუნდრუკი. 8 
მოიქცენ და დასხდენ საფარველსა ქუეშე მისსა. ცოცხალ 
იყუნენ და განმტკიცნენ იფქლითა, და აღყუავნეს, ვითარცა 
ვენაჭი, საყსენებელი მისი, ვითარცა ღვნოი ლიბანისაი. 9 
ეფრემსა - რაი არს მისი და კერპთაი? მე დავამდაბლე იგი და 
განვაძლიერო იგი. მე, ვითარცა ნაძვ შროშანი ამაღლებული. 
ჩემგან ნაყოფი შენი იპოოს. 19 ვინ არს ბრძენ და გულისხმა- 
ყუნეს ესენი? გულისხმიერ და ცნეს ესენი მით? რამეთუ წრფელ 
არიან გზანი უფლისანი და მართალნი ვიდოდიან მათ ზედა, 
ხოლო უთნონი მოუძლურდენ მათ ზედა. 


იოველ წინასწარმეტყველი 


თავი 1 


1 სიტყუა უფლისა, რომელი იქმნა იოილის მიმართ, ძისა 
ბათოელისისა: 2 ისმინეთ ესე მოხუცებულთა და ყურად-იღედ 
ყოველთა დამკვდრებულთა ქუეყანისათა: უკუეთუ იქმნეს 
ესევითარნი დღეთა შინა თქუენთა, ანუ შორის დღეთა მამათა 
თქუენთასა? 3 მათ ძლით შვილთა თქუენთა უთხრობდით, და 
შვილნი თქუენნი შვილთა მათთა და შვილნი მათნი ნათესავსა 
სხუასა. “ ნეშტნი მგრაგნილისანი შეჭამნა მკალმან, და ნეშტნი 
მკლისანი შეჭამნა ბუზმან, და ნეშტნი ბუზისანი შეჭამნა 
გესლმან. ? განიფრთხვეთ დამთრვალთა და ტიროდეთ, 
გოდებდით ყოველნი მსუმელნი ღვნოსა სიმთრვალედ, რამეთუ 
მოღებულ არს პირისაგან თქვენისა შუება და მხიარულება, 9 
რამეთუ ნათესავი აღვიდა ქუეყანასა ზედა ჩემსა ძლიერი და 
აღურაცხელი; კბილნი მისნი კბილნი ლომისანი და შუანი 
ლეკვსა მისისანი. 7 დადვა ვენაჟი ჩემი უჩინოსაქმნელად და 
ლეღოანი ჩემი შესამუსრველად. გამომეძიებელმან გამოიძია 
იგი და განაგდო, განასპეტაკებდა რტოთა მისთა 8 გოდებად 
ჩემდამო სძლისათვს, გარემორტყმულისა ძაძითა ქმარსა ზედა 
მისსა ქალწულებითგანსა. ? აღებულ არს მსხუერპლი და 
შესაწირავი სახლსა შინა უფლისასა, იგლოვდით მღდელნი, 
მსახურნი საკურთხეველისანი, 19 რამეთუ საარებულ იქმნეს 
ველნი. გოდებდინ ქუეყანაი, რამეთუ მოუსუსურდა იფქლი, 
განყმა ღვნოილი აღრეული, შემცირდა ზეთი. 11 განყჟმეს მუშაკნი, 
იგლოვდით აგარაკნი დიკისა ძლით და ქრთილისა, რამეთუ 
წარწყმდა მსთულებელი ველისაგან. 12 ვენაჟი განჟყმა და 
ლეღოვანი შემცირდეს, ბროწეული და ფინიკი და ვაშლი და 
ყოველნი ხენი ველისანი განყჟმეს, რამეთუ არცხვენენ 
სიხარულსა ძენი კაცთანი. 13 გარემოირტყთ და იტყებდით 
მღდელნი, გოდებდით მსახურნი საკურთხეველთანი. დაიძინეთ 


ძაძათა ზედა, რომელნი ჰმსახურებთ ღმერთსა, რამეთუ 
განეყენა სახლისაგან ღმრთისა თქუენისა შესაწირავი და 
მსხუერპლი. 1“ წმიდა-ყავთ მარხვაი, ქადაგეთ კურნებაი, 
შემოკრიბენით მოხუცებულნი ყოველნი დამკვდრებულნი 
ქუეყანასა სახიდ უფლისა ღმრთისა ჩუენისა. ღაღაღდ-ყავთ 
უფლისა მიმართ შევრდომით: 1” ვაი მე, ვაი მე, ვა0 მე 
დღისათვს, რამეთუ ახლოს არს დღე უფლისაი და ვითარცა 
საარება საარებისაგან მოიწიოს. 19 წინაშე თუალთა თქუენთა 
ჭამადნი მოაკლდეს, სახლისაგან ღმრთისა ჩუენისა - შუება და 
სიხარული, 17 ჰკრთებოდეს დიაკეულნი ბაგათა ზედა მათთა, 
უჩინო იქმნეს საუნჯენი, დაითხარნეს საწნეხელნი, რამეთუ 
განყმა იფქლი. 18 რაი დაუმარხოთ თავთა თვსთა? ტიროდეს 
მროწეულნი ზროხათანი, რამეთუ არა იყო საძოარი მათი და 
სამწყსონი ცხოვართანი უჩინო იქმნეს. 1? შენდამი, უფალო, 
ჟქმა-ვყო, რამეთუ ცეცხლმან განლინა შუენიერნი უდაბნოსანი, 
და ცეცხლმან აღანთნა ყოველნი ხენი ველისანი, და 
საცხოვართა ველისათა აღიხილეს შენდამი, 29 რამეთუ განყმეს 
მოსატევებელნი წყალთანი და ცეცხლმან შეჭამა შუენიერება 
უდაბნოსაი. 


თავი 2 


1 დაჰბერეთ ნესტუსა სიონს შინა. ქადაგეთ მთასა შორის 
წმიდასა ჩემსა და შეიძინედ ყოველნი დამკვდრებულნი 
ქუეყანასა, რამეთუ წარმოდგა დღე უფლისა, 2 რამეთუ ახლოს 
არს დღე ბნელისა და ალმურისა. დღე ღრუბლისა და 
ნისლისაი, ვითარცა ცისკარი, მოეფინოს მთათა ზედა, ერი 
მრავალი და ძლიერი, მსგავსი მისი არა იქმნა საუკუნითგან და 
შემდგომად მისსა, არა შეიძინოს ვიდრე წელიწადთამდე 
ნათესავთა მიმართ ნათესავთასა, 3 წინაშეთა მისთა ცეცხლი 
განმლეველი და უკანათა მისთა აღმაგზებელი ალი, ვითარცა 
სამოთხე საშვებელისა ქუეყანაი პირისაგან მისისა და უკანანი 
მისნი ველი უჩინოქმნისაი, და განრომილი არა იყოს მისსა, 4 
ვითარცა ხილვაი ცხენთაი, ხილვაი მათი. და ვითარცა 
მჭედარნი, ეგრეთ სდევდენ, ? ვითარცა ჟმა ეტლებისა, 
თხემებსა ზედა მთათასა ვლდებოდიან და ვითარცა ჟმა ალისა 
ცეცხლისაი, რომელი შესჭამნ ლერწამსა. და ვითარცა ერი 
მრავალი, ძლიერნი განწყობილნი მბრძოლობად. 65 პირისაგან 
მისისა შეიმუსრნენ ერნი ყოველნი; პირი, ვითარცა უჭოი 
ქოთნისაი, ” ვითარ მბრძოლნი, ჰრბოდიან და ვითარცა 
მამაკაცნი მებრძოლნი, აღდგენ ზღუდეთა ზედა, და თითოეული 
გზასა თვსსა ვიდოდენ და არა მისდრკენ ალაგთაგან მათთა. 8? 
და თითოეული მოყძუსისაგან თვსისა არ განეყენოს. 
დამძიმებულნი საჭურველთა მიერ მათთა ვიდოდიან, და 
ისართა მიერ მათთა დაეცნენ და არა მოესრულნენ. ? ქალაქი 
გამოიღონ და ზღუდეთა ზედა რბიოდიან. სახლებსა ზედა 
აღვიდენ და სარკუმელთა მიერ შევიდენ, ვითარცა მპარავნი. 19 
პირისაგან მათისა შეირყიოს ქუეყანაი და შეირყიოს ცაი: მზე და 
მთოვარე დაბნელდენ და ვარსკულავთა არა მოსცენ ნათელი 
მათი. 11 და უფალმან მოსცეს ჟმაი თვსი წინაშე პირსა მისსა, 
რამეთუ მრავალ არს ფრიად ბანაკი მისი, რამეთუ ძლიერ 
საქმენი სიტყუათა მისთანი მით, რამეთუ დიდ არს დღე 
უფლისაი, დიდ არს და მჩენ ფრიად და ვინ იყოს კმაი მისსა? 12 


და აწ იტყვს უფალი ღმერთი ჩუენი: მოიქეცით ჩემდა ყოვლითა 
გულითა თქუენითა მარხვისა მიერ, ტირილისა და ტყებისა. 13 
და დაიპენით გულნი თქუენნი და ნუ სამოსელნი თქუენნი და 
მოიქეცით უფლისა მომართ ღმრთისა თქუენისა, რამეთუ 
მოწყალე და მწყალობელ არს, სულგრძელ და 
მრავალწყალობა, და შემნანებელ ბოროტებათა ზედა. 14 ვინ 
უწყის, მო-თუ-იქცეს და შეინანოს და მოიღოს შემდგომად მისსა 
კურთხევაი, მსხუერპლი და შესაწირავი უფალსა ღმერთსა 
ჩუენსა. 12 და ჰნესტუეთ ნესტუსა სიონს შინა, წმიდა-ყავთ 
მარხვაი, ქადაგეთ მსახურება, 16 შეკრიბეთ ერი, წმიდა-ყავთ 
ეკლესიაი, გამოირჩიენით მოხუცებულნი, შეკრიბენით ჩჩვლნი, 
მწოარნი ძუძუთანი. გამოვედინ სიძე სასუენებელისაგან მისისა 
და სძალი სასძლოსაგან თვსისა. 17 საშუალ ხარისხსა 
მსხუერპლისსაცავისასა ტიროდენ მღდელნი და რომელნი 
ჰმსახურებენ უფალსა, და იტყოდედ: ულხინე, უფალო, ერსა 
შენსა და ნუ მისცემ სამკვდრებელსა შენსა საყუედრელად მათ 
წარმართთა, რაითა არა თქუან წარმართთა: სადა არს ღმერთი 
იგი მათი? 18 და შეიშურვა უფალმან ქუეყანა ერისა თვსისა და 
ჰრიდა მას. 1? და მიუგო უფალმან და ჰრქუა ერსა თვსსა: აჰა, 
მე გამოვავლენ თქუენდა იფქლსა, და ღვინოსა, და ზეთსა და 
განსძღეთ მათგან და არა მიგცნე თქუენ არღარა მერმე 
საყუედრელად წარმართთა შორის. 29 და ჩრდილოთ გამო 
წარვდევნო თქუენგან, და განვჰკადო იგი ქუეყანად ურწყულად, 
და უჩინო-ვყო პირი მისი ზღუად მიმართ პირველად და უკანანი 
მისნი ზღუად მიმართ უკანასკნელად და აღვიდეს სიხენეშე მისი 
და აღვიდეს მყრალობა მისი, რამეთუ განდიდნეს საქმენი 
მისნი. 21 მინდობილ-იყავ, ქუეყანაო, იხარებდ და იშუებდ, 
რამეთუ განგადიდა უფალმან ყოფად. 22 მინდობილ-იყვენით 
საცხოვარნი ველისანი, რამეთუ იმორჩეს ველთა უდაბნოსათა, 
რამეთუ ხემან გამოიღო ნაყოფი თვსი. ვენაყმან და ლეღუმან 
მოსცეს ძალი მისი. 23 და შვილნო სიონისანო, იხარებდით და 
იშუებდით უფლისა მიმართ ღმრთისა თქუენისა, რამეთუ 
მოგცნა თქუენ ჭამადნი სიმართლედ და გიწვმოს თქუენ წვმაი, 
მსთუაი და მცხუედი, ვითარცა წინასწარ. 24 და აღივსნენ 
კალონი იფქლითა და ზეშთა გარდაეცნენ საწნეხელნი ღვნითა 


და ზეთითა, 22 და ნაცვლად მოგაგო თქუენ წელიწადთა წილ, 
რომელნი შესჭამნა მკალმან, და ბუზმან, და ერვისივმან, და 
მგრაგნელმან, ძალმან ჩემმან დიდმან, რომელი გამოვავლინე 
თქუენდამი, 295 და სჭამოთ მჭამელთა და განსძღეთ და აქოთ 
სახელი უფლისა ღმრთისა თქუენისა, რომელნი ქმნნა თქუენ 
თანა საკვრველებანი და არა ჰრცხუენეს ერსა ჩემსა 
საუკუნომდე. 27 და სცნათ, ვითარმედ საშუალ ისრაცლისა ვარ. 
და მე ვარ უფალი ღმერთი თქუენი. და არა არს ღმერთი 
თვნიერ ჩემსა. და არა პჰრცხუენეს ერსა ჩემსა საუკუნოდმდე. 28 
და იყოს, ამათსა შემდგომად მივჰფინო სულისაგან ჩემისა 
ყოველსა ზედა ყორცსა და წინაისწარმეტყუელებდენ ძენი 
თქუენნი, და ასულნი თქუენნი, და მოხუცებულნი თქუენნი 
ძილისშორისსა იძილისშორისებდენ, და ჭაბუკნი თქუენნი 
ხილვასა იხილვიდენ. 237 და მონათა ჩემთა ზედა და მყევალთა 
ჩემთა ზედა მათ დღეთა შინა მივჰფინო სულისაგან ჩემისა და 
წინაისწარმეტყუელებდენ, 39 და ვსცე ნიშები ცასა შინა ზე და 
სასწაულებ ქუეყანასა ზედა ქუე, სისხლი და ცეცხლი და 
ალმური კუამლისა. 31 მზე გარდაიქცეს ბნელად და მთოვარე 
სისხლად პირველ მოსლვადმდე დღე უფლისაი დიდისა და 
მჩენი. 32 და იყოს, ყოველმან, რომელმანცა ხადოს სახელსა 
უფლისასა, ცხონდეს, რამეთუ შორის მთასა სიონსა და 
იერუსალცმსა შინა იყოს ცხოვნებული, ვითარცა თქუა 
უფალმან, და მახარებელნი, რომელთა უფალმან უწოდოს. 


თავი 3 


1 რამეთუ აჰა, მე მათ დღეთა შინა, და მას ჟამსა შინა, ოდეს 
მოვაქციო ტყუეობა იუდაისი და იერუსალსმისა. 2 და შევკრიბნე 
ყოველნი, ნათესავნი, და შთავიყუანნე იგინი, ღელესა 
იოსაფატისსა და ვესაჯოდე მათდა მიმართ მუნ ერისათვს 
ჩემისა და სამკვდრებელისა ჩემისა ისრაცლისა, რომელნი 
განითესნეს წარმართთა შორის და ქუეყანა ჩემი განიყუეს. 3 და 
ერსა ჩემსა ზედა განიგდეს წილი და მისცნეს ყრმანი მეძავთა, 
და ქალებსა განყიდდეს ღვნსა წილ და სუმიდეს. 94 და რად 
თქუენცა ჩემდა ტვროს და სიდონ და ყოველი გალილეაი 
უცხოტომთა ნუ მოსაგებელსა მომაგებთ მე თქუენ, ანუ ძვრის- 
ჰმოვსენეობთ თქვენ ჩემდა, მახვლად და მსწრაფლ მოვაგო 
მოსაგებელი თქუენი თავთა მომართ თქუენთა ? მის წილ, 
რომელ ვეცხლი ჩემი და ოქროი ჩემი მიიღეთ და 
გამორჩეულებანი ჩემნი და კარნი შეიხუენით სახლთა მათ 
თქუენთა. 9 და ძენი იუდაისნი და ძენი იერუსალცმისანი 
განსცენით ძეთა ელლინთასა, რათა განაგარევნეთ იგინი 
საზღუართაგან მათთა, ” რამეთუ, აჰა, მე აღვადგინნე იგინი 
ადგილისაგან, სადა განსცენით იგინი მუნ. და მოვაგო 
მოსაგებელი თქუენი თავთა მომართ თქუენთა. 8 და უკუნვსცნე 
ძენი თქუენნი და ასულნი თქუენნი ყელებსა ძეთა იუდასთასა და 
განსცემდენ მათ ტყუეობად ნათესავისა მიმართ შორს მყოფისა, 
რამეთუ უფალი იტყოდა: 7? ქადაგენით ესენი წარმართთა 
შორის, წმიდა-ყავთ ბრძოლაი, აღადგინენით მბრძოლნი, 
მოიყვანენით და აღვედით ყოველნი მამაკაცნი მბრძოლნი. 19 
დაჭრენით საყნისნი თქუენნი ყრმლებად, და მანგალნი თქუენნი 
მაზრაკებად. უძალო იტყოდედ, ვითარმედ: ძალ-მიც მე. 11 
შეკერბით და შევედით ყოველნი ნათესავნი გარემოით და 
კრება-ყავთ მუნ, მშვდი იყავნ მებრძოლი. 12 აღდგედ და 
აღვიდოდედ ყოველნი ნათესავნი ღელედ მიმართ 
იოსაფატისსა, რამეთუ მუნ დავსჯდე განსჯად ყოველთა 
ნათესავთა გარემოთა. 13 განავლინენით მანგალნი, რამეთუ 


წარმოდგა მსთულებელი. შევედით, დასწნიხეთ, რამეთუ სავსე 
არს საწნახელი. გარდაეცემიან ტაგარნი, რამეთუ 
განმრავლდეს ძვრნი მათნი. 14 ოხრანი იოხრნეს ღელესა შინა 
სასჯელისასა, რამეთუ მახლობელ არს დღე უფლისაი ღელესა 
შინა სასჯელისასა. 12 მზე და მთოვარე დაბნელდენ და 
ვარსკულავთა ავლინონ ნათელი მათი. 190 ხოლო უფალმან 
სიონით ღაღად-ყოს და იერუსალცმით მოსცეს ჟმაი თვსი, და 
შეიძრას ცაი და ქუეყანაი, ხოლო უფალმან ჰრიდოს ერსა 
თვსსა და განაძლიერნეს ძენი ისრაცლისანი. 17 და სცნათ, 
ვითარმედ მე ვარ უფალი ღმერთი თქუენი, დაკარვებული 
მთასა ზედა წმიდასა ჩემსა, სიონს შინა. და იყოს იერუსალცსმი 
წმიდაი და სხუაი ნათესავნი არღა შევიდენ მას შინა არა მერმე. 
18 და იყოს მას დღესა შინა და მოაწთონ მთათა სიტკბოება და 
ბორცუნი ადენდენ სძესა. და ყოველნი გამოსატევებელნი 
იუდაისნი ადინებდენ წყალთა. და წყაროი სახლისაგან უფლისა 
გამოვიდეს და მოჰრწყვიდეს ნაღუარევსა ეკალთასა. 19 ეგვპტე 
განსარყუნელად იყოს და იდუმიაი ველად განრყუნილებისად 
იყოს მძლავრებათათვს ძეთა იუდაისთასა მის წილ, რომელ 
დასთხიეს სისხლი მართალი ქუეყანასა შინა მათსა. 25 ხოლო 
ჰურიასტანი საუკუნოდ დამკვდრებულ იქმნეს და იერუსალცმი 
ნათესავთამდე ნათესავთასა. 21 და გამოვიძიო სისხლი მათი 
და არ ვაუბრალოო, და უფალმან დაიმკვდროს სიონს შინა. 


თავი 4 


1 თავი მესამე 

რამეთუ აჰა, მე მათ დღეთა შინა, და მას ჟამსა შინა, ოდეს 
მოვაქციო ტყუეობა იუდაისი და იერუსალსმისა. 2 და შევკრიბნე 
ყოველნი, ნათესავნი, და შთავიყუანნე იგინი, ღელესა 
იოსაფატისსა და ვესაჯოდე მათდა მიმართ მუნ ერისათვს 
ჩემისა და სამკვდრებელისა ჩემისა ისრაცლისა, რომელნი 
განითესნეს წარმართთა შორის და ქუეყანა ჩემი განიყუეს. 3 და 
ერსა ჩემსა ზედა განიგდეს წილი და მისცნეს ყრმანი მეძავთა, 
და ქალებსა განყიდდეს ღვნსა წილ და სუმიდეს. 94 და რად 
თქუენცა ჩემდა ტვროს და სიდონ და ყოველი გალილეაი 
უცხოტომთა ნუ მოსაგებელსა მომაგებთ მე თქუენ, ანუ ძვრის- 
ჰმოვსენეობთ თქვენ ჩემდა, მახვლად და მსწრაფლ მოვაგო 
მოსაგებელი თქუენი თავთა მომართ თქუენთა ? მის წილ, 
რომელ ვეცხლი ჩემი და ოქროი ჩემი მიიღეთ და 
გამორჩეულებანი ჩემნი და კარნი შეიხუენით სახლთა მათ 
თქუენთა. 9 და ძენი იუდაისნი და ძენი იერუსალცმისანი 
განსცენით ძეთა ელლინთასა, რათა განაგარევნეთ იგინი 
საზღუართაგან მათთა, 7” რამეთუ, აჰა, მე აღვადგინნე იგინი 
ადგილისაგან, სადა განსცენით იგინი მუნ. და მოვაგო 
მოსაგებელი თქუენი თავთა მომართ თქუენთა. 8 და უკუნვსცნე 
ძენი თქუენნი და ასულნი თქუენნი ყელებსა ძეთა იუდასთასა და 
განსცემდენ მათ ტყუეობად ნათესავისა მიმართ შორს მყოფისა, 
რამეთუ უფალი იტყოდა: 9? ქადაგენით ესენი წარმართთა 
შორის, წმიდა-ყავთ ბრძოლაი, აღადგინენით მბრძოლნი, 
მოიყვანენით და აღვედით ყოველნი მამაკაცნი მბრძოლნი. 19 
დაჭრენით საყნისნი თქუენნი ყრმლებად, და მანგალნი თქუენნი 
მაზრაკებად. უძალო იტყოდედ, ვითარმედ: ძალ-მიც მე. 11 
შეკერბით და შევედით ყოველნი ნათესავნი გარემოით და 
კრება-ყავთ მუნ, მშვდი იყავნ მებრძოლი. 12 აღდგედ და 
აღვიდოდედ ყოველნი ნათესავნი ღელედ მიმართ 
იოსაფატისსა, რამეთუ მუნ დავსჯდე განსჯად ყოველთა 


ნათესავთა გარემოთა. 13 განავლინენით მანგალნი, რამეთუ 
წარმოდგა მსთულებელი. შევედით, დასწნიხეთ, რამეთუ სავსე 
არს საწნახელი. გარდაეცემიან ტაგარნი, რამეთუ 
განმრავლდეს ძვრნი მათნი. 14 ოხრანი იოხრნეს ღელესა შინა 
სასჯელისასა, რამეთუ მახლობელ არს დღე უფლისაი ღელესა 
შინა სასჯელისასა. 12 მზე და მთოვარე დაბნელდენ და 
ვარსკულავთა ავლინონ ნათელი მათი. 190 ხოლო უფალმან 
სიონით ღაღად-ყოს და იერუსალცმით მოსცეს ჟყმაი თვსი, და 
შეიძრას ცაი და ქუეყანაი, ხოლო უფალმან ჰრიდოს ერსა 
თვსსა და განაძლიერნეს ძენი ისრაცლისანი. 17 და სცნათ, 
ვითარმედ მე ვარ უფალი ღმერთი თქუენი, დაკარვებული 
მთასა ზედა წმიდასა ჩემსა, სიონს შინა. და იყოს იერუსალცმი 
წმიდაი და სხუაი ნათესავნი არღა შევიდენ მას შინა არა მერმე. 
18 და იყოს მას დღესა შინა და მოაწთონ მთათა სიტკბოება და 
ბორცუნი ადენდენ სძესა. და ყოველნი გამოსატევებელნი 
იუდაისნი ადინებდენ წყალთა. და წყაროი სახლისაგან უფლისა 
გამოვიდეს და მოჰრწყვიდეს ნაღუარევსა ეკალთასა. 19 ეგვპტე 
განსარყუნელად იყოს და იდუმიაი ველად განრყუნილებისად 
იყოს მძლავრებათათვს ძეთა იუდაისთასა მის წილ, რომელ 
დასთხიეს სისხლი მართალი ქუეყანასა შინა მათსა. 25 ხოლო 
ჰურიასტანი საუკუნოდ დამკვდრებულ იქმნეს და იერუსალცსმი 
ნათესავთამდე ნათესავთასა. 21 და გამოვიძიო სისხლი მათი 
და არ ვაუბრალოო, და უფალმან დაიმკვდროს სიონს შინა. 


ამოს წინასწარმეტყველი 


თავი 1 


1 სიტყუანი ამოსისნი, რომელნი იქმნნეს კარევარიმს შინა 
თეკუეთ გამო, რომელნი იხილნა იერუსალცმისათვს შორის 
დღეთა ოზიასთა, მეფისა იუდაისთა, და შორის დღეთა 
იერობოამ, ძისა იოასიისისა, მეფისა ისრაცლისათაისა, 
პირველ ორითა წლითა ქუეყანისა ძრვისა. 2? და თქუა: 
უფალმან სიონით ჟქმა-ყო და იერუსალიმით მოსცა ჟმაი თვსი 
და იგლოვდეს საძოვარნი მწყემსთანი და განჭჟმა თხემი 
კარმელისაი 3 და თქუა უფალმან: სამთა ზედა უთნოებათა 
დამასკისათა და ოთხთა ზედა არ გარემივექცე მათ მით, 
რამეთუ განჰხერხვიდეს ხერხითა რკინისათა მუცელქუმულთა 
გალაადთასა. 4 და მივავლინო ცეცხლი სახიდ აზაელისა და 
შეჭამნეს საფუძველნი ძისა ადერისნი. ? და შევმუსრნე 
მოქლონნი დამასკოსანი, და მოვსრნე დამკვდრებულნი 
ველისაგან ონისსა, და მოვჭრა ტომი კაცთაგან ქარრანისათა. 
და წარმოიტყუენოს ერი ასურეთისაი, ურჩეულესი წოდებული, - 
- იტყვს უფალი. 9 ამათ იტყვს უფალი: სამთა ზედა უთნოობათა 
ღაზისათა და ოთხთა ზედა არ გარემივექცე მათ ტყუექმნისათვს 
მათგან ტყუესა სალომისსა, შეყენებად იდუმიაისსა. 7 
გამოვავლინო ცეცხლი ზღუღეთა ზედა ღაზისათა და შეჭამნეს 
საფუძველნი მისნი. 8 და მოვსრნე დამკვდრებულნი აზოტით. 
და აღებულ იქმნეს ტომი ასკალონისაგან და მივაწიო ყელი 
ჩემი აკკარონს ზედა. და წარწყმდენ ნეშტნი უცხოთესლთანი, 
იტყვს უფალი, ? ამათ იტყვს უფალი: სამთა ზედა უთნოობათა 
ტვროსისაითა და ოთხთა ზედა არ გარემივექცე მათ მის წილ, 
რომელ შეაყენეს ტყუეობაი სალმონისი იდუმეას და არ 
მოივსენეს აღთქმისა ძმათაისა 19 და გამოვავლინო ცეცხლი 
ზღუდეთა ზედა ტვრისისათა და შეჭამნეს საფუძველნი მისნი 11 
ამათ იტყვს უფალი: სამთა ზედა უთნოობათა იდუმეაისათა და 


ოთხთა ზედა არ გარემივექცე მათ დევნისათვს მათისა 
მახვლითა ძმასა თვსსა, და განრყუნა საშო ქუეყანისაგან და 
განჰმზადა საწამებელად კართობაი მისი და მემართებაი მისი 
დაიცვა საძლეველად. 12 და გამოვავლინო ცეცხლი თემანისად 
და შეჭამნეს საფუძველნი ზღუდეთა მისთანი 13 ამათ იტყვს 
უფალი: სამთა ზედა უთნოობათა ძეთა ამმონისთა, და ოთხთა 
ზედა არ მარემივექცე მათ მის წილ, რომელ განაპებდეს 
მუცელქმნულთა გალადელთასა, რათა განივრცნენ საზღუარნი 
მათნი. 1“ და აღვაგზნა ცეცხლი ზღუდეთა ზედა რავვაისათა და 
შეჭამნეს საფუძველნი მისნი ღაღადებისა თანა დღესა 
ბრძოლისასა და შეიძრას დღესა შინა დასასრულისა მისისასა. 
15 და წარვიდენ მეფენი მათნი ტყუეობად, მღდელნი მათნი და 
მთავარნი მათნი ერთბამად,-იტყვს უფალი. 


თავი 2 


1 ამათ იტყვს უფალი: სამთა ზედა უთნოობათა მოაბისთა და 
ოთხთა ზედა არა გარემივექცე მას მის წილ, რომელ 
განსცემდეს ვეცხლად მართალსა მეიასნი მტუერად. ? და 
გამოვავლინო ცეცხლი მოაბსა ზედა და შეჭამნეს საფუძველნი 
ქალაქთა მისთანი და მოკუდეს უძალობასა შინა მოაბი 
ღაღადებასა თანა და ყმასა თანა საყვრისასა. 3 და მოვსპო 
მსაჯული მისგან და ყოველნი მთავარნი მისნი მოვაკუდინნე, - 
იტყვს უფალი 49 ამათ იტყვს უფალი: სამთა ზედა უთნოობათა 
ძეთა იუდაისთასა და ოთხთა ზედა არ გარემივექცე მათ 
განშორებისათვს მათგან შჯულსა უფლისასა და ბრძანებანი 
მისნი არა დაიმარხნეს. და შეაცთუნნეს იგინი ამაოთა მათთა, 
რომელთა შეუდგეს მამანი მათნი უკანა მათსა. 2? და 
გამოვავლინო ცეცხლი იუდას ზედა და შეჭამნეს საფუძველნი 
იერუსალიმისანი 5 ამათ იტყვს უფალი: სამთა ზედა 
უთნოობათა ისრაილისათა და ოთხთა ზედა არა გარემივექცე 
მას მის წილ, რომელ განსცემდეს ვეცხლად მართალსა და 
დავრდომილსა ფერჭთშესასხმელთათვს 7 მთრგუნველთა 
მტუერსა ზედა ქუეყანისასა, და დაჰყუერთნიდეს თავებსა 
გლახაკთასა და გზასა მდაბალთასა განსდრეკდეს. და ძე და 
მამალ მისი შევიდოდეს მისვე მჭყევლისა მიმართ, რათა 
შეაბილწონ სახელი ღმრთისაი მათისა 8 და შესამოსელთა 
მათთა მომბმელნი საბლებისანი კრეტსაბმელებად ჰყოფდეს 
მახლობელად საკურთხევლისა და ღვნოსა ცილისწამების გამო 
სუმიდეს სახლსა შინა ღმრთისა მათისასა ? ხოლო მე აღვიღე 
ამორრეველი პირისაგან მათისა, რომლისა იყო, ვითარცა 
სიმაღლე ნაძვსაი, სიმაღლე მისი. და ძლიერ იყო ვითარცა 
მუხა. და განვაჭმე ნაყოფი მისი ზენაით და ძირნი მისნი 
ქუენაით 19 და მე აღმოგიყუანენ თქუენ ქუეყანისაგან ეგვპტისა. 
და მიმოგიყუანენ თქუენ უდაბნოს ზედა ორმეოც წელ 
დამკვდრდებად ქუეყანასა ამორრეველთასა. 11 და მოვიხუენ 
ძეთაგან თქუენთა, ვითარცა წინაისწარმეტყუელნი, და 


ჭაბუკთაგან თქუენთა სიწმიდედ. ნუ არა არიანა ესენი ძეთა 
ისრაცლისათად? - იტყვს უფალი 12 და ასუემდით 
განწმედილთა ღვნოსა და წინაისწარმეტყუელთა ამცნებდით 
მეტყუელნი: არა წინაისწარმეტყუელებდეთ 13 ამისთვს, აჰა, მე 
ავაგორვებ ქუეშე კერძო თქუენსა, ვითარსახედ გორავს ურემი 
სავსე ლელწმითა 14 და წარწყმდეს სივლტოლაი 
მსრბოლისაგან და ძლიერმან ვერ დაიპყრას ძალისა თვსისაი 
და მბრძოლმან ვერ აცხოვნოს სული თვსი. 1? და 
მშვლდოსანმან ვერ უძლოს წინააღგომად და ქუეითი ვერ 
განერეს ფერჭითა თვსითა და ვერცა განარინოს ლაშქარნი. 15 
და იპოოს გული მისი ძლიერთა შორის შიშუელი, სდევნიდეს 
მას დღესა შინა, - იტყვს უფალი. 


თავი 3 


1 ისმინეთ სიტყუაი ესე, რომელი თქუა უფალმან თქუენ ზედა, 
სახლო ისრაცლისაო, და ყოვლისა ტომისა, რომელი 
აღმოვიყუანე ქუეყანისაგან მეტყუელმან: 2? გარნა თქუენ გიცნენ 
ყოველთაგან ტომთა ქუეყანისათა, ამისთვს შური ვიძიო თქუენ 
ზედა ყოველთა უკეთურებათა ქუეყანისათაი 3 უკეთუ ვიდოდიან 
ორნი თქუენნი ერთბამად, ყოვლითურთ არა თუ ცნობდენ 
თავთა თვსთა “ უკეთუ იზახოს ლომმან მაღნარით მისით 
ნადირისა არმქონებელმან? უკეთუ მოსცეს ლეკუმან მისმან 
ყმაი ბაკისაგან თვსისა, ყოვლითურთ არა თუ იტაცოს რამე? 2 
უკუეთუ დავარდეს მფრინველი ქუეყანასა ზედა თვნიერ 
მემახყრისა? უკუეთუ დაერწყუეს მახე ქუყანასა ზედა თვნიერ 
შეპყრობისა რაისამე? 5 უკუეთუ ჟჭმა-ყოს საყვრმან ქალაქსა შინა 
და ერი არა შეშინდეს? ანუ იყოს სიბოროტე ქალიქტსა შინა, 
რომელი უფალმან არა ქმნა? 7 მით, რამეთუ არა ქმნას 
უფალმან ღმერთმან საქმე, არა თუ გამოაცხადოს სწავლაი 
მისი მონათა მიმართ თვსთა წინაისწარმეტყუელელთა 8 
ლომმან იზახა და ვინ არა შეშინდეს? უფალი ღმერთი იტყოდა 
და ვინ არა იწინაისწარმეტყუელოს? 9? მიუთხართ სოფლებსა 
ასსურასტანელთა შორის და სოფლებისა მიმართ ეგვპტეს შინა 
და არქუთ: შეკერბით მთასა ზედა სამარიაისასა და იხილენით 
საკვრველნი მრავალნი შორის მისსა და მძლავრებაი 
მისშორისი. 19 და არა ცნა, რანი იყუნეს წინაშე მისსა, - იტყვს 
უფალი, - რომელნი იუნჯებენ სიცრუესა და საარებულებასა 
სოფლებთა შორის მათთა. 11 ამისთვს ამათ ეტყვს უფალი 
ღმერთი ტვროსსა: გარემო ქუეყანაი შენი მოოჭყრდეს და 
დაჰვსნას შენგან ძალი შენი და დაიტაცნეს სოფლებნი შენნი. 12 
ამათ იტყვს უფალი: ვითარსახედ ოდეს გამოსტაცის მწყემსმან 
პირისაგან ლომისა ორნი წვვნი, ანუ ნაჭყლესი ყურისაი, ეგრეთ 
გამოტაცებულ იქმნენ ძენი ისრაილისანი, დამკვდრვბულნი 
სამარიას შინა წინაშე ტომისა და დამასკოს შინაცა. 13 
მღდელთ ისმინეთ და უწამეთ სახლსა იაკობისსა, - იტყვს 


უფალი ყოვლისა მპყრობელი,- 14 მით, რამეთუ მას დღესა 
შინა, ოდეს შურ-ვიგო უთნოობისა ისრაცლისა მის შორის და 
შურ-ვიგო საკურთხეველთა ზედა ბეთილისათა, და დაითხარნენ 
რქანი საკურთხეველისანი და დაეცნენ ქუეყანასა ზედა. 12 და 
შევმუსრო სახლი გარემოფრთედი სახლსა ზედა საზაფხულოსა 
და წარწყმდენ სახლნი პილოსძუალედნი და შეეძინნენ სახლნი 
სხუანი მრავალნი, - იტყვს უფალი. 


თავი 4 


1 ისმინეთ სიტყუა ესე, დიაკეულთა ბასანისათა, შორის მთასა 
სამარიაისსა, რომელნი მიჰხუეჭთ გლახაკთა და დასთრგუნავთ 
დავრდომილთა, მეტყუელნი უფალთა მათთანი: მომეცით ჩუენ 
ღვნოი, რათა ვსუათ 2 ფუცავს უფალი წმიდათა მიმართ მისთა, 
ვითარმედ: აჰა, დღენი მოვლენან თქუენ ზედა და მოგიყუანნე 
თქუენ საჭურველთა მიერ და თქუენთანანი სიავებად და ქუეშე 
მგზებარეებად შევქმნნე. 3 და განყუანებულ იქმნეთ შიშუელნი 
წინაშეცა ერთმანერთისა და განვარდეთ მთისა მიმართ 
არმონაისა, - იტყვს უფალი. “ და შევედით ბეთილად და 
იუშჯულოეთ და გალგალას განამრავლეთ უთნოობაი. და 
მოიხუენით განთიად მსხუერპლნი თქუენნი შორის 
სამდღეობისა ათეულნი თქუენნი. ? და აღმოიკითხეს გარეშე 
სჯული და უწოდეს აღსაარებისაი. მიუთხრათ მით, რამეთუ 
ესენი შეიყუარნეს ძეთა ისრაცლისათა, - იტყვს უფალი. 5 და მე 
მიგცე თქუენ მოლბობა კბილთაი შორის ყოველთა ქალაქთა 
თქუენთა და ნაკლულევანება პურისაი შორის ყოველთა 
ადგილთა თქუენთა და არ მოიქეცით ჩემდა, -- იტყვს უფალი. 7 
და მე აღვიღო თქვენგან წვმაი უწინარეს სამთა თთუეთა 
მკათასა. და ვწუმო ქალაქსა ერთსა ზედა, ხოლო ქალაქსა 
ერთსა ზედა არა ვწვმო, და ნაწილი ერთი დაილტოს და 
ნაწილი, რომელსა ზედა არა ვწვმო, განყმეს. 8 და შეკრბენ 
ორნი და სამნი ქალაქნი, ქალაქად ერთად, სუმად წყლისა და 
ვერ განძღენ. და რა მოიქცეთ ჩემდამო, - იტყვს უფალი 9 და 
დაგცენ თქუენ ქურვებისა მიერ და გვნისა მიერ; 
განამრავლენით მტილნი თქუენნი, ვენაჭოანნი თქუენნი, 
ლეღოანნი თქუენნი და ზეთისხილნი თქუენნი შეჭამნა 
მგრაგნელმან და არცა ეგრეთ მოიქეცით ჩემდამო, - იტყვს 
უფალი. 19 გამოვავლინე თქუენდა მე სიკუდილი გზასა ზედა 
ეგვპტისასა და მოვჰკლევდ ჭაბუკთა თქვენთა ტყუეობისა თანა 
ჰუნეთა შენთაისა და აღნოვიყუანენ შორის ცეცხლისა ბანაკნი 
თქუენნი რისხვისა მიერ თქუენისა და არცა ეგრეთ მოიქეცით 


ჩემდამო, - იტყვს უფალი. 11 დაგაქციენ თქუენ, ვითარცა 
დააქცია ღმერთმან სოდომაი და გომორრაი, და იქმნენით, 
ვითარცა მუგუზნი, გამოტაცებულნი ცეცხლისაგან, და არცა 
ეგრეთ მოიქეცით ჩემდამო,- იტყვს უფალი 12 ამისთვს ესრეთ 
გიყთ შენ, ისრაცლ. ამისთვს ესრეთ გიყო შენ, განემზადე 
ცხადად ღმრთისა შენისა, ისრაილ, 13 მით, რამეთუ, აჰა, 
მტკიცემყოფელი მთათა და მყოფელი ქუხილსა და მიმთხრობი 
კაცთამი ცხებულსა მისსა, მოქმედი ცისკარსა და ნისლსა ზედ 
აღმავალი სიმაღლესა ზედა ქუეყანისასა, უფალი ღმერთი, 
ყოვლისა მპყრობელ - სახელი მისი. 


თავი 5 


1 ისმინეთ სიტყუა უფლისა ღმრთისაი: ესე, რომელ მე მომაქუს 
თქუენ ზედა გოდებაი: სახლი ისრაცლისაი დაეცა. არღა მერმე 
ნუ შესძინოს აღდგომად. 2 ქალწულმან ცთომა-ყო თვთ მას 
ქუეყანასა ზედა ისრაცლისასა. არა არს აღმადგინებელი მის 3 
მით, - რამეთუ ამათ იტყუს უფალი, უფალი: ქალაქი, 
რომლისაგან გამოვიდოდეს ათასნი, დაშთეს ასნი, და 
რომლისაგან გამოვიდოდეს ასნი, დაშთეს ათნი სახლსა 
ისრაილისასა “ მით, - რამეთუ ამათ იტყვს უფალი სახლისა 
მიმართ ისრაცლისა: გამომიძიეთ მე და სცხონდეთ. ? და ნუ 
გამოეძიებთ ბეთილსა და გალგალად მიმართ ნუ შეხუალთ. და 
ჯურღმულსა ზედა ფიცისასა ნუ აღხუალთ, რამეთუ გალგალაი 
დატყუევებული ტყუე იქმნეს. და ბეთელ იყოს, ვითარცა 
არაყოფილი. 9 გამოიძიეთ უფალი და ცხონდით, რათა არა 
აღენთოს, ვითარცა ცეცხლი, სახლი იოსებისი და შეჭამოს იგი. 
და არა იყოს დამშრეტელ სახლსა ისრაცლისას, 7 რომელი 
იქმს სიმაღლედ მსჯავრსა და სიმართლე ქუეყანასა ზედა 
დადვა 8 რომელი იქმს ყოველთა და გარდაჰმზადებს და 
ქცეულ-ჰყოფს ცისკრად, აჩრდილსა სიკუდილისასა და დღისა 
ღამეებად გარდამზადი, რომელი მოუწოდს წყალსა ზღვსასა და 
მიჰფენს მას პირსა ზედა ქუეყანისასა, უფალი, ყოვლისა 
მპყრობელ - სახელი მისი. ? განმყოფელი შემუსრვისაი ძალსა 
ზედა და სისუსტისა სიმაგრესა ზედა მომწევნელი 19 მოიძულეს 
ბჭეთა ზედა მამხილებელი და სიტყუა ღირსი მოიძაგეს. 11 
ამისთვს მის წილ, რომელ დაჰქენჯნიდეს გლახაკთა და 
ძღუენთა რჩეუთა შეიწყნარებდით მათგან, სახლნი ხუეწილნი 
აშენენით და არ დაემკვდრნეთ მათ შინა; ვენაჭოვანნი 
გულისსათქმელნი დაჰნერგენით და არა ჰსუათ ღვნოი მათი, 12 
რამეთუ ვცნენ მრავალნი უთნოობანი თქუენნი და ძლიერ არიან 
ცოდვანი თქუენნი, დამთრგუნველნი მართლისანი, მიმხუმელნი 
საცვალებელთანი და დავრდომილთანი შორის ბჭისა 
მიმდრეკელნი 13 ამისთვს, რომელი გულისყმა-ჰყოფდეს, მას 


ჟამსა შინა დადუმნეს, რამეთუ ჟამი ბოროტი არს 14% გამოიძიეთ 
კეთილი და ნუ ბოროტი, რათა სცხონდეთ და იყოს ესრეთ 
უფალი ღმერთი, ყოვლისა მპყრობელი, თქვენ თანა, 
ვითარსახედ სთქუთ. 12 უკუეთუ მოვიძულენით ბოროტნი და 
შევიყუარენით კეთილნი და დაემტკიცოს ბჭეთა ზედა მსჯავრი, 
რათა შეიწყალნეს უფალმან ღმერთმან ყოვლისა 
მპყრობელმან დაშთომილნი იოსებისნი. 15 ამისთვს, - ამათ 
იტყვს უფალი ღმერთი ყოვლისა მპყრობელი, შორის ყოველთა 
უბანთა ტყება, და შორის ყოველთა გზათა ითქუას: ვაი, ვაი. 
წოდებულ იქმნეს მუშაკი გლოვად და ტყებად და 
მეცნიერთადმი გოდებისათა, 17 და ყოველთა ზედა გზათა 
ტყება, რამეთუ განვვლო საშუალ შენსა, თქუა უფალმან. 18 ვა0 
რომელთა გული უთქუამს დღესა უფლისასა. რასათვის 
თქუენდა დღე იგი უფლისაი? და იგი არს ბნელ და არა ნათელ. 
19 ვითარსახედ უკუეთუ ივლტოდის კაცი პირისაგან ლომისა და 
დაემთხვოს მას დათვ და ივლტოდეს სახიდ მიმართ და 
დადგნეს ყჭელნი მისნი კედელსა და უკბინის მას გუელმან. 29 
არა ბნელ არს დღე უფლისაი და არა ნათელ და ალმურ 
არმქონებელ ნათელსა თვსსა 21 მოვიძულენ და განვიშორებ 
დღესასწაულთა თქუენთა და არა ვიყნოსო კრებათა შინა 
თქუენთა 22 მით, რამეთუ, უკუეთუ მომართუნეთ მე 
ყოვლადდასაწუელნი და მსხუერპლნი თქუენნი, არ 
შევილწყნარე და სამაცხოვარობოსა ზედმჩენისა თქუენისასა 
არა მივჰხედნე. 23 გარდაადგინე ჩემგან ოხრაი საგალობელთა 
შენთაი და ფსალმუნი ორღანოთა შენთაი არა ვისმინო 24 და 
აღგორდეს, ვითარცა წყალი, საშჯელი და სიმართლე, ვითარცა 
მდინარე წიაღუვალი 25 ნუ საკლველებსა და მსხუერპლებსა 
მომართუემდით მე, სახლო ისრაცლისაო, ორმეოცთა წელთა 
უდაბნოსა ზედა? 295 და აღიღეთ კარავი მოლოქისი და 
ვარსკულავი ღმრთისა თქუენისა რემფაიასი, სახენი მათნი, 
რომელნი ჰქმნენით თავთა თვსთათვს. 27 და გარდაგასახლნე 
თქვენ მიერ, კერძო დამასკისა, - იტყვს უფალი, ყოვლისა 
მპყრობელ - სახელი მისი. 


თავი 6 


1 ვაი, რომელნი შეურაცხ-ყოფენ სიონსა და მოსავ არიან მთისა 
მიმართ სამარიისაისა. მოისთულნეს დასაბამნი წარმართთანი 
და შევიდა მათდა სახლი ისრაცლისაი 2 გარდავედით ყოველნი 
ქანანად და იხილეთ და განვლეთ მიერ დიდად ემათ, რავვად 
მიმართ და შთავედით გეთდ და უცხოტომთად, უმტკიცესთა 
ყოველთაგან მეფობათა მათთასა, უკუეთუ უმრავლეს არიან 
საზღუარნი მათნი საზღუართა თქუენთა 3 რომელნი მოვლენ 
დღედ ბოროტად, რომელნი მიეახლებიან და შეეხებიან 
შაბათთა ნაცილთა “ მძინარნი ცხედართა ზედა 
პილოიძუალედთა. და მშუებელნი სარეცელთა ზედა მათთა და 
მჭამელნი თიკანთანი სამწყსოთაგან და ვბოებსა შორის 
სამროწლისა მწუარებსა 2 რომელნი მტყუელვარეობენ ქჭმისა 
მიმართ ორღანოთასა, ვითარცა მდგომარენი შეჰრაცხნეს და 
არა ვითარცა მლტოლვარენი 9 მსუმელნი წურვილსა ღვნოსა 
და პირველთა მიჰრონთა მცხებელნი და არა ივნებდეს არარას 
შემუსრვასა ზედა იოსებისასა. 7 ამისთვს აწ ტყუენი იყვნენ 
დასაბამსა ძალთასა და აღებულ იქმნეს ყჟუვილი ცხენთა 
ეფრემისგან 8 რამეთუ ფუცა უფალმან თავისა მიმართ თვსისა 
და თქუა უფალმან ღმერთმან ძალთამან, ვითარმედ: მძაგს მე 
ყოველი გინებაი იაკობისი და ქუეყანანი მისნი მოვიძულენ და 
აღვიღო ქალაქი ყოველთა თანა დამკვდრებულთა მისთა 9 და 
იყოს, უკეთუ დაშთენ ათნი მამაკაცნი ერთსა შინა სახლსა და 
მოკუდენ 19 და დაშთენ ნეშტნი და მოიხუნენ სახლეულთა 
მათთა და იძულებოდიან გამოხუმად ძუალთა მათთა 
სახლისაგან. და ჰრქუას ზედამდგომელთა სახლისათა: უკუეთუ 
არსღა შენ თანა? 

და თქუას: არღარა. და ჰრქუას: დუმენ არღა სახელის- 
დებისათვს სახელსა უფლისასა 11 მით, რამეთუ, აჰა, უფალი 
ამცნებს და დასცეს სახლი დიდი წყლვითა და სახლი მცირე 
განხეთქითა 12 უკეთუ სდევდენ კლდეთა შორის ცხენნი, ანუ 
დუმდენ დედალთა შორის, რამეთუ თქუენ გარდააქციეთ 


გულისწყრომად მსჯავრი და ნაყოფი სიმართლისაი სიმწარედ 
13 მოხარულთა არა რას ზედა, სიტყვისა მეტყუელთა: არა 
ძალითა ჩუენითა გუქონან რქანი 1“ მით, რამეთუ აჰა, მე 
აღვადგინო თქუენ ზედა, სახლო ისრაცლისაო, - იტყვს უფალი 
ღმერთი, - მოლაშქრეთა ნათესავი და გაჭირვებდენ თქუენ არა 
შესლვად ემათად და ვიდრე ნაღუარევისამდე დასავალთაისა. 


თავი 7 


1 ესრეთ მიჩუენა მე უფალმან, უფალმან: და, აჰა, აღმოფუილი 
მკალთაი, მომავალი ცისკრეული და, აჰა, ბუზი გოგისსა 
მიმართ მეფე. 2 დაიყოს, და-თუ-ასრულოს ჭამაი თივასა 
ქუეყანისას და ვთქუ: უფალო, უფალო, მხილებელ იქმენ. ვინ 
აღადგინოს იაკობი, რამეთუ შემცირებულ არს? 3 შეინანე, 
უფალო, ამას ზედა. და ესე არა იყოს, -თქუა უფალმან. 94 ესრეთ 
მიჩუენა მე უფალმან, უფალმან. და, აჰა, უწოდა სასჯელსა 
ცეცხლისა მიერ უფალმან, უფალმან. და შეჭამა უფსკრული 
მრავალი და შეჭამა ნაწილი. ? და ვთქუ: უფალო, უფალო, 
დააცხრვე! ვინ აღადგინოს იაკობი, რამეთუ შემცირებულ არს? 
6 შეინანე, უფალო, ამას ზედა და ესე არა იქმნეს -იტყვის 
უფალი, უფალი. 7 ესრეთ მიჩუენა უფალმან, უფალმან: და, აჰა, 
კაცი ერთი მდგომარე ზღუდესა ზედა ადამანტისასა და ყელსა 
შინა მისსა ადამასი. 8 და თქუა უფალმან ჩემდამო: რასა ხედავ 
შენ, ამოს? და ვთქუ: ადამასსა. და თქუა უფალმან: აჰა, მე 
დავამტკიცე ადამანტი საშუალ ერისა ჩემისა ისრაცლისასა, 
არღა მერმე შევსძინო თანაწარსვლად მისსა. ? და უჩინო 
იქმნნენ ბომონნი სიცილისანი და საზორველნი ისრაცლისანი 
მოოქყრდენ და აღვდგე სახლსა ზედა იერობოამისსა მახვლით. 
19 და განავლინა ამასია მღდელმან ბეთელისამანი ერობოამის 
მიმართ, მეფისა ისრაილისა, მეტყუელმან: მიმოქცეულებათა 
ჰყოფს ძვნად შენდა ამოსს შორის სახლსა ისრაცლისსა. ვერ 
შემძლებელ არს ქუეყანა დათმენად ყოველთა ამათ სიტყუათა 
11 მით, რამეთუ ამათ იტყვს ამოს: მახვლითა აღესრულოს 
იერობოამ, ხოლო ისრაცლი ტყუედ წარიქციოს და წარიყვანოს 
ქუეყანით მისით. 12 და თქუა ამასია ამოსის მიმართ: 
მხედველო, ვიდოდე, განეშორე შენ ქუეყანად იუდაისსა და მუნ 
წინაისწარმეტყუელებდე. 13 ბეთილს. არა მერმე შესძინო 
წიმაწარმეტყუელებად, რამეთუ სიწმიდე მეფისა არს. 14 მიუგო 
ამმოს და თქუა ამასიაის მიმართ: არა ვიყავ 
წინაისწარმეტყუელი მე, არცა ძე წინაისწარმეტყუელისაი, 


არამედ თხათ მეკოლტე ვიყავ, მსხეპელი ლეღუსულელთა. 15 
და აღმიღო მე უფალმან ცხოვართაგან და თქუა უფალმან 
ჩემდამო: ვიდოდე, წინაისწარმეტყუელებდ ერსა ზედა ჩემსა, 
ისრაცლსა. 165 და აწ ისმინე სიტყუაი უფლისა - შენ იტყვ: ნუ 
წინაისწარმეტყუელებდ სახლსა ზედა ისრაცლისასა და ნუ 
ერისკრება-ჰყოფ სახლსა ზედა იაკობისსა. 17 ამოსთვს ამათ 
იტყვს უფალი, უფალი: ცოლი შენი შორის ქალაქისა ისძვიდეს. 
და ძენი შენნი და ასულნი შენნი მახვლისა მიერ დაეცნენ. და 
ქუეყანაი შენი საბლითა განიზომოს და შენ ქუეყანასა 
არაწმიდასა აღესრულო, ხოლო ისრაცლი ტყუედ წარიქციოს 
ქუეყანისაგან თვსისა. 


თავი 8 


1 ესრეთ მიჩუენა მე უფალმან, უფალმან: და, აჰა, ჭურჭელი 
მემახურისა ? და თქუა: რასა ხედავ შენ, ამოსს? და ვთქუ: 
ჭურჭელსა მემახურისასა. და თქუა უფალმან ჩემდამო: მოიწია 
აღსასრული ერსა ზედა ჩემსა ისრაცლსა, არა შევსძინო მერმე 
თანაწარსლვად მისა. 3 და ვალალებდენ სართულნი 
ტაძრისანი. და მას დღესა შინა, - იტყვს უფალი, - მრავალი 
დაცემული ყოველსა ზედა ადგილსა, ზედა მივაგდო დუმილი. 1 
ისმინეთ ესენი, რომელნი შეჰმუსრავთ განთიად დავრდომილსა 
და ჰმძლავრობთ გლახაკთა მიმწუხრი ? მეტყუელნი: ოდეს 
გარდახდეს თთუე და განვყიდოთ, და შაბათნი და განვახუნეთ 
საუნჯენი ქმნად მცირე საწყეოი, და განდიდებად საწონი და 
ქმნად სასწორი უსამართლოი 5 მოსყიდად გლახაკნი 
ვეცხლითა და დავრდომილნი ფერვთშესასხმელთა წილ, და 
ყოვლისაგან საქმისა ვივაჭროთ. 7 ფუცავს უფალი 
ამპარტავანებისათვს იაკობისსა: უკეთუ დაივიწყნენ ძლევად 
ყოველნი საქმენი თქუენნი. 8 და ამათ ზედა არა აღშფოთნეს 
ქუეყანაი. და იგლოოს ყოველმან დამკვდრებულმან მას ზედა 
და აღვიდეს, ვითარცა მდინარე, აღსასრული და შთავიდეს, 
ვითარცა მდინარე ეგვპტისაი. 9? და იყოს მას დღესა შინა,- 
იტყვს უფალი, უფალი. -დაჰყდეს მზე შუადღე და დაბნელდეს 
ქუეყანასა ზედა დღესა ნათელი. 19 და გარდავაქცინე 
დღესასწაულნი თქუენნი გლოად, და ყოველნი გალობანი 
თქუენნი გოდებად, და აღვიღო ყოველსა წელსა ზედა ძაძაი, 
და ყოველსა თავსა ზედა სიმტიერე, და დავდვა მე იგი, 
ვითარცა გლოვაი საყუარელისაი, და მისთანანი, ვითარცა დღე 
სალმობისაი. 11 აჰა, დღენი მოვლენან, - იტყვს უფალი, 
უფალი, - და გამოვავლინო სიყმილი ქუეყანასა ზედა, არა 
სიყმილი პურისაი, არცა წყურილი წყლისაი, არამედ ანუ 
სიყმილი სმენად სიტყუა უფლისაი. 12 და შეიძრნენ წყალნი 
ზღვთგან ვიდრე ზღუამდე. და ჩრდილოთგან ვიდრე 
აღმოსავალთამდე მიმორბიოდიან მეძიებელნი სიტყვსა 


უფლისასა და არა პოონ. 13 მას დღესა შინა მოაკლდენ 
ქალწულნი შუენიერნი და ჭაბუკნი წყურილითა 1“ მფუცავნი 
სალხინებელსა ზედა სამარიაისასა და მეტყუელნი: ცხოველ 
არს უფალი შენი დან; ცხოველ არს უფალი შენი ბერსაბედ. და 
დაეცნენ და არა აღდგენ მერმე. 


თავი 9 


1 ვიხილე უფალი მდგომარე საკურთხეველსა ზედა და თქუა: ეც 
სალხინებელსა ზედა და შეიძრნედ წინაბჭენი და 
განკუეთილებისა მიმართ ყოველთასა და დაშთომილთა მათთა 
მახვლითა მოვსწყუედ. არა განერეს მათგანი მტოლვარე და 
არა ცხოვნდეს მათგანი ცხოვნებული. 2 და-ღათუ-ეფლნენ 
ჯოჯოხეთსა, მიერ ყელმან ჩემმან აღმოიტაცნეს იგინი; და-ღა- 
თუ-ვიდენ ცად მიერ, გამოვიძიო და მოვიყუანნე იგინი. 3 უკუეთუ 
დაჰყვდენ თუალთაგან ჩემთა სიღრმეთა შინა ზღვსათა, მუნ 
ვამცნებ ვეშაპსა და შესთქრეს მათ. 4 და უკუეთუ წარვიდენ 
ტყუეობად წინაშე პირსა მტერთა მათთასა და ვამცნებ მახვლსა 
და მოჰკლვდეს მათ. და განვიმტკიცებ თუალთა ჩემთა მათ 
ზედა საბოროტოდ და არ საკეთილოდ. ? და უფალი ღმერთი, 
ყოვლისა მპყრობელი, არს შემხებელი ქუეყანისა და 
შემძრველი მისი. და იგლოვდენ ყოველნი დამკვდრებულნი 
მისნი. და აღვიდეს, ვითარცა მდინარე, აღსასრული მისი და 
შთამოვიდეს, ვითარცა მდინარე ეგვპტისაი. 9 აღმაშენებელი 
ცად მიმართ აღსავალსა მისსა და აღთქმასა მისსა ქუეყანასა 
ზედა დამაფუძნებელი, მიმწოდებელი წყალსა ზღვსასა. და 
მიმფენელი მისი პირსა ზედა ქუეყანისასა უფალი ყოვლისა 
მპყრობელი - სახელი მისი. 7 და ვითარცა ძენი ეთიოპელთანი 
ხართ თქუენ ჩემდა ძენი ისრაცლისანი? - იტყვს უფალი. არა 
ისრაცლი აღმოვიყუანე ქუეყანისაგან ეგვპტისა, და უცხოტომნი 
კაპპადოკიაით და ასური მთხრებლით? 8 აჰა, თუალნი უფლისა 
ღმრთისანი მეფობასა ზედა ცოდვილთასა და აღვიღო იგი 
პირისაგან ქუეყანისა, გარნა რამეთუ არა სრულიად აღვიღო 
სახლი იაკობისი. - იტყვს უფალი, - ? მით, რამეთუ, აჰა, მე 
ვამცებ და განვფიწლო ყოველთა შორის სახლი ისრაცლისა. 
ვითარსახედ განიფიწვლის ფიწვლასა და არა დავარდეს 
ნამუსრი ქუეყანასა ზედა. 1?– მახვლისა მიერ აღესრულნენ 
ყოველნი ცოდვილნი ერისა ჩემისანი მეტყუელნი: არ 
მოგუეახლოს, არც მოვიდენ ჩუენ ზედა ძვრნი. 11 მას დღესა 


შინა აღვადგინო კარავი დავითისი დაცემული და აღვაშენნე 
დარღვეულნი მისნი და დათხრილნი მისნი აღვადგინნე და 
აღვაშენო იგი, ვითარცა დღენი საუკუნისანი, 12 რათა 
გამომიძიონ მე ნეშტთა კაცთასა და ყოველთა ნათესავთა, 
რომელსა ზედა წოდებულ არს სახელი ჩემი, - იტყვს უფალი, 
მოქმედი ამათი. 13 აჰა, დღენი მოვლენან, - იტყვს უფალი, - და 
ეწიოს მლეწავი მსთულებელსა. და მომწიფდეს ყურძენი 
თესლსა შინა. და დამოაწთონ მთათა სიტკბოება და ყოველნი 
ბორცუნი ნერგოან იყუნენ. 1“ და მოვაქციო ტყუეობა ერისა 
ჩემისა ისრაცლისაი. და აღაშენნენ ქალაქნი უჩინოქმნილნი და 
დაიმკვდრნენ და დაჰნერგნენ ვენაჭნი და სუმიდეს ღვნოსა 
მათსა და შექმნენ მტილნი და ჭამდენ ნაყოფსა მათსა. 12 და 
დავჰნერგე იგინი ქუეყანასა ზედა მათსა და არა აღიფხუერნენ 
არა მერმე ქუეყანისაგან მათისა, რომელი მივეც მათ, - იტყვს 
უფალი, ყოვლისამპყრობელი. 


აბდია წინასწარმეტყველი 


თავი 1 


1 ხილვაი აბდიასი, რომელი იყო უწინარეს გამოსლვისა 
ასურასტანით. ამათ ეტყვის უფალი ღმერთი იდუმეასა: 
სასმენელი მესმა უფლისა მიერ. და გარემოცვა წარმართთა 
მიმართ განავლინა: აღდეგით და აღვდგეთ მის ზედა 
ბრძოლად. ? აჰა, შემცირებულად მიგეც შენ წარმართთა 
შორის. უპატივო ხარ შენ ფრიად. 3 ამპარტავანებამან გულისა 
შენისამან აღგიღო შენ, დამკვდრებულთა შორის ყურელებსა 
კლდეთასა აღმამაღლებელი საყოფლისა თვსისა, მეტყუელი 
გულსა შინა მისსა: ვინ დამამჟჭუას მე ქუეყანასა ზედა. “ უკუეთუ 
აღიმაღლო, ვითარცა არწივმან, და უკეთუ შორის 
ვარსკულავთა დაიდგა ბუდე შენი, მიერ გარდამოგაგდო შენ, - 
იტყვს უფალი, ? უკეთუმცა მპარავნი შევიდეს შენდა, ანუ 
ავაზაკნი ღამე, სადამცა განიგდე, არამცა იპარნე საკმანი 
თავთა თვსთათვს, და უკეთუმცა მსთულებელნი შევიდეს შენდა, 
არამცა დაუტევესა მოსაკუფხლავი? 9 ეითარ გამოკულეულ 
იქმნა ესავ და დაშთეს დაფარულნი მისნი. 7 ვიდრე 
საზღუართამდე შენთა განგავლინეს შენ, ყოვვლნი მამაკაცნი 
აღთქმისა შენისანი წინააღგიდგეს შენ, ძლიერ იქმნეს შენდამი 
მამაკაცნი მშვდობისა შენისანი. დაგიდვეს შესაბრკოლებელი 
ქუეშე შენსა. არა არს გულისხმის-ყოფაი მათ თანა. 8 მას დღესა 
შინა, - იტყვს უფალი, - წარვსწყმიდნე ბრძენნი ქუეყანით 
იდუმეაით და გულისყმის-ყოფაი მთისაგან ისავისსა. ? და 
წიწნეულ იქმნენ მბრძოლნი შენნი თემანითგამონი, რათა 
აღიღოს კაცი მთისაგან ესავისსა 1?– კლვისათვს და უთნოობისა 
ძმისა შენისა იაკობისსა და დაგფაროს შენ სირცხვლმან და 
აღგჭოცო უკუნისამდე. 11 ვინა დღითგან წინააღუდეგ 
წინააღმდგომად დღესა შინა ტყუე-ყოფადისასა, სხუანათესავნი 
ძალსა მისსა და უცხონი შევიდეს ბჭეთა მისთა და იერუსალცსცმსა 


ზედა განიგდეს წილი. და თქუენ ხართ, ვითარცა ერთი 
მათგანი. 12 და ნუ მიხედავ დღესა უცხოსა, დღესა შინა ძისა 
შენისასა და ნუ მოსცხრები ძეთა ზედა იუდასთა, დღესა შინა 
წარწყმედისა მათისასა და ნუ დიდსიტყუაობ დღესა შინა 
ჭირისასა, 13 ნუცა შეხუალ ბჭეთა ერისათა დღესა შინა 
ტკივილთა მათთასა. და ნუ ზედდაჰხედავ შენცა შესაკრებელსა 
მათსა დღესა შინა მოსრულებისა მათისასა. და ნუცა 
თანდაშჯდები ძალსა ზედა მათსა დღესა შინა წარწყმედისა 
მათისასა. 14 ნუცა დასდგები განსავალთა ზედა მათთა 
მოწყუედად განრინებულთა მათგანთა. ნუ წყუდეულ-ჰყოფ 
მლტოლვარეთა მათგან დღესა შინა ჭირისასა 12 მით, რამეთუ 
ახლოს არს დღე უფლისაი ყოველთა ზედა ნათესავთა. 
ვითარსახედ უყავ, ეგრეთ იყოს შენდა მოსაგებელი შენი 
მოგეგოს შენ თავსა ზედა შენსა 19 მით, რამეთუ ვითარსახედ 
ჰსუემდ მთასა ზედა წმიდასა ჩემსა, სუმიდენ ყოველნი 
ნათესავნი, ღვნოსა სუმიდენ და შთასთქმიდენ და იყვნენ, 
ვითარცა არაყოფილნი. 17 ხოლო შორის მთასა სიონსა იყოს 
მაცხოვარებაი, და იყოს წმიდაი, და დაიმკვდრნეს სახლმან 
იაკობისამან დამამკვდრებელნი მათნი. 18 და იყოს სახლი 
იაკობისა ცეცხლი და სახლი იოსებისი-ალ, ხოლო ესავისი - 
ლელწამ. და აღატყდენ მათ ზედა და შეიჭამნენ იგინი. და არა 
იყოს მეცეცხლე სახლსა ესავისსა, რამეთუ უფალმან თქუა: 19 
და დაიმკვდრონ ნაგეისშინათა მთაი ესავისი, და 
სეფილასშინათა უცხოტომნი იგი. და დაიმკვდრონ მთაი იგი 
ეფრემისი, და ველი სამარაისაი, და ბენიამენი და გალაადიტი. 
20 და გარდასახლებისა დასაბამი ესე არს ძეთა ისრაცლისათა: 
ქუეყანაი ქანანელთაი ვიდრე სარეფთონდმდე და 
გარდასახლებაი იერუსალიმისაი ვიდრე ეფრათადმდე. და 
დაიმკვდრნენ ქალიქნი ნაგესისნი. 21 და აღვიდოდიან 
განრინებულნი მთისაგან სიონისა, შურისძიებად მთასა 
ესავისსა და იყოს უფლისა მეუფებაი. 


იონა წინასწარმეტყველი 


თავი 1 


1 და იქმნა სიტყუაი უფლისაი იონაის მიმართ, ძისა ამათიანისა, 
მეტყუელი: აღდეგ და წარვედ ნინევად, ქალაქად დიდად, და 
ქადაგე მას შინა. აღმოვიდა ღაღადება უკეთურებისა მისისა0 
ჩემდამო. 2 3 და აღვიდა იონა სივლტოლად თარშიდ 
პირისაგან უფლისა, და შთავიდა იოპპედ და პოვა ნავი, 
მიმავალი თარშიდ, და მისცა სანავე მისი და აღვიდა მისდამი 
ცურვად მათ თანა თარშიდ მიმართ პირისაგან უფლისა. 4 და 
უფალმან აღადგინა ქარი ზღუასა შინა და იქმნა ღელვა დიდი 
შორის ზღვსა. და ნავი დაჭირვებულ იქმნებოდა შემუსრვად. 2 
და შეშინდეს მენავენი. და ყმობდა კაცად-კაცადი ღმრთისა 
მიმართ თვსისა და გარდაყრაი ქმნეს ნავისშინათა ჭურჭელთა 
ზდუად აღსუბუქებად მათგან. ხოლო იონა შთავიდა უბესა 
ნავისასა, და ეძინა და ხურინევდა. 9 და მოვიდა მისდამი 
მეპრორე და ჰრქუა მას: რასა ჰხურინავ შენ? აღდეგ და ჰხადე 
ღმერთსა შენსა, უკუეთუ ვითარ მაცხოვნნეს ჩუენ ღმერთმან და 
არა წარვწყმდეთ. ” და თქუან, თითოეულმან მოყუსისა მიმართ 
თვსისა მოვედით, ვყარნეთ წილნი და ვსცნათ, ვისთვს არს 
სიბოროტე ესე ჩუენ ზედა. და ყარნეს წილნი და დავარდა წილი 
იონას ზედა. 8 და თქუეს მისდამი: მითხარ ჩუენ, რასათვს არს 
სიბოროტე ესე ჩუენ შორის, რაი არს მოქმედებაი შენი და ვინა 
მოხუალ და სადა წარხუალ, და რომლისა სოფლისა და 
რომლისა ერისაგან ხარ შენ? ? და თქუა მათდა მიმართ: მონაი 
უფლისაი ვარ მე. და ღმერთსა ცისასა ვეშიშვი მე, რომელმან 
შექმნა ზღუალ და ყმელი. 19 და შეეშინა კაცთა შიში დიდი და 
თქუეს მისდამი: რაი ესე ჰყავ მით, რამეთუ აგრძნეს კაცთა, 
ვითარმედ: პირისაგან უფლისაი იყო მლტოლვარე, რამეთუ 
მიუთხრა მათ). 11 და თქუეს მისდამი: რა გიყოთ შენ? და 
დასცხრეს ჩუენ ზედა ზღუაი, რამეთუ ზღუაი ვიდოდა და უფროს 


აღადგენდა ღელვათა. 12 და თქუა იონამან მათდა მიმართ: 
აღმიღეთ მე და შთამაგდეთ ზღუად და დაყუდნეს თქუენგან 
ზღუაი მით, რამეთუ ვსცნობ მე, ვითარმედ ჩემთვს არს ღელვა 
ესე დიდი თქუენ ზედა. 13 და იძულებოდეს კაცნი მიქცევად 
ქუეყანად მიმართ და ვერ შეუძლებდეს, რამეთუ ზღუაი ვიდოდა 
და უფროს აღდგებოდა მათ ზედა. 14 და ყმა-ყუეს უფლისა 
მიმართ და თქუეს: ნუსადა უფალო, ნუ წარვწყმდებით 
სულისათვს კაცისა ამის და ნუ გუცემ ჩუენ ზედა სისხლსა 
მართალსა მით, რამეთუ შენ, უფალო, ვითარცა სახედ გენება, 
ჰყავ. 12 და მოიყუანეს იონაილ და შთააგდეს იგი ზღუად. და 
დადგა ზღუაი რყევისაგან მისისა. და შეეშინა კაცთა მათ შიში 
დიდი უფლისაი და ამსხუერპლეს მსხუერპლი უფალსა და 
აღთქუნეს აღთქმანი. 195 


თავი 2 


1 და უბრძანა უფალმან ვეშაპსა დიდსა შთანთქმად იონა და 
იყო იონა მუცელსა შინა ვეშაპისასა სამ დღე და სამ ღამე. 2 და 
ილოცა იონა უფლისა მიმართ ღმრთისა მისისა მუცლით გამო 
ვეშაპისთვს. 3 და თქუა: ღაღად-ვყავ ჭირსა შინა ჩემსა უფლისა 
მიმართ ღმრთისა ჩემისა და შეისმინა ჩემი მუცლისაგან 
ჯოჯოხეთისა ღაღადებისა ჩემისა, გესმა ყმისა ჩემისა. 4 
განმაგდე მე სიღრმედ მიმართ გულისა ზღვსა და მდინარეთა 
მომიცვეს მე, ყოველნი განსაცხრომელნი შენნი და ღელვანი 
შენნი ჩემ ზედა გარდაჟდეს. ? და მე ვთქუ: განვიგდე თუალთა 
შენთაგან, სადმე შე-ღა-ვსძინო მიხედვად ტაძრისა მიმართ 
წმიდისა შენისა. 95 გარემომესხა მე წყალი, ვიდრე სულად 
ჩემდამდე, უფსკრულმან მომიცვა მე უკანაისკნელმან, დაჭდა 
თავი ჩემი 7 ნაპრალებსა მთათასა, შთავჭჟედ ქუეყანად, 
რომლისა მოქლონნი მისნი კლიტე საუკუნეებ. და აღმოვედინ 
ხრწნისაგან ცხორება ჩემი. 8 შენდამი უფალო, ღმერთო ჩემო, 
მოკლებასა შინა ჩემგან სულისა ჩემისასა. უფალი მოვივსენე 
და შევედინ შენდამი ლოცვა ჩემი, ტაძრით მიმართ, წმიდისა 
შენისა. ? მცველთა ამაოსა და ცრუსათა წყალობა მათი 
დაუტევეს, 1- ხოლო მე ყმისა თანა ქებისა და აღსარებისასა 
გამსხუერპლო შენ. რავდენი ვილოცე კუალად გაგო შენ 
მაცხოვარებად ჩემდა უფალსა. 11 და ებრძანა უფლისა მიერ 
ვეშაპსა და განაგდო იონა ყმელსა ზედა. 


თავი 3 


1 და იქმნა სიტყუაი უფლისაი იონას მიმართ მეორედ 
მეტყუელი: ? აღდეგ და წარვედ ნინევად ქალაქად დიდად, და 
ქადაგე მას შინა ქადაგებისაებრ წინასწარისა, რომელი მე ვთქუ 
შენდამი. 3 და აღდგა იონა და წარვიდა ნინევად, ვითარცა 
თქუა უფალმან. ხოლო ნინევი იყო ქალაქი დიდი ღმრთისაი, 
ვითარცა სავალი გზისა სამთა დღეთასა. “ და იწყო იონამან 
სლვად ქალაქად, ვითარ სავალსა დღისა ერთისასა და ქადაგა 
და თქუა: მერმე სამნიღა დღენი და ნინევი დაიქცეს. 2 
დაემორწმუნნეს კაცნი ნინევისანი ღმერთსა. და ქადაგეს 
მარხვაი და შეიმოსეს ძაძაი დიდითგან მათით, ვიდრე მცირედ 
მათდა. 9 და მიეახლა სიტყუა მეფისა მიმართ ნინევისა, და 
აღდგა საყდრისაგან მისისა და მოიძარცუა შესამოსელი მისი 
მისგან, და გარემოირტყა ძაძაი, და დაჯდა ნაცარსა ზედა, 7 და 
იქადაგა და ითქუა ნინევს შინა მეფისა მიერ. და დიდ-დიდთა 
მისათა მეტყუელთა: და კაცნი და საცხოვარნი და ზროხანი და 
ცხოვარნი ნუ იგემებენ ნურარას. და წყალსა ნუ სმენ, ნუცა ძოენ. 
8 და გარემოირტყეს ძაძაილ კაცთა და საცხოვართა და ღაღად- 
ყუეს ღმრთისა მიმართ გულსმოდგინედ და მოაქცია კაცადმან 
გზისაგან თვსისა ბოროტისა და სიცრუისაგან ყჟელთა 
მათთაშინაისა მეტყუელთა: 9? ვინ უწყის მო-თუ-აქციოს უფალმან 
და ვედრებულ იქმნეს. და მოიქცეს რისხვისაგან 
გულისწყრომისა მისისა და არა წარვწყმდეთ? 19 და იხილნა 
ღმერთმან საქმენი მათნი, რამეთუ მოაქციეს გზათაგან მათთა 
ბოროტთა და შეინანა ღმერთმან სიბოროტესა ზედა, რომელი 
თქუა ყოფად მათდა და არა უყო. 


თავი 4 


1 და შეწუხნა იონაი მწუხარებითა დიდითა და შეირია. 2? და 
ილოცა უფლისა მიმართ და თქუა: 9, უფალო, არა ესე იგი 
სიტყუანი ჩემნი არიან, ვიყავ რაი მე ქუეყანასა შინა ჩემსა, 
ამისთვს წინაუსწრვე სივლტოლად თარშიდ მით, რამეთუ 
უწყოდე, ვითარმედ შენ ღმერთი შემწყნარებელი ხარ და 
მოწყალე, სულგრძელი და მრავალწყალობაი, და შემნანებელი 
სიბოროტეთა ზედა. 3 და აწ, მეუფეო, უფალო, მიმიღე სული 
ჩემი ჩემგან, რამეთუ კეთილ არს ჩემდა სიკუდილი, ვიდრე 
სიცოცხლე. 4 და ჰრქუა უფალმან: ფრიად სწუხა შენ? და თქუა 
იონა: ფრიად და ვიდრე სიკუდიდმდე. ? და განვიდა იონა 
ქალაქისაგან და შექმნა თვსად კარავი მუნ წინაშე ქალაქისა. 
და დაჯდა ქუეშე მისსა შორის ჩრდილისა, ვიდრე არა იხილოს, 
რა0 ეყოს ქალაქსა. 9 და უბრძანა უფალმან ღმერთმან აყიროსა 
და აღმოვდა ზეშთა თავსა იონასსა ყოფად ჩრდილი ზედა 
კერძო თავისა მისისა დაგრილებისათვს მისისა ბოროტისა 
მისგან სიცხისა და განიხარა იონა აყიროსა ზედა სიხარული 
დიდი. 7 და უბრძანა ღმერთმან მატლსა განთიადისასა 
ხუალისაგან და დასცა აყიროსა და განჭმა. 8 და იქმნა 
მეყსეულად აღმოსლვასა მზისასა. და უბრძანა უფალმან 
ღმერთმან სულსა ცხელსა შემწუელსა და სცა მზემან თავსა 
ზედა იონასსა და სულმოკლებდა და დაეთხოებოდა სულსა 
მისსა. და თქუა: კეთილ არს ჩემდა სიკუდილი ჩემი, ვიდრე 
სიცოცხლე. ? და თქუა უფალმან იონაის მიმართ: უკეთუ ფრიად 
სწუხ შენ აყიროსა ზედა და თქუა: ფრიად ვწუხ მე, ვიდრე 
სიკუდიდმდე. 19 და თქუა უფალმან: შენ ჰრიდე აყიროსა ძლით, 
რომლისა ძლით არა ძვრად ივნე, არცა განჰზარდე იგი, 
რომელი ღამესა შინა იქმნა და ღამესა შინა წარწყმდა, 11 
ხოლო მე არა ვჰრიდო ნინევისა ძლით ქალაქისა დიდისა, 
რომელსა შინა დამკვდრებულ არიან მის შორის უმრავლესნი 
ვიდრე ათორმეტნი ბევრნი კაცთანი, რომელთა ვერ ცნეს 
მარჯუენე მათი, ანუ მარცხენე და საცხოვარი მრავალი? 


მიქა წინასწარმეტყველი 


თავი 1 


1 სიტყუაი უფლისაი, რომელი იქმნა მიქეაის მიმართ 
მორათისსა. დღეთა იოათამისთა და იქაზისთა, და ეზეკიასთა, 
მეფეთა იუდაისთასა, რომელთათვს იხილა სამარიაისთვს და 
იერუსალიმისა 2 ისმინეთ ერთა ყოველთა და ერჩდინ ქუეყანა0 
და ყოველნი მისშორისნი. და იყავნ უფალი ღმერთი თქუენ 
შორის მოწამედ, უფალი, სახლით გამო წმიდით მისით. 3 მით, 
რამეთუ, აჰა, უფალი გამოვიდეს ადგილისაგან მისისა და 
შთავიდეს და აღვიდეს სიმაღლეთა ზედა ქუეყანისათა 4 და 
შეირყინენ მთანი ქუეშე კერძო მისსა. და ჭევნებნი დადნენ, 
ვითარცა ცვლი პირისაგან ცეცხლისა და ვითარცა წყალი 
შთამომდინარი შთამოღმართსა ? უთნოობისათვს იაკობისსა 
ყოველნი ესე და ცოდვსათვს სახლისა ისრაცლისა. რაი არს 
უთნოობა იაკობისი - არა სამარიაი? და რაი ცოდვაი სახლისა 
იუდაისი - არა იერუსალცმი? 9 და დავდვა სამარიაი ხილის 
საცავად ველისა, დასარგავად ვენაყისა, და შთავყადნე 
სიღრმედ ქვანი მისნი და საფუძველნი მისნი გამოვაჩინნე. 7 და 
ყოველნი ქანდაკებულნი მისნი დაკოდნენ, და ყოველნი 
სასასყიდლონი მისნი დაწუნენ ცეცხლითა, და ყოველნი კერპნი 
მისნი დავსხნე უჩინო საქმნელად მით, რამეთუ 
სასასყიდლოთაგან სიძვისათა შეკრიბნა და სასაყიდლოთაგან 
სიძვისათა მოიქცა. 8 ამისთვს იგლოვდეს და ტიროდეს და 
ვიდოდეს უჟჭამლოი. და შიშუელმან ყოს ტყება, ვითარცა 
ვეშაპთა და გლოაი, ვითარცა ასულთა სირინოსთასაი 7? მით, 
რამეთუ არა დადგა წყლულება მათი მით, რამეთუ მიიწია 
ვიდრე იუდადმდე და შეახო ვიდრე ბჭემდე ერისა ჩემისა 
ვიდრე იერუსალიმამდე 19 გეთისშინინი ნუ განსდიდნებით, 
ენაკიმეთნი ნუ აღეშენებით სახლისაგან საცინელისა. მიწა0 
გარდაისხთ საცინელად თავთა თქუენდა. 11 დამკვდრებულმან 


კეთილად ქალაქთა მისთა არ გამოვიდა დამკვდრებული 
სენაარს. ეტყებდით სახლსა მახლობელსა მისსა. მოღებულ 
იქმნეს თქუენგან წყლული სალმობისაი. 12 ვინ იწყო კეთილთა 
მიმართ დამკვდრებულმან სალმობათა, რამეთუ შთამოვიდეს 
ბოროტი უფლისა მიერ ბჭეთა ზედა იერუსალცმისათა 13 ბგერა0 
საჭურველთა და ცხენოსანთაი. დამკვდრებული ლაქისს 
წინამძღუარი ცოდვისა, არს შორის ასულსა სიონისსა, რამეთუ 
შენ შორის იპოვნნეს უთნოობანი ისრაცლისანი. 14 ამისთვს 
მოგცნე განვლინებულნი ვიდრე სამკვდრებელამდე გეთისა. 
სახლნი ამაონი ცუდად იქმნნეს მეფეთათვს ისრაცლისათა 12 
ვიდრემდის მკვდრთა მოგგური შენ, დამკვდრებულო ლაქისს 
სამკვდრებელოო, ვიდრე ოდოლამადმდე მოვიდეს დიდებაი 
ასულისა სიონისა. 15 დაყვნე და აღიკუეცე, შვილთა შენთა ზედა 
ჩჩვლთა განავრცე აღპარსვაი შენი, ვითარცა არწივმან, რამეთუ 
წარიტყუენნეს შენგან. 


თავი 2 


1 იქმნნეს შემრაცხელ შრომათა და მთქმელ ძვრთა საწოლთა 
ზედა მათთა და მეყსეულად. დღისი და ნათლივ 
აღასრულებდეს მათ მით, რამეთუ არა აღიხუნეს ღმრთისა 
მიმართ ყელნი მათნი ? გული უთქმიდა აგარაკებთა და 
იტაცებდეს ობოლთა და სახლებსა ჰმძლავრობდეს და 
დაიტაცებდეს კაცსა და სახლსა მისსა, კაცსა და 
სამკვდრებელსა მისსა. 3 ამისთვის, ამათ იტყვს უფალი, აჰა, მე 
ვგულის-ვსიტყუავ ტომსა ამას ზედა ბოროტთა, რომელთაგან 
ვერ აღიხუმიდეთ ქედთა თქუნთა და ვერ ხვდოდით 
მართლიად, რამეთუ ჟამი ბოროტი არს. 4 მას დღესა შინა 
მოღებულ იქმნეს თქუენ ზედა იგავი. და იგოდებოდეს გოდებაი, 
კილოითა მეტყუელი: საარებაი ვისაარებეთ. ნაწილი ერისა 
ჩემისა განინაწილა ვითარცა საბელითა. და არა იყო 
მაყენებელი მისი მოქცევად, აგარაკნი ჩუენნი განინაწილნეს. 2 
ამისთვს არა იყოს შენდა დამდებელ საბლსა წილსა შორის 
ეკლესიასა შინა უფლისასა 5 ნუ სტირთ ცრემლითა, ნუცა 
ცრემლოიან ამათ ზედა, რამეთუ არცა განეშოროს ყუედრება 7 
მეტყუელი: სახლმან იაკობისამან განარისხა სული უფლისაი, 
უკეთუ ესენი სიმარჯუე მათდა არიან. არა სიტყუანი მისნი 
კეთილ მის თანა და აღმართებით ვიდოდიან და წინაშე ერი 
ჩემი 85 მტერად აღუდგა წინაშე მშვდობისა მისისა. ტყავი მისი 
განყადეს მიღებად სასოებისა შემუსრვაი ბრძოლისაი. 3? 
ამისთვს წინამძღუარნი ერისა ჩემისანი განვარდენ სახლთაგან 
შუებისა მათისათა, ბოროტთათვს სიმარჯუეთა განცვვეს. 
მიეახლენით მთათა საუკუნეთა. 19 აღდეგ და ვიდოდე, რამეთუ 
არა არს შენდა განსუენება. არაწმინდებისათვს განიხრწნენით 
ხრწნილებითა. 11 იდევნენით არცა ერთის ვის მდევრობასა, 
რომელი დამტკიცნა ტყუილთა. გწთოდა შენ ღვნოდ და 
მთრვალობად, და იყოს ქუეყანისაგან წუეთი ერისა ამის 12 
შეკრებული შეკრბეს იაკობ, ყოვლისა თანა მომლოდე 
მოველოდი ნეშტთა ისრაცლისათა. დავდვა მოქცევაი მათი, 


ვითარცა ცხოვარნი ჭირსა შინა, ვითარცა სამწყსო საშუალ 
საწოლისა მათისა განვლიდენ, კაცთაგან 13 
განკუეთილებისათვს პირისა მათისა განჰკუეთეს და განვლეს 
ბჭე და განვიდა მისგან. და განვიდა მეფე მათი წინაშე პირსა 
მათსა, ხოლო უფალი უძღოდის მათ. 


თავი 3 


1 და თქუას: ისმინენით ესენი, მთავარნო სახლისა იაკობისანო 
და ნეშტნო ძეთა ისრაცლისათანო. არა თქუენი არს ცნობად 
მსჯავრი 2 რომელთა გძულან კეთილნი და ეძიებთ ბოროტთა, 
მტაცებელნი ტყავთა მათთანი მათგან 3 და ყორცთა მათთანი 
ძუალთაგან მათთა, ვითარსახედ შეჭამნეს ჟორცნი ერისა 
ჩემისანი და ტყავნი მათნი განჰყადნეს ძუალთა მათთაგან. და 
ძუალნი მათნი შემუსრნეს და ასოეულ ყვნეს, ვითარცა ყორცნი 
სიავისა მიმართ და ვითარცა დრონეული ქოთნისა მიმართ რმ 
ეგრეთ ყმობდენ უფლისა მიმართ, და არა შეისმინოს მათი. და 
მიიქციოს პირი თვსი მათგან მას ჟამსა შინა მის წილ, რომელ 
იბოროტეს სიმარჯუეთა მიერ მათთა. ? ამათ იტყვს უფალი 
წინაისწარმეტყუელთა ზედა, მაცთუნებელთა ერისა ჩემისათა, 
მკბენელთა გზათა შორის მათთა. და მქადაგებელთა 
მშვდობასა მის ზედა და არა მისცა პირსა შინა მათსა წმიდა- 
ყუეს მის ზედ ბრძოლაი 5 ამისთვს ღამე იყოს თქუენდა 
ხილვისაგან, და ბნელ იყოს თქუენდა მისნობისაგან, და 
დაჰვდეს მზე წინაისწარმეტყუელთა ზედა, და დაბნელდეს მათ 
ზედა დღე, 7 და სირცხვლეულ იქმნენ მხილველნი სიზმართანი, 
და საცინელ იქმნენ მისანნი. და ძვრისმეტყუვლებდენ ძვნად 
მათდა ყოველნი იგი მით, რამეთუ არა არს, რომელი ერჩდეს 
მათ. 8 არა თუ მე აღვავსო ძალი სულითა უფლისაითა და 
მსჯავრითა და ძლერებითა მითხრობად იაკობსა უთნოობანი 
მისნი და ისრაცლსა ცოდვანი მისნი 7? ისმინენით ესე 
წინამძღუართა სახლისა იაკობისათა. და ნეშტთა სახლისა 
ისრაილისათა, რამეთუ გძულს მსჯავრი და ყოველთა 
მართალთა გულარძნილ-ჰყოფთ, 19 რომელნი აშენებთ სიონსა 
სისხლისა მიერ და იერუსალიმს უსამართლოებათა მიერ. 11 
წინამძღუარნი მისნი ქრთამისა თან შჯიდეს, და მღდელნი მისნი 
სასყიდლისა თანა მიუგებდეს, და წინაისწარმეტყუელნი მისნი 
ვეცხლისა თანა მისნობდეს, და უფლისა ზედა განისუენებდეს 
მეტყუელნი: არა უფალი ჩუენ შორის არს? არა მოვიდენ ჩუენ 


ზედა ძვრნი. 12 ამისთვს თქუნ: ძლით სიონი, ვითარცა ყანაი, 
მოიერქუნოს, და იერუსალცმი ხილის საცავად იყოს, და მთაი 
სახლისა უფლისაი სერტყად მაღნარისად. 


თავი 4 


1 და იყოს უკანასკლნელთა დღეთასა საჩინოი მთაი უფლისაი 
განმზადებულ თხემებსა ზედა მთათასა და განსაცხრომელ 
იქმნეს ზეშთა ზედათ ბორცუთასა და მიისწრაფდენ მისდამი 
ერნი მრავალნი. 2 და მოვიდოდიან ნათესავნი მრავალნი და 
იტყოდიან: მოვედით, აღვიდეთ სახიდ უფლისა და სახლისა 
მიმართ ღმრთისა იაკობისსა და მიჩუენონ ჩუენ გზაი მისი და 
ვიდოდით შორის ალაგთა მისთა, რამეთუ სიონისგან 
გამოვიდეს სჯული და სიტყუა უფლისაი ისრაცლისაგან. 3 და 
შჯიდეს შორის ერთა მრავალთა და ამხილოს ნათესავსა 
ძლიერსა ვიდრე შორადმდე. და დაშჭრიდენ მახვლებსა მათსა 
საყნისად, და შუბებსა მათსა მანგლად და არა მერმე არ 
აღიღოს ნათესავმან ნათესავსა ზედა მახვლი და არღა 
ისწავებდენ მერმე ბრძოლასა. “ და განისუენებდეს კაცადი 
ქუეშე ვენაყსა თვსსა, და კაცადი ქუეშე კერძო ლეღვისა თვსისა 
და არა იყოს მაშინებელი, რამეთუ პირი უფლისა ყოვლისა 
მპყრობელისა იტყოდა ამათ: ? ვითარმედ ყოველნი ერნი 
ვიდოდიან - თითოეული გზასა თვსსა, ხოლო ჩუენ ვიდოდით 
სახელითა უფლისა ღმრთისა ჩუენისათა საუკუნოდ და მიერ 
კერძო. 9 მას დღესა შინა იტყვს უფალი: შევკრიბო შემუსრვილი 
და განგდებული შევიწყნარო და რომელნი განვყარნ 7 და 
დავდვა შემუსრვილი ნეშტად და განგდებული ნათესავად 
ძლიერად და მეფობდეს უფალი მათ ზედა სიონით გამო, 
ამიერითგან და ვიდრე უკუნისამდე. 8 და შენ გოდოლი 
სამწყსოისაი, მაგარი - ასული სიონისაი! შენ ზედა მოიწია და 
მოვიდეს დასაბამი მთავრობაი, პირველი მეფობაი ასულსა 
იერუსალცმისასა 3? და აწ რაისათვს სცნენ ბოროტნი? ნუ მეფე 
არა იყო შენდა, ნუ განზრახვა შენი წარწყმდა, რამეთუ 
დაგიპყრეს შენ სალმობათა, ვითარცა მშობისათა. 19 ილმობდ 
და განმყნდი, ასულო სიონისაო, ვითარცა მშობ, მით, რამეთუ 
აწ გამოვიდეს ქალაქისაგან და დაემკვდროს შორის ველსა და 
მივიდეს ვიდრე ბაბილონადმდე, მიერ განგარინოს შენ, და 


მუნით გივსნას შენ უფალმან ღმერთმან შენმან ყელისაგან 
მტერთა შენთასა. 11 და აწ ზედა შეკრბეს შენ ზედა ნათესავნი 
მრავალნი მეტყუელნი: მოვსცხრებით, და ზედადახედნენ 
სიონსა ზედა თუალთა ჩუენთა. 12 და მათ ვერ აგრძნეს 
გულისსიტყუაი უფლისაი და არ გულისხმა-ყუეს განზრახვა0 
მისი, რამეთუ შეკრიბნა იგინი, ვითარცა მჭელეულნი 
კალოსანი. 13 აღდეგ და კალოებდ მათ, ასულო სიონისაო, 
რამეთუ რქანი შენნი დავსხნე რკინებად, და ჭლიკნი შენნი 
რვალებად. და დაამწულილნე ერნი მრავალნი დ დაამყჭჟუნე 
მათ მიერ ნათესავნი. და შესუენებულ ჰყო უფლისაი სიმრავლე 
მათი და ძალი მათი უფლისა ყოვლისა ქვეყანისა. 14 


თავი 5 


1 აწ შეიზღუდოს ასული ეფრემისი ზღუდისა მიერ; შეწყუდევა0 
განაწესა თქუენ ზედა, კუერთხითა სცემდენ ღაწუთა ზედა 
ტომთა ისრაცლისათა. 

და შენ, ბეთლემ, სახლი ეფრათასი, მცირე ხარ ყოფად 
ათასეულთა შორის იუდასთა, რამეთუ შენგან გამოვიდეს 
ჩემდად ყოფადი, მთავრად ისრაცლსა ზედა და გამოსავალნი 
მისნი დასაბამით დღეთაგან საუკუნოისათა ? ამისთვს მისცეს 
მათ, ვიდრე ჟამადმდე შობისა შუეს. და ნეშტნი ძმათა მისთანი 
მოიქცენ ძეთა მომართ ისრაცლისათა 3 და დადგეს და იხილოს 
და მწყსიდეს სამწყსოსა მისსა ძლიერებით უფალი და 
დიდებისა მიერ სახელისა უფლისა ღმრთისა მათისა იყუნენ 
მით, რამეთუ განდიდნენ აწ ვიდრე კიდეთამდე, ქუეყანისათა 4 
და იყოს ესე მშვდობაი, ოდეს ასურასტანელი მოვიდეს 
ქუეყანასა ზედა თქუენსა და აღდგენ მის ზედა შვდნი მწყემსნი 
და რვანი წყლულებანი კაცთანი ? და მწყსიდენ ასსურსა 
მახვლისა მიერ და ქუეყანასა ნავროდისსა საზღუარსა შინა 
მისა, და გივსნას შენ ასსურისაგან, ოდეს მოჭდეს ქუეყანასა 
ზედა თქუენსა და ოდეს ზედაღვდეს საზღუართა ზედა თქუენთა. 
6 და ყოს დაშთომილი იაკობისი საშუალ ერთა მრავალთა, 
ვითარცა ცუარი დავრდომილი უფლისა მიერ და ვითარცა 
წუეთი კლერტსა ზედა, რათა არ შეკრბეს არცა ერთი, არცა 
შემტკიცნეს შორის ძეთა კაცთასა. 7 და იყოს დაშთომილი 
იაკობისი წარმართთა შორის საშუალ ერთა მრავალთა, 
ვითარცა ლომი საცხოვართა შორის მაღნარსა შინა და ვათრცა 
ლეკვ სამწყსოსა შორის ცხოვართასა, ვითარსახედ ოდეს 
განვლოს და განმმთესველმან მიიტაცოს, და არა იყოს 
განმარინებელი. 8 ამაღლდეს ყელი შენი მაჭირვებელთა ზედა 
შენთა და ყოველნი მტერნი შენნი მოისრნენ. ? და იყოს მას 
დღესა შინა, - იტყვს უფალი, - და მოვსრნნე ჰუნენი შენნი 
შორის შენსა და წარვწყმიდნე ეტლნი შენნი 19 და მოვსპნე 
ქალაქნი ქუეყანისა შენისანი და აღვიხუნე ყოველნი სიმაგრენი 


შენნი. და აღვიხუნე ყოველნი გრძნებანი შენნი ყჟელთაგან 
შენთა და აღმომჭმობელნი არა იყუნენ შენდა 11 12 და მოვსპნე 
ქანდაკებულნი შენნი და ძეგლნი შენნი შორის შენსა. და არღა 
მერმე ართაყუანის-სცე ქმნულებსა ყელთა შენთასა. 13 და 
აღმოვსჭრნე სერტყებნი საშუალისაგან შენისა და ვაუჩინოვნე 
ქალაქნი შენნი 1“ და ვყო რისხვისა მიერ და გულისწყრომისა 
მის შურის-ძიებაი ნათესავთა შორის მათ წილ, რომელ არა 
მერჩდეს მე. 


თავი 6 


1 ისმინენით აწ, რომელნი უფალმან თქუნა აღდეგით და 
განისაჯენით მთათა მიმართ და ისმინეთ ბორცუთა ქჭმისა 
შენისაი 2 ისმინეთ ბორცუთა მსჯავრი უფლისაი და ღელეთა 
საფუძველთა ქუეყანისათა, რამეთუ საშჯელ არს უფლისაი 
ერისა მიმართ მისისა და ისრაცლისა თანა პაექრობა ყოს. 3 
ერო ჩემო, რაი გიყავ შენ, ანუ რაითა შეგაწუხე შენ, ანუ რაითა 
აღგაშფოთე შენ? მომიგე მე “ მით, რამეთუ აღმოგიყვანე შენ 
ქუეყანისაგან ეგვპტისა და სახლისაგან მონებისა 
განგათავისუფლე შენ, და განვავლინენ წინაშე პირსა შენსა 
მოსე და აჰრონ და მარიამი. ? ერო ჩემო, მოიჟსენე, რაი 
იზრახა ძვნად შენდა ბალაკ, მეფემან მოაბისმან და რაი-იგი 
მიუგო მას ბალაამ, ძემან ბეორისამან, საზომელთაითგან 
ვიდრე ბალგალამდე, რათა საცნაურ იქმნეს სიმართლე 
უფლისაი 65 რაისა მიერ ვეწიო უფალსა, და შევეწიო ღმერთსა 
ჩემსა მაღალსა? უკუეთუ მე ვეწიო მას ყოვლად დასაწუელთა 
მიერ ზუარაკთა მიერ წელიწდეულთა? ” უკეთუ შეიწყნარებს 
უფალი ათასეულთა შორის ვერძთა, ანუ ბევრეულთა შორის 
ვაცთა მსუქანთა, უკეთუ მივსცნე პირმშონი ჩემნი 
უთნოობისათვს, ნაყოფი მუცლისა ჩემისაი ცოდვისათვს სულისა 
ჩემისა? 8 მიგეთხრა შენ, მ კაცო, რალი კეთილ, ანუ რასა ეძიებს 
შენგან უფალი, არამედ ქმნასა მსჯავრისასა და შეყუარებასა 
წყალობისასა და მზად-ყოფასა სლვად უფლისა თანა ღმრთისა 
შენისა. ? ყმაი უფლისაი ქალაქსა ზედა იწოდოს, და აცხოვნნეს 
მოშიშნი სახელის მისისანი, ისმინენ ტომმან და ვინ შეამკოს 
ქალაქი, 19 არა ცეცხლმანა? და სახლი უსჯულოთასა, რომელი 
იუნჯებს, საუნჯეთა უსჯულოთა და გინებისა თანა 
უსამართლოისა. 11 და უკეთუ გამართლდეს უფლისა შორის 
უსჯულოი და ვაშკარანსა შორის საწონისა ზაკულისა 12 
რომელთაგან სიმდიდრე მათი უთნოობითა აღავსეს, და 
დამკვრებულნი მისნი იტყოდეს ცრუსა, და ენაი მათი ამაღლდა 
პირისაგან მათისა 13 და მე ვიწყებ დაცემად შენდა და უჩინო 


გყოფ შენ ცოდვათა შენთათვს. 1“ შენ სჭამო და არა განსძღე. 
და დაბნელდეს შენ შორის, და შეპყრობილ-იქმნე და შენ ვერ 
განერე და რაოდენიცა განერნენ, მახვლსა მიეცნენ. 12 შენ 
სათესო და ვერ მოიმკო შენ სწნეხდე ზეთსა, და შენ ვერ იცხო 
ზეთი. და ჰქმნა ღვნოი, და ვერ ჰსუა. 19 და უჩინო იქმნეს შჯული 
ერისა ჩემისაი და ყოველნი საქმენი სახლსა აქაბისნი. და 
ვიდოდენ ნეგათა შინა მათთა, რათა მგცე შენ უჩინო 
სიქმნელად და შორი”'ს დამკვდრებულნი მისნი 
დასასტვნველად და ძუედრება ერისაი მიიღოთ. 


თავი 7 


1 ვაი მე, რამეთუ ვიქმენ ვითარცა შემკრებელი ყუილისა 
ნამკალსა შორის და ვითარცა კუფხალი ნასთულებსა შორის 
არყოფასა ტევნისასა ჭამად (პირველ ნაყოფთა). ? ვალ მე 
სულო, რამეთუ წარწყმდა განკრძალული ქუეყანით და 
წარმმართებელი კაცთა შორის არა არს; ყოველნი სისხლთა 
ესაჯებიან, თითოეული მოყუასსა თვსსა აჭირვებს მაჭირვებელი. 
3 ბოროტსა ზედა განმზადებენ ყელთა მათთა; მთავარი 
ითხოვს, და მსაჯული სიტყუათა მამშვდებელთა ზრახავს, 
გულისსათქმელ სულისა მისისა არს. 4 და განვერები კეთილთა 
მათთა, ვითარცა მღილი შემჭამელი და მოარული კანონსა 
ზედა დღეთა შინა მსტურობისათა: ვაი, ვაი, შურისგებანი შენნი 
მოიწინეს. აწ იყვნეს ტირილნი მათნი. ? ნუ მიენდობვით, 
ირწმუნებთ ტომთა შორის, ნუცა ესავთ წინამძდუართა მიმართ; 
თანმესარეცლისაგან დაფარე ართხრობად რაიმე მისდა. 9 
რაისათვს ძე უპატიო ჰყოფს მამასა, ასული ზედააღდგების 
დედისა ზედა თვსისა, სძალი დედამთილისა ზედა თვსისა; 
მტერებ მამაკაცისა მამანი სახლისა მისისა შორისნი. 7 ხოლო 
მე უფლისა მიმართ მივიხილო და დაუთმო ღმრთისა მიმართ 
მაცხოვრისა ჩემისა. შეისმინენ ჩემი უფალმან ღმერთმან 
ჩემმან. 8 ნუ იხარებნ ჩემ ზედა მტერი ჩემი, რამეთუ დავეცი და 
ადვდგე მით, რამეთუ ვიდოდი თუ ბნელსა შინა, უფალი ნათელ 
ჩემდა. ? რისხვასა უფლისასა ვექუევე, რამეთუ შევსცოდე მას. 
ვიდრემდის განამართლოს მსჯავრი ჩემი, და ქმნას განკითხვაი 
ჩემი, და გამომიყვანოს მე ნათლად, და ვიხილო მე სიმართლე 
მისი. 1? და ჰხედვიდეს მტერი ჩემი. და გარემოისხას სირცხვლი 
მეტყუელმან ჩემდამო, სადა არს უფალი ღმერთი შენი, 
თუალთა ჩემთა ზედა დაჰხედონ მას. იყოს აწ ვითარცა 
დანათრგუნავი, ვითარცა თიჭაი გზათა შორის. 11 დღეთა 
ცხებისა ალიზისათა მცხებ მე მას დღესა და განიჭადნენ 
შჯულვილნი შენნი მას დღესა 12 და ქალაქნი შენნი მოვიდენ 
განსაწილველად ასსურასტანელთა და ქალამნი შენნი მაგარნი 


განსაწილველად ტვროსითგან ვიდრე მდინარედმდე 
ასურეთისა და ზღვთგან, ვიდრე ზღუადმდე, და მთათაითგან 
ვიდრე მთათამდე დღესა წყლისა და შფოთისასა. 13 და იყოს 
ქუეყანაი უჩინო საქმნელად დამკვდრებულთა თანა მისთა, 
ნაყოფისაგან სიმარჯუეთა მათთასა. 1“ მწყსე ერი შენი 
კუერთხითა შენითა, ცხოვარნი სამკვდრებლისა შენისანი 
დამკვდრებულნი მარტოობით მაღნარსა საშუალ კარმელისა, 
ძოვდენ ბასანელსა და გალაადელსა დღეთაებრ 
საუკუნოისათა. 12 და დღეთაებრ გამოსვლისა შენისათაა 
ქუეყანისაგან ეგვპტისა, უჩუენნე მათ საკვრველნი. 19 
ჰხედვიდენ ნათესავნი და სირცხვლეულ იქმნენ ყოვლისაგან 
ძლიერებისა მათისა, ზედადაიდვან ყელი პირსა ზედა მათსა და 
ყურნი მათნი დაყრუვნეს. 17 ლოშნიდენ მტუერსა ვითარცა 
გუელნი მთრევნი ქუეყანად. შეირინენ წყუდეულებასა მათსა. 
უფლისა მიმართ ღმრთისა ჩუენისა განჰკვრდენ და შეაშინონ 
შენგან. 18 ვინ არს ღმერთ, ვითარ შენ, აღმღებელი 
უშჯულოებათა და ზეშთამავალი უსამართლობა ნეშტთა 
სამკვდრებელისა მისისათასა? არა იპყრა საწამებელად რისხვა 
მისი, რამეთუ მნებებელ წყალობისა მისისა არს 19 მომაქცინეს 
დ შემიწყალნეს ჩუენ. შთაჭადნეს ცოდვანი ჩუენნი და 
განიყარნენ სიღრმეთა მიმართ ზღვსათა ყოველნი ცოდვანი 
ჩუენნი 29 მიეც ჭეშმარიტებაი იაკობსა, წყალობაი აბრაჰამსა, 
ვითარ-იგი ეფუცე მამათა ჩუენთა დღეთაებრ წინასწართა. 


ნაუმ წინასწარმეტყველი 


თავი 1 


1 მიღებაი სანინევოი; წიგნი ხილვისა ნაუმ ელკესელისაი. 2 
ღმერთი მოშურნე და შურისმგებელი, უფალი გულისწყრომისა 
თანა, შურისმეძიებელი უფალი წინააღმდგომთა მისთა და 
აღმღებელი თვთ მტერთა თვსთა. 3 უფალი სულგრძელ და 
დიდ ძალი მისი. და უბრალოი არ უბრალო ყოს უფალმან. 
აღსასრულისა შორის და ძრვისა შორის გზაი მისი და ღრუბლებ 
მტუერი ფერვგთა მისთაი. “ მქადაგებელი ზღვსაი და 
განმაჭჟმობელი მისი და ყოველთა მდინარეთა მომაოყრებელი. 
შემცირდა ბასანელი და კარმელი და ყუავილოვნება 
ლიბანისანი მოაკლდეს. ? მთანი შეიძრნეს მისგან და ბორცუნი 
შეირყინეს და კდემულ იქმნა ქუეყანაი პირისაგან მისისა თანად 
ყოველნი და ყოველნი დამკვდრებულნი მის შორის. 9 
პირისაგან რისხვისა მისისა ვინ დაუთმოს და ვინ წინააღუდგეს 
წინააღმდეგად გულისწყრომასა მისსა? და გულისწყრომაი მისი 
დაადნობს დასაწყისთა. და კლდენი დაიფუმნეს მისგან. 7 
ტკბილ არს უფალი მოთმინეთა მისთათვს დღესა ჭირისასა და 
მცნობელ მოკრძალვათა მკრძალავთა მისთა და საფლავსა 
შორის. 8 და რღუნასა სლვისასა მოსრულებაი ყოს მან. 
ზედაღდგომილთა და მტერთა მისთა სდევდეს ბნელი. ? რაისა 
ჰსიტყუავთ უფლისა ზედა? მან ყოს მოსრულება. არშურ-იგო 
ორგზის ერთბამად ჭირსა შინა, 19 რამეთუ ვიდრე 
საფუძველთამდე მისთა განკორდნენ და ვითარ ბრწამლი 
მოხუეული შეიჭამოს და ვითარცა ლელწამი სავსე სიჭმელითა. 
11 შენგან გამოვიდეს გულისსიტყვა ძვნად უფლისა ბოროტი 
განმზრახი წინააღმდგომთაი. 12 ამათ იტყვს უფალი 
განმთავრებული წყალთა ზედა მრავალთა და ესრეთ 
განიკერძნენ და სასმენელმან შენმან არ შეისმინოს მერმე. 13 
და აწ შევმუსრო კუერთხი მისი შენგან და საკრველნი შენნი 


განვბძარნე. 14 და ამცნოს შენთვს უფალმან - არ დაითესოს 
სახელისაგან შენისა მერმე; სახლისაგან ღმრთისა შენისა 
მოვსპნე წახნაგებულნი და გამოდნობილნი დავსხნე საფლავად 
შენდა. 

რამეთუ მალეობენ, ეგერა, ფერკნი მთათა ზედა მახარებელისა 
და მიმთხრობელისათა მშვდობისა. დღესასწაულობდ, იუდა, 
დღესასწაულთა შენთა, უკუნსცენ აღთქმანი შენნი უფალსა მით, 
რამეთუ არღა შესძინონ მერმე განვლაი დასაძუელებელად 
მოესრულოს, მოიკლას. 


თავი 2 


1 რამეთუ აღვიდა მბერავი პირისა შენისაი განმარინებელი 
ჭირისაგან. მოიმსტურე გზაი, მოიმტკიცე წელი, განმყნდი 
ძალითა ფრიად ? მით, რამეთუ გარემიაქცია უფალმან გინება0 
იაკობისი, ვითარ-იგი გინებაი ისრაცლისი მით, რამეთუ 
განმბერტყელთა განბერტენეს იგინი და მონაგებნი მათნი 
განხრწნნეს. 3 ჭურნი ძლიერებისა მისისანი კაცთაგან. მამაცნი 
ძლიერნი მომღერალნი ცეცხლითა, სადევენი ეტლებისა 
მათისანი დღესა შინა განმზადებულებისა მისისასა და 
მჭედარნი. “ > აღბორგნენ, გზათა ზედა შემოკრბენ ეტლნი და 
აღიხუნენ შეიგანთა შორის, ხილვაი მათი ვითარცა ლამპარი 
ცეცხლისაი და ვითარცა ელვანი წარმრბენელნი. 9 და 
მოვსენებულ იქმნენ დიდებულნი მათნი და მოუძლურდენ 
სლვასა შინა მათსა და ისწრაფიან ზღუდეთა ზედა და 
განჰმზადებენ წინსაცავთა მათთა. 7 ბჭენი ქალაქთანი 
განეხუნეს და სამეფონი დაეცნეს. 8 და მონაგები გამოცხადნა 
და იგიაი აღვიდოდა. და მყევალნი მისნი უძღოდეს, ვითარცა 
ტრედნი მყმობარენი გულთა შინა მათთა. 7? და ნინევი, ვითარცა 
საბანელი წყლისაი, წყალნი მისნი და იგინი ვითარცა 


მლტოლვარენი არ დადგეს. და არა იყო ზედამხედველი. 19 და 
იტაცებდეს ვეცხლსა და იტაცებდეს ოქროსა და არა იყო 
ბოლოი მისი. დამძიმდეს უფროს ყოველთასა ჭურჭელნი 
გულისსათქმელნი მისნი. 11 განბერტყაი და წდოლაი და 
ჟრუნვაი, და გულისა შემუსრვაი, და დავსნაი მუყლთა, და 
ლმობანი ყოველსა ზედა წელსა და პირები ყოველთაი, 
ვითარცა ნაწუავი ქოთნისაი. 12 სადა არს სამკვდრებელი 
ლომთა და საძოარი მყოფი ლეკუთად, სადა ვიდოდა ლომი 
შესლვად, მუნ ლეკვ ლომისაი და არა იყო მაშინებელი. 13 
ლომმან იტაცნა კმასაყოფელნი ლეკუთა მისთანი და დაუშთვნა 
ლეკუთა თვსთა და აღავსო ნადირითა ბუდე თვსი და 
სამკვდრებელი თვსი ნატაცებითა. 14 აჰა, ესერა, მე შენ ზედა - 
იტყვს უფალი, ყოვლისმპყრობელი - და შევწუა კუამლითა 


სიმრავლე შენი. და ლომნი შენნი დაჭამნეს მახვლმან. და 
მოვასრულო ქუეყანისაგან ნადირი შენი და არღა ისმნენ მერმე 
საქმენი შენნი. 


თავი 3 


1 ქალაქი სისხლთაი, ყოველი ტყუილითა, უსამართლობითა 
სავსე. არა ძიებულ იქმნეს ნადირი. ? ყმაი გუემათაი და ჟმაი 
ძრვისა ურმისთუალთაისა, და ცხენისა მდევრისა, და ეტლისა 
აღმომდუღარისაი, ცხენოსნისა აღმომავალისა. 3 და 
ბრკიალისა მახვლისაი, და აელვებულთა საჭურველთაი, და 
სიმრავლე წყლულთაი, და სიმძიმე დაცემულებისაი. და არა 
იყო ბოლოი ნათესავთა მისთაი და მოუძლურდენ სხეულთა 
შორის მათთა. “ სიმრავლისაგან უკეთურებისა მეძავი 
ქმნულკეთილი და მოხარული მძღუანელი წამლვათაი, 
განმფრდელი ნათესავისაი სიძვისა მიერ თვსისა და ტომთაი 
წამლვათა მიერ მისთა. ? აჰა, ესერა, მე შენ ზედა - იტყვს 
უფალი ყოვლისმპყრთბელი, - და გამოვაცხადნე უკანანი შენნი 
პირსა ზედა შენსა და უჩუენო ნათესავთა სირცხვლი შენი და 
მეფობათა - უპატიოებაი შენი. 9 და ზედ დავაგდო შენ ზედა 
საძაგელებაი. და დაგდვა მე შენ მაგალითად. 7 და იყოს, 
ყოველი მხილველი შენი, შთავიდეს შენგან და თქუას: 
საწყალობელი ნინევი, რად სულთითქუამს იგი, ვინაი ვიძიო 
ნუგეშინის-ცემაი მისი? 5 მოჰრთე ლარი ნაწილი აამმონისი, 
განჰმზადე კერძი ამმონისი. დამამკვდრებელმან მდინარეთა 
წყალი გარემო მისსა, რომლისა დასაბამ ზღუაი და წყალი 
ზღუდეთა მისთაი. ? და ეთიოპიაი ძალ მისსა და ეგვპტე. არა 
არს დასასრული ლტოლვისა შენისაი და ლიბიელნი იქმნეს 
შემწე მისა. 1?– და იგი გარდასახლებად წარვიდეს ტყუე. და 
ჩჩვლნი მისნი დაეხეთქნენ დასაწყისსა გზათა მისთასა და 
ყოველთა ზედა დიდებულთა მისთა განიგდონ წილი და 
ყოველნი დიდ-დიდნი მისნი შეიკრნენ ყელბორკილითა. 11 და 
შენ დაითრო და იყო უგულებელსქმნილ. და შენ ეძიებ თავისა 
შენისა შეწევნასა მტერთაგან. 12 ყოველნი სიმაგრენი შენნი 
შენდა ლეღუსა, ებგურთა მქონებელნი, უკუეთუ შეიძრნენ, 
შთაცვვენ პირსა მჭამელისასა. 13 აჰა, ესერა, ერი შენი ვითარცა 
დედები შენ შორის. მტერთა შენთა განხმულნი განეხუნენ ბჭენი 


ქუეყანისა შენისანი. და დაჭამნეს ცეცხლმან მოქლონნი შენნი. 
14 წყალი მოცვისა მიიზიდე თავისა შენისა. განამტკიცენ 
სიმაგრენი შენნი, შთაიღურჭუმო თიჭადმი და აღჰზელდე ბზითა, 
განაძლიერე საალიზედ. 12 მუნ შეგჭამოს შენ ცეცხლმან, 
მოგასრულოს შენ მახვლისა მიერ და შეგჭამოს შენ, ვითარცა 
მკალმან და დაგიმძიმდეს შენ, ვითარცა ბოცომკალი. 15 
განამრავლე სავაჭრონი შენნი უფროს ვარსკულავთა ცისათა, 
მკალმან მიიმართა და აღფრინდა. 17 აღსუბუქნა, ვითარცა 
პეპელი, შემყოფი შენი, ვითარცა მკალი აღსრული ღობესა 
ზედა დღესა შინა ყინელისასა. მზე აღმოჰყდა და განიტევა და 
არა იცნობა ადგილი მისი. ვაი მათდა. 18 მიერულა მწყემსთა 
შენთა. მეფემან ასსურასტანისამან დააძინენ ძლიერნი შენნი, 
განიყარა ერი შენი მთათა ზედა და არა იყო მემლოდე. 13? არა 
არს კურნება შემუსრვილებასა შენსა. წუთხიან იქმნა 
წყლულებაი შენი, ყოველთა მსმენელთა ჰამბავისა შენისათა 
დაიტყუელნენ ჭელნი შენ ზედა მით, რამეთუ ვისცა ზედა არა 
მივიდა ძვრი შენი მარადის. 


აბაკუმ წინასწარმეტყველი 


თავი 1 


1 მიღებაი, რომელი იხილა ამბაკუმ წინაისწარმეტყუელმან. 2 
ვიდრე რომლისამდე, უფალო, ვღაღადებდე და არა ისმენ, 
ვყმობ შენდამი დაჭირვებული და არა მივსნი? 3 რაისათვს 
მიჩუენენ მე ტკივილნი და შრომანი ზედადახედვად საარებისა 
და უთნოობისა და წინაშე ჩემსა იქმნა მსჯავრი და მსაჯული 
მიიღებს. 4 და ამისთვს განქარვებულ არს შჯული. და არ 
მიიწევის სრულებად სამართალი, რამეთუ უთნო ჰმძლავრობს 
მართალსა. ამისთვს გამოვალს მსჯავრი გულარძნილი. 2 
იხილეთ შეურაცხისმყოფელნო და მოიხილეთ; დაიკვრვენით 
საკვრველნი და უჩინო იქმნენით მით, რამეთუ საქმესა ვიქმ მე 
დღეთა შინა თქუენთა, რომელი არა ირწმუნოთ, უკეთუ ვინ 
მიგითხრას თქუენ. 9 მით, რამეთუ, აჰა, აღვადგენ მე 
ქალდეველთა, ნათესავსა მწარესა და კისკასსა, მავალსა 
სიბრტყეთა ზედა ქუეყანისათა, დამკვდრებად 
დასაკარვებელთა არამისთა 7 საშინელ და საჩინო არს. მისგან 
არს მსჯავრი მისი და მისაღებელი მისი მისგან მოვიდეს. 8 და 
ვლდებოდიან უფროს ვეთხისა ცხენნი მისნი და უმაღლეს 
უფროს მგელთა არაბიასათა. და ცხენოოდიან მჭქედარნი მისნი; 
და მიიმართებდენ შორით და ფრინვიდენ, ვითარცა არწივი 
გულსმოდგინე ჭამად. ? აღსასრული უღონოთა ზედა მოიწიოს, 
წინააღმდგომთა წინაშე პირთა მათ და შეკრიბოს ნატყუენავი, 
ვითარცა ქვშაი. 1? და თვთ მეფეთა შორის განიშუას და 
მძლავრნი სამღერელ მისსა. და იგი ყოველსა ზედა სიმაგრესა 
მისსა იმღეროდის. და დადვას მიწად და დაიპყრას იგი. 11 
მაშინ გარდაცვალოს სული. და განვლოს და ულხინოს ესე 
ძალი ღმერთსა ჩემსა. 12 არა შენ დაწყებითგან უფალი ღმერთი 
წმიდაი ჩემი ხარ? და არა მოვკუდეთ! უფალო, მსჯავრად 
დააწესე იგი და დამბადე მე მხილებად სწავლისა მისისა. 13 


წმიდა არს თუალი არა ხედვად ბოროტისა, და ზედ დახედვად 
ტკივილთა ზედა შეუძლოს არსადა. რად ზედ დაჰხედვა 
შეურაცხისმყოფელთა ზედა დაიდუმებ შთანთქმასა უთნოსაგან 
მართლისასა? 14 და ჰყოფ კაცთა, ვითარცა თევზთა ზღვსათა, 
და ვითარცა ქუეწარმძრომელთა არ მქონებელთა 
წინამძღუარისათა? 12 მოსასრულებელად სამჭედურითა 
აღმოიტაცა და მოიზიდა იგი სათხევლითა და შეკრიბა იგი 
სათრომელთა მიერ მისთა. ამისთვს იხარებდეს და იშუებდეს 
გული მისი. 195 ამისთვს უგოს სათრომელსა თვსსა და უკმიოს 
საკმელითა თვსითა სათხეველსა მისსა, ოდეს მათ შორის 
განაპოხა ნაწილი მისი და ჭამადნი მისნი რჩეულნი. 17 ამისთვს 
განჰმარტნეს სათხეველნი თვსნი და მარადის მოკლვად 
ნათესავთა არა ერიდოს. 


თავი 2 


+ საყჭმილავსა ჩემსა ზედა დავდგე. და აღვიდე კლდესა ზედა 
და განვისტუანო ხილვად, რაი ითქუას ჩემ შორს და რაი მიუგო 
მხილებასა ზედა ჩემსა. 2 და მომიგო ჩემდამო უფალმან და 
თქუა: დაწერე ხილვაი განცხადებულად ფიცარსა, რაითა 
სდევდეს აღმომკითხველი მათი 3 მით, რამეთუ ჯერეთ ხილვაი 
არს ჟამისადმე და აღმოჰყდეს დასასრულადმე და არა ჟამიეად 
უკეთუ მოაკლდეს, დაუთმე მას, რამეთუ მომავალი მოვიდეს და 
არა ყოვნოს. 4 უკეთუ სწიწნეულობდეთ, არა სთნავს სულსა 
ჩემსა მის შორის, ხოლო მართალი ჩემი სარწმუნოებისაგან 
ცხონდეს. ? ხოლო მართალი, სარწმუნოებითა ჩემითა 
ცხონდეს, თავისმოთნე იგი. და შეურაცხის-მყოფელმან 
მამაკაცმან ზეჰარმან ვერარაი სრულ-ყოს, რომელმან 
განავრცო, ვითარცა ჯოჯოხეთმან, სული თვსი და ესრეთ, 
ვითარცა სიკუდილმან არ აღვსებულმან, და შეკრიბნეს მის 
ზედა ყოველნი ნათესავნი და შეიწყნარნეს მისდა მიმართ 
ყოველნი ერნი. 9 არა ესე ყოველნი იგავად მოიხუნენ ძვნად 
მისსა. და მაგალითად მისათხრობელად მისსა და თქუან: ვაი, 
რომელი განუმრავლებდეს თავსა თვსსა არა მისად მყოფთა 
ვიდრე რომლისამდე მე და დაამძიმებდეს საყკივსა თვსსა 
ძნიადობით, 7 რამეთუ ანაზდა აღდგენ მკბენელნი მისნი და 
განიფრთხონ მძმაცუავთა შენთა და იყო დასატაცებელ მათდა. 
8 მით, რამეთუ შენ ტყუე-ჰყუენ ნათესავნი მრავალნი, ტყუე- 
გყოფდენ შენ ყოველნი დაშთომილნი ერნი სისხლებისათვს 
კაცთაისა და უთნოობისათვს ქუეყანისა და ქალაქისა და 
ყოველთა დამკვდრებულთა მისთა. 7? 9, რომელი ანგაარობდეს 
ანგარებასა ბოროტსა სახლთა თვსთა დაწყებად სიმაღლისა 
შორის ბუდეთა თვსთა დაფარვად ყელისაგან უკეთურთასა. 19 
მოუპოო სირცხვლი სახლსა შენსა მოსრულებად ერთა 
მრავალთა და ცოდა სულმან შენმან 11 მით, რამეთუ კლდემან 
ზღუდით კმა-ყოს და მაჟაურმან ძელით გამო ჟქმა-ყუნეს იგინი. 
12 ვალ მაშენებელსა ქალაქისასა სისხლისა მიერ და 


განმზადებულსა ქალაქისასა უსამართლობათა მიერ. 13 არა ესე 
არიან უფლისა მიერ, ყოვლისა მპყრობელისა, და მოაკლდეს 
ერნი კმანი ცეცხლისა მიერ და ნათესავნი მრავალნი 
სულმოკლე იქმნეს, 14 რამეთუ აღივსო თავად ყოველი 
ქუეყანაი ცნობითა დიდებასა უფლისსა, ვითარცა წყალმან 
მრავალმა დაფარნეს იგინი ზღუად მიმართ. 15 მ, რომელი 
ასუმიდეს მოყვასსა თვსსა აღთქუეფულსა, მრღვესა და 
მათრობელსა, რამეთუ ზედა ჰხედავს ქუაბთა ზედა მათთა. 19 
სავსებაი უპატივობისაი დიდებისაგან სუ. და შენ შეირყიე, 
რამეთუ მრგულევა ყო შენ ზედა სასუმელმან მარჯუენისა 
უფლისამან და შეკრბა უპატიოება დიდებასა ზედა შენსა. 17 
მით, რამეთუ უთნოობამან ლიბანისმან დაგფაროს შენ და 
საარებამან მყეცთამან წიწნეულ-გყოს სისხლთა მიერ კაცთაისა. 
და უთნოობათა ქუეყანისა და ქალაქისათა. და ყოველთა 
დამკვდრებულთაისა მას შინა. 18 რად სარგებელ არს 
ქანდაკებული, რამეთუ ქანდაკეს იგი, შეჰმზადეს იგი 
გამონადნობი საოცრებად მტყუარად, რამეთუ ესვიდა 
შემქმნელი, შექმნულისა მიმართ თვსისა შექმნად კერპნი 
ყრუნი. 19 ვაი, რომელმან ჰრქუას ძელსა: განიფრთხუე, აღდეგ. 
ქუასა ამაღლდი და იგი არს ოცნებაი, ხოლო ესე არს 
განჭედილი ოქროისა და ვეცხლისაი და ყოველივე სული არა 
არს მის შორის. 2? ხოლო უფალი ტაძარსა შინა წმიდასა მისსა. 
და შეკდემულ იქმენინ პირისაგან მისისა ყოველი ქუეყანა. 


თავი 3 


1 ლოცვაი ამბაკომ წინაისწარმეტყუელისა გალობით: 2 
უფალო, მესმა სასმენელი შენი და შემეშინა, უფალო, 
განვიცადენ საქმენი შენნი და განვჰკერთ საშუალ ორთა 
ცხოველთასა. იცნობე მოახლებისა შორის წელთაისა, 
გამოსცხადენ მუნ ყოფასა შორის ჟამისასა, აღმოიჩინე 
აღშფოთებასა შინა სულისა ჩემისასა, რისხვისა მიერ 
წყალობაი მოიჭსენო. 3 ღმერთი თემანით მოვიდეს და წმიდაი 
მთისაგან ჩრდილოისა მაღნარისაისა (განსუენება), დაფარნა 
ცანი სათნოებამან მისმან და ქებითა მისითა სავსე ქუეყანაი 4 
და მთოვარე მისი ვითარცა ნათელი იყოს, რქანი ჟელთა შინა 
მისთა. ? და დადვა შეყუარება მტკიცე ძალისა მისისა. წინაშე 
პირსა მისსა ვიდოდეს სიტყუა. და განვიდენ ველისა შორის 
ფერყნი მისნი. 9 და დადგა და შეიძრა ქუეყანა, ზედ მიიხილა 
და დადნეს წარმართნი და დაიმუსრნეს მთანი იძულებითა, 
დადნეს ბორცუნი საუკუნენი მისნი. 7 შრომათა წილ ვიხილენ 
დაკარვებანი ეთიოპელთანი. შეძრწუნდენ დაკარვებანი 
ქუეყანისა მადიამისანი. 8 ნუ მდინარეთა ზედა განჰრისხნე, 
უფალო, ანუ მდინარეთა ზედა გულისწყრომაი შენი, ანუ ზღუასა 
ზედა მიმართება შენი, რამეთუ ზედა აჰჭედ ცხენთა ზედა შენთა 
და ცხენიანობაი შენი მაცხოვარება. ? გარდამცუმელი 
გარდაუცუამ მშვლდსა შენსა სკიპტრათა ზედა, - იტყვს უფალი, 
- მდინარეთა განიპოს ქუეყანაი. 1- გიხილონ შენ და ელმოდის 
ერთა. განმაბნეველმან წყალთამან სლვად მისსა მოსცა 
უფსკრულმან ჭმაი მისი, სიმაღლე საოცრებისა მისისაი. 11 
ამაღლდა მზე და მთოვარე დადგა წესსა ზედა მისსა. ნათლად 
სატყორცნი შენნი ვიდოდიან. ბრწყინვალებად ელვისა 
საჭურველი შენი. 12 ქადებისა მიერ შეამცირო ქუეყანაი და 
რისხვისა მიერ დააკუეთნე წარმართნი. 13 და გამოხუედ 
მაცხოვარებად ერისა შენისა. ცხოვნებად ცხებულთა შენთა 
მოხუედ. მიავლინე თავთამი უსჯულოთასა სიკუდილი, 
აღადგინენ საკრველნი ვიდრე ქედამდე სრულიად. (გ ანსვე 


ნება). 14 წარჰკუეთენ განკვრვებისაგან თავნი ძლიერთანი, 
შეიმალნენ მას შინა, განახუნენ აღვრნი მათნი, ვითარცა 
რომელი ჭამნ გლახაკი იდუმალ. 152 და ზედავლინენ ზღვსა 
ჰუნენი შენნი, აღმძრველნი წყალთა მრავალთანი. 165 დავიცევ, 
და შეძრწუნდა გული ჩემი ყმისაგან ლოცვისა ბაგეთა ჩემთასა. 
და შეედვა ძრწოლაი ძუალთა ჩემთა და ქუეშე კერძო ჩემსა 
შეშფოთნა ქჭორცნი ჩემნი. განვისუენო მე დღესა შინა ჭირისა 
ჩემისასა აღსლვასა ჩემსა ერისადმი მსხემობისა ჩემისა 17 მით, 
რამეთუ ლეღუმან არ ინაყოფიეროს. და არა იყუნენ ნაშრომნი 
ვენაყთა შორის. ცრუობდეს საქმე ზეთისხილისა და ველთა არა 
ყონ საჭმელი. მოაკლდეს საჭმლისაგან ცხოვარნი და არა 
იყუნენ ჭყარნი, ზროხანი ბაგათა ზედა. 18 ხოლო მე უფლისა 
მიმართ ვიხარებდე და მხიარულ ვიყო ღმერთისა მიმართ 
მაცხოვარისა ჩემისა. 19 უფალი ღმერთი ჩემი ძალ ჩემდა. და 
დააწესნეს ფერვნი ჩემნი დასასრულადმი და მაღალთა ზედა 
აღმიყუანა მე ძლევად ჩემდა გალობისა შორის მისისა. 


სოფონია წინასწარმეტყველი 


თავი 1 


1 სიტყუა უფლისაი, რომელი იქმნა სოფონიას მიმართ 
ხუსისისა, ძისა გოდოლიასსა, ძისა ამარიანისა, ძისა ეზეკიანისა 
- დღეთა შინა იოსიაისთა, ძისა ამმონისთა, მეფისა იუდაისთა. 2 
მოკლებით მოაკლდინ პირისაგან ქუეყანისა, - იტყვს უფალი. 3 
მოაკლდინ კაცი და საცხოვარი. მოაკლდინ მფრინველნი 
ცისანი და თევზნი ზღვსანი და მოუძლურდენ უთნონი და 
აღვიხუამ უსჯულოთა პირისაგან ქუეყანისა, - იტყვს უფალი. 4 
და განვიპყრა ყელი ჩემი იუდას ზედა და ყოეელთა 
დამკვდრებულთა ზედა იერუსალიმისათა და აღვიხუნე 
ადგილისა ამისგან სახელნი ბაალისნი და სახელნი 
მღდელთანი. ? და რომელნი თაყუანის-სცემენ ბანებსა ზედა 
ძალსა ცისასა და რომელნი ფუცვენ სახელსა უფლისაისა 
მეფისა მიმართ მათისა და რომელნი მიდრკებიან უფლისაგან, 
6 და რომელნი არ გამოეძიებენ უფალსა და რომელნი არა 
შეუდგან უფალსა. 7 შეშინდით პირისაგან უფლისა ღმრთისა 
მით, რამეთუ ახლოს არს დღე უფლისაი, რამეთუ განჰმზადა 
უფალმა მსხუერპლი თვსი. წმიდა-ყუნა ჩინებულნი თვსნი. 8 და 
იყოს დღესა შინა მსხუერპლისა უფლისასა და შურ-ვიგო 
მთავართა ზედა და სახლსა ზედა მეფისასა და ყოველთა 
შემოსილთა ზედა სამოსლებითა უცხოითა. 7? და შურ-ვიგო 
ყოველთა ზედა საჩინოქმნილთა წინაბჭეებთა ზედა მას დღესა 
შინა, აღმავსებელთა სახლისა უფლისა ღმრთისა მათისა 
უთნოობითა და ზაკვთა. 19 და იყოს მას დღესა შინა, - იტყვს 
უფალი, - ქმაი ღაღადებისა ბჭისაგან მწერტელთაისა და 
ვალალაებისა მეორისაგან, და შემუსრვაი დიდი ბორცუთაგან. 
11 გოდებდით დამამკვდრებელნი დაჭრილსა, რამეთუ ემსგავსა 
ყოველი ერი ქანაანს, მოისპნეს ყოველნი აღმაღლებულნი 
ვეცხლითა. 12 და იყოს, მას დღესა შინა გამოვიძიო 


იერუსალცსმი ბაზმაკითა, და შურ-ვიგო მამაკაცთა ზედა 
შეურაცხისმყოფელთა ნამარხევთა ზედა მათთა, რომელნი 
იტყვან გულთა შინა მათთა: არა კეთილი უყოს უფალმან, არცა 
უბოროტოს. 13 და იყოს ძალი მათი დასატაცებლად და სახლნი 
მათნი უჩინოსაქმნელად და აშენებდენ სახლებსა და არა 
დაიმკვდრონ მათ შინა. დაჰნერგვიდენ ვენაყჟებსა და არა სუან 
ღვნოი მათი. 14 ახლოს არს დღე უფლისაი დიდი, ახლოს და 
მოსწრაფე ფრიად. ყმაი დღისა უფლისაი მწარედ და ფიცხლად 
დაწესებულ არს ძლიერ. 12 დღე რისხვისა დღე იგი, დღე 
ჭირისა და სალმობისა. დღე საარებისა და უჩინოქმნისა, დღე 
ალმურისა და ბნელისა, დღე ღრუბლისა და ნისლისა, 10 დღე 
საყვრისა და ღაღადებისა ქალაქთა ზედა მაგართა და ყურეთა 
ზედა მაღალთა. 17 და ვაჭირვო კაცთა და ვიღოდინ ვითარცა 
ბრმანი, რამეთუ შესცოდეს უფალსა და დასთხიოს სისხლი 
მათი მიწად, და დასთხიოს სისხლი მათი ქუეყანასა, და ყორცნი 
მათნი ვითარცა სკორე. 18 და ვეცხლი მათი და ოქროი მათი 
ვერ შემძლებელ არს განრინებად მათდა დღესა შინა რისხვისა 
უფლისასა. 

და დღესა ცეცხლითა შურისა მისისასა აღისპოს ყოველი 
ქუეყანაი მით, რამეთუ მოსრულებაი და სიმსწრაფლე ყოს 


ყოველთა ზედა დამკვდრებულთა ქუეყანისათა. 


თავი 2 


1 შეკერბით და თან შეიკრენით ნათესავი უწურთელი. 2 
უწინარეს ქმნისა თქუენისა, ვითარცა ყუავილი 
თანაწარმვლელი დღისაი, პირველ მოსლვისა თქუენ ზედა 
დღისა მის რისხვისა გულისწყრომისა უფლისსა. 3 იძიეთ 
უფალი ყოველთა მდაბალთა ქუეყანისათა, მსჯავრსა იქმოდეთ, 
სამართალი მოიძიეთ და მიუგებდით მათ, რათა დაიფარნეთ 
დღესა შინა რისხვისა უფლისსა “ მით, რამეთუ ღაზაი 
დატაცებული იყოს და ასკალონი უჩინოსაქმნელად და აზოტი 
შუადღე განიგდოს და აკარონი აღმოიძიროს. ? ვა0 
დამამკვდრებელთა თანა ნაწილის საზომსა ზღვსასა, მსხემთა 
კრიტელთა სიტყუა უფლისაი თქუენ ზედა. ქანაან, ქუეყანაი 
უცხო ტომითაი და წარგწყმედ თქუენ მკვდრობისაგან. 9 და 
იყოს კრიტი საძოვარ სამწყსოთა და ბაკ ცხოვართა. 7 და იყოს 
წილისსაზომი ზღვსაი დაშთომილთა სახლისა იუდაისთად. მათ 
ზედა ძოვდენ სახლთა შორის ასკალონისათა, მიმწუხრი 
დაივანებენ პირისაგან ძეთა იუდაისთაისა, რამეთუ მოიხილა 
მათ ზედა უფალმან ღმერთმან და მოაქცია ტყუეობა მათი. 3 
მესმნეს ყუედრებანიცა მოაბისნი და ჭუედნანი ძეთა 
ამმონისთანი, რომელთა მიერ ჰყუედრიდეს ერსა ჩემსა და 
განდიდნებოდეს საზღუართა ზედა ჩემთა. ? ამისთვს ცხოველ 
ვარ მე, - იტყვს უფალი ძალთა, ღმერთი ისრაილისაი, - მით, 
რამეთუ მოაბი ვითარცა სოდომაი იყოს. და ძენი ამმონისნი 
ვითარცა გომორრაი და დამასკოი განფიწლულ, ვითარცა 
ხუავი კალოისა ზედა უჩინოქმნილი საუკუნოდ და ნეშტნი ერისა 
ჩემისანი ჰბასრობდენ მას და ნეშტთა ნათესავისა ჩემისათა 
დაიმკვდრნენ იგინი. 19 ესე მათ გინებისა წილ მისისა მით, 
რამეთუ აყუედრეს და განდიდნეს უფლისა ზედა, ყოვლისა 
მპყრობელისა. 11 საჩინო იქმნეს მათ ზედა უფალი. და 
მოასრულნეს ყოველნი ღმერთნი წარმართთა ქუეყანისათანი 
და თაყუანის-სცეს მას თითოეულმან ადგილისაგან თვსისა, 
ყოველნი ჭალაკნი წარმართთანი. 12 და თქუენცა, ეთიოპნი, 


წყლულებ მახვლისა ჩემისა იყვნეთ. 13 და განვირთხამ ყელსა 
ჩემსა ბღუარსა ზედა და წარვსწყმედ ასსურასტანელსა და 
დავდვა ნინევი ურწყულად ვითარცა უდაბნოი. 14 და ძოვდენ 
საშუალ მისსა სამწყოსნი და ყოველნი მჟეცნი ქუეყანისანი, და 
მიწისლომნი, და ექინნი ბაგოვნებისა შორის მისისა დაწვენ. და 
მჭეცნი ჟმობდენ ნათხართა შორის მისთა, ყორანნი 
ბჭოოვნებისა შორის მისისა მით, რამეთუ ნაძვ აღსადგომელ 
მისსა. 19 ესე ქალაქი ხენეშაი, დამკვდრებული სასოებით, 
მეტყუელი შორის გულისა თვსისა: მე ვარ და არა იყოს ჩემ 
თანა მერმე, ვითარ იქმნა უჩინოსაქმნელად საძოარ მშჟეცთა. 
ყოველმან თანწარმავალმან მის მიერ დაისტვნოს და შეძრნეს 
ჭელნი თვსნი. 


თავი 3 


1 ეჰა, საჩინო და გამოყსნილი ქალაქი. ტრედმან ? არა ისმინა 
ჟკმისა, არ შეიწყნარა წურთაი, უფლისა მიმართ არა ესვიდა და 
ღმრთისა მიმართ მისისა არ მიეახლა. 3 მთავარნი მისნი მის 
შორის, ვითარცა ლომნი მყვრალნი. მსაჯულნი მისნი, ვითარცა 
მგელნი არაბიაისნი, არა მოაკლდებოდეს განთიადმი. “ 
წინაისწარმეტყუელნი მისნი, სულშემოსილნი მამრნი, 
შეურაცხისმყოფელნი. მღდელნი მისნი შეაბილწებენ წმიდათა 
და აუთნოებენ შჯულსა. ? ხოლო უფალი მართალი საშუალ 
მისსა და არა ყოს უსამართლოი. განთიად-განთიად მოსცეს 
მსჯავრი თვსი ნათლად. და არ დაიმალა და არა ცნა 
უსამართლოება მიყდასა შინა. 9 და არა ძლევისა მიმართ 
უსამართლოება, დავამქჟუენ ამპარტავანნი; უჩინო იქმნნეს 
ყურენი მათნი. მოვაოვრენ გზანი მათნი, რაითურთით არ 
წარსავლელად მოაკლდეს ქალამნი მათნი. ამისთვს არცა 
ერთისა ვის ყოფისა, არცა დამკვდრებითა. 7 ვთქუ: გარნა 
შეშინდით ჩემგან, და შეიწყნარეთ წურთაი, და არ 
მოესრულნეთ თუალთაგან მისთა ყოველნი, რაოდენნი შურ- 
ვიგენ მის ზედა. განემზადე, აღიმსთუე, განხრწნილ არს 
ყოველი მოკუფხლვაი მათი. 8 ამისთვს დამითმე მე, - იტყვს 
უფალი, - დღედ მიაღდგომისა ჩემისა საწამებელად ჩემდა მით, 
რამეთუ მსჯავრი ჩემი შესაკრებელისა მიმართ ნათესავთაისა 
შეწყნარებად მეფეთა გარდაცემად მათ ზედა რისხვაი ჩემი, 
ყოველივე რისხვა გულისწყრომისა ჩემისა მით, რამეთუ 
ცეცხლისა მიერ შურისა ჩემისაისა განილიოს ყოველი ქუეყანაი. 
?–? რამეთუ მაშინ მოვაქციო ერთა ზედა ენათასა ნათესავადმი 
მისსა, ხდად ყოველთა სახელი უფლისაი. მონებდენ იგინი მას 
ერთსა ქუეშე უღელსა. 19 კიდეთაგან მდინარეთა ეთიოპიისათა, 
შეიწყნარნე განთესულთა შორის ჩემთა. მომართუმიდენ მე 
მსხუერპლთა ჩემთა. 11 მას დღესა შინა არსირცხვლეულ იქმნე 
ყოველთაგან სიმარჯუეთა შენთა, რომლითა იუთნოე ჩემდამო, 
რამეთუ მაშინ მოგძარცუნე შენგან სიხენეშენი გინებისა 


შენისანი და არღა მერმე შესძინო დიდმოქადულობად მთასა 
ზედა წმიდასა ჩემსა. 12 და დაუტეო შენ შორის ერი მშვდი და 
მდაბალი და მკრძალობდენ სახელისაგან უფლისა 13 ნეშტნი 
ისრაცლისანი და არა იქმოდიან უსამართლოსა, არცა 
იტყოდიან ამაოთა. და არა იპოოს პირსა შინა მათსა ენა0 
მზაკვარი მით, რამეთუ ძოვდენ და დაწვებოდიან და არა იყოს 
შემაშინებელი მათი. 14 იხარებდ ფრიად ასული სიონისაი! 
ქადაგებდ ასული იერუსალსმი. იშუებდ და ძნობდინ ყოვლით 
გამო გულით შენით ასული იერუსალსმისაი! 12 მოგძარცუნა 
უფალმან უსამართლოებანი შენნი, გივსნა შენ ყელისაგან 
მტერთა შენთასა. მეფობდეს უფალი შორის შენსა. არა იხილნე 
ბოროტნი არღა მერმე. 16 მას ჟამსა შინა ჰრქუას უფალმან 
იერუსალცსმსა: მინდობით იყავ, სიონ, ნუ დაჰყსნდებიედ ყჟელნი 
შენნი, 17 უფალი ღმერთი შენი შენ შორის ძლიერი ვსნად შენდა 
და მოაწიოს შენ ზედა შუებაი და განგაახლოს შენ შეყუარებისა 
მიერ მისისა. და იშუებდეს შენ ზედა ძნობისა მიერ, ვითარცა 
დღესა დღესასწაულისასა. 18 და შეკრიბნეს შემუსრვილნი. ვაი, 
ვინ მოიღო მის ზედა ყუედრებაძ? 19 აჰა, ესერა, მე ვჰყოფ შენ 
შორის შენთვს. მას ჟამსა შინა იტყვს უფალი: და აცხოვნეს 
განრწმუნებული, და განგდებული შევიწყნარო, და დავსხნე მე 
იგინი საქადულად, და სახელოვნად ყოველსა ზედა ქუეყანასა. 
20 და არა ჰრცხუენოდისყე მას ჟამსა შინა, ოდეს კეთილი გიყო 
თქუენ და ჟამსა შინა, ოდეს შეგიწყნარნე თქუენ მით, რამეთუ 
მიგცნე თქუენ სახელდებულად და საქადულად ყოველთა 
შორის ერთა ქუეყანისათა მოქცევასა ჩემგან ტყუეობისა 
თქუენისასა წინაშე თქუენსა, - იტყვს უფალი. 


ანგია წინასწარმეტყველი 


თავი 1 


1 მეორესა შინა წელსა დარიოსის ზე მეფისა, მეექუსესა თუესა, 
ერთსა თვსასა, იქმნა სიტყუა უფლისაი ყელითა ანგეა 
წინაისწარმეტყუელისათა მეტყუელი: თქუ ზორობაბელის 
მიმართ, სალათიილისასა, ტომისაგან იუდაისსა და იისუის 
მიმართ იოსედეკისისა, მღდელისა დიდისა მეტყველმან: 2 
ამათ იტყვს უფალი, ყოვლისა მპყრობელი: ერი ესე იტყვან: 
არა მოსრულ არს ჟამი აღშენებად სახლი უფლისაი. 3 და იქმნა 
სიტყუა უფლისაი ჭელითა ანგეა წინაისწარმეტყუელისაი ესრე 
მეტყველი: “ უკეთუ ჟამ ვიდრემე არს თქუენდა აღშენებად 
სახლთა, ხოლო სახლი ესე ჩემი მოოჭრებულ არს. ? და აწ ამას 
იტყვს უფალი, ყოვლისა მპყრობელი, დააწესენით გულნი 
თქუენნი გზათა მათ თქუენთა. 9 სთესეთ მრავალი და 
შეიკრიბენით მცირედ. ჭამეთ და არა განძღომად, ჰსუთ და არა 
სიმთრვალედ, გარემოისხთ და არა განსტეფით მათ მიერ და 
შემკრებელმან სასყიდელთამან შეიკრიბა ნაკრაულად, 
განყურეტილად. 7 ამათ იტყვს უფალი, ყოვლისა მპყრობელი: 
დაისხენით გულთა თქუენთა გზათა მიმართ თქუენთა. 8 
აღვედით მთასა ზედა და მოჰკუეთენით ხენი, და აღაშენეთ 
სახლი, და სათნო ვიყო მის შორის, და შორის ვიდიდო მე, ო - 
თქუა უფალმან: ? მიიხილეთ მრავალთა ზედა და იქმნეს 
მცირედნი და შეხმულ იქმნეს სახიდმი. და მივჰბერე მათ, 
ამისთვსა მათ იტყვს უფალი, ყოვლისა პყრობელი: მათ წილ, 
რომელ სახლი ჩემი არს ოკერ, ხოლო თქუენ სდევთ 
თითოეული სახლისადმი თვსისა. 19 ამისთვს დაყუდნეს ცა0 
ცუარისაგან და ქუეყანამან დააცადნეს ნაყოფიერებანი მისნი. 
11 და მოვხადო მახვლი ქუეყანასა ზედა და მთათა ზედა, და 
იფქლსა ზედა, და ღვნოსა ზედა, და ზეთსა ზედა და რაოდენსა 
გამოიღებს ქუეყანაი, და კაცთა ზედა, და საცხოვართა ზედა, და 


ყოველთა ზედა ტკივილთა ყელთა მათთასა. 12 და ისმინა 
ზორობაბელ სალათელისმან, ტომისაგან იუდაისსა, და იისუ, 
იოსედეკისმან, მღდელმან დიდმან და ყოველთა დანაშთომთა 
ერისათა ყმისა უფლისა ღმრთისა მათისაი და სიტყუათა ანგეა 
წინაისწარმეტყუელისათა, ვითარ-იგი გამოავლინა უფალმან 
ღმერთმან მისმან მათდა მიმართ და შეეშნა ერსა პირისაგან 
უფლისა. 13 და ჰრქუა ანგეს ანგელოზმან უფლისამან: არქუ 
ერსა: მე თქუენ თანა ვარ, იტყვს უფალი, 14 და აღადგინა 
უფალმან სული ზორობაბელ სალათიილისისა, ტომისაგან 
იუდაისა და სული იიუსუისი, იოსედეკიისისა, მღდელისა 
დიდისა. და სული ყოვლისა დანაშთომთა ერისათაი. და 
შევიდეს და იქმოდეს საქმეთა სახლსა შინა უფლისასა, 
ყოვლისა მპყრობელისა, ღმრთისა მათისასა. 12 


თავი 2 


1 მეოცდაოთხესა თთუესა თვსა მეექუსისა, მეორესა წელსა 
დარიოსს ზე მეფისა, 

მეშვდესა თთუესა ოცდაერთსა თთვსასა, თქუა უფალმან, 
ჭელთა ანგეა წინაისწარმეტყუელისათა მეტყუელმან: 2 თქუ 
ზორობაბელის მიმართ სალათიელისისა, ტომისაგან იუდასსა 
და იისუის მიმართ იოსედეკისისა, მღდელისა დიდისა და 
ყოველთა დანაშთომთა ერისათა მეტყუელმან: 3 ვინ არს 
თქუენგანი, რომელმან იხილა სახლი ესე დიდებასა შინა მისსა 
წინაპარსა და ვითარ თქუენ ხედავთ მას აწ, ვითარცა 
არამყოფსა თქვენ წინაშე? “ და აწ განძლიერდი, ზორობაბელ! 
- იტყვს უფალი, - და განძლიერდი, იოსედეკ, მღდელი დიდი! 
და განძლიერდინ ყოველი ერი ქუეყანისა, - იტყვს უფალი, და 
იქმოდეთ (მით, რამეთუ მე თქუენ თანა ვარ, იტყვს უფალი, 
ყოვლისა მპყრობელი). ? სიტყვა, რომელი აღგითქუ თქუენ 
გამოსლვასა თქუენსა ქუეყანისაგან ეგვპტისა და სული ჩემი 
დადგა საშუალ თქუენსა, ნუ გეშინინ თქუენ 9 მით, რამეთუ ამათ 
იტყვს უფალი, ყოვლისა მპყრობელი: მერმე ერთგზის მე 
შევძრა ცაი და ქუეყანაი და ზღუაილ და ყმელი. 7 და თანაშევძრენ 
ყოველნი ნათესავნი, და მოვიდენ რჩეულნი და რაიც ყოველთა 
ნათესავთანი და აღვავსო სახლი ესე დიდებითა, - იტყვს 
უფალი, ყოვლისა მპყრობელი: 8 ჩემი არს ვეცხლი და ჩემი არს 
ოქროი, - იტყვს უფალი, ყოვლისა მპყრობელი, 9 მით, რამეთუ 
დიდ იყოს დიდებაი სახლისა ამის უკუანაისკნელი, უფროს 
პირველისა, - იტყვს უფალი, ყოვლისა მპყრობელი, - და 
ადგილსა ამას შინა მივსცე მშვდობა, - იტყვს უფალი, ყოვლისა 
მპყრობელი (და მშვდობაი სულისაი მოურნეობად ყოველსა 
მგებელსა აღდგინებად ტაძრისა მის). 19 მეოთხესა და მეოცესა 
მეცხრისა თვსასა, წელსა მეორესა დარიოსისა ზე, იქმნა სიტყუა 
უფლისაი ანგეას მიმართ, წინაისწარმეტყუელისა მეტყუელი. 11 
ამათ იტყვს უფალი, ყოვლისა მპყრობელი: ჰკითხე მღდელთა 
შჯული, მეტყუელისა: 12 უკეთუ მიიღოს კაცმან ყორცი წმიდაი 


მწუერვალსა შინა სამოსლისა მისისასა და შეეხოს მწუერვალსა 
სამოსლისა მისისასა პურსა ანუ გბოლვილსა, ანუ ღვნოთა, ანუ 
ზეთსა, ანუ ყოველსავე ჭამადსა, უკეთუ განწმდესა? და მიუგეს 
მღდელთა და თქუეს: არა. 13 და თქუა ანგეა: უკეთუ შეეხოს თუ 
შეგინებული სულსა ზედა ყოველსა ამათგანსა, უკეთუ 
შეიგინოს? და მიუგეს მღდელთა და თქუეს: შეიგინოს. 14 და 
მიუგო ანგეოს და თქუა: ეგრეთვე ერი ესე და ეგრეთ ნათესავი 
ესე წინაშე ჩემსა, - იტყვს უფალი, - და ეგრეთ ყოვლნი საქმენი 
ჭყელთა მათთანი. და რომელიცა შეეხოს, მუნ შეიგინოს 
(მისაღებელთათვის მათთა განთიად მსთუათა ლმობილობდენ 
პირისაგან უკეთურებათა მათთასა და გძულსყე ბჭეთა შორის 
მამხილებელი. 152 და აწ დაისხენით გულთა შინა თქუენთა ამით 
დღითგან და წამართ პირველ დადებისა ქვისა, ქვასა ზედა 
შორის ტაძარსა უფლისასა. 15 ვიეთნი იყვენით, ოდეს 
შთასთესევდით ურნატად ოცსა სატასა და იქმნა ათი სატაი 
ქრთილი. და შეხვდოდეთ ტაგარისა მიმართ აღმოვსებად 
ერგასისთა მართა და იქმნა ოცად. 17 გგუემენ თქუენ ზედა 
ქარისაგანმხრწნელობისა მიერ, სეტყვსა მიერ ყოველნი 
საქმენი ჟელთა თქუენთანი და არ მოიქეცით ჩემდა, - იტყვს 
უფალი, 18 და უკუე აწესენით გულნი თქუენნი ამით დღითგან 
და წამართ მეოთხითგან და მეოცით მეცხრისა თთვსაით. და 
დღითგან, რომელსა დაეფუძნების ტაძარი უფლისაი. 
დაისხენით გულთა შინა თქუენთა. 1? უკეთუ მერმე იცნობოს 
კალოსა ზედა და უკეთუ მერმე ვენაკი და ლეღვ, და 
ბროწეული, და ხენი ზეთისხილისანი არგამომღებელნი 
ნაყოფისანი, ამით დღითგან ვაკურთხნე. 29 და იქმნა სიტყუა 
უფლისაი მეორედ ანგეას მიმართ, წინაისწარმეტყუელისა, 
მეოთხესა და მეოცესა თთვსასა, მეტყუელი: 21 თქუ 
ზორაბებელის მიმართ სალათელისისა, ტომისაგან იუდაისით: 
მე შევძრა ცაი ქუეყანაი და ზღვაი და ყმელი. 22 და დავაქცინე 
საყდარნი მეფეთანი და მოვსპო ძალი მეფეთა, წარმართთა, 
დავაქცინე ეტლნი და აღმავალნი და შთავდენ ცხენნი და 
აღმავალნი მათნი, თითოეული მახვლითა ძმისა მიმართ 
თვსისა. 23 მას დღესა შინა, - იტყვს უფალი, ყოვლისა 
მპყრობელი: მიგიღო მე შენ, ზორაბაბელ, სალათეელისო, 


მონაო ჩემო, და დაგდვა შენ ვითარცა აღმონაბეჭდი მით, 
რამეთუ სათნო გიყავ შენ, - იტყვს უფალი, ყოვლისა 
მპყრობელი. 


ზაქარია წინასწარმეტყველი 


თავი 1 


1 მერვესა თთუესა, წელიწადისა მეორისასა დარიოსისა ზე, 
იქმნა სიტყუა უფლისაი ზაქარიას მიმართ ძისა ბარაქიას, ძისა 
ადდოას წინაისწარმეტყუელისა, მეტყუელი: 2 განრისხნა 
უფალი მამათა თქუენთა ზედა რისხვითა დიდითა 3 და თქუა 
მათდა მიმართ: ამათ იტყვს უფალი, ყოვლისა მპყრობელი: 
მოიქეცით ჩემდამო, - იტყვს უფალი ძალთა, - მე მოვიქცე 
თქუენდა, - იტყვს უფალი ძალთა. “ და ნუ იქმნებით, ვითარცა 
მამანი თქუენნი, რომელთა ესაჯებოდეს მათ 
წინაისწარმეტყუელნი, წინაპარნი მეტყუელნი: ამათ იტყვს 
უფალი, ყოვლისა მპყრობელი: მოიქეცით გზათაგან თქუენთა 
ბოროტთა და სიმარჯუეთაგან თქუენთა ბოროტთა. და არ 
შეისმინეს და არ მოიხილეს შესმენად ჩემსა, - იტყვს უფალი. 2 
მამანი თქუენნი სადა არიან და წინაისწარმეტყუელნი ნუ 
უკუნისამდე ცოცხალ იყუნენა? 9 გარნა შჯულნი ჩემნი და 
საშჯულონი ჩემნი შეიწყნარენით, ვითარცა მე ვამცნებ სულითა 
ჩემითა მონათა ჩემთა წინაისწარმეტყუელთა, რომელნი ეწინეს 
მამათა თქუენთა და მიუგეს და ჰრქუეს: ვითარ-იგი განაწესა 
უფალმან, ყოვლისა მპყრობელმან, ყოფად თქუენდა გზათაებრ 
თქვენთა და სიმარჯუეთაებრ თქუენთა, ეგრეთ გიყო თქუენ. 7 
მეოთხესა და მეოცესა მეათერთმეტისა თთვსასა, ესე არს თთუე 
სავატი, მეორესა წელსა დარიოსის ზე, იქმნა სიტყუა უფლისაი 
ზაქარიაის მიმართ, ბარაქიას ძისა, ძისა ადდოისა 
წინაისწარმეტყუელისა, მეტყუელი: 8 ვიხილე ღამით, და, აჰა, 
მამაცი აღმავალი ცხენსა ზედა ხსედსა. და ესე დგა საშუალ 
ორთა მთათა ჩრდილოანთასა და უკუანა მისსა ცხენნი ხსედნი 
და თეთრნი. ? და ვთქუ: რაი ესენი, უფალო? და თქუა ჩემდა 
მომართ ანგელოზმან მზრახვალმან ჩემ შორის: მე გიჩუენო 
შენ, რალი იყუნენ ესენი. 10 და მომიგო მამაცმან მდგომარემან 


საშუალ ორთა მთათასა და თქუა ჩემდამო: ესენი არიან, 
რომელი გამოავლინნა უფალმან გარემოვლად ქვეყანისა. 11 
და მიუგეს ანგელოზსა უფლისასა, მდგომსა საშუალ მთათასა, 
და ჰრქუეს: გან-მე-მო-ვლეთ ყოველი ქუეყანაი, და, აჰა, 
ყოველი ქუეყანაი მკვდროვნობს და მყუდროის. 12 და მიუგო 
ანგელოზმან უფლისამან და თქუა: უფალო, ყოვლისა 
მპყრობელო, ვიდრე რომლისამდე არ შეიწყალებ 
იერუსალიმსა და ქალაქთა იუდაისთა, რომელნი უგულებელს- 
ჰყუენ ამას სამეოცდაათსა წელსა? 13 და მიუგნა უფალმან, 
ყოვლისა მპყრობელმან, ანგელოზსა მზრახვალსა ჩემ შორის 
სიტყუანი კეთილნი და სიტყუანი ნუგეშინის-ცემისანი. 14 და 
თქუა ჩემდამო ანგელოზმან მზრახვალმან ჩემ შორის: 
აღიღაღადე მეტყუელმან: ამათ იტყვს უფალი, ყოვლისა 
მპყრობელი: ვაშურვე იერუსალსმსა და სიონსა შური დიდი 12 
და რისხვითა დიდითა მე განვრისხენ ნათესავთა ზედა 
ზედაღდგომილთა მათ წილ, რამეთუ მე ვიდრემე განვრისხენ 
მცირედ, ხოლო იგინი ზედა დაუყდეს ბოროტად. 15 ამისთვს, 
ამათ იტყვს უფალი, ყოვლისა მპრობელი: მოვიქცე 
იერუსალცმსა ზედა მოწყალებისა მიერ და სახლი ჩემი 
აღეშენოს მის შორის, - იტყვს უფალი, ყოვლისა მპყრობელი, - 
და საზომი განემარტოს მერმე იერუსალცმსა ზედა. 17 და თქუა 
ჩემდამო ანგელოზმან მზრახვალმან ჩემ შორის: მერმე 
აღიღაღადე მეტყუელმან: ამათ იტყვს უფალი, ყოვლისა 
მპყრობელი: მერმე გარდაეცნენ ქალაქნი კეთილთა მიერ და 
შეიწყალოს უფალმან სიონი მერმე. და აღირჩიოს მერმე 
იერუსალსცსმი. 18 და აღვიხილენ თუალნი ჩემნი და ვიხილე: და, 
აჰა, ოთხნი რქანი. 1? და ვთქუ ანგელოზისა მიმართ 
მზრახვალისა ჩემ შორის: რანი არიან ისინი, უფალო? და თქუა 
ჩემდამო: ესე რქანი განმაბნეველნი იუდაისნი და 
ისრაცლისანი. 29 და მიჩუენნა მე უფალმან ოთხნი ხურონი 21 
და ვთქუ: რაისა ქმნად მოვლენ ისინი? და თქუა ჩემდამო: იმათ 
რქათა იუდაი და ისრაცლი დაამჭჟუეს და ვერვინ მათგანმან 
აღიღო თავი თვსი. და გამოვიდეს ისინი აღმახვად მათდა 
ჭელთა მიერ მათთა. ოთხნი ესე რქანი ნათესავნი იგი არიან, 


რომელთა აღიმაღლნეს რქანი ქუეყანასა ზედა უფლისასა 
განბნევად მისსა. 


თავი 2 


1 და აღვიხილენ თვალნი ჩემნი და ვიხილე: და, აჰა, მამაკაცი 
და ჟელსა შინა მისსა საბელი სასაქუეყანისმზომელი. ? და ვთქუ 
მისდამი: სადა წარხუალ შენ? და თქუა ჩემდამო: განზომად 
იერუსალიმისა, ხილვად, რაოდენი სივრცე მისი და რაოდენი 
არს სიგრძე. 3 და, აჰა, ანგელოზი მზრახვალი ჩემ შორის 
დადგა და ანგელოზი სხუა გამოვიდოდა შემთხუევად მისსა 4 
და თქუა მისდამი მეტყუელმან: რბიოდე და თქუ ჭაბუკისა მის 
მიმართ მეტყუელმან: ნაყოფიერად დაემკვდროს იერუსალიმი 
სიმრავლისაგან კაცთა და საცხოვართა მის შორისთაისა. ? და 
მე ეიყო მისდა, - იტყვს უფალი, - ზღუდე ცეცხლისა გარემოის 
და დიდებად ვიყო შორის მისსა. 5 მ, 89, ივლტოდე ქუეყანით 
ბღუარით, - იტყვს უფალი, - რამეთუ ოთხთაგან ქართა 
შეგკრიბნე თქუენ, - იტყვს უფალი. 7 სიონად აღიწიენით. 
განერნეთ დამკვდრებულნი ასულსა ბაბილონისასა 8 მით, 
რამეთუ ამათ იტყვს უფალი, ყოვლისა მპყრობელი: უკანა 
დიდებისა მიმავალნი მე წარმართთა ზედა წარმტყუენეელთა 
თქუენთა მით, რამეთუ შემხები თქუენი, ვითარცა შემხებელი 
გუგასა თუალისა მისისასა. ? მით, რამეთუ, აჰა, მე მივაწევ 
ჭელსა ჩემსა მათ ზედა და იყვნენ ტყუე მმონებელთა მათთა. და 
სცნათ, ვითარმედ უფალმან, ყოვლისა მპყრობელმან, 
მომავლინა მე. 19 ძნობდი და იშუებდ, ასულო სიონისაო, 
ამისთვს, რამეთუ, აჰა, მოვალ და დავიმკვდრო საშუალ შენსა, - 
იტყვს უფალი. 11 და მოივლტოდიან ნათესავნი მრავალნი 
უფლისა მიმართ მას დღესა შინა და იყუნენ მისდა ერად და 
დაეშენნენ შენ შორის. და სცნა, ვითარმედ უფალმან, ყოვლისა 
მპყრობელმან გამომავლინა შენდა მომართ. 12 და 
დაიმკვდროს უფალმან იუდაი და ნაწილი მისი ქუეყანასა ზედა 
წმიდასა და აღირჩიოს მერმე იერუსალიმი. 13 ეშინოდედ 
ყოველსა ჭორცსა პირისაგან უფლისა, რამეთუ აღდგების 
ღრუბელთაგან წმიდათა მისთა. 


თავი 3 


1 და მიჩუენა მე უფალმან იისუ, მღდელი დიდი, მდგომარე 
წინაშე პირსა ანგელოზისა უფლისასა და ეშმაკი უდგა 
მარჯუენით მას წინააღგომად მისსა. 2 და თქუა უფალმან 
ეშმაკისა მიმართ: შეგრისხენინ უფალმან შენ შორის, ეშმაკო, 
და შეგრისხენინ უფალმან შენ შორის გამომრჩეველმან 
იერუსალცმსა! არა აჰა, ესე, ვითარცა მუგუზი გამოტაცებული 
ცეცხლისაგან. 3 და იისუ იყო შემოსილ სამოსლითა 
მწიკულიანითა, დადგა წინაშე პირსა ანგელოზისასა “ და მიუგო 
და ჰრქუა მდგომარეთა მიმართ წინაშე პირსა მისსა 
მეტყუელმან: მოსძარცუენით სამოსელნი მწიკულევანნი მისგან; 
და თქუა მისდა მიმართ: აჰა, აღვიხუენ შენგან უსჯულოებანი 
შენნი და შეჰმოსეთ მას პოდირი ? და დაადგით კიდარი წმიდაი 
თავსა ზედა მისსა და გარემოასხნეს მას სამოსელნი და 
დაადგეს კიდარი წმიდაი თავსა ზედა მისსა და ანგელოზი 
უფლისაი დგა. 9 და წამებდა ანგელოზი უფლისაი იისუას 
მიმართ მეტყუელი: 7 ამათ იტყვს უფალი, ყოვლისა 
მპყრობელი: უკეთუ გზათა შორის ჩემთა ხვდოდი და 
ბრძანებათა შორის ჩემთა სცვიდე და შენ განსაჯო სახლი ჩემი 
და უკუეთუ დაიცვა ეზოი ჩემი და მოგცნე შენ მოქცეულნი 
საშუალ მდგომარეთა ამათ. 8 ისმინე უკუე იისუ, მღდელო 
დიდო! შენ და მახლობელთა შენთა მსხდომარეთა წინაშე 
პირსა შენსა. მით, რამეთუ კაცნი ნიშთმჭურეტელნი არიან, 
ამისთვს, აჰა, მე მოვიყუანო მონაი ჩემი აღმოსავალით. 3? მით, 
რამეთუ ქვაი, რომელიც მივეც წინაშე პირსა იისუისსა, ქვასა 
ერთსა ზედა შვდნი თუალნი არიან. აჰა, მე აღმოვთხარო კნაცვ, 
- იტყვს უფალი, ყოვლისა მპყრობელი, - და გამოვიძიო 
ყოველი უსამართლოებაი ქუეყანისაი მის ერთსა შინა დღესა. 19 
მას დღესა შინა, - იტყვს უფალი, ყოვლის მპყრობელი, - 
მოუწოდოს თითოეულმან მოყუასსა თვსსა ქუეშე კერძო 
ვენაჭისა და ქუეშე კერძო ლეღვსა. 


თავი 4 


1 და მოაქცია ანგელოზმან მზრახვალმან ჩემ შორის და 
აღმადგინა მე, ვითარსახედ რაჟამს აღდგის კაცი ძილისაგან 
მისისა. 2 და თქუა ჩემდამო: რასა ჰხედავ შენ? და ვარქუ: 
ვიხილე და, აჰა, საბაზმაკე ოქროსაი სრულიად და ლამპარი 
ზედაით მისსა და შვდნი ბაზმაკნი ზედაით მისსა და შვდნი 
მოსავსებელნი მათნი ზედაითთა მისთა ბაზმაკთანი. 3 და ორნი 
ზეთისხენი ზედაით მისსა, ერთი მარჯუენით ლამპრისა მისისა 
და ერთი მარცხენით. “ და ვიკითხე და ვთქუ ანგელოზისა 
მიმართ მზრახვალისა ჩემ შორის მეტყუელმან: რა არიან ესენი, 
უფალო? ? და მომიგო ანგელოზან მზრახვალმან ჩემ შორის 
მეტყუელმან ჩემდა მომართ: არა იცია რაი არიან ესენი? და 
ვთქუ: არა, უფალო! 5 და მომიგო და თქუა ჩემდამო 
მეტყუელმან: ესე სიტყუაი უფლისა ზორობაბელისა მიმართ 
მეტყუელი: არა ძალისა მიერ დიდისა და არცა ძლიერებისა, 
არამედ სულისა მიერ ჩემისა, - იტყვს უფალი ყოვლისა 
მპყრობელი, 7 რაი იყოს შენდა მთაი დიდი, წინაშე პირსა 
ზორობაბელისასა წარმართებულად? და განვასწორო ქვაი 
მკვდრობისაი სისწორითა მადლისათა, მადლთა მისთა. 8 და 
იქმნა სიტყუა უფლისაი ჩემდამო მეტყუელი: ? ყელთა 
ზორობაბელისათა დააფუძნეს სახლი ესე და ყჟელთა მისთა 
განასრულონ იგი. და სცნა, ვითარმედ უფალმან, ყოვლისა 
მპყრობელმან, გამომავლინა მე შენდამო. 19 მით, რამეთუ ვინ 
შეურაცხ-ყო დღეთა მცირეთა და მადლიერობდენ და იხილონ 
ქვაი კასსტირიონი ყელსა შორის ზორობაბელისასა. შვდნი ესე 
თუალნი უფლისანი არიან, ზედდამხედველნი ყოვლისა 
ქუეყანისანი. 11 და მიუგე და ვთქუ მისდამი: რაი ორნი 
ზეთისხენი: მარჯუენითნი საბაზმაკისანი და მარცხენითნი? 12 და 
ვჰკითხე მეორედ და ვთქუ მისდა მიმართ: რაი ორნი რტონი 
ზეთისხეთანი ყელთა შორის ორთა მოსაყოფელთა ოქროისათა 
ზედმასხმელთა და ზედმავსებელთა, მოსავსებელთა მათ 
ოქროისათა? 13 და თქუა ჩემდამო მეტყუელმან: არა იცია, რა0 


არიან ესენი? და ვთქუ: არა, უფალო. 14 და მითხრა მე: ესე, 
ორნი ძენი პოხიერებისანი, წარდგომილ არიან უფლისა 
ყოვლისა ქუეყანისასა. 


თავი 5 


1 და მოვიქეც და იხილეს თუალთა ჩემთა: და, აჰა, მანგალი 
მფრინვალე. 2 და თქუა ჩემდამო: რასა ხედავ შენ? და ვთქუ: მე 
ვხედავ მანგალსა მფრინვალესა, სიგრძით წყრთათა ოცთასა. 3 
და თქუა ჩემდა მომართ: ესე წყევაი გამომავალი პირსა ზედა 
ყოვლისა ქუეყანისასა მით, რამეთუ ყოველი მპარავი ამისგან 
ვიდრე სიკუდიდმდე შურისძიებულ იქმნეს. და ყოველი 
ცრუფიცი ამისგან ვიდრე სიკუდიდმდე შურისძიებულ იქმნეს.“ 
და განვასწორო იგი, - იტყვს უფალი ყოვლისა მპყრობელი, - 
და შევიდეს იგი სახიდ მპარავისა და სახით მფუცავისა 
სახელსა ჩემსა ცრუსა ზედა და დაარღვოს საშუალ სახლისა 
მისისა და მოასრულოს იგი და ძელნი მისნი და მოასრულნეს 
ქვანი მისნი. 2 და განვიდა ანგელოზი მზრახვალი ჩემ შორის 
და თქუა ჩემდამო: აღიხილენ თუალნი შენნი და იხილე 
გამომავალი ესე. 9 და ვთქუ: რაი არს? და მრქუა: ესე საზომი 
გამომავალი. და თქუა: ესე უსამართლოება ყოველსა შორის 
ქუეყანასა მათსა. 7 და, აჰა, ტალანტი ბრპენისალი აღღებული. 
და, აჰა, დედაკაცი ერთი ჯდა საშალ საზომისა 8 და თქუა: ისი 
არს უსჯულოება. და დააგდო იგი საშუალ საზომისა და 
შთაუგდო ქვაი ბრპენისაი პირსა მისსა. ? და აღვიხილენ 
თუალნი ჩემნი და ვიხილე. და, აჰა, ორნი დედანი 
გამომავალნი და სული ფრთეთა შორის მათთა და მათ 
აქუნდეს ფრთენი, ვითარცა ფრთენი ოფოფისანი, და აღიღეს 
საზომი საშუალ ქუეყანისა და საშუალ ცისა. 19 და ვთქუ 
ანგელოზისა მიმართ მზრახვალისა ჩემ შორის: სადა მიიღებენ 
ისინი საზომსა? 11 და ჰრქუა ჩემდამო: აღშენებად მისდა 
სახლსა ქუეყანასა შინა ბაბილონისასა და განმზადებად და 
დადვან იგი მუნ, განმზადებასა ზედა მისსა. 


თავი 6 


1 და მოვაქციე თუალნი ჩემნი და ვიხილე: და, აჰა, ოთხნი 
ეტლნი გამომავალნი საშუალ ორთა მთათასა და მთანი იყუნეს 
მთანი რვალისანი. 2? და ეტლსა შორის პირველსა ცხენნი 
ხსედნი, და ეტლსა შორის მეორესა ცხენნი შავნი, 3 და ეტლსა 
შორის მესამესა ცხენნი თეთრნი, ეტლსა შორის მეოთხესა 
ცხენნი ჭრელნი და სინიბნი. “ და მიუგე და ვთქუ ანგელოზისა 
მიმართ მზრახვალისა ჩემ შორის: რაი არიან ესენი, უფალო? 2? 
და მომიგო ანგელოზმან მზრახვალმან ჩემ შორის და თქუა: ესე 
არიან ოთხნი ქარნი ცისანი, გამოვლენ წარდგომად უფლისა 
ყოვლისა ქუეყანისასა, 9 რომლისა შორის იყვნეს ცხენნი შავნი 
ქუეყანასა ზედა ბღუარსა, და თეთრნი გამოვიდეს უკანა მათსა, 
და ხსედნი გამოვიდეს ქუეყანასა ჩრდილოსა, 7 და ჭრელნი და 
სინიბნი გამოვიდეს და ზედ მოიხილვიდეს გარემოვლად 
ყოვლისა ქუეყანისა. და თქუა: წარვედით და გარემოვლეთ 
ქუეყანაი. და გარემოვლეს ქუეყანაი. 8 და აღიყმო და თქუა 
ჩემდამო მეტყუელმან: აჰა, გამომავალთა ქუეყანასა ზედა 
ბღუარსა განუსუენეს გულისწყრომასა ჩემსა ქუეყანასა შორის 
ბღუარსა. ? და იქმნა სიტყუა უფლისაი ჩემდამო მეტყველი: 19 
მიიღე ტყუეობათაგან, მთავრობათაგან და პატივცემულთაგან 
მისთა და შემეცნებულთაგან მისთა და შეხვდე შენ მას დღესა 
შინა სახიდ იოსია სოფონიაისისა, დამკვდრებულისა 
ბაბილონს. 11 და მიიღო ვეცხლი და ოქროი, და შეჰქმნა 
გვრგვნი და დაადგა თავსა ზედა იისუ იოსედეკისსა, მღდელისა 
დიდისასა. 12 და სთქუა მისდა მიმართ: ამათ იტყვს უფალი, 
ყოვლისა მპყრობელი: აჰა, მამაკაცი, აღმოსავალი სახელი 
მისი, და ქუეშე კერძო მისსა აღმოჰყდეს და აღაშენოს სახლი 
უფლისაი 13 და მან მიიღოს სათნოება და დაჯდეს და 
მთავრობდეს საყდარსა ზედა მისსა და იყოს მღდელი 
მარჯუენით მისსა და განზრახვაი მშვდობით იყოს საშუალ 
ორთასავე. 14 ხოლო გვრგვნი იყოს მოთმინეთა და 
საყმართათვს მისთა, და შემეცნებულთა მისთა, და მადლად 


ძეთა სოფონიასთა, და საფსალმუნებლად სახლსა შინა 
უფლისასა. 12 და შორიელნი მისგან მოვიდენ და აშენებდენ 
სახლსა შორის უფლისასა. და ცანთ, ვითარმედ უფალმან 
ყოვლისა მპყრობელმან, გამომავლინა მე თქუენდამი. და 
იყოს, უკეთუ მსმენელთა ისმინოთ ყმისა უფლისა ღმრთისა 
თქუენისა. 


თავი 7 


1 და იყო მეოთხესა წელსა დარიოსის ზე მეფისა და იქმნა 
სიტყუა უფლისაი ზაქარიაის მიმართ მეოთხესა თთვსა 
მეცხრისასა, რომელ არს ხასილევი. 2? და მიავლინა ბეთელად 
სარასარ და რაგომელიქ მეფემან და კაცთა მისთა მოწყალე- 
ყოფად უფლისა 3 და თქუმად მღდელთა მიმართ მყოფთა 
სახლსა შინა უფლისა, ყოვლისა მპყრობელისასა, და 
წინაისწარმეტყუელთა მიმართ მეტყუელმან: შემოვიდა აქა 
თთუესა მეხუთეს სიწმიდე, ვითარ-იგი დაყუნეს, ეგერა, კმანი 
წელნი. “ და იქმნა სიტყუა უფლისა ძალთაისა ჩემდამო 
მეტყუელი: ? თქუ ყოვლისა მიმართ ერისა ქუეყანისაისა და 
მღდელთა მიმართ მეტყუელმან: იმარხვიდეთ თუ, ანუ 
ჰგოდებდეთ მეხუთეთა შინა, ანუ მეშვდეთა შინა თთუესა და, 
აჰა, სამეოცდაათნი წელნი ნუთუ მარხვაი იმარხეთა ჩემდაი. 9 
და უკუეთუ სჭამოთ ანუ სუათ, არა თქუენ სჭამთა და თქუენ 
სუამთ? 7” არა ესე არიანა სიტყუანი, რომელთა იტყოდა უფალი 
ჭელითა წინაისწარმეტყუელთა წინაპართაითა, ოდეს იყო 
იერუსალიმი დამკვდრებული და წარმართებული დაქალაქი 
გარემოის მისსა და მთობი და ველობი დამკვდრებულ იყო? 8 
და იქმნა სიტყუა უფლისაი ზაქარიას მიმართ მეტყუელი: 9? ამათ 
იტყვს უფალი, ყოვლისა მპყრობელი, მეტყუელი: სასჯელი 
სამართალი საჯეთ და წყალობასა და მშჯავრსა იქმოდეთ კაცნი 
მოყუსისა მიმართ თვსისა 19 და ქურივსა და ობოლსა და 
მწირსა და მკოდოვსა ნუ ჰმძლავრობთ. და უკეთურებასა ძმისა 
თვსისასა ნუ ძვრისჰმოყსენეობთ თითოეული თუალთა შინა 
თქუენთა. 11 და ეურჩნეს ყურადღებად და მისცეს ზურგი 
შეურაცხისმყოფელი და ყურნი მათნი დაიმძიმნეს არშესმენად 
12 და გულნი მათნი დააწესნეს ურჩებად, არშესმენად სჯულისა 
ჩემისა და სიტყუანი, რომელნი მიავლინნა უფალმან, ყოვლისა 
მპყრობელმან, სულისა მიერ მისისა ყელითა 
წინაისწარმეტყუელთა პირველთათა; და იქმნა რისხვა დიდი 
უფლისა მიერ, ყოვლისა მპყრობელისა. 13 და იყოს 


ვითარსახედ თქუა და და ისმინეს მისი, - ეგრეთ ღაღადებდენ 
და არ შევისმინო, - იტყვს უფალი, ყოვლისა მპყრობელი, - 14 
და განვყკადნე იგინი ყოველთა მიმართ წარმართთა, რომელნი 
არა უწყოდნეს და ქვეყანაი უჩინო იქმნეს უკანაგან მათსა, არა 


ვინ იყოს განმვლელისაგან დამქცევისა და დააწესეს ქუეყანა 
რჩეული უჩინოსაქმნელად. 


თავი 8 


1 და იქმნა სიტყუა უფლისა, ყოვლისა მპყრობელისა, 
მეტყუელი: 2 ამათ იტყვს უფალი, ყოვლისა მპყრობელი: 
ვაშურვე სიონსა და იერუსალიმსა შური დიდი და 
გულისწყრომასა დიდსა ვეშურვე მას. 3 ამათ იტყვს უფალი: 
მოვიქცე სიონსა ზედა და დავემკვდრო შორის იერუსალცმსა და 
ეწოდოს იერუსალიმსა ქალაქი ჭეშმარიტი და მთასა უფლისა, 
ყოვლისა მპყრობელისასა, მთაი წმიდაი. “ ამათ იტყვს უფალი, 
ყოვლისა მპყრობელი: მერმე სხდენღა მოხუცებულნი და 
მოხუცებულთანი უბანთა შორის იერუსალყმისათა: თვთეული 
კუერთხისა თვსისა მქონებელი ყელსა მისსა სიმრავლისაგან 
დღეთაისა. ? და უბანნი ქალაქისანი აღივსნენ ყრმებითა და 
ქალებითა მომღერლებითა უბანთა შორის მისთა. 5 ამათ იტყვს 
უფალი, ყოვლისა მპყრობელი: უკეთუ უძალოობდეს წინაშე 
ყოველთა ნეშტთა ამის ერისათა მათ დღეთა შინა, ნუ წინაშეცა 
ჩემსა უძალოობდეს, - იტყვს უფალი, ყოვლისა მპყრობელი. 7 
ამათ იტყვს უფალი, ყოვლისა მპყრობელი: აჰა, მე აღმოუწოდო 
ერსა ჩემსა ქუეყანისაგან აღმოსავალთასა და ქუეყანისაგან 
დასავალთაისა. 8 და შევიყვანნე იგინი და დავაშენნე შორის 
იერუალსმსა და იყვნენ ჩემდა ერად და მე ვიყო მათდა 
ღმერთად ჭეშმარიტებისა მიერ და სიმართლისა მიერ. 9? ამათ 
იტყვს უფალი, ყოვლისა მპყრობელი: განძლიერდინ ყელნი 
თქუენნი მსმენელთანი ამათ დღეთა შინა. სიტყუათა ამათ 
პირისაგან წინაისწარმეტყუელთაისა, რომლით დღითგან 
დაფუძნებულ არს სახლი უფლისაი, ყოვლისა მპყრობელისაი, 
და ტაძარი ოდითგან აღშენებულ არს. 19 მით, რამეთუ 
უწინარეს მათ დღეთასა მიზდი კაცთაი არ იყოს მოსასყიდელად 
და მიზდი საცხოვართაი არა არს და გამომავალისა და 
შემავალისა არა იყოს მშვდობა ჭირისაგან და განვავლენ 
ყოველთა კაცთა, თითოეულსა მოყუსისა მიმართ თვსისა. 11 და 
აწ არა დღეთაებრ წინაპართა უყოფ მე ნეშტთა ამის ერისათა, - 


იტყვს უფალი, ყოვლისა მპყრობელი, - 12 არამედ ოდეს უჩუენო 


მშვდობა, ვენაყმან მოსცეს ნაყოფი მისი, და ქუეყანამ მოსცეს 
ნაშრომნი თვსნი, და ცამან მოსცეს ცუარი მისი და დაუმკვდრე 
დაშთომილთა ერისა ჩემისათა ესე ყოველნი. 13 და იყოს: 
ვითარსახედ იყვენით წყევასა შინა წარმართთა შორის სახლი 
იუდაისი და სახლი ისრაცლისაი, ეგრეთ განგარინნე თქუენ და 
იყუნეთ კურთხევასა შინა; მინდობით იყვენით და 
განძლიერდით ყელითა მიერ თქუენთა! 14 მით, რამეთუ ამათ 
იტყვს უფალი, ყოვლისა მპყრობელი: ვითარსახედ ვიგულე 
განბოროტება თქუენი, განრისხებასა შინა ჩემსა მამათა მიერ 
თქუენთა, - იტყვს უფალი, ყოვლისა მპყრობელი, 15 და არ 
შევინანე, ეგრეთ განმიწესებიეს და გულადმიღიეს ამათ დღეთა 
შინა კეთილისყოფაი იერუსალცმისაი და სახლისა იუდაისი: 
კადნიერ იყვენით! 19 ესე არიან სიტყვანი, რომელნი ჰყვნეთ: 
იტყოდეთ ჭეშმარიტსა კაცადი მოყუსისა მიმართ თვსისა და 
საშჯელი მშვდობითი სიმართლით საჯეთ ბჭეთა შორის 
თქუენთა. 17 და თითოეული უკეთურებასა მოყუსისა თვსისა ნუ 
ჰსიტყუავთ გულთა შინა თქუენთა და ფიცი ცრუი ნუ გიყუარსყე; 
მით, რამეთუ ესე ყოველნი მოვიძულენ, - იტყვს უფალი, 
ყოვლისა მპყრობელი. 18 და იყო სიტყუა უფლისა, ყოვლისა 
მპყრობელისა, ჩემდამო მეტყუელი. 19 ამათ იტყვს უფალი, 
ყოვლისა მპყრობელი: მარხვაი მეოთხე, და მარხვაი მეხუთე, 
და მარხვაი მეშვდე, და მარხვაი მეათე - იყვნენ სახლსა 
იუდაისსა სიხარულად და შუებად, და დღესასწაულებად 
კეთილებად და იშუებდით და ჭეშმარიტება და მშვდობა 
შეიყუარეთ. 29 ამათ იტყვს უფალი, ყოვლისა მპყრობელი: 
მერმე მოვიდენ ერნი მრავალნი და მკვდრნი ქალაქთა 
მრავალთა 21 და თან შემოვიდენ დამკვდრებულნი ქალაქთა 
ხუთთა ქალაქად ერთად მეტყუელნი: მივიდეთ ვედრებად 
პირისა უფლისა გამოძიებად პირისა ღმრთისა, ყოვლისა 
მპყრობელისასა, და მივიდე მეცა 22 და მოვიდნენ ერნი 
მრავალნი ძიებად პირისა უფლისა, ყოვლისა მპყრობელისა, 
იერუსალცმს შინა ლხინებად-ყოფად პირი უფლისაი. 23 ამათ 
იტყვს უფალი, ყოვლისა მპყრობელი: მათ დღეთა შინა, უკეთუ 
მოეკიდნენ ათნი მამაცნი ყოველთაგან ნათესავთა ენათაისა და 
მოეკიდნენ ფესუსა მამაცისა იუდეანისასა მეტყუელნი: მოვიდეთ 


შენ თანა მით, რამეთუ გუესმა, ვითარმედ ღმერთი თქუენ 
შორის არს. 


თავი 9 


1 ნეშტი სიტყვსა უფლისაი ქუეყანასა შინა სედრაქს და 
დამასკისა მსხუერპლი მას მით, რამეთუ უფალი ზედა ხედავს 
კაცთა და ყოველთა ტომთა ისრაცლისათა 2 და ემათ, 
საზღუართა შორის მისთა, ტვროსი და სიდონი, მით, რამეთუ 
იზრახეს ფრიად. 3 და აღაშენნა ტვროსმან სიმაგრენი მისნი და 
დაიუნჯა ვეცხლი, ვითარცა მიწა და ოქროი, ვითარცა თივა 
გზისა. 4 ამისთვს, ამათ იტყვს უფალი: დაიმკვდრნეს იგინი და 
დაყადოს ზღუად ძალი მისი და იგი ცეცხლისა მიერ განილიოს. 
2 იხილოს ასკალონმან და შეეშინოს და ღაზამა შეელმეს 
ფრიად და აკკარონმან, რამეთუ ჰრცხუენა ქმნილსა ზედა მისსა 
და წარწყმდეს მეფე ღაზით დ ასკალონი არდამკვდრებულ 
იქმნნეს, 9 და დაემკვდრნენ სხუაი ნათესავნი აზოტეს შინა და 
დავამჟუა გინება უცხოტომთა. 7 და აღვიღო სისხლი მათი 
პირისაგან მათისა და საძაგელებანი მათნი საშუალისაგან 
კბილთა მათთასა, ხოლო დაუშთენ ესენიცა ღმერთსა ჩუენსა და 
იყვნენ, ვითარცა ათასისთავი იუდაის შორის, აკკარონი, 
ვითარცა იებუსელი. 8 და მოუგუარო სახლსა ჩემსა 
აღმართებაი, არა სიარულად, არცა კუალადქცევა, და არა 
მივიდეს მათ ზედა არღა მერმე მდევნელი; მით, რამეთუ აწ 
ვიხილე თვალთა მიერ ჩემთა. 9? იხარებდ ფრიად, ასულო 
სიონისაო, ქადაგებდ, ასული იერუსალსმისაი. აჰა, მეუფე შენი 
მოვალს შენდა მართალი და მაცხოვარი, თავადი მშვდი, და 
მჯდომარე კარაულსა ზედა, და კიცუსა ახალსა. 19 და მოსრას 
ეტლები ეფრემისაგან და ცხენები იერუსალცმისაგან და 
მოისპოს მშვლდი საბრძოლელი და სიმრავლე და მშვდობა 
წარმართთაგან. და ემთავროს წყალთა ვიდრე ზღუადმდე და 
მდინარეთა მომვლელთა ქუეყანისათა. 11 და შენ სისხლითა 
აღთქმისა შენისათა განავლინენ კრულნი შენნი მღვმისაგან 
არმქონებელისა წყალსა. 12 და დაისხნენ სიმაგრესა შინა 
კრულნი შესაკრებელისანი და ნაცვლად ერთისა დღისა 
მსხემობისა შენისა უკუნსცნენ მრჩობლნი 13 მით, რამეთუ 


მოგირთხენ თავისა ჩემისა მშვლდად იუდა, გარდაუცუ, ეფრემ, 
და აღვადგენ შვილთა შენთა, სიონ, შვილთა ზედა ელლენთასა 
და გამოგიძევ შენ, ვითარცა მახვლსა მბრძოლისასა, 14 და 
იყოს უფალი მათ ზედა. და გამოვიდეს, ვითარცა ელვა, ისარი, 
და უფალმან ღმერთმან, ყოვლისა მპყრობელმან, ნესტვსა 
მიერ დანესტოს და ვიდოდის ძრვისა მიერ ქადებაი მისი. 12 
უფალი, ყოვლისა მპყრობელი, შეეწევის ამათ, და განჰლევენ 
მათ და შთაჰფლვენ მათ ქვათა მიერ შურდულისათა და შესუმენ 
სისხლსა მათსა, ვითარცა ღვნოსა, და აღავსებენ ფიალთა, 
ვითარცა საკურთხეველსა. 15 და აცხოვნეს იგინი უფალმან 
ღმერთმან დღესა შინა, ვითარცა ცხოვარნი, ერი მისი მით, 
რამეთუ ქვანი წმიდანი გორვენ ქვეყანასა ზედა მისსა, 17 
რამეთუ, რაიცა სახიერ მისსა, და რაიცა კეთილ მისსა იფქლი 
ჭაბუკიდთა და ღვნოი მსულნელობი ქალწულთა. 


თავი 10 


1 ითხოეთ წვმაი უფლისაგან ჟამიერად მსთუაი და მცხეუედი, 
უფალმან ქმნნა საოცარნი და წვმაი საზამთროი მისცეს მათ, 
თითოეულსა მწუანვილსა ველისა შორის ? მით, რამეთუ 
აღმომყმობელთა თქუნეს შრომანი, და მისანთა ხილვანი 
მტყუარნი თქუნეს და მესიზმრენი ნუგეშინის-სცემდეს ცუდთა, 
ამისთვს განყმეს სამწყსო და იგუემნეს, რამეთუ არა იყო 
კურნებაი. 3 განძვნდა გულისწყრომაი ჩემი მწყემსთა ზედა და 
კრავთა ზედა მივიხილო, და ზედ მიიხილოს უფალმან 
ღმერთმან, ყოვლისა მპყრობელმან, სამწყსოსა მისსა, სახლსა 
იუდაისსა და დააწესნეს იგინი, ვითარცა ცხენნი მისნი 
შუენიერნი ბრძოლასა შინა. 4 და მისგან ზედ მოიხილა, და 
მისგან განაწესა, და მისგან მშულდი გულისწყრომითი, და 
მისგან გამოვიდეს ყოველნი მდევნელნი მის შორის. ? და 
იყვნენ, ვითარცა მებრძოლნი მთრგუნველნი თიკასა გზათა 
ზედა ბრძოლასა შინა და განეწყუნენ, რამეთუ უფალი მათ თანა 
და სირცხვლეულ იქმნენ აღმავალნი ცხენთა. 9 და 
განვაძლიერო სახლი იუდაისი და სახლი იოსებისი ვაცხოვნო. 
და დავამკვდრნე იგინი, რამეთუ შევიყუარენ იგინი. და იყოს, 
ვითარსახედ არ გარემივაქციენ იგინი, რამეთუ მე ვარ უფალი 
ღმერთი მათი და შევისმინო მათი. 7 და იყვნენ, ეითარცა 
მბრძოლნი ეფრემისნი. და მხიარულ იყოს გული მათი, 
ვითარცა ღვნისა მიერ და შვილთა მათთა იხილონ და 
იშუებდენ და იხარებდეს გული მათი უფლისა მიერ. 8 
აღვნიშნნე იგინი და შევიწყნარნე იგინი მით, რამეთუ ვივსნი 
მათ და განმრავლდენ, ვითარ-იგი იყუნეს მრავალ. ? და 
განვსთესნე იგინი ერთა შორის და შორიელნი მომივსენებდენ 
მე. განზარდნენ შვილნი მათნი და მოაქცინენ. 19 და მოვაქცინე 
იგინი ქუეყანით ეგვპტისაით და ასურასტანელთაგან, 
შევიწყნარნე იგინი და გალაადიტისა მიმართ და ლიბანისა 
მიმართ შევიყვანნე იგინი და არა შესცთეს მათგანი არცა ერთი. 
11 და შევიდენ ზღვსა შორის იწროისა და დასცნენ ზღვსა შორის 


ღელვანი და განყმენ ყოველნი სიღრმენი მდინარეთანი. და 
აღებულ იქმნეს ყოველი გინება ასსურასტანელთაი და 
სკიპტრაი ეგვპტისაი მოისპოს. 12 და განვაძლიერნე იგინი 
უფლისა მიერ ღმრთისა მათისა და სახელისა მიმართ მისისა 
იქადოდიან, - იტყვს უფალი. 


თავი 11 


1 და განახუენ, ლიბანო, კარნი შენნი, და შეჭამნეს ცეცხლმან 
ნაძუნი შენნი. 2 და ვალალაებდა პიტვ მით, რამეთუ დაეცა ნაძვ, 
რამეთუ დიდად საარებულ იქმნნეს დიდებულნი. 
ვალალაებდით მუხანი ბასანიტიდისანი, რამეთუ დაიფხურა 
მაღნარი ნერგოანი. 3 ყმაი მგოდებელთა მწყემსთა, რამეთუ 
საარებულ იქმნა სიდიდე მათი. ჟმაი მყვრალთა ლომთაი, 
რამეთუ საარებულ იქნეს ფრტვნვანი იორდანისანი. “ ამათ 
იტყვს უფალი, ყოვლისა მპყრობელი: ჰმწყსით ცხოვართა 
დაკლვისათა, ? რომელნი მომგებელთა დაკლნეს და შეინანეს 
და განმსყიდელნი მათნი იტყოდეს: კუერთხეულ არს უფალი, 
რამეთუ განვმდიდრდით. და მმწყსელნი მათნი არა ივნებდეს 
მათ ზედა არარას. 9 ამისთვს არა ვერიდო არღა მერმე 
დამკვდრებულთა ზედა ქუეყანისათა, - იტყვს უფალი, ' - და, აჰა, 
მე მივსცემ კაცთა თითოეულსა ყელთა მოყუსისა თვსისასა და 
ჭელთა მეფისა თვსისათა და დაჭრას ქუეყანა და არ განვარინო 
ჭჰელთაგან მათთაისა. 7 დავმწყსნე ცხოვარნი დაკლვისანი 
ხანაანიტისა შორის და მოვიხუნე თავისა ჩემისა ორნი 
კუერთხნი: ერთსა უწოდე შუენიერება და სხუასა უწოდე 
წილისსაზომი; დავმწყსნე ცხოვარნი 8 და აღვიხუნე სამნი 
მწყემსნი თთუესა შინა ერთსა და დამძიმდეს სული ჩემი მათ 
ზედა, და რამეთუ სულნი მათნი მწუხარეობდეს ჩემდამო. 9? და 
ვთქუ: არა გმწყსი თქუენ: მოკუდომადი - მოკუედინ, და 
მოკლებადი - მოაკლდინ და დაშთომილნი შეშჭამდენ კაცადი 
ჭორცთა მოყუსისა თვსისათა. 19 და მოვიღო კუერთხი ჩემი 
შუენიერი და განვაგდო იგი განსაქარვებელად აღთქმისა 
ჩემისა, რომელი აღუთქუ ყოველთა მიმართ ერთა. 11 და 
განქარდეს მას დღესა შინა, და იცნნენ ქანანელთა ცხოვარნი 
დაცულნი ჩემნი მით, რამეთუ სიტყუა უფლისაი არს. 12 და ვთქუ 
მათდა მიმართ: უკეთუ კეთილ არს წინაშე თქუენსა, მოეცით, 
აღწონეთ სასყიდელი ჩემი, ანუ უკუნ თქვთ. 13 და აღწონეს 
სასყიდელი ჩემი ოცდაათნი ვეცხლნი და თქუა უფალმან 


ჩემდამო: დასხენ ეგენი გამოსადნობელსა და განიხილე, უკეთუ 
გამოცდილ არს, ვითარსახედ გამოვიცადე მათთვს და 
მოვიხუენ ოცდაათნი ვეცხლნი და შევიხუენ სახიდ უფლისა 
სადნობელად მიმართ. 1“ და განვაგდე კუერთხი მეორე 
წილისსაზომი განსაქარვებელად აღთქმისა ჩემისა, საშუალ 
იუდაისსა, და საშუალ ისრაცლისა. 12 და თქუა უფალმან 
ჩემდამო: მერმე მოიხუენ თავისა შენისად ჭურჭელნი 
სამწყემსონი მწყემსისა გამოუცდელისანი 165 მით, რამეთუ, აჰა, 
მე აღვადგინო მწყემსი წარმართი ქუეყანასა ზედა: მოკლებული 
არ მოიხილოს, და განბნეული არ მოიძიოს, და შემუსრვილი არ 
განკურნოს, და მრთელსა არა წარუმართოს და ყორცნი 
რჩეულთანი შეჭამნეს და ფერყნი მათნი გარდააქცინეს. 17 მ, 
რომელნი ჰმწყსიან ამაოთა და დაუტევებენ ცხოვართა! მახვლი 
მკლავსა ზედა მისსა და თუალნი მისნი მარჯუენესა მისსა. და 
მკლავნი მისნი განჭმობით განყმეს და თუალი მისი მარჯუენე 
დამბრმალი დაბრმეს. 


თავი 12 


1 ნეშტი სიტყვსა უფლისა ისრაცლსა ზედა, - იტყვს უფალი, 
გარდამრთხმელი ცისაი და დამამყარებელი ქუეყანისაი და 
შემქმნელი სულისა კაცისასა მის შორის: ? აჰა, მე დავსდებ 
იერუსალცმსა, ვითარცა კარსესა მერყევსა გარემოის ყოვლისა 
ერისა და იუდას შორის და იყოს გარემოცვაი იერულალცმსა 
ზედა. 3 და იყოს მას დღესა შინა, დავდვა იერუსალიმი ქვად 
დათრგუნვილად ყოველთა წარმართთა მიერ. ყოველი 
დამთრგუნველი მისი სიმღერით იმღეროდის და შეკრბენ მის 
ზედა ყოველნი ნათესავნი ქუეყანისანი. 4? მას დღესა შინა, - 
იტყვს უფალი, ყოვლისა მპყრობელი, დავსცე ყოველი ცხენი 
განკრთომილებითა და აღმავალი მისი ცნობავნებულებითა. 
ხოლო სახლსა ზედა იუდაისსა განვახუნე თუალნი ჩემნი. და 
ყოველნი ცხენნი ერთანი დავსცნე დაბრმობითა. ? და 
იტყოდიან ათასისოავნი იუდაისნი გულთა შინა მათთა: 
ვპოვნეთ თავთა თვსად დამკვდრებულნი იერუსალცმს უფლისა 
მიერ, ყოვლისა მპყრობელისა, ღმრთისა მათისა. 9 მას დღესა 
შინა დავსხნე ათასისთავნი იუდაისნი, ვითარცა მუგუზი 
ცეცხლისაი შეშათა შორის და ვითარცა ლამპარი ცეცხლისაი 
ლელწამთა შორის, და შესჭამდენ მარჯვენით და მაცხენით 
ყოველთა ერთა გარემო. და დაიმკვდროს იერუსალიმმან 
მერმე თვსაგან იერუსალსმი. 7 და აცხოვნნეს უფალმან 
კარვებნი იუდაისნი, ვითარცა დასაბამსა, რაითა არ 
განდიდნებოდის სახლი დავითისი და სილაღე მკვდრთა 
იერუსალიმისათა იუდას ზედა. 8 და იყოს მას დღესა შინა, შემწე 
იყოს უფალი ყოველთა მკვდრთათვს იერუსალცმისათა. და 
იყოს უძლური მათ შორის მას დღესა შინა, ვითარცა დავით. და 
სახლი დავითისა სახლ, და ვითარცა სახლი ღმრთისაი, 
ვითარცა ანგელოზი უფლისაი წინაშე მათსა. ? და იყოს მას 
დღესა შინა, ვიძიო მოსპობა ყოველთა წარმართთა მიმავალთა 
იერუსალცსმსა ზედა. 19 და მივჰფინო სახლსა ზედა დავათისსა 
და დამკვდრებულთა ზედა იერუსალიმისათა სული მადლისა, 


სიხარულისა და თანალმობისა და მოიხილონ ჩემდამო მის 
წილ, რომლისა მიმართ უგმირეს, და როკვიდეს და იტყებდენ 
მათ ზედა ტყებათა, ვითარცა საყუარელსა ზედა, და ილმონ 
ლმობა, ვითარცა პირმშოსა ზედა. 11 მას დღესა შინა 
განდიდნეს იერუსალცმსა შორის ტყებაი, ვითარცა ტყებაი 
ბროწეულთა ველსა ზედა მოკუეთილისაი. 12 და იტყებდეს 
ქუეყანაი ტომად-ტომად თვსაგან: 13 ტომი სახლისა დავითისი 
თვსაგან და დედანი მათნი განთვსებით; ტომი სახლისა 
ნათანისი თვსაგან და დედანი მათნი განთვსებით; ტომი 
სახლისა ლევისი თვსგან და დედანი მათნი განთვსებით; ტომი 
სახლისა სვმეონისა თვსაგან და დედანი მათნი განთვსებით. 14 
ყოველნი ნეშტნი ტომნი - ტომი თვსაგან და დედანი მათნი 
განთვსებით. 


თავი 13 


1 მას დღესა შინა იყოს ყოველი ადგილი წყარო განღებულ 
სახლსა დავითისსა და მკვდრთა იერუსალცმისათა 
გარდასაძრველად და ცოდვილთათვს დასაპკურებლად. ? და 
იყოს მას დღესა შინა, - იტყვს უფალი საბაოთ, - მოვსპო 
სახელები კერპთაი ქუეყანისაგან და არღა მერმე იყოს ვსენებაი 
მათი და ცრუწინაისწარმეტყუელნი და სული არაწმიდაი 
აღვიღო ქუეყანისაგან. 3 და იყოს, უკეთუ 
იწინაისწარმეტყუელოს კაცმან მერმე და თქუას მისსა მიმართ 
მამამან მისმან და დედამან მისმან: არ ცოცხალ იყო, რამეთუ 
ტყუილი ჰზრახე სახელითა უფლისაითა; და დააყენონ იგი 
მამამან მისმან და დედამან მისმან, მშობელთა მისთა, 
წინაისწარმეტყუელებასა შინა მისსა. 4 და იყოს მას დღესა შინა, 
სირცხვლეულ იქმნენ წინაისწარმეტყუელნი, თითოეული 
ხილვისაგან თვსისა, წინაისწარმეტყუელებასა შინა მისსა და 
შეიმოსონ ტყავი შავი ბალნისა ტყუილისა წილ. ? და თქუას: არა 
ვარ მე წინაისწარმეტყუელი მით, რამეთუ კაცი 
ქუეყანისმოქმედი ვარ მე, რამეთუ კაცმან მშვა მე სიჭაბუკით 
ჩემითგან. 9 და ვთქუ მისდა მიმართ: რალი არს წყლულნი ეგე 
საშუალ ყელთა შენთა? და თქუა: რომლითა ვიწყალ სახლსა 
შორის საყუარელისა ჩემისასა. 7 მახვლი აღდგებინ მწყემსსა 
ზედა ჩემსა და მამაცსა ზედა მოქალაქესა მისსა, - იტყვს 
უფალი, ყოვლისა მპყრობელი: დაეც მწყემსი და განიბნინენ 
ცხოვარნი! და მივავლინო ჭელი ჩემი მწყემსთა ზედა. 8 და 
იყოს მას დღესა შინა, - იტყვს უფალი, - ყოველსა შორის 
ქუეყანასა, ორნი ნაწილნი მის შორის მოისპნენ და მოაკლდენ, 
ხოლო მესამე დაშთეს მის შორის. ? და განვავლო მესამედი 
ცეცხლისა მიერ და განვაჭურვნე იგინი, ვითარცა განყურდების 
ვეცხლი, და გამოვცადნე იგინი, ვითარცა გამოიცდების ოქროი: 
ესრეთ უწოდდეს სახელსა ჩემსა და მე ვისმინო მისი და ვთქუა: 
ერი ჩემი არს ესე, და მან თქუას: უფალი ღმერთი ჩემი ხარი 
შენ. 


თავი 14 


1 აჰა, დღენი მთვლენ უფლისანი, და განიბნინენ ნატყუენავნი 
შენნი შენ შორის. ? და შევკრიბნე ყოველნი წარმართნი 
იერუსალცმსა ზედა ბრძოლად და წარიტყუენოს ქალაქი, და 
განიბძარნენ სახლნი, და დედანი შეიბილწნენ, და განვიდეს 
ნახევარი ქალაქისაი ტყუეობად, და ნეშტი ერისა ჩემისა არა 
მოისრნენ ქალაქისა მისგან. 3 და გამოვიდეს უფალი და 
განეწყოს ნათესავთა მათ მიმართ, ვითარცა დღესა წყობისა 
მისისასა, დღესა შინა ბრძოლისასა. 4 და დადგენ ფერჭნი 
მისნი მას დღესა შინა მთასა ზედა ზეთისხეთასა პირისპირ 
იერუსალცმსა აღმოსავალით კერძო; და განიპოს მთაი 
ზეთისხეთაი კერძოი მისი აღმოსავალად მიმართ და კერძოი 
მისი ზღუად მიმართ, დანახეთქად დიდად ფრიად და მიდრკეს 
ნახევარი მთისა ჩრდილოდ მიმართ, და ნახევარი მისი 
სამხრად მიმართ. ? და აღმოიგნენ ღელენი მთათა ჩემთანი და 
შებრძვლდეს ჟევი მთათა ჩემთაი ვიდრე ასაილამდე. ვითარ- 
იგი აღმოიგო დღეთა შინა ძრვისათა და დღეთა შინა ოზიაი 
მეფისა იუდასთასა და მოვიდეს უფალი ღმერთი ჩემი და 
ყოველნი წმიდანი მის თანა. 9 და იყოს მას დღესა შინა, არა 
იყოს ნათელი და ნეფხუაი და ყინელი. 7 იყოს ერთსა დღესა, 
და დღე იგი ეცნობოს უფალსა: და არა დღე, და არა ღამე. და 
სამწუხროდ იყოს ნათელი. 9 და მას დღესა შინა გამოვიდეს 
წყალი მცოცხლი იერუსალცმით, ნახევარი მისი ზღუასა ზედა 
პირველსა და ნახევარი ზღუასა ზედა უკანასკნელსა; ზაფხულსა 
შორის და არესა შორის იყოს ესრეთ. 9? და იყოს უფალი მეფედ 
ყოველსა ზედა ქუეყანასა. მას დღესა შინა იყოს უფალი ერთ, 
და სახელი უფლისაი - ერთ, 19 მომცველი ყოველსა ქუეყანასა 
და უდაბნოსა ღაველითგან ვიდრე რემონამდე, სამხრით კერძო 
იერუსალიმისა, ხოლო რამაი ადგილსა ზედა ეგოს ბჭითგან 
ბენიამენისით ვიდრე ბჭედმდე პირველად, ვიდრე ბჭისამდე 
მებოძირთაისა და ვიდრე გოდლამდე ანამეილისსა, ვიდრე 
საწნეხლის წედთამდე მეფისათა. 11 დაემკვდრნენ მის შორის 


და არა იყოს შენაჩუენები მერმე და დაემკვდროს იერუსალცმი 
სასოებით. 12 და ესე არს დაცემაი, რომლითა მოჰკუეთს 
უფალი ყოველთა ერთა, რაოდენთა განილაშქრეს იერუსალცმს 
ზედა. და დადგნენ ყორცნი მათნი დგომასაღა მათსა ფერყთა 
ზედა მათთა, და თუალნი მათნი აღმოსცვვენ ბუდეთაგან 
მათთა, და ენაი მათი დადნეს პირსა შინა მათსა. 13 და იყოს 
მას დღესა შინა განკრთომაი უფლისაი დიდი მათ ზედა, და 
მოეკიდოს თითოეული ყელსა მოყუსისა თვსისასა, და 
თანშეათხზნას ყელი მისი ყელისა მათ მოყუსისა მისისაისა. 14 
და იუდა წყობა-ყოს იერუსალიმს შინა, და თანააქუნდეს ძალი 
ყოველთა გარეშემოთა ერთაი: ოქროი და ვეცხლი და 
შესამოსელი სიმრავლედ ფრიად. 1? და ესე იყოს დაცემაი: 
ცხენთა და კერძოვირთა, და აქლემთა, და ვირთა, და 
ყოველთა საცხოვართა, მყოფთა ბანაკთა მათ შინა დაცემისა 
ამისებრ. 156 და იყოს: რაოდენნიცა დაშთენ ყოველთაგან 
წარმართთა მოსრულთა იერუსალცმსა ზედა და 
აღმოვიდოდიან წლითი წლად თაყუანის-ცემად მეფესა, 
უფალსა, ყოვლისა მპყრობელსა, და დღესასწაულებად 
დღესასწაული კარვის-დგმისა. 17 და იყოს: რაოდენნიცა არა 
აღვიდენ ყოველთაგან ტომთა ქუეყანისათა იერუსალყმდ 
თაყუანის-ცემად მეფესა, უფალსა, ყოვლისა მპყრობელსა, და 
არა იყოს მათ ზედა წვმაი და იგინიცა მათვე თანა შეეძინნენ. 18 
ხოლო უკუეთუ ტომი ეგვპტისა არა აღვიდეს, არცა მივიდეს მუნ, 
მათ ზედაცა იყოს დაცემაი, რომელი შეამთხვოს უფალმან, 
ყოვლისა მპყრობელმან, ნათესავთა, რაოდენნიცა არა 
აღვიდენ დღესასწაულებად კარვის-დგმისა დღესასწაულსა. 19 
ესე არს ცოდვაი ეგვპტისალ და ცოდვაი ყოველთა ნათესავთაი, 
რაოდენიცა არა აღვიდენ დღესასწაულებად და დღესასწაულსა 
კარვის-დგმისასა. 29 მას დღესა შინა იყოს აღვრსა შორის 
ცხენისასა: წმიდაი უფლისაი, და იყუნენ სიავნი სახლსა შინა 
უფლისასა, ვითარცა ფიალი წინაშე პირსა 
მსხუერპლისსაცავისასა. 21 და იყოს ყოველი სიავი 
იერუსალიმს შინა და იუდაისა შორის წმიდაი უფლისა, 
ყოვლისა მპყრობელისა, და მივიდოდიან ყოველნი 
მსხუერპლველნი და მიიხუმიდენ მათგან და აგბობდენ თავთა 


მათთად, და არა იყოს ქანანელი მერმე სახლსა შინა უფლისა 
ძალთაისასა მას დღესა შინა. 


მალაქია წინასწარმეტყველი 


თავი 1 


1 მიღებაი სიტყვსა უფლისაისა ისრაცლსა ზედა ყელითა 
ანგელოზისა მისისაითა. 2? დაისხენით უკუე გულთა შინა 
თქუენთა. შეგიყუარენ თქუენ, - იტყვს უფალი, - და სთქუთ: 
რაისა შორის შემიყუარებ ჩუენ? არა ძმაი იყოა ისავ იაკობისი? 
იტყვს უფალი, - და შევიყუარე ძე იაკობი, 3 ხოლო ისავი 
მოვიძულე და დავსხენ საზღუარნი მისნი უჩინოსაქმნელად და 
სამკვდრებელი მისი მისაცემელებად უდაბნოისა “ მით, რამეთუ 
თქუეს: უკეთუ იდუმეა დაიქცეს და მივიქცეთ და აღვაშენნეთ 
ნაოყარნი მოოკვრებულნი მისნი, - ამათ იტყვს უფალი, ყოვლისა 
მპყრობელი, - იგინი აშენებდენ და მე დავაქციო და ეწოდოს 
მათ საზღურებ უსჯულოებისა და ერ, რომლისაგან განყენებულ 
არს უფალი ვიდრე საუკუნომდე. ? და თუალთა თქუენთა 
იხილონ და თქუენ სთქუათ: განდიდნა უფალი ზეშთა ზედაით 
საზღუართა ისრაცლისათა. 9 ძე ადიდებს მამასა და მონა0 
ეშიშვის უფალსა თვსსა. და უკუეთუ მამაი ვარ მე, სადა არს 
დიდებაი ჩემი? და უკეთუ უფალი ვარ მე, სადა არს შიში ჩემი? - 
იტყვს უფალი, ყოვლისა მპყრობელი, - თქუენ, მღდელთა, 
განაოხეთ სახელი ჩემი და თქუთ: რაისა მიერ განვაოხეთ 
სახელი შენი? 7 მოიხუენით მსხუერპლისა საცავისა მომართ 
ჩემისა პურნი შეგინებულნი და სთქუთ: რაისა მიერ შევაგინენით 
იგინი? თქუმისა მიერ თქუენგან: ტაბლაი უფლისაი შეურაცხ- 
ქმნილი არს და ზედა დასხმულნი ჭამადნი შეურაცხნი არიან. 8 
მით, რამეთუ შემო-თუ-სწიროთ ბრმაი მსხუერპლისა საცავად, 
არა ბოროტ არსა? და უკეთუ შემოსწიროთ მკელობელი ანუ 
სნეული, არა ბოროტ არსა? შესწირე იგი წინამძღვარსა შენსა, 
უკეთუ მიითვალოს იგი, ანუ ათნოს პირსა შენსა? - იტყვს 
უფალი, ყოვლისა მპყრობელი. 9? და აწ დაიგეთ პირი 
ღმრთისაი თქუენისაი, და ევედრენით მას; რამეთუ ყელთა შინა 


თქუენთა იქმნეს ესენი, უკეთუ მე ვიპოო თქუენგან პირი თქუენი? 
- იტყვს უფალი, ყოვლისა მპყრობელი. 19 მით, რამეთუ თქუენ 
თანაცა დაყშულ იქმნენ კარნი და არა აღიხუნეთ 
მსხუერპლისსაცავად ჩემდა ძღუენი, არა არს ნება ჩემი 
თქუენდა, - იტყვს უფალი, ყოვლისა მპყრობელი, - და 
მსხუერპლსა არ შევიწირავ ყჟელთაგან თქუნთა 11 მით, რამეთუ 
აღმოსავალთაითგან მზისათაით და ვიდრე დასავალთამდე 
სახელი ჩემი დიდებულ არს წარმართთა შორის და ყოველსა 
ადგილსა საკუმეველი მოერთუმის სახელსა ჩემსა და 
მსხუერპლი წმიდაი; და მით, რამეთუ დიდ არს სახელი ჩემი 
წარმართთა შორის, - იტყვს უფალი, ყოვლისა მპყრობელი. 12 
ხოლო თქუენ შეაგინებთ მას თქუმისა მიერ თქუენისა: ტაბლაი 
უფლისაი მწიკულევანი არს და მას ზედა დაგებულნი ჭამადნი 
შეურაცხ არიან. 13 და სთქვთ: ესენი ძვრვნებულობისაგან 
არიან, და განვბერენ იგინი, - იტყვს უფალი, ყოვლისა 
მპყრობელი, და შემოიხუამთ ნატაცებთა და მკელობელთა და 
აღშფოთებულთა და შემოსწირავთ მსხუერპლსა, უკეთუ 
მივითუალავ ამათ ყელთაგან თქუენთა? - იტყვს უფალი, 
ყოვლისა მპყრობელი, 14 და წყეულ იყავნ კაცი, რომელი 
შემძლებელ იყოს, და იყოს სამწყსოსა შინა მისსა ვერძი, და 
აღთქუმაი მისი მას ზედა და დაუკლავს უფალსა განხრწნილი 
მათ, რამეთუ მეფე დიდი ვარ მე, - იტყვს უფალი, ყოვლისა 
მპყრობელი, - და სახელი ჩემი ზედსაჩინო არს წარმართთა 
შორის. 


თავი 2 


1 და აწ მცნებაი ესე თქუენდა მიმართ არს მღდელთა: 2 უკეთუ 
არა ისმინოთ და უკეთუ არა დაიდვათ გულსა შინა თქუენსა 
მიცემად დიდება სახელსა ჩემსა, - იტყვს უფალი, ყოვლისა 
მპყრობელი, - და გამოვავლინო თქუენ ზედა წყევაი და 
დავწყეო კურთხევა თქუენი და დავწყეო იგი და განვიქარვო 
კურთხევა თქუენი და არა იყოს თქუენ შორის, რამეთუ თქუენ 
არ დაიდევით გულსა შინა თქუენსა. 3 აჰა, ესერა, მე მიგიღებ 
თქუენგან მჭარსა და განვჰყოფ ქუსეტსა პირთა თანა თქუენსა, 
ქუსეტსა დღესასწაულისა თქუენთასა და მიგიხუნე თქუენ 
მისდამი. 4 და შეემეცნნეთ, ვითარცა მე მოვავლინე თქუენდა 
მცნება ესე ყოფად აღთქმა ჩემი ლევიტელთა მიმართ, - იტყვს 
უფალი, ყოვლისა მპყრობელი, ? აღთქმაი ჩემი იყოს მის თანა 
სიცოცხლისა და მშვდობისაი და მივეც მას შიშისა მიერ 
შეშინებად ჩემგან და პირისაგან სახელისა ჩემისა შეკდემულ- 
ყოფად მისდა. 9 შჯული ჭეშმარიტებისაი იყო პირსა შინა მისსა 
და უსამართლოებაი არა იპოვა ბაგეთა შორის მისთა. 
მშვდობაი წარმმართებელი ვიდოდა ჩემ თანა და მრავალნი 
მოვაქციენ უსამართლოებისაგან, 7 რამეთუ ბაგენი 
მღდელისანი დაიცვენ მეცნიერებასა და შჯული გამოიძიონ 
პირისაგან მისისა, რამეთუ ანგელოზი უფლისა, ყოვლისა 
მპყრობელისა, არს. 8 ხოლო თქუენ მისდერკით გზისგან და 
უძლურ-ჰყვენით მრავალი შჯულსა შინა და განხრწენით 
აღთქმაი ლევისი, - იტყვს უფალი, ყოვლისა მპყრობელი, ? და 
მე მიგცენ თქუენ შეურაცხ-ქმნილად და უგულებელს-ყოფილად 
ყოველთა შორის წარმართთა. მით, რამეთუ თქუენ არ 
დაიცვენით გზანი ჩემნი, არამედ მიიღებდით პირთა შჯულსა 
შინა. 1- არა ღმერთმან ერთმან აღგაგნაა თქუენ, არა მამა0 
ერთი არსა თქუენ ყოველთა? რად, რამეთუ დაუტევეთ 
თითოეულმან ძმაი თვსი, შეგინებად აღთქმასაცა მამათა 
თქუენთასა? 11 დატევებულ იქმნა იუდაი და საძაგელი იქმნა 
ისრაცლსა შორის და იერუსალცმსა შორის მით, რამეთუ 


შეაგინნა იუდამან წმიდანი უფლისანი, რომელნი შეიყუარნა 
მათ შორის და მომარჯუე იქმნა ღმერთთა მიმართ უცხოთა. 12 
მოსპობს უფალი კაცსა მოქმედსა ამათსა. ვიდრემდის 
დამდაბლდესცა კარვებთაგან იაკობისათა და 
შემწირველთაგან მსხუერპლსა უფლისა, ყოვლისა 
მპყრობელისა, 13 და ამათ, რომელნი მძულდეს, ჰყოფდით. 
დაჰფარეთ ცრემლითა მსხუერპლისსაცავი ჩემი და ტირილითა 
და სულთქმითა შრომათაგან, რამეთუ ღირს არს მიხედვა 
მსხუერპლისა მიმართ ანუ მიღებად მისათუალველი ჭყელთაგან 
თქუენთა. 14 და სთქუ: რაითა უფლისათვს გელმა შორის შენსა 
და შორის ცოლისა სიჭაბუკისა შენისაისა, რაით დაუტევე და 
ესე ზიარი შენი და ცოლი აღთქმისა შენისაი? 12 და არა სხუამან 
ქმნა და ქუემინაღებ სულისა მისისა? და სთქუთ რასა სხუასა, 
გარნა თესლსა ეძიებს უფალი. და დაიცევით სულთა შორის 
თქუენთა და ცოლსა სიჭაბუკისა შენისასა ნუ დაუტევებ, 19 
არამედ უკუეთუ მომძულებელი განავლენ, - იტყვს უფალი, 
ღმერთი ისრაცლისაი, - და დაფაროს უთნოობაი 
გულისზრახვათა შენთა ზედა, - იტყვს უფალი, ყოვლისა 
მპყრობელი, - და დაიცევით სულისა შორის თქუენისა და 
არდატევებულ იქმნეთ 17 განმაძვნებელნი უფლისანი, 
სიტყუათა მიერ თქუენთა და სთქუთ: რასათვს განვაძვნეთ? 
თქუმასა შორის თქუენსა: ყოველი მოქმედი ბოროტთაი კეთილ 
წინაშე უფლისა და მათ შორის სათნო იყო მან, და სადა არს 
ღმერთი სიმართლისაი? 


თავი 3 


1 აჰა, გამოვავლინო ანგელოზი ჩემი და მოიხილოს გზაი 
პირისა ჩემისაი. და მეყსა შინა მოვიდეს ტაძრად თვსსა უფალი, 
რომელსა თქუენ ეძიებთ და ანგელოზი აღთქმისაი, რომელი 
თქუენ გნებავსყე. აჰა, მოვალს, - იტყვს უფალი, ყოვლისა 
მპყრობელი, ? და ვინ დაითმინოს დღე შემოსლვისა მისისა, 
ანუ ვინ დაუდგეს გამოცხადებასა შორის მისსა? მით, რამეთუ 
შემოვიდეს იგი, ვითარცა ცეცხლი სადნობელისაი და ვითარცა 
მდელოი მრცხელთაი7ი? 3 და დაჯდეს დნობად და განწმედად 
ვითარცა ოქროსა და ვეცხლსა და გამოწმიდნეს ძენი ლევისნი 
და შთაასხნეს იგინი ვითარცა ოქროი და ვითარცა ვეცხლი და 
ყვნენ უფლისა შემწირველ მსხვერპლსა სიმართლისა მიერ. 4 
და სთნდეს უფალსა მსხუერპლი იუდაისი და იერუსალცმისაი, 
ვითარცა დღენი საუკუნოისანი და ვითარცა წელიწადნი 
წინაპარნი. ? და მოვიყუანნე თქუენდამი მსჯავრისა მიერ და 
ვიყო მე მოწამე მსწრაფლ მწამლველთა ზედა, და მემრუშეთა 
ზედა, წამლვათა ზედა, და მრუშებათა ზედა, და მფუცავთა ზედა 
სახელისა ჩემისათა, ცრუსა ზედა, და დამაკლებელთა ზედა 
სასყიდელსა მოსასყიდლისასა, და მძლავრთა ზედა 
ქურივთასა, და დამქენჯიელთა ობოლთასა და განმდრეკელთა 
მსჯავრსა მწირისასა, და არმოშიშთა ჩემთა, - იტყვს უფალი, 
ყოვლისა მპყრობელი, 5 მით, რამეთუ მე ვარ უფალი ღმერთი 
თქუენი, და არა ვიცვალები, და თქუენ ძენი იაკობისნი. 7 არ 
განეყენებით ცოდვათაგან მამათა თქუენთაისა, მისდრიკენით 
საშჯულონი ჩემნი და არ დაიმარხენით. მოიქეცით ჩემდა და 
მოვიქცე თქუენდა, - იტყვს უფალი, ყოვლისა მპყრობელი და 
სთქუთ: რაითა მოვიქცეთ? 8 უკეთუ ეცრუოს კაცი ღმერთსა? 
მით, რამეთუ თქუენ მეცრუენით მე, და სთქუთ: რაითა გეცრუეთ 
შენ? რამეთუ ათეულის ზედანი და დასაბამნი თქუენ თანა 
არიან. ? და უგულებელსმყოფელნი უგულებელს-ჰყოფთ თქუენ 
და თქუენ ჰმწიხნელობთ ჩემდამო. 190 წელწადი დასრულდა და 
შეიხუენით ყოველნი ნაყოთნი საუნჯეთა მიმართ, და არს 


ნატაცები სახლთა შინა თქუენთა. მოიქეცით უკუე ამისგან, - 
იტყვს უფალი, ყოვლისა მპყრობელი, უკუეთუ არა განგიხუნე 
თქუენ საქანელნი ცისანი მოგფინო თქუენ კურთხევაი ჩემი, 
ვიდრე კმაი ყოფამდე? 11 და დაგაწესნე თქუენ ჭამად მიმართ 
და არა განგიხრწნა თქუენ ნაყოფი ქუეყანისაი და არა 
მოუძლურდეს ვენაკი თქუენი, ანუ ველსა შორის, - იტყვს 
უფალი, ყოვლისა მპყრობელი. 12 და გნატრიდენ თქუენ 
ყოველნი წარმართნი მით, რამეთუ იყვნეთ თქუენ ქუეყანა0 
ნებებითი, - იტყვს უფალი, ყოვლისა მპყრობელი, 13 და სთქუთ: 
რაი ძვრვსიტყუეთ ძვნად შენდა, - იტყვს უფალი, 14 სთქუთ: რაი 
ამაო არს მმონებელი ღმრთისაი და რაი უმეტესი, რამეთუ 
დავიცვენით დასაცველნი მისნი და რამეთუ ვიდოდეთ მრწემნი 
წინაშე პირსა უფლისასა, ყოვლისა მპყრობელისასა. 12 და აწ 
ჩუენ ვჰნატრით უცხოთა. და აღეშენებიან მოქმედნი 
უსჯულოთანი და წინა აღუდგეს ღმერთსა და ცხონდეს. 195 ამათ 
ძვრ-სიტყვდეს მიშიშნი უფლისანი თითოეული მოყძუსისა 
მიმართ თვსსა. და მიიხილა უფალმან და შეისმინა. და დაწერა 
წიგნი მოსაყსენებელისაი წინაშე მისსა, მოშიშთა უფლისაითა 
და მკრძალავთა სახელისა მისისათა. 17 და იყვნენ ჩემდა, - 
იტყვს უფალი, ყოვლისა მპყრობელი, - დღედ მიმართ, 
რომელსა ყოფილ იყოს მოურნედ და უყუაოდეს მას 
ვითარსახედ უყუავინ კაცი ძესა თვსსა მსახურეულად მისსა. 18 
და მოიქეცით და იხილეთ საშუალ მართლისა და საშუალ 
უსჯულოისა, და საშუალ მსახურისა ღმრთისაისა და 
არმსახურისა. 

თავი მეოთხე 


თავი 4 


1 მით, რამეთუ, აჰა, დღე მოვალს უფლისაი შემწუელი ვითარცა 
თორნე და აღაგზნნეს იგინი და იყვნენ ყოველნი სხუა 
ნათესავნი და ყოველნი მოქმედნი უსჯულოთანი ლელწამი, და 
აღანთნეს იგინი მომავალმან დღემან, - იტყვს უფალი, 
ყოვლისა მპყრობელი, - და არა დაშთეს მათი ძირი, არცა 
რტოი. 2 და აღმოგიბრწყინდეს თქუენ მოშიშთა სახელისა 
ჩემისათა მზე სიმართლისა და კურნებაი შორის ფრთეთა 
მისთა. და გამოხვდეთ და სტულობდეთ და ჰკრთებოდით, 
ვითარცა ზუარაკნი ყსნილნი საკრველთაგან. 3 და 
დასთრგუნვიდეთ უსჯულოთა და იყვნენ ნაცარ ქუეშე ფერყთა 
თქუენთა დღესა შინა, რომელსა მე ვჰყოფ, - იტყვს უფალი, 
ყოვლისა მპყრობელი. “ მოივსენეთ შჯული მოსესი, მონისა 
ჩემისაი, ვითარ-იგი ვამცენ მას ქორებს შინა ყოვლისა მიმართ 
ისრაცლისა ბრძანებანი და სამართალნი. ? და, აჰა, მე 
მოგივლენ თქუენ ილიას თეზბიტელსა პირველ მოსლვისა 
დღისა უფლისაისა დიდსა და განჩინებულსა, 95 რომელმან 
კუალად მოაგოს გული მამისა ძისა მიმართ და გული კაცისა 
მოყუსისა მისისა მიმართ. ნუ მოსრულმან მოვსპო ქუეყანა მყის. 


მათეს 


თავი 1 


1 წიგნი შობისა იესუ ქრისტესი, ძისა დავითისი, ძისა 
აბრაჰამისი. 2 აბრაჰამ შვა ისაკ; ისაკ შვა იაკობ; იაკობ შვა 
იუდა და ძმანი მისნი; 3 ხოლო იუდა შვა ფარეზ და ზარა 
თამარისგან; და ფარეზ შვა ესრომ; ესრომ შვა არამ; “ არამ შვა 
ამინადაბ; ამინადაბ შვა ნაასონ; ნაასონ შვა სალმონ; 2 
სალმონ შვა ბოოს რექაბისგან; ბოოს შვა იობედ რუთისგან; 
იობედ შვა იესე; 9 იესე შვა დავით მეფე; დავით მეფემან შვა 
სოლომონ ურიაის ცოლისაგან; 7 სოლომონ შვა რობოამ; 
რობოამ შვა აბია; აბია შვა ასა; 8 ასა შვა იოსაფატ; იოსაფატ 
შვა იორამ; იორამ შვა ოზია; ოზია შვა იოათამ; 9? იოათამ შვა 
აქაზ; აქაზ შვა ეზეკია; 19 ეზეკია შვა მანასე; მანასე შვა ამონ; 
ამონ შვა იოსია; 11 იოსია შვა იექონია და ძმანი მისნი 
ტყუეობასა მას ბაბილოვნელთასა. 12 შემდგომად ტყუეობისა 
მის ბაბილოვნისა იექონია შვა სალათიელ; სალათიელ შვა 
ზორობაბელ; ზორობაბელ შვა აბიუდ; 13 აბიუდ შვა ელიაკიმ; 
ელიაკიმ შვა აზორ; 14 აზორ შვა სადუკ; სადუკ შვა აქიმ; აქიმ 
შვა ელიუდ; 12 ელიუდ შვა ელეაზარ; ელეაზარ შვა მატთან; 
მატთან შვა იაკობ; 15 იაკობ შვა იოსებ, ქმარი მარიამისი, 
რომლისაგან იშვა იესუ, რომელსა ჰრქვან ქრისტე. 17 ყოველი 
ნათესავი აბრაჰამისითგან ვიდრე დავითისამდე ნათესავი 
ათოთხმეტ; და დავითისითგან ვიდრე ტყუენვადმდე 
ბაბილოვნისა ნათესავი ათოთხმეტ; და ტყუენვითგან 
ბაბილოვნისაით ვიდრე ქრისტესამდე ნათესავი ათოთხმეტ. 18 
ხოლო იესუ ქრისტეს შობაი ესრეთ იყო, რამეთუ: თხოვილ იყო 
დედაი მისი მარიამ იოსებისა და ვიდრე შერთვადმდე მათა 
იპოვა იგი მიდგომილ სულისაგან წმიდისა. 19? ხოლო იოსებ, 
ქმარი ამისი, მართალი იყო და არა უნდა განმხილებაი მისი, 


იზრახა ფარულად განტევებაი მისი. 29 და ვითარ იგი ამას 
განიზრახვიდა ოდენ, აჰა ანგელოზი უფლისაი ჩუენებით 
გამოუჩნდა მას და ჰრქუა: იოსებ, ძეო დავითისო, ნუ გეშინინ 
მიყვანებად მარიამისა, ცოლისა შენისა, რამეთუ რომელი-იგი 
მისგან იშვეს, სულისაგან წმიდისა არს. 21 შვეს ძე, და უწოდიან 
სახელი მისი იესუ, რამეთუ მან იყსნეს ერი თვსი ცოდვათა 
მათთაგან. 22 ესე ყოველი იქმნა, რაითა აღესრულოს სიტყუაი 
იგი უფლისაი პირითა წინაისწარმეტყუელისაითა თქუმული: 23 
აჰა ქალწული მიუდგეს და შვეს ძე, და უწოდიან სახელი მისი 
ემმანუელ, რომელ არს თარგმანებით: ჩუენ თანა ღმერთი. 24 
განიღვძა იოსებ ძილისა მისგან და ყო ეგრე, ვითარცა უბრძანა 
მას ანგელოზმან უფლისამან, და წარიყვანა ცოლი თვსი. 22 და 
არა იცოდა იგი, ვიდრემდე შვა ძე იგი მისი პირმშოი და უწოდა 
სახელი მისი იესუ. 


თავი 2 


1 ხოლო იესუის შობასა ბეთლემს ჰურიასტანისასა, დღეთა 
ჰეროდე მეფისათა, აჰა მოგუნი აღმოსავალით მოვიდეს 
იერუსალცმდ და იტყოდეს: ? სადა არს, რომელი-იგი იშვა 
მეუფე ჰურიათაი? რამეთუ ვიხილეთ ვარსკულავი მისი 
აღმოსავალით და მოვედით თაყუანის-ცემად მისა. 3 ვითარცა 
ესმა ესე ჰეროდეს მეფესა, შეძრწუნდა, და ყოველი 
იერუსალსმი მის თანა. 4 და შეკრიბნა ყოველნი 
მღდელთმოძღუარნი და მწიგნობარნი ერისანი და იკითხვიდა 
მათგან: სადა უკუე შობად არს ქრისტე? ? ხოლო მათ ჰრქუეს 
მას: ბეთლემს ჰურიასტანისასა, რამეთუ ესრეთ წერილ არს 
წინაისწარმეტყუელისა მიერ: 5 და შენ, ბეთლემ, ქუეყანაი ეგე 
იუდაისი, არასადა უმრწემეს ხარ მთავართა შორის იუდაისთა, 
რამეთუ შენგან გამოვიდეს წინამძღუარი, რომელმან დამწყსოს 
ერი ჩემი ისრაცლი. 7 მაშინ ჰეროდე იდუმალ მოუწოდა მოგუთა 
მათ და გამოიკითხა მათგან ჟამი იგი გამოჩინებულისა მის 
ვარსკულავისაი. 838 და წარავლინნა იგინი ბეთლემდ და პრქუა: 
მივედით და გამოიკითხეთ ჭეშმარიტად ყრმისა მისთვს და 
რაჟამს ჰპოოთ იგი, მითხართ მე, რაითა მეცა მივიდე და 
თაყუანის-ვსცე მას. “7 ხოლო მათ ვითარცა ესმა ესე მეფისა 
მისგან, წარვიდეს. და აჰა ვარსკულავი იგი, რომელი იხილეს 
აღმოსავალით, წინა-უძღოდა მათ, ვიდრემდე მოვიდა და 
დაადგრა ადგილსა მას, რომელსა იყო ყრმაი იგი. 1მ ხოლო 
მათ ვითარცა იხილეს ვარსკულავი იგი, განიხარეს 
სიხარულითა დიდითა ფრიად. 11 და ვითარცა შევიდეს სახლსა 
მას, იხილეს ყრმაი იგი მარიამის თანა, დედისა თვსისა, და 
დავარდეს და თაყუანის-სცეს მას; და აღაღეს საუნჯეთა მათთა 
და შეწირეს მისა ძღუენი: ოქროი, გუნდრუკი და მური. 12 და 
მოიღეს ბრძანებაი ჩუენებით, რაითა არა მიაქციონ ჰეროდესა, 
არამედ სხვთ გზით წარვიდენ სოფლად თვსა. 13 და ვითარცა 
განეშორნეს იგინი, აჰა ანგელოზი უფლისაი გამოუჩნდა 
ჩუენებით იოსებს და ჰრქუა: აღდეგ და წარიყვანე ყრმაი ეგე და 


დედაი მაგისი და ივლტოდე ეგვპტედ და იყავ მუნ, ვიდრემდე 
გრქუა შენ, რამეთუ ეგულების ჰეროდეს მოძიებად ყრმისა 
მაგის და წარწყმედად ეგე. 14 ხოლო იგი აღდგა და წარიყვანა 
ყრმაი იგი და დედაი მისი ღამე და წარვიდა ეგვპტედ და იყო 
მუნ, ვიდრე აღსრულებადმდე ჰეროდესა. 12 რაითა 
აღესრულოს სიტყუაი იგი უფლისაი, თქუმული 
წინაისწარმეტყუელისა მიერ: ეგვიპტით უწოდე ძესა ჩემსა. 19 
მაშინ ვითარცა იხილა ჰეროდე, რამეთუ მოიკიცხა მოგუთა 
მათგან, განრისხნა ფრიად, წარავლინნა და მოსწყვდა ყოველი 
ყრმები, რომელნი იყვნეს ბეთლემს და ყოველთა საზღვართა 
მისთა ორით წლითგანი და უდარესი, მსგავსად მის ჟამისა, 
ვითარცა გამოიკითხა მოგუთა მათგან. 17 მაშინ აღესრულა 
თქუმული იგი იერემია წინაისწარმეტყუელისაი, რომელსა 
იტყვს: 18 ყმაი ჰრამაით ისმა გოდებისა და ტირილისა და 
ტყებისაი მრავალი; რაქელ სტიროდა შვილთა თვსთა და არა 
უნდა ნუგეშინის-ცემის, რამეთუ არა არიან. 1? ხოლო რაჟამს 
აღესრულა ჰეროდე, აჰა ანგელოზი უფლისაი გამოეცხადა 
ჩუენებით იოსებს ეგვპტეს 29 და ჰრქუა: აღდეგ და წარიყვანე 
ყრმაი ეგე და დედაი მაგისი და წარვედ ქუეყანად ისრაცლისა, 
რამეთუ მოსწყდეს, რომელნი ეძიებდეს სულსა მაგის ყრმისასა. 
21 ხოლო იგი აღდგა და წარმოიყვანა ყრმაი იგი და დედაი 
მისი და მოვიდა ქუეყანად ისრაცლისა. 2? და ვითარცა ესმა, 
რამეთუ არქელაოს მეფობს ჰურიასტანს ჰეროდეს წილ, მამისა 
თვსისა, შეეშინა მისლვად მუნ და ბრძანებაი მოიღო ჩუენებით 
და წარვიდა კერძოთა გალილეაისათა. 23 და მივიდა და 
დაეშენა ქალაქსა შინა, რომელსა ჰრქვან ნაზარეთ, რაითა 
აღესრულოს თქუმული წინაისწარმეტყუელისა მიერ, ვითარმედ: 
ნაზარეველ ეწოდოს. 


თავი 3 


1 მათ დღეთა შინა მოვიდა იოვანე ნათლის-მცემელი 
ქადაგებად უდაბნოსა მას ჰურიასტანისასა 2 და იტყოდა: 
შეინანეთ, რამეთუ მოახლებულ არს სასუფეველი ცათაი. 3 
რამეთუ ესე არს, რომელ-იგი თქუმულ არს ესაია 
წინაისწარმეტყუელისა მიერ და იტყვს: ჟმალ ღაღადებისაი0ი 
უდაბნოსა ზედა: განჰმზადენით გზანი უფლისანი და წრფელ 
ყვენით ალაგნი მისნი. 4 ხოლო თავადსა იოვანეს ემოსა 
სამოსლად მისა თმისაგან აქლემისა და სარტყელი ტყავისაი 
წელთა მისთა; ხოლო საზრდელად მისა იყო მკალი და თაფლი 
ველური. ? მაშინ განვიდოდა მისა იერუსალცსმი და ყოველი 
ჰურიასტანი და გარემო სოფლები იორდანისაი. 9 და ნათელს- 
იღებდეს იორდანესა შინა მისგან და აღუვარებდეს ცოდვათა 
მათთა. 7 და ვითარცა იხილნა მრავალნი ფარისეველნი და 
სადუკეველნი, მომავალნი ნათლის-ღებად მისგან, ჰრქუა მათ: 
ნაშობნო იქედნეთანო: ვინ გიჩუენა თქუენ სივლტოლაი 
მერმისა მისგან რისხვისა? 8 ყავთ უკუე ნაყოფი, ღირსი 
სინანულისაი, 3? და ნუ ჰგონებთ და იტყვთ თავით თვსით: მამა0 
გვვის ჩუენ აბრაჰამი. რამეთუ გეტყვ თქუენ, ვითარმედ: 
შემძლებელ არს ღმერთი აღდგინებად ქვათა ამათგან შვილად 
აბრაჰამისა. 1? რამეთუ აწვე ესერა ცული ძირთა თანა ხეთასა 
ძეს. ყოველმან ხემან რომელმან არა გამოიღოს ნაყოფი 
კეთილი, მოეკუეთოს და ცეცხლსა დაედვას. 11 მე უკუე ნათელ- 
გცემ თქუენ წყლითა სინანულად. ხოლო რომელი შემდგომად 
ჩემსა მოვალს, უძლიერეს ჩემსა არს, რომლისა ვერ 
შემძლებელ ვარ ყამლთა მისთა ტვრთვად. მან ნათელ-გცეს 
თქუენ სულითა წმიდითა და ცეცხლითა. 12 რომლისა ნიჩაბი 
ჭელთა მისთა, განწმიდოს კალოი თვსი და შეკრიბოს იფქლი 
საუნჯესა, ხოლო ბზე დაწუას ცეცხლითა მით უშრეტითა. 13 
მაშინ მოვიდა იესუ გალილეაით იორდანედ იოვანესა ნათლის- 
ღებად მისგან. 14 ხოლო იოვანე აყენებდა მას და ეტყოდა: მე 
მიყმს შენ მიერ ნათლისღებაი, და შენ ჩემდა მოხუალა? 12 


მიუგო იესუ და ჰრქუა მას: აცადე აწ, რამეთუ ესრეთ შუენის 
ჩუენდა აღსრულებად ყოველი სიმართლე. მაშინ მიუშუა მას. 19 
და ნათელ-იღო იესუ. და მეყსეულად აღმოვიდა რაი წყლისა 
მისგან, და აჰა განეხუნეს მას ცანი, და იხილა სული ღმრთისაი, 
გარდამომავალი, ვითარცა ტრედი, მოვიდა და დაადგრა მას 
ზედა. 17 და ყმაილ იყო ზეცით და თქუა: ესე არს ძე ჩემი 
საყუარელი, რომელი მე სათნო-ვიყავ. 


თავი 4 


1 მაშინ იესუ აღმოიყვანა უდაბნოდ სულისაგან გამოცდად 
ეშმაკისაგან. 2 და იმარხა ორმეოცი დღე და ორმეოცი ღამე და 
მერმე შეემშია. 32 მოუყდა მას გამომცდელი იგი და პრქუა: 
უკუეთუ შენ ხარ ძე ღმრთისაი, თქუ, რაითა ქვანი ესე პურ 
იქმნენ. ხოლო იესუ მიუგო და ჰრქუა: წერილ არს, რამეთუ: 
არა პურითა ხოლო ცხოვნდების კაცი, არამედ ყოვლითა 
სიტყვთა, რომელი გამოვალს პირისაგან ღმრთისა. ? მაშინ 
წარიყვანა იგი ეშმაკმან მან წმიდასა ქალაქსა და დაადგინა იგი 
სართულსა მას ზედა ტაძრისასა 59 და ჰრქუა მას: უკუეთუ ძე ხარ 
ღმრთისაი, გარდაიგდე თავი შენი ამიერ ქუეყანად, რამეთუ 
წერილ არს, ვითარმედ: ანგელოზთა მისთადა უბრძანებიეს 
შენთვს, და ყელთა მათთა ზედა აღგიპყრან შენ, ნუსადა წარსცე 
ქვასა ფერჭი შენი. 7 ჰრქუა მას იესუ: კუალად წერილ არს: არა 
განსცადო უფალი ღმერთი შენი. 8 კუალად წარიყვანა იგი 
ეშმაკმან მთასა ფრიად მაღალსა და უჩუენნა მას ყოველნი 
სუფევანი სოფლისანი და დიდებაი მათი 3? და ჰრქუა მას: ესე 
ყოველი მიგცე შენ, უკუეთუ დაჰვარდე და თაყუანის-მცე მე. 1" 
მაშინ ჰრქუა მას იესუ: წარვედ ჩემგან მართლუკუნ, სატანა, 
რამეთუ წერილ არს: უფალსა ღმერთსა შენსა თაყუანის-სცე და 
მას მხოლოსა ჰმსახურებდე. 11 მაშინ დაუტევა იგი ეშმაკმან 
მან, და ანგელოზნი მოვიდეს და ჰმსახურებდეს მას. 12 ხოლო 
ესმა რაი იესუს, ვითარმედ იოვანე მიეცა, განეშორა და 
წარვიდა გალილეად. 13 და დაუტევა ნაზარეთი და მოვიდა და 
დაემკვდრა კაპერნაუმს, საზღვართა ზაბულონისთა და 
ნეფთალემისთა, 14 რაითა აღესრულოს თქუმული იგი ესაია 
წინაისწარმეტყუელისაი, რომელსა იტყვს: 15 ქუეყანა0 
ზაბულონისი და ქუეყანაი ნეფთალემისი, გზაი ზღვსაი წიაღ- 
იორდანესა, გალილეაი წარმართთანი. 19 ერი რომელი სხდა 
ბნელსა, იხილა ნათელი დიდი, და რომელნი სხდეს სოფელსა 
და აჩრდილთა სიკუდილისათა, ნათელი აღმოუბრწყინდა მათ. 
17 მიერითგან იწყო იესუ ქადაგებად და სიტყუად: შეინანეთ, 


რამეთუ მოახლებულ არს სასუფეველი ცათაი. 18 და იქცეოდა 
რაი იესუ ზღვსკიდესა მას გალილეაისასა, იხილნა ორნი ძმანი: 
სიმონ, რომელსა ეწოდა პეტრე, და ანდრეა, ძმაი მისი, 
ითხევლიდეს რაი სათხევლითა ზღუასა მას, რამეთუ იყვნეს 
მესათხევლე. 1? და ჰრქუა მათ: მოვედით და შემომიდეგით მე, 
და გყვნე თქუენ მესათხევლე კაცთა. 2? ხოლო მათ მეყსეულად 
დაუტევეს ბადე მათი და შეუდგეს მას. 21 და წარმოვიდა მიერ 
და იხილნა სხუანი ორნი ძმანი: იაკობ ზებედესი და იოვანე, 
ძმაი მისი, ნავსა შინა ზებედეს თანა, მამისა მათისა, გან-რაი- 
აგდებდეს ბადეთა მათთა, და უწოდა მათ. 22 ხოლო მათ 
მეყსეულად დაუტევეს ნავი იგი და მამაი მათი და მისდევდეს 
მას, 22 და მოჰვლიდა იესუ ყოველსა გალილეასა და ასწავებდა 
შესაკრებელთა შორის მათთა და ქადაგებდა სახარებასა 
სასუფეველისასა და განჰკურნებდა ყოველსა სენსა და 
ყოველსა უძლურებასა ერსა შორის. 24 და განითქუა ჰამბავი 
მისი ყოველსა ქუეყანასა ასურასტანისასა. და მოჰგურიდეს მას 
ყოველთა ბოროტად სნეულთა თითო-სახეთაგან სენთა და 
გუემითა შეპყრობილთა და ეშმაკეულთა და ცისად-ცისად 
გუემულთა და განრღუეულთა, და განკურნა იგინი. 25 და 
მისდევდა მას ერი მრავალი გალილეაით და ათქალაქით და 
იერუსალყმით და ჰურიასტანით და წიაღ-იორდანით. 


თავი 5 


1 და ვითარცა იხილა იესუ ერი იგი, აღვიდა მთასა და დაჯდა 
იგი მუნ. და მოუჭყდეს მას მოწაფენი მისნი. 2 და აღაღო პირი 
თვსი, ასწავებდა მათ და ეტყოდა: 3 ნეტარ იყვნენ გლახაკნი 
სულითა, რამეთუ მათი არს სასუფეველი ცათაი. “ ნეტარ იყვნენ 
მგლოვარენი გულითა, რამეთუ იგინი ნუგეშინის-ცემულ 
იქმნნენ. 2 ნეტარ იყვნენ მშვდნი, რამეთუ მათ დაიმკვდრონ 
ქუეყანაი, 9 ნეტარ იყვნენ, რომელთა ჰშიოდის და სწყუროდის 
სიმართლისათვს, რამეთუ იგინი განძღენ. ” ნეტარ იყვნენ 
მოწყალენი, რამეთუ იგინი შეიწყალნენ. 8 ნეტარ იყვნენ 
წმიდანი გულითა, რამეთუ მათ ღმერთი იხილონ. 3? ნეტარ 
იყვნენ მშვდობის-მყოფელნი, რამეთუ იგინი ძედ ღმრთისად 
იწოდნენ. 19 ნეტარ იყვნენ დევნულნი სიმართლისათვს, რამეთუ 
მათი არს სასუფეველი ცათაი. 11 ნეტარ იყვნეთ თქუენ, რაჟამს 
გყუედრიდენ და გდევნიდენ და თქუან ყოველი სიტყვაი 
ბოროტი თქუენდა მომართ სიცრუვით ჩემთვს. 12 გიხაროდენ 
და მხიარულ იყვენით, რამეთუ სასყიდელი თქუენი ფრიად არს 
ცათა შინა, რამეთუ ეგრეთვე დევნნეს წინაისწარმეტყუელნი 
უწინარეს თქუენსა. 13 თქუენ ხართ მარილნი ქუეყანისანი. 
უკუეთუ მარილი იგი განქარდეს, რაითა-მე დაიმარილოს? 
არღარა შემძლებელ არნ მერმე, არამედ განგდებად გარე და 
დათრგუნვად კაცთა მიერ. 14 თქუენ ხართ ნათელნი 
სოფლისანი. ვერ ჭყელ-ეწიფების ქალაქსა დაფარვად, მთასა 
ზედა დაშენებულსა. 12 არცა აღანთიან სანთელი და დადგიან 
ქუეშე ჟვმირსა, არამედ სასანთლესა ზედა, და ჰნათობნ იგი 
ყოველთა, რომელნი იყვნიან სახლსა შინა. 19 ეგრეთ 
ბრწყინევდინ ნათელი თქუენი წინაშე კაცთა, რაითა იხილონ 
საქმენი თქუენნი კეთილნი და ადიდებდენ მამასა თქუენსა 
ზეცათასა. 17 ნუ ჰგონებთ, ვითარმედ მოვედ დავსნად სჯულისა 
გინა წინასწარმეტყველთა; არა მოვედ დავსნად, არამედ 
აღსრულებად. 19 ამენ გეტყვ თქუენ: ვიდრემდე წარვდეს ცაი და 
ქუეყანაი, იოტაი ერთი გინა რქაი ერთი არა წარყდეს 


სჯულისაგან და წინაისწარმეტყუელთა, ვიდრემდის ყოველივე 
იქმნეს. 1? უკუეთუ ვინმე დაჰყსნეს ერთი მცნებათა ამათგანი 
უმცირესთაი და ასწავოს ესრეთ კაცთა, უმცირეს ეწოდოს მას 
სასუფეველსა ცათასა; ხოლო რომელმან ყოს და ასწავოს, ამას 
დიდ ერქუას სასუფეველსა ცათასა. 2?” ხოლო გეტყვ თქუენ: 
უკუეთუ არა აღემატოს სიმართლე თქუენი უფროის 
მწიგნობართა და ფარისეველთა, ვერ შეხვდეთ სასუფეველსა 
ცათასა. 21 გესმა, რამეთუ ითქუა პირველთა მათ მიმართ: არა 
კაც-ჰკლა; ხოლო რომელმან მოკლას, თანა-მდებ არს 
სასჯელისა. 22 ხოლო მე გეტყვ თქუენ, რამეთუ რომელი 
განურისხნეს ძმასა თვსსა ცუდად, თანა-მდებ არს სასჯელისა; 
და რომელმან ჰრქუას ძმასა თვსსა რაკა, თანა-მდებ არს იგი 
კრებულისაგან განსლვად; და რომელმან ჰრქუას ძმასა თვსსა 
ცოფ, თანა-მდებ არს იგი გეჰენიასა მას ცეცხლისასა. 23 უკუეთუ 
შესწირვიდე შესაწირავსა საკურთხეველსა ზედა და მუნ 
მოგეჭსენოს შენ, ვითარმედ ძმაი შენი გულ-ძვრ რაიმე არს 
შენთვს, 24 დაუტევე შესაწირავი იგი წინაშე საკურთხეველსა მას 
და მივედ და დაეგე პირველად ძმასა შენსა და მაშინ მოვედ და 
შეწირე შესაწირავი შენი. 2? იყავ კეთილად მცნობელ 
წინამოსაჯულისა მის შენისა ადრე, ვიდრემდე ხარ მის თანა 
გზასა ზედა, ნუუკუე მიგცეს შენ წინამოსაჯულმან მან შენმან 
მსაჯულსა და მსაჯულმან – მსახურსა, და საპყრობილედ 
შეჰვარდე. 25 ამენ გეტყვ შენ: ვერ გამოხვდე მიერ, ვიდრე არა 
მისცე უკუანაისკნელი კოდრატი. 27 გესმა, რამეთუ ითქუა: არა 
იმრუშო. 28 ხოლო მე გეტყვ თქუენ, რამეთუ ყოველი რომელი 
ხედვიდეს დედაკაცსა გულის-თქუმად მას, მუნვე იმრუშა მის 
თანა გულსა შინა თვსსა. 2? უკუეთუ თუალი შენი მარჯუენე 
გაცთუნებდეს შენ, აღმოიღე იგი და განაგდე შენგან, რამეთუ 
უმჯობეს არს შენდა, რაითა წარწყმდეს ერთი ასოთა შენთაგანი, 
ვიდრე არა ყოველი გუამი შენი შთავრდომად გეჰენიასა. 39 და 
უკუეთუ მარჯუენე კელი შენი გაცთუნებდეს შენ, მოიკუეთე იგი 
და განაგდე შენგან, რამეთუ უმჯობეს არს შენდა, რაითა 
წარწყმდეს ერთი ასოთა შენთაგანი, და არა ყოველი გუამი 
შენი შთავარდეს გეჰენიასა. 31 თქუმულ არს, რამეთუ 


რომელმან განუტეოს ცოლი თვსი, მიეცინ მას განსატევებელი. 
32 ხოლო მე გეტყვ თქუენ, რამეთუ ყოველმან რომელმან 
განუტეოს ცოლი თვსი თვნიერ სიტყვსა სიძვისა, მან ამრუშა 
იგი; და რომელმან განტევებული შეირთოს, მანცა იმრუშა. 33 
კუალად გესმა, რამეთუ ითქუა პირველთა მათ მიმართ: არა 
ცილი ჰფუცო, არამედ მისცე უფალსა ფიცი შენი. 34 ხოლო მე 
გეტყვ თქუენ არა ფუცად ყოვლადვე ნუცა ცასა, რამეთუ 
საყდარი არს ღმრთისაი; 32 ნუცა ქუეყანასა, რამეთუ 
კუარცხლბეკი არს ფერკვთა მისთაი; ნუცა იერუსალცმსა, 
რამეთუ ქალაქი არს მეუფისა დიდისაი. 35 ნუცა თავსა შენსა 
ჰფუცავ, რამეთუ ვერ ძალ-გიც ერთისაცა თმისა განსპეტაკებად 
გინა დაშავებად. 37 არამედ იყავნ სიტყუაი თქუენი ჰც ჰე და 
არაი არა. ხოლო უმეტესი ამათსა უკეთურისაგან არს. 38 გესმა, 
რამეთუ თქუმულ არს: თუალი თუალისა წილ და კბილი 
კბილისა წილ. 39? ხოლო მე გეტყვ თქუენ: არა წინა-აღდგომად 
ბოროტისა, არამედ რომელმან გცეს შენ ყურიმალსა შენსა 
მარჯუენესა, მიუპყარ მას ერთკერძოიცა. 490 და რომელსა უნდეს 
სასჯელად და მიღებად კუართი შენი, მიუტევე მას სამოსელიცა 
შენი. 41 და რომელი წარგიქცევდეს შენ მილიონ ერთ, მივლე 
მის თანა ორიცა. 42 და რომელი გთხოვდეს შენ, მიეც; და 
რომელსა უნდეს სესხებად შენგან, ნუ გარე-მიიქცევი. 43 გესმა, 
რამეთუ თქუმულ არს: შეიყუარო მოყუასი შენი და მოიძულო 
მტერი შენი. “4 ხოლო მე გეტყვ თქუენ: გიყუარდედ მტერნი 
თქუენნი და აკურთხევდით მწყევართა თქუენთა და კეთილსა 
უძოფდით მოძულეთა თქუენთა და ულოცევდით მათ, რომელნი 
გმძლავრობდენ თქუენ და გდევნიდენ თქუენ. “? რაითა იყვნეთ 
თქუენ შვილ მამისა თქუენისა ზეცათაისა, რამეთუ მზე მისი 
აღმოვალს ბოროტთა ზედა და კეთილთა, და წვმს მართალთა 
ზედა და ცრუთა. 46 უკუეთუ გიყუარდენ მოყუარენი ხოლო 
თქუენნი, რაი სასყიდელი გაქუს? რამეთუ მეზუერეთაცა 
ეგრეთვე ყვიან. 47 და უკუეთუ მოიკითხვიდეთ მეგობართა 
ხოლო თქუენთა, რასა უმეტეს იქმთ? ანუ არა მეზუერეთაცა 
ეგრეთვე ყვიანა? 45 იყვენით თქუენ სრულ, ვითარცა მამა0 
თქუენი ზეცათაი სრულ არს. 


თავი 6 


1 ეკრძალენით ქველის-საქმესა თქუენსა, რაითა არა ჰყოთ 
წინაშე კაცთა სახილველად მათა; უკუეთუ არა, სასყიდელი არა 
გაქუნდეს მამისა თქუენისაგან ზეცათაისა. 2 ხოლო რაჟამს 
იქმოდი ქველის-საქმესა, ნუ ჰქადაგებ წინაშე შენსა, ვითარცა- 
იგი ორგულთა ყვიან შესაკრებელთა მათთა და უბანთა ზედა, 
რაითა იდიდნენ კაცთაგან. ამენ გეტყვ თქუენ: მიუღებიეს 
სასყიდელი მათი. 3 ხოლო შენ რაჟამს ჰყოფდე ქველის- 
საქმესა, ნუ სცნობნ მარცხენაი შენი, რასა იქმოდის მარჯუენაი 
შენი. “ რაითა იყოს ქველის-საქმე შენი ფარულად; და მამამან 
შენმან, რომელი ჰხედავს დაფარულთა, მოგაგოს შენ ცხადად. 
2 და რაჟამს ილოცვიდე, არა იყო ეგრე, ვითარცა-იგი 
ორგულნი, რამეთუ უყუარნ შესაკრებელთა შორის და უბანთა 
ზედა დგომაი და ლოცვაი, რაითა უჩუენონ კაცთა. ამენ გეტყვ 
თქუენ: მიუღებიეს სასყიდელი მათი. 9 ხოლო შენ რაჟამს 
ილოცვიდე, შევედ საუნჯესა შენსა და დაჰჭქაშ კარი შენი და 
ილოცე მამისა შენისა მიმართ ფარულად; და მამაი შენი 
რომელი პხედავს დაფარულთა, მოგაგოს შენ ცხადად. 7 და 
რაჟამს ილოცვიდეთ, ნუ მრავალსა იტყვთ, ვითარცა-იგი 
წარმართთაგანი, რამეთუ ჰგონებედ, ვითარმედ მრავლის- 
მეტყუელებითა მათითა ისმინოს მათი. 8 ხოლო თქუენ ნუ 
ემსგავსებით მათ, რამეთუ იცის მამამან თქუენმან, რაი-იგი 
გიყმს თქუენ, ვიდრე თხოვადმდე თქუენდა მისგან. ? ხოლო 
თქუენ ესრეთ ილოცევდით: მამაო ჩუენო, რომელი ხარ ცათა 
შინა, წმიდა იყავნ სახელი შენი, 19 მოვედინ სუფევაი შენი, 
იყავნ ნებაი შენი, ვითარცა ცათა შინა, ეგრეცა ქუეყანასა ზედა. 
11 პური ჩუენი არსობისაი მომეც ჩუენ დღეს 12 და მომიტევენ 
ჩუენ თანა-ნადებნი ჩუენნი, ვითარცა ჩუენ მიუტევებთ 
თანამდებთა მათ ჩუენთა, 13 და ნუ შემიყვანებ ჩუენ 
განსაცდელსა, არამედ მივსნენ ჩუენ ბოროტისაგან, რამეთუ 
შენი არს სუფევაი და ძალი და დიდებაი საუკუნეთა მიმართ. 
ამენ. 14 რამეთუ უკუეთუ მიუტევნეთ თქუენ კაცთა შეცოდებანი 


მათნი, მოგიტევნეს თქუენცა მამამან თქუენმან ზეცათამან. 12 
ხოლო უკუეთუ არა მიუტევნეთ კაცთა შეცოდებანი მათნი, არცა 
მამამან თქუენმან მოგიტევნეს თქუენ შეცოდებანი თქუენნი. 19 
და რაჟამს იმარხვიდეთ, ნუ იყოფით, ვითარცა-იგი ორგულნი, 
მწუხარე, რამეთუ განირყუნნიან პირნი მათნი, რაითა ეჩუენნენ 
კაცთა მმარხველად. ამენ გეტყვ თქუენ: მიუღებიეს სასყიდელი 
მათი. 17 ხოლო შენ რაჟამს იმარხვიდე, იცხე თავი შენი და 
დაიბანე პირი შენი, 18 რაითა არა ეჩუენო კაცთა მმარხველად, 
არამედ მამასა შენსა დაფარულად; და მამამან შენმან, 
რომელი ხედავს დაფარულთა, მოგაგოს შენ. 19 ნუ იუნჯებთ 
თქუენ საუნჯეთა ქუეყანასა ზედა, სადა მღილმან და მჭამელმან 
განრყუნის, და სადა მპარავთა დათხარიან და განიპარიან. 29 
ხოლო თქუენ იუნჯებდით საუნჯეთა ცათა შინა, სადა არცა 
მღილმან, არცა მჭამელმან განრყუნის, და სადა არცა 
მპარავთა დათხარიან და განიპარიან. 21 რამეთუ სადაცა არნ 
საუნჯე თქუენი, მუნცა იყოს გული თქუენი. 22? სანთელი გუამისა0 
არს თუალი. უკუეთუ თუალი შენი განმარტებულ იყოს, ყოველი 
გუამი შენი ნათელ იყოს. 23 უკუეთუ თუალი შენი ბოროტ იყოს, 
ყოველი გუამი შენი ბნელ იყოს. უკუეთუ ნათელი იგი შენ შორის 
ბნელ არს, ბნელი იგი რაოდენ-მე? 24 ვერვის ყელ-ეწიფების 
ორთა უფალთა მონებად: ანუ ერთი იგი მოიძულოს და სხუაი 
იგი შეიყუაროს, ანუ ერთისაი მის თავს-იდვას და ერთი იგი 
შეურაცხ-ყოს. ვერ ყელ-ეწიფების ღმრთისა მონებად და 
მამონაისა. 22 ამისთვს გეტყვ თქუენ: ნუ ჰზრუნავთ სულისა 
თქუენისათვს, რაი სჭამოთ და რაი ჰსუათ; ნუცა ყორცთა 
თქუენთათვს, რაი შეიმოსოთ. ანუ არა სული უფროის არს 
საზრდელისა და გუამი – სამოსლისა? 25 მიჰხედენით 
მფრინველთა ცისათა, რამეთუ არა სთესვენ, არცა მკიან, არცა 
შეიკრებენ საუნჯეთა, და მამაი თქუენი ზეცათაი ზრდის მათ. 
არა-მე უფროის თქუენ უმჯობეს ხართა მფრინველთა? ?7 ანუ 
ვინ-მე თქუენგანი ზრუნვიდეს და შეუძლოს შეძინებად ჰასაკსა 
თვსსა წყრთა ერთ? 285 და სამოსლისათვს რაისა ჰზრუნავთ? 
განიცადენით შროშანნი ველისანი, ვითარ-იგი აღორძნდის! 
არა შურებინ, არცა სთავნ. 2? ხოლო გეტყვ თქუენ, რამეთუ 


არცაღა სოლომონ ყოველსა მას დიდებასა მისსა შეიმოსა, 
ვითარცა ერთი ამათგანი. 39 უკუეთუ თივაი იგი ველისაი, 
რომელი დღეს არს და ხვალე თორნესა შთაეგზნის, ღმერთმან 
ესრეთ შემოსის, არა-მე უფროის თქუენა, მცირედ-მორწმუნენო? 
31 ნუ ჰზრუნავთ და იტყვთ, რაი ვჭამოთ, ანუ რაი ვსუათ, ანუ რა0 
შევიმოსოთ? 32 რამეთუ ამას ყოველსა წარმართნი ეძიებენ, 
რამეთუ იცის მამამან თქუენმან, რაი გიყმს ამათ ყოველთაგანი. 
33 ხოლო თქუენ ეძიებდით პირველად სასუფეველსა 
ღმრთისასა და სიმართლესა მისსა, და ესე ყოველი შეგეძინოს 
თქუენ. 34 ნუ ჰზრუნავთ ხვალისათვს, რამეთუ ხვალემან 
იზრუნოს თავისა თვსისა. კმა არს დღისა მის სიბოროტე თვსი. 


თავი 7 


1 ნუ განიკითხავთ, რაითა არა განიკითხნეთ, ? რამეთუ 
რომლითა განკითხვითა განიკითხვიდეთ, განიკითხნეთ, და 
რომლითა საწყაულითა მიუწყოთ, მოგეწყოს თქუენ. 3 ანუ რაისა 
ხედავ წუელსა თუალსა შინა ძმისა შენისასა და დვრესა 
თუალსა შინა შენსა არა განიცდი? “ ანუ ვითარ ჰრქუა ძმასა 
შენსა: მაცადე, და აღმოგიღო წუელი თუალისაგან შენისა, და 
აჰა ეგერა დვრე თუალსა შინა შენსა! 2 ორგულო, აღმოიღე 
პირველად დვრე თუალისაგან შენისა და მაშინ იხილო 
აღმოღებად წუელი თუალისაგან ძმისა შენისა. 9 ნუ მისცემთ 
სიწმიდესა ძაღლთა, ნუცა დაუფენთ მარგალიტსა თქუენსა 
წინაშე ღორთა, ნუუკუე დათრგუნონ იგი ფერკითა მათითა და 
მოიქცენ და განგხეთქნენ თქუენ. 7” ითხოვდით, და მოგეცეს 
თქუენ; ეძიებდით და ჰპოვოთ; ირეკდით, და განგეღოს თქუენ. 
8 რამეთუ ყოველი რომელი ითხოვდეს, მოიღოს; და რომელი 
ეძიებდეს, პოვოს; და რომელი ირეკდეს, განეღოს. ? ანუ ვინ 
არს თქუენგანი კაცი, რომელსა სთხოვდეს ძე თვსი პურსა, ნუ 
ქვაი მისცესა მას? 19 გინა თუ თევზსა სთხოვდეს, ნუ გუელი 
მისცეს მას? 11 უკუეთუ თქუენ, უკეთურთა, იცით მისაცემელი 
კეთილი მიცემად შვილთა თქუენთა, რაოდენ უფროისღა 
მამამან თქუენმან ზეცათამან მოსცეს კეთილი, რომელნი 
სთხოვდენ მას! 12 ყოველი რომელი გინდეს თქუენ, რაითა 
გიყონ კაცთა, ეგრეცა თქუენ ჰყავთ მათა მიმართ, რამეთუ 
ესრეთ არს სჯული და წინაისწარმეტყუელნი. 13 შევედით 
იწროისაგან ბჭისა, რამეთუ ვრცელ არს ბჭე და ფართო არს 
გზაი, რომელსა მიჰყავს წარსაწყმედელად, და მრავალნი 
ვლენან მას ზედა. 1“ ვითარ-იგი იწრო არს ბჭე და საჭირველ 
გზაი, რომელი მიიყვანებს ცხორებასა, და მცირედნი არიან, 
რომელნი ჰპოებენ მას. 12 ეკრძალენით ცრუ- 
წინაისწარმეტყუელთაგან, რომელნი მოვიდოდიან თქუენდა 
სამოსლითა ცხოვართაითა, ხოლო შინაგან იყვნენ მგელ 
მტაცებელ. 19 ნაყოფთა მათთაგან იცნნეთ იგინი. ნუუკუე 


შეკრიბიან ეკალთაგან ყურძენი ანუ კუროისთავთაგან ლეღჯვ? 17 
ესრეთ ყოველმან ხემან კეთილმან ნაყოფი კეთილი გამოიღოს, 
ხოლო ხემან ხენეშმან ნაყოფი ხენეში გამოიღოს. 18 ვერ ყელ- 
ეწიფების ხესა კეთილსა ნაყოფისა ხენეშისა გამოღებად და 
არცა ხესა ხენეშსა ნაყოფი კეთილი ყოფად. 19 ყოველმან ხემან 
რომელმან არა ყოს ნაყოფი კეთილი, მოეკუეთოს და ცეცხლსა 
დაედვას, 29 ნაყოფთა სამე მათთაგან იცნნეთ იგინი. 21 არა 
ყოველმან რომელმან მრქუას მე: უფალო, უფალო, და შევიდეს 
იგი სასუფეველსა ცათასა, არამედ რომელმან ყოს ნებაი მამისა 
ჩემისა ზეცათაისაი. 22 მრავალთა მრქუან მე მას დღესა შინა: 
უფალო, უფალო, არა სახელითა შენითა 
ვწინაისწარმეტყუელებდითა და სახელითა შენითა ეშმაკნი 
განვასხენით და სახელითა შენითა ძალნი მრავალნი 
ვქმნენით? 23 მას ჟამსა ვჰრქუა მათ, ვითარმედ: არა გიცნი 
თქუენ, გამნეშორენით ჩემგან ყოველნი მოქმედნი 
უსჯულოებისანი. 24 ყოველმან რომელმან ისმინნეს სიტყუანი 
ესე ჩემნი და ყვნეს იგინი, ვამსგავსო იგი კაცსა გონიერსა, 
რომელმან აღაშენა სახლი თვსი კლდესა ზედა. 22 და 
გარდამოვდა წვმაი, მოვიდეს მდინარენი, ქროდეს ქარნი და 
ეკუეთნეს სახლსა მას, და არა დაეცა, რამეთუ დაფუძნებულ 
იყო კლდესა ზედა. 20 და ყოველმან რომელმან ისმინნეს 
სიტყუანი ესე ჩემნი და არა ყვნეს იგინი, ემსგავსოს იგი კაცსა 
ცოფსა, რომელმან აღაშენა სახლი თვსი ქვშასა ზედა. 27 და 
გარდამოვდა წვმაი, მოვიდეს მდინარენი, ქროდეს ქარნი და 
ეკუეთნეს სახლსა მას, და დაეცა. და იყო დაცემაი იგი მისი 
დიდ ფრიად. 28 და იყო რაჟამს დაასრულნა იესუ სიტყუანი ესე, 
განუკვრდებოდა ერსა მას მოძღურებაი იგი მისი, 29? რამეთუ 
იყო სწავლაი იგი მისი მათა მიმართ, ვითარცა-იგი ვის 
ჭკელმწიფებაი აქუნ, და არა ვითარ-იგი მწიგნობარნი მათნი და 
ფარისეველნი. 


თავი 8 


1 და გარდამოვიდოდა რაი იგი მიერ მთით, მოსდევდა მას ერი 
მრავალი. ? და აჰა ესერა კეთროვანი ვინმე მოუჟდა, თაყუანის- 
სცემდა მას და ეტყოდა: უფალო, უკუეთუ გინდეს, ძალგიც 
განწმედაი ჩემი. 3 და მიყო ყელი თვსი იესუ, შეახო მას და 
ჰრქუა: მნებავს, განწმიდენი! და მეყსეულად განწმიდნა იგი 
კეთროვნებისა მისგან. 4 და ჰრქუა მას იესუ: იხილე, ნუვის 
უთხრობ, არამედ წარვედ და უჩუენე თავი შენი მღდელსა და 
შეწირე შესაწირავი შენი, რომელი ბრძანა მოსე საწამებელად 
მათა. ? და შე-რაი-ვიდა იგი კაპერნაუმდ, მოუჭდა მას ასისთავი, 
ევედრებოდა მას 9 და ეტყოდა: უფალო, მონაი ჩემი დაცემულ 
არს სახლსა შინა ჩემსა განრღუეული და ფრიად იგუემების. 7 
ჰრქუა მას იესუ: მე მოვიდე და განვკურნო იგი. 8 მიუგო 
ასისთავმან მან და ჰრქუა: უფალო, არა ღირს ვარ მე, 
რაითამცა სართულსა ჩემსა ქუეშე შემოხუედ. არამედ სიტყვთ 
ხოლო თქუ, და განიკურნოს მონაი იგი ჩემი. ? რამეთუ მეცა 
კაცი ვარ ყელმწიფებასა ქუეშე და მქონან ჩემ ქუეშე 
ერისაგანნი; და ვჰრქვ მას: წარვედ! და წარვიდის; და სხუასა: 
მოვედ! და მოვიდის; და მონასა ჩემსა: ქმენ ესე! და ქმნის. 19 
ესმა რაი ესე იესუს, დაუკვრდა და ჰრქუა ერსა მას, რომელნი 
მისდევდეს მას: ამენ გეტყვ თქუენ: არცაღა ისრაცლსა შორის 
ესოდენი სარწმუნოებაი ვპოვე. 11 ხოლო გეტყვ თქუენ, რამეთუ: 
მრავალნი მზისა-აღმოსავალით და დასავალით მოვიდოდიან 
და ინაყ-იდგმიდენ აბრაჰამის თანა და ისაკის თანა და იაკობის 
თანა სასუფეველსა ცათასა. 12 ხოლო ძენი იგი 
სასუფეველისანი განითხინენ ბნელსა მას გარესკნელსა. მუნ 
იყოს ტირილი და ღრჭენაი კბილთანი. 13 და ჰრქუა იესუ 
ასისთავსა მას: წარვედ და, ვითარცა გრწმენა, გეყავნ შენ და 
განიკურნა მონაი იგი მისი მას ჟამსა შინა. 1“ და მოვიდა იესუ 
სახლსა პეტრესსა და იხილა სიდედრი იგი მისი, დავრდომილი 
მყჟურვალებითა. 15 და შეახო ყელსა მისსა, და დაუტევა იგი 
მყურვალებამან, აღდგა და ჰმსახურებდა მას. 16 და ვითარცა 


შემწუხრდა, მოჰგუარეს მას ეშმაკეულები მრავალი, და განასხა 
სულები იგი სიტყვთა და ყოველნი, რომელნი ბოროტად სნეულ 
იყვნეს, განკურნა. 17 რაითა აღესრულოს თქუმული იგი ესაია 
წინაისწარმეტყუელისაი, რომელ თქუა: მან უძლურებანი ჩუენნი 
მიიხუნა და სნეულებანი ჩუენნი იტვრთნა. 18 ვითარცა იხილა 
იესუ ერი მრავალი გარემო მისა, უბრძანა წიაღსლვაი მიერ 
კერძო. 19 და მოუყჟდა მას ერთი მწიგნობარი და ჰრქუა: 
მოძღუარ, მიგდევდე შენ, ვიდრეცა ხვდოდი. 29 პრქუა მას იესუ: 
მელთა ჭყურელი უჩნს და მფრინველთა ცისათა საყოფელი, 
ხოლო ძესა კაცისასა არა აქუს, სადა თავი მიიდრიკოს. 21 და 
სხუამან მოწაფეთა მისთაგანმან ჰრქუა მას: უფალო, მიბრძანე 
მე პირველად მისლვად და დაფლვად მამისა ჩემისა. 22 ხოლო 
იესუ ჰრქუა მას: შენ მომდევდი მე და აცადენ მკუდარნი 
დაფლვად თვსთა მკუდართა. 23 და აღვიდა იგი ნავსა, და 
მისდევდეს მოწაფენი მისნი. 24 და აჰა ესერა აღძრვაი იყო 
დიდი ზღუასა შინა, ვიდრე დაფარვადმდე ნავისა ღელვათაგან. 
ხოლო თავადსა ეძინა. 22 და მოუჭდეს მას მოწაფენი მისნი და 
აღადგინეს იგი და ეტყოდეს: უფალო, მივსნენ ჩუენ, რამეთუ 
წარვწყმდებით. 295 და თავადმან ჰრქუა მათ: რაისა შეშინდით, 
მცირედ-მორწმუნენო? მაშინ აღდგა და შეჰრისხნა ქართა მათ 
და ზღუასა. და იქმნა მეყსეულად დაყუდება დიდ. 27 ხოლო 
კაცთა მათ უკვრდა და იტყოდეს: რაბამ ვინმე არს ესე, რამეთუ 
ქარნიცა და ზღუაი ერჩიან მას? 28 და ვითარცა მოვიდა იგი 
მიერ კერძო სოფელსა მას გერგესეველთასა, შეემთხვნეს მას 
ორნი ეშმაკეულნი, რომელნი გამოვიდოდეს საფლავებისაგან, 
ფრიად ბოროტნი, ვიდრეღა ვერვის ყელ-ეწიფებოდა 
წარსლვაი მიერ გზით. 29? და ღაღად-ყვეს და იტყოდეს: რაი ძეს 
ჩუენი და შენი, იესუ, ძეო ღმრთისაო? რამეთუ მოხუედ აქა 
უწინარეს ჟამისა ტანჯვად ჩუენდა. 39 და იყო შორს მათგან 
კოლტი ღორთაი მძოვარი. 31 ხოლო ეშმაკნი იგი 
ევედრებოდეს მას და ეტყოდეს: უკუეთუ განგუასხამ ჩუენ, 
მიბრძანე ჩუენ მისლვად კოლტსა იმას ღორთასა. 32 და ჰრქუა 
მათ: მივედით! ხოლო იგინი განვიდეს კაცთა მათგან და 
მიიმართეს კოლტსა მას ღორთასა. და მიიმართა ყოველმან 


მან კოლტმან ღორთამან კბოდესა მას ზღვსასა და მოსწყდეს 
იგინი წყალთა მათ შინა. 33 ხოლო მწყემსნი იგი ივლტოდეს და 
წარვიდეს ქალაქად და უთხრეს ყოველივე ეშმაკეულთა 
მათთვს. 34 მაშინ ყოველი იგი ქალაქი გამოვიდა შემთხუევად 
იესუისა. და იხილეს იგი და ევედრებოდეს, რაითა წარვიდეს 
საზღუართა მათთაგან. 


თავი 9 


1 და შევიდა ნავსა და წიაღყდა და მოვიდა თვსად ქალაქად. 2 
მაშინ მოართუეს მას განრღუეული ცხედარსა ზედა მდებარე და 
იხილა იესუ სარწმუნოებაი მათი და ჰრქუა განრღუეულსა მას: 
ნუ გეშინინ, შვილო, მიგეტევნენ შენ ცოდვანი შენნი. 3 და აჰა 
ესერა მწიგნობართაგანთა ვიეთმე თქუეს გულთა შინა მათთა, 
ვითარმედ: ესე გმობს. 4 იცნოდა იესუ ზრახვანი მათნი და 
ჰრქუა მათ: რაისა თქუენ ბოროტსა ჰზრახავთ გულთა შინა 
თქუენთა? ? რაილი უადვილეს არს სიტყუად: მიგეტევნენ შენ 
ცოდვანი შენნი, ანუ სიტყუად: აღდეგ და ვიდოდე? 95 ხოლო 
რაითა უწყოდით, რამეთუ ჭელმწიფებაი აქუს ძესა კაცისასა 
ქუეყანასა ზედა მიტევებად ცოდვათა, მაშინ ჰრქუა 
განრღუეულსა მას: აღდეგ, აღიღე ცხედარი შენი და წარვედ 
სახედ შენდა! 7 და იგი მეყსეულად აღდგა და წარვიდა სახედ 
თვსა. 8 იხილა რაი ესე ერმან მან, დაუკვრდა და ადიდებდეს 
ღმერთსა, რომელმან მოსცა ესევითარი ყელმწიფებაი კაცთა. 9? 
და წარვიდოდა მიერ იესუ, იხილა კაცი, რომელი ჯდა 
საზუერესა, მატთეოს სახელი მისი, და ჰრქუა მას: მომდევდი მე. 
და აღდგა და მისდევდა მას. 19 და იყო ჯდა რაი იგი ინაყით 
სახლსა შინა, და მრავალნი მეზუერენი და ცოდვილნი თანა- 
სხდეს ინაჭით იესუის თანა და მოწაფეთა მისთა თანა. 11 და 
ვითარცა იხილეს ფარისეველთა მათ, ჰრქუეს მოწაფეთა 
მისთა: რაისათვს მეზუერეთა და ცოდვილთა თანა ჭამს 
მოძღუარი თქუენი? 12 ხოლო იესუს ვითარცა ესმა, ჰრქუა მას: 
არა უყმს ცოცხალთა მკურნალი, არამედ სნეულთა. 13 ხოლო 
თქუენ წარვედით და ისწავეთ, რაი არს: წყალობაი მნებავს და 
არა მსხუერპლი. რამეთუ არა მოვედ წოდებად მართალთა, 
არამედ ცოდვილთა. 14 მაშინ მოუჟდეს მას მოწაფენი 
იოვანესნი და ეტყოდეს: რაისათვს ჩუენ და ფარისეველნი 
ვიმარხავთ ფრიად, ხოლო მოწაფენი შენნი არა იმარხვენ? 12 
ჰრქუა მათ იესუ: ყჟელ-მე-ეწიფებისა ძეთა სიძისათა გლოვად, 
ვიდრემდე მათ თანა არს სიძე? მოვლენან დღენი, რაჟამს 


ამაღლდეს მათგან სიძე იგი, და მაშინ იმარხვიდენ. 15 არავინ 
დაადგის სადგმელი უმურკნველი სამოსელსა ძუელსა, რამეთუ 
აღიღის სავსებაი სამოსლისა მისგან, და უფროისი 
განხეთქილებაი იქმნის. 17 არცა შთაასხიან ღვნოი ახალი 
თხიერთა ძუელთა, რაითა არა განსთქდენ თხიერნი, და ღვნოი 
დაითხიოს, და თხიერნი წარწყმდენ. არამედ შთაასხიან ღვნოი 
ახალი თხიერთა ახალთა, და ორნივე დაიმარხნიან. 18 და 
ვითარცა იგი ამას ეტყოდა მათ, მაშინ მოუყდა მას მთავარი 
ერთი, თაყუანის-სცემდა მას და ეტყოდა, ვითარმედ: ასული 
ჩემი აწღა აღესრულა; არამედ მოვედ და დასდევ ყელი შენი 
მას ზედა, და ცხოვნდეს. 1? და აღდგა იესუ და შეუდგა მას, და 
მოწაფენი მისნი მის თანა. 29 და აჰა ესერა დედაკაცი ვინმე, 
რომელი იყო სისხლისა დინებასა ათორმეტ წელ, მოუვდა 
ზურგით და შეახო ფესუსა სამოსლისა მისისასა. 21 რამეთუ 
იტყოდა გულსა თვსსა, ვითარმედ: შე-ხოლო თუ-ვახო 
სამოსელსა მისსა, ვცხოვნდე. 2? ხოლო იესუ მიექცა, იხილა იგი 
და ჰრქუა მას: ნუ გეშინინ, ასულო, სარწმუნოებამან შენმან 
გაცხოვნა შენ. და განიკურნა დედაკაცი იგი მიერ ჟამითგან. 23 
და მოვიდა იესუ სახლსა მის მთავრისასა და იხილა მუნ 
მგოსნები და ერი კრებული და შფოთი 24 და პრქუა მათ: 
განეშორენით, რამეთუ არა მომკუდარ არს ეგე, არამედ 
სძინავს. ხოლო იგინი ეკიცხევდეს მას. 22 და რაჟამს გამოასხა 
ერი იგი, შევიდა და უპყრა ყელი მისი და აღადგინა ქალი იგი. 
26 და განჭდა ჰამბავი მისი ყოველსა მას ქუეყანასა. 27 და 
წარმო-რაი-ვიდოდა მიერ იესუ, მოსდევდეს მას ორნი ბრმანი, 
ღაღადებდეს და იტყოდეს: შემიწყალენ ჩუენ, ძეო დავითისო! 
28 და ვითარცა შევიდა იესუ სახლსა, მოუჭდეს მას ბრმანი იგი, 
და ჰრქუა მათ იესუ: გრწამსა, ვითარმედ ძალ-მიც ესე ყოფად? 
ჰრქუეს მას: ჰე, უფალო. 29? მაშინ შეახო თუალთა მათთა და 
ჰრქუა მათ: სარწმუნოებისა თქუენისაებრ გეყავნ თქუენ! 39 და 
მეყსეულად აღეხუნეს თუალნი მათნი. და შეჰრისხნა მათ იესუ 
და ჰრქუა: იხილეთ, ნუმცა ვინ უწყის. 31 ხოლო იგინი 
გამოვიდეს და მიმოდადვეს იგი ყოველსა მას ქუეყანასა. 32 და 
ვითარცა-იგი გამო-ოდენ-ვიდეს, მოჰგუარეს მას კაცი ყრუი და 


ეშმაკეული. 33 და ვითარცა განყჟდა ეშმაკი იგი, იტყოდა ყრუი 
იგი. და დაუკვრდებოდა ერსა მას და იტყოდეს: არასადა 
ისრაცლსა შორის ესრეთ გამოჩნდა. 34 ხოლო ფარისეველნი 
იტყოდეს: მთავრითა ეშმაკთაითა განასხამს ეშმაკთა. 32 და 
მოჰვლიდა იესუ ქალაქებსა ყოველსა და დაბნებსა და 
ასწავებდა შესაკრებელთა შორის მათთა და ქადაგებდა 
სახარებასა სასუფეველისასა და განჰკურნებდა ყოველთა 
სენთა და ყოველთა უძლურებათა ერსა შორის. 35 და ვითარცა 
იხილა ერი იგი, შეეწყალნეს იგინი, რამეთუ იყვნეს დამაშურალ 
და დაცვვნებულ, ვითარცა ცხოვარნი, რომელთა არა აქუნ 
მწყემსი. 37 მაშინ ჰრქუა მოწაფეთა თვსთა, ვითარმედ: სამკალი 
ფრიად არს, ხოლო მუშაკნი – მცირედ. 38 ევედრენით უფალსა 
სამკალისასა, რაითა გამოავლინნეს მოქმედნი სამკალსა 
თვსსა. 


თავი 10 


1 და მოუწოდა ათორმეტთა მოწაფეთა თვსთა და მისცა მათ 
ჭელმწიფებაი სულთა ზედა არაწმიდათა, რაითა განასხმიდენ 
მათ და განჰკურნებდენ ყოველთა სენთა და ყოველთა 
უძლურებათა. 2 ხოლო ათორმეტთა მათ მოციქულთა სახელები 
ესე არს: პირველად სიმონ, რომელსა ეწოდა პეტრე, და 
ანდრეა, ძმაი მისი, იაკობ ზებედესი და იოვანე, ძმაი მისი, 3 
ფილიპე და ბართლომე, თომა და მატთეოს მეზუერე, იაკობ 
ალფესი და ლებეოს, რომელსა ეწოდა თადეოს, “ სიმონ 
კანანელი და იუდა ისკარიოტელი, რომელმანცა განსცა იგი. ? 
ესე ათორმეტნი წარავლინნა იესუ, ამცნო მათ და ჰრქუა: გზასა 
წარმართთასა ნუ მიხუალთ და ქალაქსა სამარიტელთასა ნუ 
შეხუალთ, 9 არამედ მივედით უფროის ხოლო ცხოვართა მათ 
წარწყმედულთა სახლისა ისრაცლისათა. 7 და მი-რაი-ხვდეთ, 
ქადაგებდით და იტყოდეთ, ვითარმედ: მოახლებულ არს 
სასუფეველი ცათაი. 8 უძლურთა განჰკურნებდით, მკუდართა 
აღადგინებდით, კეთროვანთა განსწმედდით, ეშმაკთა 
განასხემდით; უსასყიდლოდ მიგიღებიეს, უსასყიდლოდ 
მისცემდით. 9? ნუ მოიგებთ ოქროსა, ნუცა ვეცხლსა, ნუცა 
რვალსა სარტყელთა თქუენთა, 19 ნუცა ვაშკარანსა გზასა ზედა, 
ნუცა ორსა სამოსელსა, ნუცა ყჟამლთა, ნუცა კუერთხსა, რამეთუ 
ღირს არს მუშაკი სასყიდლისა თვსისა. 11 რომელსა ქალაქსა 
ანუ დაბასა შეხვდეთ, გამოიკითხეთ, ვინ ღირს იყოს, მუნ 
დაადგერით ვიდრე გამოსლვადმდე. 12 და შე-რაი-ხვდოდით 
სახლსა მას, მოიკითხეთ იგი და თქუთ: მშვდობაი სახლსა ამას! 
13 და უკუეთუ სახლი იგი ღირს იყოს, მოვიდეს მშვდობაი 
თქუენი მას ზედა; უკუეთუ არა ღირს იყოს, მშვდობაი თქუენი 
თქუენდავე მოიქეცინ. 1“ და უკუეთუ არავინ შეგიწყნარნეს 
თქუენ და არცა ისმინნეს სიტყუანი თქუენნი, გამო-რაი- 
ხვდოდით მიერ სახლით გინა მიერ ქალაქით, განიყარეთ 
მტუერი ფერვთა თქუენთაი. 12 ამენ გეტყვ თქუენ: უმოლხინეს 
იყოს ქუეყანაი იგი სოდომისაი და გომორისაი დღესა მას 


სასჯელისასა, ვიდრე ქალაქი იგი. 15 აჰა მე მიგავლინებ თქუენ, 
ვითარცა ცხოვართა შორის მგელთა. იყვენით უკუე მეცნიერ, 
ვითარცა გუელნი, და უმანკო, ვითარცა ტრედნი. 17 
ეკრძალებოდეთ კაცთაგან, რამეთუ მიგცემდენ თქუენ 
კრებულსა და შორის შესაკრებელთა მათთა გტანჯვიდენ თქუენ. 
18 და წინაშე მთავართა და მეფეთა მიგიყვანნენ თქუენ ჩემთვს 
საწამებელად მათდა და წარმართთა. 19 და რაჟამს მიგცნენ 
თქუენ, ნუ ჰზრუნავთ, ვითარ ანუ რასა იტყოდით, რამეთუ 
მოგეცეს თქუენ მას ჟამსა შინა, რასა-იგი იტყოდით. 29 რამეთუ 
არა თქუენ იყვნეთ მეტყუელნი, არამედ სული მამისა 
თქუენისაი, რომელი იტყოდის თქუენ შორის. 21 რამეთუ მისცეს 
ძმამან ძმაი სიკუდილდ და მამამან – შვილი; და აღდგენ 
შვილნი მამა-დედათა ზედა და მოჰკლვიდენ მათ. 22 და იყვნეთ 
თქუენ მოძულებულ ყოველთაგან სახელისა ჩემისათვს. ხოლო 
რომელმან დაითმინოს სრულიად, იგი ცხოვნდეს. 23 რაჟამს 
გდევნიდენ თქუენ ამიერ ქალაქით, მიივლტოდეთ სხუად. ამენ 
გეტყვ თქუენ: ვერ დაასრულოთ ქალაქები ისრაცლისაი, 
ვიდრემდის ძე კაცისაი მოვიდეს. 24 არა არს მოწაფე უფროის 
მოძღურისა თვსისა, არცა მონაი უფროის უფლისა თვსისა. 232 
კმა არს მოწაფისა მის, უკუეთუ იყოს, ვითარცა მოძღუარი თვსი, 
და მონაი იგი, ვითარცა უფალი თვსი. უკუეთუ სახლისა უფალსა 
ბელზებულით ჰხადოდეს, რაოდენ უფროის სახლეულთა 
მისთა? 25 ნუუკუე გეშინინ მათგან, რამეთუ არა არს 
დაფარული, რომელი არა გამოჩნდეს, და არცა საიდუმლოი, 
რომელი არა გამოცხადნეს. 27 რომელი გარქუ თქუენ ბნელსა 
შინა, თქუენ თქუთ ნათელსა შინა; და რომელი ყურთა გესმა, 
ქადაგებდით ერდოთა ზედა. 28 და ნუ გეშინინ მათგან, 
რომელთა მოსწყვდნენ ყორცნი, ხოლო სულისა ვერ ყელ- 
ეწიფების მოკლვად. არამედ გეშინოდენ მისა უფროის, 
რომელი შემძლებელ არს სულისა და ყორცთა წარწყმედად 
გეჰენიასა შინა. 29? ანუ არა ორი სირი ასარის განისყიდებისა? 
და ერთიცა მათგანი არა დავარდების ქუეყანასა ზედა თვნიერ 
მამისა თქუენისა. 3ვ9 ხოლო თქუენნი თავისა თმანიცა ყოველნი 
განრაცხილ არიან. 31 ნუ გეშინინ, რამეთუ მრავალთა სირთა 


უმჯობეს ხართ თქუენ. 32 ყოველმან რომელმან აღიაროს 
ჩემდამო წინაშე კაცთა, მეცა აღვიარო იგი წინაშე მამისა ჩემისა 
ზეცათაისა. 33 და რომელმან უვარ-მყოს მე წინაშე კაცთა, უვარ- 
ვყო იგი მეცა წინაშე მამისა ჩემისა ზეცათაისა. 34 ნუ ჰგონებთ, 
ვითარმედ მოვედ მე მიფენად მშვდობისა ქუეყანასა ზედა; არა 
მოვედ მიფენად მშვდობისა, არამედ მახვლისა. 32 რამეთუ 
მოვედ განყოფად კაცისა მამისაგან თვსისა და ასული – 
დედისაგან თვსისა და სძალი – დედამთილისაგან თვსისა. 39 
და მტერ იყვნენ კაცისა სახლეულნი თვსნი. 37 რომელსა 
უყუარდეს მამაი ანუ დედაი უფროის ჩემსა, არა არს იგი ჩემდა 
ღირს; და რომელსა უყუარდეს ძე ანუ ასული უფროის ჩემსა, 
იგი არა არს ჩემდა ღირს. 38 და რომელმან არა აღიღოს ჯუარი 
თვსი და შემომიდგეს მე, იგი არა არს ჩემდა ღირს. 39? 
რომელმან მოიპოოს სული თვსი, წარიწყმიდოს იგი; და 
რომელმან წარიწყმიდოს სული თვსი ჩემთვს, მან პოოს იგი. 49 
რომელმან შეგიწყნარნეს თქუენ, მე შემიწყნარა; და რომელმან 
მე შემიწყნაროს, შეიწყნაროს მომავლინებელი ჩემი. 41 
რომელმან შეიწყნაროს წინაისწარმეტყუელი სახელად 
წინაისწარმეტყუელისა, სასყიდელი წინაისწარმეტყუელისაი 
მიიღოს; და რომელმან შეიწყნაროს მართალი სახელად 
მართლისა, სასყიდელი მართლისაი მიიღოს. 42 და რომელმან 
ასუას ერთსა მცირეთაგანსა სასუმელი ერთი წყალი გრილი 
სახელად მოწაფისა, ამენ გეტყვ თქუენ, არა წარუწყმდეს 
სასყიდელი მისი. 


თავი 11 


1 და იყო რაჟამს დაასრულნა იესუ ბრძანებანი ესე ათორმეტთა 
მიმართ მოწაფეთა მისთა, წარვიდა მიერ ქადაგებად და 
სწავლად ქალაქებსა მათსა. 2 ხოლო იოვანეს რაი ესმნეს 
საპყრობილესა შინა საქმენი ქრისტესნი, მიავლინნა ორნი 
მოწაფენი თვსნი 3 და ჰრქუა: შენ ხარა მომავალი იგი, ანუ 
სხუასა მოველოდით? “ ხოლო იესუ მიუგო და ჰრქუა მათ: 
მივედით და უთხართ იოვანეს, რომელი გესმის და ჰხედავთ: 2? 
ბრმანი აღიხილვენ, მკელობელნი ვლენან, კეთროვანნი 
განწმდებიან, და ყრუთა ესმის, და მკუდარნი აღდგებიან და 
გლახაკთა ეხარების. 9 და ნეტარ არს, რომელი არა 
დაბრკოლდეს ჩემდა მომართ. 7 და ვითარცა ესენი წარვიდეს, 
იწყო იესუ სიტყუად ერსა მას იოვანესთვს: რაისა გამოხუედით 
უდაბნოდ ხილვად? ლერწმისა, ქარისაგან შერყეულისა? 8 
არამედ რაისა გამოხუედით ხილვად? კაცისა, ჩჩვლითა 
სამოსლითა შემოსილისა? აჰა ესერა რომელნი ჩჩვლითა 
სამოსლითა შემოსილ არიან, სახლთა შინა სამეუფოთა არიან. 
?– არამედ რაისა გამოხუედით ხილვად? წინაისწარმეტყუელისა? 
ჰე, გეტყვ თქუენ, და უმეტეს წინაისწარმეტყუელისა. 19 რამეთუ 
ესე არს, რომლისათვს წერილ არს: აჰა ესერა წარვავლინო 
ანგელოზი ჩემი წინაშე შენსა, რომელმან განჰმზადნეს გზანი 
შენნი წინაშე პირსა შენსა. 11 ამენ გეტყვ თქუენ: არა 
აღდგომილ არს ნაშობთაგანი დედათაი უფროის იოვანეს 
ნათლის-მცემელისა; ხოლო უმცირესი სასუფეველსა ცათასა 
უფროის მისა არს. 12 რამეთუ დღითგან იოვანე ნათლის- 
მცემლისაით ვიდრე აქამომდე სასუფეველი ცათაი იიძულების; 
და რომელნი აიძულებდენ, მათ მიიტაცონ იგი. 13 რამეთუ 
ყოველნი წინაისწარმეტყუელნი და სჯული ვიდრე იოვანესამდე 
წინაისწარმეტყუელებდეს. 1“ და უკუეთუ გნებავს შეწყნარების, 
იგი არს ელია, რომელი მოვალს. 1” რომელსა ასხენ ყურნი 
სმენად, ისმინენ! 19 აწ ვის ვამსგავსო ნათესავი ესე? მსგავს 
არს ყრმათა, რომელნი სხენედ უბანთა და მოუწესედ მოყუასთა 


თვსთა 17 და ეტყვედ მათ: გისტვნევდით თქუენ, და არა 
ჰროკევდით, გიგოდებდით, და არა იტყებდით. 18 რამეთუ 
მოვიდა იოვანე, არცა ჭამდა, არცა სუმიდა, და იტყვან, 
ვითარმედ: ეშმაკეულ არს. 19 მოვიდა ძე კაცისაი, ჭამს და 
სუამს, და იტყვან: აჰა კაცი მჭამელი და ღვნის-მსუმელი, 
მეგობარი მეზუერეთა და ცოდვილთაი. და განმართლდა 
სიბრძნე შვილთაგან თვსთა. 29 მაშინ იწყო იესუ ყუედრებად 
ქალაქებისა მის, სადა-იგი იქმნნეს უმრავლესნი ძალნი მისნი, 
რამეთუ არა შეინანეს: 21 ვაი შენდა, ქორაზინ, და ვაი შენდა, 
ბეთსაიდა! რამეთუ ტვროსს თუმცა და სიდონს იქმნნეს ძალნი 
მისნი, რომელნი იქმნნეს თქუენ შორის, მაშინვე სამემცა ძაძითა 
ნაცარსა ზედა მსხდომარეთა შეინანეს. 22 ხოლო გეტყვ თქუენ, 
რამეთუ ტვროსი და სიდონი უმოლხინეს იყოს დღესა მას 
სასჯელისასა, ვიდრე თქუენ. 23 ხოლო შენ, კაპერნაუმ, ნუ 
ცადმდე აჰმაღლდები, არამედ ჯოჯოხეთადმდე შთაჰვდე, 
რამეთუ სოდომს თუმცა იქმნნეს ძალნი, რომელნი იქმნნეს შენ 
შორის, ჰგიანმცა დღენდელად დღედმდე. 24 ხოლო გეტყვ 
თქუენ, რამეთუ ქუეყანაი იგი სოდომისაი უმოლხინეს იყოს 
დღესა მას სასჯელისასა, ვიდრე შენ. 25 მას ჟამსა შინა იტყოდა 
იესუ და თქუა: აღგიარებ შენ, მამაო, უფალო ცისა და 
ქუეყანისაო, რამეთუ დაჰფარე ესე ბრძენთაგან და მეცნიერთა 
და გამოუცხადე ესე ჩჩვლთა. 25 ჰე, მამაო, რამეთუ ესრეთ 
სათნო-იყო შენ წინაშე. 27 ყოველივე მომეცა მე მამისა ჩემისა 
მიერ; და არავინ იცის ძე, გარნა მამამან; არცა მამაი ვინ იცის, 
გარნა ძემან, და რომლისაი უნდეს ძესა გამოცხადების. 28 
მოვედით ჩემდა ყოველნი მაშურალნი და ტვრთმძიმენი, და მე 
განგისუენო თქუენ. 2? აღიღეთ უღელი ჩემი თქუენ ზედა და 
ისწავეთ ჩემგან, რამეთუ მშვდ ვარ და მდაბალ გულითა, და 
ჰპოოთ განსუენებაი სულთა თქუენთაი. 39 რამეთუ უღელი ჩემი 
ტკბილ არს, და ტვრთი ჩემი სუბუქ არს. 


თავი 12 


1 მას ჟამსა შინა წარვიდოდა იესუ დღესა შაბათსა ყანობირსა 
მათსა. ხოლო მოწაფეთა მისთა შეემშია და იწყეს მუსრვად 
თავსა ყუვილისასა და ჭამად. 2 ხოლო ფარისეველთა მათ 
იხილეს რაი, ჰრქუეს მას: აჰა მოწაფენი შენნი იქმან, რომელი 
არა ჯერ-არს შაბათსა შინა საქმედ. 3 ხოლო თავადმან ჰრქუა 
მათ: არა აღმოგიკითხავსა, რაი-იგი ყო დავით, ოდეს-იგი 
შეემშია და მისთანათა მათ? “ ვითარ-იგი შევიდა სახლსა 
ღმრთისასა და პურნი იგი შესაწირავთანი შეჭამნა, რომელთაი 
არა ჯერ-იყო ჭამად მისა, არცა მისთანათა მათ, გარნა 
მღდელთა ხოლო? ? ანუ არა აღმოგიკითხავსა შჯულსა, რამეთუ 
შაბათთა შინა მღდელთა ტაძარსა მას შინა შაბათი შეურაცხ- 
ყვიან და უბრალო იყვნიან? 9 ხოლო გეტყვ თქუენ, ვითარმედ: 
ტაძრისა უფროის არს აქა. 7 უკუეთუმცა გეცნა, რაი არს: 
წყალობაი მნებავს და არა მსხუერპლი, არამცა დასაჯენით 
უბრალონი. 8 უფალ არს ძე კაცისაი შაბათისაცა. ? და 
წარმოვიდა მიერ იესუ და მოვიდა შესაკრებელსა მათსა. 19 და 
იყო მუნ კაცი ერთი, რომელსა ყელი განჟყმელ ედგა. 
ჰკითხვიდეს მას და ეტყოდეს: უკუეთუ ჯერ-არს შაბათსა 
კურნებაი რაითამცა შეასმინეს იგი. 11 ხოლო იესუ ჰრქუა მათ: 
ვინ არს თქუენგანი კაცი, რომელსა ედგას ცხოვარი ერთი და 
შთავარდეს იგი დღესა შაბათსა ჯურღმულსა, არა-მე უპყრასა 
და აღმოიქუას იგი? 12 რაოდენ უმჯობეს არს კაცი ცხოვრისა? 
ამისთვს ჯერ-არს შაბათსა შინა კეთილისა საქმე. 13 მაშინ 
ჰრქუა იესუ კაცსა მას: განირთხ ყელი შენი! და მან განირთხა 
ყელი, და კუალად მოეგო ცოცხალი, ვითარცა ერთი იგი. 14 
ხოლო ფარისეველნი იგი გამოვიდეს და ზრახვა-ყვეს მისთვს, 
რაითა წარწყმიდონ იგი. ხოლო იესუ გულისყმა-ყო და 
განეშორა მიერ და წარვიდა. 15 და მისდევდა მას ერი 
მრავალი, და განკურნნა იგი ყოველნი. 15 და ამცნო მათ, 
რაითა არა გამოაცხადონ იგი. 17 რაითა აღესრულოს თქუმული 
იგი ესაია წინაისწარმეტყუელისაი, რომელსა იტყვს: 18 აჰა 


ესერა ძე ჩემი, რომელი მე სათნო-ვიყავ, საყუარელი ჩემი, 
რომელი სთნავს სულსა ჩემსა. დავდა სული ჩემი მის ზედა, და 
სამართალი წარმართთა მიუთხრას. 19 არა ჰყდებოდის, არცა 
ღაღადებდეს, არცა ესმეს ვის უბანთა ზედა ყმაი მისი. 29 
ლერწამი შემუსრვილი არა განტეხოს და პატრუკი მბნდვნვარე 
არა დაშრიტოს, ვიდრემდე გამოიღოს ძლევად სასჯელი. 21 და 
სახელსა მისსა წარმართნი ესვიდენ. 22 მაშინ მოჰგუარეს მას 
ეშმაკეული ბრმაი და ყრუი, და განკურნა იგი, ვითარმედ ყრუი 
და ბრმაი ხედვიდა და იტყოდა. 23 და განუკვრდებოდა ერსა 
მას და იტყოდეს: ნუუკუე ესე არს ძე დავითისი? 24 ხოლო 
ფარისეველთა მათ ვითარცა ესმა ესე, იტყოდეს: ესე არა 
განასხამს ეშმაკთა, გარნა ბელზებულითა, მთავრითა მით 
ეშმაკთაითა. 25 იცოდნა იესუ ზრახვანი იგი გულისა მათისანი 
და ჰრქუა მათ: ყოველი მეუფებაი, რომელი განევლთის თავსა 
თვსსა, მოოყრდის; და ყოველი ქალაქი გინა სახლი, რომელი 
განევლთის თავსა თვსსა, ვერ დაემტკიცოს. 29 და უკუეთუ 
ეშმაკი ეშმაკსა განჰყდის, თავსა თვსსა განევლთა; ვითარ 
დამტკიცნეს მეუფებაი მისი? 27 და უკუეთუ მე ბელზებულითა 
განვასხამ ეშმაკთა, ძენი თქუენნი რაითა განასხმენ? ამისთვს 
იგინივე მსაჯულ თქუენდა იყვნენ. 78 უკუეთუ მე სულითა 
ღმრთისაითა განვასხამ ეშმაკთა, მო-სამე-იწია თქუენ ზედა 
სასუფეველი ღმრთისაი. 29 ანუ ვითარ ვის ყელ-ეწიფების 
სახლსა ძლიერისასა შესლვად და ჭურჭელი მისი 
გამოტყუენვად, უკუეთუ არა პირველად შეკრას ძლიერი იგი და 
მაშინღა სახლი მისი იავარ-ყოს. 3?– რომელი არა არს ჩემ თანა, 
იგი მტერი ჩემი არს; და რომელი არა შეჰკრებს ჩემ თანა, იგი 
განაბნევს. 21 ამისთვს გეტყვ თქუენ: ყოველი ცოდვაი და 
გმობაი მიეტეოს კაცთა, ხოლო სულისა წმიდისა გმობაი არა 
მიეტეოს კაცთა. 32 და რომელმან თქუას სიტყუაი ძისა 
კაცისათვს, მიეტეოს მას; ხოლო რომელმან თქუას სულისა 
წმიდისათვს, არა მიეტეოს მას არცა ამას სოფელსა, არცა 
მერმესა მას. 33 ანუ ყავთ ხე იგი კეთილ და ნაყოფიცა მისი 
კეთილ; ანუ ყავთ ხე იგი ხენეშ და ნაყოფიცა მისი ხენეშ; 
რამეთუ ნაყოფისაგან ხე იგი საცნაურ არს. 34 ნაშობნო 


იქედნეთანო, ვითარ ყელ-გეწიფების კეთილისა სიტყუად, 
რამეთუ თქუენ უკეთურნი ხართ? რამეთუ ნამეტნავისაგან 
გულისა პირი იტყვნ. 3? კეთილმან კაცმან კეთილისაგან 
საუნჯისა გამოიღის კეთილი, და ბოროტმან კაცმან 
ბოროტისაგან საუნჯისა გამოიღის ბოროტი. 39 ხოლო მე გეტყვ 
თქუენ, რამეთუ: ყოველი სიტყუაი უქმი რომელსა იტყოდიან 
კაცნი, მისცენ სიტყუაი მისთვს დღესა მას სასჯელისასა. 37 
რამეთუ სიტყუათა შენთაგან განჰმართლდე და სიტყუათა 
შენთაგან დაისაჯო. 38 მაშინ მი-ვიეთმე-უგეს მწიგნობართაგან 
და ფარისეველთა და ჰრქუეს: მოძღუარ, გუნებავს შენგან 
სასწაულისა ხილვად. 3? ხოლო თავადმან მიუგო და ჰრქუა 
მათ: ნათესავი ბოროტი და მემრუშე სასწაულსა ეძიებს, და 
სასწაული არა ეცეს მას, გარნა სასწაული იგი იონა 
წინაისწარმეტყუელისაი. 49 რამეთუ ვითარცა-იგი იყო იონა 
მუცელსა ვეშაპისასა სამ დღე და სამ ღამე, ეგრეთ იყოს ძე 
კაცისაი გულსა ქუეყანისასა სამ დღე და სამ ღამე. “1 კაცნი იგი 
ნინეველნი აღდგენ სასჯელსა მას ნათესავისა ამის თანა და 
დასჯიდენ მათ, რამეთუ შეინანეს ქადაგებასა მას იონაისსა; და 
აჰა ესერა უფროის იონაისსა არს აქა. 42 დედოფალი იგი 
სამხრისაი აღდგეს სასჯელსა მას ნათესავსა ამის თანა და 
დასაჯოს იგი, რამეთუ მოვიდა კიდით ქუეყანისაით სმენად 
სიბრძნესა სოლომონისსა; და აჰა ესერა უფროის 
სოლომონისსა არს აქა. 43 ხოლო რაჟამს სული იგი არაწმიდაი 
განვიდის კაცისაგან, მიმოვალნ ურწყულთა ადგილთა და 
ეძიებნ განსუენებასა და არა პოვის. 44 მაშინ თქვს: მივიქცე 
სახედ ჩემდა, ვინაიცა გამოვედ; და მი-რაი-ვიდის, პოვის იგი 
მოცალე, განშუენებული და შემკული. 4? მაშინ წარვიდის და 
მოიყვანნის მის თანა სხუანი შვდნი სულნი, უბოროტესნი მისა, 
და მოვიდის და დაემკვდრის მუნ. და იქმნის უკუანაისკნელი 
კაცისაი მის უძვრეს პირველისა. ესრეთ ეყოს ნათესავსა ამასცა 
უკეთურსა. 45 და იყო ვიდრე იგი ეტყოდაღა ერსა მას, აჰა 
ესერა დედაი მისი და ძმანი მისნი დგეს გარე და ეძიებდეს მას 
სიტყუად. “7 მაშინ ჰრქუა ვინმე მას: აჰა დედაი შენი და ძმანი 
შენნი დგანან გარეშე და უნებს რაიმე სიტყუად შენდა. 48 ხოლო 


იესუ მიუგო მეტყუელსა მას და ჰრქუა: ვინ არს დედაი ჩემი, ანუ 
ვინ არიან ძმანი ჩემნი? 4? და მიყო ყელი მისი მოწაფეთა 
მიმართ თვსთა და თქუა: აჰა დედაი ჩემი და ძმანი ჩემნი! 39 
რამეთუ რომელმან ყოს ნებაი მამისა ჩემისა ზეცათაისაი, იგი 
არს ძმაი და დაი და დედაი ჩემი. 


თავი 13 


1 მას დღესა შინა გამოვიდა იესუ სახლისა მისგან და დაჯდა 
იგი ზღვს-კიდესა. 2? და შეკრბა მისა ერი მრავალი, ვიდრე 
შესლვადმდე მისა ნავად და დაჯდომად. და ყოველი იგი ერი 
ზღვს-კიდესა დგა. 3 და ეტყოდა მათ მრავალსა იგავით და 
ჰრქუა: ესერა გამოვიდა მთესვარი თესვად. “ და თესვასა მას 
მისსა რომელიმე დავარდა გზასა ზედა. და მოვიდეს 
მფრინველნი ცისანი და შეჭამეს იგი. ? და სხუაი დავარდა 
კლდოვანსა ზედა, სადა არა იყო მიწაი ფრიად; და მეყსეულად 
აღმოსცენდა, და რამეთუ არა იყო სიღრმე მიწისაი, 9 მზე რა0 
აღმოჰვდა, დასცხა, და რამეთუ ძირნი არა დაებნეს, განჭმა. 7 
და სხუაი იგი დავარდა ეკალთა შორის, და აღმოსცენდეს 
ეკალნი და შეაშთვეს იგი. 9? და რომელიმე დავარდა ქუეყანასა 
კეთილსა და მოსცემდა ნაყოფსა: რომელიმე ასსა, რომელიმე 
სამეოცსა, რომელიმე ოც და ათსა. ? რომელსა ასხენ ყურნი 
სმენად, ისმინენ! 1? და მოუჭყდეს მოწაფენი და ჰრქუეს მას: 
რაისათვს იგავით ეტყვ მათ? 11 ხოლო იესუ ჰრქუა მათ: 
თქუენდა მოცემულ არს ცნობად საიდუმლოი სასუფეველისა 
ცათაისაი, ხოლო მათდა არა მიცემულ არს. 12 რამეთუ 
რომელსა აქუნდეს, მიეცეს და მიემატოს; და რომელსა არა 
აქუნდეს, და რომელღა-იგი აქუს, მო-ვე-ეღოს მას. 13 ამისთვს 
იგავით ვეტყვ მათ, რამეთუ ხედვენ და არა ხედვენ, ესმის და 
არა ესმის, არცა გულისჭმა-ყვიან. 1“ და აღესრულების მათ 
ზედა წინაისწარმეტყუელებაი იგი ესაიაისი: სმენით გესმოდის 
და არა გულისკმა-ჰყოთ, ხედვით ხედვიდეთ და არა იხილოთ. 
15 რამეთუ განზრქნა გული ერისაი ამის, და ყურითა მძიმედ 
ისმინეს, და თუალნი მათნი დაიწუხნეს, ნუუკუე იხილონ 
თუალითა და ყურითა ისმინონ და გულითა გულისქმა-ყონ და 
მოიქცენ, და მე განვკურნნე იგინი. 19 ხოლო თუალნი თქუენნი 
ნეტარ არიან, რამეთუ ხედვენ, და ყურნი თქუენნი, რამეთუ 
ესმის. 17 ამენ გეტყვ თქუენ, რამეთუ მრავალთა 
წინაისწარმეტყუელთა და მართალთა გული-უთქუმიდა 


ხილვად, რომელსა თქუენ ხედავთ, და არა იხილეს, და სმენად, 
რომელი თქუენ გესმის, და არა ესმა. 18 ხოლო თქუენ ისმინეთ 
იგავი ესე მთესვარისაი. 19 ყოველსა რომელსა ესმეს სიტყუა0 
სასუფეველისაი და არა გულისქმა-ყოს, მოვიდის უკეთური იგი 
და მისტაცის დათესული იგი გულისაგან მისისა: ესე არს, 
რომელი-იგი გზასა ზედა დაეთესა. 29 ხოლო რომელი-იგი 
კლდოვანსა ზედა დაეთესა, ესე არს: რომელმან სიტყუაი იგი 
ისმინის და მეყსეულად სიხარულით მიიღის იგი. 21 ხოლო 
ძირი არა აქუნ გულსა თვსსა, არამედ საწუთო არნ. და რაჟამს 
არნ ჭირი ანუ დევნაი სიტყვსა მისთვს, მეყსეულად 
დაჰბრკოლდის იგი. 22 ხოლო რომელი-იგი ეკალთა შორის 
დაეთესა, ესე არს: რომელმან სიტყუაი იგი ისმინის, და 
ზრუნვამან ამის სოფლისამან და საცთურმან სიმდიდრისამან 
შეაშთვის სიტყუაი იგი, და უნაყოფო იქმნის. 22 ხოლო რომელი- 
იგი ქუეყანასა კეთილსა დაეთესა, ესე არს: რომელმან სიტყუა09 
იგი ისმინა და გულისკმა-ყო, რომელმან გამოიღო ნაყოფი და 
ყო რომელმანმე ასი, რომელმანმე სამეოცი და რომელმანმე 
ოც და ათი. 24 სხუაი იგავი დაუდგა მათ და ჰრქუა: ემსგავსა 
სასუფეველი ღმრთისაი კაცსა, რომელმან დასთესა თესლი 
კეთილი აგარაკსა თვსსა. 22 და ვითარცა დაიძინეს კაცთა მათ, 
მოვიდა მტერი მისი და დასთესა ღუარძლი შორის იფქლსა მას 
და წარვიდა. 29 და ოდეს აღმოსცენდა ჯეჯილი იგი და ნაყოფი 
გამოიღო, მაშინ გამოჩნდა ღუარძლი იგი. 27 მოვიდეს მონანი 
იგი და უთხრეს სახლისა უფალსა მას და ჰრქუეს: უფალო, ანუ 
არა თესლი კეთილი დასთესეა აგარაკსა შენსა? ვინაი 
აღმოსცენდა ღუარძლი? 28 ხოლო მან პრქუა: მტერმან კაცმან 
ყო იგი. ხოლო მონათა მათ ჰრქუეს მას: გნებავსა, რაითა 
მივიდეთ და გამოვარჩიოთ იგი? 2? ხოლო მან ჰრქუა მათ: არა, 
ნუუკუე შეკრებასა ღუარძლისასა აღმოჰფხურათ იფქლიცა. 39 
აცადეთ იგი თანა-აღორძინებად ურთიერთას, ვიდრე ჟამადმდე 
მკისა, და ჟამსა მკისასა უბრძანო მომკალთა მათ: შეკრიბეთ 
პირველად ღუარძლი იგი და შეკართ ძნეულად, რაითა 
დაიწუას იგი, ხოლო იფქლი იგი შეკრიბეთ საუნჯესა ჩემსა. 31 
სხუასა იგავსა ეტყოდა მათ და ჰრქუა: მსგავს არს სასუფეველი 


ცათაი მარცუალსა მდოგვსასა, რომელი მოიღო კაცმან და 
დასთესა თვსსა მტილსა, 32 რომელი უმცირეს არს ყოველთა 
თესლთა, ხოლო რაჟამს აღორძნდის, უფროის ყოველთა 
მხალთა არნ იგი, და იქმნის იგი ხე დიდ, ვიდრემდის მოვიდიან 
მფრინველნი ცისანი და დაადგრიან რტოთა მისთა. 33 მერმე 
სხუასა იგავსა ეტყოდა მათ და ჰრქუა: მსგავს არს სასუფეველი 
ცათაი ცომსა, რომელი მოიღო დედაკაცმან და შეჰრთო იგი 
ფქვილსა სამსა საწყაულსა, ვიდრემდის აღაფუვნა იგი 
ყოვლად. 34 ამას ყოველსა ეტყოდა იესუ იგავით ერსა მას და 
თვნიერ იგავისა არარას ეტყოდა მათ. 32 რაითა აღესრულოს 
სიტყუაი იგი წინაისწარმეტყუელისა მიერ თქუმული: აღვაღო 
იგავით პირი ჩემი და ვიტყოდი დაფარულთა დასაბამითგან 
სოფლისაით. 35 მაშინ დაუტევა იესუ ერი იგი და მოვიდა 
სახლსა. და მოუვჭდეს მას მოწაფენი მისნი და ჰრქუეს: 
გამოგვთარგმანე ჩუენ იგავი იგი ღუარძლისაი და აგარაკისაი. 
37 ხოლო თავადმან მიუგო და ჰრქუა მათ: რომელი სთესავს 
თესლსა კეთილსა, ძე კაცისაი არს; 38 ხოლო აგარაკი იგი ესე 
სოფელი არს; ხოლო თესლნი იგი კეთილნი ესე არიან ძენი 
სასუფეველისანი, და ღუარძლნი იგი არიან ძენი უკეთურისანი. 
39 ხოლო მტერი იგი, რომელმან დათესა იგი, ეშმაკი არს; და 
მკაი იგი არს აღსასრული ამის სოფლისაი. და მომკალნი იგი 
არიან ანგელოზნი. 49 ვითარცა იგი შეკრიბიან ღუარძლი და 
ცეცხლითა დაწვან, ეგრეთ იყოს აღსასრული ამის სოფლისაი. 
41 რამეთუ მოავლინნეს ძემან კაცისამან ანგელოზნი თვსნი, და 
შეკრიბნენ სუფევისაგან მისისა ყოველნი საცთურნი და 
მოქმედნი უსჯულოებისანი “? და შესთხინენ იგინი საყუმილსა 
მას ცეცხლისასა. მუნ იყოს ტირილი და ღრჭენაი კბილთაი. 43 
მაშინ მართალნი გამობრწყინდენ ვითარცა მზე, სასუფეველსა 
მამისა მათისასა. რომელსა ასხენ ყურნი სმენად, ისმინენ! 44 
კუალად მსგავს არს სასუფეველი ცათაი საუნჯესა დაფარულსა 
ყანასა შინა, რომელი პოვა კაცმან და დამალა და სიხარულითა 
მით მისთვს წარვიდა და განყიდა ყოველი, რაიცა აქუნდა, და 
მოიყიდა აგარაკი იგი. 4? მერმე მსგავს არს სასუფეველი ცათაი 
კაცსა ვაჭარსა, რომელი ეძიებნ კეთილთა მარგალიტთა. 459 და 


პოის რაი ერთი მარგალიტი მრავალ-სასყიდლისაი, წარვიდა 
და განყიდა ყოველივე, რაიცა ედვა, და მოიყიდა იგი. ბ7 მერმე 
მსგავს არს სასუფეველი ცათაი სათრომელსა ბადესა, რომელი 
სდვიან ზღუასა, რომელმან ყოველთაგან თევზთა შეკრიბის. 48 
და ოდეს აღივსოს, გამოიღიან იგი ზღვს-კიდესა და დაასხიან 
და შეკრიბიან კეთილი იგი ჭურჭელსა, ხოლო ჯერკუალი იგი 
გარე განსთხიიან. 4? ესრეთ იყოს აღსასრული ამის სოფლისაი: 
რამეთუ გამოვიდენ ანგელოზნი და განაშორენ უკეთურნი და 
შორის მართალთა 29 და შესთხინენ იგინი შორის საყუმილსა 
მას ცეცხლისასა. მუნ იყოს ტირილი და ღრჭენაი კბილთანი. 21 
ჰრქუა იესუ მოწაფეთა თვსთა: გულისქმა-ჰყავთა ესე ყოველი? 
ხოლო მათ ჰპრქუეს მას: ჰე, უფალო. 52 და ჰრქუა მათ: ამისთვს 
ყოველი მწიგნობარი, დამოწაფებული სასუფეველსა ცათასა, 
მსგავს არს იგი კაცსა სახლისა უფალსა, რომელმან გამოიღის 
საუნჯისაგან თვსისა ძუელი და ახალი. 33 და იყო რაჟამს 
დაასრულნა იესუ იგავნი ესე, წარვიდა მიერ. 2?“ და მოვიდა 
მამულად თვსად და ასწავებდა მათ შესაკრებელთა შორის 
მათთა, ვიდრემდის განუკვრდებოდა მათ და იტყოდეს: ვინა0 
არს ამისა სიბრძნე ესე და ძალი? 3? ანუ არა ესე არს ხუროისა 
მის ძე? ანუ არა დედასა მისსა ჰრქვან მარიამ? და ძმანი მისნი 
იაკობ და იოსებ და სიმონ და იუდა? 35 და დანი მისნი არა 
ყოველნი ჩუენ შორის არიანა? ვინაი უკუე არს ამისა ესე 
ყოველი? 27 და დაჰბრკოლდებოდეს მისთვს. ხოლო იესუ 
ჰრქუა მათ: არა არს წინაისწარმეტყუელი შეურაცხ, გარნა 
სოფელსა თვსსა და სახლსა შინა თვსსა. 328 და არა ქმნნა მუნ 
ძალნი მრავალნი ურწმუნოებისა მათისათვს. 


თავი 14 


1 მას ჟამსა შინა ესმა ჰეროდეს, ოთხთა მათ სამთავროთა 
მთავარსა, ჰამბავი იესუისი, 2 და ჰრქუა მონათა თვსთა: ესე არს 
იოვანე ნათლის-მცემელი, იგი აღდგომილ არს მკუდრეთით, 
და მისთვს იქმნებიან ძალნი ესე მის თანა. 3 რამეთუ ამან 
ჰეროდე შეიპყრა იოვანე და შებორკილა იგი და 
საპყრობილესა შეაყენა ჰეროდიაისთვს, ცოლისა ფილიპეს, 
ძმისა თვსისა. “ რამეთუ ეტყოდა მას იოვანე, ვითარმედ: არა 
ჯერ-არს შენდა, ვითარმცა გესუა იგი ცოლად. ? და უნდა ღათუ 
მისი მოკლვაი, არამედ ეშინოდა ერისა მის, რამეთუ ვითარცა 
წინაისწარმეტყუელი ეპყრა მათ იგი. 9 და ვითარცა შობისა 
დღენი იყვნეს ჰეროდესნი, როკვიდა ასული ჰეროდიაისი 
შორის, და სთნდა ჰეროდეს როკვაი იგი მისი. 7 რომლისათვს 
ფიცით აღუთქუა მას მიცემად, რაიცა ითხოვოს. 8? ხოლო იგი 
წინაისწარ ბირებულ იყო დედისაგან თვსისა და ჰრქუა: მომეც 
მე აქა ლანკნითა თავი იოვანესი, ნათლის-მცემელისაი. 9? და 
შე-ღავე-წუხნა მეფე იგი, არამედ ფიცისა მისთვს და მის თანა 
მეინაყეთა ბრძანა მიცემად იგი მას. 19 და მიავლინა იგი და 
მოჰკუეთა თავი იოვანესი საპყრობილესა შინა. 11 და მოართუეს 
თავი მისი ლანკნითა და მისცეს ქალსა მას, და მან მიართუა 
დედასა თვსსა. 12 და მოვიდეს მოწაფენი მისნი და წარიღეს 
გუამი მისი და დაჰფლეს იგი და მოვიდეს და უთხრეს იესუს. 13 
ესმა რაი ესე იესუს, განეშორა მიერ ნავითა და წარვიდა 
უდაბნოსა ადგილსა თვსაგან. და ვითარცა ესმა ერსა მას, 
მისდევდეს მას მკვრცხლ ქალაქებისაგან. 1“ და გამოვიდა იესუ 
და იხილა ერი მრავალი და შეეწყალნეს იგინი და განკურნა 
სნეულნი მათნი. 12 და ვითარცა შემწუხრდა, მოუყდეს 
მოწაფენი მისნი და ჰრქუეს მას: უდაბნო არს ადგილი ესე, და 
ჟამი გარდასრულ არს; განუტევე ერი ესე, რაითა წარვიდენ 
გარემო დაბნებსა და იყიდონ თავისა თვსისა საზრდელი. 19 
ხოლო იესუ ჰრქუა მათ: არა უყმს მათ წარსლვაი; თქუენ ეცით 
მაგათ ჭამადი. 17 ხოლო მათ ჰრქუეს მას: არა გუაქუს აქა, 


გარნა ხუთი პური და ორი თევზი. 18 ჰრქუა მათ იესუ: 
მომართვთ მე იგი აქა! 1? და უბრძანა ერსა მას დასხდომაი 
თივასა ზედა. და მოიღო ხუთი იგი პური და ორი თევზი, 
აღიხილნა ზეცად და აკურთხა და განტეხა და მისცნა პურნი იგი 
მოწაფეთა თვსთა, და მოწაფეთა მათ მისცეს ერსა მას. 29 და 
ჭამეს ყოველთა და განძღეს; და აღიღეს ნეშტი ნამუსრევი 
ათორმეტი გოდორი სავსე. 21 ხოლო იყვნეს, რომელთა-იგი 
ჭამეს, მამანი ხოლო ხუთ ათას, თვნიერ ყრმებისა და 
დედებისა. 22 და მეყსეულად აიძულა მოწაფეთა შესლვად 
ნავსა და წინა-წარძღუანვად მისა წიაღკერძო, ვიდრემდე 
განუტეოს ერი იგი. 23 და ვითარცა განუტევა ერი იგი, აღვიდა 
მთასა ლოცვად თვსაგან. და შე-რაი-მწუხრდა, მარტოი იყო მუნ. 
24 ხოლო ნავი იგი განშორებულ იყო ქუეყანით მრავალ უტევან 
და იგუემებოდა ღელვათაგან, რამეთუ იყო ქარი იგი პირით 
კერძო. 25 და მეოთხესა საყუმილავსა ღამისასა მოვიდა მათა 
იესუ სლვით ზღუასა მას ზედა. 25 ხოლო მოწაფეთა ვითარცა 
იხილეს, ვიდოდა რაი ზღუასა მას ზედა, შეძრწუნდეს და თქუეს: 
ვითარმედ: საოცარ რაიმე არს, და შიშისაგან ღაღად-ყვეს. 27 
მეყსეულად ეტყოდა მათ იესუ და ჰრქუა: კადნიერ იყვენით, მე 
ვარ, ნუ გეშინინ! 28 მიუგო პეტრე და ჰრქუა მას: უფალო, 
უკუეთუ შენ ხარ, მიბრძანე მე მისლვად შენდა წყალთა ამათ 
ზედა. 2? ხოლო მან ჰრქუა: მოვედ! და გარდამოვიდა პეტრე 
ნავით და ვიდოდა წყალთა მათ ზედა და მოვიდოდა იესუისა. 
30 და ვითარცა იხილა ქარი იგი ძლიერი, შეეშინა და იწყო 
დანთქმად, ღაღად-ყო და თქუა: უფალო მიჭსენ მე! 31 და 
მეყსეულად განყო ქელი იესუ და უპყრა მას და ჰრქუა: მცირედ- 
მორწმუნეო, რაისა შეორგულდი? 3? და ვითარცა აღვიდეს 
იგინი ნავსა მას შინა, დაცხრა ქარი იგი. 332 ხოლო რომელნი- 
იგი ნავსა მას შინა იყვნეს, მოუყდეს და თაყუანის-სცეს მას და 
ეტყოდეს: ჭეშმარიტად ძე ღმრთისაი ხარ შენ. 34 და განვიდეს 
და მივიდეს მიერ ქუეყანასა მას გენესარეთისასა. 35 და იცნეს 
იგი კაცთა მათ მის ადგილისათა და წარავლინნეს ყოველსა 
მას სანახებსა და მოართუეს მას ყოველი ბოროტად ვნებული 39 


და ევედრებოდეს მას, რაითა შე-ხოლო-ახონ ფესუსა 
სამოსლისა მისისასა. და რაოდენთა შეახეს, ცხონდეს. 


თავი 15 


1 მაშინ მოუხდეს იესუს იერუსალცმით ფარისეველნი და 
მწიგნობარნი და ეტყოდეს: 2 რაისათვს მოწაფენი შენნი 
გარდაჰვლენ მოძღურებასა ხუცესთასა? რამეთუ არა 
დაიბანნიან ყჟელნი, რაჟამს პურსა ჭამედ. 3 ხოლო იესუ მიუგო 
და ჰრქუა მათ: და რაისათვს თქუენცა გარდახუალთ მცნებასა 
ღმრთისასა მოძღურებითა თქუენითა? “ რამეთუ ღმერთმან 
თქუა: პატივ-ეც მამასა შენსა და დედასა შენსა; და რომელმან 
თქუას ბოროტი მამისათვს გინა დედისა, სიკუდილით 
მოკუედინ. ? ხოლო თქუენ სთქუთ: რომელმან თქუას მამასა 
თვსსა გინა დედასა თვსსა: ნიჭი, რომელი ჩემგან სარგებელ 
გეყო, 9 და არა პატივ-სცეს მამასა ანუ დედასა თვსსა, 
ესევითართა დაუმტკიცებელ ჰყავთ მცნებაი ღმრთისაი 
მოძღურებითა თქუენითა. 7 ორგულნო, კეთილად 
წინაისწარმეტყუელებდა თქუენთვს ესაია და თქუა: 8 
მახლობელ არს ჩემდა ერი ესე პირითა მათითა და ბაგითა 
მათითა პატივ-მცემს მე, ხოლო გულნი მათნი შორს 
განშორებულ არიან ჩემგან; ? ამაოდ მმსახურებენ მე, რამეთუ 
ასწავებენ მოძღურებასა და მცნებასა კაცთასა. 1- და მოუწოდა 
ერსა მას და ეტყოდა: ისმინეთ და გულისყმა-ყავთ: 11 არა თუ 
პირით შემავალი შეაგინებს კაცსა, არამედ პირით გამომავალი 
შეაგინებს კაცსა. 12 მაშინ მოუჭდეს იესუს მოწაფენი მისნი და 
ჰრქუეს მას: უწყია, რამეთუ ფარისეველთა რაი ესმა სიტყუა0 
იგი, დაჰპბრკოლდეს? 13 ხოლო თავადმან მიუგო და ჰრქუა მათ: 
ყოველი ნერგი, რომელი არა დანერგა მამამან ჩემმან 
ზეცათამან, ძირითურთ აღიფხურას. 14“ უტევენით ეგე, რამეთუ 
ბრმანი არიან და წინამძღუარნი ბრმათანი. ხოლო ბრმაი 
ბრმასა თუ წინაუძღვნ, ორნივე მთხრებლსა შთაცვვიან. 12 
მიუგო პეტრე და ჰრქუა მას: გამოგვთარგმანე ჩუენ იგავი ესე. 
16 ხოლო იესუ ჰრქუა მას: თქუენცა უგულისყმოვე ხართა? 17 და 
არა გიცნობიეს, რამეთუ ყოველი, რომელი შევალს პირით, 
მუცლად შევალს და განსავალით განვალს? 18 ხოლო 


გამომავალი პირით გულისაგან გამოვალს და იგი შეაგინებს 
კაცსა. 1? რამეთუ გულისაგან გამოვლენ გულის-სიტყუანი 
ბოროტნი, კაცის-კლვანი, მრუშმებანი, სიძვანი, პარვანი, ცილის- 
წამებანი, გმობანი. 29 ესენი არიან, რომელნი შეაგინებენ კაცსა, 
ხოლო უბანელითა ყჭელითა ჭამაი არა შეაგინებს კაცსა. 21 და 
წარვიდა მიერ იესუ და მივიდა ადგილთა ტვროსისა და 
სიდონისათა. 22 და აჰა ესერა დედაკაცი ქანანელი საზღვართა 
მათგან გამოვიდა, ღაღადებდა და იტყოდა: შემიწყალე მე, 
უფალო, ძეო დავითისო, რამეთუ ასული ჩემი ბოროტად 
ეშმაკეულ არს. 23 ხოლო იესუ არა მიუგო მას სიტყუაი. და 
მოუჭდეს მოწაფენი იესუს და ჰრქუეს მას: განუტევე ესე, 
რომელი ღაღადებს და შეგვდგს ჩუენ. 24 ჰრქუა მათ იესუ: არა 
ვიდრე მოვლინებულ ვარ, გარნა ცხოვართა მათ 
წარწყმედულთა სახლისა ისრაცლისათა. 22 ხოლო იგი მოუყჭდა 
და თაყუანის-სცემდა მას და ეტყოდა: უფალო, შემიწყალე მე! 
26 ხოლო თავადმან მიუგო და ჰრქუა მას: არა კეთილ არს 
მოღებად პური შვილთაგან და დაგებად ძაღლთა. 27 ხოლო 
მან ჰრქუა: ჰე, უფალო, რამეთუ ძაღლნიცა ჭამედ 
ნაბიჭევისაგან, რომელ გარდამოცვვინ ტაბლისაგან უფალთა 
მათთაისა. 28 მაშინ მიუგო იესუ და ჰრქუა მას: მ დედაკაცო! 
დიდ არს სარწმუნოებაი ეგე შენი; გეყავნ შენ, ვითარცა გნებავს. 
და განიკურნა ასული იგი მისი მიერ ჟამითგან. 2? და წარვიდა 
მიერ იესუ და მოვიდა ზღვს-კიდესა მას გალილეაისასა და 
აღვიდა მთასა და დაჯდა მუნ. 39 და მოუჟდა მას ერი მრავალი, 
რომელთა ჰყვა მათ თანა მკელობლები, ბრმები, ყრუნი, 
ქუეწარმძრომელნი და სხუანი მრავალნი თითო-სახეთაგან 
სენთა შეპყრობილნი. და დასხნეს იგინი ფერვთა თანა მისთა, 
და განკურნნა იგინი, 31 ვიდრე უკვრდაცა ერსა მას, ხედვიდეს 
რაი, ვითარ-იგი ყრუნი იტყოდეს, და მკელობელნი ვიდოდეს, 
და ღრეკილნი განიკურნებოდეს, და ბრმანი ხედვიდეს; და 
ადიდებდეს ღმერთსა ისრაცლისასა. 32 ხოლო იესუ მოუწოდა 
მოწაფეთა თვსთა და ჰრქუა მათ: მეწყალის ერი ესე, რამეთუ 
აჰა ესერა სამი დღე არს, და მელიან მე და არარაი აქუს, 
რაიმცა ჭამეს; და განტევებაი მათი უზმათაი არა მნებავს, 


ნუუკუე დაცვვენ გზასა ზედა. 33 ჰრქუეს მას მოწაფეთა მისთა: 
ვინაი არს ჩუენდა უდაბნოსა ზედა პური ესოდენი, ვითარმცა 
განძღა ერი ესოდენი? 3“ ჰრქუა მათ იესუ: რაოდენი პური 
გაქუს? ხოლო მათ ჰრქუეს მას: შვდი პური და მცირედ თევზი. 32 
და უბრძანა ერსა მას დასხდომაი ქუეყანასა ზედა. 30 და მოიღო 
შვდი იგი პური და თევზნი, ჰმადლობდა, განტეხა და მისცემდა 
მოწაფეთა, და მოწაფენი მისცემდეს ერსა მას. 37 ჭამეს 
ყოველთა და განძღეს; და აღიღეს ნეშტი იგი ნამუსრევი შვდი 
სფვრიდი სავსე. 38 ხოლო რომელთა-იგი ჭამეს, იყვნეს ოთხ 
ათას მამანი ხოლო, თვნიერ ყრმებისა და დედებისა. 39 და 
განუტევა ერი იგი და აღვიდა იესუ ნავსა და მოვიდა 
საზღვართა მაგდალოისათა. 

+ და მოუჭდეს მას ფარისეველნი და სადუკეველნი, 
გამოსცდიდეს მას და ეტყოდეს, რაითა სასწაული ზეცით 


უჩუენოს მათ. 2 ხოლო თავადმან მიუგო და ჰრქუა მათ: შე-რაი- 
მწუხრდის, სთქუთ: ყუდრო იყოს, რამეთუ წითს ცაი. 3 და 
განთიად სთქუთ: ზამთარი იყოს, რამეთუ კსინავს მწუხარედ 
ცაი. ორგულნო, პირი სამე ცისაი იცით ცნობად, ხოლო 
სასწაულნი ჟამთანი ვერ გიცნობიეს გულისყმის-ყოფად. 4 
ნათესავი ბოროტი და მემრუშე სასწაულსა ეძიებს, და სასწაული 
არა ეცეს მას, გარნა სასწაული იონა წინაისწარმეტყუელისაი. 
და დაუტევნა იგინი და წარვიდა. ? და მო-რაი-ვიდეს მოწაფენი 
მისნი მიერ წიაღ, და დაავიწყდა მათ პური მიღებად. 9 ხოლო 
იესუ ჰრქუა მათ: იხილეთ და ეკრძალენით ცომისაგან 
ფარისეველთაისა და სადუკეველთაისა. 7 ხოლო იგინი 
განიზრახვიდეს გულსა თვსსა და იტყოდეს, ვითარმედ: პური 
არა მოვიღეთ. 8 გულისყმა-ყო იესუ და ჰრქუა მათ: რაისა 
ჰზრახავთ გულთა შინა თქუენთა, მცირედ-მორწმუნენო, რამეთუ 
პური არა მოიხუენით? 3? არა გიცნობიეს, არცა მოივსენეთ 
ხუთთა მათ პურთაი და ხუთ ათასთაი მათ, და რაოდენი 
გოდორი აღიღეთ? 19 და არცა შვდთა მათ პურთაი და ოთხ 
ათასთაი მათ, და რაოდენი სფვრიდი აღიღეთ? 11 ვითარ არა 
გიცნობიეს, რამეთუ არა პურისათვს გარქუ თქუენ: ეკრძალენით 
ცომისაგან ფარისეველთაისა და სადუკეველთაისა? 12 მაშინ 
გულისქმა-ყვეს, რამეთუ არა ჰრქუა მათ კრძალვაი ცომისაგან 
პურისა, არამედ მოძღურებისაგან ფარისეველთაისა და 
სადუკეველთაისა. 13 მო-რაი-ვიდა იესუ ადგილთა მათ კესარია 
ფილიპესთა, ჰკითხვიდა მოწაფეთა თვსთა და ჰრქუა: რაი 
თქვან კაცთა ძისა კაცისა ყოფად? 14 ხოლო მათ პრქუეს: 
რომელთამე იოვანე ნათლის-მცემელი, რომელთამე ელია და 
სხუათა იერემია გინა ერთი წინაისწარმეტყუელთაგანი. 12 
ხოლო მან პრქუა მათ: თქუენ ვინ გგონიე მე ყოფად? 19 მიუგო 
სიმონ-პეტრე და ჰრქუა მას: შენ ხარ ქრისტე, ძე ღმრთისა 


ცხოველისაი. 17 მიუგო იესუ და ჰრქუა მას: ნეტარ ხარ შენ, 
სიმონ, ბარ იონა, რამეთუ ყორცთა და სისხლთა არა 
გამოგიცხადეს, არამედ მამამან ჩემმან ზეცათამან. 18 და მე 
გეტყვ შენ, რამეთუ შენ ხარ კლდე, და ამას კლდესა ზედა 
აღვაშენო ეკლესიაი ჩემი, და ბჭენი ჯოჯოხეთისანი ვერ 
ერეოდიან მას. 137 და მიგცნე შენ კლიტენი სასუფეველისა 
ცათაისანი; და რომელი შეჰკრა ქუეყანასა ზედა, კრულ იყოს 
იგი ცათა შინა; და რომელი განჰვსნა ქუეყანასა ზედა, ყჟსნილ 
იყოს იგი ცათა შინა. 29 მაშინ ამცნო მოწაფეთა თვსთა რაითა 
არავის უთხრან, ვითარმედ იგი არს იესუ ქრისტე. 21 მიერითგან 
იწყო იესუ უწყებად მოწაფეთა თვსთა, ვითარმედ: ჯერ-არს მისა 
იერუსალყმდ აღსლვაი და ფრიად ვნებაი მღდელთ- 
მოძღუართაგან და მწიგნობართა და მოხუცებულთა, და 
მოკლვად და მესამესა დღესა აღდგომად. 22 და მოუყდა მას 
პეტრე და იწყო ბრალობად მისა და ჰრქუა: შენდობა იყავნ 
შენდა, უფალო, არა იყოს ეგრე. 23 ხოლო თავადი მიექცა 
პეტრეს და ჰრქუა: წარვედ ჩემგან, სატანა, საცთურ ჩემდა ხარ, 
რამეთუ არა ჰზრახავ ღმრთისასა, არამედ კაცთასა. 24 მაშინ 
ჰრქუა იესუ მოწაფეთა თვსთა: რომელსა ჰნებავს შემოდგომად 
ჩემდა, უარყავნ თავი თვსი და აღიღენ ჯუარი თვსი და 
შემომიდეგინ მე. 22 რამეთუ უკუეთუ ვისმე უნდეს სული თვსი 
განრინებად, წარიწყმიდოს იგი; და რომელმან წარიწყმიდოს 
სული თვსი ჩემთვს, მან პოოს იგი. 29 რამეთუ რაი სარგებელ 
ეყოს კაცსა, უკუეთუ სოფელი ყოველი შეიძინოს და სული თვსი 
იზღვიოს? ანუ რაი მისცეს კაცმან ნაცვლად სულისა თვსისა? 27 
რამეთუ მოსლვად არს ძც კაცისაი დიდებითა მამისა თვსისაითა 
ანგელოზთა მისთა თანა, და მაშინ მიაგოს კაცად-კაცადსა 
საქმეთა მათთაებრ. 28 ამენ გეტყვ თქუენ, რამეთუ: არიან ვინმე 
აქა მდგომარეთაგანნი, რომელთა არა იხილონ გემოი 
სიკუდილისაი, ვიდრემდე იხილონ ძე კაცისაი, მომავალი 
სუფევითა თვსითა. 


თავი 17 


1 და შემდგომად ექუსისა დღისა წარიყვანნა იესუ პეტრე და 
იაკობ და იოვანე, ძმაი მისი, და აღიყვანნა იგინი მთასა 
მაღალსა თვსაგან. 2 და იცვალა მათ წინაშე სხუად ფერად, და 
განბრწყინდა პირი მისი ვითარცა მზე. ხოლო სამოსელი მისი 
იქმნა სპეტაკ, ვითარცა ნათელი. 3 და აჰა ეჩუენნეს მათ მოსე 
და ელია მის თანა, და თანა-ზრახვიდეს. 4 მიუგო პეტრე და 
ჰრქუა იესუს: უფალო, კეთილ არს ჩუენდა აქა ყოფაი. და, თუ 
გნებავს, ვქმნეთ აქა სამ ტალავარ: ერთი შენდა და ერთი 
მოსესა და ერთი ელიაისა. ? და ვიდრეღა იგი ამას იტყოდა, აჰა 
ესერა ღრუბელი ნათლისაი აგრილობდა მათ, და აჰა ყმაი იყო 
ღრუბლით გამო და თქუა: ესე არს ძე ჩემი საყუარელი, 
რომელი მე სათნო-ვიყავ; მაგისი ისმინეთ. 9 და ესმა რაი ესე 
მოწაფეთა, დავარდეს პირსა ზედა თვსსა და შეეშინა ფრიად. 7 
და მოუჭდა მათ იესუ, შეახო ყელი და ჰრქუა: აღდეგით და ნუ 
გეშინინ! 8 და აღ-რაი-იხილნეს თუალნი მათნი, არავინ 
იხილეს, გარნა იესუ ხოლო მარტოი. ? და გარდამო-რაი- 
ვიდოდეს იგინი მიერ მთით, ამცნო მათ იესუ და ჰრქუა: ნუვის 
უთხრობთ ხილვასა ამას, ვიდრემდის ძე კაცისაი მკუდრეთით 
აღდგეს. 19 და ჰკითხეს მას მოწაფეთა მისთა და ეტყოდეს: 
ვითარ უკუე იტყვან მწიგნობარნი, ვითარმედ: ელიაისი ჯერ-არს 
პირველად მოსლვაი? 11 ხოლო იესუ მიუგო და ჰრქუა მათ: 
ელია მოვიდეს პირველად და კუალად-აგოს ყოველი. 12 
ხოლო გეტყვ თქუენ, რამეთუ ელია აწვე მოვიდა, და არა იცნეს 
იგი, არამედ უყვეს მას, რაოდენი უნდა. და ეგრეთვე ძესაცა 
კაცისასა ეგულების ვნებად მათგან. 13 მაშინ გულისჭმა-ყვეს 
მოწაფეთა, რამეთუ იოვანე ნათლისმცემელისათვს ჰრქუა მათ. 
14 და ვითარცა მოვიდეს იგინი ერისა მის, მოუჭდა მას კაცი 
ერთი, მუყლნი დაიდგინა მის წინაშე და ეტყოდა: 12 უფალო, 
შეიწყალე ძე ჩემი, რამეთუ ცისად-ცისად ბოროტად იგუემების, 
რამეთუ მრავალ-გზის შთავარდის იგი ცეცხლსა და მრავალ- 
გზის წყალსა. 10 და მოვჰგუარე იგი მოწაფეთა შენთა, და ვერ 


შეუძლეს განკურნებად მისა. 17 მიუგო იესუ და ჰრქუა მას: მ 
ნათესავი ურწმუნო და გულარძნილი, ვიდრემდის ვიყო თქუენ 
თანა? ვიდრემდის თავს-ვიდებდე თქუენსა? მომგუარეთ მე იგი 
აქა! 18 და ვითარცა მოჰგუარეს, შეჰრისხნა მას იესუ, და 
განვიდა მისგან ეშმაკი იგი. და განიკურნა ყრმაი იგი მიერ 
ჟამითგან. 19 მაშინ მოუჭდეს იესუს მოწაფენი თვსაგან და 
ჰრქუეს მას: რაისათვს ჩუენ ვერ შეუძლეთ განყდად მისა? 29 
ხოლო იესუ ჰრქუა მათ: ურწმუნოებისა თქუენისათვს. ამენ 
გეტყვ თქუენ: უკუეთუ გაქუნდეს სარწმუნოებაი, ვითარცა 
მარცუალი მდოგვსაი, ჰრქუათ მთასა ამას: მიიცვალე ამიერ 
იქი, და მიიცვალოს, და არარაი შეუძლებელ იყოს თქუენ მიერ. 
21 ხოლო ესე ნათესავი არარაით განვალს, გარნა ლოცვითა 
და მარხვითა. 22 და ვითარცა იქცეოდეს იგინი გალილეას, 
ჰრქუა მათ იესუ, ვითარმედ: ეგულების ძესა კაცისასა მიცემად 
ჭელთა კაცთასა, 23 და მოკლან იგი, და მესამესა დღესა 
აღდგეს. ხოლო იგინი შეწუხნეს ფრიად. 24 და ვითარცა 
მოვიდეს იგინი კაპერნაუმდ, მოუჭდეს მას, რომელნი-იგი 
დიდრაქმასა შეჰკრებდეს, და ჰრქუა პეტრეს: მოძღუარმან 
თქუენმან არა მოგუცესა ხარკი? 22 ხოლო მან ჰრქუა: ჰე. და 
ვითარცა შევიდა იგი სახიდ, უსწრო მას იესუ და ჰრქუა: რასა 
ჰგონებ შენ, სიმონ: მეფენი ქუეყანისანი ვიეთგან მიიღებენ 
ხარკსა ანუ ზუერსა: შვილთაგან ანუ უცხოთაგან? 25 ჰრქუა მას 
პეტრე: უცხოთაგან. მიუგო იესუ და ჰრქუა მას: აწ უკუე 
თავისუფალ სამე არიან შვილნი. 27 ხოლო რაითა არა 
დავაბრკოლნეთ იგინი, წარვედ ზღუად და შთააგდე 
სამჭედური, და რომელი პირველად აღმოვდეს თევზი, აღიღე 
და აღუღე პირი მისი და ჰპოო მის შორის სტატირი, მოიღე იგი 
და მიეც მათ შენთვს და ჩემთვს. 


თავი 18 


1 მას ჟამსა შინა მოუჟდეს იესუს მოწაფენი და ეტყოდეს: ვინ-მე 
უფროის იყოს სასუფეველსა ცათასა? 2 და მოუწოდა იესუ 
ყრმასა და დაადგინა შორის მათსა 3 და ჰრქუა: ამენ გეტყვ 
თქუენ: უკუეთუ არა მოიქცეთ და იქმნნეთ, ვითარცა ყრმანი, ვერ 
შეხვდეთ სასუფეველსა ცათასა. 4 რამეთუ რომელმან 
დაიმდაბლოს თავი თვსი, ვითარცა ყრმაი ესე, იგი უფროის 
იყოს სასუფეველსა ცათასა. ? და რომელმან შეიწყნაროს ერთი 
ყრმაი ესევითარი სახელითა ჩემითა, მე შემიწყნარებს. 9 და 
რომელმან დააბრკოლოს ერთი მცირეთა ამათგანი ჩემდა 
მომართ მორწმუნეთაი, უმჯობეს არს მისა, დამო-თუ-იკიდოს 
წისქვლი ვირით საფქველი ქედსა და დაინთქას იგი 
უფსკრულსა ზღვსასა. 7 ვაი სოფლისა ამის საცთურთა მათგან, 
რამეთუ უნებლიადცა მომავალ არიან საცთურნი; ხოლო ვაი 
მის კაცისა, რომლისაგან მოვიდეს საცთური. 8 უკუეთუ ყელი 
შენი ანუ ფერკი შენი გაცთუნებდეს შენ, მოიკუეთენ იგი და 
განაგდენ შენგან: უმჯობეს არს შენდა შესლვაი ცხორებასა 
მკელობელისა გინა უჭელოისაი, ვიდრე ორნი ყელნი და ორნი 
ფერყნი თუ გესხნენ და შთაჰვარდე ცეცხლსა მას საუკუნესა. ? 
და უკუეთუ თუალი შენი გაცთუნებდეს შენ, აღმოიღე იგი და 
განაგდე შენგან: უმჯობეს არს შენდა ერთ-თუალისაი შესლვად 
ცხორებასა, ვიდრე ორთა თუალთა სხმასა და შთაგდებად 
გეჰენიასა ცეცხლისასა. 19 ეკრძალენით, ნუუკუე ვინმე შეურაცხ- 
ჰყოთ ერთი მცირეთა ამათგანი. გეტყვ თქუენ, რამეთუ 
ანგელოზნი მათნი ცათა შინა მარადის ხედვენ პირსა მამისა 
ჩემისასა, რომელ არს ცათა შინა. 11 რამეთუ მოვიდა ძე კაცისა0 
ცხორებად წარწყმედულისა. 12 ვითარ ჰგონებთ თქუენ: კაცსა 
თუ ვისმე ედგას ასი ცხოვარი და შესცთეს ერთი მათგანი, არამე 
დაუტევნესა ოთხმეოც და ათცხრამეტნი იგი მთათა ზედა და 
წარვიდეს და მოიძიოს შეცთომილი იგი? 13 და რაჟამს პოოს 
იგი, ამენ გეტყვ თქუენ: უფროის უხაროდის მის ზედა, ვიდრე 
ოთხმეოცდა ათცხრამეტთა მათ, რომელნი არა შეცთომილ 


იყვნეს. 1“ ესრეთ არა არს ნებაი მამისა თქუენისა ზეცათაისაი, 
რაითა წარწყმდეს ერთი მცირეთა ამათგანი. 12 ხოლო უკუეთუ 
შეგცოდოს შენ ძმამან შენმან, მივედ და ამხილე მას, რაჟამს 
შენ და იგი ხოლო იყვნეთ მარტონი. უკუეთუ ისმინოს შენი, 
შეიძინე ძმაი იგი შენი. 190 ხოლო უკუეთუ არა ისმინოს, მიიყვანე 
შენ თანა ერთი ანუ ორი სხუაი, რაითა პირითა ორისა და 
სამისა მოწამისაითა დაემტკიცოს ყოველი სიტყუაი. 17 ხოლო 
უკუეთუ მათიცა არა ისმინოს, უთხარ კრებულსა; ხოლო უკუეთუ 
კრებულისაიცა არა ისმინოს, იყავნ იგი შენდა, ვითარცა 
მეზუერე და წარმართი. 18 ამენ გეტყვ თქუენ: რაოდენი 
შეჰკრათ ქუეყანასა ზედა, კრულ იყოს იგი ცათა შინა; და 
რაოდენი განჰვსნათ ქუეყანასა ზედა, ყსნილ იყოს იგი ცათა 
შინა. 1? კუალად ამენ გეტყვ თქუენ: უკუეთუ ორნი თქუენგანნი 
შეითქუნენ ქუეყანასა ზედა ყოვლისათვსვე საქმისა, რომელიცა 
ითხოონ, ეყოს მათ მამისა ჩემისაგან ზეცათაისა. 29? რამეთუ 
სადაცა იყვნენ ორნი გინა სამნი შეკრებულ სახელისა 
ჩემისათვს, მუნ ვარ მე შორის მათსა. 21 მაშინ მოუჯდა მას 
პეტრე და ჰრქუა: უფალო, რაოდენ-გზის შემცოდოს ძმამან 
ჩემმან, და მიუტეო მას? ვიდრე შვდ-გზისამდეა? 2? ჰრქუა მას 
იესუ: არა გეტყვ შენ ვიდრე შვდ-გზისამდე, არამედ ვიდრე 
სამეოც და ათ შვდ-გზის. 23 ამისთვს ემსგავსა სასუფეველი 
ცათაი კაცსა მეუფესა, რომელმან ინება სიტყვსა განგება0 
მონათა თვსთა თანა. 24 და ვითარცა იწყო განგებად, 
წარმოუდგინეს მას ერთი თანა-მდები ბევრისა ტალანტისაი. 22 
და ვითარ არარაი აქუნდა მას, რაიმცა მისცა, უბრძანა 
უფალმან მისმან განსყიდაი ცოლისა მისისაი და შვილთა 
მისთაი და რაიცა აქუნდა მას, და გარდაჟყდად იგი. 20 დავარდა 
უკუე მონაი იგი, თაყუანის-სცემდა მას და ეტყოდა: სულგრძელ 
იქმენ ჩემ ზედა, უფალო, და ყოველივე მიგცე შენ. 27 შეეწყალა 
უფალსა მისსა მონაი იგი და განუტევა იგი და თანა-ნადებიცა 
იგი მიუტევა მას. 28 და ვითარცა გამოვიდა მიერ მონაი იგი, 
პოვა ერთი მის თანა მონაი, რომელსა თანა-ედვა მისი ასი 
დრაჰკანი; შეიპყრა იგი და შეაშთობდა მას და ეტყოდა: მომეც, 
რაძცა-იგი თანა-გაც. 29 შეუვრდა მას მოყუასი იგი მისი და 


ევედრებოდა მას და ეტყოდა: სულგრძელ იქმენ ჩემ ზედა, და 
ყოველივე მიგცე შენ. 3? ხოლო მან არა ისმინა მისი, არამედ 
წარვიდა და შეაგდო იგი საპყრობილესა, ვიდრემდე მისცეს მას 
თანა-ნადები იგი. 31 ხოლო იხილეს რაი მის თანა მონათა მათ 
საქმე ესე, შეწუხნეს ფრიად; და მივიდეს და აუწყეს უფალსა 
მათსა ყოველივე იგი, რაიცა იქმნა. 32 მაშინ მოუწოდა მას 
უფალმან მისმან და ჰრქუა მას: მონაო ბოროტო, ყოველივე 
თანანადები შენი მოგიტევე შენ, რამეთუ მევედრებოდე მე. 33 
არა ჯერ-იყო შენდაცა, რაითამცა შეიწყალე შენ შენ თანა მონა0 
იგი, ვითარცა მე შენ შეგიწყალე? 34 და განურისხნა უფალი იგი 
მისი და მისცა იგი ჟყელთა მტანჯველთასა, ვიდრემდის 
გარდაიყჭადოს ყოველი იგი თანა-ნადები მისი. 32 ეგრეთცა 
მამამან ჩემმან ზეცათამან გიყოს თქუენ, უკუეთუ არა მიუტევნეთ 
კაცად-კაცადმან ძმასა თვსსა ყოვლითა გულითა თქუენითა 
ცთომანი მათნი. 


თავი 19 


1 და იყო ვითარცა დაასრულნა იესუ სიტყუანი ესე, წარვიდა 
გალილეაით და მივიდა საზღვართა ჰურიასტანისათა, წიაღ- 
იორდანესა. 2 და მისდევდა მას ერი მრავალი, და განკურნნა 
იგინი მუნ. 3 მაშინ მოუყდეს მას ფარისეველნი, გამოსცდიდეს 
მას და ეტყოდეს: უკუეთუ ჯერ-არს კაცისა განტევებაი ცოლისა 
თვსისაი ყოვლისათვს ბრალისა? 4 ხოლო იესუ მიუგო და ჰრქუა 
მათ: არა აღმოგიკითხავსა, რამეთუ რომელმან დაჰბადა 
დასაბამსა, მამაკაცად და დედაკაცად შექმნნა იგინი? ? და 
თქუა: ამისთვს დაუტეოს კაცმან მამაი თვსი და დედაი თვსი და 
შეეყოს ცოლსა თვსსა, და იყვნენ ორნივე იგი ერთ ყორც, 9 
ვითარმედ არღარა არიან ორ, არამედ ერთ ჭორც. აწ უკუე 
რომელნი-იგი ღმერთმან შეაუღლნა, კაცი ნუ განაშორებს. 7 
ხოლო მათ ჰრქუეს მას: რაისათვს უკუე მოსე ამცნო წიგნი 
განტევებისაი მიცემად და განტევებად? 858 მიუგო იესუ და ჰრქუა 
მათ, რამეთუ: მოსე გულ-ფიცხელობისა თქუენისათვს გიბრძანა 
განტევებაი ცოლთა თქუენთაი, ხოლო დასაბამსა არა ეგრე 
იყო. ?7 ხოლო მე გეტყვ თქუენ, რამეთუ: რომელმან განუტეოს 
ცოლი თვსი თვნიერ სიძვისა და სხუაი შეირთოს, იმრუშებს; და 
რომელმან განტევებული შეირთოს, იგიცა იმრუშებს. 19 ჰრქუეს 
მას მოწაფეთა მისთა: უკუეთუ ესოდენი ბრალი არს კაცისაი 
დედაკაცისა თანა, არა შეჰგავს ქორწინებაი. 11 ჰრქუა მათ იესუ: 
არა ყოველთა დაიტიონ სიტყუაი ეგე, არამედ რომელთადა 
მიცემულ არს. 12 რამეთუ არიან საჭურისნი, რომელნი 
მუცლითგან დედისა თვსისაით საჭურისნი იშვნეს; და არიან 
საჭურისნი, რომელნი კაცთაგან გამოისაჭურისნეს; და არიან 
საჭურისნი, რომელთა გამოისაჭურისნეს თავნი თვსნი 
სასუფეველისათვს ცათაისა. რომელი შემძლებელ არს 
დატევნად, დაიტიენ. 13 მაშინ მოჰგუარეს მას ყრმები, რაითამცა 
ჭელი დასდვა მათ ზედა და აკურთხნა იგინი, ხოლო მოწაფენი 
ჰრისხვდეს მათ. 1“ ხოლო იესუ ჰრქუა მათ: აცადეთ ყრმებსა 
მაგას მოსლვად ჩემდა და ნუ აყენებთ მაგათ, რამეთუ 


ეგევითართაი არს სასუფეველი ცათაი. 15 და დაასხნა მათ ზედა 
ჭელნი. და ვითარცა წარვიდა მიერ. 15 აჰა მო-ვინმე-უჟდა მას 
და ჰრქუა: მოძღვარო სახიერო, რაი კეთილი ვქმნე, რაითა 
მაქუნდეს ცხორებაი საუკუნოი? 17 ხოლო იესუ ჰრქუა მას: რაისა 
მეტყვ მე სახიერით? არავინ არს სახიერი, გარნა მხოლოი 
ღმერთი. ხოლო უკუეთუ გნებავს ცხორებასა შესლვაი, 
დაიმარხენ მცნებანი. 18 ჰრქუა მას: რომელნი? ხოლო იესუ 
ჰრქუა მას, ვითარმედ: არა კაც-ჰკლა, არა იპარო, არა იმრუშო, 
არა ცილი სწამო; 19 პატივ-ეც მამასა შენსა და დედასა შენსა და 
შეიყუარო მოყუასი შენი, ვითარცა თავი თვსი. 29 ჰრქუა მას 
ჭაბუკმან მან: ესე ყოველი დამიმარხავს სიყრმით ჩემითგან. 
რაიღა მაკლს მე? 21 ჰრქუა მას იესუ: უკუეთუ გნებავს, რაითა 
სრულ იყო, წარვედ და განყიდე მონაგები შენი და მიეც 
გლახაკთა და გაქუნდეს საუნჯე ცათა შინა და მოვედ და 
შემომიდეგ მე. 22 და ვითარცა ესმა სიტყუაი ესე ჭაბუკსა მას, 
წარვიდა მწუხარე, რამეთუ იყო იგი მდიდარ ფრიად. 23 ხოლო 
იესუ ჰრქუა მოწაფეთა თვსთა: ამენ გეტყვ თქუენ, რამეთუ 
მდიდარი ძნიად შევიდეს სასუფეველსა ცათასა. 24 და მერმე 
გეტყვ თქუენ: უადვილეს არს აქლემი განსლვად კურელსა 
ნემსისასა, ვიდრე მდიდარი შესლვად სასუფეველსა ცათასა. 22 
ვითარცა ესმა ესე მოწაფეთა მისთა, განუკვრდებოდა ფრიად 
და იტყოდეს: და ვის-მე ყელ-ეწიფების ცხოვნებად? 269 მიჰხედა 
იესუ და ჰრქუა მათ: კაცთაგან შეუძლებელ არს ესე, ხოლო 
ღმრთისა მიერ ყოველივე შესაძლებელ არს. 27 მაშინ მიუგო 
პეტრე და ჰრქუა მას: აჰა ესერა ჩუენ ყოველი დაუტევეთ და 
შეგიდეგით შენ; რაი-მე იყოს ჩუენდა? 28 ხოლო იესუ ჰრქუა 
მათ: ამენ გეტყვ თქუენ, რამეთუ თქუენ, რომელნი-ეგე 
შემომიდეგით მე, მერმესა მას შობასა, რაჟამს დაჯდეს ძე 
კაცისაი საყდართა დიდებისა თვსისათა, დასხდეთ თქუენცა 
ათორმეტთა საყდართა განსჯად ათორმეტთა ტომთა 
ისრაცლისათა. 2? და ყოველმან, რომელმან დაუტევა სახლი 
გინა ძმანი ანუ დანი ანუ მამაი ანუ დედაი ანუ ცოლი ანუ 
შვილნი ანუ აგარაკნი სახელისა ჩემისათვს, ას წილად მიიღოს 


და ცხორებაი საუკუნოი დაიმკვდროს. 30 ხოლო მრავალნი 
იყვნენ პირველნი უკანა, და უკუანანი წინა. 


თავი 20 


1 რამეთუ მსგავს არს სასუფეველი ცათაი კაცსა სახლისა 
უფალსა, რომელი განვიდა განთიად დადგინებად მუშაკთა 
ვენაყჭსა თვსსა. 2 და აღუთქუა მათ სასყიდელი თითოეულსა 
დრაჰკანი დღესა შინა და წარავლინნა იგინი ვენავსა თვსსა. 3 
და განვიდა იგი მესამესა ჟამსა და პოვნა სხუანი, მდგომარენი 
უბანთა ზედა უქმად, “ და ჰრქუა მათ: წარვედით თქუენცა 
ვენავსა ჩემსა და, რაი-იგი იყოს სამართალი, მიგცე თქუენ. ? 
ხოლო იგინი წარვიდეს. და მერმე განვიდა მეექუსესა და 
მეცხრესა ჟამსა და ყო ეგრეთვე. 9 ხოლო მეათერთმეტესა 
ჟამსა განვიდა და პოვნა სხუანი მდგომარენი და ჰრქუა მათ: 
რაისა სდეგით თქუენ აქა დღე ყოველ უქმად? 7 ხოლო მათ 
ჰრქუეს მას, ვითარმედ: არავინ დამიდგინნა ჩუენ. ჰრქუა მათ: 
წარვედით თქუენცა ვენავსა ჩემსა და, რაი-იგი იყოს 
სამართალი, მიიღოთ. 39 და ვითარცა შემწუხრდა, ჰრქუა 
უფალმან სავენაჭისამან ეზოის-მოძღუარსა თვსსა: მოუწოდე 
მუშაკთა მათ და მიეც მათ სასყიდელი; იწყე 
უკუანაისკნელთაგან ვიდრე პირველთამდე. ? მოვიდეს 
მეათერთმეტისა ჟამისანი იგი და მიიღეს თითოი დრაჰკანი. 19 
მოვიდეს პირველისანიცა იგი და ჰგონებდეს, ვითარმედ 
უფროისი მიიღონ, და მიიღეს მათცა თითოი დრაჰკანი. 11 
ხოლო მი-რაი-იღეს, დრტვნვიდეს სახლისა უფლისა მისთვს 12 
და იტყოდეს, ვითარმედ: უკუანაისკნელთა მათ ერთი ხოლო 
ჟამი დაყვეს, და სწორ ჩუენდა ჰყუენ იგინი, რომელთა 
ვიტვრთეთ სიმძიმე დღისაი და სიცხე. 13 ხოლო მან მიუგო 
ერთსა მათგანსა და ჰრქუა: მოყუასო, არარას გავნებ შენ, ანუ 
არა ერთი დრაჰკანი აღგითქუ შენ? 1“ მიიღე შენი და ვიდოდე. 
ხოლო მე მნებავს უკუანაისკნელსა ამას მიცემად, ვითარცა შენ. 
15 ანუ არა ჯერ-არსა ჩემდა, რაიცა მინდეს, ყოფად ჩემსა ზედა? 
არამედ თუალი შენი ვიდრემე ბოროტ არს, ხოლო მე სახიერ 
ვარ, 15 ესრეთ იყვნენ წინანი უკანა, და უკანანი წინა, რამეთუ 
მრავალნი არიან ჩინებულ, და მცირედნი რჩეულ. 17 და 


ვითარცა აღვიდოდა იესუ იერუსალცმდ, წარიყვანნა 
ათორმეტნი იგი მოწაფენი თვსაგან და მგზავრ ეტყოდა მათ: 18 
აჰა ესერა აღვალთ იერუსალცმდ, და ძე კაცისაი მიეცეს 
მღდელთ-მოძღუართა და მწიგნობართა, და დასაჯონ იგი 
სიკუდილად. 19 და მისცენ იგი წარმართთა კიცხევად და 
ტანჯვად და ჯუარ-ცუმად, და მესამესა დღესა აღდგეს. 29 მაშინ 
მოუჭდა იესუს დედაი ძეთა ზებედესთაი ძეთა მისთა თანა, 
თაყუანის-სცემდა მას და ითხოვდა რასმე მისგან. 21 ხოლო 
თავადმან ჰრქუა მას: რაი გნებავს? ჰრქუა მას: თქუ, რაითა 
დასხდენ ორნი ესე ძენი ჩემნი ერთი მარჯუენით შენსა და ერთი 
მარცხენით შენსა სასუფეველსა შენსა. 22 მიუგო იესუ და ჰრქუა 
მათ: არა იცით რასა ითხოვთ. ძალ-გიცა შესუმად სასუმელი, 
რომელი მე მეგულების შესუმად, ანუ ნათლის-ღებაი, რომელი 
მე ნათელ-ვიღო ნათლის-ღებად? ხოლო მათ ჰრქუეს: ძალ-გვც. 
23 პრქუა მათ იესუ: სასუმელი სამე ჩემი შესუათ და ნათლის- 
ღებაი, რომელი მე ნათელ-ვიღო, ნათელ-იღოთ, ხოლო 
დაჯდომაი მარჯუენით ჩემსა და მარცხენით არა არს ჩემი 
მიცემად, არამედ ვიეთდა განმზადებულ არს მამისა მიერ 
ჩემისა. 24 ვითარცა ესმა ესე ათთა მათ, განრისხნეს ორთა მათ 
ძმათათვს. 22 ხოლო იესუ მოუწოდა მათ და ჰრქუა: უწყითა, 
რამეთუ მთავარნი წარმართთანი უფლებენ მათ ზედა, და დიდ- 
დიდნი ყელმწიფებენ მათ ზედა? 29 ხოლო თქუენ შორის არა 
ეგრეთ იყოს, არამედ რომელსა უნებს თქუენ შორის დიდ 
ყოფაი, იყავნ თქუენდა მსახურ; 27 და რომელსა უნებს თქუენ 
შორის წინა ყოფაი, იყოს იგი თქუენდა მონა. 28 ვითარცა ძე 
კაცისაი არა მოვიდა, რაითამცა იმსახურა, არამედ მსახურებად 
და მიცემად სული თვსი საყსრად მრავალთათვს. 29 და 
ვითარცა გამოვიდოდეს იგინი იერიქოით, მისდევდა მას ერი 
მრავალი, 39 და აჰა ესერა ორნი ბრმანი სხდეს გზასა ზედა. და 
ვითარცა ესმა, ვითარმედ იესუ წარმოვალს, ყმობდეს და 
იტყოდეს: შემიწყალენ ჩუენ, უფალო, ძეო დავითისო! 31 ხოლო 
ერი იგი ჰრისხვიდა მათ, რაითა დადუმნენ. ხოლო იგინი 
უფროის ღაღადებდეს: შემიწყალენ ჩუენ, უფალო, ძეო 
დავითისო! 32 და დადგა იესუ, მოუწოდა მათ და ჰრქუა: რაი 


გნებავს, და გიყო თქუენ? 33 ჰრქუეს მას: უფალო, რაითა 
აღვიხილნეთ თუალნი ჩუენნი. 34 შეეწყალნეს იგინი იესუს და 
შეახო თუალთა მათთა, და მეყსეულად აღიხილნეს და შეუდგეს 
მას. 


თავი 21 


1 და ვითარცა მიეახლნეს იერუსალცმდ და მოვიდეს ბეთბაგედ 
და ბეთანიად, მთასა მას ზეთისხილთასა, მაშინ წარავლინნა 
იესუ ორნი მოწაფეთა მისთაგანნი ? და ჰრქუა მათ: წარვედით 
დაბასა მაგას, რომელ არს წინაშე თქუენსა, და მეყსეულად 
ჰპოოთ ვირი დაბმული და კიცვ მის თანა; აჰყსენით და 
მომგუარეთ მე იგი. 3 და უკუეთუ ვინმე გრქუას რაიმე თქუენ, 
არქუთ, ვითარმედ: უფალსა უკმან ეგე, და მეყსეულად 
მოავლინნეს იგინი.“ ესე ყოველი იქმნა, რაითა აღესრულოს 
სიტყუალ იგი წინაისწარმეტყუელისაი, რომელ თქუა: ? არქუთ 
ასულსა სიონისასა: აჰა ესერა მეუფე შენი მოვალს შენდა მშვდი 
და ზე ზის იგი ვირსა და კიცუსა, ნაშობსა კარაულისასა. 9 
ხოლო მოწაფენი იგი წარვიდეს და ყვეს ეგრეთ, ვითარცა 
უბრძანა მათ იესუ. 7 და მოჰგუარეს ვირი იგი და კიცვ მის თანა 
და დაასხეს მას ზედა სამოსელი, და დაჯდა მას ზედა. 8 ხოლო 
უმრავლესი იგი ერი დაუფენდა სამოსელსა მათსა გზასა ზედა, 
და სხუანი მოჰკაფდეს რტოებსა ხეთაგან და დაუფენდეს გზასა 
ზედა. ? და ერი იგი, რომელი წინა-უვიდოდა და რომელი უკანა 
შეუდგა, ღაღადებდეს და იტყოდეს: ოსანა ძესა დავითისსა! 
კურთხეულ არს მომავალი სახელითა უფლისაითა! გუაცხოვნენ 
ჩუენ, რომელი ხარ მაღალთა შინა! 19 და ვითარცა შევიდა იგი 
იერუსალცმდ, შეიძრა ქალაქი იგი ყოველი და იტყოდეს: ვინ 
არს ესე? 11 ხოლო ერი იგი ეტყოდა: ესე არს 
წინაისწარმეტყუელი იესუ ნაზარეთით გალილეაისაით. 12 და 
შევიდა იესუ ტაძარსა მას ღმრთისასა და გამოასხა ყოველი იგი 
განმსყიდელი და ყოველი, რომელი იყიდდა ტაძარსა მას შინა, 
და ტაბლები იგი მეკერმეთაი მათ დაამყუა და დასასხდომლები 
იგი ტრედის-მოფარდულთაი მათ დაუქცია. 13 და ჰრქუა მათ: 
წერილ არს: სახლსა ჩემსა სახლ სალოცველ ეწოდოს, ხოლო 
თქუენ გიყოფიეს იგი ქუაბ ავაზაკთა. 14 და მოუჭდეს მას ბრმანი 
და მკელობელნი ტაძარსა მას შინა, და განკურნნა იგინი. 12 და 
ვითარცა იხილეს მღდელთ-მოძღუართა მათ და მწიგნობართა, 


რომელი-იგი ქმნნა სასწაულნი, და ყრმები იგი, რომელ 
ღაღადებდეს ტაძარსა მას შინა და იტყოდეს: ოსანა ძესა 
დავითისსა, 15 განრისხნეს და ჰრქუეს მას: გესმისა, რასა-ესე 
იტყვან? ხოლო იესუ ჰრქუა მათ: ჰე; არასადა აღმოგიკითხავსა, 
ვითარმედ: პირითა ყრმათა ჩჩვლთა მწოვართაითა დაამტკიცე 
ქებაი? 17 დაუტევნა იგინი და განვიდა გარე ქალაქით 
ბეთანიად და იქცეოდა მუნ. 18 და განთიად, მო-რაი-ვიდოდა 
ქალაქად, შეემშია. 19 და იხილა ლეღვ ერთი გზასა ზედა და 
მოვიდა მისა და არარაი პოვა მას შინა, გარნა ფურცელი 
ხოლო. და ჰრქუა მას: ნუღარა იყოფინ ნაყოფი შენგან 
საუკუნოდ! და განჭმა ლეღვ იგი მეყსეულად. 29 ვითარცა 
იხილეს მოწაფეთა მათ, დაუკვრდა და იტყოდეს: ვითარ 
მეყსეულად განჟყმა ლეღვ იგი! 21 მიუგო იესუ და ჰრქუა მათ: 
ამენ გეტყვ თქუენ: უკუეთუ გაქუნდეს სარწმუნოებალ და არა 
შეორგულდეთ, არა ხოლო ლეღვსაი ამის ჰყოთ, არამედ 
ჰრქუათ-თუ მთასა ამას: აღიფხუერ ამიერ და შთავარდი 
ზღუასა! – იყოს ეგრე. 22 და ყოველსა რაოდენსა ითხოვდეთ 
ლოცვასა შინა სარწმუნოებით, გეყოს თქუენ. 23 და მო-რაი- 
ვიდა იგი ტაძრად, მოუყდეს მას მღდელთ-მოძღუარნი იგი და 
მოხუცებულნი ერისანი, ვითარ-იგი ასწავებდა ერსა, და ჰრქუეს 
მას: რომლითა ჭყელმწიფებითა ამას იქმ, და ვინ მოგცა შენ 
ჭელმწიფებაი ესე? 24 მიუგო იესუ და ჰრქუა მათ: გკითხო მეცა 
თქუენ სიტყუაი ერთი, რომელი უკუეთუ მითხრათ მე, მეცა 
გითხრა თქუენ, რომლითა ყელმწიფებითა ვიქმ ამას. 22 
ნათლის-ცემაი იოვანესი ვინაი იყო: ზეცით ანუ კაცთაგან? 
ხოლო იგინი განიზრახვიდეს თვსაგან და იტყოდეს: უკუეთუ 
ვთქუათ: ზეცით იყო, გურქუას ჩუენ: რაისათვს უკუე არა გრწმენა 
მისი? 25 და უკუეთუ ვთქუათ: კაცთაგან, გუეშინის ერისა ამის, 
რამეთუ ყოველთავე ვითარცა წინაისწარმეტყუელი უპყრიეს 
იოვანე. 27 და მიუგეს იესუს და ჰრქუეს: არა უწყით. ჰრქუა მათ 
მანცა: არცა მე გითხრა თქუენ, რომლითა ჭყელმწიფებითა ვიქმ 
ამას. 29 აწ ვითარ ჰგონებთ თქუენ? კაცსა ვისმე ესხნეს ორ ძე; 
მოვიდა პირველისა მის და ჰრქუა: შვილო, წარვედ დღეს და 
იქმოდე ვენაყჟსა ჩემსა. 29 ხოლო მან მიუგო და ჰრქუა: არა 


მნებავს. ხოლო უკუანაისკნელ შეინანა და წარვიდა. 39 და 
მოუჭდა მეორესა მას და ჰრქუა ეგრეთვე. ხოლო მან მიუგო და 
ჰრქუა: წარვიდე, უფალო; და არა წარვიდა. 31 ვინ ორთა 
ამათგანმან ყო ნებაი მამისა თვსისაი? ჰრქუეს მას: პირველმან 
მან. ჰრქუა მათ იესუ: ამენ გეტყვ თქუენ, რამეთუ მეზუერენი და 
მეძავნი წინა-გიძღოდიან თქუენ სასუფეველსა ღმრთისასა. 32 
რამეთუ მოვიდა თქუენდა იოვანე გზითა სიმართლისაითა, და 
არა გრწმენა მისი, ხოლო მეზუერეთა და მეძავთა ჰრწმენა 
მისი; ხოლო თქუენ იხილეთ და არა შეინანეთ უკუანაისკნელ, 
რაითამცა გრწმენა მისი. 33 სხუაი იგავი ისმინეთ: კაცი ვინმე 
იყო სახლისა უფალი, რომელმან დაასხა ვენაჟჭი და ზღუდე 
გარე-მოსდვა მას და ქმნა მას შინა საწნეხელი და აღაშენა 
გოდოლი და მისცა იგი მოქმედთა საქმედ და წარვიდა. 34 და 
რაჟამს მოიწია ჟამი ნაყოფთაი, მოავლინნა მონანი მისნი 
მოქმედთა მათ მოღებად ნაყოფისა მისისა. 32 და შეიპყრნეს 
მოქმედთა მათ მონანი იგი მისნი, რომელთამე სცეს, 
რომელნიმე მოსწყვდეს და რომელთამე ქვაი დაჰკრიბეს. 35 
კუალად წარავლინნა სხუანი მონანი, უმრავლესნი 
პირველთასა, და მათცა ეგრეთვე უყვეს. 37 ხოლო 
უკუანაისკნელ მიუვლინა მათ ძე თვსი და თქუა: შე-ხოლო თუ- 
იკდიმონ ძისაგან ჩემისა. 38 ხოლო ქუეყანის მოქმედთა მათ 
ვითარცა იხილეს ძე იგი მისი, და თქუეს გულსა მათსა: ესე არს 
მკვდრი, მოვედით და მოვკლათ იგი და დავიპყრათ 
სამკვდრებელი მისი. 39 და შეიპყრეს იგი და განიყვანეს გარეშე 
სავენახისა მის და მოკლეს. 49 რაჟამს უკუე მოვიდეს უფალი 
სავენაყისაი მის, რაი-მე უყოს ქუეყანის-მოქმედთა მათ? 41 
ჰრქუეს მას: ბოროტნი იგი ბოროტად წარწყმიდნეს და ვენაჭი 
იგი მისცეს სხუათა ქუეყანის-მოქმედთა, რომელთა მოსცენ მას 
ნაყოფი ჟამსა თვსსა. 42 ჰრქუა მათ იესუ არასადა 
აღმოგიკითხავსა წიგნთა შინა: ლოდი, რომელ შეურაცხ-ყვეს 
მაშენებელთა, ესე იქმნა თავ კიდეთა. უფლისა მიერ იყო ესე 
და არს საკვრველ წინაშე თუალთა ჩუენთა. 43 ამისთვს გეტყვ 
თქუენ, ვითარმედ: მიგეღოს თქუენგან სასუფეველი ღმრთისაი 
და მიეცეს ნათესავსა, რომელნი ჰყოფდენ ნაყოფსა მისსა. 44 


და რომელი დაეცეს ლოდსა მას ზედა, შეიმუსროს; და 
რომელსა ზედა დაეცეს, განანქრიოს იგი. 42 და ესმნეს რა0 
მღდელთ-მოძღუართა მათ და ფარისეველთა იგავნი ესე მისნი, 
ცნეს, რამეთუ მათთვს თქუნა. 45 და ეძიებდეს მას შეპყრობად 
და ეშინოდა მისგან, რამეთუ ვითარცა წინაისწარმეტყუელი 
აქუნდა მათ იგი. 


თავი 22 


1 და მერმე მიუგო მათ იესუ იგავით და პრქუა: 2 ემსგავსა 
სასუფეველი ცათაი კაცსა მეუფესა, რომელმან ყო ქორწილი 
ძისა თვსისაი. 3 და წარავლინნა მონანი თვსნი მოწოდებად 
ჩინებულთა მათ ქორწილსა მას, და არა ინებეს მოსლვად. 4 
კუალად წარავლინნა სხუანი მონანი და ჰრქუა: არქუთ 
ჩინებულთა მათ: აჰა ესერა პური ჩემი მზა-მიყოფიეს, ზუარაკები 
და უსხები ჩემი დაკლულ არიან, და ყოველივე მზა არს, 
მოვედით ქორწილსა ამას. 2 ხოლო მათ უდებ-ყვეს და 
წარვიდეს: რომელიმე თვსსა აგარაკსა, რომელიმე სავაჭროსა 
თვსსა. 9 ხოლო სხუათა შეიპყრეს მონანი იგი მისნი, აგინნეს და 
მოსწყვდნეს. 7 ხოლო მეუფე იგი განრისხნა, ესმა რაი ესე, და 
მიავლინა ერი თვსი და მოსრნა კაცის-მკლველნი იგი და 
ქალაქი იგი მათი მოწუა ცეცხლითა. 898 მაშინ ჰრქუა მონათა 
თვსთა: ქორწილი ესე მზა არს, ხოლო ჩინებულნი იგი არა 
ღირს იყვნეს. ? წარვედით მებოძირთა გზათასა და რაოდენიცა 
ჰპოოთ, მოუწოდეთ ქორწილსა ამას. 19 და განვიდეს მონანი 
იგი მისნი გზათა ზედა და შეკრიბეს ყოველი, რაოდენი პოეს 
ბოროტი და კეთილი. და აღივსო ქორწილი იგი მეინაჟითა. 11 
ხოლო შე-რაი-ვიდა მეუფე იგი ხილვად მეინაჟეთა მათ, იხილა 
მუნ კაცი, რომელსა არა ემოსა სამოსელი საქორწინე. 12 და 
ჰრქუა მას: მოყუასო, ვითარ შემოხუედ აქა, რამეთუ არა 
გმოსიეს სამოსელი საქორწინე? ხოლო იგი დუმნა. 13 მაშინ 
ჰრქუა მეუფემან მან მსახურთა თვსთა: შეუკრენით მაგას ჟელნი 
და ფერკნი და განაგდეთ ეგე ბნელსა მას გარესკნელსა. მუნ 
იყოს ტირილი და ღრჭენაი კბილთაი. 14 რამეთუ მრავალ 
არიან ჩინებულნი და მცირედ – რჩეულნი. 15 მაშინ წარვიდეს 
ფარისეველნი იგი და ზრახვა-ყვეს, რაითა სიტყვთა საფრჭე 
უგონ მას. 10 და მოუვლინნეს მოწაფენი მათნი ჰეროდიანთა 
თანა და ჰრქუეს: მოძღუარ, ვიცით, რამეთუ ჭეშმარიტ ხარ შენ 
და გზასა ღმრთისასა ჭეშმარიტად ასწავებ და არა ჰზრუნავ 
არავისთვს, რამეთუ არა თუალ-აღებ პირსა კაცისასა. 17 აწ 


მარქუ ჩუენ, რაი გნებავს შენ: ჯერ-არსა მიცემაი ხარკისაი 
კეისრისა ანუ არა? 18 გულისყმა-ყო იესუ უკეთურებაი მათი და 
ჰრქუა: რაისა გამომცდით მე, ორგულნო? 19 მიჩუენეთ 
დრაჰკანი იგი ხარკისაი! ხოლო მათ მოართუეს მას დრაჰკანი. 
20 პრქუა მათ იესუ: ვისი არს ხატი ესე ანუ ზედაწერილი? 21 
ჰრქუეს მას: კეისრისაი. მაშინ ჰრქუა მათ იესუ: მიეცით 
კეისრისაი კეისარსა და ღმრთისაი ღმერთსა. 22 და ესმა რა0 
ესე, დაუკვრდა და დაუტევეს იგი და წარვიდეს. 23 მას დღესა 
შინა მოუჭყდეს მას სადუკეველნი, რომელნი იტყოდეს, 
ვითარმედ: არა არს აღდგომაი. ჰკითხეს მას 24 და ეტყოდეს: 
მოძღუარ, მოსე ესრეთ თქუა: უკუეთუ ვინმე მოკუდეს და არა 
ესუას შვილი, ესიძენ ძმაი მისი ცოლსა მისსა და აღუდგინენ 
თესლი ძმასა თვსსა. 25 იყვნეს უკუე ჩუენ შორის შვდნი ძმანი. 
და პირველმან მან შეირთო და მოკუდა, და არა დაშთა თესლი, 
და დაუტევა ცოლი თვსი ძმასა თვსსა. 25 ეგრეთვე მეორემან და 
მესამემან ვიდრე მეშვდედმდე. 27 ხოლო უკუანაისკნელ 
ყოველთასა მოკუდა დედაკაციცა იგი. 28 აწ უკუე აღდგომასა 
მას ვისა შვდთა მათგანისა იყოს იგი ცოლად, რამეთუ 
ყოველთა ესუა იგი? 29 მიუგო იესუ და ჰრქუა მათ: სცთებით, 
რამეთუ არა იცნით წიგნნი, არცა ძალი ღმრთისაი, 39 რამეთუ 
აღდგომასა მას არცა იქორწინებოდიან, არცა 
განჰქორწინებდენ, არამედ, ვითარცა ანგელოზნი ღმრთისანი, 
იყვნენ ცათა შინა. 31 ხოლო აღდგომისათვს მკუდართასა არა 
აღმოგიკითხავსა თქუმული იგი ღმრთისამიერი, რომელსა 
იტყვს: 32 მე ვარ ღმერთი აბრაჰამისი და ღმერთი ისაკისი და 
ღმერთი იაკობისი? არა არს ღმერთი მკუდართაი, არამედ 
ცხოველთანი. 33 და ესმა რაი ესე ერსა მას, დაუკვრდებოდა 
მოძღურებაი იგი მისი. 334 ხოლო ფარისეველთა რაი ესმა, 
რამეთუ დაუყო პირი სადუკეველთა მათ, შეკრბეს ერთად. 32 და 
ჰკითხა ერთმან მათგანმან სჯულის-მოძღუარმან, გამოსცდიდა 
მას და ეტყოდა: 30 მოძღუარ, რომელი მცნებაი უფროის არს 
სჯულსა შინა? 37 ხოლო იესუ ჰრქუა მას: შეიყუარო უფალი 
ღმერთი შენი ყოვლითა გულითა შენითა და ყოვლითა სულითა 
შენითა და ყოვლითა გონებითა შენითა. 38 ესე არს დიდი და 


პირველი მცნებაი. 39 და მეორე, მსგავსი ამისი: შეიყუარო 
მოყუასი შენი, ვითარცა თავი თვსი. 49 ამათ ორთა მცნებათა 
ყოველი სჯული და წინაისწარმეტყუელნი დამოკიდებულ არიან. 
41 შეკრებულ რაი იყვნეს ფარისეველნი იგი, ჰკითხა მათ იესუ 
42 და პრქუა: ვითარ ჰგონებთ თქუენ ქრისტესთვს, ვისი ძე არს? 
ხოლო მათ ჰრქუეს: დავითისი. 43 ჰრქუა მათ იესუ: ვითარ უკუე 
დავით სულითა ჰხადის მას უფლად და იტყვს: 4“? ჰრქუა 
უფალმან უფალსა ჩემსა: დაჯედ მარჯუენით ჩემსა, ვიდრემდის 
დავსხნე მტერნი შენნი ქუეშე ფერჭთა შენთა? 4“? უკუეთუ დავით 
სულითა უფლად ხადის მას, ვითარ ძე მისი არს? “5 და ვერვის 
ეძლო სიტყვს-მიგებად მისა, არცაღა ვინ იკადრა მიერ 
დღითგან კითხვად მისა არღარაი. 


თავი 23 


1 მაშინ ეტყოდა იესუ ერსა მას და მოწაფეთა თვსთა 2 და 
ჰრქუა: საყდართა მოსესთა დასხდეს მწიგნობარნი და 
ფარისეველნი. 3 ყოველსა უკუე რაოდენსა გეტყოდიან თქუენ 
დამარხვად, დაიმარხეთ და ყავთ, ხოლო საქმეთა მათთაებრ 
ნუ იქმთ, რამეთუ თქვან და არა ყვიან. “ რამეთუ შეკრიან 
ტვრთი მძიმე და ძნიად სატვრთავი და დასდვიან მყართა ზედა 
კაცთასა, ხოლო მათ თითითაცა მათითა არა უნებნ შეძრვად 
იგი. > და ყოველსა საქმესა მათსა იქმან საჩვენებელად კაცთა; 
განივრცნიან საცონი მათნი და განიდიდნიან ფესუნი 
სამოსელთა მათთანი. 9 უყუარს ზემოჯდომაი სერსა ზედა და 
პირველდაჯდომაი შესაკრებელსა შორის 7 და მოკითხვაი 
უბანთა ზედა, და რაითა ხადოდიან კაცნი: რაბი, რაბი! 8 ხოლო 
თქუენ ნუ იწოდებით რაბბი, რამეთუ ერთი არს მოძღუარი 
თქუენი – ქრისტე, ხოლო თქუენ ყოველნი ძმანი ხართ. 9? და 
მამით ნუვის ხადით ქუეყანასა ზედა, რამეთუ ერთი არს მამაი 
თქუენი, რომელ არს ცათა შინა. 19 ნუცა გერქუმინ თქუენ 
წინამძღუარ, რამეთუ ერთი არს წინამძღუარი თქუენი – ქრისტე. 
11 ხოლო უდიდესი თქუენი იყავნ თქუენდა მსახურ. 12 ხოლო 
რომელმან აღიმაღლოს თავი თვსი, დამდაბლდეს; და 
რომელმან დაიმდაბლოს თავი თვსი, იგი ამაღლდეს. 13 ვა0 
თქუენდა, მწიგნობარნო და ფარისეველნო ორგულნო, რამეთუ 
შესჭამთ სახლებსა ქურივთასა და მიზეზით განგრძობილად 
ილოცევდით. ამისთვს მიიღოთ უმეტესი სასჯელი. 14 ვა0 
თქუენდა, მწიგნობარნო და ფარისეველნო ორგულნო, რამეთუ 
დაჰვშავთ სასუფეველსა ცათასა წინაშე კაცთა; თქუენ შე-არა- 
ხუალთ და შემავალთა უტევებთ არა შესლვად. 12 ვაი თქუენდა, 
მწიგნობარნო და ფარისეველნო ორგულნო, რამეთუ 
მიმოხუალთ ზღუასა ზედა და ყმელსა, რაითა ჰყოთ ერთი ვინმე 
მწირ; და რაჟამს არნ, ჰყვით იგი ნაშობ გეჰენიისა ორ წილ 
თქუენსა. 15 ვაი თქუენდა, წინამძღუარნო ბრმანო, რომელთა 
სთქუთ, ვითარმედ: რომელმან ფუცოს ტაძარსა ამას, არარაი 


არს; ხოლო რომელმან ფუცოს ოქროსა მას ტაძრისასა, ჯერ- 
არს. 17 ცოფნო და ბრმანო, რომელი უფროის არს: ოქროი ანუ 
ტაძარი, რომელი განსწმედს ოქროსა მას? 18 და სთქუათ: 
რომელმან ფუცოს საკურთხეველსა, არარაი არს; ხოლო 
რომელმან ფუცოს შესაწირავსა მას, რომელ არს 
საკურთხეველსა ზედა, ჯერ-არს. 1? ცოფნო და ბრმანო, 
რომელი უდიდეს არს: შესაწირავი ანუ საკურთხეველი, 
რომელი განსწმედს შესაწირავსა მას? 2? რამეთუ რომელმან 
ფუცოს საკურთხეველსა, ფუცავს მას და ყოველსა, რომელი 
არს მას ზედა. 21 და რომელმან ფუცოს ტაძარსა, ფუცავს მას 
და რომელი დამკვდრებულ არს მას შინა. 22 და რომელმან 
ფუცოს ცასა, ფუცავს საყდარსა ღმრთისასა და რომელი ზის მას 
ზედა. 23 ვაი თქუენდა, მწიგნობარნო და ფარისეველნო 
ორგულნო, რამეთუ ათეულსა მიიღებთ პიტნაკისასა და 
ცერეცოისასა და ძირაკისასა და დაგიტევებიეს უმძიმესი 
შჯულისაი: სამართალი და წყალობაი და სარწმუნოებაი. ესე 
ჯერ-იყო საქმედ და იგი არა დატევებად. 24 წინამძღუარნო 
ბრმანო, რომელი დასწურავთ ბურნაკსა, ხოლო აქლემსა 
შთანსთქამთ! 22 ვაი თქუენდა, მწიგნობარნო და ფარისეველნო 
ორგულნო, რამეთუ განსწმედთ გარეშესა სასუმელისასა და 
პაროფსიდისასა, ხოლო შინაგან სავსე არიან ნატაცებითა და 
არაწმიდებითა. 20 ფარისეველო ბრმაო, განწმიდე პირველად 
შინაგანი იგი სასუმელისაი და პაროფსიდისაი, რაითა იყოს 
გარეშეცა იგი მისი წმიდა. 27 ვაი თქუენდა, მწიგნობარნო და 
ფარისეველნო ორგულნო, რამეთუ მიმსგავსებულ ხართ 
საფლავთა განგოზილთა, რომელნი ჩანედ გარეშე შუენიერ, 
ხოლო შინაგან სავსე არიედ ძუალებითა მკუდართაითა და 
ყოვლითა არაწმიდებითა. 28 ეგრეცა თქუენ გარეშე სჩანთ 
წინაშე კაცთა მართალ, ხოლო შინაგან სავსე ხართ 
ორგულებითა და უსჯულოებითა. 29 ვაი თქუენდა მწიგნობარნო 
და ფარისეველნო ორგულნო, რამეთუ აშენებთ საფლავთა 
წინაისწარმეტყუელთასა და შეამკობთ სამარებსა 
მართალთასა, 39 და იტყვთ: უკუეთუმცა ვიყვენით დღეთა მათ 
მამათა ჩუენთასა, არამცა ვიყვენით მათ თანა ზიარ სისხლსა 


მას წინაისწარმეტყუელთასა. 31 ვინაიცა ეწამებით თავთა 
თვსთა, რამეთუ ნაშობნი ხართ მკლველთა 
წინაისწარმეტყუელთანი. 32 და აწ თქუენცა აღავსეთ საწყაული 
მამათა თქუენთაი. 33 გუელნო, ნაშობნო იქედნეთანო, ვითარ- 
მე განერნეთ სასჯელსა მას გეჰენიისასა? 34 ამისთვს აჰა ესერა 
მე მოვავლინნე თქუენდა წინაისწარმეტყუელნი, ბრძენნი და 
მწიგნობარნი, და მათგანნი მოსწყვიდნეთ, და მათგანნი 
მოსწყვიდნეთ და ჯუარს-აცუნეთ, და მათგანნი სტანჯეთ 
შესაკრებელთა შორის თქუენთა და სდევნიდეთ ქალაქითი 
ქალაქად, 35 რაითა მოიწიოს თქუენ ზედა ყოველი სისხლი 
მართალი, დათხეული ქუეყანასა ზედა, სისხლითგან აბელ 
მართლისაით, ვიდრე სისხლადმდე ზაქარიაისა, ძისა ბარუქისა, 
რომელი მოჰკალთ შორის ტაძრისა და საკურთხეველისა. 39 
ამენ გეტყვ თქუენ, რამეთუ მოიწიოს ესე ყოველი ნათესავსა 
ამას ზედა. 37 იერუსალსმ, იერუსალცმ, რომელმან მოსწყვდენ 
წინაისწარმეტყუელნი და ქვაი დაჰკრიბე მოვლინებულთა შენ 
ზედა, რაოდენ-გზის ვინებე შეკრებაი შვილთა შენთაი, ვითარცა 
სახედ შეიკრიბნის მფრინველმან მართეუნი თვსნი ქუეშე 
ფრთეთა თვსთა, და არა ინებეთ! 38 აჰა ესერა დაეტეოს 
თქუენგან სახლი თქუენი ოყრად. 39 რამეთუ გეტყვ თქუენ: 
არღარა მიხილოთ მე ამიერითგან, ვიდრემდე სთქუათ: 
კურთხეულ არს მომავალი სახელითა უფლისათა. 


თავი 24 


1 და გამოვიდა იესუ ტაძრისა მისგან და წარვიდოდა. და 
მოუჭდეს მას მოწაფენი მისნი და უჩუენებდეს შენებულსა მას 
ტაძრისასა. 2 ხოლო იესუ ჰრქუა მათ: არა ჰხედავთა ამას 
ყოველსა? ამენ გეტყვ თქუენ: არა დაშთეს აქა ქვაი ქვასა ზედა, 
რომელი არა დაირღუეს. 3 და ვითარცა დაჯდა იგი მთასა მას 
ზეთისხილთასა, მოუჭდეს მას მოწაფენი თვსაგან და ეტყოდეს: 
მითხარ ჩუენ, ოდეს იყოს ესე, და რაი არს სასწაული იგი შენისა 
მის მოსლვისაი და აღსასრული ამის სოფლისაძ? “ მიუგო იესუ 
და ჰრქუა მათ: ეკრძალენით, ნუ ვინმე გაცთუნნეს თქუენ, ? 
რამეთუ მრავალნი მოვიდოდიან სახელითა ჩემითა და 
იტყოდიან, ვითარმედ: მე ვარ ქრისტე, და მრავალთა 
აცთუნებდენ. 9 და გესმოდიან ბრძოლანი და ჰამბავნი 
ბრძოლათანი, იხილეთ და ნუ შესძრწუნდებით, რამეთუ ჯერ- 
არს ესე ყოველი ყოფად, არამედ არღა არს აღსასრული. 7 
რამეთუ აღდგეს ნათესავი ნათესავსა ზედა და მეუფებაი 
მეუფებასა ზედა, და იყვნენ სიყმილნი და სრვანი და ძრვანი 
ადგილად-ადგილად. 8? ხოლო ესე ყოველი დასაბამი 
სალმობათაი არს. ? მაშინ მიგცნენ თქუენ ჭირსა და 
მოგწყვდნენ თქუენ, და იყვნეთ თქუენ მოძულებულ 
ყოველთაგან წარმართთა სახელისა ჩემისათვს. 19 და მაშინ 
დაჰბრკოლდებოდიან მრავალნი და ურთიერთას შინა- 
განსცემდენ და სძულობდენ ურთიერთას. 11 და მრავალნი ცრუ- 
წინაისწარმეტყუელნი აღდგენ და აცთუნებდენ მრავალთა. 12 
და განმრავლებითა უსჯულოებისაითა განყმეს სიყუარული 
მრავალთაი. 13 ხოლო რომელმან დაითმინოს სრულიად, იგი 
ცხოვნდეს. 1“ და იქადაგოს სახარებაი ესე სასუფეველისაი 
ყოველსა სოფელსა საწამებელად ყოველთა წარმართთა, და 
მაშინ მოიწიოს აღსასრული. 12 რაჟამს იხილოთ საძაგელი იგი 
მოოვრებისაი, თქუმული დანიელ წინაისწარმეტყუელისა მიერ, 
მდგომარე ადგილსა წმიდასა, რომელი აღმოიკითხვიდეს, 
გულისყმა-ყავნ. 19 მაშინ რომელნი ჰურიასტანს იყვნენ, 


ივლტოდედ მთად. 17 და რომელი ერდოსა ზედა იყოს, ნუ 
გარდამოვალნ აღებად რასმე სახლისაგან თვსისა. 18 და 
რომელი ველსა გარე იყოს, ნუ უკუნიქცევინ აღებად სამოსლისა 
თვსისა. 197 ხოლო ვაი მიდგომილთა და რომელნი აწოებენ მათ 
დღეთა შინა! 29 არამედ ილოცევდით, რაითა არა იყოს 
სივლტოლაი თქუენი ზამთარსა შინა გინა შაბათსა. 21 რამეთუ 
იყოს მაშინ ჭირი დიდი, რომელი არა იყო დასაბამითგან 
სოფლისაით, ვიდრე აქამდე, არცაღა ყოფად არს. 22 და 
უკუეთუმცა არა შემოკლდეს დღენი იგი, არამცა განერა 
ყოველი ყორციელი, ხოლო რჩეულთა მათთვს შემოკლდენ 
დღენი იგი. 23 მაშინ უკუეთუ ვინმე გრქუას თქუენ: აჰა აქა არს 
ქრისტე გინა იქი, ნუ გრწამნ. 24 რამეთუ აღდგენ ქრისტე- 
მტყუვარნი და ცრუ-წინაისწარმეტყუელნი და ჰყოფდენ 
სასწაულებსა დიდ-დიდსა და ნიშებსა, ვიდრე ცთუნებადმდე, 
უკუეთუმცა ვითარ შეუძლეს, რჩეულთა მათცა. 25 აჰა ესერა 
წინაიწარ გარქუ თქუენ. 25 უკუეთუ გრქუან თქუენ: აჰა უდაბნოსა 
არს, ნუ განხუალთ; აჰა ესერა საუნჯეთა შინა არს, ნუ გრწამნ. 27 
რამეთუ, ვითარცა ელვაი რაი გამობრწყინდის მზისა- 
აღმოსავალით და ჩანნ ვიდრე დასავალადმდე, ეგრეთ იყოს 
მოსლვაი ძისა კაცისაი. 28 რამეთუ სადაცა იყოს მძორი, მუნცა 
შეკრბეს ორბები. 29 ხოლო მეყსეულად შემდგომად ჭირისა მის 
მათ დღეთაისა მზე დაბნელდეს, და მთოვარემან არა გამოსცეს 
ნათელი თვსი, და ვარსკულავნი დამოცვვენ ზეცით, და ძალნი 
ცათანი შეიძრნენ. 39 და მაშინ გამოჩნდეს სასწაული ძისა 
კაცისაი ცათა შინა, და მაშინ იტყებდენ ყოველნი ტომნი 
ქუეყანისანი და იხილონ ძე კაცისაი მომავალი ღრუბელთა 
ზედა ცისათა ძალითა და დიდებითა მრავლითა. 31 და 
წარავლინნეს ანგელოზნი თვსნი საყვრითა ყმისა დიდისაითა 
და შეკრიბნეს რჩეულნი მისნი ოთხთაგან ქართა კიდითგან 
ცისაით, ვიდრე კიდედმდე მათა. 32 ხოლო ლეღვსაგან ისწავეთ 
იგავი: ვითარცა-იგი რაჟამს ტრონი მისნი დაჩჩვან, და 
ფურცელი გამოვალნ, უწყოდეთ, რამეთუ ახლოს არს ზაფხული. 
“5 ეგრეცა თქუენ, ოდეს იხილოთ ესე ყოველი, უწყოდეთ, 
რამეთუ ახლოს არს, კართა ზედა. 3“ ამენ გეტყვ თქუენ: არა 


წარჭდეს ნათესავი ესე, ვიდრემდე ესე ყოველი იქმნეს. 35 ცანი 
და ქუეყანაი წარჯდენ, ხოლო სიტყუანი ჩემნი არა წარვჟდენ. 35 
ხოლო დღისა მისთვს და ჟამისა არავინ იცის, არცა 
ანგელოზთა ცისათა, გარნა მამამან მხოლომან. 37 ვითარცა- 
იგი დღეთა მათ ნოვესთა, ეგრეთ იყოს მოსლვაი ძისა კაცისაი. 
38 რამეთუ ვითარცა-იგი იყვნეს დღეთა მათ შინა პირველ 
წყლით-რღუნისათა: ჭამდეს და სუმიდეს, იქორწინებდეს და 
განჰქორწინებდეს მუნ დღედმდე, ვიდრემდე შევიდა ნოვე 
კიდობნად, 33 და ვერ ცნეს, ვიდრემდე მოიწია წყლით-რღუნაი 
იგი და წარიღო ყოველი. ესრეთ იყოს მოსლვაიცა ძისა 
კაცისაი. 49 მაშინ ორნი იყვნენ ველსა გარე: ერთი წარიყვანოს, 
და ერთი დაეტეოს. 41 ორნი ფქვიდენ ფქვილსა: ერთი 
წარიტაცოს, და ერთი დაეტეოს. 42 იღვძებდით უკუე, რამეთუ 
არა იცით, რომელსა ჟამსა უფალი თქუენი მოვიდეს. 43 ხოლო 
ესემცა იცით: უკუეთუმცა უწყოდა სახლისა უფალმან, რომელსა 
საყუმილავსა მპარავი მოსლვად არს, იღვძებდამცა და არა 
უტევა დათხრად სახლისა თვსისა. 34 ამისთვს თქუენცა იყვენით 
განმზადებულ, რამეთუ რომელსა ჟამსა არა ჰგონებდეთ, ძე 
კაცისაილ მოვიდეს. 4? ვინ-მე არს სარწმუნოი იგი მონაი და 
ბრძენი, რომელი დაადგინოს უფალმან თვსმან მონათა თვსთა 
ზედა მიცემად საზრდელი მათი ჟამსა თვსსა. 495 ნეტარ არს 
მონისა მის, რომლისაი მოვიდეს უფალი მისი და პოოს იგი 
ესრეთ მოქმედი. “” ამენ გეტყვ თქუენ, ვითარმედ ყოველთა 
ზედა მონაგებთა მისთა დაადგინოს იგი. 48 ხოლო უკუეთუ 
თქუას ბოროტმან მან მონამან გულსა თვსსა: ჰყოვნის უფალი 
ჩემი მოსლვად, 43? და იწყოს გუემად მისთანათა მათ მონათა 
და ჭამდეს და სუმიდეს მომთრვალეთა თანა, 239 მოვიდეს 
უფალი იგი მონისაი მის დღესა, რომელსა არა მოელოდის, და 
ჟამსა, რომელი არა უწყოდის, ?1 და ორგან განკუეთოს იგი და 
ნაწილი მისი დადვას ორგულთა თანა. მუნ იყოს ტირილი და 
ღრჭენაი კბილთაი. 


თავი 25 


1 მაშინ ემსგავსოს სასუფეველი ცათაი ათთა ქალწულთა, 
რომელთა აღიხუნეს ლამპარნი თვსნი და განვიდეს მიგებებად 
სიძისა. 2 ხოლო ხუთნი მათგანნი იყვნეს ბრძენნი და ხუთნი – 
სულელნი. 3 მიიხუნეს სულელთა მათ ლამპარნი მათნი და არა 
მიიღეს მათ თანა ზეთი. 4 ხოლო ბრძენთა მათ მიიღეს მათ 
თანა ზეთი ჭურჭელთა მათთა ლამპართა მათთა თანა. ? და 
დაყოვნებასა მას სიძისასა მიერულა ყოველთა და დაიძინეს. 9 
ხოლო შუვა-ღამეს ოდენ ღაღადებაი იყო, ვითარმედ: აჰა 
ესერა სიძე მოვალს, გამოვედით მიგებებად მისა. 7 მაშინ 
აღდგეს ყოველნი იგი ქალწულნი და აღიგნეს ლამპარნი 
მათნი. 8 ხოლო სულელნი იგი ეტყოდეს ბრძენთა მათ: მეცით 
ჩუენ ზეთისაგან თქუენისა, რამეთუ ლამპარნი ჩუენნი 
დაშრტებიან. 3? მიუგეს ბრძენთა მათ და ჰრქუეს: ნუუკუე ვერ 
კმა-გუეყოს ჩუენ და თქუენ, არამედ უფროისღა წარვედით 
სავაჭროდ და იყიდეთ თავისა თქუენისა. 19 და ვითარცა 
წარვიდეს იგინი სყიდად, მოვიდა სიძე იგი, და განმზადებულნი 
იგი შევიდეს სიძისა თანა ქორწილსა მას, და დაევჭშა კარი. 11 
შემდგომად მათსა მოვიდეს სხუანიცა იგი ქალწულნი და 
იტყოდეს: უფალო, უფალო, განგვღე ჩუენ! 12 ხოლო მან მიუგო 
და ჰრქუა მათ: ამენ გეტყვ თქუენ: არა გიცნი თქუენ. 13 
იღვძებდით უკუე, რამეთუ არა იცით დღე იგი, არცა ჟამი, 
რომელსა შინა ძე კაცისაი მოვიდეს. 14 ვითარცა-იგი რაჟამს 
წარვალნ კაცი და მოუწესის მონათა თვსთა და მისცის მათ 
მონაგები თვსი; 1? და რომელსამე მისცა ხუთი ქანქარი და 
რომელსამე ორი ქანქარი და რომელსამე ერთი, კაცად- 
კაცადსა მსგავსად ძალისა თვსისა, და მეყსეულად წარვიდა. 15 
ხოლო წარვიდა, რომელმან-იგი ხუთი ქანქარი მიიღო, აქმნია 
მას ზედა და შესძინა სხუაიღა ხუთი ტალანტი. 17 ეგრეთვე, 
რომელმან-იგი ორი მიიღო, შესძინა სხუალ ორი. 18 ხოლო 
რომელმან-იგი ერთი მიიღო, წარვიდა და მოთხარა და 
დაჰფლა ქუეყანასა ვეცხლი იგი უფლისა თვსისაი. 19 


შემდგომად მრავლისა ჟამისა მოვიდა უფალი იგი მათ 
მონათაი და სიტყუაი ყო მონათა მათ თანა. 29 და წამოდგა, 
რომელმან-იგი ხუთი ქანქარი მიიღო, და მოართუა მას სხუაიღა 
ხუთი ქანქარი და ჰრქუა: უფალო, ხუთი ქანქარი მომეც მე, აჰა 
ესერა სხუაიღა ხუთი ქანქარი შევსძინე. 21 ჰრქუა მას უფალმან 
მისმან: კეთილ, მონაო სახიერო და სარწმუნოო! მცირედსა 
ზედა სარწმუნო იქმენ, მრავალსა ზედა დაგადგინო შენ; შევედ 
სიხარულსა უფლისა შენისასა. 22 მოვიდა იგიცა, რომელსა 
ორი ქანქარი მიეღო, და ჰრქუა: უფალო, ორი ქანქარი მომეც 
მე, აჰა სხუაი ორი ტალანტი შევსძინე. 23 ჰრქუა მას უფალმან 
მისმან: კეთილ, მონაო სახიერო და სარწმუნოო! მცირედსა 
ზედა სარწმუნო იქმენ, მრავალსა ზედა დაგადგინო შენ; შევედ 
სიხარულსა უფლისა შენისასა. 24 მოვიდა იგიცა, რომელსა 
ერთი ქანქარი მიეღო, და ჰრქუა: უფალო, უწყოდე, რამეთუ 
ფიცხელი კაცი ხარ შენ: მოიმკი, სადა არა დასთესი, და 
შეიკრიბი, სადა არა განგიბნევიედ. 2?” და შემეშინა, წარვედ და 
დავმალე ქანქარი იგი შენი ქუეყანასა. აჰა ესერა შენი შენ თანა 
არს. 25 მიუგო უფალმან მისმან და ჰრქუა მას: ბოროტო მონაო 
და მედგარო! უწყოდე, რამეთუ მოვიმკი, სადა არა დავსთესი, 
და შევიკრიბი, სადა არა განმიბნევიედ. 27 ჯერ-იყო შენდა 
დადებად ვეცხლი ჩემი სავაჭროსა, და მომცა-ვედ და მოვიღე 
ჩემი იგი აღნადგინებითურთ. 28 მოუღეთ მაგას ქანქარი ეგე და 
მიეცით მას, რომელსა აქუს ათი ქანქარი. 29 რამეთუ ყოველსა, 
რომელსა აქუნდეს, მიეცეს და მიემატოს; და რომელსა არა 
აქუნდეს და რომელღა-იგი აქუნდეს, მო-ვე-ეღოს მისგან. და 
ამას რაი იტყოდა, ჭქმა-ყო: რომელსა ასხენ ყურნი სმენად, 
ისმინენ! 39 და უყმარი ეგე მონაი განყადეთ ბნელსა მას 
გარესკნელსა. მუნ იყოს ტირილი და ღრჭენაი კბილთაი. 31 
ხოლო რაჟამს მოვიდეს ძე კაცისაი დიდებითა თვსითა, და 
ყოველნი ანგელოზნი მისნი მის თანა, მაშინ დაჯდეს საყდართა 
დიდებისა თვსისათა; 32 და შეკრბენ წინაშე მისა ყოველნი 
ნათესავნი, და განარჩინეს იგინი ურთიერთას, ვითარცა-იგი 
მწყემსმან რაი განარჩინის ცხოვარნი თიკანთაგან, 33 და 
დაადგინნეს ცხოვარნი მარჯუენით მისა და თიკანნი – 


მარცხენით. 3“ მაშინ ჰრქუას მეუფემან მარჯუენითთა მათ 
მისთა: მოვედით, კურთხეულნო მამისა ჩემისანო, და 
დაიმკვდრეთ განმზადებული თქუენთვს სასუფეველი 
დასაბამითგან სოფლისაით. 32 რამეთუ მშიოდა, და მეცით მე 
ჭამადი; მწყუროდა, და მასუთ მე; უცხო ვიყავ, და შემიწყნარეთ 
მე; 36 შიშუელ ვიყავ, და შემმოსეთ მე; სნეულ ვიყავ, და 
მომხედეთ მე; საპყრობილესა ვიყავ, და მოხუედით ჩემდა. 37 
მაშინ მიუგონ მას მართალთა მათ და ჰრქუან: უფალო, ოდეს 
გიხილეთ შენ მშიერი და გამოგზარდეთ? ანუ წყურიელი და 
გასუთ შენ? 38 ოდეს გიხილეთ შენ უცხოდ და შეგიწყნარეთ? ანუ 
შიშუელი და შეგმოსეთ შენ? 3? ოდეს გიხილეთ შენ უძლური ანუ 
საპყრობილესა და მოვედით შენდა? 49 და მიუგოს მეუფემან 
მან და ჰრქუას მათ: ამენ გეტყვ თქუენ: რაოდენი უყავთ ერთსა 
ამას მცირეთაგანსა ძმათა ჩემთასა, იგი მე მიყავთ. 41 მაშინ 
ჰრქუას მარცხენითთა მათცა: წარვედით ჩემგან, წყეულნო, 
ცეცხლსა მას საუკუნესა, რომელი განმზადებულ არს 
ეშმაკისათვს და ანგელოზთა მისთათვს, 4? რამეთუ მშიოდა, და 
არა მეცით მე ჭამადი; მწყუროდა, და არა მასუთ მე; 43 უცხო 
ვიყავ, და არა შემიწყნარეთ მე; შიშუელ ვიყავ, და არა 
შემმოსეთ მე; უძლურ ვიყავ და საპყრობილესა, და არა 
მოხუედით ჩემდა. ““ მაშინ მიუგონ მათცა და ჰრქუან: უფალო, 
ოდეს გიხილეთ შენ მშიერი ანუ წყურიელი, ანუ უცხოებასა, ანუ 
შიშულოებასა, ანუ უძლურებასა, ანუ საპყრობილესა და არა 
გმსახურეთ შენ? 4? მაშინ მიუგოს მან და ჰრქუას მათ: ამენ 
გეტყვ თქუენ: რაოდენი არა უყავთ ერთსა ამას მცირეთაგანსა, 
მე არა მიყავთ. 495 და წარვიდენ ესენი სატანჯველსა საუკუნესა, 
ხოლო მართალნი – ცხორებასა საუკუნესა. 


თავი 26 


1 და იყო რაჟამს დაასრულნა იესუ ყოველნი ესე სიტყუანი, 
ჰრქუა მოწაფეთა თვსთა: 2 უწყითა, რამეთუ შემდგომად ორისა 
დღისა ვნებაი იყოს, და ძე კაცისაი მიეცეს ჯუარ-ცუმად? 3 მაშინ 
შეკრბეს მღდელთ-მოძღუარნი იგი და მწიგნობარნი და 
მოხუცებულნი ერისანი ეზოსა მას კაიაფა მღდელთ- 
მოძღუარისასა 4“ და ზრახვა-ყვეს, რაითა იესუ ზაკუვით 
შეიპყრნა და მოკლან. ? ხოლო იტყოდეს: ნუ დღესასწაულსა 
ამას, რაითა არა შფოთი იქმნეს ერსა შორის. 95 ხოლო იესუ იყო 
რალი ბეთანიას, სახლსა სიმონ კეთროვნისასა, 7 მოუჟდა 
დედაკაცი, რომელსა აქუნდა ალაბასტრი ნელსაცხებელისა 
მრავალ-სასყიდლისაი, და დაასხა თავსა მისსა ინაყით 
მჯდომარესა. 8 ხოლო იხილეს რაი მოწაფეთა, განრისხნეს და 
იტყოდეს: რაისათვს იყო წარწყმედაი ნელსაცხებელისაი ამის? 
?– რამეთუ შესაძლებელ იყო ესე განსყიდად დადძალის და 
მიცემად გლახაკთა. 190 ხოლო იესუ გულისყმა-ყო და ჰრქუა 
მათ: რაისა შრომასა შეამთხუევთ დედაკაცსა მაგას? რამეთუ 
საქმე კეთილი ქმნა ჩემდა მომართ. 11 რამეთუ გლახაკნი 
მარადის თქუენ თანა არიან, ხოლო მე არა მარადის თქუენ 
თანა ვარ. 12 რამეთუ დამასხა მაგან ნელსაცხებელი ესე 
კორცთა ჩემთა და დასაფლველად ჩემდა ყო. 1? ამენ გეტყვ 
თქუენ: სადაცა იქადაგოს სახარებაი ესე ყოველსა სოფელსა, 
ითქუმოდის, რომელიცა ესე ყო მაგან საყსენებელად მაგისა. 14 
მაშინ წარვიდა ერთი იგი ათორმეტთაგანი, რომელსა ერქუა 
იუდა ისკარიოტელი, მღდელთ-მოძღუართა მათ 12 და ჰრქუა: 
რაი გნებავს მოცემად ჩემდა, და მე მიგცე იგი? ხოლო მათ 
მიუწონეს მას ოც და ათი ვეცხლი. 15 და მიერითგან ეძიებდა 
ჟამსა მარჯუესა, რაითა მისცეს იგი მათ. 17 ხოლო პირველსა 
მას დღესა უცომოებისასა მოუჭდეს მოწაფენი იესუს და ჰრქუეს 
მას: სადა გნებავს, და მოგიმზადოთ შენ ჭამად პასქაი ესე? 18 
ხოლო იესუ ჰრქუა მათ: წარვედით ქალაქად კაცისა მისამე და 
არქუთ მას: მოძღუარი ეგრეთ იტყვს: ჟამი ჩემი ახლოს არს, შენ 


თანა ვყო პასქაი ესე მოწაფითურთ ჩემით. 1? და ყვეს ეგრეთ 
მოწაფეთა, ვითარცა უბრძანა მათ იესუ, და მოუმზადეს პასქაი 
იგი, 20 და ვითარცა შემწუხრდა, ინაყით-ჯდა იესუ ათორმეტთა 
მათ თანა. 21 და ვითარცა ჭამდეს იგინი, ჰრქუა იესუ: ამენ 
გეტყვ თქუენ: ერთმან თქუენგანმან მიმცეს მე. 22 და იგინი 
შეწუხნეს ფრიად, და იწყეს კაცად-კაცადმან მათმან სიტყუად: 
ნუუკუე მე ვარ, უფალო? 23 ხოლო თავადმან მიუგო და ჰრქუა 
მათ: რომელმან შთამოყოს ჩემ თანა ჭელი პინაკსა ამას, ამან 
მიმცეს მე. 24 ძე სამე კაცისაი წარვალს, ვითარცა წერილ არს 
მისთვს, ხოლო ვაი კაცისა მის, რომლისა მიერ ძე კაცისა0 
მიეცეს. უმჯობეს იყო მისა, არა თუმცა შობილ იყო კაცი იგი. 23 
მიუგო იუდა, რომელმანცა მისცა იგი, და თქუა: ნუუკუე მე ვარ, 
მოძღუარ? ჰრქუა მას იესუ: შენ სთქუ. 29 და ვითარცა ჭამდეს 
იგინი, მოიღო იესუ პური და ჰმადლობდა და განტეხა და მისცა 
მოწაფეთა თვსთა და ჰრქუა მათ: მიიღეთ და ჭამეთ: ესე არს 
ჭორცი ჩემი. 27 და მოიღო სასუმელი და ჰმადლობდა და მისცა 
მათ და თქუა: სუთ ამისგან ყოველთა: 2898 ესე არს სისხლი ჩემი 
ახლისა აღთქუმისაი, მრავალთათვს დათხეული 
მისატევებელად ცოდვათა. 2? ხოლო გეტყვ თქუენ, ვითარმედ: 
არღარა ვსუა მე ამიერითგან ნაყოფისაგან ამის ვენაჭისა, 
ვიდრე მუნ დღედმდე, რაჟამს-იგი ვსუა თქუენ თანა ახალი 
სასუფეველსა მამისა ჩემისასა. 3?– და გალობაი წართქუეს და 
განვიდეს მთასა მას ზეთისხილთასა. 31 მაშინ ჰრქუა მათ იესუ: 
თქუენ ყოველნი დაბრკოლებად ხართ ჩემდა მომართ ამას 
ღამესა, რამეთუ წერილ არს: დავსცე მწყემსი, და განიბნინენ 
ცხოვარნი სამწყსოისა მისისანი. 32 ხოლო შემდგომად 
აღდგომისა ჩემისა წინა-წარგიძღუე თქუენ გალილეას. 33 
მიუგო პეტრე და ჰრქუა მას: დაღათუ ყოველნი დაჰბრკოლდნენ 
შენდა მომართ, ხოლო მე არასადა დავჰბრკოლდე. 3“ ჰრქუა 
მას იესუ, ამენ გეტყვ შენ, რამეთუ ამას ღამესა, ვიდრე ქათმისა 
ჭყმობადმდე, სამ-გზის უვარ-მყო მე. 35 ჰრქუა მას პეტრე: 
დაღაცათუ ჯერ-იყოს სიკუდილი ჩემი შენ თანა, არასადა უვარ- 
გყო შენ. და ეგრეთვე მსგავსად ყოველნი მოწაფენი იტყოდეს. 
36 მაშინ მოვიდა იესუ მათ თანა ადგილსა, რომელსა ჰრქვან 


გეთსიმანია, და ჰრქუა მათ: დასხედით მანდა, ვიდრემდე 
მივიდე იქი და ვილოცო. 37 და წარიყვანნა პეტრე და ორნი 
ძენი ზებედესნი და იწყო მწუხარებად და ურვად. 389 მაშინ ჰრქუა 
მათ იესუ: შეწუხებულ არს სული ჩემი ვიდრე სიკუდილადმდე; 
დაადგერით აქა და იღვძებდით ჩემ თანა. 39? და წარვიდა 
მცირედ და დავარდა პირსა ზედა თვსსა, ილოცვიდა და 
იტყოდა: მამაო ჩემო, უკუეთუ შესაძლებელ არს, თანა- 
წარმჭედინ ჩემგან სასუმელი ესე; ხოლო არა ვითარ მე 
მნებავს, არამედ ვითარცა შენ. 49 და მოვიდა მოწაფეთა თანა 
და პოვნა იგინი მძინარენი და ჰრქუა პეტრეს: ესოდენ ვერ 
უძლეთ ჟამ ერთ მღვძარებად ჩემ თანა? 911 იღვძებდით და 
ილოცევდით, რაითა არა შეხვდეთ განსაცდელსა; სული გულს- 
მოდგინე არს, ხოლო ყორცნი უძლურ. 42 კუალად მეორედ 
წარვიდა და ილოცვიდა და თქუა: მამაო ჩემო, უკუეთუ ვერ 
შესაძლებელ არს სასუმელი ესე თანა-წარსლვად ჩემდა, 
რაითამცა არა შევსვ იგი, იყავნ ნებაი შენი. 432 და მოვიდა და 
კუალად პოვნა იგინი მძინარენი, რამეთუ იყვნეს თუალნი მათნი 
დამძიმებულ. 44 და დაუტევნა იგინი და კუალად წარვიდა 
მესამედ და ილოცვიდა და მასვე სიტყუასა იტყოდა. 4? მაშინ 
მოვიდა მოწაფეთა და ჰრქუა მათ: დაიძინეთ ამიერითგან და 
განისუენეთ: აჰა ესერა მოახლებულ არს ჟამი, და ძე კაცისაი 
მიეცემის ყელთა ცოდვილთასა. 465 აღდეგით, წარვიდეთ ამიერ. 
აჰა ესერა მოიწია მიმცემელი ჩემი 47 და ვიდრე იგი იტყოდაღა, 
აჰა ესერა იუდა, ერთი იგი ათორმეტთაგანი, მოვიდა, და მის 
თანა ერი მრავალი მახვლებითა და წათებითა მღდელთ- 
მოძღუართაგან და მოხუცებულთა ერისათა. 48 ხოლო 
მიმცემელსა მას მისსა მიეცა სასწაულად და ჰრქუა: რომელსა 
მე ამბორს-უყო, იგი არს, შეიპყართ იგი. 49 და მეყსეულად 
მოუჭდა იესუს და ჰრქუა: გიხაროდენ, მოძღუარ! და ამბორს- 
იყო მას. 32?–- ხოლო იესუ ჰრქუა: მოყუასო, რომლისათვსცა 
მოსრულ ხარ? მაშინ მოუჭდეს და დაასხნეს ყელნი მათნი იესუს 
ზედა და შეიპყრეს იგი. 21 და აჰა ერთმან იესუისთანამან მიყო 
კელი და ივადა მახვლი და სცა მონასა მღდელთ-მოძღურისასა 
და წარჰკუეთა ყური მისი. 22 მაშინ ჰრქუა მას იესუ: მიაქციე 


მახვლი ადგილსავე თვსსა, რამეთუ ყოველთა რომელთა 
აღიღონ მახვლი, მახვლითა წარწყმდენ. 33 ანუ ჰგონებთ, 
ვითარმედ ვერ ძალ-მიც ვედრებად მამისა ჩემისა, და 
წარმომიდგინოს მე აწ აქა უმრავლესი ათორმეტთა გუნდთა 
ანგელოზთაი? 2“ და ვითარ-მე აღესრულნენ წერილნი, რამეთუ 
ესრეთ ჯერ-არს ყოფად? ?? მას ჟამსა ჰრქუა იესუ ერსა მას: 
ვითარცა ავაზაკსა ზედა გამოხუედით მახვლითა და წათებითა 
შეპყრობად ჩემდა; დღითი-დღე თქუენ თანა ტაძარსა მას შინა 
ვჯედ და გასწავებდ, და არა შემიპყართ მე. 290 ხოლო ესე 
ყოველი იქმნა, რაითა აღესრულნენ წიგნნი 
წინაისწარმეტყუელთანი. მაშინ მოწაფეთა ყოველთა დაუტევეს 
იგი და ივლტოდეს. 27 ხოლო მათ შეიპყრეს იესუ და მიიყვანეს 
კაიაფაისა მღდელთ-მოძღურისა, სადა-იგი მწიგნობარნი და 
მოხუცებულნი ერისანი შეკრებულ იყვნეს. 28 ხოლო პეტრე 
მისდევდა მას შორით, ვიდრე ეზოდმდე მღდელთ-მოძღურისა, 
და შევიდა შინა და დაჯდა მსახურთა თანა ხილვად 
აღსასრულისა. 29 ხოლო მღდელთ-მოძღუარნი იგი და 
მოხუცებულნი და ყოველი კრებული ეძიებდეს ცრუ-მოწამეთა 
იესუისთვს, რაითამცა მოკლეს იგი, 959 და არა ჰპოებდეს; და 
მრავალნი მოსრულ იყვნეს ცრუ-მოწამენი, და არა პოვნეს. 
ხოლო უკუანაისკნელ მო-ვინმე-ვიდეს ორნი 51 და თქუეს, 
ვითარმედ: ამან ესრეთ თქუა: ძალ-მიც დარღუევად ტაძარი ესე 
ღმრთისაი და მესამესა დღესა აღშენებად. 52 მაშინ აღდგა 
მღდელთ-მოძღუარი იგი და ჰრქუა მას: არარას მიუგება, რასა- 
ეგე შეგწამებენ შენ? 953 ხოლო იესუ დუმნა. მაშინ მოდელთ- 
მოძღუარმან მან ჰრქუა მას: გაფუცებ შენ ღმრთისა ცხოველისა, 
რაითა მითხრა ჩუენ, უკუეთუ შენ ხარ ქრისტე, ძე ღმრთისაი? 54 
ჰრქუა მას იესუ: შენ სთქუ, ხოლო გეტყვ თქუენ: ამიერითგან 
იხილოთ ძე კაცისაი მჯდომარე მარჯუენით ძლიერებასა და 
მომავალი ღრუბელთა თანა ცისათა. 955 მაშინ მღდელთ- 
მოძღუარმან მან დაიპო სამოსელი თვსი და თქუა, ვითარმედ: 
გმო; აწ უკუე რაისაღა გვყმან მოწამენი? აჰა ესერა გესმა 
გმობაი მაგისი. 59 რალი გნებავს თქუენ? ხოლო მათ მიუგეს და 
ჰრქუეს: თანამდებ არს სიკუდილისა. 97 მაშინ ჰნერწყუვიდეს 


პირსა მისსა და ყჟურთითა სცემდეს თავსა მისსა, და 
რომელნიმე ყურიმალსა სცემდეს 98 და ეტყოდეს: 
გვწინაისწარმეტყუელებდ ჩუენ, ქრისტე, ვინ არს, რომელმან 
გცა შენ? 959 ხოლო პეტრე ჯდა გარეშე ეზოსა შინა. მოუჭდა მას 
ერთი მყჭევალი და პრქუა მას: და შენცა იყავ იესუის თანა, 
გალილეველისა. 79 ხოლო მან უვარ-ყო წინაშე ყოველთასა და 
ჰრქუა: არა ვიცი, რასა იტყვ. 71 და ვითარცა გამოვიდა იგი 
გარეშე ბჭეთა, იხილა იგი სხუამან და ჰრქუა მუნ მდგომარეთა 
მათ: ესეცა იყო იესუის თანა, ნაზარეველისა. 72 და მერმეცა 
უვარ-ყო პეტრე ფიცით და თქუა, ვითარმედ: არა ვიცი კაცი იგი. 
732 და შემდგომად მცირედისა მოუვდეს მუნ მდგომარენი იგი 
პეტრეს და ჰრქუეს მას: ჭეშმარიტად შენცა მათგანი ხარ, 
რამეთუ სიტყუაიცა შენი გამოგაჩინებს შენ. 74 მაშინ იწყო 
შეჩუენებად და ფიცად, ვითარმედ: არა ვიცი კაცი იგი. და 
მეყსეულად ქათამმან იყივლა. 7? და მოეყჟსენა პეტრეს სიტყუა0 
იგი იესუისი, რომელი ჰრქუა მას, ვითარმედ: ვიდრე ქათმისა 
ჭქმობადმდე სამ-გზის უვარ-მყო მე. და გამოვიდა გარე და 
ტიროდა მწარედ. 


თავი 27 


1 და ვითარცა განთენა, ზრახვა-ყვეს ყოველთა მღდელთ- 
მოძღუართა და მოხუცებულთა ერისათა იესუისთვს, რაითა 
მოკლან იგი. ? და შეკრეს იგი და მიიყვანეს და მისცეს იგი 
პონტოელსა პილატეს მთავარსა. 3 მაშინ ვითარცა იხილა იუდა, 
რომელმანცა მისცა იგი, რამეთუ დაისაჯა, შეინანა და მიაქცია 
ოც და ათი იგი ვეცხლი მღდელთ-მოძღუართა მათ მიმართ და 
მოხუცებულთა “ და თქუა: ვცოდე, რამეთუ მიგეც სისხლი 
მართალი. ხოლო მათ ჰრქუეს მას: ჩუენდა რაი? შენ იხილე! 23 
და დააბნია ვეცხლი იგი ტაძარსა მას შინა და განეშორა და 
წარვიდა და შიშთვილ-იბა. 0 ხოლო მღდელთ-მოძღუართა მათ 
მოიღეს ვეცხლი იგი და თქუეს: არა ჯერ-არს ესე დადებად 
სიწმიდესა, რამეთუ სასყიდელი სისხლისაი არს. 7 და ზრახვა- 
ყვეს და მოიყიდეს მითა აგარაკი იგი მეკეცისაი საფლავად 
უცხოთა. 8 ამისთვს ეწოდა აგარაკსა მას აგარაკი სისხლისაი 
ვიდრე აქა დღედმდე. ? მაშინ აღესრულა თქუმული იგი 
იერემია წინაისწარმეტყუელისაი, რომელსა იტყვს: და მოვიღე 
ოც და ათი იგი ვეცხლი, სასყიდელი განსყიდულისაი მის, 
რომელი მოიყიდეს ძეთაგან ისრაცლისათა, 19 და მისცეს იგი 
აგარაკისათვს მეკეცისა, ვითარცა მიბრძანა მე უფალმან. 11 
ხოლო იესუ დადგა წინაშე მთავრისა მის. და ჰკითხა მას 
მთავარმან მან და ჰრქუა: შენ ხარა მეუფც ჰურიათაი? ხოლო 
იესუ ჰრქუა მას: შენ იტყვ. 12 და შესმენასა მას მოღდელთ- 
მოძღუართასა და მოხუცებულთასა არარაი მიუგო. 13 მაშინ 
ჰრქუა მას პილატე: არა გესმისა, რაოდენსა-ესე შეგწამებენ 
შენ? 1“ და არარაი მიუგო მას არცა ერთისა სიტყვსათვს, 
ვიდრემდე უკვრდაცა მთავარსა მას ფრიად. 12 ხოლო 
დღესასწაულთა ჩუეულ იყო მთავარი იგი, და მიუტევეს ერსა 
მას ერთი პყრობილი შესწავებული, რომელიცა უნებნ მათ. 15 
ხოლო ჰყვა ვინმე მაშინ პყრობილი შესწავებული, რომელსა 
ერქუა ბარაბა. 17 და ვითარ შეკრებულ იყვნეს იგინი, ჰრქუა მათ 
პილატე: ვინ გნებავს ორთა ამათგანი, და მიგიტეო თქუენ: 


ბარაბა ანუ იესუ, რომელსა ჰრქვან ქრისტე? 18 რამეთუ 
უწყოდა, ვითარმედ შურითა მისცეს იგი. 19? და ვითარცა დაჯდა 
პილატე საყდართა ზედა, მიუვლინა მას ცოლმან მისმან და 
ჰრქუა მას: არარაი ძეს შენი და მართლისა მაგის კაცისაი, 
რამეთუ მრავალი მევნო მე დღეს ჩუენებით მაგისთვს. 29 ხოლო 
მღდელთ-მოძღუართა მათ და მოხუცებულთა არწმუნეს ერსა 
მას, რაითა გამოითხოონ ბარაბა, ხოლო იესუ წარწყმიდონ. 21 
მიუგო მთავარმან მან და ჰრქუა მათ: ვინ გნებავს ორთა 
ამათგანი, და მიგიტეო თქუენ? ხოლო მათ ჰრქუეს: ბარაბა. 22 
ჰრქუა მათ პილატე: რაი უკუე უყო იესუს, რომელსა ჰრქვან 
ქრისტე? ჰრქუეს მას ყოველთა: ჯუარს-ეცვნ. 232 ხოლო 
მთავარმან ჰრქუა მათ: და რაი ბოროტი უქმნიეს? ხოლო იგინი 
უმეტეს ღაღადებდეს და იტყოდეს: ჯუარს-ეცვნ. 24 ვითარცა 
იხილა პილატე, რამეთუ არარას არგებს, არამედ უფროისღა 
შფოთი იქმნების, მოითხოვა წყალი და დაიბანა ყელნი წინაშე 
ერისა მის და თქუა: უბრალო ვარ მე სისხლისაგან მაგისასა, 
თქუენ იხილეთ. 25 და მიუგო ყოველმან ერმან და ჰრქუეს: 
სისხლი მაგისი ჩუენ ზედა და შვილთა ჩუენთა ზედა. 25 მაშინ 
მიუტევა მათ ბარაბა, ხოლო იესუს შოლტითა სცა და მისცა მათ, 
რაითა ჯუარს-ეცუას. 27 მაშინ ერისაგანთა მათ მთავრისათა 
წარიყვანეს იესუ ტაძრად და შეკრიბეს მის ზედა ნათესავები იგი 
ყოველი. 29 და განძარცუეს იგი და ქლამინდი მეწამული 
შეჰმოსეს მას. 2? და შეთხზეს გვრგვნი ეკალთაგან და დაადგეს 
თავსა მისსა და ლერწამი მისცეს მარჯუენესა ყელსა მისსა და 
მუჭლნი დაიდგინეს მის წინაშე, ემღერდეს მას და ეტყოდეს: 
გიხაროდენ, მეუფეო ჰურიათაო! 39 და ჰნერწყუვიდეს მას და 
მოიღეს ლერწამი და სცემდეს თავსა მისსა. 31 და ოდეს 
განკიცხეს იგი, განსძარცუეს მას ქალმინდი იგი და შეჰმოსეს 
მას თვსივე სამოსელი და წარიყვანეს იგი, რაითა ჯუარს-აცუან. 
32 და ვითარცა გამოვიდეს იგინი მიერ, პოვეს კაცი კვრინელი, 
სახელით სიმონ. ესე წარიქციეს პაჰრაკად, რაითა აღიღოს 
ჯუარი მისი. 332 და მოვიდეს ადგილსა მას, რომელსა ჰრქვან 
გოლგოთა, რომელ არს თხემისა ადგილი. 3“ და მისცეს მას 
ძმარი ნავღლითა აღზავებული. და გემოი რაი იხილა, არა 


უნდა სუმის. 3? და ვითარცა ჯუარს-აცუეს იგი, განიყვეს 
სამოსელი მისი და განიგდეს წილი, რაითა აღესრულოს 
თქუმული იგი წინაიწარმეტყუელისა მიერ, რომელსა იტყვს: 
განიყვეს სამოსელი ჩემი მათ შორის და კუართსა ჩემსა ზედა 
განიგდეს წილი. 35 და სხდეს მუნ და სცვიდეს მას. 37 და 
დასდვეს თავსა მისსა ზედა ბრალი მისი დაწერილი: ესე არს 
იესუ, მეუფე ჰურიათაი. 38 მაშინ ჯუარს-აცუნეს მის თანა ორნი 
ავაზაკნი: ერთი მარჯუენით მისა და ერთი მარცხენით. 3? ხოლო 
თანა-წარმავალნი იგი ჰგმობდეს მას, ყრიდეს თავთა მათთა 49 
და იტყოდეს: რომელი დაჰვსნიდ ტაძარსა ამას და მესამესა 
დღესა აღაშენებდ, ივსენ თავი თვსი; უკუეთუ ძე ხარ ღმრთისაი, 
გარდამოვედ მაგიერ ჯუარით! 41 ეგრეთვე მღდელთ- 
მოძღუარნი იგი ემღერდეს მწიგნობართა თანა და 
მოხუცებულთა და ფარისეველთა და იტყოდეს: 42 სხუანი 
აცხოვნა, თავი თვსი ვერ ძალ-უც ცხოვნებად. უკუეთუ მეუფც 
ისრაცლისაი არს, გარდამოჟედინ აწ მაგიერ ჯუარით, და 
გურწმენეს იგი. 43 უკუეთუ ესვიდა ღმერთსა, იჭსენინ იგი, 
უკუეთუ ჰნებავს იგი, რამეთუ თქუა, ვითარმედ: ძე ღმრთისაი 
ვარი მე. 1“ ეგრეთვე ავაზაკნი იგი, მის თანა ჯუარ-ცუმულნი, 
აყუედრებდეს მას. 4“? ხოლო მეექუსით ჟამითგან დაბნელდა 
ყოველი ქუეყანაი, ვიდრე მეცხრედ ჟამადმდე. “9 და მეცხრესა 
ოდენ ჟამსა ყჭმა-ყო იესუ ჟმითა დიდითა და თქუა: ილი, ილი! 
ლიმა საბაქთანი? ესე არს: ღმერთო ჩემო, ღმერთო ჩემო! 
რაისათვს დამიტევე მე? “7 და რომელთამე მუნ მდგომარეთა 
ესმა ესე და იტყოდეს, ვითარმედ: ელიას უყმობს ესე. 48 და 
მეყსეულად მირბიოდა ერთი მათგანი და მოიღო ღრუბელი და 
აღავსო ძმრითა და დაადგა ლერწამსა და ასუმიდა მას. 4? 
ხოლო სხუანი იტყოდეს: აცადეთ, და ვიხილოთ, უკუეთუ ელია 
მოვიდეს ჭსნად მისა. 230 ხოლო იესუ კუალად ჭმა-ყო ყმითა 
დიდითა და განუტევა სული. 21 და აჰა კრეტსაბმელი იგი 
ტაძრისაი მის განიპო ორად ზეითგან, ვიდრე ქუემდე, და 
ქუეყანაი შეიძრა და კლდენი განსთქდეს, 22 და საფლავნი 
აღეხუნეს, და მრავალნი გუამნი შესუენებულთანი წმიდათანი 
აღდგეს 23 და გამოვიდეს საფლავით მათით და, შემდგომად 


აღდგომისა მისისა, შევიდეს წმიდასა ქალაქსა და 
გამოეცხადნეს მრავალთა. 24 ხოლო ასისთავმან მან და 
მისთანათა, რომელნი სცვიდეს იესუს, იხილეს რაი ძრვაი იგი 
და რაი-იგი იქმნა, შეეშინა ფრიად და იტყოდეს: ჭეშმარიტად ძე 
ღმრთისაი იყო ესე. 22 იყვნეს მუნ დედანიცა მრავალნი, 
რომელნი შორით ხედვიდეს, რომელნი შეუდგეს იესუს 
გალილეაით და ჰმსახურებდეს მას. 295 რომელთა თანა იყო 
მარიამ მაგდალინელი და მარიამ იაკობისი და იოსეს დედაი 
და დედაი ძეთა ზებედესთაი. ?7 და ვითარცა შემწუხრდა, 
მოვიდა კაცი მდიდარი არიმათიაით, სახელით იოსებ, რომელ 
იგიცა მოწაფე ყოფილ იყო იესუისა. 28 ესე მოვიდა პილატესა 
და გამოითხოვა გუამი იესუისი. მაშინ პილატე უბრძანა მიცემად 
გუამი იგი მისი. 29 და მოიღო გუამი იგი მისი იოსებ და 
წარგრაგნა იგი არმენაკსა წმიდასა 59 და დადვა იგი ახალსა 
მისსა საფლავსა, რომელი გამოეკუეთა კლდისაგან, და 
მიაგორვა ლოდი დიდი კარსა მას საფლავისასა და წარვიდა. 
61 იყო მუნ მარიამ მაგდალინელი და სხუაი იგი მარიამ, და 
სხდეს წინაშე საფლავსა მას. 962 ხოლო ხვალისაგან, რომელ 
არს შემდგომად პარასკევისა, შეკრბეს მღდელთ-მოძღუარნი 
იგი და ფარისეველნი პილატესა 53 და ჰრქუეს: უფალო, 
მოვივსენეთ, რამეთუ მან მაცთურმან თქუა, ვიდრე ცოცხალღა 
იყო, ვითარმედ შემდგომად სამისა დღისა აღვდგეო. 8“ აწ უკუე 
ბრძანე დაკრძალვად საფლავი იგი, ვიდრე მესამედ დღედმდე, 
ნუუკუე მოვიდენ მოწაფენი მისნი და წარიპარონ იგი და 
უთხრან ერსა, ვითარმედ: აღდგა მკუდრეთით. და იყოს 
უკუანაისკნელი საცთური უძვრეს პირველისა. 95 ჰრქუა მათ 
პილატე: გაქუს თქუენ დასი; წარვედით და დაჰკრძალეთ, 
ვითარცა იცით. 595 ხოლო იგინი წარვიდეს და დაჰკრძალეს 
საფლავი იგი და დაჰბეჭდეს ლოდსა მას დასისა თანა. 


თავი 28 


1 ხოლო მწუხრი შაბათთასა, რომელი განთენდებოდა 
ერთშაბათად, მოვიდა მარიამ მაგდალინელი და სხუაი იგი 
მარიამ ხილვად საფლავისა მის. 2? და აჰა ძრვაი იყო დიდი, 
რამეთუ ანგელოზი უფლისაი გარდამოვდა ზეცით, მოვიდა და 
გარდააგორვა ლოდი იგი კარისა მისგან საფლავისა და დაჯდა 
მას ზედა. 32 ხოლო იყო ხილვაი მისი, ვითარცა ელვაი, და 
სამოსელი მისი სპეტაკ, ვითარცა თოვლი. “ ხოლო 
საშინელებისაგან მისისა შეძრწუნდეს მცველნი იგი და იქმნნეს, 
ვითარცა მკუდარნი. ? მიუგო ანგელოზმან მან და ჰრქუა 
დედათა მათ: ნუ გეშინინ თქუენ; ვიცი, რამეთუ იესუს 
ნაზარეველსა ჯუარ-ცუმულსა ეძიებთ. 9 არა არს აქა, რამეთუ 
აღდგა, ვითარცა თქუა. მოვედით და იხილეთ ადგილი, სადა 
დაიდვა უფალი. ”7 და ადრე წარვედით და უთხართ მოწაფეთა 
მისთა, ვითარმედ: აღდგა მკუდრეთით და აჰა წინა-გიძღვს 
თქუენ გალილეას. მუნ იხილოთ იგი. აჰა ესერა გარქუ თქუენ. 98 
ხოლო იგინი გამოვიდეს ადრე მიერ საფლავით შიშითა და 
სიხარულითა დიდითა, მირბიოდეს თხრობად მოწაფეთა 
მისთა. ? და ვითარ-იგი მივიდოდეს თხრობად მოწაფეთა 
მისთა, და აჰა იესუ შეემთხვა მათ და ჰრქუა: გიხაროდენ! 
ხოლო იგინი მოვიდეს და შეუვრდეს ფერვთა მისთა და 
თაყუანის-სცეს მას. 19 მაშინ ჰრქუა მათ იესუ: ნუ გეშინინ, 
წარვედით და უთხართ ძმათა ჩემთა, რაითა წარვიდენ 
გალილეას და მუნ მიხილონ მე. 11 და ესენი ვითარცა 
წარვიდეს, აჰა ესერა დასისა მისგანნი შევიდეს ქალაქად და 
უთხრეს მღდელთ-მოძღუართა მათ ყოველი ესე, რაიცა იქმნა. 
12 ხოლო იგინი შეკრბეს მოხუცებულთა თანა და ზრახვა-ყვეს, 
ვეცხლი დიდძალი მისცეს ერისაგანთა მათ 13 და ჰრქუეს: 
ესრეთ თქუთ, ვითარმედ: მოწაფენი მისნი ღამე მოვიდეს და 
წარიპარეს იგი, ვიდრე ჩუენ მეძინა. 1“ უკუეთუ ესმეს ესე 
მთავარსა მას, ჩუენ ვარწმუნოთ და თქუენ უზრუნველ-გყვნეთ. 
15 ხოლო მათ მიიღეს ვეცხლი იგი და ყვეს ეგრე, ვითარცა 


ისწავეს მათგან. და განითქუა სიტყუაი ესე ჰურიათა შორის, 
ვიდრე დღეინდელად დღედმდე. 19 ხოლო ათერთმეტნი იგი 
მოწაფენი წარვიდეს გალილეას, მთასა მას, სადაცა უბრძანა 
მათ იესუ. 17 იხილეს იგი და თაყუანის-სცეს მას; ხოლო 
რომელნიმე შეორგულდეს. 18 მოუქჟდა მათ იესუ, ეტყოდა და 
ჰრქუა: მომეცა მე ყოველი ჭყელმწიფებაი ცათა შინა და 
ქუეყანასა ზედა. 1? წარვედით და მოიმოწაფენით ყოველნი 
წარმართნი და ნათელ-სცემდით მათ სახელითა მამისაითა და 
ძისაითა და სულისა წმიდისაითა, 29 და ასწავებდით მათ 
დამარხვად ყოველი, რაოდენი გამცენ თქუენ. და აჰა ესერა მე 
თქუენ თანა ვარ ყოველთა დღეთა და ვიდრე აღსასრულადმდე 
სოფლისა. 


მარკოზის 


თავი 1 


1 დასაბამი სახარებისაი იესუ ქრისტესი, ძისა ღმრთისაი. 2 
ვითარცა წერილ არს ესაია წინაისწარმეტყუელსა: აჰა ესერა მე 
წარვავლინო ანგელოზი ჩემი წინაშე პირსა შენსა, რომელმან 
განჰმზადნეს გზანი შენნი წინაშე შენსა. 3 ყმაი ღაღადებისა0ი 
უდაბნოსა: განჰმზადენით გზანი უფლისანი და წრფელ ყვენით 
ალაგნი მისნი. 4 იყო იოვანე უდაბნოსა და ნათელ-სცემდა და 
ქადაგებდა ნათლის-ცემასა სინანულისასა მისატევებელად 
ცოდვათა. ? და განვიდოდა მისა ყოველი სოფლები 
ჰურიასტანისაი და იერუსალცმელნი და ნათელს-იღებდეს 
მისგან ყოველნი იორდანესა მდინარესა და აღუვარებდეს 
ცოდვათა მათთა. 9 ხოლო ემოსა იოვანეს სამოსლად თმისაგან 
აქლემისა, და სარტყელი ტყავისაი წელთა მისთა, და ჭამდა 
იგი მკალსა და თაფლსა ველურსა, 7 ქადაგებდა და იტყოდა: 
ესერა მოვალს უძლიერესი ჩემსა შემდგომად ჩემსა, რომლისა 
ვერ ღირს ვარ განყსნად საბელსა ყამლთა მისთასა. 8 მე 
ნათელ-გცემ თქუენ წყლითა, ხოლო მან ნათელ-გცეს თქუენ 
სულითა წმიდითა. 3? და იყო მათ დღეთა შინა მოვიდა იესუ 
ნაზარეთით გალილეაისაით და ნათელ-იღო იოვანესგან 
იორდანესა. 19 და მეყსეულად აღმოსლვასა მისსა მიერ წყლით 
იხილნა ცანი განხმულნი და სული ღმრთისაი გარდამომავალი, 
ვითარცა ტრედი, მის ზედა. 11 და ყჟმალ იყო ზეცით: შენ ხარ ძე 
ჩემი საყუარელი, შენ სათნო-გიყავ. 12 და მეყსეულად სულმან 
განიყვანა იგი უდაბნოდ. 13 და იყო მუნ ორმეოც დღე და 
გამოიცადებოდა ეშმაკისაგან და იყო მქჟეცთა თანა, და 
ანგელოზნი ჰმსახურებდეს მას. 14 და შემდგომად მიცემისა 
იოვანესა მოვიდა იესუ გალილეად, ქადაგებდა სახარებასა 
სასუფეველისა ღმრთისასა 12 და იტყოდა, ვითარმედ: 
აღსრულებულ არს ჟამი და მოახლებულ არს სასუფეველი 


ღმრთისაი; შეინანეთ და გრწმენინ სახარებისაი. 10 ხოლო 
ვიდოდა რაი ზღვს-კიდესა მას გალილეაისასა, იხილნა სიმონ 
და ანდრეა, ძმაი მისი, ითხევლიდეს რაი ზღუასა მას ზედა, 
რამეთუ იყვნეს იგინი მესათხევლე. 17 და ჰრქუა მათ იესუ: 
მოვედით და შემომიდეგით მე, და გყვნე თქუენ მესათხევლე 
კაცთა. 18 ხოლო მათ მეყსეულად დაუტევნეს ბადენი მათნი და 
მისდევდეს მას. 19 და მცირედ წარვიდა და იხილა იაკობ 
ზებედესი და იოვანე, ძმაი მისი, და იგინი განაგებდეს ბადეთა 
ნავსა შინა. 2? და უწოდა მათ. ხოლო მათ მეყსეულად დაუტევეს 
ზებედე, მამაი მათი, ნავსა შინა მუშაკთა მისთა თანა და 
მისდევდეს მას. 21 და შევიდეს კაპერნაუმდ. და მეყსეულად 
დღესა შაბათსა შევიდა შესაკრებელსა მათსა და ასწავებდა 
მათ. 2? და განუკვრდებოდა ერსა მას მოძღურებაი იგი მისი, 
რამეთუ ასწავებდა მათ, ვითარცა-იგი ვის აქუნ ყელმწიფებაი, 
და არა ვითარ-იგი მწიგნობარნი მათნი. 23 და იყო კრებულსა 
მას შინა მათსა კაცი, რომლისა თანა იყო სული არაწმიდაი, 
ღაღატ-ყო 24 და თქუა: ეჰა, რაილი არს ჩუენი და შენი, იესუ 
ნაზარეველო? მოსრულ ხარ წარწყმედად ჩუენდა. გიცით შენ, 
ვინ ხარ, წმიდაი ეგე ღმრთისაი. 25 შეჰრისხნა მას იესუ და 
ჰრქუა: პირი დაიყავ და განვედ მაგისგან! 25 და დასცა იგი 
სულმან მან არაწმიდამან, და ყმა-ყო ჟმითა დიდითა და 
განვიდა მისგან. 27 და დაუკვრდებოდა ყოველთა, ვიდრე 
გამოძიებადმდე ურთიერთას, და იტყოდეს: რაი-მე არს 
მოძღურებაი ესე ახალი, რამეთუ ყელმწიფებით სულთაცა 
არაწმიდათა უბრძანებს, და ერჩიან მას? 28 და განჭდა ჰამბავი 
მისი ყოველსა სოფლებსა გალილეაისასა. 29 და მიერ 
შესაკრებელით გამოვიდა და მოვიდა სახლსა სიმონისსა და 
ანდრეაისსა იოვანეს და იაკობის თანა. 39 ხოლო სიდედრი 
სიმონისი დავრდომილ იყო მყურვალებითა. და უთხრეს იესუს 
მისთვს. 31 და მოვიდა და უპყრა ყელი მისი და აღადგინა იგი; 
და მეყსეულად დაუტევა იგი მჟურვალებამან მან, და აღდგა და 
ჰმსახურებდა მათ. 32 და ვითარ შემწუხრდებოდა, და მზე 
დაჰვიდოდა, მოჰყვანდეს მისა ყოველნი სნეულნი და 
ეშმაკეულნი 33 და ყოველი ქალაქი შეკრებულ იყო წინაშე 


კართა. 34 და განკურნნა ყოველნი ბოროტთაგან სენთა და 
თითო-სახეთაგან სნეულებათა და ეშმაკნი მრავალნი განასხნა 
და არა უტევებდა სიტყუად ეშმაკთა მათ, რამეთუ იცოდეს იგი, 
ვითარმედ ქრისტე არს. 32 და განთიად რიჟურაჟუს ოდენ 
აღდგა და გამოვიდა მიერ და განვიდა უდაბნოსა ადგილსა და 
მუნ ილოცვიდა. 39 და მისდევდეს მას სიმონ და მისთანანი. 37 
და პოვეს იგი და ჰრქუეს მას, ვითარმედ: ყოველნი გეძიებენ 
შენ. 33 ხოლო იესუ ჰრქუა მათ: მოვედით და წარვიდეთ 
მახლობელსა დაბნებსა და ქალაქებსა, რაითა მუნ უქადაგოთ, 
რამეთუ ამისთვს მოვივლინე. 3? და ქადაგებდა შესაკრებელთა 
მათთა და ყოველსა გალილე;ასა და ეშმაკთა განასხმიდა. 49 
მაშინ მოუჭდა მას ერთი განკეთროვნებული, ევედრებოდა მას 
და მუყლნი დაიდგინა და ეტყოდა: უფალო, უკუეთუ გინდეს, 
ძალ-გიც განწმედად ჩემდა. 41 ხოლო იესუს შეეწყალა იგი, 
განყო ყელი, შეახო მას და ჰრქუა: მნებავს, განწმიდენი! 42 და 
ვითარცა ესე თქუა, მეყსეულად განეყარა მას კეთროვნებაი 
იგი, და განწმიდნა იგი 43 და შეჰრისხნა მას და მეყსეულად 
გამოაძო იგი “რ და ჰრქუა მას: იხილე, ნუვის უთხრობ, არამედ 
მივედ და უჩუენე თავი შენი მღდელსა და შეწირე განწმედისა 
შენისათვს, რომელი-იგი ბრძანა მოსე საწამებელად მათა. 42 
ხოლო იგი გამოვიდა მიერ და იწყო ქადაგებად ფრიად და 
მიმოდადებად სიტყვსა მის, ვითარმედ ვერღარა ჭელ-ეწიფა 
მას ცხადად ქალაქად შესლვად, არამედ უდაბნოთა ადგილთა 
იყოფვოდა. და მოვიდოდეს მისა ყოვლით კერძო. 


თავი 2 


1 და შევიდა კუალად კაპერნაუმდ შემდგომად მცირედთა 
დღეთა; და ესმა, რამეთუ სახლსა შინა არს. 2? და მეყსეულად 
შეკრბა მუნ სიმრავლე ერისაი, ვიდრემდე ვერღარა იტევდა 
წინაშე კართა მათ, და ეტყოდა მათ სიტუასა. 3 და მოვიდეს 
მისა და მოაქუნდა განრღუეული ზე-კიდებული ოთხთაგან. 4 და 
ვითარ ვერ შეუძლეს მიახლებად მისა ერისა მისგან, 
აღსძარცუეს სართული სახლისაი მის, სადა-იგი იყო, და 
აღიღეს და გარდაუტევეს ცხედარი იგი, რომელსა ზედა იდვა 
განრღუეული იგი. ? და იხილა იესუ სარწმუნოებაი იგი მათი და 
ჰრქუა განრღუეულსა მას: შვილო, მიგეტევნენ შენ ცოდვანი 
შენნი! 5 ხოლო იყვნეს ვინმე მუნ მსხდომარენი 
მწიგნობართაგანნი და ზრახვიდეს გულთა შინა მათთა და 
იტყოდეს, 7 ვითარმედ: ესე გმობასა იტყვს; ვის ყელ-ეწიფების 
მიტევებად ცოდვათა, გარნა მხოლოსა ღმერთსა? 8 ხოლო იესუ 
მეყსეულად გულისკმა-ყო სულითა, რამეთუ ესრეთ ზრახვენ 
გულთა შინა მათთა, და ჰრქუა მათ: რასა მაგას ჰზრახავთ 
გულთა შინა თქუენთა? 3? რაი უადვილეს არს სიტყუად 
განრღუეულისა ამის: მიგეტევნენ ცოდვანი შენნი, ანუ თქუმად: 
აღდეგ, აღიღე ცხედარი შენი და ვიდოდე? 190 ხოლო რაითა 
უწყოდით, რამეთუ ჭელმწიფებაი აქუს ძესა კაცისასა ქუეყანასა 
ზედა მიტევებად ცოდვათა, და ჰრქუა განრღუეულსა მას: 11 შენ 
გეტყვ: აღდეგ და აღიღე ცხედარი შენი და წარვედ სახიდ 
შენდა! 12 და მეყსეულად აღდგა იგი და აღიღო ცხედარი თვსი 
და გამოვიდა წინაშე ყოველთასა, ვითარმედ 
განუკვრდებოდაცა ყოველთა და ადიდებდეს ღმერთსა და 
იტყოდეს, ვითარმედ: არასადა ესრეთ ვიხილეთ. 13 და კუალად 
განვიდა ზღვს კიდესა, და ყოველი ერი მოვიდოდა მისა, და მუნ 
ასწავებდა მათ. 14 და წარ-რაი-ვიდოდა, იხილა ლევი ალფესი, 
მჯდომარე საზუერესა ზედა, და ჰრქუა მას: მომდევდი მე. და 
აღდგა და მისდევდა მას. 12 და იყო, ვითარცა ინაყით-ჯდა იგი 
სახლსა შინა მისსა, და მრავალნი მეზუერენი და ცოდვილნი 


სხდეს იესუის თანა და მოწაფეთა მისთა თანა, რამეთუ იყვნეს 
მუნ მრავალნი და მისდევდეს მას. 190 და მწიგნობართა მათ და 
ფარისეველთა, ვითარცა იხილეს იგი, რამეთუ მეზუერეთა და 
ცოდვილთა თანა ჭამს, ეტყოდეს მოწაფეთა მისთა: რაისათვს 
მეზუერეთა და ცოდვილთა თანა ჭამს და სუამს? 17 და ესმა ესე 
იესუს და ჰრქუა მათ: არა უჟმს ცოცხალთა მკურნალი, არამედ 
სნეულთა. არა მოვედ წოდებად მართალთა, არამედ 
ცოდვილთა სინანულად. 18 და იყვნეს მოწაფენი იოვანესნი და 
ფარისეველთანი მარხვასა შინა. და მოვიდეს მისა და ჰრქუეს 
მას: რაისათვს მოწაფენი იოვანესნი და ფარისეველთანი 
იმარხვენ და მოწაფენი შენნი არა იმარხვენ? 19 ჰრქუა მათ 
იესუ: ვერ ყელეწიფების ძეთა სიძისათა, ვიდრე სიძე იგი მათ 
თანა არს, მარხვად. 29 არამედ მოვლენან დღენი, ოდეს 
ამაღლდეს სიძე იგი მათგან, და მაშინ იმარხვიდენ მას დღესა 
შინა. 21 არავინ სადგმელი ახალი დაადგის სამოსელსა 
ძუელსა, უკუეთუ არა, მოაპის მისგან ცოცხალიცა იგი ახალმან 
მან ძუელისაი მის, და უძვრესად განიპის. 22 და არავინ 
შთაასხის ღვინოი ახალი თხიერთა ძუელთა, რაითა არა 
განხეთქნეს ღვნომან ახალმან თხიერნი იგი, და ღვნოი 
დაითხიოს, და თხიერნი წარწყმდენ; არამედ ღვნოი ახალი 
თხიერთა ახალთა შთაასხიან. 23 და იყო, ვითარ-იგი თანა- 
წარჰვიდოდა შაბათსა ყანებისაგან, და მოწაფეთა მისთა იწყეს 
გზასა სლვად და მუსრვად თავსა ჭუვილისასა. 24 ხოლო 
ფარისეველნი იგი ეტყოდეს მას: იხილე, რასა ზმენ მოწაფენი 
შენნი შაბათსა შინა, რომელი არა ჯერ-არს ყოფად! 22 ხოლო 
იესუ ჰრქუა მათ: არასადა აღმოგიკითხავსა, რაი-იგი ყო დავით, 
რაჟამს-იგი უჟმდა და შეემშია მას და მისთანათა? 29 ვითარ-იგი 
შევიდა სახლსა ღმრთისასა აბიათარ მღდელთ-მოძღურისა ზე 
და პურნი იგი შესაწირავთანი შეჭამნა და სცა მისთანათაცა, 
რომელთაი არა ჯერ-არს ჭამად, გარნა მღდელთა ხოლო? 27 
და ეტყოდა მათ: შაბათი კაცისათვს დაებადა, და არა თუ კაცი 
შაბათისათვს. 28 ვინაიცა უფალ არს ძე კაცისაი შაბათისაცა. 


თავი 3 


1 და მერმე შევიდა შესაკრებელსა, და იყო მუნ კაცი, რომელსა 
ყელი განყმელ ედგა. ? და უმზირდეს მას, უკუეთუ შაბათსა 
განკურნოს იგი, რაითა შეასმინონ იგი. 3 და მას ჟამსა ჰრქუა 
იესუ კაცსა მას, რომელსა ყელი განყმელ ედგა: აღდეგ და 
წარმოდეგ შორის! “ და ჰრქუა მას იესუ: ჯერ-არს შაბათსა შინა 
კეთილისა საქმე ანუ ბოროტისაი? სულისა ცხოვნებაი ანუ 
მოკლვაი? ხოლო იგინი დუმნეს. ? და მიმოიხილა მათდა 
რისხვით და მწუხარედ სიბრმისათვს გულთა მათთაისა და 
ჰრქუა კაცსა მას: განირთხ ყელი შენი! და მან განირთხა, და 
კუალად მოეგო ჟელი იგი, ვითარცა ერთი იგი. 9 და ვითარცა 
გამოვიდეს მიერ ფარისეველნი იგი ჰეროდიანელთა თანა, და 
ზრახვა-ყვეს მისთვს, რაითა წარწყმიდონ იგი. 7 ხოლო იესუ 
მოწაფითურთ განეშორა მათგან და მოვიდა ზღვს-კიდედ. და 
მრავალი ერი შეუდგა მას გალილეაით და ჰურიასტანით, 8 
იერუსალცსმით, იდუმიაით, წიაღ-იორდანით და ტვროსით 
კერძო და სიდონით. ესმა მრავალსა სიმრავლესა, რაოდენსა- 
იგი იქმოდა, და მოვიდეს მისა. ? და ჰრქუა მოწაფეთა თვსთა, 
რალთა ნავი განუმზადონ მას ერისა მისთვს, რაითა არა 
შეაიწრონ იგი. 1? რამეთუ მრავალთა განჰკურნებდა, ვითარმედ 
ზედაცა დაესხმოდა მას ერი იგი, რაითა შე-ოდენ-ეხნენ. და 
რაოდენთა აქუნდა უძლურებაი და შეეხნეს, განიკურნებოდეს. 
11 და სულები იგი არაწმიდაი ხედვიდეს მას და 
შეუვრდებოდეს, ღაღადებდეს და იტყოდეს: შენ ხარ ძე 
ღმრთისაი. 12 და ფრიად შეპრისხნა მათ იესუ, რაითა არა 
გამოაცხადონ იგი. 13 და აღვიდა მთასა და მოუწოდა, 
რომელთაი უნდა მას; და მოვიდეს მისა. 14 და ყვნა ათორმეტნი 
იგი, რაითა იყვნენ მის თანა და წარავლინნეს იგინი ქადაგებად 
15 და რაითა აქუნდეს ყელმწიფებაი განსხმად ეშმაკთა. 195 და 
დასდვა სახელები: სიმონს პეტრე, 17 და იაკობ ზებედესი და 
იოვანე, ძმაი იაკობისი; და დასდვა მათ სახელები: ბანერგეს, 
რომელ არს: ძენი ქუხილისანი; 18 ანდრეა და ფილიპე, 


ბართლომე და მატთეოს, თომა და იაკობ ალფესი, თადეოს და 
სიმონ კანანელი 19 და იუდა ისკარიოტელი, რომელმანცა 
მისცა იგი. 292 და მოვიდეს სახლსა, და შეკრბა კუალად მისა 
ერი, ვიდრემდის ვერ ყელ-ეწიფებოდა მათ ვერცაღა პურისა 
ჭამად. 21 და ესმა მის კერძოისათა და გამოვიდეს შეპყრობად 
მისა, რამეთუ იტყოდეს, ვითარმედ: განკრთომილ არს. 22 და 
მწიგნობარნი იგი, რომელნი იერუსალცმით შთამოსრულ 
იყვნეს, იტყოდეს, ვითარმედ: ბელზებული მის თანა არს, და 
მთავრითა ეშმაკთაითა განასხამს ეშმაკთა. 23 და მოუწოდა მათ 
და იგავით ეტოდა: ვითარ ყელ-ეწიფების ეშმაკსა ეშმაკისა 
განჭდად? 24 და უკუეთუ მეუფებაი მეუფებასა განევლთას, ვერ 
კელ-ეწიფების დამტკიცებად მეუფებაი იგი. ?? და უკუეთუ 
სახლი სახლსა განევლთას, ვერ ყელ-ეწიფების სახლი იგი 
დამტკიცებად. 29 და უკუეთუ ეშმაკი თავსა თვსსა ზედა 
აღდგომილ არს და განყოფილ არს, ვერ ყელ-ეწიფების 
დამტკიცებად, არამედ აღსასრული აქუს. 27 და არცა ვის ყელ- 
ეწიფების შესლვად სახლსა ძლიერისასა და ჭურჭელი მისი 
გამოტყუენვად, არა თუ პირველად ძლიერი იგი შეკრას და 
მაშინღა სახლი მისი გამოტყუენოს. 29 ამენ გეტყვ თქუენ, 
ვითარმედ ყოველივე მიეტეოს ძეთა კაცთა ცოდვანი და 
გმობანი, რაოდენსაცა ჰგმობდენ; 2? ხოლო რომელმან თქუას 
გმობაი სულისა წმიდისათვს, არა აქუს მიტევებაი უკუნისამდე, 
არამედ თანამდებ არს იგი საუკუნოისა სასჯელისა. 39 რამეთუ 
იტყოდეს, ვითარმედ: სული არაწმიდაი არს მის თანა. 31 
მოვიდეს უკუე ძმანი მისნი და დედაი მისი და გარეშე დგეს და 
მოუვლინეს მას და გამოხადოდეს. 32 და სხდა გარემო მისა 
ერი მრავალი; და ვითარცა ჰრქუეს მას: აჰა დედაი შენი და 
ძმანი შენნი გარე დგანან და გეძიებენ შენ, 33 მიუგო იესუ და 
ჰრქუა: ვინ არს დედაი ჩემი ანუ ძმანი ჩემნი? 34 და მიმოიხილა 
გარემო მისა მოწაფეთა თვსთა მსხდომარეთა და ჰრქუა: აჰა 
დედაი ჩემი და ძმანი ჩემნი! 32 რამეთუ რომელმან ყოს ნებაი 
ღმრთისაი, ესე არს ძმაი ჩემი დაი ჩემი და დედაი ჩემი. 


თავი 4 


1 მერმე კუალად იწყო სწავლად ზღვს-კიდესა; და შეკრბა მისა 
ერი მრავალი, ვიდრე შესლვადმდე მისა ნავად, და დაჯდა იგი 
ნავსა მას ზღუასა შინა; და ყოველი იგი ერი ზღვს-კიდესა 
ქუეყანასა ზედა დგა. 2? და ასწავებდა მათ იგავით ფრიად და 
ეტყოდა მათ სწავლასა მას მისსა: 3 ისმინეთ ესე: გამოვიდა 
მთესვარი თესვად. 4“ და იყო თესვასა მას მისსა რომელიმე 
დავარდა გზასა ზედა, მოვიდეს მფრინველნი და შეჭამეს იგი. 2? 
და სხუაი დავარდა კლდოვანსა ზედა, სადა არა იყო მიწაი 
ფრიად, და მეყსეულად აღმოსცენდა, და რამეთუ არა იყო 
სიღრმე მიწისაი. 9 და ვითარცა მზე აღმოჰვდა დასცხა, და 
რამეთუ ძირნი არა დაებნეს, განჭმა. ” და სხუაი დავარდა 
ეკალთა შორის; და აღმოსცენდეს ეკალნი და შეაშთვეს იგი, და 
ნაყოფი ვერ გამოიღო. 8 და სხუაი დავარდა ქუეყანასა 
კეთილსა და მოსცემდა ნაყოფსა, აღმოვიდოდა და 
აღორძნდებოდა და მოაქუნდა ოცდაათეული, სამოცეული და 
ასეული. ? და ეტყოდა: რომელსა ასხენ ყურნი სმენად, ისმინენ! 
19 და ოდეს იყო იგი თვსაგან, ჰკითხეს მას მოწაფეთა მისთა: 
რაი არს იგავი ესე? 11 ხოლო იგი ეტყოდა მათ: თქუენდა 
მოცემულ არს ცნობად საიდუმლოი იგი სასუფევლისა 
ღმრთისაი, ხოლო გარეშეთა მათ – ყოველივე იგავით სიტყუად. 
12 რაითა ხედვით ხედვიდენ, და არა იხილონ და სმენით 
ესმოდის და ვერ გულისყმა-ყონ, ნუუკუე მოიქცენ და მიეტეოს 
მათ ცოდვაი მათი. 13 და ჰრქუა მათ: არა იცით იგავი ესე? და 
ვითარ უკუე ყოველნი იგავნი გულისყმა-ჰყვნეთ? 14 რომელი- 
იგი სთესავს, სიტყუასა მას სთესავს. 12 ხოლო ესენი არიან, 
რომელნი-იგი გზასა ზედა, სადა-იგი დაეთესის სიტყუაი; და 
რაჟამს ისმინიან, მეყსეულად მოვიდის ეშმაკი და მიუღის მათ 
სიტყუაი იგი გულთაგან მათთა. 19 და ესენი არიან კლდოვანსა 
მას დათესულნი, რომელთა-იგი რაჟამს ისმინიან სიტყუაი, 
მეყსეულად სიხარულით მიიღიან; 17 და რამეთუ არა უბნ ძირი 
მათ შორის, არამედ საწუთო არიედ; და რაჟამს მოიწიის ჭირი 


ანუ დევნულებაი სიტყვსა მისთვს, მეყსეულად დაჰბრკოლდიან. 
18 და რომელნი ეკალთა შორის დაეთესნეს, ესენი არიან, 
რომელთა სიტყუაი იგი ისმინიან, 1? და ზრუნვანი ამის 
სოფლისანი და საცთური სიმდიდრისაი შეუყჟდის და შეაშთვიან 
სიტყუაი იგი, და უნაყოფო იქმნის. 29 და ესენი არიან, რომელნი 
კეთილსა ქუეყანასა დაეთესნეს, რომელთა ისმინიან სიტყუაი 
იგი და შეიწყნარიან და ნაყოფი გამოიღიან ოცდაათეული და 
სამოცეული და ასეული. 21 და ეტყოდა მათ: ნუ სანთელი 
მოიღიან და ჟვმირსა ქუეშე შედგიან ანუ ცხედარსა ქუეშე 
დადგიან? ანუ არა სასანთლესა ზედა დადგიან? 2? რამეთუ არა 
არს დაფარული, რომელი არა გამოცხადნეს, არცა იყოს 
საიდუმლოდ, არამედ რაითა განცხადებულად მოვიდეს. 23 
რომელსა ასხენ ყურნი სმენად, ისმინენ! 24 და ეტყოდა მათ: 
იხილეთ, რაი-ესე გესმის: რომლითა საწყაულითა მიუწყოთ, 
მოგეწყოს თქუენ და ზედა დაგერთოს თქუენ, რომელთა-ეგე 
გესმის. 22 რამეთუ რომელსა აქუნდეს, მიეცეს მას, და 
რომელსა არა აქუნდეს და რომელღა-იგი აქუნდეს, მო-ვე-ეღოს 
მას, 22 და ეტყოდა მათ: ესრეთ არს სასუფეველი ღმრთისაი, 
ვითარცა-იგი კაცმან დასთესის თესლი ქუეყანასა 27 და 
დაიძინის; და აღდგის ღამე და დღე, და თესლი იგი 
აღმოსცენდის და განორძნდებინ, ვითარ-იგი მან არა უწყინ, 29 
რამეთუ თვსით თავით ქუეყანაი ნაყოფსა გამოიღებს: 
პირველად წუელი, მერმე თავი, მაშინღა სავსე იფქლი თავსა 
მას შინა. 2? და რაჟამს მოსცის ნაყოფი, მეყსეულად მოავლინის 
მანგალი, რამეთუ მოიწია მკაი. 39 და ეტყოდა: რასა ვამსგავსო 
სასუფეველი ღმრთისაი? ანუ რომელი იგავი მოვიღოთ მისთვს? 
31 ვითარცა მდოგვსა მარცუალი, რომელი დაეთესის ქუეყანასა, 
რამეთუ უმცირეს არს იგი ყოველთა თესლთა, რომელნი არიან 
ქუეყანასა ზედა. 32 და ოდეს დაეთესის და აღმოვდის და იქმნის 
იგი უფროის ყოველთა მხალთა და გამოიხუნის რტონი დიდ- 
დიდნი, ვითარმედ შესაძლებელ არნცა ქუეშე საგრილსა მისსა 
მფრინველთა ცისათა დადგრომად. 33 და ესევითარითა 
იგავითა ეტყოდა მათ სიტყუასა, ვითარცა შემძლებელ იყვნეს 
იგინი სმენად. 34 და თვნიერ იგავისა არარას ეტყოდა მათ; 


ხოლო თვსაგან მოწაფეთა გამოუთარგმანის იგი ყოველი. 32 
მას დღესა შინა, ვითარცა შემწუხრდა, ჰრქუა მათ: წიაღვყქდეთ 
მიერ კერძო. 39 და დაუტევეს ერი იგი და წარიყვანეს იგი 
მოწაფეთა, ვითარცა იყო ნავსა მას შინა, და სხუაიცა ნავები, 
რომელი იყო მის თანა. 37 და იყო მეყსეულად ბორბალი 
ქარისაი დიდი და ღელვასა მას შთაასხმიდა ნავსა, ვითარმედ 
აღ-ცა-ივსებოდა ნავი იგი. 38 და თავადი იყო პირით კერძო 
თავსა მის ნავისასა და ეძინა. და განაღვძებდეს მას და 
ეტყოდეს: მოძღუარ, არა ჰზრუნავ, რამეთუ წარვწყმდებით? 39 
და აღდგა და შეჰრისხნა ქარსა მას და ზღუასა და ჰრქუა: 
დადუმენ და პირი დაიყავ! და დასცხრა ქარი იგი, და იქმნა 
დაყუდება დიდ. “9 და ჰრქუა მათ: რაისა ესოდენ მოშიშ ხართ? 
ვითარ არა გაქუს სარწმუნოებაი? 41 და შეეშინა მათ შიშითა 
დიდითა და იტყოდეს ურთიერთას: ვინ-მე არს ესე, რამეთუ 
ქარნიცა და ზღუაიცა ერჩიან მას? 


თავი 5 


1 და მოვიდეს წიაღ ზღუასა მას, სოფელსა მას 
ღადარინელთასა. 2 და ვითარცა გამოვიდა იგი ნავით, 
მეყსეულად მოეგებვოდა მას საფლავებისაგან კაცი, რომლისა 
თანა იყო არაწმიდაი სული, 3 რომელსა საყოფლადვე აქუნდა 
საფლავები და არცაღა ჯაჭუებითა ვის ყელ-ეწიფა შეკრვად 
იგი. “ რამეთუ მრავალ გზის ჯაჭვთა და ბორკილითა შეკრულ 
იყო იგი და განხეთქის და შემუსრის, და არავის ეძლო 
დაყენებად მისა. ? და მარადის ღამე და დღე საფლავებსა და 
მთათა გარე იქცევინ, ღაღადებნ და დაიკოდნ თავსა თვსსა 
ლოდითა. 5 და ვითარცა იხილა მან იესუ შორით, მორბიოდა 
და თაყუანის-სცა, 7 ღაღადებდა ყმითა დიდითა და იტყოდა: 
რაი ძეს ჩემი და შენი, იესუ, ძეო ღმრთისა მაღლისაო? გაფუცებ 
შენ ღმერთსა, ნუ მტანჯავ მე. 8 რამეთუ ეტყოდა მას იესუ: სული 
ეგე არაწმიდაი, განვედ კაცისა მაგისგან! 9? და ჰკითხა მას: რა0 
არს სახელი შენი? და ჰრქუა მას: ლეგეონ არს სახელი ჩემი, 
რამეთუ მრავალ ვართ. 19 და ევედრებოდა მას ფრიად, რაითა 
არა განასხნეს იგინი გარეშე სოფელსა. 11 და იყო მუნ კოლტი 
ღორთაი დიდძალი, მთასა გარე მძოვარი. 12 და ევედრებოდეს 
მას ყოველნი იგი ეშმაკნი და ეტყოდეს: მიმავლინენ ჩუენ 
ღორებსა იმას, რაითა მათა შევიდეთ. 13 და უბრძანა მათ. და 
განვიდა სულები იგი არაწმიდაი კაცისა მისგან და შევიდა 
ღორებსა მას. და მიიმართა კოლტმან მან ღორებისამან 
კბოდესა მას ზღუად, რამეთუ იყვნეს ვითარ ორ ათას და 
დაიშთვნეს ზღუასა მას შინა. 194 ხოლო მწყემსნი იგი მათნი 
ივლტოდეს და უთხრეს ქალაქსა და დაბნებსა. და გამოვიდეს 
ხილვად, რაი-ძი არს, რომელი-იგი იქმნა. 12 და მოვიდეს 
იესუისა და იხილეს ეშმაკეული იგი მჯდომარე, შემოსილი და 
გონიერი, რომლისა თანა-იგი ყოფილ იყო ლეგეონი. და 
შეეშინა. 190 და უთხრობდეს მათ, რომელთა-იგი ეხილვა, 
ვითარ-იგი იქმნა ეშმაკეულისა მისთვს და ღორებისა მისთვს. 17 
და ევედრებოდეს მას, რაითა წარვიდეს საზღვართა მათთაგან. 


18 და აღ-რაი-ვიდა იესუ ნავსა, ევედრებოდა მას, რომელი-იგი 
იყო პირველ ეშმაკეული, რაითა მის თანა იყოს. 19 და არა 
უტევა იგი, არამედ ჰრქუა მას: წარვედ სახიდ შენდა თვსთა 
შენთა თანა და უთხარ მათ, რაოდენი გიყო შენ უფალმან და 
შეგიწყალა. 29 და წარვიდა იგი და იწყო ქადაგებად 
ათქალაქსა მას, რაოდენი უყო მას იესუ; და ყოველთა უკვრდა. 
21 და წაიღყდა რაი კუალად იესუ მიერ კერძო, შეკრბა მისა ერი 
დიდძალი. და იყო ზღვს კიდესა. 22 და აჰა მო-ვინმე-ვიდა მისა 
ერთი შესაკრებელის-მთავარი, სახელი მისი იაიროს; იხილა 
იგი და შეუვრდა ფერგთა მისთა. 23 და ევედრებო მას ფრიად 
და ეტყოდა, ვითარმედ: ასული ჩემი აღესრულების, რაითა 
მოხვდე და დაასხნე ყელნი მას ზედა, და განერეს და 
ცხოვნდეს. 2“ და წარვიდა იესუ მის თანა. და მისდევდა მას ერი 
მრავალი და შეაურვებდეს მას. 22 და დედაკაცი ვინმე იყო მუნ, 
რომელი იყო წყაროითა სისხლისაითა გუემულ ათორმეტ წელ. 
26 და ფრიად ვნებულ იყო იგი მრავალთაგან მკურნალთა და 
წარეგო ყოველივე მისი და არარაი სარგებელ ეყო, არამედ 
უფროისად უძვრესად მოვიდა. 27 და ვითარცა ესმა იესუისთვს, 
მოუჭდა მას ერსა მას შორის ზურგით კერძო და შეახო 
სამოსელსა მისსა, 28 რამეთუ იტყოდა გულსა შინა თვსსა: 
დაღათუ სამოსელსა ოდენ მისსა შევეხო, ვცხონდე. 2? და 
ვითარცა შეეხო, მეყსეულად განყჟმა წყაროი იგი სისხლისაი 
მის, და ცნა ყორცთაგან, რამეთუ განიკურნა გუემულებისაგან. 
30 ხოლო იესუ გულისყმა-ყო მეყსეულად თავით თვსით 
განსრული იგი ძალი მისგან, მოიქცა ერისა მის და თქუა: ვინ 
შემახო სამოსელსა ჩემსა? 31 ხოლო მოწაფენი მისნი ეტყოდეს 
მას: ხედავ ერსა ამას, რამეთუ შეგაჭირვებენ შენ, და შენ იტყვ: 
ვინ შემახო მე? 32 და მიმოხედვიდა, რაითა იხილოს, 
რომელმან ესე ყო. 33 ხოლო დედაკაცსა მას შეეშინა და 
ძრწოდა, უწყოდა, რაი-იგი იქმნა მის ზედა, მოვიდა და 
შეუვრდა მას და უთხრა მას ყოველივე ჭეშმარიტი. 34 ხოლო 
თავადმან ჰრქუა მას: ასულო, სარწმუნოებამან შენმან გაცხოვნა 
შენ, წარვედ მშვდობით და იყავ შენ ცოცხალ გუემულებისაგან 
შენისა. 32 და ვითარ იგი ამას იტყოდა, მოვიდეს შესაკრებლის- 


მთავრისანი მის და ეტყოდეს: ასული შენი აღესრულა, რაისაღა 
აშრომებ მოძღუარსა? 30 ხოლო იესუს ვითარ ესმნეს სიტყუანი 
ესე, რომელსა ეტყოდეს, ჰრქუა შესაკრებელთ-მთავარსა მას: 
ნუ გეშინინ, გარნა გრწმენინ ხოლო. 37 და არავინ უტევა 
მიდევნებად მის თანა, გარნა პეტრე და იაკობ და იოვანე, ძმა0 
იაკობისი. 38 და მოვიდა სახლსა მას შესაკრებლთ-მთავრისასა 
და იხილა შფოთი და ტირილი და ღაღადებაი ფრიადი. 39 და 
შევიდა და ჰრქუა მათ: რაისა აღშფოთებულ ხართ და სტირთ? 
ყრმაი ეგე არა მომკუდარ არს, არამედ სძინავს. 49 და იგინი 
ჰბასრობდეს მას. ხოლო თავადმან გამოასხა ყოველი იგი 
შფოთი და მიიყვანა მამაი მის ყრმასაი და დედაი და მოწაფენი 
მისნი და შევიდა, სადა-იგი იდვა მკუდარი იგი ყრმაი. 41 და 
უპყრა ყელი ყრმისაი მის და ჰრქუა მას: ტალითა კუმი! რომელ 
არს თარგმანებით: შენ გეტყვ, ყრმაო, აღდეგ! 42 და 
მეყსეულად აღდგა ქალი იგი და იწყო სლვად, რამეთუ იყო იგი 
ათორმეტის წლის ოდენ. და განუკვრდებოდა მათ 
განკვრვებითა დიდითა ფრიად. 43 და ამცნებდა მათ ფრიად, 
რაითა არავინ აგრძნას ესე, და უბრძანა მათ, რაითა სცენ მას 
ჭამადი. 


თავი 6 


1 და გამოვიდა მიერ და მოვიდა თვსა მამულად, და 
მოსდევდეს მას მოწაფენი მისნი. 2 და იყო შაბათი, და იწყო 
შესაკრებელსა მათსა სწავლად მათა. და მრავალთა, 
რომელთა ესმოდა, განუკვრდებოდა და იტყოდეს: ვინაი არს 
ესე ამისა? ანუ რაი არს სიბრძნე ესე მოცემული ამისა, და 
ძალნი ესოდენნი, ყელთაგან ამისთა რომელნი იქმნებიან? 3 
ანუ არა ესე არსა ხუროისაი მის და ძე მარიამისი და ძმა0 
იაკობისი და იოსესი, იუდაისი და სიმონისი? და დანი მისნი 
ყოველნი არა ჩუენ თანა არიან? და დაჰბრკოლდებოდეს მისა 
მიმართ. “ ხოლო იესუ ეტყოდა: არა არს წინაისწარმეტყუელი 
შეურაცხ, გარნა თვსსა სოფელსა და ნათესავთა შორის მისთა 
და სახლსა შინა თვსსა. ? და არა ქმნა მუნ ძალი არცა ერთი, 
გარნა მცირედთა სნეულთა ყელი დასდვა და განკურნნა იგინი. 
6 და დაუკვრდა ურწმუნოებაი იგი მათი და მიმოიქცეოდა 
გარემო სოფლებსა მას და ასწავებდა მათ. 7 და მოუწოდა 
ათორმეტთა მათ და იწყო წარვლინებად მათა ორ-ორისა და 
მისცემდა ყელმწიფებასა სულთა ზედა არაწმიდათა. 8 და 
ამცნებდა მათ, რაითა არარაი მიიღონ გზასა ზედა, გარნა 
კუერთხი ხოლო: ნუცა ვაშკარანი, ნუცა პური, ნუცა სარტყელსა 
რვალი. 9? და რაითა ესხნენ სანდალნი, და ნუცა შემოსად ორი 
სამოსელი. 19 და ეტყოდა მათ: ვიდრეცა შეხვდეთ სახლსა, მუნ 
დაადგერით, ვიდრე მიერ გამოსლვადმდე. 11 და რაოდენთა 
არა შეგიწყნარნენ თქუენ და არცა ისმინონ თქუენი, გამო-რაი- 
ხვდოდით მიერ, განიყარეთ მტუერი ფერვთაგან თქუენთა 
საწამებელად მათა. ამენ გეტყვ თქუენ: უმოლხინეს იყოს 
სოდომისა და გომორისა დღესა მას სასჯელისასა, ვიდრე 
ქალაქისა მის. 12 და გამოვიდეს და ქადაგებდეს, რაითა 
შეინანონ. 13 და ეშმაკნი მრავალნი განასხნეს და სცხებდეს 
ზეთსა მრავალთა სნეულთა და განჰკურნებდეს. 1“ და ესმა 
ჰეროდეს მეფესა, რამეთუ განცხადნა სახელი მისი, და 
იტყოდა, ვითარმედ: იოვანე ნათლის-მცემელი მკუდრეთით 


აღდგომილ არს, და მისთვს იქმნებიან ძალნი მის თანა. 12 და 
სხუანი იტყოდეს: ელია არს გინა ვითარცა ერთი 
წინაისწარმეტყუელთაგანი პირველთაი. 169 ესმა რაი ჰეროდეს, 
თქუა, ვითარმედ: რომელსა მე თავი მოვჰკუეთე იოვანეს, იგი 
აღდგომილ არს მკუდრეთით. 17 რამეთუ ამან ჰეროდე 
მიავლინა და შეიპყრა იოვანე, შებორკილა იგი და შესუა 
საპყრობილედ ჰეროდიადაისთვს, ცოლისა ფილიპესა, ძმისა 
მისისა, რამეთუ იგი შეირთო ცოლად. 18 რამეთუ ეტყოდა 
იოვანე ჰეროდეს, ვითარმედ: არა ჯერ-არს შენდა, ვითარმცა 
ცოლად გესუა ძმის-ცოლი შენი. 1? ხოლო ჰეროდიას გულსა 
დაედვა მისთვს და უნდა მოკლვაი მისი და ვერ ყელ-ეწიფა, 29 
რამეთუ ჰეროდეს ეშინოდა იოვანესა და იცოდა იგი, რამეთუ 
კაცი მართალი და წმიდაი არს, და სცვიდა მას და ისმინის მისი 
და მრავალსა პატივსა უყოფდა და ჯეროვნად ისმენდა მისსა. 21 
და ვითარცა იყო დღე მარჯუც, ოდეს ჰეროდე ჟამსა შობისა 
მისისასა სერი უმზადა მთავართა მისთა და ათასისთავთა 
მისთა და აზნაურთა გალილეაისათა, 22 და შევიდა ასული 
ჰეროდიაისი და როკვიდა; და სთნდა ჰეროდეს და მის თანა 
მიენაყეთა. და ჰრქუა ჰეროდე მეფემან ქალსა მას: მთხოვე, 
რაიცა გნებავს, და მიგცე შენ. 23 და ეფუცა მას, ვითარმედ: 
რაიცა ითხოო, მიგცე შენ, ვიდრე ზოგადმდე მეფობისა ჩემისა. 
24 ხოლო იგი გამოვიდა და ჰკითხა დედასა თვსსა, ვითარმედ: 
რალი ვითხოო? ხოლო მან ჰრქუა მას: თავი იოვანე ნათლის- 
მცემელისაი. 22 და შევიდა ქალი იგი მსრწაფლ მეფისა და 
ჰრქუა: მნებავს, რაითა აწვე მომცე მე ლაკნითა თავი იოვანე 
ნათლის-მცემელისაი. 29 და მწუხარე იქმნა ჰეროდე მეფე, 
ხოლო ფიცისა მისთვს და მის თანა მეინაყეთა არა ინება 
შეურაცხ-ყოფაი ქალისაი მის. 27 და მეყსეულად წარავლინა 
მეყრმლე მისი და უბრძანა მოღებად თავი მისი. 28 ხოლო იგი 
წარვიდა და მოჰკუეთა თავი საპყრობილესა შინა და მოიღო 
თავი მისი ფეშხუენითა და მისცა ქალსა მას, და ქალმან მან 
მიართუა დედასა თვსსა. 2? და ესმა მოწაფეთა მისთა, მოვიდეს 
და შემოსეს გუამი მისი და დაჰფლეს საფლავსა. 39 და 
მოვიდეს და შემოკრბეს მოციქულნი იესუისა და უთხრეს მას 


ყოველი, რაოდენი ქმნეს და ასწავეს. 31 და ჰრქუა მათ იესუ: 
მოვედით თქუენ თვსაგან უდაბნოსა ადგილსა და განისუენეთ 
მცირედ. რამეთუ იყვნეს მომავალნი და წარმავალნი მრავალ 
და არცაღა პურისა ჭამად აცალებდეს. 32 და წარვიდეს 
უდაბნოსა ადგილსა ნავითა თვსაგან. 33 და იხილა ერმან მან, 
წარ-ღა-ვიდოდეს, და გულისქმა-ყვეს მრავალთა, და მკვრცხლ 
ყოვლისაგან ქალაქებისა შეკრბა მუნ და მოვიდეს მათა. 34 და 
გამოვიდა იესუ და იხილა ერი მრავალი და შეეწყალნეს იგინი, 
რამეთუ იყვნეს, ვითარცა ცხოვარნი, რომელთა არა აქუნ 
მწყემსი. და იწყო სწავლად მათდა ფრიად. 32 და ვითარ 
მრავალი ჟამი წარსულ იყო, მოვიდეს მოწაფენი მისნი და 
ეტყოდეს მას, ვითარმედ: უდაბნო არს ადგილი ესე, და ჟამი 
არსღა ფრიად. 35 განუტევე ერი ესე, რაითა წარვიდენ გარემო 
სოფლებსა და სანახებსა და იყიდონ თავისა მათისა 
საზრდელი, რამეთუ რაიმცა ჭამეს, არა აქუს. 37 ხოლო 
თავადმან მიუგო და ჰრქუა მათ: ეცით თქუენ მაგათ ჭამადი. 
ხოლო მათ ჰრქუეს მას: წარვიდეთ და ვიყიდოთ ორასისა 
დრაჰკნისა პური და ვსცეთ მათ ჭამადი. 38 ხოლო იესუ ჰრქუა 
მათ: რაოდენი გაქუს პური? მივედით და იხილეთ. და იხილეს 
და ჰრქუეს: ხუთი პური და ორი თევზი. 39? და უბრძანა მან 
დასხდომაი მათ ძყოველთაი პურისმტედ-პურისმტედ 
მწუანვილსა ზედა თივისასა. 49 და დასხდა მწყობრად- 
მწყობრად ას-ასი და ერგასის-ერგასისი. “1 და მოიღო ხუთი 
იგი პური და ორი თევზი და აღიხილნა ზეცად და აკურთხა და 
დამუსრა პური იგი და მისცემდა მოწაფეთა თვსთა, რაითა 
დაუგონ მათ; და ორი იგი თევზი ეგრეთვე განუყო ყოველთა. 42 
და ჭამეს ყოველთა და განძღეს. 43 და აღიღეს ნეშტი 
ნამუსრევი ათორმეტი გოდორი სავსებით; და თევზისა 
მისგანცა. 44% და იყვნეს, რაოდენთა-იგი ჭამეს, ვითარ ხუთ ათას 
კაცნი. 42 და მეყსეულად აიძულა მოწაფეთა შესლვად ნავსა, 
რაითა წინა-წარუძღუენ მას წიაღკერძო ზღუასა მას ბეთსაიდად, 
ვიდრემდე განუტეოს მან ერი იგი. 45 და უჯმნა მათ და აღვიდა 
მთასა ლოცვად. “შ7 და ვითარცა შემწუხრდა, იყო ნავი იგი შუა 
ოდენ ზღუასა მას, და იგი თავადი – მარტოი ქუეყანასა. 485 და 


იხილნა იგინი, რამეთუ იურვოდეს სლვასა მას ნავისასა, 
რამეთუ იყო ქარი იგი პირით კერძო მათსა. და მეოთხესა 
საყუმილავსა ღამისასა მოვიდა მათა იესუ სლვით ზღუასა ზედა 
და უნდა თანა-წარსლვად მათგან. 49 ხოლო მათ ვითარცა 
იხილეს იგი, ვიდოდა რაი ზღუასა ზედა, ჰგონებდეს, ვითარმედ 
საოცარი რაიმე არს, და ღაღად-ყვეს. 2?– რამეთუ ყოველთა 
იხილეს იგი და შეძრწუნდეს. და მეყსეულად ეტყოდა მათ და 
ჰრქუა: გულ-პყრობილ იყვენით, მე ვარ, ნუ გაშინინ! 21 და 
აღვიდა მათ თანა ნავსა, და დასცხრა ქარი იგი; და უმეტესად 
დაუკვრდებოდა მოწაფეთა მისთა. 232 რამეთუ ვერ გულისჭმა- 
ყვეს პურთა მათ ზედა, რამეთუ იყვნეს გულნი მათნი 
დასულებულ. 83 და წიაღვდეს და მოვიდეს ქუეყანად 
გენესარეთად. 24% და ვითარ გამო-ოდენ-ვიდეს მიერ ნავით, 
მეყსეულად იცნეს იგი კაცთა მათ მის ადგილისათა. 22 და 
მიმორბიოდეს ყოველსა მას სოფლებსა და იწყეს მოღებად 
ყოველთა სნეულთა ცხედრებითა, სადაცა ესმის, ვითარმედ მუნ 
არს. 29 და ვიდრეცა შევიდოდა დასბნებსა და ქალაქებსა და 
აგარაკებსა, უბანთა ზედა დასდგმიდეს უძლურთა მათთა და 
ევედრებოდეს მას, რაითა ფესუსა ოდენ სამოსლისა მისისასა 
შეახონ. და რაოდენნი შეეხებოდეს, ცხონდებოდეს. 


თავი 7 


1 და შეკრბეს მისა ფარისეველნი და რომელნიმე 
მწიგნობართაგანნი, რომელნი მოსრულ იყვნეს იერუსალცმით. 
2 და იხილნეს ვინმე მოწაფეთა მისთაგანნი. შეგინებულითა 
ჭელითა, ესე იგი არს უბანელითა ჭელითა ჭამდეს პურსა, და 
ჰგმობდეს. 32 რამეთუ ფარისეველთა და ყოველთა ჰურიათა, 
უკუეთუ არა იდაყვთგან დაიბანნიან ჭელნი, არა ჭამიან, რამეთუ 
ეპყრა მათ მოცემული იგი მოძღურებაი ხუცესთაი. 4 და 
უბანთაგან რაი შევიდიან, უკუეთუ არა იბანნიან, არა ჭამიან და 
სხუაიცა მრავალი არს, რომელი მოეღო პყრობად: განრცხაი 
სასუმელებისაი და სტამნებისაი და ქუაბებისაი და 
ცხედრებისაი. ? მაშინ ჰკითხეს მას ფარისეველთა მათ და 
მწიგნობართა: რაისათვს მოწაფენი შენნი არა ვლენან 
მოძღურებისაებრ ხუცესთაისა, არამედ უბანელითა ყელითა 
ჭამენ პურსა? 5 ხოლო იესუ მიუგო და ჰრქუა მათ, რამეთუ 
კეთილად თქუა ესაია წინაისწარმეტყუელმან თქუენ 
ორგულთათვს. ვითარცა წერილ არს, ვითარმედ: ერი ესე 
ბაგითა მათითა პატივ-მცემს მე, ხოლო გულნი მათნი შორად 
განშორებულ არიან ჩემგან. ” ამაოდ მმსახურებენ მე, ასწავებენ 
მცნებასა და მოძღურებასა კაცთასა. 8 და დაგიტევებიეს 
მცნებაი ღმრთისაი და გიპყრიეს მოძღურებაი კაცთაი: 
განრცხაი სასუმლებისაი და სტამნებისაი და სხუასა ესევითარსა 
მრავალსა ჰყოფთ. 3? და ეტყოდა მათ: კეთილად შეურაცხ- 
ჰყოფთ მცნებასა ღმრთისასა, რაითა მოძღურებაი თქუენი 
დაამტკიცოთ. 19 რამეთუ მოსე თქუა: პატივ-ეც მამასა შენსა და 
დედასა შენსა; და რომელმან ბოროტი თქუას მამისათვს გინა 
დედისათვს, სიკუდილით მოკუედინ. 11 ხოლო თქუენ სთქუთ: 
უკუეთუ ჰრქუას კაცმან მამასა ანუ დედასა კორბან, რომელ არს 
ნიჭი, რომელი რაი ჩემგან სარგებელ გეყოს, 12 და არა 
უტევებთ მათ მამასა და დედასა ყოფად. 13 და დაუმტკიცებელ 
გიყოფიეს სიტყუაი ღმრთისაი მოძღურებითა მაგით თქუენითა, 
რომელსა ასწავებთ, და მსგავსსა ამათსა მრავალსა ჰყოფთ. 14 


და მოუწოდა ყოველსა მას ერსა და ეტყოდა მათ: ისმინეთ ჩემი 
ყოველთა და გულისჟქმა-ყავთ: 12 არარაი არს კაცისა გარეთ 
შემავალი მისა, რომელმანცა შეაგინა იგი; არამედ რომელი 
გამოვალს მისგან, იგი არს, რომელი შეაგინებს კაცსა. 19 
რომელსა ასხენ ყურნი სმენად, ისმინენ! 17 და ოდეს შევიდა 
სახიდ ერისა მისგან, ჰკითხვიდეს მას მოწაფენი მისნი იგავისა 
მისთვს. 18 და ჰრქუა მათ: ეგრეთვე თქუენცა უგულისყმოვე 
ხართა და არა გიცნობიეს, რამეთუ ყოველი გარეშე შემავალი 
კაცსა არა შეაგინებს? 1? რამეთუ არა შევალს გულსა, არამედ 
მუცლად, და განსავალით განვალს და განსწმედს ყოველსა 
ჭამადსა. 2? და იტყოდა, ვითარმედ: კაცისაგან გამომავალი 
შეაგინებს კაცსა, 21 რამეთუ შინაგან გულისაგან კაცთაისა 
გამოვლენან გულის-სიტყუანი ბოროტნი, მრუშებანი, სიძვანი, 
პარვანი, კაცის-კლვანი, 22 ანგაჰრებანი და უკეთურებანი, 
ზაკუვანი, არაწმიდებანი, თუალ-ბოროტებანი, გმობანი, 
ამპარტავანებანი, უგუნურებანი. 23 ესე ყოველნი ბოროტნი 
შინაგან გამოვლენ და შეაგინებენ კაცსა. 24 და მიერ აღდგა და 
წარვიდა საზღვართა ტვროსისა და სიდონისათა. და შევიდა 
სახლსა და არა უნდა, რაითამცა აგრძნა ვინმე, და ვერ ყჟელ- 
ეწიფა დაფარვად. 25 რამეთუ ესმა ვისმე დედაკაცსა მისთვს, 
რომელსა ესუა ასული სულითა არაწმიდითა ურვეული, და 
მოვიდა და შეუვრდა ფერყთა მისთა. 20 ხოლო დედაკაცი იგი 
იყო წარმართი, ნათესავით ასური ფინიკელი, ზღვსკიდით, და 
ევედრებოდა მას, რაითა განყადოს ეშმაკი იგი ასულისაგან 
მისისა. 27 ხოლო იესუ ჰრქუა მას: მაცადე პირველად 
განძღებად შვილთა, რამეთუ არა კეთილ არს მოღებაი პურისაი 
შვილთაგან და დაგებად ძაღლთა. 28 ხოლო მან მიუგო და 
ჰრქუა: უფალო, რამეთუ ძაღლნიცა ტაბლასა ქუეშე ჭამედ 
ნამუსრევისაგან შვილთაისა. 2? ხოლო იესუ ჰრქუა მას: მაგის 
სიტყვსათვს ვიდოდე! განსრულ არს ეშმაკი ასულისაგან შენისა. 
30 და წარვიდა დედაკაცი იგი სახიდ თვსა და პოვა, რამეთუ 
ეშმაკი იგი განსრულ იყო, და ასული იგი მისი შემოსილი, 
მჯდომარე ცხედარსა ზედა. 31 და მერმე კუალად გამოვიდა 
საზღვართაგან ტვროსისა და სიდონისათა და მოვიდა ზღუასა 


მას გალილეაისასა, შორის საზღვართა ათქალაქისათა. 32 და 
მოართუეს მას ყრუი და ძნიად მეტყუელი და ევედრებოდეს მას, 
რაითა ყელი დასდვას მას ზედა. 33 და განიყვანა ერისა მისგან 
თვსაგან და დაასხნა თითნი მისნი ყურთა მისთა და ჰნერწყუა 
და შეახო ენასა მისსა 34 და აღიხილნა ზეცად და სულთ-ითქუნა 
და ჰრქუა მას: ეფფათა! რომელ არს: განეხუენით! 32 და 
მეყსეულად განეხუნეს მას სასმენელნი, და განჰვსნდა 
კრულებაი ენისა მისისაი, და იტყოდა მართლად. 35 და ამცნო 
მათ, რაითა არავის უთხრან. და რაოდენ იგი ამცნებდა მათ, 
იგინი უფროის მიმოდასდებდეს. 37 და უმეტესად 
განუკვრდებოდა და იტყოდეს: ყოველსავე კეთილსა იქმს: 
ყრუთა ასმენს და უტყუთა ატყუებს. 


თავი 8 


1 მათ დღეთა შინა მერმე კუალად ერი მრავალი იყო და 
არარაი აქუნდა, რაიმცა ჭამეს; მოუწოდა მოწაფეთა თვსთა და 
ჰრქუა მათ: 2 მეწყალის მე ერი ესე, რამეთუ სამი დღე არს, 
ვინაითგან მელიან მე, და არარაი აქუს, რაი ჭამონ. 3 და 
უკუეთუ განუტევნე უზმანი ვანად მათა, დაჰვსნდენ გზასა ზედა, 
რამეთუ რომელნიმე მათგანნი შორით მოსრულ არიან. 4 და 
მიუგეს მოწაფეთა მისთა და ჰრქუეს: ვინაილი ძალ-გვც განძღებად 
აქა პურითა ესოდენისა ერისა უდაბნოსა ზედა? ? და ჰკითხა 
მათ: რაოდენი გაქუს პური? ხოლო მათ პრქუეს: შვდი. 9 და 
უბრძანა ერსა მას დასხდომაი ქუეყანასა და მოიღო შვდი იგი 
პური, ჰმადლობდა და განტეხა და მისცემდა მოწაფეთა თვსთა, 
რაითა დაუგონ მათ; და დაუგეს ერსა მას. ” და აქუნდა თევზიცა 
მცირედ, და იგიცა აკურთხა და უბრძანა მან დაგებად. 8 და 
ჭამეს და განძღეს; და აღიღეს ნეშტი იგი ნამუსრევი შვდი 
სფვრიდი. 9? და იყვნეს, რომელთა-იგი ჭამეს, ვითარ ოთხ ათას 
ოდენ; და განუტევნა იგინი. 1? და მეყსეულად შევიდა იესუ 
ნავსა მოწაფეთა მისთა თანა და წარვიდა ადგილთა 
მაგდალოისათა. 11 და გამოვიდეს ფარისეველნი და იწყეს 
გამოძიებად მის თანა და ითხოვდეს მისგან სასწაულსა ზეცით 
და გამოსცდიდეს მას. 12 და სულთ-ითქუნა სულითა თვსითა და 
თქუა: რაი არს ნათესავი ესე, რამეთუ ეძიებს სასწაულსა? ამენ 
გეტყვ თქუენ: არა ეცეს ნათესავსა ამას სასწაული. 13 და 
დაუტევნა იგინი და კუალად შევიდა ნავსა და წარვიდა მიერ 
კერძო. 1“ და დაავიწყდა მიღებად პური, და ერთი ხოლო პური 
აქუნდა მათ ნავსა შინა. 12 და ამცნებდა მათ იესუ და ეტყოდა: 
იხილეთ და ეკრძალენით ცომისაგან ფარისეველთაისა და 
ცომისაგან ჰეროდიანთაისა. 19 ხოლო იგინი განიზრახვიდეს 
ურთიერთას და იტყოდეს, ვითარმედ: პური არა გუაქუს. 17 და 
გულისქმა-ყო იესუ და ჰრქუა მათ: რაისა ჰზრახავთ გულთა 
თქუენთა, მცირედ-მორწმუნენო, რამეთუ პური არა გაქუს? არა 
გიცნობიეს, არცა მოიჭსენეთ, რამეთუ დაბრმობილნი გულნი 


გქონან თქუენ? 18 თუალ გასხენ და არა ხედავთ, და ყურ გასხენ 
და არა გესმის, არა გიცნობიეს, არცა მოივსენეთ? 13? ოდეს-იგი 
ხუთი პური განვტეხე ხუთ ათასთათვს, და რაოდენი გოდორი 
სავსე ნამუსრევითა აღიღეთ? ხოლო მათ ჰრქუეს: ათორმეტი. 
20 და ოდეს-იგი შვდი ოთხ ათასთა, რაოდენი სფვრიდი 
ნამუსრევი აღიღეთ? და მათ ჰრქუეს: შვდი. 21 ხოლო იესუ 
ჰრქუა მათ: ვითარ არა გულისვმა-ჰყავთ? 22 და მოვიდა 
ბეთსაიდად, და მოჰგუარეს მას ბრმალ და ევედრებოდეს მას, 
რაითა შეახოს მას. 23 და უპყრა ყელი მისი და განიყვანა იგი 
გარეშე დაბასა და ჰნერწყუა თუალთა მისთა და დასდვა ყელი 
მისი და ჰკითხა მას, რასა-ძი ჰხედავს? 24 და აღიხილნა და 
იტყოდა: ვხედავ კაცთა, ვითარცა ხეთა, მიმომავალთა. 25 და 
მერმე კუალად დაასხნა ჟელნი თუალთა მისთა და აღუხილნა; 
და მან აღიხილნა და კუალად მოეგო და ხედვიდა 
ბრწყინვალედ ყოველთა. 25 და წარავლინა იგი სახიდ თვსა და 
ჰრქუა: წარვედ სახიდ შენდა; და დაბად რაი შეხვდე, ნურას ვის 
უთხრობ დაბასა შინა. 27 და გამოვიდა იესუ და მოწაფენი მისნი 
დაბნებსა მას კესარია ფილიპესსა და გზასა ზედა ჰკითხვიდა 
მოწაფეთა თვსთა და ეტყოდა მათ: რაი თქვან კაცთა ჩემთვს 
ყოფაი? 28 ხოლო მათ მიუგეს და ჰრქუეს მას: იოვანე ნათლის- 
მცემელი, და სხუათა: ელია, და სხუათა: ერთი 
წინაისწარმეტყუელთაგანი. 29 ჰრქუა მათ იესუ: თქუენ რა0 
სთქუთ ჩემთვს, ვინ ვარ მე? მიუგო მას პეტრე და ჰრქუა: შენ 
ხარ ქრისტე. 39 და შეჰრისხნა მათ, რაითა არავის უთხრან 
მისთვს. 31 და იწყო სწავლად მათა, ვითარმედ: ჯერ-არს ძისა 
კაცისაი ფრიად ვნებაილ და შეურაცხ-ყოფად მოხუცებულთაგან 
და მღდელთ-მოძღუართა და მწიგნობართა და მოკლვად და 
მესამესა დღესა აღდგომად. 32 და განცხადებულად სიტყუასა 
ამას ეტყოდა. და გან-რე-იყვანა იგი პეტრე და იწყო ბრალობად 
მისა ამის სიტყვსათვს. 33 ხოლო თავადი მიექცა და იხილნა 
მოწაფენი თვსნი, შეჰრისხნა პეტრეს და ჰრქუა მას: წარვედ 
ჩემგან მართლუკუნ, ეშმაკო, რამეთუ არა ჰზრახავ ღმრთისასა, 
არამედ კაცთასა. 34 და მოუწოდა ერსა მას მოწაფეთა მისთა 
თანა და ჰრქუა მათ: რომელსა უნებს შემდგომად ჩემსა 


მოსლვაი, უვარ-ყავნ თავი თვსი და აღიღენ ჯუარი თვსი და 
შემომიდეგინ მე. 32 რამეთუ რომელსა უნდეს სულისა თვსისა 
განრინებაი, წარიწყმიდოს იგი; და რომელმან წარიწყმიდოს 
სული თვსი ჩემთვს გინა სახარებისათვს, მან აცხოვნოს იგი. 39 
რაილი სარგებელ არს კაცისა, უკუეთუ შეიძინოს სოფელი ესე 
ყოველი და სული თვსი იზღვიოს? 37 ანუ რაი მისცეს კაცმან 
ნაცვალად სულისა თვსისა? 398 რამეთუ რომელსა-იგი სირცხვლ 
უჩნდეს ჩემი და სიტყუათა ჩემთაი, ნათესავსა ამას მემრუშესა 
და ცოდვილსა, ძემანცა კაცისამან არცხვნოს მას, რაჟამს 
მოვიდეს დიდებითა მამისა თვსისაითა ანგელოზთა თანა 
წმიდათა. 


თავი 9 


1 და ეტყოდა მათ: ამენ გეტყვ თქუენ, რამეთუ არიან ვინმე აქა 
მდგომარეთაგანნი, რომელთა არა იხილონ გემოი 
სიკუდილისაი, ვიდრემდე იხილონ სასუფეველი ღმრთისაი, 
მომავალი ძალითა. ? და შემდგომად ექუსისა დღისა 
წარიყვანნა იესუ პეტრე და იაკობ და იოვანე და აღიყვანნა 
იგინი მთასა მაღალსა თვსაგან მარტონი და იცვალა სხუად 
ხატად წინაშე მათსა. 3 და სამოსელი მისი იქმნა ბრწყინვალე 
და სპეტაკ, ვითარცა თოვლი, რომელ ყოველსავე 
მმურკნვალსა ქუეყანასა ზედა ვერ ყელ-ეწიფების ეგრეთ 
განსპეტაკებად. “ და ეჩუენა მათ მოსე ელიაის თანა, და იყვნეს 
იესუის თანა და ზრახვიდეს. ? და მიუგო პეტრე და პრქუა იესუს: 
რაბი, კეთილ არს ჩუენდა აქა ყოფაი; ვქმნეთ აქა სამ ტალავარ: 
ერთი შენთვს, ერთი მოსესთვს და ერთი ელიაისთვს. 9 რამეთუ 
არა იცოდა, რაიმცა მიუგო, რამეთუ იყვნეს შეშინებულ. 7 და 
იყო ღრუბელი და აგრილობდა მათ, და ჟმაი იყო ღრუბლით 
გამო და თქუა: ესე არს ძე ჩემი საყუარელი, მაგისი ისმინეთ. 8 
და მეყსეულად მიმოიხილეს და არავინ იხილეს, გარნა იესუ 
ხოლო მათ თანა. ? და გარდამო-რაი-ვიდოდეს მიერ მთით, 
ამცნო მათ, რაითა არავის უთხრან, რაი-იგი იხილეს, გარნა 
ოდეს ძე კაცისაი მკუდრეთით აღდგეს. 19 და სიტყუაი იგი 
დაიმარხეს თავისა თვსისა თანა და გამოეძიებდეს ურთიერთას, 
ვითარმედ: რაი არს იგი: ოდეს მკუდრეთით აღდგეს? 11 და 
ჰკითხვიდეს მას და ეტყოდეს: ვითარ-მე იტყვან მწიგნობარნი: 
ელიაისი ჯერ-არს პირველად მოსლვაი? 12 ხოლო თავადმან 
მიუგო და ჰრქუა მათ: ელია მოვიდეს და კუალად-აგოს 
ყოველი; და ვითარ წერილ არს ძისა კაცისათვს, რაითა ფრიად 
ევნოს და შეურაცხ იქმნეს. 13 არამედ გეტყვ თქუენ, რამეთუ 
ელია მოვიდა, და უყვეს მას, რაოდენი უნდა, ვითარცა წერილ 
არს მისთვს. 14 და მოვიდა მოწაფეთა მისთა თანა, იხილა ერი 
გარემო მათსა, და მწიგნობარნი გამოეძიებდეს მათ თანა. 12 
და მეყსეულად ყოველმან ერმან იხილა იგი და დაუკვრდა და 


მორბიოდეს და მოიკითხეს იგი. 19 და ჰკითხა მწიგნობართა 
მათ და ჰრქუა: რასა გამოეძიებთ ურთიერთას? 17 და მი-ვინმე- 
უგო მას ერთმან მის ერისაგანმან და ჰრქუა: მოძღუარ, 
მოვიყვანე ძე ჩემი შენდა, რომლისა თანა არს სული 
უტყუებისაი. 18 და სადაცა დააპყრის იგი, დააკუეთის, და 
პეროინ და იღრჭენნ კბილთა და განკმებინ. და უთხარ 
მოწაფეთა შენთა, რაითამცა განკურნეს, და ვერ შეუძლეს. 19 
მიუგო იესუ და ჰრქუა: 9 ნათესავი ურწმუნოი! ვიდრემდე ვიყო 
თქუენ თანა? ვიდრემდე თავს-ვიდებდე თქუენსა? მომგუარეთ 
მე იგი აქა! 292 და მოჰგუარეს იგი მას. და იხილა რაი იგი, 
მეყსეულად სულმან არაწმიდამან დააკუეთა იგი; და და-რაი- 
ეცა ქუეყანასა, გორვიდა და პეროოდა. 21 და ჰკითხა იესუ 
მამასა მისსა: რაოდენი ჟამი აქუს, ვინაითგან შეემთხვა ესე? 
ხოლო მან ჰრქუა: სიყრმითგან. 22 და მრავალ-გზის ცეცხლსა 
შთააგდო ეგე და წყალსა, რაითამცა წარწყმიდა ეგე, არამედ 
რაი ძალ-გიც, შემეწიე ჩუენ და წყალობა-ყავ ჩუენთვს. 232 ხოლო 
იესუ ჰრქუა მას: უკუეთუ ძალ-გიც რწმუნებად, ყოველივე 
შესაძლებელ არს მორწმუნისა. 24 და მეყსეულად ჟმა-ყო 
მამამან მის ყრმისამან და ჰრქუა ცრემლით: მრწამს, უფალო, 
შემეწიე ურწმუნოებასა ჩემსა. 22 და ვითარცა იხილა იესუ, 
რამეთუ შეკრბებოდა ერი მის ზედა, შეჰრისხნა სულსა მას და 
ჰრქუა უტყუსა და ყრუსა სულსა: მე გიბრძანებ შენ: განვედ 
მაგისგან და ნუღარა შეხუალ მაგისა! 206 და ღაღატ-ყო და 
ფრიად გორვიდა და განვიდა მისგან; და იქმნა იგი, ვითარცა 
მკუდარი, ვითარმედ მრავალნი იტყოდესცა, ვითარმედ: 
მოკუდა. 27 ხოლო იესუ უპყრა ყელი მისი და აღადგინა იგი, და 
აღდგა. 28 და ვითარცა შევიდა იესუ სახიდ, მოწაფეთა მისთა 
თვსაგან ჰკითხეს მას: რაისათვს ჩუენ ვერ შეუძლეთ განძებად 
მას? 2? ხოლო თავადმან ჰრქუა მათ: ესე ნათესავი ვერ 
შესაძლებელ არს განსლვად, გარნა ლოცვითა და მარხვითა. 
30 და მიერ განვიდეს და წარმოჰვლიდეს გალილეასა; და არა 
უნდა, რაითამცა აგრძნა ვინ. 31 რამეთუ ასწავებდა მოწაფეთა 
თვსთა და ეტყოდა მათ, რამეთუ: ძე კაცისაი მიეცემის ჟყელთა 
კაცთასა, და მოკლან იგი; და, მო-რაი-კუდეს, მესამესა დღესა 


აღდგეს. 32 ხოლო იგინი უმეცარ იყვნეს სიტყუასა ამას და 
ეშინოდა კითხვად მისა. 33 და მოვიდა კაპერნაუმდ. და 
ვითარცა შევიდა იგი სახლსა, და ჰკითხვიდა მათ, რასა-იგი 
იცილობდეს ურთიერთას გზასა ზედა. 34 ხოლო იგინი დუმნეს, 
რამეთუ ურთიერთას იტყოდეს გზასა ზედა, ვითარმედ: ჩუენგანი 
ვინ-მე უდიდეს იყოს? 32 და დაჯდა და მოუწოდა ათორმეტთა 
მათ და ჰრქუა: ვის უნდეს თქუენგანსა პირველ ყოფაი, იყოს იგი 
ყოველთა მრწემ და ყოველთა მსახურ. 35 და მოიყვანა ყრმა0 
და დაადგინა იგი შორის მათსა და მკლავთა მიიქუა იგი და 
ჰრქუა მათ: 37 რომელმან ერთი ამათგანი ყრმაი შეიწყნაროს 
სახელისა ჩემისათვს, მე შემიწყნაროს; და რომელმან მე 
შემიწყნაროს, არა მე შემიწყნაროს, არამედ მომავლინებელი 
ჩემი. 38 მიუგო მას იოვანე და ჰრქუა: მოძღუარ, ვიხილეთ 
ვინმე, რომელი სახელითა შენითა ეშმაკთა განასხმიდა, 
რომელი ჩუენ არა შეგვდგს, და ვაყენებდით მას, რამეთუ არა 
შემიდგს ჩუენ. 3? ხოლო თავადმან ჰრქუა: ნუ აყენებთ მას, 
რამეთუ არავინ არს, რომელმან ქმნეს ძალი სახელითა ჩემითა 
და ყელ-ეწიფოს ბოროტის-სიტყუად ჩემდა. 49? რამეთუ რომელი 
არა ჩუენდა მტერ არს, იგი ჩუენ კერძო არს. 41 რომელმან 
გასუას თქუენ სასუმელი წყლისაი სახელად ჩემდა, რამეთუ 
ქრისტესნი ხართ, ამენ გეტყვ თქუენ, არა წარუწყმდეს 
სასყიდელი მისი. 42 და რომელმან დააბრკოლოს ერთი 
მცირეთაგანი მორწმუნეთაი ჩემდა მომართ, უმჯობეს არს მისა 
გამო-თუმცა-იბა ქედსა მისსა წისქვლის ქვაი ვირით საფქველი 
და შთავარდა ზღუასა. 43 და უკუეთუ დაგაბრკოლებდეს ყელი 
შენი, მოიკუეთე იგი: უმჯობეს არს შენდა უყელოისაი შესლვად 
ცხორებასა, ვიდრე ორთა ყელთა სხმასა და შესლვად 
გეჰენიასა, ცეცხლსა მას უშრეტსა. 44 სადა-იგი მატლი მათი არა 
მოაკლდების, და ცეცხლი არა დაშრტების. %? და უკუეთუ ფერჭი 
შენი დაგაბრკოლებდეს შენ, მოიკუეთე იგი: უმჯობეს არს შენდა 
მკელობელისაი შესლვად ცხორებასა, ვიდრე ორითა ფერჰქითა 
შთაგდებად გეჰენიასა, ცეცხლსა მას უშრეტსა, 45 სადა-იგი 
მატლი მათი არა დაესრულების, და ცეცხლი არა დაშრტების. 
47 და უკუეთუ თუალი შენი გაცთუნებდეს შენ, აღმოიღე იგი: 


უმჯობეს არს შენდა ერთითა თუალითა შესლვად სასუფეველსა 
ღმრთისასა, ვიდრე ორითა თუალითა შთაგდებად გეჰენიასა 
ცეცხლისა უშრეტისასა. 48 სადა-იგი მატლი მათი არა 
დაესრულების, და ცეცხლი არა დაშრტების. 49 რამეთუ 
ყოველივე ცეცხლითა დაიმარილოს, და ყოველი შესაწირავი 
მარილითა დაიმარილოს. 239 კეთილ არს მარილი; ხოლო 
უკუეთუ მარილი უმარილო იქმნეს, რაითაღა შეინელოს იგი? 
გაქუს თავისა თქუენისა მარილი და მშვდობით იყვენით 
ურთიერთას. 


თავი 10 


1 და აღდგა მიერ იესუ და მოვიდა საზღვართა 
ჰურიასტანისათა, წიაღ-იორდანესა, და შეკრბებოდა მისა 
კუალად ერი, და, ვითარცა ჩუეულ იყო, კუალად ასწავებდა 
მათ. 2 :ხოლო ფარისეველნი იგი მოუჭდეს და ჰკითხვიდეს მას: 
უკუეთუ ჯერ-არს კაცისა ცოლისა თვსისა განტევებაი? და 
გამოსცდიდეს მას. 3 ხოლო თავადმან მიუგო და ჰრქუა მათ: 
ვითარ გამცნო თქუენ მოსე? 4 ხოლო მათ ჰრქუეს: მოსე ბრძანა 
წიგნი განშორებისაი მიცემად და განტევებად. ? მიუგო იესუ და 
ჰრქუა მათ: გულფიცხელობისა თქუენისათვს დაწერა მოსე 
მცნებაი ეგე. 96 ხოლო დასაბამითგან დაბადებისაით მამაკაცად 
და დედაკაცად შექმნნა იგინი ღმერთმან და თქუა: 7 ამისთვს 
დაუტეოს კაცმან მამალი თვსი და დედაი თვსი და შეეყოს ცოლსა 
თვსსა, 8 და იყვნენ ორნივე იგი ერთ ყორც, ვითარმედ არღარა 
არიან ორ, არამედ ერთ ყორც. ? რომელნი ღმერთმან 
შეაუღლნა, კაცი ნუ განაშორებნ. 19 და მერმე სახლსა რაი შინა 
იყო, კუალად მისვე სიტყვსათვს ჰკითხვიდეს მას მოწაფენი 
მისნი. ხოლო იესუ ჰრქუა მათ: 11 უკუეთუ განუტეოს ქმარმან 
ცოლი თვსი და შეირთოს სხუაი, მან იმრუშა. 12 და ცოლი თუ 
განვიდეს ქმრისაგან და შეერთოს სხუასა, მანცა იმრუშა. 13 და 
მოჰგურიდეს მას ყრმებსა, რაითა ყელი დასდვას მათ; ხოლო 
მოწაფენი აყენებდეს მათ, რომელნი-იგი მოჰგურიდეს. 14 
ვითარცა იხილა იესუ, შეჰრისხნა მათ და ჰრქუა: აცადეთ 
ყრმებსა მაგას მოსვლად ჩემდა და ნუ აყენებთ მაგათ, რამეთუ 
ეგევითართაი არს სასუფეველი ცათანი. 15 ამენ გეტყვ თქუენ: 
რამეთუ რომელმან არა შეიწყნაროს სასუფეველი ღმრთისაი, 
ვითარცა ყრმაი, ვერ შევიდეს მას. 156 და შეიტკბობდა მათ და 
დაასხმიდა მათ ზედა ყელთა და აკურთხევდა მათ. 17 და 
ვითარცა გამოვიდა იგი გზასა, ესერა მდიდარი ვინმე 
მორბიოდა მისა და მუჭლნი დაიდგნა მის წინაშე, ევედრებოდა 
მას და ეტყოდა: მოძღუარო სახიერო, რომელი საქმე ვქმნე, 
რაითა ცხორებაი საუკუნოი დავიმკვდრო? 18 ხოლო იესუ ჰრქუა 


მას: რაისა მეტყვ მე სახიერით? არავინ არს სახიერ, გარნა 
ღმერთი მხოლოი. 17 მცნებანი იცნი: ნუ კაც-ჰკლავ, ნუ იპარავ, 
ნუ ცილსა სწამებ, ნუ დააკლებ კეთილის ყოფად, პატივ-ეც 
მამასა შენსა და დედასა შენსა. 2?– ხოლო მან მიუგო და ჰრქუა 
მას: ესე ყოველი ვყავ სიჭაბუკით ჩემითგან. რაიღა მაკლს მე? 
21 ხოლო იესუ მიჰხედა და შეუყუარდა იგი და ჰრქუა მას: 
უკუეთუ გნებავს სრულ ყოფაი, ერთიღა გაკლს შენ: წარვედ და, 
რაოდენი გაქუს, განყიდე და მიეც გლახაკთა და გაქუნდეს 
საუნჯე ცათა შინა, აღიღე ჯუარი, მოვედ და შემომიდეგ მე. 22 
ხოლო იგი შეწუხნა ამის სიტყვსათვს და წარვიდა მწუხარე, 
რამეთუ აქუნდა მონაგები ფრიად. 23 და მიმოიხილა იესუ და 
ჰრქუა მოწაფეთა თვსთა, ვითარმედ: ძნიად შევიდენ 
სასუფეველსა ღმრთისასა, რომელთა აქუს საფასე. 24 ხოლო 
მოწაფეთა დაუკვრდებოდა სიტყუასა ამას ზედა, ხოლო იესუ 
კუალად მიუგო და ჰრქუა მათ: რაოდენ ძნელ არს, რომელნი 
საფასეთა ესვენ, შესლვაი სასუფეველსა ღმრთისასა! 25 
უადვილეს არს აქლემი ჭყურელსა ნემსისასა განსლვად, ვიდრე 
მდიდარი შესლვად სასუფეველსა ღმრთისასა. 206 ხოლო მათ 
უმეტესად განუკვრდებოდა და იტყოდეს ურთიერთას: და ვის 
ძალ-უც ცხორებად? ?7 მიჰხედა მათ იესუ და ჰრქუა: კაცთა მიერ 
შეუძლებელ არს, არამედ არა ღმრთისაგანცა, რამეთუ 
ყოველივე შესაძლებელ არს ღმრთისა მიერ. 28 იწყო პეტრე 
სიტყუად მისა და ჰრქუა: აჰა ესერა ჩუენ დაუტევეთ ყოველივე 
და შეგიდეგით შენ. 2? მიუგო იესუ და ჰრქუა მათ: ამენ გეტყვ 
თქუენ: არავინ არს, რომელმან დაუტევა სახლი, გინა ძმანი, 
გინა დანი, გინა მამაი, გინა დედაი, გინა ცოლი, გინა შვილნი, 
გინა აგარაკნი ჩემთვს და სახარებისა ამისთვს, 39 უკუეთუ არა 
მოიღოს ასი წილი აწ ჟამსა ამას სახლი და ძმანი და დანი, 
მამალ და დედაი და შვილნი და აგარაკნი შემდგომად დევნისა 
და საუკუნესა მას მომავალსა ცხორებაი საუკუნოი. 31 ხოლო 
მრავალნი იყვნენ პირველნი უკუანაისკნელ, და 
უკუანაისკნელნი პირველ. 32 და იყვნეს გზასა ზედა და 
აღვიდოდეს იერუსალცმდ; და იესუ წინა-უძღოდა მათ, და 
დაუკვრდებოდა მოწაფეთა. ხოლო იგინი მისდევდეს მას და 


ეშინოდა. და წარმოიყვანნა კუალად ათორმეტნი იგი და იწყო 
თხრობად მათა მერმისა მისთვს, რომელი შემთხუევად იყო 
მისა, 33 ვითარმედ: აჰა ესერა აღვალთ იერუსალსმდ, და ძე 
კაცისაი მიეცეს მოღდელთ-მოძღუართა და მწიგნობართა, და 
დასაჯონ იგი სიკუდილდ და მისცენ იგი წარმართთა; 34 და 
ეკიცხევდენ მას და ტანჯონ იგი და ჰნერწყუვიდენ მას და 
მოკლან იგი, და მესამესა დღესა აღდგეს. 35 და მოვიდეს მისა 
იაკობ და იოვანე, ძენი ზებედესნი, და ჰრქუს: მოძღუარ, 
გუნებავს, რაითა რომელი გთხოოთ, მიყო ჩუენ. 306 ხოლო 
თავადმან ჰრქუა მათ: რაი გნებავს ჩემგან, რაითა გიყო თქუენ? 
37 ხოლო მათ პრქუეს მას: მომეც ჩუენ, რაითა ერთი მარჯუენით 
შენსა და ერთი მარცხენით შენსა დავსხდეთ დიდებასა შენსა. 38 
ხოლო იესუ ჰრქუა მათ: არა იცით, რასა ითხოვთ. ძალ-გიცა 
სასუმელსა, რომელსა მე შევსუამ, შესუმად, და ნათლის- 
ღებასა, რომელსა მე ნათელ-ვიღებ, ნათლისღებად? 39? ხოლო 
მათ ჰრქუეს მას: ძალ-გვც. ხოლო იესუ ჰრქუა მათ: სასუმელი 
სამე, რომელსა მე ვსუამ, სუათ, და ნათლის-ღებაი, რომელი მე 
ნათელ-ვიღო, ნათელ-იღოთ. 49 ხოლო დაჯდომაი მარჯუენით 
ჩემსა და მარცხენით არა არს ჩემი მიცემად, არამედ ვიეთდა 
განმზადებულ არს. “1 და ესმა რაი ესე ათთა მათ, იწყეს 
რისხვად იაკობისა და იოვანესა. 42 ხოლო იესუ მოუწოდა და 
ჰრქუა მათ: უწყითა, რამეთუ რომელნი-იგი ჰგონებედ მთავრად 
წარმართთა, უფლებედ მათ ზედა, და დიდ-დიდნი მათნი 
ჭელმწიფებედ მათ ზედა? 43 ხოლო არა ეგრე იყოს თქუენ 
შორის. არამედ რომელსა უნდეს დიდ ყოფაი თქუენ შორის, 
იყოს თქუენდა მსახურ; 4% და რომელსა უნდეს თქუენ შორის 
პირველ ყოფაი, იყოს ყოველთა მონა. 4? და რამეთუ ძე 
კაცისაი არა მოვიდა, ვითარმცა იმსახურა, არამედ მსახურებად 
და მიცემად სული თვსი საყსრად მრავალთა. 46 და მოვიდეს 
იერიქოდ. და ვითარცა გამოვიდა იესუ და მოწაფენი მისნი 
იერიქით და ერი მრავალი მათ თანა, ძე ტიმესი ბარტიმეოს, 
ბრმაი, ჯდა გზასა თანა მთხოვლად. “” და ესმა რაი, რამეთუ 
იესუ ნაზარეველი არს, იწყო ღაღადებად და სიტყუად: იესუ, 
ძეო დავითისო, შემიწყალე მე! 48 და ჰრისხვიდეს მას 


მრავალნი, რაითა დადუმნეს; ხოლო იგი უფროის ღაღადებდა: 
ძეო დავითისო, შემიწყალე მე! 4? დადგა იესუ და ბრძანა 
მოწოდებაი მისი და მოუწოდეს ბრმასა მას და ეტყოდეს: ნუ 
გეშინინ, აღდეგ, გიწესს შენ. 2?% ხოლო მან დააბნია სამოსელი 
თვსი და აღდგა და მოვიდა მისა. 21 მიუგო და ჰრქუა მას იესუ: 
რაი გნებავს, და გიყო შენ? ხოლო ბრმამან მან ჰრქუა მას: 
რაბი, რაითა აღვიხილნე თუალნი ჩემნი. 232 ხოლო იესუ ჰრქუა 
მას: გუალე, ვიდოდე, სარწმუნოებამან შენმან გაცხოვნა შენ. და 
მეყსეულად აღიხილნა და მისდევდა მას გზასა ზედა. 


თავი 11 


1 და რაჟამს მიეახლნეს იერუსალსმდ, ბეთბაგედ და ბეთანიად, 
მთასა თანა ზეთისხილთასა, წარავლინნა ორნი 
მოწაფეთაგანნი ? და პრქუა მათ: წარვედით დაბასა მაგას, 
რომელ არს წინაშე თქუენსა; და შე-რაი-ხვდოდით მას შინა, 
ჰპოოთ კიცვ დაბმული, რომელსა კაცი არღა დაჯდომილ არს; 
აღჰვსენით იგი და მომგუარეთ. 3 და უკუეთუ ვინმე გრქუას რაი 
თქუენ, არქუთ, ვითარმედ: უფალსა უკმს ეგე, და მეყსეულად 
მოავლინოს იგი აქა. “ ხოლო იგინი წარვიდეს და პოვეს კიცვ 
იგი დაბმული კართა თანა გარეშე შესავალთა და აღჰვსნეს 
იგი. 2 ხოლო მუნ მდგომარენი ვინმე ეტყოდეს მათ: რასა ჰზამთ 
და აღჰჭსნით კიცუსა მაგას? 9 ხოლო მათ ჰრქუეს, ვითარცა-იგი 
უბრძანა მათ იესუ; და მიუტევეს მათ. 7” და მოიყვანეს კიცვ იგი 
იესუისა. და დაასხეს მას ზედა სამოსელი მათი, და დაჯდა მას 
ზედა. 8 და მრავალნი სამოსელსა მათსა დაუფენდეს გზასა 
ზედა, და სხუანი მოჰკაფდეს რტოთა ხეთაგან და დაუფენდეს 
გზასა ზედა. ? და რომელნი წინა-უძღოდეს და რომელნი უკუანა 
შეუდგეს, ღაღადებდეს და იტყოდეს: ოსანა მაღალთა შინა! 
კურთხეულ არს მომავალი მეუფე სახელითა უფლისაითა! 19 
კურთხეულ არს მოსლვაი მეუფისა დავითის, მამისა ჩუენისაილ! 
გუაცხოვნენ ჩუენ, რომელი ხარ მაღალთა შინა! 11 და შევიდა 
იესუ იერუსალყმდ და ტაძარსა მას და მიმოხედვიდა ყოველსა, 
რამეთუ მწუხრი იყო ჟამი იგი. და განვიდა ბეთანიად 
ათორმეტთა თანა. 12 და ხვალისაგან, ვითარ გამოვიდეს იგინი 
ბეთანიალთ, შეემშია. 132 და იხილა ლეღვ ერთი შორით, 
რომელსა ესხა ფურცელი, და მოვიდა, უკუეთუმცა რაიმე პოვა 
მას შინა. და მოვიდა რაი მისა, არარაი პოვა, გარნა ფურცელი 
ხოლო, რამეთუ არა იყო ჟამი ლეღვისაი. 14 და პრქუა მას: 
ნუღარამცა ვინ ჭამს უკუნისამდე შენგან ნაყოფსა. და ესმოდა 
ესე მოწაფეთა მისთა. 12 და მოვიდეს იერუსალცმდ, და შევიდა 
იესუ ტაძარსა მას და იწყო გამოსხმად განმსყიდელთა მათ და 
მომსყიდელთა მიერ ტაძრით; და ტაბლები იგი მეკერმეთაი 


მათ და დასასხდომელები იგი მსყიდელთაი მათ ტრედისათაი 
დაუმჭუა. 16 და არა უტევებდა, რაითა გან-ვინმე-იღოს ჭურჭელი 
მიერ ტაძრით. 17 და ასწავებდა და ეტყოდა, ვითარმედ: წერილ 
არს: სახლსა ჩემსა სახლ სალოცველ ეწოდოს ყოველთა მიერ 
წარმართთა, ხოლო თქუენ გიყოფიეს იგი ქუაბ ავაზაკთა. 18 და 
ესმა ესე მოდელთ-მოძღუართა მათ და მწიგნობართა და 
ეძიებდეს, ვითარმცა წარწყმიდეს იგი; და ეშინოდა მისა, 
რამეთუ ყოველი ერი განკვრვებულ იყო მოძღურებასა მას 
მისსა. 1? და ვითარცა იყო მწუხრი, განვიდოდა გარეშე 
ქალაქსა. 29 და ვითარცა თანა-წარჰვიდოდეს განთიად, 
იხილეს ლეღვ იგი განყმელი ძირითგან. 21 და მოევსენა 
პეტრეს და ჰრქუა მას: რაბი, აჰა ლეღვ იგი, რომელსა სწყევე, 
განყმა. 22 მიუგო იესუ და ჰრქუა მათ: 23 გაქუნდინ 
სარწმუნოებაი ღმრთისაი. ამენ გეტყვ თქუენ, ვითარმედ: 
რომელმან ჰრქუას მთასა ამას: აღიფხუარ და შთავარდი 
ზღუად! და არა შეორგულდეს გულსა თვსსა, არამედ ჰრწმენეს, 
რამეთუ რომელი თქუას, იქმნეს, და იყოს ეგრე. 24 ამისთვს 
გეტყვ თქუენ: ყოველსა რომელსა ლოცვასა შინა ითხოვდეთ, 
გრწმენინ, რამეთუ მოიღოთ, და გეყოს თქუენ. 22 და რაჟამს 
სდგეთ ლოცვასა შინა, მიუტევეთ, უკუეთუ გაქუნდეს რაიმე 
ბოროტი ვისთვსმე, რაითა მამამანცა თქუენმან, რომელ არს 
ცათა შინა, მოგიტევნეს შეცოდებანი თქუენნი. 295 ხოლო უკუეთუ 
თქუენ არა მიუტევნეთ, არცა მამამან თქუენმან, რომელ არს 
ცათა შინა, მოგიტევნეს შეცოდებანი თქუენნი. 27 და მოვიდეს 
კუალად იერუსალცმდ. და ვითარცა იქცეოდა იგი ტაძარსა მას 
შინა, მოვიდეს მისა მღდელთ-მოძღუარნი იგი და მწიგნობარნი 
და მოხუცებულნი. 28 და ეტყოდეს მას: რომლითა 
ჭელმწიფებითა იქმ ამას, და ვინ მოგცა შენ ყელმწიფებაი ესე, 
რამეთუ ამას იქმოდი? 2? ხოლო იესუ მიუგო და ჰრქუა მათ: 
გკითხო მეცა თქუენ სიტყუაი ერთი, და თქუენ მომიგეთ მე, და 
მე გითხრა თქუენ, რომლითა ყჭელმწიფებითა ვიქმ ამას: 39 
ნათლის-ცემაი იოვანესი ზეცით იყო ანუ კაცთაგან? მითხართ 
მე. 31 ხოლო იგინი განიზრახვიდეს თვსაგან და იტყოდეს: 
უკუეთუ ვთქუათ: ზეცით იყო, გურქუას ჩუენ: რაისათვს უკუე არა 


გრწმენა მისი? 32 და უკუეთუ ვთქუათ: კაცთაგან, გუეშინის 
ერისა ამის, რამეთუ ყოველთა იცოდეს იოვანე, ვითარმედ 
ჭეშმარიტად წინაისწარმეტყუელი იყო. 33 და მიუგეს და ჰრქუეს 
მათ იესუს: არა ვიცით. და მიუგო მათ იესუ და ჰრქუა: არცა მე 
გითხრა თქუენ, რომლითა ყელმწიფებითა ამას ვიქმ. 


თავი 12 


1 და იწყო იგავით მათა სიტყუად: კაცმან ვინმე დაასხა ვენაჟი 
და ზღუდე გარე-მოსდვა და ქმნა საწნეხელი და აღაშენა 
გოდოლი და მისცა იგი ქუეყანის-მოქმედთა და წარვიდა. 2 და 
მიავლინა ქუეყანის-მოქმედთა მათ მიმართ ჟამსა ნაყოფისასა 
მონაი, რაითა მოიღოს ნაყოფი ვენაჭისაი მის. 3 ხოლო მათ 
შეიპყრეს და გუემეს იგი და წარავლინეს ცალიერი. “ მერმე 
კუალად წარავლინა სხუაი მონაი, და მასცა კუალად გამო-ვე- 
ეწყვნეს, გუემეს და წარავლინეს გინებული. წ და კუალად სხუა0 
მიავლინა, და იგიცა მოკლეს; და სხუანი მრავალნი – 
რომელთამე სტანჯვიდეს და რომელთამე მოჰკლვიდეს. 9 
უკუანაისკნელ, ერთი ძე ესუა საყუარელი თვსი, მიავლინა მათა, 
რამეთუ თქუა, ვითარმედ: შეიკდიმონ ძისა ჩემისათვს. 7 ხოლო 
ქუეყანის-მოქმედთა მათ თქუეს ურთიერთას: ესე არს მკვდრი 
მისი, მოვედით და მოვკლათ იგი, და ჩუენდა იყოს 
სამკვდრებელი ესე. 8 და შეიპყრეს იგი და მოკლეს და 
გამოაგდეს იგი მიერ სავენაჟჭით. ? აწ რაი უყოს მათ უფალმან 
მის ვენაყისამან? მოვიდეს და მოსრნეს ქუეყანის-მოქმედნი იგი 
და ვენაყი იგი მისცეს სხუათა. 19 არცაღა ესე წიგნი 
აღმოგიკითხავსა: ლოდი, რომელ შეურაცხ-ყვეს მაშენებელთა, 
ესე იქმნა თავ კიდეთა? 11 უფლისა მიერ იყო ესე და არს 
საკვრველ წინაშე თუალთა ჩუენთა. 12 და ეძიებდეს მას 
შეპყრობად და ეშინოდა ერისა მისგან, რამეთუ ცნეს, 
ვითარმედ მათთვს თქუა იგავი იგი. და დაუტევეს იგი და 
წარვიდეს. 13 და მი-ვინმე-ავლინნეს მისა ფარისეველნი და 
ჰეროდიანნი, რაითა მოინადირონ იგი სიტყვთა. 14 ხოლო 
იგინი მოვიდეს და ჰკითხვიდეს მას: მოძღუარ, ვიცით, რამეთუ 
ჭეშმარიტ ხარ და არარაი ზრუნვაი გაქუს ვისთვსმე, რამეთუ 
არა ხედავ პირსა კაცისასა, არამედ ჭეშმარიტად გზასა 
ღმრთისასა ასწავებ. ჯერ-არსა ხარკი მიცემად კეისრისა ანუ 
არა? მივსცეთ ანუ არა მივსცეთ? 12 ხოლო თავადმან იცოდა 
ორგულებაი მათი და ჰრქუა მათ: რაისა გამომცდით მე? 


მომართვთ მე დრაჰკანი, რაითა ვიხილო. 106 ხოლო მათ 
მოართუეს. და ჰრქუა მათ: ვისი არს ხატი ესე და ზედაწერილი? 
ხოლო მათ პრქუეს: კეისრისაი. 17 მიუგო იესუ და ჰრქუა მათ: 
მიეცით კეისრისაილი კეისარსა და ღმრთისაი ღმერთსა. და 
დაუკვრდა ამას ზედა და წარვიდეს. 18 და მოვიდეს მისა 
სადუკეველნი, რომელნი იტყვან, ვითარმედ: აღდგომაი არა 
არს, და ჰკითხვიდეს მას და ეტყოდეს: 19 მოძღუარ, მოსე 
ესრეთ დამიწერა ჩუენ: უკუეთუ ვისმე მოუკუდეს ძმაი და ესუას 
მას ცოლი, და შვილი არა დაშთეს, რაითა შეირთოს ძმამან 
მისმან ცოლი იგი მისი და აღუდგინოს თესლი ძმასა თვსსა. 29 
აწ შვდნი ძმანი იყვნეს ჩუენ შორის. და პირველმან შეირთო 
ცოლი და მოკუდა, და არა დაშთა შვილი; 21 და მეორემან 
შეირთო იგი და მოკუდა, და არა დაშთა შვილი. და მესამემან 
ეგრეთვე, ?? ვიდრე მეშვდედმდე, და არა დაუშთა შვილი; 
უკუანაისკნელ ყოველთასა მოკუდა დედაკაციცა იგი. 2? აწ უკუე 
აღდგომასა მას, ოდეს აღდგენ, ვისა მათგანისა იყოს იგი ცოლ, 
რამეთუ შვდთავე მათ ესუა იგი ცოლად? 2“ მიუგო იესუ და 
ჰრქუა მათ: არა ამისთვს სცთებითა, რამეთუ არა იცნით წიგნნი, 
არცა ძალი ღმრთისაი? ?= რამეთუ რაჟამს მკუდრეთით აღდგენ, 
არცა იქორწინებოდიან, არცა განჰქორწინებდენ, არამედ 
იყვნენ ვითარცა ანგელოზნი ცათა შინა. 29 ხოლო ამისთვს, 
რამეთუ აღდგენ მკუდარნი, არა აღმოგიკითხავსა წიგნსა 
მოსესსა, მაყულოვანსა ზედა ვითარ-იგი ღმერთი ეტყოდა მას 
და ჰრქუა: მე ვარ ღმერთი აბრაჰამისი, ღმერთი ისაკისი და 
ღმერთი იაკობისი? 27 არა არს ღმერთი მკუდართაი, არამედ 
ღმერთი ცხოველთაი. ხოლო თქუენ ფრიად სცთებით. 295 და 
მოვიდა მისა ერთი მწიგნობართაგანი, ესმოდა რაი მათი, 
ვითარ-იგი გამოეძიებდეს მის თანა, იცოდა, რამეთუ კეთილად 
მიუგო მათ, ჰკითხა მას მანცა, ვითარმედ: რომელი არს 
ყოველთა პირველი მცნებაი? 2? ხოლო იესუ ჰრქუა მას: 
პირველი ყოველთა მცნებათაი ესე არს: ისმინე, ისრაცლ: 
უფალი ღმერთი შენი უფალი ერთ არს; 39 და შეიყუარო უფალი 
ღმერთი შენი ყოვლითა გულითა შენითა და ყოვლითა სულითა 
შენითა და ყოვლითა გონებითა შენითა და ყოვლითა ძალითა 


შენითა. ესე არს პირველი მცნებაი. 31 და მეორე, მსგავსი 
ამისი: შეიყუარო მოყუასი შენი, ვითარცა თავი თვსი. უფროის 
ამათსა სხუაი მცნებაი არა არს. 32 ჰრქუა მას მწიგნობარმან მან: 
კეთილად, მოძღუარ, ჭეშმარიტად სთქუ, რამეთუ ერთ არს 
ღმერთი, და არავინ არს სხუაი მისა გარეშე; 33 და შეყუარებად 
იგი ყოვლითა გულითა და ყოვლითა სულითა და ყოვლითა 
ძალითა და ყოვლითა გულისკმის-ყოფითა, და შეყუარებად 
მოყუასი, ვითარცა თავი თვსი; უფროის არს ესე ყოველთა 
მსხუერპლთა და შესაწირავთა. 34 და იხილა იესუ, რამეთუ 
გონიერად მიუგო, ჰრქუა მას: არა შორს ხარ სასუფეველისაგან 
ღმრთისა. და არღარავინ იკადრა კითხვად მისა. 32 მიუგო იესუ 
და ჰრქუა მათ და ასწავებდა ტაძარსა მას შინა: ვითარ უკუე 
იტყვან მწიგნობარნი, ვითარმედ: ქრისტე ძე არს დავითისი? 39 
რამეთუ თვთ იგი დავით იტყვს სულითა წმიდითა: ჰრქუა 
უფალმან უფალსა ჩემსა: დაჯედ მარჯუენით ჩემსა, ვიდრემდის 
დავსხნე მტერნი შენნი ქუეშე ფერვთა შენთა. 37 თვთ იგი დავით 
ჰხადის მას უფლით, და ვითარ ძც მისი არს? და მრავალი ერი 
ისმენდა მისსა ტკბილად. 38 და ეტყოდა მათ სწავლასა მას შინა 
მისსა: ეკრძალენით მწიგნობართა მათგან, რომელთა ჰნებავს 
სამკაულითა სლვაი და მოკითხვაი უბანთა ზედა, 39 და 
ზემოჯდომაი კრებულსა შორის და პირველ ინაყით-ჯდომაი 
სერსა ზედა, 4? რომელნი შესჭამენ სახლებსა ქურივთასა და 
მიზეზით მყოვარ ჟამ ილოცვენ, რომელთა მიიღონ უმეტესი 
სასჯელი. “1 და დაჯდა იესუ წინაშე ფასის-საცავსა მას და 
ხედვიდა ვითარ-იგი ერი დასდებდა რვალსა ფასის-საცავსა 
მას. და მრავალთა მდიდართა დადვეს ფრიად. 42 და მოვიდა 
ერთი ქურივი გლახაკი და დასხნა ორნი მწულილნი, რომელ 
არს კოდრანტე. 43 და მოუწოდა იესუ მოწაფეთა თვსთა და 
ჰრქუა მათ: ამენ გეტყვ თქუენ, რამეთუ ქურივმან ამან 
გლახაკმან უფროის ყოველთასა დადვა ფასის-საცავსა ამას; 44 
რამეთუ ყოველთა ნამეტნავისაგან მათისა დადვეს, ხოლო ამან 
ნაკლულევანებისაგან თვსისა ყოველი, რაიცა აქუნდა, დადვა 
საცხორებელი თვსი. 


თავი 13 


1 და გამო-რაი-ვიდოდა იგი ტაძრით, ჰრქუა მას ერთმან 
მოწაფემან მისმან: მოძღუარ, იხილე, რაბამი ქვები არს და 
რაბამი შენებულებაი! ? მიუგო იესუ და ჰრქუა მას: ხედავა ამათ 
დიდ-დიდთა შენებულთა? არა დაშთეს ქვაი ქვასა ზედა, 
რომელი არა დაირღუეს. 3 და დაჯდა რაი იგი მთასა მას 
ზეთისხილთასა წინაშე ტაძარსა მას, ჰკითხვიდეს მას თვსაგან 
პეტრე და იაკობ და იოვანე და ანდრეა: 4 მითხარ ჩუენ, ოდეს 
ყოფად არს ესე, და რაი იყვნენ სასწაულნი, ოდეს ესე ყოველნი 
აღესრულნენ? ? მიუგო იესუ და ჰრქუა მათ: ეკრძალენით, 
ნუუკუე ვინმე გაცთუნნეს თქუენ. 9 რამეთუ მრავალნი 
მოვიდოდიან სახელითა ჩემითა და იტყოდიან, ვითარმედ: მე 
ვარ, და მრავალთა აცთუნებდენ. ”7 რაჟამს გესმოდიან 
ბრძოლანი და ჰამბავნი ბრძოლათანი, ნუ შესძრწუნდებით, 
რამეთუ ჯერ-არს ესე ყოფად, არამედ არღა არს აღსასრული. 8 
რამეთუ აღდგეს ნათესავი ნათესავსა ზედა და მეუფებაი 
მეუფებასა ზედა, და იყვნენ ძრვანი ადგილ-ადგილ, და იყვნენ 
სიყმილნი და შფოთნი. ესე ყოველი დასაბამი სალმობათაი 
არს. ? ხოლო ეკრძალენით თქუენ თავთა თქუენთა, რამეთუ 
მიგცემდენ თქუენ შესაკრებელთა და კრებულთა შორის 
გტანჯვიდენ თქუენ, და წინაშე მეფეთა და მთავართა წარსდგეთ 
ჩემთვს საწამებელად მათა და ყოველთა წარმართთა. 19 
ხოლო პირველად ჯერ-არს ქადაგებად სახარებაი ესე. 11 და 
რაჟამს მიგიყვანნენ თქუენ მიცემად მათა, ნუ წინაისწარ 
ჰზრუნავთ, ნუცა იწურთით, რასა იტყოდით; არამედ რაი-იგი 
მოგეცეს თქუენ მას ჟამსა შინა, მას იტყოდეთ, რამეთუ არა 
თქუენ ხართ მეტყუელნი, არამედ სული წმიდაი. 12 რამეთუ 
მისცეს ძმამან ძმაი სიკუდილად და მამამან შვილი, და აღდგენ 
შვილნი მამა-დედათა ზედა და მოჰკლვიდენ მათ. 13 და იყვნეთ 
თქუენ მოძულებულ ყოველთაგან სახელისა ჩემისათვს;; ხოლო 
რომელმან დაითმინოს სრულიად, იგი ცხონდეს. 14 ხოლო 
ოდეს იხილოთ საძაგელი იგი მოოვრებისაი, თქუმული დანიელ 


წინაისწარმეტყუელისაი, მდგომარე, სადა-იგი არა ჯერ-არს, – 
რომელი-იგი აღმოიკითხვიდეს, სცნობდინ, – მაშინ რომელნი 
იყვნენ ჰურიასტანს, ივლტოდედ მთად. 12 და რომელი ერდოსა 
ზედა იყოს, ნუ გარდამოვალნ სახიდ და ნუცა შევალნ აღებად 
რაისამე სახლისაგან თვსისა. 19 და რომელი ველსა გარე იყოს, 
ნუ უკუნიქცევინ აღებად სამოსლისა თვსისა. 17 ხოლო ვაი 
მუცელ-ქუმულთა და რომელნი აწოებდენ მათ დღეთა შინა! 18 
არამედ ილოცევდით, რაითა არა იყოს სივლტოლაი თქუენი 
ზამთარსა. 1? რამეთუ იყვნენ დღენი იგი ჭირისანი, რომელი 
არასადა იქმნა ესევითარი დასაბამითგან, რომელ დაჰბადა 
ღმერთმან, ვიდრე აქამომდე და არცაღა იყოს. 29 და არა 
თუმცა ღმერთმან შეამოკლნა დღენი იგი, არამცა ცხოვნდა 
ყოველი კორციელი; არამედ რჩეულთა მათთვს, რომელნი 
გამოირჩინა, შეამოკლნა დღენი იგი. 21 მაშინ უკუეთუ ვინმე 
გრქუას თქუენ: აჰა აქა არს ქრისტე გინა იქი, ნუ გრწამნ. 22 
რამეთუ აღდგენ ქრისტე-მტყუარნი და ცრუ- 
წინაისწარმეტყუელნი და ჰყოფდენ სასწაულებსა და ნიშებსა, 
რაითა აცთუნნენ, უკუეთუმცა შეუძლეს, რჩეულთაცა. 23 ხოლო 
თქუენ იხილეთ და ეკრძალენით, აჰა ესერა წინაისწარ გითხარ 
თქუენ ყოველი. 2“ არამედ მათ დღეთა შინა შემდგომად ჭირისა 
მის მზე დაბნელდეს, და მთოვარემან არა გამოსცეს ნათელი 
თვსი; 22 და ვარსკულავნი ზეცით გარდამოცვვენ, და ძალნი, 
რომელნი იყვნენ ცათა შინა, შეიძრნენ. 29 და მაშინ იხილონ ძე 
კაცისაი, მომავალი ღრუბელთა ზედა ძალითა და დიდებითა 
მრავლითა. 27 და მაშინ წარავლინნეს ანგელოზნი მისნი და 
შეკრიბნეს რჩეულნი თვსნი ოთხთაგან ქართა კიდითგან 
ქუეყანისაით, ვიდრე კიდედმდე ცისა. 29 ხოლო ლეღვსაგან 
ისწავეთ იგავი ესე: რაჟამს-იგი რტონი მისნი და დაჩჩვან, და 
გამოვალნ ფურცელი, უწყოდეთ, რამეთუ ახლოს არს ზაფხული. 
29 ეგრეცა თქუენ, რაჟამს იხილოთ ესე ყოველი ყოფილი, 
უწყოდეთ, რამეთუ ახლოს არს, კართა ზედა. 39 ამენ გეტყვ 
თქუენ: არა წარყდეს ნათესავი ესე, ვიდრემდე ესე ყოველი 
იქმნას. 31 ცანი და ქუეყანაი წარჟდენ, ხოლო სიტყუანი ჩემნი 
არასადა წარყდენ. 32 ხოლო დღისა მისთვს და ჟამისა არავინ 


იცის, არცა ანგელოზთა ცათა შინა, არცა ძემან, არამედ 
მამამან. 33 არამედ იხილეთ და მღვძარე იყვენით, და 
ილოცევდით, რამეთუ არა იცით, ოდეს იყოს ჟამი იგი. 34 
ვითარცა-იგი კაცმან გზად წარმავალმან დაუტევის სახლი თვსი 
და მისცის მონათა თვსთა ყელმწიფებაი და კაცად-კაცადსა 
საქმე თვსი და მეკარესა ამცნის, რაითა მღვძარე იყოს. 32 
იღვძებდით უკუე, რამეთუ არა იცის, ოდეს-იგი უფალი 
სახლისაი მის მოვიდეს: მწუხრი ანუ შუვა-ღამეს, ანუ ქათმისა 
ჭმობასა, ანუ განთიად; 39 ნუუკუე მოვიდეს მეყსეულად და 
გპოვნეს თქუენ მძინარენი. 37 ხოლო რომელსა ესე გეტყვთ 
თქუენ, ყოველთა გეტყვ: მღვძარე იყვენით. 


თავი 14 


1 ხოლო იყო პასქაი იგი, რომელ არს ვნებაი, და უცომოებაი, 
შემდგომად ორისა დღისა. და ეძიებდეს მღდელთ-მოძღუარნი 
იგი და მწიგნობარნი იესუს, ვითარმცა ზაკუვით შეიპყრეს იგი 
და მოკლეს. 2 ხოლო იტყოდეს: ნუ დღესასწაულსა ამას, ნუუკუე 
შფოთი იქმნეს ერისაი. 3 და ვითარცა იყო იესუ ბეთანიას, 
სახლსა სიმონ კეთროვნისასა და ინაყით-ჯდა იგი, მოვიდა 
დედაკაცი და აქუნდა ალაბასტრითა ნელსაცხებელი ნარდისა 
სარწმუნოისაი, მრავალ-სასყიდლისაი, და შემუსრა ალაბასტრი 
იგი და დაასხა თავსა მისსა. 4 იყვნეს ვინმე, რომელნი 
დრტვნვიდეს ურთიერთას და იტყოდეს: რაისათვს იქმნა 
წარწყმედალ ნელსაცხებლისაი ამის? ? რამეთუ შესაძლებელ 
იყო ესე განსყიდად უფროის სამასისა დრაჰკნისა და მიცემად 
გლახაკთა და ჰრისხვიდეს მას. 9 ხოლო იესუ ჰრქუა მათ: 
აცადეთ მაგას, რაისა შრომასა შეამთხუევთ? რამეთუ საქმე 
კეთილი ქმნა ჩემ თანა. ” რამეთუ გლახაკნი მარადის თქუენ 
თანა არიან. უკუეთუ გინდეს, ძალ-გიც კეთილის-ყოფად მათა, 
ხოლო მე არა მარადის თქუენ თანა ვარ. 8 რომელი აქუნდა, 
ყო, უსწრო ნელსაცხებელითა ცხებად ყორცთა ჩემთა 
დასაფლველად ჩემდა. ? ამენ გეტყვ თქუენ: სადაცა იქადაგოს 
სახარებაი ესე ყოველსა სოფელსა, და რომელიცა-ესე ქმნა, 
ითქუმოდის სავსენებელად მაგისა. 19 და იუდა ისკარიოტელი, 
ერთი ათორმეტთაგანი, წარვიდა მღდელთ-მოძღუართა მათ 
მიმართ, რალთა მისცეს იგი მათ. 11 ხოლო მათ ვითარცა ესმა 
ესე მისგან, განიხარეს და აღუთქუეს მას მიცემად ვეცხლი. და 
ეძიებდა, ვითარმცა ჟამსა მარჯუესა მისცა იგი მათ. 12 და 
პირველსა მას დღესა უცომოებისასა, ოდეს პასექსა მას 
დაჰკლვიდეს, ჰრქუეს იესუს მოწაფეთა მისთა: სადა გნებავს, 
წარვიდეთ და მოგიმზადოთ შენ, რაითა სჭამო ვნებაი ესე? 13 
და წარავლინნა ორნი მოწაფეთა მისთაგანნი და ჰრქუა მათ: 
წარვედით ქალაქად, და შეგემთხვოს თქუენ კაცი, რომელსა 
ლაგვნითა წყალი ზე ედგას, და შეუდეგით მას, ვიდრეცა 


შევიდეს. 14 და არქუთ სახლისა უფალსა მას, ვითარმედ: 
მოძღუარი იტყვს: სადა არს სავანე, სადა-იგი პასექი მოწაფეთა 
ჩემთა თანა ვჭამო? 12 და მან გიჩუენოს თქუენ ქორი დიდი 
დაგებული და მომზადებული; მუნ მზა-მიყავთ ჩუენ. 19 და 
გამოვიდეს მოწაფენი მისნი და მოვიდეს ქალაქად და პოვეს 
ეგრეთ, ვითარცა ჰრქუა მათ იესუ, და მოჰმზადეს ვნებაი იგი. 17 
და ვითარცა მწუხრი იყო, მოვიდა ათორმეტთა მათ თანა. 18 და 
ვითარ ინაკით-სხდეს და ჭამდეს, ჰრქუა იესუ: ამენ გეტყვ 
თქუენ, ვითარმედ: ერთმან თქუენგანმან მიმცეს მე, რომელი 
ჭამს ჩემ თანა. 1? ხოლო მათ იწყეს მწუხარებად და სიტყუად 
მისა თითოეულმან: ნუუკუე მე ვარ? და სხუამან თქვს: ნუუკუე მე 
ვარ? 290 ხოლო იესუ მიუგო და ჰრქუა მათ: ერთმან 
ათორმეტთაგანმან, რომელმან შთამოყოს პინაკსა ამას ყელი 
ჩემ თანა, იგი მიმცემს მე. 21 ძე სამე კაცისაი წარვალს, 
ვითარცა წერილ არს მისთვს, ხოლო ვაი არს მის კაცისა, 
რომლისაგან ძე კაცისაი მიეცემის; უკეთეს იყო მისა, უკუეთუმცა 
არა შობილ იყო კაცი იგი. 22 და ჭამდეს რაი იგინი, მოიღო იესუ 
პური, აკურთხა, განტეხა და მისცა მათ და ჰრქუა: მიიღეთ და 
ჭამეთ, რამეთუ ესე არს ყორცი ჩემი. 23 და მოიღო სასუმელი, 
ჰმადლობდა და მისცა მათ, და სუეს მისგან ყოველთა. 24 და 
ჰრქუა მათ: ესე არს სისხლი ჩემი ახლისა შჯულისაი, 
მრავალთათვს დათხეული. 2? ხოლო ამენ გეტყვ თქუენ, 
რამეთუ არღარა ვსუა ნაყოფისა ამისგან ამის ვენაყისა ვიდრე 
მუნ დღედმდე, რაჟამს-იგი ვსუა ახალი სასუფეველსა 
ღმრთისასა. 296 და გალობაი წართქუეს და განვიდეს მთასა მას 
ზეთისხილთასა. 27 და ჰრქუა მათ იესუ, ვითარმედ: ყოველნი 
დაბრკოლებად ხართ ჩემდა მომართ ღამესა ამას, რამეთუ 
წერილ არს: დავსცე მწყემსი, და განიბნინენ ცხოვარნი 
სამწყსოისა მისისანი. 28 არამედ შემდგომად აღდგომისა 
ჩემისა წარგიძღუე თქუენ გალილეად. 2? ხოლო პეტრე ჰრქუა 
მას: დაღათუ ყოველნი დაჰბრკოლდენ, არამედ მე არასადა 
დავბრკოლდე. 39 ჰრქუა მას იესუ: ამენ გეტყვ შენ, ვითარმედ: 
შენ დღეს ამას ღამესა, ვიდრე ქათმისა მეორედ კმობადმდე, 
სამ-გზის უვარ-მყო მე. 31 ხოლო პეტრე უმეტესღა უფროის 


იტყოდა: დაღაცათუ იყოს სიკუდილი ჩემი შენ თანა, არასადა 
უვარ-გყო შენ. და ეგრეთვე მსგავსად ყოველნი იტყოდეს. 32 და 
მოვიდეს დაბასა, რომლისაი სახელი გეთსამანიაი. და ჰრქუა 
იესუ მოწაფეთა თვსთა: დასხედით აქა, ვიდრემდე ვილოცო. 33 
და წარიყვანნა პეტრე და იაკობ და იოვანე მის თანა, იწყო 
დასულებად და ურვად. 34 და ჰრქუა მათ: მწუხარე არს სული 
ჩემი, ვიდრე სიკუდილადმდე; დაადგერით აქა და იღვძებდით. 
35 და წარვიდა მცირედ და დავარდა ქუეყანასა და ილოცვიდა: 
უკუეთუ შესაძლებელ არს, რაითა თანა-წარჰვდეს ჟამი იგი 
მისგან. 35 და იტყოდა: აბბა მამაო, ყოველივე შესაძლებელ 
არს შენ მიერ თანა-წარსლვად სასუმელი ესე ჩემგან, ხოლო 
არა რაი-იგი მე მნებავს, არამედ რაიცა შენ გნებავს. 37 და 
მოვიდა და პოვნა იგინი მძინარენი და ჰრქუა პეტრეს: სიმონ, 
გძინავსა? და ვერ უძლე ჟამ ერთ მღვძარებად ჩემ თანა? 38 
იღვძებდით და ილოცევდით, რაითა არა შეხვდეთ 
განსაცდელსა. სული გულს-მოდგინე არს, ხოლო ყორცნი 
უძლურ. 3? და კუალად წარვიდა და ილოცვიდა და იგივე 
სიტყუაი თქუა. 49 და მოიქცა კუალად და პოვნა იგინი 
მძინარენი, რამეთუ იყვნეს თუალნი მათნი დამძიმებულ, და 
არარაი იცოდეს, რაიმცა მიუგეს მას. 41 და მოვიდა მესამედ და 
ჰრქუა მათ: დაიძინეთ ამიერითგან და განისუენეთ. მოიწია 
დასასრული, და მოვიდა ჟამი. აჰა ესერა მიეცემის ძე კაცისაი 
ჭელთა ცოდვილთასა. 42 აღდეგით და წარვიდეთ ამიერ. აჰა 
ესერა მიმცემელი ჩემი მოახლებუდ არს. 43 და მეყსეულად, 
ვიდრე იგი იტყოდაღა, მოვიდა იუდა ისკარიოტელი, ერთი 
ათორმეტთაგანი, და მის თანა ერი მრავალი მახვლებითა და 
წათებითა მღდელთ-მოძღუართაგან და მწიგნობართა და 
მოხუცებულთა. 44 ხოლო მიეცა მათა სასწაული მიმცემელსა მას 
მისსა და ჰრქუა მათ: რომელსა მე ამბორს-უყო, იგი არს, 
შეიპყართ იგი და წარიყვანეთ კრძალულად. 42 და მეყსეულად 
მოვიდა და მოუქჟდა მას და ჰრქუა: რაბი! რაბი! და ამბორს-უყო 
მას, 45 ხოლო მათ დაასხნეს მას ზედა ყელნი და შეიპყრეს იგი. 
47 და ერთმან ვინმე წინაშე მდგომელმან იყადა მახვლი და სცა 
მონასა მღდელთ-მოძღურისასა და წარჰკუეთა მას ყური მისი. 


48 მიუგო იესუ და ჰრქუა მათ: ვითარცა ავაზაკსა ზედა 
გამოხუედით თქუენ მახვლებითა და წათებითა შეპყრობად 
ჩემთა. 49% დღითი-დღე თქუენ თანა ვიყავ ტაძარსა შინა, 
გასწავებდ, და არა შემიპყართ მე; არამედ რაითა აღესრულნენ 
წიგნნი. 29 მაშინ მოწაფეთა მისთა ყოველთა დაუტევეს იგი და 
ივლტოდეს. ?1 და ერთი ვინმე ჭაბუკი მისდევდა მას და 
შეემოსა არდაგი შიშულივ. ხოლო სხუათა მათ ჭაბუკთა 
შეიპყრეს იგი. 232 და მან დაუტევა არდაგი და ივლტოდა მათგან 
შიშუელი. 23 და მიიყვანეს იესუ კაიაფაის მღდელთ-მოძღურისა. 
და შეკრბეს ყოველნი მღდელთ-მოძღუარნი და მწიგნობარნი 
და მოხუცებულნი. 24 ხოლო პეტრე შორით მისდევდა მას, 
ვიდრე შინა ეზოდმდე მღდელთ-მოძღურისა, და დაჯდა იგი 
მსახურთა თანა და ტფებოდა წინაშე ნათელსა ცეცხლისასა. 22 
ხოლო მღდელთ-მოძღუარნი იგი და ყოველი კრებული 
ეძიებდეს იესუისთვს მოწამეთა, რაითა მოკლან იგი, და არა 
ჰპოებდეს. 295 რამეთუ მრავალნი ცრუსა წამებდეს მისთვს, და 
სწორ არა იყვნეს წამებანი მათნი. 27 და სხუანი ვინმე აღდგეს 
და ცრუსა წამებდეს მისთვს და იტყოდეს, 238 ვითარმედ: ჩუენ 
გუესმა მაგისგან სიტყუაი, ვითარმედ: მე დავარღვო ტაძარი ესე 
ჭქელით-ქმნული და მესამესა დღესა აღვაშენო სხუაი, ყელით- 
უქმნელი. 2? და არცა ესრეთ ერთ იყვნეს წამებანი მათნი. 959 და 
აღდგა მღდელთ-მოძღუარი იგი შორის და ჰკითხა იესუს და 
ჰრქუა: არარას მიუგება, რასა-ესე შეგწამებენ შენ? 91 ხოლო 
იესუ დუმნა და არარაი მიუგო მათ. და მერმე ჰკითხვიდა მას 
მეორედ მღდელთ-მოძღუარი იგი და ეტყოდა: შენ ხარა 
ქრისტე, ძე კურთხეულისაი? 92 ხოლო იესუ მიუგო მას, 
ვითარმედ: მე ვარ. და ამიერითგან იხილოთ ძე კაცისაი 
მარჯუენით მჯდომარე ძლიერებათა და მომავალი ღრუბელთა 
თანა ცისათა. 532 ხოლო მღდელთ-მოძღუარმან მან დაიპო 
სამოსელი თვსი და თქუა: რაისაღა გვყმან მოწამენი? 54 გესმა 
ყოველთა გმობაი მაგისგან. ვითარ გნებავს თქუენ? მაშინ 
ყოველთა დასაჯეს იგი თანა-მდებად სიკუდილისა. 95 და იწყეს 
ვიეთმე ნერწყუვად მისა და დაბურვად პირსა მისსა და 
ჟურთითა ცემად მისა და ეტყოდეს: გვწინაისწარმეტყუელებდ 


ჩუენ, ქრისტე, ვინ არს, რომელმან გცა შენ? და მსახურთა მათ 
მოიყვანეს იგი ყურიმლის ცემად. 55 და იყო რაი პეტრე ეზოსა 
მას შინა, მოვიდა ერთი მყევალთაგანი მღდელთ- 
მოძღურისათაი. 97 და ვითარცა იხილა იგი, ტფებოდა რაი, 
მიჰხედა მას და ჰრქუა: შენცა იყავ იესუის თანა ნაზარეველისა. 
68 ხოლო მან უვარ-ყო და თქუა: არა ვიცი და არცა უწყი, რასა- 
ეგე იტყვ შენ. და გამოვიდა პეტრე გარეშესა მას ეზოსა, და 
ქათამმან ყმა-ყო., 99 და კუალად იხილა იგი მჟყევალმან მან და 
იწყო სიტყუად წინაშე მდგომარეთა მათ, ვითარმედ: ესეცა 
მათგანივე არს. 7- ხოლო მან კუალად უვარ-ყო. და შემდგომად 
მცირედისა ჟამისა წინაშე მდგომელნი იგი ეტყოდეს პეტრეს: 
ჭეშმარიტად მათგანი ხარ და რამეთუ გალილეველ ხარ, 
სიტყუაიცა შენი გამოგაჩინებს. 71 ხოლო პეტრე იწყო 
შეჩუენებად და ფიცად, ვითარმედ: არა ვიცი კაცი ესე, 
რომელსა იტყვთ. 72? და მეყსეულად მეორედ ქათამმან იყივლა, 
და მოევსენა პეტრეს სიტყუაი იგი, რომელი ჰრქუა მას იესუ, 
ვითარმედ: პირველ ქათმისა ყმობადმდე მეორედ სამ-გზის 
უვარ-მყო მე. და იწყო ტირილად. 


თავი 15 


1 და მეყსეულად განთიად ზრახვა-ყვეს მღდელთ-მოძღუართა 
მათ მოხუცებულთა თანა და მწიგნობართა და ყოველმან 
კრებულმან. და შეკრეს იესუ და წარიყვანეს და მისცეს იგი 
პილატეს. ? და ჰკითხა მას პილატე და ჰრქუა: შენ ხარა მეუფე 
ჰურიათაი? ხოლო იესუ მიუგო და ჰრქუა მას: შენ იტყვ. 3 და 
შეასმენდეს მას მღდელთ-მოძღუარნი იგი ფრიად. “ ხოლო 
პილატე კუალად ჰკითხა მას და ჰრქუა: არარას მიუგება? აჰა 
რაოდენსა შეგწამებენ შენ! 2 ხოლო იესუ არარაი მიუგო, 
ვიდრემდის უკვრდაცა პილატეს. 9 და რაი დღესასწაულ 
მიუტევის მათ ერთი პყრობილი, რომელიცა გამოითხოიან. 7 
ხოლო იყო ვინმე ბარაბა მეშფოთეთა თანა კრული, რომელსა 
შფოთსა შინა კაცი ეკლა. 8 და ღაღატ-ყო ერმან მან 
გამოთხოვად მისა, ვითარცა-იგი მიჰმადლის მათ მარადის. 9? 
ხოლო პილატე მიუგო და ჰრქუა მათ: გნებავსა, რაითა მიგიტეო 
თქუენ მეუფც ჰურიათაი? 19ი რამეთუ იცოდა, ვითარმედ შურითა 
მისცეს იგი მოღდელთა-მოძღუართა მათ. 11 ხოლო მღდელთ- 
მოძღუართა მათ აღძრეს ერი იგი, რაითა ბარაბა მიუტეოს მათ. 
12 ხოლო პილატე მერმეცა მიუგო და ჰრქუა მათ: და რაი უკუე 
გნებავს ყოფად, რომელსა-ესე იტყვთ მეუფედ ჰურიათად? 13 
ხოლო მათ კუალად ღაღატ-ყვეს და ჰრქუეს: ჯუარს-აცუ ეგე. 14 
ხოლო პილატე ეტყოდა მათ: რაი ბოროტი უქმნიეს? და იგინი 
უმეტესად ღაღადებდეს და იტყოდეს: ჯუარს-აცუ ეგე. '” ხოლო 
პილატეს უნდა ერისა მის მომადლებაი, მიუტევა მათ ბარაბა, 
ხოლო იესუს სცა შოლტითა და მისცა მათ, რაითა ჯუარს-აცუან. 
16 ხოლო სტრატიოტთა მათ შეიყვანეს იგი შინაგან ეზოსა მას, 
რომელ არს ტაძარი, და შეკრიბეს ყოველივე იგი თესლები. 17 
და შეჰმოსეს მას ძოწეული და დაადგეს შეთხზული ეკალვაგან 
გვრგვნი. 18 და იწყეს მოკითხვად მისა და იტყოდეს: 
გიხაროდენ, მეუფეო ჰურიათაო! 19 და სცემდეს მას თავსა 
ლერწმითა და ჰნერწყუვიდეს მას და დაიდგნიან მუყლნი და 


თაყუანის-სცემედ მას. 29 და ოდეს განკიცხეს იგი, განსძარცუეს 
მას ძოწეული იგი და შეჰმოსეს თვსივე სამოსელი და 
განიყვანეს იგი, რაითა ჯუარს-აცუან. 21 და პაჰრაკად 
წარიყვანეს თანა-წარმავალი სიმონ ვინმე კვრინელი, 
მომავალი ველით, მამაი ალექსანდრესი და როფესი, რაითა 
აღიღოს ჯუარი მისი. 22 და მოიყვანეს იგი გოლგოთას, 
ადგილსა, რომელ არს გამოთარგმანებით: თხემისა ადგილი. 
23 და მისცემდეს მას სუმად შემურვილსა ღვნოსა, ხოლო მან 
არა მიიღო. 24 და ჯუარს-აცუეს იგი და განიყოფდეს სამოსელსა 
მისსა და განიგდებდეს მას ზედა წილსა, ვინ-ძი რალი აღიღოს. 22 
ხოლო იყო ჟამი მესამე, და ჯუარს-აცუეს იგი. 29 და იყო 
ზედაწერილი ბრალისა მისისაი ესრეთ დაწერილი: ესე არს 
მეუფც ჰურიათაი. 27 და მის თანა ჯუარს-აცუნეს ორნი ავაზაკნი: 
ერთი მარჯუენით და ერთი მარცხენით მისა. 28 და აღესრულა 
წერილი იგი, რომელი იტყვს, ვითარმედ: უსჯულოთა თანა 
შეირაცხა. 2? და თანა-წარმავალნი იგი ჰგმობდეს მას და 
ყრიდეს თავთა და იტყოდეს: ეჰა, რომელი დაარღუევდ 
ტაძარსა ამას და მესამესა დღესა აღაშცნებდ, 39 იყსენ თავი 
თვსი და გარდამოყჟედ მაგიერ ჯუარით. 31 ეგრეთვე მღდელთ- 
მოძღუარნი იგი იმღერდეს მწიგნობართა თანა და იტყოდეს: 
სხუანი აცხოვნნა, თავი თვსი ვერ ძალ-უც ცხოვნებად ქრისტესა, 
მეუფესა ისრაცლისასა! 32 გარდამოჟედინ აწ ჯუარით, რაითა 
ვიხილოთ და გურწმენეს. და მის თანა ჯუარ-ცმულნიცა იგი 
ეგრეთვე აყუედრებდეს მას. 33 და ვითარცა იყო ჟამი მეექუსე, 
ბნელი იყო ყოველსა ქუეყანასა ვიდრე მეცხრედ ჟამადმდე. 24 
და მეცხრესა ჟამსა ყმა-ყო იესუ ყჟმითა დიდითა და თქუა: 
ელოი, ელოი, ლიმა საბაქთანი? რომელ არს თარგმანებით: 
ღმერთო, ღმერთო ჩემო, რაისათვს დამიტეობ მე? 32 და 
რომელთამე წინაშე მდგომელთა ესმა და იტყოდეს: აჰა ელიას 
ხადის. 30 და მირბიოდა ერთი და აღავსო ღრუბელი ძმრითა 
და დაადგა ლერწამსა და ასუმიდა და იტყოდა: უტევეთ, 
ვიხილოთ, უკუეთუ მოვიდეს ელია გარდამოვსნად მაგისა. 37 
ხოლო იესუ ყმა-ყო ყმითა დიდითა და განუტევა სული. 38 და 
კრეტსაბმელი იგი ტაძრისაი მის განიპო ორად, ზეითგან ვიდრე 


ქუედმდე. 3? და ვითარცა იხილა ასისთავმან მან, რომელი დგა 
წინაშე მისსა, რამეთუ ესრეთ ღაღატ-ყო და განუტევა სული, 
თქუა: ჭეშმარიტად კაცი ესე ძე ღმრთისაი იყო. 4? ხოლო იყვნეს 
დედანიცა, რომელნი შორით ხედვიდეს, რომელთა თანა იყო 
მარიამ მაგდალენელი და მარიამ იაკობისი მცირისაი და იოსეს 
დედაი და სალომე, 41 რომელნი, ოდეს იყო გალილეას, 
შეუდგეს მას და ჰმსახურებდეს, და სხუანი მრავალნი, 
რომელნი მის თანა აღსრულ იყვნეს იერუსალსმდ. 42 და 
ვითარცა შემწუხრდებოდა, – რამეთუ პარასკევი იყო, რომელ 
არს უწინარეს შაბათისა, – 43 მოვიდა იოსებ არიმათიელი, 
შუენიერი მზრახველი, რომელი-იგიცა მოელოდა სასუფეველსა 
ღმრთისასა, იკადრა და შევიდა პილატესა და მოითხოვა გუამი 
იესუისი. ““ ხოლო პილატეს დაუკვრდა, უკუეთუ აწვე მოკუდა, 
და მოუწოდა ასისთავსა მას და ჰკითხა, უკუეთუ ადრევე 
მოკუდა. “” და ისწავა ასისთავისა მისგან ესე და მიჰმადლა 
გუამი მისი იოსებს, 49 და მან იყიდა არდაგი და გარდამოჰვსნა 
იგი ჯუარისა მისგან და წარგრაგნა იგი არდაგითა მით და 
დადვა იგი საფლავსა, რომელი იყო გამოკუეთილ კლდისაგან, 
და მიაგორვა ლოდი კარსა ზედა მის საფლავისასა. 47 იყო მუნ 
მარიამ მაგდალენელი და მარიამ იოსესი და ხედვიდეს, სადა- 
იგი დასდებდეს მას. 


თავი 16 


1 და ვითარცა გარდაჟდა შაბათი იგი, მარიამ მაგდალენელმან 
და მარიამ იაკობისმან და სალომე იყიდეს ნელსაცხებელი, 
რაითა მოვიდენ და სცხონ მას. 2 და ნიად განთიადსა მას 
ერთშაბათისასა მოვიდეს საფლავსა მას ზედა მერმეცა 
აღმოსლვასა ოდენ მზისასა. 3 და იტყოდეს ურთიერთას: ვინ 
გარდაგვგორვოს ჩუენ ლოდი იგი კარისა მისგან საფლავისა? 4 
და მიჰხედეს და იხილეს, რამეთუ გარდაგორვებულ იყო ლოდი 
იგი, რომელი იყო დიდ ფრიად. ? და შე-რაილი-ვიდეს საფლავსა 
მას, იხილეს ჭაბუკი მჯდომარე მარჯუენით კერძო, შემოსილი 
სამოსლითა სპეტაკითა, და განჰკრთეს. 9 ხოლო მან ჰრქუა 
მათ: ნუ განჰკრთებით! იესუს ეძიებთ ნაზარეველსა, ჯუარ- 
ცუმულსა; აღდგა, არა არს აქა. აჰა ადგილი, სადა დადვეს იგი. 
7” არამედ წარვედით და უთხართ მოწაფეთა მისთა და პეტრეს, 
ვითარმედ: აჰა ესერა წინა-გიძღვს თქუენ გალილეას, მუნ 
იხილოთ იგი, ვითარცა გრქუა თქუენ. 8 და იმათ ვითარცა ესმა 
ესე, გამოვიდეს და ივლტოდეს მიერ საფლავით, რამეთუ 
შეძრწუნებულ იყვნეს და დაკვრვებულ და არარაი ვის უთხრეს, 
რამეთუ ეშინოდა. ? ხოლო აღ-რაი-დგა განთიად პირველსა მას 
შაბათსა, ეჩუენა პირველად მარიამს მაგდალენელსა, 
რომლისაგან განსრულ იყვნეს შვდნი ეშმაკნი. 19 იგი წარვიდა 
და უთხრა მის თანა მყოფთა მათ, რომელნი იგლოვდეს და 
ტიროდეს. 11 და მათ რაი ესმა, რამეთუ ცხოველ არს და 
ეჩუენა, მათ არა ჰრწმენა. 12 ხოლო ამისა შემდგომად ორთა 
მათგანთა სლვასა შინა გამოეცხადა სხვთა ხატითა, მი-რაი- 
ვიდოდეს დაბასა. 13 და იგინი მოვიდეს და უთხრეს სხუათა 
მათ, და არცა მათი ჰრწმენა. 14 უკუანაისკნელ მსხდომარეთა 
ათერთმეტთა მათ ეჩუენა და აყუედრა ურწმუნოებაი მათი და 
გულ-ფიცხელობაი, რამეთუ რომელთა იგი იხილეს 
აღდგომილი, მათი არა ჰრწმენა. 12 და პრქუა მათ: წარვედით 
ყოველსა სოფელსა და უქადაგეთ სახარებაი ესე ყოველსა 
დაბადებულსა. 195 რომელსა ჰრწმენეს და ნათელ-იღოს, 


ცხოვნდეს; და რომელსა არა ჰრწმენეს, დაისაჯოს. 17 ხოლო 
სასწაული მორწმუნეთა მათ ესე შეუდგეს: სახელითა ჩემითა 
ეშმაკთა განასხმიდენ, ენათა ახალთა იტყოდიან, 18 გუელთა 
შეიპყრობდენ; დაღათუ სასიკუდინე რაიმე სუან, არარაი ავნოს 
მათ; სნეულთა ზედა ყელსა დასდებდენ, და 
განცოცხლდებოდიან. 1? ხოლო უფალი შემდგომად სიტყუათა 
ამათ მათდა მიმართ ამაღლდა ზეცად და დაჯდა მარჯუენით 
ღმრთისა. 29 ხოლო იგინი გამოვიდეს და ქადაგებდეს 
ყოველსა ქუეყანასა უფლისა შეწევნითა და სიტყვსა ამის 
დამტკიცებითა მის მიერ, რომელნი-იგი შეუდგეს მას 
სასწაულნი. 


ლუკას 


თავი 1 


1 ვინაითგან უკუე მრავალთა ყელ-ყვეს აღწერად მოთხრობისა 
საქმეთათვს გულსავსე-ქმნილთა ჩუენ შორის, 2 ვითარცა-იგი 
მომცეს ჩუენ, რომელნი დასაბამითგან თვთ-მხილველ და 
მსახურ ყოფილ იყვნეს სიტყვსა მის, 3 ჯერ-მიჩნდა მეცა, 
რომელი შეუდეგ პირველითგან ყოვლითა ჭეშმარიტებითა, 
შემდგომითი შემდგომად მიწერად შენდა, მჭყნეო ღმრთის- 
მოყუარეო თეოფილე, 1 რაითა სცნა, რომელთათვს-იგი ისწავე 
სიტყუათა მათ კრძალულებაი. ? იყო დღეთა მათ ჰეროდე 
მეფისა ჰურიასტანისათა მღდელი ვინმე, რომლისა სახელი 
ზაქარია, შემდგომად დღითი-დღედ მსახურებისა მის აბიაისა, 
და ცოლი მისი ასულთაგან აჰრონისთაი, და სახელი მისი 
ელისაბედ. 5 და იყვნეს ორნივე ესე წინაშე ღმრთისა მართალ 
და ვიდოდეს ყოველთა მცნებათა სიმართლისა უფლისათა 
უბიწონი. 7 და არა ესუა მათ შვილი, რამეთუ ელისაბედ იყო 
ბერწ, და ორნივე გარდასრულ იყვნეს დღეთა მათთა. 8 და იყო 
მღდელობასა მას მისსა, წესსა მას დღითი-დღედისა მისისა 
წინაშე ღმრთისა, ? მსგავსად ჩვეულებისა მღდელობისა ჰხუდა 
მას საკუმეველისა კუმევაილ და შევიდა ტაძარსა უფლისასა. 19 
და ყოველი სიმრავლე ერისაი ილოცვიდა გარეშე ჟამსა მას 
საკუმეველისა კუმევისასა. 11 და ეჩუენა მას ანგელოზი 
უფლისაი, მდგომარე მარჯუენით საკურთხევლისა მის 
საკუმეველთაისა. 12 და შეძრწუნდა ზაქარია, იხილა რაი იგი, 
და შიში დაეცა მას ზედა. 13 ჰრქუა მას ანგელოზმან მან: ნუ 
გეშინინ, ზაქარია, რამეთუ შეისმნეს ვედრებანი შენნი, და 
ცოლმან შენმან ელისაბედ გიშვეს შენ ძე, და უწოდი სახელი 
მისი იოვანე. 14 და იყოს შენდა სიხარულ და მხიარულება, და 
მრავალთა შობასა მისსა განიხარონ. 12 რამეთუ იყოს დიდ 
წინაშე უფლისა და ღვნოი და თაფლუჭზჭი არა სუას და სულითა 


წმიდითა აღივსოს მიერვე დედის მუცლით მისითგან. 15 და 
მრავალნი ძეთა ისრაცლისათაგანნი მოაქცინეს უფლისა, 
ღმრთისა მათისა. 17 და იგი თავადი პირველად განვიდეს 
წინაშე მისსა სულითა და ძალითა ელიაისითა მოქცევად გულნი 
მამათანი შვილთა მიმართ და ურჩნი გონებითა მართალთაითა 
განმზადებად უფლისა ერი მომზადებული. 18 და ჰრქუა ზაქარია 
ანგელოზსა მას: რაითა ვცნა ესე, რამეთუ მე მოხუცებულ ვარ, 
და ცოლი ჩემი გარდასრულ არს დღეთა მისთა? 19 მიუგო 
ანგელოზმან მან და ჰრქუა: მე ვარ გაბრიელ, წინაშე 
მდგომელი პირსა ღმრთისასა, და მოვივლინე სიტყუად შენდა 
და ხარებად ამას. 29 და აჰა იყო შენ დადუმებულ და ვერ 
შემძლებელ სიტყუად ვიდრე დღედმდე ყოფად ამისა ამისთვს, 
რამეთუ არა გრწმენეს სიტყუანი ჩემნი, რომელნი აღესრულნენ 
ჟამსა თვსსა. 21 და დგა ერი იგი და ელოდა ზაქარიას და 
უკვრდა დაყოვნებაი იგი მისი ტაძარსა მას შინა. 22 და გამო- 
რაი-ვიდა, ვერ ეძლო სიტყუად მათდა, და ცნეს, რამეთუ 
ჩუენებაი რაიმე იხილა ტაძარსა მას შინა; და იგი წამ-უყოფდა 
მათ და დაადგრა უტყუად. 23 და ვითართცა აღესრულნეს 
დღენი იგი მსახურებისა მისისანი, წარვიდა სახიდ თვსა. 24 და 
შემდგომად დღეთა მათ მიუდგა ელისაბედ, ცოლი მისი, და 
იფარვიდა თავსა თვსსა ხუთ თუე და იტყოდა, 25 ვითარმედ: 
ესრეთ მიყო მე უფალმან დღეთა ამათ, რომელთა მოხედვა-ყო 
მოსპოლვად ყუედრებაი ჩემი კაცთა შორის. 29 და თუესა 
მეექუსესა მოივლინა გაბრიელ ანგელოზი ღმრთისა მიერ 
ქალაქად გალილეაისა, რომლისა სახელი ნაზარეთ, 27 
ქალწულისა, თხოილისა ქმრისა, რომლისა სახელი იოსებ, 
სახლისაგან და ტომისა დავითისა, და სახელი ქალწულისაი 
მის მარიამ. 28 და შევიდა ანგელოზი იგი მისა და ჰრქუა: 
გიხაროდენ, მიმადლებულო! უფალი შენ თანა. კურთხეულ ხარ 
შენ დედათა შორის. 2? ხოლო მან რაი იხილა, შეძრწუნდა 
სიტყუასა მას მისსა ზედა და განიზრახვიდა: ვითარ-მე არს 
მოკითხვაი ესე? 39 და ჰრქუა მას ანგელოზმან მან: ნუ გეშინინ, 
მარიამ, რამეთუ ჰპოვე მადლი წინაშე ღმრთისა. 31 და აჰა 
ესერა შენ მუცლად-იღო და ჰშვე ძე და უწოდი სახელი მისი 


იესუ. 32 ესე იყოს დიდ და ძე მაღლის ეწოდოს, და მისცეს მას 
უფალმან ღმერთმან საყდარი დავითის, მამისა თვსისაი. 33 და 
მეუფებდეს სახლსა ზედა იაკობისსა საუკუნოდ, და სუფევისა 
მისისაი არა იყოს დასასრულ. 34 ჰრქუა მარიამ ანგელოზსა მას: 
ვითარ-მე იყოს ესე ჩემდა, რამეთუ მე მამაკაცი არა ვიცი? 32 
მიუგო ანგელოზმან მან და ჰრქუა მას: სული წმიდაი მოვიდეს 
შენ ზედა, და ძალი მაღლისაი გფარვიდეს შენ; ამისთვსცა 
შობილსა მას წმიდა ეწოდოს და ძე მაღლის. 35 და აჰა 
ელისაბედ, ნათესავი შენი, იგიცა მიდგომილ არს ძესა 
სიბერესა თვსსა, და ესე მეექუსე თუც არს მისი, რომელსა-იგი 
ერქუა ბერწ. 37 რამეთუ არა შეუძლებელ არს წინაშე ღმრთისა 
ყოველი სიტყუაი. 38 ჰრქუა მას მარიამ: აჰა მყევალი უფლისაი; 
მეყავნ მე სიტყვსაებრ შენისა! და წარვიდა მისგან ანგელოზი 
იგი, 37 და აღდგა მარიამ მათ დღეთა შინა და წარვიდა მთად 
კერძო მსწრაფლ ქალაქად იუდაისა. 49 და შევიდა სახლსა 
ზაქარიაისსა და მოიკითხა ელისაბედ. “1 და იყო ვითარცა ესმა 
ელისაბედს მოკითხვაი მარიამისი, ჰკრთებოდა ყრმაი იგი 
მუცელსა მისსა. და აღივსო სულითა წმიდითა ელისაბედ. “2 და 
კმა-ყო ჭმითა დიდითა და თქუა: კურთხეულ ხარ შენ დედათა 
შორის, და კურთხეულ არს ნაყოფი მუცლისა შენისაილ! 43 და 
ვინაი ჩემდა ესე, რაითა მოვიდეს დედაი უფლისა ჩემისაი 
ჩემდა? %“ რამეთუ აჰა ესერა ვითარცა იყო ყმაი მოკითხვისა 
შენისაი ყურთა მომართ ჩემთა, ჰკრთებოდა ყრმაი ესე 
სიხარულით მუცელსა ჩემსა. 42 და ნეტარ არს, რომელსა 
ჰრწმენეს, რამეთუ იყოს აღსრულებაი თქუმულთაი მათ მისა 
მიმართ უფლისა მიერ. 45 და თქუა მარიამ: ადიდებს სული ჩემი 
უფალსა, “7 და განიხარა სულმან ჩემმან ღმრთისა მიმართ, 
მაცხოვრისა ჩემისა, 49 რამეთუ მოხედნა სიმდაბლესა ზედა 
მჭევლისა თვსისასა; რამეთუ აჰა ესერა ამიერითგან მნატრიდენ 
მე ყოველნი ნათესავნი; 4? რამეთუ ყო ჩემ თანა დიდებული 
ძლიერმან, და წმიდა არს სახელი მისი, 29 და წყალობაი მისი 
ნათესავითი ნათესავადმდე მოშიშთა მისთა ზედა; 21 ყო 
სიმტკიცე მკლავითა თვსითა; განაბნინა ამპარტავანნი 
გონებითა გულთა მათთაითა; 32 დაამყუნა ძლიერნი 


საყდართაგან და აღამაღლნა დაბალნი; 33 მშიერნი აღავსნა 
კეთილითა და მდიდარნი განავლინნა ცუდნი; 24 შეეწია 
ისრაცლსა, მონასა თვსსა, მოჟსენებად წყალობისა. 22 ვითარცა 
ეტყოდა მამათა ჩუენთა აბრაჰამსა და ნათესავსა მისსა 
საუკუნოდ. 20 და დაადგრა მარიამ ელისაბედის თანა სამ თუე 
და წარვიდა სახიდ თვსა. 37 ხოლო ელისაბედისნი აღივსნეს 
ჟამნი შობისა მისისანი და შვა ძე. 28 და ესმა გარემოთა და 
ნათესავთა, რამეთუ განადიდა უფალმან წყალობაი თვსი მის 
თანა, და მის თანა იხარებდეს. 2? და იყო მერვესა დღესა და 
მოვიდეს წინადაცუეთად ყრმისა მის და რაითამცა უწოდეს მას 
სახელად მამისა მისისა ზაქარია. 99 და მიუგო დედამან მისმან 
და ჰრქუა: არა, არამედ ეწოდოს მაგას იოვანე. 91 და ჰრქუეს 
მას, ვითარმედ: არავინ არს ნათესავსა შენსა, რომელსა ჰრქვან 
სახელი ეგე. 92 და წამუყოფდეს მამასა მისსა, რაი-ძი უნდეს 
სახელის-დებად მისა. 93 და მოითხოვა ფიცარი და დაწერა და 
თქუა: იოვანე არს სახელი მისი. და დაუკვრდა ესე ყოველთა. 
64 და მეყსეულად აღეღო პირი მისი და ენაი, და იტყოდა და 
აკურთხევდა ღმერთსა. 955 და იყო შიში დიდი ყოველთა ზედა 
გარემო მკვდრთა მისთა; და ყოველთა მათ მთით კერძოთა 
ჰურიასტანისათა მიმოითქუმოდეს ყოველნი ესე სიტყუანი. 959 და 
დაიდვეს გულსა, რომელთა ესმოდა ესე, და იტყოდეს: რაი-მე 
იყოს ყრმაი ესე? და ყელი უფლისაი იყოს მის ზედა. 97 და 
მამალი მისი ზაქარია აღივსო სულითა წმიდითა, 
წინაისწარმეტყუელებდა და თქუა: 958 კურთხეულ არს უფალი 
ღმერთი ისრაცლისაი, რამეთუ მოჰხედნა და ყო ვსნაი ერისა 
თვსისაი; 9? და აღმიდგინა ჩუენ რქალ ცხოვრებისაი შორის 
სახლსა მას დავითის, მონისა თვსისა; 79 ვითარცა ეტყოდა 
პირითა წმიდათაითა საუკუნითგან წინაისწარმეტყუელთა 
მისთაითა, 71 ცხორებასა მტერთა ჩუენთაგან და ყელისაგან 
ყოველთა მოძულეთა ჩუენთაისა; 72 ყოფად წყალობისა მამათა 
ჩუენთა თანა და მოჭსენებად აღთქუმისა წმიდისა მისისა; 73 
ფიცით, რომელ ეფუცა აბრაჰამსა, მამასა ჩუენსა, მოცემად 
ჩუენდა 7“ უშიშად ყსნად ყელთაგან მტერთა ჩუენთაისა, 72 
მსახურებად მისა ღირსებით და სიმართლით წინაშე მისსა 


ყოველთა დღეთა ცხორებისა ჩუენისათა. 75 და შენ, ყრმაო, 
წინაისწარმეტყუელ მაღლის იწოდო, რამეთუ წარსძღუე შენ 
წინაშე პირსა უფლისასა განმზადებად გზათა მისთა, 77 მიცემად 
მეცნიერებაი ცხორებისაი ერსა თვსსა მოტევებად ცოდვათა 
მათთაითა, 78 მოწყალებითა წყალობისა ღმრთისა ჩუენისაილთა, 
რომელთა მიერ მომხედნა ჩუენ აღმოსავალმან მაღლით 77? 
გამოჩინებად მათ ზედა, რომელნი სხენან ბნელსა შინა და 
აჩრდილთა სიკუდილისათა, და წარმართებად ფერპვთა ჩუენთა 
გზათა მშვდობისასა. 80 ხოლო ყრმაი იგი აღორძნდებოდა და 
განმტკიცნებოდა სულითა. და იყო უდაბნოს, ვიდრე 
გამოცხადებადმდე მისა ისრაცლისა მიმართ. 


თავი 2 


1 და იყო მათ დღეთა შინა გამოჟდა ბრძანებაი აგვსტოს 
კეისრისაგან აღწერად ყოვლისა სოფლისა. 2 ესე აღწერაი 
პირველი იყო მთავრობასა ასურეთს კვრინესსა. 3 და 
წარვიდოდეს ყოველნი აღწერად კაცად-კაცადი თვსსა 
ქალაქსა. 4 აღმოვიდა იოსებცა გალილეაით, ქალაქით 
ნაზარეთით, ჰურიასტანად, ქალაქად დავითისა, რომელსა 
ჰრქვან ბეთლემ, რამეთუ იყო იგი სახლისაგან და ტომისა 
დავითისა, ? აღწერად მარიამის თანა, რომელი მოთხოვილ 
იყო მისა, და იყო იგი მიდგომილ. 59 და იყო ვიდრე იყვნესღა 
იგინი მუნ, აღივსნეს დღენი იგი შობისა მისისანი. 7 და შვა ძე 
იგი მისი პირმშოი და შეხვა იგი სახუევლითა და მიაწვინა იგი 
ბაგასა, რამეთუ არა იყო მათა ადგილ სავანესა მას. 8 და 
მწყემსნი იყვნეს მასვე სოფელსა, ველთა დგებოდეს და 
ჭუმილვიდეს საყუმილავსა ღამისასა სამწყოსოსა მათსა. 9? და 


აჰა ანგელოზი უფლისაი დაადგრა მათ ზედა, და დიდებაი 
უფლისაი გამოუბრწყინდა მათ, და შეეშინა მათ შიშითა 


დიდითა. 19 და ჰრქუა მათ ანგელოზმან მან უფლისამან: ნუ 
გეშინინ, რამეთუ აჰა ესერა გახარებ თქუენ სიხარულსა დიდსა, 
რომელი იყოს ყოვლისა ერისა: 11 რამეთუ იშვა დღეს თქუენდა 
მაცხოვარი, რომელ არს ქრისტე უფალი, ქალაქსა დავითისსა. 
12 და ესე იყოს თქუენდა სასწაულად: ჰპოოთ ყრმაი იგი 
შეხუეული და მწოლარე ბაგასა. 13 და მეყსეულად იყო 
ანგელოზისა მის თანა სიმრავლე ერთა ცისათაი, აქებდეს 
ღმერთსა და იტყოდეს: 14 დიდებაი მაღალთა შინა ღმერთსა, 
და ქუეყანასა ზედა მშვდობაი, და კაცთა შორის სათნოებაი. 12 
და იყო ვითარცა აღვიდეს ანგელოზნი იგი ზეცად, მწყემსთა 
მათ თქუეს ურთიერთას: განვიდეთ ჩუენ ვიდრე ბეთლემადმდე 
და ვიხილოთ სიტყუაი ესე, რომელი იყო ჩუენდა მომართ, 
რომელი-იგი უფალმან მაუწყა ჩუენ. 19 და მოვიდეს მსწრაფლ 
და პოვეს მარიამ და იოსებ და ყრმაი იგი, მწოლარე ბაგასა. 17 
და ვითარცა იხილეს, გულისყმა-ყვეს სიტყუაი იგი, რომელი 


ითქუა მათა მიმართ ყრმისა მისთვს. 18 და ყოველთა, 
რომელთა ესმოდა, უკვრდა სიტყუაი იგი მწყემსთაი მათ მათდა 
მიმართ. 1? ხოლო მარიამს დაემარხნეს სიტყუანი ესე და 
დაედვა გულსა თვსსა. 29 და მიიქცეს და წარვიდეს მწყემსნი 
იგი, ადიდებდეს და აქებდეს ღმერთსა ამას ყოველსა ზედა, 
რომელი ესმა და იხილეს, ვითარცა-იგი ითქუნეს მათდა 
მიმართ. 21 და ვითარცა აღესრულნეს დღენი იგი რვანი 
წინადაცუეთისა მისისანი, და უწოდეს სახელი მისი იესუ, 
რომელ-იგი ეწოდა ანგელოზისა მისგან, ვიდრე ყოფადმდე 
მისა მუცელსა დედისა თვსისასა. 22 რაჟამს აღესრულნეს 
დღენი იგი განწმედისა მათისანი სჯულისა მისებრ მოსესისა, 
აღმოიყვანეს ყრმაი იგი იერუსალცმდ წარდგინებად წინაშე 
უფლისა, 23 ვითარცა დაწერილ არს სჯულსა უფლისასა, 
რამეთუ: ყოველმან წულმან რომელმან განაღოს საშოი, წმიდა 
უფლისა ეწოდოს; 2“ და მიცემად შესაწირავი, ვითარცა 
თქუმულ არს სჯულსა უფლისასა, ორნი გურიტნი ანუ ორნი 
მართუენი ტრედისანი. 25 და აჰა იყო კაცი იერუსალცმს, 
რომლისა სახელი სვმეონ. და კაცი ესე მართალი იყო და 
მოშიში უფლისაი და მოელოდა ნუგეშინის-ცემასა 
ისრაცლისასა; და სული წმიდაი იყო მის ზედა. 25 და იყო მისა 
უწყებულ სულისაგან წმიდისა არა ხილვად სიკუდილი, 
ვიდრემდე იხილოს ცხებული უფლისაი. 27 და მოვიდა სულითა 
წმიდითა ტაძრად უფლისა. და შეყვანებასა მას მამა-დედისა 
მიერ ყრმისა მის იესუისა ყოფად მათა მსგავსად ჩუეულებისა 
მისებრ სჯულისა მისა მიმართ, 25 და ამან მიიქუა იგი მკლავთა 
თვსთა ზედა და აკურთხევდა ღმერთსა და თქუა: 29 აწ განუტევე 
მონაი შენი, მეუფეო, სიტყვსაებრ შენისა მშვდობით, 39 რამეთუ 
იხილეს თუალთა ჩემთა მაცხოვარებაი შენი, 31 რომელ 
განუმზადე წინაშე პირსა ყოვლისა ერისასა, 32 ნათელი 
გამობრწყინვებად წარმართთა ზედა და დადებად ერისა შენისა 
ისრაცლისა. 33 და იყვნეს იოსებ და დედაი მისი დაკვრვებულ 
სიტყუათა მათ ზედა მისთვს. 34 და აკურთხნა იგინი სვმეონ და 
ჰრქუა მარიამს, დედასა მისსა: აჰა ესერა ესე დგას დაცემად და 
აღდგინებად მრავალთა ისრაცლსა შორის და სასწაულად 


სიტყვს-საგებელად. 35 და თვთ შენსაცა სულსა განვიდეს 
მახვლი, რაითა განცხადნენ მრავალთაგან გულთა ზრახვანი. 
36 და იყო ანნა წინაისწარმეტყუელი, ასული ფანოელისი, 
ტომისაგან ასერისა. ესე გარდასრულ იყო დღეთა მრავალთა 
და ცხორებულ იყო ქმრისა თანა შვდ წელ სიქალწულითგან 
თვსით. 37 და ესე იყო ქურივ ვითარ ოთხმეოც და ოთხის წლის, 
რომელი არა განეშორებოდა ტაძრისა მისგან მარხვითა და 
ვედრებითა და მსახურებითა ღამე და დღე. 38 ესე მასვე ჟამსა 
შინა მოიწია და აღუვარებდა ღმერთსა და ეტყოდა მისთვს 
ყოველთა, რომელნი მოელოდეს გამოვსნასა იერუსალცსმს 
შინა. 3? და ვითარცა აღასრულეს მის ზედა ყოველივე მსგავსად 
შჯულისა უფლისა, მოიქცეს და წარვიდეს გალილეად, 
ქალაქად თვსა – ნაზარეთად. 490 ხოლო ეყრმაი იგი 
აღორძნდებოდა და განმტკიცნებოდა სულითა და აღივსებოდა 
სიბრძნითა, და მადლი ღმრთისაი იყო მის ზედა. “1 და 
აღმოვიდიან მამა-დედანი მისნი წლითი წლად იერუსალყმდ 
დღესასწაულსა მას პასექისასა. 42 და იყო რაი იგი ათორმეტის 
წლის, აღმოვიდეს იგინი იერუსალცმდ, ვითარცა ჩუეულ იყვნეს, 
დღესასწაულსა მას. 43 და აღასრულნეს დღენი იგი, და 
წარსლვასა მას მათსა დაშთა იესუ ყრმაი იერუსალსმს, და არა 
უწყოდეს იოსებ და დედამან მისმან, ““ ჰგონებდეს მისა, 
ვითარმედ მოგზაურთა თანა არს იგი. და მოვიდეს დღისა 
ერთისა გზასა და ეძიებდეს მას ნათესავთა შორის და 
მეცნიერთა “” და არა პოეს იგი. და მოიქცეს იგინი 
იერუსალცმდვე და ეძიებდეს მას. 45 და იყო შემდგომად სამისა 
დღისა პოეს იგი ტაძარსა მას შინა, მჯდომარე შორის 
მოძღუართა, ისმენდა მათსა და ჰკითხვიდა მათ. 47 
განუკვრდებოდა მათ ყოველთა, რომელთა ესმოდა მისი 
გულისყმის-ყოფაი იგი და სიტყვს-მიგებაი მისი. 48 და იხილეს 
იგი და განუკვრდა. ჰრქუა მას დედამან მისმან: შვილო, რაი ესე 
მიყავ ჩუენ ესრეთ? აჰა ესერა მე და მამაი შენი ვრონინებთ და 
გეძიებთ შენ. 4? და მან ჰრქუა მათ: და რაისა მეძიებთ მე? არა 
უწყითა, რამეთუ მამისა ჩემისა თანა ჯერ-არს ჩემი ყოფაი? 39 
და მათ ვერ გულისქმა-ყვეს სიტყუაი იგი, რომელი ჰრქუა მათ. 


21 და წარვიდა მათ თანა და მოვიდა ნაზარეთად და იყო 
დამორჩილებულ მათდა. ხოლო დედასა მისსა დაემარხნეს 
ყოველნი ესე სიტყუანი გულსა თვსსა. 32 და იესუ 
წარემატებოდა სიბრძნითა და ჰასაკითა და მადლითა წინაშე 
ღმრთისა და კაცთა. 


თავი 3 


1 წელსა მეათხუთმეტესა ტიბერის კეისრისასა, მთავრობასა 
პონტიელისა პალატესსა ჰურიასტანს, და მეოთხედ 
მთავრობასა გალილეას ჰეროდესსა, ხოლო ფილიპეს, ძმისა 
მისისა მეოთხედ მთავრობასა იტურეას და ტრაქონელთა 
სოფელსა, და ლვსანისსა, მეოთხედ მთავრობასა აბილინესა, 2 
მღდელთ-მოძღურებასა ანნაისსა და კაიაფაისსა იყო სიტყუა0 
უფლისაი იოვანეს მიმართ, ძისა ზაქარიაისა, უდაბნოს. 3 და 
მოჰვლიდა ყოველსა მას გარემო სოფლებსა იორდანისასა და 
ქადაგებდა ნათლის-ცემასა სინანულისასა მისატევებელად 
ცოდვათა. 43 ვითარცა წერილ არს წიგნსა მას სიტყუათა ესაია 
წინაისწარმეტყუელისათა და იტყვს: ჟმაი ღაღადებისაი0ი 
უდაბნოსა: განჰმზადენით გზანი უფლისანი და წრფელ ყვენით 
ალაგნი მისნი. ? ყოველი ჟევნები აღმოივსოს, და ყოველნი 
მთანი და ბორცუნი დამდაბლდენ; და იყოს გულარძნილი იგი 
მართალ, და ფიცხელი იგი გზად წრფელად. 9 და იხილოს 
ყოველმან ყორციელმან მაცხოვარებაი ღმრთისაი. 7 და 
ეტყოდა განმავალსა მას მისა ერსა ნათლის-ღებად მისგან: 
ნაშობნო იქედნეთანო, ვინ გიჩუენა თქუენ სივლტოლაი მერმისა 
მისგან რისხვისა? 8 ყავთ უკუე აწ ნაყოფი ღირსი სინანულისაი 
და ნუ ჰგონებთ და იტყვთ გულთა თქუენთა: მამაი გვვის ჩუენ 
აბრაჰამი. გეტყვ თქუენ, რამეთუ ძალ-უც ღმერთსა აღდგინებად 
ქვათა ამათგან ნაშობად აბრაჰამისა. ? რამეთუ აწვე ცული 
ძირთა თანა ხეთასა ძეს; ყოველმან ხემან რომელმან არა 
გამოიღოს ნაყოფი კეთილი, მოეკუეთოს და ცეცხლსა დაედვას. 
19 და ჰკითხვიდეს მას ერი იგი და ეტყოდეს: და რაი-მე უკუე 
ვყოთ? 11 მიუგო და ჰრქუა მათ: რომელსა აქუნდეს ორი 
სამოსელი, მიეცინ, რომელსა არა აქუნდეს, და საზრდელიცა 
ეგრეთვე მსგავსად ყავნ. 12 მოვიდეს მისა მეზუერენიცა 
ნათლის-ღებად და ჰრქუეს მას: მოძღუარ, ჩუენ რაი-მე ვყოთ? 
13 ხოლო მან ჰრქუა მათ: ნურარას უფროის განწესებულისა 
თქუენისა იქმთ. 14% ჰკითხვიდეს მას მყჟედრად განწესებულნიცა 


იგი და ეტყოდეს: და ჩუენ რაი-მე ვყოთ? და მან ჰრქუა მათ: 
ნუვის აჭირვებთ, ნუცა ცილსა შესწამებთ და კმა გეყავნ როჭიკი 
თქუენი. 12 და ვითარცა მოელოდა ერი იგი, და განიზრახვიდეს 
ყოველნი გულთა მათთა იოვანესთვს, ნუუკუე იგი არს ქრისტე, 
10 მიუგო ყოველთა იოვანე და ეტყოდა: მე ნათელ-გცემ თქუენ 
წყლითა, ხოლო მოვალს უძლიერესი ჩემსა, რომლისა არა ვარ 
ღირს ყამლთა მისთა ტვრთვად; მან ნათელ-გცეს თქუენ 
სულითა წმიდითა და ცეცხლითა. 17 რომლისა ნიჩაბი ყელთა 
შინა მისთა, განწმიდოს კალოი თვსი და შეკრიბოს იფქლი 
საუნჯესა თვსსა, ხოლო ბზე დაწუას ცეცხლითა უშრეტითა. 18 და 
ფრიად სხუასაცა მრავალსა ჰლოცვიდა და ახარებდა ერსა მას. 
19 ხოლო ჰეროდე, ოთხთა სამთავროთა მთავარმან, რამეთუ 
ამხილებდა მას ჰეროდიაისთვს, ცოლისა ფილიპიეს, ძმისა 
მისისა, და ყოვლისა მისთვს, რომელი ქმნა ბოროტი ჰეროდე. 
20 შესძინა ესეცა მას ყოვლისა ზედა და შეაყენა იოვანე 
საპყრობილესა. 21 და იყო ნათლის-ღებასა მას ყოვლისა 
ერისასა იესუცა ნათელ-იღო და ილოცვიდა; და განეხუნეს 
ცანი, 22 და გარდამოყდა სული წმიდაი ყორციელითა 
ხილვითა, ვითარცა ტრედი, მის ზედა; და ქმაი იყო ზეცით და 
თქუა: შენ ხარ ძე ჩემი საყუარელი, შენ სათნო-გიყავ. 23 და 
თავადსა იესუს ეწყო ოდენ ყოფად მეოცდაათესა წელსა, 
რომელი საგონებელ იყო ძედ იოსებისა, ელისა, 24 
მატათანისა, ლევისა, მელქისა, იანესა, იოსებისა, 25 მატათისა, 
ამოსისა, ნაომისა, ესლისა, ნაგესა, 259 მაათისა, მატათისა, 
სემისა, იოსებისა, იუდაისა, 27 იონანისა, რესაისა, 
ზორობაბელისა, სალათიელისა, ნერისა, 28 მელქისა, ადდისა, 
კოსამისა, ელმოდადისა, ერისა, 29 იოსისა, ელიეზერისა, 
იორამისა, მატტათისა, ლევისა, 39 სვმეონისა, იუდაისა, 
იოსებისა, იონანისა, ელიაკიმისა, 31 მელეაისა, მაინანისა, 
მატათანისა, ნათანისა, დავითისა, 32 იესესა, იობედისა, 
ბოოსისა, სალმუნისა, ნაასონისა, 33 ამინადაბისა, არამისა, 
ესრომისა, ფარეზისა, იუდაისა, 3“ იაკობისა, ისაკისა, 
აბრაჰამისა, თარაისა, ნაქორისა, 35 სერუქისა, რაგავისა, 
ფალეგისა, ებერისა, სალაისა, 39 კაინანისა, არფაქსადისა, 


სემისა, ნოესა, ლამექისა, 37 მათუსალაისა, ენუქისა, იარედისა, 
მალელეილისა, კაინანისა, 38 ენოსისა, სეითისა, ადამისა და 
ღმრთისა. 


თავი 4 


1 ხოლო იესუ, სავსე სულითა წმიდითა მოიქცა იორდანით, და 
მოჰყვანდა სულსა უდაბნოდ. 2 და ორმეოც დღე 
გამოიცადებოდა ეშმაკისაგან და არარაი ჭამა მათ დღეთა 
შინა. და აღ-რაი-ესრულნეს დღენი იგი, შეემშია. 3 და ჰრქუა 
მას ეშმაკმან მან: უკუეთუ ძე ხარ ღმრთისაი, არქუ ქვათა ამათ, 
რაითა იქმნენ პურ. 4 მიუგო იესუ და ჰრქუა მას: წერილ არს: 
არა პურითა ხოლო ცხოვნდების კაცი, არამედ ყოვლითა 
სიტყვთა ღმრთისაითა. ? და აღიყვანა იგი მთასა მაღალსა და 
უჩუენნა მას ყოველნი სუფევანი სოფლისანი გამოხატვითა 
ჟამთაითა. 9 და ჰრქუა მას ეშმაკმან მან: შენ მიგცე ამის 
ყოვლისა ყელმწიფებაი და დიდებაი მათი, რამეთუ ჩემდა 
მოცემულ არს, და რომლისა მინდეს, მივსცე იგი; 7 უკუეთუ შენ 
თაყუანის-მცე ჩემ წინაშე, იყოს შენდა ესე ყოველი. 8 მიუგო 
იესუ და ჰრქუა მას: წარვედ მართლუკუნ ჩემგან, ეშმაკო; 
წერილ არს: უფალსა ღმერთსა შენსა თაყუანის-სცე და მას 
მხოლოსა ჰმსახურებდე. ? და მოიყვანა იგი იერუსალცმდ და 
დაადგინა იგი ფრთესა მას ზედა მის ტაძრისასა და ჰრქუა მას: 
უკუეთუ ძე ხარ ღმრთისაი, გარდაიგდე თავი შენი ამიერ 
ქუეყანად, 1- რამეთუ წერილ არს, ვითარმედ: ანგელოზთა 
მისთადა უბრძანებიეს შენთვს დაცვად შენდა. 11 ყელთა მათთა 
ზედა აღგიპყრან შენ, ნუსადა წარსცე ქვასა ფერჯჭი შენი. 12 
მიუგო იესუ და ჰრქუა მას, რამეთუ: თქმულ არს: არა განსცადო 
უფალი ღმერთი შენი. 13 და აღასრულნა ყოველნი 
განსაცდელნი ეშმაკმან მან და განეშორა მას ვიდრე ჟამადმდე. 
14 და მოიქცა იესუ ძალითა სულისა წმიდისაითა გალილეად; 
და ჰამბავი განყდა მისთვს ყოველსა მას გარემო სოფლებსა. 12 
და იგი თავადი ასწავებდა შესაკრებელთა მათთა და 
იდიდებოდა ყოველთაგან. 165 და მოვიდა ნაზარეთად, სადაცა 
აღზრდილ იყო, და შევიდა, ვითარცა ჩუეულ იყო იგი, დღესა 
შაბათსა შესაკრებელსა მათსა, და მოსცეს მას წიგნი ესაია 
წინაისწარმეტყუელისაი. 17 და აღდგა კითხვად და განყო წიგნი 


იგი და პოვა ადგილი, რომელსა წერილ იყო: 18 სული 
უფლისაი ჩემ ზედა, რომლისათვს მცხო მე მახარებელად 
გლახაკთა, მომავლინა მე განკურნებად შემუსრვილთა 
გულითა, ქადაგებად ტყუეთა განტევებისა და ბრმათა 
ახილვად, განვლინებად მომსრვალთა განტევებითა, 19 და 
ქადაგებად წელიწადი უფლისაი შეწყნარებული. 29 და შეყო 
წიგნი იგი და მისცა მსახურსა და დაჯდა; და თუალნი ყოვლისა 
კრებულისანი მას ხედვიდეს. 21 და იწყო სიტყუად მათა, 
ვითარმედ: დღეს აღესრულა წერილი ესე ყურთა მომართ 
თქუენთა. 22 და ყოველნი ეწამებოდეს მას და უკვრდა 
სიტყუათა ამათ ზედა მისთა მადლისათა, რომელნი 
გამოვიდოდეს პირისაგან მისისა, და იტყოდეს: ანუ არა ესე 
არსა ძე იოსებისი? 23 და თავადმან ჰრქუა მათ: მრქუათ სამე 
იგავი ესე: მკურნალო, განიკურნე თავი შენი. და ჰრქუეს მას: 
რაოდენი გუესმა საქმე კაპერნაუმს, ქმენ აქაცა, მამულსა შენსა. 
24 ხოლო თავადმან ჰრქუა მათ: ამენ გეტყვ თქუენ, რამეთუ 
არავინ წინაისწარმეტყუელი შეწყნარებულ არს თვსსა მამულსა. 
25 ხოლო ჭეშმარიტად გეტყვ თქუენ, რამეთუ მრავალნი 
ქურივნი იყვნეს დღეთა მათ ელიაისთა ისრაცლსა შორის, 
ოდეს-იგი დაევშა ცაი სამ წელ და ექუს თუე, რაჟამს-იგი იყო 
სიყმილი დიდი ყოველსა ქუეყანასა. 25 და არავისა მათგანისა 
მიივლინა ელია, გარნა სარეფთად სიდონისა, დედაკაცისა 
ქურივისა. 27 და მრავალნი კეთროვანნი იყვნეს ისრაცლსა 
შორის ელისეს ზე, წინაისწარმეტყუელისა, და არავინ მათგანი 
განიკურნა, გარნა ნემან ასური. 29 და აღივსნეს ყოველნი 
გულის-წყრომითა, რომელნი-იგი იყვნეს შესაკრებელსა მას 
შინა, ესმოდა რაი ესე. 2? და აღდგეს და განაძეს იგი გარეშე 
ქალაქისა მისგან და მოიყვანეს იგი ვიდრე წუერადმდე მის 
მთისა, რომელსა ზედა ქალაქი იგი მათი დაშენებულ იყო, 
რაითა გარდააგდონ იგი. 390 ხოლო თავადმან განვლო შორის 
მათსა და წარვიდა. 31 და შთავიდა კაპერნაუმდ, ქალაქსა 
გალილეაისასა, და ასწავებდა მათ შაბათსა შინა. 32 და უკვრდა 
მოძღურებაი იგი მისი, რამეთუ ჭელმწიფებით იყო სიტყუაი იგი 
მისი. 33 და იყო შესაკრებელსა მათსა კაცი, რომლისა თანა იყო 


სული არაწმიდაი, და ღაღატ-ყო ყმითა დიდითა: 34 ეჰა, რა0 
არს ჩუენი და შენი, იესუ ნაზარეველო? მოხუედ წარწყმედად 
ჩუენდა: გიცი შენ, ვინ ხარ, წმიდაი ეგე ღმრთისაი. 325 და 
შეჰრისხნა მას იესუ და ჰრქუა: პირი დაიყავ და განვედ 
მაგისგან! და დასცა იგი შორის მათსა ეშმაკმან მან და განვიდა 
მისგან და არაი ავნო მას. 35 და იყო განკვრვებაი მათ 
ყოველთა ზედა და ზრახვიდეს ურთიერთას და იტყოდეს: რაი 
არს სიტყუაი ესე, რამეთუ ყელმწიფებითა და ძალითა 
უბრძანებს სულთა არაწმიდათა, და განვლენ? 37 და 
მიმოეფინებოდა ჰამბავი მისთვს ყოველთა მათ ადგილთა 
გარემო მის სოფლებისათა. 38 და აღდგა მის კრებულისაგან 
და შევიდა სახლსა სიმონისსა; ხოლო სიდედრი სიმონისი 
შეპყრობილ იყო სიცხითა დიდითა. და უთხრეს მას მისთვს. 39 
და დაადგა მას ზედა და შეჰრისხნა სიცხესა მას. და მეყსეულად 
დაუტევა იგი, და აღდგა და ჰმსახურებდა მათ. 49 და დასვლასა 
ოდენ მზისასა ყოველთა რაოდენთა აქუნდა უძლურები თითო- 
სახეთაგან სენთა, მოიყვანნეს მისა. ხოლო თავადმან კაცად- 
კაცადსა მათსა დასდვა ყელი და განკურნნა იგინი. “1 და 
განვიდოდეს ეშმაკნი მრავალთაგან, ღაღადებდეს და 
იტყოდეს, ვითარმედ: შენ ხარ ქრისტე, ძე ღმრთისა 
ცხოველისაი. და არა უტევებდა მათ სიტყუად, რამეთუ იცოდეს, 
ვითარმედ იგი არს ქრისტე. 42 და ვითარცა განთენა, გამოვიდა 
მიერ და წარვიდა უდაბნოსა ადგილსა, და ერი იგი ეძიებდა მას 
და მოვიდეს მისა და აყენებდეს მას, რაითამცა არა წარვიდა 
მათგან. 432 ხოლო თავადმან ჰრქუა მათ, ვითარმედ: სხუათაცა 
ქალაქთა ჯერ-არს ჩემდა ხარებად სასუფეველი ღმრთისაი, 
რამეთუ ამისთვს მოვივლინე. 43% და ქადაგებდა ყოველთა 
შესაკრებელთა გალილეაისათა. 


თავი 5 


1 და იყო ვითარ ერი იგი დაესხმოდა მას სმენად სიტყუასა 
ღმრთისასა, და თავადი დგა კიდესა თანა ტბისა მის 
გენესარეთისასა. 2 და იხილნა ორნი ნავნი, მდგომარენი 
კიდესა მის ტბისასა; ხოლო მესათხევლენი იგი გამოვიდეს 
ნავისა მისგან და განჰრცხიდეს ბადეთა. 3 და შევიდა ერთსა 
მას ნავსა, რომელი იყო სიმონისი, და უბრძანა მათ ქუეყანით 
შე-რე-დგინებაი მცირედ და დაჯდა და ასწავებდა ნავით გამო 
ერსა მას. 4 და ვითარცა დასცხრა სიტყუად, ჰრქუა სვმონს: 
შეავლინე ღრმად და სდევით ბადე თქუენი ნადირობად. ? 
მიუგო სვმონ და ჰრქუა: მოძღუარ, ღამე ყოველ დავშუერით და 
არარაი მოვიღეთ, ხოლო სიტყვთა შენითა გარდაუტეოთ ბადე. 
6 და ესე რაი ყვეს, შეაყენეს თევზისა სიმრავლე დიდი, და 
განსთქდებოდეს ბადენი მათნი. 7 და წამ-უყოფდეს, რომელნი- 
იგი იყვნეს ერთსა მას ნავსა, რაითა მოვიდენ და შეეწინენ მათ. 
და მოვიდეს და აღავსნეს ორნივე იგი ნავნი, ვიდრემდე 
დაინთქმოდეს იგინი. 8 და ვითარცა იხილა სიმონ-პეტრე, 
შეუვრდა მუჭყლთა იესუისთა და ჰრქუა მას: განვედ ჩემგან, 
რამეთუ კაცი ცოდვილი ვარ, უფალო. 3? რამეთუ განკვრვებამან 
შეიპყრა იგი და ყოველნი მისთანანი ნადირობასა მას 
თევზისასა, რომელი შეაყენეს. 19 ეგრეთვე იაკობ და იოვანე, 
ძენი ზებედესნი, რომელნი იყვნეს ზიარნი სიმონისნი. და იესუ 
ჰრქუა სიმონს: ნუ გეშინინ, სიმონ! ამიერითგან იყო კაცთა 
მონადირე. 11 და გამოადგინეს ნავი იგი ქუეყანად და დაუტევეს 
ყოველი და მისდევდეს მას. 12 და იყო ვითარცა შევიდა იგი 
ერთსა ქალაქთაგანსა, და აჰა კაცი სავსე კეთროვნებითა. 
ვითარცა იხილა მან იესუ, დავარდა პირსა ზედა თვსსა, 
ევედრებოდა მას და ეტყოდა: უფალო, უკუეთუ გინდეს, ძალ- 
გიც განკურნებად ჩემდა. 13 და განყო ჭელი, შეახო მას და 
ჰრქუა: მნებავს, განწმიდენი! და მეყსეულად განეშორა 
კეთროვნებაი იგი მისგან. 14 და თავადმან ამცნო მას, რაითა 
არავის უთხრას, არამედ: წარვედ და უჩუენე თავი შენი 


მღდელსა და შეწირე განწმედისა შენისათვს, ვითარცა უბრძანა 
მოსე, საწამებლად მათა. 12 და უფროისად მიმოედებოდა 
მისთვს სიტყუაი იგი. და შეკრბებოდა ერი მრავალი სმენად და 
განკურნებად უძლურებათა მათთაგან მის მიერ. 190 ხოლო 
თავადი განეშორის უდაბნოდ და ილოცავნ. 17 და იყო ერთსა 
შინა დღესა, და თავადი იესუ ასწავებდა მათ. და სხდეს მუნ 
ფარისეველნი და სჯულის-მოძღუარნი, რომელნი მოსრულ 
იყვნეს ყოვლისაგან დაბნებისა გალილეაისა და ჰურიასტანისა 
და იერუსალცსმისა, და ძალი ღმრთისაი იყო განკურნებად 
მათდა. 18 და აჰა ესერა კაცთა მოაქუნდა ცხედრითა კაცი, 
რომელი იყო განრღუეულ, და უნდა შეღებაი მისი და დადგმაი 
წინაშე მისა. 1? და ვერ პოეს, ვინაიმცა შეიღეს იგი ერისა 
მისგან; აღჭდეს ერდოსა ზედა და აღიღეს კეცი და შთაუტევეს 
კაცი იგი ცხედრითურთ წინაშე იესუისა. 29 და იხილა რაი 
სარწმუნოებაი მათი, ჰრქუა მას: კაცო, მიგეტევნენ ცოდვანი 
შენნი! 21 და იწყეს განზრახვად მწიგნობართა მათ და 
ფარისეველთა და იტყოდეს: ვინ არს ესე, რომელი იტყვს 
გმობასა? ვის ყელ-ეწიფების მიტევებალი ცოდვათაი, გარნა 
მხოლოსა ღმერთსა? 2? გულისვმა-ყვნა იესუ გულის-ზრახვანი 
მათნი, მიუგო და ჰრქუა მათ: რასა-ეგე ჰზრახავთ გულთა 
თქუენთა? 23 რალი უადვილეს არს სიტყუად: მიგეტევნენ შენ 
ცოდვანი შენნი, ანუ რქუმად: აღდეგ და ვიდოდე? 2“ არამედ 
რაითა უწყოდით, რამეთუ ჭელმწიფებაი აქუს ძესა კაცისასა 
ქუეყანასა ზედა მიტევებად ცოდვათა, და ჰრქუა განრღუეულსა 
მას: შენ გეტყვ, აღდეგ და აღიღე ცხედარი შენი და წარვედ 
სახიდ შენდა! 22 და მეყსეულად აღდგა წინაშე მათსა და 
აღიღო ცხედარი, რომელსა ზედა იდვა, და წარვიდა სახიდ 
თვსა და ადიდებდა ღმერთსა. 25 განკვრვებამან შეიპყრნა 
ყოველნი და ადიდებდეს ღმერთსა. და შიში დაეცა მათ ზედა 
და იტყოდეს, რამეთუ: ვიხილეთ უდიდებულესი დიდებაი დღეს. 
27 და ამისა შემდგომად გამოვიდა და იხილა მეზუერე, 
სახელით ლევი, მჯდომარე საზუერესა ზედა, და ჰრქუა მას: 
მომდევდი მე. 79 და მან დაუტევა ყოველი და აღდგა და 
მისდევდა მას. 2? და დაუმზადა ლევი პური დიდი იესუს სახლსა 


შინა თვსსა. და იყო კრებული დიდი მეზუერეთაი და სხუათაი, 
რომელნი იყვნეს მათ თანა ინაყჟით-მსხდომარენი. 39 და 
დრტვნვიდეს ფარისეველნი და მწიგნობარნი მათნი მოწაფეთა 
მისთა თანა და იტყოდეს: რაისათვს მეზუერეთა და ცოდვილთა 
თანა სჭამთ და ჰსუამთ? 31 მიუგო იესუ და ჰრქუა მათ: არა უჟმს 
ცოცხალთა მკურნალი, არამედ რომელნი ბოროტსა სენსა შინა 
არიან. 32 არა მოვედ წოდებად მართალთა, არამედ 
ცოდვილთა, რაითა შეინანონ. 33 ხოლო მათ ჰრქუეს მას: 
რაისათვს მოწაფენი იოვანესნი იმარხვენ ზედაის-ზედა და 
ვედრებასა ჰყოფენ, და ეგრეთვე ფარისეველთანი, ხოლო 
მოწაფენი შენნი ჭამენ და სუმენ? 34 ხოლო იესუ ჰრქუა მათ: 
ნუუკუე ყელ-ეწიფების ძეთა სიძისათა, ვიდრემდე სიძე მათ თანა 
არს, რაითა ამარხვებდეს მათ? 32 ხოლო მოვლენან დღენი, და 
ოდეს ამაღლდეს მათგან სიძე იგი, და მაშინ იმარხვიდენ მათ 
დღეთა შინა. 395 და ეტყოდა მათ იგავითცა, ვითარმედ: არავინ 
სადგმელი სამოსლისა ახლისაი დაადგის სამოსელსა ძუელსა, 
რაითა არა ახალიცა იგი განაპოს; და ძუელსა მას ვერ შეჰგავს 
სადგმელი ახლისა სამოსელისაი. 37 და არავინ შთაასხის 
ღვნოი ახალი თხიერთა ძუელთა, რაითა არა განხეთქნეს 
ღვნომან ახალმან თხიერნი იგი, და ღვნოი დაითხიოს, და 
თხიერნი წარწყმდენ. 38 არამედ ღვნოი ახალი თხიერთა 
ახალთა ჯერ-არს შთასხმად, და ორნივე დაიმარხნენ. 39 და 
არავინ სუამნ ღვნოსა ძუელსა და მეყსეულად ჰნებავნ ახალი, 
რამეთუ თქვს: ძუელი უმჯობეს არს. 


თავი 6 


1 და იყო შაბათსა მეორე-პირველსა და განვიდოდა თავადი 
თესულისაგან ყანისა. ხოლო მოწაფენი მისნი მოსჭრიდეს 
თავსა ყუვილისასა, მუსრვიდეს ყელითა და ჭამდეს. 2 ხოლო 
რომელთამე ფარისეველთა ჰრქუეს მათ: რაისა ჰზამთ შაბათსა 
შინა, რომელი არა ჯერ არს? 3 მიუგო იესუ და ჰრქუა მათ: 
არცაღა ესე აღმოგიკითხავსა, რომელ-იგი ყო დავით, ოდეს- 
იგი შეემშია მას და მისთანათა, “ ვითარ-იგი შევიდა ტაძარსა 
ღმრთისასა და პურნი იგი შესაწირავისანი შეჭამნა და სცა 
მისთანათაცა, რომელთაი არა ჯერ-არს ჭამაი, გარნა 
მღდელთაი ხოლო? ? და ეტყოდა მათ: უფალ არს ძე კაცისა0 
შაბათისაცა. 9 და იყო სხუასაცა შაბათსა, და შთავიდა თავადი 
შესაკრებელსა მათსა და ასწავებდა მათ. და იყო მუნ კაცი, 
რომელსა ყელი მისი მარჯუენე განყმელ ედგა. ” უმზირდეს მას 
მწიგნობარნი და ფარისეველნი, უკუეთუმცა შაბათსა განკურნა, 
რაითა პოონ, ვითარმცა შეასმინეს იგი. 8 ხოლო თავადმან 
იცნოდა ზრახვანი მათნი და ჰრქუა კაცსა მას, რომელსა ყელი 
განყმელ ედგა: აღდეგ და წარმოდეგ შორის! ხოლო იგი 
აღდგა და დადგა შორის. 9? და იესუ ჰრქუა მათ: გკითხო თქუენ 
სიტყუაი: რაი ჯერ-არს შაბათსა: კეთილისა საქმე ანუ ბოროტისა 
ყოფაი? სულისა ცხორებაი ანუ მოკლვაი? 19 და მიხედა მათ 
ყოველთა და ჰრქუა კაცსა მას: განირთხ ყელი შენი! ხოლო მან 
განირთხა, და მოეგო ჟელი მისი, ვითარცა სხუაი იგი. 11 ხოლო 
იგინი აღივსნეს მანკიერებითა და განიზრახვიდეს ურთიერთას, 
უკუეთუმცა უყვეს რაი იესუს. 12 და იყო მათ დღეთა შინა და 
განვიდა თავადი მთად კერძო ლოცვად და ღამესა ათევდა 
ლოცვითა ღმრთისა მიმართ. 13 და ვითარცა განთენა დღე, 
მოუწოდა მოწაფეთა თვსთა და გამოირჩინა ათორმეტნი 
მათგანნი, რომელთაცა მოციქულად უწოდა: 14“ სიმონ, 
რომელსა უწოდა პეტრე, და ანდრეა, ძმაი მისი, იაკობ და 
იოვანე, ფილიპე და ბართლომე. 12 მატთეოს და თომა და 
იაკობ ალფესი და სიმონ, რომელსა ერქუა მოშურნე, 19 და 


იუდა იაკობისი და იუდა ისკარიოტელი, რომელი-იგი იქმნა 
განმცემელ. 17 და გარდამოვიდა მათ თანა და დადგა 
ადგილსა ველსა, და ერი იგი მოწაფეთა მისთაი და სხვსა 
ერისა სიმრავლე ფრიადი ჰურიასტანით და იერუსალყმით და 
ზღვს-კიდისაი, ტვროსით და სიდონით, 18 რომელნი მოსრულ 
იყვნეს სმენად მისგან და განკურნებად სნეულებათაგან მათთა; 
და ურვილნი იგი სულთაგან არაწმიდათა განიკურნებოდეს. 19 
და ყოველი იგი ერი ეძიებდა შეახლებად მისა, რამეთუ ძალნი 
გამოვიდოდეს მისგან და განჰკურნებდეს ყოველთა. 29 და 
თავადმან აღიხილნა თუალნი მისნი მოწაფეთა მიმართ და 
ეტყოდა: ნეტარ ხართ გლახაკნი სულითა, რამეთუ თქუენი არს 
სასუფეველი ღმრთისაი; 21 ნეტარ ხართ თქუენ, რომელთა 
გშიის აწ, რამეთუ განსძღეთ; ნეტარ ხართ თქუენ, რომელნი 
სტირთ აწ, რამეთუ იცინოდით; 2? ნეტარ იყვნეთ, რაჟამს 
მოგიძულნენ თქუენ კაცთა და ოდეს გამოგასხნენ თქუენ და 
გაყუედრებდენ და განყადონ სახელი თქუენი, ვითარცა 
ბოროტთაი, ძისათვს კაცისა. 23 გიხაროდენ მას დღესა შინა და 
მხიარულ იყვენით, რამეთუ აჰა ესერა სასყიდელი თქუენი 
მრავალ არს ცათა შინა, რამეთუ ესრეთვე უყოფდეს 
წინაისწარმეტყუელთა მამანი მათნი. 24 ხოლო ვაი თქუენდა, 
მდიდარნო, რამეთუ მიგიღებიეს ნუგეშინის-ცემაი თქუენი. 23 
ვაი თქუენდა, განმაძღარნო აწ, რამეთუ გშიოდის; ვაი თქუენდა, 
რომელნი იცინით აწ, რამეთუ იგლოვდეთ და სტიროდით. 29 
ვაი თქუენდა, რაჟამს კეთილსა გეტყოდიან თქუენ კაცნი, 
რამეთუ ეგრეთვე უყოფდეს ცრუ-წინაისწარმეტყუელთა მამანი 
მათნი. 27 არამედ თქუენ გეტყვ, რომელთა-ეგე გესმის: 
გიყუარდედ მტერნი თქუენნი და კეთილსა უყოფდით 
მოძულეთა თქუენთა. 28 და აკურთხევდით მწყევართა თქუენთა 
და ილოცვიდით მათთვს, რომელნი გმძლავრობდენ თქუენ. 29 
რომელმან გცეს ყურიმალსა შენსა, მიუპყარ ერთკერძოიცა; და 
რომელი მიგიღებდეს შენ სამოსელსა შენსა, კუართსაცა შენსა 
ნუ აყენებ. 3?% ყოველი რომელი გთხოვდეს, მიეც; და რომელი 
მიგიღებდეს შენ, ნუ მოჰყდი. 31 და ვითარცა-იგი თქუენ 
გნებავს, რაითა გიყონ კაცთა, თქუენცა ეგრეთვე მსგავსად 


უყოფდით მათ. 32 და უკუეთუ გიყუარდენ თქუენ მოყუარენი 
თქუენნი, რაი არს მადლი თქუენდა? რამეთუ ცოდვილნიცა 
მოყუარეთა მათთა ჰყუარობენ. 33 და უკუეთუ კეთილის- 
მყოფელთა თქუენთა კეთილსა უყოფდეთ, რომელი მადლი 
არს თქუენდა? რამეთუ ცოდვილნიცა ამას ჰყოფენ. 34 და 
უკუეთუ ავასხებდეთ მათ, რომელთაგან ესავთ კუალად 
მოღებასა, რომელი მადლი არს თქუენდა? რამეთუ 
ცოდვილნიცა ცოდვილთა ავასხებენ, რაითა მოიღონ სწორი. 332 
ხოლო თქუენ გიყუარდედ მტერნი თქუენნი და კეთილსა 
უძყოფდით და ავასხებდით და ნურარას უსასო ჰყოთთ, და იყოს 
სასყიდელი თქუენი მრავალ, და იყვნეთ ძე მაღლის, რამეთუ 
იგი თავადი ტკბილ არს უმადლოთათვსცა და უკეთურთა. 395 
იყვენით თქუენ მოწყალე, ვითარცა მამაი თქუენი მოწყალე არს. 
37 ნუ განიკითხავთ და არა განიკითხნეთ; და ნუ დასჯით და არა 
დაისაჯნეთ; მიუტევეთ და მოგეტევნენ. 39 მიეცით, და მოგეცეს 
თქუენ. საწყაული კეთილი და შეხრილი და დატენილი და 
ზედაგარდათხეული მოგცენ წიაღთა თქუენთა; მითვე 
საწყაულითა, რომლითა მიუწყოთ, კუალად მოგეწყოს თქუენ. 39 
ეტყოდა მათ იგავსაცა: ნუ ყელ-ეწიფებისა ბრმასა ბრმისა წინა- 
ძღუანვად? არა-მეა ორნივე ჯურღმულსა შთაცვენ? 49 არა არს 
მოწაფე უფროის მოძღურისა თვსისა, ხოლო განკრძალული 
იგი ყოველი იყავნ, ვითარცა მოძღუარი თვსი. 41 რაისა ჰხედავ 
წუელსა თუალსა შინა ძმისა შენისასა და დვრესა თუალსა შინა 
თვსსა არა განიცდი? “? ანუ ვითარ ყელ-გეწიფების რქუმად 
ძმასა შენსა: ძმაო, მიტევე, და აღმოგიღო წუელი თუალისაგან 
შენისა, და შენ დვრესა თუალსა შინა შენსა არა ჰხედავ? 
ორგულო, აღმოიღე პირველად დვრე თუალისაგან შენისა და 
მერმე იხილო აღმოღებად წუელი თუალისაგან ძმისა შენისა. 43 
რამეთუ არა არს ხე კეთილი, რომელმან გამოიღოს ნაყოფი 
ხენეში; არცა კუალად ხე ხენეში, რომელმან ყვის ნაყოფი 
კეთილი. 1?“ რამეთუ თითოეული ხც თვსისაგან ნაყოფისა 
საცნაურ არნ; რამეთუ არა ეკალთაგან შეკრიბიან ლეღჭქ, არცა 
მაყუალთაგან მოისთულიან ყურძენი. 42 კეთილმან კაცმან 
კეთილისაგან საუნჯისა გულისა თვსისა გამოიღის კეთილი, და 


ბოროტმან კაცმან ბოროტისაგან საუნჯისა გულისა თვსისა 
გამოიღის ბოროტი; რამეთუ ნამეტნავისაგან გულისა იტყვნ 
პირნი მისი. 49 რაისა მეტყვთ მე: უფალო, უფალო! და არა 
ჰყოფთ, რომელსა მე გეტყვ თქუენ? “7 ყოველი რომელი 
მოვალს ჩემდა და ისმენს სიტყვათა ჩემთა და ჰყოფს მათ, 
გიჩუენო თქუენ, ვისა იყოს მსგავს. 45 მსგავს არს იგი კაცსა, 
რომელი აშენებნ სახლსა, რომელმან მოთხარა და დააღრმო 
და დადვა საფუძველი კლდესა ზედა; და დიდროაი რაი იყო, 
ეკუეთა მდინარე იგი სახლსა მას და ვერ შეუძლო შეძრვად 
მისა, რამეთუ დაფუძნებულ იყო კლდესა ზედა. 49? ხოლო 
რომელმან ისმინა და არა ყოს, მსგავს არს იგი კაცსა, 
რომელმან აღაშენა სახლი მიწასა ზედა თვნიერ საფუძველისა, 
რომელსა ეკუეთა მდინარე, და მეყსეულად დაეცა; და იყო 
დაცემაი სახლისაი მის დიდ. 


თავი 7 


1 და ვითარცა დაასრულნა იესუ სიტყუანი ესე სასმენელთა 
მიმართ ერისათა, შევიდა კაპერნაუმს. ? და ასისთავისა ვისიმე 
მონაი სნეულ იყო და მიახდა აღსრულებად, რომელი იყო მისა 
პატიოსან. 3 და ესმა მას იესუისთვს და მიავლინნა მისა 
მოხუცებულნი ჰურიათანი ვედრებად მისა, რაითა მოვიდეს და 
განკურნოს მონაი იგი მისი. “ ხოლო რომელნი იგი მოვიდეს 
იესუისა, ჰლოცვიდეს მას მსწრაფლ და ეტყოდეს, ვითარმედ: 
ღირს არს, რომელი-ესე ჰყო მისთვს, ? რამეთუ უყუარს 
ნათესავი ჩუენი და შესაკრებელი მან აღმიშენა ჩუენ. 9 და იესუ 
წარვიდა მათ თანა. ხოლო თავადი ვითარ მიახლებულ იყო 
სახლსა მას, მიუვლინნა ასისთავმან მან მეგობარნი და ჰრქუა: 
უფალო, ნუ მოშურები, რამეთუ არა ვარ ღირს, რაითა 
სართულსა სახლისა ჩემისასა შემოხვდე. 7 რომლისაგან არცა 
თავით ჩემით ღირს მიჩნდა მისლვად შენდა; არამედ სიტყვთ 
ხოლო თქუ, და განიკურნოს მონაი ესე ჩემი. 8 რამეთუ მეცა 
კაცი ვარ ყელმწიფებასა ქუეშე განწესებული და მქონან ჩემ 
ქუეშე ერისა-კაცნი; და ვჰრქვ მას: წარვედ! და წარვიდის; და 
სხუასა: მოვედ! და მოვიდის; და მონასა ჩემსა: ყავ ესე! და 
ყვის. 2 ხოლო ვითარცა ესმა ესე იესუს, დაუკვრდა 
სარწმუნოებაი მისი, მიექცა ერსა მას და ჰრქუა: ამენ გეტყვ 
თქუენ, არცაღა ისრაცლსა შორის ვპოვე ესევითარი 
სარწმუნოებაი. 19 და მიიქცეს, რომელნი-იგი მოსრულ იყვნეს, 
სახიდ მისა და პოვეს მონაი იგი მისი ცოცხალი. 11 და იყო 
ამისა შემდგომად და წარვიდოდა ქალაქად, რომელსა ჰრქვან 
ნაინ, და თანა-უვიდოდეს მას მოწაფენი მისნი და ერი 
მრავალი. 12 და ვითარ მიეახალა ბჭეთა ქალაქისათა, და აჰა 
ესერა გამოაქუნდა მკუდარი, ძე მხოლოდ-შობილი დედისა 
თვსისაი, და იგი იყო ქურივ; და ერი მრავალი იყო ქალაქისაი 
მის თანა. 13 და იხილა დედაკაცი იგი იესუ და შეეწყალა იგი და 
ჰრქუა მას: ნუ სტირ! 14 და მივიდა ცხედარსა მას და შეახო. 
ხოლო რომელთა აქუნდა ცხედარი იგი, დადგეს. და ჰრქუა მას: 


ჭაბუკო, შენ გეტყვ, აღდეგ! 1” და ზე წამოჯდა მკუდარი იგი და 
იწყო სიტყუად; და მისცა იგი დედასა თვსსა. 15 და შიში დაეცა 
მათ ყოველთა ზედა, და ადიდებდეს ღმერთსა და იტყოდეს, 
ვითარმედ: წინაისწარმეტყუელი დიდი აღდგომილ არს ჩუენ 
შორის და რამეთუ მოხედნა ღმერთმან ერსა თვსსა. 17 და 
განეფინა სიტყუაი ესე ყოველსა ჰურიასტანსა მისთვს და 
ყოველსა მას გარემო სოფლებსა. 18 და უთხრეს იოვანეს 
მოწაფეთა მისთა ამის ყოვლისათვს. 19? და მოუწოდა იოვანე 
ორთა მოწაფეთა თვსთა და მიავლინნა იესუისა და ჰრქუა: შენ 
ხარა მომავალი, ანუ სხუასა მოველოდით? 29 და მი-რაი-ვიდეს 
მისა კაცნი იგი, ჰრქუეს: იოვანე ნათლის-მცემელმან 
მომავლინნა ჩუენ შენდა და თქუა: შენ ხარა მომავალი, ანუ 
სხუასა მოველოდით? 21 მას ჟამსა შინა განკურნნა მრავალნი 
სნეულებათაგან და სალმობათა და სულთაგან უკეთურთა და 
მრავალთა ბრმათა მიჰმადლა ხედვაი. 22 და მიუგო და ჰრქუა 
მათ იესუ: მივედით და უთხართ იოვანეს, რაი-ესე იხილეთ და 
გესმა: ბრმანი აღიხილვენ, მკელობელნი ვლენან, კეთროვანნი 
განწმდებიან, ყრუთა ესმის, მკუდარნი აღდგებიან, და 
გლახაკთა ეხარების. 23 და ნეტარ იყოს, რომელი არა 
დაჰბრკოლდეს ჩემდა მომართ. 24 და ვითარცა წარვიდეს 
მოციქულნი იგი იოვანესნი, იწყო სიტყუად იესუ ერისა მის 
მიმართ იოვანესთვს: რაისა გამოხუედით უდაბნოდ ხილვად? 
ლერწმისა, ქარისაგან შერყეულისა? 25 არამედ რაისა 
გამოხუედით ხილვად? კაცისა, სამოსლითა ჩჩვლითა 
მოსილისა? აჰა ესერა რომელნი სამოსლითა დიდებულითა და 
საშუებელითა არიან, სამეუფოთა შინა არიან. 29 არამედ რაისა 
გამოხუედით ხილვად? წინაისწარმეტყუელისა? ჰე, გეტყვ 
თქუენ, და უმეტეს წინაისწარმეტყუელისა. 27 რამეთუ ესე არს, 
რომლისათვს-იგი წერილ არს: აჰა ესერა მე წარვავლინო 
ანგელოზი ჩემი წინაშე პირსა შენსა, რომელმან განჰმზადნეს 
გზანი შენნი წინაშე შენსა. 28 რამეთუ გეტყვ თქუენ: უფროისი 
შობილთა შორის დედათაისა იოვანე ნათლის-მცემელისა 
წინაისწარმეტყუელი არავინ არს, ხოლო უმცირესი 
სასუფეველსა ღმრთისასა უფროისა მისა არს. 2? და ყოველსა 


ერსა ესმა და მეზუერეთა, განამართლეს ღმერთი და ნათელ- 
იღეს ნათლის-ცემითა იოვანესითა. 30 ხოლო ფარისეველთა და 
სჯულის-მოძღუართა ზრახვაი ღმრთისაი შეურაცხ-ყვეს თავისა 
თვსისა, რამეთუ არა ნათელ-იღეს მისგან. 31 ვის ვამსგავსნე 
კაცნი ამის ნათესავისანი, და ვისა არიან მსგავს? 32 მსგავს 
არიან ყმათა, უბანთა ზედა მსხდომარეთა, რომელნი მოუწესედ 
მოყუასთა მათთა და ეტყვედ: გისტვნევდით თქუენ, და არა 
ჰროკევდით; გიგოდებდით თქუენ, და არა სტიროდეთ. 33 
რამეთუ მოვიდა იოვანე ნათლის-მცემელი, არცა ჭამდა პურსა, 
არცა სუმიდა ღვნოსა, და იტყვთ: ეშმაკეულ არს. 34 მოვიდა ძე 
კაცისაი, ჭამს და სუამს, და იტყვთ: აჰა კაცი მჭამელი და 
მსუმელი ღვნისაი და მეგობარი მეზუერეთა და ცოდვილთაი. 32 
და განმართლდა სიბრძნე ყოველთაგან შვილთა თვსთა. 35 
ევედრებოდა ვინმე მას ფარისეველთაგანი, რაითა ჭამოს პური 
მის თანა; და შევიდა სახლსა მის ფარისევლისასა და დაჯდა. 
37 და იყო დედაკაცი ვინმე ქალაქსა მას შინა, რომელი იყო 
ცოდვილ. ესმა, რამეთუ არს იგი სახლსა შინა მის 
ფარისევლისასა, მოიღო ალაბასტრი ნელსაცხებელისაი. 38 და 
დადგა ფერვთა თანა მისთა, ტიროდა და იწყო დალტობად 
ცრემლითა ფერვთა მისთა და თმითა თავისა მისისაითა 
წარჰყოცდა და ამბორს-უყოფდა ფერვთა მისთა და სცხებდა 
ნელსაცხებელსა. 39? ვითარცა იხილა ფარისეველმან მან, 
რომელმანცა იგი ჰხადა მას, თქუა გულსა თვსსა: ესე უკუეთუმცა 
იყო წინაისწარმეტყუელი, უწყოდამცა, ვინ და რაბამი დედაკაცი 
შეეხების მას, რამეთუ ცოდვილ არს. 49 მიუგო იესუ და ჰრქუა 
მას: სიმონ, მაქუს რაიმე შენდა სიტყუად. ხოლო მან თქუა: 
მოძღუარ, იტყოდე! “1 და თქუა: ორნი თანა-მდებნი იყვნეს 
მასესხებელისა ვისნიმე: ერთსა თანა-ედვა ხუთასი დრაჰკანი, 
ხოლო ერთსა მას – ერგასისი. 42 და ვითარ არარაი აქუნდა 
მათ, ორთავე მიუტევა. აწ თქუ შენ: ვინ უფროის შეიყუაროს 
იგი? 43 მიუგო სიმონ და თქუა: მე ეგრე ვჰგონებ, ვითარმედ 
რომელსაცა-იგი უფროისი მიუტევა. ხოლო თავადმან თქუა: 
სამართლად საჯე. ““ და მიექცა დედაკაცსა მას და სიმონს 
ეტყოდა: ხედავა ამას დედაკაცსა? შემოვედ სახლსა შენსა, 


წყალი ფერვთა ჩემთა არა მეც, ხოლო ამან ცრემლითა 
დაალტვნა ფერვყნი ჩემნი თმითა თვსითა წარყჭოცნა; 42 
ამბორის-ყოფაი არა მომეც მე, ხოლო ესე ვინაითგან 
შემოვიდა, არა დასცხრების ამბორის-ყოფითა ფერთა 
ჩემთაითა. 45 ზეთი თავსა ჩემსა არა მცხე, ხოლო ამან 
ნელსაცხებელი სცხო ფერვთა ჩემთა. 47 რომლისა 
მადლისათვს გეტყვ შენ: მიეტევნენ მაგას ცოდვანი მაგისნი 
მრავალნი, რამეთუ შეიყუარა ფრიად. ხოლო რომელსა 
მცირედი მიეტეოს, მცირედცა შეიყუაროს. 48 და ჰრქუა მას: 
მიგეტევნენ შენ ცოდვანი შენნი! 4? და იწყეს თანა-მეინაჭეთა 
მათ სიტყუად გულთა შინა მათთა: ვინ არს ესე, რომელი 
ცოდვათა მიუტევებს? 329 ჰრქუა დედაკაცსა მას: სარწმუნოებამან 
შენმან გაცხოვნა შენ. გუალე, ვიდოდე მშვიდობით! 


თავი 8 


1 და იყო ამისა შემდგომად თავადი ვიდოდა ქალაქად- 
ქალაქად და დაბად-დაბად, ქადაგებდა და ახარებდა 
სასუფეველსა ღმრთისასა; და ათორმეტნი მოწაფენი მის თანა. 
2 და დედანი ვინმე, რომელნი განკურნებულ იყვნეს სულთაგან 
არაწმიდათა და უძლურებათა: მარიამ, რომელსა ერქუა 
მაგდალენელი, რომლისაგან შვდნი ეშმაკნი განსრულ იყვნეს. 
3 იოანნა, ცოლი ქოზაისი, ეზოის-მოძღურისა ჰეროდესი, და 
სუსანა და სხუანი მრავანი, რომელნი ჰმსახურებდეს მას 
ნაყოფთაგან მათთა. “ ხოლო რომელნი-იგი მისთანა იყვნეს 
ერნი მრავალნი და ქალაქად-ქალაქად რომელნი მოვიდოდეს 
მისა, ეტყოდა მათ იგავით: ? გამოვიდა მთესვარი თესვად 
თესლისა თვსისა; და თესვასა მას მისსა რომელიმე დავარდა 
გზასა ზედა და დაითრგუნა, და მფრინველთა ცისათა შეჭამეს 
იგი, 9 და სხუაი დავარდა კლდესა ზედა, აღმოსცენდა და 
განყმა, რამეთუ არა იყო სიღრმე მიწისაი. ” და რომელიმე 
დავარდა შორის ეკალთა; და აღმოსცენდეს ეკალნი და 
შეაშთვეს იგი. 8 და სხუაი დავარდა ქუეყანასა კეთილსა და 
აღმოსცენდა და ყო ნაყოფი ასი წილი. ამას ეტყოდა ჟყმითა: 
რომელსა ასხენ ყურნი სმენად, ისმინენ. ? ჰკითხვიდეს მას 
მოწაფენი მისნი, ვითარმედ: რაი არს იგავი ესე? 1მ ხოლო 
თავადმან ჰრქუა მათ: თქუენდა მოცემულ არს ცნობად 
საიდუმლოი სასუფეველისა ღმრთისაი, ხოლო სხუათა – 
იგავით, რაითა ხედვიდენ და ვერ იხილონ და ესმოდის და ვერ 
გულისყმა-ყონ. 11 ხოლო იგავი იგი ესე არს: თესლი იგი არს 
სიტყუაი ღმრთისაი. 12 ხოლო გზასა ზედა იგინი არიან, 
რომელთა ესმის, მერმე მოვიდის ეშმაკი და მოუღის სიტყუაი 
იგი გულისაგან მათისა, რაითა არა ჰრწმენეს და ცხოვნდენ. 13 
ხოლო რომელ-იგი კლდესა ზედა, – რომელთა-იგი რაჟამს 
ისმინიან, სიხარულით შეიწყნარიან სიტყუაი იგი, და ამათ ძირი 
არა უბნ, რომელთა-იგი ჟამ ერთ ჰრწამნ და ჟამსა 
განსაცდელისასა განდგიან. 194 ხოლო რომელი-იგი ეკალთა 


შორის დავარდა, ესე არიან რომელთა ისმინიან სიტყუაი და 
ზრუნვისაგან და სიმდიდრისა და გემოთაგან ამის სოფლისათა 
ვლენედ და შეაშთვიან და არა ნაყოფიერ იქმნიან. 12 ხოლო 
რომელი-იგი კეთილსა ქუეყანასა დაეთესა, ესე არიან, 
რომელთა გულითა კეთილითა და სახიერითა ისმინიან 
სიტყუაი და შეიკრძალიან და ნაყოფი გამოიღიან 
მოთმინებითა. 19 არავინ სანთელი აღანთის და დაფარის 
ჭურჭლითა, გინა ქუეშე ცხედარსა შედგიან, არამედ 
სასანთლესა ზედა დადგიან, რაითა შემავალნი იგი ნათელსა 
ხედვიდენ. 17 რამეთუ არა არს დაფარული, რომელი არა 
გამოცხადნეს, არცა საიდუმლოი, რომელი არა საცნაურ იყოს 
და ცხადად მოვიდეს. 18 იხილეთ უკუე, ვითარ-ეგე ისმენთ: 
რომელსა აქუნდეს, მიეცეს მას, და რომელსა არა აქუნდეს და 
რომელღა-იგი ჰგონიეს, ვითარმედ აქუს, მო-ვე-ეღოს მას. 19 
მოვიდეს მისა დედაი და ძმანი მისნი, და ვერ ეძლო 
შემთხუევად მისა ერისა მისგან. 29 უთხრეს მას და ეტყოდეს: 
დედაი შენი და ძმანი შენნი გარე დგანან და ხილვაი შენი 
ჰნებავს. 211 ხოლო თავადმან ჰრქუა მათ: დედაი ჩემი და ძმანი 
ჩემნი ესე არიან, რომელთა სიტყუაი ღმრთისაი ისმინონ და 
ყონ იგი. 22 და იყო ერთსა შინა დღესა თავადი შევიდა ნავსა, 
და მოწაფენი მისნი მის თანა, და ჰრქუა მათ: განვიდეთ 
წიაღკერძო ტბასა მას; და აღვიდეს. 23 და მი-რაი-ვიდოდეს 
იგინი ნავითა, მიეძინა. და გარდამოჟდა არმური ქარისაი ტბასა 
მას ზედა, და აღივსებოდა ნავი იგი, და იურვოდეს. 24 და 
მოვიდეს და განაღვძეს და ეტყოდეს: მოძღუარ, მოძღუარ, 
წარვწყმდებით. ხოლო თავადი აღდგა და შეჰრისხნა ქარსა მას 
და ღელვასა წყალთასა; და დასცხრეს, და იყო დაყუდებაი 
დიდი. 25 და პრქუა მათ: სადა არს სარწმუნოებაი თქუენი? 
ხოლო მათ შეეშინა და დაუკვრდა და იტყოდეს ურთიერთას: 
ვინ-მე არს ესე, რამეთუ ქართაცა უბრძანებს და წყალთა, და 
ერჩიან მას? 29 და განვიდეს სოფელსა მას გადარინელთასა, 
რომელ არს წიაღკერძო გალილეასა. 27 და ვითარცა განვიდეს 
იგინი ქუეყანად, მო-ვინმე-ეგებვოდა კაცი ქალაქისასა, 
რომლისა თანა იყვნეს ეშმაკნი; და მრავალ ჟამ სამოსელი არა 


შეემოსა და სახლსა შინა არა იყოფოდა, არამედ საფლავებსა. 
28 და ვითარცა იხილა მან იესუ, ღაღატ-ყო და შეუვრდა 
ფერვთა მისთა და ყმითა დიდითა იტყოდა: რაი ძეს ჩემი და 
შენი, იესუ, ძეო ღმრთისა მაღლისაო? გევედრები, ნუ მტანჯავ 
მე. 29 რამეთუ უბრძანა სულსა მას არაწმიდასა განსლვად 
კაცისა მისგან; რამეთუ მრავალ-გზის წარიტაცის იგი, და 
შებორკილიან იგი ჯაჭვთა და საკრველითა და სცვედ, და 
განხეთქნის საკრველნი და იდევნებინ ეშმაკისა მისგან 
უდაბნოთა. 39 ჰკითხა მას იესუ: რაი არს სახელი შენი? ხოლო 
მან ჰრქუა: ლეგეონ, რამეთუ ეშმაკნი მრავალნი შესრულ იყვნეს 
მისა. 31 და ევედრებოდეს მას, რაითა არა უბრძანოს მათ 
უფსკრულთა შთასლვაი. 32 და იყო მუნ კოლტი ღორთაი 
მრავალი, მძოვარი მთასა ზედა; და ევედრებოდეს მას, რაითა 
უბრძანოს მათ ღორებსა მას შესლვაი. და თავადმან უბრძანა 
მათ. 33 და გამოვიდეს ეშმაკნი იგი კაცისა მისგან და შევიდეს 
ღორთა მათ. და მიიმართა ყოველმან კოლტმან კბოდესა მას 
ტბად და დაიშთვნეს. 34 ვითარცა იხილეს მწყემსთა მათ საქმე 
ესე, ივლტოდეს და შევიდეს და უთხრეს ქალაქსა და დაბნებსა. 
35 და გამოვიდეს ხილვად, რომელი-იგი იქმნა, და მოვიდეს 
იესუისა და იხილეს კაცი იგი მჯდომარე, რომლისაგან ეშმაკნი 
იგი განსრულ იყვნეს, შემოსილი და გონიერი, ფერვთა თანა 
იესუისთა, და შეეშინა. 35 რამეთუ უთხრეს, რომელთა-იგი 
ეხილვა, ვითარ-იგი ცხოვნდა ეშმაკეული. 37 და ევედრებოდეს 
მას ყოველი იგი სიმრავლე გარემო სოფლებისაი მის 
გადარინელთაისაი, რაითა წარვიდეს მათგან, რამეთუ შიშითა 
დიდითა შეპყრობილ იყვნეს. ხოლო თავადი შევიდა ნავსა და 
მიიქცა მუნვე. 38 ევედრებოდა მას კაცი იგი, რომლისაგან 
ეშმაკნი განსრულ იყვნეს, რაითა იყოს მის თანა. ხოლო 
თავადმან განუტევა იგი და ჰრქუა: 39 მიიქეც სახიდ შენდა და 
მიუთხარ, რაოდენი გიყო შენ ღმერთმან. და წარვიდა ყოველსა 
მას ქალაქებსა და ქადაგებდა, რაი-იგი ყო მისთვს იესუ. 49 და 
იყო მიქცევასა მას იესუისსა მუნვე შეიწყნარა იგი ერმან მან, 
რამეთუ ყოველნივე მოელოდეს მას. 41 და აჰა ესერა მოვიდა 
კაცი, და სახელი მისი იაიროს, და ესე მთავარი იყო 


შესაკრებელისაი; და დავარდა ფერვთა თანა იესუისთა და 
ევედრებოდა მას, რაითა შევიდეს სახლსა მისსა. 42 რამეთუ 
ასული მარტოი ესუა მას, რომელი იყო ათორმეტის წლის, და 
იგი მოკუდებოდა. და მისლვასა მას მისსა ერი იგი შეკრბებოდა 
მისა. 43 და იყო ვინმე დედაკაცი წყაროითა სისხლისაითა 
ათორმეტით წლითგან, რომელსა ყოველი მონაგები მისი 
წარეგო მკურნალთა ზედა, და ვერვის განეკურნა. 1“ და 
მოვიდა ზურგით კერძო და შეახო ფესუსა სამოსლისა მისისასა. 
და მეყსეულად დასცხრა წყაროი იგი სისხლისა მისისაი. 42 და 
თქუა იესუ: ვინ შემახო მე? და ვითარცა უვარ-ჰყოფდეს 
ყოველნი, ჰრქუა პეტრე და მისთანათა: მოძღუარ, ერნი გარე 
მოგადგან და შეგაიწრებენ შენ, და შენ იტყვ: ვინ შემახო მე? 49 
ხოლო იესუ ჰრქუა: შე-ვინმე-მახო მე, რამეთუ მე ვცან ძალი, 
განსრული ჩემგან. 47 და იხილა რაი დედაკაცმან მან, რამეთუ 
არა დაეფარა, მოვიდა ძრწოლით და შეუვრდა მას და, 
რომლისა ბრალისათვს შეახო, უთხრა წინაშე ყოვლისა ერისა, 
და ვითარ-იგი მეყსეულად განიკურნა. 48 ხოლო იესუ ჰრქუა 
მას: ნუ გეშინინ, ასულო, სარწმუნოებამან შენმან გაცხოვნა შენ, 
ვიდოდე მშვდობით! 43? და ვითარ იგი ეტყოდა ოდენ, მო-ვინმე- 
ვიდა შესაკრებელის-მთვარისაი მის და ჰრქუა მას, ვითარმედ: 
ასული შენი მოკუდა, ნუ დააშრობ მოძღუარსა. 23% ხოლო იესუს 
ვითარცა ესმა, ჰრქუა მას: ნუ გეშინინ, გარნა გრწმენინ, და 
ცხოვნდეს იგი. 21 და ვითარცა მოვიდა იესუ სახლსა მას, 
არავინ უტევა შესლვად მის თანა, გარნა პეტრე და იაკობ და 
იოვანე და მამაი და დედაი მის ყრმისაი. 232 სტიროდეს მას 
ყოველნი და ეტყებდეს. ხოლო იესუ ჰრქუა მათ: ნუ სტირთ, 
რამეთუ ყრმაი ეგე არა მომკუდარ არს, არამედ სძინავს. 23 
ხოლო იგინი ჰბასრობდეს მას, უწყოდეს, რამეთუ მომკუდარ 
იყო. 24 და თავადმან გამოასხა ყოველი და უპყრა ყელი 
ყრმისაი მის და ჟმა-უყო: ყრმაო, აღდეგ! 22 და მოიქცა სული 
მისი, და მეყსეულად აღდგა. და უბრძანა, რალთა სცენ მას 
ჭამადი, 20 და განუკვრდებოდა მამა-დედათა მისთა. ხოლო 
თავადმან ამცნო მათ, რაითა არავის უთხრან საქმე იგი. 


თავი 9 


1 და მოუწოდა იესუ ათორმეტთა მათ მოწაფეთა თვსთა და 
მისცა მათ ძალი და ყქჟელმწიფებაი ყოველთა ზედა ეშმაკთა და 
სენთა განკურნებაი. 2 და წარავლინნა იგინი ქადაგებად 
სასუფეველსა ღმრთისასა და განკურნებად უძლურთა. 3 და 
ჰრქუა მათ: ნურარაი გაქუნ გზასა ზედა, ნუცა კუერთხი, ნუცა 
ვაშკარანი, ნუცა პური, ნუცა ვეცხლი, ნუცა ორი სამოსელი 
გაქუნ. “ და რომელსა სახლსა შეხვდეთ, მუნ დაადგერით და 
მიერ გამოვედით. ? და რაოდენთა არა შეგიწყნარნენ თქუენ, 
გამო-რაი-ხვდოდით მიერ ქალაქით, მტუერი ფერვთა 
თქუენთაგან განიყარეთ საწამებელად მათა. 9 და გამო-რაი- 
ვიდეს, მიმოვიდოდეს დასბნებსა მას და ახარებდეს და 
განჰკურნებდეს სნეულთა ყოველთა ადგილთა. 7 ესმნეს 
ჰეროდეს მეოთხედ მთავარსა ყოველნი იგი საქმენი, რომელნი 
მის მიერ იქმნებოდეს, და განიზრახვიდა, რამეთუ იტყოდეს 
ვინმე, ვითარმედ: იოვანე ნათლის-მცემელი აღდგომილ არს 
მკუდრეთით. 8 ხოლო რომელნიმე იტყოდეს: ელია გამოჩნდა; 
და სხუანი იტყოდეს: წინაისწარმეტყუელი ვინმე პირველთაგანი 
აღდგომილ არს. ? ხოლო ჰეროდე თქუა: იოვანეს მე თავი 
მოვჰკუეთე, ხოლო ესე ვინ არს, რომლისათვს ესევითარი 
მესმის, არა ვიცი. და უნდა ხილვაი მისი. 19 და მოიქცეს 
მოციქულნი და უთხრეს იესუს, რაოდენი ქმნეს. და წარიყვანნა 
იგინი და განეშორა თვსაგან ადგილსა უდაბნოსა ქალაქისასა, 
რომელსა ჰრქვან ბეთსაიდაი. 11 ხოლო ერმან მან აგრძნა და 
მისდევდეს მას. და შეიმთხვნა იგინი და ეტყოდა მათ 
სასუფეველისათვს ღმრთისა, და რაოდენთა უყმდა 
განკურნებაი, განჰკურნებდა. 12 და ვითარცა იწყო დღემან 
მიდრეკად, მოვიდეს ათორმეტნი იგი და ჰრქუეს მას: განუტევე 
ერი ესე, რაითა წარვიდენ გარემო დაბნებსა და აგარაკებსა და 
დაადგრენ მუნ და პოონ საზრდელი თავისა მათისაი, რამეთუ 
აქა უდაბნოსა ადგილსა ვართ. 13 ხოლო იესუ ჰრქუა მათ: 
თქუენ ეცით მაგათ ჭამადი. და მათ ჰრქუეს: არა არს ჩუენ თანა 


უფროის, გარნა ხუთი კქუეზაი პური და ორი თევზი; გარნა თუ 
ჩუენ წარვიდეთ და უყიდოთ ყოველსა ამას ერსა საზრდელი? 14 
რამეთუ იყვნეს კაცნი იგი ვითარ ხუთ ათას ოდენ. ჰრქუა იესუ 
მოწაფეთა თვსთა: დასხით კაცები ეგე პურისმტედ-პურისმტედ 
ერგასეული. 12 და მათ ყვეს ეგრე და დასხეს ყოველი იგი ერი. 
16 ხოლო თავადმან მოიღო ხუთი იგი პური და ორი თევზი და 
აღიხილნა თუალნი ზეცად და აკურთხნა იგინი და დამუსრა და 
მისცემდა მოწაფეთა, რაითა დაუგონ ერსა მას. 17 და ჭამეს და 
განძღეს ყოველნი; და აღიღეს, რომელ-იგი დაუშთა მათ 
ნამუსრევი, ათორმეტი გოდორი. 18 და იყო ლოცვასა მას მისსა 
თვსაგან, მის თანა იყვნეს მოწაფენი. ჰკითხვიდა მათ და ჰრქუა: 
ვინ ვჰგონიე მე ერსა ამას და რაი თქვან ჩემთვს ყოფად? 19 
ხოლო მათ მიუგეს და ჰრქუეს: იოვანე ნათლის-მცემელი; და 
სხუათა – ელია; და რომელნიმე იტყვან: წინაისწარმეტყუელი 
ვინმე პირველთაგანი აღდგომილ არს. 29 ხოლო იესუ ჰრქუა 
მათ: თქვენ ვინ გგონიე მე? მიუგო პეტრე და ჰრქუა: ცხებული 
ღმრთისაი. 21 ხოლო თავადმან შეჰრისხნა მათ და ამცნო, 
რაითა არავის უთხრან ესე. 22 და ჰრქუა მათ, ვითარმედ: ჯერ- 
არს ძისა კაცისაი ფრიად ვნებაი და შეურაცხ-ყოფაი 
მოხუცებულთაგან და მღდელთ-მოძღუართა და მწიგნობართა 
და მოკლვად და მესამესა დღესა აღდგომად. 23 და იტყოდა 
ყოველთა მიმართ: რომელსა უნებს შემოდგომად ჩემდა, უვარ- 
ყავნ თავი თვსი და აღიღენ ჯუარი თვსი და მომდევდინ მე. 24 
რამეთუ რომელსა უნდეს განრინებად სულისა თვსისა, 
წარიწყმიდოს იგი; და რომელმან წარიწყმიდოს სული თვსი 
ჩემთვს, მან პოოს იგი. 22 რაი სარგებელ არს კაცისა, შე-თუ- 
იძინოს სოფელი ყოველი და თავი თვსი წარიწყმიდოს, გინა 
იზღვიოს? 206 რომელსა სირცხვლ უჩნდეს ჩემდა მომართ და 
სიტყუათა ჩემთაი, ამას ძემანცა კაცისამან არცხვნოს, ოდეს 
მოვიდეს დიდებითა თვსითა და მამისაითა და წმიდათა 
ანგელოზთაითა. 27 გეტყვ თქუენ: არიან ვინმე აქა 
მდგომარეთაგანნი, რომელთა არა იხილონ გემოი 
სიკუდილისაი, ვიდრემდე იხილონ სასუფეველი ღმრთისაი. 28 
და იყო შემდგომად სიტყუათა ამათ ვითარ რვა ოდენ დღე, და 


წარიყვანნა იესუ პეტრე და იაკობ და იოვანე და აღვიდა მთასა 
ლოცვად, 29 და იყო ლოცვასა მას მისსა ხილვაი პირისა 
მისისაი სხუა და სამოსელი მისი სპეტაკ და ელვარე. 39 და აჰა 
ესერა ორნი კაცნი მის თანა ზრახვიდეს, რომელნი იყვნეს მოსე 
და ელია. 31 რომელნი გამოჩნდეს დიდებითა და იტყოდეს 
განსლვასა მას მისსა, რომელი ეგულებოდა აღსრულებად 
იერუსალცმს. 32 ხოლო პეტრე და მისთანანი დამძიმებულ 
იყვნეს ძილითა; ხოლო გან-რაი-იღვძეს, იხილეს დიდებაი მისი 
და ორნი კაცნი მის თანა მდგომარენი. 33 და იყო განშორებასა 
მას მათსა მისგან ჰრქუა პეტრე იესუს: მოძღუარ, კეთილ არს 
ჩუენდა აქა ყოფაი, და ვქმნეთ აქა სამ ტალავარ: ერთი შენდა 
და ერთი მოსესა და ერთი ელიაისა, – რამეთუ არა იცოდა, 
რასა იტყოდა. 34 და ვითარცა ამას იტყოდა, აჰა ღრუბელი 
აგრილობდა მათ, და შეეშინა მათ შესლვად ღრუბელსა მას. 32 
და ყმაი იყო ღრუბლით გამო: ესე არს ძე ჩემი საყუარელი, 
ამისი ისმინეთ. 359 და ესე რაი იყო ჟჭმაი, იპოვა იესუ მარტოი. და 
მათ დაიდუმეს და არაი ვის უთხრეს მათ დღეთა შინა, რომელ- 
იგი იხილეს. 37 და იყო მერმესა დღესა გარდამოსლვასა მათსა 
მიერ მთით მოეგებვოდა მას ერი მრავალი. 359 და აჰა კაცმან 
ვინმე ღაღატ-ყო ერსა მას შორის და ჰრქუა: მოძღუარ, 
გევედრები შენ, მოიხილე ძესა ზედა ჩემსა, რამეთუ ესე ხოლო 
მარტოი მივის. 3? და სულმან უკეთურმან შეიპყრის იგი, და 
მეყსეულად ღაღატ-ყვის, და დააკუეთის იგი, და პეროინ, და 
ძნიად განეშორის მისგან და შემუსრის იგი. 49 და ვევედრე 
მოწაფეთა შენთა, რაითამცა განაშორეს იგი, და ვერ შეუძლეს. 
41 ხოლო იესუ მიუგო და ჰრქუა: მ ნათესავი ურწმუნოი და 
გულარძნილი! ვიდრემდე ვიყო თქუენ თანა და თავს-ვიდებდე 
თქუენსა? მომგუარე მე აქა ძე შენი! 42 და ვიდრე იგი 
მოვიდოდა, დააკუეთა იგი ეშმაკმან მან და აძრწოლებდა მას. 
შეჰრისხნა იესუ სულსა მას არაწმიდასა და განკურნა ყრმაი იგი 
და მისცა მამასა თვსსა. 43 და განუკვრდებოდა ყოველთა 
დიდებასა მას ზედა ღმრთისასა, და ყოველნი დაკვრვებულ 
იყვნეს ყოველსა მას ზედა, რომელსა იქმოდა იესუ. ხოლო იესუ 
ჰრქუა მოწაფეთა თვსთა: 44 დაისხენით თქუენ სიტყუანი ესე 


ყურთა თქუენთა, რამეთუ ძე კაცისაი მიცემად არს ყელთა 
კაცთასა. 42 ხოლო იგინი უმეცარ იყვნეს სიტყუასა ამას ზედა, 
და იყო დაფარულ მათგან, რაითა ვერ გულისყმა-ყონ იგი, და 
ეშინოდა მათ კითხვად მისა სიტყვსა ამისთვს. 45 შევიდა მათდა 
გულის-სიტყუაიცა: ვინ-ძი უდიდეს იყოს შორის მათსა? 47 
ხოლო იესუ იცნოდა გულის ზრახვანი მათნი და მოიყვანა ყრმაი 
და დაადგინა იგი წინაშე მათსა 459 და ჰრქუა მათ: რომელმან 
შეიწყნაროს ესე ყრმაი სახელითა ჩემითა, მე შემიწყნარა; და 
რომელმან მე შემიწყნაროს, შეიწყნაროს მომავლინებელი 
ჩემი. ხოლო უმცირესი თქუენ ყოველთა შორის იგი არს დიდ. 4? 
მიუგო იოვანე და ჰრქუა: მოძღუარ, ვიხილეთ ვინმე, რომელი 
სახელითა შენითა ეშმაკთა განასხმიდა, და ჩუენ ვაყენებდით 
მას, რამეთუ არა შემოგვდგს ჩუენ. 329 ჰრქუა მას იესუ: ნუ 
აყენებთ, რამეთუ რომელი არა არს ჩუენდა მტერ, იგი ჩუენ 
კერძო არს. 21 და იყო აღსრულებასა მას დღეთა ამაღლებისა 
მისისათა და თავადმან დაამტკიცა პირი თვსი აღსლვად 
იერუსალცსმდ. 32 და წარავლინნა მოციქულნი წინაშე მისსა. და 
იგინი წარვიდეს და შევიდეს დაბასა სამარიტელთასა, რაითა 
მო-რაიმე-უმზადონ მას. 23 და არა შეიწყნარეს იგინი, რამეთუ 
პირი მისი იყო მისლვად იერუსალცმდ. 24 ვითარცა იხილეს 
მოწაფეთა მისთა იაკობ და იოვანე, თქუეს: უფალო, გნებავსა, 
რაითა ვთქუათ, და ცეცხლი გარდამოვდეს ზეცით და აღკოცნეს 
იგინი, ვითარცა ელია ყო? 23? მიექცა იესუ და შეჰრისხნა მათ და 
ჰრქუა: არა იცით, რომლისა სულისანი ხართ თქუენ? 35 რამეთუ 
ძე კაცისაი არა მოვიდა წარწყმედად სულსა კაცთასა, არამედ 
ცხოვრებად. და წარვიდეს სხუასა დაბასა. 27 და იყო სლვასა 
მას მათსა გზასა ზედა ჰრქუა ვინმე მას: მიგდევდე შენ ვიდრეცა 
მიხუალ. 328 ჰრქუა მას იესუ: მელთა ყურელი უჩნს და 
მფრინველთა ცისათა საყოფელი, ხოლო ძესა კაცისასა არა 
აქუს, სადა თავი მიიდრიკოს. 239? ხოლო სხუასა ჰრქუა: შენ 
მომდევდი მე. და მან ჰრქუა: უფალო, მიბრძანე მე პირველად 
მისლვად და დაფლვად მამისა ჩემისა. 99 ჰრქუა მას იესუ: 
აცადენ მკუდარნი დაფლვად თვსთა მკუდართა; ხოლო შენ 
წარვედ და მიმოსდევ სასუფეველი ღმრთისაი. 51 ჰრქუა მას 


სხუამან: მეცა მიგდევდე შენ, უფალო, ხოლო პირველად 
მიბრძანე მე ჯმნაი სახლეულთა ჩემთაგან. 52 ჰრქა მას იესუ: 
არავინ დასდვის ყელი საყნველსა, და ხედავნ იგი გარეუკუნ და 
წარმართებულ არნ სასუფეველსა ღმრთისასა. 


თავი 10 


1 და ამისა შემდგომად გამოირჩინა უფალმან სხუანი სამეოც 
და ათნი და წარავლინნა იგინი ორ-ორნი წინაშე მისსა 
ყოველსა ქალაქებსა და დაბნებსა, ვიდრეცა ეგულებოდა მას 
მისლვად. ? და ეტყოდა მათ: სამკალი ფრიად არს, ხოლო 
მუშაკნი მცირედ. ევედრენით უკუე უფალსა სამკალისასა, 
რაითა მოავლინნეს მუშაკნი სამკალსა თვსსა. 3 წარვედით! აჰა 
ესერა მიგავლინებ თქუენ, ვითარცა კრავთა შორის მგელთა. 43 
ნუ წარგაქუნ ბალანტი, ნუცა ვაშკარანი, ნუცა შესასხმელი 
ფერვთაი და ნუცა ვის გზასა ზედა მოიკითხავთ. ? და 
რომელსაცა სახლსა შეხვდეთ, პირველად თქუთ: მშვდობაი 
სახლსა ამას! 9 და უკუეთუ იყოს მუნ ძც მშვიდობისაი, 
განისუენოს მის ზედა მშვდობამან თქუენმან, უკუეთუ არა – 
თქუენდავე მოიქცეს. 7 მასვე სახლსა შინა იყვენით, ჭამდით და 
სუემდით მათ თანა, რამეთუ ღირს არს მუშაკი სასყიდლისა 
თვსისა, ნუ მიხუალთ სახლითი სახლად. 8 და რომელსა 
ქალაქსა შეხვდეთ, და შეგიწყნარნენ თქუენ, ჭამდით წინა- 
დაგებულსა თქუენსა ? და განჰკურნებდით მას შინა უძლურთა 
და ეტყოდეთ მათ: მოახლებულ არს თქუენ ზედა სასუფეველი 
ღმრთისაი. 190 და რომელსა ქალაქსა შეხვდეთ, და არა 
შეგიწყნარნენ თქუენ, გამო-რაი-ხვდოდით უბანთა მისთა, 
არქუთ მათ: 11 აჰა ესერა მტუერი რომელ აღეკრა ფერჭთა 
ჩუენთა ქალაქისაგან თქუენისა, განვიყრით თქუენ ზედა; გარნა 
ესემცა უწყით, რამეთუ მოახლებულ არს სასუფეველი 
ღმრთისაი. 12 გეტყვ თქუენ: სოდომელთა უმოლხინეს იყოს მას 
დღესა შინა, ვიდრე ქალაქისა მის. 13 ვაი შენდა, ქორაზინ, და 
ვაი შენდა, ბეთსაიდა, რამეთუ ტვროსს და სიდონს თუმცა 
იქმნნეს ძალნი, რომელ იქმნნეს თქუენ შორის, პირველვემცა 
ძაძითა და ნაცარსა ზედა მსხდომარეთა შეინანეს. 14 ხოლო 
ტვროსი და სიდონი უმოდლხინეს იყოს სასჯელსა მას, ვიდრე 
თქუენ. 12 და შენ, კაპერნაუმ, ნუ ცადმდე აჰმაღლდები, არამედ 
ჯოჯოხეთადმდე შთაჰვყდე. 195 რომელმან თქუენი ისმინოს, ჩემი 


ისმინა; და რომელმან თქუენ შეურაცხ-გყვნეს, მე შეურაცხ- 
მყოფს; და რომელმან მე შეურაცხ-მყოს, შეურაცხ-ჰყოფს 
მომავლინებელსა ჩემსა. 17 და მოიქცეს სამეოც და ათნი იგი 
სიხარულითა და იტყოდეს: უფალო, ეშმაკნიცა 
დაგუემორჩილებიან სახელითა შენითა. 18 ჰრქუა მათ იესუ: 
ვხედევდ ეშმაკსა ვითარცა ელვასა, ზეცით 
გარდამოვრდომილსა. 19 აჰა მიგცემ თქუენ ყელმწიფებასა 
დათრგუნვად გუელთა და ღრიაკალთა და ყოველსა ზედა 
ძალსა მტერისასა, და თქუენ არარაი გევნოს. 29 ხოლო ამას 
ზედა ნუ გიხარინ, რამეთუ სულნი უკეთურნი 
დაგემორჩილებიან, არამედ გიხაროდენ, რამეთუ სახელები 
თქუენი დაიწერა ცათა შინა. 21 მას ჟამსა შინა იხარებდა იესუ 
სულითა და თქუა: აღგიარებ შენ, მამაო, უფალო ცისა და 
ქუეყანისო, რამეთუ დაჰფარე ესე ბრძენთაგან და მეცნიერთა 
და გამოუცხადე ესე ჩჩვლთა. ჰე, მამაო, რამეთუ ესრეთ სათნო- 
იყო შენ წინაშე. 22 და მიექცა მოწაფეთა და ჰრქუა: ყოველივე 
მომეცა მე მამისა ჩემისა მიერ, და არავინ იცის, ვინ არს მამაი, 
გარნა ძემან; და არცა ვინ იცის, ვინ არს ძე, გარნა მამამან; და 
ვისა უნდეს ძესა გამოცხადების, გამოუცხადოს. 23 და მიექცა 
მოწაფეთა მისთა თვსაგან და ჰრქუა: ნეტარ არიან თუალნი, 
რომელნი ხედვენ, რომელსა თქუენ ხედავთ, და ყურნი, 
რომელთა ესმის რომელი თქუენ გესმის. 24 ხოლო გეტყვ 
თქუენ, რამეთუ: მრავალთა წინაისწარმეტყუელთა და მეფეთა 
უნდა ხილვაი, რომელსა თქუენ ხედავთ, და ვერ იხილეს, და 
სმენად, რომელი თქუენ გესმის, და ვერ ესმა. 22 და აჰა ესერა 
სჯულის-მეცნიერი ვინმე აღდგა და გამოსცდიდა იესუს და 
ეტყოდა: მოძღუარ, რაი ვქმნე, რაითა ცხორებაი საუკუნოი 
დავიმკვდრო? 25 ხოლო თავადმან ჰრქუა მას: სჯულსა ვითარ 
წერილ არს? ვითარ აღმოიკითხავ? 27 ხოლო მან ჰრქუა: 
შეიყუარო უფალი ღმერთი შენი ყოვლითა გულითა შენითა და 
ყოვლითა სულითა შენითა და ყოვლითა ძალითა შენითა და 
ყოვლითა გონებითა შენითა, და მოყუასი შენი – ვითარცა თავი 
თვსი. 28 ჰრქუა მას იესუ: მართლ მომიგე, მაგას იქმოდე და 
სცხონდე. 2? ხოლო მას უნდა განმართლებად თავი თვსი და 


ჰრქუა იესუს: და ვინ არს მოყუას ჩემდა? 39 მიუგო იესუ და 
ჰრქუა: კაცი ვინმე გარდამოვიდოდა იერუსალცმით იერიქოდ, 
და ავაზაკნი დაესხნეს, განძარცუეს იგი, დაწყლეს და წარვიდეს 
და დაუტევეს მწყდარი. 31 ხოლო დამთხუევით მღდელი ვინმე 
შთავიდოდა მასვე გზასა და იხილა იგი და თანა-წარჰყდა. 32 
და ეგრეთვე ლევიტელი მასვე ადგილსა მივიდა და იხილა იგი 
და თანა-წარჰყდა. 33 მერმე სამარიტელი ვინმე წარვიდოდა, 
მოვიდა მასვე ადგილსა, იხილა იგი და შეეწყალა. 34 და 
მოვიდა მისა და შეუხვა წყლული იგი და დაასხა ზეთი და 
ღვნოი და აღსუა იგი კარაულსა თვსსა და მოიყვანა იგი 
ყოველთასა მას სადგურსა და იღუაწა იგი. 32 და ხვალისაგან, 
გამო-რაი-ვიდოდა, ორი დრაჰკანი მისცა ყოველთა სადგურისა 
მოღუაწესა მას და ჰრქუა: იღუაწე ეგე და, სხუაი თუ რაიმე 
წარაგო უმეტესი, მო-რაი-ვიდე, მიგცე შენ. 39 ვინ უკუე ამათ 
სამთაგანი გგონიეს შენ მოყუას მისა, რომელ იგი შევარდა 
ავაზაკთა მათ? 37 ხოლო მან ჰრქუა: რომელმან ყო წყალობაი 
მის თანა. ჰრქუა მას იესუ: ვიდოდე და ჰყოფდ შენცა ეგრევე. 38 
და იყო ვითარცა წარვიდეს ესენი, და თავადი შევიდა დაბასა 
რომელსამე. და იყო ვინმე მუნ დედაკაცი, რომლისა სახელი 
მართა, და შეიყვანა თავადი სახიდ თვსა. 39 და იყო დაი მისი, 
რომელსა ერქუა მარიამ, რომელი დაჯდა ფერვთა თანა 
იესუისთა და ისმენდა სიტყუათა მისთა. 49 ხოლო მართა 
მიმოდაზრუნვიდა მრავლისა მსახურებისათვს, ზედა მიადგა და 
ჰრქუა: უფალო, არა იღუწი, რამეთუ დამან ჩემმან მარტოი 
დამიტევა მე მსახურებად. არქუ მას, რაითა შემეწეოდის მე. 41 
მიუგო იესუ და ჰრქუა მას: მართა, მართა! ზრუნავ და შფოთ 
ხარ მრავლისათვს, აქა ერთისაი არს საყმარ. 42 ხოლო მარიამ 
კეთილი ნაწილი გამოირჩია, რომელი არასადა მიეღოს 
მისგან. 


თავი 11 


1 და იყო ადგილსა რომელსამე თავადი ილოცვიდა. და 
ვითარცა დასცხრა ლოცვისაგან, ჰრქუა ვინმე მას 
მოწაფეთაგანმან: უფალო, გუასწავე ლოცვაი, ვითარცა იოვანე 
ასწავა მოწაფეთა თვსთა. 2 ხოლო თავადმან ჰრქუა მათ: 
რაჟამს ილოცვიდეთ, თქუთ: მამაო ჩუენო, რომელი ხარ ცათა 
შინა, წმიდა იყავნ სახელი შენი, მოვედინ სუფევაი შენი, იყავნ 
ნებაი შენი, ვითარცა ცათა შინა, ეგრეცა ქუეყანასა ზედა. 3 პური 
ჩუენი არსობისაი მომეც ჩუენ დღითი-დღედ. “ და მომიტევენ 
ჩუენ ცოდვანი ჩუენნი, და რამეთუ ჩუენცა მიუტევებთ ყოველთა 
თანა-მდებთა ჩუენთა, და ნუ შემიყვანებ ჩუენ განსაცდელსა, 
არამედ მიჭსნენ ჩუენ ბოროტისაგან. ? და ეტყოდა მათ: ვის 
თქუენგანსა ესუას მეგობარი და მოვიდეს მისა შუვა-ღამეს და 
ჰრქუას მას: მეგობარო, მოვასხენ მე სამნი პურნი, 95 რამეთუ 
მეგობარი მოვიდა ჩემდა გზით, და არარაი მაქუს, რაილი დაუგო 
მას. 7 მან მიუგოს შინაით გამო და ჰრქუას: ნუ შრომასა 
შემამთხუევ მე, რამეთუ კარი დაჭვშულ არს და ყრმანი ჩემნი ჩემ 
თანა არიან სარეცელსა ზედა; ვერ ძალ-მიც აღდგომად და 
მიცემად შენდა. 8 გეტყვ თქუენ: დაღაცათუ არა ეძლოს მას 
აღდგომად და მიცემად, რამეთუ არს იგი მეგობარ მისა, 
წყინებისა მისთვს მისისა აღდგეს და მისცეს, რაოდენი უყმდეს 
მას, ? ხოლო მე გეტყვ თქუენ: ითხოვდით და მოგეცეს თქუენ, 
ეძიებდით და ჰპოოთ, ირეკდით და განგეღოს თქუნ. 19 რამეთუ 
ყოველი რომელი ითხოვდეს, მოიღოს, და რომელი ეძიებდეს, 
პოოს, და რომელი ირეკდეს, განეღოს. 11 ვის უკუე თქუენგანსა 
მამასა სთხოვდეს ძე პურსა, ნუუკუე ქვაი მისცეს მას? გინა თუ 
თევზსა სთხოვდეს, ნუუკუე თევზისა წილ გუელი მისცესა მას? 12 
გინა თუ კუერცხსა სთხოვდეს, ნუუკუე ღრიაკალი მისცეს მას? 13 
უკუეთუ თქუენ უკეთურთა იცით მისაცემელი კეთილი მიცემად 
შვილთა თქუენთა, რაოდენ უფროის მამამან ზეცით მოსცეს 
სული წმიდაი, რომელნი სთხოვდენ მას. 1“ და კაცისა ვისგანმე 
განაძო ეშმაკი, რომელი იყო ყრუი. და იყო განსლვასა მას 


ეშმაკისასა იტყოდა ყრუი იგი. და უკვრდა ყოველსა მას ერსა. 
15 ხოლო რომელთამე მათგანთა თქუეს: ბელზებულითა, 
მთავრითა მით ეშმაკთაითა, განასხამს ეშმაკთა. 15 და სხუანი 
ვინმე გამოცდით სასწაულსა ზეცით ითხოვდეს მისგან. 17 
ხოლო თავადმან იცნოდა ზრახვანი მათნი და ჰრქუა მათ: 
ყოველი მეუფებაი, რომელი თავსა თვსსა განევლთის, 
მოოყრდის, და სახლი სახლსა ზედა დაეცის. 18 და უკუეთუ 
ეშმაკი თავსა თვსსა განევლთა, ვითარ დამტკიცნეს მეუფებაი 
მისი? რამეთუ იტყვთ ჩემთვს, ვითარმედ: ბელზებულითა 
განვასხამ ეშმაკთა. 19? უკუეთუ მე ბელზებულითა განვასხამ 
ეშმაკთა, ძენი თქუენნი რალთა განასხმენ? ამისათვს იგინივე 
მსაჯულ გექმნენ თქუენ. 29 უკუეთუ მე თითითა ღმრთისაითა 
განვასხამ ეშმაკთა, მო-სამე-წევნულ არს თქუენ ზედა 
სასუფეველი ღმრთისაი. 21 რაჟამს ძლიერი შეჭურვილი 
სცვიდეს ეზოსა თვსსა, მშვდობით არნ მონაგები მისი. 22 და 
ოდეს უძლიერესი მისი ზედა-მოუჟდის, სძლის მას და 
საჭურველი მისი მოუღის, რომელსა-იგი ესვიდა, და ნატყუენავი 
მისი განუყვის. 22 რომელი არა არს ჩემ თანა, მტერი ჩემი არს; 
და რომელი არა შეჰკრებს ჩემ თანა, იგი განაბნევს. 24 რაჟამს 
სული არაწმიდაი განვიდის კაცისაგან, მიმოვალნ ურწყულთა 
ადგილთა და ეძიებნ განსუენებასა და არა პოვის, თქვს: 
მივიქცე სახლსავე ჩემსა, ვინაიცა გამოვედ. 22 და მოვიდის და 
პოვის იგი განშუენებული და შემკული. 259 მაშინ წარვიდეს და 
მოიყვანნის სხუანი შვდნი სულნი, უბოროტესნი მისსა, და 
შევიდის და დაიმკვდრის მას შინა და იქმნის უკუანაისკნელი 
კაცისაილ მის უძვრეს პირველისა. 27 და იყო ვიდრე იტყოდაღა 
იგი ამას, აღ-ვინმე-იღო დედაკაცმან ყმაი ერსა მას შორის და 
ჰრქუა მას: ნეტარ არს მუცელი, რომელმან გიტვრთა შენ, და 
ძუძუნი რომელთა სწოვდი. 28 ხოლო თავადმან თრქუა: არამედ 
ნეტარ არიან, რომელთა ისმინონ სიტყუაი ღმრთისაი და 
დაიმარხონ იგი. 2? და ვითარცა შეკრბებოდა ერი იგი, იწყო 
სიტყუად მათდა: ნათესავი ესე ნათესავი ბოროტი არს, 
სასწაულსა ითხოვს, და სასწაული არა ეცეს მას, არამედ 
სასწაული იონა წინაისწარმეტყუელისაი. 39 ვითარცა-იგი ექმნა 


იონა სასწაულ ნინეველთა, ეგრეთ ეყოს ძე კაცისაი ნათესავსა 
ამას. 311 დედოფალი იგი სამხრისაი აღდგეს სასჯელსა მას 
კაცთა თანა ამის ნათესავისათა და დასჯიდეს მათ, რამეთუ 
მოვიდა კიდით ქუეყანისაით სმენად სიბრძნესა სოლომონისსა; 
და აჰა ესერა უფროის სოლომონისსა არს აქა. 32 კაცნი იგი 
ნინეველნი აღდგენ სასჯელსა მას ნათესავისა ამის თანა და 
დასჯიდენ მათ, რამეთუ შეინანეს ქადაგებასა მას იონაისსა; და 
აჰა ესერა უფროის იონაისსა არს აქა. 33 არავინ აღანთის 
სანთელი და დადგის ფარულად, გინა ჟვმირსა ქუეშე, არამედ 
სასანთლესა ზედა, რაითა შემავალნი ხედვიდენ ნათელსა. 34 
სანთელი გუამისაი არს თუალი; ოდეს თუალი შენნი 
განმარტებულ იყოს, ყოველი გუამი შენი ნათელ იყოს და 
უკუეთუ თუალი შენი ბოროტ იყოს, ყოველი გუამი შენი ბნელ 
იყოს. 32 იხილე, ნუუკუე ნათელი იგი შენ შორის ბნელ იყოს. 39 
უკუეთუ ყოველი გუამი შენი ნათელ არს და არა რაი აქუნდეს 
ადგილი რაიმე ბნელისაი, იყოს იგი ყოვლად ნათელ, ვითარცა- 
იგი სანთელი ელვითა განგანათლოს შენ. 37 და ვითარცა 
იტყოდა ამას თავადი, ჰლოცვიდა ვინმე ფარისეველი, რაითა 
პური ჭამოს მის თანა; და შევიდა და დაჯდა. 38 ხოლო 
ფარისეველმან მან ვითარცა იხილა, უკვრდა, რამეთუ 
პირველად არა იბანა, ვიდრე სადილობადმდე. 39 ჰრქუა მას 
უფალმან: აწ თქუენ, ფარისეველთა, გარეშე სასუმელისაი და 
პინაკისაი განსწმიდით, და შინაგანი თქუენი სავსე არნ 
ნატაცებითა და უკეთურებითა. 4 ორგულნო, ანუ არა 
რომელმან-იგი გარეშე შექმნა, მანვე შინაგანი შექმნა? “1 გარნა 
ესე, რომელი ჯერ არს, მიეცით მოწყალებაი, და აჰა თქუენი 
ყოველი წმიდა არს. “2 არამედ ვალ თქუენდა, ფარისეველნო, 
რამეთუ ათეულსა აღიღებთ პიტნაკისა და ტეგანისასა და 
ყოვლისა მხლისასა და თანა-წარჰვალთ სამართალსა და 
სიყუარულსა ღმრთისასა. ესე ჯერ-იყო ყოფად და იგი არა 
დატევებად. ?5 ვაი თქუენდა, ფარისეველნო ორგულნო, 
რამეთუ გიყუარს თქუენ ზემოჯდომაი შესაკრებელთა შორის და 
მოკითხვაი უბანთა ზედა. 44 ვაი თქუენდა, მწიგნობარნო და 
ფარისეველნო ორგულნო, რამეთუ ხართ, ვითარცა საფლავნი 


უჩინონი, და კაცნი ზედა ვლენან და არა იციან. 423 მიუგო 
სჯულის-მეცნიერმან ვინმე და ჰრქუა მას: მოძღუარ, მაგას რაი 
იტყვ, ჩუენცა გუაგინებ. 46 ხოლო თავადმან ჰრქუა მას: 
თქუენდაცა, სჯულის-მეცნიერთა, ვაი არს, რამეთუ აღჰკიდით 
კაცთა ტვრთი ძნიად სატვრთავი და თქუენ ერთითაცა თითითა 
არა შეახით ტვრთსა მას. “7 ვაი თქუენდა, რამეთუ აშენებთ 
საფლავებსა წანაისწარმეტყუელთასა, ხოლო მამათა თქუენთა 
მოსწყვდნეს იგინი. 48 ეწამებით სამე და თანა-სათნო-ეყოფვით 
საქმესა მამათა თქუენთასა, რამეთუ მათ მოსწყვდნეს იგინი, და 
თქუენ საფლავთა მათთა აშენებთ. 4? ამისთვსცა-იგი 
სიბრძნემან ღმრთისამან თქუა: მოვავლინნე მათა 
წინაისწარმეტყუელნი და მოციქულნი, და მათგანნი მოწყვდნენ 
და დევნნენ. 239 რაითა იძიოს სისხლი ყოველთა 
წინაისწარმეტყუელთაი, დათხეული დასაბამითგან სოფლისაით 
ნათესავისა ამისგან, 21 სისხლითგან აბელისით, ვიდრე 
სისხლადმდე ზაქარიაისა, რომელი წარწყმდა შორის 
საკურთხეველისა მის და ტაძრისა. ჰე, გეტყვ თქუენ, იძიოს 
ნათესავისა ამისგან. 22 ვაი თქუენდა, სჯულის-მოძღუარნო, 
რამეთუ დაჰმალენით კლიტენი მეცნიერებისანი; თქუენ არა შე- 
ხუალთ და შემავალთა აყენებთ. 23 და ვითარ-იგი თავადი 
ეტყოდა მათ ამას წინაშე ყოვლისა მის ერისა, იწყეს 
მწიგნობართა მათ და ფარისეველთა განზრახვად ბოროტისა 
და უძნდა სიტყუაი იგი და ჰგმობდეს მას მრავლისა მისთვს 
სიტყვსა. 24 და უმზირდეს მას პოვნად რასმე სიტყუასა 
პირისაგან მისისა, რაითა შეასმინონ იგი. 


თავი 12 


+ რომელთა ზედა შეკრებულ იყო ბევრეული ერი, ვიდრემდე 
დასთრგუნვიდეს ურთიერთას. იწყო პირველად სიტყუად 
მოწაფეთა თვსთა და ჰრქუა: ეკრძალენით თავთა თქუენთა 
ცომისაგან ფარისეველთაისა, რომელ არს ორგულებაი. 2 
ხოლო არარაი არს დაფარული, რომელი არა გამოცხადნეს, 
და დამალული, რომელი არა საცნაურ იყოს. 3 ამისათვს 
რომელი ბნელსა შინა სთქუათ, ნათელსა შინა ისმეს, და 
რომელსა ყურსა ეტყოდით საუნჯეთა შინა, იქადაგოს ერდოთა 
ზედა. 4 ხოლო გეტყვ თქუენ, მეგობართა ჩემთა: ნუ გეშინინ 
მათგან, რომელთა მოსწყვდნენ ჭყორცნი და ამისა შემდგომად 
ვერარაი აქუს უმეტესი, რალი გიყონ თქუენ. 2 ხოლო გიჩუენო 
თქუენ, ვისა გეშინოდის: გეშინოდენ მისა, რომელსა 
შემდგომად მოწყუედისა ყელ-ეწიფების შთაგდებად გეჰენიასა. 
ჰე, გეტყვ თქუენ, მისა გეშინოდენ. 9 ანუ არა ხუთი სირი 
განისყიდების ორის ასარის? და ერთიცა მათგანი არა არს 
დაფარულ წინაშე ღმრთისა. 7 არამედ თმანიცა თავისა 
თქუენისანი ყოველნი განრაცხილ არიან. ნუუკუე გეშინინ, 
რამეთუ მრავალთა სირთა უმჯობეს ხართ. 858 ხოლო გეტყვ 
თქუენ: ყოველმან რომელმან აღიაროს ჩემდა მომართ წინაშე 
კაცთა, ძემანცა კაცისამან აღიაროს იგი წინაშე ანგელოზთა 
ღმრთისათა. ? და რომელმან უვარ-მყოს მე წინაშე კაცთა, 
უვარ-იქმნეს იგიცა წინაშე ანგელოზთა ღმრთისათა. 19 და 
ყოველმან რომელმან თქუას სიტყუაი ძისა მიმართ კაცისა, 
მიეტეოს მას. ხოლო სულისა წმიდისა მგმობარსა არა მიეტეოს. 
11 და ოდეს შეგიყვანნენ თქუენ შესაკრებელთა და წინაშე 
მთავართა და ყელმწიფეთა, ნუ ჰზრუნავთ, ვითარ, ანუ რაი 
სიტყუაი მიუგოთ, ანუ რაი სთქუათ, 12 რამეთუ სულმან წმიდამან 
გასწაოს თქუენ მას ჟამსა შინა, რაი-იგი სთქუათ. 13 ჰრქუა ვინმე 
მას მის ერისაგანმან: მოძღუარ, არქუ ძმასა ჩემსა, რაითა 
განმეყოს მე სამკვდრებელსა. 14 ხოლო თავადმან ჰრქუა მას: 
კაცო, ვინ დამადგინა მე მსაჯულად და განმყოფელად 


თქუენდა? 12 და ეტყოდა მათ: ეკრძალენით და დაიცვენით 
თავნი თქუენი ყოვლისაგან ანგაჰრებისა, რამეთუ არა 
ნამეტნავისაგან ვისამე არნ ცხორებაი მისი ნაყოფთა მისთაგან. 
16 და ეტყოდა მათ იგავსაცა და ჰრქუა მათ: კაცისაი ვისიმე 
მდიდრისაი ნაყოფიერ იყო აგარაკი. 17 და განიზრახვიდა 
გულსა შინა თვსსა და თქუა: რაი-მე ვყო, რამეთუ არა მაქუს, 
სადა შევიკრიბო ნაყოფი ჩემი? 18 და თქუა: ესე ვყო: 
დავარღვნე საუნჯენი ჩემნი და უფროისნი აღვაშენნე და 
შევიკრიბო მუნ ყოველი ნაყოფი და კეთილი ჩემი. 19 და ვჰრქუა 
სულსა ჩემსა: სულო, გაქუს მრავალი კეთილი დაუნჯებული 
მრავალთა წელთა: განისუენე, ჭამე და სუ და იხარებდ. 29 
ჰრქუა მას ღმერთმან: უგუნურო, ამას ღამესა მიგიღონ სული 
შენი შენგან; ეგე, რომელ მოიმზადე ვისა იყოს? 21 ეგრეცა, 
რომელი იუნჯებდეს თავისა თვსისა და არა ღმრთისა მიერ 
განმდიდრდებოდის. 2? და ჰრქუა იესუ მოწაფეთა თვსთა: 
ამისთვს გეტყვ თქუენ: ნუ ჰზრუნავთ სულისა თქუენისა, რაი 
სჭამოთ, და ნუცა ყორცთა თქუენთა, რაი შეიმოსოთ, 23 რამეთუ 
სული უფროის არს საზრდელისა და ყორცნი სამოსლისა. 24 
განიცადენით ყორანნი, რამეთუ არა სთესვენ, არცა მკიან, 
რომელთა არა აქუს საუნჯე, ანუ სადა შეიკრიბონ, და ღმერთი 
ზრდის მათ. რაოდენ თქუენ უმჯობეს ხართ მფრინველთა? 232 
ვინ-მე უკუე თქუენგანი ზრუნვიდეს და შეუძლოს შეძინებად 
ჰასაკსა თვსსა წყრთა ერთ? 25 უკუეთუ არცა უმცირესსა 
შემძლებელ ხართ, რაისაღა სხუასა მას ჰზრუნავთ? 27 
განიცადენით შროშანნი, ვითარ-იგი აღორძნდის: არცა 
შურების, არცა სთავს. ხოლო გეტყვ თქუენ, რამეთუ: არცა 
სოლომონ ყოველსა დიდებასა თვსსა შეიმოსა, ვითარცა ერთი 
ამათგანი. 28 უკუეთუ ველსა გარე, რომელი დღეს თივაი არს 
და ხვალე თორნესა შთაეგზნეს, ღმერთმან ესრეთ შემოსის, 
რაოდენ უფროის თქუენ, მცირედ-მორწმუნენო? 23 და თქუენ ნუ 
ეძიებთ, რალ სჭამოთ და რაი ჰსუათ, და ნუცა განსცხრებით, 39 
რამეთუ ამას ყოველსა ნათესავნი სოფლისანი ეძიებენ, ხოლო 
მამამან თქუენმან იცის, რაი გიყმს ამათ ყოველთაგანი. 31 
გარნა ეძიებდით სასაუფეველსა ღმრთისასა, და ესე ყოველი 


შეგეძინოს თქუენ. 32 ნუ გეშინინ მცირესა მაგას სამწყსოსა, 
რამეთუ სათნო-იყო მამამან თქუენმან ზეცათამან მოცემად 
თქუენდა სასუფეველი. 33 განყიდენით მონაგებნი თქუენნი და 
მიეცით ქველის-საქმე და ყავთ თავისა თქუენისა საფასე, 
რომელი არა დაძუელდეს, და საუნჯე მოუკლებელი ცათა შინა, 
სადა-იგი მპარავი არა მიეხების, არცა მღილმან განრყუნის. 34 
სადაცა არს საუნჯე თქუენი, მუნცა იყოს გული თქუენი. 32 
იყვნედ წელნი თქუენნი მორტყმულ და სანთელნი თქუენნი 
აღნთებულ. 359 და თქუენ ემსგავსენით კაცთა მათ, რომელნი 
მოელიედ უფალსა თვსსა, ოდეს მოვიდეს ქორწილისაგან, 
რაითა, რაჟამს მოვიდეს და ირეკოს, მეყსეულად განუყონ მას. 
37 ნეტარ იყვნენ იგი მონანი, რომელთაი მოვიდეს უფალი მათი 
და პოვნეს იგინი მღვძარენი. ამენ გეტყვ თქუენ, რამეთუ 
მოირტყნეს და დასხნეს იგინი, წარმოუდგეს და ჰმსახურებდეს 
მათ. 39 დაღათუ მეორესა საყუმილავსა და მესამესა მოვიდეს 
და პოვნეს ესრეთ, ნეტარ იყვნენ იგინი. 3? ხოლო ესემცა უწყით: 
უკუეთუმცა იცოდა სახლისა უფალმან, რომელსა ჟამსა მპარავი 
მოვალს, იღვძებდამცა და არა უტევა დათხრად სახლისა 
თვსისა. 49 და თქუენცა იყვენით განმზადებულ, რამეთუ ჟამსა, 
რომელსა არა ჰგონებდეთ, ძე კაცისაილი მოვიდეს. 41 ჰრქუა მას 
პეტრე: უფალო, ჩუენდა მომართ ხოლო იტყვ იგავსა ამას, ანუ 
სხუათა ყოველთა მიმართ? 4? და პრქუა იესუ: ვინ-მე არს მნე 
იგი სარწმუნოი და გონიერი, რომელი დაადგინოს უფალმან 
მონათა თვსთა ზედა მიცემად იფქლი ჟამსა თვსსა? 43 ნეტარ 
არს იგი მონაი, რომლისაი მოვიდეს უფალი მისი და პოოს იგი 
ესრეთ მოქმედი. ““ ამენ გეტყვ თქუენ, რამეთუ ყოველთა ზედა 
მონაგებთა მისთა დაადგინოს იგი. 4? უკუეთუ თქუას მონამან 
მან გულსა შინა თვსსა: ყოვნის უფალი ჩემი მოსლვად, და 
იწყოს გუემად მონათა და მყევალთა და ჭამად და სუმად და 
დათრობად. 45 მოვიდეს უფალი იგი მონისაი მის დღესა, 
რომელსა არა მოელოდის, და ჟამსა, რომელი არა იცის, და 
ორგან განკუეთოს იგი და ნაწილი მისი დადვას ურწმუნოთა 
თანა. “7? ხოლო მონამან რომელმან იცის ნებაი უფლისა 
თვსისაი და არა განემზადოს ნებისაებრ მისისა, იტანჯოს იგი 


ფრიად. 48 ხოლო რომელმან არა იცის და ქმნეს რაიმე ღირსი 
ტანჯვისაი, იგუემოს მცირედ. რამეთუ ყოველსა რომელსა მიეცა 
დიდად, დიდადცა იძიოს მისგან, და რომელსა მიეცა ფრიად, 
უმეტესი მოჰყადონ მას. 49? ცეცხლისა მოვედ მიფენად 
ქუეყანასა ზედა და რაი მნებავს, რაითა აწვე აღეგზნეს! 329 
ხოლო ნათლის-ღებაი მაქუს ნათლის-ღებად და ვითარ 
შეურვებულ ვარ, ვიდრემდე აღესრულოს! 51 ეგრე ჰგონებთ, 
ვითარმედ მშვდობისა მოვედ მიფენად ქუეყანასა ზედა? არა, 
გეტყვ თქუენ, არამედ განყოფად. 5? რამეთუ იყვნენ 
ამიერითგან ხუთნი სახლსა შინა ერთსა განყოფილი: სამნი 
ორთაგან და ორნი სამთაგან. 23 განყოფად მამაი ძისაგან და 
ძე მამისაგან; და დედაი ასულისაგან და ასული დედისაგან; 
დედამთილი ძის-ცოლისაგან მისისა და სძალი 
დედამთილისაგან. 2?“ ეტყოდა იესუ ერსაცა მას: რაჟამს 
იხილით ღრუბელი, აღმომავალი დასავალით, მეყსეულად 
სთქვთ, ვითარმედ: წვმაი მოაქუს, და არნ ეგრეთ. 35 და რაჟამს 
სამხრით ქარი ქრინ, სთქვთ, ვითარმედ: სიცხე იყოს, და არნ 
ეგრეთ. 2320 ორგულნო, პირი სამე ქუეყანისაი და ცისაი იცით 
გამოცდად, ხოლო ჟამი ესე ვითარ არა გამოიცადეთ? 27 ანუ 
რაისა თავით თვსით არა სჯით სამართალსა? 28 რამეთუ ოდეს 
მიხუალ მოსაჯულისა შენისა თანა მთავრისა წინაშე გზასა ზედა, 
მიეც საქმარი განთავისუფლებად მისგან, ნუუკუე მიგიყვანოს 
შენ მსაჯულისა, და მსაჯულმან მიგცეს შენ მეხარკესა, და 
მეხარკემან მიგცეს შენ საპყრობილედ. 2329 გეტყვ შენ: ვერ 
გამოხვდე მიერ, ვიდრემდე უკანაისკნელიცა იგი მი-ვე-სცე 
მწულილი. 


თავი 13 


1 მო-ვინმე-სრულ იყვნეს მას ჟამსა ოდენ და უთხრეს მას 
გალილეველთა მათთვს, რომელთაი-იგი სისხლი პილატე 
შეჰრია მსხუერპლთა მათთა. ? მიუგო იესუ და ჰრქუა მათ: ეგრე 
გგონიეს, ვითარმედ გალილეველნი ესე უფროის ყოველთა 
გალილეველთა იყვნეს ცოდვილ, რამეთუ ესევითარი ევნო 
მათ? 3 გეტყვ თქუენ: არა; არამედ უკუეთუ არა შეინანოთ, 
ეგრევე სახედ ყოველნი წარსწყმდეთ. 4 ანუ იგი, რომელ 
ათრვამეტთა ზედა სილოამს გოდოლი დაეცა და მოსწყვდნა 
იგინი, ჰგონებთ, ვითარმედ იგინი ხოლო თანა-მდებ იყვნეს 
უფროის ყოველთა კაცთა, რომელნი მკვდრ არიან 
იერუსალსმს? ? გეტყვ თქუენ: არა; არამედ უკუეთუ არა 
შეინანოთ, ყოველნივე ეგერეთ წარსწყმდეთ. 9 და ეტყოდა მათ 
იგავსა ამას: ლეღვ ვისმე ედგა ნერგი სავენაჟესა თვსსა, 
მოვიდა და ეძიებდა ნაყოფსა მისგან და არა პოვა. 7 და ჰრქუა 
ვენაჭის მოქმედსა მას: ესერა სამი წელი არს, ვინაითგან 
მოვალ და ვეძიებ ნაყოფსა ლეღუსა ამას შინა და არა ვჰპოვებ. 
მოჰკუეთე ეგე, რაისათვს ქუეყანაიცა დაუპყრიეს უქმად? 8 
ხოლო მან მიუგო და ჰრქუა: უფალო, უტევე ეგე ამასცა წელსა, 
ვიდრემდე მოუთოყნო მას გარემო და სკორე დაუდვა, ? ყოს 
ხოლო თუ ნაყოფი; უკუეთუ არა, მერმე მოჰკუეთე იგი. 19 და 
ასწავებდა მათ იესუ შესაკრებელსა ერთსა შაბათსა შინა. 11 და 
აჰა ესერა დედაკაცი იყო, რომლისა თანა იყო სული 
უძლურებისაი ათრვამეტ წლითგან; და იყო იგი დაღონებულ და 
ვერ ეძლო ზე აღხილვად ყოვლითურთ. 12 იხილა იგი იესუ, 
მოუწოდა და ჰრქუა მას: დედაკაცო, განტევებულ ხარ 
უძლურებისაგან შენისა. 13 და დაასხნა მას ზედა ყელნი, და 
მეყსეულად აღემართა და ვიდოდა და ადიდებდა ღმერთსა. 14 
მიუგო შესაკრებლის-მთავარმან მან რისხვით, რამეთუ შაბათსა 
განკურნა იგი იესუ, და ეტყოდა ერსა მას: ექუსნი დღენი არიან, 
რომელთა შინა ჯერ-არს საქმედ; მათ შინა მომავალნი 
განიკურნებოდეთ და ნუ დღესა შაბათსა. 15 მიუგო მას იესუ და 


ჰრქუა: ორგულო, კაცად-კაცადმან თქუენმან არა აღჰვსნისა 
შაბათსა შინა ქარი გინა ვირი ბაგათაგან მათთა და წარიბის და 
ასვს მას წყალი? 19 ხოლო ესე ასული აბრაჰამისი იყო, 
რომელი შეეკრა ეშმაკსა, აჰა ესერა ათრვამეტი წელი არს; არა 
ჯერ-იყოა განყჟსნად საკრველთაგან მისთა დღესა შაბათსა? 17 
და ამას რაი იტყოდა თავადი, ჰრცხუენოდა ყოველთა წინა- 
აღმდგომთა მისთა; და ყოველსა მას ერსა უხაროდა ყოველთა 
მათ ზედა დიდებულებათა მისთა, რომელნი იქმნებოდეს მის 
მიერ, 18 და იტყოდა: რასა ვამსგავსო სასუფეველი ღმრთისაი, 
და ვისა მსგავს არს იგი? 13 მსგავს არს იგი მარცუალსა 
მდოგვსასა, რომელი მოიღო კაცმან და დასთესა იგი მტილსა 
თვსსა; და აღორძინდა და იქმნა იგი ხე დიდ, და მფრინველთა 
ცისათა და დაიმკვდრეს რტოთა მისთა. 29 მერმე კუალად თქუა: 
რასა ვამსგავსო სასუფეველი ღმრთისაიძ? 21 ვამსგავსო იგი 
ცომსა, რომელი მოიღო დედაკაცმან და შეჰრთო იგი ფქვილსა 
სამსა საწყაულსა, ვიდრემდე აღაფუვნოს ყოველი. 22 და 
მიმოვიდოდა ქალაქებსა და დაბნებსა და ასწავებდა და 
წარიგზავნებოდა იერუსალსმდ. 23 და ჰრქუა ვინმე მას: 
უფალო, უკუეთუ მცირედ არიან ცხორებულნი? ხოლო 
თავადმან ჰრქუა მათ: 24 იღუაწეთ შესლვად იწროისა მისგან 
კარისა. ხოლო გეტყვ თქუენ: მრავალნი ეძიებდენ შესლვად და 
ვერ უძლონ. 25 ვინაითგან აღდგეს სახლისა უფალი და 
დაჰვშას კარი, და გარეშე სდგეთ და იწყოთ რეკად კარსა და 
იტყოდით: უფალო, უფალო, განგვღე ჩუენ! მოგიგოს და 
გრქუას თქუენ: არა გიცნი თქუენ, ვინანი ხართ. 259 მაშინ იწყოთ 
სიტყუად: ვჭამდით წინაშე შენსა და ვსუემდით, და უბანთა 
ჩუენთა ზედა გუასწავებდ. 27 და გრქუას: არა გიცნი, ვინანი 
ხართ; განმეშორენით ჩემგან ყოვლნი მოქმედნი 
უსჯულოებისანი. 28 მუნ იყოს ტირილი და ღრჭენაი კბილთაი, 
რაჟამს იხილოთ აბრაჰამი, ისაკი და იაკობი და ყოველნი 
წინაისწარმეტყუელნი სასუფეველსა ღმრთისასა და თქუენ 
განსხმულნი გარეშე. 29? და მოვიდოდიან მზისა-აღმოსავალით 
და მზისა-დასავალით, ჩრდილოით და სამხრით, და ინავ- 
იდგმიდენ სასუფეველსა ღმრთისასა. 39 და აჰა ესერა არიან 


უკუანაისკნელნი, რომელნი იყვნენ პირველ, და არიან 
პირველნი, რომელნი იყვნენ უკანაისკნელ. 31 მას დღესა შინა 
მო-ვინმე-ვიდეს იესუისა ფარისეველნი და ეტყოდეს მას: 
განვედ და წარვედ ამიერ, რამეთუ ჰეროდე გეძიებს შენ 
მოკლვად. 32 ხოლო თავადმან მიუგო და ჰრქუა მათ: მივედით 
და არქუთ მელსა მას: აჰა ესერა განვასხამ ეშმაკთა და 
კურნებათა აღვასრულებ დღეს და ხვალე, და ზეგე 
აღვესრულები. 33 რამეთუ ჯერ-არს ჩემდა დღეს და ხვალე და 
ზეგე წარსლვად, რამეთუ ვერ ეგების წინაისწარმეტყუელი 
გარეშე იერუსალსმსა წარწყმედად. 34 იერუსალცმ, იერუსალსმ, 
რომელმან მოსწყვდენ წინაისწარმეტყუელნი და ქვაი დაჰკრიბე 
მოვლინებულთა შენდა, რაოდენ-გზის მინდა შეკრებაი შვილთა 
შენთაი, ვითარცა სახედ მფრინველმან თვსნი მართუენი 
ფრთეთა ქუეშე, და არა ინებეთ! 35 აჰა ესერა დაუტევნეთ თქუენ 
სახლნი თქუენნი ოყრად. გეტყვ თქუენ: არღარა მიხილოთ მე 
ამიერითგან, ვიდრემდე სთქუათ: კურთხეულ არს მომავალი 
სახელითა უფლისაითა. 


თავი 14 


1 და იყო მო-რაი-ვიდა იესუ სახლსა ვისმე მთავრისა 
ფარისეველისასა დღესა შაბათსა ჭამად პურისა, და იგინი 
უმზირდეს მას. ? და აჰა ესერა იყო ვინმე კაცი წყლით მანკიერი 
წინაშე მისსა. 3 მიუგო იესუ და ჰრქუა სჯულის-მოძღუართა მათ 
და ფარისეველთა: უკუეთუ ჯერ-არს შაბათსა განკურნებაი? 41 
ხოლო იგინი დუმნეს. და მოიყვანა კაცი იგი, განკურნა და 
განუტევა. ? და ჰრქუა მათ: ვისი თქუენგანისაი შვილი გინა ჟარი 
შთავარდეს ჯურღმულსა, არა-მე მეყსეულად აღმოიქუას იგი 
დღესა შაბათსა? 5 და ვერარაი მიუგეს მას ამისთვს. 7 და 
ეტყოდა ჩინებულთა მათ იგავსა და შეასწავებდა, ვითარ-იგი 
ზემოჯდომასა ირჩევდეს, და ეტყოდა მათ: 8 რაჟამს გხადოს 
ვინმე ქორწილსა, ნუ დასჯდები პირველსა საინაჟესა, ნუუკუე 
უპატიოსნესი შენსა იყოს ჩინებული მისგან; ? და მოვიდეს, 
რომელმან-იგი შენ და მას გხადა, და გრქუას შენ: ადგილ-ეც 
ამას! მაშინ იწყო სირცხვლით უკანაისკნელსა ადგილსა 
დაპყრობად. 19 არამედ ოდეს გხადოს ვინმე, მივედ და დაჯედ 
უკანაისკნელსა ადგილსა, რაითა მოვიდეს, რომელმან-იგი 
გხადა შენ, და გრქუას: მეგობარო, აღმოგუალე ზემოკერძო! 
მაშინ იყოს შენდა დიდება წინაშე ყოველთა მეინჟეთა შენთა. 11 
რამეთუ ყოველმან რომელმან აღიმაღლოს თავი თვსი, იგი 
დამდაბლდეს; და რომელმან დაიმდაბლოს თავი თვსი, 
ამაღლდეს. 12 ეტყოდა მასცა, რომელმან-იგი ხადა მას: ოდეს 
ჰყოფდე სამხარსა გინა სერსა, ნუ ჰხადი მეგობართა შენთა, 
ნუცა ძმათა შენთა, ნუცა ნათესავთა შენთა, ნუცა მოძმეთა 
მდიდართა, ნუუკუე მათცა კუალად გხადონ შენ, და გექმნეს შენ 
მოსაგებელ. 13 არამედ ოდეს ჰყოფდე შენ სამხარსა, ჰხადე 
გლახაკთა უმეცართა, მკელობელთა და ბრმათა, 14 და ნეტარ 
იყო, რამეთუ არარაი აქუს, რაიმცა მოგაგეს შენ, და მოგეგოს 
შენ აღდგომასა მას მართალთასა. 175 ესმა ვისმე მის თანა 
მეინაყესა ესე, და ჰრქუა მას: ნეტარ არს, რომელმან ჭამოს 
პური სასუფეველსა ღმრთისასა! 106 ხოლო თავადმან ჰრქუა მას: 


კაცმან ვინმე იყო პური დიდი და მოუწოდა მრავალთა. 17 და 
წარავლინა მონაი თვსი ჟამსა პურისასა, რაითა ჰრქუას 
ჩინებულთა მათ მოსლვად, რამეთუ: აჰა ესერა პური ჩემი მზა 
არს ყოველი. 18 და იწყო თითოეულმან ყოველმან ჯმნად. 
პირველმან მან ჰრქუა მას: აგარაკი ვიყიდე და უნებელი ზედა- 
მაც მისლვად და ხილვად იგი. გლოცავ შენ, განმიტევე, 
ჯმნულმცა ვარ შენგან. 19 და სხუამან თქუა: უღლეული ყართაი 
ვიყიდე ხუთი და მივალ გამოცდად მათა. გლოცავ მენ, 
ჯმნულმცა ვარ. 29 და მერმე სხუამან ჰრქუა: ცოლი შევირთე და 
მის გამო ვერ ყელ-მეწიფების მოსლვად. 21 და მოვიდა მონაი 
იგი და უთხრა ესე უფალსა თვსსა. მაშინ განრისხნა სახლისა 
უფალი იგი და ჰრქუა მონასა მას თვსსა: განვედ ადრე უბანთა 
და ყურეთა ქალაქისათა და გლახაკთა და უცხოთა და ბრმათა 
და მკელობელთა შემოპხადე აქა. 22 და თქუა მონამან მან: 
უფალო, იქმნა ბრძანებაი შენი, და ადგილი არსღა. 23 და 
ჰრქუა უფალმან მან მონასა მას: განვედ გზათა ზედა და 
ფოლოცთა და აიძულე შემოსლვად, რაითა აღივსოს სახელი 
ჩემი. 23 ხოლო გეტყვ თქუენ: არავინ მათ კაცთაგანმან გემო0 
იხილოს სერობისა ამის ჩემისაი, რამეთუ მრავალნი არიან 
ჩინებულ და მცირედნი რჩეულ. 223 და შეკრბებოდა მისა ერი 
მრავალი, მიექცა და ჰრქუა მათ: 29 რომელი მოვალს ჩემდა და 
არა მოიძულოს მამაი თვსი და დედაი თვსი და ცოლი და 
შვილნი და ძმანი და დანი და მერმე კუალად სულიცა თვსი, 
ვერ ყელ-ეწიფების მოწაფე ყოფად ჩემდა. 27 და რომელმან 
არა აღიღოს ჯუარი თვსი და შემომიდგეს მე, ვერ ჟელ- 
ეწიფების მოწაფე ყოფად ჩემდა. 28 ვის-მე უკუე თქუენგანსა 
უნდეს გოდოლი შენებად, არა-მეა პირველად დაჯდეს და 
აღრაცხოს, რაოდენი წარაგოს, უკუეთუ აქუს, რაითა კმა-ეყოს 
მას აღსრულებადმდე. 29 ნუუკუე დადვას საფუძველი და ვერ 
შეუძლოს აღსრულებად მისა, და ყოველნი რომელნი ხედვიდენ 
მას, იწყონ კიცხევად მისა 39 და თქუან, ვითარმედ: კაცმან ამან 
იწყო შენებად და ვერ შეუძლო აღსრულებად. 31 ანუ რომელი 
მეფე მივალნ სხვსა მეფისა ბრძოლად, არა-მე პირველად 
დაჯდის და განიზრახის, უკუეთუ შემძლებელ არს ათითა 


ათასითა შემთხუევად ოცითა ათასითა მომავალსა მის ზედა? 32 
უკუეთუ არა, ვიდრე შორსღა არნ, მოციქული მიუვლინის და 
მოიკითხის იგი მშვდობით. 33 ეგრეცა ყოველმანვე თქუენგანმან 
რომელმან არა იჯმნეს ყოვლისაგან მონაგებისა თვსისა, ვერ 
ჭელ-ეწიფების მოწაფე ყოფად ჩემდა. 34 კეთილ არს მარილი. 
უკუეთუ მარილი იგი განქარდეს, რაითა დაიმარილოს? 35 არცა 
ქუეყანასა, არცა სკორესა სარგებელ არს, არამედ გარე 
განდვან იგი. რომელსა ასხენ ყურნი სმენად, ესმოდენ! 


თავი 15 


1 და იყვნეს ყოველნი მეზუერენი და ცოდვილნი მახლობელად 
მისა და ისმენდეს მისსა. 2 და დრტვნვიდეს ფარისეველნი და 
მწიგნობარნი და იტყოდეს, ვითარმედ: ესე ცოდვილთა 
შეიწყნარებს და მათ თანა ჭამს და სუამს. 3 და ეტყოდა მათ 
იგავსა ამას და ჰრქუა: 4 ვის თქუენგანსა კაცსა ედგას ასი 
ცხოვარი და წარუწყმდეს მას ერთი მათგანი, არა-მე 
დაუტევნესა ოთხმეოც და ათცხრამეტნი იგი უდაბნოსა ზედა და 
წარვიდეს წარწყმედულისა მისთვს, ვიდრემდე პოოს იგი? ? და 
პოოს რაი, დაისუას იგი მყართა თვსთა ზედა სიხარულით; 9 და 
მო-რაი-ვიდეს იგი სახედ თვსა, მოუწოდოს მეგობართა და 
მოძმეთა და ჰრქუას მათ: ჩემ თანა გიხაროდენ, რამეთუ ვპოვე 
ცხოვარი ჩემი წარწყმედული. 7 გეტყვ თქუენ: ესრეთ იყოს 
სიხარული ცათა შინა ერთისათვს ცოდვილისა, რომელმან 
შეინანოს, ვიდრეღა არა ოთხმეოც და ათცხრამეტთა მათ 
მართალთა, რომელთა არა უყმს სინანული. 8 გინა დედაკაცსა, 
რომელსა აქუნდა დრაქმაი ათი და წარწყმიდის ერთი, არა-მე 
აღანთისა სანთელი და მოჰმართის სახლი და ეძიებნ გულს- 
მოდგინედ, ვიდრემდე პოოს იგი? 9? და პოოს რაი, მოუწოდის 
მეგობართა და მოძმეთა და ჰრქვს მათ: ჩემ თანა გიხაროდენ, 
რამეთუ ვპოვე დრაქმაი იგი, რომელი წარვწყმიდე. 19 გეტყვ 
თქუენ: ესრეთ იყოს სიხარული წინაშე ანგელოზთა ღმრთისათა 
ერთსა ზედა ცოდვილსა, რომელმან შეინანოს. 11 მერმე 
იტყოდა და თქუა: კაცსა ვისმე ესხნეს ორ ძე. 12 და ჰრქუა 
უმრწემესმან მან მამასა თვსსა: მამაო, მომეც მე, რომელი 
მხუდების ნაწილი სამკვდრებელისაი. და განუყო მათ 
საცხორებელი იგი. 13 და შემდგომად არა მრავალთა დღეთა 
შეიკრიბა ყოველი უმრწემესმან მან ძემან და წარვიდა შორსა 
სოფელსა და მუნ განაბნია ნაყოფი იგი მისი, რამეთუ 
ცხოვნდებოდა იგი არაწმიდებით. 14 და ვითარცა წარაგო მან 
ყოველივე მისი, იყო სიყმილი ძლიერი მას სოფელსა, და იწყო 
მან მოკლებად. 152 და მივიდა და შეუდგა ერთსა მოქალაქესა 


მის სოფლისასა, ხოლო მან წარავლინა იგი ველად თვსა 
ძოვნად ღორთა. 195 და გული-ეტყოდა განძღებად მუცლისა 
რქისა მისგან, რომელსა ჭამედ ღორნი, და არავინ სცის მას. 17 
და მოეგო რაი თავსა თვსსა, თქუა: რაოდენთა სასყიდლით- 
დადგინებულთა მამისა ჩემისათა ჰმატს პური, და მე აქა 
სიყმილითა წარვწყმდები. 18 აღვდგე და წარვიდე მამისა 
ჩემისა და ვჰრქუა მას: მამაო, ვცოდე ცად მამართ და წინაშე 
შენსა, 1? და არღარა ღირს ვარ მე წოდებად ძედ შენდა, 
არამედ მყავ მე ვითარცა ერთი მუშაკთაგანი. 29 და აღდგა და 
მოვიდა იგი მამისა თვსისა. და ვიდრე შორსღა იყო, იხილა იგი 
მამამან მისმან და შეეწყალა. და მირბიოდა იგი და დავარდა 
ქედსა ზედა მისსა და ამბორს-უყოფდა მას. 21 და ჰრქუა მას 
ძემან მან: მამაო, ვცოდე ცად მიმართ და წინაშე შენსა და 
არღარა ვარ მე ღირს წოდებად ძედ შენდა. 22 ჰრქუა მამამან 
მისმან მონათა თვსთა: გამოიღეთ სამოსელი პირველი და 
შეჰმოსეთ მას და შეაცუთ ბეჭედი ჭელსა მისსა და ყჟამლნი 
ფერვთა მისთა. 23 და მოიბთ ზუარაკი იგი ჭამებული და 
დაკალთ, და ვჭამოთ და ვიხარებდეთ, 2“ რამეთუ ძე ესე ჩემი 
მომკუდარ იყო და განცოცხლდა, წარწყმედულ იყო და იპოვა. 
და იწყეს განცხრომად. 25 და იყო ძე იგი მისი უხუცესი ველსა 
გარე. და ვითარცა მოვიდოდა და მოეახლა სახლსა მას, ესმა 
ყმაი სიხარულისაი და განცხრომისაი. 20 და მოუწოდა ერთსა 
მონათაგანსა და ჰკითხვიდა, ვითარმედ: რაი არს ესე? 27 
ხოლო მან ჰრქუა მას, რამეთუ: ძმაი შენი მოსრულ არს, და 
მამამან შენმან დაკლა ზუარაკი იგი ჭამებული, რამეთუ 
ცოცხლებით მოვიდა იგი. 28 ხოლო იგი განრისხნა და არა 
უნდა შინა შესლვად. ხოლო მამაი მისი გამოვიდა ჰლოცვიდა 
მას, 2? და მან მიუგო და ჰრქუა მამასა თვსსა: აჰა ესერა 
ესოდენნი წელნი გმონენ შენ და არასადა მცნებასა შენსა 
გარდავჰჰედ, და არასადა მომეც ერთი თიკანი, რაითამცა 
მეგობართა ჩემთა თანა ვიხარე. 39 და ოდეს ძე ესე შენი 
მოვიდა, რომელმან შეჭამა საცხორებელი შენი მეძავთა თანა, 
დაუკალ მას ზუარაკი იგი ჭამებული. 31 ხოლო მან ჰრქუა მას: 
შვილო, შენ მარადის ჩემ თანა ხარ, და ჩემი ყოველი შენი არს. 


32 ხოლო აწ მხიარულებაი და სიხარული ჯერ-არს, რამეთუ ძმა0 


ესე შენი მომკუდარ იყო და განცოცხლდა, წარწყმედულ იყო და 
იპოვა. 


თავი 16 


1 და ეტყოდა მოწაფეთაცა: კაცი ვინმე იყო მდიდარი, 
რომელსა ესუა მნე. და ესე შეასმინეს მას, ვითარმედ განაბნია 
ნაყოფი მისი. ? და მოუწოდა და ჰრქუა მას: რაი არს ესე, 
რომელ მესმის შენთვს? მომეც მე სიტყუაი სამნოისა შენისაი, 
რამეთუ არღარა ჭელ-გეწიფების ამიერითგან მნეობად. 3 
ხოლო მნემან მან თქუა გულსა თვსსა: რაილი ვყო, რამეთუ უფალი 
ჩემი მიმიღებს სამნოსა ჩემსა? საქმედ არა ძალ-მიც, თხოვად 
მრცხუენის. “ უწყი, რაი ვყო, რაითა, რაჟამს გარდავდგე 
მნობისაგან, შემიწყნარონ მე სახლთა მათთა. 2? და მოუწოდა 
კაცად-კაცადსა, თანა-მდებსა უფლისა თვსისასა და ჰრქუა 
პირველსა მას: რაოდენი თანა-გაც უფლისა ჩემისაი? 5 და მან 
თქუა: ასი საწნეხელი ზეთისაი. და ჰრქუა მას: მიიღე ჟელით- 
წერილი შენი და დაჯედ ადრე და დაწერე ერგასისი. 7 მერმე 
სხუასა ჰრქუა: შენ რაოდენი თანა-გაც? ხოლო მან თქუა: ასი 
სათოელი იფქლისაი. ჰრქუა მასცა: მიიღე ყელით-წერილი შენი 
და დაწერე: ოთხმეოცი. 83 და აქო უფალმან მნე იგი 
სიცრუვისაი, რამეთუ გონიერად ყო. რამეთუ ძენი ამის 
სოფლისანი უგონიერეს არიან უფროის ძეთა ნათლისათა 
ნათესავსა შორის მათსა. 9 და მე გეტყვ თქუენ: ისხენით თავისა 
თქუენისა მეგობარნი მამონაისა მისგან სიცრუვისა, რაითა, 
რაჟამს მოაკლდეთ თქუენ ამიერ, შეგიწყნარნენ თქუენ 
საუკუნეთა მათ საყოფელთა. 19 სარწმუნოი იგი მცირესა ზედა 
და მრავალსა ზედაცა სარწმუნო არს; და რომელი მცირესა 
ზედა ცრუ არს, მრავალსაცა ზედა ცრუ არს. 11 უკუეთუ 
სიცრუვისა ამას მამონასა სარწმუნო არა იქმნნეთ, ჭეშმარიტი 
იგი ვინ გარწმუნოს თქუენ? 12 და უკუეთუ სხვსასა ამას 
სარწმუნო არა იქმნნეთ, თქუენი იგი ვინ მოგცეს თქუენ? 13 
არავის მონასა ყჟელ-ეწიფების ორთა უფალთა მონებად: ანუ 
ერთი იგი მოიძულოს და ერთი შეიყუაროს, და ანუ ერთისაი 
თავს-იდვას და ერთი შეურაცხ-ყოს. ვერ ყელ-ეწიფების 
ღმრთისა მონებად და მამონაისა. 14 ესმოდა ესე ყოველი 


ფარისეველთაცა, რამეთუ ვეცხლის-მოყუარე იყვნეს და 
შეურაცხ-ჰყოფდეს მას. 12 და ეტყოდა მათ: თქუენ ხართ, 
რომელნი განიმართლებთ თავსა თვსთა წინაშე კაცთა, ხოლო 
ღმერთმან იცნის გულნი თქუენნი, რამეთუ კაცთა შორის 
მაღალი საძაგელ არს წინაშე ღმრთისა. 15 რამეთუ სჯული და 
წინაისწარმეტყუელნი ვიდრე იოვანესამდე: მიერითგან 
სასუფეველი ღმრთისაი ეხარების, და ყოველივე მისა მიმართ 
იიძულების. 17 უადვილეს არს ცისა და ქუეყანისა წარსლვაი 
ვიდრეღა სჯულისა ერთი რქაი დავრდომად. 18 ყოველმან 
რომელმან განუტეოს ცოლი თვსი და სხუაი შეირთოს, მან 
იმრუშა; და რომელმან განტევებული ქმრისაგან შეირთოს, 
მანცა იმრუშა. 19 კაცი ვინმე იყო მდიდარი და იმოსებოდა 
ძოწეულითა და ბისონითა და იხარებდა დღითი-დღე 
ბრწყინვალედ. 29 გლახაკი ვინმე იყო, სახელით ლაზარე, 
დავრდომილი წინაშე ბჭეთა მისთა და ქუე ძურებოდა. 21 და 
გული-ეტყოდა განძღებად ნამუსრევისაგან, 
გარდამოცვვნებულისა ტაბლისაგან მის მდიდრისა. არამედ 
ძაღლნიცა მოვიდოდეს და ჰლოშნიდეს წყლულსა მას მისსა. 22 
იყო სიკუდილი გლახაკისაი მის და მიიყვანა იგი 
ანგელოზთაგან წიაღთა აბრაჰამისთა. მოკუდა მდიდარიცა იგი 
და დაეფლა. 23 და ჯოჯოხეთს შინა აღიხილნა თუალნი თვსნი, 
იყო რაი სატანჯველსა შინა, და იხილა აბრაჰამი შორით და 
ლაზარე წიაღთა მისთა. 24 და მან ჟმა-ყო და თქუა: მამაო 
აბრაჰამ, შემიწყალე მე და მოავლინე ლაზარე, რაითა დააწოს 
მწუერვალი თითისა მისისაი წყალსა და განმიგრილოს ენაი 
ჩემი, რამეთუ ვიტანჯები მე ალითა ამით ცეცხლისაითა. 23 
ხოლო აბრაჰამ ჰრქუა მას: შვილო, მოივსენე, რამეთუ მიიღე 
კეთილი შენი ცხორებასა შენსა, და ლაზარე ეგრევე მსგავსად 
ბოროტი. და აწ ესერა აქა ესე ნუგეშინის-ცემულ არს, ხოლო 
შენ იტანჯები. 29 და ამას ყოველსა თანა შორის ჩუენსა და შენსა 
დანახეთქი დიდი დამტკიცებულ არს, რაითა რომელთა უნდეს 
წიაღსლვად ამიერ თქუენდა, ვერ ყელ-ეწიფოს, არცა მაგიერ 
ჩუენდა წიაღმოსლვად. 27 ხოლო მან ჰრქუა: გლოცავ შენ, 
მამაო, მიავლინე ეგე სახლსა მამისა ჩემისასა, 28 რამეთუ 


მისხენ ხუთნი ძმანი, რაითა აუწყოს მათ, და არა მოვიდენ 
იგინიცა ადგილსა ამას სატანჯველისასა. 29 ჰრქუა მას აბრაჰამ: 
ჰქონან მოსე და წინაისწარმეტუელნი, მათი ისმინედ. 39 ხოლო 
მან თქუა: არა, მამაო აბრაჰამ, არამედ უკუეთუ ვინმე 
მკუდრეთით აღდგეს და მივიდეს, მათ შეინანონ. 31 ჰრქუა მას 
აბრაჰამ: უკუეთუ მოსესი და წინაისწარმეტყუელთაი არა 
ისმინონ, არცაღა, მკუდრეთით თუ ვინმე აღდგეს, ჰრწმენეს 
მათ. 


თავი 17 


1 პრქუა იესუ მოწაფეთა თვსთა: შეუგვანებელ არს საცთურისა 
არა მოსლვაი, ხოლო ვაი, ვისგან მოვიდეს! 2 უადვილეს არს 
მისა, უკუეთუმცა ლოდი ვირით საფქველისაი ზედა ედვა ქედსა 
მისსა და შთავრდომილ იყო ზღუასა, ვიდრე არა 
დაბრკოლებად ერთსა ამას მცირეთაგანსა. 3 არამედ 
ეკრძალენით თავთა თქუენთა. უკუეთუ შეგცოდოს შენ ძმამან 
შენმან, შეჰრისხენ მას; და უკუეთუ შეინანოს, მიუტევე მას. “ 
დაღათუ შვდ-გზის დღესა შინა შეგცოდოს და შვდ-გზის 
მოაქციოს და გრქუას შენ: შევინანე, მიუტევე მას. ? და ჰრქუეს 
მოციქულთა უფალსა: შემძინე ჩუენ სარწმუნებალ! 95 ჰრქუა მათ 
იესუ: უკუეთუ გაქუნდეს სარწმუნოებაი, ვითარცა მარცუალი 
მდოგვსაი, არქუთმცა ლეღუსულელსა ამას: აღიფხუერ და 
დაენერგე ზღუასა შინა, ისმინამცა თქუენი. 7 ვის-მე თქუენგანსა 
მონაი ესუას მჭნველი გინა მწყემსი, რომელიმცა მოვიდა 
ველით, და მეყსეულად პრქუა მას: წარმოჭედ და დაჯედ! 8 ანუ 
არა-მე ჰრქუასა მას: მზა-მიყავ მე, რაითა ვისერო, და 
მოირტყენ და მმსახურებდ მე, ვიდრემდე ვჭამო და ვსუა, და 
ამის შემდგომად ჭამე და სუ შენცა? ? ნუუკუე მადლ-იპყრასა 
მონისაი მის, რამეთუ ყო ბრძანებაი მისი? არა ვჰგონებ. 19 
ეგრეცა თქუენ, ოდეს ჰყოთ ბრძანებული თქუენდა, თქუთ, 
ვითარმედ: მონანი ვართ უყჟმარნი; რომელი თანა-გუედვა 
ყოფად, ვყავთ. 11 და იყო მისლვასა მას მისსა იერუსალცმდ და 
თავადი განვიდოდა შორის სამარიასა და გალილეასა. 12 და 
შე-რაი-ვიდა იგი დაბასა რომელსამე, მოეგებვოდეს მას ათნი 
კეთროვანნი კაცნი, რომელნი დადგეს შორს. 13 და მათ 
აღიმაღლეს ჟმაი მათი და იტყოდეს: იესუ მოძღუარ, 
შემიწყალენ ჩუენ! 14 და თავადმან ვითარცა იხილნა იგინი, 
ჰრქუა მათ: წარვედით და უჩუენენით თავნი თქუენნი 
მღდელთა. და იყო ვითარცა წარ-ოდენ-ვიდეს იგინი მისგან, 
განწმიდნეს კეთროვნებისა მისგან. 12 ხოლო ერთმან 
მათგანმან იხილა, რამეთუ განიკურნა, მოიქცა და ყმითა 


დიდითა ადიდებდა ღმერთსა. 15 და დავარდა წინაშე ფერყთა 
იესუისთა და ჰმადლობდა მას. და ესე იყო სამარიტელი. 17 
მიუგო იესუ და ჰრქუა მას: არა ათნივე განიკურნნესა? და 
ცხრანი იგი სადა არიან? 18 ვერ იპოვნეს ეგოდენ, რაითამცა 
მოიქცეს და მისცეს დიდებაი ღმერთსა, გარნა უცხო-თესლი 
ხოლო ესე? 19 და პრქუა მას: აღდეგ და წერვედ! 
სარწმუნოებამან შენმან გაცხოვნა შენ. 29 ჰკითხეს მას 
ფარისეველთა: ოდეს მოიწიოს სასუფეველი ღმრთისაი? მიუგო 
იესუ და ჰრქუა მათ: არა მოვიდეს სასუფეველი ღმრთისაი 
ზმნით; 21 არცა თქუან: აჰა აქა, ანუ იქი. და აჰა ეგერა 
სასუფეველი ღმრთისაი შორის თქუენსა არს. 22 და ჰრქუა 
მოწაფეთა: მოვლენან დღენი, ოდეს გული-გითქუმიდეს თქუენ 
დღეთათვს ძისა კაცისათა ხილვად და არა იხილოთ. 23 და 
გრქუან თქუენ: აჰა აქა არს, და: აჰა იქი არს, ნუ განხუალთ, 
ნუცა შეუდგთ. 7?“ რამეთუ ვითარცა ელვაი რაი ელავნ ქუეშე 
ცისაითგან, ვიდრე ქუეშე ცისამდე ბრწყინავნ, ესრეთ იყოს ძე 
კაცისაი დღეთა მისთა. 22 ხოლო პირველად ჯერ-არს მისა 
ფრიად ვნებად და შეურაცხ-ყოფად ნათესავისა ამისგან. 295 და 
ვითარცა-იგი იყო დღეთა მათ ნოესთა, ეგრეთ იყოს დღეთა 
მით ძისა კაცისათა: 27 ჭამდეს და სუმიდეს, იქორწინებოდეს და 
განჰქორწინებდეს ვიდრე დღედმდე შესლვად ნოესა 
კიდობნად. და მოიწია წყლით-რღუნაი და წარწყმიდნა 
ყოველნი. 28 და ეგრევე ვითარცა-იგი იყო დღეთა ლოთისთა: 
ჭამდეს და სუმიდეს, იყიდდეს და განჰყიდდეს, ნერგსა 
ასხმიდეს და აშენებდეს; 2? და რომელსა დღესა განვიდა ლოთ 
სოდომით, აწვმა ცეცხლი და წუნწუბაი ზეცით და წარწყმიდნა 
ყოველნი. 39 ესრეთვე იყოს დღე იგი, ოდეს ძე კაცისაი 
გამოჩნდეს. 31 მას დღესა შინა რომელი იყოს ერდოსა ზედა და 
ჭურჭელი მისი სახლსა შინა, ნუ გარდამოვალნ აღებად მისა; 
და რომელი ველსა გარე იყოს, ნუ გარე-მოიქცევინ კუალად. 32 
მოივსენეთ ცოლისა მის ლოთისი. 33 რომელსა უნდეს სულისა 
თვსისა განრინებაი, წარიწყმიდოს იგი; და რომელმან 
წარიწყმიდოს, მან აცხოვნოს იგი. 34 გეტყვ თქუენ: მას ღამესა 
ორნი იყვნენ ერთსა ცხედარსა: ერთი იგი წარიტაცოს, და ერთი 


იგი დაეტეოს. 3? ორნი ფქვიდენ ერთად: ერთი იგი წარიტაცოს, 
და ერთი იგი დაშთეს. 39 ჯორნი იყვნენ ველსა: ერთი იგი 
წარიტაცოს, და ერთი იგი დაშთეს.) 37 და მიუგეს და ჰრქუეს 
მას: ვიდრე, უფალო? ხოლო თავადმან ჰრქუა მათ: სადაცა 
კორცი, მუნცა ორბები შეკრბეს. 


თავი 18 


1 ეტყოდა მათ იგავსაცა, ვითარ-იგი ჯერ-არს მათა მარადის 
ლოცვაი, და რაითა არა ეწყინებოდის ლოცვასა შინა. 2 და 
იტყოდა: მსაჯული ვინმე იყო ქალაქსა შინა, ღმრთისა არა 
ეშინოდა და კაცთაგან არა პრცხუენოდა. 3 და ქურივი ვინმე 
იყო მასვე ქალაქსა შინა. და მოვიდის მისა და ეტყვნ: მისაჯე მე 
წინამოსაჯულისაგან ჩემისა. 4 და არა ისმინის მისი, ვიდრე 
რომლად ჟამადმდე. ამისა შემდგომად თქუა გულსა შინა 
თვსსა: დაღათუ ღმრთისა არა მეშინის და კაცთაგან არა 
მრცხუენის, ? ამისთვს, რამეთუ შრომასა შემამთხუევს მე 
მარადის ქურივი ესე, უსაჯო მას, რაითა არა მარადის 
მოვიდოდის და მაწყინებდეს მე. 9 და ჰრქუა მათ უფალმან: 
ისმინეთ, რასა-იგი მსაჯული სიცრუვისაი იტყვს. 7 ხოლო 
ღმერთმან არა-მე ყოსა შურის-გებაი რჩეულთა მისთაი, 
რომელნი ღაღადებენ მისა დღე და ღამე, და სულგრძელ არს 
მათ ზედა? 8 გეტყვ თქუენ: ყოს შურის-გებალ მათთვს ადრე. 
ხოლო მო-რაი-ვიდეს ძე კაცისაი, პოვოს-მეა სარწმუნოება0ი 
ქუეყანასა ზედა? ? თქუა ვიეთამე მიმართ იგავი ესე, რომელნი 
ესვენ თავთა თვსთა, ვითარმედ მართალ არიან, და შეურაცხ- 
ჰყოფენ სხუათა, 19 ვითარმედ: ორნი კაცნი აღვიდოდეს 
ლოცვად ტაძარსა მას: ერთი ფარისეველი და ერთი მეზუერე. 
11 ფარისეველი იგი წარდგა და ამას ილოცვიდა თვსაგან: 
ღმერთო, გმადლობ შენ, რამეთუ არა ვარ, ვითარცა სხუანი 
კაცნი, მტაცებელ, ცრუ და მემრუშე, გინა ვითარცა ესე მეზუერე, 
12 ვიმარხავ ორ-გზის შაბათსა შინა და ათეულსა შევსწირავ 
ყოვლისაგან მონაგებისა ჩემისა. 13 ხოლო მეზუერე იგი შორს 
დგა და არა იკადრებდა თუალთაცა ზე ახილვად, არამედ 
იცემდა მკერდსა და იტყოდა: ღმერთო, მილხინე ცოდვილსა 
ამას. 14 გეტყვ თქუენ: გარდამოვიდა ესე განმართლებული 
სახედ თვსა, ვიდრე ფარისეველი იგი, რამეთუ ყოველმან 
რომელმან აღიმაღლოს თავი თვსი, იგი დამდაბლდეს; და 
რომელმან დაიმდაბლოს თავი თვსი, იგი ამაღლდეს. 12 


მოჰგურიდეს მას ყრმებსაცა, რაითა მიეახლნენ მას. და 
ვითარცა იხილეს მოწაფეთა, აყენებდეს მათ. 19 ხოლო იესუ 
მოუწოდა მათ და ჰრქუა: აცადეთ ყრმებსა მაგას მოსლვად 
ჩემდა და ნუ აყენებთ მაგათ, რამეთუ ეგევითართაი არს 
სასუფეველი ღმრთისაი. 17 ამენ გეტყვ თქუენ: რომელმან არა 
შეიწყნაროს სასუფეველი ღმრთისაი, ვითარცა ყრმაი, ვერ 
შევიდეს მას შინა. 18 და ჰკითხა ვინმე მას მთავარმან და ჰრქუა: 
მოძღუარო სახიერო, რაი საქმე ვქმნე, რაითა ცხორებაი 
საუკუნოი დავიმკვდრო? 19 პრქუა მას იესუ: რაისა მეტყვ მე 
სახიერით? არავინ არს სახიერ, გარნა მხოლოი ღმერთი. 29 
მცნებანი იცნი: ნუ იმრუშებ, ნუ კაც-ჰკლავ, ნუ იპარავ, ნუ ცილსა 
სწამებ, პატივ-ეც მამასა შენსა და დედასა შენსა. 21 ხოლო მან 
თქუა: ეგე ყოველნი დავიმარხე სიყრმით ჩემითგან. 22 ესმა რაი 
ესე იესუს, ჰრქუა მას: ერთიღა გაკლს შენ: ყოველი, რაიცა 
გაქუს, განყიდე და მიეც გლახაკთა და გაქუნდეს საუნჯე ცათა 
შინა და მოვედ და შემომიდეგ მე. 23 და ვითარცა ესმა ესე მას, 
მწუხარე იქმნა, რამეთუ იყო მდიდარ ფრიად. 24 ვითარცა 
იხილა იგი იესუ, რამეთუ შეწუხნა, თქუა, ვითარმედ: ძნიად 
შევიდენ სასუფეველსა ღმრთისასა, რომელთა აქუნდეს საფასე! 
25 უადვილეს არს მანქანისა საბელი ყურელსა ნემსისასა 
განსლვად, ვიდრე მდიდარი შესლვად სასუფეველსა 
ღმრთისასა. 20 ხოლო რომელთა-იგი ესმა, ჰრქუეს მას: და ვის 
ჭელ-ეწიფების ცხორებად? ?7 მიუგო იესუ და ჰრქუა მათ: 
შეუძლებელი კაცთაგან შესაძლებელ არს ღმრთისა მიერ. 28 
ჰრქუა მას პეტრე: აჰა ესერა ჩუენ დაუტევეთ ყოველი და 
შეგიდეგით შენ. 2? ხოლო იესუ ჰრქუა მათ: ამენ გეტყვ თქუენ, 
რამეთუ არავინ არს, რომელმან დაუტევა სახლი, გინა მამაი, 
გინა დედაი, გინა ძმანი, გინა ცოლი, გინა შვილი 
სასუფეველისათვს ღმრთისა, 390 რომელმან არა მიიღოს 
მრავალი წილი ჟამსა ამას და საუკუნესა მომავალსა ცხორებაი 
საუკუნოი. 31 და წარიყვანნა ათორმეტნი იგი და ჰრქუა მათ: აჰა 
ესერა აღვალთ იერუსალყმდ, და აღესრულნენ ყოველნი 
წერილნი წინაისწარმეტყუელთანი ძესა ზედა კაცისასა: 32 
რამეთუ მიეცეს ჟელთა წარმართთასა, და ეკიცხევდენ მას, და 


იგინოს, და ჰნერწყუვიდენ 33 და ტანჯონ და მოკლან იგი, და 
მესამესა დღესა აღდგეს. 34 და მათ არარაი გულისვჭმა-ყვეს 
ესე, არამედ იყო სიტყუაი იგი დაფარულ მათგან, და არა 
იცოდეს თქუმული იგი. 32 და იყო ვითარცა მიეახლნეს 
იერიქოდ, ბრმაი ვინმე ჯდა გზასა ზედა მთხოველად. 35 
ვითარცა ესმა, ვითარმედ ერი წარმოვალს, იკითხვიდა: რაი-მე 
არს ესე? 37 უთხრეს მას, ვითარმედ: იესუ ნაზარეველი 
წარმოვალს. 38 და მან ღაღატ-ყო და თქუა: იესუ, ძეო 
დავითისო, შემიწყალე მე! 39 ხოლო რომელნი წინა-უძღოდეს, 
ჰრისხვიდეს მას, რაითა დადუმნეს. ხოლო იგი უფროის 
ღაღადებდა და იტყოდა: იესუ, ძეო დავითისო, შემიწყალე მე! 
40 და დადგა იესუ და ბრძანა მოწოდებაი მისი. და ვითარცა 
მოეახლა იგი, ჰკითხა მას: 41 რაი გნებავს, და გიყო შენ? ხოლო 
მან ჰრქუა: უფალო, რაითა აღვიხილნე თუალნი. 42 ხოლო იესუ 
ჰრქუა მას: აღიხილენ! სარწმუნოებამან შენმან გაცხოვნა შენ. 43 
და მეყსეულად აღიხილნა და მისდევდა მას და ადიდებდა 
ღმერთსა. და ყოველმან ერმან იხილეს და აქებდეს ღმერთსა. 


თავი 19 


1 და შევიდა და განვიდოდა იერიქოით. ? და აჰა ესერა კაცი 
ვინმე, და სახელი მისი ზაქე, და იყო იგი მთავარი მეზუერეთაი, 
და ესე იყო მდიდარ ფრიად. 3 და უნდა ხილვაი იესუისი, ვინ-ძი 
არს, და ვერ უძლო ხილვად ერისა მისგან, რამეთუ ჰასაკითა 
იყო მცირე. 4 და წარრბიოდა წინა და აღყდა ლეღუსულელსა, 
რაითა იხილოს იგი, რამეთუ მიერ წარსლვად იყო. ? და 
მოვიდა ადგილსა მას, მიხედა იესუ და ჰრქუა მას: ზაქე, 
ისწრაფე და გარდამოვედ, რამეთუ დღეს სახლსა შინა შენსა 
ჯერ-არს ჩემი ყოფაი. 9 და ისწრაფა და გარდამოვჭდა და 
შეიყვანა იგი სიხარულით. 7 და იხილეს ყოველთა და 
დრტვნვიდეს და იტყოდეს, ვითარმედ: ცოდვილისა კაცისა 
თანა შევიდა დადგომად. 8 აღდგა ზაქე და ჰრქუა უფალსა: აჰა, 
უფალო, ზოგი ნაყოფთა ჩემთაი მივსცე გლახაკთა; და უკუეთუ 
ვისმე ცილი დავსდევ, მივაგო ოთხი წილი. 7? ჰრქუა მას იესუ: 
დღეს იქმნა ცხორებაი სახლისაი ამის, რამეთუ ესეცა შვილი 
აბრაჰამისი არს. 19 რამეთუ მოვიდა ძე კაცისაი მოძიებად და 
ცხორებად წარწყმედულისა. 11 და ვითარცა ესმოდა ესე ერსა 
მას, შესძინა და თქუა იგავი ამისთვს, რამეთუ მოახლებულ იყო 
იგი იერუსალსმსა, და ჰგონებდეს იგინი, ვითარმედ მეყსეულად 
გამოჩნდეს სასუფეველი ღმრთისაი. 12 და პრქუა მათ: კაცი 
ვინმე აზნაური წარვიდა შორსა სოფელსა მოღებად თავისა 
თვსისა მეუფებისა და მოქცევად. 13 და მოუწოდა ათთა მონათა 
თვსთა და მისცა მათ ათი მნაი და ჰრქუა მათ: ვაჭრობდით ამას, 
ვიდრემდე მოვიდე. 14 ხოლო მოქალაქეთა მისთა სძულდა იგი 
და მიავლინნეს მოციქულნი შემდგომად მისა და ჰრქუეს მას: 
არა გუნებავს მაგისი მეუფებაი ჩუენ ზედა. 1? და იყო მოქცევასა 
მას მისსა, მო-რაი-აქუნდა მეუფებაი თვსი, და ბრძანა 
მოწოდებაი მათ მონათაი, რომელთადა მიეცა ვეცხლი იგი, 
რაითა უწყოდის, რაი-იგი ივაჭრეს. 19 და მოვიდა პირველი იგი 
და ჰრქუა: უფალო, შენმან ვეცხლმან ათი სხუაი შესძინა 
სასწორი. 17 ჰრქუა მას: კეთილ, სახიერო მონაოღო, რამეთუ 


მცირედსა ზედა სარწმუნო იქმენ, იყავ შენ ყელმწიფე ათთა 
ზედა ქალაქთა. 18 და მოვიდა მეორე იგი და პრქუა: უფალო, 
ვეცხლმან შენმან სხუაიღა ხუთი სასწორი ყო. 19 ჰრქუა მასცა: 
და შენცა იყავ ხუთთა ზედა ქალაქთა. 29 და მესამე იგი მოვიდა 
და ჰრქუა: უფალო, აჰა ვეცხლი შენი, რომელი მაქუნდა 
დაკრძალული სუდარსა, 21 რამეთუ შემეშინა, ვითარმედ კაცი 
ხარ სასტიკი: მოიღი, სადა არა დასდვი, და მოიმკი, სადა არა 
დასთესი. 22 და ჰრქუა მას: პირისა შენისაგან გსაჯო შენ, მონაო 
ბოროტო; იცოდე, რამეთუ მე კაცი ვარ სასტიკი: მოვიღი, სადა 
არა დავდვი, და მოვიმკი, სადა არა დავსთესი. 23 და რაისათვს 
არა დასდევ ვეცხლი ჩემი სავაჭროსა, მო-მცა-ვედ მე და 
ვახშითურთ ვქმენ იგი. 24 და ჰრქუა წინაშე მდგომელთა მათ: 
მოუღეთ ვეცხლი იგი და მიეცით, რომელს-იგი აქუს ათი 
სასწორი ვეცხლი. 25 და მათ ჰრქუეს მას: უფალო, აქუს ათი 
სასწორი. 25 გეტყვ თქუენ, ვითარმედ: ყოველსა რომელსა 
აქუნდეს, მიეცეს; ხოლო რომელსა არა აქუნდეს და რომელღა- 
იგი აქუნდეს, მო-ვე-ეღოს მისგან. 27 ხოლო მტერნი იგი ჩემნი, 
რომელთა-იგი არა უნდა მეუფებაი ჩემი მათ ზედა, 
მომგუარენით მე აქა და მოწყვდენით წინაშე ჩემსა. 28 და 
ვითარცა ესე წართქუა, ვიდოდა წინაშე მათსა და აღვიდოდა 
იერუსალცმდ. 2937 და იყო, ვითარცა მიეახლა ბეთბაგედ და 
ბეთანიად, მთასა თანა, რომელსა ჰრქვან ზეთისხილთაი, 
წარავლინნა ორნი მოწაფეთაგანნი. 39 და ჰრქუა მათ: 
წარვედით წინაშე დაბასა მაგას, რომელსა შეხვდეთ და ჰპოოთ 
კიცვ დაბმული, რომელსა კაცი არღავინ დაჯდომილ არს; 
აღჰყსენით და მომგუარეთ მე. 31 და უკუეთუ ვინმე გკითხვიდეს: 
რაისათვს აღჰვსნით? ესრეთ არქუთ, ვითარმედ: უფალსა უქჭმს 
ეგე. 32 და ვითარცა წარვიდეს, რომელნი-იგი მიავლინნა, 
პოვეს ეგრეთ, ვითარცა-იგი ჰრქუა მათ. 33 და აღ-რაი-ჰყსნიდეს 
იგინი კიცუსა მას, ჰრქუეს მათ უფალთა მათ მისთა: რაისათვს 
აღჰვსნით კიცუსა მაგას? 34 ხოლო მათ პრქუეს, ვითარმედ: 
უფალსა უჭმს ეგე. 32 და მოჰგუარეს იგი იესუს და დაასხეს 
სამოსელი კიცუსა მას, და დაჯდა იესუ მას ზედა. 30 და ვითარ 
შევიდოდა იგი, დაუფენდეს სამოსელსა მათსა გზასა ზედა. 37 


და ვითარცა მიიწია იგი შთასავალსა მას მთისა 
ზეთისხილთაისა, იწყო ყოველმან სიმრავლემან მოწაფეთამან 
სიხარულით ქებად ღმრთისა ყმითა დიდითა ყოველთა მათთვს, 
რომელნი იხილნეს ძალნი, 38 და იტყოდეს: კურთხეულ არს 
მომავალი მეუფე სახელითა უფლისაითა! მშვდობაი ცათა ზედა 
და დიდებაი მაღალთა შინა! 3? და ფარისეველნი ვინმე ერისა 
მისგანნი ეტყოდეს მას და ჰრქუეს: მოძღუარ, შეჰრისხენ 
მოწაფეთა შენთა! 49% ხოლო იესუ მიუგო და ჰრქუა მათ: გეტყვ 
თქუენ: დაღათუ ესენი დუმნენ, ქვანი ღაღადებდენვე. “! და 
ვითარცა მიეახლა, იხილა ქალაქი იგი და ტიროდა მას ზედა 42 
და იტყოდა, ვითარმედ: უკუეთუმცა გეცნა შენ დღესა ამას 
მშვდობად შენდა! ხოლო აწ დაეფარა თუალთაგან შენთა. 43 
რამეთუ მოვლენან დღენი შენ ზედა, და მოგადგან შენ მტერთა 
შენთა ლაშქარი და გარე-მოგადგენ შენ და შეგკრიბონ შენ 
ყოვლით კერძო. 44 და დაგარღვონ შენ, და შვილნი შენნი შენ 
შორის დაეცნენ, და არა დაშთეს ქვაი ქვასა ზედა შენ შორის 
ამისთვს, რამეთუ არა გულისჟქმა-ჰყავ ჟამი მოხედვისა შენისაი. 
45 და ვითარცა შევიდა ტაძარსა მას, იწყო გამოსხმად 
მსყიდელთა მათ და მომსყიდელთა 465 და პრქუა მათ: წერილ 
არს: სახლი ჩემი სახლ სალოცველ არს, ხოლო თქუენ ჰყავთ 
იგი ქუაბ ავაზაკთა. 47 და იყო მუნ და ასწავებდა დღითი-დღედ 
ტაძარსა მას შინა. ხოლო მღდელთ-მოძღუარნი იგი და 
მწიგნობარნი და მთავარნი ერისანი ეძიებდეს მას წარწყმედად. 
48 და ვერარას ჰპოებდეს, რაი უყონ მას, რამეთუ ყოველი ერი 
დამორჩილებულ იყო სმენად მისგან. 


თავი 20 


1 და იყო მათ დღეთა შინა, ასწავებდა რაი ერსა მას და 
ახარებდა ტაძარსა შინა, ზედა-მიუყდეს მღდელთ-მოძღუარნი 
იგი და მწიგნობარნი მოხუცებულითურთ, ? ეტყოდეს მას და 
ჰრქუეს: გვთხარ ჩუენ, რომლითა ყელმწიფებითა ამას იქმ, ანუ 
ვინ მოგცა შენ ყელმწიფებაი ესე? 3 მიუგო იესუ და ჰრქუა მათ: 
გკითხო თქუენ მეცა სიტყუაი ერთი, და მითხართ მე: “ ნათლის- 
ცემალ იოვანესი ზეცით იყო ანუ კაცთაგან? ? ხოლო იგინი 
შეიზრახნეს ურთიერთას და იტყოდეს: უკუეთუ ვთქუათ, 
ვითარმედ: ზეცით იყო, მრქუას ჩუენ: რაისათვს არა გრწმენა 
მისი? 95 და უკუეთუ ვთქუათ: კაცთაგან, ყოველმან ერმან ქვა0 
დამკრიბოს ჩუენ, რამეთუ სარწმუნო არს იოვანე 
წინაისწარმეტყუელად. 7 და მიუგეს და ჰრქუეს: არა ვიცით, 
ვინალ იყო. 8 და იესუ ჰრქუა მათ: არცა მე გითხრა თქუენ, 
რომლითა ჭელმწიფებითა ამას ვიქმ. ? და იწყო იგავით 
სიტყუად მათა: კაცმან ვინმე დაასხა ვენაყი და მისცა იგი 
მოქმედთა და წარვიდა მრავალთა ჟამთა. 19 და ჟამსა თვსსა 
მიუვლინა მოქმედთა მათ მონაი, რაითა ნაყოფისა მისგან 
მოსცენ მას. ხოლო მოქმედთა მათ სცეს და ტანჯეს და 
წარავლინეს იგი ცალიერი. 11 და შესძინა მივლინებად სხუა0 
მონაი. ხოლო მათ იგიცა გუემეს და წარავლინეს ცუდი. 12 
მერმე კუალად მიავლინა მესამე. ხოლო მათ შეიპყრეს და 
დასდვეს მას წყლულებაი და გამოაძეს იგი. 13 და თქუა 
უფალმან მის ვენაყისამან: რალი ვყო? მივავლინო ძე ჩემი 
საყუარელი, ვინ უწყის, შეიკდიმონ. 1% ხოლო ვითარცა იხილეს 
იგი ქუეყანის-მოქმედთა მათ, ზრახვა-ყვეს ურთიერთას და 
თქუეს: ესე არს მკვდრი, მოვედით და მოვკლათ იგი, რაითა 
ჩუენდა იყოს სამკვდრებელი. 1 და განიყვანეს იგი გარეშე 
სავენაჭესა მას და მოკლეს. აწ რაი უყოს მათ უფალმან 
სავენაყისამან? 19 მოვიდეს და წარწყმიდნეს ქუეყანის- 
მოქმედნი იგი და მისცეს ვენაყი იგი სხუათა. ხოლო მათ ესმა 
ესე და თქუეს: ნუ იყოფინ. 17 ხოლო თავადმან მან მიხედა მათ 


და ჰრქუა: ვითარ არს წერილი ესე: ლოდი, რომელ შეურაუხ- 
ყვეს მაშენებელთა, იგი იქმნა თავ კიდეთა? 18 ყოველი, 
რომელი დაეცეს ლოდსა მას ზედა, შეიმუსროს; და რომელსა 
ზედა დაეცეს, განანქრიოს იგი. 1? და უნდა მღდელთ- 
მოძღუართა მათ და მწიგნობართა დასხმად ჭელთა მათთა მას 
ჟამსა შინა და ეშინოდა ერისა მის, რამეთუ გულისქჭქმა-ყძვეს, 
ვითარმედ მათთვს თქუა იგავი ესე. 29 და მზირ-უყვეს მას და 
მიავლინნეს მზირნი ორგულნი, რომელნი მართლად იტყოდეს 
თავთა თვსთა, რაითა პოონ რაიმე სიტყუაი მის თანა და მისცენ 
იგი მთავრობასა და ყელმწიფებასა მთავრისასა. 21 და ჰკითხეს 
მას და ეტყოდეს: მოძღუარ, ვიცით, რამეთუ მართალსა იტყვ და 
ასწავებ და არავის თუალ-აღებ პირსა, არამედ ჭეშმარიტად 
გზასა ღმრთისასა ასწავებ. 22 ჯერ-არსა კეისრისა ხარკისა 
მიცემად ანუ არა? 23 და ვითარცა გულისყმა-ყო ზაკულებაი იგი 
მათი, ჰრქუა მათ: რაისა გამომცდით მე? 24 მიჩუენეთ მე 
დრაჰკანი! ხოლო მათ უჩუენეს და ჰრქუა: ვისი არს ხატი და 
ზედაწერილი? ხოლო მათ მიუგეს და ჰრქუეს: კეისრისაი. 22 და 
იესუ ჰრქუა მათ: აწ უკუე მიეცით კეისრისაი კეისარსა და 
ღმრთისაი ღმერთსა. 269 და ვერარაი პოვეს მისთვს სიტყვს- 
გებაი წინაშე ერისა მის. და უკვრდა სიტყვს-მიგებაი იგი მისი 
და დადუმნეს. 27 მო-ვინმე-უჭდეს მას ჟამსა შინა სადუკეველნი, 
რომელნი აცილობენ, ვითარმედ აღდგომაი არა არს, და 
ჰკითხეს მას და ეტყოდეს: 28 მოძღუარ, მოსე ესრეთ დამიწერა 
ჩუენ: უკუეთუ ვისმე ძმაი მოუკუდეს და ესუას მას ცოლი და იგი 
უშვილო უყოს, რაითა შეირთოს ცოლი იგი მისი ძმამან მისმან 
და აღუდგინოს თესლი ძმასა თვსსა. 29 შვდნი უკუე ძმანი იყვნეს 
ჩუენ შორის. და პირველმან მან შეითრო ცოლი და მოკუდა 
უშვილოი. 39 და მეორემან და მესამემან, 31 და მოწყდეს 
უშვილონი. და ეგრეთვე ვიდრე მეშვდედმდე, და არა დაშთა 
შვილი. 32 შემდგომად მათ ყოველთაისა მოკუდა დედაკაციცა 
იგი. 33 აწ უკუე აღდგომასა მას მკუდართასა ვისა მათგანისა 
იყოს ცოლ, რამეთუ შვდთავე მათ ესუა იგი ცოლად? 34 მიუგო 
იესუ და ჰრქუა მათ: ნაშობნი ამის სოფლისანი იქორწინებიან 
და განჰქორწინებენ; 32 ხოლო რომელნი-იგი ღირს იქმნნენ 


საუკუნესა მას მიმთხუევად და აღდგომასა მას მკუდრეთით, 
არცა იქორწინებოდიან, არცა განჰქორწინებდენ, 30 არცაღა 
მერმე სიკუდილად ქელ-ეწიფების, რამეთუ სწორ ანგელოზთა 
არიან და ძენი ღმრთისანი და აღდგომისანი არიან. 37 ხოლო 
რამეთუ აღდგენ მკუდარნი, მოსეცა აუწყა მაყულოვანსა მას 
ზედა, ვითარცა-იგი იტყვს უფალსა ღმერთსა აბრაჰამისსა და 
ღმერთსა ისაკისსა და ღმერთსა იაკობისსა. 38 რამეთუ არა არს 
ღმერთი მკუდართაი, არამედ ცხოველთაი, რამეთუ ყოველნი 
ცხოველ არიან მის წინაშე. 39 მი-ვიეთმე-უგეს მწიგნობართა და 
ჰრქუეს: მოძღუარ კეთილად სთქუ. 49 და ვერღარა იკადრეს 
კითხვად მისა მიერითგან. და ჰრქუა მათ უფალმან: 41 ვითარ 
უკუე იტყვან ქრისტესა ძედ დავითისა? 42 რამეთუ თვთ იგი 
დავით იტყვს წიგნსა ფსალმუნთასა: ჰრქუა უფალმან უფალსა 
ჩემსა: დაჯედ მარჯუენით ჩემსა, 43 ვიდრემდე დავსხნე მტერნი 
შენნი ქუეშე ფერჟთა შენთა. 44 თვთ იგი დავით უფლით ხადის, 
და ვითარ ძე მისი არს? %? და ვითარცა ესმოდა ესე ყოველსა 
მას ერსა, ჰრქუა მოწაფეთა თვსთა: 49 ეკრძალენით 
მწიგნობართაგან, რომელთა ჰნებავს სამოსლითა სლვაი და 
რომელთა უყუარს უბანთა ზედა მოკითხვაი და პირველად 
ჯდომაი კრებულსა შორის და ზემჯდომაი პურსა ზედა, 47 
რომელნი შესჭამენ სახლებსა ქურივთასა და მიზეზით 
განგრძობილად ილოცვედ. ამათ მოიღონ უმეტესი სასჯელი. 


თავი 21 


1 და მიჰხედა და იხილა, რომელნი-იგი დასდებდეს 
შესაწირავსა ფასის-საცავსა მას მდიდარნი. ? და იხილა ვინმე 
ქურივი გლახაკი, რომელმან დადვა ორი მწულილი, 3 და თქუა: 
ჭეშმარიტად გეტყვ თქუენ, რამეთუ ქურივმან ამან გლახაკმან 
უმეტეს ყოველთასა შეწირა, 4 რამეთუ ამათ ყოველთა 
ნამეტნავისაგან მათისა დადვეს შესაწირავსა ამას ღმრთისასა, 
ხოლო ამან ნაკლულევანებისაგან თვსისა ყოველი, რაიცა 
აქუნდა საცხორებელი, შეწირა. ? და რომელნიმე იტყოდეს 
ტაძრისათვს, ვითარმედ: ქვითა კეთილითა და პატიოსნითა 
შენებულ არს; და თქუა იესუ: 9 ხედავთა ამას? მოვლენან 
დღენი, რომელთა შინა არა დაშთეს ქვაი ქვასა ზედა, რომელი 
არა დაირღუეს. 7 ჰკითხეს მას მოწაფეთა: მოძღუარ, ოდეს უკუე 
იყოს ესე, და რაი არს სასწაული, რაჟამს ესე ყოფად არს? 3 
ხოლო თავადმან თქუა: იხილეთ, ნუუკუე სცთეთ, რამეთუ 
მრავალნი მოვიდოდიან სახელითა ჩემითა და იტყოდიან, 
ვითარმედ: მე ვარ და ჟამი მოწევნულ არს, არამედ ნუ 
მიხუალთ შედგომად მათდა. ? და ოდეს გესმოდიან ბრძოლანი 
და შფოთნი, ნუ შესძრწუნდებით, რამეთუ ჯერ-არს ესე 
პირველად ყოფად, და არღა მეყსეულად იყოს აღსასრული. 19 
მაშინ ეტყოდა მათ: აღდგეს ნათესავი ნათესავსა ზედა და 
მეუფებაი მეუფებასა ზედა; 11 და იყვნენ ძრვანი დიდ-დიდნი 
ადგილ-ადგილ, სიყმილნი და სრვანი; საშინელებანი ზეცით, 
და სასწაულნი დიდ-დიდნი იყვნენ. 12 ხოლო ამათ ყოველთა 
წინა დაგასხნენ თქუენ ზედა ყელნი მათნი და გდევნიდენ და 
მიგცნენ თქუენ შესაკრებელთა და საპყრობილეთა, და მეფეთა 
წინაშე და მთავართა მიგიყვანნენ სახელისა ჩემისათვს. 13 და 
გექმნეს თქუენ ესე საწამებელ. 14 დაისხენით ესე გულთა 
თქუენთა, რაითა არა წინაისწარ იწურთიდეთ, რაი სიტყუაი 
მიუგოთ. 15 რამეთუ მე მოგცე თქუენ პირი და სიბრძნე, 
რომელსა ვერ უძლონ წინა-აღდგომად და სიტყვს-გებად 
ყოველთა წინა-აღმდგომთა თქუენთა. 16 რამეთუ მიეცნეთ 


თქუენ მამა-დედათაგან და ძმათა და მეგობართა და 
ნათესავთა, და მოჰკლვიდენ თქუენგანთა. 17 და იყვნეთ თქუენ 
მოძულებულ ყოველთაგან სახელისა ჩემისათვს. 18 და თმა0 
თავისა თქუენისაი არა წარწყმდეს. 1? და მოთმინებითა 
თქუენითა მოიპოვნეთ სულნი თქუენნი. 29 რაჟამს იხილოთ 
იერუსალცმსა გარე-მოდგომილი ერი მყედრებისაი, მაშინ 
გულისყმა-ყავთ, რამეთუ მოახლებულ არს მოოვრებაი მისი. 21 
მაშინ ყოველნი იყვნენ ჰურიასტანს, ივლტოდედ მთად; და 
რომელნი იყვნენ შორის მისა, განივლტოდედ; და რომელნი 
ველსა იყვნენ, ნუ შევლენედ მუნ. ?? რამეთუ დღენი შურის- 
გებისანი ესე არიან, რაითა აღესრულნენ ყოველნი წერილნი. 
23 ხოლო ვაი მუცელ-ქუმულთა და რომელნი აწოებდენ მათ 
დღეთა შინა, რამეთუ იყოს მაშინ ჭირი დიდი ქუეყანასა ზედა 
და რისხვაი ერსა ამას ზედა. 24 და დაეცნენ პირითა 
მახვილისაითა და წარიტყუენნენ ყოველთა მიერ წარმართთა; 
და იერუსალცსყმი დათრგუნვილ იყოს წარმართთაგან, 
ვიდრემდე აღესრულნენ ჟამნი წარმართთანი. 22 და იყოს 
სასწაული მზესა შინა და მთოვარესა და ვარსკულავთა, და 
ქუეყანასა ზედა შეკრებაი თესლებისაი განკვრვებითა 
ოხრისაითა ზღვსაგან და ძრვისა. 29 სულითა კაცთაითა 
შიშისაგან და მოლოდებისა მომავალისა ზედა სოფელსა ამას, 
რამეთუ ძალნი ცათანი შეიძრნენ. 27 და მაშინ იხილონ ძე 
კაცისაი, მომავალი ღრუბელთა ძალითა და დიდებითა 
მრავლითა. 28 და ვითარცა იწყოს ამან ყოველმან ყოფად, 
აღიხილენით თუალნი და აღიპყრენით თავნი თქუენნი, რამეთუ 
მოწევნულ არს გამოვსნაი თქუენი. 29 და ეტყოდა მათ იგავსა: 
იხილეთ ლეღვ და ყოველნი ხენი. 39 რაჟამს გამოვალნ 
ფურცელი, თვთ უწყოდით, რამეთუ ახლოს არს ზაფხული. 31 
ეგრეცა თქუენ, რაჟამს იხილოთ ესე ყოველი ყოფილი, 
უწყოდეთ, რამეთუ ახლოს არს სასუფეველი ღმრთისანი. 32 ამენ 
გეტყვ თქუენ, რამეთუ: არა წარჭდეს ნათესავი ესე, ვიდრემდე 
ესე ყოველი იყოს. 33 ცანი და ქუეყანაი წარყდენ, ხოლო 
სიტყუანი ჩემნი არა წარჭდენ. 3“ ეკრძალენით თავთა თქუენთა, 
ნუუკუე დამძიმდენ გულნი თქუენნი შუებითა და მთრვალობითა 


და ზრუნვითა ამის სოფლისაითა, და მეყსეულად მოიწიოს 
თქუენ ზედა დღე იგი. 3? რამეთუ ვითარცა საფრჟე მოუყდეს 
მსხდომარეთა ზედა პირსა ყოვლისა ქუეყანისასა. 35 
იღვძებდით უკუე ყოველსა ჟამსა და ევედრებოდეთ, რაითა 
ღირს იქმნნეთ განრინებად ამის ყოვლისაგან, რომელი ყოფად 
არს, და დადგომად წინაშე ძისა კაცისა. 37 და იყოფვოდა 
თავადი ტაძარსა მას შინა დღისი და ასწავებდა; ხოლო ღამე 
განვიდის და იქცევინ მთასა მას, რომელსა ჰრქვან 
ზეთისხილთაი. 38 და ყოველმან ერმან აღიმსთვს მისა ტაძარსა 
მას შინა სმენად სიტყუათა მისთა. 


თავი 22 


1 და მოახლებულ იყო დღესასწაული იგი უცომოებისაი, 
რომელსა პრქვან პასქაი. 2 და ეძიებდეს მას მღდელთ- 
მოძღუარნი იგი და მწიგნობარნი, რაითამცა მოკლეს იგი, 
ხოლო ეშინოდა ერისა მას. 3 და შეუჟდა ეშმაკი იუდას, 
რომელსა ერქუა ისკარიოტელ და იყო იგი რიცხვსაგან 
ათორმეტთაისა. 4 და მივიდა, ეზრახა მღდელთ-მოძღუართა და 
მწიგნობართა და ერისა წინამძღუართა, ვითარმცა იგი მისცა 
მათ. 2 ხოლო მათ განიხარეს და აღუთქუეს მას ვეცხლი 
მიცემად. 9 და აღუვარა მათ და ეძიებდა ჟამსა მარჯუესა, რაითა 
მისცეს იგი მათ თვნიერ ერისა. ” მოიწინეს დღენი იგი 
უცომოებისანი, ოდეს ღირდა პასქაი იგი დაკლვად. 8 და 
წარავლინნა პეტრე და იოვანე და ჰრქუა მათ: წარვედით და 
მომიმზადეთ ჩუენ პასქაი, რაითა ვჭამოთ. ? ხოლო მათ პრქუეს: 
სადა გნებავს, და მოგიმზადოთ? 19 ხოლო თავადმან პრქუა 
მათ: აჰა ეგერა შესლვასა ოდენ თქუენსა ქალაქად შეგემთხვოს 
თქუენ კაცი, რომელსა ლაგვნი წყლითა ზე ედგას; შეუდეგით 
მას სახიდ, ვიდრეცა შევიდეს. 11 და არქუთ სახლისა უფალსა 
მას: გეტყვს შენ მოძღუარი: სადა არს სავანე, რომელსა პასქა0 
ესე მოწაფეთა ჩემთა თანა ვჭამო? 12 და მან გიჩუენოს თქუენ 
ქორი დაგებული დიდი; მუნ მზა-მიყავთ ჩუენ. 13 და წარვიდეს 
და პოვეს ეგრე, ვითარცა-იგი ჰრქუა მათ, და მოუმზადეს პასქაი 
იგი. 1?“ და ოდეს იყო ჟამი, დაჯდა, და ათორმეტნი მოციქულნი 
მის თანა. 12 და ჰრქუა მათ: გულის-სიტყვთ გული-მითქუმიდა 
პასექსა ამას ჭამად თქუენ თანა ვიდრე ვნებადმდე ჩემდა. 15 
ხოლო გეტყვ თქუენ: არღარა ვჭამო ამიერითგან, ვიდრემდე 
აღესრულოს სასუფეველსა შინა ღმრთისასა. 17 და მოიღო 
სასუმელი და ჰმადლობდა და თქუა: მიიღეთ და განიყავთ 
თავისა თქუენისა. 18 ხოლო გეტყვ თქუენ: ამიერითგან არღარა 
ვსუა ნაყოფისაგან ვენაყისა, ვიდრემდე სასუფეველი ღმრთისაი 
მოვიდეს. 1? და მოიღო პური, ჰმადლობდა და განტეხა და 
მისცა მათ და თქუა: ესე არს ყორცი ჩემი, თქუენთვს მიცემული; 


ამას ჰყოფდით მოსავჭსენებლად ჩემდა. 29 ეგრეთვე სასუმელი 
შემდგომად სერობისა და თქუა: ესე სასუმელი ახალი სჯული 
სისხლისა ჩემისაი თქუენთვს დათხეული. 21 ხოლო აჰა ყელი 
განმცემელისა ჩემისაი ჩემ თანა ტაბლასა ზედა. 22 ძე სამე 
კაცისაი, მსგავსად განჩინებულისა მისისა, წარვალს, ხოლო 
ვაი არს კაცისა მის, ვის მიერ მიეცემის იგი! 23 და მათ იწყეს 
გამოძიებად ურთიერთას: ვინ-მე არს მათგანი, რომელსა 
ეგულების ესე ყოფად? 24 და იყო ცილობაიცა მათ შორის, 
ვითარმედ: ვინ-მე იყოს დიდ მათ შორის? 2? ხოლო თავადმან 
ჰრქუა მათ: მეფენი წარმართთანი უფლებენ მათ ზედა, და 
რომელთა ჭელმწიფებაი აქუნ მათ ზედა, ქველის-მოქმედ 
ჰრქვან. 252 ხოლო თქუენ არა ეგრე იყვნეთ, არამედ უდიდესი 
იგი თქუენ შორის იყავნ მრწემ, და წინამძღუარი იგი ვითარცა 
მსახური. 27 ვინ არს უფროისი: რომელი ინაჟით-ზის ანუ 
რომელი ჰმსახურებს? ანუ არა რომელ-იგი ინაყით-ზის? ხოლო 
მე ვარ შორის თქუენსა ვითარცა მსახური. 28 და თქუენ ხართ, 
რომელნი დაადგერით ჩემ თანა განსაცდელთა შინა ჩემთა. 29 
და მე აღგითქუამ თქუენ, ვითარცა მე აღმითქუა მამამან ჩემმან, 
სასუფეველსა, 39 რაითა სჭამდეთ და სუმიდეთ ტაბლასა ზედა 
ჩემსა და სასუფეველსა შინა ჩემსა დასხდეთ ათორმეტთა 
საყდართა და სჯიდეთ ათორმეტთა ტომთა ისრაელისათა. 31 
და თქუა უფალმან: სიმონ, სიმონ, აჰა ესერა ეშმაკმან 
გამოგითხოვნა თქუენ აღცრად, ვითარცა იფქლი. 32 ხოლო მე 
ვევედრე მამასა ჩემსა შენთვს, რაითა არა მოგაკლდეს 
სარწმუნოებაი შენი, და შენ ოდესმე მიიქეც და განამტკიცენ 
ძმანი შენნი. 33 ხოლო მან თქუა: უფალო, მე შენ თანა მზა ვარ 
საპყრობილედ და სიკუდილად მისლვად. 34 ხოლო თავადმან 
თქუა: გეტყვ შენ, პეტრე: არღა ეყივლოს ქათამსა დღეს, 
ვიდრემდე სამ-გზის უვარ-მყო, ვითარმედ არა მიცი მე. 32 და 
ჰრქუა მათ: ოდეს-იგი წარგავლინენ თქუენ თვნიერ ბალანტისა 
და ვაშკარანისა და ფერვთა-შესასხმელთა, ნუ გაკლდა რაია 
თქუენ? ხოლო მათ პრქუეს: არარაი გუაკლდა. 39 და მერმე 
ჰრქუა მათ: არამედ აწ რომელსა აქუნდეს საქუფთე, აღიღენ; 
ეგრეთვე მსგავსად ვაშკარანიცა; და რომელსა არა აქუნდეს, 


განყიდენ სამოსელი თვსი და იყიდენ მახვლი. 37 გეტყვ თქუენ: 
ესე ხოლოღა წერილი ჯერ-არს ჩემ ზედა აღსრულებად, 
ვითარმედ: უსჯულოთა თანა შეირაცხა, და რამეთუ ჩემთვს 
აღსასრული იყოს. 38 ხოლო მათ ჰრქუეს: უფალო, აჰა ესერა 
არიან აქა ორ დანაკ. ხოლო თავადმან ჰრქუა მათ: კმა არს. 39 
და გამოვიდა მიერ და წარვიდა, ვითარცა ჩუეულებაი აქუნდა, 
მთასა მას ზეთისხილთასა, და მისდევდეს მას მოწაფენიცა 
მისნი. 49 და მი-რაი-ვიდა ადგილსა მას, ჰრქუა მათ: 
ილოცევდით, რაითა არა შეხვდეთ განსაცდელსა. 41 და 
თავადი განეშორა მათგან ვითარ ქვის-სატყორცებელ ოდენ და 
დაიდგა მუყლნი, ილოცვიდა “? და იტყოდა: მამაო, უკუეთუ 
გნებავს თანა-წარსლვად სასუმელი ესე ჩემგან, ხოლო ნუ ნებაი 
ჩემი, არამედ ნებაი შენი იყავნ! 43 და ეჩუენა მას ანგელოზი 
ზეცით, განაძლიერებდა მას. ““ და იყო იგი ღუაწლსა შინა, 
უმეტესღა ილოცვიდა და იქმნა ოფლი მისი, ვითარცა ცუარი 
სისხლისაი გარდამომავალი ქუეყანასა ზედა. 42 და აღდგა 
მიერ ლოცვისაგან და მოვიდა მოწაფეთა თვსთა და პოვნა 
იგინი მძინარენი მწუხარებისა მისგან 49 და ჰრქუა მათ: რაისა 
გძინავს? აღდეგით, ილოცევდით, რაითა არა შეხვდეთ 
განსაცდელსა. 47 და ვიდრე იგი ამას იტყოდაღა, აჰა ერი და, 
რომელსა ერქუა იუდა ისკარიოტელი, ერთი ათორმეტთაგანი, 
წინა-უძღოდა მათ და მიეახლა იესუს ამბორის-ყოფად მისა, 
რამეთუ ესე სასწაული მიეცა მათა და ჰრქუა: რომელსა მე 
ამბორს-უყო, იგი არს. 48 ხოლო იესუ ჰრქუა მას: იუდა, 
ამბორის-ყოფითა მისცემა ძესა კაცისასა? 4? იხილეს რაი 
მისთანათა მათ საქმე ესე, ჰრქუეს მას: უფალო, უკუეთუ 
მოვსრნეთ ესენი მახვლითა? 39 და სცა ვინმე მათგანმან 
ერთმან მონასა მღდელთ-მოძღურისასა და წარჰკუეთა ყური 
მისი მარჯუენე. 21 მიუგო იესუ და ჰრქუა მათ: აცადეთ 
აქამომდე, და შეახო ყელი ყურსა მისსა და განკურნა იგი. 32 
ჰრქუა იესუ მოსრულთა მათ მის ზედა მღდელთ-მოძღუართა და 
ერისთავთა ტაძრისათა და ხუცესთა: ვითარცა ავაზაკსა ზედა 
გამოსრულ ხართ მახვლითა და წათებითა. 23 დღითი-დღე 
ვიყავ მე თქუენ თანა ტაძარსა მას შინა, და არა განჰყავთ ჭჟელი 


ჩემ ზედა; არამედ ესე არს ჟამი თქუენი და ყელმწიფებაი 
ბნელისაი. 24 და ვითარცა შეიპყრეს იგი, წარიყვანეს და 
შეიყვანეს სახლსა მღდელთ-მოძღურისასა. ხოლო პეტრე 
მისდევდა შორით. 25 და აღაგზნეს ცეცხლი შორის ეზოსა მას 
და გარე მოასხდეს იგინი; დაჯდა პეტრეცა შორის მათსა. 29 და 
იხილა იგი მყევალმან ვინმე მჯდომარე ნათელსა მას, მიჰხედა 
მას და თქუა: ესეცა მის თანა იყო. 327 ხოლო მან უვარ-ყო და 
თქუა: დედაკაცო, არა ვიცი იგი. 28 და მცირედრე შემდგომად 
იხილა იგი სხუამან და თქუა: და შენცა მათთანაი ხარ. ხოლო 
პეტრე თქუა: კაცო, არა ვარ მათთანაი. 29 და ვითარცა წარყდა 
ჟამი ერთი, სხუაი ვინმე დაამტკიცებდა და იტყოდა: 
ჭეშმარიტად ესეცა მის თანავე იყო, და რამეთუ გალილეველ 
არს. 5– ხოლო პეტრე ჰრქუა მას: კაცო, არა ვიცი, რასა იტყვ. 
და მეყსეულად, ვიდრე იტყოდაღა იგი ამას, ქათამმან იყივლა. 
61 და მოიქცა უფალი და მიხედა პეტრეს. და მოევსენა პეტრეს 
სიტყუაი იგი უფლისაი, რომელ ჰრქუა მას, ვითარმედ: ვიდრე 
ქათმისა ყმობადმდე სამ-გზის უვარ-მყო მე. 952 და განვიდა გარე 
და ტიროდა მწარედ. 93 ხოლო კაცთა მათ რომელთა შეეპყრა 
იესუ, ეკიცხევდეს მას და სცემდეს. 94 და დაჰბურეს მას თავსა 
და სცემდეს პირსა და ჰკითხვიდეს და ეტყოდეს: 
წინაისწარმეტყუელებდ, ვინ არს, რომელმან გცა შენ. 935 და 
სხუასა მრავალსა სიტყუასა ჰგმობდეს და იტყოდეს მისთვს. 99 
და ვითარცა განთენა დღე, შეკრბეს მოხუცებულნი ერისანი, 
მღდელთ-მოძღუარნი და მწიგნობარნი და აღიყვანეს იგი 
საკრებულოსა მას მათსა 97 და ეტყოდეს: უკუეთუ შენ ხარ 
ქრისტე, მითხარ ჩუენ. ჰრქუა მათ იესუ: უკუეთუ გითხრა თქუენ, 
არა გრწმენეს ჩემი; 958 და უკუეთუ გკითხო თქუენ, ვერაივე 
მომიგოთ მე გინა განმიტეოთ. 99? ამიერითგან იყოს ძე კაცისა0 
მჯდომარე მარჯუენით ძლიერებასა ღმრთისასა. 79 და ჰრქუეს 
მას ყოველთა: შენ უკუე ხარა ძე ღმრთისაი? ჰრქუა მათ იესუ: 
თქუენ იტყვთ, ვითარმედ მე ვარ. 71 და მათ თქუეს: რაისაღა 
გვკმან მოწამენი? რამეთუ ჩუენ თვთ გუესმის პირისაგან 
მაგისისა. 


თავი 23 


1 და აღდგა ყოველი იგი სიმრავლე მათი და მოიყვანეს იგი 
პილატესა. ? და იწყეს შესმენად მისა და იტყოდეს: ესე ვპოეთ, 
რამეთუ გარდააქცევდა ნათესავსა ჩუენსა და აყენებდა 
ხარკსაცა მიცემად კეისრისა და იტყოდა თავსა თვსსა ქრისტედ 
და მეუფე ყოფად. 3 და ჰკითხა მას პილატე და ჰრქუა: შენ ხარა 
მეუფე ჰურიათაი? ხოლო თავადმან ჰრქუა მას: შენ იტყვ. 4 
ხოლო პილატე ჰრქუა მღდელთ-მოძღუართა და ერსა მას: 
არარას ბრალსა ვჰპოებ კაცისა ამის თანა. 2 ხოლო იგინი 
უფროის განძლიერდებოდეს და იტყოდეს, ვითარმედ: 
აღაშფოთებს ერსა და ასწავებს ყოველსა ჰურიასტანსა, უწყიეს 
გალილეაით ვიდრე აქამომდე. 95 ხოლო პილატეს რაი ესმა 
გალილები, ჰკითხა მათ: უკუეთუ გალილეაით არს კაცი ესე? 7 
და გულისჟმა-ყო, რამეთუ ჭელმწიფებისაგან ჰეროდესისა არს; 
მიუძღუანა იგი ჰეროდეს, რამეთუ იყო იგიცა მაშინ იერუსალცმს 
მათ დღეთა შინა. 8 ხოლო ჰეროდე ვითარცა იხილა იესუ, 
განიხარა ფრიად, რამეთუ უნდა მისი ხილვაი მრავლით 
ჟამითგან ამისთვს, რამეთუ ესმოდა მისთვს და სწადოდა 
ხილვად რაისამე სასწაულისა ყოფასა მისგან. ? და ჰკითხვიდა 
მას სიტყვთა მრავლითა, ხოლო თავადმან არარაი მიუგო მას. 
10 დგეს მღდელთ-მოძღუარნი იგი და მწიგნობარნი და 
განკრძალულად შეასმენდეს მას. 11 ხოლო ჰეროდე შეურაცხ- 
ყო იგი და ერმან მისმან, და განკიცხეს იგი და შეჰმოსეს მას 
სამოსელი ბრწყინვალე და მიუძღუანეს პილატეს. 12 და იქმნნეს 
მეგობარ პილატე და ჰეროდე ურთიერთას მას დღესა შინა, 
რამეთუ პირველ მტერ იყვნეს იგინი. 13 ხოლო პილატე 
მოუწოდა მღდელთ-მოძღუართა მათ და მთავართა და ერსა 
მას. 14 და ჰრქუა მათ: მომგუარეთ მე კაცი ესე, ვითარცა 
გარდამაქცეველი ერისაი, და მე წინაშე თქუენსა განვიკითხე და 
არარაი ვპოე ბრალი კაცისა ამის თანა, რასა-იგი შეასმენდით 
მას. 12 და არცა ჰეროდე, რამეთუ მიუძღუანე მას, და აჰა 
არარაი ღირსი სიკუდილისაი საქმე არს მის თანა. 19 ვსწავლო 


იგი და განუტევო. 17 რამეთუ უნებელად ედებოდა მას 
განტევებად დღესასწაულსა მას ერთი. 18 ღაღატ-ყვეს 
ყოველმან მან სიმრავლემან და იტყოდეს: აღიღე ეგე და 
მოგვტევე ჩუენ ბარაბა, 1? რომელი შფოთისა ყოფასა ქალაქსა 
შინა და კაცის-კლვისათვს შეგდებულ იყო საპყრობილესა. 29 
კუალად უკუე მოუწოდა მათ პილატე, რამეთუ უნდა განტევებაი 
იესუისი. 21 ხოლო იგინი ღაღადებდეს და იტყოდეს: ჯუარს-აცუ, 
ჯუარს-აცუ ეგე! 22 ხოლო მან მესამედ ჰრქუა მათ: რაი ბოროტი 
უქმნიეს ამას? არარაი ბრალი სიკუდილისაი ვპოე ამის თანა. 
ვსწავლო ეგე და განუტევო. 23 ხოლო იგინი ზედა დაესხმოდეს 
ყკმითა დიდითა და გამოითხოვდეს მას ჯუარ-ცუმად; და 
განძლიერდებოდეს ჟმანი მათნი და მღდელთ-მოძღუართანი. 
24 მაშინ პილატე საჯა თხოვისაებრ მათისა 22 და მიუტევა მათ 
ბარაბა, რომელი-იგი შფოთისათვს და კაცის-კლვისა 
შეგდებულ იყო საპყრობილესა, რომელსაცა ითხოვდეს, ხოლო 
იესუ მისცა ნებასა მათსა. 29 და ვითარცა წარიყვანეს იგი, 
შეიპყრეს სიმონ ვინმე კვრინელი, მომავალი ველით, და 
დასდევს მას ზედა ჯუარი იგი, და მიაქუნდა შემდგომად 
იესუისა. 27 და შეუდგა მას სიმარავლე ერისაი და დედებისაი, 
რომელნი ეტყებდეს და სტიროდეს მას. 28 მიექცა მათ იესუ და 
ეტყოდა: ასულნო იერუსალსმისანო, ნუ სტირთ ჩემ ზედა, 
არამედ თავთა თქუენთა სტიროდეთ და შვილთა თქუენთა. 29 
რამეთუ აჰა ესერა მოვლენან დღენი, რომელთა შინა თქუან: 
ნეტარ არიან ბერწნი და მუცელნი, რომელთა არა შვნეს, და 
ძუძუნი, რომელთა არა განზარდნეს 39 მაშინ იწყონ სიტყუად 
მთათა: დამეცენით ჩუენ ზედა! და ბორცუთა: დამფარენით 
ჩუენ! 31 რამეთუ უკუეთუ ნედლსა ხესა ესრეთ უყოფენ, ყმელსა 
მას რაი-მე ეყოს? 32 მაშინ მოჰყვანდეს სხუანიცა ორნი ძვრის- 
მოქმედნი მოკლვად მის თანა. 33 და ვითარცა მოჰყვანდეს 
ადგილისა მას, რომელსა ჰრქვან თხემისა ადგილი, და მუნ 
ჯუარს-აცუეს იგი და ძვრის-მოქმედნიცა იგი მის თანა, 
რომელიმე მარჯუენით და რომელიმე მარცხენით მისა ჯუარს- 
აცუნეს., 34 ხოლო იესუ იტყოდა: მამაო, მიუტევე ამათ, რამეთუ 
არა იციან, რასა იქმან. ხოლო გან-რა0-იყოფდეს სამოსელსა 


მისსა, განიგდეს წილი. 32 და დგა ერი იგი და ხედვიდა. ხოლო 
შეურაცხ-ჰყოფდეს მას მთავარნიცა იგი მათ თანა და იტყოდეს: 
სხუანი აცხოვნნა, იცხოვნენ თავიცა თვსი, უკუეთუ ეგე არს 
ქრისტე, რჩეული ღმრთისი. 39 ემღერდეს მას ერის-კაცნიცა 
იგი, მოუჭდიან მას და ძმარი მოართვან 37 და ეტყვედ: შენ თუ 
ხარ მეუფე ჰურიათაი, იჭსენ თავი შენი. 38 ხოლო იყო 
ზედაწერილიცა, რომელი დაწერილ იყო მას ზედა წიგნითა 
ბერძულითა და ჰრომაელებრითა და ებრაელებრითა, 
ვითარმედ: ესე არს იესუ, მეუფე ჰურიათაი. 3? ხოლო ერთი იგი 
დამოკიდებულთაგანი ძვრის-მოქმედი ჰგმობდა მას და 
ეტყოდა: შენ თუ ხარ ქრისტე, იჭსენ თავი შენი და ჩუენცა. 49 
მიუგო ერთმან მან მოყუასმან, შეჰრისხნა მას და ეტყოდა: 
არცაღა გეშინის შენ ღმრთისა, რამეთუ მასვე სასჯელსა შინა 
ხარ? “1 და ჩუენ სამართლად ღირსი, რომელი ვქმენით, 
მოგუეგების, ხოლო ამან არარაი უჯეროი ქმნა. 42 და ეტყოდა 
იესუს: მომივსენე მე, უფალო, ოდეს მოხვდე სუფევითა შენითა. 
43 ხოლო იესუ ჰრქუა მას: ამენ გეტყვ შენ: დღეს ჩემ თანა იყო 
სამოთხესა. 4“ და იყო ჟამი მეექუსე, და ბნელი იყო ყოველსა 
ქუეყანასა ვიდრე მეცხრედ ჟამადმდე. “? და დაბნელდა მზე, და 
განიპო კრეტსაბმელი ტაძრისაი მის შორის. 45 და ყმა-ყო ყმითა 
დიდითა იესუ და თქუა: მამაო, ყელთა შენთა შევჰვედრებ 
სულსა ჩემსა. და ესე რაი თქუა, განუტევა სული. 47 და ვითარცა 
იხილა ასისთავმან მან საქმე ესე, ადიდებდა ღმერთსა და 
იტყოდა: ჭეშმარიტად კაცი ესე მართალი იყო. 48 და ყოველნი 
მათ თანა მოსრულნი და რომელთა იხილეს ხილვაი ესე და 
საქმენი ესე, იცემდეს მკერდსა მათსა და წარვიდოდეს. 49 და 
დგეს ყოველნი მეცნიერნი მისნი შორით; და დედანი, რომელნი 
შეუდგეს მას გალილეაით, ხედვიდეს მას. 39 და აჰა ესერა კაცი, 
სახელით იოსებ, მზრახვალი, იყო კაცის სახიერი და მართალი; 
21 ესე არა თანა-შერთულ იყო ზრახვასა მათსა და საქმესა. იყო 
იგი არიმათიაით, ქალაქისაგან ჰურიათაისა, რომელი-იგიცა 
მოელოდა სასუფეველსა ღმრთისასა. 32 ესე მივიდა პილატესა 
და მოითხოვა გუამი იგი იესუისი. 23 და გარდამოჰვსნა იგი და 
შეჰმოსა მას არდაგი და დადვა იგი საფლავსა გამოკუეთილსა 


კლდისაგან, სადა არავინ დადებულ იყო. 24 და დღე იგი იყო 
პარასკევი, შაბათად განთენდებოდა. 25 შეუდგეს მას 

დედანიცა, რომელნი მის თანა მოსრულ იყვნეს გალილეაით, 
და იხილეს საფლავი და ვითარ დასდებდეს გუმასა მისსა. 39 


და წარვიდეს და მოჰმზადეს საკუმეველი სულნელი და 
ნელსაცხებელი და შაბათი იგი და-ღა-იდუმეს მცნებისა მისთვს. 


თავი 24 


1 ხოლო ერთსა მას შაბათსა, ცისკარსა მსთუად მოვიდეს 
საფლავსა მას და მოაქუნდა, რაი-იგი მოემზადა სულნელი და 
ნელსაცხებელი, და სხუანი ვინმე მათ თანა. 2 და პოვეს ლოდი 
იგი გარდაგორვებული საფლავისა მისგან. 3 და შე-რაი-ვიდეს 
შინა, არა პოვეს გუამი იგი უფლისა იესუისი. 4? და იყო 
განზრახვასა მას მათსა ამისთვს, და აჰა ესერა ორ კაც ზედა 
მოადგეს მათ სამოსლითა ელვარითა. ? და ვითარ შეშინებულ 
იყვნეს იგინი და დაედრიკნეს პირნი მათნი ქუეყანად, ჰრქუეს 
მათ: რაისა ეძიებთ ცხოველსა მას მკუდართა თანა? 9 არა არს 
აქა, არამედ აღდგა. მოივსენეთ, ვითარ-იგი გეტყოდა თქუენ, 
ვიდრე იყოღა იგი გალილეას, 7 და თქუა, ვითარმედ: ჯერ-არს 
ძისა კაცისა მიცემად ჟყელთა კაცთა ცოდვილთასა და ჯუარ- 
ცუმად და მესამესა დღესა აღდგომად. 8 და მოევსენნეს 
სიტყუანი მისნი. ? და მიიქცეს საფლავით და უთხრეს ესე 
ყოველი ათერთმეტთა მათ და სხუათა ყოველთა. 190 ხოლო 
იყვნეს მაგდალენელი მარიამ და იოანნა და მარიამ იაკობისი 
და სხუანი მათ თანა, რომელნი უთხრობდეს მოციქულთა ამას. 
11 და უჩნდეს სიტყუანი მათნი, ვითარცა სიჩქურისანი, მათ 
წინაშე და არა ჰრწმენა მათი. 12 ხოლო პეტრე აღდგა და 
მირბიოდა საფლავად და შთაჰხედნა საფლავსა მას და იხილნა 
ტილონი იგი ხოლო მდებარენი და წარვიდა თვსაგან და 
დაუკვრდა საქმე ესე. 13 და აჰა ორნი მათგანნი მოვიდოდეს 
მასვე დღესა შინა დაბასა, რომელი შორავს იერუსალცმსა 
სამეოც უტევან, რომლისა სახელი ემმაოს. 14 და ესენი 
ზრახვიდეს ურთიერთას ყოვლისა ამისთვს, რომელი იქმნა. 12 
და იყო ზრახვასა მას მათსა და გამოძიებასა, და თავადი იესუ 
მიეახლა მათ და თანა-უვიდოდა. 106 ხოლო თუალნი მათნი 
შეპყრობილ იყვნეს, რაითა ვერ იცნან იგი. 17 და ჰრქუა მათ: 
რაილი არიან სიტყუანი ესე, რომელთა იცილობთ ურთიერთას 
სლვასა შინა და ხართ თქუენ მწუხარე? 18 მიუგო ერთმან 
მათგანმან, რომლისა სახელი კლეოპა, და ჰრქუა მას: შენ 


ხოლო მწირ ხარ იერუსალცმს და არა სცანა, რაი-ესე იქმნა მას 
შინა ამათ დღეთა? 19 და მან ჰრქუა მათ: რომელი? ხოლო მათ 
ჰრქუეს: იესუისთვს ნაზარეველისა, რომელი იყო კაცი 
წინაისწარმეტყუელი, ძლიერი საქმითა და სიტვთა, მისითა 
წინაშე ღმრთისა და ყოვლისა ერისა; 29 ვითარ-იგი მისცეს 
მღდელთ-მოძღუართა და მთავართა ჩუენთა სასჯელსა 
სიკუდილისასა და ჯუარს-აცუეს იგი. 21 ხოლო ჩუენ ვესავთ, 
ვითარმედ იგი არს, რომელმან ივსნეს ისრაელი; და ამას 
ყოველსა თანა ესე მესამე დღე არს, ვინაითგან ესე იქმნა. 22 
არამედ დედათაცა ვიეთმე ჩუენთაგანთა დამაკვრვნეს ჩუენ, 
ვითარ-იგი მივიდეს ცისკარსა საფლავსა მას 23 და არა პოვეს 
გუამი მისი. მოვიდეს და თქუეს, ვითარმედ ხილვაიცა 
ანგელოზთაი იხილეს, რომელთა ჰრქუეს მათ, ვითარმედ: 
ცხოველ არს იგი. 2“ და მი-ვინმე-ვიდეს ჩუენგანნიცა საფლავად 
და პოვეს ეგრე, ვითარცა დედათა მათ თქუეს, ხოლო იგი 
თავადი ვერ იხილეს. 22 ხოლო მან პრქუა მათ: 98 უცნობელნო 
და მძიმენო გულითა სარწმუნოებისათვს ყოველსა ზედა, 
რომელსა იტყოდეს წინაისწარმეტყუელნი! 25 ანუ არა ესრეთ 
ჯერ-იყო ვნებად ქრისტესა და შესლვად დიდებასა თვსსა? 27 
და იწყო მოსესითაგან და წინაისწარმეტყუელთა და 
გამოუთარგმანებდა მათ ყოველთაგან წიგნთა მისთვს. 28 და 
მიეახლნეს დაბასა მას, ვიდრეცა ვიდოდეს, ხოლო თავადმან 
მიზეზ-ყო უშორესადრე წარსლვაი. 2? ხოლო იგინი აიძულებდეს 
მას და ეტყოდეს: დაადგერ ჩუენ თანა, რამეთუ მწუხრ არს, და 
მიდრეკილ არა დღე. და შევიდა დადგომად მათ თანა. 39 და 
იყო ინაჭით-ჯდომას მას მისსა მათ თანა მოიღო პური, აკურთხა 
და განტეხა და მისცემად მათ. 31 ხოლო მათ თუალნი მათნი 
განეხუნეს და იცნეს იგი. და თავადი მიეფარა მათგან. 32 და 
იგინი იტყოდეს ურთიერთას: ანუ არა გულნი ჩუენნი 
განყურვებულ იყვნეს ჩუენ შორის, ვითარ-იგი მეტყოდა ჩუენ 
გზასა ზედა და ვითარ-იგი გამომითარგმანებდა ჩუენ წიგნთა? 
33 და აღდგეს მასვე ჟამსა შინა და მოიქცეს იერუსალცმდ და 
პოვნეს კრებულად ათერთმეტნი იგი და სხუანი მათთანანი, 34 
იტყოდეს რაი, ვითარმედ: ნანდვლვე აღდგა უფალი და ეჩუენა 


სიმონს. 32 და იგინი უთხრობდეს გზისასა მას და ვითარ იგი 
გამოეცხადა მათ განტეხასა მას პურისასა. 395 და ვითარ იგინი 
ამას იტყოდეს ოდენ, და თავადი იესუ დადგა შორის მათსა და 
ჰრქუა მათ: მშვდობაი თქუენ თანა! 37 ხოლო იგინი შეძრწუნდეს 
და შეეშინა, ეგონა, ვითარმედ სული რაიმე იხილეს. 38 და 
თავადმან ჰრქუა მათ: რაისა შეძრწუნებულ ხართ, და რაისათვს 
გულის-სიტყუანი მრავალნი მოვლენან გულთა თქუენთა? 39 
იხილენით ქყელნი ჩემნი და ფერკნი, რამეთუ თავადი მე ვარ; 
ჭელი შემახეთ მე და იხილეთ, რამეთუ სულსა ჭქორც და ძუალ 
არა ასხენ, ვითარცა-ესე მე მხედავთ, რამეთუ მასხენ. 49 და ესე 
რაი თქუა, უჩუენნა მათ ყელნი და ფერყნი მისნი. 41 და ვიდრე- 
იგი არღა ჰრწმენა მათ სიხარულისა მისგან და საკვრველებისა, 
ჰრქუა მათ იესუ: გაქუს რაილი აქა ჭამადი? 42 ხოლო მათ მიუპყრეს 
მას თევზისა მწურისა ნახევარი და თაფლისაგან გოლი. 43 და 
ჭამა წინაშე მათსა და მოიღო ნეშტი იგი და მისცა მათ ““ და 
ჰრქუა: ესე იგი სიტყუანი არიან, რომელთა გეტყოდე თქუენ, 
ვიდრე-იგი ვიყავღა თქუენ თანა, ვითარმედ: ჯერ-არს 
აღსრულებად ყოველი წერილი სჯულსა მოსესსა და 
წინაისწარმეტყუელთასა და ფსალმუნთა ჩემთვს. 4? მაშინ 
განუხუნა გონებანი მათნი გულისყმის-ყოფად წიგნთა. 49 და 
ჰრქუა მათ, რამეთუ: ესრეთ ჯერ-იყო ვნებად ქრისტესა და 
აღდგომად მკუდრეთით მესამესა დღესა. 47 და ქადაგებად 
სახელითა მისითა სინანული და მოტევებაი ცოდვათაი 
ყოველთა მიმართ წარმართთა, იწყეთ იერუსალცსმით, 49 
რამეთუ თქუენ ხართ მოწამე ამის ყოვლისა. 47 და აჰა ესერა მე 
მოგივლინო თქუენ აღთქუმაი იგი მამისა ჩემისაი. ხოლო თქუენ 
დასხედით ქალაქსა ამას შინა იერუსალცმსა, ვიდრემდე 
შეიმოსოთ ძალი მაღლით. 29 და განიყვანნა იგინი გარე ვიდრე 
ბეთანიადმდე და აღიპყრნა ყელნი თვსნი და აკურთხნა იგინი. 
21 და იყო კურთხევასა მას იესუისსა მათა მიმართ განეშორა 
მათგან და აღვიდოდა ზეცად. ??2 და იგინი თაყუანის-სცემდეს 
მას და მოიქცეს იერუსალცმდ სიხარულითა დიდითა. ?3 და 
იყოფვოდეს ტაძარსა მას შინა მარადის, აქებდეს და 
აკურთხევდეს ღმერთსა. ამინ. 


იოანეს 


თავი 1 


1 პირველითგან იყო სიტყუაი, და სიტყუაი იგი იყო ღმრთისა 
თანა, და ღმერთი იყო სიტყუაი იგი. ? ესე იყო პირველითგან 
ღმრთისა თანა. 3 ყოველივე მის მიერ შეიქმნა, და თვნიერ მისა 
არცა ერთი რაი იქმნა, რაოდენი-რაი იქმნა. 4“ მის თანა 
ცხორებაი იყო და ცხორებაი იგი იყო ნათელ კაცთა. ? და 
ნათელი იგი ბნელსა შინა ჩანს, და ბნელი იგი მას ვერ ეწია. 9 
იყო კაცი მოვლინებული ღმრთისა მიერ, და სახელი მისი 
იოვანე. 7 ესე მოვიდა მოწამედ, რაითა წამოს ნათლისა მისთვს, 
რაითა ყოველთა პრწმენეს მისგან. 8 არა თუ იგი იყო ნათელი, 
არამედ რაითა წამოს ნათლისა მისთვს. ? იყო ნათელი 
ჭეშმარიტი, რომელი განანათლებს ყოველსა კაცსა, მომავალსა 
სოფლად. 19 სოფელსა შინა იყო, და სოფელი მის მიერ 
შეიქმნა, და სოფელმან იგი ვერ იცნა. 11 თვსთა თანა მოვიდა, 
და თვსთა იგი არა შეიწყნარეს. 12 ხოლო რაოდენთა-იგი 
შეიწყნარეს, მოსცა მათ ყელმწიფებაი შვილ ღმრთისა ყოფად, 
რომელთა ჰრწამს სახელი მისი, 13 რომელნი არა სისხლთაგან, 
არცა ნებითა ყჟორცთაითა, არცა ნებითა მამაკაცისაითა, არამედ 
ღმრთისაგან იშვნეს. 14 და სიტყუაი იგი ყორციელ იქმნა და 
დაემკვდრა ჩუენ შორის, და ვიხილეთ დიდებაი მისი, დიდებაი 
ვითარცა მხოლოდ შობილისაი მამისა მიერ, სავსე მადლითა 
და ჭეშმარიტებითა. 15” იოვანე წამა მისთვს, ღაღატ-ყო და 
თქუა: ესე არს, რომლისათვს-იგი ვთქუ: რომელი ჩემსა 
შემდგომად მოვალს, ჩემსა უწინარეს იყო, რამეთუ პირველ 
ჩემსა არს. 15 და სავსებისაგან მისისა ჩუენ ყოველთა მოვიღეთ, 
და მადლი მადლისა წილ. 17 რამეთუ სჯული მოსესგან მოეცა, 
ხოლო მადლი და ჭეშმარიტებაი ქრისტე იესუის მიერ იქმნა. 18 
ღმერთი არავინ სადა იხილა; მხოლოდ-შობილმან ძემან, 


რომელი იყო წიაღთა მამისათა, მან გამოთქუა. 19 და ესე არს 
წამებაი იოვანესი, ოდეს მიავლინნეს მისა ჰურიათა 
იერუსალყმით მღდელნი და ლევიტელნი, რაითა ჰკითხონ მას, 
ვითარმედ: შენ ვინ ხარ? 29 და აღიარა და არა უვარ-ყო; 
აღიარა, ვითარმედ: მე არა ვარ ქრისტე. 21 და მათ ჰკითხეს 
მას: და უკუე ვინ ხარ შენ? ელია ხარა? და მან თქუა: არა ვარ; 
წინაისწარმეტყუელი იგი ხარა შენ? და მიუგო: არა. 22 და 
ჰრქუეს: გუარქუ ჩუენ, ვინ ხარ შენ, რაითა სიტყუაი მივართუათ 
მომავლინებელთა ჩუენთა, რასა იტყვ შენთვს? 23 და თქუა: მე – 
ჟმაი ღაღადებისაი უდაბნოსა: განჰმზადენით გზანი უფლისანი, 
ვითარცა თქუა ესაია წინაისწარმეტყუელმან. 24 და 
მივლინებულნი იგი იყვნეს ფარისეველთაგანნი. 25 ჰკითხეს მას 
და ჰრქუეს: და რაისათვს ნათელ-სცემ, უკუეთუ არა ხარ შენ 
ქრისტე, არცა ელია, არცა წინაისწარმეტყუელი იგი? 29 მიუგო 
იოვანე და ჰრქუა მათ: მე ნათელ-ვსცემ წყლითა, ხოლო შორის 
თქუენსა დგას, რომელი თქუენ არა იცით, 27 რომელი ჩემსა 
შემდგომად მოსლვად არს, რომელი პირველ ჩემსა იყო, 
რომლისა არა ღირს ვარ მე, რაითა განვჰვსნნე საბელნი 
ყამლთა მისთანი. 28 ესე ბეთაბრას იყო, წიაღ-იორდანესა, 
სადა-იგი იყო იოვანე და ნათელ-სცემდა. 29 ხვალისაგან იხილა 
იოვანე იესუ, მომავალი მისა, და თქუა: აჰა ტარიგი ღმრთისაი, 
რომელმან აღიხუნეს ცოდვანი სოფლისანი. 39 ესე არს, 
რომლისათვს-იგი ვთქუ: შემდგომად ჩემსა მოვალს კაცი, 
რომელი პირველ ჩემსა იყო, რამეთუ უპირატეს ჩემსა არს. 31 
და მე არა ვიცოდე იგი, არამედ რაითა გამოეცხადოს 
ისრაცლსა, ამისთვს მოვედ მე წყლითა ნათლის-ცემად. 32 და 
წამა იოვანე და თქუა, რამეთუ: ვიხილე სული ღმრთისაი 
ვითარცა ტრედი გარდამომავალი ზეცით, და დაადგრა მას 
ზედა. 33 და მე არა ვიცოდე იგი, არამედ რომელმან 
მომავლინა მე ნათლის-ცემად წყლითა, მან მრქუა მე: 
რომელსა ზედა იხილო სული გარდამომავალი და 
დადგრომილი მის ზედა, იგი არს, რომელმან ნათელ-გცეს 
სულითა წმიდითა. 34 და მე ვიხილე და ვწამე, რამეთუ ესე არს 


ძე ღმრთისაი. 32 ხვალისა დღე დგა კუალად იოვანე და 


მოწაფეთა მისთაგანნი ორნი. 35 და მიჰხედა იესუს, ვიდოდა 
რაი იგი, და თქუა: აჰა ტარიგი ღმრთისაი. 37 და ესმა მისი 
ორთა მათ მოწაფეთა, იტყოდა რაი ამას, და მისდევდეს იესუს. 
38 მოექცა იესუ და იხილნა იგინი, მი-რაი-სდევდეს მას, და 
ჰრქუა მათ: რასა ეძიებთ? ხოლო მათ ჰრქუეს მას: რაბი 
(რომელი ითარგმანების „მოძღუარ“), სადა იყოფი? 39? ჰრქუა 
მათ: მოვედით და იხილეთ. და მივიდეს და იხილეს, სადა 
იყოფოდა, და მის თანა დაადგრეს მას დღესა შინა. ჟამი იყო 
ვითარ მეათე. 49 იყო ანდრეა, ძმაი სიმონ-პეტრესი, ერთი 
ორთაგანი, რომელთა ესმა იოვანესგან, და მისდევდეს მას. 41 
პოვა ამან პირველად ძმაი თვსი სიმონ და ჰრქუა მას: ვპოეთ 
მესია, რომელ არს თარგმანებით: „ქრისტე“. 42 ამან მოიყვანა 
იგი იესუისა. მიხედა მას იესუ და ჰრქუა: შენ ხარ სიმონ, ძე 
იონაისი, შენ გეწოდოს კეფა, რომელი ითარგმანების „კლდე“. 
43 ხვალისაგან უნდა იესუს განსლვად გალილეად და პოვა 
ფილიპე და პრქუა მას იესუ: მომდევდი მე. 44 ხოლო იყო 
ფილიპე ბეთსაიდაით, ქალაქისაგან ანდრეაისა და პეტრესა. 42 
პოვა ფილიპე ნათანაელ და ჰრქუა მას: რომელი-იგი დაწერა 
მოსე სჯულსა და წინაისწარმეტყუელთა, ვპოეთ: იესუ, ძე 
იოსებისი, ნაზარეთით. 49 და ჰრქუა მას ნათანაელ: ნაზარეთით 
შესაძლებელ არსა კეთილისა რაისამე ყოფად? ჰრქუა მას 
ფილიპე: მოვედ და იხილე. “7 იხილა რაი იესუ ნათანაელ, 
მომავალი მისა, და თქუა მისთვს: აჰა ჭეშმარიტად ისრაიტელი, 
რომლისა თანა ზაკუვაი არა არს. 48 ჰრქუა მას ნათანაელ: 
ვინალ მიცი მე? მიუგო იესუ და ჰრქუა მას: პირველ ფილიპეს 
კმობადმდე შენდა, იყავ რაი ლეღუსა ქუეშე, გიხილე შენ. 43? 
მიუგო მას ნათანაელ და ჰრქუა: რაბი, შენ ხარ ძე ღმრთისაი, 
შენ ხარ მეუფც ისრაცლისაი. 329 მიუგო იესუ და ჰრქუა მას, 
რამეთუ: გარქუ შენ, ვითარმედ: გიხილე შენ ლეღუსა ქუეშე, და 
გრწამს; უფროისი ამათსა იხილო. 21 და ჰრქუა მათ: ამენ, ამენ 
გეტყვ თქუენ: ამიერითგან იხილნეთ ცანი განხუმულნი და 
ანგელოზნი ღმრთისანი, აღმავალნი და გარდამომავალნი ძესა 
ზედა კაცისასა. 


თავი 2 


1 და მესამესა დღესა ქორწილი იყო კანას გალილეასაისასა, და 
მუნ იყო დედაი იესუისი. 2? მიჰხადეს იესუს და მოწაფეთა მისთა 
ქორწილსა მას. 3 და ვითარ მოაკლდა ღვნოი, ჰრქუა იესუს 
დედამან მისმან: ღვნოი არა აქუს. “ ჰრქუა მას იესუ: რაი არს 
ჩემდა და შენდა, დედაკაცო? არღა მოწევნულ არს ჟამი ჩემი. ? 
ჰრქუა დედამან მისმან მსახურთა მათ, ვითარმედ: რაიცა 
გრქუას თქუენ, ყავთ! 9 იყვნეს მუნ სარწყულნი ქვისანი ექუსნი, 
მდგომარენი, მსგავსად განწმენდისა მის ჰურიათაისა. 
რომელთა შთაისხიან საწყაული ორ-ორი გინა სამ-სამი. 7 და 
ჰრქუა მათ იესუ: აღავსენით სარწყულნი ეგე წყლითა! და მათ 
აღავსნეს იგინი პირისპირ. 8 და ჰრქუა მათ: აღმოავსეთ აწ და 
მოართვთ პურისა უფალსა! ხოლო მათ მოართუეს. ? და 
ვითარცა გემოი იხილა პურისა უფალმან წყალი იგი, რომელი 
ღვნო იქმნა, და არა უწყოდა, ვინაი იყო, გარნა მსახურთა მათ 
უწყოდეს, რომელთა აღავსნეს წყლითა, მოუწოდა პურისა 
უფალმან მას სიძესა 19 და ჰრქუა მას: ყოველმან კაცმან 
კეთილი ღვნოი პირველად წარმოდგის, და ოდეს დაითრვნიან, 
მაშინ უჯერესიცა. ხოლო შენ დაჰმარხე ღვნოი კეთილი 
აქამომდე. 11 ესე ქმნა დასაბამად სასწაულთა იესუ კანას 
გალილესისასა და გამოუცხადა დიდებაი თვსი, და ჰრწმენა 
მისი მოწაფეთა მისთა. 12 ამისა შემდგომად შთავიდა იესუ 
კაპერნაუმდ, იგი და დედაი მისი და ძმანი მისნი და მოწაფენი 
მისნი მის თანა, და მუნ დაადგრა არა მრავალ დღე. 13 და 
მოახლებულ იყო პასექი იგი ჰურიათაი, და აღვიდა იესუ 
იერუსალსმდ. 14 და პოვნა ტაძარსა მას შინა მოფარდულნი 
ზროხათანი და ცხოვართანი და ტრედთანი და მეკერმენი 
მსხდომარენი. 12 და შექმნა შოლტი საბლისაი და ყოველი იგი 
გამოასხა ტაძრით: ზროხაი და ცხოვარი; და კერმის- 
მსყიდველთა მათ დაუთხია კერმაი და ტაბლები იგი დაუმჭუა. 
16 და ტრედის-მოფარდულთა მათ ჰრქუა: აღიღეთ ესე ამიერ 
და ნუ ჰყოფთ სახლსა მამისა ჩემისასა სახლ სავაჭრო. 17 და 


მოევსენა მოწაფეთა მისთა, რამეთუ წერილ არს: შურმან 
სახლისა შენისამან შემჭამა მე. 1ზ მიუგეს ჰურიათა და ჰრქუეს 
მას: რასა სასწაულსა მიჩუენებ ჩუენ, რამეთუ ამას იქმ? 19 მიუგო 
იესუ და ჰრქუა: დაჰვსენით ტაძარი ესე, და მესამესა დღესა 
აღვადგინო ეგე. 29 პრქუეს მას ჰურიათა: ორმეოც და ექუსსა 
წელსა აღეშენა ტაძარი ესე, და შენ სამთა დღეთა აღადგინო 
იგი? 211 ხოლო იგი იტყოდა ტაძრისათვს გუამისა თვსისა. 22 და 
ოდეს აღდგა მკუდრეთით, მოევსენა მოწაფეთა მისთა, რამეთუ 
ამისთვს იტყოდა, და ჰრწმენა წიგნისაი და სიტყუაი იგი, 
რომელი ჰრქუა მათ იესუ. 23 და ოდეს იყო იგი იერუსალსმს 
პასქასა მას დღესასწაულსა, მრავალთა ჰრწმენა სახელისა 
მისისაი, რამეთუ ხედვიდეს სასწაულთა მისთა, რომელთა 
იქმოდა. 24 ხოლო თვთ იესუ არა არწმუნებდა მათ თავით 
თვსით, რამეთუ ყოველთა იცოდეს იგი. 23 და რამეთუ არა 
უჟჭმდა, რაითა წამოს ვინმე კაცისა მისთვს, რამეთუ მან თვთ 
იცოდა, რაი იყო კაცისა მის თანა. 


თავი 3 


1 იყო ვინმე კაცი ფარისეველთაგანი, სახელით ნიკოდიმოს, 
მთავარი ჰურიათაი. ? ესე მოვიდა იესუისა ღამე და ჰრქუა მას: 
რაბი, უწყით, რამეთუ ღმრთისა მიერ მოსრულ ხარ მოძღურად, 
რამეთუ ვერვის ჭელ-ეწიფების სასწაულთა ამათ საქმედ, 
რომელთა შენ იქმ, უკუეთუ არა ღმერთი იყოს მის თანა. 3 
მიუგო იესუ და ჰრქუა მას: ამენ, ამენ გეტყვ შენ: უკუეთუ ვინმე 
არა იშვეს მეორედ, ვერ კელ-ეწიფების ხილვად სასუფეველი 
ცათაი. “ ჰრქუა მას ნიკოდიმოს: ვითარ ჟელ-ეწიფების კაცსა 
ბერსა შობად? ნუუკუე შესაძლებელ არს მუცელსა დედისა 
თვსისასა შესლვად მეორედ და შობად? ? მიუგო იესუ და ჰრქუა 
მას: ამენ, ამენ გეტყვ შენ: უკუეთუ ვინმე არა იშვეს წყლისაგან 
და სულისა, ვერ კელ-ეწიფების შესლვად სასუფეველსა 
ღმრთისასა. 9 შობილი იგი ყორცთაგან ყორცი არს და შობილი 
იგი სულისაგან სული არს. 7 ნუ გიკვრნ, რამეთუ გარქუ შენ ესე: 
ჯერ-არს თქუენდა მეორედ შობაი. 8 სულსა ვიდრეცა უნებნ, 
ქრინ, და ქმაი მისი გესმის, არამედ არა იცი, ვინაი მოვალს და 
ვიდრე ვალს. ესრეთ არს ყოველი შობილი სულისაგან. 7? მიუგო 
ნიკოდიმოს და ჰრქუა მას: ვითარ შესაძლებელ არს ყოფად 
ესე? 19 მიუგო იესუ და ჰრქუა მას: შენ ხარ მოძღუარი 
ისრაცლისაი და ესე არა იცია? 11 ამენ, ამენ გეტყვ შენ, რამეთუ: 
რომელი ვიცით, ვიტყვთ, და რომელი ვიხილეთ, ვწამებთ, და 
წამებასა ჩუენსა არა შეიწყნარებთ. 12 უკუეთუ ქუეყანისა0 
გითხარ თქუენ, და არა გრწამს, ვითარ უკუე ზეცისაი გითხრა 
თქუენ, და გრწმენეს? 13 და არავინ აღჭდა ზეცად, გარნა 
რომელი-იგი გარდამოვდა ზეცით – ძე კაცისაი, რომელი არს 
ზეცათა შინა. 14 და ვითარცა-იგი მოსე აღამაღლა გუელი 
უდაბნოს, ეგრეთ ჯერ-არს ამაღლებაი ძისა კაცისაილ. 12 რაითა 
ყოველსა რომელსა ჰრწმენეს იგი, არა წარწყმდეს, არამედ 
აქუნდეს ცხორებაი საუკუნოი. 19 რამეთუ ესრეთ შეიყუარა 
ღმერთმან სოფელი ესე, ვითარმედ ძეცა თვსი მხოლოდ- 
შობილი მოსცა მას, რაითა ყოველსა რომელსა ჰრწმენეს იგი, 


არა წარწყმდეს, არამედ აქუნდეს ცხორებაი საუკუნოი. 17 
რამეთუ არა მოავლინა ღმერთმან ძე თვსი სოფლად, რაითა 
დასაჯოს სოფელი, არამედ რაითა აცხოვნოს სოფელი მის 
მიერ, 18 რომელსა ჰრწმენეს მისი, არა დაისაჯოს; ხოლო 
რომელსა არა ჰრწმენეს, აწვე დასჯილ არს, რამეთუ არა 
ჰრწმენა სახელისა მიმართ ძისა ღმრთისა მხოლოდ-შობილისა. 
19 და ესე არს სასჯელი, რამეთუ ნათელი მოვიდა სოფლად, და 
შეიყუარეს კაცთა ბნელი, ვიდრე ნათელი, რამეთუ იყვნეს 
საქმენი მათნი ბოროტ. 29 რამეთუ ყოველი რომელი ბოროტსა 
იქმს, სძულს მას ნათელი და არა მოვალს ნათელსა, რაითა 
არა ემხილნენ საქმენი მისნი. 211 ხოლო რომელი იქმნ 
ჭეშმარიტებასა, მოვალს ნათლად, რაითა ცხად იყვნენ საქმენი 
მისნი, რამეთუ ღმრთისა მიერ ქმნულ არიან. 22 ამისა 
შემდგომად მოვიდა იესუ და მოწაფენი მისნი ქუეყანად 
ჰურიასტანისა და მუნ იყოფოდა მათ თანა და ნათელ-სცემდა. 
23 იყო იოვანეცა და ნათელ-სცემდა ენონს, მახლობელად 
სალიმსა, რამეთუ წყალნი ფრიად იყვნეს მუნ, და მოვიდოდეს 
და ნათელს-იღებდეს მისგან. 24 რამეთუ არღა შევრდომილ 
იყო იოვანე საპყრობილედ. 2? და იყო გამოძიება0 
მოწაფეთაგან იოვანესთა ჰურიათა თანა განწმედისათვს. 29 და 
მოვიდეს იოვანესა და ჰრქუეს მას: რაბი, რომელი-იგი იყო შენ 
თანა წიაღ იორდანესა, რომლისათვს შენ სწამე, აჰა იგი 
ნათელ-სცემს, და ყოველნი მივლენან მისა. 27 მიუგო იოვანე 
და ჰრქუა მათ: ვერ ყელ-ეწიფების კაცსა მოღებად თავით 
თვსით არცა ერთი რაი, უკუეთუ არა არს მოცემულ მისა ზეცით. 
28 თქუენ თვთ მეწამებით მე, რამეთუ ვთქუ: არა ვარ მე ქრისტე, 
არამედ მოვლინებულ ვარ წინაშე მისსა. 2? რომელსა აქუნდეს 
სძალი, იგი სიძე არს; ხოლო მეგობარი სიძისაი რომელი დგას 
და ესმის მისი, სიხარულით უხარის ჟყმითა სიძისაითა. ესე უკუე 
სიხარული ჩემი აღსრულებულ არს. 39 მისა ჯერ-არს 
აღორძინებად, ხოლო ჩემდა მოკლებად. 31 ზეგარდამომავალი 
იგი ყოველთა ზედა არს. და რომელი არს ქუეყანით, 
ქუეყანისაგანი არს და ქუეყანისასა იტყვს, ხოლო ზეცით 
მომავალი ყოველთა ზედა არს. 32 და რომელი იხილა და ესმა, 


ამას წამებს, და წამებასა მისსა არავინ მიიღებს. 33 რომელმან 
მიიღო წამებაი მისი, დაჰბეჭდა, რამეთუ ღმერთი ჭეშმარიტ 
არს. 334 და რომელი მოავლინა ღმერთმან, სიტყუათა 
ღმრთისათა იტყვს, რამეთუ არა ზომით მოსცა ღმერთმან სული. 
35 მამასა უყუარს ძე და ყოველივე მოსცა ყელთა მისთა. 39 
რომელსა ჰრწმენეს ძე, აქუნდეს ცხორებაი საუკუნოი, ხოლო 
რომელი ურჩ იყოს ძისა, არა იხილოს ცხორებაი, არამედ 
რისხვაი ღმრთისაი დადგრომილ არს მის ზედა. 


თავი 4 


1 ვითარცა გულისჟმა-ყო უფალმან, რამეთუ ესმა 
ფარისეველთა, ვითარმედ იესუს უმრავლესნი მოწაფენი უსხენ 
და ნათელ-სცემს, ვიდრე იოვანეს, 2 რამეთუ თვს იესუ არა 
ნათელ-სცემდა, არამედ მოწაფენი მისნი, 3 დაუტევა 
ჰურიასტანი და წარვიდა გალილეად. % ხოლო თავადი 
განსლვად იყო სამარიაით. ? და მივიდა ქალაქსა 
სამარიტელთასა, რომელსა ჰრქვან სუქარ, მახლობელად 
დაბასა, რომელი მისცა იაკობ იოსებს, ძესა თვსსა. 9 და იყო 
მუნ წყაროი იაკობისი. ხოლო იესუ, მაშურალი გზისა 
სლვისაგან, ჯდა წყაროსა მას ზედა. ჟამი იყო ვითარ მეექუსე. 7 
მოვიდა დედაკაცი სამარიაით ვსებად წყლისა. ჰრქუა მას იესუ: 
მასუ მე წყალი. 8 რამეთუ მოწაფენი მისნი წარსრულ იყვნეს 
ქალაქად, რაითა საზრდელი იყიდონ. ? ჰრქუა მას დედაკაცმან 
მან სამარიტელმან: ვითარ, შენ ჰურიაი ხარ და ჩემგან წყალსა 
ითხოვ, სამარიტელისა დედაკაცისაგან? რამეთუ არა შეეხნიან 
ჰურიანი სამარიტელთა. 19 მიუგო იესუ და ჰრქუა მას: 
უკუეთუმცა იცოდე შენ ნიჭი ღმრთისაი და ვინ არს, რომელი 
გეტყვს შენ: „მეც მე წყალი, რაითა ვსუა“, შენმცა სთხოვე მას, 
და გცამცა წყალი ცხოველი. 11 ჰრქუა მას დედაკაცმან მან: 
უფალო, არცა სავსებელი გაქუს, და ჯურღმული ესე ღრმა არს. 
ვინაი გაქუს შენ წყალი ცხოველი? 12 ნუუკუე შენ უფროის ხარა 
მამისა ჩუენისა იაკობისა, რომელმან ესე ჯურღმული მომცა 
ჩუენ? და იგი თავადი ამისგან სუმიდა და ძენი მისნი და 
საცხოვარი მისი. 13 მიუგო იესუ და ჰრქუა მას: ყოველი 
რომელი სუმიდეს წყლისა ამისგან, სწყუროდის კუალადცა, 14 
ხოლო რომელმან სუას წყლისა მისგან, რომელი მე მივსცე მას, 
არღარა სწყუროდის უკუნისამდე, არამედ წყალი, რომელი მე 
მივსცე მას, იქმნეს მის შორის წყარო წყლის, რომელი 
ვიდოდეს ცხორებად საუკუნოდ. 12 ჰრქუა დედაკაცმან მან: 
უფალო, მეც მე წყალი ესე, რაითა არა მწყუროდის, არცაღა 
მოვიდე აქა ვსებად. 15 ჰრქუა მას იესუ: წარვედ და მოხადე 


ქმარსა შენსა და მოვედ აქა. 17 მიუგო დედაკაცმან მან და 
ჰრქუა: არა მივის ქმარი. ჰრქუა მას იესუ: კეთილად სთქუ, 
ვითარმედ: არა მივის ქმარი, 18 რამეთუ ხუთ ქმარ გესხნეს, და 
აწ რომელი გივის, არა არს ქმარი შენი; ესე ჭეშმარიტი სთქუ. 19 
ჰრქუა მას დედაკაცმან მან: უფალო, ვხედავ, რამეთუ 
წინაისწარმეტყუელი ხარ შენ. 29 მამანი ჩუენნი მთასა ამას 
თაყუანის-სცემდეს, და თქუენ იტყვთ, ვითარმედ: იერუსალცმს 
არს ადგილი, სადა ჯერ-არს თაყუანის-ცემაი. 21 ჰრქუა მას იესუ: 
დედაკაცო, გრწმენინ ჩემი, რამეთუ მოვალს ჟამი, ოდეს არცა 
ამას მთასა, არცა იერუსალცმს თაყუანის-სცემდეთ მამასა. 22 
თქუენ თაყუანის-სცემთ, რომელი არა იცით, ხოლო ჩუენ 
თაყუანის-ვსცემთ, რომელი ვიცით, რამეთუ ცხორებაი 
ჰურიათაგან არს. 23 არამედ მოვალს ჟამი, და აწვე არს, ოდეს 
ჭეშმარიტნი თაყუანის-მცემელნი თაყუანის-სცემდენ მამასა 
სულითა და ჭეშმარიტებითა, რამეთუ მამაიცა ეგევითართა 
ეძიებს თაყუანის-მცემელთა მისთა. 24 სულ არს ღმერთი, და 
თაყუანის-მცემელთა მისთა სულითა და ჭეშმარიტებითა თანა- 
აც თაყუანის-ცემაილ. 22 ჰრქუა მას დედაკაცმან მან: ვიცი, რამეთუ 
მესია მოვალს, რომელსა ჰრქვან ქრისტე. ოდეს მოვიდეს იგი, 
მითხრას ჩუენ ყოველი. 265 ჰრქუა მას იესუ: მე ვარ, რომელი 
გეტყვ შენ. 27 და ამას ოდენ სიტყუასა ზედა მოვიდეს მოწაფენი 
მისნი და უკვრდა, რამეთუ დედაკაცისა თანა იტყოდა. და 
არავინ ჰრქუა მას: რასა ეძიებ, ანუ რასა იტყვ მის თანა? 28 
დაუტევა უკუე სარწყული იგი მისი დედაკაცმან და წარვიდა 
ქალაქად და უთხრა კაცთა მათ: 2? მოვედით და იხილეთ კაცი, 
რომელმან მითხრა მე ყოველი, რაიცა ვქმენ. ნუუკუე იგი არს 
ქრისტე? 39 გამოვიდეს ქალაქით და მოვიდოდეს მისა. 31 და 
ვიდრე-იგი მოვიდოდეს, ამას ოდენ სიტყუასა ეტყოდეს მას 
მოწაფენი და ჰრქუეს: რაბი, ჭამე! 32 ხოლო თავადმან ჰრქუა 
მათ: მე ჭამადი მაქუს ჭამად, რომელი თქუენ არა იცით. 33 
იტყოდეს მოწაფენი ურთიერთას: ნუუკუე მო-ვინმე-ართუა მას 
ჭამადი? 34 ჰრქუა მათ იესუ: ჩემი ჭამადი არს, რალთა ვყო ნება0 
მომავლინებელისა ჩემისაი და აღვასრულო საქმე მისი. 35 არა 
თქუენ იტყვთა, ვითარმედ: ოთხღა თუე არიან, და მოვალს 


მკაი? აჰა ესერა მე გეტყვ თქუენ: აღიხილენით თუალნი 
თქუენნი და იხილეთ ყანები, რამეთუ სპეტაკ არიან სამკალად 
აწვე. 35 და მომკალმან სასყიდელი თვსი მოიღოს და 
შეიკრიბოს ნაყოფი ცხორებად საუკუნოდ, რაითა მთესვარსა და 
მომკალსა ერთბამად უხაროდის მის თანა. 37 რამეთუ ამით არს 
ჭეშმარიტ სიტყუაი იგი, ვითარმედ სხუაი არს მთესვარი და 
სხუაი არს მომკალი. 38 მე წარგავლინებ თქუენ მკად, რომელსა 
თქუენ არა დაშუერით, სხუანი დამაშურალ არიან, და თქუენ 
შრომილსა მათსა შემოხუედით. 3? ხოლო ქალაქისა მისგანთა 
მრავალთა ჰრწმენა მისა მიმართ, სამარიტელთა მათ, სიტყვთა 
მის დედაკაცისაითა, რამეთუ წამებდა, ვითარმედ: ყოველივე 
მითხრა მე, რაოდენი ვქმენ. 49 და ვითარცა მოვიდეს მისა 
სამარიტელნი იგი, ევედრებოდეს მას, რაითა დაადგრეს მათ 
თანა. და დაადგრა მუნ ორ დღე. 91 და უფროისსა სიმრავლესა 
ჰრწმენა სიტყუათა მისთაი. 42 და ეტყოდეს დედაკაცსა მას, 
ვითარმედ: არღარა სიტყვთა შენითა გურწამს, რამეთუ ჩუენ 
თვთ გუესმა მისგან და უწყით, რამეთუ ესე არს ჭეშმარიტად 
მაცხოვარი სოფლისაი, ქრისტე. 43 შემდგომად ორისა მის 
დღისა გამოვიდა მიერ და წარვიდა გალილეად. 44 რამეთუ 
თავადი იესუ წამებდა, ვითარმედ: წინაისწარმეტყუელსა თვსსა 
სოფელსა პატივი არა აქუს. 4“? და ოდეს მივიდა გალილეად, 
შეიწყნარეს იგი გალილეველთა, რამეთუ ყოველი ეხილვა, 
რაოდენი ქმნა იერუსალცმს დღესასწაულსა მას და რამეთუ 
იგინიცა მოსრულ იყვნეს დღესასწაულსა მას. 45 მოვიდა იესუ 
მერმეცა კანად გალილეაისა, სადა-იგი ქმნა წყალი ღვნოდ. და 
იყო ვინმე სამეუფოით მოსრული კაცი, რომლისა ძე სნეულ იყო 
კაპერნაუმს. შ7 ამას ესმა, ვითარმედ: იესუ მოსრულ არს 
ჰურიასტანით გალილეას; მოვიდა მისა და ევედრებოდა, 
რალთა მივიდეს მის თანა და განკურნოს ძე იგი მისი, რომელი 
მიახდა სიკუდიდ. 435 ჰრქუა მას იესუ: უკუეთუ არა იხილოთ 
სასწაულები და ნიშები, არა გრწმენეს. 49? ჰრქუა მას 
სამეუფოისა კაცმან მან: უფალო, მოვედ პირველად 
სიკუდილადმდე ძისა ჩემისა. 29 ჰრქუა მას იესუ: ვიდოდე, 
ცოცხალ არს ძე შენი. და ჰრწმენა კაცსა მას სიტყუაი იგი, 


რომელი ჰრქუა მას იესუ, და წარვიდა. 21 და ვითარცა მი- 
ოდენ-ვიდოდა იგი, მონანი მისნი მოეგებვოდეს მას და უთხრეს 
და ჰრქუეს, ვითარმედ: ძე შენი ცოცხალ არს. 32 ჰკითხვიდა 
მათ: რომელსა ჟამსა უმოლხინეს იქმნა? ჰრქუეს მას: გუშინ 
მეშვდესა ჟამსა ოდენ დაუტევა იგი მყურვალებამან. 33 
მოევსენა მამასა მის ყრმისასა, რამეთუ მას ჟამსა ოდენ ჰრქუა 
მას იესუ, ვითარმედ: ძე შენი ცოცხალ არს. და ჰრწმენა მას და 
ყოველთა სახლეულთა მისთა. 24 ესე კუალად მეორე სასწაული 
ქმნა იესუ, მო-რაი-ვიდა ჰურიასტანით გალილეად. 


თავი 5 


1 ამისა შემდგომად იყო დღესასწაული ჰურიათაი, და აღვიდა 
იესუ იერუსალსმდ. 2 და არს იერუსალყმს ცხოვართა 
საბანელსა მას ტბაი, რომელსა ჰრქვან ებრაელებრ ბითეზდა, 
და ხუთ სტოვა იყო. 3 ამას შინა ისხა სიმრავლე უძლურთაი, 
ბრმები, მკელობლები, განყმელები, რომელნი მოელიედ 
წყლისა მის აღმრღუევასა. 4 რამეთუ ანგელოზი წლითი წლად 
გარდამოვიდოდა საბანელსა მას და აღამრღვის წყალი იგი; 
და რომელიცა პირველ შთავიდის აღმრღუევასა მას წყლისასა, 
განიკურნის, რომლითაცა შეპყრობილ არნ სნეულებითა. ? იყო 
ვინმე მუნ კაცი, რომელსა ოც და ათრვამეტი წელი დაეყო 
უძლურებასა შინა. 9 ესე იხილა იესუ მდებარე და გულისყმა-ყო, 
რამეთუ მრავალი წელი აქუს უძლურებასა შინა. ჰრქუა მას იესუ: 
გნებავსა, რაითა განიკურნო? 7 მიუგო უძლურმან მან და ჰრქუა: 
უფალო, კაცი არა მაქუს, რაითა, რაჟამს წყალი ესე 
აღიმრღუეს, და შთა-მცა-მაგდო საბანელსა ამას. ვიდრე მე 
მოვიდოდი, სხუაი უწინარეს ჩემსა შთავიდის და განიკურნის. 9 
ჰრქუა მას იესუ: აღდეგ, აღიღე ცხედარი შენი და ვიდოდე! ? და 
მეყსეულად განცოცხლდა კაცი იგი და აღიღო ცხედარი თვსი 
და წარვიდა. ხოლო იყო შაბათი დღე იგი. 19 ეტყოდეს მას 
ჰურიანი იგი: შაბათი არს, და არა ჯერ-არს შენდა აღებად 
ცხედარი შენი. 11 ხოლო მან მიუგო და ჰრქუა მათ: რომელმან- 
იგი განმკურნა მე, მან მჰრქუა: აღიღე ცხედარი შენი და 
ვიდოდე! 12 ჰკითხვიდეს უკუე მას ჰურიანი იგი და ჰრქუეს: ვინ 
არს კაცი იგი, რომელმან გრქუა შენ: აღიღე ცხედარი შენი და 
ვიდოდე? 13 ხოლო განკურნებულმან მან არა უწყოდა, ვინ არს, 
რამეთუ იესუ მიეფარა, რამეთუ ერი იყო ადგილსა მას. 14 
ამისსა შემდგომად პოვა იგი იესუ ტაძარსა მას შინა და ჰრქუა 
მას: აჰა ცოცხალ იქმენ, ნუღარა სცოდავ, რაითა არა უძვრესი 
რაიმე გეყოს შენ. 12 წარვიდა კაცი იგი და უთხრა ჰურიათა მათ, 
ვითარმედ: იესუ არს, რომელმან განმკურნა მე. 15 და ამისთვს 
სდევნიდეს ჰურიანი იგი იესუს და ენება მოკლვაი მისი, რამეთუ 


ამას იქმოდა შაბათთა შინა. 17 ხოლო იესუ მიუგო და ჰრქუა 
მათ: მამაი ჩემი მოაქამომდე იქმს, და მეცა ვიქმ. 18 ამისთვს 
უფროის ხოლო ეძიებდეს ჰურიანი იგი მოკლვად იესუს, 
რამეთუ არა ხოლო თუ შაბათსა დაჰვსნიდა, არამედ 
ღმერთსაცა მამად თვსა იტყოდა და თავსა თვსსა სწორ- 
ჰყოფდა ღმრთისა. 19 მიუგო იესუ და ჰრქუა მათ: ამენ, ამენ 
გეტყვ თქუენ: არა ყელ-ეწიფების ძესა კაცისასა საქმედ თავით 
თვსით არცა ერთი რაი, უკუეთუ არა იხილოს რაიმე მამისაგან 
საქმე, რამეთუ რავდენსა-იგი მამაი იქმს, მას ძე ეგრეთვე 
მსგავსად იქმს. 29– რამეთუ მამასა უყუარს ძე და ყოველსავე 
უჩუენებს მას, რაოდენსაცა იგი იქმს, და უფროისიცა ამისა 
უჩუენოს მას საქმე, რაითა თქუენ გიკვრდეს. 21 რამეთუ 
ვითარცა-იგი მამაი აღადგინებს მკუდართა და აცხოვნებს, 
ეგრეცა ძე, რომელთანი ჰნებავს, აცხოვნებს. 22 არცაღა მამა0 
სჯის არავის, არამედ ყოველი სასჯელი მოსცა ძესა, 23 რაითა 
ყოველნი პატივ-სცემდენ ძესა, ვითარცა-იგი პატივ-სცემენ 
მამასა, რამეთუ რომელმან არა პატივ-სცეს ძესა, მან არა 
პატივ-სცა მამასა, რომელმან მოავლინა იგი. 24 ამენ, ამენ 
გეტყვ თქუენ, რამეთუ რომელმან სიტყუანი ჩემნი ისმინნეს და 
ჰრწმენეს მომავლინებელი ჩემი, აქუნდეს ცხორებაი საუკუნოი, 
და სასჯელსა იგი არა შევიდეს, არამედ გარდაიცვალოს იგი 
სიკუდილისაგან ცხორებად. 2? ამენ, ამენ გეტყვ თქუენ, რამეთუ 
მოვალს ჟამი, და აწვე არს, ოდეს მკუდართა ისმინნენ სიტყუანი 
ძისა ღმრთისანი; და რომელთა ისმინნენ, ცხონდენ. 29 რამეთუ 
ვითარცა-იგი მამასა აქუს ცხორებაი თავისა თვსისა თანა, 
ეგრეცა ძესა მოსცა, რაითა აქუნდეს ცხორებაი თავისა თვსისა 
თანა. 27 და ყელმწიფებაი მოსცა მას სასჯელისაცა ყოფად, 
რამეთუ ძე კაცისაი არს. 28 ნუ გიკვრნ ესე, რამეთუ მოვალს 
ჟამი, რომელსა ყოველნი რომელნი ისხნენ საფლავებსა, 
ისმინონ ჭმისა მისისაი. 2? და გამოვიდოდიან კეთილის- 
მოქმედნი აღდგომასა ცხორებისასა, ხოლო ბოროტის- 
მოქმედნი აღდგომასა სასჯელისასა. 39 არა ყელ-მეწიფების მე 
საქმედ თავით თვსით არარაი, არამედ ვითარცა მესმის, ვსჯი, 
და სასჯელი ჩემი მართალ არს, რამეთუ არა ვეძიებ ნებასა 


ჩემსა, არამედ ნებასა მომავლინებელისა ჩემისა მამისასა. 31 
უკუეთუ მე ვწამებდე თავისა ჩემისათვს, წამებაი ჩემი არა არს 
ჭეშმარიტ. 32 სხუაი არს, რომელი წამებს ჩემთვს, და უწყი, 
რამეთუ ჭეშმარიტ არს წამებაი მისი, რომელსა წამებს ჩემთვს. 
33 თქუენ მიავლინეთ იოვანესა, და წამა ჭეშმარიტი. 34 ხოლო 
მე წამებაი კაცისაგან არა მოვიღო, არამედ ამას ვიტყვ, რაითა 
თქუენ სცხონდეთ. 32 იგი იყო სანთელი აღნთებული და 
საჩინოი, ხოლო თქუენ ინებეთ ჟამ ერთ სიხარული ნათელსა 
მისსა, 35 ხოლო მე მაქუს წამებაი უფროის იოვანესსა, რამეთუ 
საქმენი, რომელნი მომცნა მე მამამან, რაითა აღვასრულნე 
იგინი, ესევე საქმენი წამებენ ჩემთვს, რომელთა მე ვიქმ, 
რამეთუ მამამან მომავლინა მე. 37 და რომელმან მომავლინა 
მე, მამამან, მან წამა ჩემთვს. თქუენ არცა ყმაი მისი გესმა 
სადამე, არცა ხატი მისი იხილეთ. 38 და სიტყუაი მისი არა არს 
თქუენ თანა დადგრომილ, რამეთუ რომელი-იგი მოავლინა 
ღმერთმან, ესე თქუენ არა გრწამს. 3? გამოეძიებდით წიგნთა, 
რამეთუ თქუენ ჰგონებთ, ვითარმედ გაქუს ცხორებაი საუკუნოი 
მათ შინა; და იგინი არიან, რომელნი წამებენ ჩემთვს. 49 და 
თქუენ არა გნებავს მოსლვად ჩემდა, რაითა ცხორებაი 
გაქუნდეს. 41 დიდებაი კაცთაგან არა მოვიღო. 42 არამედ გიცნი 
თქუენ, რამეთუ სიყუარული ღმრთისაი არა გაქუს თავთა შინა 
თქუენთა. 43 მე მოვედ სახელითა მამისა ჩემისაითა, და არა 
შემიწყნარებთ. უკუეთუ სხუაი მოვიდეს სახელითა თვსითა, იგი 
შეიწყნაროთ. 44 ვითარ უკუე ყელ-გეწიფების თქუენ რწმუნებად, 
რამეთუ დიდებასა ურთიერთას მიიღებთ და დიდებასა 
მხოლოისა ღმრთისასა არა ეძიებთ. 42 ნუ ჰგონებთ, ვითარმედ 
მე შეგასმინნე თქუენ მამასა ჩემსა; არს შემასმენელი თქუენი 
მოსე, რომელსა თქუენ ესავთ. 49 უკუეთუმცა გრწმენა მოსესი, 
გრწმენამცა ჩემიცა, რამეთუ მან ჩემთვს დაწერა. 47 უკუეთუ 
მისთა წიგნთაი არა გრწამს, ჩემთა სიტყუათაი ვითარ-მე 
გრწმენეს? 


თავი 6 


1 ამისა შემდგომად წიაღჯყდა იესუ წიაღ ზღუასა მას 
გალილეაისასა, რომელ არს ტიბერიაისაი. ? და მისდევდა მას 
ერი მრავალი, რამეთუ ხედვიდეს სასწაულთა მათ, რომელთა 
იქმოდა უძლურთა ზედა. 3 და აღვიდა მთასა და მუნ დაჯდა 
მოწაფითურთ თვსით. “ და იყო მოახლებულ პასქაი, 
დღესასწაული იგი ჰურიათაი. ? აღიხილნა თუალნი თვსნი იესუ 
და იხილა, რამეთუ მრავალი ერი მოვალს მისა. ჰრქუა 
ფილიპეს: ვინალ ვიყიდოთ პური, რაითა ჭამონ ამათ? 5 ამას 
რაილ ეტყოდა, გამოსცდიდა მას, ხოლო თვთ უწყოდა, რაი0 
ეგულებოდა ყოფად. 7 ჰრქუა ფილიპე: ორასისა დრაჰკნისა 
პური ვერ კმა არს ამათა, რაითა კაცად-კაცადმან მცირედ 
რაიმე მიიღოს. 8 ჰრქუა მას ერთმან მოწაფეთა მისთაგანმან, 
ანდრეა, ძმამან სიმონ-პეტრესმან: 9? არს აქა ყრმაი, რომელსა 
აქუს ხუთი პური ქრთილისაი და ორი თევზი, არამედ ესე რა0 
არს ესოდენთა წინაშე? 19 ჰრქუა მათ იესუ: დასხით კაცები ესე. 
და იყო თივაი ფრიად ადგილსა მას, და დასხდა კაცები იგი, 
რიცხვთ ვითარ ხუთ ათას ოდენ. 11 და მოიხუნა იესუ პურნი იგი 
და ჰმადლობდა და მისცემდა მოწაფეთა, და მოწაფენი 
მისცემდეს ერსა მას, რომელნი-იგი დასხდეს. ეგრეცა თევზთა 
მათგანი, რაოდენი-იგი უნდა მათ. 12 და ვითარცა განძღეს, 
ჰრქუა მოწაფეთა თვსთა: შეკრიბეთ ნეშტი ეგე ნამუსრევი, 
რაითა ნუმცა რაი წარწყმდების. 132 ხოლო მათ შეკრიბეს და 
აღავსეს ათორმეტი გოდორი ნამუსრევითა ხუთთა მათ 
პურთაგან ქრთილისათა, რომელ-იგი დაუშთა მათ, რომელთა- 
იგი ჭამეს. 14 ხოლო კაცთა მათ ვითარცა იხილეს სასწაული 
იგი, რომელ ქმნა იესუ, იტყოდეს: ესე არს ჭეშმარიტად 
წინაისწარმეტყუელი, რომელი მოსრულ არს სოფლად. 12 
ხოლო იესუ გულისყმა-ყო, რამეთუ მოვიდოდეს წარტაცებად, 
რაითამცა ყვეს იგი მეფე, და განეშორა და წარვიდა მთად იგი 
ხოლო მარტოი. 165 და ვითარცა შემწუხრდა, შთავიდეს 
მოწაფენი მისნი ზღუად. 17 და შევიდეს ნავსა და მოვიდოდეს 


წიაღ ზღუასა მას კაპერნაუმდ. და ვითარ შე-ოდენ- 
რიჟუდებოდა, და არღა მოსრულ იყო მათა იესუ, 18 და ზღუა0 
იგი ქარისაგან დიდისა აღიძრვოდა. 13? და შე-ოდენ-სრულ 
იყვნეს ვითარ ოც და ხუთ უტევან გინა ოც და ათ, იხილეს იესუ, 
ვიდოდა რაი ზღუასა ზედა; და მოეახლა რაი ნავსა მას, შეეშინა 
მათ. 2? ხოლო თავადმან მან ჰრქუა მათ: მე ვარ, ნუ გეშინინ! 21 
უნდა მათ, რაითამცა შეიყვანეს იგი ნავსა მას. და მეყსეულად 
იპოვა ნავი იგი ქუეყანასა მას, ვიდრეცა მივიდოდეს. 22 
ხვალისაგან ერი იგი რომელი დგა წიაღ ზღუასა მას, უწყოდეს, 
რამეთუ სხუაი ნავი არა იყო მუნ, გარნა ერთი იგი ხოლო, 
რომელსა შესრულ იყვნეს მოწაფენი იესუისნი, და რამეთუ არა 
შევიდა იესუ მოწაფეთა თანა ნავსა მას, არამედ მოწაფენი 
ხოლო მისნი შევიდეს. 23 მოვიდეს უკუე სხუანიცა ნავნი 
ტიბერიით, მახლობელად ადგილსა მას, სადა-იგი ჭამეს პური, 
რომელი-იგი აკურთხა უფალმან და ჰმადლობდა. 24 ვითარცა 
იხილა ერმან მან, ვითარმედ იესუ არა მუნ არს, არცა მოწაფენი 
მისნი, მოადგინეს მათ ნავები იგი და მოვიდეს კაპერნაუმდ და 
ეძიებდეს იესუს. 22 და პოვეს იგი წიაღ ზღუასა მას და ჰრქუეს 
მას: რაბი, ოდეს მოხუედ აქა? 29 მიუგო იესუ და ჰრქუა მათ: 
ამენ, ამენ გეტყვ თქუენ: მეძიებთ მე, არა თუ რამეთუ იხილენით 
სასწაულნი, არამედ რამეთუ სჭამეთ პურთა მათგან და 
განსძეღით. 27 იქმოდეთ ნუ საზრდელსა წარსაწყმედელსა, 
არამედ საზრდელსა, რომელი ჰგიეს ცხორებად საუკუნოდ, 
რომელი ძემან კაცისამან მოგცეს თქუენ, რამეთუ ამას მამამან 
დაპჰბეჭდა, ღმერთმან. 28 ჰრქუეს მას: რალი ვყოთ, რაითა 
ვიქმოდით საქმესა ღმრთისასა? 29? მიუგო იესუ და ჰრქუა მათ: 
ესე არს საქმე ღმრთისაი, რაითა გრწმენეს, რომელი-იგი მან 
მოავლინა. 39 და მათ ჰრქუეს მას: რასა სასწაულსა იქმ, რაითა 
ვიხილოთ და გურწმენეს შენი? რასა იქმ? 31 მამანი ჩუენნი 
ჭამდეს მანანასა უდაბნოსა ზედა, ვითარცა წერილ არს: პური 
ზეცით მოსცა მათ ჭამად. 32 პრქუა მას იესუ: ამენ, ამენ გეტყვ 
თქუენ: არა მოსე მოგცა თქუენ პური ზეცით, არამედ მამამან 
ჩემმან მოგცა თქუენ პური ჭეშმარიტი ზეცით. 33 რამეთუ პური 
ღმრთისაი არს, რომელი გარდამოყდა ზეცით და მოსცა 


ცხორებაი სოფელსა. 34 ჰრქუეს მას: უფალო, მარადის მომეც 
ჩუენ პური ესე. 32 ჰრქუა მათ იესუ: მე ვარ პური ცხორებისაი; 
რომელი მოვიდეს ჩემდა, არა შიოდის, და რომელსა ჰრწმენეს 
ჩემი, არასადა სწყუროდის. 35 არამედ გარქუ თქუენ, 
ვითარმედ: მიხილეთ მე და არა გრწამს. 37 ყოველი რომელი 
მომცა მე მამამან ჩემმან, ჩემდა მოვიდეს; და რომელი 
მოვიდეს ჩემდა, არა განვაძო გარე. 38 რამეთუ გარდამოვყედ 
ზეცით, არა რაითა ვყო ნებაი ჩემი, არამედ ნება0 
მომავლინებელისა ჩემისა მამისაი. 3? ხოლო ესე არს ნება0 
მომავლინებელისა ჩემისა მამისაი, რაითა ყოველი რომელი 
მომცა მე, არა წარვწყმიდო მისგან, არამედ აღვადგინო იგი 
უკუანაისკნელსა მას დღესა. 49 რამეთუ ესე არს ნება0 
მომავლინებელისა ჩემისაი, რაითა ყოველი რომელი 
ხედვიდეს ძესა და ჰრწმენეს მისი, აქუნდეს ცხორებაი საუკუნოი, 
და მე აღვადგინო იგი უკუანაისკნელსა მას დღესა. 41 
დრტვნვიდეს მისთვის ჰურიანი იგი, რამეთუ თქუა: მე ვარ პური 
იგი, რომელი ზეცით გარდამოვვედ, “? და იტყოდეს: არა ესე 
არსა იესუ, ძე იოსებისი, რომლისა მამაი და დედაი ჩუენ 
ვიცით? ვითარ უკუე იტყვს ესე, ვითარმედ: ზეცით 
გარდამოვჭვედ? 43 მიუგო იესუ და ჰრქუა მათ: ნუ სდრტვნავთ 
ურთიერთას. რ“ ვერვის ყელ-ეწიფების მოსლვად ჩემდა, უკუეთუ 
არა მამამან, მომავლინებელმან ჩემმან, მოიყვანოს იგი ჩემდა, 
და მე აღვადგინო იგი უკუანაისკნელსა მას დღესა. 42 წერილ 
არს წინაისწარმეტყუელთა შინა, ვითარმედ: იყვნენ ყოველნი 
ღმრთივ სწავლულ. ყოველსა რომელსა ესმეს მამისა ჩემისაგან 
და ისწავოს, მოვიდეს ჩემდა. 45 არა თუ მამაი ვის უხილავს, 
არამედ რომელი-იგი არს ღმრთისაგან, ამან იხილა მამაი. 4შ7 
ამენ, ამენ გეტყვ თქუენ: რომელსა ჰრწმენეს ჩემი, აქუნდეს 
ცხორებაი საუკუნოი. 48 მე ვარ პური ცხორებისაი. 4? მამათა 
თქუენთა ჭამეს მანანაი უდაბნოსა და მოსწყდეს. 329 ესე არს 
პური, რომელი ზეცით გარდამოვდა; უკუეთუ ვინმე ჭამოს 
მისგანი, არა მოკუდეს. 31 მე ვარ პური ცხოველი, რომელი 
ზეცით გარდამოვკედ. უკუეთუ ვინმე ჭამდეს ამის პურისაგან, 
არა მოკუდეს, არამედ ცხოვნდეს უკუნისამდე. და პური, 


რომელი მე მივსცე, ჭყორცი ჩემი არს, რომელსა მე მივსცემ 
ცხორებისათვს სოფლისა. 22 ილალვიდეს ურთიერთას ჰურიანი 
იგი და იტყოდეს: ვითარ-მე ყელ-ეწიფების ამას მოცემად 
ჩუენდა ყორცი თვსი ჭამად? 23 ჰრქუა მათ იესუ: ამენ, ამენ 
გეტყვ თქუენ: უკუეთუ არა სჭამოთ ჭორცი ძისა კაცისაი და სუათ 
სისხლი მისი, არა გაქუნდეს ცხორებაი თავთა შორის თქუენთა. 
24 ხოლო რომელი ჭამდეს ჭორცსა ჩემსა და სუმიდეს სისხლსა 
ჩემსა, აქუნდეს ცხორებაი საუკუნოი, და მე აღვადგინო იგი 
უკუანაისკნელსა მას დღესა. 223 რამეთუ ჭორცი ჩემი ჭეშმარიტი 
საჭმელი არს, და სისხლი ჩემი ჭეშმარიტი სასუმელი არს. 395 და 
რომელი ჭამდეს ყორცსა ჩემსა და სუმიდეს სისხლსა ჩემსა, იგი 
ჩემ თანა დადგრომილ არს, და მე მის თანა. 27 ვითარცა 
მომავლინა მე ცხოველმან მამამან, და მეცა ცხოველ ვარ 
მამისა თანა; და რომელი ჭამდეს ჩემგან, იგიცა ცხონდეს ჩემ 
მიერ, 28 რამეთუ ესე არს პური, რომელი ზეცით გარდამოვდა. 
არა ეგრეთ, ვითარ-იგი ჭამეს მამათა თქუენთა მანანაი და 
მოსწყდეს. ხოლო რომელი ჭამდეს ამას პურსა, ცხონდეს 
უკუნისამდე. 29 ესე თქუა შესაკრებელსა შორის და ასწავებდა 
კაპერნაუმს. 9- მრავალთა უკუე მოწაფეთა მისთაგანთა ესმა 
ესე და იტყოდეს: ფიცხელ არს სიტყუაი ესე: ვის კელ-ეწიფების 
სმენად მისა? 91 იცოდა იესუ თავით თვსით, რამეთუ დრტვნვენ 
მოწაფენი მისნი ამისთვს, და ჰრქუა მათ: ესე დაგაბრკოლებსა 
თქუენ? 52 უკუეთუ იხილოთ ძე კაცისაი აღმავალი, სადაცა იყო 
პირველ? 53 სული არს განმაცხოველებელ, ხოლო ყჭორცნი 
არად სარგებელ არიან; სიტყუათა რომელთა გეტყვ თქუენ, 
სულ არიან და ცხორება. 94 არამედ არიან ვინმე თქუენგანნი, 
რომელთა არა ჰრწამს. რამეთუ იცოდა იესუ პირველითგან, თუ 
ვინ არიან იგინი, რომელთა არა ჰრწამს, ანუ ვინ არს 
მიმცემელი მისი. 955 და ეტყოდა: ამისთვს გარქუ თქუენ: ვერვის 
ჭქელ-ეწიფების მოსლვად ჩემდა, უკუეთუ არა არს მოცემულ 
მისა მამისაგან ჩემისა. 59 ამის გამო მრავალნი მოწაფეთა 
მისთაგანნი უკუნიქცეს და არღარა ვიდოდეს მის თანა. 97 ჰრქუა 
იესუ ათორმეტთა მათ: ნუუკუე თქუენცა გნებავს წარსლვის? 98 
მიუგო მას სიმონ-პეტრე და ჰრქუა: უფალო, ვისა მივიდეთ 


ჩუენ? რამეთუ სიტყუანი ცხორებისა საუკუნოისანი გქონან შენ. 
69 და ჩუენ გურწმენა და გვცნობიეს, რამეთუ შენ ხარ ქრისტე, 
ძე ღმრთისა ცხოველისაი. 79 მიუგო იესუ და ჰრქუა მათ: არა-მე 
ათორმეტნი გამოგირჩიენა? და ერთი თქუენგანი ეშმაკი არს. 71 
ხოლო იტყოდა იუდას სიმონისსა, ისკარიოტელსა, რომელი 
იყო ერთი ათორმეტთაგანი, რამეთუ ამას ეგულებოდა მიცემა0ი 
მისი. 


თავი 7 


1 ამისა შემდგომად იქცეოდა იესუ გალილეას და არა უნდა 
მისლვად ჰურიასტანს, რამეთუ ეძიებდეს მას ჰურიანი იგი 
მოკლვად. ? ხოლო იყო მახლობელ დღესასწაული იგი 
ჰურიათაი, რომელ არს კარვობისაი. 3 ჰრქუეს მას ძმათა მისთა: 
გარდაგუალე ამიერ და წარვედ ჰურიასტანად, რაითა 
მოწაფეთაცა შენთა იხილნენ საქმენი შენნი, რომელთა იქმ. 4 
რამეთუ არავინ ფარულად რასმე იქმნ და ეძიებნ, რაითამცა 
განცხადებულ იყო. უკუეთუ ამას იქმ, გამოუცხადე თავი შენი 
სოფელსა. ? რამეთუ არცაღა ძმათა მისთა ჰრწმენა მისი. 9 
ჰრქუა მათ იესუ: ჟამი ჩემი არღა მოწევნულ არს, ხოლო ჟამი 
თქუენი ოდესვე განმზადებულ არს. 7 ვერ ჭელ-ეწიფების 
სოფელსა მოძულებად თქუენდა, ხოლო მე ვსძულ, რამეთუ 
ვწამე მისთვს, ვითარმედ საქმენი მისნი ბოროტ არიან. 8 თქუენ 
აღვედით დღესასწაულსა ამას, ხოლო მე არა აღვალ 
დღესასწაულსა ამას, რამეთუ ჟამი ჩემი არღა აღსრულებულ 
არს. ? ესე ჰრქუა მათ და დაადგრა გალილეას. 19 და ვითარცა 
აღვიდეს ძმანი მისნი დღესასწაულსა მას, მაშინ თავადიცა იესუ 
აღვიდა არა განცხადებულად, არამედ ვითარცა ფარულად. 11 
ხოლო ჰურიანი იგი ეძიებდეს მას დღესასწაულსა მას და 
იტყოდეს: სადა-მე არს იგი? 12 და იყო მრავალი დრტვნვაი 
მისთვს ერსა შორის. რომელნიმე იტყოდეს: კეთილ არს; 
ხოლო სხუანი იტყოდეს: არა, არამედ აცთუნებს ერსა. 13 და 
არავინ განცხადებულად იტყოდა მისთვს შიშისათვს 
ჰურიათაისა. 14 და ვითარცა დღესასწაული იგი გან-ოდენ- 
ზოგებულ იყო, აღვიდა იესუ ტაძრად და ასწავებდა. 12 უკვრდა 
ჰურიათა მათ და იტყოდეს: ვითარ უკუე ამან წიგნი იცის 
უსწავლელად? 15 მიუგო იესუ და ჰრქუა: ჩემი ესე მოძღურებაი 
არა არს ჩემი, არამედ მომავლინებელისა ჩემისაი. 17 უკუეთუ 
ვინმე ნებასა მისსა ჰყოფდეს, ცნას მან მოძღურებაი ესე, ვითარ 
რაი არს: ღმრთისაგან არს, ანუ მე თავით თვსით ვიტყვ. 18 
რომელი თავით თვსით იტყვნ, დიდებასა თავისა თვსისასა 


ეძიებნ; ხოლო რომელი ეძიებნ დიდებასა მომავლინებელისა 
თვსისასა, იგი ჭეშმარიტ არს, და სიცრუც არა არს მის თანა. 19 
ანუ არა მოსე მოგცა თქუენ სჯული? და არავინ თქუენგანი 
ჰყოფს სჯულსა. რაისათვს მეძიებთ მე მოკლვად? 29 მიუგო 
ერმან მან და ჰრქუა: ეშმაკი არს შენ თანა. ვინ გეძიებს შენ 
მოკლვად? 21 მიუგო იესუ და ჰრქუა მათ: ერთი საქმე ვქმენ 
თქუენ შორის, და ყოველთა გიკვრს. 22 ამისთვს მოსე მოგცა 
თქუენ წინადაცუეთაი. არა თუ მოსესგან არს, არამედ 
მამათაგან, და შაბათსა წინადაიცვთის კაცმან. 23 უკუეთუ 
წინადაცუეთილებაი მოიღის კაცმან შაბათსა, რაითა არა 
განქარდეს სჯული მოსესი, მე მაბრალებთა, რამეთუ ყოვლადვე 
განვაცოცხლე კაცი შაბათსა შინა? 24 ნუ სჯით თუალ-ღებით, 
არამედ სამართალი სასჯელი საჯეთ. 2? იტყოდეს ვინმე 
იერუსალცმელთაგანნი: არა ესე არსა, რომელსა ეძიებდეს 
მოკლვად? 25 აჰა ესერა განცხადებულად იტყვს, და არარას 
ეტყვან მას. ნუუკუე ჭეშმარიტად ცნეს მთავართა მათ, ვითარმედ 
ესე არს ჭეშმარიტად ქრისტე? ?” არამედ ესე ვიცით, ვინაი არს. 
ხოლო ქრისტე ოდეს მოვიდეს, არავინ უწყოდის, თუ ვინაი არს. 
28 ოაღად-ყო იესუ ტაძარსა მას შინა, ასწავებდა და ეტყოდა: 
მეცა მიცით და იცით, ვინაი ვარ; და თავით ჩემით არა მოსრულ 
ვარ, და არს ჭეშმარიტ, რომელმან-იგი მომავლინა მე, 
რომელი თქუენ არა იცით. 2? ხოლო მე ვიცი იგი, რამეთუ მის 
მიერ ვარ, და მან მომავლინა მე. 39 ეძიებდეს მას შეპყრობად, 
და არავინ დაასხნა მას ყელნი, რამეთუ არღა მოწევნულ იყო 
ჟამი მისი. 31 და მრავალთა ერისა მისგანთა ჰრწმენა მისა 
მიმართ და იტყოდეს: ქრისტე ოდეს მოვიდეს, ნუუკუე 
უმრავლესნი სასწაულნი ქმნნესა, რომელნი ამან ქმნნა? 32 და 
ესმა ფარისეველთა ერისა მის დრტვნვაი მისთვს. და 
მიავლინნეს მღდელთ-მოძღუართა მათ და ფარისეველთა 
მსახურნი, რაითა შეიპყრან იგი. 33 და თქუა იესუ: მცირედ ჟამ 
თქუენ თანა ვარ და წარვალ მომავლინებელისა ჩემისა. 34 
მეძიებდეთ მე და არა მპოვოთ; და სადა-იგი მე ვიყო, თქუენ 
ვერ ძალ-გიც მოსლვად. 32 იტყოდეს ურთიერთას ჰურიანი იგი: 
ვიდრე-მე ეგულების ამას წარსლვად, და ჩუენ არა ვპოოთ იგი? 


ნუუკუე განთესულთა მათ წარმართთასა ეგულების მისლვად და 
სწავლად მუნ წარმართთა? 35 რაი არს სიტყუაი ესე, რომელსა 
იტყვს: მეძიებდეთ მე და არა მპოვოთ, და სადა მე ვიყო, თქუენ 
ვერ ყელ-გეწიფების მოსლვად? 37 და დასასრულსა მას 
დიდისა მის დღესასწაულისასა დადგა იესუ, ღაღატ-ყო და 
თქუა: უკუეთუ ვისმე სწყუროდის, მოვედინ ჩემდა და სუემდინ. 
38 და რომელსა ჰრწმენეს ჩემი, ვითარცა თქუა წიგნმან, 
მდინარენი მუცლისა მისისაგან დიოდიან წყლისა 
ცხოველისანი. 39 ესე თქუა სულისა მისთვს, რომელი მიღებად 
იყო მორწმუნეთა მათ მისა მიმართ, რამეთუ არღა მოცემულ 
იყო სული წმიდაი, რამეთუ იესუ არღა იყო დიდებულ. 49 
მრავალთა ერისა მისგანთა ისმინეს სიტყუაი ესე და იტყოდეს: 
ესე არს ჭეშმარიტად წინაისწარმეტყუელი. 41 სხუანი იტყოდეს: 
ესე არს ქრისტე; ხოლო სხუანი იტყოდეს: ნუუკუე გალილეაით 
მოსლვად არსა ქრისტე? “? არა წიგნი იტყვსა, ვითარმედ 
თესლისაგან დავითისა და ბეთლემით დაბით, სადა იყო 
დავით, მოვიდეს ქრისტე? 43 და განწვალებაი იყო მისთვს ერსა 
შორის. 44 და რომელთამე მათგანთა უნდა შეპყრობაი მისი, და 
არავინ მიყვნა ყელნი მის ზედა. 4? მოვიდეს მსახურნი იგი 
მღდელთ-მოძღუართანი და ფარისეველთანი, და ჰრქუეს მათ: 
რად არა მოიყვანეთ იგი? “9 მიუგეს მსახურთა მათ და პრქუეს: 
არასადა ვინ იტყოდა კაცი ესრეთ, ვითარ ესე კაცი. შ7 მიუგეს 
ფარისეველთა მათ და ჰრქუეს: თქუენცა ნუუკუე შე-ვე-ცთომილ 
ხართა? 48 ნუუკუე მთავართაგანთა ვიეთმე ჰრწმენა მისი ანუ 
ფარისეველთა? 1? არამედ ერსა ამას, რომელმან არა იცის 
სჯული, დაწყეულ არიან. 239 ჰრქუა მათ ნიკოდიმოს, რომელი- 
იგი მოსრულ იყო პირველ მისა, იყო ერთი მათგანი: 21 ნუუკუე 
სჯული ჩუენი დასჯის კაცსა, უკუეთუ არა პირველად ისმინოს 
მისგან და ცნას, რასა იქმს? 322 მიუგეს მათ და ჰრქუეს მას: ნუ 
შენცა გალილეაით ხარ? გამოიძიე და იხილე, რამეთუ 
გალილეაით წინაისწარმეტყუელი არა აღდგომილ არს. 33 და 
წარვიდა კაცად-კაცადი სახიდ თვსა. 


თავი 8 


1 ხოლო იესუ წარვიდა მთასა მას ზეთის ხილთასა. 2 და 
განთიად კუალად მოვიდა ტაძრად. და ყოველი ერი მოვიდოდა 
მისა მიართ, და დაჯდა და ასწავებდა მათ. 3 ხოლო 
მწიგნობართა მათ და ფარისეველთა მოიყვანეს მისა 
დედაკაცი, რომელი ცხადად ერსა ზედა დაეპყრა მრუშებასა, 
და დაედგინეს იგი შორს “ და ჰრქუეს მას: მოძღუარ, ესე 
დედაკაცი ცხადად მრუშებასა დაეპყრა. ? და მოსე ამცნო 
სჯულსა შინა ჩუენსა ესევითართა ქვისა დაკრებაი. შენ უკუე 
რასა იტყვ? 9 ხოლო ესე თქუეს და გამოსცდიდეს მას, რაითა 
აქუნდეს შესმენად მისა, ხოლო იესუ ქუეყანად დადრკა და 
თითითა ქუეყანასა წერდა და არარას ეტყოდა. 7 და ვითარ 
მყოვარ დგეს და ჰკითხვიდეს მას, აღემართა ზე და ჰრქუა მათ: 
ვინ უცოდველ არს თქუენგანი, პირველად მან დაუტევენ ქვა0 
მაგას ზედა. 8 და კუალად ქუე დადრკა და წერდა ქუეყანასა. ? 
ხოლო მათ, ვითარცა ესმა, მხილებულნი სვნდისისაგან, 
განვიდოდეს თითოი, იწყეს მოხუცებულითგან, ვიდრემდის 
დაშთა თავადი მარტოი, და დედაკაცი იგი დგა შორის. 19 
ხოლო იესუ აღემართა და არავინ იხილა, გარნა დედაკაცი იგი 
და ჰრქუა მას: სადა არიან შემასმენელნი შენნი? არავინ 
განგიკითხა შენ? 11 ხოლო მან ჰრქუა: არავინ, უფალო! ხოლო 
იესუ ჰრქუა მას: არცა მე განგიკითხავ შენ; წარვედ და 
ამიერითგან ნუღარა სცოდავ. 12 მერმეცა ეტყოდავე იესუ და 
ჰრქუა მათ: მე ვარ ნათელი სოფლისაი. რომელი შემომიდგეს 
მე, არა ვიდოდის ბნელსა, არამედ აქუნდეს ნათელი 
ცხორებისაი. 13 პრქუეს მას ფარისეველთა: შენ თავისა 
შენისათვს სწამებ, და წამებალ შენი არა არს ჭეშმარიტ. 14 
მიუგო იესუ და ჰრქუა მათ: დაღაცათუ მე ვწამო თავისა 
ჩემისათვს, ჭეშმარიტ არს წამებაი ჩემი, რამეთუ ვიცი, ვინაი 
მოსრულ ვარ და ვიდრე მივალ; ხოლო თქუენ არა იცით, ვინა0 
მოვედ და ვიდრე ვალ. 12 თქუენ ყორცთაებრ სჯით, ხოლო მე 
არავის ვსჯი. 190 უკუეთუ ვსჯიდე მე, სასჯელი ჩემი ჭეშმარიტ არს, 


რამეთუ არა ვარ მარტოი, არამედ მე და მომავლინებელი ჩემი 
მამაი. 17 რამეთუ სჯულსაცა თქუენსა წერილ არს, ვითარმედ: 
ორისა კაცისა წამებაი ჭეშმარიტ არს. 18 მე ვარ, რომელი 
ვწამებ ჩემთვს, და წამებს ჩემთვს მომავლინებელი ჩემი მამაი. 
19 პრქუეს მას ჰურიათა მათ: სადა არს მამაი შენი? მიუგო იესუ 
და ჰრქუა მათ: არცა მე მიცით, არცა მამაი ჩემი. უკუეთუმცა 
მიცოდეთ მე, მამაიცამცა ჩემი იცოდეთ. 29 ამას სიტყუასა 
ეტყოდა ფასის საცავსა მას თანა და ასწავებდა ტაძარსა შინა. 
და არავინ შეიპყრა იგი, რამეთუ არღა მოსრულ იყო ჟამი მისი. 
21 მერმე ჰრქუა მათ იესუ: მე წარვალ, და მეძიებდეთ მე და არა 
მპოოთ და ცოდვათა შინა თქუენთა მოსწყდეთ; და ვიდრე-იგი 
მე მივალ, თქუენ ვერ ყელ-გეწიფების მოსლვად. ?? იტყოდეს 
ურთიერთას ჰურიანი იგი: ნუუკუე მოიკლავს თავსა თვსსა, 
რამეთუ იტყვს: ვიდრე-იგი მე მივალ, თქუენ ვერ კელ- 
გეწიფების მოსლვად? 23 და ეტყოდა მათ იესუ: თქუენ 
ქუეყანისაგანნი ხართ, ხოლო მე ზეცისაგანი ვარ; თქუენ ამის 
სოფლისაგანნი ხართ, ხოლო მე არა ამის სოფლისაგანი ვარ. 
24 გარქუ თქუენ, ვითარმედ მოსწყდეთ ცოდვათა შინა თქუენთა; 
უკუეთუ არა გრწმენეს ჩემი, რამეთუ მე ვარ, მოსწყდეთ 
ცოდვათა შინა თქუენთა. 23 ეტყოდეს მას: და შენ ვინ ხარ? 
ჰრქუა მათ იესუ: პირველად, რამეთუ მე გეტყვ თქუენ. 29 
მრავალი მაქუს თქუენდა სიტყუად და განკითხვად, არამედ 
რომელმან მომავლინა მე, ჭეშმარიტ არს, და რაი-იგი მესმა 
მისგან, მას ვიტყვ სოფელსა ამას შინა. 27 ხოლო მათ არა ცნეს, 
რამეთუ მამასა თვსსა უთხრობდა მათ. 28 მერმე ჰრქუა მათ 
იესუ: ოდეს აღამაღლოთ ძე კაცისაი, მაშინ სცნათ, რამეთუ მე 
ვარ და თავით ჩემით არას ვიქმ, არამედ ვითარცა მასწავა მე 
მამამან, მასცა ვიტყვ. 2? და რომელმან მომავლინა მე, ჩემ 
თანა არს; არა დამიტევა მე მარტოი მამამან, რამეთუ მე 
სათნოებასა მისსა ვიქმ მარადის. 39 ამას რაი იტყოდა, ჰრწმენა 
მრავალთა მისი. 31 და ეტყოდა იესუ მორწმუნეთა მათ მისთა 
ჰურიათა: უკუეთუ თქუენ დაადგრეთ სიტყუათა ჩემთა, 
ჭეშმარიტად მოწაფენი ჩემნი ხართ. 32 და სცნათ ჭეშმარიტი, 
და ჭეშმარიტებამან განგათავისუფლნეს თქუენ. 33 მიუგეს 


ჰურიათა მათ და ჰრქუეს მას: ჩუენ ნათესავნი აბრაჰამისნი 
ვართ და არასადა ვის ვჰმონებდით; ვითარ-ეგე შენ იტყვ, 
ვითარმედ: განსთავისუფლდეთ? 34 მიუგო იესუ და ჰრქუა მათ: 
ამენ, ამენ გეტყვ თქუენ, რამეთუ ყოველმან რომელმან ქმნეს 
ცოდვაი, მონაი არს იგი ცოდვისაი. 32 და მონამან არა 
დაიმკვდროს სახლსა შინა უკუნისამდე, ხოლო ძემან 
დაიმკვდროს უკუნისამდე. 35 უკუეთუ ძემან განგათავისუფლნეს, 
ჭეშმარიტად თავისუფალ იყვნეთ. 37 უწყი, რამეთუ ნათესავნი 
აბრაჰამისნი ხართ, არამედ მეძიებთ მე მოკლვად, რამეთუ 
სიტყუაი ჩემი ვერ დაეტევის თქუენ შორის. 38 მე რომელი 
ვიხილე მამისა ჩემისა თანა, მას ვიტყვ; და თქუენ რომელი 
იხილეთ მამისა თქუენისა თანა, მას ჰყოფთ. 33 მიუგეს და 
ჰრქუეს მას: მამაი ჩუენი აბრაჰამი არს. მიუგო იესუ და ჰრქუა 
მათ: უკუეთუმცა შვილნი აბრაჰამისნი იყვენით, საქმეთამცა 
აბრაჰამისთა იქმოდეთ. 49 ხოლო აწ მეძიებთ მე მოკლვად, 
კაცსა, რომელი ჭეშმარიტსა გეტყვ თქუენ, რომელი მესმა 
ღმრთისაგან. ესე აბრაჰამ არა ქმნა. 41 ხოლო თქუენ იქმთ 
საქმესა მამისა თქუენისასა. ჰრქუეს მას: ჩუენ სიძვით არა 
შობილ ვართ, ერთი მამაი ვიცით – ღმერთი. “2? პრქუა მათ იესუ: 
უკუეთუმცა ღმერთი მამაი თქუენი იყო, გიყუარდიმცა მე, 
რამეთუ ღმრთისაგან გამოვედ და მოსრულ ვარ, რამეთუ არა 
თავით თვსით მოსრულ ვარ, არამედ მან მომავლინა მე. 43 
რაისათვს სიტყუანი ჩემნი არა იცნით? რამეთუ ვერ ძალ-გიც 
სიტყუათა ჩემთა სმენად. ““ თქუენ მამისა ეშმაკისანი ხართ და 
გულის-თქუმათა მამისა თქუენისათა გნებავს ყოფად; რამეთუ 
იგი კაცის-მკვლელი იყო დასაბამითგან და ჭეშმარიტებასა არა 
დაადგრა, რამეთუ ჭეშმარიტებაი არა არს მის თანა. ოდეს 
იტყვნ ტყუვილსა, თვსისაგან გულისა იტყვნ, რამეთუ მტყუვარ 
არს, და რამეთუ მამაიცა მისი მტყუვარი არს. 4? ხოლო მე 
ჭეშმარიტსა გეტყვ თქუენ, და არა გრწამს ჩემი. 459 ვინ 
თქუენგანმან მამხილოს მე ცოდვისათვს? უკუეთუ ჭეშმარიტსა 
გეტყვ თქუენ, რაისათვს არა გრწამს ჩემი? 47 რომელი 
ღმრთისაგან არს, სიტყუათა ღმრთისათა ისმენს; ამისთვს არა 
ისმენთ თქუენ, რამეთუ არა ხართ ღმრთისაგან. 48 მიუგეს 


ჰურიათა მათ და ჰრქუეს მას: არა კეთილად ვთქუთა, 
ვითარმედ: სამარიტელ ხარ შან, და ეშმაკი არს შენ თანა? 4? 
მიუგო იესუ და ჰრქუა მათ: ჩემ თანა ეშმაკი არა არს, არამედ 
პატივ-ვსცემ მამასა ჩემსა, და თქუენ მაგინებთ მე. 329 ხოლო მე 
არა ვეძიებ დიდებასა ჩემსა; არს, რომელი ეძიებს და სჯის. 21 
ამენ, ამენ გეტყვ თქუენ: უკუეთუ ვინმე სიტყუაი ჩემი 
დაიმარხოს, სიკუდილი არა იხილოს უკუნისამდე. 52 ჰრქუეს მას 
ჰურიათა: აწ გვცნობიეს, რამეთუ ეშმაკეულ ხარ: აბრაჰამ 
მოკუდა და წინაისწარმეტყუელნიცა, და შენ იტყვ: უკუეთუ ვინმე 
სიტყუაი ჩემი დაიმარხოს, არა იხილოს გემოი სიკუდილისაი 
უკუნისამდე. 23 ნუუკუე შენ უფროის ხარა მამისა ჩუენისა 
აბრაჰამისა, რომელი მოკუდა, და წინაისწარმეტყუელნი 
მოწყდეს? შენ ვის ჰყოფ თავსა შენსა? 24 მიუგო იესუ და ჰრქუა 
მათ: უკუეთუ მე ვადიდებდე თავსა ჩემსა, დიდებაი ჩემი არარაი 
არს; არამედ არს მამაი ჩემი, რომელი მადიდებს მე, რომელი 
თქუენ სთქუთ, ვითარმედ: ღმერთი ჩუენი არს იგი. 22 და არა 
იცით იგი, ხოლო მე ვიცი იგი. და უკუეთუ ვთქუა, ვითარმედ: 
არა ვიცი იგი, ვიყო მეცა მსგავს თქუენდა მტყუვარ, არამედ 
ვიცი იგი და სიტყუასა მისსა ვიმარხავ. 265 აბრაჰამს, მამასა 
თქუენსა, უხაროდა, რაითა იხილოს დღე ესე ჩემი, იხილა და 
განიხარა. 27 ჰრქუეს მას ჰურიათა მათ: ერგასის წლის არღა 
ხარ და შენ აბრაჰამი გიხილავსა? 328 ჰრქუა მათ იესუ: ამენ, ამენ 
გეტყვ თქუენ: პირველ აბრაჰამის ყოფადმდე მე ვარ. 2329 აღიღეს 
ქვები ჰურიათა მათ, რაითა დაჰკრიბონ მას. ხოლო იესუ 
დაეფარა და განვიდა ტაძრით, განვლო შორის მათსა და 
წარვიდა ესრეთ. 


თავი 9 


1 და ვითარცა წარვიდოდა იესუ, იხილა კაცი, ბრმაი შობითგან. 
2 ჰკითხვიდეს მოწაფენი მისნი და ეტყოდეს: რაბი, ვინ ცოდა: 
ამან ანუ მშობელთა ამისთა, რამეთუ ბრმაი იშვა? 3 ჰრქუა მათ 
იესუ: არცა ამან ცოდა, არცა მშობელთა ამისთა, არამედ რაითა 
გამოცხადნეს საქმე ღმრთისაი მაგას ზედა. 4 და ჩემდა ჯერ-არს 
საქმედ საქმესა მომავლინებელისა ჩემისასა, ვიდრე დღე 
არსღა; მოვალს ღამე, ოდეს ვერვის ყელ-ეწიფოს საქმედ. 2 
ვიდრემდე ვარ სოფელსა შინა, ნათელი ვარ სოფლისაი. 9 და 
ესე ვითარცა თქუა ჰნერწყუა ქუეყანასა და შექმნა თიყაი 
ნერწყვსაგან და სცხო თიყალ იგი თვალთა მის ბრმისათა 7 და 
ჰრქუა მას: წარვედ და დაიბანე საბანელსა მას სილოამისასა, 
რომელი ითარგმანების „მოვლინებულად“. წარვიდა კაცი იგი 
და დაიბანა, მოვიდა და ხედვიდა. 8 ხოლო მოძმენი და 
რომელთა ეხილვა იგი პირველად, რამეთუ მთხოველი იყო, 
იტყოდეს: არა ესე არსა, რომელი ზინ და ითხოვნ? ? სხვანი 
იტყოდეს: ესე არს; ხოლო რომელნიმე იტყოდეს: არა, არამედ 
მსგავსი მისი არს; ხოლო იგი იტყოდა: მე ვარ. 19 ჰკითხვიდეს 
მას: ვითარ აღგეხილნეს თუალნი შენნი? 11 მან მიუგო და 
ჰრქუა მათ: კაცმან რომელსა პრქვან იესუ, თიყაი შექმნა და 
მცხო თვალთა ჩემთა და მრქუა მე: წარვედ საბანელსა მას 
სილოამისასა და დაიბანე. მივედ და დავიბანე და აღვიხილენ. 
12 ჰრქუეს მას: სადა არს იგი? ხოლო მან ჰრქუა მათ: არა უწყი. 
13 იყო შაბათი, ოდეს-იგი თიყაი შექმნა იესუ და აღუხილნა 
თვალნი მისნი. 14 მოიყვანეს იგი წინაშე ფარისეველთა, 
რომელი–იგი პირველად ბრმაი იყო. 12 კუალად ჰკითხვიდეს 
მას ფარისეველნიცა იგი: ვითარ აღიხილენ? ხოლო მან ჰრქუა 
მათ: თიყაი დამდვა თუალთა ჩემთა, და დავიბანე და აწ 
ვხედავ, 19 იტყოდეს ვინმე ფარისეველთაგანნი: ესე კაცი არა 
არს ღმრთისაგან, რამეთუ შაბათსა არა იმარხავს. სხუანი 
იტყოდეს: ვითარ ყელ-ეწიფების კაცსა ცოდვილსა ესევითარისა 
სასწაულისა საქმედ? და ცილობაი იყო მათ შორის. 17 ჰრქუეს 


მას, რომელი-იგი პირველ ბრმაი იყო: შენ რასა იტყვ მისთვს, 
რამეთუ აღგიხილნა თუალნი შენნი? ხოლო მან ჰრქუა მათ: 
წინაისწარმეტყუელი არს. 18 არა ჰრწმენა ჰურიათა მისთვს, 
ვითარმედ ბრმაი იყო და აღიხილნა თუალნი, ვიდრემდე 
მოუწოდეს მამა-დედათა მისთა, რომელმან-იგი აღიხილნა, 19 
ჰკითხვიდეს მათ და ჰრქუეს: ესე არსა ძც იგი თქუენი, 
რომელისაი თქუენ სთქუთ, ვითარმედ: ბრმაი იშვა? აწ უკუე 
ვითარ ხედავს? 29 მიუგეს მამა-დედათა მისთა და ჰრქუეს: 
უწყით, რამეთუ ესე არს ძც ჩუენი და რამეთუ ბრმაი იშვა. 21 
ხოლო აწ ვითარ ხედავს, ჩუენ არა ვიცით; ანუ ვინ აღუხილნა 
მაგას თუალნი, ჩუენ არა უწყით; მაგას ჰკითხეთ, ჰასაკი აქუს, 
ეგე თავისა თვსისათვს იტყოდენ. 2? ამისთვს ესე თქუეს 
მშობელთა მისთა, რამეთუ ეშინოდა ჰურიათაგან, რამეთუ 
შეთქუმულ იყვნეს ჰურიანი, რაითა აღ-თუ ვინმე-იაროს იგი 
ქრისტედ, კრებულისაგან განყადონ იგი. 23 ამისთვს თქუეს 
მამა-დედათა მისთა, ვითარმედ: ჰასაკი აქუს, მაგას ჰკითხეთ. 
24 მოუწოდეს კაცსა მას მეორედ, რომელი-იგი პირველ ბრმაი 
იყო, და ჰრქუეს მას: მიეც დიდებაი ღმერთსა; ჩუენ უწყით, 
რამეთუ კაცი ესე ცოდვილ არს. 22 ხოლო მან მიუგო და ჰრქუა: 
ცოდვილი თუ არს, მე არა უწყი; ხოლო ერთი ესე უწყი, რამეთუ 
ბრმაი ვიყავ და აწ ვხედავ. 29 მერმე ჰრქუეს მას: რაი გიყო შენ? 
ვითარ აღგიხილნა თუალნი შენნი? 27 მიუგო და ჰრქუა მათ: 
გარქუ თქუენ პირველვე, და არა გესმა; რაისაღა გნებავს 
კუალად სმენად? ანუ თქუენცა გნებავს მოწაფე ყოფად მისა? 28 
ხოლო იგინი აგინებდეს მას და ჰრქუეს: შენ ხარ მოწაფე მისი, 
ხოლო ჩუენ მოწაფენი მოსესნი ვართ. 27? უწყით, რამეთუ მოსეს 
ეტყოდა ღმერთი, ხოლო ესე არა ვიცით, ვინაი არს. 39 მიუგო 
კაცმან მან და ჰრქუა მათ: საკვრველი ესე არს, რამეთუ თქუენ 
არა იცით, ვინაი არს, და მე აღმიხილნა თუალნი. 31 ესე უწყი, 
რამეთუ ცოდვილისაი არა ისმინის ღმერთმან, არამედ უკუეთუ 
ვინმე არნ ღმრთის-მსახურ და ნებასა ღმრთისასა ჰყოფნ, ამისი 
ისმინის ღმერთმან. 32 საუკუნითგან არასადა ისმა, ვითარმცა 
აღ-ვინმე-უხილნა თუალნი შობითგან ბრმისანი. 33 უკუეთუმცა 
არა იყო ესე ღმრთისაგან, ვერმცა რას შემძლებელ იყო 


საქმედ. 34 მიუგეს და ჰრქუეს მას: ცოდვათა შინა შობილ ხარ 
შენ ყოვლად და შენ გუასწავებ ჩუენ? და განჭადეს იგი გარე. 32 
ესმა იესუს, რამეთუ განაძეს იგი გარე, პოვა იგი და ჰრქუა მას: 
შენ გრწამსა ძე ღმრთისაი? 35 მან მიუგო და ჰრქუა: ვინ არს 
იგი, უფალო, რაითა მრწმენეს იგი? 37 ჰრქუა მას იესუ: იხილე 
იგი, და რომელი იტყვს შენ თანა, იგი არს. 38 ხოლო მან ჰრქუა 
მას: მრწამს, უფალო, და თაყუანის-სცა მას. 39 და თქუა იესუ: 
სჯად სოფელსა ამას მოსრულ ვარ მე, რაითა რომელნი არა 
ხედვიდეს, ხედვიდენ; და რომელნი ხედვიდეს, დაბრმენ. 49 
ესმა ესე ფარისეველთაგანთა, რომელნი იყვნეს მის თანა, და 
ჰრქუეს: ნუუკუე ჩუენცა ბრმანი ვართა? “1 ჰრქუა მათ იესუ: 
უკუეთუმცა ბრმანი იყვენით, ცოდვაიმცა არა გაქუნდა; ხოლო აწ 
იტყვთ, ვითარმედ: ვხედავთ, და ცოდვანი თქუენნი ჰგიან. 


თავი 10 


1 ამენ, ამენ გეტყვ თქუენ: რომელი არა შევალს კარით ეზოსა 
ცხოვართასა, არამედ სხვთ კერძო შევალს, იგი მპარავი არს 
და ავაზაკი. 2 ხოლო რომელი შევალს კარით, მწყემსი არს 
ცხოვართაი. 3 ამას მეკარემანცა განუღის, და ცხოვართა ყმისა 
მისისაი ისმინიან, და თვსთა ცხოვართა უწესნ სახელით და 
განიყვანნის იგინი. 4 და ოდეს თვსნი იგი ყოველნი 
განიყვანნის, წინაშე მათსა ვიდოდის, და შეუდგენ მას 
ცხოვარნი იგი, რამეთუ იციან ჟმაი მისი. 2 ხოლო უცხოსა არა 
შეუდგენ, არამედ ივლტოდიან მისგან, რამეთუ არა იციან ყმაი 
უცხოისაი მის. 9 ამას იგავსა ეტყოდა მათ იესუ, და მათ არა 
გულისქმა-ყვეს, რასა-იგი ეტყოდა მათ. 7 ხოლო იესუ მერმეცა 
ჰრქუა მათ: ამენ, ამენ გეტყვ თქუენ: მე ვარ კარი ცხოვართაი. 8 
ყოველნი, რომელნი ჩემსა პირველად მოვიდეს, მპარავნი 
იყვნეს და ავაზაკნი, არამედ არა ისმინეს მათი ცხოვართა. 9? მე 
ვარ კარი: ჩემ მიერ თუ ვინმე შევიდეს, ცხონდეს; შევიდეს და 
გამოვიდეს და საძოვარი პოვოს. 19 ხოლო მპარავი იგი არა 
მოვიდის, არამედ რაითა იპაროს და დაკლას და წარწყმიდოს. 
ხოლო მე მოვედ, რაითა ცხორებაი აქუნდეს და უმეტესი 
აქუნდეს. 11 მე ვარ მწყემსი კეთილი: მწყემსმან კეთილმან 
სული თვსი დადვის ცხოვართათვს. 12 ხოლო სასყიდლით- 
დადგინებულმან და რომელი არა არნ მწყემსი, რომლისა არა 
არიედ ცხოვარნი თვსნი, იხილის რაი მგელი მომავალი, 
დაუტევნის ცხოვარნი და ივლტინ, და მგელმან წარიტაცნის 
იგინი და განაბნინის ცხოვარნი. 132 ხოლო სასყიდლით 
დადგინებული იგი ივლტინ, რამეთუ სასყიდლით 
დადგინებული არნ და არარაი სჭირნ მას ცხოვართათვს. 14 მე 
ვარ მწყემსი კეთილი და ვიცნი ჩემნი იგი, და მიციან ჩემთა მათ. 
15 ვითარცა მიცის მე მამამან, ვიცი მეცა მამაი და სულსა ჩემსა 
დავსდებ ცხოვართათვს. 15 და სხუანიცა ცხოვარნი მიდგან, 
რომელნი არა არიან ამის ეზოისაგანნი, იგინიცა ჯერ-არიან 
მოყვანებად ჩემდა, და კმისა ჩემისაი ისმინონ და იყვნენ ერთ 


სამწყსო და ერთ მწყემს. 17 ამისთვს უყუარ მე მამასა, რამეთუ 
მე დავსდებ სულსა ჩემსა, რაითა კუალად მოვიღო იგი. 18 
არავინ მიმიღოს იგი ჩემგან, არამედ მე დავსდებ მას თავით 
ჩემით. ყელ-მეწიფების დადებად მისა და ყელ-მეწიფების 
კუალად მოღებად მისა. ესე მცნებაი მომიღებიეს მამისა 
ჩემისაგან. 1? და იყო განწვალებაი კუალად ჰურიათა მათ 
შორის ამის სიტყვსათვს. 29 და იტყოდეს მრავალნი მათგანნი: 
ეშმაკეულ არს და ცბის. რაისა ისმენთ მისსა? 21 და სხუანი 
იტყოდეს: ესე სიტყუანი არა ეშმაკეულისანი არიან. ნუუკუე 
ეშმაკსა ყელ-ეწიფების ბრმისა თუალთა ახილვად? 2? და იყო 
მაშინ სატფურებაი იერუსალსმს; ზამთარი იყო. 23 და იქცეოდა 
იესუ ტაძარსა მას შინა და სტოასა სოლომონისსა. 24 გარე 
მოადგეს მას ჰურიანი იგი და ეტყოდეს: ვიდრემდის სულთა 
ჩუენთა წარგუჭდი? უკუეთუ შენ ხარ ქრისტე, გვთხარ ჩუენ 
განცხადებულად. ? მიუგო იესუ და ჰრქუა: გარქუ თქუენ, და 
არა გრწამს; საქმეთა, რომელთა ვიქმ სახელითა მამისა 
ჩემისაითა, ესენი წამებენ ჩემთვს. 29 და თქუენ არა გრწამს 
ჩემი, რამეთუ არა ხართ ცხოვართა ჩემთაგანნი, ვითარცა 
გარქუ თქუენ. 27 ცხოვართა ჩემთა ყმისა ჩემისაი ისმინიან, და 
მე ვიცნი იგინი, და მომდევენ მე. 28 და მე ცხორებაი საუკუნოი 
მივსცე მათ, და არა წარწმყდენ უკუნისამდე, და არავინ 
მიმტაცნეს იგინი ყელთაგან ჩემთა. 29 მამაი ჩემი, რომელმან 
მომცნა იგინი, უფროის ყოველთასა არს, და არავის ყელ- 
ეწიფების მიტაცებად მათა ყელთაგან მამისა ჩემისათა. 39 მე 
და მამაი ჩემი ერთ ვართ. 31 აქუნდა კუალად ქვები ჰურიათა 
მათ, რაითამცა დაჰკრიბეს მას. 32 მიუგო იესუ და ჰრქუა მათ: 
მრავალი საქმე კეთილი გიჩუენე თქუენ მამისა ჩემისა მიერ; 
რომლისა მათგანისა საქმისათვს ქვასა დამკრებთ მე? 33 
მიუგეს ჰურიათა და ჰრქუეს მას: კეთილისა საქმისათვს ქვასა 
არა დაგკრებთ შენ, არამედ გმობისათვს, და რამეთუ კაცი ხარ 
შენ და გიყოფიეს თავი შენი ღმერთ. 34 მიუგო იესუ და ჰრქუა 
მათ: არა წერილ არსა სჯულსა, ვითარმედ: მე ვთქუ: ღმერთნი 
სამე ხართ? 35 უკუეთუ იგინი თქუნა ღმრთად, რომელთა 
მიმართ იყო სიტყუაი ღმრთისაი, და ვერ ჭყელ-ეწიფების 


დაჭსნად წერილი. 39 და რომელი-იგი მამამან წმიდა-ყო და 
მოავლინა სოფლად, თქუენ იტყვთ, ვითარმედ: გმობს, რამეთუ 
ვთქუ, ვითარმედ: ძე ღმრთისაი ვარი მე. 37 უკუეთუ არა ვიქმ 
საქმესა მამისა ჩემისასა, ნუ გრწამნ ჩემი. 385 უკუეთუ ვიქმ, 
დაღაცათუ ჩემი არა გრწამს, საქმენი გრწმენედ, რაითა სცნათ 
და უწყოდით, რამეთუ მამაი ჩემ თანა არს, და მე მამისა თანა. 
39 ეძიებდეს კუალად შეპყრობად მას, და განვიდა ყელთაგან 
მათთა. 49 და წიაღყდა მიერ იორდანესა, ადგილსა მას, სადა 
ნათელ-სცემდა პირველად იოვანე, და დაადგრა მუნ. 41 და 
მრავალნი მოვიდოდეს მისა და იტყოდეს, ვითარმედ: იოვანე 
სასწაული არარი ქმნა; ხოლო ყოველი, რომელი თქუა იოვანე 
ამისთვს, ჭეშმარიტ იყო. 42 და მრავალთა ჰპრწმენა მისი მუნ. 


თავი 11 


1 იყო ვინმე უძლური ლაზარე ბეთანიაით, დაბისაგან მარიამისა 
და მართაისა, დისა მისისა. 2 ესე იყო მარიამ, რომელმან სცხო 
ნელსაცხებელი უფალსა და თმითა თვსითა წარჰყოცნა ფერვნი 
მისნი, რომლისაი ძმაი მისი ლაზარე სნეულ იყო. 3 მიუვლინეს 
იესუს დათა მისთა და ჰრქუეს: უფალო, აჰა, რომელი გიყუარს, 
სნეულ არს. 4 ხოლო ვითაცა ესმა იესუს, თქუა: ესე სნეულება0 
არა არს სასიკუდინე, არამედ დიდებისათვს ღმრთისა, რაითა 
იდიდოს ძე ღმრთისაი მისგან. ? უყუარდა იესუს მართა და და0 
მისი და ლაზარე. 9 ვითარცა ესმა, რამეთუ სნეულ არს, მაშინ 
და-ღა-ადგრა ადგილსა მას, სადაცა იყო, ორ დღე. 7” მერმე 
ამისა შემდგომად ჰრქუა მოწაფეთა თვსთა: გუალეთ, 
წარვიდეთ კუალად ჰურიასტანად. 98 ჰრქუეს მას მოწაფეთა: 
მოძღუარ, აწღა გეძიებდეს შენ ჰურიანი ქვისა დაკრებად, და 
კუალად მუნვე მიხუალა? 9 ჰრქუა მათ იესუ: არა ათორმეტნი 
ჟამნი არიანა დღისანი? უკუეთუ ვინმე ვიდოდის დღისი, არა 
წარსცეს ფერვი, რამეთუ ნათელსა ამის სოფლისასა ხედავს. 19 
და უკუეთუ ვინმე ვიდოდის ღამესა შინა, უბრკუმეს მას, რამეთუ 
ნათელი არა არს მას შინა. 11 ესე თქუა და ამისა შემდგომად 
ჰრქუა მათ: ლაზარე, მეგობარმან ჩემმან, დაიძინა, არამედ მე 
მივიდე და განვაღვძო იგი. 12 ჰრქუეს მას მოწაფეთა: უფალო, 
უკუეთუ დაიძინა, ცხონდეს. 13 ხოლო იესუ ჰრქუა სიკუდილისა 
მისისათვს, და მათ ეგონა, ვითარმედ მძინარებისათვს ძილისა 
თქუა. 14 მაშინ ჰრქუა მათ იესუ განცხადებულად: ლაზარე 
მოკუდა. 15 და მე მიხარის თქვენთვს, რაითა გრწმენეს ჩემი, 
რამეთუ არა ვიყავ მუნ. არამედ მოგუალედ, მივიდეთ მისა. 15 
ჰრქუა უკუე თომა, რომელსა ერქუა მარჩბივ, მისთანათა მათ 
მოწაფეთა: მოგუალეთ, მივიდეთ, რაითა მოვსწყდეთ ჩუენცა 
მისთანა. 17 და ვითარცა მოვიდა იესუ ბეთანიად, პოვა იგი, 
რამეთუ ოთხი დღე აქუნდა საფლავსა შინა. 18 ხოლო იყო 
ბეთანიაი მახლობელ იერუსალსმსა, ვითარ ათხუთმეტ ოდენ 
უტევან. 1? და მრავალნი ჰურიათაგანნი მოსრულ იყვნეს 


მართაისა და მარიამისა, რაითა ნუგეშინის-სცენ მათ ძმისა 
მათისათვს. 2?– ხოლო მართას ვითარცა ესმა, რამეთუ იესუ 
მოვალს, მიეგებვოდა მას, ხოლო მარიამ სახლსა შინა ჯდა. 21 
ჰრქუა მართა იესუს: უფალო, უკუეთუმცა აქა იყავ, არამცა 
მომკუდარ იყო ძმაი იგი ჩემი. 22 არამედ და აწცა უწყი, 
ვითარმედ: რაიცა-იგი სთხოო ღმერთსა, მოგცეს შენ 
ღმერთმან. 23 ჰრქუა მას იესუ: აღდგეს ძმაი შენი. 24 ჰრქუა მას 
მართა: უწყი, რამეთუ აღდგეს აღდგომასა მას უკუანაისკნელსა 
დღესა. 25 ჰრქუა მას იესუ: მე ვარ აღდგომაი და ცხორებაი. 
რომელსა პრწმენეს ჩემი, მო-ღათუ-კუდეს, ცხონდესვე. 29 და 
ყოველი რომელი ცოცხალ არს და ჰრწმენეს ჩემი, არა 
მოკუდეს იგი უკუნისამდე. გრწამსა ესე? 27 ჰრქუა მას მართა: 
ჰე, უფალო, მრწამს, რამეთუ შენ ხარ ქრისტე, ძე ღმრთისაი, 
მომავალი სოფლად. 28 და ვითარცა ესე თქუა, წარვიდა და 
მოუწოდა მარიამს, დასა თვსსა, იდუმალ და ჰრქუა მას: 
მოძღუარი მოსრულ არს და გიწესს შენ. 2? ხოლო მას ვითარცა 
ესმა, აღდგა ადრე და მივიდოდა მისა. 39 რამეთუ არღა 
მოსრულ იყო იესუ დაბად, არამედ მუნღა იყო ადგილსა მას, 
სადაცა მიეგებვოდა მას მართა. 31 ხოლო პურიანი იგი, 
რომელნი იყვნეს მისთანა სახლსა შინა და ნუგეშინის-სცემდეს 
მათ, ვითარცა იხილეს მარიამ, რამეთუ ადრე აღდგა და 
გამოვიდა, მისდევდეს მას, ჰგონებდეს, ვითარმედ საფლავად 
მივალს ტირილად მისა. 32 ხოლო მარიამ ვითარცა მოვიდა, 
სადა-იგი იყო იესუ, ვითარცა იხილა იგი, დავარდა ფერჭთა 
მისთა თანა და ჰრქუა მას: უფალო, უკუეთუმცა აქა ყოფილ 
იყავ, არამცა მომკუდარ იყო ძმაი იგი ჩემი. 33 ხოლო იესუ 
ვითარცა იხილა იგი, რამეთუ ტიროდა, და მის თანა მოსრულნი 
იგი ჰურიანიცა ტიროდეს, შეძრწუნდა სულითა, ვითარცა 
რისხვით, 34 და ჰრქუა მათ: სადა დასდევით იგი? ჰრქუეს მას: 
მოვედ და იხილე. 3? და ცრემლოოდა იესუცა. 39 იტყოდეს უკუე 
ჰურიანი იგი: აჰა ვითარ სამე უყვარდა იგი! 37 ვიეთნიმე 
მათგანნი იტყოდეს: არამცა ეძლო ამას, რომელმან აღუხილნა 
თუალნი ბრმასა, ყოფად რაიმე, რაითამცა ესეცა არა მოკუდა? 
38 ხოლო იესუ კუალად, ვითარცა განრისხებული თავსა შორის 


თვსსა, მოვიდა საფლავსა მას. ხოლო იყო ქუაბი, და ლოდი 
ზედა ედვა მას. 39 ჰრქუა მათ იესუ: აღიღეთ ლოდი ეგე. ჰრქუა 
მას მართა, დამან მის მკუდრისამან: უფალო, ყროდისღა, 
რამეთუ მეოთხე დღე არს. 49 ჰრქუა მას იესუ: არა გარქუ შენ, 
ვითარმედ, უკუეთუ გრწმენეს, იხილო დიდებაი ღმრთისაი? 41 
აღიღეს უკუე ლოდი იგი, სადა მდებარე იყო მკუდარი იგი. 
ხოლო იესუ აღიხილნა თუალნი ზეცად და თქუა: მამაო, 
გმადლობ შენ, რამეთუ ისმინე ჩემი. “? და მე ვიცი, რამეთუ 
მარადის ისმენ ჩემსა, არამედ ერისა ამისთვს, რომელი გარე 
მომადგს მე, ვთქუ, რაითა ჰრწმენეს, რამეთუ შენ მომავლინე 
მე. 432 და ესე ვითარცა თქუა, ყმითა დიდითა ღაღატ-ყო: 
ლაზარე, გამოვედ გარე! 44 და გამოვიდა მკუდარი იგი 
შეკრული ყელით და ფერკით სახუეველითა, და პირი მისი 
დაბურვილ იყო სუდარითა. ჰრქუა მათ იესუ: განჰყსენით ეგე და 
უტევეთ, ვიდოდის. 4? მრავალთა უკუე ჰურიათაგანთა, 
რომელნი მოსრულ იყვნეს მარიამისა და მართაისა, იხილეს, 
რომელ-იგი ქმნა იესუ, და ჰრწმენა მისა მიმართ. 465 ხოლო 
რომელნიმე მათგანნი წარვიდეს და უთხრეს ფარისეველთა 
მათ, რაი-იგი ქმნა იესუ. “7 და შეკრბეს მოღდელთ-მოძღუართა 
მათ და ფარისეველთა კრებული და იტყოდეს: რაი-მე ვყოთ, 
რამეთუ კაცი ესე მრავალსა სასწაულსა იქმს? 48 უკუეთუ 
დაუტეოთ იგი ესრეთ, ყოველთა ჰრწმენეს მისა მიმართ, და 
მოვიდენ ჰრომნი და მიგვღონ ჩუენ ადგილიცა ჩუენი და 
ნათესავიცა. 49? ერთმან ვინმე მათგანმან, კაიაფა, რომელი იყო 
მღდელთ-მოძღუარი მის წელიწადისაი, ჰქუა მათ: თქუენ არა 
იცით არცა ერთი, 29 არცა განგიზრახავს, რამეთუ უმჯობეს არს 
ჩუენდა, რაითა ერთი კაცი მოკუდეს ერისათვს, და არა ყოველი 
ნათესავი წარწყმდეს. 21 ესე თავით თვსით არა თქუა, არამედ 
მღდელთ-მოძღუარი იყო მის წელიწადისაი და 
წინაისწარმეტყუელა, რამეთუ ეგულებოდა იესუს მოსიკუდიდ 
ნათესავთათვს. 232 და არა ხოლო ნათესავთათვს, არამედ 
რაითა შვილნიცა ღმრთისანი განბნეულნი შეკრიბნეს ერთად. 
53 მიერ დღითგან შეიზრახნეს ჰურიანი, რაითა მოკლან იგი. 34 
ხოლო იესუ არღარა განცხადებულად ვიდოდა ჰურიათა 


შორის, არამედ წარვიდა მიერ სოფელსა, მახლობელად 
უდაბნოსა, ქალაქსა, რომელსა ჰრქვან ეფრაიმ, და მუნ 
დაადგრა მოწაფითურთ თვსით. 2? ხოლო იყო მახლობელ 
პასექი იგი ჰურიათაი, და აღვიდეს მრავალნი იერუსალყმდ 
სოფლებისაგან უწინარეს მის პასექისა, რაითა განიწმიდნენ 
თავნი თვსნი. 295 ხოლო ჰურიანი ეძიებდეს იესუს და იტყოდეს 
ურთიერთას, დგეს რაი ტაძარსა შინა: ვითარ ჰგონებთ თქუენ, 
არა-მე მოვიდესა დღესასწაულსა ამას? 27 რამეთუ მიეცა 
მცნებაი მოღდელთ-მოძღუართა მათ და ფარისეველთა, რაითა, 
უკუეთუ ვინმე უწყოდის, სადა არს, აუწყოს მათ, რაითა 
შეიპყრან იგი. 


თავი 12 


1 ხოლო იესუ უწინარეს ექუსისა დღისა ვნებისა მის მოვიდა 
ბეთანიად, სადა-იგი იყო ლაზარე მომკუდარი, რომელი-იგი 
აღადგინა მკუდრეთით. ? და მოუმზადეს მას მუნ სერი, და 
მართა ჰმსახურებდა მას, ხოლო ლაზარე იყო ერთი 
მეინაჭეთაგანი მის თანა. 3 ხოლო მარიამ მოიღო ლიტრაი 
ერთი ნელსაცხებელი ნარდისა სარწმუნოისაი მრავალ- 
სასყიდლისაი და სცხო ფერვთა იესუისთა და თმითა თვსითა 
წარჰჭოცნა ფერვნი მისნი, და სახლი იგი ყოველი აღივსო 
სულნელებითა მის ნელსაცხებელისაითა. 4“ თქუა ვინმე ერთმან 
მოწაფეთა მისთაგანმან, იუდა სიმონისმან, ისკარიოტელმან, 
რომელსა ეგულებოდა მიცემაი მისი: ? რაისათვს 
ნელსაცხებელი ესე არა განისყიდა სამასის დრაჰკნის და მიეცა 
გლახაკთა? 9 ხოლო ესე თქუა, არა თუ გლახაკთაი რაიმე 
ზრუნვაი ედვა გულსა მისსა, არამედ რამეთუ მპარავი იყო და 
გუადრუცი იგი მას აქუნდა და შთასადებელი იგი მას ჰკიდავნ. 7 
და თქუა იესუ: უტევე მაგას, დღედ დაფლვისა ჩემისა 
დამიმარხა ეგე. 8 რამეთუ გლახაკნი მარადის თქუენ თანა 
არიან, ხოლო მე არა მარადის თქუენ თანა ვარ. ? აგრძნა უკუე 
ყოველმან ერმან ჰურიათამან, რამეთუ იესუ მუნ არს; მოვიდეს 
არა ხოლო თუ იესუისთვს, არამედ რაითა ლაზარეცა იხილონ, 
რომელ-იგი აღადგინა მკუდრეთით. 19 ხოლო ზრახვა-ყვეს 
მღდელთ-მოძღუართა მათ, რაითა ლაზარეცა მოკლან. 11 
რამეთუ მრავალნი ჰურიათაგანნი მისთვს მოვიდოდეს და 
ირწმუნებდეს იესუისსა. 12 ხვალისაგან ერი მრავალი რომელ- 
იგი მოსრულ იყვნეს დღესასწაულსა მას, რამეთუ ესმა, 
ვითარმედ იესუ მოვალს იერუსალსმდ, 13 მოიღეს რტოები 
დანაკისკუდთაგან და განვიდეს მიგებებად მისა, ღაღადებდეს 
და იტყოდეს: ოსანა! კურთხეულ არს მომავალი სახელითა 
უფლისაითა, მეუფე ისრაცლისაი! 14 და პოვა იესუ ვირი და 
დაჯდა მას ზედა, ვითარცა წერილ არს: 15 ნუ გეშინინ, ასულო 
სიონისაო! აჰა ესერა მეუფე შენი მოვალს შენდა და ზე ზის იგი 


კიცუსა ვირისასა. 10 ხოლო ესე არა ეცნა მოწაფეთა მისთა 
პირველად, არამედ ოდეს იდიდა იესუ, მაშინ მოევსენა, 
რამეთუ ესრეთ წერილ იყო მისთვს, და ესე უყვეს მას. 17 და 
ეწამებოდა მას ერი იგი, რომელი იყო მისთანა, რაჟამს 
ლაზარეს უწოდა საფლავით და აღადგინა იგი მკუდრეთით, 18 
ამისთვსცა მიეგებვოდა მას ერი იგი, რამეთუ ესმინა, ვითარმედ 
ესე სასწაული ქმნა იესუ. 1? ხოლო ფარისეველთა მათ თქუეს 
ურთიერთას: ხედავთა, რამეთუ არა ირგებთ არარას? აჰა 
ესერა სოფელი ყოველი მივიდა შედგომად მისა. 29 იყვნეს 
ვინმე წარმართთაგანიცა აღმოსრულთა მათგანნი, რაითა 
თაყუანის-სცენ დღესასწაულსა მას. 21 ესენი მოვიდეს 
ფილიპესა, რომელი-იგი იყო ბეთსაიდაით გალილეაისაით, და 
ეტყოდეს მას: უფალო, გუნებავს იესუისი ხილვაი. 22 მივიდა 
ფილიპე და ჰრქუა ანდრეას; და მოვიდეს ანდრეა და ფილიპე 
და პრქუეს იესუს. 232 ხოლო იესუ მიუგო და ჰრქუა მათ: მოიწია 
ჟამი, რაითა იდიდოს ძე კაცისაი. 2“ ამენ, ამენ გეტყვ თქუენ: 
უკუეთუ არა მარცუალი იფქლისაი დავარდეს ქუეყანასა და 
მოკუდეს, იგი მარტოი ხოლო ეგოს; ხოლო უკუეთუ მოკუდეს, 
მრავალი ნაყოფი გამოიღოს. 22 რომელსა უყვარდეს სული 
თვსი, წარიწყმიდოს იგი; და რომელსა სძულდეს სული თვსი 
ამას სოფელსა, ცხორებად საუკუნოდ დაიმარხოს იგი. 29 
უკუეთუ ვინმე მე მმსახურებდეს, მე შემომიდეგინ; და სადაცა მე 
ვიყო, მუნცა მსახური ჩემი იყოს. და უკუეთუ ვინმე მე 
მმსახურებდეს, პატივ-სცეს მას მამამან ჩემმან. 27 აწ სული ჩემი 
შეძრწუნებულ არს და რაი-მე ვთქუა? მამაო, მივსენ მე ჟამისა 
ამისაგან. არამედ ამისთვს მოვედ ჟამსა ამას. 28 მამაო, ადიდე 
ძე შენი. მოიწია მისა ყმაი ზეცით: და ვადიდე და კუალადცა 
ვადიდო. 2? ხოლო ერი იგი, რომელი დგა და ესმა, იტყოდეს, 
ვითარმედ: ქუხილი იყო; ხოლო სხუანი იტყოდეს: ანგელოზი 
ეტყოდა მას. 39 მიუგო იესუ და ჰრქუა მათ: არა ჩემთვს იყო ჭმა0ი 
ესე, არამედ თქუენთვს. 31 აწ არს სასჯელი ამის სოფლისაი, აწ 
მთავარი იგი ამის სოფლისაი განვარდეს გარე. 32 და მე ოდეს 
ავმაღლდე ქუეყანით, ყოველნი მოვიზიდნე ჩემდა. 33 ხოლო 
ამას რაი იტყოდა, აუწყებდა, რომლითა სიკუდილითა 


ეგულებოდა სიკუდილად. 234 მიუგო მას ერმან მან და ჰრქუა: 
ჩუენ გუასმიეს სჯულისაგან, ვითარმედ ქრისტე უკუნისამდე 
ეგოს. და შენ ვითარ იტყვ, ვითარმედ ჯერ-არს ამაღლებაი ძისა 
კაცისაი? ვინ არს ესე ძე კაცისაი? 35 ჰრქუა მათ იესუ: მცირედ 
ჟამ ნათელი თქუენ თანა არს. ვიდოდეთ, ვიდრე ნათელი 
გაქუსღა, რაითა არა გეწიოს თქუენ ბნელი, რამეთუ რომელი 
ვალნ ბნელსა, არა უწყინ, ვიდრე ვალნ. 30 ვიდრე ნათელი 
გაქუს, გრწმენინ ნათელი, რაითა ძე ნათლის იყვნეთ. ამას 
ეტყოდა იესუ და წარვიდა და დაეფარა მათგან. 37 და 
ესოდენნი სასწაულნი ქმნნა წინაშე მათსა, და არა ჰრწმენა მისა 
მიმართ. 398 რაითა აღესრულოს სიტყუაი იგი ესაია 
წინაისწარმეტყუელისაი, რომელსა იტყვს: უფალო, ვის-მე 
ჰრწმენა სასმენელი ჩუენი? და მკლავი უფლისაი ვის 
გამოეცხადა? 39? ამისთვს ვერ ჰრწმენა, რამეთუ მერმეცა თქუა 
ესაია: 4?– დაუბრმეს მათ თუალნი მათნი, რაითა ვერ იხილონ 
თუალითა, და დაუსულბეს გულნი მათნი, რაითა არა 
გულისკმა-ყონ გულითა და მოიქცენ, და მე განვკურნნე იგინი. 
41 ესე თქუა ესაია, ოდეს-იგი იხილა დიდებაი მისი და იტყოდა 
მისთვს. 42 ხოლო მთავართაგანთაცა მრავალთა პრწმენა მისა 
მიმართ, არამედ ფარისეველთათვს ვერ აღიარეს, რაითა არა 
კრებულისაგან განასხნენ. 43 რამეთუ შეიყუარეს დიდებაი 
კაცთალი უფროის, ვიდრე დიდებაი ღმრთისაი. 44 ხოლო იესუ 
ღაღატ-ყო და თქუა: რომელსა ვჰრწმენე მე, არა მე ვჰრწმენე, 
არამედ მომავლინებელი ჩემი. 4“? და რომელმან მიხილა მე, 
იხილა მომავლინებელი ჩემი. 495 მე ნათელი სოფლად 
მოვივლინე, რაითა ყოველსა რომელსა ჰრწმენეს ჩემი, ბნელსა 
შინა არა დაადგრეს. 17 და რომელმან ისმინნეს სიტყუანი ჩემნი 
და არა ჰრწმენენ, მე არა ვსაჯო იგი, რამეთუ არა მოვედ მე 
სჯად სოფლისა, არამედ რაითა ვაცხოვნო სოფელი. 48 ხოლო 
რომელმან შეურაცხ-მყოს მე და არა შეიწყნარნეს სიტყუანი 
ჩემნი, აქუს მსაჯული თვსი: სიტყუასა რომელსა ვიტყოდე, მან 
საჯოს იგი უკუანაისკნელსა დღესა. 4? რამეთუ მე თავით თვსით 
არარას ვიტყოდე, არამედ რომელმან მომავლინა მე, მამამან, 
მან მომცა მე მცნებაი, რაი ვთქუა და რასა ვიტყოდი. 329 და 


უწყი, რამეთუ მცნებაი მისი ცხორება საუკუნო არს. და 
რომელსა ვიტყვ მე, ვითარცა მამცნო მე მამამან, ეგრეცა ვიტყვ. 


თავი 13 


1 და უწინარეს დღესასწაულისა მის პასექისა იცოდა იესუ, 
რამეთუ მოიწია ჟამი მისი, რაითა განვიდეს ამიერ სოფლით და 
მივიდეს მამისა, რამეთუ შეიყუარნა თვსნი იგი ამას სოფელსა 
შინა და სრულიად შეიყუარნა იგინი. 2 და ვითარცა სერობაი 
იგი იყო, და ეშმაკი შესრულ იყო გულსა იუდაისსა, სიმონ 
ისკარიოტელისასა, რაითა განსცეს იგი. 3 იცოდა იესუ, რამეთუ 
ყოველივე მოსცა მას მამამან ყელთა მისთა, და რამეთუ 
ღმრთისაგან გამოვიდა და ღმრთისა მივალს. “ აღდგა 
სერობისა მისგან და დადვა სამოსელი თვსი და მოიღო 
არდაგი და მოირტძყა იგი. ? და მოიღო წყალი და შთაასხა 
საბანელსა მას და იწყო ბანად ფერყთა მოწაფეთა თვსთა და 
წარჰყოცდა არდაგითა მით, რომელი მოერტყა. 9 და მოვიდა 
სიმონ-პეტრესა. ჰრქუა მას პეტრე: უფალო, შენ დამბანა 
ფერვთა ჩემთა? 7” მიუგო იესუ და ჰრქუა: რომელსა მე ვიქმ, არა 
იცი აწ, ხოლო სცნა ამისა შემდგომად. 5 ჰრქუა მას პეტრე: არა 
დამბანნე ფერკყნი ჩემნი უკუნისამდე. ჰრქუა მას იესუ: უკუეთუ 
არა დაგბანნე შენ ფერყნი, არა გაქუნდეს ნაწილი ჩემ თანა. ? 
ჰრქუა მას სიმონ-პეტრე: უფალო, ნუ ხოლო ფერყკყნი ჩემნი, 
არამედ ყელნიცა და თავიცა ჩემი. 19 ჰრქუა მას იესუ: 
განბანილსა მას არა უყმს, გარნა ფერვნი ხოლო დაბანად, 
რამეთუ ყოვლად წმიდა არს იგი, და თქუენცა წმიდა ხართ, 
არამედ არა ყოველნი. 11 რამეთუ იცოდა იესუ მიმცემელი იგი. 
ამისთვს თქუა, ვითარმედ: არა ყოველნი წმიდა ხართ. 12 და 
ოდეს დაჰბანნა ფერვნი მათნი, მოიღო სამოსელი თვსი და 
ინაყ-იდგა და მერე ჰრქუა მათ: უწყითა, რაი-ესე გიყავ თქუენ? 
13 თქუენ მხადით მე: მოძღუარო და უფალო, და კეთილად 
სთქუთ, რამეთუ ვარ. 1“ უკუეთუ მე დაგბანენ ფერჭნი, უფალმან 
და მოძღუარმან, თქუენცა თანა-გაც ურთიერთას დაბანად 
ფერვთა. 15 რამეთუ სახე მიგეც თქუენ, რალთა, ვითარცა-ესე მე 
გიყავ თქუენ, ეგრეთვე თქუენცა ჰყოფდეთ. 19 ამენ, ამენ გეტყვ 
თქუენ: არა არს მონაი უფროის უფლისა თვსისა, არცა 


მოციქული უფროის მომავლინებელისა თვსისა. 17 ესე თუ 
სცნათ, ნეტარ ხართ, უკუეთუ ჰყოფდეთ ამას. 18 არა თქუენ 
ყოველთათვს ვიტყვ, რამეთუ მე გიცნი, რომელნი 
გამოგირჩიენ, არამედ რაითა წერილნი იგი აღესრულნენ: 
რომელი ჭამდა ჩემ თანა პურსა, აღიღო ჩემ ზედა ბრჭალი 
მისი. 1? ამიერითგან გეტყვ თქუენ ვიდრე ყოფადმდე, რაითა, 
რაჟამს იყოს, გრწმენეს თქუენ, რამეთუ მე ვარ. 29 ამენ, ამენ 
გეტყვ თქუენ: უკუეთუ ვინმე შეიწყნაროს, რომელი მე 
მივავლინო, მე შემიწყნარებს; და რომელმან მე შემიწყნაროს, 
შეიწყნარებს მომავლინებელსა ჩემსა. 21 ესე თქუა იესუ და 
შეძრწუნდა სულითა და წამა და თქუა: ამენ, ამენ გეტყვ თქუენ, 
ვითარმედ: ერთმან თქუენგანმან მიმცეს მე. 22 ხედვიდეს უკუე 
ურთიერთას მოწაფენი და არა იცოდეს, ვისთვს იტყოდა. 23 და 
იყო ერთი მოწაფეთა მისთაგანი მიყრდნობილ წიაღთა თანა 
იესუისთა, რომელი-იგი უყუარდა იესუს. 24 წამ-უყვნა მას სიმონ- 
პეტრე, რაითა ჰკითხოს, ვინ არს, რომლისათვს იტყვს? ?3 
ხოლო იგი მიეყრდნა მკერდსა იესუისსა და ჰრქუა მას: უფალო, 
ვინ არს? 25 მიუგო იესუ და ჰრქუა: რომელსა მე დავაწო პური 
და მივსცე, იგი არს. და დააწო პური იგი და მისცა იუდას 
სიმონისსა, ისკარიოტელსა. 27 და შემდგომად მიღებისა 
იუდაისა პურისა მის შევიდა მისა ეშმაკი. და ჰრქუა მას იესუ: 
რომელი გეგულების საქმედ, ყავ ადრე. 29 ესე უკუე არავინ ცნა 
ინაყით-მჯდომარეთაგანმან იესუის თანა, რაისათვს ჰრქუა მას. 
29 რამეთუ რომელნიმე ჰგონებდეს: ვინაითგან გუადრუცი იგი 
იუდას აქუნდა, ვითარმედ ჰრქუა მას იესუ: იყიდე, რაი-იგი 
გვკმდეს დღესასწაულსა ამას, გინა თუ მიცემად რაიმე 
გლახაკთა. 39 ხოლო მან მიიღო პური იგი და მეყსეულად 
განვიდა. და იყო ღამე. 31 და ვითარცა განვიდა იუდა, თქუა 
იესუ: აწ იდიდა ძე კაცისაი, და ღმერთიცა იდიდა მის თანა. 32 
უკუეთუ ღმერთი იდიდა მის თანა, ღმერთმანცა ადიდოს იგი 
თავისა თვსისა თანა და მეყსეულად ადიდოს იგი. 33 შვილნო, 
მცირედ ჟამ თქუენ თანა ვარ. და მეძიედეთ მე, და ვითარცა-იგი 
ვარქუ ჰურიათა, ვითარმედ: ვიდრე-იგი მე მივალ, თქუენ ვერ 
კელ-გეწიფების მოსლვად; და აწ თქუენ გეტყვ. ““ მცნებასა 


ახალსა მიგცემ თქუენ, რაითა იყუარებოდით ურთიერთას, 
ვითარცა მე შეგიყუარენ თქუენ, რაითა თქუენცა იყუარებოდით 
ურთიერთას. 35 ამით ცნან ყოველთა, ვითარმედ ჩემნი 
მოწაფენი ხართ, უკუეთუ იყურებოდით ურთიერთას. 35 ჰრქუა 
მას სიმონ-პეტრე: უფალო, ვიდრე ხუალ? ჰრქუა მას იესუ: 
ვიდრე-იგი მე მივალ, შენ ვერ ძალ-გიც მოსლვად აწ, ხოლო 
მერმე მომდევდე მე. 37 ჰრქუა მას პეტრე: უფალო, რაისა ვერ 
ძალ-მიც მიდევნებად შენდა? აწ სული ჩემი შენთვის დავდვა. 38 
მიუგო იესუ და ჰრქუა მას: სული შენი ჩემთვს დასდვაა? ამენ, 
ამენ გეტყვ შენ: არღარა ეყივლოს ქათამსა, ვიდრემდის უვარ- 
მყო მე სამ-გზის. 


თავი 14 


1 ნუ შეძრწუნდებიან გულნი თქუენნი, გრწმენინ ღმრთისაი და 
გრწმენინ ჩემდა მომართ. ? სახლსა მამისა ჩემისასა სავანე 
მრავალ არიან. უკუეთუ არა, გარქუმცა თქუენ, ვითარმედ: მე 
წარვიდე და განგიმზადო თქუენ ადგილი. 3 და უკუეთუ წარვიდე 
და განგიმზადო თქუენ ადგილი, კუალად მოვიდე და 
წარგიყვანნე თქუენ თავისა ჩემისა თანა, რაითა სადაცა მე 
ვიყო, მუნცა თქუენ იყვნეთ. 4 და ვიდრე-იგი მე მივალ, უწყით 
და გზაიცა იგი იცით. ? ჰრქუა მას თომა: უფალო, არა ვიცით, 
ვიდრე ხუალ, და ვითარ შემძლებელ ვართ გზისა მის ცნობად? 
6 პრქუა მას იესუ: მე ვარ გზაი და მე ვარ ჭეშმარიტებაი და 
ცხორებაი; არავინ მოვიდეს მამისა, გარნა ჩემ მიერ. 7 
უკუეთუმცა მიცოდეთ მე, მამაიცამცა ჩემი იცოდეთ. ამიერითგან 
იცით იგი და გიხილავს იგი. 8? ჰრქუა მას ფილიპე: უფალო, 
მიჩუენე ჩუენ მამაი შენი, და კმა არს ჩუენდა. 9? ჰრქუა მას იესუ: 
ესოდენ ჟამ თქუენ თანა ვარ, და არა მიცი მე, ფილიპე? 
რომელმან მიხილა მე, იხილა მამაი ჩემი, და შენ ვითარ მეტყვ 
მე: მიჩუენე ჩუენ მამაი შენი? 19 არა გრწამსა, რამეთუ მე მამისა 
თანა ვარ, და მამაი ჩემ თანა არს? სიტყუათა რომელთა გეტყვ 
თქუენ, თავით ჩემით არა გეტყვ, არამედ მამაი ჩემი, რომელი 
ჩემ თანა არს, იგი იქმს საქმესა. 11 გრწამსა, რამეთუ მე მამისა 
თანა ვარ, და მამაი ჩემ თანა არს? უკუეთუ არა, საქმეთა 
ამათგან გრწმენინ ჩემი. 12 ამენ, ამენ გეტყვ თქუენ: რომელსა 
ჰრწმენეს ჩემი, საქმესა რომელსა მე ვიქმ, მანცა ქმნეს და 
უფროისიღა ამისსა ქმნეს, რამეთუ მე მამისა მივალ. 13 და 
რაიცა ითხოვოთ სახელითა ჩემითა, იგი ვყო, რაითა იდიდოს 
მამაი ძისა თანა. 1“ და უკუეთუ რაოდენი ითხოვოთ სახელითა 
ჩემითა, მე ვყო. 12 უკუეთუ გიყუარ მე, მცნებანი ჩემნი 
დაიმარხენით. 15 და მე ვჰკითხო მამასა ჩემსა, და სხუა0 
ნუგეშინის-მცემელი მოგივლინოს თქუენ, რაითა თქუენ თანა 
დაადგრეს უკუნისამდე. 17 სული იგი ჭეშმარიტებისაი, რომელი 
სოფელსა ვერ ყელ-ეწიფების მოღებად, რამეთუ არა ჰხედავს 


მას, არცა იცის იგი, ხოლო თქუენ იცით იგი, რამეთუ თქუენ 
თანა არს და თქუენ თანა იყოს. 185 არა დაგიტევნე თქუენ 
ობლად, მოვიდე თქუენდა. 19? მცირედღა, და სოფელი ესე არა 
მხედვიდეს, ხოლო თქუენ მხედვიდეთ მე, რამეთუ მე ცხოველ 
ვარ, და თქუენცა ცხოველ იყვნეთ. 29 მას დღესა შინა სცნათ 
თქუენ, რამეთუ მე მამისა ჩემისა თანა, და თქუენ ჩემ თანა, და 
მე თქუენ შორის. 21 რომელსა აქუნდენ მცნებანი ჩემნი და 
დაიმარხნეს იგინი, იგი არს, რომელსა უყუარ მე. ხოლო 
რომელსა უყუარდე მე, საყუარელ იყოს მამისა ჩემისა მიერ, და 
მეცა შევიყუარო იგი და გამოუცხადო მას თავი ჩემი. 22 ჰრქუა 
მას იუდა, არა ისკარიოტელმან: უფალო, რაი არს, რამეთუ 
ჩუენ გამოგვცხადებ თავსა შენსა და არა სოფელსა? 23 მიუგო 
იესუ და ჰრქუა მას: უკუეთუ ვისმე უყუარდე მე, სიტყუანი ჩემნი 
დაიმარხნეს, და მამამანცა ჩემმან შეიყუაროს იგი, და მოვიდეთ 
მისა და მის თანა დავადგრეთ. 24 ხოლო რომელსა არა 
უყუარდე მე, სიტყუანი ჩემნი არა დაიმარხნეს; და სიტყუანი, 
რომელ გესმიან, არა ჩემნი არიან, არამედ მომავლინებელისა 
ჩემისა მამისანი. 22 ამას გეტყოდე თქუენ, რამეთუ თქუენ თანა 
ვიყავ. 22 ხოლო ნუგეშინის-მცემელი იგი სული წმიდაი, 
რომელი მოავლინოს სახელითა ჩემითა მამამან, მან გასწაოს 
თქუენ ყოველი და მოგავსენოს თქუენ ყოველი, რაოდენი 
გარქუ თქუენ. 27 მშვდობასა დაგიტევებ თქუენ, მშვდობასა 
ჩემსა მიგცემ თქუენ; არა ვითარ სოფელმან მისცის, მიგცემ 
თქუენ. ნუ შეძრწუნდებიან გულნი თქუენნი, ნუცა ეშინინ. 28 
გესმა, რამეთუ გარქუ თქუენ: წარვალ და მოვიდე თქუენდა. 
უკუეთუმცა გიყუარდი მე, გიხაროდამცა, რამეთუ მივალ მამისა 
ჩემისა, რამეთუ მამაი ჩემი უფროის ჩემსა არს. 23 და აწ გარქუ 
თქუენ, ვიდრე ყოფადმდე, რაითა, რაჟამს იყოს, გრწმენეს. 39 
არღარა მრავალსა ვიტყოდი თქუენ თანა, რამეთუ მოვალს 
მთავარი იგი ამის სოფლისაი და ჩემ თანა პოოს არარაი. 31 
არამედ რაითა ცნას სოფელმან, რამეთუ მიყუარს მე მამაი, და 
ვითარცა მამცნო მე მამამან, ეგრეთცა ვყო. აღდეგით და 
წარვიდეთ ამიერ. 


თავი 15 


1 მე ვარ ვენაჭი ჭეშმარიტი, და მამაი ჩემი მოქმედი არს. 2 
ყოველმან რტომან რომელი ჩემ თანა არს და არა მოიღოს 
ნაყოფი, აღიღოს იგი; და ყოველმან რომელმან მოიღოს 
ნაყოფი, განწმიდოს იგი, რაითა უფროისი ნაყოფი გამოიღოს. 3 
ხოლო თქუენ აწვე წმიდა ხართ სიტყვთა მით, რომელსა 
გეტყოდე თქუენ. “ დაადგერით თქუენ ჩემ თანა, და მე თქუენ 
თანა: ვითარცა-იგი ნასხლევსა ვერ ყელ-ეწიფების ნაყოფისა 
გამოღებად თავით თვსით, უკუეთუ არა ეგოს ვენავსა ზედა, 
ეგრეთვე არცა თქუენ, უკუეთუ არა დაადგრეთ ჩემთანა. ? მე 
ვარ ვენაჭი და თქუენ რტონი. რომელი დაადგრეს ჩემ თანა, და 
მე მის თანა, ამან მოიღოს ნაყოფი მრავალი, რამეთუ თვნიერ 
ჩემსა არარაი ძალ-გიც ყოფად არცა ერთი. 9 უკუეთუ ვინმე არა 
დაადგრეს ჩემ თანა, განვარდეს გარე, ვითარცა ნასხლევი, და 
განყმეს, და შეკრიბონ იგი და ცეცხლსა დაასხან, და დაიწუას. 7 
უკუეთუ დაადგრეთ ჩემ თანა, და სიტყუანი ჩემნი თქუენ თანა 
ეგნენ, რაიცა გინდეს, ითხოვეთ, და გეყოს თქუენ. 8 ამით 
იდიდოს მამაი ჩემი, რაითა ნაყოფი მრავალი გამოიღოთ და 
იყვნეთ ჩემდა მოწაფე. ? ვითარცა შემიყუარა მე მამამან, მეცა 
შეგიყუარენ თქუენ, დაადგერით სიყუარულსა ჩემსა ზედა. 19 
უკუეთუ მცნებანი ჩემნი დაიმარხნეთ, ჰგიეთ სიყუარულსა ზედა 
ჩემსა, ვითარცა მე მცნებანი მამისა ჩემისანი დავიმარხენ და 
ვჰგიე სიყუარულსა ზედა მისსა. 11 ამას გეტყოდე თქუენ, რაითა 
სიხარული ჩემი თქუენ თანა ეგოს, და სიხარული თქუენი 
სავსებით იყოს. 12 რამეთუ ესე არს მცნებაი ჩემი, რაითა 
იყუარებოდით ურთიერთას, ვითარცა მე შეგიყუარენ თქუენ. 13 
უფროისი ამისსა სიყუარული არავის აქუს, რაითა სული თვსი 
დადვას მეგობართა თვსთათვს. 14 თქუენ მეგობარნი ჩემნი 
ხართ, უკუეთუ ჰყოთ, რომელსა-ესე გამცნებ თქუენ. 12 არღარა 
გეტყვ თქუენ მონად, რამეთუ მონამან არა იცინ, რასა იქმნ 
უფალი მისი. ხოლო თქუენ გარქუ მეგობრად, რამეთუ ყოველი, 
რაოდენი მესმა მამისა ჩემისაგან, გაუწყე თქუენ. 19 არა თქუენ 


გამომირჩიეთ მე, არამედ მე გამოგირჩიენ თქუენ და 
დაგადგინენ თქუენ, რაითა თქუენ წარხვდეთ და ნაყოფი 
გამოიღოთ, და ნაყოფი თქუენი ეგოს სავსებით, რალთა, რაი- 
იგი სთხოოთ მამასა ჩემსა სახელითა ჩემითა, მოგცეს თქუენ. 17 
ამას გამცნებ თქუენ, რაითა იყუარებოდით ურთიერთას. 18 
უკუეთუ სოფელი გძულობს თქუენ, უწყოდეთ, რამეთუ 
პირველად მე მომიძულა. 19 უკუეთუმცა სოფლისაგანნი 
იყვენით, სოფელიმცა თვსთა ჰყუარობდა; რამეთუ არა 
სოფლისაგანნი ხართ თქუენ, არამედ მე გამოგირჩიენ თქუენ 
სოფლისაგან, ამისთვს სძულთ თქუენ სოფელსა. 29 მოივსენეთ 
სიტყუაი იგი, რომელ გარქუ თქუენ: არა არს მონაი უფროის 
უფლისა თვსისა. უკუეთუ მე მდევნეს, თქუენცა გდევნნენ; 
უკუეთუ სიტყუანი ჩემნი დაიმარხნეს, თქუენნიცა დაიმარხნენ. 21 
არამედ ესე ყოველი გიყონ თქუენ სახელისა ჩემისათვს, 
რამეთუ არა იციან მომავლინებელი ჩემი. 2? უკუეთუმცა არა 
მოვედ და ვეტყოდე მათ, ცოდვაიმცა არა აქუნდა; ხოლო აწ 
მიზეზი არა აქუს ცოდვათა მათთათვს. 232 რომელსა ვსძულდე 
მე, მამაიცა ჩემი სძულს. 24 უკუეთუმცა არა ვქმნენ საქმენი იგი 
მათ შორის, რომელნი სხუამან არავინ ქმნნა, ცოდვაიმცა არა 
აქუნდა. ხოლო აწ მიხილეს და მომიძულეს მეცა და მამაიცა 
ჩემი. 22 არამედ რაითა აღესრულოს სიტყუაი იგი, რომელი 
სჯულსა მათსა წერილ არს, რამეთუ: მომიძულეს მე ცუდად. 29 
ხოლო რაჟამს მოვიდეს ნუგეშინის-მცემელი იგი, რომელი მე 
მოვავლინო თქუენდა მამისა ჩემისა მიერ, სული 
ჭეშმარიტებისაი, რომელი მამისაგან გამოვალს, მან წამოს 
ჩემთვს. 27 და თქუენცა მოწამე ხართ, რამეთუ დასაბამითგან 
ჩემ თანა ხართ. 


თავი 16 


1 ამას გეტყოდე თქუენ, რაითა არა დაჰპბრკოლდეთ. 2 
კრებულისაგან განგასხნენ თქუენ. არამედ მოვალს ჟამი, 
რაითა ყოველმან რომელმან მოგწყვდნეს თქუენ, ჰგონებდეს, 
ვითარმედ მსხუერპლი შეწირა ღმრთისა. 3 და ესე გიყონ 
თქუენ, რამეთუ არა იციან მომავლინებელი ჩემი მამაი, არცა 
მე. 4 არამედ ამას გეტყოდე თქუენ, რაითა რაჟამს მოიწიოს 
ჟამი იგი, მოიჭსენოთ მათი, რამეთუ მე გარქუ თქუენ. ესე 
პირველითგან არა გარქუ თქუენ, რამეთუ თქუენ თანა ვიყავ. 2 
ხოლო აწ მივალ მომავლინებელისა ჩემისა, და არავინ 
თქუენგანი მკითხავს მე, ვითარმედ: ვიდრე ხუალ? 9 არამედ 
ამას რაი გეტყოდე თქუენ, მწუხარებამან აღავსნა გულნი 
თქუენნი. 7 არამედ მე ჭეშმარიტსა გეტყვ თქუენ: უმჯობეს არს 
თქუენდა, რაითა მე წარვიდე; უკუეთუ მე არა წარვიდე, 
ნუგეშინის-მცემელი იგი არა მოვიდეს თქუენდა; უკუეთუ მე 
წარვიდე, მოვავლინო იგი თქუენდა. 8 და მოვიდეს იგი და 
ამხილოს სოფელსა ცოდვისათვს და სიმართლისათვს და 
სასჯელისათვს: ? ცოდვისათვს ესრეთ, რამეთუ არა ჰრწმენა 
ჩემდა მომართ; 19 ხოლო სიმართლისათვს, რამეთუ მე მამისა 
ჩემისა მივალ, და არღარა მხედვიდეთ მე; 11 ხოლო 
სასჯელისათვს, რამეთუ მთავარი იგი ამის სოფლისაი დასჯილ 
არს. 12 ფრიადღა მაქუს სიტყუად თქუენდა, არამედ აწ არღარა 
ძალგიც ტვრთვად. 13 ხოლო ოდეს მოვიდეს სული იგი 
ჭეშმარიტებისაი, გიძღოდის თქუენ ჭეშმარიტებასა ყოველსა, 
რამეთუ არა იტყოდის თავით თვსით, არამედ რაოდენი-რაი 
ესმეს, იტყოდის და მომავალი იგი გითხრას თქუენ. 1“ მან მე 
მადიდოს, რამეთუ ჩემგან მიიღოს და გითხრას თქუენ. 12 
ყოველი, რაოდენი აქუს მამასა, ჩემი არს; და ამისთვს გარქუ 
თქუენ, რამეთუ: ჩემგან მიიღოს და გითხრას თქუენ. 15 
მცირედღა, და არღარა მხედვიდეთ მე; და კუალად მცირედღა, 
და მიხილოთ მე, რამეთუ მე მივალ მამისა ჩემისა. 17 ჰრქუეს 
უკუე მოწაფეთა მისთა ურთიერთას: რაი არს, რომელსა-ესე 


მეტყვს ჩუენ: მცირედღა, და არღარა მხედვიდეთ მე; და 
კუალად მცირედღა, და მიხილოთ მე, და რამეთუ მე მივალ 
მამისა ჩემისა? 18 და იტყოდეს უკუე: რაი არს ესე „მცირედ“? 
არა უწყით, რასა იტყვს. 1? გულისყმა-ყო იესუ, რამეთუ უნდა 
კითხვის, და ჰრქუა მათ: ამისთვს გამოეძიებთა ურთიერთას, 
რამეთუ ვთქუ: მცირედღა, და არღარა მხედვიდეთ მე; და 
კუალად მცირედ, და მიხილოთ მე? 2“ ამენ, ამენ გეტყვ თქუენ, 
რამეთუ სტიროდით და ჰგოდებდეთ თქუენ, ხოლო სოფელსა 
უხაროდის, და თქუენ სწუხდეთ, არამედ მწუხარებაი თქუენი 
სიხარულად გარდაიქცეს. 21 დედაკაცი რაჟამს შობნ, მწუხარე 
არნ, რამეთუ მოიწია ჟამი მისი. ხოლო რაჟამს შვის ყრმაი, 
არღარა მოევსენის ჭირი იგი სიხარულითა მით, რამეთუ იშვა 
კაცი სოფელსა შინა. 22 ხოლო თქუენ აწ ჭირი გაქუს. და მერმე 
კუალად გიხილნე თქუენ, და უხაროდის გულთა თქუენთა, და 
სიხარული თქუენი არავინ მიგიღოს თქუენგან. 23 და მას დღესა 
შინა მე არარალ მკითხოთ. ამენ, ამენ გეტყვ თქუენ, რამეთუ 
რაოდენიცა-რაი სთხოოთ მამასა სახელითა ჩემითა, მოგცეს 
თქუენ. 24 აქამომდე არარაი გითხოვიეს სახელითა ჩემითა. 
ითხოვდით და მოიღოთ, რაითა სიხარული თქუენი სავსებით 
იყოს. 22 ამას იგავით გეტყოდე თქუენ. ხოლო მოვალს ჟამი, 
ოდეს არღარა იგავით გეტყოდი თქუენ, არამედ 
განცხადებულად მამისა ჩემისათვს გითხრა თქუენ. 25 მას 
დღესა შინა ითხოოთ სახელითა ჩემითა, და არა გეტყვ თქუენ, 
ვითარმედ: მე ვჰკითხო მამასა ჩემსა თქუენთვს. 217 რამეთუ თვთ 
მამასა ჩემსა უყუართ თქუენ, რამეთუ თქუენ მე შემიყუარეთ და 
გრწმენა რამეთუ მე ღმრთისაგან გამოვედ. 28 გამოვედ 
მამისაგან და მოვედ სოფლად და კუალად დაუტეობ სოფელსა 
და მივალ მამისა. 2? ჰრქუეს მას მოწაფეთა მისთა: აჰა აწ 
განცხადებულად იტყვ და იგავსა არცა ერთსა რას იტყვ. 39 და 
აწ უწყით ჩუენ, რამეთუ ყოველივე იცი და არა გიჭჟმს, რაითა 
გკითხოს ვინმე. ამის გამო გურწამს, რამეთუ ღმრთისაგან 
გამოხუედ. 31 მიუგო იესუ და ჰრქუა მათ: აწ სამე გრწამს? 32 აჰა 
მოვალს ჟამი და მოწევნულ არს, რამეთუ განიბნინეთ კაცად- 
კაცადი თვსად ადგილად და მე მარტოი დამიტეოთ; და არა 


ვარ მე მარტოი, არამედ მამაი ჩემი ჩემ თანა არს. 33 ამას 


გეტყოდე თქუენ, რაითა ჩემ თანა მშვდობაი გაქუნდეს. 
სოფელსა ამას ჭირი გაქუს, არამედ ნუ გეშინინ, რამეთუ მე 


მიძლევიეს სოფელსა. 


თავი 17 


1 ამას იტყოდა იესუ და აღიხილნა თუალნი თვსნი ზეცად და 
თქუა: მამაო, მოიწია ჟამი ჩემი, ადიდე ძე შენი, რაითა ძემანცა 
შენმან გადიდოს შენ. 2 ვითარცა-ესე მოეც მას ყელმწიფებაი 
ყოველთა ყორციელთაი, რაითა ყოველი რომელი მოეც მას, 
მისცეს მათ ცხორებაი საუკუნოი. 3 და ესე არს ცხორებაი 
საუკუნოი, რაითა გიცოდიან შენ მხოლოი ჭეშმარიტი ღმერთი 
და რომელი მოავლინე იესუ ქრისტე. 4 მე გადიდე შენ 
ქუეყანასა ზედა, საქმე აღვასრულე, რომელი მომეც მე, რაითა 
ვყო. ? და აწ მადიდე მე, მამაო, თავისა შენისა თანა დიდებითა 
მით, რომელი მაქუნდა წინაშე შენსა უწინარეს სოფლის 
დაბადებისა. 9 გამოუცხადე სახელი შენი კაცთა, რომელნი 
მომცენ მე სოფლისა ამისგან; შენნი იყვნეს და მე მომცენ 
იგინი, და სიტყუაი შენი დაუმარხავს. 7 და აწ უცნობიეს, რამეთუ 
ყოველი, რომელი მომეც მე, შენგან არს. 8 რამეთუ სიტყუანი, 
რომელნი მომცენ მე, მივსცენ მათ, და მათ მიიხუნეს და ცნეს 
ჭეშმარიტად, რამეთუ შენგან გამოვედ, და ჰრწმენა, რამეთუ შენ 
მომავლინე მე. 9? მე მათთვს გკითხავ; არა თუ სოფლისათვს 
გკითხავ, არამედ მათთვს, რომელნი მომცენ მე, რამეთუ შენნი 
არიან. 19 და ჩემი ყოველი შენი არს, და შენი ჩემი არს, და 
დიდებულ ვარ მე მათ შორის. 11 და არღარა ვარ მე სოფელსა 
ამას, და ესენი სოფელსა შინა არიან, და მე შენდა მოვალ. 
მამაო წმიდაო, დაიცვენ ესენი სახელითა შენითა, რომელნი 
მომცენ მე, რაითა იყვნენ ერთობით, ვითარცა ჩუენ. 12 ოდეს 
ვიყავ მათ თანა სოფელსა შინა, მე ვსცევდ მათ სახელითა 
შენითა; რომელნი მომცენ მე, დავიცვენ, და არავინ მათგანი 
წარწყმდა, გარნა ძე იგი წარწყმედისაი, რაითა წერილი 
აღესრულოს. 13 ხოლო აწ შენდა მოვალ და ამას ვიტყვ 
სოფელსა შინა, რაითა აქუნდეს მათ სიხარული ჩემი სავსებით. 
14 მე მივსცენ მათ სიტყუანი შენნი, და სოფელმან მოიძულნა 
იგინი, რამეთუ არა არიან სოფლისა ამისგანნი, ვითარცა მე 
არა ვარ სოფლისა ამისგან. 12 არა ვიტყვ, რაითა აღიხუნე 


იგინი სოფლისაგან, არამედ რაითა დაიცვნე იგინი 
ბოროტისაგან. 19 სოფლისაგანნი არა არიან, ვითარცა მე არა 
სოფლისაგანი ვარ. 17 წმიდა-ყვენ ესენი ჭეშმარიტებითა, 
რამეთუ სიტყუაი შენი ჭეშმარიტ არს. 18 ვითარცა მომავლინე მე 
სოფლად, მეცა წარვავლინებ მათ სოფლად. 19 და მათთვს 
წმიდა-ვჰყოფ თავსა ჩემსა, რაითა იგინიცა იყვნენ წმიდა 
ჭეშმარიტებით. 29 და არა ამათთვს ხოლო გკითხავ, არამედ 
ყოველთათვს, რომელთა ჰრწმენეს სიტყვთა მათითა ჩემდა 
მომართ; 21 რაითა ყოველნი ერთ იყვნენ, ვითარცა შენ, მამაო, 
ჩემდამო, და მე შენდამი, რაითა იგინიცა ჩუენ შორის ერთ 
იყვნენ, რაითა სოფელსა ჰრწმენეს, რამეთუ შენ მომავლინე მე. 
22 და მე დიდებაი, რომელი მომეც მე, მივეც მათ, რაითა იყვნენ 
ერთ, ვითარცა ჩუენ ერთ ვართ. 23 მე მათ შორის, და შენ ჩემ 
თანა, რაითა იყვნენ სრულ ერთობითა, და რაითა უწყოდის 
სოფელმან, რამეთუ შენ მომავლინე მე და შეიყუარენ იგინი, 
ვითარცა მე შემიყუარე. 24 მამაო, რომელნი-ესე მომცენ მე, 
მნებავს, რაითა, სადაცა მე ვიყო, იგინიცა ჩემ თანა იყვნენ, 
რაითა ხედვიდენ დიდებასა ჩემსა, რომელი მომეც მე, რამეთუ 
შემიყუარე მე უწინარეს სოფლის დაბადებისა. 25 მამაო 
მართალო, და სოფელმან შენ არა გიცნა, ხოლო მე გიცან შენ, 
და მათცა ცნეს, რამეთუ შენ მომავლინე მე. 29 და ვაუწყე 
სახელი შენი და ვაუწყო, რაითა სიყუარულითა მით, რომლითა 
შემიყუარე მე, მათ შორის იყოს, და მე მათ თანა. 


თავი 18 


1 ესე თქუა იესუ და გამოვიდა მოწფითურთ თვსით წიაღ ჟევსა 
მას ნაძოვანსა, სადაცა-იგი იყო მტილი, რომელსა შევიდა 
თავადი და მოწაფენი მისნი. 2 იცოდა იუდაცა, მიმცემელმან 
მისმან, ადგილი იგი, რამეთუ მრავალ-გზის შესრულ იყო მუნ 
იესუ მოწაფითურთ თვსით. 3? ხოლო იუდა წარიყვანა ერი და 
მღდელთ-მოძღუართა და ფარისეველთაგან მსახურნი და 
მოვიდა მუნ სანთლებითა და ლამპრებითა და საჭურველითა. 4 
ხოლო იესუ იცოდა ყოველი იგი მომავალი მის ზედა, გამოვიდა 
და ჰრქუა მათ: ვის ეძიებთ? ? მიუგეს და ჰრქუეს მას: იესუს 
ნაზარეველსა. ჰრქუა მათ იესუ: მე ვარ. დგა იუდაცა, მიმცემელი 
იგი მისი, მათ თანა. 9 და ვითარცა ჰრქუა მათ: მე ვარ, 
გარეუკუნიქცეს და დაეცნეს ქუეყანასა. 7 მერმე კუალად ჰკითხა 
მათ: ვის ეძიებთ? და მათ პრქუეს მას: იესუს ნაზარეველსა. 8 
ჰრქუა მათ იესუ: გარქუ თქუენ, ვითარმედ: მე ვარ. უკუეთუ მე 
მეძიებთ, უტევენით ესენი, წარვიდენ. ? რაითა აღესრულოს 
სიტყუაი იგი, რომელი თქუა, ვითარმედ: რომელნი მომცენ მე, 
არა წარვწყმიდე მათგანი არცა ერთი. 19 ხოლო სიმონ-პეტრეს 
აქუნდა მახვლი, აღმოივადა იგი და სცა მონასა მღდელთ- 
მოძღურისასა და წარჰკუეთა ყური მისი მარჯუენე. ხოლო იყო 
სახელი მონისაი მის მალქოზ. 11 ჰრქუა იესუ პეტრეს: დადევ 
მახვლი ქარქაშსა! სასუმელი, რომელი მომცა მე მამამან, არა 
შევსუაა იგი? 12 ხოლო კრებულმან მან და ათასისთავმან და 
მსახურთა მათ ჰურიათამან შეიპყრეს იესუ და შეკრეს იგი. 13 და 
მიიყვანეს იგი პირველად ანნაისა, რამეთუ იყო სიმამრი 
კაიაფაისი, რომელი იყო მღდელთ-მოძღუარი მის 
წელიწადისაი. 14 ხოლო ესე კაიაფა იყო, რომელმან აზრახა 
ჰურიათა, ვითარმედ: უმჯობეს არს კაცისა ერთისა სიკუდილი 
ერისათვს. 12 მისდევდა იესუს სიმონ-პეტრე და სხუაი იგი 
მოწაფც. ხოლო მოწაფე იგი ერთი მეცნიერ იყო მღდელთ- 
მოძღურისა და შევიდა იესუის თანა ეზოსა მღდელთ- 
მოძღურისასა. 16 ხოლო პეტრე დგა კარსა თანა გარეშე. 


განვიდა ერთი იგი მოწაფე, რომელი იყო მეცნიერ მღდელთ- 
მოძღურისა, და ჰრქუა მეკარესა მას დედაკაცსა და შეიყვანა 
პეტრე. 17 ჰრქუა მყევალმან მან მეკარემან პეტრეს: ნუუკუე 
შენცა მოწაფეთაგანი ხარ მის კაცისათაი? ხოლო პეტრე თქუა: 
არა ვარ. 18 დგეს მონანი იგი და მსახურნი მღდელთ- 
მოძღუართანი, და ნაკუერცხალი აღეგზნა, რამეთუ ყინელი 
იყო, და ტფებოდეს. დგა მათ თანა პეტრეცა და ტფებოდა. 19 
ხოლო მღდელთ-მოძღუარმან მან ჰკითხა იესუს მოწაფეთა 
მისთათვს და მოძღურებისა მისისათვს. 29 მიუგო იესუ და ჰრქუა 
მას: მე განცხადებულად ვეტყოდე სოფელსა და მე მარადის 
ვასწავებდ შესაკრებელსა და ტაძარსა შინა, სადა-იგი 
ყოვლადვე ჰურიანი შეკრბიან, ხოლო ფარულად არარას 
ვეტყოდე. 21 რაისა მკითხავ მე? ჰკითხე მათ, რომელთა 
ესმოდა, რასა ვასწავებდ მათ. აჰა ამათ იციან, რასა-იგი 
ვეტყოდე მათ. 22 და ვითარცა ესე თქუა იესუ, ერთმან 
მსახურთაგანმან მუნ მდგომარემან სცა ყურიმალსა იესუს და 
ჰრქუა: ესრეთ სიტყუას-უგება მღდელთ-მოძღუარსა? 23 ჰრქუა 
მას იესუ: უკუეთუ ბოროტსა ვიტყოდე, წამე ბოროტისათვს; 
უკუეთუ კეთილსა, რაისათვს მცემ? 24 და მიავლინა იგი ანა 
კრული კაიაფაისა, მღდელთ-მოძღურისა. 22 ხოლო სიმონ- 
პეტრე დგა და ტფებოდა. ჰრქუეს მას მუნ მდგომარეთა მათ: 
ნუუკუე შენცა მოწაფეთა მისთაგანი ხარ? ხოლო მან უვარ-ყო 
და თქუა: არა ვარ. 25 ჰრქუა მას ერთმან მონათაგანმან 
მღდელთ-მოძღურისამან – ნათესავი იყო მისი, რომელსა-იგი 
პეტრე წარჰკუეთა ყური – არა მე გიხილეა მტილსა მას შინა მის 
თანა? 27 და კუალად უვარ-ყო პეტრე. და მეყსეულად ქათამმან 
იყივლა. 28 და მოიყვანეს იესუ კაიაფაისით ტაძრად. და იყო 
განთიად. და იგინი არა შევიდეს ტაძრად, რაითა არა 
შეიგინნენ, არამედ რაითა ჭამონ პასექი. 29 გამოვიდა პილატე 
მათა გარე და ჰრქუა მათ: რასა შესმენასა მოიღებთ კაცისა 
ამისა ზედა? 39 მიუგეს და ჰრქუეს მას: უკუეთუმცა არა 
ბოროტის-მოქმედი იყო, არამცა მიგეცით შენ ეგე. 31 ჰრქუა მათ 
პილატე: მიიყვანეთ ეგე თქუენ და სჯულისა თქუენისაებრ 
განიკითხეთ ეგე. ჰრქუეს მას ჰურიათა მათ: ჩუენდა არავისი 


ჯერ-არს მოკლვაი. 32 რაითა აღესრულოს სიტყუაი იგი იესუისი, 
რომელ თქუა და აუწყებდა, რომლითა სიკუდილითა 
ეგულებოდა მოსიკუდიდ. 33 კუალად უკუე შევიდა პილატე 
ტაძრად და შეხადა იესუს და ჰრქუა მას: შენ ხარა მეუთც 
ჰურიათაი? 34 პრქუა მას იესუ: შენ თავით თვსით იტყვ მაგას, 
ანუ სხუათა გითხრეს ჩემთვს? 32 მიუგო პილატე და ჰრქუა მას: 
ნუუკუე მე ჰურიაი ვარა? ნათესავთა შენთა და მღდელთ- 
მოძღუართა მოუცემიხარ შენ ჩემდა. რაი გიქმნიეს? 390 მიუგო 
იესუ და ჰრქუა მას: მეუფებაი ჩემი არა ამის სოფლისაგანი არს. 
უკუეთუმცა ამის სოფლისაგანი იყო მეუფებაი ჩემი, მსახურნიმცა 
ჩემნი იღუწიდეს ჩემთვს, რაითა არამცა მივეცი ჰურიათა. 
ხოლო აწ მეუფებაი ჩემი არა არს ამიერ სოფლით. 37 ჰრქუა მას 
პილატე: უკუეთუ მეუფც ხარ შენ? ჰრქუა მას იესუ: შენ იტყვ, 
რამეთუ მეუფე ვარ მე. ამისთვს შობილ ვარ და ამისათვს 
მოვივლინე სოფლად, რაითა ვწამო ჭეშმარიტი. ყოველი 
რომელი ჭეშმარიტებისგან იყოს, ისმინოს ყმისა ჩემისაი. 38 
ჰრქუა მას პილატე: რაი არს ჭეშმარიტებაი? და ვითარცა ესე 
თქუა, კუალად გამოვიდა და ჰრქუა ჰურიათა მათ: მე არცა 
ერთსა ბრალსა ვჰპოებ ამის თანა. 3? ხოლო არს ჩუეულებაი 
თქუენი, რაითა ერთი მიგიტეო თქუენ დღესასწაულსა ამას. 
გნებავსა, რაითა მიგიტევო თქუენ მეუფც ჰურიათაი? 49 კუალად 
უკუე ღაღატ-ყვეს ყოველთა და თქუეს: ნუ ეგე, არამედ ბარაბა. 
და იყო ესე ბარაბა ავაზაკი. 


თავი 19 


1 მაშინ მოიყვანა პილატე იესუ და ტანჯა იგი. 2 და ერისაგანთა 
მათ შეთხზეს გვრგვნი ეკალთაგან და დაადგეს თავსა მისსა და 
სამოსელი ძოწეული შეჰმოსეს მას. 3 და მოვიდიან მისა და 
ეტყვედ მას: გიხაროდენ, მეუფეო ჰურიათაო! და სცემდეს 
ყურიმალსა. “ გამოვიდა უკუე კუალად გარე პილატე და ჰრქუა 
მათ: აჰა გამოვიყვანო იგი გარე თქუენდა, რაითა სცნათ, 
რამეთუ მის თანა არცა ერთი ბრალი ვპოე. ? გამოვიდა იესუ 
გარე, და ედგა ეკლისა იგი გვრგვნი და ძოწეული სამოსელი. 
და ჰრქუა მათ პილატე: აჰა კაცი იგი! 9 და ვითარცა იხილეს იგი 
მღდელთ-მოძღუართა მათ და მსახურთა, ღაღად-ყვეს და 
თქუეს: ჯუარს-აცუ, ჯუარს-აცუ ეგე! ჰრქუა მათ პილატე: 
მიიყვანეთ ეგე თქუენ და ჯუარს-აცუთ, რამეთუ მე მაგის თანა 
ბრალსა არარას ვჰპოებ. 7 მიუგეს ჰურიათა და ჰრქუეს მას: 
ჩუენ სჯული გუაქუს და, სჯულისა ჩუენისაებრ თანა-აც 
სიკუდილი, რამეთუ თავი თვსი ძედ ღმრთისა ყო. 8 ვითარცა 
ესმა სიტყუაი ესე პილატეს, უფროის შეეშინა. 3? და შევიდა 
კუალად მუნვე ტაძრად და ჰრქუა იესუს: ვინაი ხარ შენ? ხოლო 
იესუ სიტყუაი არა მიუგო მას. 19 ჰრქუა მას პილატე: მე არას 
მეტყვა? ანუ არა უწყია, რამეთუ ყელმწიფებაი მაქუს ჯუარ- 
ცუმად შენდა და ყელმწიფებაი მაქუს განტევებად შენდა? 11 
ჰრქუა მას იესუ: არა გაქუს ყელმწიფებაი ჩემი არცა ერთი, 
უკუეთუმცა არა მოცემულ იყო შენდა ზეგარდამო. ამისათვს 
მიმცემელსა ჩემსა შენდა უდიდესი ცოდვაი აქუს. 12 ამის გამო 
პილატეს უნდა განტევებაი მისი, ხოლო ჰურიანი იგი 
ღაღადებდეს და იტყოდეს: უკუეთუ ეგე განუტეო, არა ხარ 
მოყუარე კეისრისაი, რამეთუ ყოველი, რომელი მეუფედ იტყვნ 
თავსა თვსსა, სიტყუას-უგებნ კეისარსა. 13 ხოლო პილატეს რაი 
ესმა სიტყუაი ესე, გამოიყვანა იესუ გარე და დაჯდა იგი 
საყდართა ზედა, ადგილსა მას, რომელსა ჰრქვან ქვაფენილ, 
ხოლო ებრაელებრ კაპპათა. 14 და იყო პარასკევი პასქაისაი, 
და ჟამი იყო მეექვსე. ჰრქუა პილატე ჰურიათა მათ: აჰა მეუფც 


თქუენი! 12 ხოლო იგინი ღაღადებდეს და იტყოდეს: აღიღე, 
აღიღე და ჯუარს-აცუ ეგე! ჰრქუა მათ პილატე: მეუფე თქუენი მე 
ჯუარს-ვაცუაა? მიუგეს მღდელთ-მოძღუართა მათ და ჰრქუეს: 
არა გვვის ჩვენ მეუფს, გარნა კეისარი. 16 მაშინ მისცა იგი მათ, 
რაითა ჯუარს-ეცუას. ხოლო მათ წარიყვანეს იესუ. 17 და ეკიდა 
თვთ ჯუარი თვსი, და განვიდა ადგილსა მას თხემისა, რომელსა 
ჰრქვან ებრაელებრ გოლგოთა. 18 და მუნ ჯუარს-აცუეს იგი, და 
მის თანა სხუანი ორნი ამიერ და იმიერ და შორის იესუ. 19? და 
დაწერა პილატე ფიცარი და დასდვა ჯუარსა მას ზედა. და იყო 
წერილი ესრე: იესუ ნაზარეველი, მეუფც ჰურიათაი. 29 ესე 
ფიცარი მრავალთა ჰურიათა აღმოიკითხეს, რამეთუ 
მახლობელ იყო ქალაქსა ადგილი იგი, სადა ჯუარს-აცუეს იესუ. 
და იყო წერილი ებრაელებრ და ჰრომაელებრ და ბერძლ. 21 
ეტყოდეს უკუე პილატეს მღდელთ-მოძღუარნი იგი ჰურიათანი: 
ნუ დასწერ მეუფედ ჰურიათა, არამედ ვითარმედ მან თქუა: 
მეუფც ჰურიათაი ვარი მე. 22 ჰრქუა მათ პილატე: რომელი 
დავწერე, დავწერე. 23 და ერისაგანთა მათ, რომელთა ჯუარს- 
აცუეს იესუ, მოიღეს სამოსელი მისი და განიყვეს ოთხად 
ნაწილად, თითოეულმან ერისაგანმან ნაწილი. ხოლო კუართი 
იგი, რომელი იყო უკერველ, ზეით გამოქსოვილ ყოვლად. 24 
თქუეს უკუე ურთიერთას: არა განვხიოთ ესე, არამედ წილ- 
ვიგდოთ ამას ზედა, ვისაცა იყოს, რაითა აღესრულოს წერილი 
იგი: განიყვეს სამოსელი ჩემი თავისა მათისა და კუართსა ჩემსა 
ზედა განიგდეს წილი. ერისაგანთა მათ ესე ყვეს. 22 ხოლო 
დგეს ჯუარსა მას თანა იესუისსა დედაი მისი დაი დედისა 
მისისაი, მარიამ კლეოპაისი, და მარიამ მაგდალენელი. 29 
ხოლო იესუ ვითარცა იხილა დედაი თვსი და მოწაფე იგი, 
რომელი უყუარდა, წინაშე მდგომარენი, ჰრქუა დედასა თვსსა: 
დედაკაცო, აჰა ძე შენი! 27 და მერმე მოწაფესა მას ჰრქუა: აჰა 
დედაი შენი! და მიერითგან წარიყვანა იგი მოწაფემან მან 
თვსთა თანა. 28 ამისა შემდგომად იხილა იესუ, რამეთუ 
ყოველივე აღსრულებულ არს. და რაითა აღესრულოს წერილი 
იგი, თქუა: მწყურის. 2? დგა მუნ ჭურჭელი ძმრითა სავსე. და 
მათ ღრუბელი აღავსეს ძმრითა მით უსუპსა თანა და დაადგეს 


ლერწამი და მიუპყრეს პირსა მისსა. 39– და ოდეს მიიღო ძმარი 
იგი იესუ, თქუა: ესეცა წერილი აღსრულებულ არს. და 
მიიდრიკა თავი და განუტევა სული. 31 ხოლო ჰურიათა მათ, 
რამეთუ პარასკევი იყო, რაითა არა დაადგრეს გუამი მისი 
ჯუარსა ზედა შაბათადმდე, რამეთუ იყო დიდ დღე იგი 
შაბათისაი მის, ჰკითხეს პილატეს, რაითა წვვნი მათნი 
განუტეხნენ და გარდამოიხუნენ. 32 მოვიდეს ერისაგანნი იგი და 
პირველისანი მის განუტეხნეს წვვნი, და ერთისაი მის ეგრეთვე, 
რომელნი ჯუარ-ცუმულ იყვნეს მის თანა. 33 ხოლო მო-რაი- 
ვიდეს იესუისა და იხილეს იგი, რამეთუ მომკუდარ იყო, არა 
განუტეხნეს წვვნი მისნი, 34 არამედ ერთმან ერისაგანმან 
ლახურითა უგუმირა გუერდსა მისსა, და მეყსეულად 
გარდამოვდა სისხლი და წყალი. 32 და რომელმან იხილა, 
წამა, და ჭეშმარიტ არს წამებაი მისი, და მან უწყის, რამეთუ 
ჭეშმარიტსა იტყვს, რაითა თქუენცა გრწმენეს. 30 რამეთუ იყო 
ესე, რაითა წერილი აღესრულოს, ვითარმედ: ძუალი მისი არა 
შეიმუსროს. 37 და სხუაი წერილი იტყვს: იხილონ, რომელსა-იგი 
უგმირეს. 38 ამისა შემდგომად ჰკითხა პილატეს იოსებ, 
რომელი იყო არიმათიაით, რამეთუ იყო იგი მოწაფე იესუისი 
ფარულად, შიშისათვს ჰურიათაისა რაითა აღიღოს გუამი 
იესუისი. და უბრძანა მას პილატე, მოვიდა და აღიღო გუამი 
მისი. 3? მოვიდა ნიკოდიმოსცა, რომელი-იგი მოსრულ იყო 
იესუისა ღამე პირველ, და მოიღო აღრეული მურისა და 
ალოისაი ვითარ ასი ლიტრაი. 49 და მოიღეს გუამი იესუისი და 
შეგრაგნეს იგი ტილოებითა სულნელთა მათ თანა, ვითარცა 
ჩუეულებაი არს ჰურიათა დაფლვისაი. “1 იყო ადგილსა მას, 
სადა ჯუარს-ეცუა, მტილი, და მტილსა მას შინა საფლავი 
ახალი, რომელსა არავინ დადებულ იყო. “? მუნ დადვეს გუამი 
იესუისი პარასკევისათვს ჰურიათაისა, რამეთუ მახლობელ იყო 
საფლავი იგი. 


თავი 20 


1 ერთსა მას შაბათსა მოვიდა მარიამ მაგდალენელი განთიად, 
ვიდრე ბნელღა იყო, საფლავსა მას ზედა და იხილა ლოდი იგი 
აღებული კარისა მისგან საფლავისა. 2 რბიოდა და მოვიდა 
სიმონ-პეტრესა და სხვსა მის მოწაფისა, რომელი უყუარდა 
იესუს, და ჰრქუა მათ: აღიღეს უფალი საფლავისაგან, და არა 
უწყი, სადა დადვეს იგი. 3 გამოვიდა პეტრე და სხუაი იგი 
მოწაფც და მოვიდოდეს საფლავად. 4 რბიოდეს ორნივე 
ზოგად. ხოლო სხუაი იგი მოწაფე წინა რბიოდა უადრეს 
პეტრესსა და მოვიდა პირველად საფლავად. ? და შთახედა 
საფლავსა მას და იხილნა ტილონი იგი ხოლო მდებარენი და 
შინა არა შევიდა. 9 მოვიდა სიმონ-პეტრეცა შემდგომად მისა და 
შევიდა საფლავად და იხილნა ტილონი იგი მდებარენი. 7 და 
სუდარი იგი, რომელი იყო თავსა მისსა არა ტილოთა თანა 
მდებარე, არამედ თვსაგან შეკეცილი ერთსა ადგილსა. 8 მაშინ 
შევიდა სხუაიცა იგი მოწაფე, რომელი მოვიდა პირველად 
პეტრესა საფლავად. და იხილეს და ჰრწმენა. ? რამეთუ არღა 
იცოდეს წერილისაი, ვითარმედ: ჯერ-არს მისი მკუდრეთით 
აღდგომაი. 19 წარვიდეს უკუე კუალად თვსაგან მოწაფენი იგი. 
11 ხოლო მარიამ დგა გარეშე საფლავსა მას თანა და ტიროდა. 
და ვითარ ტიროდა, შთახედა საფლავსა მას. 12 და იხილნა 
ორნი ანგელოზნი, სპეტაკითა მოსილნი, მსხდომარენი ერთი 
თავით და ერთი ფერვით, სადა-იგი იდვა გუამი უფლისა 
იესუისი. 13 და ჰრქუეს მას ანგელოზთა მათ: დედაკაცო, რაისა 
სტირ? ხოლო მან ჰრქუა მათ, რამეთუ აღიღეს უფალი ჩემი 
საფლავით და არა უწყი, სადა დადვეს იგი. 1“ ესე რაი თქუა, 
მიიქცა გარე და იხილა იესუ მდგომარე და არა უწყოდა, 
რამეთუ იესუ არს. 12 ჰრქუა მას იესუ: დედაკაცო, რაისა სტირ? 
ვის ეძიებ? მას ეგონა, ვითარმედ მემტილე იგი არს, და ჰრქუა 
მას: უფალო, უკუეთუ შენ აღიღე იგი, მითხარ მე, სადა დასდევ, 
და მე წარმოვიღო იგი. 15 ჰრქუა მას იესუ: მარიამ! მიიხილა მან 
გარეთ და ჰრქუა ებრაელებრ: რაბბუნი! რომელსა ჰრქვან 


მოძღუარ, და მირბიოდა შემთხუევად მისა. 17 რქუა მას იესუ: ნუ 
შემომეხები მე, რამეთუ არღა აღსრულ ვარ მამისა ჩემისა; 
წარვედ ძმათა ჩემთა და არქუ მათ: აღვალ მამისა ჩემისა და 
მამისა თქუენისა, ღმრთისა ჩემისა და ღმრთისა თქუენისა. 18 
მოვიდა მარიამ მაგდალენელი თხრობად მოწაფეთა მისთა, 
რამეთუ იხილა უფალი და ესრეთ ჰრქუა მას. 1? და ვითარცა 
შემწუხრდა დღე იგი ერთშაბათისაი მის, და კარნი იგი დაყჟშულ 
იყვნეს, სადა-იგი იყვნეს მოწაფენი შეკრებულ შიშისათვს 
ჰურიათაისა, მოვიდა იესუ და დადგა შორის მათსა და ჰრქუა 
მათ: მშვდობაი თქუენ თანა! 29 და ვითარცა ესე თქუა, უჩუენა 
მათ ყელნი თვსნი და გუერდი მისი. და განიხარეს მოწაფეთა, 
იხილეს რაი უფალი. 21 ჰრქუა მათ იესუ კუალად: მშვდობაი 
თქუენ თანა! ვითარცა მომავლინა მე მამამან, მეცა 
წარგავლინებ თქუენ. 22 და ვითარცა ესე თქუა შეჰბერა მათ და 
რპქუა: მიიღეთ სული წმიდაი. 23 უკუეთუ ვიეთნიმე მიუტევნეთ 
ცოდვანი, მიეტევნენ მათ; და უკუეთუ ვიეთნიმე შეიპყრნეთ, 
შეპყრობილ იყვნენ. 24 ხოლო თომა, ერთი იგი 
ათორმეტთაგანნი, რომელსა ერქუა მარჩბივ, არა იყო მათ 
თანა, ოდეს-იგი მოვიდა იესუ. 22 უთხრობდეს მას სხუანი იგი 
მოწაფენი, ვითარმედ: ვიხილეთ ჩვენ უფალი. ხოლო მან ჰრქუა 
მათ: უკუეთუ არა ვიხილო კყელთა მისთა სახე იგი სამსჭუალთაი 
და დავსხნე თითნი ჩემნი ადგილსა მას სამსჭუალთასა და 
დავსდვა ყელი ჩემი გუერდსა მისსა, არასადა მრწმენეს. 29 და 
შემდგომად რვისა დღისა კუალად იყვნეს მოწაფენი მისნი 
შინაგან, და თომაცა მათ თანა. და შევიდა იესუ კართა ყჟყშულთა 
და დადგა შორის მათსა და ჰრქუა მათ: მშვდობაი თქუენ თანა! 
27 მერმე ჰრქუა თომას: მოყვენ თითნი შენნი და იხილენ ყელნი 
ჩემნი და მოიღე ყელი შენი და დამდევ გუერდსა ჩემსა და ნუ 
იყოფი ურწმუნო, არამედ გრწმენინ. 28 მიუგო თომა და ჰრქუა: 
უფალი ჩემი და ღმერთი ჩემი! 29 ჰრქუა მას იესუ: რამეთუ 
მიხილე და გრწამს; ნეტარ არიან, რომელთა არა უხილავ და 
ვჰრწმენე. 3? მრავალნი სხუანიცა სასწაულნი ქმნნა იესუ წინაშე 
მოწაფეთა თვსთა, რომელნი არა დაწერილ არიან წიგნსა ამას. 
31 ხოლო ესე დაიწერა, რაითა გრწმენეს, რამეთუ იესუ არს 


ქრისტე, ძც ღმრთისაი, და რაითა გრწმენეს და ცხორებაი 
გაქუნდეს სახელითა მისითა. 


თავი 21 


1 ამისა შემდგომად კუალად გამოუცხადა თავი თვსი იესუ 
მოწაფეთა თვსთა ზღუასა მას ზედა ტიბერიისასა. ხოლო 
გამოუცხადა ესრეთ: 2 იყვნეს ზოგად სიმონ-პეტრე და თომა, 
რომელსა ერქუა მარჩბივ, და ნათანაელ, რომელი იყო კანაით 
გალილესასაისაით, და ძენი ზებედესნი და სხუანი მოწაფეთაგანნი 
ორნი. 3 ჰრქუა მათ სიმონ-პეტრე: წარვიდე სათხევლობად. 
ჰრქუეს მას: მოვიდეთ ჩუენცა შენ თანა. განვიდეს და შევიდეს 
ნავსა. და მას ღამესა არარაი იპყრეს. 4 და ვითარცა 
განთენდებოდა, დგა იესუ კიდესა ზედა, და არა უწყოდეს 
მოწაფეთა, ვითარმედ უფალი არს. ? ჰრქუა მათ იესუ: ყრმანო, 
საჭმელი ნუ გაქუს რაია? მიუგეს და ჰრქუეს: არა. 95 ხოლო 
თავადმან ჰრქუა მათ: სდევით ბადე ეგე მარჯუენით კერძო 
ნავისა მაგის და ჰპოოთ. ხოლო მათ სდვეს ბადე იგი და 
ვერღარა ეძლო გამოთრევად სიმრავლისა მისგან თევზთაისა. 
7 ჰრქუა პეტრეს მოწაფემან მან, რომელი უყუარდა იესუს, 
ვითარმედ: უფალი არს. ხოლო სიმონ-პეტრეს ვითარცა ესმა, 
ვითარმედ უფალი არს, მოირტყა შესამოსელი თვსი, რამეთუ 
შიშუელი იყო, და შთაიგდო თავი თვსი ზღუად. 8? ხოლო სხუანი 
მოწაფენი ნავითა მოვიდოდეს, რამეთუ არა შორს იყვნეს 
ქუეყანისაგან, არამედ ორას წყრთა ოდენ, და გამოითრევდეს 
ბადესა მას თევზითა სავსესა. ? და ვითარცა გამოჭდეს 
ქუეყანად, იხილეს ნაკუერცხალი მდებარე და თევზი მას ზედა 
და პური. 19 პრქუა მათ იესუ: მოიღეთ თევზთა მათგანი, 
რომელი იპყართ. 11 აღვიდა სიმონ-პეტრეცა და გამოითრევდა 
ბადესა მას ქუეყანად, სავსესა დიდ-დიდითა თევზითა, რომელი 
იყო ას ერგასის და სამ. ესოდენ იყო, და არა განსთქდა ბადე 
იგი. 12 ჰრქუა მათ იესუ: მოვედით და ისადილენით. და არავინ 
იკადრა მოწაფეთაგანმან კითხვად მისა, ვითარმედ: შენ ვინ 
ხარ? იცოდეს ყოველთა, რამეთუ უფალი არს. 13 მოვიდა იესუ 
და მოიღო პური იგი და მისცა მათ, და თევზი იგი ეგრეთვე. 14 
ესე სამ-გზის გამოეცხადა იესუ მოწაფეთა თვსთა, აღ-რაი-დგა 


მკუდრეთით. 15 და ოდეს ისადილნეს, ჰრქუა სიმონ-პეტრეს 
იესუ: სიმონ იონაისო, გიყუარ მეა უფროის ამათსა? ჰრქუა მას 
პეტრე: ჰე, უფალო, შენ უწყი, რამეთუ მიყუარ შენ. ჰრქუა მას 
იესუ: აძოენ კრავნი ჩემნი. 19 ჰრქუა მას მერმეცა მეორედ: 
სიმონ იონაისო, გიყუარ მეა? ჰრქუა მას პეტრე: ჰე, უფალო, შენ 
იცი, რამეთუ მიყუარ შენ. ჰრქუა მას იესუ: დამწყსენ ცხოვარნი 
ჩემნი. 17 კუალად პრქუა მას იესუ მესამედ: სიმონ იონაისო, 
გიყუარ მეა? შეწუხნა პეტრე, რამეთუ ჰრქუა მას მესამედ: 
გიყუარ მე? და ჰრქუა მას: უფალო, შენ ყოველი უწყი და 
ყოველი იცი, რამეთუ მიყუარ შენ. ჰრქუა მას იესუ: დამწყსენ 
ცხოვარნი ჩემნი. 18 ამენ, ამენ გეტყვ შენ: ოდეს იყავ ჭაბუკ, 
შეირტყი თავით თვსით და ხვდოდი, ვიდრეცა გნებავნ. ხოლო 
რაჟამს დაჰბერდე, განიპყრნე ყელნი შენნი, და სხუამან 
შეგარტყას შენ და წარგიყვანოს, ვიდრეცა შენ არა გინდეს. 19 
ხოლო ესე თქუა და აუწყებდა, რომლითა სიკუდილითა 
ადიდოს ღმერთი. და ვითარცა ესე თქუა, ჰრქუა მას: შემომიდეგ 
მე, 2? მოიქცა პეტრე და იხილა მოწაფე იგი, რომელი უყუარდა 
იესუს, მისდევდა რაი, რომელი-იგი მიეყრდნა სერობასა მას 
მკერდსა მისსა და ჰრქუა მას: უფალო, ვინ არს, რომელი 
მიგცემს შენ? 21 ესე ვითარცა იხილა პეტრე, ჰრქუა იესუს: 
უფალო, ხოლო ესე რაძ? 2? პრქუა მას იესუ: უკუეთუ მინდეს 
ყოფაი მაგისი, ვიდრემდე მოვიდე, შენდა რაი? შენ მე 
შემომიდეგ. 23 და განყდა სიტყუაი ესე ძმათა შორის, 
ვითარმედ: მოწაფე იგი არა მოკუდეს. და არა ჰრქუა მას იესუ, 
ვითარმედ: არა მოკუდეს, არამედ: უკუეთუ მინდეს მაგისი 
ყოფაი, ვიდრე მოსლვად ჩემდამდე, შენდა რაი? 2“ ესე არს 
მოწაფე იგი, რომელი წამებს ამათთვს და რომელმან დაწერა 
ესე. და უწყით, რამეთუ ჭეშმარიტ არს წამებაი მისი. 25 და 
არიან სხუანიცა მრავალ, რომელ ქმნნა იესუ, რომელნი თუმცა 
დაიწერებოდეს თითოეულად, არცაღა ვჰგონებ, ვითარმცა 
სოფელმან ამან დაიტია აღწერილი წიგნები. 


საქმე წმიდათა მოციქულთა 


თავი 1 


1 პირველი ესე სიტყუაი ვყავ ყოველთათვს, 98 ღმრთის 
მოყუარეო, რომელთა იწყო იესუ ყოფად და სწავლად. 2 ვიდრე 
დღედ, რომლადმდე ამცნებდა მოციქულთა სულითა წმიდითა, 
რომელნი გამოირჩინა, ამაღლდა, 3 რომელთაცა წარუდგინა 
თავი თვსი ცხოველი შემდგომად ვნებისა თვსისა მრავლითა 
სახითა, ორმეოცთა დღეთა ეჩუენებოდა მათ და ეტყოდა 
სასუფეველისათვს ღმრთისა, “ და თანა-ექცეოდა მათ და 
ამცნებდა: იერუსალცმით ნუ განეშორებით, არამედ 
მოელოდეთ აღთქუმასა მამისასა, რომელი გესმა ჩემგან. ? 
რამეთუ იოანე ნათელ-სცემდა წყლითა, ხოლო თქუენ ნათელ- 
იღოთ სულითა წმიდითა არა მრავალთა ამათ დღეთა 
შემდგომად. 9 ხოლო რომელნი-იგი შეკრებულ იყვნეს, 
ჰკითხვიდეს მას და ეტყოდეს: უფალო, უკეთუ ამათ ჟამთა 
კუალად მოაგოა სასუფეველი ისრაცლსა? ”7 ხოლო მან ჰრქუა 
მათ: არა თქუენი არს ცნობაი ჟამთა და წელთაი, რომელნი-იგი 
მამამან დასხნა თვსითა ყელმწიფებითა, 8?" არამედ მოიღოთ 
ძალი მოსლვასა სულისა წმიდისასა თქუენ ზედა, და იყვნეთ 
ჩემდა მოწამე იერუსალცმს და ყოველსა ჰურიასტანსა და 
სამარიასა და ვიდრე დასასრულადმდე ქუეყანისა. 9? და ესე 
ვითარცა თქუა, ამაღლდა, ხედვიდეს რაი იგინი, და 
ღრუბელმან შეიწყნარა იგი თუალთაგან მათთა. 19 და ვითარცა 
ხედვიდეს იგი ზეცად აღსლვასა მისსა, და აჰა-ესერა ორ კაც 
ზედა მოადგეს მათ სამოსლითა სპეტაკითა, 11 და ჰრქუეს მათ: 
კაცნო გალილეველნო, რაისა სდგათ და ჰხედავთ ზეცად? ესე 
იესუ, რომელი ამაღლდა თქუენგან ზეცად, ეგრეთვე მოვიდეს, 
ვითარცა იხილეთ აღმავალი ზეცად. 12 მაშინ მოიქცეს 
იერუსალყმდ მთისა მისგან, რომელსა ჰრქვან ზეთის ხილთაი, 
რომელ არს მახლობელ იერუსალსმსა შაბათის გზა ოდენ. 13 


და ოდეს შევიდეს, აღჭდეს ქორსა მას, სადაცა იყოფოდეს 
პეტრე და იოვანე, იაკობ და ანდრეა, ფილიპე და თომა, 
ბართლომე და მატთეოს, იაკობ ალფესი და სიმონ მოშურნე და 
იუდა იაკობისი. 14 ესე ყოველნი იყვნეს განკრძალულ ლოცვასა 
და ვედრებასა ერთბამად დედებითურთ და მარიამ დედით 
იესუისით და ძმებითურთ მისით. 12 და ამათ დღეთა შინა 
აღდგა პეტრე შორის მოწაფეთა და თქუა 15 (იყო რიცხვ ერისაი 
მის ერთბამად ვითარ ას და ოც ოდენ): კაცნო ძმანო, ჯერ-იყო 
აღსრულებად წერილი, რომელი-იგი წინაისწარ თქუა სულმან 
წმიდამან პირითა დავითისითა იუდაისთვს, რომელი ექმნა 
წინამძღუარ შემპყრობელთა მათ იესუისთა, 17 რამეთუ 
აღრაცხილ იყო ჩუენ თანა, და ხუედრებულ წილი მსახურებისაი 
ამის. 198 ამან მოიგო დაბაი იგი სასყიდლითა მით 
სიცრუვისაითა და განსივნა და განსთქდა შორის, და 
განიბნინეს ყოველნი ნაწლევნი მისნი. 1? და საცნაურ იქმნა 
ყოველთა მკვდრთა იერუსალსმისათა, ვიდრეღა ეწოდაცა 
დაბასა მას თვსითა სიტყვთა მათითა აკელდამა, ესე იგი არს 
დაბაი სისხლისაი. 29% რამეთუ წერილ არს წიგნსა მას 
ფსალმუნთასა: იყავნ სამკვდრებელი მისი ოქჟერ და ნუ იყოფინ 
მკვდრი მას შინა, და განსაგებელი მისი სხუამან მიიღენ. 21 
ჯერ-არს უკუე ჩუენ თანა შეკრებულთა ამათ კაცთაი ყოველსა 
ჟამსა, რომელსა შემოვიდა და განვიდა ჩუენდა უფალი იესუ, 22 
იწყო ნათლის-ცემითგან იოვანესით ვიდრე დღედმდე 
ამაღლებისა მისისა ჩუენგან მოწამედ აღდგომისა მისისა ჩუენ 
თანა ყოფად ერთი ამათგანი. 23 და დაადგინნეს ორნი: იოსებ, 
რომელსა ერქუა ბარსაბა და მერმე ეწოდა იოსტოს, და 
მატათია. 24 და ილოცვიდეს და თქუეს: შენ უფალო, ყოველთა 
გულთა მეცნიერო, გამოაჩინე ერთი ამათ ორთაგანი, 
რომელიცა გამოირჩიე, 25 მიღებად წილი მსახურებისაი ამის 
და მოციქულებისაი, რომლისაგან განვიდა იუდა მისლვად 
ადგილსა თვსსა. 25 და მისცნეს წილნი მათ. და გამოუყჟდა წილი 
მატათიას და თანა-აღირაცხა ათერთმეტთა მოციქულთა. 


თავი 2 


1 და აღსრულებასა მას დღისა მეერგასისასა, იყვნეს ყოველნი 
ერთბამად ურთიერთას, 2 და იყო მეყსეულად ზეცით ოხრაი, 
ვითარცა მოწევნაი ქარისა სასტიკისაი, და აღივსო ყოველი იგი 
სახლი, სადა-იგი იყვნეს მსხდომარე. 3 და ეჩუენნეს მათ 
განყოფანი ენათანი ვითარცა ცეცხლისანი, და დაადგრა 
თითოეულად კაცად-კაცადსა მათსა ზედა. “ და აღივსნეს 
ყოველნი სულითა წმიდითა და იწყეს სიტყუად უცხოთა ენათა, 
ვითარცა სული იგი მოსცემდა მათ სიტყუად. ? ხოლო იყვნეს 
იერუსალყმს დამკვდრებულნი ჰურიანი, კაცნი ღმრთის მოშიშნი 
ყოველთაგან თესლთა, რომელნი არიან ცასა ქვეშე. 9 და იყო 
რაი კმაი ესე, შეკრბა სიმრავლე ერისაი და შეშფოთნეს, 
რამეთუ ესმოდა თითოეულსა კაცად-კაცადსა მათსა თვსი 
სიტყუალ მათი, იტყოდეს რაი იგინი. 7 განჰკრთეს ყოველნი და 
დაუკვრდა ერთსა-ერთისა თანა და იტყოდეს: ანუ არა ესე 
ყოველნი არიანა, რომელნი იტყვან გალილეველ? 398 და ვითარ 
ჩუენ გუესმის კაცად-კაცადსა თვსი სიტყუაი ჩუენი მათგან, 
რომელნი ვართ. 7? პართნი და უჟიკნი და ელამიტელნი და 
მკვდრნი შუა მდინარისანი ჰურიასტანისანი და კაბადუკიაისანი, 
პონტოისანი და ასიაისანი, 19 ფრიგვაისანი და პამფვლიისანი, 
ეგვპტისანი და ადგილისა ლუბიისანი, კვრინით კერძონი და 
მოსრულნი ჰრომნი, ჰურიანი და მწირნი, 11 კრიტელნი და 
არაბიელნი, გუესმის, იტყვან რაი ჩუენითა ენითა დიდებასა 
ღმრთისასა?! 12 ხოლო განჰკრთეს ყოველნი და გამოეძიებდეს 
ერთი-ერთისა თანა და იტყოდეს: რაიმე ჰნებავს ამას ყოფად? 
13 ხოლო სხუანი ეკიცხევდეს და იტყოდეს, ვითარმედ: 
ტკბილითა განსავსე არიან. 14 ხოლო პეტრე დადგა შორის 
ათერთმეტთა მათ და აღიმაღლა ჟქმაი და ეტყოდა მათ: კაცნო 
ჰურიანო და ყოველნი რომელნი დამკვდრებულ ხართ 
იერუსალცმს! ესე თქუენდა ცხად იყავნ და ყურად-იხუენით 
სიტყუანი ჩემნი, 1? რამეთუ არა, ვითარ თქუენ ჰგონებთ, 
ვითარმედ ამათ სთრავს, რამეთუ არს ჟამი დღისაი ამის მესამე. 


16 არამედ ესე არს თქუმული იგი იოელ წინაისწარმეტყუელისა 
მიერ: 17 და იყოს უკუანაისკნელთა დღეთა, – იტყვს უფალი 
ღმერთი, – მივჰფინო სულისაგან ჩემისა ყოველსა ზედა 
ხორციელსა და წინაისწარმეტყუელებდენ ძენი თქუენნი და 
ასულნი თქუენნი და ჭაბუკნი თქუენნი ხილვასა იხილვიდენ და 
მოხუცებულთა თქუენთა ჩუენებით განვეცხადო, 18 და მონათა 
ჩემთა ზედა და მყევალთა ჩემთა ზედა მათ დღეთა შინა 
მივჰფინო სულისაგან ჩემისა და წინაისწარმეტყუელებდენ. 19 
და ვსცე ნიშებ ცათა შინა და სასწაულ ქუეყანასა ზედა, სისხლი 
და ცეცხლი და არმური კუამლისაი; 29 მზე გარდაიქცეს ბნელად 
და მთოვარე სისხლად პირველ ვიდრე მოწევნადმდე დღისა 
მის უფლისა დიდისა და განჩინებულისა. 21 და იყოს ყოველმან 
რომელმან ჰხადოს სახელსა უფლისასა, ცხოვნდეს. 22 კაცნო 
ისრაიტელნო, ისმინენით სიტყუანი ესე: იესუ ნაზარეველი, კაცი 
განჩინებული ღმრთისა მიერ თქუენდა მიმართ, ძალითა და 
ნიშებითა და სასწაულებითა, რომელნი-იგი ქმნნა ღმერთმან 
მის მიერ შორის თქუენსა, ვითარცა-იგი თქუენცა უწყით, 23 ესე 
განჩინებულითა ზრახვითა და წინაისწარ ცნობითა 
ღმრთისაითა განცემითა ყჟყელთა უსჯულოთაითა მიიყვანეთ და 
შეჰმსჭუალეთ და მოჰკალთ, 24 რომელი-იგი ღმერთმან 
აღადგინა და დაჰვსნნა სალმობანი სიკუდილისანი, რამეთუ 
ვერ შესაძლებელ იყო დაყენებაი მისი მის მიერ. 22 რამეთუ 
დავით იტყვს მისთვს: წინაისწარ ვხედევდ უფალსა, წინაშე 
ჩემსა არს მარადის, რამეთუ მარჯულ ჩემსა არს, რაითა არა 
შევიძრა, 265 ამისთვს განიხარა გულმან ჩემმან და გალობდა 
ენაი ჩემი, უფროის ყორცთაცა ჩემთა დაიმკვდრონ სასოებით. 
27 რამეთუ არა დაუტეო სული ჩემი ჯოჯოხეთს და არცა სცე 
წმიდასა შენსა ხილვად განსახრწნელი, 25 მაუწყენ მე, უფალო, 
გზანი ცხორებისანი და აღმავსო მე სიხარულითა პირისა 
შენისაითა. 2? კაცნო ძმანო, ჯერ-არს თქუმად განცხადებულად 
თქუენდა მიმართ მამათმთავრისა დავითისთვს, რამეთუ 
აღესრულა და დაეფლა, და საფლავი მისი არს ჩუენ შორის 


ვიდრე მოდღენდელად დღედმდე. 39 წინაისწარმეტყუელი უკუე 
იყო და იცოდა, რამეთუ ფიცით ეფუცა მას ღმერთი 


ნაყოფისაგან მუცლისა მისისა ყორციელად აღდგინებად 
ქრისტე და დაჯდომად საყდართა მისთა. 31 წინაისწარ იცოდა 
და იტყოდა აღდგომისათვს ქრისტესისა, რამეთუ არა დაშთა 
სული მისი ჯოჯოხეთს, არცა ჭჟორცთა მისთა იხილეს 
განსახრწნელი. 32 ესე იესუ აღადგინა ღმერთმან, რომლისა 
ვართ ჩუენ ყოველნი მოწამე; 33 მარჯუენითა უკუე მისითა 
ამაღლდა და აღთქუმაი სულისა წმიდისაი მოიღო მამისაგან და 
მოჰფინა, რომელსა-ესე აწ თქუენ ხედავთ და გესმის. 34 
რამეთუ არა დავით ამაღლდა ზეცად, ვითარცა იტყვს იგივე, 
ჰრქუა უფალმან უფალსა ჩემსა: დაჯედ მარჯუენით ჩემსა, 32 
ვიდრემდის დავსხნე მტერნი შენნი ქუეშე ფერვთა შენთა. 39 
განცხადებულად უკუე უწყოდენ ყოველმან სახლმან 
ისრაცლისამან, რამეთუ უფალ და ცხებულ ყო იგი ღმერთმან, 
ესე იესუ, რომელი თქუენ ჯუარს-აცუთ. 37 ესმა რაი ესე, 
შეინანეს და ჰრქუეს პეტრეს და სხუათა მათ მოციქულთა: რაიმე 
ვყოთ, კაცნო ძმანო? 38 ხოლო პეტრე პრქუა მათ: შეინანეთ და 
ნათელ-იღეთ კაცად-კაცადმან თქუენმან სახელითა უფლისა 
იესუ ქრისტესითა მისატევებელად ცოდვათა, მიიღოთ ნიჭი 
სულისა წმიდისაი. 3? რამეთუ თქუენი არს აღთქუმაი და 
შვილთა თქუენთაი და ყოველთა შორიელთაი, რაოდენთა 
მოუწოდის უფალმან ღმერთმან ჩუენმან. 49 და სხვთაცა 
მრავლითა სიტყვთა უწამებდა, ჰლოცვიდა მათ და ეტყოდა: 
ცხოვნდით ნათესავისა ამის დრკუისაგან. 41 და რომელთა-იგი 
სიხარულით შეიწყნარეს სიტყუაი მისი, ნათელ-იღეს და 
შეეძინნეს მას დღესა შინა სულნი ვითარ სამ ათასნი ოდენ. 42 
და იყვნეს განკრძალულ მოძღურებასა მას მოციქულთასა და 
ზიარებასა და განტეხასა პურისასა და ლოცვასა. 43 და იყო 
ყოველსა ზედა სულსა შიში, და მრავალნი ნიშები და 
სასწაულები მოციქულთა მიერ იქმნებოდა. 44 ყოველნივე 
მორწმუნენი იყვნეს ერთბამად, და აქუნდა ყოველივე ზოგად. 42 
და დაბნებსა და მონაგებსა განჰყიდდეს და განუყოფდეს მას 
ყოველთა, ვითარცა ვის რაი უყმდა. 45 და დღითი-დღედ 
განკრძალულ იყვნეს ტაძარსა მას შინა, აკურთხევდეს სახლ- 
მდაბრ პურსა, მიიღებდეს საზრდელსა მხიარულითა და 


განმარტებულითა გულითა, “7 აქებდეს ღმერთსა, და აქუნდა 
მადლი ყოვლისა მიმართ ერისა. ხოლო უფალი შესძინებდა 
ცხოვნებულთა დღითი-დღედ ეკლესიასა. 


თავი 3 


1 პეტრე და იოვანე აღვიდოდეს ტაძარსა მას ჟამსა ოდენ 
ლოცვისასა, ცხრა ჟამს. 2 და კაცი ვინმე იყო მკელობელი 
დედის მუცლითგან თვსით, რომელი-იგი აღიკიდიან და დასვან 
დღითი-დღედ ბჭეთა თანა მის ტაძრისათა, რომელთა ერქუა 
შუენიერ, თხოვად ქველის-საქმისა შემავალთაგან ტაძრად, 3 
რომელმან იხილა პეტრე და იოვანე, შე-რაი-ვიდოდეს ტაძრად, 
და ითხოვდა ქველის-საქმესა მათგან. 4 მიჰხედა მას პეტრე და 
იოვანეთურთ და ჰრქუა: მოიხილა ჩუენდა. ? ხოლო იგი 
ჰხედვიდა მათ და ელოდა მოღებად რასმე მათგან. 9 ჰრქუა მას 
პეტრე: ვეცხლი და ოქროი არა მაქუს ჩუენ, ხოლო რომელი 
მაქუს, გცეთ შენ სახელითა იესუ ქრისტე ნაზარეველისაითა: 
აღდეგ და ვიდოდე! 7 და უპყრა ყელი მარჯუენე მისი და 
აღადგინა. და მეყსეულად განუმტკიცნეს ფერკყნი მისნი და 
კოჭნი. 5 და ხლდომით აღდგა და ვიდოდა, და შევიდა მათ 
თანა ტაძარსა მას, და ვიდოდა და ხლდებოდა და აქებდა 
ღმერთსა. ? და იხილა იგი ყოველმან ერმან, ვიდოდა რაი და 
აქებდა ღმერთსა; 19 იცოდეს იგი, რამეთუ იგი იყო, რომელი 
ქველის-საქმისათვს ზინ ბჭეთა თანა შუენიერთა ტაძრისათა. და 
აღივსნეს იგინი შიშითა და საკვრველებითა, რომელი იქმნა მის 
ზედა. 11 და ვითარ-იგი ეპყრა განკურნებულსა მას 
მკელობელსა პეტრე და იოვანე, შეკრბებოდა მათა ყოველი 
ერი სტოასა მას, რომელსა ჰრქვან სოლომონისი, 
საკვრველებისა მისთვს. 12 ვითარცა იხილა პეტრე, ჰრქუა ერსა 
მას: კაცნო ისრაიტელნო, რაისა გიკვრს ამას ზედა? ანუ ჩუენ 
რაისა გუხედავთ ვითარცა თვსითა ძალითა გინა ღმრთის 
მსახურებითამცა გუექმნა სლვაი მაგისი? 13 ღმერთმან 
აბრაჰამისმან და ისაკისმან და იაკობისმან, ღმერთმან მამათა 
ჩუენთამან ადიდა ძე თვსი იესუ, რომელი თქუენ მიეცით და 
უარ-ჰყავთ წინაშე პილატესა, რომელმან საჯა განტევებაი მისი. 
14 ხოლო თქუენ წმიდაი იგი და მართალი უარ-ჰყავთ და 
ითხოვეთ კაცი იგი კაცის მკვლელი მიმადლებად თქუენდა. 12 


ხოლო წინამძღუარი იგი ცხორებისაი მოჰკალთ, რომელი 
ღმერთმან აღადგინა მკუდრეთით, რომლისა ვართ ჩუენ 
მოწამე, 106 და სარწმუნოებითა სახელისა მისისაითა, ამას 
რომელსა ჰხედავთ და იცით, განამტკიცა სახელმან მისმან. და 
სარწმუნოებამან მის მიერმან მოსცა მას სიცოცხლე ესე წინაშე 
თქუენ ყოველთა. 17 და აწ უწყი, ძმანო, რამეთუ უმეცრებით 
ჰქმენით, ვითარცა-იგი მთავართა თქუენთა. 198 ხოლო 
ღმერთმან რომელი-იგი წინაისწარ აღუთქუა პირითა ყოველთა 
წინაისწარმეტყუელთა თვსთაითა ვნებაი ქრისტესი, აღასრულა 
ესრეთ. 19 შეინანეთ უკუე და მოიქეცით, რაითა აღიყოცნენ 
ცოდვანი თქუენნი, 29 რაითა, რაჟამს მოიწინენ ჟამნი 
განსუენებისანი პირისაგან უფლისა, და მოავლინოს, 
რომელსა-იგი ჭელი შეჰყავთ თქუენ, ქრისტე იესუ, 21 რომლისა- 
იგი ჯერ-არს ზეშთა შეწყნარებაი ვიდრე ჟამადმდე კუალად- 
გებისა ყოველთა, რომელთა იტყოდა ღმერთი საუკუნითგან 
პირითა ყოველთა წმიდათა წინაისწარმეტყუელთა მისთაითა. 
22 რამეთუ მოსე თქუა მამათა მიმართ, ვითარმედ: 
წინაისწარმეტყუელი აღგიდგინოს თქუენ უფალმან ღმერთმან 
ძმათაგან თქუენთა, ვითარცა-ესე მე; მისი ისმინეთ ყოვლისა 
მისებრ, რომელსა გეტყოდის თქუენ. 23 და იყოს ყოველმან 
სულმან რომელმან არა ისმინოს მის წინაისწარმეტყუელისაი, 
მოისპოს იგი ერისაგან. 24 და ყოველნი წინაისწარმეტყუელნი 
სამოელისითგან და შემდგომითი-შემდგომად რაოდენნი 
იტყოდეს და წინაისწარ უთხრობდეს დღეთა ამათ. 22 რამეთუ 
თქუენ ხართ შვილნი წინაისწარმეტყუელთანი და აღთქუმისანი, 
რომელი-იგი აღუთქუა ღმერთმან მამათა ჩუენთა და ჰრქუა 
აბრაჰამს, ვითარმედ: ნათესავისა შენისა მიმართ 
იკურთხეოდიან ყოველნი ტომნი ქუეყანისანი. 25 თქუენ 
პირველად აღგიდგინა ღმერთმან ძე თვსი იესუ, რომელი-იგი 
მოავლინა მაკურთხეველად თქუენდა, რაითა მოიქცეთ კაცად- 
კაცადი უკეთურებისაგან თქუენისა. 


თავი 4 


1 და ვიდრე ეტყოდეს-ღა იგინი ერსა მას, მოიწინეს მათ ზედა 
მღდელნი იგი და ერისთავი იგი ტაძრისაი მის და 
სადუკეველნი, 2 ლმობილნი და მკსინვარენი სწავლისა 
მისთვის ერისა და მითხრობისა იესუის მიერ აღდგომისათვს 
მკუდრეთით, 3 და დაასხეს მათ ზედა ყელნი მათნი და მისცნეს 
იგინი დამარხვად ხვალისა, რამეთუ შემწუხრდებოდა. 4 და 
მრავალთა, რომელთა ესმა სიტყუაი იგი მათი, ჰრწმენა; და იყო 
რიცხვ იგი მორწმუნეთაი მათ ვითარ ხუთ ათას ოდენ. ? და იყო 
ხვალისაგან შეკრებალ მთავართა მათთაი და ხუცესთაი და 
მწიგნობართაი იერუსალცსმს, 9 და ანა მღდელთ მოძღუარი და 
კაიაფა, და იოჰანე და ალექსანდრე და რაოდენნი იყვნეს 
ნათესავისაგან მღდელთ მოძღუართაისა. 7 და დაადგინნეს 
იგინი შორის მათსა და ჰკითხვიდეს: რომლითა ძალითა, ანუ 
რომლითა სახელითა ჰქმენით თქუენ ესე? 8 მაშინ პეტრე 
აღივსო სულითა წმიდითა და ჰრქუა მათ: მთავარნო ერისანო 
და მოხუცებულნო ისრაცლისანო, ? უკუეთუ ჩვენ დღეს 
განვიკითხვიდეთ ქველის-საქმესა ზედა კაცისა უძლურისასა, 
რომლითა ესე ცხონდა, 19 ცხად იყავნ თქუენ ყოველთა და 
ყოვლისა ერისა ისრაცლისა, ვითარმედ სახელითა იესუ ქრისტე 
ნაზარეველისაითა, რომელი თქუენ ჯუარს-აცუთ, რომელი-იგი 
ღმერთმან აღადგინა მკუდრეთით, ამის მიერ დგას ესე წინაშე 
თქუენსა ცოცხალი. 11 ესე არს ლოდი იგი, რომელი შეურაცხ 
იქმნა თქუენ მიერ მაშენებელთა, რომელი იქმნა თავ 
საკიდურთა, 12 და არავინაი არს სხვთ ცხორებაი და არცაღა 
არს სახელი სხუაი ცისა ქუეშე მოცემული კაცთა, რომლითამცა 
ჯერ-იყო ცხორებაი ჩუენდა. 13 ხოლო იგინი ხედვიდეს რა0 
პეტრესსა მას განცხადებულებასა და იოვანესსა, და უწყოდეს, 
რამეთუ კაცნი უწიგნონი არიან და უმეცარნი, დაუკვრდა, 
იცოდნეს იგინი, რამეთუ იესუის თანა იყვნეს. 14 და კაცსა მას 
ხედვიდეს მათ თანა მდგომარესა განკურნებულსა და ვერ 
ეძლო მათა ცილობად. 1” და ბრძანეს განსლვაი მათი გარეშე 


კრებულისაგან, იტყოდეს ურთიერთას 165 და თქუეს: რაი-მე 
უყოთ კაცთა ამათ, რამეთუ სასწაული განცხადებული იქმნა მათ 
მიერ, ყოველთა შორის მკვდრთა იერუსალცმისათა ჩანს და 
ვერ ყელ-გუეწიფების უარისყოფად? 17 არამედ რალთა არა 
უფროის განითქუას ერსა შორის, შინებით უთქუმიდეთ მათ, 
რაითა არა უთხრობდენ სახლითა ამით არავის კაცსა. 18 და 
მოუწოდეს მათ და ამცნეს ყოვლითურთ არა სიტყუად, არცა 
სწავლად სახელითა იესუისითა. 1? ხოლო პეტრე და იოანე 
მიუგეს და ჰრქუეს მათ: უკუეთუ სამართალ არს წინაშე 
ღმრთისა თქუენი სმენაი უფროის, ანუ ღმრთისაი, საჯეთ. 29 
რამეთუ ჩუენ ვერ ყელ-გუეწიფების, რომელი-იგი გუესმა და 
ვიხილეთ, ვითარმცა არა ვიტყოდეთ. 21 ხოლო იგინი ამას ზედა 
უთქუმიდეს-ვე და განუტევნეს, რამეთუ ყოველნი ადიდებდეს 
ღმერთსა საქმისა მისთვს. 22 რამეთუ უმეტეს ორმეოცისა წლისა 
იყო კაცი იგი, რომელსა ზედა იქმნა სასწაული ესე კურნებისაი. 
23 ხოლო ესენი, ვითარცა განუტევნეს მათ, მოვიდეს თვსთა 
თანა და უთხრეს მათ, რაი-იგი მღდელთ მოძღუართა და 
მოხუცებულთა პრქუეს მათ. 24 ხოლო მათ, ვითარცა ესმა ესე, 
აღიღეს ერთბამად ყმაი ღმრთისა მიმართ და თქუეს: უფალო 
ღმერთო, შენ ხარ, რომელმან ჰქმენ ცანი და ქუეყანაი და 
ზღუაი და ყოველი, რაი არს მათ შინა, 22 რომელმან მამისა 
ჩუენისა დავით მონისა შენისა პირითა სთქუ სულისა მიერ 
წმიდისა: რად აღიძრნეს წარმართნი და ერმან იზრახა ცუდი? 
26 მოვიდეს მეფენი ქუეყანისანი და მთავარნი შეკრბეს ერთად 
უფლისათვს და ცხებულისა მისისათვს. 27 რამეთუ შეკრბეს 
ჭეშმარიტად ქალაქსა ამას წმიდასა ძესა შენსა ზედა იესუს, 
რომელსა შენ სცხე, ჰეროდე და პონტიელი პილატე 
თესლებითურთ ერისა თანა ისრაცლისა 28 საქმედ, რაოდენი 
ჭელმან შენმან და ზრახვამან შენმან წინაისწარ განაჩინა 
ყოფად. 29 და აწცა, უფალო, მოხედენ თქუმასა ამას მათსა 
ზედა და მოეც მონათა შენთა ყოვლითა განცხადებულებითა 
სიტყუად სიტყვსა შენისა, 39 განრთხმად ყელი შენი კურნებად 
და სასწაულებისა და ნიშებისა ყოფად სახელითა წმიდისა ძისა 
შენისა იესუისითა. 31 და ლოცვასა მათსა შეიძრა ადგილი იგი, 


სადა იყვნეს შეკრებულ, და აღივსნეს ყოველნი სულითა 
წმიდითა და იტყოდეს სიტყუასა მას ღმრთისასა 
განცხადებულად. 32 ხოლო სიმრავლისა მის მორწმუნეთაისა 
იყო გული და გონებაი ერთ, და არცა ერთმან ვინ თქვს 
მონაგები მისი თვსად, არამედ იყო ყოველივე მათდა ზოგად. 
33 და ძალითა დიდითა ჰყოფდეს მოციქულნი წამებასა მას 
აღდგომისასა უფლისა ჩუენისა იესუ ქრისტცსსა. და მადლი 
დიდი იყო მათ ყოველთა ზედა, 34 და არავინ იყო ნაკლულევან 
მათ შორის, რამეთუ რომელნი-იგი პოვნიერ იყვნეს სახლებისა 
გინა დაბნებისა, განჰყიდდეს და მოაქუნდა სასყიდელი 
განსყიდულთაი მათ 32 და დასდებდეს ფერვთა თანა 
მოციქულთასა, და მიეცემოდა კაცად-კაცადსა, რაიცა ვის 
უყმდა. 35 ხოლო იოსებ, რომელსა ეწოდა ბარნაბა მოციქულთა 
მიერ, რომელი გამოითარგმანების ძე ნუგეშინის-ცემისაი, 
ლევიტელი კვპრელი ნათესავით, 37 ამას აქუნდა დაბაი და 
განყიდა იგი და მოიღო ფასი და დადვა ფერვთა თანა 
მოციქულთასა. 


თავი 5 


1 კაცი ვინმე იყო ანანია სახელით, საპფირას თანა ცოლისა 
მისისა განყიდა დაბაი ? და გამოაყჟუა სასყიდლისა მისგან, – 
უწყოდა ესე ცოლმანცა მისმან, – და მოიღო ზოგი რაოდენიმე 
და დადვა ფერვთა თანა მოციქულთასა. 3 ხოლო პეტრე ჰრქუა 
მას: ანანია, რაისათვს აღავსო გული შენი ეშმაკმან ცრუებად 
სულისა წმიდისა და გამოჭუებად სასყიდელსა მის დაბისასა? 4“ 
ანუ არა, იყო რაი, შენი იყო და, გან-რაი-ჰყიდე, 
ჭკელმწიფებასვე შენსა იყოა? და რაისათვს დაიდევ საქმე ეგე 
გულსა შენსა? არა ეცრუვე შენ კაცთა, არამედ ღმერთსა. ? 
ვითარცა ესმინეს სიტყუანი ესე ანანიას, დაეცა და სული 
წარჰყდეს. და დაეცა შიში დიდი ყოველთა, რომელთა ესმა ესე. 
6 და აღდგეს ჭაბუკნი და შემოსეს იგი და განიღეს და 
დაჰფლეს. 7 და იყო ვითარ სამისა ოდენ ჟამისა დაყოვნება, და 
ცოლმან მისმან არა უწყოდა საქმე ესე, და შევიდა. 8 ჰრქუა მას 
პეტრე: მითხარ მე, უკუეთუ ესოდენის განჰყიდეთ დაბაი იგი? 
ხოლო მან ჰქრუა: ჰე, ეგოდენის. ? ჰრქუა მას პეტრე: რაისათვს 
ესრეთ შეითქუენით თქუენ განცდად სულსა უფლისასა? ანუ არა 
აჰა-ესერა ფერყნი დამფლველთა ქმრისა შენისათანი კართა 
ზედა დგანან და განგიღონ შენცა? 19 და დაეცა მეყსეულად 
ფერვთა თანა მისთა და სული წარჰვდეს. შევიდეს ჭაბუკნი იგი 
და ჰპოვეს იგი მომკუდარი და განიღეს და დაჰფლეს ქმრისა 
მისისა თანა. 11 და იყო შიში დიდი ყოველსა მას ზედა 
კრებულსა და ყოველთა, რომელთა ესმა ესე. 12 ხოლო 
ჭქელითა მოციქულთაითა იქმნებოდა სასწაულები და ნიშები 
მრავალი ერსა შორის და იყვნეს ყოველნი ერთბამად სტოასა 
მას სოლომონისსა. 13 ხოლო სხუათა მათ ვერვის ძალ-ედვა 
შეხებად მათდა, რამეთუ ადიდებდა მათ ერი იგი. 14 უფროის- 
ღა შეეძინებოდეს მორწმუნენი უფალსა, სიმრავლე მამათაი და 
დედათაი, 1> ვითარმედ უბანთაცა ზედა გამოაქუნდეს უძლურნი 
და დასდგმიდეს ცხედრებითა და საკაცებითა, რაითა 
მოსლვასა მას პეტრესსა აჩრდილი ოდენ მისი შეადგეს 


მათგანსა. 10 და შეკრბებოდა სიმრავლე გარემო ქალაქებისა0 
იერუსალცმს და მოაქუნდეს უძლურნი და შეპყრობილნი 
სულთაგან არაწმიდათა და განიკურნებოდეს ყოველნი. 17 
აღდგა მღდელთ მოძღუარი იგი და ყოველნი მისთანანი, 
რომელ-იგი იყო წვალებაი სადუკეველთაი აღივსნეს შურითა. 
18 და დაასხნეს ყელნი მათნი მოციქულთა ზედა და შესხნეს 
იგინი საპყრობილესა შინა დამარხვად ხვალისამდე. 19? ხოლო 
ანგელოზმან უფლისამან ღამე განუხუნა კარნი 
საპყრობილისანი და გამოიყვანნა იგინი და ჰრქუა: 29 მივედით 
და დადეგით და ეტყოდეთ ტაძარსა შინა ერსა მას ყოველთა 
მათ სიტყუათა ამის ცხორებისათა. 21 ხოლო მათ ვითარცა ესმა 
ესე, შევიდეს ცისკარს ოდენ ტაძრად და ასწავებდეს. მაშინ 
მოვიდა მღდელთ მოძღუარი იგი და მისთანანი, და მოუწოდეს 
შესაკრებელსა მას და ყოველთა მოხუცებულთა ძეთა 
ისრაცლისათა, და მიავლინნეს საპყრობილედ მოყვანებად 
მოციქულთა. 22 ხოლო მი-რაი-ვიდეს მსახურნი იგი, არა პოვნეს 
იგინი საპყრობილესა შინა და მოიქცეს იგინი 23 და უთხრეს 
მათ და ჰრქუეს, ვითარმედ: საპყრობილე იგი ვპოვეთ დაყშული 
ყოვლითა კრძალულებითა და მცველნი იგი მდგომარენი 
წინაშე კართა; ხოლო გან-რაი-ვაღეთ, შინა არავინ ვპოეთ. 24 
და ვითარცა ესმნეს სიტყუანი ესე ერისთავსა მას ტაძრისასა და 
მღდელთ მოძღუართა, განიზრახვიდეს მათთვსმ ვითარმედ: 
რაიმე იქმნა ესე? 22 მო-ვინმე-ვიდა და უთხრა მათ და ჰრქუა, 
ვითარმედ: აჰა ეგერა კაცნი იგი, რომელნი თქუენ შესხენით 
საპყრობილესა, არიან ტაძარსა შინა, დგანან და ასწავებენ 
ერსა, 25 მაშინ წარვიდა ერისთავი იგი მსახურთა თანა და 
მოიყვანნა იგინი არა ძლით, რამეთუ ეშინოდა ერისა მის, 
ნუუკუე ქვაი დაჰკრიბონ. 27 და ვითარცა მოიყვანნეს იგინი 
დაადგინეს შორის კრებულსა და ჰკითხვიდა მათ მღდელთ 
მოძღუარი იგი 28 და ჰრქუა: არა მცნებით გამცენით თქუენ, 
რაითა არღარა ასწავებდეთ სახელითა ამით, და აჰა-ესერა 
აღგივსიეს იერუსალცსმი მოძღურებითა თქუენითა და გნებავს 
მოწევნად ჩუენ ზედა სისხლი კაცისაი ამის? 2? მიუგო პეტრე და 
მოციქულთა და ჰრქუეს: მორჩილებაი ჯერ-არს ღმრთისაი 


უფროის ვიდრე კაცთაი. 39 ღმერთმან მამათა ჩუენთამან 
აღადგინა იესუ, რომელსა-იგი თქუენ ჭყელნი შეასხენით და 
დამოჰკიდეთ ძელსა; 31 ესე ღმერთმან წინამძღურად და 
მაცხოვრად აღამაღლა მარჯუენითა თვსითა მიცემად სინანული 
ისრაცლსა და მოტევებაი ცოდვათანი, 32 და ჩუენ ვართ მოწამე 
მისა სიტყუათა ამათ და სული წმიდაი, რომელ მოსცა 
ღმერთმან მორწმუნეთა მისთა. 33 ხოლო მათ ვითარცა ესმა 
ესე, განიხერხებოდეს და განიზრახვიდეს მოკლვასა მათსა. 34 
ხოლო აღ-ვინმე-დგა კრებულსა მას შორის ფარისეველი, 
სახელით გამალიელ, სჯულის მოძღუარი, პატიოსანი ყოველსა 
ერსა შორის, და ბრძანა მცირედ გარე განყვანება0 
მოციქულთანი, 35 და ჰრქუა მათ: კაცნო ისრაიტელნო, 
ეკრძალენით თავთა თქუენთა კაცთა ამათგან, რაი გეგულებით 
ყოფად? 39 რამეთუ უწინარეს დღეთა ამათ აღდგა თევდა და 
იტყოდა თავსა თვსსა, ვითარმედ არს ვინმე, რომელსა 
მისდევდეს კაცნი რიცხვთ ვითარ ოთხას ოდენ, რომელ იგიცა 
მოისპო, და ყოველნი მორჩილნი მისნი განიბნინეს და იქმნეს 
ვითარცა არარაი. 37 ამისა შემდგომად აღდგა იუდა 
გალილეველი დღეთა მათ სოფლის წერისათა და განიდგინა 
ერი მრავალი შემდგომად მისსა; და იგიცა წარწყმდა და 
ყოველნი მორჩილნი მისნი განიბნინეს. 38 და აწცა გეტყვ 
თქუენ: განეშორენით კაცთა ამათგან და უტევენით იგინი. 
რამეთუ, უკუეთუ არს კაცთაგან ზრახვაი ესე გინათუ საქმე ესე, 
დაჰვსნდეს; 3? ხოლო უკუეთუ ღმრთისაგან არს, ვერ 
ჭელგეწიფების დავსნად მისა, ნუუკუე ღმრთის მოლალეცა 
იპოვნეთ. ხოლო იგინი ერჩდეს მას. 49? და მოუწოდეს 
მოციქულთა, ტანჯნეს იგინი და ამცნეს, რაითა არღარა 
იტყოდიან სახელითა იესუისითა, და განუტევნეს იგინი. 41 
ხოლო იგინი წარვიდეს პირისაგან მის კრებულისა და 
უხაროდა, რამეთუ ღირს იქმნნეს სახელისა მისისათვს გინებად. 
42 და ყოველსა დღესა ტაძარსა მას შინა და სახლსა არა 
დასცხრებოდეს მოძღურებითა და სახარებითა იესუ 
ქრისტესითა. 


თავი 6 


1 ამათ დღეთა შინა განმრავლებასა მას მოწაფეთასა იყო 
დრტვნვაი ბერძენთაი ებრაელთა მიმართ, რამეთუ 
უგულებელს-იქმნებოდა მსახურებაი იგი დღითი-დღედი 
ქურივთა მათთაი. 2 მაშინ მოუწოდეს ათორმეტთა მათ 
სიმრავლესა მას მოწაფეთასა და ჰრქუეს: არა სათნო არს 
ჩუენდა დატევებაი სიტყვსა ღმრთისაი და მსახურებაი 
ტაბლებსა. 3 აწ გამოირჩიენით, ძმანო, კაცნი თქუნგანნი, 
რომელნი წამებულ იყვნენ შვდნი, სავსენი სულითა წმიდითა და 
სიბრძნითა, რომელნი დავადგინნეთ საყმარსა ამას ზედა, 4 
ხოლო ჩუენ ლოცვასა და მსახურებასა ამის სიტყვისასა 
განვეკრძალნეთ. ? და სათნო უჩნდა სიტყუაი ესე წინაშე 
ყოვლისა მის სიმრავლისა. და გამოირჩიეს სტეფანე, კაცი 
სავსე სარწმუნოებითა და სულითა წმიდითა, და ფილიპე და 
პროხორონ და ნიკანორა და ტიმონა და პარმენა და 
ნიკოლაოს, მწირი ანტიოქელი, 9 და დაადგინნეს წინაშე 
მოციქულთა და ილოცეს, და დაასხნეს მათ ზედა ჭელნი მათნი. 
7 და სიტყუაი იგი ღმრთისაი აღორძნდებოდა და 
განმრავლდებოდა რიცხვ იგი მოწაფეთაი იერუსალცმს შინა 
ფრიად და მრავალი ერი მღდელთაი მათ ერჩდა 
სარწმუნოებასა. 8 ხოლო სტეფანე სავსე მადლითა და ძალითა, 
იქმოდა სასწაულებსა და ნიშებსა დიდ-დიდსა ერსა შორის. 3? 
აღ-ვინმე-დგეს კრებულისა მისგან, რომელსა ჰრქვან 
ლიბირტიმელთაი და კვრინელთაი და ალექსანდრელთაი და 
კილიკიაით და ასიაით, და გამოეძიებდეს სტეფანეს თანა 
სიტყუასა, 190 და ვერ შეუძლებდეს წინა დადგომად სიბრძნითა 
მით სულისა წმიდითა, რომლითა იტყოდა იგი. 11 მაშინ 
აბირნეს ვინმე კაცნი, რომელნი იტყოდეს, ვითარმედ: გუესმნეს 
მაგისგან სიტყუანი გმობისანი, რომელთა იტყოდა მოსესთვს 
და ღმრთისა. 12 და აღძრნეს ერი იგი და მოხუცებულნი და 
მწიგნობარნი და ზედა მიადგეს და აღიტაცეს იგი და მოიყვანეს 
წინაშე კრებულისა, 13 და წარმოადგინნეს მოწამენი ცრუნი, 


რომელთა თქუეს: კაცი ესე არა დასცხრების სიტყუად სიტყუათა 
გმობისათა ადგილისა ამისთვს წმიდისა და სჯულისა, 14 
რამეთუ გუესმა მაგისგან, იტყოდა რაი, ვითარმედ: იესუ 
ნაზარეველმან ამან დაარღვოს ადგილი ესე და ცვალოს 
რჯული, რომელი მომცა ჩუენ მოსე. 1” და მიპჰხედეს მას 
ყოველთა, რომელნი სხდეს კრებულსა შინა, და იხილეს პირი 
მისი ვითარცა პირი ანგელოზისაი. 


თავი 7 


1 პრქუა მას მღდელთ მოძღუარმან მან: უკუეთუ ესე ესრეთ 
არსა? ? ხოლო მან თქუა: კაცნო, ძმანო და მამანო, ისმინეთ 
ჩემი! ღმერთი დიდებისაი ეჩუენა მამასა ჩუენსა აბრაჰამს, 
ვიდრე იყო-ღა იგი შუა მდინარეს, პირველ დამკვდრებისა 
მისისა ქარანს შინა, და ჰრქუა მას: 3 გამოვედ ქუეყანისაგან 
შენისა და ნათესავისაგან შენისა და მოვედ ქუეყანად, რომელი 
მე გიჩუენო შენ. 4 მაშინ გამოვიდა ქუეყანისაგან 
ქალდეველთასა და დაეშენა ქარანს შინა. და მიერ შემდგომად 
სიკუდილისა მამისა მისისა დაამკვდრა იგი ქუეყანასა ამას, 
რომელსა-ეგე აწ თქუენ დამკვდრებულ ხართ. ? და არა სცა მას 
სამკვდრებელი მას შინა, არცა ფერყის წარსადგმელ, და 
აღუთქუა მიცემად მას იგი დამკვდრებელად და ნათესავსა 
მისსა შემდგომად მისსა. და არა ესუა მას შვილი. 9 ეტყოდა მას 
ღმერთი ესრეთ, ვითარმედ: მწირ იყოს ნათესავი შენი 
ქუეყანასა უცხოსა, და დაიმონებდენ მათ და ძვრსა უყოფდენ 
ოთხას წელ. 7 და ნათესავი იგი, რომელსა ჰმონებდენ, ვსაჯო 
მე, თქუა უფალმან, და ამისა შემდგომად გამოვიდენ და 
მმსახურებდენ მე ქუეყანასა ამას. 8 და მოსცა მას სჯული წინა- 
დაცუეთისაი, და მან შვა ისაკი და წინა-დასცვთა მას მერვესა 
დღესა, და ისაკმან – იაკობსა და იაკობმან – ათორმეტსა მათ 
მამათმთავართა. 3? და მამათმთავარნი იგი ეშურებოდეს იოსებს 
და განყიდეს იგი ეგვიპტეს. და იყო ღმერთი მის თანა 19 და 
განარინა იგი ყოველთაგან ჭირთა მისთა და მოსცა მას მადლი 
და სიბრძნე წინაშე ფარაო მეფისა მეგვპტელთაისა და 
დაადგინა იგი მთავრად ეგვიპტესა ზედა და ყოველსა ზედა 
სახლსა მისსა. 11 იყო სიყმილი ეგვპტეს და ყოველსა ქუეყანასა 
ქანანისასა და ჭირი დიდი, და არა ჰპოებდეს საზრდელსა 
მამანი ჩუენნი. 12 ხოლო ესმა იაკობს, ვითარმედ არს 
საზრდელი ეგვპტეს, წარავლინნა მამანი ჩუენნი პირველად. 13 
და მეორესა ჯერსა გამოეცხადა იოსებ ძმათა თვსთა. და 
განეცხადა ფარაოს ნათესავი იოსებისი. 1“ და მიავლინა იოსებ 


და მოუწოდა მამასა თვსსა იაკობს და ყოველსა ნათესავსა 
მისსა, სულსა სამეოც და ათხუთმეტსა. 12 და შთავიდა იაკობ 
ეგვპტედ და აღესრულა იგი და მამანი ჩუენნი. 196 და მოიხუნეს 
იგინი სვქემდ და დაისხნეს საფლავსა მას, რომელ მოიგო 
აბრაჰამ სასყიდლითა ვეცხლისაითა ძეთაგან ემორისთა 
სვქემს. 17 და ვითარცა მოეახლა ჟამი იგი აღთქუმისაი, 
რომლისათვს ეფუცა ღმერთი აბრაჰამს, აღორძნდა ერი იგი და 
განმრავლდა ეგვპტეს შინა, 18 ვიდრემდის აღდგა სხუაი მეფე 
ეგვპტესა ზედა, რომელმან არა იცოდა იოსები. 19 ესე 
ჰმძლავრობდა ნათესავსა ჩუენსა და ბოროტსა უყოფდა მამათა 
ჩუენთა და გარე-განუთხევდა ყრმათა მათთა, რაითა არა 
ცხოვნდენ, 29 რომელსა ჟამსა იშვა მოსე. და იყო იგი მკვრცხლ 
წინაშე უფლისა და იზარდებოდა სამ თუე სახლსა შინა მამისა 
თვსისასა. 21 და ვითარცა განაგდეს იგი გარე, აღიქუა იგი 
ასულმან ფარაოისმან და განზარდა იგი თავისა თვსისა 
შვილად. 22 და განისწავლა მოსე ყოვლითა სიბრძნითა 
მეგვიპტელთაითა და იყო იგი ძლიერ სიტყვთა და საქმითა 
მისითა. 232 და ვითარცა აღესრულნეს ორმეოცნი წელნი ჟამთა 
მისთანი, მოუჭდა გულსა მისსა მიხედვად ძმათა თვსთა ძეთა 
ისრაცლისათა, 24 და იხილა ვინმე დაწუნებული, ერეოდა, და 
ყო შურისგებაი დაწუნებულისა მისთვს და მოკლა მეგვპტელი 
იგი. 22 ჰგონებდა, ვითარმედ გულისჟყმა-ყონ ძმათა მისთა, 
რამეთუ ჭელითა მისითა მოსცეს მათ ღმერთმან ცხორებაი, 
ხოლო მათ არა გულისვმა-ყვეს. 20 კუალად მეორესა დღესა 
იხილნა ვინმე მოლალენი, და დააგებდა მათ მშვდობად და 
ჰრქუა: კაცნო, თქუენ ძმანი ხართ, რაისათვს ავნებთ 
ურთიერთას? 27 ხოლო რომელი-იგი ავნებდა მოყუასსა, აჭენა 
მას და ჰრქუა: ვინ დაგადგინა შენ მთავრად და მსაჯულად ჩუენ 
ზედა? 28 ანუ ჩემიცა მოკლვაი გნებავს, ვითარცა მოჰკალ გუშინ 
მეგვპტელი იგი? 2? და ივლტოდა მოსე სიტყვთა ამით, და 
მწირობდა იგი ქუეყანასა მადიამისასა, სადა-იგი ესხნეს ორ ძე. 
30 და ვითარცა აღსრულნეს ორმეოცნი წელნი, ეჩუენა მას 
უდაბნოსა მთისა სინისასა ანგელოზი უფლისაი ალითა 
ცეცხლისაითა მაყულოვანით. 31 ხოლო მოსე იხილა რაი, 


დაუკვრდა ხილვაი იგი. და ვითარ მივიდოდა განცდად, იყო 
მისა მიმართ ჟმაი უფლისაი: 32 მე ვარ ღმერთი მამათა შენთაი, 
ღმერთი აბრაჰამისი, ღმერთი ისაკისი და ღმერთი იაკობისი. 
შეძრწუნდა მოსე და ვერ ეძლო განცდად. 33 ჰრქუა მას 
უფალმან: წარივადენ სანდალნი ფერვთაგან შენთა, რამეთუ 
ადგილი ეგე, რომელსა ზედა სდგა, ქუეყანაი წმიდა არს, 34 
ხილვით ვიხილე ჭირი ერისა ჩემისალ რომელ არს ეგვპტეს და 
სულ-თქუმანი მათნი შეისმინეს და გარდამოვკედ განრინებად 
მათა, და აწ მოვედ მიგავლინო შენ ეგვპტედ. 3? ესე მოსე, 
რომელი უარ-ყვეს და თქუეს: ვინ დაგადგინა შენ მთავრად და 
მსაჯულად ჩუენ ზედა, ესე ღმერთმან მთავრად და მყჟსნელად 
მოუვლინა ყელითა მის ანგელოზისაითა, რომელი ეჩუენა 
მაყულოვანსა მას შინა. 35 ამან გამოიყვანნა იგინი და ქმნა 
ნიშები და სასწაულები ქუეყანასა მას ეგვპტისასა და ზღუასა მას 
მეწამულსა და უდაბნოსა ზედა ორმეოც წელ. 37 ესე არს მოსე, 
რომელმან-იგი ჰრქუა ძეთა ისრაცლისათა, ვითარმედ: 
წინასაწმეტყუელი აღგიდგინოს თქუენ უფალმან ღმერთმან 
თქუენმან ძმათაგან თქუენთა ვითარცა ესე მე, მისი ისმინეთ. 39 
ესე არს, რომელი იყო კრებულსა მას თანა უდაბნოსა ზედა 
ანგელოზისა მის თანა, რომელი ეტყოდა მას მთასა სინასა და 
მამათა ჩუენთა, რომელმან შეიწყნარა სიტყუანი იგი 
ცხორებისანი მოცემად ჩუენდა. 3? რომელთაი არა ინებეს 
დამორჩილებად მამათა მათ ჩუენთა, არამედ განიშორნეს და 
მიიქცეს გულითა მათითა ეგვპტედ. 49 ეტყოდეს აჰრონს: 
მიქმნენ ჩუენ ღმერთნი, რომელნი წინა მიძღოდიან ჩუენ, 
რამეთუ მოსე ესე, რომელმან გამომიყვანნა ჩუენ ქუეყანით 
ეგვპტით, არა ვიცით, თუ რაი შეემთხვა მას. “1 და ქმნეს ჟბოი 
მათ დღეთა შინა და შეწირეს მსხუერპლი კერპისა მის და 
იხარებდეს ქმნულსა ყელთა მათთასა. “2 მიაქცინა და მისცნა 
იგინი ღმერთმან მსახურებად ძალთა ცისათა, ვითარცა წერილ 
არს წიგნსა წინასწარმეტუელთასა: საკლველებსა ნუ და 
მსხუერპლებსა შესწირევდით ჩემდა უდაბნოსა ზედა ორმეოც 
წელ, სახლო ისრაცლისაო? 43 და აღიღეთ კარავი იგი 
მოლოქისი და ვარსკულავი ღმრთისა თქუენისა რემფაისი, 
კერპნი იგი, რომელ ჰქმნენით თაყუანის-საცემელად, და 


მიგყადნე თქუენ მიერ კერძო ბაბილოვნსა. ““ კარავი იგი 
საწამებელი იყო მამათა ჩუენთა თანა უდაბნოსა ზედა, 
ვითარცა-იგი უბრძანა, რომელი-იგი ეტყოდა მოსეს საქმედ 
მისა მსგავსად ხატისა მის, რომელი-იგი ეტყოდა მოსეს საქმედ 
მისა მსგავსად ხატისა მის, რომელი-იგი ეხილვა, 42 რომელცა- 
იგი შემოიღეს მამათა ჩუენთა შემდგომითი-შემდგომად იესუის 
თანა დამკვდრებასა მას წარმართთასა, რომელნი-იგი მოსრნა 
ღმერთმან პირისაგან მამათა ჩუენთასა ვიდრე დღეთადმდე 
დავითისთა, 406 რომელმან პოა მადლი წინაშე ღმრთისა და 
ითხოა პოვნად საყოფელი ღმრთისა იაკობისი. 17 ხოლო 
სოლომონცა უშენა მას სახლი. 48 არამედ არა თუ მაღალი იგი 
ჭელით ქმნულთა ტაძართა შინა დამკვდრებულ არს, ვითარცა 
წინაისწარმეტყუელი იტყვს: 49? ცანი საყდარნი ჩემნი და 
ქუეყანაი კუარცხლბერკი არს ფერვთა ჩემთაი. ვითარი სახლი 
მიშენოთ მე, თქუა ღმერთმან, ანუ რაი-მე ადგილი იყოს 
განსასუენებელისა ჩემისაი? 329 ანუ არა ყელმან ჩემმან შექმნა 
ესე ყოველი? 1 ქედ-ფიცხელნო და წინა-დაუცუეთელნო 
გულითა და სასმენელითა, თქუენ მარადის სულსა წმიდასა 
ანტაკრად წინა-აღუდგებით, ვითარცა მამანი თქუენნი, ეგრეცა 
თქუენ. 22 რომელნიმე წინაისწარმეტყუელთაგანნი არა დევნნეს 
მამათა მათ თქუენთა? და მოსწყვდნეს, რომელნი წინაისწარ 
უთხრობდეს მოსლვასა მას მართლისასა, რომელსა-იგი თქუენ 
აწ შინა-განმცემელ და მკლველ იქმნენით, 23 რომელთა 
მოიღეთ სჯული ბრძანებისაებრ ანგელოზთაისა და არა 
დაიმარხეთ. 24 ხოლო მათ ვითარცა ესმოდა ესე, 
განიხერხებოდეს გულითა მათითა და იღრჭენდეს მის ზედა 
კბილთა მათთა. 223 ხოლო იგი სავსე იყო სულითა წმიდითა, 
ახედნა ცად და იხილა დიდებაი ღმრთისაი და იესუ, მდგომარე 
მარჯუენით ღმრთისა. 235 და თქუა: აჰა-ესერა ვხედავ ცათა 
განხუმულთა და ძესა კაცისასა, მარჯუენით ღმრთისა 
მდგომარესა. 27 ხოლო მათ ყჟმითა მაღლითა ღაღად-ყვეს და 
ჭელნი ყურთა შეისხნეს და მიჰმართეს ერთბამად მის ზედა; 28 
და განიყვანეს გარეშე ქალაქსა და ქვასა დაჰკრებდეს. და 
მკლველნი იგი დასდებდეს სამოსელსა მათსა ფერვთა თანა 


ჭაბუკისა ვისთამე, რომელსა სახელი ერქუა სავლე. 39 და ქვასა 
დაჰკრებდეს სტეფანეს. ხოლო იგი ილოცვიდა და იტყოდა: 
უფალო იესუ ქრისტე, შეივედრე სული ჩემი. 959 დაიდგინა 
მუჭლნი და ჭმითა დიდითა თქუა: უფალო, ნუ შეურაცხ ამათ 
ცოდვასა ამას. და ესე ვითარცა თქუა, დაიძინა. 


თავი 8 


1 ხოლო სავლე იყო თანა-ჯერმჩინებელ მოკლვასა მისსა. იყო 
მას დღესა შინა დევნულებაი დიდი ეკლესიათა მათ ზედა, 
რომელნი იყვნეს იერუსალსმს. და ყოველნივე განიბნინეს 
სოფლებსა მას ჰურიასტანისასა და სამარიაისასა, თვნიერ 
ხოლო მოციქულთა. ? და შემოსეს სტეფანე კაცთა ღმრთის 
მოშიშთა და ყვეს ტყებაი დიდი მის ზედა. 3 ხოლო სავლე 
ფრიად მავნებელ იყო ეკლესიათა მიმართ, სახლებსა 
შევიდოდა და ითრევდა მამებსა და დედებსა და მისცემდა 
საპყრობილედ. 13 და რომელნი-იგი მიმოდაიბნინეს, ვიდოდეს 
და ახარებდეს სიტყუასა მას ცხოვრებისასა. 2 ფილიპე შთავიდა 
ქალაქსა მას სამარიტელთასა და უქადაგებდა მათ ქრისტესა. 9 
და ერჩდა ერი იგი სიტყუათა მათ ფილიპესთა ერთბამად 
სმენად მათდა და ხილვად სასწაულებსა მას, რომელსა 
იქმოდა. 7 რამეთუ მრავალთა რომელთა თანა იყო სულები 
არაწმიდები, ღაღადებედ ჟმითა მაღლითა და განვიდიან. და 
მრავალნი განრღუეულნი და მკელობელნი განიკურნებოდეს. 8 
და იყო სიხარული დიდი ქალაქსა მას შინა. ? კაცი ვინმე იყო, 
რომელსა სახელი ერქუა სიმონ, წინაითვე იყო ქალაქსა მას 
შინა, ჰგრძნებდა და განაკვრვებდა ნათესავსა მას 
სამარიტელთასა. 19 რომელსა ხედვიდეს ყოველნი, მცირითგან 
ვიდრე დიდადმდე, და იტყოდეს, ვითარმედ: ესე არს ძალი 
ღმრთისაი დიდი. 11 ხოლო ერჩდეს მას, რამეთუ მრავლით 
ჟამითგან გრძნებითა განეკვრვნეს იგინი. 12 და რაჟამს ჰრწმენა 
ფილიპესი, სახარებაილი სასუფეველისათვს ღმრთისა და 
სახელისათვს იესუ ქრისტესისა, ნათელს-იღებდეს მამანი და 
დედანი. 13 და სიმონსცა თვთ ჰრწმენავე ნათელს-იღო, და იყო 
დადგრომილ ფილიპეს თანა. და ჰხედვდა სასწაულებსა და 
ძალთა დიდთა, რომელნი-იგი იქმნებოდეს, და 
დაუკვრდებოდა. 1“ ესმა რაი უკუე მოციქულთა, რომელნი 
იყვნეს იერუსალცმს, რამეთუ შეიწყნარეს სამარიას სიტყუაი 
ღმრთისაი, მიავლინნეს მათდა პეტრე და იოვანე, 12 რომელნი- 


იგი ვითარცა მივიდეს, ლოცვა ყვეს მათთვს, რაითა მიიღონ 
სული წმიდაი. 195 რამეთუ მუნამდე არა იყო არცა ერთსა 
მათგანსა ზედა მოწევნულ სული წმიდაი, გარნა ბანილ ხოლო 
იყვნეს სახელითა უფლისა იესუისითა. 17 მაშინ დაასხმიდეს 
ჭელთა მათ ზედა, და მიაქუნდა სული წმიდაი. 18 ვითარცა 
იხილა სიმონ, რამეთუ ყელთ-დასხმითა მით მოციქულთაითა 
მოეცემის სული წმიდაი, მიუპყრა მათ ფასი 19 და ჰრქუა: 
მომეცით მეცა ჭჟელმწიფებაი ესე, რაითა, რომელსაცა დავასხნე 
ჭელნი, მიაქუნდეს სული წმიდაი. ჰრქუა მას პეტრე: 29 ვეცხლი 
ეგე შენი შენთანავე იყავნ წარსაწრყმედელად შენდა, რამეთუ 
ნიჭსა მას ღმრთისასა ჰგონებ ფასითა მოპოვნებად. 21 არა გიც 
შენ ნაწილი, არცა სამკვდრებელი სიტყუასა ამას შინა, რამეთუ 
გული შენი არა არს წრფელ წინაშე ღმრთისა. 2? შეინანე უკუე 
უკეთურებისა ამისგან შენისა და ევედრე უფალსა, მი-ხოლო 
თუ-გეტეოს შენ უსჯულოებაი ეგე გულისა შენისაი, 23 რამეთუ 
სიმწარედ ნავღლისა და თანა შეკრულ ცოდვისა გხედავ შენ, 
რამეთუ ხარ. 24 მიუგო სიმონ და ჰრქუა: ილოცეთ თქუენ ჩემთვს 
უფლისა მიმართ, რალთა არა მოვიდეს ჩემ ზედა, რომელი-იგი 
თქუენ სთქუთ. 2? ხოლო მათ მიმოდააწესეს წამებაი იგი 
სიტყვსაი მის და იტყოდეს სიტყუასა მას უფლისასა, და მოიქცეს 
იერუსალცმდ და მრავალსა დაბნებსა სამარიტელთასა 
ახარებდეს. 290 ანგელოზი უფლისაი ეტყოდა ფილიპეს და 
ჰრქუა: აღდეგ და მივედ შენ სამხრით კერძო, გზასა მას, 
რომელი შთავალს იერუსალსმით გაზად. ესე არს უდაბნოი. 27 
და აღდგა და წარვიდა. და აჰა ესერა კაცი ჰინდოი საჭურისი 
ძლიერი კანდაკესი დედოფლისა მის ჰინდოეთისაი, რომელი 
იყო ყოველსა ზედა საფასესა მისსა, რომელი-იგი მოსრულ იყო 
თაყუანის-ცემად იერუსალცმდ, 28 და მოქცეულ იყო და ჯდა იგი 
ეტლთა ზედა მისთა და იკითხვიდა წიგნსა ესაია 
წინაისწარმეტყუელისასა. 29? ჰრქუა სულმან წმიდამან ფილიპეს: 
მივედ და შეეახლე შენ ეტლთა იმათ. 39 და მივიდა ფილიპე და 
ისმენდა მისსა, ვითარ-იგი იკითხვიდა ესაია 
წინაისწარმეტყუელსა; და ჰრქუა: უწყი-მეა, რასა-ეგე იკითხავ? 
31 ხოლო მან ჰრქუა: და ვითარ-მე მეძლოს უწყებად, არა თუ 


ვინმე იყოს წინამძღუარ ჩემდა? და ჰლოცვიდა ფილიპეს 
აღსლვად და დაჯდომად მის თანა. 32 ხოლო თავი 
საკითხავისაი მის, რომელსა იკითხვიდა, იყო ესე: ვითარცა 
ცხოვარი კლვად მიიგუარა და ვითარცა ტარიგი წინაშე 
მრისუველისა უჭმობელად, ესრეთ არა აღაღებს პირსა თვსსა. 
33 სიმდაბლითა თვსითა სასჯელი მისი მოეღო. ხოლო თესლ- 
ტომი მისი ვინ-მე მიუთხარს, რამეთუ აღებულ არს ქუეყანით 
ცხორებაი მისი. 34 მიუგო საჭურისმან მან და ჰრქუა ფილიპეს: 
გევედრები შენ, ვისთვს იტყვს წინაისწარმეტყუელი ამას, 
თავისა თვსისათვს, ანუ სხვსა ვისთვსმე? 32 აღაღო პირი თვსი 
ფილიპე და იწყო თხრობად მისა და ხარებად წიგნთაგან 
იესუისთვს. 39 და ვითარცა მი-ოდენ-ვიდოდეს მგზავრ, მოვიდეს 
წყალსა ერთსა ზედა და ჰრქუა საჭურისმან მან: აჰა წყალი, 
რაიღა ყენება არს ჩემდა ნათლის-ღებად? 37 ჰრქუა მას 
ფილიპე: გრწამს თუ ყოვლითა გულითა შენითა, ჯერ-არს. 
მიუგო და ჰრქუა მას: მრწამს, რამეთუ ძე ღმრთსაი არს იესუ 
ქრისტე. 38 და უბრძანა დადგინებაი ეტლთაი მათ. და შთაჭყდეს 
ორნივე წყალსა, ფილიპე და საჭურისი იგი, და ნათელ-სცა მას. 
39 და ვითარცა აღმოყდეს წყლით, სული წმიდაი მოვიდა 
საჭურისსა მას ზედა; და სულმან უფლისამან წარიტაცა ფილიპე 
და მერმე არღარა იხილა იგი საჭურისმან მან, და ვიდოდა 
გზასა თვსსა სიხარულით. 49 და ფილიპე იპოა აზოტით კერძო, 
მიმოვიდოდა და ახარებდა ყოველსა მას ქალაქებსა ვიდრე 
მოსლვადმდე მისა კესარიად. 


თავი 9 


1 ხოლო სავლე უფროისად განრისხნებოდა და სავსე იყო 
გულის წყრომითა და კლვითა მოწაფეთა მათ ზედა უფლისათა, 
მოუყჭდა მღდელთ მოძღუარსა მას ? და ითხოვა მისგან წიგნები 
დამასკოდ სხუათა მიმართ კრებულთა, რაითა მივიდეს და, თუ 
ვინმე პოვნეს ამის მოძღურებისა გზასა, მამები ანუ დედები, 
კრულნი მოიყვანნეს იერუსალსმდ. 3 და მი-ოდენ რაი-ვიდოდა 
იგი და მიეახლნეს დამასკესა, მეყსეულად იყო გარემოის მისსა 
ბრწყინვალებაი ნათლისაი ზეცით გარდამო. “ და იგი დაეცა 
ქუეყანასა ზედა და ესმა ყმაი, რომელმან ჰრქუა მას: საულ, 
საულ, რაისა მდევნი მე? ფიცხელ არს შენდა წიხნაი დეზისაი. 2 
მან მიუგო და ჰრქუა: შენ ვინ ხარ, უფალო? ჰრქუა მას: მე ვარ 
იესუ, რომელსა შენ მდევნი. 9 არამედ აღდეგ და შევედ 
ქალაქად, და მუნ გეთხრას შენ, რაი-იგი ღირდეს შენდა 
საქმედ. 7 და კაცნი იგი, რომელნი იყვნეს მის თანა, დგეს 
დაკვრვებულნი. სმენით ესმოდა კმაი იგი, ხოლო ხედვიდეს 
ვერარას. 8 აღდგა სავლე ქუეყანით, თუალნი ეხილვნეს და 
ხედვიდა ვერარას. უპყრეს ჭელი მისთანათა მათ და შეიყვანეს 
დამასკოდ. 3? და წარჭდეს სამნი დღენი, და არარას ხედვიდა 
და არცა ჭამა და არცა სუა. 1? ხოლო იყო ვინმე მოწაფე 
დამასკეს შინა, სახელით ანანია. და ჰრქუა მას უფალმან 
ჩუენებით: ანანია! და მან ჰრქუა: აქა ვარ, უფალო. 11 ჰრქუა მას 
უფალმან: აღდეგ შენ ადრე და მივედ უბანსა მას, რომელსა 
ჰრქვან მართალი, და მოიძიე ტაძართა მათ იუდაისთა სავლე 
სახელით, ტარსელი, რამეთუ აჰა-ეგერა ილოცავს მუნ. 12 და 
იხილა მან ჩუენებით კაცი სახელით ანანია, რომელი შევიდა და 
დაასხნა ყელნი მას ზედა, რაითა აღიხილნეს. 13 მიუგო ანანია 
და ჰრქუა: უფალო, მასმიეს მრავალთაგან მის კაცისათვს, 
რაოდენი ძვრი შეაჩუენა წმიდათა შენთა იერუსალცმს შინა, 14 
და აქაცა მოუღებიეს ყელმწიფებაი მღდელთ მოძღუართაგან 
შეკრვად ყოველთა, რომელნი ხადიან სახელსა შენსა. 15 ჰრქუა 
მას უფალმან: მივედ შენ, რამეთუ მე ჭური რჩეული მიპოვნიეს 


იგი, რაითა ზე აქუნდეს სახელი ჩემი წინაშე ყოველთა 
წარმართთა, და მეფეთა და მთავართა, ძეთა ისრაცლისათა. 19 
და მე უჩუენო მას რაოდენი ღირდეს მისა ვნებად სახელისა 
ჩემისათვს. 17 აღდგა ანანია და წარვიდა და შევიდა ტაძართა 
მათ და დაასხნა მის ზედა ყელნი მისნი და ჰრქუა: საულ ძმაო, 
უფალმან მომავლინა მე, იესუ, რომელი გეჩუენა შენ გზასა მას, 
რომელსა მოხვდოდე, რაითა აღიხილნე თუალნი შენნი და 
აღივსო სულითა წმიდითა. 18 და მყის გარდამოვარდეს 
თუალთაგან მისთა ვითარცა ნაქურცენნი და მეყსეულად 
აღიხილნა და აღდგა და ნათელ-იღო. 19 და მოიღო საზრდელი 
და განძლიერდა. და იყო მუნ მოწაფეთა მათ თანა დამასკოს 
დღე რაოდენმე; 29 და მეყსეულად შესაკრებელთა შინა 
ქადაგებდა ქრისტესა, ვითარმედ: ესე არს ძე ღმრთისაი. 21 და 
დაუკვრდებოდა ყოველთა, რომელთა ესმოდა და იტყოდეს: 
არა ესე არსა, რომელი-იგი ტყუენვიდა იერუსალცსმს შინა, 
რომელნი ხადოდეს სახელსა იესუისსა, და აქაცა მისთვს 
მოსრულ იყო, რაითა კრულნი აღიყვანნეს იგინი მღდელთ 
მოძღუართა თანა? 2? ხოლო სავლე უფროის 
განძლიერდებოდა და შეჰკრებდა ჰურიათა, რომელნი მყოფ 
იყვნეს დამასკეს შინა და გულისყმა-უყოფდამ ვითარმედ: ესე 
არს ქრისტე. 23 ვითარცა აღესრულნეს დღენი მრავალნი, 
განიზრახეს ჰურიათა მათ მოკლვაი მისი. 24 და ეუწყა სავლეს 
ძვრისზრახვაი მათი, რამეთუ სცვიდეს ბჭეთა დღე და ღამე, 
რაითამცა ვითარ მოკლეს იგი. 23 და მოიყვანეს იგი მოწაფეთა 
ღამე და ზღუდით გარდაუტევეს იგი სფვრიდითა. 25 და მი-რაი- 
ვიდა სავლე იერუსალცმდ, აზმნობდა შედგომად მოწაფეთა 
მათ; და ყოველთა ეშინოდა მისგან, რამეთუ არა ჰრწმენა, 
ვითარმედ არს იგი მოწაფე. 27 ხოლო ბარნაბა წარმოიყვანა 
იგი და მოჰგუარა მოციქულთა და უთხრა მათ, ვითარ-იგი გზასა 
ზედა იხილა უფალი და რამეთუ ეტყოდა მას და ვითარ-იგი 
დამასკეს შინა განეცხადა სახელითა იესუისითა. 28 და იყო მათ 
თანა და შევიდოდა იერუსალცმს და განეცხადებოდა სახელითა 
უფლისა იესუისითა. 2? ეტყოდა და გამოეძიებდა ბერძლ 
მეტყუელთა მათ თანა, ხოლო იგინი განიზრახვიდეს მოკლვასა 


მისსა, 3?– და ვითარცა აგრძნეს ესე ძმათა, წარიყვანეს 
კესარიად და წარგზავნეს იგი ტარსუნდ. 31 ხოლო ეკლესიანი 
იგი ყოველთა მათ ადგილთა ჰურიასტანისათა და 
გალილეაისათა და სამარიაისათა ეგნეს მშვდობით, შენნი და 
წარმართებულნი შიშსა უფლისასა, და ნუგეშინის-ცემითა 
სულისა წმიდისაითა განმრავლდებოდეს. 32 და იყო, იქცეოდა 
რალი პეტრე ყოველთა მათ ადგილთა, შთავიდა წმიდათა მათცა, 
რომელნი მკვდრ იყვნეს ლვდიას. 33 და პოა მუნ კაცი ვინმე, 
რომელსა სახელი ერქუა ენეა, რვა წლითგან ქუემდებარე 
ცხედარსა ზედა, რომელი იყო განრღუეულ. 34 და პრქუა მას 
პეტრე: ენეა, განგკურნებს შენ უფალი იესუ ქრისტე, აღდეგ და 
გარდაყარენ სარეცელნი შენნი. და მეყსეულად აღდგა. 32 და 
იხილეს იგი ყოველთა მკვდრთა ლუდიისათა და სარონოსათა, 
რომელთა-იგი მოაქციეს უფლისა. 306 ხოლო იოპეს შინა იყო 
ვინმე დედაკაცი დამოწაფებული, რომელსა სახელი ერქუა 
ტაბითა, რომელი გამოითარგმანების ქურციკ. ესე სავსე იყო 
ქველის საქმითა და წყალობითა, რომელსა-იგი იქმოდა. 37 და 
იყო მათ დღეთა შინა დასნეულებაი მისი და სიკუდილი. ხოლო 
დაბანეს იგი და დადვეს ქორსა მას შინა. 38 რამეთუ ახს 
ლუდიაი იოპესა, ესმა მოწაფეთა, ვითარმედ პეტრე მუნ არს, და 
მიავლინნეს მისა ორნი კაცნი და ჰლოცვიდეს, ვითარმედ: ნუ 
გცონის მოსლვად ვიდრე ჩუენდამდე. 39? და აღდგა პეტრე და 
წარვიდა მათ თანა; რომელი ვითარცა მივიდა აღიყვანეს 
ქორსა მას ზედა. და გარე მოადგა მას ქურივები იგი, ყოველნი 
ტიროდეს და უჩუენებდეს კუბასტებსა და სამოსლებსა, 
რაოდენსა იქმოდა, მათ თანა რაი იყო ტაბითა. 4- ხოლო პეტრე 
განავლინნა გარე ყოველნი და მოიდრიკნა მუჭლნი და ილოცა. 
და მოექცა გუამსა მას და ჰრქუა: ტაბითა, აღდეგ. და მან 
მეყსეულად აღიხილნა თუალნი თვსნი და, იხილა რაი პეტრე, 
წარმოჯდა. 41 ხოლო მან მისცა მას ყელი და აღადგინა იგი და 
მოუწოდა წმიდათა მათ და ქურივთა და წარუდგინა იგი 
ცოცხალი. “? აგრძნა ესე ყოველმან იოპემან და ჰრწმენა 
მრავალთა უფალი. 43 და იყო იგი მრავალ დღე დადგრომილ 
იოპეს შინა სიმონ ვისმე მეპრატაკისა თანა. 


თავი 10 


1 კაცი ვინმე იყო კესარიას შინა სახელით კორნილეოს, 
ასისთავი, ტომისაგან, რომელსა ჰრქვან იტალიკე, 2 კეთილად 
მსახური და მოშიში უფლისაი ყოვლითურთ სახლეულით 
თვსით, იქმოდა ქველის საქმესა მრავალსა ერსა მას შორის და 
ევედრებოდა ღმერთსა მარადის. 3 იხილა მან ჩუენებით 
განცხადებულად ვითარ მეცხრესა ოდენ ჟამსა მის დღისასა, 
რამეთუ ანგელოზი უფლისაი მოვიდა მისა და ჰრქუა მას: 
კორნილიე! 4 და მან მიხედა მას და ზარი განჰყდა და ჰრქუა 
მას: ლოცვანი შენნი და ქველის საქმენი შენნი აღვიდეს 
საყსენებელად შენდა წინაშე უფლისა. ? და აწ მიავლინენ შენ 
იოპედ კაცნი და მოუწოდე სიმონს, რომელსა ჰპრქვან პეტრე. 9 
ამისი ვანი არს სიმონის ვისმე თანა მეპრატაკისა, რომლისა 
ტაძარი ახს ზღუასა. 7 და ვითარცა წარვიდა ანგელოზი იგი, 
რომელი ეტყოდა მას, მოუწოდა ორთა მონათა მისთა და ერის 
კაცსა, კეთილად მსახურსა, წინაშე მდგომელსა მისსა, 8 და 
უთხრა მათ ესე ყოველი და წარავლინნა იგინი იოპედ. 9? და 
ხვალისაგან მი-რაი-ვიდოდეს იგინი გზასა ზედა, ქალაქსა 
მიეახლნეს, აღყდა პეტრე ერდოსა ზედა ლოცვად ჟამსა 
მეექუსესა, 1? რამეთუ შეემშია და უნდა პირისა ვსნაი. და ვიდრე 
იგინი უმზადებდეს მას, იყო მის ზედა განკვრვებაი, 11 და 
ხედვიდა ცათა განხუმულთა და გარდამომავალსა ჭურჭელსა 
რასმე, ვითარცა ტილოსა დიდსა ოთხთაგან კიდეთა ზე 
დამოკიდებულსა ზეცით ქუეყანად, 12 რომელსა შინა იყო 
ყოველი ოთხფერყი და ქუეწარმავალი და მჟეცი ქუეყანისაი და 
მფრინველნი ცისანი. 13 და იყო ყჭმაი მისა მიმართ: აღდეგ 
პეტრე, დაკალ და ჭამე. 14 მიუგო პეტრე და ჰრქუა: ნუ იყოფინ, 
უფალო, რამეთუ არასადა შეგინებული და არაწმიდაი შესრულ 
არს პირსა ჩემსა. 12 და მერმე კუალად მეორედ ჭმაი იყო მისა 
მიმართ და თქუა: რომელი-იგი ღმერთმან წმიდა ყო, შენ ნუ 
შეგინებულ გიჩნს. 190 ხოლო ესე იყო სამ გზის, და კუალად 
ამაღლდა ჭურჭელი იგი მუნვე ზეცად. 17 და ვითარ-იგი 


განიზრახვიდა პეტრე გულსა თვსსა, ვითარმედ რაი-მე იყოს 
ხილვაი ესე, რომელი ეჩუენა მას, და აჰა-ესერა კაცნი იგი, 
რომელნი კორნელეოსისგან მოვლინებულ იყვნეს, იკითხვიდეს 
სახლსა სიმონისსა და მოვიდეს და დადგეს ბჭეთა ზედა მისთა. 
18 და მოხადეს და ჰკითხვიდეს, უკუეთუ სიმონისი, რომელსა 
ჰრქვან პეტრე, ვანი არს აქა? 19 ხოლო პეტრე, ვიდრეღა იგი 
გულის ზრახვად დგა ჩუენებისა მისთვს, ჰრქუა მას სულმან 
წმიდამან: აჰა-ეგერა სამნი კაცნი გეძიებენ შენ; 2? არამედ 
აღდეგ და გარდაგუალე და მივედ მათ თანა და ნურარას 
ორგულებ, რამეთუ მე მომივლინებიან იგინი. 21 გარდამოვიდა 
პეტრე კაცთა მათ თანა, მოვლინებულთა კორნილიოსის მიერ, 
და ჰრქუა: აჰა-ესერა მე ვარ, რომელსა თქუენ მეძიებთ. აწ რაი 
არს მიზეზი, რომლისათვს მოსრულ ხართ? 2? ხოლო მათ 
ჰრქუეს: კორნილიოს ასისთავმან, კაცმან მართალმან და 
მოშიშმან ღმრთისამან, რომელი წამებულ არს ყოვლისაგან 
ნათესავისა ჰურიათაისა, ბრძანებალ მოიღო ანგელოზისაგან 
წმიდისა მიყვანებად შენდა სახლსა თვსსა და სმენად შენგან 
სიტყუათა. 23 ხოლო მან შეუწოდა მათ და მუნ დაიყენნა და 
ისტუმრნა იგინი. და ხვალისაგან აღდგა პეტრე და განვიდა მათ 
თანა, და ვიეთნიმე ძმათაგანნიცა იოპით მიჰყვეს მის თანა. 24 
და ხვალისაგან შევიდეს კესარიად, ხოლო კორნილეოს 
მოელოდა მათ, შემოეკრიბა თესლ-ტომი მისი და საყუარელნი 
მეგობარნი მისნი. 22 და იყო შესლვასა მას პეტრესსა, 
მოეგებოდა მას კორნილიე და შეუვრდა ფერვთა მისთა და 
თაყუანის-სცა მას. 252 ხოლო პეტრე აღადგინა იგი და პრქუა 
მას: აღდეგ რამეთუ მეცა თავადი კაცივე ვარ. 27 და იტყოდეს 
თანად, და შე-რაი-ვიდა შინა, პოვნა მუნ მრავალნი 
შემოკრებულნი. 28 და პრქუა მათ პეტრე: თქუენ თვთ უწყით, 
ვითარმედ არა ჯერ არს კაცისა ჰურიისა მიახლებად 
წარმართთა, ანუ შეხებად უცხო თესლთა; და მე მიჩუენა 
ღმერთმან, რაითა არავინ კაცი შევჰრაცხო ბილწად და 
არაწმიდად. 2? ამისთვს უცილობელად შემოვედ თქუენდა, 
მოვედ რაი. აწ უკუე მაუწყეთ, რომლისა სიტყვსათვს მომხადეთ 
მე. 3? პრქუა მას კორნილიოს: მეოთხით დღითგან ვიდრე აქა 


ჟამადმდე ვიყავ მარხული და მეცხრესა ჟამსა ვილოცევდ რაი 
სახლსა შინა ჩემსა, და აჰა-ესერა დადგა კაცი წინაშე ჩემსა 
სამოსლითა ბრწყინვალითა 31 და მრქუა მე: კორნილიე, 
შეისმეს ლოცვანი შენნი, და ქველის საქმენი შენნი მოივსენნეს 
წინაშე ღმრთისა. 32 აწ მიავლინე შენ იოპედ და მოუწოდე 
სიმონს, რომელსა ჰრქვან პეტრე: ამას ვანი დაუც სახლსა 
სიმონის ვისმე მეპრატაკისასა, ზღვს კიდით კერძო, რომელი 
მოვიდეს და გეტყოდის შენ. 33 და მუნთქუესვე წარმოვავლინენ 
შენდა და შენ კეთილად ჰყავ, რამეთუ მოხუედ. აწ ესერა ჩუენ 
ყოველნი მოსრულ ვართ წინაშე ღმრთისა სმენად ყოვლისა 
ბრძანებულისა შენდა უფლისა მიერ. 34 აღაღო პეტრე პირი 
თვსი და თქუა: ჭეშმარიტად ვიცი, რამეთუ არა არს თუალთ- 
ღება ღმრთისა თანა, 32 არამედ ყოველთა შორის თესლთა 
რომელსა ეშინის მისა და იქმს სიმართლესა, სათნო მისა არს. 
36 სიტყუაი იგი, რომელი მოუვლინა ძეთა ისრაცლისათა 
მახარებლად მშვდობისა იესუ ქრისტეს მიერ, ესე თავადი არს 
უფალი ყოველთაი. 37 თქუენ თვთ უწყით სიტყუალ იგი, რომელი 
იყო ყოველსა ზედა ჰურიასტანსა, რომელმან-იგი იწყო 
გალილეაით შემდგომად ნათლის-ცემისა, რომელსა-იგი 
ქადაგებდა იოვანე: 38 იესუს ნაზარეველსა, რომელსა-იგი სცხო 
ღმერთმან სულითა წმიდითა და ძალითა, რომელი-იგი მოვიდა 
ქველის მოქმედად და განკურნებად ყოველთა 
მიმძლავრებულთა ეშმაკისათა, რამეთუ ღმერთი იყო მის თანა. 
39 და ჩუენ მოწამე ვართ ყოველთათვს, რომელნი ქმნნა 
სოფელსა მას ჰურიასტანისასა და იერუსალცმს შინა, 
რომელცა-იგი მოკლეს დამოკიდებითა ძელსა ზედა. 49 ესე 
ღმერთმან აღადგინა მესამესა დღესა და მისცა მას 
განცხადებულებაი, 41 არა ყოვლისა ერისაი, არამედ მოწამეთა 
ამათ, რჩეულთა წინაისწარვე ღმრთისა მიერ, ჩუენ, რომელნი 
მის თანა ვჭამდით და ვსუემდით შემდგომად მკუდრეთით 
აღდგომისა მისისა. 42 და მამცნო ჩუენ ქადაგებად ერისა და 
წამებად, რამეთუ იგი თავადი არს განჩინებული ღმრთისა 
მიერ, მსაჯული ცხოველთა და მკუდართანი. 43 ამას ყოველნი 
წინაისწარმეტყუელნი ეწამებიან მოტევებასა ცოდვათასა 


მოღებად სახელითა მისითა ყოველთა რომელთა პრწმენეს 
მისა მიმართ. 1“ და ვიდრე-იგი იტყოდა-ღა პეტრე სიტყუათა 
ამათ, მოვიდა სული წმიდაი და დაადგრა ყოველთა ზედა, 
რომელთა ესმოდა სიტყუაი იგი, 4? და დაუკვრდა წინა- 
დაცუეთილებისაგანთა მორწმუნეთა, რაოდენნი-იგი შევიდეს 
პეტრეს თანა, რამეთუ წარმართთაცა ზედა ნიჭი იგი სულისა 
წმიდისაი მიფენილ არს, 495 რამეთუ ესმოდა მათი, იტყოდეს 
რაილ ენათა, და ადიდებდეს ღმერთსა. მაშინ მიუგო პეტრე და 
ჰრქუა: 47 წყლისაგან ნუ რაილი ყენებაი არსა არა ნათლის-ცემაი 
ამათი, რომელთა-ესე სული წმიდაი მიიღეს, ვითარცა-იგი ჩუენ? 
48 და უბრძანა მათ ნათლის-ღებად სახელითა იესუ 
ქრისტესითა. მაშინ ევედრნეს მას, რაითა დაადგრეს მათ თანა 
დღე რაოდენმე. 


თავი 11 


1 ხოლო ესმა მოციქულთა მათ და ძმათა, რომელნი იყვნეს 
ჰურიასტანს, ვითარმედ წარმართთაცა შეიწყნარეს სიტყუაი 
ღმრთისაი. 2? და რაჟამს აღვიდა პეტრე იერუსალცმდ, 
ერიდებოდეს მას წინა-დაცუეთილებისაგანნი ძმანი, 3 და 
იტყოდეს, ვითარმედ: კაცთა მიმართ წინა-დაუცუეთელთა 
შეხუედ და მათ თანა სჭამე. “ ხოლო პეტრე იწყო და მიუთხრა 
მათ შემდგომითი შემდგომად და ჰრქუა: ? მე ვიყავ ქალაქსა 
შინა იოპესა და, ვილოცევდ რაი, ვიხილე განკვრვებასა ჩემსა 
ჩუენებაი, რამეთუ გარდამოვიდოდა ჭურჭელი რაიმე, ვითარცა 
ტილოი დიდი, ოთხთაგან კიდეთა დამოკიდებული ზეცით, და 
მოვიდა ვიდრე ჩემდამდე, 9 რომელსა მივხედენ და 
განვიცდიდი, და ვიხილე მას შინა ოთხფერყჟი ქუეყანისაი და 
მჭეცნი და ქუეწარმავალნი და მფრინველნი ცისანი, 7 და მესმა 
კმაი, რომელი მეტყოდა მე: აღდეგ, პეტრე, დაკალ და ჭამე. 8 
და მე ვთქუ: ნუ იყოფინ, უფალო, რამეთუ ბილნი რაივე გინა 
არაწმიდაი არასადა შესრულ არს პირსა ჩემსა. ? მომიგო მე 
კმამან მან მეორედ ზეცით: რომელი ღმერთმან წმიდა ყო, შენ 
ნუ ბილწ გიჩნ. 19 ესე იყო სამ გზის და კუალად აღმაღლდა 
ყოველი იგი ზეცად. 11 და აჰა მუნთქუესვე სამნი კაცნი მოიწინეს 
ბჭეთა მის სახლისათა, რომელსა-იგი შინა ვიყავ, 
მოვლინებულნი ჩემდა კესარიაით. 12 და მრქუა მე სულმან 
წმიდამან მისლვად მათ თანა და არარას ორგულებად. 
მოვიდეს ჩემ თანა ექუსნიცა ესე ძმანი და შევედით სახლსა მის 
კაცისასა. 13 და მითხრა ჩუენ, ვითარ-იგი იხილა ანგელოზი 
ღმრთისაი სახლსა შინა თვსსა მდგომარე, რომელმან ჰრქუა 
მას: მიავლინე იოპედ და მოიყვანე შენ სიმონ, რომელსა 
ჰრქვან პეტრე, 14 რომელმან იგი გრქუნეს შენ სიტყუანი, 
რომლითა სცხონდე შენ და ყოველი სახლი შენი. 12 და 
ვითარცა ვიწყე მე სიტყუად, მოვიდა სული წმიდაი მათ ზედა, 
ვითარცა-იგი ჩუენ ზედა პირველად. 15 და მომეყსენა მე 
სიტყუაი უფლისაი, რომელ თქუა, ვითარმედ: იოვანე ნათელ- 


სცემდა წყლითა, ხოლო თქუენ ნათელ-იღოთ სულითა 
წმიდითა. 17 აწ უკუეთუ სწორი ნიჭი მისცა მათ ღმერთმან, 
ვითარცა ჩუენ, რომელთა-ესე გურწმენა უფალი იესუ ქრისტე, 
მე რაი ძალ-მედვა ყენებად ღმრთისა? 18 ვითარცა ესმა ესე, 
დადუმნეს და ადიდებდეს ღმერთსა და იტყოდეს: უკუეთუ 
ნანდვლვე წარმართთაცა მისცა ღმერთმან სინანული იგი 
ცხორებისაი. 1? და რომელნი-იგი მიმოდაიბნინეს ჭირისა 
მისგან, რომელი იყო სტეფანეს ზედა, მივიდეს ვიდრე 
ფინიკედმდე და კვპრედ და ანტიოქიად, არარას ვის ეტყოდეს 
სიტყუასა, გარნა ჰურიათა მათ ხოლო. 29 ხოლო იყვნეს ვინმე 
მათგანნი კაცნი კვპრელნი და კვრინელნი, რომელნი შევიდეს 
ანტიოქიად და იტყოდეს ბერძლ მეტყუელთა მათ მიმართ და 
ახარებდეს უფალსა იესუს. 21 და იყო ყელი უფლისაი მათ თანა 
განკურნებად. და მრავალსა რიცხუსა ჰრწმენა და მოიქცეს 
უფლისა. 22 ესმა სიტყუაი ესე ყურთა კრებულისათა, რომელნი 
იყვნეს იერუსალცმს მათთვს და მიავლინეს ბარნაბა, რაითა 
განვიდეს ვიდრე ანტიოქიადმდე, 23 რომელი-იგი მოვიდა და 
იხილა მადლი იგი ღმრთისაი და განიხარა და ჰლოცვიდა 
ყოველთა გულს-მოდგინებითა გულისაითა დადგრომად 
უფლისა მიმართ. 24 რამეთუ იყო კაცი იგი სახიერ და სავსე 
სულითა წმიდითა და სარწმუნოებითა. და შეეძინა ერი 
მრავალი უფალსა. 25 და გამოვიდა ბარნაბა ტარსუნდ 
მოძიებად სავლესა, და პოა და მოიყვანა ანტიოქიად. 29 და 
იყო მათი წელიწად ერთ შეკრებაი ეკლესიად და სწავლად 
ერისა მრავლისა და წოდებად პირველად ანტიოქიას შინა 
მოწაფეთა მათ ქრისტეანად. 27 ამათ დღეთა შინა გამოვიდეს 
იერუსალცსმით წინაისწარმეტყუელნი ანტიოქიად. 285 და აღდგა 
ერთი მათგანი, რომელსა სახელი ერქუა აღაბოს, რომელი-იგი 
აუწყებდა სულითა წმიდითა, ვითარმედ: სიყმილი დიდი ყოფად 
არს ყოველსა ზედა სოფელსა, რომელი-იგი იყო დღეთა მათ 
კლავდის კეისრისათა. 2? ხოლო მოწაფეთა მათ, ვითარცა 
ყელ-რაი ვის-ეწიფებოდა, ბრძანეს თითოეულმან მათმან 
სამსახურებელად მიძღუანებად ძმათა მათ, რომელნი-იგი 
მყოფ იყვნეს ჰურიასტანს, 3?– რომელცა-იგი ყვეს და 


წარუძღუანეს ხუცესთა მათ მიმართ ყელითა ბარნაბაისითა და 
სავლესითა. 


თავი 12 


1 მას ჟამსა შინა ყელი მიყო ჰეროდე მეფემან ძვრის ყოფად 
რომელთამე ეკლესიისაგანთა 2 და მოკლა იაკობ, ძმა0 
იოვანესი, მახვლითა. 3 და ვითარცა იხილა, რამეთუ სათნო 
უჩნდა ჰურიათა მათ, შესძინა შეპყრობაი პეტრესიცა. ხოლო 
იყვნეს დღენი იგი უცომოებისანი. 4 და შე-რაი-იპყრა იგი, შესუა 
საპყრობილესა და მისცა იგი ოთხთა ოთხეულთა ერისაგანთა 
ცვად. ესრეთ ეგულებოდა, რაითა შემდგომად ზატიკისა 
აღიყვანოს იგი და მისცეს ერსა მას. 2 და პეტრე ცვულ იყო 
საპყრობილესა მას შინა. ხოლო ლოცვაი გულს-მოდგინედ 
იყოფოდა ეკლესიათა მიერ ღმრთისა მიმართ მისთვს. 9 რაჟამს 
უკუე ეგულებოდა ჰეროდეს გამოყვანებად და მიცემად კელთა 
მათთა, მას ღამესა ეძინა პეტრეს შორის ორთა ერისაგანთა, 
შეკრულსა ჯაჭვთა მრჩობლითა, და მქუმილნი იგი წინაშე 
კართა სცვიდეს საპყრობილესა მას. 7 და აჰა ანგელოზი 
უფლისაი ზედა მოადგა, და ნათელი გამობრწყინდა სახლსა 
მას შინა, და სცა გუერდსა პეტრესსა, და განაღვძა იგი და 
ჰრქუა მას: აღდეგ ადრე. და დასცვვეს ჯაჭუნი იგი ყელთაგან 
მისთა. 8 ჰრქუა მას ანგელოზმან მან: მოირტყ და შეისხენ 
სანდალნი შენნი. და მან ყო ეგრეთ. და ჰრქუა მას: შეიმოსე 
სამოსელი შენი და შემომიდეგ მე. 3? და განვიდა და შეუდგა 
მას, და არა უწყოდა, ვითარმედ ჭეშმარიტ არს, რომელი-იგი 
იყო ანგელოზისა მისგან; ეგრე ჰგონებდა, ვითარმედ ჩუენებასა 
იხილავს. 19 და ვითარ განვლეს მათ პირველი საჟყუმილავი და 
მეორე, მიიწინეს იგინი ბჭეთა მათ რკინისათა, რომელი 
შევიდოდა ქალაქად, რომელცა-იგი თვთ განეღო მათ. და 
ვითარცა განვლეს იგი, წარვლეს უბანი ერთი, და მეყსეულად 
განეშორა მისგან ანგელოზი იგი. 11 და პეტრე მოეგო გონებასა 
თვსსა და თქუა: აწ უწყი ჭეშმარიტად, რამეთუ მოავლინა 
ღმერთმან ანგელოზი თვსი და განმარინა მე ჟელთაგან 
ჰეროდესთა და ყოვლისაგან მოლოდებისა ერისა მის 
ჰურიათაისა. 12 გულსა მოეგონა და მივიდა სახლსა 


მარიამისსა, დედისა მის იოვანესსა, რომელსა ერქუა მარკოს, 
სადა-იგი იყვნეს მრავალნი შეკრებულ და ილოცვიდეს. 13 და 
ვითარცა ჰრეკა პეტრე კარსა ბჭისასა, გამოვიდა მყჟევალი 
ერთი სმენად, რომელსა სახელი ერქუა როდი. 14 და ვითარცა 
იცნა ჟმაი იგი პეტრესი, სიხარულითა არა განუღო მას კარი, 
არამედ შინა შერბიოდა და უთხრა, ვითარმედ: პეტრე კართა 
ზედა დგას. 12 ხოლო მათ ჰრქუეს: ჰბორგი. და იგი 
დაამტკიცებდა, ვითარმედ: ესრეთ არს. ხოლო იგინი იტყოდეს, 
ვითარმედ: ანგელოზი მისი არს. 15 და პეტრე ჰრეკდა კარსა 
მას ზედაის-ზედა. ხოლო გან-რაი-უღეს, იხილეს იგი და 
განჰკრთეს. 17 მან ყელი განუყარა მათ, რაითა დადუმნენ. და 
მიუთხრა მათ, ვითარ-იგი უფალმან გამოიყვანა საპყრობილით, 
და ამცნო: უთხართ ესე იაკობს და ძმათა ყოველთა. და 
განვიდა და წარვიდა სხუასა ადგილსა. 18 და ვითარცა 
განთენა, არა მცირედი შეზრუნებაი იყო ერის კაცთაი მათ, 
ვითარმე: რაიმე იქმნა პეტრე? 13? და ჰეროდე ეძიებდა მას და 
არა პოვა. მაშინ განიკითხნა მცველნი იგი და ბრძანა მოკლვაი 
მათი. და მოვიდა მიერ ჰურიასტანით და კესარიას იქცეოდა. 29 
ხოლო იყო ჰეროდე გულ-მწყრალ ტვრელთა და 
სიდონელთათვს. და იგინი მოსრულ იყვნეს ერბამად მისა და 
ქველის მეტყუელ იყოფდეს ვლასტონს, რომელი იყო 
სასუენებელსა ზედა მეფისასა, და ითხოვდეს მშვდობასა, 
რამეთუ ქუეყანაი იგი მათი იზარდებოდა სამეუფოისაგან 
მისისა. 21 და დღესა ერთსა დაწესებულსა ჰეროდე შეიმოსა 
სამოსელი სამეუფოი და დაჯდა საყდარსა ზედა და ზრახვიდა 
მათდა მიმართ. 2? და ერი იგი ღაღადებდა: ღმრთისა ჟყმაი არს 
და არა კაცისაი. 23 და მეყსეულად სცა მას ანგელოზმან 
უფლისამან ამისთვს, რამეთუ არა მისცა დიდებაი ღმერთსა, და 
იქმნა იგი მატლთა შესაჭმელ და სულნი წარჰვდეს. 24 რამეთუ 
სიტყუაი იგი ღმრთისაი აღორძნდებოდა და განმრავლდებოდა. 
25 ბარნაბა და სავლე მოიქცეს იერუსალსმით ანტიოქიადვე, 
ვითარ-იგი აღასრულეს მსახურებაი მათი; თანა წარიყვანეს 
იოვანეცა, რომელსა წოდებულ იყო მარკოზ. 


თავი 13 


1 იყვნეს ინტიოქიას შინა მსგავსად კრებულისა მის 
წინაისწარმეტყუელნი და მოძღუარნი: ბარნაბა და სვმეონ, 
რომელსა-იგი ერქუა ნიგერ, და ლუკიოს კვრინელი და მანაინ, 
რომელი-იგი იყო ძუძუს მტე ჰეროდე მეფისაი, და სავლე. 2 და 
ვიდრე-იგი ჰმსახურებდეს უფალსა და იმარხვიდეს, ჰრქუა მათ 
სულმან წმიდამან: გამომირჩიენით მე ბარნაბა და სავლე 
საქმესა, რომელსა მე უწოდი მათ. 3 მაშინ იმარხეს და ილოცეს 
და დაასხნეს მათ ზედა ყელნი მათნი და განუტევნეს.“ ესენი 
უკუე ვითარცა წარიგზავნნეს სულისა მიერ წმიდისა, შთავიდეს 
სელევკიად , და მიერ ნავითა წიაღჟდეს კვპრედ. ? და შე-რაი- 
ვიდეს სალამინდ, უთხრობდეს სიტყუასა მას ღმრთისასა 
შესაკრებელსა მას შორის ჰურიათასა; თანა ჰყვანდა იოვანეცა 
მსახურად. 9 და ვითარცა მოვლეს ყოველი იგი ჭალაკი ვიდრე 
პაფოდმდე, პოვეს კაცი ვინმე მოგვ, ცრუ წინაისწარმეტყუელი, 
ჰურიაი, რომლისა სახელი ბარიისუ, 7 რომელი-იგი იყო 
მთავრისა მის ანთვპატისა თანა სერგისა პავლესა, კაცისა 
გონიერისა. ამან მოუწოდა ბარნაბას და სავლეს, და ეძიებდა 
მათგან სმენად სიტყუასა ღმრთისასა. 8 ხოლო უჟდებოდა მას 
ელვმას, მოგვ იგი, რამეთუ ესრეთ გამოითარგმანების სახელი 
მისი, და ეძიებდა გარდაქცევასა ანთვპატისასა 
სარწმუნოებისაგან. ? ხოლო სავლე, რომელ არს პავლე, 
აღივსო სულითა წმიდითა, მიხედა მას 19 და ჰრქუა: მ სავსეო 
ყოვლითა ზაკუვითა და ყოვლითა მანკიერებითა, შვილო 
ეშმაკისაო და მტერო ყოვლისა სიმართლისაო, არა დასცხრეა 
გარდაქცევად გზათა მათ უფლისათა წრფელთა? 11 და აწ 
ესერა ყელი უფლისაი შენ ზედა, და იყო შენ ბრმა და შენ 
ხედვიდე მზესა ვიდრე ჟამადმდე. და მეყსეულად დაეცა მის 
ზედა არმური და ბნელი, და მიმოვიდოდა და იძიებდა 
მძღუარსა. 12 მაშინ ვითარცა იხილა ანთვპატმან მან, რაი-იგი 
იქმნა, ჰრწმენა განკვრვებულსა მოძღურებასა მას ზედა 
უფლისასა. 13 წარ-რაი-ვიდეს პაფოით პავლე და მისთანანი 


იგი, წიაღჭყდეს პერგედ პამფილიაისა. ხოლო იოვანე განეშორა 
მათგან და მიიქცა მუნვე იერუსალსმდ. 14 და იგინი განვიდეს 
პერგით და მივიდეს ანტიოქიად პისიდიისა, და შევიდეს 
შესაკრებელსა მათსა დღესა შაბათსა და დასხდეს. 12 და 
ვითარცა აღმოიკითხეს სჯული და წინაისწარმეტყუელნი, 
მიავლინნეს მათდა შესაკრებელის მთავართა მათ და ჰრქუეს: 
კაცნო ძმანო, უკუეთუ არს თქუენ თანა სიტყუაი ნუგეშინის- 
ცემისაი ერისა ამის მომართ, იტყოდეთ. 19 აღდგა პავლე და 
განუყარა ყელი, რაითა დადუმნენ, და თქუა: კაცნო 
ისრაიტელნო და რომელნი მოშიშნი ღმრთისანი ხართ, 
ისმინეთ! 17 ღმერთმან ამის ერისამან გამოირჩინა მამანი 
ჩუენნი და ერი იგი აღამაღლა ჟამსა მას მწირობისასა 
ქუეყანასა მას ეგვპტისასა, და მკლავითა მაღლითა 
გამოიყვანნა იგინი მიერ. 18 და ზრდიდა მათ უდაბნოსა ზედა 
ორმეოცისა წლისა ჟამთა, 1? და დაარღვნა ნათესავნი შვდნი 
ქუეყანასა მას ქანანისასა და დაუმკვდრა მათ ქუეყანაი იგი 
მათი, 29 და შემდგომად ამისა ვითარ ოთხას ერგასის წელ 
ოდენ მოსცა მათ მსაჯულებ მიდღედმდე სამოელ 
წინაისწარმეტყუელისა. 21 მიერითგან ითხოვეს მეფე, და მოსცა 
მათ ღმერთმან საულ, ძე კისისი, კაცი ნათესავისაგან 
ბენიამენისა, ორმეოც წელ. 22 და ვითარცა გარდაცვალა იგი, 
აღუდგინა მათ დავით მეფედ, რომელსა-იგი თავადი ეწამა, და 
თქუა: ვპოვე დავით ძე იესესი, კაცი გულითადი ჩემი, 
რომელმან ყოს ყოველი ნებაი ჩემი. 23 მისისა მის 
ნათესავისაგან ღმერთმან აღთქუმისა მისებრ აღუდგინა 
ისრაცლსა მჭსნელი იესუ, 24 რომელსა წინაისწარ ქადაგებდა 
იოვანე წინაშე პირსა შემოსლვისა მისისასა ნათლის-ღებასა 
სინანულისასა ყოვლისა მიმართ ერისა ისრაცლისა. 239 
ვითარცა აღასრულებდა იოვანე სრბასა თვსსა, იტყოდა: ვინ- 
იგი გგონიე მე ყოფად, მე არა იგი ვარ, არამედ ესერა მოვალს 
შემდგომად ჩემსა, რომელსა-იგი არა ვარ ღირს განვსნად 
ყამლთა ფერ8გვთა მისთასა. 25 კაცნო ძმანო და ძენო ნათესავისა 
მის აბრაჰამისნო, და თქუენ შორის რომელთა ეშინის ღმრთისა, 
თქუენთვს სიტყუაი იგი ცხორებისაი მოივლინა. 27 რამეთუ 


რომელნი-იგი მკვდრ არიან იერუსალცმს შინა და მთავარნი 
იგი მათნი ამას უმეცარ იქმნნეს და ყმათა მათ 
წინაისწარმეტყუელთასა, რომელნი-იგი ყოველთა შაბათთა 
აღმოიკითხვოდეს, საჯეს და აღასრულეს. 28 და არცა ერთი 
ბრალი სიკუდილისაი უპოეს და მოითხოვეს პილატესგან 
მოკლვად იგი. 29 და ვითარ-იგი აღასრულეს ყოველივე, 
რომელი მისთვს წერილ იყო, გარდამოჰვსნეს იგი ძელისაგან 
და დადვეს საფლავსა. 3? ხოლო ღმერთმან აღადგინა იგი 
მკუდრეთით, 31 რომელი-იგი ეჩუენა დღეთა მრავალთა მათ, 
რომელნი-იგი მის თანა აღმოსრულ იყვნეს გალილეაით 
იერუსალყმდ, რომელნი-იგი აწ არიან მოწამე მისა ერისა 
მიმართ. 32 და ჩუენ თქუენ გახარებთ მამათა მიმართ ქმნილსა 
მას აღთქუმასა, რამეთუ ესე ღმერთმან აღუსრულა შვილთა 
მათთა და ჩუენ აღგვდგინა იესუ. 33 ვითარცა ფსალმუნსა 
მეორესა წერილ არს, ვითარმედ: ძე ჩემი ხარ შენ და მე დღეს 
მიშობიე შენ. 34 ხოლო რამეთუ აღადგინა იგი მკუდრეთით და 
არღარა ეგულებოდა მიქცევაი განსახრწნელად, ესრეთ თქუა, 
ვითარმედ: მიგცე თქუენ წმიდაი იგი დავითისი სარწმუნოი. 32 
რომლისათვს სხუასაცა ადგილსა იტყვს: არა სცე წმიდასა შენსა 
ხილვად განსახრწნელი. 39 რამეთუ დავით ნათესავსა შინა 
თვსსა ჰმსახურა და ნებითა ღმრთისაითა შეისუენა და შეეძინა 
მამათა თვსთა და იხილა განსახრწნელი. 37 ხოლო რომელი 
ღმერთმან აღადგინა, არა იხილა განსახრწნელი. 38 უწყებულ 
უკუე იყავნ ესე თქუენდა, კაცნო ძმანო, რამეთუ ამის მიერ 
თქუენ მოტევებაი ცოდვათაი გეხარების; 3? და ყოველთა 
მათგან, რომელთაგან ვერ უძლეთ სჯულითა მით მოსესითა 
განმართლებად, ამის მიერ ყოველსა რომელსა ჰრწმენეს, 
განმართლდების. 49 იხილეთ, ნუუკუე მოიწიოს თქუენ ზედა 
თქუმული იგი წინაისწარმეტყუელთა შინა, ვითარმედ: 431 
იხილეთ შეურაცხის-მყოფელთა მაგათ და გიკვრდინ და 
განირყუნენით, რამეთუ საქმესა ვიქმ მე დღეთა თქუენთა, 
საქმესა რომელი-იგი არა გრწმენეს, უკუეთუ ვინმე გითხრას 
თქუენ. 42 და ვითარცა ეგულებოდა მათ განსლვაი 
შესაკრებელისაგან ჰურიათაისა, ჰლოცვიდეს მათ წარმართნი 


და ევედრებოდეს მერმესაცა შაბათსა თხრობად მათდა 
სიტყუათა ამათ. 43 და ვითარცა განუტევეს კრებული იგი, 
მისდევდეს მათ მრავალნი ჰურიათაგანნი და მორწმუნეთა მათ 
მწირთაგანნი პავლეს და ბარნაბას, ხოლო იგინი ეტყოდეს მათ 
და არწმუნებდეს მტკიცედ დადგრომად მადლსა მას ზედა 
ღმრთისასა. ““ და მერმესა მას შაბათსა კნინღა-და ყოველი იგი 
ქალაქი შეკრბა სმენად სიტყუასა მას უფლისასა. 42 ხოლო 
იხილეს რაი ჰურიათა მათ ეგოდენი იგი ერი, აღივსნეს შურითა 
და მჭქდომად აღუდგეს სიტყუათა მათ პავლესთა და ჰგმობდეს 
მათ. 465 განეცხადნეს ბარნაბა და პავლე და თქუეს: თქუენდა 
ჯერ-იყო პირველად რქუმად სიტყუაი ესე ღმრთისაი. ხოლო 
ვინაითგან განიშორებთ მას და არა ღირსად გისჯიან თავნი 
თვსნი ცხოვრებისა საუკუნოისა, აჰა-ესერა მივიქცევით 
წარმართთა მიმართ. 47 რამეთუ ესრეთ მამცნო ჩუენ უფალმან, 
ვითარმედ: დაგადგინე შენ ნათლად წარმართთა, რაითა იყო 
შენ მაცხოვრად კიდით კიდედმდე ქუეყანისა. 48 ესე რა0 
ესმოდა წარმართთა, უხაროდა და ადიდებდეს სიტყუასა მას 
უფლისასა. და ჰრწმენა, რაოდენნიცა იყვნეს დაწესებულ 
ცხორებასა საუკუნესა. 4? და მიმოეფინებოდა სიტყუაი იგი 
უფლისაი ყოველსა მას სოფელსა. 290 ხოლო ჰურიათა მათ 
განარისხნეს მსახურნი იგი დედანი აზნაურნი და მთავარნი იგი 
მის ქალაქისანი, და აღადგინეს დევნაი პავლეს და ბარნაბაის 
ზედა და განდევნნეს იგინი საზღვრით მათით. 21 ხოლო მათ 
განიყარეს მტუერი ფერვთა მათთაი მათ ზედა და მივიდეს 
იკონიად. 22 და მოწაფენი იგი აღივსებოდეს მადლითა და 
სულითა წმიდითა. 


თავი 14 


1 იყო იკონიას შინა მსგავსად წესისა შესლვასა მათსა 
შესაკრებელსა ჰურიათასა და სიტყუად ესრეთ, ვიდრე 
რწმუნებადმდე ჰურიათა და წარმართთსა მრავალსა 
სიმრავლესა. 2 ხოლო რომელნი ურწმუნონი ჰურიანი იყვნეს, 
აღაზრზინნეს და განაბოროტნეს სულნი წარმართთანი ძმათა 
ზედა. 3 მრავალ ჟამ იქცეოდეს იგინი განცხადებულად უფლისა 
მიმართ, რომელი ეწამებოდა მათ სიტყვთა მით მადლისა 
მისისაითა და მოსცემდა სასწაულებსა და ნიშებსა ყოფად 
ჭჰელითა მათითა. “ მაშინ განიწვალა სიმრავლე იგი მის 
ქალაქისაი, და რომელნიმე იყვნეს ჰურიათა თანა და 
რომელნიმე მოციქულთა თანა. ? და ვითარ შეითქუნეს ჰურიანი 
და წარმართნი მთავრებით მათითურთ ზედა მისლვად და 
გინებად და ქვისა დაკრებად მათდა, 9 განეშორნეს და 
მიივლტოდეს ქალაქებსა ლუკაონისასა – ლუსტრად და 
დერბედ და გარემო სოფლებსა, 7 და მუნ ახარებდეს. 8 და 
კაცი ვინმე იყო ლუსტრას შინა, უძლური ორითავე ფერვგვთა, და 
ჯდა მკელობელი დედის მუცლით მისითგან, რომელსა 
არასადა ევლო. ? ამას ესმნეს სიტყუანი პავლესნი, იტყოდა 
რაი. ვითარ მიჰხედა მას პავლე და იხილა, რამეთუ აქუნდა 
სარწმუნოებალ საცხორებელად მისა, 19 ჰრქუა მას დიდითა 
კმითა: შენ გეტყვ სახელითა უფლისა იესუ ქრისტესითა, აღდეგ 
ფერვთა შენთა ზედა მართლ. და აღიხილნა და იწყო სლვად. 
11 ხოლო ერმან მან იხილა რაი, რომელი-იგი ქმნა პავლე, 
აღიმაღლეს ჟმაი მათი ყმითა მით ლუკაონებრითა და 
იტყოდეს: ღმერთნი მსგავსებულ არიან კაცთა და 
გარდამოსრულ არიან ჩუენდა. 12 და ხადოდეს ბარნაბას დიოს 
კერპით და პავლეს – ერმით, რამეთუ პავლე იყო წანამძღუარ 
სიტყვსა მის. 132 ხოლო მღდელმან მან დიოს კერპისამან, 
რამეთუ იყო იგი მთავარი მის ქალაქისაი, კუროები და 
გვრგვნები ბჭეთა ზედა ქალაქისათა მოიღო ერისა მის თანა და 
ეგულებოდა ზორვად. 14 ესმა რაი ესე მოციქულთა ბარნაბას და 


პავლეს, დაიპეს სამოსელი მათი და შეჭჟდეს ერსა მას შორის, 
ღაღადებდეს და იტყოდეს: 12 კაცნო, რასა იქმთ ამას? რამეთუ 
ჩუენცა კაცნივე ვართ მსგავსნი თქუენნი და გახარებთ თქუენ, 
რაითა ამაოებათა ამათგან მოიქცეთ ღმრთისა ცხოველისა, 
რომელმან ქმნა ცაი და ქუეყანაი, ზღუაი და ყოველი, რაი არს 
მათ შინა, 19 რომელმან-იგი წარსრულთა მას ნათესავთა მიუშუა 
ყოველსა მას თესლებსა სლვად გზასა ნებისა მათისასა, 17 და 
არავე უწამებელად დაუტევა ქველის მოქმედებაი იგი მისი, 
ზეცით გარდამო მოცემად თქუენდა წვმაი და ჟამნი ნაყოფის 
გამომღებელნი, განძღებად საზრდელითა და სიხარულითა 
გულთა თქუენთა. 18 და ესე რაი წართქუეს, ძნიად დააცხრვეს 
ერი იგი არა ზორვად მათდა, არამედ კაცად-კაცადი წარსლად 
ვანად თვსა. და ვიდრე-ღა იქცეოდეს იგინი მუნ და ასწავებდეს. 
19 მოიწინეს ანტიოქიაით და იკონიაით ჰურიანი და, ვიდრე-იგი 
ეტყოდეს მათ განცხადებულად, არწმუნეს ერსა მას 
განშორებად მათგან, რამეთუ იტყოდეს, ვითარმედ: არარას 
ჭეშმარიტსა იტყვან, არამედ ყოველსა ტყუიან. და ქვა0 
დაჰკრიბეს პავლეს და განითრიეს იგი გარეშე ქალაქსა მას. 
ეგრე ჰგონებდეს, ვითარმედ მომკუდარ არს იგი. 29 და ვითარ- 
იგი შემოკრბეს და გარე მოადგეს მოწაფენი, აღდგა და შევიდა 
დერბედ. 21 და ახარებდეს ქალაქსა მას და დაიმოწაფნეს 
მრავალნი, და მივიდეს ლუსტრად და იკონიად და ანტიოქიად, 
22 და განამტკიცებდეს სულსა მოწაფეთასა და ჰლოცვიდეს 
მათ, რაითა მტკიცედ დგენ სარწმუნოებასა ზედა, და 
ვითარმედ: მრავლითა ჭირითა ჯერ-არს ჩუენდა შესლვაი 
სასუფეველსა ღმრთისასა. 23 და უკურთხნეს მათ ეკლესიად- 
ეკლესიად ხუცესნი, და ლოცვითა და მარხვითა შეჰვედრნეს 
იგინი უფალსა, რომლისაცა მიმართ ჰრწმენა. 2“ და განვლეს 
რა0 პისიდიაი, მოვიდეს პამფილიად; 22 და იტყოდეს პერგეს 
შინა სიტყუასა მას ღმრთისასა და შთავიდეს ატალიად; 29 და 
მიერ ნავითა მივიდეს ანტიოქიად, ვინაიცა იგი შევედრებულ 
იყვნეს მადლითა ღმრთისაითა საქმესა მას, რომელიცა 
აღასრულეს. 27 და მო-რაი-ვიდეს, შეკრბეს კრებული იგი და 
უთხრეს მათ რაოდენი ყო ღმერთმან მათ თანა, და რამეთუ 


განუღო წარმართთა კარი სარწმუნოებისაი. 28 და მუნ 
იქცეოდეს ჟამთა არა მცირეთა მოწაფეთა მათ თანა. 


თავი 15 


1 და გარდამო-ვინმე-ვიდეს ჰურიასტანით და ასწავებდეს 
ძმათა, ვითარმედ: არა თუ წინა-დაიცვთოთ სჯულითა 
მოსესითა, ვერ ძალ-გიც ცხორებად. ? და ვითარ იგი იყო 
კდომაი და გამოძიებაი არა მცირედი პავლესი და ბარნაბაისი 
მათდა მიმართ, ბრძანეს აღსლვაი პავლესი და ბარნაბაისი და 
სხუათა ვიეთმე მათგანთაი მოციქულთა მიმართ და ხუცესთა 
იერუსალცმდ ამის ცილობისათვს. 3 და იგინი წარმოგზავნნეს 
კრებულისა მისგან. და გან-რაი-ჰვლიდეს ფინიკესა და 
სამარიასა, მიუთხრობდეს მათ მოქცევასა წარმართთასა და 
ჰყოფდეს სიხარულსა დიდსა ყოველთა შორის ძმათა. 4 და მი- 
რაი0ი-ვიდეს იერუსალცმდ, შეწყნარებულ იქმნეს კრებულისა 
მისგან და მოციქულთა და ხუცესთა, და მიუთხრეს მათ 
რაოდენი-რაი ღმერთმან ყო მათ თანა, და რამეთუ განუღო 
წარმართთა კარი სარწმუნოებისაი. ? აღ-ვინმე-დგეს დასისა 
მისგან ფარისეველთაისა მორწმუნენი და იტყოდეს, ვითარმედ: 
ჯერ-არს წინა-დაცუეთად მათდა და მცნებად, რაითა 
დაიმარხონ სჯული მოსესი. 9 შეკრბეს მოციქულნი და ხუცესნი 
ხილვად სიტყვსა ამისთვს. 7 და ვითარ იყო მრავალი 
გამოძიებაი, აღდგა პეტრე და ჰრქუა მათ: კაცნო ძმანო, თქვენ 
უწყით, რამეთუ პირველით დღითგან თქუენ შორის გამოირჩია 
ღმერთმან პირითა ჩემითა სმენად წარმართთა სიტყუაი იგი 
სახარებისაი და რწმუნებად; 8 და გულთ მეცნიერი ღმერთი 
ეწამა მათ და მისცა მათ სული წმიდაი, ვითარცა-იგი ჩუენ; ? და 
არარაი განიკითხა შორის ჩუენსა და მათსა და სარწმუნოებითა 
განწმიდნა გულნი მათნი. 19 აწ უკუე რაისათვს გამოსცდით 
ღმერთსა დადებად უღლისა ქედსა ზედა მოწაფეთასა, 
რომლისა-იგი ვერცა მამათა ჩუენთა, ვერცა ჩუენ შეუძლეთ 
ტვრთვად? 11 არამედ მადლითა უფლისა ჩუენისა იესუ 
ქრისტესითა გურწამს ჩუენ ცხორებაი, ვითარცა სახედ-იგი მათ. 


12 და დადუმნა ყოველი იგი სიმრავლე და ისმენდეს 
ბარნაბაისსა მის და პავლცსსა მითხრობასა, რაოდენი ქმნა 


ღმერთმან ნიშები და სასწაულები წარმართთა შორის მათ 
მიერ. 13 და შემდგომად დადუმებისა მათისა მიუგო იაკობ და 
ჰრქუა: კაცნო ძმანო, ისმინეთ ჩემი: 14 სვმეონ მიგითხრა, 
ვითარ-იგი ღმერთმან მოხედნა პირველად მიყვანებად 
წარმართთაგან ერი სახელისათვს მისისა; 12 და მას 
შეეტყუებიან სიტყუანი იგი წინაისწარმეტყუელთანი, ვითარცა 
წერილ არს, ვითარმედ: 19 ამისა შემდგომად მოვაქციო და 
აღვაშენო კარავი იგი დავითისი დაცემული, და დამყჟობილი 
იგი მისი აღვჰმართო და აღვაშენო, 17 რაითა გამოიძიონ 
ნეშტთა კაცთა უფალი და ყოველთა წარმართთა, რომელთა 
ზედა წოდებულ არს სახელი ჩემი მათ ზედა, თქუა უფალმან, 18 
რომელმან ქმნა ესე ყოველი საცნაური საუკნითგან. 19? ამისთვს 
მე ესრეთ ვსჯი და ჯერ-მიჩნს, რომელნი წარმართთაგანნი 
მოქცეულ არიან ღმრთისა მიმართ, რაითა არა ვაურვებდეთ 
მათ, 21? არამედ მიწერად მათდა, რაითა განეყენნენ იგინი 
ჭამად ნაზორევისაგან კერპთაისა და სიძვისაგან, დამშთვარისა 
და სისხლისა, და რაითა, რაოდენი მათ არა უნებს, რაითამცა 
ეყო, იგინი სხუასა ნუ უყოფენ. 21 რამეთუ მოსეს პირველთა 
ნათესავთაითგან ქალაქად-ქალაქად ქადაგნი იგი მისნი 
დაედგინნეს, რომელნი-იგი ამას აღმოიკითხვიდეს ყოველთა 
შაბათთა შესაკრებელთა შორის მათთა. 2? მაშინ ჯერ-იჩინეს 
მოციქულთა და ხუცესთა ყოვლითურთ კრებულით და 
გამოარჩინეს კაცნი მათგანნი მივლინებად ანტიოქიად პავლეს 
და ბარნაბაის თანა იუდა, რომელსა ეწოდა ბარსაბა, და შილა, 
კაცნი შერაცხილნი ძმათა შორის; 23 და დაწერეს ყელითა 
მათითა ესრეთ: მოციქულნი და ხუცესნი და ძმანი, რომელნი- 
ეგე ანტიოქიაით და ასურეთით და კილიკიაით კერძო ძმანი 
ხართ წარმართთაგანი, გიკითხავთ. გიხაროდენ! 24 ვინაითგან 
გუესმა ჩუენ, რამეთუ ჩუენგანნი ვინმე განვიდეს და აღგძრნეს 
თქუენ სიტყვთა და აღაშფოთებდეს სულთა თქუენთა და 
გეტყოდეს წინა-დაცუეთად და დამარხვად სჯულსა, 
რომელთადა ჩუენ არაი გუემცნო. 22 აწ უკუე ჯერ-გვჩნდა 
კრებულსა ყოველსა ერთბამად გამორჩევაი კაცთაი მაგათ და 
მივლინებაი თქუენდა, პავლეს თანა და ბარნაბაის თანა, 


საყუარელთა ჩუენთა, 295 კაცთა, რომელთა-იგი სულნი თვსნი 
მისცნეს სახელისათვს უფლისა ჩუენისა იესუ ქრისტესსა. 27 
წარმო-უკუე-გვვლინებიან იუდა და შილა, და მათცა სიტყვთ 
გითხრან ესევე. 28 რამეთუ ჯერ-უჩნდა სულსა წმიდასა და 
ჩუენცა, რაითა არარაი უმეტესი ტვრთი დავდვათ თქუენ ზედა, 
გარნა რომელნი-ესე სასწრაფო არიან: 29? განშორებად 
თქუენდა ნაკერპავისაგან, და სისხლისა, დამშთვარისა და 
სიძვისა, და რაოდენი არა გნებავს, რაითა გეყოს თქუენ, სხუასა 
ნუ უყოფთ, რომელთაგან დაიმარხენით თავნი თვსნი, კეთილსა 
იქმოდეთ და ცოცხლებით იყვენით! 39 იგინი ვითარცა 
წარმოემართნეს, მოვიდეს ანტიოქიად. და შეკრიბეს კრებული 
იგი და მისცეს წიგნი ყელთა მათთა. 31 და ვითარცა 
აღმოიკითხეს, განიხარეს ნუგეშინის-ცემასა მას ზედა. 32 იუდა 
და შილა, რამეთუ იგინი წინაისწარმეტყუელნი იყვნეს, 
მრავლითა სიტყვთა ნუგეშინის-სცეს ძმათა მათ და 
დაამტკიცნეს. 33 და დაყვეს მუნ ჟამი მრავალი და 
წარიგზავნნეს მშვდობით ძმათაგან მოციქულთა მიმართ. 34 
ჯერ-იჩინა შილა დადგრომაი მუნვე. 32 ხოლო პავლე და 
ბარნაბა იქცეოდეს ანტიოქიას შინა და ასწავებდეს და 
ახარებდეს სხუათაცა მრავალთა თანა სიტყუასა მას უფლისასა. 
36 შემდგომად დღეთა რაოდენთამე ჰრქუა პავლე ბარნაბას: 
მივიქცეთ და მოვიხილნეთ ძმანი ჩუენნი ყოველთა ქალაქთა, 
რომელთა შინა ვქადაგეთ სიტყუაი იგი უფლისაი, ვითარ-ძი 
არიან. 37 ბარნაბას უნდა, რაითამცა იოვანე თანა წარიყვანა, 
რომელსა ერქუა მარკოს. 398 ხოლო პავლე პჰლოცვიდა, რაითა 
რომელი-იგი განეყენა მათ პანფილიაით და არა შეუდგა მათ 
საქმესა მას, არა თანა-წარყვანებად იგი. 39 იყო უკუე 
მკსინვარებაი მათ შორის ვიდრე განშორებადმდე მათა 
ურთიერთას; ბარნაბა თანა წარიყვანა მარკოზ და განვიდა 
ნავითა კვპრედ. 4-– ხოლო პავლე გამოირჩია შილა და 
განვიდა, და მიეცა მადლითა ღმრთისაითა ძმათაგან, ?შ1 და 
მიმოვიდოდა ასურეთსა და კილიკიასა და განამტკიცებდა 
ეკლესიათა. 


თავი 16 


1 მიიწია იგი დერბედ და ლუსტრად. და აჰა-ესერა მოწაფე 
ვინმე იყო მუნ, სახელით ტიმოთეოს, ძე დედაკაცისა ჰურიისა 
მორწმუნისაი და მამისა წარმართისაი, 2 რომელი იწამებოდა 
ლუსტრელთაგან და იკონიელთა ძმათა. 3 ამისი სათნო-უჩნდა 
პავლეს მის თანა განსლვაი. და მოიყვანა და წინა-დასცვთა მას 
ჰურიათა მათთვს, რომელნი იყვნეს მათ ადგილთა, რამეთუ 
უწყოდეს ყოველთა, ვითარმედ წარმართი იყო მამაი მისი. 4 და 
ვითარცა განჰვლიდეს ქალაქებსა მას, ასწავებდეს მათ 
დამარხვად მოძღურებათა მათ, დამტკიცებულთა 
მოციქულთაგან და ხუცესთა, რომელნი-იგი იყვნეს იერუსალცმს 
შინა. 2 ხოლო ეკლესიანი იგი განმტკიცნებოდეს 
სარწმუნოებითა და შეეძინებოდა რიცხუსა მას დღითი-დღედ. 9 
და მოვლეს ფრიგვაი და გალატელთა სოფელი და დაყენებულ 
იქმნეს სულისა მიერ წმიდისა სიტყუად სიტყვსა მის ასიას შინა, 
7 მო-რაი-ვიდეს იგინი მისუნდ, აზმნობდეს წარსლვად 
ბითვნიად, და არა უტევა მათ სულმან უფლისამან. 8 და ვითარ 
თანა-წარჰვჭდეს მისუნს, შთავიდეს ტროადად. 7? და ჩუენებასა 
ღამისასა ეჩუენა პავლეს: კაცი ვინმე იყო მაკედონელი, დგა და 
ევედრებოდა მას და ეტყოდა: წიაღ მოგუალე მაკედონიად და 
შემეწიე ჩუენ. 10 და ვითარცა ჩუენებაი იგი იხილა პავლე, 
ვისწრაფეთ მეყსეულად განსლვად მაკედონიად, გულისჟმა- 
ვყავთ, რამეთუ მუნ მიჩინნა ჩუენ უფალმან ხარებად მათდა. 11 
აღვჭედით ნავსა ტროადას და მართლ მივისწრაფეთ 
სამუთრაკედ, და ხვალისაგან – ახალქალაქად, 12 და მიერ 
ფილიპედ, რომელი-იგი არს პირველი ნაწილი მაკედონიისაი, 
ქალაქი კოლონიაი. ხოლო ვიყვენით მას ქალაქსა შინა და 
ვიქცეოდეთ დღეთა რაოდენთამე. 13 და დღესა შაბათთასა 
განვედით გარეშე ქალაქსა მას, მდინარის კიდესა, სადა-იგი 
საგონებელ იყო ლოცვისა შეწირვაი; და დავსხედით და 
ვეტყოდეთ დედათა მათ, რომელნი მოსრულ იყვნეს. 1“ და 
დედაკაცი ერთი სახელით ლუდია, ძოწეულის მოფარდული 


ქალაქისა თვატირისაი, მსახური ღმრთისაი და იყო მუნ და 
ესმოდა, რომლისა-იგი უფალმან განუღო გული მორჩილებად 
სიტყუათა პავლეს მიერ თქუმულთა. 12 და ვითარცა ნათელ- 
იღო მან და სახლმან მისმან, გულოცვიდა და იტყოდა: უკუეთუ 
შეგირაცხიე მე მორწმუნედ უფლისა, შემოვედით ვანად ჩემდა 
და მუნ დაადგერით. და გუაიძულა ჩუენ. 19 და იყო, ვითარ 
წარვიდოდეთ ჩუენ ლოცვად, მქჭევალი ვინმე წინა შემემთხვა 
ჩუენ, რომლისა თანა იყო სული პითონი, რომელ არს 
მისნობისაი, რომლისაგან სარეწავი დიდძალი შეუვიდოდა 
უფალთა მისთა მისნობითა მისითა. 17 ესე მისდევდა პავლეს 
და ჩუენ, ქჟმობდა და იტყოდა: ესე კაცნო მონანი არიან 
ღმრთისა მაღლისანი, რომელნი გახარებენ თქუენ გზათა 
ცხორებისათა. 18 და ამას ჰყოფდა დღეთა მრავალთა. 
განრისხნა პავლე და მიექცა სულსა მას უკეთურსა და ჰრქუა: 
გამცნებ შენ სახელითა იესუ ქრისტესითა განსლვად მაგისგან. 
და განვიდა მასვე ჟამსა. 1? ვითარცა იხილეს უფალთა მათ 
დედაკაცისათა, რამეთუ განსრულ იყო სასოებაი სარეწავისა 
მათისაი, შეიპყრნეს პავლე და შილა და მიზიდვიდეს მათ 
ურაკპარაკად მთავართა მათთა. 29 და მიჰგუარნეს იგინი 
ერისთავთა მათ და ჰრქუეს: ესე კაცნი აღსძრვენ ქალაქსა ამას 
ჩუენსა, ჰურიანი არიან 21 და მითხრობენ სჯულსა, რომელი არა 
ჯერ-არს ჩუენდა დავსდებად, არცა ქმნად, რამეთუ ჩუენ კაცნი 
ჰრომნი ვართ. 22 და შეკრბებოდა ერი მათ ზედა. და 
ერისთავთა მათ მოაპეს სამოსელი მათი და უბრძანეს 
კუერთხითა ცემაი. 23 და ვითარ მრავალი წყლულებაი დასდვეს 
მათ ზედა, შესხნეს იგინი საპყრობილესა, და ამცნეს 
საპყრობილისა მცველსა მას კრძალულად დაცვაი მათი; 24 და 
მან, ვითარცა ესევითარი მცნებაი მოიღო მათგან, შესხნა იგინი 
უშინაგანესსა საპყრობილესა და ფერკნი მათნი დაჰკრძალნა 
ჭუნდსა შინა. 22 და შუა ღამეს ოდენ პავლე და შილა 
ილოცვიდეს და უგალობდეს ღმერთსა; და ისმენდეს მათსა 
სხუანი იგი პყრობილნი. 29 მეყსეულად ძრვაი იყო დიდი 
ვიდრემდე საპყრობილე იგი საფუძველითურთ შეიძრა, და 
მუნქუესვე ყოველნი კარნი განეკუნეს, და ყოველთა კრულებანი 


განიჭსნნეს. 27 და ვითარ განეღვძა საპყრობილის მცველსა მას 
და იხილნა კარნი საპყრობილისანი განხუმულნი, იჭადა 
მახვლი და ეგულებოდა განგუმერაი თავისა თვსისაი: ეგრე 
ჰგონებდა, ვითარმედ განლტოლვილ არიან ყოველნი 
პყრობილნი. 29 ყმა-უყო მას ყმითა დიდითა პავლე და პრქუა: 
ნუ რას შეიმთხუევ ბოროტსა თავსა შენსა, რამეთუ ჩუენ 
ყოველნი აქა ვართ. 2? ხოლო მან მოითხოა სანთელი და 
შეისწრაფა შინა, და ძრწოლაი შეედვა და შეუვრდა პავლეს და 
შილას 39 და გამოიყვანნა იგინი გარე და ჰრქუა: უფალნო, რაი 
მიღირს მე ყოფად, რაითა ვცხონდე? 31 ხოლო მათ პრქუეს: 
გრწმენინ უფალი იესუ ქრისტე, და სცხონდე შენ და ყოველი 
სახლი შენი. 32 და ეტყოდეს მას სიტყუასა მას უფლისასა, და 
ყოველთა სახლეულთა მისთა. 33 და წარიყვანნა იგინი მასვე 
ჟამსა ღამისასა და განბანნა იგინი ნაგეუმთა მათგან. და 
ნათელ-იღო მან და მისთა ყოველთა; 34 მეყსეულად აღიყვანნა 
იგინი სახედ თვსა და დაუგო მათ ტაბლაი. და უხაროდა მას 
ყოვლითურთ სახლეულით, რომელთა პრწმენა ღმერთი. 32 და 
ვითარცა განთენა, მოუვლინნეს ერისთავთა მათ მტარვალნი 
და ჰრქუეს: განუტევენ კაცნი ეგე, რომელნი მიგცენით 
პყრობილად. 35 მიუთხრნა სიტყუანი ესე მესაპყრობილეთ 
მოძღუარმან მან პავლეს და ჰრქუა, ვითარმედ: ერისთავთა მათ 
უბრძანებიეს განტევებაი თქუენი. აწ უკუე განვედით და 
წარვედით მშვდობით! 37 ხოლო პავლე ჰრქუა მათ: გუგუემნეს 
ჩუენ ურაკ-პარაკთა ზედა კაცნი უბიწონი ჰრომნი და შემსხნეს 
საპყრობილესა ცუდად, და აწ ფარულად განგვყვანებენ ჩუენ. 
არა ეგრე, არამედ თვთ მოვიდენ და მათ განმიყვანნენ ჩუენ. 38 
მიუთხრეს მტარვალთა მათ ესე ყოველი ერისთავთა მათ. და 
მათ ზარი განჰყდა, ესმა რაი, ვითარმედ, ჰრომნი არიან. 39 და 
მოვიდეს და ჰლოცვიდეს მათ. და გამოიყვანნეს იგინი 
საპყრობილით და ევედრებოდეს განსლვად ქალაქისა მისგან. 
40 იგინი ვითარ გამოვიდეს მიერ საპყრობილით, მივიდეს და 
შევიდეს სახლსა ლუდიაისსა, და იხილნეს ძმანი და ნუგეშინის- 
სცეს მათ და გამოვიდეს. 


თავი 17 


1 და ვითარცა მოვლეს ამფიპოლი და აპოლონიაი, მოვიდეს 
იგინი თესალონიკედ, სადა-იგი იყო შესაკრებელი ჰურიათაი. 2 
და ვითარცა ჩუეულ იყო პავლე, შევიდა მათა და სამსა შაბათსა 
ეტყოდა მათ წიგნთაგან, 3 გამოუთარგმანებდა მათ და წინა- 
დაუდებდა, რამეთუ ქრისტესა ჯერ-იყო ვნებაი და აღდგომაი 
მკუდრეთით და ვითარმედ: ესე არს იესუ ქრისტე, რომელსა მე 
გახარებ თქუენ. 4 და რომელთამე მათგანთა ჰრწმენა და 
შეუდგა პავლეს და შილას მორწმუნეთა წარმართთა სიმრავლე 
მრავალი და დედათა მთავართა არა მცირედთაი. ? ხოლო 
შური აღიღეს, რომელნი-იგი ურწმუნონი ჰურიანი იყვნეს, და 
მოიყვანნეს სავაჭროთაგან კაცნი ვინმე ბოროტნი, და ერის 
კრება ყვეს და აღაშფოთებდეს ქალაქსა მათ ზედა. და ზედა 
მიადგეს სახლსა იასონისსა და ეძიებდეს მათ გამოყვანებად 
ერსა წინაშე. 9 და ვითარცა არა პოვნეს იგინი, მიითრევდეს 
იასონს და სხუათა ვიეთმე ძმათა მთავართა წინაშე 
ქალაქისათა და ღაღადებდეს, ვითარმედ: რომელთა ყოველი 
სოფელი აღუშფოთებიეს, იგინი აქაცა მოსრულ არიან, 7 
რომელნი შეუწყნარებიან იასონს, და ესე ყოველნი 
წინააღმდგომსა კეისრისა ბრძანებათასა იქმან, მეუფესა სხუასა 
იტყვან ყოფად, იესუს. 5 აღაშფოთეს ერი იგი და მთავარნი 
ქალაქისანი, ესმოდა რაი ესე. ? და მოჰყადეს თავს-მდები 
იასონს, და მაშინ-ღა განუტევნეს იგინი. 19 ხოლო ძმათა 
მეყსეულად ღამე წარგზავნნეს პავლე და შილა ბერიად, 
რომელნი-იგი, ვითარცა მიიწინეს, შესაკრებელთა ხოლო 
ჰურიათასა შევიდეს. 11 რამეთუ ესენი უაზნაურეს იყვნეს 
თესალონიკელთა მათ, რომელთაცა შეიწყნარეს სიტყუაი იგი 
ყოვლითა გულს-მოდგინებითა, მარადღე გამოეძიებდეს 
წიგნთაგან, უკუეთუ ესე ესრეთ არს. 12 მრავალთა უკუე 
მათგანთაცა ჰრწმენა, და წარმართთაგანთა დედათა 
მრავალთა წესიერთა და მამებსა არამცირედსა. 13 ხოლო 
ვითარცა აგრძნეს თესალონიკელთა მათ ჰურიათა, ვითარმედ 


ბერიასცა მიეთხრა პავლეს მიერ სიტყუაი იგი ღმრთისაი, 
მოვიდეს მუნცა, აღსძრვიდეს და აღსტეხდეს ერსა მას. 14 
მუნქუესვე განიყვანეს ძმათა მათ პავლე წარსლვად ზღვთ 
კერძო; ხოლო შილა და ტიმოთე მუნვე დადგეს. 12 და 
რომელთა-იგი მიჰყვანდა პავლე, წარიყვანეს იგი ვიდრე 
ათინადმდე, და მოიღეს მცნებაი შილაის და ტიმოთეს მიმართ, 
რაითა ადრე მივიდენ მისა, და გამოვიდეს. 16 ვიდრე-იგი 
ათინას შინა ელოდა მათ პავლე, ეძვნებოდა სულსა მისსა მის 
თანა, ხედვიდა რაი კერპთ მსახურებასა მის ქალაქისასა. 17 
ეტყოდა მარადის შესაკრებელსა შორის ჰურიათა და რომელნი 
ჰმსახურებდეს და უბანთა ზედა ყოველსა დღესა რომელთა-იგი 
შეემთხუეოდა. 18 რომელთამე ეპიკურელთა და სტოისა 
ფილოსოფოსთა სიტუა-ყვეს მის თანა, და რომელნიმე 
იტყოდეს: უცხოთა ეშმაკთა ჩანს მთხრობელ ესე. რამეთუ იესუს 
და აღდგომასა ახარებდა მათ. 19 შეიპყრეს იგი და არიოპაგედ 
მიიყვანეს და ეტყოდეს: შემძლებელ ვართ ცნობად, რაი არს 
ახალი ესე შენ მიერ თქუმული მოძღურებაი? 29 რამეთუ უცხოსა 
რასმე ასმენ სასმენელთა ჩუენთა. მნებავს უკუე ცნობად, რაისა 
ჰნებავს ამას ყოფად. 21 ხოლო ათინელნი ყოველნი და 
რომელნი მოსრულ იყვნეს უცხონი, სხუად არად მოცალე 
იყვნეს, გარნა სიტყუად რაისამე და სმენად უახლესისა. 22 
მაშინ დადგა პავლე შორის არიოპაგისა და თქუა: კაცნო ძმანო 
ათინელნო, ყოვლითურთ ვითარცა მრჩობლ ეშმაკეულთა 
გხედავ თქუენ. 23 რამეთუ, მიმო-რაი-ვიქცეოდე და 
მოვიხილევდ სამსახურებელთა თქუენთა, ვპოვე ბომონიცა, 
რომელსა ზედა წერილ იყო: უცნაურსა ღმერთსა. აწ უკუე 
რომელსა-იგი უმეცარ ხართ და ჰმსახურებთ მას, მე გახარებ 
თქუენ, 21 ღმერთსა, რომელმან შექმნა სოფელი და ყოველი, 
რაი არს მას შინა. ესე ცისა და ქუეყანისაი არს უფალი, არა 
ჭელით ქმნულთა ტაძართა შინა დამკვრდებულ არს, 22 არცა 
კაცობრივთა ყელთა მიერ იმსახურების, ვითარმცა მოქენე 
ვისამე იყო, რამეთუ იგი თავად მოსცემს ყოველთა ცხორებასა 
და სულსა ყოვლით კერძო. 25 და შექმნნა ერთისაგან სისხლისა 
ყოველნი ნათესავნი კაცთანი დამკვდრებად ყოველსავე ზედა 


პირსა ქუეყანისასა, განაჩინნა დაწესებულნი ჟამნი და 
საზღვრის დადებანი დამკვდრებისა მათისანი მოძიებად 
ღმრთისა; 27 და უკუეთუმცა ვინ ეძიებდა, პოამცა იგი, და 
რამეთუ არცა შორს არს კაცად-კაცადისაგან ჩუენისა. 298 
რამეთუ მის მიერ ცხოველ ვართ და ვიქცევით და ვართ, 
ვითარცა-იგი ვინმე თქუენგანნი სიტყვს მოქმედნი იტყვან: 
რომლისა-იგი ნათესავცა ვართო. 29 აწ უკუე ვინაითგან ნათესავ 
ღმრთისა ვართ, არა გვღირს, ვითარმცა ვჰგონებდით ოქროსა 
გინა ვეცხლსა ანუ ანთრაკსა, გამოხატულსა ხუროებით 
განზრახვითა კაცთაითა, საღმრთოისა მის მსგავს ყოფად. 39 
რამეთუ ჟამნი იგი უმეცრებისანი უგულებელს-ყვნა ღმერთმან 
და აწ ამცნებს ყოველთა კაცთა ყოველსა ადგილსა შენანებად; 
31 ვითარცა-იგი დაამტკიცა დღე, რომელსა შინა ეგულების 
განკითხვაი სოფლისაი სიმართლით, კაცითა მით, რომელი 
განაჩინა სარწმუნოებაი, მოსცა ყოველთა, რამეთუ აღადგინა 
იგი მკუდრეთით. 32 ხოლო მათ ვითარცა ესმა აღდგომაი 
მკუდართაი, რომელნიმე ეკიცხევდეს და რომელთამე თქუეს: 
ვისმინოთ შენი ამისთვს კუალადცა. 33 და ესრეთ გამოვიდა 
პავლე შორის მათსა. 34 ხოლო რომელნიმე კაცნი მისდევდეს 
მას და ჰრწმენა, რომელთა თანა იყო დიონისიოს არიოპაგელი 
და დედაკაცი, სახელით დამარის, და სხუანი მათ თანა. 


თავი 18 


1 ამისა შემდგომად გამოვიდა პავლე ათინელთა მათგან და 
მოვიდა კორინთედ; ? და პოა ვინმე ჰურიაი, სახელით აკვლა, 
პონტოელი ნათესავით, რამეთუ მაშინ ოდენ მოსრულ იყო იგი 
იტალიაით, და პრისკილა, ცოლი მისი, – რამეთუ ებრძანა 
კლავდის კეისარსა განშორებად ყოველნი ჰურიანი ჰრომით, – 
მოვიდა მათა 3 და, რამეთუ ერთი ყელოვნებაი იცოდეს, 
იყოფოდა მათ თანა და იქმოდა, რამეთუ იყვნეს ყელოვნებით 
მეპრატაკე. 4“ და ეტყოდა შესაკრებელსა მას ყოველსა შაბათსა 
და არწმუნებდა ჰურიათა და წარმართთა. ? და ოდეს მოვიდეს 
მაკედონიაით შილა და ტიმოთე, აწუევდა სული პავლეს და 
უწამებდა ჰურიათა მათ ქრისტე იესუს. 9 ხოლო იგინი ვითარ 
უჭდებოდეს და ჰგმობდეს, განიყარა მათ ზედა სამოსელი თვსი 
და ჰრქუა მათ: სისხლი თქუენი თავთა ზედა თქუენთა! 
უბრალომცა ვარ მე! ამიერითგან წარმართთა მიმართ მივიდე. 
7” და წარმოვიდა მიერ და შევიდა სახლსა ვისსამე, რომელსა 
სახელი ერქუა ტიტოს, ძისა იოსტოისსა, ღმრთის მსახურისა, 
რომლისა სახლი ეზღვრებოდა შესაკრებელსა მას. 8 ხოლო 
კრისპოსს შესაკრებელის მთავარსა ჰრწმენა უფალი 
ყოვლითურთ სახლეულით მისით, და მრავალნი კორინთელნი 
ისმენდეს და ჰრწმენა და ნათელს-იღებდეს. ? ჰრქუა უფალმან 
ჩუენებით ღამე პავლეს: ნუ გეშინინ, არამედ იტყოდე და ნუ 
სდუმი, 19 რამეთუ მე ვარ შენ თანა, და არავინ შეუძლოს 
ბოროტის ყოფად შენდა, რამეთუ ერი მრავალი არს ჩემდა 
ქალაქსა ამას შინა. 11 და დაყო მუნ ერთ წელ და ექუს თუე და 
ასწავებდა მათ შორის სიტყუასა ღმრთისასა. 12 ხოლო გალიონ 
მთავარი იყო აქაიაისაი, ზედა მიუჭდეს ყოველნი ჰურიანი 
ერთბამად პავლეს და მოიყვანეს საყდარსა წინაშე 13 და 
იტყოდეს, ვითარმედ: თვნიერ სჯულისა ურჩ იქმს ესე კაცთა 
მსახურებად ღმრთისა. 14 და ვითარცა ეგულებოდა პაველს 
აღებად პირისა, ჰრქუა გალიონ ჰურიათა მათ: უკუეთუმცა იყო 
შეცოდებათაგანი რაიმე ძვრის საქმე ბოროტი, 9 ჰურიანო, 


სიტყვსა მისებრმცა თავს-ვიდევ თქუენი; 12 უკუეთუ ძიებაი რაიმე 
არს სიტყვსათვს და სახელებისა და სჯულისა თქუენისა, თქუენ 
იხილეთ, რამეთუ მე მსაჯულ ეგევითართათვს არა მნებავს 
ყოფად. 15 და განასხნა იგინი საყდრისაგან. 17 მაშინ შეიპყრეს 
ყოველთა წარმართთა სოსთენი, შესაკრებელის მთავარი, და 
სცემდეს საყდარსა წინაშე; და არარას ზრუნვიდა ამათგანსა 
გალიონ. 18 ხოლო პავლე და-ვეღა-ადგრა მუნ მრავალ დღე 
ძმათა თანა, და მერმე იჯმნა და განვიდა ნავითა ასურეთად, და 
მის თანა პრისკილა და აკვილა. ხოლო იკუეცა მან თმაი 
კენქრეს, რამეთუ აღთქუმაი აღეთქუა. 19 და მიიწია ეფესოდ, 
იგინი დაუტევნა მუნ, და იგი შევიდა შესაკრებელსა და ეზრახა 
ჰურიათა მათ. 29 და ვითარ იგინი ჰლოცვიდეს უმეტესსა-რე 
ჟამსა დადგრომად მათ თანა, არა ინება, 21 არამედ იჯმნა 
მათგან და თქუა: ჯერ-არს ჩემდა დღესასწაულსა ამას 
მომავალსა იერუსალცმს აღსრულებად და კუალად მოვიდე 
თქუენდა ნებითა ღმრთისაითა. შევიდა ნავსა ეფესოით 2? და 
შთავიდა კესარიად. აღვიდა და მოიკითხა ეკლესიაი და 
შთავიდა ანტიოქიად, 23 და დაყო ჟამი რაოდენმე და განვიდა 
და მიმოვიდოდა შემდგომითი-შემდგომად გალატელთა 
სოფელსა და ფრიგვაისსა და განამტკიცებდა ყოველთა 
მოწაფეთა. 24 ჰურიაილ ვინმე, აპოლო სახელით, 
ალექსანდრიელი ნათესავით, კაცი სიტყუა-მეცნიერი, მოვიდა 
ეფესოდ, ძლიერ იყო წიგნთაგან. 23 ესე იყო სწავლულ გზათა 
უფლისათა და მდუღარე სულითა, ეტყოდა და ასწავებდა 
ჭეშმარიტად იესუისთვს, და იცოდა ნათლის-ცემაი ხოლო 
იოვანესი. 29 ამან იწყო განცხადებად შესაკრებელსა შორის. 
ესმა მისი აკვლას და პრისკილას და მოიყვანეს იგი და 
უჭეშმარიტესად-რე უთხრეს მას გზაილი იგი უფლისაი. 27 და 
ვითარ-იგი ეგულებოდა მას აქაიად წიაღ-სვლად, უბრძანეს 
ძმათა და მიუწერეს მოწაფეთა მათ შეწყნარებაი მისი, რომელი 
მივიდა და შეეწეოდა მორწმუნეთა მათ ფრიად მადლისა მის 
მიერ, 28 რამეთუ ძლიერად ჰურიათა მათ ამხილებდა ერსა 
წინაშე და უჩუენებდა წიგნთაგან, ვითარმედ არს ქრისტე იესუ. 


თავი 19 


1 იყო აპოლოისსა მას ყოფასა კორინთეს შინა პავლეს 
მოევლო ზემო კერძო იგი ადგილი და მოიწია ეფესოდ და 
პოვნა ვინმე მოწაფეთაგანნი ? და ჰრქუა მათ: უკუეთუ სული 
წმიდაი მიგიღებიეს და გრწამს? ხოლო მათ ჰრქუეს მას: 
არამედ არცაღა არს, თუ სული წმიდაი გუასმიეს. 3 ჰრქუა მათ 
პავლე: რაითა უკუე ნათელ-გიღებიეს? და მათ ჰრქუეს: იოვანეს 
ნათლის-ცემითა. “ ჰრქუა მათ პავლე: იოვანე ნათელ-სცემდა 
ნათლის-ცემასა სინანულისასა ერსა და ეტყოდა მომავალისა 
მისთვს შემდგომად მისა, რაითა ჰრწმენეს, ესე იგი არს იესუ 
ქრისტე. 2 ხოლო მათ, ვითარცა ესმა, ნათელ-იღეს სახელითა 
უფლისა იესუ ქრისტცსითა. 9 და დასხმითა ყელთა 
პავლესთაითა მათ ზედა მოვიდა მათ ზედა სული წმიდაი, 
იტყოდეს ენათა და წინაისწარმეტყუელებდეს. 7 ხოლო იყვნეს 
კაცნი იგი ყოველნივე ათორმეტ. 8 შევიდა უკუე შესაკრებელსა 
მას და კადნიერად იქცეოდა სამ თუე, ეტყოდა და არწმუნებდა 
სასუფეველისათვს ღმრთისა. 3? და ვითარ-იგი ვინმე 
განფიცხნებოდეს და ურჩ იქმნებოდეს და ძვრსა იტყოდეს გზისა 
მისთვს წინაშე სიმრავლისა მის, განეყენა მათგან და 
განაშორნა მოწაფენი იგი და დღითი-დღე ეტყოდა მათ 
სამწიგნობრესა მას ტვრანეს ვისსამე. 19 და ესე იყო ორ წელ, 
ვიდრემე ყოველთა დამკვდრებულთა ასიისათა ესმა სიტყუაი 
უფლისა იესუისი, ჰურიათა და წარმართთა. 11 ხოლო ძალთა 
არა მცირეთა იქმოდა ღმერთი ყელითა პავლესითა, 12 
ვიდრეღა უძლურთაცა ზედა მიაქუნდა ოფლისა მისისაგან 
ვარშამაგებითა და ოლარებითა, და განეყენებოდა მათ სენი 
იგი და სულები არაწმიდაი განვიდოდა. 13 იწყეს ვიეთმე 
მიმომავალთა ჰურიათა, მაფუცებელთა, სახელის-დებად 
სახელსა უფლისა იესუისსა მათ ზედა, რომელთა თანა იყო 
სულები უკეთურები, და იტყოდეს: გაფუცებთ თქუენ იესუს, 
რომელსა პავლე ქადაგებს. 14 იყვნეს ვინმე სკევაის მოღდელთ 
მოძღუარისა ჰურიისა შვდნი ძენი, რომელნი ამას ჰყოფდეს. 12 


მიუგო სულმან მან უკეთურმან და ჰრქუა მათ: იესუ ვიცი და 
პაველსთვსცა მეცნიერ ვარ, ხოლო თქუენ ვინ ხართ? 19 და 
ახლდნა კაცი იგი, რომლისა თანა იყო სული არაწმიდაი, სძლო 
მათ და ერეოდა, ვიდრემდე შიშუელნი და წყლულნი 
ივლტოდეს მიერ სახლით. 17 და ესე განცხადებულ იქმნა 
ყოველთა მიმართ ჰურიათა და წარმართთა, რომელნი 
დამკვდრებულ იყვნეს ეფესოს. და დაეცა შიში დიდი მათ 
ყოველთა ზედა და განდიდნებოდა სახელი უფლისა იესუისი. 18 
და მრავალნი მორწმუნეთაგანნი მოვიდოდეს და აღუარებდეს 
საქმეთა მათთა. 1? და მრავალთა გრძნების მოქმედთა 
მოკრიანეს წიგნები მათი და დასწუვიდეს წინაშე ყოველთასა, 
და აღრაცხეს სასყიდელი მათი და პოვეს ვეცხლი ხუთი ბევრი. 
20 და ესრეთ მტკიცედ სიტყუა0 იგი უფლისაი აღორძნდებოდა 
და განმტკიცნებოდა. 21 ვითარცა აღესრულა ესე, დაიდვა 
პავლე გულსა თვსსა, მო-რაი-ევლო მაკედონიაი და აქაიაი, 
მისლვად იერუსალსმდ და თქუა, ვითარმედ: შემდგომად 
მისლვისა ჩემისა მუნ ჯერ-არს ჩემდა ჰრომეცა ხილვად. 22 და 
მიავლინნა მაკედონიად ორნი მსახურნი მისნი, ტიმოთე და 
ერასტოს, ხოლო იგი დაადგრა ჟამ რავდენმე ასიას შინა. 23 
იყო მას ჟამსა შინა შფოთი არა მცირედი გზისა მისთვს, 24 
რამეთუ დემეტრეოს ვინმე სახელით, ვეცხლის მჭედელი, 
იქმოდა ტაძართა ვეცხლისათა არტემისთა და მისცემდა 
ხუროთა მათ სარეწავსა არა მცირედსა, 2? რომელნი შეკრიბნა 
და ჰრქუა: კაცნო, იცით, რამეთუ ამის საქმისაგან არს სარეწავი 
ჩუენი; 20 და ხედავთ და გესმის, რამეთუ არს ხოლო თუ 
ეფესოსა, არამედ კნინღა-და ყოველსა ასიასა ამან პავლე 
არწმუნა და გარდააქცია ერი მრავალი და იტყვს, ვითარმედ: 
არა არიან ღმერთნი ყელით ქმნულნი. 27 და არა ხოლო ესე 
ჭირი არს ჩუენ ზედა ადგილად მხილებისა მოწევნად ჩუენდა, 
არამედ დიდისა ღმრთისა არტემის ტაძარიცა არადვე 
შერაცხად ყოფად არს და დარღუევად სიმდიდრე მისი, 
რომელსა ყოველი სოფელი და ასიაი ჰმსახურებს. 28 მათ 
ვითარცა ესმა ესე, აღივსნეს გულის წყრომითა, ღაღადებდეს 
და იტყოდეს: დიდ არს არტემი ეფესელთაი! 29 და აღივსო 


ყოველი ქალაქი შფოთითა და მიიმართეს და მივიდეს 
ერთბამად სახილველსა მას, თანა წარსრულნი. 39 ხოლო 
პავლეს ენება რაი შესლვად ერსა მას შორის, არა უტევეს 
მოწაფეთა. 31 და რომელნიმე ასიაისა მთავარნი მეგობარ 
იყვნეს მისა, მიავლინნეს მისა და ჰლოცვიდეს, რაითა არა 
მისცეს თავი თვსი სახილველსა მას. 32 სხუანი უკუე სხუასა 
რასმე ღაღადებდეს, რამეთუ იყო კრებული იგი შეშფოთებულ 
და უმრავლესთა მათგანთა არა უწყოდეს, რაისათვს შეკრებულ 
იყვნეს. 33 ხოლო ერისაგან წარმოადგინეს ალექსანდრე, 
რამეთუ ჰურიათა წარმოადგინეს იგი. ხოლო ალექსანდრე 
განუყარა ყელი და უნდა სიტყვს მიგებაი ერისაი მის. 34 მათ 
ვითარცა გულისკმა-ყვეს, ვითარმედ ჰურიაი არს, იქმნა ერთი 
კმალ ყოველთაგან, ვიდრე ორ ჟამადმდე ღაღადებდეს და 
იტყოდეს: დიდ არს არტემი ეფესელთაი! 32 დააცხრვო 
მწიგნობარმან მან ერი იგი და ჰრქუა: კაცნო ეფესელნო, ვინ-მე 
არს კაცთაგანი, რომელმან არა იცის ეფესელთა ქალაქი, 
რამეთუ მსახური არს დიდისა არტემისი და დიოპეტისი? 39 და 
ესე უცილობელ არს, ჯერ-არს თქუენდა, რაითა დაწყნარებულ 
იყვნეთ და ნურარას იქმთ წარმდებებით. 37 რამეთუ 
მოიყვანენით კაცნი ესე, არცა ბაგინის მძარცუელ, არცა 
მგმობარ არიან ღმრთისა ჩუენისა. 38 უკუეთუ დემეტრიოსს და 
მის თანა ხუროთა მათ უც ვიეთ თანამე სიტყუაი, უბანთა 
ვაჭარნი მოიყვანნედ, და მთავარნი არიან, და აბრალებედ 
ურთიერთას. 39 უკუეთუ კულა სხვსა რაისათვსმე ეძიებთ, 
სჯულიერითა კრებითა განეგოს. 49 და რამეთუ ვიურვით 
ბრალობად შფოთისა ამისთვსცა დღენდელისა, რამეთუ 
არარაი მიზეზი იყო, რომლისათვსცა ვერცა სიტყვს მიგებად 
ჭელ-მეწიფების შეკრებულისა ამისთვს ერისა. და ესე ვითარცა 
თქუა, განუტევა კრებული იგი. 


თავი 20 


1 ხოლო შემდგომად დაცხრომისა მის შფოთისა, მოუწოდა 
პავლე მოწაფეთა მათ და ნუგეშინის-სცა და მოიკითხნა, და 
იჯმნა მათგან და განვიდა მისლვად მაკედონიად. ? და 
ვითარცა მოვლო ადგილები იგი და ნუგეშინის-სცა მათ 
სიტყვთა მრავლითა, წარვიდა ელადად. 3 იყო მუნ სამ თთუე. 
იქმნა მისთვს ძვრის ზრახვაი ჰურიათაგან. ეგულებოდა რაი 
აღსლვაი ასურეთა, განიზრახა მიქცევაი მაკედონიაით.“ და მის 
თანა ჰყვანდეს ვიდრე ასიადმდე სოსიპატრე პვრესი, ბერიელი, 
და თესალონიკელი არისტარქოს და სეკუნდოს და გაიოს 
დერბელი და ტიმოთე და ასიელნი ტვქიკოს და ტროფიმოს. 2 
ესენი წინა-წარგვძღუეს და გუელოდეს ჩუენ ტროადას შინა. 9 
ხოლო ჩუენ ნავითა წარვედით შემდგომად დღეთა მათ 
უცომოებისათა ფილიპიაით და მოვედით მათ თანა ტროადად 
მეხუთესა დღესა, და ვიყვენით ჩუენ მუნ შვდ დღე. 7 და ერთსა 
მას შაბათსა შეკრებულ რაი იყვნეს მოწაფენი იგი განტეხად 
პურისა, ხოლო პავლე ეტყოდა მათ სიტყუასა მოძღურებისათა, 
რამეთუ განსლვად იყო ხვალისაგან, და განაგრძო სიტყუაი იგი 
ვიდრე შუა ღამედმდე. 8 იყვნეს სანთელნი მრავალნი ქორსა 
მას ზედა, სადა-იგი შეკრებულ ვიყვენით. ? ხოლო ჯდა ჭაბუკი 
ვინმე ერთი, სახელით ევტვქოს, სარკუმელსა ზედა. და 
ვითარცა მიერულა მას ძილითა ყშირითა სიტყუასა მას 
პავლესსა მრავალ ჟამ, გარდავარდა მძინარე და დაეცა სამ 
სართულისა მისგან ქუეყანად და იდვა მკუდარი. 190 გარდავიდა 
პავლე და დავარდა მას ზედა, შეიტკბო იგი და თქუა: ნუ 
აღშფოთნებით, რამეთუ სული მისი მის თანა არს. 11 აღდგა 
მიერ და აღვიდა, განტეხა პური და ჭამა, და მრავალ ჟამ 
ზრახვიდა-ღა ვიდრე განთენებადმდე და ესრეთ განვიდა. 12 
ხოლო მოიყვანეს ყრმაი იგი ცოცხალი და ნუგეშინის-იცეს არა 
მცირედ. 13 ხოლო ჩუენ წინა წარუძეღვთ ნავითა და აღვედით 
ასსონდ; მიერ გუეგულებოდა წარყქვანებაი პავლესი, რამეთუ 
ეგრეთ განეწესა, რამეთუ მკვრცხლ ეგულებოდა მოსლვაი. 14 


ვითარცა მოვიდა ჩუენდა ასსონდ, წარმოვიყვანეთ იგი და 
მოვედით მიტვლინდ. 1” და მიერ ნავითა წარმოვედით და 
ხვალისაგან მივიწიენით წინაშე ქიონისა. და მიერ მივედით 
სამონდ და დავადგერით ტრონგვლიას შინა, და მეორესა 
დღესა მოვედით მელიტონდ. 16 ინება პავლე ეფესოისა თანა- 
წარსლვაი, რაითა არა დაეყოვნოს მრავალ ჟამ ასიას შინა, 
რამეთუ ისწრაფდა, უკუეთუმცა შესაძლებელ იყო მისა, დღისა 
მის მეერგასისა ყოფად იერუსალსმს. 17 ხოლო მელიტონით 
მიავლინა ეფესოდ და მოუწოდა ხუცესთა ეკლესიისათა. 18 და 
ვითარცა მოვიდეს მისა, ჰრქუა მათ: თქუენ იცით პირველ 
დღითგან, ვინაითგან შემოვედ ასიად, თუ ვითარ ვიყავ თქუენ 
თანა ყოველსა ჟამსა, 1? და ვჰმონებდ უფალსა ყოვლითა 
სიმდაბლითა და მრავლითა ცრემლითა და განსაცდელითა, 
რომელნი შემემთხუეოდეს მე ძვრის ზრახვათაგან ჰურიათაისა. 
20 ვითარ-იგი არარაი დავაყენე უმჯობესი თქუენი, რომელიმცა 
არა გითხარ და გასწავე თქუენ ერსა წინაშე და სახლსა შინა. 21 
და უწამებდ ჰურიათა და წარმართთა ღმრთისა მიმართ 
სინანულსა და სარწმუნოებასა უფლისა მიმართ ჩუენისა იესუ 
ქრისტესა. 22 და აწ ესერა კრული სულითა მივალ იერუსალცმს 
და, მუნ თუ რაი შემთხუევად არს ჩემდა, არაი ვიცი; 23 გარნა 
სული წმიდაი ქალაქად-ქალაქად მიწამებს მე და მეტყვს, 
რამეთუ კრულებანი და ჭირნი მელიან მე. 24 არამედ არარას 
ვზრუნავ ამისთვს, არცა უპატიოსნეს სულისა ჩემისა 
შემირაცხიეს თავი ჩემი, ვითარმცა არა აღვასრულე სრბაი ჩემი 
სიხარულით და მსახურებაი, რომელი მოვიღე უფლისა იესუ 
ქრისტესგან წამებად სახარებაი იგი მადლისა ღმრთისაი. 22 და 
აწ აჰა-ესერა მე უწყი, რამეთუ არღარა იხილოთ პირი ჩემი 
თქუენ ყოველთა, რომელთა შორის ვიქცეოდე და ვქადაგებდ 
სასუფეველსა ღმრთისასა. 265 ვინაიცა გიწამებ თქუენ 
დღენდელსა ამას დღესა, რამეთუ უბრალო ვარ მე 
სისხლისაგან თქუენ ყოველთაისა. 27 რამეთუ არარაი 
დავაყენე, რომელიმცა არა გითხარ თქუენ ყოველივე ნებაი 
ღმრთისაი. 28 ეკრძალენით უკუე თავთა თქუენთა და 
ყოველსავე სამწყსოსა, რომელსა-ეგე თქუენ სულმან წმიდამან 


დაგადგინნა მოღუაწედ და მწყსად ეკლესიასა უფლისა 
ღმრთისასა, რომელი მოიგო სისხლითა თვსითა. 27 და აჰა მე 
უწყი ესე, რამეთუ შემოვიდენ თქუენდა შემდგომად განსლვისა 
ჩემისა მგელნი მძიმენი, რომელნი არა ერიდებოდიან 
სამწყსოსა, 30 და თვთ თქუენგანნი აღდგენ კაცნი, რომელნი 
იტყოდიან გულარძნილსა, რაითა განადგინნენ მოწაფენი 
შემდგომად მათდა. 31 ამისთვს იღვძებდით და მოივსენეთ, 
რამეთუ სამსა წელსა ღამით და დღით არა დავსცხრებოდე 
ცრემლით სწავლასა კაცად-კაცადისა თქუენისასა. 32 და აწ 
შეგვედრებ თქუენ ღმერთსა, ძმანო, და სიტყუასა მას მადლისა 
მისისასა, რომელი შემძლებელ არს აღშენებად და მოცემად 
თქუენდა მკვდრობისა ყოველთა შორის წმიდათა. 33 ვეცხლისა 
და ოქროისა და სამოსლისა არავისი გულმან მითქუა. 34 თქუენ 
თვთ უწყით, რამეთუ საყმარსა მას ჩემსა და რომელნი იყვნეს 
ჩემ თანა, ყელნი ესე ჩემნი ჰმსახურებდეს. 32 და ყოველივე 
გიჩუენე თქუენ, რამეთუ ესრეთ მშრომელთა მათდა ჯერ-არს 
შეწყნარებაი უძლურთა მათ და მოვსენებად სიტყუაი იგი 
უფლისა იესუისი, რამეთუ თავადმან თქუა: ნეტარ არს მიცემაი 
უფროის მოღებისა. 35 და ესე რაი თქუა, დაიდგინა მუყლნი მათ 
ყოველთა თანდა და ილოცა. 37 იყო ტირილი დიდი მათ 
ყოველთაი და მოეხვნეს ქედსა პავლესსა, ამბორს-უყოფდეს 
მას, 33 და ელმოდა უფროის-ღა სიტყვსა მისთვს, რომელი 
თქუა, ვითარმედ: არღარა იხილონ პირი მისი. და 
წარჰგზავნიდეს მას ნავად. 


თავი 21 


1 და ვითარცა იყო შესლვაი ჩუენი, განვეშორენით მათგან 
მართლ წარმოვედით და მივიწიენით კონდ, და კუალად 
ხვალისაგან – როდედ და მიერ – პატრად. ? და ვპოვეთ ნავი, 
რომელი წიაღვიდოდა ფინიკედ, აღვკედით და შევსხედით მას. 
3 ხოლო აღ-რაი-ჩნდა კვპრე, დაუტევეთ იგი მარცხენით და 
მივიდოდეთ ასურეთა, და მივიწიენით ტვრედ, რამეთუ მუნ 
გარდაყრად იყო ნავისა მის ტვრთი. “ და მოვიძიენით 
მოწაფენი და დავადგერით მუნ შვდ დღე, რომელნი-იგი 
პავლეს ეტყოდეს სულითა, რაითამცა არა აღვიდა 
იერუსალსმდ. ? და ვითარცა აღვასრულენით ჩუენ დღენი იგი, 
გამოვედით და წარვიდოდეთ. და იგინი წარმგზავნიდეს ჩუენ 
დღენი იგი, გამოვედით და წარვიდოდეთ. და იგინი 
წარმგზავნიდეს ჩუენ სახლეულებითურთ და შვილით ვიდრე 
გარეშე ქალაქისა მის, და დაიდგინეს მუყლნი ზღვს კიდესა და 
ილოცეს. 9 და მოვიკითხენით ურთიერთას და აღვედით ნავსა, 
და იგინი მიიქცეს თვსსა ადგილსა. 7 და ჩუენ ნავითა 
წარმოვედით ტვრეთ და მივიწიენით პტოლემაიდად, 
მოვიკითხენით ძმანი და დავადგერით მათ თანა ერთ დღე. 8 
ხოლო ხვალისაგან გამოვედით მიერ და შევედით კესარიად 
და მივედით სახლსა ფილიპე მახარებელისასა, რომელი-იგი 
იყო შვდთაგანი, და დავადგერით მის თანა. ? ამისნი იყვნეს 
ოთხნი ასულნი, ქალწულნი წინაისწარმეტყუელნი. 19 და 
ვიყოფოდეთ რაი მუნ მრავალ დღე, გარდამო-ვინმე-ვიდა 
ჰურიასტანით წინაისწარმეტყუელი, სახელით აგაბოს. 11 და 
მოვიდა ჩუენდა და აღაღო სარტყელი პავლესი და შეიკრნა 
ფერკნი და ყელნი მისნი და თქუა: ამას იტყვს სული წმიდაი: 
კაცისა რომლისაი არს სარტყელი ესე, ესრეთ შეკრან 
იერუსალცმს ჰურიათა და მისცენ იგი ყელსა წარმართთასა. 12 
ხოლო ჩუენ ვითარცა გუესმა ესე, ვევედრებოდეთ მას და მის 
ადგილისანი იგი, რაითამცა არა აღვიდა იგი იერუსალცმდ. 13 
მაშინ მოგვგო პავლე და გურქუა: რასა იქმთ, სტირთ და 


შეაურვებთ გულსა ჩემსა? რამეთუ მე არა ხოლო შეკრვად, 
არამედ მოსიკუდიდცა მზა ვარ იერუსალცმს სახელისათვს 
უფლისა იესუისსა. 14 ვითარ-იგი ვერ ვარწმუნეთ მას, 
დავდუმენით და ვთქუთ: ნებაი უფლისაი იყავნ! 12 შემდგომად 
ამათ დღეთა განვემზადენით და აღვიდოდეთ იერუსალცმდ. 15 
მოვიდეს ჩუენ თანა მოწაფენი კესარიაითცა, მოვიყვანეთ იგიცა, 
რომლისა თანა ვიყვენით, მნასონ კვპრელი, პირველი მოწაფე. 
17 მი-რაი-ვედით ჩუენ იერუსალსმდ, მხიარულად შემიწყნარნეს 
ჩუენ ძმათა. 18 ხოლო ხვალისაგან შევიდა პავლე ჩუენ თანა 
იაკობისა, რამეთუ ყოველნივე ხუცესნი მოვიდოდეს. 19 და 
მოიკითხვიდეს მას. და მიუთხრობდა კაცად-კაცადსა, რომელი- 
იგი ქმნა ღმერთმან წარმართთა შორის მსახურებითა მისითა. 
20 ხოლო მათ ვითარცა ესმა ესე, ადიდებდეს ღმერთსა და 
ჰრქუეს მას: ჰხედავა ძმაო, რაოდენნი ბევრნი არიან ჰურიათა 
შორის მორწმუნენი! და ყოველნივე მოშურნე სჯულისა არიან. 
21 ესმა ვიეთგანმე შენთვს, ვითარმედ განდგომასა ასწავებ 
მოსესგან, რომელნი-იგი წარმართთა შორის ჰურიანი არიან, 
და ეტყვ, რაითა არა წინა-დასცვთონ შვილთა მათთა და არცა 
ჩუეულებათა ვიდოდიან. ?? რაი უკუე არს? უეჭუელად ერი 
შეკრებად არს, რამეთუ ესმა, ვითარმედ მოსრულ ხარ. 23 აწ 
უკუე ესე ყავ, რომელსა გეტყვთ შენ: არიან ჩუენ შორის კაცნი 
ოთხნი, რომელთა ლოცუაი აქუს თავისა თვსისაი. 2“ ესენი 
წარიყვანენ და განწმდი მათ თანა და იკუეცე მათ თანა, რაითა 
დაიყვნნენ თავნი მათნი და ცნან ყოველთა, ვითარმედ 
რომლისათვს იგი ესმა შენთვს, არარაი არს, არამედ ჰგიე 
შენცა და იმარხავ სჯულსა. 22 ხოლო მორწმუნეთა 
წარმართთათვს ჩუენ მივწერეთ და უბრძანეთ, რაითა არარას 
ეგევითარსა იმარხვიდენ იგინი, არამედ რაითა ეკრძალენ 
კერპთა კლულისაგან და სისხლისა დამშთვრისა და სიძვისა. 29 
მაშინ პავლე წარიყვანნა კაცნი იგი მეორესა დღესა და მათ 
თანა განწმიდნა. და შევიდოდა ტაძარსა მითხრობად 
აღსრულებასა შვდთა მათ დღეთა განწმედისათა, ვიდრემდის 
შეიწირა კაცად-კაცადისა მათისათვს შესაწირავი. 27 ვითარცა 
აღესრულებოდეს შვდნი იგი დღენი, რომელნი-იგი იყვნეს 


ასიაით ჰურიანი, იხილეს იგი ტაძარსა შინა, შეაშფოთეს 
ყოველი იგი ერი და დაასხნეს მის ზედა ყელნი მათნი. 28 და 
ღაღადებდეს და იტყოდეს: კაცნო ისრაიტელნო, შემეწიენით 
ჩუენ! ესე არს კაცი იგი, რომელი ერისა ამისთვს და სჯულისა 
და ადგილისა ამისთვს ყოველთა ყოველსა ადგილსა ასწავებს. 
და მერმე კუალად წარმართნიცა შეიყვანნა ტაძრად და შეაგინა 
ადგილი ესე წმიდაი. 2? რამეთუ ეხილვა წინაისწარ ტროფიმე 
ეფესელი მის თანა ქალაქსა შინა, რომლისასა ჰგონებდეს, 
ვითარმედ ტაძრად შეიყვანა პავლე. 39 აღიძრა ყოველი იგი 
ქალაქი და იყო შეკრებაი ერისაი და შფოთი დიდი, და 
შეიპყრეს პავლე და გამოითრევდეს გარე ტაძრისა მისგან, და 
მეყსეულად დაექჭშნეს კარნი. 31 და ვითარცა ეგულებოდა 
მოკლვაი მისი, მიიწია ჰამბავი ათასისთავისა მის გუნდისა, 
ვითარმედ ყოველი იერუსალსმი შეკრებულ არს. 32 ხოლო მან 
მეყსეულად წარიყვანნა მჭედარნი და ასისთავნი და მიიწია მათ 
ზედა. ხოლო მათ ვითარცა იხილეს ათასისთავი იგი და 
მჭედარნი, დააცადეს ცემაი პავლესი. 33 მაშინ მიეახლა 
ათასისთავი იგი და გამოიყვანნა იგი, და ბრძანა შეკრვაი მისი 
მრჩობლითა ჯაჭვითა და ჰკითხვიდა: ვინ არს ანუ რაი უქმნიეს? 
34 სხუანი იგი სხუასა რასმე ყმობდეს ერსა შორის. და ვითარ- 
იგი ვერ გულისყმა-ყო გამოწულილვით შფოთისა მისგან, 
ბრძანა შეყვანებაი მისი ბანაკად. 32 და ვითარცა მიიწია იგი 
აღსავალსა მას, ზე აქუნდა პავლე მყედართა მათ სიმრავლესა 
მისთვს ერისა, 30 რამეთუ შეუდგა მას სიმრავლე იგი ერისაი და 
ჭმობდეს: აღიღე ეგე! 37 და ვითარცა შეჰყვანდა ბანაკად, 
ჰრქუა პავლე ათასისთავსა მას: უკუეთუ ჯერ-არს რაისამე ჩემდა 
სიტყუად შენდა მიმართ? ხოლო მას ჰრქუა: ბერძლ იცია? 35 ანუ 
არა-მე შენ ხარა მეგვპტელი იგი, რომელმან უწინარეს დღეთა 
ამათ აღსძარ და განიყვანენ უდაბნოდ ოთხ ათასნი იგი კაცნი 
საკარიელნი? 39 ჰრქუა მას პავლე: მე კაცი ვარ ჰურიაი, 
ტარსელი კილიკიისაი, არა უცნაურისა ქალაქისა მოქალაქე; და 
გევედრები შენ: მიბრძანე მე ერისა მიმართ სიტყუად. “9 და მან 
ვითარცა უბრძანა, დადგა პავლე აღსავალსა მას და განუყარა 


ჭელი ერსა მას; და ვითარ მრავალი დადუმებაი იყო, ეტყოდა 
მათ ებრაელებრითა სიტყვთა და ჰრქუა: 


თავი 22 


1 კაცნო, ძმანო და მამანო! ისმინეთ ჩემი თქუენდა მიმართისა 
სიტყვს გებისათვს. 2 და ვითარცა ესმა, რამეთუ ებრაელებრითა 
სიტყვთა ეტყოდა მათ, უფროის დადუმება-სცეს. და თქუა: 3 მე 
კაცი ვარ ჰურიაი, შობილი ტარსუს კილიკიისასა, აღზრდილი 
ამას ქალაქსა შინა ფერყთა თანა გამალიელისთა, 
განსწავლულ ზედამიწევნით მამულითა სჯულითა; მოშურნე 
ვიყავ ღმრთისათვს, ვითარცა თქუენ ყოველნი ხართ დღეს. “რ 
რომელი ამას გზასა ვსდევნიდ ვიდრე სიკუდილადმდე, 
შევჰვრვედ და მივსცემდ საპყრობილედ მამათა და დედათა, 2 
ვითარცა-ეგე მღდელთ მოძღუარი მეწამების მე და ყოველნი 
მოხუცებულნი, რომელთაგან წიგნებიცა მოვიღე ძმათათვს, 
რომელნი იყვნეს დამასკეს, და მოვიდოდე მოყვანებად მუნ 
მყოფთა მათ კრულთა იერუსალსმდ, რაითა იტანჯნენ. 9 იყო 
უკუე ჩემსა მას სლვასა და მიახლებასა დამასკისასა, შუა 
სამხრის, მეყსეულად ზეცით გამობრწყინდა ნათელი დიდი ჩუენ 
ზედა. ” და დავვარდი ქუეყანასა ზედა და მესმა ჟქმაი, 
რომელმან მრქუა მე: საულ, საულ, რაისა მდევნი მე? 8 და მე 
მიუგე მას: ვინ ხარ, უფალო? და მრქუა მე: მე ვარ იესუ 
ნაზარეველი, რომელსა შენ მდევნი. ? და რომელნი-იგი ჩემ 
თანა იყვნეს, ნათელი იგი იხილეს და შიში დაეცა მათ ზედა, 
ხოლო ჭმაი იგი არა ესმა, რომელი მეტყოდა მე. 19 და მე 
ვარქუ: რაი0ი-მე ვყო, უფალო? ხოლო უფალმან მრქუა მე: აღდეგ 
და შევედ დამასკედ, და მუნ გეთხრას შენ ყოვლისათვს, 
რომელი ბრძანებულ არს შენდა ყოფად. 11 და ვითარცა-იგი მე 
არას ვხედევდი დიდებისა მისგან ნათლისა მის, ყელის 
პყრობითა თანა მყოფთა მათ ჩემთაითა შევედ დამასკედ. 12 
ანანია ვინმე, კაცი ღმრთის მოშიში მსგავსად სჯულისა, 
წამებული ყოველთაგან მკვდრთა დამასკისათა ჰურიათა, 13 
მოვიდა ჩემდა, ზედა მომადგა და მრქუა მე: საულ ძმაო, 
აღიხილენ! და მე მასვე ჟამსა შინა აღვიხილენ და მივხედენ 
მას. 14 ხოლო მან მრქუა მე: ღმერთმან მამათა ჩუენთამან 


გამოგირჩია შენ ცნობად ნებისა მისისა და ხილვად მართლისა 
მის და სმენად ჟმაი პირისა მისისაი, 12 რამეთუ იყო მოწამე 
მისა ყოველთა მიმართ კაცთა, რომელი-იგი იხილე და გესმა. 
16 და აწ ნურას ეურვი, აღდეგ და ნათელ-იღე და განიბანენ 
ცოდვანი შენნი და ხადოდე სახელსა მისსა. 17 ხოლო იყო 
მოქცევასა ჩემსა იერუსალცმს და ლოცვასა ჩემსა ტაძარსა 
შინა, ვიყავ განკვრვებასა შინა 198 და ვიხილე უფალი, და მრქუა 
მე: ისწრაფე და განვედ ადრე იერუსალსცმით, რამეთუ არა 
თავს-იდვან წამებაი შენი ჩემთვს. 1? და მე ვთქუ: უფალო, მათ 
თვთ იციან, რამეთუ მე ვიყავ, რომელი მივსცემდ 
საპყრობილედ და ვსტანჯევდ შესაკრებელსა შორის 
მორწმუნეთა შენთა. 29 და რაჟამს დაითხეოდა სისხლი 
მოწამისა შენისა სტეფანესი, მე ვიყავ ზედამდგომელ და თანა- 
ჯერმჩინებელ მოკლვასა მისსა და მცველ სამოსელსა 
მკვლელთა მისთასა. 21 და მრქუა მე: წარვედ, რამეთუ 
ნათესავთა შორიელთა მიგავლინო შენ. 22 ისმენდეს მისსა 
ვიდრე ამის სიტყვსამდე და აღიღეს ჟყმაი მათი და თქუეს: 
აღიღე ქუეყანით ეგევითარი ეგე, რამეთუ არა ღირს არს 
ცხორებად. 23 და ვითარცა ღაღადებდეს იგინი უმეტეს, და 
დაჰყრიდეს სამოსელსა მათსა, და მტუერსა ზე აღაფრქუევდეს 
ჰაერსა, 24 ბრძანა ათასისთავმან მან შეყვანებაი მისი ბანაკად 
და თქუა: ტანჯვით განვიკითხო ეგე, რაითა ვცნა, რომლისა 
ბრალისათვს ესრეთ ყმობენ მისთვს. 22 და ვითარცა 
განართხმიდეს მას ღუედებითა, ჰრქუა პავლე ასისთავსა მას 
ზედამდგომელსა: უკუეთუ კაცისა ჰრომისა და უბრალოისა ჯერ- 
არს თქუენდა ტანჯვად? 25 ესმა რაი ესე ასისთავსა მას, მოვიდა 
და უთხრა ათასისთავსა მას და ჰრქუა: იხილე, რაი გეგულების 
ყოფად, რამეთუ კაცი ესე ჰრომი არს. 27 მოუყდა ათასისთავი 
იგი და ჰრქუა პავლეს: მითხარ მე, ჰრომი ხარა შენ? ხოლო მან 
ჰრქუა: ჰე. 28 მიუგო ათასისთავმან მან: მე მრავლითა 
საფასითა მოქალაქობაი ესე მოვიპოვე. ხოლო პავლე ჰრქუა: 
მე შობილვე მას შინა ვარ. 29 მაშინ მეყსეულად განეშორნეს 
მისგან, რომელთა-იგი ეგულებოდა ტანჯვაი მისი, და 
ათასისთავსა მასცა შეეშინა, ცნა რაი, რამეთუ ჰრომი არს და 


რამეთუ მისა იყო შევედრებულ. 39 ხვალისაგან უნდა 
გულისყმის-ყოფად უკრძალულესად-რე, რაისათვს-ძი 
შეასმენენ მას ჰურიანი იგი. განჭსნა იგი და ბრძანა შეკრება0 
მღდელთ მოძღუართაი და ყოვლისა მის კრებულისაი, და 
მოიყვანა პავლე და დაადგინა შორის მათსა. 


თავი 23 


1 მიჰხედა პავლე შესაკრებელსა მას და თქუა: კაცნო ძმანო, მე 
ყოვლითა გონებითა კეთილითა ვმოქალაქობდ ღმრთისა 
მიმართ ვიდრე აქა დღედმდე. 2? ხოლო მღდელთ მოძღუარმან 
ანანია უბრძანა წინაშე მდგომელთა მათ მისთა პირსა ცემა0 
მისი. 3 მაშინ პავლე ჰრქუა მას: ცემაი შენი ეგულების ღმერთსა, 
კედელო განგოზილო! და შენ ჰზი მსაჯულად ჩემდა მსგავსად 
სჯულისა, და უსჯულოდ ჰპბრძანებ ცემად ჩემდა. 4 ხოლო წინაშე 
მდგომელთა მათ ჰრქუეს მას: მღდელთ მოძღუარსა 
ღმრთისასა აგინება? ? ჰრქუა მათ პავლე: არა ვიცოდე, ძმანო, 
ვითარმედ არს ეგე მღდელთ მოძღუარ, რამეთუ წერილ არს: 
მთავარსა ერისა შენისასა არა ჰრქუა ბოროტი. 9 ვითარცა 
გულისკმა-ყო პავლე, ვითარმედ ერთ-კერძოი იგი კრებული 
ფარისეველთაი არს და ერთკერძოი – სადუკეველთაი, ქჭმა-ყო 
კრებულსა მას შორის: კაცნო ძმანო, მე ფარისეველი ვარ და ძე 
ფარისეველისაი, და სასოებისათვს და აღდგომისა 
მკუდართაისა მე ვისაჯები. 7 ესე ვითარცა თქუა მან, იყო შფოთი 
სადუკეველთა და ფარისეველთაი და განივლთა სიმრავლე 
იგი. - რამეთუ სადუკეველნი იტყვან: არა არს აღდგომაი, არცა 
ანგელოზი, არცა სული, ხოლო ფარისეველნი აღიარებენ ამას 
ყოველსა. ? და იყო ღაღადებაი დიდი. და აღ-ვინმე-დგეს 
მწიგნობარნი კრებულისაგან ფარისეველთაისა, ილალვიდეს 
და იტყოდეს: არარას ბოროტსა ვჰპოებთ კაცისა ამის თანა, 
გინა სული ეტყოდა მას, გინა ანგელოზი; ნუ ღმრთისა მბრძოლ 
ვართ. 19 და ვითარ მრავალი შფოთი იყო, შეეშინა 
ათასისთავსა მას, ნუუკუე განიჭრას პავლე მათგან, უბრძანა 
მჭქედრობასა შთასლვაი და გამოტაცებაი მისი შორის მათსა და 
მიყვანებალ მისი ბანაკად. 11 ხოლო მეორესა ღამესა დაადგრა 
მას უფალი და ჰრქუა: ნუ გეშინინ, პავლე, რამეთუ, ვითარცა- 
ეგე სწამე ჩემთვს იერუსალცმს, ეგრეცა ჯერ-არს შენდა 
ჰრომესცა შინა წამებაი. 12 და ვითარცა განთენა, ყვეს ვიეთმე 
ჰურიათა შეთქმულებაი, შეჩუენებულ ყვნეს თავნი თვსნი და 


თქუეს არა ჭამად, არცა სუმად, ვიდრემდე მოკლან პავლე. 13 
ხოლო იყვნეს უმრავლეს ორმეოცისა, რომელთა შეთქმულებაი 
ესე ყვეს, 1% რომელნი მოუყდეს მღდელთ მოძღუართა და 
ხუცესთა და ჰრქუეს: შეჩუენებით შეჩუენებულ ვყვნეთ თავნი 
თვსნი არარაისა გემოის ხილვად, ვიდრემდე მოვკლათ პავლე. 
15 აწ უკუე თქუენ აუწყეთ ათასისთავსა კრებულითურთ, რაითა 
ხვალე შთამოიყვანოს იგი თქუენდა, რეცა თუ გეგულების, 
უჭეშმარიტესად-რე გულისყჟმის-ძყოფად მისთვს, ხოლო ჩუენ 
ვიდრე მოახლებადმდე მისა განმზადებულ ვართ მოკლვად 
მისა. 10 ესმა დისწულსა პავლესსა სიტყუაი ესე, მივიდა და 
შევიდა ბანაკად და უთხრა პავლეს. 17 ხოლო პავლე მოუწოდა 
ასისთავსა ერთსა და ჰრქუა: ჭაბუკი ესე მიიყვანე 
ათასისთავისა, რამეთუ უნებს რაიმე თხრობად მისა. 18 ხოლო 
მან წარიყვანა იგი და მიიყვანა ათასისთავისა მისთვს და 
ჰრქუა: კრულმან პავლე მიწოდა და მრქუა მე ჭაბუკისაი ამის 
მოყვანებად შენდა, რამეთუ აქუს რაიმე სიტყუაი თხრობად 
შენდა. 19? უპყრა ყელი ათასისთავმან და განიყვანა თვსაგან და 
ჰკითხვდა, ვითარმედ: რაი არს, რალი გიყმს თხრობად ჩემდა? 29 
ხოლო მან თქუა, ვითარმედ: ჰურიანი შეითქუნეს, რაითა 
ითხოონ შენგან და პავლე შთაიყვანონ ხვალე კრებულსა 
მათსა, რეცა თუ უჭეშმარიტესად-რე კითხვად მისთვს. 21 შენ 
უკუე ნუ ერჩი მათ, რამეთუ უმზირიან მას მათგანნი კაცნი 
უმრავლეს ორმეოცისა, რომელთა შეუჩუენნეს თავნი თვსნი არა 
ჭამად, არცა სუმად, ვიდრემდე მოკლან პავლე, და აწ 
განმზადებულ არიან და ელიან შენსა ბრძანებასა. 22 ხოლო 
ათასისთავმან განუტევა ჭაბუკი იგი და ამცნო, რაითა არავის 
უთხრას, ვითარმედ: ესე მაუწყე მე. 22 და მოუწოდა ორთა 
მიეთმე ასისთავთა და ჰრქუა: განჰმზადეთ ორასი ერისაგანი, 
რაითა მივიდენ კესარიადმდე, და მჭედარი სამეოც და ათი და 
ფაროსანი ორასი მესამით ჟამითგან ღამისაით. 24 და 
საყედარი ერთი, რაითა აღსუან პავლე და მიიყვანონ იგი 
ფელიქს მთავრისა. 22 და მიწერა წიგნი, რომელსა წერილ იყო 
სახც ესევითარი: 290 კლავდიოს ლუსია მყნესა ფელიქს 
მთავარსა გახარებ. 27 კაცი ესე შეეპყრა ჰურიათა და 


ეგულებოდა მოკლვაი მაგისი, ზედა მიუკედ მყჟედრებითურთ და 
განვარინე ეგე, ვცან-ღა, რამეთუ ჰრომი არს. 28 და მინდა 
გულისკმის-ყოფად ბრალი იგი, რომლისათვს შეასმენდეს მას 
ჰურიანი, და შთავიყვანე იგი კრებულსა მათსა 297 და ვპოე, 
რამეთუ აბრალებდეს მას ძიებათათვს სჯულისა მათისათა, და 
არარაი ღირსი სიკუდილისა გინა კრულებისა ბრალი იპოა 
მაგის თანა. 39 და ვითარცა მეუწყა, რამეთუ უმზირდეს ჰურიანი 
მოკლვად კაცისა მაგის, მუნქუესვე წამოვავლინე შენდა. 
მიბრძანებიეს შემასმენელთა მათდაცა სიტყუად მაგისა შენ 
წინაშე. და ცოცხლებით იყავ! 31 ხოლო სტრატიოტთა მათ 
მსგავსად ბრძანებულისა მათისა წარიყვანეს პავლე და 
მიიყვანეს ღამე ანტიპატრიადმდე. 32 და ხვალისაგან 
განუტევნეს მჭედარნი იგი მისლვად მის თანა, და იგინი 
მოიქცეს ბანაკად. 33 რომელნი-იგი მო-რაი-ვიდეს კესარიად, 
მისცეს წიგნი იგი მთავარსა მას და წარუდგინეს მას პავლეცა. 
34 აღმოიკითხა იგი მთავარმან მან და ჰკითხა, თუ რომლისა 
სამთავროისაი არს. და ისწავა, რამეთუ კილიკიაით არს, და 
ჰრქუა: 35 ვისმინო შენი, რაჟამს შემასმენელნიცა შენნი 
მოვიდენ. და უბრძანა ტაძარსა მას ჰეროდესსა დამარხვაი 
მისი. 


თავი 24 


1 შემდგომად ხუთისა დღისა შთავიდა მღდელთ მოძღუარი 
ანანია ხუცესთა თანა და მეტყუელისა ვისმე ტერტვლოის თანა, 
რომელთა აუწყეს მთავარსა მას პავლესთვს. 2 და ვითარცა 
მოუწოდეს მას, იწყო ტერტვლოს შესმენად მისა და თქუა: 3 
მრავალსა მშვდობასა შინა ვართ შენ ძლით და განგებულებასა, 
რომელ იქმნების ნათესავსა ამას შინა მოღუაწებითა შენითა, 
სადავე და ყოველთა ადგილთა, შევიწყნარებთ, მყნეო 
ფილიქს, ყოვლითა მადლობითა. 4 ხოლო რაითა არა უმეტეს 
დაგაშრო შენ, გლოცავ, რაითა შემოკლებულად ისმინო ჩუენი 
შენითა სახიერებითა. ? რამეთუ ვპოეთ კაცი ესე ბილწი და 
შფოთის აღმძრველი ყოველთა შორის ჰურიათა, რომელნი 
არიან ყოველსა სოფელსა, წინამძღუარი გალილეველთა 
წვალებისაი, 9 რომელმან ტაძარსაცა აზმნო შეგინებად, 
რომელიცა შევიპყართ და მსგავსად სჯულისა ჩუენისა ვინებთ 
განკითხვაი. 7 ზედა მოგვყდა ლუსია ათასისთავი და მრავლითა 
იძულებითა ყელთაგან ჩუენთა წარიყვანა და შენ წინაშე 
წარმოავლინა. 8 და ბრძანა შემასმენელთაცა მისთაი შენ 
თანავე მოსლვად, რომლისა მიერ შეუძლო შენ განკითხვად და 
ცნობად ამის ყოვლისა, რომელსა ჩუენ ვსწამებთ მაგას თანა. 3? 
ეწამებოდეს ჰურიანიცა წამის ყოფითა მთავრისაითა და თქუა: 
19 მიუგო პავლე წამის ყოფითა მთავრისაითა და თქუა: 
მრავლით წლითგან გიცოდე შენ მსაჯულად ამის ნათესავისა, 
გულს-მოდგინებით თავისა ჩემისათვს სიტყუაი მიუგო. 11 
რამეთუ შემძლებელ ხარ შენ გულისკმის-ყოფად, არა 
უმრავლეს არს ჩემი ათორმეტისა დღისა, ვინაითგან აღვედ მე 
იერუსალცმდ თაყუანის-ცემად. 12 და არცა ტაძარსა შინა მპოეს 
მე მეტყუელად ვის თანამე, გინა თუ ამბოხისათვს ერის კრებად, 
გინა შესაკრებელთა შორის ანუ თუ ქალაქსა შინა, 13 არცა 
ძალ-უც შენ წინაშე ჩემ ზედა ამისა ჩინებად, რომლისათვს-ესე 
აწ შემასმენენ მე. 11 ხოლო ამას აღგიარებ შენ, რამეთუ 
ვჰმსახურებ მამათა ღმერთსა და მრწამს ყოვლისა მისებრ, 


რომელი სჯულსა და წინაისწარმეტყუელთა წერილ არს. 12 
სასოებაი მაქუს ღმრთისა მიმართ, რომელსა ეგენიცა მოელიან, 
აღდგომაი ყოფად არს მკუდართაი, მართალთაიცა და 
ცოდვილთაიცა. 15 ამას ზედა ვიღუწი, დაუბრკოლებელი 
გონებაი მაქუს ღმრთისა მიმართ და კაცთა მარადის. 17 
მრავლისა წლისა შემდგომად ქველის საქმესა ყოფად მოსრულ 
ვიყავ ნათესავისა ჩემისა და შესაწირავისა, 18 რომელსა შინა 
მპოეს მე განწმედილი ტაძარსა შინა არა ერითა, არცა 
შფოთითა. 19 ასიაით ვინმე ჰურიათა, რომელთაი ჯერ-იყო შენ 
წინაშე მოსლვაი და შესმენად, რაი-იგი აქუს ჩემდა მომართ 
სიტყუაი. 29 ანუ მაგათ თვთ თქუმად, რაი პოეს ჩემ თანა ბრალი, 
ვდეგ რაი-იგი კრებულსა შორის. 21 ანუ ერთისა მის 
სიტყვსათვს, რომელ ჟქმა-ვყავ მათ შორის, რაი-იგი ვდეგ, 
ვითარმედ: აღდგომისათვს მკუდართაისა ვისაჯები დღეს თქუენ 
მიერ. 22 ესმა რაი ესე ფელიქსს, დრო-იყო მათ, ჭეშმარიტებით 
იცოდა გზისა მისთვს და თქუა: რაჟამს ლუსია ათასისთავი 
მოვიდეს, მაშინ ვცნა თქუენთვს. 23 და უბრძანა ასისთავსა მას 
დამარხვაი პავლესი და რაითა იყოს იგი მოლხინედ და ნუვისა 
ყენებად თვსთა მისთა მსახურებისა ანუ შესლვად მის თანა. 24 
ხოლო შემდგომად დღეთა რაოდენთამე მოვიდა ფელიქს 
დროსილაის თანა, ცოლისა თვსისა, ჰურიისა, მოუწოდა 
პავლეს და ისმინა მისი იესუ ქრისტეს სარწმუნოებისათვს. 22 და 
ვითარ-იგი იტყოდა სიმართლისათვს და მოთმინებისა და 
სარჩელისათვს მერმისა, შეეშინა ფელიქსს და ჰრქუა პავლეს: 
აწ ამას ჟამსა წარვედ, და ჟამსა მოცალესა მოგიწოდო შენ. 25 
და ამას თანა ჰგონებდა, ვითარმედ ფასი მოიღოს მან 
პავლესგან, რაითა განჰვსნას იგი. ამისთვს ზედაისზედა 
მოუწოდნ და ზრახავნ მას. 277 ხოლო ვითარ ორი წელი 
აღესრულა, გარდაიდგინა ფელიქს და ნაცვლად მისა მოვიდა 
პორკიონი ფესტოს, და, რამეთუ ენება ფელიქსს მომადლებაი 
ჰურიათაი, დაუტევა პავლე კრულებათა შინა. 


თავი 25 


1 ფესტოს ვითარცა აღვიდა სამთავროსა თვსსა, შემდგომად 
სამისა დღისა აღვიდა იერუსალცმდ კესარიაით. ? აუწყეს მას 
მღდელთ მოძღუარმან და მთავართა ჰურიათამან პავლესთვს 
და ევედრებოდეს მას 3 და ითხოვდეს მადლსა მისთვს, რაითა 
მოუწოდოს მას იერუსალცმდ, და უმზირდეს გზასა ზედა 
მოკლვად. 4 ხოლო ფესტოს მიუგო და ჰრქუა მათ, ვითარმედ: 
ადრე ჰნებავს მას განსლვაი იერუსალსმით. ? აწ უკუე რომელნი 
შემძლებელ არიან თქუენგანნი, ჩემ თანა შთამოვიდენ და, რაი- 
იგი არს უჯეროი კაცისა მის თანა, შესწამონ მას. 9 იქცეოდა იგი 
მუნ არა უმრავლეს ათისა დღისა, და შთავიდა კესარიად, და 
ხვალისაგან დაჯდა საყდართა ზედა და ბრძანა მოყვანებაი 
პავლესი. 7 და ვითარცა მოვიდა იგი, გარე მოადგეს მას 
იერუსალყმით შთასრულნი იგი ჰურიანი, მრავალსა და მძიმესა 
ბრალსა დასდებდეს პავლეს ზედა, რომლისა ვერ ეძლო 
გამოჩინებად. 8 რამეთუ იგი სიტყუას-უგებდა მათ, ვითარმედ: 
არცა სჯულსა ჰურიათასა, არცა ტაძარსა, არცა კეისარსა რაი 
შევსცოდე. ? ფესტოს უკუე უნდა მომადლებაი ჰურიათაი, მიუგო 
პავლეს და ჰრქუა: გნებავსა იერუსალცმდ აღსლვაი და მუნ 
ამისთვს განკითხვაი ჩემ წინაშე? 19 ჰრქუა მას პავლე: 
საყდართა წინაშე კეისრისათა ვდგა, სადა ჯერ-არს ჩემი 
განკითხვაი, ჰურიათა არაი შევსცოდე, ვითარცა შენ უმჯობეს 
იცი. 11 უკუეთუ რასმე ვავნებ და ღირსი სიკუდილისაი მიქმნიეს, 
არა ვევლტი სიკუდილსა; უკუეთუ არარაი არს, რომელსა ესენი 
შემასმენენ მე, ვერვის ყელ-ეწიფების მიმადლებაი ჩემი მათა, 
კეისარსა უღაღადებ. 12 მაშინ ფესტოს ზრახვა-ყო 
თანამზრახველისა თვსისა თანა და თქუა: კეისარსა უღაღადებ, 
კეისრისაცა წარხვდე. 13 და ვითარცა დღენი რაოდენნიმე 
წარყდეს, აღრიპა მეფე და ბერენიკე მიიწინეს კესარიად 
მოკითხვად ფესტოისა. 14 და ვითარ მრავალ დღე იქცეოდეს 
მუნ, ფესტოს უთხრა მეფესა პავლესთვს და ჰრქუა: კაცი ვინმე 
დაშთომილ არს ფელიქსისგან კრული, 12 რომლისათვს, ვიყავ 


რალი იერუსალცმს, მითხრეს მე მღდელთ მოძღუართა და 
მოხუცებულთა ჰურიათა და ითხოვდეს მისთვს სასჯელსა. 15 
რომელთა მიუგე და ვარქუ, ვითარმედ: არა არს ჩუეულებაი 
ჰრომთაი მიმადლებად ვისამე კაცისაი წარწყმედად, 
ვიდრემდე, რომელსა-იგი შეასმენდენ, პირისპირ აქუნდენ 
შემასმენელნი იგი, და ადგილი სიტყვს-გებისაი მიიღოს 
ბრალისა მისთვს. 17 და ვითარცა შემოკრბეს იგინი აქა, არცა 
ერთი რაი დროი ვყავ, ხვალისაგან დავჯედ საყდართა ზედა და 
ვბრძანე მოყვანებაი კაცისაი მის. 18 რომლისათვს წარმოდგეს 
შემასმენელნი და არცა ერთი რაი ბრალი აჩინეს, რომელსა 
ვჰგონებდ მე ბოროტსა; 193 ძიებანი რაიმე თვსისა 
ეშმაკეულებისანი აქუნდეს მისა მიმართ და იესუის ვისთვსმე 
მომკუდრისა, რომელსა იტყოდა პავლე ცხოველად. 29 და 
ვითარ ვერარას ვჰპოებდ მე ამის ძიებისათვს, ვეტყოდე მას, 
უკუეთუმცა უნდა მისლვად იერუსალსმდ და მუნ განკითხვაი 
ამისთვს. 21 ხოლო პავლე ღაღადებდა დამარხვად მისა, რაითა 
კეისარმანცა აგრძნეს, და ვბრძანე დამარხვაი მისი ვიდრემდე 
მიუძღუანო იგი კეისარსა. 22 მიუგო აღრიპა და ჰრქუა ფესტოსს: 
მინდა მეცა კაცისა მისგან სმენად. ხოლო მან ჰრქუა მას: ხვალე 
ისმინო მისი. 23 და ხვლისაგან მოვიდა აღრიპა და ბერენიკე 
მრავლითა საუცრებითა. და შევიდა განსაკითხავსა მას 
ათასისთავთა თანა და კაცთა მათ, მთავართა ქალაქისათა. და 
ვითარცა ბრძანა ფესტოს, მოუყვანეს პავლე. 24 და თქუა 
ფესტოს: აღრიპა მეფე და ყოველნი კაცნი, რომელნი ჩუენ თანა 
ხართ, ჰხედავთა ამას? ამისთვს ყოველი სიმრავლე ჰურიათაი 
შემემთხვა მე იერუსალსმს და აქაცა ღაღადებდეს და იტყოდეს, 
ვითარმედ: არა ჯერ-არს ეგე ცხორებად ამიერითგან. 22 ხოლო 
მე გულისყმა-ვყავ, ვითარმედ არაი ღირსი სიკუდილისაი 
უქმნიეს ამას; და ვითარ-იგი თვთ ესე უღაღადებდა კეისარსა, 
ვსაჯე წარვლინებაი მისი. 25 რომლისათვს განკრძალულად 
ვერარაი მაქუს, რაი მივსწერო უფლისა ჩემისა; ამისთვს 
მოვიყვანე ეგე თქუენ წინაშე და უფროისღა შენ წინაშე, მეფე 
აღრიპა, რაითა განიკითხო ეგე, და უწყოდი, რაი მივწერო. 27 
რამეთუ უჯერო მიჩნს მე მიძღუანებალი პყრობილისაი და 
ბრალთაცა მისთა არა უწყებად. 


თავი 26 


1 ხოლო აღრიპა ჰქუა პავლეს: ბრძანებულ არს შენდა თავისა 
შენისათვს სიტყუად. მაშინ პავლე განყო ჭელი, მიუგებდა და 
თქუა: 2 ყოველთათვს, რომელთა მაბრალებენ მე ჰურიანი, 
მეფე აღრიპა, შემირაცხიეს თავი ჩემი ნეტარად, რამეთუ შენ 
წინაშე მეგულების დღეს სიტყვს-გებად უფროის-ღა. 3 რამეთუ 
მეცნიერ ხარ შენ ყოველთა მათ ჩვეულებათა და ძიებათა 
ჰურიათასა. ამისთვს გევედრები, სულგრძელებით ისმინე ჩემი. 
4 ცხორებაი უკუე ჩემი სიყრმითგან, პირველითგან ყოფილი 
ნათესავსა შორის ჩემსა იერუსალცმს შინა, იციან ყოველთა 
ჰურიათა. ? წინაისწარვე მიცოდეს მე პირველითგან, უკუეთუ 
უნდეს წამების, რამეთუ ჭეშმარიტებისა მისებრ მსახურებისა 
სჯულისა ჩუენისა ვცხონდებოდე ფარისეველი. 5 და აწ 
სასოებისათვს მამათა ჩუენთა აღთქუმულისა, რომელი იყო 
ღმრთისა მიერ, ვდგა და განვიკითხვი, 7 რომლისა მიმართ 
ათორმეტი ნათესავი ჩუენი განკრძალული დღე და ღამე 
ჰმსახურებს და ესავს მიწევნასა, რომლისა სასოებისათვს 
ვიბრალები ჰურიათაგან, მეფე აღრიპა. 8 რაი ურწმუნოებაი 
არს, განიკითხეთ-ღა თქუენ შორის, უკუეთუ ღმერთი მკუდართა 
აღადგინებს? ? მე უკუე მენება თავით ჩემით სახელისათვს იესუ 
ნაზარეველისა მრავლისა ძვრისა საქმედ, 19 რომელი-იგი 
ვყავცა იერუსალცსმს შინა: და მრავალნი წმიდათაგანნი მე 
საპყრობილესა შევაყენენ, რამეთუ ყჟელმწიფებაი მოვიღე 
მღდელთ მოძღუართაგან მოსრვად მათდა და მომეღო რიცხვ. 
11 და ყოველთა შესაკრებელთა შორის მრავალ გზის 
ვსტანჯევდ მათ და ვაიძულებდ გმობად, უმეტესად-ღა ვბორგდ 
მათ ზედა და ვსდევნიდი ვიდრე გარემოთა ქალაქამდეცა. 12 
რომელთა შინა მივიდოდე მე დამასკედ კელმწიფებითა და 
ბრძანებითა მღდელთ მოძღუართაითა. 13 შუა დღე გზასა ზედა 
ვიხილე, მეფეო, ზეცით გარდამო უბრწყინვალესი მზისაი, 
გამომიბრწყინდა მე ნათელი და ჩემ თანა მოგზაურთა მათ. 14 
და ვითარცა ჩუენ ყოველნი ქუეყანად დავცვვენით, მესმა ქჭმაი, 


რომელმან მრქუა მე ებრაელებრითა სიტყვთა: საულ, საულ, 
რაისა მდევნი მე? ფიცხელ არს შენდა წიხნვაი დეზისაი. 12 და 
მე ვარქუ: შენ ვინ ხარ, უფალო? ხოლო მან მრქუა მე: მე ვარ 
იესუ, რომელსა შენ მდევნი. 19 არამედ აღდეგ და დადეგ 
ფერკთა შენთა ზედა, რამეთუ ამისთვს გეჩუენე შენ, რაითა 
დაგადგინო შენ მსახურად და მოწამედ, რომელი იხილე და 
რომელი გიჩუენო შენ, 17 განრინებად შენდა ერისაგან და 
ნათესავთაგან, რომელთა მე მიგავლინო შენ, 18 ახილვად 
თუალთა მათთა და მოქცევად ბნელისაგან ნათლად და 
ჭელმწიფებისაგან ეშმაკისა ღმრთისა მიმართ მიღებად მათდა 
მიტევებაი ცოდვათაი და ნაწილი განწმედილთა შორის 
სარწმუნოებითა ჩემდა მომართ. 1? რომლისათვს, მეფე 
აღრიპა, არა ვექმენ ურჩ ზეცისასა მას ჩუენებასა, 2? არამედ 
რომელნი იყვნეს დამასკეს შინა პირველად და იერუსალცმს 
შინა და ყოველსა სოფელსა ჰურიასტანისასა და წარმართთა 
მიუთხრობდ სინანულსა და მოქცევად ღმრთისა მიმართ და 
ღირსი სინანულისა საქმე ქმნად. 21 ამისთვს შემიპყრეს მე 
ჰურიათა ტაძარსა შინა და აზმნობდეს მოკლვად ჩემდა. 22 
შეწევნითა ღმრთისაითა, რომელსა ღირს ვიქმენ, ვიდრე აქა 
დღედმდე ვდგა და უწამებ მცირესა და დიდსა, არარას 
გარეშესა ვიტყვ წინაისწარმეტყუელთა თქუმულისასა, რომელსა 
ეგულებოდა ყოფად, და მოსესსა, 23 ვითარმედ ვნებად იყო 
ქრისტესა და ვითარმედ პირველ მკუდართა აღდგომისა 
ნათლისა ეგულების მითხრობად ერთა და ნათესავთა. 24 და 
ვითარ-იგი ამას ეტყოდა, ფესტოს დიდითა ყკმითა თქუა: 
ჰბორგი პავლე, რამეთუ მრავალნი წიგნნი შენნი სიცბილად 
მიგაქცევენ შენ. 22 ხოლო პავლე ჰრქუა: არა ვბორგი, მყნეო 
ფესტოს, არამედ ჭეშმარიტებისა და სიწმიდისა სიტყუათა 
ვიტყვ. 292 რამეთუ მეცნიერ არს ამისთვს მეფე, რომლისა 
მიმართცა კადნიერად ვიტყვ, რამეთუ დაფარვად მისა რაისამე 
ამათგანისა არა ვირწმუნო, რამეთუ არცა დაფარულსა 
ადგილსა ქმნილ არს ესე. 27 გრწამს, მეფე აღრიპა, 
წინაისწარმეტყუელთა? ვიცი, რამეთუ გრწამს. 28 ხოლო 
აღრიპა ჰრქუა პავლეს: მცირედ-ღა და მარწმუნო მე ქრისტეანე 


ყოფად. 29? ხოლო პავლე ჰრქუა მას: ვილოცავ ღმრთისა 
მიმართ მცირეთათვსცა და მრავალთა, არა ხოლო თუ შენდა, 
არამედ ყოველთა, რომელთა ესმის ჩემი დღეს ყოფად ესრეთ, 
ვითარცა მე ვარ, თვნიერ კრულებათა ამათ. 39 და ვითარცა ესე 
თქუა მან, აღდგა მეფე და მთავარი და ბერენიკე და მათ თანა 
მსხდომარენი იგი, 31 წარვიდეს და იტყოდეს ურთიერთას, 
ვითარმედ: არარას სასიკუდინესა გინა კრულებათა საქმესა 
იქმს კაცი ესე. 322 ხოლო აღრიპა პრქუა ფესტოს: განტევებად 
ღირდა კაცი ესე, უკუეთუმცა არა ღაღად-ეყო კეისრისა. 


თავი 27 


1 და ვითარცა განაჩინეს ნავითა წარსლვაი ჩუენი იტალიად, 
მისცეს პავლე და სხუანი ვინმე პყრობილნი ასისთავსა, 
სახელით ივლიოსს, გუნდისა სევასტიელისაი. ? შევედით ნავსა 
ადრამიტვნელსა, რომელი მიმავალ იყო ადგილთა მათ 
ასიაისათა, და, აღვჭედით რაი, ჩუენ თანა იყო არისტარხოს 
მაკედონელი, თესალონიკელი. 3 და მეორესა დღესა 
შთავედით სიდონდ. კაცთ მოყუარებაი აჩუენა ივლიოს 
პავლესთვს და უბრძანა მეგობართა თვსთა თანა მისლვად და 
მოღუაწებისა მიმთხვევად. “ და მიერ შევსხედით და თანა- 
წარვლეთ კვპრე წინააღმდგომებითა ქართაითა. ? მაშინ 
უფსკრული იგი კილიკიისაი და პამფილიისაი განვლეთ და 
შთავედით მვრა ქალაქად ლუკიისა. 5 და მუნ პოა ასისთავმან 
მან ნავი ალექსანდრიისაი, რომელი მივიდოდა იტალიად, და 
შემსხნა ჩუენ მას შინა. 7” ხოლო მრავალთა დღეთა მძიმედ 
ვიდოდეთ და ძნიად მივიწიენით კნიდონდ, რამეთუ არა 
გვტევებდა ჩუენ ქარი იგი, და თანაწარვლეთ კრიტი სალმონით 
კერძო. 8 და ვითარცა ძლით წარმოვირჩიეთ იგი, მოვედით 
ადგილსა რასმე, რომელსა ერქუა ტბები კეთილი, რომელსა 
ეახლა ქალაქი ლასიაი. ? და ვითარცა მრავალი ჟამი წარჭდა, 
და იყო-ღა ნავი საცთომელ სავალად, რამეთუ მარხვანი წარ- 
ოდენ-სრულ იყვნეს, ამცნებდა მათ პავლე 19 და ეტყოდა: 
კაცნო ძმანო, ვხედავ, რამეთუ ჭირი და ზღვევაი მრავალი 
ყოფად არს არა ხოლო თუ ტვრთისა და ნავისაი, არამედ 
თავნიცა ჩუენნი წარწყმედად არიან ნავისა თანა. 11 ხოლო 
ასისთავი იგი მენავეთ მოძღუარსა მას და ნავის უფალსა ერჩდა 
უფროის, ვიდრე-ღა პავლეს სიტყუათა. 12 და ვითარ უმარჯუ 
იყო ნავთსადგური იგი დასაზამთრებლად, უმრავლესთა 
მათგანთა დაიდვეს გულსა წარსლვად მიერ, უკუეთუმცა ვითარ 
უძლეს მისლვად ფინიკედ და მუნ დაზამთრებად ტბასა მას 
კრიტისასა, რომელი ხედვიდა ჩრდილოდ და სოფლად. 13 და 
ვითარ-იგი ქროდა ქარი სამხრისაი, ჰგონებდეს, ვითარმედ 


ნებისაებრ მათისა იყოს, აღდგეს ასონით და წარირჩევდეს 
კრიტით. 14 და შემდგომად არა მრავლისა ჟამისა იწყო 
ქროლად მის თანა ქარმან მან ბორბალმან, რომელსა ჰრქვან 
ვრცელ ღელვა. 1” და ვითარ შეაცთუნა ნავი იგი და ვერ ეძლო 
პირსა მიქცევად ქარისა მის, მიუტევეთ და მიმოვაქუნდით. 19 
ჭალაკსა რასმე თანა-წარვჰყედით რაი, რომელსა ერქუა 
კლავდი, ძლით შეუძლეთ დაპყრობად ჟუამალდისა, 17 
რომელი აღიღეს და შესაწევნელად იკუმევდეს და შემოსწებეს 
ნავსა. ხოლო ეშინოდა, ნუუკუე კბოდოანსა განცვვენ, 
გარდაუტევეს ჭურჭელი და ესრეთ მიმოაქუნდა. 18 და ვითარ 
დიდსა ზამთარსა შინა ვიყვენით, ხვალისაგან გარდასდებდეს 
ტვრთსა. 13 და მესამესა დღესა ჭურჭელი ნავისალ თვსითა 
ჭელითა გარდააბნიეს. 29 ხოლო არცა მზე, არცა ვარსკულავი 
ჩნდა მრავალთა დღეთა, რამეთუ ზამთარი დიდი იყო. 
მიერითგან წარვიწირეთ სასოებაი ყოველი ცხორებად ჩუენდა. 
21 და ფრიადი უზმობაი იყო. მაშინ პავლე აღდგა შორის მათსა 
და თქუა: ჯერ-იყო, 9 კაცნო, რაითამცა მერჩდით მე და არა 
წარხუედით კრიტით და შეიძინეთ ჭირი ესე და ზღვევაი. 22 და 
აწცა გეტყვ თქუენ, გულ-დებულ იყვენით, რამეთუ განკუებაი 
სულისაი არცა ერთისაი იყოს თქუენგან, თვნიერ ხოლო ნავისა. 
23 რამეთუ წარმომიდგა მე ამას ღამესა ანგელოზი ღმრთისაი, 
რომლისაი ვარ მე, რომელსაცა ვჰმსახურებ, 24 და მრქუა: ნუ 
გეშინინ, პავლე! კეისრისა ჯერ-არს შენდა წარდგომაი და აჰა 
ესერა მიგმადლნა შენ ღმერთმან ყოველნი, რომელნი არიან 
შენ თანა ნავსა მაგას. 22 ამისთვს გულ-დებულ იყვენით, კაცნო, 
რამეთუ მრწამს ღმრთისაი, რამეთუ ესრეთ იყოს, ვითარცა 
სახედ მეტყოდა მე. 209 ჭალაკსა რასმე განსცვვნებად ვართ 
ჩუენ. 27 ხოლო ვითარცა მეათოთხმეტე ღამე მოიწია და 
მიმოვეტაცენით ჩუენ ანდრიასა შინა, შუა ღამეს ოდენ 
ჰგონებდეს მენავენი იგი მიწევნად რომელსამე სოფელსა. 28 
და გარდაუტევეს საზომი და პოვეს ოც მჭარ. და მცირედ და- 
რე-ყოვნეს და კუალად მოზომეს და პოვეს ათხუთმეტი მჭარი. 
29 და ეშინოდა, ნუუკუე კბოდოანსა ადგილსა განცვვენ, 
ბოლოით კერძო ნავისა მის გარდასთხინეს ოთხნი კავნი და 


ილოცვიდეს განთენებასა. 3? ხოლო მენავეთა მათ ეგულებოდა 
სივლტოლაი ნავისა მისგან და გარდაუტევეს ჟუამალდი იგი 
ზღუად, მიზეზად რეცა თუ თავით კერძო ნავისა მის 
განჰმარტებენ კავთა. 31 მაშინ პავლე ჰრქუა ასისთავსა მას და 
ერის კაცთა: უკუეთუ ესენი არა იყვნენ ნავსა შინა, თქუენ 
განრინებად ვერ ყელ-გეწიფების. 32 მაშინ ერისგანთა მათ 
განუკუეთნეს საბელნი იგი ჟუამალდისანი და მიუშუეს იგი 
წარტაცებად ღელვათა. 33 და ვითარცა განთენდებოდა, 
ჰლოცვიდა ყოველთა პავლე მიღებად საზრდელისა და ჰრქუა: 
მეათოთხმეტე დღე არს დღეს, ვინაითგან უზმათა დაგიყოფიეს 
და არარაი მიგიღებიეს. 34 ამისთვს გლოცავ თქუენ მიღებად 
საზრდელისა, რამეთუ ესე თქუენის ცხორებისათვს იქმნა, 
რამეთუ არავისი თქუენგანისაი თმაი ერთი თავისაი 
წარწყმედად არს. 352 და ესე ვითარცა თქუა, მოიღო პური, 
ჰმადლობდა ღმერთსა წინაშე ყოველთასა და განტეხა და იწყო 
ჭამად. 30 გულს-მოდგინე იქმნეს ყოველნი და მათცა მიიღეს 
საზრდელი. 37 ხოლო ვიყვენით ნავსა მას შინა ყოველნი კაცნი 
ორას სამეოც და ათექუსმეტი სული. 38 და ვითარცა განძღეს 
საზრდელითა, აღუმცირებდეს ნავსა მას და გარდასდებდეს 
იფქლსა ზღუად. 39 და რაჟამს განთენა, ქუეყანა0 იგი ვერ 
იცნეს, ყურესა რასმე განიცდიდეს, რომლისა იყო ზღვს კიდე, 
სადა-იგი ეგულებოდა, უკუეთუმცა ვითარ შეუძლეს, 
განდგინებაი ნავისაი მის. 49 მოჰვსნნეს კავნიცა იგი და 
მიუტევნეს ზღუად, და მათ თანა მიუტევნეს შესაუღლველნიცა 
იგი საჭეთანი და აღუპყრეს აფრაი მცირე, და ქარით კერძო 
ეპყრა ზღვს კიდით კერძო. 41 და ვითარცა შეცვვეს უმძაფრესსა 
ადგილსა, დაჰკიდეს ნავი იგი. და, რამეთუ თავით კერძოი იგი 
უმაგრესად დგა, ეგო უძრავად, ხოლო ბოლოით კერძო იგი 
დაირღუეოდა სიმძაფრითა ღელვათაითა. 42 ხოლო ერის 
კაცთა მათ ზრახვა-ყვეს, რაითა მოსწყვდნენ პყრობილნი იგი, 
ნუუკუე განვინმე-ცურდეს და ივლტოდის. 43 ხოლო ასისთავსა 
მას უნდა განრინებაი პავლესი და დააბრკოლნა იგინი 
ზრახვისა მისგან და უბრძანა, რომელნი-იგი ცურვით 
შემძლებელ იყვნეს, განსლვად ქუეყანად, ““ და სხუანი იგი 


რომელნიმე ფიცრითა და რომელნიმე ჭურჭლითა ნავისაითა 
რომლითამე. და ესრეთ განვერენით ყოველნივე და 
გამოვედით ქუეყანად. 


თავი 28 


1 და გამო-რაი-ვყედით, მაშინ იცნეს, რამეთუ მელიტონი ერქუა 
ჭალაკსა მას. 2 ხოლო ბარბაროზთა მათ წინა-მიყვეს ჩუენ არა 
მცირედი კაცთ მოყუარებაი, რამეთუ აღაგზნეს ცეცხლი და 
შემიწყნარნეს ჩუენ ყოველნი წვმისა მისგან და ყინელისა, 
რომელი იყო. 3 და ვითარ შეჰკრებდა პავლე ფრიადსა 
ქარქუეტსა და დაასხმიდა ცეცხლსა მას ზედა, იქედნე 
სიტფოისა მისგან გამოჭდა და მოეხვა ყელსა პავლესსა. 4 
ვითარცა იხილეს ბარბაროზთა მათ გუელი იგი, 
დამოკიდებული ყელსა მისსა, იტყოდეს ურთიერთას: კაცის- 
მკლველი სამე არს კაცი ესე, რომელი ზღუასა ღათუ განერა, 
სასჯელმან ცხორებად არა უტევა. ? ხოლო მან ყელი განყარა 
და შეაგდო გუელი იგი ცეცხლსა, და არარაი ბოროტი ევნო მას. 
6 ხოლო იგინი ჰგონებდეს, ვითარმედ განსივნეს და დაეცეს 
მეყსეულად მკუდარი. და ვითარ-იგი მყოვარ ჟამ ჰგებდეს და 
ჰხედვიდეს, რამეთუ არარაი ბოროტი შეემთხვა მას, მოიქცეს 
და იტყოდეს, ვითარმედ ღმერთი არს. 7 ხოლო ადგილთა მათ 
იყო სოფლები მთავრისა ვისიმე მის ჭალაკისაი, რომელსა 
სახელი ურქუა პოპლიოს, რომელმან შემიწყნარნა ჩუენ და სამ 
დღე სიყუარულით მოწლედ მისტუმრნა. 8 და იყო მამა0 
პოპლიოისი სიცხითა და ნაწლევითა სნეულ და მწოლარე, 
რომლისა შევიდა პავლე და ულოცა და დაასხნა მის ზედა 
ჭელნი მისნი და განკურნა იგი. 9? და ვითარცა ესე იქმნა, 
სხუანიცა, რომელნი იყვნეს ჭალაკსა მას შინა და აქუნდა 
უძლურებაი, მოვიდოდეს და განიკურნებოდეს ძალითა 
ღმრთისაითა, 19? რომელთაცა მრავლითა პატივითა პატივ- 
გუცეს ჩუენ და წარსლვასა ჩუენსა აღგუაგნეს საგზლითა. 11 და 
შემდგომად სამისა თვსა შევედით ნავსა, რომელსა დაეზამთრა 
მას ჭალაკსა ალექსანდრიაისასა, სახელით დიოსკორესსა. 12 
და შთავედით სვრაკოსად და დავადგერით მუნ სამ დღე, 13 
ვინაი-იგი მოვლეთ და მოვიწიენით რეგონდ. და შემდგომად 
ერთისა დღისა იყო სამხრით ნიავი, და ორ დღე მოვედით 


პონტიოლს, 14 სადა-იგი ვპოენით ძმანი, და ნუგეშინის-ცემულ 
ვიქმნენით მათ ზედა და დავადგერით მუნ შვდ დღე. და ესრეთ 
მოვედით ჰრომედ. 1” და მიერ ძმათა ესმა ჩუენთვს და 
გამოვიდეს შემთხუევად ჩუენდა ვიდრე აჰპიოფორადმდე და 
მესამედ ღვნის საფარდულად, რომელნი იხილნა რაი პავლე, 
ჰმადლობდა ღმერთსა და ნუგეშინის-იცა. 190 და ოდეს შევედით 
ჰრომედ, ასისთავმან მან მისცნა პყრობილნი იგი ერის 
მთავარსა მას, ხოლო პავლეს ებრძანა ყოფაი თვსაგან 
მცველისა მისისა ერის კაცისა თანა. 17 და იყო შემდგომად 
სამისა დღისა მოუწოდა პავლე, რომელნი-იგი იყვნეს მუნ 
ჰურიანი მთავარნი. და ვითარ მოკრბეს იგინი, ეტყოდა მათ: 
კაცნო ძმანო, მე არაი ბოროტი ვქმენ ერისა მის თანა გინა 
სჯულისა მამულისა, და კრული იერუსალცმით მივეცი ყჟელთა 
ჰრომთასა, 18 რომელთა განმიკითხეს მე და უნდა განტევება0 
ჩემი, ამისთვს რამეთუ არცა ერთი ბრალი სიკუდილისაი იყო 
ჩემ თანა. 1? და ვითარ-იგი სიტყუას-უგებდეს ჰურიანი, ვიიძულე 
ღაღადის-გდებაი კეისრისაი, არა თუ ვითარმცა შესმენაი რაიმე 
მედვა ნათესავისა ჩემისაი. 29 ამის უკუე მიზეზისათვს გლოცევდ 
თქუენ, რაითა მოხვდეთ და გიხილნე და გეტყოდი, რამეთუ 
სასოებისათვს ისრაცლისა ჯაჭვ ესე ზედა-მაც მე. 21 ხოლო მათ 
ჰრქუეს მას: ჩუენ არცა წიგნი მოგვჭყდა შენთვს ჰურიასტანით, 
არცა მო-ვინ-ვიდა ძმათაგანი და გვთხრა, გინა იტყოდა შენთვს 
ბოროტსა. 22 ხოლო ამას გლოცავთ, რაითა ვისმინოთ შენი, 
ვითარ ჰზრახავ; ხოლო ყდომისა ამისთვს უწყებულ არს ჩუენდა, 
რამეთუ ყოველსა ადგილსა ცილობაი აღდგომილ არს. 23 და 
განუჩინეს მას დღე და მოვიდეს ვანად მისა მრავალნი, 
რომელთა ასწავებდა და მიუთხრობდა სასუფეველისათვს 
ღმრთისა და არწმუნებდა მათ იესუისთვს სჯულისაგან მოსესა 
და წინაისწარმეტყუელთა განთიადითგან ვიდრე 
მიმწუხრადმდე. 24 და რომელნიმე ერჩდეს სიტყუათა მათ და 
რომელნიმე არა ერჩდეს. 232 და შეუთქუმელ იყვნეს ურთიერთას 
და განვიდოდეს. თქუა პავლე სიტყუაი ერთი, ვითარმედ: 
კეთილად იტყოდა სული წმიდაი ესაიაის მიერ 
წინაისწარმეტყუელისა მამათა თქუენთა მიმართ 26 და თქუა: 


მივედ ერისა ამის და არქუ მათ: სმენით გესმოდის და არა 
გულისყმა-ჰყოთ, და ხედვით ჰხედვიდეთ და არა იხილოთ. 27 
რამეთუ განზრქნა გული ერისაი ამის, და ყურითა მძიმედ 
ისმინეს და თუალნი მათნი დაიწუხნეს, ნუსადა იხილონ 
თუალითა და ყურითა ისმინონ და გულითა გულისქმა-ყონ და 
მოიქცენ და განვკურნნე იგინი. 28 საცნაურ უკუე იყავნ თქუენდა, 
რამეთუ წარმართთათვს მოივლინე მაცხოვარებაი ღმრთისაი, 
და მათცა ისმინონ. 29 და ესე რაი თქუა, წარვიდეს ჰურიანი იგი 
და ფრიადი გამოძიებაი აქუნდა თავთა შორის თვსთა. 39 
ხოლო პავლე დაადგრა მუნ ორ წელ ყოვლად თვსითა 
სასყიდლითა და შეიწყნარებდა ყოველთა, რომელნი 
მოვიდოდეს მისა. 31 ქადაგებდა სასუფეველსა ღმრთისასა და 
ასწავებდა უფლისა იესუ ქრისტცსთვს ყოვლითა 
განცხადებულებითა დაუბრკოლებელად. 


რომაელთა 


თავი 1 


1 პავლე, მონაი იესუ ქრისტესი, ჩინებული მოციქული, რჩეული 
სახარებასა მას ღმრთისასა, 2 რომელი-იგი წინაწარ აღუთქუა 
წინაისწარმეტყუელთა მისთა მიერ წიგნთაგან წმიდათა 3 ძისა 
მისისათვს, რომელი-იგი იშვა თესლისაგან დავითისა 
ყორციელად, 4? რომელი-იგი გამოჩნდა ძედ ღმრთისა ძალითა 
და სულითა მით სიწმიდისაითა, აღდგომითა მით მკუდრეთით 
იესუ ქრისტეს უფლისა ჩუენისაითა, 2? რომლისაგან მოვიღეთ 
მადლი და მოციქულებაი დასამორჩილებელად სარწმუნოებისა 
ყოველთა წარმართთა სახელისა მისისათვს, 9 რომელთა 
შორის ხართ თქუენცა, ჩინებულნი იესუ ქრისტესნი, 7 ყოველთა, 
რომელნი ხართ ჰრომეს შინა, საყუარელთა ღმრთისათა, 
ჩინებულთა წმიდათა, მადლი თქუენდა და მშვდობაი ღმრთისა 
მიერ მამისა ჩუენისა და უფლისა იესუ ქრისტესა! 8? პირველად 
ვჰმადლობ ღმერთსა ჩემსა ქრისტე იესუის მიერ თქუენ 
ყოველთათვს, რამეთუ სარწმუნოებაი ეგე თქუენი განითქუმის 
ყოველსა სოფელსა, 7? რამეთუ მოწამე ჩემდა არს ღმერთი, 
რომელსა ვჰმსახურებ სულითა ჩემითა სახარებითა ძისა 
მისისაითა, ვითარ უნაკლულოდ ვსენებასა თქუენსა ვჰყოფ; 19 
მარადის ლოცვათა შინა ჩემთა ვევედრები, რაითა აწ ღათუ 
სამე წარმემართოს მე ნებითა ღმრთისაითა მისლვად თქუენდა, 
11 რამეთუ მსურის ხილვაი თქუენი, რაითა მი-რაილმე-გცე თქუენ 
მადლი სულიერი დასამტკიცებელად თქუენდა. 12 ხოლო არს 
ესე თანა-ნუგეშინის-ცემა თქუენ შორის ურთიერთარსი იგი 
სარწმუნოებაი თქუენი და ჩემი. 13 არა მნებავს უმეცრებაი 
თქუენი, ძმანო, რამეთუ მრავალგზის მინდა მისლვად თქუენდა 
და დავეყენე მოაქამდე, რაითა თქუენ შორისცა ნაყოფი რაიმე 
მაქუნდეს, ვითარცა სხუათა მათ შორის თესლთა. 14 
წარმართთა და ბარბაროზთა, ბრძენთა და უგუნურთა თანა- 


მდებ ვარ. 12 და ესრეთ არს გულსმოდგინებაი ჩემი, რაითა 
თქუენცა, რომელნი ხართ ჰრომს შინა, გახარო. 19 რამეთუ არა 
მრცხუენის მე სახარებაი იგი ქრისტესი, რამეთუ ძალი 
ღმრთისაი არს მაცხოვრად ყოვლისა მორწმუნისა, ჰურიისა 
პირველად და მერმე წარმართისა. 17 რამეთუ სიმართლე 
ღმრთისაი მას შინა გამოცხადნების სარწმუნოებითი 
სარწმუნოებად, ვითარცა წერილ არს: მართალი 
სარწმუნოებითა ცხონდეს. 18 რამეთუ გამოჩინებად არს 
რისხვაი ღმრთისაი ზეცით ყოველსა ზედა უღმრთოებასა და 
სიცრუვესა კაცთასა, რომელთა ჭეშმარიტებაი სიცრუვით 
აქუნდა. 1? რამეთუ მეცნიერებაი იგი ღმრთისაი ცხად არს მათ 
შორის, რამეთუ ღმერთმანვე გამოუცხადა მათ. 29 რამეთუ 
უხილავი იგი მისი დაბადებითგან სოფლისაით ქმნულთა მათ 
შინა საცნაურად იხილვების, და სამარადისოი იგი ძალი მისი 
და ღმრთეებაი, რაითა იყვნენ იგინი ვერ სიტყვს მიმგებელ, 21 
რამეთუ იცოდეს ღმერთი, და არა ღმრთეებრ ადიდებდეს მას, 
გინა ჰმადლობდეს, არამედ ამაო იქმნეს გულის ზრახვითა 
მათითა, და დაუბნელდა უგულისხმოი იგი გული მათი. 22 
იტყოდეს თავთა თვსთა ბრძენ და განცოფნეს. 23 და ცვალეს 
დიდებაი იგი უხრწნელისა ღმრთისაი მსგავსებად ხატისა მის 
განხრწნადისა კაცისა და მფრინველთა და ოთხფერვთა და 
ქუეწარმავალთა. 24 ამისთვსცა მისცნა იგინი ღმერთმან გულის 
თქუმასა გულთა მათთასა არა-წმიდებად და გინებად ქჟორცთა 
მათთა მათ თანა, 22 რომელთა-იგი გარდაცვალეს 
ჭეშმარიტებაი ღმრთისაი სიცრუვედ და პატივს-სცემდეს და 
ჰმსახურებდეს დაბადებულთა, და არა დამბადებელსა, 
რომელი-იგი არს კურთხეულ უკუნისამდე. ამინ. 295 ამისთვს 
მისცნა იგინი ღმერთმან ვნებასა მას გინებისასა, რამეთუ 
დედათა მათთა გარდაცვალეს ბუნებისა იგი წესი არა-ბუნებად. 
27 ეგრეთცა მამათა მათთა დაუტევეს ბუნებისა იგი წესი 
დედათაი, განყურდეს გულის თქუმითა მათითა ურთიერთარს. 
მამანი მამათა თანა სარცხვნელსა იქმოდეს, და კუალად- 
საგებელი იგი, რომელ ჯერ-არნ საცთურისა მათისაი, 
ურთიერთას მიიღიან. 28 და ვითარცა არა გამოიცადეს 


ღმერთი, რაითამცა აქუნდა მეცნიერებით, მისცნა იგინი 
ღმერთმან გამოუცდელსა მას გონებასა საქმედ უჯეროისა; 29 
აღსავსენი ყოვლითა სიცრუითა, სიძვითა, უკეთურებითა, 
ანგაჰრებითა, ბოროტებითა, სავსე შურითა, კაცის-კლვითა, 
ჭდომითა, ზაკუვითა, ბოროტის ჩუეულებითა, 39 ცუნდრუკებითა, 
ძვრის მეტყუელ, ღმრთის შემაწუხებელ, მაგინებელ, 
ამპარტავან, ლაღ, მომპოვნებელ ბოროტისა, მამა-დედათა 
ურჩ, 31 უგულისყმო, უწესო, უყუარულ, უწირავ, უწყალო, 22 
რომელთა სამართალი ღმრთისაი იცოდეს, რამეთუ 
ესევითარისა მოქმედნი ღირს არიან სიკუდილისა; არცა ხოლო 
ამას იქმან, არამედ თანაცა სათნო-ეყოფვიან მოქმედთა მათ. 


თავი 2 


1 ამისთვს ვერ სიტყვს მიმგებელ ხარ, მ კაცო, ყოველი, 
რომელიცა შჯი, რამეთუ რომლითა ჰმშჯი მოყუასსა, თავსა თვსსა 
დაიშჯი, რამეთუ მასვე იქმ, რომელსაცა შჯი. ? ესე უწყით, 
რამეთუ საშჯელი ღმრთისაი ჭეშმარიტ არს ესევითარისა 
მოქმედთათვს. 3 ამას სამე ჰგონება, 98 კაცო, რომელი შჯი 
ესევითარისა მოქმედთა მათ და იქმ მასვე ვითარ-მე შენ განერე 
საშჯელსა ღმრთისასა? 4 ანუ სიმდიდრესა მას სიტკბოებისა 
მისისასა და თავს-დებასა და სულგრძელებასა შეურაცხ-ჰყოფ, 
ვერ გიცნობიეს, რამეთუ სიტკბოებაილი ღმრთისაი სინანულად 
მოგიყვანებს შენ? 2 ხოლო სიფიცხლითა მაგით შენითა და 
შეუნანებელითა გულითა იუნჯებ თავისა შენისა რისხვასა დღესა 
მას რისხვისა და გამოჩინებისა და მართლმსაჯულებისა 
ღმრთისასა, 95 რომელმან მიაგოს კაცად-კაცადსა საქმეთა 
მისთაებრ: 7 მოთმინეთა მათ საქმისა კეთილისათა - დიდებაი 
და პატივი და უხრწნელებაი, რომელნი ეძიებენ ცხორებასა 
საუკუნესა; 8 : ხოლო ყდომისაგანთა მათ და ურჩთა 
ჭეშმარიტებისათა და მორჩილთა სიცრუისათა – რისხვაი და 
გულის წყრომაი. ? ჭირი და იწროებაილ ყოველსა ზედა სულსა 
კაცისასა, მოქმედსა ბოროტისასა, ჰურიასა პირველად და 
მერმე წარმართსა! 19 დიდებაი და პატივი და მშვდობაი 
ყოველსა მოქმედსა კეთილისასა, ჰურიასა პირველად და 
მერმე წარმართსა! 11 რამეთუ არა არს თუალთ-ღებაი 
ღმრთისა თანა. 12 რამეთუ რომელთა-იგი უშჯულოდ შესცოდეს, 
უშჯულოდცა წარწყმდენ, და რომელთა შჯულსა შინა შესცოდეს, 
შჯულითაცა ისაჯნენ. 13 რამეთუ არა მსმენელნი შჯულისანი 
განმართლდნენ წინაშე ღმრთისა, არამედ მყოფელნი 
შჯულისანი განმართლდენ. 14 რამეთუ წარმართთა, რომელთა 
შჯული არა აქუნ, და ბუნებითსა მას შჯულსა ჰყოფდეს; ამათ 
რამეთუ შჯულ არა აქუს, თავისა თვსისათვს შჯულ არიან: 12 
რომელნი გამოაჩინებენ საქმესა შჯულისასა, დაწერილსა 
გულთა შინა მათთა, თანა-მოწამებითა მათდა გონებისა 


მათისაითა და შორის ურთიერთას გულის სიტყუანი შეასმენდენ 
ანუ სიტყუას უგებდენ 19 დღესა მას, რომელსა შჯიდეს ღმერთი 
დაფარულსა მას კაცთასა მსგავსად სახარებისა მის ჩემისა იესუ 
ქრისტეს მიერ. 17 უკუეთუ შენ ჰურიაი სახელ-გედების, და 
განისუენებ შჯულსა ზედა და იქადი ღმრთისა 18 და იცი ნება0 
იგი და გამოიცდი უმჯობესსა მას და სწავლულ ხარ შჯულისაგან 
19 და ესავ თავსა შენსა წინამძღურად ბრმათა, ნათლად, 
რომელნი არიან ბნელსა შინა, 29 მასწავლელად უგუნურთა, 
მოძღურად ჩჩვლთა და გაქუს ხატი იგი მეცნიერებისაი და 
ჭეშმარიტებისაი შჯულსა შინა, 21 რომელი-ეგე ასწავებ 
მოყუასსა, თავსა თვსსა არა ასწავებ; 22 რომელი ჰქადაგებ არა- 
პარვასა, იპარავ; რომელი იტყვ არა მრუშებასა, იმრუშებ; 
რომელსა გძაგან კერპნი, საკურთხეველსა სძარცუავ; 23 
რომელი შჯულითა იქადი, გარდასლვითა მაგით შჯულისაითა 
ღმერთსა შეურაცხ-ჰყოფ? 24 რამეთუ სახელი ღმრთისაი 
თქუენთვს იგმობვის წარმართთა შორის, ვითარცა წერილ არს. 
25 რამეთუ წინადაცუეთილებაი სარგებელ არს, უკუეთუ შჯულსა 
იმარხავ, ხოლო უკუეთუ გარდამავალ იყო შჯულისა, 
წინადაცუეთილებაი შენი წინადაუცუეთელება იქმნა. 25 აწ უკუე, 
უკუეთუ წინადაუცუეთელი იგი სიმართლესა შჯულისასა 
იმარხავს, არა-მე წინადაუცუეთელობაი იგი მისი 
წინადაცუეთილებად შეერაცხოსა? ?7 და გშჯიდეს ბუნებით 
წინადაცუეთელი იგი, შჯულისა აღმასრულებელი, შენ, 
რომელი-ეგე წიგნითა და წინადაცუეთითა შჯულისა 
გარდამავალ ხარ! 28 რამეთუ არა რომელი-იგი ცხადად ჰურია0ი 
არს, არცა რომელი ცხადად ყჭორცითა წინადაცუეთილ, 29 
არამედ რომელი ფარულად ჰურიაი არს და 
წინადაცუეთილებაი გულისაი აქუს სულითა, არა წიგნითა, 
რომლისა-იგი ქებაი არა კაცთაგან არს, არამედ ღმრთისაგან. 


თავი 3 


1 რაი-მე უკუე უმეტეს არს ჰურიისა მის, ანუ რაი-მე სარგებელი 
არს წინადაცუეთილებისაი? 2 ფრიად ყოვლითავე სახითა, 
პირველად უკუე, რამეთუ ჰრწმენნეს სიტყუანი ღმრთისანი. 3 
არამედ რაი? ურწმუნო თუ ვინმე იქმნეს, ნუუკუე ურწმუნოებამან 
მათმან სარწმუნოებალ ღმრთისაი განაქარვოსა? 4 ნუ იყოფინ, 
იყავნ ღმერთი მხოლოი ჭეშმარიტ, და ყოველი კაცი ცრუ, 
ვითარცა წერილ არს: რაითა განჰმართლდე სიტყვთა შენითა 
და სძლო შჯასა შენსა. ? უკუეთუ სიცრუე ჩუენი სიმართლესა 
ღმრთისასა შეეტყუების, რაი-მე ვთქუათ? ნუუკუე სიცრუვე არსა 
ღმრთისა თანა, რომელმან მოავლინის რისხვაი მისი? 
კაცობრივ ვიტყვ. 9 ნუ იყოფინ! უკუეთუ არა, ვითარ საჯოს 
ღმერთმან სოფელი? ” უკუეთუ ჭეშმარიტებალ ღმრთისაი ჩემითა 
მით სიცრუითა აღემატა სადიდებელად მისსა, რაისაღა მე 
ვითარცა ცოდვილი ვისაჯები? 8 და არა ვითარცა ვიგმობვით, 
და ვითარცა იტყვან ვინმე ჩუენდა სიტყუად, ვითარმედ ვქმნეთ 
ბოროტი, რაითა მოგვყდეს ჩუენ კეთილი? რომელთა 
განკითხვაი საშჯელსა შინა არს. 3? აწ უკუე რაი წინა-მე- 
ვჰმატთა? არა სამე, რამეთუ წინაწარვე ვაბრალეთ ჰურიათა და 
წარმართთა ყოველთა ცოდვასა ქუეშე ყოფაი. 19 ვითარცა 
წერილ არს, ვითარმედ: არავინ არს მართალ არცაღა ერთ, 11 
არავინ არს გულისყმისმყოფელ, არავინ არს გამომეძიებელ 
ღმრთისა; 12 ყოველთავე მიაქციეს ერთბამად და უჟმარ 
იქმნნეს; არავინ არს, რომელმანმცა ქმნა სიტკბოებაი, არავინ 
არს მიერთადმდე. 13 სამარე ზეაღებულ არს ყჭორჯი მათი; 
ენითა მათითა ზაკუვიდეს; გესლი ასპიტთაი ბაგეთა მათთა, 14 
რომელთაი პირი წყევითა და სიმწარითა სავსე არს. 12 მალე 
არიან ფერყნი მათნი დათხევად სისხლისა; 16 შემუსრვაი და 
უბადრუკებაი არს გზათა მათთა; 17 და გზაი მშვდობისალ არა 
იცნეს. 198 არა არს შიში ღმრთისაი წინაშე თუალთა მათთა. 19 
ხოლო ესე უწყით, რამეთუ რაოდენსა შჯული იტყვს, მათ ეტყვს, 
რომელნი-იგი შჯულსა ქუეშე არიან, რაითა ყოველი პირი 


დაიყოს, და საშჯელსა თანა-მდებ იყოს ყოველი სოფელი 
ღმრთისაი, 29 რამეთუ საქმეთაგან შჯულისათა არა 
განმართლდეს ყოველი ჭორციელი წინაშე მისსა, რამეთუ 
შჯულისაგან არს გამოცნობაილ ცოდვისაი. 21 ხოლო აწ თვნიერ 
შჯულისა სიმართლე ღმრთისაი გამოჩინებულ არს წამებული 
შჯულისა მიერ და წინაისწარმეტყუელთა, 2? ხოლო სიმართლე 
ღმრთისაი სარწმუნოებითა იესუ ქრისტესითა ყოველთა მიმართ 
და ყოველთა ზედა მორწმუნეთა, რამეთუ არა არს განწვალება, 
73 რამეთუ ყოველთავე შესცოდეს და დაკლებულ არიან 
დიდებისაგან ღმრთისა, 24 ხოლო განმართლდებიან 
უსასყიდლოდ მადლითა მისითა და გამოვსნითა მით იესუ 
ქრისტესითა. 22 რომელი-იგი წინაწარ განჰმზადა ღმერთმან 
სალხინებელად სარწმუნოებითა თვსითა მით სისხლითა, 
გამოჩინებად სიმართლისა მისისა, მოტევებითა მით პირველთა 
ცოდვათაითა, 25 თავს-დებითა ღმრთისაითა გამოჩინებად 
სიმართლისა მისისა ამათ ჟამთა, რაითა იყოს იგი მართალ და 
განმამართლებელ სარწმუნოებისაგან იესუისისა. 27 სადა უკუე 
არს სიქადული იგი? და-მე-ყენებულ არსა? რომლითა-მე 
შჯულითა? საქმეთაგან-მეა? არა, არამედ შჯულისაგან 
სარწმუნოებისა. 28 რამეთუ ვიტყვთ განმართლებასა კაცისასა 
სარწმუნოებითა თვნიერ საქმეთა შჯულისათა. 29 ანუ ჰურიათაი- 
მე ხოლო არსა ღმერთი და არა წარმართთაიცა? ჰე, 
წარმართთაიცა. 39 ვინაითგან ერთ არს ღმერთი, რომელმან 
განამართლის წინადაცუეთილი სარწმუნოებითა და 
წინადაუცუეთელი მითვე სარწმუნოებითა. 31 აწ შჯულსა ნუ 
განვაქარვებთა სარწმუნოებითა მით? ნუ იყოფინ. არამედ 
შჯულსა დავამტკიცებთ. 


თავი 4 


1 რაი-მე უკუე ვთქუათ? იპოვა-მეა აბრაჰამ, მამაი იგი ჩუენი, 
ჭორციელად? ? უკუეთუ აბრაჰამი საქმეთაგან განმართლდა, 
აქუს სიქადული, არამედ არა ღმრთისა მიმართ. 3 რასა უკუე 
იტყვს წიგნი? ჰრწმენა აბრაჰამს ღმერთი და შეერაცხა მას 
სიმართლედ. “ ხოლო მოქმედსა მას სასყიდელი იგი არა 
შეერაცხების მადლით, არამედ თანა-ნადებით. ? ხოლო 
რომელი-იგი არა იქმნ და ჰრწამნ ხოლო განმამართლებელი 
იგი უღმრთოისაი, შეერაცხების სარწმუნოებაი იგი მისი 
სიმართლედ. 9 ვითარცა-იგი დავით იტყვს ნეტარებასა მას 
კაცისასა, რომელსაცა-იგი შეურაცხა ღმერთმან სიმართლე 
თვნიერ საქმისა: 7” ნეტარ არიან, რომელთა მიეტევნენ 
უშჯულოებანი და რომელთა დაეფარნენ ცოდვანი; 8 ნეტარ არს 
კაცი, რომელსა არა შეურაცხა უფალმან ცოდვანი. ? აწ უკუე 
ნეტარებაი ესე წინადაცუეთილებასა ზედა არსა ანუ 
წინადაუცუეთილებასაცა? რამეთუ ვიტყვთ, ვითარმედ: 
შეერაცხა აბრაჰამს სარწმუნოებაი იგი მისი სიმართლედ. 19 
ვითარ უკუე შეერაცხა? წინადაცუეთილებასაღა იყო ანუ 
წინადაუცუეთილებასა? არა წინადაცუეთილებასა, არამედ 
წინადაუცუეთილებასა. 11 და სასწაულად მოიღო 
წინადაცუეთილებაი იგი ბეჭდად სიმართლისა სარწმუნოებისა 
მის წინადაუცუეთილებასა მას შინა, რაითა იყოს იგი მამად 
ყოველთა მორწმუნეთა წინადაუცუეთელთა, რაითა შეერაცხოს 
მათცა სიმართლედ. 12 და მამად წინადაცუეთილებისა არა 
წინადაცუეთილებისათა მათ ხოლო, არამედ რომელნი ჰგიან 
კუალთა მათ ზედა წინადაუცუეთილებისა სარწმუნოებისათა 
მამისა ჩუენისა აბრაჰამისთა. 13 რამეთუ არა შჯულისაგან იყო 
აღთქუმაი იგი აბრაჰამისი ანუ ნათესავისა მისისაი, რაითა იყოს 
იგი მკვდრ სოფლისა, არამედ სიმართლითა მით 
სარწმუნოებისაითა. 14 რამეთუ უკუეთუ შჯულისაგანნი იგი არიან 
მკვდრნი, ცალიერ არს სარწმუნოებაი, და განქარვებულ არიან 
აღთქუმანი იგი. 12 რამეთუ შჯული რისხვასა შეიქმს, ხოლო 


სადა არა არს შჯული, მუნ არცა შჯულისა გარდასლვაი. 15 
ამისთვს სარწმუნოებისაგან, რაითა მადლით იყოს მტკიცე 
აღთქუმაი იგი ყოვლისა ნათესავისაი, არა შჯულისაგანთა 
ხოლო, არამედ სარწმუნოებისაგანთაცა აბრაჰამისთა, რომელ 
არს მამაი ჩუენ ყოველთაი, 17 ვითარცა წერილ არს, 
ვითარმედ: მამად მრავალთა თესლთა დაგადგინე შენ წინაშე 
პირსა, რომლისაი-იგი ჰრწმენა ღმრთისაი, რომელმან-იგი 
განაცხოველნის მკუდარნი და უწესნ არა-არსსა მას, ვითარცა 
არსსა. 18 რომელსა უსასოი იგი სასოებით ჰრწმენა, რაითა 
იყოს იგი მამად მრავალთა თესლთა, მსგავსად თქუმულისა 
მის: ესრე იყოს ნათესავი შენი. 1? და არა მოუძლურდა იგი 
სარწმუნოებითა, არა განიცადა თავი თვსი, - რამეთუ კნინღა და 
მკუდარ იყვნეს ყორცნი მისნი, რამეთუ ას წლის სადამე იყო, - 
და მკუდრობაი იგი საშოისა სარაისი. 2-9 ხოლო აღთქუმასა მას 
ღმრთისასა არა შეორგულდა ურწმუნოებითა, არამედ 
განძლიერდა სარწმუნოებითა, მისცა დიდებაი ღმერთსა 21 და 
გულ-სავსე იქმნა, ვითარმედ რომელმან-იგი აღუთქუა, 
შემძლებელ არს ყოფადცა. 22 ამისთვსცა შეერაცხა მას 
სიმართლედ. 23 ხოლო არა დაიწერა მისთვს ხოლო, რამეთუ 
შეერაცხა მას სიმართლედ, 2“ არამედ ჩუენთვსცა, 
რომელთადა-ესე შერაცხვად არს, რომელთა გურწამს 
აღმადგინებელი უფლისა ჩუენისა იესუ ქრისტესი მკუდრეთით, 
25 რომელი მიეცა ცოდვათა ჩუენთათვს და აღდგა 
განმართლებისა ჩუენისათვს. 


თავი 5 


1 აწ უკუე განმართლებულ ვართ სარწმუნოებითა, და მშვდობაი 
გუაქუს ღმრთისა მიმართ უფლისა ჩუენისა მიერ იესუ ქრისტესა, 
2 რომლისაგანცა მოუჭჟედით სარწმუნოებითა მადლსა ამას, 
რომლითაცა ვდგათ და ვიქადით სასოებითა დიდებისა 
ღმრთისაითა. 3 არა ხოლო ესე, არამედ ვიქადითცა ჭირთა 
შინა, უწყით, რამეთუ ჭირი მოთმინებასა შეიქმს, 4 ხოლო 
მოთმინებაი – გამოცდილებასა, ხოლო გამოცდილებაი – 
სასოებასა. 2 ხოლო სასოებამან არა არცხვნის, რამეთუ 
სიყუარული ღმრთისაი განფენილ არს გულთა შინა ჩუენთა 
სულითა წმიდითა, რომელი-იგი მოცემულ არს ჩუენდა. 9 
რამეთუ ქრისტე, ვიდრე-იგი ჩუენ უძლურ-ღა ვიყვენით, ჟამსა 
ოდენ უღმრთოთათვს მოკუდა. 7” რამეთუ ძნიად ვინმე 
მართლისათვს მოკუდის, ხოლო კეთილისათვს, ვინ უწყის, 
ნუუკუე და იკადრისცა ვინმე სიკუდილი. 8 ხოლო გამოაცხადა 
თვსი იგი სიყუარული ჩუენდა მომართ ღმერთმან, რამეთუ 
ვიდრე-იგი ცოდვილ-ღა ვიყვენით, ქრისტე ჩუენთვს მოკუდა. ? 
რაოდენ უკუე უფროის აწ, განმართლებულ რაი ვართ 
სისხლითა მისითა, განვერნეთ ჩუენ მის მიერ რისხვისაგან! 19 
უკუეთუ მტერ რაი ვიყვენით, დავეგენით ღმერთსა სიკუდილითა 
ძისა მისისაითა, რაოდენ უფროის აწ, და-რა-ვეგენით, 
ვცხონდეთ მაცხოვარებითა მისითა! 11 არა ესე ოდენ ხოლო, 
არამედ ვიქადითცა ღმრთისა მიმართ იესუ ქრისტეს მიერ 
უფლისა ჩუენისა, რომლისაგან აწ დაგებაი ესე მოვიღეთ. 12 
ამისთვს, ვითარცა-იგი ერთისა მის კაცისათვს ცოდვაი 
სოფლად შემოვდა და ცოდვისა ძლით - სიკუდილი, და ესრეთ 
ყოველთა კაცთა ზედა სიკუდილი მოიწია, რომლითა ყოველთა 
შესცოდეს. 13 რამეთუ შჯულისა მოწევნადმდე ცოდვაი იყო 
სოფელსა შინა, ხოლო ცოდვად არად შერაცხილ იყო თვნიერ 
შჯულისა. 14 არამედ სუფევდა სიკუდილი ადამისითგან ვიდრე 
მოსესადმდე და მათ ზედაცა, რომელთა-იგი არა ეცოდა 
მსგავსად გარდასლვისა მის ადამისა, რომელი-იგი არს სახე 


მერმეთა მათ ჟამთაი. 1? არამედ არა ვითარ შეცოდებაი და 
ეგრეთცა მადლი; რამეთუ უკუეთუ ერთისა მის შეცოდებითა 
მრავალნი მოსწყდეს, რაოდენ უფროის მადლი იგი ღმრთისაი 
და ნიჭი იგი მადლითა მით ერთისა მის კაცისა იესუ 
ქრისტესითა მრავალთა მიმართცა აღემატა! 16 და არა 
ვითარცა ერთისა შეცოდებულისათვს ნიჭი იგი, რამეთუ 
საშჯელი იგი ერთისა მისგან დასაშჯელად, ხოლო მადლი იგი 
მრავალთაგან შეცოდებათა განსამართლებელად. 17 რამეთუ 
უკუეთუ ერთისა მის შეცოდებითა სიკუდილი სუფევდა ერთისა 
მისგან, რაოდენ უფროის, რომელნი-იგი უმეტესსა მას 
მადლისასა და ნიჭსა სიმართლისასა მიიღებენ ცხორებასა შინა 
სუფევდენ ერთისა მისგან იესუ ქრისტესა. 18 ვითარცა-იგი 
ერთისა მის შეცოდებისაგან ყოველთა კაცთა ზედა 
დასაშჯელად, ეგრეცა ერთისა მის სიმართლისათვს ყოველთა 
კაცთა ზედა განსამართლებელად ცხორებისა. 

რამეთუ ვითარცა-იგი ერთისა მის კაცისა ურჩებითა ცოდვილნი 
შემოყდეს მრავალნი, ეგრეცა ერთისა მის კაცისა 
მორჩილებითა მართალნი შემოვიდენ მრავალნი. 1? რამეთუ 
შჯული შორის შემოვიდა, რაითა განმრავლდეს ცოდვაი, და 
სადა-იგი განმრავლდა ცოდვაი, მუნ უფროისად გარდაემატა 
მადლი, 29 რაითა, ვითარცა-იგი სუფევდა ცოდვაი სიკუდილსა 
შინა, ეგრეცა მადლი სუფევდეს სიმართლისა მიერ ცხორებად 
საუკუნოდ ქრისტეს იესუის მიერ უფლისა ჩუენისა. 


თავი 6 


1 რაი-მე უკუე ვთქუათ აწ? და-მე-ვადგრეთა ცოდვასა მას ზედა, 
რაითა მადლი განმრავლდეს? ნუ იყოფინ! 2 რომელნი-ესე 
მოვკუედით ცოდვითა, ვითარ უკუე მერმე ვცხონდებოდით მას 
შინა? 3 ანუ არა უწყითა, რამეთუ რომელთა-ესე ნათელ-ვიღეთ 
ქრისტე იესუის მიერ, სიკუდილისა მისისა მიმართ ნათელ- 
ვიღეთ? “ და თანა-დავეფლენით მას ნათლის-ღებითა მით 
სიკუდილსა მისსა, რაითა ვითარცა-იგი აღდგა ქრისტე 
მკუდრეთით დიდებითა მამისაითა, ეგრეთცა ჩუენ განახლებითა 
ცხორებისაითა ვიდოდით. ? რამეთუ უკუეთუ თანა-ნერგ 
ვექმნენით მსგავსებასა მას სიკუდილისა მისისასა, ეგრეთცა 
აღდგომასა მას მისსა ვიყვნეთ. 9 ესე უწყით, რამეთუ ძუელი იგი 
კაცი ჩუენი მის თანა ჯუარს-ეცუა, რაითა განქარდეს ჭორცი იგი 
ცოდვისაი, რაითა არღარა ვჰმონებდეთ ჩუენ ცოდვასა, 7 
რამეთუ, რომელი – იგი მოკუდა, განმართლებულ არს 
ცოდვისაგან. 8 უკუეთუ მოვკუდეთ ქრისტეს თანა, გურწამს, 
რამეთუ მის თანაცა ვცხონდეთ. 3? ესე უწყით, რამეთუ ქრისტე 
აღდგა მკუდრეთით, არღარა მოკუდეს, და სიკუდილი მის ზედა 
არღარა უფლებდეს. 19 რამეთუ, რომელი იგი-მოკუდა, 
ცოდვითა მოკუდა ერთ-გზის, ხოლო რომელი-იგი ცხოველ არს, 
ცხოველ არს ღმრთისა. 11 ეგრეცა თქუენ შეჰრაცხენით თავნი 
თქუენნი მკუდრად ცოდვისათვს და ცხოველად ღმრთისა 
ქრისტე იესუს მიერ უფლისა ჩუენისა. 12 ნუ უკუე სუფევნ ცოდვაი 
მოკუდავთა მაგათ ყორცთა თქუენთა მორჩილებად მისა 
გულის-თქუმათა შინა მისთა, 13 ნუცა წარუდგინებთ ასოთა 
მაგათ თქუენთა საჭურველად სიცრუისა ცოდვასა, არამედ 
წარუდგინენით თავნი თქუენნი ღმერთსა, ვითარცა მკუდრეთით 
ცხოველნი, და ასონი ეგე თქუენნი საჭურველად სიმართლისა 
ღმერთსა. 1“ და ცოდვაი თქუენ ზედა არა უფლებდეს, რამეთუ 
არა ხართ შჯულსა ქუეშე, არამედ მადლსა. 1” აწ უკუე რა0? 
ვცოდვიდეთი-მეა, რამეთუ არა ვართ შჯულსა ქუეშე, არამედ 
მადლსა? ნუ იყოფინ! 16 არა უწყითა, რამეთუ რომელსა-იგი 


წარუდგინენით თავნი თვსნი მონად მორჩილებისა, მონანი 
ხართ, რომელსაცა-იგი ერჩით; გინა თუ ცოდვასა სიკუდილდ 
ანუ მორჩილებად სიმართლესა? 17 ხოლო მადლი ღმერთსა, 
რამეთუ იყვენით მონა ცოდვისა და მორჩილ იქმნენით 
გულითა, რომელსაცა-იგი მიეცენით სახედ მოძღურებისა. 18 
ხოლო აწ განთავისუფლებულ ხართ ცოდვისაგან, და 
დამონებულ ხართ სიმართლესა. 19 კაცობრივ ვიტყვ 
უძლურებისათვვს ყორცთა თქუნთაისა: ვითარცა-იგი 
წარუდგინენით ასონი ეგე თქუენნი მონებად არაწმიდებასა და 
უშჯულოებასა უშჯულოებად, ეგრეცა აწ წარუდგინენით ასონი 
ეგე თქუენნი მონებად სიმართლესა სიწმიდედ. 29 რამეთუ 
ოდეს-იგი მონანი იყვენით ცოდვისანი, თავისუფალ იყვენით 
სიმართლისაგან. 21 რაი უკუე ნაყოფი გაქუნდა მაშინ, 
რომლისათვს აწ ეგერა გრცხუენის? რამეთუ აღსასრული მათი 
სიკუდილი არს. 22 ხოლო აწ განთავისუფლებულ ხართ 
ცოდვისაგან და დამონებულ ღმერთსა, და გაქუს ნაყოფი 
თქუენი სიწმიდედ, და აღსასრულსა – ცხორებაი საუკუნოი. 23 
რამეთუ საგზალი ცოდვისაი სიკუდილი არს, ხოლო ნიჭი 
ღმრთისაი – ცხორებაი საუკუნოი ქრისტე იესუის მიერ უფლისა 
ჩუენისა. 


თავი 7 


1 ანუ არა უწყითა, ძმანო, - რამეთუ მეცნიერთა მათ შჯულისათა 
ვეტყვ, - ვითარმედ შჯული უფლებს კაცსა ზედა, რაოდენ ჟამ 
ცოცხალ არს იგი? 2? რამეთუ ქმრის ცოლი დედაკაცი 
სიკუდილადმდე ქმრისა შეკრულ არს შჯულითა; ხოლო უკუეთუ 
მოკუდეს ქმარი იგი, განთავისუფლებულ არს იგი შჯულისა 
მისგან ქმრისა. 3 აწ უკუე ცხორებასა ქმრისასა მემრუშედ 
ეწოდოს, შე-თუ-ეყოს ქმარსა სხუასა; ხოლო უკუეთუ მოკუდეს 
ქმარი მისი, თავისუფალ არს იგი შჯულისა მისგან, რაითა არა 
იყოს იგი მემრუშე, შე-თუ-ეყოს ქმარსა სხუასა. 4 ამისთვს 
თქუენცა, ძმანო ჩემნო, მოჰკუედით შჯულისაგან ჭყორცითა მით 
ქრისტესითა, რაითა იყვნეთ თქუენ სხვსა მის მკუდრეთით 
აღდგომილისა, რაითა ნაყოფი გამოვიღოთ ღმრთისა. 2 
რამეთუ ვიდრე-იგი ვიყვენით ყორცთა შინა, ვნებანი იგი 
ცოდვათანი შჯულისა მისგან იქმნებოდეს ასოთა შინა ჩუენთა, 
რაითა ნაყოფი გამოვიღოთ სიკუდილისა; 9 ხოლო აწ 
განთავისუფლებულ ვართ შჯულისა მისგან და მოვკუედით, 
რომლითა-იგი შეპყრობილ ვიყვენით, რაითა ვჰმონებდეთ ჩუენ 
განახლებულითა სულითა და არა დაძუელებულითა წიგნითა. 7 
რაი-მე უკუე ვთქუათ? შჯული ცოდვა-მე არსა? ნუ იყოფინ! 
არამედ ცოდვაი არა ვიცოდე, გარნა შჯულისაგან. რამეთუ 
გულის-თქუმაი არა ვიცოდე, უკუეთუმცა არა შჯული იტყოდა, 
ვითარმედ: ნუ გული-გითქუამნ. 8 მიზეზი უკუე პოვა ცოდვამან 
მცნებისა მისგან და შექმნა ჩემ თანა ყოველი გულის-თქუმაი: 
რამეთუ თვნიერ შჯულისა ცოდვაი მკუდარ არს. ? ხოლო მე 
ცხოველ ვიყავ ოდესმე თვნიერ შჯულისა, და ოდეს მოიწია 
მცნებაი იგი, ცოდვალ განცოცხლდა, 1" და მე მოვკუედ; და 
მეპოვა მე მცნებაი იგი, რომელი იყო საცხორებელად, იგივე 
სიკუდილად. 11 რამეთუ ცოდვამან მან მიზეზი მიიღო მცნებისა 
მისგან, მაცთუნა მე და მის მიერ მომკლა. 12 ამიერითგან 
შჯული წმიდა არს, და მცნებაი იგი წმიდა და მართალ და 
კეთილ. 13 აწ უკუე კეთილი იგი მე სიკუდილ მექმნაა? ნუ 


იყოფინ! არამედ ცოდვაი იგი, რაითა ჩნდეს ცოდვა კეთილითა 
მით, რომელი იქმნა ჩემდა სიკუდილ, რაითა იყოს 
გარდარეულად ცოდვილ ცოდვაი იგი მცნებისა მისგან. 14 ესე 
უწყით, რამეთუ შჯული სულიერ არს, ხოლო მე კორციელ ვარ 
და განფრდილ ცოდვასა შინა. 12 რამეთუ რომელსა-იგი ვიქმნ, 
არა ვიცი; რამეთუ არა რომელი-იგი მე მნებავს, მას ვიქმ, 
არამედ რომელი-იგი მძულს, მას ვჰყოფ. 10 ხოლო უკუეთუ, 
რომელი-იგი არა მნებავს და მას ვჰყოფ, თანა-მოწამე ვარ 
შჯულისა, რამეთუ კეთილ არს. 17 აწ უკუე არღარა მე ვიქმ მას, 
არამედ რომელი-იგი დამკვდრებულ არს ჩემ თანა ცოდვაი. 18 
რამეთუ უწყი, ვითარმედ არარაი დამკვდრებულ არს ჩემ თანა, 
ესე იგი არს, ყორცთა შინა ჩემთა კეთილი, რამეთუ ნებაი იგი 
წინა მიც მე, ხოლო საქმედ კეთილისა მის არა ვჰპოებ. 19 
რამეთუ არა რომელი-იგი მნებავს კეთილი, მას ვჰყოფ, არამედ 
რომელი-იგი არა მნებავს ბოროტი, მას ვიქმ. 2?– ხოლო უკუეთუ, 
რომელი-იგი მე არა მნებავს და მას ვჰყოფ, არღარა მე ვიქმ 
მას, არამედ რომელი-იგი დამკვდრებულ არს ჩემ თანა 
ცოდვაი. 21 ვპოვო-მეა შჯული, რომელსა უნდეს ჩემდა ყოფად 
კეთილისა, რამეთუ მე ბოროტი წინა მიც? 2? რამეთუ თანა- 
მნებავს მე შჯულსა ღმრთისასა შინაგანითა მით კაცითა. 23 და 
ვხედავ სხუასა შჯულსა ასოთა შინა ჩემთა, რომელი-იგი წინა- 
განეწყვების შჯულსა მას გონებისა ჩემისასა და წარმტყუენავს 
მე შჯულითა მით ცოდვისაითა, რომელი-იგი არს ასოთა შინა 
ჩემთა. 24 უბადრუკი მე ესე კაცი! ვინ-მე მიყსნეს ყორცთა 
ამათგან ამის სიკუდილისათა? 22 ხოლო ვჰმადლობ ღმერთსა 
ქრისტე იესუის მიერ უფლისა ჩუენისა. აწ უკუე თავადი მე 
გონებითა ჩემითა ვჰმონებ რჩულსა ღმრთისასა, ხოლო 
ჭკორცითა შჯულსა ცოდვისასა. 


თავი 8 


1 არა-მე რაი დასაშჯელ არსა აწ ქრისტე იესუის მიერ მათდა, 
რომელნი-იგი არა ყორცთაებრ ვლენან, არამედ სულისაებრ? 2 
რამეთუ შჯულმან სულისა ცხორებისამან ქრისტე იესუის მიერ 
განმათავისუფლა მე შჯულისა მისგან ცოდვისა და 
სიკუდილისა. 3 რამეთუ შეუძლებელი იგი შჯულისაი, რომლითა 
უძლურ იყო ჭქორცთა მათთვს, ღმერთმან ძე თვსი მოავლინა, 
მსგავსად ჟორცთა მათ ცოდვისათა და ცოდვისათვს, და საჯა 
ცოდვაი იგი ყორცითა თვსითა. “ რაითა სიმართლე იგი 
შჯულისაი აღესრულოს ჩუენ შორის, რომელნი არა 
ყორციელად ვიქცევით, არამედ სულიერად. ? რამეთუ 
რომელნი-იგი ყორციელად არიან, ყკორცთასა ზრახვენ, ხოლო 
რომელნი-იგი სულიერად არიან, - სულისასა. 9 რამეთუ 
ზრახვაი იგი ყორცთაი სიკუდილ არს, ხოლო ზრახვაი იგი 
სულისაი ცხორება არს და მშვდობა. 7 რამეთუ ზრახვაი იგი 
ყკორცთაი მტერობა არს ღმრთისა; რამეთუ შჯულსა მას 
ღმრთისასა ვერ დაემორჩილების და ვერცა ძალ-უც. 8 რამეთუ 
რომელნი-იგი ყჟორცთა შინა არიან, ღმრთისა სათნო-ყოფად 
ვერ ძალ-უც. ? ხოლო თქუენ არა ხართ ყორცთა შინა, არამედ 
სულთა, უკუეთუ სული ღმრთისაი დამკვდრებულ არს თქუენ 
შორის. უკუეთუ ვისმე სული ქრისტესი არა აქუს, იგი არა არს 
მისი. 190 უკუეთუ ქრისტე თქუენ შორის არს, ყორცნიმცა მკუდარ 
არიან ცოდვისათვს, ხოლო სული - ცხოველ სიმართლისათვს. 
11 უკუეთუ სული იგი აღმადგინებელისა იესუისი მკუდრეთით 
მკვდრ არს თქუენ შორის, რომელმან-იგი აღადგინა ქრისტე 
მკუდრეთით, განაცხოველნეს მოკუდავნიცა ეგე ყჟორცნი 
თქუენნი დამკვდრებულისა მის მიერ თქუენ შორის სულისა 
მისისა. 12 აწ უკუე, ძმანო, თანა-გუაც არა ყორცთაი, რაითა 
კორციელად სცხონდებოდით. 13 რამეთუ უკუეთუ ჭჟორციელად 
სცხონდებოდით, მოსიკუდიდ ხართ; ხოლო უკუეთუ სულითა 
ჭორცთა საქმესა მოაკუდინებდეთ, სცხონდეთ. 1“ რამეთუ 
რომელნი სულითა ღმრთისაითა ვლენან, ესენი არიან ძენი 


ღმრთისანი. 15 რამეთუ არა მიგიღებიეს სული იგი მონებისაი, 
რაითამცა კუალად გეშინოდა, არამედ მიგიღებიეს სული იგი 
შვილებისაი, რომლითა ვღაღადებთ: აბბა, მამაო! 16 იგივე 
სული ეწამების სულსა ამას ჩუენსა, რამეთუ ვართ შვილნი 
ღმრთისანი. 17 ხოლო უკუეთუ შვილ, მკვდრცა, მკვდრ 
ღმრთისა თანა და თანა-მკვდრ ქრისტესა. უკუეთუ მის თანა 
ვივნოთ, მის თანაცა ვიდიდნეთ. 19 რამეთუ მე ესრე მგონიეს, 
ვითარმედ ვერ ღირს არიან ვნებანი იგი ამის ჟამისანი მერმისა 
მის თანა დიდებისა, რომელ გამოჩინებად არს ჩუენდა 
მომართ. 19 რამეთუ იჭვ იგი დაბადებისაი გამოჩინებასა მას 
შვილთა ღმრთისათა მოელის, 29 რამეთუ ამაოებასა 
დაემორჩილა დაბადებული არა ნებსით, არამედ მის მიერ, 
რომელმან-იგი დაამორჩილა, სასოებით. 21 რამეთუ თვთ იგიცა 
დაბადებული გან-ვე-თავისუფლდეს მონებისაგან ხრწნილებისა 
აზნაურებასა მას დიდებისა შვილთა ღმრთისათა. 22 უწყით, 
რამეთუ ყოველი დაბადებული თანა-კუნესის და თანა-ელმის 
მოაქამდე. 23 არა ხოლო თუ იგი, არამედ თვთ ჩუენცა, 
რომელთა- ესე პირველი ნაყოფი სულისაი გუაქუს, თვთ ჩუენცა 
თავთა შინა ჩუენთა ვკუნესით და შვილებასა მას მოველით, 
გამოვსნასა მას ყორცთა ჩუენთასა, 24 რამეთუ სასოებით 
ვცხონდებით. ხოლო სასოებაი ხილული არა არს სასოება, 
რამეთუ რომელსა-იგი ვინმე ხედავნ, რაისაღა-მე ესავნ? 239 
ხოლო ჩუენ, რომელსა არა ვხედავთ, ვესავთ, რამეთუ 
მოთმინებით მოველით. 265 ეგრეთვე და სულიცა იგი თანა- 
შეეწევის უძლურებათა ჩუენთა, რამეთუ რაიმცა იგი ვილოცეთ, 
ვითარ-იგი ჯერ-არს, არა ვიცით; არამედ თვთ იგი სული მეოხ 
არს ჩუენთვს სულ-თქუმითა მით უსიტყუელითა. 27 ხოლო 
რომელი-იგი გამომეძიებელ არს გულთაი, იცის, თუ რაი არს 
ზრახვაი იგი სულისაი, რამეთუ ღმრთისა მიმართ მეოხ არს 
წმიდათათვს. 28 ესე უწყით, რამეთუ ღმრთის მოყუარეთა 
ყოველივე განემარჯუების კეთილად, რომელნი-იგი ბრძანებით 
ჩინებულ არიან. 2? რამეთუ რომელნი-იგი წინაწარ იცნნა, 
წინაწარცა განაჩინნა თანა-მსგავსად ხატისა მის ძისა თვსისა, 
რაითა იყოს იგი პირმშო მრავალთა შორის ძმათა; 39 ხოლო 


რომელნი-იგი წინაწარ განაჩინნა, მათცა უწოდა; და 
რომელთა-იგი უწოდა, იგინიცა განამართლნა; და რომელნი- 
იგი განამართლნა, იგინიცა ადიდნა. 31 რაი-მე უკუე ვთქუათ 
ამისთვს? უკუეთუ ღმერთი ჩუენ კერძო არს, ვინ არს ძვრის 
მყოფელ ჩუენდა? 32 რომელმან-იგი ძესაცა თვსსა არა ჰრიდა, 
არამედ ჩუენ ყოველთათვს მისცა იგი, ვითარ უკუე არა მითურთ 
ყოველივე მოგუანიჭოს ჩუენ? 33 ვინ არს მაბრალობელ 
რჩეულთა მათ ღმრთისათა? ღმერთი არს განმამართლებელ. 
34 და ვინ არს დამსჯელ? ქრისტე იესუ, რომელი მოკუდა, 
უფროის-ღა აღდგა; რომელი-იგი არს მარჯუენით ღმრთისა, 
რომელიცა-იგი მეოხ არს ჩუენთვს. 32 ვინ განმაშორნეს ჩუენ 
სიყუარულსა მას ქრისტესსა: ჭირმან ანუ იწროებამან, დევნამან 
ანუ სიყმილმან, შიშლოებამან ანუ ურვამან ანუ მახვილმან? 
ვითარცა წერილ არს: 35 რამეთუ შენთვს მოვწყდებით ჩუენ 
მარადღე და შევირაცხებით ჩუენ, ვითარცა ცხოვარნი 
კლვადნი. 37 არამედ ამას ყოველსა ზედა ვსძლევთ ჩუენ მის 
მიერ, რომელმანცა-იგი შემიყუარნა ჩუენ, 385 რამეთუ მრწამს მე, 
ვითარმედ არცა სიკუდილმან, არცა ცხორებამან, არცა 
ანგელოზთა, არცა მთავრობათა, არცა ძალთა, არცა ამან 
სოფელმან, არცა მან სოფელმან, 3? არცა სიმაღლეთა, არცა 
სიღრმეთა, არცა სხუამან დაბადებულმან შემიძლოს ჩუენ 
განყენებად სიყუარულსა ღმრთისასა, რომელ არს ქრისტე 
იესუის მიერ უფლისა ჩუენისა. 


თავი 9 


1 ჭეშმარიტსა ვიტყვ ქრისტეს მიერ და არა ვტყუი 
თანამოწამებითა ჩემდა გონებისა ჩემისაითა სულითა წმიდითა, 
2 რამეთუ მწუხარება არს ჩემდა დიდ და მოუკლებელი 
სალმობაი გულისა ჩემისაი. 3 რამეთუ ვილოცევდ მე 
შეჩუენებულ - ყოფად თავსა ჩემსა ქრისტესგან ძმათა ჩემთათვს 
და ნათესავთა ჩემთა ჟორციელად, “ რომელნი-იგი არიან 
ისრაიტელნი, რომელთაი იყო შვილებაი და დიდებაი და 
აღთქუმანი და სჯულის-დებანი და მსახურებანი და 
მითხრობანი; 2 რომელთანი იყვნეს მამანი და რომელთაგან 
ქრისტე ყორციელად, რომელი-იგი არს ღმერთი ყოველთა 
ზედა, კურთხეულ უკუნისამდე. ამინ. 9 ხოლო არა ეგებოდა, 
ვითარმცა დავარდა სიტყუაი ღმრთისაი, რამეთუ არა ყოველნი 
ისრაცლისაგანნი ესენი არიან ისრაცლ, 7 არცა არიან 
ნათესავნი აბრაჰამისნი ყოველნი შვილ. არამედ „ისაკისგან 
გეწოდოს შენ ნათესავი“. 8 ესე იგი არს, არა თუ შვილნი 
ჭორცთანი ესენი არიან შვილ ღმრთის, არამედ შვილნი იგი 
აღთქუმისანი შერაცხილ არიან ნათესავად. ? რამეთუ 
აღთქუმისაგან არს სიტუყუაი ესე, ვითარმედ: ჟამსა ოდენ ამას 
მოვიდე, და ესუას სარრას ძე. 19 და არა ხოლო ესე, არამედ 
რებეკასცა ერთისაგან საწოლისა ესუა (ორ ძე) ისაკის მამისა 
ჩუენისა; 11 რამეთუ არღასადა შობილ იყვნეს, არცა ექმნა რა0 
კეთილი გინა ბოროტი, - რაითა რჩევით წინა-განმზადებაი იგი 
ღმრთისაი ეგოს. 12 არა საქმეთაგან, არამედ მისგან, 
რომელმან-იგი უწოდა, - რამეთუ ჰრქუა მას, ვითარმედ: 
უხუცესმან ჰმონოს უმრწემესსა მას. 13 ვითარცა წერილ არს, 
ვითარმედ: იაკობი შევიყუარე, ხოლო ესავი მოვიძულე. 1“ რაი- 
მე უკუე ვთქუათ? ნუ სიცრუვე-მე არსა ღმრთისა თანა? ნუ 
იყოფინ! 152 რამეთუ მოსეს ესრეთ ეტყვს: შევიწყალო, რომელი- 
იგი შევიწყალო, და შევიწყნარო, რომელი-იგი შევიწყნარო. 15 
აწ უკუე არა რომელსა-იგი უნებს, არცა რომელი-იგი რბის, 
არამედ რომელი ეწყალის ღმერთსა. 17 რამეთუ ეტყვს წიგნი 


ფარაოს, ვითარმედ: აღ-ვე ამისთვს-გადგინე შენ, რაითა 
ვაჩუენო შენ ზედა ძალი ჩემი და რაითა განითქუას სახელი ჩემი 
ყოველსა ქუეყანასა. 18 აწ უკუე რომელი ჰნებავს, შეიწყალებს, 
და რომელი ჰნებავს, განაფიცხებს. 19 ნუუკუე მრქუა მე: და 
რაისა-ღა აბრალებს? რამეთუ ნებასა მისსა ვინ-მე წინა- 
აღუდგა? 29 აწ უკუე, 9 კაცო, შენ ვინ ხარ, რომელი სიტყუას- 
უგებ ღმერთსა? ჰრქუა ნუ-მეა ქმნულმან შემოქმედსა: რაისათვს 
ესრეთ შემქმენ მე? 21 ანუ არა ყელ-ეწიფებისა მეკეცესა მას 
თიკისა მის მისვე შეზელილისაგან შესაქმედ რომელიმე 
პატიოსნად ჭურჭლად და რომელიმე უპატიოდ? 2? უკუეთუმცა 
უნდა ღმერთსა ჩუენებად რისხვაი თვსი და უწყებად ძალი თვსი, 
რომელი დაუთმენიეს მრავლითა სულგრძელებითა ჭურთა 
მათზედა რისხვისათა, განმზადებულთა წარსაწყმედელად, 23 
და რაითა აჩუენოს სიმდიდრე იგი დიდებისა მისისაი ჭურთა 
მათ ზედა წყალობისათა, რომელნი-იგი წინაწარ განჰმზადნა 
სადიდებელად, 24 რომელთაცა-ესე მიწოდნა ჩუენ არა ხოლო 
თუ ჰურიათაგან, არამედ წარმართთაგანცა? 225 ვითარცა ოსეს 
შინა იტყვს: უწოდო არა ერსა ჩემსა ერად ჩემდა და არა 
საყუარელსა ჩემსა საყუარელად. 25 და იყოს ადგილსა მას, 
სადა-იგი ერქუა მათ: არა ერი ჩემი თქუენ, მუნ იწოდნენ ძედ 
ღმრთისა ცხოველისა. 27 ხოლო ესაია ღაღადებს 
ისრაცლისათვს: დაღათუ იყოს რიცხვ იგი ძეთა ისრაცლისათაი, 
ვითარცა ქვშაი ზღვსაი, ნეშტი ოდენ ცხონდეს; 28 რამეთუ 
სიტყუაი აღმასრულებელი და შემოკლებული სიმართლესა 
შინა, ვითარმედ სიტყუაი შემოკლებული ყოს უფალმან 
ქუეყანასა ზედა. 2? და ვითარცა-იგი წინაწარ თქუა ესაია: არა 
თუმცა უფალმან საბაოთ დამიტევა ჩუენ თესლი, ვითარცა 
სოდომელნიმცა შევიქმნენით და გომორელთამცა 
მივემსგავსენით. 39 აწ უკუე რაი-მე ვთქუათ? რამეთუ 
წარმართნი, რომელნი არა სდევდეს სიმართლესა, ეწინეს 
სიმართლესა, ხოლო სიმართლესა სარწმუნოებისაგან. 31 
ხოლო ისრაცლი სდევდა შჯულსა მას სიმართლისასა და 
შჯულსა მას სიმართლისასა ვერ მისწუდა. 32 რაისათვს-მე? 
რამეთუ არა სარწმუნოებისაგან, არამედ ვითარცა საქმეთაგან 


შჯულისათა, რამეთუ შეჰპბრკოლდეს ლოდსა მას 
შებრკოლებისასა. 33 ვითარცა წერილ არს: აჰა ესერა დავსდებ 
სიონს შინა ლოდსა შებრკოლებისასა და კლდესა 
საცთურებისასა; და ყოველსა რომელსა ჰრწმენეს იგი, არასადა 
ჰრცხუენეს. 


თავი 10 


1 ძმანო, ნებაი გულისა ჩემისაი და ვედრებაი ჩემი ღმრთისა 
მიმართ ისრაცლისათვს არს საცხორებელად. 2 ვეწამები მათ, 
რამეთუ შური საღმრთოი აქუს, არამედ არა მეცნიერებით. 3 
რამეთუ უმეცარ იყვნეს იგინი სიმართლისა მისგან ღმრთისა და 
თვსსა მას სიმართლესა ეძიებდეს დამტკიცებად და 
სიმართლესა ღმრთისასა არა დაემორჩილნეს, “ რამეთუ 
დასასრული შჯულისაი ქრისტე არს მაცხოვრად ყოვლისა 
მორწმუნისა. ? რამეთუ მოსე დასწერს სიმართლესა მას 
შჯულისაგანსა, ვითარმედ: რომელმან ქმნეს იგი კაცმან, 
ცხონდეს მას შინა. 9 ხოლო სარწმუნოებისაგან სიმართლე 
ესრეთ იტყვს: ნუ იტყვ გულსა შენსა: ვინ აღვიდეს ზეცად? ესე 
იგი არს, ქრისტესი გარდამოყვანებაი. 7 ანუ: ვინ შთავიდეს 
უფსკრულად? ესე იგი არს, ქრისტესი მკუდრეთით 
აღმოყვანებაი. 8 არამედ რასა იტყვს: მახლობელ შენდა არს 
სიტყუაი ეგე პირსა შენსა და გულსა შენსა, ესე იგი არს სიტყუა0 
სარწმუნოებისაი, რომელსა ვქადაგებთ, ? ვითარმედ აღ-თუ- 
იარო პირითა შენითა უფალი იესუ, და გრწმენეს გულითა 
შენითა, რამეთუ ღმერთმან აღადგინა იგი მკუდრეთით, 
სცხონდე. 19 რამეთუ გულის გრწამს სიმართლედ, ხოლო 
პირითა აღიარებ საცხორებელად. 11 რამეთუ იტყვს წიგნი: 
ყოველსა რომელსა ჰრწმენეს მისა მიმართ, არასადა 
ჰრცხუენეს. 12 რამეთუ არა არს განწვალება ჰურიისა და 
წარმართისაი, რამეთუ თავადი არს უფალი ყოველთაი, 
რომელი განამდიდრებს ყოველთა, რომელნი ხადიან მას. 13 
რამეთუ ყოველმან რომელმან ხადოს სახელსა უფლისასა, 
ცხონდეს. 14% ვითარ უკუე ხადონ, რომლისა მიმართ არა 
ჰრწმენა? ანუ ვითარ-მე ჰრწმენეს, რომლისაი არა ისმინეს? ანუ 
ვითარ-მე ისმინონ თვნიერ ქადაგებისა? 15 ანუ ვითარ-მე 
ქადაგებდენ, არა თუ წარივლინნენ? ვითარცა წერილ არს: 
ვითარ შუენიერ არიან ფერვნი მახარებელთა მათ მშვდობია! 19 
არამედ არა ყოველთა ისმინეს სახარებისაი მის, რამეთუ ესაია 


იტყვს: უფალო, ვის-მე ჰრწმენა სასმენელი ჩუენი? 17 აწ უკუე 
სარწმუნოებაი სამე სმენისაგან არს, ხოლო სმენაი - სიტყვთა 
ღმრთისაითა. 18 არამედ ვთქუა: ნუუკუე არა ესმაა? არამედ 
იტყვს, ვითარმედ: ყოველსა ქუეყანასა განჭდა ყმაი მათი, და 
კიდეთა სოფლისათა - სიტყუანი მათნი. 19 არამედ ვიტყვ: 
ნუუკუე ისრაცლმან არა ცნაა? პირველად მოსე იტყვს: მე 
გაშურვო თქუენ არა ნათესავსა მას ზედა და ნათესავითა მით 
უგულისყმოითა განგარისხნე თქუენ. 29 ხოლო ესაია იკადრებს 
და იტყვს: ვეპოვე მათ, რომელნი მე არა მეძიებდეს, და 
განვეცხადე მათ, რომელნი მე არა მიკითხვიდეს. 21 ხოლო 
ისრაცლისა მიმართ იტყვს: დღესა ყოველსა განვიპყრენ ჟელნი 
ჩემნი ერისა მიმართ ურჩისა და მაცილობელისა. 


თავი 11 


1 ვიტყვ უკუე: ნუ განიშორა-მეა ღმერთმან ერი თვსი? ნუ იყოფინ 
და რამეთუ მეცა ისრაიტელი ვარ თესლისაგან აბრაჰამისა, 
ტომისაგან ბენიამენისა. 2 არა განიშორა ღმერთმან ერი თვსი, 
რომელი-იგი წინაწარ იცნა. ანუ არა უწყითა ელიაისი, რასა-იგი 
იტყვს წიგნი? ვითარ-იგი შეემთხუევის ღმერთსა შესმენად 
ისრაცლისა და იტყვს: 3 უფალო, წინაისწარმეტყუელნი შენნი 
მოსწყვდნეს და საკურთხეველნი შენნი დაარღვნეს; და მე 
დაშთომილ ვარ მარტოი, და ეძიებენ სულსაცა ჩემსა. 4 არამედ 
რასა ეტყვს მას ბრძანებაი იგი სიტყვსაი მის? დამიტევებიეს 
თავისა ჩემისა შვდ ათასი მამაკაცი, რომელთა არა 
მოუდრეკიან მუყლნი მათნი ბაალისა. ? ეგრეცა უკუე და აწცა 
ჟამსა ამას ნეშტი რჩევით მადლითა მით იქმნა. 9 ხოლო უკუეთუ 
მადლით, არღარა საქმეთაგან; უკუეთუ არა, მადლი იგი 
არღარა შეირაცხების მადლად; უკუეთუ კულა საქმეთაგან, 
არღარა არს მადლი, ვინაითგან საქმე იგი არღარა არს საქმე. 
7 აწ უკუე რაი? რომელსა ეძიებს ისრაცლი, ამას ვერ მიემთხვა; 
ხოლო რჩეული იგი მიემთხვა, და სხუანი იგი დაბრმეს. 98 
ვითარცა წერილ არს: მოსცა მათ ღმერთმან სული 
მწუხარებისაი, თუალნი, რაითა არა ჰხედვიდენ, და ყურნი, 
რალთა არა ესმოდის, ვიდრე დღენდელად დღედმდე. ? და 
დავით იტყვს: იქმენინ ტაბლაი მათი მათ წინაშე საფრჭე და 
სანადირო და მისაგებელ და საცდურ მათდა. 19% დაუბნელდედ 
თუალნი მათნი, რაითა არა ხედვიდენ, და ზურგი მათი მარადის 
შედრიკე! 11 ხოლო ვიტყჯ3: ნუუკუე შეუბრკუმა, რაითა დაეცნენ? 
ნუ იყოფინ! არამედ მათითა მით შეცოდებითა ცხორებაი 
წარმართაი იქმნა საშურებელად მათდა. 12 ხოლო უკუეთუ 
შეცოდებაი იგი მათი სიმდიდრე სოფლისა, და ძლეულებაი იგი 
მათი სიმდიდრე წარმართთა, რაოდენ უფროის სავსებაი იგი 
მათი! 13 ხოლო თქუენ გეტყვ, წარმართთა მაგათ: რაოდენ-ესე 
ვარ მე წარმართთა მოციქულ, მსახურებაი ესე ჩემი ვადიდო. 14 
ვაშურო ხოლო თუ ჭორცთა ჩემთა და ვაცხოვნნე ვინმე 


მათგანნი? 12 რამეთუ უკუეთუ განვრდომაი იგი მათი დაგება 
სოფლისა, რაოდენ-მე შეწყნარებაი მათი, არა თუ ცხორებაი 
მკუდართაგან? 106 ხოლო უკუეთუ დასაბამი იგი წმიდა არს, და 
თბეცა; და უკუეთუ ძირი იგი წმიდა არს, და რტონიცა მისნი. 17 
ხოლო უკუეთუ რტოთა მათგანნი ვინმე გარდასტყდეს, ხოლო 
შენ ველური ზეთის ხილი იყავ და დაემყენ მათ ზედა და თანა- 
ზიარ ძირისა და სიპოხისა ზეთის ხილისა იქმენ, 18 ნუ ექადი 
რტოთა მათ. ხოლო უკუეთუ ექადი, არა თუ შენ ძირი იგი 
გიტვრთავს, არამედ ძირსა მას - შენ. 19 სთქუა უკუე: 
გარდასტყდეს რტონი იგი, რალთა მე დავემყნა, 29 კეთილ! 
იგინი ურწმუნოებითა მათითა გარდასტყდეს, ხოლო შენ 
სარწმუნოებითა სდგა; ნუ ჰმაღლოი, არამედ გეშინოდენ. 21 
უკუეთუ ღმერთმან ბუნებითთა მათ რტოთა არა ჰრიდა, ნუუკუე 
შენცა არა გრიდოს. 2? აწ უკუე იხილე სიტკბოებაი და 
სასტიკებაი ღმრთისაი: დაცემულთა მათ ზედა - სასტიკებაი, 
ხოლო შენ ზედა - სიტკბოებაი, უკუეთუ ეგო სიტკბოებასა მას 
ზედა; უკუეთუ არა, შენცა მო-ვე-ეკუეთო. 23 და იგინი, თუ არა 
დაადგრენ ურწმუნოებასა მათსა ზედა, და-ვე-ემყნენ; რამეთუ 
შემძლებელ არს ღმერთი კუალად დამყნად მათდა. 24 უკუეთუ 
შენ ბუნებითისა მისგან მოეკუეთე ველურისა ზეთის ხილისა და 
გარეშე ბუნებისა დაემყენ კეთილსა ზეთის ხილსა, რავდენ 
უფროის იგინი ბუნებითსა მას დაემყნენ თვსსავე მას ზეთის 
ხილსა! 252 არა მნებავს უმეცრებაი თქუენი, ძმანო, 
საიდუმლოისა ამის, - რაითა არა იყვნეთ თავით თვსით ბრძენ, 
- რამეთუ სიბრძნე ჟამად-ჟამად შეჰყვა ისრაცლსა, ვიდრემდე 
სავსებაი იგი წარმართთაი შემოვდეს. 29 და ესრეთ ყოველი 
ისრაცლი ცხონდეს, ვითარცა წერილ არს: მოვიდეს სიონით 
მყსნელი და მოაქციოს უღმრთოებისაგან იაკობი. 27 და ესე არს 
ჩემ მიერი იგი მათდა მიმართ აღთქუმაი, რაჟამს მოვსპნე 
ცოდვანი მათნი. 295 სახარებისა მისგან - მტერ თქუენდა, ხოლო 
რჩეულებისა მისგან - საყუარელ მამათათვს. 29? რამეთუ 
შეუნანებელ არიან მადლნი იგი და ჩინებანი ღმრთისანი. 39 
რამეთუ ვითარცა-იგი თქუენცა ოდესმე ურჩ ექმნენით ღმერთსა, 
ხოლო აწ შეიწყალენით მათითა მით ურჩებითა, 31 ეგრეთე 


ესენი ურჩ ექმნეს აწ თქუენისა შეწყალებისათვს, რაითა იგინიცა 
შეიწყალნენ. 32 რამეთუ შეაყენნა ღმერთმან ყოველნივე 
ურჩებასა, რაითა ყოველნი შეიწყალნეს. 33 9 სიღრმე 
სიმდიდრისა და სიბრძნისა და მეცნიერებისა ღმრთისაი! 

ვითარ გამოუძიებელ არიან განკითხვანი მისნი და 
გამოუკულეველ არიან გზანი მისნი! 34 რამეთუ ვინ ცნა გონება0 
უფლისაძ? ანუ ვინ თანა-მზრახველ ეყო მას? 35 ანუ ვინ წინაწარ 
მი-რაიმე-სცა მას და კუალად მიეგოს მას? 39 რამეთუ მისგან და 
მის მიერ და მისა მიმართ არს ყოველი. მისა დიდებაი უკუნითი 
უკუნისამდე. ამინ. 


თავი 12 


1 გლოცავ თქუენ, ძმანო, მოწყალებათათვს ღმრთისათა, 
წარუდგინენით ჭორცნი ეგე თქუენნი მსხუერპლად ცხოველად, 
წმიდად, სათნოდ ღმრთისა მეტყუელი ეგე მსახურებაი თქუენი. 
2 და ნუ თანა-ხატ ექმნებით სოფელსა ამას, არამედ 
შეიცვალენით განახლებითა მით გონებისა თქუენისაითა, 
რაითა გამოიცადოთ თქუენ, რაი-იგი არს ნებაი ღმრთისაი: 
კეთილი, სათნოი და სრული. 3 რამეთუ ვეტყვ მადლითა 
ღმრთისაითა, რომელი მოცემულ არს ჩემდა ყოველსა მას, 
ვინცა-იგი არს თქუენ შორის: ნუ უფროის ბრძნობნ უმეტეს 
წესისა მის, არამედ ბრძნობდინ სიწმიდესა კაცად-კაცადი, 
ვითარცა ღმერთმან განუყო საზომითა მით სარწმუნოებისაითა. 
4 ვითარცა ერთსა მას გუამსა მრავალ ასოებ აქუს, ხოლო 
ასოებსა მას ყოველსა არა იგივე საქმე აქუს, ? ეგრეთცა ჩუენ 
ყოველნი ერთ გუამ ვართ ქრისტეს მიერ, ხოლო თითოეული 
ურთიერთას ასოებ ვართ. 9 ხოლო გუაქუს ჩუენ ნიჭები მადლისა 
მისებრ მოცემულისა ჩუენდა თითო-სახედ, გინა თუ 
წინაისწარმეტყუელებაი საზომისაებრ სარწმუნოებისა, 7” გინა 
რომელი ჰმსახურებდეს მსახურებითა მით; გინა რომელი 
ასწავებდეს - სწავლითა მით; 8 გინა რომელი ნუგეშინის- 
სცემდეს - ნუგეშინის-ცემითა მით; რომელი მისცემდეს - 
უხუებით; რომელი ზედა-ადგებოდის - მოსწრაფებით; რომელი 
სწყალობდეს - მხიარულებით, 3? სიყუარულითა 
შეუორგულებელითა. განეშორენით ბოროტსა და შეეყვენით 
კეთილსა; 19 ძმათმოყუარებითა ურთიერთას მოწლედ მოსურნე 
იყვენით; პატივის-ცემასა ურთიერთსა უსწრობდით; 11 
სწრაფასა ნუ მცონარე ხართ; სულითა მდუღარე იყვენით; 
უფალსა ჰმონებდით; 12 სასოებასა გიხაროდენ, ჭირსა 
დაუთმობდით, ლოცვასა განკრძალულ იყვენით; 13 საყმარსა 
წმიდათასა ეზიარებოდეთ, სტუმრის მოყუარებასა შეუდეგით; 14 
აკურთხევდით მდევართა თქუენთა, აკურთხევდით და ნუ 
სწყევთ; 12 გიხაროდენ მოხარულთა თანა და ტიროდეთ 


მტირალთა თანა; 195 და მასვე ურთიერთას ზრახევდით; ნუ 
მაღალსა მას ჰზრახავთ, არამედ მდაბალსა მას შეეყვენით; ნუ 
იქმნებით ბრძენ თავით თვსით 17 და ნუცა ვინ ბოროტსა 
ბოროტისა წილ მიაგებთ; წინაწარ განიზრახევდით კეთილსა 
წინაშე ყოველთა კაცთა. 18 უკუეთუ შესაძლებელ არს თქუენ 
მიერ, ყოველთა კაცთა თანა მშვდობასა ჰყოფდით. 19 ნუ 
თავით თვსით შურსა ეძიებთ, საყუარელნო, არამედ ეცით 
ადგილ რისხვასა, რამეთუ წერილ არს: ჩემი არს შურის-გებაი, 
და მე მივაგო, იტყვს უფალი. 29 არამედ შიოდის თუ მტერსა 
შენსა, პური ეც მას; და, სწყუროდის თუ, ასუ მას; რამეთუ ესე 
რაი ჰყო, ნაკუერცხალი ცეცხლისაი შეჰკრიბო თავსა მისსა. 21 
ნუ იძლევი ბოროტისაგან, არამედ სძლე კეთილითა მით 
ბოროტსა მას. 


თავი 13 


1 ყოველი სული ყელმწიფებასა მას უმთავრესისასა 
დაემორჩილენ, რამეთუ არა არს ყელმწიფებაი, გარნა 
ღმრთისაგან, და რომელნი-იგი არიან ყელმწიფებანი, 
ღმრთისა მიერ განწესებულ არიან. 2 ამიერითგან რომელი 
ადგებოდის ყელმწიფებასა, ღმრთისა ბრძანებასა ადგების. 
ხოლო რომელნი-იგი ადგებოდიან, თავისა თვსისა საშჯელი 
მიიღონ. 3 რამეთუ მთავარნი იგი არა არიან საშინელ კეთილის 
მოქმედთა, არამედ ბოროტის მოქმედთა. გნებავს თუ, რაითა 
არა გეშინოდის ყელმწიფებისაგან? კეთილსა იქმოდე და 
მოიღო ქებაი მისგან, “ რამეთუ ღმრთის მსახური არს შენდა 
კეთილისათვს. ხოლო უკუეთუ ბოროტსა იქმოდი, გეშინოდენ, 
რამეთუ არა ცუდად ყრმალ აბს; რამეთუ ღმრთის მსახურ არს 
შენდა, რისხვისათვს შურის მეძიებელ ბოროტის მოქმედთათვს. 
2 ვინაიცა ჯერ-არს დამორჩილებაი არა ხოლო რისხვისათვს, 
არამედ გონებისათვსცა იჭვსა. 9 ამისთვს ხარკსაცა მისცემდით, 
რამეთუ მსახურნი ღმრთისანი არიან, ამისთვსცა მოღუაწებასა 
განკრძალულ არიან. 7 მისცემდით უკუე ყოველთა თანა- 
ნადებსა: სახარკოსა - ხარკი, საზუერესა - ზუერი, საშინელსა - 
შიში, პატივსა - პატივი. 8 ნურაიმცა ვისი თანა-გაც, გარნა 
ურთიერთას სიყუარული, რამეთუ რომელსა უყუარდეს მოყუასი 
თვსი, მან შჯული აღასრულა, 9? ვითარმედ: არა იმრუშო, არა 
კაც-ჰკლა, არა იპარო, არა გული გითქუმიდეს, და სხუაი თუ 
რაიმე მცნებაი არს, ამითვე სიტყვთა აღესრულების, ვითარმედ: 
შეიყუარო მოყუასი შენი, ვითარცა თავი თვსი. 19 სიყუარულმან 
მოყუასსა თვსსა ბოროტი არა უყვის; აღმასრულებელი 
სჯულისაი სიყუარული არს. 11 და ესე უწყოდეთ ჟამი, რამეთუ 
აწვე არს ჟამი განღვძებად ჩუენდა ძილისაგან. აწ 
უმახლობელეს არს ჩუენდა ცხორებაი, ოდესღა-ესე გურწმენა. 
12 ღამე იგი განგუეშორა, და დღე შემოგუეახლა; განვიშორნეთ 
უკუე საქმენი ბნელისანი და შევიმოსოთ საჭურველი ნათლისაი. 
13 და ვითარცა დღესა შინა, შუენიერად ვიდოდით ნუ 


სიმღერითა და მთრვალობითა, ნუ საწოლითა და ბილწებითა, 
ნუ ჭყდომითა და შურითა, 14 არამედ შეიმოსეთ უფალი იესუ 
ქრისტე და ყჟორცთა ზრახვასა ნუ ჰყოფთ გულის სათქუმელ. 


თავი 14 


1 და უძლური იგი სარწმუნოებითა შეიწყნარეთ, ნუ ორგულებით 
და გულის სიტყვთა. 2 რომელსამე პჰრწამნ ჭამად ყოველი, 
ხოლო უძლური იგი მხალსა ჭამნ. 3 მჭამელი იგი არა-მჭამელსა 
მას ნუ შეურაცხ-ჰყოფნ; და არა-მჭამელი იგი მჭამელსა მას ნუ 
განიკითხავნ, რამეთუ ღმერთმან იგი შეიწყნარა. “ შენ ვინ ხარ, 
რომელი განიკითხავ სხვსა მონასა? თვსისა უფლისა დგეს, 
გინა თუ დაეცეს, დგეს სამე, რამეთუ შემძლებელ არს ღმერთი 
დადგინებად მისდა. ? რომელიმე იმარხავნ დღე-გამოღებით 
და რომელიმე იმარხავნ ყოველსა დღესა; კაცად-კაცადი 
თვსითა გონებითა გულ-სავსე იყავნ. 0 რომელი-იგი ზრახვიდეს 
დღესა მას, უფლისად ზრახავს; და რომელი არა ზრახვიდეს 
დღესა მას, უფლისადვე არა ზრახავს; და რომელი ჭამს, 
უფლისად ჭამს, რამეთუ ჰმადლობს ღმერთსა; და რომელი არა 
ჭამს, უფლისადვე არა ჭამს, და ჰმადლობს ღმერთსა. 7 რამეთუ 
არავინ ჩუენგანი თავით თვსით ცოცხალ არს, და არავინ თავით 
თვსით მოკუდების; 85 რამეთუ გინა თუ ცხოველ ვართ, უფლისად 
ცხოველ ვართ, და გინა თუ მოვსწყდებით, უფლისა მიერვე 
მოვსწყდებით; გინა თუ ცოცხალ ვიყვნეთ, გინა თუ მოვსწყდეთ, 
უფლისანი ვართ. 3? რამეთუ ამისთვსცა ქრისტე მოკუდა და 
აღდგა და ცხონდა, რაითა მკუდართაცა და ცხოველთაცა ზედა 
უფლებდეს. 19 ხოლო შენ რაისა განიკითხავ ძმასა შენსა? ანუ 
თუ შენ რაისა შეურაცხ-ჰყოფ ძმასა შენსა? რამეთუ ყოველნივე 
წარდგომად ვართ წინაშე საყდართა ქრისტესთა. 11 რამეთუ 
წერილ არს: ცხოველ ვარ მე, იტყვს უფალი, რამეთუ ჩემდა 
მოდრკეს ყოველი მუყლი, და ყოველმან ენამან აღუაროს 
ღმერთსა. 12 აწ უკუეთუ კაცად-კაცადმან ჩუენმან თავისა 
თვსისათვს სიტყუაი მისცეს ღმერთსა. 13 ნუღარამცა 
ურთიერთას განვიკითხავთ, არამედ უფროისღა ესე 
განიკითხეთ, რაითა არა დაუდგათ შესაბრკოლებელი გინა 
საცთური ძმასა. 14 ვიცი და მრწამს უფლისა იესუს მიერ, 
რამეთუ არარაი შეგინებულ არს თავით თვსით; გარნა თუ 


რომელი-იგი შე-ვინმე-ჰრაცხოს შეგინებულად, იგი არს 
შეგინებულ. 12 უკუეთუ საჭმლისათვს ძმაი იგი შენი წუხდეს, 
არღარა სიყუარულით ხუალ. ნუ საჭმლითა შენითა მას 
წარსწყმედ, რომლისათვს ქრისტე მოკუდა. 15 ნუმცა უკუე 
იგმობვის კეთილი იგი თქუენი. 17 რამეთუ არა არს სასუფეველი 
ღმრთისაი საჭმელ და სასუმელ, არამედ სიმართლე და 
მშვდობა და სიხარულ სულითა წმიდითა. 18 რამეთუ რომელი 
ამათ შინა ჰმონებდეს ქრისტესა, სათნო არს იგი ღმრთმისა და 
რჩეულ კაცთა. 19 აწ უკუე მშვდობასა შეუდგეთ და აღშენებასა 
ურთიერთას. 29 ნუ ჭამადისათვს დაჰვსნი საქმესა ღმრთისასა. 
ყოველივე წმიდა არს, არამედ ბოროტ არს კაცისა, რომელი 
შებრკოლებისათვს ჭამდეს. 21 უმჯობეს არს არა-ჭამა0 
ყკორცისაი და არცა სუმაილი ღვნისაი, არცა რომლითა ძმაი იგი 
შენი შეჰბრკოლდების გინა დაჰბრკოლდების ანუ 
მოუძლურდების. 22 შენ სარწმუნოებაი გაქუს? თავისა 
შენისათვს გაქუნდინ წინაშე ღმრთისა. ნეტარ არს მისა, 
რომელმან არა განიკითხოს თავი თვსი, რომელსა შინა 
გამოიცადოს. 23 ხოლო რომელი-იგი ორგულებდეს, დაღაცათუ 
ჭამოს, და-ვე-სჯილ არს, რამეთუ არა სარწმუნოებით ჭამს; და 
ყოველი, რომელი არა სარწმუნოებით არს, იგი ცოდვა არს. 24 
'ხოლო რომელი-იგი შემძლებელ არს დამტკიცებად თქუენდა, 
სახარებისაებრ ჩემისა და ქადაგებისა ქრისტე იესუისისა, 
გამოცხადებითა საიდუმლოისაითა, ჟამთა მათ საუკუნეთა 
დადუმებულსა, 22 ხოლო აწ გამოცხადებულსა წიგნთაგან 
საწინაისწარმეტყუელოთა, ბრძანებითა საუკუნოისა 
ღმრთისაითა, დასამორჩილებელად სარწმუნოებასა, ყოველთა 
მიმართ წარმართთა უწყებულსა, 20 მხოლოსა ბრძენსა 
ღმერთსა, ქრისტე იესუის მიერ, რომლისაი არს დიდებაი 
უკუნითი უკუნისამდე. ამინ. 


თავი 15 


1 ხოლო თანა-გუაც ჩუენ ძლიერთა უძლურებათა მათ 
უსუსურთასა ტვრთვად და არა თავთა თვსთა სათნო-ყოფად. 2 
კაცად-კაცადი ჩუენი მოყუასსა სათნო-ეყოფოდენ კეთილისათვს 
აღსაშენებელად. 3 და რამეთუ ქრისტსცა არა თავსა თვსსა 
სათნო-ეყო, არამედ ვითარცა წერილ არს: ყუედრებანი 
მაყუედრებელთა შენთანი დამეცნეს ჩემ ზედა. 4 რამეთუ 
რაოდენი-იგი წინაწარ დაიწერა, ჩუენდა სამოძღურებელად 
დაიწერა, რაითა მოთმინებითა მით და ნუგეშინის-ცემითა 
წიგნთაითა სასოებაი გუაქუნდეს. 2 ხოლო ღმერთმან 
მოთმინებისამან და ნუგეშინის-ცემისამან მოგეცინ თქუენ იგივე 
ზრახვად ურთიერთარს ქრისტეს იესუის მიერ, 9 რაითა 
ერთბამად ერთითა პირითა ადიდებდეთ ღმერთსა და მამასა 
უფლისა ჩუენისა იესუ ქრისტესსა. 7 ამისთვს შეიწყნარებდით 
ურთიერთარს, ვითარცა-იგი ქრისტემან შეგიწყნარნა თქუენ 
სადიდებლად ღმრთისა. 8 ხოლო ვიტყვ იესუ ქრისტესსა, 
რამეთუ მსახურ იქმნა წინადაცუეთილებისა ჭეშმარიტებისათვს 
ღმრთისა დასამტკიცებლად აღთქუმასა მას მამათასა, ? ხოლო 
წარმართნი - წყალობისათვს სადიდებელად ღმრთისა, 
ვითარცა წერილ არს: ამისთვს აღგიარო შენ წარმართთა 
შორის, უფალო, და სახელსა შენსა უგალობდე. 19 და კუალად 
იტყვს: იხარებდით წარმართნი ერისა მისისა თანა. 11 და 
კუალად იტყვს: უგალობდით უფალსა ყოველი თესლები, და 
აქებდით მას ყოველი ერი. 12 და მერმე ესაია იტყვს: და იყოს 
ძირი იგი იესესი, და რომელი-იგი აღდგომად არს მთავრად 
წარმართთა; და მას წარმართნი ესვიდენ. 13 ხოლო ღმერთმან 
სასოებისამან აღგავსენინ თქუენ ყოვლითა სიხარულითა და 
მშვდობითა სარწმუნოებად და აღმატებად თქუენდა სასოებითა 
და ძალითა სულისა წმიდისაითა. 1“ მრწამს მე, ძმანო ჩემნო, 
თქუენთვს, ვითარმედ თქუენცა სავსე ხართ სახიერებითა და 
აღსავსე ყოვლითა მეცნიერებითა და შემძლებელ 
ურთიერთასცა სწავლად. 15” უკადნიერესად-რე მივწერე 


თქუენდა, ძმანო, ზოგსრე, რაითა მოგავსენო თქუენ მადლითა 
მით, რომელი მოცემულ არს ჩემდა ღმრთისა მიერ, 19 რაითა 
ვიყო მე მსახურ იესუ ქრისტესა წარმართთა მიმართ, 
მღდელობის მოღუაწე სახარებისა მის ღმრთისა, რაითა იყოს 
მსხუერპლი იგი წარმართთაი შეწირულ და განწმედილ სულითა 
წმიდითა. 17 მაქუს უკუე სიქადული ქრისტე იესუს მიერ 
ღმრთისა მიმართ. 18 რამეთუ არა ვიკადრო რაისამე სიტყუად, 
რომელი-იგი არა ქმნა ქრისტემან ჩემ მიერ 
დასამორჩილებელად წარმართთა სიტყვთა და საქმითა. 19 
ძალითა სასწაულებისა და ნიშებისაითა, ძალითა სულისა 
ღმრთისაითა, რაითა მე იერუსალცსცმითგან და გარემო ვიდრე 
ილორიკიადმდე აღვასრულო სახარებაი იგი ქრისტესი. 29 
ხოლო ესრეთ პატივ-ცემულ ვარ სახარებად, არა თუ სადა 
სახელ-დებულ არს ქრისტე, რაითა არა სხუასა საფუძველსა 
ზედა ვაშენებდე, 21 არამედ ვითარცა წერილ არს: რომელთა 
არა თხრობილ არს მისთვს, იხილონ, და რომელთა არა 
სმენილ არს, გულისყჭმა-ყონ. 22 ამისთვსცა დავეყენე მისლვად 
თქუენდა. 23 ხოლო აწ არღარა მაქუნდა მე ადგილი ამიერ 
კერძოთა ამათ ადგილთა და მსურის მოსლვად თქუენდა 
მრავლით წლითგან. 24 და უკეთუ წარვიდოდი სპანიად, 
მოვიდე თქუენდა, რამეთუ ვესავ, ვითარმედ მი-რაი-ვიდოდი 
მუნ, გიხილნე თქუენცა, და თქუენ მიერ წარვიგზავნო მუნ, 
უკუეთუ თქუენითა ხილვითა ზოგს-რაიმე განვძღე პირველად. 23 
ხოლო აწ ესერა წარვალ იერუსალცმდ მსახურებად წმიდათა. 
26 რამეთუ ჯერ-იჩინეს მაკედონიამან და აქალამან ზიარებისა 
რაიმე ყოფად გლახაკთა მათთვს წმიდათა, რომელნი არიან 
იერუსალცმს. 27 ჯერ-იჩინეს და თანამდებცა არიან მათა. 
რამეთუ უკუეთუ სულიერთა მათ თანა-ეზიარნეს წარმართნი, 
თანა-აც და ყორციელთა მათ შინა მსახურებად მათდა. 28 ესე 
უკუე აღვასრულო და დავჰბეჭდო ნაყოფსა მას მათსა. და 
წარვიდე თქუენ მიერ სპანიად. 2? ხოლო ესე უწყი, რამეთუ მო- 
რაი0-ვიდოდი თქუენდა, სავსებითა მით კურთხევისა სახარებისა 
ქრისტესითა მოვიდე. 30 ხოლო გლოცავ თქუენ, ძმანო, უფლისა 
ჩუენისა მიერ იესუ ქრისტესა და სიყუარულითა მით 


სულისაითა, თანა-მოღუაწე მექმნენით მე ლოცვათა შინა 
ჩემთვს ღმრთისა მიმართ. 

რაითა განვერე ურჩთა მათგან ჰურიასტანს და რაითა 
მსახურებაი ჩემი იერუსალცმს შეწირულ იყოს წმიდათა მიმართ, 
31 რაითა მხიარულებით მოვიდე თქუენდა ნებითა ღმრთისაითა 
და თქუენ თანა განვისუენო. 32 ხოლო ღმერთი მშვდობისაი 
იყავნ თქუენ ყოველთა თანა. ამინ. 


თავი 16 


1 შეგვედრებ თქუენ ფიბეს, დასა ჩუენსა, რომელი-იგი არს 
მსახურ ეკლესიისა მის კენქრელთაისა, 2 რაითა იგი 
შეიწყნაროთ უფლისა მიერ ღირსად წმიდათა და თანა- 
დაუდეგით მას, რომელიცა რაიმე საქმე უჭმდეს თქუენგან, და 
რამეთუ იგიცა მრავალთა თანა-მდგომ ექმნა და თვთ მეცა. 3 
კითხვაი არქუთ პრისკილას და აკვლას, თანა-შემწეთა ჩემთა, 
ქრისტეს იესუის მიერ, 4 რომელთა-იგი სულისა ჩემისათვს 
ქედნი მათნი წარუპყრნეს, რომელთადა არა მე ხოლო 
მადლიერ ვარ, არამედ ყოველნი ეკლესიანი წარმართთანი და 
სახლად-სახლად კრებულნი მათნი. ? კითხვაი არქუთ 
ეპენეტოსს, საყუარელსა ჩემსა, რომელი-იგი არს პირველი 
ნაყოფი აქაიაისაი ქრისტეს მიმართ. 9 კითხვაი არქუთ მარიამს, 
რომელი-იგი ფრიად დაშურა თქუენდა მიმართ. 7 კითხვა0 
არქუთ ანდრონიკეს და იუნიანს, ნათესავთა ჩემთა და თანა- 
ტყუეთა ჩემთა, რომელნი არიან შესწავებულ მოციქულთა 
შორის, რომელნი ჩემსა წინაითცა იყვნეს ქრისტეს მიერ. 8 
კითხვაი არქუთ ამპლიას, საყუარელსა ჩემსა, უფლისა მიერ. 9 
კითხვაი არქუთ ურბანოსს, თანა-შემწესა ჩუენსა ქრისტეს მიერ, 
და სტაქეს, საყუარელსა ჩემსა. 19% კითხვაი არქუთ აპელეს, 
რჩეულსა ქრისტეს მიერ. კითხვაი არქუთ არისტუვულესგანთა 
მათ. 11 კითხვაი არქუთ ეროდიონს, ნათესავსა ჩემსა. კითხვა0ი 
არქუთ ნარკისოისგანთა მათ უფლისა მიერ. 12 კითხვაი არქუთ 
ტრვფენას და ტრვფოსას, რომელნი მაშურალ არიან უფლისა 
მიერ. კითხვაილი არქუთ პერსიდას, საყუარელსა, რომელი 
ფრიად დაშურა უფლისა მიერ. 13 კითხვაი არქუთ რუფოსს, 
რჩეულსა უფლისა მიერ, და დედასა მისსა და ჩემსა. 14 
კითხვაი არქუთ ასვნკრიტეს, ფლეგონს, ერმეს, პატრობას, 
ერმის და მათ თანათა მათ ძმათა. 12 კითხვაი არქუთ 
ფილოლოგეს და ივლიას, ნირეას და დასა მისსა და ულუმპას 
და მათ თანათა მათ ყოველთა წმიდათა. 19 მოიკითხევდით 
ურთიერთას ამბორის-ყოფითა წმიდითა. გიკითხვენ თქუენ 


ეკლესიანი ქრისტესნი. 17 გლოცავ თქუენ, ძმანო, 
ეკრძალებოდეთ მათგან, რომელნი იგი წვალებასა და 
საცთურსა იქმან გარეშე მის მოძღურებისა, რომელი თქუენ 
გისწავიეს, და განეშორენით მათგან. 18 რამეთუ ეგევითარნი 
იგი უფალსა ჩუენსა იესუ ქრისტესა არა ჰმონებენ, არამედ 
თვსსა მუცელსა და ტკბილად მეტყუელებითა მით და 
კურთხევითა აცთუნნიან გულნი უმანკოთანი. 19 რამეთუ თქუენი 
ეგე მორჩილებაი ყოველთა მიმართ განთქუმულ არს; მიხარის 
უკუე თქუენთვს, და მნებავს თქუენი, რაითა ბრძენ იყვნეთ 
კეთილისათვს და უმანკო - ბოროტისათვს. 20 ხოლო ღმერთმან 
მშვდობისმან შემუსრენ ეშმაკი ქუეშე ფერყთა თქუენთა ადრე. 
მადლი უფლისა ჩუენისა იესუ ქრისტესი თქუენ ყოველთა თანა. 
21 გიკითხვენ თქუენ ტიმოთე, შემწე ჩემი, და ლუკიოს და იასონ 
და სოსიპატროს, ნათესავნი ჩემნი. 22 გიკითხავ თქუენ მე, 
ტერტიოს, რომელმან დავწერე წიგნი ესე უფლისა მიერ. 23 
გიკითხავს თქუენ გაიოს, მესტუმრე ჩემი და ყოვლისა 
ეკლესიისაი, გიკითხავს თქუენ ერასტოს, მნე ქალაქისაი, და 
კუარტოს ძმაი. 24 მადლი უფლისა ჩუენისა იესუ ქრისტესი 
თქუენ ყოველთა თანა. ამინ. 25 265 27 


1 კორინთელთა 


თავი 1 


1 პავლე, ჩინებული მოციქული იესუ ქრისტესი ნებითა 
ღმრთისაითა, და სოსთენე ძმაი, ? ეკლესიასა ღმრთისასა, 
რომელი არს კორინთეს შინა, განწმედილთა ქრისტე იესუის 
მიერ, ჩინებულთა წმიდათა, ყოველთა თანა, რომელნი ხადიან 
სახელსა უფლისა ჩუენისა იესუ ქრისტესა, ყოველსა ადგილსა 
მათსა და ჩუენსა: 3 მადლი თქუენდა და მშვდობაი ღმრთისა 
მიერ მამისა ჩუენისა და უფლისა იესუ ქრისტესა. 4 ვჰმადლობ 
ღმერთსა ჩემსა მარადის თქუენთვს მადლსა მას ზედა 
ღმრთისასა, მოცემულსა თქუენდა ქრისტე იესუის მიერ. ? 
რამეთუ ყოვლითა განჰმდიდრდით მას შინა, ყოვლითა 
სიტყვთა და ყოვლითა მეცნიერებითა, 9 ვითარცა წამებაი იგი 
ქრისტესი განმტკიცნა თქუენ შორის, 7 რაითა თქუენ არარაით 
ნაკლულევან იყვნეთ არცა ერთითა მადლითა და მოელოდით 
გამოჩინებასა მას უფლისა ჩუენისა იესუ ქრისტესსა. 98 
რომელმანცა დაგამტკიცნეს თქუენ ვიდრე აღსასრულადმდე 
უბრალონი დღესა მას უფლისა ჩუენისა იესუ ქრისტესა. 3? 
სარწმუნო არს ღმერთი, რომლისა მიერ იჩინენით ზიარებასა 
მას ძისა მისისასა იესუ ქრისტეს უფლისა ჩუენისასა. 19 ხოლო 
გლოცავ თქუენ, ძმანო, სახელითა უფლისა ჩუენისა იესუ 
ქრისტესითა, რაითა მასვე იტყოდით ყოველნი, და ნუ იყოფინ 
თქუენ შორის წვალება, არამედ იყვენით განმტკიცებულნი 
მითვე გონებითა და მითვე მეცნიერებითა. 11 რამეთუ მეუწყა მე 
თქუენთვს, ძმანო ჩემნო, ქლოველთა მათგან, ვითარმედ 
ჭდომა რაიმე არიან თქუენ შორის. 12 ხოლო ვიტყვ ამას, 
რამეთუ კაცად-კაცადი თქუენი იტყვს, ვითარმედ: მე პავლესი 
ვარ, ხოლო მე - აპოლოისი, ხოლო მე - კეფაისი, ხოლო მე - 
ქრისტესი. 13 გან-მე-ყოფილ არსა ქრისტე? ანუ პავლე ჯუარს- 
ეცუაა თქუენთვს? ანუ სახელისა მიმართ პავლესისა ნათელ- 


იღეთა? 14 ჰვმადლობ ღმერთსა, რამეთუ არავის თქუენგანსა 
ნათელ ვეც, გარნა კრისპოსს და გაიოსს, 1ლ> რაითა არავინ 
თქუას, ვითარმედ: სახელითა ჩემითა ნათელ-ვეც, 190 ხოლო 
ნათელ-ვეც სტეფანაისცა სახელსა, მერმე არა ვიცი, უკუეთუ 
ვისმე ნათელ-ვეც სხუასა. 17 რამეთუ არა მომავლინა მე 
ქრისტემან ნათლის-ცემად, არამედ სახარებად, არა სიბრძნისა 
სიტყვთა, რაითა არა ცალიერ იყოს ჯუარი იგი ქრისტესი. 18 
რამეთუ სიტყუაი იგი ჯუარისაი წარწყმედულთა მათთვს სიცოფე 
არს, ხოლო ჩუენ ცხორებულთა ამათთვს ძალ ღმრთისა არს. 19 
რამეთუ წერილ არს: წარვწყმიდო სიბრძნე იგი ბრძენთაი და 
მეცნიერებაი იგი მეცნიერთაი შეურაცხ-ვყო. 29 სადა არს 
ბრძენი? სადა არს მწიგნობარი? სადა არს გამომეძიებელი იგი 
ამის სოფლისაი? ანუ არა განაცოფა ღმერთმან სიბრძნე იგი 
ამის სოფლისაიძ? 21 რამეთუ ვინაითგან სიბრძნითა მით 
ღმრთისაითა ვერ იცნა სოფელმან სიბრძნითა თვსითა ღმერთი, 
ჯერ-იჩინა ღმერთმან ქადაგებითა მით სისულელისაითა 
ცხორებაი მორწმუნეთაი მათ. 22 ვინაითგან ჰურიანიცა 
სასწაულსა ითხოვენ, და წარმართნი სიბრძნესა ეძიებენ. 23 
ხოლო ჩუენ ვქადაგებთ ქრისტესა ჯუარ-ცუმულსა: ჰურიათა სამე 
საცთურ, და წარმართთა სისულელე. 24 ხოლო მათვე 
ჩინებულთა ჰურიათა და წარმართთა ქრისტე ღმრთისა ძალ 
არს და ღმრთისა სიბრძნე. 2? რამეთუ სულელი იგი ღმრთისაი 
უბრძნეს კაცთა არს, და უძლური იგი ღმრთისაი უძლიერეს 
კაცთა არს. 29 რამეთუ იხილეთ-ღა ჩინებულებაი ეგე თქუენი, 
ძმანო: არა მრავალნი ბრძენ არიანა ყორციელად, არა 
მრავალნი ძლიერ არიანა, არა მრავალნი აზნაურ არიანა? 27 
არამედ სულელნი იგი სოფლისანი გამოირჩინა ღმერთმან, 
რაითა არცხვნოს ბრძენთა და უძლურნი იგი სოფლისანი 
გამოირჩინა ღმერთმან, რაითა არცხვნოს ძლიერთა. 28 და 
უაზნონი იგი სოფლისანი და შეურაცხნი გამოირჩინა ღმერთმან 
და არა-არსნი იგი, რაითა არსნი იგი განაქარვნეს; 29 რაითა 
არა იქადოს ყოველმან ყორციელმან წინაშე ღმრთისა. 39 
მისგან თქუენ ხართ ქრისტე იესუს მიერ, რომელი-იგი იქმნა 
ჩუენდა სიბრძნე ღმრთისა მიერ, სიმართლე, სიწმიდე და 


გამოვსნა, 31 რაითა, ვითარცა-იგი წერილ არს: რომელი-იგი 
იქადოდის, უფლისა მიერ იქადოდის. 


თავი 2 


1 და მე მო-რაი-ვედ თქუენდა, ძმანო, არა მოვედ მეტნობისა 
სიტყვთა სიბრძნისაითა მითხრობად თქუენდა წამებაი იგი 
ღმრთისაი. 2? რამეთუ არარაი სხუალ დავიდევ გულსა ჩემსა 
უწყებად თქუენდა, გარნა ქრისტე იესუ და ესეცა ჯუარ-ცუმული. 
3 და მე უძლურებასა შინა და შიშსა და ძრწოლასა მრავალსა 
ვიყავ თქუენდა მიმართ. 4 და სიტყუაი ჩემი და ქადაგებაი ჩემი 
არა რწმუნებითა კაცობრივისა სიბრძნისა სიტყუათაითა, 
არამედ გამოცხადებითა სულისაითა და ძალითა, ? რაითა 
სარწმუნოებაი ეგე თქუენი არა იყოს სიბრძნითა კაცთაითა, 
არამედ ძალითა ღმრთისაითა. 9 ხოლო სიბრძნესა ვიტყვთ 
სრულთა მათ მიმართ, ხოლო სიბრძნესა არა ამის სოფლისასა, 
არცა მთავართა მათ სოფლისათა, რომელნი განქარვებად 
არიან, ” არამედ ვიტყვთ სიბრძნესა ღმრთისასა, საიდუმლოდ 
დაფარულსა მას, რომელი-იგი პირველადვე განაჩინა 
ღმერთმან უწინარეს საუკუნეთა სადიდებელად ჩუენდა. 98 
რომელი-იგი არავინ მთავართაგანმან ამის სოფლისამან იცნა, 
რამეთუ უკუეთუმცა ეცნა, არამცა უფალი იგი დიდებისაი ჯუარს- 
ეცუა,. ? არამედ ვითარცა წერილ-არს: რომელი თუალმან არა 
იხილა, და ყურსა არა ესმა, და გულსა კაცისასა არა მოუყდა, 
რომელი განუმზადა ღმერთმან მოყუარეთა თვსთა. 19 ხოლო 
ჩუენ ღმერთმან გამოგვცხადა სულისა მიერ თვსისა; რამეთუ 
სული ყოველსავე გამოეძიებს და სიღრმესაცა ღმრთისასა. 11 
რამეთუ ვინ-მე უკუე იცის კაცმან კაცისაი, გარნა სულმანვე 
კაცისამან, რომელი არს მის თანა? ეგრეთცა ღმრთისაი არავინ 
იცის, გარნა სულმანვე ღმრთისამან. 12 ხოლო ჩუენ სული არა 
ამის სოფლისაი მოგვღებიეს, არამედ სული იგი, რომელ არს 
ღმრთისაგან, რაითა ვიცოდით ღმრთისა მიერ მონიჭებული იგი 
ჩუენდა; 132 რომელსაცა-ესე ვიტყვთ არა სწავლულებითა 
კაცობრივისა სიბრძნისა სიტყუათაითა, არამედ სწავლითა 
სულისა წმიდისაითა, სულიერთა სულიერად შევატყუებთ. 14 
ხოლო მშვნვიერი კაცი არა შეიწყნარებს სულისა ღმრთისაისა, 


რამეთუ სიცოფე უჩნნ მას, და ვერ შემძლებელ არს ცნობად, 
რამეთუ სულიერად განიკითხვინ. 12 ხოლო სულიერი 
განიკითხავს ყოველსავე, და იგი არავისგან განიკითხვის. 19 
რამეთუ ვინ ცნა გონები უფლისაი, რაითამცა აზრახა მას? 
ხოლო ჩუენ გონებაი ქრისტესი გუაქუს. 


თავი 3 


1 და მე, ძმანო, ვერ უძლე სიტყუად თქუენდა, ვითარცა 
სულიერთა, არამედ ვითარცა ყორციელთა, ვითარცა ჩჩვლთა 
ქრისტეს მიერ. ? სძე გასუ თქუენ და არა საჭმელი, რამეთუ 
არღა გეძლო, არამედ არცაღა აწ გიძლავს, 3 რამეთუ წუთღა 
კორციელვე ხართ. რამეთუ სადაღა თქუენ შორის შური და 
ჭქდომაი და განწვალებანი, არა კორციელვეღა ხართა და 
კაცობრივ იქცევით? “ რამეთუ რაჟამს ვინმე იტყოდის, 
ვითარმედ: მე პავლესი ვარ, და სხუაი იტყოდის: მე აპოლოისი 
ვარ, არა ყორციელვეღა ხართა? ? რამეთუ რაილი არს პავლე? ანუ 
რაილი არს აპოლო? არამედ მსახურნი, რომელთაგან თქუენ 
გრწმენა, და კაცად-კაცადსა, ვითარცა უფალმან მისცა. 5 მე 
დავასხ, აპოლო მორწყო, ხოლო ღმერთმან აღაორძინა. 7 აწ 
უკუე არცა დამსხმელი რაი არს, არცა მომრწყველი, არამედ 
აღმაორძინებელი ღმერთი. 8 ხოლო დამსხმელი იგი და 
მომრწყველი ერთ არიან; და კაცად-კაცადმან თვსი სასყიდელი 
მიიღოს თვსისაებრ შრომისა. ? რამეთუ ღმრთისა თანაშემწენი 
ვართ; ღმრთისა ნამუშაკევნი, ღმრთისა აღშენებულნი ხართ. 19 
მადლითა მით ღმთისაითა, მოცემულითა ჩემდა, ვითარცა 
ბრძენმან ხუროთმოძღუარმან, საფუძველი დავდევ, ხოლო 
სხუალ იგი აშენებდინ. ხოლო კაცად-კაცადი ეკრძალენ, ვითარ- 
ძი აშენებდეს. 11 რამეთუ საფუძველი სხუაი ვერვის ყელ- 
ეწიფების დადებად გარეშე მისსა, რომელი-იგი დადებულ არს, 
რომელ არს იესუ ქრისტე. 12 უკუეთუ ვინმე აშენებდეს 
საფუძველსა ამას ზედა ოქროსა, ვეცხლსა, ანთრაკთა 
პატიოსანთა, ძელსა, თივასა, ლერწამსა, 13 კაცად-კაცადისა 
იგი საქმე გამოცხადნეს, რამეთუ დღემან მან გამოაცხადოს, 
რამეთუ ცეცხლითა გამოჩინებად არს; და კაცად-კაცადისა იგი 
საქმე, ვითარ-რაი იყოს, ცეცხლმან გამოცადოს. 14 რომლისა- 
იგი საქმე ეგოს, რომელ აღაშენა, სასყიდელი მოიღოს. 12 
რომლისა-იგი საქმე დაიწუეს, იზღვიოს; ხოლო იგი განერეს და 
ეგრეთ განერეს, ვითარცა ცეცხლისაგან. 15 არა უწყითა, 


რამეთუ ტაძარნი ღმრთისანი ხართ, და სული ღმრთისაი 
დამკვდრებულ არს თქუენ შორის? 17 რომელმან ტაძარი 
ღმრთისაი განხრნნეს, განხრწნეს იგიცა ღმერთმან; რამეთუ 
ტაძარი ღმრთისაი წმიდა არს, რომელ-ეგე ხართ თქუენ. 18 
ნუვინ თავსა თვსსა აცთუნებნ. უკუეთუ ვისმე ბრძენ ჰგონიეს 
თავი თვსი თქუენ შორის ამას სოფელსა, სულელ იქმენინ, 
რაითა იყოს იგი ბრძენ. 19 რამეთუ სიბრძნე ამის სოფლისაი 
სიცოფე არს წინაშე ღმრთისა, რამეთუ წერილ არს: რომელმან 
შეიპყრნის ბრძენნი სივერაგითა მათითა. 29 და კუალად იტყვს: 
უფალმან უწყნის ზრახვანი ბრძენთანი, რამეთუ არიან ამაო. 21 
ვინაიცა ნუვინ იქადინ კაცთაგანი, რამეთუ ყოველივე თქუენი 
არს: 22 გინა თუ პავლე, გინა თუ აპოლო, გინა თუ კეფა, გინა 
თუ სოფელი, გინა თუ ცხორებაი, გინა თუ სიკუდილი, გინა თუ 
აწინდელი ჟამი, გინა თუ მერმე იგი ჟამი - ყოველივე თქუენი 
არს. 232 ხოლო თქუენ - ქრისტესნი, ხოლო ქრისტე - ღმრთისაი. 


თავი 4 


1 ესრეთ შემრაცხენინ ჩუენ კაცმან, ვითარცა მსახურნი 
ქრისტესნი და მნენი საიდუმლოთა ღმრთისათანი. 2 ხოლო აქა 
ამიერითგან საძიებელ არს მნეთა მათ შორის, რაითა სარწმუნო 
ვინმე იპოვოს. 3 ხოლო ჩემდა საწუნელება არს, უკუეთუ თქუენ 
მიერ განვიკითხო გინა თუ კაცობრივისაგან დღისა; არამედ 
არცაღა თავსა ჩემსა განვიკითხავ. “ რამეთუ არარაი თავსა 
ჩემსა შემიცნობიეს, არამედ არა თუ ამით განვმართლდები; 
ხოლო განმკითხველი ჩემი უფალი არს. ? ამისთვს ნუ წინაწარ 
ჟამსა რას განიკითხავთ, ვიდრემდის მოვიდეს უფალი, 
რომელმანცა განანათლოს დაფარული იგი ბნელისაი და 
განაცხადნეს ზრახვანი იგი გულთანი, და მაშინ ქებაი იყოს 
კაცად-კაცადისალ ღმრთისა მიერ. 9 ხოლო ესე, ძმანო, სახედ 
დავდევ თავისა ჩემისა და აპოლოისა თქუენთვს, რაითა ჩუენ 
მიერ ისწაოთ არა უფროის წერილისა მის ზრახვად, რაითა არა 
ერთი-ერთსა ზედა განჰლაღნეთ მოყუსისათვს. ” რამეთუ ვინ 
განგიკითხავს შენ? ანუ რაი გაქუს, რომელი არა მიგიღებიეს? 
ხოლო უკუეთუ მიგიღებიეს, რაისა იქადი, ვითარცა არა- 
მიღებულსა? 8 აწვე განმაძღარ ხართ და აწვე განჰმდიდრდით 
და თვნიერ ჩუენსა სუფევდით! და თუმცა სუფევდით, რაითა 
ჩუენცა თქუენ თანა ვსუფევდეთ! ? რამეთუ ვჰგონებ, ვითარმედ 
ღმერთმან ჩუენ მოციქულნი უკანაისკნელად გამოგუაჩინნა 
ვითარცა სასიკუდინენი, რამეთუ სახილველ ვიქმნენით 
სოფლისა და ანგელოზთა და კაცთა. 19 ჩუენ სულელ 
ქრისტესთვს, ხოლო თქუენ ბრძენ ქრისტეს მიერ; ჩუენ უძლურ, 
ხოლო თქუენ ძლიერ; თქუენ დიდებულ, ხოლო ჩუენ გინებულ. 
11 ვიდრე აქა ჟამადმდე გუშიისცა და გუწყურისცა და შიშუელ 
ვართ და ვიქენჯნებით, და განუსუენებელ ვართ და ვშურებით, 
12 რამეთუ ვიქმთ ყელითა ჩუენითა. მაგინებელთა ჩუენთა 
ვაკურთხევთ; ვიდევნებით და თავს-ვიდებთ; 13 მგმობართა 
ჩუენთა ულოცავთ; ვითარცა ნარჩევნი სოფლისანი 
შევიქმნენით, ყოველთა ნასხურ მოაქამდე. 14 არა საკდემელად 


თქუენდა მივსწერ ამას, არამედ ვითარცა შვილთა ჩემთა 
საყუარელთა გასწავებ. 12 რამეთუ დაღათუ ბევრ მზარდულ 
გესხნენ ქრისტეს მიერ, არამედ არა მრავალ მამა, რამეთუ 
ქრისტე იესუის მიერ სახარებისა მისგან მე გშვენ თქუენ. 19 
გლოცავ თქუენ: მობაძავ ჩემდა იყვენით. 17 ამისთვს მივავლინე 
თქუენდა ტიმოთე, რომელ არს შვილი ჩემი საყუარელი და 
სარწმუნოი უფლისა მიერ, რომელმან მოგავსენნეს თქუენ გზანი 
ჩემნი ქრისტეს მიერ, ვითარცა-იგი ყოველთა ადგილთა, 
ყოველთა ეკლესიათა ვასწავებ. 18 რაითა არა მოსლვასა მას 
ჩემსა თქუენდა გან-ვიეთნიმე-ლაღნენ. 1? ხოლო მოვიდე ადრე 
თქუენდა, უფალსა თუ უნდეს, და ვცნა არა სიტყუაი იგი 
განლაღებულთაი მათ, არამედ ძალი, 29 რამეთუ არა სიტყვთა 
არს სასუფეველი ღმრთისაი, არამედ ძალითა. 21 რაი გნებავს? 
კუერთხითა მოვიდე თქუენდა, ანუ სიყუარულითა და სულითა 
მშვდობისაითა? 


თავი 5 


1 ყოვლადვე ისმის, რაისა თქუენ შორის სიძვაი და ეგევითარი 
სიძვაი, რომელ არცა თუ წარმართთა შორის სახელ-ედების, 
ვითარმცა მამის ცოლი ვისმე ცოლად ესუა. ? და თქუენ 
განლაღებულ ხართ და არა უფროისად იგლოვეთ, რაითა 
მოისპოს თქუენ შორის, რომელმან საქმე ესე ქმნა. 3 რამეთუ მე 
შორს ღათუ ვარ ჭქჟორცითა, ხოლო მახლობელ სულითა; და აწ 
ეგრეთ შემირაცხიეს, ვითარცა მანდა მყოფსა ეგევითარისა 
მისთვს, რომელმან საქმე იგი ქმნა, “ სახელითა უფლისა 
ჩუენისა იესუ ქრისტესითა, შეკრებასა სულისა ჩემისა და 
თქუენისასა, ძალითურთ უფლისა ჩუენისა იესუ ქრისტესითა ? 
მიცემად ეგევითარი იგი ეშმაკსა სატანჯველად ყორცითა, 
რაითა სული ცხონდეს დღესა მას უფლისა ჩუენისა იესუ 
ქრსისტესსა. 9 არა კეთილ არს სიქადული ეგე თქუენი; არა 
უწყითა, რამეთუ მცირემან ცომმან ყოველივე შესუარული 
აღაფუვნის? ” განწმიდეთ უკუე ძუელი იგი ცომი, რაითა იყვნეთ 
ახალ თბე, ვითარცა-ეგე ხართ უცომო, რამეთუ ზატიკად 
ჩუენდა, ჩუენთვს დაიკლა ქრისტე. 89? რაითა ვზატიკობდეთ არა 
ცომითა მით ძუელითა, არცა ცომითა მით სიბოროტისა და 
უკეთურებისაითა, არამედ უცომოებითა მით სიმართლისა და 
ჭეშმარიტებისალთა. ? მოვწერე თქუენდა წიგნსა ამას შინა: ნუ 
თანა-აღერევით მეძავთა; 19 და არა თუ ყოველთა მეძავთა ამის 
სოფლისათა, გინა ანგაჰრთა, გინა მტაცებელთა, გინა კერპთ- 
მსახურთა; უკუეთუ არა, თანა-გაც სამე სოფლით გამოსლვაი. 11 
ხოლო აწ მივწერე თქუენდა: ნუ თანა-აღერევით, უკუეთუ ვინმე 
ძმაი სახელდებულ იყოს მეძავ ანუ ანგაჰრ, გინა კერპთ-მსახურ, 
გინა მაგინებელ, გინა მომთრვალე, ანუ მტაცებელ; 
ესევითარისა მის თანა არცაღა ჭამად. 12 რამეთუ რაი ძეს ჩემი 
და გარეშეთა მათ განკითხვაი? ანუ არა შინაგანნი იგი თქუენ 
განიკითხნეთა? 13 ხოლო გარეშენი იგი ღმერთმან 
განიკითხნეს; და მოსპოთ უკეთური იგი შორის თქუენსა. 


თავი 6 


1 იკადროს-მე ვინ თქუენ შორის, რომელსამცა საქმე აქუნდა 
მოყუსისა მიმართ, განშჯად ცრუთა წინაშე და არა უფროისღა 
წმიდათა წინაშე? 2 არა უწყითა, რამეთუ წმიდათა სოფელი 
განიკითხონ? და უკუეთუ თქუენგან განიკითხვის სოფელი, არა 
ჰღირთა სამსჯავროისა მის საწუნელისა? 3 არა უწყითა, რამეთუ 
ანგელოზნი განვიკითხნეთ, ნუუკუე ამის სოფლისაიცა? “ უკუეთუ 
ამის სოფლისა სამშჯავროი რაიმე გაქუნდეს, შეურაცხნი იგი 
კრებულისა შორის, ესენი დასხენით? ? საკდემელად თქუენდა 
გეტყვ: ეგოდენ არავინ არს თქუენ შორის ბრძენ, რომელმანმცა 
შეუძლო განკითხვად შორის ძმისა თვსისა? 9 არამედ ძმაი 
ძმისა თანა განისჯების, და ესე ურწმუნოთა წინაშე. 7” აწ უკუე 
ყოვლითურთ ძლეულება არს თქუენდა ესე, რამეთუ სასჯელი 
გიც ურთიერთას. რაისათვს არა უფროისღა თქუენ გევნების? 
რაისათვს არა უფროისად თქუენ მიგეხუეჭების? 8 არამედ 
თქუენ ავნებთ და მოჰხუეჭთ, და ამას ძმათა. ? ანუ არა უწყითა, 
რამეთუ ცრუთა სასუფეველი ღმრთისაი ვერ დაიმკვდრონ? ნუ 
სცთებით: არცა მეძავთა, არცა კერპთმსახურთა, არცა 
მემრუშეთა, არცა ჩუკენთა, არცა მამათ-მავალთა, არცა 
ანგაჰრთა, 19 არცა მპარავთა, არცა მომთრვალეთა, არცა 
მაგინებელთა, არცა მტაცებელთა სასუფეველი ღმრთისაი არა 
დაიმკვდრონ. 11 და ესრეთ ოდესმე იყვენით, არამედ 
განიბანენით, არამედ განიწმიდენით, არამედ განჰმართლდით 
სახელითა უფლისა იესუისითა და სულითა ღმრთისა 
ჩუენისაითა. 12 ყოველივე ჯერ-არს ჩემდა, არამედ არა ყოველი 
უმჯობეს არს; ყოველივე ჯერ-არს ჩემდა, არამედ მე არავისსა 
ჭელმწიფებასა დავემორჩილო. 13 საზრდელი მუცლისათვს და 
მუცელი საზრდელისათვს. ხოლო ღმერთმან იგიცა და ესეცა 
განაქარვოს. ხოლო ყორცნი ესე არა სიძვისათვს, არამედ 
უფლისათვს, და უფალი ჭყორცთათვს. 14 ხოლო ღმერთმან 
უფალიცა აღადგინა და ჩუენცა აღმადგინნეს ძალითა თვსითა. 
15 არა უწყითა, რამეთუ ჭორცნი ეგე თქუეენნი ასონი ქრისტესნი 


არიან? აღ-უკუე-ვიხუნეა ასონი იგი ქრისტესნი და ვყვნე ასო 
მეძვის? ნუ იყოფინ! 195 არა უწყითა, რამეთუ რომელი შეეყოს 
მეძავსა, ერთ ყორც არიან, რამეთუ იტყვს: იყვნენ ორნივე ერთ 
ყორც. 17 ხოლო რომელი შეეყოს უფალსა, ერთ სულ არს. 18 
ევლტოდეთ სიძვასა, ყოველი ცოდვაი, რომელი ქმნეს კაცმან, 
გარეშე ყორცთა არს; ხოლო რომელი ისიძვიდეს, თვსთა 
მიმართ ყორცთა ცოდავს. 19 არა უწყითა, რამეთუ ყორცნი ეგე 
თქუენნი ტაძარნი თქუენ შორის სულისა წმიდისანი არიან, 
რომელ-ეგე გაქუს ღმრთისაგან, და არა ხართ თვსთა თავთანი? 
20 რამეთუ სასყიდლით სყიდულ ხართ. ადიდეთ უკუე ღმერთი 
ჭკორცითა მაგით თქუენითა და სულითა მაგით თქუენითა, 
რომელი-იგი არს ღმრთისაი. 


თავი 7 


1 ხოლო რომლისათვს-იგი მოსწერეთ ჩემდა, უმჯობეს არს 
კაცისა დედაკაცისა შე-ვე არა-ხებაი. 2 ხოლო სიძვისათვს, 
კაცად-კაცადსა თვსი ცოლი ესვნ, და თვთეულსა თვსი ქმარი 
ესვნ. 32 ცოლსა ქმარი იგი თანანადებსა პატივსა მისცემდინ, 
ეგრეთცა ცოლი - ქმარსა. 4 ცოლი თვსთა ყორცთა ზედა არა 
უფალ არს, არამედ ქმარი; ეგრეთცა და ქმარიცა თვსთა 
ყორცთა ზედა არა უფალ არს, არამედ ცოლი. ? ნუ 
განეშორებით ურთიერთას, გარნა თუ შეთქუმით რაიმე, ჟამ 
რაოდენმე, რაითა მოიცალოთ ლოცვად და მარხვად; და 
კუალად ურთიერთასვე იყვენით, რაითა არა განგცადნეს თქუენ 
ეშმაკმან უთმინოებითა თქუენითა. 9 ხოლო ამას ვიტყვ 
შენდობით, არა თუ ბრძანებით. ” რამეთუ მნებავს ყოვლისა 
კაცისა ყოფად, ვითარცა თავი ჩემი; არამედ კაცად-კაცადსა 
თვსი მადლი აქუს ღმრთისაგან, რომელსამე ესრეთ და 
რომელსამე ეგრეთ. 8 ვეტყვ უქორწინებელთა მათ და ქურივთა: 
კეთილ არს მათდა, უკუეთუ ეგნენ ესრეთ, ვითარცა მე. 9? ხოლო 
უკუეთუ ვერ დაითმენენ, იქორწინნედ; რამეთუ უმჯობეს არს 
ქორწინებაი, ვიდრე განჭურვებაი. 19 ხოლო ქორწინებულთა 
მათ ვამცნებ არა მე, არამედ უფალი: ცოლსა ქმრისაგან არა 
განშორებად. 11 ხოლო უკუეთუ განეშოროს, ეგენ 
უქორწინებელად, გინა ქმარსავე დაეგენ; და ქმარი ცოლსა ნუ 
დაუტევებნ. 12 ხოლო სხუათა მათ ვეტყვ მე, არა უფალი: 
უკუეთუ ძმასა ვისმე ესუას ცოლი ურწმუნოი და მას ჯერ-უჩნდეს 
ყოფაი მის თანა, ნუ დაუტეობნ ცოლსა მას. 13 და დედაკაცსა 
თუ ესუას ქმარი ურწმუნოი და მას ჯერ-უჩნდეს ყოფაი მის თანა, 
ნუ დაუტევებნ ქმარსა მას. 14 რამეთუ განწმიდნების ქმარი იგი 
ურწმუნოი ცოლისა მისგან მორწმუნისა და განწმიდნების ცოლი 
იგი ურწმუნოი ქმრისა მისგან მორწმუნისა. უკუეთუ არა, 
შვილნიმცა თქუენნი არა-წმიდა იყვნეს, ხოლო აწ წმიდა არიან. 
15 ხოლო უკუეთუ ურწმუნოი იგი განეყენებოდის, განეყენენ; 
არა დამონებულ არს ძმაი იგი გინა დაი იგი ესევითართა მათ, 


რამეთუ მშვდობასა გვწოდნა ჩუენ ღმერთმან. 19 რამეთუ რა0 
იცი, დედაკაცო, აცხოვნო თუ ქმარი შენი? ანუ შენ რაი იცი, 
მამაკაცო, აცხოვნო თუ ცოლი შენი? 17 არამედ კაცად-კაცადსა 
ვითარცა განუყო ღმერთმან, და კაცად-კაცადი, ვითარცა იჩინა 
უფალმან, ეგრეთცა ვიდოდენ. და ესრეთვე ყოველთა 
ეკლესიათა უბრძანებ. 18 წინადაცუეთილი თუ ვინმე იჩინა, ნუ 
იურვინ; წინადაუცუეთელი თუ ვინმე იჩინა, ნუ წინადაიცუეთნ. 19 
წინადაცუეთილებაი არარაი არს და წინადაუცუეთელებაი 
არარაივე არს, არამედ დამარხვაი მცნებათა ღმრთისათანი. 29 
კაცად-კაცადი ჩინებითა მით, რომლითაცა იჩინა, მას ზედაცა 
ეგენ. 21 მონაი თუ იჩინე, ნურაი გეურვებინ; არამედ დაღათუ 
ძალ-გედვას განთავისუფლებად, უფროისღა იყჟუმიე. 22 
რამეთუ, რომელი უფლისა მიერ იჩინოს მონაი, უფლისა მიერ 
განთავისუფლებულ არს; ეგრეთცა აზნაური, რომელი იჩინოს, 
მონაი არს ქრისტესი. 23 სასყიდლით საყიდულ ხართ, ნუ 
იქმნებით მონა კაცთა. 24 კაცად-კაცადი რომლითაცა იჩინა, 
ძმანო, მას ზედაცა ეგენ ღმრთისა მიერ. 22 ხოლო 
ქალწულთათვს ბრძანებაი უფლისა მიერ არა მაქუს; ხოლო 
ვაზრახებ, ვითარცა შეწყალებული უფლისა მიერ, სარწმუნო 
ყოფილ. 26 მე ეგრე ვჰგონებ, ვითარმედ: ესე კეთილ არს 
მოწევნულისა მისთვს ურვისა, რამეთუ უმჯობეს არს კაცისა, 
ესრეთ თუ იყოს. 27 შე-თუ-ყოფილ ხარ ცოლსა, ნუ განუტევებ; 
თავისუფალ თუ ხარ ცოლისაგან, ნუ ეძიებ ცოლსა. 28 იქორწინე 
თუ, არაი სცოდე; და თუ იქორწინოს ქალწული, არაი ცოდა. 
ჭირი ყორცთაი თავს-იდვიან ეგევითართა მათ; ხოლო მე თქუენ 
გერიდები. 2? ხოლო ამას გეტყვ, ძმანო, ჟამი ესე შემოკლებულ 
არს ამიერითგან; და რაითა რომელთა ესხნენ ცოლ, ესრეთ 
იყვნენ, ვითარმცა არა ესხნეს; 39 და რომელნი ტიროდინ, 
ვითარმცა არა ტიროდეს; და რომელთა უხაროდის, ვითარმცა 
არა უხარის; და რომელნი იყიდდენ, ვითარმცა არაი აქუნდა; 31 
და რომელი იმსახურებდენ სოფელსა ამას, ვითარმცა არა 
იმსახურებენ, რამეთუ წარმავალს არს ხატი ამის სოფლისაი. 32 
და მნებავს თქუენი, რაითა უზრუნველ იყვნეთ. უქორწინებელი 
იგი ზრუნავს უფლისასა, ვითარ-ძი სათნო-ეყოს უფალსა, 33 


ხოლო ქორწინებული ზრუნავს სოფლისასა, ვითარ-ძი სათნო- 
ეყოს ცოლსა. 34 განყოფილ არს დედაკაციცა იგი და 
ქალწული. უქორწინებელი იგი ზრუნავს უფლისასა, რაითა იყოს 
წმიდა ყორცითაცა და სულითაცა; ხოლო ქორწინებული 
ზრუნავს სოფლისასა, ვითარ-ძი სათნო-ეყოს ქმარსა. 32 ხოლო 
ამას თქუენისა უმჯობესისათვს ვიტყვ, არა რაითა საფრჰჭე 
დაგიგო თქუენ, არამედ შუენიერად და კეთილად დადგრომად 
უფლისა მიმართ უზრუნველად. 35 უკეთუ ვისმე სარცხვნელ 
უჩნდეს ქალწულებაი თვსი, იყოს თუ გარდასრულ, და ეგრეთ 
ჯერ-უჩნდეს ყოფად, რომელი უნდეს, ყავნ, არა ცოდავს; 
იქორწინნედ. 37 ხოლო რომლისასა დამტკიცებულ არს გულსა 
მისსა მტკიცედ და არა აქუს ურვაი და ჭელმწიფებაი აქუს თვსსა 
ნებასა ზედა და ესე განაჩინა გულსა შინა თვსსა დამარხვად 
თვსი ქალწულებაი, კეთილად ჰყოფს. 38 და რომელმან 
იქორწინოს თვსი იგი ქალწულებაი, კეთილად ჰყოფს. ხოლო 
რომელმან არა იქორწინოს, უმჯობესსა ჰყოფს. 3? დედაკაცი 
შეკრულ არს შჯულითა, რაოდენ ჟამ ცოცხალ არს ქმარი მისი. 
ხოლო უკუეთუ მოკუდეს ქმარი იგი, თავისუფალ არს, უნდეს თუ 
ქორწინებაი, გარნა ხოლო უფლისა მიერ. 490 ხოლო 
უსანატრელეს არს, უკუეთუ ეგრეთ დაადგრეს ზრახებისა 
ჩემისაებრ. ვჰგონებ, ვითარმედ სული ღმრთისაი მაქუს მე. 


თავი 8 


1 ხოლო კერპთ-ნაზორევთა მათთვს ვიცით, რამეთუ ყოველთა 
მეცნიერებაი გუაქუს. მეცნიერებაილი განალაღებს, ხოლო 
სიყუარული აღაშენებს. 2 უკუეთუ ვისმე ჰგონიეს, ვითარმედ 
იცის რაიმე, არღასადა უცნობიეს, ვითარ-იგი ჯერ-არს ცნობაი. 3 
ხოლო რომელსა უყუარს ღმერთი, იგი ცნობილ არს მის მიერ. 4 
ხოლო ჭამისათვს ნაკერპავთაისა უწყით, რამეთუ არარაი არს 
კერპ სოფელსა შინა, და ვითარმედ არავინ არს ღმერთ სხუაი, 
გარნა მხოლოი იგი ერთი ღმერთი. ? რამეთუ დაღაცათუ არიან 
რაიმე სახელ-დებულ ღმერთნი გინა თუ ცათა შინა, გინა თუ 
ქუეყანასა ზედა, ვითარცა არიან ღმერთნი მრავალ და უფალნი 
მრავალ, 9 არამედ ჩუენდა ერთ არს ღმერთი მამაი, 
რომლისაგან არს ყოველი, და ჩუენ - მისა მიმართ. და ერთ 
არს უფალი იესუ ქრისტე, რომლისა მიერ ყოველი და ჩუენ - 
მის მიერ. 7 არამედ არა ყოველთა თანა არს მეცნიერებაი; 
ხოლო რომელნიმე იჭვთ ვიდრე აქამომდე კერპთასა მას, 
ვითარცა ნაკერპავსა, ჭამენ, და გონებაი იგი მათი უძლური 
შეიგინების. 8 ხოლო საჭმელმან ჩუენ არა წარგუადგინნეს 
ღმრთისა. რამეთუ დაღათუ ვჭამოთ, არაი გუემატოს; და არა 
თუ ვჭამოთ, არალ დაგუაკლდეს. ? ხოლო ეკრძალენით, ნუუკუე 
ჭკელმწიფებაი ეგე თქუენი დაბრკოლება ექმნეს უძლურთა მათ. 
19 რამეთუ უკუეთუ ვინმე გიხილოს შენ, რომელსა გაქუს 
მეცნიერებაი, საკერპოსა შინა ინაყითმჯდომარე, არა-მეა 
გონებაი იგი უძლურისაი მის აღეშენოს ნაკეპავისა მის ჭამად? 
11 და წარწყმდეს ძმაი იგი უძლური შენითა მით მეცნიერებითა, 
რომლისათვს ქრისტე მოკუდა. 12 ესრეთ რაი სცოდვიდეთ 
ძმათა მიმართ და ჰგუემდეთ გონებასა მათსა უძლურსა, 
ქრისტეს მიმართ სცოდავთ. 13 ამისთვსცა, უკუეთუ საჭმელი 
დააბრკოლებდეს ძმასა ჩემსა, არა ვჭამო ყჟორცი უკუნისამდე, 
რაითა არა ძმაი ჩემი დავაბრკოლო. 


თავი 9 


1 არა ვარა მოციქულ? არა ვარა აზნაურ? ანუ არა უფალი ჩუენი 
იესუ ქრისტე თუალითა ვიხილეა? ანუ არა ნამუშაკევნი ჩემნი 
თქუენ ხართა უფლისა მიერ? ? სხუათა ღათუ არა ვარ 
მოციქულ, არამედ თქუენდა ხოლო ვარ, რამეთუ ბეჭედნი 
ჩემისა მოციქულებისანი თქუენ ხართ უფლისა მიერ. 3 ჩემი 
სიტყვს-გებაი ჩემთა მათ განმკითხველთა ესე არს.“ არა ნუ 
გუაქუსა ყელმწიფები ჭამად და სუმად? ? არა ნუ გუაქუსა 
ჭელმწიფეაბი დათა მათ დედათა მიმოყვანებად, ვითარცა 
სხუათა მათ მოციქულთა და ძმათა უფლისათა და კეფას? 5 ანუ 
მე ხოლო და ბარნაბას არა გუაქუს ფლობაი საქმედ? 7 ვინ-მე 
სადა საგრობნ თვსითა საგზლითა? ვინ დაასხის ვენაჟჭი და 
ნაყოფისა მისისაგან არა ჭამის? ანუ ვინ მწყსინ სამწყსოსა და 
სძისა მისგან სამწყსოთაისა არა ჭამის? 8 ანუ კაცობრივ-მე ნუ 
ვიტყვ ამას? ანუ არა შჯულიცა ამასვე იტყვსა? ? რამეთუ შჯულსა 
მოსესსა წერილ არს: არა შეუკრა პირი ყარსა მლეწველსა. 
ნუუკუე ყართაი რაიმე ეურვებოდა ღმერთსა? 19 არამედ 
ჩუენთვს სამე იტყვს, რამეთუ ჩუენთვს დაიწერა. რამეთუ 
სასოებით თანა-აც ყჭნვაი მყნველსა მას, და რომელი-იგი 
ლეწავნ სასოებითა მითვე, - შეკრებაი სასოებით. 11 უკუეთუ 
ჩუენ სულიერი დავსთესეთ თქუენ შორის, დიდ-მე რაი არსა, 
თქუენგან თუ ყორციელი მოვიმკოთ ჩუენ? 1? უკუეთუ სხუანი 
ჭკელმწითფებისაგან თქუენისა მიღებენ, არა-მე უფროისღა 
ჩუენდა? არამედ არა ვინებეთ ყელმწიფებაი ესე, რამეთუ 
ყოველსავე დავითმენთ, რაითა არა დაბრკოლებაი რაიმე 
ვსცეთ სახარებასა მას ქრისტესსა. 13 არა უწყითა, რამეთუ 
რომელნი-იგი ბაგინსა ჰმსახურებენ, ბაგინისაგან ჭამიან? და 
რომელნი საკურთხეველსა წინაშე დგანედ, 
საკურთხეველისაგან ნაწილი განიღიან? 14 ეგრეთცა უფალმან 
ბრძანა, რომელნი-იგი სახარებასა მიუთხრობენ, სახარებისაგან 
ცხორებაი. 12 ხოლო მე არარაი ვიჭჟუმიე ამათგანი. და არა 
ამისთვს მივწერე ესე, რაითა ესრეთ იყოს ჩემდა მომართ. 


რამეთუ უმჯობეს არს ჩემდა სიკუდილი უფროის, ვიდრეღა 
სიქადული ჩემი, და-თუ ვინ-მე-აცუდოს იგი. 19 რამეთუ ვახარებ 
თუ, არა არს ჩემდა სიქადულ, რამეთუ უნებელი ზედა-მაც მე, 
და ვაი არს ჩემდა, არა თუ ვახარებდე. 17 რამეთუ ნეფსით თუ 
ვიქმ ამას, სასყიდელი მაქუს, ხოლო უკუეთუ უნებლიეთ, სამნოი 
რწმუნებულ არს ჩემდა. 18 რაი-მე უკუე არს სასყიდელი ჩემი? 
რაითა, ვახარებდე რაი, უსასყიდლოდ ვახარებდე სახარებასა 
მას ქრისტესსა, რაითა არარაი ვიმსახურო ყელმწიფებითა 
ჩემითა სახარებასა მას შინა ჩემსა. 197 რამეთუ თავისუფალ 
ვიყავ ყოველთაგან და ყოველთა თავი ჩემი დავამონე, რაითა 
უმრავლესნი შევიძინნე. 29 ვიქმენ ჰურიათა თანა, ვითარცა 
ჰურიაი, რაითა ჰურიანი შევიძინნე; შჯულსა ქუეშე მყოფთა 
თანა, ვითარცა შჯულსა ქუეშე მყოფი, რაითა შჯულსა ქუეშე 
მყოფნი შევიძინნე; 21 უშჯულოთა თანა, ვითარცა უშჯულოი, - 
არა უშჯულოი ვიყავ ღმრთისა, არამედ შჯულიერი ქრისტესი, - 
რაითა უშჯულონი შევიძინნე; 22 ვიქმენ უძლურთა მათ თანა, 
ვითარცა უძლური, რაითა უძლურნი იგი შევიძინნე; ყოველთა 
ვექმენ ყოვლად, რაითა ყოველნი ვაცხოვნნე. 23 ხოლო ამას 
ვიქმ სახარებისა მისთვს, რაითა თანა-ზიარ მისსა ვიქმნე. 24 
არა უწყითა, რამეთუ რომელნი-იგი ასპარეზსა მას შინა რბიედ, 
ყოველნივე რბიედ, ხოლო ერთმან მიიღის ნიჭი? ესრეთ 
რბიოდეთ, რაითა ეწინეთ. 2? ხოლო ყოველივე იგი მოღუაწე 
ყოველსავე მოითმენნ: იგინი უკუე სამე, რაითა განხრწნადი 
გვრგვნი მოიღონ, ხოლო ჩუენ - უხრწნელი. 25 მე უკუე აწ ესრეთ 
ვრბი, ვითარცა არა უჩინოდ; ესრეთ ვიჭირვი, ვითარცა არა 
ჰაერსა ვსცემ. 2?7 არამედ აღვიკრძალავ ყორცთა ჩემთა და 
დავიმონებ, წუუკუე სხუათა უქადაგებდე და მე გამოუცდელ 
ვიყო. 


თავი 10 


1 არა მნებავს უმეცრებაი თქუენი, ძმანო, რამეთუ მამანი ჩუენნი 
ყოველნი ღრუბელსა ქუეშე იყვნეს და ყოველნი ზღუასა 
განყდეს. 2 და ყოველთა მოსეს მიერ ნათელ-იღეს ღრუბლითა 
მით და ზღვთა; 3 და ყოველთა იგივე საზრდელი სულიერი 
ჭამეს; 4 და ყოველთა იგივე სასუმელი სულიერი სუეს; რამეთუ 
სუმიდეს იგინი სულიერისა მისგან კლდისა, რომელიცა შეუდგა; 
ხოლო კლდე იგი იყო ქრისტე. ? არამედ არა მრავალნი 
მათგანნი სათნო-იყვნა ღმერთმან, რამეთუ დაეცნეს იგინი 
უდაბნოსა ზედა. 5 და ესენი სახე ჩუენდა იქმნეს, რაითა არა 
ვიყვნეთ ჩუენ გულის მთქუმელ ბოროტისა, ვითარცა-იგი მათ 
გული უთქუმიდა. 7 ნუცა კერპთმსახურ იქნებით, ვითარცა-იგი 
მათგანნი ვინმე, ვითარცა წერილ არს: დასხდა ერი იგი ჭამად 
და სუმად და აღდგეს სიმღერად. 8 ნუცა ვისიძავთ, ვითარცა- 
იგი ვიეთმე მათგანთა ისიძვეს და დაეცნეს ერთსა შინა დღესა 
ოც და სამი ათასი. ? ნუცა განვსცდით უფალსა, ვითარცა-იგი 
მათგანთა ვიეთმე გამოცადეს და გუელთა მიერ წარწყმდეს. 19 
ნუცა ვდრტვნავთ, ვითარცა-იგი მათგანნი ვინმე დრტვნვიდეს 
და წარწყმდეს მომსრველისა მისგან. 11 ესე ყოველნი სახენი 
შეემთხუეოდეს მათ; ხოლო დაიწერა სამოძღურებელად 
ჩუენდა, რომელთა ზედა აღსასრული ჟამთაი მოიწია. 12 
ამიერითგან, რომელი ჰგონებდეს დგომასა, ეკრძალენ, ნუუკუე 
დაეცეს. 13 განსაცდელი თქუენ არა შეგემთხვა, გარნა 
კაცობრივ; ხოლო სარწმუნო არს ღმერთი, რომელმან არა 
გიტევნეს თქუენ განცდად უფროის ძალისა თქუენისა, არამედ 
ყოს განსაცდელისა თანა გამოყვანებაიცა, რაითა შეუძლოდ 
დათმენად. 1“ აწ უკუე, საყუარელნო ჩემნო, ივლტოდეთ კერპთ- 
მსახურებისაგან. 12 ვითარცა ბრძენთა გეტყვ თქუენ: 19 
სასუმელი ესე კურთხევისაი, რომელსა ვაკურთხევთ, არა-მე 
ზიარებაი სისხლთა ქრისტესთაი არსა? პურსა ამას რომელსა 
განვსტეხთ, არა-მე ზიარებაი ყორცთა ქრისტესთაი არსა? 17 
რამეთუ ერთ პურ და ერთ ჭორც ჩუენ მრავალნი ესე ვართ, 


რამეთუ ყოველთა ერთისა მისგან პურისა მოგუაქუს. 18 
იხილეთ-ღა ისრაცლი ყორციელად: ანუ არა რომელნი-იგი 
ჭამენ შესაწირავთა მათ, ზიარ საკურთხეველისა მის არიანა? 19 
რასა უკუე ვიტყვ ამას, ვითარმედ კერპი იგი რაი არს, ანუ 
ნაგები იგი რაილი არს? 29 არამედ, ვითარმედ რომელსა-იგი 
უგებენ წარმართნი, ეშმაკთა უგებენ და არა ღმერთსა; ხოლო 
მე არა მნებავს თქუენი ეშმაკთა ზიარები. 21 ვერ ყელ- 
გეწიფების სასუმელი უფლისაი სუმად და სასუმელი ეშმაკთაი; 
ვერ ყელ-გეწიფების ტაბლასა უფლისასა ზიარებაი და ტაბლასა 
ეშმაკთასა. 22 ანუ ვაშურებთ-მეა უფალსა? ნუუკუე უძლიერეს 
მისსა ვართ? 23 ყოველივე ჯერ-არს ჩემდა, არამედ არა 
ყოველი უმჯობეს არს; ყოველივე ჯერ-არს ჩემდა, არამედ არა 
ყოველი აღმაშენებელ არს. 24 ნუვინ თავისასა ხოლო ეძიებნ, 
არამედ მოყუსისასაცა თითოეული. 25 ყოველი, რომელი 
სამზარეულოს ისყიდებოდის, ჭამეთ და ნურარას განიკითხავთ 
იჭვსათვს. 292 რამეთუ უფლისაი არს ქუეყანაი და სავსებაი მისი. 
27 ხოლო უკუეთუ ვინმე გხადის თქუენ ურწმუნოთაგანი, და 
გნებავს მისლვაი, ყოველივე წინა-დაგებული თქუენი ჭამეთ და 
ნურარას განიკითხავთ იჭვსათვს. 298 ხოლო უკუეთუ ვინმე 
გითხრას თქუენ, ვითარმედ: ესე ნაკერპავი არს, - ნუ შჭამთ მის 
მაუწყებელისათვს და იჭვსა, რამეთუ უფლისაი არს ქუეყანაი და 
სავსებალ მისი. 29 იჭუსა მას ვიტვ არა თავისა თვსისასა, არამედ 
მოყუსისასა. რამეთუ რაისათვს აზნაურებაი ჩემი განიკითხვის 
სხვსა იჭვსაგან? 39 უკუეთუ მე მადლობით ვჭამ, რაისათვს 
ვიგმობვი, რომლისათვს-იგი მე ვჰმადლობ? 31 გინა თუ 
შჭამდეთ, გინა თუ ჰსუმიდეთ, გინა თუ რასაცა იქმოდით, 
ყოვესავე სადიდებლად ღმრთისა იქმოდეთ. 32 
დაუბრკოლებელ იყვენით ჰურიათა მიმართ და წარმართთა და 
ეკლესიათა ღმრთისათა, 33 ვითარცა მე ყოვლითავე ყოველთა 
სათნო-ვეყოფვი, რამეთუ არა ვეძიებ თავისა ჩემისა უმჯობცსსა, 
არამედ მრავალთასა, რაითა ცხონდენ. 


თავი 11 


1 მობაძავ ჩემდა იქმნენით, ვითარცა მე ქრისტესა. 2 ხოლო 
გაქებთ თქუენ, ძმანო, რამეთუ ჩემი ყოველივე გავსოვს, და 
ვითარცა-იგი მიგეც თქუენ, მოძღურებაი იგი შეიკრძალეთ. 3 და 
მნებავთ თქუენი უწყებაი, რამეთუ ყოვლისა მამაკაცისა თავ 
ქრისტე არს; ხოლო თავ დედაკაცისა - ქმარი; და თავ 
ქრისტესა - ღმერთი. 4 ყოველი მამაკაცი, რომელი ილოცვიდეს 
გინა თუ წინაისწარმეტყუელებდეს თავ-დაბურვილად, არცხუენს 
თავსა თვსსა. 2 და ყოველივე დედაკაცი, რომელი ილოცვიდეს 
გინა წინაისწარმეტყუელებდეს თავ-დაუბურველად, არცხუენს 
იგი თავსა თვსსა, რამეთუ ერთ არს და იგივე არს დაყუენილიცა 
იგი. 9 რამეთუ უკუეთუ არა დაიბურავს დედაკაცი იგი, და 
იკუეცენცა; ხოლო უკუეთუ საძაგელ არს დედაკაცისა კუეცაი 
გინა დაყუენვაი, დაიბურენ მან. 7 მამაკაცისაი უკუე არა ჯერ-არს 
დაბურვაი თავისაი, რამეთუ ხატი და დიდებაი ღმრთისაი არს, 
ხოლო დედაკაცი დიდებაი ქმრისა არს. 8 რამეთუ არა არს 
მამაკაცი დედაკაცისაგან, არამედ დედაკაცი მამაკაცისაგან; 3? 
და რამეთუ არა დაებადა მამაკაცი დედაკაცისათვს, არამედ 
დედაკაცი მამაკაცისათვს. 19 ამისთვს ჯერ-არს დედაკაცისა, 
რაითა ფლობაი აქუნდეს თავსა თვსსა ზედა ანგელოზთათვს. 11 
ხოლო არცა მამაკაცი თვნიერ დედაკაცისა, არცა დედაკაცი 
თვნიერ მამაკაცისა უფლისა მიერ. 12 რამეთუ ვითარცა-იგი 
დედაკაცი ქმრისაგან არს, ეგრეთცა ქმარი - ცოლისათვს; 
ხოლო ყოველივე ღმრთისაგან არს. 13 თვთ თქუენ შორისღა 
განიკითხეთ ესე: შუენისა დედაკაცსა დაუბურველად წინაშე 
ღმრთისა ლოცვაი? 14 არცაღა თვთ იგი ბუნებაი გასწავებს 
თქუენ, რამეთუ მამაკაცმან თუ გარდაუტეოს თმაი გრძელად, 
უშუერება არს მისა. 12 ხოლო დედაკაცმან თუ გარდაუტეოს, 
დიდება არს მისა, რამეთუ თმაი იგი სამკაულად მოეცა მას. 19 
ხოლო უკუეთუ ვისმე ცილობის ჰნებავს, ჩუენ ეგევითარი 
ჩუეულებაი არა გუაქუს, არცა ეკლესიათა ღმრთისათა. 17 ამას 
რაი გამცნებ, არა გაქებ, რამეთუ არა უმჯობესად, არამედ 


უნაკლულევანესად შეჰკრბებით. 19 პირველად უკუე, რამეთუ 
შეკრებასა მას თქუენსა ეკლესიად მესმის, ვითარმედ წვალება 


არიან თქუენ შორის, და ზოგს-რაიმე მრწამს. 1? რამეთუ 
წვალებაცა ყოფად არიან თქუენ შორის, რაითა რჩეულნი იგი 
თქუენ შორის გამოჩნდენ. 29 შეკრებასა მას უკუე თქუენსა 
ერთად არა არს ეკლესიაი პურის საჭმელ. 21 რამეთუ კაცად- 
კაცადმან თვსი იგი სერი წინაწარ წარიღის ჭამად, და 
რომელსამე ჰშიინ და რომელსამე სთრავნ. 22? ნუუკუე სახლებ 
არა გიდგსა ჭამად და სუმად? ანუ ეკლესიასა ღმრთისასა 
შეურაცხ-ჰყოფთ და არცხუენთ მათ, რომელთა არარაი აქუს? 
რაი-მე გრქუა თქუენ? გაქებდეა ამისთვს? არა გაქებ. 23 რამეთუ 
მე მოვიღე უფლისაგან, რომელიცა მიგეც თქუენ, რამეთუ 
უფალი იესუ ქრისტე ღამესა მას რომელსა მიეცემოდა, მოიღო 
პური. 24 ჰმადლობდა, განტეხა და თქუა: მიიღეთ და ჭამეთ; ესე 
არს ყორცი ჩემი, თქუენთვს განტეხილი; ამას ჰყოფდით 
მოსაყსენებელად ჩემდა. 22 ეგრეთვე სასუმელი იგი შემდგომად 
სერობისა, და თქუა: ესე სასუმელი ახალი რჩული არს 
სისხლისა ჩემისაი; ამას ჰყოფდით, რაოდენ-გზისცა სუმიდეთ, 
ჩემდა მოსაყსენებელად. 29 რამეთუ რაოდენ-გზისცა შჭამდეთ 
პურსა ამას და სუმიდეთ სასუმელსა ამას, სიკუდილსა 
უფლისასა მიუთხრობდით, ვიდრემდის მოვიდეს. 27 
ამიერითგან, რომელი ჭამდეს პურსა ამას და სუმიდეს 
სასუმელსა ამას უფლისასა უღირსებით, თანა-მდებ არს იგი 
ჭორცსა და სისხლსა უფლისასა. 28 გამო-ღა-იცადენ კაცმან 
თავი თვსი და ესრეთ პურისა მისგან ჭამენ და სასუმელისა 
მისგან სუნ. 2? ხოლო რომელი არა ღირსად ჭამდეს და 
სუმიდეს, დასაშჯელად თავისა თვსისა ჭამს და სუამს, რამეთუ 
არა გამოიკითხნა ყორცნი უფლისანი. 39 ამისთვს მრავალ 
არიან თქუენ შორის უძლურ და სნეულ, და წვანან მრავალნი. 
31 რამეთუ უკუეთუმცა თავთა თვსთა განვიკითხევდით, არამცა 
განვიკითხენით. 32 ხოლო გან-თუ-ვიკითხვით, უფლისა მიერ 
განვისწავლებით, რაითა არა სოფლისა თანა დავისაჯნეთ. 33 
ამიერითგან, ძმანო ჩემნო, შე-რაი-ჰკრბებოდით ჭამად, 
ურთიერთას ჰგებდით. 34 ხოლო უკუეთუ ვისმე შიოდის, სახლსა 


შინა ჭამენ, რაითა არა დასაშჯელად შეჰკრბეთ. ხოლო სხუაი 
იგი, ოდეს მოვიდე, მაშინ ვბრძანო. 


თავი 12 


1 ხოლო სულიერთა მათთვს, ძმანო, არა მნებავს უმეცრება0 
თქუენი. 2 უწყით, რამეთუ, ვიდრე-იგი წარმართღა იყვენით, 
კერპთა მათ მიმართ უყმოთა ვითარ-იგი შეუდეგით, 
მიმოყვანებულ იყვენით. 3 ამისთვს გაუწყებ თქუენ, რამეთუ 
არავინ სულითა ღმრთისაითა იტყოდის და თქუას: შეჩუენებულ 
იესუ; და არავის ყელ-ეწიფების თქუმად უფალი იესუ, გარნა 
სულითა წმიდითა. 4 ხოლო განყოფანი მადლთანი არიან, და 
იგივე სული არს. ? და განყოფანი მსახურებათანი არიან, და 
იგივე თავადი უფალი არს. 5 და განყოფანი შეწევნათანი 
არიან, და იგივე თავადი ღმერთი არს, რომელი შეიქმს 
ყოველსა ყოველთა შორის. 7 ხოლო თვთოეულსა ჩუენსა 
მიცემულ არს გამოცხადებაი იგი სულისაი უმჯობესისათვს. 8 
რომელსამე სულისა მისგან მიცემულ არს სიტყუაი სიბრძნისაი, 
ხოლო სხუასა სიტყუაი მეცნიერებისაი მითვე სულითა, ? და 
სხუასა სარწმუნოებაი მისვე სულისაგან, რომელსამე მადლი 
კურნებათაი მისგანვე სულისა, 19 რომელსამე შეწევნანი 
ძალთანი, რომელსამე წინაისწარმეტყუელებაი, რომელსამე 
განკითხვაილ სულთაი, და სხუასა თესლად-თესლადი ენათაი, და 
სხუასა თარგმანებაი ენათაი. 11 ხოლო ამას ყოველსა შეეწევის 
ერთი და იგივე სული, განუყოფს თვთოეულად კაცად-კაცადსა, 
ვითარცა ჰნებავს. 12 ვითარცა-იგი გუამი ერთ არს, და მრავალი 
ასოები აქუს, და ყოველი იგი ასოები ერთისა მის გუამისაი 
მრავალ ღათუ არს, ერთგუამვე არს, ეგრეთცა ქრისტე. 13 
რამეთუ ერთითა სულითა ჩუენ ყოველთა ერთისა მიმართ 
გუამისა ნათელ-ვიღეთ, გინა თუ ჰუარიათა, გინა თუ 
წარმართთა, გინა თუ მონათა, გინა თუ აზნაურთა; და 
ყოველთავე ერთისა მიმართ სულისა გვსუამს. 14 და რამეთუ 
გუამი იგი არა არს ერთ ასო, არამედ მრავალ. 15 უკუეთუ თქუას 
ფერკმან, ვინაითგან არა ვარ ჭელ, არა ვარ მის გუამისაგანი, 
ამისგან-მე არა არსა მის გუამისაგანი? 15 ანუ თუ თქუას ყურმან, 
რამეთუ არა ვარ თუალ, არა ვარ მის გუამისაგანი, ნუ ამისთვს 


არა არსა მის გუამისაგანი? 17 უკუეთუ ყოველი გუამი თუალ 
იყოს, სადა არს სასმენელი? უკუეთუ ყოველი სასმენელ იყოს, 
სადა არიან საყნოსელნი? 18 აწ ესერა ღმერთმან დასხნა ასონი 
იგი თვთოეულად გუამსა მას შინა, ვითარცა ინება. 19 ხოლო 
უკუეთუმცა იყო ყოველი ერთ ასო, სადამცა იყო გუამი იგი? 29 
ხოლო აწ მრავალ არს ასოები და ერთ გუამი. 21 ხოლო ვერ 
ყკელ-ეწიფების თუალსა, ვითარმცა ჰრქუა ყელსა: არა მიჭმ შენ; 
ანუ კუალად თავსა - ფერჭთა, ვითარმედ: არა მიყმთ თქუენ. 22 
არამედ უფროისღა უმეტეს, რომელი-იგი საგონებელ არს ასოი 
გუამისაი მის უუძლურესად, იგი უსაყმარეს არს. 23 და 
რომლისასა ვჰგონებთ უპატიო-ყოფად გუამისაგან, ამათ 
პატივსა უმეტესსა მივსცემთ. 24 და უშუერსა მას ჩუენსა 
შუენიერებაი უმეტესი აქუს, ხოლო შუენიერსა მას ჩუენსა 
არარაი უყმს. არამედ ღმერთმან შეზავა გუამი იგი და 
ნაკლულსა მას უმეტესი მისცა პატივი, 22 რაითა არა იყოს 
წვალებაი ყორცთა მათ შინა, არამედ მასვე ერთიერთისათვს 
ზრუნვიდენ ასონი იგი. 29 და თუ ევნებინ რაი ერთსა ასოსა, მის 
თანა ელმინ ყოველთა ასოთა; და თუ იდიდებინ ერთი ასოი, 
მის თანა იდიდებიედ ყოველნი ასონი. 27 თქუენ ხართ ყორცნი 
ქრისტესნი და ასონი ასოთა მისთაგანნი. 28 და რომელნიმე 
დაადგინნა ღმერთმან ეკლესიათა: პირველად მოციქულნი, 
მეორედ - წინაისწარმეტყუელნი, მესამედ - მოძღუარნი, მერმე - 
ძალნი, მაშინღა მადლნი კურნებათანი, შეწევნანი, ღუწოლანი, 
თესლად-თესლადი ენათაი. 29 ნუ ყოველნი მოციქულ იყვნენა? 
ნუ ყოველნი წინაისწარმეტყუელ? ნუ ყოველნი მოძღუარ? ნუ 
ყოველნი ძალ? 39 ნუ ყოველთა მადლი აქუნდეს კურნებათაი? 
ნუ ყოველნი ენათა იტყოდიან? ნუ ყოველნი 
გამოსთარგმანებდენ? 31 ხოლო ჰბაძევდით მადლთა მათ 
უფროისთა, და მერმე აღმატებული გზაი გიჩუენო თქუენ. 


თავი 13 


1 ენასა ღათუ კაცთასა და ანგელოზთასა ვიტყოდი, ხოლო 
სიყუარული არა მაქუნდეს, ვიქმენ მე, ვითარცა რვალი, 
რომელი ოხრინ, გინა წინწილანი, რომელნი ყმობედ. ? და 
მაქუნდეს ღათუ წინაისწარმეტყუელებაი და უწყოდი ყოველი 
საიდუმლოი და ყოველი მეცნიერებაი, მაქუნდეს ღათუ 
ყოველივე სარწმუნეოებაი ვიდრე მთათაცა ცვალებადმდე და 
სიყუარული თუ არა მაქუნდეს, არა-ვე-რაი ვარ. 3 და შე-ღათუ- 
ვაჭამო ყოველი მონაგები ჩემი და მივსცნე ყორცნი ჩემნი 
დასაწუელად და სიყუარული არა მაქუნდეს, არარაივე 
სარგებელ არს ჩემდა. 4 სიყუარული სულგრძელ არს და 
ტკბილ; სიყუარულსა არა შურნ, სიყუარული არა მაღლოინ, არა 
განლაღნის, ? არა სარცხვნელ იქმნის, არა ეძიებნ თავისასა, 
არა განრისხნის, არად შეჰრაცხის ბოროტი, 9 არა უხარინ 
სიცრუესა ზედა, არამედ უხარინ ჭეშმარიტებასა ზედა; 7 
ყოველსა თავს-იდებნ, ყოველი ჰრწამნ, ყოველსა ესავნ, 
ყოველსა მოითმენნ. 8 სიყუარული არასადა დავარდების, გინა 
თუ წინაისწარმეტყუელებანი განქარდენ, ანუ თუ ენანი და-ვე- 
სცხრენ, გინა თუ მეცნიერებანი განქარდენ. ? რამეთუ მცირედ- 
რაიმე ვიცით და მცირედ-რაიმე ვწინაისწარმეტყუელებთ. 19 
ხოლო რაჟამს მოიწიოს სრული იგი, მაშინ მცირედიცა იგი 
განქარდეს-ვე. 11 ოდეს-იგი ვიყავ ყრმა, ვიტყოდე ვითარცა 
ყრმაი, შერაცხილ ვიყავ, ვითარცა ყრმაი; ხოლო ოდეს ვიქმენ 
მამაკაც, დაუტევე სიყრმისაი იგი. 12 რამეთუ ვხედავთ აწ, 
ვითარცა სარკითა და სახითა, ხოლო მაშინ პირსა პირისპირ. 
აწ ვიცი მცირედ, ხოლო მერმე ვიცნა, ვითარცა შევემეცნე. 13 
ხოლო აწ ესერა ჰგიეს სარწმუნოებაი, სასოებაი და სიყუარული, 
სამი ესე; ხოლო უფროის ამათსა სიყუარული არს. 


თავი 14 


1 შეუდეგით სიყუარულსა და პჰბაძევდით სულიერსა მას, 
უფროისღა, რაითა სწინაისწარმეტყუელებდეთ. 2 რამეთუ 
რომელი-იგი იტყვნ ენითა, არა კაცთა ეტყვნ, არამედ ღმერთსა, 
რამეთუ არავის ესმის, რამეთუ სულითა იტყვს საიდუმლოთა. 3 
ხოლო რომელი წინაისწარმეტყუელებნ, კაცთა ეტყვს 
აღშენებასა, ვედრებასა და ნუგეშინის-ცემასა. + რომელი იტყვნ 
ენითა, თავსა თვსსა აღაშენებნ; ხოლო რომელი 
წინაისწარმეტყუელებდეს, კრებულსა აღაშენებს. ? მნებავს 
თქუენ ყოველთაი ენათა სიტყუაი, უფროისღა, რაითა 
სწინაისწარმეტყუელებდეთ, რამეთუ უფროის არს, რომელი 
წინაისწარმეტყუელებდეს, ვიდრეღა რომელი იტყოდის ენათა, 
გარნა თუ რაითა გამოსთარგმანებდეს, რაითა კრებული 
აღეშენოს. 9 ხოლო აწ, ძმანო, მო-თუ-ვიდე თქუენდა და ენათა 
ვიტყოდი, რაი-მე გარგო თქუენ, არა თუ გეტყოდი თქუენ 
გამოცხადებითა ანუ მეცნირებითა ანუ წინაისწარმეტყუელებითა 
ანუ მოძღურებითა? ” ეგრეთვე უსულოთა მათ ჭმაი გამოსციან - 
ანუ თუ ნესტუმან ანუ ებანმან; უკუეთუ გამოცხადებაი ყმათაი 
მათ ვერ გამოსცენ, ვითარ-მე საცნაურ იქმნეს სტვნვაი იგი ანუ 
ებნაი? 8 და უკუეთუ საყვრმან უჩინოდ ჭმაი გამოსცეს, ვინ-მე 
განემზადოს ბრძოლად? 7? ეგრეთცა თქუენ ენისა მიერ უკუეთუ 
არა-გამოცხადებულად სიტყუაი იგი გამოსცეთ, ვითარ საცნაურ 
იქნეს თქუმული იგი? რამეთუ იყვნეთ, ვითარცა ჰაერსა 
მეტყუელნი. 19 ესოდენნი სახენი თესლადნი ყმათანი არიან 
სოფელსა შინა და არცა ერთი მათგანი არს უყმო. 11 უკუეთუ 
არა ვიცოდი ძალი იგი ქმისაი მის, ვიყო მე მეტყუელისა მის 
ჩემისა ვითარცა სხუაი ენაი, და რომელი-იგი მეტყოდის მე - 
ვითარცა სხუაი ენაი. 12 ეგრეთცა თქუენ, ვინაითგან მოშურნე 
ხართ სულთა, აღსაშენებელად ეკლესიისა ეძიებდით, რაითა 
აღემატებოდით. 13 ამისთვსცა, რომელი იტყოდის ენითა, 
ილოცევდინ, რაითა გამო-ცა-თარგმანოს. 14 რამეთუ უკუეთუ 
ვილოცვიდე ენითა, სული ჩემი ილოცავს, ხოლო გონებაი ჩემი 


უნაყოფო არს. 152 აწ უკუე რაი არს? ვილოცვიდე თუ სულითა, 
ვილოცვიდე გონებითაცა; ვგალობდე თუ სულითა, ვგალობდე 
გონებითაცა. 10 ხოლო უკუეთუ აკურთხევდე სულითა, რომელი- 
იგი აღასრულებდეს ადგილსა მას უცბისასა, ვითარ-მე თქუას 
„ამინი“ შენსა მას ზედა მადლობასა? ვინაითგან რასა-იგი იტყქჭ, 
არა იცის. 17 რამეთუ შენ სამე კეთილად ჰმადლობ, არამედ 
მოყუასი შენი არა აღეშენების. 198 ვჰმადლობ ღმერთსა ჩემსა, 
რამეთუ უფროის თქუენ ყოველთასა ენათა ვიტყვ. 19? არამედ 
ეკლესიასა შინა მნებავს ხუთ სიტყუა გონებითა ჩემითა 
სიტყუად, რაითა სხუათაცა უმოძღურო, ვიდრე ბერთა სიტყუათა 
ენითა. 29 ძმანო, ნუ ყრმა იქმნებით გონებითა, არამედ 
ბოროტისათვს ყრმა იყვენით, ხოლო გონებითა სრულ იყვენით. 
21 რამეთუ შჯულსა წერილ არს, ვითარმედ: უცხოითა ენითა და 
ბაგითა უცხოითა ვეტყოდი ერსა ამას, და არცაღა ესრეთ 
ისმინონ ჩემი, იტყვს უფალი. 2? ამისთვსცა ენანი სასწაულად 
არიან არა მორწმუნეთათვს, არამედ ურწმუნოთათვს; ხოლო 
წინაისწარმეტყუელებაი არა ურწმუნოთათვს, არამედ 
მორწმუნეთათვს. 23 აწ უკუეთუ შეკრბეს ყოველი კრებული 
ერთბამად, და ყოველნი ენითა იტყოდიან, და შევიდენ ვინმე 
ურწმუნონი გინა უცებნი, არა-მე თქუანა, ვითარმედ: სცთებით 
გინა ჰპბორგთ? 24 ხოლო უკუეთუ ყოველნი 
წინაისწარმეტყუელებდენ, და შე-ვინმე-ვიდეს ურწმუნოი გინა 
უცები, ეხმილოს ყოველთა მიერ, განიკითხოს ყოველთა მიერ. 
25 და ესრეთ დაფარულნი გულისა მისისანი განცხადნენ, და 
ესრეთ დავარდეს პირსა ზედა თვსსა და თაყუანის-სცეს 
ღმერთსა და აღიაროს, ვითარმედ: ნანდვლვე ღმერთი თქუენ 
შორის არს, 25 რაი-მე უკუე არს, ძმანო? რაჟამს შეჰკრბეთ 
ერთბამად, კაცად-კაცადსა თქუენსა ფსალმუნი აქუს, 
მოძღურებაი აქუს, გამოცხადებაი აქუს, თარგმანებაი აქუს, 
ენათა მეტყუელებაი აქუს, - ყოველივე ესე აღსაშენებელად 
იქმნებოდენ. 27 უკუეთუ ენითა ვინმე იტყოდის, ორნი გინა თუ 
უმრავლეს სამნი, და ერთი გამოსთარგმანებდინ. 28 ხოლო 
უკუეთუ არა იყოს თარგმანი, დუმენინ ეკლესიასა შინა, თავსსა 
თვსსა ეტყოდენ და ღმერთსა. 2? ხოლო წინაისწარმეტყუელნი 


ორნი გინა სამნი იტყოდედ, და სხუანი იგი სცნობედ. 39 უკუეთუ 
სხუასა გამოეცხადოს მუნ მჯდომარეთაგანსა, პირველი იგი 
დუმენინ. 31 რამეთუ შემძლებელ ხართ ესრეთ თითოეულად 
ყოველნი წინაისწარმეტყუელებად, რაითა ყოველნი ნუგეშინის- 
ცემულ იყვნენ. 32 და სულები წინაისწარმეტყუელთა ისწავებდენ 
და ყოველნი დაემორჩილენ, 33 რამეთუ არა არს ღმერთი 
შფოთისაი, არამედ მშვდობისაი, ვითარცა-იგი ყოველთა 
ეკლესიათა წმიდათასა. 34 დედანი თქუენნი ეკლესიასა შინა 
დუმნედ, რამეთუ არა ბრძანებულ არს მათდა სიტყუად, არამედ 
დამორჩილებად, ვითარცა შჯულიცა იტყვს. 3? ხოლო უკუეთუ 
სწავლის რაიმე უნდეს, სახლსა შინა თვსთა ქმართა ჰკითხედ 
მათ: რამეთუ საძაგელ არს დედათაი ეკლესიასა შინა ზრახვად. 
36 ანუ თქუენ მიერ სიტყუაი იგი ღმრთისაი გამოვიდა? ანუ 
თქუენდამდე ხოლო მიიწია? 37 უკუეთუ ვისმე ეგონოს თავი 
თვსი წინაისწარმეტყუელ გინა სულიერ, უწყოდენ, რომელსა- 
ესე მივსწერ თქუენდა, რამეთუ უფლისანი არიან მცნებანი. 38 
ხოლო უკუეთუ ვინმე უმეცარ არს, უმეცარ იყავნ. 39 ვინაიცა, 
ძმანო ჩემნო, გშურდინ წინაისწარმეტყუელებად და სიტყუად 
ენათა ნუ დაეყენებით. 49 ყოველივე შუენიერად და წესიერად 
იქმნებოდენ. 


თავი 15 


1 ხოლო გაუწყებთ თქუენ, ძმანო, სახარებასა მას, რომელი 
გახარე თქუენ, რომელცა-იგი მიგიღებიეს, რომელსაცა ზედა 
სდგათ. 2 რომლითაცა სცხონდებით, რომელი სიტყუაი გახარე 
თქუენ, უკუეთუ გაჭსოვს, გარნა თუ ცუდად რაიმე გრწმენა. 3 
რამეთუ მიგეც თქუენ პირველად, რომელცა-იგი მოვიღე, 
რამეთუ ქრისტე მოკუდა ცოდვათა ჩუენთათვს, ვითარცა წერილ 
არს, 4 და რამეთუ დაეფლა და რამეთუ აღდგა მესამესა დღესა, 
ვითარცა წერილ არს, ? და რამეთუ ეჩუენა კეფას და მერმე 
ათერთმეტთა მათ, 5 და მერმე ეჩუენა უმრავლეს ხუთასისა 
ძმათა ერთ-გზის, რომელთაგანნი უმრავლესნი ცოცხალ არიან 
აქამომდე და რომელთამე შეისუენეს, ” მერმე ეჩუენა იაკობს 
და მერმე მოციქულთა ყოველთა, 8 უკუანაისკნელ ყოველთასა, 
ვითარცა ნარჩევსა, მეჩუენა მეცა. ? რამეთუ მე ვარ ნარჩევი 
მოციქულთაი, რომელი არა ვარ ღირს წოდებად მოციქულად, 
რამეთუ ვსდევნიდ ეკლესიათა ღრმთისათა. 1 ხოლო 
მადლითა ღმრთისაითა ვარ, რაი-იგი ვარ; და მადლი იგი მისი, 
რომელი ჩემდა მომართ იყო, არა ცუდად რაი იყო, არამედ 
უმეტეს მათ ყოველთასა დავშუერ; არა მე, არამედ მადლი იგი 
ღმრთისაი, რომელი იყო ჩემ თანა. 11 აწ უკუე გინა თუ მე, გინა 
თუ იგინი ესრეთ ვქადაგებთ, და ესრეთ გრწმენა თქუენ. 12 
ხოლო უკუეთუ ქრისტე იქადაგების, ვითარმედ მკუდრეთით 
აღდგომილ არს, ვითარ იტყვან ვინმე თქუენ შორის, ვითარმედ 
აღდგომაი მკუდართაი არა არს? 13 უკუეთუ აღდგომაი 
მკუდართაი არა არს, არცა ქრისტე აღდგომილ არს. 14 უკუეთუ 
ქრისტე არა აღდგომილ არს, ცუდად სამე არს ქადაგებაი ესე 
ჩუენი და ცუდად არს სარწმუნოებაი ეგე თქუენი. 12 ვიპოვენით 
უკუე ცრუ-მოწამეცა ღმრთისა, რამეთუ ვწამებთ ღმრთისათვს, 
ვითარმედ აღადგინა ქრისტე, რომელი არა აღადგინა, უკუეთუ 
ნანდვლვე მკუდარნი არა აღდგებიან. 195 რამეთუ უკუეთუ 
მკუდარნი არა აღდგებიან, არცა ქრისტე აღდგომილ არს. და 
უკუეთუ ქრისტე არა აღდგომილ არს, ამაო არს სარწმუნოებაი 


ეგე თქუენი; 17 ცოდვათავე სამეღა შინა თქუენთა ხართ 
აქამომდე. 18 და შესუენებულნი იგი ქრისტეს მიერ წარ-ვე სამე- 
წყმდენ. 13? უკუეთუ ამას ხოლო ცხორებასა ვართ მოსავ 
ქრისტესა, უსაწყალობელეს ყოველთა კაცთასა ვართ. 29 ხოლო 
აწ ქრისტე აღდგა მკუდრეთით და იქმნა იგი დასაბამ 
შესუენებულთა. 21 რამეთუ კაცისა მიერ იყო სიკუდილი, და 
კაცისა მიერ - აღდგომაი მკუდართაი. 22 და ვითარცა-იგი 
ადამის გამო ყოველნი მოსწყქდებიან, ეგრეთცა ქრისტეს მიერ 
ყოველნი ცხოველ იქმნენ. 232 ხოლო თვთოეული თვსითა 
წესითა: პირველად ქრისტე და მერმე ქრისტესნი იგი მოსვლასა 
მას მისსა. 24 მაშინღა აღსასრული, რაჟამს მოსცეს სუფევა0 
ღმერთსა და მამასა, რაჟამს განაქარვნეს ყოველნი 
მთავრობანი და ყოველნი ყელმწიფებანი და ძალნი. 22 რამეთუ 
ჯერ-არს მისა სუფევაი, ვიდრემდის დაისხნეს ყოველნი მტერნი 
მისნი ქუეშე ფერჭთა მისთა. 25 უკუანაისკნელ მტერი იგი 
განქარდეს - სიკუდილი, 27 რამეთუ ყოველივე დაამორჩილა 
ქუეშე ფერჭთა მისთა. ხოლო რაჟამს თქუას, ვითარმედ: 
ყოველივე დაამორჩილა, ცხად არს, რამეთუ თვნიერ მისა, 
რომელმან-იგი დაამორჩილა მას ყოველი. 28 ხოლო რაჟამს 
დაემორჩილოს მას ყოველი, მაშინ თავადიცა ძე 
დაემორჩილოს მას, რომელმან-იგი დაამორჩილა მას ყოველი, 
რაითა იყოს ღმერთი ყოვლად ყოველსა შინა. 29 უკუეთუ არა, 
რაი-მე ყონ, რომელნი-იგი ნათელს-იღებენ მკუდართათვს? 
უკუეთუ ყოვლად მკუდარნი არა აღდგებიან, რაისაღა ნათელს- 
იღებენ მკუდართათვს? 39 ანუ ჩუენ რაისა-მე-ღა ვიჭირვით 
ყოველსა ჟამსა? 31 მარადღე მოვკუდები, ვფუცავ თქუენსა 
სიქადულსა, რომელ მაქუს ქრისტე იესუის მიერ უფლისა 
ჩუენისა. 32 უკუეთუ კაცობრივ მჟეცთა ბრძოლა-ვყავ ეფესოს, 
რაი-მე სარგებელ არს ჩემდა, უკუეთუ მკუდარნი არა აღდგენ? 
ვჭამოთ და ვსუათ, რამეთუ ხვალე მოვსწყდებით! 33 ნუ 
სცთებით: განხრწნიან წესთა კეთილთა ზრახვანი ბოროტნი. 34 
განიფრთხვეთ სიმართლით და ნუ სცოდავთ; რამეთუ 
უმეცრებაი ღმრთისაი ვიეთმე აქუს, საკდემელად თქუენდა 
ვიტყვ. 3? არამედ თქუას ვინმე, ვითარმედ: ვითარ-მე აღდგენ 


მკუდარნი? ანუ რომლითა-მე ყორცითა მოვიდენ? 35 უგუნურო, 
შენ, რომელი დასთესი, არა ცხოვნდის, ვიდრემდე არა 
მოკუდის. 37 და რომელი-იგი დასთესი, არა თუ იგი გუამი 
რომელ ყოფად არნ დასთესი, არამედ შიშუელი მარცუალი 
გინა თუ იფქლისაი, ანუ თუ სხუაი რომელიმე თესლი. 38 ხოლო 
ღმერთმან მოსცის მას გუამი, ვითარცა უნებნ, და თვთოეულსა 
თესლსა თვსი გუამი. 3? არა ყოველი ჭორცი ერთ ჭორც არს, 
არამედ სხუა არს კაცთაი და სხუაი ყორცი არს პირუტყუთაი და 
სხუაი ყორცი არს მფრინველთაი და სხუაი ყორცი არს 
თევზთაი, 49 და ყორცნი იგი ზეცისათანი და ყორცნი იგი 
ქუეყანისათანი; არამედ სხუა არს ზეცისათა მათ დიდებაი და 
სხუა არს ქუეყანისათაი. 41 სხუაი დიდებაი არს მზისაი და სხუა 
დიდებაი არს მთოვარისაი და სხუაი დიდებაი არს 
ვარსკულავთაი; რამეთუ ვითარცა-იგი ვარსკულავი 
ვარსკულავსა ჰმატს დიდებითა, 42 ეგრეთცა აღდგომაი 
მკუდართაი, დაეთესვის ხრწნილებით და აღდგების 
უხრწნელებით; 43 დაეთესვის გინებით და აღდგების დიდებით; 
დაეთესვის უძლურებით და აღდგების ძლიერებით; 44 
დაეთესვის ყორცი მშვნვიერი და აღდგების ჭორცი სულიერი. 
არს ჭორცი მშვნვიერი და არს ყორცი სულიერი. 49? ეგრეთცა 
წერილ არს: იყო პირველი იგი კაცი ადამ სამშვნველად 
ცხოველად, ხოლო უკუანაისკნელი ადამ - სულად 
განმაცხოველებელად. 495 არამედ არა პირველად სულიერი 
იგი, არამედ მშვნვიერი, მაშინღა სულიერი. “7 პირველი იგი 
კაცი ქუეყანისაგან მიწისაი, ხოლო მეორე იგი კაცი უფალი 
ზეცით. 48 ვითარცა-იგი მიწისაგანი, ეგრეთცა მიწისაგანნი, და 
ვითარცა იგი ზეცისაი, ეგრეთცა ზეცისაგანნი იგი. 49 და 
ვითარცა იგი შევიმოსეთ ხატი იგი მიწისაგანისაი, შევიმოსოთ 
ხატიცა იგი ზეცისაგანისაი. 2?– ხოლო ამას ვიტყქ, ძმანო, 
რამეთუ ჭჟორცთა და სისხლთა სასუფეველი ღმრთისაი 
დამკვდრებად ვერ ძალ-უც, არცა ხრწნილებამან უხრწნელებაი 
დაიმკვდროს. 21 აჰა ესერა საიდუმლოსა გითხრობ თქუენ: 
ყოველთავე უკუე არა შევისუენოთ, ხოლო ყოველნივე 
განვახლდეთ 22 მეყსა შინა წამსა თუალისა უკუანაისკნელითა 


მით საყვრითა, რამეთუ საყვრსა დაეცეს, და მკუდარნი იგი 
აღდგენ უხრწნელნი, და ჩუენ განვახლდეთ. 23 რამეთუ ჯერ-არს 
ხრწნილისა ამის შემოსად უხრწნელებაი, და მოკუდავისა ამის 
შემოსად უკუდავებაი. 24 ხოლო რა ჟამს განხრწნადმან ამან 
შეიმოსოს უხრწნელებაი და მოკუდავმან ამან შეიმოსოს 
უკუდავებაი, მაშინ აღესრულოს სიტყუაი იგი წერილისაი: 
დაინთქა სიკუდილი ძლევითა. 22 სადა არს, სიკუდილო, 
საწერტელი შენი? სადა არს, ჯოჯოხეთო, ძლევაი შენი? 39 
რამეთუ საწერტელ სიკუდილისა - ცოდვაი, ხოლო ძალ 
ცოდვისა - შჯული. 27 ხოლო ღმერთსა მადლი, რომელმან 
მომცა ჩუენ ძლევაი ქრისტე იესუის მიერ უფლისა ჩუენისა. 38 
ამიერითგან, ძმანო ჩემნო საყუარელნო, მტკიცე იყვენით და 
შეურყეველ და ჰმატებდით საქმესა უფლისასა. მარადის 
უწყოდეთ, რამეთუ შრომაი ეგე თქუენი არა ცუდად იყოს 
უფლისა მიერ. 


თავი 16 


1 ხოლო შესაწირავისა მისთვს წმიდათაისა, ვითარცა-იგი 
უბრძანე ეკლესიათა გალატიისათა, ეგრეთცა თქუენ ჰყოფდით. 
2 ერთშაბათად-ერთშაბათად კაცად-კაცადი თქუენი თვს თანა 
დაიკრებდინ და იუნჯებდინ, რაიცა-იგი განემარჯოს, რაითა 
არა, ოდეს მოვიდე, მაშინღა იქმნას შეკრებაი. 3 ხოლო რაჟამს 
მოვიდე, რომელნიცა-იგი გამოსცადნეთ წიგნებითა, ესენი 
წარვავლინნე მიღებად მადლისა მის თქუენისა იერუსალსმდ. 4 
და უკუეთუ ღირდეს ჩემიცა წარსლვაი, ჩემ თანა მოვიდენ. ? 
ხოლო მოვიდე თქუენდა, რაჟამს მაკედონიაი განვლო, რამეთუ 
მაკედონიას განვჰვლი. 5 და, ვინ უწყის, თქუენ თანა დავადგრე, 
გინა თუ და-ცა-ვიზამთრო, რაითა თქუენ წარმგზავნოთ მე, 
ვიდრეცა ვიდოდი. 7 რამეთუ არა მნებავს აწ მგზავრ ხილვა0 
თქუენი; ხოლო ვესავ რაოდენისამე ჟამისა დაყოფასა თქუენ 
თანა, უფალმან თუ გვბრძანოს. 8 ხოლო დავადგრე ეფესოს 
შინა ვიდრე მარტვლიადმდე. 9? რამეთუ კარი განმეღო მე დიდი 
და შემწე, და მყდომნი მრავალ არიან. 19 და უკუეთუ მოვიდეს 
ტიმოთე, იხილეთ, რაითა უშიშად იყოს თქუენ თანა, რამეთუ 
საქმესა უფლისასა იქმს, ვითარცა-ესე მე. 11 ნუუკუე ვინმე 
შეურაცხ-ყოს იგი, და წარმომიგზავნეთ იგი მშვდობით, რაითა 
მოვიდეს იგი ჩემდა, რამეთუ ველი მას ძმათა თანა. 12 ხოლო 
აპოლოისთვს ძმისა ფრიად ვჰლოცევდი მას, რაითამცა მოვიდა 
თქუენდა ძმათა თანა; და არა სამე იყო ნებაი, რაითამცა აწ 
მოვიდა, ხოლო მოვიდეს, ოდეს მოიცალოს. 13 მღვძარე 
იყვენით, მტკიცედ დეგით სარწმუნოებასა ზედა, მყჭნე იყვენით 
და განძლიერდით; 14 ყოველივე თქუენი სიყუარულით იყავნ. 12 
ხოლო გლოცავ თქუენ, ძმანო, რამეთუ იცით სახლი იგი 
სტეფანაისი, ვითარმედ არს პირველი აქაიაისი, და მსახურად 
წმიდათა დააწესნეს თავნი თვსნი. 195 რაითა თქუენცა 
დაემორჩილნეთ ეგევითართა და ყოველსავე თანა-შემწესა და 
მშრომელსა. 17 ხოლო მიხარის მოსლვასა მას ზედა 
სტეფანაისსა და ფურტონატესსა და აქაიკესსა, რამეთუ თქუენი 


იგი დაკლებული ამათ აღავსეს, 18 რამეთუ განუსუენეს ჩემსაცა 
სულსა და თქუენსაცა. იცნითმცა უკუე ეგევითარნი იგი. 19 
გიკითხვენ თქუენ ეკლესიანი ასიისანი; გიკითხვენ თქუენ 
ფრიად უფლისა მიერ აკვლა და პრისკილა თანა-მკვდრითურთ 
მათით კრებულით. 29 გიკითხვენ თქუენ ძმანი ყოველნი. 
მოიკითხევდით ურთიერთას ამბორის-ყოფითა წმიდითა. 21 
კითხვალი ყელითა ჩემითა პავლესითა. 22 რომელსა არა 
უყუარდეს უფალი ჩუენი იესუ ქრისტე, იყავნ შეჩუენებულ, 
მარანათა. 232 მადლი უფლისა ჩუენისა იესუ ქრისტესი თქუენ 
თანა. 24 სიყუარული ჩემი თქუენ ყოველთა თანა ქრისტე იესუის 
მიერ. ამინ. 


2 კორინთელთა 


თავი 1 


1 პავლე, მოციქული იესუ ქრისტესი ნებითა ღმრთისაითა, და 
ტიმოთე ძმაი ეკლესიათა ღმრთისათა, რომელნი არიან 
კორინთეს შინა, ყოველთა თანა წმიდათა, რომელნი არიან 
ყოველსა აქაიასა: 2 მადლი თქუენდა და მშვდობაი ღმრთისა 
მიერ მამისა ჩუენისა და უფლისა ჩუენისა იესუ ქრისტესა. 3 
კურთხეულ არს ღმერთი და მამაი უფლისა ჩუენისა იესუ 
ქრისტესი, მამაი მოწყალებათაი და ღმერთი ყოვლისა 
ნუგეშინის-ცემისაი. + რომელი ნუგეშინის-მცემს ჩუენ ყოველთა 
შინა ჭირთა ჩუენთა, რაითა შეუძლოთ ჩუენცა ნუგეშინის-ცემად 
ყოველთა მათ ჭირვეულთა ნუგეშინის-ცემითა მით, რომლითა 
ნუგეშინის-ცემულ ვართ ჩუენ ღმრთისა მიერ. ? რამეთუ 
ვითარცა-იგი ჰმატან ვნებანი ქრისტესნი ჩუენდა მომართ, 
ეგრეთცა ქრისტეს მიერ ჰმატან ნუგეშინის-ცემანიცა ჩუენი. 9 
რამეთუ გინა თუ ვიჭირვით, თქუენისათვს ნუგეშინის-ცემისა და 
ცხორებისა, რომელი შეიქმნების მოთმინებითა მათვე 
ვნებათაითა, რომელითა-ესე ჩუენცა გუევნების. 7 და სასოება0 
ჩუენი მტკიცე არს თქუენთვს. გინა თუ ნუგეშინის-ცემულ ვართ, 
თქუენისათვს ნუგეშინის-ცემისა და ცხორებისა; უწყით, რამეთუ 
ვითარცა-იგი ზიარ ხართ ვნებათა მათ ჩუენთა, ეგრეთცა 
ნუგეშინის-ცემასა. 8 რამეთუ არა მნებავს უმეცრებაი თქუენი, 
ძმანო, ჭირისა მისთვს ჩუენისა, რომელი-იგი შეგუემთხვა ჩუენ 
ასიას შინა; რამეთუ გარდარეულად დაგვმძიმდა ჩუენ უფროის 
ძალისა ჩუენისა ვიდრე წარწირვადმდე ჩუენდა ცხორებისაცა. 9 
არამედ თვთ თავით თვსით განჩინებაი იგი სიკუდილისაი 
მოგუეღო, რაითა არა ვესვიდეთ თავთა ჩუენთა, არამედ 
ღმერთსა, რომელმან-იგი აღადგინნის მკუდარნი, 19 
რომელმან ესევითარისა მის სიკუდილისაგან მივსნნა ჩუენ და 
მივსნის, რომელსა-იგი ვესავთ, ვითარმედ მერმეცა მივსნნეს. 


11 თანა-შეწევნითა ლოცვათა თქუენთაითა ჩუენთვს, რაითა 
მრავლითა პირითა ჩუენდა მომართი იგი მადლი მრავალთა 
მიერ სამადლობელ იქმნას თქუენთვს. 12 რამეთუ სიქადული 
ჩუენი ესე არს, წამებაი გონებისა ჩუენისაი, რამეთუ 
სიწრფოებითა და ჭეშმარიტებითა ღმრთისაითა და არა 
სიბრძნითა ყორციელითა, არამედ მადლითა ღმრთისაითა 
ვიქცეოდეთ სოფელსა შინა, ხოლო უმეტესად-ღა თქუენდა 
მიმართ. 13 რამეთუ არა თუ სხუასა რასამე მივსწერთ თქუენდა, 
არამედ რომელსაცა-იგი იკითხავთ და რომელიცა-იგი 
გიცნობიეს; ხოლო ვესავ, ვითარმედ სრულადცა გულისჟმა- 
ჰყოთ. 14 ვითარცა-იგი მიცნენით ჩუენ ჟამად-ჟამად, რამეთუ 
სიქადულ თქუენდა ვართ, ვითარცა თქუენ - ჩუენდა დღესა მას 
უფლისა ჩუენისა იესუ ქრისტესსა. 12 და ამით სასოებითა მინდა 
მისლვად თქუენდა პირველად, რაითა მეორე სიხარული 
გაქუნდეს, 19 და თქუენ მიერ წარსლვაი მაკედონიად და 
კუალად მაკედონიაით მოსლვად თქუენდავე და თქუენ მიერ 
წარგზავნად ჰურიასტანად. 17 ამას უკუე რაი განვიზრახვედ, 
მცირედ რაი-მე ნუუკუე შემერაცხა? ანუ რომელსა-ესე ვზრახავ, 
კორციელადი-მე რას ვზრახავა, რალთა იყოს ჩემ მიერ იგი ჰეი ჰე 
და არაი - არა? 18 ხოლო სარწმუნო არს ღმერთი, რამეთუ 
სიტყუაი იგი ჩუენი, რომელი იყო თქუენდა მიმართ, არა იყო ჰე 
და არა. 19 რამეთუ ძე ღმრთისაი, იესუ ქრისტე, რომელი ჩუენ 
მიერ თქუენ შორის იქადაგა ჩემ მიერ, და ტიმოთეს და 
სილოანეს, არა იყო ჰე და არა, არამედ ჰე იგი მას შინა იქმნა. 
20 რამეთუ რაოდენნი იგი აღთქუმანი ღმრთისანი არიან, მას 
შინა არს ჰე იგი და მას შინა ამინი ღმრთისა სადიდებელად 
ჩუენ მიერ. 211 რომელმან-იგი განმამტკიცნა ჩუენ თქუენ თანა 
ქრისტეს მიმართ, და ცხებულ გუყვნა ჩუენ ღმერთმან, 22 და 
აღგუბეჭდნა ჩუენ და მომცა წინდი იგი სულისაი გულთა შინა 
ჩუენთა. 22 ხოლო მე მოწამედ ღმერთსა ვხადი სულისა ჩემისა, 
რამეთუ გერიდებოდე თქუენ და მისთვს არღარა მოვედ 
კორინთედ. 24 არა თუ უფლებთ რას სარწმუნოებასა თქუენსა, 
არამედ თანა-შემწენი ვართ სიხარულისა თქუენისანი, რამეთუ 
სარწმუნოებითა სდგათ. 


თავი 2 


1 და ესე ვსაჯე თავისა ჩემისა, რაითა არა კუალად მწუხარებით 
მოვიდე თქუენდა. ? რამეთუ უკუეთუ მე შეგაწუხნე თქუენ, და ვინ 
არს იგი, რომელმან მახაროს მე, არა თუ მან, რომელი-იგი 
შეწუხებულ იყოს ჩემ მიერ? 3 და მივწერე თქუენდა ესევე, 
რაითა არა, რაჟამს მივიდე, მწუხარებაი მაქუნდეს, 
რომელთაგან ღირდა ჩემდა სიხარული; გესავ თქუენ 
ყოველთა, რამეთუ სიხარული ჩემი თქუენ ყოველთაი არს. 4? 
რამეთუ მრავლისაგან მწუხარებისა და შეურვებულისა გულისა 
მივწერე თქუენდა მრავლითა ცრემლითა, არა რაითა 
შესწუხნეთ, არამედ რაითა სცნათ სიყუარული იგი 
გარდარეული, რომელ მაქუს თქუენდა მიმართ. ? ხოლო 
უკუეთუ ვინმე შემაწუხა, არა მე შემაწუხა, არამედ ზოგს-რაიმე, 
რაითა არა დაგიმძიმო, - თქუენ ყოველთა. 95 კმა-არს 
ეგევითარისა მის შერისხვაი ესე მრავალთაი. 7 ხოლო აწ 
წინააღმდგომი უფროისღა თქუენდა მიმადლებად და 
ნუგეშინის-ცემად, ნუუკუე უმეტესითა მწუხარებითა დაინთქას 
ეგევითარი იგი. 8 ამისათვს გლოცავ თქუენ, განამტკიცეთ მის 
ზედა სიყუარული. 9? რამეთუ მი-ვე ამისთვს-ვწერე, რაითა ვცნა 
გამოცდილებაი თქუენი, უკუეთუ ყოვლისათვს-ძი მორჩილ 
ხართა? 19 ხოლო რაი-იგი მოჰმადლოთ თქუენ, და მეცა; და 
რამეთუ მეცა რაი-იგი მიმიმადლებიეს, მი-ვე-მიმადლებიეს 
თქუენ ძლით წინაშე პირსა ქრისტესსა, 11 რაითა არა 
მივიანგაჰრნეთ ჩუენ ეშმაკისაგან, რამეთუ არა გონებასა მისსა 
უმეცარ ვართ. 12 ხოლო მო-რაი-ვედ ტროადად სახარებითა 
ქრისტესითა და კარი განმეღო მე უფლისა მიერ, 13 არა 
მაქუნდა ლხინებაი სულისა ჩემისაი, რამეთუ არა ვპოვე მე 
ტიტე, ძმაი იგი ჩემი, არამედ ვიჯმენ მათგან და გამოვედ 
მაკედონიად. 14 ხოლო მადლი ღმერთსა, რომელმან მარადის 
განმაცხადნის ჩუენ ქრისტეს მიერ და სული იგი მეცნიერებისა 
მისისაი გამოაჩინის ჩუენ მიერ ყოველსა ადგილსა. 12 რამეთუ 
ქრისტეს სურნელებანი ვართ ღმრთისა მიერ ცხორებულთა მათ 


შორის და წარწყმედულთა: 190 რომელთამე სულად 
სიკუდილითი სიკუდილად და რომელთამე სულად ცხორებითი 
ცხორებად. და ამის მიმართ ვინ-მე შემძლებელ არს? 17 
რამეთუ არა ვართ ვითარცა-იგი მრავალნი ვაჭარ სიტყუასა მას 
ღმრთისასა, არამედ ვითარცა წადიერებისაგან, არამედ 
ვითარცა ღმრთისაგან, წინაშე ღმრთისა ქრისტეს მიერ ვიტყვთ. 


თავი 3 


1 კუალად ვიწყებთ თავთა თვსთა წამებად. ანუ გვყმს-მე რაი, 
ვითარ-იგი ვიეთმე საწამებელი წიგნი აქუს თქუენდა მიმართ ანუ 
თუ თქუენგან ეგრეთვე საწამებელი? ? ანუ არა წიგნ ჩუენდა 
თქუენ ხართა უფლისა მიერ, დაწერილ გულთა შინა ჩუენთა, 
უწყებულ და აღმოკითხულ ყოველთა მიერ კაცთა? 3 საცნაურ 
ქმნილ, რამეთუ ხართ წიგნ სამოციქულო ქრისტესა, რომელი 
იმსახურა ჩუენ მიერ, დაწერილნი არა მელნითა, არამედ 
სულითა ღმრთისა ცხოველისაითა, არა ფიცართა შინა 
ქვისათა, არამედ ფიცართა შინა გულისა ჭყორციელისათა. 4“? 
ხოლო სასოებაი ესევითარი გუაქუს ქრისტეს მიერ ღმრთისა 
მიმართ. ? არა თუ თავით თვსით შემძლებელ ვართ შერაცხად 
რასმე, რეცათუ ჩუენგან, არამედ შეძლებაი ჩუენი ღმრთისაგან 
არს, 9 რომელმან-იგი შემძლებელ მყვნა ჩუენ მსახურებად 
ახლისა შჯულისა, არა წიგნისა, არამედ სულისა, რამეთუ წიგნი 
მოაკუდინებს, ხოლო სული აცხოვნებს. 7 ხოლო უკუეთუ 
მსახურებაი იგი სიკუდილისაი, წიგნითა გამოსახული ფიცართა 
შინა, იქმნა დიდებულ, ვიდრეღა ვერ შემძლებელ იყვნეს ძენი 
ისრაცლისანი თუალთა შედგმად პირსა მოსესსა დიდებითა მით 
პირისა მისისაითა, რომელ განქარვებად იყო, 8 რაოდენ-მე 
არა უფროის მსახურებაი იგი სულისაი იყოს დიდებით? 9? 
რამეთუ უკუეთუ მსახურებაი იგი დაშჯისაი დიდება, რაოდენ 
უფროის აღემატოს მსახურებაი იგი სიმართლისაი დიდებითა. 
10 და რამეთუ არღა დიდებულ არს დიდებადი იგი ამით 
ჯერითა გარდარეულისა მისთვს დიდებისა. 11 რამეთუ უკუეთუ 
განქარვებადი იგი იყო დიდებით, რაოდენ უფროის, რომელი- 
იგი ჰგიეს დიდებით. 12 ვინაითგან უკუე გუაქუს ესევითარი 
სასოებაი, მრავალი გაცხადებულებაი ვიჟუმიოთ. 13 და არა 
ვითარ-იგი მოსე საფარველი დაიბურის პირსა თვსსა, რაითა 
არა ხედვიდენ ძენი ისრაცლისანი დასასრულსა მას 
განქარვებისასა. 14 არამედ დაბრმეს გონებანი მათნი, რამეთუ 
ვიდრე დღენდელად დღედმდე იგივე საბურველი საკითხავსა 


მას ზედა ძუელისა შჯულისასა ჰგიეს აღუძარცუელად, რამეთუ 
ქრისტეს მიერ განქარდების. 12 არამედ დღენდელად 
დღედმდე, რაჟამს აღმოიკითხვის მოსესთვს, საბურველი 
გულსა მათსა ძეს. 19 ხოლო რაჟამს მოიქცეს უფლისა, 
მოეძარცუვის საბურველი იგი. 17 ხოლო უფალი სულ არს; 
ხოლო სადა სული უფლისაი, მუნ აზნაურებაი არს. 18 ხოლო 
ჩუენ ყოველნი განცხადებულითა პირითა დიდებასა უფლისასა 
განვიცდით, მასვე ხატსა მივიცვალებით დიდებითი დიდებად, 
ვითარცა-იგი უფლისაგან სულად. 


თავი 4 


1 ამისთვს მაქუს ჩუენ მსახურებაი ესე, ვითარცა შევიწყალენით 
და არა გუეწყინების, 2 არამედ განვიშორენით დაფარულნი იგი 
სირცხვლისანი და არა ვალთ ჩუენ ვერაგობით, არცა ვზაკუავთ 
სიტყუასა ღმრთისასა, არამედ განცხადებულებითა 
ჭეშმარიტებისაითა წარუდგინებთ თავთა თვსთა ყოვლისა 
მიმართ გონებისა კაცთაისა წინაშე ღმრთისა. 3 ხოლო უკუეთუ 
არს დაფარულ სახარებაი ესე ჩუენი, წარწყმედულთა მათ 
შორის არს დაფარულ, 4 რომელთანი-იგი ღმერთმან ამის 
სოფლისათა დაუბრმნა გონებანი ურწმუნოთანი, რაითა არა 
გამოუბრწყინდეს მათ ნათელი იგი სახარებისა დიდებისა 
ქრისტესი, რომელი-იგი არს ხატი ღმრთისა უხილავისაი. ? 
რამეთუ არა თუ თავთა თვსთა ვქადაგებთ, არამედ ქრისტესა 
იესუს, უფალსა; ხოლო თავთა ჩუენთა - მონად თქუენდა 
იესუისთვს. 9– რამეთუ ღმერთმან, რომელმან თქუა ბნელისაგან 
ნათელი გამობრწყინვებად, რომელმან გამოაბრწყინვა გულთა 
შინა ჩუენთა, განსანათლებელად მეცნიერებისა დიდებისა 
ღმრთისა წინაშე პირსა იესუ ქრისტესსა. 7 ხოლო გუაქუს ჩუენ 
საფასე ესე კეცის ჭურებითა, რაითა გარდარეული იგი 
ძლიერებისაი იყოს ღმრთისაი და არა ჩუენგან. 8 ყოველსა შინა 
ვიჭირვით, არამედ არა იწროება გვჩნს; წარ-ღათუ-წირულ 
ვართ, არამედ არა განწირულება გვჩნს. ? დევნულ ღათუ ვართ, 
არამედ არა დატევებულ ვართ; და-ღათუ-ვრდომილ ვართ, 
არამედ არა წარწყმედულ ვართ. 19 მარადის სიკუდილი იგი 
უფლისა იესუისი ჟორცთა შინა ჩუენთა გვტვრთავს, რაითა 
ცხორებაიცა იგი იესუისი ყორცთა ამათ შინა ჩუენთა 
გამოცხადნეს. 11 რამეთუ მარადის ჩუენ, ცხოველნი ესე, 
სიკუდილსა მივეცემით იესუისთვს, რაითა ცხორებაიცა იგი 
იესუისი მოკუდავთა ამათ შინა ყქორცთა ჩუენთა გამოცხადნეს; 
12 ვინაიცა სიკუდილი ჩუენ თანა შეიქმნების, ხოლო ცხორებაი - 
თქუენ შორის. 13 ხოლო გუაქუს ჩუენ იგივე სული 
სარწმუნოებისაი, ვითარცა წერილ არს: მრწმენა მე, 


რომლისათვსცა ვიტყოდე, და ჩუენცა გურწამს, რომლისათვსცა 
ვიტყვთ. 1“ ესე უწყით, რამეთუ რომელმან აღადგინა უფალი 
იესუ, ჩუენცა იესუის მიერ აღმადგინნეს, წარმადგინნეს თქუენ 
თანა. 1? რამეთუ ყოველივე თქუენთვს არს, რაითა მადლი იგი 
აღემატოს მრავალთათვს, და მადლობაი იგი გარდაერიოს 
სადიდებელად ღმრთისა. 15 ამისთვს არა გუეწყინების, არამედ 
დაღათუ გარეშე ესე კაცი ჩუენი განიხრწნების, არამედ 
შინაგანი განახლდების დღითი დღედ. 17 რამეთუ საწუთროი 
ესე მცირე ჭირი ჩუენი გარდამეტებულსა და გარდარეულსა 
დიდსა დიდებასა საუკუნესა შეიქმს ჩუენთვს. 18 რამეთუ არა 
ვხედავთ ჩუენ ხილულსა ამას, არამედ უხილავსა მას, რამეთუ 
ხილული ესე საწუთრო არს, ხოლო არა-ხილული იგი - 
საუკუნო. 


თავი 5 


1 რამეთუ უწყით, ვითარმედ უკუეთუ ქუეყანისა ესე სახლი, 
საყოფელი ჩუენი, დაირღუეს, აღშენებული ღმრთისა მიერ 
მაქუს ჩუენ სახლი ყელით-უქმნელი, საუკუნოი ცათა შინა. 2 და 
რამეთუ ამას შინა ვკუნესით და საყოფელი იგი ჩუენი ზეცით 
გამო შემოსად გუსურის; 3 რომელი-იგი შე-თუ-ვიმოსოთ, 
არღარა შიშუელ ვიპოვნეთ. 4 და რამეთუ რომელნი-ესე ვართ 
საყოფელსა ამას შინა, ვკუნესით და დაგვმძიმდების, რომელი- 
ესე არა გუნებავს განძარცუვად, არამედ შემოსად, რაითა 
დაინთქას მოკუდავი იგი ცხორებისაგან. 2 ხოლო რომელმან- 
იგი შემქმნნა ჩუენ ამისთვს მებრვე ღმერთმან, რომელმან 
მომცა ჩუენ წინდი იგი სულისაი. 9 მინდობილ ვართ უკუე 
მარადის და უწყით, რამეთუ შემოვედით ყორცითა ამით და 
განვიდეთ უფლისა მიერ. 7 რამეთუ სარწმუნოებით ვიქცევით 
და არა იჭვთ. 8 ხოლო ვიკადრებთ და ჯერ-გვჩნს უფროისღა 
განსლვაი ყორცთა ამათგან და მისლვად უფლისა. ? ამისთვსცა 
პატივცემულ ვართ, გინა თუ შემოვიდეთ გინა თუ განვიდეთ, 
სათნომცა ხოლო ვართ მისა. 19 რამეთუ ჩუენ ყოველნი 
განცხადებად ვართ წინაშე საყდართა ქრისტესთა, რაითა 
მოიღოს კაცად-კაცადმან ჟორცთა ამათგან, რაიცა-იგი ქმნა, 
გინა თუ კეთილი გინა თუ ბოროტი. 11 უწყით უკუე შიში 
უფლისაი, კაცთა-მე ვერწმუნნეთა? რამეთუ ღმრთისა წინაშე 
განცხადებულ ვართ; და ვესავთ გონებათაცა თქუენთა შინა 
განცხადებად. 12 და არა თუ კუალად თავთა თვსთა 
შეგასწავებთ თქუენ, არამედ მიზეზსა გცემთ თქუენ 
სიქადულისასა ჩუენთვს, რაითა გაქუნდეს მათდა მიმართ, 
რომელნი-იგი პირსა წინაშე ხოლო იქადიან და არა გულითაცა. 
13 რამეთუ გინა თუ განვცვბრდით, - ღმრთისა, გინა თუ 
განვბრძნდით, - თქუენდა. 1“ რამეთუ სიყუარული იგი ქრისტესი 
მაწუევს ჩუენ გამორჩევად ამას, ვითარმედ: ერთი იგი 
ყოველთათვს მოკუდა, ყოველნივე სამე მოწყდეს. 15 და 
ქრისტე ყოველთათვს მოკუდა, რაითა ცხოველნი იგი არღარა 


თავთა თვსთათვს ცხოველ იყვნენ, არამედ მათთვს 
მომკუდრისა მის და აღდგომილისა. 16 ამიერითგან ჩუენ 
არღარავინ ვიცით ქჟორციელად; რამეთუ დაღათუ ვიცოდეთ 
ქრისტე ყჟყორციელად, არამედ აწ არღარა ვიცით, 17 არამედ 
რაი-იგი არს ქრისტეს მიერ ახალი დაბადებული; პირველი იგი 
წარჭდა, აჰა ესერა იქმნა ყოველივე ახალ. 18 და ყოველივე 
ღმრთისა მიერ, რომელმან-იგი დამაგნა ჩუენ თავსა თვსსა 
ქრისტე იესუის მიერ და მომცა ჩუენ მსახურებაი იგი დაგებისაი. 
19 რამეთუ ღმერთი იყო ქრისტეს თანა, სოფელი დააგო თავსა 
თვსსა და არა შეურაცხნა მათ ცოდვანი მათნი და დადვა ჩუენ 
თანა სიტყუაი იგი დაგებისაი. 29 ქრისტესთვს უკუე ვციქუთ, 
ვითარცა ღმერთი გლოცავს ჩუენ მიერ; გევედრებით 
ქრისტესთვს: დაეგენით ღმერთსა. 21 რამეთუ, რომელმან-იგი 
არა იცოდა ცოდვაი, ჩუენთვს ცოდვაი ქმნა, რაითა ჩუენ 
ვიქმნნეთ სიმართლე ღმრთისა მას შინა. 


თავი 6 


1 ხოლო თანა-შეგეწევით და გლოცავთ, რაითა არა ამაოდ 
მადლი იგი ღმრთისაი შეიწყნაროთ თქუენ. ? რამეთუ იტყვს: 
ჟამსა შეწყნარებისასა ვისმინე შენი და დღესა ცხორებისასა 
შეგეწიე შენ. აჰა ესერა, აწ არს ჟამი იგი შეწყნარებისაი, აჰა 
ესერა აწ არს დღე იგი ცხორებისაი. 3 ნურაივინ ნურარაით ნუცა 
ერთსა დაბრკოლებასა ვის სცემთ, რაითა არა იგმოს 
მსახურებაი ეგე თქუენი, 4 არამედ ყოველსა შინა 
წარუდგინენით თავნი თქუენნი, ვითარცა ღმრთისა მსახურთა, 
მოთმინებითა მრავლითა, ჭირთა შინა და ურვათა, იწროებათა 
შინა 2 და ტანჯვათა, პყრობილებათა შინა და შფოთებათა, 
შრომითა და მღვძარებითა, მარხვითა 5 და სიწმიდითა, 
მეცნიერებითა და სულგრძელებითა, სიტკბოებითა და სულითა 
წმიდითა, სიყუარულითა შეუორგულებელითა, 7 სიტყვთა 
ჭეშმარიტებისაითა, ძალითა ღმრთისაითა, საჭურველითა მით 
სიმართლისაითა მარჯუენისაითა და მარცხენისაითა, 9 
დიდებითა და გინებითა, გმობითა და ქებითა; ვითარცა 
მაცთურნი და ჭეშმარიტნი; 3? ვითარცა უცნაურნი და საცნაურნი; 
ვითარცა მოსიკუდიდნი, და აჰა ესერა ცხოველ ვართ; ვითარცა 
სწავლულნი, და არა სიკუდიდნი; 19 ვითარცა მწუხარენი, და 
მარადის გვხარის; ვითარცა გლახაკნი, და მრავალთა 
განვამდიდრებთ; ვითარცა არარაი გუაქუს, და ყოველივე 
გუაქუს. 11 პირი ჩუენი აღებულ არს თქუენდა მიმართ, 
კორინთელნო, და გული ჩუენი განვრცომილ არს. 12 არა 
შეიწრებულ ხართ ჩუენ მიერ, არამედ შეიწრებულ ხართ 
ნაწლევთაგან თქუენთა. 13 მასვე სასყიდლის კუალად-გებასა, 
ვითარცა შვილთა გეტყვ: განვრცენით თქუენცა. 14 ნუ იქმნებით 
თანა-მეუღლე ურწმუნოთა, რამეთუ რაი მოყუსება არს 
სიმართლისა და უშჯულოებისა? ანუ რაი ზიარებაი არს 
ნათლისა და ბნელისა? 15 ანუ რაი შეტყუება არს ქრისტესი 
ბელიარის თანა? ანუ რაი ნაწილ უც მორწმუნესა ურწმუნოისა 
თანა? 195 ანუ რაი სწორება არს ტაძრისა ღმრთისა კერპთა 


თანა? რამეთუ თქუენ ტაძარნი ღმრთისა ცხოველისანი ხართ, 
ვითარცა თქუა ღმერთმან: დავიმკვდრო და ვიქცეოდი მათ 
შორის და ვიყო მე მათა ღმერთ და იგინი იყვნენ ჩემდა ერად. 
17 ამისთვს გამოვედით შორის მათსა და გამოეშორენით, იტყვს 
უფალი, და არა-წმიდასა ნუ შეეხებით, და მე შეგიწყნარნე 
თქუენ. 18 და ვიყო მე თქუენდა მამა და თქუენ იყვნეთ ჩემდა 
ძეებ და ასულებ, იტყვს უფალი ყოვლისა მპყრობელი. 


თავი 7 


1 ესე რალი უკუე გუქონან აღთქუმანი, საყუარელნო, 
განვიწმიდნეთ თავნი ჩუენნი ყოვლისაგან შეგინებისა 
კორცთაისა და სულისა და აღვასრულებდეთ სიწმიდესა შიშითა 
ღმრთისაითა. 2 შემინდვეთ ჩუენ: არავის რაი ვავნეთ, არავინ 
განვხრწენით, არავინ მოვიანგაჰრეთ. 3 არა დასაშჯელად 
ვიტყვ, რამეთუ წინაწარ ვთქუ, ვითარმედ: გულთა შინა ჩუენთა 
ხართ, თანა-მოსიკუდიდ და თანა-ცხორებად. 4 მრავალი 
კადნიერებაი მაქუს თქუენდა მიმართ, მრავალი სიქადული 
თქუენთვს, სავსე ვარ ნუგეშინის-ცემითა, გარდამრევიეს 
სიხარული ყოველთა ზედა ჭირთა ჩუენთა. ? და რამეთუ რაჟამს 
მოვედით ჩუენ მაკედონიად, არცა ერთი რაი ლხინებაი აქუნდა 
ჭკორცთა ჩუენთა, არამედ ყოვლითავე ვიჭირვოდეთ: გარეშე - 
ბრძოლანი, შინაგან - შიშნი. 90 არამედ რომელმან-იგი 
ნუგეშინის-სცის მდაბალთა, ნუგეშინის-მცა ჩუენ ღმერთმან 
მოსლვასა მას ტიტესსა; 7 არა ხოლო მოსლვითა მისითა, 
არამედ ნუგეშინის-ცემითა მით, რომლითა ნუგეშინის-ცემულ 
იქმნა თქუენ ზედა: მითხრობდა ჩუენ თქუენსა მას სურვილსა, 
თქუენსა მას გოდებასა, თქუენსა მას შურსა ჩუენთვს, ვიდრეღა 
მე უფროისად განვიხარე. 8 რამეთუ დაღათუ შეგაწუხენ თქუენ 
წიგნითა მით, არა ვინანი, დაღათუმცა ვინანდი; ვხედავ, 
რამეთუ წიგნმან მან დაღათუ შეგაწუხნა თქუენ, ჟამ ერთ. ? აწ 
მიხარის, არა თუ რომელ შესწუხენით, არამედ რამეთუ 
შესწუხენით სინანულად; და რამეთუ ღმრთისათვს შესწუხენით, 
რაითა არარაით იზღვინეთ ჩუენგან. 1? რამეთუ ღმრთისა მიერი 
იგი მწუხარებალ სინანულისა ცხორებისასა შეუნანებელსა 
შეიქმნს, ხოლო სოფლისა ამის მწუხარებაი სიკუდილსა შეიქმს. 
11 რამეთუ აჰა ესერა მანვე ღმრთისა მიერმან მწუხარებამან 
მაგან თქუენმან რაოდენი შექმნა თქუენ შორის სწრაფაი, 
რაოდენი სიტყვს-გებაი, რაოდენი შერისხვაი, რაოდენი შიში, 
რაოდენი სურვილი, რაოდენი შური, რაოდენი შურის-გებაი, 
რაოდენი მომადლებაი, გინა რაოდენი ლხინი! ყოველსა შინა 


წარუდგინენით თავნი თქუენნი წმიდად საქმესა მას. 12 და 
ღაცათუ მივწერე თქუენდა, გარნა არა სამე მავნებელისა 
მისთვს, არცა ვნებულისა, არამედ ამისთვს, რაითა გამოჩნდეს 
მოსწრაფებაი თქუენი ჩუენდა მომართ წინაშე ღმრთისა. 13 
ამისთვს ნუგეშინის-ცემულ ვართ ნუგეშინის-ცემასა მას თქუენსა 
ზედა; უმეტესადღა და უფროის განვიხარეთ სიხარულსა მას 
ზედა ტიტესსა, რამეთუ განსუენებულ არს სული მისი თქუენ 
ყოველთაგან. 14 რამეთუ რაძცა-იგი მისა მიმართ ვიქადე 
თქუენთვს, არა მრცხუენა, არამედ ვითარცა ყოველსავე 
ჭეშმარიტებით გეტყოდეთ თქუენ, ეგრეთცა სიქადული იგი 
ჩუენი ტიტეს მიმართ ჭეშმარიტ იქმნა. 12 და მოწყალებაი მისი 
უმეტესადღა თქუენდა მიმართ არს, მოევსენების თქუენ 
ყოველთა იგი მორჩილებაი, ვითარ-იგი შიშით და ძრწოლით 
შეიწყნარეთ იგი. 19 მიხარის, რამეთუ ყოვლითავე კადნიერ ვარ 
თქუენ შორის. 


თავი 8 


1 ხოლო გაუწყებ თქუენ, ძმანო, მადლსა მას ღმრთისასა, 
რომელი-იგი მოცემულ არს ეკლესიათა მაკედონიაისათა, 2 
რამეთუ მრავალმან მან გამოცდილებამან ჭირისამან და 
უმეტესმან სიხარულმან მათმან და დიდძალმან სიგლახაკემან 
მათმან გარდაჰმატა სიმდიდრესა მას უხუებისა მათისასა; 3 
რამეთუ მსგავსად ძალისა მათისა, ვეწამები, და უფროის 
ძალისაცა ნეფსით თვსით. “ მრავლითა ვედრებითა 
გუევედრნეს მადლსა მას და ზიარებასა მსახურებისასა 
წმიდათა მიმართ. ? და არა ხოლო ვითარ-იგი ვესევდით, 
არამედ თავნი თვსნი მისცნეს პირველად უფალსა და მერმე 
ჩუენ ნებითა ღმრთისაითა. 9 რაითა ვჰლოცვიდეთ ჩუენ ტიტეს, 
რაითა ვითარცა-იგი წინაწარ იწყო, ეგრეთვე აღასრულოს 
თქუენდა მიმართ ესეცა მადლი. 7 არამედ ვითარცა-იგი 
ყოველსა შინა წარემატებით: სარწმუნოებითა და სიტყვთა და 
მეცნიერებითა და ყოვლითა მოსწრაფებითა და ჩუენ მიერითა 
მით თქუენ შორის სიყუარულითა, რაითა ამითცა მადლითა 
აღემატნეთ. 8 არა თუ ბრძანებით გეტყვ, არამედ სხუათა 
მოსწრაფებისათვს თქუენისა მისცა სიყუარულისა 
გულითადობასა გამოვიცდი. ? რამეთუ იცით მადლი იგი 
უფლისა ჩუენისა იესუ ქრისტესი, რამეთუ თქუენთვს 
დაგლახაკნა მდიდარი იგი, რაითა თქუენ მისითა მით 
სიგლახაკითა განჰმდიდრდეთ. 19 და ამისათვს გაზრახებ, 
რამეთუ ესე უმჯობეს არს თქუენდა, რომელთა-ეგე არა ხოლო 
თუ ყოფად, არამედ ნებადცა წინაწარ იწყეთ შრანდითგან. 11 
ხოლო აწ ესერა ყოფადცა აღასრულეთ, რაითა ვითარცა-იგი 
გულს-მოდგინებაი ნებისათვს, ეგრეთცა აღსრულებაი მისგან, 
რომელი-იგი გაქუს. 12 რამეთუ უკუეთუ გულსმოდგინებაი იგი 
წინა ძეს, რაიცა-იგი ვის აქუს, შეწირულ არს, არა რომელი-იგი 
არა აქუს. 13 რამეთუ არა, რაითა სხუათა ლხინი, ხოლო თქუენ 
ჭირი, არამედ განსწორებით. 1“ ამას ჟამსა თქუენი იგი 
ნამეტნავი მათისა ნაკლულევანებისა, რაითა მათიცა იგი 


ნამეტნავი იყოს თქუენისა მის ნაკლულევანებისა, რაითა იყოს 
განსწორებულ. 12 ვითარცა წერილ არს: რომელმან ფრიად 
მიიღო, არაი ემატა, და რომელმან მცირედ, არალი დააკლდა. 15 
ხოლო მადლი ღმერთსა, რომელმან მოსცა იგივე სწრაფაი 
თქუენთვს გულსა ტიტესსა. 17 რამეთუ ვედრებაი იგი შეიწყნარა 
და უმოსწრაფეს რაი იყო, ნეფსით თვსით განვიდა თქუენდა 
მიმართ. 18 და მის თანა მივავლინეთ ძმაი, რომლისა-იგი ქება0 
სახარებასა შინა ყოველთა მიერ ეკლესიათა, 1? და არა ხოლო 
თუ ესე, არამედ ყელთ-დასხმითაცა იკურთხა ეკლესიათაგან 
თანა-გუნდად ჩუენდა მადლითა ამით, რომელი იმსახურების 
ჩუენ მიერ თავადისა უფლისა სადიდებელად გულს- 
მოდგინებისა თქუენისათვს. 29 ვერიდებით ამას, ნუ ვინმე 
გუგმობდეს ჩუენ სიმტკიცისა ამისათვს, რომელი იმსახურების 
ჩუენ მიერ. 21 რამეთუ წინაწარ განვიზრახავთ კეთილსა, არა 
ხოლო წინაშე უფლისა, არამედ წინაშე კაცთაცა. 22 და ამათ 
თანა მივავლინეთ ძმაი ჩუენი, რომელი გამოგუეცადა 
მრავალსა შინა მრავალ-გზის, და არს იგი მოსწრაფე, ხოლო აწ 
ფრიად უმოსწრაფეს სასოებითა მრავლითა თქუენდა მიმართ. 
23 გინა თუ ტიტესთვს, საქმისა ზიარისა მის ჩუენისა და 
თქუენისა შემწისა, გინა თუ ძმანი ჩუენნი, მოციქულნი 
ეკლესიათანი, დიდებანი ქრისტესნი. 24 აწ უკუე გამოჩინება0 
იგი სიყუარულისა თქუენისაი და ჩუენისა სიქადულისაი 
თქუენთვს მათა მიმართ აჩუენეთ წინაშე პირსა ეკლესიათასა. 


თავი 9 


1 რამეთუ მსახურებისა მისთვს წმიდათაისა ნამეტნავ არს ჩემდა 
მიწერად თქუენდა. 2? რამეთუ ვიცი გულს-მოდგინებაი თქუენი, 
რომელი-იგი თქუენთვს ვიქადე მაკედონელთა თანა, ვითარმედ 
აქაიაი განმზადებულ არს შრანდითგან, და თქუენმან მან 
შურმან აღაბაძვნა მრავალნი. 3 ხოლო მივავლინენ ძმანი, 
რაითა არა სიქადული იგი ჩუენი თქუენთვს ცუდ იყოს ამის 
ჯერისათვს, რაითა, ვითარცა-იგი ვიტყოდე, განმზადებულ 
იყვნეთ. “ ნუ-უკუე, მო-რაი-ვიდენ ჩემ თანა მაკედონელნი და 
გპოვნენ თქუენ განუმზადებელნი, მრცხუენოდის ჩუენ, რაითა 
არა გეტყოდით თქუენ, - ამის ჯერისათვს სიქადულისა. 2? 
უმჯობესად უკუე შევჰრაცხე, რაითა ვევედრო ძმათა, რაითა 
წინაწარ მივიდენ თქუენდა და წინაწარ განგაკრძალნენ და 
დაამტკიცონ პირველ აღთქუმული იგი ევლოგიაი თქუენი, 
რალთა ესე განმზადებულ იყოს, ვითარცა ევლოგიაი და არა 
ვითარცა ანგაჰრებაი. 9 ხოლო ესე: რომელმან სთესოს 
რიდობით, რიდობითცა მოიმკოს, და რომელმან სთესოს 
კურთხევით, კურთხევითცა მოიმკოს. 7 კაცად-კაცადსა ვითარცა 
გამოურჩევიეს გულითა, ნუ მწუხარებით, ნუცა უნებლებით; 
რამეთუ მხიარულებით მისაცემელი უყუარს უფალსა. 8 ხოლო 
ძალ-უც ღმერთსა ყოველივე საყმარი გარდამატებად თქუენდა, 
რაითა ყოველსა შინა მარადის ყოველივე უნაკლულოდ 
გაქუნდეს, და ჰმატებდეთ ყოველსა ზედა საქმესა კეთილსა. 9 
ვითარცა წერილ არს: განაბნია და მისცა იგი გლახაკთა, და 
სიმართლე მისი ჰგიეს უკუნითი უკუნისამდე. 19 ხოლო 
რომელმან იგი მოსცის თესლი მთესვარსა და პური 
საზრდელად, მოგეცინ და განამრავლენ თესლი თქუენი და 
აღაორძინენ ნაყოფი სიმართლისა თქუენისაი. 11 ყოველსა შინა 
განგამდიდრენინ ყოვლითა უხუებითა, რომელი-იგი შეიქმნების 
ჩუენ მიერ სამადლობელად ღმრთისა. 12 რამეთუ მსახურება0 
ესე შესაწირავისაი ამის არა თუ აღმავსებელ ხოლო არს 
ნაკლულევანებისა მის წმიდათაისა, არამედ აღმატებაცა 


მრავალთათვს სამადლობელად ღმრთისა. 13 გამოცდილებითა 
მით ამის მსახურებისაითა ადიდებდით ღმერთსა, 
დამორჩილებითა მით აღსარებისა თქუენისაითა სახარებასა 
მას ქრისტესსა და უხუებითა მით ზიარებისაითა მათდა მიმართ 
და ყოველთა. 14 და მათი იგი ლოცვაი თქუენთვს, ჰსურის მათ 
თქუენდა გარდარეულისა მისთვს მადლისა ღმრთისა, რომელ 
არს თქუენ ზედა. 12 ხოლო მადლი ღმერთსა გამოუთქუმელთა 
მათ ნიჭთა მისთა ზედა. 


თავი 10 


1 მე, თავადი პავლე, გლოცავ თქუენ სიმშვდითა მით და 
სახიერებითა ქრისტესითა, რომელი-ესე პირისპირ მდაბალ 
თქუენ შორის, ხოლო შორით ვიკადრებ თქუენდა მიმართ. 2 
ხოლო გლოცავ, რაითა არა პირისპირ ვიკადრო სასოებით, 
გინა შე-რაიმე-ვჰრაცხო კადრებად ვიეთმე ზედა, რომელთა 
ვჰგონიეთ ჩუენ, ვითარცა ყორციელად მავალნი. 3 რამეთუ 
კორციელად თუ ვიქცევით, არამედ არა ყორციელად 
განწესებულ ვართ. 4 რამეთუ საჭურველი ჩუენისა მის 
მყედრობისაი - არა ყორციელ არს, არამედ ძლიერ ღმრთისა 
მიერ დასარღუეველად ძნელოვანთა, გულის სიტყუათა 
დავარღუევთ ? და ყოველსა სიმაღლესა, ამაღლებულსა 
მეცნიერებასა ზედა ღმრთისასა, და წარმოვსტყუენავთ 
ყოველსავე ცნობასა მორჩილებად ქრისტესა, 9 და 
განმზადებულად გუაქუს შურის-გებად ყოვლისა ურჩებისა, 
რაჟამს აღესრულოს თქუენი ეგე მორჩილებაი. 7” კაცად- 
კაცადისა პირსა ხედევდით. ვინ-იგი ესავს თავსა თვსსა 
ქრისტესა ყოფად, ესე განიზრახენ კუალად თავით თვსით, 
რამეთუ ვითარცა იგი ქრისტესი არს, ეგრეთცა ჩუენ ქრისტესნი. 
8 რამეთუ, უკუეთუ უმეტეს რალი ვიქადო ყელმწიფებისა ამის 
ჩუენისა-თვს, რომელი მომცა ჩუენ უფალმან აღსაშენებელად 
და არა დასარღუეველად თქუენდა, არა მრცხუენეს, ? ხოლო, 
რაითა არა საგონებელ ვიქმნა, ვითარმედ გაშინებ რასმე თქუენ 
წიგნითა ამით. 19 რამეთუ იტყვს, ვითარმედ: წიგნები ესე რეცა 
მძიმე და ძლიერ, ხოლო მოსლვაი ყორცითა უძლურ, და 
სიტყუალ შეურაცხ. 11 და ესე განიზრახე ეგევითარმან მან, 
რამეთუ ვითარცა-იგი ვართ სიტყვთა წიგნებისაითა შორით, 
ეგრეთცა მახლობელად საქმითა. 12 რამეთუ ვერ ვიკადრებთ 
თავთა თვსთა განკითხვად გინა შეტყუებად ვიეთმე თანა, 
რომელნი-იგი თავთა თვსთა ეწამებიან. არამედ იგინი თვთ 
თავთა თვსთა განიზომენ და თანა-შეატყუებენ თავთა თვსთა 
თავით თვსით და ვერ გულისყჟმა-ჰყოფენ. 13 ხოლო ჩუენ არა 


უსაზომოდ ვიქადოთ, არამედ საზომითა მით წესისალთა, 
რომელი-იგი განგვყო ჩუენ ღმერთმან საზომითა მით 
მიწდომად ვიდრე თქუენდამდე. 14 რამეთუ არა ვითარცა ვერ 
მიწდომილნი თქუენდა მიმართ. უმეტეს განვირთხამთ თავთა 
თვსთა, რამეთუ ვიდრე თქუენდამდეცა მივსწუეთით სახარებითა 
ქრისტესითა. 12 არა უსაზომოდ მოქადულნი სხვსა შრომილსა 
ზედა, არამედ სასოებაი გუაქუს ჩუენ აღორძინებულისა მის 
სარწმუნოებისა თქუენისა თქუენ შორის განდიდებად 
კანონისაებრ ჩუენისა ნამეტნავად, 19 მიერ კერძო თქუენსა 
სახარებად არა სხვსა კანონსა ზედა მზასა სიქადულად. 17 
ხოლო რომელი-იგი იქადოდის, უფლისა მიერ იქადოდენ. 18 
რამეთუ არა რომელი-იგი თავსა თვსსა ეწამებოდის, იგი არს 
გამოცდილი, არამედ რომელსა-იგი უფალი ეწამოს. 


თავი 11 


1 ჯერ-იყო, თავს-თუმცა-იდევით ჩემი მცირედ უგუნურებისაი, 
არამედ თავს-ცა-იდვათ ჩემი, ? რამეთუ გაშურებ თქუენ 
ღმრთისა შურსა, რამეთუ მიგათხოვენ თქუენ ერთსა მამაკაცსა 
ქალწულად წმიდად წარდგინებად ქრისტესა. 3 ხოლო მეშინის, 
ნუუკე ვითარცა-იგი გუელმან აცთუნა ევა ზაკულებითა თვსითა, 
ეგრეთცა განხრწნნეს გონებანი თქუენნი სიწრფოებისაგან 
ქრისსტეს მიმართ. 14 უკუეთუ რომელი-იგი მოვიდეს და სხუასა 
იესუს ქადაგებდეს, რომელი არა ვქადაგეთ, გინა სხუალი სული 
მოაქუნდეს, რომელი არა მიიღეთ, გინა სახარებაი სხუაი, 
რომელი არა შეიწყნარეთ, კეთილად სამე ჰყავთ. ? რამეთუ 
ვჰგონებ, ვითარმედ არარაი დავაკლდი ფრიად მოციქულთა 
მათ. 9 და დაღათუ უცებ ვარ სიტყვთა, არამედ არა ცნობითაცა, 
არამედ ყოვლითავე განვცხადენით ყოველსა შინა თქუენდა 
მიმართ. 7 ანუ ცოდვაი-მე რაი ვქმენა, რამეთუ თავი თვსი 
დავიმდაბლე, რაითა თქუენ აჰმაღლდეთ, რამეთუ 
უსასყიდლოდ სახარებაი იგი ღმრთისაი გახარე თქუენ? 8 
სხუანი ეკლესიანი წარმოვტყუენენ და მოვიღე საგზალი 
თქუენდა სამსახურებელად; და მო-რაი-ვედ თქუენდა და 
ნაკლულევან ვიქმენ, არავე-რაი ვის თქუენგანსა დაუმძიმე. ? 
რამეთუ ნაკლულევანებაი ჩემი აღავსეს ძმათა, მო-რაი-ვიდეს 
მაკედონიაით; და ყოვლითავე დაუმძიმებელად თქუენდა თავი 
ჩემი დავიმარხე და დავიმარხო. 19 არს ჭეშმარიტებაი0 
ქრისტესი ჩემ თანა, ვითარმედ სიქადული ესე არა დაეყენოს 
ჩემდა მომართ ადგილთა მათ აქაიაისათა. 11 რაისათვს-მე? 
რამეთუ არა მიყუართ თქუენ? ღმერთმან იცის. ხოლო 
რომელსა-ესე ვჰყოფ, და ვყო, 12 რაითა წარვჰკუეთო მიზეზი, 
რომელთა-იგი ჰნებავს მიზეზი, რაითა, რომლითა-იგი იქადიან, 
იპოვნენ ვითარცა-იგი ჩუენ. 13 რამეთუ ეგევითარნი იგი ცრუ- 
მოციქულნი, მუშაკნი ზაკულნი, გარდაიცვალნიან მოციქულად 
ქრისტესად. 14 და არა საკვრველ არს, რამეთუ თვთ იგიცა 
ეშმაკი იცვალვისვე ანგელოზად ნათლისა. 12 არა უკუე დიდ 


არს, მსახურნიცა თუ მისნი გარდაიცვალნენ ვითარცა მსახურნი 
სიმართლისანი, რომელთა აღსასრული იყოს საქმეთა 
მათთაებრ. 16 კუალად ვიტყვ: ნუ ვინმე უგუნურად შემრაცხოს 
მე, უკუეთუ არა, მაშა ვითარცა უგუნური თავს-მიდევით მე, 
რაითა მეცა მცირედ რაიმე ვიქადო. 17 რომელსა ესე-ვიტყქ, 
არა ვიტყვ უფლისა მიერ, არამედ ვითარცა უგუნურებით 
ჯერითა ამით სიქადულისაითა. 18 ვინაითგან მრავალნი 
იქადიან ყორციელად, მეცა ვიქადოდი. 1? რამეთუ კეთილად 
თავს-იდვათ უგუნურთაი გონიერთა მაგათ: 29 რამეთუ თავსცა- 
იდებთ, უკუეთუ ვინმე დაგიმონებს, უკუეთუ ვინმე შეგჭამს, 
უკუეთუ ვინმე მიგიღებს, უკუეთუ ვინმე ამაღლდების თქუენ- 
ზედა, უკუეთუ ვინმე პირსა გცემს. 21 საკდემელად თქუენდა 
გეტყვ, ვითარმედ ჩუენ რეცა მოუძლურდით; რომლითა-იგი 
ვინმე იკადრებს სიქადულსა, უგუნურებით ვიტყვ, ვიკადრო 
მეცა, 22 ებრაელ თუ არიან? მეცა. ისრაიტელ თუ არიან? მეცა. 
ნათესავნი თუ აბრაჰამისნი არიან? მეცა; 23 მსახურნი თუ 
ქრისტესნი არიან? უუგუნურესადრე ვიტყვ: უფროისღა მე; 
შრომითა უმეტეს, ტანჯვითა უმეტეს, პყრობილებითა 
გარდარეულად, სიკუდილთა შინა მრავალ-გზის. 24 
ჰურიათაგან ხუთ-გზის ორმეოცსა ერთი მოკლებული ცემაი 
მოვიღე. 25 სამ-გზის კუერთხითა ვიეც, ერთ-გზის ქვითა 
განვიტვნე, სამ-გზის ნავი დამექცა, ღამე და დღე უფსკრულთა 
შინა დავყავ. 29 გზისა სლვანი მრავალ-გზის, ჭირნი 
მდინარეთანი, ჭირნი ავაზაკთანი, ჭირნი ნათესავთაგან, ჭირნი 
წარმართთაგან, ჭირნი ქალაქთა შინა, ჭირნი უდაბნოთა ზედა, 
ჭირნი ზღუათა შინა, ჭირნი ძმათა-მტყუვართაგან, 217 შრომითა 
და რუდუნებითა, მღვძარებითა მრავალ-გზის, შიმშილითა და 
წყურილითა, მარხვითა მრავალ-გზის, ყინელითა და 
შიშლოებითა. 28 გარეშე მისა, რომელი მოიწევის ჩემ ზედა 
დღითი დღედ, ზრუნვაი ყოველთა ეკლესიათანი. 29 ვინ უძლურ 
არნ, და მე არა უძლურ ვიყვი? ვინ დაჰბრკოლდებინ, და მე არა 
ვჭყურვიდი? 39 უკუეთუ ჯერ-არს სიქადული, უძლურებისა 
ჩემისასა ვიქადოდი. 31 ღმერთმან და მამამან უფლისა ჩუენისა 
იესუ ქრისტესმან იცის, რომელი-იგი არს კურთხეულ 


უკუნისამდე, რამეთუ არა ვტყუი. 32 დამასკეს შინა მთავარსა 
არეტა მეფისასა მოეცვა ქალაქი დამასკელთაი, შეპყრობაი 
ჩემი უნდა; 332 და სარკუმლით სარგნითა გარდავჰყედ ზღუდესა 
და განვერი ყელთაგან მისთა. 


თავი 12 


1 უკუეთუ სიქადული ჯერ-არს, შე-არა-ჰგავს ჩემდა, ხოლო 
მოვიდე ხილვასა და გამოცხადებასა უფლისასა. ? ვიცი კაცი 
ქრისტეს მიერ უწინარეს ათოთხმეტისა წლისა, გინა თუ 
ჭკორცითა, არა ვიცი, გინა თუ თვნიერ ჭყორცთასა, არა ვიცი, 
ღმერთმან იცის, აღიტაცა ესევითარი კაცი ვიდრე მესამედ 
ცადმდე. 3 და ვიცი ესევითარი კაცი, გინა თუ ყორცითა გინა თუ 
გარეშე ყორცთასა, არა ვიცი, ღმერთმან იცის, “ რამეთუ 
მიიტაცა სამოთხედ და ესმნეს უთქუმელნი სიტყუანი, რომელ 
არა ჯერ-არიან კაცთა სიტყუად. ? ესევითარისათვს ვიქადი; 
ხოლო თავისა ჩემისათვს არა ვიქადი, გარნა უძლურებათა შინა 
ჩემთა. 95 ხოლო უკუეთუ მინდეს სიქადულის, არა ვიყო უგუნურ, 
რამეთუ ჭეშმარიტი ვთქუა; ხოლო ვერიდები, ნუ ვინმე ჩემდა 
შეჰრაცხოს, რომლისათვს-ესე მხედავს მე გინა თუ ესმის რაიმე 
ჩემგან. 7 და გარდარეულებითა ამით გამოცხადებათაითა 
რაითა არა აღვიმაღლო, მომეცა მე საწერტელი ყჟორცთაი- 
ანგელოზ სატან, რაითა დამქენჯნიდეს მე, რაითა არა 
აღვიმაღლო. 8 და ამისთვს სამ-გზის ვევედრე უფალსა, რაითა 
განმაშოროს ჩემგან. 9? და მრქუა: კმა არს შენდა მადლი ჩემი, 
რამეთუ ძალი ჩემი უძლურებასა შინა სრულ იქმნების, 
უმჯობესღა უკუე და უფროის ვიქადი უძლურებათა შინა ჩემთა, 
რაითა დაიმკვდროს ჩემთანა ძალმან ქრისტესმან. 19 ამისთვს 
სათნო-მიჩნს უძლურებათა შინა, გინებათა, ჭირთა, 
დევნულებათა და იწროებათა ქრისტესთვს, რამეთუ რაჟამს 
მოუძლურდე, მაშინ განვძლიერდები. 11 ვიქმენ უგუნურ 
სიქადულისათვს. რამეთუ თქუენ მაიძულეთ მე. რამეთუ ჯერ-იყო 
ჩემდა, რაითამცა თქუენ მეწამენით მე, რამეთუ არარაით 
დავაკლდი ფრიად მოციქულთა მათ, დაღათუ არარაი ვარ. 12 
არამედ სასწაული იგი მოციქულისაივე იქმნა თქუენ შორის 
ყოვლითა მოთმინებითა, სასწაულებითა და ნიშებითა და 
ძალითა. 13 რამეთუ რაი არს, რომლითა-იგი იძლიენით 
უფროის სხუათა მათ ეკლესიათა, გარნა თუ, რამეთუ მე თვთ 


არარაი დაგიმძიმე თქუენ? მომმადლეთ მე შეცოდებაი ესე. 14 
აჰა ესერა მესამედ განმზადებულ ვარ მისლვად თქუენდა და 
არავე დაგიმძიმო თქუენ, რამეთუ არა ვეძიებ თქუენსა, არამედ 
თქუენ. რამეთუ არა შვილნი მამა-დედათა უუნჯებედ, არამედ 
მამა-დედანი შვილთა. 12 ხოლო მე ჯეროვნად განვილიო და 
განვკფდე სულთა თქუენთათვს; რაოდენ უფროის მიყუართ 
თქუენ, უმცირეს გიყუარ მე. 15 იყავნ უკუე, რამეთუ მე თვთ არა0 
დაგიმძიმე თქუენ; არამედ ვიყავ მეცნიერ და ზაკუვით 
მოგიყვანენ თქუენ. 17 ნუუკუე რომელი-იგი მივავლინე თქუენდა, 
მის მიერ მო-მე რაი-გაანგაჰრე თქუენ? 19 ვჰლოცევდ ტიტეს და 
თანამივაყვანე ძმაი: ნუ მო-მე რაი-გხუეჭა ტიტე? ანუ არა მითვე 
სულითა ვიდოდეთა? ანუ არა მათვე კუალთა შეუდეგითა? 19 
კუალად გგონიეს, ვითარმედ თქუენ სიტყუას-გიგებთ. წინაშე 
ღმრთისა ქრისტეს მიერ ვიტყვთ, ხოლო ყოველივე, 
საყუარელნო, თქუენისა აღშენებისათვს არს. 29 რამეთუ 
მეშინის, ნუუკუე მოვიდე და არა ვითარ-იგი მნებავს, გპოვნე 
თქუენ, და მე გეპოო თქუენ, ვითარ-იგი თქუენ არა გნებავს, 
ნუუკუე იყვნენ თქუენ შორის ყდომაი და შური, გულის 
წყრომანი, ძვრის ზრახვანი, წვალებანი, ცუნდრუკებანი, 
განლაღებანი, შფოთებანი. 21 ნუ კუალად, მო-რაი-ვიდე, 
დამამდაბლოს მე ღმერთმან ჩემმან თქუენდა მიმართ, და 
ვეგლოვდე მრავალთა წინაწარ შეცოდებულთა მათ და არა 
შენანებულთა არა-წმიდებასა მათსა ზედა, სიძვასა და 
სიბილწესა, რომელ ქმნეს. 


თავი 13 


1 აპა ესერა მესამედ მოვალ თქუენდა. პირითა ორისა და 
სამისა მოწამისაითა დაემტკიცების ყოველი სიტყუაი. ? წინაწარ 
ვთქუ და აწცა წინაწარ ვიტყვ, ვითარცა-იგი პირისპირ მეორედ 
მაშინ, და აწ შორით მივსწერ წინაწარ შეცოდებულთა მათდა 
და სხუათა ყოველთა: და რამეთუ უკუეთუ მოვიდე კუალად, 
არღარაი ვჰრიდო. 3 ვინაითგან გამოცდასა ეძიებთ მისსა, 
რომელი-იგი ჩემ მიერ იტყვს ქრისტე; რომელი-იგი თქუენდა 
მიმართ არა უძლურ არს, არამედ ძლიერ თქუენ შორის. 4 
რამეთუ დაღაცათუ ჯუარს-ეცუა უძლურებით, არამედ ცხოველ 
არს ძალითა ღმრთისაითა; და რამეთუ ჩუენცა უძლურ ვართ 
მისა მიმართ, არამედ ვცხონდეთ მის თანა ძალისაგან 
ღმრთისა თქუენითურთ. ? თავნი თვსნი გამოიცადენით, უკუეთუ 
ხართ სარწმუნოებასა შინა. თავნი თვსნი განიკითხენით. ანუ 
არა უწყნითა თავნი თვსნი, რამეთუ იესუ ქრისტე თქუენ შორის 
არს? გარნა თუ გამოუცდელ რაიმე ხართ. 9 ხოლო ვესავ, 
ვითარმედ სცნათ, რამეთუ ჩუენ არა ვართ გამოუცდელ. 7 
ხოლო ვილოცავ ღმრთისა მიმართ, რაითა არარაი ბოროტი 
გიყოს თქუენ, რაითა არა ჩუენ გამოცდილად გამოვჩნდეთ; 
არამედ რაითა თქუენ კეთილი ჰქმნეთ, ხოლო ჩუენ ვითარცა 
გამოუცდელნი ვიყვნეთ. 89 რამეთუ არა ჭელ-გუეწიფების 
ჭეშმარიტებისა ძვრის სიტყუად, არამედ ჭეშმარიტებისა კერძო. 
?–? რამეთუ გვხარის, რაჟამს ჩუენ უძლურ ვიყვნეთ, ხოლო თქუენ 
ძლიერ იყვნეთ; რამეთუ ამასცა ვილოცავთ, თქუენსა 
დამტკიცებასა. 19 და ამისთვს ამას შორით მივსწერ, რაითა მი- 
რაი-ვიდე, არა თუალ-უხუავად ვიჭუმიო ყელმწიფებისა მისებრ, 
რომელ მომცა მე უფალმან აღსაშენებელად და არა 
დასარღუეველად. 11 ამიერითგან, ძმანო, გიხაროდენ, 
განმტკიცენით, ნუგეშინის-ცემულ იქმნენით, ნუგეშინის- 
სცემდით, მასვე ზრახევდით, მშვდობასა ჰყოფდით; და ღმერთი 
სიყუარულისა და მშვდობისაი იყავნ თქუენ თანა. 12 
მოიკითხევდით ურთიერთას ამბორის-ყოფითა წმიდითა. 


გიკითხვენ თქუენ წმიდანი ყოველნი. 13 მადლი უფლისა 
ჩუენისა იესუ ქრისტესი, და სიყუარული ღმრთისა და მამისაი, 


და ზიარებაი სულისა წმიდისაი თქუენ ყოველთა თანა. ამინ. 


გალატელთა 
თავი 1 


1 პავლე მოციქული არა კაცთაგან, არცა კაცთა მიერ, არამედ 
იესუ ქრისტეს მიერ და ღმრთისა მამისა, რომელმან აღადგინა 
იგი მკუდრეთით, ? და ჩემ თანა ყოველი ძმანი ეკლესიათა 
გალატიაისათა: 3 მადლი თქუენდა და მშვდობაი ღმრთისა 
მიერ მამისა და უფლისა ჩუენისა იესუ ქრისტესა, “ რომელმან 
მისცა თავი თვსი ცოდვათა ჩუენთათვს, რაითა განმარინნეს 
ჩუენ სოფლისა ამის ბოროტისაგან ნებითა ღმრთისა და მამისა 
ჩუენისაითა, 2 რომლისაი არს დიდებაი უკუნითი უკუნისამდე. 
ამინ. 9 მიკვრს, რამეთუ ესრეთ ადრე გარდაიქცევით მისგან, 
რომელმან-იგი გიჩინნა თქუენ მადლითა ქრისტესითა, სხუად 
სახარებად, 7 რომელ სხუაი არა არს, გარნა არიან ვინმე, 
რომელნი აღგძრვენ თქუენ და ჰნებავს გარდაქცევად 
სახარებაილ იგი ქრისტესი. 8? არამედ დაღათუ ჩუენ, გინა თუ 
ანგელოზი ზეცით გახარებდეს თქუენ გარეშე მისსა, რომელი- 
იგი გახარეთ თქუენ, შეჩუენებულ იყავნ! ? ვითარცა წინაწარ 
ვთქუ და აწ კუალად ვიტყვ: უკუეთუ ვინმე გახარებდეს თქუენ 
მისა გარეშე, რომელი-იგი მიიღეთ, შეჩუენებულ იყავნ! 19 აწ 
კაცთა-მე ვერწმუნო ანუ ღმერთსა? ანუ ვეძიებ რას კაცთა 
მოთნებასა? რამეთუ უკუეთუმცა კაცთაღა სათნო-ვეყოფვოდე, 
ქრისტეს მონამცა არა ვიყავ. 11 ხოლო გაუწყებ თქუენ, ძმანო, 
სახარებასა მას, რომელი-იგი გეხარა ჩემ მიერ, რამეთუ არა 
არს კაცობრივ, 12 და რამეთუ არცაღა მე კაცისა მიერ მოვიღე 
იგი გინა ვისწავე, არამედ გამოცხადებითა იესუ ქრისტესითა. 13 
რამეთუ გესმინა თქუენ ოდესმე სლვაი ჩემი ჰურიაებასა შინა, 
რამეთუ გარდარეულად ვსდევნიდ ეკლესიათა ღმრთისათა და 
ვტყუენევდი მათ. 14 და წარვემატებოდე ჰურიაებასა შინა 
უფროის მრავალთა ჰასაკისა სწორთა ჩემთა ნათესავთა შინა 
ჩემთა, უმეტეს მოშურნე ვიყავ მამულთა ჩემთათვს 


მოძღრუებათა. 12 ხოლო რაჟამს სათნო-იყო ღმერთმან, 
რომელმან გამომირჩია მე დედის მუცლით ჩემითგან და 
მიწოდა მე მადლითა მისითა 15 გამოცხადებად ძე მისი ჩემ 
მიერ, რაითა ვახარო იგი წარმართთა შორის, მეყსეულად არა 
ვაუწყე იგი ყორცთა და სისხლთა, 17 არცა აღვედ იერუსალცსმდ 
მათდა, რომელნი-იგი იყვნეს უწინარეს ჩემსა მოციქულნი, 
არამედ მივედ არაბიად და კუალად მოვიქეც დამასკედ. 18 და 
მერმე შემდგომად სამისა წლისა აღვედ იერუსალყმდ ხილვად 
პეტრესა და ვიყავ მის თანა ათხუთმეტ დღე. 1? ხოლო სხუაი 
მოციქულთაგანი არავინ ვიხილე გარნა იაკობ, ძმაი უფლისაი. 
20 და რომელსა-ესე მივსწერ თქუენდა, აჰა ესერა წინაშე 
უფლისა, რამეთუ არა ვტყუვი. 21 და მერმე მოვედ ადგილთა 
მათ ასურეთისა და კილიკიაისათა. 22 ხოლო ვიყავ 
შეუსწავებელ წინაშე პირსა ეკლესიათა მათ ჰურიასტანისათა, 
რომელნი იყვნეს ქრისტეს მიმართ; 23 გარნა სმენით ხოლო 
ესმინა, ვითარმედ რომელი-იგი გუდევნიდა ჩუენ ოდესმე, აწ 
ახარებს სარწმუნოებასა მას, რომელსა-იგი ოდესმე ტყუენვიდა. 
24 და ადიდებდეს ჩემთვს ღმერთსა. 


თავი 2 


1 მერმე მეათოთხმეტესა წელსა კუალად აღვედ იერუსალსყმდ 
ბარნაბაის თანა; ჩემ თანა წარვიყვანე ტიტეცა. 2? ხოლო აღვედ 
გამოცხადებით და ვაუწყე მათ სახარებაი იგი, რომელსა 
ვქადაგებდ წარმართთა შორის, ხოლო თვსაგან მათ, 
რომელნი-იგი საგონებელ იყვნეს, ნუუკუე ცუდად ვრბიოდე ანუ 
ვრბი. 3 არამედ არცაღა ტიტე, რომელი-იგი იყო ჩემ თანა, 
რამეთუ წარმართღა იყო, იიძულა წინადაცუეთად, “ 
შემოსულთა მათთვს ძმათა-მტყუვართა, რომელნი შემოვიდეს 
განმსტურობად აზნაურებასა მას ჩუენსა, რომელი მაქუს ქრისტე 
იესუის მიერ, რაითა ჩუენ დაგვმონნენ, 2 რომელთაი ჟამ ერთცა 
არა თავს-ვიდევით დამორჩილებაი, რაითა ჭეშმარიტებაი იგი 
სახარებისაი დაადგრეს თქუენ თანა. 9 ხოლო მათ, რომელნი- 
იგი ჰგონებდეს, ვითარმედ არიან რაიმე, რომელნი-იგი ყოფილ 
ოდესმე იყვნეს, არარაი უმჯობეს ჩემსა. პირსა კაცისასა 
ღმერთმან არა თუალ-ახუნის. რამეთუ მე, რომელნი-იგი 
საგონებელ იყვნეს, არარალვე მითხრეს. 7 არამედ 
წინააღმდგომი, უწყოდეს, რამეთუ რწმუნებულ არს ჩემდა 
სახარებაი იგი წინადაუცუეთელებისაი, ვითარცა-იგი პეტრეს - 
წინადაცუეთილებისაი. 8 რამეთუ რომელი შეეწია პეტრეს 
მოციქულებად წინადაცუეთილებისა, შემეწია მეცა წარმართთა 
მიმართ. ? და ვითარცა ცნეს მადლი იგი, რომელ მოცემულ იყო 
ჩემდა, იაკობ და კეფა და იოვანე, რომელნი-იგი ჰგონებდეს 
სუეტად თავთა თვსთა, მარჯუენე მოგუცეს მე და ბარნაბას 
ზიარებისაი, რაითა ჩუენ წარმართთა მიმართ, ხოლო იგინი 
წინადაცუეთილებისა მიმართ. 19 გარნა რაითა გლახაკნი 
ხოლომცა გუაჭსოვნან, რომელცა-იგი ვისწრაფეთ ამისა 
ყოფად. 11 და რაჟამს მოვიდა პეტრე ანტიოქიად, წინაშე პირსა 
მისსა აღუდეგ, რამეთუ შეკდებულ იყო. 12 და რამეთუ პირველ 
მოსლვადმდე ვიეთამე იაკობისგან წარმართთა თანა ჭამდა; 
ხოლო რაჟამს მოვიდეს, იჯმნა და განაშორა თავი თვსი, 
რამეთუ ეშინოდა წინადაცუეთილთა მათგან. 13 და მის თანა 


ორგულ იქმნნეს სხუანიცა ჰურიანი, ვიდრე ბარნაბაცა მიერჩდა 
მათსა მას ორგულებასა. 14 არამედ რაჟამს ვიხილე, ვითარმედ 
არა მართლ წარმართებულ არიან ჭეშმარიტებისა მიმართ 
სახარებისა, ვარქუ პეტრეს წინაშე ყოველთასა: უკუეთუ შენ 
ჰურია ხარ და წარმართებრ და არა ჰურიაებრ სცხონდები, 
ვითარ აიძულებ წარმართთა ჰურიაებად? 12 ჩუენ ბუნებით 
ჰურიანი ვართ და არა წარმართთაგანნი ცოდვილნი; 19 და 
უწყით, რამეთუ არა განმართლდების კაცი საქმეთაგან 
შჯულისათა, გარნა სარწმუნოებითა იესუ ქრისტესითა, და ჩუენ 
იესუ ქრისტეს მიმართ გურწმენა, რაითა განვმართლდეთ 
სარწმუნოებითა ქრისტესითა და არა საქმეთაგან შჯულისათა; 
რამეთუ საქმეთაგან შჯულისათა არა განმართლდეს ყოველი 
ყორციელი. 17 უკუეთუ მით ვეძიებდეთ განმართლებასა 
ქრისტეს მიმართ, ვიპოვნეთ ჩუენცა ცოდვილ; აწ უკუე ქრისტე 
ცოდვისა-მე მსახურ იქმნა? ნუ იყოფინ! 18 რამეთუ უკუეთუ 
რომელი-იგი დავარღვე და კუალად მასვე ვაშენებდე, 
გარდამავალად შჯულისა თავი ჩემი შევირაცხო. 13? რამეთუ მე 
შჯულისათვს შჯულითა მოვკუედ, რაითა ღმრთისა ვცხოვნდე. 
ქრისტეს თანა ჯუარ-ცუმულ ვარ, 290 ხოლო ცხოველ არღარა მე 
ვარ, არამედ ცხოველ არს ჩემ თანა ქრისტე. ხოლო რომელ- 
ესე აწ ცხოველ ვარ ჭყორცითა, სარწმუნოებითა ცხოველ ვარ 
ძისა ღმრთისაითა, რომელმან შემიყუარა მე და მისცა თავი 
თვსი ჩემთვს. 21 არა შეურაცხ-ვჰყოფ მადლსა მას ღმრთისასა. 
რამეთუ უკუეთუ შჯულისაგან არს სიმართლე, ქრისტე სამე 
ცუდად მოკუდა? 


თავი 3 


1 9 უცნობელნო გალატელნო, ვინ გეშურობდა თქუენ 
ჭეშმარიტებისა არა მორჩილებად, რომელთა თუალთა წინაშე 
პირველვე გამოიწერა თქუენ შორის იესუ ქრისტე ჯუარ- 
ცუმული? ? ესე ხოლო მნებავს თქუენგან უწყებად: საქმეთაგან 
შჯულისათა სული იგი მიიღეთ ანუ სმენითა მით 
სარწმუნოებისაითა? 3 ესრეთ უცნობელ ხართ, იწყეთ 
სულიერად და აწ ყორციელად აღასრულებთ? “ ესოდენი 
გევნო ცუდად? და თუმცა ცუდად! ? აწ უკუე რომელმან-იგი 
მოგცა თქუენ სული და იქმს ძალთა თქუენ შორის, საქმეთაგან- 
მე შჯულისათა ანუ სმენითა მით სარწმუნოებისაითა? 9 ვითარცა 
აბრაჰამს ჰრწმენა ღმერთი და შეერაცხა მას სიმართლედ. 7 
უწყით-მეა, რამეთუ სარწმუნოებისაგანნი იგი არიან შვილნი 
აბრაჰამისნი? 3? რამეთუ წინაწარ იცოდა წიგნმან, ვითარმედ 
სარწმუნოებითა განამართლებს წარმართთა ღმერთი, წინაწარ 
ახარა აბრაჰამს, ვითარმედ: შენდამი იკურთხეოდიან ყოველნი 
წარმართნი. 7? აწ უკუე სარწმუნოებისაგანნი იგი იკურთხევიან 
მორწმუნისა მის აბრაჰამის თანა. 19? რამეთუ რაოდენნი-იგი 
საქმეთაგან შჯულისათა არიან, წყევასა ქუეშე არიან. რამეთუ 
წერილ არს: წყეულ იყავნ ყოველი, რომელი არა დაადგრეს 
ყოველსა წერილსა წიგნისა ამის შჯულისასა ყოფად მისა. 11 და 
რამეთუ შჯულითა არავინ განმართლდების ღმრთისა წინაშე, 
ცხად არს, რამეთუ: მართალი სარწმუნოებითა ცხონდეს. 12 
ხოლო შჯული არა არს სარწმუნოებისაგან, არამედ, ყოს თუ 
ვინმე იგი კაცმან, ცხონდეს მას შინა. 13 ქრისტემან ჩუენ 
მოგვყიდნა წყევისა მისგან შჯულისა და იქმნა ჩუენთვს წყევასა 
ქუეშე. რამეთუ წერილ არს: წყეულ იყავნ ყოველი, რომელი 
დამოეკიდოს ძელსა. 1“ რაითა წარმართთა მიმართ კურთხევაი 
იგი აბრაჰამისი იყოს ქრისტე იესუის მიერ, რაითა აღთქუმაი 
იგი სულისალ მოვიღოთ სარწმუნოებითა. 15 ძმანო, კაცობრივ 
ვიტყვ, ვითარმედ: კაცისა დამტკიცებული წიგნი არავინ 
შეურაცხ-ყვის გინა სხუალ ბრძანებაი ბრძანის მის ზედა. 15 


ხოლო აბრაჰამის მიმართ ითქუნეს აღთქუმანი ესე და 
ნათესავისა მისისა. არა იტყვს „და ნათესავთა“, ვითარცა 
მრავალთასა, არამედ ვითარცა ერთისასა; „და ნათესავისა 
შენისა“, რომელ არს ქრისტე. 17 ხოლო ამას ვიტყვ წიგნად 
აღთქუმისა დამტკიცებულად ღმრთისა მიერ ქრისტეს მიმართ, 
რომელ შემდგომად ოთხას ოცდაათისა წლისა იყო შჯული, არა 
დაუმტკიცებელ ჰყოფს, რაილთამცა განაქარვა აღთქუმაი იგი. 198 
რამეთუ უკუეთუ შჯულისაგან არს მკვდრობაი იგი, არღარა 
აღთქუმისაგან არს; ხოლო აბრაჰამს აღთქუმისა მიერ 
მოჰმადლა ღმერთმან. 19 აწ უკუე რაი შჯული? 
გარდასლვისათვს-მე მოეცა, ვიდრემდის მოვიდეს ნათესავი 
იგი, რომელ აღთქმულ არს, ბრძანებული ანგელოზთაგან 
ჭელითა შუამდგომელისაითა? 29 ხოლო შუამდგომელი 
ერთისაი არა არს, ხოლო ღმერთი ერთ არს. 21 აწ უკუე შჯული 
მტერ-მე არსა აღთქუმათა მათ ღმრთისაითა? ნუ იყოფინ! 
რამეთუ უკუეთუმცა მოცემულ იყო შჯული, შემძლებელი 
ცხორებად, ნანდვლვე სამე შჯულისაგანმცა იყო სიმართლე. 22 
არამედ შეაყენა წიგნმან ყოველივე ცოდვასა ქუეშე, რაითა 
აღთქუმაი იგი სარწმუნოებისაგან იესუ ქრისტესისა მოეცეს 
მორწმუნეთა. 23 ხოლო პირველ მოწევნადმდე სარწმუნოებისა 
შჯულსა ქუეშე მოცულ ვიყვენით და შეყენებულ მერმისა მისთვს 
სარწმუნოებისა გამოჩინებადმდე. 24 ვინაიცა შჯული იგი 
მზარდულ გუექმნა ჩუენ ქრისტეს მიმართ, რაითა 
სარწმუნოებითა განვმართლდეთ. 22 ხოლო მო-რაი-იწია 
სარწმუნოებაი, არღარა მზარდულთა ქუეშე ვართ. 29 რამეთუ 
ყოველნი შვილნი ღმრთისანი ხართ სარწმუნოებითა ქრისტე 
იესუისითა. 27 რამეთუ რაოდენთა ქრისტეს მიმართ ნათელ- 
იღეთ, ქრისტე შეიმოსეთ. 298 არა არს ჰურიაება, არცა 
წარმართება; არა არს მონება, არც აზნაურება; არა არს რჩევა 
მამაკაცისა, არცა დედაკაცისა, რამეთუ თქუენ ყოველნი ერთ 
ხართ ქრისტე იესუის მიერ. 2? ხოლო უკუეთუ თქუენ ქრისტესნი 
ხართ, აბრაჰამისნი ვიდრემე შვილნი ხართ და აღთქუმისა 
მისგან მკვდრნი. 


თავი 4 


1 ხოლო ამას ვიტყვ: რაოდენ ჟამ მკვდრი იგი ყრმა არნ, 
არარაით ჰმატნ მონასა, უფალ ღათუ არნ ყოვლისა. 2 არამედ 
ეზოის-მოძღუართა და მნეთა ქუეშე არნ ვიდრე ადგილად 
მოდგომადმდე მამისა თვსისა. 3 ეგრეთცა ჩუენ, ვიდრე-იგი 
ყრმაღა ვიყვენით, წესთა მათ ქუეშე ამის სოფლისათა ვიყვენით 
დაკირთებულ. 4 ხოლო ოდეს მოიწია აღსასრული ჟამთაი, 
მოავლინა ღმერთმან ძე თვსი, შობილი დედაკაცისაგან, და 
იქმნა იგი შჯულსა ქუეშე, ? რაითა შჯულსა ქუეშე მყოფნი 
გამოიყჟსნნეს და რაითა შვილებაი იგი მოვიღოთ. 9 და რამეთუ 
ხართ შვილნი, გამოავლინა ღმერთმან სული ძისა თვსისა0 
გულთა შინა ჩუენთა, რომლითა ვღაღადებთ: აბბა, მამაო. 7 
ამიერითგან არღარა ხართ მონა, არამედ შვილ; ხოლო უკუეთუ 
შვილ, მკვდრცა ღმრთისა ქრისტეს მიერ. 8 არამედ მაშინ არა 
იცოდეთ ღმერთი და ჰმონებდით მათ, რომელნი-იგი არა 
იყვნეს ბუნებით ღმერთ. ? ხოლო აწ იცანთ ღმერთი, უფროისღა 
გიცნნა თქუენ ღმერთმან, ვითარ მიიქცევით კუალად უძლურისა 
მის და გლახაკისა წესისა, რომელთაი კუალად ზემოითვე 
გნებავს მონებად? 1 დღეთა იზმნით და თთუეთა, ჟამთა და 
წელთა. 11 მეშინის მე თქუენთვს, ნუუკუე ცუდად დავშუერ 
თქუენდა მიმართ. 12 იქმნენით, ვითარცა მე, რამეთუ მე ვიყავ, 
ვითარცა თქუენ. ძმანო, გევედრები თქუენ, არარაი შემცოდეთ 
მე. 132 ხოლო ესე იცით, რამეთუ უძლურებითა ყორცთაითა 
გახარე თქუენ პირველად; 14 და განსაცდელი იგი ყორცთა 
ჩემთაი არა შეურაცხ-ჰყავთ, არცა მოიძაგეთ, არამედ, ვითარცა 
ანგელოზი ღმრთისაი, შემიწყნარეთ მე, ვითარცა ქრისტე იესუ. 
15 რაი-მე უკუე იყო ნეტარებაი იგი თქუენი, რამეთუ გეწამები 
თქუენ, ვითარმედ, შე-თუმცა-საძლებელ იყო, თუალნიმცა 
თქუენნი აღმოივადენით და მომცენით მე, 10 ვითარცა მტერ 
რაი-მე გექმენ თქუენ, რომელი-ესე ჭეშმარიტსა გეტყოდე 
თქუენ? 17 გეშურობდა თქუენ არა კეთილისათვს, არამედ 
გარდაქცევაი თქუენი ჰნებავს, რაითა მათ ჰბაძვიდეთ. 18 ხოლო 


კეთილ არს ბაძვაი კეთილისათვს მარადის, და ნუ მისვლასა 
მას ხოლო ჩემსა თქუენდა მიმართ, 13? შვილნო ჩემნო, 
რომელთათვს კუალად მელმის, ვიდრემდე გამოიხატოს 
ქრისტე თქუენ შორის. 29 ხოლო მინდა მისლვად თქუენდა და 
აწ და ცვალებად კმაი ჩემი, რამეთუ განკვრვებულ ვარ მე 
თქუენთვს. 21 მითხარ-ღა მე, რომელთა-ეგე შჯულსა ქუეშე 
გნებავს ყოფაი, შჯული არა აღმოგიკითხავსა? 22 რამეთუ 
წერილ არს, ვითარმედ: აბრაჰამს ორ ძე ესხნეს: ერთი 
მყევლისგან და ერთი აზნაურისაგან. 23 არამედ მყევლისაგანი 
იგი ყორციელად შობილი იყო, ხოლო აზნაურისაი იგი - 
აღთქუმისაგან. 24 რომელი-იგი არს იგავად, რამეთუ ესე არიან 
ორნი შჯულნი: ერთი იგი სინა მთით, შობილი მონებად, რომელ 
არს აგარ. 22 რამეთუ აგარ სინა მთაი არს არაბიას, ხოლო 
თანა-შეეტყუების ამას იერუსალცსმსა, რამეთუ ჰმონებს იგი 
შვილთა მისთა თანა. 25 ხოლო ზეცისა იგი იერუსალსმი აზნაურ 
არს, რომელ არს დედაი ჩუენ ყოველთაი. 27 რამეთუ წერილ 
არს: იხარებდ, ბერწი ეგე, რომელი არა შობდ; აღიმაღლე და 
კმობდ, რომელსა არა გელმოდა, რამეთუ მრავალ არიან 
შვილნი ოკვრისანი უფროის, ვიდრე რომელსა-იგი ესუას ქმარი. 
28 ხოლო ჩუენ, ძმანო, ისაკისგან აღთქუმისა შვილნი ვართ. 29 
არამედ ვითარცა-იგი მაშინ ყორციელად შობილი იგი 
სდევნიდა სულიერსა მას, ეგრეთცა აწ. 39 არამედ რასა იტყვს 
წიგნი? განაძე მყევალი ეგე და ძე მაგისი; რამეთუ არა 
დაიმკვდროს შვილმან მჟჭევლისამან ძისა თანა აზნაურისაისა. 
31 ხოლო ჩუენ, ძმანო, არა ვართ შვილნი მყევლისანი, არამედ 
აზნაურისანი. 


თავი 5 


1 აზნაურებითა მით, რომლითა ქრისტემან ჩუენ 
განგუააზნაურნა, მტკიცედ დეგით და ნუ კუალად უღელსა მას 
მონებისასა თავს-იდებთ. ? აჰა ესერა მე, პავლე, გეტყვ თქუენ, 
ვითარმედ: უკუეთუ წინადაიცვთოთ, ქრისტემან თქუენ არარაი 
გარგოს. 3 ხოლო კუალად უწამებ ყოველსა კაცსა 
წინადაცუეთილსა, ვითარმედ თანა-მდებ არს იგი ყოველსა 
შჯულსა ყოფად. “ განქარვებულ ხართ ქრისტესგან რომელნი- 
ეგე შჯულითა განჰმართლდებით, მადლისა მისგან 
განვრდომილ ხართ. ? რამეთუ ჩუენ სულითა სარწმუნოებისაგან 
სასოებასა სიმართლისასა მოველით. 9 რამეთუ ქრისტე იესუის 
მიერ არცა წინადაცუეთილებაი რას შემძლებელ არს, არცა 
წინადაუცუეთელებაი, არამედ სარწმუნოებაი, სიყუარულისაგან 
შეწევნული. 7 ჰრბიოდეთ კეთილად; ვინ დაგაბრკოლნა თქუენ 
ჭეშმარიტებისა არა-მორჩილებად? 8 მორჩილებაი ეგე არა 
მისგან არს, რომელმან-იგი გიჩინნა თქუენ. ? მცირემან ცომმან 
ყოველივე შესუარული აღაფუვნის. 1“ მე გესავ თქუენ უფლისა 
მიერ, ვითარმედ სხუასა არარას ზრახვიდეთ; ხოლო რომელი- 
იგი აღგძრავს თქუენ, მან იტვრთოს საშჯელი, ვინცა-იგი არს. 11 
ხოლო მე, ძმანო, წინადაცუეთასა ღათუ ვქადაგებდე, რაისაღა- 
მე ვიდევნები? გან-მე-ქარდა საცთური იგი ჯუარისაი? 12 ჯერ- 
იყო, გან-თუმცა-გეშორნეს, რომელნი-იგი გაშფოთებენ თქუენ. 
13 რამეთუ თქუენ აზნაურებასა ჩინებულ ხართ, ძმანო; გარნა 
ხოლო აზნაურებაი ეგე ნუ მიზეზად ყჟორცთა, არამედ 
სიყუარულისა მისთვს ჰმონებდით ურთიერთარს. 14 რამეთუ 
ყოველი შჯული ერთითა სიტყვთა აღესრულების: შეიყუარო 
მოყუასი შენი, ვითარცა თავი თვსი. 12 ხოლო უკუეთუ 
ურთიერთას იკბინებოდით და შეიჭამებოდით, იხილეთ, ნუუკუე 
ურთიერთას განილინეთ. 106 ხოლო ამას გეტყვ: სულითა 
ვიდოდეთ და ჭყორცთა გულის თქუმასა ნუ აღასრულებთ. 17 
რამეთუ ჭჟორცთა გული უთქუამს სულისათვს და სულსა - 
კორცთათვს; და ესენი მყდომ არიან ურთიერთარს, რაითა არა 


რაი-იგი გინდეს, მას ჰყოფდეთ. 18 უკუეთუ სულითა იქცეოდით, 
არა ხართ შჯულსა ქუეშე. 1? ხოლო ცხად არიან საქმენი 
კორცთანი, რომელ არიან: სიძვანი, მრუმებანი, არა-წმიდებანი, 
ბილწებანი, 2" კერპთ-მსახურებანი, მწამლველობანი, 
მტერობანი, ყდომანი, შურობანი, გულის წყრომანი, წვალებანი, 
შფოთებანი, 21 შურნი, კაცის-კლავნი, ლირწებანი, 
მთრვალობანი, სიღოდანი და მსგავსნი ამათნი. რომელსა 
წინაწარ გეტყვ თქუენ, ვითარცა პირველ გარქუ, ვითარმედ 
ესევითარისა მოქმედთა სასუფეველი ღმრთისაი ვერ 
დაიმკვდრონ. 22 ხოლო ნაყოფი სულისაი არს: სიყუარული, 
სიხარული, მშვდობაი, სულგრძელებაი, სიტკბოებაი, 
სახიერებაი, სარწმუნოებაი, 23 მყუდროებაი, მარხვაი, 
მოთმინებაი. ესევითართათვს არა ძეს შჯული. 24 ხოლო 
ქრისტესთა მათ ჭორცნი თვსნი ჯუარს-აცუნეს ვნებითურთ და 
გულის თქუმით. 2? უკუეთუ სულითა ცხოველ ვართ, სულითაცა 
ვეგნეთ. 29 ნუმცა ვართ მზუაობარ, ურთიერთარს მაბრალობელ, 
ურთიერთარს მოშურნე. 


თავი 6 


1 ძმანო, უკუეთუ ვინმე დაეპყრას კაცი რომელსამე ბრალსა, 
თქუენ, სულიერთა მაგათ, დაამტკიცეთ ეგევითარი იგი სულითა 
მით მშვდობისაითა; ეკრძალე თავსა შენსა, ნუუკუე შენცა 
განიცადო. 2 ურთიერთარს სიმძიმე იტვრთეთ და ესრეთ 
აღასრულეთ შჯული იგი ქრისტესი. 3 რამეთუ უკუეთუ ვისმე 
ეგონოს, ვითარმედ არს რაიმე, და იგი არაი იყოს, თავსა თვსსა 
აცთუნებს. 4 არამედ საქმენი თვსნი გამოიცადენინ კაცად- 
კაცადმან, და მაშინ თავისა თვსისა ხოლო ქებაი აქუნდეს, და 
არა მოყუსისა მიმართ, ? რამეთუ კაცად-კაცადმან თვსი ტვრთი 
იტვრთოს. 9 ხოლო ეზიარებოდენ უმეცარი იგი სიტყუასა 
მასწავლელისასა ყოველსა შინა კეთილსა. 7 ნუ სცთებით, 
ღმერთი არა შეურაცხ-იქმნების. რამეთუ რაი-ცა-იგი სთესოს 
კაცმან, იგიცა მოიმკოს. ? რამეთუ რომელმან სთესოს ყორცთა 
შინა თვსთა, ყორცთა მიერ თვსთა მოიმკოს ხრწნილებაი; 
ხოლო რომელმან სთესოს სულსა თვსსა, სულისაგან თვსისა 
მოიმკოს ცხორებაი საუკუნოი. ? ხოლო კეთილისა საქმე ნუმცა 
გუეწყინების, რამეთუ თვსსა ჟამსა მოვიმკოთ, არა თუ 
მოვმედგრდეთ. 1“ აწ უკუე, ვიდრე ჟამი გუაქუს-ღა, ვიქმოდით 
კეთილსა ყოველთა მიმართ, ხოლო უფროისად სახლეულთა 
მათ მიმართ სარწმუნოებისათა. 11 აწ იხილეთ, რაოდენი 
წიგნები მივწერე თქუენდა ყელითა ჩემითა. 12 რომელთა-იგი 
ჰნებავს პირ-შუენიერებაი ყორცითა, იგინი გაიძულებენ თქუენ 
წინადაცუეთად, გარნა ხოლო რაითა ჯუარსა ქრისტესსა არა 
შეუდგენ. 13 რამეთუ არცაღა თვთ იგი წინადაცუეთილნი 
შჯულსა იმარხვენ, არამედ ჰნებავს თქუენი წინადაცუეთაი, 
რაითა თქუენითა მით ყჟორცითა იქადოდიან. 14 ხოლო ჩემდა 
ნუ იყოფინ სიქადულ, გარნა ჯუარითა უფლისა ჩუენისა იესუ 
ქრისტესითა, რომლისათვს სოფელი ჩემდამო ჯუარ-ცუმულ არს 
და მე - სოფლისა. 15 რამეთუ ქრისტე იესუის მიერ არცა 
წინადაცუეთილებაი რას შემძლებელ არს, არცა 
წინადაუცუეთელობაი, არამედ ახალი დაბადებული. 159 და 


რაოდენნი წესსა ამას ზედა ეგნენ, მშვდობაი მათ ზედა და 
წყალობაი და ისრაელსა ზედა ღმრთისასა. 17 ამიერითგან 
შრომასა ნუვინ შემამთხუევნ მე; რამეთუ მე საწრეტელნი იგი 
უფლისა იესუისნი ყორცთა შინა ჩემთა მიტვრთვან. 158 მადლი 
უფლისა ჩუენისა იესუ ქრისტესი სულისა თქუენისა თანა, ძმანო. 
ამინ. 


ეფესელთა 


თავი 1 


1 პავლე, მოციქული იესუ ქრისტესი ნებითა ღმრთისაითა, 
წმიდათა მაგათ, რომელნი ხართ ეფესოს შინა, და სარწმუნოთა 
ქრისტე იესუის მიერ: 2 მადლი თქუენდა და მშვდობაილი ღმრთისა 
მიერ მამისა ჩუენისა და უფლისა იესუ ქრისტესა. 3 კურთხეულ 
არს ღმერთი და მამაი უფლისა ჩუენისა იესუ ქრისტესი, 
რომელმან მაკურთხნა ჩუენ ყოვლითა კურთხევითა 
სულიერითა ცათა შინა ქრისტეს მიერ. 4 ვითარცა-იგი 
გამოგვრჩინა ჩუენ მის მიერ უწინარეს სოფლის დაბადებისა, 
რაითა ვიყვნეთ ჩუენ წმიდა და უბიწო წინაშე მისსა 
სიყუარულით. ? წინაწარ გვჩინნა ჩუენ შვილებად იესუ ქრისტეს 
მიერ მისა მიმართ სათნოებისაებრ ნებისა მისისა, 9 საქებელად 
დიდებისა მადლისა მისისა, რომლითა მოგუმადლა ჩუენ 
საყუარელისა მის მიერ, 7 რომლისა მიერ გუაქუს ჩუენ 
გამოჭსნაი სისხლითა მისითა და მოტევებაი ცოდვათა ჩუენთაი 
სიმდიდრისაებრ მადლისა მისისა, 95 რომელი-იგი გარდაჰმატა 
ჩუენდა მომართ ყოვლითა სიბრძნითა და გონიერებითა. 9 
გუაუწყა ჩუენ საიდუმლოი იგი ნებისა მისისაი სათნოებისაებრ 
მისისა, რომელი-იგი წინაითვე განაჩინა მას შინა 19 
განგებულად აღვსებისა მის ჟამთაისა, თავ-ყოფად ყოველივე 
ქრისტეს მიმართ, რაი-იგი არს ცათა შინა და ქუეყანასა ზედა; 11 
მისა მიმართ, რომელსა შინაცა განვეწესენით და წინაწარ 
ვიჩინენით ნებითა ღმრთისაითა, რომელმან-იგი ყოველივე 
შექმნა ზრახვისაებრ ნებისა მისისა, 12 რაითა ვიყვნეთ ჩუენ 
საქებელად დიდებისა მისისა, რომელი-ესე წინაწარ მოსავ 
ვიყვენით ქრისტესა. 132 რომლისა მიერ და თქუენცა გესმა 
სიტყუაი იგი ჭეშმარიტებისაი, სახარებაი იგი ცხორებისა 
თქუენისაი, რომლითაცა-იგი გრწმენა და აღიბეჭდენით 
სულითა მით წმიდითა აღთქუმისაითა. 14 რომელ-იგი არს 


წინდი მკვდრობისა ჩუენისაი გამოსავსრად შეწევნისა ჩუენისა, 
საქებელად დიდებისა მისისა. 12 ამისთვს მეცა მესმა თქუენი 
ეგე სარწმუნოებაი უფლისა იესუის მიერ და სიყუარული იგი, 
რომელ გაქუს ყოველთა მიმართ წმიდათა. 16 არა დავსცხრები 
მადლობითა თქუენთვს, ჭსენებასა თქუენსა ვჰყოფ ლოცვათა 
შინა ჩემთა, 17 რაითა ღმერთმან და მამამან უფლისა ჩუენისა 
იესუ ქრისტემან, ღმერთმან დიდებისამან, მოგცეს თქუენ სული 
სიბრძნისა და გამოცხადებისაი მეცნიერებითა მისითა. 18 და 
განანათლნეს თუალნი გულისა თქუენისანი, რაითა იცოდით 
თქუენ, რაი-იგი არს სასოებაი ჩინებისა მისისაი, და რაი-იგი 
არს სიმდიდრე დიდებისა მკვდრობისა მისისაი წმიდათა 
შორის, 13? და რაი-იგი არს გარდამატებული სიმდიდრე 
ძლიერებისა მისისაი ჩუენდა მომართ მორწმუნეთა 
შეწევნისაებრ სიმტკიცისა ძლიერებისა მისისა, 2?– რომელ ქმნა 
ქრისტეს თანა, რამეთუ აღადგინა იგი მკუდრეთით და დასუა 
მარჯუენით მისა ზეცათა შინა, 21 უზეშთაეს ყოველთა 
მთავრობათა და ყელმწიფებათა და ძალთა და უფლებათა და 
ყოვლისავე სახელისა, რომელ სახელ-დებულ არს არა ხოლო 
თუ ამას სოფელსა, არამედ მერმესაცა მას. 22 და ყოველივე 
დაამორჩილა ქუეშე ფერპვთა მისთა და იგი მოსცა მთავრობად 
ზეშთა ყოველთა ეკლესიასა, 23 რომელი-იგი არს გუამი მისი, 
აღსავსებაი იგი, რომელმან ყოველივე ყოველსა შინა აღავსო. 


თავი 2 


1 და თქუენცა, რომელნი-ეგე მკუდარ იყვენით ბრალითა და 
ცოდვითა თქუენითა, 2 რომელთა შინა ოდესმე ხვდოდეთ 
მსგავსად ჟამთა მათ ამის სოფლისათა, მთავრისა მისებრ 
ჭკელმწითფებისა აერისა, სულისა, რომელი-იგი აწ იქმს ნაშობთა 
მათ შორის ურჩებისათა, 3 რომელთა შინა და ჩუენცა ყოველნი 
ვიქცეოდეთ ოდესმე გულის თქუმათა შინა ყჟორცთა ჩუენთასა, 
ვჰყოფდით ნებასა ჭყორცითა და გონებათასა და ვიყვენით 
ბუნებით შვილნი რისხვისანი, ვითარცა-იგი სხუანი. 4 ხოლო 
ღმერთმან, რამეთუ მდიდარ არს წყალობითა, მრავლითა 
სიყუარულითა მისითა, რომლითა-იგი შემიყუარნა ჩუენ, ? და 
რამეთუ ვიყვენით ჩუენ მკუდარ შეცოდებითა, ქრისტეს თანა 
განგუაცხოველნა, - მადლითა ხართ თქუენ გამოვსნილ, - 9 და 
თანა-აღმადგინნა და თანა-დამსხნა ზეცათა შინა ქრისტე იესუის 
მიერ, 7 რაითა აჩუენოს ჟამთა მათ მომავალთა 
გარდამატებული იგი სიმდიდრე მადლისა მისისაი სიტკბოებით 
ჩუენ ზედა ქრისტე იესუის მიერ. 8 რამეთუ მადლითა ხართ 
გამოჭსნილ სარწმუნოებისა მიერ, და ესე არა თქუენგან, 
არამედ ღმრთისა ნიჭი არს: 3? არა საქმეთაგან, რაითა არავინ 
იქადოს. 19 რამეთუ მისნი შექმნულნი ვართ და დაბადებულნი 
ქრისტე იესუის მიერ საქმეთათვს კეთილთა, რომელთათვს 
წინაწარ განჰმზადა ღმერთმან, რაითა მათ შინა ვიდოდით. 11 
ამისთვს მოივსენეთ, რამეთუ თქუენ, ოდესმე წარმართნი ეგე 
კორცითა, რომელთა გერქუა წინა-დაუცუეთელ მის გამო, 
რომელსა-იგი ერქუა წინადაცუეთილება ყორცითა მით ყელით 
ქმნულითა, 12 რამეთუ იყვენით მას ჟამსა შინა თვნიერად 
ქრისტესა, უცხო-ქმნულნი მოქალაქეობისა მისგან ისრაცლისა 
და უცხო რჩულთა მათგან აღთქუმათაისა, სასოებაი არა 
გაქუნდა, და უღმრთო იყვენით სოფელსა შინა. 13 ხოლო აწ 
ქრისტე იესუის მიერ თქუენ, რომელნი-ეგე ოდესმე იყვენით 
შორს, იქმნენით მახლობელ სისხლითა მით ქრისტესითა. 14 
რამეთუ იგი თავადი არს მშვდობაი ჩუენი, რომელმან შექმნა 


ორივე ერთად და შუა-კედელი ზღუდისაი მის დაჰვსნა, 12 
მტერობაი იგი ყორცითა მისითა, შჯული იგი მცნებათაი მათ 
ბრძანებითა განაქარვა, რაითა ორივე იგი დაჰბადოს მას შინა 
ერთად ახლად კაცად ყოფად მშვდობისა 15 და დააგნეს 
ორნივე იგი ერთითა მით ჭქორცითა ღმერთსა ჯუარისა მიერ, 
მოკლა მტერობაი იგი მას შინა, 17 და მოვიდა და გახარა 
მშვდობაი თქუენ, შორიელთა და მახლობელთა, 18 რამეთუ მის 
მიერ მაქუს ჩუენ მიახლებაილი იგი ურთიერთას ერთითა სულითა 
მამისა მიმართ. 1? ამიერითგან უკუე არღარა ხართ უცხო და 
მწირ, არამედ თანა-მოქალაქე წმიდათა და სახლეულ 
ღმრთისა, 29 აღშენებულ საფუძველსა ზედა მოციქულთასა და 
წინაისწარმეტყუელთასა, რომლისა თავ საკიდურთა მისთა არს 
ქრისტე იესუ, 211 რომლითა ყოველი შენებული, შენაწევრებული, 
ორძის ტაძრად წმიდად უფლისა მიერ, 22 რომელსა ზედა 
თქუენცა თანა-აღშენებულ ხართ სამკვდრებელად ღმრთისა 
სულითა. 


თავი 3 


1 ამისთვს მე, პავლე, კრული ქრისტე იესუისი, თქუენ 
წარმართთათვს. ? უკუეთუ გასმიეს მოღუაწებაი იგი მადლისა 
ღმრთისაი, რომელ მოცემულ არს ჩემდა თქუენდა მიმართ, 3 
რამეთუ გამოცხადებით მაუწყა მე საიდუმლოი იგი, ვითარცა- 
იგი უწინარეს მივწერე თქუენდა მცირედრე, “ რომლითა 
შემძლებელ ხართ, აღმოიკითხოთ რაი, ცნობად გულისქმის- 
ყოფისა მის ჩემისა საიდუმლოითა მით ქრისტესითა, ? რომელი 
ნათესავსა სხუასა არა გამოეცხადა ძეთა კაცთასა, ვითარ-ესე აწ 
გამოეცხადა წმიდათა მისთა მოციქულთა და 
წინაისწარმეტყუელთა სულითა წმიდითა, 5 რაითა იყვნენ 
წარმართნი თანა-მკვდრ და თანა-ყორც და თანა-მყოფ 
აღთქუმისა მის ღმრთისა იესუ ქრისტეს მიერ სახარებითა მით, 
7” რომლისა ვიქმენ მე მსახურ ნიჭისა მისებრ მადლისა 
ღმერთისა, მოცემულისა ჩემდა შეწევნისაებრ ძალისა მისისა. 8 
მე, უმრწემესსა ამას ყოველთა წმიდათასა, მომეცა მადლი ესე 
წარმართთა შორის ხარებად გამოუკულეველი იგი სიმდიდრე 
ქრისტესი ? და განათლებად ყოველთა, რაი-იგი არს 
განგებულებაი იგი საიდუმლოისაი მის დაფარულისაი 
საუკუნითგან ღმრთისა თანა, რომელმან ყოველივე დაჰბადა 
იესუ ქრისტეს მიერ, 19 რათა ეუწყოს აწ მთავრობათა მათ და 
ჭელმწიფებათა ზეცისათა ეკლესიისაგან მრავალფერი იგი 
სიბრძნე ღმრთისაი 11 გულს-მოდგინებისაებრ საუკუნეთაისა, 
რომელ-იგი ქმნა ქრისტე იესუის მიერ, უფლისა ჩუენისა, 12 
რომლითა მაქუს ჩუენ განცხადებულებაი და მოსლვაი 
სასოებით სარწმუნოებითა მისითა. 13 ამისთვს ვითხოვ, რაითა 
არა გეწყინებოდის ჭირთა შინა ჩემთა თქუენთვს, რომელ-იგი 
არს დიდებაი თქუენდა. 1“ ამის ჯერისათვს მოვიდრეკ მუყლთა 
ჩემთა მამისა მიმართ, 1? რომლისაგან ყოველნი ნათესავნი 
ცათა შინა და ქუეყანასა ზედა სახელ-დებულ არიან, 195 რაითა 
მოგცეს თქუენ სიმდიდრისაებრ დიდებისა მისისა, ძალითა 
განმტკიცებად სულისა მიერ მისისა შინაგანსა კაცსა, 17 


დამკვდრებად ქრისტე სარწმუნოებითა გულთა შინა თქუენთა, 
18 სიყუარულითა დამტკიცებულნი და დაფუძნებულნი, რაითა 
შეუძლოთ წარწევნად ყოველთა თანა წმიდათა, რაი-იგი არს 
სივრცე და სიგრძე, სიმაღლე და სიღრმე, 1? ცნობად 
გარდარეული იგი მეცნიერებისა სიყუარული ქრისტესი, რაითა 
აღივსნეთ თქუენ ყოვლითა სავსებითა ღმრთისაითა. 29 ხოლო 
რომელი-იგი შემძლებელ არს უფროის ყოვლისა ყოფად 
უმეტეს, რომელსა-იგი ვითხოვთ გინა თუ ვსცნობთ ძალისა 
მისებრ შეწევნისა ჩუენ შორის, 21 მისა დიდებაი ეკლესიასა 
შინა ქრისტე იესუის მიერ ყოველთა ნათესავთა მიმართ 
საუკუნეთა უკუნისამდე. ამინ. 


თავი 4 


1 გლოცავ თქუენ მე, კრული ესე უფლისა მიერ, რაითა ღირსად 
ხვდოდით ჩინებითა მით, რომლითა იჩინენით, 2 ყოვლითა 
სიმდაბლითა და სიმშვდითა და სულგრძელებითა, თავს- 
იდებდით ურთიერთარს სიყუარულითა, 3 ისწრაფდით 
დამარხვად ერთობასა მას სულისასა საკრველითა მით 
მშვდობისაილთა. 4 ერთ ყორც და ერთ სულ, ვითარცა-იგი 
იჩინენით ერთითა მით სასოებითა ჩინებისა თქუენისაითა; 2? 
ერთ არს უფალ, ერთ სარწმუნოება, ერთ ნათლის-ღებაი, 9 ერთ 
არს ღმერთი და მამაი ყოველთაი, რომელი ყოველთა ზედა 
არს და ყოველთა მიერ და ჩუენ ყოველთა შორის. 7 ხოლო 
თითოეულსა კაცად-კაცადსა ჩუენსა მოცემულ არს მადლი 
საზომისაებრ ნიჭისა ქრისტესისა. 8? რომლისათვს იტყვს: აღყდა 
მაღალსა, წარმოტყუენა ტყუე და მისცა იგი ნიჭად კაცთა. 9 
ხოლო „აღსლვაი იგი“ რაი-მე არს, არა თუ ესე, რამეთუ 
შთაჭდა იგი პირველად ქუესკნელთა ქუეყანისათა? 10 რომელი 
გარდამოვდა, იგივე არს, რომელი ამაღლდა ზედა ყოველთა 
ცათა, რაითა აღავსნეს ყოველნი. 11 და მან მოსცნა, 
რომელნიმე მოციქულნი, რომელნიმე წინაისწარმეტყუელნი, 
რომელნიმე მახარებელნი, რომელნიმე მწყემსნი და 
მოძღუარნი 12 დასამტკიცებელად წმიდათა, საქმედ 
მსახურებისა, აღსაშენებელად გუამისა ქრისტესისა, 13 
ვიდრემდე მივიწინეთ ყოველნი ერთობასა სარწმუნოებისასა და 
მეცნიერებასა ძისა ღმრთისასა, მამაკაცად სრულად, საზომად 
ჰასაკისა სავსებისა მის ქრისტესისა, 14 რაითა არღარა ვიყვნეთ 
ყრმა ჩჩვლ, ღელვა-აღტეხილ და მიმოტაცებულ ყოველსა მას 
ქარსა მოძღურებისასა სივერაგითა კაცათაითა და ზაკულებითა 
მანქანებისა მის მიმართ საცთურებისა, 12 არამედ ჭეშმარიტ 
ვიყვნეთ სიყუარულსა ზედა და აღვაორძინებდეთ მისა მიმართ 
ყოველსა, რომელ არს თავ მისა ქრისტე, 19 რომლისაგან 
ყოველი გუამი შენაწევრებულ და შემტკიცებულ არს ყოვლითა 
შეახლებითა უხუებისაითა შეწევნისაებრ საზომისა 


თვთოეულისა ასოისა; სიორძილსა მას გუამისასა ჰყოფდით 
აღსაშენებელად თავისა თქუენისა სიყუარულით. 17 ამას უკუე 
ვიტყვ და ვწამებ უფლისა მიერ, რაითა ნუღარამცა ხუალთ, 
ვითარცა სხუანი იგი წარმართნი ვლენან ამაოებითა გონებისა 
მათისაითა, 19? დაბნელებულნი გულითა, უცხო-ქმნულნი 
ცხორებისაგან ღმრთისა, უმეცრებითა მით, რომელ არს მათ 
თანა საბრმითა გულისა მათისაითა. 1? რომელთა წარიწირნეს 
თავნი მათნი და მისცნეს ბილწებასა საქმედ არაწმიდებისა 
ყოვლისა ანგაპრებისა. 2?– ხოლო თქუენ არა ეგრეთ გისწავიეს 
ქრისტე. 21 უკუეთუ გასმიეს იგი და მისა მიმართ გისწავიეს, 
ვითარცა-იგი არს ჭეშმარიტებაი იესუის თანა, 22 განიშორეთ 
თქუენგან პირველისა მისებრ სლვისა თქუენისა ძუელი იგი 
კაცი, განხრწნილი გულის თქუმისა მისებრ საცთურისა, 23 და 
განახლდებოდეთ თქუენ სულითა მით გონებისა თქუენისაითა 
24 და შეიმოსეთ ახალი იგი კაცი, ღმრთისა მიერ დაბადებული, 
სიმართლითა და სიწმიდითა ჭეშმარიტებისაითა. 25 ამისთვს 
განიშორეთ ტყუილი, იტყოდეთ ჭეშმარიტსა კაცად-კაცადი 
მოყუსისა თვსისა თანა, რამეთუ ვართ ურთიერთარს ასოებ. 29 
გული გიწყრებოდენ, და ნუ სცოდავთ: მზე ნუ დაჰვალნ 
განრისხებასა თქუენსა. 27 ნუცა სცემთ ადგილ ეშმაკსა. 28 
მპარავი იგი ნუღარა იპარავნ, არამედ უფროისღა შურებოდენ 
და იქმოდენ კეთილსა თვსითა ყელითა, რაითა აქუნდეს 
მიცემად, ვის-იგი უყმდეს. 2? ყოველი სიტყუაი უშუერი პირით 
თქუენით ნუ გამოვალნ, არამედ რაი-იგი იყოს კეთილ 
აღსაშენებელად საჟმრისა მის, რაითა მისცეს მადლი 
მსმენელთა მათ. 39 და ნუ შეაწუხებთ სულსა წმიდასა 
ღმრთისასა, რომლითაცა-იგი აღიბეჭდენით დღედ გამოვსნისა. 
31 ყოველი სამწარე და რისხვაი და გულის წყრომაი და 
ღაღადებაი და გმობაი მოისპენ თქუენ შორის ყოვლითურთ 
უკეთურებით. 32 იყვენით ურთიერთარს ტკბილ, მოწყალე, 
მიმმადლებელ თავთა თვსთა, ვითარცა-იგი ღმერთმან ქრისტეს 
მიერ მოგუმადლა ჩუენ. 


თავი 5 


1 იყვენით უკუე მობაძავ ღმრთისა, ვითარცა შვილნი 
საყუარელნი, 2 და ვიდოდეთ სიყუარულით, ვითარცა-იგი 
ქრისტემან შეიყუარნა ჩუენ და მისცა თავი თვსი ჩუენთვის 
შესაწირავად და მსხუერპლად ღმრთისა, სულად სულნელად. 3 
ხოლო სიძვაი და ყოველი არა-წმიდებაი გინა ანგაჰრებაი 
ნურცაღა სახელ-ედებინ თქუენ შორის, ვითარცა ჰშუენის 
წმიდათა, 4 და საძაგელებაი და სიტყუაი სიცოფისაი გინა 
ლაღობაი, რომელი არა ჯერ-არს, არამედ უფროისად 
მადლობაი. ? და ესემცა უწყით, რამეთუ ყოველსა მეძავსა და 
არაწმიდასა და ანგაჰრსა, რომელ არს კერპთ-მსახური, არა 
აქუს მკვდრობა სასუფეველსა ქრისტესსა და ღმრთისასა. 9 
ნუცა ვინ გაცთუნებს თქუენ ცუდითა სიტყვთა, რამეთუ ამისთვის 
მიიწევის რისხვაი ღმრთისაი ნაშობთა მას ზედა ურჩებისათა. 7 
ნუუკუე იქმნებით მსგავს მათა, 8 რამეთუ იყვენით ოდესმე ბნელ, 
ხოლო აწ ნათელ ხართ უფლისა მიერ; ვითარცა შვილნი 
ნათლისანი ვიდოდეთ, ? რამეთუ ნაყოფი სულისაილ ყოვლითა 
კეთილითა და სიმართლითა და ჭეშმარიტებითა. 19 
გამოიცადეთ, რაი-იგი არს სათნო უფლისა, 11 და ნუ თანა- 
ეზიარებით საქმეთა მათ უნაყოფოთა ბნელისათა, არამედ 
უფროისღა ამხილებდითცა. 12 რამეთუ, რაი-იგი ფარულად 
იქმნების მათ მიერ, საძაგელ არს სიტყუადცა. 13 ხოლო 
ყოველივე მხილებული ნათლისაგან გამოცხადნების, რამეთუ 
ყოველივე განცხადებული ნათელ არს, 14 რომლისათვს იტყვს: 
განიღვძე, რომელსა-ეგე გძინავს, და აღდეგ მკუდრეთით, და 
განგანათლოს შენ ქრისტემან. 12 ეკრძალებოდეთ უკუე, ვითარ- 
ძი განკრძალულად ხუალთ, ნუ ვითარცა უგუნურნი, არამედ 
ვითარცა ბრძენნი; 190 გამოიფრდიდით ჟამთა, რამეთუ დღენი 
ბოროტნი არიან. 17 ამისთვს ნუ იყოფით უგნურ, არამედ 
გულისყმა-ჰყოფდით, რაი-იგი არს ნებაი უფლისაი. 18 და ნუ 
დაითრვებით ღვნითა, რომლითა არს სიბილწე, არამედ 
აღივსენით სულითა, 1? ეტყოდეთ თავთა თვსთა ფსალმუნითა 


და გალობითა და შესხმითა სულიერითა, უგალობდით და 
აქებდით გულითა თქუენითა უფალსა. 29 ჰმადლობდით 
ყოვლადვე ყოველთათვს სახელითა უფლისა ჩუენისა იესუ 
ქრისტესითა ღმერთსა და მამასა. 21 დაემორჩილენით 
ურთიერთას შიშითა ქრისტესითა. 22 ცოლნი თვსთა ქმართა 
დაემორჩილენით, ვითარცა უფალსა. 23 რამეთუ ქმარი არს თავ 
ცოლისა, ვითარცა ქრისტე თავ არს ეკლესიისა, და იგი თავადი 
არს მაცხოვარი გუამისაი. 24 არამედ ვითარცა ეკლესიაი 
დამორჩილებულ არს ქრისტესა, ეგრეთცა ცოლნი - თვსთა 
ქმართა ყოვლითა. 225 ქმართა გიყუარდედ ცოლნი თვსნი, 
ვითარცა ქრისტემან შეიყუარა ეკლესიაი და თავი თვსი მისცა 
მისთვს, 29 რაითა იგი წმიდა-ყოს, განწმიდა საბანელითა მით 
წყლისაითა და სიტყვთა, 27 რაითა წარუდგინოს თავადმან 
თავსა თვსსა დიდებულად ეკლესიაი, რაითა არა აქუნდეს 
მწინკულევანებაი არცა ნაოჭ ბრძვლისა, არცა სხუაი რაი ესე- 
ვითარი, არამედ რაითა იყოს წმიდა და უბიწო. 28 ესრეთ ჯერ- 
არს ქმართაი ცოლთა თვსთა სიყუარული, ვითარცა ყორცთა 
თვსთაი, რამეთუ რომელსა უყუარდეს ცოლი თვსი, თავი თვსი 
უყუარს. 2? რამეთუ არავინ სადა თავი თვსი მოიძულის, არამედ 
ზრდინ და ჰფუფუნებნ მას, ვითარცა ქრისტე ეკლესიასა, 39 
რამეთუ ასონი ვართ გუამისა მისისანი, ყორცითა მისთაგანნი 
და ძუალითა მისთაგანნი. 31 ამისთვს დაუტეოს კაცმან მამა0 
თვსი და დედაი თვსი და შეეყოს ცოლსა თვსსა და იყვნენ 
ორნივე იგი ერთ ყკორც. 

საიდუმლოი ესე დიდ არს; ხოლო მე ვიტყვ ქრისტესთვს და 
ეკლესიისა. 32 გარნა თქუენცა კაცად-კაცადმან თვსი ცოლი 
ეგრეთ შეიყუარეთ, ვითარცა თავი თვსი; ხოლო ცოლსა მას 
რაითა ეშინოდის ქმრისა. 


თავი 6 


1 შვილნი მორჩილ იყვენით მამა-დედათა თქუენთა უფლისა 
მიერ, რამეთუ ესე არს სამართალი. ? პატივ-ეც მამასა შენსა და 
დედასა შენსა, რომელ-ესე არს მცნებაი პირველი აღთქუმასა 
შინა. 32 რაითა კეთილი გეყოს შენ, და იყო დღეგრძელ 
ქუეყანასა ზედა. 4 და მამანი ნუ განრისხდებით შვილთა 
თქუენთა, არამედ განზარდენით იგინი სწავლითა და 
მოძღურებითა უფლისაითა. ? მონანი ერჩდით ყორციელთა 
უფალთა თქუენთა შიშით და ძრწოლით, სიწრფოებითა გულისა 
თქუენისაითა, ვითარცა ქრისტესა, 9 ნუ თუალთა წინაშე თუალ- 
ღებით მონებად, ვითარცა კაცთ მოთნენი, არამედ ვითარცა 
მონანი ქრისტესნი, ჰყოფდით ნებასა ღმრთისასა გულითად; 7 
გონიერად ჰმონებდით ვითარცა უფალსა, და არა კაცთა; 8 
უწყოდეთ, რამეთუ რაიცა ვინ ქმნეს კაცად-კაცადმან კეთილი, 
იგიცა მოიღოს უფლისა მიერ, გინა თუ მონამან გინა თუ 
აზნაურმან. ? და უფალნი ეგე ეგრეთვე ჰყოფდით მათა მიმართ, 
შეუნდობდით რისხვასა, უწყოდეთ, რამეთუ თქუენი და მათი 
უფალი ცათა შინა არს, და თუალთ-ღება არა არს მის თანა. 19 
ამიერითგან, ძმანო ჩემნო, განძლიერდით უფლისა მიერ და 
სიმტკიცითა ძლიერებისა მისისაითა, 11 შეიმოსეთ ყოვლად 
საჭურველი იგი ღმრთისაი, რაითა შეუძლოთ თქუენ წინა- 
დადგომად მანქანებათა მათ ეშმაკისათა. 12 რამეთუ არა არს 
ბრძოლაი ჩუენი სისხლითა მიმართ და ყორცითა, არამედ 
მთავრობათა მიმართ და ყელმწიფებათა, სოფლის 
მპყრობელთა მიმართ ბნელისა ამის საწუთროისათა, სულთა 
მიმართ უკეთურებისათა, რომელნი არიან ცასა ქუეშე. 13 
ამისთვს აღიღეთ ყოვლად-საჭურველი იგი ღმრთისაი, რაითა 
შეუძლოთ წინა-დადგომად დღესა მას ბოროტსა, და 
ყოველსავე იქმოდეთ, რაითა სდგეთ. ““ მტკიცედ უკუე დეგით, 
მოირტყენით წელნი თქუენნი ჭეშმარიტებითა და შეიმოსეთ ჯაჭვ 
იგი სიმართლისაი. 15 და შეიხსენით ფერყთა თქუენთა 
განმზადებულებაი სახარებისა მის მშვდობისაი. 19 ყოველსა 


შინა აღიღეთ ფარი იგი სარწმუნოებისაი, რომლითა შეუძლოთ 
ყოველთა მათ ისართა ბოროტისათა განყჟურვებულთა 
დაშრეტად; 17 და ჩაფხუტი იგი ცხორებისაი დაიდგთ და 
მახვლი იგი სულისაი, რომელ არს სიტყუაი ღმრთისაი; 18 
ყოვლითა ლოცვითა და ვედრებითა ილოცევდით ყოველსა 
ჟამსა სულითა და მებრვე ამისთვს იღვძებდით ყოვლითა 
კრძალულებითა და ვედრებითა ყოველთა წმიდათათვს 19 და 
ჩემთვსცა, რაითა მომეცეს მე სიტყუაი აღებასა პირისა ჩემისასა 
განცხადებულად უწყებად საიდუმლოი იგი სახარებისაი, 29 
რომლისათვს-ესე ვციქუ ჯაჭვთურთ, რაითა მას შინა 
განვცხადნე, ვითარ-იგი ღირს ჩემდა სიტყუად. 21 ხოლო 
თქუენცა რაითა უწყოდით ჩემთვს, რასა-იგი ვიქმ, ყოველივე 
გაუწყოს თქუენ ტვქიკოს, საყუარელმან ძმამან და სარწმუნომან 
მსახურმან უფლისა მიერ, 22 რომელი-იგი მივავლინე თქუენდა 
ამისთვს მებრ, რაითა უწყოდით ჩუენთვს და ნუგეშინის-სცეს 
გულთა თქუენთა. 23 მშვდობაი ძმათა და სიყუარული 
სარწმუნოებითურთ ღმრთისა მიერ მამისა და უფლისა ჩუენისა 
იესუ ქრისტესა. 24 მადლი ყოველთა თანა მოყუარეთა უფლისა 
ჩუენისა იესუ ქრისტესთა უხრწნელებით. ამინ. 


ფილიპელთა 
თავი 1 


1 პავლე და ტიმოთე, მონანი იესუ ქრისტესნი, ყოველთა 
წმიდათა ქრისტე იესუის მიერ, რომელნი ხართ ფილიპეს შინა, 
ეპისკოპოსთა თანა და დიაკონთა: 2? მადლი თქუენდა და 
მშვდობაი ღმრთისა მიერ მამისა ჩუენისა და უფლისა იესუ 
ქრისტესა. 3 ვჰმადლობ ღმერთსა ყოველსა ზედა ვსენებისა 
თქუენსა; 4 მარადის ყოველთა შინა ლოცვათა ჩემთა თქუენ 
ყოველთათვს სიხარულით ლოცვასა ვჰყოფ ? ზიარებისა მაგის 
თქუენისათვს სახარებასა მას პირველით დღითგან მოაქმადე. 9 
და ამის მებრვე სასოებისათვს, ვითარმედ რომელმან იწყოს 
თქუენ შორის საქმე კეთილისაი, აღასრულენ ვიდრე დღედმდე 
უფლისა ჩუენისა იესუ ქრისტესა. 7 ვითარცა არს სამართალ 
ჩემდა ზრახვად ესე თქუენ ყოველთათვს, რამეთუ მავსოვთ მე 
თქუენ გულსა ჩემსა კრულებათა შინა ჩემთა და სიტყვს-გებათა 
და დამტკიცებასა მას სახარებისასა, რაითა ზიარ ჩემ თანა 
მადლისა მის თქუენ ყოველნი იყვნეთ. 8 რამეთუ მოწამე ჩემდა 
არს ღმერთი, ვითარ-იგი მსურის თქუენ ყოველთათვს 
მოწყალებითა ქრისტე იესუისითა; 3? და ამას ვილოცავ, რაითა 
სიყუარული ეგე თქუენი უფროის და უმეტეს გარდაერიოს 
მეცნიერებითა და ყოვლითა ფრთხილებითა, 19 რაითა 
გამოიცადოთ თქუენ უმჯობესი იგი, რაითა იყვნეთ თქუენ 
ჭეშმარიტ და დაუბრკოლებელ დღედმდე ქრისტე იესუისა, 11 
აღსავსენი ნაყოფითა სიმართლისაითა იესუ ქრისტეს მიერ 
სადიდებელად და საქებელად ღმრთისა. 12 უწყებალ თქუენი 
მნებავს, ძმანო, რამეთუ ჩემთვს უფროისღა წარსამატებელად 
სახარებისა მისთვს მოივლინა, 13 ვიდრეღა კრულებანი ესე 
ჩემნი განცხადებულ იქმნნეს ქრისტეს მიერ ყოველსა მას 
ტაძარსა და სხუათა მიმართ ყოველთა, 14 და უმრავლესთა 
ძმათა უფლისა მიერ, მოსავთა მათ ჩემთა კრულებათასა, 


უმეტესღა ვიკადრებ უშიშად სიტყუასა მას ღმრთისასა სიტყუად. 
1 რომელნიმე შურით და ყდომით, რომელნიმე და 
სათნოებისათვსცა ქრისტესა ქადაგებენ. 19 რომელნი-იგი 
კდომით ქრისტესა მიუთხრობენ არაწმიდებით, ჰგონებენ 
ჭირთა მოწევნად კრულებათა ამათ ჩემთა; 17 ხოლო 
რომელნიმე - სიყუარულით: უწყიან, რამეთუ სიტყვს-გებად 
სახარებისა მის ვდგა მე. 18 აწ უკუე რაი? ყოვლითავე სახითა, 
გინა თუ მიზეზით გინა თუ ჭეშმარიტებით, ქრისტე იქადაგების, 
და ამისთვს მიხარის და მიხაროდისცა. 13? რამეთუ უწყი, 
ვითარმედ ესე მექმნას მე საცხორებელად თქუენითა 
ვედრებითა და შეწევნითა სულისა ქრისტე იესუისითა, 29 
მოსალოდებელითა მით და სასოებითა ჩემითა, რამეთუ 
არარაი მრცხუენის მე, არამედ ყოვლითა კადნიერებითა, 
ვითარცა მარადის და აწცა იდიდოს ქრისტე ჭყორცთა ზედა 
ჩემთა, გინა თუ ცხორებით გინა თუ სიკუდილით. 21 რამეთუ 
ჩემდა ცხორებაი ქრისტე არს, და სიკუდილი – შესაძინელ. 22 
ხოლო ცხორებაი ესე ჭყორცითა ამის ესე არს ჩემდა ნაყოფ 
საქმისა, და რომელი გამოვირჩიო, არა უწყი. 232 ხოლო 
შეპყრობილ ვარ ორთა ამათგან: გული მეტყვს განსლვად და 
ქრისტეს თანა ყოფად, უფროის და უმჯობეს ფრიად, 24 ხოლო 
დადგრომაი ყორცთა შინა უნებელადრე თქუენთვს. 25 და ესე 
სასოებით უწყი, რამეთუ დავადგრე და გგებდე თქუენ ყოველთა 
წარმატებისა თქუენისათვს და სიხარულისა მის სარწმუნოებისა, 
26 რაითა სიქადული ეგე თქუენი აღემატოს ქრისტე იესუის მიერ 
ჩემდა მომართ ჩემითა მით მისლვითა კუალად თქუენდა 
მიმართ. 27 გარნა ღირსად ხოლო სახარებისა მის ქრისტესისა 
ვიდოდეთ, რაითა გინა თუ მოვიდე და გიხილნე თქუენ, გინა თუ 
შორს ვიყო და მესმას თქუენთვს, ვითარმედ სდგათ თქუენ 
ერთითა სულითა და ერთითა გონებითა და თანა-იღუწით 
სარწმუნოებასა მას სახარებისასა, 28 და არა ჰფრთხებით 
არარაით მჭდომთა მათგან, რომელი-იგი არს მათდა სახე 
წარწყმედისაი, ხოლო თქუენდა – ცხორებისა; და ესე ღმრთისა 
მიერ, 29 რამეთუ თქუენ მიგემადლა ქრისტცსთვს არა ხოლო 
მისა მიმართ სარწმუნოებაი, არამედ მისთვს ვნებაიცა. 39 იგივე 


ღუაწლი გაქუნდინ, რომელი იხილეთ ჩემ თანა და აწ გესმის 
ჩემ მიერ. 


თავი 2 


1 რაოდენი რაი ნუგეშინის-ცემაი არს ქრისტეს მიერ, და 
რაოდენი ნუგეშინის-ცემაი სიყუარულისაი, რაოდენი რაი 
ზიარებაი სულისაი, რაოდენი რაი მოწყალებაი და წყალობაი, 2 
აღავსეთ სიხარული ჩემი, რაითა მასვე ჰზრახვიდეთ და იგივე 
სიყუარული გაქუნდეს; ერთ-სულ და ერთ-ზრახვა იყვენით, 3 
ნურარაით ჭდომით გინა ზუაობით, არამედ სიმდაბლით 
ურთიერთას უმეტეს შეჰრაცხდით თვთოეული თავისა თვსისასა. 
4 ნუ თავისა თვსისასა ხოლო კაცად-კაცადი თქუენი ეძიებნ, 
არამედ მოყუსისაცა თვთოეული თქუენი. ? ესე ზრახვა0 
იზრახებოდენ თქუენ შორის, რომელცა-იგი ქრისტე იესუის 
მიერ, 9 რომელი-იგი ხატი ღმრთისაი იყო, არა ნატაცებად 
შეირაცხა ყოფად იგი სწორებად ღმრთისა, 7” არამედ თავი 
თვსი დაიმდაბლა და ხატი მონისაი მიიღო და მსგავს კაცთა 
იქმნა და ხატითა იპოვა ვითარცა კაცი; 8 დაიმდაბლა თავი 
თვსი და იქმნა იგი მორჩილ ვიდრე სიკუდიდმდე და 
სიკუდილითა მით ჯუარისაითა. ? ამისთვსცა იგი ღმერთმან 
უმეტესად აღამაღლა და მიანიჭა მას სახელი უზეშთაესი 
უფროის ყოველთა სახელთაისა, 19 რაითა სახელისა მიმართ 
იესუ ქრისტესისა ყოველი მუყლი მოდრკეს ზეცისათანი და 
ქუეყანისათანი და ქუესკნელთანი, 11 და ყოველმან ენამან 
აღუაროს, რამეთუ უფალი იესუ ქრისტე სადიდებელად 
ღმრთისა მამისა. 12 ვინაიცა, საყუარელნო ჩემნო, ვითარცა-ეგე 
ყოვლადვე მორჩილ ხართ, ნუ ხოლო მისლვასა მას ჩემსა, 
არამედ აწ უფროისღა შორს ყოფასა ამას ჩემსა შიშით და 
ძრწოლით თვსსა ცხორებასა იქმოდეთ. 13 რამეთუ ღმერთი 
არს, რომელი შეიქმს თქუენ თანა ნებასაცა და შეწევნასა 
სათნოებისათვს. 14 ყოველსავე იქმოდეთ თვნიერ დრტვნვისა 
და გულის სიტყუათა, 12 რაითა იყვნეთ უბრალო და უმანკო, 
შვილ ღმრთისა, შეუგინებელ შორის ნათესავსა დრკუსა და 
გულარძნილსა, რომელთა მიერ შჩნდეთ, ვითარცა მთიებნი 
სოფელსა შინა. 165 სიტყუაი ცხორებისაი გაქუნდინ სიქადულად 


ჩემდა დღესა მას ქრისტესსა, რამეთუ არა ცუდად ვრბიოდე, 
არცა ცუდად დავშუერ. 17 არამედ დაღათუ შევიწირვი 
მსხუერპლსა მას ზედა და მსახურებასა სარწმუნოებისა 
თქუენისისა, მიხარის და მიხაროდისცა თქუენ ყოველთა თანა. 
18 ეგრეთვე და თქუენცა გიხაროდენ და ჩემ თანა გიხაროდენ. 
19 ხოლო ვესავ ქრისტე იესუის მიერ ტიმოთესსაცა ადრე 
მივლინებასა თქუენდა, რაითა მეცა გულ-მხიარულად ვცნა 
თქუენთვს. 29 რამეთუ არავინ მაქუს სხუაი ერთგული, 
რომელმანმცა თქუენთვს გულითად იზრუნა. 21 რამეთუ 
ყოველნი თავთა თვსთასა ეძიებენ და არა ქრისტე იესუისასა. 22 
ხოლო გამოცდილებაი იგი მისი იცით, რამეთუ ვითარცა მამასა 
შვილმან, ეგრე ჰმონა ჩემ თანა სახარებასა მას. 23 ამისსა უკუე 
ვესავ მივლინებასა, რაჟამს განვიგო თავისა ჩემისაი მისგან. 24 
ხოლო ვესავ უფალსა, ვითარმედ მეცა ადრე მოვიდე. 22 
უმჯობესადრე შევჰრაცხე ეპაფროდიტეს ძმისა ჩემისა და თანა- 
შემწისა და თანა-მოსაგრისა ჩემისა, ხოლო თქუენისა 
მოციქულისა და მსახურისა მის საყმართა ჩემთაისა, 
მოვლინებად თქუენდა, 25 ვინაითგან სურვიელცა იყო თქუენ 
ყოველთა ხილვად და ზრუნვიდა, რამეთუ გასმიოდა, 
ვითარმედ დასნეულდა. 27 და ნანდვლვე დასნეულდა ვიდრე 
სიკუდიდმდე; არამედ ღმერთმან შეიწყალა იგი და არა ხოლო 
თუ იგი, არამედ მეცა, რაითა არა მწუხარებაი მწუხარებასა ზედა 
დამერთოს. 285 მოსწრაფედ უკუე მივავლინე ეგე, რაითა 
იხილოთ ეგე და კუალად გიხაროდის, და მე უჭუვარ ვიყო. 29 
შეიწყნარეთ ეგე უფლისა მიერ ყოვლითა სიხარულითა, და 
ეგევითარნი ეგე პატიოსნად იპყრენით, 39 რამეთუ საქმისათვს 
ქრისტესისა სიკუდილადმდე მიიწია წინა-დაპყრობად სულითა, 
რაითა აღავსოს თქუენი იგი დაკლებული ჩემდა მომართ 
მსახურებისაი. 


თავი 3 


1 ამიერითგან, ძმანო, გიხაროდენ უფლისა მიერ! იგივე 
მიწერად თქუენდა ჩემდა არა სიცონილ არს, და თქუენდა 
კრძალულება არს. 2 ეკრძალებოდეთ ძაღლთა მათგან, 
ეკრძალებოდეთ ბოროტთა მათგან მუშაკთა, ხედევდით 
განკუეთილებასა მას, 3 რამეთუ ჩუენ ვართ წინადაცუეთილებაი 
იგი, რომელნი სულითა ღმრთისა ვჰმსახურებთ და ვიქადით 
ქრისტე იესუის მიერ და არა ყორცთა ვესავთ, 4“ და ღათუ მაქუს 
მე ჟორცთაგანცა სასოებაი, უკუეთუ ვინმე ჰგონებდეს სხუად 
სასოებად ყორცითა, მე - უფროისღა: ? წინადაცუეთილებაი 
მოვიღე რვა დღისამან, ნათესავით ისრაცლისაი, ტომისაგან 
ბენიამენისა, ებრაელი ებრაელთაგან, შჯულითა ფარისეველი, 
6 შურით ვსდევნიდ ეკლესიათა და სიმართლითა შჯულისაითა 
ვიყავ მე უბრალო. 7 არამედ რომელი-იგი იყო ჩემდა 
შესაძინელ, ესე შემირაცხიეს ქრისტესთვს ზღვევად. 8 არამედ 
და შე-ცა-ვჰრაცხო ყოველივე ზღვევად გარდამატებულისა 
მისთვს მეცნიერებისა ქრისტე იესუის უფლისა ჩუნისაითა, 
რომლისათვს ყოვლისაგან ვიზღვიე და შემირაცხიეს იგი 
ნაგევად, რაითა ქრისტე შევიძინო. 9? და ვიპოო მას შინა, რაითა 
არა მაქუნდეს ჩემი სიმართლე შჯულისაგან, არამედ 
სარწმუნოებითა ქრისტესითა, ღმრთისა მიერი იგი სიმართლე 
სარწმუნოებით, 19 ცნობად მისა და ძალსა მას აღდგომისა 
მისისასა და ზიარებასა მას ვნებათა მისთასა, თანა-ხატ ქმნად 
სიკუდილსა მას მისსა, 11 რაითა მი-ვითარ-რაი-ვსწუდე 
აღდგომასა მასცა მკუდართასა. 12 არა თუ ვითარმედ აწვე 
მომიღებიეს, ანუ თუ აწვე სრულ ქმნულ ვარ; ხოლო ვსდევ 
ეგრეთ, რაითა ვეწიო, რომლითაცა წევნულ ვიქმენ ქრისტე 
იესუის მიერ. 13 ძმანო, მე არღარა შემირაცხიეს თავი ჩემი 
წარწევნულად; ხოლო ერთი ესე: უკუანასა მას დავივიწყებ და 
წინასა მას მივსწუდები, 11 და კრძალულებით ვსდევ გვრგვნსა 
მას ზეცისა ჩინებისა ღმრთისასა ქრისტე იესუის მიერ. 12 
რაოდენნი უკუე სრულნი ვართ, ამას ვზრახვიდეთ; და სხუასა 


თუ რასმე ზრახვიდეთ, და იგიცა ღმერთმან გამო-ვე-გიცხადოს 
თქუენ. 19 გარნა, რომელსა-ესე მივსწუეთით, მასვე ვზრახვიდეთ 
და მასვე წესსა ზედა ვეგნეთ. 17 მობაძავ ჩემდა იქმნენით, 
ძმანო, და ხედევდით, რომელნი-იგი ესრეთ ვლენან, ვითარცა- 
ესე ვართ ჩუენ სახე თქუენდა. 198 რამეთუ მრავალნი ვინმე 
ვლენან, რომელთათვს მრავალ-გზის გეტყოდე თქუენ, ხოლო 
აწ ტირილით გითხრობ თქუენ მტერთა მათთვს ქრისტეს 
ჯუარისათა, 1% რომელთა აღსასრული წარწყმედაი არს, 
რომელთა ღმერთ მუცელი არს და დიდებაი - სირცხვლსა შინა 
მათსა, რომელნი ქუეყანისასა ზრახვენ. 2? ხოლო ჩუენი 
მოქალაქობაი ცათა შინა არს, ვინაიცა მაცხოვარსა მოველით, 
უფალსა იესუ ქრისტესა, 211 რომელმან გარდაცვალნეს ყორცნი 
ესე სიმდაბლისა ჩუენისანი, რაითა იყვნენ იგინი თანა-ხატ 
ჭკორცთა მათ დიდებისა მისისათა შეწევნისაებრ ძლიერებისა 
მისისა, დამორჩილებად მისა ყოველი. 


თავი 4 


1 ვინაიცა, ძმანო ჩემნო საყუარელნო და სასურველნო, 
სიხარულნო და გვრგვნნო ჩემნო, ესრეთ მტკიცედ დეგით 
უფლისა მიერ, საყუარელნო. 2 ევვოდიას გლოცავ და სვნტვქოს 
გლოცავ, რაითა მასვე ჰზრახვიდეთ უფლისა მიერ; 3 ჰე, 
გლოცავ შენცა, ერთგულსა თანა-მეუღლესა, შეიწყნარენ ეგენი, 
რომელნი-ეგე სახარებასა მას თანა-მოღუაწე მექმნეს მე 
კლემენტოსითურთ, და სხუათა მათ თანა-შემწეთა ჩემთა, 
რომელთა სახელები წერილ არს წიგნსა მას ცხორებისასა. 4 
გიხაროდენ მარადის უფლისა მიერ, კუალად გეტყვ: 
გიხაროდენ. ? სიმდაბლე ეგე თქუენი ცხად იყავნ ყოველთა 
კაცთა. უფალი ახლოს არს. 9 ნურარას ჰზრუნავთ, არამედ 
ყოვლითა ლოცვითა და ვედრებითა მადლობით თხოვანი ეგე 
თქუენნი საცნაურ იყვნედ ღმრთისა მიმართ, 7 და მშვდობამან 
ღმრთისამან, რომელი ჰმატს ყოველთა გონებათა, შეზღუდენინ 
გულნი თქუენნი და გონებანი თქუენნი ქრისტე იესუის მიერ. 9 
ამიერითგან, ძმანო, რაოდენი არს ჭეშმარიტ, რაოდენი 
პატიოსან, რაოდენი მართალ, რაოდენი წმიდა, რაოდენი 
საყუარელ, რაოდენი საქებელ, რაოდენი სათნო და რაოდენი 
ქებულ, მას ზრახევდით. ? რომელცა-იგი ისწავეთ და მიიღეთ 
და გესმა და იხილეთ ჩემ თანა, მას იქმოდეთ; და ღმერთი 
მშვდობისაი იყავნ თქუენ თანა. 19 ხოლო განვიხარე უფლისა 
მიერ დიდად, რამეთუ აწვე ეგერა აღმოცენებულ ხართ ჩემ 
კერძო ზრახვად, რომელსაცა-იგი ზრახევდით, ხოლო 
დაჰყუნდით. 11 და თუ ნაკლულევანებისათვს რაისმე გეტყვ 
თქუენ, რამეთუ მე მისწავიეს: რომელთა შინა ვარ, რაითა კმა- 
ვიყო. 12 ვიცი დამდაბლებაიცა და ვიცი გარდამატებაიცა; 
ყოველთა მიმართ და ყოველსა შინა შეზმნილ ვარ: განძღებად 
და შიმშიდ, აღმატებად და დაკლებად. 13 ყოველივე ძალ-მიც 
განმაძლიერებელისა ჩემისა ქრისტეს მიერ. 14 გარნა კეთილად 
ჰყავთ, რამეთუ ეზიარენით ჭირთა ამათ ჩემთა. 12 ხოლო ესე 
თქუენცა უწყით, ფილიპელნო, რამეთუ დასაბამსა მას 


სახარებისასა, რაჟამს გამოვედ მაკედონიაით, არცა ერთი 
ეკლესიაი მეზიარა მე მოცემისათვს და მოღებისა, გარნა ხოლო 
თქუენ მარტოდ. 19 რამეთუ თესალონიკედცა ერთ-გზის და ორ- 
გზისცა საყმრად ჩემდა მომიძღუანეთ. 17 არა თუ რამეთუ 
საცემელსა ვეძიებ, არამედ ვეძიებ ნაყოფსა მას, რომელი 
აღემატების სახელად თქუენდა. 18 მაქუს მე ყოველი და 
გარდამრევიეს; და აღსავსე ვარ მოღებითა ეპაფროდიტესგან 
თქუენ მიერ სულითა სურნელებისაითა, მსხუერპლითა მით 
შეწირულითა სათნოთა ღმრთისაითა. 1? ხოლო ღმერთმან 
ჩემმან აღავსენ ყოველი საყმარი თქუენი სიმდიდრისაებრ 
მისისა დიდებითა ქრისტე იესუის მიერ. 22 ხოლო ღმერთსა და 
მამასა ჩუენსა დიდებაი უკუნითი უკუნისამდე. ამინ. 21 
მოიკითხევდით ყოველთა წმიდათა ქრისტე იესუის მიერ. 
გიკითხვენ თქუენ ჩემთანანი ძმანი. 22 გიკითხვენ თქუენ 
ყოველნი წმიდანი, უფროისღა სახლისა მის კეისრისანი. 23 
მადლი უფლისა ჩუენისა იესუ ქრისტესი სულისა თქუენისა 
თანა. ამინ. 


კოლასელთა 
თავი 1 


1 პავლე, მოციქული იესუ ქრისტესი ნებითა ღმრთისაითა, და 
ტიმოთე ძმაი 2 კოლასეს შინა წმიდათა და მორწმუნეთა ძმათა 
ქრისტე იესუის მიერ: 3 მადლი თქუენდა და მშვდობაილი ღმრთისა 
მიერ მამისა ჩუენისა და უფლისა ჩუენისა იესუ ქრისტესა. 
ვჰმადლობ ღმერთსა და მამასა უფლისა ჩუენისა იესუ 
ქრისტესსა, მარადის თქუენთვს ვილოცავთ. “ გუესმა 
სარწმუნოებაი ეგე თქუენი ქრისტე იესუის მიმართ და 
სიყუარული ყოველთა მიმართ წმიდათა ? სასოებისა მისთვს, 
განმზადებულისა თქუენთვს ცათა შინა, რომელი-იგი წინაწარ 
გესმა სიტყუასა მას შინა ჭეშმარიტებისა სახარებისასა, 9 
რომელი-იგი მოიწია თქუენდა, ვითარცა ყოველსა შინა 
სოფელსა, და არს ნაყოფიერ და აღორძინებულ, ვითარცა-ეგე 
თქუენ შორის, ვინაი დღითგან გესმა და სცანთ მადლი იგი 
ღმრთისაი ჭეშმარიტებით, ” ვითარცა-იგი ისწავეთ 
ეპაფრაისგან, საყუარელისა თანა-მონისა ჩუენისა, რომელ-იგი 
არს სარწმუნოი თქუენდა მიმართ მსახური ქრისტესი, 9? 
რომელმანცა მაუწყა ჩუენ თქუენი ეგე სიყუარული სულითა. 9 
ამისთვს ჩუენცა, ვინაით დღითგან გუესმა, არა დავსცხრებით 
თქუენთვს ლოცვითა და თხოვითა, რაითა აღივსნეთ 
მეცნიერებითა ნებისა მისისაითა, ყოვლითა სიბრძნითა და 
გულისხმის-ყოფითა სულიერითა, 19 რაითა ხვდოდით თქუენ 
ღირსად ღმრთისა ყოველსავე სათნოებასა ყოვლითა საქმითა 
კეთილითა ნაყოფიერნი და აღორძინებულნი მეცნიერებასა 
ღმრთისასა, 11 ყოვლითა ძალითა განძლიერებულნი 
სიმტკიცისაებრ დიდებისა მისისა, ყოვლისა მიმართ 
მოთმინებისა და სულგრძელებისა, სიხარულით, 12 
ჰმადლობდით მამასა, რომელმან ღირს გუყვნა ჩუენ ნაწილსა 
მას მკვდრობისა წმიდათაისა ნათელსა შინა, 13 რომელმან 


მივსნნა ჩუენ ყელმწიფებისა მისგან ბნელისა და მიმცვალნა 
ჩუენ სასუფეველსა ძისა მისისა საყუარელისასა, 14 
რომლისაგან მაქუს ჩუენ გამოვსნაი და მოტევებაი ცოდვათა 
ჩუენთაი, 12 რომელი-იგი არს ხატი ღმრთისა უხილავისაი, 
პირმშოი ყოველთა დაბადებულთაი. 19 რამეთუ მის მიერ 
დაებადა ყოველივე ცათა შინა და ქუეყანასა ზედა, ხილულნი 
და არა-ხილულნი, ანუ თუ საყდარნი, ანუ თუ უფლებანი, გინა 
თუ მთავრობანი, გინა თუ ჭქელმწიფებანი, - ყოველივე მის მიერ 
და მისა მიმართ დაებადა. 17 და იგი თავადი არს ყოველთა 
წინა, და ყოველივე მის მიერ დამტკიცნა. 18 და იგი არს თავი 
გუამისა მის ეკლესიისაი, რომელი არს დასაბამი, პირმშოი 
მკუდრეთით, რაითა იყოს იგი თავადი ყოველსა შინა მთავარ; 
19 რამეთუ მას შინა სათნო-იყო ყოველივე სავსებაი0 
დამკვდრებად 29 და მის მიერ დაგებად ყოველი მისა მიმართ, 
მშვდობა-ყო სისხლითა მით ჯუარისა მისისაითა მის მიერ, გინა 
თუ ქუეყანასა ზედა, გინა თუ ცათა შინა. 21 და თქუენ ოდესმე 
იყვენით უცხო-ქმნულ და მტერ გონებითა თქუენითა საქმეთა 
მათ შინა ბოროტთა, 22? ხოლო აწ დაგიგნა გუამითა მით 
ჭკორცთა მისთაითა სიკუდილისა მიერ და წარგადგინნა თქუენ 
წმიდად და უბიწოდ და უბრალოდ წინაშე მისსა, 23 უკუეთუ 
ეგნეთ სარწმუნოებასა ზედა დაფუძნებულნი და 
დამტკიცებულნი და შეურყეველნი სასოებისა მისგან 
სახარებისა, რომლისაი გესმა, ქადაგებულისაი ყოვლისა 
შორის დაბადებულისა ცასა ქუეშე, რომლისა ვიქმენ მე, პავლე, 
მსახურ. 24 აწ მიხარის ვნებათა მათ შინა თქუენთვს და 
აღვასრულებ დაკლებულთა მათ ჭირთა ქრისტესთა ყჟორცითა 
ჩემითა გუამისათვს მისისა, რომელ არს ეკლესიაი, 232 
რომლისა ვიქმენ მე მსახურ მოღუაწებითა ღმრთისაითა, 
რომელი მომეცა მე თქუენდა მიმართ აღსრულებად სიტყვსა 
ღმრთისა 25 საიდუმლოი იგი, დაფარული საუკუნითგან და 
ნათესავითგან, ხოლო აწ გამოეცხადა წმიდათა მისთა, 27 
რომელთაი-იგი ინება ღმერთმან უწყებად, რაი-იგი არს 
სიმდიდრე დიდებისა საიდუმლოისაი მის წარმართთა შორის, 
რომელ არს ქრისტე თქუენ შორის, სასოებაი იგი დიდებისაი, 29 


რომელსა-ესე ჩუენ ვქადაგებთ, ვასწავებთ ყოველსა კაცსა და 
ვჰმოძღურით ყოველსა კაცსა ყოვლითა სიბრძნითა, რაითა 
წარუდგინოთ ყოველი კაცი სრული ქრისტე იესუის მიერ. 29? 
რომლისათვსცა ვშურები და ვიღუწი შეწევნისაებრ მისისა, 
შეწევნულისა ჩემ შორის ძალითა. 


თავი 2 


1 რამეთუ მნებავს უწყებად თქუენდა, რაბამი ღუაწლი მაქუს 
თქუენთვს და ლავდიკელთა მათ და რაოდენთა არა უხილავს 
პირი ჩემი ყორციელად, ? რაითა ნუგეშინის-ცემულ იქმნენ 
გულნი მათნი, თანა-შეტყუებულნი სიყუარულით ყოვლისა 
მიმართ სიმდიდრისა გულ-სავსებისა, გულისყმის-ყოფისა 
მეცნიერად საიდუმლოსა მას ღმრთისასა და მამისასა და 
ქრისტესსა, 3 რომელსა შინა არიან ყოველნი საუნჯენი 
სიბრძნისანი და მეცნიერებისანი დაფარულნი. 4 ხოლო ამას 
ვიტყვ, რაითა ნუ ვინმე შეურაცხ-გყვნეს თქუენ სიტყვთა 
მეტნობისაითა; 2 რამეთუ დაღათუ ყორცითა შორს ვარ, არამედ 
სულითა თქუენ თანა ვარ; მიხარის და ვხედავ თქუენსა მაგას 
წესიერებასა და სიმტკიცესა მაგას ქრისტეს მიმართ 
სარწმუნოებისა თქუენისასა. 9 ვითარცა-ეგე გისწავიეს ქრისტე 
იესუ უფალი, მას შინა ვიდოდეთ, 7 დაფუძნებულნი და 
აღშენებულნი მას ზედა და დამტკიცებულნი სარწმუნოებითა, 
ვითარცა-იგი ისწავეთ, აღემატებოდეთ მას შინა მადლობითა. 8 
ეკრძალენით, ნუ ვინმე იყოს წარმტყუენველ თქუენდა სიბრძნის 
მოყუარებითა და ცუდითა საცთურითა მოძღურებისა მისებრ 
კაცთაისა, წესთა მათებრ ამის სოფლისათა და არა ქრისტეს 
მიერ, ? რამეთუ მას შინა დამკვდრებულ არს ყოველივე 
სავსებაი ღმრთეებისაი ყორციელად. 19 და ხართ თქუენ მას 
შინა აღსავსე, რომელი-იგი არს თავი ყოვლისა მთავრობისა 
და ყელმწიფებისაი, 11 რომლითაცა წინადაიცვთეთ 
წინადაცუეთითა მით ყელით უქმნელითა, განძარცუვითა მით 
გუამისა მის ყორცთა მათ ცოდვათაისა წინადაცუეთითა 
ქრისტესითა. 12 მის თანა დაეფლენით ნათლის-ღებითა მით, 
რომლისა თანაცა აღსდეგით სარწმუნოებითა მით შეწევნითა 
ღმრთისაითა, რომელმან-იგი აღადგინა მკუდრეთით. 13 და 
თქუენცა მკუდარ იყვენით შეცოდებათა შინა და 
წინადაუცუეთელებითა მით ყორცთა თქუენთაითა, მის თანა 
განგაცხოველნა თქუენ, მოგვტევნა ჩუენ ყოველნი შეცოდებანი. 


14 და აჭოცა ჩუენთვს ყელით წერილი ბრძანებით, რომელი იყო 
ანტაკრად ჩუენდა, და იგი აღიღო შორის და შეჰმსჭუალა 
ჯუარსა, 12 განძარცუნა მთავრობანი იგი და ყელმწიფებანი და 
საჩუენებელ ქმნნა იგინი კადნიერებით და განაქიქნა იგინი მას 
შინა. 16 ნუმცა ვინ უკუე განგიკითხავს თქუენ საჭმლითა და 
სასუმლითა, გინა კერძო დღესასწაულისაითა, გინა თვს- 
თავითა, გინა შაბათობითა, 17 რომელი-იგი არს აჩრდილი 
მერმეთაი მათ, ხოლო ყორცთა - ქრისტესთა. 18 ნუვინ თქუენ 
მძლე გექმნებინ, უნდეს თუ სიმდაბლითა და წესითა 
ანგელოზთაითა, რომელი-იგი არა იხილა, განიკითხვიდეს 
ამაოდ განლაღებული გონებითა მით ყორცთა მისთაითა 13 და 
არა შეეკრძალოს თავი, რომლისაგან ყოველი გუამი, 
სხეულთაგან და ნაწევართა შექმნული და შეერთებული, ორძის 
სიორძილსა მას ღმრთისასა. 29 უკუეთუ მოჰკუედით ქრისტეს 
თანა ნივთთა მათგან ამის სოფლისათა, რაისაღა, ვითარცა 
ცხოველნი სოფელსა შინა ჰბრძანებთ: 21 „ნუ მიეახლები, ნუცა 
გემოსა იხილავ, ნუცა შეეხები“, 22 რომელი-იგი არს ყოველივე 
განსარყუნელად ყჟუმევითა მით მცნებისა მისებრ და 
მოძღურებისა კაცთაისა? 23 რომელ-იგი არს, რეცა სიტყუა0 
რაიმე აქუს სიბრძნისაი ნეფსითათა მით წესითა და 
სიმდაბლითა და ურიდებითა ყორცთაითა, არა თუ პატივითა 
რაითმე განსაძღებელად ჭორცთა. 


თავი 3 


1 უკუეთუ ქრისტეს თანა აღსდეგით, ზეცისასა ეძიებდით, 
სადაცა-იგი ქრისტე არს მარჯუენით ღმრთისა მჯდომარე. 2 
ზეცისასა ზრახევდით და ნუ ქუეყანისასა. 3 რამეთუ მოჰკუედით, 
და ცხორებაი თქუენი დაფარულ არს ქრისტეთურთ ღმრთისა 
თანა. 4 რაჟამს ქრისტე გამოცხადნეს, ცხორებაი იგი ჩუენი, 
მაშინ თქუენცა მის თანა გამოსცხადნეთ დიდებითა. 2 
მოაკუდინენით უკუე ასონი თქუენნი ქუეყანასა ზედა: სიძვაი, 
არა-წმიდებაი, ვნებაი, გულის თქუმაი ბოროტი და ანგაპრებაი, 
რომელ არს კერპთ-მსახურებაი, 9 რომელთათვს მოიწევის 
რისხვალ ღმრთისაი ნაშობთა მათ ზედა ურჩებისათა, 7 
რომელთა-იგი შინა თქუენცა სადმე იქცეოდეთ, ოდეს-იგი 
სცხონდებოდეთ მათ შინა. 8 ხოლო აწ განიშორეთ თქუენცა 
ყოველივე: რისხვაი, გულის წყრომაი, უკეთურებაი, გმობაი, 
უშუერი სიტყუაი პირისაგან თქუენისა. 9? ნუ უტყუით ერთი- 
ერთსა, განიძარცუეთ ძუელი იგი კაცი საქმით მისითურთ 19 და 
შეიმოსეთ ახალი იგი განახლებული მეცნიერებაი მსგავსად 
ხატისა მის დამბადებელისა მისისა, 11 სადა-იგი არა არს 
წარმართ და ჰურია, წინადაცუეთილება და წინადაუცუეთილება, 
ბარბაროზ, სკვთელ, მონება, აზნაურება, არამედ ყოვლად 
ყოველსა შინა ქრისტე. 12 შეიმოსეთ უკუე, ვითარცა რჩეულთა 
ღმრთისათა, წმიდათა და საყუარელთა, მოწყალებაი, 
შეწყნარებაი, სიტკბოებაი, სიმდაბლე, სიმშვდე, 
სულგრძელებაი, 13 თავს-იდებდით ურთიერთას და 
მიჰმადლებდით თავთა თვსთა, უკუეთუ ვისმე აქუნდეს ვისთვსმე 
ბრალი. ვითარცა-იგი ქრისტემან მიგმადლა თქუენ, ეგრეთცა 
თქუენ მიჰმადლეთ მათ. 14“ და ამას ყოველსა ზედა სიყუარული, 
რომელ-იგი არს სიმტკიცე სრულებისაი, 12 და მშვდობაი იგი 
ღმრთისაი განმტკიცენინ გულთა შინა თქუენთა, რომლისა 
მიმართცა-იგი ჩინებულ ხართ ერთითა ყორცითა, და მადლის 
მიმცემელ იყვენით. 15 და სიტყუაი იგი ქრისტესი დამკვდრებულ 
იყავნ თქუენ თანა მდიდრად ყოვლითა სიბრძნითა; ასწავებდით 


და ჰმოძღურიდით თავთა თქუენთა ფსალმუნითა და 
გალობითა და შესხმითა სულიერითა, მადლითურთ 
უგალობდით გულთა შინა თქუენთა უფალსა; 17 და ყოველსავე, 
რასაცა იქმოდით სიტყვთ გინა თუ საქმით, ყოველსავე 
სახელითა უფლისა იესუისითა ჰმადლობდით ღმერთსა და 
მამასა მის მიერ. 18 ცოლნი დაემორჩილენით თვსთა ქმართა, 
ვითარცა-იგი სათნო არს უფლისა. 19? ქმართა გიყუარდედ 
ცოლნი თვსნი და ნუ განჰმწარდებით მათა მიმართ. 29 შვილნი 
დაემორჩილენით მამა-დედათა თქუენთა ყოვლითავე, რამეთუ 
ესე არს სათნო უფლისა მიერ. 21 მამანი ნუ განარისხებთ 
შვილთა თქუენთა, რაითა არა ეურვოდინ. 22 მონანი ერჩდით 
ყოვლითავე ყჟორციელთა უფალთა თქუენთა, ნუ ხოლო 
თუალთა წინაშე თუალ-ღებით, ვითარცა კაცთ მოთნენი, 
არამედ მარტივობითა გულისაითა გეშინოდენ ღმრთისა. 23 და 
ყოველსავე, რასაცა იქმოდით, გულითად იქმოდეთ ვითარცა 
უფლისასა, და ნუ ვითარცა კაცთასა. 24 უწყოდეთ, რამეთუ 
უფლისა მიერ მოიღოთ მოსაგებელი მკვდრობისა მის 
თქუენისაი, რამეთუ უფალსა ქრისტესა ჰმონებთ. 22 ხოლო 
რომელი-იგი მავნებელ იყოს, მოეგოს რაიცა-იგი ავნო, და არა 
არს თუალთ-ხუმა. 


თავი 4 


1 უფალნი ეგე სამართალსა და სწორსა მისცემდით მონათა 
მათ; უწყოდეთ, რამეთუ თქუენცა უფალივ;ე გივის ცათა შინა. 2 
ლოცვასა განეკრძალენით, იღვძებდით მას შინა მადლობით; 3 
ილოცევდით მის თანა და ჩუენთვსცა, რაითა ღმერთმან 
განმიღოს ჩუენ კარი სიტყვსაი სიტყუად საიდუმლოთა მათ 
ქრისტესთა, რომლისათვსცა პყრობილ ვარ, 4 რაითა 
განვაცხადო იგი, ვითარ-იგი ჯერ-არს ჩემდა სიტყუად. ? 
სიბრძნით იქცეოდეთ გარეშეთა მათ მიმართ, ჟამთა 
გამოიფრდიდით. 5 სიტყუაი თქუენი მარადის მადლითა 
ვითარცა მარილითა შეზავებულ იყავნ, რაითა უწყოდით, 
ვითარ-იგი შეჰგავს თქუენდა თვთოეულისა სიტყვს-მიგებაი. 7 
ჩემთვს ყოველივე გაუწყოს თქუენ ტვქიკოს, საყუარელმან 
ძმამან და სარწმუნომან მსახურმან და თანა-მონამან ჩუენმან 
უფლისა მიერ, 8 რომელი მივავლინე თქუენდა მებრვე ამისთვს, 
რაითა ცნას თქუენთვს და ნუგეშინის-სცეს გულთა თქუენთა, 3? 
ონისიმეს თანა, სარწმუნოისა და საყუარელისა ძმისა, რომელ- 
იგი არს თქუენგანი; ყოველივე აქაი გაუწყოს თქუენ. 19 
გიკითხავს თქუენ არისტარხოს, თანა-ტყუე ჩუენი, და მარკოზ, 
მამის ძმის წული ბარნაბაისი, - რომლისათვს მიიღეთ მცნებაი; 
უკუეთუ მოვიდეს თქუენდა, შეიწყნარეთ იგი, - 11 და ისუ, 
რომელსა-იგი ერქუა იოსტოს, რომელნი-იგი იყვნეს 
წინადაცუეთილებისაგანნი; ესენი ხოლო შემწე არიან ჩემდა 
სასუფეველისათვს ღმრთისა, რომელნი მექმნნეს მე ნუგეშინის- 
მცემელ. 12 გიკითხავს თქუენ ეპაფრა თქუენგანი, მონა0 
ქრისტესი, მარადის იღუწის თქუენთვს ლოცვათა შინა მისთა, 
რაითა მტკიცედ სდგეთ სრულნი და აღვსებულნი ყოვლითა 
ნებითა ღმრთისაითა. 13 რამეთუ ვეწამები მას, ვითარმედ აქუს 
შური ფრიადი თქუენთვს და ლავდიკელთა მათთვს და 
იერაპოლელთა. 14 გიკითხავს თქუენ ლუკა, მკურნალი 
საყუარელი, და დიმა. 12 კითხვაი არქუთ ლავდიკეთა მათ 
ძმათა და ნუმფას და სახლად-სახლად სახლისა მათისა 


კრებულთა. 15 და რაჟამს აღმოიკითხოთ თქუენ წიგნი ესე, 
ეგრეთ ყავთ, რაითა ლავდიკელთაცა ეკლესიასა 
აღმოიკითხოს, და ლავდიკიაით კუალად რაითა თქუენვე 
აღმოიკითხოთ. 17 და არქუთ არქიპოსს: ეკრძალე მსახურებასა 
მას, რომელი მიიღე უფლისა მიერ, რაითა იგი აღასრულო. 18 
კითხვაი ჭელითა ჩემითა პავლესითა. მოივსენენით კრულებანი 
ჩემნი. მადლი თქუენ თანა. ამინ. 


1 თესალონიკელთა 


თავი 1 


1 პავლე და სილოანე და ტიმოთე ეკლესიასა 
თესალონიკელთასა ღმრთისა მიერ მამისა და უფლისა იესუ 
ქრისტესა: მადლი თქუენდა და მშვდობაი ღმრთისა მიერ 
მამისა ჩუენისა და უფლისა იესუ ქრისტესა. 2 ვჰმადლობთ 
ღმერთსა მარადის თქუენ ყოველთათავს, ჭსენებასა თქუენსა 
ვჰყოფთ ლოცვათა შინა ჩუენთა. 3 მოუკლებელად მოვივსენებთ 
თქუენთა მათ საქმეთა სარწმუნოებისათა და შრომასა 
სიყუარულისასა და მოთმინებასა მას სასოებისასა უფლისა 
ჩუენისა იესუ ქრისტესა წინაშე ღმრთისა და მამისა ჩუენისა. 4 
უწყოდეთ, ძმანო საყუარელნო ღმრთისანო, რჩეულებაი ეგე 
თქუენი, ? რამეთუ სახარებაი ესე ჩუენი არა იყო თქუენდა 
მიმართ სიტყვთ ხოლო, არამედ ძალითაცა და სულითა 
წმიდითა და გულ-სავსებითა მრავლითა, ვითარცა-იგი იცით, 
რაბამ ვიქმნენით ჩუენ თქუენდა მიმართ თქუენთვსვე. 9 და 
თქუენ მობაძავ ჩუენდა იქმნენით და უფლისა, და შეიწყნარეთ 
სიტყუაი იგი ჭირსა შინა მრავალსა სიხარულითა სულისა 
წმიდისაითა, 7 ვიდრეღა იქმნენითცა თქუენ სახე ყოველთა მათ 
მორწმუნეთა, რომელნი არიან მაკედონიას შინა და აქაიას. 9 
რამეთუ თქუენ მიერ განეფინა სიტყუაი იგი უფლისაი არა 
ხოლო მაკედონიას შინა და აქაიას, არამედ ყოველთა 
ადგილთა სარწმუნოებაი თქუენი ღმრთისა მიმართ განვდა, 
ვიდრემდის არღარა გვვჭმს ჩუენ სიტყუად რაიმე. 9? მაგათ თვთ 
გითხრან ჩუენთვს, ვითარი შესლვაი გუაქუნდა თქუენდა 
მიმართ, და ვითარ მოიქეცით კერპთაგან ღმრთისა მიმართ 
მონებად ღმრთისა ცხოველისა და ჭეშმარიტისა 19 და 
მოლოდებად ძისა მისისა ზეცით, რომელი-იგი აღადგინა 
მკუდრეთით, იესუ, მყსნელი ჩუენი, რისხვისა მისგან 
მომავალისა. 


თავი 2 


1 რამეთუ თქუენ თვთ უწყით, ძმანო, შემოსლვაი იგი ჩუენი 
თქუენდა მიმართ, რამეთუ არა ცუდად რაი იყო; 2 არამედ 
წინაწარ ვივნეთ და ვიგინენით, ვითარცა-იგი უწყით, ფილიპეს 
შინა, განვეცხადენით ღმრთისა ჩუენისა მიერ სიტყუად თქუენდა 
მიმართ სახარებასა მას ღმრთისასა მრავლითა ღუაწლითა. 3 
რამეთუ ნუგეშინის-ცემაი ესე ჩუენი არა საცთურისაგან, არცა 
არა-წმიდებისა, არცა ზაკუვით, “ არამედ, ვითარცა-იგი 
გამოცდილ ვართ ღმრთისა მიერ რწმუნებად ჩუენდა სახარებაი 
იგი, ეგრეთცა ვიტყვთ, არა ვითარცა კაცთა სათნო-ვეყოფვით, 
არამედ ღმერთსა, რომელი-იგი არს გამომცდელი გულითა 
ჩუენითაი. ? რამეთუ არცა სადა სიტყვთა ლიქნისაითა 
ვიყვენით, ვითარცა-ეგე თქუენ უწყით, არცა მიზეზითა 
ანგაჰრებისაითა, ღმერთი მოწამე არს. 9 არცა ვეძიებთ 
კაცთაგან დიდებასა, არცა თქუენგან და არცა სხუათაგან; და 
ესეღა ყელ-გუეწიფების, და- თუმცა რაიმე-გამძიმეთ, ვითარცა 
ქრისტეს მოციქულთა, 7 არამედ ვიქმნენით ჩუენ მშვდ და 
მყუდრო თქუენ შორის, ვითარცა მზრდელი რაი ჰფუფუნებენ 
თვსთა შვილთა. 8 ეგრეთ მოსურნე ვიყვენით თქუენდა და ჯერ- 
გვჩნდა მიცემად თქუენდა არა ხოლო სახარებაი იგი 
ღმრთისაი, არამედ თვსთაცა სულთა, რამეთუ საყუარელ 
ჩუენდა იქმნენით. ? მოიჭსენენით, ძმანო, შურომანი ჩუენნი და 
რუდუნებანი, რამეთუ ღამე და დღე ვიქმოდეთ, რაითა არავის 
დაუმძიმოთ თქუენგანსა, და ესრეთ ვქადაგეთ თქუენდა მიმართ 
სახარებალ იგი ღმრთისაი. 19 თქუენ მოწამე ხართ და ღმერთი, 
ვითარ-იგი ღირსად და მართლად და უბიწოდ თქუენ 
მორწმუნეთა მიმართ ვიყვენით, 11 ვითარცა-ეგე იცით, ვითარ 
კაცად-კაცადსა თქუენსა, ვითარცა მამაი თვსსა შვილსა, ეგრეთ 
გლოცევდით თქუენ და ნუგეშინის-გცემდით 12 და გიწამებდით, 
რაითა ხვდოდით თქუენ ღირსად ღმრთისა, რომელმან-იგი 
გიჩინნა თქუენ თვსსა მას სასუფეველსა და დიდებასა. 13 
ამისთვს ჩუენცა ვჰმადლობთ ღმერთსა მოუკლებელად, რამეთუ 


მიიღეთ თქუენ სიტყუაი იგი სმენისა ღმრთისაი ჩუენ მიერ და 
შეიწყნარეთ არა თუ სიტყუაი კაცთაი, არამედ ვითარცა არს 
ჭეშმარიტად სიტყუაი ღმრთისაი, რომელიცა-იგი შეწევნასა 
აჩუენებს თქუენ შორის მორწმუნეთა მაგათ. 1“ რამეთუ თქუენ 
მობაძავ იქმნენით, ძმანო, ეკლესიათა მათ ღმრთისათა, 
რომელნი არიან ჰურიასტანს ქრისტე იესუის მიერ, რამეთუ 
ეგრეთვე გევნო თქუენცა თვსთაგან ტომთა, ვითარცა-იგი მათ 
ჰურიათაგან, 12 რომელთა-იგი უფალი მოკლეს იესუ და თვსნი 
წინაისწარმეტყუელნი და ჩუენ გამოგუდევნნეს და ღმერთსა 
არა სათნო-ეყვნეს და ყოველთა კაცთა წინააღმდგომ არიან 15 
და ჩუენ მაბრკოლებენ წარმართთა მიმართ სიტყუად, რაითა 
ცხონდენ, რაითა აღესრულნენ ცოდვანი მათნი მარადის; 
რამეთუ მოიწია მათ ზედა რისხვაი სრულიად. 17 ხოლო ჩუენ, 
ძმანო, ობოლ ღათუ ვიქმნენით თქუენგან წუთერთ ჟამ პირითა 
და არა გულითა, უმეტესად ვისწრაფეთ პირისა თქუენისა 
ხილვად მრავლითა წადიერებითა. 18 ვინაიცა ვინებეთ 
მისლვაი თქუენდა მე, პავლე, ერთ-გზის და ორ-გზის, და 
დამაბრკოლნა ჩუენ სატანა. 13? რამეთუ რაი-მე არს სასოებაი 
ჩუენი ანუ სიხარული ანუ გვრგვნი სიქადულისაი? ანუ არა-მე 
თქუენა წინაშე უფლისა იესუ ქრისტესა მისსა მას მოსლვასა? 29 
რამეთუ თქუენ ხართ დიდებაი ჩუენი და სიხარული. 


თავი 3 


1 ვინაიცა ვერღარა დავთმეთ, ჯერ-ვიჩინეთ ათინას შინა 
დაშთომაი მარტოთა ? და მივავლინეთ ტიმოთე, ძმაი ჩუენი და 
მსახური ღმრთისაი და თანა-შემწე ჩუენი სახარებასა მას 
ქრისტესსა, რაითა დაგამტკიცნეს თქუენ და ნუგეშინის-გცეს 
თქუენ სარწმუნოებისა მაგის თქუენისათვს, 3 რაითა არას 
იურვიოდით ჭირთა ამათ შინა, რამეთუ თქუენ თვთ უწყით, 
ვითარმედ ვდგათ-ვე ამისთვს. 4 და ვიდრე-იგი თქუენ თანა 
ვიყვენით, წინაწარ გითხრობდით თქუენ, ვითარმედ ჭირთა 
შესლვად ვართ, ვითარცა-ესე იქმნაცა და იხილეთ. ? ამისთვს 
მეცა ვერღარა დავთმე და მივავლინე ტიმოთე, რაითა ვცნა 
თქუენი ეგე სარწმუნოებაი, ნუუკუე განგცადნა თქუენ 
განმცდელმან მან, და ცუდად იყოს შრომაი იგი ჩუენი. 9 ხოლო 
აწღა მოვიდა ტიმოთე თქუენით და მახარა ჩუენ სარწმუნოებაი 
და სიყუარული თქუენი, და რამეთუ გაქუს ქსენებაი ჩუენი 
კეთილი მარადის და გსურის ხილვად ჩუენდა, ვითარცა-ესე 
ჩუენ თქუენდა. ” ამისთვს ნუგეშინის-ცემულ ვიქმნენით, ძმანო, 
თქუენ ზედა ყოველთა მათგან ურვათა და ჭირთა ჩუენთა 
თქუენითა მაგით სარწმუნოებითა, 8 რამეთუ აწ ვცხონდით, 
უკეთუ თქუენ მტკიცედ სდგეთ უფლისა მიერ. ? რამეთუ 
რომელსა-მე მადლობასა შემძლებელ ვართ მიცემად ღმრთისა 
თქუენთვს ყოველისა მისთვს სიხარულისა, რომლითა გვხარის 
თქუენთვს წინაშე ღმრთისა ჩუენისა. 190 ღამე და დღე უფროის 
და უმეტეს ვევედრებით ხილვად პირისა თქუენისა და 
განმტკიცებად დაკლებული იგი სარწმუნოებისა თქუენისაი. 11 
ხოლო თავადმან ღმერთმან და მამამან ჩუენმა და უფალმან 
ჩუენმან იესუ ქრისტემან წარჰმართენ გზაი ჩუენი თქუენდა 
მიმართ. 12 ხოლო თქუენ უფალმან გარდაგრიენ და 
გარდაგმატენ სიყურულითა ურთიერთარს და ყოველთა 
მიმართ, ვითარცა-ესე ჩუენ თქუენდა მიმართ, 13 განმტკიცებად 
გულთა თქუენთა სიწმიდით და უბიწოდ წინაშე ღმრთისა და 


მამისა ჩუენისა მოსლვასა მას უფლისა ჩუენისა იესუ ქრისტესსა 
ყოველთა თანა წმიდათა მისთა. 


თავი 4 


1 ამიერითგან, ძმანო ჩემნო, გიკითხავთ და გლოცავთ უფლისა 
მიერ იესუ ქრისტესა, რაითა ვითარცა-იგი ისწავეთ ჩუენგან, 
ვითარ ჯერ-არს თქუენდა სლვაი და სათნო-ყოფაი ღმრთისაი, 
რაითა უფროის ჰმატებდეთ; 2 რამეთუ იცით, ვითარნი მცნებანი 
მიგცენით თქუენ უფლისა მიერ იესუ ქრისტესა. 3 რამეთუ ესე 
არს ნებაი ღმრთისაი, სიწმიდე ეგე თქუენი, განშორებად 
თქუენდა სიძვისაგან, “ ცნობად კაცად-კაცადისა თქუენისა 
თავისა თვსისა ჭურჭელი მოგებად სიწმიდით და პატივით, ? ნუ 
ვნებითა გულის თქუმისაითა, ვითარცა-იგი წარმართნი, 
რომელთა არა იციან ღმერთი, 9 არა გარდასლვად და 
მოანგაჰრებად საქმესა ძმისა თვსისასა, რამეთუ შურის- 
მეძიებელ არს ღმერთი ამათ ყოველთათვს, ვითარცა-იგი 
წინაწარ გარქუთ თქუენ და გიწამებდით. 7 რამეთუ არა გვჩინნა 
ჩუენ ღმერთმან არაწმიდებად, არამედ სიწმიდედ. 8 აწ უკუე 
რომელმან შეურაცხ-ყოს, არა კაცსა შეურაცხ-ჰყოფს, არამედ 
ღმერთსა, რომელმანცა მოგცა სული წმიდაი მისი თქუენ ზედა. 
?– ხოლო ძმათ მოყუარებისათვს არა გვყმს მიწერად თქუენდა, 
რამეთუ თქუენ თვთ ღმრთივ სწავლულნი ხართ 
სიყუარულისათვს ურთიერთარს 19 და რამეთუ ჰყოფთცა მას 
ყოველთა მიმართ ძმათა, რომელნი არიან ყოველსა 
მაკედონიასა. ხოლო გლოცავ თქუენ, ძმანო, გარდამატებად 
უფროისღა 11 და პატივის-ცემის მოყუარე იყვენით და მყუდრო 
და იქმოდეთ თვსსა და შურებოდეთ ჭელითა თქუენითა, 
ვითარცა-იგი გამცენით თქუენ, 12 რაითა ხვდოდით შუენიერად 
გარეშეთა მათ მიმართ, და ნურარაი ვის გიყმნ. 13 ხოლო არა 
გუნებავს უმეცრებაი თქუენი, ძმანო, შესუენებულთა მათთვს, 
რაითა არა სწუხდეთ, ვითარცა-იგი სხუანი, რომელთა არა აქუს 
სასოებაი. 1“ რამეთუ უკუეთუ გურწამს, ვითარმედ იესუ მოკუდა 
და აღდგა, ეგრეცა ღმერთმან შესუენებულნი იგი იესუის მიერ 
მოიყვანნეს მის თანა. 12 ხოლო ამას გეტყვ თქუენ სიტყვთა 
უფლისაითა, ვითარმედ ჩუენ, ცხოველნი ესე, რომელ 


დაშთომილ ვიყვნეთ მოსლვასა მას უფლისასა, ვერ მივეწინეთ 
შესუენებულთა მათ, 19 რამეთუ თავადი უფალი ბრძანებითა და 
ჟკმითა ანგელოზთ მთავრისაითა და საყვრითა ღმრთისაითა 
გარდამოვდეს ზეცით, და მკუდარნი იგი ქრისტეს მიერნი 
აღდგენ პირველად; 17 და მაშინღა ჩუენ, ცხოველნი ესე, 
რომელნი დაშთომილ ვიყვნეთ, მათ თანავე აღვიტაცნეთ 
ღრუბლითა შემთხუევად უფლისა ჰაერთა ზედა და ესრეთ 
მარადის უფლისა თანა ვიყოფვოდით. 18 ვინაიცა ნუგეშინის- 
სცემდით ურთიერთარს სიტყუათა ამათ მიერ. 


თავი 5 


1 ხოლო ჟამთა მათთვს და წელთა, ძმანო, არა გვყმს მიწერად 
თქუენდა, 2 რამეთუ თქუენ თვთ გამოწულილვით იცით, რამეთუ 
დღე იგი უფლისაი, ვითარცა მპარავი ღამისაი, ეგრეთ 
მოიწევის. 3 რამეთუ რაჟამს თქუან: „მშვდობაი და 
კრძალულებაი“, მაშინ მეყსეულად მოიწიოს მათ ზედა 
მომსრველი, ვითარცა სალმობაი შობადისაი, და ვერ 
განერნენ. “ ხოლო თქუენ, ძმანო, არა ხართ ბნელსა შინა, 
რაითა დღე იგი ვითარცა მპარავი გეწიოს თქუენ. ? რამეთუ 
თქუენ ყოველნი შვილნი ნათლისანი ხართ და შვილნი 
დღისანი, და არა ვართ ღამისანი, არცა ბნელისანი. 5 აწ უკუე 
ნუმცა გუძინავს, ვითარცა-იგი სხუათა, არამედ მღვძარე 
ვიყვნეთ და განვიფრთხოთ. 7 რამეთუ რომელთა-იგი სძინავნ, 
ღამე სძინავნ, და რომელნი-იგი დაითრვნიან, ღამე 
დაითრვნიან. 8 ხოლო ჩუენ, რამეთუ დღისანი ვართ ნაშობნი, 
განვიფრთხოთ, შევიმოსოთ ჯაჭვ იგი სარწმუნოებისაი და 
სიყუარულისაი და ჩაფხუტი იგი სასოებისაი და ცხოვრებისაი. 3? 
რამეთუ არა შემქმნნა ჩუენ ღმერთმან რისხვისათვს, არამედ 
შესაწევნელად ცხორებისა უფლისა ჩუენისა მიერ იესუ 
ქრისტესა, 1?% რომელი მოკუდა ჩუენთვს, რაითა, გინა თუ 
გუეძინოს გინა თუ გუეღვძოს, ერთბამად მის თანა ვცხონდეთ. 
11 ამისთვს ნუგეშინის-სცემდით ურთიერთას და აღაშენებდით 
ურთიერთსა, ვითარცა-ეგე ჰყოფთცა. 12 ხოლო გლოცავთ 
თქუენ, ძმანო, იცნითმცა მშრომელნი იგი თქუენ შორის და 
წინამძღუარნი იგი თქუენნი უფლისა მიერ და მასწავლელნი იგი 
თქუენნი. 13 და უმეტესად შეჰრაცხენით იგინი სიყუარულით 
უფროის საქმისათვს მათისა; და მშვდობასა ჰყოფდით მათ 
თანა. 14 გლოცავ თქუენ, ძმანო, სწავლიდით უწესოთა მათ, 
ნუგეშინის-სცემდით სულმოკლეთა, თავს-იდებდით უძლურთა 
მათ, სულგრძელ იყვენით ყოველთა მიმართ. 12 ეკრძალენით, 
ნუუკუე ბოროტისა წილ ბოროტი ვისმე მიაგოთ; არმედ 
მარადის კეთილსა შეუდეგით ურთიერთარს და ყოველთა 


მიმართ. 19 მარადის გიხაროდენ. 17 მოუკლებელად 
ილოცევდით. 18 ყოველსა შინა ჰმადლობდით, რამეთუ ესე არს 
ნებაი ღმრთისაი ქრისტე იესუის მიერ თქუენდა მიმართ. 19 
სულსა ნუ დაავსებთ. 29 წინაისწარმეტყუელებათა ნუ შეურაცხ- 
ჰყოფთ. 21 ყოველივე გამოიცადეთ და უკეთესი იგი 
შეიკრძალეთ. 22 ყოვლისაგან საქმისა ბოროტისა 
განეშორენით. 23 ხოლო თავადმან ღმერთმან მშვდობისამან 
წმიდა გყვენინ თქუენ ყოვლითა სრულებითა და ყოვლითა 
სიცოცხლითა, სული თქუენი, სამშვნელი და გუამი უბიწოდ 
მოსლვასა მას უფლისა ჩუენისა იესუ ქრისტესსა დაჰმარხენინ. 
24 სარწმუნო არს, რომელმან-იგი გიჩინნა თქუენ, ვითარმედ და 
ყოსცა. 22 ძმანო, ილოცევდით ჩუენთვსცა. 209 მოიკითხენით 
ძმანი ყოველნი ამბორის-ყოფითა წმიდითა. 27 გაფუცებ თქუენ 
უფალსა, წარუკითხეთ წიგნი ესე ყოველთა ძმათა წმიდათა. 28 
მადლი უფლისა ჩუენისა იესუ ქრისტესი თქუენ თანა. ამინ. 


2 თესალონიკელთა 


თავი 1 


1 პავლე და სილოანე და ტიმოთე ეკლესიასა 
თესალონიკელთასა ღმრთისა მიერ მამისა ჩუენისა და უფლისა 
იესუ ქრისტესა: 2 მადლი თქუენდა და მშვდობაი ღმრთისა მიერ 
მამისა ჩუენისა და უფლისა იესუ ქრისტესა. 3 მადლობაი 
გვღირს ღმრთისა მარადის თქუენთვს, ძმანო, ვითარცა-იგი 
ღირს არს, რამეთუ უმეტესად აღორძნდების სარწმუნოებაი ეგე 
თქუენი და განმრავლდების სიყუარული კაცად-კაცადისა 
თქუენისაი ურთიერთარს, “ ვიდრეღა ჩუენ თვთ თქუენთვს 
ვიქადეთ ეკლესიათა შინა ღმრთისათა მოთმინებისა მის 
თქუენისათვს და სარწმუნოებისა ყოველთა მათ შინა 
დევნულებათა თქუენთა და ჭირთა, რომელთა თავს-იდებთ ? 
სახედ სიმართლისა, საშჯელისა ღმრთისა, რაითა ღირს იქმნეთ 
თქუენ სასუფეველსა ღმრთისასა, რომლისათვსცა გევნების. 9 
უკუეთუ სამართალ არს ღმრთისა მიერ მიგებად მაჭირვებელთა 
თქუენთა ჭირი, 7 და თქუენ, ჭირვეულთა, ლხინი ჩუენ თანა 
გამოჩინებასა მას უფლისა ჩუენისა იესუ ქრისტესსა ზეცით 
ანგელოზთა თანა ძლიერებისა მისისათა, 8 ცეცხლითა 
ალისაითა მიგებად შურის-გებისა, რომელთა-იგი არა იციან 
ღმერთი და რომელნი-იგი არა დაემორჩილებიან სახარებასა 
მას უფლისა ჩუენისა იესუ ქრისტესსა, ? რომელთა-იგი საშჯელი 
მიეყადოს, მომსრველი საუკუნოი, პირისაგან უფლისა და 
დიდებისაგან ძლიერებისა მისისა, 19 რაჟამს მოვიდეს 
დიდებად შორის წმიდათა მისთა და საკვრველებად ყოველთა 
შორის მორწმუნეთა მისთა, რამეთუ სარწმუნო იქმნა წამებაი 
ჩუენი თქუენდა მიმართ მას დღესა შინა, 11 რომლისათვს 
ვილოცავთ მარადის თქუენთვს, რაითა ღირს გყვნეს თქუენ 
ღმერთმან ჩინებისა მის და აღგავსნეს ყოვლითა სათნოებითა 
სახიერებისაითა, საქმითა სარწმუნოებისაითა და ძალითა, 12 


რაითა იდიდოს სახელი უფლისა ჩუენისა იესუ ქრისტესი თქუენ 
შორის, და თქუენ მის მიერ, მადლითა მით ღმრთისა 
ჩუენისაითა და უფლისა იესუ ქრისტესითა. 


თავი 2 


1 ხოლო გეტყვთ თქუენ, ძმანო, მოსლვისა მისთვს უფლისა 
ჩუენისა იესუ ქრისტესა და ჩუენისა შეკრებისათვს მისა მიმართ, 
2 რაითა არა ადრე აღიძრნეთ თქუენ გონებითა, არცა 
შეშფოთნეთ არცა სულითა, არცა სიტყვთა, არცა წიგნითა, 
ვითარცა ჩუენ მიერ, ვითარმცა მოწევნულ იყო დღე იგი 
უფლისაი. 3 ნუმცა ვინ გაცთუნებს თქუენ ნუ რომლითა სახითა, 
რამეთუ უკუეთუ არა მოვიდეს განდგომილებაი იგი პირველად, 
და გამოჩნდეს კაცი იგი უშჯულოებისაი, შვილი იგი 
წარსაწყმედელისაი, “ მჟდომი იგი და განლაღებული ყოველთა 
ზედა, რომელნი სახელ-დებულ არიან ღმრთად გინა 
სამსახურებელად, ვითარმედ და-ცა-ჯდეს იგი ტაძარსა მას 
ღმრთისასა და გამოაჩინებდეს თავსა თვსსა, ვითარცა 
ღმერთი. ? არა გაყჭსოვსა, რამეთუ, ვიდრე-იგიღა ვიყავ თქუენ 
თანა, ამასვე გეტყოდე თქუენ? 9 და აწ, რომელი-იგი 
დაგისწავიეს, იცით გამოჩინებადი იგი თვსსა მას ჟამსა. 7 
რამეთუ საიდუმლოი იგი აწვე იქმნების უშჯულოებისაი, გარნა 
ხოლო, რომელსა-ესე უპყრიეს აწ, ვიდრემდე შორს განვიდეს, 8 
და მაშინ გამოჩნდეს უშჯულოი იგი, რომელი-იგი უფალმან 
აღჭყოცოს სულითა პირისა მისისაითა და განაქარვოს იგი 
გამოჩინებითა მით მოსლვისა მისისაითა, ? რომლისა-იგი 
მოსლვაი არს შეწევნითა ეშმაკისაითა, ყოვლითავე ძალითა და 
ნიშებითა და სასწაულებითა ტყუილისაითა 19 და ყოვლითავე 
საცთურითა სიცრუისაითა და წარწყმედულთა მათ შორის, 
რამეთუ ვინაითგან სიყუარული იგი ჭეშმარიტებისაი არა 
შეიწყნარეს, რაითამცა ცხონდეს იგინი, 11 ამისათვს 
მოუვლინოს მათ ღმერთმან შემწე საცთურებისაი, რაითა 
ჰრწმენეს მათ ტყუვილისაი, 12 რაითა ისაჯნენ ყოველნი, 
რომელთა არა ჰრწმენა ჭეშმარიტებისა მის, არამედ სათნო- 
ეყვნეს სიცრუესა შინა. 13 ხოლო ჩუენ თანა-გუაც მადლობაი 
ღმრთისაი მარადის თქუენთვს, ძმანო საყუარელნო, უფლისა 
მიერ, რამეთუ გამოგირჩინა თქუენ ღმერთმან პირველად 


ნაყოფად ცხოვრებისად განწმედითა სულისაითა და 
სარწმუნოებითა ჭეშმარიტებისაითა, 1“ რომელსაცა გიჩინნა 
თქუენ სახარებისა მიერ ჩუენისა შესაწევნელად დიდებისა 
უფლისა ჩუენისა იესუ ქრისტესა. 12 ამიერითგან, ძმანო, 
მტკიცედ დეგით და შეიკრძალეთ მოძღურებაი ესე, რომელიცა 
გისწავიეს გინა სიტყვთა, გინა წიგნითა ჩუენითა. 10 ხოლო 
თავადმან უფალმან ჩუენმან იესუ ქრისტემან და ღმერთმან და 
მამამან ჩუენმან, რომელმან შემიყუარნა ჩუენ და მოგუცა 
ნუგეშინის-ცემაი საუკუნოი და სასოებაი კეთილი მადლითა 
მით, 17 ნუგეშინის-ეცინ გულთა თქუენთა და განგამტკიცენინ 
თქუენ ყოვლითა სიტყვთა და საქმითა კეთილითა. 


თავი 3 


1 ამიერითგან, ძმანო, ილოცევდით ჩუენთვს, რაითა სიტყუა0ი 
ღმრთისაი რბიოდეს და იდიდებოდის, ვითარცა-იგი თქუენდა 
მიმართ, ? და რაითა განვერნეთ უწესოთა და უკეთურთა 
კაცთაგან, რამეთუ არა ყოველთაი არს სარწმუნოებაი. 3 ხოლო 
სარწმუნო არს უფალი, რომელმან მტკიცე გყვნეს თქუენ და 
დაგიცვნეს ბოროტისაგან. 4 ხოლო ვესავთ უფალსა თქუენთვს, 
რამეთუ რომელსა-ესე გამცნებთ თქუენ, და ჰყოფთცა და 
ჰყოთცა. 2 ხოლო უფალმან წარუმართენ გულთა თქუენთა 
სიყუარულსა ღმრთისასა და მოთმინებასა ქრისტესსა. 9 
გამცნებ თქუენ, ძმანო, სახელითა უფლისა ჩუენისა იესუ 
ქრისტესითა განშორებად თქუენდა ყოვლისავე მისგან ძმისა, 
რომელი უწესოდ ვიდოდის, და არა მოძღურებისა მისებრ, 
რომელი ისწავა ჩუენგან. 7 რამეთუ თქუენ უწყით, ვითარ-იგი 
ღირს ბაძვად ჩუენდა; რამეთუ არარაი უჯეროი ვყავთ თქუენ 
შორის; 8 და არცაღა ცუდად პური ვისგანმე ვჭამეთ, არამედ 
შრომითა და რუდუნებითა ღამე და დღე ვიქმოდეთ, რაითა 
არავის თქუენგანსა დაუმძიმოთ, ? არათუ რამეთუ არა გუაქუს 
ჭკელმწიფებაი, არამედ რაითა თავნი თვსნი სახედ მიგცნეთ 
თქუენ, რაითა მბაძვიდეთ ჩუენ. 19 და რამეთუ რაჟამს-იგი ვიყავ 
თქუენ თანა, ამასვე გამცნებდი თქუენ, ვითარმედ: უკუეთუ ვისმე 
არა უნებს საქმის, ნუცა ჭამნ. 11 რამეთუ მესმის ვიეთთვსმე, 
რომელნი იქცევიან თქუენ შორის უწესოდ, არარას იქმან, 
არამედ მიმოიწულილვენ. 12 ესევითართა უკუე მათ ვამცნებთ 
და ვჰლოცავთ უფლისა ჩუენისა მიერ იესუ ქრისტესა, რაითა 
მყუდროებით შურებოდინ და თვსსა პურსა ჭამდენ. 13 ხოლო 
თქუენ, ძმანო, ნუ გეწყინების კეთილის ყოფად. 14 და უკუეთუ 
ვინმე არა ერჩის სიტყუასა ჩუენსა წიგნითა ამით, იგი შეისწავეთ 
და ნუ თანააღერევით მას, რაითა შეიკდიმოს. 1” და ნუ 
ვითარცა მტერსა შეჰრაცხთ მას, არამედ ასწავებდით ვითარცა 
ძმასა, 19 ხოლო თავადმან ღმერთმან მშვდობისამან მოგეცინ 
თქუენ მშვდობაი მარადის ყოვლითავე სახითა; უფალი თქუენ 


ყოველთა თანა! 17 კითხვაი ჩემითა ყელითა პავლესითა, 
რომელ არს სასწაული ყოველსა წიგნსა; ესრეთ მივწერე: 18 
მადლი უფლისა ჩუენისა იესუ ქრისტესი თქუენ ყოველთა თანა. 
ამინ. 


1 ტიმოთეს 
თავი 1 


1 პავლე, მოციქული იესუ ქრისტესი, ბრძანებითა ღმრთისა და 
მაცხოვრისა ჩუენისაითა, და უფლისა იესუ ქრისტეს – 
სასოებისა ჩუენისაითა, 2 ტიმოთეს, ერთგულსა შვილსა 
სარწმუნოებით, მადლი, წყალობაი და მშვდობაი ღმრთისა 
მიერ მამისა ჩუენისა და ქრისტე იესუის მიერ, უფლისა ჩუენისა. 
3 ვითარცა-იგი გლოცევდ შენ დადგრომად ეფესოს შინა, 
მირაი-ვიდოდე მაკედონიად, რაითა ამცნო ვიეთმე, რაითა არა 
სხუასა რასმე მოძღურებდენ, “ არცა ერჩდენ ზღაპართა და 
ტომის-რაცხათა დაუსრულებელთა, რომელთა-იგი ძიებაი 
შეამთხვან უფროის, ვიდრე მოღუაწებაი ღმრთისაი, რომელ 
არს სარწმუნოებით. ? ხოლო დასასრული მცნებისაი არს 
სიყუარული გულისაგან წმიდისა და გონებისა კეთილისა და 
სარწმუნოებისა შეუორგულებელისა, 9 რომელსა-იგი ვინმე ვერ 
მიემთხვნეს და გარდაიქცეს ამაოისა სიტყუად. 7” უნდა მათ, 
რაითამცა იყვნეს შჯულის მოძღუარ, და არა იცოდეს, არცა 
რასა-იგი იტყვან, არცა ვიეთთვს დაამტკიცებენ. 8 ხოლო ესე 
უწყით, ვითარმედ კეთილ არს შჯული, უკუეთუ ვინმე წესიერად 
იპყრას იგი; ? უწყი ესე, რამეთუ მართალსა შჯულ არა უც, 
არამედ უშჯულოთა და ურჩთა, უმსახურებელთა და 
ცოდვილთა, უღირსთა და ბილნწთა, მამის მაგინებელთა და 
დედის მაგინებელთა, კაცის-მკლველთა, 19 მეძავთა, 
მამათმავალთა, კაცის მსყიდელთა, მტყუართა, ცრუფიცთა და 
სხუაი, რომელ რაიმე სიცოცხლისა ამის მოძღურებასა უჭდების, 
11 სახარებისა მისებრ დიდებისა ნეტარისა ღმრთისა, რომელი 
მერწმუნა მე. 12 და მადლიერ ვარ მისა, რომელმან-იგი 
განმაძლიერა მე, ქრისტე იესუის უფლისა ჩუენისა, რამეთუ 
სარწმუნოდ შემრაცხა მე და დამადგინა მე მსახურებასა ამას, 13 
რომელი პირველად ვიყავ მგმობარ და მდევნელ და 


მაგინებელ, არამედ შევიწყალე, რამეთუ უმეცრებით ვიყავ 
ურწმუნოებასა შინა. 14 ხოლო უფროის გარდაემატა მადლი იგი 
უფლისა ჩუენისაი სარწმუნოებითურთ და სიყუარულით ქრისტე 
იესუის მიერ. 12 სარწმუნო არს სიტყუაი და ყოვლისა 
შეწყნარებისა ღირს, რამეთუ ქრისტე იესუ მოვიდა სოფლად 
ცოდვილთათვს ცხორებად, რომელთაი პირველი მე ვარ. 195 
არამედ ამისათვს შევიწყალე, რაითა ჩემდა მომართ აჩუენოს 
პირველად იესუ ქრისტემან ყოველი სულგრძელებაი მისი 
სახედ მერმეთა მათ მორწმუნეთა მისა მიმართ ცხორებად 
საუკუნოდ. 17 ხოლო მეუფესა მას საუკუნეთასა უხრწნელსა, 
უხილავსა, მხოლოსა ბრძენსა ღმერთსა პატივი და დიდებაი 
უკუნითი უკუნისამდე. ამინ. 18 ამას მცნებასა შეგვედრებ შენ, 
შვილო ტიმოთე, მსგავსად მიძღუანებულთა მათ შენდა 
წინაისწარმეტყუელებათა, რაითა ჰსაგრობდე მას შინა 
კეთილსა მას საგრობასა, 13? და გაქუნდეს სარწმუნოებაი და 
კეთილი გონებაი, რომელი-იგი ვიეთმე განიშორეს და 
სარწმუნოებისაგან განცვვეს; 2?% რომელ არიან ვმენოს და 
ალექსანდროს, რომელნი-იგი მივსცენ ეშმაკსა, რაითა 
განისწავლნენ არა-გმობად. 


თავი 2 


1 გლოცავ უკუე ყოვლისა წინა, რაითა ჰყოფდე ვედრებასა, 
ლოცვასა, თაყუანის-ცემასა და მადლობასა ყოველთა 


კაცთათვს, 2 მეფეთათვს და ყოველთა მთავართა, რაითა 
მშვდობით და მყუდროებით ვცხონდებოდით ყოვლითა 
ღმრთის მსახურებითა და სიწმიდითა, 3? რამეთუ ესე არს კეთილ 
და სათნო წინაშე მაცხოვრისა ჩუენისა ღმრთისა, 4 რომელსა 
ყოველთა კაცთაი ჰნებავს ცხორებაი და მეცნიერებასა 
ჭეშმარიტებისასა მოსლვაი. ? რამეთუ ერთ არს ღმერთი და 
ერთ არს შუა-მდგომელ ღმრთისა და კაცთაი, კაცი იესუ 
ქრისტე, 9 რომელმან მისცა თავი თვსი საყსრად ყოველთა 
საწამებელად ჟამთა თვსთა, 7” რომლისათვს დადგინებულ ვარ 
მე ქადაგად და მოციქულად, - ჭეშმარიტსა ვიტყვ ქრისტეს მიერ 
და არა ვტყუი, - მოძღუარი წარმართთაი სარწმუნოებითა და 
ჭეშმარიტებითა. 8 მნებავს უკუე ლოცვაი მამათაი ყოველსა 
ადგილსა აღპყრობად წმიდად ჭელთა თვნიერ რისხვისა და 
გულის ზრახვისა; ? ეგრეთვე დედათაი წესიერებისა 
სამკაულითა მორცხუად და ღირსებით შემკობად თავთა თვსთა, 
არა განთხზვითა, ანუ ოქროითა ანუ მარგალიტითა ანუ 
სამოსლითა დიდფასისაითა, 19 არამედ, რომელი-იგი ჰშუენის 
დედათა, რომელთა აღეთქუას ღმრთის მსახურებაი საქმეთა 
მიერ კეთილთა. 11 დედაკაცი მდუმრიად ისწავებდინ ყოვლითა 
დამორჩილებითა. 12 მოძღურებად დედათა არა უბრძანებ, 
არცა მთავრობად ქმრისა, არამედ რაითა იყოს იგი 
მყუდროებით. 13 რამეთუ ადამ პირველად დაებადა და მერმე - 
ევა. 14 და ადამ არა სცთა, ხოლო დედაკაცი იგი სცთა და 
შჯულსა გარდაჰვედა, 15 არამედ ცხონდების შვილთა სხმისაგან, 
უკუეთუ ეგნენ სარწმუნოებით და სიყუარულით და სიწმიდით 
ღირსებასა ზედა. 


თავი 3 


1 სარწმუნო არს სიტყუაი: უკუეთუ ვისმე ეპისკოპოსობის უნდეს, 
კეთილისა საქმესა გული ეტყვს. ? ჯერ-არს ეპისკოპოსისაი, 
რაითა უბრალო იყოს, ერთის ცოლის ქმარ, ფრთხილ, წმიდა, 
შემკულ, სტუმართ მოყუარე, სწავლულ, 3 არა მეღვნე, არა 
ანგაჰრ, არა საძაგელის შემძინელ, არამედ მყუდრო, 
ულალველ, ვერცხლის უყუარულ, “ თვსისა სახლისა კეთილად 
განმგებელ, შვილნიმცა უსხენ დამორჩილებულნი ყოვლითა 
ღირსებითა. ? ხოლო უკუეთუ ვინმე თვსისა სახლისა განგება0 
არა იცის, ვითარ-მე ეკლესიათა ღმრთისათა მოღუაწებაი აგოს? 
6 ნუ ახალნერგ, რაითა არა განლაღნეს და საშჯელსა შევარდეს 
ეშმაკისასა. ” არამედ ჯერ-არს მისა, რაითა წამებაიცა კეთილი 
აქუნდეს გარეშეთგან, რაითა არა ყუედრებასა შევარდეს და 
საფრვესა ეშმაკისასა. 8 დიაკონნი ეგრეთვე წმიდა, ნუ 
ორისმეტყუელ, ნუ ღვნოსა ფრიადსა მორჩილ, ნუ საძაგელის 
შემძინელ, ? აქუსმცა საიდუმლოი იგი სარწმუნოებისაი წმიდითა 
გონებითა. 19 და ესენი გამო-ღა-იცადნენ პირველად, და 
მაშინღა დიაკონებდედ, უბრალომცა არიან. 11 ცოლნი მათნი 
ეგრეთვე ღირსმცა არიან, ნუ მასმენელ, ფრთხილ, მორწმუნე 
ყოველსა შინა. 12 დიაკონნიმცა არიან ერთის ცოლის ქმარ, 
შვილთა კეთილად ზედამდგომელ და თვსისა სახლისა. 13 
რამეთუ რომელნი კეთილად დიაკონობდენ, პატივი თავთა 
თვსთა კეთილი მოუგონ და მრავალი განცხადებულებაი 
სარწმუნოებითა ქრისტე იესუისითა. 14 ამას მივსწერ შენდა და 
ვესავ ადრე მოსლვასა ჩემსა; 12 ხოლო უკუეთუ ვყოვნო, რაითა 
უწყოდი, ვითარ-იგი ჯერ-არს სახლსა შინა ღმრთისასა სლვაი, 
რომელ არს ეკლესიაი ღმრთისა ცხოველისაი, სუეტი და 
სიმტკიცე ჭეშმარიტებისაი. 16 და, აღსარებულად, დიდ არს 
ღმრთის მსახურებისა საიდუმლოი; ღმერთი გამოჩნდა 
ჭკორცითა და განმართლდა სულითა, ეჩუენა ანგელოზთა, 
იქადაგა წარმართთა შორის, ჰრწმენა სოფელსა და ამაღლდა 
დიდებითა. 


თავი 4 


1 ხოლო სული წმიდაი ცხადად იტყვს, რამეთუ უკუანაისკნელთა 
ჟამთა გან-ვინმე-დგენ სარწმუნოებისაგან და ერჩდენ იგინი 
სულთა მათ მაცთურთა და მოძღურებასა ეშმაკთასა 2 
ორგულებითა სიტყვთა ტყუილისაითა, შემწუარნი თვსითა 
გონებითა, 3 აყენებდენ ქორწილსა და განაშორებდენ 
საჭმელთა, რომელნი ღმერთმან დაჰბადნა მისაღებელად 
მადლობით მორწმუნეთათვს და რომელთა იციან 
ჭეშმარიტებაი. “ რამეთუ ყოველი დაბადებული ღმრთისაი 
კეთილ არს, და არარაი არს განსაგდებელ, მადლობით 
მიღებული, >? რამეთუ განწმიდნების სიტყვთა ღმრთისაითა და 
ლოცვითა. 5 ამას ასწავებდ ძმათა და იყო კეთილად მსახურ 
ქრისტე იესუისა და იზარდებოდი სიტყვთა სარწმუნოებისაითა 
და კეთილითა მოძღურებითა, რომელსაცა შეუდგ. 7 ხოლო 
შეგინებულთა მათ და დედაბერებრთა ზღაპართაგან იჯმენ. 
ხოლო იწუართე თავი შენი ღმრთის მსახურებასა, 8 რამეთუ 
ჭკორციელი წურთილებაი წუთერთ ჟამ სარგებელ არს; ხოლო 
ღმრთის მსახურებაი ყოვლითავე სარგებელ არს, რამეთუ 
აღთქუმაი აქუს ცხორებისაი აწინდელისა და მერმისაი. 9? 
სარწმუნო არს სიტყუაი და ყოვლისა შეწყნარებისა ღირს, 19 
რამეთუ ამისთვს ვშურებით და ვიყუედრებით, რამეთუ ვესავთ 
ღმერთსა ცხოველსა, რომელ არს მაცხოვარი ყოველთა 
კაცთაი, უფროისღა მორწმუნეთაი. 11 ამცნებდ ამას და 
ასწავებდ. 12 ნუმცა ვინ სიჭაბუკესა შენსა შეურაცხ-ჰყოფნ; 
არამედ სახე ექმენ მორწმუნეთა მათ სიტყვთა, სლვითა, 
სიყუარულითა, სულითა, სარწმუნოებითა, სიწმიდითა. 13 
ვიდრემდე მოვიდე, ეკრძალე საკითხავსა, ნუგეშინის-ცემასა, 
მოძღურებასა; 1“ ნუ უდებ-ჰყოფ, რომელ-ეგე არს შენ თანა 
მადლი, რომელი მოგეცა შენ წინაისწარმეტყუელებითა, 
დასხმითა ყელთა ხუცობისათა. 12 ამას იწურთიდ და ამას შინა 
იყავ, რაითა წარმატებულებაი ეგე შენი ცხად იყოს ყოველსა 
შინა. 10 ეკრძალე თავსა შენსა და მოძღურებითა მით დაადგერ 


მათ ზედა, რამეთუ ამას რაილი ჰყოფდე, თავიცა შენი აცხოვნო და 
მორჩილნიცა შენნი. 


თავი 5 


1 მოხუცებულსა ნუ ჰრისხავ, არამედ ჰპლოცევდ ვითარცა 
მამასა, ჭაბუკთა –ვითარცა ძმათა, 2? მოხუცებულთა დედათა – 
ვითარცა დედათა, ჭაბუკთა –ვითარცა დათა, ყოვლითა 
სიწმიდითა. 3 ქურივთა პატივ-ეც, ჭეშმარიტად ქურივთა. 4 
უკუეთუ ვისმე ქურივსა შვილ გინა შვილის შვილ ესხნენ, 
ისწავებედ პირველად თვსსა სახლსა, ღმრთის მსახურებასა და 
პატივ-სცემდედ მამა-დედათა, რამეთუ ესე არს კეთილ და 
სათნო წინაშე ღმრთისა. ? ხოლო ჭეშმარიტი ქურივი და 
მარტო-ქმნული ესავს უფალსა და დადგრომილ არს ვედრებასა 
და ლოცვასა ღამე და დღე. 9 ხოლო რომელი-იგი იშუებდეს, 
ცოცხლივვე მკუდარ არს. 7 და ამას ამცნებდ, რაითა უბრალო 
იყვნენ. 8 ხოლო უკუეთუ ვინმე თვსთა და უფროისღა 
სახლეულთა არა მოღუაწე იყოს, სარწმუნოებაი უარ-უყოფიეს 
და არს იგი ურწმუნოისა უძვრეს. ? ქურივადმცა შერაცხილ არს 
ნუ უნაკლულესი სამეოცისა წლისაი, რომელი ყოფილ არს 
ერთის ქმრის ცოლ, 19 და საქმეთა შინა კეთილთა წამებულ: 
უკუეთუ შვილნი განზარდნა, უკუეთუ სტუმარნი ისტუმრნა, 
უკუეთუ წმიდათა ფერვნი დაჰბანნა, უკუეთუ ჭირვეულთა შეეწია, 
უკუეთუ ყოველსა საქმესა კეთილსა შეუდგა. 11 ხოლო ქურივთა 
ჭაბუკთა განეშორე, რამეთუ რაჟამს დაიმღერნიან ქრისტესნი 
იგი, ქორწინების უნებნ. 12 აქუს მათ საშჯელი, რამეთუ პირველი 
იგი სარწმუნოებაი შეურაცხ-ყვეს. 13 და ამას თანა უქმობასა 
ისწავებენ და მიმოსლვასა სახლითი სახლად, არა ხოლო 
უქმობასა, არამედ სიჩქურესა და გამოწულილვასა და იტყვედ 
უჯეროსა. 1“ მნებავს უკუე ჭაბუკთა ქორწინებაი, შვილთა სხმაი, 
სახლისა პყრობაი და არცა ერთისა მიზეზისა ცემად მჟდომსა 
ადგილად გინებისა. 12 რამეთუ აწვე ვინმე გარდაიქცეს 
შედგომად ეშმაკისა. 19 უკუეთუ ვინმე მორწმუნე ესუას ქურივთა, 
იგი კმა-ეყავნ მათ და ნუ დაუმძიმებედ ეკლესიასა, რაითა 
სხუათა ქურივთა კმა-ეყოს. 17 რომელნი კეთილად ძღოდიან 
ხუცესნი, ორის ნაწილის პატივის ღირს იყვნედ, უფროის ხოლო 


რომელნი შურებოდიან სიტყვთა და მოძღურებითა. 18 რამეთუ 
იტყვს წიგნი: ყარსა მეკალოესა არა დაუკრა პირი; და: ღირს 
არს მუშაკი სასყიდლისა თვსისა. 19 ხუცისათვს შესმენასა ნუ 
თავს-იდებ, გარნა ორითა და სამითა მოწამითა. 29 და 
რომელნი-იგი ცოდვიდენ, წინაშე ყოველთაისა ამხილე, რაითა 
სხუათა მათ ეშინოდის. 21 ვწამებ წინაშე ღმრთისა და უფლისა 
იესუ ქრისტესა და რჩეულთა ანგელოზთასა, რაითა-ესე 
დაიმარხო თვნიერ ორგულებისა, ნურარას ჰყოფ თუალთ- 
ღებით. 22 ყელთა ადრე-ადრე ნუვის დაასხამ, ნუცა ეზიარები 
სხვსა ცოდვათა; თავი შენი წმიდად დაიმარხე. 23 ნუ წყალსა 
ხოლო სუამ, არამედ ღვნოიცა მცირედ იყჟუმიე სტომაქისათვს 
და ზედაისზედა უძლურებისა შენისათვს. 24 რომელთამე კაცთა 
ცოდვანი წინაწარ ცხად არიან და წინა უძღვან საშჯელად, 
ხოლო რომელთამე უკუანა შეუდგან. 2? ეგრევე საქმენი 
კეთილნი წინაწარ ცხად არიან; და სხუებრ თუ ვისმე აქუნდეს, 
დაფარვად ვერ კელ-ეწიფების. 


თავი 6 


1 რაოდენნი-იგი არიან უღელსა ქუეშე მონებისასა, თვსნი იგი 
უფალნი ყოვლისავე პატივისა ღირსად შეჰრაცხნედ, რაითა 
არა სახელი ღმრთისაი და მოძღურებაი ესე იგემოს. 2 
რომელთა მორწმუნენი ესხნენ უფალნი, ნუ შეურაცხ-ჰყოფედ, 
რამეთუ ძმანი არიან; არამედ უფროისად ჰმონებდედ, რამეთუ 
მორწმუნენი არიან და საყუარელნი და ქველის საქმესა 
შემწენი. ამას ასწავებდ და ნუგეშინის-სცემდ. 3 უკუეთუ ვინმე 
სხუასა მოძღურებდეს და არა მოვიდეს სიცოცხლისა მათ 
მოძღურებათა უფლისა ჩუენისა იესუ ქრისტესთა და ღმრთის 
მსახურებისა ამის მოძღურებასა ზედა, “ განლაღებულ არს, 
არარაი იცის. არამედ სნეულ არს ძიებისათვს და სიტყუათა 
ლალვისათა, რომლისაგან იქმნებიან შურნი, ყდომანი, 
გმობანი, იჭუნი ბოროტნი, ? გულის წყრომანი, განხრწნილთა 
კაცთა გონებალ და ნაკლულევანთაი ჭეშმარიტებისაგან, 
რომელნი ჰგონებენ, ვითარმედ სარეწავ არს ღმრთის 
მსახურებაი. განეშორე ესევითართა მათგან. 9 ხოლო 
ნანდვლვე არს სარეწავ დიდ ღმრთის მსახურებაი 
უნაკლულოებით. 7 რამეთუ არარაი შემოვიღეთ სოფლად; 
ჩანს, რამეთუ არცა განღებად რას ყელ-გუეწიფების. 8 ხოლო 
მაქუნდეს თუ საზრდელ და საფარველ კორცთა, ამათ კმა- 
ვიყოფდეთ ჩუენ. ? ხოლო რომელთა ჰნებავს სიმდიდრე, 
შეცვვიან განსაცდელსა და საფრვესა და გულის თქუმათა 
მრავალთა უცნაურთა და მავნებელთა, რომელთა დაანთქნიან 
კაცნი მოსასრველად და წარსაწყმედელად. 19 რამეთუ ძირი 
არს ყოველთა ბოროტთაი ვეცხლის მოყუარებაი, რომლისა-იგი 
ვიეთმე გული უთქუმიდა და შესცთეს სარწმუნოებისაგან და 
თავნი თვსნი შესთხინეს სალმობათა მრავალთა. 11 ხოლო შენ, 
9 კაცო ღმრთისაო, ამას ევლტოდე, შეუდეგ სიმართლესა, 
ღმრთის მსახურებასა, სარწმუნოებასა, სიყუარულსა, 
მოთმინებასა, სიმშვდესა; 12 მოიღუაწე ღუაწლი იგი კეთილი 
სარწმუნოებისაი, შეიტკბე საუკუნოი იგი ცხორებაი, რომელსაცა 


იჩინე, და აღიარე კეთილი იგი აღსარებაი წინაშე მრავალთა 
მოწამეთა. 13 გამცნებ შენ წინაშე ღმრთისა, რომელმან ცხოველ 
ყვნის ყოველნი, და ქრისტე იესუისა, რომელმან-იგი წამა 
პონტოელისა პილატეს ზე კეთილი იგი აღსარებაი 14 
დამარხვად შენდა მცნებაი იგი უბიწოდ და უბრალოდ ვიდრე 
გამოჩინებადმდე უფლისა ჩუენისა იესუ ქრისტესა, 12 რომელ- 
იგი ჟამთა თვსთა აჩუენოს ნეტარმან მან და მხოლომან 
ძლიერმან მეუფემან მეუფეთამან და უფალმან უფლებათამან, 
16 რომელსა მხოლოსა აქუს უკუდავებაი და ნათელსა მყოფ 
არს მიუწდომელსა, რომელი არავინ იხილა კაცთაგანმან, არცა 
ხილვად ყელ-ეწიფების, რომლისაი არს პატივი და ძალი 
საუკუნოი. ამინ. 17 მდიდართა მათ ამას სოფელსა ამცენ, 
რაითა არა მაღლოოდიან, არცა ესვიდენ სიმდიდრესა მას 
უჩინოსა, არამედ ღმერთსა ცხოველსა, რომელმან მომცის ჩუენ 
ყოველივე მდიდრად საშუებელად, 19 კეთილისა საქმედ, 
განმდიდრებად საქმეთა შინა კეთილთა, უხუად მიმცემელ 
იყვნედ, ეზიარებოდედ, 19 და იუნჯებდინ თავისა მათისა 
საფუძველსა კეთილსა მერმისა მისთვს ჟამისა, რაითა 
შეეკრძალნენ საუკუნესა მას ცხორებასა. 29 9 ტიმოთე, ვედრი 
იგი დაიმარხე და განეშორე ბილწთა მათგან ცუდთა ყმათა და 
სიტყვს-გებათა მათგან ტყუვილით სახელის მეცნიერებისასა, 21 
რომელსა-იგი ვიეთნიმე აღუთქუმიდეს და სარწმუნოებისაგან 
ცუდნი განვარდეს. მადლი შენ თანა. ამინ. 


2 ტიმოთეს 
თავი 1 


1 პავლე, მოციქული ქრისტე იესუისი ნებითა ღმრთისაითა, 
აღთქუმისა მისებრ ცხორებისა ქრისტე იესუის მიერ, 2? ტიმოთეს, 
საყუარელსა შვილსა, მადლი, წყალობაი, მშვდობაი ღმრთისა 
მიერ მამისა და ქრისტე იესუის მიერ უფლისა ჩუენისა. 3 
ვჰმადლობ ღმერთსა, რომელსა ვჰმსახურებ დასაბამითგან 
წმიდითა გონებითა, ვითარ-იგი მოუკლებელად მაქუს შენთვს 
ყსენებაი ლოცვათა შინა ჩემთა ღამე და დღე, “ და მსურის 
ხილვაი შენი, - მომევსენებიან ცრემლნი ეგე შენნი, - რაითა 
სიხარულითა აღვივსო. ? მოვიჭსენებ, რომელ-ეგე არს შენ 
თანა შეუორგულებელი სარწმუნოებაი, რომელმან დაიმკვდრა 
პირველად დედის დედისა შენისა ლუდიაის თანა და დედისა 
შენისა ევნიკის თანა; და მრწამს, რამეთუ შენ თანაცა. 9 
რომლისათვს მოგავსენებ შენ განცხოველებად მყურვალედ 
მადლსა მას ღმრთისასა, რომელ არს შენ თანა დასხმითა 
ჭჰელთა ჩემთაითა. 7 რამეთუ არა მომცა ჩუენ ღმერთმან სული 
მოშიშებისაი, არამედ ძლიერებისაი და სიყუარულისა და 
სიწმიდისაი. 8 ნუ უკუე გრცხუენინ წამებაი იგი უფლისა 
ჩუენისაი, ნუცა მე, კრული ესე მისი, არამედ თანა-იჭირვოდე 
სახარებასა მას ძალითა ღმრთისაითა, ? რომელმან-იგი 
მივსნნა ჩუენ და მიჩინნა ჩუენ ჩინებითა მით წმიდითა არა 
საქმეთა ჩუენთათვს, არამედ თვსითა ნებითა და მადლითა, 
რომელი მომცა ჩუენ ქრისტე იესუის მიერ უპირატეს ჟამთა მათ 
საუკუნეთა, 1? რომელ გამოცხადნა აწ გამოჩინებითა მით 
მაცხოვრისა ჩუენისა იესუ ქრისტესითა, რომელმან-იგი 
განაქარვა სიკუდილი და განანთლა ცხორებაი და 
უხრწნელებაი სახარებითა მით, 11 რომლისათვს დადგინებულ 
ვარ მე ქადაგად და მოციქულად და მოძღურად წარმართთა. 12 
რომლისათვსცა ესე მევნების, არამედ არა მრცხუნის. რამეთუ 


ვიცი, რომელი-იგი მრწმენა და მრწამს, რამეთუ ძალ-უც 
ვედრისა მის ჩემისა დამარხვად მერმესა მას დღესა. 13 სახედ 
გაქუნდინ ცოცხლებისა სიტყუაი იგი, რომელი გესმა ჩემგან 
სარწმუნოებითა და სიყუარულითა ქრისტე იესუისითა. 14 
კეთილი იგი ვედრი დაიმარხე სულითა წმიდითა, რომელმან 
დაიმკვდრა ჩუენ თანა. 12 უწყი სამე ესე, რამეთუ დამიტევეს მე 
ყოველთა, რომელნი არიან ასიას შინა, რომელ არიან 
ფიგელოს და ერმოგენი. 19 მოეცინ უფალმან წყალობაი 
ონისიფორეს სახლსა, რამეთუ მრავალ-გზის მე განმისუენა, და 
ჯაჭვ ესე ჩემი არა სირცხვლ-უჩნდა; 17 არამედ მოვიდა ჰრომედ 
და მოსწრაფედ მეძიებდა მე და მპოვა. 18 მოეცინ მას უფალმან 
პოვნად წყალობაი უფლისა მიერ მას დღესა შინა; და 
რაოდენი-იგი ეფესოს შინა მმსახურა, უმჯობეს შენ უწყი. 


თავი 2 


1 ხოლო შენ, შვილო ჩემო, განძლიერდი მადლითა იესუ 
ქრისტესითა, ? და რაი-იგი გესმა ჩემგან მრავლითა 
მოწამებითა, ესე შეჰვედრე მორწმუნეთა კაცთა, რომელნი 
შემძლებელ იყვნენ სხუათაცა სწავლად. 3 შენ უკუე ჭირი 
დაითმინე, ვითარცა კეთილმან მოღუაწემან ქრისტე იესუისმან. 
4 არავინ მოღუაწე შეეყოფვის სოფლისა საქმეთა, რაითა 
ერისთავსა მას სათნო-ეყოს. ? და უკუეთუ ვინმე იღუწიდესცა, 
არა გვრგვნოსან იქმნების, არა თუ შჯულიერად იღუაწოს. 9 
მშრომელისა მის ქუეყანის მოქმედისაი ჯერ-არს პირველად 
ნაყოფისა მოღებაი. 7 სცნობდ, რომელსა-ესე გეტყვ. რამეთუ 
მოგცეს შენ უფალმან გულისყმის-ყოფაი ყოველსა შინა. 98 
მოივსენე იესუ ქრისტე, აღდგომილი მკუდრეთით, 
ნათესავისაგან დავითისა, მსგავსად სახარებისა მის ჩემისა, 3? 
რომელსა შინა ძვრს ვიხილავ ვიდრე კრულებადმდე, ვითარცა 
ძვრის-მოქმედი; არამედ სიტყუაი იგი ღმრთისაი არა შეკრულ 
არს. 1? ამისთვს ყოველსა დავითმენ რჩეულთა მათთვს, რაითა 
მათცა ცხორებაი პოვონ ქრისტე იესუის მიერ დიდებასა თანა 
საუკუნესა. 11 სარწმუნო არს სიტყუაი, რამეთუ უკუეთუ მის თანა 
მოვსწყდეთ, მის თანაცა ვცხონდეთ. 12 უკუეთუ დავითმინოთ, 
მის თანა ვსუფევდეთ; უკუეთუ უარ-ვყოთ, მანცა უარ-მყვნეს 
ჩუენ. 13 უკუეთუ არა გურწმენეს, იგი სარწმუნოდ ჰგიეს; უარ- 
ყოფად თავისა თვსისა ვერ ძალ-უც. 14 ამას მოაჟსენებდ წინაშე 
ღმრთისა და უწამებდ ნუ სიტყვთა ლალვისაითა არად 
საყმარად, განსადრეკელად მსმენელთა მათ. 15” ისწრაფე 
თავისა შენისა რჩეულად წარდგინებად წინაშე ღმრთისა, 
მუშაკად ურცხვნელად, წარმართებად სიტყუასა მას 
ჭეშმარიტებისასა. 10 ხოლო ბილწთა მათ და ცუდთა ყმათა 
განეშორე, რამეთუ უმეტეს წარემატნიან უშჯულოებითა, 17 და 
სიტყუამან მათმან, ვითარცა სრსვლმან, საძოვარი პოვოს. 
რომელ არიან ვმენოს და ფილიტოს, 18 რომელნი-იგი 
ჭეშმარიტებასა განუდგეს, იტყვან, ვითარმედ: აღდგომაი აწვე 


იყოო, და გარდააქცევენ რომელთამე სარწმუნოებასა. 19 
ხოლო მტკიცე იგი საფუძველი ღმრთისაი ჰგიეს და აქუს ბეჭედი 
ესე: „იცნის უფალმან, რომელნი-იგი არიან მისნი“ და: 
„განეშორენ სიცრუისაგან ყოველი, რომელი სახელ-სდებდეს 
სახელსა უფლისასა“, 29 სახლსა შინა დიდსა არა არს ჭურჭელი 
ოქროისაი ხოლო და ვერხლისაი, არამედ ძელისაიცა და 
კეცისაიცა, რომელნიმე პატიოსნად და რომელნიმე უპატიოდ. 
21 უკუეთუ ვინმე განიწმიდოს თავი თვსი ამათგან, იყოს იგი ჭურ 
პატიოსან, წმიდა და საყჟმარ უფლისა, ყოვლისავეთვს საქმისა 
კეთილისა განმზადებულ. 22 ხოლო სიჭაბუკისა მათ გულის 
თქუმათა ევლტოდე, შეუდეგ სიმართლესა, სარწმუნოებასა, 
სიყუარულსა, მშვდობასა მათ თანა, რომელნი ხადიან უფალსა 
გულითა წმიდითა. 23 ხოლო სიცოფისათა მათ და 
უსწავლელთა ძიებათაგან იჯმენ, უწყი, რამეთუ შვნიან 
ლალვანი. 24 ხოლო მონისა უფლისა არა ჯერ-არს ლალვაი, 
არამედ რაითა იყოს მყუდრო და სახიერ ყოველთა მიმართ, 
მასწავლელ, უმანკო, 22 მშვდობით მასწავლელ 
წინააღმდგომთა მათ, მო-ხოლო თუ-სცეს მათ უფალმან 
სინანული მეცნიერებად ჭეშმარიტებისა, 29 და განიფრთხონ 
საფრვისა მისგან ეშმაკისა მონადირებულთა მათ მის მიერ 
ნებისაებრ მისასა. 


თავი 3 


1 ხოლო ესე უწყოდე, რამეთუ უკუანაისკნელთა დღეთა 
მოიწინენ ჟამნი ბოროტნი. ? და იყვნენ კაცნი თავის მოყუარე, 
ვეცხლის მოყუარე, ლაღ, თავმოთნე, ამპარტავან, მგმობარ, 
მამა-დედისა ურჩ, უმადლო, უღირს, უყუარულ, 3 უწირავ, 
მასმენელ, უთმინო, დაუმჭირველ, უზავ, დაუმშვდებელ, 
კეთილის მოძულე, 4“ შინა-განმცემელ, წარმდებ, აღზუავებულ, 
გულის თქუმის მოყუარე უფროის, ვიდრე ღმრთის მოყუარე. 23 
აქუნდეს ხატი ღმრთის მსახურებისაი და ძალსა მისსა უარ- 
ჰყოფდენ. და ამათგანცა განეშორე. 9 რამეთუ ამათგანნი 
არიან, რომელნი შევლენან სახლებსა და გამოსტყუენვენ 
დედათა, შეკრებულთა ცოდვითა, მოიპოვებენ გულის თქუმათა 
თვთო-სახეთა 7 და ყოვლადვე ისწავებენ და არასადა 
მეცნიერებასა ჭეშმარიტებისასა შემძლებელ არიან მოსვლად. 8 
ვითარცა-იგი იანე და იამბრე უყჟდებოდეს მოსეს, ეგრეთცა 
ესენი უყდებიან ჭეშმარიტებასა, კაცნი განხრწნილნი გონებითა, 
გამოუცდელნი სარწმუნოებითა. ? გარნა არა წარემატნენ 
უფროის, რამეთუ უგუნურებაი მათი ცხად იყოს ყოველთადა, 
ვითარცა-იგი მათი იყო. 19 ხოლო შემოდგომილ ხარ ჩემსა 
მოძღურებასა, გულს-მოდგინებასა, სარწმუნებასა, 
სულგრძელებასა, სიყუარულსა, მოთმინებასა, 11 
დევნულებათა, ვნებათა, რაოდენი შემემთხვა მე ანტიოქიას 
შინა, იკონიას, ლუსტრას; რაოდენნი დევნანი დავითმინენ, და 
ყოველთაგან მივსნა მე უფალმან. 12 და ყოველთავე რომელთა 
ჰნებავს ღმრთის მსახურებით ცხორებაი ქრისტე იესუის მიერ, 
იდევნენ. 132 ხოლო უკეთურნი კაცნი და გრძნეულნი 
წარემატებოდიან უძვრესისა მიმართ, აცთუნებდენ და 
სცთებოდიან. 14 ხოლო შენ დაადგერ მას ზედა, რომელიცა 
გისწავიეს და გრწმენა, უწყი, ვისგან გისწავიეს; 12 და რამეთუ 
სიყრმითგან საღმრთონი წიგნნი იცნი, რომელნი შემძლებელ 
არიან განბრძნობად შენდა ცხორებისათვს სარწმუნოებითა 
ქრისტე იესუისითა. 10 ყოველი წიგნი ღმრთივ სულიერი და 


სარგებელი სამოძღურებელად არს და სამხილებელად და 
განსამართლებელად და სასწავლელად სიმართლისა, 17 
რაითა აწვე იყოს ღმრთისა იგი კაცი, ყოვლისა მიმართ საქმისა 


კეთილისა განმტკიცებულ. 


თავი 4 


1 ვწამებ მე წინაშე ღმრთისა და უფლისა იესუ ქრისტესა, 
რომელმან განსაჯნეს ცხოველნი და მკუდარნი 
გამოჩინებისაებრ მისისა და სუფევისა მისისა. 2 ქადაგე 
სიტყუაი, ზედა-ადეგ ჟამითი-უჟამოდ, ამხილე, შეჰრისხენ და 
ნუგეშინის-ეც ყოვლითა სულგრძელებითა და მოძღურებითა. 3 
რამეთუ იყოს ჟამი, ოდეს სიცოცხლისა ამას მოძღურობასა არა 
თავს-იდებდენ, არამედ გულის თქუმისაებრ თავისა თვსისა 
შეიკრებდენ მოძღუართა ქავილითა ყურთაითა; 4 და 
ჭეშმარიტებისაგან სასმენელნი თვსნი გარე-მიიქცინენ და 
ზღაპრებასა მიექცენ. 2 ხოლო შენ ფრთხილ იყავ ყოველსა 
შინა, ძვრსა იხილევდ, საქმე ქმენ მახარებელისაი, მსახურებაი 
შენი კეთილად აღასრულე. 5 რამეთუ მე აწ ესერა შევიწირვი, 
და ჟამი იგი მიქცევისა ჩემისაი მოიწია. 7 ღუაწლი კეთილი 
მომიღუანებიეს, სრბაი აღმისრულებიეს, სარწმუნოებაი 
დამიმარხავს. 8 ამიერითგან მიმელის მე სიმართლისა იგი 
გვრგვნი, რომელი მომცეს მე უფალმან მას დღესა შინა, 
მართალმან მან მსაჯულმან; არა ხოლო თუ მე, არამედ 
ყოველთა, რომელთა შეიყუარეს გამოჩინებაი მისი. ? ისწრაფე 
ჩემდა მოსლვად ადრე, 19 რამეთუ დიმა დამიტევა მე და 
შეიყუარა სოფელი ესე და წარვიდა თესალონიკედ, კრისტე - 
გალატიად, ტიტე - დალმატიად, ლუკა არს მარტოი ჩემ თანა. 
11 მარკოზ აღადგინე და მოიყვანე შენ თანა, რამეთუ საყმარ 
არს იგი ჩემდა მსახურებასა. 12 ტვქიკოს წარავლინე ეფესოდ. 
13 ფელონი, რომელ დაუტევე ტროადას კარპოსს თანა, მო- 
რა0-ხვდოდი, მოიღე და წიგნებიცა იგი, უფროისღა წიგნის 
ტყავები. 14 ალექსანდრე მჭედელმან მრავალი ბოროტი 
შემაჩუენა მე. მიაგოს მას უფალმან საქმეთა მისთაებრ. 12 
რომელსა შენცა ეკრძალე, რამეთუ ფრიად წინა-აღუდგა იგი 
ჩუენთა სიტყუათა. 16 პირველსა მას სიტყვს-გებასა ჩემსა 
არავინ თანა-დამიდგა მე, არამედ ყოველთა დამიტევეს მე. ნუ 
შეერაცხებინ მათ. 17 ხოლო უფალი თანა-დამიდგა და 


განმაძლიერა მე, რაითა ჩემ მიერ ქადაგებაი ესე აღესრულოს 
და ესმეს ყოველთა წარმართთა, და განვერი პირისაგან 
ლომისა. 18 და მიყსნეს მე უფალმან ყოვლისაგან საქმისა 
ბოროტისა და მაცხოვნოს მე სასუფეველსა მისსა ზეცათასა, 
რომლისაი არს დიდებაი უკუნუთი უკუნისამდე. ამინ. 1? კითხვა0 
არქუ პრისკილას და აკვლას და ონესიფორეს სახლსა. 29 
ერასტოს დადგა კორინთეს შინა; ხოლო ტროფიმე დაუტევე 
მელიტონს შინა უძლური. 21 ისწრაფე ზამთრისა წინა 
მოსლვად. გიკითხვენ შენ ევვულოს და პუდის და ლინოს და 
კლავდია და ძმანი ყოველნი. 22 უფალი იესუ ქრისტე სულისა 
შენისა თანა. მადლი ჩუენ თანა. ამინ. 


ტიტეს 
თავი 1 


1 პავლე, მონაი ღმრთისაი და მოციქული ქრისტე იესუისი, 
სარწმუნოებისაებრ რჩეულთა ღმრთისათა და მეცნიერებითა 
ჭეშმარიტებისაითა, რომელ არს ღმრთის მსახურებისაი, 2 
სასოებითა ცხორებისა საუკუნოისაითა, რომელი-იგი აღუთქუა 
უტყუველმან ღმერთმან უწინარეს ჟამთა საუკუნეთა, 3 ხოლო 
გამოაცხადა ჟამთა თვსთა სიტყუაი იგი მისი ქადაგებითა, 
რომელი მარწმუნა მე ბრძანებითა ღმრთისა, მაცხოვრისა 
ჩუენისაითა, 4 ტიტეს, ერთგულსა შვილსა ზოგადისაებრ 
სარწმუნეობისა, მადლი, წყალობაი და მშვდობაი ღმრთისა 
მიერ მამისა და უფლისა იესუ ქრისტეს მიერ, მაცხოვრისა 
ჩუენისა. 2 ამისთვს დაგიტევე შენ კრიტს შინა, რაითა 
ნაკლულევანი იგი განაგო და დაადგინნე ქალაქად-ქალაქად 
ხუცესნი, ვითარცა-იგი მე გიბრძანე შენ: 95 რომელი იყოს 
უბრალო, ერთის ცოლისა ქმარ, შვილნიმცა უსხენ მორწმუნენი, 
ნუმცა შესმენილ არიან ბილწებისათვს გინა ურჩებისა. 7 რამეთუ 
ჯერ-არს ეპისკოპოსისა უბიწო ყოფაი, ვითარცა ღმრთისა 
მნისაი, ნუ თავჭედ, ნუ გულ-მწყრალ, ნუ მოღვნე, ნუ მოლალე, 
ნუ საძაგელის შემძინელ, 83 არამედ სტუმრის მოყუარე, 
კეთილის მოყუარე, წმიდა, მართალ, ღირს, მოთმინე, თავს- 
მდებელ მსგავსად მოძღურებისა მის, ? სარწმუნეობისა 
სიტყვსა, რაითა შემძლებელ იყოს ნუგეშინის-ცემადცა 
მოძღურებასა მას შინა სიცოცხლისასა და სიტყვს- მგებელთა 
მათ მამხილებელ. 19 რამეთუ არიან მრავალნი 
დაუმორჩილებელცა და ამაოისა მეტყუელ და გონება-მაცთურ, 
უფროის ხოლოღა წინადაცუეთილღაებისაგანნი იგი, 11 
რომელთაი ჯერ-არს პირსა დაყოფაი, რომელნი ყოველსა 
სახლებსა გარდააქცევენ, ასწავებენ, რომელი-იგი არა ჯერ- 
არს, საძაგელისა შეძინებისათვს. 12 თქუა ვინმე მათგანმან, 


თვსმანვე მათმან წინაისწარმეტყუელმან: კრიტელნი მარადის 
მტყუვარნი, მჭეცნი ბოროტნი, მუცელნი უქმნი. 13 წამებაი ესე 
არს ჭეშმარიტ. ამისთვს ამხილე მათ თუალ-უხუავად, რაითა 
ცოცხალ იყვნენ სარწმუნოებითა 14 და ნუ ერჩიედ ჰურიაებრთა 
ზღაპართა და მცნებასა კაცთასა, რომელნი გარე-მოქცეულ 
იყვნენ ჭეშმარიტებისაგან. 12 რამეთუ ყოველივე წმიდა არს 
წმიდათათვს; ხოლო შეგინებულთათვს და ურწმუნოთა არარაი 
არს წმიდა, არამედ შეგინებულ არს მათი გულიცა და 
გონებაიცა. 10 ღმერთსა აღიარებენ ვითარმედ იციან, ხოლო 
საქმითა უარ-ჰყოფენ, საძაგელნი არიან და ურჩნი და ყოვლისა 
მიმართ საქმისა კეთილისა გამოუცდელ. 


თავი 2 


1 ხოლო შენ იტყოდე, რომელი შუენის სიცოცხლისა მას 
მოძღურებასა: 2 ხუცესნი ფრთხილ იყვნედ, ღირს, წმიდა, 
ცოცხალ სარწმუნოებითა, სიყუარულითა, მოთმინებითა; 3 
მოხუცებულნი დედანი ეგრეთვე დაწყნარებულებითა შუენიერ, 
ნუ მასმენელ, ნუ ღვნოსა ფრიადსა მორჩილ, კეთილის 
მოძღუარ, “ რაითა განაბრძნობდენ ჭაბუკთა მათ ქმართ 
მოყუარე ყოფად, შვილთ მოყუარე, ? წმიდა, უბიწო, სახლის 
მპყრობელ, სახიერ, დამორჩილებულ თვსთა ქმართა, რაითა 
არა სიტყუაი იგი ღმრთისაი იგმობვოდის. 9 ჭაბუკთა მამათა 
ეგრეთვე ჰლოცევდ, რაითა წმიდა იყვნენ. ” ყოვლისათვსვე 
თავსა შენსა სახედ მისცემდი კეთილთა საქმეთა, მოძღურებასა 
მას შინა უხრწნელებაი, ღირსებაი, განურყუნელობაი, 8 სიტყუა0 
ცოცხალი, უგმობელი, რაითა წინააღმდგომსა მას 
ჰრცხუენოდის და რაითა არა აქუნდეს ჩუეენდა მომართ 
სიტყუად ბოროტისა. 9? მონანი თვსთა უფალთა დაემორჩილნედ 
და ყოველსა შინა სათნო ეყვნედ, ნუ სიტყვს-მგებელ. 19 ნუ 
მომხუეჭელ, არამედ ყოველსავე სარწმუნოებასა აჩუენებედ 
კეთილსა, რაითა მოძღურებაი იგი მაცხოვრისა ჩუენისა 
ღმრთისაი შეამკონ ყოვლითა. 11 რამეთუ გამოჩნდა მადლი იგი 
ღმრთისაი მაცხოვრად ყოველთა კაცთა 12 სამოძღურებელად 
ჩუენდა, რაითა უარ-ვყოთ უღმრთოებაი და სოფლისა გულის 
თქუმაი, სიწმიდით და სიმართლით და ღმრთის მსახურებით 
ვცხოვნდებოდით ამას სოფელსა 13 და მოველოდით ნეტარსა 
მას სასოებასა და გამოჩინებასა დიდებასა დიდისა ღმრთისა 
და მაცხოვრისა ჩუენისა იესუ ქრისტესსა, 14 რომელმან-იგი 
მისცა თავი თვსი ჩუენთვს, რაითა მივსნნეს ჩუენ ყოვლისაგან 
ურჩულოებისა და განმწმიდნეს თავისა თვსისა ერად 
მოგებულად, მობაძავად კეთილთა საქმეთა. 1? ამას ეტყოდე 
და ნუგეშის-სცემდ და ამხილებდ ყოვლითა ბრძანებითა, ნუმცა 
ვინ შეურაცხ-გყოფს შენ. 


თავი 3 


1 მოაყსენებდ მათ მთავრობათა და ყელმწიფეთა 
დამორჩილებად და სარწმუნო-ყოფად და რაითა ყოვლისა 
მიმართ საქმისა კეთილისა განმზადებულ იყვნენ, ? ნუმცა ვის 
ჰგმობენ, ულალვენ იყვნედ, სახიერ, ყოველსავე აჩუენებედ 
სიმშვდესა ყოველთა მიმართ კაცთა. 3 რამეთუ ვიყვენით 
ოდესმე ჩუენცა უცნობელ და ურჩ, შეცთომილ და ვჰმონებდით 
გულის თქუმათა და გემოთა მრავალთა, უკეთურებასა და 
შურსა შინა ვიყვენით, შემაწუხებელ და მოძულე ურთიერთარს. 
4 ხოლო რაჟამს სიტკბოებაი და კაცთ მოყუარებაი გამოჩნდა 
მაცხოვრისა ჩუენისა ღმრთისაი, ? არა საქმეთაგან 
სიმართლისათა, რომელნი-იგი ვქმნენით ჩუენ, არამედ 
წყალობითა თვსითა მივსნნა ჩუენ, ბანითა მით მეორედ 
შობისაითა, განახლებითა სულისა წმიდისაითა, 9 რომელი-იგი 
მოჰფინა ჩუენ ზედა მდიდრად იესუ ქრისტეს მიერ, მაცხოვრისა 
ჩუენისა, 7 რაითა განვმართლდეთ მადლითა მით მისითა და 
მკვდრ ვიქმნნეთ სასოებასა მას ცხორებისა საუკუნოისასა. 8 
სარწმუნო არს სიტყუაი; და მათთვსცა მნებავს შენდა 
განმტკიცებად, რაითა ზრუნვიდენ კეთილთა საქმეთა ზედა 
დგომად მორწმუნენი ღმრთისანი: რამეთუ ესე არს კეთილ და 
სარგებელ კაცთა. ? ხოლო სიცოფისათა მათ ძიებათა და ტომის 
რაცხათა და ყდომათა და ლალვათა შჯულისათა განეშორე, 
რამეთუ არიან ურგებ და ამაო. 19 მწვალებელსა კაცსა 
შემდგომად ერთისა და ორისა სწავლისა განეშორე. 11 
უწყოდე, რამეთუ გარდაგულარძნილ არს ეგევითარი იგი და 
ცოდავს და არს იგი თვთ დაშჯილ. 12 ოდეს მოვავლინო შენდა 
არტემან ანუ ტვქიკოს, ისწრაფე მოსლვად ჩემდა ნიკოპოლის, 
რამეთუ მუნ ვირჩიე დაზამთრებაი. 13 ზინან შჯულის მწერალი 
და აპოლო ადრე წარმოგზავნენ, და ნუმცა რაი აკლს მათ. 14 
ისწავებდედ ჩუენნიცა იგი კეთილისა საქმესა წარდგინებად 
საჭიროთა მათთვს საყმართა, რალთა არა იყვნენ უნაყოფო. 12 
გიკითხვენ შენ ჩემ თანანი ყოველნი. კითხვაი არქუ, რომელნი 


გუყუარობენ ჩუენ სარწმუნოებით. მადლი თქუენ ყოველთა 
თანა. ამინ. 


ფილიმონის 


თავი 1 


1 პავლე, კრული ქრისტე იესუისი, და ტიმოთე ძმაი ფილიმონს, 
საყუარელსა და თანა-შემწესა ჩუენსა, 2 და აპფიას, დასა და 
საყუარელსა, და არქიპოსს, თანა-მოსაგრესა ჩუენსა, და 
სახლისა შენისა კრებულთა. 3 მადლი თქუენდა და მშვდობაი 
ღმრთისა მიერ მამისა ჩუენისა და უფლისა იესუ ქრისტესა. 4 
ვჰმადლობ ღმერთსა ჩემსა მარადის ვსენებასა შენსა ვჰყოფ 
ლოცვათა შინა ჩემთა. ? მესმის შენი ეგე სიყუარული და 
სარწმუნოებაი, რომელი გაქუს უფლისა მიმართ იესუ ქრისტესა 
და ყოველთა მიმართ წმიდათა, 9 რაითა ზიარება0 
სარწმუნოაბისა შენისაი შეწევნულ იყოს მეცნიერებითა 
ყოვლისა კეთილისაითა, რომელ არს ჩუენ შორის ქრისტე 
იესუის მიმართ. 7 რამეთუ სიხარულში დიდი მაქუს და 
ნუგეშინის-ცემაი სიყუარულისა შენისათვს, რამეთუ ნაწლევნი 
წმიდათანი განსუენებულ არიან შენთვს, ძმაო. 9 ვინაიცა 
მრავალი კადნიერებაი მაქუს ქრისტეს მიერ ბრძნებად შენდა 
ჯეროვნისა; ? სიყუარულისათვს უფროისღა გლოცავ ესევითარი 
ესე, ვითარცა პავლე მოხუცებული, ხოლო აწ კრულიცა ქრისტე 
იესუისი, 1- გლოცავ შენ შვილისა ჩემისათვს, რომელი ვშევ 
კრულებათა შინა ჩემთა ონისიმე, 11 რომელი-იგი ოდესმე 
უჟმარ შენდა, ხოლო აწ შენდა და ჩემდა საყმარ, რომელი-იგი 
მივავლინე შენდა, 12 ხოლო შენ შეიწყნარე, ესე იგი არს 
ნაწლევი ჩემი, 132 რომლისაი მეგულებოდა დაყენებად ჩემ 
თანა, რაითა შენ წილ მმსახურებდეს მე კრულებათა ამათ შინა 
სახარებისათა. 14 ხოლო თვნიერ ცნობისა შენისა არა ვინებე 
ყოფად, რაითა არა უნებლებით კეთილი იგი შენი იყოს, 
არამედ ნეფსით. 1? ვინ უწყის, გან-ვე ამისთვს-გეშორა ჟამერთ, 
რაითა საუკუნოდ მიიყვანო იგი, 19 არღარა ვითარცა მონაი, 
არამედ უფროისღა მონისა, საყუარელი ძმაი. ვინაითგან ჩემდა 


ესრეთ, რაოდენ უფროის შენდა ყორციელადცა და უფლისა 
მიერცა! 17 უკუეთუ შეგირაცხიე მე თანა-ზიარად, შეიწყნარე ეგე, 
ვითარცა მე. 18 ხოლო უკუეთუ რაიმე შეგცოდა გინა თანა-აც, 
იგი მე შემირაცხე. 19 მე, პავლე, დავწერე ყელითა ჩემითა: მე 
გარდავიკყადო; რაითა არა გრქუა შენ, ვითარმედ თავიცა შენი 
თანა-გაც ჩემდა. 29 ჰე, ძმაო, მე მოგიპოვე შენ უფლისა მიერ; 
განუსუენე ნაწლევთა ჩემთა ქრისტეს მიერ. 21 სასოებითა 
მორჩილებისა შენისაითა მივწერე შენდა, უწყი, რამეთუ 
რომლისათვს-ესე გეტყვ, ჰყოცა. 22 და მის თანა განმიმზადე მე 
ვანიცა; რამეთუ ვესავ, ვითარმედ ლოცვითა თქუენითა 
მიგემადლო თქუენ. 23 გიკითხვენ შენ ეპაფრა, ჩემი თანა-ტყუე 
ქრისტე იესუის მიერ, 24 მარკოზ, არისტარხოს, დიმა, ლუკა, 
თანა-შემწენი ჩემნი. 22 მადლი უფლისა ჩუენისა იესუ ქრისტესი 
სულისა თქუენისა თანა. ამინ. 


ებრაელთა 


თავი 1 


1 მრავლით კერძო და მრავლით სახით მაშინვე ღმერთი 
ეტყოდა მამათა წინაისწარმეტყუელთა მიერ, ხოლო 
უკუანაისკნელთა ამათ დღეთა მეტყოდა ჩუენ ძისა მიერ თვსისა, 
2 რომელი-იგი დაადგინა მკვდრად ყოველთა, რომლისაგანცა 
შექმნნა საუკუნენი, 32 რომელი-იგი არს ბრწყინვალებაი 
დიდებისაი და ხატი ძლიერებისა მისისაი, უტვრთვან 
ყოველნივე სიტყვთა მით ძლიერებისა მისისაითა, თავისა მიერ 
თვსისა განწმედაი ცოდვათა ჩუენთაი ყო; და დაჯდა იგი 
მარჯუენით სიმდიდრესა მისსა მაღალთა შინა; “ ესოდენ 
უმჯობეს იყო ანგელოზთა, რაოდენცა უმჯობესი მათსა 
დაიმკვდრა სახელი. ? რამეთუ ოდეს-სადა ვის ჰრქუა 
ანგელოზთაგანსა: ძე ჩემი ხარი შენ, და მე დღეს მიშობიე შენ? 
და მერმე იტყვს: მე ვიყო მისა მამა, და იგი იყოს ჩემდა ძე. 9 და 
ოდეს კუალად შემოჰყავს პირმშოი იგი სოფლად, იტყვს: და 
თაყუანის-სცემდენ მას ყოველნი ანგელოზნი ღმრთისანი. 7 
ხოლო ანგელოზთათვს იტყვს: რომელმან შექმნნა ანგელოზნი 
მისნი სულად და მსახურნი მისნი ალად ცეცხლისა. 8 ხოლო 
ძისათვს იტყვს: საყდარი შენი, ღმერთო, უკუნითი უკუნისამდე; 
კუერთხი განგებისაი და კუერთხი სუფევისა შენისაი. ? შეიყუარე 
სიმართლე და მოიძულე უშჯულოებაი. ამისთვს გცხოს შენ 
ღმერთმან, ღმერთმან შენმან საცხებელი სიხარულისაი უმეტეს 
მოყუასთა შენთა. 19 და: შენ დასაბამსა, უფალო, ქუეყანაი 
დააფუძნე, და ქმნულნი ყელთა შენთანი ცანი არიან; 11 იგინი 
წარჭდენ, ხოლო შენ ეგო უკუნისამდე; და ყოველნი ვითარცა 
სამოსელნი დაძუელდენ, 12 და ვითარცა შესამოსელნი 
სცვალნე იგინი, და იცვალნენ. ხოლო მენ თავადი იგივე ხარ, 
და წელიწადთა შენთა არალი მოაკლდეს. 13 ოდეს-სადა ვის 
ანგელოზთაგანსა ჰრქუა სადამე: დაჯედ მარჯუენით ჩემსა, 


ვიდრემდის დავსხნე მტერნი შენნი ქუეშა ფერჯთა შენთა? 1“ ანუ 
არა ყოველნივე არიანა მოხარკე სულებ, მსახურად 
მოვლინებულ მათთვს, რომელთაი-იგი დამკვდრებად არს 
ცხორებაი? 


თავი 2 


1 ამისთვს ჯერ-არს უმეტესად კრძალვაი ჩუენი, რომელთა-ესე 
გუასმიეს, რაითა არა მოუძლურდეთ. ? რამეთუ უკუეთუ 
რომელი-იგი ანგელოზთა მიერ ითქუა სიტყუაი, იქმნა მტკიცე 
და ყოველმან შჯულისა გარდამავალმან და ურჩმან მიიღო 
საშჯელი კუალად-გებისაი, 3 ვითარ-მე ჩუენ განვერნეთ, უკუეთუ 
ესოდენი-ესე უდებ-ვყოთ ცხორებაი, რომელმან-იგი დასაბამი 
მოიღო სიტყუად უფლისა მიერ, მსმენელთა მათგან ჩუენდა 
მომართ დამტკიცნა, 4 თანა-მოწამებითა ღმრთისაითა, 
სასწაულებითა და ნიშებითა და ფერად-ფერადითა ძალითა და 
სულისა წმიდისა განყოფითა ნებისაებრ მისისა? ? რამეთუ არა 
ანგელოზთა დაამორჩილა მერმე იგი სოფელი, რომლისათვს- 
ესე ვიტყვთ. 9 ხოლო უწამებიეს სადამე ვისმე და იტყვს: რა0 
არს კაცი, რამეთუ მოივსენე იგი? ანუ ძე კაცისაი, რამეთუ 
მოხედე მას? 7 დააკლე იგი მცირედ რაიმე ანგელოზთა შენთა; 
დიდებითა და პატივითა გვრგვნოსან ჰყავ იგი, 8 ყოველივე 
დაამორჩილე ქუეშე ფერვთა მისთა. რამეთუ დამორჩილებასა 
მას ყოვლისასა არარაი დაუშთა მისა დაუმორჩილებელად. 
ხოლო აწ არღა ვხედავთ ყოველსავე დასამორჩილებელად. 3? 
ხოლო მცირედ რაიმე ანგელოზთა დაკლებულად ვხედავთ 
იესუს ვნებითა მით სიკუდილისაითა და დიდებითა და 
პატივითა გვრგვნოსანსა, რაითა მადლითა ღმრთისაითა 
ყოვლისავეთვს იხილოს გემოი სიკუდილისაი. 19 რამეთუ შე-ვე 
მისა-ჰგვანდა მისა, რომლისათვს არს ყოველი და 
რომლისაგან არს ყოველი, რომელმან მრავალნი შვილნი 
დიდებად მოიყვანნა, და წინამძღუარი იგი ცხორებისა ჩუენისაი 
ვნებითა სრულ ყოფად. 11 რამეთუ განმწმედელი იგი და 
განწმედილნი იგი ერთისაგან არიან ყოველნი, 
რომლისათვსაცა არა ჰრცხუენის ძმად წოდებაი მათი და იტყვს: 
12 მიუთხრა სახელი შენი ძმათა ჩემთა და შორის კრებულსა 
გიგალობდე შენ. 13 და მერმე იტყვს: მე ვიყო მოსავ მისსა; და 
კუალად: აჰა ესერა მე და ყრმანი, რომელნი მომცნა მე 


ღმერთმან. 14 რამეთუ ყრმათაცა ეზიარა ჟორცითა და 
სისხლითა, და თავადმან მსგავსად მოიღო მათივე, რაითა 
სიკუდილითა მით განაქარვოს, რომლისა-იგი ყელმწიფებაი 
აქუნდა სიკუდილისაი, ესე იგი არს ეშმაკი, 12 და 
განათავისუფლნეს ესენი, რაოდენნი შიშითა სიკუდილისაითა 
სამარადისოდ ცხორებად თანა-მდებ იყვნეს კირთებისა. 19 
რამეთუ არასადაით ანგელოზთაით იწყო, არამედ 
ნათესავისაგან აბრაჰამისა იწყო. 17 ამისთვს ჯერ-იყო მისა 
ყოვლითავე ძმათა მსგავსებაი, რაითა მოწყალე ექმნეს და 
სარწმუნო მღდელთმოძღუარ ღმრთისა მიმართ, რაითა 
ულხინებდეს ცოდვილთა ერისათა. 18 რამეთუ რომლითა-იგი 
ივნო თავადმან და გამოიცადა, ძალ-უც, რომელნი-იგი 
განიცადებოდიან, მათდაცა შეწევნად. 


თავი 3 


1 ვინაიცა, ძმანო წმიდანო, ჩინებისა მის ზეცათაისა ზიარნო, 
განიცადეთ მოციქული იგი და მღდელთმოძღუარი აღსარებისა 
ჩუენისაი, იესუ ქრისტე, 2 რომელი სარწმუნო არს შემოქმედისა 
თვსისა, ვითარცა-იგი მოსეცა ყოველსა მას სახლსა მისსა. 3 
რამეთუ უმრავლესსა დიდებასა ესე ღირს იყო უფროის 
მოსესსა, ვითარცა-იგი უფროისი პატივი აქუნ სახლისაი მის 
მაშენებელსა მას მისსა. 4 რამეთუ ყოველი სახლი აღეშენის 
ვისგანმე; ხოლო რომელმან ყოველივე აღაშენა, ღმერთი არს. 
2 და მოსეცა სარწმუნო იყო ყოველსავე სახლსა მისსა, ვითარცა 
მსახური მოწამედ თქმულთა მათ. 9 ხოლო ქრისტე, - ვითარცა 
ძე სახლსა ზედა მისსა; რომლისა სახლ ვართ ჩუენ, უკუეთუ 
კადნიერებაი იგი და სიქადული სასოებისაი მის ვიდრე 
აღსასრულადმდე მტკიცედ შევიკრძალოთ. 7 ამისთვს, ვითარცა 
იტყვს სული წმიდაი, დღეს თუ ჭმისა მისისალ ისმინოთ, 8 ნუ 
განიფიცხებთ გულთა თქუენთა, ვითარცა-იგი განმწარებასა მას 
დღისა მისებრ გამოცდისა უდაბნოსა ზედა, 9? სადა-იგი 
განმცადეს მე მამათა თქუენთა; გამომცადეს მე და იხილნეს 
საქმენი ჩემნი ორმეოც წელ. 19 ამისთვს მოვიწყინე ნათესავი 
იგი და ვთქუ: მარადის სცთებიან იგინი გულითა მათითა და 
მათ არა იცნნეს გზანი ჩემნი. 11 ვითარცა ვფუცე რისხვითა 
ჩემითა, ვერ შევიდენ იგინი განსასუენებელსა ჩემსა. 12 
ეკრძალენით, ძმანო, ნუუკუე სადამე იყოს ვისმე თქუენთაგანსა 
თანა გული უკეთური ურწმუნოებისაი განდგომად ღმრთისაგან 
ცხოველისა. 13 არამედ ნუგეშინის-სცემდით თავთა თვსთა 
დღითი დღედ, ვიდრე-ესე დღესღა ჰრქვან, რაითა არა გან- 
ვინმე-ფიცხნეს თქუენგანი საცთურითა მით ცოდვისაითა. 14 
რამეთუ თანა-ზიარ ქრისტესა ვიქმნენით, უკუეთუ დასაბამი იგი 
ძლიერებისაი აღსასრულადმდე მტკიცედ შევიკრძალოთ. 12 
რაჟამს იტყოდის: დღეს თუ ჭმისა მისისაი ისმინოთ, ნუ 
განიფიცხებთ გულთა თქუენთა, ვითარცა-იგი განმწარებასა მას. 
16 რამეთუ ესმა ვიეთმე და განამწარეს, არამედ არა ყოველთა, 


რომელნი გამოვიდეს ეგვპტით მოსეს მიერ. 17 ხოლო ვიეთი 
მოიწყინა ორმეოც წელ? ანუ არა რომელთა-იგი შესცოდესა, 
რომელთაი-იგი ძუალები დაცვვა უდაბნოსა ზედა? 18 ანუ ვიეთ 
ეფუცა არა-შესლვად განსასუენებელსა მისსა? არა-მე ურჩთა 
მათ? 1? და ვხედავთ, რამეთუ ვერ შეუძლეს შესლვად 
ურწმუნოებითა. 


თავი 4 


1 გუეშინოდენ უკუე, ნუსადა, დატევებასა მას აღთქუმისასა 
შესლვად განსასუენებელსა მისსა, ჰგონებდეს ვინმე თქუენგანი 
დაკლებულად თავსა თვსსა. 2 და რამეთუ ვართ ჩუენ ხარებულ, 
ვითარცა-იგი იგინი; არამედ არარაი არგო მათ სიტყუამან მან 
სმენისამან, ვინაითგან არა თანა-შეეზავა სარწმუნებაი იგი 
მსმენელთა მათ. 3 ხოლო ჩუენ შევიდეთ განსასუენებელსა მას, 
მორწმუნენი ესე, ვითარცა-იგი თქუა: ვითარცა ვფუცე რისხვითა 
ჩემითა, ვერ შევიდენ იგინი განსასუენებელსა ჩემსა; და 
დაღათუ საქმენი იგი დასაბამითგან სოფლისაით ქმნულ იყვნეს. 
4 რამეთუ უთქუამს სადამე მეშვდისა მისთვს ესრეთ: და 
განისუენა ღმერთმან დღესა მას მეშვდესა ყოველთაგან 
საქმეთა მისთა. ? და ამისა შემდგომად კუალად იტყვს: ვერ 
შევიდენ იგინი განსასუენებელსა ჩემსა. 9 ვინაითგან უკუე და- 
ვიეთმე-აკლებს შესლვად მას შინა, და რომელნი-იგი წანაწარ 
ხარებულ იქმნეს, ვერ შევიდეს ურწმუნეობითა. 7 კუალად რასმე 
განაჩინებს დღესა დავითის მიერ და იტყვს, შემდგომად 
ესოდენისა ჟამისა, ვითარცა-იგი თქუმულ არს: დღეს თუ ყმისა 
მისისაი ისმინოთ, ნუ განიფიცხებთ გულთა თქუენთა. 838 რამეთუ 
უკუეთუმცა ისოს, ძესა ნავესსა, განესუენა მათდა, არამცა სხვსა 
დღისათვს ამისსა შემდგომად იტყოდა. 9 და-სამე-აკლდების 
შაბათობაი იგი ერსა მას ღმრთისასა. 19 რამეთუ რომელი-იგი 
შევიდა განსასუენებელსა მისსა, მანცა განისუენა საქმეთაგან 
მისთა, ვითარცა-იგი თვსთაგან ღმერთმან. 11 ვისწრაფოთ უკუე 
შესლვად განსასუენებელსა მას, რაითა არა მასვე სახესა 
ურწმუნეობისასა ვინმე შთავარდეს. 12 რამეთუ ცხოველ არს 
სიტყუაი ღმრითსაი და ძლიერ და უმკუეთელეს უფროის 
ყოვლისა მახვლისა ორპირისა: და მისწუდების იგი ვიდრე 
განსაყოფელადმდე სამშვნველისა და სულისა, ნაწევართა და 
ტვნთა, და განმკითხველ გონებათა და ზრახვათა გულისათა. 13 
და არარაი არს დაბადებული დაფარულ წინაშე მისსა, არამედ 
ყოველივე შიშუელ და ქედ-დადრეკილ არს წინაშე თუალთა 


მისთა, რომლისათვს არს სიტყუაი ესე ჩუენი. 14 მივის ჩუენ 
მღდელთმოძღუარი დიდი, რომელმან განვლნა ცანი, იესუ, ძე 
ღმრთისაი, შევიკრძალოთ აღსარებაი იგი მისა მართლ. 12 
რამეთუ არა ეგევითარი გვვის მღდელთმოძღარი, რომელიმცა 
ვერ შემძლებულ იყო შეწყალებად უძლურებათა ჩუენთა, 
გამოცდილი ყოვლითავე მსგავსებითა, თვნიერ ცოდვისა. 19 
მოუჭდეთ უკუე განცხადებულად საყდართა მათ მადლისასა, 
რაითა მოვიღოთ წყალობაი და ვპოოთ მადლი ჟამსა 
შეწევნისასა. 


თავი 5 


1 რამეთუ ყოველივე მღდელთმოძღუარი, კაცთაგან 
მოყვანებული, კაცთათვს დადგის იგი ღმრთისა მიმართ, რაითა 
შესწირვიდეს შესაწირავთა და მსხუერპლთა ცოდვათათვს 
შენდობით. 2 და სწორად წყალობად შემძლებელ არს 
უმეცართა მათ და შეცთომილთა, ვინაითგან მასცა ზედა-აც 
უძლურებაი; 3 და ამისთვს თანა-აც ვითარცა ერისათვს, ეგრეცა 
თავისა თვსისათვს შეწირვად მსხუერპლი ცოდვათათვს. 4 და 
არავინ თავით თვსით მოიღის პატივი, არამედ რომელი 
წოდებულ არნ ღმრთისა მიერ, ვითარცა-იგი აჰრონ. ? ეგრეთცა 
ქრისტე არა თავი თვსი ადიდა ყოფად იგი 
მღდელთმოძღუარად, არამედ რომელი-იგი ეტყოდა მას: ძე 
ჩემი ხარი შენ, და მე დღეს მიშობიე შენ. 9 ვითარცა-იგი 
სხუასაცა ადგილსა იტყვს: შენ ხარ მღდელ უკუნისამდე წესსა 
მას ზედა მელქისედეკისსა. 7 ვითარცა-იგი დღეთა მათ ყორცთა 
მისთასა ვედრებასა და ლოცვასა შემძლებელისა მის მიმართ 
კსნად მისა სიკუდილისაგან ყმითა მაღლითა და ცრემლითა 
შესწირვიდა, და შეისმინა მისი მოშიშებისა მისგან. 8 და რამეთუ 
ძეღა იყო, ისწავა, ვინაითგან იგი ივნო მორჩილებაი. 9? და 
სრულ იქმნა და ექმნა ყოველთა მორჩილთა მისთა მიზეზ 
ცხორებისა საუკუნოისა; 19 და სახელ-ედვა ღმრთისა მიერ 
მღდელთმოძღუარ წესსა მას ზედა მელქისედეკისსა. 11 
რომლისათვს მრავალ არს ჩუენდა სიტყუად და ძნიად 
სათარგმანებელ თქუმად, ვინაითგან უძლურ იქმნენით 
სასმენელითა. 12 და რამეთუ თანა-გედვა, რაითამცა იყვენით 
მოძღუარ ჟამისა ამისგან; კუალად გიჭმს-ვე-ღა მოძღურებაი 
თქუენ ასოთა რათმე დასაბამისა სიტყუათა ღმრთისათა; და 
იქმნენით მოქენე სიძისა და არა მტკიცისა საზრდელისა. 13 
რამეთუ ყოველი, რომელი მიიღესნ სძესა, უმეცარ არს 
სიტყუასა მას სიმართლისასა, რამეთუ ჩჩვლ არს. 14 ხოლო 
სრულთაი არს მტკიცე იგი საზრდელი, რომელთა წესითა მით 


გონებანი წურთილნი ჰქონედ განრჩევად კეთილისა და 
ბოროტისა. 


თავი 6 


1 ამისთვს დაუტეოთ დასაბამისა მის ქრისტეს სიტყუათაი და 
სისრულისა მიმართ მოვიდეთ; ნუ კუალად საძირკუელსა 
დავსდებთ სინანულისასა მკუდართაგან საქმეთა და 
სარწმუნოებისა ღმრთისა მიმართ, 2 ნათლის-ღებისა სწავლისა, 
დასხმისა ყელთაისა და აღდგომისა მკუდართაისა და 
საშჯელისა მის საუკუნოისა. 3 და ესე ვყოთ, უკუეთუ გვბრძანოს 
ღმერთმან. 4 რამეთუ შეუძლებელ არს ერთ-გზის 
განათლებულთა მათ, რომელთა გემოი ეხილვოს ნიჭთა მათ 
ზეცისათაი და ზიარ-ქმნულ იყვნენ სულისა წმიდისა ? და 
კეთილი გემოი ეხილვოს სიტყვსა ღმრთისაი და ძალი იგი 
მერმისა მის საუკუნოისაი 9 და დაცემულთა კუალად 
განახლებაი სინანულად, თანა-ჯუარს-ცუმად თავთა მათთა ძესა 
ღმრთისასა და განქიქებად. 7 რამეთუ ქუეყანამან რომელმან 
სვს მარავალ გზის მის ზედა მოსრული წვმაი და გამოიღის 
მწუანვილი, სარგებელი მათთვს, რომელთათვსცა იქმნების, 
მიიღებს კურთხევასა ღმრთისა მიერ. 8? ხოლო უკუეთუ მოიღის 
ეკალი და კუროისთავი ურგები და წყევისა მახლოებლი, 
რომლისა უკუანაისკნელი დასაწუველად არნ. ? ხოლო ჩუენ 
გურწამს თქუენთვს, საყუარელნო, უმჯობესი და მახლოებლი 
ცხორებისაი, ესრეთ ღათუ ვიტყვთ. 19 რამეთუ არა არს სიცრუე 
ღმრთისა თანა, ვითარმცა დაივიწყნა საქმენი თქუენნი და 
შრომაი სიყუარულისა თქუენისაი, რომელი აჩუენეთ სახელისა 
მისისათვს, რამეთუ ჰმსახურებდით წმიდათა მათ და 
ჰმსახურებთცა. 11 გუსურის კაცად-კაცადისა თქუენისაი, რაითა 
მასვე აჩუენებდეთ მოსწრაფებასა გულსავსებისა მის მიმართ 
სასოებისა ვიდრე აღსასრულადმდე, 12 რაითა არა 
მოჰმედგრდეთ, არამედ მობაძავ იყვნეთ მათდა, რომელთა-იგი 
სარწმუნეობითა და სულგრძელებითა დაიმკვდრნეს 
აღთქუმანი. 13 რამეთუ აბრაჰამს აღუთქუა ღმერთმან, 
ვინაითგან არავინ იყო უფროისი, რომელსამცა ფუცა, ფუცა 
თავისა თვსისა; 14 და თქუა, ვითარმედ: კურთხევით გაკურთხო 


შენ და განმრავლებით განგამრავლო შენ. 1? და ესრეთ 
სულგრძელ იქმნა და მიემთხვა აღთქუმასა. 19 რამეთუ კაცთა 
უფროისისა მიმართ ფუციან და ყოვლისა ცილობისა მათისა 
დასასრულსა დასამტკიცებელად ფიცი არს. 17 რომლითა 
უმეტესად უნდა ღმერთსა ჩუენებად მკვდრთა მათ მის 
აღთქუმისათა შეუძრველობაი ზრახვისა მისისაი, შუამდგომელ 
ყო ფიცი, 18 რაითა ორთავე მათ საქმეთა მიერ შეუძრავთა, 
რომელთა შინა შეუძლებელ იყო ცრუებად ღმერთი, ძლიერი 
ნწუგეშინის-ცემალ გუაქუენდეს ჩუენ, რომელნი-ესე 
შევევედრენით შეკრძალვად წინა-განმზადებულსა მას 
სასოებასა, 1? რომელი ვითარცა ხარისხი გვპყრიეს სულისაი 
კრძალული და მტკიცე და შემავალი შინაგანსა მას 
კრეტსაბმელსა, 29 სადა-იგი წინამორბედად ჩუენთვს შევიდა 
იესუ, წესსა მას ზედა მელქისედეკისსა მღდელთმოძღუარ იქმნა 
იგი უკუნისამდე. 


თავი 7 


+ რამეთუ ესე მელქისედეკ, მეფე სალემისაი, მღდელი 
ღმრთისა მაღლისაი, რომელი შეემთხვა აბრაჰამს, მო-რაი- 
ქცეულ იყო იგი მოწყუედისა მისგან მეფეთაისა, და აკურთხა 
იგი, 2 რომელსაცა-იგი ათეული მისცა ყოვლისა მისგან 
ნაწილად აბრაჰამ, პირველად უკუე ითარგმანების „მეუფე 
სიმართლისაი“, და მერმე - „მეფე სალემისაი“, რომელ არს 
მეუფე მშვდობისაი, 3 უმამო, უდედო, ნათესავ- 
მოუყსენელებელ; არცა დასაბამი დღეთაი, არცა აღსასრული 
ცხორებისაი აქუს, ხოლო მიმსგავსებულ არს იგი ძესა 
ღმრთისასა და ჰგიეს იგი მღდელად სამარადისოდ. 4 იხილეთ- 
ღა, რაბამ იყო ესე, რომელსა-იგი ათეულიცა მისცა აბრაჰამ 
რჩეულთა მათგან მამათმთავარმან. ? და რომელნი-იგი ლევის 
ძეთაგანნი მღდელობასა მიიღებენ, მცნებაი აქუს ათეულისა 
მიღებად ერისაგან მსგავსად რჩულისა, ესე იგი არს, ძმათაგან 
თვსთა, და გამოსრულთა მათგანღა წელთაგან აბრაჰამისთა. 9 
ხოლო ნათესავ-მოუვსენებელმან მან მათგან ათეული მიიღო 
აბრაჰამისგან და აკურთხა, რომელსა-იგი აღთქუმანი აქუნდეს. 
7 ხოლო თვნიერ ყოვლისა ცილობისა უმცირესი იგი 
უმჯობესისაგან იკურთხევის. 8 და აქა რომელნი-იგი 
მოსწყდებიან კაცნი, ათეულსა მიიღებენ; ხოლო მუნ წამებულ 
არს, ვითარმედ ცხოველ არს. 3? და, რაითა მოკლედ ვთქუათ, 
აბრაჰამისთვს და ლევისთვს, და რომელი ათეულსა მიიღებს, 
ათეულადვე შეწირულ არს; 19 რამეთუ წელთაღა შინა მამისათა 
იყო, ოდეს-იგი შეემთხვა მას მელქისედეკ. 11 რამეთუ, 
უკუეთუმცა განსრულებაი ლევიტელთაგან მღდელობისაი იყო, - 
რამეთუ ერი იგი მას ზედა შჯულ-დებულ არს, - რადღა საჟყმარ 
იყო მერმე წესსა მას ზედა მელქისედეკისსა სხუაი აღდგინებად 
მღდელი და არა წესსა მას ზედა აჰრონისსა თქუმად? 12 
რამეთუ ცვალებასა თანა მღდელობისასა ჩანს იძულებით, 
რამეთუ შჯულისაცა ცვალებაი იქმნების, 132 რომელსა ზედა 
თქუმულ არს ესე: სხვსა ნათესავსამან დაიპყრა, რომლისაგანი 


არასადა საკურთხეველსა წარდგომილ იყო. 14 წინაწარ ჩანს, 
რამეთუ იუდაის ნათესავისაგან აღმოგვბრწყინდა უფალი ჩუენი, 
რომლისა ნათესავისაი მღდელობისათვს არაი ავსენა მოსე. 12 
და უმეტესადღა ცხად არს, უკუეთუ მსგავსად მელქისედეკისა 
აღდგეს სხუაი მღდელთმოძღუარი, 190 რომელი არა შჯულისა 
მისებრ მცნებისა ყორციელისა იყოს, არამედ ძალისა მისებრ 
ცხორებისა წარუვალისა. 17 რამეთუ ეწამების, ვითარმედ: შენ 
ხარ მღდელ უკუნისამდე წესსა მას ზედა მელქისედეკისსა. 18 
რამეთუ შეურაცხებაი იქმნების პირველისა მის მცნებისა0 
უძლურებისა მისისათვს და ურგებობისა, 19 რამეთუ არარა0 
სრულ ყო შჯულმან; ხოლო შემოსლვაი უმჯობესისა სასოებისაი, 
რომლისა მიერ მივეახლებით ღმერთსა. 29 და რაოდენ-იგი 
არა თვნიერ ფიცისა, - რამეთუ რომელნიმე თვნიერ ფიცისა 
არიან მღდელ ყოფილ; 21 ხოლო ესე - ფიცით მის მიერ, 
რომელმან-იგი ჰრქუა მას: ფუცა უფალმან და არა შეინანოს; 
შენ ხარ მღდელ უკუნისამდე წესსა მას ზედა მელქისედეკისსა, - 
22 ესოდენ უმჯობესისა აღთქუმისა იქმნა თავს-მდებ იესუ. 23 და 
რომელნიმე მრავალნი არიან მღდელად დადგინებულნი 
სიკუდილისაგან დაყენებითა დადგრომად. 24 ხოლო ამას 
დადგრომისათვს მისისა უკუნისამდე წარუვალად აქუს 
მღდელობაი იგი. 22 ვინაიცა ყოვლითურთ ცხორებად 
შემძლებელ არს მათდა, რომელნი-იგი მის მიერ მოუჭდებიან 
ღმერთსა, და სამარადისოდ ცხოველ არს მეოხად მათთვს. 25 
რამეთუ შე-ვე ესევითარი-ჰგვანდა ჩუენდა მღდელთმოძღუარი: 
წმიდაი, უმანკოი, შეუგინებელი, განშორებული ცოდვათაგან და 
უმაღლესი ცათაი. 27 რომელსა არა უჟმს დღითი დღედ, 
ვითარცა მღდელთმოძღუართა მათ, პირველად თვსთა 
ცოდვათათვს მსხუერპლისა შეწირვაი და მერმე ერისათვს, 
რამეთუ თავადმან ერთგზის ყო ესე და თავი თვსი შეწირა. 28 
რამეთუ შჯულმან კაცნი დაადგინნა მღდელთმოძღურად, 
რომელთა აქუნდა უძლურებაი, ხოლო სიტყუამან ფიცისამან, 
რომელი-იგი შემდგომად შჯულისა იყო, - ძე უკუნისამდე 
განსრულებული. 


თავი 8 


1 ხოლო თავად თქუმულთა მათ ზედა ესე არს: ესევითარი 
გვვის ჩვენ მღდელთმოძღუარი, რომელი დაჯდა მარჯუნით 
საყდართა დიდებისათა ზეცათა შინა, 2 წმიდათა მსახური და 
კარვისა მის ჭეშმარიტისაი, რომელი აღაშენა უფალმან და არა 
კაცმან. 3 რამეთუ ყოველივე მღდელთმოძღუარი შეწირვად 
მსხუერპლისა და შესაწირავისა დადგინებულ არს, ვინაიცა 
უღირს მასცა, რაითა აქუნდეს რაიმე, რომელი-იგი შეწიროს 
თავისა თვსისათვს. “ რამეთუ უკუეთუმცა იყო ქუეყანასა ზედა, 
არამცა იყო მღდელი, ყოფილთა მათ მღდელთა 
შემწირველთა, მსგავსად შჯულისა, მსხუერპლთა, ? რომელნი- 
იგი სახედ და აჩრდილად ჰმსახურებენ ზეცისაისა მას, 
ვითარცა-იგი ბრძანებალ მოიღო მოსე საქმესა მას კარვისასა, 
რამეთუ იტყვს, ვითარმედ: იხილე და ქმენ ყოველივე მსგავსად 
სახისა მის, რომელი გიჩუენეს შენ მთასა ზედა. 95 ხოლო აწ 
უმჯობესსა მიიწია მსახურებასა, ვითარცა-იგი არს უმჯობესისა 
აღთქუმისა შუა-მდგომელ, რომელი-იგი უმჯობესსა მას 
აღთქუმასა ზედა შჯულ-დებულ არს. 7” რამეთუ უკუეთუმცა 
პირველი იგი იყო უბიწო, არღარამცა მეორისაი მის საძიებელ 
იყო ადგილი. 8 რამეთუ აბრალებს მათ და ეტყვს: აჰა ესერა 
დღენი მოვლენან, იტყვს უფალი, და აღვასრულო სახლსა ზედა 
ისრაცლისასა და სახლსა ზედა იუდაისსა აღთქუმაი ახალი. 9 
არა აღთქუმისა მისებრ, რომელი-იგი აღუთქუ მამათა მათთა 
დღესა მას, რომელსა უპყარ ყელი მათი გამოყვანებად მათდა 
ქუეყანით ეგვპტით, რამეთუ იგინი არა დაადგრეს შჯულსა 
ჩემსა, და მე შეურაცხ-ვყვენ იგინი, იტყვს უფალი. 19 რამეთუ 
ესე არს აღთქუმაი, რომელი აღუთქუა სახლსა ისრაცლისასა 
შემდგომად დღეთა მათ, იტყვს უფალი: მივსცნე შჯულნი ჩემნი 
გონებათა მათთა და გულთა მათთა ზედა გამოვწერნე იგინი; 
და ვიყო მათდა ღმერთად, და იგინი იყვნენ ჩემდა ერად. 11 და 
არა ასწავებდეს კაცად-კაცადი მოქალაქესა თვსსა და კაცად- 
კაცადი ძმასა თვსსა და ჰრქუას: „იცან უფალი“, რამეთუ 


ყოველთა მიცოდიან მე მცირითგან მათით ვიდრე დიდად 
მათამდე. 12 რამეთუ ულხინო სიცრუვეთა მათთა და 
უშჯულოებანი მათნი და ცოდვანი მათნი არღარა მოვივსენნე 
მერმე, 13 რაჟამს-იგი თქუას: „ახალიო“, დააძუელა პირველი 
იგი; ხოლო დაძუელებადი იგი და დაბერებადი მახლობელ არს 
განრყუნისა. 


თავი 9 


1 რამეთუ აქუნდა პირველსა მასცა შჯულსა სამართალი 
მსახურებათაი, წმიდაი იგი სოფლიოი; ? რამეთუ კარავი 
შეიმზადა პირველი, რომელსა შინა იყო სასანთლე იგი და 
ტაბლაი და დაგებაი იგი პურთაი, რომელსა ერქუა „წმიდა“. 3 
ხოლო შემდგომად მეორე იგი კრეტსაბმელი კარვისაი, 
რომელსა ერქუა „წმიდაი წმიდათაი“. 4 ოქროისაი აქუნდა 
სასაკუმევლე და კიდობანი იგი შჯულისაი შემოსილი გარეთ და 
შინაით ოქროითა, რომელსა შინა იყო ტაკუკი იგი ოქროისაი, 
სავსე მანანაითა, და კუერთხი იგი აჰრონისი, რომელი 
განედლდა, და ფიცარნი იგი შჯულისანი, ? ხოლო ზედა კერძო 
მისსა ქერობინი დიდებისაი, რომელი აგრილობდა 
სალხინებელსა მას; რომელთათვს არა არს აწ თვთოეულად 
სიტყუად. 9 და ესე რაი ესრეთ აღმართებულ იყო, პირველსა 
მას კარავსა მარადის შევლენედ მღდელნი და მსახურებასა მას 
აღასრულებედ. 7 ხოლო შინაგანსა მას ერთგზის წელიწადსა 
მღდელთმოძღუარი იგი ხოლო შევიდის და არა თვნიერ 
სისხლისა, რომელი-იგი შეწირის თავისა თვსისათვს და ერისა 
უმეცრებისათვს. 8 და ესე უწყებითა სულისა წმიდისაითა, 
რამეთუ არღა გამოჩინებულ იყო წმიდათა იგი გზაი, არამედ 
პირველისა მისღა კარვისაი აქუნდა წესი. ? რომელი-იგი იგავი 
იყო ჟამისა მის მოწევნადისაი, რომელსა შინა მსხუერპლნი და 
შესაწირავნი შეიწირვოდეს, რომელნი ვერ შემძლებელ იყვნეს 
გულითად სრულყოფად შემწირველთა მათ, 19 გარნა 
საჭმელთა ხოლო ზედა და სასუმელთა და პირად-პირადთა 
ბანათა და სამართალითა ყორცთაითა ვიდრე ჟამადმდე 
განგებისა მის მოწევნადისა. 11 ხოლო ქრისტე მოვიდა, 
მღდელთმოძღუარი იგი ყოფადთა მათ კეთილთაი, 
უფროისითა მით და უსრულესითა კარვითა ყელით უქმნელითა, 
ესე იგი არს, არა ამის დაბადებულისაითა. 12 არცა სისხლითა 
ვაცთა და ზუარაკთაითა, არამედ თვსითა სისხლითა შევიდა 
ერთ-გზის სიწმიდესა მას და საუკუნოი გამოვსნაი პოვა. 13 


რამეთუ უკუეთუ სისხლი იგი ვაცთა და ზუარაკთაი და ნაცარი 
იგი დიაკეულთაი, რომელი ეპკურებოდა შეგინებულთა მათ და 
განსწმედდა მსგავსად ჭორცთა მათ განწმედისათა, 14 რავდენ 
უფროის სისხლმან ქრისტესმან, რომელმან-იგი სულითა 
საუკუნოდ თავი თვსი შეწირა უბიწოდ ღმრთისა, განწმიდნეს 
გონებანი თქუენნი მკუდართაგან საქმეთა მსახურებად 
ღმრთისა ცხოველისა! 12 და ამისთვს ახლისა აღთქუმისა შუა- 
მდგომელ არს, რაითა სიკუდილიღა მოიწიოს გამოსაყსრად 
პირველისა მის შჯულისა გარდასრულთა, აღთქუმაი იგი 
მოიღონ ჩინებულთა მათ საუკუნოისა მის მკვდრობისათა. 15 
რამეთუ სადა-იგი წიგნის წერაი არს, სიკუდილი უნებლიად 
ზედა-აც წიგნის მწერალსა მას, 17 რამეთუ ანდერძი დაწერილი 
მკუდართა შემდგომადღა მტკიცე არს; უკუეთუ არა, ვერსადა 
მტკიცე არნ, ვიდრე ცოცხალღა არნ ანდერძის მწერალი იგი. 18 
ვინაიცა არცა პირველი იგი თვნიერ სისხლისა განახლდებოდა. 
19 რამეთუ ითქუნეს ყოველნი იგი მცნებანი მსგავსად შჯულისა 
მოსეს მიერ ყოვლისა მიმართ ერისა, მოიღის სისხლი იგი 
ზუარაკთა და ვაცთაი წყალსა თანა მატყლითა მეწამულითა და 
უსუპითა, თვთ მასვე წიგნსა და ყოველსა ერსა აპკურის 29 და 
თქვს: ესე სისხლი აღთქუმისაი, რომელი გამცნო თქუენ 
ღმერთმან. 21 თვთ მას კარავსა და ყოველსა მას ჭურჭელსა 
სამსახურებელისასა ეგრეთვე მსგავსად სისხლი ასხურის. 22 და 
კნინღა ყოველივე იგი სისხლითა განწმდებოდა მსგავსად 
შჯულისა მის, და თვნიერ სისხლის დათხევისა არა იყო 
მოტევებაი. 23 საჭიროა არს უკუე, ვინაითგან სახენი იგი 
ზეცისათანი ამით განწმდებოდეს, რაითა ზეცისანი იგი ამათსა 
უმჯობესითა მსხუერპლითა განწმდენ. 24 რამეთუ არა ყელით 
ქმნულთა სიწმიდეთა შევიდა ქრისტე სახედ ჭეშმარიტთა მათ, 
არამედ თვთ მათ ცათა აწვე ჩუენებად პირსა ღმრთისასა 
ჩუენთვს, 22 არცა რაითა მრავალგზის შეწიროს თავი თვსი, 
ვითარცა-იგი მღდელთმოძღუარი იგი შევიდის წელიწადსა 
ერთ-გზის სიწმიდესა მას სისხლითა სხვსაითა; 25 უკუე ჯერ- 
ვიდრემე-იყო მისა მრავალ-გზის ვნებად სოფლის 
დაბადებითგან; ხოლო აწ ერთ-გზის აღსასრულსა ჟამთასა 


შეურაცხის-ყოფად ცოდვათა მსახუერპლითა თვსითა 
გამოჩნდა. 27 და ვითარცა-იგი წინა-უც კაცთა ერთ გზის 
სიკუდილი და მისა შემდგომად საშჯელი, 28 ეგრეცა ქრისტე 
ერთ გზის შეიწირა მრავალთათვს აჭყოცად ცოდვათა, ხოლო 
მეორედ თვნიერ ცოდვათა გამოეცხადოს, რომელნი-იგი 
მოელიან მას მაცხოვრად. 


თავი 10 


1 რამეთუ აჩრდილი აქუნდა შჯულსა მერმეთა მათ კეთილთაი, 
არა თვთ იგი ხატი საქმეთაი მათ წლითი წლად მსხუერპლთა 
მათ, რომელთა შესწირვედ სამარადისოდ, ვერსადა 
შემძლებელ იყვნეს იგინი შემწირველთა მათ განსრულებად. 2 
უკუეთუმცა (არა|I, არასადა დასცხრეს შეწირვისაგან, ვინაითგან 
არცა ერთიღა-მცა რაი იჭვ აქუნდა ცოდვათაი შემწირველთა 
მათ ერთ-გზის განწმედილთა, 3 არამედ მათ შინა კუალად 
მოვჭსენებაი ცოდვათაი წლითი წლად, “1 რამეთუ ვერ 
შემძლებელ არს სისხლი ვაცთა და კუროთაი აყოცად 
ცოდვათა. ? ამისთვს შემო-რაი-ვალს სოფლად, იტყვს: 
შესაწირავი და მსხუერპლი არა გთნდა, ხოლო ყორცნი 
დამამტკიცენ მე. 9 საკუერთხი ცოდვათათვს არა ინებე. 7 მაშინ 
ვთქუ: ესერა მოვალ, თავსა წიგნთასა წერილ არს ჩემთვს 
ყოფად, ღმერთო ჩემო, ნებისა შენისა. 8 ზემო კერძო იტყვს, 
ვითარმედ: მსხუერპლი და შესაწირავი და საკუერთხი, და 
ცოდვათათვს არა ინებე, არცა სათნო-იყავ, რომელნი-იგი 
მსგავსად შჯულისა შეიწირვიან, 7? მაშინ თქუა: ესერა მოვალ 
ყოფად ნებისა შენისა, აიღებს პირველსა მას, რაითა მეორე იგი 
დაამტკიცოს. 19 რომლისა ნებითა ჩუენ განწმედილ ვართ 
შესაწირავითა მით, ყორცითა იესუ ქრისტესითა ერთ-გზის. 11 
და ყოველი იგი მღდელი დგან დღითი დღე მსახურებასა მას 
და მათვე მსხუერპლთა შესწირავნ მრავალ-გზის, რომელნი-იგი 
არასადა შემძლებელ არიან აყოცად ცოდვათა. 12 ხოლო 
თავადმან ერთ-გზის შეწირა მსხუერპლი ცოდვათათვს 
სამარადისოდ და დაჯდა იგი მარჯუენით ღმრთისა 13 და 
მიერითგან მოელის, ვიდრემდის დაისხნენ მტერნი მისნი ქუეშე 
ფერვთა მისთა. 1“ რამეთუ ერთი მსხუერპლი სრულ იქმნა 
სამარადისოდ განწმედილთა მათთვს, 1? ხოლო მეწამების ჩუენ 
სული წმიდაიცა, რამეთუ შემდგომად სიტყვსა მის, 15 
ვითარმედ: ესე არს აღთქუმაი ჩემი, რომელი აღვთქუა მათა 
მიმართ შემდგომად დღეთა მათ, იტყვს უფალი, მივსცენ 


შჯულნი ჩემნი გულთა მათთა და გონებათა მათთა ზედა 
გამოვწერნე იგინი 17 და უშჯულოებანი მათნი და ცოდვანი 
მათნი არღარა მოვივსენნე. 18 ხოლო სადა ამათი მოტევება0 
არს, არღარა ყამს მსხუერპლი ცოდვათათვს. 19 გუაქუს უკუე, 
ძმანო, კადნიერებაი შესლვად სიწმიდეთა მათ სისხლითა 
იესუისითა, 2? რომელ-იგი განგვახლა ჩუენ გზაი ახალი და 
ცხოველი კრეტსაბმელითა მით, ესე იგი არს ჟორცითა 
მისთაითა, 21 და მღდელთმოძღუარი დიდი სახლსა შინა 
ღმრთისასა, 22 მოუჟდეთ მას ჭეშმარიტითა გულითა, გულ- 
სავსებითა სარწმუნოებისაითა, სხურებულნი გულითა იჭვსაგან 
ბოროტისა 23 და განბანილნი გუამითა წყლითა წმიდითა, 
შევიკრძალოთ აღსარებაი იგი სასოებისაი მოუდრეკელად, 
რამეთუ სარწმუნო არს, რომელმან-იგი აღმითქუა. 24 და 
განვიცდიდეთ ურთიერთას აღბაძვებად სიყუარულსა და 
კეთილთა საქმეთა. 23 ნუ დაუტევებთ შესაკრებელსა თვსსა, 
ვითარცა-იგი ჩუეულებაი არს ვიეთიმე, არამედ ნუგეშინის- 
სცემდით და ესოდენ უფროის, რაოდენ-ესე ხედავთ 
მოახლებულსა ამას დღესა. 295 რამეთუ ნეფსით შეცოდებათა 
ჩუენთათვს, შემდგომად მოღებისა მის ცნობისა ჭეშმარიტებისა, 
არღარა ცოდვათათვს მოაკლდების მსხუერპლი, 27 არამედ 
საშინელი რაიმე მოლოდებაი საშჯელისაი და ცეცხლისა შური 
შესჭამდეს მტერთა მათ. 28 უკუეთუ ვინმე შეურაცხ-ყოს შჯული 
მოსესი, თვნიერ წყალობისა, ორითა ანუ სამითა მოწამითა, 
მოკუდების. 2? რაოდენ ჰგონებთ უძვრესისა ტანჯვისა ღირს- 
ყოფად, რომელმან ძე ღმრთისაი დათრგუნოს და სისხლი იგი 
აღთქუმისაი არა-ღირსად შეჰრაცხოს, რომლითა განწმიდნა, 
და სული იგი მადლისაი აგინა? 39 რამეთუ ვიცით, რომელმან- 
იგი თქუა: ჩემი არს შურის-გებაი, და მე მივაგო, იტყვს უფალი. 
და კუალად იტყვს, რამეთუ: განიკითხოს უფალმან ერი თვსი. 31 
საშინელ არს შევრდომაი ყელთა ღმრთისა ცხოველისათა. 32 
მოივსენებდით პირველთა მათ დღეთა, რომელთა-იგი შინა 
ნათელ-იღეთ და მრავალი ღუაწლი დაითმინეთ ვნებათაი, 33 
ესე არს, ყუედრებათა და ჭირთა შინა სოფლის სახილველ 
იქმნენით და ესე, რამეთუ ეზიარენით მათ, რომელნი-იგი მათ 


შინა იქცეოდეს; 34 და რამეთუ კრულებათა მათ ჩემთათვს 
გელმოდა, და იავარის-ყოფაი იგი მონაგებთა თქუენთაი 
სიხარულით შეიწყნარეთ; უწყით, რამეთუ გაქუს თავისა 
თქუენისა საუნჯე უმჯობესი, ცათა შინა დადგრომილი. 35 ნუ 
განიშორებთ განცხადებულებასა მაგას თქუენსა, რომელსა აქუს 
დიდი სასყიდლის მოგებაი. 35 რამეთუ მოთმინებაი გიყმს 
თქუენ, რაითა ნებაი ღმრთისაი ჰყოთ და მოიღოთ აღნათქუემი 
იგი. 37 რამეთუ მცირედ, წუთ ერთღა, მომავალი იგი მოვიდეს 
და არა ყოვნოს. 38 ხოლო მართალი სარწმუნოებით ცხონდეს; 
და უკუეთუ იჯმნეთ მისგან, არა სთნავს სულსა ჩემსა მას შინა. 39 
ხოლო ჩუენ არა ვართ ჯმნულებისანი მის წარსაწყმედელად, 
არამედ სარწმუნოებისანი შესაწევნელად სულისა. 


თავი 11 


1 ხოლო არს სარწმუნოებაი მოსავთა მათ ძალ, საქმეთა 
მამხილებელ არა-ხილულთა, ? რამეთუ ამას შინა იწამნეს 
მოხუცებულნი. 3 სარწმუნოებით გვცნობიეს დამყარებად 
საუკუნეთა სიტყვთა ღმრთისაითა, არა-საჩინოისაგან ხილულად 
შექმნულად. 4 სარწმუნოებით უმრავლესი მსხუერპლები შეწირა 
ღმრთისა აბელ კაენისა, რომლისაგან იწამა, ვითარმედ 
მართალ არს წამებითა ღმრთისაითა მსხუერპლთა მათ მისთა 
ზედა; და ამისთვს მო-ღათუ-კუდა, მერმე იტყვსვე-ღა. 2 
სარწმუნოებით ენუქ გარდაიცვალა, რაითა არა იხილოს 
სიკუდილი; და არა იპოვა, რამეთუ გარდაცვალა იგი 
ღმერთმან. რამეთუ პირველ გარდაცვალებისა მისისა წამებულ 
არს, ვითარმედ სათნო-იყო იგი ღმერთმან. 9 ხოლო თვნიერ 
სარწმუნოებისა ვერ შესაძლებელ არს სათნო-ყოფაი; რამეთუ 
სარწმუნოებაი უღირს რომელი მოუჭდების ღმერთსა, რამეთუ 
არს, და მეძიელებლთა მისთა სასყიდლის მიმცემელ ექმნების. 
7 სარწმუნოებით ბრძანებაი მოიღო ნოვე არღასადა ხილულთა 
მათთვს, შეეშინა და ქმნა კიდობანი საცხორებელად სახლისა 
თვსისა, რომლითა დასაჯა სოფელი, და სარწმუნოებითა მით 
სიმართლისაითა იქმნა იგი მკვდრ. 8 სარწმუნოებით იწოდა რაი 
აბრაჰამ, ერჩდა გამოსლვად ადგილსა მას, რომელი 
დაპყრობად იყო მისა სამკვდრებელად; და გამოვიდა და არა 
უწყოდა, ვიდრე მოვიდოდა. ? სარწმუნოებით მწირობდა 
ქუეყანასა მას აღთქუმისასა, ვითარცა უცხოსა, კარავსა შინა 
მკვდრობდა ისააკ და იაკობის თანა, მკვდრთა მათ თანა მისვე 
აღთქუმისათა; 19? რამეთუ მოელოდა მას, რომელსა-იგი 
საფუძველ უსხენ ქალაქსა, რომლისა-იგი ხუროთმოძღუარ და 
შემოქმედ ღმერთი არს. 11 სარწმუნოებით იგიცა სარრა, ბერწ 
ღათუ იყო, ძალი მიიღო შესაწყნარებელად თესლისა და ჟამთა 
გარდასრულმან შვა, რამეთუ სარწმუნოდ შეჰრაცხა, 
რომელმან-იგი აღუთქუა მას. 12 ვინაიცა ერთისაგან იშვნეს და 
ესე მკუდრისა მისგან, ვითარცა ვარსკულავნი ცისანი 


სიმრავლითა და ვითარცა ქვშაი ზღვსაი ურიცხვ. 13 
სარწმუნობით მოსწყდეს ესე ყოველნი და არღა მოეღო მათ 
აღნათქუემი იგი, არამედ შორით იხილეს იგი და მოიკითხეს და 
აღიარეს, რამეთუ სტუმარ და წარმავალ არიან იგინი ქუყანასა 
ზედა. 14 რამეთუ რომელნი-იგი ესევითარსა იტყვედ, 
გამოაჩინებენ, ვითარმედ მამულსა ეძიებენ. 12 და თუმცა მას 
მოივსენებედეს, ვინაი-იგი გამოვიდეს, აქუნდამცა ჟამი 
მიქცევისაი. 10 ხოლო აწ უმჯობესსა მას გული ეტყვს, ესე იგი 
არს ზეცისასა; ამისთვსცა არა სირცხვლ-უჩნს მათი ღმერთსა 
სახელის-დებად მათდა ღმრთად, რამეთუ განუმზადა მათ 
ქალაქი. 17 სარწმუნოებით შეწირა აბრაჰამ ისაკი გამოცდასა 
მას და მხოლოდშობილსა მას შესწირვიდა, რომელმან 
აღთქუმაი იგი მოიღო, 18 რომლისა მიმართ ითქუა, ვითარმედ: 
ისაკისგან გეწოდოს შენ ნათესავად. 1? ესრეთ შეჰრაცხა, 
ვითარმედ მკუდრეთითცა აღდგინებად შემძლებელ არს 
ღმერთი, რომლისათვსცა იგავით მოიყვანა იგი. 29 
სარწმუნოებით მერმეთა მათთვს ისაკმან აკურთხა იაკობი და 
ესავი. 21 სარწმუნოებით იაკობმან, მო-რაი-კუდებოდა, 
თვთოეულად მენი იოსებისნი აკურთხნა და თაყუანის-სცა 
წუერსა ზედა კუერთხისა მისისასა. 22 სარწმუნოებით იოსებ, აღ- 
რა0ი-ესრულებოდა, გამოსლვისათვს ძეთა ისრაცლისათა 
მოივსენა და ძუალთა თვსთათვს ამცნო. 23 სარწმუნოებით 
მოსე, იშვა რაი, დამალეს სამ თუე მამა-დედათა მისთა, რამეთუ 
იხილეს მკვრცხლ ყრმაი იგი, და არა შეიშინეს ბრძანებისა 
მისგან მეფისა. 24 სარწმუნოებით მოსე, გან-რაი-მწვსნა, უარ-ყო 
სახელის-დებად შვილად ასულისა ფარაოისა, 22 უფროისღა 
გამოირჩია თანა-ძვრის-ხილვაი ერსა თანა ღმრთისასა, 
ვიდრეღა რაითა აქუნდეს მას საწუთროი იგი საშუებელი 
ცოდვისაი; 20 უფროისად სიმდიდრედ შეჰრაცხა ეგვპტისა 
საფასეთა ყუედრებაი იგი ქრისტესი, რამეთუ ჰხედვიდა იგი 
სასყიდლის კუალად-გებასა. 27 სარწმუნოებით დაუტევა ეგვპტე 
და არა შეიშინა გულის წყრომისა მისგან მეფისა, რამეთუ 
უხილავი იგი ვითარცა ხილული შეპრაცხა. 28 სარწმუნოებით ყო 
ზატიკი იგი და პკურებაი იგი სისხლისაი, რაითა არა 


მომსრველი იგი პირმშოთაი შეეხოს მათ. 29? სარწმუნოებით 
წიაღჭდეს ზღუასა მას მეწამულსა, ვითარცა ყმელსა ქუეყანასა, 
რომელსა-იგი აზმნეს მეგვპტელთა და დაინთქნეს. 39 
სარწმუნოებით ზღუდენი იერიქოისანი დაეცნეს გარე- 
მოდგომითა შვდ დღე. 31 სარწმუნოებით რააბ, მეძავი იგი, არა 
წარწყმდა ურჩთა მათ თანა, რამეთუ შეიწყნარნა მსტუარნი იგი 
მშვდობით. 32 და რაიღა-მე ვთქუა? რამეთუ დამაკლებს მე ჟამი 
ესე მითხრობად გედეონისთვს, ბარაკისთვს და სამფსონისთვს 
და რეფთაისთვს, დავითისთვს და სამოელისთვს და 
წინაისწარმეტყუელთა, 33 რომელნი სარწმუნოებით ერეოდეს 
მეფეთა; იქმოდეს სიმართლესა, მიემთხვნეს აღთქუმათა; 
დაუყვნეს პირნი ლომთანი; 34 დაშრიტეს ძალი ცეცხლისაი, 
განერნეს პირსა მახვლისასა; განძლიერდეს უძულებისაგან; 
იქმნეს ძლიერ ბრძოლასა შინა; ბანაკები აოტეს უცხო 
თესლთაი. 32 მოიყვანნეს დედათა აღდგომილნი მკუდარნი 
მათნი; ხოლო სხუანი წარკუეთითა თავთაითა აღესრულნეს; და 
არა მოიღეს მათ გამოვსნაი, რაითა უმჯობესსა აღდგომასა 
ღირს იქმნენ. 39 ხოლო სხუანი ტანჯვითა და გუემითა 
განიცადნეს; მერმე კუალად ბორკილებითა და 
საპყრობილებითა; 37 ქვითა განიტვნნეს; განიხერხნეს; 
განიცადნეს; სიკუდილითა მახვლისაითა მოსწყდეს; იქცეოდეს 
ხალენებითა და თხის ტყავებითა ნაკლულევანნი, ჭირვეულნი, 
ძვრ-ხილულნი, 38 რომელთა ღირსვე არა იყო სოფელი ესე, 
უდაბნოთა ზედა შეცთომილნი, მთათა და ქუაბთა შინა და 
ჭყურელთა ქუეყანისათა. 39 და ესე ყოველნი იწამნეს 
სარწმუნოებით და არა მოიღეს აღნათქუემი იგი, 49 რამეთუ 
ღმერთმან ჩუენთვს უმჯობესი წინაწარ განიგულა, რაითა არა 
თვნიერ ჩუენსა სრულ იქმნენ. 


თავი 12 


1 აწ უკუე ჩუენცა, ესოდენი მაქუს გარე-მოდგომილი ჩუენდა 
სიმრავლე წმიდათა მოწამეთაი, სიმძიმე ყოველი განვიშოროთ 
და მსწრაფლ მომავალი იგი ცოდვაი და მოთმინებით 
ვრბიოდით წინა-განმზადებულსა მას ჩუენსა ღუაწლსა. 2 და 
ვხედვიდეთ სარწმუნოებისა ჩუენისა წინამძღუარსა და 
სრულებისა მოქმედსა იესუს, რომელმან-იგი წინა- 
განმზადებულისა მის წილ სიხარულისა დაითმინა ჯუარი და 
სირცხვლი შეურაცხ-ყო და მარჯუენით საყდართა ღმრთისათა 
დაჯდა. 3 გან-უკუე-იზრახეთ, რომელმან-იგი ესევითარი 
დაითმინა ცოდვილთაგან მისა მიმართი იგი სიტყვს-გებაი, 
რაითა არა დაშურეთ სულითა თქუენითა და მოჰმედგრდეთ. 4“ 
რამეთუ არღა სისხლთადმდე წინა-დადგრომილ ხართ თქუენ 
ცოდვისა მიმართ ახოვნად ? და მოჰმედგრდეთ ნუგეშინის- 
ცემისაგან, რომელი ვითარცა შვილთა გეტყვს თქუენ: შვილო 
ჩემო, ნუ სულ-მოკლე იქმნები სწავლასა უფლისასა, ნუცაღა 
დაჰვსნდები მის მიერ მხილებასა. 95 რამეთუ რომელი უყუარნ 
უფალსა, სწავლის; და ტანჯის ყოველი შვილი, რომელი 
შეიწყნარის. ” უკუეთუ სწავლასა დაუთმოთ, ვითარცა შვილთა 
შეგიწყნარებს თქუენ ღმერთი. რამეთუ ვინ-მე არს შვილი, 
რომელი არა სწავლის მამამან? 85 ხოლო უკუეთუ შორს ხართ 
სწავლასა, რომლისა ზიარ-ქმნულ არიან ყოველნი, მწირნი 
ვიდრემე ხართ და არა შვილნი. 3? აწ უკუეთუმცა გუესხნეს 
ჭკორციელნი მამა-დედანი მასწავლელად, გუეკდიმებოდა 
სამემცა; არა-მე უფროის დავემორჩილნეთა მამასა მას 
სულთასა და ვცხონდეთ? 19 რამეთუ რომელნიმე იგი 
მცირედთა დღეთა მათისაებრ ნებისა სწავლიდეს, ხოლო ესე 
უმჯობესისათვს, რაითა მოიღონ სიწმიდისაგან მისისა. 11 
ყოველივე სწავლაი მეყსეულად არა არნ სიხარულ, არამედ 
მწუხარება; ხოლო უკუანაისკნელ ნაყოფი მშვდობისაი მის მიერ 
წურთილთა მათ მოაგის - სიმართლე. 12 ამისთვს დაშთომილნი 
ჭელნი და დაჭყსნილნი მუყლნი აღემართენით 13 და ალაგნი 


მართლ ყვენით ფერვთა თქუენთანი, რაითა არა მკელობელი 
იგი დაეცეს, არამედ უფროისღა განიკურნოს. 14 მშვდობასა 
შეუდეგით ყოველთა თანა და სიწმიდესა, რომლისა თვნიერ 
ვერვინ იხილოს უფალი. 12 ეკრძალენით, ნუ ვინმე დაკლებულ 
იყოს მადლისაგან ღმრთისა; ნუ ვისმე თანა ძირი სიმწარისა0 
აღმოცენებულ იყოს შემაურვებელი, და მის მიერ შეიგინნენ 
მრავალნი. 15 ნუვინ მეძავ და ბილწ არნ, ვითარცა-იგი ესავ, 
რომელმან ერთისა წილ საჭმლისა განყიდა პირმშოებაი თვსი. 
17 უწყით, რამეთუ ამისა შემდგომად უნდა დამკვდრებად 
კურთხევაი და შეურაცხ-იქმნა, რამეთუ სინანულისა ადგილი 
არა პოვა, და ცრემლით ღათუ ითხოვდა მას. 18 რამეთუ არა 
მოსრულ ხართ თქუენ მთასა მას ყელით შესახებელსა და 
აღგზნებულსა ცეცხლითა და წყუდიადითა და ბნელითა და 
ნისლითა 193 და საყვრისა ოხრასა და ჭმასა სიტყუათასა, 
რომელთა-იგი ესმა, იჯმნეს, რაითა არღარა შეეძინოს მათ 
სიტყუაი. 2? რამეთუ ვერ ითმენდეს ბრძანებულსა მას; მჟეცი 
ღათუ შეეხებოდა მთასა მას, ქვითა განიდევნებოდა. 21 და 
ესრეთ საშინელ იყო საუცრებაი იგი, მოსე თქუა: შეშინებულ 
ვარ და შეძრწუნებულ. 22 არამედ მოსრულ ხართ თქუენ მთასა 
სიონსა და ქალაქსა ღმრთისა ცხოველისასა, იერუსალცმსა 
ზეცისასა, და ბევრეულსა ანგელოზთა კრებულსა 23 და 
ეკლესიასა პირმშოთასა, აღწერილსა ცათა შინა, და ღმრთისა 
მსაჯულისა ყოველთაისა და სულებისა მართალთა მათ 
აღსრულებულთაისა. 24 და შჯულისა მის საღმრთოისა შუა- 
მდგომელისა იესუისა და სისხლითა პკურებასა, უმჯობესსა 
თქუმულისა მის აბელის მიერ. 22 ეკრძალენით, ნუუკუე იჯმნათ 
მეტყუელისა მისგან. რამეთუ უკუეთუ იგინი ვერ განერნეს, 
რომელთა ქუეყანასა ზედა იჯმნეს ბრძანებისაგან, რაოდენ 
უფროის ჩუენ, უკუეთუ ზეცისასა მას გარე-მოვექცეთ, 29 
რომლისა ჟმამან ქუეყანაი შეძრა მაშინ, და აწ აღუთქუამს და 
იტყვს: მერმე ერთ-გზისღა შევძრა მე არა ხოლო ქუეყანაი, 
არამედ ცანიცა. 27 ხოლო ესე „მერმე ერთ გზისღა“ აუწყებს 
შეძრულთა მათ ცვალებასა, ვითარცა ქმნულთასა, რაითა ეგოს 
შეუძრველი იგი. 28 ამისთვსცა სასუფეველი შეუძრველი 


დავიპყრათ; მაქუს ჩუენ მადლი, რომლითა ვჰმსახურებთ 
სათნოდ ღმერთსა მოშიშებით და ღირსებითა, 29? რამეთუ 
ღმერთი ჩუენი ცეცხლ განმლეველ არს. 


თავი 13 


1 ძმათ მოყუარებაი ეგენ. 2? სტუმრის მოყუარებასა ნუ 
დაივიწყებთ, რამეთუ ამისგან ვიეთმე რეცა არა უწყოდეს და 
ანგელოზნი ისტუმრნეს. 3 მოიყჭსენენით კრულებანი იგი, 
ვითარცა მათ თანავე კრულთა, და ძვრ-ხილულნი იგი, რამეთუ 
თქუენცა ჭორცნივე გასხენ. 4 პატიოსან არს ქორწილი 
ყოვლითავე და საწოლი შეუგინებელ; ხოლო მეძავნი და 
მემრუშენი საჯნეს ღმერთმან ? ვერცხლის უყუარულ იყვენით 
სახითა, კმა-გეყავნ, რომელი-იგი გაქუნდეს; რამეთუ თავადმან 
თქუა: არა დაგიტეო, არცა დაგაგდო შენ. 9 ვინაიცა 
საკადრებელ არს ჩუენდა თქუმად: უფალი არს მწე ჩემდა, არა 
შემეშინოს; რაი მიყოს მე კაცმან? 7 მოიჭსენენით წინამძღუარნი 
იგი თქუენნი, რომელნი გეტყოდეს თქუენ სიტყუათა მათ 
ღმრთისათა, და ჰხედევდით გამოსლვასა მას ცხორებისა 
მათისასა და ჰბაძევდით სარწმუნოებასა მათსა. 8 იესუ ქრისტე 
გუშინ და დღეს და იგი თავადი არს უკუნისამდე. 9 
მოძღურებასა მრავალ-სახესა და უცხოსა ნუ შეიწყნარებთ, 
რამეთუ კეთილად მადლითა განმტკიცებულ ხართ გულთა და 
არა საჭმლითა, რომლითა ვერაი ირგეს, რომელნი ვიდოდეს 
მას შინა. 19 მაქუს ჩუენ საკურთხეველი, რომლისაგან ჭამად 
ვერ ყელ-ეწიფების, რომელნი-იგი კარავსა მას ჰმსახურებენ. 11 
რომელსა-იგი შეიწირვის საცხოვართა სისხლი ცოდვათათვს 
სიწმიდესა მას შინა მოღდელთმოძღურისა მიერ, ამათნი იგი 
ჭორცნი დაიწუებოდეს გარეშე ბანაკსა მას. 12 ამისთვსცა იესუ, 
რაითა წმიდა-ყოს თვსითა სისხლითა ერი, გარეშე ბჭეთა ივნო. 
13 აწ უკუე განვიდეთ მისა გარე ბანაკსა მას და ყუედრებაი იგი 
მისი მოვიღოთ. 14 რამეთუ არა მაქუს ჩუენ აქა საყოფელად 
ქალაქი, არამედ მერმესა მას ვეძიებთ. 12 ამისთვს შევსწირავთ 
მსხუერპლსა ქებისასა მარადის ღმრთისა, ესე იგი არს ნაყოფსა 
ბაგეთა და აღსარებასა სახელისა მისისასა. 10 ხოლო 
კეთილისა საქმესა და ზიარებასა ნუ დაივიწყებთ, რამეთუ 
ესევითარნი მსხუერპლნი სათნო არიან ღმრთისა. 17 


დაემორჩილენით წინამძღუართა თქუენთა და ერჩდით მათ, 
რამეთუ იგინი იღვძებენ სულთა თქუენთათვს, ვითარცა-იგი 
სიტყუაი მისცენ; რაითა სიხარულით ამას ჰყოფდენ და არა 
სულთ-ითქუმიდენ, რამეთუ არა ადვილ არს ესე თქუენდა. 18 
ილოცევდით ჩუენთვსცა, რამეთუ გურწამს, ვითარმედ კეთილი 
გონებაი გუაქუს ყოველსა შინა კეთილად გუნებავს სლვად. 19 
უმეტესადღა გლოცავ ამას ყოფად, რაითა ადრე მოვიდე 
თქუენდა. 2?– ხოლო ღმერთმან მშვდობისამან, რომელმან 
აღმოიყვანა მკუდრეთით მწყემსი იგი ცხოვართაი დიდი 
სისხლითა მით აღთქუმისა საუკუნოისაილთა - უფალი ჩუენი იესუ 
ქრისტე, 21 დაგამტკიცენინ თქუენ ყოვლითა საქმითა 
კეთილითა ყოფად ნებისა მისისა, რომელმან ყვის სათნოებაი 
მისი ჩუენ შორის წინაშე მისსა ქრისტე იესუის მიერ, რომლისა 
არს დიდებაი უკუნითი უკუნისამდე. ამენ. 22 ხოლო გლოცავ 
თქუენ, ძმანო, თავს-იდევით სიტყუაი ესე ვედრებისაი, დაღათუ 
მცირედ მივწერე თქუენდა. 23 იცით ტიმოთე, ძმაი ჩუენი, 
რომელ მივავლინე, რომლისა თანა, ადრე თუ მოვიდეს, 
გიხილნე თქუენ. 24 კითხვაი არქუთ ყოველთა წინამძღუართა 
თქუენთა და ყოველთა წმიდათა. გიკითხვენ თქუენ, რომელნი- 
იგი არიან იტალიაილთ. 22 მადლი უფლისა ჩუენისა იესუ 
ქრისტესი თქუენ ყოველთა თანა. ამინ. 


წმ. მოციქულისა იაკობისი 


თავი 1 


1 იაკობ, ღმრთისა და უფლისა იესუ ქრისტეს მონაი, 
ათორმეტთა ნათესავთა, – გიხაროდენ! ?2 ყოველივე 
სიხარულად შეჰრაცხეთ, ძმანო ჩემნო, რაჟამს განსაცდელსა 
შესცვვეთ პირად-პირადსა; 3 უწყოდეთ, რამეთუ 
გამოცდილებამან მან სარწმუნოებისა თ დქუენისამან შექმნის 
მოთმინებაი, “ ხოლო მოთმინებასა მას საქმე სრული აქუნდინ, 
რაითა იყვნეთ სრულ და ყოვლად ცოცხალ და არარაით 
ნაკლულევან. თ ხოლო უკუეთუ ვინმე თქუენგანი ნაკლულევან 
არს სულიერითა სიბრძნითა, ითხოვენ ღმრთისაგან, 
რომელმან-იგი მოსცის ყოველთა უხუად და არავის აყუედრის, 
და მოსცეს მას. 9 ითხოვდინ ხოლო სარწმუნოებით და ნუ 
ორგულებით, რამეთუ რომელი ორგულებდეს, მსგავს არს იგი 
ღელვასა ზღვსასა, ქარითა აღძრულსა და მიმოტაცებულსა. 7 
ნუ ჰგონებნ კაცი იგი, ვითარმედ მო-რაიმე-იღოს ღმრთისაგან. 
8 აცი ორგული დაუდგრომელ არს ყოველთა გზათა მისთა. 9? 
იქადოდენ ძმაი იგი მდაბალი ამაღლებასა თვსსა, 1 ხოლო 
მდიდარი – დამდაბლებასა თვსსა, რამეთუ ვითარცა ყუავილი 
თივისაი, ეგრეთ წარვდეს. 11 რამეთუ აღმოჰვჭდა მზე სიცხითა 
თვსითა და განაყმო თივაი იგი და ყუავილი მისი დასცვვა და 
შუენიერებაი პირისა მისისაი წარყდა. ეგრეცა მდიდარი სლვასა 
შინა თვსსა დაჭნეს. 12 ნეტარ არს კაცი იგი, რომელმან 
დაუთმოს განსაცდელსა, რამეთუ გამოცდილ იქნეს და მოიღოს 
გვრგვნი ცხორებისაი, რომელი აღუთქუა ღმერთმან მოყუარეთა 
მისთა. 13 ნუვინ განცდილთაგანი იტყვნ, ვითარმედ ღმრთისა 
მიერ განვიცადები, რამეთუ ღმერთი გამოუცდელ არს 
ბოროტისა და არავის განსცდის იგი. 14 არამედ კაცად-კაცადი 
განიცადების თვსისაგან გულის თქუმისა, მიიზიდვის და 
სცთების. 12 მერმე გულის თქუმაი იგი მიუდგის და შვის ცოდვაი 


და ცოდვაი იგი სრულ-იქმნის და შვის სიკუდილი. 169 ნუ 
სცთებით, ძმანო ჩემნო საყუარელნო! 17 ყოველივე მოცემული 
კეთილი და ყოველივე ნიჭი სრული ზეგარდამო არს 
გარდამოსრულ მამისაგან ნათლისა, რომლისა თანა არა არს 
ცვალება, გინა თუ ქცევისა აჩრდილ. 18 მას უნდა და გუშვნა 
ჩუენ სიტყვთა ჭეშმარიტებისალთა, რალთა ვიყვნეთ ჩუენ დასაბამ 
რაიმე მისთა დაბადებულთა. 19 აწ უკუე, ძმანო ჩემნო 
საყუარელნო, იყავნ ყოველი კაცი მოსწრაფე სმენად, მძიმე 
სიტყუად, მძიმე გულის წყრომად. 29 რამეთუ გულის წყრომამან 
კაცისამან სიმართლე ღმრთისაი არა ქმნის. 21 ამისთვს 
განიშორეთ ყოველი მწიკულევანებაი და მეტი იგი 
სიბოროტისაი, სიმშვდით შეიწყნარეთ ნერგი იგი სიტყვსაი, 
რომელი შემძლებელ არს ცხორებად სულთა თქუენთა. 22 და 
იყვენით მყოფელ სიტყვსა მის და ნუ ხოლო მსმენელ და 
შეურაცხის-მყოფელ თავთა თვსთა. 23 უკუეთუ ვინმე მსმენელ 
ხოლო იყოს სიტყვსა მის და მყოფელ არა, ესევითარი იგი 
მსგავს არს კაცისა მის, რომელმან განიცადის პირი 
ქმნულებისა თვსისაილ სარკითა. 24 რამეთუ განიცადა თავი თვსი 
და წარვიდა და მეყსეულად დაავიწყდა, რაბამ-რაი იყო. 23 
ხოლო რომელმან მიჰხედა სჯულსა მას სრულსა აზნაურებისასა 
და დაადგრა მას, ესე არა მსმენელ და დამვიწყებელ იქმნა, 
არამედ მყოფელ საქმისა; ესე ნეტარ იყოს ქმნითა მით მისითა. 
20 რომელსა ეგონოს თქუენ შორის, ვითარმედ ღმრთის მსახურ 
არს და არა აღვრ-ასხმიდეს ენასა თვსსა, არამედ აცთუნებდეს 
გულსა თვსსა, ამისი ამაო არს მსახურებაი. 27 მსახურებაი 
წმიდაი და შეუგინებელი ღმრთისა მიერ და მამისა ესე არს: 
მიხედვაი ობოლთა და ქურივთაი ჭირსა შინა მათსა და 
შეუგინებელად დაცვაი თავისა თვსისაი ამის სოფლისაგან. 


თავი 2 


1 ძმანო ჩემნო, ნუ თუალთ-ღებით, გაქუნ სარწმუნოება0 
უფლისა ჩუენისა იესუ ქრისტეს დიდებისაი. 2? რამეთუ, უკუეთუ 
შევიდეს შესაკრებელსა თქუენსა კაცი ოქროისა ბეჭდითა და 
სამოსლითა ბრწყინვალითა, და შევიდეს გლახაკიცა 
სამოსელითა შეურაცხითა. 3 და მიჰხედოთ მას, რომელსა-იგი 
ემოსოს სამოსელი ბრწყინვალე, და ჰრქუათ მას: შენ დაჯედ აქა 
კეთილად, და გლახაკსა მას ჰრქუათ: შენ დეგ იქი, ანუ დაჯედ 
აქა ქუეშე ფერვთა ჩუენთა “ და არა განიკითხენით თავთა 
შორის თქუენთა და იქმენით მსაჯულ გულის სიტყვთა 
ბოროტითა? ? ისმინეთ, ძმანო ჩემნო საყუარელნო: ანუ არა 
გლახაკნი სოფლისანი გამოირჩინაა ღმერთმან, მდიდარნი 
სარწმუნოებითა და მკვდრნი სასუფეველისანი, რომელ-იგი 
აღუთქუა მოყუარეთა თვსთა? 9 ხოლო თქუენ შეურაცხ-ჰყავთ 
გლახაკი. ანუ არა მდიდარნი გმძლავრობენა თქუენ, და 
იგინივე მიგიზიდვენ თქუენ სამსჯავროდ? 7 არა იგინი ჰგმობენა 
კეთილსა მას სახელსა, რომელი წოდებულ არს თქუენ ზედა? 8 
უკუეთუ სჯულსა აღსრულებთ სამეუფოსა, მსგავსად წერილისა: 
შეიყუარო მოყუასი შენი, ვითარცა თავი თვსი, კეთილად 
ჰყოფთ. ? ხოლო უკუეთუ თუალთ-ღებით, ცოდვასა იქმთ და 
იმხილებით სჯულისაგან, ვითარცა გარდამავალნი სჯულისანი. 
1– რამეთუ რომელმან ყოველი სჯული დაიმარხოს და სცთეს 
ერთითა, იქმნა იგი ყოვლისავე თანამდებ. 11 რამეთუ 
რომელმან-იგი თქუა: ნუ იმრუშებ, მანვე თქუა: ნუ კაც-ჰკლავ, 
ხოლო უკუეთუ იმრუშო არა და კაც-ჰკლა, იქმენ გარდამავალ 
სჯულისა. 12 ესრეთ იტყოდეთ და ესრეთ ჰყოფდით, ვითარცა 
სჯულისაგან აზნაურებისა განსჯადნი. 13 რამეთუ სასჯელი 
უწყალო არს მათთვს, რომელთა არა ყონ წყალობაი; 
იქადოდეთ წყალობასა სასჯელისასა. 14 რაი სარგებელ არს, 
ძმანო ჩემნო, უკუეთუ ვინმე თქუას: სარწმუნოებაი მაქუს, და 
საქმენი არა ჰქონდინ? ნუ ძალ-უც-მეა სარწმუნოებასა ხოლო 
ცხოვნებად მისა? 15 რამეთუ უკუეთუ ძმაი გინა დალ შიშველ 


იყვნენ და ნაკლულევან მდღევრისა საზრდელისა 15 და პრქუას 
ვინმე თქუენგანმან: წარვედით მშვდობით, განძეღით და 
განტეფით, და არა სცეთ მათ საყმარი ყორცითაი, რაი 
სარგებელ არს? 17 ეგრეთცა სარწმუნოებაი, უკუეთუ არა 
აქუნდენ საქმენი, მკუდარ არს იგი ხოლო. 18 არამედ თქუას თუ 
ვინმე: შენ სარწმუნოებაი გაქუს და მე საქმენი მქონან, მიჩუენე 
მე სარწმუნოებაი შენი საქმეთაგან შენთა, და მე გიჩუნო შენ 
საქმეთაგან ჩემთა სარწმუნოებაი ჩემი. 19 შენ გრწამს, 
ვითარმედ ერთ არს ღმერთი, კეთილად იქმ, და ეშმაკთაცა 
ჰრწამს და ძრწიან მისგან. 29 გნებავსა ცნობად, 9 კაცო ამაოო, 
რამეთუ სარწმუნოებაი თვნიერ საქმეთასა მკუდარ არს? 21 
აბრაჰამ, მამაი ჩუენი, არა საქმეთაგან განმართლდაა, რამეთუ 
შეწირა ისაკი, ძე თვსი, საკურთხეველსა ზედა? 2? ჰხედავა, 
რამეთუ სარწმუნოებაი შეეწია საქმეთა მისთა და საქმეთაგან 
სარწმუნოებაი იგი სრულ იქმნა? 23 და აღესრულა წერილი იგი, 
რომელი იტყვს: ჰრწმენა აბრაჰამს ღმერთი, და შეერაცხა მას 
სიმართლედ, და მეგობარ ღმრთისა იწოდა. 2“ ჰხედავთა, 
რამეთუ საქმეთაგან განმართლდების კაცი და არა 
სარწმუნოებისაგან ხოლო? ?? ეგრეთვე რააბცა, მეძავი, არა 
საქმეთაგან განმართლდაა, რამეთუ შეიწყნარნა მსტოვარნი 
იგი და სხვთ გზით წარავლინნა? 295 რამეთუ ვითარცა ყორცნი 
თვნიერ სულისა მკუდარ არიან, ეგრეთვე სარწმუნოებაი 
თვნიერ საქმეთასა მკუდარ არს. 


თავი 3 


1 ნუ მრავალნი ჰმოძღურით, ძმანო ჩემნო! უწყოდეთ, რამეთუ 
უდიდესი სასჯელი მოვიღოთ. 2 რამეთუ ფრიად ვსცთებით 
ყოველნივე. რომელი სიტყვთ არა სცთებოდის, იგი სრული 
კაცი არს, შემძლებელ არს იგი აღვრ-სხმად ყოვლისავე 
გუამისა. 3 უკუეთუ ცხენსა აღვრნი აღუსხნით დამორჩილებად 
ჩუენდა იგი, და ყოველი გუამი მისი მოვაქციით. “ აჰა ესერა, 
ნავებიცა იგი დიდ-დიდები და ფიცხელთაგან ქართა 
მიმოტაცებულნი მოიქცევიან მცირისაგან საჭისა, ვიდრეცა-იგი 
ჰნებავნ მისლვად მმართებელსა მას მათსა. ? ეგრეცა, ენა0 
მცირე ასოი არს და დიდად მაღლოის. აჰა ესერა, მცირემან 
ცეცხლმან რავდენი ნივთი აღაგზნის! 95 და ენაი ეგრეთვე ცეცხლ 
არს, სამკაული სიცრუისაი. ენაი დადგრომილ არს ასოთა შინა 
ჩუენთა, რომელი შეაგინებს ყოველსა გუამსა და აღაგზნებს 
ურმის თუალსა მას შესაქმისასა და აღგზნებულ არს 
გეჰენიისაგან. ” რამეთუ ყოველივე ბუნებაილი მჭყეცთა და 
მფრინველთაი და ქუეწარმავალთაი და მცურვალთაი 
დაიმწყსების და დამწყსილ არს ბუნებასა ქუეშე კაცთასა. 8 
ხოლო ენაი კაცთაი ვერვის ყელ-ეწიფების დამწყსად, 
დაუპყრობელი ბოროტი, სავსე გესლითა მაკუდინებელითა, 9? 
რამეთუ მით ვაკურთხევთ ღმერთსა და მამასა. და მითვე 
ვსწყევთ კაცთა, რომელნი მსგავსად ღმრთისა შექმნულ არიან. 
190 მიერვე პირით გამოვალს კურთხევაი და წყევაი. არა ჯერ- 
არს, ძმანო ჩემნო საყუარელნო, ესე ესრეთ ყოფად. 11 ნუუკუე 
წყაროისაგან მისვე თუალისა აღმოდინ ტკბილი და მწარე? 12 
ეგების-მეა, ძმანო ჩემნო, ვითარმცა ლეღვმან ზეთის ხილი 
გამოიღო, გინა ვენაყმან ლეღვ? ეგრეთვე ვერცა ერთი წყაროი 
მარილიანსა და ტკბილსა წყალსა აღმოცენებად. 13 ვინ არს 
ბრძენ და მეცნიერ თქუენ შორის, აჩუენენ კეთილად სლვისაგან 
საქმენი თვსნი სიმშვდითა სიბრძნისაითა. 14 ხოლო უკუეთუ 
შური მწარე გაქუნდეს და ჟმდომაი გულთა შინა თქუენთა, ნუ 
იქადით და სტყუით ჭეშმარიტებასა ზედა. 15 არა არს ესე 


სიბრძნე ზეგარდამოსრული, არამედ ქუეყანისი, მშვნვიერი და 
საეშმაკოი. 10 რამეთუ სადა არს შური და ყდომაი, მუნ შფოთი 
და ყოველი ბოროტისა საქმც. 17 ხოლო ზეგარდმოი სიბრძნე 
პირველად სიწმიდე არს და მერმე მშვდობაი, სახიერებაი, 
მორჩილებაი, სავსე წყალობითა და ნაყოფითა საქმეთა 
კეთილთაითა განუკითხველ და შეუორგულებელ. 19 რამეთუ 
ნაყოფი სიმართლისაი დაეთესვის მშვდობით მათთვს, 
რომელნი ჰყოფენ მშვდობასა. 


თავი 4 


1 ვინაი არიან ბრძოლანი და ლალვანი თქუენ შორის? ანუ არა 
მიერვე გულის თქუმათაგან თქუენთა, რომელნი განწყობილ 
არიან ასოთა შინა თქუენთა? 2? გული გითქუამს და არა გაქუს, 
კაც-ჰკლავთ და იშურებით და ვერ ძალ-გიც მიმთხუევად, 
ილალვით და იბრძვით და არა გაქუს, რამეთუ არა ითხოვთ. 3 
ითხოვთ და ვერ მიიღებთ, რამეთუ ბოროტად ითხოვთ, რაითა 
გულის თქუმათა შინა თქუენთა განილინეთ. “ მეძავნო და 
მემრუშენო, არა უწყითა, რამეთუ სიყუარული სოფლისაი ამის 
მტერობა არს ღმრთისაი? აწ უკუე რომელსა უნდეს მეგობარ 
ყოფად ამის სოფლისა, მტერად ღმერთსა აღუდგების. ? ანუ 
ჰგონებთა, ვითარმედ ცუდად იტყვს წიგნი: საშურებელად 
ჰსურის სულსა, რომელი დამკვდრებულ არს ჩუენ თანა? 9 
უფროის მოცემად მადლი; ამისთვს იტყვს: ამპარტავანთა 
შეჰმუსრავს ღმერთი, ხოლო მდაბალთა მოსცის მადლი. 7 
დაემორჩილენით ღმერთსა და წინა-აღუდეგით ეშმაკსა, და 
ივლტოდის თქუენგან. 8 მიეახლენით ღმერთსა, და მოგეახლოს 
თქუენ. განიწმიდენით ყელნი, ცოდვილნო, და უბიწო ყვენით 
გულნი, ორგულნო. ? დამდაბლდით და ტიროდეთ და 
იგლოვდით. სიცილი თქუენი გლოვად გარდაიქეცინ და 
სიხარული თქუენი მწუხარებად. 1? დამდაბლდით წინაშე 
უფლისა, და აღგამაღლნეს თქუენ. 11 ნუ ძვრსა იტყვთ, ძმანო 
ჩემნო, ურთიერთას. რომელი ძვრსა იტყოდის ძმისათვს და 
განიკითხვიდეს ძმასა თვსსა, განიკითხავს სჯულსა და სჯის 
სჯულსა; უკუეთუ სჯულსა ჰსჯი, არა ხარ მყოფელ სჯულისა, 
არამედ განმკითხველ. 12 ერთი არს სჯულის მდებელი და 
განმკითხველი, რომელი შემძლებელ არს ცხორებად და 
წარწყმედად. შენ ვინ ხარ, რომელი განიკითხავ მოყუასსა? 13 
აწ უკუე თქუენცა, რომელნი-ეგე იტყვთ: დღეს გინა ხვალე 
წარვიდეთ მას რომელსამე ქალაქსა და დავყოთ მუნ წელიწადი 
ერთი და ვივაჭროთ და შევიძინოთ. 1“ რომელთა-ეგე არა იცით 
ხვალისაი, რამეთუ ვითარი არს ცხორებაი თქუენი? ვითარცა 


კუამლი ხართ, რომელნი მცირედ ჟამ ჩანნ და მერმე 
განქარდის. 12 ამის წილ რომელი გიღირს თქუენ თქუმად: 
უკუეთუ უფალსა უნდეს და ვცხონდეთ და ვყოთ ესე გინა იგი. 19 
ხოლო აწ იქადით სილაღითა თქუენითა, ყოველივე სიქადული 
ესევითარი ბოროტ არს. 17 რომელმან იცოდის კეთილი საქმე 
და არა ქმნეს, ცოდვა არს მისა. 


თავი 5 


1 აწ უკუე თქუენცა, მდიდარნო, ტიროდეთ და გოდებდით 
უბადრუკებათა მათთვს თქუენ ზედა მომავალთა. 2? სიმდიდრე 
თქუენი დალპოლვილ არს, სამოსელი თქუენი მღილთა 
დაუჭამიეს. > ოქროი თქუენი და ვეცხლი თქუენი დაგესლებულ 
არს და გესლი იგი მათი საწამებელად თქუენდა იყოს და 
შესჭამდეს ყორცთა თქუენდა ვითარცა ცეცხლი. დაიუნჯეთ 
დღეთა მათ უკუანაისკნელთა. “ აჰა ესერა, სასყიდელი 
მოქმედთთაი მათ, რომელთა განლეწეს ყანაი თქუენი, 
დაკლებული იგი თქუენგან ღაღადებს და ღაღადებაი იგი 
მომკალთაი მათ ყურთა უფლისა საბაოთისათა მიიწევის. 2? 
იშუებდით ქუეყანასა ზედა და განსცხრებოდეთ. განჰზარდენით 
ჭორცნი თქუენნი ვითარცა დღედ დაკლვისა. 9 დასაჯეთ და 
მოჰკალთ მართალი იგი და არა წინა-აღგიდგა თქუენ. ”7 სულ- 
გრძელ უკუე იქმნენით, ძმანო, ვიდრე მოსლვადმდე უფლისა. 
აჰა ესერა მუშაკი მოელის პატიოსანსა ნაყოფსა ქუეყანისასა და 
სულ-გრძელ არს მას ზედა, ვიდრემდის მოიღოს წვმაი მსთუაი 
და მცხუედი. 8 სულ-გრძელ იქმნენით თქუენცა, განიმტკიცენით 
გულნი თქუენნი, რამეთუ მოსლვაი უფლისაი მოახლოებულ 
არს. ? ნუ სულთ-ითქუამთ, ძმანო, ურთიერთას, რაითა არა 
განიკითხნეთ. აჰა ესერა, განმკითხველი წინაშე კართა დგას. 
19 სახედ გაქუნდინ, ძმანო ჩემნო, ძვრის ხილვისა და 
სულგრძელებისა წინაისწარმეტყუელნი, რომელნი იტყოდეს 
სახელითა უფლისაითა. 11 აჰა ესერა, ვჰნატრით მოთმინეთა 
მათ. მოთმინებაი იობისი გასმიეს და აღსასრული უფლისაი 
იხილეთ, რამეთუ მრავალ-მოწყალე არს და შემწყნარებელ. 12 
ყოვლისა წინა, ძმანო ჩემნო, ნუ ჰფუცავთ ნუცა ცასა, ნუცა 
ქუეყანასა, ნუცა სხუასა რომელსა ფიცსა, არამედ იყავნ თქუენი 
ჰეი ჰე და არაი არა, რაითა არა ორგულებასა შესცვვეთ. 13 
შჭირდეს თუ ვისმე თქუენგანსა, ილოცევდინ, მოლხინე თუ 
ვინმე არს, გალობდინ. 14 უძლურ თუ ვინმე არს თქუენ შორის, 
მოუწოდენ ხუცესთა ეკლესიისათა და ილოცონ მის ზედა და 


სცხონ მას ზეთი სახელითა უფლისაითა. 12 და ლოცვა მან 
სარწმუნოებისამან აცხოვნოს სნეული იგი და აღადგინოს იგი 
უფალმან. დაღაცათუ ცოდვაი რაიმე ექმნეს, მო-ვე-ეტეოს მას. 
16 აღუარებდით ურთიერთას ცოდვათა და ულოცევდით ერთი- 
ერთსა, რაითა განიკურნნეთ, რამეთუ ფრიად შემძლებელ არს 
ლოცვაი მართლისაი შეწევნად. 17 ელია კაცივე იყო მსგავსი 
ჩუენი და ლოცვაი ილოცა არა წვმად, და არა წვმა ქუეყანასა 
ზედა სამ წელ და ექუს თუე, 18 და კუალად ილოცა და ცამან 
მოსცა წვმაი და ქუეყანამან აღმოაცენა ნაყოფი თვსი. 19 ძმანო, 
უკუეთუ ვინმე თქუენ შორის შესცთეს ჭეშმარიტებისაგან და თუ 
ვინმე მოაცქიოს იგი, 29 უწყოდენ, რამეთუ რომელმან 
მოაქციოს ცოდვილი გზისაგან საცთურისა მისისა, იყსნეს სული 
თვსი სიკუდილისაგან და დაფაროს სიმრავლე ცოდვათაი. 


წმ. მოციქულისა პეტრესი 
(პირველი) 


თავი 1 


1 პეტრე, მოციქული იესუ ქრისტესი, რჩეულთა მწირთა, 
განთესულთა პონტოისა და გალატიისა, კაბადუკიისა, ასიისა 
და ბითვნიისათა, 2 წინაწარ ცნობითა ღმრთისა მამისაითა და 
სიწმიდითა სულისაითა დასამორჩილებელად და 
საპკურებელად სისხლისა იესუ ქრისტესისა. მადლი თქუენ თანა 
და მშვდობაი განმრავლდინ! 3 კურთხეულ არს ღმერთი და 
მამაი უფლისა ჩუენისა იესუ ქრისტესი, რომელმან-იგი 
მრავლითა მით წყალობითა თვსითა კუალად გუშვნა ჩუენ 
სასოებად ცხოველად აღდგომითა იესუ ქრისტესითა 
მკუდრეთით, “ სამკვდრებელად უხრწნელად და შეუგინებელად 
და დაუჭნობელად დამარხულთა ცათა შინა თქუენდა მიმართ, 2? 
რომელნი-ეგე ძალითა ღმრთისაითა მოცვულ ხართ 
სარწმუნოებითა ცხორებასა მას განმზადებულსა გამოჩინებად 
ჟამსა მას უკუანაისკნელსა. 9 რომლითა გიხარის აწ მცირედ, 
უკუეთუ ჯერ-არს, რომელნი-ეგე შეწუხებულ იყვენით მრავალ- 
ფერთა შინა განსაცდელთა. 7 რაითა გამოცდილებაი იგი 
სარწმუნოებისა თქუენისაი უპატიოსნეს უფროის ოქროისა მის 
წარწყმედადისა, ცეცხლისა მიერ გამოცდილისა იპოვოს 
საქებელად და დიდებად და პატივად გამოჩინებასა იესუ 
ქრისტესსა. 8 რომელი არა იცოდეთ და გიყუარს, რომელსა-იგი 
აწ არა ხედავთ და გრწამს, იხარებდით სიხარულითა 
გამოუთქუმელითა და დიდებულითა. 9? და მოიღოთ 
აღსასრულსა მას სარწმუნოებისა თქუენისასა ცხორებაი 
სულთაი. 19% რომლისა ცხორებისათვს გამოიძიეს და 
გამოიკულიეს წინაისწარმეტყუელთა, რომელნი თქუენ მადლსა 
მას გიწინაისწარმეტყუელებდეს, 11 გამოეძიებდეს, ოდეს ანუ 


რომელსა ჟამსა ეუწყებოდა მათ შორის სული ქრისტესი, 
წინაწარ უწამებდა მათ ქრისტესთა მათ ვნებათა და მისსა 
შემდგომად დიდებათა მისთა. 12 რომელთა-იგი გამოეცხადა, 
რამეთუ არა თავთა თვსთა, არამედ თქუენ გმსახურებდეს მას, 
რომელი-ესე აწ მიგეთხრა თქუენ მახარებელთა მათ თქუენთა 
მიერ სულითა წმიდითა მოვლინებულითა ზეცით, რომლისათვს 
გული უთქუამს ანგელოზთა ხილვად. 13 ამისთვს მოირტყენით 
წელნი გონებათა თქუენთანი, ფრხილ იყვენით, სრულიად 
ესევდით მოწევნულსა მას თქუენდა მადლსა გამოცხადებასა 
იესუ ქრისტესსა. 1“ ვითარცა შვილნი მორჩილებისანი და ნუ 
თანა-ხატ-ექმნებით პირველთა მათ უმეცრებისა თქუენისა 
გულის თქუმათა, 12 არამედ მწოდებელსა მისებრ თქუენისა 
წმიდისა და თქუენცა წმიდა იყვენით ყოველსავე შინა სლვასა 
თქუენსა. 10 რამეთუ წერილ არს: წმიდა იყვენით, რამეთუ მე 
წმიდა ვარ. 17 და უკუეთუ მამით ხადით მას, რომელი-იგი 
თუალ-უხუავად მსაჯული არს თითეულისა საქმეთაი, შიშით 
მწირობისა მაგის თქუენისა ჟამნი აღასრულენით. 185 უწყოდეთ, 
რამეთუ არა განხრწნადითა ვეცხლითა გინა ოქროითა 
იჭსნენით თქუენ ამაოისა მისგან მამათა მოცემულისა სლვისა, 
19 არამედ პატიოსნითა სისხლითა, ვითარცა ტარიგისა 
უბიწოისა და უმანკოისა ქრისტესითა, 29 წინაწარ უწყებულისა 
უწინარეს სოფლის დაბადებისა, ხოლო გამოჩინებულისა 
უკუანაისკნელთა ამათ ჟამთა თქუენთვს; 21 რომელთა-ეგე მის 
მიერ გრწმენა ღმრთისა მიმართ, რომელმან-იგი აღადგინა იგი 
მკუდრეთით და მისცა მას დიდებაი, რაითა სარწმუნოებაი ეგე 
თქუენი და სასოებაი იყოს ღმრთისა მიმართ. 22 სულნი თქუენნი 
განიწმიდენით მორჩილებითა ჭეშმარიტებისაითა, სულითა 
ძმათ მოყუარებისათვს შეუორგულებულ იყვენით გულითა 
წმიდითა, ურთიერთას იყუარებოდეთ განმარტებულად. 23 
მეორედ შობილ ხართ არა თესლისაგან განხრწნადისა, 
არამედ უხრწნელისა, სიტყვთა ღმრთისა ცხოველისაითა, 
რომელი-იგი ჰგიეს უკუნისამდე. 24 რამეთუ ყოველი ყორცი 
თივაი არს და ყოველი დიდებაი კაცისაი, ვითარცა ყუავილი 
თივისაი: განყმა თივალ იგი და ყუავილი მისი დასცვვა. 22 


ხოლო სიტყუაი ღმრთისაი ჰგიეს უკუნისამდე, ხოლო ესე არს 
იგი სიტყუაი, რომელი გეხარა თქუენ. 


თავი 2 


· განიშორეთ უკუე ყოველი უკეთურებაი და ყოველი ზაკუვაი და 
ორგულებაი და შური და ყოველივე ძვრის სიტყუაი. 2 ვითარცა 
აწინდელ შობილთა ყრმათა, სიტყვერისა მის უზაკუველისა 
სძისა გსუროდენ, რაითა მას შინა აჰღორძნდეთ. 3 უკუეთუ 
გემოი გიხილავს, რამეთუ ტკბილ არს უფალი, 4 რომელსა-იგი 
მოუჭედით ლოდსა ცხოველსა, რომელი-იგი კაცთაგან 
შეურაცხ-იქმნა, ხოლო ღმრთისაგან რჩეულ და პატიოსან. ? და 
თქუენცა, ვითარცა ლოდნი ცხოველნი აღეშენებოდეთ სახლად 
სულიერად, სამღდელოდ წმიდად, შესაწირავად მსხუერპლთა 
სულიერთა, სათნოთა ღმრთისათა იესუ ქრისტეს მიერ. 9 
რამეთუ წერილ არს წიგნსა შინა: აჰა ესერა, დავსდებ სიონს 
შინა ლოდსა საკიდურსა, რჩეულსა, პატიოსანსა და რომელსა 
ჰრწმენეს მისა მიმართ, არასადა ჰრცხუენეს. 7 თქუენდა უკუე 
არს პატივ, მორწმუნეთა მაგათ, ხოლო ურჩთათვს - ლოდი, 
რომელ შეურაცხ-ყვეს მაშენებელთა, იგი იქმნა თავ საკიდურთა 
და ლოდ შებრკოლების და კლდე საცთურების, ? რომელნი 
შეჰბრკოლდებიან სიტყუასა მას ურჩებითა, რომელსაცა ზედა 
დაესხნეს. ? ხოლო თქუენ, ნათესავი რჩეული, სამეუფოი 
სამღდელოი, თესლი წმიდაი, ერი მოგებული, რაითა 
სათნოებითა მიუთხრობდეთ, რომელმან-იგი ბნელისაგან 
გიწოდნა თქუენ საკვრველსა მას ნათელსა მისსა. 1? რომელნი- 
ეგე ოდესმე არა ერ, ხოლო აწ ერი ღმრთისაი, რომელნი-ეგე 
ოდესმე არა შეწყალებულ, ხოლო აწ შეიწყალენით. 11 
საყუარელნო, გლოცავ თქუენ, ვითარცა მწირთა და 
წარმავალთა, განეშორენით გულის თქუმათაგან ყორციელთა, 
რომელნი ეწყვებიან სულსა. 12 სლვაი თქუენი წარმართთა 
შორის გაქუნდინ კეთილი, რაითა, რომლითა-იგი ძვრსა 
იტყოდიან თქუენთვს, ვითარცა ძვრის მოქმედთასა, კეთილთა 
საქმეთაგან შეიკდიმონ და ადიდებდენ ღმერთსა დღესა მას 
მოხედვისასა. 13 დაემორჩილენით უკუე ყოველსავე 
კაცობრივსა დაბადებულსა უფლისათვს: გინა თუ მეფესა, 


რამეთუ ყოველთა ზედა არს; 14 გინა თუ მთავართა, ვითარცა 
მის მიერ მოვლინებულთა შურის მეძიებელად ბოროტის 
მოქმედთათვს, ხოლო მაქებელად კეთილის მოქმედთათვს. 12 
რამეთუ ესრეთ არს ნებაი ღმრთისაი კეთილის მოქმედთათვს 
დადუმებად უგუნურთა კაცთა უმეცრებასა. 16 ვითარცა აზნაურნი 
და ნუ ვითარცა საფარველად გაქუნ უკეთურებისა აზნაურები 
ეგე, არამედ ვითარცა მონანი ღმრთისანი 17 ყოველთა პატივ- 
სცემდით, ძმათა ჰყუარობდით, ღმრთისა გეშინოდენ, მეფესა 
პატივ-სცედით. 18 მონანი დაემორჩილენით ყოვლითა 
მოშიშებითა თვსთა უფალთა, ნუ ხოლო სახიერთა და 
ტკბილთა, არამედ უსახურთაცა. 19 რამეთუ ესე არს მადლი 
ღმრთისაგან: უკუეთუ გონებისაგან კეთილისა ღმრთისათვს 
დაითმინნეს ვინმე მწუხარებანი, ევნებინ თუ სიცრუით. 29 
რამეთუ რაი უმჯობეს არს უკუეთუ სცოდვიდეთ და 
დაიქენჯნებოდით და მოითმენდეთ? არამედ უკუეთუ კეთილსა 
იქმოდით და გევნებოდის და მოითმენდეთ, ესე არს მადლი 
ღმრთისაგან. 21 და იჩინენითცა მებრ ამისთვსვე, რამეთუ 
ქრისტემანცა ივნო ჩუენთვს და თქუენ დაგიტევა ყელით 
წერილი, რაითა შეუდგეთ კუალთა მისთა; 22 რომელმან-იგი 
ცოდვაი არა ქმნა, არცა იპოვა ზაკუვაი პირსა მისსა; 23 
რომელი-იგი იგინებოდა და იგი არავის აგინებდა, ევნებოდა 
და არავის უთქუმიდა, მიეცა მართალი იგი მსაჯულსა; 24 
რომელმან ცოდვანი ჩუენნი აღიხუნა ყორცითა თვსითა ჯუარსა 
ზედა, რაითა ცოდვათა განვეშორნეთ და სიმართლით 
ვცხონდებოდით, რომლისა-იგი წყლულებითა განიკურნენით. 
25 რამეთუ იყვენით, ვითარცა ცხოარნი შეცთომილნი, არამედ 
აწ მოიქეცით მწყემსისა მის მიმართ და მოღუაწისა სულთა 
თქუენთაისა. 


თავი 3 


1 ეგრეთვე ცოლნი დაემორჩილენით თვსთა ქმართა, რაითა 
დაღათუ ვინმე ურჩ არიან სიტყვსა მის, დედათა სლვისა მისგან 
თვნიერად სიტყვსა შეიძინნენ, 2 ხედვიდენ რაი იგინი შიშით 
წმიდასა მას სლვასა თქუენსა, 3 რომელი იყავნ არა გარეშითა 
მით განთხზვითა თმათაითა და შესხმითა ოქროისაითა, გინა 
შემოსითა სამოსლისაითა, შემკობაი, 4 არამედ დაფარული იგი 
გულისა კაცი, უხრწნელითა მით მშვდისა მის და მყუდროისა 
სულისა წესითა, რომელ არს წინაშე ღმრთისა ფრიად 
პატიოსან. ? რამეთუ ესრეთვე ოდესმე წმიდანი იგი დედანი, 
რომელნი ესვიდეს ღმერთსა, შეიმკობდეს თავთა თვსთა და 
დამორჩილებულ იყვნეს თვსთა ქმართა, 9 ვითარცა-იგი სარრა 
ერჩდა აბრაჰამს და უფლით ხადინ მას, რომლისა-იგი 
იქმნენით შვილ კეთილის მოქმედ და ნუ გეშინინ ნუცა ერთისა 
შიშისა. 7 ქმარნი ეგრეთვე მსგავსად თანა-მკვდრ ეყვენით 
შენდობით, ვითარცა უუძლურესსა ჭურჭელსა, დედათა 
მისცემდით პატივსა, ვითარცა თანა-მკვდრთა მადლისა 
ცხორებისათა, რაითა არა დაჰბრკოლდებოდინ ლოცვასა 
თქუენსა. 8 ხოლო დასასრულსა ყოველნი ერთ-ზრახვა იყვენით, 
მოწყალე, ძმათ მოყუარე, შემწყნარებელ, მდაბალ. 7? ნუ 
მიაგებთ ბოროტსა ბოროტისა წილ, ნუცა გინებასა გინებისა 
წილ, არამედ წინააღმდგომსა აკურთხევდით და უწყოდეთ, 
რამეთუ ამისთვს მებრ იჩინენით, რაითა კურთხევაი 
დაიმკვდროთ. 19 რამეთუ რომელსა ჰნებავს სიყუარული 
ცხორებისაი და ხილვად დღენი კეთილისანი, დააცხრვენ ენა0 
თვსი ბოროტისაგან და ბაგენი მისნი ნუ იტყვედ ზაკუვასა, 11 
მოიქეცინ ბოროტისაგან, ქმენინ კეთილი, მოიძიენ მშვდობაი 
და მისდევდინ მას, 12 რამეთუ თუალნი უფლისანი მართალთა 
ზედა და ყურნი მისნი ლოცვასა მათსა ზედა, ხოლო პირი 
უფლისაი მოქმედთა ზედა ძვრისათა. 13 და ვინ-მე არს 
ბოროტის მყოფელ თქუენდა, უკუეთუ თქუენ კეთილის მობაძავ 
იქმნენით? 14 და დაღაცათუ გევნებოდის სიმართლისათვს, 


ნეტარ ხარ, ხოლო შიშისა მის მათისაგან ნუ გეშინინ, ნუცა 
შესძრწუნდებით. 12 არამედ უფალი ღმერთი წმიდა ყავთ 
გულთა შინა თქუენთა; განმზადებულ იყვენით მარადის სიტყვს 
მიგებად ყოვლისა, რომელი ეძიებდეს თქუენგან სიტყუასა 
თქუენ შორის სასოებისა მისთვს, სიმშვდით და შიშით. 15 
გონებაი გაქუნდინ კეთილი, რაითა, რომელნი-იგი ძვრსა 
იტყოდიან თქუენთვს, ვითარცა ძვრის მოქმედთათვს, 
ჰრცხუენოდის, რომელნი-იგი ჰმძლავრობდენ თქუენსა მას 
კეთილსა ქრისტეს მიერ სლვასა. 17 რამეთუ უმჯობეს არს, 
კეთილსა თუ იქმოდით, ეგრე თუ ჯერ-უჩნდეს ნებასა 
ღმრთისასა ვნებაილ თქუენი, ვიდრე-ღა არა ბოროტსა თუ 
იქმოდით. 18 რამეთუ ქრისტემანცა ერთ გზის ცოდვათა 
ჩუენთათვს ივნო, მართალმან მან ცრუთათვს, რაითა ჩუენ 
წარგუადგინნეს ღმრთისა, მოკუდა ჭყორცითა და ცხოველ იქმნა 
სულითა, 1? რომლითაცა საპყრობილესა მას სულთა მივიდა და 
ქადაგა. 2– რომელნი-იგი ურჩ ოდესმე იყვნეს, რაჟამს ერთ გზის 
თავს-ედვა სულ-გრძელებასა მას ღმრთისასა დღეთა მათ 
ნოვესთა, შემზადებასა მას კიდობნისასა, რომელსა შინა 
მცირედნი, ესე იგი არს რვანი სულნი განერნეს წყლისაგან. 21 
რომლისა სახედ აწ თქუენცა გაცხოვნებს ნათლის-ღებაი, არა 
ჭკორცთაგან განშორებაი მწინკულისაი, არამედ გონებისა 
კეთილისა ტრფიალებაი ღმრთისა მიმართ აღდგომითა იესუ 
ქრისტესითა, 22 რომელი არს მარჯუენით ღმრთისა, რომელი 
აღმაღლდა ზეცად და დაემორჩილნეს მას ანგელოზნი, 
კელმწიფებანი და ძალნი. 


თავი 4 


1 ქრისტემან რაი ივნო ჩუენთვს ყჟორცითა და თქუენცა იგივე 
გონებაი შეიჭურეთ, რამეთუ რომელმან-იგი ივნო ყორცითა, 
დაცხრომილ არს ცოდვისაგან, 2 რაითა არღარა კაცთა გულის 
თქუმითა, არამედ ნებითა ღმრთისაითა ნეშტნი იგი ჟამნი 
ჭორცითა ცხორებად. 3 რამეთუ კმა არიან ჩუენდა 
წარსრულნიცა იგი ჟამნი ამის ცხორებისანი ნებისა მისებრ 
წარმართთაისა აღსრულებად, რომელი-იგი ვლენან 
არაწმიდებითა გულის თქუმათაითა, მთრვალობითა, 
სიმღერითა, შუებითა და უჯეროითა კერპთ-მსახურებითა. 4“? 
რომლისაგან უკვრს არა სლვაი თქუენი მასვე არაწმიდებისა 
აღრევასა და გგმობენ. ? რომელთა სიტყუაი მიუგონ მას, 
რომელნი-იგი განმზადებულ არს განშჯად ცხოველთა და 
მკუდართა. 9 რამეთუ ამისთვს ეხარა მკუდართა, რაითა ისაჯნენ 
კაცობრივ ყორცითა და ცხონდენ ღმრთისა მიერ სულითა. 7 
ხოლო ყოველთაი აღსასრული მოახლებულ არს, 
განიწმიდენით უკუე და განიფრთხვეთ ლოცვად. 8 ყოვლისა 
წინა ურთიერთას სიყუარული განმარტებული გაქუნდინ, 
რამეთუ სიყუარულმან დაფარის სიმრავლე ცოდვათანი. 9? 
სტუმრის მოყუარე იყვენით ურთიერთას თვნიერ დრტვნვისა. 19 
კაცად-კაცადმან, ვითარცა მიიღო მადლი, ეგრეთვე 
ურთიერთას ამსახურებდით მას, ვითარცა კეთილნი მნენი 
მრავალ-ფერისა მის ნიჭისა ღმრთისანი. 11 რომელი იტყოდის, 
ვითარცა სიტყუათა ღმრთისათა; რომელი ჰმსახურებდეს, 
ვითარცა ძალისაგან, რომელსა მოსცემს ღმერთი, რაითა 
ყოველსა შინა იდიდებოდის ღმერთი იესუ ქრისტეს მიერ, 
რომლისაი არს დიდებაი და სიმტკიცე უკუნითი უკუნისამდე, 
ამინ. 12 საყუარელნო, ნუ უცხო გიჩნს თქუენ შორის 
განკურვებაილ ეგე, რომელი იქმნების განსაცდელად თქუენ 
თანა, ვითარმცა უცხოი რაიმე შეგემთხუეოდა თქუენ. 13 არამედ 
რაოდენ-ეგე ეზიარებით ვნებათა ქრისტესთა, გიხაროდენ, 
რაითა გამოჩინებასაცა დიდებისა მისისასა გიხაროდის და 


მხიარულ იყვნეთ. 14 უკუეთუ იყუედრებოდით სახელისათვს 
ქრისტესისა, ნეტარ ხართ, რამეთუ დიდებისაი იგი და 
ღმრთისაი სული თქუენ ზედა განსუენებულ არს, რამეთუ ვითარ 
იგინი ჰგონებენ, იგმობვით, ხოლო ვითარ-იგი თქუენ გნებავს, 
იდიდებით. 1” ნუმცა ვის თქუენგანსა ევნების, ვითარცა კაცის- 
მკლველსა, გინა მპარავსა, გინა ძვრის მოქმედსა, გინა 
ვითარცა უცხოისა განმგესა. 10 ხოლო უკუეთუ ვითარცა 
ქრისტეანესა, ნუ ჰრცხუენინ, არამედ ადიდებდინ ღმერთსა 
ამით ნაწილითა. 17 რამეთუ ჟამმან დაწყებად საშჯელისა 
პირველად სახლისაგან ღმრთისა იწყოს, უკუეთუ კულა 
პირველად ჩუენგან, რაი-მე იყოს აღსასრული ურჩთა მათ 
სახარებისა ღმრთისათაი? 18 და უკუეთუ მართალი ძნიად 
განერეს, უღმრთოი იგი და ცოდვილი სადა-ღა იპოოს? 19 
ამიერითგან რომელთაცა ევნებოდის ნებითა ღმრთისაითა 
ვითარცა სარწმუნოთა დამბადებელსა, შეჰვედრნედ სულნი 
თვსნი კეთილის საქმითა. 


თავი 5 


1 ხუცესთა მათ თქუენ შორის ვჰლოცავ, ვითარცა თანა-ხუცესი 
და მოწამე ვნებათა ქრისტესთაი, და მერმისა მის 
გამოჩინებადისა დიდებისა ზიარი; მწყსიდით თქუენ შორის 
სამწყსოსა მას ღმრთისასა. 2 იღუწიდით ნუ იძულებით, არამედ 
ნეფსით, ნუცა საძაგელისა შეძინებით, არამედ გულს- 
მოდგინეთ. 3 ნუცა ვითარმცა ეუფლებოდეთ მნეთა მათ, არამედ 
სახე ექმნენით სამწყსოსა მას. 4 და გამოჩინებასა მას მწყემსთ 
მთავრისასა მოიღოთ დაუჭნობელი იგი დიდებისა გვრგვნი. 2 
ეგრეთვე ჭაბუკნი დაემორჩილენით მოხუცებულთა; და 
ყოველთავე ურთიერთას მორჩილებითა სიმდაბლე შეიმოსეთ, 
რამეთუ ღმერთი ამპარტავანთა შეჰმუსრავს, ხოლო მდაბალთა 
მოსცის მადლი. 9 და-უკუე-მდაბლდით წინაშე მტკიცესა ყელსა 
ღმრთისასა, რაითა აღგამაღლნეს თქუენ ჟამსა თვსსა. 7 
ყოველივე ზრუნვაი თქუენი მიუტევეთ მას, რამეთუ იგი იღუწის 
თქუენთვს. 858 განიფრთხვეთ, მღვძარე იყვენით, რამეთუ წინა- 
მოსაჯული თქუენი ეშმაკი ვითარცა ლომი მყვრალი მიმოვალს 
და ეძიებს, ვინმცა შთანთქა. ? რომელსა წინა-აღუდეგით 
მტკიცენი სარწმუნოებითა, უწოდეთ, იგივე ვნებათაი მათ ამას 
სოფელსა შინა ძმობასა მას თქუენსა აღასრულებდით. 19 
ხოლო ღმერთმან ყოვლისა მადლისამან, რომელმან გიჩინნა 
თქუენ საუკუნესა მას დიდებასა მისსა ქრისტე იესუის მიერ, 
მცირედ-ღა თუ გევნო, მანვე განგამტკიცენინ თქუენ, 
დაგამტკიცენინ, განგაძლიერენინ და დაგამყარენინ. 11 მისა 
დიდებაი და სიმტკიცე უკუნითი უკუნისამდე, ამენ. 12 სილოანეს 
მიერ, ძმისა თქუენისა, სარწმუნოისა, ვითარ ვჰგონებ, მცირედ 
მივწერე, გლოცევდ და გიწამებდ, ვითარმედ ესე არს 
ჭეშმარიტი მადლი ღმრთისაი, რომელსაცა ზედა სდგათ. 13 
გიკითხავს თქუენ, რომელ არს ბაბილოგვნს შინა რჩეულისა მის 
თანა და მარკოს, ძე ჩემი, 14 მოიკითხევდით ურთიერთას 
ამბორის-ყოფითა სიყუარულისაითა. 12 მშვდობაი თქუენდა, 
ყოველნი რომელნი ხართ ქრისტე იესუის მიერ, ამინ. 


წმ. მოციქულისა პეტრესი 
(მეორე) 


თავი 1 


1 სვმეონ-პეტრე, მონაი და მოციქული იესუ ქრისტესი, 
რომელთა-ეგე სწორი ჩუენდა პატივი ხუედრებულ არს 
სარწმუნოებაი სიმართლითა ღმრთისა ჩუენისა და მაცხოვრისა 
იესუ ქრისტესითა. 2? მადლი თქუენდა და მშვდობაი 
განმრავლდინ მეცნიერებითა ღმრთისაითა და უფლისა ჩუენისა 
იესუ ქრისტესითა! 3 რომელმან-იგი ყოველივე თვსისა 
ღმრთეებისა ძალი საცხორებელად და ღმრთისა 
სამსახურებელად მოგუანიჭა ჩუენ მეცნიერებითა მისითა, 
რომელმან-იგი მიჩინნა ჩუენ თვსსა მას დიდებასა და 
სათნოებასა; 4 რომელთაგან დიდ-დიდნი და პატიოსანნი 
აღთქუმანი ჩუენ მოგუანიჭნა, რაითა ამის მიერ იქმნეთ 
საღმრთოისა მის ზიარ ბუნებისა და ევლტოდით სოფლისა ამის 
გულის თქუმისა ხრწნილებასა. ? და თქუენცა ესევე 
მოსწრაფებაი ყოვლითურთ მოიპოეთ და ყავთ სარწმუნოებასა 
შინა თქუენსა სათნოებაი და სათნოებასა შინა – მეცნიერებაი, 9 
და მეცნიერებისა შინა – მარხვაი, მარხვასა შინა – მოთმინებაი, 
მოთმინებისა შინა – ღმრთის მსახურებაი 7 და ღმრთის 
მსახურებასა შინა – ძმათ მოყუარებაი და ძმათ მოყუარებასა 
შინა – სიყუარული. 8 რამეთუ ესე რაჟამს იყოს თქუენ თანა და 
გარდაგემატოს არა უქმად, არცა უნაყოფოდ იპოვნეთ უფლისა 
ჩუენისა იესუ ქრისტეს მეცნიერებასა. 7 ხოლო რომელსა თანა 
ესე არა არს, ბრმა არს და ვერ ხედავს იგი, რამეთუ დაავიწყდა 
განწმედაი იგი პირველთა მათ ცოდვათა მისთაი. 19 ამისთვს, 
ძმანო, უფროისღა ისწრაფეთ, რაითა კეთილთაგან საქმეთა 
მტკიცე ჰყოთ ჩინებაი იგი თქუენი და რჩეულებაი; რამეთუ ამას 
რალი იქმოდით, არასადა სცთეთ ყოვლადვე. 11 არამედ ესრეთ 


მდიდრად წარგემართოს თქუენ შესავალი იგი საუკუნესა მას 
სასუფეველსა უფლისა ჩუენისა და მაცხოვრისა იესუ ქრისტესა, 
12 რომლისათვსცა არა უდებ ვიქმნე მარადის მოყსენებად 
თქუენდა ამისთვს, დაღაცათუ იცით და მტკიცე ხართ 
მოწევნულსა ამას ზედა ჭეშმარიტებასა. 13 ხოლო სამართლად 
შემირაცხიეს, ვიდრე-ესე ვარ მე ამას საყოფელსა შინა 
განღვძებად თქუენდა მოვსენებითა. 14 უწყი, რამეთუ ადრე 
ყოფად არს დატევებაი საყოფლისა ამის ჩემისაი, ვითარცა-იგი 
უფალმან ჩუენმან იესუ ქრისტემან მაუწყა მე. 12 და ვისწრაფო, 
რაითა კაცად-კაცადსა თქუენსა აქუნდეს შემდგომად 
განსლვისა ჩემისა ამათი მოჭსენებისა ყოფაი. 19 რამეთუ არა 
სიბრძნისა ზღაპართა შეუდეგით და გაუწყეთ თქუენ უფლისა 
ჩუენისა იესუ ქრისტეს ძალი და მოსლვაი, არამედ თვთ- 
მხილველ ვიქმნენით მისისა მის დიდებულებისა. 17 რამეთუ 
მოიღო ღმრთისაგან მამისა პატივი და დიდებაი, ყმაი, რომელი 
მოიწია მისსა ესევითარისგან დიდად შუენიერებისა დიდებისა: 
ესე არს ძე ჩემი საყუარელი, რომელი მე სათნო-ვიყავ. 18 და 
ესე ყმაი ჩუენ გუესმა ზეცით მოსრული მის ზედა, მის თანა რაი 
ვიყვენით მთასა მას წმიდასა. 19 და მაქუს ჩუენ უმტკიცესი 
საწინაისწარმეტყუელოი სიტყუაი; რომელი კეთილად ჰყოთ, 
ეკრძალნეთ, თუ ვითარცა სანთელსა მნთებარესა ადგილსა 
შინა წყუდიადსა, ვიდრემდის დღე განათლდეს და მთიები 
აღმობრწყინდეს გულთა შინა თქუენთა. 29 ესემცა პირველად 
უწყით, რამეთუ ყოველი წინაისწარმეტყუელებაი წიგნისა0ი 
თვსისა თავისა სათარგმანებელ არა იქმნების. 21 რამეთუ არ 
ნებითა კაცთაითა მო-სადამდე-იწია წინაისწარმეტყუელებაი, 
არამედ წუევითა სულისა წმიდისაითა იტყოდეს წმიდანი 
ღმრთისა კაცნი. 


თავი 2 


1 იყვნეს ცრუ-წინაისწარმეტყუელნი ერსა შორის, ვითარცა-იგი 
თქუენ შორისცა ყოფად არიან ცრუ-მოძღუარნი, რომელთა 
შემოიღონ წვალებაი წარწყმედისაი და განმათავისუფლებელსა 
მათსა უფალსა უარ-ჰყოფდენ და მოიზიდვიდენ თავისა 
მათისათვს მსთუად წარწყმედასა. 2 და მრავალნი შეუდგენ 
მათსა მას არაწმიდებასა, რომელთაგან გზაი იგი 
ჭეშმარიტებისაი იგმებოდის. 3 და ანგაჰრებითა და ტყუილისა 
სიტყვთა თქუენ გვაჭრობდენ, რომელთა საშჯელი 
პირველითგან არა დასცხრების და წარსაწყმედელსა მათსა 
ჰრულის. 4“ უკუეთუ ღმერთმან ანგელოზთა მათ შეცოდებულთა 
არა ჰრიდა, არამედ ჯაჭუებითა მით წყუდიადისაითა 
ტარტაროზსა შეაყენნა და მისცნა იგინი სატანჯველად და 
საშჯელად დამარხვად. ? და პირველსა მას სოფელსა არავე 
ჰრიდა, არამედ მერვე ნოე, სიმართლისა ქადაგი, დაჰმარხა და 
წყლით რღუნაი იგი უღმრთოთა სოფელსა ზედა მოაწია. 9 და 
ქალაქები იგი სოდომელთა და გომორეველთაი დაწუა და 
დააქცია და დასაჯა და სახედ მერმეთა მათ უღმრთოთა დადვა. 
7 და მართალი ლოთ, დაწუნებული უშჯულოთა მათ სიბილწით 
მრავალთაგან, ივსნა. 8 რამეთუ ხედვითა და სმენითა 
მართალი იგი დამკვდრებულ რაი იყო მათ შორის, დღითი- 
დღედ სული იგი მისი მართალი უშჯულოთა მათ საქმეთაგან 
იტანჯებოდა. ? იცის უფალმან ღმრთის მსახურთა მათ 
განსაცდელთაგან ვსნაი, ხოლო ცრუნი იგი დღესა მას 
საშჯელისასა ტანჯვასა შინა დაჰმარხნეს. 190 უფროის-ღა, 
რომელნი-იგი კუალსა მას ყჟორცთა გულის თქუმისასა 
სიბილწით შეუდგან და უფლებასა შეურაცხ-ჰყოფენ, კადნიერნი 
და თავჭედნი, დიდებათათვს არა ძრწიან, არამედ ჰგმობენ. 11 
სადა-ღა ანგელოზნი, რომელნი ძლიერებითა და ძალითა 
უფროის არიან, არა მოაწევენ მათ ზედა საშჯელსა გმობისასა 
უფლისა მიერ. 12 ხოლო ესენი, ვითარცა პირუტყუნი 
საცხოარნი, შობილნი ბუნებით მოსასრველად და 


განსარყუნელად, რომელთა-იგი უმეცარ არიან, ჰგმობენ, 
ხრწნილებასა მათსა შინა განიხრწნენ. 132 და მოიღონ 
სასყიდელი სიცრუისაი. გულის თქუმაი იგი შეურაცხიეს, 
ვითარცა დღე შუებისაი. შეგინებულნი და ბილნნი იშუებენ 
საცთურსა შინა მათსა და თქუენ თანა-შეგცხრებიან. 14 თუალნი 
ასხენ სავსენი მრუშებითა და დაუცხრომელითა ცოდვითა და 
აცთუნებენ სულთა დაუმტკიცებელთა, გულნი ჰქონან 
წურთილნი ანგაჰრებითა, შვილნი წყევისანი. 12 დაუტევეს 
წრფელი იგი გზაი, შესცთეს და შეუდგეს გზასა მას ბალამ 
ბოსორელისასა, რომელმან-იგი სასყიდელი სიცრუისაი 
შეიყუარა, 16 მამხილებელად აქუნდა თვსისა უშჯულოებისა 
კარაული უტყჭ, კაცობრივითა ყმითა მეტყუელი, რომელმან 
დააბრკოლა წინაისწარმეტყუელისა იგი უგუნურებაი 17 ესენი 
არიან წყარონი ურწყულნი, ღრუბელნი არმურისა მიერ 
მიმოტაცებულნი, რომელთათვს წყუდიადი იგი ბნელი საუკუნოი 
დამარხულ არს. 18 რამეთუ გარდარეულად ამაოებისა 
ზრახვითა მიიზიდვენ გულის თქუმასა ყჟორცთა ბილნებისასა, 
რომელნი-იგი ჭეშმარიტებით ლტოლვილ არიან და რომელნი- 
იგი საცთურსა შინა იქცევიან. 1? თავისუფლებასა აღუთქუმენ 
მათ და იგინი თვთ მონა არიან ხრწნილებისა, რამეთუ 
რომლისაგანცა ვინ ძლეულ არნ, მისდაცა დამონებულ არნ. 29 
რამეთუ რომელნი-იგი განერნეს შეგინებათაგან ამის 
სოფლისათა მეცნიერებითა უფლისა და მაცხოვრისა ჩუენისა 
იესუ ქრისტესითა, მათვე კუალად აღერინეს და იძლინეს, ექმნა 
მათ უკუანაისკნელი იგი უძვრეს პირველისა. 21 უმჯობეს იყო 
მათდა, ეცნავე თუმცა არა გზალ იგი სიმართლისაი, ვიდრე 
ცნობასა და მართლუკუნ ქცევასა მოცემულისა მისგან მათდა 
წმიდისა მცნებისა. 22 შეემთხვა მათ ჭეშმარიტისა მისებრ 
იგავისა: ძაღლი მიექცა ნათხევარსა თვსსა და ღორი ინწუბა 
სანგორელსა მწვრისასა. 


თავი 3 


1 აპა ესერა, საყუარელნო, ამას მეორესა ებისტოლესა მივსწერ 
თქუენდა, რომელთა მიერ განვაღვძებ მოვსენებითა 
წადიერითა გონებასა თქუენსა 2 მოვსენებად პირველ 
თქუმულთა მათ სიტყუათა წმიდათა წინაისწარმეტყუელთა მიერ 
და მოციქულთა მათ თქუენთა მცნებათა უფლისა და 
მაცხოვრისათა. 3 ესემცა პირველად უწყით, რამეთუ მოიწინენ 
უკუანაისკნელთა დღეთა მეკიცხევარნი გულის თქუმისაებრ 
თვსისა მავალნი “ და იტყოდიან: სადა არს აღთქუმაი იგი 
მოსლვისა მისისაი? რამეთუ ვინაითგან მამათა შეისუენეს, 
ყოველივე ესრეთ ჰგიეს დასაბამითგან დაბადებისაით. ? 
რამეთუ დაავიწყდეს მათ ესე ნებსით, ვითარმედ ცანი იყვნეს 
პირველითგან და ქუეყანაი წყალთაგან და წყალთა მიერ 
შეიქმნა სიტყვთა ღმრთისაითა. 9 რომლისაგან მაშინდელი იგი 
სოფელი წყლითა წარირღუნა და წარწყმდა. 7 ხოლო აწ ცანი 
და ქუეყანაი მითვე სიტყვთა დაუნჯებულ არიან, ცეცხლისა 
დამარხულნი დღედ საშჯელისა და წარწყმედისა უღმრთოთა 
კაცთაისა. 8 ერთიმცა ესე ნუ დაგავიწყდების, საყუარელნო, 
რამეთუ ერთი დღე უფლისა მიერ ვითარცა ათასი წელი და 
ათასი წელი ვითარცა ერთი დღე. ? არა ყოვნოს უფალმან 
აღთქუმისა მისგან, ვითარ-იგი ვიეთმე დაყოვნებად 
შეურაცხიეს, არამედ სულ-გრძელ არს თქუენთვს, რამეთუ 
არავისი ჰნებავს წარწყმედაი, არამედ ყოველთა სინანულად 
მოსლვაი. 190 ხოლო მოიწიოს დღე იგი უფლისაი, ვითარცა 
მპარავი ღამისაი, რომელსა შინა ცანი მძაფრიად წარყჟდენ და 
წესნი იგი დაიწუნენ და დაზულენ და ქუეყანაი და მას შინა 
საქმენი დაიწუნენ. 11 რაჟამს ესე ყოველნი ესრეთ 
დაზულებოდიან, რაბამთაი ჯერ-არს თქუენი ყოფაი წმიდითა 
ქცევითა და კეთილითა მსახურებითა, რაითა მოელოდით. 12 
და ისწრაფდეთ მოსლვასა მას დღისა მის ღმრთისასა, 
რომელსა შინა ცანი მჟურვალენი დაივსნენ და წესნი დაიწუნენ 
და დადნენ. 13 ახალთა ცათა და ახალსა ქვეყანასა მსგავსად 


აღთქუმისა მისისა მოველით, რომელსა შინა სიმართლე 
დამკვდრებულ არს. 14 ამისთვს, საყუარელნო, ამას 
მოელოდეთ, და ისწრაფეთ შეუგინებელთა და უბიწოთა მისა 
პოვნად მშვდობით. 1> და უფლისა ჩუენისა იგი სულ- 
გრძელებაი ცხორებად შეჰრაცხეთ, ვითარცა-იგი საყუარელმან 
ძმამან ჩუენმან პავლე, მსგავსად მოცემულისა მის მისდა 
სიბრძნისა მიწერა თქუენდა. 16 ვითარცა-იგი ყოველთა შინა 
წიგნთა მისთა იტყვს ამისათვს, რომელნი-იგი არიან ძნიად 
საცნაურ რაიმე, რომელსა-იგი უსწავლელნი და 
დაუმტკიცებელნი გარდააქცევენ, ვითარცა სხუათა მათცა 
წიგნთა მსგავსად, მათისავე მის წარწყმედისა. 17 თქუენ უკუე, 
საყუარელნო, წინაწარ რაი უწყით ესე, ეკრძალენით, რაითა 
არა უჯეროთასა მას საცთურსა თანა-აღერინეთ და განსცვვეთ 
სიმტკიცისა მისგან თვსისა. 18 არამედ აღორძნდებოდეთ 
მადლითა და მეცნიერებითა უფლისა და მაცხოვრისა ჩუენისა 
იესუ ქრისტესითა. მისა დიდებაი აწ და დღეთა მათ 
საუკუნეთაისა. ამინ. 


წმ. მოციქულისა იოანესი 
(პირველი) 


თავი 1 


1 რომელი იყო პირველითგან, რომელი გუესმა და ვიხილეთ 
თუალითა ჩუენითა, რომელი ვიხილეთ და ყჟელნი ჩუენნი 
ჰმსახურებდეს სიტყუასა მას ცხორებისასა. 2 და ცხორებაი იგი 
გამოცხადნა და ჩუენ ვიხილეთ და ვწამებთ და გითხრობთ 
თქუენ ცხორებასა მას საუკუნესა, რომელი იყო მამისა თანა და 
გამოგვჩნდა ჩუენ; 3 რომელი გუესმა და ვიხილეთ, გითხრობთ 
თქუენ, რაითა თქუენცა ზიარებაი გაქუნდეს ჩუენ თანა და 
ზიარებაი ჩუენი მამისა თანა და ძისა მისისა თანა იესუ 
ქრისტესსა. 4 და ამას მივსწერ თქუენდა, რაითა სიხარული იგი 
ჩუენი სავსებით იყოს. ? და ესე არს აღთქუმაი იგი, რომელი 
გუესმა მისგან და გითხრობთ თქუენ, რამეთუ ღმერთი ნათელ 
არს და ბნელი არა არს მის თანა არცა ერთ. 9 უკუეთუ ვთქუათ, 
ვითარმედ ზიარებაი გუაქუს მის თანა და ჩუენ ბნელსა შინა 
ვიდოდით, ვტყუით და არა ვიქმთ ჭეშმარიტებასა. 7 ხოლო 
უკუეთუ ნათელსა შინა ვიდოდით, ვითარცა იგი ნათელსა შინა 
არს, ზიარებაი გუაქუს ურთიერთას. სისხლი იგი იესუ ქრისტეს, 
ძისა მისისაი განმწმედს ჩუენ ყოვლისაგან ცოდვისა. 8 უკუეთუ 
ვთქუათ, ვითარმედ ცოდვაი არა გუაქუს, თავთა თვსთა 
ვაცთუნებთ და ჭეშმარიტებაი არა არს ჩუენ თანა. 9? უკუეთუ 
აღვიარნეთ ცოდვანი ჩუენნი, სარწმუნო არს და მართალ, 
რაითა მოგვტევნეს ჩუენ ცოდვანი ჩუენნი და განგუწმიდნეს 
ყოვლისაგან სიცრუისა. 19 უკუეთუ ვთქუათ, ვითარმედ არა 
ვცოდეთ, მტყუვრად გამოვაჩინებთ მას და სიტყუაი მისი არა 
არს ჩუენ შორის. 


თავი 2 


1 შვილნო ჩემნო, ამას მივსწერ თქუენდა, რაითა არა სცოდოთ 
და უკუეთუ ვინმე ცოდოს, ნუგეშინის-მცემელი გვვის მამისა 
მიმართ ქრისტე იესუ მართალი. 2 და იგი არს მომტევებელი 
ცოდვათა ჩუენთაი და არა ხოლო ცოდვათა ჩუენთაი, არამედ 
ყოვლისა სოფლისათაი. 3 და ამით უწყით, რამეთუ ვიცით იგი, 
უკუეთუ მცნებათა მისთა ვიმარხვიდეთ. 4 რომელმან თქუას, 
ვითარმედ ვიცან იგი, და მცნებათა მისთა არა იმარხვიდეს, 
მტყუვარ არს და ჭეშმარიტებაი არა არს მის თანა. 2 ხოლო 
რომელმან დაიმარხნეს სიტყუანი მისნი, ჭეშმარიტად 
სიყუარული ღმრთისაი აღსრულებულ არს მის თანა, ამით 
უწყით, რამეთუ მის თანა ვართ. 95 რომელმან თქუეს მის თანა 
ყოფაი, თანა-აც, რაითა, ვითარცა იგი თავადი ვიდოდა, ეგრეცა 
მისი სლვაი. 7 ძმანო, არა მცნებასა ახალსა მივსწერ თქუენდა, 
არამედ მცნებასა პირველსა, რომელი გაქუნდა დასაბამითგან. 
მცნებალ იგი პირველი არს სიტყუაი იგი, რომელი გესმა 
პირველითგან. 8 კუალად მცნებასა ახალსა მივსწერ თქუენდა, 
რომელი არს ჭეშმარიტ მის თანა და თქუენ შორის, რამეთუ 
ბნელი წარვალს და ნათელი იგი ჭეშმარიტი აწვე ჩანს. 3? 
რომელმან თქუას ნათელსა შინა ყოფაი და ძმაი თვსი 
სძულდეს, იგი ბნელსა შინა არს ვიდრე აქამომდე. 10 ხოლო 
რომელსა უყუარდეს ძმაი თვსი, იგი ნათელსა შინა არს და 
საცთური არა არს მის თანა. 11 ხოლო რომელსა სძულდეს ძმაი 
თვსი, იგი ბნელსა შინა არს და ბნელსა შინა ვალს და არა 
იცის, ვიდრე ვალს, რამეთუ ბნელმან დაუბრმნა თუალნი მისნი. 
12 მივსწერ თქუენდა, შვილნო, რამეთუ მიგეტევებიან თქუენ 
ცოდვანი თქუენნი სახელითა მისითა. 13 მივსწერ თქუენდა, 
მამანო, რამეთუ იცანთ პირველი იგი. მივსწერ თქუენდა, 
ჭაბუკნო, რამეთუ გიძლევიეს ბოროტისადა. მივსწერ თქუენდა, 
ყრმანო, რამეთუ იცანთ მამაი. 14 მივწერე თქუენდა, მამანო, 
რამეთუ იცანთ პირველი იგი. მივწერე თქუენდა, ჭაბუკნო, 
რამეთუ ძლიერ ხართ და სიტყუაი ღმრთისაი თქუენ თანა 


დადგრომილ არს და გიძლევიეს ბოროტისადა. 1? ნუ გიყუარნ 
სოფელი ესე, ნუცა-ღა რაი არს სოფთლისაი ამის. უკუეთუ ვისმე 
უყუარდეს სოფელი ესე, არა არს სიყუარული მამისაი მის თანა. 
16 რამეთუ ყოველივე სოფელსა შინა ესე არს გულის თქუმა0 
ჭკორცთაი და გულის თქუმაი თუალთაი და სილაღე ამის 
ცხორებისაი. და ესე არა არს მამისაგან, არამედ სოფლისაგანი 
არს. 17 და სოფელი ესე წარჟდეს და გულის თქუმაი მისი, 
ხოლო რომელმან ყოს ნებაი ღმრთისაი, იგი ეგოს უკუნისამდე. 
18 ყმანო, უკუანაისკნელი ჟამი არს და, ვითარცა-იგი გასმიეს, 
ვითარმედ ანტიქრისტე მოვალს და აწცა ანტიქრისტენი 
მრავალნი არიან, ვინაიცა უწყით, ვითარმედ უკუანაისკნელი 
ჟამი არს. 19 ჩუენგან განვიდეს, არამედ არა იყვნეს ჩუენგანნი, 
რამეთუ უკუეთუმცა ჩუენგანნი იყვნეს, დამცა-დგრომილ იყვნეს 
ჩუენ თანა, არამედ რაითა ცხად იყვნენ, რამეთუ არა არიან 
ყოველნი ჩუენგან. 29 და თქუენცა ცხორებაი გაქუს წმიდისა 
მისგან და იცით ყოველივე. 21 და მივწერე თქუენდა, ვითარმედ 
არა იცით ჭეშმარიტებაი იგი, არამედ ვითარმედ იცით იგი და 
რამეთუ ყოველი ტყუვილი ჭეშმარიტებისაგან არა არს. 22 ვინ- 
მე არს მტყუარი იგი? ანუ არა, რომელმან უარ-ყოსა, ვითარმედ 
იესუ არა არს ქრისტე? ესე არს ანტიქრისტე, რომელმან უარ- 
ყოს მამაი და ძე. 232 ყოველმან რომელმან უარყოს ძე, არცა 
მამაი არს მის თანა. 24 თქუენ უკუე, რომელი-იგი გესმა 
პირველითგან, თქუენ თანა ეგენ. უკუეთუ თქუენ თანა ეგოს, 
რომელი-იგი გესმა პირველითგან, და თქუენცა ძისა თანა და 
მამისა ეგნეთ. 22 და ესე არს აღთქუმაი, რომელი-იგი მან 
აღმითქუა ჩუენ ცხორებაი საუკუნოი. 25 ესე მივწერე თქუენდა 
მაცთუნებელთა მათ თქუენთათვს. 27 და თქუენცა ცხებულებაი 
იგი რომელი მიიღეთ მისგან, თქუენ თანა ჰგიეს და არა გიქჭქმს, 
ვითარმცა ვინ გასწავა თქუენ, არამედ თვთ იგივე ცხებულებაი 
გასწავებს თქუენ ყოვლისათვს. და ჭეშმარიტ არს და არა არს 
ტყუილ; და ვითარცა-იგი გასწავა თქუენ, ეგენით მას ზედა. 29 
და აწ, შვილნო, ეგენით მას ზედა, რაითა, რაჟამს 
გამოცხადნეს, გუაქუნდეს კადნიერებაი და არა მრცხუენეს 
მისგან მოსლვასა მას მისსა. 29 უკუეთუ იცით, ვითარმედ 


მართალ არს, უწყოდეთ, რამეთუ ყოველმან რომელმან ყოს 
სიმართლე, მისგან შობილ არს. 


თავი 3 


1 იხილეთ, რაბამი სიყუარული მომცა ჩუენ მამამან, რაითა 
შვილ ღმრთისა ვიწოდნეთ. ამისთვს სოფელმან არა გიცნის 
თქუენ, რამეთუ არცა იგი იცნეს. 2 საყუარელნო, აწ შვილნი 
ღმრთისანი ვართ და არღარა გამოჩინებულ არს, რაი ყოფად 
ვართ. გარნა ვიცით, რამეთუ უკუეთუ გამოცხადნეს, მსგავსად 
მისსა ვიყვნეთ, რამეთუ ვიხილოთ იგი, ვითარცა იგი არს. 3 და 
ყოველსა რომელსა აქუნდეს სასოებაი ესე მისა მიმართ, 
განიწმიდოს თავი თვსი, ვითარცა იგი წმიდა არს. “ ყოველმან 
რომელმან ქმნეს ცოდვაი, მან უსჯულოებაიცა ქმნეს და ცოდვა 
იგი არს უსჯულოებაი. ? და იცით, რამეთუ იგი გამოჩნდა, 
რაითა ცოდვანი ჩუენნი აღიხუნეს და ცოდვაი მის თანა არა 
არს. 9 ყოველი რომელი მის თანა ეგოს, არცა ცოდოს და 
ყოველი რომელი ცოდვიდეს, მას არა უხილავს იგი, არცა იცის 
იგი. 7 შვილნო, ნუმცა ვინ გაცთუნებს თქუენ. რომელმან ქმნეს 
სიმართლე, იგი მართალ არს, ვითარცა იგი თავადიცა მართალ 
არს. 5 რომელმან ქმნეს ცოდვაი, იგი ეშმაკისაგან არს, რამეთუ 
დასაბამითგან ეშმაკი ცოდავს. ამისთვს გამოცხადნა ძე 
ღმრთისაი, რაითა დაარღევნეს საქმენი ეშმაკისანი. ? ყოველი 
რომელი შობილ არს ღმრთისაგან, მან ცოდვაი არა ქმნეს, 
რამეთუ თესლი მისი მის თანა დადგრომილ არს. და ვერ ჭელ- 
ეწიფების ცოდვად, რამეთუ ღმრთისა მიერ შობილ არს. 19 ამის 
მიერ ცხად არიან შვილნი ღმრთისანი და შვილნი ეშმაკისანი. 
ყოველმან რომელმან არა ქმნეს სიმართლე, იგი არა არს 
ღმრთისაგან და რომელსა არა უყუარდეს ძმაი თვსი. 11 რამეთუ 
ესე არს აღთქუმაი, რომელი გესმა პირველითგან, რაითა 
ვიყუარებოდით ურთიერთას. 12 არა ვითარცა-იგი კაინ, 
რომელი-იგი უკეთურისაგან იყო და მოკლა ძმაი თვსი. და 
რაისათვს-მე მოკლა იგი? რამეთუ საქმენი მისნი ბოროტ 
იყვნეს, ხოლო ძმისა მისისანი – მართალ. 13 ნუ გიკვრნ თქუენ, 
ძმანო ჩემნო, რამეთუ გძულობს თქუენ სოფელი. 14 ჩუენ უწყით, 
რამეთუ მივიცვალენით სიკუდილისაგან ცხორებად, რამეთუ 


გვყუარან ძმანი. რომელსა არა უყუარდეს ძმაი, სიკუდილსა 
შინა დადგრომილ არს. 12 ყოველსა რომელსა სძულდეს ძმაი 
თვსი, იგი კაცის-მკლველი არს და იცით, რამეთუ ყოველსა 
კაცის-მკლველსა არა აქუს ცხორებაი საუკუნოი მის თანა 
დადგრომილად. 15 ამით ვცნათ სიყუარული მისი, რამეთუ მან 
სული თვსი ჩუენთვს დადვა და ჩუენცა თანა-გუაც ძმათათვს 
სულთა ჩუენთა დადებაი. 17 უკუეთუ ვისმე აქუნდეს 
საცხორებელი სოფლისაი ამის და იხილოს ძმაი თვსი, 
რომელსა ეყმარებოდეს რაიმე და დაჰყშნეს ნაწლევნი თვსნი 
მისგან, ვითარ-მე ჰგიეს მის თანა სიყუარული ღმრთისაი? 18 
შვილნო ჩემნო, ნუ ვიყუარებით სიტყვთა ხოლო, ნუცა ენითა, 
არამედ საქმითა და ჭეშმარიტებითა. 19 და ამით საცნაურ 
ვიყვნეთ, რამეთუ ჭეშმარიტებისაგანნი ვართ და წინაშე მისსა 
გულნი ჩუენნი გუერწმუნებიან. 20 რამეთუ უკუეთუ გუგმობდეს 
გული ჩუენი, უფროის არს ღმერთი გულისა ჩუენისა და იცის 
ყოველი. 21 საყუარელნო, უკუეთუ გული ჩუენი არა გუგმობდეს 
ჩუენ, განცხადებულებაი გუაქუს ღმრთისა მიმართ. 2? და რაიძცა- 
იგი ვითხოოთ, მოვიღოთ მისგან, რამეთუ მცნებათა მისთა 
ვიმარხავთ და სათნოებასა წინაშე მისსა ვჰყოფთ. 23 და ესე 
არს მცნებაი მისი, რაითა გურწმენეს სახელი ძისა მისისა იესუ 
ქრისტესი და ვიყუარებოდით ურთიერთას, ვითარცა მომცა 
მცნებაი. 234 და რომელი იმარხვიდეს მცნებათა მისთა, მის თანა 
ჰგიეს და იგი თავადი მის თანა და ამით უწყით, რამეთუ ჰგიეს 
ჩუენ თანა სულისა მისგან, რომელი მომცა ჩუენ. 


თავი 4 


1 საყუარელნო, ნუ ყოველი სული გრწამნ, არამედ 
გამოიცადენით სულნი, უკუეთუ ღმრთისაგან იყვნენ, რამეთუ 
მრავალნი ცრუ-წინაისწარმეტყუელნი განსრულ არიან 
სოფლად. 2 ამით უწყოდეთ სული ღმრთისაი: ყოველმან 
სულმან რომელმან აღიაროს იესუ ქრისტე ყორციელად 
მოსრული, იგი ღმრთისაგან არს; 3 და ყოველმან სულმან 
რომელმან არა აღიაროს იესუ ქრისტე ჟორციელად მოსრული, 
იგი არა ღმრთისაგან არს. და ესე არს ანტიქრისტესთვს, 
რომელ გასმიეს, ვითარმედ მოსლვად არს და აწცა სოფელსა 
შინა არს. “ თქუენ ღმრთისაგან ხართ, შვილნო, და გიძლევიეს 
მათდა; რამეთუ უფროის არს, რომელი თქუენ შორის არს, 
ვიდრე-ღა რომელი-იგი სოფლისაგან. ? იგინი სოფლისაგანნი 
არიან, ამისთვსცა სოფლისასა იტყვან და სოფელი ისმენს 
მათსა. 9 ჩუენ ღმრთისაგან ვართ; რომელმან იცოდის ღმერთი, 
მან ისმინოს ჩუენი და რომელი არა იყოს ღმრთისაგან, მან არა 
ისმინოს ჩუენი. ამის გამო ვცნათ სული ჭეშმარიტებისაი და 
სული მაცთურებისაი. 7” საყუარელნო, ვიყუარებოდით 
ურთიერთას, რამეთუ სიყუარული ღმრთისაგან არს და 
ყოველი, რომელსა უყუარდეს, ღმრთისაგან შობილ არს და 
იცის ღმერთი. 95 რომელსა არა უყუარდეს, მან არა იცის 
ღმერთი, რამეთუ ღმერთი სიყუარულისაი არს. ? ამით 
გამოცხადნა სიყუარული ღმრთისაი ჩუენ შორის, რამეთუ ძე 
თვსი მხოლოდ შობილი მოავლინა ღმერთმან სოფლად, 
რაითა ვცხონდეთ მის მიერ. 19 და ესე არს სიყუარული, არა 
რამეთუ ჩუენ შევიყუარეთ ღმერთი, არამედ რამეთუ მან ჩუენ 
შემიყუარნა და მოავლინა ძე თვსი მლხინებელად ცოდვათა 
ჩუენთა. 11 საყუარელნო, უკუეთუ ღმერთმან ესრეთ შემიყუარნა, 
ჩუენცა თანა-გუაც ურთიერთას სიყუარული. 12 ღმერთი არავის 
სადა უხილავს. უკუეთუ ვიყუარებოდით ურთიერთას, ღმერთი 
ჩუენ შორის ჰგიეს და სიყუარული მის ჩუენ შორის 
აღსრულებულ არს. 13 ამით უწყით, რამეთუ მის თანა ვჰგიეთ 


და იგი ჩუენ შორის, რამეთუ სულისა მისისაგან მომცა ჩუენ. 14 
და ჩუენ ვიხილეთ და ვწამებთ, რამეთუ მამამან მოავლინა ძე 
მაცხოვრად სოფლისა. 12 რომელმან აღიაროს, ვითარმედ იესუ 
არს ძც ღმრთისაი, ღმერთი მის თანა ჰგიეს და იგი ღმრთისა 
თანა, 19 და ჩუენ ვცნათ და გურწმენა სიყუარული, რომელი 
აქუს ღმერთსა ჩუენდა მომართ. ღმერთი სიყუარული არს და 
რომელი ეგოს სიყუარულსა ზედა, ღმერთი მის თანა ჰგიეს და 
იგი ღმრთისა თანა. 17 ამით აღსრულებულ არს სიყუარული 
ჩუენ შორის, რაითა განცხადებულებაი გუაქუნდეს დღესა მას 
საშჯელისასა, რამეთუ ვითარცა იგი იყო, და ჩუენცა ვართ 
სოფელსა ამას შინა. 18 შიში არა არს სიყუარულსა თანა, 
არამედ სრულმან სიყუარულმან გარე განდევნის შიში, რამეთუ 
შიშსა ტანჯვაი აქუს, ხოლო მოშიში იგი არა სრულ არს 
სიყუარულსა ზედა. 19 ჩუენ გვყუარს იგი, რამეთუ მან 
პირველად შემიყუარნა ჩუენ. 29 უკუეთუ ვინმე თქუეს, ვითარმედ 
მიყუარს ღმერთი და ძმაი თვსი სძულდეს, მტყუარ არს, რამეთუ 
რომელსა არა უყუარდეს ძმაი თვსი, რომელი იხილა, ღმერთი, 
რომელი არა უხილავს, ვითარ ძალ-უც შეყუარებად? 21 და ესე 
მცნებაი მოვიღეთ მისგან, რაითა რომელსა უყუარდეს ღმერთი, 
უყუარდეს ძმაიცა თვსი. 


თავი 5 


1 ყოველსა რომელსა ჰრწმენეს, ვითარმედ იესუ არს ქრისტე, 
იგი ღმრთისაგან შობილ არს და ყოველსა რომელსა უყუარდეს 
მშობელი, უყუარს შობილიცა იგი მისგან. 2? ამით უწყით, რამეთუ 
გვყუარან შვილნი ღმრთისანი, რაჟამს ღმერთი გვყუარდეს და 
მცნებათა მისთა ვიმარხვიდეთ. 3 რამეთუ ესე არს სიყუარული 
ღმრთისაი, რაითა მცნებათა მისთა ვიმარხვიდეთ და მცნებანი 
მისნი მძიმე არა არიან. 4 რამეთუ ყოველი რომელი შობილ 
იყოს ღმრთისაგან, სძლევს სოფელსა და ესე არს ძლევაი, 
რომლითა სძლევს სოფელსა სარწმუნოებაი ჩუენი. ? რაი არს, 
რომლითა სძლევს სოფელსა? არამედ რომელსა ჰრწმენეს, 
ვითარმედ იესუ არს ძე ღმრთისაი? 9 ესე არს, რომელი მოვიდა 
წყლითა და სისხლითა, იესუ ქრისტე არა წყლითა ხოლო, 
არამედ წყლითა და სისხლითაცა; და სული არს, რომელი 
წამებს, რამეთუ სული არს ჭეშმარიტებისაი. 7 რამეთუ სამნი 
არიან, რომელნი წამებენ ცათა შინა: მამაი, სიტყუაი და სული 
წმიდაი; ესე სამნი ერთ არიან. 8 რამეთუ სამნი არიან, 
რომელნი წამებენ: სული და წყალი და სისხლი; და სამნივე ესე 
ერთისა მიმართ არიან. ? უკუეთუ წამებასა კაცთასა მოვიღებთ, 
წამებაი ღმრთისაი უფროის არს, რამეთუ ესე არს წამებაი 
ღმრთისაი, რომელი წამა ძისა მისისათვს. 1? რომელსა 
ჰრწმენეს ძისა მიმართ ღმრთისა, აქუს წამებაი იგი თავსა 
შორის თვსსა; რომელსა არა ჰრწმენეს ღმერთი, მტყუვრად 
გამოაჩინა იგი, რამეთუ არა ჰრწმენა წამებაი იგი, რომელი 
წამა ღმერთმან ძისა მისისათვს. 11 და ესე არს წამებაი, რამეთუ 
ცხორებაი საუკუნოი მომცა ჩუენ ღმერთმან და ესე ცხორებაი 
ძისა მისისა თანა არს. 12 რომელსა აქუნდეს ძე, აქუს 
ცხორებაიცა. რომელსა არა აქუნდეს ძე ღმრთისაი, მას არცა 
ცხორებაი აქუს. 13 ესე მივწერე თქუენდა, მორწმუნეთა 
სახელისა მიმართ ძისა ღმრთისა, რაითა უწყოდით, რამეთუ 
ცხორებაი საუკუნოი გაქუს, რაითა გრწმენეს სახელისა მიმართ 
ძისა ღმრთისა. 1“ და ესე არს განცხადებულებაი, რომელი 


მაქუს მისა მიმართ, რამეთუ უკუეთუ რაიმე ვითხოოთ ნებისაებრ 
მისისა, ისმენს ჩუენსა. 12 რაიცა-იგი ვითხოოთ და უწყით, 
რამეთუ მოვიღოთ თხოაი იგი, რომელი ვითხოვეთ მისგან. 19 
უკუეთუ ვინმე იხილოს ძმაი თვსი, რომელი ცოდვიდეს ცოდვასა 
არა სასიკუდინესა, ითხოვოს და მოსცეს მას ცხორებაი, 
რომელნი-იგი ცოდვიდენ არა სასიკუდინედ; არს ცოდვაი 
სასიკუდინე, არა მისთვს ვიტყვ, რაითა ითხოოს. 17 ყოველივე 
სიცრუვე ცოდვა არს და არს ცოდვაი არა სასიკუდინე. 18 ვიცით, 
რამეთუ ყოველი რომელი შობილ იყოს ღმრთისაგან, არა 
ცოდოს, არამედ რომელი-იგი შობილ იყოს ღმრთისაგან, 
დაიმარხოს თავი თვსი და ბოროტი მას არა შეეხოს. 17 ვიცით, 
რამეთუ ღმრთისაგან ვართ და ყოველი სოფელი ბოროტსა 
ზედა დგას. 2? ხოლო ვიცით, რამეთუ ძც ღმრთისაი მოვიდა და 
მომცა ჩუენ გონებაი, რაითა ვიცოდით ჩუენ ჭეშმარიტი ღმერთი 
და ვართ ჩუენ ჭეშმარიტისა თანა ძისა მისისა იესუ ქრისტესა. 
ესე არს ჭეშმარიტი ღმერთი, ცხორებაი საუკუნოი. 21 შვილნო, 
დაიცვენით თავნი თვსნი კერპთაგან. ამინ. 


წმ. მოციქულისა იოანესი 
(მეორე) 


თავი 1 


1 მოხუცებული რჩეულსა დედოფალსა და შვილთა მისთა, 
რომელნი მიუყარან მე ჭეშმარიტებით და არა ხოლო მე, 
არამედ ყოველთავე, რომელთა უცნობიეს ჭეშმარიტებაი. 2 
ჭეშმარიტებისაგან, რომელი დამკვდრებულ არს ჩუენ შორის 
და ჩუენ თანა იყოს უკუნისამდე. 3 იყავნ თქუენ თანა მადლი, 
წყალობაი და მშვდობაი ღმრთისა მიერ მამისა და უფლისა 
მიერ იესუ ქრისტესა ძისა მისისა ჭეშმარიტებით და 
სიყუარულით. “ განვიხარე ფრიად, რამეთუ ვპოენ შვილთაგან 
შენთა, რომელნი ვლენან ჭეშმარიტებით, ვითარცა-იგი მცნებაი 
მოვიღეთ მამისაგან. ? და აწ გიკითხავ შენ, დედოფალო, არა 
ვითარცა მცნებასა ახალსა მივსწერ შენდა, არამედ რომელი 
მაქუნდა დასაბამითგან, რაითა ვიყუარებოდით ურთიერთას. 9 
და ესე არს სიყუარული, რაითა ვიდოდით მცნებათაებრ მისთა, 
და ესე არს მცნებაი მისი, ვითარცა-იგი გესმა დასაბამითგან, 
რაითა მას შინა ხვდოდით. 7 რამეთუ მრავალნი მაცთურნი 
შემოვიდეს სოფლად, რომელნი არა აღიარებენ იესუ ქრისტესა 
ჭორციელად მოსრულსა; ესე არს მაცთური და ანტიქრისტე. 93 
ეკრძალენით თავთა თქუენთა, რაითა არა წარვწყმიდოთ, რაი- 
იგი ვქმენით, არამედ სასყიდელი სავსებით მოვიღოთ. 9? 
ყოველივე რომელი გარდაჰყდებოდის და არა ეგოს 
მოძღურებასა ზედა ქრისტესსა, მის თანა ღმერთი არა არს, 
ხოლო რომელი ეგოს მოძღურებასა ზედა ქრისტესსა, მის თანა 
ძეცა და მამაიცა არს. 1?% რომელი მოვიდეს თქუენდა და ესე 
მოძღურებაი არა მოაქუნდეს, ნუ შეიწყნარებთ მას სახლთა 
თქუენთა და „გიხაროდენ“ ნუ ეტყვთ მას. 11 რამეთუ რომელმან 
ჰრქუას მას „გიხაროდენ“, ეზიარების საქმეთა მისთა 


ბოროტთა. 12 მრავალი მინდა მიწერად თქუენდა, არამედ არა 
ვინებე ქარტითა და მელნითა, რამეთუ ვესავ მოსლვად 
თქუენდა და პირისპირ სიტყუად, რაითა სიხარული იგი ჩუენი 
სავსებით იყოს. 13 გიკითხვენ შენ შვილნი დისა შენისა 
რჩეულისანი. 


წმ. მოციქულისა იოანესი 
(მესამე) 


თავი 1 


1 მოხუცებული გაიოზს საყუარელსა, რომელი მიყუარს მე 
ჭეშმარიტებით. 2? საყუარელო, ყოვლისათვს გლოცავ შენ 
წარმართებად და მშვდობად, ვითარცა-ეგე წარუმართებიეს 
სულსა შენსა. 3 რამეთუ ფრიად განვიხარე მომავალთაგან 
ძმათა, რომელნი წამებდეს ჭეშმარიტებისა შენისათვს, ვითარ- 
იგი შენ ჭეშმარიტებით ხუალ. “ სხუაი უფროისი სიხარული 
ამისსა არა მაქუს, რაითა მესმოდის შვილთა ჩემთა 
ჭეშმარიტებით სლვაი. ? საყუარელო, სარწმუნოდ ჰყოფ, 
რომელსა-ეგე იქმ ძმათა მიმართ და უცხოთა, 9 რომელთა 
წამეს სიყუარულისა შენისათვს წინაშე ეკლესიათა, რომელთასა 
კეთილად ჰყოფ, წარ-რაი-ჰგზავნი მათ ღირსად ღმრთისა. 7 
რამეთუ სახელისა მისისათვს გამოვიდეს და არარაი გამოიღეს 
წარმართთაგან. 5 ხოლო ჩუენდა ჯერ-არს შეწყნარებაი 
ეგევითართაი მათ, რაითა თანა-შემწე ვექმნეთ ჭეშმარიტებასა. 
? მივწერე ესე ეკლესიისა, არამედ მთავრობის მოყუარე იგი 
მათი დიოტროფე არა შემიწყნარებს ჩუენ. 19 ამისთვს უკუეთუ 
მოვიდე, მოვავსენნე მას საქმენი მისნი, რომელთა იქმს 
სიტყვთა ბოროტითა, გუგმობს ჩუენ და არა კმა-იყოფს ამას 
ზედა, არამედ არცა იგი შეიწყნარებს ძმათა და რომელთა 
ჰნებავს შეწყნარების, მათცა აყენებს და კრებულისაგან 
განასხამს. 11 საყუარელო, ნუ ჰბაძავ ბოროტსა მას, არამედ 
კეთილსა, რამეთუ კეთილის მოქმედი ღმრთისაგან არს, ხოლო 
ბოროტის მოქმედსა მას არა უხილავს ღმერთი. 12 დიმიტრი 
წამებულ არს ყოველთაგან და თვთ მის ჭეშმარიტებისაგანცა 
ჩუეცა ვწამებთ და იცით, რამეთუ წამებაი ჩუენი ჭეშმარიტ არს. 
13 მრავალი მინდა მიწერად შენდა, არამედ არა მნებავს 


მელნითა და კალმითა მიწერად შენდა. 1“ რამეთუ ვესავ ადრე 
ხილვასა შენსა და პირისპირ ვიტყოდით. 12 მშვდობაი შენდა! 
გიკითხვენ შენ მეგობარნი. კითხვაი არქუ მოყუარეთა ჩუენთა 
სახელით. 


წმ. მოციქულისა იუდასი 


თავი 1 


1 იუდა, იესუ ქრისტეს მონაი და ძმაი იაკობისი, თქუენ, 
ღმრთისა მიერ მამისა განწმედილთა და იესუ ქრისტეს მიერ 
დამარხულთა ჩინებულთა, 2 წყალობაი თქუენ თანა და 
მშვდობაი და სიყუარული განმრავლდინ. 3 საყუარელნო, 
ყოველივე სწრაფაი ვყავ მიწერად თქუენდა ზოგადისათვს 
ცხორებისა. ჯერ-მიჩნდა მიწერად თქუენდა და გლოცავ, 
იღუწიდით ერთ გზის მოცემულისა მისთვს წმიდათა 
სარწმუნოებისა. 4 რამეთუ შემო-ვინმე-ვიდეს კაცნი, რომელნი 
პირველვე წერილ იყვნეს ამას საშჯელსა, უღმრთონი, 
რომელნი მადლსა ღმრთისა ჩუენისასა გარდააქცევენ 
არაწმიდებად და მხოლოსა მფლობელსა ღმერთსა და უფალსა 
ჩუენსა იესუ ქრისტესა უარ-ჰყოფენ. ? მოვსენებაი თქუენი 
მნებავს, დაღათუ იცით ესე ყოველი, რამეთუ ღმერთმან ერთ 
გზის ერი იგი ქუეყანით ეგვპტით ივსნა, ხოლო მეორედ 
ურწმუნონი იგი წარწყმიდნა. 9 ანგელოზნი იგი, რომელთა-იგი 
არა დაიმარხეს თვსი იგი სამთავროი, არამედ დაუტევეს 
სამკვდრებელი მათი სასჯელად დიდისა მის დღისა 
საკრველებითა მით სამარადისოითა, წყუდიადსა ქუეშე 
დაჰმარხნა. 7 ვითარცა სოდომოი და გომოროი და გარემოის 
მათსა ქალაქები იგი, რომელნი მათდავე სახედ ისიძვიდეს და 
მიდევნებულ იყვნეს შედგომად ყორცსა უცხოსა, წინა სხენან 
სახედ, ცეცხლისა საუკუნოისა სასჯელი მიუღებიეს. 8? ეგრეთვე 
მსგავსად ესენიცა საჩუენებელსა იხილვენ, ჟორცთა 
შეიბილწებენ, უფლებათა შეურაცხჰყოფენ, დიდებათა ჰგმობენ. 
?– ხოლო მიქაელ მთავარანგელოზი ოდეს-იგი ეშმაკსა მას 
ეშჯოდა და ეტყოდა მოსეს ყორცთათვს, ვერ იკადრა საშჯელი 
გმობისაი მოწევნად მის ზედა, არამედ ჰრქუა: შეგრისხენინ შენ 
უფალმან! 19 გარნა ესენი, რაოდენი არა იციან, ჰგმობენ და 


რავდენი ვითარცა პირუტყუთა ბუნებით იციან, მათ შინა 
განიხრწნებიან. 11 ვაი მათდა, რამეთუ გზასა მას კაენისა 
ვლენან და საცთურსა მას ბალამის სასყიდლისასა აღერინეს 
და ცილობითა მით კორესითა წარწყმდეს. 12 ესენი არიან, 
რომელნი სიყვარულთა მათ თქუენთა შებილწებულნი თანა- 
შეგცხრებიან და უშიშად თავთა თვსთა ჰმწყსიან. ღრუბელნი 
ურწყულნი, ქარისაგან მიმოტაცებულნი, ხენი ზამთრისანი 
უნაყოფონი, ორ გზის მომწყდარნი, ძირითურთ მოფხურილნი, 
13 ღელვანი ზღვსანი განძვნებულნი, რომელნი პერად 
აღაფრქუევენ თავისა თვსისათვს სირცხვლსა, ვარსკულავნი 
ცთომილნი, რომელთათვს წყუდიადი იგი ბნელისაი საუკუნოდ 
დამარხულ არს. 14 წინაისწარმეტყუელა მათთვს მეშვდემან 
ადამისითგან ენუქ და თქუა: აჰა ესერა, მოვიდა უფალი 
ბევრეულითა წმიდათა მისთაითა. 1? ყოფად სასჯელისა 
ყოვლისათვსვე და მხილებად ყოველთა უღმრთოთა მათთა 
ყოველთათვს საქმეთა უღმრთოებისა მათისათა, რომელ 
ურჩულოებდეს და ყოვეთათვს სიტყუათა ფიცხელთა, 
რომელთა იტყოდეს მისთვს ცოდვილნი უღმრთონი. 19 ესენი 
არიან მდრტვნავნი, მაბრალობელნი, გულის თქუმისაებრ 
თვსისა მავალნი, და პირი მათი იტყვს გარდარეულსა. თუალთ 
აღებენ პირსა სარგებელისა მიზეზითა. 17 ხოლო თქუენ, 
საყუარელნო, მოივსენენით სიტყუანი იგი, წინაწარ თქმულნი 
მოციქულთა მიერ უფლისა ჩუენისა იესუ ქრისტესთა. 18 რამეთუ 
გეტყოდეს თქუენ, ვითარმედ უკუანაისკნელთა ჟამთა იყვნენ 
მოკიცხარნი გულის თქუმისაებრ თვსისა მავალნი უღმრთოისა. 
19 ესენი არიან, რომელნი განიშორებენ თავთა თვსთა 
მშვნვიერნი, რომელთა სულ არა აქუს. 29 ხოლო თქუენ, 
საყუარელნო, წმიდასა მას სარწმუნოებასა თქუენსა ზედა 
აღაშენებდით თავთა თქუენთა, სულითა წმიდითა ილოცევდით. 
21 თავნი თქუენნი სიყუარულითა ღმრთისაითა დაიცვენით და 
მოელოდეთ წყალობასა უფლისა ჩუენისა იესუ ქრისტესა 
ცხორებად. 22 რომელთამე სწყალობდით შეუორგულებელად, 
23 და რომელთამე იყსნიდით შიშითა და ვითარცა 
ცეცხლისაგან გამოიტაცებდით. გძულდინ ყორცთაგანცა 


შეგინებული იგი სამოსელი. 24 ხოლო რომელი-იგი 
შემძლებელ არს დამარხვად თქუენდა შეუცოდებელად და 
დადგინებად წინაშე დიდებისა თვსისა უბიწოთა სიხარულით. 23 
მხოლოსა ბრძენსა ღმერთსა მაცხოვარსა ჩუენსა, დიდებაი და 
სიმდიდრე, სიმტკიცე და ყელმწიფებაი უწინარეს ყოველთა 
საუკუნეთა და აწ და უკუნითი უკუნისამდე. ამინ. 


გამოცხადება იოანესი 


თავი 1 


1 გამოცხადებაი იესუ ქრისტესი, რომელ-იგი მოსცა მას 
ღმერთმან, ჩუენებად მონათა მისთა, საქმეთა მათ, რომელთაი 
ჯერ-არს ადრე აღსრულებაი, და გამოუცხადა მოვლინებითა 
ანგელოზისა მისისაითა მონასა მისსა იოვანეს, 2 რომელმანცა 
წამა სიტყუაი ღმრთისაი და წამებაი იესუ ქრისტესი, რაოდენიცა 
იხილა და რომელიცა არს და რომელსა ეგულების ყოფად. 3 
ნეტარ არს, რომელი იკითხვიდეს და რომელნი ისმენდენ 
სიტყუათა ამის წინაისწარმეტყუელებისათა და დაიმარხონ, 
რაი-იგი მას შინა წერილ არს, რამეთუ ჟამი ახლოს არს. 4 
იოვანე, შვდთა ეკლესიათა ასიაისათა: მადლი თქუენდა და 
მშვდობაი ღმრთისაგან, რომელი არს და რომელი იყო და 
რომელი მომავალ არს, და შვდთა მათ სულთაგან, რომელნი 
წინაშე საყდარსა მისსა არიან. ? და იესუ ქრისტესგან, მოწამისა 
მის სარწმუნოისა, პირმშოისა შესუენებულთაისა და მთავრისა 
მეფეთა ქუეყნისათა, რომელმან შემიყუარნა ჩუენ და 
განგუბანნა ცოდვათა ჩუენთაგან სისხლითა თვსითა. 5 და მყვნა 
ჩუენ სამეუფო მღდელ ღმრთისა და მამისა თვსისა, რამეთუ 
მისი არს დიდებაი და სიმტკიცე უკუნითი უკუნისამდე. ამინ. 7 
აჰა ესერა მოვალს ღრუბელთა თანა, და იხილოს იგი 
ყოველმან თუალმან და რომელთა-იგი უგუმირეს მას; და 
გოდებდენ ტომნი ქუეყანისანი: ჰე, ამინ. 8 მე ვარ ანი და მ, 
იტყვს უფალი ღმერთი, რომელი არს და რომელი იყო და 
რომელი მომავალ არს, ყოვლისა მპყრობელი. ? მე, იოვანე, 
ძმაი თქუენი და ზიარი ჭირსა და სუფევასა და მოთმინებასა 
თქუენსა ქრისტე იესუს მიერ, ვიყავ ჭალაკსა მას, რომელსა 
ეწოდების პატმო, სიტყვსათვს ღმრთისა და წამებისათვს იესუ 
ქრისტესისა. 19 ვიქმენ სულითა დღესა კვრიაკესა და მესმა 
უკუანაით კერძო ჩემსა ჟმაილ დიდი, ვითარცა საყვრისაი, 11 


რომელი მეტყოდა, ვითარმედ: რომელსა-ესე ჰხედავ, დაწერე 
წიგნსა შინა და წარეც შვდთა მათ ეკლესიათა: ეფესოს და 
ზმირნას და პერღამოს და თვატრის და სარდეს და 
ფილადელფიას და ლავდიკის. 1? და მივიქეც მუნ ხილვად 
ჟკმისა მის, რომელი მეტყოდა მე. და ვითარცა მივიქეც, 
ვიხილენ შვდნი სასანთლენი ოქროისანი; 13 და შორის შვდთა 
მათ სასანთლეთა მსგავსი ძისა კაცისაი, შემოსილი ზეწრითა, 
და ერტყა სარტყელი ოქროისაი ძუძუთა თანა მისთა. 14% და 
თავი და თმანი მისნი სპეტაკ, ვითარცა მატყლი სპეტაკი, 
ვითარცა თოვლი, და თუალნი მისნი, ვითარცა ალი ცეცხლისაი 
15 და ფერვნი მისნი მსგავს იყვნეს რვალსა გუნდრუკსა, 
ვითარცა ცეცხლსა შინა გამოყურვებულნი, და ქმაი მისი, 
ვითარცა ჟყმალ წყალთა მრავალთანი. 15 და მარჯუენესა ყელსა 
მისსა აქუნდეს ვარსკულავნი შვდნი, და პირისა მისისაგან 
გამოვიდოდა მახვლი ორპირი აღლესული; და პირი მისი, 
ვითარცა მზე, ბრწყინავს ძალითა თვსითა. 17 და რაჟამს 
ვიხილე იგი, დავვარდი ფერვთა თანა მისთა, ვითარცა 
მკუდარი. და დადვა მან მარჯუენე მისი ჩემ ზედა და თქუა: ნუ 
გეშინინ, მე ვარ პირველი და უკუანაისკნელი; 18 და რომელი 
ცხოველ ვარ; და ვიქმენ მკუდარ და, აჰა ესერა ცხოველ ვარ 
უკუნითი უკუნისამდე, ამინ. და მქონან კლიტენი სიკუდილისა 
და ჯოჯოხეთისანი. 19? დაწერე უკუე, რაი-ესე იხილე და რაი-ესე 
არს და რაილი ეგულების ყოფად შემდგომად ამისა. 29 
საიდუმლოი შვდთა ამათ ვარსკულავთაი, რომელნი იხილენ 
მარჯუენესა ზედა ჩემსა, და შვდნი ესე სასანთლენი ოქროისანი. 
შვდნი ესე ვარსკულავნი ანგელოზნი შვდთა ეკლესიათანი 
არიან, და შვდნი ესე სასანთლენი შვდნი ეკლესიანი არიან. 


თავი 2 


1 ანგელოზსა ეფესოისა ეკლესიისასა არქუ, ვითარმედ: ამას 
იტყვს, რომელსა უპყრიან შვდნი იგი ვარსკულავნი მარჯუენესა 
მისსა, რომელი-იგი ვალს შვდთა მათ სასანთლეთა შორის 
ოქროისათა: ? ვიცნი საქმენი შენნი და შრომაი შენი და 
მოთმინებაი შენი და ვითარმედ ვერ ძალ-გიც ტვრთვად 
უკეთურთა მათ და გამოსცადენ იგინი, რომელნი იტყვან თავთა 
თვსთა მოციქულად, და არა არიან, და ჰპოვენ იგინი მტყუვარ. 
3 და მოთმინებაი გაქუს და იტვრთე სახელისა ჩემისათვს და 
არა დაშუერ. “ არამედ მაქუს შენდა მომართ, რამეთუ 
სიყუარული იგი შენი პირველი დაუტევე. ? მოიკსენებდ, უკუეთუ 
სადაით დაეცი, და შეინანე და პირველნივე საქმენი ქმნენ; 
უკუეთუ არა, მოვალ ადრე და აღვძრა სასანთლე შენი 
ადგილისაგან თვსისა, უკუეთუ არა შეინანო. 9 არამედ ესე 
გაქუს, რამეთუ გძულან საქმენი იგი ნიკოლაელთანი, 
რომელნი-იგი მე მძულან. ” რომელსა ჰქონან ყურნი, ისმინენ, 
რასა ეტყვს სული ეკლესიათა: რომელმან სძლოს, მივსცე მას 
ჭამად ძელისა მისგან ცხორებისა, რომელი არს შორის 
სამოთხესა ღმრთისა ჩემისასა. 898 და ანგელოზსა ზმირნისა 
ეკლესიისასა მიუწერე: ამას იტყვს პირველი და უკუანაისკნელი 
იგი, რომელი იქმნა მკუდარ და ცხონდა: 9? ვიცნი საქმენი შენნი 
და ჭირი და სიგლახაკე, არამედ მდიდარ ხარ. და გმობაი იგი 
მათი, რომელნი იტყვან თავთა თვსთა ჰურიად, და არა არიან, 
არამედ შესაკრებელი ეშმაკისაი. 19 ნუ გეშინის საქმეთაგან, 
რომელთა ეგულების მოწევნად შენ ზედა, რამეთუ აჰა ესერა 
ეგულების ეშმაკსა თქუენგანთა შთაგდებად საპყრობილესა, 
რაითა გამოიცადნეთ ათ დღე. იქმენ მორწმუნე ვიდრე 
სიკუდილადმდე, და მოგცე შენ გვრგვნი იგი ცხორებისაი. 11 
რომელსა ჰქონან ყურნი, ისმინენ, რასა ეტყვს სული 
ეკლესიათა: რომელმან სძლოს, არაი ევნოს მას სიკუდილისა 
მისგან მეორისა. 12 და ანგელოზსა პერღამისა ეკლესიისასა 
მიუწერე: ამას იტყვს, რომელსა-იგი აქუს მახვლი ორპირი 


აღლესული: 13 ვიცნი საქმენი შენნი, და თუ სადა მკვდრ ხარ, 
სადა-იგი არს საყდარი ეშმაკისაი, და გიპყრიეს სახელი ჩემი 
და არა უარ-ჰყავ სარწმუნოებაი ჩემი დღეთა მათ ანტიპაის, 
მოწამისა ჩემისა სარწმუნოისათა, რომელი-იგი მოიკლა თქუენ 
შორის, სადა-იგი ეშმაკი მკვდრ არს. 14% არამედ მაქუს შენდა 
მომართ მცირედი, რამეთუ გყვანან ვინმე, რომელთა უპყრიეს 
სწავლაი იგი ბალამისი, რომელი ასწავა ბალაკს, რაითა 
დადვას დაბრკოლებაი წინაშე ძეთა ისრაცლისათა, და ჭამად 
კერპთა ნაზორევისა და სიძვად. 12 ეგრეთვე შენცა გყვანან, 
რომელთა უპყრიეს სწავლაი იგი ნიკოლაელთანი. 19 შეინანე; 
უკუეთუ არა, მოვალ შენდა ადრე და ბრძოლა-ვყო მათ თანა 
მახვილითა პირისა ჩემისაითა. 17 რომელსა ჰქონან ყურნი, 
ისმინენ, რასა ეტყვს სული ეკლესიათა, ვითარმედ: რომელმან 
სძლოს, მივსცე მას მანანაისა მისგან დაფარულისა და მივსცე 
რიცხვ სპეტაკი და რიცხუსა მას თანა სახელი ახალი 
დაწერილი, რომელი არავინ უწყის, გარნა რომელმან მიიღოს. 
18 და ანგელოზსა თვატირისა ეკლესიისასა მიუწერე, 
ვითარმედ: ამას იტყვს ძე ღმრთისაი: რომლისა თუალნი არიან, 
ვითარცა ალი ცეცხლისაი, და ფერკყნი მისნი მსგავს არიან 
რვალსა გუნდრუკსა. 19 ვიცნი საქმენი შენნი და სიყუარული 
შენი, და სარწმუნოებაი და მსახურებაი და მოთმინებაი და 
საქმენი შენნი უკუანაისკნელნი უმრავლეს პირველისა. 29 
არამედ მაქუს შენდა მომართ, რამეთუ უტევე ცოლი შენი 
იეზაბელ, რომელი იტყვს თავსა თვსსა წინაისწარმეტყუელად 
და ასწავლის და აცთუნებს ჩემთა მონათა სიძვად და ჭამად 
კერპთა ნაზორევისა. 21 და მივეც მას ჟამი, რაითა შეინანოს, და 
არა ჰნებავს სინანულად სიძვისაგან მისისა. 22 აჰა ესერა 
დავამყჟუა იგი სარეცელსა ზედა, და რომელნი იმრუშებდეს მის 
თანა, შთავყარნე ჭირსა დიდსა, უკუეთუ არა შეინანონ 
საქმეთაგან მათთა. 23 და შვილნი მისნი მოვსწყვდნე 
სიკუდილითა, და ცნან ყოველთა ეკლესიათა, ვითარმედ მე 
ვარ, რომელი განვიკითხავ გულსა და თირკუმელთა; და მიგცე 
თქუენ თითოეულსა საქმეთა თქუენთაებრ. 24 ხოლო თქუენ 
გეტყვ, სხუათა მაგათ, რომელნი ხართ თვატირას შინა, 
რომელთა არა გაქუს სწავლაი ესე, რომელთა არა გიცნობიან 


სიღრმენი ეშმაკისანი, ვითარ იტყვან, არღარა მოვაწიო თქუენ 
ზედა სხუაი სიმძიმე. 22 არამედ რომელი-ეგე გაქუს, 
დაიმჭირეთ, ვიდრემდის მოვიდე. 29 და რომელმან სძლოს და 
დაიმარხნეს ვიდრე აღსასრულადმდე საქმენი ჩემნი, მივსცე 
ჭელმწიფებაი წარმართთა ზედა, 27 და ჰმწყსიდეს მათ 
კუერთხითა რკინისაითა; ვითარცა ჭურნი იგი მეკეცეთანი 
შეიმუსრნიან, ვითარცა მე მოვიღე მამისაგან. 28 და მივსცე მას 
ვარსკულავი იგი განთიადისაი. 2? რომელსა ჰქონან ყურნი, 
ისმინენ, რასა ეტყვს სული ეკლესიათა. 


თავი 3 


1 და ანგელოზსა სარდისა ეკლესიისასა მიუწერე, ვითარმედ: 
ამას იტყვს, რომელსა ჰქონან შვდნი იგი სულნი ღმრთისანი და 
შვდნი იგი ვარსკულავნი: ვიცნი საქმენი შენნი, რამეთუ სახელი 
გაქუს და ცხოველ ხარ და მკუდარ ხარ. ? იქმენ მღვძარე და 
დაამტკიცენ სხუანი იგი, რომელთაი გეგულებოდა განგდებაი, 
რამეთუ არა მიპოვნიან საქმენი შენნი აღსრულებულად წინაშე 
ღმრთისა ჩემისა. 3 იყსენებდ, უკუეთუ ვითარ მიიღე და შეინანე. 
ხოლო უკუეთუ არა მღვძარე იყო, მოვიდე შენ ზედა, ვითარცა 
მპარავი, და ვერ სცნა, რომელსა ჟამსა მოვიდე შენ ზედა. 41 
არამედ მცირედი სახელები გყავს სარდეს შინა, რომელთა არა 
შეუგინებიეს სამოსლები მათი, და ვიდოდიან იგინი ჩემ თანა 
სამოსლითა სპეტაკითა, რამეთუ ღირს არიან. 2 რომელმან 
სძლოს, ესრეთ შეიმოსოს სამოსელი სპეტაკი და არა აღვყქოცო 
სახელი მისი წიგნისაგან ცხოველთაისა და აღვიარო სახელი 
მისი წინაშე მამისა ჩემისა და წინაშე ანგელოზთა მისთა. 9 
რომელსა ჰქონან ყურნი, ისმინენ, რასა ეტყვს სული 
ეკლესიათა. 7 და ანგელოზსა ფილადელფიისა ეკლესიისასა 
მიუწერე: ამას იტყვს წმიდაი იგი და ჭეშმარიტი, რომელსა აქუს 
კლიტე დავითისი, რომელი-იგი განაღებს, და არავინ დაჰჭშას, 
გარნა განმღებელმან მან, და არავინ განაღოს დაყშული იგი. 8 
ვიცნი საქმენი შენნი. აჰა ესერა მიმიცემია წინაშე შენსა კარი 
განღებული, რომლისა დაკვშვად ვერვინ შემძლებელ არს, 
რამეთუ მცირე ძალი გაქუს, და დაიმარხე სიტყუაი ჩემი და არა 
უარ-ჰყავ სახელი ჩემი. ? აჰა ესერა მიგცემ კრებულისაგან 
ეშმაკისა, რომელნი იტყვან თავსა თვსსა ჰურიად, და არა 
არიან, არამედ ტყუვიან; აჰა ესერა ვყვნე იგინი, რაითა 
მოვიდენ და თაყუანის-გცენ წინაშე ფერვთა შენთა და ცნან, 
რამეთუ შეგიყუარე შენ. 19 რამეთუ დაიმარხე შენ სიტყუა0 
მოთმინებისა ჩემისაი, და მეცა დაგიცვა შენ ჟამისა მისგან 
განსაცდელისა, რომელსა ეგულების მოსლვად ყოვლსა ზედა 
სოფელსა გამოცდად მკვდრთა მათ ქუეყანისათა. 11 აჰა მოვალ 


ადრე. იპყარ, რომელ-ეგე გაქუს, რაითა არავინ მიგიღოს 
გვრგვნი შენი. 12 რომელმან სძლოს, ვყო იგი სუეტად ტაძარსა 
შინა ღმრთისა ჩემისასა, და გარე არღარა განვიდეს და 
დავწერო მას ზედა სახელი ღმრთისა ჩემისაი და სახელი 
ქალაქისა ღმრთისა ჩემისაი ახლისა იერუსალცმისაი, რომელი 
გარდამოვალს ზეცით ღმრთისაგან ჩემისა, და სახელი იგი ჩემი 
ახალი. 13 რომელსა ჰქონან ყურნი, ისმინენ, რასა ეტყვს სული 
ეკლესიათა. 14 და ანგელოზსა ლავდიკიისა ეკლესიისასა 
მიუწერე, ვითარმედ: ამას იტყვს ამინ, მოწამე იგი სარწმუნოი 
და ჭეშმარიტი, დასაბამი დაბადებულთა ღმრთისათაი: 1” ვიცნი 
საქმენი შენნი, რამეთუ არცა გრილი ხარ, არცა ტფილი. ჯერ- 
იყო, რაითამცა, ანუ გრილი იყავ, ანუ ტფილი. 19 არამედ 
ესრეთ ნელ-ტფილი ხარ და არცა გრილი, არცა ტფილი. 
მეგულების აღმოგდებაი შენი პირისაგან ჩემისა. 17 რამეთუ 
იტყვ: მდიდარ ვარ და განვმდიდრდი და არარაი მეკმარების. 
და არა უწყი, რამეთუ შენ ხარ უბადრუკ და საწყალობელ და 
გლახაკ და ბრმა და შიშუელ. 18 განგაზრახებ შენ, რაითა 
იყიდო ჩემგან ოქროი გამოყურვებული ცეცხლითა, რაითა 
განჰმდიდრდე, და სამოსელი სპეტაკი, რაითა შეიმოსო, და არა 
გამოცხადნეს სირცხვლი სიშიშულისა შენისაი და საოლავი, 
რაითა იოლნე თუალნი შენნი და ჰხედვიდე. 13? მე რომელნიცა 
მიყუარდენ, ვამხილებ და ვასწავებ. ეშურებოდე უკუე და 
შეინანე,. 29 აჰა ესერა ვდგა კარსა ზედა და ვპრეკ, უკუეთუ ვინ 
ისმინოს ყმისა ჩემისაილი და განაღოს კარი, და შევიდე მის თანა 
და ვჭამო მის თანა სერი, და მან - ჩემ თანა. 21 რომელმან 
სძლოს, მივსცე მას დაჯდომაი ჩემ თანა საყდარსა ჩემსა, 
ვითარცა-იგი მე ვსძლე და დავჯედ მამისა ჩემისა თანა 
საყდარსა მისსა, 22 რომელსა ჰქონან ყურნი, ისმინენ, რასა 
ეტყვს სული ეკლესიათა. 


თავი 4 


1 შემდგომად ამისა ვიხილე, და აჰა კარი განღებული ცათა 
შინა, და ჟმაი იგი, რომელ მესმა პირველ, ვითარცა საყვრისაი, 
მეტყოდა მე, ვითარმედ: აღმოვედ აქა, და გიჩუენო, რაი-იგი 
ყოფად არს შემდგომად ამისა. 2 მეყსეულად ვიქმენ სულითა, 
და აჰა დგა საყდარი ცათა შინა და საყდარსა ზედა მჯდომარე. 
3 და მჯდომარე იგი იყო მსგავსი ქვასა მას იასპსა და 
სარდიონსა; და ირისე იყო გარემო საყდრისა მის, და ეგრეთვე 
ხილვაი სამარაგდეთაი. “ გარემო საყდრისა საყდარნი ოც და 
ოთხნი, და საყდართა მათ ზედა ოც და ოთხნი მღდელნი 
მსხდომარენი, შემოსილნი სამოსლითა სპეტაკითა, და თავთა 
მათთა ზედა გვრგვნნი ოქროისანი. ? და საყდრისა მისგან 
გამოვლენ ელვანი და ყმანი და ქუხილნი; და შვდნი ლამპარნი 
ცეცხლისანი იწუებოდეს წინაშე საყდარსა მისსა, რომელნი 
არიან შვდნი იგი სულნი ღმრთისანი. 5 და წინაშე საყდარსა 
მისსა, ვითრაცა ზღუაი ჭიქისაი, მსგავსი ბროლისაი; და შორის 
საყდრისა და გარემო საყდრისა ოთხნი ცხოველნი, სავსენი 
თუალითა წინაით და უკუანაით. ” და პირველი იგი ცხოველი 
მსგავსი იყო ლომისაი, და მეორე ცხოველი მსგავსი იყო 
კუროისაი, და მესამესა ცხოველსა აქუნდა პირი კაცისაი, და 
მეოთხე მსგავსი არწივსა მფრინვალესა. 8 და ოთხთა მათ 
ცხოველთა თითოეულსა აქუნდეს ექუსნი ფრთენი გარემო, და 
შინაგან სავსე არიან თუალითა. და განსუენებაი არა აქუს დღე 
და ღამე, არამედ იტყვან: წმიდა არს, წმიდა არს, წმიდა არს 
უფალი ღმერთი, ყოვლისა მპყრობელი, რომელი იყო და 
რომელი არს და რომელი მომავალ არს. 9? და რაჟამს მისცენ 
ცხოველთა მათ დიდებაი და პატივი და მადლობაი 
მჯდომარესა მას საყდარსა ზედა, რომელი ცხოველ არს 
უკუნითი უკუნისამდე, 1? დავარდებიან ოც და ოთხნი იგი 
მღდელნი წინაშე საყდარსა ზედა მჯდომარისა მის და 
თაყუანის-სცემენ მას, რომელი-იგი ცხოველ არს უკუნითი 
უკუნისამდე, და დასხმენ გვრგვნთა მათთა წინაშე საყდრისა 


მის და იტყვან: 11 ღირს ხარ შენ, უფალო ღმერთო ჩუენო 
წმიდაო, მიღებად დიდებისა და პატივისა და ძლიერებისა, 
რამეთუ შენ დაჰბადენ ყოველნივე, და ნებითა შენითა იყვნეს 
და დაიბადნეს. 


თავი 5 


1 და ვიხილე მარჯუენით საყდარსა ზედა მჯდომარისა მის 
წიგნი, დაწერილი შინაგან და გარეგან, დაბეჭდული ბეჭდითა 
შვდითა. 2? და ვიხილე ანგელოზი ძლიერი, რომელი ქადაგებდა 
კმითა დიდითა, ვითარმედ: ვინ-მე ღირს არს განღებად წიგნისა 
ამის და განყსნად ბეჭედთა მისთა? 3 და ვერვინ შემძლებელ 
იყო ზეცათა შინა, არცა ქუეყანასა ზედა, არცა უფსკრულთა შინა 
განღებად წიგნისა მის, და არცა მიხედვად მისა. “ და მე 
ვტიროდე ფრიად, რამეთუ არავინ იპოვა, რომელსამცა განეღო 
წიგნი იგი, ანუმცა მიეხედნეს მისა. 2 და ერთმან მღდელთა 
მათგანმან მრქუა მე: ნუ სტირ, აჰა ესერა სძლო ლომმან 
თესლისაგან იუდაისა, ძირმან დავითისმან, რომელმან აღაღოს 
წიგნი და შვდნი იგი ბეჭედნი მისნი. 9 და ვიხილე შორის 
საყდრისა და ოთხთა მათ ცხოველთა და მღდელთაისა კრავი 
მდგომარე, ვითარცა დაკლული. და აქუნდეს შვდნი რქანი და 
შვდნი თუალნი, რომელ არიან შვდნი იგი სულნი ღმრთისანი, 
რომელნი მოივლინებიან ყოველსავე ქუეყანასა. 7 და მოვიდა 
და მიიღო წიგნი მარჯუენისაგან საყდარსა ზედა მჯდომარისა. 8 
და რაჟამს მიიღო მან წიგნი იგი, ოთხნი იგი ცხოველნი და ოც 
და ოთხნი მღდელნი დავარდეს წინაშე კრავისა მის. და აქუნდა 
თითოეულსა ათძალი და ლანკნანი ოქროისანი, სავსენი 
საკუმეველითა, რომელ არიან ლოცვანი წმიდათანი. 3? და 
გალობდეს გალობასა ახალსა და იტყოდეს: ღირს ხარ შენ 
მიღებად წიგნისა მის და აღებად ბეჭედთა მისთა, რამეთუ 
დაიკალ და გვყიდენ ჩუენ ღმრთისა სისხლითა შენითა 
ყოვლისაგანვე თესლისა და ენისა და ერთა და წარმართთა, 19 
და ჰყვენ იგინი ღმრთისა ჩუენისა მეფედ და მღდელად, და 
სუფევდენ იგინი ქუეყანასა ზედა. 11 და ვიხილე და მესმა, 
ვითარცა ყმაი ანგელოზთა მრავალთაი გარემო საყდრისა და 
ცხოველთა და მღდელთაისა. და იყო რიცხვ მათი ბევრნი 
ბევრთანი და ათასნი ათასთანი, 12 რომელნი იტყოდეს ჟმითა 
დიდითა: ღირს არს კრავი იგი დაკლული მიღებად ძალისა და 


სიმდიდრისა და სიბრძნისა, და პატივისა და დიდებისა და 
კურთხევისა. 13 და ყოველთავე დაბადებულთაი, რომელნი 
არიან ცათა შინა და ქუეყანასა ზედა და უფსკრულთა შინა და 
ზღუათა, ყოველთაი მესმა, რომელნი იტყოდეს: რომელი ზის 
საყდართა ზედა და კრავისა, კურთხევაი და პატივი და 
დიდებაი და სიმტკიცე უკუნითი უკუნისამდე, ამინ. 1% და ოთხთა 
მათ ცხოველთა თქუეს: ამინ! და მღდელნი იგი დავარდეს და 
თაყუანის-სცეს. 


თავი 6 


1 და ვიხილე, რამეთუ აღაღო კრავმან მან ერთი შვდთა მათ 
ბეჭედთაგანი, და მესმა ერთისა ცხოველთა მათგანისაი, 
რომელი იტყოდა, ვითარცა ყმითა ქუხილისაითა, ვითარმედ: 
მოვედ და იხილე. ? და აპა ცხენი სპეტაკი, და მჯდომარესა მას 
ზედა აქუნდა მშვლდი, და მიეცა მას გვრგვნი, და განვიდა 
ძლევითა, და სძლოსცა. 3 და რაჟამს აღაღო მეორე ბეჭედი, 
მესმა მეორისა მის ცხოველისაი, რომელი იტყოდა, ვითარმედ: 
მოვედ! 4 და გამოვიდა სხუაი ცხენი წითელი, და მჯდომარესა 
მას ზედა მიეცა აღებად მშვდობაი ქუეყანით, რაითა 
ერთმანერთი მოსწყვდონ, და მიეცა მას მახვლი დიდი. ? და 
რაჟამს აღაღო მესამე ბეჭედი, მესმა მესამისა მის ცხოველისაი, 
რომელი იტყოდა: მოვედ და იხილე! და აჰა ცხენი შავი, და 
მჯდომარესა მას ზედა აქუნდა ყელთა მისთა უღელი. 5 და მესმა 
ჟმაი შორის ოთხთა მათ ცხოველთაისა, რომელი იტყოდა: 
სამადგანი იფქლი - დრაჰკნის, და სამი სამადგანი ქერი - 
დრაჰკნის, და ღვნოსა და ზეთსა ნუ ავნებ. 7 და რაჟამს აღაღო 
მეოთხე ბეჭედი, მესმა მეოთხისა ცხოველისაი, რომელი 
იტყოდა: მოვედ და იხილე, 8 და აჰა ცხენი მწუანე, და 
მჯდომარესა მას ზედა სახელი მისი სიკუდილი; და ჯოჯოხეთი 
შეუდგა მას, და მიეცა მას ყელმწიფებაი მეოთხედსა ზედა 
ქუეყანისასა მოსრვად მათდა მახვლითა და სიყმილითა და 
სიკუდილითა და მჟეცთა მიერ ქუეყანისათა. 3? და რაჟამს 
აღაღო მეხუთე ბეჭედი, ვიხილენ საკურთხეველსა ქუეშე სულნი 
იგი მკუდართანი სიტყვსათვს ღმრთისა და წამებისათვს 
კრავისა მის, რომელ აქუნდა. 19 და ყმა-ყვეს ყმითა დიდითა და 
თქუეს: ვიდრემდის, მეუფეო წმიდაო და ჭეშმარიტო, არა სჯი 
სისხლსა ჩუენსა მკვდრთაგან ქუეყანისათა? 11 და მიეცა მათ 
სამოსლები სპეტაკები და ითქუა მათდა მიმართ, რაითა 
განისუენონ მცირედ ჟამღა, ვიდრემდის აღესრულნენ მათ თანა 
მონანი და ძმანი მათნი და რომელთა ეგულებოდა სიკუდილი, 
ვითარცა მათ. 12 და ვიხილე, რაჟამს აღაღო მეექუსე ბეჭედი, 


და ძრვაი იქმნა დიდი, და მზე შავ იქმნა, ვითარცა ძაძაი 
ბალნისაი, და მთოვარე ყოვლითურთ იქმნა, ვითარცა სისხლი. 
13 და ვარსკულავნი ცისანი გარდამოცვვეს ქუეყანად, ვითარცა 
ლეღუმან რაი დაყარის ყუავილი თვსი, ქარისაგან დიდისა 
შერყეულმან. 14 და ცაი წარიგრაგნა, ვითარცა წიგნი 
წარგრაგნილი. და ყოველნი მთანი და ბორცუნი ადგილთა 
თვსთაგან შეიძრნეს. 12 და მეფეთა ქუეყანისათა და მთავართა 
და ათასისთავთა და მდიდართა და ძლიერთა და ყოველმან 
მონამან და აზნაურმან დამალნეს თავნი მათნი ქუაბთა შინა და 
კლდეთა შინა მთათასა. 19 და ეტყოდეს მთათა და კლდეთა: 
დამეცენით ჩუენ ზედა და დაგუფარენით ჩუენ პირისაგან 
საყდართა ზედა მჯდომარისა და რისხვისაგან კრავისა. 17 
რამეთუ მოვიდა დღე იგი დიდი რისხვისა მისისაი და ვინ 
შემძლებელ არს დადგომად? 


თავი 7 


1 და შემდგომად ამისა ვიხილენ ოთხნი ანგელოზნი, 
მდგომარენი ოთხთა კიდეთა ქუეყანისათა. და ეპყრნეს ოთხნი 
იგი ქარნი ქუეყანისანი, რაითა არა ქროდიან ქუეყანასა ზედა, 
არცა ზღუასა, არცა ხეთა. 2 და ვიხილე სხუაი ანგელოზი, 
აღმომავალი აღმოსავალით მზისაით, და აქუნდა ბეჭედი 
ღმრთისა ცხოველისაი. და ქმა-უყო ყჟმითა დიდითა ოთხთა მათ 
ანგელოზთა, რომელთა მიეცა ვნებაი ქუეყანისა და ზღვსაი, 
ვითარმედ: 3 ნუ ავნებთ ქუეყანასა, ნუცა ზღუასა, ნუცა ხეთა, 
ვიდრემდის დავჰბეჭდნეთ მონანი ღმრთისა ჩუენისანი შუბლთა 
ზედა მათთა. “ და მესმა რიცხვ დაბეჭდულთაი მათ: ას 
ორმეოცდაოთხი ათასი დაბეჭდულთაი ყოვლისაგან ტომისა 
ძეთა ისრაცლისათა: ? თესლისაგან იუდაისა ათორმეტი ათასი 
დაბეჭდულთაი, თესლისაგან რუბენისა ათორმეტი ათასი, 
თესლისაგან გადისა ათორმეტი ათასი, 9 თესლისაგან ასერისა 
ათორმეტი ათასი, თესლისაგან ნეფთალემისა ათორმეტი 
ათასი, თესლისაგან მანასესა ათორმეტი ათასი, 7 თესლისაგან 
სვმეონისა ათორმეტი ათასი, თესლისაგან ლევისა ათორმეტი 
ათასი, თესლისაგან იზაქარისა ათორმეტი ათასი, 3 
თესლისაგან ზაბულონისა ათორმეტი ათასი, თესლისაგან 
იოსებისა ათორმეტი ათასი, თესლისაგან ბენიამენისა 
ათორმეტი ათასი დაბეჭდულთანი. ? და შემდგომად ამისა 
ვიხილე: და აჰა ერი ფრიადი, რომლისა აღრიცხუვად ვერვინ 
შემძლებელ იყო, ყოველთაგან წარმართთა და ტომთა და 
ერთა და ენათა, მდგომარენი წინაშე საყდრისა და წინაშე 
კრავისა, შემოსილნი სამოსლითა სპეტაკებითა და ყელთა 
მათთა აქუნდა ფინიკები. 19 და ყმობდეს ყმითა დიდითა და 
იტყოდეს: მაცხოვარებაი ღმრთისა ჩუენისაი, მჯდომარისა 
საყდარსა ზედა, და კრავისა. 11 და ყოველნივე ანგელოზნი 
დგეს გარემოის საყდრისა და მღდელთაისა და ოთხთა მათ 
ცხოველთაისა და დავარდეს წინაშე საყდრისა მისისა პირთა 
ზედა მათთა და თაყუანის-სცეს ღმერთსა 12 და იტყოდეს: ამინ. 


კურთხევაი და დიდებაი და სიბრძნე და მადლობაი და პატივი 
და ძალი ღმრთისა ჩუენისაი უკუნითი უკუნისამდე, ამინ. 13 და 
მომიგო ერთმან მღდელთაგანმან და მრქუა: ესენი, რომელთა 
ჰმოსიეს სამოსლები სპეტაკები, ვიეთნი არიან, ანუ ვინა0 
მოსრულ არიან? 14 და ვარქუ მას: უფალო ჩემო, შენ უწყი. და 
მრქუა მე: ესენი არიან, რომელნი მოსრულ არიან ჭირისა 
მისგან დიდისა, და განრცხნეს მათ სამოსელნი მათნი და 
განასპეტაკნეს სისხლითა მით კრავისაითა. 15 ამისათვს, არიან 
წინაშე საყდარსა ღმრთისასა, და ჰმსახურებენ მას დღე და 
ღამე ტაძარსა შინა მისსა. და მჯდომარემან მან საყდართა ზედა 
დაიმკვდროს მათ შორის. 16 არღარა მოემშიოს მათ, არცაღა 
მოეწყუროს, არცაღა მოვიდეს მათ ზედა მზე, არცა ყოველივე 
სიცხე, 17 რამეთუ კრავი იგი, რომელ არს შორის საყდრისა, 
ჰმწყსის მათ და უძღვს წყაროთა მიმართ წყლისა 
ცხოველისათა, და აღყოცოს ღმერთმან ყოველივე ცრემლი 
თუალთაგან მათთა. 


თავი 8 


1 და რაჟამს აღაღო მეშვდე ბეჭედი, იქმნა დუმილი ცათა შინა, 
ვითარ ნახევარსა ჟამისასა. 2 და ვიხილენ შვდნი იგი 
ანგელოზნი, რომელნი წინაშე ღმრთისა დგანან, და მიეცნეს 
მათ შვდნი საყვრნი. 3 და სხუალი ანგელოზი მოვიდა და დადგა 
საკურთხეველსა ზედა, რომელსა აქუნდა სასაკუმევლე 
ოქროისაი; და მიეცა მას საკუმეველი ფრიადი, რაითა მისცეს 
იგი ლოცვასა წმიდათასა საკურთხეველსა მას ზედა 
ოქროისასა, რომელი არს წინაშე საყდარსა. 4 და აღყდა 
კუამლი იგი საკუმეველთაი ლოცვისა მიმართ წმიდათაისა 
ყელისაგან ანგელოზისა მის წინაშე ღმრთისა. ? და აღიღო 
ანგელოზმან მან სასაკუმევლე იგი და აღავსო ცეცხლისა მისგან 
საკურთხეველისა და დაასხა იგი ქუეყანასა ზედა, და იქმნნეს 
ქუხილნი და ყმანი და ელვანი და ძრვაი. 9 და ანგელოზთა მათ, 
რომელთა აქუნდეს შვდნი იგი საყვრნი, განჰმზადნეს თავნი 
თვსნი ცემად. 7 და პირველმან მან დასცა, და იქმნა სეტყუაი და 
ცეცხლი, შეერთებული სისხლითა, და მოვიდა ქუეყანად, და 
მესამედი ქუეყანისაი დაიწუა და მესამედი ხეთაი დაიწუა და 
ყოველივე თივაი ნედლი დაიწუა. 858 და მეორემან ანგელოზმან 
დასცა საყვრსა და, ვითარცა მთაი დიდი, მოტყინარე 
ცეცხლითა, შთავარდა ზღუად, და მესამედი ზღვსაი იქმნა 
სისხლ, 9. ? და მოსწყდა მესამედი დაბადებულთა ზღვსათაი, 
რომელთა თანა არს სული, და მესამედი ნავთაი განიხრწნა. 19 
და მესამემან ანგელოზმან დასცა, და გარდამოვარდა ზეცით 
ვარსკულავი დიდი, მოტყინარე ვითარცა ლამპარი, და 
დავარდა მესამედსა ზედა მდინარეთასა და წყაროთა ზედა 
წყალთასა. 11 და სახელი ვარსკულავისაი მის არს აფსინთი. და 
გარდაიქცა მესამედი წყალთაი აფსინთად, და მრავალნი 
კაცთაგანნი მოსწყდეს წყალთა მიერ, რამეთუ დამწარდეს. 12 
და მეოთხემან ანგელოზმან დასცა საყვრსა, და იწყლა 
მესამედი მზისაი და მესამედი მთოვარისაი და მესამედი 
ვარსკულავთაი, რაითა დაბნელდეს მესამედი მათი, და 


მესამედი მათი არღარა გამოჩნდეს. და დღე და ღამე ეგრეთვე. 
13 და ვიხილე და მესმა ერთისა არწივისა მფრინვალისაი 
ჰაერთა შინა, რომელი იტყოდა ყმითა დიდითა: ვაი არს, ვა0 
არს, ვაი არს მკვდრთა ქუეყანისათა სხუათა მათ ყმათაგან 
საყვრთაისა სამთა მათ ანგელოზთა, რომელთა ეგულების 
ყმობად! 


თავი 9 


1 და მეხუთემან ანგელოზმან დასცა საყვრსა, და ვიხილე 
ვარსკულავი, რომელი გარდამოვარდა ზეცით ქუეყანად, და 
მიეცა მას კლიტე ჯურღმულისა მის უფსკრულისაი. 2 და აღყდა 
კუამლი ჯურღმულისა მისგან, ვითარცა კუამლი ცეცხლისა 
მოტყინარისაი, და დაბნელდა მზე და ჰაერი კუამლისა მისგან 
ჯურღმულისა. 3 და კუამლისა მისგან გამოვიდეს მკალნი 
ქუეყანად. და მიეცა მათ ჭყელმწიფებაი, ვითარცა აქუს 
ჭჰელმწიფებაი ღრიაკალთა ქუეყანისათა. 4“ და ითქუა მათა 
მიმართ, რაითა არა ავნონ თივასა ქუეყანისასა, არცა ყოველსა 
მწუანვილსა, არცა ხეთა, არამედ კაცთა, რომელთა არა აქუს 
ბეჭედი ღმრთისაი შუბლთა ზედა მათთა. ? და მიეცა მათ, 
რაითა არა მოკლნენ იგინი, არამედ რაითა იტანჯნენ ხუთ თუე. 
და ტანჯვაი მათი, ვითარცა ტანჯვაი ღრიაკალისაი, რაჟამს უცის 
კაცსა. 96 და მათ დღეთა შინა ეძიებდენ კაცნი სიკუდილსა და 
ვერ პოონ, და სუროდის მოკუდომად და ივლტოდის მათგან 
სიკუდილი. 7 და მსგავსებაი იგი მკალთაი ესევითარი იყო: 
მსგავს იყვნეს ცხენთა, განმზადებულთა ბრძოლად. და თავთა 
ზედა მათთა, ვითარცა გვრგვნნი ოქროისანი, და პირნი მათნი, 
ვითარცა პირნი კაცთანი. 8 და აქუნდა თმები, ვითარცა თმანი 
დედათანი; და კბილნი მათნი, ვითარცა ლომთანი იყვნეს. ? და 
აქუნდა ჯაჭუები, ვითარცა ჯაჭუები რკინისაი, და ყჟმაი ფრთეთა 
მათთაი, ვითარცა ყმაი ეტლთა ცხენთა მრავალთაი, რომელნი 
რბიოდიან ბრძოლად. 19 და აქუს კუდები, მსგავსი 
ღრიაკალთაი და საწერტელები. და კუდებითა მათითა აქუს 
ჭელმწიფებაი ვნებად კაცთა ხუთ თუე. 11 და აქუს მათ ზედა 
მეფედ ანგელოზი იგი უფსკრულისაი. სახელი მისი 
ებრაელებრ: ავადონ, ხოლო ბერძლებრ აქუს სახელი 
აპოლიონ. 12 ერთი იგი ვაებაი წარყჟდა. აჰა ესერა მოვლენ 
ორნიღა ვაებანი შემდგომად ამისა. 13 მეექუსემან ანგელოზმან 
დასცა საყვრსა თვსსა, და მესმა ყჟმაი ერთი ოთხთა მათ 
რქათაგან საკურთხეველისა მის ოქროისათა, რომელ არს 


წინაშე ღმრთისა, 1“ რომელი ეტყოდა მეექუსესა მას 
ანგელოზსა, ვითარმედ: რომელსა-ეგე გაქუს საყვრი, განვსნენ 
ოთხნი იგი ანგელოზნი, რომელნი შეკრულ არიან მდინარესა 
მას ზედა დიდსა ევფრატსა. 12 და განივსნნეს ოთხნი იგი 
ანგელოზნი, განმზადებულნი ჟამისა მისთვს და დღისა და თვსა 
და წელიწადისა, რაითა მოსრან მესამედი კაცთაი. 190 და რიცხვ 
მჭედრობათაი მათ ცხენთაი ბევრნი ბევრთანი, მესმა რიცხვ 
მათი. 17 და ესრეთ ვიხილენ ცხენნი იგი ხილვითა; და 
მსხდომარეთა მათ ზედა აქუნდა ჯაჭუები ცეცხლისა და 
ვაკინთისა და წუმწუბის სახენი; და თავნი ცხენთანი, ვითარცა 
თავნი ლომთანი; და პირთა მათთაგან გამოვალს ცეცხლი და 
კუამლი და წუმწუბაი. 18 სამთა ამათ წყლულებათაგან მოსწყდა 
მესამედი კაცთაი - ცეცხლისაგან და კუამლისა და წუმწუბისა, 
რომელ-იგი გამოვიდოდეს პირთაგან მათთა. 19? რამეთუ 
ჭკელმწიფებაი იგი ცხენთაი მათ პირთა შინა მათთა არს და 
კუდთა, რამეთუ კუდნი მათნი მსგავს არიან გუელთა, და აქუს 
თავები და მით ავნებენ. 29 და სხუათა მათ კაცთა, რომელნი- 
იგი არა მოიკლნეს ამათ წყლულებათაგან, არა შეინანეს მათ 
საქმეთაგან ჭჟელთა მათთაისა, რაითამცა არა თაყუანის- 
სცემდეს ეშმაკთა და კერპთა ოქროისა და ვეცხლისა და ქვისა 
და შეშისათა, რომელთა ვერცა ხედვად ძალ-უც, ვერცა სმენად, 
ვერცა სლვად. 21 და არა შეინანეს კაცის-მკლველობათა 
მათთაგან და არცა მწამლველობათა მათთაგან, არცა სიძვისა 
მათისაგან, არცა მპარაობათა მათთაგან. 


თავი 10 


1 და ვიხილე ანგელოზი ძლიერი, გარდამომავალი ზეცით, და 
ემოსა ღრუბელი; და ირისე, რომელ არს მშვლდი ცისაი 
ბერძლებრ, იყო თავსა ზედა მისსა; და პირი მისი, ვითარცა მზე; 
და ფერყნი მისნი, ვითარცა სუეტნი ცეცხლისანი. 2? და აქუნდა 
ჭელთა მისთა წიგნი განღებული. და დადვა ფერყჟი მისი 
მარჯუენე ზღუასა ზედა და მარცხენე - ქუეყანასა ზედა. 3 და ყმა- 
ყო ყმითა დიდითა, ვითარცა ლომი რაი ყვრინ. და რაჟამს ქჭმა- 
ყო, თქუნეს შვდთა ქუხილთა ჭმანი მათნი. 4 და რაჟამს თქუეს 
შვდთა მათ ქუხილთა, მეგულებოდა წერად. და მესმა ყმა0 
ზეცით, რომელი მეტყოდა: დაჰბეჭდე, რაი-ეგე თქუეს შვდთა 
მათ ქუხილთა, და ნუ დასწერ. ? და ანგელოზმან მან, რომელი- 
იგი ვიხილე ქუეყანასა ზედა და ზღუასა ზედა მდგომარე, აღიღო 
ჭელი თვსი მარჯუენე ზეცად 9 და ფუცა მისა, რომელი-იგი 
ცხოველ არს უკუნითი უკუნისამდე, რომელმან დაჰბადა ცაი და 
რაი არს მას შინა, და ქუეყანაი და რაი არს მას შინა, და ზღუა0ი 
და რაი არს მას შინა, ვითარმედ: ჟამი არღა იყოს. ” არამედ 
დღეთა მათ კმისა მეშვდისა ანგელოზისა, რომელსა ეგულების 
დაცემად საყვრისა, და აღესრულა საიდუმლოი ღმრთისაი, 
ვითარცა ახარა მონათა თვსითა წინაისწარმეტყუელთა. 

და ყმაი იგი, რომელი მესმა პირველ, კუალად მეტყოდა მე, 
ვითარმედ: წარვედ და აღიღე წიგნი იგი განღებული ყელთა 
შინა ანგელოზისა მის, მდგომარისა ზღუასა ზედა და ყმელსა. 
და წარვედ ანგელოზისა მის და ვარქუ მას მოცემად ჩემდა 
წიგნი იგი. და მრქუა მე, ვითარმედ: აღიღე და შეჭამე წიგნი 
ესე, და დაამწაროს მუცელი შენი, არამედ პირსა შენსა ტკბილ 
იყოს ვითარცა თაფლი. 8 და აღვიღე წიგნი იგი ჟელთაგან 
ანგელოზისათა და შევჭამე. და იყო პირსა შინა ჩემსა ტკბილ 
ვითარცა თაფლი. და რაჟამს შევჭამე იგი, დაამწარა მუცელი 
ჩემი. ? და მრქუა მე: ჯერ-არს შენდა კუალად 
წინაისწარმეტყუელებაი ერთა ზედა და წარმართთა და ენათა 
და მეფეთა ქუეყანისათა. 


თავი 11 


1 და მომეცა მე ლერწამი, მსგავსი კუერთხისაი, და მრქუა: 
აღდეგ და განზომე ტაძარი ღმრთისაი და საკურთხეველი და 
თაყუანის-მცემელნი მას შინა. 2 და ეზოი იგი, რომელი არს 
გარეგან ტაძრისა, განაგდე გარე და ნუ განჰზომ მას, რამეთუ 
მიეცა იგი წარმართთა, და ქალაქი იგი წმიდაი დათრგუნონ 
ორმეოცდაორ თთუე 3 და მივსცე ორთა მათ მოწამეთა ჩემთა, 
და წინაისწარმეტყუელებდენ ათას ორას და სამეოც დღე, 
შემოსილნი ძაძითა. 4 ესენი არიან ორნი იგი ზეთისხილნი და 
ორნი სასანთლენი, მდგომარენი წინაშე უფლისა ყოვლისა 
ქუეყანისა. 2 და რომელსა უნდეს ვნებად მათა, ცეცხლი 
გამოვალს პირისაგან მათისა და შესჭამს მტერთა მათთა; და 
რომელსაცა ენებოს ვნებაი მათი, ესრეთ ჯერ-არს მოკუდომაი 
მისი. 9 ამათ აქუს ყელმწიფებაი დაჭშვად ცათა, რაითა არა 
წვმდეს დღეთა მათ წინაისწარმეტყუელებისა მათისათა; და 
ჭკელმწიფებაი აქუს წყალთა ზედა, რაითა გარდააქციონ 
სისხლად და რაითა შემუსრონ ქუეყანაი, რაოდენ-გზისცა 
ენებოს, ყოვლითავე წყლულებითა. 7 და რაჟამს აღასრულონ 
წამებაი მათი, მყეცმან მან, რომელი აღმოვალს უფსკრულით, 
ბრძოლა-ყოს მათ თანა და სძლოს და მოკლნეს იგინი. 8 და 
მძორები მათი უბანთა ზედა ქალაქისა მის დიდისათა, 
რომელსა ეწოდების სულიერად სოდომი და ეგვპტე, სადა-იგი 
უფალი მათი ჯუარს-ეცუა. ? და იხილონ ერთა და ტომთა და 
ენათა და წარმართთა მძორები მათი სამ დღე და ნახევარ, და 
არა უტეონ მძორებსა მათსა დადებად სამარებსა შინა. 19 და 
მკვდრთა ქუეყანისათა განიხარონ მათ ზედა და იშუებდენ და 
ძღუენი მისცენ ურთიერთას, რამეთუ ამათ ორთა 
წინაისწარმეტყუელთა ტანჯნეს მკვდრნი ქუეყანისანი. 11 და 
შემდგომად სამისა მის და ნახევრისა დღისა სული ღმრთისაი 
ცხოველი შევიდა მათ თანა; და აღდგეს ფერვთა ზედა მათთა. 
და შიში დიდი დაეცა მათ ზედა, რომელნი ჰხედვიდეს მათ. 12 
და მესმა ყჟმაი დიდი ზეცით, რომელი ეტყოდა მათ: აღმოვედით 


აქა! და აღვიდეს ზეცად ღრუბლითა. და იხილნეს იგინი 
მტერთა მათთა. 13 მას დღესა შინა იქმნა ძრვაი დიდი, და 
მეათედი ქალაქისაი დაეცა, და მოსწყდეს ძრვისა მისგან კაცნი 
შვდ ათასნი, და სხუანი იგი შეშინებულ იქმნეს და მისცეს 
დიდებაი ღმერთსა ცათასა. 14 ვაებაილ იგი მეორე წარჯჭდა, და 
აჰა ესერა ვაებაი იგი მესამე მოვალს ადრე. 15 და მეშვდემან 
მან ანგელოზმან დასცა საყვრსა, და იქმნეს ყმანი დიდნი ცათა 
შინა, რომელნი იტყოდეს: იქმნა სუფევაი სოფლისაი უფლისა 
ჩუენისაი და ქრისტცს მისისაი. 19 და კუალად ოც და ოთხნი იგი 
მღდელნი, რომელნი სხენან წინაშე საყდარსა ღმრთისასა 
საყდართა ზედა მათთა, დავარდეს პირსა ზედა და თაყუანის- 
სცეს ღმერთსა, 17 და თქუეს: გმადლობთ შენ, უფალო 
ღმერთო, ყოვლისა მპყრობელო, რომელი ხარ, და რომელი- 
ეგე იყავ, რამეთუ მიიღე ძალი ეგე შენი დიდი და ჰსუფევ. 19 და 
წარმართნი განრისხნეს. და მოვიდა რისხვაი შენი და ჟამი 
მკუდართა შჯისაი, და მიცემად სასყიდელი მონათა შენთა - 
წინაისწარმეტყუელთა და წმიდათა და მოშიშთა სახელისა 
შენისათა, მცირეთა და დიდთა. 19? და განეღო ტაძარი 
ღმრთისაი ცათა შინა, და იხილვა კიდობანი იგი აღთქუმისა 
ღმრთისაი ტაძარსა შინა მისსა. და იქმნნეს ელვანი და 
ქუხილნი და ჟმანი და სეტყუაი დიდი. 


თავი 12 


1 და სასწაული დიდი გამოჩნდა ცათა შინა: დედაკაცი, 
რომელსა ემოსა მზე, და მთოვარე იყო ქუეშე ფერვთა მისთა, 
და თავსა ზედა მისსა გვრგვნი ვარსკულავთა ათორმეტთაი, 2 
და მუცლად-ეღო და ღაღადებდა, რამეთუ ელმოდა და 
იგუემებოდა შობად. 3 და იხილვა სხუაი სასწაული ცათა შინა: 
და აჰა ვეშაპი ცეცხლისაი დიდი, რომელსა ედგნეს თავნი 
შვდნი და რქანი ათნი, და თავთა ზედა მისთა შვდნი გვრგვნნი. 
4 და კუდი მისი მიითრევდა მესამედსა ვარსკულავთა ცისათა, 
და გარდამოყარნა იგინი ქუეყანად. და ვეშაპი იგი დგა წინაშე 
დედაკაცისა მის, რომელსა ეგულებოდა შობაი, რაითა ოდეს 
შვეს, შთანთქას შვილი მისი. ? და შვა მან ძე წული, რომელსა 
ეგულების მწყსაი ყოველთა წარმართთაი კუერთხითა 
რკინისაითა, და წარტაცებულ იქმნა შვილი მისი ღმრთისა 
მიმართ და საყდრისა მიმართ მისისა. 9 და დედაკაცი იგი 
ივლტოდა უდაბნოდ, სადა-იგი აქუს მუნ ადგილი 
განმზადებული ღმრთისა მიერ, რაითა მუნ გამოზარდონ იგი 
ათას ორას და სამეოც დღე. 7 და იქმნა ბრძოლაი ცათა შინა: 
მიქაელ და ანგელოზნი მისნი ჰბრძოდეს ვეშაპსა მას, და ვეშაპი 
და ანგელოზნი მისნი ებრძოდეს მათ. 8 და ვერ შეუძლო და 
არცაღა ეპოვა მას ადგილი ცათა შინა. ? და გარდამოვარდა 
ვეშაპი იგი დიდი, გუელი დასაბამისაი, რომელსა ეწოდების 
ეშმაკი და სატანა, რომელი აცთუნებს ყოველსა სოფელსა; 
გარდამოვარდა ქუეყანად და ანგელოზნი მისნი მის თანა 
გარდამოცვვეს. 19 და მესმა ყმაი დიდი ცათა შინა, რომელი 
იტყოდა, ვითარმედ: აწ იქმნა მაცხოვარებაი და ძალი და 
სუფევაი ღმრთისა ჩუენისაი და ყელმწიფებაი ქრისტეს მისისაი, 
რამეთუ გარდამოვარდა შემასმენელი ძმათა ჩუენთაი, რომელი 
შეასმენდა მათ წინაშე ღმრთისა ჩუენისა დღე და ღამე. 11 და 
მათ სძლეს მას სისხლითა მით კრავისაითა და სიტყვთა 
წამებისა მისისაითა და არა შეიყუარნეს სულნი მათნი ვიდრე 
სიკუდილადმდე. 12 ამისათვს იხარებდით ცანი და ყოველნი 


დამკვდრებულნი მას შინა. ვაი არს ქუეყანისა და ზღვსა, 
რამეთუ გარდამოვდა ეშმაკი თქუენდა მომართ სავსე 
გულისწყრომითა დიდითა, რამეთუ უწყის, ვითარმედ მცირედი 
ჟამი უც მას. 13 და რაჟამს იხილა ვეშაპმან მან, ვითარმედ 
გარდამოვარდა ქუეყანად, დევნა-უყო დედაკცსა მას, 
რომელმან შვა ძც იგი წული. 1“ და მიეცნეს დედაკაცსა მას 
ორნი ფრთენი არწივისა მის დიდისანი, რაითა ფრინვიდეს 
უდაბნოდ ადგილსა მისსა, რაითა გამოიზარდოს მუნ წელსა და 
წელთა და კერძოსა წელიწდისასა პირისაგან გუელისა მის. 12 
და აღმოასხა გუელმან მან პირისაგან თვსისა წყალი, ვითარცა 
მდინარე, შემდგომად დედაკაცისა მის, რაითამცა წარიღო 
დედაკაცი იგი მდინარემან მან. 15 და შეეწია ქუეყანა0 
დედაკაცსა მას. და აღაღო ქუეყანამან პირი თვსი და შთანთქა 
მდინარე იგი, რომელი აღმოასხა ვეშაპმან მან პირით თვსით. 
17 და განრისხნა ვეშაპი იგი დედაკაცისა მისთვს და წარვიდა 
ბრძოლის-ყოფად სხუათა მათ თანა თესლისა მისისათა, 
რომელნი იმარხვენ მცნებასა ღმრთისასა და აქუს წამებაი 
იესუისი. 


თავი 13 


1 და დავდეგ მე ქვშასა ზედა ზღვსასა და ვიხილე მჭეცი ერთი 
აღმომავალი ზღვთ, რომელსა აქუნდეს ათნი რქანი და შვდნი 
თავნი, და რქათა ზედა მისთა ათნი გვრგვნნი, და თავთა ზედა 
მისთა სახელნი გმობისანი. ? და მჭჟეცი იგი, რომელ ვიხილე, 
იყო მსგავსი ვეფხისაი, და ფერკყნი მისნი, ვითარცა დათვსანი, 
და პირი მისი, ვითარცა პირი ლომისაი. და მისცა მას ვეშაპმან 
მან ძალი თვსი და საყდარი თვსი და ყელმწიფებაი დიდი. 3 და 
ერთი თავთა მისთაგანი, რომელი-იგი დაკლულ იყო 
სიკუდილდ, და წყლულებაი იგი სიკუდილისა მისისაი 
განიკურნა. და დაუკვრდა ყოველსავე ქუეყანასა მვკეცისა 
მისთვს. 4 და თაყუანის-სცეს ვეშაპსა მას, რომელმანცა მისცა 
კელმწითებაი იგი მქეცსა მას; და თაყუანის-სცეს მჭეცსა და 
იტყოდეს: ვინ არს მსგავს მჭჟეცისა მის? ვინ შემძლებელ არს 
ბრძოლად მისა? ? და მიეცა მას პირი დიდადმეტყუელი და 
მგმობარი, და მიეცა მას ჟელმწიფებაი ყოფად ბრძოლისა 
ორმეოც და ორ თთუე. 9 და აღაღო პირი თვსი გმობად 
ღმრთისა მიმართ, გმობად სახელისა მისისა და 
სამკვდრებელისა მისისა, და ცათა შინა დამკვდრებულთა მათ. 
7 და მიეცა მას ბრძოლისაცა ყოფად წმიდათა მიმართ და 
ძლევად მათდა; მიეცა მას ყელმწიფებაი ყოველსა ზედა ტომსა 
და ერსა, და ენასა და ნათესავსა. 8 და თაყუანის-სცენ მას 
ყოველთა მკვდრთა ქუეყანისათა, რომელთა სახელები არა 
დაწერილ არს დასაბამითგან სოფლისაით წიგნსა მას 
ცხორებისასა კრავისა მის დაკლულისა. ? რომელსა ჰქონან 
ყურნი, ისმინენ. 1 რომელსა აქუს ტყუეობაი, წარვალს 
ტყუეობად; რომელი მახვლითა ჯერ-არს მისი მოკლვაი, 
მახვლითა თვსითა მოიკლას. აქა არს მოთმინებაი და 
სარწმუნოებაი წმიდათაი. 11 და ვიხილე სხუაი მჭეცი, 
აღმომავალი ქუეყანით, და აქუნდეს რქანი, მსგავსნი კრავისა, 
და ზრახვიდა, ვითარცა ვეშაპი. 12 და ყელმწიფებასა 
პირველისა მის მჭეცისასა ყოველსა იქმნ წინაშე მისსა და 


ჰყოფდა ქუეყანასა და ყოველთა მკვდრთა მისთა, რაითა 
თაყუანის-სცენ მყეცსა მას პირველსა, რომლისა წყლულებაი 
სიკუდილისა მისისაი განიკურნა. 13 და იქმნ სასწაულთა 
დიდთა, და რაითა ცეცხლი გარდამოჯვდეს ზეცით წინაშე კაცთა. 
14 და აცთუნებს მკვდრთა მათ, რომელნი არიან ქუეყანასა 
ზედა, სასწაულთა მათთვს, რომელ მიეცნეს მას ქმნად წინაშე 
მჭეცისა მის, და ეტყვს მკვდრთა ქუეყანისათა, რაითა ქმნან 
ხატი მჟეცისაი მის, რომელსა-იგი აქუნდა წყლულებაი და 
ცხოვნდა მახვლისგან. 12 და მიეცა მას სული მიცემად ხატსა მას 
მჭეცისასა, რაითა იტყოდის ხატი მჟეცისაი მის და ქმნას. 
ყოველნი, რომელთა არა თაყუანის-სცენ ხატსა მჟეცისასა, 
მოიკლნენ. 15 და ყვნეს ყოველნივე - მცირენი და დიდნი, და 
მდიდარნი და გლახაკნი, და აზნაურნი და მონანი, - რაითა 
მიიღონ ბეჭედი ყელსა მათსა მარჯუენესა ზედა, ანუ შუბლსა 
ზედა მათსა. 17 და რაითა არავის ყჟელ-ეწიფებოდის სყიდად, 
ანუ განსყიდად, გარნა რომელთა აქუნდეს ბეჭედი სახელისა 
მჭეცისა მის, ანუ რიცხვ სახელისა მისისაი. 18 აქა არს სიბრძნე; 
რომელსა აქუს გონებაი, აღიპყარნ რიცხვ იგი მქეცისაი, 
რამეთუ რიცხვ კაცისაი არს რიცხვ მისი ექუსას სამეოც და ექუს. 


თავი 14 


1 და ვიხილე, და აჰა კრავი იგი მდგომარე მთასა ზედა სიონსა, 
და მის თანა რიცხვ ას ორმეოც და ოთხი ათასი, რომელთა 
აქუნდა სახელი მისი და სახელი მამისა მისისაი დაწერილი 
შუბლთა ზედა მათთა. ? და მესმა ზეცით ყჭმაი, ვითარცა ჭმა0 
წყალთა მრავალთაი და ვითარცა ყკმაი ქუხილისა დიდისაი; და 
ჟკმაი იგი, რომელი მესმა, ვითარცა მეათძალეთაი, რომელნი 
სცემდეს ათძალთა მათთა. 3 და გალობდეს გალობასა ახალსა 
წინაშე საყდრისა და წინაშე ოთხთა მათ ცხოველთა და 
მღდელთასა. და ვერვინ შემძლებელ იყო ცნობად გალობისა 
მის, გარნა ას ორმეოც და ოთხნი იგი ათასნი სყიდულნი 
ქუეყანისაგან. 4 ესენი არიან, რომელნი-იგი დედათა თანა არა 
შეიგინნეს, რამეთუ ქალწულ არიან; ესენი არიან, რომელნი 
შეუდგენ კრავსა მას, სადაცა ვიდოდის; ესენი იესუის მიერ 
სყიდულ არიან კაცთაგან შესაწირავად ღმრთისა და კრავისა. 2 
და არა იპოვა პირსა მათსა ტყუვილი, რამეთუ უბიწო არიან 
წინაშე საყდრისა ღმრთისაისა. 9 და ვიხილე ანგელოზი 
მფრინვალე შორის ცისა და ქუეყანისა, და აქუნდა სახარებაი 
საუკუნოი ხარებად მკვდრთა ქუეყანისათა და ყოველსა ერსა 
ზედა და ტომთა, და ენათა და წარმართთა. 7 იტყოდა ყმითა 
დიდითა: გეშინოდენ უფლისა და მიეცით მას დიდებაი, რამეთუ 
მოვიდა ჟამი სასჯელისა მისისაი, და თაყუანის-ეცით მას, 
რომელმან ქმნა ცაი და ქუეყანაი, და ზღუაი და წყარონი 
წყალთანი. 98 და სხუაი, მეორე ანგელოზი შეუდგა მას და 
იტყოდა: დაეცა, დაეცა ბაბილონი იგი დიდი, რამეთუ ღვნისა 
მისგან გულის-წყრომისა სიძვისა მისისა ასუა ყოველთა 
წარმართთა. 3? და სხუაი ანგელოზი მესამე შეუდგა მას და 
იტყოდა ჟმითა დიდითა: რომელმანცა თაყუანის-სცეს მჭეცსა 
მას და ხატსა მისსა და მიიღოს ბეჭედი შუბლსა მისსა, ანუ 
ჭელსა მისსა, 19 მანცა სუას ღვნისა მისგან გულისწყრომისა 
ღმრთისა, რომელი-იგი წდეულ არს ურწყულად სასუმელსა მას 
შინა რისხვისა მისისასა, და იტანჯოს ცეცხლითა და წუმწუბითა 


წინაშე წმიდათა ანგელოზთა და წინაშე კრავისა. 11 და კუამლი 
ტანჯვისა მისისაი უკუნითი უკუნისამდე აღვიდოდის, და არა 
აქუნდეს განსუენებაი დღე და ღამე, რომელთაცა თაყუანის- 
სცენ მჟეცსა მას და ხატსა მისსა, ანუ მიიღონ ბეჭედი სახელისა 
მისისაი. 12 აქა არს მოთმინებაილ წმიდათაი, რომელთა 
დაიცვნენ მცნებანი ღმრთისანი და სარწმუნოებაი იესუისი. 13 
და მესმა ჟმაი ზეცით, რომელი მეტყოდა, ვითარმედ: დაწერე: 
ნეტარ არიან მკუდარნი იგი, რომელნი უფლისა მიერ მოკუდენ 
ამიერითგან. იტყვს სული: ჰე, რაითა განისუენონ შრომათაგან 
მათთა, და საქმე მათი შეუდგეს მათ თანა. 14 და ვიხილე, და 
აჰა ღრუბელი სპეტაკი, და ღრუბელსა მას ზედა მჯდომარე, 
მსგავსი ძისა კაცისაი. და აქუნდა თავსა ზედა თვსსა გვრგვნი 
ოქროისაი და ყელთა მისთა მანგალი აღლესული. 1” და სხუა0 
ანგელოზი გამოვიდა ტაძრისაგან და ყმა-უყო ყმითა დიდითა 
მჯდომარესა მას ღრუბელსა ზედა: მიყავ მანგალი ეგე შენი და 
მომკე, რამეთუ მოვიდა ჟამი მკისაი, და განყმა სამკალი იგი 
ქუეყანისაი, 19 და მიყო მჯდომარემან მან ღრუბელსა ზედა 
მანგალი თვსი ქუეყანად და მომკო ქუეყანაი. 17 და სხუა0 
ანგელოზი გამოვიდა ტაძრისა მისგან ზეცათაისა, და აქუნდა 
მასცა მანგალი მახვლი. 18 და სხუაი ანგელოზი გამოვიდა 
საკურთხეველისაგან, რომელსა აქუნდა ჭელმწიფებაი ცეცხლსა 
ზედა და ყმა-უყო ყმითა დიდითა, რომელსა-იგი აქუნდა 
მანგალი მახვლი, ვითარმედ: მიყავ მანგალი ეგე მახვლი და 
მოისთულენ ტევანნი იგი ვენაკისა მის ქუეყანისანი, რამეთუ 
დამწიფებულ არს ყურძენი იგი ქუეყანისაილ. 1? და გამოიღო 
ანგელოზმან მან მანგალი თვსი ქუეყანად და მოკრიბა ვენაჭი 
ქუეყანისაი და შთადვა საწნეხელსა მას გულისწყრომისა 
ღმრთისა დიდისასა. 29 და დაიწნიხა საწნეხელი იგი გარეშე 
ქალაქისა, და გამოყდა სისხლი საწნეხელისა მისგან ვიდრე 
აღვირადმდე ცხენთა ათას ექუსასით უტევანით შორს. 


თავი 15 


1 და ვიხილე სხუაი სასწაული ცათა შინა დიდი და საკვრველი: 
ანგელოზნი შვდნი, რომელთა აქუნდეს შვდნი იგი წყლულებანი 
უკუანაისკნელნი, რამეთუ მათ წყლულებათა ზედა აღესრულა 
გულისწყრომაი ღმრთისაი. ? და ვიხილე, ვითარცა ზღუა0 
ჭიქისაი, შერეული ცეცხლითა. და რომელთაცა სძლიან ხატსა 
მას და მჭეცსა და რიცხუსა მას სახელისა მისისასა, მდგომარე 
იყვნეს ზღუასა მას ზედა ჭიქისასა და აქუნდა ათძალები 
ღმრთისაი. 3 და გალობენ გალობასა მოსეს, მონისა 
ღმრთისასა, და გალობასა მას კრავისასა და იტყვან: დიდ და 
საკვრველ არიან საქმენი შენნი, უფალო ღმერთო, ყოვლისა 
მპყრობელო; მართალ და ჭეშმარიტ არიან გზანი შენნი, 
მეუფეო წმიდათაო. “ ვინ არა შეუშინდეს, უფალო, და 
ადიდებდეს სახელსა შენსა? რამეთუ შენ მხოლოი ხარ წმიდა, 
და ყოველნი წარმართნი მოვიდენ და თაყუანის-გცენ წინაშე 
შენსა, რამეთუ სიმართლენი შენნი გამოცხადნეს. ? და 
შემდგომად ამისა ვიხილე, რამეთუ განეღო ტაძარი კარვისაი 
მის საწამებელისაი ცათა შინა. 9 და გამოვიდეს შვდნი იგი 
ანგელოზნი, რომელთა აქუნდეს შვდნი იგი წყლულებანი, 
რომელთა ემოსა სამოსელი სელისაი წმიდაი და ბრწყინვალე, 
და მკერდთა მათთა ზედა ერტყა სარტყელები ოქროისაი. 7 და 
ერთმან ოთხთა მათ ცხოველთაგანმან მისცნა შვდთა მათ 
ანგელოზთა შვდნი ლანკნანი ოქროისანი, სავსენი გულის- 
წყრომითა ღმრთისაითა, რომელი-იგი ცხოველ არს უკუნითი 
უკუნისამდე. 83 და აღივსო ტაძარი იგი კუამლითა დიდებისაგან 
ღმრთისა და ძლიერებისაგან მისისა. და ვერვინ შემძლებელ 
იყო შესლვად ტაძარსა, ვიდრემდის აღესრულნეს შვდნი იგი 
წყლულებანი შვდთა მათ ანგელოზთანი. 


თავი 16 


1 და მესმა ყმაი დიდი, რომელი ეტყოდა შვდთა მათ 
ანგელოზთა, ვითარმედ: წარვედით და დასთხიენით შვდნი ეგე 
ლანკნანი გულისწყრომისა ღმრთისანი ქუეყანასა ზედა. 2 და 
ერთი იგი წარვიდა და დასთხია ლანკნაი თვსი ქუეყანასა ზედა, 
და იქმნა შალალი ბოროტი კაცთა ზედა, რომელთაცა აქუნდა 
ბეჭედი იგი მჭეცისაი მათ ზედა; და თაყუანის-სცემდეს ხატსა 
მისსა. 3 და მეორემან ანგელოზმან დასთხია ზღუასა ზედა, და 
იქმნა სისხლი, ვითარცა მკუდრისაი; და ყოველი სული, 
რომელი იყო ზღუასა შინა, მოკუდა. “ და მესამემან დასთხია 
მდინარეთა ზედა და წყაროთა ზედა წყალთასა, და 
გარდაიქცეს სისხლად. ? და მესმა ანგელოზისა მისგან 
წყალთაისა, რომელი იტყოდა: მართალ ხარ, რომელი-ეგე ხარ 
და იყავ წმიდა, რამეთუ ესე საჯე. 9 რამეთუ სისხლი წმიდათაი 
და წინაისწარმეტყუელთაი დასთხიეს, და სისხლი ასუ მათ, 
რამეთუ ღირს არიან. 7 და მესმა საკურთხეველისაი, რომელი 
იტყოდა: ჰე, უფალო ღმერთო, ყოვლისამპყრობელო, მართალ 
და ჭეშმარიტ არიან საშჯელნი შენნი. 9? და მეოთხემან 
ანგელოზმან დასთხია ლანკნაი თვსი მზესა ზედა, და მიეცა მას 
ცეცხლითა დაწუვად კაცთა. ? და დაიწუნეს კაცნი სიცხითა 
დიდითა; და ჰგმობდეს კაცნი სახელსა ღმრთისასა, რომელსა- 
იგი აქუს ყელმწიფებაი წყლულებათა ზედა მათთა, და არა 
შეინანეს, რაითამცა მისცეს მას დიდებაი. 19 და მეხუთემან 
დასთხია საყდარსა მას ზედა მჟეცისა მის, და იქმნა მეუფებაი 
მისი დაბნელებულ, და იცოხნიდეს ენათა თვსთა ტკივილისაგან 
11 და ჰგმობდეს ღმერთსა ცათასა ტკივილთა მათთაგან და 
წყლულებათა, და არა შეინანეს საქმეთა მათთაგან. 12 და 
მეექუსემან დასთხია მდინარესა ზედა დიდსა ევფრატსა, და 
განყმა წყალი მისი, რაითა განემზადოს გზაი მეფეთაი მათ, 
აღმოსავალით მზისაით მომავალთაი. 13 და ვიხილენ 
პირისაგან ვეშაპისა და პირისაგან მჭეცისა და პირისაგან 
ცრუწინაისწარმეტყუელისა მის სულნი არაწმიდანი სამნი, 


ვითარცა მყუარნი. 14 რამეთუ არიან სულნიცა საეშმაკონი, 
მოქმედნი სასწაულთანი, რომელნი გამოვლენ მეფეთა ზედა 
ყოვლისა ქუეყანისათა შემოკრებად მათდა ბრძოლასა მას 
დიდისა მის დღისა ღმრთისა ყოვლისა მპყრობელისასა. 15 აჰა 
ესერა მოვალ, ვითარცა მპარავი. ნეტარ არს, რომელმან 
იღვძოს და დაიმარხოს სამოსელი თვსი, რაითა არა შიშულად 
ვიდოდის, და ჰხედვიდენ უშუერებასა მისსა. 19 და შემოკრიბნა 
იგინი ადგილსა მას, რომელსა ეწოდების ებრაელებრ 
მაგედონ. 17 და მეშვდემან მან ანგელოზმან დასთხია ლანკნაი 
თვსი ჰაერსა ზედა, და გამოჭდა ყმაილ დიდი ტაძრისაგან 
ზეცათაისა და საყდრისაგან, რომელი იტყოდა, ვითარმედ: 
იქმნა, 18 და იქმნეს ელვანი და ქუხილნი და ყმანი და ძრვა0 
დიდი, რომელ არა ქმნულ არს, ვინაითგან კაცნი დაებადნეს 
ქუეყანასა ზედა, ესევითარი ძრვაი, ესრეთ დიდი. 19 და განიყო 
ქალაქი იგი დიდი სამად, და ქალაქნი წარმართთანი დაეცნეს, 
და ბაბილოვნი დიდი მოვსენებულ იქმნა წინაშე ღმრთისა 
მიცემად მისა სასუმელი იგი ღვნისაი გულისწყრომისა რისხვისა 
მისისაი. 2-2 და ყოველივე ჭალაკი ლტოლვილ იქმნა, და მთანი 
არა იპოვნეს. 21 და სეტყუაილ დიდი მოვიდა ზეცით კაცთა ზედა 
და გმეს კაცთა სახელი ღმრთისაი წყლულებისა მისგან სეტყვსა 
მის, რამეთუ დიდ არს წყლულებაი მისი ფრიად. 


თავი 17 


1 და მოვიდა ერთი შვდთა მათ ანგელოზთაგანი, რომელთა 
აქუნდა შვდი იგი ლანკნები, და იტყოდა ჩემ თანა და თქუა: 
მოვედ და გიჩუენო შენ საშჯელი იგი მეძვისა მის დიდისაი, 
რომელი-იგი ზის წყალთა მათ ზედა მრავალთა, 2 რომლისა 
თანა ისიძვეს ყოველთა მეფეთა ქუეყანისათა, და დაითრვნეს 
მკვდრნი ქუეყანისანი ღვნისა მისგან სიძვისა მისისა. 3 და 
წარმიყვანა მე სულითა უდაბნოს, და ვიხილე დედაკაცი, 
მჯდომარე მჭეცსა ზედა წითელსა, სავსესა სახელებითა 
გმობისაითა, რომელსა ედგნეს შვდნი თავნი და ათნი რქანი. 41 
და დედაკაცსა მას ემოსა პორფირი და ძოწეული, შემკული 
ოქროითა და ქვითა პატიოსნითა და მარგალიტითა. და აქუნდა 
ჭელთა მისთა ბარძიმი ოქროისაი, სავსე საძაგელებითა და 
არაწმიდებითა სიძვისა ქუეყანისაითა. ? და შუბლსა მისსა ზედა 
სახელი დაწერილი: საიდუმლოი, ბაბილონი დიდი დედაი 
მეძავთაილ და საძაგელებათა ქუეყანისათაი. 9 და ვიხილე 
დედაკაცი იგი დამთრვალი სისხლითა წმიდათაითა და 
სისხლითა მით მოწამეთა იესუისთაითა. და დამიკვრდა, 
ვიხილე რაი იგი, საკყრველებითა დიდითა. 7 და მრქუა მე 
ანგელოზმან მან: რად დაგიკვრდა? მე გითხრა შენ საიდუმლოი 
დედაკაცისაი მის და მყეცისაი, რომელსა-იგი უტვრთავს, 
რომელსა ჰქონან შვდნი თავნი და ათნი რქანი. 8 მჟეცი ეგე, 
რომელ იხილე, იყო და არა არს, და ეგულების აღმოსლვაი 
უფსკრულით და წარსაწყმედელად წარსლვაი. და დაუკვრდეს 
მკვდრთა ქუეყანისათა, რომელთა სახელები არა წერილ არს 
წიგნსა მას ცხორებისასა დასაბამითგან სოფლისაით, რაჟამს- 
იგი ჰხედვიდენ, რამეთუ იყო მჭქეცი იგი და არა არს, და 
მოვიდეს. 3? აქა არს გონებაი, რომელსა აქუნდეს სიბრძნე. 
შვდნი იგი თავნი შვდნი მთანი არიან, რომელთა ზედა 
დედაკაცი ზის. 19 და მეფენი არიან შვდნი: ხუთნი იგი დაეცნეს, 
და ერთი არს, და სხუალ იგი არღა მოსრულ არს, და მო-რაი- 
ვიდეს, მცირედ ჯერ-არს მისი ყოფაი. 11 და მჭეცი იგი, რომელი 


იყო და არა არს, და ესე მერვე არს, და შვდთაგანი არს და 
წარსაწყმედელად წარვალს. 12 და ათნი იგი რქანი, რომელ 
იხილენ, ათნი მეფენი არიან, რომელთა მეფობაი არღა 
მიუღია, არამედ ყელმწიფებასა, ვითარცა მეფენი, ერთსა ჟამსა 
მიიღებენ მჟეცისა მის თანა. 13 ამათ ერთი ნებაი აქუს და ძალსა 
და ყელმწიფებასა მათსა მჟეცსა მისცემენ. 14 ესენი კრავსა მას 
ებრძოლნენ, და კრავმან სძლოს მათ, რამეთუ უფალი 
უფლებათაი არს და მეუფე მეუფეთაი, და მის თანა წოდებულნი 
იგი და რჩეულნი და მორწმუნენი. 12 და მრქუა მე: წყალნი იგი, 
რომელ იხილენ, ერნი არიან და წარმართნი და ენანი. 19 და 
ათნი იგი რქანი, რომელ იხილენ, და მჟეცი - მათ მოიძულონ 
მეძავი იგი, განრყუნილ და შიშუელ ყონ იგი, და ჟორცნი მისნი 
შეჭამნენ და იგი დაწუან ცეცხლითა. 17 რამეთუ ღმერთმან 
მოსცა გულთა მათთა ყოფად ნებისა მისისა და ყოფად ნებისა 
ერთისა და მიცემად მეფობაი მათი მჟეცსა, ვიდრემდის 
აღესრულნენ სიტყუანი ღმრთისანი. 18 და დედაკაცი იგი, 
რომელ იხილე, არს ქალაქი იგი დიდი, რომელსა აქუს 
მეფობაი მეფეთაი ქუეყანასა ზედა. 


თავი 18 


1 შემდგომად ამისა ვიხილე სხუაი ანგელოზი, გარდამომავალი 
ზეცით, რომელსა აქუნდა ყჭელმწიფებაი დიდი. და ქუეყანაი 
განათლდა დიდებისაგან მისისა. 2 და ჟმა-ყო ყმითა დიდითა, 
ვითარმედ: დაეცა ბაბილონი დიდი, და იქმნა სამკვდრებელ 
ეშმაკთა, და საყოფელ ყოვლისავე სულისა არაწმიდისა, და 
საყოფელ ყოვლისა მფრინველისა არაწმიდისა და 
მოძულებულისა, 3 რამეთუ ღვნისა მისგან გულის-წყრომისა 
სიძვისა მისისა სუეს ყოველთა წარმართთა; და მეფეთა 
ქუეყანისათა მის თანა ისიძვეს, და ვაჭარნი ქუეყანისანი 
ძალისაგან სიბორგილისა მისისა განმდიდრდეს. “ და მესმა 
სხუალ ყმაი ზეცით, რომელი იტყოდა: გამოვედით მისგან, ერო 
ჩემო, რაითა არა ეზიარნეთ ცოდვათა მისთა, და წყლულებათა 
მისთაგან არა მიიღოთ. ? რამეთუ მისწუდეს ცოდვანი მისნი 
ცადმდე, და მოიჭსენნა ღმერთმან უსჯულოებანი მისნი. 9 
მიაგეთ მას, ვითარცა-იგი მან მოგაგო, და შეკეცეთ ორკეცი 
იგი, ვითარცა მან ქმნა, და საქმეთა მისთაებრ ბარძიმსა შინა 
მისსა, რომელ გიწდია, უწდიეთ მას ორკეცი. 7 ვითარ-იგი 
ადიდა თავი თვსი და განცოფნა, ესეზომად მიეცა მას ტანჯვაი 
და ტკივილი, რამეთუ გულსა თვსსა იტყვს, ვითარმედ: ვზი 
დედუფლად და ქურივ არა ვარ, და გლოვაი არა ვიხილო. მ 
ამისთვს ერთსა დღესა მოვიდენ წყლულებანი მისნი, 
სიკუდილი, გლოვაი და სიყმილი, და ცეცხლითა დაიწუას, 
რამეთუ ძლიერ არს უფალი ღმერთი, რომელმან განიკითხა 
იგი. 7 და ტიროდიან და გოდებდენ მის ზედა მეფენი 
ქუეყანისანი, რომელთა მის თანა ისიძვეს და განყურდეს, 
რაჟამს ჰხედვიდენ კუამლსა მას ჭურვებისა მისისასა. 19 შორით 
მდგომარენი შიშისათვს ტანჯვისა მისისა იტყოდიან: ვაი, ვაი, 
ქალაქო დიდო ბაბილოვნო, ქალაქო ძლიერო! რამეთუ ერთსა 
ჟამსა მოვიდა საშჯელი შენი. 11 და ვაჭარნი ქუეყანისანი 
ტიროდიან და იგლოვდენ მის ზედა, რამეთუ ტვრთსა მათსა 
არღარავინ იყიდდეს. 12 არღარა იყოს ტვრთები ოქროისა და 


ვეცხლისაი და ქვისა პატიოსნისა და მარგალიტისაი და 
ბისონისა და პორფირისა და მეწამულისა და ძოწეულისაი და 
ყოველივე შეშაი სულნელი და ყოველივე ჭურჭელი პილოის- 
ძულისაი, და ყოველივე ჭურჭელი შეშისა პატიოსნისაი და 
რვალისა და რკინისა და მარმარილოისა 13 და კილამონისა 
და საკუმეველნი და მიჰრონი და გუნდრუკი და ზეთი და 
სიმინდი და იფქლი და ცხოვარი და ზროხაი და ცხენნი და 
ეტლნი და ჭორცნი და სულნი კაცთანი. 14 და ხილი გულის- 
თქუმისაი სულისა შენისაი წარვიდა შენგან და ყოველი პოხილი 
და ბრწყინვალე წარვდა შენგან, და ვერღარა ჰპოვნე ესე 
ყოველნი. 12 ვაჭარნი ამის ყოვლისანი, რომელნი 
განმდიდრდეს მისგან, შორს დადგენ შიშისათვს ტანჯვისა 
მისისა და ტიროდიან და იგლოვდენ 16 და იტყოდიან: ვა0 
ქალაქი იგი დიდი, შემოსილი ბისონითა და პორფირითა და 
ძოწეულითა და შემკული ოქროითა, და ქვითა პატიოსნითა და 
მარგალიტითა! 17 რამეთუ ერთსა ჟამსა განირყუნა ესოდენი 
იგი სიმდიდრე. და ყოველივე წყალთა ზედა მავალი და 
მენავენი, და რომელნიცა შურებიან ზღუასა ზედა, შორით დგეს. 
18 და ხედვიდეს კუამლსა მას ჭურვებისა მისისასა და იტყოდეს: 
ვინ არს მსგავს ქალაქსა მას დიდსა?! 19 და დაისხეს მიწა0 
თავთა ზედა მათთა და ღაღადებდეს ტირილით და გლოვით და 
იტყოდეს: ვაი, ვაი ქალაქი იგი დიდი, რომელსა შინა 
განმდიდრდეს ყოველნი, რომელთა აქუნდა ნავები ზღუასა შინა 
პატიოსნებისაგან მისისა! რამეთუ ერთსა ჟამსა აღოყრდა. 29 
იხარებდი მის ზედა, ცაო და წმიდანო მოციქულნო და 
წინაისწარმეტყუელნო, რამეთუ საჯა ღმერთმან სასჯელი თქუენი 
მისგან. 21 და აღიღო ერთმან ანგელოზმან ძლიერმან ქვაი, 
ვითარცა წისქვლი დიდი, და შთააგდო იგი ზღუასა და თქუა: 
ესრეთ შთავარდეს ბაბილონ, ქალაქი იგი დიდი, და არღარა 
იპოოს. 22 და ყმაი მეათძალეთაი და მეწინწილეთაი, და 
მესტვრეთაი, და მესაყვრეთაი არღარა ისმეს შორის შენსა, და 
ყოველი ყელოვანი ყოვლისა ყელოვნებისაი არღარა იპოოს 
შენ შორის, და ყმაი წისქვლისაი არღარა ისმეს შენ შორის. 23 
და ნათელი სანთლისაი არღარა იხილვოს შენ შორის, და ყმაი 
სიძისა და სძლისაი არღარა ისმეს შენ შორის, რამეთუ ვაჭარნი 


შენნი იყვნეს მთავარნი ქუეყანისანი, რამეთუ მწამლველობითა 
შენითა სცთეს ყოველნი წარმართნი. 24 და შენ შორის სისხლნი 
წინაისწარმეტყუელთანი და წმიდათანი იპოვნეს და ყოველთა 
მოკლულთაი ქუეყანასა ზედა. 


თავი 19 


1 შემდგომად ამისა მესმა, ვითარცა ყმალ დიდი ერისა 
მრავლისაი ცათა შინა, რომელნი იტყოდეს: ალელუიაი, 
მაცხოვარებაი და ძალი და დიდებაი ღმრთისა ჩუენისად! 2 
რამეთუ ჭეშმარიტებით და სიმართლით არიან საშჯელნი მისნი, 
რამეთუ საჯა მეძავი იგი დიდი, რომელმან განხრნნა ქუეყანაი 
სიძვითა თვსითა, და გამოიძია სისხლი მონათა თვსთაი 
ჭჰელისაგან მისისა. 3 და მეორედ თქუეს: ალელუიაი. და 
კუამლი მისი აღვალს უკუნითი უკუნისამდე. 4 და დავარდეს ოც 
და ოთხნი იგი მღდელნი და ოთხნი ცხოველნი და თაყუანის- 
სცეს ღმერთსა, მჯდომარესა საყდართა ზედა, და თქუეს: ამინ! 
ალელუია! ? და ყმაი გამოვიდა საყდრით, რომელი იტყოდა: 
აქებდით ღმერთსა ჩუენსა ყოველნი მონანი მისნი და მოშიშნი 
მისნი - მცირენი და დიდნი. 9 და მესმა ვითარცა ყმაი ერისა 
მრავლისაი, და ვითარცა ყმაი წყალთა მრავალთაი, და 
ვითარცა ყმაი ქუხილთა ძლიერთაი, რომელნი იტყოდეს: 
ალელუია! რამეთუ სუფევს უფალი ღმერთი ჩუენი, ყოვლისა 
მპყრობელი. 7 ვიხარებდეთ და ვიშუებდეთ და მივსცეთ მას 
დიდებაი, რამეთუ მოვიდა ქორწილი კრავისაი, და ცოლმან 
მისმან განმზადა თავი თვსი, 8 და მიეცა მას, რაითა შეიმოსოს 
ძოწეული წმიდაი და ბრწყინვალე. რამეთუ ძოწეული 
სიმართლენი წმიდათანი არიან. ? და მრქუა მე: დაწერე, 
ვითარმედ: ნეტარ არიან წოდებულნი სერობასა მას კრავისასა, 
და მრქუა მე: ესე სიტყუანი ჭეშმარიტნი ღმრთისანი არიან. 19 
და დავვარდი წინაშე ფერვთა მისთა თაყუანის-ცემად მისა, და 
მრქუა მე: იხილე ნუ, შენ თანა მონაი ვარ მე და ძმათა შენთა, 
რომელთა აქუს წამებაი იესუისი; ღმერთსა თაყუანის-ეც, 
რამეთუ წამებაი იესუისი არს სული იგი 
წინაისწარმეტყუელებისაი. 11 და ვიხილენ ცანი განხუმულნი. და 
აჰა ცხენი სპეტაკი, და მჯდომარესა მას ზედა ეწოდებოდა 
სარწმუნოი და ჭეშმარიტი, და სიმართლით შჯის და იბრძვის. 12 
და თუალნი მისნი იყვნეს ვითარცა ალი ცეცხლისაი, და თავსა 


ზედა მისსა გვრგვნნი მრავალნი, რომელთა ზედა წერილ იყო 
სახელები, და სახელი წერილი, რომელი არავინ უწყის, გარნა 
მან თავადმან. 13 და ემოსა სამოსელი შეღებული სისხლითა, 
და წოდებულ არს სახელი მისი: სიტყუაი ღმრთისაი. 14 და 
მჭედრობანი ცათანი შეუდგეს მას, მსხდომარენი ცხენთა ზედა 
სპეტაკთა, შემოსილნი ბისონითა სპეტაკითა და 
ბრწყინვალითა. 15 და პირისაგან მისისა გამოვიდოდა მახვლი 
ორპირი აღლესული, რაითა მით მოსრნეს წარმართნი, და იგი 
ჰმწყსიდეს მათ კუერთხითა რკინისაითა. და იგი დასწნეხს 
საწნეხელსა მას ღვნისა მის გულის-წყრომისა და რისხვისა 
ღმრთისა, ყოვლისა მპყრობელისასა. 165 და არს წერილ 
სამოსელსა მისსა ზედა და თეძოსა მისსა სახელი, ვითარმედ: 
მეუფე მეუფეთაი და უფალი უფლებათაი. 17 და ვიხილე 
ანგელოზი, მდგომარე მზესა ზედა, და ეტყოდა ყოველთა 
მფრინველთა, მფრინვალეთა ცათა შინა: მოვედით და 
შემოკერბით სერსა მას დიდისა ღმრთისასა, 18 რალთა შჭამნეთ 
ჭკორცნი მეფეთანი და ყორცნი ათასის-თავთანი, და ყჟორცნი 
ძლიერთანი, და ყორცნი ცხენთანი და მათ ზედა 
მსხდომარეთანი, და ყორცნი ყოველთა აზნაურთა და მონათა, 
და მცირეთა და დიდთანი. 19 და ვიხილე მჟეცი იგი და მეფენი 
ქუეყანისანი და მყედრობანი მათნი, შეკრებულნი ბრძოლის- 
ყოფად მჯდომარისა მის ცხენსა ზედა და მჭჟედრობისა მისისა 
მიმართ. 29% და შეპყრობილ იქმნა მჟეცი იგი და მის თანა 
ცრუწინაისწარმეტყუელი იგი, რომელმან ქმნნა წინაშე მისსა 
სასწაულნი, რომლითა აცთუნნა იგინი, რომელთა მიიღეს 
ბეჭედი იგი მჭეცისაილი და თაყუანის-სცეს ხატსა მისსა. და 
ცოცხლივ შთავარდეს ორნივე იგი ტბასა მას ცეცხლისასა, 
რომელი-იგი იწუების წუმწუბითა. 21 და სხუანი იგი მოისრნეს 
მახვლითა ცხენსა მას ზედა მჯდომარისაითა, რომელი 
გამოვიდოდა პირით მისით, და ყოველნი მფრინველნი 
განძღეს ყჟორცითა მათითა. 


თავი 20 


1 და ვიხილე ანგელოზი, გარდამომავალი ზეცით, და აქუნდა 
კლიტე უფსკრულისაი და ჯაჭვ დიდი ველსა მისსა. 2 და 
შეიპყრა ვეშაპი იგი - გუელი დასაბამისაი, რომელი არს ეშმაკი 
და სატანა, რომელი აცთუნებს ყოველსა სოფელსა, და შეკრა 
იგი ათას წელ. 3 და შთააგდო იგი უფსკრულსა შინა და დაჰყშა 
კარი და დაჰბეჭდა მის ზედა, რაითა ვერღარა აცთუნებდეს 
წარმართთა, ვიდრემდე აღესრულოს ათასი წელი. შემდგომად 
ამისა ჯერ-არს განვსნაი მისი მცირედ ჟამ. 4 და ვიხილენ 
საყდარნი, და დასხდეს მათ ზედა, და საშჯელი მიეცა მათ და 
სულნი იგი მოკლულთანი წამებისათვს იესუისა და სიტყვსათვს 
ღმრთისა, და რომელთაცა არა თაყუანის-სცეს ხატსა მას 
მჭეცისასა და არცა მიიღეს ბეჭედი მისი შუბლთა ზედა, ანუ 
ჭელთა მათთა, და ცხოვნდეს და სუფევდეს ქრისტეს თანა 
ათასსა მას წელსა. ? და სხუანი იგი მკუდარნი არა ცხოვნდეს 
ათასსა მას წელსა. ესე არს აღდგომაი იგი პირველი. 9 ნეტარ 
არს და წმიდა, რომელსა აქუნდეს ნაწილი აღდგომასა მას შინა 
პირველსა. მათ ზედა მეორესა მას სიკუდილსა არა აქუს 
ყელმწიფებაი, არამედ იყვნენ მღდელ ღმრთისა და ქრისტესა, 
და სუფევდენ მის თანა ათასსა მას წელსა. 7” და შემდგომად 
ათასისა მის წლისა განივსნას ეშმაკი საპყრობილისაგან 
თვსისა. 8 და გამოვიდეს ცთუნებად წარმართთა, რომელნი 
არიან ოთხთა კიდეთა ქუეყანისათა, გოგს და მაგოგს, 
შემოკრებად მათა და ბრძოლად, რომელთა სიმრავლე 
ვითარცა ქვშაი ზღვსაი. 9? და აღმოვიდეს სივრცესა ზედა 
ქუეყანისასა და გარე-მოადგეს ბანაკსა წმიდათასა და ქალაქსა 
მას შეყუარებულსა. და გარდამოვდა ცეცხლი ზეცით და შეჭამნა 
იგინი, 19 და ეშმაკი, რომელი-იგი აცთუნებდა მათ, შთავარდა 
ტბასა მას ცეცხლისა და წუმწუბისასა, სადა იყვნეს მჭეცი იგი და 
ცრუწინაისწარმეტყუელი, და იტანჯებოდიან დღე და ღამე 
უკუნითი უკუნისამდე. 11 და ვიხილე საყდარი დიდი სპეტაკი და 
მჯდომარე მას ზედა, რომლისა პირისაგან ლტოლვილ იქმნა 


ქუეყანაი და ცაი, და ადგილი არა ეპოვა მათ. 12 და ვიხილენ 
მკუდარნი, მდგომარენი წინაშე საყდრისა მის. და წიგნნი 
განეხუნეს და სხუაი წიგნი განეღო, რომელ არს ცხორებისაი. 
და განისაჯნეს მკუდარნი წერილთა მათგან წიგნთა მათ შინა 
საქმეთაებრ მათთა. 13 და მოსცნა ზღუამან მკუდარნი, 
რომელნი იყვნეს მას შინა; და სიკუდილმან და ჯოჯოხეთმან 
მოსცნეს მკუდარნი, რომელნი იყვნეს მათ შორის. და განისაჯა 
თითოეული საქმეთაებრ თვსთა. 14 და სიკუდილი და ჯოჯოხეთი 
შთავარდეს ტბასა მას ცეცხლისასა. ესე სიკუდილი მეორე არს 
ტბაი იგი ცეცხლისაი. 12 და რომელიცა არა იპოვა წიგნსა მას 
ცხორებისასა დაწერილ, შთავარდა ტბასა მას ცეცხლისასა. 


თავი 21 


1 და ვიხილე ცაი ახალი და ქუეყანაი ახალი, რამეთუ პირველი 
იგი ცაი და პირველი ქუეყანაი წარვდეს, და ზღუაი არღარა 
არს. 2 და ქალაქი იგი წმიდაი, იერუსალსმი ახალი, ვიხილე 
გარდამომავალი ზეცით ღმრთისაგან, განმზადებული, ვითარცა 
სძალი შემკული ქმრისა მიმართ თვსისა. 3 და მესმა ყმაი დიდი 
ზეცით, რომელი იტყოდა: აჰა, სამკვდრებელი ღმრთისაი კაცთა 
თანა, და დაიმკვდროს მათ თანა, და იგინი იყვნენ ერ მისა, და 
იგი ღმერთი თავადი მკვდრ იყოს მათ შორის. 4 და აყოცოს 
ყოველივე ცრემლი თუალთაგან მათთა, და სიკუდილი არღარა 
იყოს, არცა გლოვაი, არცა ღაღადებაი, არცა ტკივილი, რამეთუ 
პირველნი იგი წარჭჟდეს. ? თქუა მჯდომარემან მან საყდარსა 
ზედა: აჰა ესერა ყოველსავე ახალ-ვჰყოფ. და თქუა: დაწერე, 
ვითარმედ ესე სიტყუანი სარწმუნონი და ჭეშმარიტნი 
ღმრთისანი არიან. 9 და მრქუა მე: ვიქმენ მე ანი და 9, დასაბამი 
და დასასრული. მე წყურიელსა მივსცე წყაროისა მისგან 
წყლისა ცხოველისა უსასყიდლოდ. 7 რომელმან სძლოს, 
მივსცე მას ესე ყოველი და ვიყო მისა ღმერთ, და იგი იყოს 
ჩემდა ძე. 8 ხოლო მოშიშთა და ურწმუნოთა და ცოდვილთა და 
საძაგელთა და კაცისმკლველთა და მეძავთა და მწამლველთა 
და კერპთმსახურთა და ყოველთა მტყუვართაი ნაწილი მათი 
იყოს ტბასა მას ცეცხლითა და წუნწუბითა მოტყინარესა, რომელ 
არს სიკუდილი იგი მეორე. 9? და მოვიდა ერთი შვდთა მათ 
ანგელოზთაგანი, რომელთა-იგი აქუნდეს შვდნი იგი ლანკნანი, 
სავსენი წყლულებათა მათ მიერ უკუანაისკნელთა, და იტყოდა 
ჩემ თანა და მრქუა მე: მოვედ, და გიჩუენო შენ დედაკაცი იგი, 
სძალი კრავისაი. 19 და წარმიყვანა მე სულითა მთასა მაღალსა 
და დიდსა და მიჩუენა მე ქალაქი წმიდაი იერუსალსმი, 
გარდამომავალი ზეცით ღმრთისაგან. 11 და აქუნდა დიდებაი 
ღმრთისაი. მნათობი მისი მსგავს იყო ქვასა პატიოსანსა, 
ვითარცა ქვასა იასპსა ბროლის-სახესა. 12 და აქუნდა ზღუდე 
დიდი და მაღალი და ბჭენი ათორმეტნი და სახელები წერილი, 


რომელ არს სახელები ძეთა ისრაცლისათაი. 13 აღმოსავალით 
ბჭენი სამნი, და სამხრით სამნი და ჩრდილოით სამნი, და 
დასავალით სამნი. 14 და ზღუდესა მას ქალაქისასა აქუნდეს 
ათორმეტნი საფუძველნი და მათ ზედა ათორმეტნი სახელნი 
ათორმეტთა მათ მოციქულთა კრავისათანი. 12 და რომელი-იგი 
იტყოდა ჩემ თანა, აქუნდა საზომი ლერწამი ოქროისაი, 
რაითამცა განზომა ქალაქი იგი და ბჭენი მისნი და ზღუდენი 
მისნი. 19 და ქალაქი იგი მოთხვითად არს; და სიგრძე მისი, 
ვითარცა სივრცე. და განზომა ქალაქი იგი ლერწმითა მით 
ათორმეტსა ათასსა უტევანსა. ათორმეტი სიგრძე და სივრცე და 
სიმაღლე მისი სწორ არიან. 17 და ზღუდე მისი ას ორმეოც და 
ოთხი წყრთაი საზომითა კაცისაითა, რომელ არს ანგელოზისაი. 
18 და იყო მოსწორებაი ნაშენები ზღუდისა მისისაი იასპი, და 
ქალაქი იგი ოქროი წმიდაი, მსგავსი ჭიქასა წმიდასა. 19 და 
საფუძველნი ზღუდისანი ყოვლითა ქვითა პატიოსნითა 
შემკულნი. საფუძველი პირველი იასპი, მეორე საფირონი, 
მესამე ქალკიდონი, მეოთხე სამარაგდე, 29 მეხუთე 
სარდონიხოი, მეექუსე სარდიოი, მეშვდე ოქრო-ქვაი, მერვე 
ბივრილი, მეცხრე ტოპაზი, მეათე ხრვსოპასოი, მეთერთმეტე 
იაკინთი, მეთორმეტე ამეთვსოი. 21 და ათორმეტნი იგი ბჭენი 
იყვნეს ათორმეტნი მარგალიტნი. თითოეული ბჭე იყო ერთისა 
და ერთისა მარგალიტისაი. და უბანი ქალაქისაი მის - ოქროი 
წმიდაი და ჭიქაი ბრწყინვალე. 22 და ტაძარი არა მიხილავს მას 
შორის, რამეთუ უფალი ღმერთი, ყოვლისა მპყრობელი, ტაძარ 
მისა არს, და კრავი იგი. 23 და ქალაქსა მას არა უჭმს მზე, ანუ 
მთოვარე მნათობად, რამეთუ დიდებამან ღმრთისამან 
განანათლა იგი, და სანთელ მისა არს კრავი იგი. 24 და 
ვიდოდიან წარმართნი ნათლითა მისითა, და მეფეთა 
ქუეყანისათა დიდებაი და პატივი წარმართთანი მისა მიიღონ. 23 
და ბჭენი მისნი არა დაეყშნენ დღისი, რამეთუ ღამე მუნ არა 
იყოს, 29 და მიიღონ დიდებაი და პატივი წარმართთაი მუნ, 
რაითამცა შევიდეს. 27 და არა შევიდეს მუნ ყოველივე 
შეგინებული და მოქმედი ბოროტისაი და ტყუვილისაი, გარნა 
დაწერილნი იგი წიგნსა მას ცხორებისა კრავისასა. 


თავი 22 


1 და მიჩუენა მდინარე ერთი წყლისა ცხოველისაი, 
ბრწყინვალე, ვითარცა ბროლი, გამომავალი საყდრისაგან 
ღმრთისა და კრავისა. 2 შორის სივრცესა მის ქალაქისასა, და 
მდინარისა მის ამიერ და წიაღ, ძელი ცხორებისაი, 
გამომღებელი ათორმეტსა ნაყოფსა, ყოველთა თუეთა 
მომცემელი თვსისა მის ნაყოფისაი, და ფურცელნი იგი მის 
ხისანი საკურნებელად წარმართთა. 3 და ყოველი წყევაი არა 
იყოს მუნ. და საყდარი იგი ღმრთისაი და კრავისაი მას შინა 
იყოს. და მონანი მისნი ჰმსახურებდენ მას. 4 და იხილონ პირი 
მისი, და სახელი მისი შუბლთა ზედა მათთა. ? და ღამე არა 
იყოს მუნ, და არა საყმარ იყოს ნათელი და მზე, რამეთუ 
უფალმან ღმერთმან განანათლნეს იგინი, და სუფევდენ 
უკუნითი უკუნისამდე. 9 და მრქუა მე: ესე სიტყუანი სარწმუნო და 
ჭეშმარიტ არიან, და უფალმან ღმერთმან სულთა 
წინაისწარმეტყუელთამან მოავლინა ანგელოზი თვსი ჩუენებად, 
რაი-იგი ყოფად არს ადრე. ” და, აჰა ესერა მოვალ ადრე. 
ნეტარ არს, რომელმან დაიმარხნეს სიტყუანი 
წინაისწარმეტყუელებისა ამის წიგნისანი. 8 და მე, იოვანე, 
რომელსა მესმოდა და ვხედევდი ამას ყოველსა, და რაჟამს 
მესმა და რაჟამს ვიხილე, დავვარდი თაყუანის-ცემად წინაშე 
ფერვთა ანგელოზისა მის, რომელი მიჩუენებდა ამათ. ? და 
მრქუა მე: იხილე ნუ, რამეთუ შენ თანა მონაი ვარ და ძმათა 
შენთა თანა წინაისწარმეტყუელთა, და რომელთა დაიცვნენ 
სიტყუანი ამის წიგნისანი. ღმერთსა თაყუანის-ეც. 19 და მრქუა 
მე: ნუ დაჰბეჭდავ სიტყუათა წინაისწარმეტყუელებისა ამის 
წიგნისათა, რამეთუ ჟამი ახლოს არს. 11 უსამართლოი იგი 
უსამართლოებდინ ჯერეთ, და შეგინებული შეიგინებოდენ 
ჯერეთ, და მართალი სიმართლესა იქმოდენ ჯერეთ, და წმიდაი 
იგი წმიდა იქმნებოდენ ჯერეთ. 12 და აჰა ესერა მოვალ ადრე, 
და სასყიდელი ჩემი ჩემ თანა მიგებად თითოეულსა, ვითარცა 
საქმე მისი იყოს. 13 მე ვარ ანი და მ, პირველი და 


უკუანაისკნელი, დასაბამი და დასასრული. 1“ ნეტარ არიან, 
რომელნი იქმოდიან მცნებათა მისთა, რაითა იყოს 
ჭკელმწიფებაი მათი ძელსა მას ზედა ცხორებისასა, და ბჭეთა 
მათ მიერ შევიდენ ქალაქად. 15 გარე იყვნენ შეგინებულნი და 
მწამლველნი და მეძავნი და კაცის-მკლველნი და 
კერპთმსახურნი და ყოველი მოყუარე და მოქმედი ტყუვილისაი. 
16 მე, იესუ, მოვავლინე ანგელოზი ჩემი, რაითა გიწამოს ესე 
ყოველი თქუენ, ეკლესიათა. მე ვარ ძირი და ნათესავი 
დავითისი, ვარსკულავი ბრწყინვალე განთიადისაი. 17 და სული 
და სძალი იტყვან: მოვიდოდე! და რომელსა ესმას, თქუნ: 
მოვიდოდე! და რომელსა სწყუროდის, მოვიდოდენ, რომელსა 
ჰნებავს მიღებად წყლისა მის ცხოველისა უსასყიდლოდ. 18 
ვწამებ მე ყოვლისა მიმართ, რომელსა ესმოდიან სიტყუანი 
წინაისწარმეტყუელებისა ამის წიგნისანი: უკუეთუ ვინ შესძინოს 
ამათ ზედა, შესძინენ ღმერთმან მის ზედა წყლულებანი იგი, 
რომელ წერილ არიან ამას წიგნსა. 13? და უკუეთუ ვინ მოაკლოს 
სიტყუათა წიგნისა ამის წინაისწარმეტყუელებისათა, მოაკლენ 
ღმერთმან ნაწილი მისი ძელისა მისგან ცხორებისა. და 
ქალაქისა მისგან წმიდისა, რომელ წერილ არიან ამას წიგნსა. 
20 იტყვს, რომელი წამებს ამას: ჰე, მოვალ ადრე! ჰე, 
მოვიდოდე, უფალო იესუ! 21 მადლი უფლისა ჩუენისა იესუ 
ქრისტესი ყოველთა წმიდათა თანა. ამინ. 


